
1  8  5  0. 


PROOF,  M  I  U  M. 


Detritis  longo  usu  laminis  stereotypis,  quibus  ante  hos  XXII  annos 
C.  Tauchnitius  priorem  Tullianorum  operum  editionem  mearn  insculpendam 
curaverat,  honestissimus  eius  filius,  qui  nunc  officinae  clarissimae  praeest, 
mihi  significavit  velle  se  hanc  editionem  novis  auspieiis  repetere  mihique 
potestatem  faeere  primo  aliorum  et  meis  studiis  nunc  etiam  magis  restituendi 
scriptoris,  deinde  fidei  faeiendae  novis  emendationibus,  denique  etiam  suble- 
vandae  legentium  memoriae. 

Sic  tria  potissimum  sunt  nova  hums  editionis  munera,  primum  emen- 
dationis,  alterum  adnotationis  et  indicis  tertium. 

Ac  primum  quidem  emendatio  ita  instituenda  erat,  ut  editio,  quo  pluiium 
usui  accommodaretur,  nec  operoso  apparatu  oneraretur,  et  quam  maxime 
parabilis  efficeretur.  Hanc  ipsam  ob  caussam  non  ad  codicum  conferendorum 
fidem  licebat  orationem  refingere,  sed  ad  eorum  in  primis  editorum  aucton- 
tatem,  collator  urn  codicum  testimonio  confirmatam,  revocare,  quorum  exempla 
nunc  quum  maxime  in  scholis  usu  veniunt.  Erat  autem  hoc  ante  omnia 
videndum,  ut  emendationis  ratio,  quantum  fieri  posset,  ubique  sui  esset 
similis  et  perpetua.  Itaque  quamquam  singuli  singulorum  quorumdam  librorum 
emendatores  in  usum  non  posse  non  adhiberi  videbantur,  tamen  piaetei 
ceteros  consulendi  erant,  qui  omnia  Ciceronis  opera  edenda  susceperant  mde 
ab  Ernestio,  a  quo  primo  veluti  sponsore  editionis  meae  tides  repetenda  erat, 
lam  quum  in  priore  editione  Ciceronis  orationem  cum  Ernestii,  Garatonii, 
Beckii,  Schiitzii  vetustissimorumque  editorum  exemplis  contulissem,  nunc  id 
faciendum  putavi,  ut,  novissima  quoque  Orellii  recensione  ac,  quoad  suffi- 
cerent,  Klotzii  et  Madvigii,  qui  inceptum  non  absolverant,  prmcipns  uterer. 
Nec  potui,  quin  etiam  de  singulis  libris  optimos  recentioris  tempons  auctores 
in  consilium  vocarem,  ut  Lindemannum  et  Ellendtium  de  Rhetoricis,  de  alns 
alios,  suo  quemque  loco  nominatos.  Maior  autem  mihi  suppetebat  librorum 

copia,  quam  quae  ad  rem  pro  instituta  ratione  mihi  posset  esse  usui.  Tanta 
erat  utriusque  bibliothecae  academicae  et  senatoriae  potissimum  abundantia, 
tanta  antistitum  liberalitas.  Iterum  quos  olim  contuleram,  Aldum  Manutium 
et  Ascensium,  consului,  collator umque  iam  olim  codd.  Oxoniensium  et  Neapo- 
litanorum  apparatum  ad  manum  habui,  nec  tamen  licuit  memorare',  ne  fines, 
quos  ego  servandos  susceperain  adnotatio  excederet. 

Deinde  adnotatio  suis  i.  e.  angustioribus  scholasticae  editionis  finibus 
continenda  erat,  ne  honestissimo  deessem  librario,  qui  quum  Ciceronis 
adeundi  copiam  quam  plurimis  lectoribus  facere  vellet,  tantum  modo 
spatii  concesserat,  quanto  possem  ostendere,  qualescumque  orationis  Cicero- 
nianae  mutationes  non  operarum  festinationi  esse  imputandas,  sed  et  meo 
arbitrio  niti  et  idoneorum  testium  testimonio.  In  hoc  negotio  summae  brevi- 
tati  studere  debebam,  et  ut  studerem,  aliquoties  admonebar,  ne  in  maius 
opus  excresceret  editio.  Quare  leviores  quaedam  mutationes  silentio  plane 
praetereundae  erant,  quo  non  inertiae  indulgerem,  sed  angustiarum  rationem 
haberem.  Hoc  e  genere  sunt  v.  c.  conversiones  copulae  et  in  atque  et  ac, 
neque  in  nec,  ab  ante  litteras  consonas  in  a,  pronominum  is  in  hie  et  quis 
in  qui,  ac  vice  versa,  praeterea  commutationes  terminationum  verbi  asti, 
astis,  arunt  in  avisti,  avistis,  averunt,  nil  in  nihil  itemque  eius  generis 
alia.  Deinde  asteriscum,  coniecturae  comitem,  pariter  atque  uncos,  dubiae 
suspectaeve  auctoritatis  indices,  e  superiore  editione  superstites,  pro  re  nata 
sustuli,  plerumque  lectore  non  monito,  contra  plerumque  monito,  ubi  servan¬ 
dos  aut  novos  adiiciendos  putaveram.  Turn,  ne  scripturae  variantis  enarratio 
iusto  magis  accumularetur ,  ubique  fere  satis  habui  huius  et  superioris 
editionis  meae  discrimina  indicasse  siglis  additis,  editorum  nomina  significan- 
tibus.  Haec  suo  quaeque  loco  notavi:  hie  autem  superest  ut  me  siglis 
N  1.  et  N  2.,  priorem  et  banc  alteram  recensionem  meam  designasse  memorem. 
In  hoc  tantae  brevitatis  studio,  quod  plus  poscit  temporis,  quam  eopiose 
scribendi  negotium,  passim  sane  temperare  mihi  non  potui,  quin  etiam  alia 
commemorarem,  quae  vel  ad  tuendam  loci  emendationem  vel  ad  scripturam 
versus  compluries  citati  aequandam  valerent. 

Praeterea  ro^atu  meo  collega  coniunctissimus,  Rob.  Will.  Fritzschius,  vir 
eruditissimus  et  subtilissimus,  mecum  quam  accuratissime  dedit  operam,  ut 
ne  quae  in  speciminibus  typotheticis  vitia  relinquerentur.  Sicubi  vero  rele- 
genti  mihi  expressum  iam  typis  exemplar  commissum  aliquid  esse  videbatur, 
lectorem  adnotatione  monui,  typographum  autem  rogavi,  ut  e  laminis  stereo- 
typis  illud  postea  tolleret. 

Tertium  autem  munus,  quod  non  licebat  anno  CIOIDCCCXXVH.  addere, 
indices  dico,  quamquam  perbreves,  librarius,  quo  est  ingenio  ad  iuvanda 
litterarum  studia  promptissimo,  mihi  facile  concessit,  ut  huic  alteri  editioni 
adiungerem.  Enimyero  persuasum  habebam,  illos  maxime  similium  locorum 
comparatione  esse  ad  litterarum  Tullianarum  studia  perutiles.  Quos  quo 
facilius  componerem  brevioresque  redderem,  singulos  deinceps  Ciceronianorum 
operum  libros  suo  quemque  numero  signavi,  quo  et  ego  illos  omissis  titulis 
notare  et  lectores  ordine  evolvere  facili  negotio  possent.  Eadem  mente 
historiam  de  vita  M.  Tullii  et  temporibus  iuventutis  usui  etiam  magis,  quam 
olim,  accommodandam  et  singulorum  librorum  summaria  recognoscenda  censui. 
Nec  defuit  operi  typographicae  institutionis  liberalitate  et  elegantia  cultissimus 
librarius,  chartis  usus  melioribus  typisque  et  figurae  gracilitate  et  collocatione 
ad  legendum  multo  facilioribus.  Itaque  etiam  simulacro  Ciceronis  pulcher- 
rimo,  quo  de  Boettigeri  sententia  Tauchnitius  pater  superiorem  editionem 
ornaverat,  hanc  filius  dignissimus  exornandam  censuit. 

Quare  prodeat  nunc  quam  diligentissime  instructus  Cicero,  et  prosit 
quam  plurimum  elegantioris  eruditionis  appetentibus  adolescentibus. 

Scrib.  Lipsiae  mense  Decembri  anni  MDCCCXLIX. 

ANNALES  CICERONIAN  1. 


Ann. 

Urbis 

Ante 

A.  C. 

u.c. 

a.Cli. 

set* 

Cic. 

cond. 

Chr. 

1 

648 

106 

Coss.  C.  Atilius  Serranus,  Q.  Servilius 

Caepio. 

Die  III.  Nonas  Januar.  M.  Tullius 

11 

658 

96 

Cicero  in  villa  Arpinati  natus  est  patre 
M.  Tullio  Cicerone  equite,  matre  Hel- 
via.  —  Pridie  Kal.  Octobr.  natus  est 
Pompeius.  —  Marius  in  Numidia  contra 
Iugurtham  bellat. 

12 

659 

95 

2 

649 

105 

Coss.  P.  Rutilius  Rufus,  Cn.  Mallius 

Maximus. 

Coss.  a  Cimbris  devicti  sunt.  —  Iu- 

gurtha  Sullae  Marii  quaestori  vinctus 
traditur  et  ad  Marium  mittitur. 

3 

650 

104 

Coss.  C.  Marius  II.,  C.  Flavius  Fim¬ 

bria. 

Kal.  Januariis  Marius  de  Jugurtha 

13 

660 

94 

triumpliat.  Bellum  adv.  Cimbros  et 
Teutonos  decernitur.  —  Hoc  aut  po- 
stero  anno  nascitur  Q.  Cicero  frater. 

14 

661 

93 

4 

651 

103 

Coss.  C.  Marius  III.,  L.  Aurelius 

Orestes. 

Marius  bellum  Cimbricum  parat. 

15 

662 

92 

5 

652 

102 

Coss.  C.  Marius  IV.,  Q.  Lutat.  Catulus. 

Marius  Teutonos  et  Ambrones  ad 

Aquas  Sextias  vincit.  —  Antonius  ora¬ 
tor  praedones  maritimos  urget. —  Ar- 
chias  poeta  Romani  venit. 

16 

663 

91 

6 

653 

101 

Coss.  C  Marius  V.,  M’.  Aquilius. 
Aquilius  contra  fugitivos  in  Sicili¬ 

an!  missus  bellum  servile  componit. 
Cimbri  pugna  ad  Athesin  fluv.  a  Mario 
et  Catulo  procos.  vincuntur. 

7 

654 

100 

Coss.  C.  Marius  VI.,  L.  Valerius 

Flaccus. 

L.  Appuleius  Saturninus  trib.  pi.  et 

C.  Servilius  Glaucia  seditione  mota  in- 
terficiuntur.  —  Q.  Metellus  Numidicus 
illius  lege  agraria  recusata  ultro  in  exi¬ 
lium  abit. 

17 

664 

90 

8 

655 

99 

Coss.  M.  Antonius  ( orator j,  A.  Postu- 

mius  Albinus. 

18 

665 

89 

Metellus  revocatur.  C.  Iulius  Caesar 
nascitur  Idibus  mensis  Quintilis  postea 
suo  nomine  dicti. 

9 

656 

98 

Coss.  Q.  Caecilius  Metellus  Nepos,  T. 

Didius. 

88 

Aquilius  repetundarum  reus  ob  belli 
servilis  memoriani  absolvitur,  caussam 
dicente  Antonio. 

19 

666 

10 

657 

97 

Coss.  Cn.  Cornel.  Lentulus,  P.  Lici¬ 

nius  Crassus. 

L.  Valerius  Flaccus  et  M.  Antonius 
Crassus  lustrum  faciunt.  T.  Didius 

procos.  contra  Celtiberos  bellum  gerit, 
sub  quo  stipendia  facit  Sertorius  trib. 
mil. 

Coss.  Cn.  Domitius  Ahenobarbus,  C. 
Cassius  Longinus. 

Ptolemaeus  Apion,  rex  Cyrenarum, 
populum  Romannm  regni  sui  heredem 
instituit. 

Coss.  L.  Licinius  Crassus,  Q.  Mucius 
Scaevola. 

Lex  Licinia  Mucia  de  civitate,  ne 
quis  sit  pro  cive,  qui  non  sit  civis,  ma- 
gna  sociorum  multitudine  pro  civibus 
se  gerentium  irritata  et  in  civitates  suas 
remissa,  belli  Marsici  caussa  fuit  gra- 
vissima. 

Coss.  C.  Caelius  Caldus,  L.  Domitius 
Ahenobarbus. 

Coss.  C.  Valerius  Flaccus,  M.  Herennius. 

L.  Sulla  praetor.  Didius  ex  Hispania 
citeriore,  ex  ulteriore  P.  Crassus 
triumphat. 

Coss.  C.  Claudius  Pulcher,  M.  Perperna. 

Censores  Cn.  Domitius  et  P.  Crassus 
lustrum  instituunt.  Sulla  Ariobarza- 
nem  Cappadociae  regem  Mithridate  ex- 
pulso  restituit. 

Coss.  L.  Marcius  Philippus,  Sex. 
Julius  Caesar. 

Cicero  sumpta  toga  virili  in  forum 
venit;  inter  aequales  litterarum  studio 
eminet ;  scribit  Pontium  Glaucum  ver- 
sibus  tetrametris.  Hoc  anno  disputatio 
de  Oratore  inTusculano  habitafingi- 
tur.  L.  Crassus  orator  moritur.  M. 
Livius  Drusus  a  Q.  Vario  interficitur. 

Coss.  L.  Julius  Caesar,  P.  Rutilius 
Lupus. 

Hoc  fere  anno  Cicero  Arati  Phaeno- 
mena  Latine  convertit.  Oritur  bellum 
Marsicum  vel  sociale. 

Coss.  Cn.  Pompeius  Strabo,  L.  Porcius 
Cato. 

Cicero  iuri  civili  dat  operam  duce  Q. 
Scaevola  augure,  et  in  Pompeii  Cos. 
exercitu  tiro  militat  bello  Marsico. 

Coss.  L.  Cornelius  Sulla,  Q.  Pompeius 
Rufus. 

Cicero  Phaedro  Epicureo  et  Philoni 
Academico  philosopbis,  in  re  iudiciali 
Q.  Scaevolae  pontifici,  ac  Sulpicio  tri- 
buno  quotidie  fere  concionanti  operam 
navat.  Hunc  in  annum  refertur  sermo 
de  amicitia.  Hoc  tempore  Arati 
b 

2  ] 


22 


668 


669 


23 


24 


25 


Pliaenoinena  et  Prognostica  Latine  in- 
terpretatus  est. 

667  87  Coss.  Cn.  Octavius,  L.  Cornelius  Cin- 

na,  et  in  eius  locum  suff.  L.  Cornelius 
Merula. 

Cicero  Molone  Rhodio  Romae  artis 
oratoriae  doctore  utitur.  Cinna  et  Ma- 
lius  Romani  cruentant  caedibus  virorum 
optimorum,  Q.  Catuli,  M.  Antonii,  C. 
et  L.  Caesarum.  Merula  venas  sibi 
incidit.  Sulla  Athenas  oppugnat  et 
Mithridatem  bello  petit. 

86  Coss.  L.  Cornelius  Cinna  II. ,  C.  Ma¬ 
rius  VII. 

Sulla  bellum  Mithridaticum  gerente 
ac  Cinna  et  Mario  Romae  dominantibus, 
Cicero  quoin  aliis  omnibus  disciplinis, 
turn  dialecticis  exercitationibus  occu- 
patur ,  et  hoc  quoque  tempore  lihros 
scripsit  rhetoricos,  quorum  duo  de  In- 
ventione  sunt  superstites. 

85  Coss.  L.  Cornelius  Cinna  III.,  Cn. 
Papirius  Carbo. 

Cicero  una  cum  M.  Pisone  et  Q.Pom- 
peio  aliisque  Latine,  saepius  autem 
Graece  declamitat.  In  eius  domo  Diodo- 
tus  Stoicus  habitat  etmoritur.  TumXe- 
nophontis  Oeconomicum  in  Latinum 
con  vertit,  aliquanto  post  autem  Marium 
cecinit  carmine  lieroico.  —  Consules 
Romae  bellum  parant  contra  Sullam, 
versantem  in  Macedonia. 

84  Coss.  Cn.  Papirius  Carbo  II.,  L.  Cor¬ 
nelius  Cinna  IV. 

Cinna  Anconae  interficitur.  Sulla 
pace  cum  Mithridate  composita  in  Ita¬ 
lian!  redit. 

Coss.  L.  Cornelius  Scipio,  C.  Junius 
Norbanus. 

Norbano  consule  a  Sulla  victo,  Scipio 
consul  de  pace  agens  ab  exercitu  dese- 
ritur.  Post  Massiliae  exsulat.  Capito- 
lium  caelitus  tactum  conflagrat. 

Coss.  C.  Marius,  Cn.  Papirius  Carbo  III. 

Mario  auctoreL.  Damasippus  praetor 
nobiles  interficit.  Carbonem  consulem 
Cn.  Pompeius  in  Sicilia  captum  necat. 

Sulla  victor  inimicorum  bona  proscri- 
bit,  et  dictator  summae  rerum  potitur. 

Coss.  M.  Tullius  Decula,  Cn.  Corne¬ 
lius  Dolabella. 

Cicero  denuo  Moloni  vacat;  caussam 
privatam  pro  Quinctio  dicit  post 
Idus  Martias.  Sulla  remp.  ordinat.  Cn. 

Pompeius  eques  XXVI  annos  natus 
triumphum  agit  bello  cum  Domitio  et 
Hiarba  Numidiae  rege  feliciter  gesto, 

Murena  de  Mithridate.  ||  34  681 

Coss.  L.  Cornelius  Sulla  II.,  Caecilius 
Metellus  Pius. 

Cicero  pro  S.  Roscio  Amerino, 
parricidii  reo,  ac  pro  Vareno  caussam 
agit. 

Sertorius  in  Hispania  rebellat. 

L-  Servilius  Vatia,  App.  Clau¬ 
dius  Pulcher. 

Cicero  defendit  mulierem  Arretinam 
contra  Cottam.  Posthac  per  caussam 
lestituendae  valetudinis  persequendi- 
que  eloquentiae  studii  Athenas  profi- 
ciscitur.  Ibi  per  sex  menses  Antiochum 
Ascalonitam  audit,  Academiae  veteris 
philosophum,  una  cum  T.  Pomp.  Atti- 
co,  item  Phaedrum  et  Zenonem,  Epicu- 
reos,  Demetrium  Syrum  in  arte  dicendi. 
Mysteriis  Eleusiniis  initiatus  est. 

Sulla  dictatura  se  abdicat. 

Coss.  M.  Aemilius  Lepidus,  Q.  Luta- 
tius  Catulus. 

Sulla  moritur.  Eius  acta  rescindere 
conatus  Lepidus  cos.,  ab  altero  autem 
cos.  etPompeio  in  exsilium  ire  coactus 
exsul  moritur  in  Sardinia.  Metellus 
contra  Sertorium.  Servilius  contra  pi- 
ratas  in  Cilicia. 

Cicero  Athenis  audito  Demetrio  Syro, 
Asiam  peragrat,  Menippo  Stratoni- 
censi,  Xenocle  Adramytteno,  Aeschylo 
Gnidio,  Dionysio  Magnete  rlietoribus 
conutantibus,  Rhodi  apud  Apollonium 
Moloneni  Graece  declamitat,  auditque 
Posidonium  philosophum. 

Coss.  D.  Junius  Brutus,  Mam.  Ae¬ 
milius  Lepidus. 

Pompeius  mittitur  contra  Sertorium. 
Cicero Romam  reversusTerentiamuxo- 
rem  ducit  et  patrociniis  se  totum  dat. 

Coss.  Cn.  Octavius,  C.  Scribonius 
Curio. 

Hispania  ardet  bello  Sertoriano. 
Cicero orationem habet  pro  Q.  Roscio 
Comoedo,  a  quo  agendi  artem didice- 
rat.  Quaesturam,  quam  cum  Cotta  petit, 
in  comitiis  tributis  accipit  cunctis 
suffragiis. 

Coss.  L.  Octavius,  C.  Aurelius  Cotta. 

Cicero  in  Sicilia  Lilybaetanus  est 
quaestor,  praetore  Sex.  Peducaeo. 
Syracusana  enim  quaestura  C.  Volteio 
Straboni  obtigerat.  Ibi  reni  frumenta- 
riam  Romanis  procurat  summo  studio. 
Archimedis  sepulcrum  indagat. 

Mithridates  bellum  renovare  cogitat. 
Bithynia  et  Cilicia  hunt  provinciae  Ro- 
manae.  Pompeius  in  Hispania. 

Coss.  L.  Licinius  Lucullus,  M.  Aure¬ 
lius  Cotta. 

Cicero  orationem  habuit,  quum 
quaestor  Lilybaeo  decederet. 
Mithridates  Cyzicum  obsidet,  hac  capta 
Mithridatem  Lucullus.  Pompeius  et 
Metellus  tota  fere  Hispania  cedunt  Ser- 
torio. 

Coss.  M.  Terentius  Varro,  C.  Cassius 
Varus. 

Kxcrcitus  Milhridatis  fame  deletur. 

Ipse  Cyzico  fugit  navibus,  classem  tem- 
pestate  perdit. 

In  Italia  bellum  servile  LXXIV  gla- 
diatores  Campani  movent  duce  Sparta- 
co.  Verres  it  pro  praetore  in  Siciliam. 

Coss.  L.  Gellius  Poplicola,  Cn.  Cor¬ 
nelius  Lentulus. 

Lucullus  in  Ponto  Ainisum  oppugnat, 
Cotta  Heracleam.  Sertorius  anno  iam 
octavo  dux  a  coniuratis  interficitur. 
Perpernam  eius  in  imperio  successoreni 
victum  occidit  Pompeius.  Bellum  ser¬ 
vile. 

Coss.  Cn.  Aufidius  Orestes,  P.  Cor¬ 
nelius  Lentulus. 

Belli  servilis  a  M.  Crasso  confecti  re- 
liquias  Pompeius  delet.  L.  Lucullus  Mu- 
rena  ad  Amisum  relicto  Mithridatem 
persequitur.  M.  Lucullus,  Q.  Metellus, 
Cn.  Pompeius  e  Macedonia,?.  Servilius 
ex  Isauria,  C.  Curio  de  Dardanis  tri¬ 
umphant. 

Coss.  M.  Licinius  Crassus,  Cn.  Pom¬ 
peius  Magnus. 

Cicero  Verrem  e  Sicilia  reversum 
accusavit.  Iam  antea  defenderat  C. 
Mustiuin.  Aedilis  prior  cunctis  suffra¬ 
ges  designatur.  Scribit  libros  se- 
cundae  Actionis  in  Verrem  ultro 
exsulantem. 

Mithridates  confugit  ad  Tigranem, 
Armeniae  regem.  Potestas  tribunitia, 
a  Sulla  imminuta,  lege  Aurelia  resti- 
tuitur. 

P.  A^irgilius  Maro  nascitur. 

Coss.  Q.  Hortensius,  Q.  Caecilius 
Metellus  Creticus. 

Cicero  Aedilis  Curulis  tri- 
nos  ludos  facit.  Dicitpro  Fonteio; 
pro  Caecina  apud  Metellum  prae- 
torem,  ut  videtur  Marcum,  consulisfra- 
trem,  proM.  Tullio. 

Lucullus  Tigranem  bello  petit. 

Coss.  L.  Caecilius  Metellus,  Q.  Mar- 
r  cius  Rex. 

Cicero  epistolas  (ad  Atticum  1,  5.) 
scribere  incipit.  Certe  liunc  annum 
nulla  antecedit  superstitum.  —  L.  Cice¬ 
ro  frater  patruelis  moritur. 

Lucullus  capit  Nisibin;  Mithridates 
victo  M.  Fabio  Armeniam  minorem  re- 
cuperat. 

Coss.  C.  Galpurnius  Piso,  M’  Acilius 
Glabrio. 

Cicero  octo  praetorum  primus  propter 
dilationem  comitiorum ,  ter  —  cunctis 
suffrages  renuntiatur.  Anno  extremo 
Tulliam  nondum  nubilem  C.  Pisoni  de- 
spondet.  Hoc  fere  anno  dixit  pro  Op  pi  o. 

Pompeio  bellum  piraticum  lege  Ga- 
binia  committitur.  Mithridates  victo 
C.  Triario  legato  regnum  Ponticum 
recuperat.  Tigranes  Cappadociani  po- 
pulatur;  contra  quern  qui  bellum  gerit 
Lucullus  a  suis  deseritur:  huic  succedit 
M’.  Glabrio.  L.  Roscius  Olho  trib.  pi. 
legem  tulit,  ut  equites  in  XIV  ordinibus 
spectarent. 

Coss.  M’.  Aemilius  Lepidus,  L.  Vol- 
catius  Tullus. 

Cicero  praetor. 

Uicit  pro  lege  Man  ilia  vel  de 

imperio  uni  Pompeio  in  bello  contra 
Mithridatem  demandando,  pro  A.  Clu- 
entio  Avito,  pro  M.  Fundanio  et 
pro  M,  Galli  o  et  eodem  fere  tempore 
etiam  pro  Orciwino  vel  Orcinio. 
Scamandrum  veneficii  reum  iam  an¬ 
tea  defenderat.  Q.  Cicero  frater  aedili- 
tatem  petit. 

A  Pompeio  piratae  debellantur.  Ab 
eodem  Tigranes  in  regnum  restituitur. 
Mithridates  fugit  in  Colchidem. 

Coss.  L.  Aurelius  Cotta,  L.  Manlius 
Torquatus. 

Cicero  non  it  e  praetura  in  provin- 
ciam.  Dicit  pro  C.  Cornelio  de maie- 
state  accusato  quatriduum.  Prensat. 

Pompeius,  Mithridatem  persecutus, 
Pontum  in  provinciae  formam  redigit; 
Deiotarum,  Gallaciae  tetrarcham,  Arme¬ 
niae  minori  praelicit. 

Nascitur  Q.  Horatius  Flaccus. 

Coss.  L.  Julius  Caesar,  C.  Marcius 
Figulus. 

Consulatum  petit  una  cum  P.  Sulpicio 
Galba,  L.  Sergio  Catilina,  C.  Antonio, 
L.  Cassio  Longino,  Q.  Cornificio  et  C. 
Licinio  Sacerdote.  Orationem  ha- 
bet  in  toga  Candida  contra  Catili- 
nae  et  Antonii  coitionem,  ac  turn  fere 
pro  Mucio.  Inidemtempusinciditora- 
tio  pro  C.  Pis  one,  qui  e  Gallia  Pro- 
cos.  reversus  hominem  Transpadanum 
quemdam  iniusto  sui>plicio  affecisse  ac- 
cusatus  erat  a  C.  Caesare.  Consul  Tul¬ 
liam  filiam  13  annos  natam  C.  Pisoni 
Frugi  dat  in  matrimonium.  M.  Ciceroni 
filius  nascitur,  pater  moritur  a.  d.  XV11L 
Kal.  Dec. 

Pompeius  in  Syria.  Catilina  coniurat. 
C.  Julius  Caesar  praetor  quaesturam 
exercet  inter  sicarios. 

Nascitur  A.  Tibullus. 

Coss.  M.  Tullius  Cicero,  C.  Anlonius. 

Kal.  Januar.  (h.  e.  die  14.  M.  Martii 
secundum  Nanzium)  Cicero  Consu¬ 
latum  init  cum  C.  Antonio.  Oratio¬ 
nem  liabet  contraRullum  in' senatu, 
deinde  duasadpopulum  delege  agra- 
r i a ,  turn  de  Oth one;  proRabirio; 
pro  lege  Sullae  de  proscripto- 
r  um  filiis  ab  honoribus  publicis  salu- 
tis  puhlicae  caussa  arcendis:  item  ora¬ 
tionem  liabuit,ubi  provinciam  in  conci- 
one  deposuit. 

Extremum  in  annum  incidit  coniu- 
ratio  Catilinaria,  qua  deprehensa  Cicero 
VII.  Idus  Novembr.  (i.  e.  11.  m.  Jan. 
anni  a.  Ch.  C2.  Secundum  Nanzium  el 
Korbium)  senatu  in  templum  lovis  Sta- 
toris  convocato,  orationem  I.  in 
Catilinam  habet;  qua  hie  perterritus, 
nocte  insequente  ad  Manlium  in  castra 
profugit. 

V.  Id.  Nov.  (i.  e.  die  13.  m.  Jan.  anni 
a.  Ch. G2.) habuit Cicero  oral.  II.  Cati- 
linariam  ad  populum. 

Interim  Catilina  iam  bellum  gerente, 
dicit  pro  L.  Murena,  cos.  designato, 
ambitus  reo. 

III.  Nonas  Decembr.  (i.  e.  die  5.  Fe- 

bruarii)  sub  nocteni  lxabuit  orat.  III. 
C ati linar  iam  ad  populum  ; 

Nonis  ipsis  Decembr.  (i.  e.  die  7.  Fe- 
bruarii)  orat.  Catilinariam  I V.  Si- 
lafto  Cos.  des.  contra  Caesarem  Catone 
suft'ragante  supplicium  in  carcere  sum- 
ptum  est  de  Lentulo,  Cethego,  Statilio, 
Gabinio,  Coepario. 

Pompeius  in  Iudaea,  quani  stipendia- 
riani  facit,  Hyrcanum  regem  instituit, 
fratre  eius  Aristobulo  regni  cupido  in 
captivitatem  abducto.  Inde  in  Pontum 
reversus,  Mithridate  a  suis  necato, 
Pharnacem  iubet  imperare  Bosporo.  D. 
IX.  Kal.  Octobres  (i.  e.  die  27.  m.  No 
vembr.  secundum  Korbium)  nascitur 
C.  Octavius,  posthac  Augustus  dictus. 

Cicero  Lucullo  triumphum  decernit, 
Pompeio  supplicationem. 

Quum  abdicans  se  consulatu  ox-atio- 
nem  liabiturus  erat,  verba  facere  veti- 
tus  est  a  Q.  Metello  Nepote  tribuno  ;  iu- 
randi  tamen  venia  accepta,  se  rempu- 
blicam  conservasse  iuravit. 

62  Coss.  D.  Iunius  Silanus,  L.  Licinius 
Murena. 

Metellus  tribunus  Ciceronem  inse- 
ctans  concionemhabet,  cui  ille  oratio- 
nem  Metellinam  opponit.  Metello 
patrocinatur  C.  Caesar  praetor  etponti- 
fexmaximus;  cuius  indomointerBonae 
Deae  sacra  P.  Clodius  deprehenditur. 

Catilina,  in  Galiiam  iturus,  a  M.  Pe- 
treio  legato  C.  Antonii  victus  cum  ter 
mille  sociis  caeditur.  Antonius  postea 
Macedoniae  per  biennium  praefuit. 

Coss.  M.  Pupius  Piso,  M.  Valerius 
Mess  ala. 

Q.  Cicero  frater  praetor  fit  in  Asia. 
M.  Cicero  orationes  liabet  pro  Archia 
poeta  et  pro  P.  Sulla. 

Pompeius  tertium  triumphal  pridie 
Kal.  Octobris  de  Mithridate,  Tigrane 
aliisque  regibus.  Caesar  propraetor 
est  in  Hispania.  C.  Antonio  in  Macedo 
nia  succedit  C.  Octavius,  Augusti  pater. 

Coss.  L.  Afranius,  Q.  Caecilius  Me¬ 
tellus. 

Cicero  primis  anni  mensibus  in  Urbe 
degens  scribit  Commentarios  de 
Consulatu  suo,  graece;item  ver- 
suum  de  Consulatu  libros  III. 
Mense  Martio  ruri  est,  Maio  in  Urbe, 
Iunio  Antii.  Scipionem  Nasicam  con¬ 
tra  Favonium  defendit.  Res  miscere 
incipit  Clodius,  tribunatum  petens. 

Caesar  ex  Hispania  redux,  Pompeius, 
qui  ab  Optimatibus  ad  popularium  par¬ 
tes  deficit,  etCrassus  societatemcoeunt. 

Coss.  C.  lulius  Caesar,  M.  Calpurnius 
Bibulus. 

Cicero  recusata  inter  XX  viros  agri 
Campani  dividendi  provincia  et  apud 
Caesarem  legatione,  totum  se  foro  dat. 

Bis  defendit  A.  Thermum,  semel 
Valerium  Flaccum. 

lllud  aegre  ferens  Caesar  facit,  ut 
Clodius  plebeius  fiat  et  tribunus  plebi. 

Is  legem  fert,  qua  proscribantur  hostes- 

Coss.  L.  Calpurnius  Piso,  A.  Gabinius. 

Cicero  mutat  vestem  et  pullatus  po- 
pulo  supplicat.  Senatores  et  viginti 
millia  civium  atris  sc  vestibus  induunt. 
Extremo  mense  Martio  ultro  in  exsilium 
proficiscitur.  Clodius  de  eius  exsilio  ad 
populum  refert.  Auctor  est,  ut  ne  intra 
XL  millia  passuum  ei  esse  liceat.  Do- 
mos  Ciceronis  et  villas  incendit. 

Cicero  mense  Martio  Roma  profectus, 
Brundisio  Dyrrhachium,  inde  Cyzicum 
iturus,  Tliessalonicam  venit,  ubi  apud 
Cn.  Plancium ,  L.  Appuleii  praetoris 
quaestorem,  per  VII  menses  manet. 

IV.  Kal.  Novembres,  Pompeio  non 
iam  obnitente,  tribuni  legem  de  Cice¬ 
ronis  reditu  promulgant - Interim  Q. 

Cicero  ex  Asia  redit. 

Nascitur  T.  Livius.  Caesar  abit  ad 
bellum  Gallicum.  Clodius  legem  fert  de 
Ptolemaeo  Cypri  rege  pellendo,  bonis 
eius  publicandis  et  regno  in  provinciae 
formam  redigendo. 


57 


Coss.  P.  Cornelius  Lentulus  Spinthcr , 
Q.  Caecilius  Metellus  Nepos. 


Lentulus  cos.  legem  fert  de  Cicerone 
revocando,  quamquam  armis  renitente 
Clodio ,  comprobatam  tamen  tribunis 
pi.  et  centuriis  omnibus. 

Cicero  post  X  iam  menses  revocatus 
Dyrrhachio,  quo  speredeundifacta con- 
cesserat,  Brundisium  venit  Nonis  Sexti- 
libus,  Bomam  pridie  Non.  Septembres. 
Nonis  Septembr.  et  in  Senatu  dicit 
post  reditum,  et  ad  populum  vel  ad 
Quirites. 

Pio  domo,  quam  Clodius  Libertati 
voverat,  apud  pontifices  dicit  pridie  Kal. 
Octobres.  Donius  in  Palatio,  villae 
Tusculana  et  Formiana  publice  restitu- 
untur. 


Auctor  est,  ut  Pompeio  curaannonae 
per  universum  orbem  in  quinquennium 
committatur.  Unus  e  XV  legatis,  quos 
hunc  in  usum  ille  sibi  adiunxit,  Q.  Ci¬ 
cero  in  Sardinians  proficiscitur.  M.  Cato 
Cypro  recepta  redit. 

Coss.  Cn.  Cornelius  Lentulus,  L.  Mar- 
cius  Philippus. 

Cicero  orationes  liabet  in  senatu 
de  Rege  Ptolemaeo  in  regnumre- 
stituendo,  pro  P.  Sestio,  in  Vati- 
nium,  proM.  Caelio,  III.  Id.  Febr. 
pro  Bestia.  Hoc  quoque  anno  aut  an- 
tea  dixit  pro  Ascitio  et  pro  A  tr  ati  no. 

Tulliain  post  Pisonis  sponsi  mortem 
pi'idie  Non.  April.  Furio  Crassipedi 
spondet. 

Cicero  novis  Clodii  aedilis  turbis 
commotus  orationes  habet  de  Haru- 
spicum  responsis,  deprovinciis 
consul  a  ribus,  pro  L.  Cornelio 
Balbo. 

Fit  plebiscitum  de  Ptolemaeo  non  re- 
ducendo.  Caesar  Lucae  hibernans  Pom- 
peium  et  Crassum  ad  se  vocatos  rogat, 
ut  consulatum  peterent  et  L.  Domitium 

Coss.  ■  Cn.  Pompeius  Magnus  II.,  M. 
Licinius  Crassus  II. 


Coss.  ex  interregno  magistratum  in- 
eunt.  His  in  quinquennium  provinciae 
decernuntur,  Crasso  Syria,  Pompeio 
Hispaniae  cum  Africa,  item  Caesari  in 
alterum  quinquennium  Galliae. 

Cicero  orationes  dicit  i n  Pisonem, 
pro  Gallo  Caninio,  in  Gabinium, 
qui  Ptolemaeum  iniussu  populi  reduxe- 
rat,  et  libros  ties  de  Oratore  scribit. 


53 


700 


54 


Coss.  L.  Domitius  Ahenobarbus,  Ap. 
Claudius  Pulcher. 


Cicero  dicit  pro  Crasso,  pro  Va- 
tinio,  de  Tenediorum  et  de  Reati- 
norum  caussa  pro  Messio  etpro 
Druso,  pro  Aemilio  Scauro,  ro- 
gatus  a  Pompeio  pro  Gabinio,  pro 
C.  Rabirio  Postumo,  et  Plan- 
cianam  su  peri  ore  iam  anno  ha- 
bitam  edit.  Scribit  libros  VI  de  Re¬ 
public  a. 

Caesari  admodum  favet.  Q.  Cicero 
in  Gallia  Caesaris  legatus.  Iulia  Cae- 
saris  filia,  uxor  Pompeii,  moritur. 

Coss.  Cn.  Domitius  Calvinus,  M.  Va¬ 
lerius  Messala. 


Hi  post  complura  interregna  mense 
demum  Aprili  creati  magistratum  auspi- 
cati  sunt. 

Cicero  in  augurum  collegium  coo- 
ptatus  est  loco  M.  Crassi,  deleto  a  Par- 
this  exercitu  in  fuga  ad  Carrhas  exstin- 
cti.  Hoc  anno  libros  de  Legibus 
scribere  instituit,  et  orationem  dixit  D  e 
aere  alieno  Milonis. 

Cn.  Pompeius  III.  primum  sine  colle- 
ga,  postea  socerum  sibi  et  collegam 
sumpsit  Q.  Caecilium  Metellum  Pium 
Scipionem. 


Clodio  a.  d.  XIII.  Kal.  Febr.  inter  pu- 
gnam  in  itinere  cum  Milone  coortam 
interfecto,  Cicero  eiusdem  caussam 
egit  de  vi  accusati.  Quo  in  exsilium 
profecto  aliam  orationem  scripsit.  Prae- 
terea  orationes  habuit  in  Munatium 
Plan  cum  et  duas  pro  M.  Saufeio. 
Commentaries  caussarum  incertum 
quando  scribere  instituit.  Eorum  in  Mi¬ 
lo  ni ana  primum  vestigium  cernitur. 
Hoc  anno  iingitur  habitus  esse  sermo 
de  Finibus  bonorum  et  malorum. 

Caesar  Galliam  pacat.  Cassius  Par- 
thos  repellit. 

Coss.  Ser.  Sulpicius  Rufus,  M-  Clau¬ 
dius  Marcellus. 


Cicero  mense  Maio  pro  consul k 
in  Ciliciam  proficiscitur  cum  exercitu. 
Mense  Septembri  castra  habet  ad  Ico- 
nium.  Parthos  arcet.  Bellum  gerit 
contra  Eleutherocilices,  eorumque  op- 
pido  Pindenisso  capto  victisquein  Ama- 
no  monte  hostihus,  iMPERATORab 
exercitu  appellatur. 


A.  C.  U.C. 


a.Ch 


Caesar  quamquam  Marcello  impedi- 
ente,  tamen  bellum  Gallicum  conficit. 

T.  Lucretius  poeta  obit. 

Coss.  L.  Aemilius  Paullus,  C.  Clau¬ 
dius  Marcellus. 

Cicero  in  Asia  ius  dicit.  Mense  Ma¬ 
io  in  Ciliciam  redit.  Mense  Sextili  de- 
cedit  provincia.  Redit  per  Graeciam. 
Brundisium  venit  m.  Decembri,  hide 
Rom  am. 

Caelium  quaestorem  sibi  delegerat. 
Dolabella  Appium,  Ciceronis  soceri  sui 
antecessorem ,  de  maiestate  et  ambitu 
accusat.  —  Senatus  de  successore  Cae¬ 
sari  decernendo  agit.  Curio  trib,  aCae- 
sare  corruptus,  poscit,  ut  etiam  Pom¬ 
peius  exercitum  dimittere  iubeatur,  de- 
creto  senatus  hanc  in  sententiam  Mar- 
celli  Cos.  intercessione  impedito,  ad 
Caesarem  Ravennam  transit.  Duae  le- 
giones  in  simulatum  belli  Parthici  usum 
Caesari  subtrahuntur. 

Coss.  C.  Claudius  Marcellus,  C.  Cor¬ 
nelius  Lentulus. 


Cicero  prid.  Non.  Jan.  ad urbem  redit, 
gliscente  inter  Pompeium  et  Caesarem 
discordia  civili.  Senatus  de  Scipionis 
sententia  decernit,  ut  Caesar  dimisso 
exercitu  privatus  Romarn  veniat.  M. 
Antonius  et  Q.  Cassius  tribuni  interce- 
dunt;  intercessione  spreta  fugiunt  ad 
Caesarem  eique  fuga  sua  belli  caussam 
praebent.  Mense  Ianuario  Caesar  trans¬ 
it  Rubiconem. 

Cicero  abit  Roma  Capuam  mense  Fe- 
bruario,  inde  Formias;  unde  ad  Pom¬ 
peium  profecturus,  moratur,  quia  peri- 
culum  est  a  Caesarianis.  Substitit  Ca- 
libus;  dein  Formias  revertitur. 

Mense  Martio  Pompeius  Brundisium 
venit,  unde  XVI.  Kal.  April,  in  Grae¬ 
ciam  solvit.  Caesar  Brundisium  in- 
gressus,  Romam  redit.  Redeuntem  Ci¬ 
cero  convenit  et  Arpinum  se  confert, 
inque  villis  manet  mensibus  Aprili  et 
Maio.  VII.  Idus  Iunias  ad  Pompeium 
in  Graeciam  abit;  Caesar  in  Hispa- 
niam. 

Coss.  C.  Iulius  Caesar  II.,  P.  Servi- 
lius  Vatia. 

Caesar  pridie  Non.  lanuar.  Brundi- 
sio  in  Epirum  traiicit.  Pompeium 
Dyrrhachii  obsidet. 

Pugna  ad  Pharsalum  prid.  Kal.  Octo- 
bres.  Cicero  cum  Catone  et  Varrone 
ad  classem  Dyrrhachii  remanserat.  Eo 
Labienus  e  pugna  Pharsalica  nuntius 
venit.  Cicero  redit  in  Italiam  et  Brun- 
disii  armis  depositis  vivit. 

Caesar  bellum  Alexandrinum  gerit. 

Catullus  moritur,  nascitur  Propertius. 

C.  Iulius  Caesar  dictator,  M.  Anto¬ 
nius  mag.  eq.  Tribus  mensibus  ultimis 
Coss.  Q.  Fufius  Calenuset  P.  Vatinius. 

Romae  seditiones  per  Dolabellam  ob 
tabulas  novas. 

Mense  Septembri  Caesar  Tarentum 
appellit.  Cicero  ei  obviam  it  Brundisio, 
et  m.  Octobri  Romani  venit.  Caesar  au- 
tem  VI.  Kal.  Ian.  Lilybaeo  in  African! 


VI 

a.Ch. , 

traiicit,  bellum  contra Pompeianos,  Sci- 
pionem  et  Catonem,  et  Iubam  Maurita- 
niae  regem  gesturus. 

ANNUS  XV  MENSIUM: 

46  Coss.  C.  Iulius  Caesar  III.,  M.  Aemili- 
us  Lepidus. 

Cicero  Partition  es  oratorias 
s  cr  ibi  t,  B  r  u  t  u  m  d  e  Claris  Orato- 
ribus,  Oratoreni  et  Catonem  (Uti- 
censem)  et(cf.  ad  Div.  IX,  2.)  libros  de 
Officiis  et  post  mortem  editos  de  Le- 
gibus,  ac  dicitpro  M.  Marcello  et 
pro  Q.  Ligario.  Pro  Titinnia  iam 
antea  dixerat.  Terentiae  uxori  repu- 
dium  mittit. 

Brutus  Galliae  Cisalpinae  praeest, 
Graeciae  Ser.  Sulpicius. 

Caesar  Komam  reversus  Ciceroniano 
Catoni  Anticatonem  suum  opponit,  cor- 
rigit  fastos  duobus  praeter  veterem  in- 
tercalarium  mensibus inter Novembrem 
et  Decembrem  interpositis  Kalendisque 
Ianuariis  ad  anni  initium  magis  accom- 
modatis;  proficiscitur  in  Hispaniam 
exeunte  anno. 

Coss.  C.  Iulius  Caesar  IV.,  sine  col- 
lega,  idem  dictator,  M.  Lepidus 
mag.  equit. 

Cicero  aut  superiore  extremo  autine- 
unte  hoc  anno,  Terentia  dimissa,  Publi- 
liam,  cuius  patrimonium  heres  fidecom- 
missarius  custodiebat,  uxorem  duxit, 
ductam  brevi  dimisit,  laetari  visamobitu 
Tulliae,  divortio  cum  Dolabella  facto 
e  puerperio  mortuae.  Turn  vero  Astu- 
ram  se  confert,  quo  dolorem  philoso- 
phiae  studio  leniat  librisque  scribendis, 
Consolatione,  Hortensio  dePhi- 
losophia,  Academicis,  de  Fini- 
bus,  Laudatione  Porciae,  soro- 
ris  M.  Catonis.  Athenas  it  ante  mensem 
Iunium:  bine  reversus  Caesarem  in 
Puteolano  hospitaliter  excipit  XlI.Kal. 
Ian.  et  pro  Rege  Deiotaro  dicit 
coram  Caesare,  qui  ex  Hispania  mense 
Octobri  redierat. 


C.  Iulius  Caesar  dictator ,  M.  Aemil. 
Lepidus  magist.  eq.  Coss.  C.  Iulius 
Caesar  V.,  suff.  P.  Cornelius  Dolabella, 
M.  Antonius. 

Cicero  edit  Disputationes  Tu- 
sculanas,  Romaeque  est  initio  anni. 

Caesar  Idibus  Mar  tiisinterficitur.  Tri¬ 
duo  post  Cicero  pro  Oblivion  is  lege 
dicit.  Antonius  publice  legit  testamen- 
tum  Caesaris.  Brutus  et  Cassius  Romam 
relinquunt.  Cicero  paci  studet,  mense 
Aprilirus  it,  ac  libros  ante  Idus  Maias 
Catonem  vel  de  Senectute  (cf.  Ep.  ad 
Att.  XIV,  21.),  eodem  mense  unum  de 
Fato,  et  in  eadem  rusticatione  tres 
de  NaturaDeorumetduosdeDi- 
vinatione  scribit,  et,  ut  videtur, 
Platonis  Timaeum  convertit. 

C.  Octavius,  postea  Octavianus  Au¬ 
gustus  dictus,  Apolloniae  erat,  quum 
Caesar  Romae  interfectus  est.  Mense 
Maio  Neapolin  venit.  Ciceronem  ruri 
convenit.  Adit  hereditatem  Caesaris. 

Antonius  iubet  senatores  Kal.  lunii 

44  adesse  in  senatu.  Unde  Cicero  ad  Ur- 
bem  profectus,  non  tamen  venit  ante 
Kalendas  Septembres.  Scribit  hoc  tem¬ 
pore  libros  de  O ff i ci i s ,  iterque  fa- 
cit  in  Graeciam  per  ius  liberae  legatio- 
nis.  Velia  proficiscens  in  ipsa  naviga- 
tione  scribit  To  pica  ad  Trebatium, 
eique  librum  Rliegio  mittit.  Eodem 
fere  tempore  duos  scripsit  libros  de 
Gloria.  Syracusas  venit  Kal.  Sexti- 
lis.  Transmissurus  inde,  ventis  reten- 
tus  Leucopetrain  devenit.  Ibi  res 
Romae  compositum  iri  audit.  Itaque 
abiecto  consilio  profectionis,  rediens  in 
Italiam,  Veliam  venit  et  cum  Bruto  col- 
loquitur,  qui  Italia  cedens  cum  navibus 
ad  Veliam  est. 

Pridie  Kal.  Septembres  Cicero  in  Ur- 
bem  venit,  adventum  gratulantepopulo. 
Vocatus  statim  in  senatum  ab  Antonio 
vel  minis  eius  contemptis  non  venit,  e 
via  languens  et  sibi  displicens.  Postri- 
die  in  senatu  absente  Antonio  babel 
orationem  Philippieaml.  de  con¬ 
silio  profectionis  suae  legibusque  An- 
tonii ;  qui  diu  meditates  respondet  XIII. 
Kal.  Octobres,  absente  Cicerone.  Is 
scribit  Philippicam  II. quasi habitam 
eo  ipso  die. 

Antonius  Iegiones  Caesaris  e  Mace¬ 
donia  revertentes,  quibus  obviam  it,  in 
Urbem  adducere  parat.  Octavius  autem 
veteranos  colligit  mense  Octobri.  Ci¬ 
cero  rusticans  absolvit  libros  de  Offi¬ 
ciis,  Laelium,  Paradox  a. 

Hoc  tempore  M.  Antonius  Galliam 
Cisalpinam  ,  C.  Antonius,  frater  illius, 
Macedoniam,  Dolabella,  qui  ad  Antonii 
partes  transierat,  Syriam  provincias  sibi 
sumpserant. 

A  senatu  autem  antea  datae  erant, 
Decimo  Bruto  eadem  Gallia  Cisalpina, 
Trebonioque  Asia:  Sexto  Pompeio,qui 
in  Hispania  erat,  restitutio  patrimonii 
promissa. 

Antonius,  Romae  senatu  in  IV.  Kal. 
Decembr.  indicto,  Iegiones  Martiam  et 
IV.  ad  Augustum  transisse  audiens,  pa- 
ludatus  in  Galliam  citeriorem  properat, 
ubi  D.  Brutum,  aquoexc!uditur,Mutinae 
obsidet. 

Interim  M.  Brutus ,  praetor  Macedo- 
niae  a  senatu  factus ,  earn  occupat.  C. 
Cassius  in  Syriam  proficiscitur. 

Tribuni  convocant  senatum  XIV.  Kal. 
lanuarias.  Agitur  de  praesidio  consu- 
lum  designatorum,  Hirtii  et  Pansae. 
Cicero  oratione  Philippica  III.  sua- 
det,  ut  praesidium  decernatur,  C.  Octavii 
acta  confirmentur,  Iegiones,  quae  ad  eum 
transierant,  laudentur  et  D.  Brutus  pro- 
vinciam  retineat:  idem  populo  oratione 
Philippica  IV.  exponit. 


Coss.  C.  Vibius  Pansa,  A.  Hirtius. 

Kalendis  Ianuariis  senatus  Romae 
habetur;  ubi  quum  L.  Piso  mitiorem  de 
Antonio  sententiam  diceret,  legatosque 
ad  eum  mittendos  esse  statueret,  Cicero 
oratione  P  hilip  pica  V.  Antonium  ho- 
stem  iudicandum  censuit.  Quod  factum 
esset  postridie,  nisi  Salvius  tribunus  pi. 
intercessisset.  Decernitur  tamen  ut. 

D.  Brutus  laudetur,  Octavius  cumHirtio 
$t  Pansa  consulibus  ei  auxilio  eat,  man- 
data  ad  Antonium  mittantur. 

Pridie  Nonas  Ianuarias,  quod  Cicero 
orationePhilip  pica  V I  populo  expo- 
nit,  ad  Antonium  mittuntur  Piso,Philip- 
pus  etSuIpicius,  qui,  dum  abit,  aeger  in 
legatione  moritur.  Hirtius  ad  bellum  abit. 

Cicero  metuens,  ne  senatus  cum  An¬ 
tonio  pacem  faciat,  hoc  dissuadet  ora- 
tione  P  liilip  p  i  ca  VII.  Idem  conten¬ 
ds  oratione  Philippica  VIII.  ante 
Idus  Martias  in  senatu  habita.  De  sta- 
tua  ponenda  Servio  Sulpicio,  qui  in  le¬ 
gatione  ilia  decesserat,  oratione  Phi¬ 
lippica  IX.  in  senatu  agit. 

Interim  M.  Brutus,  anno  superioreex 
Italia  in  Graeciam  profectus,  Athenis 
nobiles  iuvenes  Romanos  collegerat,  in 
his  etM.  Ciceronemfilium,  quern  secum 
in  Macedonian!  traduxit.  Ibi  Horten- 
sius  exercitum  Bruto  tradit,  quamquam 
C.  Antonius,  Marci  frater,  successurus 
fuerat.  Item  pleraeqne  in  iis  terris  le- 
giones  ad  Brutum  transeunt.  C.  Anto¬ 
nius  Apolloniam  se  recipit.  Quibus  de 
rebus  Brutus  quum  ad  senatum  litteras 
misisset,  impugnatus  est  a  Q.  Fufio ; 
contra  quern  turn  Cicero  habuit  oratio- 
nem  PhilippicamX. 

Exeunte  mense  Februario  C.  Trebo- 
nius  a  Dolabella  Smyrnae  in  quaestione 
tormentis  trucidatus  est.  Quamobrem 
hoste  iudicato  Dolabella,  quumquaestio 
esset  de  imperatore  contra  earn  deli- 
gendo ,  et  alii  alia  censerent,  Cicero  or. 
Philippica  XI.  suasit,  ut  C.  Cassius 
deligeretur.  In  qua  quas  memorat  sex 
pro  Caesare  Vopisco  orationes,  eas  iam 
antea,  incertum  quando,  habuit. 

Iterum  mentione  de  legatis  ad  Anto¬ 
nium  mittendis  iniecta,  quum  senatus 
Ciceronem  cum  Publ.  Servilio  ad  eum 
mittere  decrevisset,  Cicero  hoc  oratione 
Philippica  XII.  dissuasit. 

Pansa  consule  mense  Aprili  ad  hel¬ 
ium  profecto  ,  quum  M.  Aemilius  Lepi- 
dus  litteris  ad  senatum  e  Gallia  datis 
pacem  cum  Antonio  faciendam  suasisset, 
multis  idem  censentibus,  Cicero  habuit 
or.  P  hil i p p i cam  XIII. 

De  Decimo  Bruto  Mutinae  ab  Anto¬ 
nio  obsesso  quum  tristes  nuntiiRomam 
afferrentur,  Cicero  summae  rerum  po- 
tiri  velle  ab  adversariis  insimulatus  est. 
A  qua  suspicione  in  concione  unanimi 
populi  voce  liberatus  est. 

XVIII.  Kal.  Maii  Antonio  in  pugna 
Mutinensi  victo,  Cicero  summis  hono- 
ribus  a  populo  affectus  mirificeque  lau- 
datus  X.  Kal.  Maii  orat.  Philippi- 
cam  XIV.  eamque  postremam  habet. 

qua  nomine  consulum  Hirtii  et  Pansae., 
qui  in  eo  praelio  ceciderant,  et  C.  Octa- 
vii  quinquaginta  dierum  supplicationem 
decernit. 

Antonius  trans  Alpes  in  Galliamfugit 
ad  Lepidum.  A  quo  quum  iubente  exer- 
citu  receptus  esset,  Lepidus  hostis  iudi- 
catus  est. 

Ad  Octavium  omnes  veterani  conve- 
niunt.  Decimus  Brutus,  Octavium  sua 
provincia  arcere  conatus,  a  suisrelictus 
fugit;  a  Lepido  ad  Aquileiam  interfici- 
tur.  Octavius  quum  se  spreto  plures 
ad  Lepidum  Antoni  unique  transire  sen- 
sisset,  primum  per  litteras  cum  Antonio 
egit:  dein  effecit,  utmilites  inter  seiu- 
rarent,  se  nullo  cum  exercitu,  qui  Cae- 
saris  fuisset,  bellum  gesturos.  Inde 
CCCC  militesRomam  mittit,  qui  nomine 
exercitus  consulatum  sibi  deposcant. 
Cunctante  senatu  militibusque  ad  Octa¬ 
vium  reversis,  ille  Antonium  Lepidum- 
quead  se  arcessit,  quos  convenit  adBo- 
noniam  in  insula,  triumviratumque  cum 
iis  constituit  in  quinque  annos.  Post 
cum  legionibus  Romam  ingreditur,  et 
cum  Q.  Pedio  consul  fit,  natus  annos 
XX  a.  d.  X.  Kalendas  Octobres. 

Iam  lege  Pedia  omnibus  Caesaris  in- 
terfectoribus  aqua  et  igni  interdicitur. 
Octavius,  Antonius  etLepidus  imperium 
partiti  inimicos  proscribunt.  De  Cice¬ 
rone  proscribendo ,  quamquam  Augusto 
dissentiente,  Antonius  obtinet. 

Cicero  sub  adventum  triumvirum 
Urbe  cesserat  in  Tusculanum,  inde  in 
Formianum,  Caieta  cum  Quinto  fratre 
ad  M.  Brutum  profecturus ;  sed  ventis 
adversis  retenti  sunt.  Q.  Cicero  Ro¬ 
mam  rediturus  se  ipseobtulitinterfecto- 
ribus  ab  Antonio  emissis.  M.  Cicero 
Asturam  delates  navem  conscendit: 
egressus  tamen  rursus,  Romam  ire  con¬ 
tends.  Mutato  consilio  Caietam  it  (cf. 
Plut.  c.  47.  Val.  Max.  1,  4,  5  ),  perse- 
quentibus  Herennio  centurione  etPopil- 
Iio  Laenate,cliente  olim  a  se  defenso,  turn 
tribuno  militum.  Quum  domo  fugiens 
lectica  portaretur,  ab  liostibus  superve- 
nientibus,  ut  Plutarchus  refert,  ad  Caie¬ 
tam,  ut  Eusebius,  in  Formiano  inter- 
fectus  est,  utAuctor  Dial.  deOratorr.  c. 
17.  testatur,  VII.  Idus  Decembris,  quo 
anno  divus  Augustus  in  locum  Pansae  et 
Hirtii  se  et  Q.  Pedium  consules  suffecit. 

Caput  et  manus,  qua  Philippicas  scri- 
pserat,  pro  rostris,  in  quibus  eloquen- 
tiae  vi  regnaverat,  ab  Antonio  in  con- 
tuineliam  collocata  esse  dicuntur.  (Plu¬ 
tarch.  Cic.  49.  Anton.  22.  Appian.  de  B. 
C.  IV,  19.  59.  Dio  XLVII,  11.  Floras  IV, 
e,  5.) 

MARCI  TULLII  CICERONIS 


PERA  RHETORIC  A. 


1. 


INCERTI  AUG  T  ORIS 

RHETORICORUM  AD  HERENNIUM 

LIBRI  QUATTUOR. 


NOTITIA  LITTERARIA. 

Horum  Ubromm  nuctor  ipse  M.  Tullius  Cicero  in  antiquioribus  edd.  ut  Rom.  1474.  Ven .  1490.  aliis  ipso  titulo 
perhibetur,  idetnque  videtur  Hieromjmo,  Prisciano,  Leonardo  Aretino,  Luurentio  Vullensi,  Angelo  Politieeno,  Udalrico  Zasio, 
Xicolao  Angelio,  Marino  Becicbemo,  Georgio  Valine  Placentino,  non  item  Angelo  Vecembrio  lib.l.  de  Politia  litt.  part.  10. 
Corrado  in  Qu  aestura,  Francisco  Florido  Subsecivar.  I,i. ;  M.  Cicero,  oratoris  magnifil.,  nut  M.  Tullius  Cicero  Lauren, 
eiusdem  liberties,  hoc  opere  in  supplementum  Cic.  librorum  de  lnv.  scripto,  Kascimbaenio  ad  Cic.  Lib ■  de  Inv.ll.;  M.  Tullius 
Tiro,  Ciceronis  liberties,  Oliveto ;  Cornif  icius  Feebio,  Petro  Victorio,  P.  Manutio,  Maioragio,  Mureto,  Sigonio,  Ricco- 
bono ;  L.  Cornif  icius,  Caesaris  in  hello  civili  quaestor,  Glandorpio  in  Onomastico ;  L.  Cornif  icius,  L.  f.,  31.  Bneti  ac- 
cusator,  Oliveto;  Cornif  icius  eiut  Virginias  Rufus  aut  Titnolaus,  unus  de  XXX  Romanorum  tyrannis ,  Raphaeli 
Regio,  Cornificiorum  neuter  Scbiitzio,  nec  item  M.Mattio.  (Cf.OlivetiArgumentum.)  Denique  M.  A  ntonius  Gnipb  o  (Sue- 
ton.  Cl.  Gramm.)  Scbiitzio.  Auctorem  librorum  ad  Herennium  ducem  secutus  videtur  Cic.  in  libris  de  Invent.  Vid.  Scbiitz- 
Argum.  —  Librorum  ad  Herennium  vulgari  numero  sunt  quattuor ,  in  codd.  aulem  Par.  7714.  et  Monacensi  apud  Orellium 
sex,  quonem  quintus  incipit  a  cap.  13.  librilV.ed.  nostrae,  et  sextus  a  cap.  Zb.  isque  citatus  ad  nomen  lotae  (c.  48.)  a  Prisciano 
VI,  1,  5.  erf.  Krebl.  p.  C78.  erf.  Putsch.  Hoc  autem  opus  non  ante  annum  U.  C.  665.  editiem  videtur,  in  quern  incidit  ceeedes  P- 
Sulpicii,  cuius  scriplor  menlionem  feecit  1,  15.  IV,  22. 


LIBER  PRIMUS. 

ARG.  Anctor  pauca  praefatiis  de  ovatoris  officio,  de  tribus 
caussarum  generibus  c.  2.  et  de  inventionis  partibus,  de  exor- 
dio  c.  3  —  7.  de  narratione  c.  8  — 10.  et  de  confirmatione  etcon- 
futatione,  et  qunniam  haec  ex  caussae  cuiusque  constitntione 
peodet,  de  tribes  constitiitinnilms  caussarum, coniecturali,  legi- 
tima  et  iuridiciali,  praecipit  c.  11 — 17. 

I.  1 .  Etsi  negotiis  familiaribus  impediti  vix  satis 
otium  studio  suppeditare  possumus  et  id  ipsum,  quod 
datur,  otii  libentius  in  philosophia  consumere  consue- 
vimus:  tamen  tua  nos,  C.  Herenni,  voluntas  commo- 
vit,  ut  de  ratione  dicendi  conscriberemus,  ne  aut  tua 
caussa  noluisse  nos  aut  fugisse  laborem  putares.  Et 
eo  studiosius  hoc  negotium  suscepimus,  quod  te  non 
sine  caussa  velle  cognoscere  rhetoricam  intelligeba- 
mus.  Non  enim  parum  in  se  fructus  habet  copia  di¬ 
cendi  et  commoditas  orationis,  si  recta  intelligent^  et 
definita  animi  moderatione  gubernetur.  Quas  ob  res 
ilia,  quae  Graeci  scriptores  inanis  arrogantiae  caussa 
sibi  assumpserunt,  reliquimus.  Nam  illi,  ne  parum 
multa  scisse  viderentur,  ea  conquisierunt,  quae  nihil 
attinebant,  ut  ars  difficilior  cognitu  putaretur:  nos 
autem  ea,  quae  videbantur  ad  rationem  dicendi  per- 
tinere,  sumpsimus ;  non  enim  spe  quaestus  aut  glo- 
riae  commoti  venimus  ad  scribendum,  quemadmodum 
ceteri ;  sed  ut  industria  nostra  tuae  morem  geramus 


voluntati.  Nunc,  ne  nimium  longa  sumatur  oratio,  de 
re  dicere  incipiemus ;  si  te  unum  illud  monuerimus, 
artem  sine  assiduitate  dicendi  non  multum  iuvare,  ut 
intelligas  hanc  rationem  praeceptionis  ad  exercita- 
tionem  accommodari  oportere. 

II.  2.  Oratoris  officium  est  de  iis  rebus  posse  di¬ 
cere,  quae  res  ad  usum  civilem  moribus  ac  legibus 
constitutae  sunt,  cum  assensione  auditorum,  quoad 
eius  fieri  poterit.  Tria  sunt  genera  caussarum,  quae 
recipere  debet  orator:  demonstrativum,  deliberati- 
vum,  iudiciale.  Demonstrativum  est,  quod  tribui- 
tur  in  alicuius  certae  personae  laudem  vel  vitupera- 
tionem;  deliberativum  est,  quod  in  consultatione 
positum  habet  in  se  suasionem  et  dissuasionem  ;  iu¬ 
diciale  est,  quod  positum  in  controversia  habet  ac- 
cusationem  aut  petitionem  cum  defensione.  Nunc, 
quas  res  oratorem  habere  oporteat,  docebimus ;  deinde, 
quo  modo  has  caussas  tractari  conveniat,  ostendemus. 
3.  Oportet  igitur  esse  in  ora  tore  inventionem,  dispo- 
sitionem,  elocutionem,  memoriam,  pronuntiationem. 
Inventio  est  excogitatio  rerum  verarum  aut  veri  si- 
milium,  quae  caussam  probabilem  reddant:  dispo- 
sitio  est  ordo  et  distributio  rerum,  quae  demonstrat, 
quid  quibus  locis  sit  collocandum:  elocutio  est 
idoneorum  verborum  et  sententiarum  ad  inventionem 
accommodatio :  memoria  est  firma  animi  rerum  et 
verborum  et  dispositionis  perceptio:  pronuntiatio 

est  vocis,  vultus,  gestus  moderatio  cum  venustate. 
Haec  omnia  tribus  rebus  assequi  poterimus,  arte,  imi- 
tatione,  exercitatione.  Ars  est  praeceptio,  quae  dat 
certam  viam  rationemque  dicendi :  imitatio  est ,  qua 
impellimur,  cum  diligenti  ratione  ut  aliquorum  simi¬ 
les  in  dicendo  velimus  esse:  exercitatio  est  assi- 
duus  usus  consuetudoque  dicendi. 

III.  4.  Quoniam  igitur  demonstratum  est,  quas 
caussas  oratorem  recipere,  quasque  res  habere  con- 
veniat,  nunc,  quemadmodum  ad  inventionem  possint 
oratoris  officia  accommodari,  dicendum  videtur.  In- 
ventio  in  sex  partes  orationis  consumitur,  in  exor¬ 
dium,  narrationem,  divisionem,  confirmationem,  con- 
futationem,  conclusionem.  Exordium  est  principium 
orationis,  per  quod  animus  auditoris  constituitur  ad 
audiendum:  narratio  est  rerum  gestarum  aut  pe- 
rinde  ut  gestarum  expositio:  divisio  est,  per  quam 
aperimus,  quid  conveniat,  quid  in  controversia  sit,  et 
per  quam  exponimus,  quibus  de  rebus  simus  dictu- 
ri:  confirmatio  est  nostrorum  argumentorum  expo¬ 
sitio  cum  asseveratione :  confutatio  est  contrariorum 
locorum  dissolutio:  conclusio  est  artificiosus  termi¬ 
nus  orationis. 

5.  Nunc  quoniam  una  cum  oratoris  officiis,quo  res 
cognitu  facilior  esset,  producti  sumus,  ut  de  orationis 
partibus  loqueremur  et  eas  ad  inventionis  rationem 
accommodaremus :  de  exordio  primum  dicendum  vi¬ 
detur.  Caussa  posita,  quo  commodius  exordiri  possi- 
mus,  genus  caussae  considerandum  est.  Genera 
caussarum  sunt  quattuor,  honestum,  turpe,  dubium, 
bumile.  Honestum  caussae  genus  putatur,  quum 
aut  defendimus  id,  quod  ab  omnibus  defendendum 
videtur,  aut  id  oppugnamus,  quod  ab  omnibus  vide¬ 
tur  oppugnari  debere,  ut  pro  viro  forti  contra  parri- 
cidam :  turpe  genus  intelligitur,  quum  aut  honesta 
res  oppugnatur  aut  defenditur  turpis :  dubium  ge¬ 
nus  est,  quum  habet  in  se  caussa  et  honestatis  et  tur- 
pitudinis  partes:  humile  genus  est,  quum  contem- 
pta  res  affertur.  IV.  6.  Quum  haec  ita  sint,  conveniet 
exordiorum  rationem  ad  genus  caussae  accommodari. 
Exordiorum  duo  sunt  genera,  principium,  quod 
Graece  n qooI/uiov  appellatur,  et  insinuatio,  quae  t<f> o- 
dog  nominatur. 

Principium  est,  quum  statim  auditoris  animum 
nobis  idoneum  reddimus  ad  audiendum.  Id  ita  sumi- 
tur,  utattentos,  ut  dociles,  ut  benevolos  auditores  ha¬ 
bere  possimus.  Si  genus  caussae  dubium  habebimus, 
a  benevolentia  principium  constituemus,  ne  quid  ilia 
turpitudinis  pars  nobis  obesse  possit:  sin  humile  erit 
genus  caussae,  faciemus  attentos:  sin  turpe  caus¬ 
sae  genus  erit,  insinuatione  utendum  est,  —  de  qua 
posterius  dicemus,  —  nisi  quid  nacti  erimus,  quare 
adversarios  criminando  benevolentiam  capere  possi¬ 
mus  :  sin  honestum  caussae  genus  erit,  licebit  recte 
vel  uti  vel  non  uti  principio.  Si  uti  volemus,  aut  id 
oportebit  ostendere,  quare  caussa  sit  honesta,  aut  bre- 
viter  quibus  de  rebus  simus  dicturi  exponere:  si 
principio  uti  nolemus,  a  lege ,  a  scriptura  aut  ab  ali- 
quo  firmissimo  nostrae  caussae  adiumento  principium 
capere  oportebit.  7.  Quoniam  igitur  docilem,  bene- 
volum,  attentum  habere  auditorem  volumus,  quomo- 
do  quidque  confici  possit,  aperiemus.  Dociles  audi¬ 
tores  habere  poterimus,  si  summam  caussae  breviter 
exponemus  et  si  attentos  eos  faciemus :  nam  docilis 
est,  qui  attente  vult  audire.  Attentos  habebimus, 
si  pollicebimur,  nos  de  rebus  magnis,  novis,  inusita- 
tis  verba  facturos  aut  de  iis,  quae  ad  rempublicam 


pertineant  aut  ad  eos  ipsos  qui  audient  aut  ad  De- 
orum  immortalium  religionem ;  et  si  rogabimus,  ut 
attente  audiant;  et  si  numero  exponemus  res,  quibus 
de  rebus  dicturi  sumus.  V.  8.  Benevolos  auditores 
facere  quattuor  modis  possumus :  a  nostra,  ab  adver- 
sariorum,  ab  auditorum  persona,  et  a  rebus  ipsis.  A 
nostra  persona  benevolentiam  contrahemus,  si  no¬ 
strum  officium  sine  arrogantia  laudabimus  atque,  in 
rempublicam  quales  fuerimus  aut  in  parentes  aut  in 
amicos  aut  in  eos  ipsos  qui  audiunt,  referemus,  dum 
haec  omnia  ad  earn  ipsam  rem,  qua  de  agitur,  sint  ac- 
commodata :  item  si  nostra  incommocla  proferemus, 
inopiam,  solitudinem,  calamitatem :  et  si  orabimus, 
ut  nobis  sint  auxilio,  et  simul  ostendernus  nos  in  aliis 
spem  noluisse  habere.  Ab  adversariorum  persona 
benevolentia  captabitur,  si  eos  in  odium,  in  invidiam, 
in  contemptionem  adducemus.  In  odium  rapiemus, 
si  quod  eorum  spurce,  superbe,perfidiose,crudeliter, 
confidenter,  inalitiose,  flagitiose  factum  proferemus : 
in  invidiam  trahemus,  si  vim,  potentiam,  factionem, 
divitias,  incontinentiam,  nobilitatem,  clientelas,  ho- 
spitium,  sodalitatem,  affinitates  adversariorum  profe¬ 
remus  et  his  adiumentis  magis ,  quam  veritate  eos 
confidere  aperiemus:  in  contemptionem  adduce¬ 
mus,  si  inertiam,  ignaviam,  desidiam,  luxuriam  eo¬ 
rum  proferemus.  Ab  auditorum  persona  benevo¬ 
lentia  colligetur,  si  res  eorum  fortiter,  sapienter,  man- 
suete,  magnifice  iudicatas  proferemus;  et  si, quae  de 
iis  existimatio,  quae  iudicii  exspectatio  sit,  aperiemus. 
Ab  rebus  ipsis  benevolum  efficiemus  auditorem,  si 
nostram  caussam  laudando  extollemus,  adversariorum 
per  contemptionem  deprimemus. 

VI.  9.  Deinceps  de  insinuatione  aperiendum 
est.  Tria  sunt  tempora,  quibus  principio  uti  non  pos¬ 
sumus,  quae  diligenter  sunt  consideranda :  aut  quum 
turpem  caussam  habemus,  hoc  est,  quum  ipsa  res 
animum  auditoris  a  nobis  alienat ;  aut  quum  animus 
auditoris  persuasus  esse  videtur  ab  iis,  qui  ante  con¬ 
tra  dixerunt ;  aut  quum  defessus  est  eos  audiendo,  qui 
ante  dixerunt.  Si  caussa  turpitudinem  habebit, 
exordiri  poterimus  his  rationibus :  rem ,  non  homi- 
nem ,  aut  hominem ,  non  rem  spectari  oportere ;  non 
placere  nobis  ipsis,  quae  facta  dicantur  ab  adversari- 
is ,  et  esse  indigna  aut  nefaria ;  deinde  quum  diu  rem 
auxerimus,  nihil  simile  a  nobis  factum  ostendernus ; 
aut  aliquorum  iudicium  de  simili  caussa  aut  de  ea- 
dem  aut  de  minore  aut  de  maiore  proferemus;  de¬ 
inde  ad  nostram  caussam  pedetentim  accedemus  et 
similitudinem  conferemus ;  item  si  negabimus  nos  de 
adversariis  aut  de  aliqua  re  dicturos,  et  tamen  occul- 
te  dicemus  interiectione  verborum.  10.  Si  persuasus 
auditor  fuerit,  id  est,  si  oratio  adversariorum  audi- 
toribus  lidem  fecerit  (neque  enim  non  facile  scire 
poterimus,  quoniam  non  sumus  nescii,  quibus  rebus 
tides  fieri  soleat):  ergo  si  fidem  factam  putabimus, 
his  nos  rebus  insinuabimus  ad  caussam :  de  eo,  quod 
adversarii  firmissimum  sibi  adiumentum  putaverint, 
primum  nos  dicturos  pollicebimur;  aut  ab  adver¬ 
sarii  dicto  exordiemur  et  ab  eo  maxime,  quod  ille 
nuperrime  dixerit;  aut  dubitatione  utemur,  quid  po- 
tissimum  dicamus  aut  cui  loco  primum  responde- 
amus,  cum  admiratione.  Si  defessi  erunt  audien¬ 
do,  ab  aliqua  re,  quae  risum  movere  possit,  exordie¬ 
mur,  ab  apologo,  fabula  veri  simili,  imitatione,  depra- 
vatione,  inversione,  ambiguo,  suspicione,  irrisione 
stultitiae,  exsuperatione,  collatione,  litterarum  muta- 
tione;  praeterea  exspectatione,  similitudine,  novitate, 

historia,  versu,  aut  ab  alicuius  interpellatione  aut  ar- 
risione ;  et  si  promiserimus ,  aliter  ac  parati  fuerimus 
nos  esse  dicturos ;  nos  non  eodem  modo,  ut  ceteri 
soleant,  verba  facturos;  quid  alii  soleant,  quid  nos 
facturi  simus,  breviter  exponemus.  VII.  1  1  Inter  in- 
sinuationem  et  principium  hoc  interest.  Principi- 
um  eiusmodi  debet  esse,  ut  statim,  apertis  rationibus, 
quibus  praescripsimys,  autbenevolum  aut  attentum 
aut  docilem  faciamus  auditorem:  at  insinuatio 
eiusmodi  debet  esse,  ut  occulte  per  dissimulationem 
eadem  ilia  omnia  conficiamus,  ut  ad  eamdem  commo- 
ditatem  in  dicendi  opere  pervenire  possimus.  Yerum 
bae  tres  utilitates  tametsi  in  tota  oratione  sunt  com- 
parandae,  hoc  est,  ut  auditores  sese  perpetuo  nobis 
attentos,  dociles,  benevolos  praebeant;  tamen  id  per 
exordium  caussae  maxime  comparandum  est.  Nunc, 
ne  quando  vitioso  exordio  utamur,  quae  vitia  vitanda 
sint,  docebo.  In  exordienda  caussa  servandum  est,  ut 
lenis  sit  sermo  et  usitata  verborum  consuetudo,  ut  non 
apparata  oratio  esse  videatur.  Vitiosum  exordium 
est,  quod  in  plures  caussas  potest  accommodari,  quod 
vulgare  dicitur.  Item  vitiosum  est,  quo  nihilo  minus 
adversarius  potest  uti,  quod  commune  appellatur. 
Item  illud,  quo  leviter  commutato  adversarius  ex  eon- 
trario  poterit  uti.  Item  vitiosum  est,  quod  nimium  ap- 
parate  compositum  est  aut  nimis  longum  est,  et  quod 
non  ex  ipsa  caussa  natum  videatur,  [quod  separatum 
vocatur;  inquoetiam  translatum  includitur,]  ut  pro- 
prie  cohaereat  cum  narratione ;  et  quod  neque  benevo- 
lum  neque  docilem  neque  attentum  facit  auditorem. 

VIII.  12.  De  exordio  satis  dictum  est,  deinceps  ad 
narrationem  transeamus.  Narrationum  tria  sunt  ge¬ 
nera.  Unum  est,  quum  exponimus  rem  gestam  et 
unumquidque  trahimus  ad  utilitatem  nostram  vincen- 
di  caussa,  quod  pertinet  ad  eas  caussas,  de  quibus  iu- 
dicium  futurum  est.  Alterum  genus  est  narrationis, 
quod  intercurrit  nonnumquam  fxdei  aut  criminatio- 
nis  aut  transitionis  aut  alicuius  apparationis  vel  lau- 
dationis  caussa.  Tertium  genus  est  id,  quod  a  caus¬ 
sa  civili  remotum  est ;  in  quo  tamen  exerceri  conve- 
nit,  quo  commodius  illas  superiores  narrationes  in 
caussis  tractare  possimus.  13.  Eius  narrationis  duo 
sunt  genera:  unum  quod  in  negotiis,  alterum  quod 
in  personis  positum  est.  Id,  quod  in  negotiorum 
expositione  positum  est,  tres  habet  partes,  fabulam, 
historiam,  argumentum.  Fabula  est,  quae  neque 
veras  neque  veri  similes  continet  res,  ut  eae,  quae 
tragoediis  traditae  sunt.  Historia  est  res  gesta,  sed 
ab  aetatis  nostrae  memoria  remota.  Argumentum 
est  ficta  res,  quae  tamen  fieri  potuit,  velut  argumenta 
comoediarum.  Illud  genus  narrationis,  quod  in  per¬ 
sonis  positum  est,  debet  habere  sermonis  festivita- 
tem,  animorum  dissimilitudinem,  gravitatem,  leni- 
tatem,  spem,  metum,  suspicionem,  desiderium,  dis¬ 
simulationem,  misericordiam,  rerum  varietates,  for- 
tunae  commutationem,  insperatum  incommodum,  su- 
bitam  laetitiam,iucundum  exitum  rerum.  Verum  haec 
in  exercendo  transigentur.  Illud,  quod  ad  veritatem 
pertinet,  quomodo  tractari  conveniat,  aperiemus. 

IX.  14.  Tres  res  convenit  habere  narrationem, 
ut  brevis,  ut  dilucida,ut  veri  similis  sit;  quae  quo- 
niam  fieri  oportere  scimus,  quemadmodum  faci¬ 
amus,  cognoscendum  est.  Rem  breviter  narrare  po- 
terimus,  si  inde  incipiemus  narrare,  unde  necesse 
erit ;  et  si  non  ab  ultimo  initio  repetere  volemus ;  et  si 
summatim,  non  particulatim  narrabimus ;  et  si  non  ad 
extremum,  sed  usque  eo,  quo  opus  erit,  perseque- 


mur ;  et  si  transitionibus  nullis  utemur ;  et  si  non  de- 
errabimus  ab  eo,  quod  coeperimus  exponere ;  et  si  ex- 
itus  rerum  ita  ponemus ,  ut  ante  quoque  quae  facta 
sunt  sciri  possint,  tametsi  nos  reticuerimus :  quod 
genus  est,  si  dicam  me  ex  provincia  redisse ,  profe- 
ctum  quoque  in  provinciam  intelligatur.  Et  omnino 
non  modo  id,  quod  obest,  sed  etiam  id,  quod  neque 
obest  neque  adiuvat,  satius  est  praeterire.  Et  ne  bis 
aut  saepius  idem  dicamus,  cavendum  est;  etiam  ne 
id,  quod  semel  supra  diximus,  deinceps  dicamus,  hoc 
modo : 

Athenis  Megaram  vesper i  advenit  Simo: 

ubi  venit  Megaram,  insiclias  fecit  virgini: 

insidias  postquam  fecit,  vim  in  loco  dtlulit. 

15.  Rem  dilucide  narrabimus,  si  ut  quidque  primum 
gestum  erit,  ita  primum  exponemus,  et  rerum  ac  tem- 
porum  ordinem  conservabimus,  ut  gestae  res  erunt 
aut  ut  potuisse  geri  videbuntur.  Hie  erit  consideran- 
dum,  ne  quid  perturbate,  ne  quid  contorte,  ne  quid 
ambigue,  ne  quid  nove  dicamus,  ne  quam  in  aliam 
rem  transeamus,  ne  ab  ultimo  repetamus,  ne  longe 
persequamur,  ne  quid,  quod  ad  rem  pertineat,  prae- 
tereamus,  etsi  sequamur  ea,  quae  de  brevitate  prae- 
cepta  sunt;  nam  quo  brevior,  eo  dilucidior  et  cognitu 
facilior  narratio  fiet.  16.  Veri  similis  narratio  erit, 
si,  ut  mos,  ut  opinio,  ut  natura  postulat,  dicemus ;  si 
spatia  temporum,  personarum  dignitates,  consiliorum 
rationes,  locorum  opportunitates  constabunt;  ne  re- 
felli  possit  aut  temporis  parum  fuisse  aut  caussam 
nullam  aut  locum  idoneum  non  fuisse  aut  homines 
ipsos  facere  aut  pati  non  potuisse.  Si  vera  res  erit, 
nihilo  minus  haec  omnia  narrando  conservanda  sunt ; 
nam  saepe  veritas,  nisi  haec  servata  sint,  fidem  facere 
non  potest:  sin  erit  ficta,  eo  magis  erunt  observanda. 
De  iis  rebus  caute  confingendum  est,  quibus  in  rebus 
tabulae  aut  alicuius  firma  auctoritas  videbitur  inter- 
fuisse.  Adhuc  quae  dicta  sunt,  arbitror  mihi  constare 
cum  ceteris  artis  scriptoribus,  nisi  quae  de  insinuati- 
onibus  nova  excogitavimus,  quod  eas  soli  nos  [prae- 
ter  ceteros]  in  tria  tempora  divisimus,  ut  plane  cer- 
tam  viam  et  perspicuam  rationem  exordiorum  habe- 
remus.  X.  Nunc,  quod  reliquum  est,  quoniam  de  re¬ 
rum  inventione  disputandum  est,  in  qua  singulare 
consumitur  oratoris  officium,  dabimus  operam,  ut  ni¬ 
hilo  minus  industrie,  quam  rei  utilitas  postulabit, 
quaesisse  videamur,  si  prius  pauca  de  caussarum  di- 
visione  dixerimus. 

17.  Caussarum  divisio  in  duas  partes  distri- 
buta  est.  Primum  perorata  narratione  debemus  ape- 
rire,  quid  nobis  conveniat  cum  adversariis,  et  si  ea 
quae  nobis  utilia  erunt  convenient,  quid  in  contro- 
versia  relinquatur,  hoc  modo :  Interfectam  esse  ab  0- 
reste  matrem,  convenit  mihi  cum  adversariis:  iurene 
fecerit  et  licueritne  facere,  id  est  in  controversia. 
Item  e  contrario,  Agamemnonem  esse  a  Clytaemne- 
stra  occisum  confitentur;  quum  id  ita  sit,  me  ulcisci 
parentem  negant  oportuisse.  Deinde  quum  hoc  fece- 
rimus,  distributione  uti  debemus.  Ea  dividitur  in  du¬ 
as  partes,  enumerationem  et  expositionem.  Enume- 
ratione  utemur,  quum  dicemus  numero,  quot  de 
rebus  dicturi  simus.  Earn  plus  quamtriumpartium 
numero  esse  non  oportet.  Nam  et  periculosum  est,  ne 
quando  plus  minusve  dicamus,  et  suspicionem  affert 
audi'tori  meditationis  et  artificii ;  quae  res  fidem  ab- 
rogat  orationi.  Expositio  est,  quum  res,  quibus  de 
rebus  dicturi  sumus,  exponimus  breviter  et  absolute. 

XI.  18.  Nunc  ad  confirmationem  et  confutatio- 


6 


1 .  INCERTI  AUCTORIS 


nem  transeamus.  Tota  spes  vincendi  ratioque  per- 
suadendi  posita  est  in  confirmatione  et  confutati- 
one.  Nam  quum  argumenta  nostra  exposuerimus 
contrariaque  dissolverimus,  absolute  nimirum  munus 
oratorium  confecerimus.  Utrumque  igitur  facere  po- 
terimus,  si  constitutionem  caussae  cognoverimus. 
Caussarum  constitutiones  alii  quattuor  fecerunt :  no- 
ster  doctor  [Hermes]  tres  putavit  esse ;  non  ut  de  il- 
lorum  quidquam  detraheret  inventione,  sed  ut  osten- 
deret,  id,  quod  oportuisset  simpliciter  ac  singulari 
modo  docere,  illos  distribuisse  dupliciter  et  bipartito. 
Constitutio  est  prima  deprecatio  defensoris  cum 
accusatoris  insimulatione  coniuncta.  Constitutiones 
itaque,  ut  ante  diximus,  tres  sunt,  coniecturalis,  le- 
gitima,  iuridicialis.  Coniecturalis  est,  quum  de 
facto  controversia  est,  hoc  modo :  Aiax  in  silva,  post- 
quam  rescivit,  quae  fecisset  per  insaniam,  gladio  in- 
cubuit.  Ulixes  intervenit,  occisum  conspicatur,  e  cor- 
pore  telum  cruentum  educit.  Teucer  intervenit,  fra- 
trem  occisum  et  inimicum  fratris  cum  gladio  cruento 
videt,  capitis  arcessit.  Hie,  quoniam  coniectura  verum 
quaeritur,  de  facto  erit  controversia,  et  ex  eo  consti¬ 
tutio  caussae  coniecturalis  nominatur.  XII.  19.  Le- 
gitima  est  constitutio,  quum  in  scripto  aliquid  con- 
troversiae  nascitur.  Ea  dividitur  in  partes  sex,  scri- 
ptum  et  sententiam,  contrarias  leges,  ambiguum, 
definitionem,  translationem,  ratiocinationem.  Ex  scri¬ 
pto  et  sententia  nascitur  controversia,  quum  vide- 
tur  scriptoris  voluntas  cum  scripto  ipso  dissentire, 
hoc  modo :  Sit  lex,  quae  iubeat  eos,  qui  propter  tem- 
pestatem  navim  reliquerint,  omnia  perdere;  eorum 
navim  ceteraque  esse,  si  navis  conservata  sit,  qui  re- 
manserint  in  navi.  Magnitudine  tempestatis  omnes 
perterriti  navim  reliquerunt  et  in  scapham  conscen- 
derunt  praeter  unum  aegrotum.  Is  propter  morbum 
exire  et  fugere  non  potuit.  Casu  et  fortuitu  navis  in 
portum  incolumis  delata  est :  illam  aegrotus  possedit  : 
navim  petit  ille,  cuius  fuerat.  Haec  constitutio  legi- 
tima  est  ex  scripto  et  sententia. 

20.  Ex  contrariis  legibus  controversia  constat, 
quum  alia  lex  iubet  aut  permittit,  alia  vetat  quippiam 
fieri,  hoc  modo:  Lex  vetat  eum,  qui  de  pecuniis  re- 
petundis  damnatus  sit,  in  concione  orationem  habere. 
Altera  lex  iubet  augurem  in  demortui  locum,  qui  pe- 
tat,  in  concione  nominare.  Augur  quidam  damnatus 
de  pecuniis  repetundis  in  demortui  locum  nomina- 
vit;  petitur  ab  eo  mulcta.  Constitutio  [haec]  legiti- 
ma  est  ex  contrariis  legibus. 

Ex  ambiguo  controversia  nascitur,  quum  scri- 
ptum  duas  aut  plures  sententias  significat,  hoc  modo: 
Paterfamilias  quum  filiumheredem  facerettestamento, 
vasa  argentea  uxori  legavit.  [Tullius,]  heres  meus, 
[Terentiae,]  uxori  meae,  xxx  pondo  vasorum  argen- 
teorum  dato,  quae  volet.  Post  mortem  eius  vasa  pre- 
tiosa  et  caelata  magnifice  petit  mulier.  Tullius  se, 
quae  ipse  velit,  in  xxx  pondo  ei  debere  dicit.  Consti¬ 
tutio  est  legitima  ex  ambiguo. 

21 .  Ex  definitione  constat  caussa,  quum  in  con¬ 
troversia  est,  quo  nomine  factum  appelletur.  Ea  est 
huiusmodi:  Quum  L.  Saturninus  legem  frumentari- 
am  de  semissibus  et  trientibus  laturus  esset,  Q.  Cae- 
pio,  qui  id  temporis  quaestor  urbanus  erat,  docuit 
senatum,  aerarium  pati  non  posse  largitionem  tantam. 
Senatus  decrevit,  si  earn  legem  ad  populum  ferat,adver- 
sus  rempublicam  videri  eum  facere.  Saturninus  ferre 
coepit.  Collegae  intercedere.  Ille  nihilo  minus  cistel- 
lam  detulit.  Caepio,  ut  illumcontra  S.C.,  interceden- 


tibus  collegis,  adversus  rempublicam  vidit  ferre,  cum 
viris  bonis  impetum  facit,  pontes  disturbat,  cistas  de- 
iicit,  impedimento  est,  quo  secius  feratur.  lex :  arces- 
situr  Caepio  maiestatis.  Constitutio  est  legitima  ex 
definitione.  Vocabulum  enim  definitur  ipsum,quum 
quaeritur,  quid  sit  minuere  maiestatem. 

22.  Ex  translatione  controversia  nascitur,  quum 
aut  tempus  differendum,  aut  accusatorem  mutandum 
aut  iudices  mutandos  reus  dicit.  Hac  parte  constitu¬ 
tion^  Graeci  in  iudiciis,  nos  in  iure  civili  plerumque 
utimur.  In  hac  parte  nos  iuris  civilis  scientia  iuva- 
bit ;  in  iudiciis  tamen  nonnihil  ea  utimur,  hoc  modo : 
Si  quis  peculatus  accusatur,  quod  vasa  argentea  pu- 
blica  de  loco  privato  dicatur  sustulisse,  possit  dicere, 
quum  definitione  sit  usus,  quid  sit  furtum,  quid  pe¬ 
culatus;  secum  furti  agi,  non  peculatus  oportere. 
Haec  partitio  legitimae  constitutionis  his  de  caussis 
raro  venit  in  iudicium,  quod  in  privata  actione  prae- 
toriae  exceptiones  sunt,  et  caussa  cadit  is ,  qui  non 
quemadmodum  oportet  egerit;  et  in  publicis  quae- 
stionibus  cavetur  legibus,  ut  ante,  si  reo  commodum 
sit,  iudicium  de  accusatore  fiat,  utrum  illi  liceat  ac- 
cusare  necne. 

XIII.  23.  Ex  ratiocinatione  controversia  constat, 
quum  res  sine  propria  lege  venit  in  iudicium,  quae 
tamen  ab  aliis  legibus  similitudinem  quamdam  aucu- 
patur.  Ea  est  huiusmodi.  Lex  est:  si  furiosus  escit, 

AGNATUM  GENTILIUMQUE  IN  EO  PECUNIAQUE  EIUS  POTESTAS 

ESTO.  Et  lex:  QUI  parentem  necasse  iudicatus  erit,  utis 

OBVOLUTUS  ET  OBLIGATUS  CORIO  DEVEHATUR  IN  PROFLUENTEM . 
Et  lex:  PATERFAMILIAS  UTI  SUPER  FAMIL1A  PECUNIAVE  SUA 
LEGASSIT,  ITA  1US  ESTO.  Et  leX:  SI  PATERFAMILIAS  INTE— 
STATO  MORITUR  ,  FAMILIA  PECUNIAQUE  EIUS  AGNATUM  GENTI¬ 
LIUMQUE  esto.  Malleolus  iudicatus  est  matrem  necasse. 
Ei  damnato  statim  folliculo  lupino  os  obvolutum  est 
et  soleae  ligneae  pedibus  indutae  sunt  et  in  carcerem 
ductus  est.  Qui  defendebant  eum,  tabulas  in  carce¬ 
rem  aflerunt;  testamentum  ipso  praesente  conscri- 
bunt;  testes  rite  affuerunt;  de  illo  supplicium  [paullo] 
post  sumitur.  Ii,  qui  heredes  erant  testamento,  here- 
ditatem  adeunt.  Frater  minor  Malleoli,  qui  eum  op- 
pugnaverat  in  eius  periculo,  suam  vocat  hereditatem 
lege  agnationis.  Hie  certa  lex  in  rem  nulla  affertur, 
et  tamen  multae  afferuntur,  e  quibusratiocinatio  nasci¬ 
tur,  quare  potuerit  aut  non  potuerit  iure  testamentum 
facere.  Gonstitutio  legitima  est  ex  ratiocinatione. 

XIV.  24.  Cuiusmodi  partes  essent  legitimae  consti¬ 
tutionis,  ostendimus :  nunc  de  iuridiciali  constitutione 
dicamus.  Iuridicialis  constitutio  est,  quum  factum 
con  venit,  sed  iure  an  iniuria  factum  sit  quaeritur. 
Eius  constitutionis  partes  sunt  duae,  quarum  una  ab- 
soluta,  altera  assumptiva  nominatur.  Absoluta  est, 
quum  id  ipsum,  quod  factum  est,  ut  aliud  nihil  fo- 
ris  assumatur,  recte  factum  esse  dicemus.  Ea  est  hu¬ 
iusmodi:  Mimus  quidam  nominatim  Accium  poetam 
compellavit  in  scena.  Cum  eo  Accius  iniuriarum  agit. 
Hie  nihil  aliud  defendit  nisi  licere  nominari  eum, cu¬ 
ius  nomine  scripta  dentur  agenda.  Assumptiva  pars 
est,  quum  per  se  defensio  infirma  est,  sed  assumpta 
extraria  re  comprobatur.  Assumptivae  partes  sunt 
quattuor :  concessio,  translatio  criminis,  remotio  cri- 
minis,  comparatio.  Concessio  est,  quum  reus  po- 
stulat  sibi  ignosci.  Ea  dividitur  in  purgationem  et  de- 
precationem.  Purgatio  est,  quum  consulto  se  negat 
reus  fecisse.  Ea  dividitur  in  fortunam,  imprudenti- 
am ,  necessitatem :  fortunam ,  ut  Caepio  ad  tribunos 
pi.  de  exercitus  amissione;  imprudentiam ,  ut  ille, 

qui  de  eo  servo,  qui  dominum  occiderat,  cui  frater 
esset,  supplicium  sumpsit,  antequam  tabulas  testa- 
menti  aperuit,  quum  is  servus  manumissus  testamen- 
to  esset ;  necessitudinem ,  ut  ille,  qui  ad  diem  com- 
meatus  non  venit,  quod  eum  aquae  interclusissent. 
Deprecatio  est,  quum  et  peccasse  se  et  consulto  fe- 
cisse  reus  confitetur,  et  tamen  postulat,  ut  sui  mise- 
reantur.  Hoc  in  iudicio  non  fere  potest  usu  venire, 
nisi,  quando  pro  eo  dicimus,  cuius  multa  recte  facta 
exstant,  hoc  modo  in  loco  communi  per  amplifica- 
tionem  iniiciemus :  Quodsi  hoc  fecisset,  tamen  ei  pro 
pristinis  beneficiis  ignosci  conveniret;  verum  nihil 
postulat  ignosci.  Ergo  in  iudicium  non  venit,  at  in 
senatum  aut  ante  imperatorem  et  in  consilium  tabs 
caussa  potest  venire.  XV.  25.  Ex  translatione  crimi- 
nis  caussa  constat,  quum  fecisse  nos  non  negamus, 
sed  aliorum  peccatis  coactos  fecisse  dicimus;  ut  Ore¬ 
stes,  quum  sedefendit,  in  matrem  confert  crimen.  Ex 
remotione  criminis  caussa  constat,  quum  a  nobis 
non  crimen,  sed  culpam  ipsam  amovemus  et  vel  in 
hominem  transferimus  vel  in  rem  quampiam  con- 
ferimus.  In  hominem  transfertur,  ut  si  accusetur  is, 
qui  P.  Sulpicium  se  fateatur  occidisse  et  id  iussu 
consulum  defendat  et  eos  dicat  non  modo  imperasse, 
sed  rationem  quoque  ostendisse,  quare  id  facere  lice- 
ret.  In  rem  confertur,  ut  si  quis,  ex  testamento  quod 
facere  iussus  sit,  ex  plebiscite  vetetur.  Ex  compa- 
ratione  caussa  constat,  quum  dicimus  necesse  fuisse 
alterutrum  facere,  et  id  quod  fecerimus  satius  fuisse 
facere.  Ea  caussa  huiusmodi  est:  C.  Popillius  quum 
a  Gallis  obsideretur  neque  effugere  ullo  modo  pos¬ 
set,  venit  cum  hostium  ducibus  in  collocutionem ;  ita 
discessit,  ut  impedimenta  relinqueret,  exercitum  edu- 
ceret.  Satius  esse  duxit  amittere  impedimenta  quam 
exercitum ;  exercitum  eduxit,  impedimenta  reliquit : 
arcessitur  maiestatis.  XVI.  Quae  constitutiones,  et 
quae  constitutionum  partes  sint,  videor  ostendisse. 
Nunc  quo  modo  eas  et  qua  via  tractari  conveniat, 
demonstrandum  est;  si  prius  aperuerimus,  quid 
oporteat  ab  ambobus  in  caussa  destinari,  quo  ratio 
omnis  totius  orationis  conferatur. 

26.  Constitutione  igitur  reperta,  statim  quaerenda 
est  ratio.  Ratio  est,  quae  caussam  facit  et  conti- 
net  defensionem,  hoc  modo,  ut  docendi  caussa  in  hac 
potissimum  caussa  consistamus :  Orestes,  quum  con- 
fiteatur  se  occidisse  matrem,  nisi  attulerit  facti  ratio¬ 
nem,  perverterit  defensionem.  Ergo  afferteam:  quae 
nisi  intercederet,  ne  caussa  quidem  esset.  Ilia  enim, 
inquit,  patrem  meum  occiderat.  Ergo,  ut  ostendi, 
ratio  ea  est,  quae  continet  defensionem,  sine  qua  ne 
parva  quidem  dubitatio  potest  remorari  damnatio- 
nem.  Inventa  ratione,  firmamentum  quaerendum 
est,  id  est,  quod  continet  accusationem,  quod  affertur 
contra  rationem  defensionis,  de  qua  ante  dictum  est. 
Id  constituetur  hoc  modo:  Quum  usus  fuerit  Orestes 
ratione,  hoc  pacto:  lure  occidi,  ilia  enim  patrem 
meum  occiderat;  utetur  accusator  firmamento,  hoc 
pacto:  Sed  non  abs  te  occidi,  neque  indemnatam 
poenas  pendere  oportuit.  Ex  ratione  defensionis  et 
ex  firmamento  accusationis  iudicii  quaestio  nascatur 
oportet;  quam  nos  iudicationem ,  Graeci  xyivofievov 
appellant.  Ea  constituetur  ex  coniunctione  firma- 
menti  et  rationis  defensione,  hoc  modo :  Quum  dicat 
Orestes,  se  patris  ulciscendi  caussa  matrem  occidisse, 
rectumne  fuerit,  sine  iudicio  a  filio  Clytaemnestram 
occidi.  Ergo  hac  ratione  iudicationem  reperire  con- 
venit.  Reperta  iudicatione,  omnem  rationem  totius 


orationis  eo  conferri  oportebit.  XVTI.  27.  In  omnibus 
constitutionibus  et  partibus  constitutionum  hac  via 
iudicationes  reperientur,  praeterquam  in  coniectu- 
rali  constitutione.  Nam  in  ea  nec  ratio  quaeritur 
quare  fecerit;  fecisse  enim  negatur:  nec  firma¬ 
mentum  exquiritur;  quoniam  non  subest  ratio. 
Quare  ex  intentione  et  infitiatione  iudicatio  constitui- 
tur,  hoc  modo:  Intentio:  Occidisti  Aiacem.  Infitia- 
tio:  Non  occidi.  Iudicatio:  Occideritne.  Ratio  om¬ 
nis  utriusque  orationis,  ut  ante  dictum  est,  ad  hanc 
iudicationem  conferenda  est.  Si  plures  erunt  con¬ 
stitutiones  aut  partes  constitutionum,  iudicationes 
quoque  plures  erunt  in  una  caussa;  sed  omnes  si- 
mili  ratione  reperientur.  Sedulo  dedimus  operam, 
ut  breviter  et  dilucide,  quibus  de  rebus  adhuc  di- 
cendum  fuit,  diceremus.  Nunc  quoniam  satis  huius 
voluminis  magnitudo  crevit,  commodius  est  in  altero 
libro  de  ceteris  rebus  deinceps  exponere,  ne  qua,  pro¬ 
pter  multitudinem  litterarum,  possit  animum  tuum 
defatigatio  retardare.  Sed  si  quo  tardius  haec,  quam 
studes,  absolventur,  quum  rerum  magnitudini,  turn 
nostris  quoque  occupationibus  assignare  debebis. 
Verumtamen  maturabimus,  et  quod  negotio  deminu- 
tum  fuerit,  exaequabimus  industria :  ut  pro  tuo  in 
nos  officio  et  nostro  in  te  studio  munus  hoc  accumu- 
latissime  tuae  largiamur  voluntati. 


2. 

LIBER  SEGUNDUS. 

ARG.  Praemissa  brevi  quum  dictorum  superiore  libro, 
turn  hoc  ipso  dicendorum  snmma  c.  1.  2.  pergit  auctor  ea  expo¬ 
nere,  quae  ad  genus  caussarum  iudiciale  pertinent,  de  quo  su¬ 
periore  libro  coeperat  praecipere,  ut,quomodo  quaeque  caussa 
in  foro  iudiciisque  tractanda  sit,  recte  intelligatur.  Et  quoni¬ 
am  huius  generis  tres  constitutiones  sunt,  coniecturalis,  legiti- 
ma  et  iuridicialis,  quarum  naturam  et  partes  libro  primo  defi- 
niendo  explicavit  exemplisquc  subiectis  illustravit,  etquomodo 
constitutione  et  ratione  tirmamentoque  caussae  repertis  iudica¬ 
tio  s.  quaestio  (to  xyivofievov)  inveniatur,  ostendit;  nunc  etiam, 
quo  quaeque  constitutio  modo  secundum  artis  praecepta tracta¬ 
ri  debcat,  docet.  Itaque  primo  a  c.  2  —  9.  de  coniecturali 
agens  ostendit,  quo  narrandi  modo,  quibus  signis,  argumentis, 
testimoniis,  suspicionibus  probabile  fieri  possit,  rem  aliquam 
esse  factam  aut  non  factam  ;  deinde  a  c.  9  —  13.,  quomodo  ora¬ 
tor  in  tractandis  legitimae  constitutionis  partibus  versari  de¬ 
beat,  quum  ex  scripto  aut  in  scripto  aliquid  natum  controversiae 
est;  denique  vero  etiam  a  c.  13.  ad  18.  quibus  argumentationibus 
uti conveniat,  quum  ubi  rem  a  nobis  Sure  factam  defeniiimus,  et 
ubi,  iurene  factum  aliquid  sit,  quaeritur,  quae  est  constitutio 
iudicialis  absoluta;  turn  ubi  extranea  assumenda  cstdefcnsio, 
quae  assumptiva  propterea  dicitur.  His  expositis,  de  argumen¬ 
tationibus  ornate  absoluteque  tractandis  agit  et  earum  partes, 
virtutes  et  vitia  enumerat  a  c.  18 —  30.,  denique  de  argumento- 
rum  conclusionibus,  non  his  modo,  quae  in  fine  orationis  cuius- 
que  sunt,  sed  etiam  quibus  in  principio,  secundum  narrationem 
et  post  firmissimam  argumentationem  utimur. 

I.  1.  In  primo  libro,  Herenni,  breviter  exposui- 
mus,  quas  caussas  recipere  oratorem  oporteret,  et  in 
quibus  officiis  artis  elaborare  conveniret,  et  ea  officia 
qua  ratione  facillime  consequi  posset.  Verum  quia 
neque  de  omnibus  rebus  simul  dici  poterat,  et  de 
maximis  primum  scribendum  fuit,  quo  cetera  tibifaci- 

liora  cognitu  viderentur ;  ita  nobis  placitum  est,  utea, 
quae  difficillima  essent,  potissimum  conscriberemus. 

Caussarum  tria  sunt  genera,  demonstrativum,  de- 
liberativum,  iudiciale.  Multo  difficillimum  est  iudi- 
eiale;  ergo  id  primum  absolvemus.  Hoc  et  priore 
libro  egimus,  quum  de  quinque  oratoris  officiis  tra- 
ctaremus,  quorum  inventio  et  prima  et  difficillima 
est;  eaque  nobis  erit  hoc  libro  propemodum  abso- 
luta ;  et  parvam  partem  eius  in  tertium  volumentrans- 
feremus.  2.  De  sex  partibus  orationis  primum  scri- 
bere  instituimus.  In  primo  libro  locuti  sumus  de 
exordio,  narratione,  divisione,  nec  pluribus  verbis, 
quam  necesse  fuit,  nec  minus  dilucide,  quam  te  yelle 
existimabamus.  Deinde  coniunctim  de  confirmatione 
et  confutatione  dicendum  fuit.  Quare  genera  consti- 
tutionum  et  earum  partes  aperuimus ;  ex  quo  simul 
ostendebatur,  quomodo  constitutionem  et  partes  con- 
stitutionis,  caussa  posita,  reperiri  oporteret.  Deinde 
docuimus,  iudicationem  quemadmodum  quaeri  con- 
veniret;  qua  inventa  curandum,  ut  omnis  ratio  to- 
tius  orationis  ad  earn  conferatur.  Postea  admonuimus 
esse  caussas  complures,  quibus  plures  constitutiones 
aut  partes  constitutionum  accommodarentur.  II.  Re- 
liquum  videbatur  esse ,  ut  ostenderemus,  quae  ratio 
posset  inventiones  ad  unam  quamque  constitutionem 
aut  partem  constitutionis  accommodare :  et  item  quas 
argumentations,  quas  Graeci  Au/et^ara  appellant, 
sequi  et  quas  vitare  oporteret;  quorum  utrumque 
pertinet  ad  confirmationem  et  confutationem.  Deinde 
ad  extremum  docebimus ,  cuiusmodi  conclusionibus 
orationum  uti  oporteat :  qui  locus  erat  extremus  de 
sex  pSrtibus  orationis. 

Primum  ergo  quaeremus,  quemadmodum  quam¬ 
que  caussam  tractari  conveniat.  Et  nimirum  conie- 
cturalem,  quae  prima  quaeque  difficillima  est,  po¬ 
tissimum  consideremus.  3.  In  caussa  conieoturali 
narratio  accusatoris  suspiciones  interiectas  et  disper- 
sas  habere  debet,  ut  nihil  actum,  nihil  dictum,  nus- 
quam  ventum  aut  abitum,  nihil  denique  factum  sine 
caussa  putetur.  Defensoris  narratio  simplicem  et  di- 
lucidam  expositionem  debet  habere,  cum  attenuatione 
suspicionis.  Huius  constitutionis  ratio  in  sex  partes 
est  distributa :  probabile,  collationem,  signum,  argu- 
mentum,  consecutionem ,  approbationem.  Horum 
unum  quidque  quid  valeat,  aperiemus.  Probabile 
est ,  per  quod  probatur,  expedisse  reo  peccare  et  ab 
simili  turpitudine  hominem  numquam  abfuisse.  Id 
dividitur  in  caussam  et  in  vitam.  Caussa  est  ea,  quae 
induxit  ad  maleficium,  commodorum  spe  aut  incom- 
modorum  vitatione,  ut  quum  quaeritur,  num  quod 
commodum  maleficio  appetierit,  num  honorem,  num 
pecuniam,  num  dominationem ;  num  aliquam  cupidi¬ 
tatem  amoris  aut  eiusmodi  libidinis  voluerit  explere , 
aut  num  quod  incommodum  vitarit,  inimicitias,  in- 
famiam ,  dolorem,  supplicium.  IIL  4.  Hie  accusator 
in  spe  commodi  cupiditatem  ostendet  adversarii,  in 
vitatione  incommodi  formidinem  augebit:  defensor 
autem  negabit  fuisse  caussam,  si  poterit,  aut  earn  ve- 
hementer  extenuabit;  deinde  iniquum  esse  dicet, 
omnes,  ad  quos  aliquid  emolumenti  ex  aliqua  re  per- 
venerit,  in  suspicionem  maleficii  devocari ;  deinde 
vita  hominis  ex  ante  factis  spectabitur,  5.  In  quo 
primum  considerabit  accusator,  num  quando  simile 
quid  fecerit.  Si  id  non  reperiet,  quaeret,  num  quan¬ 
do  venerit  in  similem  suspicionem;  et  in  eo  debebit 
esse  occupatus,  ut  ad  earn  caussam  peccati,  quam 
paullo  ante  exposuerit,  vita  hominis  possit  accommo- 

dari,  hoc  modo :  Si  dicet  pecuniae  caussa  fecisse ,  o- 
stendet  eum  semper  avarum  fuisse ;  si  honoris,  ambi- 
tiosum ;  ita  poterit  animi  vitium  cum  caussa  peccati 
conglutinare.  Si  non  poterit  par  animi  vitium  cum 
caussa  reperire,  reperiat  dispar.  Si  non  poterit  ava¬ 
rum  demonstrare,  demonstret  corruptorem  vel  perfi- 
diosum,  si  quo  modo  poterit  ;  denique  aliquoautquam 
plurimis  vitiis  contaminabit  personam  ;  deinde  qui 
illud  fecerit  tarn  nequiter,  eumdem  hoc  tam  perperam 
fecisse  non  esse  mirandum.  Si  vehementer  castus 
et  integer  existimabitur  adversarius ,  dicet  facta,  non 
famam  spectari  oportere;  ilium  ante  occultasse  sua 
flagitia;  se  planum  facturum,  ab  eo  maleficium  non 
abesse.  Defensor  primum  demonstrabit  vitam  inte' 
gram,  si  poterit:  id  si  non  poterit,  confugiet  ad  im- 
prudentiam,  stultitiam,  adolescentiam,  vim,  persua- 
sionem;  quibus  de  rebus  vituperatio  eorum,  quae 
extra  id  crimen  erunt,  non  debeat  assignari.  Sin  ve¬ 
hementer  hominis  turpitudine  impedietur  et  infamia, 
prius  dabit  operam,  ut  falsos  rumores  dissipatos  esse 
dicat  de  innocente;  et  utetur  loco  communi,  rumori- 
bus  credi  non  oportere.  Sin  nihil  horum  fieri  poterit, 
utatur  extrema  defensione ;  dicat,  non  se  de  moribus 
eius  apud  censores,  sed  de  criminibus  adversariorum 
apud  iudices  dicere.  IY.  6.  Collatio  est,  quum  accu¬ 
sator  id,  quod  adversarium  fecisse  criminatur,  alii 
nemini,  nisi  reo,  bono  fuisse  demonstrat;  aut  alium 
neminem  potuisse  perficere,  nisi  adversarium;  aut 
eum  ipsum  aliis  rationibus  aut  non  potuisse  aut  non 
aeque  commode  potuisse,  aut  eum  fugisse  alias  ratio- 
nes  commodiores  propter  cupiditatem.  Hoc  loco  de¬ 
fensor  demonstret  oportet,  aut  aliis  quoque  bono  fu¬ 
isse,  aut  alios  quoque  id,  quod  ipse  insimuletur,  fa- 
cere  potuisse.  Signum  est,  per  quod  ostenditur  ido- 
nea  perficiendi  facultas  esse  quaesita.  Id  dividitur 
in  partes  sex:  locum,  tempus,  spatium,  occasionem, 
spem  perficiendi,  spem  celandi.  7.  Locus  quaeritur, 
Celebris  an  desertus ;  semper  desertus,  an  turn,  quum 
id  factum  sit*  fuerit  in  eo  loco  solitudo;  sacer  an 
profanus;  publicus  an  privatus  fuerit;  cuiusmodi 
loci  attingant;  num,  qui  est  passus,  perspectus  aut 
exauditus  esse  possit.  Horum  quid  reo,  quid  accu- 
satori  conveniat,  perscribere  non  gravaremur,  nisi  fa¬ 
cile  quivis,  caussa  posita,  posset  iudicare.  Initia 
enim  inventionis  ab  arte  debent  proficisci ;  cetera  fa¬ 
cile  comparabit  exercitatio.  Tempus  ita  quaeritur: 
qua  parte  anni ;  qua  hora ;  noctu  an  interdiu ;  qua 
diei,  qua  noctis  hora  factum  esse  dicatur,  et  cur  eius¬ 
modi  temporibus.  Spatium  ita considerabitur :  satisne 
longum  fuerit  ad  earn  rem  transigendam;  scieritne 
satis  ad  id  perficiendum  spatii  futurum.  Nam  parvi 
refert  satis  spatii  fuisse  ad  id  perficiendum,  si  id  ante 
sciri  et  ratione  provided  non  potuit.  Occasio  quae¬ 
ritur,  idoneane  fuerit  ad  rem  adoriendam,  an  alia  me- 
lior,  quae  aut  praeterita  sit  aut  non  exspectata.  Spes 
perficiendi  quae  fuerit,  spectabitur  hoc  modo:  si, 
quae  supra  dicta  sunt  signa,  concurrerint ;  si  prae- 
terea  ex  altera  parte  vires,  pecunia,  consilium,  scien- 
tia,  apparatio  videbitur  fuisse ;  ex  altera  parte  imbe- 
cillitas,  inopia,  stultitia,  imprudentia,  inapparatio 
demonstrabitur  fuisse;  quare  scire  potuerit,  utrum 
diffidendum,  an  confidendum  fuerit.  Spes  celandi 
quae  fuerit,  quaeritur  ex  consciis,  arbitris,  adiutori- 
bus,  liberis  aut  servis  aututrisque.  Y.  8.  Argumen- 
tum  est,  per  quod  reus  coarguitur  certioribus  argu- 
mentis  et  magis  firma  suspicione.  Id  dividitur  in 
tempora  tria,  praeteritum,  instans,  consequens.  In 

praeterito  tempore  oportet  considerare,  ubi  fuerit; 
ubi  visus  sit,  quicum  visus  sit;  mini  quid  appararit, 
num  quem  convenerit,  num  quid  dixerit,  num  quem 
habuerit  de  consciis,  de  adiutoribus,  de  adiumentis ; 
num  fecerit  quid  in  loco  praeter  consuetudinem  aut 
alieno  tempore.  In  instanti  tempore  quaeretur,  num 
visus  sit,  quum  faciebat ;  num  qui  strepitus,  clamor, 
crepitus  exauditus  sit,  aut  denique,  num  quid  aliquo 
sensu  perceptum  sit,  aspectu,  auditu,  tactu,  odoratu, 
gustatu;  nam  quivis  horum  sensus  potest  conflare 
suspicionem.  In  consequenti  tempore  spectabitur, 
num  quid  re  transacta  relictum  sit,  quod  indicet,  aut 
factum  esse  maleficium,  aut  a  quo  sit  factum.  Factum 
esse ,  hoc  modo :  si  tumore  et  livore  decoloratum  est 
corpus  mortui,  significat  eum  veneno  necatum.  A  quo 
factum  sit,  hoc  modo:  si  telum,  si  vestimentum,  si 
quid  eiusmodi  relictum  aut  vestigium  rei  repertum 
fuerit,  si  cruor  in  vestimentis,  si  in  eo  loco  compre- 
hensus  aut  visus  transacto  negotio ,  quo  in  loco  res 
gesta  dicitur.  Consecutio  est,  quum  quaeritur,  quae 
signa  nocentis  et  innocentis  consequi  soleant.  Accu- 
sator  dicet ,  si  poterit,  adversarium,  quum  ad  eum 
ventum  sit,  erubuisse,  expalluisse,  titubasse,  incon- 
stanter  locutum  esse,  concidisse,  pollicitum  esse  ali- 
quid;  quae  signa  conscientiae  sunt.  Si  reus  horum 
nihil  fecerit,  accusator  dicet  eum  usque  adeo  praerne- 
ditatum  fuisse,  quid  sibi  esset  usu  venturum,  utcon- 
fidentissime  resistens  responderet;  quae  signa  confi- 
dentiae,  non  innocentiae  sunt.  Defensor,  si  pertimue- 
rit,  magnitudine  periculi,  non  conscientia  peccati 
commotum  esse  dicet.  Si  non  pertimuerit,  fretum  in- 
nocentia  negabit  esse  commotum.  VI.  9.  Approbatio 
est,  qua  utimur  ad  extremum,  confirmata  suspicione. 
Ea  habet  locos  proprios  atque  communes.  Proprii 
sunt,  quibus  nisi  accusator,  et  quibus  nisi  defensor 
nemo  potest  uti.  Communes  sunt,  qui  alia  in  caussa 
ab  reo,  alia  ab  accusatore  tractantur.  In  caussa  conie- 
cturali  proprius  locus  accusatoris  est,  quum  dicit  ma- 
lorum  misereri  non  oportere ,  et  quum  auget  peccati 
atrocitatem.  Defensoris  proprius  locus  est,  quum 
misericordiam  captat  et  quum  accusatorem  calumni- 
ari  criminatur.  Communes  loci  sunt  quum  accusa¬ 
toris  turn  defensoris,  a  testibus  contra  testes,  a  quae- 
stionibus  contra  quaestiones,  ab  argumentis  contra 
argumenta,  a  rumoribus  contra  rumor.es .  A  testibus 
dicemus  secundum  auctoritatem  et  vitam  testium  et 
constantiam  testimoniorum.  Contra  testes  vitae  tur- 
pitudinem,  testimoniorum  inconstantiam ;  si  aut  fieri 
non  potuisse  dicemus,  aut  non  factum  esse  quod  di¬ 
cant,  aut  scire  illos  non  potuisse,  aut  cupide  dicere  et 
argumentari.  Haec  et  ad  improbationem  et  approbati- 
onem  testium  pertinebunt.  VII.  10.  A  quaestionibus 
dicemus,  quum  demonstrabimus,  maiores  veri  inve- 
niendi  caussa  tormentis  et  cruciatu  voluisse  quaeri,  et 
summo  dolore  homines  cogi,  ut  quidquid  sciant  di¬ 
cant.  Et  praeterea  confirmatior  haec  erit  disputatio, 
si,  quae  dicta  erunt  argumentando,  iisdem  viis,  qui¬ 
bus  omnis  coniectura  tractatur,  trahemus  ad  veri  si- 
milem  suspicionem ;  idemque  hoc  in  testimoniis  fa- 
cere  oportebit.  Contra  quaestiones  hoc  modo  dice¬ 
mus  :  primum  maiores  voluisse  certis  in  rebus  inter- 
poni  quaestiones,  quum  quae  vere  dicerentur  sciri, 
quae  falso  in  quaestione  pronuntiarentur  refelli  pos- 
sent,  hoc  modo:  Quo  in  loco  quid  positum  sit,  et  si 
quid  esset  simile,  quod  videri  aut  aliquo  simili  signo 
percipi  posset;  deinde,  dolori  credi  non  oportere,  quod 
alius  alio  recentior  sit  in  dolore,  quod  ingeniosior  ad 


comminiscendum,  quod  denique  saepe  scire  aut  suspi- 
cari  possit,  quid  quaesitor  velit  audire ;  quod  quum 
dixerit,  intelligat  sibi  finem  doloris  futurum.  Haec 
disputatio  comprobabitur,  si  refellemus,  quae  in  quae¬ 
stionibus  erunt  dicta,  probabili  argumentatione ;  id- 
que  partibus  coniecturae,  quas  ante  exposuimus,  fa- 
cere  oportebit.  1 1 .  Ab  argumentis  et  signis  et  cete¬ 
ris  locis,  quibus  augetur  suspicio,  dicere  hoc  modo 
convenit:  Quum  multa  concurrant  argumenta  et  si¬ 
gna,  quae  inter  se  consentiant,  rem  perspicuam,  non 
suspiciosam  videri  oportere:  item  plus  oportere  signis 
et  argumentis  credi,  quam  testibus;  haec  enim  eo  mo¬ 
do  exponi,  quomodo  re  vera  sint  gesta ;  testes  corrum- 
pi  posse  vel  pretio  vel  gratia  vel  metu  vel  simul- 
tate.  Contra  argumenta  et  signa  et  ceteras  suspicio¬ 
ns  dicemus  hoc  modo,  si  demonstrabimus,  nullarn 
rem  esse,  quam  non  suspicionibus  quivis  possit  cri¬ 
minal;  deinde  unam  quamque  suspicionem  extenu- 
abimus  et  dabimus  operam,  ut  ostendamus,  nihilo 
magis  in  nos  earn,  quam  in  alium  quempiam  conve- 
nire ;  indignum  facinus  esse,  sine  testibus  coniectu- 
ram  et  suspicionem  firmamenti  satis  habere.  VIII.  12.. 
A  rumoribus  dicemus,  si  negabimus  temere  famam 
nasci  solere,  quin  subsit  aliquid :  et  si  dicemus  caus- 
sam  non  fuisse,  quare  quispiam  confingeret  et  com- 
minisceretur ;  et  praeterea,  si  ceteri  falsi  soleant  esse, 
argumentabimur  hunc  esse  verum.  Contra  rumores 
dicemus  primum,  si  docebimus  multos  esse  falsos 
rumores,  et  exemplis  utemur,  de  quibus  falsa  fama 
fuerit;  et  aut  inimicos  nostros  aut  homines  natura 
malevolos  et  maledicos  confinxisse  dicemus ;  et  aut 
aliquam  fictam  fabulam  in  adversarios  afferemus, 
quam  dicamus  omnibus  in  ore  esse,  aut  verum  ru- 
morem  proferemus,  qui  illis  aliquid  turpitudinis  affe- 
rat,  neque  tamen  ei  rumori  nos  fidem  habere  dice¬ 
mus,  ideo  quod  quivis  homo  possit  quemvis  turpem 
de  quolibet  rumorem  proferre  et  confictam  fabulam 
dissipare.  Verumtamen  si  rumor  vehementer  proba- 
bilis  esse  videbitur,  argumentando  famae  fidem  pote- 
rimus  abrogare.  Quod  et  difficillima  tractatu  est  con- 
stitutio  coniecturalis,  et  in  veris  caussis  saepissime 
tractanda  est,  eo  diligentius  omnes  eius  partes  per- 
scrutati  sumus ;  ut  ne  parvula  quidem  titubatione  aut 
offensione  impediremur,  si  ad  hanc  rationem  praece- 
ptionis  assiduitatem  exercitationis  accommodassemus. 
IX.  13.  Nunc  ad  legitimae  constitutionis  partes  trans- 
eamus.  Quum  voluntas  scriptoris  cum  scripto  dissi- 
dere  videbitur,  si  a  scripto  dicemus,  his  locis  ute¬ 
mur,  secundum  narrationem:  primum  scriptoris  col- 
laudatione ;  deinde  scripti  recitatione ;  deinde  percon- 
tatione,  scirentne  adversarii  id  scriptum  fuisse  in  lege 
aut  in  testamento  aut  in  stipulatione  aut  in  quolibet 
scripto,  quod  ad  earn  rem  pertineat;  deinde  collatio- 
ne,  quid  scriptum  sit,  quid  adversarii  se  fecisse  di¬ 
cant,  quid  iudicem  sequi  conveniat,  utrum  id  quod 
diligenter  perscriptum  sit,  an  id  quod  acute  sit  ex- 
cogitatum;  deinde  ea  sententia,  quae  ab  adversariis 
sit  excogitata  et  scripto  attributa,  contemnetur  etin- 
firmabitur.  Deinde  quaeretur,  quid  ei  obfuerit,  si  id 
voluisset  adscribere:  num  non  potuerit  perscribi. 
Deinde  a  nobis  sententia  reperietur  et  caussa  profere- 
tur,  qua  re  id  scriptor  senserit,  quod  perscripsit;  et 
demonstrabitur  scriptum  ill  ud  esse  dilucide,  breviter, 
commode,  perfecte,  certa  cum  ratione.  Deinde  exem- 
pla  proferentur,  quae  res,  quum  ab  adversariis  sen¬ 
tentia  et  voluntas  afierretur,  a  scripto  potius  iudica- 
tae  sunt.  Deinde  ostendetur,  quam  periculosum  sit  a 

scripto  recedere.  Locus  communis  est  contra  cum, 
qui,  quum  fateatur  se  contra  id,  quod  legibus  sanci¬ 
tum  aut  testamento  perscriptum  sit,  fecisse,  tamen 
facti  quaerat  defensionem.  X.  14.  A  sententia  sic  di- 
cemus.  Primum  laudabimus  scriptoris  commoditatem 
atque  brevitatem,  quod  tantum  scripserit,  quod  ne- 
cesse  fuerit;  iliud,  quod  sine  scripto  intelligi  potue- 
rit,  non  necessario  scribendum  putarit.  Deinde  dice- 
mus  calumniatoris  esse  officium,  verba  et  litteras  se- 
qui,  negligere  voluntatem.  Deinde  id,  quod  scriptum 
sit,  aut  non  posse  fieri,  aut  non  lege,  non  more,  non 
natura,  non  aequo  et  bono  posse  fieri;  quae  omnia 
scriptorem  noluisse  quam  rectissime  fieri,  nemo  dicet ; 
at  ea,  quae  a  nobis  facta  sint,  iustissime  facta.  Dein¬ 
de  contrariam  sententiam  aut  nullam  esse  aut  stul- 
tam  aut  iniustam,  aut  non  posse  fieri  aut  non  con- 
stare  cum  superioribus  et  inferioribus  sententiis,  aut 
cum  iure  communi  aut  cum  aliis  legibus  communi- 
bus  aut  cum  rebus  iudicatis  dissentire.  Deinde  exem- 
plorum  a  voluntate  contra  scriptum  iudicatorum  enu- 
meratio  fiat;  deinde  legum  et  stipulationum  bre viter 
excerptarum,  in  quibus  intelligatur  scriptorum  volun¬ 
tas,  expositio.  Locus  communis  contra  eum,  qui  scri¬ 
ptum  recitet  et  scriptoris  voluntatem  non  interprete- 
tur.  15.  Quum  duae  leges  inter  se  discrepant,  viden- 
dum  est  primum,  num  qua  obrogatio  aut  derogatio 
sit ;  deinde,  utrum  leges  ita  dissentiant,  ut  altera  iu- 
beat,  altera  vetet;  an  ita,  ut  altera  cogat,  altera  per- 
mittat.  Infirma  enim  erit  eius  defensio,  qui  negabit, 
se  fecisse,  quod  cogeretur,  quum  altera  lex  permitte- 
ret;  plus  enim  valet  sanctio  permissione.  Item  ilia 
defensio  tenuis  est,  quiim  ostenditur  id  factum  esse, 
quod  ea  lex  sanciat,  cui  legi  obrogatum  vel  deroga- 
tum  sit;  id,  quod  posteriori  lege  sancitum  sit,  esse 
neglectum.  Quum  haec  erunt  considerata,  statim  no- 
strae  legis  expositione,  recitatione,  collaudatione  ute- 
mur.  Deinde  contrariae  legis  enodabimus  voluntatem 
et  earn  trahemus  ad  nostrae  caussae  commodum.  De¬ 
inde  de  iuridiciali  absoluta  sumemus  rationem  iuris 
et  quaeremus  partes  iuris,  utrum  cum  ea  faciant;  de 
qua  posterius  disseremus.  XI.  16.  Si  ambiguum  est 
scriptum,  ut  puta  quod  in  duas  aut  plures  sententias 
trahi  possit,  hoc  modo  tractandum  est:  primum,  sit— 
ne  ambiguum,  quaerendum  est;  deinde,  quomodo 
scriptum  esset,  si  id  quod  adversarii  interpretantur 
scriptor  fieri  voluisset,  ostendendum  est ;  deinde  id, 
quod  nos  interpretemur,  et  fieri  posse  et  honeste,  re- 
cte,  lege,  more,  natura,  bono  et  aequo  fieri  posse ; 
quod  adversarii  interpretentur,  e  contrario ;  nec  esse 
ambigue  scriptum,  quum  intelligatur,  utrum  senten¬ 
tia  vera  sit.  Sunt,  qui  arbitrentur,  ad  hanc  caussam 
tractandam  vehementer  pertinere  cognitionem  amphi- 
boliarum  earn,  quae  a  dialecticis  profertur.  Nos  vero 
arbitramur  non  modo  nullo  adiumento  esse,  sed  po- 
tius  maximo  impedimento.  Omnes  enim  illi  amphi- 
bolias  aucupantur,  eas  etiam,  quae  ex  altera  parte 
sententiam  nullam  possunt  interpretari.  Itaqueet  ali¬ 
en!  sermonis  molesti  interpellatores ,  et  scripti  turn 
odiosi,  turn  obscuri  interpretes  sunt;  et  dum  caute  et 
expedite  loqui  volunt,  infantissimi  reperiuntur.  Ita 
dum  metuunt  in  dicendo,  ne  quid  ambiguum  dicant, 
nomen  suum  pronuntiare  non  possunt.  Verum  horum 
pueriles  opiniones  rectissimis  rationibus,  quum  vo¬ 
les,  refellemus.  In  praesentiarum  hoc  interdicere  non 
alienum  fuit,  ut  huius  infantiae  garrulam  disciplinam 
contemneremus.  XII.  17.  Quum  definitione  utemur, 
primum  afieremus  brevem  vocabuli  defimitionem,  hoc 

modo.  Maiestatem  is  minuit,  qui  ea  tollit,  ex  quibus 
civitatis  amplitudo  constat;  [quae  sunt  ea?  quae  ca- 
piunt]  suffragia  populi  et  magistratus  consilium. 
Nempe  igitur  tu  et  populum  suffragio  et  magistratum 
consilio  privasti,  quum  pontes  disturbasti.  Item  ex 
contrario :  Maiestatem  is  minuit,  qui  amplitudinem 
civitatis  detrimento  afficit.  Ego  non  affeci,  sed  prohi- 
bui  detrimento;  aerarium  enim  conservavi,  libidini 
malorum  restiti,  maiestatem  omnem  interire  non  pas- 
sus  sum.  Primum  igitur  vocabuli  sententia  breviter 
et  ad  utilitatem  caussae  accommodate  describetur; 
deinde  factum  nostrum  cum  verbi  descriptione  con- 
iungetur ;  deinde  contrariae  descriptionis  ratio  refel- 
letur,  si  aut  falsa  erit  aut  inutilis  aut  turpis  autin- 
iuriosa.  Id  quoque  ex  iuris  partibus  sumetur  de  iu- 
ridiciali  absoluta,  de  qua  iam  loquemur.  18.  Quaeri- 
tur  in  translationibus,  primum,  num  aliquis  eius  rei 
actionem,  petitionem  aut  persecutionem  habeat,  [quern 
non  oporteat] ;  num  alio  modo,  tempore,  loco ;  num 
alia  lege,  num  alio  quaerente  aut  agente.  Haec  legi¬ 
bus,  moribus,  aequo  et  bono  reperientur;  de  quibus 
icetui  in  iuridiciali  absoluta.  In  caussa  rationali 
primum  quaeretur,  ecquid  in  rebus  maioribus  aut 
minoribus  aut  similibus  similiter  scriptum  aut  Judi¬ 
es11™  sit;  deinde,  utrum  ea  res  similis  sit  ei  rei, qua 
de  agitur,  an  dissimilis ;  deinde,  utrum  consulto  de 
ea  le  scriptum  non  sit,  quod  noluerit  cavere  scriptor, 
an  quod  satis  cautum  putarit,  propter  ceterorum  scri- 
ptorum  similitudinem.  De  partibus  legitimae  consti- 
tutionis  satis  dictum  est;  nunc  ad  iuridicialem  re- 
vertamur. 

XIII.  19.  Absoluta  iuridiciali  constitutione  utemur, 
quum  ipsam  rem,  quam  nos  fecisse  confitemur,  iure 
factam  dicemus,  sine  ulla  assumptione  extrariae  de- 
lensionis.  In  ea  quaeri  convenit,  iurene  factum  sit. 
De  eo  caussa  posita  dicere  poterimus,  si  ex  quibus 
partibus  ius  constet  cognoverimus.  Constat  igitur 
ex  his  partibus:  natura,  lege,  consuetudine,  iudicato. 
aequo  et  bono,  pacto.  Natura  ius  est,  quod  cognatio- 
ms  aut  pietatis  caussa  observatur;  quo  iure  parentes 
a  liberis  et  a  parentibus  liberi  coluntur.  Le<>e  ius 
est  id,  quod  populi  iussu  sancitum  est;  quod  genus, 
ut  in  ius  eas,  quum  voceris.  Consuetudine  ius  est 
id,  quod  sine  lege,  aeque  ac  si  legitimum  sit,  usita- 
tum  est;  quod  genus,  id  quod  argentario  tuleris  ex- 
pensum,  ab  socio  eius  recte  repetere  possis.  Iudica- 
tum  est  id,  de  quo  sententia  lata  est  aut  decretum 
interpositum.  Ea  saepe  diversa  sunt,  utaliud  alii  iu- 
dici  aut  praetori  aut  consuli  aut  tribuno  plebis  placi- 
tum  sit;  et  fit,  ut  de  eadem  re  saepe  alius  aliud  de- 
creverit  aut  iudicaverit;  quod  genus,  M.  Drusus 
praetor  urbanus,  quod  cum  herede  mandati  ageretur 
iudicium  reddidit;  S.  Iulius  non  reddidit.  Item:  C. 
Caelius  iudex  absolvit  iniuriarum  eum,  qui  Lucilium 
poetam  in  scena  nominatim  laeserat;  P.  Mucius  eum, 
qui  L.  Accium  poetam  nominaverat,  condemnavit.' 

20.  Ergo,  quia  possunt  res  simili  de  caussa  dissimi- 
liter  iudicatae  proferri,  quum  id  usu  venerit,  iudi- 
cem  cum  iudice,  tempus  cum  tempore,  numerum 
cum  numero  iudiciorum  conferemus.  Ex  aequo  et 
bono  ius  constat,  quod  ad  veritatem  et  utilitatem 
communem  videtur  pertinere;  quod  genus,  ut  viaior 
annts  LX,  et  cut  morbus  caussa  est,  cognitorem  det.  Ex 
eo  vel  novum  ius  constitui  convenit  ex  tempore  et  ex 
hominis  dignitate.  Ex  pacto  ius  est,  si  qui  quid  inter 
se  pepigerunt,  si  quid  inter  quos  convenit.  Pacta  sunt, 
quae  legibus  observanda  sunt,  hoc  modo,  rem  ubi  pa- 

gunt,  oralo;  ni  pagunt,  in  comitio  aut  in  foro  ante  me¬ 
ridiem  caussam  coniicito.  Sunt  item  pacta,  quae  sine 
legibus  observantur  exconventu,  quae  hire  praestare 
dicuntur.  His  igitur  partibus  iniuriam  demonstrari, 
ius  confirmari  convenit,  idque  in  absoluta  iuridiciali 
faciendum  videtur.  XIV.  21.  In  assumptiva,*  quum 
ex  comparatione  quaeretur,  utrum  satius  fuerit  agere 
id  quod  reus  dicat  se  fecisse,  an  id  quod  accusator 
dicat  oportuisse  fieri,  primum  quaeri  conveniet,  utrum 
fuerit  utilius  ex  contentione,  hoc  est,  utrum  venusti- 
us,  facilius,  conducibilius.  Deinde  oportebit  quaeri, 
ipsumne  oportuerit  iudicare,  utrum  fuerit  utilius,  an 
aliorum  fuerit  statuendi  potestas.  Deinde  interpone- 
tur  ab  accusatore  suspicio  ex  constitutione  coniectu- 
rali,  quare  putetur  non  ea  ratione  factum  esse,  quo 
melius  deteriori  anteponeretur,  sed  dolo  malo  nego- 
tium  gestum.  Deinde  quaeretur,  potueritne  vitari,ne 
in  eum  locum  veniretur.  Ab  defensore  contra  refel- 
letur  argumentatio  coniecturalis  aliqua  probabili 
caussa,  de  qua  ante  dictum  est.  22.  His  ita  tractatis, 
accusator  utetur  loco  communi  in  eum,  qui  inutile 
utili  praeposuerit,  quum  statuendi  non  haberet  pote- 
statem.  Defensor  contra  eos,  qui  aequum  censeant, 
rem  perniciosam  utili  praeponi,  utetur  loco  communi 
per  conquestionem  et  simul  quaeret  ab  accusatoribus 
et  ab  iudicibus  ipsis,  quid  facturi  essent,  si  in  eo  loco 
fuissent;  et  tempus,  locum,  rem,  deliberationem  su- 
am  ponet  ante  oculos.  XV.  Translatio  criminis  est, 
quum  ab  i-eo  facti  caussa  in  aliorum  peccatum  trans- 
fertur.  In  qua  primum  quaerendum  est,  iurene  in 
alium  crimen  transferatur:  deinde  spectandum  est, 
si  aeque  magnum  sit  illud  peccatum,  quod  in  alium 
transferatur,  atque  illud,  quod  reus  suscepisse  se  fa- 
teatur;  deinde,  oportueritne  in  ea  re  peccare,  in  qua 
alius  ante  peccarit;  deinde,  oportueritne  iudicium 
ante  fieri ;  deinde,  quum  factum  iudicium  non  sit  de 
illo  crimine,  quod  in  alium  transferatur,  oporteatne 
de  ea  re  iudicium  fieri,  quae  res  in  iudicium  nondum 
venerit.  Locus  communis  accusatoris,  contra  eum, 
qui  plus  censeat  vim,  quam  iudicia  valere  oportere : 
et  ab  adversariis  percontabitur  accusator,  quid  futu- 
rum  sit,  si  idem  ceteri  faciant,  ut  de  indemnatis  sup- 
plicia  sumant,  quod  eos  idem  fecisse  dicat.  Quid,  si 
ipse  accusator  idem  facere  voluisset?  Defensor  eorum 
peccati  atrocitatem  proferet,  in  quos  crimen  transfe- 
retur;  rem,  locum,  tempus  ante  oculos  ponet,  ut  ii, 
qui  audient,  existiment,  aut  non  potuisse,  aut  non 
utile  fuisse,  rem  in  iudicium  venire.  XYI.  23.  Con- 
cessio  est,  per  quam  nobis  ignosci  postulamus.  Ea 
dividitur  in  purgationem  et  deprecationem.  Purgatio 
est,  quum  consulto  a  nobis  factum  negamus.  Ea  di¬ 
viditur  in  necessitudinem,  fortunam,  imprudentiam. 
Oe  his  partibus  primum  ostendendum  est;  deinde  ad 
deprecationem  revertendum  videtur.  Primum  consi- 
derandum  est,  num  culpa  ventum  sit  in  necessitudi¬ 
nem,  num  culpam  veniendi  necessitudo  fecerit.  De¬ 
inde  quaerendum  est,  ecquo  modo  vis  ilia  vitari  po- 
tuerit  ac  levari.  Deinde  is,  qui  in  necessitudinem 
caussam  conferet,  expertusne  sit,  quid  contra  facere 
aut  excogitare  posset.  Deinde,  num  quae  suspiciones 
ex  coniecturali  constitutione  trahi  possint,  quae  si- 
gnificent  id  consulto  factum  esse,  quod  necessario 
accidisse  dicitur.  Deinde,  si  maxime  necessitudo 
quaepiam  fuerit,  conveniatne  earn  satis  idoneam  caus¬ 
sam  putari.  24.  Sin  autem  imprudentia  reus  se  pec- 
casse  dicet,  primum  quaeretur,  utrum  potuerit  scire, 
an  non  potuerit;  deinde,  utrum  data  sit  opera,  ut  sci- 

retur,  an  non;  deinde, utrum  casu  nescierit,  an  culpa. 
Nam  qui  se  propter  vinum  aut  amorem  aut  iracundi- 
ain  fugisse  rationem  dicet,  is  animi  vitio  videbitur 
nescisse,  non  imprudentia;  quare  non  imprudentia  se 
defendet,  sed  culpa  contaminabit.  Deinde  coniectu¬ 
rali  constitutione  quaeretur,  utrum  scierit  an  ignora- 
verit,  et  considerabitur,  satisne  imprudentia  praesidii 
debeat  esse,  quum  factum  esse  constet.  Quum  in  for- 
,  tunam  caussa  conferetur  et  ea  re  defensor  ignosci  reo 
dicet  oportere,  eadem  omnia  videntur  consideranda, 
quae  de  necessitudine  praescripta  sunt.  Etenim 
omnes  hae  tres  partes  purgationis  inter  se  finitimae 
sunt,  ut  in  omnes  eadem  fere  possint  accommodari. 
Loci  communes  in  his  caussis:  accusatoris,  contra 
eum,  qui,  quum  se  peccasse  confiteatur,  tamen  ora- 
tione  iudices  demoretur;  defensoris,  de  humanitate, 
misericordia ;  voluntatem  in  omnibus  rebus  spectari 
convenire;  quae  consulto  facta  non  sint,  in  iis  frau- 
dem  esse  non  oportere.  XVII.  25.  Deprecatione  ute- 
mur,  quum  fatebimur  nos  peccasse,  neque  id  impru- 
denler  aut  fortuitu  aut  necessario  fecisse  dicemus,  et 
tamen  ignosci  nobis  postulabimus.  llic  ignoscendi 
ratio  quaeritur  ex  iis  locis,  si  plura  aut  maiora  officia, 
quam  maleficia,  videbuntur  constare;  si  qua  virtus 
aut  nobilitas  erit  in  eo,  qui  supplicabit ;  si  qua  spes 
erit,  usui  futurum,  si  sine  supplicio  discesserit;  si 
ipse  ille  supplex,  mansuetus  et  misericors  in  potesta- 
tibus  ostendetur  fuisse;  si  ea,  quae  peccavit,  non  odio 
neque  crudelitate,  sed  officio  et  recto  studio  commo- 
tus  fecit;  si  tali  de  caussa  aliis  quoque  ignotum  est; 
si  nihil  ab  eo  periculi  nobis  futurum  videbitur,  si 
eum  missum  fecerimus ;  si  nulla  aut  a  nostris  civi- 
bus,  aut  ab  aliqua  civitate  vituperatio  ex  ea  re  susci- 
pietur.  26.  Loci  communes,  de  humanitate,  fortuna, 
misericordia,  rerum  commutatione.  His  locis  omni¬ 
bus  ex  contrario  utetur  is,  qui  contra  dicet,  cum  am- 
plificatione  et  enumeratione  peccatorum.  Haec  caussa 
iudicialis  fieri  non  potest,  ut  in  primo  libro  ostendi- 
mus :  sed  quod  potest  vel  ad  senatum  vel  ad  consili¬ 
um  venire,  non  visa  est  supersedenda.  Quum  a  no¬ 
bis  crimen  removere  volemus,  aut  in  rem  aut  in  ho- 
minem  nostri  peccati  caussam  conferemus.  Si  caussa 
in  hominem  conferetur,  quaerendum  erit  primum, 
potueritne  tantum,  quantum  reus  demonstrabit,  is, 
in  quem  caussa  conferetur,  et  quonam  modo  aut  lio- 
neste  aut  sine  periculo  potuerit  obsistere ;  si  maxime 
ita  sit,  num  ea  re  concedi  reo  conveniat,  quod  alieno 
induetu  fecerit.  Deinde  in  coniecturalem  trahetur  con- 
troversiam  et  edisseretur,  num  consulto  factum  sit. 
Si  caussa  in  rem  quamdam  conferetur,  et  haec  eadem 
fere  et  omnia,  quae  de  necessitudine  praecepimus, 
consideranda  erunt. 

XVIII.  27.  Quoniam  satis  ostendisse  videmur,  qui- 
bus  argumentationibus  in  uno  quoque  genere  caussae 
iudicialis  uti  eonveniret,  consequi  videtur,  ut  doce- 
amus,  quemadmodum  ipsas  argumentationes  ornate 
et  absolute  tractare  possimus.  Nam  fere  non  difficile 
est  invenire,  quid  sit  caussae  adiumento;  difficilli- 
mum  vero  est,  inventum  expolire  et  expedite  pro- 
nuntiare.  Haec  enim  res  facit,  ut  neque  diutius, 
quam  satis  sit,  in  eisdem  locis  commoremur,  neque 
eodem  identidem  revolvamur,  neque  inchoatam  ar- 
gumentationem  relinquamus,  neque  incommode  ad 
aliam  deinceps  transeamus.  Itaque  hac  ratione  et  ipsi 
meminisse  poterimus,  quid  quoque  loco  dixerimus, 
et  auditor  quum  totius  caussae,  turn  unius  cuiusque 
argumentationis  distributionem  percipere  et  memi- 

msse  potcrit.  28.  Ergo  absolutissima  et  perfectissima 
est  argumentatio  ea,  quae  in  quinque  partes  est  dis- 
tributa,  propositionem,  rationem,  rationis  confirmati- 
onem,  exornationem,  complexionem.  Propositio  est, 
per  quam  ostendimus  summatim,  quid  sit,  quod  pro- 
bare  volumus.  Ratio  est  caussa,  quae  demonstrat,  ve- 
rum  esse  id,  quod  intendimus,  brevi  subiectione. 
Piationis  confirmatio  est  ea,  quae  pluribus  argumen- 
tis  corroborat  breviter  expositam  rationem.  Exornatio 
est,  qua  utimur  rei  honestandae  et  collocupletandae 
caussa,  confirmata  argunientatione.  Complexio  est, 
quae  concludit  breviter,  colligens  partes  argumenta- 
tionis.  XIX.  Hisce  igitur  quinque  partibus  ut  abso- 
iutissime  utamur,  hoc  modo  tractabimus  argumenta¬ 
tionem.  Caussam  ostendemus  UJixi  fuisse,  quare  in- 
terfecerit  Aiacem ;  inimicum  enim  acerrimum  de  me¬ 
dio  tollere  volebat,  a  quo  sibi  non  iniuria  summum 
peiiculum  metuebat.  Videbat,  illo  incolumi  se  in- 
columem  non  futurum;  sperabat  iJlius  mortesesalu- 
tem  sibi  comparare;  consueverat,  si  iure  non  poterat, 
quavis  iniuria  inimico  exitium  machinari,  cui  rei 
mors  indigna  Palamedis  testimonium  dat.  Ergo  et 
metus  periculi  hortabatur ,  eum  interimere,  a  quo 
supphcium  verebatur,  et  consuetudo  peccandi  male- 
ficii  suscipiendi  removebat  dubitationem.  29.  Omnes 
enim  quum  minima  peccata  cum  caussa  suscipiunt, 
turn  vero  ilia,  quae  multo  maxima  sunt  maleficia, 
aliquo  certo  emolument  inducti  suscipere  conantur. 
Si  multos  induxit  in  peccatum  pecuniae  spes,  si  com- 
P/ures  scelere  se  contaminaverunt  imperii  cupiditate, 
si  multi  leve  compendium  fraude  maxima  commuta- 
runt:  cui  mirum  videbitur,  istum  a  maleficio  propter 
acernmam  formidinem  [sibi]  non  temperasse?  Virum 
fortissimum,  integerrimum,  inimicitiarum  persequen- 
tissmium,  iniuria  lacessitum,  ira  exsuscitatum  homo 
timidus ,  nocens,  conscius  sui  peccati,  insidiosus, 
inimicum  incolumem  esse  noluit;  cui  tandem  hoc 
mirum  videbitur?  Nam  quum  feras  bestias  videa- 
mus  alacres  et  erectas  vadere,  ut  alteri  bestiae  noce- 
ant:  non  est  incredibile  putandum,  istius  quoque  ani- 
mum  ferum,  crudelem  atque  inhumanum  cupide  ad 
inimici  perniciem  profectum;  praesertim  quum  in 
bestiis  nullam  neque  bonam  neque  malam  rationem 
videamus,  in  isto  plurimas  et  pessimas  rationes  sem¬ 
per  fuisse  intelligamus.  30.  Si  ergo  pollicitus  sum, 
me  daturum  caussam,  qua  inductus  Ulixes  accesserit 
ad  maleficium,  et  si  inimicitiarum  acerrimam  ratio¬ 
nem  et  periculi  metum  intercessisse  demonstravi,  non 
est  dubium,  quin  confiteatur  caussam  maleficii  fuisse. 
Ergo  absolutissima  est  argumentatio  ea,  quae  exquin- 
que  partibus  constat ;  sed  ea  non  semper  necesse  est 
uti.  Turn  enim  complexione  supersedendum  est,  si 
les  bievis  est,  ut  facile  memoria  comprehendatur • 
turn  exornatio  praetermittenda  est,  si  parum  locuples 
ad  amplificandum  et  exornandum  res  videtur  esse. 

Sin  et  brevis  erit  argumentatio,  et  res  tenuis  aut  hu- 
mihs,  turn  et  exornatione  et  complexione  superse¬ 
dendum  est.  In  omni  argumentatione  de  duabus  par¬ 
tibus  postremis  haec,  quam  exposui,  ratio  est  haben- 
da.  Ergo  amplissima  est  argumentatio  quinqueparti- 
ta ,  bi e vissima  est  tripartita;  mediocris,  sublata  aut 
exornatione  aut  complexione,  quadripartite. 

XX.  31.  Duo  genera  sunt  vitiosarum  argumenta- 
tionuni :  unum,  quod  ab  adversario  reprehendi  po¬ 
test,  idque  pertinet  ad  caussam :  alterum,  quod,  tam- 
etsi  nugatorium  est,  tamen  non  indiget  reprehensi- 
oms.  Quae  sint,  quae  reprehensione  confutari  conve- 


niat,  quae  tacite  contemni  atque  vitari  sine  reprehen¬ 
sione,  nisi  exempla  subiecero,  intelligere  dilucide 
non  poteris .  Haec  cognitio  vitiosarum  argumentatio- 
nam  duphceni  utilitatem  afferet.  Nam  et  vitare  in  ar¬ 
gunientatione  vitium  admonebit,  et  ab  aliis  non  vita- 
turn  commode  reprehendere  docebit.  Quoniam  i°-itur 
ostendimus,  perfectam  et  plenam  argumentationem 
ex  quinque  partibus  constare,  in  unaquaque  parte  ar- 
gumentationis  quae  vitia  vitanda  sint,  consideremus 
ut  et  ipsi  ab  his  vitiis  recedere,  et  adversariorum  ar- 
gumentationes  hac  praeceptione  in  omnibus  partibus 
ten  tare  et  ab  aliqua  parte  labefactare  possimus.  32 
Expositio  vitiosa  est,  quum  ab  aliqua  aut  a  maiore 
parte  ad  omnes  confertur  id,  quod  non  necessario  est 
omnibus  attnbutum;  ut  si  quis  hoc  modo  exponaf 
Umnes,  qui  in  paupertate  sunt,  malunt  maleficio  pa- 
rare  divitias,  quam  officio  paupertatem  tueri.  Si  quis 
hoc  modo  exposuerit  argumentationem,  ut  non  curet 
quaerere,  qualis  ratio  aut  rationis  confirmatio  sit 
ipsam  facile  reprehendemus  expositionem ,  quum 
ostendemus,  id,  quod  in  aliquo  paupere  improbo  sit 
in  omnes  pauperes  falso  et  iniuria  conferri.  33.  Item 
vitiosa  expositio  est,  quum  id,  quod  raro  fit,  fieri 
omnino  negatur,  hoc  modo :  Nemo  potest  uno  aspectu 
neque  praeteriens  in  amorem  incidere.  Nam  quum 
nonnemo  devenerit  in  amorem  uno  aspectu,  et  quum 
life  neminem  dixerit  omnino,  nihil  refert  raro  id  fieri 
dimimod0  aliquando  fieri  aut  posse  fieri  intelligatur! 

^  ,  i.  em  v^i°sa  expositio  est,  quum  omnes  res 
ostendimus  nos  collegisse  et  aliquam  rem  idoneam 
praetenmus,  hoc  modo:  Quoniam  igitur  hominem  oc- 
cisum  constat  esse,  necesse  est  aut  a  praedonibus 
aut  ab  lmmicis  occisum  esse  aut  abs  te,  quern  ille 
heredem  testamento  ex  parte  fecerat.  Praedones  illo 
loco  numquam  sunt  visi ;  inimicum  nullum  liabebat  : 
rehnquitur,  si  neque  a  praedonibus  neque  ab  inimi- 
cis  occisus  est,  quoniam  alteri  non  erant,  alteros  non 
habebat,  ut  abs  te  sit  interemptus.  Nam  in  huiusce- 
modi  expositione  reprehensione  utemur,  si  quos 
praeter  eos,  quos  ille  dixerit,  potuisse  suscipere  ma- 
ehcium  ostenderimus ;  velut  in  hoc  exemplo,  quum 
dixerit  necesse  esse,  aut  a  praedonibus  aut  ab  inimi- 
cis  aut  a  nobis  occisum  esse,  dicemus  potuisse  vel  a 
laniiha  vel  a  coheredibus  nostris.  Quum  hoc  modo 
lllorum  collectionem  disturbaverimus,  nobis  latiorem 
locum  defendendi  rehnquemus.  Ergo  hoc  quoque  vi-' 
tandum  est  in  expositione,  ne  quando,  quum  omnia 
collegisse  videamur,  aliquam  idoneam  partem  reli- 
quenmus.  34.  Item  vitiosa  expositio  est,  quae  con¬ 
stat  ex  falsa  enumeratione ;  ut  si,  quum  plura  sunt, 
pauciora  dicamus,  hoc  modo:  Duae  res  sunt,  iudices 
quae  homines  ad  maleficium  impellunt,  luxuries  et 
avaritia  Quid  amor?  inquiet  quispiam:  quid  ambi- 
tio/  quid  rehgio?  quid  metus  mortis?  quid  imperii 
cupiditas?  quid  denique  alia  permulta?  Item  falsa 
enumeratio  est,  quum  pauciora  sunt,  et  plura  dici- 
mus,  hoc  modo:  Tres  res  sunt,  quae  homines sollici- 
tant,  metus,  cupiditas,  aegritudo.  Satis  enim  fuerat 
dixisse  metum  et  cupiditatem ;  quoniam  aegritudinem 
cum  utraque  re  coniunctam  esse  necesse  est.  XXII 
Item  vitiosa  expositio  est,  quae  nimium  longe  repeti- 
tur,  hoc  modo:  Omnium  malorum  stultitia  est  mater, 
quae  [prae  ceteris]  parit  immensas  cupiditates.  Im- 
mensae  porro  cupiditates  infinitae  et  immoderatae 
sunt.  Hae  panunt  avaritiam.  Avaritia  porro  hominem 
ad  quod  vis  maleficium  impeliit.  Igitur  avaritia  indu¬ 
cti  adversarii  nostri  hoc  in  se  facinus  admiserunt. 

Hie  id,  quod  extremum  dictum  est,  satis  fuit  expo- 
nere,  ne  Ennium  et  ceteros  poetas  imitemur,  quibus 
hoc  modo  loqui  concessum  est: 

Utinam  ne  in  nemore  Pelio  securibus 
caesd  cecidisset  dbiegna  ad  terrdm  trabes; 
neve  inde  navis  inchoandae  exordium 
coepisset,  quae  nunc  nominatur  nomine 
Argo,  qua  vecti  Argivi,  delecti  viri, 
petebant  illam  pellem  inauratam  drietis 
Colchis,  imperio  regis  Peliae,  per  dolurn; 
nam  numquam  her  a  errans  mea  domo  e  [ferret 

pedem 

Medea,  animo  aegra,  amore  saevo  saiicia. 

Nam  hie  satis  erat  dicere  (si  id  modo,  quod  esset  sa¬ 
tis,  curasset  poeta) : 

Utindm  ne  hera  errans  mea  domo  efferret  pedem 
Medea. 

Ergo  hac  quoque  ab  ultimo  repetitione  in  expositio- 
nibus  magnopere  supersedendum  est.  Non  enim  re- 
prehensione,  sicut  aliae  complures,  sed  sua  sponte 
vitiosa  est.  XXHI.  35.  Yitiosa  ratio  est,  quae  ad  ex- 
positionem  non  est  accommodata,  vel  propter  infirmi- 
tatem  vel  propter  vanitatem.  Infirma  ratio  est,  quae 
non  necessario  ostendit  ita  esse,  quemadmodum  ex- 
positum  est;  velut  apud  Plautum: 

Amicum  castigdre  ob  meritam  noxiam, 
immune  est  f acinus;  verum  in  aetate  utile 
et  conducibile. 

Haec  expositio  est.  Videamus,  quae  ratio  afferatur : 
Nam  ego  amicum,  hodie  meum 
concdstigabo  pro  commerita  noxia. 

Ex  eo,  quod  ipse  facturus  est,  non  ex  eo,  quod  fieri 
convenit,  utile  quid  sit,  ratiocinatur.  Yana  ratio  est, 
quae  ex  falsa  caussa  constat,  hoc  modo :  Amor  fugi- 
endus  non  est :  nam  ex  eo  verissima  nascitur  amici- 
tia.  Aut  hoc  modo:  Philosophia  vitanda  est:  affert 
enim  socordiam  atque  desidiam.  Nam  hae  rationes 
nisi  falsae  essent,  expositiones  quoque  earum  veras 
esse  confiteremur.  36.  Item  infirma  ratio  est,  quae 
non  necessariam  caussam  affert  expositionis :  velut 
Pacuvius : 

Fortunam  insanam  esse  et  caecum  et  brutam  perhibent 

philosophi, 

sdxoque  illam  instdre  globoso  praedicant  volubilem ; 
t'deo ,  quo  saxum  impulerit  fors,  eddere  [eo]  Fortunam 

aulumant. 

Caecam  ob  earn  rem  esse  iterant,  quia  nil  cernat,  quo 

sese  dpplicet; 

insanam  autem  aiunt,  quia  atrox,  incerta  instabilisque 

sit, 

brutam ,  quia  dignum  dtque  indignum  nequeat  interno- 

scere. 

Sunt  autem  alii  philosophi,  qui  contra  Fortundm  re¬ 
gent 

miseriam  esse  ulldm,  sed  temeritdte  omnia  regi.  Id 

magis 

veri  simile  aiunt,  quod  usus  redpse  experiundo  edocet. 
Velut  Orestes  modo  fuit  rex,  modo  mendicus  fdetus  est; 
naiifragio  res  edntigit.  Nempe  ergo  hand  Fortuna  ob- 

tigit. 

Nam  hie  Pacuvius  infirma  ratione  utitur,  quum  ait 
verius  esse,  temeritate,  quam  fortuna  res  regi.  Nam 
utraque  opinione  philosophorum  fieri  potuit,  ut  is, 
qui  rex  fuisset,  mendicus  fieret.  XXIV.  37.  Item  in¬ 
firma  ratio  est,  quae  videtur  pro  ratione  afierri,  sed 
idem  dicit,  quod  in  expositione  dictum  est,  hoc  mo¬ 


do  :  Magno  malo  est  hominibus  avaritia,  idcirco,  quod 
homines  magnis  et  multis  incommodis  conflictantur 
propter  immensam  pecuniae  cupiditatem.  Nam  hie 
aliis  verbis  idem  per  rationem  dicitur,  quod  dictum 
est  per  expositionem.  Item  infirma  ratio  est,  quae 
minus  idoneam,  quam  res  postulat,  caussam  subiicit 
expositionis,  hoc  modo :  Utilis  est  sapientia,  propter- 
ea  quod,  qui  sapientes  sunt,  pietatem  colere  consue- 
verunt.  Item  utile  est  amicos  veros  habere;  habeas 
enim  quibuscum  iocari  possis.  Nam  in  huiusmodi 
rationibus  non  universa  neque  absoluta,  sed  extenu- 
ata  ratione  expositio  confirmatur.  Item  infirma  ratio 
est,  quae  vel  alii  expositioni  potest  accommodari,  ut 
facit  Pacuvius,  qui  eamdem  affert  rationem,  quare 
caeca,  eamdem,  quare  bruta  fortuna  dicatur.  38.  In 
confirmatione  rationis  multa  et  vitanda  in  nostra,  et 
observanda  in  adversariorum  sunt  vitia,  proptereaque 
diligentius  consideranda,  quod  accurata  confirmatio 
rationis  totam  vehementissime  comprobat  argumen- 
tationem.  Utuntur  igitur  studiosi  in  confirmanda  ra¬ 
tione  duplici  conclusione,  hoc  modo : 

Iniuria  abs  te  afficior  indignd,  pater; 
nam,  si  Cresphontem  existimabas  improbum, 
cur  me  huic  locabas  nuptiis?  sin  est  probus, 
cur  tdlem  invitam  invitum  cogis  linquere? 

Quae  hoc  modo  concludentur,  aut  ex  contrario  con- 
vertentur,  aut  ex  simplici  parte  reprehendentur.  Ex 
contrario  hoc  modo : 

Nulla  te  indigna,  ndta,  afficio  iniuria. 

Si  probus  est,  collocdvi;  sin  autem  improbus, 
divortio  te  liberabo  incommodis. 

Ex  simplici  parte  reprehendentur,  si  ex  duplici  con¬ 
clusione  alterutra  pars  diluetur,  hoc  modo: 

Nam  si  Cresphontem  existimabas  improbum, 
cur  me  huic  locabas  nuptiis?  Duxi probum; 
errdvi;  post  cognovi,  et  fugio  cognitum. 

XXV.  39.  Ergo  reprehensio  huius  conclusionis  du¬ 
plex  est;  acutior  ilia  superior,  facilior  haec  posterior 
ad  excogitandum.  Item  vitiosa  est  confirmatio  ratio¬ 
nis,  quum  ea  re,  quae  plura  significat,  abutimur  pro 
certo  unius  rei  signo,  hoc  modo:  Necesse  est,  quo- 
niam  pallet,-  aegrotasse:  aut,  necesse  est  peperisse, 
quoniam  sustinet  puerum  infantem.  Nam  haec  sua 
sponte  certe  signa  non  habent,  si  non  cetera  quoque 
similia  concurrant.  Quod  si  concurrerint,  nonnihil 
illiusmodi  signa  adaugent  suspicionem.  Item  vitio- 
sum  est,  quum  vel  in  alium,  vel  in  eum  ipsurn,  qui 
dicit,  id,  quod  in  adversarium  dicitur,  potest  convc- 
nire,  hoc  modo : 

Miseri  sunt,  qui  uxores  ducunt.  At  tu  duxisti  alte¬ 
ram. 

Item  vitiosum  est  id,  quod  vulgarem  habet  defensio- 
ncm,  hoc  modo:  Iracundia  inductus  peccavit  aut 
adolescentia  aut  amore.  Huiuscemodi  enim  depreca- 
tiones  si  probabuntur,  impune  maxima  peccata  dila- 
bentur.  Item  vitiosum  est,  quum  id  pro  certo  sumi- 
tur,  quod  inter  omnes  non  constat,  quin  etiam  nunc 
in  controversia  est,  hoc  modo : 

Elio  tu,  dii,  quibus  est  potestas  mdtus  superilm  atque 

inferum, 

pdeem  inter  sese  conciliant,  ednferunt  concordiam. 
Nam  ita  pro  suo  iure  hoc  exemplo  usum  Cresphon¬ 
tem  Ennius  induxit,  quasi  iam  satis  certis  rationibus, 
ita  esse,  demonstrasset.  40.  Item  vitiosum  est,  quod 
iam  quasi  sero  atque  acto  negotio  dici  videtur,  hoc 
modo:  In  mentem  milii  si  venisset,  Quirites,  non 
commisissem,  ut  hunc  in  locum.res  veniret;  nam  hoc 

aut  hoc  fecissem ;  sed  me  turn  haec  ratio  fugit.  Item 
vitiosum  est,  quum  id,  quod  in  aperto  delicto  posi- 
tum  est,  tamen  aliqua  levi  tegitur  defensione,  hoc 
modo : 

Quum  te  expetebant  omnes,  florentissimo 
regno  reliqui;  nunc  desertum  ab  omnibus 
summo  periclo  sola  ut  restitudm  paro. 

XXVI.  Item  vitiosum  est,  quod  aliam  in  partem,  ac 
dictum  sit,  potest  accipi.  Id  est  huiusmodi,  ut  si 
quis  potens  ac  factiosus  in  concione  dixerit :  Satius 
est  uti  regibus,  quam  mails  legibus.  Nam  et  hoc,  tamet- 
si  rei  augendae  caussa  potest  sine  malitia  dici,  tamen 
propter  potentiam  eius,  qui  dicit,  non  dicitur  sine 
atroci  suspicione.  41.  Item  vitiosum  est  falsis  aut 
vulgaribus  definitionibus  uti.  Falsae  sunt  huiusmodi, 
ut  si  quis  dicat,  iniuriam  esse  nullam,  nisi  quae  ex 
pulsatione  aut  convicio  constet.  Vulgares  sunt,  quae 
nihilo  minus  in  aliam  rem  transferri  possunt:  ut  si 
quis  dicat :  quadruplator,  ut  breviter  describam,  ca- 
pitalis  est;  est  enim  improbus  et  pestifer  civis.  Nam 
nihilo  magis  quadruplatoris,  quam  furis,  quam  sica- 
rii  aut  proditoris  attulerit  definitionem.  Item  vitiosum 
est  pro  argumento  sumere,  quod  in  disquisitione  po- 
situm  est,  ut  si  quis  quem  furti  arguat,  et  dicat  eum 
esse  hominem  improbum,  avarum,  fraudulentum ;  ei 
rei  testimonium  esse,  quod  sibi  furtum  fecerit.  Item 
vitiosum  est,  controversiam  controversia  dissolvere, 
hoc  modo :  Non  convenit,  censores,  istum  vobis  sa- 
tisfacere  ex  eo,  quod  ait,  se  non  potuisse  adesse  ita, 
ut  iuratus  fuerat.  Quid?  si  ad  exercitum  non  venis- 
set,  idne  tribuno  militum  diceret?  —  Hoc  ideo  vitio¬ 
sum  est,  quia  non  expedita  aut  iudicata  res,  sed  im- 
pedita  et  in  simili  controversia  posita  exempli  loco 
profertur.  42.  Item  vitiosum  est,  quum  id,  de  quo 
summa  controversia  est,  parum  expeditur  et,  quasi 
transactum  sit,  relinquitur,  hoc  modo  : 

Apertae  fatur  dtclio,  si  intelligas. 

Tali  dari  arma,  qudlis,  qui  gessit,  fuit, 

iubet,  potiri  si  studeamus  Pergamo; 

quem  ego  profiteor  esse  me:  me  aequum  est  frui 

fraternis  armis,  mihique  adiudicdrier , 

vel  quod  propinquus,  vel  quod  virtute  ae'mulus. 

Item  vitiosum  est,  ipsum  sibi  in  sua  oratione  dissen- 
t.ire  et  contra  ea,  quae  ante  dixerit,  dicere,  hoc  mo' 
do: 

Quare  accusem  hunc,  nequeo  exputando  evolvere. 

Nam  si  vcretur:  quid  eum  accusem,  qui  est  probus? 
Sin  inverecundum  dnimi  ingenium  possidet, 
quid  eum  dccusem,  qui  pdrvi  id  auditum  aestimet? 
XXVII.  Non  incommoda  ratione  videtur  sibi  osten- 
disse,  quare  non  accusaret.  Quid?  postea  quid  ait? 

Nunc  ego  te  ab  summo  iam  detexam  exordio. 

43.  Item  vitiosum  est,  quod  dicitur  contra  iudicis  vo- 
luntatem  aut  eorum,  qui  audiunt,  si  aut  partes,  qui- 
bus  illi  student,  aut  homines,  quos  illi  caros  habent, 
laedantur,  aut  aliquo  huiusmodi  vitio  laedatur  audi¬ 
tors  voluntas.  Item  vitiosum  est  non  omnes  res  con- 
tirmare,  quas  pol licitus  sis  in  expositione.  Item  ve- 
rendum  est,  ne  de  alia  re  dicatur,  quum  alia  de  re 
controversia  sit;  inque  huiusmodi  vitio  consideran- 
dum  est,  ne  aut  ad  rem  addatur  quid,  aut  quippiam 
de  re  detrahatur,  aut  tota  caussa  mutata  in  aliam 
caussam  derivetur;  uti  apud  Pacuvium  Zethus  cum 
Amphione,  quorum  controversia  quum  de  musica  in- 
ducta  sit,  disputatio  in  sapientiae  rationem  et  virtutis 
utilitatem  consumatur.  Item  considerandum  est,  ne 
aliud  accusatoris  criminatio  contineat,  aliud  defenso- 


ris  ratio  purget;  quod  saepe  consulto  multi  ab  reo 
faciunt,  angustiis  caussae  coacti ;  uti  si  quis,  quum 
accusetur  ambitu  magistratum  petiisse,  ab  imperato- 
ribus  saepenumero  se  apud  exercitum  donatum  esse 
dicat.  Hoc  si  diligenter  in  adversariorum  oratione  ob- 
servaverimus,  saepe  deprehendemus,  [et  in  huiusmo¬ 
di  deprehensione  ostendemus,]  eos,  de  [ea]  re  quid 
dicant,  non  habere.  44.  Item  vitiosum  est,  artem  aut 
scientiam  aut  studium  quodpiam  vituperare  propter 
eorum  vitia,  qui  in  eo  studio  sunt:  veluti,  qui  rheto- 
licam  vituperant  propter  alicuius  oratoris  vituperan- 
dam  vitam.  Item  vitiosum  est,  ex  eo,quod  perperam 
factum  esse  constet,  putare  ostendi,  a  quo  homine  fa¬ 
ctum  sit,  hoc  modo :  Mortuum  deformatum,  tumore 
praeditum,  decoloratum  fuisse  constat;  ergo  veneno 
necatus  est.  Deinde,  si  sit  usque  in  eo  occupatus,  ut 
multi  faciunt,  venenum  datum,  vitio  non  mediocri 
conflictetur.  Non  enim,  factumne  sit,  quaeritur,  sed 
a  quo  factum  sit.  XXVIII.  45.  Item  vitiosum  est  in 
comparandis  rebus  alteram  rem  efferre,  de  re  altera 
mentionem  non  facere  aut  negligentius  disputare ;  ut, 
si  comparetur,  utrum  satius  sit,  populum  frumentum 
accipere  an  non,  quae  commoda  sint  in  altera  re,  cu- 
ret  enumerare,  quae  in  altera  incommoda  sint,  velut 
depiessa  praetereat,  aut  ea,  quae  minima  sint,  dicat. 
Item  vitiosum  est,  in  rebus  comparandis  necesse  pu¬ 
tare,  alteram  rem  vituperari,  quum  alteram  laudes: 
quod  genus,  si  quaeratur,  utris  maior  honor  haben- 
dus  sit,  Albensibus,  an  Vestinis  Pinnensibus,  quod 
leipublicae  populi  Romani  profuerint,  et  is,  qui  dicat 
alteris,  alteros  laedat.  Non  enim  necesse  est,  si  alte- 
ros  praeponas,  alteros  vituperare;  fieri  enim  potest, 
ut,  quum  alteros  magis  laudaris,  aliquam  alteris  lau- 
dis  partem  attribuas,  ne  cupidius  pugnasse  contra 
veritatem  puteris.  Item  vitiosum  est,  de  nomine  et 
vocabulo  eius  rei  controversiam  struere,  quam  rem 
consuetudo  potest  optime  iudicare;  velut  Sulpicius, 
qui  intercesserat,  ne  exsules,  quibus  caussam  dicere 
non  licuisset,  reducerentur,  idem  posterius,  immu- 
tata  voluntate,  quum  eamdem  legem  ferret,  aliam  se- 
se  ferre  dicebat,  propter  nominum  commutationem: 
nam  non  exsules,  sed  vi  eiectos  se  reducere  aiebat, 
perinde  quasi  id  fuisset  in  controversia,  quo  illi  no¬ 
mine  appellarentur  a  populo  Romano,  aut  perinde 
quasi  non  omnes,  quibus  aqua  et  igni  interdictum 
est,  exsules  appellarentur.  Verum  illi  fortasse  ignosci- 
mus,  si  cum  caussa  fecit;  nos  tamen  intelligamus, 
vitiosum  esse  intendere  controversiam  propter  nomi¬ 
num  commutationem. 

XXIX.  46.  Quoniam  exornatio  constat  ex  simili- 
bus  et  exemplis  et  amplificationibus  et  rebus  iudica- 
tis  et  ceteris  rebus,  quae  pertinent  ad  exaggerandam 
et  col locupletandam  argumentationem,  quae  sint  his 
rebus  vitia,  consideremus.  Simile  vitiosum  est,  quod 
ex  aliqua  parte  dissimile  est,  nec  habet  parem  ratio¬ 
nem  comparationis,  aut  ipsi  obest,  qui  allert.  Exem- 
plum  vitiosum  est,  si  aut  falsum  est,  ut  reprehenda- 
tur  ;  aut  si  improbum,  ut  non  sit  imitandum:  aut  si 
maius  aut  minus,  quam  res  postulabit.  Res  iudicata 
vitiose  profertur,  si  aut  dissimili  de  re  proferatur,  aut 
de  ea  re,  qua  de  controversia  non  est ;  aut  si  impro- 
ba,  aut  eiusmodi,  ut  aut  plures  aut  magis  idoneae  res 
iudicatae  ab  adversariisproferri  possint.  Item  vitiosum 
est  id,  quod  adversarii  factum  esse  confiteantur,  de  eo 
argumentari  et  planum  facere  factum  esse;  nam  id 
tantum  augeri  oportet.  Item  vitiosum  est,  id  augere, 
quod  convenit  doceri,  hoc  modo:  ut  si  quis  quem  ar- 

guat,  hominem  occidisse,  et  antequam  satis  idoneas 
argumentationes  attulerit,  augeat  peccatum  et  dicat, 
nihil  indignius  esse,  quam  hominem  occidere.  Non 
enim,  utrum  indignum  sit  an  non,  sed  factumne  sit 
quaeritur. 

Complexio  vitiosa  est,  quae  non,  ut  quodque  pri- 
mum  dictum  est,  primum  complectitur,  et  quae  non 
breviter  concludit,  et  quae  non  ex  enumeratione  cer- 
tum  et  constans  aliquid  relinquit,  ut  intelligatur, 
quid  propositum  in  argumentatione  sit,  quid  deinde 
ratione,  quid  confirmatione,  quid  tota  argumentatione 
demonstratum. 

XXX.  47.  Conclusions,  quae  apud  Graecos  ini- 
Xojoi  nominantur,  tripartitae  sunt.  Nam  constant  ex 
enumeratione,  amplification  et  commiseralione.  [In 
quattuor  locis  uti  possumus  conclusionibus :  in  prin- 
cipio,  secundum  narrationem,  secundum  firmissimam 
argumentationem,  in  conclusion.]  Enumeratio  est, 
per  quam  colligimus  et  commonemus,  quibus  de  re¬ 
bus  verba  fecerimus,  breviter,  ut  renovetur,  non  re- 
dintegretur  oratio;  et  ordine,  quicquid  erit  dictum, 
referamus,  ut  auditor,  si  memoriae  mandaverit,  ad 
id,  quod  ipse  meminerit,  reducatur.  In  qua  curandum 
est,  ne  aut  ab  exordio,  aut  a  narration  repetatur  ora- 
tio[nis  enumeratio].  Facta  enim  et  dedita  opera  com- 
parata  oratio  videbitur  esse,  aut  artificii  significandi, 
aut  ingenii  venditandi,  aut  memoriae  ostentandae 
caussa.  Quapropter  initium  enumerationis  sumen- 
dum  est  a  divisione :  deinde  ordine  breviter  exponen- 
dae  sunt  res,  quae  tractatae  erunt  in  confirmatione  et 
confutation.  Amplificatio  est,  quae  per  locum  com- 
munem  instigationis  auditorum  caussa  sumitur.  Loci 
communes  ex  decern  praeceptis  commodissime  su- 
muntur  adaugendi  criminis  caussa.  48.  Primus  locus 
sumitur  ab  auctoritate,  quum  commemoramus,  quan- 
tae  curae  ea  res  fuerit  diis  immortalibus  aut  maiori- 
bus  nostris,  regibus,  civitatibus,  nationibus,  homini- 
bus  sapientissimis,  senatui.  Item  maxime,  quomodo 
■de  his  rebus  legibus  sancitum  sit.  Secundus  locus 
est,  quum  consideramus,  illae  res,  de  quibus  crimi- 
namur,  ad  quos  pertineant;  utrum  ad  omnes,  quod 
atrocissimum  est,  an  ad  superiores,  quod  genus  ii 
sunt,  a  quibus  auctoritatis  locus  communis  sumitur ; 
an  ad  pares,  hoc  est,  in  eisdem  partibus  animi,  cor¬ 
poris,  fortunarum  positos ;  an  ad  inferiores,  qui  omni¬ 
bus  his  rebus  antecelluntur.  Tertius  locus  est,  quo 
percontamur,  quid  sit  eventurum,  si  omnibus  idem 
concedatur,  et  ea  re  neglecta,  ostendimus,  quid  peri- 
culorum  atque  incommodorum  consequatur.  Quartus 
locus  est,  quo  demonstratur,  si  huic  sit  remissum, 
multos  alacriores  ad  maleficia  futuros,  quos  adhuc 
exspectatio  iudicii  remoretur.  Quintus  locus  est,  per 
quern  ostendimus,  si  semel  aliter  iudicatum  sit,  nul- 
lam  rem  fore,  quae  incommodo  mederi  aut  erratum 
iudicum  corrigere  possit.  Quo  in  loco  non  incommo- 
dum  erit,  uti  ceterarum  rerum  compaction,  ut  osten- 
damus,  alias  res  posse  aut  vetustate  sedari,  aut  con- 
silio  corrigi ;  huius  rei  aut  leniendae,  aut  corrigendae 
nullam  rem  [adiumento]  futuram.  49.  Sextus  locus 
est,  quum  ostendimus,  ex  consulto  factum,  et  dicimus, 
voluntario  facinori  nullam  excusationem,  impruden- 
tiae  iustam  deprccationem  paratam.  Septimus  locus 
est,  quo  ostendimus,  taetrum  facinus,  crudele,  nefa- 
rium,  tyrannicum  esse:  quod  genus  iniuriae  mu  lie- 
rum,  aut  earum  rerum  aliquid,  quarum  rerum  caussa 
bella  suscipiuntur  etcum  hostibus  de  vita  dimicatur. 
Octavus  locus  est,  quo  ostendimus  non  vulgare,  sed 


singulare  esse  maleficium,  spurcum,  nefarium,inusi- 
tatum,  quo  maturius  et  atrocius  vindicandum  sit. 
Nonus  locus  constat  ex  peccatorum  comparatione, 
quasi  quum  dicimus,  maius  esse  maleficium,  stuprare 
ingenuam,  quam  sacrum  legere;  quod  propter  ege- 
statem  alterum,  alterum  propter  intemperantem  su- 
perbiam  fiat.  Decimus  locus  est,  per  quern  omnia, 
quae  in  negotio  gerundo  acta  sunt,  quaeque  rem  con- 
sequi  solent,  exponimus  acriter  et  criminoseetdiligen- 
ter,  ut  agi  res  et  geri  negotium  videatur,  rerum  conse- 
quentium  enumeratione.  XXXI.  50.  Misericordia  com- 
movebitur  auditoris  animus,  si  variant  fortunarum 
commutationem  dicemus ;  si  ostendemus,  in  quibus 
commodis  fuerimus,  quibusque  incommodis  simus, 
comparatione ;  si,  quae  nobis  futura  sint,  nisi  caussam 
obtinuerimus,  enumerabimus  et  ostendemus ;  si  sup- 
plicabimus  et  nos  sub  eorum,  quorum  misericordiarn 
captabimus,  potestatem  subiiciemus ;  si,  quid  nostris 
parentibus,  liberis, ceteris  necessariis  casurum  sit  pro¬ 
pter  nostras  calamitates,  aperiemus  et  simul  ostende¬ 
mus,  illorum  nos  solitudine  et  miseria,  non  nostris  in¬ 
commodis  dolere ;  si  de  dementia,  humanitate,  mise¬ 
ricordia  nostra,  qua  in  alios  usi  sumus,  aperiemus ; 
si  nos  semper  aut  diu  in  malis  fuisse  ostendemus ;  si 
nostrum  fatum  aut  fortunam  conqueremur ;  si  animum 
nostrum  fortem,  patientem  incommodorum  ostende¬ 
mus  futurum.  Commiserationem  brevem  esse  opor- 
tet.  Nihil  enim  lacrima  citius  arescit. 

Fere  locos  obscurissimos  totius  artificii  tractavi- 
mus  in  hoc  libro ;  quapropter  huic  volumini  modus  hie 
sit.  Reliquas  praeceptiones,  quoad  videbitur,  in  terti- 
um  librum  transferemus.  Haec  si,  ut  conquisite  con- 
scripsimus,  ita  tu  diligenter  fueris  consecutus,  et  nos 
industriae  fructus  ex  tua  scientia  capiemus,  et  tute  no- 
stramdiligentiam  laudabis  tuaqueperceptionelaetabe- 
re ;  tu  scientior  eris  praeceptorum  artificio,  nos  alacrio¬ 
res  ad  reliquum  persolvendum.  Verum  haec  futura  sa¬ 
tis  scio;  te  enim  non  ignoro.  Nos  deinceps  ad  cetera 
praecepta  transeamus,  ut,  quod  libentissime  facimus, 
tuae  voluntati  rectissimae  morem  geramus. 


3. 

LIBER  TERTIUS. 

Hoc  libro  auctor  reliqua  duo  caussarum  genera,  deliberati- 
vum  et  demonstrativum,  persequitur,  atque  adeo  a  c.  2.  ad  6.  qui¬ 
bus  quaeque  res  argumentis  suadenda  sit  aut  dissuadeuda,  docet, 
et  a  c.  6.  ad  9.  oranes  laudis  vituperationisque  fontes  ac  vias 
aperit.  Ita  absoluta  prima  arris,  quae  de  inventione  est,  parte, 
ad  reliquas  pergit  et  prime,  quo  mode  quum  per  integram  oratio- 
nem,  turn  per  singulas  argumentationes  disponenda  sit  caussa 
quaeque,  demonstrat  c.  9.  10.  deinde,  quomodo  vox  in  pronunti- 
ando  moderanda  et  qui  motus  corporis  quoque  loco  adhibenili 
sint  c.  11-15.  denique  de  memoria  artiliciali  praecipit,  ac  non 
mode  esse  aliquod  huiusmodi  artificium,  quo  naturalis  memoriae 
vis  confirmari  augerique  possit,  sed  etiam,  quomodo  et  loci  inve- 
niendi,  et  in  iis  imagines  (nam  bis  duabus  rebus  constat  haec 
artiiiciosa  memoria,)  collocandae  sint,  ostendit. 

I.  1.  Ad  omnem  iudicialem  caussam  quemadmo- 
dum  conveniret  inventionem  rerum  accommodari,  sa¬ 
tis  abundanter,  ut  arbitror,  superioribus  libris  de¬ 
monstratum  est.  Nunc  earum  rationem  rerum  inve- 
niendarum,  quae  pertinebant  ad  caussas  deliberativas 
et  demonstrativas,  in  hunc  librum  transtulimus,  ut 

oinnis  inveniendi  praeceptio  tibi  quamprimum  per- 
solveretur.  Rcliquae  quattuor  partes  erant  artificii. 
De  tribus  partibus  in  hoc  libro  dicemus,  dispositione, 
pronuntiatione,  memoria.  De  elocutione,  quia  plura 
dicenda  videbantur,  in  quarto  libro  conscribere  raa- 
luimus;  quern,  ut  arbitror,  tibi  librum  celeriter  abso- 
lutum  mittemus,  ne  quid  tibi  rhetoricae  artis  deesse 
possit.  Interea  prima  quaeque  et  nobiscum,  quum 
voles,  et  interdum  sine  nobis  legendo  consequere ;  ne 
quid  impediare,  quin  ad  hanc  utilitatem  pariter  no¬ 
biscum  progredi  possis.  Nunc  tu  fac  attentum  te 
praebeas :  nos  proficisci  ad  instituta  pergemus. 

II.  2.  Deliberationes  partim  sunt  eiusmodi,  ut 
quaeratur,  utrum  potius  faciendum  sit;  partim  eius¬ 
modi,  ut,  quid  potissimum  faciendum  sit,  considere- 
tur.  Utrum  potius,  hoc  modo:  Karthago  tollenda  an 
relinquenda  videatur.  Quid  potissimum,  hoc  pacto: 
ut  si  Hannibal  consultet,  quum  ex  Italia  Karthaginem 
arcessitur,  in  Italia  remaneat,  an  domum  redeat,  an 
in  Aegyptum  profectus  occupet  Alexandriam.  Item 
deliberationes  partim  ipsae  propter  se  consultandae 
sunt,  ut  si  deliberet  senatus,  captivos  ab  hostibus  re¬ 
dimat,  an  non;  partim  propter  aliquam  extraneam 
caussam  veniunt  in  deliberationem  et  consultationem, 
ut  si  deliberet  senatus  bello  Italico,  solvatne  legibus 
Scipionem,  ut  eum  liceat  ante  tempus  consulem  fieri ; 
partim  et  propter  se  sunt  deliberandae,  et  magis  pro¬ 
pter  extraneam  caussam  veniunt  in  consultationem, 
ut  si  deliberet  senatus  bello  Italico,  sociis  civitatem 
det,  an  non.  In  quibus  caussis  rei  natura  faciet  deli¬ 
berationem,  omnis  oratio  ad  ipsam  rem  accommoda- 
bitur.  In  quibus  extranea  caussa  conficiet  delibera¬ 
tionem,  in  his  ea  ipsa  caussa  erit  adaugenda  aut  de- 
primenda.  3.  Omnem  orationem  eorum,  qui  senten- 
tiam  dicent,  finem  sibi  conveniet  utilitatis  proponere, 
ut  omnis  eo  totius  orationis  ratio  conferatur.  Utilitas 
in  duas  partes  in  civili  consultatione  dividitur,  tutam 
et  honestam.  Tuta  est,  quae  con  licit  instantis  aut  con¬ 
sequents  periculi  vitationem  qualibet  ratione.  Haec 
distribuitur  in  vim  et  dolum ;  quorum  aut  alterum 
separatim  aut  utrumque  sumemus  coniunctim.  Vis 
decernitur  per  exercitus,  classes,  arma,  tormenta, 
evocationes  hominum  et  alias  huiusmodi  res.  Dolus 
consumitur  in  pecunia,  pollicitatione,  dissimulatione, 
maturatione,  mentione  et  ceteris  rebus,  de  quibus 
magis  idoneo  tempore  loquemur,  si  quando  de  re  mi- 
litari  aut  de  administratione  reipublicae  scribere  vo- 
lemus.  Honesta  res  dividitur  in  rectum  et  laudabile. 
Rectum  est,  quod  cum  virtute  et  officio  fit.  Id  divi¬ 
ditur  in  prudentiam,  iustitiam,  fortitudinem,  mode- 
stiam!  Prudentia  est  calliditas,quae  ratione  quadam 
potest  delectum  habere  bonorunr  et  malorum.  Dici- 
tur  item  prudentia  scientia  cuiusdam  artificii.  Item 
appellatur  prudentia  rerum  multarum  memoria  et 
usus  complurium  negotiorum.  Iustitia  est  aequitas, 
ius  unicuique  tribuens  pro  dignitate  cuiusque.  For- 
litudo  est  rerum  magnarum  appetitio  et  rerum  humi- 
lium  contemptio  et  laboris  cum  utilitatis  ratione  per- 
pessio.  Modestia  est  in  animo  continens  moderatio 
cupiditatum.  III.  4.  Prudentiae  partibus  utemur  in 
dicendo,  si  commoda  cum  incommodis  conferemus, 
quum  alterum  sequi,  vitare  alterum  cohortabimur ; 
aut  si  qua  in  re  cohortabimur  aliquid,  cuius  rei  ali¬ 
quam  disciplinabilem  scientiam  poterimus  habere,  et 
quo  modo  aut  qua  quidque  ratione  fieri  oporteat, 
ostendemus ;  aut  si  suadebimus  quippiam,  cuius  rei 
gestae  aut  praesentem  aut  auditam  memoriam  poteri¬ 


mus  habere,  qua  in  re  facile  id,  quod  velimus,  exem- 
plo  allato  persuadere  possimus.  Iustitiae  partibus 
utemur,  si  aut  innocentium  aut  supplicum  dicemus 
misereri  oportere;  si  ostendemus  bene  merentibus 
gratiam  referri  convenire;  si  demonstrabimus  ulci- 
sci  male  meritos  oportere ;  si  fidem  magno  opere  cen- 
sebimus  conservandam ;  si  leges  et  mores  civitatis 
egregie  dicemus  oportere  servari ;  si  societates  atque 
amicitias  studiose  dicemus  coli  convenire ;  si,  quod 
ius  in  parentes,  deos,  patriam  natura  comparavit,  id 
religiose  colendum  demonstrabimus ;  si  hospitia,  cli— 
entelas,  cognationes,  affinitates  caste  colendas  esse 
dicemus ;  si  nec  prece  nec  pretio  nec  gratia  nec  peri- 
culo  nec  simultate  a  via  recta  ostendemus  deduci 
oportere ;  si  dicemus,  in  omnibus  aequabile  ius  statui 
convenire.  His  atque  huiusmodi  partibus  iustitiae  si 
quam  rem  in  concione  aut  in  consilio  faciendam  cen- 
sebimus,  iustam  esse  ostendemus;  contrariis  iniu- 
stam.  Ita  fiet,  ut  eisdem  locis  et  ad  suadendum  et  ad 
dissuadendum  simus  comparati.  5.  Sin  fortitudinis 
retinendae  caussa  faciendum  quid  esse  dicemus, 
ostendemus,  res  magnas  et  celsas  sequi  et  appetere* 
oportere ;  et  item  res  humiles  et  indignas  viros  fortes 
propterea  contemnere  oportere,  nec  idoneas  dignitate 
sua  iudicare.  Item  ab  nulla  re  honesta  periculi  aut 
laboris  magnitudine  deduci  oportere;  antiquiorem 
mortem  turpitudine  habere;  nullo  dolore  cogi,  ut  ab 
officio  recedatur;  nullius  pro  rei  veritate  metuere 
inimicitias ;  quodlibet  pro  patria,  parentibus,  hospi- 
tibus,  amicis  et  iis  rebus,  quas  iustitia  colere  cogit, 
adire  periculum  et  quemlibet  suscipere  laborem.  Mo- 
destiae  partibus  utemur,  si  nimias  libidines  honoris, 
pecuniae,  similium  rerum  vituperabimus ;  si  unam 
quamque  rem  certo  naturae  termino  definiemus ;  si, 
quod  cuique  satis  sit,  ostendemus,  nimium  progredi 
dissuadebimus,  modum  unicuique  rei  statuemus.  6. 
Huiusmodi  partes  sunt  virtutis  amplificandae,  si  sua¬ 
debimus;  attenuandae,  si  ab  his  dehortabimur,  [ut 
haec  attenuentur,]  quae  supra  demonstravi.  Nam  ne¬ 
mo  erit,  qui  censeat  a  virtute  recedendum ;  verum 
aut  res  non  eiusmodi  dicantur  esse,  ut  virtutem  pos¬ 
simus  egregiam  experiri,  aut  in  contrariis  potius  re¬ 
bus,  quam  in  his,  virtus  constare  ostendatur.  Item, 
si  quo  pacto  poterimus,  quam  is,  qui  contra  dicet, 
iustitiam  vocarit,  nos  demonstrabimus  ignaviam  esse 
[et  inertiam]  ac  pravam  liberalitatem ;  quam  pruden¬ 
tiam  appellant,  ineptam  et  garrulam  et  odiosam  sci¬ 
entiam  esse  dicemus;  quam  ille  modestiam  dicet  es¬ 
se,  earn  nos  inertiam  et  dissolutam  negligentiam  esse 
dicemus ;  quam  ille  fortitudinem  nominarit,  earn  nos 
gladiatoriam  et  inconsideratam  appellabimus  temeri- 
tatem.  IV.  7.  Laudabile  est,  quod  conficit  honestam 
et  praesentem  et  consequentem  commemorationem. 
Hoc  nos  eo  a  recto  separamus,  non  quod  hae  quattuor 
partes,  quae  subiiciuntur  sub  vocabulo  recti,  hanc 
honestatis  commemorationem  dare  non  soleant;  sed 
quamquam  ex  recto  laudabile  nascitur,  tamen  in  di¬ 
cendo  seorsum  tractandum  est  hoc  ab  illo.  Neque 
enim  solum  laudis  caussa  rectum  sequi  convenit;  sed 
si  laus  consequitur,  duplicatur  recti  appetendi  volun¬ 
tas.  Quum  igitur  erit  demonstratum  rectum,  lauda¬ 
bile  esse  demonstrabimus  aut  ab  idoneis  hominibus, 
ut  si  qua  res  honestiori  ordini  placeat,  quae  a  deteri- 
ore  ordine  improbetur;  aut  ab  aliquibus  sociis,  aut 
omnibus  civibus,  exteris  nationibus  posterisque  no- 
slris. 

Quum  huiusmodi  locorum  divisio  fit  in  consulta- 

tione,  breviter  aperienda  est  totius  tractatio  caussae. 
Exordiri  licebit  vel  a  principio  vel  ab  insinuatione, 
iisdem  rationibus,  quibus  in  iudiciali  caussa.  Si  cu¬ 
ius  rei  narratio  incidet,  eadem  ratione  narrare  opor- 
tebit.  8.  Quoniam  in  huiusmodi  caussis  finis  est  uti- 
litas,  et  ea  dividitur  in  rationem  tutam  atque  hone- 
stam;  si  utrumque  poterimus  ostendere,  utrumque 
pollicebinxur  nos  in  dicendo  demonstraturos  esse;  sin 
alterum  demonstratui’i  erimus,  simpliciter  quod  di- 
cturi  sumus  ostendemus.  At  si  nos  tram  rationem  tu¬ 
tam  esse  dicemus,  divisione  utemur  in  vim  et  consi¬ 
lium.  Nam  quod  in  docendo  rei  dilucidandae  caussa 
dolum  appellavimus,  id  in  dicendo  honestius  consili¬ 
um  appellabimus.  Si  rationis  nostrae  sententiam  re- 
ctam  esse  dicemus  et  omnes  partes  recti  incident,  qua- 
dripartita  divisione  utemur:  si  non  incident,  quot 
erunt,  tot  exponemus  in  dicendo.  In  confirmatione  et 
confutatione  utemur  locis,  quos  ante  ostendimus,  no- 
stris  confirmandis,  conti’ariis  confutandis.  Argumen- 
tationis  artificiose  tractandae  ratio  de  secundo  libro 
petetur.  Y.  Sed  si  accident,  ut  in  consultatione  alteri 
ab  tuta  ratione,  alteri  ab  honesta  sententia  sit,  ut  in 
deliberatione  eorum,  qui  a  Poeno  circumsessi  delibe- 
rant,  quid  agant,  qui  tutam  rationem  adhibebit,  his 
locis  utetur :  Nullam  rem  utiliorem  esse  incolumitate ; 
virtutibus  uti  neminem  posse,  qui  suas  rationes  in 
tuto  non  collocarit;  ne  deos  quidem  esse  auxilio  iis, 
qui  se  inconsulto  in  pei'iculum  mittant;  honestum 
nihil  oportere  existimari,  quod  non  salutem  pariat. 
9.  Qui  tutae  rei  praeponet  l’ationem  honestam,  his  lo¬ 
cis  utetur:  Virtutem  nullo  tempore  relinquendam ; 
vel  dolorem,  si  is  timeatur,  vel  mortem,  si  ea  formi- 
detur,  dedecore  et  infamia  leviorem  esse ;  considerare, 
quae  sit  turpitudo  consecutura ;  at  non  immortalita- 
tem  neque  aeternam  incolumitatem  consequi,  nec 
esse  exploratum,  illo  vitato  periculo,  nullum  in  aliud 
periculum  venturos ;  virtute  vel  ultro  ad  mortem  pro- 
ficisci  esse  praeclarum ;  fortitudini  fortunam  quoque 
esse  adiumento  solere ;  eum  tute  vivere,  qui  honeste 
vivat,  non,  qui  in  praesentia  incolumis  sit;  et  eum, 
qui  turpiter  vivat,  incolumem  in  pei-petuum  esse  non 
posse.  Conclusionibus  fere  similibus  in  his  et  in  iu- 
dicialibus  caussis  uti  solemus;  nisi  quod  in  his  ma- 
xime  conducit  quamplurima  rerum  ante  gestarum 
exempla  proferre. 

VI.  Nunc  ad  demonstrativum  genus  caussae  trans- 
eamus.  10.  Quoniam  haec  caussa  dividitur  in  laudem 
et  vituperationem ;  quibus  ex  rebus  laudem  constitu- 
erimus,  ex  contrariis  rebus  erit  vituperatio  comparata. 
Laus  igitur  potest  esse  rerum  externarum,  corporis, 
animi.  Rerum  externarum  sunt  ea,  quae  casu  aut 
fortuna  secunda  aut  ad  versa  accidere  possunt;  ut  ge¬ 
nus,  educatio,  divitiae,  potestates,  gloi’iae,  civitas, 
amicitiae,  et  quae  huiusmodi  sunt,  et  ea,  quae  his 
sunt  contraria.  Corporis  sunt  ea,  quae  natura  corpori 
attribuit  commoda  aut  incommoda :  ut  velocitas,  vi¬ 
res,  dignitas,  valetudo,  et  quae  contraria  sunt.  Ani¬ 
mi  sunt  ea,  quae  consilio  et  cogitatione  nostra  con¬ 
stant:  ut  prudentia,  iustitia,  fortitudo,  modestia,  et 
quae  contraria  sunt.  [Erit  igitur  haec  confirmatio  et 
confutatio  nobis.]  11.  In  huiusmodi  igitur  caussa 
principium  sumetur  aut  ab  nostra  aut  ab  eius,  de  quo 
loquemur,  aut  ab  eorum,  qui  audient,  persona  aut  ab 
re.  Ab  nostra,  si  laudabimus,  dicemus  aut  officio  fa- 
cere,  quod  caussa  necessitudinis  interccdat;  aut  stu¬ 
dio,  quod  eiusmodi  virtutis  sit,  ut  omnes  commemo- 
rare  debeant  velle,  quod  rectum  sit,  aut  ex  aliorum 


laude  ostendere,  qualis  ipsius  animus  sit.  Sin  vitu- 
perabimus,  aut  merito  facere,  quod  ita  tractati  simus ; 
aut  studio,  quod  utile  putemus  esse,  ab  omnibus  uni¬ 
cam  malitiam  atque  nequitiam  cognosci;  aut  quod 
placeat  ostendi,  quid  nobis  displiceat,  ex  aliorum  vi- 
tuperatione.  Ab  eius  persona,  de  quo  loquemur,  si 
laudabimus,  vereri  nos  dicemus,  ut  illius  facta  ver¬ 
bis  consequi  possimus;  omnes  homines  illius  virtutes 
pi’aedicare  oportere;  ipsa  facta  omnium  laudatorum 
eloquentiam  anteire.  Si  vitupei-abimus,  ea,  quae  vi- 
debimus  conti-arie  paucis  verbis  commutatis  dici  pos¬ 
se, dicemus,  ut  paullo  ante  exempli  caussa  demonstra¬ 
tum  est.  12.  Ab  auditoi-um  persona,  si  laudabimus, 
quoniam  non  apud  ignotos  laudemus,  nos  monendi 
caussa  pauca  esse  dicturos :  aut  si  erunt  ignoti,  ut  ta- 
lem  virum  velint  cognoscere,  petemus ;  quoniam  in 
eodcm  virtutis  studio  sint,  apud  quos  laudemus,  quo 
ille,  qui  laudetur,  fuerit  aut  sit,  sperare  nos  facile  iis, 
quibus  velimus,  huius  facta  probatui-os.  Conti-aria 
vituperatio :  quoniam  norint,  pauca  de  nequitia  eius 
nos  esse  dicturos ;  quod  si  ignox*ent,  petemus  ut  co- 
gnoscant,  uti  malitiam  vitai-e  possint;  quoniam  dissi- 
rniles  sint,  qui  audiunt,  atque  ille,  qui  vituperatur, 
nos  sperare,  eos  illius  vitam  vehementer  impi-obatu- 
ros.  Ab  rebus  ipsis:  incertos  nos  esse,  quid  potissi- 
mum  laudemus;  vereri,  ne,  quum  multa  dixerimus, 
plura  praetereamus,  et  quae  similes  sententias  habe- 
bunt;  quibus  sententiis  contraria  sumuntur  a  vitu- 
pcratione.  VII.  13.  Pi-incipio  tracto  ab  aliqixa  harum, 
qxxas  ante  commemoravimus,  rationum,  narratio  non 
erit  ulla,  quae  necessario  consequatur;  sed  si  quain- 
ciderit,  quum  aliquod  factum  eius,  de  quo  loquemur. 
nobis  narrandum  sit  cum  laude  aut  vituperatione, 
praeceptio  narrandi  de  primo  libro  repetetur.  Divi¬ 
sione  hac  utemur.  Pi'imo  exponemus,  quas  i-es  lau- 
daturi  sumus  aut  vituperaturi ;  deinde,  ut  quaeque, 
quove  tempore  res  erit  gesta,  ordine  dicemus,  ut, 
quid,quamque  tute  cauteque  egerit,  intelligatixr.  Sed 
exponere  oportebit  animi  virtutes  aut  vitia;  deinde 
commoda  aut  incommoda  corporis  aut  rerum  exter¬ 
narum,  quomodo  ab  animo  tractata  sint,  demonstra- 
re.  Ordinem  liunc  adhibere  in  demonstranda  vita  de- 
bemus.  Ab  externis  rebus:  genus,  in  laude,  [quibus 
maioribus  natus  sit ;]  si  bono  genere,  parem  aut  ex- 
celsioi’em  fxxisse;  si  hurnili  genere,  ipsurn  in  suis, 
non  in  maiorum  virtutibus  habuisse  praesidium;  in 
vitupei-atione,  si  bono  genei-e,  dedecori  maioribus 
fuisse;  si  malo,  tamen  liis  ipsis  detrimento  fuisse. 
Educatio:  in  laude,  bene  et  honeste,  in  bonis  disci¬ 
pline  per  omnem  puei’itiam  educatum  esse:  in  vitu¬ 
peratione,  contra.  14.  Deinde  transii’e  oportet  ad  cor¬ 
poris  commoda.  A  natura:  in  laude,  si  sit  dignitas 
atque  forma,  laudi  fuisse  earn,  non  quemadmodum 
ceteris  detriment©  atque  dedecori ;  si  vires  atque  ve¬ 
locitas  egregia,  honestis  haec  exex-citationibus  et  in- 
dustriis  dicemus  comparata;  si  valetudo,  perpetua 
diligentia  et  tempei’antia  cupiditatum;  in  vitupei’ati- 
one,  si  erunt  haec  corporis  commoda,  male  his  usum 
dicemus,  quae  casu  et  natura,  tamquam  quilibet  gla¬ 
diator,  habuerit;  si  non  erunt,  praeter  formam  oixinia 
ipsius  culpa  et  intempei’antia  fugisse  dicemus. 
Deinde  revertemur  ad  extraneas  res,  et  in  his,  animi 
virtutes  aut  vitia  quae  fuerint,  considei'abimus ;  divi¬ 
tiae  an  paupertas  fuerit,  et  quae  potestates,  quae  glo- 
riae,  quae  amicitiae,  quae  inimicitiae,  et  quid  fortiter 
in  inimicitiis  gei-endis  fecerit;  cuius  caussa  suscepe- 
rit  inimicitias;  qua  fide,  benevolentia,  officio  gesserit 

amicitias;  in  divitiis  qualis  aut  in  paupertate  cuius- 
modi  fuerit;  quemadmodum  habuerit  in  potestatibus 
gerendis  animum.  Si  interierit,  cuiusmodi  mors  eius 
fuerit,  cuiusmodi  res  mortem  eius  sit  consecuta. 
VIII.  15.  Ad  omnes  autem  res,  in  quibus  animus  ho- 
minis  maxime  consideratur,  illae  quattuor  animi  vir- 
tutes  erunt  accommodandae ;  ut,  si  laudemus,  aliud 
iuste,  aliud  for  titer,  aliud  modeste,  aliud  prudenter 
factum  esse  praedicemus ;  si  vituperemus,  aliud  in- 
iuste,  aliud  ignave,  aliud  immodeste,  aliud  stulte  fa¬ 
ctum  esse  dicamus.  Perspicuum  est  iam  nimirum 
ex  hac  dispositione,  quemadmodum  sit  tractanda  tri¬ 
partita  divisio  laudis  et  vituperationis,  si  illud  etiam 
assumpserimus,  non  necesse  esse  nos  omnes  has  par¬ 
tes  in  laudem  aut  vituperationem  transferre,  propter- 
ea  quod  saepe  ne  incidunt  quidem,  saepe  ita  tenuiter 
incidunt,  ut  non  sint  necessariae  dictu.  Quapropter 
eas  partes,  quae  firmissimae  videbuntur,  legere  opor- 
tebit.  Conclusionibus  brevibus  utemur,  enumeratione 
ad  exitum  caussae;  in  ipsa  caussa  crebras  et  breves 
amplificationes  interponemus  per  locos  communes. 
Nec  hoc  genus  caussae,  eo  quod  raro  accidit  in  vita, 
negligen tius  commentandum  *  est.  Neque  enim  id 
quod  potest  accidere,  ut  faciendum  sit  aliquando,  non 
oportetvellequam  accommodatissime  posse  facere.  Et, 
si  separatim  haec  caussa  minus  saepe  tractatur,  at  in 
iudicialibus  et  in  deliberativis  caussis  saepe  magnae 
partes  versantur  laudis  aut  vituperationis :  quare  in 
hoc  quoque  genere  caussae  nonnihil  industriae  con- 
sumendum  putamus.  Nunc,  absoluta  nobis  difficilli- 
ma  parte  rhetoricae,  hoc  est,  inventione  perpolita  at- 
que  ad  omne  caussae  genus  accommodata,  tempus  est 
ad  ceteras  partes  proficisci.  Deinceps  igitur  de  dis¬ 
positione  dicemus. 

IX.  16.  Quoniam  dispositio  est,  per  quam  ilia, 
quae  invenimus,  in  ordinem  redigimus,  ut  certo  quid- 
que  loco  pronuntietur,  videndum  est,  cuiusmodi  ra~ 
tionem  in  disponendo  habere  conveniat.  Genera  dis- 
positionum  sunt  duo :  unum  ab  institutione  artis  pro- 
fectum,  alterum  ad  casum  temporis  accommodatum. 
Ex  institutione  artis  disponemus,  quum  sequemur 
earn  praeceptionem,  quam  in  primo  libro  exposuimus, 
hoc  est,  ut  utamur  principio,  narratione,  divisione, 
confirmatione,  confutation,  conclusione,  et  hunc  or¬ 
dinem,  quemadmodum  praeceptum  est  ante,  in  di- 
cendo  sequamur.  Item  ex  institutione  artis  non  mo- 
do  totas  caussas  per  orationem,  sed  singulas  quoque 
argumentationes  disponemus,  quemadmodum  in  libro 
secundo  docuimus,  [id  est,  expositionem,  rationem, 
confirmationem  rationis,  exornationem,  complexio- 
nem.  17.  Haec  igitur  duplex  dispositio  est:  una  per 
orationes,  altera  per  argumentationes,  ab  institutione 
artis  profecta.]  Est  autem  et  alia  dispositio,  quae, 
quum  ab  ordine  artificioso  recedendum  est,  oratoris 
iudicio  ad  tempus  accommodatur ;  ut  si  a  narratione 
dicere  incipiamus  aut  ab  aliqua  firmissima  argumen¬ 
tation  aut  a  litterarum  aliquarum  recitatione;  aut  si 
secundum  principium  confirmatione  utamur,  deinde 
narratione;  aut  si  quam  eiusmodi  permutationem 
ordinis  faciamus ;  quorum  nihil,  nisi  caussa  postulet, 
fieri  oportebit.  Nam  si  vehementer  aures  auditorum 
obtusae  videbuntur  atque  animi  defatigati  ab  adver- 
sariis  multitudine  verborum,  commode  poterimus 
principio  supersedere,  et  exordiri  caussam  aut  a  nar¬ 
ratione  aut  ab  aliqua  firma  argumentatione.  Deinde, 
si  commodum  erit,  quod  non  semper  necesse  est,  ad 
principii  sententiam  reverti  licebit.  X.  Si  caussa  no¬ 


stra  magnam  difficultatem  videbitur  habere,  ut  nemo 
aequo  animo  principium  possit  audire,  a  narratione 
quum  inceperimus,  ad  principii  sententiam  reverta- 
mur  licebit.  Si  narratio  parum  probabilis  est,  exor- 
diemur  ab  aliqua  firma  argumentatione.  His  coinmu- 
tationibus  et  tralationibus  partium  saepe  uti  necesse 
est,  quum  ipsa  res  artificiosam  dispositionem  artifi- 
ciose  commutare  cogit.  18.  In  confirmatione  et  con¬ 
futatione  argumentationum  dispositiones  huiusmodi 
convenit  habere :  firmissimas  argumentationes  in 
primis  et  in  postremis  caussae  partibus  collocare; 
mediocres  et  neque  inutiles  ad  dicendum  neque  ne- 
cessarias  ad  probandum,  quae  si  separatim  ac  sin- 
gulae  dicantur  infirmae  sint,  cum  ceteris  coniunctae 
firmae  et  probabiles  fiant,  interponi  et  in  medio  col- 
locari  oportet.  Nam  statim  re  narrata  exspectat  ani¬ 
mus  auditoris,  ex  qua  re  caussa  conllrmari  possit. 
Quapropter  continuo  firmam  aliquam  oportet  inferre 
argumentationem.  Et  quoniam  nuperrime  dictum 
facile  memoriae  mandatur,  utile  est,  quum  dicere  de- 
sinamus,  recentem  aliquam  relinquere  in  animis  au¬ 
ditorum  bene  firmam  argumentationem.  Haec  dispo¬ 
sitio  locorum,  tamquam  instructio  militum,  facillime 
in  dicendo,  sicut  ilia  in  pugnando,  parare  poterit  vi- 
ctoriam. 

XI.  19.  Pronuntiationem  multi  maxime  utilem  ora- 
tori  dixerunt  esse  et  ad  persuadendum  plurimum  va- 
lere.  Nos  quidem  unam  de  quinque  rebus  plurimum 
posse  non  facile  dixerimus;  egregie  magnam  esse 
.utilitatem  in  pronuntiatione ,  audacter  confirmaveri- 
mus.  Nam  commodae  inventiones  et  concinnae  ver¬ 
borum  elocutiones  et  partium  caussae  artificiosae  dis¬ 
positiones,  et  horum  omnium  diligens  memoria,  sine 
pronuntiatione  non  plus,  quam  sine  his  rebus  pro- 
nuntiatio  sola  valere  poterit.  Quare,  quia  nemo  de  ea 
re  diligenter  scripsit:  (nam  omnes  vix  posse  putarunt 
de  voce  et  vultu  et  gestu  dilucide  scribi,  quum  eae 
res  ad  sensus  nostros  pertinerent:)  et  quia  magno 
opere  ea  pars  a  nobis  ad  dicendum  comparanda  est, 
non  negligenter  videtur  tota  res  consideranda. 

Dividitur  igitur  pronuntiatio  in  vocis  figuram  et 
corporis  motum.  Figura  vocis  est  ea,  quae  suum 
quemdam  possidet  habitum  ratione  et  industria  com- 
paratum.  20.  Ea  dividitur  in  tres  partes,  magnitudi- 
nem,  firmitudinem ,  mollitudinem.  Magnitudinem 
vocis  maxime  comparat  natura,  nonnihil  adauget,  sed 
maxime  conservat  cura ;  firmitudinem  vocis  maxime 
cura  *  comparat,  nonnihil  adauget,  sed  maxime  con¬ 
servat  ratio  *  declamationis ;  mollitudinem  vocis,  hoc 
est,  ut  earn  torquere  in  dicendo  pro  nostro  commodo 
possimus,  maxime  faciet  exercitatio  declamationis. 
Quapropter  de  magnitudine  vocis  et  firmitudinis  par¬ 
te,  quoniam  altera  natura,  altera  cura  comparatur, 
nihil  [ad]  nos  attinet  commonere,  nisi  ut  ab  iis,  qui 
non  inscii  sunt  eius  artificii,  ratio  curandae  vocis  pe- 
tatur.  XII.  De  ea  parte  firmitudinis,  quae  conserva- 
tur  ratione  declamationis,  et  de  mollitudine  vocis, 
quae  maxime  necessaria  est  oratori,  quoniam  ea  quo¬ 
que  moderatione  declamationis  comparatur,  dicendum 
videtur.  21 .  Firmam  maxime  poterimus  in  dicendo 
vocem  conservare,  si  quam  maxime  sedata  et  depressa 
voce  principia  dicemus.  Nam  laeduntur  arteriae,  si, 
antequam  leni  voce  permulsae  sunt,  acri  clamore  com- 
pleantur.  Et  intervallis  longioribus  uti  conveniet ;  re- 
creatur  enim  vox  spiritu,  et  arteriae  reticendo  acqui- 
escunt ;  et  continuum  clamorem  remittere  et  ad  ser- 
monem  transire  oportet ;  commutationes  enim  faciunt, 

ut,  nullo  genere  vocis  effuso,  in  omni  voce  integri 
simus.  Et  acutas  vocis  exclamationes  vitare  debe- 
mus ;  ictus  enim  fit  et  vulnerantur  arteriae  acuta  atque 
attenuata  nimis  acclamatione,  et  si  quis  splendor  est 
vocis,  consumitur  uno  clamore  universus;  et  uno 
spiritu  continenter  multa  dicere  in  extrema  convenit 
oratione :  fauces  enim  calefiunt,  et  arteriae  complen- 
tur  et  vox,  quae  varie  tractata  est,  reducitur  in  quem- 
dam  sonum  aequabilem  atque  constantem.  Saepe  re¬ 
rum  naturae  gratia  quaedam  iure  debetur,  velut  ac- 
cidit  in  hac  re.  Nam  quae  diximus  ad  vocem  ser- 
vandam  prodesse,  eadem  attinent  ad  suavitudinem 
pronuntiationis,  ut,  quod  nostrae  voci  prosit,  idem 
voluptate  auditoris  probetur.  22.  Utile  est  ad  firmi- 
tudinem  sedata  vox  in  principio.  Quid  insuavius, 
quam  clamor  in  exordio  caussae?  Interval  la  vocem 
confirmant ;  eadem  sententias  concinniores  divisione 
reddunt  et  auditori  spatium  cogitandi  relinquunt. 
Conservat  vocem  continui  clamoris  remissio:  etaudi- 
torem  quidem  varietas  maxime  delectat ,  quum  ser- 
mone  animuin  eius  retinet  aut  exsuscitat  clamore. 
Acuta  exclamatio  vocem  et  fauces  vulnerat;  eadem 
laedit  auditorem;  habet  enim  quiddam  illiberale  et 
ad  muliebrem  potius  vociferationem,  quam  ad  viri- 
lem  dignitatem  in  dicendo  accommodation.  In  extre¬ 
ma  oratione  continens  vox  remedio  est  voci.  Quid? 
haec  eadem  nonne  animum  vehementissime  calefacit 
auditoris  in  totius  conclusione  caussae?  Quoniam  igi- 
tur  res  eaedem  vocis  firmitudini  et  pronuntiationis 
suavitudini  prosunt,  de  utraque  re  simul  erit  in  prae- 
sentia  dictum,  [de  firmitudine,  quae  visa  sunt,  de 
suavitudine,  quae  coniuncta  fuerunt:]  cetera  suo  loco 
paullo  post  dicemus.  XIII.  23.  Mollitudo  igitur  vocis 
quoniam  omnis  ad  rhetoris  praeceptionem  pertinet, 
diligentius  nobis  consideranda  est.  Earn  dividimus 
in  sermonem,  contentionem,  amplificationem.  Sermo 
est  oratio  remissa  et  finitima  quotidianae  locutioni ; 
contentio  est  oratio  acris  et  ad  confirmandum  et  ad 
confutandum  accommodata;  amplificatio  est  oratio, 
quae  aut  in  iracundiam  inducit  aut  ad  misericordiam 
trahit  auditoris  animum.  Sermo  dividitur  in  partes 
quatuor,  dignitatem,  demonstrationem,  narrationem, 
iocationem.  Dignitas  est  oratio  cum  aliqua  gravitate 
et  vocis  remissione;  demonstratio  est  oratio,  quae 
docet  remissa  voce,  quomodo  quid  fieri  potuerit  aut 
non  potuerit;  narratio  est  rerum  gestarum  aut  perinde 
ut  gestarum  expositio;  iocatio  est  oratio,  quae  ex  ali¬ 
qua  re  risum  pudentem  et  liberalem  potest  compara- 
re.  Contentio  dividitur  in  continuationem  et  distri- 
butionem.  Continuatio  est  orationis  enuntiandae  ac- 
celeratio  clamosa;  distributio  est  in  contentione  oratio 
frequens,  cum  raris  et  brevibus  intervallis,  acri  vo- 
ciferatione.  24.  Amplificatio  dividitur  in  cohortatio- 
nem  et  conquestionem.  Cohortatio  est  oratio,  quae 
aliquod  peccatum  amplificans  auditorem  ad  iracundi¬ 
am  adducit;  conquestio  est  oratio,  quae  incommodo- 
rum  amplificatione  animum  auditoris  ad  misericor¬ 
diam  perducit.  Quoniam  igitur  mollitudo  vocis  in 
tres  partes  divisa  est,  et  hae  partes  ipsae  in  octo  alias 
distributae  sunt,  quae  cuiusque  idonea  pronuntiatio 
sit,  demonstrandum  videtur.  XIV.  Sermo  quum  est 
in  dignitate,  plenis  faucibus  quam  scdatissima  et  de- 
pressissima  voce  uti  conveniet;  ita  tamen,  ut  ne  ab 
oratoria  consuetudine  ad  tragicam  transeamus. Quum 
autem  est  in  demonstratione,  voce  paullulum  attenu¬ 
ata,  crebris  intervallis  et  divisionibus  uti  oportebit,  ut 
ipsa  pronuntiatione  ea£  res,  quas  demonstrabimus, 

inserere  atque  intersecare  videamur  in  animis  audi- 
torum.  Quum  autem  sermo  in  narratione  est,  turn 
vocuin  varietate  opus  est,  ut,  quo  quidque  pacto  ge- 
stum  sit,  ita  narrari  videatur.  Strenue  quod  volumus 
ostendere  factum,  celeriuscule  dicemus;  at  aliud  oti¬ 
ose,  retardabimus.  Deinde  modo  acriter,  turn  clemen- 
ter,  moeste,  hilare  in  omnes  partes  commutabimus, 
ut  verba,  ita  pronuntiationem.  Si  qua  inciderint  in 
narrationem  dicta,  rogata,  responsa,  si  quae  admira- 
tiones,  de  quibus  nos  narrabimus,  diligenter  animum 
advertemus,  ut  omnium  personarum  sensus  atque 
animos  voce  exprimamus.  25.  Sin  erit  sermo  in  ioca- 
tione,  leniter  tremebundam  vocem*,  cum  parva  si- 
gnificatione  risus,  sine  ulla  suspicione  mimicae  *  ca- 
chinnationis  leviter  oportebit  a  sermone  serio  torque- 
re  ad  liberalem  iocum.  Quum  autem  contendere  opor¬ 
tebit;  quoniam  id  aut  per  continuationem  aut  per 
distributionem  faciendum  est,  in  continuatione,  ad- 
aucto  mediocriter  sono  vocis,  verbis  continuandis, 
vocem  quoque  iungere  oportebit  et  torquere  sonum 
et  celeriter  cum  clamore  verba  conficere,  ut  vim  vo- 
lubilem  orationis  vociferatio  consequi  possit;  in  dis- 
tributione  ab  imis  faucibus  exclamationem  quam  cla- 
rissimam  adhibere  oportet;  et  quantum  spatii  per 
singulas  exclamationes  sumpserimus,  tantum  in  sin¬ 
gula  intervalla  spatii  consumere  iubemur.  In  ampli- 
ficationibus  cum  cohortatione  utemur  voce  attenua- 
tissima,  clamore  leni,  sono  aequabili,  commutationi- 
bus  crebris,  maxima  celeritate ;  in  conquestione  ute¬ 
mur  voce  depressa,  inclinato  sono,  crebris  intervallis, 
longis  spatiis,  magnis  commutationibus. 

XV.  De  figura  vocis  satis  dictum  est:  nunc  de 
corporis  motu  dicendum  videtur.  26.  Motus  est  cor¬ 
poris  gestus  et  vultus  moderatio  quaedam,  quae  pro- 
nuntianti  convenit  et  probabiliora  reddit  ea  quae  pro- 
nuntiantur.  Convenit  igitur  in  vultu  pudorem  et  acri- 
moniam  esse ;  in  gestu  nec  venustatem  conspicuam 
nec  turpitudinem,  ne  aut  histriones  aut  operarii  vi¬ 
deamur  esse.  Ad  easdem  igitur  partes,  in  quas  vox 
est  distributa,  motus  quoque  corporis  ratio  videtur 
esse  accommodanda.  Nam  si  erit  sermo  cum  dignita¬ 
te,  stantes  in  vestigio,  levi  dexterae  motu  loqui  opor¬ 
tebit,  hilaritate,  tristitia,  mediocritate  vultus  ad  ser- 
monis  sententias  accommodata ;  sin  erit  in  demonstra¬ 
tione  sermo,  paullulum  corpus  a  cervicibus  demitte- 
mus;  (nam  hoc  est  a  natura  datum,  utquam  proxime 
turn  vultum  admoveamus  ad  auditores,  si  quam  rem 
docere  eos  et  vehementer  instigare  velimus ;)  sin  erit  in 
narratione  sermo,  idem  motus  poterit  idoneus  esse,qui 
paullo  ante  demonstrabatur  in  dignitate;  sin  in  ioca- 
tione,  vultu  quamdam  debebimus  hilaritatem  signi- 
ficare,  sine  commutatione  gestus.  27.  Si  contende- 
mus  per  continuationem,  brachio  celeri,  mobili  vultu, 
acri  aspectu  utemur;  sin  contentio  fiet  per  distribu¬ 
tionem,  celeri  proiectione  braohii,  inambulatione,  pe¬ 
dis  dextri  rara  supplosione,  acri  et  defixo  aspectu  uti 
oportebit.  Si  utemur  amplificatione  per  cohortatio- 
nem,  paullo  tardiore  et  consideratiore  gestu  conveniet 
uti,  similibus  ceteris  rebus,  atque  in  contentione  per 
continuationem;  sin  utemur  amplificatione  per  con¬ 
questionem,  feminis  plangore  et  capitis  ictu,  non- 
numquam  sedato  et  constanti  gestu,  moesto  et  con- 
turbato  vultu  uti  oportebit.  Non  sum  nescius.  quan¬ 
tum  susceperim  negotii,  qui  motus  corporis  expri- 
mere  verbis,  imitari  scriptura  conatus  sim  voces. 
Verum  nec  hoc  confisus  sum  posse  fieri,  ut  de  his  re¬ 
bus  satis  commode  scribi  posset;  nec,  si  id  fieri  non 

3  * 


20 


3.  I  N  C  E  R  T  I  A  U  C  T  0  R  I  S 


posset,  hoc  quod  feci  fore  inutile  putabam,  propterea 
quod  hie  admonere  voluimus,  quod  oporteret:  reli- 
qua  trademus  exercitationi.  Hoc  scire  tamen  oportet, 
pronuntiationem  bonam  id  perficere,  ut  res  ex  animo 
agi  videatur. 

XVI.  28.  Nunc  ad  thesaurum  inventorum  atque 
ad  omnium  partium  rhetoricae  custodem,  memoriam, 
transeamus.  Memoria  utrum  habeat  quidquam  arti- 
ficiosi,  an  omnis  a  natura  proficiscatur,  aliud  dicendi 
tempus  magis  idoneum  dabitur.  Nunc  perinde  atque 
constet  in  hac  re  multum  valere  artem  et  praeceptio- 
nem,  ita  ea  de  re  loquemur.  Placet  enim  nobis  esse 
artificium  memoriae;  quare  placeat, alias  ostendemus; 
in  praesentia,  cuiusmodi  sit  ea  aperiemus.  Sunt  igi- 
tur  duae  memoriae;  una  naturalis,  altera  artificiosa. 
Naturalis  est  ea,  quae  nostris  animis  insita  est  et  si- 
mul  cum  cogitatione  nata ;  artificiosa  est  ea,  quam 
confirmat  inductio  quaedam  et  ratio  praeceptionis. 
Sed  quia  in  ceteris  rebus  ingenii  bonitas  imitatur 
saepe  doctrinam,  ars  porro  naturae  commoda  confir¬ 
mat  et  auget,  item  fit  in  hac  re,  ut  nonnumquam  na¬ 
turalis  memoria,  si  cui  data  est  egregia,  similis  sit 
huic  artificiosae.  29.  Porro  haec  artificiosa  naturae 
commoda  retinet  et  amplificat  ratione  doctrinae.  Qua- 
propter  et  naturalis  memoria  praeceptione  confirman- 
da  est,  ut  sit  egregia ;  et  haec,  quae  doctrina  datur, 
indiget  ingenii.  Nee  hoc  magis  aut  minus  in  hac  re, 
quam  in  ceteris  artibus  fit,  ut  ingenio,  doctrina, 
praeceptione  natura  nitescat.  Quare  et  illis,  qui  na¬ 
tura  memores  sunt,  utilis  haec  erit  institutio;  quod 
tute  paullo  post  poteris  intelligere.  Quod  si  illi,  freti 
ingenio  suo,  nostro  non  indigent,  tamen  iusta  caussa 
datur*,  quare  iis,  qui  minus  ingenii  habent,  adiu- 
mento  velimus  esse.  Nunc  de  artificiosa  memoria  lo¬ 
quemur.  Constat  igitur  artificiosa  memoria  ex  locis 
et  imaginibus.  Locos  appellamus  eos,  qui  breviter, 
perfecte,  insignite  aut  natura  aut  manu  sunt  absoluti, 
ut  eos  facile  naturali  memoria  comprehendere  et  am- 
plecti  queamus,  ut  aedes,  intercolumnium,  angulum, 
fornicem  et  alia,  quae  his  similia  sunt.  Imagines 
sunt  formae  quaedam  et  notae  et  simulacra  eius  rei, 
quam  meminisse  volumus ;  quod  genus,  equi,  leonis, 
aquilae  memoriam  si  volemus  habere,  imagines  eo- 
rum  certis  in  locis  collocare  nos  oportebit. 

30.  Nunc,  cuiusmodi  locos  invenire,  et  quo  pacto 
reperire  et  in  locis  imagines  constituere  oporteat, 
ostendemus.  XVII.  Quemadmodum  igitur  qui  literas 
sciunt.possnnt  idquoddictatumest  scribere  et  recitare 
quod  scripserunt,  ita  qui  [ivr]fioviy.d  didicerunt,  pos- 
sunt  quae  audierunt  in  locis  collocare  et  ex  his  memo- 
riterpronuntiare.  Loci  enim  cerae  aut  chartae  similli- 
mi  sunt ;  imagines  literis ;  dispositio  et  collocatio  ima- 
ginum  script urae;  pronuntiatio  lettioni.  Oportet  igitur, 
si  volumus  multa  meminisse,  multos  nobis  locos  com- 
parare,  ut  in  multis  locis  multas  imagines  collocare 
possimus.  Item  putamus  oportere  ex  ordine  hos  locos 
habere,  ne  quando  perturbatione  ordinis  impediamur, 
quo  secius,  quoto  quoque  loco  licebit,  vel  ab  superi- 
ore  vel  ab  inferiore  vel  a  media  parte  imagines  sequi 
et  ea,  quae  mandata  locis  erunt,  videre  et  proferre 
possimus.  XVIII.  Nam  ut,  si  in  ordine  stantes  notos 
complures  viderimus,  nihil  nostra  intersit,  utrum  a 
summo  an  ab  imo  an  a  medio  nomina  eorum  dicere 
incipiamus ;  item  in  locis  ex  ordine  collocatis  eveniet, 
ut  in  quamlibet  partem,  quoto  quoque  loco  libebit, 


imaginibus  commoniti  dicere  possimus  id  quod  lo¬ 
cis  mandaverimus.  31 .  Quare  placet  et  ex  ordine  lo¬ 
cos  comparare ;  et  locos,  quos  sumpserimus,  egremc 
commeditari  oportebit,  ut  perpetuo  nobis  haerere  pos¬ 
set-  Nam  imagines,  sicut  literae,  delentur,  ubi  nihil 
[illis]  utimur:  loci,  tamquam  cera,  remanere  debent. 
Et,  ne  forte  in  numero  locorum  falli  possimus,  quin- 
tum  quemque  locum  placet  notari ;  quod  genus,  si  in 
quinto  loco  manum  auream  collocemus,  in  decimo 
aliquem  notum,  cui  praenomen  sit  Decimo;  deinde 
facile  erit  deinceps  similes  notas  quinto  quoque  loco 
collocare.  XIX.  Item  commodius  est  in  derelicta, 
quam  in  celebri  regione  locos  comparare,  propterea 
quod  fiequentia  et  obambulatio  hominum  conturbat 
et  infirm  at  imaginum  notas,  solitudo  conservat  inte- 
gras  simulacrorum  figuras.  Praeterea  dissimiles  for¬ 
ma  atque  natura  loci  comparandi  sunt,  ut  distincte 
interlucere  possint.  Nam  si  qui  multa  intercolumnia 
sumpserit,  conturbabitur  similitudine  locorum,  ut 
ignoret,  quid  quoque  in  loco  collocarit.  Et  magnitu- 
dine  modica  et  mediocres  locos  habere  oportet.  Nam 
et  praeter  modum  ampli  vagas  imagines  reddunt; 
et  nimis  angusti  saepe  non  videntur  posse  capere 
imaginum  collocationem.  32.  Turn  nec  nimis  illu- 
stres,  nec  vehementer  obscuros  locos  haberi  oportet, 
ne  aut  occaecentur  tenebris  imagines  aut  splendore 
praefulgeant.  Intervalla  locorum  mediocria  esse 
placet,  fere  paullo  plus  aut  minus  pedum  tricenum. 
Nam  ut  aspectus,  ita  cogitatio  minus  valet,  sive  nimis 
procul  removeris,  sive  vehementer  prope  admoveris 
id  quod  oportet  videri.  Sed  quamquam  facile  est  ei, 
qui  paullo  plura  exploraverit,  et  quamvis  multos  et 
idoneos  locos  comparare,  tamen  si  quis  satis  idoneos 
invenire  se  non  putabit,  ipse  sibi  constituat,  quam 
volet  multos,  licebit.  Cogitatio  enim  quamvis  re°-io- 
nem  potest  amplecti  et  in  ea  situm  loci  cuiusdam°  ad 
suum  [commodum  et]  arbitrium  fabricari  et  archite- 
ctari.  Quare  licebit,  si  hac  prompta  copia  contend 
non  erimus,  nosmetipsos  nobis  cogitatione  nostra  re- 
gion.em  constituere  et  idoneorum  locorum  commo- 
dissimam  distinctionem  comparare. 

XX.  De  locis  satis  dictum  est:  nunc  ad  imagi¬ 
num  rationem  transeamus.  33.  Quoniam  ergo  rerum 
similes  imagines  esse  oportet,  et  ex  omnibus  verbis 
notas  nobis  similitudines  eligere  debemus,  duplices 
similitudines  esse  debent,  unae  rerum,  alterae  ver- 
borum.  Rerum  similitudines  exprimuntur,  quum 
summatim  ipsorum  negotiorum  imagines  compara- 
mus:  verborum  similitudines  constituuntur,  quum 
unius  cuiusque  nominis  et  vocabuli  memoria  imagine 
notatur.  Rei  totius  memoriam  saepe  una  nota  et  ima¬ 
gine  simplici  comprehendemus,  hoc  modo :  ut  si  ac- 
cusator  dixerit,  ab  reo  hominem  veneno  necatum,  et 
hereditatis  caussa  factum  arguerit,  et  eius  rei  multos 
dixeiit  testes  et  conscios  esse:  si  hoc  primum,  ut  ad 
defendendum  nobis  expeditum  sit,  meminisse  vole¬ 
mus;  in  primo  loco  rei  totius  imaginem  conformabi- 
mus :  aegrotum  in  lecto  cubantem  faciemus  ipsum 
ilium,  de  quo  agetur,  si  formam  eius  detinebimus; 
si  eum  non  agnoverimus,  aliquem  aegrotum  non  de 
minimo  loco  sumemus,  ut  cito  in  mentem  venire 
possit,  et  reum  ad  lectum  eius  adstituemus,  dextra 
poculum,  sinistra  tabulas,  medico  [digito]  testiculos 
arietinos  tenentem.  Hoc  modo  et  testium  et  heredi¬ 
tatis  et  veneno  necati  memoriam  habere  poterimus. 
34.  Item  deinceps  cetera  crimina  ex  ordine  in  locis 

ponemus ;  et,  quotiescumque  rem  meminisse  vole- 
raus,  si  formarum  dispositione  et  imaginum  diligenti 
notatione  utemur,  facile  ea,  quae  volemus,  memoria 
consequemur.  XXI.  Quum  verborum  similitudines 
imaginibus  exprimere  volemus,  plus  negotii  suscipi- 
emus  et  magis  ingenium  nostrum  exercebimus.  Id 
nos  hoc  modo  facere  oportebit. 

- Iam  domuitionem  reges  Alridae  parant. 

In  primo  loco  constituere  oportet  manus  ad  coelum 
tollentem  Domitium,  quum  a  regibus  Marciis  loris 
caedatur.  Hoc  erit:  Iam  domuitionem  reges.  In  altero 
loco  Aesopum  et  Cimbrum  subornare  Iphigeniam, 
Agamemnonem  et  Menelaum.  Hoc  erit:  Alridae  pa¬ 
rant.  Hoc  modo  omnia  verba  erunt  expressa.  Sed 
haec  imaginum  conformatio  turn  valet,  si  naturalem 
memoriam  exsuscitaverimus  hac  notatione,  ut,  versu 
posito,  ipsi  nobiscum  primum  transeamus  bis  aut  ter 
eum  versum ;  deinde  cum  imaginibus  verba  expri- 
manius.  Hoc  modo  naturae  suppeditabit  doctrina : 
nam  utraque  altera  parata  magis  erit  firma ;  ita  tamen, 
ut  multo  plus  in  doctrina  atque  arte  praesidii  sit. 
Quod  docere  non  gravaremur,  ni  metueremus,  ne, 
quum  ab  instituto  nostro  recessissemus,  minus  com¬ 
mode  servaretur  haec  dilucida  brevitas  praeceptionis. 

35.  Nunc,  quoniam  solet  accidere,  ut  imagines 
partim  firmae  et  ad  monendum  idoneae  sint,  partial 
imbecilles  et  infirmae,  quae  vix  memoriam  possint 
excitare,  qua  de  caussa  utrumque  fiat,  consideran- 
dum  est ,  ut,  cognita  caussa,  quas  vitemus  et  quas 
sequamur  imagines,  scire  possimus.  XXII.  Docetigi- 
tur  nos  ipsa  natura,  quid  oporteat  fieri.  Nam  si  quas 
res  in  vita  videmus  parvas,  usitatas,  quotidianas,  eas 
meminisse  non  solemus;  propterea  quod  nulla  nisi 
nova  aut  admirabili  re  commovetur  animus.  At  si 
quid  videmus  aut  audimus  egregie  turpe  aut  hone- 
stum,  inusitatum,  magnum,  incredibile,  ridiculum, 
id  diu  meminisse  consuevimus.  Itemque  quas  res 
ante  ora  videmus  aut  quod  recens  audivimus  oblivi- 
scimur  plerumque ;  quae  acciderunt  in  pueritia,  me- 
minimus  optime  saepe ;  nec  hoc  alia  de  caussa  potest 
accidere,  nisi  quod  usitatae  res  facile  e  memoria  ela- 
buntur,  insignes  et  novae  manent  diutius.  36.  Solis 
exortus,  cursus,  occasus  nemo  admiratur,  propterea 
quod  quotidie  fiunt;  at  eclipses  solis  mirantur,  quia 
raro  accidunt,  et  solis  eclipses  magis  mirantur  quam 
lunae,  quoniam  hae  crebriores  sunt.  Docet  ergo  se 
natura  vulgari  et  usitata  re  non  exsuscitari,  novitate 
et  insigni  quodam  negotio  commoveri.  Imitetur  igi- 
tur  ars  naturam  et,  quod  ea  desiderat,  inveniat :  quod 
ostendit,  sequatur.  Nihil  est  enim,  quod  aut  natura 
extremum  invenerit  aut  doctrina  primum ;  sed  re¬ 
rum  principia  ab  ingenio  profecta  sunt,  et  exitus  di- 
sciplina  comparantur.  37.  Imagines  igitur  nos  in  eo 
genere  constituere  oportebit,  quod  genus  manere  in 
memoria  diutissime  potest.  Id  accidet,  si  quam  ma- 
xime  notatas  similitudines  constituemus;  si  non  mutas 
nec  vagas,  sed  aliquid  agentes  imagines  ponemus ;  si 
egregiam  pulchritudinem  aut  unicam  turpitudinem 
eis  attribuemus ;  si  aliquas  exornabimus,  ut  si  coronis 
aut  veste  purpurea,  quo  nobis  notatior  sit  similitudo; 
aut  si  quam  rem  deformabimus,  ut  si  cruentam  aut 
coeno  oblitam  aut  rubrica  delibutam  inducemus,  quo 
magis  insignita  sit  forma;  aut  si  ridiculas  res  aliquas 
imaginibus  attribuemus:  nam  ea  res  quoque  faciet, 
ut  facilius  meminisse  possimus.  Nam,  quas  res  veras 
facile  meminimus,  easdem  fictas  et  diligenter  notatas  I 

meminisse  non  difficile  est.  Sed  illud  facere  opor¬ 
tebit,  ut  identidem  primos  quosque  locos  ima¬ 
ginum  renovandaruin  caussa  celeriter  animo  pervage- 
mur. 

XXIII.  38.  Scio  plerosque  Graecos,  qui  de  me¬ 
moria  scripserunt,  fecisse,  ut  multorum  verborum 
imagines  conscriberent,  uti,  qui  easediscere  vellent, 
paratas  haberent,  ne  quid  in  quaerendo  operae  con- 
sumerent.  Quorum  rationcm  aliquot  de  caussis  im- 
probamus:  primum,  quod  in  verborum  innumerabili- 
um  multitudine  ridiculum  sit,  mille  verborum  ima¬ 
gines  comparare.  Quantulum  enim  poterunthaec  va- 
Iere  quum  ex  infinita  verborum  copia  modo  aliud, 
modo  aliud  nos  verbum  meminisse  oportebit?  Deinde 
cur  volumus  ab  industria  quemquam  removere,  ut 
ne  quid  ipse  quaerat,  quum  nos  illi  omnia  parata 
quaesitaque  tradamus?  Praeterea  similitudine  alia 
alius  magis  commovetur.  Nam  ut  saepe,  formam  si 
quam  similem  cuipiam  dixerimus  esse,  non  oinnes 
habemus  assensores,  quod  alii  videtur  aliud :  ita  fit 
in  imaginibus,  ut,  quae  nobis  diligenter  notala  sit, 
ea  parum  videatur  insignis  aliis.  39.  Quare  sibi 
quemque  suo  connnodo  convenit  imagines  compara¬ 
re.  Postremo  praeceptoris  est  docere,  quemadmodum 
quaeri  quidque  conveniat,  et  unum  aliquod  aut  alte- 
rum,  non  omnia  quae  eius  generis  erunt,  exempli 
caussa  subiicere,  quo  res  possit  esse  dilucidior.  Ut 
quum  de  prooemiis  quaerendis  disputamus,  rationem 
damus  quaerendi,  non  mille  prooemiorum  genera 
conscribimus,  ita  arbitramur  de  imaginibus  fieri  con- 
venire. 

XXIV.  Nunc,  ne  forte  verborum  memoriam  aut 
nimis  difficilem  aut  parum  utilem  arbitrere,  et  ipsa- 
rum  memoria  rerum  contentus  sis,  quod  et  utiliores 
sint  et  plus  habeant  facilitatis,  admonendus  es,  quare 
verborum  memoriam  non  improbemus.  Nam  puta- 
mus  oportere  cos,  qui  velint  res  faciliores  sine  labore 
et  molestia  facile  meminisse,  in  rebus  difficilioribus 
esse  ante  exercitatos.  Nec  nos  hanc  verborum  me¬ 
moriam  inducimus,  ut  versus  meminisse  possimus, 
sed  ut  hac  exercitatione  ilia  rerum  memoria,  quae 
pertinet  ad  utilitatem,  confirmetur;  ut  ab  hac  difficili 
consuetudine  sine  labore  ad  illam  facilitatem  transire 
possimus.  40.  Sed  quum  in  omni  disciplina  infirma 
est  artis  praeceptio  sine  summa  assiduitate  exercita- 
tionis,  turn  vero  in  pnjponxolg  minimum  valet  doctri¬ 
na,  nisi  industria,  studio,  labore,  diligentia  compro- 
betur.  Quam  plurimos  locos  ut  habeas  et  quam  ma- 
xime  ad  praecepta  accommodatos,  curare  debebis.  In 
imaginibus  collocandis  exerceri  quotidie  conveniet. 
Non  enim,  sicut  a  ceteris  studiis  abducimur  nonnum- 
quam  occupatione,  item  ab  hac  re  nos  potest  caussa 
deducere  aliqua.  Numquam  est  enim,  quin  aliquid 
memoriae  tradere  velimus,  et  turn  maxime,  quum 
aliquo  maiore  negotio  detinemur.  Quare  quum  sit 
utile,  facile  meminisse,  non  te  fallit,  quod  tanto  opere 
utile  sit,  quanto  labore  sit  appetendum;  quod  poteris 
existimare,  utilitate  cognita.  Pluribus  verbis  ad  earn 
te  hortari  non  est  sententia,  ne  aut  tuo  studio  diffisi 
aut  minus,  quam  res  postulat,  dixisse  videamur. 
De  quinta  parte  rhetoricac  deinceps  dicemus :  tu  pri- 
mas  quasque  partes  in  animo  frequenta  et,  quod 
maxime  necesse  est,  exercitatione  confirma. 

L  INCERTI  AUCTORIS 


LIBER  QUARTUS. 

ARG.  Hoc  Iibro  auctor  quoniam  de  elocutione  acturus  et  suis 
quasque  definitiones,  non  aliunde  petitis,  illustraturus  exeniplis 
erat,  atque  ita  a  ceterorum,  qui  in  hoc  sjeneve  elahorarant,  con- 
suetudine  recedens  vereretur,  ne  in  eorum  alioruinque  reprehen- 
sioWm  incurreret :  cur  id  fecerit,  praefandi  opportunitate  usus 
ostendit,  illis  reprehensis,  qui  ex  oratorihus  potius  et  poetis 
optimis  quibusque  exenipla  sumenda  putent  a  c.  1-7.  Deinde  de 
ipsa  elocutione  ita  disserit,  ut  primo  agat  de  tribus  dicendi  ge- 
neribus  vel  fignris,  gravi,  mediocri  et  attenuata,  c.  8-  11.  dein¬ 
de,  quas  res  debeat  habere  commoda  et  perfecta  elocutio,  osten- 
dat.  Hamm  tres  facit  partes,  primam  elegantiam,  quae  latinita- 
tem  et  explanationem  s.  perspicuitatem  desideret :  alteram  com- 
positionem  omnes  orationis  partes  aequabiliter  perpolientem ; 
tertiam  dignitatem,  quae  in  verborum  et  sententiarum  exornati- 
one  cernatur,  c.  12.  usque  ad  fmein. 

I.  1 .  Quoniam  in  hoc  libro,  Herenni,  de  elocutio¬ 
ne  conscripsimus  et,  quibus  in  locis  opus  fuit  exeni¬ 
plis  uti,  nostris  exemplis  usi  sumus  et  id  fecimus 
praeter  consuetudinem  Graecorum,  qui  de  hac  re 
scripserunt:  necessario  faciendum  est,  ut  paucis  ra- 
tionem  nostri  consilii  demus.  Atque  hoc  nos  neces- 
situdine  facere,  non  studio,  satis  erit  signi,  quod  in 
superioribus  libris  nihil  neque  ante  rem  neque  prae¬ 
ter  rem  locuti  sumus.  Nunc,  si  pauca,  quae  res  po- 
stulat,  dixerimus,  tibi  id  quod  reliquum  est  artis 
ita,  ut  instituimus,  persolvemus.  Sed  facilius  no- 
stram  rationem  intelliges,  si  prius,  quid  illi  dicant, 
cognoveris. 

Compluribus  de  caussis  putant  oportere,  quum 
ipsi  praeceperint,  quo  pacto  oporteat  ornare  elocutio- 
nem,  unius  cuiusque  generis  ab  oratore  aut  poeta 
probato  sumptum  ponere  exemplum.  Et  primum  se 
id  modestia  commotos  facere  dicunt,  propterea  quod 
videatur  esse  ostentatio  quaedam,  non  satis  habere, 
praecipere  de  artificio,  sed  etiam  ipsos  videri  velle 
artificiose  gignere  exempla,  hoc  est,  inquiunt,  osten- 
tare  se,  non  ostendere  artem.  2.  Quare  pudor  in  pri- 
mis  est  ad  earn  rem  impedimenta,  ne  nos  solos  pro- 
bare,  nos  amare,  alios  contemnere  et  deridere  videa- 
mur.  Etenim  quum  possimus  ab  Ennio  sumptum 
aut  a  Graccho  ponere  exemplum,  videtur  esse  arro- 
gantia,  ilia  relinquere  et  ad  sua  devenire.  Praeterea 
exempla  testimoniorum  locum  obtinent.  Id  enim, 
quod  admonuerit  et  leviter  fecerit  praeceptio,  exem- 
plo  sicut  testimonio  comprobatur.  Non  igitur  ridi- 
culus  sit,  si  quis  in  lite  aut  in  iudicio  domesticis  te- 
stimoniis  pugnet,  [et  suo  ipsius  abutatur  exemplo]? 
Ut  enim  testimonium,  sic  exemplum  rei  confirmandae 
caussa  sumitur.  Non  ergo  oportet  hoc  nisi  a  proba- 
tissimo  sumi,  ne,  quod  aliud  confirmare  debeat,  ege- 
at  ipsum  confirmationis.  Etenim  necesse  est  aut  se 
omnibus  anteponant  et  sua  maxime  probent,  aut  ne- 
gent  optima  esse  exempla,  quae  a  probatissimis  ora¬ 
toribus  aut  poetis  sumpta  sint.  Si  se  omnibus  ante¬ 
ponant,  intolerabili  arrogantia  sunt;  si  quos  sibi 
praeponant  et  eorum  exempla  suis  exemplis  non  pu¬ 
tent  praestare,  non  possunt  dicere,  quare  sibi  illos 
anteponant.  II.  Quid  igitur  ipsa  auctoritas  antiquo¬ 
rum?  Non  quum  res  probabi bores,  turn  hominum 
studia  ad  imitandum  alacriora  reddit?  Immo  erigit 
omnium  cupiditates  et  acuit  industriam,  quum  spes 
iniecta  est,  posse  imitando  Gracchi  aut  Crassi  conse- 


qui  facultatem.  3.  Postremo  hoc  ipsum  summum  est 
artificium,  res  varias  et  dispares  in  tot  poematis  et 
orationibus  sparsas  et  vage  disiectas  ita  diligenter 
eligere,  ut  untim  quodque  genus  exemplorum  sub 
singulos  artis  locos  subiicere  possis.  Hoc  si  industria 
solum  fieri  posset,  tamen  essemus  laudandi,  quum 
talem  laborem  non  fugissemus;  nunc  sine  summo 
artificio  non  potest  fieri.  Quis  est  enim,  qui,  nisi 
summe  teneat  artem,  possit  ea  quae  iubeat  ars  de 
tanta  et  tarn  diffusa  scriptura  notare  et  separare?  Ce- 
teri,  quum  legunt  orationes  bonas  aut  poemata,  pro- 
bant  oratores  et  poetas,  neque  intelligunt,  qua  re 
commoti  probent;  quod  scire  non  possunt,  ubi  sit, 
nec  quid  sit,  nec  quo  modo  factum  sit  id,  quod  eos 
maxime  delectet.  At  is,  qui  et  haec  omnia  intelligit 
et  idonea  maxime  digit  et  omnia,  in  arte  [maxime] 
scribenda,  redigit  in  singulas  rationes  praeceptionis, 
necesse  est  eius  rei  summus  artifex  sit.  Hoc  igitur 
ipsum  maximum  artificium  est  in  arte  sua  posse  et 
alienis  exemplis  uti. 

4.  Haec  illi  quum  dicunt,  magis  nos  auctoritate 
commovent,  quam  veritate  disputationis.  Illud  enim 
veremur  ne  cui  satis  sit  ad  contrariam  rationem  pro- 
bandam,  quod  ab  ea  parte  steterint  ii,  qui  et  inven- 
tores  huius  artificii  fuerunt,  et  vetustate  iam  satis 
omnibus  probati  sunt.  Quodsi,  illorum  auctoritate 
remota,  res  omnes  volent  cum  re  comparare,  intelli¬ 
gent,  non  omnia  concedenda  esse  antiquitati.  III.  Pri¬ 
mum  igitur,  quod  ab  eis  de  modestia  dicitur,  videa- 
mus,  ne  nimium  pueriliter  proferatur.  Nam  si  tacere 
aut  nihil  scribere  modestia  est,  cur  quidquam  scri- 
bunt  aut  loquuntur?  Sin  aliquid  suum  scribunt,  cur, 
quo  secius  omnia  sua  scribant,  impediuntur  mode¬ 
stia?  Quasi  si  quis  ad  Olympiacum  quum  venerit 
cursum  et  steterit,  ut  mittatur,  impudentes  illos  di¬ 
cat  esse,  qui  currere  coeperint,  ipse  intra  carceres 
stet  et  narret  aliis,  quomodo  Ladas  aut  Boius  cum 
Sicyoniis  cursitarint ;  sic  isti,  quum  in  artis  curricu¬ 
lum  descenderunt,  illos,  qui  in  eo  quod  est  artificii 
elaborent,  aiunt  facere  immodeste ;  ipsi  aliquem  anti¬ 
quum  oratorem  aut  poetam  laudant  aut  scripturam, 
sic  ut  in  stadium  artis  rhetoricae  prodire  non  aude- 
ant.  5.  Non  ausim  dicere,  sed  tamen  vereor,  ne,  qua 
in  re  laudem  modestiae  venentur,  in  ea  ipsa  re  sint 
impudentes.  Quid  enim  tibi  vis?  aliquis  inquiet. 
Artem  tuam  scribis ;  gignis  nobis  novas  praeceptio- 
nes ;  eas  ipse  confirmare  non  potes ;  ab  aliis  exempla 
sumis.  Vide,  ne  facias  impudenter,  qui  tuo  nomini 
velis  ex  aliorum  laboribus  libare  laudem.  Nam  si  eo¬ 
rum  volumina  prehenderint  antiqui  oratores  et  poe- 
tae,  et  suum  quisque  de  libris  sustulerit,  nihil  istis, 
quod  suum  velint,  relinquetur.  At  exempla  quoniam 
testimoniorum  similia  sunt,  item  convenit,  ut  testi- 
monia,  ab  bominibus  probatissimis  sumi.  Primum 
omnium  exempla  ponuntur  hie  non  confirmandi  ne¬ 
que  testificandi  caussa,  sed  demonstrandi.  Non  enim, 
quum  dicimus  esse  exornationem,  quae,  verbi  caus¬ 
sa,  constet  ex  similiter  desinentibus  verbis,  et  poni- 
mus  hoc  exemplum  a  Crasso,  quibus  possumus  et  de- 
bemus,  testimonium  collocamus,  sed  exemplum.  Hoc 
igitur  interest  inter  exemplum  et  testimonium :  ex¬ 
emplo  demonstratur  id,  quod  dicimus,  cuiusmodi  sit; 
testimonio,  esse  illud  ita,  ut  nos  dicimus,  confirma- 
tur.  6.  Praeterea  oportet  testimonium  cum  re  conve- 
nire;  aliter  enim  rem  non  potest  confirmare.  At  id, 
quod  illi  faciunt,  cum  re  non  convenit.  Quid  ita? 
quia  pollicentur  artem  se  scribere,  et  exempla  profe- 

runt  ab  iis  plerumque,  qui  artem  nescierunt.  Turn 
quis  est,  qui  possit  id,  quod  de  arte  scripserit,  com- 
probare,  nisi  aliquid  scribat  ex  arte?  Contraque  fa- 
ciunt,  quam  polliceri  videntur.  Nam  quum  scribere 
artem  instituunt,  videntur  dicere  se  excogitasse,  quod 
alios  docerent;  quum  vero  scribunt,  ostendunt  nobis, 
quid  alii  excogitarint.  IV.  At  hoc  ipsum  difficile  est, 
inquiunt,  eligere  de  multis.  Quid  dicitis  difficile? 
utrum  laboriosum,  an  artificiosum?  Si  laboriosum, 
non  statim  praeclarum.  Sunt  enim  multa  laboriosa, 
quae  si  faciatis,  non  continuo  gloriemini ;  nisi  forte 
etiam,  si  vestra  manu  fabulas  aut  orationes  totas  trans- 
scripsissetis,  gloriosum  putaretis.  Sin  autem  istud 
artificiosum  egregium  dicitis,  videte,  ne  insueti  re¬ 
rum  maioruin  videamini,  si  vos  parva  res  sicuti  ma- 
gna  delectat.  Nam  isto  modo  eligere  rudis  quidem 
nemo  potest,  sed  sine  summo  artificio  multi.  7.Quis- 
quis  enim  audierit  de  arte  paullo  plus,  in  elocutione 
praesertim,  omnia  videre  poterit,  quae  ex  arte  dicun- 
tur ;  facere  nemo  poterit,  nisi  eruditus :  ita  ut,  si  de 
tragoediis  Ennii  velis  sententias  eligere  aut  de  Pacu- 
vianis  periodos,  quia  plane  rudis  id  facere  nemo  po¬ 
terit,  quum  feceris,  te  litteratissimum  putes,  ineptus 
sis,  propterea  quod  id  facile  faciat  quivis  mediocriter 
litteratus;  item  si,  quum  ex  orationibus  aut  poematis 
elegeris  exempla,  quae  certis  signis  artificii  notata 
sunt,  quia  rudis  id  nemo  facere  possit,  artificiosissi- 
me  te  fecisse  putes,  erres;  propterea  quod  isto  signo 
videmus  te  nonnihil  huius  rei  scire:  aliis  signis, 
multa  scire  intelligemus.  Quod  si  artificiosum  est  in- 
telligere,  quae  sint  ex  arte  scripta,  multo  est  artifici- 
osius,  ipsum  scribere  ex  arte.  Qui  enim  scribit  arti- 
ficiose,  ab  aliis  commode  scripta  facile  intelligere  po¬ 
terit:  qui  eliget  facile,  non  continuo  ipse  commode 
scribit.  Et,  si  est  maxime  artificiosum ;  alio  tempore 
utantur  ea  facilitate,  non  turn,  quum  parere  ipsi  et 
gignere  et  proferre  debent.  Postremo,  in  eo  vim  ar¬ 
tificii  consumant,  ut  ipsi  ab  aliis  polius  eligendi, 
quam  aliorum  boni  electorcs  existimentur.  Contra  ea, 
quae  ab  iis  dicuntur,  qui  dicunt  alienis  exemplis  uti 
oportere,  satis  est  dictum.  Nunc,  quae  separatim  dici 
possunt,  consideremus. 

V.  Dicimus  igitur,  eos  quum  ideo,  quod  alienis 
utantur,  peccare,  turn  magis  etiam  delinquere,  quod 
a  multis  exempla  sumant.  Sed  de  eo,  quod  postea 
diximus,  ante  videamus.  Si  concederem,  aliena  opor¬ 
tere  assumere  exempla,  vincerem  unius  oportere: 
primum,  quod  contra  hoc  nulla  staret  eorum  ratio. 
Liceret  enim  eligerent  et  probarent  quemlibet,  qui 
sibi  in  omnes  res  suppeditaret  exempla,  vel  poetam 
vel  oratorem,  cuius  auctoritate  niterentur.  Deinde 
interest  magni  eius,  qui  discere  vult,  utrum  unum 
omnia,  an  omnia  neminem,  sed  aliud  alium  putet 
consequi  posse.  Si  enim  putabit  posse  omnia  penes 
unum  consistere,  ipse  quoque  ad  omnium  nitetur  fa- 
cultatem ;  sin  id  desperabit,  in  paucis  se  exercebit ; 
ipsis  enim  contentus  erit;  nec  mirum,  quum  ipse 
praeceptor  artis  omnia  penes  unum  reperire  non  po- 
tuerit.  Allatis  igitur  exemplis  a  Catone,  a  Gracchis, 
a  Laelio,  a  Scipione,  Galba,  Porcina,  Crasso,  Antonio 
ceterisque,  item  sumptis  aliis  a  poetis,  aliis  ab  histo- 
riarum  scriptoribus,  necessc  erit  eum,  qui  discet,  ab 
omnibus  putare  omnia,  ab  uno  pauca  vix  potuisse 
sumi.  8.  Quare  se  unius  alicuius  esse  similem  satis 
habebit;  omnia,  quae  omnes  habuerint,  solum  habere 
se  posse  diffidet.  Ergo  inutile  est  ci  qui  discere 
vult  non  putare,  unum  posse  omnia.  Igitur  nemo 


in  hanc  incideret  opinionem,  si  ab  uno  exempla  sum- 
psissent.  Nunc  hoc  signi  est,  ipsos  artis  scriptores 
non  putasse,  unum  potuisse  in  omnibus  elocutionis 
partibus  enitere,  quoniam  neque  sua  protulerunt,  ne- 
que  unius  alicuius,  aut  denique  duorum,  sed  ab 
omnibus  oratoribus  et  poetis  exempla  sumpserunt. 
Deinde,  si  quis  velit  artem  demonstrare  nihil  prodesse 
ad  discendum,  non  male  utatur  hoc  adiumento,  quod 
unus  omnes  artis  partes  consequi  nemo  potuerit. 
Quod  igitur  iuvat  eorum  rationem,  qui  omnino  im- 
probant  artem,  id  non  ridiculum  est  ipsum  scripto- 
rem  artis  suo  iudicio  comprobare?  Ergo  ab  uno  su- 
menda  fuisse  docuimus  exempla,  si  semper  aliunde 
sumerentur.  VI.  9.  Nunc  omnino  aliunde  sumenda 
non  fuisse,  [sic]  intelligemus.  Primum  omnium, 
quod  ab  artis  scriptore  affertur  exemplum,  de  eius- 
dem  artificio  debet  esse ;  non  ut,  si  quis  purpuram 
aut  aliud  quippiam  vendens  dicat :  Sume  a  me ;  sed 
huius  exemplum  aliunde  rogabo  tibique  ostendam. 
Si  merces  ipsi  qui  venditant,  aliunde  exemplum 
quaeritent  aut  in  areis  acervos  se  dicant  tritici  habere, 
et  eorum  exemplum  pugno  non  habeant,  quod  osten- 
dant;  si  Triptolemus,  quum  hominibus  semen  largi- 
retur,  ipse  ab  aliis  id  hominibus  mutuaretur;  aut  si 
Prometheus,  quum  mortalibus  ignem  dividere  vellet, 
ipse  a  vicinis,  cum  testa  ambulans,  carbunculos  cor- 
rogaret,  non  ridiculus  videretur?  Isti  magistri,  omni¬ 
um  dicendi  praeceptores,  non  videntur  sibi  ridicule 
facere,  quum  id,  quod  aliis  pollicentur,  ab  aliis  quae- 
runt.  Si  qui  se  fontes  maximos,  penitus  absconditos, 
aperuisse  dicat,  et  haec  sitiens  quum  maxime  lo- 
quatur,  neque  habeat,  qui  sitim  sedet,  non  rideatur? 
Isti  quum  non  modo  dominos  se  fontium,  sed  se  ipsos 
fontes  esse  dicant,  et  omnium  rigare  debeant  ingenia, 
non  putant  fore  ridiculum,  si,  quum  id  polliceantur, 
arescant  ipsi  siccitate.  Chares  a  Lysippo  statuas  fa¬ 
cere  non  isto  modo  didicit,  ut  Lysippus  caput  osten- 
deret  Myronis,  brachia  Praxitelae,  pectus  Polycleti, 
ventrem  et  crura  ***;  sed  omnia  coram  magistrum 
facientem  videbat,  ccterornm  opera  vel  sua  sponte 
poterat  considerare.  VII.  10.  Isti  credunt  eos,  qui 
haec  velint  discere,  alia  ratione  doceri  posse  commo- 
dius.  Praeterea  ne  possunt  quidem  ea  quae  sumun- 
tur  ab  aliis  exempla  tam  esse  accommodata  ad  artem, 
quam  propria,  propterea  quod  in  dicendo  leviter  unus 
quisque  locus  plerumque  tangitur,  ne  ars  appareat, 
in  praecipiendo  expresse  conscripta  ponere  oportet 
exempla,  ut  in  artis  formam  convenire  possint,  et 
post  in  dicendo,  ne  possit  ars  eminere  et  ab  omnibus 
videri,  facilitate  oratoris  occultatur.  Ergo  etiam  ut 
magis  ars  cognoscatur,  suis  exemplis  melius  est  uti. 
Postremo  haec  quoque  res  nos  duxit  ad  hanc  ratio¬ 
nem,  quod  nomina  rerum  Graeca,  quae  convertimus, 
ea  remota  sunt  a  consuetudine.  Quae  enim  res  apud 
nostros  non  erant,  earum  rerum  nomina  non  poterant 
esse  usitata.  Ergo  haec  asperiora  primo  videantur  ne- 
cesse  est,  idque  fiet  rei,  non  nostra,  difficultate.  Re- 
liquum  scripturae  consumetur  in  exemplis.  Haec  ali¬ 
ena  si  posuissemus,  factum  esset,  ut,  quod  conimo- 
dius  esset  in  hoc  libro,  id  nostrum  non  esset;  quod 
asperius  et  inusitatum,  id  proprie  nobis  attribuere- 
tur.  Ergo  hanc  quoque  incommoditatcm  fugimus. 
His  de  caussts,  quum  artis  inventionem  Graecorum 
probassemus,  exemplorum  rationem  secuti  non  su- 
mus. 

Nunc  ternpus  postulat,  ut  ad  elocutionis  praece- 
pta  transeamus.  Bipartita  erit  igitur  nobis  elocutio- 

nis  praeceptio.  Primum  dicemus,  quibus  in  generi- 
bns  semper  ornnis  oratoria  elocutio  debeat  esse;  de- 
inde  ostendemus,  quas  res  semper  habere  debeat. 
VIII.  1  I .  Sunt  igitur  tria  genera,  quae  genera  nos  fi- 
guras  appellamus,  in  quibus  omnis  oratio  non  vitio- 
sa  consumitur;  unam  gravem,  alteram  mediocrem, 
tertiam  attenuatam  vocamus.  Gravis  est,  quae  con¬ 
stat  ex  verborum  gravium  levi  et  ornata  constructio- 
ne.  Mediocris  est,  quae  constat  ex  humiliore,  neque 
tamen  ex  infima  et  pervulgatissima  verborum  digni- 
tate.  Attenuata  est,  quae  demissa  est  usque  ad  usita- 
tissimam  puri  consuetudinem  sermonis. 

In  gravi  figura  consumetur  oratio,  si,  quae  cuius- 
que  rei  poterunt  ornatissima  verba  reperiri,  sive  pro¬ 
pria  sive  extranea,  unam  quamque  in  rem  accommo- 
dabuntur ;  et,  si  graves  sententiae,  quae  in  amplifi- 
catione  et  commiseratione  tractantur,  eligentur;  et,  si 
exornationes  sententiarum  aut  verborum,  quae  gravi- 
tatem  habebunt,  de  quibus  post  dicemus,  adhibebun- 
tur.  12.  In  hoc  genere  figurae  erit  hoc  exemplum : 
»Nam  quis  est  vestrum,  indices,  qui  satis  idoneam 
possit  in  eum  poenam  excogitare,  qui  prodere  hosti- 
bus  patriam  cogitarit?  quod  maleficium  cum  hoc 
scelere  comparari,  quod  huic  maleficio  dignum  sup- 
plicium  potest  inveniri?  In  iis,  qui  violassent  inge- 
nuam,  matremfamilias  constuprassent,  pulsassent 
aliquem,  aut  postremo  necassent,  maxima  supplicia 
raaiores  consumpserunt ;  huic  truculentissimo  ac  ne- 
fai’io  facinori  singularem  poenam  reliquerunt.  Atque 
in  aliis  maleficiis  ad  singulos  aut  ad  paucos  ex  alieno 
peccato  iniuria  pervenit;  huius  sceleris  qui  sunt  af- 
fines,  uno  consilio  universis  civibus  atrocissimas  ca- 
lamitates  machinantur.  0  feros  animos!  o  crudeles 
cogitationes !  o  derelictos  homines  ab  humanitate! 
qui  id  agere  ausi  sunt,  aut  cogitare  potuerunt,  quo 
pacto  hostes,  revulsis  maiorum  sepulcris,  deiectis 
moenibus,  ovantes  irruerent  in  civitatem;  quo  modo 
deum  templis  spoliatis,  optimatibus  trucidatis,  aliis 
abreptis  in  servitutem,  matribusfamilias  et  ingenuis 
sub  hostilem  libidinem  subiectis,  urbs  acerbissimo 
concideret.  incendio  conflagrata ;  qui  se  non  putant  id, 
quod  voluerint,  ad  exitum  perduxisse,  nisi  sanctissi- 
mae  patriae  miserandum  scelerati  viderint  cinerem. 
Nequeo  verbis  consequi,  iudices,  indignitatem  rei; 
sed  negligentius  id  fero,  quia  vos  mei  non  egetis. 
Vester  enim  vos  animus  amantissimus  reipublicae 
facile  edocet,  ut  eum,  qui  fortunas  omnium  voluerit 
prodere,  praecipitem  proturbetis  ex  ea  civitate,  quam 
iste  spurcissimorum  hostium  dominatu  nefario  volu¬ 
erit  obruere.« 

IX.  13.  In  mediocri  figura  versabitur  oratio,  si 
haec,  ut  ante  dixi,  aliquantulum  demiserimus,  neque 
tamen  ad  infimum  descenderimus,  sic;  Quibuscum 
bellum  gerimus,  iudices,  videtis ;  cum  sociis,  qui  pro 
nobis  pugnare  et  imperium  nostrum  nobiscum  simul 
virtute  et  industria  conservare  soliti  sunt.  Hi  quum 
se  et  opes  suas  et  inopiam  necessario  norant,  turn 
vero  nihilo  minus  propter  propinquitatem  et  omnium 
rerum  societatem,  quid  in  omnibus  rebus  populus 
Romanus  posset,  scire  et  existimare  poterant.  Hi 
quum  deliberassent  nobiscum  bellum  gerere,  quaeso, 
quae  res  erat,  qua  freti  bellum  suscipere  conarentur, 
quum  multo  maximam  partem  sociorum  in  officio 
manere  intelligerent?  quum  sibi  non  multitudinem  ; 
militum,  non  idoneos  imperatores,  non  pecuniam  pu- 
blicam  praesto  esse  viderent?  non  denique  ullam  rem, 
quae  res  pertineret  ad  bellum  administrandum?  Si  J 


cum  finitimis  de  finibus  bellum  gererent;  si  totum 
certamen  in  uno  proelio  positum  putarent:  tamen 
omnibus  rebus  instructiores  et  apparatiores  venirent : 
nedum  illud  imperium  orbis  terrae,  cui  imperio 
omnes  gentes,  reges,  nationes  partim  vi,  partim  vo- 
luntate  concesserunt,  quum  aut  armis  aut  liberalita- 
te  a  populo  Romano  superati  essenf,  ad  se  transferre 
tantulis  viribus  conarentur.  Quaeret  aliquis :  Quid? 
Eregellani  non  sua  sponte  conati  sunt?  Eo  quidem 
minus  isti  facile  conarentur,  quod,  illi  quemadmo- 
dum  discessissent,  videbant.  Nam  rerum  imperiti, 
qui  unius  cuiusque  rei  de  rebus  ante  gestis  exempla 
petere  non  possunt,  ii  per  imprudentiam  facillime 
deducuntur  in  fraudem ;  at  ii,  qui  sci-unt,  quid  aliis 
acciderit,  facile  ex  aliorum  eventu  suis  rationibus 
possunt  provid'ere.  Nulla  igitur  re  inducti,  nulla  spe 
freti  arma  sustulerunt?  Quis  hoc  credat,  tantam 
amentiam  quemquam  tenuisse,  ut  imperium  populi 
Romani  tentare  auderet,  nullis  copiis  fretus?  Ergo 
aliquid  fuisse  necesse  est.  Quid  aliud,  nisi  id,  quod 
dico,  potest  esse? 

14.  In  attenuato  figurae  genere,  quod  ad  infimum 
et  quotidianum  sermonem  demissum  est,  hoc  erit  ex¬ 
emplum:  Nam  ut  forte  hie  in  balneas  venit,  coepit, 
postquam  perfusus  est,  defricari.  X.  Deinde,  ubi 
visum  est  ire,  ut  in  alveum  descenderet,  ecceibi  iste 
de  transverso,  Heus,  inquit,  adolescens,  pueri  tui 
modo  me  pulsaverunt ;  satisfacias  oportet.  Hie,  qui 
id  aetatis  ab  ignoto  praeter  consuetudinem  appellatus 
esset,  erubuit.  Iste  clarius  eadem  et  alia  dicere  [coe¬ 
pit].  Hie  vix  tandem  inquit;  sine  me  considerare. 
Turn  vero  iste  clamare  voce  ista,  quae  vel  facile  cui- 
vis  rubores  elicere  posset :  Ita  petulans  es  atque  acer, 
ut  ne  ad  solarium  quidem,  ut  mihi  videtur,  sed  pone 
scenam  et  in  eiusmodi  locis  exercitatus  sis.  Contur- 
batus  est  adolescens;  nec  mirum,  cui  etiam  nunc 
paedagogi  lites  ad  auriculas  versarentur,  imperito 
eiusmodi  conviciorum.  Ubi  enim  iste  vidisset  scur- 
ram  exhausto  rubore,  qui  se  putaret  nihil  habere, 
quod  de  existimatione  perderet,  ut  omnia  sine  famae 
detrimento  facere  posset?  1 5.  Igitur  genera  figurariim 
ex  istis  exemplis  intelligi  poterunt.  Erit  enim  et  at¬ 
tenuata  verborum  constructio  quaedam,  et  item  alia 
in  gravitate,  alia  posita  in  mediocritate. 

Est  autem  cavendum,  ne,  dum  haec  genera  con- 
sectamur,  in  finitima  et  propinqua  vitia  veniamus. 
Nam  gravis  figura,  quae  laudanda  est,  propinqua  est 
ei,  quae  fugienda  est  ;  quae  recte  videbitur  appellaii, 
si  sufflata  nominabitur.  Nam  ut  corporis  bonam  ha- 
bitudinem  tumor  imitatur  saepe,  ita  gravis  oratio 
saepe  imperitis  videtur  ea,  quae  turget  et  inflata  est, 
quum  aut  novis  aut  priscis  verbis,  aut  duriter  aliun¬ 
de  translatis  aut  gravioribus,  quam  res  postulat,  ali¬ 
quid  dicitur,  hoc  modo:  Nam  qui  perduellionibus 
venditat  patriam,  non  satis  supplied  dederit,  siprae- 
ceps  in  Neptunias  depulsus  erit  lacunas.  Poeniteat 
igitur  istum,  qui  monies  belli  fabricatus  est,  campos 
sustulit  pacis.  In  hoc  genus  plerique  quum  declinant 
et  ab  eo,  quo  profecti  sunt,  aberraverunt,  specie  gra- 
vitatis  falluntur,  nec  perspicere  possunt  orationis  tu- 
morem.  XI.  16.  Qui  in  mediocre  genus  orationis  pro¬ 
fecti  sunt,  si  pervenire  eo  non  potuerunt,  errantes 
perveniunt  ad  confinium  eius  generis,  quod  appella¬ 
mus  fluctuans  et  dissolutum,  eo  quod  sine  nervis  et 
articulis  fluctuat  hue  et  illuc,  nec  potest  confirmate 
neque  viriliter  sese  expedire.  Id  est  huiusmodi:  So- 
cii  nostri  quum  belligerare  nobiscum  vellent,  profe- 

cto  ratiocinati  essent  etiam  atque  etiam,  quidpossent 
facere,  si  quidem  sua  sponte  facerent,  et  non  babe- 
rent  hie  adiutores  multos,  malos  homines  etaudaces. 
Solent  enim  diu  cogitare  omnes,  qui  magna  negotia 
volunt  agere.  Non  potest  huiusmodi  sermo  tenere 
attentum  auditorem.  Diffluit  enim  totus,  neque  quid- 
quam  comprehendens  perfectis  verbis  amplectitur. 
Qui  non  possunt  in  ilia  facetissima  verborum  attenu- 
atione  commode  versari,  veniunt  ad  aridum  et  ex- 
sangue  genus  orationis,  quod  non  alienum  est  exile 
nominari,  cuiusmodi  est  hoc:  Nam  istic  ille  ad  bal- 
neas  accessit;  ad  hunc  postea  dicit,  hie  tuus  servus 
me  pulsavit.  Postea  dicit  hie  illi,  considerabo.  Post 
ille  convicium  fecit  et  magis  magisque  praesentibus 
multis  clamavit.  Frivolus  hie  quidem  iam  et  illibera- 
lis  est  sermo.  Non  enim  adeptus  est  id,  quod  habet 
attenuata  figura,  puris  verbis  et  electis  compositam 
orationem.  Omne  genus  oraitionis,  et  grave  et  medio¬ 
cre  et  attenuatum,  dignitate  afficiunt  exornationes,  de 
quibus  post  loquemur;  quae  si  rarae  disponentur, 
distinctam,  sicuti  coloribus ;  si  crebrae  collocabuntur, 
oblitam  reddent  orationem.  Sed  figuram  in  dicendo 
commutari  oportet,  ut  gravem  mediocris,  mediocrem 
excipiat  attenuata.  Deinde  identidem  commutentur, 
ut  facile  satietas  varietate  vitetur. 

XII.  17.  Quoniam,  quibus  in  generibus  elocutio 
Yersari  debeat,  dictum  est,  videamus  nunc,  quas  res 
debeat  habere  elocutio  commoda  et  perfecta.  Quae 
maxime  ad  modum  oratoris  accommodata  est,  tres  res 
in  se  debet  habere,  elegantiam,  compositionem,  digni¬ 
tatem.  Elegantia  est,  quae  facit,  ut  unum  quodque 
pure  et  aperte  dici  videatur.  Haec  distribuitur  in  La- 
tinitatem  et  explanationem.  Latinitas  est,  quae  ser- 
monem  purum  conservat,  ob  omni  vitio  remotum. 
Vitia  in  sermone,  quo  minus  is  Latinus  sit,  duo  pos¬ 
sunt  esse:  soloecismus  et  barbarismus.  Soloecismus 
est,  quum  in  verbis  pluribus  consequens  verbum  su- 
periori  non  accommodatur.  Barbarismus  est,  quum 
verbum  aliquod  vitiose  effertur.  Haec  qua  ratione  vi- 
tare  possimus,  in  arte  grammatica  dilucide  dicemus. 
Explanatio  est,  quae  reddit  apertam  et  dilucidam  ora¬ 
tionem.  Ea  comparatur  duabus  rebus,  usitatis  verbis 
et  propriis.  Usitata  sunt  ea,  quae  versantur  in  ser¬ 
mone  et  consuetudine  quotidiana :  propria,  quae  eius 
rei  verba  sunt  aut  esse  possunt,  qua  de  loquemur. 

18.  Compositio  est  verborum  constructio  aequa- 
biliter  perpolita.  Ea  conservabitur,  si  fugiemus  cre- 
bras  vocalium  concursiones,  quae  vastam  atque  hian- 
tem  orationem  reddunt,  ut  hoc  est:  Bacae  aeneae 
amoenissimae  impendebant.  Et,  si  vitabimus  eius- 
dem  litterae  nimiam  assiduitatem ;  cui  vitio  versus 
hie  erit  exemplo:  (nam  hie  nihil  prohibet  in  vitiis, 
alienis  exemplis  uti :) 

0  Tile,  tute,  Tati,  tibi  tanta,  lyranne,  tulisti , 
et  hie  eiusdem  poetae : 

Quidquam  quisquam  cuiqudm,quod  convenidt,  negel? 
Et,  si  eiusdem  verbi  assiduitatem  nimiam  fugiemus; 
ea  est  huiusmodi :  Nam  cuius  rationis  ratio  non  ex- 
stet,  ei  ratibni  ratio  non  est  fidem  habere.  Et,  si  non 
utemur  continenter  similiter  cadentibus  verbis,  hoc 
modo: 

Flentes,  plorantes,  lacrimdntes,  dbtestdntes : 
et,  si  verborum  traiectionem  vitabimus,  nisi  quae 
erit  concinna,  qua  de  re  posterius  loquemur;  quo  in 
vitio  est  Lucilius  assiduus,  ut  hoc  est  in  priore  libro: 

Has  res  ad  te  scriptas,  Luci,  misimus,  Aeli. 


Item  fugere  oportet  longam  verborum  continuatio- 
nem,  quae  et  auditoris  aures  et  oratoris  spiritum  lae- 
dit.  His  vitiis  in  compositione  vitatis,  reliquum  ope¬ 
ns  consumendum  est  in  dignitate. 

XIII.  Dignitas  est,  quae  reddit  ornatam  orationem, 
varietate  distinguens.  Haec  in  verborum  et  in  sen- 
tentiarum  exornationem  dividitur.  Verborum  exor- 
natio  est,  quae  ipsius  sermonis  insignita  continetur 
perpolitione.  Sentenliarum  exornatio  est,  quae  non 
in  verbis,  sed  in  ipsis  rebus  quamdam  habet  digni¬ 
tatem.  *** 

19.  Repetitio  est,  quum  continenter  ab  uno  atque 
eodem  verbo  in  rebus  similibus  et  diversis  principia 
sumuntur,  hoc  modo :  Vobis  istud  attribuendum  est, 
vobis  gratia  est  habenda,  vobis  ista  res  erit  honori. 
Item :  Scipio  Numantiam  sustulit,  Scipio  Karthagi- 
nem  delevit,  Scipio  pacem  peperit,  Scipio  civitatem 
servavit.  Item:  Tu  in  forum  prodire,  tu  lucem  con- 
spicere,  tu  in  horum  conspectum  venire  conaris?  au- 
des  verbum  facere?  audes  quidquam  ab  istispetere? 
audes  supplicium  deprecari?  Quid  est,  quod  possis 
defendere?  quid  est,  quod  audeas  postulare?  quid 
est,  quod  tibi  putes  concedi  oportere?  Non  iusiuran- 
dum  reliquisti?  non  amicos  prodidisti?  non  parenti 
manus  in  tulisti?  non  denique  in  omni  dedecore  volu- 
tatus  es?  Haec  exornatio  quum  multum  venustatis 
habet,  turn  gravitatis  et  acrimoniaeplurimum.  Quare 
videtur  esse  adhibenda  et  ad  ornandam  et  ad  exau- 
gendam  orationem. 

Conversio  est,  per  quam  non,  ut  ante,  primum 
repetimus  verbum,  sed  ad  postremum  continenter 
revertimur,*hoc  modo :  Poenos  populus  Romanus  iu- 
stitia  vicit,  armis  vicit,  liberalitate  vicit.  Item:  Ex 
quo  tempore  concordia  de  civitate  sublata  est,  liber- 
tas  sublata  est,  fides  sublata  est,  amicitia  sublata  est, 
respublica  sublata  est.  Item:  C.  Laelius  homonavus 
erat,  ingeniosus  erat,  doctus  erat,  bonis  viris  et  stu- 
diosis  amicus  erat :  ergo  in  civitate  primus  erat.  Item : 
Nam  quum  istos,  ut  absolvant  te,  rogas,  ut  peierent, 
rogas ;  ut  existimationem  negligant,  rogas ;  ut  leges 
populi  Romani  tuae  libidini  largiantur,  rogas. 

XIV.  20.  Complexio  est,  quae  utramque  comple- 
ctitur  exornationem,  et  hanc,  et  quam  ante  exposui- 
mus,  ut  et  repetatur  idem  primum  verbum  saepius, 
et  crebro  ad  idem  postremum  revertamur,  hoc  modo: 
Qui  sunt,  qui  foedera  saepe  ruperunt?  Karthaginien- 
ses.  Qui  sunt,  qui  crudele  bellum  in  Italia  gesserunt? 
Karthaginienses.  Qui  sunt,  qui  Italiam  deformave- 
runt?  Karthaginienses.  Qui  sunt,  qui  sibi  postulant 
ignosci?  Karthaginienses.  Videte  ergo,  quam  conve- 
niat  eos  impetrare.  Item:  Quern  senatus  damnarit, 
quern  populus  Romanus  damnarit,  quern  omnium 
existimatio  damnarit,  eum  vos  sententiis  vestris  ab- 
solvetis? 

Traductio  est,  quae  facit,  uti,  quum  idem  verbum 
crebrius  ponatur,  non  modo  non  ofTendat  animum, 
sed  etiam  concinniorem  orationem  reddat,  hoc  pacto : 
Qui  nihil  habet  in  vita  iucundius  vita,  is  cum  virtute 
vitam  non  potest  colere.  Item :  Eum  tu  hominem  ap- 
pellas,  qui  si  fuisset  homo,  numquam  tam  crudeliter 
vitam  hominis  petiisset.  At  erat  inimicus.  Ergo  ini- 
micum  sic  ulcisci  voluit,  ut  ipse  sibi  reperiretur  ini¬ 
micus?  Item:  Divitias  sine  divitum  esse:  tu  virtu- 
tem  praefer  divitiis.  Nam  si  voles  divitias  cum  vir¬ 
tute  comparare,  vix  satis  idoneae  tibi  videbuntur  di- 
vitiae,  quae  virtutis  pedisequae  sint.  21 .  Ex  eodem 
genere  exornationis  est,  quum  idem  verbum  ponitur 

modo  in  hac,  modo  in  altera  re,  hoc  modo:  Cur  earn 
rem  tam  studiose  curas,  quae  multas  tibi  dabit  cu- 
ras?  Item:  Nam  amari  iucundum  est,  si  curetur,  ne 
quid  insit  amari.  Item:  Veniam  ad  vos,  si  mihi  se- 
natus  det  veniam.  In  his  quattuor  generibus  exorna- 
tionum,  quae  adhuc  propositae  sunt,  non  inopia  ver- 
borum  fit,  ut  ad  idem  verbum  redeatur  saepius ;  sed 
inest  festi vitas  quaedam,  quae  facilius  auribus  diiu- 
dicari,  quam  verbis  demonstrari  potest. 

XV.  Contentio  est,  quum  ex  contrariis  verbis  aut 
rebus  oratio  conficitur,  hoc  pacto :  Habet  assentatio 
iucunda  principia,  eadem  exitus  amarissimos  affert. 
Item:  Inimicis  te  placabilem,  amicis  inexorabilem 
praebes.  Item:  In  otio  tumultuaris;  in  tumultu  es 
otiosus ;  in  re  frigidissima  cales ;  in  ferventissima  fri¬ 
ges.  Tacito  quum  opus  est,  clamas ;  ubi  loqui  con- 
venit,  obmutescis.  Ades?  abessevis;  abes?  reverti 
cupis.  In  pace  bellum  quaeritas;  in  bello  pacem  de- 
sideras?  In  concione  de  virtute  loqueris ;  in  proelio 
prae  ignavia  tubae  sonitum  perferre  non  potes.  Hoc 
genere  si  distinguemus  orationem,  et  graves  et  ornati 
poterimus  esse. 

22.  Exclamatio  est,  quae  conficit  significationem 
doloris  aut  indignationis  alicuius  per  hominis  aut 
urbis  aut  loci  aut  rei  cuiuspiam  compellationem,  hoc 
modo :  Te  nunc  alloquor,  Africane,  cuius  mortui  quo- 
que  nomen  splendori  ac  decori  est  civitati.  Tui  cla- 
rissimi  nepotes  suo  sanguine  aluerunt  inimicorum 
crudelitatem.  Item:  0  perfidiosae  Fregellae,  quam 
facile  scelere  vestro  contabuistis !  ut,  cuius  nitor  ur¬ 
bis  ltaliam  nuper  illustravit,  eius  nunc  vix  funda- 
mentorum  reliquiae  maneant.  Item:  Bonorum  insi- 
diatores  latrocinio  vitam  innocentissimi  cuiusque  pe- 
tistis ;  tantamne  ex  iniquitate  iudiciorum  vestris  ca- 
lumniis  assumitis  facultatem!  Hac  exclamatione  si 
loco  utemur,  raro,  et  quum  rei  magnitudo  postulare 
videbitur,  ad  quam  volemus  indignationem  animum 
auditoris  adducemus. 

Interrogatio  non  omnis  gravis  est  neque  concinna, 
sed  haec,  quae,  quum  enumerata  sunt  ea,  quae  ob- 
sunt  caussae  adversariorum ,  confirmat  superiorem 
orationem,  hoc  pacto:  Quum  igitur  haec  omnia  face- 
res,  diceres,  administrares,  utrum  animos  sociorum 
ab  republica  removebas  et  abalienabas,  an  non?  et, 
utrum  aliquem  exornari  oportuit,  qui  ista  prohiberet 
ac  fieri  non  sineret,  an  non? 

XVI.  23.  Ratiocinatio  est,  per  quam  ipsi  a  nobis 
rationem  poscimus,  quare  quidque  dicamus,  et  crebro 
nosmet  a  nobis  petimus  unius  cuiusque  propositionis 
explanationem .  Ea  est  huiusmodi :  Maiores  nostri  si 
quam  unius  peccati  mulierem  damnabant,  simplici 
iudicio  multorum  maleficiorum  convictam  putabant. 
Quo  pacto?  quoniam,  quam  impudicam  iudicarant, 
earn  veneficii  quoque  damnatam  existimabant.  Quid 
ita?  quia  necesse  est,  earn,  quae  suum  corpus  addi- 
xerit  turpissimae  cupiditati,  timere  permultos.  Quos 
istos?  virum,  parentes,  ceteros,  ad  quos  videtsuide- 
decoris  infamiam  pertinere.  Quid  postea?  quos  tanto 
opere  timeat,  eos  necesse  est  ut,  quoquo  modo  possit, 
veneficio  petat.  Cur?  quia  nulla  potest  honesta  ratio 
retinere  earn,  quam  magnitudo  peccati  facit  timidam, 
intemperantia  audacem,  natura  muliebris  inconside- 
ratam.  Quid  veneficii  damnatam?  [quid?]  putabant 
impudicam  quoque  necessario.  Quare?  quia  nulla  fa¬ 
cilius  ad  id  maleficium  caussa,  quam  turpis  amor  et 
intemperans  libido  commovere  potuit;  cuius  mulieris 
animus  esset  corruptus,  eius  corpus  castum  esse  non 


putaverunt.  Quid  in  viris?  idemne  hoc  observabant? 
ininime.  Quid  ita?  quia  viros  ad  unum  quodque  ma¬ 
leficium  singulae  cupiditates  impellunt :  mulieres  ad 
omnia  maleficia  cupiditas  una  ducit.  Item:  Bene 
maiores  hoc  comparaverunt,  ut  neminem  regem, 
quern  armis  cepissent,  vita  privarent.  Quid  ita?quia, 
quam  nobis  facultatem  fortuna  dedisset,  iniquum 
erat  in  eorum  supplicio  consumere,  quos  eadem  for¬ 
tuna  paullo  ante  in  amplissimo  statu  collocarat.  Quid 
quod  exercitum  contra  duxit?  desino  meminisse. 
Quid  ita?  quia  viri  fortis  est,  qui  de  victoria  conten- 
dant,  eos  hostes  putare;  qui  victi  sunt,  eos  homines 
iudicare,  ut  possit  bellum  fortitudo  minuere,  pacem 
humanitas  augere.  At  ille  si  vicisset,  num  idem  fe- 
cisset?  non  profecto  tam  sapiens  fuisset.  Quid  igitur 
ei  parcis?  quia  talem  stultitiam  contemnere,  non 
imitari  consuevi.  24.  Haec  exornatio  ad  sermonem 
vehementer  accommodata  est  et  animum  auditoris  re- 
tinet  attentum  quum  venustate  sermonis  turn  ratio- 
num  exspectatione. 

XVII.  Sententia  est  oratio  sumpta  de  vita,  quae 
aut  quid  sit,  aut  quid  esse  oporteat  in  vita,  breviter 
ostendit,  hoc  pacto :  Difficile  est  primum  virtutes  re¬ 
vered,  qui  semper  secunda  fortuna  sit  usus.  Item: 
Liber  is  est  existimandus,  qui  nulli  turpitudini  ser- 
vit.  Item :  Egens  aeque  est  is,  qui  non  satis  habet, 
et  is,  cui  satis  nihil  potest  esse.  Item:  Optima  viven- 
di  ratio  est  eligenda ;  earn  iucundam  consuetudo  red- 
det.  Huiusmodi  sententiae  simplices  non  sunt  im- 
probandae,  propterea  quod  habet  brevis  expositio,  si 
rationis  nullius  indiget,  magnam  delectationem.  Sed 
illud  quoque  probandum  est  genus  sententiae,  quod 
confirmatur  subiectione  rationis,  hoc  pacto:  Omnes 
bene  vivendi  rationes  in  virtute  sunt  collocandae, 
propterea  quod  sola  virtus  in  sua  potestate  est,  omnia 
praeter  earn  subiecta  sunt  sub  fortunae  dominationem. 
Item :  Qui  fort  unis  alicuius  inducti  amicitiam  eius  se- 
cuti  sunt,  hi,  simul  ac  fortuna  dilapsa  est,  devolant 
omnes.  Quum  enim  recessit  ea  res,  quae  fuitconsue- 
tudinis  caussa,  nihil  superest,  quare  possint  in  ami- 
citia  teneri.  Sunt  item  sententiae,  quae  dupliciter 
efferuntur,  sine  ratione  et  cum  ratione.  Hoc  modo 
sine  ratione :  Errant,  qui  in  prosperis  rebus  omnes 
impetus  fortunae  se  putant  fugisse.  Sapienter  cogi- 
tant,  qui  temporibus  secundis  casus  adversos  refor- 
midant.  Cum  ratione,  hoc  pacto:  Qui  adolescentium 
peccatis  ignosci  putant  oportere,  falluntur,  propterea 
quod  aetas  ilia  non  est  impedimento  bonis  studiis. 
At  hi  sapienter  faciunt,  qui  adolescentes  maxime  ca- 
stigant,  ut,  quibus  virtutibus  omnem  vitam  tueri 
possint,  eas  in  aetate  maturissima  velint  comparare. 
Sententias  interponi  raro  convenit,  ut  rei  actores, 
non  vivendi  praeceptores  esse  videamur.  Quum  ita 
interponentur,  multum  afferent  ornamenti.  Necesse 
est  enim,  earn  comprobet  tacitus  auditor,  quum  ad 
caussam  videat  accommodari  rem  certam,  ex  vita  et 
moribus  sumptam. 

XVIII.  Contrarium  idem  fere  est,  quod  contentio. 
Contrarium  est,  quod  ex  rebus  diversis  duabus  alte¬ 
ram  breviter  et  facile  confirmat,  hoc  pacto:  Nam, qui 
suis  rationibus  inimicus  fuerit  semper,  eum  quomodo 
alienis  rebus  amicum  fore  speres?  Et  item:  Nam, 
quern  in  amicitia  perfidiosum  cognoveris,  eum  quare 
putes  inimicitias  cum  fide  habere  posse?  Et:  Qui  pri- 
vatus  intolerabili  superbia  fuerit,  eum  commodum  et 
cognoscentem  sui  fore  in  potestate,  qui  speres?  Et: 
Qui  in  sermonibus  et  conventu  amicorum  verum  di- 

xerit  numquam,  eum  sibi  in  concionibus  credis  a 
mendacio  temperaturum?  Item:  Quos  ex  collibus  de- 
iecimus,  cum  his  in  campo  metuimus  dimicare?  Qui, 
quum  plures  erant,  paucis  nobis  exaequari  non  pote- 
rant,  hi,  postquam  pauciores  sunt,  metuimus  ne  sint 
superiores?  26.  Hoc  exornationis  genus  brevibus  et 
continuatis  verbis  perfectum  debet  esse,  et  quum 
commodum  est  auditu,  propter  brevem  et  absolutam 
conclusionem,  turn  vero  vehementer  id,  quod  opus 
est  oratori,  comprobat  contraria  re,  et  ex  eo,  quod 
dubium  non  est,  expedit  illud,  quod  dubium  est,  ut 
aut  dilui  non  possit,  aut  multo  difficillime  possit. 

XIX.  Membrum  orationis  appellatur  res  breviter 
absoluta  sine  totius  sententiae  demonstratione,  quae 
denuo  alio  membro  orationis  excipitur,  hoc  modo: 
Et  inimico  proderas.  Id  est  uuum  quod  appellatur 
membrum;  deinde  hoc  excipiatur  oportet  ab  altero: 
Et  amicum  laedebas.  Ex  duobus  membris  haec  ex- 
ornatio  potest  constare ;  sed  commodissima  et  abso- 
lutissima  est,  quae  ex  tribus  constat,  hoc  pacto:  Et 
inimico  proderas,  et  amicum  laedebas,  et  tibi  ipsi 
non  consulebas.  Item:  Nec  reipublicae  consuluisti, 
nec  amicis  profuisti,  nec  inimicis  restitisti. 

Articulus  dicitur,  quum  singula  verba  intervallis 
distinguuntur  caesa  oratione,  hoc  modo :  Acrimonia, 
voce,  vultu  adversarios  perterruisti.  Item :  Inimicos 
invidia,  iniuriis,  potentia,  perfidia  sustulisti.  Inter 
huius  generis  et  illius  superioris  vehementiam  hoc 
interest,  quod  illud  tardius  et  rarius  venit;  hoc  cre- 
brius  et  celerius  pervenit.  Itaque  in  illo  genere  ex 
remotione  brachii  et  contortione  dexterae  gladius  ad 
corpus  afferri,  in  hoc  autem  crebro  et  celeri  corpus 
vulnere  consauciari  videtur. 

27.  Gontinuatio  est  densa  et  continens  frequenta- 
tio  verborum  cum  absolutione  sententiarum.  Ea  ute- 
mur  commodissime  tripartito:  in  sententia,  in  con- 
trario,  in  conclusione.  In  sententia,  hoc  pacto:  Ei  non 
multum  potest  obesse  fortuna,  qui  sibi  firmius  in  vir- 
tute,  quam  in  casu,  praesidium  collocavit.  In  contra- 
rio,  hoc  modo:  Nam  si  qui  spei  non  multum  colloca- 
rit  in  casu,  quid  est,  quod  ei  magno  opere  casus  ob¬ 
esse  possit?  In  conclusione,  hoc  pacto:  Quodsi  in 
eos  plurimum  fortuna  potest,  qui  suas  rationes  omnes 
in  casum  contulerunt,  non  sunt  omnia  committenda 
fortunae,  ne  magnam  nimis  in  nos  habeat  dominatio- 
nem.  In  his  tribus  generibus  ad  continuationis  vim 
adeo  frequentatio  est  necessaria,  ut  infirma  facultas 
oratoris  videatur,  nisi  sententiam  et  contrarium  et 
conclusionem  frequentibus  efferat  verbis.  Sed  alias 
quoque  nonnumquam  non  alienum  est,  tametsi  ne- 
cesse  non  est,  eloqui  res  aliquas  per  huiuscemodi 
continuationes. 

XX.  Compar  appellatur,  quod  habet  in  se  mem¬ 
bra  orationis,  de  quibus  ante  diximus,  quae  constent 
ex  pari  fere  numero  syllabarum.  Hoc  non  dinumera- 
tione  nostra  fiet:  (nam  id  quidem  puerile  est,)  sed 
tantum  afl'eret  usus  et  exercitatio  facultatis,  ut  animi 
quodam  sensu  par  membrum  superiori  referre  possi- 
inus,  hoc  modo:  In  praelio  mortem  pater  oppetebat, 
domi  filius  nuptias  comparabat;  haec  omnia  graves 
casus  administrabant.  Item :  Alii  fortuna  felicitatem 
dedit,  huic  industria  virtutem  comparavit.  28.  In  hoc 
genere  saepe  fieri  potest,  ut  non  plane  par  sit  nume- 
rus  syllabarum,  et  tamen  esse  videatur,  si  una  aut 
etiam  altera  syllaba  est  alterutrum  brevius,  aut  si, 
quum  in  altero  plures  sunt,  in  altero  longior  aut  lon- 
giores,  plenior  aut  pleniores  syllabae  erunt,  ut  lon- 

gitudo  aut  plenitudo  harum  multitudinem  alterius 
assequatur  et  exaequet. 

Similiter  cadens  exornatio  appellatur,  quum  in 
eadem  constructione  verborum  duo  aut  plura  sunt 
verba,  quae  similiter  iisdem  casibus  efferuntur,  hoc 
modo:  Hominem  laudas  egentemvirtutis,  abundantem 
felicitatis.  Item:  Cuius  omnis  in  pecunia  spes  est,  a 
sapientia  est  animus  remotus.  Diligentia  comparat 
divitias,  negligentia  corrumpit  animum :  et  tamen 
quum  ita  vivit,  neminem  prae  se  ducit  hominem. 
Similiter  desinens  est,  quum,  tametsi  casus  non  in- 
sunt  in  verbis,  tamen  similes  exitus  sunt,  hoc  pacto: 
Turpiter  audes  facere,  nequiter  studes  dicere.  Vivis 
invidiose,  delinquis  studiose,  loqueris  odiose.  Item : 
Audacter  territas,  humiliter  placas.  Haec  duo  genera, 
quorum  alterum  in  exitus,  alterum  in  casus  similitu- 
dine  versatur,  inter  se  vehementer  conveniunt;  et  ea 
re,  his  qui  bene  utuntur,  plerumque  simul  ea  collo- 
cant  in  iisdem  partibus' orationis.  Id  hoc  pacto  facere 
oportet :  Perditissima  ratio  est,  amorem  petere,  pu- 
dorem  fugere;  diligere  formam,  negligere  famam. 
Hie  et  ea  verba,  quae  casus  habent,  ad  casus  similes 
et  ilia,  quae  non  habent,  ad  similes  exitus  veniunt. 

XXI.  29.  Annominatio  est,  quum  ad  idem  verbum 
et  ad  idem  nomen  acceditur  commutatione  unius  litte- 
rae  aut  litterarum ;  aut  ad  res  dissimiles  similia  verba 
accommodantur.  Ea  multis  et  variis  rationibus  con- 
ficitur.  Attenuatione  aut  complexione  eiusdem  litte- 
rae,  sic :  Hie,  qui  se  magnifice  iactat  atque  ostentat, 
veniit  a  te  ante,  quam  Romam  venit.  Ex  contrario, 
sic:  Hie,  quos  homines  alea  vicit,  eos  ferro  statim 
vincit.  Productione  eiusdem  litterae,  hoc  modo: 
Hunc  avium  dulcedo  ducit  ad  avium.  Brevitate  eius¬ 
dem  litterae,  hoc  modo:  Hie  tametsi  videtur  esse  ho¬ 
noris  cupidus,  tamen  non  tantum  curiam  diligit, 
quantum  Curiam.  Addendis  litteris,  hoc  pacto :  Hie  sibi 
posset  temperare,  nisi  amori  mallet  obtemperare.  De- 
mendis  litteris,  sic :  Si  lenones  vitasset  tamquam  leo¬ 
nes,  vitae  se  tradidisset.  Transferendis  litteris,  sic: 
Yidete,  iudices,  utrurn  homini  navo,  an  vano  credere 
malitis.  Item:  Nolo  esso  laudator,  ne  videar  adula¬ 
tor.  Commutandis,  hoc  modo :  Deligere  oportet,  quern 
velis  diligere.  Hae  sunt  annominationes,  quae  in  lit¬ 
terarum  brevi  commutatione  aut  productione  aut  tra- 
latione  aut  aliquo  huiusmodi  genere  versantur.  XXII. 

30.  Sunt  autem  aliae,  quae  non  habent  tarn  propin- 
quam  in  verbis  similitudinem,  et  tamen  dissimiles 
non  sunt :  quibus  de  generibus  unum  est  huiusmodi : 
Qui  veniam,  qui  sim,  quare  veniam,  quern  insimu- 
lem,  cui  prosim,  quern  postulem,  brevi  cognoscetis. 
Nam  hie  est  in  quibusdam  verbis  quaedam  simililu- 
do  non  tarn  affectanda,  quam  illae  superiores,  sed  ta¬ 
men  adhibenda  nonnumquam.  Alterum  genus  hu¬ 
iusmodi  :  Dennis  operam,  Quirites,  ne  omnino  Patres 
Conscripti  circumscripti  putentur.  Haec  annominatio 
magis  accedit  ad  similitudinem,  quam  superior,  sed 
minus,  quam  illae  superiores,  propterea  quod  non 
solum  additae,  sed  uno  tempore  demptae  quoque  lit¬ 
terae  sunt.  Tertium  genus  est,  quod  versatur  in  ca- 
suum  commutatione  aut  unius  aut  plurium  nominum. 

31.  Unius  nominis,  hoc  modo:  Alexander  Macedo 
summo  labore  animum  ad  virtutem  a  pueritia  confir- 
mavit.  Alexandri  virtutes  per  orbem  terrae  cum  lau- 
de  et  gloria  sunt  pervulgatae.  Alexandrum  omnes, 
ut  maxime  metuerunt,  item  plurimum  dilexerunt. 
Alexandro  si  vita  longior  data  esset,  Oceanum  manus 
Macedonum  transvolasset.  Varie  hie  unum  nomen 

in  commu tatione  casuum  volutatum  est.  Plura  nomi- 
na  casibus  commutatis  hoc  modo  facient  annominati- 
onem:  Ti.  Gracchum  rempublicam  administrantem 
indigna  prohibuit  nex  diutius  in  ea  commorari.  C. 
Graccho  similiter  occisio  est  oblata,  quae  virum  rei- 
publicae  amantissimum  subito  de  sinu  civitatis  eri- 
puit.  Saturninum,  fide  captum  malorum,  perfidiae 
scelus  vita  privavit.  Tuus,  o  Druse,  sanguis  dome- 
sticos  parietes  et  vultum  parentis  aspersit.  Sulpici- 
um,  cui  paullo  ante  omnia  concedebant,  eum  brevi 
spatio  non  modo  vivere,  sed  etiam  sepeliri  prohibu- 
erunt.  32.  Haec  tria  proxima  genera  exornationum, 
quorum  unum  in  similiter  cadentibus,  alterum  in  si¬ 
militer  desinentibus  verbis,  tertium  in  annominatio- 
nibus  positum  est,  perraro  sumenda  sunt,  quum  in 
veritate  dicemus ;  propterea  quod  non  haec  videntur 
reperiri  posse  sine  elaboratione  et  consumptione  ope- 
rae.  XXIII.  Eiusmodi  autem  studia  ad  delectationem, 
quam  ad  veritatem,  videntur  accommodatiora.  Quare 
fides  et  gravitas  et  severitas  oratoria  minuitur  his  ex- 
ornationibus  frequenter  collocatis,  et  non  modo  tolli- 
tur  auctoritas  dicendi,  sed  offenditur  quoque  in  eius- 
inodi  oratione,  propterea  quod  est  in  his  lepos  et  fe- 
stivitas,  non  dignitas  neque  pulchritudo.  Quare,  quae 
sunt  ampla  atque  pulchra,  diu  placere  possunt;  quae 
lepida  et  concinna,  cito  satietate  afficiunt  aurium  sen- 
sum  fastidiosissimum.  Quo  modo  igitur,  si  crebro 
his  generibus  utemur,  puerili  videbimur  elocutione 
delectari ;  ita,  si  raro  has  interseremus  exornationes  et 
in  caussa  tota  varie  dispergemus,  commode  lumini- 
bus  distinctis  illustrabimus  oratioriem. 

33.  Subiectio  est,  quum  interrogamus  adversaries 
aut  quaerimus  ipsi,  quid  ab  illis,  aut  quid  contra  nos 
dici  possit,  deinde  subiicimus  id,  quod  oportet  dici 
aut  non  oportet,  aut  nobis  adiumento  futurum  sit,  aut 
obfuturum  illis  e  contrario,  hoc  modo:  Quaero  igitur, 
unde  iste  tam  pecuniosus  sit  factus.  Amplum  patri- 
monium  relictum  est?  at  patris  bona  venierunt.  He- 
reditas  aliqua  venit?  non  potest  dici,  sed  etiam  a  ne- 
cessariis  omnibus  exheredatus  est.  Praemium  aliquod 
ex  lite  aut  iudicio  cepit?  non  modo  id  non  fecit,  sed  j 
etiam  insuper  ipse  grandi  sponsione  victus  est.  Ergo 
si  his  rationibus  locupletatus  non  est,  sicut  omnes 
videtis,  aut  isti  domi  nascitur  aurum,  aut,  unde  non 
est  licitum,  pecunias  accepit.  XXIV.  Item:  Saepe, 
iudices,  animadverti,  multos  aliqua  ex  honesta  re, 
quam  ne  inimici  quidem  criminari  possint,  sibi  pre¬ 
sidium  petere;  quorum  nihil  potest  adversarius  fa- 
cere.  Nam  utruin  ad  patris  virtutem  confugiet?  at 
eum  vos  iurati  capite  damnastis.  An  ad  suam  rever- 
tetur  antiquam  vitam,  alicubi  honeste  tractatam?  at 
hie  quidem  ante  oculos  vestros  quomodo  vixerit,  sci- 
tis  omnes.  An  cognatos  suos  enumerabit,  quibus  vos 
conveniat  commoveri?  at  hi  quidem  nulli  sunt.  Ami- 
cos  proferet?  at  nemo  est,  qui  sibi  non  turpe  putet, 
istius  amicum  nominari.  Item :  Credo,  inimicum, 
quern  nocentem  putabas,  iniudicium  adduxisti?  non  : 
nam  indemnatum  necasti.  Leges,  quae  id  facere  pro- 
hibent,  veritus  es?  at  ne  scriptas  quidem  iudicasti. 
Quum  ipse  te  veteris  amieitiae  commonefaceret,  com- 
motus  es?  at  nihilo  minus,  sed  etiam  studiosius  oc- 
cidisti.  Quid?  quum  tibi  pueri  ad  pedes  volutaren- 
tur,  misericordia  motus  es?  at  eorum  pattern  crude- 
lissime  sepultura  quoque  prohibuisti.  34.  Multum 
inest  acrimoniae  et  gravitatis  in  hac  exornatione,  pro¬ 
pterea  quod,  quum  quaesitum  est,  quid  oporteat,  sub- 
iicitur  id  non  esse  factum.  Quare  facillime  fit,  ut  ex- 


augeatur  indignitas  negotii.  Ex  eodem  genere,  ut  ad 
nostram  quoque  personam  referamus  subiectionem, 
sic:  Nam  quid  me  facere  convenit,  quum  a  tanta 
Gallorum  multitudine  circumsederer?  An  dimicarem? 
at  quum  parva  manu  prodiremus,  locum  quoque  ini- 
micissimum  habebamus.  Sederem  in  castris?  at  ne¬ 
que  subsidium,  quod  exspectarem,  habebamus,  ne¬ 
que  erat,  qui  vitam  produceremus.  Castra  relinque- 
rem?  at  obsidebamur.  Vitam  militum  negligerem? 
at  ea  videbar  eos  accepisse  conditione,  ut,  quoad  pos- 
sem,  incolumes  patriae  et  parentibus  conservarem. 
Hostium  condi tionem  repudiarem?  at  salus  antiquior 
est  militum,  quam  impedimentorum.  Huiusmodi 
consequuntur  identidem  subiectiones,  ut  ex  omnibus 
ostendi  videatur,  nihil  potius,  quam  quod  factum  sit, 
faciendum  fuisse. 

XXV.  Gradatio  est,  in  qua  non  ante  ad  conse- 
quens  verbum  descenditur,  quam  ad  superius  ascen- 
sum  est,  hoc  modo:  Nam  quae  reliqua  spes  manet 
libertatis,  si  illis  et  quod  libet,  licet,  et  quod  licet, 
possunt,  et  quod  possunt,  audent,  et  quod  audent, 
faciunt,^  et  quod  faciunt,  vobis  molestum  non  est? 
Item :  Non  sensi  hoc,  et  non  suasi ;  neque  suasi,  et  non 
ipse  statim  facere  coepi ;  neque  facere  coepi,  et  non 
perfeci;  neque  perfeci,  et  non  probavi.  Item:  Africa- 
no  industria  virtutem,  virtus  gloriam,  gloria  aemulos 
comparavit.  Item:  Imperium  Graeciae  fuit  penes 
Athenienses,  Atheniensium  potiti  sunt  Spartiatae, 
Spartiatas  superavere  Thebani,  Thebanos  Macedones 
vicerunt,  qui  ad  imperium  Graeciae  brevi  tempore 
adiunxerunt  Asiam  bello  subactam.  35.  Habet  in  se 
quemdam  leporem  superioris  cuiusque  crebra  repe- 
titio  verbi,  quae  propria  est  huius  exornationis. 

Definitio  est,  quae  rei  alicuius  proprias  amplecti- 
tur  potestates  breviter  et  absolute,  hoc  modo:  Maie- 
stas  reipublicae  est,  in  qua  continetur  dignitas  et  am¬ 
plitude  civitatis.  Item:  Iniuriae  sunt,  quae  aut  pul- 
satione  corpus  aut  convicio  aures  aut  aliqua  turpi- 
tudine  vitam  cuiuspiam  violant.  Item :  Non  est  ista 
diligentia,  sed  avaritia,  ideo  quod  diligentia  est  accu- 
rata  conservatio  suorum,  avaritia  iniuriosa  appetitio 
alienorum.  Item:  Non  est  ista  fortitudo,  sed  temeri- 
tas,  propterea  quod  fortitudo  est  contemptio  laboris 
et  periculi  cum  ratione  utilitatis  et  compensatione 
commodorum :  temeritas  est  cum  inconsiderata  labo- 
rum  perpessione  gladiatoria  periculorum  susceptio. 
Haec  ideo  commoda  putatur  exornatio,  quod  omnem 
rei  cuiuspiam  vim  et  potestatem  ita  dilucide  proponit 
et  breviter  explicat,  ut  neque  pluribus  verbis  opor- 
tuisse  dici  videatur,  neque  lucidius  potuisse  dici  pu- 
tetur. 

XXVI.  Transitio  vocatur,  quae  quum  ostendit 
breviter,  quid  dictum  sit,  proponit  item  brevi,  quid 
sequatur,  hoc  modo :  In  patriam  cuiusmodi  fuerit, 
habetis :  nunc  in  parentes  qualis  exstiterit,  conside¬ 
rate.  Item:  Mea  in  istum  beneficia  cognoscitis ;  nunc, 
quomodo  iste  mihi  gratiam  retulerit,  accipite.  Profi- 
cit  haec  aliquantulum  exornatio  ad  duas  res;  nam  et 
quid  dixerit  commonet,  et  ad  reliquum  comparat  au- 
ditorem. 

36.  Correctio  est,  quae  tollit  id  quod  dictum  est 
et  pro  eo  id  quod  magis  idoneum  videtur  reponit, 
hoc  pacto:  Quod  si  iste  suos  hospites  rogasset,  immo 
innuisset  modo,  facile  hoc  perfici  posset.  Item:  Nam 
postquam  isti  vicerunt  atque  adeo  victi  sunt:  earn 
quomodo  victoriam  appellem,  quae  victoribus  plus 
calamitatis,  quam  boni  dederit?  0  virtutis  comes  in- 

vidia,  quae  bonos  insequeris  plerumque  atque  adeo 
insectaris !  Commovetur  hoc  genere  animus  audito- 
ris.  Res  enim  communi  verbo  elata,  tantummodo 
dicta  videtur ;  [ast  ea,]  post  ipsius  oratoris  correctio- 
nem,  magis  idonea  fit  pronuntiatione.  Non  igitur  sa- 
tius  esset,  dicet  aliquis,  ab  initio,  praesertim  quum 
scribas,  ad  optimum  et  electissimum  verbum  deve¬ 
nire?  Est,  quum  non  est  satius,  si  commutatio  verbi 
id  erit  demonstratura,  eiusmodi  rem  esse,  ut,  quum 
earn  communi  verbo  appeilaris,  levius  dixisse  vide- 
aris,  quum  ad  electius  verbum  accedas,  insigniorem 
rem  facias.  Quodsi  continuo  venisses  ad  id  verbum, 
nec  rei  nec  verbi  gratia  animadversa  esset. 

XXVII.  37.  Occultatio*  est,  quum  dicimus,  nos 
praeterire  aut  non  scire  aut  nolle  dicere  id,  quod 
tunc  maxime  dicimus,  hoc  modo :  Nam  de  pueritia 
quidem  tua,  quam  tu  omni  intemperantiae  addixisti, 
dicerem,  si  hoc  tempus  idoneum  putarem ;  nunc  con- 
sulto  relinquo.  Et  illud  praetereo,  quod  te  tribuni 
rei  militaris  infrequentem  tradiderunt;  deinde  quod 
iniuriarum  satis  fecisti  L.Labeoni,  nihil  ad  rem  per- 
tinere  puto.  Horum  nihil  dico:  revertor  ad  illud,  de 
quo  iudicium  est.  Item :  Non  dico  te  ab  sociis  pecu- 
nias  accepisse :  non  sum  in  eo  occupatus,  quod  civi- 
tates,  regna,  domos  omnium  depeculatus  es;  furta, 
rapinas  tuas  omnes  omitto.  Haec  utilis  est  exornatio, 
si  aut  rem,  quam  non  pertineat  aliis  ostendere,  oc- 
culte  admonuisse  prodest  aut  si  longum  est  aut  igno- 
bile  aut  planum  non  potest  fieri  aut  facile  potest  re- 
prehendi;  ut  utilius  sit  occulte  fecisse  suspicionem, 
quam  eiusmodi  intendisse  actionem, quae  redarguatur. 

Disiunctio  est,  quum  eorum,  de  quibus  dicimus, 
aut  utrumque  aut  unum  quodque  certo  concluditur 
verbo,  sic:  Populus  Romanus  Numantiam  delevit, 
Karthaginem  sustulit,  Corinthum  disiecit,  Fregellas 
evertit.  Nihil  Numantinis  vires  corporis  auxiliatae 
sunt;  nihil  Karthaginiensibus  scientia  rei  militaris 
adiumento  fuit;  nihil  Corinthiis  erudita  calliditas 
praesidii  tulit;  nihil  Fregellanis  morum  et  sermonis 
societas  opitulata  est.  Item:  Formae  dignitas  aut 
morbo  deflorescit  aut  vetustate  exstinguitur.  Hie 
utrumque,  et  in  superiore  exemplo  unam  quamque 
rem  certo  verbo  concludi  videmus.  38.  Coniunctio 
est,  quum  interpositione  verbi  et  superiores  orationis 
partes  comprehenduntur  et  inferiores,  hoc  modo: 
Formae  dignitas  aut  morbo  deflorescit  aut  vetustate. 
Adiunctio  est,  quum  verbum,  quo  res  comprehendi- 
tur,  non  interponimus,  sed  aut  primum  aut  postre- 
mum  collocamus.  Primum,  hoc  pacto:  Deflorescit 
formae  dignitas  aut  morbo  aut  vetustate.  Postremum 
sic :  Aut  morbo  aut  vetustate  formae  dignitas  deflo¬ 
rescit.  Ad  festivitatem  disiunctio  est  apposita ;  quare 
rarius  utemur  ea,  ne  satietatem  pariat:  ad  brevita- 
tem  coniunctio;  quare  saepius  adhibenda  est.  Hae 
tres  exornationes  de  simplici  genere  manant. 

XXVIII.  Conduplicatio  est,  cum  ratione  amplifi- 
cationis  aut  commiserationis,  eiusdem  unius  aut  plu- 
rium  verborum  iteratio,  hoc  modo:  Tumultus  C. 
Gracchus,  tumultus  domesticos  et  intestinos  compa- 
rat.  Item :  Commotus  non  es,  quum  tibi  mater  pedes 
amplexaretur,  non  es  commotus?  Item:  Nunc  etiam 
audes  in  horum  conspectum  venire,  proditor  patriae, 
proditor,  inquam,  patriae,  venire  audes  in  horum 
conspectum?  Vehementer  auditorem  commovet  eius¬ 
dem  redintegratio  verbi,  et  vulnus  maius  efficit  in 
contrario  caussae,  quasi  aliquod  telum  saepius  per- 
veniat  in  eamdem  partem  corporis.  Interpretatio  est, 


quae  non  iterans  idem  redintegrat  verbum,  sed  id 
commutat,  quod  positum  est,  alio  verbo,  quod  idem 
valeat,  hoc  modo:  Rempublicam  radicitus  evertisti, 
civitatem  funditus  deiecisti.  Item:  Patrem  nefarie 
verberasti,  parenti  manus  scelerate  intulisti.  Necesse 
est  eius  qui  audit  animum  commoveri,  quum  gravi- 
tas  prioris  dicti  renovatur  interpretatione  verborum. 

39.  Commutatio  est,  quum  duae  sententiae  inter  se 
discrepantes  ex  traiectione  ita  efferuntur,  ut  a  priore 
posterior,  contraria  priori,  proficiscatur,  hoc  modo: 
Esse  oportet,  ut  vivas,  non  vivere,  ut  edas.  Item:  Ea 
re  poemata  non  facio,  quia,  cuiusmodi  volo,  non  pos¬ 
sum;  cuiusmodi  possum,  nolo.  Item:  Quae  de  illo 
dicuntur,  dici  non  possunt;  quae  dici  possunt,  non 
dicuntur.  Item :  Si  poema  loquens  pictura  est,  pictu- 
ra  taciturn  poema  debet  esse.  Item:  Quia  stultus  es, 
ea  re  taces;  non  tamen,  quia  taces,  ea  re  stultus  es. 
Non  potest  dici,  quam  commode  fiat,  quum  contrari- 
ae  sententiae  tralatione  verba  quoque  convertantur. 
Plura  subiecimus  exempla,  ut,  quoniam  difficile  est 
hoc  genus  exornationis  inventu,  dilucidum  esset,  ut, 
quum  bene  esset  intellectum,  facilius  in  dicendo  in- 
veniretur. 

XXIX.  Permissio  est,  quum  ostendimus  in  di¬ 
cendo,  nos  aliquam  rem  totam  tradere  et  concedere 
alicuius  voluntati,  sic:  Quoniam,  omnibus  rebus  ere- 
ptis,  solus  superest  animus  et  corpus,  haec  ipsa,  quae 
mihi  de  multis  sola  relicta  sunt,  vobis  et  vestrae  con- 
dono  potestati.  Vos  me,  vestro  quo  pacto  vobis  vi- 
debitur,  utamini  atque  abutamini  licebit  impune :  in 
me,  quidquid  libet,  statuite;  dicite,  atque  obtempe- 
rabo.  Hoc  genus  tametsi  alias  quoque  nonnumquam 
tractandum  est,  tamen  ad  misericordiam  commoven- 
dam  vehementissime  est  accommodatum. 

40.  Dubitatio  est,  quum  quaerere  videtur  orator, 
utrum  de  duobus  potius,  aut  quid  de  pluribus  potis- 
simum  dicat,  hoc  modo:  Obfuit  eo  tempore  pluri- 
mum  reipublicae  consulum  sive  stultitiam  sive  mali- 
tiam  dicere  oportet  sive  utrumque.  Item :  Tu  istud 
ausus  es  dicere,  homo  omnium  mortalium?  nam  quo 
te  digno  moribus  tuis  appellem  nomine?  Expeditio 
est,  quum,  rationibus  compluribus  enumeratis,  qui¬ 
bus  aliqua  res  aut  fieri  aut  non  fieri  potuerit,  ceterae 
tolluntur,  una  relinquitur,  quam  nos  intendimus,  hoc 
modo :  Necesse  est,  quum  constet  istum  fundum  no¬ 
strum  fuisse,  ostendas,  te  aut  vacuum  possedisse  aut 
usu  tuum  fecisse  aut  emisse  aut  hereditate  tibi  ve- 
nisse.  Vacuum,  quum  ego  adessem,  possidere  non 
potuisti;  tuum  etiam  nunc  usu  fecisse  non  potes; 
emptio  nulla  profertur;  hereditate  tibi,  me  vivo,  mea 
pecunia  venire  non  potuit.  Relinquitur  ergo,  ut  me 
vi  de  meo  fundo  deieceris.  41 .  Haec  exornatio  pluri- 
mum  iuvabit  coniecturales  argumentationes.  Sed  non 
erit,  tamquam  in  plerisque,  ut,  quum  velimus,  ea 
possimus  uti.  Nam  facere  id  non  poterimus,  nisi  no¬ 
bis  ipsa  negotii  natura  dabit  facultatem. 

XXX.  Dissolutio  est,  quae,  coniunctionibus  ver¬ 
borum  e  medio  sublatis,  separatis  partibus  efler- 
tur,  hoc  modo:  Gere  morem  parenti,  pare  cognatis, 
obsequere  amicis,  obtempera  legibus.  Item:  Descen- 
de  in  integram  defensionem,  noli  quidquam  recusare, 
da  servos  in  quaestionem,  stude  verum  invenire.  Hoc 
genus  et  acrimoniam  habet  in  se  et  vehementissimurn 
est  et  ad  brevitatem  accommodatum. 

Praecisio  est,  quum  dictis  quibusdam  reliquum, 
quod  coeptum  est  dici,  relinquitur  inchoatum  in  au- 
dientium  iudicio,  sic:  Mihi  tecum  praecertatio  noji 


30 


4.  INCERTI  AUCTORIS 


est,  itleo  quod  populus  Romanus  me,  —  nolo  dicere, 
ne  cui  forte  arrogans  videar ;  te  autem  saepe  igno- 
minia  dignum  putavit.  Item:  Tu  ista  nunc  audes 
dicere,  qui  nuper  alienae  domui? —  non  ausim  dicere, 
ne,  quum  te  digna  dixero,  me  indignum  quidpiam 
dixisse  videar.  Hie  atrocior  tacita  suspicio,  quam  di- 
serta  explanatio  facta  est. 

Conclusio  est,  quae  brevi  argumentatione  ex  iis, 
quae  ante  dicta  sunt  aut  facta,  conficit  id,  quod  ne- 
cessario  consequatur,  hoc  modo :  Quod  si  Danais  da¬ 
tum  erat  oraculum,  non  posse  capi  Troiam  sine  Phi- 
loctetae  sagittis,  hae  autem  nihil  aliud  fecerunt,  nisi 
Alexandrum  perculerunt,  hunc  exstinguere,  id  nimi- 
rum  capi  fuit  Troiam. 

XXXI.  42.  Restant  etiam  decern  exornationes  ver¬ 
borum  :  quas  idcirco  non  vage  dispersimus,  sed  a  su- 
perioribus  separavimus,  quod  omnes  in  uno  genere 
sunt  positae.  Nam  earum  omnium  hoc  proprium  est, 
ut  ab  usitata  verborum  potestate  recedatur  atque  in 
aliam  rationem  cum  quadam  venustate  oratio  confe- 
ratur.  De  quibus  exornationibus  nominatio  est  pri- 
ma,  quae  nos  admonet,  ut,  cuius  rei  nomen  aut  non 
sit  aut  satis  idoneum  non  sit,  earn  nosmet  idoneo  ver- 
bo  nominemus,  aut  imitationis  aut  significationis 
caussa.  Imitationis,  hoc  modo,  ut  maiores  rudere  et 
vagire  et  mugire  et  murmurare  et  sibilare  appella- 
verunt.  Significandae  rei  caussa,  sic :  Postquam  iste 
in  rempublicam  fecit  impetum,  fragor  civitatis  in 
primis  est  auditus.  Hoc  genere  utendum  raro  est,  ne 
novi  verbi  assiduitas  odium  pariat;  sed  si  commode 
quis  eo  utatur  et  raro,  non  modo  non  offendet  novi- 
tate,  sed  exornabit  etiam  orationem.  Pronominatio 
est,  quae  sicuti  cognomine  quodam  extraneo  demon- 
strat  id,  quod  suo  nomine  non  potest  appellari;  ut 
si  quis,  quum  loquatur  de  Gracchis,  At  non  Africani 
nepotes,  inquiat,  istiusmodi  fuerunt.  Item :  si  quis, 
de  adversario  quum  dicat :  Videte  nunc,  inquiat,  iu- 
dices,  quemadmodum  me  Plagiosippus  iste  tractarit. 
Hoc  pacto  non  inornate  poterimus  et  in  laudando,  et 
in  laedendo,  aut  corpore  aut  animo  aut  extraneis  re¬ 
bus  dicere,  sicubi  sit  cognomen,  quod  pro  certo  no¬ 
mine  collocemus.  XXXII.  43.  Denominatio  est,  quae 
ab  rebus  propinquis  et  finitimis  trahit  orationem,  qua 
possit  intelligi  res,  quae  non  suo  vocabulo  sit  appel- 
lata.  Id  aut  ab  inventore  conficitur,  ut  si  quis,  deTar- 
peio  loquens,  eum  Capitolinum  nominet;  aut  ab  in- 
vento,  ut  si  quis  pro  Libero  vinum,  pro  Cerere  fru- 
gem  appellet;  aut  instrumentum  pro  domino,  ut  si 
quis  Macedonas  appellant,  hoc  modo:  Non  tam  cito 
sarissae  Graecia  potitae  sunt;  aut  idem  Gallos  signi- 
ficans  dicat :  Nec  tam  facile  ex  Italia  materis  Trans- 
alpina  depulsa  est ;  aut  id,  quod  fit,  ab  eo,  qui  facit, 
ut  si  quis,  quum  bello  velit  ostendere  aliquid 
quempiam  fecisse,  dicat :  Mars  istud  te  facere  neces- 
sario  coegit;  aut  si,  quod  facit,  ab  eo,  quod  fit,  ut 
quum  desidiosam  artem  dicemus,  quia  desidiosos 
facit;  et  frigus  pigrum,  quia  pigros  facit.  Ab  eo, 
quod  continet,  id,  quod  continetur,  hoc  modo  deno- 
minabitur:  Armis  Italia  non  potest  vinci,  nec  Graecia 
disciplinis.  Nam  hie  pro  Graecis  et  Italis,  quae  con¬ 
tinent,  notata  sunt.  Ab  eo,  quod  continetur,  id  quod 
continet,  ut  si  quis  aurum  aut  argentum  aut  ebur 
nominet,  quum  divitias  velit  nominare.  Harum 
omnium  denominationum  magis  in  praecipiendo  di- 
visio,  quam  in  quaerendo  difficilis  inventio  est,  ideo 
quod  plena  consuetudo  est  non  modo  poetarum  et 


oratorum,  sed  etiam  quotidiani  sermonis,  huiusmodi 
denominationum. 

Circuitio  est  oratio,  rem  simplicem  assumpta  cir- 
cumscribens  elocutione,  hoc  pacto :  Scipionis  provi- 
dentia  Karthaginis  opes  fregit.  Nam  hie,  nisi  ornan- 
di  ratio  quaedam  esset  habita,  Scipio  potuit  et  Kar- 
thago  simpliciter  appellari. 

44.  Transgressio  est,  quae  verborum  perturbat 
ordinem  perversione  aut  traiectione.  Perversione  sic : 
Hoc  vobis  deos  immortales  arbitror  dedisse  pietate 
pro  vestra.  Traiectione,  hoc  modo:  Instabilis  in 
istum  plurimum  fortuna  valuit.  Item:  Omnes  invi- 
diose  eripuit  tibi  bene  vivendi  casus  facultates.  Hu¬ 
iusmodi  traiectio,  quae  rem  non  reddit  obscuram, 

|  multum  proderit  ad  continuationes,  de  quibus  ante 
dictum  est ;  in  quibus  oportet  verba  sint  ad  poeticum 
:  quemdam  exstructa  numerum,  ut  perfecte  et  perpoli- 
tissime  possint  esse  absolutae. 

XXXm.  Superlatio  est  oratio  superans  veritatem, 
alicuius  augendi  minuendive  caussa.  Haec  sumitur 
separatim  aut  cum  comparatione.  Separatim  sic: 
Quod  si  concordiam  retinebimus,  imperii  magnitudi- 
nem  solis  ortu  atque  occasu  metiemur.  Cum  compa¬ 
ratione  aut  a  similitudine  aut  a  praestantia  [superla¬ 
tio  sumitur].  A  similitudine  sic:  Corpore  niveum 
candorem,  aspectu  igneum  ardorem  assequebatur. 
A  praestantia,  hoc  modo:  Cuius  ore  sermo  melle  dul- 
cior  profluebat.  Ex  eodem  genere  hoc  est:  Tantus 
erat  in  armis  splendor,  ut  solis  fulgor  obscurior  vi- 
deretur. 

Intellectio  est,  quum  res  tota  parva  de  parte  co- 
gnoscitur,  aut  de  toto  pars  [aut  ab  uno  plura  aut  a 
pluribus  unum],  De  parte  totum  sic  inteiligitur :  Non 
illae  te  nuptiales  tibiae  eius  matrimonii  commone- 
bant?  Nam  hie  omnis  sanctimonia  nuptiarum  uno 
signo  tibiarum  inteiligitur.  De  toto  pars :  ut  si  quis 
ei,  qui  vestitum  aut  ornatum  sumptuosum  ostentet, 
dicat:  Ostentas  mihi  divitias  et  locupletes  copias  ia- 
ctas.  45.  Ab  uno  plura  intelliguntur,  hoc  modo :  Poe- 
no  fuit  Hispanus  auxilio,  fuit  immanis  ille  Transal- 
pinus;  in  Italia  quoque  nonnemo  sensit  idem  togatus. 
A  pluribus  unum  sic  inteiligitur :  Atrox  calamitas 
pectora  maerore  pulsabat;  itaque  anhelans  ex  imis 
pulmonibus  prae  cura  spiritus  ducebatur.  Nam  in 
superioribus  plures  Hispani  et  Galli  et  togati,  hie 
unum  pectus  et  unus  pulmo  inteiligitur;  et  erit  illic 
diminutus  numerus  festivitatis,  hie  adauctus  gravi- 
tatis  gratia. 

Abusio  est,  quae  verbo  simili  et  propinquo  pro 
certo  et  proprio  abutitur,  hoc  modo:  Vires  hominis 
breves  sunt,  aut:  parva  statura,  aut:  longum  in  ho- 
mine  consilium,  aut:  oratio  magna,  aut:  uti  pauco 
sermone.  Nam  hie  facile  est  intellectu,  finitima  ver¬ 
ba  rerum  dissimilium  ratione  abusionis  esse  traducta. 

XXXIV.  Tralatio  est,  quum  verbum  in  quamdam 
rem  transferor  ex  alia  re,  quod  propter  similitu- 
dinem  recte  videbitur  posse  transferri.  Ea  utimur  rei 
ante  oculos  ponendae  caussa,  sic:  Hie  Italiam  turnul- 
tus  expergefecit  terrore  subito.  Brevitatis  caussa,  sic : 
Recens  adventus  exercitus  subito  civitatem  exstinxit. 
Obscenitatis  vitandae  caussa,  sic:  Cuius  mater  quo- 
tidianis  nuptiis  delectatur.  Augendi  caussa,  sic:  Nul- 
lius  maeror  et  calamitas  istius  explere  inimicitias  et 
nefariam  crudelitatem  saturare  potuit.  Minuendi 
caussa,  sic:  Magno  se  praedicat  auxilio  fuisse,  quia 
paullulum  in  rebus  difficillimis  aspiravit.  Ornandi 
caussa,  sic:  Aliquando  reipublicae  rationes,  quae  ma- 

litia  nocentium  exaruerunt,  virtute  optimatium  revi- 
rescent.  Tralationem  dicunt  pudentem  esse  oportere, 
ut  cum  ratione  in  consimilem  rem  transeat,  ne  sine 
delectu  temere  et  cupide  videatur  in  dissimilem  trans- 
currisse. 

46.  Permutatio  est  oratio  aliud  verbis,  aliud  sen- 
tentia  demonstrans.  Ea  dividitur  in  tres  partes:  si- 
militudinem,  argumentum,  contrarium.  Per  similitu- 
dinem  sumitur,  quum  tralationes,  una  aut  plures, 
frequenter  ponuntur  a  simplici  ratione  ductae,  sic: 
Nam  quum  canes  funguntur  officiis  luporum,  cui 
praesidio  pecua  credemus?  Per  argumentum  tracta- 
tur,  quum  a  persona  aut  a  loco  aut  a  re  aliqua  simi- 
litudo  augendi  aut  minuendi  caussa  ducitur :  ut  si 
quis  Drusum  Gracchi  nitorem  obsoletum  dicat.  Ex 
contrario  ducitur  sic :  ut  si  quis,  hominem  prodigum 
et  luxuriosum  illudens,  parcum  et  diligentem  appel- 
let.  Et  in  hoc  postremo,  quod  ex  contrario  sumitur, 
et  in  illo  primo,  quod  a  similitudine  ducitur,  per  tra¬ 
lationem  argumento  poterimus  uti.  Per  similitudi- 
nem  sic :  Quid  ait  hie  rex  atque  Againemno  noster, 
sive,  ut  crudelitas  est,  potius  Atreus?  Ex  contrario, 
ut  si  quem  impium,  qui  patrem  verberaverit,  Aene- 
am  vocemus ;  intemperantem  et  adulterum  Hippoly- 
tum  nominemus.  Haec  sunt  fere,  quae  dicenda  vide- 
bantur  de  verborum  exornationibus.  Nunc  res  ipsa 
monet,  ut  deinceps  ad  sententiarum  exornationes 
transeamus. 

XXXV.  47.  Distributio  est,  quum  in  plures  res 
aut  personas  negotia  quaedam  certa  dispertiuntur, 
hoc  modo:  Qui  vestrum,  iudices,  nomen  senatus  di- 
ligit,  hunc  oderit  necesse  est;  petulantissime  enim 
semper  iste  oppugnavit  senatum.  Qui  equestrem  lo¬ 
cum  splendidissimum  cupit  esse  in  civitate,  is  opor- 
tet  istum  maximas  poenas  dedisse  velit,  ne  iste  sua 
turpitudine  ordini  honestissimo  maculae  atque  dede- 
cori  sit.  Qui  parentes  habetis,  ostendite  istius  sup- 
plicio,  vobis  homines  impios  non  placere.  Quibus 
liberi  sunt,  statuite  exemplum,  quantae  poenae  sint 
in  civitate  hominibus  istiusmodi  comparatae.  Item: 
Senatus  est  officium,  consilio  civitatem  iuvare;  ma- 
gistratus  officium  est,  opera  et  diligentia  consequi 
voluntatem  senatus ;  populi  officium  est,  res  optimas 
et  homines  idoneos  maxime  suis  sententiis  deligere  et 
probare;  accusatoris  officium  est,  inferre  crimina; 
defensoris,  diluere  et  propulsare ;  testis  est  dicere, 
quae  sciat  aut  audierit ;  quaesitoris  est  unum  quem- 
que  horum  in  officio  suo  continere.  Quare,  L.  Cassi, 
si  testem,  praeterquam  quod  sciat  aut  audierit,  argu- 
mentari  et  coniectura  prosequi  patieris,  ius  accusato¬ 
ris  cum  iure  testimonii  commiscebis,  testis  improbi 
cupiditatem  confirmabis,  reo  duplicem  defensionem 
parabis.  Est  haec  exornatio  copiosa.  Comprehendit 
enim  brevi  multa  et,  suum  cuique  tribuens  officium, 
separatim  res  dividit  plures. 

XXXVI.  48.  Licentia  est,  quum  apud  eos,  quos 
aut  vereri  aut  metuere  debemus,  tamen  aliquid  pro 
iure  nostro  dicimus,  quo  eos  aut  quos  ii  diligunt  ali- 
quo  in  errato  vere  reprehendere  posse  videamur,  hoc 
modo:  Miramini,  Quirites,  quod  ab  omnibus  vestrae 
rationes  deserantur?  quod  caussam  vestram  nemo  sus- 
cipiat?  quod  se  nemo  vestri  defensorem  profiteatur? 
Id  tribuite  vestrae  culpae  atque  desinite  mirari. 
Quid  est  enim,  quare  non  omnes  istam  rem  fugere  ac 
vitare  debeant?  Recordamini,  quos  habueritis  defen- 
sores;  studia  eorum  vobis  ante  oculos  proponite; 
deinde  exitus  omnium  considerate.  Turn  vobis  veniet 


in  mentem,  ut  vere  dicam,  negligentia  vestra  sive 
ignavia  potius  illos  omnes  ante  oculos  vestros  truci- 
datos  esse,  inimicos  eorum  vestris  suffragiis  in  am- 
plissimum  locum  pervenisse.  Item:  Nam  quid  fuit, 
iudices,  quare  in  sententiis  ferendis  dubitaveritis  aut 
istum  hominem  nefarium  ampliaveritis?  non  aper- 
tissimae  res  erant  crimini  datae?  non  omnes  hae  te- 
stibus  comprobatae?  non  contra  tenuiter  et  nugatorie 
responsum?  Hie  vos  veriti  estis,  si  primo  coetu  con- 
demnassetis,  ne  crudeles  existimaremini?  Dum  earn 
vitastis  vituperationem,  quae  longe  a  vobis  erat  ab- 
futura,  earn  invenistis,  ut  timidi  atque  ignavi  puta- 
remini.  Maximas  et  privatas  et  publicas  calamitates 
accepistis;  quum  etiam  maiores  impendere  videan- 
tur,  sedetis  et  oscitamini.  Luce  noctem,  nocte  lucem 
exspectatis.  Aliquid  quotidie  acerbi  atque  incommodi 
nuntiatur,  et  eum,  cuius  opera  nobis  haec  accidunt, 
vos  remoramini  diutius  et  alitis ;  ad  reipublicae  perni- 
ciem  retinetis,  quoad  potestis,  in  civitate.  XXXVII. 
49.  Eiusmodi  licentia  si  nimium  videbitur  acrimoniae 
habere,  multis  mitigationibus  lenietur ;  nam  continuo 
aliquid  huiusmodi  licebit  inferre :  Hie  ego  virtutem 
vestram  quaero,  sapientiam  desidero,  veterem  con- 
suetudinem  requiro.  Et  quod  erit  commotum  licen¬ 
tia,  id  mitigetur  laude,  ut  altera  res  ab  iracundia  et 
molestia  removeat,  altera  ab  errato  deterreat.  Haec 
res,  sicut  in  amicitia,  ita  in  dicendo,  si  loco  fit,  ma¬ 
xime  facit,  ut  et  illi,  qui  audient,  a  culpa  absint,  et 
nos,  qui  dicimus,  amici  ipsorum  et  veritatis  esse  vi¬ 
deamur.  Est  autem  quoddam  genus  licentiae  in  di¬ 
cendo,  quod  astutiore  ratione  comparatur,  quum  aut 
ita  obiurgamus  eos,  qui  audiunt,  quomodo  ipsi  se  cu- 
piant  obiurgari,  aut  id,  quod  scimus  facile  omnes  au- 
dituros,  dicimus  nos  timere,  quomodo  accipiant,  sed 
tamen  veritate  commoveri,  ut  nihilo  secius  dicamus. 
Horum  amborum  generum  exempla  subiiciemus. 
Prioris  huiusmodi:  Nimium,  Quirites,  animis  estis 
simplicibus  et  mansuetis ;  nimium  creditis  uni  cui¬ 
que:  existimatis  unum  quemque  eniti,  ut  perficiat, 
quae  vobis  pollicitus  sit.  Erratis  et  frustra  falsa  spe 
iam  diu  detinemini.  Stultitia  vestra  id,  quod  erat 
in  vestra  potestate,  ab  aliis  petere,  quam  ipsi  sumere 
maluistis.  Posterioris  licentiae  hoc  erit  exemplum : 
Mihi  cum  isto,  iudices,  fuit  amicitia,  sed  ista  amici¬ 
tia,  tametsi  vereor  quomodo  accepturi  sitis,  tamen 
dicam,  vos  me  privastis.  Quid  ita?  quia,  ut  vobis 
essem  probatus,  eum,  qui  vos  oppugnabat,  inimi- 
cum,  quam  amicum  habere  malui.  50.  Ergo  haec  ex¬ 
ornatio,  cui  licentiae  nomen  est,  sicuti  demonstravi- 
mus,  duplici  ratione  tractabitur;  acrimonia,  quae  si 
nimium  fuerit  aspera,  mitigabitur  laude  et  assimula- 
tione,  de  qua  posterius  diximus,  quae  non  indiget 
mitigationis,  propterea  quod  imitatur  licentiam  et  sua 
sponte  ad  animum  auditoris  se  accommodat. 

XXXVIII.  Deminutio  est,  quum  aliquid  inesse  in 
nobis  aut  in  iis,  quos  defendimus,  aut  natura  aut 
fortuna  aut  industria  dicemus  egregium,  quod,  ne 
qua  significetur  arrogans  ostentatio,  deminuitur  et  at- 
tenuatur  oratione,  hoc  modo:  Nam  hoc  pro  meoiure, 
iudices,  dico,  me  labore  et  industria  curasse,  ut  di- 
sciplinam  militarem  non  in  postremis  tenerem.  Hie 
si  quis  dixisset:  ut  optime  tenerem,  tametsi  vere  di- 
xisset,  tamen  arrogans  visus  esset.  Nunc  et  ad  invi¬ 
diam  vitandam  et  ad  laudem  comparandam  satis  di¬ 
ctum  est.  Item :  Utrum  igitur  avaritiae  caussa  an 
egestatis  accessit  ad  maleficiuin?  Avaritiae?  at  lar- 
gissimus  fuit  in  amicos;  quod  signum  liberalitatis 

est,  quae  contraria  est  avaritiae.  Egestatis?  at  huic 
quidem  pater  (nolo  nimium  dicere)  non  tenuissimum 
patriinonium  reliquit.  Hie  quoque  vitatum  est,  ne 
magnum  aut  maximum  diceretur.  Hoc  igitur  in  no- 
stris  aut  eorum,  quos  defendemus,  egregiis  commo- 
dis  proferendis  observabimus.  Nam  eiusmodi  res  et 
invidiam  contrahunt  in  vita  et  odium  in  oratione,  si 
inconsiderate  trades.  Quare,  quemadmodum  ratione 
in  vivendo  fugitur  invidia,  sic  in  dicendo  consilio 
vitatur  odium. 

XXXIX.  51.  Descriptio  nominatur,  quae  rerum 
consequentium  continet  perspicuam  et  dilucidam  cum 
gravitate  expositionem,  hoc  modo:  Quodsi  istum,  iu- 
dices,  vestris  sententiis  liberaveritis,  statim,  sicut  e 
cavea  leo  missus  aut  aliqua  taeterrima  bellua  soluta 
ex  catenis,  volitabit  et  vagabitur  in  foro,  acuens  den¬ 
tes  in  cuiusque  fortunas,  in  omnes  amicos  atque  ini- 
micos,  notos  atque  ignotos  incursans,  aliorum  famam 
depeculans,  aliorum  caput  oppugnans,  aliorum  do- 
mum  atque  omnem  familiam  perfringens,  rempubli- 
cam  funditus  labefactans.  Quare,  iudices,  eiicite  eum 
de  civitate,  liberate  omnes  formidine;  vobis  denique 
ipsis  consulite.  Nam  si  istum  impunitum  dimiseritis, 
in  vosmet  ipsos,  mihi  credite,  feram  et  truculentam 
bestiam  immiseritis.  Item:  Nam  si  de  hoc,  iudices, 
gravem  sententiam  tuleritis,  uno  iudicio  simul  mul- 
tos  iugulaveritis.  Grandis  natu  parens,  cuius  spes 
senectutis  omnis  in  huius  adolescentia  posita  est, 
quare  velit  in  vita  manere,  non  habebit;  filii  parvi, 
privati  patris  auxilio,  ludibrio  et  despectui  paternis 
inimicis  erunt  oppositi;  tota  domus  huius  indigna 
concidet  calamitate ;  at  inimici  statim  sanguinolenta 
palma,  crudelissima  victoria  potiti,  insultabunt  in  ho- 
rum  miserias  et  superbi  re  simul  et  verbis  invehen- 
tur.  Item :  Nam  neminem  vestrum  fugit,  Quirites, 
capta  urbe  quae  miseriae  consequi  soleant :  arma  qui 
contra  tulerint,  statim  crudelissime  trucidantur;  ce- 
teri,  qui  possunt  per  aetatem  et  vires  laborem  ferre, 
rapiuntur  in  servitutem;  qui  non  possunt,  vita  pri- 
vantur;  uno  denique  atque  eodem  tempore  domus 
hostili  flagrat  incendio,  et  quos  natura  aut  voluntas 
necessitudine  aut  benevolentia  coniunxit,  distrahun- 
tur;  liberi  partim  e  gremiis  parentum  diripiuntur, 
partim  in  sinu  iugulantur,  partim  ante  pedes  constu- 
prantur.  Nemo,  iudices,  est,  qui  possit  satis  rem 
consequi  verbis  nec  referre  oratione  magnitudinem 
calami tatis.  Hoc  genere  exornationis  vel  indignatio 
vel  misericordia  potest  commoveri,  quum  res  conse- 
quentes  comprehensae  universae  perspicua  breviter 
exprimuntur  oratione. 

XL.  52.  Divisio  est,  quae,  rem  semovens  ab  re, 
utramque  absolvit  ratione  subiecta,  hoc  modo:  Cur 
ego  nunc  tibi  quidquam  obiiciam?  Si  probus  es,  non 
meruisti;  sin  improbus,  non commoveris.  Item:  Quid 
nunc  ego  de  meis  promeritis  praedicem?  Si  memini- 
stis,  obtundam;  sin  obliti  estis,  quum  re  nihil  ege- 
rim,  quid  est,  quod  verbis  proficere  possim?  Item: 
Duae  res  sunt,  quae  possunt  homines  ad  turpe  com¬ 
pendium  commovere,  inopia  atque  avaritia.  Te  ava- 
rum  in  fraterna  divisione  cognovimus ;  inopem  atque 
egentem  nunc  videmus.  Qui  potes  igitur  ostendere, 
caussam  maleficii  non  fuisse?  Inter  hanc  divisionem 
et  illam,  quae  de  partibus  orationis  tertia  est,  de  qua 
in  libro  primo  diximus  secundum  narrationem,  hoc 
interest :  ilia  dividit  per  enumerationem  aut  per  ex¬ 
positionem,  quibus  de  rebus  in  tota  oratione  dispu- 
tatio  futura  sit ;  haec  se  statim  explicat  et,  brevi  du- 


abus  aut  pluribus  partibus  subiiciens  rationes,  exor- 
nat  orationem. 

XLI.  Frequentatio  est,  quum  res  in  tota  caussa 
dispersae  coguntur  in  unum,  quo  gravior  aut  acrior 
aut  criminosior  oratio  sit,  hoc  pacto:  A  quo  tandem 
abest  iste  vitio?  quid  est,  iudices,  cur  velitis  eum 
liberare?  Suae  pudicitiae  proditor  est,  insidiator  ali— 
enae ;  cupidus,  intemperans,  petulans,  superbus ;  im- 
pius  in  parentes,  ingratus  in  amicos,  infestus  cogna- 
tis,  in  superiores  contumax,  in  aequos  et  pares  fasti- 
diosus,  in  inferiores  crudelis,  denique  in  omnes  into- 
lerabilis.  53.  Eiusdem  generis  est  ilia  frequentatio, 
quae  plurimum  coniecturalibus  caussis  opitulatur, 
quum  suspiciones,  quae  separatim  dictae  minutae  et 
infirmae  erant,  unum  in  locum  coactae  rem  videntur 
perspicuam  facere,  non  suspiciosam,  hoc  pacto :  No- 
lite  igitur,  nolite,  iudices,  ea  quae  dixi  separatim 
spectare;  sed  omnia  colligite  et  conferte  in  unum. 
Si  et  commodum  ad  istum  ex  illius  morte  veniebat, 
et  vita  hominis  est  turpissima,  animus  avarissimus, 
fortunae  familiares  attenuatissimae,  et  res  ista  bono 
nemini  praeter  istum  fuit,  neque  alius  quisquam  ae- 
que  commode,  neque  iste  aliis  commodioribus  ratio- 
nibus  facere  potuit,  neque  praeteritum  est  ab  isto 
quidquam,  quod  opus  fuerit  ad  maleficium,  neque 
factum,  quod  opus  non  fuerit;  et  quum  locus  idoneus 
maxime  quaesitus,  turn  occasio  aggrediendi  commo- 
da,  tempus  adeundi  opportunissimum,  spatium  con- 
ficiendi  longissimum  sumptum  est,  non  sine  maxima 
occultandi  [et  perficiendi]  maleficii  spe ;  et  praeterea 
ante,  quam  occisus  homo  is  est,  iste  visus  est  in  eo 
loco,  in  quo  est  occisio  facta,  solus;  paullo  post  in 
ipso  maleficio  vox  illius,  qui  occidebatur,  audita; 
deinde  post  occisionem  istum  multa  nocte  domum 
rediisse  constat ;  postera  die  titubanter  et  inconstan- 
ter  de  occisione  illius  locutum ;  haec  partim  testimo- 
niis,  partim  quaestionibus  et  argumentis  omnia  com- 
probantur,  et  rumore  populi,  quem,  ex  argumentis 
natum,  necesse  est  esse  verum :  vestrum  est,  iudices, 
his  in  unum  locum  collatis,  certam  sumere  scienti- 
am,  non  suspicionem  maleficii.  Nam  unum  aliquid 
aut  alterum  potest  in  istum  casu  cecidisse  suspicio- 
se ;  ut  omnia  inter  se  a  primo  ad  postremum  conve- 
niant  [maleficia],  necesse  est  casu  non  posse  fieri. 
Vehemens  haec  est  exornatio  et  in  coniecturali  con- 
stitutione  caussae  ferme  semper  necessaria,  et  in  ce¬ 
teris  generibus  caussarum  et  in  omni  oratione  adhi- 
benda  nonnumquam. 

XLII.  54.  Expolitio  est,  quum  in  eodem  loco  ma- 
nemus,  et  aliud  atque  aliud  dicere  videmur.  Ea  du- 
pliciter  fit,  si  aut  eamdem  plane  dicemus  rem  aut  de 
eadem  re.  Eamdem  rem  dicemus  non  eodem  modo 
(nam  id  quidem  obtundere  auditorem  est,  non  rem 
expolire),  sed  commutate.  Commutabimus  tripliciter, 
verbis,  pronuntiando,  tractando.  Verbis  commutabi¬ 
mus,  quum,  re  semel  dicta,  iterum  aut  saepius  aliis 
verbis,  quae  idem  valeant,  eadem  res  proferetur,  hoc 
I  modo:  Nullum  tantum  est  periculum,  quod  sapiens 
pro  salute  patriae  vitandum  arbitretur.  Quum  agetur 
incolumitas  perpetua  civitatis,  qui  bonis  erit  rationi- 
bus  praeditus,  profecto  nullum  vitae  discrimen  sibi 
pro  fortunis  reipublicae  fugiendum  putabit,  et  erit  in 
ea  sententia  semper,  ut  pro  patria  studiose  quamvis 
in  magnam  descendat  vitae  dimicationem.  Pronunti¬ 
ando  commutabimus,  si  turn  in  sermone  turn  in  acri- 
monia  turn  in  alio  atque  alio  genere  vocis  atque  ge- 
stus,  eadem  verbis  commutando,  pronuntiationem 

quoque  vehementius  immutabimus.  Hoc  neque  com- 
modissime  scribi  potest  neque  paruin  est  apertum ; 
quare  non  eget  exempli. 

XLIII.  55.  Tertium  genus  est  commutationis, 
quod  tractando  conficitur,  si  sententiam  traiiciemus 
aut  ad  sermocinationem  aut  ad  exsuscitationem.  Ser- 
mocinatio  est,  (de  qua  planius  paullo  post  suo  loco 
dicemus ;  nunc  breviter,  quod  ad  hanc  rem  satis  sit, 
attingemus,)  in  qua  constituetur  alicuius  personae 
oratio  accommodata  ad  dignitatem,  hoc  modo,  ut,  quo 
facilius  res  cognosci  possit,  ne  ab  eadem  sententia 
recedamus :  Sapiens,  qui  omnia  reipublicae  caussa 
suscipienda  pericula  putabit,  saepe  ipse  sic  secum 
loquetur:  Non  mihi  soli,  sed  etiam,  atque  adeo  multo 
potius,  natus  sum  patriae;  vita,  quae  fato  debetur, 
saluti  patriae  potissimum  solvatur.  Aluit  haec  me; 
tute  atque  honeste  produxit  usque  ad  banc  aetatem ; 
muniit  meas  rationes  bonis  legibus,  optimis  moribus, 
honestissimis  disciplinis.  Quid  est,  quod  a  me  satis 
ei  persolvi  possit,  unde  haec  accepta  sunt?  Quare 
saepe  ego  in  periculis  reipublicae  nullum  ipse  peri- 
culum  fugi.  Item  mutatur  res  tractando,  si  traduci- 
tur  ad  exsuscitationem,  quum  et  nos  commoti  dicere 
videamur;  et  auditoris  animum  commovemus,  sic: 
Quis  est  tam  tenui  cogitatione  praeditus,  cuius  ani¬ 
mus  tantis  angustiis  invidiae  continetur,  qui  non 
hunc  hominem  studiosissime  laudet  et  sapientissi- 
mum  iudicet,  qui  pro  salute  patriae,  pro  incolumitate 
civitatis,  pro  reipublicae  fortunis  quamvis  magnum 
atque  atrox  periculum  studiose  suscipiat  et  libenter 
subeat?  Equidem  hunc  hominem  magis  cupio  satis 
laudare,  quam  possum;  idemque  hoc  certo  scio  vo¬ 
ids  omnibus  usu  venire.  56.  Eadem  res  igitur  his 
tribus  in  dicendo  commutabitur  rebus,  verbis,  pro- 
nuntiando,  tractando;  sed  tractando  dupliciter,  ser- 
mocinatione  et  exsuscitatione. 

XLIV.  Sed  de  eadem  re  quum  dicemus,  pluribus 
utemur  commutationibus.  Nam  quum  rem  simplici- 
ter  pronuntiaverimus,  rationem  poterimus  subiicere ; 
deinde  dupliciter  vel  sine  rationibus  vel  cum  rationi- 
bus  pronuntiare ;  deinde  afferre  contrarium ;  (de  qui- 
bus  omnibus  diximus  in  verborum  exornationibus :) 
deinde  simile  et  exemplum;  (de  quo  suo  loco  plura 
dicemus :)  deinde  conclusionem ;  (de  qua  in  secundo 
libro,  quae  opus  fuerunt,  diximus,  demonstrantes 
argumentationem  quemadmodum  concludere  oporte- 
at.)  [In  hoc  libro  docuimus,  cuiusmodi  esset  exorna- 
tio  verbi,  cui  conclusioni  nomen  est.]  Ergohuiusmo- 
di  vehementer  ornata  poterit  esse  expolitio,  quae  con- 
stabit  ex  frequentihus  verborum  exornationibus  et 
sententiarum.  Hoc  modo  igitur  septem  partibus  tra- 
ctabitur.  Sed  ab  eiusdem  sententiae  non  recedemus 
exemplo,  ut  scire  possis,  quam  facile  praeceptione 
rhetorica  res  simplex  multiplici  ratione  tractetur :  57. 
Sapiens  nullum  pro  republica  periculum  vitabit; 
ideo  quod  saepe  fit,  ut,  quum  pro  republica  perire 
noluerit,  necessario  cum  republica  pereat.  Et  quo- 
niam  sunt  omnia  commoda  a  patria  accepta,  nullum 
incommodum  pro  patria  grave  putandum  est.  Ergo 
qui  fugiunt  id  periculum,  quod  pro  republica  sub- 
eundum  est,  stultc  faciunt.  Nam  neque  effugere  in- 
commoda  possunt,  et  ingrati  in  civitatem  reperiun- 
tur.  At,  qui  patriae  pericula  suo  periculo  expetunt, 
hi  sapientes  putandi  sunt,  quum  et  eum  quern  de¬ 
bent  honorem  reipublicae  reddunt,  et  pro  multis  pe¬ 
rire  malunt,  quam  cum  multis.  Etenim  vehementer 
est  iniquum,  vitam,  quam  a  natura  acceptam  propter 


patriam  conservaveris,  naturae,  quum  cogat,  redde- 
re,  patriae,  quum  roget,  non  dare ;  et  quum  possis 
cum  summa  virtute  et  honore  pro  patria  interire, 
malle  per  dedecus  et  ignaviam  vivere;.  et  quum  pro 
amicis  et  parentibus  et  ceteris  necessariis  adire  peri¬ 
culum  velis,  pro  republica,  in  qua  et  haec  et  illud 
sanctissimum  nomen  patriae  continentur,  nolle  in  dis- 
crimen  venire.  Itaque  uti  contemnendus  est,  qui  in 
navigando  se  quam  navim  mavult  incolumem,  ita 
vituperandus  est,  qui  in  reipublicae  discrimine  suae 
plus,  quam  communi  saluti,  consulit.  Navi  enim 
fracta,  multi  incolumes  evaserunt;  ex  naufragio  pa¬ 
triae  salvus  nemo  potest  enatare.  Quod  mihi  bene 
videtur  Decius  intellexisse,  qui  se  devovisse  dicitur 
et  pro  legionibus  in  hostes  immisisse  medios ;  unde 
amisit  vitam,  at  non  perdidit.  Re  enim  vilissima 
certam  et  parva  maximam  redemit.  Dedit  vitam,  ac- 
cepit  patriam ;  amisit  animam,  potitus  est  gloria, quae, 
cum  summa  laude  prodita,  vetustate  quotidie  magis 
enitescit.  Quod  si,  pro  republica  decere  accedere  ad 
periculum,  et  ratione  demonstratum  est  et  exemplo 
comprobatum,  ii  sapientes  sunt  existimandi,  qui  nul¬ 
lum  pro  salute  patriae  periculum  vitant.  58.  In  his 
igitur  generibus  expolitio  versatur,  de  qua  producti 
sumus  ut  plura  diceremus,  quod  non  modo,  quum 
caussam  dicimus,  adiuvat  et  exornat  orationem,  sed 
multo  maxime  per  earn  exercemur  ad  elocutionis  fa- 
cultatem.  Quare  conveniet  extra  caussam  in  exer- 
cendo  ration^  adhibere  expolitionis,  in  dicendo  uti, 
quum  exornabimus  argumentationem,  qua  de  re  di¬ 
ximus  in  libro  secundo. 

XLV.  Commoratio  est,  quum  in  loco  firmissimo, 
quo  tota  caussa  continetur,  manetur  diutius  et  eodem 
saepius  reditur.  Hac  uti  maxime  convenit,  et  id  est 
oratoris  boni  maxime  proprium.  Non  enim  datur 
auditori  potestas  animum  de  re  firmissima  demoven- 
di.  Huic  exemplum  satis  idoneum  subiici  non  potuit, 
propterea  quod  hie  locus  non  est  a  tota  caussa  sepa- 
ratus,  sicuti  membrum  aliquod,  sed  tamquam  san¬ 
guis  perfusus  est  per  totum  corpus  orationis. 

Contentio  est,  per  quam  contraria  referuntur. 
Ea  est  in  verborum  exornationibus,  ut  ante  docui¬ 
mus,  huiusmodi:  Inimicis  te  placabilem,  amicis  in- 
exorabilem  praebes.  In  sententiarum,  huiusmodi: 
Vos  huius  incommodis  lugetis,  iste  reipublicae  cala- 
mitate  laetatur.  Vos  vestris  fortunis  diffiditis,  iste 
solus  suis  eo  magis  confidit.  Inter  haec  duo  conten- 
tionum  genera  hoc  interest:  illud  ex  verbis  celeriter 
relatis  constat ;  hie  sententiae  contrariae  ex  compara- 
tione  referantur  oportet. 

59.  Similitudo  est  oratio  traducens  ad  rem  quam- 
piam  aliquid  ex  re  dispari  simile.  Ea  sumitur  aut 
ornandi  caussa  aut  probandi  aut  apertius  dicendi  aut 
ante  oculos  ponendi.  Et  quomodo  quattuor  de  caus- 
sis  sumitur,  ita  quattuor  modis  dicitur :  per  contrari¬ 
um,  per  negationem,  per  brevitatem,  per  collationem. 
Ad  unam  quamque  sumendae  caussam  similitudi- 
nis  accommodabimus  singulos  modos  pronuntiandi. 
XL VI.  Ornandi  caussa  sumitur  per  contrarium,  sic: 
Non  enim,  quemadmodum  in  palaestra,  qui  taedas 
ardentes  accipit,  celerior  est  in  cursu  continuo,  quam 
ille,  qui  tradit,  ita  melior  imperator  novus,  qui  acci¬ 
pit  exercitum,  quam  ille,  qui  decedit;  propterea 
quod  defatigatus  cursor  integro  facem,  hie  peritus 
imperator  imperito  exercitum  tradit.  Hoc  sine  simili 
satis  plane  et  perspicue  et  probabiliter  dici  potuit, 
hoc  modo:  Minus  bonos  imperatores  a  melioribus  ex- 

ercitus  accipere  solere;  sed  ornandi  caussa  simile 
sumptum  est,  ut  orationi  dignitas  quaedam  compara- 
retur.  Dictum  est  autem  per  contrarium.  Nam  tunc 
similitudo  sumitur  per  contrarium,  quum  ei  rei, 
quam  nos  probamus,  aliquam  rem  negamus  esse  si- 
milem,  ut  paullo  ante,  quum  de  cursoribus  dissere- 
bamus.  Per  negationem  dicetur,  probandi  caussa, 
hoc  modo:  Neque  equus  indomitus,  quamvis  natura 
bene  compositus  sit,  idoneus  potest  esse  ad  eas  utili— 
tates,  quae  desiderantur  ab  equo;  neque  homo  indo- 
ctus,  quamvis  sit  ingeniosus,  ad  virtutem  potest  per- 
venire.  Hoc  probabilius  factum  est,  quod  magis  est 
veri  simile,  non  posse  virtutem  sine  doctrina  compa- 
rari ;  quoniam  ne  equus  quidem  indomitus  idoneus 
possit  esse.  Ergo  sumptum  est  probandi  caussa. 
60.  Dictum  est  autem  per  negationem ;  id  enim  per- 
spicuum  est  de  primo  similitudiriis  verbo.  XLV1I. 
Sumetur  et  apertius  dicendi  caussa  similitudo  per 
brevitatem,  hoc  modo:  In  amicitia  gerenda,  sicut  in 
certamine  currendi,  non  ita  convenit  exerceri,  ut, 
quoad  necesse  sit,  pervenire  possis ;  sed,  utproductus 
studio  et  viribus  ultra  facile  procurras.  Nam  hoc  si¬ 
mile  est,  ut  apertius  intelligatur,  mala  ratione  facere, 
qui  reprehendant  eos,  qui  verbi  caussa  post  mortem 
amici  liberos  eius  custodiant,  propterea  quod  in  cur- 
sore  tantum  velocitatis  esse  oporteat,  ut  efferatur  ul¬ 
tra  finem ;  in  amico  tantum  benevolentiae,  ut  ultra, 
quam  amicus  sentire  possit,  procurrat  amicitiae  stu¬ 
dio.  Dictum  autem  simile  est  per  brefitatem.  Non 
enim  ita,  ut  in  ceteris  rebus,  res  ab  re  separata  est, 
sed  utraque  res  coniuncte  et  confuse  comparata.  Aqte 
oculos  ponendi  negotii  caussa  sumetur  similitudo, 
quum  dicetur  per  collationem,  sic:  Uti  citharoedus, 
quum  prodierit  optime  vestitus,  palla  inaurata  indu- 
tus,  cum  chlamyde  purpurea,  coloribus  variis  intex- 
ta,  et  cum  corona  aurea,  magnis  fulgentibus  gemmis 
illuminata,  citharam  tenens  exornatissimam,  auro  et 
ebore  distinctam,  ipse  praeterea  forma  et  specie  sit 
et  statura  apposita  ad  dignitatem ;  si,  quum  magnam 
populo  commoverit  iis  rebus  exspectationem,  repente 
silentio  facto  vocem  emittat  acerbissimam  cum  tur- 
pissimo  corporis  motu,  quo  melius  ornatus  et  magis 
fuerit  exspectatus,  eo  magis  derisus  et  contemptus, 
eiicitur :  item,  si  quis  in  excelso  loco  et  in  magnis  ac 
locupletibus  copiis  collocatus  fortunae  muneribus  et 
naturae  commodis  omnibus  abundabit;  si  virtutis  et 
artium,  quae  virtutis  magistrae  sunt,  egebit;  quo 
magis  ceteris  rebus  copiosus  erit  et  illustris  et  exspe¬ 
ctatus,  eo  vehementius  derisus  et  contemptus,  ex 
omni  conventu  bonorum  eiicietur.  Hoc  simile,  exor- 
natione  utriusque  rei,  et  alterius  inertiae  artificis,  al- 
terius  stultitia  simili  ratione  collata,  sub  aspectum 
omnium  rem  subiecit.  Dictum  autem  est  per  collati¬ 
onem,  propterea  quod  proposita  similitudine  paria 
sunt  omnia  relata. 

XL YIII.  61 .  In  similibus  observare  oportet  dili- 
genter,  ut,  quum  rem  afferamus  similem,  cuius  rei 
caussa  similitudinem  attulerimus,  verba  quoque  ad 
similitudinem  habeamus  accommodata.  Id  est  huius- 
modi :  Ut  hirundines  aestivo  tempore  praesto  sunt, 
frigore  pulsae  recedunt.  —  Ex  eadem  similitudine 
nunc  per  translationem  verba  sumimus :  item  falsi 
amici  sereno  vitae  tempore  praesto  sunt;  simul  atque 
hiemem  fortunae  viderint,  devolant  omnes.  Sed  in- 
ventio  similium  facilis  erit,  si  quis  sibi  omnes  res, 
animatas  et  inanimatas,  mutas  et  loquentes,  feras  et 
mansuetas,  terrestres  et  caelestes  et  maritimas,  arti- 


ficio,  casu,  natura  comparatas,  usitatas  atque  inusi- 
tatas,  frequenter  ante  oculos  poterit  ponere  et  ex  his 
aliquam  venari  similitudinem,  quae  aut  ornare  aut 
docere  aut  apertiorem  rem  facere  aut  ponere  ante 
oculos  possit.  Non  enim  res  tota  totae  rei  necesse 
es  t  similis  sit,  sed  ad  ipsum,  ad  quod  con  fere  tur,  si¬ 
militudinem  habeat  oportet. 

XLIX.  62.  Exemplum  est  alicuius  facti  aut  dicti 
[praeteriti]  cum  certi  auctoris  nomine  propositio.  Id 
sumitur  iisdem  de  caussis,  quibus  similitudo.  Rem 
ornatiorem  facit,  quum  nullius  rei  nisi  dignitatis 
caussa  sumitur;  apertiorem,  quum  id,  quod  sit  ob- 
scurius,  magis  dilucidum  reddit;  probabiliorem, 
quum  magis  veri  similem  facit ;  ante  oculos  ponit, 
quum  exprimit  omnia  perspicue,  ut  res  prope  dicam 
manu  tentari  possit.  Unius  cuiusque  generis  singula 
subiecissemus  exempla,  nisi,  exemplum  quod  genus 
esset,  in  expolitione  demonstrassemus,  et  caussas  su- 
mendi  in  similitudine  aperuissemus.  Quare  nolui- 
mus,  neque  pauca,  quominus  intelligeretur,  neque,  re 
intellecta,  plura  conscribere. 

Imago  est  formae  cum  forma  cum  quadam  simili¬ 
tudine  collatio.  Haec  sumitur  aut  laudis  aut  vitupe- 
rationis  caussa.  Laudis  caussa,  sic:  Ibat  in  praelium, 
corpore  tauri  validissimi,  impetu  leonis  acerrimi  si¬ 
milis.  Vituperationis,  ut  in  odium  aut  in  invidiam 
aut  in  contemptionem  adducat.  Ut  in  odium,  hoc  mo¬ 
do  :  Iste  quotidie  per  forum  medium  tamquam  iuba- 
tus  draco  serpit,  dentibus  aduncis,  aspectu  rabido, 
venenato  spiritu,  circumspectans  hue  et  illuc,  si 
quem  reperiat,  cui  aliquid  mali  faucibus  afflare, 
quem  ore  attingere,  dentibus  insecare,  lingua  asper- 
gere  possit.  Ut  in  invidiam  adducat,  hoc  modo:  Iste, 
qui  divitias  suas  iactans,  sicut  Gallus  e  Phrygia  aut 
ariolus  quispiam,  depressus  et  oneratus  auro,  clamat 
et  deierat.  Ut  in  contemptionem,  sic :  Iste,  qui  tam¬ 
quam  cochlea  abscondens  retentat  sese  tacitus,  quo 
sit  tutus,  cum  domo  sua,  ut  comedatur,  aufertur. 

L.  63.  Effictio  est,  quum  exprimitur  atque  effin- 
gitur  verbis  corporis  cuiuspiam  forma,  quod  satis  sit 
ad  intelligendum,  hoc  modo:  Iiunc,  iudices,  dico  ru- 
brum,  brevem,  incurvum,  canum,  suberispum,  cae¬ 
sium,  cui  sane  magna  est  in  mento  cicatrix ;  si  quo 
modo  potest  vobis  in  memoriam  redire.  Habet  haec 
exornatio  quum  utilitatem,  si  quem  velis  demonstra- 
re ;  turn  venustatem,  si  breviter  et  dilucide  facta  est. 
Notatio  est,  quum  alicuius  natura  certis  describitur 
signis,  quae  sicuti  notae  quaedam  naturae  sunt  at- 
tributa.  Ut  si  velis  non  divitem,  sed  ostentatorem 
pecuniae  describere:  Iste,  inquies,  iudices,  qui,  se 
dici  divitem,  putat  esse  praeclarum,  primum  nunc 
videte,  quo  vultu  nos  intueatur.  Nonne  vobis  vide- 
tur  dicere:  Darem,  si  mihi  molesti  non  essetis?  Quum 
vero  sinistra  mentum  sublevat,  existimat  se  gemmae 
nitore  et  auri  splendore  aspectus  omnium  praestrin- 
gere.  Quum  puerum  respicit  hunc  unum,  quem  ego 
novi,  (vos  non  arbitror  novisse,)  alio  nomine  appel- 
lat,  deinde  alio  atque  alio.  Ileus  tu,  inquit,  veni, 
Sannio,  ne  quid  isti  barbari  turbent;  ut  ignoti,  qui 
audiunt,  unum  putent  eligi  de  multis :  ei  dicit  in  au- 
rem,  aut  ut  domi  lectuli  sternantur,  aut  ab  avunculo 
rogetur  Aethiops,  qui  ad  balneas  veniat,  aut  asturco- 
ni  locus  ante  ostium  suum  detur,  aut  aliquod  fragile 
falsae  choragium  gloriae  comparetur.  Deinde  excla- 
mat,  ut  omnes  audiant :  Videto,  ut  diligenter  nume- 
retur,  si  potest,  ante  noctem.  Puer,  qui  iam  bene  ho- 
minis  naturam  novit:  Tft  illo  plures  mittas  oportet, 

inquit,  si  hodie  vis  transnumerari.  Age,  inquit,  due 
tecum  Libanum  et  Sosiam.  Sane.  Deinde  casu  veni- 
unt  hospites  homini,  qui  istum  splendide,  dum  pere- 
grinatur,  invitarant.  Ex  ea  re  homo  hercle  sane  con- 
turbatur ;  sed  tamen  a  vitio  naturae  non  recedit.  Be¬ 
ne,  inquit,  facitis,  quum  venitis ;  sed  rectius  fecisse- 
tis,  si  ad  me  domum  recta  abiissetis.  Id  fecissemus, 
inquiunt  illi,  si  domum  novissemus.  At  istud  qui- 
dem  facile  fuit  undelibet  invenire.  Verum  ite  mecum. 
Sequuntur  illi.  Sermo  interea  huius  consumitur 
omnis  in  ostentatione.  Quaerit,  in  agris  cuiusmodi 
frumenta  sint;  negat  se,  quia  villae  incensae  sint, 
accedere  posse,  nec  aedificare  etiam  nunc  audere; 
tametsi  in  Tusculano  quidem  coepi  insanire  et  in  iis- 
dem  fundamentis  aedificare.  LI.  64.  Dum  haec  loqui¬ 
tur,  venit  in  aedes  quasdam,  in  quibus  sodalitium 
erat  eodem  die  futurum;  quo  iste  pro  notitia  domini 
aedium  ingreditur  cum  hospitibus.  Hie,  inquit,  ha- 
bito.  Perspicit  argentum,  quod  erat  expositum;  visit 
triclinium  stratum :  probat.  Accedit  servulus:  dicit 
homini  clam,  dominum  iam  venturum,  si  velit  exire. 
Itane?  inquit;  eamus  hospites;  frater  venit  ex  Saler¬ 
no  :  ego  illi  obviam  pergam ;  vos  hue  decuma  veni- 
tote.  Hospites  discedunt.  Iste  se  raptim  domum  suam 
coniicit ;  illi  decuma,  quo  iusserat,  veniunt :  quaerunt 
hunc ;  reperiunt,  domus  cuia  sit ;  in  diversorium  de- 
risi  conferunt  sese.  Vident  hominem  postera  die; 
narrant,  expostulant,  accusant.  Ait  iste,  eos  similitu- 
dine  loci  deceptos  angiporto  toto  deerrasse ;  se  con¬ 
tra  valetudinem  suam  ad  noctem  multam  exspectas- 
se.  Sannioni  puero  negotium  dederat,  ut  vasa,  vesti- 
menta,  pueros  corrogaret.  Servulus  non  inurbanus 
satis  strenue  et  concinne  comparat;  iste  hospites  do¬ 
mum  deducit.  Ait  se  aedes  maximas  cuidam  amico 
ad  nuptias  commodasse.  Nunliat  puer,  argentum 
repeti  (pertimuerat  enim,  qui  commodarat).  Apage 
te,  inquit,  aedes  commodavi,  familiam  dedi:  argen¬ 
tum  quoque  vult?  Tametsi  hospites  habeo,  tamen 
utatur  licet,  nos  Samiis  delectabimur.  Quid  ego,  quae 
deinde  efficiat,  narrem?  Eiusmodi  est  hominis  natura, 
ut,  quae  singulis  diebus  efficiat  gloria  atque  ostenta¬ 
tione,  ea  vix  annuo  sermone  enarrare  possim.  65.  Hu- 
iusmodi  notationes,  quae  describunt,  quid  consenta- 
neum  sit  unius  cuiusque  naturae,  vehementer  habent 
magnam  delectationem.  Totam  enim  naturam  cuius- 
piam  ponunt  ante  oculos,  aut  gloriosi,  ut  nos  exem¬ 
pli  caussa  coeperamus,  aut  invidi  aut  timidi  aut  ava- 
ri,  ambitiosi,  amatoris,  luxuriosi,  furis,  quadruplato- 
ris ;  denique  cuiusvis  studium  protrahi  potest  in  me¬ 
dium  tali  notatione. 

LII.  Sermocinatio  est,  quum  alicui  personae  ser¬ 
mo  attribuitur,  et  is  exponitur  cum  ratione  dignitatis, 
hoc  pacto:  Quum  militibus  urbs  redundaret  et  omnes 
timore  oppressi  domi  continerentur,  venit  iste  cum 
sago,  gladio  succinctus,  tenens  iaculum;  quinque 
adolescentes  hominem  simili  ornatu  subsequuntur. 
Irrumpit  in  aedes  subito ;  deinde  magna  voce :  Ubi 
est  iste  beatus,  inquit,  aedium  dominus?  quin  mihi 
praesto  fit?  quid  tacetis?  Ilic  alii  omnes  stupidi  ti¬ 
more  obmutuerunt.  Uxor  illius  infelicissimi  cum 
maximo  fietu  ad  istius  pedes  abiecit  sese.  Parce,  in¬ 
quit,  et  per  ea,  quae  tibi  dulcissima  sunt  in  vita,  mi¬ 
serere  nostri;  noli  cxstinguerc  exstinctos.  Fer  man- 
suete  fortunam.  Nos  quoque  fuimus  bead ;  nosce  te 
esse  hominem.  At  ille:  Quin  ilium  mihi  datis,  ac 
vos  auribus  meis  opplorare  non  desinitis?  non  abibit. 
Illi  nuntialur  interea,  venisse  istum  et  clamore  ma¬ 


ximo  mortem  minari.  Quod  simul  ut  audivit:  Heus, 
inquit,  Gorgia,  pediseque  puerorum,  absconde  pue¬ 
ros  ;  defende ;  fac,  ut  incolumes  ad  adolescentiam  per- 
ducas.  Yix  haec  dixerat,  quum  ecce  iste  praesto: 
Sedes,  inquit,  audax?  non  vox  mea  tibi  vitam  ade- 
mit?  exple  inimicitias  meas,  et  iracundiam  satura 
tuo  sanguine.  Ille  cum  magno  spiritu:  Yerebar,  in¬ 
quit,  ne  plane  victus  essem.  Nunc  video;  in  iudicio 
mecum  contendere  non  vis,  ubi  superari  turpissi- 
mum,  et  superare  pulcherrimum  est;  interficere  me 
vis.  Occidar  equidem,  sed  victus  non  peribo.  At 
iste :  In  extremo  vitae  tempore  etiam  sententiose  lo- 
queris?  neque  ei,  quern  vides  dominari,  vis  suppli- 
care?  Turn  mulier:  Immo  quidem  ille  rogat  et  sup- 
plicat;  sed  tu,  quaeso,  commovere;  et  tu,  per  deos, 
inquit,  hunc  examplexare.  Dominus  est;  vicit  hicte, 
vince  tu  nunc  animum.  Cur  non  desinis,  inquit, 
uxor,  loqui,  quae  me  digna  non  sunt?  tace  et,  quae 
curanda  sunt,  cura.  Tu  cessas,  mihi  vitam,  tibi 
omnem  bene  vivendi  spem  mea  morte  eripere?  Iste 
mulierem  repulit  ab  se  lamentantem ;  illi  nescio  quid 
incipienti  dicere,  quod  dignum  videlicet  illius  virtu- 
te  esset,  gladium  in  latere  defixit.  Puto  in  hoc  ex- 
emplo  datos  esse  uni  cuique  sermones  ad  dignitatem 
accommodatos ;  id  quod  oportet  in  hoc  genere  obser- 
vare.  Sunt  item  sermocinationes  consequentes  hoc 
genus :  Nam  quid  putamus  illos  dicturos,  si  hoc  iu- 
dicaveritis?  nonne  omnes  hac  utentur  oratione?  de¬ 
inde  subiicere  sermonem. 

L1II.  66.  Conformatio  est,  quum  aliqua,  quae  non 
adest,  persona  confingitur  quasi  adsit,  aut  quum  res 
muta  aut  informis  fit  loquens  et  formata,  et  ei  oratio 
attribuitur  ad  dignitatem  accommodata ,  aut  actio 
quaedam,  hoc  pacto :  Quodsi  nunc  haec  urbs  invictis- 
sima  vocem  emittat,  non  hoc  pacto  loquatur?  Ego 
ilia  plurimis  tropaeis  ornata,  triumphis  ditata  certis- 
simis,  clarissimis  locupletata  victoriis,  nunc  vestris 
seditionibus,  o  cives,  vexor?  Quam  dolis  malitiosa 
Karthago,  viribus  probata  Numantia,  disciplinis  eru- 
dila  Corinthus  labefactare  non  potuit,  earn  patiemini 
nunc  ab  homunculis  deterrimis  proteri  atque  concul- 
cari?  Item:  Quod  si  nunc  L.  ille  Brutus  reviviscat  et 
hie  ante  pedes  vestros  adsit,  non  hac  utatur  oratione? 
Ego  reges  eieci,  vos  tyrannos  introducitis ;  ego  liber- 
tatem,  quae  non  erat,  peperi,  vos  partam  servare  non 
vultis ;  ego  capitis  mei  periculo  patriam  liberavi,  vos 
liberi  sine  periculo  esse  non  curatis?  Haec  conforma¬ 
tio,  licet  in  plures  res  mutas  atque  inanimatas  trans- 
feratur,  proficit  tamen  plurimum  in  amplificationis 
partibus  et  commiseratione. 

67.  Significatio  est,  quae  plus  in  suspicione  re- 
linquit,  quam  positum  est  in  oratione.  Ea  fit  per  ex- 
superationem,  ambiguum,  consequentiam,  abscissio- 
nem,  similitudinem.  Per  exsuperationem,  quum  plus 
est  dictum,  quam  patitur  veritas,  augendae  suspicio- 
nis  caussa,  sic:  Hie  de  tanto  patrimonio  tarn  cito  te- 
stam,  qua  sibi  petat  ignem,  non  reliquit.  Per  ambi¬ 
guum,  quum  verbum  potest  in  duas  pluresve  sen- 
tentias  accipi,  sed  accipitur  in  earn  partem,  quam  vult 
is,  qui  dixit;  ut  de  eo  si  dicas,  qui  multas  heredita- 
tes  adierit:  Prospice  tu,  qui  plurimum  cernis.  LIY. 
Ambigua  quemadmodum  vitanda  sunt,  quae  obscu- 
ram  reddunt  orationem,  ita  haec  consequenda,  quae 
conficiunt  huiusmodi  significationem.  Ea  reperientur 
facile,  si  noverimus  et  animum  adverterimus  verbo- 
rum  ancipites  aut  multiplices  potestates.  Per  conse¬ 
quentiam  significatio  fit,  quum  res,  quae  sequantur 

aliquam  rem,  dicuntur,  ex  quibus  tota  res  relinqui- 
tur  in  suspicione;  ut  si  salsamentarii  filio  dicas: 
Quiesce  tu,  cuius  pater  cubito  se  emungere  solebat. 
Per  abscissionem,  si,quum  incipimus  aliquid  dicere, 
praecidimus,  et  ex  eo,  quod  iam  diximus,  satis  re- 
linquitur  suspicionis,  sic:  Qui  ista  forma  et  aetate 
nuper  alienae  domui  —  nolo  plura  dicere.  Per  simi- 
litudinem,  quum,  aliqua  re  simili  allata,  nihil  ampli- 
us  dicimus,  sed  ex  ea  significamus,  quid  sentiamus, 
hoc  modo:  Noli,  Saturnine,  nimium  populi  frequen- 
tia  fretus  esse.  Inulti  iacent  Gracchi.  Haec  exornatio 
plurimum  festivitatis  habet  interdum  et  dignitatis ; 
sinit  enim  quiddam,  tacito  oratore,  ipsum  auditorem 
suspicari. 

68.  Brevitas  est  res  ipsis  tantummodo  verbis  ne- 
cessariis  expedita,  hoc  modo:  Lemnum  praeteriens 
cepit;  inde  Thasi  praesidium  reliquit;  post  urbemin 
Bithynia  sustulit;  inde  appulsus  *  in  Hellespontum, 
statim  potitur  Abydo.  Item:  Modo  consul,  quondam 
tribunus,  deinde  primus  erat  civitatis.  Turn:  Profi- 
ciscitur  in  Asiam,  deinde  exsul  et  hostis  est  dictus, 
post  imperator,  postremo  factus  est  consul.  Habet 
paucis  comprehensa  brevitas  multarum  rerum  expe- 
ditionem.  Quare  adhibenda  saepe  est,  quum  aut  res 
non  egent  longae  orationis,  aut  tempus  non  sinit  im- 
morari. 

LV.  Demonstratio  est,  quum  ita  verbis  res  expri- 
mitur,  ut  geri  negotium  et  res  ante  oculos  esse  vide- 
atur.  Id  fieri  poterit,  si,  quae  ante  et  post  et  in  ipsa 
re  facta  erunt,  comprehendemus,  aut  a  rebus  conse- 
quentibus  aut  a  circumstantibus  non  recedemus,  hoc 
modo :  Quod  simul  atque  Gracchus  prospexit,  fluctu- 
are  populum,  verentem,  ne  ipse  auctoritate  senatus 
commotus  a  sententia  desisteret,  iubet  advocari  con- 
cionem.  Iste  interea,  scelere  et  malis  cogitationibus 
redundans,  evolat  ex  templo  Iovis,  et  sudans,  oculis 
ardentibus,  erecto  capillo,  contorta  toga,  cum  pluri- 
bus  aliis  ire  celerius  coepit.  Illi  praeco  faciebat  au- 
dientiam ;  hie,  subsellium  quoddam  calce  premens, 
dextra  pedem  defringit,  et  alios  hoc  idem  iubet  face- 
re.  Quum  Gracchus  deos  inciperet  precari,  cursim 
isti  impetum  faciunt:  et  ex  aliis  alii  partibus  convo- 
lant,  .  .  .  atque  e  populo  unus,  fuge,  inquit,  Tiberi, 
fuge.  Non  vides?  respice,  inquam.  Deinde  vaga  mul- 
titudo,  subito  timore  perterrita,  fugere  coepit.  At  iste 


spumans  ex  ore  scelus,  anhelans  ex  intimo  pectore 
crudelitatem,  contorquet  brachium;  et  dubitanti 
Graccho,  quid  esset,  neque  tamen  locum,  in  quo  con- 
stiterat,  relinquenti,  percutit  tempus.  Ille  nulla  voce 
delabens,  insita  virtute  concidit  tacitus.  Iste,  viri 
fortissimi  miserando  sanguine  aspersus,  quasi  faci- 
nus  praeclarissimum  fecisset,  circumspectans  et  hila— 
re  sceleratam  gratulantibus  manum  porrigens,  in 
templum  Iovis  contulit  sese.  69.  Haec  exornatio  plu¬ 
rimum  prodest  in  amplificanda  et  commiseranda  re 
huiusmodi  enarrationibus.  Statuit  enim  totam  rem, 
et  prope  ponit  ante  oculos. 

LYI.  Omnes  rationes  honestandae  elocutionis  stu- 
diose  collegimus,  in  quibus,  Herenni,  si  te  diligentius 
exercueris,  et  gravitatem  et  dignitatem  et  suavitatem 
habere  in  dicendo  poteris,  ut  oratorie  plane  loquaris: 
ne  nuda  atque  inornata  inventio  vulgari  sermone  ef- 
feratur.  Nunc  identidem  nosmet  ipsi  nobis  instemus. 
res  enim  communis  agitur,  ut  frequenter  et  assidue 
consequamur  artis  rationem  studio  et  exercitatione ; 
quod  alii  cum  molestia  tribus  de  caussis  maxime  fa¬ 
ciunt:  aut  si,  quicum  libenter  exerceantur,  non  ha- 
bent,  aut  si  sibi  diffidunt,  aut  si  nesciunt,  quam  vi- 
am  sequi  debeant;  quae  a  nobis  absunt  omnes  diffi- 
cultates.  Nam  et  simul  libenter  exercemur  propter 
amicitiam,  cuius  initium  cognatio  fecit,  cetera  philo- 
sophiae  ratio  confirmavit;  et  nobis  non  diffidimus, 
propterea  quod  et  aliquantulum  processimus,  et  alia 
sunt  meliora,  quae  multo  intentius  petimus  in  vita, 
ut,  etiam  si  non  pervenerimus  in  dicendo,  quo  volu- 
mus,  parva  pars  vitae  perfectissimae  desideretur;  et 
viam,  quam  sequamur,  habemus,  propterea  quod  in 
his  libris  nihil  praeteritum  est  rhetoricae  praeceptio- 
nis.  [Demonstratum  est  enim,  quomodo  res  in  omni¬ 
bus  generibus  caussarum  inveniri  oporteat;  dictum 
est,  quo  pacto  eas  disponere  conveniat;  traditum  est, 
qua  ratione  esset  pronuntiandum;  praeceptum  est, 
qua  via  meminisse  possemus;  demonstratum  est, 
quibus  modis  perfecta  elocutio  compararetur.  Quae 
si  exsequimur,  acute  et  cito  reperiemus,  distincte  et 
ordinate  disponemus,  graviter  et  venuste  pronuntia- 
bimus,  firme  et  perpetuo  meminerimus,  ornate  et 
suaviter  eloquemur.  Ergo  amplius  in  arte  rhetorica 
nihil  est.  Haec  omnia  adipiscemur,  si  rationes  prae- 
ceptionis  diligentia  consequemur  exercitationis.] 

LIBER  PRIMUS. 

ARG.  Cicero  primum  de  mag-no  eloquentiae  in  omni  vita 
ac  repuhlica  usu  et  alrnsu,  de  origin e  eius  et  incrementis,  via  ac 
ratione  sensim  sensimque  auctis  disserit.  Deinde  de  eloquentiae 
officio  et  fine,  materia  et  par  films  a  git,  quarum  quinque  facit, 
inventionem,  disjiositionem,  elocutionem,  memoriam,prouuntia- 
tionem.  Ac  deinceps,  qualis  inventio  in  omni  caussarum  consti- 
tutione  turn  coniecturali,  turn  definitiva,  turn  generali  esse  debe¬ 
at,  accurate  explicat.  Quo  facto  exordiorum,  narrationum,  par- 
titionum,  confirmationum,  refutationum,  conclusionum  regulas 
ac  praecepta  ponit,  eorumque  quum  virtutes  turn  vitia  et  usum 
demonstrat. 

I.  1 .  Saepe  et  multum  hoc  mecum  cogitavi,  bo- 
nine  an  mali  plus  attulerit  hominibus  et  civitatibus 
copia  dicendi  ac  summum  eloquentiae  studium.  Nam 
quum  et  nostrae  reipublicae  detrimenta  considero,  et 
maximarum  civitatum  veteres  animo  calamitates  col- 
ligo,  non  minimam  video  per  disertissimos  homines 
invectam  partem  incommodorum ;  quum  autem  res 
ab  nostra  memoria  propter  vetustatem  remotas  ex  lit- 
terarum  monumentis  repetere  instituo,  multas  urbes 
constitutas,  plurima  bella  restincta,  firmissimas  socie- 
tates,  sanctissimas  amicitias  intelligo  quum  animi 
ratione  turn  facilius  eloquentia  comparatas.  Ac  me 
quidem  diu  cogitantem  ratio  ipsa  in  hanc  potissimum 
sententiam  ducit,  ut  existimem,  sapientiam  sine  elo¬ 
quentia  parum  prodesse  civitatibus,  eloquentiam  vero 
sine  sapientia  nimium  obesse  plerumque,  prodesse 
numquam.  Quare  si  quis,  omissis  rectissimis  atque 


honestissimis  studiis  rationis  et  officii,  consumit 
omnem  operam  in  exercitatione  dicendi,  is  inutilis 
sibi,  perniciosus  patriae  civis  alitur;  quivero  ita  sese 
armat  eloquentia,  ut  non  oppugnare  commoda  patriae, 
sed  pro  bis  propugnare  possit,  is  mihi  vir  et  suis  et 
publicis  rationibus  utilissimus,  atque  amicissimus 
civis  fore  videtur. 

2.  Ac  si  volumus  huius  rei,  quae  vocatur  elo¬ 
quentia,  sive  artis  sive  studii  sive  exercitationis  cu- 
iusdam  sive  facultatis  a  natura  profectae,  considerare 
principium;  reperiemus  id  ex  honestissimis  caus- 
sis  natum  atque  ab  optimis  rationibus  profectum. 
II.  Nam  fuit  quoddam  tempus,  quum  in  agris  homines 
passim  bestiarum  modo  vagabantur  et  sibi  victu  fero 
vitam  propagabant;  nec  ratione  animi  quidquam,  sed 
pleraque  viribus  corporis  administrabant;  nondum 
divinae  religionis,  non  humani  officii  ratio  colebatur , 
nemo  legitimas  viderat  nuptias ;  non  certos  quisquam 
aspexerat  liberos;  non,  ius  aequabile  quid  utilitatis 
haberet,  acceperat.  Ita  propter  errorem  atque  insci- 
entiam  caeca  ac  temeraria  dominatrix"  animi  cupidi- 
tas  ad  se  explendam  viribus  corporis  abutebatur,  per- 
|  niciosissimis  satellitibus.  Quo  tempore  quidam,  ma- 
■  gnus  videlicet  vir  et  sapiens,  cognovit,  quae  materi- 
es  et  quanta  ad  maximas  res  opportunitas  in  animis 
inesset  hominum,  si  quis  earn  posset  elicere  et  prae- 
cipiendo  meliorem  reddere;  qui  dispersos  homines  in 
|  agris  et  in  tectis  silvestribus  abditos  ratione  quadam 
compulit  unum  in  locum  et  congregavit,  et  eos  in 
unam  quamque  rem  inducens  utilem  atque  honestam, 


t 


38 


5.  M.  T.  CICEfiONIS 


primo  propter  insolentiara  reclamantes,  deinde  pro¬ 
pter  rationem  atque  orationem  studiosius  audientes, 
ex  feris  et  immanibus  mites  reddidit  et  mansuetos. 
3.  Ac  mihi  quidem  videtur  hoc  riec  tacita  nec  inops 
dicendi  sapientia  perficere  potuisse,  ut  homines  a 
consuetudine  subito  converteret  et  ad  diversas  vitae 
rationes  traduceret.  Age  vero,  urbibus  constitutis, 
ut  fidem  colere  et  iustitiam  retinere  discerent,  et  aliis 
parere  sua  voluntate  consuescerent,  ac  non  modo  la- 
bores  excipiendos  communis  commodi  caussa,  sed  et- 
iam  vitam  amittendam  existimarent :  qui  tandem  fieri 
potuit,  nisi  homines  ea,  quae  ratione  invenissent, 
eloquentia  persuadere  potuissent?  Profecto  nemo,  nisi 
gravi  et  suavi  commotus  oratione,  quum  viribus  plu- 
rimum  posset,  ad  ius  voluisset  sine  vi  descendere, 
ut,  inter  quos  posset  excellere,  cum  iis  se  pateretur 
aequari,  et  sua  voluntate  a  iucundissima  consuetudine 
recederet,  quae  praesertim  iam  naturae  vim  obtineret 
propter  vetustatem.  Ac  primo  quidem  sic  et  nata  et 
progressa  longius  eloquentia  videtur,  et  item  postea 
maximis  in  rebus  pacis  et  belli  cum  summis  hominum 
utilitatibus  esse  versata.  Postquam  vero  calliditas  * 
quaedam,  prava  virtutis  imitatrix,  sine  ratione  officii, 
dicendi  copiam  consecuta  est,  turn  ingenio  freta  ma- 
litia  pervertere  urbes  et  vitas  hominum  labefactare 
assuevit.  III.  Atque  huius  quoque  exordium  mali, 
quoniam  princ*  ium  boni  diximus,  explicemus. 

4  .  Veri  simillimum  mihi  videtur,  quodam  tempore 
neque  in  publicis  rebus  infantes  et  insipientes  homi¬ 
nes  solitos  esse  versari,  nec  vero  ad  privatas  caussas 
magnos  ac  disertos  homines  accedere;  sed,  quum  a 
summis  viris  maximae  res  administrarentur,  arbitror 
alios  fuisse  non  incallidos  homines,  qui  ad  parvas 
controversias  privatorum  accederent.  Quibus  in  con- 
troversiis  quum  saepe  a  mendacio  contra  verum  ho¬ 
mines  stare  consuescerent,  dicendi  assiduitas  aluit 
audaciam,  ut  necessario  superiores  illi  propter  iniu- 
rias  civium  resistere  audacibus,  et  opitulari  suis 
quisque  necessariis  cogerentur.  Itaque  quum  in  di- 
cendo  saepe  par,  nonnumquam  etiam  superior  visus 
esset  is,  qui,  omisso  studio  sapientiae,  nihil  sibi  prae- 
ter  eloquentiam  comparasset,  fiebat,  ut  et  multitudi- 
nis  et  suo  iudicio  dignus,  qui  rempublicam  gereret, 
videretur.  Hinc  nimirum  non  iniuria,  quum  ad  gu- 
bernacula  reipublicae  temerarii  atque  audaces  homi¬ 
nes  accesserant,  maxima  et  miserrima  naufragia  fie- 
bant.  Quibus  rebus  tantum  odii  atque  invidiae  su- 
scepit  eloquentia,  ut  homines  ingeniosissimi,  quasi  ex 
aliqua  turbida  tempestate  in  portum,  sic  ex  seditiosa 
et  tumultuosa  vita  se  in  studium  aliquod  traderent 
quietum.  Quare  mihi  videntur  postea  cetera  studia 
recta  atque  honesta  per  otium  concelebrata  ab  opti- 
mis  enituisse ;  hoc  vero  a  plerisque  eorum  desertum 
obsolevisse  eo  tempore,  quo  multo  vehementius  erat 
retinendum  et  studiosius  adaugendum.  5.  Nam  quo 
indignius  rem  honestissimam  et  rectissimam  violabat 
stultorum  et  improborum  temeritas  et  audacia  summo 
cum  reipublicae  detrimento,  eo  studiosius  et  illis  re- 
sistendum  fuit  et  reipublicae  consulendum.  IV.  Quod 
nostrum  ilium  non  l'ugit  Catonem,  neque  Laelium, 
neque  horum  (ut  vere  dicam)  discipulum  Africanum, 
neque  Gracchos  Africani  nepotes :  quibus  in  homini- 
bus  erat  summa  virtus  et  summa  virtute  amplificata 
auctoritas  et,  quae  his  rebus  ornamento  et  reipubli¬ 
cae  praesidio  esset,  eloquentia.  Quare  meo  quidem 
animo  nihilo  minus  eloquentiae  studendum  est,  etsi 
ea  quidam  et  privatim  etpublice  perverse  abutuntur; 


sed  eo  quidem  vehementius,  ne  mali  magno  cum  de¬ 
trimento  bonorum  et  communi  omnium  pernicie  plu- 
rimum  possint;  quum  praesertim  hoc  unum  sit,  quod 
ad  omnes  res  et  privatas  et  publicas  maxime  pertine- 
at,  hoc  tuta,  hoc  honesta,  hoc  illustris,  hoc  eodem 
vita  iucunda  fiat.  Nam  hinc  ad  rempublicam  pluri- 
ma  commoda  veniunt,  si  moderatrix  omnium  rerum 
praesto  est  sapientia;  hinc  ad  ipsos,  qui  earn  adepti 
sunt,  laus,  honos,  dignitas  confluit ;  hinc  amicis  quo¬ 
que  eorum  certissimum  ac  tutissimum  praesidium 
comparatur.  Ac  mihi  quidem  videntur  homines, 
quum  multis  rebus  humiliores  et  infirmiores  sint,  hac 
re  maxime  bestiis  praestare,  quod  loqui  possunt. 
Quare  praeclarum  mihi  quiddam  videtur  adeptus  is, 
qui,  qua  re  homines  bestiis  praestent,  ea  in  re  homi- 
nibus  ipsis  antecellat.  Hoc  si  forte  non  natura  modo 
neque  exercitatione  conficitur,  verum  etiam  artificio 
quodam  comparatur,  non  alienum  est  videre,  quid 
dicant  ii,  qui  quaedam  eius  rei  praecepta  nobis  reli- 
querunt.  Sed  antequam  de  praeceptis  oratoriis  dica- 
mus,  videtur  dicendum  de  genere  ipsius  artis,  de  of¬ 
ficio,  de  fine,  de  materia,  de  partibus.  Nam  his  rebus 
cognitis,  facilius  et  expeditius  unius  cuiusque  ani¬ 
mus  ipsam  rationem  ac  viam  artis  considerare  poterit. 

Y.  6.  Civilis  quaedam  ratio  est,  quae  multis  et 
magnis  ex  rebus  constat.  Eius  quaedam  magna  et 
ampla  pars  est  artificiosa  eloquentia,  quam  rhetoricam 
vocant.  Nam  neque  cum  iis  sentimus,  qui  civilem 
scientiam  eloquentia  non  putant  indigere;  et  ab  iis, 
qui  earn  putant  omnem  rhetoris  vi  et  artificio  confi¬ 
ned,  magno  opere  dissentimus.  Quare  hanc  oratori- 
am  facultatem  in  eo  genere  ponemus,  ut  earn  civilis 
scientiae  partem  esse  dicamus.  Officium  autem  eius 
facultatis  videtur  esse,  dicere  apposite  ad  persuasio- 
nem;  finis,  persuadere  dictione.  Inter  officium  au¬ 
tem  et  finem  hoc  interest,  quod  in  officio,  quid  fieri, 
in  fine,  quid  officio  conveniat,  considerable.  Ut  medi- 
ci  officium  dicimus  esse,  curare  ad  sanandum  appo¬ 
site,  finem,  sanare  curatione;  item  oratoris  quid  offi¬ 
cium,  et  quid  finem  esse  dicamus,  intelligemus,  quum 
id,  quod  facere  debet,  officium  esse  dicemus,  illud, 
cuius  caussa  facere  debet,  finem  appellabimus. 

7.  Materiam  artis  earn  dicimus,  in  qua  omnis  ars 
et  ea  facultas,  quae  conficitur  ex  arte,  versatur.  Ut 
si  medicinae  materiam  dicamus  morbos  ac  vulnera, 
quod  in  his  omnis  medicina  versetur;  item,  quibus 
in  rebus  versatur  ars  et  facultas  oratoria,  eas  res  ma¬ 
teriam  artis  rhetoricae  nominamus.  Has  autem  res 
alii  plures,  alii  pauciores  existimaverunt.  Nam  Gor- 
gias  Leontinus,  antiquissimus  fere  rhetor,  omnibus 
de  rebus  oratorem  optime  posse  dicere  existimavit. 
Hie  infinitam  et  immensam  huic  artificio  materiam 
subiicere  videtur.  Aristoteles  autem,  qui  huic  arti 
plurima  adiumenta  atque  ornamenta  subministravit, 
tribus  in  generibus  rerum  versari  rhetoris  officium 
putavit,  demonstrati vo,  deliberativo,  iudiciali.  De- 
monstrativum  est,  quod  tribuitur  in  alicuius  certae 
personae  laudem  aut  vituperationem ;  deliberativum, 
quod  positum  in  disceptatione  et  consultatione  civili 
habet  in  se  sententiae  dictionem ;  iudiciale,  quod  po¬ 
situm  in  iudicio  habet  in  se  accusationem  et  defen- 
sionem,  aut  petitionem  et  recusationem.  Et,  quem- 
admodum  nostra  quidem  fert  opinio,  oratoris  ars  et 
facultas  in  hac  materia  tripartita  versari  existimanda 
est.  VI.  8.  Nam  Hermagoras  quidem  nec  quid  dicat 
attendere,  nec  quid  polliceatur  intelligere  videtur, 
qui  oratoris  materiam  in  caussam  et  in  quaestionem 

dividat.  Caussam  esse  dicit  rem,  quae  habeat  in  se 
controversiam  in  dicendo  positam  cum  personarum 
certarum  interpositione;  quam  nos  quoque  oratori 
dicimus  esse  attributam.  Nam  tres  ei  partes,  quas 
ante  diximus,  supponimus,  iudicialem,  deliberativam, 
demonstrativam.  Quaestionem  autem  earn  appellat, 
quae  habeat  in  se  controversiam  in  dicendo  positam 
sine  certarum  personarum  interpositione,  ad  hunc 
modum:  Ecquid  sit  bonum  praeter  honestatem?  ve- 
rine  sint  sensus?  quae  sit  mundi  forma?  quae  solis 
magnitudo?  Quas  quaestiones  procul  ab  oratoris  officio 
remotas  facile  omnes  intelligere  existimamus.  Nam, 
quibus  in  rebus  summa  ingenia  philosophorum  plu- 
rimo  cum  labore  consumpta  intelligimus,  eas,  sicut  ali— 
quas  parvas  res,  oratori  attribuere,  magna  amentia 
videtur.  Quod  si  magnam  in  his  Hermagoras  habuis- 
set  facultatem  studio  et  disciplina  comparatam,  vi- 
deretur  fretus  sua  scientia  falsum  quiddam  constitu- 
isse  de  oratoris  officio  et  non  quid  ars,  sed  quid  ipse 
posset,  exposuisse.  Nunc  vero  ea  vis  est  in  homine, 
ut  ei  multo  rhetoricam  citius  quis  ademerit,  quam 
philosophiam  concesserit.  Neque  eo  dico,  quod  eius 
ars,  quam  edidit,  mihi  mendosissime  scripta  videa- 
tur;  nam  satis  in  ea  videtur  ex  antiquis  artibus  in- 
geniose  et  diligenter  electas  res  collocasse,  et  nonni- 
hil  ipse  quoque  novi  protulisse ;  verum  oratori  mini¬ 
mum  est  de  arte  loqui,  quod  hie  fecit;  multo  maxi¬ 
mum  ex  arte  dicere;  quod  eum  minime  potuisse, 
omnes  videmus.  VII.  9.  Quare  materia  quidem  nobis 
rhetoricae  videtur  ea,  quam  Aristoteli  visam  esse  di¬ 
ximus  ;  partes  autem  hae,  quas  plerique  dixerunt, 
inventio,  dispositio,  elocutio,  memoria,  pronuntiatio. 
lnventio  est  exoogitatio  rerum  verarum  aut  veri  simi- 
lium,  quae  caussam  probabilem  reddant ;  dispositio 
est  rerum  inventarum  in  ordinem  distributio ;  elocu¬ 
tio  est  idoneorum  verborum  et  sententiarum  ad  in- 
ventionem  accommodatio ;  memoria  est  firma  animi 
rerum  ac  verborum  ad  inventionem  perceptio ;  pro¬ 
nuntiatio  est  ex  rerum  et  verborum  dignitate  vocis  et 
corporis  moderatio.  Nunc  his  rebus  breviter  consti- 
tutis,  eas  rationes,  quibus  ostendere  possimus  genus 
et  officium  et  finem  huiusce  artis,  aliud  in  tempus 
differemus.  Nam  et  multorum  verborum  indigent  et 
non  tanto  opere  ad  artis  descriptionem  et  praecepta 
tradenda  pertinent.  Eum  autem,  qui  artem  rhetori¬ 
cam  scribal,  de  duabus  reliquis  rebus,  de  materia 
artis  ac  partibus  scribere  oportere  existimamus.  Ac 
mihi  quidem  videtur  coniuncte  agendum  de  materia 
ac  partibus.  Quare  inventio,  quae  princeps  est  omni¬ 
um  partium,  potissimum  in  omni  caussarum  genere, 
qualis  debeat  esse,  consideretur. 

VIII.  10.  Omnis  res,  quae  habet  in  se  positam  in 
dictione  ac  disceptatione  aliquam  controversiam,  aut 
facti  aut  nominis  aut  generis  aut  actionis  continet 
quaestionem.  Earn  igitur  quaestionem,  exquacaussa 
nascitur,  constitutionem  appellamus.  Constitutio  est 
prima  conflictio  caussarum  ex  depulsione  intenlionis 
profecta,  hoc  modo:  Fecisti:  Non  feci,  aut:  lure  feci. 
Quum  facti  controversia  est,  quoniam  coniecturis 
caussa  firmatur,  constitutio  coniecturalis  appellatur. 
Quum  autem  nominis,  quia  vis  vocabuli  definienda 
verbis  est,  constitutio  definitiva  nominatur.  Quum 
vero,  qualis  sit  res,  quaeritur,  quia  et  de  vi  et  de  ge¬ 
nere  negotii  controversia  est,  constitutio  generalis 
vocatur.  At  quum  caussa  ex  eo  pendet,  quod  aut 
non  is  agere  videtur,  quern  oportet,  aut  non  cum  eo, 
quicum  oportet,  aut  non  apud  quos,  quo  tempore, 


qua  lege,  quo  crimine,  qua  poena  oportet,  tralativa 
dicitur  constitutio,  quia  tralationis  et  commutatio- 
nis  actio  indigere  videtur.  Atque  harum  aliquam  in 
omne  caussae  genus  incidere  necesse  est.  Nam  in 
quam  rem  non  incident,  in  ea  nihil  esse  poterit  con- 
troversiae ;  quare  earn  ne  caussam  quidem  convenit 
putari. 

11.  Ac  facti  quidem  controversia  in  omnia  tem- 
pora  potest  distribui.  Nam  quid  factum  sit,  potest 
quaeri,  hoc  modo:  Occideritne  Aiacem  Ulixes.  Et 
quid  fiat,  hoc  modo :  Bonone  animo  sint  erga  popu- 
lum  Romanum  Fregellani.  Et  quid  futurum  sit,  hoc 
modo :  Si  Karthaginem  reliquerimus  incolumem,  num 
quid  sit  incommodi  ad  rempublicam  perventurum. 
Nominis  est  controversia,  quum  de  facto  convenit,  et 
quaeritur,  id  quod  factum  est,  quo  nomine  appelletur. 
Quo  in  genere  necesse  est  ideo  nominis  esse  contro¬ 
versiam,  quod  de  re  ipsa  non  conveniat,  non  quod  de 
facto  non  constet,  sed  quod  id,  quod  factum  sit,  ali¬ 
ud  alii  videatur  esse,  et  idcirco  alius  alio  nomine  id 
appellet.  Quare  in  eiusmodi  generibus  definienda 
res  erit  verbis  et  breviter  describenda :  ut,  si  quis  sa¬ 
crum  ex  privato  surripuerit,  ulrum  fur  an  sacritegus 
sit  iudicandus.  Nam  id  quum  quaeritur,  necesse  erit 
definire  utrumque,  quid  sit  fur,  quid  sacrilegus,  et 
sua  descriptione  ostendere  alio  nomine  illam  rem,  de 
qua  agitur,  appellari  oportere,  atque  adversarii  di¬ 
cant*. 

IX.  12.  Generis  est  controversia,  quum  et,  quid 
factum  sit,  convenit  et,  quo  id  factum  nomine  appel¬ 
lari  oporteat,  constat;  et  tamen,  quantum  et  cuius- 
modi  et  omnino  quale  sit,  quaeritur,  hoc  modo:  Iu- 
stum  an  iniustum;  utile  an  inutile;  et  omnia,  in 
quibus,  quale  sit  id  quod  factum  est,  quaeritur,  sine 
ulla  nominis  controversia.  Huic  generi  Hermagoras 
partes  quattuor  supposuit,  deliberativam,  demonstra¬ 
tivam,  iuridicialem,  negotialem :  quod  eius,  ut  nos 
putamus,  non  mediocre  peccatum  reprehendendum 
videtur,  verum  brevi,  ne  aut,  si  taciti  praeterierimus, 
sine  caussa  non  secuti  eum  putemur;  aut,  si  diutius 
in  hoc  constiterimus,  moram  atque  impedimentum 
reliquis  praeceptis  intulisse  videamur.  Si  deliberatio 
et  demonstratio  genera  sunt  caussarum,  non  possunt 
recte  partes  alicuius  generis  caussae  putari.  Eadem 
enim  res  alii  genus  esse,  alii  pars  potest;  eidem  ge¬ 
nus  esse  et  pars  non  potest.  Deliberatio  autem  et 
demonstratio  genera  sunt  caussarum.  Nam  aut  nul¬ 
lum  caussae  genus  est  aut  iudiciale  solum  aut  et  iu¬ 
diciale  et  demonstrativum  et  deliberativum.  Nullum 
dicere  caussae  esse  genus,  quum  caussas  esse  multas 
dicat  et  in  eas  praecepta  det,  amentia  est;  unum  au¬ 
tem  iudiciale  solum  esse  qui  potest,  quum  deliberatio 
et  demonstratio  neque  ipsae  similes  inter  se  sint,  et 
ab  iudiciali  genere  plurimum  dissideant,  et  suum 
quaeque  finem  habeat,  quo  referri  debeat?  Relinqui- 
tur  ergo,  ut  omnia  tria  genera  sint  caussarum.  Deli¬ 
beratio  igitur  et  demonstratio  non  possunt  recte  par¬ 
tes  alicuius  generis  caussae  putari.  Male  igitur  eas 
generalis  constitutionis  partes  esse  dixit. 

X.  13.  Quod  si  generis  caussae  partes  non  possunt 
recte  putari,  multo  minus  recte  partis  caussae  partes 
putabuntur.Pars  autem  caussae  est  constitutio  omnis. 
Non  enim  caussa  ad  constitutionem,  sed  constitutio 
ad  caussam  accommodatur.  Sed  demonstratio  et  de¬ 
liberatio  generis  caussae  partes  non  possunt  recte 
putari,  quod  ipsa  sunt  genera;  multo  igitur  minus 
recte  partis  eius,  quod  hie  dicit,  partes  putabuntur. 

Deinde  si  constitutio  et  ipsa  et  pars  eius  quaelibet  in- 
tentionis  depulsio  est,  quae  intentionis  depulsio  non 
est,  ea  nec  constitutio  nec  pars  constitutionis  est.  At 
si,  quae  intentionis  depulsio  non  est,  ea  nec  constitu¬ 
tio  nec  pars  constitutionis  est,  demonstratio  et  deli- 
beratio  neque  constitutio,  nec  pars  constitutionis  est. 
Si  igitur  constitutio,  et  ipsa  et  pars  eius,  intentionis 
depulsio  est,  deliberatio  et  demonstratio  neque  con¬ 
stitutio,  neque  pars  constitutionis  est.  Placet  autein 
ipsi,  constitutionem  intentionis  esse  depulsionem; 
placeat  igitur  oportet  demonstrationem  et  deliberatio- 
nem  non  esse  constitutionem,  nec  partem  constitutio¬ 
nis.  Atque  hoc  eodem  urgebitur,  sive  constitutionem 
primam  caussae  accusatoris  confirm ationem  dixerit, 
sive  defensoris  primam  deprecationem ;  nam  eum 
eadem  omnia  incommoda  sequentur. 

14.  Deinde  coniecturalis  caussa  non  potest  simul 
ex  eadem  parte,  eodem  in  genere  et  coniecturalis 
esse  et  definitiva.  Rursus  nec  definitiva  caussa  po¬ 
test  simul  ex  eadem  parte,  eodem  in  genere,  et  defi¬ 
nitiva  esse  et  tralativa.  Et  omnino  nulla  constitu¬ 
tio  nec  pars  constitutionis  potest  simul  et  suam  ha¬ 
bere  et  alterius  in  se  vim  continere;  ideo  quod  una 
quaeque  ex  se  et  ex  sua  natura  simpliciter  conside- 
ratur ;  altera  assumpta,  numerus  constitutionum  du¬ 
plicator,  non  vis  constitutionis  augetur.  At  delibera- 
tiva  caussa  simul  ex  eadem  parte,  eodem  in  genere 
et  coniecturalem  et  generalem  et  definitivam  et  tra- 
lativam  solet  habere  constitutionem,  etunam  aliquan- 
do  et  plures  nonnumquam.  Ergo  ipsa  neque  consti¬ 
tutio  est,  nec  pars  constitutionis.  Idem  in  demonstra- 
tione  solet  usu  venire.  Genera  igitur,  ut  ante  diximus, 
haec  caussarum  putanda  sunt,  non  partes  alicuius 
constitutionis.  XI.  Haec  ergo  constitutio,  quam  ge¬ 
neralem  nominamus,  partes  nobis  videtur  duas  habe¬ 
re,  iuridicialem  et  negotialem.  Iuridicialis  est,  in  qua 
aequi  et  iniqui  natura,  aut  praemii  aut  poenae  ratio 
quaeritur;  negotialis,  in  qua,  quid  iuris  excivili  mo¬ 
re  et  aequitate  sit,  consideratur ;  cui  diligentiae  prae- 
esse  apud  nos  iurisconsulti  existimantur.  15.  Ac  iu¬ 
ridicialis  quidem  ipsa  in  duas  distributor  partes,  ab- 
solutam  et  assumptivam.  Absoluta  est,  quae  ipsa  in 
se  continet  iuris  et  iniuriae  quaestionem ;  assumpti- 
va,  quae  ipsa  ex  se  nihil  firmi  dat  ad  recusationem, 
foris  autem  aliquid  defensionis  assumit.  Eius  partes 
sunt  quattuor,  concessio,  remotio  criminis,  relatio 
criminis,  comparatio.  Concessio  est,  quum  reus  non 
id  quod  factum  est  defendit,  sed  ut  ignoscatur  postu- 
lat.  Haec  in  duas  partes  dividitur,  purgationem  et 
deprecationem.  Purgatio  est,  quum  factum  concedi- 
tur,  culpa  removetur.  Haec  partes  habet  tres,impru- 
dentiam,  casum,  necessitatem.  Deprecatio  est,  quum 
et  peccasse  et  consulto  peccasse  reus  se  confitetur  et 
tamen,  ut  ignoscatur,  postulat;  quod  genus  perraro 
potest  accidere.  Remotio  criminis  est,  quum  id  cri¬ 
men,  quod  infertur,  ab  se  et  ab  sua  culpa  vi  et  pote- 
state  in  alium  reus  removere  conatur.  Id  dupliciter 
fieri  poterit,  si  aut  caussa  aut  factum  in  alium  trans- 
feretur.  Caussa  transfertur,  quum  aliena  dicitur  vi 
et  potestate  factum;  factum  autem,  quum  alius  aut 
debuisse  aut  potuisse  facere  dicitur.  Relatio  criminis 
est,  quum  ideo  iure  factum  dicitur,  quod  aliquis  ante 
iniuria  lacessierit.  Comparatio  est,  quum  aliud  ali- 
quod  alicuius  factum  rectum  aut  utile  contenditur, 
quod  ut  fieret,  illud,  quod  arguitur,  dicitur  esse  com- 
missum. 

16.  In  quarta  constitutione,  quam  tralativam 


|  nominamus,  eius  constitutionis  est  controversia,  quum 
aut  quem  aut  quicum  aut  quomodo  aut  apud  quos 
aut  quo  iure  aut  quo  tempore  agere  oporteat,  quaeri¬ 
tur,  aut  omnino  aliquid  de  commutatione  aut  infir- 
matione  actionis  agitur.  Huius  constitutionis  Herma- 
goras  inventor  esse  existimatur,  non  quo  non  usi  sint 
ea  veteres  oratores  saepe  multi,  sed  quia  non  animad- 
verterunt  artis  scriptores  earn  superiores,  nec  retu- 
lerunt  in  numerum  constitutionum.  Post  autem  ab 
hoc  inventam  multi  reprehenderunt,  quos  non  tarn 
imprudentia  falli  putamus,  (res  enim  perspicua  est,) 
quam  invidia  atque  obtrectatione  quadam  impediri. 
XII.  Et  constitutiones  quidem  et  earum  paries  expo- 
suimus;  exempla  autem  cuiusque  generis  tunc  com- 
modius  exposituri  videmur,  quum  in  unum  quodque 
eorum  argumentorum  copiam  dabimus.  Nam  argu- 
mentandi  ratio  dilucidior  erit,  quum  et  ad  genus  et  ad 
exemplum  caussae  statim  poterit  accommodari. 

17.  Constitutione  caussae  reperta,  statim  placet 
considerare,  utrum  caussa  sit  simplex,  an  iuncta;  et 
si  iuncta  erit,  utrum  sit  ex  pluribus  quaestionibus 
iuncta,  an  ex  aliqua  comparatione.  Simplex  est,  quae 
absolutam  in  se  continet  unam  quaestionem,  hoc  mo- 
do:  Corinthiis  bellum  indicamus,  an  non?  Coniuncta 
ex  pluribus  quaestionibus,  in  qua  plura  quaeruntur, 
hoc  pacto :  Utrum  Karthago  diruatur,  an  Karthagini- 
ensibus  reddatur,  an  eo  colonia  deducatur.  Ex  com¬ 
paratione,  in  qua  per  contentionem,  utrum  potius,  aut 
quid  potissimum  sit,  quaeritur,  ad  hunc  modum: 
Utrum  exercitus  in  Macedonian!  contra  Philippum 
mittatur,  qui  sociis  sit  auxilio,  an  teneatur  in  Italia, 
ut  quam  maximae  contra  Hannibalem  copiae  sint. 
Deinde  considerandum  est,  in  ratione  an  in  scripto  sit 
controversia.  Nam  scripti  controversia  esf  ea,  quae 
ex  scriptionis  genere  nascitur.  XIII.  Eius  autem  ge¬ 
nera,  quae  sunt  separata  a  constitutionibus,  quinque 
sunt.  Nam  quum  verba  ipsa  videntur  cum  sententia 
scriptoris  dissidere,  turn  inter  se  duae  leges  aut  plu¬ 
res  discrepare,  turn  id,  quod  scriptum  est,  duas  aut 
plures  res  significare;  turn  ex  eo,  quod  scriptum  est, 
aliud  quoque,  quod  non  scriptum  est,  inveniri;  turn 
vis  verbi,  quasi  in  definitiva  constitutione,  in  quo  po- 
sita  sit,  quaeri.  Quare  primum  genus  de  scripto  et 
sententia ;  secundum  ex  contrariis  legibus ;  tertium 
ambiguum;  quartum  ratiocinativum ;  quintum  defi- 
nitivum  nominamus.  18.  Ratio  est  autem,  quum 
omnis  quaestio  non  in  scriptione,  sed  in  aliqua  argu- 
mentatione  consistit. 

Ac  turn,  considerato  genere  caussae  et  cognita 
constitutione,  quum,  simplexne  an  coniuncta  sit,  in- 
tellexeris  et,  scripti  an  rationis  habeat  controversiam, 
videris;  deinceps  erit  videndum,  quae  quaestio,  quae 
ratio,  quae  iudicatio,  quod  firmamentum  caussae  sit ; 
quae  omnia  a  constitutione  proficiscantur  oportet. 
Quaestio  est  ea,  quae  ex  conflictione  caussarum  gi- 
gnitur  controversia,  hoc  modo:  Non  iure  fecisti;  iure 
feci.  Caussarum  autem  haec  est  conflictio,  in  qua 
constitutio  constat.  Ex  ea  igitur  nascitur  controver¬ 
sia,  quam  quaestionem  dicimus,  hoc  modo :  Iurene 
fecerit?  Ratio  est  ea,  quae  continet  caussam,  quae  si 
sublata  sit,  nihil  in  caussa  controversiae  relinquetur, 
hoc  modo,  ut  docendi  caussa  in  facili  et  pervulgato 
exemplo  consistamus :  Orestes  si  accusetur  matrici- 
dii,  nisi  hoc  dicat:  lure  feci;  ilia  enim  patrem  meum 
occiderat:  non  habet  defensionem.  [Qua  sublata, 
omnis  quoque  controversia  sublata  sit.]  Ergo  eius 
caussae  ratio  est,  quod  ilia  Agamemnonem  Occident. 


DE  INVENTIONE  LIB.  I.  CAP.  11—17. 


41 


Iudicatio  est,  quae  ex  infirmatione  et  confirmatione 
rationis  nascitur  controversia.  Nam  sit  ea  nobis  ex- 
posita  ratio,  quam  paullo  ante  exposuimus :  ilia  enim 
meum,  inquit,  palrem  occiderat.  At  non,  inquit  ad- 
versarius,  abs  te  filio  matrem  necari  oportuit ;  potuit 
enim  sine  tuo  scelere  illius  factum  puniri.  XIV.  Ex 
hac  deductione  rationis  ilia  summa  nascitur  contro¬ 
versia,  quam  iudicationem  appellamus.  Ea  est  huius- 
modi:  Rectumne  fuerit,  ab  Oreste  matrem  occidi, 
quum  ilia  Orestis  patrem  occidisset.  19.  Firmamen- 
tum  est  firmissima  argumentatio  defensoris  et  appo- 
sitissima  ad  iudicationem :  ut  si  velit  Orestes  dicere, 
eiusmodi  animum  matris  suae  fuisse  in  patrem  suum, 
in  se  ipsum  ac  sorores,  in  regnum,in  famam  generis 
et  familiae,  ut  ab  ea  poenas  liberi  sui  potissimum 
petere  debuerint.  Et  in  ceteris  quidem  constitutioni- 
bus  ad  hunc  modum  iudicationes  reperiuntur;  in 
coniecturali  autem  constitutione,  quia  ratio  non  est, 
(factum  enim  non  conceditur,)  non  potest  ex  deducti¬ 
one  rationis  nasci  iudicatio.  Quare  necesse  est  eam- 
dem  esse  quaestionem  et  iudicationem,  ut :  factum 
est,  non  est  factum;  factumne  sit?  Quot  autem  in 
caussa  constitutiones  aut  earum  partes  erunt,  totidem 
necesse  erit  quaestiones,  rationes,  iudicationes,  fir- 
mamenta  reperiri. 

His  omnibus  in  caussa  repertis,  turn  denique  sin- 
gulae  partes  totius  caussae  considerandae  sunt.  Nam 
non  ut  quidque  dicendum  primum,  ita  primum  ani- 
madvertendum  videtur;  ideo  quod  ilia,  quae  prima 
dicuntur,  si  vebementer  velis  congruere  et  cohaerere 
cum  caussa,  ex  his  ducas  oportet,  quae  post  dicenda 
sunt.  Quare  quum  iudicatio,  et  ea  quae  ad  iudicati¬ 
onem  oportet  argumenta  inveniri,  diligenter  erunt  ar- 
tificio  reperta,  cura  et  cogitatione  pertractata,  turn  de¬ 
nique  ordinandae  sunt  ceterae  partes  orationis.  Eae 
partes  sex  esse  omnino  nobis  videntur :  exordium, 
narratio,  partitio,  confirmatio,  reprehensio,  conclusio. 
Nunc  quoniam  exordium  princeps  omnium  esse  de¬ 
bet,  nos  quoque  primum  in  rationem  exordiendi 
praecepta  dabimus. 

XV.  20.  Exordium  est  oratio  animum  auditoris 
idonee  comparans  ad  reliquam  dictionem ;  quod  eve- 
niet,  si  eum  benevolum,  attentum,  docilem  fecerit. 
Quare  qui  bene  exordiri  caussam  volet,  eum  necesse 
est  genus  suae  caussae  diligenter  ante  cognoscere. 
Genera  caussarum  sunt  quinque,  honestum,  admira- 
bile,  humile,  anceps,  obscurum.  Honestum  eaussae 
genus  est,  cui  statim  sine  oratione  nostra  auditoris 
favet  animus;  admirabile,  a  quo  alienatus  est  ani¬ 
mus  eorum,  qui  audituri  sunt;  humile,  quod  negli- 
gitur  ab  auditore  et  non  magno  opere  attendendum 
videtur;  anceps,  in  quo  aut  iudicatio  dubia  est  aut 
caussa  et  honestatis  et  turpitudinis  particeps,  ut  et 
benevolentiam  pariat  et  offensionem;  obscurum,  in 
quo  aut  tardi  auditores  sunt  aut  difficilioribus  ad  co- 
gnoscendum  negotiis  caussa  implicata  est.  Quare 
quoniam  tarn  di versa  sunt  genera  caussarum,  exordiri 
quoque  dispari  ratione  in  uno  quoque  genere  necesse 
est.  Igitur  exordium  in  duas  partes  dividitur,  in  prin- 
cipium  et  insinuationem.  Principium  est  oratio,  per- 
spicue  et  protinus  efficiens  auditorem  benevolum  aut 
docilem  aut  attentum.  Insinuatio  est  oratio  quadam 
dissimulatione  et  circuitione  obscure  subiens  audito¬ 
ris  animum. 

21 .  In  admirabili  genere  caussae,  si  non  omnino 
infesti  auditores  erunt,  principio  benevolentiam  com- 
parare  licebit.  Sin  erunt  vebementer  abalienati,  con-  I 


fugere  necesse  erit  ad  insinuationem.  Nam  ab  iratis 
si  perspicue  pax  et  benevolentia  petitur,  non  rnodo 
ea  non  invenitur,  sed  ira  augetur  atque  inflammatur 
odio.  In  humili  autem  genere  caussae  contemptionis 
tollendae  caussa  necesse  erit  attentum  efficere  audi¬ 
torem.  Anceps  genus  caussae,  si  dubiam  iudicatio¬ 
nem  habebit,  ab  ipsa  iudicatione  exordiendum  est. 
Sin  autem  partem  turpitudinis  et  partem  honestatis 
habebit,  benevolentiam  captare  oportebit,  ut  in  genus 
honestum  caussa  translata  videatur.  Quum  autem 
erit  honestum  caussae  genus,  vel  praeteriri  principi¬ 
um  poterit  vel,  si  commodum  fuerit,  aut  a  narratione 
incipiemus  aut  a  lege  aut  ab  aliqua  firmissima  ratione 
nostrae  dictionis ;  sin  uti  principio  placebit,  benevo- 
lentiae  partibus  utendum  est,  ut  id  quod  est  augea- 
tur.  XVI.  In  obscuro  caussae  genere  per  principium 
dociles  auditores  efficere  oportebit.  Nunc,  quoniam, 
quas  res  exordio  conficere  oporteat,  dictum  est ;  reli- 
quum  est,  ut  ostendatur,  quibus  quaeque  res  ratio- 
nibus  confici  possit. 

22.  Benevolentia  quattuor  ex  locis  comparatur : 
ab  nostra,  ab  adversariorum,  ab  iudicum  persona,  ab 
ipsa  caussa.  Ab  nostra,  si  de  nostris  factis  et  officiis 
sine  arrogantia  dicemus ;  si  crimina  illata  et  aliquas 
minus  honestas  suspiciones  iniectas  diluemus;  si, 
quae  incommoda  acciderint  aut  quae  instent  difficul- 
tates,  proferemus ;  si  prece  et  obsecratione  humili  ac 
supplici  utemur.  Ab  adversariorum  autem,  si  eos 
aut  in  odium  aut  in  invidiam  aut  in  contemptionem 
adducemus.  In  odium  adducentur,  si  quod  eorum 
spurce,  superbe,  crudeliter,  malitiose  factum  profere- 
tur;  in  invidiam,  si  vis  eorum,  potentia,  divitiae,  co- 
gnatio,  pecuniae  proferentur  atque  eorum  usus  arro- 
gans  et  intolerabilis,  ut  his  rebus  magis  videantur, 
quam  caussae  suae  confidere;  in  contemptionem  ad¬ 
ducentur,  si  eorum  inertia,-  negligentia,  ignavia,  de- 
sidiosum  studium  et  luxuriosum  otium  proferetur. 
Ab  auditorum  persona  benevolentia  captabitur,  si  res 
ab  his  fortiter,  sapienter,  mansuete  gestae  proferen¬ 
tur,  ut  ne  qua  assentatio  nimia  significetur ;  et  si,  de 
his  quam  honesta  existimatio,  quantaque  eorum  iu- 
dicii  et  auctoritatis  exspectatio  sit,  ostendetur;  ab 
ipsis  rebus,  si  nostram  caussam  laudando  extollemus, 
adversariorum  caussam  per  contemptionem  deprime- 
mus.  23.  Attentos  autem  faciemus,  si  demonstrabi- 
mus  ea,  quae  dicturi  erimus,  magna,  nova,  incredi- 
bilia  esse,  aut  ad  omnes  aut  ad  eos,  qui  audient,  aut 
ad  aliquos  illustres  homines  aut  ad  deos  immortales 
aut  ad  summam  rempublicam  pertinere;  et  si  polli- 
cebimur,  nos  brevi  nostram  caussam  demonstraturos, 
atque  exponemus  iudicationem  aut  iudicationes,  si 
plures  erunt.  Dociles  auditores  faciemus,  si  aperte 
et  breviter  summam  caussae  exponemus,  hoc  est,  in 
quo  consistat  controversia.  Nam  et  quum  docilem 
velis  facere,  simul  attentum  facias  oportet.  Nam  is 
maxime  docilis  est, qui  attentissime  est  paratus  audire. 

XVII.  Nunc,  insinuationes  quemadmodum  tractari 
conveniat,  deinceps  dicendum  videtur.  Insinuatione 
igitur  utendum  est,  quum  admirabile  genus  caussae 
est,  hoc  est,  ut  ante  diximus,  quum  animus  auditoris 
infestus  est.  Id  autem  tribus  ex  caussis  fit  maxime  : 
si  aut  inest  in  ipsa  caussa  quaedam  turpitudo  aut  ab 
iis,  qui  ante  dixerunt,  iam  quiddam  auditori  persua- 
sum  videtur  aut  eo  tempore  locus  dicendi  datur, 
quum  iam  illi,  quos  audire  oportet,  defessi  sunt  au- 
diendo.  Nam  ex  hac  quoque  re  non  minus,  quam 
ex  primis  duabus,  in  oratore  nonnumquam  animus 

auditoris  offenditur.  24.  Si  caussae  turpitudo  con- 
trahet  offensionem,  aut  pro  eo  homine,  in  quo  offen¬ 
ditur,  alium  hominem,  qui  diligitur,  interponi  opor- 
tet ;  aut  pro  re,  in  qua  offenditur,  aliam  rem,  quae 
probatur;  aut  pro  re  hominem,  aut  pro  homine  rem, 
ut  ab  eo  quod  odit  ad  id  quod  diligit  auditoris  ani¬ 
mus  traducatur;  et  dissimulare  id  te  defensurum, 
quod  existimeris  defensurus;  deinde,  quum  iam  mi- 
tior  factus  erit  auditor,  ingredi  pedetentim  in  defensi- 
onem  et  dicere,  ea,  quae  indignentur  adversarii,  tibi 
quoque  indigna  videri:  deinde,  quum  lenieris  eum 
qui  audiet,  demonstrare,  nihil  eorum  ad  te  pertinere, 
et  negare  te  quidquam  de  adversariis  esse  dicturum, 
neque  hoc,  neque  illud;  ut  neque  aperte  laedas  eos, 
qui  diliguntur,  et  tamen  id  obscure  faciens,  quoad 
possis,  alienes  ab  eis  auditorum  voluntatem;  et  ali— 
quorum  iudicium  simili  de  re  aut  auctoritatem  pro- 
ferre  imitatione  dignam ;  deinde  eamdem  aut  consi- 
milem  aut  maiorem  aut  minorem  agi  rem  in  praesenti 
demonstrare.  25.  Sin  oratio  adversariorum  fidem  vi- 
debitur  auditoribus  fecisse,  id  quod  ei,  qui  intelligit, 
quibus  rebus  tides  fiat,  facile  erit  cognitu ;  oportet 
aut  de  eo,  quod  adversarii  sibi  firmissimum  putarint 
et  maxime  ii,  qui  audient,  probarint,  primum  te  di¬ 
cturum  polliceri,  aut  ab  adversarii  dicto  exordiri,  et 
ab  eo  potissimum,  quod  ille  nuperrime  dixerit;  aut 
dubitatione  uti,  quid  primum  dicas,  aut  cui  potissi¬ 
mum  loco  respondeas,  cum  admiratione.  Nam  audi¬ 
tor  quum  eum,  quem  adversarii  perturbatum  putat 
oratione,  videt  animo  firmissimo  contra  dicere  para- 
tum,  plerumque  se  potius  temere  assensisse,  quam 
ilium  sine  caussa  confidere  arbitratur.  Sin  auditoris 
studium  defatigatio  abalienavit  a  caussa,  te  brevius, 
quam  paratus  fueris,  esse  dicturum,  commodum  est 
polliceri;  non  imitaturum  adversarium.  Sin  res  da- 
bit,  non  inutile  est,  ab  aliqua  re  nova  aut  ridicula  in- 
cipere  aut,  ex  tempore  quae  nata  sit ;  quod  genus, 
strepitu,  acclamatione ;  aut  iam  parata,  quae  vel  apo- 
logum  vel  fabulam  vel  aliquam  contineat  irrisionem ; 
aut,  si  rei  dignitas  adimet  iocandi  facultatem,  aliquid 
triste,  novum,  horribile  statim  non  incommodum  est 
iniicere.  Nam  ut  cibi  satietas  et  fastidium  aut  sub- 
amara  aliqua  re  relevatur  aut  dulci  mitigatur;  sic 
animus  defessus  audiendo  aut  admiratione  integratur 
aut  risu  novatur. 

XVIII.  Ac  separatim  quidem  quae  de  principio  et 
insinuatione  dicenda  videbantur,  haec  fere  sunt. 
Nunc  quiddam  bre viter  et  communiter  de  utroque 
praecipiendum  videtur.  Exordium  sententiarum  et 
gravitatis  plurimum  debet  habere  et  omnino  omnia, 
quae  pertinent  ad  dignitatem,  in  se  continere,  pro- 
pterea  quod  id  optime  faciendum  est,  quod  oratorem 
auditori  maxime  commendet:  splendoris  et  festivita- 
tis  et  concinnitudinis  minimum,  propterea  quod  ex 
bis  suspicio  quaedam  apparationis  atque  artificiosae 
diligentiae  nascitur;  quae  maxime  orationi  fidem, 
oratori  adimit  auctoritatem.  26.  Vitia  vero  haec  sunt 
certissima  exordiorum,quaesummo  operevitare  opor- 
tebit:  vulgare,  commune,  commutabile,  longum,  se¬ 
paratum,  tralatum,  contra  praecepta.  Vulgare  est, 
quod  in  plures  caussas  potest  accommodari,  ut  con- 
venire  videatur;  commune,  quod  nihilo  minus  in 
banc,  quam  in  contrariam  partem  caussae,  potest 
convenire;  commutabile,  quod  ab  adversario  potest, 
Ieviter  mutatum,  ex  contraria  parte  dici;  longum, 
quod  pluribus  verbis  aut  sententiis  ultra  quam  satis 
est  producitur;  separatum,  quod  non  ex  ipsa  caussa 


ductum  est  nec,  sicut  aliquod  membrum,  annexum 
orationi.  Tralatum  est,  quod  aliud  conficit,  quam 
caussae  genus  postulat :  ut  si  qui  docilem  faciat  au- 
ditorem,  quum  benovolentiam  caussa  desiderat,  aut 
si  principio  utatur,  quum  insinuationem  res  postulat. 
Contra  praecepta  est,  quod  nihil  eorum  efficit,  quo¬ 
rum  caussa  de  exordiis  praecepta  traduntur;  hoc  est, 
quod  eum,  qui  audit,  neque  benevolum  neque  atten- 
tum  neque  docilem  efficit  aut,  quo  profecto  nihil  pe- 
ius  est,  ut  contra  sit,  facit.  Ac  de  exordio  quidem 
satis  dictum  est. 

XIX.  27.  Narratio  est  rerum  gestarum  aut  ut  ge- 
starum  expositio.  Narrationum  tria  sunt  genera: 
unum  genus  est,  in  quo  ipsa  caussa  et  omnis  ratio 
controversiae  continetur;  alterum,  in  quo  degressio 
aliqua  extra  caussam  aut  criminationis  aut  similitudi- 
nis  aut  delectationis  non  alienae  ab  eo  negotio,  quo  de 
agitur,  aut  amplificationis  caussa  interponitur;  ter- 
tium  genus  est  remotum  a  civilibus  caussis,  quod  de¬ 
lectationis  caussa  non  inutili  cum  exercitatione  dici- 
tur  et  scribitur.  Eius  partes  sunt  duae,  quarum  al¬ 
tera  in  negotiis,  altera  in  personis  maxime  versatur. 
Ea,quae  in  negotiorum  expositione  posita  est,  tres  ha- 
bet  partes,  fabulam,  historiam,  argumentum.  Fabula 
est,  in  qua  nec  verae  nec  veri  similes  res  continentur, 
cuiusmodi  est: 

Angue’s  ingentes  alites,  iuncli  iugo. 

Historia  est  gesta  res,  ab  aetatis  nostrae  memoria  re- 
mota :  quod  genus,  Appius  indixit  Karthaginiensibus 
bellum.  Argumentum  est  ficta  res,  quae  tamen  fieri 
potuit.  Huiusmodi  apud  Terentium : 

Nam  is  postquam  excessit  ex  ephcbis,  Sosia  — 

Ilia  autem  narratio,  quae  versatur  in  personis,  eius- 
modi  est,  ut  in  ea  simul  cum  rebus  ipsis  personarum 
sermones  et  animi  perspici  possint,  hoc  modo: 

Venil  dd  me  saepe  clamans:  Quid  agis  Mitio? 

cur  perdis  adolescentem  nobis?  cur  amat? 

cur  potat?  cur  tu  his  rebus  sumptum  suggeris? 

Vestitu  nimio  indulges,  nimium  ine'ptus  es. 

Nimiurn  ipse  durus  ’ st  praeter  aequumque  et  bonum. 
Hoc  in  genere  narrationis  multa  inesse  debet  festivi- 
tas,  confecta  ex  rerum  varietate,  animorum  dissimi- 
litudine,  gravitate,  lenitate,  spe,  metu,  suspicione, 
desiderio,  dissimulatione,  errore,  misericordia,  fortu- 
nae  commutatione,  insperato  incommodo,  subita  lae- 
titia,  iucundo  exitu  rerum.  Verum  haec  ex  iis,  quae 
postea  de  elocutione  praecipientur,  ornamenta  sumen- 
tur. 

XX.  28.  Nunc  de  narratione  ea,  quae  caussae  con- 
tinet  expositionem,  dicendum  videtur.  Oportet  igitur 
earn  tres  habere  res :  ut  brevis,  ut  aperta,  ut  proba- 
bilis  sit.  Brevis  erit,  si,  unde  necesse  est,  inde  ini- 
tium  sumetur  et  non  ab  ultimo  repetetur,  et  si,  cuius 
rei  satis  erit  summam  dixisse,  eius  partes  non  dicen- 
tUr;  (nam  saepe  satis  est,  quid  factum  sit,  dicere; 
non  ut  enarres,  quemadmodum  sit  factum : )  et  si  non 
longius,  quam  quod  scitu  opus  est,  in  narrando  pro- 
cedctur,  et  si  nullam  in  rem  aliam  transibitur ;  et  si 
ita  dicetur,  ut  nonnumquam  ex  eo,  quod  dictum  sit, 
id  quod  non  sit  dictum  intelligatur;  et  si  non  modo 
id  quod  obest,  verum  etiam  id  quod  nec  obest  nec 
adiuvat  praeteribitur ;  et  si  semel  unum  quidque  di¬ 
cetur;  et  si  non  ab  eo,  in  quo  proxime  desitum  erit, 
deinceps  incipietur.  Ac  multos  imitatio  brevitatis 
decipit,  ut,  quum  se  breves  putent  esse,  longissimi 
sint;  quum  dent  operam,  ut  res  multas  breviter  di¬ 
cant,  non  ut  omnino  paucas  res  dicant  et  non  plures, 

quam  necesse  sit.  Nam  plerisque  breviter  videtur 
dicere,  qui  ita  dicit:  Accessi  ad  aedes;  puerum  evo- 
cavi;  respondit:  quaesivi  dominum;  domi  negavit 
esse.  Hie,  tametsi  tot  res  brevius  non  potuit  dicere, 
tamen,  quia  satis  fuit  dixisse,  domi  negavit  esse,  fit 
rerum  multitudine  longus.  Quare  hoc  quoque  in  ge- 
nere  vitanda  est  brevitatis  imitatio,  et  non  minus  re¬ 
rum  non  necessariarum,  quam  verborum  multitudine 
supersedendum  est.  29.  Aperta  autem  narratio  po- 
terit  esse,  si,  ut  quidque  primum  gestum  erit,  ita 
primum  exponetur,  et  rerum  ac  temporum  ordo  ser- 
vabitur,  ut  ita  narrentur,  ut  gestae  res  erunt  aut  ut 
potuisse  geri  videbuntur.  Hie  considerandum  erit, 
ne  quid  perturbate,  ne  quid  contorte  dicatur,  ne  quam 
in  aliam  rem  transeatur,  ne  ab  ultimo  repetatur,  ne  ad 
extremum  prodeatur,  ne  quid,  quod  ad  rem  pertine- 
at,  praetereatur ;  et  omnino,  quae  praecepta  de  brevi- 
tate  sunt,  hoc  quoque  in  genere  sunt  conservanda. 
Nam  saepe  res  parum  est  intellecta  longitudine  ma- 
gis,  quam  obscuritate  narrationis.  Ac  verbis  quoque 
dilucidis  utendum  est;  quo  de  genere  dicendum  est 
in  praeceptis  elocutionis.  XXI.  Probabilis  erit  narra^ 
tio,  si  in  ea  videbuntur  inesse  ea,  quae  solent  appa- 
rere  in  veritate;  si  personarum  dignitates  servabun- 
tur ;  si  caussae  factorum  exstabunt ;  si  fuisse  facul- 
tates  faciundi  videbuntur;  si  tempus  idoneum,  si 
spatii  satis,  si  locus  opportunus  ad  eamdem  rem, 
qua  de  re  narrabitur,  fuisse  ostendetur;  si  res  et  ad 
eorum  qui  agent  naturam  et  ad  vulgi  morem  et  ad  eo- 
rum  qui  audient  opinionem  accommodabitur.  Ac  veri 
quidem  similis  ex  his  rationibus  esse  poterit.  30.  II- 
lud  autem  praeterea  considerare  oportebit,  ne,  aut 
quum  obsit  narratio  aut  quum  nihil  prosit,  tamen  in- 
terponatur;  aut  non  loco  aut  non,  quemadmodum 
caussa  postulat,  narretur.  Obest  turn,  quum  ipsius 
rei  gestae  expositio  magnam  excipit  offensionem, 
quam  argumentando  et  caussam  agendo  leniri  opor¬ 
tebit.  Quod  quum  acciderit,  membratim  oportebit 
partes  rei  gestae  dispergere  in  caussam  et  ad  unam 
quamque  confestim  rationem  accommodare,  ut  vul- 
neri  praesto  medicamentum  sit  et  odium  statim  de- 
fensio  mitiget.  Nihil  prodest  narratio  turn,  quum  aut, 
ab  adversariis  re  exposita,  nostra  nihil  interest,  ite— 
rum  aut  alio  modo  narrare ;  aut  quum  ab  iis  qui  au- 
diunt  ita  tenetur  negotium,  ut  nostra  nihil  intersit  eos 
alio  pacto  docere.  Quod  quum  acciderit,  omnino  nar- 
ratione  supersedendum  est.  Non  loco  dicitur,  quum 
non  in  ea  parte  orationis  collocatur,  in  qua  res  postu¬ 
lat;  quo  de  genere  agemus  turn,  quum  de  dispositio- 
ne  dicemus ;  nam  hoc  ad  dispositionem  pertinet.  Non 
quemadmodum  caussa  postulat,  narratur,  quum  aut 
id,  quod  adversario  prodest,  dilucide  et  ornate  expo- 
nitur  aut  id,  quod  ipsum  adiuvat,  obscure  dicitur  et 
negligenter.  Quare,  ut  hoc  vitium  vitetur,  omnia 
torquenda  sunt  ad  commodum  suae  caussae,  contra- 
ria,  quae  praeteriri  poterunt,  praetereundo ;  quaeilli- 
us  erunt,  leviter  attingendo,  sua  diligenter  et  enodate 
narrando.  Ac  de  narratione  quidem  satis  dictum  vi¬ 
detur;  deinceps  ad  partitionem  transeamus. 

XXII.  31 .  Recte  habita  in  caussa  partitio  illustrem 
et  perspicuam  totam  efficit  orationem.  Partes  eius 
sunt  duae,  quarum  utraque  magno  opere  ad  aperien- 
dam  caussam  et  ad  constituendam  pertinet  controver- 
siam.  Una  pars  est,  quae  quid  cum  adversariis  con- 
veniat  et  quid  in  controversia  relinquatur,  ostendit; 
ex  qua  certum  quiddam  destinatur  auditori,  in  quo 

animum  debeat  habere  occupatum.  Altera  est,  in  qua 
rerum  earum,  de  quibus  erimus  dicturi,  breviter  ex¬ 
positio  ponitur  distributa ;  ex  qua  conficitur,  ut  cer- 
tas  animo  res  teneat  auditor,  quibus  dictis  intelligat 
fore  peroratum.  Nunc  utroque  genere  partitionis 
quemadmodum  conveniat  uti,  breviter  dicendum  vi¬ 
detur.  Quae  partitio  quid  conveniat  aut  quid  non 
conveniat  ostendit,  haec  debet  illud  quod  convenit 
inclinare  ad  suae  caussae  commodum,  hoc  modo:  In- 
terfectam  matrem  esse  a  filio,  convenit  mihi  cum  ad¬ 
versariis.  Item  contra:  Interfectum  esse  a  Clytae- 
mnestra  Agamemnonem,  convenit.  Nam  hie  uterque 
et  id  posuit,  quod  conveniebat,  et  tamen  suae  caussae 
commodo  consuluit.  Deinde,  quid  controversiae  sit, 
ponendum  est  in  iudicationis  expositione ;  quae  quem¬ 
admodum  inveniretur,  ante  dictum  est.  32.  Quae 
autem  partitio  rerum  distributam  continet  expositio- 
nem,  haec  habere  debet  brevitatem,  absolutionem, 
paucitatem.  Bre vitas  est,  quum,  nisi  necessarium, 
nullum  assumitur  verbum.  Haec  in  hoc  genere  id- 
circo  est  utilis,  quod  rebus  ipsis  et  partibus  caussae, 
non  verbis  neque  extraneis  ornamentis  animus  audi¬ 
tors  tenendus  est.  Absolutio  est,  per  quam  omnia 
quae  incidunt  in  caussam  genera,  de  quibus  dicen¬ 
dum  est,  amplectimur.  In  qua  partitione  videndum 
est,  ne  aut  aliquod  genus  utile  relinquatur  aut  sero 
extra  partitionem,  id  quod  vitiosissimum  ac  turpissi- 
mum  est,  inferatur.  Paucitas  in  partitione  servatur, 
si  genera  ipsa  rerum  ponuntur,  neque  permixte  cum 
partibus  implicantur.  Nam  genus  est,  quod  plures 
partes  amplectitur,  ut  animal.  Pars  est,  quae  subest 
generi,  ut  equus.  Sed  saepe  eadem  res  alii  genus, 
alii  pars  est.  Nam  homo  animali  pars  est;  Thebani 
aut  Troiani  genus.  XXIII.  Haec  ideo  diligentius  in- 
ducitur  descriptio,  ut,  aperte  intellecta  generali  prae- 
scriptione,  paucitas  generum  in  partitione  servari 
possit.  Nam  qui  ita  partitur:  Ostendam,  propter  cu- 
piditatem  et  audaciam  et  avaritiam  adversariorum 
omnia  incommoda  ad  rempublicam  pervenisse;  is 
non  intellexit,  in  partitione,  exposito  genere,  partem 
se  generis  admiscuisse.  Nam  genus  est  omnium  ni- 
mirum  libidinum  cupiditas :  eius  autem  generis  sine 
dubio  pars  est  avaritia. 

33.  Hoc  igitur  vitandum  est,  ne,  cuius  genus  po- 
sueris,  eius  speciem*  aliquam,  sicut  diversam  ac  dis- 
similem  partem,  ponas  in  eadem  partitione.  Quod  si 
quod  in  genus  plures  incident  partes,  id  quum  in 
prima  partitione  caussae  erit  simpliciter  expositum, 
distribuetur  eo  tempore  commodissime ,  quum  ad 
ipsum  ventum  erit  explicandum  in  caussae  dictione 
post  partitionem.  Atque  illud  quoque  pertinet  ad 
paucitatem,  ne  aut  plura,  quam  satis  est,  demonstra- 
turos  nos  dicamus,  hoc  modo:  Ostendam  adversaries, 
quod  arguimus,  et  potuisse  facere  et  voluisse  et  fe- 
cisse;  nam  fecisse  satis  est  ostendere:  aut,  quum  in 
caussa  partitio  nulla  sit  et  quum  simplex  quiddam 
agatur,  tamen  utamur  distributione ;  id  quod  perraro 
potest  accidere.  Ac  sunt  alia  quoque  praecepta  par- 
titionum,  quae  ad  hunc  usum  oratorium  non  tanto 
opere  pertineant,  quae  versantur  in  philosophia,  ex 
quibus  haec  ipsa  transtulimus,  quae  convenire  vide- 
bantur,  quorum  nihil  in  ceteris  artibus  inveniebamus. 
Atque  his  de  partitione  praeceptis,  in  omni  dictione 
meminisse  oportebit,  ut  et  prima  quaeque  pars,  ut 
exposita  est  in  partitione,  sic  ordine  transigatur,  et 
omnibus  explicatis  peroratum  sit;  hoc  modo,  ut  ne 
quid  posterius  praeter  conclusionem  inferatur.  Par- 

6  * 


44 


5.  M.  T.  G 

titur  apud  Terentium  breviter  et  commode  senex  in 
Andria,  quae  cognoscere  libertum  velit: 

Eo  pdcto  et  gnati  vitam  et  consilium  meum 

cognosces,  et  quid  fdcere  in  hac  re  te  velim. 

Itaque  quemadmodum  in  partitione  proposuit,  ita 
narrat,  primum  gnati  vitam : 

Nam  is  pdstquam  excessit  ex  ephebis,  Sosia,  — 

.  [liberius  vivendi  fuit  potestas. J 
deinde  suum  consilium: 

Et  nunc  id  operam  do. 

Deinde  quid  Sosiam  velit  facere,  id  quod  postremum 
posuit  in  partitione,  postremum  dicit: 

Nunc  tuum  est  officium. 

Quemadmodum  igitur  hie  et  ad  primam  quamque 
partem  primum  accessit,  et  omnibus  absolutis  finem 
dicendi  fecit,  sic  nobis  placet  et  ad  singulas  partes 
accedere  et  omnibus  absolutis  perorare.  Nunc  de  con- 
firmatione  deinceps,  ita  ut  ordo  ipse  postulat,  praeci- 
piendum  videtur. 

^XIY.  34.  Confirmatio  est,  per  quam  argumen- 
tando  nostrae  caussae  fidem  et  auctoritatem  et  firma- 
mentum  adiungit  oratio.  Huius  partis  certa  sunt 
praecepta,  quae  in  singula  caussarum  genera  dividen- 
tur.  Verumtamen  non  incommodum  videtur,  quam- 
dam  silvam  atque  materiam  universam  ante  permix- 
tam  et  confusam  exponere  omnium  argumentationum, 
post  autem  tradere,  quemadmodum  unum  quodque 
caussae  genus,  bine  omnibus  argumentandi  rationi- 
bus  tractis,  confirmare  oporteat. 

Omnis  res  argumentando  confirmatur  aut  ex  eo, 
quod  personis,  aut  ex  eo,  quod  negotiis  est  attribu- 
tum.  Ac_  personis  has  res  attributas  putamus,  no¬ 
men,  naturam,  victum,  fortunam,  habitum,  affectio- 
nem,  studia,  consilia,  facta,  casus,  orationes.  Nomen 
est,  quod  uni.  cuique  personae  attribuitur,  quo  suo 
quaeque  proprio  et  certo  vocabulo  appellatur.  Natu¬ 
ram  ipsam  definire  difficile  est;  partes  autem  eius 
enumerare  eas,  quarum  indigemus  ad  hanc  praece- 
ptionem,  facilius  est.  33.  Eae  autem  partim  divino, 
partim  mortali  in  genere  versantur.  Mortalium  autem 
pars  in  hominum,  pars  in  bestiarum  genere  numera- 
tur.  Atque  hominum  genus  et  in  sexu  consideratur, 
virile  an  muliebre  sit,  et  in  natione,  patria,  cognatio- 
ne,  aetate.  Natione,  Graius  an  barbarus ;  patria,  A- 
theniensis  an  Lacedaemonius ;  cognatione,  quibus 
maioribus,  quibus  consanguineis ;  aetate,  puer  an 
adolescens,  natu  grandior  an  senex.  Praeterea  com- 
moda  et  incommoda  considerantur  ab  natura  data  ani- 
mo  aut  corpori,  hoc  modo :  valens  an  imbecillus ; 
longus  an  brevis ;  formosus  an  deformis ;  velox  an 
taidus  sit;  acutus  an  hebetior;  memor  an  oblivio¬ 
ns;  comis,  officiosus,  pudens,  patiens  an  contra. 

Et  ommno,  quae  a  natura  dantur  animo  et  corpori 
[considerabuntur]  in  natura.  Nam  quae  industria 
comparantur,  ad  habitum  pertinent,  de  quo  posterius 
dicendum  est.  XXV.  In  victu  considerare  oportet, 
apud  quos,  et  quo  more,  et  cuius  arbitratu  sit  educa¬ 
tes,  quos  habuerit  artium  liberalium  magistros,  quos 
vivendi  praeceptores,  quibus  amicis  utatur,  quo  in 
negotio ,  quaestu,  artificio  sit  occupatus,  quomodo 
rem  familiarem  administret,  qua  consuetudine  dome- 
stica  sit.  In  fortuna  quaeritur,  servus  sit  an  liber, 
pecuniosus  an  tenuis,  privatus  an  cum  potestate,  si 
cum  potestate,  iure  an  iniuria,  felix,  clarus  an  contra, 
quales  liberos  habeat.  Ac  si  de  non  vivo  quaeretur, 
etiam  quali  morte  sit  affectus  erit  considerandum. 

36.  Habitum  autem  appellamus  animi  aut  corporis 

constantem  et  absolutam  aliqua  in  re  perfectionem ; 
ut  virtutis  aut  artis  alicuius  perceptionem,  aut  quam- 
vis  scientiam  et  item  corporis  aliquam  commodita- 
tem  non  natura  datam,  sed  studio  industriaque  par- 
tam.  Affectio  est,  animi  aut  corporis  ex  tempore,  ali¬ 
qua  de  caussa,  commutatio,  ut  laetitia,  cupiditas’me- 
tus,  moles tia,  morbus,  debilitas,  et  alia,  quae  genere 
m  eodem  reperiuntur.  Studium  est  autem  animi  as- 
sidua  et  vehemens  ad  aliquam  rem  applicata  magna 
cum  voluntate  occupatio,  ut  philosophiae,  poeticae, 
geometriae,  litterarum.  Consilium  est  aliquid  facien- 
di  non  faciendive  *  excogitata  ratio.  Facta  autem  et 
casus  et  orationes  tribus  ex  temporibus  considera¬ 
buntur  ;  quid  fecerit  aut  quid  ipsi  acciderit  aut  quid 
dixerit ;  aut  quid  faciat,  quid  ipsi  accidat,  quid  di¬ 
cat;  aut  quid  facturus  sit,  quid  ipsi  casurum  sit,  qua 
sit  usurus  oratione.  Ac  personis  quidem  haec  viden- 
tur  esse  attributa. 

XXVI.  37.  Negotiis  autem  quae  sunt  attributa, 
partim  sunt  continentia  cum  ipso  negotio,  partim  in 
gestione  negotii  considerantur,  partim  adiuncta  nego¬ 
tio  sunt,  partim  gestum  negotium  consequuntur. 
Continentia  cum  ipso  negotio  sunt  ea,  quae  semper 
affixa  esse  videntur  ad  rem,  neque  ab  ea  possunt  se- 
parari.  Ex  his  prima  est  brevis  complexio  totius  ne¬ 
gotii,  quae  summam  continet  facti,  hoc  modo:  Paren¬ 
tis  occisio,  patriae  proditio/  deinde  caussa  eius  sum- 
mae,  per  quam  et  quam  ob  rem,  et  cuius  rei  caussa 
factum  sit  quaeritur;  deinde  ante  gestam  rem  quae 
facta  sint,  continenter  usque  ad  ipsum  negotium :  de¬ 
inde,  in  ipso  gerendo  negotio  quid  actum  sit;  deinde, 
quid  postea  factum  sit. 

38.  In  gestione  autem  negotii,  qui  locus  secundus 
erat  de  iis,  quae  negotiis  attributa  sunt,  quaeritur  lo¬ 
cus,  tempus,  occasio,  modus,  facultates.  Locus  con¬ 
sideratur,  in  quo  res  gesta  sit,  ex  opportunitate,  quam 
videatur  habuisse  ad  negotium  administrandum.  Ea 
autem  opportunitas  quaeritur  ex  magnitudine,  inter¬ 
vals,  longinquitate,  propinquitate,  solitudine,  cele- 
britate,  natura  ipsius  loci  et  vicinitate  totius  regio- 
nis ,  ex  his  etiam  attributionibus :  sacer  an  profanus, 
publicus  an  privatus,  alienus  an  ipsius,  de  quo  ami 
tur,  locus  sit  aut  fuerit.  39.  Tempus  est  autem  ?d, 
quo  nunc  utimur,  (nam  ipsum  quidem  generaliter  del 
finire  difficile  est,)  pars  quaedam  aeternitatis,  cum 
alicuius  annui,  menstrui,  diurni  nocturnive  spatii 
certa  significatione.  In  hoc  et  quae  praeterierint  con¬ 
siderantur ;  et  eorum  ipsorum,  quae  propter  vetusta- 
tem  obsoleverint,  ut  incredibilia  videantur  et  iam  in 
fabularum  numero  reponantur;  et  quae,  iam  diu 
gesta  et  a  memoria  nostra  remota,  tamen  faciant  fi¬ 
dem  vere  tradita  esse,  quod  eorum  monumenta  certa 
in  litteiis  exstent;  et  quae  nuper  gesta  sint,  quae 
scire  plerique  possint ;  et  item  quae  instent  in  prae- 
sentia  et  quae  quum  maxime  fiant  et  quae  consequan- 
tur.  In  quibus  potest  considerari,  quid  ocius  et  quid 
serius  futurum  sit.  Et  item  communiter  in  tempore 
perspiciendo  longinquitas  eius  est  consideranda.  Nam 
saepe  oportet  commetiri  cum  tempore  negotium  et  vi- 
dere,  potueritne  aut  magnitudo  negotii  aut  multitudo 
rerum  in  eo  transigi  tempore.  Consideratur  autem 
tempus  et  anni  et  mensis  et  diei  et  noctis  et  vigiliae 
et  horae  et  in  aliqua  parte  alicuius  horum.  XXVII. 

40.  Occasio  est  pars  temporis,  habens  in  se  alicuius 
rei  idoneam  faciendi  aut  non  faciendi  opportunitatem. 
Quare  cum  tempore  hoc  dilfert:  nam  genere  quidem 
i  utrumque  idem  esse  intfelligitur ;  verum  in  tempore 

spatium  quodam  modo  declaratur,  quod  in  annis  aut 
in  anno  aut  in  aliqua  anni  parte  spectator;  in  occa- 
sione  ad  spatium  temporis  faciendi  quaedam  oppor- 
tunitas  intelligitur  adiuncta.  Quare  quum  genere 
idem  sit,  fit  aliud,  quod  parte  quadam  et  specie,  ut 
diximus,  difierat.  Haec  distribuitur  in  tria  genera, 
publicum,  commune,  singulare.  Publicum  est,  quod 
civitas  universa  aliqua  de  caussa  frequentat,  ut  ludi, 
dies  festus,  bellum;  commune,  quod  accidit  omni¬ 
bus  eodem  fere  tempore,  ut  messis,  vindemia,  calor, 
frigus ;  singulare  autem  est,  quod  aliqua  de  caussa 
privatim  alicui  solet  accidere,  ut  nuptiae,  sacrificium, 
funus,  convivium,  somnus.  41.  Modus  autem  est,  in 
quo,  quemadmodum  et  quo  animo  factum  sit,  quae- 
ritur.  Eius  partes  sunt  prudentia  et  imprudentia. 
Prudentiae  autem  ratio  quaeritur  ex  iis,  quae  clam, 
palam,  vi,  persuasione  fecerit;  imprudentia  autem 
in  purgationem  confertur,  cuius  partes  sunt  inscien- 
tia,  casus,  necessitas,  et  in  affectionem  animi,  hoc  est 
molestiam,  iracundiam,  amorem  et  cetera,  quae  in 
simili  genere  versantur.  Facultates  sunt,  aut  quibus 
facilius  fit  aut  sine  quibus  aliquid  confici  non  potest. 

XXVIII.  Adiunctum  negotio  autem  id  intelligitur, 
quod  maius  et  quod  minus  et  quod  aeque  magnum 
et  quod  simile  erit  ei  negotio,  quo  de  agitur,  et  quod 
contrarium  et  quod  disparatum,  et  genus  et  pars  et 
eventus.  Maius  et  minus  et  aeque  magnum  ex  vi  et 
ex  numero  et  ex  figura  negotii,  sicut  ex  statura  cor¬ 
poris,  consideratur.  42.  Simile  autem  ex  specie  com- 
parabili  aut  ex  conferenda  atque  assimulanda  natura 
iudicatur.  Contrarium  est,  quod,  positum  in  genere 
diverso,  ab  eodem,  cui  contrarium  esse  dicitur,  plu- 
rimum  distat,  ut  frigus  calori,  vitae  mors.  Dispara¬ 
tum  autem  est  id,  quod  ab  aliqua  re  per  oppositionem 
negationis  separatur,  hoc  modo :  sapere  etnonsapere. 
Genus  est,  quod  partes  aliquas  amplectitur,  ut  cupi- 
ditas.  Pars  est,  quae  subest  generi,  ut  amor,  avari- 
tia.  Eventus  est  alicuius  exitus  negotii,  in  quo  quae- 
ri  solet,  quid  ex  quaque  re  evenerit,  eveniat,  eventu- 
rum  sit.  Quare  hoc  in  genere,  ut  eommodius,  quid 
eventurum  sit,  ante  animo  colligi  possit,  quid  quaque 
ex  re  soleat  evenire,  considerandum  est,  hoc  modo: 
Ex  arrogantia  odium,  ex  insolentia  arrogantia. 

43.  Quarta  autem  pars  est  ex  iis,  quas  negotiis 
dicebamus  esse  attributas,  consecutio.  In  hac  eae  res 
quaeruntur,  quae  gestum  negotium  consequuntur : 
primum,  quod  factum  est,  quo  id  nomine  appellari 
conveniat;  deinde,  eius  facti  qui  sint  principes  et  in- 
ventores,  qui  denique  auctoritatis  eius  et  inventionis 
comprobatores  atque  aemuli ;  deinde,  ecquae  ea  de  re 
aut  eius  rei  sit  lex,  consuetudo,  actio,  iudicium,  sci- 
entia,  artificium;  deinde  natura  eius  evenire  vulgo 
soleat,  an  insolenter  et  raro ;  postea  homines  id  sua 
auctoritate  comprobare,  an  offendere  in  iis  consueve- 
rint;  et  cetera,  quae  factum  aliquod  similiter,  confe- 
stim  aut  ex  intervallo,  solent  consequi.  Deinde  po- 
stremo  attendendum  est,  num  quae  res  ex  iis  rebus, 
quae  positae  sunt  in  partibus  honestatis  aut  utilitatis, 
consequantur ;  de  quibus  in  deliberative  genere  caus- 
sae  distinctius  erit  dicendum.  Ac  negotiis  quidem 
fere  res  eae,  quas  commemoravimus,  sunt  attributae. 

XXIX.  44.  Omnis  autem  argumentatio,  quae  ex 
iis  locis,  quos  commemoravimus,  sumetur,  aut  pro- 
babilis  aut  necessaria  debebit  esse.  Etenim,  ut  bre- 
viter  describamus,  argumentatio  videtur  esse  inven- 
tum  ex  aliquo  genere,  rem  aliquam  aut  probabiliter 
ostendens  aut  necessarie  demonstrans.  Necessarie  de- 


monstrantur  ea,  quae  aliter  ac  dicuntur  nec  fieri  nec 
probari  possunt,  hoc  modo:  Si  peperit,  cum  viro 
concubuit.  Hoc  genus  argumentandi,  quod  in  neces¬ 
saria  demonstratione  versatur,  maxime  tractatur  in 
dicendo  aut  per  complexionem  aut  per  enumeralio- 
nem  aut  per  simplicem  conclusionem.  45.  Complexio 
est,  in  qua,  utrum  concesseris,  reprehenditur,  ad 
hunc  modum:  Si  improbus  est,  cur  uteris?  sin  pro¬ 
bus,  cur  accusas?  Enumeratio  est,  in  qua,  pluribus 
rebus  expositis  et  ceteris  infirmatis,  una  reliqua  ne- 
cessario  confirmatur,  hoc  pacto :  Necesse  est  aut  ini- 
micitiarum  caussa  ab  hoc  esse  occisum  aut  metus  aut 
spei  aut  alicuius  amici  gratia  aut,  si  horum  nihil  est, 
ab  hoc  non  esse  occisum;  nam  sine  caussa  malefici- 
um  susceptum  esse  non  potest ;  sed  neque  inimicitiae 
fuerunt  nec  metus  ullus  nec  spes  ex  morte  illius  alicu¬ 
ius  commodi  neque  ad  amicum  huius  aliquem  mors 
illius  pertinebat:  relinquitur  igitur,  ut  ab  hoc  non 
sit  occisus.  Simplex  autem  conclusio  ex  necessaria 
consecutione  conficitur,  hoc  modo:  Si  vos  me  istud 
eo  tempore  fecisse  dicitis,  ego  autem  eo  ipso  tempore 
trans  mare  fui :  relinquitur,  ut  id,  quod  dicitis,  non 
modo  non  fecerim,  sed  ne  potuerim  quidem  facere. 
Atque  hoc  diligenter  oportebit  videre,  ne  quo  pacto 
genus  hoc  refelli  possit,  ut  ne  confirmatio  modum  in 
se  argumentationis  solum  habeat  etquamdam  simili- 
tudinem  necessariae  conclusionis,  verum  ipsa  argu¬ 
mentatio  ex  necessaria  ratione  consistat. 

46.  Probabile  autem  est  id,  quod  fere  solet  fieri, 
aut  quod  in  opinione  positum  est,  aut  quod  habet  in 
se  ad  haec  quamdam  similitudinem,  sive  id  falsum 
est  sive  verum.  In  eo  genere,  quod  fere  solet  fieri, 
probabile  huiusmodi  est:  Si  mater  est,  diligit  filium: 
si  avarus  est,  negligit  iusiurandum.  In  eo  autem, 
quod  in  opinione  positum  est,  huiusmodi  sunt  pro- 
babilia:  impiis  apud  inferos  poenas  esse  paratas; 
eos,  qui  philosophiae  dent  operam,  non  arbitrari  deos 
esse.  XXX.  Similitudo  autem  in  contrariis  et  pari¬ 
bus  et  in  iis  rebus,  quae  sub  eamdem  cadunt  ratio- 
nem,  maxime  spectatur.  In  contrariis,  hoc  modo  : 
Nam  si  iis,  qui  imprudentes  laeserunt,  ignosci  con- 
venit,  iis,  qui  necessario  profuerunt,  haberi  gratiam 
non  oportet.  47.  Ex  pari,  sic:  Nam  ut  locus  sine 
portu  navibus  esse  non  potest  tutus,  sic  animus  sine 
fide  stabilis  amicis  non  potest  esse.  In  iis  rebus,  quae 
sub  eamdem  rationem  cadunt,  hoc  modo  probabile 
consideratur :  Nam  si  Rhodiis  turpe  non  est  portori- 
um  locare,  ne  Hermacreonti  quidem  turpe  est  condu- 
cere.  Haec  turn  vera  sunt,  hoc  pacto:  Quoniam  ci¬ 
catrix  est,  fuit  vulnus ;  turn  veri  similia,  hoc  modo  : 
Si  multus  erat  in  calceis  pul  vis,  ex  itinere  eum  ve¬ 
nire  oportebat. 

Omne  autem  (ut  certas  quasdam  in  partes  distri- 
buamus)  probabile,  quod  sumitur  ad  argumentatio- 
nem,  aut  signum  est  aut  credibile  aut  iudicatum  aut 
comparabile.  48.  Signum  est,  quod  sub  sensum  ali¬ 
quem  cadit  et  quiddam  significat,  quod  ex  ipso  pro- 
fectum  videtur,  quod  aut  ante  fuerit,  aut  in  ipso  ne¬ 
gotio  aut  post  sit  consecutum,  et  tamen  indiget  testi- 
monii  et  gravioris  confirmationis ;  ut  cruor,  fuga, 
pallor,  pulvis,  et  quae  his  sunt  similia.  Credibile  est, 
quod  sine  ullo  teste  auditoris  opinione  firmatur,  hoc 
modo:  Nemo  est,  qui  non  liberos  suos  incolumes  et 
beatos  esse  cupiat.  Iudicatum  est  res  assensione  aut 
auctoritate  aut  iudicio  alicuius  aut  aliquorum  com- 
probata.  Id  tribus  in  generibus  spectatur,  religioso, 
communi,  approbato.  Religiosum  est,  quod  iurati 

logibus  iudicarunt;  commune  est,  quod  omnes  vulgo 
probarunt  et  secuti  sunt,  huiusmodi:  ut  maioribus 
natu  assurgatur,  ut  supplicum  misereatur;  approba- 
tum  est,  quod  homines,  quum  dubium  esset,  quale 
haberi  oporteret,  sua  constituerunt  auctoritate:  velut 
[Horatii  factum  a  populo  approbatum,  quod  occidit 
sororem,  quum  ilia  devictum  Curiatium  hostem  do- 
leret;  vel  ut]  Gracchi  patris  factum,  quem  populus 
Romanus  [ob  id  reum  factum],  quod  insciente  colle- 
ga  in  censura  nihil  egisset,  post  censuram  [iterum] 
consulem  fecit.  49.  Comparabile  autem  est,  quod  in 
rebus  diversis  similem  aliquam  rationem  continet. 
Eius  partes  sunt  tres:  imago,  collatio,  exemplum. 
Imago  est  oratio  demonstrans  corporum  aut  natura- 
rum  similitudinem.  Collatio  est  oratio  rem  cum  re 
ex  similitudine  conferens.  Exemplum  est,  quod  rem 
auctoritate  aut  casu  alicuius  hominis  aut  negotii  con¬ 
firm  at  aut  infirmat.  Horum  exempla  et  descriptiones 
in  praeceptis  elocutionis  cognoscentur.  Ac  fons  qui- 
dem  confirmationis,  ut  facultas  tulit,  apertus  est,  nec 
minus  dilucide,  quam  rei  natura  ferebat,  demonstra¬ 
tus  est.  Quemadmodum  autem  quaeque  constitutio 
et  pars  constitution^  et  omnis  controversia,  sive  in 
ratione  sive  in  scripto  versetur,  tractari  debeat,  et 
quae  in  quamque  argumentationes  conveniant,  singil- 
latim  in  secundo  libro  de  uno  quoque  genere  dice- 
mus.  In  praesenti  tantummodo  numeros  et  modos  et 
partes  argumentandi  confuse  et  permixte  dispersi- 
mus ;  post  descripte  et  electe  in  genus  quodque 
caussae,  quid  cuique  conveniat,  ex  hac  copia  digere- 
mus. 

50.  Atque  inveniri  quidem  omnis  ex  his  locis  ar- 
gumentatio  poterit:  inventam  exornari,  et  certas  in 
partes  distingui  et  suavissimum  est  et  summe  neces- 
sarium  et  ab  artis  scriptoribus  maxime  neglectum. 
Quare  et  de  ea  praeceptione  nobis  in  hoc  loco  dicen- 
dum  visum  est,  ut  ad  inventionem  argumenti  abso- 
lutio  quoque  argumentandi  adiungeretur.  Et  magna 
cum  cura  et  diligentia  locus  hie  omnis  considerandus 
est,  quod  non  solum  rei  magna  utilitas  est,  sedprae- 
cipiendi  quoque  summa  difficultas. 

XXXI.  51.  Omnis  igitur  argumentatio  aut  per  in- 
ductionem  tractanda  est  aut  per  ratiocinationem.  In- 
ductio  est  oratio,  quae  rebus  non  dubiis  captat  assen- 
siones  *  eius,  quicum  instituta  est ;  quibus  assensio- 
nibus  facit,  ut  illi  dubia  quaedam  res,  propter  simili¬ 
tudinem  earum  rerum,  quibus  assensit,  probetur; 
velut  apud  Socraticum  Aeschinem  demonstrat  Socra¬ 
tes  cum  Xenophontis  uxore  et  cum  ipso  Xenophonte 
Aspasiam  locutam:  Die  mihi,  quaeso,  Xenophontis 
uxor,  si  vicina  tua  melius  habeat  aurum,  quam  tu 
habes,  utrum  illius  an  tuum  malis?  Illius,  inquit. 
Quid  si  vestem  et  ceterum  ornatum  muliebrem  pretii 
maioris  habeat,  quam  tu  habes,  tuumne  an  illius 
malis?  Illius  vero,  respondit.  Agesis,  inquit,  si  vi- 
rum  ilia  meliorem  habeat,  quam  tu  habes,  utrumne 
tuum  virum  malis,  an  illius?  Hie  mulier  erubuit. 
52.  Aspasia  autem  cum  ipso  Xenophonte  sermonem 
instituit.  Quaeso,  inquit,  Xenophon,  si  vicinus  tuus 
equum  meliorem  habeat,  quam  tuus  est;  tuumne 
equum  malis,  an  illius?  Illius,  inquit.  Quid  si  fun- 
dum  meliorem  habeat,  quam  tu  habes,  utrum  tandem 
fundum  habere  malis?  Ilium,  inquit,  meliorem  scili¬ 
cet.  Quid  si  uxorem  meliorem  habeat,  quam  tu  ha¬ 
bes,  utram  malis?  Atque  hie  Xenophon  quoque  ipse 
tacuit.  Post  Aspasia:  Quoniam  uterque  vestrum,  in¬ 
quit,  id  mihi  solum  non  respondit,  quod  ego  solum  I 


audire  volueram,  egomet  dicam,  quid  uterque  cogitet. 
Nam  et  tu  mulier  optimum  virum  vis  habere,  et  tu 
Xenophon  uxorem  habere  lectissimam  maxime  vis. 
Quare,  nisi  hoc  perfeceritis,  ut  neque  vir  melior,  ne- 
que  femina  lectior  in  terris  sit,  profecto  id  semper, 
quod  optimum  putabitis  esse,  multo  maxime  requi- 
retis,  ut  et  tu  maritus  sis  quam  optimae,  et  haec 
quam  optimo  viro  nupta  sit.  Hie  quum  rebus  non 
dubiis  esset  assensum,  factum  est  propter  similitudi¬ 
nem,  ut  etiam  illud,  quod  dubium  videbatur,  si  quis 
separatim  quaereret,  id  pro  certo  propter  rationem 
rogandi  concederetur.  53.  Hoc  modo  sermonis  pluri- 
mtim  Socrates  usus  est,  propterea  quod  nihil  ipse 
afferre  ad  persuadendum  volebat,  sed  ex  eo,  quod 
sibi  ille  dederat,  quicum  disputabat,  aliquid  conficere 
malebat,  quod  ille  ex  eo,  quod  iam  concessisset,  ne- 
cessario  approbare  deberet.  XXXII.  Hoc  in  genere 
praecipiendum  nobis  videtur,  primum  ut  illud,  quod 
inducemus  per  similitudinem,  eiusmodi  sit,  ut  sit  ne- 
cesse  concedi.  Nam  ex  quo  postulabimus  nobis  illud, 
quod  dubium  sit,  concedi,  dubium  esse  id  ipsum  non 
oportebit.  Deinde  illud,  cuius  confirmandi  caussa 
fiet  inductio,  videndum  est,  ut  simile  iis  rebus  sit, 
quas  res,  quasi  non  dubias,  ante  induxerimus :  (nam 
aliquid  ante  concessum  nobis  esse  nihil  proderit,  si 
ei  dissimile  erit  id,  cuius  caussa  illud  concedi  primum 
voluerimus ;)  deinde  non  intelligat,  quo  spectent  illae 
primae  inductiones,  et  ad  quem  sint  exitum  perven- 
turae.  54.  Nam  qui  videt,  si  ei  rei,  quam  primo  ro- 
getur,  recte  assenserit,  illam  quoque  rem,  quae  sibi 
displiceat,  esse  necessario  concedendam,  plerumque 
aut  non  respondendo,  aut  male  respondendo  longius 
rogationem  procedere  non  sinit.  Quare  ratione  roga- 
tionis  imprudens  ab  eo,  quod  concessit,  ad  id,  quod 
non  vult  concedere,  deducendus  est.  Extremum  au¬ 
tem  aut  taceatur  oportet  aut  concedatur  aut  negetur. 
Si  negabitur,  aut  ostendenda  similitudo  est  earum 
rerum,  quae  ante  concessae  sunt,  aut  alia  utendum 
inductione.  Si  concedetur,  concludenda  est  argu¬ 
mentatio.  Si  tacebitur,  aut  elicienda  responsio  est 
aut,  quoniam  taciturnitas  imitatur  confessionem,  pro 
eo,  ac  si  concessum  sit,  concludere  oportebit  argu- 
mentationem.  Ita  fit  hoc  genus  argumentandi  tripar- 
titum :  prima  pars  ex  similitudine  constat  una  pluri- 
busve;  altera  ex  eo,  quod  concedi  volumus,  cuius 
caussa  similitudines  adhibitae  sunt ;  tertia  ex  conclu- 
sione,  quae  aut  confirmat  concessionem  aut,  quid  ex 
ea  conficiatur,  ostendit.  XXXIII.  55.  Sed  quia  non 
satis  alicui  videbitur  dilucide  demonstratum,  nisi 
quid  ex  civili  caussarum  genere  exempli  subieceri- 
mus,  videtur  eiusmodi  quoque  utendum  exernplo, 
non  quo  praeceptio  differat  aut  aliter  hoc  in  sermone 
atque  in  dicendo  sit  utendum,  sed  ut  eorum  voluntati 
satisfiat,  qui,  quod  aliquo  in  loco  viderint,  alio  in 
loco,  nisi  monstratum,  nequeunt  cognoscere.  Ergo  in 
hac  caussa,  quae  apud  Graecos  est  pervagata,  quod 
Epaminondas,  Thebanorum  imperator,  ei,  qui  sibi  ex 
lege  praetor  successerat,  exercitum  non  tradidit  et, 
quum  paucos  ipse  dies  contra  legem  exercitum  tenu- 
isset,  Lacedaemonios  funditus  vicit,  poterit  accusator 
argumentatione  uti  per  inductionem,  quum  scriptum 
legis  contra  sententiam  defendat,  ad  hunc  modum : 
Si,  iudices,  id  quod  Epaminondas  ait  legis  scriptorem 
sensisse  ascribat  ad  legem,  et  addat  hanc  exceptio- 
nem:  extra  quam  si  quis  reipubucae  caussa  exercitum 
non  trapiderit,  patiemini?  Non  opinor.  Quod  si  vos- 
metipsi,  quod  a  vfestra  religione  et  sapientia  remotis- 

sitnum  est,  istias  honoris  caussa  hanc  eamdem  exce- 
ptionem  iniussu  populi  ad  legem  ascribi  iubeatis, 
populus  Thebanus  id  patieturne  fieri?  Profecto  non 
patietur.  Quod  ergo  ascribi  ad  legem  nefas  est,  id 
sequi,  quasi  ascriptum  sit,  rectum  vobis  videatur? 
Novi  vestram  intelligentiam ;  non  potest  ita  videri, 
iudices.  Quod  si  litteris  corrigi  neque  ab  illo  neque 
a  vobis  scriptoris  voluntas  potest,  videte  ne  multo  in- 
dignius  sit,  id  re  et  iudicio  vestro  mutari,  quod  ne 
verbo  quidem  commutari  potest.  Ac  de  inductione 
quidem  satis  in  praesentia  dictum  videtur. 

XXXIV.  57.  Nunc  deinceps  ratiocinationis  vim  et 
naturam  consideremus.  Ratiocinatio  est  oratioexipsa 
re  probabile  aliquid  eliciens,  quod  expositum  et  per 
se  cognitum  sua  se  vi  et  ratione  confirmet.  Hoc  de 
genere  qui  diligentius  considerandum  putaverunt, 
quum  idem  usu  dicendi  sequerentur,  paullulum  in 
praecipiendi  ratione  dissenserunt.  Nam  partim  quin- 
que  eius  partes  esse  dixerunt,  partim  non  plus,  quam 
in  tres  partes  posse  distribui  putaverunt.  Eorum  con- 
troversiam  non  incommodum  videtur  cum  utrorum- 
que  ratione  exponere.  Nam  et  brevis  est  et  non  eius- 
modi,  ut  alteri  prorsus  nihil  dicere  putentur,  et  locus 
hie  nobis  in  dicendo  minime  negligendus  videtur. 

58.  Qui  putant  in  quinque  distribui  partes  opor- 
tere,  aiunt  primum  convenire  exponere  summam  ar- 
gumentationis,  ad  hunc  modum :  melius  accurantur, 
quae  consilio  geruntur,  quam  quae  sine  consilio  ad- 
ministrantur.  Hanc  primam  partem  numerant ;  earn 
deinceps  rationibus  variis  et  quam  copiosissimis  ver¬ 
bis  approbari  putant  oportere,  hoc  modo:  Domus  ea, 
quae  ratione  regitur,  omnibus  instructior  est  rebus 
et  apparatior,  quam  ea,  quae  temere  et  nullo  consilio 
administratur.  Exercitus  is,  cui  praepositus  est  sa¬ 
piens  et  callidus  imperator,  omnibus  partibus  com- 
modius  regitur,  quam  is,  qui  stultitia  et  temeritate 
alicuius  administratur.  Eadem  navigii  ratio  est :  nam 
navis  op  time  cursum  conficit  ea,  quae  scientissimo 
gubernatore  utitur.  59.  Quum  propositio  sit  hoepa- 
cto  approbata  et  duae  partes  transierint  ratiocinatio¬ 
nis,  tertia  in  parte  aiunt,  quod  ostendere  velis,  id  ex 
vi  propositionis  oportere  assumere,  hoc  pacto :  Nihil 
autem  omnium  rerum  melius,  quam  omnis  mundus, 
administratur.  Huius  assumptionis  quarto  in  loco  ali- 
am  porro  inducunt  approbationem,  hoc  modo:  Nam 
et  signorum  ortus  et  obitus  definitum  quemdam  or- 
dinem  servant,  et  annuae  commutationes  non  modo 
quadam  ex  necessitudine  semper  eodem  modo  hunt, 
verum  ad  utilitates  quoque  rerum  omnium  sunt  ac- 
commodatae,  et  diurnae  nocturnaeque  vicissitudines 
nulla  in  re  umquam  mutatae  quidquam  nocuerunt. 
Quae  signo  sunt  omnia  non  mediocri  quodam  consilio 
naturam  mundi  administrari.  Quinto  inducunt  loco 
complexionem  earn,  quae  aut  id  infert  solum,  quod 
ex  omnibus  partibus  cogitur,  hoc  modo:  Consilio 
igitur  mundus  administratur:  aut  unum  in  locum 
quum  conduxerit  breviter  propositionem  et  assum- 
ptionem,  adiungit,  quid  ex  his  conficiatur,  ad  hunc 
modum :  Quod  si  melius  geruntur  ea,  quae  consilio, 
quam  quae  sine  consilio  administrantur ;  nihil  autem 
omnium  rerum  melius  administratur,  quam  omnis 
mundus ;  consilio  igitur  mundus  administratur. 
Quinquepartitam  igitur  hoc  pacto  putant  esse  argu- 
mentationem.  XXXV.  60.  Qui  autem  tripartitam  esse 
dicunt,  ii  non  aliter  putant  tractari  oportere  argumen- 
tationem,  sed  partitionem  horum  reprehendunt.  Ne- 
gant  enim  neque  a  propositione  neque  ab  assumpti¬ 


on  approbationes  earum  separari  oportere,  neque 
propositionem  absolutam  neque  assumptionem  sibi 
perfectam  videri,  quae  approbatione  confirmata  non 
sit.  Quare  quas  illi  duas  partes  numerent,  propositi¬ 
onem  et  approbationem,  sibi  unam  partem  videri, 
propositionem ;  quae  si  approbata  non  sit,  propositio 
non  sit  argumentationis.  Item,  quae  ab  illis  assum- 
ptio  et  assumptionis  approbatio  dicatur,  eamdem  sibi 
assumptionem  solam  videri.  Ita  fit,  ut  eadem  ratione 
argumentatio  tractata  aliis  tripartita,  aliis  quinque- 
partita  videatur.  Quare  evenit,  ut  res  non  tarn  ad 
usum  dicendi  pertineat,  quam  ad  rationem  praecepti- 
onis.  61.  Nobis  autem  commodior  ilia  partitio  vide¬ 
tur  esse,  quae  in  quinque  partes  distributa  est,  quam 
omnes  ab  Aristotele  et  Theophrasto  profecti  maxime 
secuti  sunt.  Nam  quemadmodum  illud  superius  ge¬ 
nus  argumentandi,  quod  per  inductionem  sumitur, 
maxime  Socrates  et  Socratici  tractaverunt,  sic  hoc, 
quod  per  ratiocinationem  expolitur,  summe  est  ab 
Aristotele  atque  a  Peripatetieis  et  Theophrasto  fre- 
quentatum ;  deinde  a  rhetoribus  iis,  qui  elegantissi- 
mi  atque  artificiosissimi  putati  sunt.  Quare  autem 
nobis  ilia  magis  partitio  probetur,  dicendum  videtur, 
ne  temere  secuti  putemur ;  et  breviter  dicendum,  ne 
in  huiusmodi  rebus  diutius,  quam  ratio  praecipiendi 
postulet,  commoremur. 

XXXVI.  62.  Si  quadam  in  argumentatione  satis 
est  uti  propositione,  et  non  oportet  adiungere  appro¬ 
bationem  propositioni ;  quadam  autem  in  argumenta¬ 
tione  infirma  est  propositio,  nisi  adiuncta  sit  appro¬ 
batio,  separatum  quiddam  est  a  propositione  appro¬ 
batio.  Quod  enim  et  adiungi  et  separari  ab  aliquo 
potest,  id  non  potest  idem  esse,  quod  est  id,  ad  quod 
adiungitur  et  a  quo  separatur;  est  autem  quaedam 
argumentatio,  in  qua  propositio  non  indiget  approba¬ 
tione;  et  quaedam,  in  qua  nihil  valet  sine  approba¬ 
tione,  ut  ostendemus.  Separata  est  igitur  a  proposi¬ 
tione  approbatio.  Ostendetur  autem  id,  quod  polliciti 
sumus,  hoc  modo :  Quae  propositio  in  se  quiddam 
continet  perspicuum  et  quod  constare  inter  omnes 
necesse  est,  hanc  velle  approbare  et  firmare  nihil  at- 
tinet.  63.  Ea  est  huiusmodi:  Si,  quo  die  ista  caedes 
Romae  facta  est,  ego  Athenis  eo  die  fui,  interesse  in 
caede  non  potui.  Hoc  quia  perspicue  verum  est,  ni¬ 
hil  attinet  approbari.  Quare  assumi  statim  oportet, 
hoc  modo:  Fui  autem  Athenis  eo  die.  Hoc  si  non  con¬ 
stat,  indiget  approbationis ;  qua  inducta,  complexio 
consequetur.  Est  igitur  quaedam  propositio,  quae 
non  indiget  approbatione.  Nam  esse  quidem  quam- 
dam,  quae  indigeat,  quid  attinet  ostendere,  quod  cui- 
vis  facile  perspicuum  est?  Quod  si  ita  est,  ex  hoc  et 
ex  eo,  quod  proposueramus,  hoc  conficitur,  separa¬ 
tum  esse  quiddam  a  propositione  approbationem.  Si 
autem  ita  est,  falsum  est,  non  esse  plus  quam  tripar¬ 
titam  argumentationem.  64.  Simili  modo  liquet,  al¬ 
teram  quoque  approbationem  separatam  esse  ab  as- 
sumptione.  Si  quadam  in  argumentatione  satis  est 
uti  assumptione  et  non  oportet  adiungere  approbatio¬ 
nem  assumptioni,  quadam  autem  in  argumentatione 
infirma  est  assumptio,  nisi  adiuncta  sit  approbatio: 
separatum  quiddam  extra  assumptionem  est  approba¬ 
tio.  Est  autem  argumentatio  quaedam,  in  qua  as¬ 
sumptio  non  indiget  approbationis;  quaedam  autem, 
in  qua  nihil  valet  sine  approbatione,  ut  ostendemus. 
Separata  est  igitur  ab  assumptione  approbatio.  Osten¬ 
demus  autem,  quod  polliciti  sumus,  hoc  modo:  65. 
Quae  perspicuam  omnibus  veritatem  continet  assum- 

ptio,  nihil  indigpt  approbationis.  Ea  est  huiusmodi: 
Si  oportet  velle  sapere,  dare  operam  philosophiae 
convenit.  Haec  propositio  indiget  approbationis ;  non 
enim  perspicua  est  neque  constat  inter  omnes,  pro- 
pterea  quod  multi  nihil  prodesse  philosophiam,  ple- 
rique  etiam  obesse  arbitrantur.  Assumptio  perspi¬ 
cua  est  haec:  Oportet  autem  velle  sapere.  Hoc  quia 
ipsum  ex  re  perspicitur  et  verum  esse  intellmtur, 
nihil  attinet  approbari.  Quare  statim  concludenda  est 
argumentatio.  Est  ergo  assumptio  quaedam,  quae 
approbationis  non  indiget;  nam  quamdam  indigere 
perspicuum  est.  Separata  est  igitur  ab  assumptione 
approbatio.  Falsum  ergo  est,  non  esse  plus  quam 
tnpartitam  argumentationem.  XXXVII.  66.  Atque  ex 
his  ill  ud  iam  perspicuum  est,  esse  quamdam  argu¬ 
mentationem,  in  qua  neque  propositio  neque  assum¬ 
ptio  indigeat  approbationis,  huiusmodi,  ut  certum 
quiddam  et  breve  exempli  caussa  ponamus:  Si  sum- 
mo  opere  sapientia  petenda  est,  summo  opere  stultitia 
vitanda  est :  summo  autem  opere  sapientia  petenda 
est :  summo  igitur  opere  stultitia  vitanda  est.  Hie  et 
assumptio  et  propositio  perspicua  est ;  quare  neutra 
quoque  indiget  approbatione.  Ex  hisce  omnibus  illud 
perspicuum  est,  approbationem  turn  adiungi,  turn  non 
adiungi.  Ex  quo  cognoscitur  neque  in  propositione 
neque  in  assumptione  contineri  approbationem,  sed 
utramque  suo  loco  positam  vim  suam  tamquam  cer¬ 
tain  et  propriam  obtinere.  Quod  si  ita  est,  commo¬ 
de  partiti  sunt  illi,  qui  in  quinque  partes  distribue- 
runt  argumentationem. 

.  67-  Quinque  sunt  igitur  partes  eius  argumentati- 
oms,  quae  per  ratiocinationem  tractatur:  propositio, 
per  quam  locus  is  breviter  exponitur,  exquovisomnis 
oportet  emanetratiocinationis :  propositionis  approba¬ 
tio,  per  quam  id,  quod  breviter  expositum  est,  ratio- 
nib118  affirmatum,  probabilius  et  apertiusfit;  assum¬ 
ptio,  per  quam  id,  quod  ex  propositione  ad  ostenden- 
dum  pertinet,  assumitur;  assumptionis  approbatio, 
per  quam  id,  quod  assumptum  est,  rationibus  firma- 
tur ;  complexio,  per  quam  id,  quod  conficitur  ex  omni 
argumentatione,  breviter  exponitur.  Quae  plurimas 
habet  argumentatio  partes,  ea  constat  ex  his  quinque 
partibus ;  secunda  est  quadripartita ;  tertia  tripartita ; 
dein  bipartita ;  quod  in  controversia  est.  De  una  quo- 
fine  parte  potest  alicui  videri  posse  consistere. 
XXXVIII.  68.  Eorum  igitur,  quae  constant,  exempla 
ponemus,  horum,  quae  dubia  sunt,  rationes  affere- 
mus.  Quinquepartita  argumentatio  est  huiusmodi: 
Omnes  leges,  iudices,  ad  commodum  reipublicae  re- 
ferre  oportet,  et  eas  ex  utilitate  communi,  non  ex 
scriptione,  quae  in  litteris  est,  interpretari.  Ea  enim 
virtute  et  sapientia  maiores  nostri  fuerunt,  ut  in  Ie°i- 
bus  scribendis  nihil  sibi  aliud,  nisi  salutem  atque 
utilitatem  reipublicae  proponerent.  Neque  enim  ipsi, 
quod  obesset,  scribere  volebant;  et,  si  scripsissent, 
quum  esset  intellectum,  repudiatum  iri  legem  intelli— 
gebant.  Nemo  enim  leges  legum  caussa  salvas  esse 
vult,  sed  reipublicae,  quod  ex  legibus  omnes  rem- 
publicam  optime  putant  administrari .  Quam  ob  rem 
igitur  leges  servari  oportet,  ad  earn  caussam  scripta 
omnia  interpretari  convenit:  hoc  est,  quoniam  reipu¬ 
blicae  servimus,  ex  reipublicae  commodo  atque  utili¬ 
tate  leges  interpretemur.  Nam  ut  ex  medicina  nihil 
oportet  putare  proficisci,  nisi  quod  ad  corporis  utili¬ 
tatem  spectet,  quoniam  eius  caussa  est  instituta:  sic 
a  legibus  nihil  convenit  arbitrari,  nisi  quod  reipubli¬ 
cae  conducat,  proficisci,  quoniam  eius  caussa  sunt 

comparatae.  69.  Ergo  in  hoc  quoque  iudicio  desinite 
htteras  legis  perscrutari,  et  legem,  utaequumest,  ex 
utilitate  reipublicae  considerate.  Quid  enim  mams 
utile  Thebanis  fuit,  quam  Lacedaemonios  opprimi? 
Cui  rei  magis  Epaminondam,  Thebanorum  imperato- 
rem,  quam  victoriae  Thebanorum  consulere  decuit? 
Quid  hunc  tanta  Thebanorum  gloria,  tarn  claro  atque 
exornato  tropaeo  carius  atque  antiquius  habere  con¬ 
venit?  Scripto  videlicet  legis  omisso,  scriptoris  sen- 
tentiam  considerare  debebat.  At  hoc  quidem  satis 
consideratum  est,  nullam  esse  legem  nisi  reipublicae 
caussa  scriptam.  Summam  igitur  amentiam  esse 
existimabat,  quod  scriptum  esset  reipublicae  salutis 
caussa,  id  non  ex  reipublicae  salute  interpretari. 
Quod  si  leges  omnes  ad  utilitatem  reipublicae  referri 
convenit,  hie  autem  saluti  reipublicae  profuit,  profe- 
cto  non  potest  eodem  facto  et  communibus  fortunis 
consuluisse  et  legibus  non  obtemperasse.  XXXIX. 
70.  Quattuor  autem  partibus  constat  argumentatio, 
quum  aut  proponimus  aut  assumimus  sine  approba¬ 
tione.  Id  facere  oportet,  quum  aut  propositio  ex  se 
intel ligitur,  aut  assumptio  perspicua  est  et  nullius 
approbationis  indiget.  Propositionis  approbatione 
praeterita,  quattuor  ex  partibus  argumentatio  tracta¬ 
tur  ad  hunc  modum :  Iudices,  qui  ex  lege  iurati  iu- 
dicatis,  legibus  obtemperare  debetis.  Obtemperare 
autem  legibus  non  potestis ,  nisi  id,  quod  scriptum 
est  in  lege,  sequamini.  Quod  enim  certius  legis  scri¬ 
pt01,  testimonium  voluntatis  suae  relinquere  potu- 
it,  quam,  quod  ipse  magna  cum  cura  atque  diligentia 
scripsit?  Quod  si  litterae  non  exstarent,  magno  opere 
eas  requireremus,  ut  ex  iis  scriptoris  voluntas  cogno- 
sceretur;  nec  tamen  Epaminondae  permitteremus,  ne 
si  extra  iudicium  quidem  esset,  ut  is  nobis  sententi- 
am  legis  interpretaretur ;  nedum  nunc  istum  patia- 
mur,  quum  praesto  lex  sit,  non  ex  eo,  quod  apertis- 
sime  scriptum  est,  sed  ex  eo,  quod  suae  caussae  con¬ 
venit,  scriptoris  voluntatem  interpretari.  Quodsivos, 
iudices,  legibus  obtemperare  debetis,  et  id  facere  non 
potestis,  nisi  id,  quod  scriptum  est  in  lege,  sequami¬ 
ni,  quid  caussae  est,  quin  istum  contra  legem  fecisse 
iudicetis?  71 .  Assumptionis  autem  approbatione  prae¬ 
terita,  quadripartita  sic  fiet  argumentatio :  Qui  saepe- 
numero  nos  per  fidem  fefellerunt,  eorum  orationi  fi- 
dem  habere  non  debemus.  Si  quid  enim  perfidia  il- 
lorum  detrimenti  acceperimus,  nemo  erit  praeter  nos- 
metipsos,  quern  iure  accusare  possimus.  Ac  primo 
quidem  decipi  incommodum  est;  iterum  stultum; 
tertio  turpe.  Karthaginienses  autem  persaepe  iam 
nos  fefellerunt.  Summa  igitur  amentia  est  in  eorum 
fide  spem  habere,  quorum  perfidia  toties  deceptus  sis. 
72.  Utraque  approbatione  praeterita,  tripartita  fit,  hoc 
pacto :  Aut  metuamus  Karthaginienses  oportet,  si  in- 
columes  eos  reliquerimus ;  aut  eorum  urbem  dirua- 
mus.  Ac  metuere  quidem  non  oportet.  Restat  i<dtur 
ut  urbem  diruamus. 

XL.  Sunt  autem,  qui  putent,  nonnumquam  posse 
complexione  supersederi,  quum  id  jaerspicuum  sit, 
quod  conficiatur  ex  ratiocinatione ;  quod  si  fiat,  bi- 
partitam  quoque  fieri  argumentationem,  hoc  modo  : 

Si  peperit,  virgo  non  est:  peperit  autem.  Hie  satis 
esse  dicunt  proponere  et  assumere ;  quoniam  perspi¬ 
cuum  sit,  quod  conficiatur[,  complexionis  rem  non 
indigere].  Nobis  autem  videtur  et  omnis  ratiocinatio 
concludenda  esse  et  illud  vitium,  quod  illis  displicet, 
magno  opere  vitandum,  ne,  quod  perspicuum  sit,  id 
in  complexionem  inferamus.  73.  Hoc  autem  fieri  po- 

terit,  si  complexionum  genera  intelligentur.  Nam  aut 
ita  complectemur,  ut  in  unum  conducamus  proposi- 
tionem  et  assumptionem,  hocmodo:  Quod  si  leges 
omnes  ad  utilitatem  reipublicae  referri  convenit,  hie 
autem  saluti  reipublicae  profuit;  profecto  non  potest 
eodem  facto  et  saluti  communi  consuluisse  etlesibus 
non  obtemperasse :  aut  ita,  ut  ex  contrario  conflciatur 
sententia,  hoc  modo :  Summa  igitur  amentia  est,  in 
eorum  fide  spem  habere,  quorum  perfidia  toties  dece- 
ptus  sis :  aut  ita,  ut  id  solum,  quod  conficitur,  infe- 
ratur,  ad  hunc  modum :  Urbem  igitur  diruamus :  aut, 
ut  id,  quod  earn  rem,  quae  conficitur,  sequatur,  ne- 
cesse  est.  Id  est  huiusmodi :  Si  peperit,  cum  viro 
concubuit:  peperit  autem.  Conficitur  hoc:  Concubuit 
igitur  cum  viro.  Hoc  si  nolis  inferre,  et  inferas  id 
quod  sequitur:  fecit  igitur  incestum;  et  concluseris 
argumentationem,  et  perspicuam  fugeris  complexio- 
nem.  74.  Quare  in  longis  argumentationibus  ex  con- 
ductionibus  aut  ex  contrario  complecti  oportet;  in 
brevibus  id  solum,  quod  conficitur,  exponere;  in  iis, 
in  quibus  exitus  perspicuus  est,  consecutione  uti. 
Si  qui  autem  ex  una  quoque  parte  putabunt  constare 
argumentationem,  poterunt  dicere,  saepe  satis  esse 
hoc  modo  argumentationem  facere :  Quoniam  peperit, 
cum  viro  concubuit.  Nam  hoc  nullius  neque  appro¬ 
bation^  neque  complexionis  indigere.  Sed  nobis  am- 
biguitate  nominis  videntur  errare.  Nam  argumentatio 
nomine  uno  res  duas  significat,  ideo,  quod  et  inven- 
tum  aliquam  in  rem  probabile  aut  necessarium  argu¬ 
mentatio  vocatur  et  eius  inventi  artificiosa  expolitio. 
75.  Quando  igitur  proferent  aliquid  huiusmodi :  Quo¬ 
niam  peperit,  cum  viro  concubuit:  inventum  profe¬ 
rent,  non  expolitionem;  nos  autem  de  expolitionis 
partibus  loquimur.  XLI.  Nihil  igitur  ad  hanc  rem 
ratio  ilia  pertinebit;  atque  hac  distinctione  alia  quo¬ 
que,  quae  videbuntur  officere  huic  partitioni,  propul- 
sabimus,  si  qui  aut  assumptionem  aliquando  tolli 
posse  putent  aut  propositionem.  Quae  si  quid  habet 
probabile  aut  necessarium,  quoquo  modo  commoveat 
auditorem  necesse  est.  Quod  si  solum  spectaretur  ac 
nihil,  quo  pacto  tractaretur  id  quod  esset  excogita- 
tum,  referret,  nequaquam  tantum  inter  summos  ora- 
tores  et  mediocres  interesse  existimaretur.  76.  Variare 
autem  orationem  magno  opere  oportebit ;  nam  omni¬ 
bus  in  rebus  similitudo  est  satietatis  mater.  Id  fieri 
poterit,  si  non  similiter  semper  ingrediamur  in  argu¬ 
mentationem.  Nam  primum  omnium  generibus  ipsis 
distinguere  convenit  [orationem],  hoc  est,  turn  indu- 
ctione  uti,  turn  ratiocinatione. 

Deinde  in  ipsa  argumentatione  non  semper  a  pro- 
positione  incipere,  nec  semper  quinque  partibus  ab- 
uti,  neque  eadem  ratione  partitiones  expolire;  sed 
turn  ab  assumptione  incipere  licet,  turn  ab  approba- 
tione  alterutra,  turn  [ab]  utraque,  turn  hoc,  turn  illo 
genere  complexionis  uti.  Id  ut  perspiciatur,  aut  scri- 
bamus  aut  in  quolibet  excmplo  de  iis,  quae  proposita 
sunt,  hoc  idem  exerceamus,  ut  quam  facile  factu  sit. 

77.  Ac  de  partibus  quidem  argumentationis  satis 
nobis  dictum  videtur.  Illud  autem  volumus  intelligi, 
nos  probe  tenere,  aliis  quoque  rationibus  tractari  ar- 
gumentationes  in  philosophia  multis  et  obscuris,  de 
quibus  certum  est  artificium  constitutum.  Verum  ilia 
'  nobis  abhorrere  ab  usu  oratorio  videntur.  Quae  per- 
tinere  autem  ad  dicendum  putamus,  ea  nos  commo- 
dius,  quam  ceteros,  attendisse  non  affirmamus;  per- 
quisitius  et  diiigentius  conscripsisse  pollicemur. 


Nunc,  ut  instituimus  proficisci,  ordine  ad  reliqua 
pergemus. 

XLH.  78.  Reprehensio  est,  per  quam  argumen- 
tando  adversariorum  confirmatio  diluitur  aut  infirma- 
tur  aut  elevatur.  Haec  fonte  inventionis  eodem  ute- 
tur,  quo  utitur  confirmatio,  propterea  quod,  quibus 
ex  locis  aliquares  confirmari  potest,  iisdem  potest  ex 
locis  infirmari.  Nihil  enim  considerandum  est  in  his 
omnibus  inventionibus,  nisi  id,  quod  personis  aut 
negotiis  attributum  est.  Quare  inventionem  et  argu- 
mentationum  expolitionem  ex  illis,  quae  ante  praece- 
pta  sunt,  hanc  quoque  in  partem  orationis  transferri 
oportebit.  Verumtamen,  ut  quaedam  praeceptio  de- 
tur  huius  quoque  partis,  exponemus  modos  repre- 
hensionis;  quos  qui  observabunt,  facilius  ea,  quae 
contra  dicentur,  diluere  aut  infirmare  poterunt. 

79.  Omnis  argumentatio  reprehenditur,  si  aut  ex 
iis,  quae  sumpta  sunt,  non  conceditur  aliquod  unum 
plurave  ;  aut,  his  concessis,  complexio  confici  ex  his 
negatur;  aut  si  genus  ipsum  argumentationis  vitio- 
sum  ostenditur;  aut  si  contra  firmam  argumentatio¬ 
nem  .  alia  aeque  firma  aut  firmior  ponitur.  Ex  iis, 
quae  sumuntur,  aliquid  non  conceditur,  quum  aut  id, 
quod  credibile  dicunt,  negatur  esse  eiusmodi ;  aut, 
quod  comparabile  putant,  dissimile  ostenditur;  aut 
iudicatum  aliam  in  partem  traducitur;  aut  omnino 
iudicium  improbatur;  aut,  quod  signum  esse  adver- 
sarii  dixerunt,  id  eiusmodi  negatur  esse ;  aut  si  com¬ 
plexio  aut  una  aut  utraque  ex  parte  reprehenditur;  aut 
si  enumeratio  falsa  ostenditur;  aut  si  simplex  conclu- 
sio  falsi  aliquid  continere  demonstratur.  Nam  omne, 
quod  sumitur  ad  argumentandum,  sive  pro  probabili 
sive  pro  necessario,  necesse  est  sumatur  ex  his  locis, 
ut  ante  ostendimus.  XLIII.  80.  Quod  pro  credibili 
sumptum  erit,  id  infirmabitur,  si  aut  perspicue  fal- 
sum  erit,  hoc  modo:  Nemo  est,  qui  non  pecuniam, 
quam  sapientiam  malit.  Aut  ex  contrario  quoque 
credibile  aliquid  habebit,  hoc  modo:  Quis  est,  qui 
non  officii  cupidior  sit,  quam  pecuniae?  aut  erit  omni¬ 
no  incredibile,  ut  si  aliquis,  quern  constet  esse  ava- 
rum,  dicat,  alicuius  mediocris  officii  caussa  se  maxi- 
mam  pecuniam  neglexisse ;  aut  si,  quod  in  quibus- 
dam  rebus  aut  hominibus  accidit,  id  omnibus  dicatur 
usu  venire,  hoc  pacto:  Qui  pauperes  sunt,  iis  anti- 
quior  officio  pecunia  est.  Qui  locus  desertus  est,  in 
eo  caedem  factam  esse  oportet ;  in  loco  celebri  homo 
occidi  qui  potuit?  Aut  si  id,  quod  raro  fit,  fieri  omnino 
negetur;  ut  Curio  pro  Fulvio:  Nemo  potest  uno 
aspectu  neque  praeteriens  in  amorem  incidere.  81. 
Quod  autem  pro  signo  sumetur,  id  ex  iisdem  locis, 
quibus  conlirmatur,  infirmabitur.  Nam  in  signo,  pri¬ 
mum  verum  esse  ostendi  oportet;  deinde  eius  esse  rei 
signum  proprium,  qua  de  re  agitur,  ut  cruorem  cae- 
dis ;  deinde  factum  esse,  quod  non  oportuerit,  aut  non 
factum,  quod  oportuerit;  postremo  scisse  eum,  de 
qua  quaeritur,  eius  rei  legem  et  consuetudinem.  Nam 
eae  res  sunt  signo  attributae ;  quas  diiigentius  aperi- 
emus,  quum  separatim  de  ipsa  coniecturali  constitu- 
tione  dicemus.  Ergo  horum  unum  quodque  in  re- 
prehensione,  aut  non  esse  signo,  aut  parum  magno 
esse,  aut  a  se  potius,  quam  ab  adversariis  stare,  aut 
omnino  falso  dici,  aut  in  aliam  quoque  suspicioncm 
duci  posse  demonstrabitur.  XLIV.  82.  Quum  autem 
pro  comparabili  aliquid  inducetur,  quoniam  id  per 
similitudinem  maxime  tractatur,  in  reprehendendo 
conveniet,  simile  id  negare  esse,  quod  conferetur,  ei, 
quicum  conferetur.  Id  fieri  poterit,  si  demoristrabi- 

tur  diversum  esse  genere,  natura,  vi,  magnitudine, 
tempore,  loco,  persona,  opinione;  ac  si,  quo  in  nu- 
mero  illud,  quod  per  similitudinem  afferetur,  et  quo 
in  loco  hoc  genus,  cuius  caussa  afferetur,  haberi  con- 
veniat,  ostendetur.  Deinde,  quid  res  cum  re  differat, 
demonstrabitur ;  ex  quo  docebimus,  aliud  de  eo, 
quod  comparabitur,  et  de  eo,  quicum  comparabitur, 
existimari  oportere.  Huius  facultatis  maxime  indi- 
gemus,  quum  ea  ipsa  argumentatio,  quae  per  indu- 
ctionem  tractatur,  erit  reprehendenda.  Sin  iudicatum 
aliquod  inferetur,  quoniam  id  ex  his  locis  maxime 
firmatur:  laude  eorum,  qui  iudicarunt;  similitudine 
eius  rei,  qua  de  agitur,  ad  earn  rem,  qua  de  iudica¬ 
tum  est;  et  commemorando,  non  modo  non  esse  re- 
prehensum  iudicium,  sed  ab  omnibus  approbatum; 
et  demonstrando,  difficilius  et  maius  fuisse  id  iudi¬ 
catum,  quod  afferatur,  quam  id,  quod  instet:  ex  con- 
trariis  locis,  si  res  aut  vera  aut  veri  similis  permittat, 
infirmari  oportebit.  Atque  erit  observandum  diligen- 
ter,  ne  nihil  ad  id,  quo  de  agatur,  pertineat  id  quod 
iudicatum  sit;  et  videndum,  ne  ea  res  proferatur,  in 
qua  sit  offensum,  ut  de  ipso,  qui  iudicarit,  iudicium 
fieri  videatur.  83.  Oportet  autem  animadvertere,  ne 
quum  aliter  multa  sint  iudicata,  solitarium  aliquod 
aut  rarum  iudicatum  afferatur.  Nam  his  rebus  aucto- 
ritas  iudicati  maxime  potest  infirmari.  Atque  ea  qui- 
dem,  quae  quasi  probabilia  sumentur,  ad  hunc  mo- 
dum  tentari  oportebit.  XLV.  Quae  vero  sicuti  neces- 
saria  inducentur,  ea,  si  forte  imitabuntur  modo  ne- 
cessariam  argumentationem ,  neque  erunt  eiusmodi, 
sic  reprehendentur :  primum  complexio,  quae,  utrum 
concesseris,  debet  tollere,  si  vera  est,  numquam  re- 
prehendetur;  sin  falsa,  duobus  modis,  aut  conversio- 
ne  aut  alterius  partis  infirmatione.  Conversione,  hoc 
modo  : 

Nam  si  veretur,  quid  eum  accusem,  qui  esl  probus? 

Sin  inverecundum  dnimi  ingenium  possidet, 

quid  eum  accusem,  qui  pdrvi  id  uuditu  aestimet? 

Hie,  sive  vereri  dixeris,  sive  non  vereri,  conceden- 
dum  hoc  putat,  ut  neget  esse  accusandum.  Quod  con¬ 
versione  sic  reprehendetur :  Immo  vero  accusandus 
est.  Nam  si  veretur,  accuses ;  non  enim  parvi  audi- 
tu  aestimabit.  Sin  inverecundum  animi  ingenium 
possidet,  tamen  accuses;  non  enim  probus  est.  84. 
Alterius  autem  partis  infirmatione  hoc  modo  repre¬ 
hendetur:  Verum  si  veretur,  accusatione  tua  correctus 
ab  errato  recedet.  Enumeratio  vitiosa  intelligitur,  si 
aut  praeteritum  quiddam  dicemus,  quod  velimus  con- 
cedere,  aut  infirmum  aliquid  annumeratum,  quod  aut 
contra  dici  possit,  aut  caussa  non  sit,  quare  non  ho- 
neste  possimus  concedere.  Praeteritur  quiddam  in 
eiusmodi  enumerationibus :  Quoniam  habes  istum 
equum,  aut  emeris  oportet  aut  hereditate  possideas 
aut  munere  acceperis  aut  domi  tibi  natus  sit  aut,  si 
horum  nihil  est,  surripueris  necesse  est;  sed  neque 
emisti  neque  hereditate  venit  neque  donatus  est  ne¬ 
que  domi  natus  est;  necesse  est  ergo  surripueris.  85, 
Hoc  commode  reprehendetur,  si  dici  possit  ex  hosti- 
bus  equus  esse  captus,  cuius  praedae  sectio  non  ve- 
nierit;  quo  illato,  infirmetur  enumeratio;  quoniam  id 
sit  inductum,  quod  praeteritum  sit  in  enumeratione. 
XLVI.  Altero  autem  modo  reprehendetur,  si  aut  con¬ 
tra  aliquid  dicetur,  hoc  est,  si  exempli  caussa,  ut  in 
eodem  versemur,  poterit  ostendi  hereditate  venisse, 
aut  si  extremum  illud  non  erit  turpe  concedere,  ut  si 
quis,  quum  dixerint  adversarii :  Aut  insidias  facere 
voluisti  aut  amico  morem  gessisti  aut  cupiditate  ela- 


tus  es;  amico  se  morem  gessisse  fateatur.  86.  Sim¬ 
plex  autem  conclusio  reprehendetur,  si  id  quod  se- 
quitur  non  videatur  necessario  cum  eo  quod  ante- 
cessit  cohaerere.  Nam  hoc  quidem:  Si  spiritum  du- 
cit,  vivit:  Si  dies  est,  lucet;  eiusmodi  est,  ut  cum 
priore  necessario  posterius  cohaerere  videatur.  Hoc 
autem:  Si  mater  est,  diligit:  Si  aliquando  peccavit, 
numquam  corrigetur;  sic  conveniet  reprehendi,  ut 
demonstretur  non  necessario  cum  priore  posterius 
cohaerere.  Hoc  genus  et  cetera  necessaria  et  omnino 
omnis  argumentatio  et  eius  reprehensio  maiorem 
quamdam  vim  continet  et  latius  patet,  quam  hie  ex- 
ponitur ;  sed  eius  artificii  cognitio  huiusmodi  est,  ut 
non  ad  huius  artis  partem  aliquam  adiungi  possit,  sed 
ipsa  separatim  longi  temporis  et  magnae  atque  ar- 
duae  cogitationis  indigeat.  Quare  ilia  nobis  alio  tem¬ 
pore  atque  ad  aliud  institutum,  si  facultas  erit,  expli- 
cabuntur;  nunc  his  praeceptionibus  rhetorum  ad 
usum  oratorium  contentos  nos  esse  oportebit.  Quum 
igitur  ex  iis,  quae  sumuntur,  aliquid  non  conceditur, 
sic  infirmabitur.  XL VII.  87.  Quum  autem  his  con- 
cessis  complexio  ex  his  non  conficitur,  haec  erunt 
consideranda :  num  aliud  conficiatur,  aliud  dicatur, 
hoc  modo:  Si,  quum  aliquis  dicat  se  profectum  esse 
ad  exercitum,  contra  eum  quis  velit  hac  uti  argumen- 
tatione:  Si  venisses  ad  exercitum,  a  tribunis  milita- 
ribus  visus  esses;  non  es  autem  ab  his  visus;  non 
es  igitur  profectus  ad  exercitum.  Hie  quum  conces¬ 
seris  propositionem  et  assumptionem,  complexio  est 
infirmanda.  Aliud  enim,  quam  cogebatur,  illatum  est. 
88.  Ac  nunc  quidem,  quo  facilius  res  cognosceretur, 
perspicuo  et  grandi  vitio  praeditum  posuimus  exem- 
plum ;  sed  saepe  obscurius  positum  vitium  pro  vero 
probatur,  quum  aut  parum  memineris,  quid  conces¬ 
seris,  aut  ambiguum  aliquid  pro  certo  concesseris. 
Ambiguum  si  concesseris  ex  ea  parte,  quam  ipse  in- 
tellexeris,  earn  partem  si  adversarius  ad  aliam  par¬ 
tem  per  complexionem  velit  accommodare,  demon- 
strare  oportebit,  non  ex  eo,  quod  ipse  concesseris,  sed 
ex  eo,  quod  ille  sumpserit,  confici  complexionem,  ad 
hunc  modum:  Si  indigetis  pecuniae,  pecuniam  non 
habetis ;  si  pecuniam  non  habetis,  pauperes  estis  : 
indigetis  autem  pecuniae;  mercaturae  enim,  nisi  ita 
esset,  operam  non  daretis:  pauperes  igitur  estis.  Hoc 
sic  reprehenditur :  Quum  dicebas:  Si  indigetis  pecu¬ 
niae,  pecuniam  non  habetis ;  hoc  intelligebam :  Si 
propter  inopiam  in  egestate  estis,  pecuniam  non  ha¬ 
betis  ;  et  idcirco  concedebam :  quum  autem  hoc  su- 
mebas:  Indigetis  autem  pecuniae ;  illud  accipiebam: 
Vultis  autem  pecuniae  plus  habere.  Ex  quibus  con- 
cessionibus  non  conficitur  hoc:  Pauperes  igitur  estis ; 
conficeretur  autem,  si  tibi  primo  quoque  hoc  conces- 
sissem,  qui  pecuniam  maiorem  vellet  habere,  eum 
pecuniam  non  habere.  XLVIII.  89.  Saepe  autem  ob- 
litum  putant,  quid  concesseris,  et  idcirco  id,  quod 
non  conficitur,  quasi  conficiatur,  in  conclusione  in- 
fertur,  hoc  modo:  Si  ad  ilium  hereditas  veniebat, 
veri  simile  est,  ab  illo  esse  necatum.  Deinde  hoc  ap- 
probant  plurimis  verbis.  Post  assumunt:  Ad  ilium 
autem  hereditas  veniebat.  Deinde  infertur :  Ille  igitur 
occidit.  Id  quod  ex  iis,  quae  sumpserant,  non  confi¬ 
citur.  Quare  observare  diligenter  oportet,  et  quid  su- 
matur,  et  quid  ex  his  conficiatur. 

Ipsum  autem  genus  argumentationis  vitiosum  his 
de  caussis  ostendetur,  si  aut  in  ipso  vitium  erit,  aut 
si  non  ad  id,  quod  instituit,  accommodabitur.  Atque 
in  ipso  vitium  erit,  si  omnino  totum  falsum  erit,  si 

commune,  si  vulgare,  si  leve,  si  remotum,  si  mala 
definitio,  si  controversum,  si  perspicuum,  si  non  con- 
cessum,  si  turpe,si  offensum,si  contrarium,  si  incon- 
stans,  si  adversum.  90.  Falsum  est,in  quo  perspicue 
mendacium  est,  hoc  modo:  Non  potest  esse  sapiens, 
qui  pecuniam  negligit.  Socrates  autem  pecuniam  ne- 
gligebat :  non  igitur  sapiens  erat.  Commune  est,  quod 
nihilo  magis  ab  adversariis,  quam  a  nobis  facit,  hoc 
modo:  Idcirco,  iudices,  quia  veram  caussam  habe- 
bam,  brevi  peroravi.  Vulgare  est,  quod  in  aliam 
quoque  rem  non  probabilem,  si  nunc  concessum  sit, 
transferri  possit,  ut  hoc :  Si  veram  caussam  non  ha- 
beret,  vobis  se,  iudices,  non  commisisset.  Leve  est, 
quod  aut  post  tempus  dicitur,  hoc  modo :  Si  in  men- 
tem  venisset,  non  commisisset :  aut  si  perspicue  tur- 
pem  rem  levi  tegere  vult  defensione,  hoc  modo : 
Qitum  te  expetebant  omnes,  florentissimo 
regno  reliqui;  nunc  desertum  ab  omnibus 
summd  periclo  sola  ut  restitudm  paro. 

XLIX.  91 .  Remotum  est,  quod  ultra,  quam  satis  est, 
repetitur, hoc  modo:  Quod  si  nonP. ScipioCorneliam 
filiam  Ti.  Graccho  collocasset  atque  ex  ea  duos  Grac- 
chos  procreasset,  tantae  seditiones  natae  non  essent ; 
quare  hoc  incommodum  Scipioni  ascribendum  vi- 
detur.  Huiusmodi  est  ilia  quoque  conquestio: 
Utinam  ne  in  nemore  Pelio  securibus 
caesd  cecidisset  dbiegna  ad  terrdm  trabes! 
Longius  enim  repetita  est,  quam  res  postulabat.  Ma¬ 
la  definitio  est,  quum  aut  communia  describit,  hoc 
modo :  Seditiosus  est  is,  qui  malus  atque  inutilis  est 
civis:  (nam  hoc  non  magis  seditiosi,  quam  ambitiosi, 
quam  calumniatoris,  quam  alicuius  improbi  hominis 
vim  describit)  aut  falsum  quiddam  dicit,  hoc  pacto: 
Sapientia  est  pecuniae  quaerendae  intelligentia;  aut 
aliquid  non  grave,  nec  magnum  continens,  sic:  Stul- 
titia  est  immensae  gloriae  cupiditas.  Est  haec  qui- 
dem  stultitia,  sed  ex  parte  quadam,  non  ex  omni  ge- 
nere  definita.  Controversum  est,  in  quo  ad  dubium 
demonstrandum  dubia  caussa  affertur,  hoc  modo : 

Eho  tu,  dii,  quibus  est  polestas  motus  superdm  atque 

infer  um, 

pdcem  inter  sese  conciliant,  conferunt  concordiam. 
92.  Perspicuum  est,  de  quo  non  est  controversia :  ut 
si  qui,  quum  Orestem  accuset,  planum  faciat,  ab  eo 
matrem  esse  occisam.  Non  concessum  est,  quum  id, 
quod  augetur,  in  controversia  est,  ut  si  qui,  quum 
Ulixem  accuset,  in  hoc  maxime  commoretur:  indi- 
gnum  esse,  ab  homine  ignavissimo  virum  fortissimum 
Aiacem  necatum.  Turpe  est,  quod  aut  eo  loco,  in  quo 
dicitur,  aut  eo  homine,  qui  dicit,  aut  eo  tempore, 
quo  dicitur,  aut  iis,  qui  audiunt,  aut  ea  re,  qua  de 
agitur,  indignum  propter  inhonestam  rem  videtur. 
Offensum  est,  quod  eorum,  qui  audiunt,  voluntatem 
laedit:  ut  si  qui  apud  equites  Romanos,  cupidos  iu- 
dicandi,  Caepionis  legem  iudiciariam  laudet.  L.  93. 
Contrarium  est,  quod  contra  dicitur  atque  ii,  qui  au¬ 
diunt,  fecerunt:  ut  si  qui  apud  Alexandrum  Mace- 
donem  contra  aliquem  urbis  expugnatorem  diceret, 
nihil  esse  crudelius,  quam  urbes  diruere,  quum  ipse 
Alexander  Thebas  diruisset.  Inconstans  est,  quod  ab 
eodem  de  eadem  re  diverse  dicitur:  ut  si  qui,  quum 
dixerit,  qui  virtutem  habeat,  eum  nullius  rei  ad  bene 
vivendum  indigere,  neget  postea  sine  bona  valetudi- 
ne  posse  bene  vivi :  aut,  se  amico  adesse  propter  be- 
nevolentiam,  sperare  tamen  aliquid  commodi  ad  se 
perventurum.  94.  Adversum  est,  quod  ipsi  caussae 
aliqua  ex  parte  officit,  ut  si  qui  hostium  vim  et  co- 


pias  et  felicitatem  augeat,  quum  ad  pugnandum  mi- 
lites  adhortetur.  Si  non  ad  id,  quod  instituitur,  ac- 
commodabitur  aliqua  pars  argumentationis,  horum 
aliquo  in  vitio  reperietur :  si  plura  pollicitus  pauciora 
demonstrabit ;  aut  si,  quum  totum  debebit  ostendere, 
de  parte  aliqua  loquatur,  hoc  modo:  Mulierum genus 
avarum  est ;  nam  Eriphyle  auro  viri  vitam  vendidit  : 
aut  si  non  id,  quod  accusabitur,  defendet:  ut  si  qui, 
quum  ambitus  accusabitur,  manu  se  fortem  esse  de¬ 
fendet  ;  ut  Amphion  apud  Euripidem,  item  apud  Pa- 
cuvium,  qui,  vituperata  musica,  sapientiam  laudat; 
aut  si  res  ex  hominis  vitio  vituperabitur ,  ut  si  qui 
doctrinam  ex  alicuius  docti  vitio  reprehendat ;  aut  si 
qui,  quum  aliquem  volet  laudare,  de  felicitate  eius, 
non  de  virtute  dicat;  aut  si  qui  rem  cum  re  ita  com- 
parabit,  ut  alteram  se  non  putet  laudare,  nisi  alteram 
vituperarit ;  aut  si  alteram  ita  laudet,  ut  alterius  non 
faciat  mentionem;  95.  aut  si,  quum  de  certa  requae- 
retur,  de  communi  instituetur  oratio ,  ut  si  qui,  quum 
aliqui  deliberent,  bellum  gerant,  an  non,  pacem  lau¬ 
det  omnino,  non  illudbellum  inutile  esse  demonstret; 
aut  si  ratio  alicuius  rei  reddetur  falsa,  hoc  modo : 
Pecunia  bonum  est,  propterea  quod  ea  maxime  vitam 
beatam  efficit;  aut  si  infirma,  ut  Plautus, 

Amicum  castigdre  ob  meritam  ndxiam, 
immune  est  facinus;  verum  in  aetate  utile 
et  conducibile ;  ndm  ego  amicum.  hodie  meum 
concastigabo  pro  commerita  noxia; 
aut  eadem,  hoc  modo:  Maximum  malum  est  avaritia: 
multos  enim  magnis  incommodis  affecit  pecuniae  cu¬ 
piditas;  aut  parum  idonea,  hoc  modo:  Maximum 
bonum  estamicitia;  plurimae  enim  delectationes  sunt 
in  amicitia.  LI.  96.  Quartus  modus  erat  reprehensi- 
onis,  per  quern  contra  firmam  argumentationem  ae- 
que  firma  aut  firmior  ponebatur.  Hoc  genus  in  deli— 
berationibus  maxime  versabitur,  quum  aliquid,  quod 
contra  dicatur,  aequum  esse  concedimus,  sed  id, 
quod  nos  defendimus,  necessarium  esse  demonstra- 
mus ;  aut  quum  id,  quod  illi  defendant,  utile  esse 
fateamur ;  quod  nos  dicamus,  honestum  esse  demon- 
stremus.  Ac  de  reprehensione  quidem  haec  existi- 
mavimus  esse  dicenda.  [Deinceps  nunc  de  conclu- 
sione  ponemus.] 

97.  Hermagoras  degressionem  deinde,  turn  postre- 
mam  conclusionem  ponit.  In  hac  autem  degressione 
ille  putat  oportere  quamdam  inferri  orationem,  a  caus¬ 
sa  atque  a  iudicatione  ipsa  remotam,  quae  aut  sui  lau- 
dem  aut  adversarii  vituperationem  contineat  aut  in 
aliam  caussam  deducat,  ex  qua  conficiat  aliquid  con- 
firmationis  aut  reprehensionis,  non  argumentando, 
sed  augendo  per  quamdam  amplificationem.  Hanc  si 
qui  partem  putarit  orationis,  sequatur  Ilermagoram 
licebit.  Nam  et  augendi  et  laudandi  et  vituperandi 
praecepta  a  nobis  partim  data  sunt,  partim  suo  loco 
dabuntur.  Nobis  autem  non  placet,  hanc  partem  in 
numero  reponi,  quod  de  caussa  degredi,  nisi  per  lo¬ 
cum  communem,  displicet;  quo  de  genere  posterius 
est  dicendum.  Laudes  autem  et  vituperationes  non 
separatim  placet  tractari,  sed  in  ipsis  argumentatio- 
nibus  esse  implicatas.  Nunc  de  conclusione  dicemus. 

LII.  98.  Conclusio  est  exitus  et  determinatio  totius 
orationis.  Haec  habet  partes  tres,  enumerationom, 
indignationem,  conquestionem.  Enumeratio  est,  per 
quam  res  disperse  et  diffuse  dictae  unum  in  locum 
coguntur,  et  reminiscendi  caussa  unum  sub  aspectum 
subiiciuntur.  Haec  si  semper  eodem  modo  tractabi- 
tur,  perspicue  ab  omnibus  artificio  quodam  tractari 

intelligetur;  sin  varie  [fiet],  et  hanc  suspicionem  et 
satietatem  vitaro  poterit.  Quare  turn  oportebit  ita  fa- 
cere,  ut  plerique  faciunt  propter  facilitatem,  singilla- 
tim  unam  quamque  rem  attingere,  et  ita  omnes  trans¬ 
ire  breviter  argumentationes ;  turn  autem  id,  quod 
difficilius  est,  dicere,  quas  partes  exposueris  in  par- 
titione,  de  quibus  te  pollicitus  sis  dicturum,  et  redu- 
cere  in  memoriam,  quibus  rationibus  unam  quamque 
partem  confirmaris ;  turn  ab  iis,  qui  audiunt,  quae- 
rere,  quid  sit,  quod  sibi  velle  debeant  demonstrari, 
hoc  modo:  Ulud  docuimus,  illud  planum  fecimus. 
Ita  simul  et  in  memoriam  redibit  auditor,  et  putabit 
nihil  esse  praeterea,  quod  debeat  desiderare.  99.  At- 
que  in  his  generibus  (ut  ante  dictum  est)  turn  tuas 
argumentationes  transire  separatim,  turn  id,  quod  ar- 
tificiosius  est,  cum  tuis  contrarias  coniungere;  et 
quum  tuam  argumentationem  dixeris,  turn,  contra 
earn  quod  afferebatur,  quemadmodum  dilueris,  osten- 
dere.  Ita  per  brevem  comparationem  auditoris  memo- 
ria  et  de  confirmatione  et  de  reprehensione  redinte- 
grabitur.  Atque  haec  aliis  actionis  quoque  modis  va- 
riare  oportebit.  Nam  quum  ex  tua  persona  enume- 
rare  possis,  ut,  quid  et  quo  quidque  loco  dixeris,  ad- 
moneas ;  turn  vero  personam  aut  rem  aliquam  indu- 
cere,  et  enumerationem  ei  totam  attribuere ;  personam 
hoc  modo :  Nam  si  legis  scriptor  exsistat  et  quaerat 
a  vobis,  quid  dubitetis,  quid  possitis  dicere,  quum 
vobis  hoc  et  hoc  sit  demonstratum?  Atque  hie,  item 
ut  in  nostra  persona,  licebit  alias  singillatim  transire 
omnes  argumentationes,  alias  ad  partitiones  singula 
genera  referre,  alias  ab  auditore,  quid  desideret, 
quaerere,  alias  haec  facere  per  comparationem  sua- 
rum  et  contrariarum  argumentationum.  100.  Res  au¬ 
tem  inducetur,  si  alicui  rei  huiusmodi,  legi,  loco, 
urbi ,  monumento  attribuetur  oratio  per  enumeratio¬ 
nem,  hoc  modo:  Quid  si  leges  loqui  possent?  nonne 
haec  apud  vos  quererentur?  Quidnam  amplius  de- 
sideratis,  iudices,  quum  vobis  hoc  et  hoc  planum 
factum  sit?  In  hoc  quoque  genere  omnibus  eisdem 
modis  uti  licebit.  Commune  autem  praeceptum  hoc 
datur  ad  enumerationem,  ut  ex  una  quaque  argumen- 
tatione,  quoniam  tota  iterum  dici  non  potest,  id  eli- 
gatur,  quod  erit  gravissimum,  et  unum  quidque 
quam  brevissime  transeatur,  ut  memoria,  non  oratio 
renovata  videatur. 

CHI ■  Indignatio  est  oratio,  per  quam  conficitur,  ut 
in  aliquem  hominem  magnum  odium  aut  in  rem  gra¬ 
vis  offensio  concitetur.  In  hoc  genere  illud  primum  in- 
telligi  volumus,  posse  omnibus  ex  locis  iis,quos  incon- 
firmationis  praeceptis  posuimus,  tractari  indignatio- 
nem.  Nam  ex  iis  rebus,  quae  personis  et  quae  negotiis 
attributae  sunt,  quaevis  amplificationes  et  indignatio- 
nes  nasci  possunt:  sed  tamen  ea,  quae  separatim 
de  indignatione  praecipi  possunt,  consideremus. 
101 .  Primus  locus  sumitur  ab  auctoritate,  quum  com- 
memoramus,  quantae  curae  res  ea  fuerit  diis  immor- 
talibus  aut  eis,  quorum  auctoritas  gravissima  debeat 
esse.  Qui  locus  sumetur  ex  sortibus,  ex  oraculis, 
vatibus,  ostentis,  prodigiis,  responsis,  similibus  re¬ 
bus,  item  ex  maioribus  nostris,  regibus,  civitatibus, 
gentibus,  hominibus  sapientissimis,  senatu,  populo, 
legum  scriptoribus.  Secundus  locus  est,  per  quern, 
ilia  res  ad  quos  pertineat,  cum  amplificatione  per  in- 
dignationem  ostenditur,  an  ad  omnes  aut  ad  maio- 
rem  partem,  quod  atrocissimum  est;  an  ad  superio- 
res,  quales  sunt  ii,  quorum  ex  auctoritate  indignatio 
sumitur,  quod  indignissimum  est;  an  ad  pares  ani- 


mo,  fortuna,  corpore,  quod  iniquissimum  est;  an  ad 
inferiores,quod  superbissimum  est.  Tertius  locus  est, 
per  quern  quaerimus,  quidnam  sit  eventurum,  si 
idem  ceteri  faciant,  et  simul  ostendimus,  huic  si 
concessum  sit,  multos  aemulos  eiusdem  audaciae  fu¬ 
tures  ;  ex  quo,  quid  mali  sit  eventurum,  demonstra- 
bimus.  102.  Quartus  locus  est,  per  quern  demonstra- 
mus,  multos  alacres  exspectare,  quid  statuatur,  ut 
ex  eo,  quod  uni  concessum  sit,  sibi  quoque  tali  de  re 
quid  liceat,  intelligere  possint.  Quintus  locus  est, 
per  quem  ostendimus,  ceteras  res  perperam  constitu- 
tas,  intellecta  veritate,  commutatas  corrigi  posse; 
hanc  esse  rem,  quae  si  sit  semel  iudicata,  neque  alio 
commutari  iudicio  neque  ulla  potestate  corrigi  possit. 
Sextus  locus  est,  per  quem  consulto  et  de  industria 
factum  esse  demonstratur,  et  illud  adiungitur,  volun- 
tario  maleficio  veniam  dari  non  oportere ,  impruden- 
tiae  concedi  nonnumquam  con  venire.  Septimus  locus 
est,  per  quem  indignamur,  quod  taetrum,  crudele, 
nefarium,  tyrannicum  factum  esse  dicamus,  per  vim, 
per  manum  opulentam ;  quae  res  ab  legibus  et  ab 
aequabili  iure  remotissimae  sint.  LIY.  103.  Octavus 
locus  est,  per  quem  demonstramus,  non  vulgare  ne¬ 
que  factitatum  esse  ne  ab  audacissimis  quidem  ho¬ 
minibus  id  maleficium ,  de  quo  agitur ;  atque  id  a 
feris  quoque  hominibus  et  a  barbaris  gentibus  et  im- 
manibus  bestiis  remotum  esse.  Haec  erunt,  quae  in 
parentes,  liberos,  coniuges,  consanguineos,  supplices 
crudeliter  facta  dicentur ;  et  deinceps  si  qua  proferan- 
tur  in  maiores  natu,  in  hospites,  in  vicinos,  in  ami- 
cos,  in  eos,  quibuscum  vitam  egeris,  in  eos,  apud 
quos  educatus  sis,  in  eos,  a  quibus  eruditus,  in  mor- 
tuos,  in  miseros  et  misericordia  dignos,  in  homines 
claros,  nobiles  et  honore  usos,  in  eos,  qui  neque  lae- 
dere  alium  nec  se  defendere  potuerint,  ut  in  pueros, 
senes,  mulieres;  quibus  omnibus  acriter  excitata 
indignatio  summum  in  eum.qui  horum  aliquem  vio- 
larit,  odium  commovere  poterit.  104.  Nonus  locus 
est,  per  quem  cum  aliis,  quae  constat  esse  peccata, 
hoc,  quo  de  quaestio  est,  comparatur ,  et  ita  per  con- 
tentionem,  quanto  atrocius  et  indignius  sit  illud,  quo 
de  agitur,  ostenditur.  Decimus  locus  est,  per  quem 
omnia,  quae  in  negotio  gerendo  acta  sunt,  quaeque 
post  negotium  consecuta  sunt,  cum  unius  cuiusque 
indignatione  et  criminatione  colligimus  et  rem  verbis 
quam  maxime  ante  oculos  eius,  apud  quem  dicitur, 
ponimus,  ut  id,  quod  indignum  est,  perinde  illi  vi¬ 
deatur  indignum,  ac  si  ipse  interfuerit  ac  praesens 
viderit.  Undecimus  locus  est,  per  quem  ostendimus, 
ab  eo  factum,  a  quo  minime  oportuerit,  et  a  quo,  si 
alius  faceret,  prohiberi  conveniret.  Duodecimus  locus 
est,  per  quem  indignamur,  quod  nobis  hoc  primis 
acciderit  neque  alicui  umquam  usuvenerit.  105.  Ter¬ 
tius  decimus  locus  est,  si  cum  iniuria  contumelia 
iuncta  demonstratur,  per  quem  locum  in  superbiam 
et  arrogantiam  odium  concitatur.  Quartus  decimus 
locus  est,  per  quem  petimus  ab  iis,  qui  audiunt,  ut 
ad  suas  res  nostras  iniurias  referant ;  si  ad  pueros 
pertinebit,  de  liberis  suis  cogitent;  si  ad  mulieres, 
de  uxoribus ;  si  ad  senes,  de  patribus  aut  parentibus. 
Quintus  decimus  locus  est,  per  quem  dicimus,  inimi- 
cis  quoque  et  hostibus  ea,  quae  nobis  acciderint,  in- 
digna  videri  solere.  Et  indignatio  quidem  his  ferede 
locis  gravissime  sumetur. 

LY.  106.  Conquestionis  autem  huiusmodi  de  re¬ 
bus  partes  petere  oportebit.  Conquestio  est  oratio,  an- 
ditorum  misericordiam  captans.  In  hac  primum  ani- 

mum  auditoris  mitem  et  misericordem  conficere  opor- 
tet,  quo  facilius  conquestione  commoveri  possit.  Id 
locis  communibus  efficere  oportebit,  per  quos  fortunae 
vis  in  omnes  et  hominum  infirmitas  ostenditur ;  qua 
oratione  habita  graviter  et  sententiose,  maxime  de- 
mittitur  animus  hominum  et  ad  misericordiam  com- 
paratur,  quum  in  alieno  malo  suam  infirmitatem  con- 
siderabit.  107.  Deinde  primus  locus  est  misericordiae, 
per  quern,  quibus  in  bonis  fuerint,  et  nunc  quibus 
in  malis  sint,  ostenditur.  Secundus,  qui  in  tempora 
tribuitur,  per  quem,  quibus  in  malis  fuerint  et  sint 
et  futuri  sint,demonstratur.  Tertius,  per  quem  unum 
quodque  deploratur  incommodum,  ut  in  morte  filii 
pueritiae  delectatio,  amor,  spes,  solatium,  educatio, 
et,  si  qua  simili  in  genere  quolibet  de  incommodo 
per  conquestionem  dici  poterunt.  Quartus,  per  quem 
res  turpes  et  humiles  et  illiberales  proferentur  et  in- 
dignae  aetate,  genere,  fortuna,  pristino  honore,  bene- 
ficiis;  quas  passi  perpessurive  sint.  Quintus,  per 
quem  omnia  ante  oculos  singillatim  incommoda  po- 
nentur,  ut  videatur  is  qui  audit  videre  et  re  quoque 
ipsa,  quasi  adsit,  non  verbis  solum,  ad  misericordiam 
ducatur.  108.  Sextus,  per  quem  praeter  spem  in  mi- 
seriis  demonstratur  esse  et ,  quum  aliquid  exspecta- 
ret,  non  modo  id  non  adeptus  esse,  sed  in  summas 
miserias  incidisse.  Septimus,  per  quem  ad  ipsos,  qui 
audiunt,  similem  casum  convertimus  et  petimus,  ut 
de  suis  liberis  aut  parentibus  aut  aliquo,  qui  illis  ca- 
rus  debeat  esse,  nos  quum  videant,  recordentur. 
Octavus,  per  quem  aliquid  dicitur  esse  factum,  quod 
non  oportuerit,  aut  non  factum,  quod  oportuerit,  hoc 
modo:  Non  adfui,  non  vidi,  non  postremam  eius  vo- 
cem  audivi,  non  extremum  eius  spiritum  excepi. 
Item:  Iniraicorum  in  manibus  mortuus  est,  hostili 
in  terra  turpiter  iacuit  insepultus,  a  feris  diu  vexatus 
communi  quoque  honore  in  morte  caruit.  109.  No- 
nus,  per  quem  oratio  ad  mutas  et  expertes  animi  res 
refertur,  ut  si  ad  equum,  domum,  vestem  sermonem 
alicuius  accommodes,  quibus  animus  eorum,  qui  au¬ 
diunt  et  aliquem  dilexerunt,  vehementer  commove- 
tur.  Decimus,  per  quem  inopia,  infirmitas,  solitudo 
demonstratur.  Undecimus,  per  quem  aut  liberorum 
aut  parentum  aut  sui  corporis  sepeliendi  aut  alicuius 
eiusmodi  rei  commendatio  fit.  Duodecimus,  per  quem 
disiunctio  deploratur  ab  aliquo,  quum  diducaris  ab 
eo,  quicum  libentissime  vixeris,  ut  a  parente,  filio, 
fratre,  familiari.  Tertius  decimus,  per  quem  cum  in- 
dignatione  conquerimur,  quod  ab  iis,  a  quibus  mini- 
me  conveniat,  male  tractemur,  propinquis,  amicis, 
quibus  benigne  fecerimus,  quos  adiutores  fore  puta- 
verimus,  aut  a  quibus  indignum  sit,  ut  servis,  liber- 
tis,  clientibus,  supplicibus.  LYI.  Quartus  decimus, 
qui  per  obsecrationem  sumitur;  in  quo  orantur  mo¬ 
do  illi,  qui  audiunt,  humili  et  supplici  oratione,  ut 
misereantur.  Quintus  decimus,  per  quem  non  no¬ 
stras,  sed  eorum,  qui  cari  nobis  debent  esse,  fortunas 
conqueri  nos  demonstramus.  Sextus  decimus,  per 
quem  animum  nostrum  in  alios  misericordem  esse 
ostendimus  et  tamen  amplum  et  excelsum  et  patien- 
tem  incommodorum  esse  et  futurum  esse,  si  quid 
acciderit,  demonstramus.  Nam  saepe  virtus  et  magni- 
ficentia,  in  quo  gravitas  et  auctoritas  est,  plus  profi- 
cit  ad  misericordiam  commovendam,  quam  humilitas 
et  obsecratio.  Commotis  autem  animis,  diutius  in 
conquestione  morari  non  oportebit.  Quemadmodum 
enim  dixit  rhetor  Apollonius,  lacrima  nihil  citius 
arescit.  Sed  quoniam  et  satis  videmur  de  omnibus 


partibus  orationis  dixisse,  et  huius  voluminis  magni¬ 
tude  longius  processit,  quae  sequuntur  deinceps,  in 
secundo  libro  dicemus. 


6. 

LIBER  SECUNDUS. 

ARG.  Quod  libro  primo  de  reprehensione  et  confirmatione 
passim  dixerat,  hoc  libro  certos  reprehendendi  et  conlirinamii 
locos  in  singula  caussarum  genera  tradere  suscipit  c.  3.  ltaque 
docet  quomodo  conflrmationes  reprehensionesque  tractamlae  sint 
in  iudiciali  genere  etconstitutione  coniecturali,  qui  loci  quum  ab 
actore  turn  ab  reo  sint  adbibendi:  item  in  constitutione  definiti- 
va  et  tralativa;  in  generali  porro,  cui  negotialis  et  iuridicialis 
tamquam  formae  sunt  subiectae;  in  script!  controversiis ;  in  ge- 
neie  deliberative,  quod  quum  ab  honesto,  turn  ab  utili  argumenta 
ducit;  denique  in  demonstrative. 

I.  I .  Crotoniatae  quondam,  quum  florerent  omni¬ 
bus  copiis  et  in  Italia  cum  primis  beati  numeraren- 
tur,  templum  Iunonis,  quod  religiosissime  colebant, 
egregiis  picturis  locupletare  voluerunt.  Itaque  Hera- 
cleotem  Zeuxin,  qui  turn  longe  ceteris  excellere  pi- 
ctoribus  existimabatur,  magno  pretio  conductum  ad- 
hibuerunt.  Is  et  ceteras  complures  tabulas  pinxit, 
quarum  nonnulla  pars  usque  ad  nostram  memoriam 
propter  fani  religionem  remansit;  et,  ut  excellentem 
muliebris  formae  pulchritudinem  muta  in  sese  imago 
contineret,  Helenae  se  pingere  simulacrum  velle  di¬ 
xit;  quod  Crotoniatae,  qui  eum  muliebri  in  corpore 
pingendo  plurimum  aliis  praestare  saepe  accepissent, 
libenter  audierunt.  Putaverunt  enim,  si,  quo  in  ge¬ 
nere  plurimum  posset,  in  eo  magno  opere  elaborasset, 
egregium  sibi  opus  illo  in  fano  relicturum.  Neque 
turn  eos  ilia  opinio  fefellit.  2.  Nam  Zeuxis  illicoquae- 
sivit  ab  eis,  quasnam  virgines  formosas  habererit. 
Illi  autem  statim  hominem  deduxerunt  in  palaestram 
atque  ei  pueros  ostenderunt  multos,  magna  praeditos 
dignitate.  Etenim  quodam  tempore  Crotoniatae  mul- 
tum  omnibus  corporum  viribus  et  dignitatibus  ante- 
steterunt  atque  honestissimas  ex  gymnico  certamine 
victorias  domum  cum  maxima  laude  retulerunt. 
Quum  puerorum  igitur  formas  et  corpora  magno  hie 
opere  miraretur:  Horum,  inquiunt  illi,  sorores  sunt 
apud  nos  virgines.  Quare,  qua  sint  illae  dignitate, 
potes  ex  his  suspicari.  Praebete  igitur  mihi,  quaeso, 
inquit,  ex  istis  virginibus  formosissimas,  dum  pingo 
id,  quod  pollicitus  sum  vobis,  ut  mutum  in  simula¬ 
crum  ex  animali  exemplo  veritas  transferatur.  3.  Turn 
Crotoniatae  publico  de  consilio  virgines  unum  in  lo¬ 
cum  conduxerunt  et  pictori,  quas  vellet,  eligendi  po- 
testatem  dederunt.  Ille  autem  quinque  delegit;  qua¬ 
rum  nomina  multi  poetae  memoriae  prodiderunt, 
quod  eius  essent  iudicio  probatae,  qui  verissimum 
pulchritudinis  habere  iudicium  debuisset.  Neque 
enim  putavit,  omnia,  quae  quaereret  ad  venustatem, 
uno  se  in  corpore  reperire  posse,  ideo  quod  nihil  sim- 
plici  in  genere  omni  ex  parte  perfectum  natura  expo- 
livit.  Itaque,  tamquam  ceteris  non  sit  habitura  quod 
largiatur,  si  uni  cuncta  concesserit,  aliud  alii  commo- 
di,  aliquo  adiuncto  incommodo,  muneratur. 

II.  4.  Quod  quoniam  nobis  quoque  voluntatis  ac~ 
cidit,  ut  artem  dicendi  perscriberemus,  non  unum 
aliquod  proposuimus  exemplum,  cuius  omnes  partes, 
quocumque  essent  in  genere,  exprimendae  nobis  ne- 

cessario  viderentur;'  sed,~  omnibus  unum  in  locum 
coactis  scriptoribus ,  quod  quisque  commodissime 
praecipere  videbatur,  excerpsimus  et  ex  variis  inge- 
niis  excellentissima  quaeque  libavimus.  Ex  iis  enim, 
qui  nomine  et  memoria  digni  sunt,  nec  nihil  optime 
nec  omnia  praeclarissime  quisquam  dicere  nobis  vi¬ 
debatur.  Quapropter  stultitia  visa  est,  aut  a  bene 
inventis  alicuius  recedere,  si  quo  in  vitio  eius  offen- 
deremur,  aut  ad  vitia  quoque  eius  accedere,  cuius 
aliquo  bene  praecepto  duceremur.  5.  Quod  si  in  ce¬ 
teris  quoque  studiis  a  multis  eligere  homines  commo- 
dissimum  quodque,  quam  sese  uni  alicui  certo  vel- 
lent  addicere,  minus  in  arrogantia  offenderent;  non 
tanto  opere  in  vitiis  perseverarent ;  aliquanto  levius 
ex  inscientia  laborarent.  Ac  si  par  in  nobis  huius 
artis  atque  in  illo  picturae  scientia  fuisset,  fortasse 
magis  hoc  suo  in  genere  opus  nostrum,  quam  ille  in 
sua  pictura  nobilis  eniteret.  Ex  maiore  enim  copia 
nobis,  quam  illi  fuit  exemplorum  eligendi  potestas. 
Ille  una  ex  urbe  et  ex  eo  numero  virginum,  quae 
turn  erant,  eligere  potuit:  nobis  omnium,  quicumque 
fuerunt,  ab  ultimo  principio  huius  praeceptionis  us¬ 
que  ad  hoc  tempus,  expositis  copiis,  quodcumque 
placeret,  eligendi  potestas  fuit. 

6.  Ac  veteres  quidem  scriptores  artis  usque  a 
principe  illo  atque  inventore  Tisia  repetitos  unum  in 
locum  conduxit  Aristoteles  et  nominatim  cuiusque 
praecepta  magna  conquisita  cura  perspicue  conscri- 
psit  atque  enodata  diligenter  exposuit;  at  tantum  in- 
ventoribus  ipsis  suavitate  et  brevitate  dicendi  prae- 
stitit,  ut  nemo  illorum  praecepta  ex  ipsorum  libris 
cognoscat ,  sed  omnes ,  qui  quod  illi  praecipiant  ve- 
lint  intelligere,  ad  hunc  quasi  ad  quemdam  multo 
commodiorem  explicatorem  revertantur.  7.  Atque  hie 
quidem  ipse  et  sese  ipsum  nobis  et  eos,  qui  ante  se 
fuerant,  in  medio  posuit,  ut  et  ceteros  et  se  ipsum 
per  se  cognosceremus ;  ab  hoc  autem  qui  profecti 
sunt,  quamquam  in  maximis  philosophiae  partibus 
operae  plurimum  consumpserunt,  sicut  et  ipse  cuius 
instituta  sequebantur  fecerat,  tamen  permulta  nobis 
praecepta  dicendi  reliquerunt.  Atque  alii  quoque  alio 
ex  fonte  praeceptores  dicendi  emanaverunt,  qui  item 
permultum  ad  dicendum,  si  quid  ars  proficit,  opitu- 
lati  sunt.  Nam  fuit  tempore  eodem,  quo  Aristoteles, 
magnus  et  nobilis  rhetor  Isocrates ;  cuius  ipsius  quam 
constet  esse  artem,  non  invenimus.  8.  Discipulorum 
autem  atque  eorum,  qui  protinus  ab  hac  sunt  disci- 
plina  profecti,  multa  de  arte  praecepta  reperimus. 
HI.  Ex  his  duabus  diversis  sicuti  familiis,  quarum 
altera  quum  versaretur  in  philosophia,  nonnullam 
rhetoricae  quoque  artis  sibi  curam  assumebat,  altera 
vero  omnis  in  dicendi  erat  studio  et  praeceptione  oc- 
cupata,  unum  quoddam  est  conflatum  genus  a  poste- 
rioribus,  qui  ab  utrisque  ea,  quae  commode  dici  vi- 
debantur,  in  suas  artes  contulerunt;  quos  ipsos 
simul  atque  illos  superiores  nos  nobis  omnes,  quoad 
lacultas  tulit,  proposuimus  et  ex  nostro  quoque  non- 
nihil  in  commune  contulimus.  9.  Quod  si  ea,  quae 
in  his  libris  exponuntur,  tanto  opere  eligenda  fue¬ 
runt  ,  quanto  studio  electa  sunt,  profecto  neque  nos, 
neque  alios  industriae  nostrae  poenitebit.  Sin  autem 
temere  aliquid  alicuius  praeterisse  aut  non  satis  ele- 
ganter  secuti  videbimur,  docti  ab  aliquo  facile  et  li- 
benter  sententiam  commutabimus.  Non  enim  parum 
cognosse ,  sed  in  parum  cognito  stulte  et  diu  perse- 
verasse  turpe  est,  propterea  quod  alterum  communi 
hominum  inlirmitali,  alterum  singulari  unius  cuius¬ 


que  vitio  est  attributum,  10.  Quare  nos  quidem  sine 
ulla  affirmatione  simul  quaerentes  dubitanter  unum 
quodque  dicemus ,  ne,  dum  parvulum  hoc  consequi- 
mur,  ut  satis  haec  commode  perscripsisse  videamur, 
illud  amittamus ,  quod  maximum  est,  ut  ne  cui  rei 
temere  atque  arroganter  assenserimus.  Verum  hoc 
quidem  nos  et  in  hoc  tempore  et  in  omni  vita  stu- 
diose,  quoad  facultas  feret,  consequemur.  Nunc 
autem ,  ne  longius  oratio  progressa  videatur,  de  reli- 
quis,  quae  praecipienda  videntur  esse,  dicemus. 

11.  Igitur  primus  liber,  exposito  genere  huius 
artis  et  officio  et  fine  et  materia  et  partibus,  genera 
controversiarum  et  inventiones  et  constitutiones  et 
iudicationes  continebat,  deinde  partes  orationis  et  in 
eas  omnes  omnia  praecepta.  Quare  quum  in  eo  ce¬ 
teris  de  rebus  distinctius  dictum  sit,  disperse  autem 
de  confirmatione  et  de  reprehensione,  nunc  certos 
confirmandi  et  reprehendendi  in  singula  caussarum 
genera  locos  tradendos  arbitramur.  Et  quia,  quo 
pacto  tractari  conveniret  argumentationes,  in’libro 
primo  non  indiligenter  expositum  est,  hie  tantum 
ipsa  mventa  unam  quamque  in  rem  exponentur  sim- 
pliciter  sine  ulla  exornatione,  ut  ex  hoc  inventa  ipsa, 
ex  superiore  autem  expolitio  inventorum  petatur. 
Quare  haec,  quae  nunc  praecipientur,  ad  confirma- 
tionis  et  reprehensionis  partes  referre  oportebit. 

IV.  12.  Omnis  et  demonstrativa  et  deliberativa 
et  iudicialis  caussa  necesse  est  in  aliquo  eorum,  quae 
ante  exposita  sunt,  constitutionis  genere,  uno  pluri- 
busve,  versetur.  Hoc  quamquam  ita  est,  tamen  quum 
communiter  quaedam  de  omnibus  praecipi  possint, 
separatim  quoque  aliae  sunt  cuiusque  generis  et  di- 
versae  praeceptiones.  Aliud  enim  laus  aut  vitupe- 
ratio,  aliud  sententiae  dictio,  aliud  accusatio  aut  re- 
cusatio  conficere  debet.  In  iudiciis,  quid  aequum 
sit,  quaeritur,  in  demonstrationibus,  quid  honestum, 
in  deliberationibus ,  ut  nos  arbitramur,  quid  hone¬ 
stum  sit  et  quid  utile.  Nam  ceteri  utilitatis  modo 
finem  in  suadendo  et  in  dissuadendo  exponi  oportere 
arbitrati  sunt.  13.  Quorum  igitur  generum  fines  et 
exitus  diversi  sunt,  eorum  praecepta  eadem  esse  non 
possunt.  Neque  nunc  hoc  dicimus,  non  easdem  in¬ 
here  constitutiones;  verumtamen  oratio  quaedam 
ex  ipso  fine  et  ex  genere  caussae  nascitur,  quae  per- 
tineat  ad  vitae  alicuius  demonstrationem  aut  ad  sen¬ 
tentiae  dictionem.  Quare  nunc  in  exponendis  con- 
troversiis,  in  iudiciali  genere  caussarum  et  praece- 
ptorum  versabimur.  Ex  quo  pleraque  in  cetera  quo¬ 
que  caussarum  genera,  simili  implicata  controversia, 
nulla  cum  difficultate  transferentur ;  post  autem  se¬ 
paratim  de  reliquis  dicemus. 

14.  Nunc  ab  coniecturali  constitutione  proficisce- 
mur ;  cuius  exemplum  sit  hoc  expositum :  In  itinere 
quidam  proficiscentem  ad  mercatum  quemdam  et 
secum  aliquantum  nummorum  ferentem  est  consecu- 
tus.  Cum  hoc,  ut  fere  fit,  in  via  sermonem  contulit; 
ex  quo  factum  est,  ut  illud  iter  familiarius  facere 
|  yellent.  Quare ,  quum  in  eamdem  tabernam  dever- 
tissent,  simul  caenare  et  in  eodem  loco  somnum  ca- 
pere  voluerunt.  Caenati  discubuerunt  ibidem.  Caupo 
autem  (nam  ita  dicilur  post  inventum,  quum  in  alio 
maleficio  deprehensus  esset)  quum  ilium  alterum,  vi¬ 
delicet  qui  nummos  haberet,  animum  advertisset, 
noctu  postquam  illos  arctius  iam,  ut  fit,  ex  lassitudine 
dormire  sensit,  accessit  et  alterius  eorum,  qui  sine 
nummis  erat,  gladium  propter  appositum  e  vagina 
eduxit  et  ilium  alterum  occidit,  nummos  abstulit, 

gladium  cruentatum  in  vaginam  recondidit,  ipse  sese 
in  lectum  suum  recepit.  15.  Ille  autem,  cuius  gladio 
occisio  erat  facta,  multo  ante  lucem  surrexit,  comitem 
ilium  auum  inclamavit  semel  et  saepius.  Ilium 
somno  impeditum  non  respondere  existimavit;  ipse 
gladium  et  cetera,  quae  secum  attulerat,  sustulit, 
solus  profectus  est.  Caupo  non  multo  post  concla- 
mat,  hominem  esse  occisum,  et  cum  quibusdam  de- 
versoribus  ilium ,  qui  ante  exierat,  consequitur.  In 
itinere  hominem  comprehendit,  gladium  eius  e  va¬ 
gina  educit,  reperit  cruentum;  homo  in  urbem  ab 
illis  deducitur  ac  reus  fit.  In  hac  [caussa]  intentio  est 
criminis:  Occidisti.  Depulsio:  Non  occidi.  Ex  qui- 
bus  constitutio  est  quaestio  eadem  in  coniecturali, 
quae  iudicatio :  Occideritne. 

V.  16.  Nunc  exponemus  locos,  quorum  pars  ali- 
qua  in  omnem  coniecturalem  incidit  controversiam. 
Hoc  autem  et  in  horum  locorum  expositione  et  in  ce- 
terorum  oportebit  attendere,  non  omnes  in  omnem 
caussam  convenire.  Ut  enim  omne  nomen  ex  aliqui- 
bus ,  non  ex  omnibus  litteris  scribitur,  sic  omnem  in 
caussam  non  omnis  argumentorum  copia,  sed  eorum 
necessario  pars  aliqua  conveniet.  Omnis  igitur  ex 
caussa,  ex  persona,  ex  facto  ipso  coniectura  capi- 
enda  est. 

17.  Caussa  distribuitur  in  impulsionem  etin  ra- 
tiocinationem.  Impulsio  est,  quae  sine  cogitatione 
per  quamdam  affectionem  animi  facere  aliquid  hor- 
tatur,  ut  amor,  iracundia,  aegritudo,  vinolentia  et 
omnino  omnia,  in  quibus  animus  ita  videtur  affectus 
fuisse,  ut  rem  perspicere  cum  consilio  et  cura  non 
potuerit  et  id,  quod  fecit,  impetu  quodam  animi  po- 
tius,  quam  cogitatione  fecerit.  18.  Ratiocinatio  est  au¬ 
tem  diligens  et  considerata  faciendi  aliquid  aut  non 
faciendi  excogitatio.  Ea  dicitur  interfuisse  turn, 
quum  aliquid  certa  de  caussa  vitasse  aut  secutus 
esse  animus  videtur,  ut  si  amicitiae  quid  caussa  fa¬ 
ctum  dicetur,  si  inimici  ulciscendi,  si  metus,  si  glo- 
riae,  si  pecuniae,  si  denique,  ut  omnia  generatim  am- 
plectamur,  alicuius  retinendi,  augendi,  adipiscendive 
commodi  aut  contra  reiiciendi,  deminuendi,  devitan- 
dive  incommodi  caussa.  Nam  horum  in  genus  alter- 
utrum  ilia  quoque  incident,  in  quibus  aut  incom- 
modum  aliquod  maioris  vitandi  incommodi  caussa 
aut  maioris  adipiscendi  commodi  suscipitur  autcom- 
modum  aliquod  maioris  adipiscendi  commodi  aut 
maioris  vitandi  incommodi  praeteritur. 

19.  Hie  locus  sicut  aliquod  fundamentum  esthu- 
ius  constitutionis.  Nam  nihil  factum  esse  cuiquam 
probatur,  nisi  aliquid,  quare  factum  sit,  ostenditur. 
Ergo  accusator,  quum  impulsione  aliquid  factum  es¬ 
se  dicet,  ilium  impetum  et  quamdam  commotionem 
animi  affectionemque  verbis  et  sententiis  amplificare 
debebit  et  ostendere,  quanta  vis  amoris  sit,  quanta 
animi  perturbatio  ex  iracundia  fiat  aut  ex  aliqua 
caussa  earum ,  qua  impulsum  aliquem  id  fecisse  di¬ 
cet.  Hie  et  exemplorum  commemoratione,  qui  simili 
impulsu  aliquid  commiserint  et  similitudinum  colla- 
tione  et  ipsius  animi  affectionis  explicatione  curan- 
dum  est,  ut  non  mirum  videatur,  si  quod  ad  facinus 
tali  perturbatione  commotus  animus  accesserit. 
VI.  20.  Quum  autem  non  impulsione,  verum  ratio- 
cinatione  aliquem  commisisse  quid  dicet,  quid  com¬ 
modi  sit  secutus,  aut  quid  incommodi  fugerit,  de- 
monstrabit,  et  id  augebit,  quam  maxime  poterit,  ut, 
quoad  eius  fieri  possit,  idonea  quam  maxime  caussa 
ad  peccandum  hortata  videatur.  Si  gloriae  caussa, 


quantam  gloriam  consecuturam  existimarit;  item  si 
dominationis ,  si  pecuniae,  si  amicitiae,  si  inimicitia- 
rum,  et  omnino  quidquid  erit,  quod  caussae  fuisse 
dicet,  id  summe  augere  debebit.  21.  Et  hoc  eum 
magno  opere  considerare  oportebit,  non  quid  in  veri- 
tate  modo ,  verum  etiam  vehementius,  quid  in  opi- 
nione  eius,  quem  arguet,  fuerit.  Nihil  enim  refert, 
non  fuisse  aut  non  esse  aliquid  commodi  aut  incom¬ 
modi,  si  ostendi  potest,  ei  visum  esse,  qui  arguatur. 
Nam  opinio  dupliciter  fallit  homines ;  quum  aut  res 
alius  modi  est,  ac  putatur,  aut  non  is  eventus  est, 
quem  arbitrati  sunt.  Res  alius  modi  est  turn,  quum 
aut  id,  quod  bonum  est,  malum  putant;  aut  contra, 
quod  malum  est,  bonum;  aut,  quod  nec  malum  est 
nec  bonum,  malum  aut  bonum;  aut,  quod  malum 
aut  bonum  est,  nec  malum  nec  bonum.  22.  Hoc  in- 
tellecto,  si  qui  negabit  ullam  esse  pecuniam,  fratris 
aut  amici  vita  aut  denique  officio  antiquiorem  aut 
suaviorem,  non  hoc  erit  accusatori  neaiandum.  Nam 
in  eum  culpa  et  summum  odium  transferetur,  qui  id, 
quod  tarn  vere  et  pie  dicetur,  negabit.  Verum  il- 
lud  dicendum  erit,  illi  non  esse  ita  visum ;  quod  su- 
mi  oportet  ex  iis,  quae  ad  personam  pertinent,  de 
quo  post  dicendum  est.  VII.  23.  Eventus  autem  turn 
fallit,  quum  aliter  accidit,  atque  ii,  qui  arguuntur, 
arbitrati  esse  dicuntur:  ut  si  qui  dicatur  alium  oc- 
cidisse,  ac  voluerit,  quod  aut  simili tudine  aut  suspi- 
cione  aut  demonstratione  falsa  deceptus  sit ;  aut  eum 
necasse,  cuius  testamento  non  sit  heres,  quod  eius 
testamento  se  heredem  arbitratus  sit.  Non  enim  ex 
eventu  cogitationem  spectari  oportere,  sed  qua  cogi¬ 
tatione  et  spe  ad  maleficium  profectus  sit,  considera- 
ri ;  et  quo  animo  quid  quisque  faciat,  non  quo  casu 
utatur,  ad  rem  pertinere.  24.  In  hoc  autem  loco  ca¬ 
put  illud  erit  accusatori,  si  demonstrare  poterit,  alii 
nemini  caussam  fuisse  faciendi;  secundarium,  si 
tantam  aut  tarn  idoneam  nemini.  Sin  fuisse  aliis 
quoque  caussa  faciendi  videbitur,  aut  potestas  defuis- 
se  aliis  demonstranda  est  aut  facultas,  aut  voluntas. 
Potestas ,  si  aut  nescisse  aut  non  adfuisse  aut  confi- 
cere  aliquid  non  potuisse  dicetur.  Facultas,  si  ratio, 
adiutores,  adiumenta  cetera,  quae  ad  rem  pertine- 
bunt,  defuisse  alicui  demonstrabuntur.  Voluntas, 
si  animus  a  talibus  factis  vacuus  et  integer  esse  di¬ 
cetur.  Postremo,  quas  ad  defensionem  rationes  reo 
dabimus,  iis  accusator  ad  alios  ex  culpa  eximendos 
abutetur.  Verum  id  brevi  faciendum  est  et  in  unum 
multa  sunt  conducenda,  ut  ne  alterius  defendendi 
caussa  hunc  accusare,  sed  huius  accusandi  caussa 
defendere  alterum  videatur.  VIII.  25.  Atque  accusa¬ 
tori  quidem  haec  fere  sunt  in  caussa  faciendi  consi- 
deranda.  Defensor  autem  ex  contrario  primum  im¬ 
pulsionem  aut  nullam  fuisse  dicet,  aut,  si  fuisse  con- 
cedet,  extenuabit  et  parvulam  quamdam  fuisse  de- 
monstrabit  aut  non  ex  ea  solere  huiusmodi  facta  na- 
sci  docebit.  Quo  erit  in  loco  demonstrandum,  quae 
vis  et  natura  eius  sit  affectionis,  qua  impulsus  aliquid 
reus  commisisse  dicetur;  in  quo  et  exempla  et  simi- 
litudines  erunt  proferendae  et  ipsa  diligenter  natura 
eius  affectionis  quam  lenissime  quietissimam  ad  par¬ 
tem  explicanda,  ut  et  res  ipsa  a  facto  crudeli  et  tur- 
bulento  ad  quoddam  mitius  et  tranquillius  traduca- 
tur  et  oratio  tamen  ad  animum  eius,  qui  audiet,  et  ad 
animi  quemdam  intimum  sensum  accommodetur. 
26.  Ratiocinationis  autem  suspiciones  infirmabit,  si 
aut  commodum  nullum  fuisse  aut  parvum  aut  aliis 
magis  fuisse  aut  nihilo  sibi  magis,  quam  aliis  aut  in- 

eommodum  sibi  maiuss  quara  commodum  dicet ,  ut 
nequaquam  faerit  illius  commodi,  quod  expetitum 
dicatur,  magnitudo  aut  cum  eo  incommodo,  quod  ac¬ 
cident,  aut  cum  illo  periculo,  quod  subeatur,  com- 
paranda;  qui  omnes  loci  similiter  iu  incommodi  quo- 
que  vitatione  tractabuntur.  27.  Sin  accusator  dixe- 
rit  reum  *  id  esse  secutum,  quod  ei  visum  sit  com¬ 
modum,  aut  id  fugisse,  quod  putarit  esse  incommo- 
dum,  quamquam  in  falsa  fuerit  opinione;  demon¬ 
strandum  erit  defensori,  neminem  tanta  esse  stultitia, 
qui  tali  in  re  possit  veritatem  ignorare.  Quod  si  id 
concedatur,  illud  non  concessum  iri,  ne  dubitasse 
quidem  hunc,  quid  eius  iuris  esset,  sed  id,  quod  fal- 
sum  fuerit,  sine  ulla  dubitatione  [pro  falso,  quod  ve- 
rum,]  pro  vero  probasse.  Quod  si  dubitaverit,  sum- 
mae  fuisse  amentiae,  dubia  spe  impulsum  certum  in 
periculum  se  committere.  28.  Quemadmodum  au- 
tem  accusator,  quum  ab  aliis  culpam  demovebit,  de- 
fensoris  locis  utetur:  sic  iis  locis,  qui  accusatori  dati 
sunt,  utetur  reus,  quum  in  alios  ab  se  crimen  volet 
transferre. 

IX.  Ex  persona  autem  coniectura  capietur,  si  eae 
res ,  quae  personis  attributae  sunt ,  diligenter  consi- 
derabuntur,  quas  omnes  in  primo  libro  exposuimus. 
Nam  et  de  nomine  nonnumquam  aliquid  suspicionis 
nascitur.  Nomen  autem  quum  dicimus,  cognomen 
quoque  intelligatur  oportet.  De  hominis  enim  certo 
et  proprio  vocabulo  agitur;  ut  si  dicamus,  idcirco 
aliquem  Caldum  vocari,  quod  temerario  et  repentino 
consilio  sit;  aut  si,  ea  re  hominibus  Graecis  imperi- 
tis  verba  dedisse,  quod  Clodius  aut  Caecilius  aut 
Mucius  vocaretur.  29.  Et  de  natura  licet  aliquantu- 
lum  ducere  suspicionis.  Omnia  enim  haec,  vir  an 
mulier,  huius  an  illius  civitatis  sit;  quibus  sit  maio- 
ribus ,  quibus  consanguineis,  qua  aetate,  quo  animo, 
quo  corpore,  quae  naturae  sunt  attributa,  ad  aliquam 
coniecturam  faciendam  pertinebunt.  Et  ex  victu 
multae  trahuntur  suspiciones,  quum,  quemadmodum, 
et  apud  quos,  et  a  quibus  educatus  et  eruditus  sit, 
quaeritur,  et  quibuscum  vivat,  qua  ratione  vitae,  quo 
more  domestico  vivat.  30.  Et  ex  fortuna  saepe  ar- 
gumentatio  nascitur,  quum  servus  an  liber,  pecunio- 
sus  an  pauper,  nobilis  an  ignobilis,  felix  an  infelix, 
privatus  an  in  potestate  sit  aut  fuerit  aut  futurus  sit, 
consideratur ;  aut  denique  aliquid  eorum  quaeritur, 
quae  fortunae  esse  attributa  intelliguntur.  Habitus 
autem  quoniam  in  aliqua  perfecta  et  constanti  animi 
aut  corporis  absolutions  consistit,  quo  in  genere  est 
virtus,  scientia  et  quae  contraria  sunt;  res  ipsa,  caussa 
posita ,  docebit ,  ecquid  hie  quoque  locus  suspicionis 
ostendat.  Nam  affectionis  quidem  ratio  perspicuam 
solet  prae  se  gerere  coniecturam,  ut  amor,  iracundia, 
molestia ,  propterea  quod  et  ipsorum  vis  intelligitur  ! 
et,  quae  res  harum  aliquam  rem  consequantur,  faci-  j 
les  cognitu  sunt.  31 .  Studium  autem  quoniam  est 
assidua  et  vehemens  aliquam  ad  rem  applicata  |j 
magna  cum  voluntate  occupatio,  facile  ex  eo  ducetur 
argumentatio ,  quam  res  ipsa  desiderabit  in  caussa. 
Item  ex  consilio  sumetur  aliquid  suspicionis;  nam 
consilium  est  aliquid  faciendi  non  faciendive  excogi- 
tata  ratio.  Iam  facta  et  casus  et  orationes,  quae  sunt 
omnia  (ut  in  confirmationis  praeceptis  dictum  est)  in 
tria  tempora  distributa,  facile  erit  videre,  ecquid  affe- 
rant  ad  confirmandam  coniecturam  suspicionis. 

X.  32.  Ac  personis  quidem  res  eae  sunt  attribu¬ 
tae  ,  ex  quibus  omnibus  unum  in  locum  coactis  accu- 
satoris  erit  improbatione  hominis  uti.  Nam  caussa 

facti  parum  firmitudinis  habebit,  nisi  animus  eius, 
qui  insimulatur,  in  earn  suspicionem  adducetur,  ut  a 
tali  culpa  non  videatur  abhorruisse.  Ut  enim  ani- 
mum  alicuius  improbare  nihil  attinet,  quum  caussa, 
quare  peccaverit,  non  intercessit,  sic  caussam  peccati 
intercedere  leve  est,  si  animus  nulli  minus  honestae 
rationi  affinis  ostenditur.  Quare  vitam  eius,  quem 
arguit ,  ex  ante  factis  accusator  improbare  debebit  et 
ostendere,  si  quo  in  pari  ante  peccato  convictus  sit. 
Si  id  non  poterit ,  si  quam  in  similem  ante  suspicio¬ 
nem  venerit,  ac  maxime,  si  fieri  poterit,  simili  aliquo 
in  genere  eiusdem  modi  caussa  aliqua  commotum 
peccasse  aut  in  aeque  magna  re  aut  in  maiore  aut  in 
minore:  ut  si,  quem  pecunia  dicat  inductum  fecisse, 
possit  demonstrare  aliqua  in  re  eius  aliquod  factum 
avarum.  33.  Item  in  omni  caussa  naturam  aut  vi- 
ctum  aut  studium  aut  fortunam  aut  aliquid  eorum, 
quae  personis  attributa  sunt,  ad  earn  caussam,  qua 
commotum  peccasse  dicet,  adiungere  atque  ex  dispari 
quoque  genere  culparum ,  si  ex  pari  sumendi  facul- 
tas  non  erit,  improbare  animum  adversarii  oportebit : 
ut  si  avaritia  inductum  arguas  fecisse,  et  avarum  eum, 
quem  accuses,  demonstrare  non  possis,  aliis  affinem 
esse  vitiis  doceas ,  et  [ex]  ea  re  non  esse  mirandum, 
qui  in  ilia  re  turpis  aut  cupidus  aut  petulans  fuerit, 
hac  quoque  in  re  eum  deliquisse.  Quantum  enim  de 
honeslate  et  auctoritate  eius,  qui  arguitur,  detractum 
est,  tantumdem  de  facultate  totius  est  defensionis  de- 
minutum.  31.  Si  nulli  affinis  poterit  vitio  reus  ante 
admisso  demonstrari,  locus  inducetur  ille,  per  quem 
hortandi  iudices  erunt,  ut  veterem  famam  hominis 
nihil  ad  rem  putent  pertinere.  Nam  eum  ante  ce- 
lasse,  nunc  manifesto  teneri;  quare  non  oportere 
hanc  rem  ex  superiore  vita  spectari,  sed  superiorem 
vitam  ex  hac  re  improbari,  et,  aut  potestatem  ante 
peccandi  non  fuisse,  aut  caussam:  aut,  si  haec  dici 
non  poterunt,  dicendum  erit  illud  extremum,  non 
esse  mirum,  si  nunc  primum  deliquerit.  Nam  necesse 
esse,  eum,  qui  velit  peccare,  aliquando  primum  de- 
linquere.  Sin  vita  ante  acta  ignorabitur,  hoc  loco 
praeterito  et,  cur  praetereatur,  demonstrate,  argu¬ 
ments  accusationem  statim  confirmare  oportebit. 

XI.  35.  Defensor  autem  primum,  si  poterit,  debe¬ 
bit  vitam  eius ,  qui  insimulabitur,  quam  honestissi- 
mam  demonstrare.  Id  faciet,  si  ostendet  aliqua  eius 
nota  et  communia  officia;  quod  genus,  in  parentes, 
cognatos,  amicos,  affines,  necessaries ;  etiam  quae 
magis  rara  et  eximia  sunt,  si  ab  eo  cum  magno  ali¬ 
quo  labore  aut  periculo  aut  utraque  re,  quum  ne¬ 
cesse  non  esset,  officii  caussa,  aut  in  rempublicam 
aut  in  parentes  aut  in  aliquos  eorum,  qui  modo  ex- 
positi  sunt,  facta  esse  dicet;  deinde  si  nihil  deliquis¬ 
se,  nulla  cupiditate  impeditum  ab  officio  recessisse. 
Quod  eo  confirmatius  erit,  si,  quum  potestas  impu- 
ne  aliquid  faciendi  minus  honeste  fuisse  dicetur,  vo¬ 
luntas  ei  faciendi  demonstrabitur  abfuisse.  36.  Hoc 
autem  ipsum  genus  erit  eo  firmius,  si  eo  ipso  in  ge¬ 
nere,  quo  arguetur,  integer  antea  fuisse  demonstra- 
!  bitur :  ut  si,  quum  avaritiae  caussa  fecisse  arguatui , 
minime  omni  in  vita  pecuniae  cupidus  fuisse  docea- 
;  tur.  Hie  ilia  magna  cum  gravitate  inducetur  indi- 
gnatio,  iuncta  conquestioni ,  per  quam  miserum  faci- 
nus  esse  et  indignum,  quum  animus  omni  in  vita 
fuerit  a  vitiis  remotissimus,  earn  caussam  putare, 
quae  homines  audaces  in  fraudem  rapere  soleat,  ca- 
stissimum  quoque  hominem  ad  peccandum  potuisse 
impellere ;  aut  iniquum  esse  et  optimo  cuique  per- 

niciosissimum ,  non  vitam  honeste  actam  tali  in  tem¬ 
pore  quam  plurimum  prodesse,  sed  subita  ex  crimi- 
natione,  quae  confingi  quamvis  facile  possit,  non  ex 
ante  acta  vita,  quae  neque  ad  tempus  fingi  neque 
ullo  modo  mutari  possit,  facere  iudicium.  37.  Sin 
autem  in  ante  acta  vita  aliquae  turpitudines  erunt : 
aut  falso  venisse  in  earn  existimationem  dicetur  ex 
aliquorum  invidia  aut  obtrectatione  aut  falsa  opinione, 
aut  imprudentiae,  necessitudini  aut  persuasioni  ado- 
lescentiae  aut  alicui  non  malitiosae  animi  affectioni 
attribuentur  aut  dissimili  in  genere  vitiorum,  ut  ani¬ 
mus  non  omnino  integer,  sed  a  tali  culpa  remotus  esse 
videatur.  Ac  si  nullo  modo  vitae  turpitudo  aut  infa- 
mia  leniri  poterit  oratione,  negare  oportebit  de  vita 
eius  et  moribus  quaeri,  sed  de  eo  crimine,  quo  de  ar- 
guatur;  quare,  ante  factis  omissis,  illud  qijod  instet 
agi  oportere. 

XII.  38.  Ex  facto  autem  ipso  suspiciones  ducen- 
tur,  si  totius  administratio  negotii  ex  omnibus  par- 
tibus  pertentabitur;  atque  eae  suspiciones  partim 
ex  negotio  separatim,  partim  communiter  ex  perso- 
nis  atque  ex  negotio  proficiscentur.  Ex  negotio  du- 
ci  poterunt,  si  eas  res,  quae  negotiis  attributae  sunt, 
diligenter  considerabimus.  Ex  iis  igitur  in  hanc 
constitutionem  convenire  videntur  genera  earum 
omnia,  partes  generum  pleraeque.  39.  Videre  igitur 
primum  oportebit,  quae  sint  continentia  cum  ipso  ne¬ 
gotio,  hoc  est,  quae  ab  re  separari  non  possint.  Quo 
in  loco  satis  erit  diligenter  considerasse,  quid  sit  ante 
rem  factum,  ex  quo  spes  perficiendi  nata  et  faciendi 
facultas  quaesita  videatur;  quid  in  ipsa  re  gerenda, 
quid  postea  consecutum  sit.  Deinde  ipsius  est  ne¬ 
gotii  gestio  pertractanda.  Nam  hoc  genus  earum 
rerum,  quae  negotio  sunt  attributae,  secundo  in  loco 
nobis  est  expositum.  40.  Hoc  ergo  in  genere  spe- 
ctabitur  locus,  tempus,  occasio,  facultas;  quorum 
unius  cuiusque  vis  diligenter  in  confirmationis  prae- 
ceptis  explicata  est.  Quare,  ne  aut  hie  non  admo- 
nuisse  aut  ne  eadem  iterum  dixisse  videamur,  bre- 
viter  iniiciemus,  quid  quaque  in  parte  considerari 
oporteat.  In  loco  igitur  opportunitas,  in  tempore 
longinquitas ,  in  occasione  commoditas  ad  faciendum 
idonea,  in  facultate  copia  et  potestas  earum  rerum, 
propter  quas  aliquid  facilius  fit,  aut  quibus  sine  om¬ 
nino  confici  non  potest,  consideranda  est.  41 .  Deinde 
videndum  est,  quid  adiunctum  sit  negotio,  hoc  est, 
quid  maius,  quid  minus,  quid  aeque  magnum  sit, 
quid  simile;  ex  quibus  coniectura  quaedam  ducitur, 
si,  quemadmodum  res  maiores,  minores,  aeque  ma- 
gnae  similesque  agi  soleant,  diligenter  considerabi- 
tur.  Quo  in  genere  eventus  quoque  videndus  erit, 
hoc  est,  quid  ex  una  quaque  re  soleat  evenire,  magno 
opere  considerandum  est;  ut  metus,  laetitia,  tituba- 
lio.  42.  Quarta  autem  pars  erat  ex  iis,  quas  negotiis 
dicebamus  esse  attributas,  consecutio.  In  ea  quae- 
runtur  ea,  quae  gestum  negotium  confestim  aut  ex 
intervallo  consequuntur.  In  qua  videbimus,  ecquae 
consuetudo  sit,  ecquae  lex,  ecquae  actio,  ecquod  eius 
rei  artificium  aut  usus  aut  exercitatio,  hominum  aut 
approbatio  aut  offensio;  ex  quibus  nonnumquam 
elicitur  aliquid  suspicionis.' 

XIII.  Sunt  autem  aliquae  suspiciones,  quae  com¬ 
muniter  et  ex  negotiorum  et  ex  personarum  attribu- 
tionibus  sumuntur.  Nam  et  ex  fortuna  et  ex  natura 
et  ex  victu,  studio,  factis,  casu,  orationibus,  consilio 
et  ex  habitu  animi  aut  corporis  pleraque  pertinent  ad 
easdem  res,  quae  rem  credibilem  aut  incredibilem 


facere  possunt  et  cum  facti  suspicione  iunguntur. 

43.  Maxime  enim  quaeri  oportet  in  hac  constitutione, 
primum  potueritne  aliquid  fieri;  deinde,  ecquo  ab 
alio  potuerit;  deinde  facultas,  de  qua  ante  diximus ; 
deinde,  utrum  id  facinus  sit,  quod  poenitere  fuerit 
necesse;  item,  quod  spem  celandi  non  haberet;  de¬ 
inde  necessitudo;  in  qua,  num  necesse  fuerit  id  aut 
fieri  aut  ita  fieri,  quaeritur.  Quorum  pars  ad  consi¬ 
lium  pertinet,  quod  personis  attributum  est,  ut  in  ea 
caussa,  quam  exposuimus.  Ante  rem  erit,  quod  in 
itinere  se  tam  familiariter  applicaverit,  quod  sermo- 
nis  caussam  quaesierit,  quod  simul  deverterit,  cae- 
narit.  In  re  nox,  somnus.  Post  rem,  quod  solus  ex- 
ierit,  quod  ilium  tam  familiarem  comitem  tam  aequo 
animo  reliquerit,  quod  cruentum  gladium  habuerit. 

44.  Horum  pars  ad  consilium  pertinet.  Quaeritur 
enim,  utrum  videatur  diligenter  ratio  faciendi  esse 
habita  et  excogitata,  an  ita  temere,  ut  non  veri  simile 
sit,  quemquam  tam  temere  ad  maleficium  accessisse. 
In  quo  quaeritur,  num  quo  alio  modo  commodius 
potuerit  fieri  vel  a  fortuna  administrari.  Nam  saepe, 
si  pecuniae,  si  adiumenta,  si  adiutores  desint,  facul¬ 
tas  fuisse  faciendi  non  videtur.  Hoc  modo  si  dili¬ 
genter  attendamus,  apta  inter  se  esse  intelligimus 
liaec,  quae  negotiis,  et  ilia,  quae  personis  sunt  attri- 
buta. 

Hie  neque  facile  est  neque  necessarium  distingue- 
re,  ut  in  superioribus  partibus,  quo  pacto  quidque 
accusatorem  etquomodo  defensorem  tractare  oporteat. 
Non  necessarium,  propterea  quod,  caussa  posita,  quid 
in  quamque  conveniat,  res  ipsa  docebit  eos,  qui  non 
omnia  hie  se  inventuros  putabunt,  sed  [ad  ea,  quae 
praecepta  sunt,  comparationis  modo]  quamdam  in 
commune  mediocrem  intelligentiam  conferent:  45. 
non  facile  autem,  quod  et  infinitum  est  tot  de  rebus 
utramque  in  partem  singillatim  de  una  quaque  ex- 
plicare  et  alias  aliter  haec  in  utramque  partem  caus- 
sae  solent  convenire.  XIV.  Quare  considerare  haec, 
quae  exposuimus,  oportebit.  Facilius  autem  ad  in- 
ventionem  animus  incedet,  si  gesti  negotii  et  suam  et 
adversarii  narrationem  saepe  et  diligenter  pertractabit 
et,  quod  quaeque  pars  suspicionis  habebit,  eliciens 
considerabit,  quare,  quo  consilio,  qua  spe  perficiendi 
quidque  factum  sit ;  cur  hoc  modo  potius,  quam  illo ; 
cur  ab  hoc  potius,  quam  ab  illo;  cur  nullo  adiutore, 
aut  cur  hoc;  cur  nemo  sit  conscius  aut  cur  sit  aut 
cur  hie  sit;  cur  hoc  ante  factum  sit;  cur  hoc  ante 
factum  non  sit ;  cur  hoc  in  ipso  negotio ;  cur  hoc  post 
negotium;  aut  quid  factum  de  industria  aut  quid 
rem  ipsam  consecutum  sit ;  constetne  oratio  aut  cum 
re  aut  ipsa  secum ;  hoc  huiusne  rei  sit  signum  an 
illius,  an  et  huius  et  illius,  et  utrius  potius ;  quid  fa¬ 
ctum  sit,  quod  non  oportuerit,  aut  non  factum,  quod 
oportuerit.  46.  Quum  animus  hac  intentione  omnes 
totius  negotii  partes  considerabit,  turn  illi  ipsi  in  me¬ 
dium  conservati  loci  procedent,  de  quibus  ante  di¬ 
ctum  est ;  et  turn  ex  singulis  turn  ex  coniunctis  ar- 
gumenta  certa  nascentur;  quorum  argumentorum 
pars  probabili,  pars  necessario  in  genere  versabitur. 
Accedunt  autem  ad  coniecturam  saepe  quaestiones, 
testimonia,  rumores ;  quae  contra  omnia  uterque  si- 
mili  via  praeceptorum  torquere  ad  suae  caussae  com- 
modum  debebit.  Nam  et  ex  quaestione  suspiciones 
et  ex  testimonio  et  ex  rumore  aliquo  pari  ratione  ut 
ex  caussa  et  ex  persona  et  ex  facto  duci  oportebit. 

47.  Quare  nobis  et  ii  videntur  errarc,  qui  hoc  ge¬ 
nus  suspicionum  artificii  non  pu'tant  indigere,  et  ii, 

qui  aliter  hoc  de  genere  ac  de  omni  coniectura  prae- 
cipiendum  putant.  Omnis  enim  iisdem  ex  locis  con¬ 
iectura  sumenda  est.  Nam  et  eius,  qui  in  quaestionc 
aliquid  dixerit,  et  eius,  qui  in  testimonio,  et  ipsius 
rumoris  caussa  et  veritas  ex  iisdem  attributionibus 
reperietur.  Omni  autem  in  caussa  pars  argumento- 
rum  est  adiuncta  ei  caussae  solum,  quae  dicetur,  et 
ab  ipsa  ita  ducta,  ut  ab  ea  separatim  in  omnes  eius- 
dem  generis  caussas  transferri  non  satis  commode 
possit;  pars  autem  est  pervagatior  et  aut  in  omnes 
eiusdem  generis  aut  in  plerasque  caussas  accommo- 
data.  XV.  4-8.  Ilaec  ergo  argumenta,  quae  transferri 
in  multas  caussas  possunt,  locos  communes  nomina- 
mus.  Nam  locus  communis  aut  certae  rei  quamdam 
continet  amplificationem ;  ut  si  quis  hoc  velit  osten- 
dere,  eum,  qui  parentem  necarit,  maximo  supplicio 
esse  dignum;  quo  loco,  nisi  perorata  [et  probata] 
caussa,  non  est  utendum ;  aut  dubiae,  quae  ex  con- 
trario  quoque  habeat  probabiles  rationes  argumen- 
tandi;  ut,  suspicionibus  credi  oportere,  et  contra, 
suspicionibus  credi  non  oportere.  Ac  pars  locorum 
communium  per  indignationem  aut  per  conquestio- 
nem  inducitur,  de  quibus  ante  dictum  efet;  pars  per 
aliquam  probabilem  utraque  ex  parte  rationem.  49. 
Distinguitur  autem  oratio  atque  illustratur  maxime, 
raro  inducendis  locis  communibus,  et  aliquo  loco, 
iam  certioribus  illis  argumentis  confirmatis.  Nam  et 
turn  conceditur  commune  quiddam  dicere,  quum  di- 
ligenter  aliquis  proprius  caussae  locus  tractatus  est, 
et  auditoris  animus  aut  renovatur  ad  ea,  quae  restant, 
aut  omnibus  iam  dictis  exsuscitatur.  Omnia  enim 
ornamenta  elocutionis,  in  quibus  et  suavitatis  et  gra- 
vitatis  plurimum  consistit,  et  omnia,  quae  in  inven- 
tione  verborum  et  sententiarum  aliquid  habent  digni¬ 
tatis,  in  communes  locos  conferuntur.  50.  Quare  non, 
ut  caussarum,  sic  oratorum  quoque  multorum  com¬ 
munes  loci  sunt.  Nam  nisi  ab  iis,  qui  multa  in  exer- 
citatione  magnam  sibi  verborum  et  sententiarum  co- 
piam  comparaverint,  tractari  non  poterunt  ornate  et 
gra viter,  quemadmodum  natura  ipsorum  desiderat. 
Atque  hoc  sit  nobis  dictum  communiter  de  omni  ge¬ 
nere  locorum  communium.  XVI.  Nunc  exponemus, 
in  coniecturalem  constitutionem  qui  loci  communes 
incidere  soleant :  suspicionibus  credi  oportere  et  non 
oportere ;  rumoribus  credi  oportere  et  non  oportere ; 
testibus  credi  oportere  et  non  oportere ;  quaestioni- 
bus  credi  oportere  et  non  oportere ;  vitam  ante  actam 
spectari  oportere  et  non  oportere ;  eiusdem  esse,  qui 
in  ilia  re  peccarit,  et  hoc  quoque  admisisse,  et  non 
esse  eiusdem ;  maxime  spectari  caussam  oportere  et 
non  oportere.  Atque  hi  quidem  et  si  qui  eiusmodi 
ex  proprio  argumento  communes  loci  nascentur,  in 
contrarias  partes  deducentur.  51 .  Certus  autem  lo¬ 
cus  est  accusatoris,  per  quern  auget  facti  atrocitatem, 
et  alter,  per  quern  negat  malorum  misereri  oportere: 
defensoris,  per  quern  calumnia  accusatorum  cum  in- 
dignatione  ostenditur  et  per  quern  cum  conquestione 
misericordia  captatur.  Hi  et  ceteri  loci  omnes  com¬ 
munes  ex  iisdem  praeceptis  sumuntur,  quibus  cete- 
rae  argumentationes ;  sed  illae  tenuius  et  acutius  et 
subtilius  tractantur;  hi  autem  gravius  et  ornatius  et 
quum  verbis  turn  etiam  sententiis  excellentibus.  In 
illis  enim  finis  est,  ut  id  quod  dicitur  verum  esse 
videatur;  in  his,  tametsi  hoc  quoque  videri  oportet, 
tamen  finis  est  amplitudo.  Nunc  ad  aliam  constitu¬ 
tionem  transeamus. 

XY1I.  52.  Quum  est  nominis  controversia,  quia 


vis  vocabuli  definienda  verbis  est,  constitutio  defini- 
tiva  dicitur.  Eius  generis  exemplo  nobis  posita  sit 
haec  caussa:  C.  Flaminius  is,  qui  consul  rempubli- 
cam  male  gessit  bello  Punico  secundo,  quum  tribu- 
nus  plebis  esset,  invito  senatu  et  omnino  contra  vo- 
luntatem  omnium  optimatum  per  seditionem  ad  po- 
pulum  legem  agrariam  ferebat.  Hunc  pater  suus  con¬ 
cilium  plebis  habentem  de  templo  deduxit ;  arcessi- 
tur  maiestatis.  Intentio  est:  Maiestatem  minuisti, 
quod  tribunum  plebis  de  templo  deduxisti.  Depulsio 
est:  Non  minui  maiestatem.  Quaestio  est:  Maiesta- 
temne  minuerit.  Ratio :  in  filium  enim  quam  habe- 
bam  potestatem,  ea  sum  usus.  Rationis  infirmatio : 
at  enim,  qui  patria  potestate,  hoc  est  privata  qua- 
dam,  tribuniciam  potestatem,  hoc  est,  populi  potesta¬ 
tem,  infirmat,  minuit  is  maiestatem.  Iudicatio  est: 
minuatne  is  maiestatem,  qui  in  tribuniciam  potesta¬ 
tem  patria  potestate  utatur?  Ad  hanc  iudicationem 
argumentationes  omnes  afferri  oportebit. 

53.  Ac  ne  quis  forte  arbitretur  nos  non  intelligere 
aliam  quoque  incidere  constitutionem  in  hanc  caus¬ 
sam,  earn  nos  partem  solam  sumimus,  in  quam  prae- 
cepta  nobis  danda  sunt.  Omnibus  autem  partibus 
hoc  in  libro  explicatis,  quivis  omni  in  caussa,  si  di- 
ligenter  attendet,  omnes  videbit  conslitutiones  et  ea- 
rum  partes  et  controversias,  si  quae  forte  in  eas  in¬ 
cident.  Nam  de  omnibus  perscribemus.  Pi'imus  ergo 
accusatoris  locus  est  eius  nominis,  cuius  de  vi  quae- 
ritur,  brevis  et  aperta  et  ex  hominum  opinione  defi- 
nitio,  hoc  modo :  Maiestatem  minuere  est  de  digni- 
tate  aut  amplitudine  aut  potestate  populi  aut  eorum, 
quibus  populus  potestatem  dedit,  aliquid  derogare. 
Hoc  si  breviter  expositum,  pluribus  verbis  est  et  ra- 
tionibus  confirmandum  et,  ita  esse,  ut  descripseris, 
ostendendum.  Postea  ad  id,  quod  definieris,  factum 
eius,  qui  accusabitur,  adiungere  oportebit  et  ex  eo, 
quod  ostenderis  esse,  verbi  caussa  maiestatem  mi¬ 
nuere,  docere  adversarium  maiestatem  minuisse  et 
hunc  locum  totum  communi  loco  confirmare,  per 
quern  ipsius  facti  atrocitas  aut  indignitas  aut  omnino 
culpa  cum  indignatione  augeatur.  Post  erit  infir- 
manda  adversariorum  descriptio.  54.  Ea  autem  in- 
firmabitur,  si  falsa  demons  trabitur.  Hoc  ex  opinione 
hominum  sumetur,  quum,  quemadmodum  et  quibus 
in  rebus  homines  in  consuetudine  scribendi  aut  ser- 
mocinandi  eo  verbo  uti  soleant,  considerabitur.  Item 
infirmabitur,  si  turpis  aut  inutilis  esse  ostendetur 
eius  description^  approbatio,  et  si,  quae  incommoda 
consecutura  sint  eo  concesso,  ostendetur;  id  autem 
ex  honestatis  et  utilitatis  partibus  sumetur,  de  qui¬ 
bus  in  deliberationis  praeceptis  exponemus.  Et  si 
cum  definitione  nostra  adversariorum  definitionem 
conferemus  et  nostram  veram,  honestam,  utilem  esse 
demonstrabimus ,  illorum  contra.  55.  Quaeremus 
autem  res  aut  maiore  aut  minore  aut  pari  in  negotio 
similes,  ex  quibus  affirmetur  nostra  descriptio. 
XVIII.  Iam  si  res  plures  erunt  definiendae:  ut  si 
quaeratur:  Fur  sit  an  sacrilegus,  qui  vasa  ex  privato 
sacra  surripuerit ;  erit  utendum  pluribus  definitioni- 
bus;  deinde  simili  ratione  caussa  tractanda.  Locus 
autem  communis  in  eius  malitiam,  qui  non  modo 
rerum,  verum  etiam  verborum  potestatem  sibi  arro- 
gare  conetur,  ut  et  faciat  quod  velit,  et  id  quod  fece- 
rit  quo  velit  nomine  appellet.  Deinde  defensoris  pri¬ 
mus  locus  est  item  nominis  brevis  et  aperta  et  ex 
opinione  hominum  descriptio,  hoc  modo :  Maiestatem 
minuere  est  aliquid  de  republica,  quum  potestatem 

non  habeas,  administrate.  Deinde  huius  confirmatio 
similibus  et  exemplis  et  ratio nibus.  Postea  sui  facti 
al)  ilia  definitione  separatio.  Deinde  locus  communis, 
per  quern  facti  utilitas  aut  honestas  adaugetur.  56. 
Deinde  sequitur  adversariorum  definitionis  reprehen- 
sio,  quae  iisdem  ex  locis  omnibus,  quos  accusatori 
praescripsimus,  conficitur ;  et  cetera  post  eadem  prae- 
ter  communem  locum  inducentur.  Locus  autem  com¬ 
munis  erit  defensoris  is,  per  quern  indignabitur  ac- 
cusatorem  sui  periculi  caussa  non  res  solum  conver- 
tere,  verum  etiam  verba  commutare  conari.  Nam  illi 
quidem  communes  loci,  qui  aut  calumniae  accusa- 
torum  demonstrandae  aut  misericordiae  captandae  aut 
facti  indignandi  aut  a  misericordia  deterrendi  caussa 
sumuntur ,  ex  periculi  magnitudine ,  non  ex  caussae 
genere  ducuntur.  Quare  non  in  omnem  caussam,  sed 
in  omne  caussae  genus  incidunt.  Eorum  mentionem 
in  coniecturali  constitutione  fecimus.  Inductione  au¬ 
tem,  quum  caussa  postulabit,  utemur. 

XIX.  57.  Quum  autem  actio  tralationis  aut 
commutationis  indigere  videtur,  quod  non  aut  is  agit, 
quern  oportet,  aut  cum  eo,  quicum  oportet,  aut  apud 
quos,  qua  lege,  qua  poena,  quo  crimine,  quo  tempore 
oportet,  constitutio  tralativa  appellatur.  Eius  no¬ 
bis  exempla  permulta  opus  sunt,  si  singula  trala- 
tionum  genera  quaeramus;  sed  quia  ratio  praece- 
ptorum  similis  est,  exemplorum  multitudine  super- 
sedendum  est.  Atque  in  nostra  quidem  consuetudine 
multis  de  caussis  fit,  ut  rarius  incidant  tralationes. 
Nam  et  praetoriis  exceptionibus  multae  excluduntur 
actiones  et  ita  ius  civile  habemus  constitutum,  ut 
caussa  cadat  is,  qui  non  quemadmodum  oportet 
egerit.  58.  Quare  in  iure  plerumque  versantur.  Ibi 
enim  et  exceptiones  postulantur  et  quodammodo 
agendi  potestas  datur  et  omnis  conceptio  privatorum 
iudiciorum  constituitur.  In  ipsis  autem  iudiciis  ra¬ 
rius  incidunt  et  tamen,  si  quando  incidunt,  eiusmodi 
sunt,  ut  per  se  minus  habeant  firmitudinis,  confir- 
mentur  autem  assumpta  alia  aliqua  constitutione :  ut 
in  quodam  iudicio,  quum  venefici  cuiusdam  nomen 
esset  delatum  et,  quia  parricidii  caussa  subscripta 
esset,  extra  ordinem  esset  acceptum,  quum  in  accu- 
satione  alia  quaedam  crimina  testibus  et  argumentis 
confirmarentur ,  parricidii  autem  solum  mentio  facta 
esset;  defensor  in  hoc  ipso  multum  oportet  et  diu 
consistat :  quum  de  nece  parentis  nihil  demonstratum 
sit,  indignum  facinus  esse,  ea  poena  afficere  eum, 
qua  parricidae  afficiuntur;  id  autem,  si  damnetur, 
fieri  necesse  esse,  quoniam  et  id  caussae  subscriptum 
et  ex  ea  re  nomen  extra  ordinem  sit  acceptum.  59.  Ea 
igitur  poena  si  affici  reum  non  oporteat,  damnari  quo- 
que  non  oportere,  quoniam  ea  poena  damnationem 
necessario  consequatur.  Hie  defensor  poenae  commu- 
tationem  ex  tralativo  genere  inducendo  totam  in- 
firmabit  accusationem.  Yerum  tamen  ceteris  quoque 
criminibus  defendendis  coniecturali  constitutione 
tralationem  confirmabit.  XX.  Exemplum  autem 
tralationis  in  caussa  positum  nobis  sit  huiusmodi: 
Quum  ad  vim  faciendam  quidam  armati  venissent, 
armati  contra  praesto  fuerunt,  et  cuidam  equiti  Ro¬ 
mano  quidam  ex  armatis  resistenti  gladio  manum 
praecidit.  Agit  is,  cui  manus  praecisaest,  iniuria- 
rum:  postulat  is,  quicum  agitur,  a  praetore  excepti- 
onem,  Extra  quam  in  reubi  capitis  puaeiudici-  J 
ubi  FIAT.  60.  Ilic  is,  qui  agit,  iudicium  purum  po-  ! 
stulat;  ille,  quicum  agitur,  exceptionem  addi  ait 
oportere.  Quaestio  est:  Excipiendum  sit,  an  non. 


Ratio:  Non  enim  oportet  recuperatorio  iudicio  eius 
maleficii,  de  quo  inter  sicarios  quaeritur,  praeiudici- 
um  fieri.  Infirmatio  rationis:  Eiusmodi  sunt  iniu- 
riae ,  ut  de  iis  indignum  sit  non  primo  quoque  tem¬ 
pore  iudicari.  Iudicatio:  Atrocitas  iniuriarum  satis- 
ne  caussae  sit,  quare,  dum  de  ea  iudicatur,  de  aliquo 
maiore  maleficio,  de  quo  iudicium  comparatum  sit, 
praeiudicetur.  Atque  exemplum  quidem  hoc  est.  In 
omni  autem  caussa  ab  utroque  quaeri  oportebit,  a 
quo  et  per  quos  et  quo  modo  et  quo  tempore  aut  agi 
aut  iudicari  aut  quid  statui  de  ea  re  conveniat.  61 .  Id 
ex  partibus  iuris,  de  quibus  post  dicendum  est,  sumi 
oportebit  et  ratiocinari,  quid  in  similibus  rebus  fieri 
soleat,  et  videre,  utrum  malitia  aliud  agatur,  aliud  si- 
muletur,  an  stultitia,  an  necessitudine,  quod  alio 
modo  agi  non  possit,  an  occasione  agendi  sic  sit  iu¬ 
dicium  aut  actio  constituta,  an  recte,  sine  ulla  re 
eiusmodi  res  agatur.  Locus  autem  communis  contra 
eum,  qui  tralationem  inducet:  fugere  iudicium  ac 
poenam ,  quia  caussae  diffidat.  A  tralatione  autem : 
omnium  fore  perturbationem ,  si  non  ita  res  agantur 
et  in  iudicium  veniant,  quo  pacto  oporteat ;  hoc  est, 
si  aut  cum  eo  agatur,  quicum  non  oporteat,  aut  alia 
poena ,  alio  crimine,  alio  tempore ;  atque  hanc  ratio- 
nem  ad  perturbationem  iudiciorum  omnium  pertinere. 
Tres  igitur  eae  constitutiones,  quae  partes  non  ha- 
bent,  ad  hunc  modum  tractabuntur.  Nunc  genera- 
lem  constitutionem  et  partes  eius  consideremus. 

XXI.  62.  Quum,  et  facto  et  facti  nomine  conces- 
so  neque  ulla  actionis  illata  controversia,  vis  et  na- 
tura  et  genus  negotii  ipsius  quaeritur,  constitutionem 
generalem  appellamus.  Huius  primas  esse  partes 
duas  nobis  videri  diximus,  negotialem  et  iuridicia- 
lem.  Negotialis  est,  quae  in  ipso  negotio  iuris  civi- 
lis  habet  implicatam  controversiam.  Ea  est  huius¬ 
modi:  Quidam  pupillum  heredem  fecit;  pupillus 
autem  ante  mortuus  est,  quam  in  suam  tutelam  ve- 
niret.  De  hereditate  ea,  quae  pupillo  venit,  inter  eos, 
qui  patris  pupilli  heredes  secundi  sunt,  et  inter  agna- 
tos  pupilli  controversia  est.  Possessio  heredum  se- 
cundorum  est.  Intentio  est  agnatorum:  Nostra  pe- 
cunia  est,  de  qua  is,  cuius  agnati  sumus,  testatus 
non  est.  Depulsio  est:  Immo  nostra,  qui  heredes 
secundi  testamento  patris  sumus.  Quaestio  est: 
Utrorum  sit?  Ratio  est:  Pater  enim  et  sibi  et  filio 
testamentum  scripsit,  dum  is  pupillus  esset.  Quare, 
quae  filii  fuerunt,  testamento  patris  nostra  fiant  ne¬ 
cesse  est.  Infirmatio  est  rationis:  Immo  pater  sibi 
scripsit  et  secundum  heredem  non  filio,  sed  sibi  ius- 
sit  esse.  Quare,  praeterquam  quod  ipsius  fuit,  testa¬ 
mento  illius  vestrum  esse  non  potest.  Iudicatio: 
Possitne  quisquam  de  filii  pupilli  re  testari ;  an  he¬ 
redes  secundi  ipsius  patrisfamilias,  non  filii  quoque 
eius  pupilli  heredes  sint?  63.  Atque  hoc  non  alienum 
est,  quod  ad  multa  pertineat,  ne  aut  nusquam  aut 
usquequaque  dicatur,  hie  admonere.  Sunt  caussae, 
quae  plures  habent  rationes  in  simplici  constitutione; 
quod  fit,  quum  id,  quod  factum  est  aut  quod  defen- 
ditur,  pluribus  de  caussis  rectum  aut  probabile  vi¬ 
deri  potest,  ut  in  hac  ipsa  caussa.  Supponatur  enim 
ab  heredibus  haec  ratio:  Unius  enim  pecuniae  plures 
dissimilibus  de  caussis  heredes  esse  non  possunt, 
nec  umquam  factum  est,  ut  eiusdem  pecuniae  alius 
testamento,  alius  lege  heres  esset;  64.  infirmatio 
!  haec  erit:  Non  est  una  pecunia,  propterea  quod  al¬ 
tera'  iam  erat  pupilli  adventitia;  cuius  heres  non, 
illo  tempore,  testamento  quisquam  scriptus  erat,  si 

quid  pupillo  accidisset;  et  de  altera,  patris  etiam 
nunc  mortui  voluntas  plurimum  valebat,  quae  iam 
mortuo  pupillo  suis  heredibus  concedebat.  Iudicatio 
est:  Unane  pecunia  fuerit;  ac,  si  hac  erunt  usi  in- 
firmatione:  Posse  plures  esse  unius  pecuniae  here- 
des  dissimilibus  de  caussis ;  de  eo  ipso  iudicatio  na- 
scitur:  Possintne  eiusdem  pecuniae  plures  dissimi¬ 
libus  generibus  esse  heredes. 

XXII.  Ergo  una  in  constitutione  intellectum  est, 
quomodo  et  rationes  et  rationum  infirmationes  et  pro- 
pterea  iudicationes  plures  fiant.  65.  Nunc  huius  ge¬ 
neris  praecepta  videamus.  Utrisque  aut  etiam  om¬ 
nibus  ,  si  plures  ambigent,  ius  ex  quibus  rebus  con- 
stet,  considerandum  est.  Initium  ergo  eius  ab  na- 
tura  ductum  videtur;  quaedam  autem  ex  utilitatis 
ratione  aut  perspicua  nobis  aut  obscura  in  consuetu- 
dinem  venisse;  post  autem  approbata  quaedam  a 
consuetudine  aut  a  vero  utilia  visa  legibus  esse  fir- 
mata;  ac  naturae  quidem  ius  esse,  quod  nobis  non 
opinio,  sed  quaedam  innata  vis  afierat,  ut  religionem, 
pietatem,  gratiam,  vindicationem,  obseryantiam,  ve- 
ritatem.  66.  Religionem  earn,  quae  in  metu  et  cae- 
rimonia  Deorum  sit,  appellant;  pietatem,  quae  erga 
patriam  aut  parentes  aut  alios  sanguine  coniunctos 
officium  conservare  moneat;  gratiam,  quae  in  me- 
moria  et  remuneratione  officiorum  et  honoris  et  ami- 
citiarum  observantiam  teneat;  vindicationem,  per 
quam  vim  et  contumeliam  defendendo  aut  ulciscen- 
do  propulsamus  a  nobis  et  a  nostris,  qui  nobis  esse 
cari  debent,  et  per  quam  peccata  punimus ;  obser¬ 
vantiam,  per  quam  aetate  aut  sapientia  aut  honore 
aut  aliqua  dignitate  antecedentes  veremur  et  colimus ; 
veritatem,  per  quam  damus  operam,  ne  quid  aliter, 
quam  confirmaverimus ,  fiat  aut  factum  aut  futurum 
sit.  67.  Ac  naturae  quidem  iura  minus  ipsa  quae- 
runtur  ad  hanc  controversiam,  quod  neque  in  hoc  ci- 
vili  iure  versantur  et  a  vulgari  intelligentia  remotiora 
sunt;  ad  similitudinem  vero  aliquam  autadrem  am- 
plificandam  saepe  sunt  inferenda.  Consuetudinis  au¬ 
tem  ius  esse  putatur  id,  quod  voluntate  omnium  sine 
lege  vetustas  comprobarit.  In  ea  autem  quaedam 
sunt  iura  ipsa  iam  certa  propter  vetustatem.  Quo  in 
genere  et  alia  sunt  multa  et  eorum  multo  maxima 
pars,  quae  praetores  edicere  consuerunt.  Quaedam 
autem  genera  iuris  iam  certa  consuetudine  facta 
sunt;  quod  genus,  pactum,  par,  iudicatum.  68.  Pa¬ 
ctum  est,  quod  inter  aliquos  convenit,  quod  iam  ita 
iustum  putatur,  ut  iure  praestare  dicatur.  Par,  quod 
in  omnes  aequabile  est.  Iudicatum,  de  quo  iam  ante 
sententia  alicuius  aut  aliquorum  constitutum  est. 
Iam  iura  legitima  ex  legibus  cognosci  oportebit.  His 
ergo  ex  partibus  iuris,  quidquid  aut  ex  ipsa  re  aut  ex 
simili  aut  ex  maiore  minoreve  nasci  videbitur,  atten- 
dere  atque  elicere  pertentando  unam  quamque  iuris 
partem  oportehit.  Locorum  autem  communium  quo- 
niam  (ut  ante  dictum  est)  duo  sunt  genera,  quorum 
alterum  dubiae  rei,  alterum  certae  continet  amplifica- 
tionem,  quid  ipsa  caussa  det,  et  quid  augeri  per 
communem  locum  possit  et  oporteat,  considerabitur. 
Nam  certi,  qui  in  omnes  incidant,  loci  praescribi  non 
possunt;  in  plerisque  fortasse  ab  auctoritate  iuris- 
consultorum.  et  contra  auctoritatem  dici  oportebit. 
Attendendum  est  autem  et  in  hac  et  in  omnibus,  num 
quos  locos  communes  praeter  eos,  quos  nos  exposui- 
mus,  ipsa  res  ostendat.  Nunc  iuridiciale  genus  et 
partes  eius  consideremus. 

XXIII.  69.  Iuridicialis  est,  in  qua  aequi  et  iniqui 


natura,  et  praemii  aut  poenae  ratio  quaeritur.  Huius 
partes  sunt  duae,  quarum  alteram  absolutam,  assum- 
ptivam  alteram  nominamus.  Absoluta  est,  quae  ipsa 
in  se,  non  ut  negotialis  implicite  et  abscondite,  sed 
patentius  et  expeditius  recti  et  non  recti  quaestionem 
continet.  Ea  est  huiusmodi:  Quum  Thebani  Lace- 
daemonios  bello  superavissent,  et  fere  mos  esset 
Graiis,  quum  inter  se  bellum  gessissent,  ut  ii,  qui 
vicissent,  tropaeum  aliquod  in  finibus  statuerent  vi- 
ctoriae  modo  in  praesentia  declarandae  caussa,  non 
ut  in  perpetuum  belli  memoria  maneret,  aeneum  sta- 
tuerunt  tropaeum.  Accusantur  apud  Amphictyonas, 
id  est  apud  commune  Graeciae  concilium.  70.  In- 
tentio  est:  Non  oportuit.  Depulsio  est:  Oportuit. 
Quaestio  est:  Oportueritne?  Ratio  est:  Earn  enim  ex 
bello  gloriam  virtute  peperimus ,  ut  eius  aeterna  in¬ 
signia  posteris  nostris  relinquere  vellemus.  Infirmatio 
est:  Attamen  aeternum  inimicitiarum  monumentum 
Graios  de  Graiis  statuere  non  oportet.  Iudicatio  est: 
Quum  summae  virtutis  concelebrandae  caussa  Graii 
de  Graiis  aeternum  inimicitiarum  monumentum  sta- 
tuerunt,  rectene  an  contra  fecerint.  Hanc  ideo  ra- 
tionem  subiecimus,  ut  hoc  caussae  genus  ipsum,  de 
quo  agimus,  cognosceretur.  Nam  si  earn  supposuis- 
semus,  qua  fortasse  usi  sunt:  Non  enim  iuste  neque 
pie  bellum  gessistis ;  in  relationem  criminis  delabe- 
remur,  de  qua  post  loquemur.  Utrumque  autem 
caussae  genus  in  hanc  caussam  incidere  perspicuum 
est.  In  hanc  argumentationes  ex  iisdem  locis  su- 
mendae  sunt  atque  in  caussam  negotialem,  qua  de 
ante  dictum  est.  71.  Locos  autem  communes  et  ex 
caussa  ipsa,  si  quid  inerit  indignationis  aut  conque- 
stionis,  et  ex  iuris  utilitate  et  natura  multos  et  graves 
sumere  licebit  et  oportebit,  si  caussae  dignitas  vide¬ 
bitur  postulare. 

XXIV.  Nunc  assumptivam  partem  iuridicialis 
consideremus.  Assumptiva  igitur  turn  dicitur,  quum 
ipsum  ex  se  factum  probari  non  potest,  aliquo  autem 
foris  adiuncto  argumento  defenditur.  Eius  partes 
sunt  quattuor:  comparatio,  relatio  criminis,  remotio 
criminis,  concessio.  72.  Comparatio  est,  quum  ali¬ 
quod  factum,  quod  per  se  ipsum  non  sit  probandum, 
ex  eo,  cuius  id  caussa  factum  est,  defenditur.  Ea  est 
huiusmodi:  Quidam  imperator,  quum  ab  hostibus 
circumsideretur  neque  effugere  ullo  modo  posset,  de- 
pactus  est  cum  eis,  ut  arma  et  impedimenta  relinque- 
ret,  milites  educeret;  itaque  fecit;  armis  et  impedi- 
mentis  amissis,  praeter  spem  milites  conservavit. 
Accusatur  maiestatis.  Incurrit  hue  definitio :  sed  nos 
hunc  locum,  de  quo  agimus,  consideremus.  7,8.  In- 
tentio  est:  Non  oportuit  arma  et  impedimenta  relin¬ 
quere.  Depulsio  est:  Oportuit.  Quaestio  est:  Opor¬ 
tueritne?  Ratio  est:  Milites  enim  omnes  periissent. 
Infirmatio  est  aut  coniecturalis :  Non  periissent:  aut 
altera  coniecturalis:  Non  ideo  fecisti.  Ex  quibus 
sunt  iudicationes:  Periissentne?  et:  Ideone  fecerit? 
aut  haec  comparativa,  cuius  nuncindigemus :  At  enim 
satius  fuit  amittere  milites,  quam  arma  et  impedi¬ 
menta  concedere  hostibus.  Ex  qua  iudicatio  nascitur: 
Quum  omnes  perituri  milites  essent,  nisi  ad  hanc 
pactionem  venissent,  utrum  satius  fuerit  amittere 
milites,  an  ad  hanc  conditionem  venire?  7-1.  Hoc 
caussae  genus  ex  his  locis  tractare  oportebit  et  adhi- 
:ere  ceterarum  quoque  constitutionum  rationem  atque 
praecepta;  ac  maxime  coniecturis  faciendis  infirmare 
ill ud ,  quod  cum  eo,  quod  crimini  dabitur,  ii,  qui  ac- 
cusabuntur,  comparabunt.  Id  fiet,  si  aut  id,  quod 

diceut  defensores  futurum  fuisse,  nisi  id  factum  esset, 
quo  de  facto  iudicium  est,  futurum  fuisse  negabitur ; 
aut  si  alia  ratione  et  aliam  ob  caussam,  ac  dicet  se 
reus  fecisse,  demonstrabitur  esse  factum.  Eius  rei 
confirmatio  et  item  contraria  de  parte  infirmatio  ex 
coniecturali  constitutione  sumetur.  Sin  autem  certo 
nomine  maleficii  vocabitur  in  iudicium,  sicut  in  hac 
caussa,  (nam  maiestatis  arcessitur,)definitione  et  defi- 
nitionis  praeceptis  uti  oportebit.  XXV.  Atque  hoc 
quidem  plerumque  in  genere  accidit,  ut  et  coniectura 
et  definitione  utendum  sit.  Sin  aliud  quoque  aliquod 
genus  incidet,  eius  generis  praecepta  licebit  hue  pari 
ratione  transferre.  Nam  accusatori  maxime  est  in  hoc 
elaborandum ,  ut  id  ipsum  factum,  propter  quod  sibi 
reus  concedi  putat  oportere,  quam  plurimis  infirmet 
rationibus.  Quod  facile  est,  si  quam  plurimis  con- 
stitutionibus  aggreditur  id  improbare.  75.  Ipsa  autem 
comparatio ,  separata  a  ceteris  generibus  controversi- 
arum,  sic  ex  sua  vi  considerabitur,  si  illud,  quod 
comparabitur ,  aut  non  honestum  aut  non  utile  aut 
non  necessarium  fuisse  aut  non  tanto  opere  utile 
aut  non  tanto  opere  honestum  aut  non  tanto  opere 
necessarium  demonstrabitur.  Deinde  oportet  accusa- 
torem  illud ,  quod  ipse  arguat,  ab  eo,  quod  defensor 
comparat,  separare.  Id  autem  faciet,  si  demonstrabit 
non  ita  fieri  solere  neque  oportere  neque  esse  ratio- 
nem ,  quare  hoc  propter  hoc  fiat,  ut  propter  salutem 
militum  ea ,  quae  salutis  caussa  comparata  sunt,  ho- 
stibus  tradantur.  Postea  comparare  oportebit  cum 
beneficio  maleficium  et  omnino  id,  quod  arguitur, 
cum  eo ,  quod  factum  ab  defensore  laudatur  aut  faci¬ 
endum  fuisse  demonstratur,  contendere  et,  hoc  exte- 
nuando,  maleficii  magnitudinem  simul  adaugere.  Id 
fieri  poterit,  si  demonstrabitur  honestius,  utilius, 
magis  necessarium  fuisse  id,  quod  vitarit  reus,  quam 
illud,  quod  fecerit.  76.  Ilonesti  autem  et  utilis  et 
necessarii  vis  et  natura  in  dcliberationis  praeceptis 
cognoscetur.  Deinde  oportebit  ipsam  illam  compa- 
rativam  iudicationem  exponere  tamquam  caussam 
deliberativam  et  de  ea  ex  deliberationis  praeceptis 
deinceps  dicere.  Sit  enim  haec  iudicatio,  quam  ante 
exposuimus:  Quum  omnes  perituri  milites  essent, 
nisi  ad  hanc  pactionem  venissent,  utrum  satius  fuerit 
perire  milites,  an  ad  hanc  pactionem  venire.  Hoc  ex 
locis  deliberationis,  quasi  aliquam  in  consultationem 
res  veniat,  tractari  oportebit.  XXVI.  Defensor  autem, 
quibus  in  locis  ab  accusatore  aliae  constitutiones 
erunt  inductae,  in  iis  ipse  quoque  ex  iisdem  consti- 
tutionibus  defensionem  comparabit;  ceteros  autem 
omnes  locos, qui  ad  ipsam comparationempertinebunt, 
ex  contrario  tractabit.  77.  Loci  communes  inerunt, 
accusatoris  in  eum,  qui  quum  de  facto  turpi  aliquo 
aut  inutili  aut  utroque  fateatur,  quaerat  tamen  aliquam 
defensionem,  et  facti  inutilitatem  aut  turpi tudinem 
cum  indignatione  proferre ;  defensoris,  nullum  factum 
inutile  neque  turpe,  neque  item  utile  neque  honestum 
putari  oportere,  nisi,  quo  animo,  quo  tempore,  qua 
de  caussa  factum  sit,  intelligatur ;  qui  locus  ita  com¬ 
munis  est,  ut  bene  tractatus  in  hac  caussa  magno  ad 
persuadendum  momento  futurus  sit;  et  alter  locus,  per 
quem  magna  cum  amplificalione  beneficii  magnitu- 
do  ex  utilitate  aut  honestate  aut  facti  necessitudine  de¬ 
monstratur ;  78.  et  tertius,  per  quem  res  expressa  ver¬ 
bis  ante  oculos  eorum,  qui  audiunt,  ponitur,  ut  ipsi  se 
quoque  idem  facturos  fuisse  arbitrentur,  si  sibi  ilia  res 
atque  ea  facicndi  caussa  per  idem  tempus  accidisset. 

Relatio  criminis  est,  quum  reus,  id  quod  arguitur 


confessus,  alterius  se  inductum  peccato  iure  fecisse 
demonstrat.  Ea  est  huiusmodi :  lioratius  occisis  tribus 
Curiatiis  et  duobus  amissis  fratribus  domum  se  vi¬ 
ctor  recepit.  Is  animadvertit  sororem  suam  de  fra- 
trum  morte  non  laborantem,  sponsi  autem  nomen 
appellantem  identidem  Curiatii  cum  gemitu  et  lamen- 
tatione:  indigne  passus,  virginem  occidit:  accusatur. 
79.  Intentio  est:  Iniuria  sororem  occidisti.  Depulsio 
est:  lure  occidi.  Quaestio  est:  Iurene  occiderit. 
Ratio  est:  ilia  enim  hostium  mortem  lugebat,  fra- 
trum  negligebat;  me  et  populum  Romanum  vicisse 
moleste  ferebat.  Infirmatio  est :  Tamen  a  fratre  in- 
demnatam  necari  non  oportuit.  Ex  qua  iudicatio  fit: 
Quum  Horatia  fratrum  mortem  negligeret,  hostium 
lugeret,  fratris  et  populi  Romani  victoria  non  gaude- 
ret,  oportuerilne  earn  a  fratre  indemnatam  necari? 
XXVII.  Hoc  in  genere  caussae  primum,  si  quid  ex 
ceteris  dabitur  constitutionibus,  sumi  oportebit,  sic- 
uti  in  comparatione  praeceptum  est;  postea,  si  qua 
facultas  erit,  per  aliquam  constitutionem  ilium,  in 
quem  crimen  transferetur,  defendere;  80.  deinde, 
levius  esse,  quod  in  alterum  peccatum  reus  transfe- 
rat,  quam  quod  ipse  susceperit;  postea  tralationis 
partibus  uti  et  ostendere,  a  quo  et  per  quos  et  quo 
modo  et  quo  tempore  aut  agi  aut  iudicari  aut  statui 
de  ea  re  convenerit ;  ac  simul  ostendere  non  oportu- 
isse  ante  supplicium,  quam  iudicium,  interponere. 
Turn  leges  quoque  et  iudicia  demonstranda  sunt,  per 
quae  potueril  id  peccatum,  quod  sponte  sua  reus  pu- 
nitus  sit,  moribus  et  iudicio  vindicari.  Deinde  nega- 
re  debebit  audiri  oportere  id,  quod  in  eum  criminis 
conferatur,  de  quo  is  ipse,  qui  conferat,  iudicium  fi¬ 
eri  noluerit;  et  id,  quod  iudicatum  non  sit,  pro  infe- 
cto  haberi  oportere:  81.  postea  impudentiam  demon- 
strare  eorum,  qui  eum  nunc  apud  iudices  accusent, 
quem  sine  iudicibus  ipsi  condemnarint,  et  de  eo  in¬ 
dicium  faciant,  de  quo  iam  ipsi  supplicium  sumpse- 
rint.  Postea  perturbalionem  iudicii  futuram  [dice- 
mus],  et  iudices  longius,  quam  potestatem  habeant, 
progressuros,  si  simul  et  de  reo  et  de  eo,  quem  reus 
arguat,  iudicarint;  deinde,  hoc  si  constitutum  sit,  ut 
peccata  homines  peccatis  et  iniurias  iniuriis  ulciscan- 
tur,  quantum  incommodorum  consequatur;  ac  si 
idem  facere  ipse,  qui  nunc  accuset,  voluisset,  ne  hoc 
quidem  ipso  quidquam  opus  fuisse  iudicio ;  si  vero 
ceteri  quoque  idem  faciant,  omnino  iudicium  nullum 
futurum.  82.  Postea  demonstrabitur,  ne  si  iudicio 
quidem  ilia  damnata  esset,  in  quam  id  crimen  ab  reo 
conferatur,  potuisse  hunc  ipsum  de  ilia  supplicium 
sumere ;  quare  esse  indignum,  eum,  qui  ne  de  damnata 
quidem  poenas  sumere  potuisset,  de  ea  supplicium 
sumpsisse,  quae  ne  adducta  quidem  sit  in  iudicium. 
Deinde  postulabit,  ut  legem,  qua  lege  fecerit,  profe- 
rat.  Deinde,  quemadmodum  in  comparatione  prae- 
cipiebamus,  ut  illud,  quod  comparabatur,  extenuare- 
tur  ab  accusatore  quam  maxime,  sic  in  hoc  genere 
oportebit  illius  culpam,in  quem  crimen  transferetur, 
cum  huius  maleficio,  qui  se  iure  fecisse  dicat,  com¬ 
parare.  Postea  demonstrandum  est,  non  esse  illud 
eiusmodi,  ut  ob  id  hoc  fieri  conveniret.  Extrema  est, 
ut  in  comparatione,  assumptio  iudicationis  et  de  ea 
per  amplificationem  ex  deliberationis  praeceptis  di- 
ctio.  XXVIII.  83.  Defensor  autem,  quae  per  alias  con¬ 
stitutiones  inducentur,  ex  iis  locis,  qui  traditi  sunt, 
infirmabit;  ipsam  autem  relationem  comprobabit, 
primum  augendo  eius,  in  quem  refert  crimen,  culpam 
et  audaciam,  et  quam  maxime  per  indignationem,  si 

res  feret,  iuncta  conquestione,  ante  oculos  ponendo. 
Postea  levius  demonstrando  reum  se  punitum,  quam 
sit  ille  promeritus,  et  suum  supplicium  cum  illius 
iuiuria  conferendo.  Deinde  oportebit  eos  locos,  qui 
ita  erunt  ab  accusatore  tractati,  ut  refelli  et  contrari- 
am  in  partem  converti  possint,  quo  in  genere  sunt 
tres  extremi,  contrariis  rationibus  infirmare.  84.  Ilia 
autem  acerrima  accusatorum  criminatio,  per  quam 
perturbationem  fore  omnium  iudiciorumdemonstrant, 
si  de  indemnato  supplicii  sumendi  potestas  data  sit, 
levabitur,  primum  si  eiusmodi  demonstrabitur  iniu- 
ria,  ut  non  modo  viro  bono,  verum  omnino  homini 
libero  videatur  non  fuisse  toleranda ;  deinde  ita  per- 
spicua,  ut  ne  ab  ipso  quidem,  qui  fecisset,  in  dubi- 
um  vocaretur;  deinde  eiusmodi,  ut  in  earn  is  maxi- 
me  debuerit  animadvertere,  qui  animadverterit ;  ut 
non  tarn  rectum,  non  tam  fuerit  honestum,  in  iudi- 
cium  illam  rem  pervenire,  quam  eo  modo  atque  ab 
eo  vindicari,  quo  modo  et  a  quo  sit  vindicata ;  postea 
sic  rem  fuisse  apertam,  ut  iudicium  de  ea  re  fieri 
nihil  attinuerit.  85.  Atque  hie  demonstrandum  est 
rationibtis  et  similibus  rebus,  permultas  ita  atroces  et 
perspicuas  res  esse,  ut  de  his  non  modo  non  necesse 
sit,  sed  ne  utile  quidem,  quam  mox  iudicium  fiat, 
exspectare.  Locus  communis  accusatoris  in  eum,  qui, 
quum  id  quod  arguitur  negare  non  possit,  tamen 
aliquid  sibi  spei  comparet  ex  iudiciorum  perturbati- 
one.  Atque  hie  utilitatis  iudiciorum  demonstratio  et 
de  eo  conquestio,  qui  supplicium  dederit  indemnatus ; 
in  eius  autem,  qui  sumpserit,  audaciam  et  crudelita- 
tem  indignatio.  86.  Ab  defensore,  in  eius,  quem  ul- 
tus  sit,  audaciam  conquestio :  rem  non  ex  nomine 
ipsius  negotii,  sed  ex  consilio  eius,  qui  fecerit,  et 
caussa  et  tempore  considerari  oportere;  quid  mali 
futurum  sit  aut  ex  iniuria  aut  ex  scelere  alicuius,  ni¬ 
si  tanta  et  tam  perspicua  audacia  ab  eo,  ad  cuius  fa- 
mam  aut  ad  parentes  aut  ad  liberos  pertinuerit  aut 
ad  aliquam  rem,  quam  caram  esse  omnibus  aut  ne¬ 
cesse  est  aut  oportet  esse,  fuerit  vindicata. 

XXIX.  Remotio  criminis  est,  quum  eius  intentio 
facti,  quod  ab  adversario  infertur,  in  alium  aut  in 
aliud  demovetur.  Id  fit  bipartito:  nam  turn  caussa 
turn  res  ipsa  removetur.  87.  Caussae  remotionis  hoc 
nobis  exemplo  sit :  Rhodii  quosdam  legarunt  Athe- 
nas.  Legatis  quaestores  sumptum,  quem  oportebat 
dari,  non  dederunt.  Legati  profecti  non  sunt.  Accu- 
santur.  Intentio  est:  Proficisci  oportuit.  Depulsioest: 
Non  oportuit.  Quaestio  est:  Oportueritne.  Ratio  est: 
Sumptus  enim,  qui  de  publico  dari  solet,  is  ab  quae- 
store  non  est  datus.  Infirmatio  est:  Vos  tamen  id, 
quod  publice  vobis  datum  erat  negotii,  conficere 
oportebat.  Iudicatio  est :  Quum  iis,  qui  legati  erant, 
sumptus,  qui  de  publico  debebatur,  non  daretur, 
oportueritne  eos  conficere  nihilo  minus  legationem. 
Hoc  in  genere  primum,  sicut  in  ceteris,  si  quid  aut 
ex  coniecturali  aut  ex  alia  constitutione  sumi  possit, 
videre  *  oportebit.  Deinde  pleraque  et  ex  compara- 
tione  et  ex  relatione  criminis  in  hanc  quoque  caussam 
convenire  poterunt.  88.  Accusator  autem  ilium,  cuius 
culpa  id  factum  reus  dicet,  primum  defendet,  si  po¬ 
tent;  sin  minus  poterit,  negabit  ad  hoc  iudicium  il¬ 
lius,  sed  huius,  quem  ipse  accuset,  culpam  pertinere. 
Postea  dicet  suo  quemque  officio  consulere  oportere; 
nec,  si  ille  peccasset,  hunc  oportuisse  peccare:  deinde 
si  ille  deliquerit,  separatim  ilium,  sicut  hunc,  accu- 
sari  oportere  et  non  cum  huius  defensione  coniungi 
illius  accusationem.  Defensor  autem  quum  cetera,  si 


qua  ex  aliis  incident  constitutionibus,  pertractarit,  de 
ipsa  remotione  sic  argumentabitur.  89.  Primum,  cu¬ 
ius  accident  culpa,  demonstrabit ;  deinde,  quum  id 
aliena  culpa  accidisset,  ostendet  se  aut  non  potuisse 
aut  non  debuisse  id  facere,  quod  accusator  dicat 
oportuisse;  quod  non  potuerit,  ex  utilitatis  partibus, 
in  quibus  est  necessitudinis  vis  implicata;  quod  non 
debuerit,  ex  honestate  considerabitur.  De  utroque 
distinctius  in  deliberativo  genere  dicetur.  Deinde 
omnia  facta  esse  ab  reo,  quae  in  ipsius  fuerint  pote- 
state;  quod  minus,  quam  convenerit,  factum  sit, 
culpa  id  alterius  accidisse.  90.  Deinde  in  alterius 
culpa  exponenda  demonstrandum  est,  quantum  vo¬ 
luntatis  et  studii  fuerit  in  ipso;  et  id  signis  confir- 
mandum  huiusmodi:  ex  cetera  diligentia,  ex  ante 
factis  aut  dictis ;  atque  hoc  ipsi  utile  fuisse  facere, 
inutile  autem  non  facere,  et  cum  cetera  vita  magis 
hoc  fuisse  consentaneum,  quam  quod  propter  alterius 
culpam  non  fecerit.  XXX.  Sin  autem  non  in  homi- 
nem  certum,  sed  in  rem  aliquam  caussa  demovebitur, 
ut  in  hac  eadem  re,  si  quaestor  mortuus  esset  et  id- 
circo  legatis  pecunia  data  non  esset,  accusatione  al¬ 
terius  et  culpae  depulsione  dempta  ceteris  similiter 
uti  locis  oportebit  et  ex  concessionis  partibus,  quae 
convenient,  assumere ;  de  quibus  post  nobis  dicen- 
dum  erit.  91 .  Loci  autem  communes  iidem  utrisque 
fere,  qui  superioribus  assumptivis,  incident ;  hi  tamen 
certissime :  accusatoris,  facti  indignatio ;  defensoris, 
quum  in  alio  culpa  sit,  in  ipso  non  sit,  supplicio  se 
affici  non  oportere. 

Ipsius  autem  rei  fit  remotio,  quum  id,  quod  da- 
tur  crimini,  negat  neque  ad  se  neque  ad  officium 
suum  reus  pertinuisse ;  nec,  si  quid  in  eo  sit  deli¬ 
ctum,  sibi  attribui  oportere.  Id  caussae  genus  est  hu¬ 
iusmodi  :  In  eo  foedere,  quod  factum  est  quondam 
cum  Samnitibus,  quidam  adolescens  nobilis  porcam 
sustinuit  iussu  imperatoris.  Foedere  autem  ab  sena- 
tu  improbato  et  imperatore  Samnitibus  dedito,  qui¬ 
dam  in  senatu  eum  quoque  dicit,  qui  porcam  tenue- 
rit,  dedi  oportere.  92.  Intentio  est:  Dedi  oportet.  De- 
pulsio  est:  Non  oportet.  Quaestio  est:  Oporteatne? 
Ratio  est :  Non  enim  meum  fait  officium  nec  mea 
potestas,  quum  et  id  aetatis  et  privatus  essem  et  es¬ 
set  summa  cum  auctoritate  et  potestate  imperator, 
qui  videret,  ut  satis  honestum  foedus  feriretur.  Infir¬ 
matio  est :  At  enim  quoniam  tu  particeps  factus  es  in 
turpissimo  foedere  summae  religionis,  dedi  te  conve- 
nit.  Iudicatio  est:  Quum  is,  qui  potestatis  nihil  ha- 
buerit,  iussu  imperatoris  in  foedere  et  in  tanta  reli- 
gione  interfuerit,  dedendus  sit  hostibus,  necne?  Hoc 
genus  caussae  cum  superiore  hoc  differt,  quod  in  illo 
concedit  se  reus  oportuisse  facere  id,  quod  fieri  dicat 
accusator  oportuisse,  sed  alicui  rei  aut  homini  caus¬ 
sam  attribuit,  quae  voluntati  suae  fuerit  impedimento, 
sine  concessionis  partibus ;  nam  earum  maior  quae- 
dam  vis  est;  quod  paullopost  intelligetur.  93.  In  hoc 
autem  non  accusare  alterum  nec  culpam  in  alium 
transferre  debet,  sed  demonstrare  earn  rem  nihil  ad 
se  neque  ad  potestatem  neque  ad  officium  suum  per¬ 
tinuisse  aut  pertinere.  Atque  in  hoc  genere  hoc  ac- 
cidit  novi,  quod  accusator  quoque  saepe  ex  remotione 
criminationern  conficit.  Ut  si  qui  eum  accuset,  qui, 
quum  praetor  esset,  in  expeditionem  ad  arma  popu- 
•  um  vocarit,  quum  consules  adessent.  Nam  ut  in 
superiore  exemplo  reus  ab  suo  officio  et  a  sua  pote¬ 
state  factum  demovebat,  sic  in  hoc  ab  eius  officio  ac 
potestate,  qui  accusatur,  ipse  accusator  factum  remo- 

vendo  hac  ipsa  ratione  confirmat  accusationem.  94. 
In  hac  ab  utroque  ex  omnibus  honestatis  et  utilitatis 
partibus,  exemplis,  signis,  ratiocinando,  quid  cuius- 
que  officii,  iuris,  potestatis  sit,  quaeri  oportebit  et, 
fueritne  ei,  quo  de  agitur,  id  iuris,  officii,  potestatis 
attributum,  necne.  Locos  autem  communes  ex  ipsa 
re,  si  quid  indignationis  ac  conquestionis  habebit, 
sumi  oportebit. 

XXXI.  Concessio  est,  per  quam  non  factum  ipsum 
probatur  ab  reo,  sed  ut  ignoscatur,  id  petitur :  cuius 
partes  sunt  duae,  purgatio  et  deprecatio.  Purgatio 
est,  per  quam  eius,  qui  accusatur,  non  factum  ipsum, 
sed  voluntas  defenditur.  Ea  habet  partes  tres,  im- 
prudentiam,  casum,  necessitudinem.  95.  Imprudentia 
est,  quum  scisse  aliquid  is,  qui  arguitur,  negatur ; 
ut  apud  quosdam  lex  erat :  Ne  quis  Dianae  vitulum 
immolaret.  Nautae  quidam,  quum  adversa  tempe- 
state  in  alto  iactarentur,  voverunt,  si  eo  portu,  quern 
conspiciebant,  potiti  essent,  ei  deo,  qui  ibi  esset,  se 
vitulum  immolaturos.  Casu  erat  in  eo  portu  fanum 
Dianae  eius,  cui  vitulum  immolari  non  licebat.  Im- 
prudentes  legis,  quum  exissent,  vitulum  immolave- 
runt.  Accusantur.  Intentio  est:  Vitulum  immola- 
stis  ei  deo,  cui  non  licebat.  Depulsio  est  in  concessi¬ 
on  posita.  Ratio  est:  Nescivi  non  licere.  Infirmatio 
est:  Tamen,  quoniam  fecisti  quod  non  licebat,  ex  le¬ 
ge  supplicio  dignus  es.  Iudicatio  est:  Quum  id  fece- 
rit,  quod  non  oportuerit,  et  id  non  oportere  nescierit, 
sitne  supplicio  dignus?  96.  Casus  autem  inferetur 
in  concessionem,  quum  demonstrabitur  aliqua  fortu¬ 
ne  vis  voluntati  obstitisse,  ut  in  hac :  Quum  Lace- 
daemoniis  lex  esset,  ut,  hostias  nisi  ad  sacrificium 
quoddam  redemptor  praebuisset,  capitale  esset :  ho¬ 
stias  is,  qui  redemerat,  quum  sacrificii  dies  instaret, 
in  urbem  ex  agro  coepit  agere.  Turn  subito  magnis 
commotis  tempestatibus  fluvius  Eurotas  is,  qui  pro¬ 
pter  Lacedaemonem  fluit,  ita  magnus  et  vehemens 
f’actus  est,  ut  eo  traduci  victimae  nullo  modo  possent. 
97.  Redemptor  suae  voluntatis  ostendendae  caussa 
hostias  constituit  omnes  in  litore,  ut,  qui  trans  flu- 
men  essent,  videre  possent.  Quum  omnes  studio 
eius  subitam  fluminis  magnitudinem  scirent  fuisse 
impedimento,  tamen  quidam  capitis  arcessierunt. 
Intentio  est:  Hostiae,  quas  debuisti  ad  sacrificium, 
praesto  non  fuerunt.  Depulsio  est  concessio.  Ratio : 
Flumen  enim  subito  accrevit  et  ea  re  traduci  non  po- 
tuerunt.  Infirmatio  est:  Tamen,  quoniam,  quod  lex 
iubet,  factum  non  est,  supplicio  dignus  es.  Iudicatio 
est :  Quum  in  ea  re  contra  legem  redemptor  fecerit, 
qua  in  re  studio  eius  subita  fluminis  obstiterit  ma¬ 
gnitude,  supplicione  dignus  sit?  XXXII.  98.  Neces- 
situdo  autem  infertur,  quum  vi  quadam  reus  id,  quod 
fecerit,  fecisse  defenditur,  hoc  modo :  Lex  est  apud 
Rhodios,  ut,  si  qua  rostrata  in  portu  navis  deprehen- 
sa  sit,  publicetur.  Quum  magna  in  alto  tempestas 
esset,  vis  ventorum  invitis  nautis  Rhodiorum  in  por- 
tum  navim  coegit.  Quaestor  navim  populi  vocat. 
Navis  dominus  negat  oportere  publicari.  Intentio  est: 
Rostrata  navis  in  portu  deprehensa  est.  Depulsio  : 
concessio.  Ratio:  Vi  et  necessario  sumus  in  portum 
coacti.  Infirmatio  est:  Navim  ex  lege  tamen  populi 
esse  oportct.  Iudicatio  est:  Quum  rostratam  navim 
in  portu  deprehensam  lex  publicarit  quumque  haec 
navis  invitis  nautis  vi  tempestatis  in  portum  conie- 
cta  sit;  oporteatne  cam  publicari?  99.  Horum  trium 
gcnerum  idcirco  unum  in  locum  contulimus  exem- 
pla,  quod  similis  in  ea  praeceptio  argumentorum  tra- 


ditur.  Nam  in  his  omnibus  primum,  si  quid  res 
ipsa  dabit  facultatis,  coniecturam  induci  ab  accusa- 
tore  oportebit,  ut  id,  quod  voluntate  factum  negabi- 
tur,  consulto  factum  suspicione  aliqua  demonstretur ; 
deinde  inducere  definitionem  necessitudinis  aut  ca¬ 
sus  aut  imprudentiae  et  exempla  ad  earn  definitionem 
adiungere,  in  quibus  imprudentia  fuisse  videatur  aut 
casus  aut  necessitudo,  et  ab  his  id,  quod  reus  infe- 
rat,  separare,  id  est  ostendere  dissimile,  quod  levi- 
us,  facilius,  non  ignorabile,  non  fortuitum,  non  ne- 
cessarium  fuerit ;  postea  demonstrare  potuisse  vita- 
i’i;  et  hac  ratione  provideri  potuisse,  si  hoc  aut  illud 
fecisset,  aut  ni  sic  fecisset,  praecaveri ;  et  definitioni- 
bus  ostendere,  non  hanc  imprudentiam  aut  casum 
aut  necessitudinem,  sed  inertiam,  negligentiam,  fa- 
tuitatem  nominari  oportere.  100.  Ac  si  qua  necessi¬ 
tudo  turpitudinem  videbitur  habere,  oportebit  per  lo- 
corum  communium  implicationem  redarguentem  de¬ 
monstrare  quidvis  perpeti,  mori  denique  satius  fuis¬ 
se,  quam  eiusmodi  necessitudini  obtemperare.  Atque 
turn  ex  iis  locis,  de  quibus  in  negotiali  parte  dictum 
est,  iuris  et  aequitatis  naturam  oportebit  quaerere  et 
quasi  in  absoluta  iuridiciali  per  se  hoc  ipsum  ab  re¬ 
bus  omnibus  separatim  considerare.  Atque  hoc  in 
loco,  si  facultas  erit,  exemplis  eorum  hominum  uti 
oportebit,  quibus  in  simili  excusatione  non  sit  igno- 
tum;  et  contentione,  magis  illis  ignoscendum  fuisse; 
et  deliberationis  partibus,  turpe  aut  inutile  esse  con- 
cedi  earn  rem,  quae  ab  adversario  commissa  sit ;  per- 
magnum  esse  et  magno  futurum  detrimento,  si  ea  res 
ab  iis,  qui  potestatem  habent  vindicandi,  neglecta 
sit.  XXXIII.  101.  Defensor  autem  conversis  omnibus 
his  partibus  poterit  uti.  Maxime  autem  in  voluntate 
defendenda  commorabitur  et  in  ea  re  adaugenda, 
quae  voluntati  fuerit  impedimento;  et  se  plus,  quam 
fecerit,  facere  non  potuisse;  et  in  omnibus  rebus 
voluntatem  spectari  oportere ;  et  se  convinci  non  pos¬ 
se,  quod  non  absit  a  culpa ;  et  suo  nomine  comrnu- 
nem  hominum  infirmitatem  posse  damnari.  Deinde 
nihil  indignius  esse,  quam  eum,  qui  culpa  careat, 
supplicio  non  carere.  Loci  autem  communes  accusa- 
toris,  unus  in  confessionem,  et  alter,  quanta  potestas 
peccandi  relinquatur,  si  semel  institutum  sit,  ut  non 
de  facto,  sed  de  facti  caussa  quaeratur:  102.  defen - 
soris  conquestio  calamitatis  eius,  quae  non  culpa,  sed 
vi  maiore  quadam  accident,  et  de  fortunae  potestate 
et  hominum  infirmitate,  et  uti  suum  animum,  non 
eventum  considerent.  In  quibus  omnibus  conquesti- 
onem  suarum  aerumnarum  et  crudelitatis  adversario- 
rum  indignationem  inesse  oportebit.  Ac  neminem 
mirari  conveniet,  si  aut  in  his  aut  in  aliis  exemplis 
scripti  quoque  controversiam  adiunctam  videbit.  Quo 
de  genere  post  erit  nobis  separatim  dicendum,  pro- 
pterea  quod  quaedam  genera  caussarum  simpliciter 
et  ex  sua  vi  considerantur ;  quaedam  autem  sibi  ali- 
ud  quoque  aliquod  controversiae  genus  assumunt. 
103.  Quare  omnibus  cognitis,  non  erit  difficile  in 
unam  quamque  caussam  transferre,  quod  ex  eo  quo¬ 
que  genere  conveniet:  ut  in  his  exemplis  concessio- 
nis  inest  omnibus  scripti  controversia  ea,  quae  ex 
scripto  et  sententia  nominatur;  sed  quia  de  concessi- 
one  loquebamur,  in  earn  praecepta  dedimus.  Alio  au¬ 
tem  loco  de  scripto  et  sententia  dicemus.  Nunc  in 
alteram  concessionis  partem  [considerationem]  inten- 
demus. 

XXXIV.  104.  Deprecatio  est,  in  qua  non  defensio 
facti,  sed  ignoscendi  postulatio  continetur.  Hoc  genus 

vix  in  iudieio  probari  potest,  ideo  quod  concesso  pec- 
cato  difficile  est  ab  eo,  qui  peccatorum  vindex  esse 
debet,  ut  ignoscat,  impetrare.  Quare  parte  eius  ge¬ 
neris,  quum  caussam  non  in  eo  constitueris,  uti  lice— 
])it.  Ut  si  pro  aliquo  claro  aut  forti  viro,  cuius  in 
rempublicam  multa  sunt  beneficia,  dixeris;  possis, 
quum  videaris  non  uti  deprecatione,  uti  tamen,  ad 
liunc  modum:  Quod  si,  iudices,  hie  pro  suis  benefi- 
ciis,  pro  suo  studio,  quod  in  vos  semper  habuit,  tali 
suo  tempore,  multorum  suorum  recte  factorum  caus- 
sa,  uni  delicto  ut  ignosceretis,  postularet,  tarn  di- 
gnum  vestra  mansuetudine  quam  virtute  huius  es- 
set,  iudices,  a  vobis  banc  rem,  hoc  postulante,  impe- 
trari.  Deinde  augere  beneficia  licebit  et  iudices  per 
locum  communem  ad  ignoscendi  voluntatem  dedu- 
cere.  105.  Quare  hoc  genus,  quamquam  in  iudiciis 
non  versatur,  nisi  quadam  ex  parte,  tamen  quia  et 
pars  haec  ipsa  inducenda  nonnumquam  est  et  in  se- 
natu  aut  in  consilio  saepe  omni  in  genere  tractanda, 
in  id  quoque  praecepta  ponemus.  Nam  in  senatu  et 
in  consilio  de  Syphace  diu  deliberatum  est;  et  de  Q. 
Numitorio  Pullo  apud  L.  Opimium  et  eius  consilium 
diu  dictum  est.  Et  magis  in  hoc  quidem  ignoscendi, 
quam  cognoscendi  postulatio  valuit.  Nam  semper 
animo  bono  se  in  populum  Romanum  fuisse  non  tam 
facile  probabat,  quum  coniecturali  constitutione  ute- 
retur,  quam  ut  propter  posterius  beneficium  sibi 
ignosceretur,  quum  deprecationis  partes  adiungeret. 
XXXV.  106.  Oportebit  igitur  eum,  qui  sibi  ut  igno- 
scatur  postulabit,  commemorare,  si  qua  sua  poterit, 
beneficia  et,  si  poterit,  ostendere  ea  maiora  esse, 
quam  haec,  quae  deliquerit,  ut  plus  ab  eo  boni  quam 
mali  profectum  esse  videatur;  deinde  maiorum  suo¬ 
rum  beneficia,  si  qua  exstabunt,  proferre;  deinde 
ostendere  non  odio  neque  crudelitate  fecisse,  quod 
fecerit,  sed  aut  stultitia  aut  impulsu  alicuius  aut 
aliqua  honesta  aut  probabili  caussa ;  postea  polliceri 
et  confirmare  se,  et  hoc  peccato  doctum  et  beneficio 
eorum,  qui  sibi  ignoverint,  confirmatum,  omni  tem¬ 
pore  a  tali  ratione  abfuturum ;  deinde  spem  ostendere 
aliquo  se  in  loco  magno  iis,  qui  sibi  concesserint, 
usui  futurum:  107.  postea,  si  facultas  erit,  se  aut 
consanguineum  aut  iam  a  maioribus  in  primis  ami- 
cum  esse  demonstrabit;  et  amplitudinem  suae  volun¬ 
tatis  et  nobilitatem  generis  eorum,  qui  sesalvum  ve- 
lint,  et  dignitatem  ostendere  et  cetera  [ea],  quae  per- 
sonis  ad  honestatem  et  amplitudinem  sunt  attributa, 
cum  conquestione,  sine  arrogantia,  in  se  esse  [de¬ 
monstrabit],  ut  honore  potius  aliquo,  quam  ullo  sup- 
plicio  dignus  esse  videatur;  deinde  ceteros  proferre, 
quibus  maiora  delicta  concessa  sint.  Ac  multum  pro- 
ficiet,  si  se  misericordem  in  potestate  et  propensum 
ad  ignoscendum  fuisse  ostendet.  Atque  ipsum  illud 
peccatum  erit  extenuandum,  ut  quam  minimum  ob- 
fuisse  videatur ;  et  aut  turpe  aut  inutile  demonstran¬ 
dum  tali  de  liomine  supplicium  sumere.  XXXVI. 
108.  Deinde  locis  communibus  misericordiam  captare 
oportebit  ex  iis  praeceptis,  quae  in  primo  libro  sunt 
exposita.  Adversarius  autem  malefacta  augebit:  ni- 
bil  imprudenter,  sed  omnia  ex  crudelitate  et  malitia 
facta  dicet;  ipsum  immisericordem, superbum  fuisse; 
et,  si  poterit,  ostendet  semper  inimicum  fuisse  et 
amicum  fieri  nullo  modo  posse.  Si  beneficia  proferet, 
aut  aliqua  de  caussa  facta,  non  propter  benevolenti- 
am  demonstrabit ;  aut  postea  odium  esse  acre  susce- 
ptum;  aut  ilia  omnia  maleficiis  esse  deleta;  aut  le- 
viora  beneficia,  quam  maleficia;  aut,  quum  beneficiis 


honos  babitus  sit,  pro  maleficio  poenam  sumi  opor- 
tere.  109.  Deinde  turpe  esse  aut  inutile  ignosci.  De¬ 
inde,  de  quo  ut  potestas  esset  saepe  optarint,  in  eum 
potestate  non  uti  summam  esse  stultitiam ;  et  cogitare 
oportere,  quem  animum  in  eum  vel  quale  odium  ha- 
buerint.  Locus  autem  communis  erit  .indignatio  ma- 
leficii  et  alter,  eorum  misereri  oportere,  qui  propter 
fortunam,  non  propter  malitiam  in  miseriis  sint.  Quo- 
niam  igitur  in  generali  constitutione  tamdiu  propter 
eius  partium  multitudinem  commoramur,  ne  forte 
varietate  et  dissimilitudine  rerum  diductus  alicuius 
animus  in  quemdam  errorem  deferatur,  quid  etiam 
nobis  ex  eo  genere  restet,  et  quare  restet,  admonen- 
dum  videtur. 

Iuridicialem  caussam  esse  dicebamus,  in  qua  ae- 
qui  et  iniqui  natura,  et  praemii  aut  poenae  ratio  quae- 
reretur.  Eas  caussas,  in  quibus  de  aequo  et  iniquo 
quaeritur,  exposuimus.  XXXVII.  110.  Restat  nunc, 
ut  de  praemio  et  de  poena  explicemus.  Sunt  enim 
multae  caussae,  quae  ex  praemii  alicuius  petitione 
constant.  Nam  et  apud  iudices  de  praemio  saepe  ac- 
cusatorum  quaeritur,-  et  a  senatu  aut  a  consilio  ali- 
quod  praemium  saepe  petitur.  Ac  neminem  conveniet 
arbitrari,  nos,  quum  aliquod  exemplum  ponamus, 
quod  in  senatu  agatur,  ab  iudiciali  genere  exemplo- 
rum  recedere.  Quidquid  enim  de  homine  probando 
aut  improbando  dicitur,  quum  ad  earn  dictionem  sen- 
tentiarum  quoque  ratio  accommodetur,  id  non,  si  per 
sententiae  dictionem  agitur,  deliberativum  est;  sed 
quia  de  homine  statuitur,  iudiciale  est  habendum. 
Omnino  autem  qui  diligenter  omnium  caussarum  vim 
et  naturam  cognoverit,  turn  genere  turn  etiam  forma 
eas  intelliget  dissidere.  Ceteris  autem  partibus  aptas 
inter  se  omnes  et  aliam  in  aliam  implicatam  videbit. 
111.  Nunc  de  praemiis  consideremus.  L.  Licinius 
Crassus  consul  quosdam  in  citeriore  Gallia,  nullo  il- 
lustri  neque  certo  duce  neque  eo  nomine  neque  nu- 
mero  praeditos,  ut  digni  essent,  qui  hostes  populi 
Romani  esse  dicerentur,  qui  tunc  excursionibus  et  la- 
trociniis  infestam  provinciam  redderent,  consectatus 
est  et  confecit;  Romam  redit;  triumphum  ab  senatu 
postulat.  Hie  et  in  deprecatione  nihil  [ad  nos]  atti- 
net  rationibus  et  infirmationibus  rationum  supponen- 
dis  ad  iudicationem  pervenire ;  propterea  quod,  nisi 
alia  quoque  incidet  constitutio  aut  pars  constitutionis, 
simplex  erit  iudicatio  et  in  quaestione  ipsa  contine- 
bitur.  In  deprecatione,  huiusmodi:  Oporteatne  poe¬ 
na  affici?  in  hac,  huiusmodi :  Oporteatne  dari  prae¬ 
mium?  XXXVIII.  112.  Nunc  ad  praemii  quaestionem 
appositos  locos  exponemus.  Ratio  igitur  praemii 
quattuor  est  in  partes  distributa:  in  beneficia,  in  ho- 
minem,  in  praemii  genus,  in  facultates.  Beneficia  ex 
sua  vi,  ex  tempore,  ex  animo  eius,  qui  fecit,  ex  casu 
considerantur.  Ex  sua  vi  quaerentur  hoc  modo :  ma- 
gna  an  parva,  facilia  an  difficilia,  singularia  sint  an 
vulgaria,  vera  an  falsa  quadam  exornatione  honesten- 
tur;  ex  tempore  autem,  si  turn,  quum  indigeremus; 
quum  ceteri  non  possent  aut  nollent  opitulari ;  si  turn, 
quum  spes  deseruisset;  ex  animo,  si  non  sui  com- 
modi  caussa,  sed  eo  consilio  fecit  omnia,  ut  hoc  con- 
ficere  posset;  ex  casu,  si  non  fortuna,  sed  industria 
factum  videbitur  aut  si  industriae  fortuna  obstitisse. 
113.  In  hominem  autem,  quibus  rationibus  vixerit, 
quid  sumptus  in  earn  rem  aut  laboris  insumpserit; 
i  ecquid  aliquando  tale  fecerit;  num  alieni  laboris  aut 
Deorum  bonitatis  praemium  sibi  postulet;  num  ali¬ 
quando  ipse  talem  ob  caussam  praemio  aliquem  affici 

negarit  oportere;  aut  num  iam  satis  pro  eo,  quod  fe- 
cerit,  honos  habitus  sit;  aut  num  necesse  fuerit  ei 
facere  id,  quod  fecerit;  aut  num  eiusmodi  sit  factum, 
lit,  nisi  fecisset,  supplicio  dignus  esset,  non,  quia  fe¬ 
cerit,  praemio ;  aut  num  ante  tempus  praemium  petat, 
et  spem  incertam  certo  venditet  pretio:  aut  num, 
quod  snpplicium  aliquod  vitet,  eo  praemium  postu- 
let,  uti  de  se  praeiudicium  factum  esse  videatur. 
XXXIX.  In  praemii  autem  genere,  quid  et  quantum 
et  quamobrem  postuletur  et  quo  et  quanto  quaeque 
res  praemio  digna  sit,  considerabitur ;  deinde,  apud 
maiores  quibus  hominibus  et  quibus  de  caussis  tabs 
honos  sit  habitus,  quaeretur;  deinde,  ne  is  honos 
nimium  pervagetur.  114.  Atque  hie  eius,  qui  contra 
aliquem  praemium  postulantem  dicet,  locus  erit  com¬ 
munis  :  praemia  virtutis  et  officii  sancta  et  casta  esse 
oportere,  neque  ea  aut  cum  improbis  communicari 
aut  in  mediocribus  hominibus  pervulgari;  et  alter: 
minus  homines  virtutis  cupidos  fore,  virtutis  praemio 
pervulgato;  quae  enim  rara  et  ardua  sint,  ea  experi- 
endo  pulchra  et  iucunda  hominibus  videri ;  ettertius: 
si  exsistant,  qui  apud  maiores  nostros  ob  egregiam 
virtutem  tali  bonore  dignati  sunt,  nonne  de  sua  gloria, 
quum  pari  praemio  tales  homines  affici  videant,  de- 
libari  putent?  et  eorum  enumeratio  et  cum  eis,  quos 
contra  dicat,  comparatio.  Eius  autem,  qui  praemium 
petet,  facti  sui  amplificatio  et  eorum,  qui  praemio 
affecti  sunt,  cum  suis  factis  contentio.  115.  Deinde 
ceteros  a  virtutis  studio  repulsum  iri ,  si  ipse  prae¬ 
mio  non  sit  affectus.  Facultates  autem  considerantur, 
quum  aliquod  pecuniarum  praemium  postulatur;  in 
quo,  utrum  copiane  sit  agri,  vectigalium,  pecuniae, 
an  penuria,  consideratur.  Loci  communes:  facul¬ 
tates  augere,  non  minuere  oportere,  et :  impudentem 
esse,  qui  pro  beneficio  non  gratiam,  verum  mercedem 
postulet;  contra  autem,  de  pecunia  ratiocinari  sor- 
didum  esse,  quum  de  gratia  referenda  deliberetur ;  et, 
se  non  pretium  pro  facto,  sed  honorem  ita  uti  factita- 
tum  sit  pro  beneficio  postulare. 

XL.  Ac  de  constitutionibus  quidem  satis  dictum 
est :  nunc  de  iis  controversiis ,  quae  in  scripto  ver- 
santur,  dicendum  videtur.  116.  In  scripto  versatur 
controversia,  quum  ex  scriptionis  ratione  aliquid  du- 
bii  nascitur.  Id  fit  ex  ambiguo,  ex  scripto  et  senten- 
tia,  ex  contrariis  legibus,  ex  ratiocinatione,  ex  defi- 
nitione.  Ex  ambiguo  autem  nascitur  controversia, 
quum,  quid  senserit  scriptor,  obscurum  est,  quod 
scriptum  duas  pluresve  res  significat,  ad  hunc  mo- 
dum :  Paterfamilias ,  quum  filium  heredem  faceret, 
vasorum  argenteorum  centum  pondo  uxori  suae  sic 
legavit:  heres  meus  uxori  meae  vasorum  ar¬ 
gent  eorum  PONDO  CENTUM,  QUAE  VOLET,  DATO. 

Post  mortem  eius  vasa  magnifica  et  pretiose  caelata 
petit  a  filio  mater.  Ille  se,  quae  ipsevellet,  debere 
dicit.  Primum ,  si  fieri  poterit,  demonstrandum  est, 
non  esse  ambigue  scriptum,  propterea  quod  omnesin 
consuetudine  sermonis  sic  uti  soleant  eo  verbo  uno 
pluribusve  in  earn  sententiam,  in  quam  is,  qui  dicet, 
accipiendum  esse  demonstrabit.  117.  Deinde  ex  su- 
periore  et  ex  inferiore  scriptura  docendum  id,  quod 
quaeratur,  fieri  perspicuum.  Quare  si  ipsa  separa- 
tim  ex  se  verba  considerentur,  omnia,  aut  pleraque 
ambigua  visum  iri;  quae  autem  ex  omni  considera- 
ta  scriptura  perspicua  fiant,  haec  ambigua  non  opor¬ 
tere  existimari.  Deinde,  qua  in  sententia  scriptor  fu¬ 
erit,  ex  ceteris  eius  scriptis  etex  factis,  dictis,  animo 
atque  vita  eius  stimi  oportebit  et  earn  ipsam  scriptu-  I 


ram,  in  qua  inerit  illud  ambiguum,  de  quo  quaere¬ 
tur,  totam  omnibus  ex  partibus  pertentare,  si  quid 
aut  ad  id  appositum  sit,  quod  nos  interpretemur,  aut 
ei,  quod  adversarius  intelligat,  adversetur.  Nam  fa¬ 
cile,  quid  veri  simile  sit  eum  voluisse,  qui  scripsit, 
ex  omni  scriptura  et  ex  persona  scriptoris  atque  iis 
rebus,  quae  personis  attributae  sunt,  considerabitur. 
118.  Deinde  erit  demonstrandum,  si  quid  ex  re  ipsa 
dabitur  facultatis,  id,  quod  adversarius  intelligat, 
multo  minus  commode  fieri  posse,  quam  id,  quod 
nos  accipimus,  quod  illius  rei  neque  administratio 
neque  exitus  ullus  exstet;  nos  quod  dicamus,  facile 
et  commode  transigi  posse:  ut  in  hac  lege  (nihil 
enim  prohibet  fictam  exempli  loco  ponere,  quo  faci- 
lius  res  intelligatur):  meretrix  coronam  auream 

NE  HABETO;  SI  HABUERIT,  PUBLICA  ESTO,  COntra 

eum,  qui  meretricem  publicari  dicat  ex  lege  oportere, 
possit  dici  neque  administrationem  esse  ullam  publi- 
cae  meretricis  neque  exitum  legis  in  meretrice  publi- 
canda,  at  in  auro  publicando  et  administrationem  et 
exitum  facilem  esse  et  incommodi  nihil  inesse. 
XLI.  119.  Ac  diligenter  illud  quoque  attendere  opor¬ 
tebit,  num ,  illo  probato,  quod  adversarius  intelligat, 
res  utilior  aut  honestior  aut  magis  necessaria  a  scri- 
ptore  neglecta  videatur.  Id  fiet,  si  id,  quod  nos  de- 
monstrabimus,  honestum  aut  utile  aut  necessarium 
demonstrabimus ;  et  si  id,  quod  ab  adversariis  di- 
cetur,  minime  eiusmodi  dicemus  esse.  Deinde,  si 
in  lege  erit  ex  ambiguo  controversia,  dare  operam 
oportebit,  ut  de  eo,  quod  adversarius  intelligat,  alia 
in  lege  cautum  esse  doceatur.  120.  Permultum  au¬ 
tem  proficiet  illud  demonstrare,  quemadmodum  scri- 
psisset,  si  id,  quod  adversarius  accipiat,  fieri  aut  in- 
telligi  voluisset:  ut  in  hac  caussa,  in  qua  de  vasis 
argenteis  quaeritur,  possit  mulier  dicere,  nihil  atti- 
nuisse  ascribi,  quae  volet,  si  heredis  voluntati  per- 
mitteret.  Eo  enim  non  ascripto,  nihil  inesse  dubi- 
tationis,  quin  heres,  quae  ipse  vellet,  daret.  Amen- 
tiam  igitur  fuisse,  quum  heredi  vellet  cavere,  id 
ascribere,  quo  non  ascripto  nihilominus  heredi  cave- 
retur.  121.  Quare  hoc  genere  magno  opere  talibus 
in  caussis  uti  oportebit:  si  hoc  modo  scripsisset,  isto 
verbo  usus  non  esset,  non  isto  loco  verbum  istud 
collocasset.  Nam  ex  his  sententia  scriptoris  maxime 
perspicitur.  Deinde  quo  tempore  scriptum  sit,  quae- 
I  rendum  est,  ut,  quid  eum  voluisse  in  eiusmodi  tem¬ 
pore  veri  simile  sit,  intelligatur.  Post  ex  delibera- 
tionis  partibus,  quid  utilius,  et  quid  honestius  etilli 
ad  scribendum  et  his  ad  comprobandum  sit,  demon¬ 
strandum  ;  et  ex  his,  si  quid  amplificationis  dabitur, 
communibus  utrimque  locis  uti  oportebit. 

XLII.  Ex  scripto  et  sententia  controversia  consi- 
stit,  quum  alter  verbis  ipsis,  quae  scripta  sunt,  uti- 
tur,  alter  ad  id,  quod  scriptorem  sensisse  dicet,  om- 
nem  adiungit  dictionem.  122.  Scriptoris  autem  sen¬ 
tentia  ab  eo,  qui  sententia  se  defendet,  turn  semper 
ad  idem  spectare  et  idem  velle  demonstrabitur ;  turn 
aut  ex  facto  aut  ex  eventu  aliquo  ad  tempus  id,  quod 
instituit,  accommodabitur.  Semper  ad  idem  specta¬ 
re,  hoc  modo:  Paterfamilias  quum  liberorum  haberet 
nihil,  uxorem  autem  haberet,  in  testamento  ita  scri¬ 
psit:  SI  MIIII  FILIUS  GENITUR,  UNUS  PLURESVE, 

is  mihi  heres  esto.  Deinde  quae  assolent.  Postea, 

SI  FILIUS  ANTE  MORITUR,  QUAM  IN  TUTELAM  SUAM 
VENERIT,  TUM  MIIII,  dicebat ,  SECUNDUS  HERES 

esto.  Filius  natus  non  est:  ambigunt  agnati  cum 
eo,  qui  est  heres,  si  filius  ante,  quam  in  suam  tutc- 

lam  venerit,  mortuus  sit.  123.  In  hoc  genere  non  po¬ 
test  hoc  dici,  ad  tempus  et  ad  eventum  aliquem  sen- 
tentiam  scriptoris  oportere  accommodari,  propterea 
quod  ea  sola  esse  demonstratur ,  qua  fretus  ille,  qui 
contra  scriptum  dicit,  suam  esse  hereditatem  defen- 
dit.  Alterum  autem  genus  est  eorum,  qui  senten- 
tiam  inducunt,  in  quo  non  simplex  voluntas  scripto¬ 
ris' ostenditur,  quae  in  omne  tempus  et  in  omne  fa¬ 
ctum  idem  valeat ;  sed  ex  quodam  facto  aut  eventu 
ad  tempus  interpretanda  dicitur.  Ea  partibus  iuridi- 
cialis  assumptivae  maxime  sustinetur.  Nam  turn  in- 
ducitur  comparatio ,  ut  in  eo ,  qui,  quum  lex  aperiri 
portas  noctu  vetaret,  aperuit  quodam  in  hello  et  au- 
xilia  quaedam  in  oppidum  recepit,  ne  ab  hostibus  op- 
primerentur,  si  foris  essent,  quod  prope  muros  hostes 
castra  haberent;  124.  turn  relatio  criminis,  ut  in  eo 
milite,  qui,  quum  communis  lex  omnium  hominem 
occidere  vetaret ,  tribunum  [militum]  suum ,  qui  vim 
sibi  afferre  conaretur,  occidit;  turn  remotio  criminis, 
ut  in  eo,  qui,  quum  lex,  quibus  diebus  in  legationem 
proficisceretur,  praestituerat,  quia  sumptum  quaestor 
non  dedit,  profectus  non  est;  turn  concessio per  pur- 
gationem  et  per  imprudentiam ,  ut  in  vituli  immola- 
tione,  et  per  vim,  ut  in  navi  rostrata,  et  per  casum,  ut 
in  Eurotae  magnitudine.  Quare  aut  ita  sententia  in- 
ducetur,  ut  unum  quiddam  voluisse  scriptor  demon- 
stretur;  aut  sic,  ut  in  eiusmodi  re  et  tempore  hoc 
voluisse  doceatur. 

XLIII.  125.  Ergo  is,  qui  scriptum  defendet,  his 
locis  plerumque  omnibus,  maiore  autem  parte  sem¬ 
per  poterit  uti:  Primum  scriptoris  collaudatione,  et 
loco  communi,  nihil  eos,  qui  iudicent,  nisi  id,  quod 
scriptum  sit,  spectare  oportere;  et  hoc  eo  magis,  si 
legitimum  scriptum  proferetur,  id  est  aut  lex  ipsa, 
aut  ex  lege  aliquid.  Postea,  quod  vehementissimum 
est,  facti  aut  intentionis  adversariorum  cum  ipso 
scripto  contentione,  quid  scriptum  sit,  quid  factum, 
quid  iuratus  iudex;  quem  locum  multis  modis  varia- 
re  oportebit.  Turn  ipsum  secum  admirantem,  quid- 
nam  contra  dici  possit,  turn  ad  iudicis  officium  rever- 
tentem  et  ab  eo  quaerentem ,  quid  praeterea  audire 
aut  exspectare  debeat;  turn  ipsum  adversarium, 
quasi  intentantis  loco,  producendo,  hoc  est  interro- 
gando,  utrum  scriptum  neget  esse  eo  modo,  an  ab  se 
contra  factum  esse  aut  contra  contendi  neget ;  utrum 
negare  ausus  sit,  se  dicere  desiturum.  126.  Si  neu- 
trum  neget,  et  contra  tamen  dicat:  nihil  esse,  quod 
hominem  impudentiorem  quisquam  se  visurum  arbi- 
tretur.  In  hoc  ita  commorari  conveniet,  quasi  nihil 
praeterea  dicendum  sit  et  quasi  contra  dici  nihil  pos¬ 
sit,  saepe  id,  quod  scriptum  est,  recitando,  saepe  cum 
scripto  factum  adversarii  confligendo  atque  interdum 
acriter  ad  iudicem  ipsum  revertendo.  Quo  in  loco 
iudici  demonstrandum  est,  quid  iuratus  sit,  quid  se- 
qui  debeat:  duabus  de  caussis  iudicem  dubitare 
oportere,  si  aut  scriptum  sit  obscure,  aut  neget  ali¬ 
quid  adversarius.  XLIV.  127.  Quum  et  scriptum 
aperte  sit  et  adversarius  omnia  confiteatur,  turn  iudi¬ 
cem  legi  parere,  non  interpretari  legem  oportere.  Hoc 
loco  confirmato,  turn  diluere  ea,  quae  contra  dici  po- 
terunt,  oportebit.  Contra  autem  dicetur,  si  aut  pror- 
sus  aliud  sensisse  scriptor  et  scripsisse  aliud  demon- 
strabitur,  ut  in  ilia  de  testamento,  quam  posuimus, 
controversia,  aut  caussa  assumptiva  inferetur,  quam- 
obrem  scripto  non  potuerit  aut  non  oportuerit  ob- 
temperari.  128.  Si  aliud  sensisse  scriptor,  aliud 
scripsisse  dicetur,  is,  qui  scripto  utetur,  haec  dicet: 


non  oportere  de  eius  voluntate  nos  argumentari,  qui, 
ne  id  facere  possemus,  indicium  nobis  suae  relique- 
rit  voluntatis;  multa  incommoda  consequi,  si  insti- 
tuatur,  ut  a  scripto  recedatur.  Nam  et  eos,  qui  ali¬ 
quid  scribant,  non  existimaturos ,  id,  quod  scripse- 
rint,  ratum  futurum;  et  eos,  qui  iudicent,  certum, 
quod  sequantur,  nihil  habituros,  si  semel  a  scripto 
recedere  consueverint.  Quod  si  voluntas  scriptoris 
conservanda  sit,  se,  non  adversarios,  a  voluntate  eius 
stare.  Nam  multo  propius  accedere  ad  scriptoris 
voluntatem  eum ,  qui  ex  ipsius  earn  litteris  interpre- 
tetur,  quam  ilium,  qui  sententiam  scriptoris  non  ex 
ipsius  scripto  spectet,  quod  ille  suae  voluntatis  quasi 
imaginem  reliquerit,  sed  domesticis  suspicionibus 
perscrutetur.  129.  Sin  caussam  afferet  is,  qui  a  sen¬ 
tentia  stabit,  primum  erit  contra  dicendum:  quam 
absurdum,  non  negare  contra  legem  fecisse,  sed, 
quare  fecerit,  caussam  aliquam  invenire ;  deinde,  con- 
versa  esse  omnia ;  ante  solitos  esse  accusatores  iudi- 
cibus  persuadere,  affinem  esse  alicuius  culpae  eum, 
qui  accusaretur;  caussam  proferre,  quae  eum  ad  pec- 
candum  impulisset;  nunc  ipsum  reum  caussam 
afferre,  quare  deliquerit.  130.  Deinde  hanc  inducere 
partitionem,  cuius  in  singulas  partes  multae  conve¬ 
nient  argumentationes :  primum,  nulla  in  lege  ullam 
caussam  contra  scriptum  accipi  convenire ;  deinde,  si 
in  ceteris  legibus  conveniat,  hanc  esse  eiusmodi  le¬ 
gem  ,  ut  in  ea  non  oporteat ;  postremo,  si  in  hac  quo- 
que  lege  oporteat,  hanc  quidem  caussam  accipi  mi- 
nime  oportere.  XLY.  Prima  pars  his  fere  locis  con- 
firmabitur:  scriptori  neque  ingenium  neque  operarn 
neque  ullam  facultatem  defuisse,  quo  minus  posset 
aperte  perscribere  id ,  quod  cogitaret ;  non  fuisse  ei 
grave  nec  difficile,  earn  caussam  excipere,  quam  ad¬ 
versarii  proferant,  si  quidquam  excipiendum  putas- 
set;  consuesse  eos,  qui  leges  scribant,  exceptionibus 
uti.  131.  Deinde  oportet  recitare  leges  cum  exce¬ 
ptionibus  scriptas  et  maxime  videre,  si  qua  in  ea 
ipsa  lege,  qua  de  agitur,  sit  exceptio  aliquo  in  capite, 
aut  apud  eumdem  legis  scriptorem ,  quo  magis  pro- 
betur  eum  fuisse  excepturum,  si  quid  excipiendum 
putaret;  et  ostendere,  caussam  accipere  nihil  aliud 
esse,  nisi  legem  tollere;  ideo  quod,  quum  semel 
caussa  consideretur,  nihil  attineat  earn  ex  lege  consi- 
derare,  quippe  quae  in  lege  scripta  non  sit.  Quod  si 
sit  institutum,  omnibus  caussam  dari  et  potestatem 
peccandi,  quum  intellexerint,  vos  exingenio  eius,  qui 
contra  legem  fecerit,  non  ex  lege,  in  quam  iurati  si- 
tis,  remiudicare;  deinde  et  ipsis  iudicibus  iudican- 
di,  et  ceteris  civibus  vivendi  rationes  perturbatum 
iri,  si  semel  a  legibus  recessum  sit;  132.  nam  et  iu- 
dices  neque,  quid  sequantur,  habituros,  si  ab  eo,  quod 
scriptum  sit,  recedant ;  neque,  quo  pacto  aliis  pro- 
bare  possint,  quod  contra  legem  iudicarint;  et  cete- 
ros  cives,  quid  agant,  ignoraturos,  si  ex  suo  quisque 
consilio  et  ex  ea  ratione,  quae  in  mentem  aut  in  libi— 
dinem  venerit,  non  ex  communi  praescripto  civitatis 
unam  quamque  rem  administrarit ;  postea  quaerere 
ab  iudicibus  ipsis,  quare  in  alienis  detineantur  nego- 
tiis :  cur  reipublicae  munere  impediantur,  quo  secius 
suis  rebus  et  commodis  servire  possint;  cur  in  certa 
verba  iurent;  cur  certo  tempore  conveniant,  certo 
discedant,  nihil  quisquam  afferat  caussae,  quo  minus 
frequenter  operarn  reipublicae  det,  nisi  quae  caussa 
in  lege  excepta  sit;  an  se  legibus  obstrictos  in  tantis 
molestiis  esse  aequum  censeant,  adversarios  nostros 
leges  negligere  concedant;  133.  deinde  item  quaere- 

re  ab  iudicibus,  si  eius  rei  [caussa],  propter  quam  se 
reus  contra  legem  fecisse  dicat,  exceptionem  ipse  in 
lege  ascribat ,  passurine  sint ;  postea  hoc ,  quod  fa- 
ciat,  indignius  et  impudentius  esse,  quam  si  ascri¬ 
bat;  age  porro,  quid  si  ipsi  velint  iudices  ascribere, 
passurusne  sit  populus?  atque  hoc  esse  indignius, 
quam  rem  verbo  et  litteris  mutare  non  possint,  earn 
re  ipsa  et  iudicio  maxi  me  commutare;  134.  deinde 
indignum  esse  de  lege  aliquid  derogari,  aut  legem 
abrogari  aut  aliqua  ex  parte  commutari,  quum  populo 
cognoscendi  et  probandi  aut  improbandi  potestas  nulla 
fiat;  hoc  ipsis  iudicibus  invidiosissimum  futurum; 
non  hunc  locum  esse  neque  hoc  tempus  legum  cor- 
rigendarum ;  apud  populum  hoc  et  per  populum  agi 
convenire ;  quod  si  nunc  id  agant,  velle  se  scire,  qui 
lator  sit,  qui  sint  accepturi;  se  captiones*  videre  et 
dissuadere  velle;  quod  si  haec  quum  summe  inutilia, 
turn  multo  turpissima  sint,  legem,  cuicuimodi  sit,  in 
praesentia  conservari  ab  iudicibus,  post,  si  displiceat, 
a  populo  corrigi  convenire ;  deinde,  si  scriptum  non 
exstaret,  magno  opere  quaereremus  neque  isti,  ne  si 
extra  periculum  quidem  esset,  crederemus.  Nunc 
quum  scriptum  sit,  amentiam  esse  eius,  qui  peccarit, 
potius  quam  legis  ipsius  verba  cognoscere.  His  et 
huiusmodi  rationibus  ostenditur,  caussam  extra  scri¬ 
ptum  accipi  non  oportere.  XL VI.  135.  Secunda  pars 
est,  in  qua  est  ostendendum,  si  in  ceteris  legibus 
oporteat,  in  hac  non  oportere.  Hoc  demonstrabitur, 
si  lex  aut  ad  res  maximas,utilissimas,honestissimas, 
religiosissimas  videbitur  pertinere;  aut  inutile  aut 
turpe  aut  nefas  esse  tali  in  re  non  diligentissime  legi 
obtemperare ;  aut  ita  lex  diligenter  perscripta  demon¬ 
strabitur,  ita  cautum  una  quaque  de  re,  ita  quod 
oportuerit  exceptum,  ut  minime  conveniat  quidquam 
in  tarn  diligenti  scriptura  praeteritum  arbitrari.  Ter- 
tius  est  locus  ei,  qui  pro  scripto  dicet,  maxime  ne- 
cessarius,  per  quem  ostendat  oportet,  si  conveniat 
caussam  contra  scriptum  accipi,  earn  tamen  minime 
oportere,  quae  ab  adversariis  afferatur.  136.  Qui  lo¬ 
cus  idcirco  est  huic  necessarius,  quod  semper  is,  qui 
contra  scriptum  dicet,  aequitatis  aliquid  afferat  opor¬ 
tet.  Nam  sumraa  impudentia  sit,  eum,  qui  contra, 
quam  quod  scriptum  sit,  aliquid  probare  velit,  non 
aequitatis  praesidio  id  facere  conari.  Si  quid  igitur 
ex  hac  ipsa  [quippiam]  accusator  deroget,  omnibus 
partibus  iustius  et  probabilius  accusare  videatur. 
Nam  superior  oratio  hoc  omnis  faciebat,  uti  iudices, 
etiamsi  nollent,  necesse  esset;  haec  autem,  etiamsi 
necesse  non  esset,  ut  vellent  contra  iudicare.  137.  Id 
autem  fiet,  si,  quibus  ex  locis  culpa  demonstrabitur 
esse  in  eo,  qui  comparatione  aut  remotione  aut  rela¬ 
tione  criminis  aut  concessionis  partibus  se  defen- 
dit,  (de  quibus  ante,  ut  potuimus,  diligenter  perscri- 
psimus ;)  de  iis  locis,  quae  res  postulabit,  ad  caus¬ 
sam  adversariorum  improbandam  transferemus ;  aut 
caussae  et  rationes  afferentur,  quare  et  quo  consilio 
ita  sit  in  lege  aut  in  testamento  scriptum ;  ut  senten- 
tia  quoque  et  voluntate  scriptoris,  non  ipsa  solum 
scripturae  caussa  confirmatum  esse  videatur ;  autaliis 
quoque  constitutionibus  factum  coarguetur. 

XLVII.  138.  Contra  scriptum  autem  qui  dicet, 
primum  eum  inducet  locum,  per  quem  aequitas  caus¬ 
sae  demonstretur ;  aut  ostendet,  quo  animo,  quo  con¬ 
silio,  qua  do  caussa  fecerit ;  et,  quamcumque  caus¬ 
sam  assumet,  assumptionis  partibus  se  defendet,  de 
quibus  ante  dictum  est.  Atque  hoc  in  loco  quum  diu- 
tius  commoratus  sui  facti  rationem  et  aequitatcm 


caussae  exornaverit,  turn  ex  his  locis  fere  contra  ad¬ 
versaries  dicet  oportere  caussas  accipi.  Demonstrabit, 
nullam  esse  legem,  quae  aliquam  rem  inutilem  aut 
iniquam  fieri  velit ;  omnia  supplicia,  quae  ab  legibus 
proficiscantur,  culpae  ac  malitiae  vindicandae  caussa 
constituta  esse;  139.  scriptorem  ipsum,  si  exsistat, 
factum  hoc  probaturum  et  idem  ipsum,  si  ei  tabs  res 
accidisset,  facturum  fuisse ;  et  ea  re  legis  scriptorem 
certo  ex  ordine  iudices,  certa  aetate  praeditos,  consti- 
tuisse,  ut  essent,  non  qui  scriptum  suum  recitarent, 
quod  quivis  puer  facere  posset,  sed  qui  cogitationem 
assequi  possent  et  voluntatem  interpretari ;  deinde 
ilium  scriptorem,  si  scripta  sua  stultis  hominibus  et 
barbaris  iudicibus  committeret,  omnia  summa  dili- 
gentia  perscripturum  fuisse ;  nunc  vero,  quod  intel¬ 
ligent,  quales  viri  iudicaturi  essent,  idcirco  eum, 
quae  perspicua  videret  esse,  non  ascripsisse;  neque 
enim  vos  scripti  sui  recitatores,  sed  voluntatis  inter- 
pretes  fore  putavit;  140.  postea  quaerere  ab  adver¬ 
sariis,  quid  si  hoc  fecissem?  quid  si  hoc  accidisset? 
eorum  aliquid,  in  quibus  aut  caussa  sit  honestissima 
aut  necessitudo  certissima,  tumne  accusaretis?  Atqui 
hoc  lex  nusquam  excepit;  non  ergo  omnia  scriptis, 
sed  quaedam,  quae  perspicua  sint,  tacitis  exceptioni- 
bus  caveri ;  deinde  nullam  rem  neque  legibus  neque 
scriptura  ulla,  denique  ne  in  sermone  quidem  quoti- 
diano  atque  imperiis  domesticis  recte  posse  admini- 
strari,  si  unus  quisque  velit  verba  spectare  et  non  ad 
voluntatem  eius,  qui  ea  verba  habuerit,  accedere; 
XL VIII.  141.  deinde  ex  utilitatis  et  honestatis  parti¬ 
bus  ostendere,  quam  inutile  aut  quam  turpe  sit  id, 
quod  adversarii  dicant  fieri  oportuisse  aut  oportere ; 
et  id,  quod  nos  fecerimus  aut  postulemus,  quam  utile 
aut  quam  honestum  sit;  deinde  leges  nobis caras  esse 
non  propter  litteras,  quae  tenues  et  obscurae  notae 
sint  voluntatis,  sed  propter  earum  rerum,  quibus  de 
scriptum  est,  utilitatem  et  eorum,  qui  scripserint, 
sapientiam  et  diligentiam ;  postea,  quid  sit  lex,  de¬ 
scribes,  ut  ea  videatur  in  sententiis,  non  in  verbis 
consistere;  et  iudex  is  videatur  legi  obtemperare, 
qui  sententiam  eius,  non  qui  scripturam  sequatur; 
deinde,  quam  indignum  sit,  eodem  affici  supplicio 
eum,  qui  propter  aliquod  scelus  et  audaciam  contra 
legem  fecerit,  et  eum,  qui  honesta  aut  necessaria  de 
caussa  non  ab  sententia,  sed  ab  litteris  legis  recesse- 
rit;  atque  his  et  huiusmodi  rationibus,  et  accipi 
caussam  et  in  hac  lege  accipi  et  earn  caussam,  quam 
ipse  afferat,  oportere  accipi  demonstrabit.  142.  Et 
quemadmodum  ei  dicebamus,  qui  a  scripto  diceret, 
hoc  fore  utilissimum,  si  quid  de  aequitate  ea,  quae 
cum  adversario  staret,  derogasset ;  sic  huic,  qui  con¬ 
tra  scriptum  dicet,  plurimum  proderit,  ex  ipsa  scri¬ 
ptura  aliquid  ad  suam  caussam  convertere  aut  ambi- 
gue  aliquid  scriptum  ostendere ;  deinde  ex  illo  am- 
biguo  earn  partem,  quae  sibi  prosit,  defendere  aut 
verbi  definitionem  inducere  et  illius  verbi  vim,  quo 
urgeri  videatur,  ad  suae  caussae  commodum  tradu- 
cere  aut  ex  scripto  non  scriptum  aliquod  inducere 
per  ratiocinationem,  de  qua  post  dicemus.  143.  Qua- 
cumque  autem  in  re,  quamvis  leviter  probabili,  scri¬ 
pto  ipso  se  defenderit,  etiam  quum  aequitate  caussa 
abundabit,  necessario  multum  proficiet,  ideo  quod,  si 
id,  quo  nititur  adversariorum  caussa,  subduxerit, 
omnem  eius  illam  vim  et  acrimoniam  lenierit  ac  di- 
luerit.  Loci  autem  communes  ceteris  ex  assumptio¬ 
nis  partibus  in  utramque  partem  convenient.  Prae- 
terea  eius,  qui  a  scripto  dicet:  leges  ex  se,  non  ex 

eias,  qui  contra  commiserit,  utilitate  spectari  opor- 
tere  et  legibus  antiquius  haberi  nihil  oportere.  Con¬ 
tra  scriptum :  leges  in  consilio  scriptoris  et  utilitate 
communi,  non  in  verbis  consistere;  quam  indignum 
sit,  aequitatem  litteris  urgeri,  quae  voluntate  eius, 
qui  scripserit,  defendatur. 

XLIX.  1 44.  Ex  contrariis  autem  legibus  eontro- 
versia  nascitur,  quum  inter  se  duae  videntur  leges 
aut  plures  discrepare,  hoc  modo :  Lex :  qui  tyrannum 

OCCIDERIT,  OLYMPIONICARUM  PRAEMIUM  CAPITO  ET  QUAM  VOLET 
SIBI  REM  A  MAGISTRATU  DEPOSCITO  ET  MAGISTRATUS  El  CONCE¬ 
RTO.  Et  altera  lex:  tyranno  occiso  quinque  eius  pro- 
ximos  cognatione  magistratus  necato.  Alexandrum, 
qui  apud  Pheraeos  in  Thessalia  tyrannidem  occupa- 
rat,  uxor  sua,  cui  Thebe  nomen  fuit,  noctu,  quum 
simul  cubaret,  occidit.  Haec  filium  suum,  quem  ex 
tyranno  habebat,  sibi  in  praemii  loco  deposcit.  Sunt, 
qui  ex  lege  puerum  occidi  dicant  oportere.  Res  in 
iudicio  est.  In  hoc  genere  utramque  in  partem  ii- 
dem  loci  atque  eadem  praecepta  convenient,  ideo 
quod  uterque  suam  legem  confirmare,  contrariam  in- 
firmare  debebit.  145.  Primum  igitur  leges  oportet 
contendere,  considerando,  utra  lex  ad  maiores,  hoc 
est  ad  utiliores,  ad  honestiores  ac  magis  necessarias 
res  pertineat;  ex  quo  conficitur,  ut,  si  leges  duae 
aut  si  plures  aut,  quotquot  erunt,  conservari  non 
possint,  quia  discrepent  inter  se,  ea  maxime  conser- 
vanda  putetur,  quae  ad  maximas  res  pertinere  vide- 
atur;  deinde  utra  lex  posterius  lata  sit;  nam  po- 
strema  quaeque  gravissima  est;  deinde  utra  lex  iu- 
beat  aliquid,  utra  permittat;  nam  id,  quod  impera- 
tur,  necessarium,  illud,  quod  permittitur,  volunta- 
rium  est;  deinde  in  utra  lege,  si  non  obtemperatum 
sit,  poena  afficiatur,  aut  in  utra  maior  poena  statua- 
tur;  146.  nam  maxime  conservanda  est  ea,  quae  di- 
ligentissime  sancta  est;  deinde  utra  lex  iubeat,  utra 
vetet;  nam  saepe  ea,  quae  vetat,  quasi  exceptione 
quadam  corrigere  videtur  illam,  quae  iubet;  deinde 
utra  lex  de  genere  omni,  utra  de  parte  quadam,  utra 
communiter  in  plures,  utra  in  aliquam  certam  rem 
scripta  videatur ;  nam  quae  in  partem  aliquam  et 
quae  in  certam  quamdam  rem  scripta  est,  propius  ad 
caussam  accedere  videtur  et  ad  iudicium  magis  per¬ 
tinere;  deinde,  ex  lege  utrum  statim  fieri  necesse 
sit;  utrum  habeat  aliquam  moram  et  sustentatio- 
nem;  nam  id,  quod  statim  faciendum  sit,  perfici 
prius  oportet;  147.  deinde  operam  dare,  ut  sua  lex 
ipso  scripto  videatur  niti,  contraria  autem  aut  per 
ambiguum  aut  per  ratiocinationem  aut  per  definitio- 
nem  induci,  quo  sanctius  et  firmius  id  videatur  esse, 
quod  apertius  scriptum  sit;  deinde  suae  legis  ad 
scriptum  ipsam  sententiam  quoque  adiungere,  con¬ 
trariam  legem  item  ad  aliam  sententiam  traducere, 
ut,  si  fieri  poterit,  ne  discrepare  quidem  videantur 
inter  se;  postremo  facere,  si  caussa  facultatem  dabit, 
ut  nostra  ratione  utraque  lex  conservari  videatur,  ad 
versariorum  ratione  altera  sit  necessario  negligenda. 
Locos  autem  communes  et,  quos  ipsa  caussa  det,  vi- 
dere  oportebit  et  ex  utilitatis  et  honestatis  amplissi- 
mis  partibus  sumere,  demonstrantem  per  amplifica- 
tionem,  ad  utram  potius  legem  accedere  oporteat. 

L.  148.  Ex  ratiocinatione  nascitur  controversia, 
quum  ex  eo,  quod  uspiam  est,  ad  id,  quod  nusquam 
scriptum  est,  pervenitur,  hoc  pacto:  Lex:  si  furio- 

SUS  ESCIT,  AGNATUM  GENTILIUMQUE  IN  EO  PECUNIAQUE  EIUS 

potestas  esto.  Et  lex:  paterfamilias  uti  super  familia 

PECUNIAQUE  SUA  LEGASSIT,  ITA  IUS  ESTO.  Et  lex:  SI  PATER-  I 


FAMILIAS  INTESTATO  MORITUR ,  FAMILIA  PECUNIAQUE  EIUS 
AGNATUM  GENTILIUMQUE  esto.  149.  Quidam  iudicatus  est 
parentem  occidisse.  Ei  statim,  quod  effugiendi  po¬ 
testas  non  fuit,  ligneae  soleae  in  pedes  inductae  sunt; 
os  autem  obvolutum  est  folliculo  et  praeligatum ;  de¬ 
inde  est  in  carcerem  deductus,  ut  ibi  esset  tantisper, 
dum  culeus,  in  quem  coniectus  in  profluentem  defer- 
retur,  compararetur.  Interea  quidam  eius  familiares 
in  carcerem  tabulas  afferent  et  testes  adducunt;  he- 
redes,  quos  ipsis  libet,  scribunt.  Tabulae  obsignan- 
tur.  De  illo  post  supplicium  sumitur.  Inter  eos,  qui 
heredes  in  tabulis  scripti  sunt,  et  inter  agnatos  de 
hereditate  controversia  est.  Hie  certa  lex,  quae  testa- 
menti  faciendi  iis,  qui  in  eo  loco  sint,  adimat  potesta- 
tem,  nulla  profertur.  Ex  ceteris  legibus,  et  quae 
hunc  ipsum  supplicio  huiusmodi  afficiunt,  et  quae 
ad  testamenti  faciendi  potestatem  pertinent,  per  ratio¬ 
cinationem  veniendum  est  ad  eiusmodi  rationem,  ut 
quaeratur,  habueritne  testamenti  faciendi  potestatem. 
150.  Locos  autem  communes  hoc  in  genere  argumen- 
tandi  hos  et  huiusmodi  quosdam  esse  arbitramur : 
primum  eius  scripti,  quod  proferas,  laudationem  et 
confirmationem ;  deinde  eius  rei,  qua  de  quaeratur, 
cum  eo,  de  quo  constat,  collationem  eiusmodi,  ut  id, 
de  quo  quaeritur,  rei,  de  qua  constet,  simile  esse  vi¬ 
deatur  ;  postea  admirationem  percontatione,  qui  fieri 
possit,  ut,  qui  hoc  aequum  esse  concedat,  illud  ne- 
get,  quod  aut  aequius  aut  eodem  sit  in  genere;  de¬ 
inde  idcirco  hac  de  re  nihil  esse  scriptum,  quod, 
quum  de  ilia  esset  scriptum,  de  hac  is,  qui  scribebat, 
neminem  dubitaturum  arbitratus  sit;  151.  postea 
multis  in  legibus  multa  praeterita  esse,  quae  idcirco 
praeterita  nemo  arbitretur,  quod  ex  ceteris,  de  quibus 
scriptum  sit,  intelligi  possint;  deinde  aequitas  rei 
demonstranda  est,  ut  in  iuridiciali  absoluta.  Contra 
autem  qui  dicet,  similitudinem  infirmare  debebit: 
quod  faciet,  si  demonstrabit,  illud,  quod  conferatur, 
ab  eo,  cui  conferatur,  diversum  esse  genere,  natura, 
vi,  magnitudine,  tempore,  loco,  persona,  opinione; 
si,  quo  in  numero  illud,  quod  per  similitudinem  af- 
fertur,  et  quo  in  loco  illud,  cuius  caussa  affertur,  ha¬ 
beri  conveniat,  ostendetur;  deinde,  quid  res  cum  re 
differat,  demonstrabitur,  ut  non  idem  videatur  de 
utraque  existimari  oportere.  152.  Ac,  si  ipse  quoque 
poterit  ratiocinationibus  uti,  iisdem  rationibus,  qui¬ 
bus  ante  dictum  est,  utetur;  si  non  poterit,  negabit 
oportere  quidquam,  nisi  quod  scriptum  sit,  conside- 
rare;  [periclitari  omnia  iura,  si  similitudines  accipi- 
antur;  nihil  esse  paene,  quod  non  alteri  simile  esse 
videatur,]  multas  de  similibus  rebus,  in  unam  quam- 
que  rem  tantum  singulas  esse  leges ;  omnia  posse  in¬ 
ter 'se  vel  similia  vel  dissimilia  demonstrari.  Loci 
communes:  a  ratiocinatione,  oportere  coniectura  ex 
eo,  quod  scriptum  sit,  ad  id,  quod  non  scriptum  sit, 
pervenire ;  et  neminem  posse  omnes  res  per  scriptu- 
ram  amplecti,  sed  eum  commodissime  scribere,  qui 
curet,  ut  quaedam  ex  quibusdam  intelligantur :  153. 
contra  ratiocinationem  huiuscemodi:  coniecturam 
divinationem  esse  et  stulti  scriptoris  esse  non  posse 
omnibus  de  rebus  cavere,  quibus  velit. 

LI.  Definitio  est,  quum  in  scripto  verbum  aliquod 
est  positum,  cuius  de  vi  quaeritur,  hoc  modo :  Lex  : 

QUI  IN  ADVERSA  TEMPESTATE  NAVIM  RELIQUERINT,  OMNIA 
AMITTUNTO  ]  EORUM  NAVIS  ET  ONERA  SUNTO,  QUI  IN  NAVI  RE¬ 
MANSE  RINT.  Duo  quidam,  quum  iam  in  alto  naviga- 
rent,  et  quum  eorum  alterius  navis,  alterius  onus  es¬ 
set,  naufragum  quemdam  natantem  et  man  us  ad  se 

tendentem  animadverterunt;  miscricordia  commoti 
navim  ad  eum  applicaverant,  hominem  ad  se  sustu- 
lerunt.  154.  Postea  aliquanto  ipsos  quoque  tempestas 
vehementius  iactare  coepit,  usque  adeo,  ut  dominus 
navis,  quum  idem  gubernator  esset,  in  scapham  con- 
fugeret  et  inde  funiculo,  qui  a  puppi  religatus  sca¬ 
pham  annexam  trahebat,  navim,  quoad  posset,  mo- 
deraretur;  ille  autem,  cuius  merces  erant,  in  gladium 
ibidem  incumberet.  Hie  ille  naufragus  ad  guberna- 
culum  accessit  et  navi,  quoad  potuit,  est  opitulatus. 
Sedatis  autem  fluctibus  et  tempestate  iam  commuta- 
ta,  navis  in  portum  pervehitur.  Ille  autem,  qui  in 
gladium  incubuerat,  leviter  saucius  facile  est  ex  vul- 
nere  recreatus.  Navim  cum  onere  horum  trium  suam 
quisque  esse  dicit.  Hie  omnes  scripto  ad  caussam 
accedunt,  et  ex  nominis  vi  nascitur  controversia. 
Nam  et  relinquere  navim  et  remanere  in  navi,  deni- 
que  navis  ipsa  quid  sit,  definitionibus  quaeretur.  Iis- 
dem  autem  ex  locis  omnibus,  quibus  definitiva  con- 
stitutio,  tractabitur. 

155.  Nunc,  expositis  iis  argumentationibus,  quae 
in  iudiciale  caussarum  genus  accommodantur,  dein- 
ceps  in  deliberativum  genus  et  demonstrativum  ar- 
gumentandi  locos  et  praecepta  dabimus,  non  quo  non 
in  aliqua  constitutione  omnis  semper  caussa  verse- 
tur,  sed  quia  proprii  tamen  harum  caussarum  qui- 
dam  loci  sunt,  non  a  constitutione  separati,  sed  ad 
fines  horum  generum  accommodati.  156.  Nam  placet 
in  iudiciali  genere  finem  esse  aequitatem,  hoc  est 
partem  quamdam  honestatis :  in  deliberative  autem 
Aristoteli  placet  utilitatem,  nobis  et  honestatem  et 
utilitatem;  in  demonstrative  honestatem.  Quare  in 
hoc  quoque  genere  caussae  quaedam  argumentationes 
communiter  ac  similiter  tractabuntur ;  quaedam  se¬ 
parates  ad  finem,  quo  referri  omnem  orationem 
oportet,  adiungentur.  Atque  unius  cuiusque  consti- 
tutionis  exemplum  supponere  non  gravaremur,  nisi 
illud  videremus,  quemadmodum  res  obscurae  dicen- 
do  fierent  apertiores,  sic  res  apertas  obscuriores  fieri 
oratione.  Nunc  ad  deliberationis  praecepta  pergamus. 

LII.  1 57.  Rerum  expetendarum  tria  genera  sunt ; 
par  autem  numerus  vitandarum  ex  contraria  parte. 
Nam  est  quiddam,  quod  sua  vi  nos  alliciat  ad  sese, 
non  emolumento  captans  aliquo,  sed  trahens  sua  di- 
gnitate;  quod  genus  virtus,  scientia,  veritas  est. 
Aliud  autem  non  propter  suam  vim  et  naturam,  sed 
propter  fructum  atque  utilitatem  petendum;  quod 
genus  pecunia  est.  Est  porro  quiddam  ex  horum 
partibus  iunctum,  quod  et  sua  vi  et  dignitate  nos  in- 
ductos  ducit  et  prae  se  quamdam  gerit  utilitatem,  quo 
magis  expetatur,  ut  amicitia,  bona  existimatio.  Atque 
ex  his  horum  contraria  facile,  tacentibus  nobis,  intel- 
ligentur.  158.  Sed  ut  expeditius  ratio  tradatur,  ea, 
quae  posuimus,  brevi  nominabuntur.  Nam  in  primo 
genere  quae  sunt,  honesta  appellabuntur ;  quae  au¬ 
tem  in  secundo,  utilia.  Haec  autem  tertia,  quia  par¬ 
tem  honestatis  *  *  continent  et  quia  maior  est  vis  ho¬ 
nestatis,  iuncta  esse  omnino  ex  duplici  genere  intel- 
ligentur ;  sed  in  meliorem  partem  vocabuli  conferan- 
tur  et  honesta  nominentur.  Ex  his  illud  conficitur, 
ut  appetendarum  rerum  partes  sint  honestas  et  uti- 
litas,  vitandarum  turpitudo  et  inutilitas.  His  igitur 
duabus  rebus  duae  res  grandes  sunt  attributae,  ne- 
ccssitudo  et  affectio ;  quarum  altera  ex  vi,  altera  ex 
re  et  personis  consideratur.  De  utraque  post  aper- 
tius  perscribemus ;  nunc  honestatis  rationes  primum 
explicemus. 


LIII.  159.  Quod  aut  totum  aut  aliqua  ex  parte  pro¬ 
pter  se  petitur,  honestum  nominabimus.  Quare  quum 
eius  duae  partes  sint,  quarum  altera  simplex,  altera 
iuncta  sit,  simplicem  prius  consideremus.  Est  igitur 
in  eo  genere  omnes  res  una  vi  atque  uno  nomine  am- 
plexa  virtus.  Nam  virtus  est  animi  habitus  naturae 
modo  atque  rationi  consentaneus.  Quamobrem  omni¬ 
bus  eius  partibus  cognitis  tota  vis  erit  simplicis  hone¬ 
statis  considerata.  Habet  igitur  partes  quattuor :  pru- 
dentiam,  iustitiam,  fortitudinem,  temperantiam.  160. 
Prudentia  est  rerum  bonarum  et  malarum,  neutrarum- 
que  scientia.  Partes  eius:  memoria,  intelligentia,  pro- 
videntia.  Memoria  est,  pei  quam  animus  repetit  ilia, 
quae  fuerunt.  Intelligentia  est,  per  quam  ea  perspicit, 
quae  sunt.  Providentia  est,  per  quam  futurum  aliquid 
videtur,  ante  quam  factum  sit.  Iustitia  est  habitus  ani¬ 
mi,  communi  utilitate  conservata,  suam  cuique  tribu- 
ens  dignitatem.  Eius  initium  est  ab  natura  profectum ; 
deinde  quaedam  in  consuetudinem  ex  utilitatis  ratione 
venerunt;  postea  res  et  ab  natura  profectas  et  ab  con- 
suetudine  probatas  legum  metus  et  religio  sanxit.  161. 
Natura  ius  est,  quod  non  opinio  genuit,  sed  quaedam 
innata  vis  inse[r]uit*,  ut  religionem,  pietatem,gratiam, 
vindicationem,  observantiam,  veritatem.  Religio  est, 
quae  superioris  cuiusdam  naturae  (quam  divinam  vo- 
cant)  curam  caerimoniamque  affert ;  pietas,  per  quam 
sanguine  coniunctis  patriaeque  benevolis  officium  et 
diligens  tribuitur  cultus ;  gratia,  in  qua  amicitiarum 
et  officiorum  alterius  memoria  et  remunerandi  volun¬ 
tas  continetur ;  vindicatio,  per  quam  vis  et  iniuria  et 
omnino  omne,  quod  obfuturum  est,  defendendo  aut 
ulciscendo  propulsatur ;  observantia,  per  quam  homi¬ 
nes  aliqua  dignitate  antecedentes  cultu  quodam  et  ho- 
nore  dignantur ;  162.  veritas,  per  quam  immutata  ea, 
quae  sunt  aut  ante  fuerunt  aut  futura  sunt,  dicuntur. 
LIV.  Consuetudine  ius  est,  quod  aut  leviter  a  natura 
tractum  aluit  et  maius  fecit  usus,  ut  religionem;  aut 
si  quid  eorum,  quae  ante  diximus,  ab  natura  profe¬ 
ctum,  maius  factum  propter  consuetudinem  videmus, 
aut  quod  in  morem  vetustas  vulgi  approbatione  per- 
duxit;  quod  genus  pactum,  par,  iudicatum.  Pactum 
est,  quod  inter  aliquos  convenit ;  par,  quod  in  omnes 
aequabile  est ;  iudicatum,  de  quo  alicuius  aut  aliquo- 
rum  iam  sententiis  constitutum  est.  Lege  ius  est,  quod 
in  eo  scripto,  quod  populo  expositum  est,  ut  observet, 
continetur.  1 63.  Fortitudo  est  considerata  periculorum 
susceptio  et  laborum  perpessio.  Eius  partes :  magnifi- 
centia,  fidentia,  patientia,perseverantia.  Magnificentia 
est  rerum  magnarum  et  excelsarum  cum  animi  ampla 
quadam  et  splendida  propositione  agitatio  atque  ad- 
ministratio;  fidentia  est,  per  quam  magnis  et  honestis 
in  rebus  multum  ipse  animus  in  se  fiduciae  certa  cum 
spe  collocavit;  patientia  est  honestatis  aut  utilitatis 
caussa  rerum  arduarum  ac  difficilium  voluntaria  ac 
diurna  perpessio ;  164.  perseverantia  est  in  ratione  be¬ 
ne  considerata  stabilis  et  perpetua  permansio.  Tempe- 
rantia  est  rationis  in  libidinem  atque  in  alios  non  re¬ 
ctos  impetus  animi  firma  et  moderata  dominatio.  Eius 
partes  sunt  continentia,  dementia,  modestia.  Conti¬ 
nents  est,  per  quam  cupiditas  consilii  gubernatione 
regitur;  dementia,  per  quam  animi  temere  in  odium 
alicuius  concitati  invectiones  comitate  retinentur;  mo¬ 
destia,  per  quam  pudor  honesti  curam  et  stabilem 
comparat  auctoritatem.  Atque  haec  omnia  propter  se 
solum,  ut  nihil  adiungatur  emolumenti,  petenda  sunt. 
Quod  ut  demonstretur,  neque  ad  hoc  nostrum  institu- 
tum  pertinet  eta  brevitate praecipiendi  remotum  est. 

165.  Px-opter  se  antem  vitanda  sunt  non  ea  modo,  quae 
his  contraria  sunt,  ut  fortitudini  ignavia  et  iustitiae 
iniustitia;  verum  etiam  ilia,  quae  propinqua  videntur 
et  finitima  esse,  absunt  autem  longissime ;  quod  genus 
fidentiae  contrarium  est  diffidentia  et  ea  re  vitium  est ; 
audacia  non  contrarium,  sed  appositum  est  ac  propin- 
quum  et  tamen  vitium  est.  Sic  uni  cuique  virtu ti  fini- 
timum  vitium  reperietur ;  aut  certo  iam  nomine  appel- 
latum;  ut  audacia, quae  fidentiae,  pertinacia,quae  per- 
severantiae  finitima  est,  superstitio,  quae  religioni 
propinqua  est-,  aut  sine  ullo  certo  nomine.  Quae  omnia 
item  uti  contraria  rerum  bonarum,  in  rebus  vitandis 
reponemus.  Ac  de  eo  quidem  genere  honestatis,  quod 
omni  ex  parte  propter  se  petitur,  satis  dictum  est. 

LV.  166.  Nunc  de  eo,  in  quo  utilitas  quoque  ad- 
iungitur ,  quod  tamen  honestum  vocamus,  dicendum 
videtur.  Sunt  igitur  multa,  quae  nos  quum  dignita- 
te,  turn  fructu  quoque  suo  ducunt ;  quo  in  genere 
est  gloria,  dignitas,  amplitudo,  amicitia.  Gloria  est 
frequens  de  aliquo  fama  cum  laude;  dignitas,  ali- 
cuius  honesta  et  cultu  et  honore  et  verecundia  digna 
auctoritas;  amplitudo,  potentiae  aut  maiestatis  aut 
aliquarum  copiarum  magna  abundantia;  amicitia, 
voluntas  erga  aliquem  rerum  bonarum  illius  ipsius 
caussa,  quern  diligit,  cum  eius  pari  voluntate.  167. 
Hie,  quia  de  civilibus  caussis  loquimur,  fructus  ad 
amicitiam  adiungimus,  ut  eorum  quoque  caussa  pe- 
tenda  videatur;  ne  forte  qui  nos  de  omni  amicitia 
dicere  existimans  reprehendere  incipiat.  Quamquam 
sunt,  qui  propter  utilitatem  modo  petendam  putant 
amicitiam;  sunt  qui  propter  se  solum;  sunt  qui 
propter  se  et  utilitatem.  Quorum  quid  verissime 
constituatur ,  alius  locus  erit  considerandi.  *  Nunc 
hoc  sic  ad  usum  oratorium  relinquatur,  utramque 
propter  rem  amicitiam  esse  expetendam.  168.  Ami- 
citiarum  autem  ratio,  quoniam  partim  sunt  religio- 
nibus  iunctae,  partim  non  sunt,  et  quia  partim  vete- 
res  sunt  partim  novae,  partim  ab  illorum,  partim  ab 
nostro  beneficio  profectae,  partim  utiliores,  partim 
minus  utiles  ex  caussarum  dignitatibus ,  ex  tempo- 
rum  opportunitatibus,  ex  officiis,  ex  religionibus,  ex 
vetustatibus  habebitur.  LVI.  Utilitas  autem  aut  in 
corpore  posita  est  aut  in  extrariis  rebus  ;  quarum 
tamen  rerum  multo  maxima  pars  ad  corporis  com- 
modum  revertitur,  ut  in  republica  quaedam  sunt, 
quae  (ut  sic  dicam)  ad  corpus  pertinent  civitatis,  ut 
agri,  portus,  pecunia,  classis,  nautae,  milites,  socii, 
quibus  rebus  incolumitatem  ac  libertatem  retinent  ci- 
vitates ;  alia  vero,  quae  iam  quiddam  magis  amplum 
et  minus  necessarium  conficiunt,  ut  urbis  egregia  ex- 
ornatio  atque  amplitudo,  ut  quaedam  excellens  pecu¬ 
niae  magnitudo,  amicitiarum  ac  societatum  multitudo. 

1 69.  Quibus  rebus  non  illud  solum  conficitur,  ut  salvae 
et  incolumes,  verum  etiam,  ut  amplae  atque  potentes 
sint  civitates.  Quare  utilitatis  duae  partes  videntur 
esse,  incolumitas  et  potentia.  Incolumitas  est  salutis 
tuta  atque  integra  conservatio;  potentia  est  ad  sua 
conservanda  et  alterius  obtinenda  idonearum  rerum 
facultas.  Atque  in  iis  omnibus,  quae  ante  dicta  sunt, 
quid  [difficulter]  fieri  et  quid  facile  fieri  possit,  oportet 
considerare.  Facile  fieri  id  dicimus,  quod  sine  magno 
aut  sine  ullo  labore,  sumptu,  molestia  quam  brevissi- 
mo  tempore  confici  potest ;  posse  autem  fieri,  quod, 
quamquam  laboris,  sumptus,  molestiae,  longinquita- 
tis  indiget  atque  aut  omnes  aut  plurimas  aut  maximas 
caussas  habet  difficultatis,  tamen,  his  susceptis  diffi- 
cultatibus,  compleri  atque  ad  exitum  perduci  potest. 


LVII.  170.  Quoniam  ergo  de  honestate  et  de  mili¬ 
tate  diximus,  nunc  restat,  ut  de  iis  rebus,  quas  his  at- 
tributas  esse  dicebamus,  necessitudine  et  affectione 
perscribamus.  Puto  igitur  esse  hanc  necessitudinem, 
cui  nulla  vi  resisti  potest,  quae  neque  mutari  neque 
leniri  potest.  Atque,  ut  apertius  hoc  sit,  exemplis  licet 
vim  rei,  qualis  et  quanta  sit,  cognoscamus.  Uri  posse 
flamma  ligneam  materiam  necesseest.  Animal  mortale 
aliquo  tempore  interire  necesse  est;  atque  ita  necesse, 
ut  vis  postulat  ea,  quam  modo  describebamus,  neces- 
situdinis,  [cui  nulla  vi  resisti  potest,  quae  neque  mu¬ 
tari  neque  leniri  potest.]  Huiusmodi  [necessitudines] 
quum  in  dicendi  rationes  incident,  recte  necessitudi¬ 
nes  appellabuntur ;  sin  aliquae  res  accident  difficiles, 
in  ilia  superiori,  possitne  fieri,  quaestione  considera- 
bimus.  171 .  Atque  etiam  hoc  mihi  videor  videre,  esse 
quasdam  cum  adiunctione  necessitudines,  quasdam 
simplices  et  absolutas.  Nam  aliter  dicere  solemus,  ne¬ 
cesse  est  Casilinenses  se  dedere  Annibali ;  aliter  au¬ 
tem,  necesse  est  Casilinum  venire  in  Annibalis  pote- 
statem.  Illic,  in  superiore,  adiunctio  est  haec:  nisi  si 
malunt  fame  perire ;  si  enim  id  malunt,  non  est  ne¬ 
cesse  ;  hoc  inferius  non  item,  propterea  quod,  sive  ve- 
lint  Casilinenses  se  dedere,  sive  famem  perpeti  atque 
ita  perire,  necesse  est  Casilinum  venire  in  Annibalis 
potestatem.  Quid  igitur  haec  perficere  potest  necessi- 
tudinis  distributio?  Prope  dicam  plurimum,  quum  [is] 
locus  necessitudinis  videbitur  incurrere.  Nam  quum 
simplex  erit  necessitudo,  nihil  erit  quod  multa  dica- 
mus,  quum  earn  nulla  ratione  lenire  possimus;  172. 
quum  autem  ita  necesse  erit,  si  aliquid  effugere  aut 
adipisci  velimus,  turn  adiunctio  ilia  quid  habeat  uti¬ 
litatis  aut  quid  honestatis,  erit  considerandum.  Nam 
si  velis  attendere,  (ita  tamen,  ut  id  quaeras,  quod  con- 
veniat  ad  usum  civitatis,)  reperias  nullam  esse  rem, 
quam  facere  necesse  sit,  nisi  propter  aliquam  caus- 
sam,  quam  adiunctionem  nominamus ;  praeter  haec 
autem  esse  multas  res  necessitudinis,  ad  quas  similis 
adiunctio  non  accedit ;  quod  genus,  ut  homines  mor- 
tales  intereant  necesse  est,  sine  adiunctione :  ut  cibo 
utantur,  non  necesse  est,  nisi  cum  ilia  exceptione : 
extra  quam,  si  nolint  fame  perire.  173.  Ergo,  utdixi, 
illud,  quod  adiungitur,  semper,  cuiusmodi  sit,  erit 
considerandum.  Nam  omni  tempore  id  pertinebit  aut 
ad  honestatem,  ut  hoc  modo  exponenda  necessitudo 
sit :  Necesse  est,  si  honeste  volumus  vivere,  aut  ad  in¬ 
columitatem,  hoc  modo :  Necesse  est,  si  incolumes  vo¬ 
lumus  esse,  aut  ad  commoditatem,  hoc  modo :  Necesse 
est,  si  sine  incommodo  volumus  vivere.  LVIII.  Ac 
summa  quidem  necessitudo  videtur  esse  honestatis : 
huic  proxima  incolumitatis ;  tertia  ac  levissima  com- 
moditatis;  quae  cum  his  numquam  poterit  duabus  con¬ 
tendere.  174.  Hasce  autem  inter  se  saepe  necesse  est 
comparari,  ut,  quamquam  praestet  honestas  incolu- 
mitati,  tamen,  utri  potissimum  consulendum  sit,  de- 
liberetur.  Cuius  rei  certum  quoddam  praescriptum 
videtur  in  perpetuum  dari  posse.  Nam  qua  in  re  fieri 
poterit,  ut,  quum  incolumitati  consuluerimus,  quod 
sit  in  praesentia  de  honestate  delibatum,  virtute  ali- 
quando  et  industria  recuperetur,  incolumitatis  ratio 
videbitur  habenda;  quum  autem  id  non  poterit,  ho¬ 
nestatis.  Ita  in  huiusmodi  quoque  re,  quum  incolumi¬ 
tati  videbimur  consulere,  vere  poterimus  dicere,  nos 
honestatis  rationem  habere,  quoniam  sine  incolumi- 
tate  earn  nullo  tempore  possumus  adipisci.  Qua  in  re 
vel  concedere  alteri  vel  ad  conditionem  alterius  de- 
scendere  vel  in  praesentia  quiescere  atque  aliud  tenH 

pus  exspectare  oportebit.  175.  In  commoditatis  vero 
ratione  modo  illud  attendatur,  dignane  caussa  videa- 
tur  ea,  quae  ad  utilitatem  pertinebit,  quare  aut  de 
magnificentia  aut  de  honestate  quiddam  derogetur. 
Atque  in  hoc  loco  mihi  caput  illud  videtur  esse,  ut 
quaeramus,  quid  sit  illud,  quod  si  adipisci  aut  effu- 
gere  velimus,  aliqua  res  nobis  sit  necessaria,  hoc  est, 
quae  sit  adiunctio,  ut  proinde,  uti  quaeque  res  erit, 
laboremus  et  gravissimam  quamque  caussam  vehe- 
mentissime  necessariam  iudicemus. 

176.  Affectio  est  quaedam  ex  tempore,  aut  ex  ne- 
gotiorum  eventu  aut  administratione,  aut  hominum 
studio  commutatio  rerum,  ut  non  tales,  quales  ante 
habitae  sint  aut  plerumque  haberi  soleant,  habendae 
videantur  esse ;  ut,  ad  hostes  transire  turpe  videtur 
esse ;  at  non  illo  animo,  quo  Ulixes  transiit ;  et  pecu- 
niam  in  mare  deiicere  inutile ;  at  non  eo  consilio,  quo 
Aristippus  deiecit.  Sunt  igitur  res  quaedam  ex  tem¬ 
pore  et  ex  consilio,  non  ex  sua  natura  considerandae ; 
quibus  in  omnibus,  quid  tempora  petant,  aut  quid  per- 
sonis  dignum  sit,  considerandum  est  et  non,  quid,  sed 
quo  quidque  animo,  quicum,  quo  tempore,  quamdiu 
fiat,  attendendum  est.  His  ex  partibus  ad  sententiam 


dicendam  locos  sumi  oportere  arbitramur.  LIX.  177. 
Laudes  autem  et  vituperationes  ex  iis  locis  sumentur, 
qui  loci  personis  sunt  attributi,  de  quibus  ante  dictum 
est.  Sin  distributius  tractare  qui  volet,  partiatur  in 
animum  et  corpus  et  extrarias  res  licebit.  Animi  est 
virtus,  cuius  de  partibus  paullo  ante  dictum  est;  cor¬ 
poris,  valetudo,  dignitas,  vires,  velocitas;  extrariae, 
honos,  pecunia,  affinitas,  genus,  amici,  patria,  poten- 
tia  etcetera,  quae  simili  esse  in  genere  intelligentur. 
Atque  in  his  id,  quod  in  omnia  valet,  valere  oporte¬ 
bit  :  contraria  quoque,  quae  et  qualia  sint,  intelligen¬ 
tur.  178.  Videre  autem  in  laudando  et  in  vituperando 
oportebit,  non  tarn  quae  in  corpore  aut  in  extrariis  re¬ 
bus  habuerit  is,  de  quo  agetur,  quam  quo  pacto  his 
rebus  usus  sit.  Nam  fortunam  quidem  et  laudare 
stultitia  et  vituperare  superbia  est;  animi  autem  et 
laus  honesta  et  vituperatio  vehemens  est.  Nunc  quo- 
niam  omne  in  caussae  genus  argumentandi  ratio  tra- 
dita  est,  de  inventione,  prima  ac  maxima  parte  rheto- 
ricae,  satis  dictum  videtur.  Quare,  quoniam  et  una 
pars  ad  exitum  hoc  ac  superiore  libro  perducta  est,  et 
hie  liber  non  parum  continet  litterarum,  quae  restant, 
in  reliquis  dicemus. 

NOTITIA  LITTERARIA. 

Hoc  opus  M.  Tullius  Cicero  anno  a.  Ch.  55.  vel  p.  V.  c.  C99.  Cn.  Pompeio  Mag  no  11.,  M.  Licinio  Crasso  11.  Cuss, 
scripsit  Q.  fratris  rogatu,  ut  quam  de  arte  rhetorica  sententiam  iuvenis  dicere  festinusset,  ea  iam  perfectiorem  vir  aetate 
2>rooectior  ederet.  Sert/iu  autem  primus  a.  V.  662.  a  Crasso,  qui  per  ludorum  Latinorum  opportunitutem  in  Tusculanum 
secesserat,  cum  M.  Antonio  et  fl-  M.  Scaevola primo  die  pruesentibus  adolescentibus  C,  Cotta  et  P.  Sulpicio  habitus  fingitur. 
Altero  die  continuatis  eadetn  de  re  sermonibus  intererant  etiam  Q.  Catulus  et  C.  Iulius  Caesar. 


ARC.  In  his  lihris  Cicero  de  eloquentia  ita  praecipit,  ut, 
quod  alios  docet,  ipse  velit  plane  assecutus  videri.  Explicat  au¬ 
tem  Buas  de  dicendi  arte  sententias  sub  Lucii  Licinii  Crassi  et 
Marci  Antonii  personis,  quod  ad  hos  homines  eloquentiaeprinci- 
patum  omnes  superiore  saeculo  detulerant.  Ac  primo  quidem  in 
libro  Crassus  et  Antonius  de  universa  oratoris  perfect!  vi  dispu¬ 
tant,  quorum  alter  ad  Ciceronis  mentem  de  ea  re  disserit,  ita,  ut 
oratorem  omnium  disciplinarum  et  artium  gnarum  esse  velit; 
alter  vero  Antonius  de  tfuiuti  fratris  sententia  eloquentiam  ah 
elegantia  doctrinae  segregat,  et  in  quodam  ingenii  etcxercitatio- 
nis  genere  ponit.  vid.  c.  2.  Primus  disputat  Crassus,  deinde  eiuB 
argumentis  quae  responder!  possunt,  aftert  Antonius.  Insecundo 
libro  praeter  ceteros  Antonius  de  inventione  praecipit  et  de  col- 


locatione  rerum  locorumque,  qua  inprimis  valuisse  credehatur, 
v.  Cic.  de  Clar.  Orat.  c.  37.  quum  contra  non  elegantissimo  ser- 
mone  uteretur,  diligenter  dicendi  laude  destitutus.  Ad  inventio- 
nem  rerum  autem  quoniam  pertinet  etiam  de  iocis  et  facetiis  lo¬ 
cus,  et  Caesarvero  omnium  facetissimus  et  lepidissimus  essepu- 
tabatur,  vid.  c.  54.  ad  hunc  de  his  disputandi  partes  deferuntur 
1.  c.  usque  ad  c.  71. 

In  libro  tertio  Cicero  CrasBum,  huius  et  Antonii  morte  in 
exordio  deplorata,  rursus  inducit  iam  de  omamentis  orationis  et 
de  ornni  elocutione  praecipientein ,  qua  ceteris  omnibus  pulmam 
praeripere  existimabatur.  Cic.  de  Claris  Or.  c.38.  s.  Turn  Latine, 
plane,  ornate,  in  quo  explicaudo  inprimis  multus  est,  et  apte 
dicendum  esse  docet.  Ornatum  autem  exsistere  ostendit  quum  e 

verborum  clelectu,  turn  e  tropis,figuvis  et  numero.  Adduntur 
nonnulla  etiam  de  actione.  Cap.  14.  seq.  digreditur  ad  laudes 
eloquentiae,  ciii  adiungendam  esse  putat  pliilosophiam,  eamque 
Academicam  et  Peripateticam. 

DIALOGUS  VEL  LIBER  PRIMUS. 

I.  1.  Cogitanti  mihi  saepenumeroetmemoria  ve- 
tera  repetenti  perbeati  fuisse,  Quinte  frater,  illi  vide- 
ri  solent,  qui  in  optima  republica,  quum  et  bonoribus 
et  rerum  gestarum  gloria  florerent,  eum  vitae  cur- 
sum  tenere  potuerunt,  ut  vel  in  negotio  sine  periculo, 
vel  in  otio  cum  dignitate  esse  possent.  Ac  fuit  qui- 
dem,  quum  mihi  quoque  initium  requiescendi  atque 
animum  ad  utriusque  nostrum  praeclara  studia  refe- 
rendi  fore  iustum  et  prope  ab  omnibus  concessum 
arbitrarer,  si  infmitus  forensium  reruin  labor  et  am- 
bitionis  occupatio  decursu  honorum  etiam  aetatis 
flexu  constitisset.  2.  Quam  spem  cogitationum  et 
consiliorum  meorum  quum  graves  communium  tem- 
porum,  turn  varii  nostri  casus  fefellerunt.  Nam,  qui 
locus  quietis  et  tranquillitatis  plenissimus  fore  vide- 
batur,  in  eo  maximae  moles  molestiarum  et  turbu- 
lentissimae  tempestates  exstiterunt.  Neque  vero  no¬ 
bis  cupientibus  atque  exoptantibus  fructus  otii  datus 
est  ad  eas  artes,  quibus  a  pueris  dediti  fuimus,  cele- 
brandas  inter  nosque  recolendas.  3.  Nam  prima  ae- 
tate  incidimus  in  ipsam  perturbationem  disciplinae 
veteris  et  consulatu  devenimus  in  medium  rerum 
omnium  certamen  atque  discrimen;  et  hoc  tempus 
omne  post  consulatum  obiecimus  iis  fluctibus,  qui 
per  nos  a  communi  peste  depulsi  in  nosmetipsos  re- 
dundarunt.  Sed  tamen  in  eis  vel  asperitatibus  rerum 
vel  angustiis  temporis  obsequar  studiis  nostris  et, 
quantum  mihi  vel  fraus  inimicorum  vel  caussae  ami- 
corum  vel  respublica  tribuet  otii,  ad  scribendum  po- 
tissimum  conferam.  4.  Tibi  vero,  frater,  neque  hor- 
tanti  deero  neque  roganti ;  nam  neque  auctoritate 
quisquam  apud  me  plus  valere  te  potest  neque  vo- 
luntate.  II.  Ac  mihi  repetenda  est  veteris  cuiusdam 
memoriae  non  sane  satis  explicata  recordatio,  sed,  ut 
arbitror,  apta  ad  id,  quod  requiris,  ut  cognoscas,  quae 
viri  omnium  eloquentissimi  clarissimique  senserint 
de  omni  ratione  dicendi.  5.  Vis  enim,  ut  mihi  saepe 
dixisti,  quoniam  quae  pueris  aut  adolescentulis  no¬ 
bis  ex  commentariolis  nostris  inchoata  ac  rudia  exci- 
derunt,  vix  hac  aetate  digna  et  hoc  usu,  quern  ex 
caussis,  quas  diximus,  tot  tantisque  consecuti  sumus, 
aliquid  iisdem  de  rebus  politius  a  nobis  perfectiusque 
proferri;  solesque  nonnumquam  hac  de  re  a  me  in 
disputationibus  nostris  dissentire,  quod  ego  pruden- 
tissimorum  hominum  artibus  eloquentiam  contineri 
statuam,  tu  autem  illam  ab  elegantia  doctrinae  segre- 
gandam  putes  et  in  quodam  ingenii  atque  exercitati- 
onis  genere  ponendam. 

6.  Ac  mihi  quidem  saepenumero  in  summos  ho¬ 
mines  ac  summis  ingeniis  praeditos  intuenti  quae- 
rendum  esse  visum  est,  quid  esset,  cur  plures  in 
omnibus  rebus,  quam  in  dicendo  admirabiles  exsti- 
tissent.  Nam,  quocumque  te  animo  et  cogitatione 
converteris ,  permultos  excellentes  in  quoque  genere 
videbis  non  mediocrium  artium,  sed  prope  maxima- 
rum.  7.  Quis  est  enim,  qui,  si  clarorum  hominum 
scientiam  rerum  gestarum  vel  utilitate  vel  magnitu- 
dine  metiri  velit,  non  anteponat  oratori  imperatorem? 
Quis  autem  dubitet,  quin  belli  duces  praestantissi- 
mos  ex  hac  una  civitate  paene  innumerabiles,  in  di¬ 
cendo  autem  excellentes  vix  paucos  proferre  possi- 


mus?  8.  Iam  vero  consilio  ac  sapientia  qui  regere 
ac  gubernare  rempublicam  possent,  multi  nostra, 
plures  patrum  memoria  atque  etiam  maiorum  exsti¬ 
terunt,  quum  boni  perdiu  nulli,  vix  autem  singulis 
aetatibus  singuli  tolerabiles  oratores  invenirentur. 
Ac,  ne  qui  forte  cum  aliis  studiis,  quae  reconditis 
in  artibus  atque  in  quadam  varietate  litterarum  ver- 
sentur,  magis  hanc  dicendi  rationem,  quam  cum  im- 
peratoris  laude  aut  cum  boni  senatoris  prudentia 
comparandam  putet:  convertat  animum  ad  ea  ipsa 
artium  genera  circumspiciatque,  qui  in  iis  floruerunt. 
quam  multi  sint.  Sic  facillime,  quanta  oratorum  sit 
semperque  fuerit  paucitas ,  iudicabit.  III.  9.  Neque 
enim  te  fugit  omnium  laudatarum  artium  procreatri- 
cem  quamdam  et  quasi  parentem  earn,  quam  cpdoao- 
cplctv  Graeci  vocant,  ab  hominibus  doctissimis  iudi- 
cari ;  in  qua  difficile  est  enumerare,  quot  viri,  quan¬ 
ta  scientia  quantaque  in  suis  studiis  varietate  et  co- 
pia  fuerint,  qui  non  una  aliqua  in  re  separatim  ela- 
borarint,  sed  omnia,  quaecumque  possent,  vel  sci- 
entiae  pervestigatione  vel  disserendi  ratione  compre- 
henderint.  10.  Quis  ignorat,  ii,  qui  mathematici  vo- 
cantur,  quanta  in  obscuritate  rerum  et  quam  recon- 
dita  in  arte  et  multiplici  subtilique  versentur?  Quo 
tamen  in  genere  ita  multi  perfecti  homines  exstite¬ 
runt,  ut  nemo  fere  studuisse  ei  scientiae  vehemen- 
tius  videatur,  quin,  quod  voluerit,  consecutus  sit 
Quis  musicis,  quis  huic  studio  litterarum,  quod  pro- 
fitentur  ii,  qui  grammatici  vocantur,  penitus  se  dedi- 
dit,  quin  omnem  illarum  artium  paene  infinitam  vim 
et  materiam  scientia  et  cogitatione  comprehenderit? 
H.  Yere  mihi  hoc  videor  esse  dicturus,  ex  omnibus 
iis,  qui  in  harum  artium  studiis  liberalissimis  sint 
doctrinisque  versati,  minimam  copiam  poetarum  egre- 
giorum  exstitisse.  Atque  in  hoc  ipso  numero,  in  quo 
perraro  exoritur  aliquis  excellens,  si  diligenter  et  ex 
nostrorum  et  ex  Graecorum  copia  comparare  voles, 
multo  tamen  pauciores  oratores,  quam  poetae  boni 
reperientur.  12.  Quod  hoc  etiam  mirabilius  debet 
videri,  quia  ceterarum  artium  studia  fere  reconditis 
atque  abditis  e  fontibus  hauriuntur,  dicendi  autem 
omnis  ratio  in  medio  posita  communi  quodam  in  usu 
atque  in  hominum  more  et  sermone  versatur;  ut  in 
ceteris  id  maxime  excellat,  quod  longissime  sit  ab  im- 
peritorum  intelligentia  sensuque  disiunctum,  in  di¬ 
cendo  autem  vitium  vel  maximum  sit  a  vulgari  genere 
orationis  atque  a  consuetudine  communis  sensus  ab- 
horrere.  IV.  13.  Ac  ne  illud  quidem  vere  dici  po¬ 
test,  aut  plures  ceteris  artibus  inservire,  aut  maiore 
delectatione  aut  spe  uberiore  aut  praemiis  ad  perdi- 
scendum  amplioribus  commoveri.  Atque,  ut  omittam 
Graeciam,  quae  semper  eloquentiae  princeps  esse  vo- 
luit,  atque  illas  omnium  doctrinarum  inventrices 
Athenas,  in  quibus  summa  dicendi  vis  et  inventa  est 
et  perfecta,  in  hac  ipsa  civitate  profecto  nulla  um- 
quam  vehementius,  quam  eloquentiae  studia  vigue- 
runt.  14.  Nam  posteaquam,  imperio  omnium  gen¬ 
tium  constituto,  diuturnitas  pacis  otium  confirmavit, 
nemo  fere  laudis  cupidus  adolescens  non  sibi  ad  di- 
oendmn  studio  omni  enitendum  putavit.  Ac  primo 
quidem  totius  rationis  ignari,  qui  neque  exercitatio- 
nis  ul lam  viam,  neque  aliquod  praeceptum  artis  esse 
arbitrarentur,  tantum,  quantum  ingenio  et  cogitatione 
poterant,  consequebantur.  Post  autem,  auditis  ora- 
toribus  Graecis  cognitisque  eorum  litteris  adhibitis- 
que  doctoribus,  incredibili  quodam  nostri  homines 
dicendi  studio  flagraverunt.  15.  Excitabat  eos  ma- 

gnitudo,  varietas  multitudoque  in  omni  genere  caus- 
sarum,  ut  ad  earn  doctrinam,  quam  suo  quisque  stu¬ 
dio  assecutus  esset,  adiungeretur  usus  frequens,  qui 
omnium  magistrorum  praecepta  superaret.  Erant  au- 
tem  huic  studio  maxima,  quae  nunc  quoque  sunt,  ex- 
posita  praemia,  vel  ad  gratiam,  vel  ad  opes,  vel  ad 
dignitatem.  Ingenia  vero  (ut  multis  rebus  possumus 
iudicare)  nostrorum  hominum  multum  ceteris  homi- 
nibus  omnium  gentium  praestiterunt.  16.  Quibus  de 
caussis  quis  non  iure  miretur,  ex  omni  memoria  ae- 
tatum ,  temporum,  civitatum  tarn  exiguum  oratorum 
numerum  inveniri? 

Sed  nimirum  maius  est  hoc  quiddam,  quam  ho¬ 
mines  opinantur,  et  pluribus  ex  artibus  studiisque 
collectum.  V.  Quid  enim?  quis  aliud  in  maxima 
discentium  multitudine,  summa  magistrorum  copia, 
praestantissimis  hominum  ingeniis,  infinita  caussa- 
rum  varietate,  amplissimis  eloquentiaepropositisprae- 
miis ,  esse  caussae  putet ,  nisi  rei  quamdam  incredi- 
bilem  magnitudinem  ac  difficultatem?  17.  Est  enim 
et  scientia  comprehendenda  rerum  plurimarum,  sine 
qua  vcrborum  volubilitas  inanis  atque  irridenda  est ; 
et  ipsa  oratio  conformanda  non  solum  electione,  sed 
etiam  constructione  verborum;  et  omnes  animorum 
motus ,  quos  hominum  generi  rerum  natura  tribuit, 
penitus  pernoscendi ;  quod  omnis  vis  ratioque  dicen- 
di  in  eorum,  qui  audiunt,  mentibus  aut  sedandis  aut 
excitandis  expromenda  est.  Accedat  eodem  oportet 
lepos  quidam  facetiaeque  et  eruditio  libero  digna  ce- 
leritasque  et  brevitas  et  respondendi  et  lacessendi, 
subtili  venustate  atque  urbanitate  coniuncta.  18.  Te- 
nenda  praeterea  est  omnis  antiquitas  exemplorum- 
que  vis ;  neque  legum  ac  iuris  civilis  scientia  negli- 
genda  est.  Nam  quid  ego  de  actione  ipsa  plura  di¬ 
cam?  quae  motu  corporis,  quae  gestu,  quae  vultu, 
quae  vocis  conformatione  ac  varietate  moderanda  est ; 
quae  sola  per  se  ipsa  quanta  sit,  histrionum  levis  ars 
et  scena  declarat ;  in  qua  quum  omnes  in  oris  et  vocis 
et  motus  inoderatione  elaborent,  quis  ignorat,  quam 
pauci  sint  fuerintque,  quos  animo  aequo  spectare 
possimus?  Quid  dicam  de  thesauro  rerum  omnium, 
memoria?  Quae  nisi  custos  inventis  cogitatisque  re¬ 
bus  et  verbis  adhibeatur,  intelligimus  omnia,  etiamsi 
praeclarissima  fuerint  inoratore,  peritura.  19.  Quam- 
obrem  mirari  desinamus ,  quae  caussa  sit  eloquenti- 
um  paucitatis,  quum  ex  iis  rebus  universis  eloquen- 
tia  constet,  quibus  in  singulis  elaborare  permagnum 
est,  hortemurque  potius  liberos  nostros  ceterosque, 
quorum  gloria  nobis  et  dignitas  cara  est,  ut  animo  rei 
magnitudinem  complectantur  neque  iis  aut  praeceptis 
aut  magistris  aut  exercitationibus,  quibus  utuntur 
omnes,  sed  aliis  quibusdam  se  id,  quod  expetunt, 
consequi  posse  confidant.  VI.  20.  Ac  mea  quidem 
sententia  nemo  poterit  esse  omni  laude  cumulatus 
orator,  nisi  erit  omnium  rerum  magnarum  atque  ar- 
tium  scientiam  consecutus.  Etenim  ex  rerum  cogni- 
tione  efflorescat  et  redundet  oportet  oratio;  quae,  nisi 
subest  res  ab  oratore  percepta  et  cognita,  inanem 
quamdam  habet  elocutionem  et  paene  puerilem. 
21.  Neque  vero  ego  hoc  tantum  oneris  imponam  no- 
stris  praesertim  oratoribus  in  hac  tanta  occupatione 
urbis  ac  vitae,  nihil  ut  iis  putem  licere  nescirc; 
quamquam  vis  oratoris  professioque  ipsa  bene  di- 
cendi  hoc  suscipcre  ac  polliceri  videtur,  ut  omni  de 
re,  quaecumque  sit  proposita,  ornate  ab  eo  copiose- 
que  dicatur.  22.  Sed  quia  non  dubito,  quin  hoc  pie- 
risque  immcnsum  infinitumque  vidcatur,  et  quod 


Graecos  homines  non  solum  ingenio  et  doctrina,  sed 
etiam  otio  studioque  abundantes  partitionem  quam¬ 
dam  artium  fecisse  video  neque  in  universo  genere 
singulos  elaborasse ,  sed  seposuisse  a  ceteris  dictio- 
nibus  earn  partem  dicendi,  quae  in  forensibus  disce- 
ptationibus  iudiciorum  ac  deliberationum  versaretur, 
et  id  unum  genus  oratori  reliquisse :  non  complectar 
in  his  libris  amplius,  quam  quod  huic  generi,  re 
quaesita  et  multum  disputata,  summorum  hominum 
prope  consensu  est  tributum;  23.  repetamque  non 
ab  incunabulis  nostrae  veteris  puerilisque  doctrinae 
quemdam  ordinem  praeceptorum,  sed  ea,  quae  quon¬ 
dam  accepi  in  nostrorum  hominum  eloquentissimo- 
rum,  et  omni  dignitate  principum  disputatione  esse 
versata;  non  quod  ilia  contemnam,  quae  Graeci  di¬ 
cendi  artifices  etdoctores  reliquerunt;  sed,  quum  ilia 
pateant  in  promtuque  sint  omnibus,  neque  ea  inter- 
pretatione  mea  aut  ornatius  explicari  aut  planius  ex- 
primi  possint,  dabis  hanc  veniam,  mi  frater,  ut  opi- 
nor,  ut  eorum,  quibus  summa  dicendi  laus  a  nostris 
hominibus  concessa  est,  auctoritatem  Graecis  ante- 
ponam. 

VII.  24.  Quum  igitur  vehementius  inveheretur  in 
caussam  principum  consul  Philippus,  Drusique  tribu- 
natus  pro  senatus  auctoritate  susceptus  infringi  iam 
debilitarique  videretur,  dici  mihi  memini  ludorum 
Romanorum  diebus,  L.  Crassum  quasi  colligendi  sui 
caussa  se  in  Tusculanum  contulisse ;  venisse  eodem, 
socer  eius  qui  fuerat,  Quintus  Mucius  dicebatur,  et 
M.  Antonius,  homo  et  consiliorum  in  republica  socius 
et  summa  cum  Crasso  familiaritate  coniunctus. 
25.  Exierant  autem  cum  ipso  Crasso  adolescentes  duo, 
Drusi  maxime  familiares ,  et  in  quibus  magnam  turn 
spem  maiores  natu  dignitatis  suae  collocarant,  C. 
Cotta,  qui  turn  tribunatum  plebis  petebat,  et  P.  Sul- 
picius ,  qui  deinceps  eum  magistratum  petiturus  pu- 
tabatur.  26.  Hi  primo  die  de  temporibus  deque  uni- 
versa  republica,  quam  ob  caussam  venerant,  multum 
inter  se  usque  ad  extremum  tempus  diei  collocuti 
sunt.  Quo  quidem  in  sermone  multa  divinitus  a  tri¬ 
bus  illis  consularibus  Cotta  deplorata  et  commemorata 
narrabat,  ut  nihil  incidisset  postea  civitati  mali,  quod 
non  impendere  illi  tanto  ante  vidissent;  27.  eo  au¬ 
tem  omni  sermone  confecto,  tantam  in  Crasso  huma- 
nitatem  fuisse,  ut,  quum  lauti  accubuissent,  tollere- 
tur  omnis  ilia  superioris  tristitia  sermonis  eaque  es¬ 
set  in  homine  iucunditas  et  tantus  in  iocando  lepos, 
ut  dies  inter  eos  curiae  fuisse  videretur,  convivium 
Tusculani.  28.  Postero  autem  die,  quum  illi  maiores 
natu  satis  quiessent,  et  in  ambulationem  ventum  es¬ 
set,  dicebat  turn  Scaevolam,  duobus  spatiis  tribusve 
factis,  dixisse:  Cur  non  imitamur,  Crasse,  Socratem 
ilium,  qui  est  in  Phaedro  Platonis?  Nam  me  haec  tua 
platanus  admonuit,  quae  non  minus  ad  opacandum 
hunc  locum  patulis  est  diffusa  ramis,  quam  ilia,  cuius 
umbram  secutus  est  Socrates,  quae  mihi  videtur  non 
tarn  ipsa  aquula,  quae  describitur,  quam  Platonis 
oratione  crevisse,et  quod  ille  durissimis  pedibus  fecit, 
ut  se  abiiceret  in  herba,  atque  ita  ilia,  quae  philoso- 
phi  divinitus  ferunt  esse  dicta,  loqueretur,  id  meis 
pedibus  certe  concedi  est  aequius.  29.  Turn  Crassum: 
Immo  vero  commodius  etiam ;  pulvinosque  poposcis- 
se,  et  omnes  in  iis  sedibus,  quae  erant  sub  platano, 
consedisse  dicebat. 

VIII.  Ibi,  ut  ex  pristino  sermone  relaxarentur  ani- 
mi  omnium,  solebat  Cotta  narrare,  Crassum  sermo- 
nem  quemdam  de  studio  dicendi  intulisse.  30.  Qui 

quum  ita  esset  exorsus :  Non  sibi  cohortandum  Sul- 
picium  et  Cottam,  sed  magis  utrumque  collaudandum 
videri,  quod  tantam  iam  essent  facultatem  adepti,  ut 
non  aequalibus  suis  solum  anteponerentur,  sed  cum 
maioribus  natu  compararentur :  Nequevero  mihiquid- 
quam,  inquit,  praestabilius  videtur,  quam  posse  di- 
cendo  tenere  hominum  coetus,  mentes  allicere,  volun- 
tates  impellere,  quo  velit,  unde  autem  velit,  deducere. 
Haec  una  res  in  omni  libero  populo,  maximeque  in 
pacatis  tranquillisque  civitatibus,  praecipue  semper 
floruit  semperque  dominata  est.  31.  Quid  est  enim  aut 
tarn  admirabile,  quam  ex  infmita  multitudine  homi¬ 
num  exsistere  unum,  qui  id,  quod  omnibus  natura 
sit  datum,  vel  solus  vel  cum  paucis  facere  possit? 
aut  tam  iucundum  cognitu  atque  auditu,  quam  sa- 
pientibus  sententiis  gravibusque  verbis  ornata  oratio 
et  polita?  aut  tam  potens  tamque  magnificum,quam 
populi  motus,  iudicum  religiones,  senatus  gravitatem 
unius  oratione  converti?  32.  Quid  tam  porro  regium, 
tam  liberale,  tam  munificum,  quam  opem  ferre  sup- 
plicibus,  excitare  afflictos,  dare  salutem,  liberare  pe- 
riculis,  retinere  homines  in  civitate?  Quid  autem  tam 
necessarium,  quam  tenere  semper  arma,  quibus  vel 
tectus  ipse  esse  possis  vel  provocare  improbos  vel  te 
ulcisci  lacessitus?  Age  vero,  ne  semper  forum,  sub- 
sellia,  rostra  curiamque  meditere,  quid  esse  potest 
in  otio  aut  iucundius  aut  magis  proprium  humanita- 
tis,  quam  sermo  facetus  ac  nulla  in  re  rudis?  Hoc 
enim  uno  praestamus  vel  maxime  feris,  quod  collo- 
quimur  inter  nos  et  quod  exprimere  dicendo  sensa 
possumus.  33.  Quamobrem  quis  hoc  non  iure  mire- 
tur,  summeque  in  eo  elaborandum  esse  arbitretur,  ut, 
quo  uno  homines  maxime  bestiis  praestent,  in  hoc 
hominibus  ipsis  antecellat?  Ut  vero  iam  ad  ilia  sum- 
ma  veniamus,  quae  vis  alia  potuit  aut  dispersos  ho¬ 
mines  unum  in  locum  congregare,  aut  a  fera  agresti- 
que  vita  ad  bunc  humanum  cultum  civilemque  dedu¬ 
cere  aut  iam  constitutis  civitatibus  leges,  iudicia,  iura 
describere?  34.  Ac,  ne  plura,  quae  sunt  paene  innu- 
merabilia,  consecter,  comprehendam  brevi :  sic  enim 
statuo,  perfecti  oratoris  moderatione  et  sapientia  non 
solum  ipsius  dignitatem,  sed  et  privatorum  plurimo- 
rum  et  universae  reipublicae  salutem  maxime  conti- 
neri.  Quamobrem  pergite,  ut  facitis,  adolescentes, 
atque  in  id  studium,  in  quo  estis,  incumbite,  ut  et 
vobis  honori  et  amicis  utilitati  et  reipublicae  emolu- 
mento  esse  possitis.  IX.  35.  Turn  Scaevola  comiter, 
ut  solebat,  Cetera,  inquit,  assentior  Crasso,  ne  aut  de 
C.Laelii,  soceri  mei,  aut  de  huius  generi  aut  arte  aut 
gloria  detraham ;  sed  ilia  duo,  Grasse,  vereor,  ut  tibi 
possim  concedere:  unum,  quod  ab  oratoribus  civita- 
tes  et  initio  constitutas  et  saepe  conservatas  esse  di- 
xisti,  alterum,  quod,  remoto  foro,  condone,  iudiciis, 
senatu,  statuisti,  oratorem  in  omni  genere  sermonis 
%et  humanitatis  esse  perfectum.  36.  Quis  enim  tibi 
hoc  concesserit,  aut  initio  genus  hominum,  in  monti- 
bus  ac  silvis  dissipation,  non  prudentium  consiliis 
compulsum  potius,  quam  disertorum  oratione  dele- 
nitum  se  oppidis  moenibusque  sepsisse?  aut  vero  re- 
liquas  utilitates  aut  in  constituendis  aut  in  conser- 
vandis  civitatibus  non  a  sapientibus  et  fortibus  viris, 
sed  a  disertis  et  ornate  dicentibus  esse  constitutas? 
37.  An  vero ’tibi  Romulus  ille  aut  pastores  et  conve- 
nas  congregasse  aut  Sabinorum  connubia  coniunxisse 
aut  finitimorum  vim  repressisse  eloquentia  videtur, 
non  consilio  et  sapientia  singulari?  Quid?  in  Numa 
Pompilio,  quid?  in  Ser.  Tullo,  quid?  in  ceteris  regi¬ 


bus,  quorum  multa  sunt  eximia  ad  constituendam 
rempublicam,  num  quod  eloquentiae  vestigium  ap- 
paret?  Quid?  exactis  regibus,  (tametsi  ipsam  exactio- 
nem  mente,  non  lingua,  perfectam  L.  Bruti  esse  cer- 
nimus,)  sed  deinceps  omnia  nonne  plena  consiliorum, 
inania  verborum  videmus?  38.  Ego  vero  si  velim  et 
nostraecivitatis  exemplis  uti  et  aliarum,  plura  proferre 
possim  detrimenta  publicis  rebus,  quam  adiumenta 
per  homines  eloquentissimos  importata ;  sed,  ut  reli- 
qua  praetermittam,  omnium  mihi  videor,  exceptis, 
Grasse,  vobis  duobus,  eloquentissimos  audisse  Ti.  et 
G.  Sempronios,  quorum  pater,  homo  prudens  et  gra¬ 
vis,  haudquaquam  eloquens,  et  saepe  alias  et  maxime 
censor  saluti  reipublicae  fuit.  Atque  is  non  accurata 
quadam  orationis  copia,  sed  nutu  atque  verbo  liber- 
tinos  in  urbanas  tribus  transtulit ;  quod  nisi  fecisset, 
rempublicam,  quam  nunc  vix  tenemus,  iam  diu  nul- 
lam  haberemus.  At  vero  eius  filii  diserti  et  omnibus 
vel  naturae  vel  doctrinae  praesidiis  ad  dicendum  pa- 
rati,  quum  civitatem  vel  paterno  consilio  vel  avitis 
armis  florentissimam  accepissent,  ista  praeclara  gu- 
bernatrice,  ut  ais,  civitatum,  eloquentia,  rempublicam 
dissipaverunt.  X.  39.  Quid?  leges  veteres  mosque 
maiorum;  quid?  auspicia,  quibus  et  ego  ettu,  Cras- 
se,  cum  magna  reipublicae  salute  praesumus;  quid? 
religiones  et  caerimoniae;  quid?  haec  iura  civilia, 
quae  iam  pridem  in  nostra  familia  sine  ulla  eloquen¬ 
tiae  laude  versantur,  num  aut  inventa  sunt  aut  co- 
gnita  aut  omnino  ab  oratorum  genere  tractata?  40.  E- 
quidem  et  Ser.  Galbam  memoria  teneo,  divinum  ho- 
minem  in  dicendo,  et  M.  Aemilium  Porcinam  et  C. 
ipsum  Carbonem,  quern  tu  adolescentulus  perculisti, 
ignarum  legum,  haesitantem  in  maiorum  institutis, 
rudem  in  iure  civili ;  et  haec  aetas  nostra,  praeter  te, 
Grasse,  qui  tuo  magis  studio,  quam  proprio  munere 
aliquo  disertorum,  ius  a  nobis  civile  didicisti,  quod 
interdum  pudeat,  iuris  ignara  est. 

41 .  Quod  vero  in  extrema  oratione  quasi  tuo  iure 
sumpsisti,  oratorem  in  omnis  sermonis  disputatione 
copiosissime  posse  versari,  id,  nisi  hie  in  tuo  regno 
essemus,  non  tulissem  multisque  praeessem,  qui  aut 
interdicto  tecum  contenderent  aut  te  ex  iure  manum 
consertum  vocarent,  quod  in  alienas  possessiones  tam 
temere  irruisses.  42.  Agerent  enim  tecum  lege  pri- 
mum  Pythagorei  omnes  atque  Democritici  ceterique 
sua  in  iure  physici  vindicarent,  ornati  homines  in 
dicendo  et  graves,  quibuscum  tibi  iusto  sacramento 
contendere  non  liceret.  Urgerent  praeterea  philoso- 
phorum  greges  iam  ab  illo  fonte  et  capite  Socrate, 
nihil  te  de  bonis  rebus  in  vita,  nihil  de  malis,  nihil 
de  animi  permotionibus,  nihil  de  hominum  moribus, 
nihil  de  ratione  vitae  didicisse,  nihil  omnino  quae- 
sisse,  nihil  scire  convincerent;  et  quum  universi  in 
te  impetum  fecissent,  turn  singulae  familiae  litem 
tibi  intenderent.  43.  Instaret  Academia,  quae,  quid- 
quid  dixisses,  id  teipsum  negare  cogeret.  Stoici  vero 
nostri  disputationum  suarum  atque  interrogationum 
laqueis  te  irretitum  tenerent.  Peripatetici  autem  etiam 
haec  ipsa,  quae  propria  oratorum  putas  esse  adiu¬ 
menta  atque  ornamenta  dicendi,  ab  se  peti  vincerent 
oportere;  ac  non  solum  meliora,  sed  etiam  multo 
plura  Aristotelem  Theophrastumque  de  his  rebus, 
quam  omnes  dicendi  magistros  scripsisse  ostenderent. 
44.  Missos  facio  mathematicos,  grammaticos,  musi- 
cos,  quorum  artibus  vestra  ista  dicendi  vis  ne  mini¬ 
ma  quidem  societate  coniungitur.  Quamobrem  ista 
tanta  tamque  multa  profitenda,  Grasse,  non  censeo. 

Satis  id  est  magnum,  quod  potes  praestare,  ut  in  iu- 
diciis  ea  caussa,  quamcumque  tu  dicis,  melior  et  pro- 
babilior  esse  videatur ;  ut  in  concionibus  et  sententiis 
dicendis  ad  persuadendum  tua  plurimum  valeat  ora- 
tio;  denique  ut  prudentibus  diserte,  stultis  etiam 
vere  videare  dicere.  Hoc  amplius  si  quid  poteris, 
non  id  mihi  videbitur  orator,  sed  Crassus  sua  qua- 
dam  propria,  non  communi  oratorum  facultate  posse. 

XI.  45.  Turn  ille,  Non  sum,  inquit,  nescius,  Scae- 
vola,  ista  inter  Graecos  dici  et  disceptari  solere.  Au- 
divi  enim  summos  homines,  quum  quaestor  ex  Ma¬ 
cedonia  venissem  Athenas,  florente  Academia,  ut  tem- 
poribus  illis  ferebatur,  quod  earn  Charmadas  et  Clito- 
machus  et  Aeschines  obtinebant.  Erat  etiam  Metro- 
dorus,  qui  cum  illis  una  ipsum  ilium  Carneadem  di- 
ligentius  audierat,  hominem  omnium  in  dicendo,  ut 
ferebant,  acerrimum  et  copiosissimum.  Yigebat  au¬ 
ditor  ‘Panaetii  illius  tui  Mnesarchus  et  Peripatetici 
Critolai  Diodorus;  46.  multi  erant  praeterea  clari  in 
philosophia  et  nobiles,  a  quibus  omnibus  una  paene 
voce  repelli  oratorem  a  gubernaculis  civitatum,  ex- 
cludi  ab  omni  doctrina  rerumque  maiorum  scientia, 
ac  tantum  in  iudicia  et  conciunculas  tamquam  in 
aliquod  pistrinum  detrudi  et  compingi  videbam.  47. 
Sed  ego  neque  illis  assentiebar  neque  harum  dispu- 
tationum  inventori  et  principi  longe  omnium  in  di¬ 
cendo  gravissimo  et  eloquentissimo,  Platoni,  cuius 
turn  Athenis  diligentius  legi  cum  Charmada  Gorgiam ; 
quo  in  libro  in  hoc  maxime  admirabar  Platonem, 
quod  mihi  in  oratoribus  irriclendis  ipse  esse  orator 
summus  videbatur.  Verbi  enim  controversia  iam  diu 
torquet  Graeculos  homines,  contentionis  cupidiores, 
quam  veritatis.  48.  Nam  si  quis  hunc  statuit  esse 
oratorem,  qui  tantummodo  in  iure  et  in  iudiciis  pos- 
sit  aut  apud  populum  aut  in  senatu  copiose  loqui, 
tamen  huic  ipsi  multa  tribuat  et  concedat  necesse  est. 
Neque  enim  sine  multa  pertractatione  omnium  re- 
rumpublicarum  neque  sine  legum,  moris,  iuris  sci¬ 
entia  neque  natura  hominum  incognita  ac  moribus  in 
his  ipsis  rebus  satis  callide  versari  et  perite  potest. 
Qui  autem  haec  cognoverit,  sine  quibus  ne  ilia  qui- 
dem  minima  in  caussis  quisquam  recte  tueri  potest, 
quid  huic  abesse  poterit  de  maximarum  rerum  scien¬ 
tia?  Sin  oratoris  nihil  vis  esse,  nisi  composite,  orna¬ 
te,  copiose  eloqui,  quaero,  id  ipsum  qui  possit  asse- 
qui  sine  ea  scientia,  quam  ei  non  conceditis?  Dicen- 
di  enim  virtus,  nisi  ei,  qui  dicit,  ea,  de  quibus  dicit, 
percepta  sint,  exstare  non  potest.  49.  Quamobrem,  si 
ornate  locutus  est,  sicut  fertur  et  mihi  videtur,  phy- 
sicus  ille  Democritus,  materies  ilia  fuit  physici,  de 
qua  dixit,  ornatus  vero  ipse  verborum  oratoris  pu- 
tandus  est.  Et,  si  Plato  de  rebus  a  civilibus  contro- 
versiis  remotissimis  divinitus  est  locutus,  quod  ego 
concedo;  si  item  Aristoteles,  si  Theophrastus,  si 
Carneades  in  rebus  iis,  de  quibus  disputaverunt,  elo- 
quentes  et  in  dicendo  suaves  atque  ornati  fuerunt; 
sint  hae  res,  de  quibus  disputant,  in  aliis  quibusdam 
studiis  ;  oratio  quidem  ipsa  propria  est  huius  unius 
rationis,  de  qua  loquimur  et  quaerimus.  50.  Etenim 
videmus  iisdem  de  rebus  ieiune  quosdam  et  exiliter, 
ut  eum,  quern  acutissimum  ferunt,  Chrysippum,  dis- 
putavisse  neque  ob  earn  rem  philosopliiae  non  satis- 
l’ecisse,  quod  non  habuerit  hanc  dicendi  ex  arte  aliena 
facultatem.  XII.  Quid  ergo  interest?  aut  qui  discer- 
nes  eorum,  quos  nominavi,  ubertatem  in  dicendo  et 
copiam  ab  eorum  exilitate,  qui  hac  dicendi  varietate 
et  elegantia  non  utuntur?  Unum  erit  profecto,  quod 


ii,  qui  bene  dicunt,  afferant  proprium ,  compositam 
orationem  et  ornatam  et  artificio  quodam  et  expoli- 
tione  distinctam.  Haec  autem  oratio,  si  res  non  sub- 
est  ab  oratore  percepta  et  cognita,  aut  nulla  sit  neces¬ 
se  est  aut  omnium  irrisione  ludatur.  51 .  Quid  est 
enim  tarn  furiosum,  quam  verborum  vel  optimorum 
atque  ornatissimorum  sonitus  inanis,  nulla  subiecta 
sententia  nec  scientia?  Quidquid  erit  igitur  quacum- 
que  ex  arte,  quocumque  de  genere,  id  orator,  si  tam¬ 
quam  clientis  caussam  didicerit,  dicet  melius  et  or- 
natius,  quam  ipse  ille  eius  rei  inventor  atque  artifex. 
52.  Nam  si  quis  erit,  qui  hoc  dicat,  esse  quasdam 
oratorum  proprias  sententias  atque  caussas  et  certa- 
rum  rerum  forensibus  cancellis  circumscriptam  sci- 
entiam,  fatebor  equidem  in  his  magis  assijlue  versari 
hanc  nostram  dictionem ;  sed  tamen  in  his  ipsis  re¬ 
bus  permulta  sunt,  quae  isti  magistri,  qui  rhetorici 
vocantur,  nec  tradunt  nec  tenent.  53.  Quis  enim  ne- 
scit  maximam  vim  exsistere  oratoris  in  hominum 
mentibus  vel  ad  iram  aut  ad  odium  aut  ad  dolorem 
incitandis  vel  ab  hisce  iisdem  permotionibus  ad  leni- 
tatem  misericordiamque  revocandis?  Quare,  nisi  qui 
naturam  hominum  vimque  omnem  humanitatis  caus- 
sasque  eas,  quibus  mentes  aut  incitantur  aut  refle- 
ctuntur,  penitus  perspexerit,  dicendo  quod  volet  per- 
ficere  non  poterit.  54.  Atqui  totus  hie  locus  philoso- 
phorum  putatur  proprius :  neque  orator  me  auctore 
umquam  repugnabit:  sed,  quum  illis  cognitionem 
rerum  concesserit,  quod  in  ea  solum  illi  voluerint 
elaborare,  tractationem  orationis,  quae  sine  ilia  scien¬ 
tia  nulla  est,  sibi  assumet;  hoc  enim  est  proprium 
oratoris,  quod  saepe  iam  dixi,  oratio  gravis  et  ornata 
et  hominum  sensibus  ac  mentibus  accommodata. 
XIII.  55.  Quibus  de  rebus  Aristotelem  et  Theophra- 
stum  scripsisse  fateor.  Sed  vide,  ne  hoc,  Scaevola,. 
totum  sit  a  me.  Nam  ego,  quae  sunt  oratori  cum  illis 
communia,  non  mutuor  ab  illis :  isti  quae  de  his  re¬ 
bus  disputant,  oratorum  esse  concedunt.  Itaque  ce- 
teros  libros  artis  suae  nomine,  hos  rhetoricos  et  in- 
scribunt  et  appellant.  56.  Etenim  quum  illi  in  dicen¬ 
do  inciderint  loci,  quod  persaepe  evenit,  ut  de  diis 
immortalibus,  de  pietate,  de  concordia,  de  amicitia, 
de  communi  civium,  de  hominum,  de  gentium  iure, 
de  aequitate,  de  temperantia,  de  magnitudine  animi, 
de  omni  virtu tis  genere  sit  dicendum,  clamabunt, 
credo,  omnia  gymnasia  atque  omnes  philosophorum 
scholae,  sua  esse  haec  omnia  propria ;  nihil  omnino 
ad  oratorem  pertinere.  57.  Quibus  ego,  ut  de  his  re¬ 
bus  omnibus  in  angulis,  consumendi  otii  caussa,  dis- 
serant,  quum  concessero,  illud  tamen  oratori  tribuam 
et  dabo,  ut  eadem,  de  quibus  illi  tenui  quodam  ex- 
sanguique  sermone  disputant,  hie  cum  omni  gravita¬ 
te  et  iucunditate  explicet.  Haec  ego  cum  ipsis  philo- 
sophis  turn  Athenis  disserebam.  Cogebat  enim  me 
M.  Marcellus  hie  noster,  qui  nunc  aedilis  curulis  est 
et  profecto,  nisi  ludos  nunc  faceret,  huic  nostro  ser- 
moni  interesset;  ac  iam  turn  erat  adolcscentulus  his 
studiis  mirifice  deditus.  58.  Iam  vero  de  legibus  in- 
stituendis,  de  bello,  de  pace,  de  sociis,  de  vectigali- 
hus,  de  iure  civili  geileratim  in  ordines  aetatesque 
descripto  dicant  vel  Graeci,  si  volunt,  Lycurguin  aut 
Solonem  (quamquam  illos  quidem  censemus  in  nu- 
mero  eloquentium  reponendos)  scisse  melius,  quam 
Hypcridem  aut  Dcmosthenem,  pcrfectos  iam  homines 
in  dicendo  et  perpolitos;  vel  nostri  decemviros,  qui 
xii  tabulas  perscripserunt,  quos  necesse  est  fuisse 
prudentes,  anteponant  in  hoc  genere  et  Ser.  Galbac 

et  socero  tuo  C.  Laelio,  quos  constat  dicendi  gloria 
praestitisse.  59.  Nec  enim  negabo  esse  quasdam  ar- 
tes  proprias  eorum,  qui  in  his  cognoscendis  atque 
tractandis  studium  suum  omne  posuerunt ;  sed  ora- 
torem  plenum  atque  perfectum  esse  eum,  qui  de 
omnibus  rebus  possit  varie  copioseque  dicere.  XIV. 
Etenim  saepe  in  iis  caussis,  quas  omnes  proprias  esse 
oratorum  confitentur,  est  aliquid,  quod  non  ex  usu 
forensi,  quern  solum  oratoribus  conceditis,  sed  ex 
obscuriore  aliqua  scientia  sit  promendum  et  assumen- 
dum.  60.  Quaero  enim,  num  possit  aut  contra  impe- 
ratorem  aut  pro  imperatore  dici  sine  rei  militaris  usu 
aut  saepe  etiam  sine  regionum  terrestrium  aut  mari- 
timarum  scientia;  num  apud  populum  de  legibus 
iubendis  aut  vetandis,  num  in  senatu  de  omni  rei- 
publicae  genere  dici  sine  summa  rerum  civilium  co- 
gnitione  et  prudentia ;  num  admoveri  possit  oratio  ad 
sensus  animorum  atque  motus  vel  inflammandos  vel 
etiam  exstinguendos,  (quod  unura  in  oratore  domina- 
tur,)  sine  diligentissima  pervestigatione  earum  omni¬ 
um  rationum,  quae  de  naturis  humani  generis  ac 
moribus  a  philosophis  explicantur.  61 .  Atque  haud 
scio,  an  minus  hoc  vobis  sim  probaturus ;  equidem 
non  dubitabo,  quod  sentio,  dicere :  physica  ista  ipsa 
et  mathematica  et  quae  paullo  ante  ceterarum  artium 
propria  posuisti,  scientiae  sunt  eorum,  qui  ilia  pro- 
fitentur;  illustrare  autem  oratione  si  quis  istas  ipsas 
artes  velit,  ad  oratoris  ei  confugiendum  est  faculta- 
tem.  62.  Neque  enim,  si  Philonem  ilium  architectum, 
qui  Atheniensibus  armamentarium  fecit,  constat  per- 
diserte  populo  rationem  operis  sui  reddidisse,  existi- 
mandum  est,  architect  potius  artificio  disertum, 
quam  oratoris,  fuisse.  Nec,  si  huic  M.  Antonio  pro 
Hermodoro  fuisset  de  navalium  opere  dicendum,  non, 
quum  ab  illo  caussam  didicisset,  ipse  ornate  de  alieno 
artificio,  copioseque  dixisset.  Neque  vero  Asclepia- 
des  is,  quo  nos  medico  amicoque  usi  sumus,  turn, 
quum  eloquentia  vincebat  ceteros  medicos,  in  eo  ipso, 
quod  ornate  dicebat,  medicinae  facultate  utebatur, 
non  eloquentiae.  63.  Atque  illud  est  probabilius,  ne¬ 
que  tamen  verum,  quod  Socrates  dicere  solebat,  omnes 
in  eo,  quod  scirent,  satis  esse  eloquentes ;  illud  ve- 
rius,  neque  quemquam  in  eo  disertum  esse  posse, 
quod  nesciat,  neque,  si  optime  sciat,  ignarusque  sit 
facundiae  ac  poliendae  orationis,  diserte  id  ipsum 
posse,  quod*  sciat,  dicere.  XV.  64.  Quam  ob  rem,  si 
quis  universam  et  propriam  oratoris  vim  definire 
complectique  vult,  is  orator  erit,  mea  sententia,  hoc 
tam  gravi  dignus  nomine,  qui,  quaecumque  res  in¬ 
cident,  quae  sit  dictione  explicanda,  prudenter  et 
composite  et  ornate  et  memoriter  dicat,  cum  quadam 
etiam  actionis  dignitate.  65.  Sin  cuipiam  nimis  infi¬ 
nitum  videtur,  quod  ita  posui,  quacumque  de  re,  licet 
hinc,  quantum  cuique  videbitur,  circumcidat  atque 
amputet,  tamen  illud  tenebo,  si,  quae  ceteris  in  arti- 
bus  aut  studiis  sita  sunt,  orator  ignoret,  tantumque 
ea  teneat,  quae  sint  in  disceptationibus  atque  in  usu 
forensi,  tamen  his  de  rebus  ipsis  si  sit  ei  dicendum, 
quum  cognoverit  ab  iis,  qui  tenent,  quae  sint  in  qua- 
que  re,  multo  oratorem  melius,  quam  ipsos  illos, 
quorum  eae  sunt  artes,  esse  dicturum.  66.  Ita  si  de 
re  militari  dicendum  huic  erit  Sulpicio,  quaeret  a  C. 
Mario  affini  nostro  et,  quum  acceperit,  ita  pronuntia- 
bit,  ut  ipsi  C.  Mario  paene  hie  melius,  quam  ipse, 
ilia  scire  videatur;  sin  de  iure  civili,  tecum  commu- 
nicabit,  teque  hominem  prudentissimum  et  peritissi- 
inum  in  iis  ipsis  rebus,  quas  abs  te  didicerit,  dicendi 


arte  superabit;  67.  sin  quae  res  incident,  in  qua  de 
natura,  de  vitiis  hominum,  de  cupiditatibus,  de  modo, 
de  continentia,  de  dolore,  de  morte  dicendum  sit, 
forsitan,  si  ei  sit  visum,  (etsi  haec  quidem  nosse  de¬ 
bet  orator,)  cum  Sex.  Pompeio,  erudito  homine  in 
philosophia,  communicant,  hoc  profecto  efficiet,  ut, 
quamcumque  rem  a  quoque  cognorit,  de  ea  multo  di¬ 
cat  ornatius,  quam  ille  ipse,  unde  cognorit.  68.  Sed 
si  me  audierit,  quoniam  philosophia  in  tres  partes 
est  tributa,  in  naturae  obscuritatem,  in  disserendi 
subtilitatem,  in  vitam  atque  mores,  duo  ilia  relinqua- 
mus  atque  largiamur  inertiae  nostrae ;  tertium  vero, 
quod  semper  oratoris  fuit,  nisi  tenebimus,  nihil  ora- 
tori,  in  quo  magnus  esse  possit,  relinquemus.  69. 
Quare  hie  locus  de  vita  et  moribus  totus  est  oratori 
perdiscendus ;  cetera  si  non  didicerit,  tamen  poterit, 
si  quando  opus  erit,  ornare  dicendo,  si  modo  erunt 
ad  eum  delata  et  ei  tradita.  XVI.  Etenim  si  constat 
inter  doctos,  hominem  ignarum  philosophiae,  Aratum, 
ornatissimis  atque  optimis  versibus  de  caelo  stellis- 
que  dixisse;  si  de  rebus  rusticis  hominem  ab  agro 
remotissimum ,  Nicandrum  Colophonium,  poetica 
quadam  facultate,  non  rustica,  scripsisse  praeclare : 
quid  est,  cur  non  orator  de  rebus  iis  eloquentissime 
dicat,  quas  ad  certam  caussam  tempusque  cognorit? 
70.  Est  enim  finitimus  Oratori  poeta,  numeris  astri- 
etior  paullo,  verborum  autem  licentia  liberior,  multis 
vero  ornandi  generibus  socius  ac  paene  par:  in  hoc 
quidem  certe  prope  idem,  nullis  ut  terminis  circum- 
scribat  aut  definiat  ius  suum,  quo  minus  ei  liceat  ea- 
dem  ilia  facultate  et  copia  vagari,  qua  velit.  71 .  Nam 
illud  quare,  Scaevola,  negasti  te  fuisse  laturum,  nigi 
in  meo  regno  esses,  quod  in  omni  genere  sermonis, 
in  omni  parte  humanitatis  dixerim  oratorem  perfe¬ 
ctum  esse  debere?  Numquam  mehercule  hoc  dice- 
rem,  si  eum,  quern  fingo,  meipsum  esse  arbitrarer. 
72.  Sed,  ut  solebat  C.  Lucilius  saepe  dicere,  homo 
tibi  subiratus,  mihi  propter  earn  ipsam  caussam  mi¬ 
nus,  quam  volebat,  familiaris,  sed  tamen  et  doctus  et 
perurbanus:  sic  sentio  neminem  esse  in  oratorum 
numero  habendum,  qui  non  sit  omnibus  iis  artibus, 
quae  sunt  libero  dignae,  perpolitus ;  quibus  ipsis  si 
in  dicendo  non  utimur,  tamen  apparet  atque  exstat, 
utrum  simus  earum  rudes,  an  didicerimus.  73.  Ut, 
qui  pila  ludunt,  non  utuntur  in  ipsa  lusione  artificio 
proprio  palaestrae,  sed  indicat  ipse  motus,  didicerint- 
ne  palaestram,  an  nesciant;  et  qui  aliquid  fingunt, 
etsi  turn  pictura  nihil  utuntur,  tamen,  utrum  sciant 
pingere  an  nesciant,  non  obscurum  est :  sic  in  ora- 
tionibus  hisce  ipsis  iudiciorum,  concionum,  senatus, 
etiamsi  proprie  ceterae  non  adhibeantur  artes,  tamen 
facile  declaratur,  utrum  is,  qui  dicat,  tantummodo  in 
hoc  declamatorio  sit  opere  iactatus,  an  ad  dicendum 
omnibus  ingenuis  artibus  instructus  accesserit. 

XVII.  74.  Turn  ridens  Scaevola:  Non  luctabor,  in¬ 
quit,  tecum,  Crasse,  amplius.  Id  enim  ipsum,  quod 
contra  me  locutus  es,  artificio  quodam  es  consecutus, 
ut  et  mihi,  quae  ego  vellem,  non  esse  oratoris  conce- 
deres  et  ea  ipsa  nescio  quomodo  rursus  detorqueres 
atque  oratori  propria  traderes.  75.  Haec,  quum  ego 
praetor  Rhodum  venissem  et  cum  summo  illo  doctore 
istius  disciplinae  Apollonio  ea,  quae  a  Panaetio  acce- 
peram,  contulissem,  irrisit  ille  quidem,  ut  solebat, 
philosophiam  atque  contempsit,  multaque  non  tam 
graviter  dixit,  quam  facete.  Tua  autem  fuit  oratio 
eiusmodi,  non  ut  ullam  artem  doctrinamve  contemne- 
res,  sed  ut  omnes  comites  ac  ministras  oratoris  esse 

diceres.  76.  Quas  ego,  si  quis  sit  unus  complexus 
omnes  idemque  si  ad  eas  facultatem  istam  ornatissi- 
mae  orationis  adiunxerit,  non  possum  dicere  eum 
non  egregium  quemdam  hominem  atque  admirandum 
fore ;  sed  is ,  si  qui  esset,  aut  si  etiam  umquam  fu- 
isset ,  aut  vero  si  esse  posset,  tu  esses  unus  profecto, 
qui  et  meo  iudicio,  et  omnium,  vix  ullam  ceteris 
oratoribus  (pace  horum  dixerim)  laudem  reliquisti. 
77.  Yerum  si  tibi  ipsi  nihil  deest,  quod  in  forensibus 
rebus  civilibusque  versetur,  quin  scias,  neque  earn 
tamen  scientiam,  quam  adiungis  oratori,  complexus 
es,  videamus,  ne  plus  ei  tribuas,  quam  res  et  veritas 
ipsa  concedat. 

78.  Hie  Crassus,  Memento,  inquit,  me  non  de 
mea,  sed  de  oratoris  facultate  dixisse.  Quid  enim 
nos  aut  didicimus  aut  scire  potuimus?  qui  ante  ad 
agendum,  quam  ad  cognoscendum  venimus ;  quos  in 
foro,  quos  in  ambitione,  quos  in  republica,  quos  in 
amicorum  negotiis  res  ipsa  ante  confecit,  quam  pos- 
semus  aliquid  de  rebus  tantis  suspicari.  79.  Quod  si 
tibi  tantum  in  nobis  videtur  esse,  quibus  etiamsi  in- 
genium ,  ut  tu  putas ,  non  maxime  defuit,  doctrina 
certe  et  otium  et  hercule  etiam  studium  illud  discendi 
acerrimum  defuit :  quid  censes,  si  ad  alicuius  inge- 
nium  vel  maius  ilia,  quae  ego  non  attigi,  accesserint, 
qualem  ilium  et  quantum  oratorem  futurum? 

XVIII.  80.  Turn  Antonius,  Probas  mihi,  inquit, 
ista,  Crasse,  quae  dicis;  nec  dubito,  quin  multo  lo- 
cupletior  in  dicendo  futurus  sit,  si  quis  omnium  re¬ 
rum  atque  artium  rationem  naturamque  comprehen- 
derit.  81.  Sed  primum  id  difficile  est  factu,  prae- 
sertim  in  hac  nostra  vita  nostrisque  occupationibus : 
deinde  illud  etiam  verendum  est,  ne  abstrahamur  ab 
hac  exercitatione  et  consuetudine  dicendi  populari 
et  forensi.  Aliud  enim  mihi  quoddam  genus  oratio¬ 
nis  esse  videtur  eorum  hominum,  de  quibus  paullo 
ante  dixisti,  quamvis  illi  ornate  et  graviter  aut  de 
natura  rerum  aut  de  humanis  rebus  loquantur.  Ni- 
tidum  quoddam  genus  est  verborum  et  laetum,  sed 
palaestrae  magis  et  olei,  quam  huius  civilis  turbae 
ac  fori.  82.  Namque  egomet,  qui  sero  ac  leviter 
Graecas  litteras  attigissem,  tamen,  quum  pro  consule 
in  Ciliciam  proficiscens  Athenas  venissem,  complu- 
res  turn  ibi  dies  sum  propter  navigandi  difficultatem 
commoratus :  sed ,  quum  quotidie  mecum  haberem 
homines  doctissimos,  eos  fere  ipsos,  qui  abs  te  modo 
sunt  nominati,  quumque  hoc  nescio  quomodo  apud 
eos  increbruisset,  me  in  caussis  maioribus  sicuti  te 
solere  versari,  pro  se  quisque  ut  poterat  de  officio  et 
ratione  oratoris  disputabat.  83.  Horum  alii,  sicutiste 
ipse  Mnesarchus,  hos,  quos  nos  oratores  vocaremus, 
nihil  esse  dicebat,  nisi  quosdam  operarios  lingua 
celeri  et  exercitata ;  oratorem  autem,  nisi  qui  sapiens 
esset,  esse  neminem;  atque  ipsam  eloquentiam, 
quod  ex  bene  dicendi  scientia  constaret,  unam  quam- 
dam  esse  virtutem,  et,  qui  unam  virtutem  haberet, 
omnes  habere,  easque  esse  inter  se  aequales  et  pares ; 
ita,  qui  esset  eloquens,  eum  virtutes  omnes  habere 
atque  esse  sapientem.  Sed  haec  erat  spinosa  quaedam 
et  exilis  oratio,  longeque  a  nostris  sensibus  abhorre- 
bat.  84.  Charmadas  vero  multo  uberius  iisdem  de 
rebus  loquebatur;  non  quo  aperiret  sententiam 
suam ;  hie  enim  mos  erat  patrius  Academiae  adver- 
sari  semper  omnibus  in  disputando ;  sed  quum  ma¬ 
xime  tamen  hoc  significabat  eos,  qui  rhetores  nomi- 
narentur  et  qui  dicendi  praecepta  traderent,  nihil 
plane  tenere  neque  posse  quemquam  facultatem  asse- 


qui  dicendi,  nisi  qui  philosophorum  inventa  didicis- 
set.  XIX.  85.  Disputabant  contra  diserti  homines 
Athenienses  et  in  republica  caussisque  versati,  in 
quis  erat  etiam  is ,  qui  nuper  Romae  fuit,  Menede- 
mus,  hospes  meus ;  qui  quum  diceret  esse  quamdam 
prudentiam,  quae  versaretur  in  perspiciendis  ratio- 
nibus  constituendarum  et  regendarum  rerum  publi- 
carum,  excitabatur*homo  promptus  ab  homine  abun- 
danti  doctrina  et  quadam  incredibili  varietate  rerum 
et  copia.  Omnes  enim  partes  illius  ipsius  prudentiae 
petendas  esse  a  philosophia  dicebat,  neque  ea,  quae 
statuerentur  in  republica  de  Diis  immortalibus ,  de 
disciplina  iuventutis,  de  iustitia,  de  patientia,  de 
temperantia,  de  modo  rerum  omnium,  ceteraque,  sine 
quibus  civitates  aut  esse,  aut  bene  moratae  esse  non 
possent,  usquam  in  eorum  inveniri  libellis.  86. 
Quod  si  tantam  vim  rerum  maximarum  arte  sua  rhe- 
torici  illi  doctores  complecterentur,  quaerebat,  cur  de 
prooemiis  et  de  epilogis  et  de  huiusmodi  nugis  (sic 
enim  appellabat)  referti  essent  eorum  libri:  de  civi- 
tatibus  instituendis ,  de  scribendis  legibus,  de  aequi- 
tate,  de  iustitia,  de  fide,  de  frangendis  cupiditatibus, 
de  conformandis  hominum  moribus  littera  in  eorum 
libris  nulla  inveniretur.  87.  Ipsa  vero  praecepta  sic 
illudere  solebat,  ut  ostenderet  non  modo  eos  illius 
expertes  esse  prudentiae,  quam  sibi  asciscerent,  sed 
ne  hanc  quidem  ipsam  dicendi  rationem  ac  viam 
nosse.  Caput  enim  arbitrabatur  esse  oratoris,  ut  et 
ipsis,  apud  quos  ageret,  tabs,  qualem  se  ipse  optaret, 
videretur;  id  fieri  vitae  dignitate,  de  qua  nihil  rhe- 
torici  isti  doctores  in  praeceptis  suis  reliquissent:  et 
uti  eorum,  qui  audirent,  sic  afficerentur  animi,  ut 
eos  affici  vellet  orator;  quod  item  fieri  nullo  modo 
posse,  nisi  cognosceret  is,  qui  diceret,  quot  modis 
hominum  mentes  et  quibus  rebus  et  quo  genere  ora¬ 
tionis  in  quamque  partem  moverentur:  haec  autem 
esse  penitus  in  media  philosophia  retrusa  atque  ab- 
dfta ;  quae  isti  rhetores  ne  primoribus  quidem  labris 
attigissent.  88.  Ea  Menedemus  exemplis  magis, 
quam  argumentis  conabatur  refellere.  Memoriter 
enim  multa  ex  orationibus  Demostheni  praeclare  scri- 
pta  pronuntians  dicebat  ilium  in  animis  vel  iudicum 
vel  populi  in  omnem  partem  dicendo  permovendis  non 
fuisse  ignarum,  quibus  ea  rebus  consequeretur,  quae 
negaret  ille  sine  philosophia  quemquam  scire  posse. 
XX.  89.  Huic  ille  respondebat  non  se  negare  Demo- 
sthenem  sum  mam  prudentiam  summamque  vim  ha- 
buisse  dicendi;  sed  sive  ille  hoc  ingenio  potuisset 
sive,  id  quod  constaret,  Piatonis  studiosus  audiendi 
fuisset,  non  quid  ille  potuisset,  sed  quid  isti  docerent, 
esse  quaerendum.  90.  Saepe  etiam  in  earn  partem 
ferebatur  oratione ,  ut  omnino  disputaret  nullam  ar- 
tem  esse  dicendi;  idque  quum  argumentis docuerat, 
quod  ita  nati  essemus,  ut  et  blandiri  et  suppliciter 
insinuare  iis,  a  quibus  esset  petendum,  et  adversa¬ 
ries  minaciter  terrere  possemus  et  rem  gestam  expo- 
nere  et  id,  quod  intenderemus,  confirmare  et  id,  quod 
contra  diceretur,  refellere  et  ad  extremum  deprecari 
aliquid  et  conqueri,  quibus  in  rebus  omnis  oratorum 
versaretur  facultas,  et  quod  consuetudo  exercitatioque 
et  intelligendi  prudentiam  acueret  et  eloquendi  cele- 
ritatem  incitaret;  turn  etiam  exemplorum  copia  ni- 
tebatur.  91.  Nam  primum  quasi  dedita  opera  ne¬ 
minem  scriptorem  artis  ne  mediocriter  quidem  diser- 
tum  fuisse  dicebat,  quum  repeteret  usque  a  Corace 
nescio  quo  et  Tisia,  quos  artis  illius  inventores  et 
principes  fuisse  constaret;  eloquentissimos  autem 

homines ,  qui  ista  nec  didicissent  nec  omnino  scire 
curassent,  innumerabiles  quosdam  nominabat;  in 
quibus  etiam,  (sive  ille  irridens,  sive  quod  ita  puta- 
ret  atque  ita  audisset,)  me,  qui  ilia  non  didicissem 
et  tamen,  ut  ipse  dicebat,  possem  aliquid  in  dicendo, 
proferebat.  Quorum  illi  alterum  facile  assentiebar 
nihil  me  didicisse;  in  altero  autem  me  illudi  ab  eo 
aut  etiam  ipsum  errare  arbitrabar.  92.  Artem  vero 
negabat  esse  ullam,  nisi  quae  cognitis  penitusque 
perspectis  et  in  unum  exitum  spectantibus  et  num- 
quam  fallentibus  rebus  contineretur.  Haec  autem 
omnia,  quae  tractarentur  ab  oratoribus,  dubia  esse  et 
incerta ;  quum  et  dicerentur  ab  iis,  qui  ea  omnia  non 
plane  tenerent ,  et  audirentur  ab  iis,  quibus  non  sci- 
entia  esset  tradenda,  sed  exigui  temporis  aut  falsa 
aut  certe  obscura  opinio.  93.  Quid  multa?  sic  mihi 
turn  persuadere  videbatur,  neque  artificium  ullum 
esse  dicendi,  neque  quemquam  posse,  nisi  qui  ilia, 
quae  a  doctissimis  hominibus  in  philosophia  dice¬ 
rentur,  cognosset,  aut  callide  aut  copiose  dicere.  In 
quibus  dicere  Charmadas  solebat  ingenium  tuum, 
Crasse,  veliementer  admirans,  me  sibi  perfacilem  in 
audiendo,  te  perpugnacem  in  disputando  esse  visum. 
XXI.  94.  Itaque  ego  hac  eadem  opinione  adductus 
scripsi  etiam  illud  quodam  in  libello,  qui  me  impru- 
dente  et  invito  excidit  et  pervenit  in  manus  homi- 
num,  disertos  me  cognosse  nonnullos,  eloquentem 
adhuc  neminem ;  quod  eum  statuebam  disertum,  qui 
posset  satis  acute  atque  dilucide  apud  mediocres  ho¬ 
mines  ex  communi  quadam  opinione  hominum  dicere, 
eloquentem  vero,  qui  mirabilius  et  magnificentius 
augere  posset  atque  ornare,  quae  vellet,  omnesque 
omnium  rerum,  quae  ad  dicendum  pertinerent,  fon- 
tes  animo  ac  memoria  contineret.  Id  si  est  difficile 
nobis,  qui  ante,  quam  ad  discendum  ingressi  sumus, 
©bruimur  ambitione  et  foro ;  sit  tamen  in  re  positum 
atque  natura.  95.  Ego  enim,  quantum  auguror  conie- 
ctura  quantaque  ingenia  in  nostris  hominibus  esse 
video,  non  despero,  fore  aliquem  aliquando,  qui  et 
studio  acriore,  quam  nos  sumus  atque  fuimus,  et  otio 
ac  facultate  discendi  maiore  ac  maturiore  et  labore 
atque  industria  superiore,  quum  se  ad  audiendum, 
legendum,  scribendumque  dediderit,  exsistat  tabs 
orator,  qualem  quaerimus,  qui  iure  non  solum  diser- 
tus ,  sed  etiam  eloquens  dici  possit ;  qui  tamen ,  mea 
sententia ,  aut  hie  est  iam  Crassus  aut ,  si  quis  pari 
fuerit  ingenio  pluraque  quam  hie  et  audierit  et  lecti- 
tarit  et  scripserit,  paullum  huic  aliquid  poterit  addere. 

96.  Hoc  loco  Sulpicius,  insperanti  mihi,  inquit, 
et  Cottae ,  sed  valde  optanti  utrique  nostrum  cecidit, 
ut  in  istum  sermonem,  Crasse,  delaberemini.  Nobis 
enim  hue  venientibus  iucundum  satis  fore  videbatur, 
si,  quum  vos  de  rebus  aliis  loqueremini,  tamen  nos 
aliquid  ex  sermone  vestro  memoria  dignum  excipe- 
re  possemus;  ut  vero  penitus  in  earn  ipsam  totius 
huius  vel  studii ,  vel  artificii,  vel  facultatis  disputatio- 
nem  paene  intimam  veniretis,  vix  optandum  nobis 
videbatur.  97.  Ego  enim,  qui  ab  ineunte  aetate  in¬ 
census  essem  studio  utriusque  vestrum,  Crassi  vero 
etiam  amore,  quum  ab  eo  nusquam  discederem,  ver- 
bum  ex  eo  numquam  elicere  potui  de  via  ac  ratione 
dicendi,  quum  et  per  memetipsum  egissem  et  per 
Drusum  saepe  tentassem;  quo  in  genere  tu,  Antoni, 
(vere  loquar)  numquam  mihi  percontanti  aut  quae- 
renti  aliquid  defuisti  et  persaepe  me,  quae  soleres  in 
dicendo  observare,  docuisti.  98.  Nunc  quoniam  uter- 
que  vestrum  patefecit  earum  rerum  ipsarum  aditum, 


quas  quaerimus,  et  quoniam  princeps  Crassus  eius 
sermonis  ordiendi  fuit,  date  nobis  hanc  veniam,  ut 
ea,  quae  sentitis  de  omni  genere  dicendi,  subtiliter 
persequamini.  Quod  quidem  si  erit  a  vobis  impetra- 
tum,  magna  habebo,  Crasse,  huic  palaestrae  et  Tu- 
sculano  tuo  gratiam  et  longe  Academiae  illi  ac  Lyceo 
tuum  hoc  suburbanum  gymnasium  anteponam. 
XXII.  99.  Turn  ille,  Immo  vero,  inquit,  Sulpici,  ro- 
gemus  Antonium,  qui  et  potest  facere,  quod  requiris, 
et  consuevit,  ut  te  audio  dicere.  Nam  me  quidem 
fateor  semper  a  genere  hoc  toto  sermonis  refugisse  et 
tibi  cupienti  atque  instanti  saepissime  negasse,  ut 
tute  paullo  ante  dixisti.  Quod  ego  non  superbia  ne¬ 
que  inhumanitate  faciebam  neque  quo  tuo  studio  re- 
ctissimo  atque  optimo  non  obsequi  vellem,  praeser- 
tim  quum  te  unum  ex  omnibus  ad  discendum  maxime 
natum  aptumque  cognossem,  sed  mehercule  istius 
disputationis  insolentia  atque  earum  rerum,  quae 
quasi  in  arte  traduntur,  inscitia.  100.  Turn  Cotta: 
Quoniam  id,  quod  difficillimum  nobis  videbatur,  ut 
omnino  de  his  rebus,  Crasse,  loquerere,  assecuti  su¬ 
mus  ,  de  reliquo  iam  nostra  culpa  fuerit ,  si  te,  nisi 
omnia,  quae  percontati  erimus,  explicaris,  dimise- 
rimus.  101.  De  iis,  credo,  rebus,  inquit  Crassus,  ut 
in  cretionibus  scribi  solet:  quibus  sc  iam  potero- 
que.  Turn  ille:  Nam  quod  tu  non  poteris  aut  ne- 
scies ,  quis  nostrum  tarn  impudens  est ,  qui  se  scire 
aut  posse  postulet? 

Iam  vero,  ista  conditione,  dum  mihi  liceat  nega- 
re  posse  quod  non  potero,  et  fateri  nescire  quod  ne- 
sciam,  licet,  inquit  Crassus,  vestro  arbitratu  percon- 
temini.  102.  Atqui,  inquit  Sulpicius,  hoc  [primum] 
ex  te ,  de  quo  modo  Antonius  exposuit,  quid  sentias, 
quaerimus:  existimesne  artem  aliquam  esse  dicendi? 
Quid?  mihi  nunc  vos,  inquit  Crassus,  tamquam  ali- 
cui  Graeculo  otioso  et  loquaci  et  fortasse  docto  atque 
erudito  quaestiunculam,  de  qua  meo  arbitratu  loquar, 
ponitis?  Quando  enim  me  ista  curasse  aut  cogitasse 
arbitramini,  et  non  semper  irrisisse  potius  eorum  ho¬ 
minum  impudentiam,  qui  quum  in  schola  assedis- 
sent,  magna  hominum  frequentia  dicere  iuberent,  si 
quis  quid  quaereret?  103.  Quod  primum  ferunt  Le- 
ontinum  fecisse  Gorgiam:  qui  permagnum  quiddam 
suscipere  ac  profited  videbatur,  quum  se  ad  omnia, 
de  quibus  quisque  audire  vellet,  esse  paratum  de- 
nuntiaret.  Postea  vero  vulgo  hoc  facere  coeperunt 
hodieque  faciunt,  ut  nulla  sit  res  neque  tanta  neque 
tam  improvisa  neque  tam  nova,  de  qua  se  non  omnia, 
quae  dici  possunt,  profiteantur  esse  dicturos.  104. 
Quod  si  te,  Cotta,  arbitrarer  aut  te,  Sulpici,  de  iis  re¬ 
bus  audire  velle,  adduxissem  hue  Graecum  aliquem, 
qui  vos  istiusmodi  disputationibus  delectaret;  quodne 
nunc  quidem  difficile  factu  est.  Est  enim  apud  M. 
Pisonem,  adolescentem  iam  huic  studio  deditum, 
summo  hominem  ingenio  nostrique  cupidissimum, 
Peripateticus  Staseas,  homo  nobis  sane  familiaris  et, 
ut  inter  homines  peritos  constare  video,  in  illo  suo 
genere  omnium  princeps.  XXIII.  105.  Quern  tu 
mihi ,  inquit  Mucius ,  Staseam ,  quern  Peripateticum 
narras?  Gerendus  est  tibi  mos  adolescentibus,  Crasse, 
qui  non  Graeci  alicuius  quotidianam  loquacitatem 
sine  usu  neque  ex  scholis  cantilenam  requirunt,  sed 
ex  homine  omnium  sapientissimo  atque  eloquentissi- 
mo  atque  ex  eo,  qui  non  in  libellis,  sed  in  maximis 
caussis  et  in  hoc  domicilio  imperii  et  gloriae  sit  con- 
silio  linguaque  princeps,  cuius  vestigia  persequi  cu- 
piunt,  eius  sententiam  sciscitantur.  106.  Equidem  et 

quum  in  dicendo  semper  putavi  deum,  turn  vero  tibi 
numquam  eloquentiae  maiorem  tribui  laudem,  quam 
humanitatis ;  qua  nunc  te  uti  vel  maxime  decet  ne- 
que  defugere  earn  disputationem,  ad  quam  te  duo  ex- 
cellentis  ingenii  adolescentes  cupiunt  accedere. 

107.  Ego  vero,  inquit,  istis  obsequi  studeo  neque 
gravabor  breviter  meo  more,  quid  quaque  de  re  sen- 
tiam,  dicere.  Ac  primum  illud  (quoniam  auctoritatem 
tuam  negligere,  Scaevola,  fas  mihi  esse  non  puto)  re- 
spondeo  mihi  dicendi  aut  nullam  artem  aut  perte- 
nuem  videri,  sed  omnem  esse  contentionem  inter  ho¬ 
mines  doctos  in  verbi  controversia  positam .  108.  Nam 
si  ars  ita  definitur,  ut  paullo  ante  exposuit  Antonius, 
ex  rebus  penitus  perspectis  planeque  cognitis  atque 
ab  opinionis  arbitrio  seiunctis  scientiaque  compre- 
hensis,  non  mihi  videtur  ars  oratoris  esse  ulla.  Sunt 
enim  varia  et  ad  vulgarem  popularemque  sensum 
accommodata  omnia  genera  huius  forensis  nostrae  di- 
ctionis.  109.  Sin  autem  ea,  quae  observata  sunt  in 
usu  ac  ratione  dicendi,  haec  ab  hominibus  callidis  ac 
peritis  animadversa  ac  notata,  verbis  designata,  ge- 
neribus  illustrata,  partibus  distributa  sunt  (id  quod 
fieri  potuisse  video):  non  intelligo,  quamobrem  non, 
si  minus  ilia  subtili  definitione,  at  hac  vulgari  opi- 
nione  ars  esse  videatur.  Sed  sive  est  ars  sive  artis 
quaedam  similitudo,  non  est  ea  quidem  negligenda ; 
verum  intelligendum  est  alia  quaedam  ad  consequen- 
dam  eloquentiam  esse  maiora.  XXIV.  110.  Turn  An¬ 
tonius  veliementer  se  assentire  Crasso  dixit,  quod  ne¬ 
que  ita  amplecteretur  artem,  ut  ii  solerent,  qui  omnem 
vim  dicendi  in  arte  ponerent,  neque  rursum  earn  to- 
tam,  sicut  plerique  philosophi  facerent,  repudiaret. 
Sed  existimo,  inquit,  gratum  te  his,  Crasse,  facturum, 
si  ista  exposueris,  quae  putas  ad  dicendum  plus, 
quam  ipsam  artem  posse  prodesse. 

111.  Dicam  equidem,  quoniam  institui,  petamque 
a  vobis,  inquit,  ne  has  meas  ineptias  efferatis ;.  quam- 
quam  moderabor  ipse,  ne  ut  quidam  magister  atque 
artifex,  sed  quasi  unus  e  togatorum  numero  atque 
ex  forensi  usu  homo  mediocris  neque  omnino  rudis, 
videar  non  ipse  aliquid  a  me  prompsisse,  sed  fortuito 
in  sermonem  vestrum  incidisse.  11 2.  Equidem,  quum 
peterem  magistratum,  solebam  in  prensando  dimittere 
a. me  Scaevolam,  quum  ita  ei  dicerem  me  velle  esse 
ineptum :  (id  erat  petere  blandius,  quod  nisi  inepte 
fieret,  bene  non  posset  fieri;)  hunc  autem  esse  unum 
hominem  ex  omnibus,  quo  praesente  ego  ineptus  esse 
minime  vellem ;  quem  quidem  nunc  mearum  ineptia- 
rum  testem  et  spectatorem  fortuna  constituit.  Nam 
quid  est  ineptius,  quam  de  dicendo  dicere,  quum 
ipsum  dicere  numquam  sit  non  ineptum,  nisi  quum 
est  necessarium?  113.  Perge  vero,  Crasse,  inquit  Mu- 
cius.  Istam  enim  culpam,  quam  vereris,  ego  prae- 
stabo. 

XXV.  Sic  igitur,  inquit  Crassus,  sentio,  naturam 
primum  atque  ingenium  ad  dicendum  vim  aflerre 
maximam ;  neque  vero  istis,  de  quibus  paullo  ante 
dixit  Antonius,  scriptoribus  artis  rationem  dicendi  et 
viam,  sed  naturam  defuisse.  Nam  et  animi  atque  in¬ 
genii  celeres  quidam  motus  esse  debent,  qui  et  ad 
excogitandum  acuti,  et  ad  explicandum  ornandum- 
que  sint  uberes  et  ad  memoriam  firmi  atque  diuturni. 
114.  Et  si  quis  est,  qui  haec  putet  arte  accipi  posse, 
(quod  falsum  est;  praeclare  enim  se  res  habeat,  si 
haec  accendi  aut  commoveri  arte  possint ;  inseri  qui¬ 
dem  et  donari  ab  arte  non  possunt;  omnia  sunt  enim 
ilia  dona  naturae:)  quid  de  illis  dicet,  quae  certe 

cum  ipso  homine  nascuntur,  linguae  solutio,  vocis 
sonus,  latera,  vires,  conformatio  quaedam  et  figura 
totius  oris  et  corporis?  115.  Neque  haec  ita  dico,  ut 
ars  aliquid  limare  non  possit;  (neque  enim  ignore, 
et  quae  bona  sint,  fieri  meliora  posse  doctrina,  et  quae 
non  optima,  aliquo  modo  acui  tamen  et  corrigi  posse :) 
sed  sunt  quidam  aut  ita  lingua  haesitantes  aut  ita 
voce  absoni  aut  ita  vultu  motuque  corporis  vasti  at¬ 
que  agrestes,  ut,  etiamsi  ingeniis  atque  arte  valeant, 
tamen  in  oratorum  numerum  venire  non  possint. 
Sunt  autem  quidam  ita  in  iisdem  rebus  habiles,  ita 
naturae  muneribus  ornati,  ut  non  nati,  sed  ab  aliquo 
deo  ficti  esse  videantur.  116.  Magnum  quoddam  est 
onus  atque  munus  suscipere  atque  profited,  se  esse 
omnibus  silentibus  unum  maximis  de  rebus  magno 
in  conventu  hominum  audiendum.  Adest  enim  fere 
nemo,  quin  acutius  atque  acrius  vitia  in  dicente, 
quam  recta  videat.  Ita  quidquid  est,  in  quo  offendi- 
tur,  id  etiam  ilia,  quae  laudanda  sunt,  obruit.  117. 
Neque  haec  in  earn  sententiam  disputo,  ut  homines 
adolescentes,  si  quid  naturale  forte  non  habeant, 
omnino  a  dicendi  studio  deterream.  Quis  enim  non 
videt  C.  Caelio,  aequali  meo,  magno  honori  fuisse 
homini  novo,  illam  ipsam,  quamcumque  assequi  po- 
tuerit,  in  dicendo  mediocritatem?  Quis  vestrum  ae- 
qualem,  Q.  Varium,  vastum  hominem  atque  foedum 
non  intelligit  ilia  ipsa  facultate,  quamcumque  liabet, 
magnam  esse  in  civitate  gratiam  consecutum?  XXVI. 
118.  Sed  quia  de  ora  tore  quaerimus,  fingendus  est 
nobis  oratione  nostra  detractis  omnibus  vitiis  orator 
atque  omni  laude  cumulatus.  Neque  enim,  si  multi- 
tudo  litium,  si  varietas  caussarum,  si  haec  turba  et 
barbaria  forensis  dat  locum  vel  vitiosissimis  oratori- 
bus,  idcirco  nos  hoc,  quod  quaerimus,  omittemus. 
Itaque  in  iis  artibus,  in  quibus  non  utilitas  quaeritur 
necessaria,  sed  animi  libera  quaedam  oblectatio,  quam 
diligenter  et  quam  prope  fastidiose  iudicamus !  Nul- 
lae  enim  lites  neque  controversiae  sunt,  quae  cogant 
homines  sicut  in  foro  non  bonos  oratores,  item  in  the- 
atro  actores  malos  perpeti.  119.  Est  igitur  oratori  di¬ 
ligenter  providendum,  non  uti  illis  satisfaciat,  qui¬ 
bus  necesse  est,  sed  ut  iis  admirabilis  esse  videatur, 
quibus  libere  liceat  iudicare.  Ac  si  quaeritis,  plane 
quid  sentiam  enuntiabo  apud  homines  familiarissi- 
mos,  quod  adhuc  semper  tacui  et  tacendum  putavi. 
Mihi  etiam,  qui  optime  dicunt,  quique  id  facillime 
atque  ornatissime  facere  possunt,  tamen,  nisi  timide 
ad  dicendum  accedunt  et  in  exordienda  oratione  per- 
turbantur,  paene  impudentes  videntur ;  tametsi  id  ac- 
cidere  non  potest.  120.  Ut  enim  quisque  optime  di- 
cit,  ita  maxime  dicendi  difficultatem,  variosque  even- 
tus  orationis  exspectationemque  hominum  pertime- 
scit.  Qui  vero  nihil  potest  dignum  re,  dignum  nomi¬ 
ne  oratoris,  dignum  hominum  auribus  efficere  atque 
edere,  is  mihi,  etiamsi  commovetur  in  dicendo,  tamen 
impudens  videtur.  Non  enim  pudendo,  sed  non  fa- 
ciendo  id,  quod  non  decet,  impudentiae  nomen  effu- 
gere  debemus.  121.  Quem  vero  non  pudet  (id  quod 
in  plerisque  video),  hunc  ego  non  reprehensione  so¬ 
lum,  sed  etiam  poena  dignum  puto.  Equidem  et  in 
vobis  animadvertere  soleo  et  in  me  ipso  saepissime 
experior,  ut  exalbescam  in  principiis  dicendi  et  tota 
mente  atque  artubus  omnibus  contremiscam.  Adole- 
scentulus  vero  sic  initio  accusationis  exanimatus  sum, 
ut  hoc  summum  beneficium  Q.  Maximo  debuerim, 
quod  continuo  consilium  dimiserit,  simulac  me  fra- 
ctum  ac  debilitatum  metu  viderit. 

122.  Hie  omnes  assensi  significare  inter  sese  et 
colloqui  coeperunt.  Fuit  enim  mirificus  quidam  in 
Crasso  pudor,  qui  tamen  non  modo  non  obesset  eius 
orationi,  sed  etiam  probitatis  commendatione  prodes- 
set.  XXVII.  Turn  Antonius,  Saepe,  ut  dicis,  inquit, 
animadverti,  Crasse,  et  te  et  ceteros  summos  oratores, 
quamquam  tibi  par  mea  sententia  nemo  umquam  fuit, 
in  dicendi  exordio  permoveri.  123.  Cuius  quidem  rei 
quum  caussam  quaererem,  quidnam  esset,  cur,  ut  in 
quoque  oratore  plurimum  esset,  ita  maxime  is  perti- 
inesceret,  has  caussas  inveniebam  duas :  unam,  quod 
intelligerent  ii,  quos  usus  ac  natura  docuisset,  non- 
numquam  surnmis  oratoribus  non  satis  ex  sententia 
eventum  dicendi  procedere;  ita  non  iniuria,  quoties-  | 
cumque  dicerent,  id,  quod  aliquando  posset  accidere,  | 
lie  turn  accideret,  timere.  124.  Altera  est  haec, dequa 
queri  saepe  soleo ;  ceterarum  homines  artium  spectati 
et  probati,  si  quando  aliquid  minus  bene  fecerunt, 
quam  solent,  aut  noluisse  aut  valetudine  impediti  non 
potuisse  consequi  id, quod  scirent,  putantur.  125.No- 
luit,  inquiunt,  hodie  agere  Roscius;  aut,  crudior 
fuit:  oratoris  peccatum  si  quod  est  animadversum, 
stultitiae  peccatum  videtur.  Stultitia  autem  excusa- 
tionem  non  habet ;  quia  nemo  videtur,  aut  quia  cru- 
dus  fuerit  aut  quod  ita  maluerit,  stultus  fuisse.  Quo 
etiam  gravius  iudicium  in  dicendo  subimus.  Quoties 
enim  dicimus,  toties  de  nobis  iudicatur;  et,  qui  se¬ 
me  l  in  gestu  peccavit,  non  continuo  existimatur  ne- 
scire  gestum ;  cuius  autem  in  dicendo  aliquid  repre- 
hensum  est,  aut  aeterna  in  eo  aut  certe  diuturna  va¬ 
let  opinio  tarditatis.  XXVIII.  126.  Illud  vero,  quod 
a  te  dictum  est,  esse  permulta,  quae  orator  nisi  a  na¬ 
tura  haberet,  non  multum  a  magistro  adiuvaretur, 
valde  tibi  assentior,  inque  eo  vel  maxime  probavi 
summum  ilium  doctorem,  AlabandensemApollonium, 
qui,  quum  mercede  doceret,  tamen  non  patiebatur 
eos,  quos  iudicabat  non  posse  oratores  evadere,  ope- 
ram  apud  sese  perdere  dimittebatque  et,  ad  quam 
quemque  artem  putabat  esse  aptum,  ad  earn  impel- 
lere  atque  hortari  solebat.  127.  Satis  est  enim  in  ce¬ 
teris  artificiis  percipiendis  tantummodo  similem  esse 
hominis  et  id,  quod  tradatur  vel  etiam  inculcetur,  si 
qui  forte  sit  tardior,  posse  percipere  animo  et  memo- 
ria  custodire.  Non  quaeritur  mobilitas  linguae,  non 
celeritas  verborum,  non  denique  ea,  quae  nobis  non 
possumus  fingere,  facies,  vultus,  sonus.  128.  In  ora¬ 
tore  autem  acumen  dialecticorum,  sententiae  philoso- 
phorum,  verba  prope  poetarum,  memoria  iuriscon- 
sultorum,  vox  tragoedorum,  gestus  paene  summorum 
actorum  est  requirendus .  Quamobrem  nihil  in  homi- 
num  genere  rarius  perfecto  oratore  inveniri  potest. 
Quae  enim  singularum  rerum  artifices  singula  si  me- 
diocriter  adepti  sunt,  probantur,  ea,  nisi  omnia  sum- 
ma  sunt  in  oratore,  probari  non  possunt. 

129.  Turn  Crassus,  Atqui  vide,  inquit,  in  artificio 
perquam  tenui  et  levi  quanto  plus  adhibeatur  dili— 
gentiae,  quam  in  hac  re,  quam  constat  esse  maximam. 
Saepe  enim  soleo  audire  Roscium,  quum  ita  dicat,  se 
adhuc  reperire  discipulum,  quern  quidem  probaret, 
potuisse  neminem;  non  quo  non  essent  quidam  pro- 
babiles,  sed  quia,  si  aliquid  modo  esset  vitii,  id  ferre 
ipse  non  posset.  Nihil  est  enim  tarn  insigne  nec  tarn 
ad  diuturnitatem  memoriae  stabile,  quam  id,  in  quo 
aliquid  offenderis.  130.  Itaque  ut  ad  banc  similitudi- 
nem  huius  histrionis  oratoriam  laudem  dirigamus, 
videtisne,  quam  nihil  ab  eo  nisi  perfecte,  nihil  nisi 
cum  summa  venustate  fiat?  nihil  nisi  ita,  ut  deceat 


et  uti  omnes  moveat  atque  delectet?  Itaque  hoc  iam- 
diu  est  consecutus,  ut,  in  quo  quisque  artificio  ex- 
celleret,  is  in  suo  genere  Roscius  diceretur.  Hanc  ego 
absolutionem  perfectionemque  in  oratore  desiderans, 
a  qua  ipse  longe  absum,  facio  impudenter;  mihi 
enim  volo  ignosci,  ceteris  ipse  non  ignosco.  Nam  qui 
non  potest,  qui  vitiose  facit,  quern  denique  non  decet, 
hunc  (ut  Apollonius  iubebat)  ad  id,  quod  facere  pos- 
sit,  detrudendum  puto. 

XXIX.  131.  Num  tu  igitur,  inquit  Sulpicius,  me 
aut  hunc  Cottam  ius  civile  aut  rem  militarem  iubes 
discere?  Nam  quis  ad  ista  summa  atque  in  omni  ge¬ 
nere  perfecta  potest  pervenire?  Turn  ille,  Ego  vero, 
inquit,  quod  in  vobis  egregiam  quamdam  ac  praecla- 
ram  indolem  ad  dicendum  esse  cognovi,  idcirco  haec 
exposui  omnia;  nec  magis  ad  eos  deterrendos,  qui 
non  possent,  quam  ad  vos,  qui  possetis,  exacuendos 
accommodavi  orationem  meam ;  et  quamquam  in 
utroque  vestrum  summum  esse  ingenium  studium- 
que  perspexi,  tamen  haec,  quae  sunt  in  specie  posi- 
ta,  de  quibus  plura  fortasse  dixi,  quam  solent  Graeci 
dicere,  in  te,  Sulpici,  divina  sunt.  132.  Ego  enim  ne¬ 
minem  nec  motu  corporis  neque  ipso  habitu  atque 
forma  aptiorem  nec  voce  pleniorem  aut  suaviorem 
mihi  videor  audisse;  quae  quibus  a  natura  minora 
data  sunt,  tamen  illud  assequi  possunt,  ut  iis,  quae 
liabent,  modice  et  scienter  utantur  et,  ut  ne  dedeceat. 
Id  enim  est  maxime  vitandum  et  de  hoc  uno  minime 
est  facile  praecipere  non  mihi  modo,  qui,  sicut  unus 
paterfamilias,  his  de  rebus  loquor,  sed  etiam  ipsi 
illi  Roscio;  quem  saepe  audio  dicere,  caput  esse  ar- 
tis  decere ;  quod  tamen  unum  id  esse,  quod  tradi  ar¬ 
te  non  possit.  133.  Sed,  si  placet,  sermonem  alio 
transferamus  et  nostro  more  aliquando,  non  rhetorico, 
loquamur. 

Minime  vero,  inquit  Cotta.  Nunc  enimte  iamex- 
oremus  necesse  est,  quoniam  retines  nos  in  hoc  stu¬ 
dio,  nec  ad  aliam  dimittis  artem,  ut  nobis  explices, 
quidquid  est  istud,  quod  tu  in  dicendo  potes ;  neque 
enim  sumus  nimis  avidi ;  ista  tua  mediocri  eloquentia 
contenti  sumus,  idque  ex  te  quaerimus,  (ut  ne  plus 
nos  assequamur,  quam  quantuium  tu  in  dicendo  as- 
secutus  es,)  quoniam,  quae  a  natura  expetenda  sunt, 
ea  dicis  non  nimis  deesse  nobis,  quid  praeterea  esse 
assumendum’putes?  XXX.  134.  Turn  Crassus  arri- 
dens,  Quid  censes,  inquit,  Cotta,  nisi  studium  et  ar- 
dorem  quemdam  amoris?  sine  quo  quum  in  vita  ni¬ 
hil  quidquam  egregium,  turn  certe  hoc,  quod  tu  ex- 
petis,  nemo  umquam  assequetur.  Neque -vero  vos  ad 
earn  rem  video  esse  cohortandos ;  quos,  quum  mihi 
quoque  sitis  molesti,  nimis  etiam  flagrare  intelligo 
cupiditate.  135.  Sed  profecto  studia  nihil  prosunt 
perveniendi  aliquo,  nisi  illud,  quod  eo,  quo  intendas, 
ferat  deducatque,  cognoris.  Quare,  quoniam  mihi  le- 
vius  quoddam  onus  imponitis,  neque  ex  me  de  orato¬ 
ris  arte,  sed  de  hac  mea,  quantulacumque  est,  facul- 
tate  quaeritis,  exponam  vobis  quamdam  non  aut  per- 
reconditam  aut  valde  difficilem  aut  magnificam  aut 
gravem  rationem  consuetudinis  meae,  qua»quondam 
solitus  sum  uti,  quum  mihi  in  isto  studio  versari 
adolescenti  licebat.  136.  Turn  Sulpicius,  0  diem,  Cot¬ 
ta,  nobis,  inquit,  optatum !  Quod  enim  neque  preci- 
bus  umquam  nec  insidiando  nec  speculando  assequi 
potui,  ut,  quid  Crassus  ageret  meditandi  aut  dicendi 
caussa,  non  modo  videre  mihi,  sed  ex  eius  scriptore 
et  lectore  Diphilo  suspicari  liceret,  id  spero  nos  esse 

adeptos  omniaque  iam  ex  ipso,  quae  diu  cupimus, 
cognituros. 

XXXI.  137.  Turn  Crassus:  Atqui  arbitror,  Sul- 
pici,  quum  audieris,  non  tam  te  haec  admiraturum, 
quae  dixero,  quam  existimaturum  turn,  quum  ea  au- 
dire  cupiebas,  caussam,  cur  cuperes,  non  fuisse.  Ni¬ 
hil  enim  dicam  reconditum,  nihil  exspectatione  vestra 
dignum,  nihil  aut  inauditum  vobis  aut  cuiquam  no¬ 
vum.  Nam  principio,  id  quod  est  homine  ingenuo 
liberaliterque  educato  dignum,  non  negabo  me  ista 
omnium  communia  et  contrita  praecepta  didicisse: 
138.  primum,oratoris  officium  esse  dicere  ad  persua- 
dendum  accommodate;  deinde,  esse  omnem  oratio- 
nem  aut  de  infinitae  rei  quaestione  sine  designatione 
personarum  et  temporum,  aut  de  re  certis  in  perso- 
nis  ac  temporibus  locata.  139.  In  utraque  autem  re 
quidquid  in  controversiam  veniat,  in  eo  quaeri  solere 
aut  factumne  sit  aut,  si  est  factum,  quale  sit  aut  et- 
iam  quo  nomine  vocetur  aut,  quod  nonnulli  addunt, 
rcctene  factum  esse  videatur.  140.  Exsistere  autem 
controversias  etiam  ex  scripti  interpretatione,  in  quo 
aut  ambigue  quid  sit  scriptum  aut  contrarie  aut  ita, 
ut  a  sententia  scriptum  dissideat :  his  autem  omnibus 
partibus  subiecta  quaedam  esse  argumenta  propria. 
141 .  Sed  caussarum,  quae  sint  a  communi  quaestione 
seiunctae,  partim  in  iudiciis  versari,  partim  in  deli- 
berationibus ;  esse  etiam  genus  tertium,  quod  in  lau- 
dandis  aut  vituperandis  hominibus  poneretur;  cer- 
tosque  esse  locos,  quibus  in  iudiciis  uteremur,  in 
quibus  aequitas  quaereretur ;  alios  in  deliberationi- 
bus,  qui  omnes  ad  utilitatem  dirigerentur  eorum, 
quibus  consilium  daremus;  alios  item  in  laudatio- 
nibus,  in  quibus  ad  personarum  dignitatem  omnia 
referrentur.  142.  Quumque  esset  omnis  oratoris  vis 
ac  facultas  in  quinque  partes  distributa,  ut  deberet 
reperire  primum,  quid  diceret;  deinde  inventa  non 
solum  ordine,  sed  etiam  momento  quodam  atque  iu- 
dicio  dispensare  atque  componere;  turn  ea  denique 
vestire  atque  ornare  oratione ;  post  memoria  sepire ; 
ad  extremum  agere  cum  dignitate  ac  venustate:  143. 
etiam  ilia  cognoram  et  acceperam,  antequam  de  re 
diceremus,  initio  conciliandos  eorum  esse  animos, 
qui  audirent;  deinde  rem  demonstrandam ;  postea 
controversiam  constituendam ;  turn  id,  quod  nos  in- 
tenderemus,  confirmandum ;  post,  quae  contra  dice- 
rentur,  refellenda;  extrema  autem  oratione  ea,  quae 
pro  nobis  essent,  amplificanda  et  augenda,  quaeque 
essent  pro  adversariis,  infirmanda  atque  frangenda. 
XXXII.  144.  Audieram  etiam  quae  de  orationis  ipsius 
ornamentis  traderentur;  in  qua  praecipitur  primum, 
ut  pure  et  Latine  loquamur;  deinde  ut  plane  et  dilu- 
cide ;  turn  ut  ornate ;  post  ad  rerum  dignitatem  apte 
et  quasi  decore ;  singularumque  rerum  praecepta  co¬ 
gnoram.  145.  Quin  etiam,  quae  maxime  propria  es¬ 
sent  naturae,  tamen  his  ipsis  artem  adhiberi  videram. 
Nam  de  actione  et  de  memoria  quaedam  brevia,  sed 
magna  cum  exercitatione  praecepta  gustaram.  In  his 
enim  fere  rebus  omnis  istorum  artificum  doctrina 
versatur,  quam  ego  si  nihil  dicam  adiuvare,  mentiar. 
Ilabet  enim  quaedam  quasi  ad  commonendum  orato- 
rem,quo  quidque  referat  et  quo  intuens  ab  eo,  quod- 
cumque  sibi  proposuerit,  minus  aberret.  146.  Verum 
ego  hanc  vim  intelligo  esse  in  praeceplis  omnibus, 
non  ut  ea  secuti  oratores  eloquentiae  laudem  sint 
adepti,  sed,  quae  sua  sponte  homines  eloquentes  fa- 
cerent,  ea  quosdam  observasse  atque  id  egisse;  sic 
esse  non  eloquentiam  ex  artificio,  sed  artificium  ex 


eloquentia  natum ;  quod  tamen,  ut  ante  dixi,  non  eii- 
cio;  est  enim,  etiamsi  minus  necessarium  ad  bene 
dicendum,  tamen  ad  cognoscendum  non  illiberale. 
147.  Et  exercitatio  quaedam  suscipienda  vobis  est; 
quamquam  vos  quidem  iampridem  estis  in  cursu: 
sed  iis,  qui  ingrediuntur  in  stadium,  quique  ea,quae 
agenda  sunt  in  foro,  tamquam  in  acie,  possunt  etiam 
nunc  exercitatione  quasi  ludicra  praediscere  ac  medi- 
tari.  148.  Hanc  ipsam,  inquit  Sulpicius,  nosse  volu- 
mus ;  attamen  ista,  quae  abs  te  breviter  de  arte  de- 
cursa  sunt,  audire  cupimus,  quamquam  sunt  nobis 
quoque  non  inaudita.  Yerum  ilia  mox;  nunc  de  ipsa 
exercitatione  quid  sentias,  quaerimus. 

XXXIII.  149.  Equidem  probo  ista,  Crassus  inquit, 
quae  vos  facere  soletis,  ut,  caussa  aliqua  posita  con- 
simili  caussarum  earum,  quae  in  forum  deferuntur, 
dicatis  quam  maxime  ad  veritatem  accommodate; 
sed  plerique  in  hoc  vocem  modo,  (neque  earn  scien¬ 
ter,)  et  vires  exercent  suas  et  linguae  celeritatem  in- 
citant  verborumque  frequentia  delectantur.  In  quo 
fallit  eos,  quod  audierunt,  dicendo  homines,  ut  dicant, 
efficere  solere.  150.  Vere  enim  etiam  illud  dicitur, 

consequi.  Quamobrem  in  istis  ipsis  exercitationibus, 
etsi  utile  est,  etiam  subito  saepe  dicere,  tamen  illud 
utilius,  sumpto  spatio  ad  cogitandum,  paratius  atque 
accuratius  dicere.  Caput  autem  est,  quod  (ut  vere 
dicam)  minime  facimus :  (est  enim  magni  laboris,quem 
plerique  fugimus :)  quam  plurimum  scribere.  stilus 

neque  iniuria.  Nam  si  subitam  et  fortuitam  orationem 
commentatio  et  cogitatio  facile  vincit,  hanc  ipsam 
profecto  assidua  ac  diligens  scriptura  superabit.  151. 
Omnes  enim,  sive  artis  sunt  loci  sive  ingenii  cuius- 
dam  atque  prudentiae,  qui  modo  insunt  in  ea  re,  de 
qua  scribimus,  anquirentibus  nobis  omnique  acie  in¬ 
genii  contemplantibus  ostendunt  se  et  occurrunt; 
omnesque  sententiae  verbaque  omnia,  quae  sunt  cu- 
iusque  generis  maxime  illustria,  sub  acumen  stili 
subeant  et  succedant  necesse  est ;  turn  ipsa  collocatio 
conformatioque  verborum  perficitur  in  scribendo,  non 
poetico,  sed  quodam  oratorio  numero  et  modo.  152. 
Haec  sunt,  quae  clamores  et  admirationes  in  bonis 
oratoribus  efficiunt;  neque  ea  quisquam,  nisi  diu 
multumque  scriptitarit,  etiamsi  vehementissime  se  in 
his  subitis  dictionibus  exercuerit,  consequetur;  et 
qui  a  scribendi  consuetudine  ad  dicendum  venit,  hanc 
affert  facultatem,  ut,  etiam  subito  si  dicat,  tamen  ilia, 
quae  dicantur,  similia  scriptorum  esse  videantur ;  at¬ 
que  etiam,  si  quando  in  dicendo  scriptum  attulerit 
aliquid,  quum  ab  eo  discesserit,  reliqua  similis  ora- 
tio  consequetur.  153.  Ut  concitato  navigio,  quum  re- 
miges  inhibuerunt,  retinet  tamen  ipsa  navis  motum 
et  cursum  suum,  intermisso  impetu  pulsuque  remo- 
rum:  sic  in  oratione  perpetua,  quum  scripta  defici- 
unt,  parem  tamen  obtinet  oratio  reliqua  cursum  scri¬ 
ptorum  similitudine  et  vi  concitata.  XXXIV.  154.  In 
quotidianis  autem  commentationibus  equidem  mihi 
adolescentulus  proponere  solebam  illam  exercitatio- 
nem  maxime,  qua  C.  Carbonem,  nostrum  ilium  ini- 
micum,  solitum  esse  uti  sciebam,  ut  aut  versibus 
propositis  quam  maxime  gravibus  aut  oratione  aliqua 
lecta  ad  eum  finem,  quem  memoria  possem  compre- 
hendere,  cam  rem  ipsam,  quam  legissem,  verbis  aliis 
quam  maxime  possem  lectis,  pronuntiarcm.  Sed  post 
animadverti  hoc  esse  in  hoc  vitii,  quod  ea  verba, 
quae  maxime  cuiusque  rei  propria  quaeque  essent 

omatissima  atque  optima,  occupasset  aut  Ennius,  si 
ad  eius  versus  me  exercerem,  aut  Gracchus,  si  eius 
orationem  mihi  forte  proposuissem :  ita,  si  iisdem 
verbis  uterer,  nihil  pi'odesse;  si  aliis,  etiam  obesse, 
quum  minus  idoneis  uti  consuescerem.  155.  Postea 
mihi  placuit,  eoque  sum  usus  adolescens,  ut  summo- 
rum  oratorum  Graecas  orationes  explicarem.  Quibus 
lectis  hoc  assequebar,  ut,  quum  ea,  quae  legerem 
Graece,  Latine  redderem,  non  solum  optimis  verbis 
uterer  et  tamen  usitatis,  sed  etiam  exprimerem  quae- 
dam  verba  imitando,  quae  nova  nostris  essent,  dum- 
modo  essent  idonea.  156.  Iam  vocis  et  spiritus  et  to- 
tius  corporis  et  ipsius  linguae  motus  et  exercitatio- 
nes  non  tarn  artis  indigent,  quam  laboris;  quibus  in 
rebus  habenda  est  ratio  diligenter,  quos  imitemur, 
quorum  similes  velimus  esse.  Intuendi  nobis  sunt 
non  solum  oratores,  sed  etiam  actores,  ne  mala  con- 
suetudine  ad  aliquam  deformitatem  pravitatemque 
veniamus.  157.  Exercenda  est  etiam  memoria  edi- 
scendis  ad  verbum  quam  plurimis  et  nostris  scriptis 
et  alienis.  Atque  in  ea  exercitatione  non  sane  mihi 
displicet  adhibere,  si  consueris,  ptiam  istam  locorum 
simulacrorumque  rationem,  quae  in  arte  traditur. 
Educenda  deinde  dictio  est  ex  hac  domestica  exerci¬ 
tatione  et  umbratili  medium  in  agmen,  in  pulverem, 
in  clamorem,  in  castra  atque  in  aciem  forensem;  sub- 
eundus  usus  omnium  et  periclitandae  vires  ingenii ; 
et  ilia  commentatio  inclusa  in  veritatis  lucem  profe- 
renda  est.  158.  Legendi  etiam  poetae,  cognoscenda 
historia,  omnium  bonarum  artium  scriptores  ac  do- 
ctores  legendi  et  pervolutandi  et  exercitationis  caus- 
sa  laudandi,  interpretandi,  corrigendi,  vituperandi, 
l’efellendi;  disputandumque  de  omni  re  in  contrarias 
partes  et,  quidquid  erit  in  quaque  re,  quod  probabile 
videri  possit,  eliciendum  atque  dicendum.  159.  Per- 
discendum  ius  civile,  cognoscendae  leges,  percipien- 
da  omnis  antiquitas,  senatoria  consuetude,  disciplina 
reipublicae,  iura  sociorum,  foedera,  pactiones,  caussa 
imperii  cognoscenda  est ;  libandus  etiam  ex  omni  ge- 
nere  urbanitatis  facetiarum  quidam  lepos,  quo  tam- 
quam  sale  perspergatur  omnis  oratio.  Effudi  vobis 
omnia,  quae  sentiebam,  quae  fortasse,  quemcumque 
patremfamilias  arripuissetis  ex  aliquo  circulo,  eadem 
vobis  percontantibus  respondisset. 

XXXV.  160.  Haec  quum  Crassus  dixisset,  silen- 
tium  est  consecutum.  Sed  quamquam  satis  iis,  qui 
aderant,  ad  id,  quod  erat  propositum,  dictum  videba- 
tur,  tamen  sentiebant  celerius  esse  multo,  quam  ipsi 
vellent,  ab  eo  peroratum.  Turn  Scaevola,  Quid  est, 
Cotta?  inquit,  quid  tacetis?  nihilne  vobis  in  mentem 
venit,  quod  praeterea  a  Crasso  requiratis?  161.Immo 
id  mehercule,  inquit,  ipsum  attendo.  Tantus  enim 
cursus  verborum  fuit,  et  sic  evolavit  oratio,  ut  eius 
vim  atque  incitationem  aspexerim,  vestigia  ingres- 
sumque  vix  viderim  et  tamquam  in  aliquam  locuple- 
tem  ac  refertam  domum  venerim,  non  explicataveste 
neque  proposito  argento  neque  tabulis  et  signis  pro- 
palam  collocatis,  sed  his  omnibus  multis  magnificis- 
que  rebus  constructis  ac  reconditis :  sic  modo  in  ora- 
tione  Crassi  divitias  atque  ornamenta  eius  ingenii  per 
quaedam  involucra  atque  integumenta  perspexi ;  sed 
ea  quum  contemplari  cuperem,  vix  aspiciendi  pote- 
stas  fuit.  Ita  neque  hoc  possum  dicere,  me  omnino 
ignorare,  quid  possideat,  neque  plane  nosse  ac  vidis- 
se.  162.  Quin  tu  igitur  facis  idem,  inquit  Scaevola, 
quod  faceres,  si  in  aliquam  domum  plenam  ornamen- 
torum  villamve  venisses:  si  ea  seposita,  ut  dicis,  es¬ 


sent,  tu  valde  spectandi  cupidus  esses,  non  dubitares 
rogare  dominum,  ut  proferri  iuberet,  praesertim  si 
esset  familiaris.  Similiter  nunc  petes  a  Crasso,  ut  il- 
lam  copiam  ornamentorum  suorum,  quam  constru- 
ctam  uno  in  loco  quasi  per  transennam  praetereuntes 
strictim  aspeximus,  in  lucem  proferat  et  suo  quid- 
que  in  loco  collocet.  163.  Ego  vero,  inquit  Cotta,  a  te 
peto,  Scaevola:  (me  enim  et  hunc  Sulpicium  impe- 
dit  pudor,  ab  homine  omnium  gravissimo,  qui  genus 
huiusmodi  disputationis  semper  contempserit,  haec, 
quae  isti  forsitan  puerorum  elementa  videantur,  ex- 
quirere:)  sed  tu  hoc  nobis  da,  Scaevola,  et  perfice, 
ut  Crassus  haec,  quae  coarctavit  et  peranguste  refer- 
sit  in  oratione  sua,  dilatet  nobis  atque  explicet.  164. 
Ego  mehercule,  inquit  Mucius,  antea  vestra  magis  hoc 
caussa  volebam,  quam  mea.  Neque  enim  tanto  opera 
hanc  a  Crasso  disputationem  desiderabam,  quanto 
opere  eius  in  caussis  oratione  delector;  nunc  vero, 
Crasse,  mea  quoque  etiam  caussa  rogo,  ut,  quoniam 
tantum  habemus  otii,  quantum  iamdiu  nobis  non 
contigit,  ne  graveris  exaedificare  id  opus,  quod  insti- 
tuisti.  Formam  enim  lotius  negotii  opinione  maio- 
rem  melioremque  video;  quam  vehementer  probo. 
XXXVI.  165.  Enimvero,  inquit  Crassus,  mirari  satis 
non  queo  etiam  te  haec,  Scaevola,  desiderare,  quae  ne¬ 
que  ego  teneo,  uti  ii,  qui  docent;  neque  sunt  eius  ge¬ 
neris,  ut,  si  optime  tenerem,  digna  essent  ista  sapientia 
ac  tuis  auribus.  Ain  tu?  inquit  ille.  Si  de  istis  commu- 
nibus  et  pervagatis  vix  huic  aetati  audiendum  putas, 
etiamne  ilia  negligere  possumus,  quae  tu  oratori  co¬ 
gnoscenda  esse  dixisti,  de  naturis  hominum,  de  mori- 
bus,  de  rationibus  iis,  quibus  hominum  mentes  et  inci- 
tarentur  et  reprimerentur,  de  historia,  de  antiquitate, 
de  administratione  reipublicae,  denique  de  nostro 
ipso  iure  civili?  Hanc  enim  ego  omnem  scientiam  et 
copiam  rerum  in  tua  prudentia  sciebam  inesse;  ir. 
oratoris  vero  instrumento  tarn  lautam  suppellectilem 
numquam  videram. 

166.  Potes  igitur,  inquit  Crassus,  (ut  alia  omittam 
innumerabilia  et  immensa,  et  ad  ipsum  tuum  ius  ci¬ 
vile  veniam,)  oratores  putare  eos,  quos  multas  horas 
exspectavit,  quum  in  campum  properaret,  et  ridens 
et  stomachans  Scaevola,  quum  Hypsaeus  maxima 
voce,  plurimis  verbis  a  M.  Crasso  praetore  conten- 
deret,  ut  ei,  quern  defendebat,  caussa  cadere  liceret, 
Cn.  autem  Octavius,  homo  consularis,  non  minus 
longa  oratione  recusaret,  ne  adversarius  caussa  cade- 
ret  ac  ne  is,  pro  quo  ipse  diceret,  turpi  tutelae  iudi- 
cio  atque  omni  molestia,  stultitia  adversarii,  liberare- 
tur?  167.  Ego  vero  istos,  inquit,  (memini  enim  mihi 
narrare  Mucium,)  non  modo  oratoris  nomine,  sed  ne 
foro  quidem  dignos  putarim.  Atqui  non  defuit  illis 
patronis,  inquit  Crassus,  eloquentia  neque  dicendi 
ratio  aut  copia,  sed  iuris  civilis  prudentia :  quod  alter 
plus,  lege  agendo,  petebat,  quam  quantum  lex  in  xu 
tabulis  permiserat;  quod  quum  impetrasset,  caussa 
caderet:  alter  iniquum  putabat  plus  secum  agi,  quam 
quod  erat  in  actione;  neque  intelligebat,  si  ita  esset 
actum,  litem  adversarium  perditurum. 

XXXVII.168.Quid?  his  paucis  diebusnonne, nobis 
in  tribunali  Q.  Pompeii,  praetoris  urbani  familiaris  no- 
stri,  sedentibus,  homo  ex  numero  disertorum  postula- 
bat,ut  illi,  unde  peteretur,  vetus  atque  usitata  exceptio 
daretur, cuius  pecuniae  dies  fuisset?  quodpetitoris  caus¬ 
sa  comparatum  esse  non  intelligebat:  ut  si  ille  infitiator 
probasset  iudici  ante  petitam  esse  pecuniam,  quam 
esset  coepta  deberi,  petitor  rursus  quum  peteret,  ne 

exceptione  excluderetur,  quod  ea  res  in  iudicium  antea 
venisset.  169.  Quid  ergo  hoc  fieri  turpius  aut  dici  po¬ 
test,  quam  eum,  qui  hanc  personam  susceperit,  ut 
amicorum  controversias  caussasque  tueatur,  laboran- 
tibus  succurrat,  aegris  medeatur,  afflictos  excitet, 
hunc  in  minimis  tenuissimisque  rebus  ita  labi,  ut 
aliis  miserandus,  aliis  irridendus  esse  videatur?  170. 
Equidem  propinquum  nostrum,  P.  Crassum,  ilium 
Divitem,quum  multis  aliis  rebus  elegantemhominem 
et  ornatum,  turn  praecipue  in  hoc  efferendum  et  lau- 
dandum  puto,  quod  quum  P.  Scaevolae  frater  esset 
solitus  ei  persaepe  dicere  neque  ilium  in  iure  civili 
satis  [illi  arti]  facere  posse,  nisi  dicendi  copiam  as- 
sumpsisset;  (quod  quidem  hie,  qui  mecum  cos.  fuit, 
filius  eius,  est  consecutus:)  neque  se  ante  caussas 
amicorum  tractare  atque  agere  coepisse,  quam  ius  ci¬ 
vile  didicisset.  171.  Quid  vero  ille  M.  Cato?  nonne 
et  eloquentia  tanta  fuit,  quantam  ilia  tempora  atque 
ilia  aetas  in  hac  civitate  ferre  maximam  potuit,  et 
iuris  civilis  omnium  peritissimus?  Verecundius  hac. 
de  re  iamdudum  loquor,  quod  adest  vir  in  dicendo 
summus,  quem  ego  unum  oratorem  maxime  admi- 
ror ;  sed  tamen  idem  hoc  semper  ius  civile  contem- 
psit.  172.  Verum,  quoniam  sententiae  atque  opinio- 
nis  meae  voluistis  esse  participes,  nihil  occultabo  et, 
quoad  potero,  vobis  exponam,  quid  de  quaque  re 
sentiam. 

XXXVIII.  Antonii  incredibilis  quaedam  et  prope 
singularis  et  divina  vis  ingenii  videtur,  etiamsi  hac 
scientia  iuris  nudata  sit,  posse  se  facile  ceteris  armis 
prudentiae  tueri  atque  defendere.  Quamobrem  hie 
nobis  sit  exceptus ;  ceteros  vero  non  dubitabo  primum 
inertiae  condemnare  sententia  mea,  post  etiam  impu- 
dentiae.  173.  Nam  volitare  in  foro,  haerere  in  iure 
ac  praetorum  tribunalibus,  iudicia  privata  magnarum 
rerum  obire,  in  quibus  saepe  non  de  facto,  sed  de 
aequitate  ac  iure  certetur,  iactare  se  in  caussis  cen- 
tumviralibus ,  in  quibus  usucapionum,  tutelarum, 
gentilitatum ,  agnationum,  alluvionum,  circumluvio- 
num,  nexorum,  mancipiorum,  parietum,  luminum, 
stillicidiorum,  testamentorum  ruptorum  aut  ratorum 
ceterarumque  rerum  innumerabilium  iura  versentur, 
quum  omnino,  quid  suum,  quid  alienum,  quare  de- 
nique  civis  aut  peregrinus,  servus  aut  liber  quispiam 
sit,  ignoret,  insignis  est  impudentiae.  174.  Ilia  vero 
deridenda  arrogantia  est,  in  minoribus  navigiis  ru- 
dem  esse  se  confiteri,  quinqueremes  aut  etiam  maio- 
res  gubernare  didicisse.  Tu  mihi  quum  in  circulo 
decipiare  adversarii  stipulatiuncula  et  quum  obsignes 
tabellas  clientis  tui,  quibus  in  tabellis  id  sit  scriptum, 
quo  ille  capiatur,  ego  tibi  ullam  caussam  maiorem 
committendam  putem?  Citius  herculeis,  qui  duorum 
scalmorum  naviculam  in  portu  everterit,  in  Euxino 
ponto  Argonautarum  navem  gubernarit.  175.  Quid? 
si  ne  parvae  quidem  caussae  sunt,  sed  saepe  maxi- 
mae,  quibus  cerlatur  de  iure  civili,  quod  tandem  os 
est  illius  patroni,  qui  ad  eas  caussas  sine  ulla  scientia 
iuris  audet  accedere?  Quae  potuit  igitur  esse  caussa 
maior,  quam  illius  militis?  de  cuius  morte  quum 
domum  falsus  ab  exercitu  nuntius  venisset  et  pater 
eius  re  credita  testamentum  mutasset  et,  quem  ei 
visum  esset,  fecisset  heredem  essetque  ipse  mortuus : 
res  delata  est  ad  centumviros,  quum  miles  domum 
revenisset  egissetque  lege  in  hereditatem  paternam 
[testamento  exheres  filius].  Nempe  in  ea  caussa 
quaesitum  est  de  iure  civili ,  possetne  paternorum 
bonorum  exheres  esse  filius,  quem  pater  testamento 


neque  heredem  neque  exheredem  scripsisset  nomi- 
natim?  XXXIX.  176.  Quid?  qua  de  re  inter  Marcel¬ 
los  et  Claudios  patricios  centumviri  iudicarunt,  quum 
Marcelli  ab  liberti  filio  stirpe,  Claudii  patricii  eiusdem 
hominis  hereditatem  gente  ad  se  rediisse  dicerent, 
nonne  in  ea  caussa  fuit  oratoribus  de  toto  stirpis  ac 
gentilitatis  iure  dicendum?  177.  Quid?  quod  item  in 
centumvirali  iudicio  certatum  esse  accepimus,  qui 
Romam  in  exsilium  venisset,  cui  Romae  exsulare  ius 
esset,  si  se  ad  aliquem  quasi  patronum  applicavisset 
intestatoque  esset  mortuus,  nonne  in  ea  caussa  ius 
applicationis,  obscurum  sane  et  ignotum,  patefactum 
in  iudicio  atque  illuslratum  est  a  patrono?  178.  Quid? 
nuper,  quum  ego  C.  Sergii  Oratae  contra  hunc  no¬ 
strum  Antonium  iudicio  privato  caussam  defenderem, 
nonne  omnis  nostra  in  iure  versata  defensio  est? 
Quum  enim  M.  Marius  Gratidianus  aedes  Oratae 
vendidisset  neque  servire  quamdam  earum  aedium 
partem  in  mancipii  lege  dixisset,  defendebamus,  quid- 
quid  fuisset  ineommodi  in  mancipio,  id  si  venditor 
scisset  neque  declarasset,  praestare  debere.  179.  Quo 
quidem  in  genere  familiaris  noster  M.  Bucculeius, 
homo  neque  meo  iudicio  stultus  et  suo  valde  sapiens 
et  a  iuris  studio  non  abhorrens,  simili  [in  re]  quodam 
modo  nuper  erravit.  Nam  quum  aedes  L.  Fufio  ven- 
deret,  in  mancipio  lumina,  uti  turn  essent,  ita  recepit. 
Fufius  simulatque  aedificari  coeptum  est  in  quadam 
parte  urbis,  quae  modo  ex  illis  aedibus  conspici  pos¬ 
set,  egit  statim  cum  Bucculeio,  quod,  cuicumque  par- 
ticulae  caeli  officeretur,  quamvis  esset  procul,  mu- 
tari  lumina  putabat.  180.  Quid  vero?  clarissima  M’ 
Curii  caussa  M.que  Coponii  nuper  apud  centumvi¬ 
ros  quo  concursu  hominum,  qua  exspectatione  de- 
fensa  est?  quum  Q.  Scaevola,  aequalis  et  collega 
meus,  homo  omnium  et  disciplina  iuris  civilis  erudi- 
tissimus  et  ingenio  prudentiaque  acutissimus  et  ora- 
tione  maxime  limatus  atque  subtilis  atque,  ut  ego 
soleo  dicere,  iuris  peritorum  eloquentissimus ,  elo- 
quentium  iuris  peritissimus ,  ex  scripto  testamento¬ 
rum  iura  defenderet  negaretque,  nisi  postumus  et  na- 
tus  et,  antequam  in  suam  tutelam  veniret,  mortuus 
esset,  heredem  eum  esse  posse,  qui  esset  secundum 
postumum  et  natum  et  mortuum  heres  institutus ;  ego 
autem  defenderem ;  hac  eum  mente  fuisse,  qui  te¬ 
stamentum  fecisset,  ut,  si  filius  non  esset,  qui  in 
suam  tutelam  veniret,  M’  Curius  esset  heres.  Num 
destitit  uterque  nostrum  in  ea  caussa,  in  auctoritati- 
bus,  in  exemplis,  in  testamentorum  formulis,  hoc  est 
in  medio  iure  civili  versari?  XL.  181.  Omitto  iam 
plura  exempla  caussarum  amplissimarum,  quae  sunt 
innumerabilia:  capitis  nostri,  saepe  potest  accidere, 
ut  caussae  versentur  in  iure.  Etenim  sic  C.  Manci- 
num ,  nobilissimum  atque  optimum  virum  ac  consu- 
larem,  quum  eum  propter  invidiam  Numantini  foe¬ 
deris  pater  patratus  ex  S.  C.  Numantinis  dedidisset 
eumque  illi  non  recepissent  posteaque  Mancinus  do¬ 
mum  revenisset  neque  in  senatum  introire  dubitasset, 
P.  Rutilius,  M.  filius,  tribunus  plebis,  iussit  educi, 
quod  eum  civem  negaret  esse;  quia  memoria  sic 
esset  proditum ,  quem  pater  suus  aut  populus  vendi¬ 
disset,  aut  pater  patratus  dedidisset,  ei  nullum  esse 
postliminium:  182.  quam  possumus  reperire  ex 
omnibus  rebus  civilibus  caussam  contentionemque 
maiorem,  quam  de  ordine  de  civitate  de  libertate 
de  capile  hominis  consularis ;  praesertim  quum  haec 
non  in  crimine  aliquo,  quod  ille  posset  infitiari,  sed 
in  civili  iure  consisteret?  Similique  in  genere,  infe- 

riore  ordine,  si  cjuis  apud  nos  servisset  ex  populo 
foederato  seseque  liberasset,  ac  postea  domum  reve- 
nisset,  quaesitum  est  apud  maiores  nostros,  num  is 
ad  suos  postliminio  rediisset  et  amisisset  hanc  civi- 
tatem.  1  83.  Quid?  de  libertate,  quo  iudieium  gra- 
vius  esse  nullum  potest,  nonne  ex  iure  civili  potest 
esse  contentio,  quum  quaeritur,  is,  qui  domini  vo- 
luntate  census  sit,  continuone,  an  ubi  lustrum  con- 
ditum,  liber  sit?  Quid,  quod  usu  memoria  patrum 
venit,  ut  paterfamilias,  qui  ex  Hispania  Romam  ve- 
nisset,  quum  uxorem  praegnantem  in  provincia  reli- 
quisset  Romaeque  alteram  duxisset  neque  nuntium 
priori  remisisset,  mortuusque  esset  intestato  et  ex 
utraque  filius  natus  esset:  mediocrisne  res  in  contro- 
versiam  adducta  est?  quum  quaereretur  de  duobus 
civium  capitibus  et  de  puero,  qui  ex  posteriore  natus 
erat,  et  de  eius  matre;  quae,  si  iudicaretur,  certis 
quibusdam  verbis ,  non  novis  nuptiis ,  fieri  cum  su¬ 
perior  divortium,  in  concubinae  locum  duceretur. 
184.  Haec  igitur  et  horum  similia  iura  suae  civitatis 
ignorantem,  erectum  et  celsum,  alacri  et  prompto  ore 
ac  vultu,  hue  atque  illuc  intuentem,  vagari  magna 
cum  caterva  toto  foro,  praesidium  clientibus  atque 
opem  amicis  et  prope  cunctis  civibus  lucem  ingenii 
et  consilii  sui  porrigentem  atque  tendentem,  nonne 
in  primis  flagitiosum  putandum  est? 

XLI.  185.  Et  quoniam  de  impudentia  dixi,  casti- 
gemus  etiam  segnitiem  hominum  atque  inertiam. 
Nam  si  esset  ista  cognitio  iuris  magna  ac  difficilis, 
tamen  utilitatis  magnitudo  deberet  homines  ad  susci- 
piendum  discendi  laborem  impellere.  Sed,  o  Dii  im- 
mortales,  non  dicerem  hoc,  audiente  Scaevola,  nisi 
ipse  dicere  soleret,  nullius  artis  faciliorem  sibi  cogni- 
tionem  videri.  186.  Quod  quidem  certis  de  caussis  a 
plerisque  aliter  existimatur;  primum,  quia  veteres 
illi,  qui  huic  scientiae  praefuerunt,  obtinendae  atque 
augendae  potentiae  suae  caussa  pervulgari  artem 
suam  noluerunt;  deinde,  posteaquam  est  editum, 
expositis  a  Cn.  Flavio  primum  actionibus,  nulli  fue- 
runt ,  qui  ilia  artificiose  digesta  generatim  compone- 
rent.  Nihil  est  enim,  quod  ad  artem  redigi  possit, 
nisi  ille  prius,  qui  ilia  tenet,  quorum  artem  institue- 
re  vult,  habeat  illam  scientiam,  ut  ex  iis  rebus,  qua- 
rum  ars  nondum  sit,  artem  efficere  possit.  187.  Hoc 
video,  dum  breviler  voluerim  dicere,  dictum  a  me 
esse  paullo  obscurius :  sed  experiar  et  dicam,  si  po- 
tero,  planius.  XLII.  Omnia  fere,  quae  suntconclusa 
nunc  artibus,  dispersa  et  dissipata  quondam  fuerunt ; 
ut  in  musicis  numeri  et  voces  et  modi ;  in  geometria 
lineamenta,  formae,  intervalla,  magnitudines ;  in 
astrologia  caeli  conversio,  ortus,  obitus  motusque 
siderum;  in  grammaticis  poetarum  pertractatio,  hi- 
storiarum  cognitio,  verborum  interpretatio,  pronun- 
tiandi  quidam  sonus ;  in  hac  denique  ipsa  ratione  di- 
cendi  excogitare,  ornare,  disponere,  meminisse,  agere 
ignota  quondam  omnibus  et  diffusa  late  videbantur. 

188.  Adhibita  est  igitur  ars  quaedam  extrinsecus  ex 
alio  genere  quodam,  quod  sibi  totum  philosophi  as- 
sumunt,  quae  rem  dissolutam  divulsamque  eonglu- 
tinaret  et  ratione  quadam  constringeret.  Sit  ergo  in 
iure  civili  finis  hie,  legitimae  atque  usitatae  in  re¬ 
bus  caussisque  civium  aequabilitatis  conservatio. 

189.  Turn  sunt  notanda  genera  et  ad  certumnumerum 
paucitatemque  revocanda.  Genus  autem  est  id,  quod 
sui  similes  communione  quadam,  specie  autem  diffe- 
rentes,  duas  aut  plures  complectitur  partes.  Partes 
autem  sunt,  quae  generibus  iis,  ex  quibus  emanant, 


subiiciuntur;  omniaque,  quae  sunt  vel  generum  vel 
partium  nomina,  definitionibus,  quam  vim  habeant, 
est  exprimendum.  Est  enim  definitio  earum  rerum, 
quae  sunt  eius  rei  propriae,  quam  definire  volumus, 
brevis  et  circumscripta  quaedam  explicatio.  190. 
Hisce  ego  rebus  exempla  adiungerem,  nisi,  apud  quos 
haec  haberetur  oratio,  cernerem.  Nunc  complectar, 
quod  proposui ,  brevi.  Si  enim  aut  mihi  facere  li- 
cuerit,  quod  iamdiu  cogito,  aut  alius  quispiam  aut 
me  impedito  occupant  aut  mortuo  effecerit,  ut  pri¬ 
mum  omne  ius  civile  in  genera  digerat,  quae  per- 
pauca  sunt,  deinde  eorum  generum  quasi  quaedam 
membra  dispertiat,  turn  propriam  cuiusque  vim  defi- 
nitione  declaret ,  perfectam  artem  iuris  civilis  habe- 
bitis,  magis  magnam  atque  uberem,  quam  difficilem 
atque  obscuram.  191.  Atque  interea  tamen,  dum 
haec,  quae  dispersa  sunt,  coguntur,  vel  passim  licet 
carpentem  et  colligentem  undique  repleri  iusta  iuris 
civilis  scientia.  XL1II.  Nonne  videtis,  equitem  Ro- 
manum,  hominem  acutissimo  omnium  ingenio,  sed 
minime  ceteris  artibus  eruditum,  C.  Aculeonem,  qui 
mecum  vivit  semperque  vixit,  ita  tenere  ius  civile, 
ut  ei,  quum  ab  hoc  discesseritis,  nemo  de  iis,  qui 
peritissimi  sunt,  anteponatur?  192.  Omnia  sunt 
enim  posita  ante  oculos,  collocata  in  usu  quotidiano, 
in  congressione  hominum  atque  in  foro;  neque  ita 
multis  litteris  aut  voluminibus  magnis  continentur. 
Eadem  enim  sunt  elata  primum  a  pluribus ;  deinde 
paucis  verbis  commutatis  etiam  ab  iisdem  scriptori- 
bus  scripta  sunt  saepius.  193.  Accedit  vero,  quo 
facilius  percipi  cognoscique  ius  civile  possit,  (quod 
minime  plerique  arbitrantur ,)  mira  quaedam  in  co- 
gnoscendo  suavitas  et  delectatio.  Nam,  sive  quem 
haec  aliena*studia  delectant,  plurimaest  [et]  inomni 
iure  civili  et  in  pontificum  libris  et  in  XII  tabu!  is 
antiquitatis  effigies ,  quod  et  verborum  prisca  vetu- 
stas  cognoscitur  et  actionum  genera  quaedam  maio- 
rum  consuetudinem  vitamque  declarant:  sive  quis 
civilem  scientiam  contemplatur ,  quam  Scaevola  non 
putat  oratoris  esse  propriam,  sed  cuiusdam  ex  alio 
genere  prudentiae,  totam  hanc,  descriptis  omnibus 
civitatis  utilitatibus  ac  partibus,  XII  tabulis  conti- 
neri  videbit:  sive  quem  ista  praepolens  et  gloriosa 
philosophia  delectat,  (dicam  audacius,)  hosce  habebit 
fontes  omnium  disputationum  suarum,  qui  iure  civili 
et  legibus  continentur.  194.  Ex  his  enim  et  digni¬ 
tatem  maxime  expetendam  videmus,  quum  verus, 
iustus  atque  honestus  labor  honoribus,  praemiis, 
splendore  decoratur;  vitia  autem  hominum  atque 
fraudes  damnis,  ignominiis,  vinculis,  verberibus, 
exsiliis ,  morte  mulctantur ;  et  docemur  non  infinitis 
concertationumque  plenis  disputationibus,  sed  aucto- 
ritate  nutuque  legum  domitas  habere  libidines,  co- 
ercere  omnes  cupiditates,  nostra  tueri,  ab  alienis 
mentes,  oculos,  manus  abstinere.  XLIY.  195.  Fre- 
mant  omnes  licet,  (dicam  quod  sentio.)  bibliothecas 
mehercule  omnium  philosophorum  unus  mihi  vide- 
tur  XII  tabularum  libellus,  si  quis  legum  fontes  et 
capita  viderit,  et  auctoritatis  pondere  et  utilitatis  uber- 
tate  superare.  196.  Ac  si  nos,  id  quod  maxime  de¬ 
bet,  nostra  patria  delectat;  cuius  rei  tanta  est  vis  ac 
tanta  natura,  ut  Ithacam  illam,  in  asperrimis  saxulis, 
tamquam  nidulum ,  affixam ,  sapientissiraus  vir  im- 
mortalitati  anteponeret:  quo  amore  tandem  inflam- 
mati  esse  debemus  in  eiusmodi  patriam,  quae  una  in 
omnibus  terris  domus  est  virtutis,  imperii,  dignita¬ 
tis?  cuius  primum  nobis  mens,  mos,  disciplina  nota 

esse  debet,  vel  quia  est  patria  parens  omnium  no¬ 
strum  ,  vel  quia  tanta  sapientia  fuisse  in  iure  consti- 
tuendo  putanda  est ,  quanta  fuit  in  his  tantis  opibus 
imperii  comparandis.  197.  Percipietis  etiam  illam  ex 
cognitione  iuris  laetitiam  et  voluptatem,  quod,  quan¬ 
tum  praestiterint  nostri  maiores  prudentia  ceteris 
gentibus,  turn  facillime  intelligetis ,  si  cum  illorum 
Lycurgo  et  Dracone  et  Solone  nostras  leges  conferre 
volueritis.  Incredibile  est  enim,  quam  sit  omne  ius 
civile  praeter  hoc  nostrum  inconditum  ac  paene  ridi- 
culum;  de  quo  multa  soleo  in  sermonibus  quotidia- 
nis  dicere,  quum  hominum  nostrorum  prudentiam 
ceteris  omnibus  et  maxime  Graecis  antepono.  His 
ego  de  caussis  dixeram,  Scaevola,  iis,  qui  perfecti 
oratores  esse  vellent,  iuris  civilis  cognitionem  esse 
necessariam. 

XLV.  198.  Iam  vero  ipsa  per  sese  quantum  affe- 
rat  iis,  qui  ei  praesunt,  honoris,  gratiae,  dignitatis, 
quis  ignorat?  Itaque,  ut  apud  Graecos  infimi  homi¬ 
nes  mercedula  adducti  ministros  se  praebent  in  iu- 
diciis  oratoribus ,  ii ,  qui  apud  illos  ngaypaTixol  vo- 
cantur:  sic  in  nostra  civitate  contra  amplissimus 
quisque  et  clarissimus  vir,  ut  ille,  qui  propter 
hanc  iuris  civilis  scientiam  sic  appellatus  a  summo 
poeta  est: 

Egregie  cordatus  homo,  catus  Aeliu’  Sextus, 
multique  praeterea,  qui,  quum  ingenio  sibi  auctore 
dignitatem  peperissent,  perfecerunt,  ut  in  respon- 
dendo  de  iure  auctoritate  plus  etiam ,  quam  ipso  in¬ 
genio  valerent.  199.  Senectuti  vero  celebrandae  et 
ornandae  quod  honestius  potest  esse  perfugium,  quam 
iuris  interpretatio?  Equidem  mihi  hoc  subsidium 
iam  inde  ab  adolescentia  comparavi,  non  solum  ad 
caussarum  usum  forensium,  sed  etiam  ad  decus  at- 
que  ornamentum  senectutis,  ut,  quum  me  vires  (quod 
fere  iam  tempus  adventat)  deficere  coepissent,  ista  ab 
solitudine  domum  meam  vindicarem.  Quid  est  enim 
praeclarius ,  quam  honoribus  et  reipublicae  muneri- 
bus  perfunctum  senem  posse  suo  iure  dicere  idem, 
quod  apud  Ennium  dicat  ille  Pythius  Apollo,  se  esse 
eum,  unde  sibi,  si  non  populi  et  reges,  at  omnes  sui 
cives  consilium  expetant, 

Suarurn  rerum  incerti:  quos  ego  ope  mea  ex 

incertis  certos  compotesque  consili 

dimitto,  ut  ne  res  temere  tractent  turbidcis. 

200.  Est  enim  sine  dubio  domus  iurisconsulti  totius 
oraculum  civitatis.  Testis  est  huiusce  Q.  Mucii  ia- 
nua  et  vestibulum ,  quod  in  eius  infirmissima  vale- 
tudine  aflectaque  iam  aetate  maxima  quotidie  fre- 
quentia  civium  ac  summorum  hominum  splendore 
celebratur. 

XLVI.  201 .  Iam  vero  ilia  non  longam  orationem 
desiderant,  quamobrem  existimem  publica  quoque 
iura,  quae  sunt  propria  civitatis  atque  imperii,  turn 
monumenta  rerum  gestarum  et  vetustatis  exempla 
ora  tori  nota  esse  debere.  Nam  ut  in  rerum  privata- 
rum  caussis  atque  iudiciis  depromenda  saepe  oratio 
est  ex  iure  civili  et  idcirco,  ut  ante  diximus,  oratori 
iuris  civilis  scientia  necessaria  est,  sic  in  caussis  pu- 
blicis  iudiciorum,  concionum,  senatus  omnis  haec 
et  antiquitatis  memoria  et  publici  iuris  auctoritas  et 
regendae  reipublicae  ratio  ac  scientia  tamquam  alia 
materies  iis  oratoribus,  qui  versantur  in  republica, 
subiecta  esse  debent.  202.  Non  enim  caussidicum 
nescio  quern  neque  proclamatorem  aut  rabulam  hoc 
sermone  nostro  conquirimus,  sed  eum  virum,  qui 

primum  sit  eius  artis  antistes,  cuius  quum  ipsa  na- 
tura  magnam  homini  facultatem  daret,  tamen  esse 
deus  putatur,  ut  et  ipsum,  quod  erat  hominis  pro- 
prium,  non  partum  per  nos,  sed  divinitus  ad  nos  de- 
latum  videretur ;  deinde,  qui  possit,  non  tarn  caduceo 
quam  nomine  oratoris  ornatus,  incolumis  vel  inter 
hostium  tela  versari;  turn,  qui  scelus  fraudemque 
nocentis  possit  dicendo  subiicere  odio  civium  suppli- 
cioque  constringere ;  idemque  ingenii  praesidio  inno- 
centiam  iudiciorum  poena  liberare ;  idemque  languen- 
tem  labentemque  populum  aut  ad  decus  excitare  aut 
ab  errore  deducere  aut  inflammare  in  improbos  aut 
incitatum  in  bonos  mitigare ;  qui  denique,  quemcum- 
que  in  animis  hominum  motum  res  et  caussa  postu- 
let,  eum  dicendo  vel  excitare  possit  vel  sedare.  203. 
Hanc  vim  si  quis  existimat  aut  ab  iis,  qui  de  dicendi 
ratione  scripserunt,  expositam  esse,  aut  a  me  posse 
exponi  tam  brevi,  vehementer  errat,  neque  solum  in- 
scientiam  meam,  sed  ne  rerum  quidem  magnitudinem 
perspicit.  Equidem  vobis,  quoniam  ita  voluistis, 
fontes,  unde  hauriretis,  atque  itinera  ipsa  ita  putavi 
esse  demonstranda,  non  ut  ipse  dux  essem,  (quod  et 
infinitum  est  et  non  necessarium,)  sed  ut  cornmon- 
strarem  tantum  viam  et,  ut  fieri  solet,  digitum  ad 
fontes  intenderem.  XL VII.  204.  Mihi  vero,  inquit 
Mucius,  satis  superque  abs  te  videtur  istorum  studiis, 
si  modo  sunt  studiosi,  esse  factum.  Nam,  ut  Socra- 
tem  ilium  solitum  aiunt  dicere,  perfectum  sibi  opus 
esse,  si  quis  satis  esset  concitatus  cohortatione  sua 
ad  studium  cognoscendae  percipiendaeque  virtutis; 
(quibus  enim  id  persuasum  esset,  ut  nihil  mallent 
esse  se,  quam  bonos  viros,  iis  reliquam  facilem  esse 
doctrinam:)  sic  ego  intelligo,  si  in  haec,  quae  patefe- 
cit  oratione  sua  Crassus,  intrare  volueritis,  facillime 
vos  ad  ea,  quae  cupitis,  perventuros  ab  hoc  aditu 
ianuaque  patefacta.  205.  Nobis  vero,  inquit Sulpicius, 
ista  sunt  pergrata  perque  iucunda;  sed  pauca  etiam 
requirimus  in  primisque  ea,  quae  valde  breviter  a  te, 
Crasse,  de  ipsa  arte  percursa  sunt,  quum  ilia  te  et 
non  contemnere  et  didicisse  confiterere.  Ea  si  paullo 
latius  dixeris,  expleris  omnem  exspectationem  diu- 
turni  desiderii  nostri.  Nam  nunc,  quibus  studendum 
rebus  esset,  accepimus,  quod  ipsum  est  tamen  ma¬ 
gnum  ;  sed  vias  earum  rerum  rationemque  cupimus 
cognoscere.  206.  Quid  si,  inquit  Crassus,  quoniam 
ego,  quo  facilius  vos  apud  me  tenerem,  vestrae  po- 
tius  obsecutus  sum  voluntati,  quam  aut  consuetudini 
aut  naturae  meae,  petimus  ab  Antonio,  ut  ea,  quae 
continet  neque  adhuc  protulit,  ex  quibus  unum  li- 
bellum  sibi  excidisse  iamdudum  questus  est,  explicet 
nobis,  et  ilia  dicendi  mysteria  enuntiet?  Ut  videtur, 
inquit  Sulpicius;  nam  Antonio  dicente,  etiam  quid 
tu  sentias,  inte^ligemus.  207.  Peto  igitur,  inquit 
Crassus,  a  te,  quoniam  id  nobis,  Antoni,  hominibus 
id  aetatis,  oneris  ab  horum  adolescentium  studiis  im- 
ponitur,  ut  exponas,  quid  iis  de  rebus,  quas  a  te 
quaeri  vides,  sentias.  XLVIII.  Deprehensum  equidem 
me,  inquit  Antonius,  plane  video  atque  sentio,  non 
solum  quod  ea  requiruntur  a  me,  quorum  sum  igna- 
rus  atque  insolens,  sed  quia,  quod  in  caussis  valde 
fugere  soleo,  ne  tibi,  Crasse,  suecedam,  id  me  nunc 
isti  vitare  non  sinunt.  208.  Verum  hoc  ingrediar  ad 
ea,  quae  vultis,  audacius,  quod  idem  mihi  spero  usu 
esse  venturum  in  hac  disputatione,  quod  in  dicendo 
solet,  ut  nulla  exspectetur  ornata  oratio.  Neque  enim 
sum  de  arte  dicturus,  quam  numquam  didici,  sed  de 
mea  consuetudine ;  ipsaque  ilia,  quae  in  commenta- 

rium  meum  retuli,  sunt  eiusmodi,  non  aliqua  mihi 
doctrina  tradita,  sed  in  rerum  usu  caussisque  tracta- 
ta;  quae  si  vobis,  hominibus  eruditissimis,  non  pro- 
babuntur,  vestram  iniquitatem  accusatote,  qui  ex  me 
ea  quaesieritis,  quae  ego  nescirem :  meam  facilitatem 
laudatote,  quum  vobis,  non  meo  iudicio,  sed  vestro 
studio  inductus,  non  gravate  respondero.  209.  Turn 
Grassus,  Perge  modo,  inquit,  Antoni.  Nullum  est 
enim  periculum,  ne  quid  tu  eloquare,  nisi  ita  pruden- 
ter,  ut  neminem  nostrum  poeniteat  ad  hunc  te  sermo- 
nem  impulisse. 

Ego  vero,  inquit,  pergam  et  id  faciam,  quod  in 
principio  fieri  in  omnibus  disputationibus  oportere 
censeo :  ut,  quid  illud  sit,  de  quo  disputetur,  expla- 
netur,  ne  vagari  et  errare  cogatur  oratio,  si  ii,  qui  in¬ 
ter  se  dissenserint,  non  idem  [esse]  illud,  quo  de  agi- 
tur,  intelligant.  210.  Nam,  si  forte  quaereretur,  quae 
esset  ars  imperatoris,  constituendum  putarem  princi¬ 
pio,  quis  esset  imperator :  qui  quum  esset  constitutus 
administrator  quidam  belli  gerendi,  turn  adiungere- 
mus  de  exercitu,  de  castris,  de  agminibus,  de  signo- 
rum  collationibus,  de  oppidorum  oppugnationibus, 
de  commeatu,  de  insidiis  faciendis  atque  vitandis,  de 
reliquis  rebus,  quae  essent  propriae  belli  admini- 
strandi ;  quarum  qui  essent  animo  et  scientia  compo¬ 
tes,  eos  esse  imperatores  dicerem ;  utererque  exem- 
plis  Africanorum  et  Maximorum,Epaminondam  atque 
Ilannibalem  atque  eius  generis  homines  nominarem. 
21 1 .  Sin  autem  quaereremus,  quis  esset  is,  qui  ad 
rempublicam  moderandam  usum  et  scientiam  et  stu- 
dium  suum  contulisset,  definirem  hoc  modo:  qui, 
quibus  rebus  utilitas  reipublicae  pararetur  augeretur- 
que,  teneret  iisque  uteretur,  hunc  reipublicae  recto- 
rem  et  consilii  publici  auctorem  esse  habendum : 
praedicaremque  P.  Lentulum  principem  ilium  et  Ti. 
Gracchum  patrem  et  Q.  Metellum  et  P.  Africanum  et 
C.  Laelium  et  innumerabiles  alios  quum  ex  nostra 
civitate  turn  ex  ceteris.  212.  Sin  autem  quaereretur, 
quisnam  iurisconsultus  vere  nominaretur,  eum  dice¬ 
rem,  qui  legum  et  consuetudinis  eius,  qua  privati  in 
civitate  uterentur,  et  ad  respondendum  et  ad  agen¬ 
dum  et  ad  cavendum  peritus  esset ;  et  ex  eo  genere 
Sex.  Aelium,  M’  Manilium,  P.  Mucium  nominarem. 
XLIX.  Atque,  ut  iam  ad  leviora  artium  studia  ve- 
niam,  si  musicus,  si  grammaticus,  si  poeta  quaeratur, 
possim  similiter  explicare,  quid  eorum  quisque  pro- 
fiteatur  et  quo  non  amplius  ab  quoque  sit  postulan- 
dum.  Philosophi  denique  ipsius,  qui  de  sua  vi  ac 
sapientia  unus  omnia  paene  profitetur,  est  tamen 
quaedam  descriptio,  ut  is,  qui  studcat  omnium  re¬ 
rum  divinarum  atque  humanarum  vim  naturam  caus- 
sasque  nosse  et  omnem  bene  vivendi  rationem  tenere 
et  persequi,  nomine  hoc  appelletur,.  213.  Oratorem 
autem,  quoniam  de  eo  quaerimus,  equidem  non  facio 
eumdem,  quern  Grassus;  qui  mihi  visus  est  omnem 
omnium  rerum  atque  artium  scientiam  comprehen- 
dere  uno  oratoris  officio  ac  nomine;  atque  eum  puto 
esse,  qui  et  verbis  ad  audiendum  iucundis  et  senten- 
tiis  ad  probandum  accommodatis  uti  possit  in  caus- 
sis  forensibus  atque  communibus :  hunc  ego  appello 
oratorem,  eumque  esse  praeterea  instructum  voce  et 
actione  et  lepore  quodam  volo.  214.  Crassus  vero 
mihi  noster  visus  est  oratoris  facultatem  non  illius 
artis  terminis,  sed  ingenii  sui  finibus  immensis  paene 
describere.  Nam  et  civitatum  regendarum  oratori  gu- 
bernacula  sententia  sua  tradidit;  in  quo  per  mihi  mi- 
rum  visum  est,  Scaevo!a,te  hocilli  concedere;  quum 


saepissime  tibi  senatus,  breviter  impoliteque  dicenti, 
maximis  sit  de  rebus  assensus.  M.  vero  Scaurus 
quern  non  longe  ruri  apud  se  esse  audio,  vir  regendae 
reipublicae  scientissimus,  si  audierit  hanc  auctorita- 
tem  gravitatis  et  consilii  sui  vindicari  a  te,  Grasse, 
quod  earn  oratoris  propriam  esse  dicas,  iam,  credo,’ 
hue  veniat  et  hanc  loquacitatem  nostram  vultu  ipso 
aspectuque  conterreat ;  qui  quamquam  est  in  dicen- 
do  minime  contemnendus,  prudentia  tamen  rerum 
magnarum  magis,  quam  dicendi  arte,  nititur.  215.  Ne- 
que  vero,  si  quis  utrumque  potest,  aut  ille  consilii 
publici  auctor  ac  senator  bonus  ob  earn  ipsam  caus- 
sam  orator  est;  aut  hie  disertus  atque  eloquens,  si  est 
idem  in  procuratione  civitatis  egregius,  aliquam  sci¬ 
entiam  dicendi  copia  est  consecutus.  Multum  inter  se 
distant  istae  facilitates  longeque  sunt  diversae  atque 
seiunctae,  neque  eadem  ratione  ac  via  M.  Cato,  P. 
Africanus,  Q.  Metellus,  C.  Laelius,  qui  omnes  eloquen- 
tes  fuerunt,  orationem  suam  et  reipublicae  dignitatem 
exornabant.  L.  Neque  enim  est  interdictum  aut  a  re¬ 
rum  natura  aut  a  lege  aliqua  atque  more,  ut  singulis 
hominibus  ne  amplius,  quam  singulas  artes  nosse 
liceat.  216.  Quare  non,  etsi  eloquentissimus  Athenis 
Pericles  idemque  in  ea  civitate  plurimos  annos  prin- 
ceps  consilii  publici  fuit,  idcirco  eiusdem  hominis 
atque  artis  utraque  facultas  existimanda  est;  nec,  si 
P.  Crassus  idem  fuit  eloquens  et  iuris  peritus,  ob  earn 
caussam  inest  in  facilitate  dicendi  iuris  civilis  scien¬ 
tia.  217.  Nam  si  quisque,  ut  in  aliqua  arte  et  facili¬ 
tate  excellens,  aliam  quoque  artem  sibi  assumpserit, 
is  pei  ficiet,  ut,  quod  praeterea  sciet,  id  eius,  in  quo 
excellet,  pars  quaedam  esse  videatur;  licet  ista  ratio- 
nc  dicamus  pila  bene  et  duod'ecim  scriptis  ludere  pro- 
prium  esse  iuris  civilis,  quoniam  utrumque  eorum 
P.  Mucius  optime  fecerit;  eademque  ratione  dicantur 
et,  quos  cpvo-ixovg  Graeci  nominant,  iidem  poetae, 
quoniam  Empedocles  physicus  egregium  poema  fe¬ 
cerit.  At  hoc  ne  philosophi  quidem  ipsi,  qui  omnia 
sicut  propria  sua  esse  atque  a  se  possideri  volunt, 
dicere  audent,  geometriam  aut  musicam  philosophi 
esse,  quia  Platonem  omnes  in  illis  artibus  praestan- 
tissimum  fuisse  fateantur.  218.  Ac  si  iam  placet 
omnes  artes  oratori  subiungere,  tolerabilius  est  sic 
potius  dicere,  ut,  quoniam  dicendi  facultas  non  de¬ 
beat  esse  ieiuna  atque  nuda,  sed  aspersa  atque  di- 
stincta  multarum  rerum  iucuiida  quadam  varietate, 
sit  boni  oratoris  multa  auribus  accepisse,  multa  vi- 
disse,  multa  animo  et  cogitatione,  multa  etiam  legendo 
percurrisse:  neque  ea  ut  sua  possedisse,  sed  ut  ali- 
ena  libasse.  Fateor  enim  callidum  quemdam  hunc 
et  nulla  in  re  tironem  ac  rudem  nec  peregrinum  atque 
hospitem  in  agendo  esse  debere. 

LI.  219.  Neque  vero  istis  tragoediis  tuis,  quibus  uti 
philosophi  maxime  solent,  Crasse,  perturbor,  quod 
ita  dixisti,  neminem  posse  eorum  mentes,  qui  audi- 
rent,  aut  inflammare  dicendo  aut  inflammatas  restm- 
guere,  quum  eo  maxime  vis  oratoris  magnitudoque 
cernatur,  nisi  qui  rerum  omnium  naturam,  mores 
hominum  atque  rationes  penitus  perspexerit,  in  quo 
philosophia  sit  oratori  necessario  percipienda ;  quo  in 
studio  hominum  quoque  ingeniosissimorum  otiosis-* 
simorumque  totas  aetatesvidemus  esse  con tritas.  Quo¬ 
rum  ego  copiam  magnitudinemque  cognitionis  atque 
artis  non  modo  non  contemno,  6ed  etiam  vehementer 
admiror.  Nobis  tamen,  qui  in  hoc  populo  foroque 
versannir,  satis  est  ea  de  moribus  hominum  et  scire 
et  dicere,  quae  non  abhorrent  ab  hominum  moribus. 

220.  Quis  enim  umquam  orator  magnus  et  gravis, 
quum  iratum  adversario  iudicem  facere  vellet,  haesi- 
tavit  ob  earn  caussam,  quod  nesciret,  quid  esset  ira- 
cundia,  fervorne  mentis  an  cupiditas  puniendi  dolo- 
ris?  Quis,  quum  ceteros  animorum  motus  aut  iudi- 
cibus  aut  populo  dicendo  miscere  atque  agitare  vellet, 
ea  dixit,  quae  a  philosophis  dici  solent?  qui  partim 
onmino  motus  negant  in  animis  ullos  esse  debere, 
quique  eos  in  iudicum  mentibus  concitent,  scelus  eos 
nefarium  facere;  partim,  qui  tolerabiliores  volunt  esse 
et  ad  veritatem  vitae  propius  accedere,  permediocres 
ac  potius  leves  motus  debere  esse  dicunt.  221 .  Ora¬ 
tor  autem  omnia  haec,  quae  putantur  in  communi 
vitae  consuetudine  mala  ac  molesta  et  fugienda,  multo  j 
maiora  et  acerbiora  verbis  facit;  itemque  ea,  quae 
Yulgo  expetenda  atque  optabilia  videntur,  dicendo 
amplificat  atque  ornat,  neque  vult  ita  sapiens  inter 
stultos  videri,  uti,  qui  audiant,  aut  ilium  ineptum  et* 
Graeculum  putent,  aut,  etiamsi  valde  probent  inge- 
nium  oratoris,  sapientiam  admirentur,  se  esse  stultos 
moleste  ferant;  222.  sed  ita  peragrat  per  animos  ho- 
minum,  ita  sensus  mentesque  pertractat,  ut  non  de- 
sideret  philosophorum  descriptiones,  neque  exquirat 
oratione,  summum  illud  bonum  in  animone  sit  an  in 
corpore,  virtute  an  voluptate  definiatur ;  an  haec  inter 
se  iungi  copularique  possint ;  an  vero,  ut  quibusdam 
visum  est,  nihil  certum  scire,  nihil  plane  cognosci  et 
percipi  possit.  Quarum  rerum  fateor  magnam  multi- 
plicemque  esse  disciplinam,  et  multas,  copiosas,  va- 
riasque  rationes;  223.  sed  aliud  quiddam,  longe  aliud, 
Grasse,  quaerimus.  Acuto  homine  nobis  opus  est  et 
natura  usuque  callido,  qui  sagaciter  pervestiget,  quid 
sui  cives  iique  homines,  quibus  aliquid  dicendo  per- 
suadere  velit,  cogitent,  sentiant,  opinentur,  exspe- 
ctent.  LII.  Teneat  oportet  venas  cuiusque  generis, 
aetatis,  ordinis,  et  eorum,  apud  quos  aliquid  aget  aut 
erit  acturus,  mentes  sensusque  degustet;  224.  phi¬ 
losophorum  autem  libros  reservet  sibi  ad  huiusce- 
modi  Tusculani  requiem  atque  otium,  ne,  si  quando 
ei  dicendum  erit  de  iustitia  et  fide,  mutuetur  a  Pla- 
tone;  qui,  quum  haec  exprimenda  verbis  arbitrare- 

tur,  novam  quamdam  finxit  in  libris  civitatem ;  us¬ 
que  eo  ilia,  quae  dicenda  de  iustitia  putabat,  a  vitae 
consuetudine  et  a  civitatum  moribus  abhorrebant. 
225.  Quod  si  ea  probarentur  in  populis  atque  in  civi- 
tatibus,  quis  tibi,  Crasse,  concessisset,  clarissimo  viro 
et  amplissimo  principi  civitatis,  ut  ilia  diceres  in  ma¬ 
xima  concione  tuorum  civium,  quae  dixisti?  eripite 

NOS  EX  MISEMIS,  ERIPITE  NOS  EX  FAUCIBUS  EORUM,  QUORUM 
CRUDELITAS  NOSTRO  SANGUINE  NON  POTEST  EXPLERI  ;  NOL1TE 
SINERE  NOS  CUIQUAM  SERVIRE,  NISI  VOBIS  UNIVERSIS,  QUIBUS 

et  possumus  et  debemus.  Omitto  miseries,  in  quibus, 
ut  illi  aiunt,  vir  fortis  esse  non  potest;  omitto  fauces , 
ex  quibus  te  eripi  vis,  ne  iudicio  iniquo  exsorbeatur 
sanguis  tuus,  quod  sapienti  negant  accidere  posse: 
servire  vero  non  modo  te,  sed  universum  senatum, 
cuius  turn  caussam  agebas,  ausus  esdicere?  226.  Po- 
lestne  virtus,  Crasse,  servire  istis  auctoribus,  quo¬ 
rum  tu  praecepta  oratoris  facilitate  complecteris? 
quae  et  semper  et  sola  libera  est,  quaeque,  etiamsi 
corpora  capta  sint  armis  aut  constricta  vinculis,  tamen 
suum  ius  atque  omnium  rerum  impunitam  libertatem 
tenere  debeat.  Quae  vero  addidisti,  non  modo  sena¬ 
tum  servire  posse  populo,  sed  etiam  debere ,  quis  hoc 
philosophus  tam  mollis,  tarn  Ianguidus,  tarn  enerva- 

tus,  tam  omnia  ad  voluptatem  corporis  doloremque 
referens,  probare  posset:  senatum  servire  populo,  I 

cui  populus  ipse  moderandi  et  regendi  sui  potesta- 
tem  quasi  quasdam  habenas  tradidisset?  LIII.  227. 
Itaque  haec  quum  a  te  divinitus  ego  dicta  arbitrarer, 
P.  Rutilius  Rufus,  homo  doctus  et  philosophiae  dedi- 
tus,  non  modo  parum  commode,  sed  etiam  turpiter  et 
flagitiose  dicta  esse  dicebat.  Idemque  Servium  Gal- 
bam,  quem  hominem  probe  commeminisse  se  aiebat, 
pergraviter  reprehendere  solebat,  quod  is  L.  Scribo- 
nio  quaestionem  in  eum  ferente  populi  misericordiam 
concitasset,  quum  M.  Cato,  Galbae  gravis  atque  acer 
inimicus,  aspere  apud  populum  Romanum  et  vehe- 
menter  esset  locutus,  quam  orationem  in  Originibus 
suis  exposuit  ipse.  228.  Reprehendebat  igitur  Gal- 
bam  Rutilius,  quod  is  C.  Sulpicii  Galli,  propinqui 
sui,  Q.  pupillum  filium  ipse  paene  in  humeros  suos 
extulisset,  qui  patris  clarissimi  recordatione  et  me- 
moria  fletum  populo  moveret  et  duos  filios  suos  par- 
vos  tutelae  populi  commendasset  ac  se,  tamquam  in 
procinctu  testamentum  faceret  sine  libra  atque  tabu- 
lis,  populum  Romanum  tutorem  instituere  dixisset  il- 
lorum  orbitati.  Itaque  quum  et  invidia  etodio  populi 
turn  Galba  premeretur,  his  quoque  eum  tragoediis 
liberatum  ferebat ,  quod  item  apud  Catonem  scriptum 
esse  video,  nisi  pueris  et  lacrimis  usus  esset,  poenas 
eum  daturum  fuisse.  Haec  Rutilius  valde  vitupera- 
bat,  et  huic  humilitati  dicebat  vel  exsilium  fuisse  vel 
mortem  anteponendam.  229.  Neque  vero  hoc  solum 
dixit,  sed  ipse  et  sensit  et  fecit.  Nam  quum  esset  ille 
vir  exemplum,  ut  scitis,  innocentiae,  quumque  illo 
nemo  neque  integrior  esset  in  civitate  neque  sanctior, 
non  modo  supplex  iudicibus  esse  noluit,  sed  ne  or- 
natius  quidem  aut  liberius  caussam  dici  suam,  quam 
simplex  ratio  veritatis  ferebat.  Paullum  huic  Cottae 
tribuit  partium,  disertissimo  adolescenti,  sororis  suae 
filio.  Dixit  item  caussam  illam  quadam  ex  parte  Q. 
Mucius,  more  suo,  nullo  apparatu,  pure  et  dilucide. 
230.  Quod  si  tu  tunc,  Crasse,  dixisses,  qui  subsidium 
oratori  ex  illis  disputationibus,  quibus  philosophi 
utuntur,  ad  dicendi  copiam,  petendum  esse  paullo 
ante  dicebas;  et  si  tibi  pro  P.  Rutilio  non  philoso¬ 
phorum  more,  sed  tuo  licuisset  dicere,  quamvis  sce- 
lerati  illi  fuissent,  sicuti  fuerunt,  pestiferi  cives  sup- 
plicioque  digni,  tamen  omnem  eorum  importunita- 
tem  ex  intimis  mentibus  evellisset  visorationis  tuae: 
nunc  tabs  vir  amissus  est,  dum  caussa  ita  dicitur,  ut 
si  in  ilia  commentitia  Platonis  civitate  res  a»eretur. 

O 

Nemo  ingemuit,  nemo  inclamavit  patronorum,  nihil 
cuiquam  doluit,  nemo  est  questus,  nemo  rempubli- 
cam  imploravit,  nemo  supplicavit.  Quid  multa?  pe- 
dem  nemo  in  illo  iudicio  supplosit,  credo,  ne  Stoicis 
renuntiaretur.  LIV.  231.  Imitatus  est  homoRomanus 
et  consularis  veterem  ilium  Socratem,  qui,  quum 
omnium  sapientissimus  esset  sanctissimeque  vixis- 
set,  ita  in  iudicio  capitis  pro  se  ipse  dixit,  ut  non 
supplex  aut  reus,  sed  magister  aut  dominus  videre- 
tur  esse  iudicum.  Quin  etiam,  quum  ei  scriptam  ora¬ 
tionem  disertissimus  orator  Lysias  attulisset,  quam, 
si  ei  videretur,  edisceret,  ut  ea  pro  se  in  iudicio  ute- 
retur,  non  invitus  legit  et  commode  scriptam  esse 
dixit;  sed,  inquit,  ut,  si  mihi  calceos  Sicyonios  attu- 
lisses,  non  uterer,  quamvis  essent  habiles  et  apti  ad 
pedem,  quia  non  essent  viriles ;  sic  illam  orationem 
disertam  sibi  et  oratoriam  videri,  fortem  et  virilem 
non  videri.  Ergo  ille  quoque  damnatus  est;  neque 
solum  primis  sententiis,  quibus  tantum  statuebant 
iudices,  damnarent,  an  absolverent,  sed  etiam  illis, 
quas  iterum  legibus  ferre  debebant.  232.  Erat  enim 

Athenis,  reo  damnato,  si  fraus  capitalis  non  esset, 
quasi  poenae  aestimatio ;  et  sententia  quum  iudicibus 
daretur,  interrogabatur  reus,  quam  quasi  aestimatio- 
nem  commeruisse  se  maxime  confiteretur;  quod 
quum  interrogatus  Socrates  esset,  respondit  se- 
se  meruisse,  ut  amplissimis  honoribus  et  praemiis 
decoraretur  et  ut  ei  victus  quotidianus  in  Prytaneo 
publice  praeberetur,  qui  honos  apud  Graecos  maxi- 
mus  habetur.  233.  Cuius  responso  sic  iudices  exar- 
serunt,  ut  capitis  hominem  innocentissimum  conde- 
mnarent.  Qui  quidem  si  absolutus  esset,  (quod  me- 
hercule,  etiamsi  nihil  ad  nos  pertinet,  tamen  propter 
eius  ingenii  magnitudinem  vellem:)  quonam  modo 
istos  philosophos  ferre  possemus,  qui  nunc,  quum 
ille  damnatus  est,  nullam  aliam  ob  culpam,  nisi  pro¬ 
pter  dicendi  inscientiam,  tamen  a  se  oportere  dicunt 
peti  praecepta  dicendi?  Quibuscum  ego  non  pugno, 
utrum  sit  melius  aut  verius:  tantum  dico  et  aliudil- 
lud  esse  atque  hoc,  et  hoc  sine  illo  summum  esse 
posse. 

LY.  234.  Nam  quod  ius  civile,  Crasse,  tarn  vehe- 
menter  amplexus  es,  video,  quid  egeris ;  turn,  quum 
dicebas,  videbam.  Primum  Scaevolae  te  dedisti,  quern 
omnes  amare  meritissimo  pro  eius  eximia  suavitate 
debemus ;  cuius  artem  quum  indotatam  esse  et  in- 
comptam  videres,  verborum  earn  dote  locupletasti  et 
ornasti.  Deinde  quod  in  ea  tu  plus  operae  laborisque 
consumpseras,  quum  eius  studii  tibi  et  hortator  et 
magister  esset  domi,  veritus  es,  nisi  istam  artem  ora- 
tione  exaggerasses,  ne  operam  perdidisses.  Sed  ego 
ne  cum  ista  quidem  arte  pugno.  235.  Sit  sane  tanta, 
quantam  tu  illam  esse  vis.  Etenim  sine  controversia 
et  magna  est  et  late  patet,  et  ad  multos  pertinet,  et 
summo  in  honore  semper  fuit,  et  clarissimi  cives  ei 
studio  etiam  hodie  praesunt;  sed  vide,  Crasse,  ne, 
dum  novo  et  alieno  ornatu  velis  ornare  iuris  civilis 
scientiam,  suo  quoque  earn  concesso  et  tradito  spolies 
atque  denudes.  236.  Nam,  si  ita  diceres,  qui  iuris- 
consultus  esset,  esse  eum  oratorem,  itemque  qui  es¬ 
set  orator,  iuris  eumdem  esse  consultum :  praeclaras 
duas  artes  constitueres  atque  inter  se  pares  et  eius- 
dem  socias  dignitatis.  Nunc  vero  iurisconsultum  sine 
hac  eloquentia,  de  qua  quaerimus,  fateris  esse  posse 
fuisseque  plurimos ;  oratorem  negas,  nisi  iliam  scien¬ 
tiam  assumpserit,  esse  posse.  Ita  est  tibi  iurisconsul- 
tus  ipse  per  se  nihil ,  nisi  leguleius  quidam  cautus 
et  acutus,  praeco  actionum,  cantor  formularum,  au- 
ceps  syllabarum ;  sed  quia  saepe  utitur  orator  sub- 
sidio  iuris  in  caussis,  idcirco  istam  iuris  scientiam 
eloquentiae  tamquam  ancillulam  pedisequamque  ad- 
iunxisti. 

LYT.  237.  Quod  vero  impudentiam  admiratus  es 
eorum  patronorum,  qui  aut,  quum  parva  nescirent, 
magna  profiterentur,  aut  ea,  quae  maxima  essent  in 
iure  civili,  tractare  auderent  in  caussis,  quum  ea  ne¬ 
scirent  numquamque  didicissent,  utriusque  rei  facilis 
est  et  prompta  defensio.  Nam  neque  illud  est  miran- 
dum,  qui,  quibus  verbis  coemptio  fiat,  nesciat,  eum¬ 
dem  eius  mulieris,  quae  coemptionem  fecerit,  caus- 
sam  posse  defendere ;  nec,  si  parvi  navigii  et  magni 
eadem  est  in  gubernando  scientia,  idcirco  qui,  qui¬ 
bus  verbis  herctum  cieri  oporteat,  nesciat,  idem  her- 
ciscundae  familiae  caussam  agere  nonpossit.238.Nam, 
quod  maximas  centumvirales  caussas  in  iure  positas 
protulisti;  quae  tandem  earum  caussa  fuit,  quae  ab 
homine  eloquenti,  iuris  imperito,  non  ornatissime  po- 
tuerit  dici?  quibus  quidem  in  caussis  omnibus,  sic- 


ut  in  ipsa  M’.  Curii,  quae  abs  te  nuper  est  dicta,  et  in 
C.  Hostilii  Mancini  controversia  atque  in  eo  puero, 
qui  ex  altera  natus  erat  uxore,  non  remisso  nuntio 
superiori,  fuit  inter  peritissimos  homines  summa  de 
iure  dissensio.  239.  Quaero  igitur,  quid  adiuverit 
oratorem  in  his  caussis  iuris  scientia,  quum  hie  iuris- 
consultus  superior  fuerit  discessurus,  qui  esset  non 
suo  artificio,  sed  alieno,  hoc  est  non  iuris  scientia, 
sed  eloquentia  sustentatus.  Equidem  hoc  saepe  au- 
divi,  quum  aedilitatem  P.  Crassus  peteret,  eumque 
maior  natu  et  iam  consularis  Ser.  Galba  assectaretur, 
quod  Crassi  filiam  C.  filio  suo  despondisset,  acces- 
sisse  ad  Crassum  consulendi  caussa  quemdam  rusti- 
canum;  qui  quum  Crassum  seduxisset  atque  ad  eum 
retulisset  responsumque  ab  eo  verum  magis,  quam 
ad  suam  rem  accommodatum  abstulisset ;  ut  eum  tri¬ 
stem  Galba  vidit,  nomine  appellavit  quaesivitque, 
qua  de  re  ad  Crassum  retulisset.  Ex  quo  ut  audivit 
commotumque  ut  vidit  hominem,  Suspenso,  inquit, 
animo  et  occupato  Crassum  tibi  respondisse  video  : 
240.  deinde  ipsum  Crassum  manu  prehenditet,  Heus 
tu,  inquit,  quid  tibi  in  mentem  venit  ita  respondere? 
Turn  ille  fidenter  homo  peritissimus  confirmare  ita 
se  rem  habere,  ut  respondisset,  nec  dubium  esse  pos¬ 
se.  Galba  autem  alludens  varie  et  copiose  multas  si- 
militudines  afferre  multaque  pro  aequitate  contra  ius 
dicere:  atque  ilium,  quum  disserendo  par  esse  non 
posset  (quamquam  fuit  Crassus  in  numero  diserto- 
rum,  sed  par  Galbae  nullo  modo),  ad  auctores  confu- 
gisse  et  id,  quod  ipse  diceret,  et  in  P.  Mucii  fratris 
sui  libris  et  in  Sex.  Aelii  commentariis  scriptum 
protulisse  ac  tamen  concessisse,  Galbae  disputatio- 
nem  sibi  probabilem  et  prope  veram  videri. 

LYII.  241 .  Attamen,  quae  caussae  sunt  eiusmodi, 
ut  de  earum  iure  dubium  esse  non  possit,  omnino  in 
iudicium  vocari  non  solent.  Numquis  eo  testamento, 
quod  paterfamilias  ante  fecit,  quam  ei  filius  natus 
esset,  hereditatem  petit?  Nemo;  quia  constat,  agna- 
scendo  rumpi  testamentum.  Ergo  in  hoc  genere  iuris 
indicia  nulla  sunt.  Licet  igitur  impune  oratori  omnem 
hanc  partem  iuris  in  controversiis  ignorare,  quae 
pars  sine  dubio  multo  maxima  est:  242.  in  eo  autem 
iure,  quod  ambigitur  inter  peritissimos,  non  est  dif¬ 
ficile  oratori  eius  partis,  quamcumque  defendat,  au- 
ctorem  aliquem  invenire ;  a  quo  quum  amentatas  ha- 
stas  acceperit,  ipse  eas  oratoris  lacertis  viribusque 
torquebit.  Nisi  vero  (bona  venia  huius  optimi  viri 
dixerim,  [Scaevolae,])  tu  libellis  aut  praeceptis  soceri 
tui  caussam  M’.  Curii  defendisti.  Non  arripuisti  pa- 
trocinium  aequitatis  et  defensionem  testamentorum 
ac  voluntatis  mortuorum.  243.  Ac  mea  quidem  sen¬ 
tentia,  (frequens  enim  te  audivi  atque  affui,)  multo 
maiorem  partem  sententiarum  sale  tuo  et  lepore  et 
politissimis  facetiis  pellexisti,  quum  et  illud  nimium 
acumen  illuderes  et  admirarere  ingenium  Scaevolae, 
qui  excogitasset  nasci  prius  oportere,  quam  emori ; 
quumque  multa  colligeres  et  ex  legibus  et  ex  sena- 
tusconsultis  et  ex  vita  ac  sermone  communi  non  mo¬ 
do  acute,  sed  etiam  ridicule  ac  facete,  ubi  si  verba, 
non  rem  sequeremur,  confici  nil  posset.  Itaque  hila- 
ritatis  plenum  iudicium  ac  laetitiae  fuit;  in  quo  quid 
tibi  iuris  civilis  exercitatio  profuerit,  non  intelligo; 
dicendi  vis  egregia,  summa  festivitate  et  venustate 
coniuncta  profuit.  244.  Ipse  ille  Mucius  paterni  iuris 
defensor  et  quasi  patrimonii  propugnator  sui,  quid  in 
ilia  caussa,  quum  contra  te  diceret,  attulit,  quod  de 
iure  civili  depromptum  videretur?  quam  legem  reci- 

tavit?  quid  patefecit  dicendo,  quod  fuisset  imperitis 
occultius?  Nempeeius  omnis  oratio  versata  est  in  eo, 
ut  scriptum  plurimum  valere  oportere  defenderet. 
At  in  hoc  genere  pueri  apud  magistros  exercentur 
onines,  quum  in  eiusmodi  caussis  alias  scriptum, 
alias  aequitatem  defendere  docentur.  245.  Et  credo 
in  ilia  militis  caussa,  si  tu  aut  heredem  aut  militem 
defendisses,  ad  Hostilianas  te  actiones,  non  ad  tuam 
vim  et  oratoriam  facultatem  contulisses.  Tu  vero, 
vel  si  testamentum  defenderes,  sic  ageres,  ut  omne 
omnium  testamentorum  ius  in  eo  iudicio  positum 
videretur,  vel  si  caussam  ageres  militis,  patrem  eius, 
ut  soles,  dicendo  a  mortuis  excitasses ;  statuisses  ante 
oculos ;  complexus  esset  filium  flensque  eum  centum- 
viris  commendasset;  lapides  mehercule  omnes  flere 
ac  lamentari  coegisses,  ut  totum  illud  »uti  lingua 
nuncupassitcc  non  in  xn  tabulis,  quas  tu  omnibus  bi- 
bliothecis  anteponis,  sed  in  magistri  carmine  scri¬ 
ptum  videretur. 

LVIII.246.Nam  quod  inertiam  accusas  adolescen- 
tium,  qui  istam  artem  primum  facillimam  non  edi- 
scant;  quae  quam  sit  facilis,  illi  viderint,  qui  eius 
artis  arrogantia,  quasi  difficillima  sit,  ita  subnixi  am¬ 
bulant,  deinde  etiam  tu  ipse  videris,  qui  earn  artem 
facilem  esse  dicis,  quam  concedis  adhuc  artem  omni- 
no  non  esse,  sed  aliquando,  si  quis  aliam  artem  didi- 
cerit,  ut  hanc  artem  efficere  possit,  turn  esse  illam 
artem  futuram ;  deinde,  quod  sit  plena  delectationis ; 
in  qua  tibi  remittunt  omnes  istam  voluptatem,  et  ea 
se  carere  patiuntur;  nec  quisquam  est  eorum,  qui,  si 
iam  sit  ediscendum  sibi  aliquid,  non  Teucrum  Pacu- 
vii  malit,  quam  Manilianas  venalium  vendendorum 
leges  ediscere ;  247.  turn  autem  quod  amore  patriae 
censes  nos  nostrorum  maiorum  inventa  nosse  debere ; 
non  vides  veteres  leges  aut  ipsa  sua  vetustate  conse- 
nuisse  aut  novis  legibus  esse  sublatas?  Quod  vero 
viros  bonos  iure  civili  fieri  putas,  quia  legibus  et 
praemia  proposita  sint  virtutibus  et  supplicia  vitiis ; 
equidem  putabam,  virtutem  hominibus  (si  modo  tradi 
ratione  possit)  instituendo  et  persuadendo,  non  minis 
et  vi  ac  metu  tradi.  Nam  ipsum  quidem  illud  etiam 
sine  cognitione  iuris,  quam  sit  bellum,cavere  malum, 
scire  possumus.  248.  De  me  autem  ipso,  cui  uni  tu 
concedis,  ut  sine  ulla  iuris  scientia,  tamen  caussis 
satisfacere  possim,  tibi  hoc,  Grasse,  respondeo  neque 
me  umquam  ius  civile  didicisse  neque  tamen  in  iis 
caussis,  quas  in  iure  possem  defendere,  umquam 
istam  scientiam  desiderasse.  Aliud  est  enim  esse  ar- 
tificem  cuiusdam  generis  atque  artis,  aliud  in  com- 
muni  vita  et  vulgari  hominum  consuetudine  nec  he- 
betem  nec  rudem.  249.  Cui  nostrum  non  licet  fundos 
nostros  obire  aut  res  rusticas  vel  fructus  caussa  vel 
delectationis  invisere?  tamen  nemo  tam  sine  oculis, 
tarn  sine  mente  vivit,  ut,quid  sitsementis  ac  messis, 
quid  arborum  putatio  ac  vitium,  quo  tempore  anni, 
aut  quo  modo  ea  fiant,  omnino  nesciat.  Num  igitur, 
si  cui  fundus  inspiciendus  aut  si  mandandum  aliquid 
procuratori  de  agricultura  aut  imperandum  villico  sit, 
Magonis  Karthaginiensis  sunt  libri  perdiscendi,  an  hac 
communi  intelligentia  contend  esse  possumus?  Cur 
ergo  non  iidem  in  iure  civili,  praesertim  quum  in 
caussis  et  in  negotiis  et  in  foro  conteramur,  satis  in¬ 
struct  esse  possumus  ad  hoc  dumtaxat,  ne  in  nostra 
patria  peregrini  atque  advenae  esse  videamur?  250. 
Ac  si  iam  sit  caussa  aliqua  ad  nos  delata  obscurior, 
difficile,  credo,  sit,  cum  hoc  Scaevola  communicare ; 
quamquam  ipsi  omnia,  quorum  negotium  est, consul- 


ta  ad  nos  et  exquisita  deferunt.  An  vero,  si  de  re 
ipsa,  si  de  finibus,  quum  in  rem  praesentem  non  ve- 
nimus,  si  de  tabulis  et  perscriptionibus  controversia 
est,  contortas  res  et  saepe  difficiles  necessario  perdi- 
scimus :  si  leges  nobis  aut  si  hominum  peritorum  re- 
sponsa  cognoscenda  sunt,  veremur,  ne  ea,  si  ab  ado- 
lescentia  iuri  civili  minus  studuerimus,  non  queamus 
cognoscere? 

LIX.  Nihilne  igitur  prodest  oratori  iuris  civilis 
scientia?  Non  possum  negare  prodesse  ullam  scien¬ 
tiam,  ei  praesertim,  cuius  eloquentia  copia  rerum 
debeat  esse  ornata ;  sed  multa  et  magna  et  difficilia 
sunt  ea,  quae  sunt  oratori  necessaria,  ut  eius  indu- 
striam  in  plura  studia  distrahere  nolim.  251 .  Quis 
neget  opus  esse  oratori  in  hoc  oratorio  motu  statuque 
Roscii  gestum  et  venustatem?  Tamen  nemo  suaserit 
studiosis  dicendi  adolescentibus ,  in  gestu  discendo 
histrionum  more  elaborare.  Quid  est  oratori  tamne- 
cessarium,  quam  vox?  Tamen,  me  auctore,  nemo 
dicendi  studiosus  Graecorum  more  et  tragoedorum 
voci  serviet,  qui  et  annos  complures  sedentes  decla- 
mitant  et  quotidie,  antequam  pronuntient,  vocem  cu- 
bantes  sensim  excitant  eamdemque,quum  egerunt,  se¬ 
dentes  ab  acutissimo  sono  usque  ad  gravissimum  so- 
num  recipiunt  et  quasi  quodam  modo  colligunt.  Hoc 
nos  si  facere  velimus,  ante  condemnentur  ii,  quorum 
caussas  receperimus,  quam  toties,  quoties  perscribi- 
tur,  paeanem  aut  nomium  *  citarimus.  252.  Quod  si 
in  gestu ,  qui  multum  oratorem  adiuvat,  et  in  voce, 
quae  una  maxime  eloquentiam  vel  commendat  vel 
sustinet ,  elaborare  nobis  non  licet  ac  tantum  in  utro- 
que  assequi  possumus,  quantum  in  hac  acie  quoti- 
diani  muneris  spatii  nobis  datur ;  quanto  minus  est 
ad  iuris  civilis  perdiscendi  occupationem  descenden- 
dum?  quod  et  summatim  percipi  sine  doctrina  po¬ 
test,  et  hanc  habet  ab  illis  rebus  dissimilitudinem, 
quod  vox  et  gestus  subito  sumi  et  aliunde  arripi 
non  potest,  iuris  utilitas  ad  quamque  caussam  quam- 
vis  repente  vel  a  peritis  vel  de  libris  depromi  potest. 
253.  Itaque  illi  disertissimi  homines  ministros  habent 
in  caussis  iuris  peritos ,  quum  ipsi  sint  peritissimi, 
qui,  ut  abs  te  paullo  ante  dictum  est,  ngayfiaxiy-oL 
vocantur.  In  quo  nostri  omnino  melius  multo,  quod 
clarissimorum  hominum  auctoritate  lea:es  et  iura 

O 

tecta  esse  voluerunt.  Sed  tamen  non  fugisset  hoc 
Graecos  homines,  si  ita  necesse  esse  arbitrati  essent 
oratorem  ipsum  erudire  in  iure  civili,  non  ei  pragma- 
ticum  adiutorem  dare.  LX.  254.  Nam  quod  dicis  se- 
nectutem  a  solitudine  vindicari  iuris  civilis  scientia, 
fortasse  etiam  pecuniae  magnitudine.  Sed  nos,  non 
quid  nobis  utile,  verum  quid  oratori  necessarium  sit, 
quaerimus.  Quamquam,  quoniam  multa  ad  oratoris 
similitudinem  ab  uno  artifice  sumimus,  solet  idem 
Roscius  dicere  se,  quo  plus  sibi  aetatis  accederet,  eo 
tardiores  tibicinis  modos  et  cantus  remissiores  esse 
facturum.  Quod  si  ille  astrictus  certa  quadam  nu- 
merorum  moderatione  et  pedum,  tamen  aliquid  ad  re¬ 
quiem  senectutis  excogitat,  quanto  facilius  nos  non 
laxare  modos,  sed  totos  mutare  possumus?  255.  Ne¬ 
que  enim  hoc  te,  Crasse,  fallit,  quam  multa  sint  et 
quam  varia  genera  dicendi,  [et]  quod  baud  sciam,  an 
tu  primus  ostenderis,  qui  iamdiu  multo  dicis  remis- 
sius  et  lenius,  quam  solebas ;  neque  minus  haec  ta¬ 
men  tua  gravissimi  sermonis  lenitas,  quam  ilia  sum- 
ma  vis  et  contentio  probatur;  multique  oratores  fue- 
runt,  ut  ilium  Scipionem  audimus  et  Laelium,  qui 
omnia  sermone  conficerent  paullo  intentiore,  num- 

quam,  ut  Ser.  tralba,  lateribus  aut  clamore  contende- 
rent.  Quod  si  iam  hoc  facere  non  potcris  aut  noles,ve- 
reris,  ne  tua  domus,  talis  et  viri  et  civis,  si  a  litigio- 
sis  hominibus  non  colatur,  a  ceteris  deseratur?  Equi- 
dem  tantum  absum  ab  ista  sententia,  ut  non  rnodo 
non  arbitrer  subsidium  senectutis  in  eorum,  qui  con- 
sultum  veniant,  multitudine  esse  ponendum,  sed 
tamquam  portum  aliquem  exspectem  istam,  quam  tu 
times,  solitudinem.  Subsidium  enim  bellissimum 
existimo  esse  senectuti  otium. 

256.  Reliquavero  etiamsi  adiuvant,  historiam  dico 
et  prudentiam  iuris  publici  et  antiquitatis  iter  et  ex- 
emplorum  copiam,  si  quando  opus  exit,  a  viro  optimo 
et  istis  rebus  instructissimo,  familiari  meo,  Longino 
mutuabor.  Neque  repugnabo,  quo  minus  (id  quod 
modo  hortatus  es)  omnia  leganl,  omnia  audiant,  in 
omni  recto  studio  atque  humanitate  versentur;  sed 
mehercule  non  ita  multum  spatii  mihi  habere  viden- 
tur,  si  modo  ea  facere  et  persequi  volent,  quae  a  te, 
Ciasse,  praecepta  sunt;  qui  mihi  prope  etiam  nimis 
duras  leges  imponere  visus  es  huic  aetati,  sed  tamen 
ad  id,  quod  cupiunt,  adipiscendum  prope  necessarias. 
257.  Nam  et  subitae  ad  propositas  caussas  exercita- 
tiones,.  et  accuratae  et  meditatae  commentationes  ac 
stilus  ille  tuus,  quern  tu  vere  dixisti  perfectorem  di- 
cendi  esse  ac  magistrum,  multi  sudoris  est;  et  ilia 
orationis  suae  cum  scriptis  alienis  comparatio  et  de 
alieno  scripto  subita  vel  laudandi  vel  vituperandi  vel 
comprobandi  vel  refellendi  caussa  disputatio  non  me- 
diocris  contentionis  est  vel  ad  memoriam  vel  ad  imi- 
tandum.  LXI.  258.  Illud  vero  fuit  horribile,  quod 
mehercule  vereor,  ne  maiorem  vim  ad  deterrendum 
habuerit,  quam  ad  cohortandum.  Voluisti  enim  in 
suo  genere  unum  quemque  nostrum  quasi  quemdam 
esse  Roscium ;  dixistique  non  tarn  ea,  quae  recta  es- 
sent,  probari,  quam  quae  prava,  fastidiis  adhaeresce- 
re ;  quod  ego  non  tarn  fastidiose  in  nobis,  quam  in 
liistrionibus,  spectari  puto.  259.  Itaque  nos  raucos 
saepe  attentissime  audiri  video;  tenet  enim  res  ipsa 
atque  caussa  :  at  Aesopum,  si  paullum  irrauserit,  ex- 
plodi.  A  quibus  enim  nihil  praeter  voluptatem  auri- 
um  quaeritur,  in  iis  offenditur,  simul  atque  imminui- 
tur  aliquid  de  voluptate.  In  eloquente  autem  multa 
sunt,  quae  teneant,  quae  si  omnia  summa  non  sunt, 

(et  pleraque  tamen  magna  sunt,)  necesse  est  ea  ipsa, 
quae  sunt,  mirabilia  videri. 

260.  Ergo,  ut  ad  primum  illud  revertar,  sit  orator 
nobis  is,  qui,  ut  Crassus  descripsit,  accommodate  ad 
persuadendum  possit  dicere.  Is  autem  concludatur 
in  ea,  quae  sunt  in  usu  civitatum  vulgari  ac  forensi, 
remotisque  ceteris  studiis,  cjuamvis  ea  sint  ampla  at¬ 
que  praeclara,  in  hoc  uno  opere,  ut  ita  dicam,  noctes 
et  dies  urgeatur;  imiteturque  ilium,  cui  sine  dubio 
summa  vis  dicendi  conceditur,  Atheniensem  Demo- 
sthenem,  in  quo  tantum  studium  fuisse  tantusque 
labor  dicitur,  ut  primum  impedimenta  naturae  dili— 
gentia  industriaque  superaret;  quumque  ita  balbus 
esset,  ut  eius  ipsius  artis,  cui  studeret,  primam  litte- 
ram  non  posset  dicere,  perfecit  meditando,  ut  nemo 
planius  eo  locutus  putaretur;  261.  deinde  quum  spi- 
i  itus  eius  esset  angustior,  tantum  continenda  anima 
in  dicendo  est  assecutus,  ut  una  continuatione  ver- 
borum  (id  quod  eius  scripta  declarant)  binae  ei  con- 
tentiones  vocis  et  remissiones  continerentur ;  qui  et¬ 
iam  (ut  memoriae  proditum  est)coniectis  in  os  calcu- 
lis,  /umma  voce  versus  multos  uno  spiritu  pronun- 
tiare  consuescebat;  neque  is  consistens  in  loco,  sed 


inambulans  atque  ascensu  ingrediens  arduo.  262.  His- 
ce  ego  cohortationibus,  Crasse,  ad  studium  et  ad  la- 
borem  incitandos  iuvenes  vehementer  assentior;  cete¬ 
ra, quae  collegistiexvariisetdiversis  studiis  etartibus, 
tametsi  ipse  es  omnia  consecutus,  tamen  ab  oratoris 
proprio  officio  atque  munere  seiuncta  esse  arbitror. 

LXII.  Haec  quum  Antonius  dixisset,  sane  dubita- 
le  visus  est  Sulpicius  et  Cotta,  utrius  oratio  propius 
ad  veritatem  videretur  accedere.  263.  Turn  Crassus: 
Operarium  nobis  quemdam,  Antoni,  oratorem  facis,  at¬ 
que  haud  scio,  an  aliter  sentias  et  utare  tua  ilia  miri- 
fica  ad  refellendum  consuetudine,  qua  tibi  nemo  um- 
quam  praestitit ;  cuius  quidem  ipsius  facultatis  exer- 
dtatio  oratorum  propria  est,  sed  iam  in  philosophorum 
consuetudine  versatur  maximeque  eorum, qui  de  omni 
re  proposita  in  utramque  partem  so’lent  copiosissime 
dicere.  264.  Verum  ego  non  solumarbitrabar,  his  prae- 
sertim  audientibus,  a  me  informari  oportere,  qualis  es¬ 
se  posset  is,  qui  habitaret  in  subselliis  neque  quid- 
quam  amplius  afferret,  quam  quod  caussarum  necessi- 
tas  postularet;  sed  maius  quiddam  videbam,  quum 
censebam  oratorem,  praesertim  in  nostra  republica, 
nullius  ornamenti  expertem  esse  oportere.  Tu  autem, 
quoniam  .  exiguis  quibusdam  finibus  totum  oratoris 
munus  circumdedisti,  hoc  facilius  nobis  expones  ea, 
quae  abs  te  de  officiis  praeceptisque  oratoris  quaesita 
sunt;  sed  opinor  secundum  liunc  diem.  Satis  enim 
multa  a  nobis  hodie  dicta  sunt.  265.  Nunc  etScaevo- 
la,  quoniam  in  Tusculanum  ire  constituit,  paullum  re- 
quiescet,  dum  se  calor  frangat ;  et  nos  ipsi,  quoniam  id 
temporis  est,  valetudini  demus  operam.  Placuit  sic 
omnibus.  Turn  Scaevola,  Sane,  inquit, vellem  non  con- 
stituissem,  in  Tusculanum  me  hodie  venturum  esse 
Laelio.  Libenter  audirem  Antonium.  Et,  quum  ex- 
surgeret,  simul  arridens,  Neque  enim,  inquit,  tarn 
mihi  molestus  fuit,  quod  ius  nostrum  civile  pervellit, 
quam  iucundus,  quod  se  id  nescire  confessus  est. 

8. 


LIBER  SE  CUN  DUS. 


I.  1.  Magna  nobis  pueris,  Quinte  frater,  si  me- 
moria  tenes,  opinio  fuit,  L.  Crassum  non  plus  atti- 
gisse  doctrinae,  quam  quantum  prima  ilia  puerili  in- 
stitutione  potuisset;  M.  autem  Antonium  omnino 
omnis  eruditionis  expertem  atque  ignarum  fuisse; 
erantque  multi,  qui,quamquam  non  ita  sese  rem  ha¬ 
bere  arbitrarentur,  tamen,  quo  facilius  nos  incensos 
studio  dicendi  a  doctrina  deterrerent,  libenter  id,  quod 
dixi,  de  illis  oratoribus  praedicarent,  ut,  si  homines 
non  eruditi  summam  essent  prudentiam  atque  incre- 
dibilem  eloquentiam  consecuti,  inanis  omnis  noster 
esse  labor  et  stultum  in  nobis  erudiendis  patris  no- 
stri,  optimi  ac  prudentissimi  viri,  studium  videretur. 
2.  Quos  turn,  ut  pueri,  refutare  domesticis  testibus, 
patre,  et  C.  Aculeone,  propinquo  nostro,  et  L.  Cice¬ 
rone  patruo,  solebamus,  quod  de  Crasso  pater,  et 
Aculeo,  (quocum  erat  nostra  matertera,)quem Crassus 
dilexit  ex  omnibus  plurimum,  et  patruus,  qui  cum 
Antonio  in  Ciliciam  profectus  una  decesserat,  multa 
nobis  de  eius  studio  doctrinaque  saepe  narravit; 
quumque  noscum  consobrinis  nostris,  Aculeonis  filiis’ 

ct  ea  disceremus,  quae  Crasso  placerent,  et  ab  his 
doctoribus,  quibus  ille  uteretur,  erudiremur,  etiam 
illud  saepe  intelleximus  (quod,  quum  essemus  eius- 
modi,  vel  pueri  sentire  poteramus)  ilium  et  Graece 
sic  loqui,  nullam  ut  nosse  aliam  linguam  videretur, 
et  doctoribus  nostris  ea  ponere  in  percontando,  eaque 
ipsum  omni  in  sermone  tractare,  ut  nihil  esse  ei  no¬ 
vum,  nihil  inauditum  videretur.  3.  De  Antonio  vero, 
quamquam  saepe  ex  humanissimo  homine,  patruo 
nostro,  acceperamus,  quemadmodum  ille  vel  Athenis 
vel  Rhodi  se  doctissimorum  hominum  sermonibus 
dedisset;  tamen  ipse  adolescentulus,  quantum  illius 
ineuntis  aetatis  meae  patiebatur  pudor,  multa  ex  eo 
saepe  quaesivi.  Non  erit  profecto  tibi,  quod  scribo, 
hoc  novum,  (nam  iam  turn  ex  me  audiebas,)  mihi  il¬ 
ium  ex  multis  variisque  sermonibus  nullius  rei,  quae 
quidem  esset  in  his  artibus,  de  quibus  aliquid  exi- 
stimare  possem,  rudem  aut  ignarum  esse  visum. 
4.  Sed  fuit  hoc  in  utroque  eorum,  ut  Crassus  non 
tarn  existimari  vellet  non  didicisse,  quam  ilia  despi- 
cere  et  nostrorum  hominum  in  omni  genere  pruden- 
tiam  Graecis  anteferre ;  Antonius  autern  probabilio- 
rem  hoc  populo  orationem  fore  censebat  suam,  si 
omnino  didicisse  numquam  putaretur;  atque  ita  se 
uterque  graviorem  fore,  si  alter  contemnere,  alter  ne 
nosse  quidem  Graecos  videretur. 

5.  Quorum  consilium  quale  fuerit,  nihil  sane  ad 
hoc  tempus.  Illud  autem  est  huius  institutae  scri- 
ptionis  ac  temporis,  neminem  eloquentia,  non  modo 
sine  dicendi  doctrina,  sed  ne  sine  omni  quidem  sa- 
pientia  florere  umquam  et  praestare  potuisse.  II.  Et- 
enim  ceterae  fere  artes  se  ipsae  per  se  tuentur  sin- 
gulae;  bene  dicere  autem,  quod  est  scienter  et  perite 
et  ornate  dicere,  non  habet  definitam  aliquam  regio- 
nem,  cuius  terminis  septa  teneatur.  Omnia,  quae- 
cumque  in  hominum  disceptationem  cadere  possunt, 
bene  sunt  ei  dicenda,  qui  hoc  se  posse  profitetur,  aut 
eloquentiae  nomen  relinquendum  est.  6.  Quare  equi- 
dem  et  in  nostra  civitate  et  in  ipsa  Graecia,  quae 
semper  haec  summa  duxit,  multos  et  ingeniis  et  ma- 
gna  laude  dicendi  sine  summa  rerum  omnium  scien- 
tia  fuisse  fateor:  talem  vero  exsistere  eloquentiam, 
qualis  fuerit  in  Crasso  et  Antonio,  non  cognitis  rebus 
omnibus,  quae  ad  tantam  prudentiam  pertinerent  tan- 
tamque  dicendi  copiam,  quanta  in  illis  fu[er]it,  non 
potuisse  confirmo.  7.  Quo  etiam  feci  libentius,  ut  eum 
sermonem,  quern  illi  quondam  inter  se  de  his  rebus 
habuissent,  mandarem  litteris ;  vel  ut  ilia  opinio,  quae 
semper  fuisset,  tolleretur,  alterum  non  doctissimum, 
alterum  plane  indoctum  fuisse ;  vel  ut  ea,  quae  exi- 
stimarem  a  summis  oratoribus  de  eloquentia  divini- 
tus  esse  dicta,  custodirem  litteris,  si  ullo  modo  asse- 
qui  complectique  potuissem ;  vel  mehercule  etiam,  ut 
laudem  eorum  iam  prope  senescentem,  quantum  ego 
possem,  ab  oblivione  hominum  atque  a  silentio  vin- 
dicarem.  8.  Nam  si  ex  scriptis  cognosci  ipsi  suis  po- 
tuissent,  minus  hoc  fortasse  mihi  esse  putassem  la- 
borandum;  sed  quum  alter  non  multum,  (quod  qui¬ 
dem  cxstaret,)  et  id  ipsum  adolescens,  alter  nihil  ad- 
modum  scripti  reliquisset:  deberi  hoc  a  me  tantis 
hominum  ingeniis  putavi,  ut,  quum  etiam  nunc  vi- 
vam  illorum  memoriam  teneremus,  hanc  immortalem 
redderem,  si  possem.  9.  Quod  hoc  etiam  spe  aggre- 
dior  maiore  ad  probandum,  quia  non  de  Ser.  Galbae 
aut  C.  Carbonis  eloquentia  scribo  aliquid,  in  quo  li- 
ceat  mihi  fingere,  si  quid  velim,  nullius  memoria  iam 
refellente ;  sed  edo  haec  iis  cognoscenda,  qui  eos  ipsos, 


de  quibus  loquor,  saepe  audierunt;  ut  duos  summos 
viros  iis,  qui  neutrum  illorum  viderint,  eorum,  qui¬ 
bus  ambo  illi  oratores  cogniti  sint,  vivorum  et  prae- 
sentium  memoria  teste  commendemus.  III.  10.  Nec 
vero  te,  carissime  frater  atque  optime,  rhetoricis  nunc 
quibusdam  libris,  quos  tu  agrestes  putas,  insequor 
ut  erudiam:  quid  enim  tua  potest  oratione  aut  subti- 
lius  aut  ornatius  esse?  Sed  quamquam,  sive  iudicio, 
ut  soles  dicere,  sive,  ut  ille  pater  eloquentiae  de  se 
Isocrates  scripsit  ipse,  pudore  a  dicendo  et  timiditate 
ingenua  quadam  refugisti,  sive,  ut  ipse  iocari  soles, 
unum  putasti  satis  esse  non  modo  in  una  familia  rhe- 
torem,  sed  paene  in  tota  civitate:  non  tamen  arbitror 
tibi  hos  libros  in  eo  fore  genere,  quod  merito  propter 
eorum,  qui  de  dicendi  ratione  disputarunt,  ieiunita- 
tem  bonarum  artium  possit  illudi.  11.  Nihil  enim 
mihi  quidem  videtur  in  Crassi  et  Antonii  sermone 
esse  praeteritum,  quod  quisquam  summis  ingeniis, 
acerrimis  studiis,  optima  doctrina,  maximo  usu  co¬ 
gnosci  ac  percipi  potuisse  arbitraretur ;  quod  tu  facil- 
lime  poteris  iudicare,  qui  prudentiam  rationemque 
dicendi  per  te  ipsum,  usum  autem  per  nos  percipere 
voluisti.  Sed,  quo  citius  hoc,  quod  suscepimus,  non 
mediocre  munus  conficere  possimus,  omissa  nostra 
adhortatione  ad  eorum,  quos  proposuimus,  sermo¬ 
nem  disputationemque  veniamus. 

12.  Postero  igitur  die,  quam  ilia  erant  acta,  hora 
fere  secunda,  quum  etiam  turn  in  lecto  Crassus  esset 
et  apud  eum  Sulpicius  sederet,  Antonius  autem  in- 
ambularet  cum  Cotta  in  porticu,  repente  eo  Q.  Catu- 
lus  senex  cum  C.  Iulio  fratre  venit.  Quod  ubi  audi- 
vit,  commotus  Crassus  surrexit  omnesque  admirati 
maiorem  aliquam  esse  caussam  eorum  adventus  su- 
spicati  sunt.  13.  Qui  quum  inter  se,  ut  ipsorum  usus 
ferebat,  amicissime  consalutassent:  Quid  vos  tandem? 
Crassus,  num  quidnam,  inquit,  novi?  Nihil  sane,  in¬ 
quit  Catulus:  etenim  vides  esse  ludos;  sed  (vel  tu 
nos  ineptos  licet,  [inquit,]  vel  molestos  putes)  quum 
ad  me  in  Tusculanum,"  inquit,  heri  vesperi  venisset 
Caesar  de  Tusculano  suo,  dixit  mihi  a  se  Scaevolam 
bine  euntem  esse  conventum,  ex  quo  mira  quaedam 
se  audisse  dicebat ;  te,  quern  ego,  toties  omni  ratione 
tentans,  ad  disputandum  elicere  non  potuissem,  per- 
multa  de  eloquentia  cum  Antonio  disseruisse  et  tam- 
quam  in  schola  prope  ad  Graecorum  consuetudinem 
disputasse.  14.  Ita  me  frater  exoravit,  ne  ipsum  qui¬ 
dem  a  studio  audiendi  nimis  abhorrentem,  sed  me¬ 
hercule  verentem,  ne  molesti  vobis  interveniremus, 
ut  hue  secum  venirem.  Scaevolam  enim  ita  dicere 
aiebat,  bonam  partem  sermonis  in  hunc  diem  esse  di- 
latam.  Hoc  si  tu  cupidius  factum  existimas,  Caesari 
attribues;  si  familiarius,  utrique  nostrum.  Nos  qui¬ 
dem,  nisi  forte  molesti  intervenimus,  venisse  delectat. 
IV.  15.  Turn  Crassus:  Equidem, quaecumque  caussa 
vos  hue  attulisset,  laetarcr,  quum  apud  me  viderem 
homines  mihi  carissimos  et  amicissimos ;  sed  tamen, 
vere  dicam,  quaevis  mallem  fuisset,  quam  ista,  quam 
dicis.  Ego  enim  (ut,  quemadmodum  sentio,  loquar) 
numquam  mihi  minus,  quam  hesterno  die,  placui, 
magis  adeo  id  facilitate,  quam  alia  ulla  culpa  mea 
contigit;  qui,  dum  obsequor  adolescenlibus,  me  se- 
nem  esse  oblitus  sum  fecique  id,  quod  ne  adolescens 
quidem  feceram,  ut  iis  de  rebus,  quae  doctrina  ali— 
qua  conlinerentur,  disputarem.  Sed  hoc  tamen  ceci- 
dit  mihi  peropportune,  quod,  transactis  iam  rneis 
partibus,  ad  Antonium  audiendum  venistis.  1G.  Turn 
Caesar,  Equidem,  inquit,  Crasse,  ita  sum  cupidus  te 

in  ilia  longiore  ac  perpetua  disputatione  audiendi,  ut, 
si  id  mihi  minus  contingat,  vel  hoc  sim  quotidiano 
tuo  sermone  contentus.  Itaque  experiar  equidem  il- 
lud,  ut  ne  Sulpicius,  familiaris  meus,  aut  Cotta  plus 
quam  ego  apud  te  valere  videantur,  et  te  exorabo 
profecto,  ut  mihi  quoque  et  Catulo  tuae  suavitatis 
aliquid  impertias.  Sin  tibi  id  minus  libebit,  non  te 
urgebo  neque  committam,  ut,  dum  vereare,  tu  ne  sis 
ineptus,  me  esse  iudices.  17.  Turn  ille,  Ego  meher- 
cule,  inquit,  Caesar,  ex  omnibus  Latinis  verbis  huius 
verbi  vim  vel  maximam  semper  putavi.  Quern  enim 
nos  ineptum  vocamus,  is  mihi  videtur  ab  hoc  nomen 
habere  ductum,  quod  non  sit  ciptus ,  idque  in  sermo- 
nis  nostri  consuetudine  perlate  patet.  Nam  qui  aut, 
tempus  quid  postulet,  non  videt,  aut  plura  loquitur, 
aut  se  ostentat,  aut  eorum,  quibuscum  est,  vel  digni¬ 
tatis  vel  commodi  rationem  non  habet,  aut  denique 
in  aliquo  genere  aut  inconcinnus  aut  multus  est,  is 
ineptus  dicitur.  18.  Hoc  vitio  cumulata  est  eruditis- 
sima  ilia  Graecorum  natio.  Itaque  quod  vim  huius 
mali  Graeci  non  vident,  ne  nomen  quidem  ei  vitio 
imposuerunt.  Ut  enim  quaeras  omnia,  quomodo  Graeci 
ineptum  appellent,  non  reperies.  Omnium  autem  in- 
eptiarum,  quae  sunt  innumerabiles,  haud  scio  an 
nulla  sit  maior,  quam,  ut  illi  solent,  quocumque  in 
loco,  quoscumque  inter  homines  visum  est,  de  rebus 
aut  difficillimis  aut  non  necessariis  argutissime  dis- 
putare.  Hoc  nos  ab  istis  adolescentibus  facere  inviti 
et  recusantes  heri  coacti  sumus.  V.  19.  Turn  Catulus, 
Ne  Graeci  quidem,  inquit,  Crasse,  qui  in  civitatibus 
suis  clari  et  magni  fuerunt,  sicuti  tu  es  nosque  omnes 
in  nostra  republica  volumus  esse,  horum  Graecorum, 
qui  se  inculcant  auribus  nostris,  similes  fuerunt ;  nec 
tamen  in  otio  sermones  huiusmodi  disputationesque 
fugiebant.  20.  Ac  si  tibi  videntur,  qui  temporis,  qui 
loci,  qui  hominum  rationem  non  habent,  inepti,sicut 
debent  videri;  num  tandem  aut  locus  hie  non  ido- 
neus  videtur,  in  quo  porticus  haec  ipsa,  ubi  nunc 
ambulamus,  et  palaestra  et  tot  locis  sessiones  gymna- 
siorum  et  Graecarum  disputationum  memoriam  quo- 
dammodo  commovent?  aut  importunum  tempus  in 
tanto  otio,  quod  et  raro  datur  et  nunc  peroptato  nobis 
datum  est?  aut  homines  ab  hoc  genere  disputationis 
alieni,  qui  omnes  ii  sumus,  ut  sine  his  studiis  vitam 
nullam  esse  ducamus?  21.  Omnia  ista,  inquit  Cras- 
sus,  ego  alio  modo  interpreter,  qui  primum  palae- 
stram  et  sedes  et  porticus  etiam  ipsos,  Catule,  Grae- 
cos  exercitationis  et  delectationis  caussa,  non  dispu¬ 
tationis,  invenisse  arbitror.  Nam  et  saeculis  multis 
ante  gymnasia  inventa  sunt,  quam  in  his  philosophi 
garrire  coeperunt,  et  hoc  ipso  tempore,  quum  omnia 
gymnasia  philosophi  teneant,  tamen  eorum  auditores 
discum  audire,  quam  philosophum  malunt;  qui  si- 
mul  ut  increpuit,  in  media  oratione  de  maximis  rebus 
et  gravissimis  disputautem  philosophum  omnes  un- 
ctionis  caussa  relinquunt.  Ita  levissimam  delectatio- 
nem  gravissimae,  ut  ipsi  ferunt,  utilitati  anteponunt. 

22.  Otium  autem  quod  dicis  esse,  assentior;  verum 
otii  fructus  est  non  contentio  animi,  sed  relaxatio. 
VI.  Saepe  ex  socero  meo  audivi,  quum  is  diceret,  so- 
cerum  suum  Laelium  semper  fere  cum  Scipione  soli- 
tum  rusticari,  eosque  incredibiliter  repuerascere  esse 
solitos,  quum  rus  ex  urbe  tamquam  e  vinculis  evo- 
lavissent.  Non  audeo  dicere  de  talibus  viris,  sed  ta¬ 
men  ita  solet  narrare  Scaevola,  conchas  eos  et  umbi- 
licos  ad  Caietam  et  ad  Laurentum  legere  consuesse  et 
ad  omnem  animi  remissionem  ludumque  descendere. 


23.  Sic  enim  res  sese  habet,  ut,  quemadmodum  vo- 
lucres  videmus  procreationis  atque  utilitatis  suae 
caussa  effingere  et  constituere  nidos,  easdem  autem, 
quum  aliquid  effecerint,  levandi  laboris  sui  caussa, 
passim  ac  libere  solutas  opere  volitare;  sic  nostri 
animi  forensibus  negotiis  atque  urbano  opere  defessi 
gestiant  ac  volitare  cupiant  vacui  cura  atque  labore. 

24.  Itaque  illud,  quod  ego  in  caussa  Curiana  Scaevo- 
lae  dixi,  non  dixi  secus,  ac  sentiebam.  Nam  si,  in- 
quam,  Scaevola,  nullum  erit  testamentum  recte  fa¬ 
ctum,  nisi  quod  tu  scripseris,  omnes  ad  te  cives  cum 
tabulis  veniemus,  omnium  testamenta  tu  scribes  unus 
Quid  igitur?  inquam :  quando  ages  negotium  publi¬ 
cum?  quando  amicorum?  quando  tuum?  quando  de¬ 
nique  nihil  ages?  Turn  illud  addidi:  mihi  enim  liber 
esse  non  videtur,  qui  non  aliquando  nihil  agit.  In 
qua  permaneo,  Catule,  sfintentia  meque,  quum  hue 
veni,  hoc  ipsum  nihil  agere  et  plane  cessare  delectat. 

25.  Nam,  quod  addidisti  tertium,  vos  eos  esse,  qui 
vitam  insuavem  sine  his  studiis  putaretis,  id  me  non 
modo  non  hortatur  ad  disputandum,  sed  etiam  deter- 
ret.  Nam  ut  C.  Lucilius,  homo  doctus  et  perurbanus, 
dicere  solebat  ea,  quae  scriberet,  neque  ab  indoctis- 
simis  se  neque  a  doctissimis  legi  velle;  quod  alteri 
nihil  intelligerent,  alteri  plus  fortasse,  quam  ipse; 
quo  etiam  scripsit,  Persium  non  euro  legere:  (hie 
enim  fuit,  ut  noramus,  omnium  fere  nostrorum  homi¬ 
num  doctissimus  :)  Laelium  Decimum  volo ,  (quem  co- 
gnovimus  virum  bonum  et  non  illitteratum,  sed  nihil 
ad  Persium:)  sic  ego,  si  iam  mihi  disputandum  sit 
de  his  nostris  studiis,  nolim  equidem  apud  rusticos, 
sed  multo  minus  apud  vos.  Malo  enim  non  intelligi 
orationem  meam,  quam  reprehendi.  VII.  26.  Turn 
Caesar,  Equidem,  inquit,  Catule,  iam  mihi  videor 
navasse  operam,  quod  hue  venerim.  Nam  haec  ipsa 
recusatio  disputationis  disputatio  quaedam  fuit  mihi 
quidem  periucunda.  Sed  cur  impedimus  Antonium, 
cuius  audio  esse  partes,  ut  de  tota  eloquentia  disserat, 
quemque  iamdudum  Cotta  et  Sulpicius  exspectant? 
27.  Ego  vero,  inquit  Crassus,  neque  Antonium  ver- 
bum  facere  patiar,  et  ipse  obmutescam,  nisi  prius  a 
vobis  impetraro— .  Quidnam?  inquit  Catulus.  Ut  hie 
sitis  hodie.  Turn,  quum  ille  dubitaret,  quod  ad  fra- 
trem  promiserat,  Ego,  inquit  Iulius,  pro  utroque  re- 
spondeo :  sic  faciemus ;  atque  ista  quidem  conditione, 
vel  ut  verbum  nullum  faceres,  me  teneres.  28.  Hie 
Catulus  arrisit;  et  simul,  Praecisa,  inquit,  mihi  qui¬ 
dem  dubitatio  est,  quoniam  neque  domi  imperaram, 
et  hie,  apud  quem  eram  futurus,  sine  mea  sententia 
tarn  facile  promisit. 

Turn  omnes  oculos  in  Antonium  coniecerunt:  et 
ille,  Audite  vero,  audite,  inquit.  Hominem  enim  au- 
dietis  de  schola  atque  a  magistro  et  Graecis  litteris 
eruditum.  Et  eo  quidem  loquar  confidentius,  quod 
Catulus  auditor  accessit ;  cui  non  solum  nos  Latini 
sermonis,  sed  etiam  Graeci  ipsi  solent  suae  linguae 
subtilitatem  elegantiamque  concedere.  29.  Sed  tamen, 
quoniam  hoc  totum,  quidquid  est,  sive  artificium  sive 
studium  dicendi,  nisi  accessit  os,  nullum  potest  esse; 
docebo  vos,  discipuli,  quod  ipse  non  didici,  quid  de 
omni  genere  dicendi  sentiam.  30.  Hie  posteaquam 
arriserunt,  Res  mihi  videtur  esse,  inquit,  facultate 
praeclara,  arte  mediocris.  Ars  enim  earum  rerum  est, 
quae  sciuntur:  oratoris  autem  omnis  actio  opinioni- 
bus,  non  scientia,  continetur.  Nam  et  apud  eos  dici- 
mus,  qui  nesciunt,  et  ea  dicimus,quae  nescimus  ipsi. 
Ilaque  et  illi  alias  aliud  iisdem  de  rebus  et  sentiunt 

et  iudicant,  et  nos  contrarias  saepe  caussas  dicimus, 
non  modo  ut  Crassus  contra  me  dicat  aliquando  aut 
ego  contra  Crassum,  quum  alterutri  necesse  sit  fal- 
sum  dicere;  sed  etiam  ut  uterque  nostrum  eadem  de 
re  alias  aliud  defendat,  quum  plus  uno  verum  esse 
non  possit.  Ut  igitur  in  eiusmodi  re,  quae  mendacio 
nixa  sit,  quae  ad  scientiam  non  saepe  perveniat,  quae 
opiniones  hominum  et  saepe  errores  aucupetur,  ita 
dicam,  si  caussam  putatis  esse,  cur  audiatis. 

VIII.  31 .  Nos  vero  et  valde  quidem,  Catulus  in¬ 
quit,  putamus  atque  eo  magis,  quod  nulla  mihi 
ostentatione  videris  esse  usurus.  Exorsus  es  enim 
non  gloriose,  magis,  ut  tu  putas,  a  veritate,  quam  a 
nescio  qua  dignitate.  32.  Ut  igitur  de  ipso  genere 
sum  confessus,  inquit  Antonius,  artem  esse  non  ma- 
ximam;  sic  illud  affirmo,  praecepta  posse  quaedam 
dari  peracuta  ad  pertractandos  animos  hominum  et 
ad  excipiendas  eorum  voluntates.  Huius  rei  scien¬ 
tiam  si  quis  volet  magnam  quamdam  artem  esse  di¬ 
cere,  non  repugnabo.  Etenim  quum  plerique  temei'e 
ac  nulla  ratione  caussas  in  foro  dicant,  nonnulli  au- 
tem  propter  exercitationem  aut  propter  consuetudi- 
nem  aliquam  callidius  id  faciant,  non  est  dubium, 
quin,  si  quis  animadverterit,  quid  sit,  quare  alii  me¬ 
lius,  quam  alii  dicant,  id  possit  notare.  Ergo  id  qui 
toto  in  genete  fecerit,  is  si  non  plane  artem,  at  quasi 
artem  quamdam  invenerit.  33.  Atque  utinam,  ut  mi¬ 
hi  ilia  videre  videor  in  foro  atque  in  caussis,  ita 
nunc,  quemadmodum  ea  reperirentur,  possem  vobis 
exponere ! 

Sed  de  me  videro ;  nunc  hoc  propono,  quod  mihi 
persuasi,  quamvis  ars  non  sit,  tamen  nihil  esse  per- 
fecto  oratore  praeclarius.  Nam,  ut  usum  dicendi 
omittam,  qui  in  omni  pacata  et  libera  civitate  domi- 
natur,  tanta  oblectatio  est  in  ipsa  facultate  dicendi, 
ut  nihil  hominum  aut  auribus  aut  mentibus  iucun- 
dius  percipi  possit.  34.  Qui  enim  cantus  moderata 
orationis  pronuntiatione  dulcior  inveniri  potest?  quod 
carmen  artificiosa  verborum  conclusione  aptius?  qui 
actor  imitanda,  quam  orator  suscipienda  veritate  iu- 
cundior?  Quid  autem  subtilius,  quam  acutae  crebrae- 
que  sententiae?  quid  admirabilius,  quam  res  splen- 
dore  illustrata  verborum?  quid  plenius,  quam  omni 
rerum  genex-e  cumulata  oratio?  Neque  [enim]  ulla 
non  propria  oratoris  est  res,  quae  quidem  ornate  dici 
graviterque  debeat.  IX.  35.  Huius  est  in  dando  con- 
silio  de  maximis  rebus  cum  dignitate  explicata  sen- 
tentia ;  eiusdem  et  languentis  populi  incitatio  et  ef- 
frenati  moderatio.  Eadem  facultate  et  fraus  hominum 
ad  perniciem  et  integritas  ad  salutem  vocatur.  Quis 
cohortari  ad  virtutem  ai'dentius,  quis  a  vitiis  acrius 
revocare,  quis  vituperare  improbos  asperius,  quis 
laudare  bonos  ornatius,  quis  cupiditatemvehementius 
frangere  accusando  potest?  quis  maerorem  levax-e 
mitius  consolando?  36.Historia  vero  testis  temporum, 
lux  veritatis,  vita  memoriae,  magistra  vitae,  nuntia 
vetustatis,  qua  voce  alia,  nisi  oratoris,  immortalitati 
commendatur?  Nam  si  qua  est  ars  alia,  quae  verbo¬ 
rum  aut  faciendorum  aut  deligendorum  scientiam 
profiteatur;  aut  si  quisquam  dicitur,  nisi  orator,  for- 
mare  orationem  eamque  variare  et  distinguere  quasi 
quibusdam  verborum  sententiarumque  insignibus; 
aut  si  via  ulla,  nisi  ab  hac  una  arte,  traditur  aut  ar- 
gumentorum  aut  sententiarum  aut  deniqxxe  descri- 
ptionis  atque  ordinis :  fateamur  aut  hoc,  quod  haec 
ars  profiteatur,  alienum  esse  aut  cum  aliqua  alia  arte 
esse  commune.  37.  Et  si  in  hac  una  est  ea  ratio  atque 


doctrina,  non,  si  qui  aliarum  artium  bene  locutisunt, 
eo  minus  id  est  huius  unius  proprium;  sed  ut  orator 
de  iis  rebus,  quae  ceterarum  artium  sunt,  si  modo 
eas  cognovit,  (ut  heri  Crassus  dicebat,)  optime  potest 
dicere  ;  sic  ceterarum  artium  homines  ornatius  ilia 
sua  dicunt,  si  quid  ab  hac  arte  didicerunt.  38.  Neque 
enim  si  de  rusticis  rebus  agi’icola  quispiam  aut  etiam 
id,  quod  multi,  medicus  de  morbis  aut  de  pingendo 
pictor  aliquis  diserte  dixerit  aut  scripserit,  idcirco  il- 
lius  artis  putanda  est  eloquentia;  in  qua  quia  vis  ma- 
gna  est  in  hominum  ingeniis,  eo  multi  etiam  sine  do¬ 
ctrina  aliquid  omnium  generum  atque  artium  conse- 
quxxntur;  sed,  quid  cuiusque  sit  proprium,  etsi  ex 
eo  iudicari  potest,  quum  videi’is,  quid  quaeque  do- 
ceant,  tamen  hoc  certius  nihil  esse  potest,  quam  quod 
omnes  artes  aliae  sine  eloquentia  suum  munus  prae- 
stai’e  possunt,  orator  sine  ea  nomen  suum  obtinere 
non  potest  ;  ut  ceteri,  si  diserti  sint,  aliquid  ab  hoc 
habeant,  hie  nisi  domesticis  se  instruxerit  copiis,  ali¬ 
unde  dicendi  copiam  petere  non  possit. 

X.  39.  Turn  Catulus,  Etsi,  inquit,  Antoni,  minime 
impediendus  est  interpellatione  iste  cui’sus  orationis 
tuae,  patiere  tamen  mihique  ignosces.  Non  enim  pos¬ 
sum,  quin  exclamem,  ut  ait  ille  inTidnummo :  ita  mihi 
vim  oratoris  turn  exprimere  subtiliter  visus  es,  turn 
laudare  copiosissime ;  quod  quidem  eloquentem  vel 
optime  facere  oportet,  ut  eloquentiam  laudet ;  debet 
enim  ad  earn  laudandam  ipsam  illam  adhibere,  quam 
laudat.  Sed  perge  poiTo;  tibi  enim  assentior,  vestrum 
esse  hoc  totum  diserte  dicere,  idque  si  quis  in  alia 
arte  faciat,  eum  assumpto  aliunde  uti  bono,  non  pro- 
pi’io  nec  suo.  40.  Et  Crassus,  Nox  te,  inquit,  nobis, 
Antoni,  expolivit  hominemque  reddidit.  Nam  hester- 
no  sermone  unius  cuiusdam  opens ,  ut  ait  Caecilius, 
remigem  aliquem  aut  bdiulum,  nobis  oi’atorem  descri- 
pseras,  inopem  quemdam  humanitatis  atque  inurba- 
num.  Turn  Antonius,  Heri  enim,  inquit,  hoc  mihi 
proposueram,  ut,  si  te  refellissem,  hos  a  te  discipulos 
abducerem;  nunc,  Catulo  audiente  et  Caesare,  vi¬ 
deor  debere  non  tarn  pugnare  tecum,  quam,  quid 
ipse  sentiam,  dicere. 

41 .  Sequitur  igitur,  quoniam  nobis  est  hie,  de  quo 
loquimur,  in  foro  atque  in  oculis  civium  constituen- 
dus,  ut  videamus,  quid  ei  negotii  demus  cuique  eum 
muneri  velimus  esse  praepositum.  Nam  Crassus  heri, 
quum  vos,  Catule  et  Caesar,  non  adessetis,  posuit 
breviter  in  artis  distributione  idem,  quod  Graeci  ple¬ 
rique  posuerunt ;  neque  sane  quid  ipse  sentiret,  sed 
quid  ab  illis  diceretur,  ostendit :  duo  prima  genera 
quaestionum  esse,  in  quibus  eloquentia  versaretur, 
unum  infinitum,  alterum  certum.  42.  Infinitum  mihi 
videbatur  id  dicere,  in  quo  aliquid  generatim  quae- 
reretur,  hoc  modo:  Expetendane  esset  eloquentia? 
expetendine  honores?  certum  autem,  in  quo  quid  in 
personis  et  in  constituta  re  et  definita  quaei’eretur , 
cuiusmodi  sunt,  quae  in  foro  atque  in  civium  caussis 
disceptationibusque  versantur.  43.  Ea  mihi  videntur 
aut  in  lite  oranda  aut  in  consilio  dando  esse  posita. 
Nam  illud  tertium,  quod  et  a  Crasso  traetum  est  et, 
ut  audio,  ille  ipse  Aristoteles,  qui  haec  maxime  illu- 
stravit,  adiunxit,  etiamsi  opus  est,  tamen  minus  est 
necessai’ium.  Quidnam?  inquit  Catulus,  an  laudatio- 
nes?  Id  enim  video  poni  genus  tertium.  XI.  44.  Ita, 
inquit  Antonius,  et  in  eo  quidem  genei’e  scio  et  me 
et  omnes,  qui  affuerunt,  delectatos  esse  vehenxenter, 
quum  a  te  est  Popilia,  mater  vesti'a,  laudata,  cui 
primum  mulieri  lxunc  honorem  in  nostra  civitate  tri- 

butum  puto.  Sed  noil  omnia,  quaecumque  loquimur, 
mihi  videntur  ad  artem  et  ad  praecepta  esse  revocan- 
da.  45.  Ex  his  enim  fontibus,  unde  omnia  ornamenta 
diccndi  sumuntur,  licebit  etiam  laudationem  ornare, 
neque  ilia  elementa  desiderare;  quae  ut  nemo  tradat, 
quis  est,  qui  nesciat,  quae  sint  in  homine  iaudanda? 
Positis  enim  iis  rebus,  quas  Crassus  in  illius  oratio- 
nis  suae,  quam  contra  collegam  censor  habuit,  prin- 
cipio  dixit :  Quae  nutura  aut  for  tuna  darentur  liomi- 
nibus ,  in  iis  rebus  se  vinci  posse  animo  aequo  pati; 
quae  ipsi  sibi  homines  parare  possent ,  in  iis  rebus  se 
pati  non  posse  vinci:  qui  laudabit  quempiam,  intelli- 
get.  exponenda  sibi  esse  fortunae  bona.  46.  Ea  sunt 
generis,  pecuniae,  propinquorum,  amicorum,  opum, 
valetudinis,  formae,  virium,  ingenii  ceterarumque 
rerum,  quae  sunt  aut  corporis  aut  extraneae;  si  ha- 
buerit,  bene  his  usum;  si  non  habuerit,  sapienter 
caruisse;  si  amiserit,  moderate  tulisse.  Deinde,quid 
sapienter  is,  quem  laudet,  quid  liberaliter,  quid  for- 
titer,  quid  iuste,  quid  magnifice,  quid  pie,  quid  grate, 
quid  humaniter,  quid  denique  cum  aliqua  virtute  aut 
fecerit  aut  tulerit.  ITaec  et  quae  sint  eius  generis,  fa¬ 
cile  videbit,  qui  volet  laudare  quempiam:  et  qui  vi- 
tuperare,  contraria.  47.  Cur  igitur  dubitas,  inquit 
Catulus,  facere  hoc  tertium  genus,  quoniam  est  in  ra- 
tione  rerum?  Non  enim,  si  est  facilius,  eo  de  numero 
quoque  est  excerpendum.  Quia  nolo,  inquit,  omnia, 
quae  cadunt  aliquando  in  oratorem,  quamvis  exigua 
sint,  ea  sic  tractare,  quasi  nihil  possit  dici  sine  prae- 
ceptis  suis.  48.  Nam  et  testimonium  saepe  dicendum 
est,  ac  nonnumquam  etiam  accuratius,  ut  mihi  necesse 
fuit  in  Sex.  Titium,  seditiosum  civem  et  turbulen- 
tum ;  explicavi  in  eo  testimonio  dicendo  omnia  con- 
silia  consulatus  mei,  quibus  illi  tribuno  plebis  pro 
republica  restitissem,  quaeque  ab  eo  contra  rempu- 
blicam  facta  arbitrarer,  exposui.  Diu  retentus  sum, 
multa  audivi,  multa  respondi.  Num  igitur  placet, 
quum  de  eloquentia  praecipias,  aliquid  etiam  de  te- 
stimoniis  dicendis,  quasi  in  arte,  tradere?  XII.  49.  Ni¬ 
hil  sane,  inquit  Catulus,  necesse  est.  Quid  si  (quod 
saepe  summis  viris  accidit)  mandata  sint  exponenda, 
aut  in  senatu  ab  imperatore,  aut  ad  imperatorem  aut 
ad  regem  aut  ad  populum  aliquem  a  senatu?  Num 
quia  genere  orationis  in  huiusmodi  caussis  accura- 
tiore  est  utendum,idcirco  pars  etiam  haec  caussarum 
numeranda  videtur  aut  propriis  praeceptis  instruen- 
da?  Minime  vero,  inquit  Catulus.  Non  enim  deerit 
homini  diserto  in  eiusmodi  rebus  facultas,  ex  ceteris 
rebus  et  caussis  comparata.  50.  Ergo  item,  inquit, 
ilia,  quae  saepe  diserte  agenda  sunt  et  quae  ego  paullo 
ante  (quum  eloquentiam  laudarem)dixi  oratoris  esse, 
neque  habent  suum  locum  ullum  in  divisione  par- 
tium  neque  certum  praeceptorum  genus,  et  agenda 
sunt  non  minus  diserte,  quam  quae  in  lite  dicuntur, 
obiurgatio,  cohortatio ,  consolatio ;  quorum  nihil  est, 
quod  non  summa  dicendi  ornamenta  desideret;  sed 
ex  artificio  res  istae  praecepta  non  quaerunt.  Plane, 
inquit  Catulus,  assentior. 

51.  Age  vero,  inquit  Antonius,  qualis  oratoris 
et  quanti  hominis  in  dicendo  putas  esse,  historiam 
scribere?  Si,  ut  Graeci  scripserunt,  summi,  inquit 
Catulus;  si  ut  nostri,  nihil  opus  est  oratore ;  satis 
est,  non  esse  mendacem.  Atqui,  ne  nostros  conte- 
mnas,  inquit  Antonius,  Graeci  quoque  ipsi  sic  initio 
scriptitarunt ,  ut  noster  Cato,  ut  Pictor,  ut  Piso. 
52.  Erat  enim  historia  nihil  aliud,  nisi  annalium  con- 
fectio;  cuius  rei  memoriaeque  publicae  retinendae  | 


caussa  ab  initio  rerum  Romanarum  usque  ad  P.  Mu- 
cium  pontificem  maximum  res  omnes  singulorum 
annorum  mandabat  litteris  pontifex  maximus  refere- 
batque  *  in  album  et  proponebat  tabulam  domi,pote- 
stas  ut  esset  populo  cognoscendi;  ii,  qui  etiam  nunc 
annales  maximi  nominantur.  53.  Hanc  similitudinem 
scribendi  multi  secuti  sunt,  qui  sine  ullis  ornamentis 
monumenta  solum  temporum,  hominum,  locorum, 
gestarumque  rerum  rcliquerunt.  Itaque  qualis  apud 
Graecos  Pherecydes,  Hellanicus,  Acusilas  fuit  aliique 
permulti,  tabs  noster  Cato  et  Pictor  et  Piso,  qui  neque 
tenent,  quibus  rebus  ornetur  oratio,  (modo  enim  hue 
ista  sunt  importata)  et,  dum  intelligatur,  quid  dicant, 
unam  dicendi  laudem  putant  esse  brevitatem.  54.Paul- 
lulum  se  erexit  et  addidit  historiae  maiorem  sonum 
vocis  vir  optimus,  Crassi  familiaris,  Antipater.  Ceteri 
non  exornatores  rerum,  sed  tantummodo  narratores 
fuerunt.  XIII.  Est,  inquit  Catulus,  ut  dicis.  Sed  iste 
ipse  Caelius  neque  distinxit  historiam  varietate  loco- 
rum  *  neque  verborum  collocatione  et  tractu  orationis 
leni  et  aequabili  perpolivit  illud  opus ;  sed  ut  homo 
neque  doctus  neque  maxirne  aptus  ad  dicendum,  sic- 
ut  potuit,  dolavit;  vicit  tamen,  ut  dicis,  superiores. 
55.  Minime  mirum,  inquit  Antonius,  si  ista  res  adhuc 
nostra  lingua  illustrata  non  est.  Nemo  enim  studet 
eloquentiae  nostrorum  hominum,  nisi  ut  in  caussis 
atque  in  foro  eluceat:  apud  Graecos  autem  eloquen- 
I  tissimi  homines,  remoti  a  caussis  forensibus,  quum 
ad  ceteras  res  illustres,  turn  ad  scribendam  historiam 
maxirne  se  applicaverunt.  Namque  et  Herodotum  il¬ 
ium,  qui  princeps  genus  hoc  ornavit,  in  caussis  nihil 
omnino  versatum  esse  accepimus.  Atqui  tanta  est 
eloquentia,  ut  me  quidem,  quantum  ego  Graece  scri- 
pta  intelligere  possum,  magno  opere  delectet;  56.  et 
post  ilium  Thucydides  omnes  dicendi  artificio,  mea 
sententia,  facile  vicit;  qui  ita  creber  est  rerum  fre- 
quentia,  ut  verborum  prope  numerum  sententiarum 
numero  consequatur;  ita  porro  verbis  aptus  et  pres- 
sus,  ut  nescias,  utrum  res  oratione,  an  verba  senten- 
tiis  illustrentur.  Atqui  ne  hunc  quidem,  quamquam 
est  in  republica  versatus,  ex  numero  accepimus  eo- 
rum,  qui  caussas  dictitarunt;  et  hos  libros  turn  scri- 
psisse  dicitur,  quum  a  republica  remotus  atque,  id 
quod  optimo  cuique  Athenis  accidere  solitum  est,  in 
exsilium  pulsus  esset.  57.  Hunc  consecutus  est  Sy- 
racusius  Philistus,  qui,  quum  Dionysii  tyranni  fami- 
liarissimus  esset,  otium  suum  consumpsit  in  historia 
scribenda,  maximeque  Thucydidem  est,  sicut  mihi 
videtur,  imitatus.  Postea  vero,  quasi  ex  clarissima 
rhetoris  officina,  duo  praestantes  ingenio,  Theopom- 
pus  et  Ephorus,  ab  Isocrate  magistro  impulsi,  se  ad 
historiam  contulerunt;  caussas  omnino  numquam 
attigerunt.  XIV.  58.  Denique  etiam  a  philosophia 
profectus  princeps  Xenophon,  Socraticus  ille,  post  ab 
Aristotele  Callisthenes,  comes  Alexandri,  scripsit  hi¬ 
storiam,  et  hie  quidem  rhetorico  paene  more ;  ille 
autem  superior  leniore  quodam  sono  est  usus,  et  qui 
ilium  impetum  oratoris  non  habeat,  vehemens  fortasse 
minus,  sed  aliquanto  tamen  est,  ut  mihi  quidem  vi¬ 
detur,  dulcior.  Minimus  natu  horum  omnium  Timae- 
us,  quantum  autem  iudicare  possum,  longe  eruditis- 
simus  et  rerum  copia  et  sententiarum  varietate  abun- 
dantissimus  et  ipsa  compositione  verborum  non  im- 
politus,  magnam  eloquentiam  ad  scribendum  attulit, 
sed  nullum  usum  forensem. 

59.  Haec  quum  ille  dixisset,  Quid  est,  inquit,  Ca- 
tule,  Caesar?  Ubi  sunt,  qui  Antonium  Graece  negant 

scire?  Quot  historicos  nominavit!  quam  scienter, 
quam  proprie  de  uno  quoque  dixit!  Id  mehercule, 
inquit  Catulus,  admirans,  illud  iam  mirari  desino, 
quod  multo  magis  ante  mirabar,  hunc,  quum  haec 
nesciret,  in  dicendo  posse  tantum.  Atqui,  Catule,  in¬ 
quit  Antonius,  non  ego  utilitatem  aliquam  ad  dicen- 
dum  aucupans,  horum  libros  et  nonnullos  alios,  sed 
delectationis  caussa,  quum  est  otium,  legere  soleo. 
60.  Quid  ergo?  est,  fatebor,  aliquid  tamen;  ut,  quum 
in  sole  ambulem,  etiamsi  aliam  ob  caussam  ambulem, 
fieri  natura  tamen,  ut  colorer;  sic,  quum  istos  libros 
ad  Misenum  (nam  Romae  vix  licet)  studiosius  lege- 
rim,  sentio  orationem  meam  illorum  tactu  quasi  co- 
lorari.  Sed  ne  latius  hoc  vobis  patere  videatur,  haec 
dumtaxat  in  Graecis  intelligo,  quae  ipsi,  qui  scripse- 
runt,  voluerunt  a  vulgo  intelligi:  61.  in  philosophos 
vestros  si  quando  incidi,  deceptus  indicibus  librorum, 
qui  sunt  fere  inscripti  de  rebus  nods  et  illustribus, 
de  virtute,  de  iustitia,  de.honestate,  de  voluptate, 
verbum  prorsus  nullum  intelligo;  ita  sunt  angustis 
et  concisis  disputationibus  illigati.  Poetas  omnino, 
quasi  alia  quadam  lingua  locutos,  non  Conor  attinge- 
re.  Cum  his  me  (ut  dixi)  oblecto,  qui  res  gestas  aut 
qui  orationes  scripserunt  suas  aut  qui  ita  loquuntur, 
ut  videantur  voluisse  nobis,  qui  non  sumus  eruditis- 
simi,  esse  familiares.  XV.  62.  Sed  illuc  redeo:  Vi- 
detisne,  quantum  munus  sit  oratoris  historia?  Haud 
scio,  an  flumine  orationis  et  varietate  maximum ;  ne- 
que  tamen  earn  reperio  usquam  separatim  instructam 
rhetorum  praeceptis;  sita  sunt  enim  ante  oculos. 
Nam  quis  nescit  primam  esse  historiae  legem,  ne 
quid  falsi  dicer e  audeat?  deinde  ne  quid  veri  non  au- 
deat?  ne  qua  suspicio  gratiae  sit  in  scribendo?  ne  qua 
simultatis?  63.  Haec  scilicet  fundamenta  nota  sunt 
omnibus.  Ipsa  autem  exaedificatio  posita  est  in  rebus 
et  verbis.  Rerum  ratio  ordinem  temporum  desiderat, 
regionum  descriptionem ;  vult  etiam,  quoniam  in  re¬ 
bus  magnis  memoriaque  dignis  consilia  primum,  de¬ 
inde  acta,  postea  eventus  exspectantur,  et  de  consiliis 
significari  quid  scriptor  probet,  et  in  rebus  gestis  de- 
clarari,  non  solum  quid  actum  aut  dictum  sit,  sed 
etiam  quomodo ;  et  quum  de  eventu  dicatur,  ut  caus- 
sae  explicentur  omnes  vel  casus  vel  sapientiae  vel 
temeritatis,  hominumque  ipsorum  non  solum  res  ge¬ 
stae,  sed  etiam,  qui  fama  ac  nomine  excellant,  [de] 
cuiusque  vita  atque  natura.  64.  Verborum  autem  ra¬ 
tio  et  genus  orationis  fusum  atque  tractum  et  cum  le- 
nitate  quadam  aequabili  profluens  sine  hac  iudiciali 
asperitate  et  sine  sententiarum  forensium  aculeis  per- 
sequendum  est.  Harum  tot  tantarumque  rerum  vide- 
tisne  ulla  esse  praecepta,  quae  in  artibus  rhetorum 
reperiantur? 

In  eodem  silentio  multa  alia  oratorum  officia  ia- 
cuerunt,  cohortationes,  consolationes,  praecepta,  ad- 
monita;  quae  tractanda  sunt  omnia  disertissime,  sed 
locum  suum  in  illis  artibus,  quae  traditae  sunt,  ha- 
bent  nullum.  65.  Atque  in  hoc  genere  ilia  quoque  est 
infinita  silva,  quod  oratori  plerique  (ut  etiam  Crass  us 
ostendit)  duo  genera  ad  dicendum  dederunt:  unum 
de  certa  definitaque  caussa,  quales  sunt,  quae  in  li- 
tibus,  quae  in  deliberationibus  versantur;  addat,  si 
quis  volet,  etiam  laudationes :  alterum,  quod  appel¬ 
lant  omnes  fere  scriptorcs,  explicat  nemo,  infinitam 
generis  sine  tempore  et  sine  persona  quaestionem. 
Hoc  quid  et  quantum  sit,  quum  dicunt,  intelligere 
mihi  nonvidentur.  66.  Si  enim  est  oratoris,  quaecum- 
que  res  infinite  posita  sit,  de  ea  posse  dicere,  dicen¬ 


dum  erit  ei,  quanta  sit  solis  magnitudo,  quae  forma 
terrae;  de  mathematicis,  de  musicis  rebus  non  pote- 
rit  quin  dicat.  hoc  onere  suscepto,  recusare.  Deni- 
que  ei,  qui  profitetur  esse  suum,  non  solum  de  eis 
controversiis,  quae  temporibus  et  personis  notatae 
sunt,  hoc  est  de  omnibus  forensibus,  sed  etiam  de 
generum  infinitis  quaestionibus  dicere,  nullum  potest 
esse  genus  orationis,  quod  sit  exceptum.  XVI.  67.  Sed 
si  illam  quoque  partem  quaestionum  oratori  volumus 
adiungere  vagam  et  liberam  et  late  patentem,  ut  de 
rebus  bonis  aut  malis,  expetendis  aut  fugiendis,  ho- 
nestis  aut  turpibus,  utilibus  aut  inutilibus,  de  virtu¬ 
te,  de  iustitia,  de  continentia,  de  prudentia,  de  ma- 
gnitudine  animi,  de  liberalitate,  de  pietate,  de  ami- 
citia,  de  fide,  de  officio,  de  ceteris  virtutibus  contra- 
riisque  vitiis  dicendum  oratori  putemus ;  itemque  de 
republica,  de  imperio,  de  re  militari,  de  disciplina 
civitatis,  de  hominum  moribus:  assumamus  earn 
quoque  partem,  sed  ita,  ut  sit  circumscripta  modicis 
regionibus.  68.  Equidem  omnia,  quae  pertinent  ad 
usum  civium,  morem  hominum,  quae  versantur  in 
consuetudine  vitae,  in  ratione  reipublicae,  in  hac  so- 
cietate  civili,  in  sensu  hominum  communi,in  natura, 
in  moribus,  comprehendenda  esse  oratori  puto ;  si 
minus,  ut  separatim  de  his  rebus  philosopliorum  more 
respondeat;  at  certe,  ut  in  caussa  prudenter  possit 
intexere:  hisce  autem  ipsis  de  rebus  ut  ita  loquatur, 
ut  ii,  qui  iura,  qui  leges,  qui  civitates  constituerunt, 
locuti  sunt,  simpliciter  et  splendide,  sine  ulla  serie 
disputationum  et  sine  ieiuna  concertatione verborum. 
69.  Hoc  loco,  ne  qua  sit  admiratio,  si  tot  tantarumque 
rerum  nulla  a  me  praecepta  ponentur,  sic  statuo :  Ut 
in  ceteris  artibus,  quum  tradita  sint  cuiusque  art  is 
difficillima,  reliqua,  quia  aut  faciliora  aut  similia 
sint,  tradi  non  necesse  esse ;  ut  in  pictura,  qui  liomi- 
nis  speciem  pingere  perdidicerit,  posse  eum  cuiusvis 
vel  formae  vel  aetatis,  etiamsi  non  didicerit,  pingere 
neque  esse  periculum,  qui  leonem  aut  taurum  pingat 
egregie,  ne  idem  in  multis  aliis  quadrupedibus  facere 
non  possit:  (neque  est  omnino  ars  ulla,  in  qua  omnia, 
quae  ilia  arte  effici  possunt,  a  doctore  tradantur;  set! 
qui  primarum  et  certarum  rerum  genera  ipsa  didice- 
runt,  reliqua  non  incommode  persequuntur :)  70.  si¬ 
militer  arbitror  in  hac  sive  ratione  sive  exercitatione 
dicendi,  qui  illam  vim  adeptus  sit,  ut  eorum  mentes, 
qui  aut  de  republica  aut  de  ipsius  rebus  aut  de  iis, 
contra  quos,  aut  pro  quibus  dicat,  cum  aliqua  statu- 
endi  potestate  audiant,  ad  suum  arbitrium  movere 
possit,  hunc  de  toto  illo  genere  reliquarum  orationum 
non  plus  quaesiturum  esse,  quid  dicat,  quam  Poly- 
cletum  ilium,  quum  Herculem  fingebat,  quemadmo- 
dum  pellem  aut  hydram  fingeret,  etiamsi  haec  num- 
quam  separatim  facere  didicisset. 

XVII.  71.  Turn  Catulus:  Praeclare  mihi  videris, 
Antoni,  posuisse  ante  oculos,  quid  discerc  oporteret 
eum,  qui  orator  esset  futurus,  quid  etiam,  si  non  di¬ 
dicisset,  ex  eo,  quod  didicisset,  assumere.  Deduxisti 
enim  totum  hominem  in  duo  solum  genera  caussa- 
rum,  cetera  innumerabilia  exercitationi  et  similitudini 
reliquisti.  Sed  videto,  ne  in  istis  duobus  generibus 
hydra  tibi  sit  et  pellis :  Hercules  autem  et  alia  opera 
maiora  ne  in  illis  rebus,  quas  praetermittis,  relin- 
quantur.  Non  enim  mihi  minus  operis  videtur,  de 
universis  generibus  rerum,  quam  de  singulorum 
caussis,  ac  multo  etiam  maius  de  natura  deorum, 
quam  de  hominum  litibus  dicere.  72.  Non  est  ita,  in¬ 
quit  Antonius.  Dicam  enim  tibi,  Catule,  non  tarn  do- 

ctus,  quam,  id  quod  est  maius,  expertus.  Omnium 
ceterarum  rerum  oratio,  mihi  crede,  ludus  est  homini 
non  hebeti  neque  inexercitato  neque  communium  lit— 
terarum  et  politioris  humanitatis  experti :  in  caussa- 
rum  contentionibus  magnum  est  quoddam  opus,  atque 
baud  sciam,  an  de  humanis  operibus  longe  maxi¬ 
mum  :  in  quibus  vis  oratoris  plerumque  ab  imperitis 
exitu  et  victoria  iudicatur ;  ubi  adest  armatus  adver- 
sarius,  qui  sit  et  feriendus  et  repellendus;  ubi  saepe 
is,  qui  rei  dominus  futurus  est,  alienus  atque  iratus, 
aut  etiam  amicus  adversario  et  inimicus  tibi  est; 
quum  aut  docendus  is  est  aut  dedocendus  aut  repri- 
mendus  aut  incitandus  aut  omni  ratione  ad  tempus, 
ad  caussam  oratione  moderandus ;  (in  quo  saepe  be¬ 
ne  volentia  ad  odium,  odium  autem  ad  benevolentiam 
deducendum  est;)  aut  tamquam  machinatione  aliqua 
turn  ad  severitatem  turn  ad  remissionem  animi  turn 
ad  tristitiam  turn  ad  laetitiam  contorquendus :  omni¬ 
um  sententiarum  gravitate,  omnium  verborum  pon- 
deribus  est  utendum;  73.  accedat  oportet  actio  varia, 
vehemens,  plena  animi,  plena  spiritus,  plena  doloris, 
plena  veritatis.  In  his  operibus  siquis  illam  artem  com- 
prehenderit,  ut,  tamquam  Phidias,  Minervae  signum 
efficere  possit,  non  sane,  quemadmodum,  ut  clvpeo 
idem  artifex,  minora  ilia  opera  facere  discat,  laborabit. 

XVIII.  74.  Turn  Catulus:  Quo  ista  maiora  ac  mi- 
rabiliora  fecisti,  eo  me  maior  exspectatio  tenet,  qui- 
busnam  rationibus  quibusve  praeceptis  ea  tanta  vis 
comparetur ;  non  quo  mea  quidem  iam  intersit,  (ne¬ 
que  enim  aetas  id  mea  desiderat  et  aliud  quoddam 
genus  dicendi  nos  secuti  sumus,  qui  numquam  sen- 
tentias  de  manibus  iudicum  vi  quadam  orationis  ex- 
torsimus  ac  potius  placatis  eorum  animis  tantum, 
quantum  ipsi  patiebantur,  accepimus,)  sed  tamen  ista 
tua  nullum  ad  usum  meum,  tantum  cognoscendi  stu¬ 
dio  adductus  requiro.  75.  Nec  mihi  opus  est  Graeco 
aliquo  doctore,  qui  mihi  pervulgata  praecepta  decan- 
tet,  quum  ipse  numquam  forum,  numquam  ullum 
iudicium  aspexerit;  ut  Peripateticus  ille  dicitur 
Phormio,  quum  Hannibal  Karthagine  expulsus  Ephe- 
sum  ad  Antiochum  venisset  exsul,  proque  eo,  quod 
eius  nomen  erat  magna  apud  omnes  gloria,  invitatus 
esset  ab  hospitibus  suis,  ut  eum,  quern  dixi,  si  vel- 
let,  audiret;  quumque  se  non  nolle  dixisset:  locutus 
esse  dicitur  homo  copiosus  aliquot  horas  de  impera- 
toris  officio  et  de  omni  re  militari.  Turn,  quum  ceteri, 
qui  ilium  audierant,  vehementer  essent  delectati, 
quaerebant  ab  Hannibale,  quidnam  ipse  de  illo  pbi- 
losopho  iudicaret.  Poenus  non  optime  Graece,  sed  ta¬ 
men  libere  respondisse  fertur,  multos  se  deliros  se¬ 
nes  saepe  vidisse;  sed  qui  magis,  quam  Phormio 
deliraret,  vidisse  neminem.  76.  Neque  mehercule  in- 
iuria.  Quid  enim  aut  arrogantius  aut  loquacius  fieri 
potuit,  quam  Hannibali,  qui  tot  annos  de  imperio  cum 
populo  Romano  omnium  gentium  victore  certasset, 
Graecum  hominem,  qui  numquam  hostem,  numquam 
castra  vidisset,  numquam  denique  minimam  partem 
ullius  publici  muneris  attigisset,  praecepta  de  re  mi¬ 
litari  dare?  Hoc  mihi  facere  omnes  isti,  qui  de  arte 
dicendi  praecipiunt,  videntur;  quod  enim  ipsi  ex¬ 
perti  non  snnt,  id  docent  ceteros.  Sed  hoc  minus  for- 
tasse  errant,  quod  non  te,  ut  Hannibalem,  sed  pueros 
aut  adolescentulos  docere  conantur. 

XIX.  77.  Erras,  Catule,  inquit  Antonius.  Nam 
egomet  in  multos  iam  Phormiones  incidi.  Quis  enim 
est  istorum  Graecorum,  qui  quemquam  nostrum  quid- 
quam  intelligere  arbitretur?  Ac  mihi  quidem  non  ita 


molesti  sunt;  facile  omnes  perpetior  et  perfero.  Nam 
aut  aliquid  afferunt,  quod  mihi  non  displiceat;  aut 
efficiunt,  ut  me  non  didicisse  minus  poeniteat.  Di- 
mitto  autem  eos  non  tam  contumeliose,  quam  philo- 
sophum  ilium  Hannibal,  et  eo  fortasse  plus  habeo  et¬ 
iam  negotii.  Sed  tamen  est  eorum  doctrina,  quantum 
ego  iudicare  possum,  perridicula.  78.  Dividunt  enim 
totam  rem  in  duas  partes,  in  caussae  controversiam 
et  in  quaestionis.  Caussam  appellant  rem  positam  in 
disceptatione  rerum  et  controversia ;  quaestionem  au¬ 
tem  rem  positam  in  infinita  dubitatione.  De  caussa 
praecepta  dant ;  de  altera  parte  dicendi  mirum  silen- 
tium  est.  79.  Deinde  quinque  faciunt  quasi  membra 
eloquentiae,  invenire  quid  dicas,  inventa  disponere, 
deinde  ornare  verbis,  post  memoriae  mandare,  turn 
ad  extremum  agere  ac  pronuntiare ;  rem  sane  non  re- 
conditam.  Quis  enim  hoc  non  sua  sponte  viderit,  ne¬ 
minem  posse  dicere,  nisi  et  quid  diceret  et  quibus 
verbis  et  quo  ordine  diceret,  haberet,  et  ea  meminis- 
set?  Atque  haec  ego  non  reprehendo:  sed  ante  oculos 
posita  esse  dico,  ut  eas  item  quattuor,  quinque,  sexve 
partes,  vel  etiam  septem  (quoniam  aliter  ab  aliis  di- 
geruntur),  in  quas  est  ab  his  omnis  oratio  distributa. 
80.  Iubent  enim  exordiri  ita,  ut  eum,  qui  audiat,  be- 
nevolum  nobis  faciamus  et  docilem  et  attentum ;  de¬ 
inde  rem  narrare  ita,  ut  veri  similis  narratio  sit,  ut 
aperta,  ut  brevis;  post  autem  dividere  caussam  aut 
proponere ;  nostra  confirmare  argumentis  ac  rationi¬ 
bus  ;  deinde  contraria  refutare.  Turn  autem  alii  con- 
clusionem  orationis  et  quasi  perorationem  collocant ; 
alii  iubent,  antequam  peroretur,  ornandi  aut  augendi 
caussa  digredi;  deinde  concludere  acperorare.  81.  Ne 
haec  quidem  reprehendo ;  sunt  enim  concinne  distri¬ 
buta  ;  sed  tamen,  id  quod  necesse  fuit  hominibus  ex- 
pertibus  veritatis,  non  perite.  Quae  enim  praecepta 
principiorum  et  narrationum  esse  voluerunt,  ea  in 
totis  orationibus  sunt  conservanda.  82.  Nam  ego  mihi 
benevolum  iudicem  facilius  facere  possum  in  cursu 
orationis,  quam  quum  omnia  sunt  inaudita ;  docilem 
autem,  non  quum  polliceor  me  demonstraturum,  sed 
turn,  quum  doceo  et  explano ;  attentum  vero  crebro 
tota  actione  excitandis  mentibus  iudicum,  non  prima 
denuntiatione,  efficere  possumus.  83.  Iam  vero  narra- 
tionem  quod  iubent  veri  similem  esse  et  apertam  et 
brevem,  recte  nos  admonent;  quod  haec  narrationis 
magis  putant  esse  propria,  quam  totius  orationis, 
valde  mihi  videntur  errare :  omninoque  in  hoc  omnis 
est  error,  quod  existimant  artificium  esse  hoc  quod¬ 
dam  non  dissimile  ceterorum,  cuiusmodi  de  ipso  iure 
|  civili  hesterno  die  Crassus  componi  posse  dicebat: 
ut  genera  rerum  primum  exponerentur,  in  quo  viti- 
um  est,  si  genus  ullum  praetermittatur ;  deinde  sin- 
gulorum  generum  partes,  in  quo  et  deesse  aliquam 
partem  et  superare  mendosum  est;  turn  verborum 
omnium  definitiones,  in  quibus  neque  abesse  quid- 
quam  decet  neque  redundare.  XX.  84.  Sed  hoc  si  in 
iure  civili,  si  etiam  in  parvis  aut  mediocribus  rebus 
doctiores  assequi  possunt ;  non  idem  sentio  tanta  hac 
in  re  tamque  immensa  posse  fieri.  Sin  autem  qui  ar- 
bitrantur,  deducendi  sunt  ad  eos,  qui  haec  docent, 
omnia  iam  explicata  et  perpolita  assequentur;  sunt 
enim  innumerabiles  de  his  rebus  libri,  neque  abdili 
neque  obscuri.  Sed  videant,  quid  velint:  ad  luden- 
dumne  an  ad  pugnandum  arma  sint  sumpturi.  Aliud 
enim  pugna  et  acies,  aliud  ludus  campusque  noster 
i  desiderat.  Attamen  ars  ipsa  ludicra  armorum  et  gla- 
I  diatori  et  militi  prodest  aliquid;  sed  animus  acer  et 

praesens  et  acutus  idem  atque  versutus  invictos  viros 
efficit,  non  difficilius  arte  coniuncta. 

85.  Quare  ego  tibi  oratorem  sic  iam  instituam,  si 
potero,  ut,  quid  efficere  possit,  ante  perspiciam.  Sit 
enim  mihi  tinctus  litteris;  audierit  aliquid,  legerit, 
ista  praecepta  acceperit:  tentabo,  quid  deceat,  quid 
voce,  quid  viribus,  quid  spiritu,  quid  lingua  effi¬ 
cere  possit.  Si  intelligam  posse  ad  summos  perve- 
nire,  non  solum  hortabor,  ut  elaboret,  sed  etiam, 
si  vir  quoque  mihi  bonus  videbitur,  obsecrabo.  Tan- 
tum  ego  in  excellente  oratore  et  eodem  bono  viro 
pono  esse  ornamenti  universae  civitati.  Sin  videbi¬ 
tur,  quum  omnia  summa  fecerit,  tamen  ad  mediocres 
oratores  esse  venturus,  permittam  ipsi,  quid  velit; 
molestus  magno  opere  non  ero.  Sin  plane  abhorrebit 
et  erit  absurdus,  ut  se  contineat  aut  ad  aliud  studium 
transferat,  admonebo.  86.  Nam  neque  is,  qui  optime 
potest,  deserendus  ullo  modo  est  a  cohortatione  no¬ 
stra,  neque  is,  qui  aliquid  potest,  deterrendus :  quod 
alterum  divinitatis  mihi  cuiusdam  videtur;  alterum, 
vel  non  facere  quod  non  optime  possis,  vel  facere 
quod  non  pessime  facias,  humanitatis ;  tertium  vero 
illud,  clamare  contra  quam  deceat  et  quam  possit, 
hominis  est,  ut  tu,  Catule,  de  quodam  declamatore 
dixisti,  stultitiae  suae  quam  plurimos  testes  domestico 
praeconio  colligentis.  87.  De  hoc  igitur,  qui  erit  tabs, 
ut  cohortandus  adiuvandusque  sit,  ita  loquamur,  ut 
ei  tradamus  ea  dumtaxat,  quae  nos  usus  docuit,  ut 
nobis  ducibus  veniat  eo,  quo  sine  duce  ipsi  perveni- 
mus,  quoniam  meliora  docere  non  possumus. 

XXI.  88.  Atque,  ut  a  familiari  nostro  exordiar, 
hunc  ego,  Catule,  Sulpicium  primum  in  caussa  par- 
vula  adolescentulum  audivi,  voce  et  forma  et  motu 
corporis  et  reliquis  rebus  aptis  ad  hoc  raunus,  de  quo 
quaerimus,  oratione  autem  celeri  et  concitata,  (quod 
erat  ingenii,)  et  verbis  effervescentibus  et  paullo  ni- 
mium  redundantibus,  (quod  erat  aetatis).  Non  sum 
aspernatus;  vo.lo  enim  se  efferat  in  adolescente  fe- 
cunditas.  Nam  facilius  sicut  in  vitibus  revocantur  ea, 
quae  sese  nimium  profuderunt,  quam,  si  nihil  valet 
materies,  nova  sarmenta  cultura  excitantur :  ita  volo 
esse  in  adolescente,  unde  aliquid  amputem.  Non  enim 
potest  in  eo  sucus  esse  diuturnus,  quod  nimis  celeri- 
ter  est  maturitatem  assecutum.  89.  Vidi  statim  indo- 
lem  neque  demisi  tempus  et  eum  sum  cohortatus,  ut 
forum  sibi  ludum  putaret  esse  ad  dicendum,  magi- 
strum  autem,  quern  vellet,  eligeret;  me  quidem  si 
audiret,  L.  Crassum.  Quod  iste  arripuit  et  ita  sese 
facturum  confirmavit  atque  etiam  addidit,  gratiae 
scilicet  caussa,  me  quoque  sibi  magistrum  futurum. 
Vix  annus  intercesserat  ab  hoc  sermone  cohortationis 
meae,  quum  iste  accusavit  C.  Norbanum,  defendente 
me.  Non  est  credibile,  quid  interesse  mihi  sit  visum 
inter  eum,  qui  turn  erat,  et  qui  anno  ante  fuerat. 
Omnino  in  illud  genus  eum  Crassi  magnificum  atque 
praeclarum  natura  ipsa  ducebat,  sed  ea  non  satis  pro- 
ficere  potuisset,  nisi  eodem  studio  atque  imitatione 
intendisset  atque  ita  dicere  consuesset,  ut  tota  mente 
Crassum  atque  omni  animo  intueretur.  XXII.  90. Er¬ 
go  hoc  sit  primum  in  praeceptis  meis,  ut  demonstre- 
mus,  quern  imitetur,  atque  ita,  ut,  quae  maxime  ex- 
cellant  in  eo,  quern  imitabitur,  ea  diligentissime  per- 
sequatur.  Turn  accedat  exercitatio,  qua  ilium,  quern 
ante  delegerit,  imitando  effingat  atque  ita  exprimat, 
non  ut  multos  imitatores  saepe  cognovi,  qui  aut  ea, 
quae  facilia  sunt,  aut  etiam  ilia,  quae  insignia  ac 
paene  vitiosa,  consectantur  imitando.  91.  Nihil  est 


facilius,  quam  amictum  imitari  alicuius  aut  statum 
aut  motum.  Si  vero  etiam  vitiosi  aliquid  est,  id  su- 
mere  et  in  eo  vitiosum  esse,  non  magnum  est,  ut  ille, 
qui  nunc  etiam,  amissa  voce,  furit  in  republica,  Fu- 
fius  nervos  in  dicendo  C.  Fimbriae,  quos  tamen  ha- 
buit  ille,  non  assequitur,  oris  pravitatem  et  verborum 
latitudinem  imitatur.  Sed  tamen  ille  nec  delmere 

scivit,  cuius  potissimum  smiilis  esset,  et  in  eo  ipso, 
quern  delegerat,  imitari  etiam  vitia  voluit.  92.  Qui 
autem  ita  faciet,  ut  oportet,  primum  vigilet  necesse 
est  in  deligendo ;  deinde,  quem  probavit,  in  eo  quae 
maxime  excellent,  ea  diligentissime  persequatur. 

Quid  enim  caussae  censetis  esse,  cur  aetates  ex- 
tulerint  singulae  singula  prope  genera  dicendi?  Quod 
non  tarn  facile  in  nostris  oratoribus  possumus  iudi- 
care,  quia  scripta,  ex  quibus  iudicium  fieri  posset, 
non  multa  sane  reliquerunt,  quam  in  Graecis,  ex  quo¬ 
rum  scriptis,  cuiusque  aetatis  quae  dicendi  ratio  vo- 
luntasque  fuerit,  intelligi  potest.  93.  Antiquissimi 
fere  sunt,  quorum  quidem  scripta  constant,  Pericles 
atque  Alcibiades  et  eadem  aetate  Thucydides,  subti¬ 
les,  acuti,  breves,  senlentiis  magis,  quam  verbis 
abundantes.  Non  potuisset  accidere,  ut  unum  esset 
omnium  genus,  nisi  aliquem  sibi  proponerent  ad 
imitandum.  Consecuti  sunt  hos  Critias,  Theramenes, 
Lysias.  Multa  Lysiae  scripta  sunt;  nonnulla  Critiae; 
de  Tberamene  audimus.  Omnes  etiam  turn  retinebant 
ilium  Pericli  sucum;  sed  erant  paullo  uberiore  fdo. 
94.  Ecce  tibi  exortus  est  Isocrates,  magister  istorum 
omnium,  cuius  e  ludo  tamquam  ex  equo  Troiano 
meri  principes  exierunt;  sed  eorum  partim  in  pom- 
pa,  partim  in  acie  illustres  esse  voluerunt.  XXIII.  At- 
qui  et  illi,  Theopompi,  Ephori,  Philisti,  Naucratae 
multique  alii  naturis  differunt ;  voluntate  autem  si¬ 
miles  sunt  et  inter  sese  et  magistri;  et  ii,  qui  se  ad 
caussas  contulerunt,  ut  Demosthenes,  Hyperides,  Ly- 
curgus,  Aeschines,  Dinarclius  aliique  complures,  etsi 
inter  se  pares  non  fuerunt,  tamen  sunt  omnes  in  eo¬ 
dem  veritatis  imitandae  genere  versati ;  quorum 
quamdiu  mansit  imitatio,  tamdiu  genus  illud  dicendi 
!  studiumque  vixit:  posteaquam,  exstinctis  his,  omnis 
;  eorum  memoria  sensim  obscurata  est  et  evanuit,  alia 
quaedam  dicendi  molliora  ac  remissiora  genera  vi- 
guerunt.  95.  Inde  Demochares,  quem  aiunt  sororis 
filium  fuisse  Demostheni;  turn  Phalereus  ille  Deme¬ 
trius,  omnium  istorum  mea  sententia  politissimus, 
aliique  eorum  similes  exstiterunt.  Quae  si  volemus 
usque  ad  hoc  tempus  persequi,  intelligemus,  ut  hodie 
Alabandensem  ilium  Meneclem  et  eius  fratrem  Hiero- 
clem,  quos  ego  audivi,  tota  imitetur  Asia,  sic  sem¬ 
per  fuisse  aliquem,  cuius  se  similem  plerique  esse 
vellent. 

96.  Hanc  igitur  similitudinem  qui  imitatione  asse- 
qui  volet,  quum  exercitationibus  crebris  atque  magnis 
turn  scribendo  maxime  persequatur.  Quod  si  hie  no- 
ster  Sulpicius  faceret,  multo  eius  oratio  esset  pressior ; 
in  qua  nunc  interdum,  ut  in  herbis  rustici  sclent  di- 
cere,  in  summa  ubertate  inest  luxuries  quaedam, 
quae  stilo  depascenda  est.  97.  Ilic  Sulpicius,  Me 
quidem,  inquit,  recte  mones,  idque  mihi  gratum  est ; 
sed  ne  te  quidem,  Antoni,  multum  scriptitasse  arbi- 
tror.  Turn  ille,  Quasi  vero,  inquit,  non  ea  praecipiam 
aliis,  quae  mihi  ipsi  desint:  sed  tamen  ne  tabulas 
quidem  conficere  existimor.  Verum  et  in  hoc,  ex  re 
familiari  mea,  et  in  illo,  ex  eo,  quod  dico,  quantulum 
id  cumque  est,  quid  faciam,  iudicari  potest.  98.  At¬ 
que  esse  tamen  multos  videmus,  qui  neminem  imi- 

tentur  ot  suapte  natura,  quod  velint,  sine  cuiusquam 
similitudine  consequantur ;  quod  et  in  vobis  animad- 
verti  recte  potest,  Caesar  et  Cotta ,  quorum  altei  in- 
usitatum  nostris  quidem  oratoribus  leporem  quem- 
dam  et  salem,  alter  acutissimum  et  subtilissimum 
dicendi  genus  est  consecutus:  fieque  vero  vester  ae- 
qualis  Curio,  patre  mea  sententia  vel  eloquentissimo 
temporibus  illis,  quemquam  mihi  magno  opere  vide- 
tur  imitari ;  qui  tamen  verborum  gravitate  et  elegan- 
tia  et  copia  suam  quamdam  expressit  quasi  formam 
fmuramque  dicendi ;  quod  ego  maxime  potui  iudicare 
in  ea  caussa,  quam  ille  contra  me  apud  centumviros 
pro  fratribus  Cossis  dixit;  in  qua  nihil  illi  defuit, 
quod  non  modo  copiosus,  sed  etiam  sapiens  orator 
habere  deberet. 

XXIV.  99.  Verum,  ut  aliquando  ad  caussas  dedu- 
camus  ilium,  quern  instituimus,  et  eas  quidem,  in 
quibus  plusculum  negotii  est,  iudiciorum  atque  li- 
tium,  (riserit  aliquis  fortasse  hoc  praeceptum,  est 
enim  non  tam  acutum,  quam  necessarium,  magisque 
monitoris  non  fatui,  quam  eruditi  magistri :)  hoc  ei 
primum  praecipiemus,  quascumque  caussas  erit  actu- 
rus,  ut  eas  diligenter  penitusque  cognoscat.  100.  Hoc 
in  ludo  non  praecipitur.  Faciles  enim  caussae  ad  pue- 
ros  deferuntur.  Lex  peregrinum  vetat  in  murum 
ascendere ;  ascendit;  hostes  repulit:  accusatur.  Nihil 
est  negotii,  huiusmodi  caussam  cognoscere.  Recte 
iaitur  nihil  de  caussa  discenda  praecipiunt.  Haec  est 
enim  in  ludo  caussarum  fere  formula.  At  vero  in  foro 
tabulae,  testimonia,  pacta,  conventa,  stipulationes, 
cognationes,  affinitates,  decreta,  responsa,  vita  dcni- 
que  eorum,  qui  in  caussa  versantur,  tota  cognoscen- 
da  est;  quarum  rerum  negligentia  plerasque  caussas 
et  maxime  privatas  (sunt  enim  multo  saepe  obscurio- 
res)  videmus  amitti.  101 .  Ita  nonnulli,  dum  operam 
suam  multam  existimari  volunt,  ut  toto  foro  volitare 
et  a  caussa  ad  caussam  ire  videantur,  caussas  dicunt 
incognitas.  In  quo  est  ilia  quidem  magna  offensio  vel 
ne'digentiae,  susceptis  rebus,  vel  perfidiae,  receptis , 
sed  etiam  ilia  maior  opinione,  quod  nemo  potest  de 
ea  re,  quam  nonnovit,  non  turpissime  dicere.  Ita  dum 
inertiae  vituperationem,  quae  maior  est,  contemnunt, 
assequuntur  etiam  illarn,  quam  magis  ipsi  fugiunt, 
tarditatis.  102.  Equidem  soleo  dare  operam,  ut  de 
sua  quisque  re  me  ipse  doceat,  et,  ut  ne  quis  alius 
assit,  quo  liberius  loquatur,  et  agere  adversarii  caus¬ 
sam,  ut  ille  agat  suam,  et,  quidquid  de  sua  re  cogi- 
tarit,  in  medium  proferat.  Itaque  quum  ille  discessit, 
tres  personas  unus  sustineo  summa  animi  aequitate, 
meam,  adversarii,  iudicis.  Qui  locus  est  tabs,  ut  plus 
habeat  adiumenti,  quam  incommodi,  hunc  iudico  esse 
dicendum ;  ubi  plus  mali,  quam  boni  reperio,  id  to- 
tum  ab[iu]dico  atque  eiicio.  103.  Ita  assequor,  ut  alio 
tempore  cogitem,  quid  dicam,  et  alio  dicam,  quae 
duo  plerique  ingenio  freti  simul  faciunt.  Sed  certe 
iidem  illi  melius  aliquanto  dicerent,  si  aliud  sumen- 
dum  sibi  tempus  ad  cogitandum,  aliud  ad  dicendum 
putarent. 

Quum  rem  penitus  caussamque  cognovi,  statim  j 
occurrit  animo,  quae  sit  caussa  ambigendi.  104.  Ni-  | 
hil  est  enim,  quod  inter  homines  ambigatur,  sive  ex  i 
crimine  caussa  constat,  ut  facinoris,  sive  ex  contro-  j 
versia,  ut  hereditatis,  sive  ex  deliberatione,  ut  belli,  j 
[sive  ex  persona,  ut  laudis,]  sive  ex  disputatione,  ut  < 
de  ratione  vivendi;  in  quo  non,  aut  quid  factum  sit  ; 
aut  fiat  futurumve  sit,  quaeratur,  aut  quale  sit  aut  : 
quid  vocetur.  XXV.  105.  Ac  nostrae  fere  caussae, 


quae  quidem  sunt  criminum,  plerumque  infitiatione 
defenduntur.  Nam  et  de  pecuniis  i*epetundis,  quae 
maximae  sunt,  neganda  fere  sunt  omnia;  et  de  am- 
bitu  raro  illud  datur,  ut  possis  liberalitatem  ac  beni- 
gnitatem  ab  ambitu  atque  largitione  seiungere.  De 
sicariis,  de  veneficiis,  de  peculatu  infitiari  necesse 
est.  Id  est  igitur  genus  primum  caussarum  in  iudi- 
ciis  ex  controversia  facti  in  deliberationibus  plerum¬ 
que  ex  futuri,  raro  ex  instantis,  aut  facti.  106.  Saepe 
autem  res  non,  sit  necne,  sed  qualis  sit,  quaeritur; 
ut  quum  L.  Opimii  caussam  defendebat  apud  popu- 
lum,  audiente  me,  C.  Carbo  consul,  nihil  de  C.  Grac¬ 
chi  nece  negabat,  sed  id  iure,  pro  salute  patriae  fa¬ 
ctum  esse  dicebat ;  ut  eidem  Carboni  tribuno  plebis, 
alia  turn  mente  rempublicam  capessenti,  P.  Africanus 
de  Ti.  Graccho  interroganti  respondent,  iure  cae- 
sum  videri.  lure  autem  omnia  defenduntur,  quae 
sunt  eius  generis,  ut  aut  oportuerit  aut  licuerit  aut 
necesse  fuerit,  aut  imprudentia  aut  casu  facta  esse 
videantur.  107.  Iam  quid  vocetur,  quaeritur,  quum, 
quo  verbo  quid  appellandum  sit,  contenditur ;  ut  mihi 
ipsi  cum  hoc  Sulpicio  fuit  in  Norbani  caussa  summa 
contentio.  Pleraque  enim  de  iis,  quae  ab  isto  obiicie- 
bantur,  quum  eonfiterer,  tamen  ab  illo  maiestatem 
minutam  negabam;  ex  quo  verbo  lege  Appuleia  tota 
ilia  caussa  pendebat.  108.  Atque  in  hoc  genere  caus¬ 
sarum  nonnulli  praecipiunt,  ut  verbum  illud,  quod 
caussam  facit,  lucide  breviterque  uterque  definiat. 
Quod  mihi  quidem  perquam  puerile  videri  solet. 
Alia  est  enim,  quum  inter  doctos  homines  de  iis  ipsis 
rebus,  quae  versantur  in  artibus,  disputatur,  verbo¬ 
rum  definitio,  ut  quum  quaeritur,  quid  sit  ars,  quid 
sit  lex,  quid  sit  civitas.  In  quibus  hoc  praecipit  ratio 
atque  doctrina,  ut  vis  eius  rei,  quam  definias,  sicex- 
primatur,  ut  neque  absit  quidquam,  neque  supersit. 
109.  Quod  quidem  in  ilia  caussa  neque  Sulpicius  fe¬ 
cit  neque  ego  facere  conatus  sum.  Nam,  quantum 
uterque  nostrum  potuit,  omni  copia  dicendi  dilatavit, 
quid  esset  maiestatem  minuere.  Etenim  definitio 
primum,  reprehenso  verbo  uno  aut  addito  aut  dem- 
pto,  saepe  extorquetur  e  manibus;  deinde  genere 
ipso  doctrinam  redolet  exercitationemque  paene  pue- 
rilem ;  turn  in  sensum  et  in  mentem  iudicis  intrare 
non  potest.  Ante  enim  praeterlabitur,  quampercepta 
est. 

XXVI.  110.  Sed  in  eo  genere,  in  quo,  quale  sit 
quid,  ambigitur,  exsistit  etiam  ex  scripti  interpreta- 
tione  saepe  contentio,  in  quo  nulla  potest  esse  nisi  ex 
ambiguo  controversia.  Nam  illud  ipsum,  quod  scri- 
|  ptum  a  sententia  discrepat,  genus  quoddam  habet 
j  ambigui ;  quod  turn  explicatur,  quum  ea  verba,  quae 
|  desunt,  suggesta  sunt;  quibus  additis,  defenditur, 
sententiam^scripti  perspicuam  fuisse;  ex  contrariis- 
que  scriptis  si  quid  ambigitur,  non  novum  genus  na- 
scitur,  sed  superioris  generis  caussa  duplicator.  Id- 
que  aut  numquam  diiudicari  poterit,  aut  ita  diiudi- 
cabitur,  ut  referendis  praeteritis  verbis  id  scriptum, 
quodcumque  defendimus,  suppleatur.  Ita  fit,  ut  unum 
genus  in  iis  caussis,  quae  propter  scriptum  ambi- 
guntur,  relinquatur,  si  est  scriptum  aliquid  ambigue. 
111.  Ambiguorum  autem  quum  plura  genera  sunt, 
(quae  mihi  videntur  ii  melius  nosse,  qui  dialectic! 
appellantur,  hi  autem  nostri  ignorare,  qui  non  minus 
nosse  debeant:)  turn  illud  est  frequentissimum  in 
omni  consuetudine  vel  sermonis  vel  scripti,  quum  id- 
circo  aliquid  ambigitur,  quod  aut  verbum  aut  verba 
sint  praetermissa.  112.  Iterum  autem  peccant,  quum 

genus  hoc  caussarum,  quod  in  scripti  interpretatione 
versatur,  ab  iliis  caussis,  in  quibus,  qualis  quaeque 
res  sit,  disceptatur,  seiungunt.  Nusquam  enim  tam 
qnaeritur,  quale  sit  genus  ipsum  rei,  quam  in  scri- 
pto,  quod  totum  a  facti  controversia  separatum  est. 
113.  Ita  tria  sunt  omnino  genera,  quae  in  disceptatio- 
nem  et  controversiam  cadere  possint:  quid  fiat,  fa¬ 
ctum  futurumve  sit;  aut  quale  sit;  aut  quomodo 
nominetur.  Nam  illud  quidem,  quod  quidam  Graeci 
adiungunt,  rectumne  factum  sit,  totum  in  eo  est: 
quod  quale  sit,  quaerimus.  XXVTI.  Sed  iam  ad  in- 
stitutum  revertar  meum. 

114.  Quum  igitur,  accepto  caussae  genere  et  co- 
gnito,  rem  tractare  coepi,  nihil  prius  constituo,  quam, 
quid  sit  illud,  quo  mihi  referenda  sit  omnis  ilia  ora- 
tio,  quae  sit  propria  quaestionis  et  iudicii;  deinde 
ilia  duo  diligentissime  considero,  quorum  alterum 
commendationem  habet  nostram  aut  eorum,  quos 
defendimus,  alterum  est  accommodatum  ad  eorum 
animos,  apud  quos  dicimus,  ad  id,  quod  volumus, 
commovendos.  115.  Ita  ratio  omnis  dicendi  tribus  ad 
persuadendum  rebus  est  nixa :  ut  probemus  vera  es¬ 
se,  quae  defendimus ;  ut  conciliemus  nobis  eos,  qui 
audiunt;  ut  animos  eorum,  ad  quemcumque  caussa 
postulabit  motum,  vocemus.  116.  Ad  probandum 
autem  duplex  est  oratori  subiecta  materies :  una  re¬ 
rum  earum,  quae  non  excogitantur  ab  oratore,  sed  in 
rte  positae  ratione  tractantur:  ut  tabulae,  testimonia, 
pacta,  conventa,  quaestiones,  leges,  senatusconsulta, 
res  iudicatae,  decreta,  responsa  et  reliqua,  si  quae 
sunt,  quae  non  pariuntur  ab  oratore,  sed  ad  oratorem 
a  caussa  atque  a  re  deferuntur ;  altera ,  quae  tota  in 
disputatione  et  in  argumentatione  oratoris  collocata 
est.  117.  Ita  in  superiore  genere  de  tractandis  argu¬ 
ments  ,  in  hoc  autem  etiam  de  inveniendis  cogitan- 
dum  est.  Atque  isti  quidem,  qui  docent,  quum  caus- 
sas  in  plura  genera  secuerunt,  singulis  generibus 
argumentorum  copiam  suggerunt.  Quod  etiamsi  ad 
instituendos  adolescentulos  magis  aptum  est,  ut,  si- 
mulac  posita  sit  caussa,  habeant,  quo  se  referant, 
unde  statim  expedita  possint  argumenta  depromere; 
tamen  et  tardi  ingenii  est  rivulos  consectari ,  fontes 
rerum  non  videre,  et  iam  aetatis  est  ususque  nostri  a 
capite,  quod  velimus,  arcessere  et,  unde  omnia  ma- 
nent,  videre. 

118.  Et  primum  genus  illud  earum  rerum,  quae 
ad  oratorem  deferuntur,  meditatum  nobis  in  perpe- 
tuum  ad  omnem  usum  similium  rerum  esse  debebit. 
Nam  pro  tabulis  et  contra  tabulas,  pro  testibus  et 
contra  testes ,  pro  quaestionibus  et  contra  quaestio¬ 
nes  et  item  de  ceteris  rebus  eiusdem  generis  vel  se- 
paratim  dicere  solemus  de  genere  universo  vel  defi¬ 
nite  de  singulis  temporibus,  hominibus,  caussis; 
quos  quidem  locos  (vobis  hoc,  Cotta  et  Sulpici,  dico) 
multa  commentatione  atque  meditatione  paratos  atque 
expedites  habere  debetis.  119.  Longum  est  enim 
nunc  me  explicare,  qua  ratione  aut  confirmare  aut 
infirmare  testes,  tabulas,  quaestiones  oporteat.  Haec 
sunt  omnia  ingenii  vel  mediocris,  exercitationis  autem 
maximae ;  artem  quidem  et  praecepta  dumtaxat  hac- 
tenus  requirunt ,  ut  certis  dicendi  luminibus  ornen- 
tur.  120.  Itemque  ilia,  quae  sunt  alterius  generis, 
quae  tota  ab  oratore  pariuntur,  excogitationem  non 
habent  difficilem,  explicationem  magis  illustrem  per- 
politamque  desiderant.  Itaque  quum  haec  duo  nobis 
quaerenda  sint  in  caussis,  primum  quid,  deinde  quo¬ 
modo  dicamus;  alterum,  quod  totum  arte  tinctum 


videtur,  tametsi  artem  requirit,  tamen  prudentiae  est 
paene  mediocris,  quid  dicendum  sit,  videre;  alterum 
est,  in  quo  oratoris  vis  ilia  divina  virtusque  cernitur, 
ea,  quae  dicenda  sunt,  ornate,  copiose  varieque  di¬ 
cere.  XXVIII.  121.  Quare  illam  partem  superiorem, 
quoniam  semel  ita  vobis  placuit,  non  recusabo  quo 
minus  perpoliam  atque  conficiam:  (quantum  conse- 
quar,  vos  iudicabitis :)  quibus  ex  locis  ad  eas  tres 
res,  quae  ad  fidem  faciendam  solae  valent,  ducatur 
oratio,  ut  et  concilientur  animi  et  doceantur  et  mo- 
veantur;  haec  sunt  enim  tria.  Ea  vero  quemadmo- 
dum  illustrentur,  praesto  est,  qui  omnes  docere  pos- 
sit,  qui  hoc  primus  in  nostros  mores  induxit,  qui 
maxime  auxit,  qui  solus  effecit.  122.  Namque  ego, 
Catule,  (dicam  enim  non  reverens  assentandi  suspi- 
cionem,)  neminem  esse  oratorem  paullo  illustriorem 
arbitror,  neque  Graecum  neque  Latinum,  quern  aetas 
nostra  tulerit,  quern  non  et  saepe  et  diligenter  audie- 
rim.  Itaque,  si  quid  est  in  me,  (quod  iam  sperare 
videor,  quoniam  quidem  vos,  his  ingeniis  homines, 
tantum  operae  mihi  ad  audiendum  dads,)  ex  eo  est, 
quod  nihil  quisquam  umquam  me  audiente  egit  ora¬ 
tor,  quod  non  in  memoria  mea  penitus  insederit. 
Itaque  ego  is,  qui  sum,  quantuscumque  sum  ad  iu- 
dicandum,  omnibus  auditis  oratoribus,  sine  ulla  du- 
bitatione  sic  statuo  et  iudico ,  neminem  omnium  tot 
ettanta,  quanta  sint  in  Crasso,  habuisse  ornamenta 
dicendi.  123.  Quamobrem  si  vos  quoque  hoc  idem 
existimatis,  non  erit,  ut  opinor,  iniqua  partitio,  si, 
quum  ego  hunc  oratorem,  quem  nunc  fingo,  ut  insti— 
tui ,  crearo,  aluero,  confirmaro,  tradam  eum  Crasso  et 
vestiendum  et  ornandum. 

124.  Turn  Crassus,  Tu  vero,  inquit,  Antoni,  per- 
ge,  ut  instituisti.  Neque  enim  est  boni  neque  libe— 
ralis  parentis,  quem  procrearit  et  eduxerit,  eum  non 
et  vestire  et  ornare ;  praesertim  quum  te  locupletem 
esse  negare  non  possis.  Quod  enim  ornamentum, 
quae  vis ,  qui  animus ,  quae  dignitas  illi  oratori  de- 
fuit,  qui  in  caussa  peroranda  non  dubitavit  excitare 
reum  consularem  et  eius  diloricare  tunicam  et  iudi- 
cibus  cicatrices  adversas  senis  imperatoris  ostendere? 
qui  idem,  hoc  accusante  Sulpicio,  quum  hominem 
seditiosum  furiosumque  defenderet,  non  dubitavit 
seditiones  ipsas  ornare  ac  demonstrare  gravissimis 
verbis  multos  saepe  impetus  populi  non  iniustos  esse, 
quos  praestare  nemo  posset?  multas  etiam  e  republica 
seditiones  saepe  esse  factas,  ut  quum  reges  essent 
exacti ,  ut  quum  tribunicia  potestas  esset  constituta? 
illam  Norbani  seditionem  ex  luctu  civium  et  ex  Cae- 
pionis  odio,  qui  exercitum  amiserat,  neque  reprimi 
potuisse  et  iure  esse  conflatam?  125.  Potuit  hie  lo¬ 
cus  tam  anceps,  tam  inauditus,  tam  lubricus,  tam 
novus  sine  quadam  incredibili  vi  ac  facultate  dicendi 
tractari?  Quid  ego  de  Cn.  Manlii,  quid  de  Q.  Regis 
commiseratione  dicam?  quid  de  aliis  innumerabili- 
bus?  in  quibus  non  hoc  maxime  enituit,  quod  tibi 
omnes  dant,  acumen  quoddam  singulare,  sed  haec 
ipsa,  quae  nunc  ad  me  delegare  vis,  ea  semper  in  te 
eximia  et  praestantia  fuerunt.  XXIX.  126.  Turn  Ca- 
tulus,  Ego  vero,  inquit,  in  vobis  hoc  maxime  admi- 
rari  soleo,  quod,  quum  inter  vos  in  dicendo  dissimil- 
limi  sitis,  ita  tamen  uterque  vestrum  dicat,  ut  ei  nihil 
neque  a  natura  denegatum  neque  a  doctrina  non  dc- 
latum  esse  videatur.  Quare,  Crasse,  neque  tu  tua 
suavitale  nos  privabis,  ut,  si  quid  ab  Antonio  aut 
praetermissum  aut  relictum  sit,  non  explices;  neque 
te ,  Antoni ,  si  quid  non  dixeris ,  existimabimus  non 

potuisse  potius,  quam  a  Crasso  dici  maluisse.  127.  Ilic 
Crassus,  Quin  tu,  inquit,  Antoni,  omittis  ista,  quae 
proposuisti,  quae  nemo  horum  desiderat ,  quibus  ex 
locis  ea,  quae  dicenda  sint  in  caussis ,  reperiantur. 
Quae  quamquam  abs  te  novo  quodam  modo  praecla- 
reque  dicuntur,  sunt  tamen  et  re  faciliora  et  prae- 
ceptis  pervagata :  ilia  deprome  nobis  unde  afferas, 
quae  saepissime  tractas  semperque  divinitus. 

128.  Depromam  equidem,  inquit  Antonius,  et  quo 
facilius  id  a  te  exigam,  quod  peto,  nihil  tibi  a  me 
postulanti  recusabo.  Meae  totius  orationis  et  istius 
ipsius  [in  dicendo]  facultatis,  quam  modo  Crassus  in 
caelum  verbis  extulit,  tres  sunt  rationes,  ut  ante  di- 
xi:  una  conciliandorum  hominum,  altera  docendo- 
rum,  tertia  concitandorum.  129.  Harum  trium  par- 
tium  prima  Ienitatem  orationis,  secunda  acumen, 
tertia  vim  desiderat.  Nam  hoc  necesse  est,  ut  is, 
qui  nobis  caussam  adiudicaturus  sit,  aut  inclinatione 
voluntatis  propendeat  in  nos  aut  defensionis  argu¬ 
ments  adducatur  aut  animi  permotione  cogatur.  Sed 
quoniam  ilia  pars ,  in  qua  rerum  ipsarum  explicatio 
ac  defensio  posita  est,  videtur  omnem  huius  generis 
quasi  doctrinam  continere ,  de  ea  primum  loquemur 
et  pauca  dicemus.  Pauca  enim  sunt,  quae  usu  iam 
tractata  et  animo  quasi  notata  habere  videamur. 
XXX.  130.  Ac  tibi  sapienter  monenti,  L.  Crasse, 
libenter  assentiemur ,  ut  singularum  caussarum  de- 
fensiones,  quas  solent  magistri  pueris  tradere,  relin- 
quamus ,  aperiamus  aulem  ea  capita ,  unde  omnis  ad 
omnem  et  caussam  et  orationem  disputatio  ducitur. 
Neque  enim,  quoties  verbum  aliquod  est  scribendum 
nobis ,  toties  eius  verbi  litterae  sunt  cogitatione  con- 
quirendae ;  nec  quoties  caussa  dicenda  est,  toties  ad 
eius  caussae  seposita  argumenta  revolvi  nos  oportet, 
sed  habere  certos  locos,  qui,  ut  litterae  ad  verbum 
scribendum ,  sic  illi  ad  caussam  explicandam  statim 
occurrant.  1 31 .  Sed  hi  loci  ei  demum  oratori  prod- 
esse  possunt,  qui  est  versatus  in  rebus  vel  usu,  quern 
aetas  denique  affert,  vel  auditione  et  cogitatione,  quae 
studio  et  diligentia  praecurrit  aetatem.  Nam  si  tu 
mihi  quamvis  eruditum  hominem  adduxeris ,  quam- 
vis  acrem  et  acutum  in  cogitando ,  quamvis  ad  pro- 
nuntiandum  expeditum,  si  erit  idem  in  consuetudine 
civitatis,  in  exemplis,  in  institutis,  in  moribus  ac  vo- 
luntatibus  civium  suorum  hospes,  non  multum  ei 
loci  proderunt  illi,  ex  quibus  argumenta  promuntur. 
Subacto  mihi  ingenio  opus  est,  ut  agro  non  semel 
arato,  sed  novato  et  iterato ,  quo  meliores  foetus  pos- 
sit  et  grandiores  edere.  Subactio  autem  est  usus,  au- 
ditio,  Lectio,  litterae. 

132.  Ac  primum  naturam  caussae  videat,  quae 
numquam  latet,  factumne  sit,  quaeratur,  an,  quale 
sit,  an,  quod  nomen  habeat;  quo  perspecto,  statim 
occurrit  naturali  quadam  prudentia ,  non  his  subdu- 
ctionibus ,  quas  isti  docent ,  quid  faciat  caussam ,  id 
est,  quo  sublato  controversia  stare  non  possit, .  dein- 
de,  quid  veniat  in  iudicium,  quod  isti  sic  iubent 
quaerere :  Interfecit  Opimius  Gracchum.  Quid  facit 
caussam?  quod  reipublicae  caussa,  quum  ex  senatus- 
consulto  ad  arma  vocasset.  Hoc  tolle,  caussa  non  erit. 
At  id  ipsum  negat  contra  leges  licuisse  Decius.  Ve- 
niet  igitur  in  iudicium ,  licueritne  ex  senatusconsul- 
to,  servandae  reipublicae  caussa.  Perspicua  sunt  haec 
quidem ,  et  in  vulgari  prudentia  sita;  sed  ilia  quae- 
renda:  quae  ab  accusatore  et  defensore  argumenta 
ad  id,  quod  in  iudicium  venit,  spectantia  debeant 
afTerri.  XXXI.  133.  Atque  hie  illud  videndum  est, 


in  quo  summus  est  error  istorum  magistrorum ,  ad 
quos  liberos  nostros  mittimus ,  non  cyio  hoc  quidem 
ad  dicendum  magno  opere  pertineat,  sed  tamen  ut 
videatis,  quam  sit  genus  hoc  eorum,  qui  sibi  eruditi 
videntur,  hebes  atque  impolitum ;  constituunt  enim 
in  partiendis  orationum  modis  duo  genera  caussarum. 
Unum  appellant,  in  quo,  sine  personis  atque  tempo- 
ribus,  de  universo  genere  quaeratur;  alterum,  quod 
personis  certis  et  temporibus  definiatur ;  ignari  omnes 
controversias  ad  universi  generis  vim  et  naturam  re- 
ferri.  134.  Nam  in  ea  ipsa  caussa,  de  qua  ante  dixi, 
nihil  pertinet  ad  oratoris  locos  Opimii  persona,  nihil 
Decii.  De  ipso  enim  universo  genere  infmita  quae- 
stio  est,  num  poena  videatur  esse  afficiendus,  qui 
civem  ex  senatusconsulto  patriae  conservandae  caussa 
interemerit,  quum  id  per  leges  non  liceret.  Nulla 
denique  est  caussa,  in  qua  id,  quod  in  iudicium  ve¬ 
nit,  ex  reorum  personis,  non  generum  ipsorum  uni- 
versa  disputatione  quaeratur.  135.  Quin  etiam  in  iis 
ipsis ,  ubi  de  facto  ambigitur ,  ceperitne  contra  leges 
pecunias  P.  Decius,  argumenta  et  criminum  et  defen¬ 
sionis  revocentur  oportet  ad  genus  et  ad  naturam  uni- 
versam :  quod  sumptuosus ,  de  luxurie ;  quod  alieni 
appetens ,  de  avaritia ;  quod  seditiosus ,  de  turbulen- 
tis  et  malis  civibus ;  quod  a  multis  arguitur ,  de  ge¬ 
nere  testium ;  contraque,  quae  pro  reo  dicentur,  omnia 
necessario  a  tempore  atque  homine  ad  communes  re¬ 
rum  et  generum  summas  revolventur.  136.  Atque 
haec  forsitan  homini  non  omnia ,  quae  sunt  in  natura 
rerum,  celeriter  animo  comprehendenti  permulta 
videantur ,  quae  veniant  in  iudicium  turn ,  quum  de 
facto  quaeratur ;  sed  tamen  criminum  est  multitudo, 
non  defensionum  aut  locorum,  infmita. 

XXXII.  137.  Quae  vero,  quum  de  facto  non  am¬ 
bigitur,  quaeruntur,  qualia  sint,  ea  si  ex  reis  nume- 
res ,  et  innumerabilia  sunt  et  obscura ;  si  ex  rebus, 
valde  et  modica  et  illustria.  Nam  si  Mancini  caussam 
in  uno  Mancino  ponimus ,  quotiescumque  is ,  quern 
pater  patratus  dediderit,  receptus  non  erit,  toties 
caussa  nova  nascetur.  Sin  ilia  controversia  caussam 
facit ,  videaturne  ei ,  quern  pater  patratus  dediderit, 
si  is  non  sit  receptus,  postliminium  esse,  nihil  ad  ar- 
tem  dicendi  nec  ad  argumenta  defensionis  Mancini 
nomen  pertinet.  138.  Ac,  si  quid  affert  praeterea 
hominis  aut  dignitas  aut  indignitas,  extra  quaestio- 
nem  est,  et  ea  tamen  ipsa  oratio  ad  universi  generis 
disputationem  referatur  necesse  est.  Haec  ego  non 
eo  consilio  disputo ,  ut  homines  eruditos  redarguam ; 
quamquam  reprehendendi  sunt,  qui  in  genere  defi- 
niendo  istas  caussas  describunt  in  personis  et  in  tem¬ 
poribus  positas  esse.  139.  Nam  etsi  incurrunt  tem- 
pora  et  personae ,  tamen  intelligendum  est,  non  ex 
iis,  sed  ex  genere  quaestionis  pendere  caussas.  Sed 
hoc  nihil  ad  me;  nullum  enim  nobis  certamen  cum 
istis  esse  debet.  Tantum  satis  est  intelligi ,  ne  hoc 
quidem  eos  consecutos,  quod  in  tanto  otio  etiam  sine 
hac  forensi  exercitatione  efficere  potuerunt,  ut  genera 
rerum  discernerent  eaque  paullo  subtilius  explicarent. 
Yerum  hoc,  ut  dixi,  nihil  ad  me.  Illud  ad  me  ac 
multo  etiam  magis  ad  vos,  Cotta  noster  et  Sulpici  : 
140.  quomodo  nunc  se  istorum  artes  habent,  perti- 
mescenda  est  multitudo  caussarum ;  est  enim  infini- 
ta,  si  in  personis  ponitur;  quot  homines,  tot  caussae; 
sin  ad  generum  universas  quaestiones  referuntur,  ita 
modicae  et  paucae  sunt,  ut  eas  omnes  diligentes  et 
memores  et  sobrii  oratores  percursas  animo  et,  prope 
dicam,  decantatas  habere  debeant;  nisi  forte  existi- 

matis,  a  ML  Curio  caussam  didicisse  L.  Crassum,  et  ! 
ea  re  multa  attulisse,  quamobrem,  postumo  non  na-  ! 
to,  Curium  tamen  heredem  Coponii  esse  oporteret. 

1  41.  Nihil  ad  copiam  argumenlorum,  neque  ad  caus-  I 
sae  vim  ac  naturam  nomen  Coponii  aut  Curii  perti- 
nuit ;  in  genere  erat  universo  rei  negotiique ,  non  in 
tempore  ac  nominibus ,  omnis  quaestio :  Quum  scri- 
ptum  ita  sit,  si  mihi  filids  genitur,  isqoe  prius  moritur, 
et  cetera,  tdm  ut  mihi  ille  sit  heres:  si  natus  filius  non 
sit,  videaturne  is,  qui  filio  mortuo  institutus  heres  1 
sit ,  heres  esse :  Perpetui  iuris  et  universi  generis 
quaestio  non  hominum  nomina,  sed  rationem  dicendi 
et  argumentorum  fontes  desiderat.  XXXIII.  142.  In 
quo  etiam  isti  nos  iurisconsulti  impediunt,  a  discen- 
doque  deterrent.  Video  enim  in  Catonis  et  Bruti  li-  i 
bris  nominatim  fere  referri,  quid  alicui  de  iure  viro 
aut  mulieri  responderint;  credo,  ut  putaremus,  in 
hominibus,  non  in  re  consultationis  aut  dubitationis  ; 
caussam  aliquam  fuisse:  ut,  quod  homines  essent 
innumerabiles ,  debilitati  a  iure  cognoscendo  volun- 
tatem  discendi  simul  cum  spe  perdiscendi  abiicere- 
mus. 

Sed  haec  Crassus  aliquando  nobis  expediet  et  ex- 
ponet  descripta  generatim.  Est  enim,  ne  forte  nescias, 
heri  nobis  ille  hoc ,  Catule ,  pollicitus ,  se  ius  civile, 
quod  nunc  diffusum  et  dissipatum  esset,  in  certa 
genera  coacturum  et  ad  artem  facilem  redacturum. 

143.  Et  quidem,  inquit  Catulus,  haudquaquam  id  est 
difficile  Crasso,  qui  et,  quod  disci  potuit  de  iure,  di- 
dicit  et,  quodiis,  qui  eum  docuerunt,  defuit,  ipse 
afferet ;  ut ,  quae  sint  in  iure ,  vel  apte  describere  vel 
ornate  illustrare  possit.  Ergo  ista,  inquit  Antonius,  j 
turn  a  Crasso  discemus,  quum  se  de  turba  et  a  sub- 
selliis  in  otium,  ut  cogitat,  soliumque  contulerit. 

144.  Iam  id  quidem  saepe,  inquit  Catulus,  ex  eo  au- 
divi ,  quum  diceret  sibi  certum  esse  a  iudiciis  caus- 
sisque  discedere ;  sed ,  ut  ipsi  soleo  dicere ,  non  lice- 
bit.  Neque  enim  ipse  auxilium  suum  saepe  a  viris 
bonis  frustra  implorari  patietur  neque  id  aequo  animo 
feret  ci vitas;  quae  si  voce  L.  Crassi  carebit,  orna- 
mento  quodam  sese  spoliatam  putabit.  Nam  hercle, 
inquit  Antonius,  si  haec  vere  a  Catulo  dicta  sunt,  tibi 
mecum  in  eodem  est  pistrino,  Crasse,  vivendum;  et 
istam  oscitantem  [et  dormitantem]  sapientiam  Scae- 
volarum  et  ceterorum  beatorum  otio  concedamus. 

145.  Arrisit  hie  Crassus  leniter  et,  Pertexe  modo, 
inquit,  Antoni,  quod  exorsus  es.  Me  tamen  ista  osci- 
tans  sapientia,  simulatque  ad  earn  confugero,  in  liber- 
tatem  vindicabit. 

XXXIV.  Huius  quidem  loci,  quern  modo  sum 
exorsus,  hie  est  finis,  inquit  Antonius;  quoniam  in- 
telligitur,  non  in  hominum  innumerabilibus  personis 
neque  in  infinita  temporum  varietate,  sed  in  generum 
caussis  atque  naturis  omnia  sita  esse,  quae  in  dubium 
vocarentur;  genera  autem  esse  definita,  non  solum 
numero ,  sed  etiam  paucitate ;  ut  earn  materiem  ora- 
tionis ,  quae  cuiusque  esset  generis ,  studiosi  qui  es¬ 
sent  dicendi,  omnibus  locis  descriptam,  instructam 
ornatamque  comprehenderent ,  rebus  dico  et  senten- 
tiis.  146.  Eae  vi  sua  verba  parient,  quae  semper 
satis  ornata  mihi  quidem  videri  solent,  si  eiusmodi 
sunt,  ut  ea  res  ipsa  peperisse  videatur.  Ac,  si  verum 
quaeritis,  quod  mihi  quidem  videatur:  (nihil  enim 
aliud  affirmare  possum,  nisi  sententiam  et  opinionem 
meam:)  hoc  instrumentum  caussarum  et  generum 
universorum  in  forum  deferre  debemus,  neque,  ut 
quaeque  res  delata  ad  nos  erit,  turn  denique  scrutari 


locos ,  ex  quibus  argumenta  eruamus ;  quae  quidem 
omnibus,  qui  ea  mediocriter  modo  considerarint,  stu¬ 
dio  adhibito  et  usu,  pertractata  esse  possunt ;  sed  ta¬ 
men  animus  referendus  est  ad  ea  capita  et  ad  illos, 
quos  saepe  iam  appellavi,  locos,  ex  quibus  omnia  ad 
omnem  orationem  inventa  ducuntur.  147.  Atque  hoc 
totum  est  sive  artis  sive  animadversionis  sive  con- 
suetudinis  nosse  regiones,  intra  quas  venere  et  per- 
vestiges,  quod  quaeras.  Ubi  eum  locum  omnem  co¬ 
gitatione  sepseris,  si  modo  usum  rerum  percallueris, 
nihil  te  effugiet,  atque  omne ,  quod  erit  in  re,  occur- 
ret  atque  incidet.  XXXV.  Et  sic,  quum  ad  invenien¬ 
dum  in  dicendo  tria  sint :  acumen,  deinde  ratio,  quam 
licet,  si  volumus,  appellemus  artem,  tertium  diligen- 
tia;  non  possum  equidem  non  ingenio  primas  conce- 
dere ;  sed  tamen  ipsum  ingenium  diligentia  etiam  ex 
tarditate  incitat:  148.  diligentia,  inquam,  quae  quum 
omnibus  in  rebus,  turn  in  caussis  defendendis  pluri- 
mum  valet.  Haec  praecipue  colenda  est  nobis ;  haec 
semper  adhibenda ;  haec,  nihil  est,  quod  non  asse- 
quatur.  Caussa  ut  penitus,  quod  initio  dixi,  nota  sit, 
diligentia  est;  ut  adversarium  attente  audiamus,  at¬ 
que  ut  eius  non  solum  sententias,  sed  etiam  verba 
omnia  excipiamus,  vultus  denique  perspiciamus 
omnes,  qui  sensus  animi  plerumque  indicant,  dili¬ 
gentia  est:  149.  [id  tamen  dissimulanter  facere,  ne 
sibi  ille  aliquid  proficere  videatur,  prudentia  est;] 
deinde  ut  in  iis  locis,  quos  proponam  paullo  post, 
pervolvatur  animus,  ut  se  penitus  insinuet  in  caus¬ 
sam,  ut  sit  cura  et  cogitatione  intentus,  diligentia  est; 
ut  his  rebus  adhibeat,  tamquam  lumen  aliquod,  me- 
moriam,  ut  vocem,  ut  vires,  diligentia  est.  150.  Inter 
ingenium  quidem  et  diligentiam  perpaullulum  loci 
reliquum  est  arti.  Ars  demonstrat  tantum,  ubi  quae¬ 
ras,  atque  ubi  sit  illud,  quod  studeas  invenire ;  reli- 
qua  sunt  in  cura,  attentione  animi,  cogitatione,  vigi- 
lantia,  assiduitate,  labore ;  complectar  uno  verbo,  quo 
saepe  iam  usi  sumus ,  diligentia ;  qua  una  virtute 
omnes  virtutes  reliquae  continentur.  151.  Nam  ora- 
tionis  quidem  copia  videmus  ut  abundent  philosophi, 
qui,  ut  opinor  (sed  tu  haec,  Catule,  melius]  nulla  dant 
praecepta  dicendi,  nec  idcirco  minus,  quaecumque 
res  proposita  est,  suscipiunt,  de  qua  copiose  et  abun- 
danter  loquantur. 

XXXVI.  152.  Turn  Catulus,  Est,  inquit,  ut  dicis, 
Antoni,  ut  plerique  philosophi  nulla  tradant  praece¬ 
pta  dicendi,  et  habeant  paratum  tamen,  quid  de  qua- 
que  re  dicant.  Sed  Aristoteles,  is,  quern  maxime 
ego  admiror,  proposuit  quosdam  locos,  ex  quibus 
omnis  argumenti  via,  non  modo  ad  philosophorum 
disputationem,  sed  etiam  ad  hanc,  qua  in  caussis  uti- 
mur,  inveniretur;  a  quo  quidem  homine  iamdudum, 
Antoni,  non  aberrat  oratio  tua,  sive  tu  similitudine 
illius  divini  ingenii  in  eadem  incurris  vestigia,  sive 
etiam  ilia  ipsa  legisti  atque  didicisti ,  quod  quidem 
magis  veri  simile  videtur.  Plus  enim  te  operae  Grae- 
cis  dedisse  rebus  video,  quam  putaramus.  153.  Turn 
ille,  Verum,  inquit,  ex  me  audies,  Catule.  Semper 
ego  existimavi,  iucundiorem  et  probabiliorem  huic 
populo  oratorem  fore,  qui  primum  quam  minimam 
artificii  alicuius,  deinde  nullam  Graecarum  rerum 
significationem  daret.  Atque  idem  ego  existimavi, 
pecudis  esse ,  non  hominis ,  quum  tantas  res  Graeci 
susciperent,  profiterentur,  agerent  seseque  et  videndi 
res  obscurissimas  et  bene  vivendi  et  copiose  dicendi 
rationem  daturos  hominibus  pqllicerentur,  non  ad- 
movere  aurem  et,  si  palam  audire  eos  non  auderes, 

ne  minueres  apud  tuos  cives  auctoritatem  tuam,  sub- 
auscultando  tamen  excipere  voces  eorum  et  procul, 
quid  narrarent,  attendere.  Itaque  feci,  Catule,  et 
istorum  omnium  summatim  caussas  et  genera  ipsa 
mistavi.  XXXVII.  154.  Valde  hercule,  inquit  Catu- 
fus,  timide,  tamquam  ad  aliquem  libidinis  scopulum, 
sic  tuam  mentem  ad  philosophiam  appulisti,  quam 
haec  civitas  aspernata  numquam  est.  Nam  et  referta 
quondam  Italia  Pythagoreorum  fuit  turn ,  quum  erat 
in  hac  gente  magna  ilia  Graecia;  ex  quo  etiam  qui- 
dam  Numam  Pompilium,  regem  nostrum,  fuisse  Py- 
tha^oreum  ferunt,  qui  annis  permultis  ante  fuit,  quam 
ipse  Pythagoras :  quo  etiam  maior  vir  habendus  est, 
quum  illam  sapientiam  constituendae  civitatis  duo- 
bus  prope  saeculis  ante  cognovit,  quam  earn  Graeci 
natam  esse  senserunt;  et  certe  non  tulit  ullos  haec 
civitas  aut  gloria  clariores  aut  auctoritate  graviores 
aut  humanitate  politiores  P.  Africano,  C.  Laelio,  | 
L.  Furio,  qui  secum  eruditissimos  homines  ex  Grae-  | 
cia  palam  semper  habuerunt.  155.  Atque  ego  hoc 
ex  istis  saepe  audivi,  quum  dicerent,  pergratum  Athe- 
nienses  et  sibi  fecisse  et  multis  principibus  civitatis, 
quod,  quum  ad  senatum  legatos  de  suis  maximis  re¬ 
bus  mitterent ,  tres  illius  aetatis  nobilissimos  philo-  i 
sophos  misissent ,  Carneadem  et  Critolaum  et  Dioge- 
nem.  Itaque  eos,  dum  Romae  essent,  et  a  se  et  ab 
aliis  frequenter  auditos ;  quos  tu  quum  haberes  au- 
ctores,  Antoni,  miror,  cur  philosophiae,  sicut  Zethus 
ille  Pacuvianus,  prope  bellum  indixeris.  156.  Mim- 
me,  inquit  Antonius :  ac  sic  decrevi  philosopbari  po- 
tius,  ut  Neoptolemus  apud  Ennium, 

- paucis:  nam  omnino  hand  placet. 

Sed  tamen  haec  est  mea  sententia,  quam  videbar  ex¬ 
posure.  Ego  ista  studia  non  improbo,  moderate 
modo  sint:  opinionem  istorum  studiorum  et  suspi- 
cionem  artificii  apud  eos,  qui  res  iudicent,  oratori 
adversariam  esse  arbitror.  Imminuit  enim  et  oratoris 
auctoritatem  et  orationis  fidem.  XXXVIII.  157.  Sed, 
ut  eo  revocetur,  unde  hue  declinavit  oratio,  ex  tnbus 
istis  clarissimis  pbilosopbis,  quos  Romam  venisse  di- 
xisti,  videsne  Diogenem  fuisse,  qui  diceret,  artem  se 
tradere  bene  disserendi  et  vera  ac  falsa  diiudicandi, 
quam  verbo  Graeco  duxXexTixrjv  appellaret?  In  hac 
arte,  si  modo  est  haec  ars,  nullum  est  praeceptum, 
quo  modo  verum  inveniatur,  sed  tan  turn  est,  quo 
modo  iudicetur.  158.  Nam  [et]  omne,  quod  eloqui- 
mur  sic,  ut  id  aut  esse  dicamus  aut  non  esse,  et  si 
simpliciter  dictum  sit ,  suscipiunt  Dialectici ,  ut  iudi¬ 
cent,  verumne  sit  an  falsum;  et  si  coniuncte  sit  da¬ 
tum  et  adiuncta  sint  alia,  iudicent,  rectene  adiuncta 
sint  et  verane  summa  sit  unius  cuiusque  rationis  et 
ad  extremum  ipsi  se  compungunt  suis  acuminibus 
et  multa  quaerendo  reperiunt  non  modo  ea,  quae  lam 
non  possint  ipsi  dissolvere ,  sed  etiam ,  quibus  ante 
exorsa  et  potius  detexta  prope  retexantur.  159.  Inc 
nos  igitur  Stoicus  iste  nihil  adiuvat,  quoniam,  quem- 
admodum  inveniam  quid  dicam,  non  docet;  atque 
idem  etiam  impedit,  quod  et  multa  reperit,  quae  ne- 
gat  ullo  modo  posse  dissolvi,  et  genus  sermoms  anert 
non  liquidum,  non  fusum  ac  profluens,  sed  exile, 
aridum,  concisum  ac  minutum.  Quod  si  qui  proba- 
bit,  ita  probabit,  ut  oratori  tamen  aptum  non  esse 
fateatur.  Ilaec  enim  nostra  oratio  multitudinis  est 
auribus  accommodanda  ad  oblectandos  animos ,  a 
impellendos,  ad  ea  probanda,  quae  non  aurincis  sta- 
tera,  sed  quadam  populari  trutina  examinantur. 
160.  Quare  istam  artem  totam  dimittamus,  quae  in 


excogitandis  arguments  muta  nimium  est,  in  iudi- 
candis  nimium  loquax.  Critolaum  istum ,  quern  si- 
mul  cum  Diogene  venisse  commemoras,  puto  plus 
huic  studio  nostro  prodesse  potuisse.  Erat  enim  ab 
isto  Aristotele ,  a  cuius  inventis  tibi  ego  videor  non 
longe  aberrare.  Atque  inter  hunc  Aristotelem,  cuius 
et  idum  legi  librum ,  in  quo  exposuit  dicendi  artes 
omnium  superiorum,  et  illos,  in  quibus  ipse  sua 
quaedam  de  eadem  arte  dixit,  et  hos  germanos  huius 
artis  magistros  hoc  mihi  visum  est  interesse ,  quod 
ille  eadem  acie  mentis,  qua  rerum  omnium  vim  na- 
turamque  viderat,  haec  quoque  aspexit,  quae  ad 
dicendi  artem,  quam  ille  despiciebat,  pertinebant: 
illi  autem ,  qui  hoc  solum  colendum  ducebant ,  habi- 
tarunt  in  hac  una  ratione  tractanda ,  non  eadem  pru- 
dentia,  qua  ille,  sed  usu,  in  hoc  uno  genere,  studio- 
que  maiore.  161.  Carneadi  vero  vis  incredibilis  ilia 
dicendi  et  varietas  perquam  esset  optanda  nobis ;  qui 
nullam  umquam  in  illis  suis  disputationibus  rem  de- 
fendit,  quam  non  probarit ;  nullam  oppugnavit,  quam 
non  everterit.  Sed  hoc  maius  est  quiddam,  quam  ab 
iis,  qui  haec  tradunt  et  docent,  postulandum  sit. 

XXXIX.  162.  Ego  autem,  si  quem  nunc  plane 
rudem  institui  ad  dicendum  velim,  his  potius  tradam 
assiduis  uno  opere  eamdem  incudem  diem  noctemque 
tundentibus ,  qui  omnes  tenuissimas  particulas  atque 
omnia  minima  mansa,  ut  nutrices  infantibus  pueris, 
in  os  inserant.  Sin  sit  is ,  qui  et  doctrina  mihi  libe- 
raliter  institutus  et  aliquo  iam  imbutus  usu  et  satis 
acri  ingenio  esse  videatur,  illuc  eum  rapiam,  ubi  non 
seclusa  aliqua  aquula  teneatur ,  sed  unde  universum 
flumen  erumpat;  qui  illi  sedes  et  tamquam  domicilia 
omnium  argumentorum  commonstret  et  ea  breviter 
illustret  verbisque  defmiat.  163.  Quid  enim  est,  in 
quo  haereat,  qui  viderit  omne,  quod  sumatur  in  ora- 
tione  aut  ad  probandum  aut  ad  refellendum ,  aut  ex 
sua  sumi  vi  atque  natura  aut  assumi  foris?  Ex  sua 
vi ,  quum  aut,  res  quae  sit  tota,  quaeratur,  aut  pars 
eius,  aut  vocabulum  quod  habeat,  aut  quippiam,  rem 
illam  quod  attingat:  extrinsecus  autem,  quum  ea, 
quae  sunt  foris  neque  inhaerent  in  rei  natura ,  colli- 
guntur.  164.  Si  res  tota  quaeritur,  defmitione  uni- 
versa  vis  explicanda  est,  sic :  Si  maiestas  est  ampli- 
tudo  ac  dignitas  civitatis,  is  earn  minuit,  qui  exerci- 
tum  hostibus  populi  Romani  tradidit,  non  qui  eum, 
qui  id  fecisset,  populi  Romani  potestati  tradidit. 
165.  Sin  pars;  partitione,  hoc  modo:  aut  senatui  pa- 
rendum  de  salute  reipublicae  fuit  aut  aliud  consilium 
instituendum  aut  sua  sponte  faciendum ;  aliud  consi¬ 
lium,  superbum;  suum,  arrogans;  utendum  igitur 
fuit  consilio  senatus.  Si  ex  vocabulo,  ut  Caibo.  si 
consul  est,  qui  consulit  patriae,  quid  aliud  fecit  Opi- 
mius?  166.  Sin  ab  eo,  quod  rem  attingit,  plures  sunt 
argumentorum  sedes  ac  loci.  Nam  et  coniuncta  quae- 
I  remus  et  genera  et  partes  generibus  subiectas  et  si- 
militudines  et  dissimilitudines  et  contraria  et  conse- 
quentia  et  consentanea  et  quasi  praecurrentia  et 
repugnantia,  et  caussas  rerum  vestigabimus ,  et  ea, 
quae  ex  caussis  orta  sint;  et  maiora,  paria,  minora 
quaeremus.  XL.  167.  Ex  coniunctis  sic  argumenta 
ducuntur:  si  pietati  summa  tribuenda  laus  est,  debe- 
tis  moveri,  quum  Q.  Metellum  tarn  pie  lugere  videa- 
tis.  Ex  genere  autem:  si  magistratus  in  populi  Ro¬ 
mani  potestate  esse  debent,  quid  Norbanum  accusas, 
cuius  tribunatus  voluntati  paruit  civitatis.  168.  Ex 
parte  autem  ea,  quae  est  subiecta  generi:  si  omnes, 
qui  reipublicae  consulunt,  cari  nobis  esse  debent, 

certe  in  primis  imperatores,  quorum  consiliis ,  virtu- 
te ,  periculis  retinemus  et  nostram  salutem  et  imperii 
dignitatem.  Ex  similitudine  autem :  si  ferae  partus 
suos  diligunt,  qua  nos  in  liberos  nostros  indulgentia 
esse  debemus?  169.  At  ex  dissimilitudine :  si  barba- 
rorum  est  in  diem  vivere ,  nostra  consilia  sempiter- 
num  tempus  spectare  debent.  Atque  utroque  in  ge- 
nere  et  similitudinis  et  dissimilitudinis,  exempla  sunt 
ex  aliorum  factis  aut  dictis  aut  eventis,  et  fictae  nar- 
rationes  saepe  ponendae.  Iam  ex  contrario :  si  Grac¬ 
chus  nefarie,  praeclare  Opimius.  170.  Ex  conse- 
quentibus:  si  et  ferro  interfectus  ille  et  tu  inimicus 
eius  cum  gladio  cruento  comprehensus  es  in  illo  ipso 
loco  et  nemo  praeter  te  ibi  visus  est  et  caussa  nemini 
et  tu  semper  audax,  quid  est,  quod  de  facinore  dubi- 
tare  possimus?  Ex  consentaneis  et  praecurrentibus  et 
repugnantibus,  ut  olim  Crassus  adolescens:  non  si 
Opimium  defendisti,  Garbo,  idcirco  te  isti  bonum  ci- 
vem  putabunt.  Simulasse  te  et  aliud  quid  quaesisse 
perspicuum  est,  quod  Ti.  Gracchi  mortem  saepe  in 
concionibus  deplorasti,  quod  P.  Africani  necis  socius 
fuisti,  quod  earn  legem  in  tribunatu  tulisti,  quod 
semper  a  bonis  dissedisti.  171.  Ex  caussis  autem  re¬ 
rum  sic :  avaritiam  si  tollere  vultis,  mater  eius  est 
tollenda,  luxuries.  Ex  iis  autem,  quae  sunt  orta  de 
caussis :  si  aerarii  copiis  et  ad  belli  adiumenta  et  ad 
ornamenta  pacis  utimur,  vectigalibus  serviamus. 
172.  Maiora  autem  et  minora  et  paria  comparabimus 
sic.  Ex  maiore:  si  bona  existimatio  divitiis  praestat 
et  pecunia  tanto  opere  expetitur,  quanto  gloria  magis 
est  expetenda?  Ex  minore : 

hie  pdrvae  consuetudinis 
caussa  huius  morlem  fert  tarn  familidriter : 
quid  si  ipse  amasset?  quid  mihi  hie  faciet  patri? 

Ex  pari  sic:  Est  eiusdem  et  eripere  contra  rempubli- 
cam  et  largiri  pecunias.  173.  Foris  autem  assumun- 
tur  ea,  quae  non  sua  vi,  sed  extranea  sublevantur,  ut 
haec:  Hoc  verum  est;  dixit  enim  Q.  Lutatius.  Hoc 
falsum  est;  habita  enim  quaestio  est.  Hoc  sequi  ne- 
cesse  est;  recito  enim  tabulas.  De  quo  genere  toto 
paullo  ante  dixi.  Haec,  ut  brevissime  dici  potuerunt, 
ita  a  me  dicta  sunt.  XLI.  174.  Ut  enim  si  aurum  cui, 
quod  esset  multifariam  defossum,  commonstrare  vel- 
lem,  satis  esse  deberet,  si  signa  et  notas  ostenderem 
locorum,  quibus  cognitis  ille  sibi  ipse  foderet  et  id, 
quod  vellet,  parvulo  labore,  nullo  errore,  inveniret : 
sic  has  ego  argumentorum  no[ta]vi  notas,  quae  ilia 
[mihi]  quaerenti  demonstrant  ubi  sint;  reliqua  cura 
et  cogitatione  eruuntur.  175.  Quod  autem  argumen¬ 
torum  genus  cuique  caussarum  generi  maxime  con- 
veniat,  non  est  artis  exquisitae  praescribere,  sed  est 
mediocris  ingenii  iudicare.  Neque  enim  nunc  id  agi- 
mus,  ut  artem  aliquam  dicendi  explicemus,  sed  ut 
doctissimis  hominibus  usus  nostri  quasi  quaedam 
monita  tradamus.  His  igitur  locis  in  mente  et  cogita¬ 
tione  defixis  et  in  omni  re  ad  dicendum  posita  excita- 
lis,  nihil  erit,  quod  oratorem  effugere  possit,  non 
inodo  in  forensibus  disceptationibus,  sed  omnino  in 
ullo  genere  dicendi.  176.  Si  vero  assequetur,  ut  tabs 
videatur,  qualem  se  videri  velit,  et  animos  eorum  ita 
afficiat,  apud  quos  aget,  ut  eos,  quocumque  velit, 
vel  trahere  vel  rapere  possit,  nihil  profecto  praeterea 
ad  dicendum  requiret.  Iam  illud  videmus  nequaquam 
satis  esse,  reperire  quid  dicas,  nisi  id  invention  tra- 
ctare  possis.  177.  Tractatio  autem  varia  esse  debet, 
ne  aut  cognoscat  artem,  qui  audit,  aut  defatigetur  si¬ 
militudinis  satietate.  Proponi  oportet,  quid  afleras, 


et  quare  ita  sit  ostendere ;  et  ex  iisdem  illis  locis  in- 
terdum  concludere,  relinquere  alias,  alioque  transire , 
saepe  non  proponere  ac  ratione  ipsa  afferenda,  quid 
proponendum  fuerit,  declarare ;  si  cui  quid  simile  di¬ 
cas,  prius  ut  simile  confirmes ;  deinde  quod  agitur, 
adiungas;  puncta  argumentorum  plerumque  ut  oc- 
culas,  ne  quis  ea  numerare  possit,  ut  re  distinguan- 
tur,  verbis  confusa  esse  videantur. 

XLII.  178.  Haec  ut  et  properans,  et  apud  doctos, 
et  semidoctus  ipse  percurro,  ut  aliquando  ad  ilia  ma¬ 
iora  veniamus.  Nihil  est  enim  in  dicendo,  Catule, 
maius,  quam  ut  faveat  oratori  is,  qui  audiet,  utque 
ipse  sic  moveatur,  ut  impetu  quodam  animi  et  per- 
turbatione  magis,  quam  iudicio  aut  consilio  regatur. 
Plura  enim  multo  homines  iudicant  odio  aut  amore 
aut  cupiditate  aut  iracundia  aut  dolore  aut  laetitia  aut 
spe  aut  timore  aut  errore  aut  aliqua  permotione  men¬ 
tis,  quam  veritate  aut  praescripto  aut  iuris  norma 
aliqua  aut  iudicii  formula  aut  legibus.  179.  Quare, 
nisi  quid  vobis  aliud  placet,  ad  ilia  pergamus. 

Paullum,  inquit  Catulus,  etiam  nunc  deesse  vide- 
tur  iis  rebus,  Antoni,  quas  exposuisti,  quod  sit  tibi 
ante  explicandum,  quam  illuc  proficiscare,  quo  te  di- 
cis  intendere.  Quidnam?  inquit.  Qui  ordo  tibi  pla- 
ceat,  inquit  Catulus,  et  quae  dispositio  argumentorum, 
in  qua  tu  mihi  semper  deus  videri  soles.  180.  Vide 
quam  sim  in  isto  genere,  inquit,  Catule,  deus.  Non 
mehercule  mihi,  nisi  admonito,  venisset  in  mentem; 
ut  possis  existimare,  me  in  ea,  in  quibus  nonnum- 
quam  aliquid  efficere  videor,  usu  solere  in  dicendo 
vel  casu  potius  incurrere.  Ac  res  quidem  ista,  quam 
ego,  quia  non  noram,  sic  tamquam  ignotum  hominem 
praeteribam,  tantum  potest  in  dicendo,  ut  ad  vincen- 
dum  nulla  plus  possit;  181.  sed  tamen  mihi  videris 
ante  tempus  a  me  rationem  ordinis  et  disponendarum 
rerum  requisisse.  Nam  si  ego  omnem  vim  oratoris 
in  argumentis  et  in  re  ipsa  per  se  comprobanda  po- 
suissem,  tempus  esset  iam  de  ordine  argumentorum 
et  de  collocatione  aliquid  dicere ;  sed  quum  tria  sint 
a  me  proposita,  de  uno  dictum ;  quum  de  duobus  re- 
liquis  dixero,  turn  erit  denique  de  disponenda  tota 
oratione  quaerendum. 

XLIII.  182.  Valet  igitur  multum  ad  vincendum. 
probari  mores  et  instituta  et  facta  et  vitam  eorum,  qui 
agent  caussas,  et  eorum,  pro  quibus,  et  item  impro- 
bari  adversariorum,  animosque  eorum,  apud  quos 
agetur,  conciliari  quam  maxime  ad  benevolentiam 
quum  erga  oratorem  turn  erga  ilium,  pro  quo  dicet 
orator.  Conciliantur  autem  animi  dignitate  hominis, 
rebus  geslis,  existimatione  vitae ;  quae  facilius  ornari 
possunt,  si  modo  sunt,  quam  fingi,  si  nulla  sunt. 
Sed  haec  adiuvant  in  oratore,  lenitas  vocis,  vultus, 
pudoris  significatio,  verborum  comitas ;  si  quid  per- 
sequare  acrius,  ut  invitus  et  coactus  facere  videare. 
Facilitatis,  liberalitatis,  mansuetudinis,  pietatis,  grati 
animi,  non  appetentis,  non  avidi  signa  proferri  per- 
utile  est;  eaque  omnia,  quae  proborum,  demissorum, 
non  acrium,  non  pertinacium,  non  litigiosorum,  non 
acerborum  sunt,  valde  benevolentiam  conciliant  ab- 
alienantque  ab  iis,  in  quibus  haec  non  sunt.  Itaque 
eadem  sunt  in  adversaries  ex  contrario  conferenda. 
183.  Sed  genus  hoc  totum  orationis  in  iis  caussis  ex- 
cellit,  in  quibus  minus  potest  inflammari  animus  iu- 
dicis  acri  et  vehementi  quadam  incitatione.  Non  enim 
semper  fortis  oratio  quaeritur,  sed  saepe  placida, 
summisSa,  lenis,  quae  maxime  commendat  reos. 
Reos  autem  appello  non  eos  modo,  qui  arguuntur, 

sed  omnes,  quorum  de  re  disceptalur.  Sic  enim  olim 
loquebantur.  484.  Horum  igitur  exprimere  mores 
oratione  iustos,  integros,  religiosos,  timidos,  perfe- 
rentes  iniuriarum,  mirum  quiddam  valet;  et  hoc  vel 
in  principiis  vel  in  re  narranda  vel  in  peroranda  tan- 
tam  habet  vim,  si  est  suaviter  et  cum  sensu  tracta- 
tum,  ut  saepe  plus,  quam  caussa  valeat.  Tantum  au- 
tem  efficitur  sensu  quodam  ac  ratione  dicendi,  ut 
quasi  mores  oratoris  effingat  oratio.  Genere  enim 
quodam  sententiarum  et  [genere]  verborum,  adhibita 
etiam  actione  leni  facilitatemque  significanti,  effici¬ 
tur,  ut  probi,  ut  bene  morati,  ut  boni  viri  esse  vi- 
deantur.  XLIV.  185.  Huic  autem  est  ilia  dispar  ad- 
iuncta  ratio  orationis,  quae  alio  quodam  genere  men- 
tes  iudicum  permovet  impellitque,  ut  aut  oderint  aut 
diligant  aut  invideant  aut  salvum  velint  aut  metuant 
aut  sperent  aut  cupiant  aut  abhorreant  aut  laetentur 
aut  maereant  aut  misereantur  aut  punire  velint  aut 
ad  eos  motus  adducantur,  si  qui  fmitimi  sunt  et  pro- 
pinqiii  his  ac  talibus  animi  permotionibus.  186.  At- 
que  illud  optandum  est  oratori,  ut  aliquam  permotio- 
nem  animorum  sua  sponte  ipsi  afferant  ad  caussam 
iudices  ad  id,  quod  utilitas  oratoris  feret,  accommo- 
datam.  Facilius  est  enim  currentem,  ut  aiunt,  inci- 
tare,  quam  commovere  languentem.  Sin  id  aut  non 
erit  aut  erit  obscurius,  sicut  medico  diligenti,  prius- 
quam  conetur  aegro  adhibere  medicinam,  non  solum 
morbus  eius,  cui  mederi  volet,  sed  etiam  consuetudo 
valentis  et  natura  corporis  cognoscenda  est :  sic  equi- 
dem  quum  aggredior  ancipitem  caussam  et  gravem 
ad  animos  iudicum  pertractandos,  omni  mente  in  ea 
cogitatione  curaque  versor,  ut  odorer,  quam  sagacis- 
sime  possim,  quid  sentiant,  quid  existiment,  quid 
exspectent,  quid  velint,  quo  deduci  oratione  facillime 
posse  videantur.  187.  Si  se  dant  et,  ut  ante  dixi, 
sua  sponte,  quo  impellimus,  inclinant  atque  propen- 
dent,  accipio,  quod  datur,  et  ad  id,  unde  aliquis  fla¬ 
tus  ostenditur,  vela  do.  Sin  est  integer  quietusque 
judex,  plus  est  operis.  Sunt  enim  omnia  dicendo  ex- 
citanda,  nihil  adiuvante  natura.  Sed  tantam  vim  ha¬ 
bet  ilia,  quae  recte  a  bono  poeta  dicta  est  flexanima 
atque  omnium  regina  rerum  oratio,  ut  non  modo  in- 
clinantem  excipere  aut  stantem  inclinare,  sed  etiam 
adversantem  et  repugnantem  ut  imperator  bonus  ac 
fortis  capere  possit.  XLV.  188.  Haec  sunt  ilia,  quae 
me  ludens  Crassus  modo  flagitabat,  quum  a  medivi- 
nitus  tractari  solere  diceret  et  in  caussa  M’.  Aquilii 
Caiique  Norbani  nonnullisque  aliis  quasi  praeclarc 
acta  laudaret;  quae  mehercule  ego,  Grasse,  quum  a 
te  tractantur  in  caussis,  horrere  soleo.  Tanta  vis  ani¬ 
mi,  tantus  impetus,  tantus  dolor  oculis,  vultu,  ge- 
stu,  digito  denique  isto  tuo  significari  solet;  tantum 
est  flumen  gravissimorum  optimorumque  verborum, 
tarn  integrae  sententiae,  tarn  verae,  tam  novae,  tarn 
sine  pigmentis  fucoque  puerili,  ut  mihi  non  solum 
tu  incendere  iudicem,  sed  ipse  ardere  videaris. 

489.  Neque  fieri  potest,  ut  doleat  is,  qui  audit,  ut 
oderit,  ut  invideat,  ut  pertimescat  aliquid,  ut  ad  fle- 
tum  misericordiamque  deducatur,  nisi  omnes  ii  mo¬ 
tus,  quos  orator  adhibere  volet  iudici,  in  ipso  oratore 
impressi  esse  atque  inusti  videbuntur.  Quod  si  fictus 
aliquis  dolor  suscipiendus  esset  et  si  in  eiusmodi  ge¬ 
nere  orationis  nihil  esset,  nisi  falsum  atque  imitatione 
simulatum,  maior  ars  aliqua  forsitan  esset  requiren- 
da.  Nunc  ego,  quid  tibi,  Crasse,  quid  ceteris  accidat, 
nescio :  de  me  autem  caussa  nulla  est,  cur  apud  ho¬ 
mines  prudentissimos  atque  amicissimos  mentiar. 


Non  mehercule  umquam  apud  iudices  aut  dolorem 
aut  misericordiam  aut  invidiam  aut  odium  excitare 
dicendo  volui,  quin  ipse  in  commovendis  iudicibus 
iis  ipsis  sensibus,  ad  quos  illos  adducere  vellem,  per- 
moverer.  190.  Neque  enim  facile  est  perficere,  ut  ira- 
scatur,  cui  tu  velis,  iudex,  si  tu  ipse  id  lente  ferre* 
videare;  neque  ut  oderit  eum,  quern  tu  velis.  nisi 
teipsum  flagrantem  odio  ante  viderit ;  neque  ad  mi¬ 
sericordiam  adducetur,  nisi  tu  ei  signa  doloris  tui 
verbis,  sententiis,  voce,  vultu,  collacrimatione  deni¬ 
que  ostenderis.  Ut  enim  nulla  materies  tam  facilis  ad 
exardescendum  est,  quae,  nisi  admoto  igni,  ignem 
concipere  possit,  sic  nulla  mens  est  tam  ad  compre- 
hendendam  vim  oratoris  parata,  quae  possit  incendi, 
nisi  inflammatus  ipse  ad  earn  et  ardens  accesseris. 
XLVI.  191 .  Ac,  ne  hoc  forte  magnum  ac  mirabile  esse 
videatur,  hominem  toties  irasci,  toties  dolere,  toties 
omni  motu  animi  concitari,  praesertim  in  rebus  alie- 
nis,  magna  vis  est  earum  sententiarum  atque  eorum 
locorum,  quos  agas  tractesque  dicendo,  nihil  ut  opus 
sit  simulatione  et  fallaciis.  Ipsa  enim  natura  oratio¬ 
nis  eius,  quae  suscipitur  ad  aliorum  animos  permo- 
vendos,  oratorem  ipsum  magis  etiam,  quam  quern- 
quam  eorum,  qui  audiunt,  permovet.  192.  Et  ne  hoc 
in  caussis,  in  iudiciis,  in  amicorum  periculis,  in  con- 
cursu  hominum,  in  civitate,  in  foro  accidere  miremur, 
quum  agitur  non  solum  ingenii  nostri  existimatio, 
(nam  id  esset  levius;  quamquam,  quum  professus 
sis,  te  id  posse  facere,  quod  pauci,  ne  id  quidem  ne- 
gligendum  est:)  sed  alia  sunt  maiora  multo,  fides,  of- 
ficium,  diligentia,  quibus  rebus  adducti,  etiam  quum 
alienissimos  defendimus,  tamen  eos  alienos,  si  ipsi 
viri  boni  volumus  haberi,  existimare  non  possumus. 
193.  Sed,  ut  dixi,  ne  hoc  in  nobis  mirum  esse  videa¬ 
tur,  quid  potest  esse  tam  fictum,  quam  versus,  quam 
scena,  quam  fabulae?  Tamen  in  hoc  genere  saepe  ipse 
vidi,  quum  ex  persona  mihi  ardere  oculi  hominis  hi- 
strionis  viderentur  spondalia  dicentis, 

» Segregate  abs  te  ausus  aut  sine  illo  Salamina  in- 

gredi ? 

»  neque  paternum  aspectum  es  verilus? « 

Numquam  ilium  aspectum  dicebat,  quin  mihi  Tela- 
mo  iratus  furere  luctu  filii  videretur.  Atideminflexa 
ad  miserabilem  sonum  voce, 

»  Quern,  aetate  exacta  indigem 

•»  liberum,  lacerasli,  orbasti,  exstinxsti;  neque  fra- 

tris  necis, 

» neque  gnati  eius  pdrvi,  qui  tibi  in  tutelam  est  trd- 

ditus,a  — 

i  flens  ac  lugens  dicere  videbatur.  Quae  si  ille  histrio, 
quotidie  quum  ageret,  tamen  recte  agere  sine  dolore 
non  poterat;  quid?  Pacuvium  putatis  in  scribendo 
leni  animo  ac  remisso  fuisse?  Fieri  nullo  modo  po- 
tuit.  194.  Saepe  enim  audivi,  poetam  bonum  nemi- 
nem  (id  quod  a  Democrito  et  Platone  in  scriptis  reli- 
ctum  esse  dicunt)  sine  inflammatione  animorum  ex- 
sistere  posse,  et  sine  quodam  afflatu  quasi  furoris. 
XL VII.  Quare  nolite  existimare  meipsum,  qui  non 
heroum  veteres  casus  fictosque  luctus  velim  imitari 
atque  adumbrare  dicendo,  neque  actor  sim  alienae 
personae,  sed  auctor  meae,  quum  mihi  M’.  Aquillius 
in  civitate  retinendus  esset,  quae  in  ilia  caussa  per¬ 
oranda  fecerim,  sine  magno  dolore  fecisse.  195.  Quern 
enim  ego  consulem  fuisse,  imperatorem  ornatum  a 
senatu,  ovantem  in  Capitolium  ascendisse  meminis- 
sem,  hunc  quum  afflictum,  debilitatum,  maerentem, 

In  summum  discrimen  adductum  viderem,  non  prius 
sum  conatus  misericordiam  aliis  commovere,  quam 
misericordia  sum  ipse  captus.  Sensi  equidem,  turn 
magno  opere  moveri  iudices,  quum  excitavi  maestum 
ac  sordidatum  senem  et  quum  ista  feci,  quae  tu, 
Crasse,  laudas,  non  arte,  de  qua  quid  loquar  nescio, 
sed  motu  magno  animi  ac  dolore,  ut  discinderem  tu- 
nicam,  ut  cicatrices  ostenderem.  196.  Quum  C.  Ma¬ 
rius  maerorem  orationis  meae  praesens  ac  sedens 
multum  lacrimis  suis  adiuvaret,  quumque  ego  ilium 
crebro  appellans,  collegam  ei  suum  commendarem 
atque  ipsum  advocatum  ad  communem  imperatorum 
fortunam  defendendam  invocarem,  non  fuit  haec  sine 
meis  lacrimis,  non  sine  dolore  magno  miseratio  omni- 
umque  deorum  et  hominum  et  civium  et  socioruin 
imploratio.  Quibus  omnibus  verbis,  quae  a  me  turn 
sunt  habita,  si  dolor  abfuisset  meus,  non  modo  non 
miserabilis,  sed  etiam  irridenda  fuisset  oralio  mea. 
Quamobrem  hoc  vos  doceo,  Sulpici,  bonus  ego  vide¬ 
licet  atque  eruditus  magister,  ut  in  dicendo  irasci,  ut 
dolere,  ut  Here  possitis.  197.  Quamquam  te  quidem 
quid  hoc  doceam,  qui  in  accusando  sodali  [et  quae- 
stori  meo]  tantum  incendium  non  oratione  solum,  sed 
multo  etiam  magis  vi  et  dolore  et  ardore  animi  con- 
cilaras,  ut  ego  ad  id  restinguendum  vix  conarer  ac- 
cedere?  Habueras  enim  turn  omnia  in  caussa  supe- 
riora:  vim,  fugam,  lapidationem,  crudelitatem  tribu- 
nitiam  in  Caepionis  gravi  miserabilique  casu  in  iu- 
dicium  vocabas;  deinde  principem  et  senatus  et  civi- 
tatis,  M.  Aemilium,  lapide  percussum  esse  constabat ; 
vi  pulsum  ex  templo  L.  Cottam  et  T.  Didium,  quum 
intercedere  vellent  rogationi,  nemo  poterat  negare. 
XLVI1I.  198.  Accedebat,  ut  haec  tu  adolescens  pro 
republica  queri  summa  cum  dignitate  existimarere ; 
ego,  homo  censorius,  vix  satis  honeste  viderer  sedi- 
tiosum  civem  et  in  hominis  consularis  calamitate 
crudelem  posse  defendere.  Erant  optimi  cives  iudices, 
bonorum  virorum  plenum  forum,  vix  ut  mihi  tenuis 
quaedam  venia  daretur  excusationis ,  quod  tamen 
eum  defenderem,  qui  mihi  quaestor  fuisset.  Hie  ego 
quid  dicam  me  artem  aliquam  adhibuisse?  Quid  fe- 
cerim,  narrabo.  Si  placuerit,  vos  meam  defensionem 
in  aliquo  artis  loco  reponetis.  199.  Omnium  seditio- 
num  genera,  vitia,  pericula  collegi  eamque  orationem 
ex  omni  reipublicae  nostrae  temporum  varietate  repe- 
tivi  conclusique  ita,  ut  dicerem,  etsi  omnes  molestae 
semper  seditiones  fuissent,  iustas  tamen  fuisse  non- 
nullas  et  prope  necessarias.  Turn  ilia,  quae  modo 
Crassus  commemorabat,  egi;  neque  reges  ex  hac  ci- 
vitate  exigi  neque  tribunos  plebis  creari  neque  ple¬ 
biscite  toties  consularem  potestatem  minui,  neque  ' 
provocationem,  patronam  illam  civitatis  ac  vindicem 
libertatis,  populo  Romano  dari  sine  nobilium  dissen- 
sione  potuisse;  ac,  si  illae  seditiones  saluti  huic  ci- 
vitati  fuissent,  non  continuo,  si  quis  motus  populi 
factus  esset,  id  C.  Norbano  in  nefario  crimine  atque 
in  fraude  capitali  esse  ponendum.  Quod  si  umquam 
populo  Romano  concessum  esset,  ut  iure  concitatus 
videretur,  id  quod  docebam  saepe  esse  concessum, 
nullam  ilia  caussam  iustiorem  fuisse.  Turn  omnem 
orationem  traduxi  et  converti  in  increpandam  Caepio¬ 
nis  fugam,  in  deplorandum  interitum  exercitus.  Sic 
et  eorum  dolorem,  qui  lugebant  suos,  oratione  refri- 
cabam  et  animos  equitum  Romanorum,  apud  quos 
turn  iudices  caussa  agebatur,  ad  Q.  Caepionis  odium, 
a  quo  erant  ipsi  propter  iudicia  abalienati,  renova- 
bam  atque  revocabam.  XLIX.  200.  Quod  ubi  sensi 


me  in  possessione  iudicii  ac  defensionis  meae  consti- 
tisse,  quod  et  populi  benevolentiam  mihi  conciliaram, 
cuius  ius  etiam  cum  seditionis  coniunctione  defen- 
deram,  et  iudicum  animos  totos  vel  calamitate  civita¬ 
tis  vel  luctu  ac  desiderio  propinquorum  vel  odiopro- 
prio  in  Caepionem  ad  caussam  nostram  converteram, 
tunc  admiscere  huic  generi  orationis  vehementi  atque 
atroci  genus  illud  alterum,  de  quo  ante  disputavi,  le- 
nitatis  et  mansuetudinis  coepi:  me  pro  meo  sodali, 
qui  mihi  in  liberum  loco  more  maiorum  esse  debe¬ 
ret,  et  pro  mea  omni  fama  prope  fortunisque  decer- 
nere,  nihil  mihi  ad  existimationem  turpius,  nihil  ad 
dolorem  acerbius  accidere  posse,  quam  si  is,  qui 
saepe  alienissimis  a  me,  sed  meis  tamen  civibus,  sa¬ 
luti  existimarer  fuisse,  sodali  meo  auxilium  ferre  non 
potuissem.  201 .  Petebam  a  iudicibus,  ut  illud  aetati 
meae,  ut  honoribus,  ut  rebus  gestis,  si  iusto,  si  pio 
dolore  me  esse  affectum  viderent,  concederent;  prae- 
sertim  si  in  aliis  caussis  intellexissent,  omnia  me 
semper  pro  amicorum  periculis,  nihil  umquam  pro 
meipso  deprecatum.  Sic  in  ilia  omni  defensione  atque 
caussa,  quod  esse  in  arte  positum  videbatur,  ut  de 
lege  Appuleia  dicerem,  ut,  quid  esset  minuere  maie- 
statem,  explicarem,  perquam  breviter  perstrinxi  atque 
attigi.  His  duabus  partibus  orationis,  quarum  altera 
concitationem  habet,  altera  commendationem,  quae 
minime  praeceptis  artium  sunt  perpolitae,  omnis  est 
a  me  ilia  caussa  tractata,  ut  et  acerrimus  in  Caepionis 
invidia  renovanda  et  in  meis  moribus  erga  meos  ne- 
cessarios  declarandis  mansuetissimus  viderer.  Ita 
magis  affectis  animis  iudicum,  quam  doctis,  tua,  Sul¬ 
pici,  est  a  nobis  turn  accusatio  victa.  L.202.  Hie  Sul- 
picius,  Yere  hercule,  inquit,  Antoni,  ista  commemo- 
ras.  Nam  ego  nihil  umquam  vidi,  quod  tain  e  mani- 
bus  elaberetur,  quam  mihi  turn  est  elapsa  ilia  caussa. 
Quum  enim  (quemadmodum  dixisti)  tibi  ego  non  iu- 
dicium,  sed  incendium  tradidissem :  quod  tuum  prin- 
cipium,  Dii  immortales,  fuit!  qui  timor!  quae  dubi- 
tatio!  quanta  haesitatio  tractusque  verborum!  Ut 
illud  initio,  quod  tibi  unum  ad  ignoscendum  homines 
dabant,  tenuisti:  te  pro  homine  pernecessario,  quae- 
store  tu^)  dicere!  quam  tibi  primum  munisti  ad  te 
audiendum  viam?  203.  Ecce  autem,  quum  te  nihil 
:  aliud  profecisse  arbitrarer,  nisi  ut  homines  tibi,  ci- 
j  vem  improbum  defendenti,  ignoscendum  propter  ne- 
cessitudinem  arbitrarentur,  serpere  occulte  coepisti, 
nihildum  aliis  suspicantibus,  me  vero  iam  pertime- 
scente,  ut  illam  non  Norbani  seditionem,  sed  populi 
Romani  iracundiam,  neque  earn  iniustam,  sed  meri- 
tam  ac  debitam  fuisse  defenderes.  Deinde  qui  locus 
abs  te  praetermissus  est  in  Caepionem?  Ut  tu  ilia 
|  omnia  odio,  invidia,  misericordia  miscuisti!  Neque 
haec  solum  in  defensione,  sed  etiam  in  Scauro  cete- 
risque  meis  testibus,  quorum  testimonia  non  refellen- 
do,  sed  ad  eumdem  impetum  populi  confugiendo  re- 
futasti.  204.  Quae  quum  abs  te  modo  commemora- 
rentur,  equidem  nulla  praecepta  desiderabam.  [Istam 
enim  ipsam  demonstrationem  defensionum  tuarum, 
abs  te  ipso  commemoratam,]  doctrinam  esse  non  me- 
diocrem  puto.  Atqui,  si  ita  placet,  inquit  Antonius, 
trademus  etiam,  quae  nos  sequi  in  dicendo  quaeque 
maxime  spectare  solemus.  Docuit  enim  iam  nos  longa 
vita  ususque  rerum  maximarum,  ut,  quibus  rebus 
animi  hominum  moverentur,  teneremus. 

LI.  205.  Equidem  primum  considerare  soleo,  po- 
stuletne  caussa.  Nam  neque  parvis  in  rebusadhiben- 
dae  sunt  hae  dicendi  faces,  neque  ita  animatis  homi- 

nibus,  ut  nihil  ad  eorum  mentes  oratione  flectendas 
proficere  possimus,  ne  aut  irrisione  aut  odio  digni 
putemur,  si  aut  tragoedias  agamus  in  nugis  aut  con- 
vellere  adoriamur  ea,  quae  non  possint  commoveri. 
206.  Nam  quoniam  haec  fere  maxirne  sunt  in  iudl- 
cum  animis  aut,  quicumque  illi  erunt,  apud  quos 
agemus,  oratione  molienda,  amor,  odium,  iracundia, 
invidia,  misericordia,  spes,  laetitia,  timor,  molestia : 
sentimus  amorem  conciliari,  si  id  videare,  quod  sit 
utile  ipsis,  apud  quos  agas,  defendere ;  si  aut  pro 
bonis  viris,  aut  certe  pro  iis,  qui  illis  boni  atque  uti¬ 
les  sint,  laborare.  Namque  haec  res  amorem  magis 
conciliat,  ilia  virtutis  defensio  caritatem;  plusque 
proficit,  si  proponitur  spes  utilitatis  futurae,  quam 
praeteriti  beneficii  commemoratio.  207.  Enitendum 
est,  ut  ostendas,  in  ea  re,  quam  defendas,  aut  digni¬ 
tatem  inesse  aut  utilitatem,  eumque,  cui  concilies 
hunc  amorem,  significes  nihil  ad  utilitatem  suam  re- 
tulisse  ac  nihil  omnino  fecisse  caussa  sua.  Invidetur 
enim  commodis  hominum  ipsorum;  studiis  autem 
eorum  ceteris  commodandi  favetur.  208.  Videndum- 
que  hoc  loco  est,  ne,  quos  ob  benefacta  diligi  vole- 
mus ,  corum  laudem  atque  gloriam ,  cui  maxime  in- 
videri  solet,  nimis  efferre  videamur.  Atque  iisdem 
his  ex  locis  et  odium  in  alios  struere  discemus  et  a 
nobis  ac  nosti’is  demovere;  eademque  haec  genera 
tractanda  sunt  in  iracundia  vel  excitanda  vel  sedanda. 
Nam  si ,  quod  ipsis ,  qui  audiunt ,  perniciosum  aut 
inutile  sit,  id  factum  augeas,  odium  creatur;  sin, 
quod  aut  in  bonos  viros,  aut  in  eos ,  in  quos  quisque 
minime  debuerit,  aut  in  rempublicam,  turn  excitatur, 
si  non  tam  acerbum  odium,  tamen  aut  invidiae  aut 
odii  non  dissimilis  ofTensio.  209.  Item  timor  incuti- 
tur  aut  ex  ipsorum  periculis  aut  ex  communibus. 
Interior  est  ille  proprius :  sed  hie  quoque  communis 
ad  eamdem  similitudinem  est  perducendus.  LII.  Par 
atque  una  ratio  estspei,  laetitiae,  molestiae;  sed  haud 
sciam,  an  aceri’imus  longe  sit  omnium  motus  invi¬ 
diae,  nec  minus  virium  opus  sit  in  ea  comprimenda, 
quam  in  excitanda.  Invident  autem  homines  maxime 
paribus  aut  infenoribus ,  quum  se  relictos  sentiunt, 
illos  autem  dolent  evolasse ;  sed  etiam  supgrioribus 
invidetur  saepe  vehementer  et  eo  magis,  si  intoleran- 
tius  se  iactant  et  aequabilitatem  iuris  praestantia 
dignitatis  aut  fortunae  suae  transeunt.  Quae  si  in- 
flaramanda  sunt,  maxime  dicendum  est,  non  esse 
virtute  parta ;  deinde  etiam  vitiis  atque  peccatis;  turn, 
si  erunt  honestiora  atque  graviora,  tamen  non  esse 
tanti  ulla  merita ,  quanta  insolentia  hominis,  quan- 
tumque  fastidium.  210.  Ad  sedandum  autem,  magno 
ilia  labore,  magnis  periculis  esse  parta  nec  ad  suum 
commodum,  sed  ad  aliorum  esse  collata,  seseque,  si 
quam  gloriam  peperisse  videatur,  etsi  ea  non  sit  ini- 
qua  merces  periculi,  tamen  ea  non  delectari  totamque 
abiicere  atque  deponere;  omninoque  perficiendum 
est,  (quoniam  plerique  sunt  invidi  maximeque  hoc 
est  commune  vitium  et  pervagatum ;  invidetur  autem 
praestanti  florentique  fortunae:)  ut  haec  opinio  minua- 
tur  et  ilia  excellens  opinione  fortuna  cum  laboribus 
et  miseriis  permixta  esse  videatur.  21 1 .  Iam  miseri¬ 
cordia  movetur,  si  is,  qui  audit,  adduci  potest,  ut 
ilia,  quae  de  altero  deplorentur,  ad  suas  res  revocet, 
quas  aut  tulerit  acerbas  aut  timeat,  autintuens  alium 
crebro  ad  seipsum  revertatur.  Ita  quum  singuli  ca¬ 
sus  humanarum  miseriarum  graviter  accipiuntur ,  si 
dicuntur  dolenter,  turn  afllicta  et  prostrata  virtus  ma¬ 
xime  luctuosa  est;  et,  ut  ilia  altera  pars  orationis, 


quae  probitatis  commendatione  boni  viri  debet  spe- 
ciem  tueri,  lenis,  ut  saepe  iam  dixi,  atque  summissa; 
sic  haec,  quae  suscipitur  ab  oratore  ad  commutandos 
animos  atque  omni  ratione  fleetendos,  intenta  acvehe- 
mens  esse  debet.  LII1.  212.  Sed  est  quaedam  in  his 
duobus  generibus,  quorum  alterum  lene,  alterum 
vehemens  esse  volumus,  difficilis  ad  distinguendum 
similitudo.  Nam  ex  ilia  lenitate,  qua  conciliamur 
iis,  qui  audiunt,  ad  hanc  vim  acerrimam,  qua  eosdem 
excitamus,  influat  oportet  aliquid,  et  ex  hac  vi  non- 
numquam  animi  aliquid  inflandum  *  est  illi  lenitati; 
neque  est  ulla  temperatior  oratio,  quam  ilia,  in  qua 
asperitas  contentionis  oratoris  ipsius  humanitate  con- 
ditur,  remissio  autem  lenitatis  quadam  gravitate  et 
contentione  firmatur.  213.  In  utroque  autem  genere 
dicendi,  et  illo,  in  quo  vis  atque  contentio  quaeritur, 
et  hoc,  quod  ad  vitam  et  mores  accommodatur,  et 
principia  tarda  sunt  et  exitus  tamen  spissi  et  producti 
esse  debent.  Nam  neque  assiliendum  statim  est  ad 
illud  genus  orationis;  abest  enim  totum  a  caussa,  et 
homines  prius  ipsum  illud,  quod  proprium  sui  iudi- 
cii  est,  audire  desiderant;  nec,  quum  in  earn  ratio- 
nem  ingressus  sis,  celeriter  discedendum  est.  21 4. Non 
enim ,  sicut  argumentum ,  simul  atque  positum  est, 
arripitur  alterumque  et  tertium  poscitur,  ita  miseri- 
cordiam  aut  invidiam  aut  iracundiam,  simul  atque 
intuleris,  possis  commovere.  Argumentum  ratio  ipsa 
confirmat,  cui  *  simul  atque  emissum  *  est,  adhae- 
rescit ;  illud  autem  genus  orationis  non  cognitionem 
iudicis,  sed  magis  perturbationem  requirit,  quam 
consequi,  nisi  multa  et  varia  et  copiosa  oratione  et 
simili  contentione  actionis,  nemo  potest.  215.  Quare 
qui  aut  breviter  aut  summisse  dicunt ,  docere  iudi- 
cem  possunt,  commovere  non  possunt;  in  quo  sunt 
omnia.  Iam  illud  perspicuum  est,  omnium  rerum 
in  contrarias  partes  facultatem  ex  iisdem  suppeditari 
locis.  Sed  a^gumento  resistendum  est  aut  iis ,  quae 
comprobandi  eius  caussa  sumuntur,  reprehendendis, 
aut  demonstrando  id,  quod  concludere  illi  velint, 
non  effici  ex  propositis  nec  esse  consequens ;  aut,  si 
ita  non  refellas,  afferendum  est  in  contrariam  partem, 
quod  sit  aut  gravius  aut  aeque  grave.  216.  Ilia  autem, 
quae  aut  concihationis  caussa  leniter,  aut  permotionis 
vehementer  aguntur,  contrariis  commotionibus  efie- 
renda  sunt,  ut  odio  benevolentia ,  misericordia  invi¬ 
dia  tollatur. 

LIY.  Suavis  autem  est  et  vehementer  saepe  uti- 
lis  iocus  et  facetiae;  quae,  etiamsi  alia  omnia  tradi 
arte  possunt,  naturae  sunt  propria  certe,  neque  ullam 
artem  desiderant.  In  quibus  tu  longe  aliis  mea  sen- 
tentia,  Caesar,  excellis ;  quo  magis  rnihi  etiam  testis 
esse  potes  aut  nullam  esse  artem  salis  aut,  si  qua  est, 
earn  nos  tu  potissimum  docebis.  217.  Ego  vero,  in¬ 
quit  Caesar,  omni  de  re  facetius  puto  posse  ab  homine 
non  inurbano,  quam  de  ipsis  facetiis  disputari.  Ita- 
que  quum  quosdam  Graecos  inscriptos  libros  esse 
vidissem  de  ridiculis,  nonnullam  in  spem  veneram, 
posse  me  aliquid  ex  istis  discere.  Inveni  autem  ri- 
dicula  et  salsa  multa  Graecorum;  nam  et  Siculi  in  eo 
genere  et  Rhodii  et  Byzantii  et  praeter  ceteros  Attici 
excellunt;  sed  qui  eius  rei  rationem  quamdam  conati 
sunt  artemque  tradere,  sic  insulsi  exstiterunt,  ut 
nihil  aliud  eorum,  nisi  ipsa  insulsitas  rideatur. 

|  218.  Quare  mihi  quidem  nulio  videtur  modo  doctrina 
ista  res  posse  tradi.  Etenim  quum  duo  genera  sint 
:  facetiarum,  alterum  aequabiliter  in  omni  sermone 
|  fusum,  alterum  peracutum  et  breve,  ilia  a  veteribus 

superior  cavillatio,  haec  altera  dicacitas  nominata  est. 
Leve  nomen  habet  utraque  res !  quippe  leve  enim  est 
totum  hoc  risum  movere.  219.  Verumtamen,  ut  di- 
cis,  Antoni,  multum  in  caussis  persaepe  lepore  et 
facetiis  profici  vidi.  Sed  quum  in  illo  genere  per- 
petuae  festivitatis  ars  non  desideretur:  (natura  enim 
finait  homines  et  creat  imitatores  et  narratores  facetos 

O  # 

et  vultu  adiuvante  et  voce  et  ipso  genere  sermoms:) 
turn  vero  in  hoc  altero  dicacitatis  quid  habet  ars  loci, 
quum  ante  illud  facete  dictum  emissum  haerere  de¬ 
beat,  quam  cogitari  potuisse  videatur?  220.  Quid 
enim  hie  meus  frater  ab  arte  adiuvari  potuit,  quum 
a  Philippo  interrogatus,  quid  latraret,  Furem  se  videre 
respondit?  Quid  in  omni  oratione  Crassus  vel  apud 
centumviros  contra  Scaevolam  vel  contra  accusatorem 
Brutum,  quum  pro  Cn.  Plancio  diceret?  Nam,  id 
quod  tu  mihi  tribuis,  Antoni,  Crasso  est  omnium 
sententia  concedendum.  Non  enim  fere  quisquam 
reperietur  praeter  hunc  in  utroque  genere  leporis  ex- 
cellens  et  illo,  quod  in  perpetuitate  sermonis,  et  hoc, 
quod  in  celeritate  atque  dicto  est.  221 .  Nam  haec 
perpetua  contra  Scaevolam  Curiana  defensio  tota  re- 
dundavit  hilaritate  quadam  et  ioco;  dicta  ilia  brevia 
non  habuit.  Parcebat  enim  adversarii  dignitati ;  in 
quo  ipse  servabat  suam ;  quod  est  hominibus  facetis 
et  dicacibus  difficillimum,  habere  hominum  rationem 
et  temporum  et  ea,  quae  occurrunt,  quum  salsissime 
dici  possint,  tenere.  Itaque  nonnulli  ridiculi  homi¬ 
nes  hoc  ipsum  non  insulse  interpretantur.  222.  Di- 
cere  enim  aiunt  Ennium,  flammam  a  sapiente  facilius 
ore  in  ardente  opprimi,  quam  bona  dicta  teneat:  haec 
scilicet  bona  dicta,  quae  salsa  sint ;  nam  ea  dicta  ap- 
pellantur  proprio  iam  nomine.  LV.  Sed  ut  in  Scae- 
vola  continuit  ea  Crassus  atque  illo  altero  genere,  in 
quo  nulli  aculei  contumeliarum  inerant,  caussam  il- 
lam  disputationemque  lusit,  sic  in  Bruto,  quern  ode- 
rat,  et  quern  dignum  contumelia  iudicabat,  utroque 
genere  pugnavit.  223.  Quam  multa  de  balneis,  quas 
nuper  ille  vendiderat,  quam  multa  de  amisso  patri- 
monio  dixit!  atque  ilia  brevia;  quum  ille  diceret,  se 
sine  caussa  sudare:  Minime  minim,  inquit,  modo  enim 
exisli  de  balneis.  Innumerabilia  huiuscemodi  fuerunt, 
sed  non  minus  iucunda  ilia  perpetua.  Quum  enim 
Brutus  duos  lectores  excitasset  et  alteri  de  colonia 
Narbonensi  Crassi  orationem  legendam  dedisset,  alteri 
de  lege  Servilia,  et  quum  contraria  inter  sese  de  re- 
publica  capita  contulisset,  noster  hie  facetissime  tres 
patris  Bruti  de  iure  civili  libellos  tribus  legendos  de- 
dit.  224.  Ex  libro  primo,  forte  evenit,  ut  in  priver- 
nati  essemus.  Brute,  testificator  pater,  se  tibi  Privcr- 
natem  fundum  reliquisse.  Deinde  ex  libro  secundo, 
in  albano  eramus  ego  et  marcus  Fiuus.  Sapiens  videli¬ 
cet  homo  cum  primis  nostrue  civitatis  norat  hunc  gur- 
gitem;  metuebal,  ne,  quum  is  nihil  haberet,  nihil  esse  ei 
reliclum  putaretur.  Turn  ex  libro  tertio,  in  quo  finem 
scribendi  fecit  (tot  enim,  ut  audivi  Scaevolam  dicere, 
sunt  veri  Bruti  libri),  in  tiburti  forte  assedimus  ego  et 
marcus  filius.  Ubi  sunt  U  fundi,  Brute,  quos  tibi  pater 
publicis  commentariis  consignatos  reliquit?  Quod  nisi 
puberem  te,  inquit,  iam  haberet,  quantum  librum  com- 
posuisset  et  se  etiam  in  balneis  lolum  cum  filio  scripturn 
reliquissct.  225.  Quis  est  igitur,  qui  non  fateatur, 
hoc  lepore  atque  his  facetiis  non  minus  refutatum 
esse  Brutum,  quam  illis  tragoediis,  quas  egit  idem, 
quum  casu  in  eadem  caussa  [funere]  efferretur  anus 
Iunia?  Pro Dii  immortales,  quae  fuit  ilia,  quanta  vis! 
quam  inexspectata  !  quam  repentina!  quum,  coniectis 


oculis,  gestu  omni  imminenti,  summa  gravitate  et 
celeritate  verborum,  Brute,  quid  sedes?  quid  illam 
anum  patri  nuntiare  vis  tuo?  quid  illis  omnibus,  quo¬ 
rum  imagines  duci  vides  [?  quid]  maioribus  tuis?  quid 
L.  Bruto,  qui  liunc  populum  dominatu  regio  liberavit? 
quid  te  facere?  cui  rei,  cui  gloriae,  cui  virtuli  studere? 
patrimonione  augendo?  226.  at  id  non  est  nobilitatis. 
Sed  fac  esse,  nihil  superest;  libidines  totum  dissipave- 
runt.  An  iuri  civili?  est  paternum.  Sed  dicet,  te,  quum 
aedes  venderes,  ne  in  rutis  quidem  et  caesis  solium  tibi 
paternum  recepisse.  An  rei  militari?  qui  numquam 
caslra  videris!  An  eloquenliae?  quae  nulla  est  in  te;  et, 
quidquid  est  vocis  ac  linguae ,  omne  in  istum  turpissi- 
mum  calumnicie  quaestum  contulisti!  Tu  lucem  uspi- 
cere  audes?  tu  hos  intueri?  tu  in  foro,  tu  in  Ur  be,  tu 
in  civium  esse  conspectu?  tu  illam  mortuam,  tu  imagi¬ 
nes  ipsas  non  perhorrescis?  quibus  non  modo  imitandis, 
sed  ne  collocandis  quidem  tibi  ullum  locum  reliquisti. 
LYI.  227.  Sed  haec  tragica  atque  divina:  faceta  au- 
tem  et  urbana  innumerabilia  ex  una  contentione  me- 
ministis.  Nec  enim  contentio  maior  umquam  fuit 
|  nec  apud  populum  gravior  oratio,  quam  huius  contra 
collegam  in  censura  nuper,  neque  lepore  et  festivitate 
conditior. 

Quare  tibi,  Antoni,  utrumque  assentior,  et  multum 
facetias  in  dicendo  prodesse  saepe,  et  eas  arte  nullo 
modo  posse  tradi.  Illud  quidem  admiror  te  nobis  in 
eo  genere  tribuisse  tantum,  et  non  huius  rei  quoque 
palmam  ut  ceterarum  Crasso  detulisse.  228.  Turn 
Antonius,  Ego  vero  ita  fecissem ,  inquit,  nisi  inter- 
dum  in  hoc  Crasso  paullum  inviderem.  Nam  esse 
quamvis  facetum  atque  salsum,  non  nimis  est  per  se 
ipsum  invidendum;  sed,  quum  omnium  sit  venustis- 
simus  et  urbanissimus,  omnium  gravissimum  et  se- 
verissimum  et  esse  et  videri,  quod  isti  contigit  uni, 
id  mihi  vix  ferendum  videbatur.  229.  Hie  quum 
arrisisset  ipse  Crassus,  Attamen,  inquit  Antonius, 
quum  artem  esse  facetiarum,  Iuli,  negares ,  aperuisti 
quiddam,  quod  praecipiendum  videretur.  Haberi 
enim  dixisti  rationem  oportere  hominum,  rei,  tempo- 
!  ris,  ne  quid  iocus  de  gravitate  decerperet;  quod  qui¬ 
dem  in  primis  a  Crasso  observari  solet.  Sed  hoc 
praeceptum  praetermittendarum  est  facetiarum,  quum 
his  nihil  opus  sit.  Nos  autem  quomodo  utamur, 
quum  opus  sit,  quaerimus,  ut  in  adversarium  et  ma- 
xime,  si  eius  stultitia  poterit  agitari,  in  testem  stul- 
tum,  cupidum,  levem,  si  facile  homines  audituri  vi- 
debuntur.  230.  Omnino  probabiliora  sunt,  quae  la- 
j  cessiti  dicimus,  quam  quae  priores.  Nam  et  ingenii 
I  celeritas  maior  est,  quae  apparet  in  respondendo,  et 
1  humanitatis  est  responsio.  Videmur  enim  quieturi 
fuisse,  nisi  essemus  lacessiti,  ut  in  ista  ipsa  concione 
nihil  fere  dictum  est  ab  hoc,  quod  quidem  facetius 
dictum  videretur,  quod  non  provocatus  respondent. 
Erat  autem  tanta  gravitas  in  Domitio,  tanta  auctoritas, 
ut,  quod  esset  ab  eo  obiectum,  lepore  magis  elevan- 
dum,  quam  contentione  frangendum  videretur. 

LVII.  231.  Turn  Sulpicius,  Quid  igitur?  inquit, 
patiemur  Caesarem,  qui  quamquam  Crasso  facetias 
concedit,  tamen  multo  in  eo  studio  magis  ipse  elabo- 
rat,  non  explicare  nobis  totum  genus  hoc  iocandi, 
quale  sit  et  unde  ducatur;  praesertim  quum  tantam 
vim  et  utilitatem  salis  et  urbanitatis  esse  fateatur? 
Quid  si,  inquit  Iulius,  assentior  Antonio  dicenti,  nul- 
lam  esse  artem  salis?  232.  Hic  quum  Sulpicius  reti- 
cuisset,  Quasi  vero,  inquit  Crassus,  horum  ipsorum, 
de  quibus  Antonius  iamdiu  loquitur,  ars  ulla  sit. 

14  * 

Observatio  quaedam  est,  ut  ipse  dixit,  earum  rerum, 
quae  in  dicendo  valent;  quae  si  eloquentes  facere 
posset,  quis  esset  non  eloquens?  Quis  enim  haec  non 
vel  facile,  vel  certe  aliquo  modo  posset  ediscere?  Sed 
ego  in  his  praeceptis  banc  vim  et  hanc  utilitatem  esse 
arbitror,  non  ut  ad  reperiendum,  quid  dicamus,  arte 
ducamur,  sed  ut  ea,  quae  natura,  quae  studio,  quae 
exercitatione  consequimur,  aut  recta  esse  confidamus 
aut  prava  intelligamus,  quum,  quo  referenda  sint, 
didicerimus.  233.  Quare,  Caesar,  ego  quoque  a  te 
hoc  peto,  ut,  si  tibi  videtur,  disputes  de  hoc  toto  io- 
candi  genere  quid  sentias,  ne  qua  forte  dicendi  pars, 
quoniam  ita  voluistis ,  in  hoc  tali  coetu  atque  in  tarn 
accurate)  sermone  praeterita  esse  videatur.  Ego  vero, 
inquit  ille,  quoniam  collectam  a  conviva,  Grasse, 
exigis ,  non  committam ,  ut ,  si  defugerim ,  tibi  caus- 
sam  aliquam  dem  recusandi.  Quamquam  soleo  sae- 
pe  mirari  eorum  impudentiam,  qui  agunt  in  scena 
gestum,  spectante  Roscio.  Quis  enim  sese  commo-  j 
vere  potest,  cuius  ille  vitia  non  videat?  Sic  ego  nunc, 
Crasso  audiente,  primum  loquar  de  facetiis  et  docebo 
sus  (ut  aiunt)  oratorem  eum,  quem  quum  Catulus  ; 
nuper  audisset,  foenum  alios  aiebat  esse  oportere. 
234.  Turn  ille,  Iocabatur,  inquit,  Catulus,  praesertim 
quum  ita  dicat  ipse,  ut  ambrosia  alendus  esse  videa-  ! 
tur.  Verum  te,  Caesar,  audiamus,  ut  ad  Antonii  re- 
liqua  redeamus.  Et  Antonius,  Perpauca  quidem  mihi 
restant,  inquit;  sed  tamen, defessus  iam  labore  atque  i 
itinere  disputationis,  requiescam  in  Caesaris  sermone,  j 
quasi  in  aliquo  peropportuno  deversorio.  LY1II.  At- 
qui,  inquit  Iulius,  non  nimis  liberale  hospitium  ineum 
dices.  Nam  te  in  viam,  simulac  perpaullulum  gu- 
staris,  extrudam  et  eiiciam. 

235.  Ac ,  ne  diutius  vos  demorer ,  de  omni  isto 
genere  quid  sentiam,  perbre viter  exponam.  De  risu 
quinque  sunt,  quae  quaerantur:  unum,  quid  sit;  al- 
terum ,  unde  sit ;  tertium ,  sitne  oratoris ,  velle  risum 
movere;  quartum,  quatenus;  quintum,  quae  sint  ge¬ 
nera  ridiculi.  Atque  illud  primum,  quid  sit  ipse  ri- 
sus,  quo  pacto  concitetur,  ubi  sit,  quomodo  exsistat 
atque  ita  repente  erumpat,  ut  eum  cupientes  tenere  j 
nequeamus,  et  quomodo  simul  latera,  os,  venas,  vul- 
tum,  oculos  occupet,  viderit  Democritus.  Neque  enim 
ad  hunc  sermonem  hoc  pertinet,  et,  si  pertineret, 
nescire  me  tamen  id  non  puderet,  quod  ne  ipsi  qui¬ 
dem  illi  scirent,  qui  pollicerentur.  236.  Locus  autem 
et  regio  quasi  ridiculi  (nam  id  proxime  quaeritur) 
turpitudine  et  deformitate  quadam  continetur.  Haec 
enim  ridentur  vel  sola  vel  maxime,  quae  notant  et 
designant  turpitudinem  aliquam  non  turpiter.  Est 
autem,  ut  ad  illud  tertium  veniam,  est  plane  oratoris 
movere  risum ;  vel  quod  ipsa  hilaritas  benevolentiam  | 
conciliat  ei,  per  quem  excitata  est:  vel  quod  admi-  | 
•rantur  omnes  acumen,  uno  saepe  in  verbo  positum, 
maxime  respondentis ,  nonnumquam  etiam  lacessen- 
tis;  vel  quod  frangit  adversarium,  quod  impedit, 
quod  elevat,  quod  deterret,  quodrefutat:  vel  quod 
ipsum  oratorem  politum  esse  hominem  significat, 
quod  eruditum ,  quod  urbanum ,  maximeque  quod 
tristitiam  ac  severitatem  mitigat  et  relaxat,  odiosas- 
que  res  saepe,  quas  argumentis  dilui  non  facile  est, 
ioco  risuque  dissolvit.  237.  Quatenus  autem  sint  ri- 
dicula  tractanda  oratori,  perquam  diligenter  videndum 
est,  id  quod  in  quarto  loco  quaerendi  posueramus. 
Nam  nec  insignis  improbitas  et  scelere  iuncta  nec 
rursus  miseria  insignis  agitata  ridetur.  Facinorosos  j 
maiore  quadam  vi  quam  ridiculi  vulnerari  volunt: 


miseros  illudi  nolunt,  nisi  si  se  forte  iactant.  Par- 
cendum  est  autem  maxime  caritati  hominum,  ne  te- 
mere  in  eos  dicas ,  qui  diliguntur.  LIX.  238.  Haec 
igitur  adhibenda  est  primum  in  iocando  moderatio. 
Itaque  ea  facillime  luduntur,  quae  neque  odio  magno, 
neque  misericordia  maxima  digna  sunt.  Quamobrem 
materies  omnis  ridiculorum  est  in  istis  vitiis,  quae 
sunt  in  vita  hominum  neque  carorum  neque  calami- 
tosorum  neque  eorum,  qui  ob  facinus  ad  supplicium 
rapiendi  videntur;  eaque  belle  agitata  ridentur. 
239.  Est  etiam  deformitatis  et  corporis  vitiorum  satis 
bella  materies  ad  iocandum:  sed  quaerimus  idem, 
quod  in  ceteris  rebus  maxime  quaerendum  est,  qua¬ 
tenus.  In  quo  non  modo  illud  praecipitur,  ne  quid 
insulse;  sed  etiam,  si  quid  perridicule  possis,  vitan- 
dum  est  oratori  utrumque,  ne  aut  scurrilis  iocus  sit 
aut  mimicus.  Quae  cuiusmodi  sint,  facilius  iam  in- 
telligemus ,  quum  ad  ipsa  ridiculorum  genera  vene- 
rimus. 

Duo  sunt  enim  genera  facetiarum ,  quorum  alte- 
rum  re  tractatur,  alterum  dicto.  240.  Re,  si  quando 
quid  tamquam  aliqua  fabella  narratur,  ut  olim  tu, 
Crasse ,  in  Memmium ,  comedisse  eum  lacertum  Lar- 
gii,  quum  esset  cum  eo  Tarracinae  de  amicula  rixa- 
tus :  salsa,  attamen  a  te  ipso  ficta  tota  narratio.  Ad- 
didisti  clausulam,  tota  Tarracina  turn  omnibus  in 
parietibus  inscriptas  fuisse  litteras,  LLL,  MM.  Quum 
quaereres,  id  quid  esset,  senem  tibi  quemdam  oppi- 
danum  dixisse,  Lacerat  lacertum  Largii  mordax  Mem- 
mius.  241.  Perspicitis,  hoc  genus  quam  sit  facetum, 
quam  elegans,  quam  oratorium,  sive  habeas  vere, 
quod  narrare  possis ,  quod  tamen  est  mendaciunculis 
aspergendum,  sive  fingas.  Est  autem  haec  huius 
generis  virtus,  ut  ita  facta  demonstres,  ut  mores  eius, 
de  quo  narres,  ut  sermo,  ut  vultus  omnes  expriman- 
tur,  ut  iis,  qui  audiunt,  turn  geri  ilia  fierique  videan- 
tur.  242.  In  re  est  item  ridiculum,  quod  ex  quadam 
depravata  imitatione  sumi  solet,  ut  idem  Crassus,  per 
tuam  nobilitatem,  per  vestram  familiam!  Quid  aliud 
fuit,  in  quo  concio  rideret,  nisi  ilia  vultus  et  vocis 
imitatio?  Per  tuas  slatuas!  vero  quum  dixit  et  extento 
brachio  paullulum  etiam  de  gestu  addidit,  vehemen- 
tius  risimus.  Ex  hoc  genere  est  ilia  Rosciana  imi¬ 
tatio  senis :  Tibi  ego,  Antipho,  has  sero,  inquit.  Senium 
est ,  quum  audio.  Atque  ita  est  totum  hoc  ipso  genere 
ridiculum ;  ut  cautissime  tractandum  sit.  Mimorum 
est  enim  ethologorum,  si  nimia  est  imitatio,  sicut 
obscenitas.  Orator  surripiat  oportet  imitationem,  ut 
is ,  qui  audiat ,  cogitet  plura ,  quam  videat ;  praestet 
idem  ingenuitatem  et  ruborem  suum,  verborum  tur¬ 
pitudine  et  rerum  obscenitate  vitanda.  LX.  243.  Ergo 
haec  duo  genera  sunt  eius  ridiculi ,  quod  in  re  posi¬ 
tum  est;  quae  sunt  propria  perpetuarum  facetiarum, 
in  quibus  describuntur  hominum  mores  et  ita  effin- 
guntur,  ut  aut,  re  narrata  aliqua,  quales  sint  intelli- 
gantur,  aut,  imitatione  brevi  iniecta,  in  aliquo  insigni 
ad  irridendum  vitio  reperiantur.  244.  In  dicto  autem 
ridiculum  est  id ,  quod  verbi  aut  sententiae  quodam 
acumine  movetur.  Sed  ut  in  illo  superiore  genere 
vel  narrationis  vel  imitationis  vitanda  est  mimorum 
ethologorum  similitudo,  sic  in  hoc  scurrilis  oratori 
dioacitas  magno  opere  fugienda  est.  Qui  igitur  distin- 
guemus  a  Crasso,  a  Catulo,  a  ceteris  familiarem  ve- 
strum  Graniuni  aut  Vargulam,  amicum  meum?  Non 
mehercule  in  mentem  mihi  quidem  venit :  sunt  enim 
dicaces ;  Granio  quidem  nemo  dicacior.  Hoc,  opinor, 
primum,  ne,  quotiescumque  potuerit  dictum  dici, 

necesse  habeamus  dicere.  245.  Pusillus  testis  pro- 
cessit.  Licet,  inquit,  rogare?  Philippus.  Turn  quae- 
sitor  properans ,  Modo  breviter.  Hie  ille ,  Non  accu- 
sabis:  perpusillum  rogabo.  Ridicule.  Sed  sedebat 
index  L.  Aurifex,  brevior  ipse,  quam  testis:  omnis 
est  risus  in  iudicem  conversus;  visum  est  totum 
scurrile  ridiculum.  Ergo  haec,  quae  cadere  possunt, 
in  quos  nobs,  quamvis  sint  bella,  sunt  tamen  ipso 
genere  scurrilia.  246.  Ut  iste,  qui  se  vult  dicacem  et 
mehercule  est,  Appius,  sed  nonnumquam  in  hoc  vi- 
tium  [scurrile]  delabitur.  Caenabo,  inquit,  apud  te, 
huic  lusco  familiari  meo,  C.  Sextio:  uni  enim  locum 
esse  video.  Est  hoc  scurrile,  et  quod  sine  caussa  la- 
cessivit  et  tamen  id  dixit,  quod  in  omnes  luscos  con- 
veniret.  Ea  quia  meditata  putantur  esse,  minus  ri- 
dentur.  Illud  egregium  Sextii  et  ex  tempore:  Manus 
lava,  inquit,  ct  caena.  247.  Temporis  igitur  ratio  et 
ipsius  dicacitatis  moderatio  et  temperantia  et  raritas 
dictorum  distinguet  oratorem  a  scurra :  et,  quod  nos 
cum  caussa  dicimus,  non  ut  ridiculi  videamur,  sed  ut 
proficiamus  aliquid,  illi  totum  diem  et  sine  caussa. 
Quid  enim  est  Vargula  assecutus,  quum  eum  candi- 
datus  A.  Sempronius  cum  M.  suo  fratre  complexus 
esset:  Puer  abige  muscas?  Risum  quaesivit,  qui  est 
mea  sententia  vel  tenuissimus  ingenii  fructus.  Tem- 
pus  igitur  dicendi  prudentia  et  gravitate  moderabi- 
mur ;  quarum  utinam  artem  aliquam  haberemus ! 
Sed  domina  natura  est. 

LXI.  248.  Nunc  exponamus  genera  ipsa  summa- 
tim,  quae  risum  maxime  moveant.  Haec  igitur  sit 
prima  partitio,  quod  facete  dicatur,  id  alias  in  re  ha¬ 
bere,  alias  in  verbo  facetias;  maxime  autem  homines 
delectari,  si  quando  risus  coniuncte  re  verboque  mo- 
veatur.  Sed  hoc  mementote,  quoscumque  locos  attin- 
gam,  unde  ridicula  ducantur,  ex  iisdem  locis  fere  et- 
iam  graves  sententias  posse  duci.  Tantum  interest, 
quod  gravitas  honestis  in  rebus  severe,  iocus  in  tur- 
piculis  et  quasi  deformibus  ponitur,  velut  iisdem 
verbis  et  laudare  frugi  servum  possumus  et,  si  est 
nequam,  iocari.  Ridiculum  est  illud  Neronianum  ve- 
tus  in  furace  servo :  Solum  esse,  cui  domi  nihil  sit  nec 
obsignatum  nec  occlusum:  quod  idem  in  bono  servo 
dici  solet;  sed  hoc  iisdem  etiam  verbis.  249.  Ex  iis¬ 
dem  autem  locis  omnia  nascuntur.  Nam  quod  Sp. 
Carvilio  graviter  claudicanti  ex  vulnere  ob  rempubli- 
cam  accepto  et  ob  earn  caussam  verecundanti  in  pu¬ 
blicum  prodire  mater  dixit,  Quin  prodis,  mi  Spur i? 
quotiescumque  gradum  facies,  tolies  tibi  tuarum  virtu- 
tum  veniat  in  mentem ;  praeclarum  et  grave  est :  quod 
Cal  vino  Glaucia  claudicanti:  Ubi  est  vetus  illud:  num 
claudicat?  at  hie  clodicat;  hoc  ridiculum  est  et  utrum- 
que  ex  eo,  quod  in  claudicatione  animadverti  potuit, 
est  ductum.  Quid  hoc  Naevio  ignavius?  severe  Scipio; 
at  in  male  olentem,  Video  me  a  te  circumveniri,  sub¬ 
ridicule  Philippus.  At  utrumque  genus  continet  ver- 
bi  ad  litteram  immutati  similitudo.  250.  Ex  ambiguo 
dicta  vel  argutissima  putantur;  sed  non  semper  in 
ioco,  saepe  etiam  in  gravitate  versantur.  Africano  illo 
maiori,  coronam  sibi  in  convivio  ad  caput  accommo- 
danti,  quum  ea  saepius  rumperetur,  P.  Licinius  Va¬ 
rus,  Noli  mirari,  inquit,  si  non  convenit;  caput  enim 
magnum  est:  laudabile  et  honestum.  At  ex  eodem 
genere  est:  Calvus  satis  est,  quod  dicit  parum.  Ne 
multa:  nullum  genus  est  ioci,  quo  non  ex  eodem 
severa  et  gravia  sumantur.  251 .  Atque  hoc  etiam 
animadvertendum  est,  non  esse  omnia  ridicula  face- 
ta.  Quid  enim  potest  esse  tarn  ridiculum,  quam  San- 


nio  est?  Sed  ore,  vultu,  imitandis  moribus,  voce,de- 
nique  ipso  corpore  ridetur.  Salsum  hunc  possum 
dicere  atque  ita,  non  ut  eiusmodi  oratorem  esse  ve- 
lim,  sed  ut  mimum.  LXII.Quare  primum  genus  hoc, 
quod  risum  vel  maxime  movet,  non  est  nostrum : 
morosum,  superstitiosum,  suspiciosum,  gloriosum, 
stultum:  naturae  ridentur  ipsae:  quas  personas  agi- 
tare  solemus,  non  sustinere.  252.  Alterum  genus  est 
imitatione  admodum  ridiculum,  sed  nobis  tantum 
licet  furtim,  si  quando  et  cursim;  aliter  enim  minime 
est  liberale ;  tertium,  oris  depravatio,  non  digna  no¬ 
bis;  quartum,  obscuritas,  non  solum  non  foro  digna, 
sed  vix  convivio  liberorum.  Detractis  igitur  tot  rebus 
ex  hoc  oratorio  loco,  facetiae  reliquae  sunt,  quae  aut 
in  re,  ut  ante  divisi,  positae  videntur  esse  aut  in  ver¬ 
bo.  Nam  quod,  quibuscumque  verbis  dixeris,  face- 
turn  tamen  est,  re  continetur;  quod  mutatis  verbis 
salem  amittit,  in  verbis  habet  leporem  omnem. 

253.  Ambigua  sunt  in  primis  acuta  atque  in  verbo 
posita,  non  in  re;  sed  non  saepe  magnum  risum  mo¬ 
vent;  magis  ut  belle  et  litterate  dicta  laudantur;  ut 
in  ilium  Titium,  quern,  quum  studiose  pila  luderetet 
idem  signa  sacra  noctu  frangere  putaretur  gregales- 
que,  quum  in  campum  non  venisset,  requirerent,  ex- 
cusavit  Vespa  Terentius,  quod  eum  brachium  fregisse 
diceret;  ut  illud  Africani,  quod  est  apud  Lucilium: 

Quid?  Decius,  Nuculam  an  confixum  vis  facere? 

inquit . 

254.  Ut  tuus  amicus,  Crasse,  Granius,  non  esse  sex- 
tantis.  Et,  si  quaeritis,  is,  qui  appellatur  dicax,  hoc 
genere  maxime  excellet;  sed  risus  movent  alia  ma- 
iores.  Ambiguum  per  se  ipsum  probatur  id  quidem, 
ut  ante  dixi;  vel  maxime  ingeniosi  enim  videtur, 
vim  verbi  in  aliud,  atque  ceteri  accipiant,  posse  du- 
cere;  sed  admirationem  magis,  quam  risum  movet, 
nisi  si  quando  incidit  in  aliud  genus  ridiculi. 

LXIII.  255.  Quae  genera  percurram  equidem.  Sed 
scitis  esse  notissimum  ridiculi  genus,  quum  aliud 
exspectamus,  aliud  dicitur.  Hie  nobismet  ipsis  noster 
error  risum  movet.  Quod  si  admixtum  est  etiam  am¬ 
biguum,  fit  salsius ;  ut  apud  Novium  *  videtur  esse 
misericors  ille,  qui  iudicatum  duci  videns  perconta- 
turita:  Quanti  addictus?  mille  nummum.  Si  addi- 
disset  tantummodo:  Ducas  licet;  esset  illud  genus 
ridiculi  praeter  exspectationem ;  sed  quia  addidit, 
Nihil  addo,  dueds  licet:  addito  ambiguo,  altero  genere 
ridiculi,  fuit,  ut  mihi  quidem  videtur,  salsissimus. 
Hoc  turn  est  venustissimum,  quum  in  altercatione  ar- 
ripitur  ab  adversario  verbum  et  ex  eo,  ut  a  Catulo  in 
Philippum,  in  eum  ipsum  aliquid,  qui  lacessivit,  in- 
fligitur.  256.  Sed  quum  plura  sint  ambigui  genera, 
de  quibus  est  doctrina  quaedam  subtilior,  attendere 
et  aucupari  verba  oportebit;  in  quo,  ut  ea,  quae  sint 
frigidiora,  vitemus,  (etenim  cavendum  est,  ne  arces- 
situm  dictum  putetur,)  permulta  tamen  acute  dice- 
mus.  Alterum  genus  est,  quod  habet  parvam  verbi 
immutationem,  quod  in  littera  positum  Graeci  vo- 
cant  naqovopaaiav,  ut  Nobiliorem,  mobiliorem  Cato: 
aut,  ut  idem,  quum  cuidam  dixisset,  Eamus  deambu- 
latum:  et  ille:  quid  opus  fuit  de?  Immo  vero,  inquit, 
quid  opus  fuit-  te?  aut  eiusdem  responsio  ilia :  Si  tu  et 
adversus  el  aversus  impudicus  es.  257.  Etiam  inter- 
pretatio  nominis  habet  acumen,  quum  ad  ridiculum 
convertas,  quamobrem  ita  quis  vocetur;  ut  ego  nu- 
per,  Nummium  divisorem,  ut  Neoptolemum  ad  Tro- 
iam,  sic  ilium  in  campo  Martio  nomen  invenisse. 
LXIV.  Atque  haec  omnia  verbo  continentur.  Saepe 

etiam  versus  facete  interponitur,  vel  ut  est,  vel  paul- 
lulum  immutatus ;  aut  aliqua  pars  versus,  ut  Statius 
Scauro  stomachanti ;  (ex  quo  sunt  nonnulli,  qui  tuam 
legem  de  civitate  natam,  Crasse,  dicant:) 

St',  tacete,  quid  hoc  clamoris?  quibu'  nec  mater, 

nec  pater , 

tanta  confidentia?  auferte  istanc  enim  superbiam. 
Nam  in  Caelio  sane  etiam  ad  caussam  utile  fuit  tuum 
illud,  Antoni,  quum  ille  a  se  pecuniam  profectam  di- 
ceret  testis  et  haberet  filium  delicatiorem,  abeunte 
iam  illo, 

Sentiri  senem  esse  tdctum  trigintd  minis? 

258.  In  hoc  genus  coniiciuntur  proverbia,  ut  illud 
Scipionis,  quum  Asellus  omnes  provincias  stipendia 
merentem  se  peragrasse  gloriaretur:  Agas  asellum, 
et  cetera.  Quare  ea  quoque,  quoniam  mutatis  verbis 
non  possunt  retinere  eamdem  venustatem,  non  in  re, 
sed  in  verbis  posita  ducantur.  259.  Est  etiam  in  verbo 
positum  non  insulsum  genus,  ex  eo,  quum  ad  verbum, 
non  ad  sententiam  rem  accipere  videare ;  ex  quo  uno 
genere  totus  est  Tutor,  mimus  vetus,  oppido  ridicu- 
lus.  Sed  abeo  a  mimis;  tantum  genus  huius  ridiculi 
insigni  aliqua  et  nota  re  notari  volo.  Est  autem  ex 
hoc  genere  illud,  quod  tu,  Crasse,  nuper  ei,  qui  te 
rogasset,  num  tibi  molestus  esset  futurus,  si  ad  te 
bene  ante  lucem  venisset:  Tu  vero,  inquisti,  molestus 
non  eris.  Iubebis  igitur  te,  inquit,  suscitari?  et  tu: 
Certe  negaram  te  molestum  futurum.  260.  Ex  eodem 
hoc  vetus  illud  est,  quod  aiunt  Maluginensem  ilium 
M.  Scipionem,  quum  ex  centuria  sua  renuntiaret  Aci- 
dinum  consulem  praecoque  dixisset :  Die  de  L.  Man- 
lio:  Virum  bonum,  inquit,  egregiumque  civem  esse  ar- 
bitror.  Ridicule  etiam  illud  L.  Porcius  Nasica  censori 
Catoni ;  quum  ille :  Ex  tui  animi  sententia  tu  uxorem 
liabes?  Non  hercule,  inquit,  ex  mei  animi  sententia. 
Haec  aut  frigida  sunt  aut  turn  salsa,  quum  aliud  est 
exspectatum.  Natura  enim  nos  (ut  ante  dixi)  noster 
delectat  error:  ex  quo,  quum  quasi  decepti  sumus 
exspectatione,  ridemus.  LXY.  261.  In  verbis  etiam 
ilia  sunt,  quae  aut  ex  immutata  oratione  ducuntur 
aut  ex  unius  verbi  tralalione  aut  ex  inversione  ver- 
borum.  Ex  immutatione,  ut  olim  Rusca  quum  legem 
ferret  annalem,  dissuasor  M.  Servilius,  Die  mihi,  in¬ 
quit,  M.  Pinari ,  num,  si  contra  te  dixero,  mihi  male 
dicturus  es,  ut  ceteris  fecisti?  Ut  sementem  feceris,  ita 
metes,  inquit.  262.  Ex  tralatione  autem,  ut,  quum 
Scipio  ille  maior  Corinthiis  statuam  pollicentibus  co 
loco,  ubi  aliorum  essent  imperatorum,  turmales  dixit 
displicere.  Invertuntur  autem  verba,  ut  Crassus  apud 
M.  Perpernam  iudicem  pro  Aculeone  quum  diceret, 
aderat  contra  Aculeonem  Gratidiano  L.Aelius  Lamia, 
deformis,  ut  nostis;  qui  quum  interpellaret  odiose, 
Audiamus,  inquit,  pulchellum  puerurn,  Crassus.  Quum 
esset  arrisum,  non  potui  mihi,  inquit  Lamia,  formam 
■ipse  fingere;  ingenium  potui.  Turn  hie,  Audiamus,  in¬ 
quit,  disertum.  Multo  etiam  arrisum  est  vehementius. 
Sunt  etiam  ilia  venusta,  ut  in  gravibus  sententiis,  sic 
in  facetiis.  Dixi  enim  dudum,  rationem  aliam  esse 
ioci,  aliam  severitatis ;  gravium  autem  et  iocorum 
unam  esse  materiam.  263.  Ornant  igitur  in  primis 
orationem  verba  relata  contrarie ;  quod  idem  genus 
saepe  est  etiam  facetum ;  ut,  Servius  ille  Galba  quum 
iudices  L .  Scribonio  tribuno  plebis  ferret  familiares  suos 
et  dixisset  Libo,  Quando  tandem,  Galba,  de  triclinio 
tuo  exibis?  Quum  tu,  inquit,  de  cubiculo  alieno.  A  quo 
genere  ne  illud  quidem  plurimum  distat,  quod  Glaucia 
Metello,  Viliam  in  Tiburle  habes,  cortem  in  Pulatio. 


LXVL  264.  Ac  verborum  quidem  genera  quae 
essent  faceta,  dixisse  me  puto:  rerum  plura  sunt, 
eaque  magis,  ut  dixi  ante,  ridentur;  in  quibus  est 
narratio,  res  sane  difficilis.  Exprimenda  enim  sunt  et 
ponenda  ante  oculos  ea,  quae  videantur  esse  veri  si- 
milia,  quod  est  proprium  narrationis,  et  quae  sint, 
quod  ridiculi  proprium  est,  subturpia ;  cuius  exem- 
plum,  ut  brevissimum,  sit  sane  illud,  quod  ante  po- 
sui,  Crassi  de  Memmio.  Et  ad  hoc  genus  ascriba- 
mus  etiam  narrationes  apologorum.  265.  Trahitur 
etiam  aliquid  ex  historia,  ut,  quum  Sex.  Titius  se 
Cassandram  esse  diceret,  Multos,  inquit  Antonius, 
possum  tuos  Aiaces  Oileos  nominare.  Est  etiam  ex  si- 
militudine,  quae  aut  collationem  habet  aut  tam- 
quam  imaginem.  Collationem:  ut  ille  Gallus  olim 
testis  in  Pisonem,  quum  innumerabilem  Magio  prae- 
fecto  pecuniam  dixisset  datam,  idque  Scaurus  tenui- 
tate  Magii  redargueret:  Erras,  inquit,  Scaure;  ego 
enim  Magium  non  conservasse  dico,  sed,  tamquam  nu- 
dus  nuces  legeret,  in  ventre  abstulisse:  ut  ille  M.  Ci¬ 
cero  senex,  huius  viri  optimi,  nostri  familiaris,  pater, 
nostros  homines  similes  esse  Syrorum  venalium:  ut 
quisque  op  time  Graece  sciret,  ita  esse  nequissimum. 
266.  Yalde  autem  ridentur  etiam  imagines,  quae  fere 
in  deformitatem  aut  in  aliquod  vitium  corporis  du¬ 
cuntur  cum  similitudine  turpioris :  ut  meum  illud  in 
IlelviumManciam :  Iam  ostendam,  cuiusmodi  sis: quum 
ille,  Ostende,  quaeso;  demonstravi  digito  pictum  Gal¬ 
ium  in  Mariano  scuto  Cimbrico  sub  Novis  distortum, 
eiecta  lingua,  buccis  fluentibus  :  risus  est  commotus ; 
nihil  tam  Manciae  simile  visum  est:  ut  quum  Tito 
Pinario,  mentum  in  dicendo  intorquenti,  turn  ut  dice¬ 
ret,  si  quid  vellet,  si  nucem  fregisset.  267.  Etiam  ilia, 
quae  minuendi  aut  augendi  caussa  ad  incredibilem 
admirationem  efferuntur:  velut  tu,  Crasse,  in  concio- 
ne,  ita  sibi  ipsum  magnum  vuleri  Memmium,  ut  in  fo¬ 
rum  descendens  caput  ad  fornicem  Fabii  demitteret. 
Ex  quo  genere  etiam  illud  est,  quod  Scipio  apud  Nu- 
mantiam,  quum  stomacharetur  cum  C.  Metello,  di¬ 
xisse  dicitur:  Si  quintum  par cret  mater  eius,  asinum 
fuisse  parituram.  268.  Arguta  etiam  significatio  est, 
quum  parva  re  et  saepe  verbo  res  obscura  et  latens 
illustratur:  ut,  quum  C.  Fabricio  P.  Cornelius,  ho¬ 
mo,  ut  existimabatur,  avarus  et  furax,  sed  egregie 
fortis  et  bonus  imperator,  gratias  ageret,  quod  se 
homo  inimicus  consulem  fecisset,  bello  praesertim 
magno  et  gravi:  Nihil  est,  quod  mihi  gratias  agas,  in¬ 
quit,  si  malui  compilari,  quum  venire :  ut  Asello  Afri- 
canus  obiicienti  lustrum  illud  infelix,  Noli,  inquit, 
mirari;  is  enim,  qui  te  ex  aerariis  exemit,  lustrum 
condidit  et  taurum  immolavit.  Tanta  suspicio  est,  ut 
religione  civitatem  obstrinxisse  videatur  Mummius, 
quod  Asellum  ignominia  levarit. 

LXVII.  269.  Urbana  etiam  dissimulatio  est,  quum 
alia  dicuntur,  ac  sentias,  non  illo  genere,  de  quo  ante 
dixi,  quum  contraria  dicas,  ut  Lamiae  Crassus,  sed 
quum  toto  genere  orationis  severe  ludas,  quum  aliter 
sentias  ac  loquare;  ut  noster  Scaevola  Septumuleio 
illi  Anagnino,  cui  pro  C.  Gracchi  capite  erat  aurum 
repensum,  roganti,  ut  se  in  Asiam  praefectum  duce- 
ret,  Quid  tibi  vis,  inquit,  insane?  Tanta  mcilorum  est 
multitudo  civium,  ut  tibi  ego  hoc  confirmem,  si  Romae 
manseris,  te  paucis  annis  ad  maximas  pecunias  esse 
venturum.  270.  In  hoc  genere  Fannius  in  annalibus 
suis  Africanum  hunc  Aemilianum  dicit  fuisse  et  eum 
Graeco  verbo  appellat  sed,  uti  ferunt,  qui 

melius  haec  norunt,  Socratem  opinor  in  hac  ironia 

dissimulantiaque  longe  lepore  et  humanitate  omnibus 
praestitisse.  Genus  est  perelegans  et  cum  gravitate 
salsum  quumque  oratoriis  dietionibus  turn  urbanis 
sermonibus  accommodatum.  271.  Et  hercule  omnia 
haec,  quae  a  me  de  facetiis  disputantur,  non  maiora 
forensium  actionum,  quam  omnium  sermonum  con- 
dimenta  sunt.  Nam  quod  apud  Catonem  est,  qui  multa 
retulit,  ex  quibus  a  me  exempli  caussa  multa  ponun- 
tur,  per  mihi  scitum  videtur,  G.  Publicium  solitum 
dicere,  P.  Mummium  cuivis  tempori  hominem  esse.  Sic 
profecto  res  se  habet,  nullum  ut  sit  vitae  tempus,  in 
quo  non  deceat  leporem  humanitatemque  versari. 
272.  Sed  redeo  ad  cetera.  Est  huic  finitimum  dissi- 
mulationi,  quum  honesto  verbo  vitiosa  res  appella- 
tur ;  ut  quum  Africanus  censor  tribu  movebat  eum 
centurionem,  qui  in  Paulli  pugna  non  affuerat,  quum  j 
ille  se  custodiae  caussa  diceret  in  castris  remansisse  | 
quaereretque,  cur  ab  eo  notaretur;  Non  amo,  inquit,  | 
nimium  diligentes.  273.  Acutum  etiam  illud  est,  quum  i 
ex  alterius  oratione  aliud  excipias,  atque  ille  vult;  ut 
Salinatori  Maximus,  quum,  Tarento  amisso,  arcem  j 
tamen  Livius  retinuisset  multgque  ex  ea  praelia  prae- 
clara  fecisset,  quum  aliquot  post  annos  Maximus  id 
oppidum  recepisset  rogaretque  eum  Salinator,  ut  me- 
minisset,  opera  sua  se  Tarentum  recepisse;  Quidni, 
inquit,  meminerim?  Numquam  enim  recepissem,  nisi 
tu  perdidisses.  274-.  Sunt  etiam  ilia  subabsurda,  sed  eo 
ipso  nomine  saepe  ridicula,  non  solum  mimis  perap- 
posita,  sed  etiam  quodammodo  nobis  : 

Iiomo  fatuus, 

postquam  rem  habere  coepit,  est  emortuus. 
et: 

Quid  est  tibi  ista  mulier?  Uxor.  Similis  medius 

fidius.  — 
et: 

—  Qudmdiu  ad  aquas  f-uit,  numquam  est  emortuus. 
LXYIII.  Genus  hoc  levius  et,  ut  dixi,  mimicum ;  sed 
habet  nonnumquam  aliquid  etiam  apud  nos  loci,  ut 
vel  non  stultus  quasi  stulte  cum  sale  dicat  aliquid : 
ut  tibi,  Antoni,  Mancia,  quum  audisset  te  censorem 
a  M.  Duronio  de  ambitu  postulatum,  Aliquando,  in¬ 
quit,  tibi  tuum  negotium  agere  licebit.  275.  Valde  haec 
ridentur  et  hercule  omnia,  quae  a  prudentibus  quasi 
per  dissimulationem  [non  intelligendi]  subabsurde 
salseque  dicuntur.  Ex  quo  genere  est  etiam,  non  vi- 
deri  intelligere  quod  intelligas,  ut  Pontidius :  Qualem 
existimas,  qui  in  adullerio  deprehenditur?  Tardum! 
ut  ego,  qui  in  delectu  Metello,  quum  excusationem 
oculorum  a  me  non  acciperet,  et  dixisset:  Tu  igitur 
nihil  vides?  276.  Ego  vero,  inquam,  a  porta  Esquilina 
video  villam  tuam:  ut  illud  Nasicae,  qui  quum  ad 
poetam  Ennium  venisset  eique  ab  ostio  quaerenti 
Ennium  ancilla  dixisset  domi  non  esse,  Nasica  sensit 
illam  domini  iussu  dixisse  et  ilium  intus  esse.  Pau- 
cis  post  diebus  quum  ad  Nasicam  venisset  Ennius  et 
eum  a  ianua  quaereret,  exclamat  Nasica  se  domi  non 
esse.  Turn  Ennius,  Quid?  ego  non  cognosco,  inquit, 
vocem  tuam?  Hie  Nasica:  Homo  es  impudens.  Ego 
quum  te  quaererem,  ancillae  tuae  credidi  te  domi  non 
esse,  tu  mihi  non  credis  ipsi? 

277.  Est  bellum  illud  quoque,  ex  quo  is,  qui  di¬ 
xit,  irridetur  in  eo  ipso  genere,  quo  dixit;  ut,  quum 
Q.  Opimius  consularis,  qui  adolescentulus  male  au¬ 
disset,  festivo  homini  Egilio,  qui  videretur  mollior, 
nec  esset,  dixisset:  Quid  tu  Egilia  mea?  quando  ad 
me  venis  cum  tua  coluel  lana?  Nonpol,  inquit,  audeo: 
nam  me  ad  famosas  veluil  mater  acccdere. 


Ill 

LXIX.  278.  Salsa  sunt  etiam,  quae  habent  suspi- 
cionem  ridiculi  absconditam,  quo  in  genere  est  illud 
Siculi,  cui  quum  familiaris  quidam  quereretur,  quod 
diceret,  uxorem  suam  suspendisse  se  de  ficu,  Amabo 
te,  inquit,  da  mihi  ex  ista  arbore,  quos  seram  surculos. 
In  eodem  genere  est,  quod  Catulus  dixit  cuidam  ora- 
tori  malo ;  qui  quum  in  epilogo  misericordiam  se  mo- 
visse  putaret,  postquam  assedit,  rogavit  hunc,  vide- 
returne  misericordiam  movisse :  Ac  magnam  quidem, 
inquit;  neminem  enim  puto  esse  tarn  durum ,  cui  non 
oratio  tua  miseranda  visa  sit.  279.  Me  quidem  hercule 
etiam  valde  ilia  movent  stomachosa  et  quasi  submo- 
rosa  ridicula,  quum  non  a  moroso  dicuntur;  turn 
enim  non  sal,  sed  natura  ridetur.  In  quo,  ut  mihi 
videtur,  persalsum  illud  est  apud  Novium  *, 

Quid  ploras,  pater? 

Mirim,  ni  cantem.  Condemnatus  sum. 

Huic  generi  quasi  contrarium  est  ridiculi  genus  pa- 
tientis  ac  lenti,  ut,  quum  Cato  percussus  esset  ab  eo, 
qui  arcam  ferebat,  quum  ille  diceret,  Cave;  rogavit, 
numquid  aliud  ferret  praeler  arcam?  280.  Est  etiam 
stultitiae  salsa  reprehensio,  ut  ille  Siculus,  cui  prae¬ 
tor  Scipio  patronum  caussae  dabat  hospitem  suum, 
hominem  nobilem,  sed  admodum  stultum,  Quaeso, 
inquit,  praetor,  adversario  meo  da  istum  patronum, 
deinde  mihi  neminem  dederis.  Movent  ilia  etiam,  quae 
coniectura  explanantur  longe  aliter,  atque  sunt,  sed 
acute  atque  concinne:  ut,  quum  Scaurus  accusaret 
Rutilium  ambitus,  quum  ipse  consul  esset  factus,  ille 
repulsam  tulisset,  et  in  eius  tabulis  ostenderet  litte- 
ras,  A.  F.  P.  R.  idque  diceret  esse,  actuju  fide  p.  ru- 
tilii  ;  Rutilius  autem,  ante  factum,  post  relatum;  C. 
Canius,  eques  Romanus,  quum  Rufo  adesset,  excla¬ 
mat,  neutrum  illis  litteris  declarari.  Quid  ergo?  in¬ 
quit  Scaurus ;  Aemilius  fecit,  plectitur  Rutilius. 

LXX.  281.  Ridentur  etiam  discrepantia.  Quid 
huic  abest,  nisi  res  et  virtus?  Bella  etiam  est  familia¬ 
ris  reprehensio  quasi  errantis:  ut  quum  obiurgavit 
Albium  Granius,  quod,  quum  eius  tabulis  quiddam 
Albucio  probatum  videretur,  et  valde  absoluto  Scae- 
vola  gauderet  neque  intelligeret  contra  suas  tabulas 
esse  iudicatum.  282.  Huic  similis  est  etiam  admoni- 
tio  in  consilio  dando  familiaris,  ut,  quum  patrono 
malo,  quum  vocem  in  dicendo  obtudisset,  suadebat 
Granius,  ut  mulsum  frigidum  biberet,  simulac  do- 
mum  redisset:  Perdam,  inquit,  vocem,  si  id  fecero: 
Melius  est,  inquit,  quam  reum.  283.  Bellum  etiam  est, 
quum,  quid  cuique  sit  consentaneum,  dicitur;  ut, 
quum  Scaurus  nonnullam  haberet  invidiam  ex  eo, 
quod  Phrygionis  Pompeii,  locupletis  hominis,  bona 
sine  testamento  possederat,  sederetque  advocatus  reo 
Bestiae,  quum  funus  quoddam  duceretur,  accusator 
C.  Memmius,  Vide,  inquit,  Scaure,  morluus  rapitur, 
si  potes  esse  possessor.  284.  Sed  ex  his  omnibus  nihil 
magis  ridetur,  quam  quod  est  praeter  exspectatio- 
nem;  cuius  innumerabilia  sunt  exempla,  vel  Appii 
maioris  illius,  qui  in  senatu,  quum  ageretur  de  agris 
publicis  et  de  lege  Thoria,  et  premeretur  Lucilius  ab 
iis,  qui  a  pecore  eius  depasci  agros  publicos  dicerent, 
Non  est,  inquit,  Lucilii  pecus  illud:  erratis:  (defen- 
dere  Lucilium  videbatur)  ego  liberum  puto  esse;  qua 
lubet,  pascilur.  285.  Placet  etiam  mihi  illud  Scipionis 
illius,  qui  Ti.  Gracchum  perculit:  quum  ei  M.  Flac- 
cus  multis  probris  obiectis  P.  Mucium  iudicem  tu¬ 
lisset,  Eiero ,  inquit:  iniquusest.  Quum  esset  admur- 
muratum,  Ah,  inquit,  P.  C.  non  ego  mihi  ilium  ini- 
quum  eiero,  verum  omnibus.  Ab  hoc  vero  Grasso  nihil 

facetius:  quum  laesisset  testis  Silus  Pisonem,  quod 
se  in  eum  audisse  dixisset :  Potest  fieri,  inquit,  Site, 
tit  is,  unde  te  audisse  dicis,  iratus  dixerit.  Annuit  Si¬ 
lus.  Potest  etiam,  ut  tu  non  recte  intellexeris.  Id  quo- 
que  toto  capite  annuit,  ut  se  Crasso  daret.  Potest  et¬ 
iam  fieri,  inquit,  ut  omnino,  quod  te  audisse  dicis,  num- 
quam  audieris.  Hoc  ita  praeter  exspectationem  accidit, 
ut  testem  omnium  risus  obrueret.  Iluius  generis  est 
plenus  Novius,  et  iocus  est  familiaris :  Sdpiens  si  al- 
gebis,  tremes;  et  alia  permulta.  LXXI.  286.  Saepe  et¬ 
iam  facete  concedas  adversario  id  ipsum,  quod  tibi 
ille  detrahit:  ut  C.  Laelius,  quum  ei  quidam  malo 
genere  natus  diceret,  indignum  esse  suis  maioribus, 
At  hercule,  inquit,  tu  tuis  dignus.  Saepe  etiam  senten- 
tiose  ridicula  dicuntur;  ut  M.  Cincius,  quo  die  legem 
de  donis  et  muneribus  tulit,  quum  C.  Cento  prodiis- 
set,  et  satis  contumeliose,  Quid  fers,  Cinciole?  quae- 
sisset:  Ut  emas,  inquit,  Cai,  si  uti  velis.  287.  Saepe 
etiam  salse,  quae  fieri  non  possunt,  optantur:  ut  M.  > 
Lepidus,  quum,  ceteris  in  campo  exercentibus,  in 
herba  ipse  recubuisset,  Vellem  hoc  esset,  inquit,  labo- 
rare.  Salsum  est  etiam,  quaerentibus  et  quasi  per- 
eontantibus  lente  respondere,  quod  nolint ;  ut  censor 
Lepidus,  quum  M.  Antistio  Pyrgensi  equum  ademis- 
set  amicique  quum  vociferarentur  et  quaererent,  quid 
ille  patri  suo  responderet,  cur  ademptum  sibi  equum 
diceret,  quum  optimus  colonus,  parcissimus,  mode- 
stissimus,  frugalissimus  esset,  Me  istorum,  inquit, 
nihil  credere.  288.  Colliguntur  a  Graecis  alia  nonnul- 
la,  exsecrationes,  admirationes,  minationes.  Sed  haec 
ipsa  nimis  mihi  videor  multa  in  genera  descripsisse. 
Nam  ilia,  quae  verbi  ratione  et  vi  continentur,  certa 
fere  ac  definita  sunt;  quae  plerumque,  ut  ante  dixi, 
laudari  magis,  quam  rideri  solent.  289.  Haec  autem, 
quae  sunt  in  re  et  in  ipsa  sententia,  partibus  sunt  in- 
numerabilia,  generibus  pauca.  Exspectationibus 
enim  decipiendis  et  naturis  aliorum  irridendis,  ipso- 
rum  ridicule  indicandis  et  similitudine  turpioris  et 
dissimulatione  et  subabsurda  dicendo  et  stulta  repre- 
hendendo  risus  moventur.  Itaque  imbuendus  est  is, 
qui  iocose  volet  dicere,  quasi  natura  quadam  apta  ad 
haec  genera  et  moribus,  ut  ad  cuiusque  modi  genus 
ridiculi  vultus  etiam  accommodetur ;  qui  quidem  quo 
severior  est  et  tristior,  ut  in  te,  Crasse,  hoc  ilia,  quae 
dicuntur,  salsiora  videri  solent. 

290.  Sed  iam  tu,  Antoni,  qui  hoc  deversorio  ser- 
monis  mei  libenter  acquieturum  te  esse  dixisti,  tam- 
quam  in  Pomptinum  deverteris,  neque  amoenum  ne- 
que  salubrem  locum,  censeo  ut  satis  diu  te  putes  re- 
quiesse  et  iter  reliquum  conficere  pergas.  Ego  vero, 
atque  hilare  quidem  a  te  acceptus,  inquit,  et  quum 
doctior  per  te,  turn  etiam  audacior  factus  sum  ad  io- 
candum.  Non  enim  vereor,  ne  quis  me  in  isto  genere 
leviorem  iam  putet,  quoniam  quidem  tu  Fabricios 
mihi  auctores  et  Africanos,  Maximos,  Catones,  Lepi- 
dos  protulisti.  291.  Sed  habetis  ea,  quae  voluistis  ex 
me  audire,  de  quibus  quidem  accuratius  dicendum  et 
cogitandum  fuit.  Nam  cetera  faciliora  sunt  atque  ex 
iisV  quae  iam  dicta  sunt,  reliqua  nascuntur  omnia. 
LXXII.  Ego  enim  quum  ad  caussam  sum  aggressus 
atque  omnia  cogitando,  quoad  facere  potui,  persecu- 
tus,  quum  et  argumenta  caussae  et  eos  locos,  quibus 
animi  iudicum  conciliantur,  et  illos,  quibus  permo- 
ventur,  vidi  atque  cognovi ;  turn  constituo,  quid  ha- 
beat  quaeque  caussa  boni,  quid  mali.  Nulla  enim 
fere  res  potest  in  dicendi  disceptationem  aut  contro- 
versiam  vocari,  quae  non  habeat  utrumque ;  sed, 


quantum  habeat,  id  refert.  292.  Mea  autem  ratio  in 
dicendo  haec  esse  solet,  ut,  boni  quod  habeat,  id  am- 
plectar,  exornem,  exaggerem;  ibi  commorer,  ibi  ha- 
bitem,  ibi  haeream :  a  malo  autem  vitioque  caussae 
ita  recedam,  non  ut  id  me  defugere  appareat,  sed  ut 
totum  bono  illo  ornando  et  augendo  dissimulalum 
obruatur.  Et,  si  caussa  est  in  argumentis,  firmissima 
quaeque  maxime  tueor,  sive  plura  sunt  sive  aliquod 
unum ;  sin  autem  in  conciliatione  aut  in  permotione 
caussa  est,  ad  earn  me  potissimum  partem,  quae  ma¬ 
xime  commovere  animos  hominum  potest,  confero. 
293.  Summa  denique  huius  generis  haec  est,  ut  si  in 
refellendo  adversario  firmior  esse  oratio,  quam  in 
confirmandis  nostris  rebus  potest,  omnia  in  ilium  con- 
feram  tela;  sin  nostra  facilius  probari,  quam  ilia  re- 
dargui  possunt,  abducere  animos  a  contraria  defen- 
sione,  et  ad  nostram  Conor  traducere.  294.  Duo  deni¬ 
que  ilia,  quae  facillima  videntur,  quoniam,  quae  dif- 
ficiliora  sunt,  non  possum,  mihi  pro  meo  iure  sumo; 
unum,  ut  molesto  aut  difficili  argumento  aut  loco 
nonnumquam  omnino  nihil  respondeam :  quod  forsi- 
tan  aliquis  iure  irriserit.  Quis  enim  est,  qui  id  facere 
non  possit?  Sed  tamen  ego  de  mea  nunc,  non  de  alio¬ 
rum  facilitate  disputo  confiteorque  me,  si  quae  pre- 
i  mat  res  vehementius,  ita  cedere  solere,  ut  non  modo 
|  non  abiectO,  sed  ne  reiecto  quidem  scuto  fugere  vi- 
;  dear,  sed  adhibere  quamdam  in  dicendo  speciem  at¬ 
que  pompam  et  pugnae  similem  fugam ;  consistere 
vero  in  meo  praesidio  sic,  ut  non  fugiendi  hostis,  sed 
capiendi  loci  caussa  cessisse  videar.  29S.  Alterum 
est  illud,  quod  ego  oratori  maxime  cavendum  et  pro- 
videndum  puto  quodque  me  sollicitare  summe  solet ; 
non  tarn  ui  prosim  caussis,  elaborare  soleo,  quam  ut 
ne  quid  obsim :  non  quin  enitendum  sit  in  utroque ; 
sed  tamen  multo  est  turpius  oratori  nocuisse  videri 
caussae,  quam  non  profuisse.  LXXIII.  Sed  quid  hoc 
loco  vos  inter  vos,  Catule?  An  haec,  ut  sunt  conte- 
mnenda,  contemnitis?  Minime,  inquit  ille:  sed  Cae¬ 
sar  de  isto  ipso  quiddam  velle  dicere  videbatur.  Me 
vero  lubente,  inquit  Antonius,  dixerit  sive  refellendi 
caussa  sive  quaerendi.  296.  Turn  Iulius,  Egomeher- 
cule,  inquit,  Antoni,  semper  is  fui,  qui  de  te  oratore 
sic  praedicarem,  unum  te  in  dicendo  mihi  videri  te- 
ctissimum,  propriumque  hoc  esse  laudis  tuae,  nihil 
a  te  umquam  esse  dictum,  quod  obesset  ei,  pro  quo 
diceres.  Idque  memoria  teneo,  quum  mihi  sermo 
cum  hoc  ipso  Crasso  multis  audientibus  esset  de  te 
institutus,  Crassusque  plurimis  verbis  eloquentiam 
laudaret  tuam,  dixisse  me,  cum  ceteris  tuis  laudibus 
hanc  esse  vel  maximam,  quod  non  solum,  quod  opus 
esset,  diceres,  sed  etiam,  quod  non  opus  esset,  non 
diceres;  297.  turn  ilium  mihi  respondere  memini: 
cetera  in  te  summe  esse  laudanda;  illud  vero  impro- 
bi  esse  hominis  et  perfidiosi,  dicere  quod  alienum  es¬ 
set  et  noceret  ei,  pro  quo  quisque  diceret.  Quare  non 
sibi  eum  disertum,  qui  id  non  faceret,  videri,  sed  im- 
probum,  qui  faceret.  Nunc,  si  tibi  videtur,  Antoni, 
demonstres  velim,  quare  tu  hoc  ita  magnum  putes, 
nihil  in  caussa  mali  facere,  ut  nihil  tibi  in  oratore 
maius  esse  videatur.  LXXIV.  298.  Dicam  equidem, 
Caesar,  inquit,  quid  intelligam;  sed  et  tu  et  vos 
omnes  hoc,  inquit,  mementote,  non  me  de  perfecti 
oratoris  divinitate  quadam  loqui,  sed  de  exercitatio- 
nis  et  consuetudinis  meae  mediocritate.  Crassi  qui- 
|  dem  responsum  excellentis  cuiusdam  est  ingenii  ac 
j  singularis;  cui  quiddam  portenti  simile  esse  visum 
!  est,  posse  aliquem  inveniri  oratorem,  qui  aliquid 

mali  faceret  dicendo  obessetque  ei,qufrm  defenderet: 
299.  facit  enim  de  se  coniecturam;  cuius  tanta  vis 
ingenii  est,  ut  neminem  nisi  consulto  putet,  quod 
contra  se  ipsum  sit,  dicere;  sed  ego  non  de  praestanti 
quadam  et  eximia,  sed  prope  de  vulgari  et  communi 
prudentia  disputo.  Ut  apud  Graecos  fertur  incredi- 
bili  quadam  magnitudine  consilii  atque  ingenii  Athe- 
niensis  ille  fuisse  Themistocles ;  ad  quem  quidam 
doctus  homo  atque  in  primis  eruditus  accessisse  di- 
citur  eique  artem  memoriae,  quae  turn  primum  pro- 
ferebatur,  pollicitus  esse  se  traditurum ;  quum  ille 
quaesisset,  quidnam  ilia  ars  efficere  posset,  dixisse 
ilium  doctorem,  ut  omnia  meminisset;  et  ei  Themi- 
stoclem  respondisse,  gratius  sibi  ilium  esse  factu- 
rum,  si  se  oblivisci,  quae  vellet,  quam  si  meminisse 
‘docuisset.  300.Yidesne,  quae  vis  in  homine  acerrimi 
ingenii,  quam  potens  et  quanta  mens  fuerit?  qui  ita 
respondent,  ut  intelligere  possemus,  nihil  ex  illius 
animo,  quod  semel  esset  infusum,  umquam  effluere 
potuisse;  quum  quidem  ei  fuerit  optabilius  oblivisci 
posse  potius,  quod  meminisse  nollet,  quam  quod  se¬ 
mel  audisset  vidissetve,  meminisse.  Sed  neque  pro¬ 
pter  hocThemistocli  responsum  memoriae  nobis  opera 
danda  non  est,  neque  ilia  mea  cautio  et  timiditas  in 
caussis  propter  praestantem  prudentiam  Crassi  negli- 
genda  est.  Uterque  enim’  istorum  non  mihi  attulit 
aliquam,  sed  suam  significavit  facultatem.  301.  Et- 
enim  permulta  sunt  in  caussis  in  omni  parte  oretio- 
nis  circumspicienda,  ne  quid  offendas,  ne  quo  irruas. 
Saepe  aliquis  testis  aut  non  laedit  aut  minus  laedit, 
nisi  lacessatur;  orat  reus,  urgent  advocati,  ut  inve- 
hamur,  ut  male  dicamus,  denique  ut  interrogemus. 
Non  moveor,  non  obtempero,  non  satisfacio,  neque 
tamen  ullam  assequor  laudem.  Homines  enim  impe- 
riti  facilius,  quod  stulte  dixeris,  reprehendere,  quam, 
quod  sapienter  tacueris,  laudare  possunt.  302.  Hie 
quantum  fit  mali,  si  iratum,  si  non  stultum,  si  non 
levem  testem  laeseris !  Habet  enim  et  voluntatem  no- 
cendi  in  iracundia  et  vim  in  ingenio  et  pondus  in  vi¬ 
ta;  nec,  si  hoc  Crassus  non  committit,  ideonon  multi 
et  saepe  committunt.  Quo  quidem  mihi  turpius  vi- 
deri  nihil  solet,  quam  quum  ex  oratoris  dicto  aliquo 
aut  responso  aut  rogatu  sermo  ille  sequitur,  Occiclit 
ille.  Adversariumne?  Immo  vero,  aiunt,  se  et  eum, 
qaem  defendit.  LXXV.  303.  Hoc  Crassus  non  putat 
nisi  perfidia  accidere  posse;  ego  autem  saepissime 
video  in  caussis  aliquid  mali  facere  homines  minime 
malos.  Quid?  illud,  quod  supra  dixi,  solere  me  ce- 
dere  et,  ut  planius  dicam,  fugere  ea,  quae  valde 
caussam  meam  premerent,  quum  id  non  faciunt  alii 
versanturque  in  hostium  castris  ac  sua  praesidia  di- 
mittunt,  mediocriterne  caussis  nocent,  quum  aut  ad- 
versariorum  adiumenta  confirmant  aut  ea,  quae  sa- 
nare  nequeunt,  exulcerant?  304.  Quid,  quum  perso- 
narum,  quas  defendunt,  rationem  non  habent?  si, 
quae  sunt  in  his  invidiosa,  non  mitigant  extenuando, 
sed  laudando  et  efferendo  invidiosiora  faciunt,  quan¬ 
tum  in  eo  tandem  mali!  Quid?  si  in  homines  caros 
iudicibusque  iucundos  sine  ulla  praemunitione  ora- 
tionis  acerbius  et  contumeliosius  invehare;  nonne 
abs  te  iudices  abalienes?  305.  Quid?  si,  quae  vitia  aut 
incommoda  sunt  in  aliquo  iudice  uno  aut  pluribus, 
ea  tu  adversariis  exprobrando  non  intelligas  te  in  iu¬ 
dices  invehi,  mediocre  peccatum  est?  Quid?  si,  quum 
pro  altero  dicas,  litem  tuam  facias  aut  laesus  eflerare 
iracundia,  caussam  relinquas,  nihilne  noceas?  In  quo, 
non  quo  libenter  male  audiam,  sed  quia  ego  caussam 


non  libenter  relinquo,  nimium  patiens  et  lentus  exi- 
stimor;  ut,  quum  te  ipsum,  Sulpici,  obiurgabam, 
quod  ministratorem  peteres,  non  adversarium.  Ex 
quo  etiam  illud  assequor,  ut,  si  quis  mihi  maledicat, 
petulans  aut  plane  insanus  esse  videatur.  306.  In 
ipsis  autem  arguments  si  quid  posueris  aut  aperte 
falsum  aut  ei,  quod  dixeris  dicturusve  sis,  contrarium 
aut  genere  ipso  remotum  ab  usu  iudiciorum  ac  foro, 
nihilne  noceas?  Quid  multa?  omnis  cura  mea  solet  in 
hoc  versari  semper,  (dicam  enim  saepius,)  si  possim, 
ut  boni  aliquid  efficiam  dicendo;  sin  id  minus,  ut 
certe  ne  quid  mali. 

LXXVI.  307.  Itaque  nunc  illuc  redeo,  Catule,  in 
quo  tu  me  paullo  ante  laudabas,  ad  ordinem  colloca- 
tionemque  rerum  ac  locorum.  Cuius  ratio  est  duplex : 
altera,  quam  affert  natura  caussarum;  altera,  quae 
oratorum  iudicio  et  prudentia  comparatur.  Nam  ut 
aliquid  ante  rem  dicamus,  deinde,  ut  rem  exponamus, 
post,  ut  earn  probemus  nostris  praesidiis  confirman- 
dis,  contrariis  refutandis,  deinde  ut  concludamus  at¬ 
que  ita  peroremus,  hoc  dicendi  genus  natura  ipsa 
praescribit.  308.  Ut  vero  statuamus,  ea,  quae  proban- 
di,  docendi,  persuadendi  caussa  dicenda  sunt,  quem- 
admodum  componamus :  id  est  vel  maxime  proprium 
oratoris  prudentiae.  Multa  enim  occurrunt  argumen- 
ta :  multa,  quae  in  dicendo  profutura  videantur.  Sed 
eorum  partim  ita  levia  sunt,  ut  contemnenda  sint; 
partim,  etiam  si  quid  habent  adiumenti,  sunt  non- 
numquam  eiusmodi,  ut  insit  in  iis  aliquid  vitii  neque 
tanti  sit  illud,  quod  prodesse  videatur,  ut  cum  aliquo 
malo  coniungatur.  309.  Quae  autem  utilia  sunt  atque 
firma,  si  ea  tamen,  ut  saepe  fit,  valde  multa  sunt,  ea, 
quae  ex  iis  aut  levissima  sunt  aut  aliis  gravioribus 
consimilia,  secerni  arbitror  oportere  atque  ex  oratione 
removeri.  Equidem  quum  colligo  argumenta  caussa¬ 
rum,  non  tarn  ea  numerare  soleo,  quam  expendere. 
LXXYII.  310.  Et  quoniam,  quod  saepe  iam  dixi,  tri- 
bus  rebus  omnes  ad  nostram  sententiam  perducimus, 
j  aut  docendo  aut  conciliando  aut  permovendo,  una  ex 
i  omnibus  his  rebus  res  prae  nobis  est  ferenda,  ut  ni- 
;  hil  aliud  nisi  docere  velle  videamur;  reliquae  duae, 
sicuti  sanguis  in  corporibus,  sic  illae  in  perpetuis 
orationibus  fusae  esse  debebunt.  Nam  et  principia  et 
ceterae  partes  orationis,  de  quibus  paullo  post  pauca 
dicemus,  habere  hanc  vim  magno  opere  debent,  ut  ad 
eorum  mentes,  apud  quos  agetur,  movendas  perma- 
nare  possint.  31 1 .  Sed  his  partibus  orationis,  quae, 
etsi  nihil  docent  argumentando,  persuadendo  tamen 
et  commovendo  proficiunt  plurimum,  quamquam  ma¬ 
xime  proprius  est  locus  et  in  exordiendo  et  in  per- 
orando,  digredi  tamen  ab  eo,  quod  proposueris  atque 
agas,  permovendorum  animorum  caussa  saepe  utile 
est.  312.  Itaque  vel  narratione  exposita,  saepe  datur 
ad  commovendos  animos  degrediendi  locus,  vel  ar¬ 
guments  nostris  confirmatis  vel  contrariis  refutatis 
vel  jitroque  loco  vel  omnibus,  si  habet  earn  caussa 
dignitatem  atque  copiam,  recte  id  fieri  potest ;  eaeque 
caussae  sunt  ad  augendum  et  ad  ornandum  gravissi- 
mae  atque  plenissimae,  quae  plurimos  exitus  dantad 
eiusmodi  degressionem,  ut  eis  locis  uti  liceat,  quibus 
animorum  impetus  eorum,  qui  audiunt,  aut  impel- 
lantur  aut  rellectantur.  313.  Atque  etiam  in  illo  re- 
prehendo  eos,  qui,  quae  minime  firma  sunt,  ea  prima 
collocant.  In  quo  illos  quoque  errare  arbitror,  qui,  si 
quando  (id  quod  mihi  numquam  placuit)  plures  ad- 
hibent  patronos,  ut  in  quoque  .eorum  minimum  pu- 
tant  esse,  ita  eum  primum  volunt  dicere.  Res  enim 

hoc  postulat,  ut  eorum  exspectationi,  qui  audiunt, 
quam  celerrime  occixrratur;  cui  si  initio  satisfactuni 
non  sit,  multo  plus  sit  in  reliqua  caussa  laborandum. 
Male  enim  se  res  habet,  quae  non  statim,  ut  dici  coe- 
pta  est,  melior  fieri  videtur.  314.  Ergo  ut  in  oratore 
optimus  quisque,  sic  et  in  oratione  firmissirnum 
quodque  sit  primum;  dum  illud  tamen  in  utroque 
teneatur,  ut  ea,  quae  excellant,  serventur  etiam  ad 
perorandum;  si  quae  erunt  mediocria  (nam  vitiosis 
nusquam  esse  oportet  locum)  in  mediam  turbam  at- 
que  in  gregem  coniiciantur.  315.  Hisce  omnibus  re¬ 
bus  consideratis,  turn  denique  id,  quod  primum  est 
dicendum,  postremum  soleo  cogitare,  quo  utar  exor- 
dio.  Nam  si  quando  id  primum  invenire  volui,  nul¬ 
lum  mihi  occurrit,  nisi  aut  exile  aut  nugatorium  aut 
vulgare  atque  commune. 

LXXV1II.  Principia  autem  dicendi  semper  quum 
accurata  et  acuta  et  instructa  sententiis,  apta  verbis, 
turn  vero  caussarum  propria  esse  debent.  Prima  est 
enim  quasi  cognitio  et  commendatio  orationis  in  prin- 
cipio,  quae  continuo  eum,  qui  audit,  permulcere  at¬ 
que  allicere  debet.  316.  In  quo  admirari  soleo,  non 
equidem  istos,  qui  nullam  huic  rei  operam  dederunt, 
sed  hominem  in  primis  disertum  atque  eruditum, 
Philippum,  qui  ita  solet  ad  dicendum  surgere,  ut, 
quod  primum  verbum  habiturus  sit,  nesciat;  et  ait 
idem,  quum  brachium  concalefecerit,  turn  se  solere 
pugnare;  neque  attendit,  eos  ipsos,  unde  hoc  simile 
ducat,  illas  primas  hastas  ita  iactare  leniter,  ut  et  ve- 
nustati  vel  maxime  serviant  et  reliquis  viribus  suis 
consulant.  317.  Nec  est  dubium,  quin  exordium  di¬ 
cendi  vehemens  et  pugnax  non  saepe  esse  debeat;  sed 
si  in  ipso  illo  gladiatorio  vitae  certamine,  quo  ferro 
decernitur,  tamen  ante  congressum  multa  fiunt,  quae 
non  ad  vulnus,  sed  ad  speciem  valere  videantur: 
quanto  hoc  magis  in  oratione  est  spectandum,  in  qua 
non  vis  potius,  sed  delectatio  postulatur !  Nihil  est 
denique  in  natura  rerum  omnium,  quod  se  univer- 
sum  profundat  et  quod  totum  repente  evolet;  sic 
omnia,  quae  fiunt  quaeque  aguntur  acerrime,  lenio- 
ribus  principiis  natura  ipsa  praetexuit.  318.  Haec 
autem  in  dicendo  non  extrinsecus  alicunde  quaeren- 
da,  sed  ex  ipsis  visceribus  caussae  sumenda  sunt. 
Idcirco  tota  caussa  pertentata  atque  perspecta,  locis 
omnibus  inventis  atque  instructis,  considerandum  est, 
quo  principio  sit  utendum.  Sic  et  facile  reperietur. 
319.  Sumetur  enim  ex  iis  rebus,  quae  erunt  uberri- 
mae  vel  in  argumentis  vel  in  partibus,  ad  quas  dixi 
digredi  saepe  oportere.  Ita  et  momenti  aliquid  affe¬ 
rent,  quum  erunt  paene  exintima  defensione  deprom- 
ptae,  et  apparebit  eas  non  modo  non  esse  communes, 
nec  in  alias  caussas  posse  transferri,  sed  penitus  ex 
ea  caussa,  quae  turn  agatur,  defluxisse. 

LXXIX.  320.  Omne  autem  principium  aut  rei  to- 
tius,  quae  agetur,  significationem  habere  debebit  aut 
aditum  ad  caussam  et  communitionem  aut  quoddam 
ornamentum  et  dignitatem.  Sed  oportet,  ut  aedibus 
ac  templis  vestibula  et  aditus,  sic  caussis  principia 
proportione  rerum  praeponere.  Itaque  in  parvis  atque 
infrequentibus  caussis  ab  ipsa  re  est  exordiri  saepe 
commodius.  321 .  Sed  quum  erit  utendum  principio, 
quod  plerumque  erit,  aut  ex  reo  aut  ex  adversario 
aut  ex  re  aut  ex  eis,  apud  quos  agetur,  sententias 
duci  licebit.  Ex  reo,  (reos  appello,  quorum  res  est,) 
quae  significent  virum  bonum,  quae  liberalem,  quae 
calamitosum,  quae  misericordia  dignum,  quae  valeant 
contra  falsam  criminationem :  ex  adversario  iisdem 


ex  locis  fere  contraria.  322.  Ex  re,  si  crudelis,  si  ne- 
fanda,  si  praeter  opinionem,  si  immerito,  si  misera, 
si  ingrata,  si  indigna,  si  nova,  si  quae  restitui  sana- 
rique  non  possit:  ex  iis  autem,  apud  quos  agetur, 
ut  benevolos  beneque  existimantes  efficiamus :  quod 
agendo  efficitur  melius,  quam  rogando.  Est  id  qui- 
dem  in  totam  orationem  confundendum  nec  minime 
in  extremam;  sed  tamen  multa  principia  ex  eo  genere  . 
gignuntur.  323.  Nam  et  attentum  monent  Graeci  ut 
principio  faciamus  iudicem,  et  docilem;  quae  sunt 
utilia,  sed  non  principii  magis  propria,  quam  reli- 
quarum  partium ;  faciliora  etiam  in  principiis,  quod 
et  attenti  turn  maxime  sunt,  quum  omnia  exspectant, 
et  dociles  magis  initiis  esse  possunt.  Illustriora  enim 
sunt,  quae  in  principiis,  quam  quae  in  mediis  caus¬ 
sis  dicuntur  aut  arguendo  aut  refellendo.  324.  Ma-* 
xima  autem  copia  principiorum  ad  iudicem  aut  alli- 
ciendum  aut  incitandum  ex  iis  locis  trahetur,  qui  ad 
motus  animorum  conficiendos  inerunt  in  caussa ; 
quos  tamen  totos  in  principio  explicari  non  oportebit, 
sed  tantum  impelli  primo  iudicem  leviter,  ut  iam  in- 
clinato  reliqua  incumbat  oratio.  LXXX.  325.  Conne- 
xum  autem  ita  sit  principium  consequenti  orationi, 
ut  non  tamquam  citharoedi  prooemium  affictum  ali- 
quod,  sed  cohaerens  cum  omni  corpore  mem  brum 
esse  videatur.  Nam  nonnulli,  quum  illud  meditati 
ediderunt,  sic  ad  reliqua  transeunt,  ut  audientiam 
sibi  fieri  nolle  videantur.  Atque  eiusmodi  ilia  prolu- 
sio  debet  esse,  non  ut  Samnitium,  qui  vibrant  hastas 
ante  pugnam,  quibus  in  pugnando  nihil  utuntur;  sed 
ut  ipsis  sententiis,  quibus  proluserint,  vel  pugnare 
possint. 

326.  Narrare  vero  rem  quod  bre viter  iubent ;  si 
brevitas  appellanda  est,  quum  verbum  nullum  redun- 
dat,  brevis  est  L.  Crassi  oratio;  sin  turn  est  brevitas, 
quum  tantum  verborum  est,  quantum  necesse  est, 
aliquando  id  opus  est;  sed  saepe  obest  vel  maxime 
in  narrando,  non  solum  quod  obscuritatem  affert,  sed 
etiam  quod  earn  virtutem,  quae  narrationis  est  maxi¬ 
ma,  ut  iucunda  et  ad  persuadendum  accommodata 
sit,  tollit.  Ut  ilia, 

Nam  is  postquam  excessit  ex  ephebis; 
quam  longa  est  narratio !  327.  mores  adolescentis 
ipsius  et  servilis  percontatio,  mors  Ghrysidis,  vultus 
et  forma  et  lamentatio  sororis,  reliqua  pervarie  iu- 
cundeque  narrantur.  Quod  si  hanc  brevitatem  quae- 
sisset, 

Effertur,  imus:  ad  sepulcrum  ve'nimus; 

in  ignem  imposita  est , 

fere  decern  versiculis  totum  conficere  potuisset;quam- 
quam  hoc  ipsum,  Effertur,  imus,  concisum  est,  ita, 
ut  non  brevitati  servitum  sit,  sed  magis  venustati. 
328.  Quod  si  nihil  fuisset,  nisi :  hi  ignem  imposita  est; 
tamen  res  tota  cognosci  facile  potuisset.  Sed  et  festi- 
vitatem  habet  narratio  distincta  personis  et  interpun- 
cta  sermonibus;  et  est  probabilius,  quod  gestum  esse 
dicas,  quum,  quemadmodum  actum  sit,  exponas,  et 
multo  apertius  ad  intelligendum  est,  si  consistitur 
aliquando  ac  non  ista  brevitate  percurritur.  329.  Aper- 
tam  enim  narrationem  tam  esse  oportet,  quam  cetera ; 
sed  hoc  magis  in  hac  elaborandum  est,  quod  et  diffi- 
cilius  est  non  esse  obscurum  in  re  narranda,  quam 
aut  in  principio  aut  in  argumento  aut  in  purgando 
aut  in  perorando;  el  maiore  etiam  periculo  haec  pars 
orationis  obscura  est,  quam  ceterae,  vel  quia,  si  quo 
alio  in  loco  est  dictum  quid  obscurius,  tantum  id 
peril,  quod  ita  dictum  est:  narratio  obscura  totam 

occaecat  orationem ;  vel  quod  alia  possis,  semel  si  ob- 
scurius  dixeris,  dicere  alio  loco  planius :  narrationis 
unus  est  in  caussa  locus.  Erit  autem  perspicua  nar- 
ratio,  si  verbis  usitatis,  si  ordine  temporum  conser- 
vato,  si  non  interrupte  narrabitur.  LXXXI.  330.  Sed 
quando  utendum  sit  aut  non  sit  narratione,  id  est  con- 
silii.  Neque  enim,  si  nota  res  est  nec  dubiuni,  quid 
gestum  sit,  narrare  oportet,  nec  si  adversarius  narra- 
vit,  nisi  si  refellemus.  Ac,  si  quando  erit  narrandum, 
nec  ilia,  quae  suspicionem  et  crimen  efficient  contra- 
que  nos  erunt,  acriter  persequamur  et,  quidquid  po- 
terit,  detrahamus ;  ne  illud,  quod  Crassus,  si  quando 
fiat,  perfidia,  non  stultitia  fieri  putat,  ut  caussae  no- 
ceamus,  accidat.  Nam  ad  summam  totius  caussae 
pertinet,  caute  an  contra  demonstrata  res  sit,  quod 
omnis  orationis  reliquae  fons  est  narratio. 

331 .  Sequitur,  ut  caussa  ponatur,  in  quo  viden- 
dum  est,  quid  in  controversiam  veniat.  Turn  sugge- 
renda  sunt  firmamenta  caussae  coniuncte  et  infirman- 
dis  contrariis  et  tuis  confirmandis.  Namque  una  in 
caussis  ratio  quaedam  est  eius  orationis,  quae  ad  pro- 
bandam  argumentationem  valet.  Ea  autem  et  confir- 
mationem  et  reprehensionem  quaerit;  sed  quia  neque 
reprehendi,  quae  contra  dicuntur,  possunt,  nisi  tua 
confirmes,  neque  haec  confirmari,  nisi  ilia  reprehen- 
das,  idcirco  haec  et  natura  et  utilitate  et  tractatione 
coniuncta  sunt.  332.  Omnia  autem  concludenda  ple- 
rumque  rebus  augendis  vel  inflammando  iudice  vel 
mitigando;  omniaque  quum  superioribus  orationis 
locis,  turn  maxime  extremo  ad  mentes  iudicum  quam 
maxime  permovendas  et  ad  utilitatem  nostram  vocan- 
das  conferenda  sunt. 

333.  Neque  sane  iam  caussa  videtur  esse,  cur  se- 
cernamus  ea  praecepta,  quae  de  suasionibus  traden- 
da  sunt  aut  laudationibus.  Sunt  enim  pleraque  com- 
munia;  sed  tamen  suadere  aliquid  aut  dissuadere 
gravissimae  mihi  videtur  esse  personae.  Nam  et  sa- 
pientis  est  consilium  explicare  suum  de  maximis  re¬ 
bus,  et  honesti  et  diserti,  ut  mente  providere,  aucto- 
ritate  probare,  oratione  persuadere  possit. 

LXXXII.  Atque  haec  in  senatu  minore  apparatu 
agenda  sunt;  sapiens  enim  est  consilium,  multisque 
aliis  dicendi  relinquendus  locus;  vilanda  etiam  in¬ 
genii  ostentationis  suspicio.  334.  Concio  capit  omnem 
vim  orationis  et  gravitatem  varietatemque  desiderat. 
Ergo  in  suadendo  nihil  est  optabilius,  quam  dignitas. 
Nam  qui  utilitatem  putat,  non,  quid  maxime  velit 
suasor,  sed  quid  interdum  magis  sequatur,  videt. 
Nemo  est  enim,  praesertim  in  tam  clara  civitate, 
quin  putet  expetendam  maxime  dignitatem ;  sed  vin- 
cit  utilitas  plerumque,  quum  subest  ille  timor,  ea 
neglecta  ne  dignitatem  quidem  posse  retineri.  335. 
Controversia  autem  inter  hominum  sententias  aut  in 
illo  est,  utrum  sit  utilius;  aut  etiam,  quum  id  con- 
venit,  certatur,  utrum  honestati  potius,  an  utilitati 
consulendum  sit.  Quae  quia  pugnare  saepe  inter  se 
videntur,  qui  utilitatem  defendit,  enumerabit  com- 
moda  pacis,  opum,  potentiae,  pecuniae,  vectigalium, 
praesidii  militum,  ceterarum  rerum,  quarum  fructum 
utilitate  metimur,  itemque  incommoda  contrariorum. 
Qui  ad  dignitatem  impellit,  maiorum  exempla,  quae 
erunt  vel  cum  periculo  gloriosa,  colliget,  posteritatis 
immortalem  memoriam  augebit;  utilitatem  ex  laude 
nasci  defendet  semperque  earn  cum  dignitate  esse 
coniunctam.  336.  Sed  quid  fieri  possit  aut  non  possit, 
quidque  etiam  sit  necesse  aut  non  sit,  in  utraque  re 
maxime  est  quaerendum.  Inciditur  enim  omnis  iam 


deliberatio,  si  intelligitur  non  posse  fieri  aut  si  ne- 
cessitas  affertur;  et  qui  id  docuit  non  videntibus 
aliis,  is  plurimum  vidit.  337.  Ad  consilium  autem  de 
republica  dandum  caput  est  nosse  rempublicam;  ad 
dicendum  vero  probabiliter  nosse  mores  civitatis; 
qui  quia  crebro  mutantur,  genus  quoque  orationis  est 
saepe  mutandum.  Et  quamquam  una  fere  vis  est 
eloquentiae,  tamen  quia  summa  dignitas  est  populi, 
gravissima  caussa  reipublicae,  maximi  motus  multi- 
tudinis,  genus  quoque  dicendi  grandius  quoddam  et 
illustrius  esse  adhibendum  videtur;  maximaque  pars 
orationis  admovenda  est  ad  animorum  motus  non- 
numquam  aut  cohortatione  aut  commemoratione  ali- 
qua,  aut  in  spem  aut  in  metum,  aut  ad  cupiditatem  aut 
ad  gloriam  concitandos,  saepe  etiam  a  temeritate,  ira- 
cundia,  spe,  iniuria,  invidia,  crudelitate  revocandos. 
LXXXIII.  338.  Fit  autem,  ut,  quia  maxima  quasi 
oratori  scena  videatur  concionis,  natura  ipsa  ad  orna- 
tius  dicendi  genus  excitetur.  Habet  enim  multitudo 
vim  quamdam  talem,  ut,  quemadmodum  tibicen  sine 
tibiis  canere,  sic  orator  sine  multitudine  audiente  elo- 
quens  esse  non  possit.  339.  Et  quum  sint  populares 
multi  variique  lapsus,  vitanda  est  acclamatio  adversa 
populi;  quae  aut  orationis  peccato  aliquo  excitatur, 
si  aspere,  si  arroganter,  si  turpiter,  si  sordide,  si  quo- 
quo  animi  vitio  dictum  esse  aliquid  videatur;  aut  ho¬ 
minum  offensione  vel  invidia,  quae  aut  iusta  est,  aut 
ex  criminatione  atque  fama;  aut  res  si  displicet;  aut 
si  est  in  aliquo  motu  suae  cupiditatis  aut  metus  mul¬ 
titudo.  His[que]  quattuor  caussis  totidem  medicinae 
opponuntur:  turn  obiurgatio,  si  est  auctoritas ;  turn 
admonitio,  quasi  lenior  obiurgatio;  turn  promissio, 
si  audierint,  probaturos;  turn  deprecatio;  quod  est 
infimum,  sed  nonnumquam  utile.  340.  Nullo  autem 
loco  plus  facetiae  prosunt  et  celeritas  et  breve  ali- 
quod  dictum,  nec  sine  dignitate  et  cum  lepore.  Nihil 
enim  tam  facile,  quam  multitudo,  a  tristitia  et  saepe 
ab  acerbitate  commode  et  breviter  et  acute  et  hilare 
dicto  deducitur. 

LXXXIY.  Exposui  fere,  ut  potui,  vobis  in  utro- 
que  genere  caussarum  quae  sequi  solerem,  quae  fu- 
gere,quae  spectare,  quaque  omnino  in  caussis  ratione 
versari.  341.  Nec  illud  tertium  laudationum  genus 
est  difficile,  quod  ego  initio  quasi  a  praeceptis  noslris 
secreveram ;  sed  et  quia  multa  sunt  orationum  gene¬ 
ra  et  graviora  et  maioris  copiae,  de  quibus  nemo  fere 
praeciperet,  et  quod  nos  laudationibus  non  ita  multum 
uti  soleremus,  totum  hunc  segregabam  locum.  Ipsi 
enim  Graeci  magis  legendi  et  delectationis  aut  homi- 
nis  alicuius  ornandi  quam  utilitatis  huius  forensis 
caussa  laudationes  scriptitaverunt;  quorum  sunt  li- 
bri,  quibus  Themistocles,  Aristides,  Agesilaus,  Epa- 
minondas,  Pbilippus,  Alexander  aliique  laudantur: 

'  nostrae  laudationes,  quibus  in  foro  utimur,  aut  testi— 

|  monii  brevitatem  habentnudam  atque  inornatam,  aut 
scribuntur  ad  funebrem  concionem,  quae  ad  orationis 
laudem  minime  accommodata  est.  Sed  tamen,  quo- 
niam  est  utendum  aliquando,  nonnumquam  etiam 
scribendum,velut  P.  Tuberoni  Africanum  avunculum 
laudanti  scripsit  C.  Laelius,  vel  ut  nosmetipsi  ornan¬ 
di  caussa  Graecorum  more,  si  quos  velimus,  laudare 
possimus;  sit  a  nobis  quoque  tractatus  is  locus. 
342.  Perspicuum  est  igitur,  alia  esse  in  homine 
optanda,  alia  laudanda.  Genus,  forma,  vires,  opes, 
divitiae  ceteraque,  quae  fortuna  dat  aut  extrinsecus 
aut  corpori,  non  habent  in  se  veram  laudem,  quae 
deberi  virtuti  uni  putatur;  sed  tamen,  quod  ipsa 

virtus  in  earum  rerum  usu  ac  moderatione  maxime 
cernitur,  tractanda  etiam  in  laudationibus  haec  sunt 
naturae  et  fortunae  bona,  in  quibus  est  summa  laus : 
non  extulisse  se  in  potestate,  non  fuisse  insolentem  in 
peeunia,  non  se  praetulisse  aliis  propter  abundantiam 
fortunae;  ut  opes  et  copiae  non  superbiae  videantur 
ac  libidini,  sed  bonitati  ac  moderationi  facultatem  et 
materiam  dedisse.  343.  Virtus  autem,  quae  est  perse 
ipsa  laudabilis,  et  sine  qua  nihil  laudari  potest,  tamen 
habet  plures  partes,  quarum  alia  est  alia  ad  laudatio- 
nem  aptior.  Sunt  enim  aliae  virtutes,  quae  videntur 
in  moribus  hominum  et  quadam  comitate  ac  benefi- 
centia  positae ;  aliae,  quae  in  ingenii  aliqua  facultate 
aut  animi  magnitudine  ac  robore.  Nam  dementia,  iusti- 
tia,  benignitas,  tides,  fortitudo  in  periculis  communi- 
bus  iucunda  est  auditu  in  laudationibus ;  344.  omnes 
enim  hae  virtutes  non  tam  ipsis,  qui  eas  habent,  quam 
generi  hominum  fructuosae  putantur.  Sapientia  et 
magnitudo  animi,  qua  omnes  res  humanae  tenues  et 
pro  nihilo  putantur ;  et  in  excogitando  vis  quaedam 
ingenii  et  ipsa  eloquentia  admirationis  habet  non  mi¬ 
nus,  iucunditatis  minus :  ipsos  enim  magis  videtur, 
quos  laudamus,  quam  illos,  apud  quos  laudamus,  or- 
nare  ac  tueri.  Sed  tamen  in  laudando  iungenda  sunt 
etiam  haec  genera  virtutum.  Ferunt  enim  aures  ho¬ 
minum,  quum  ilia,  quae  iucunda  et  grata,  turn  etiam 
ilia,  quae  mirabilia  sunt  in  virtute,  laudari. 

LXXXV.  345.  Et  quoniam  singularum  virtutum 
sunt  certa  quaedam  officia  ac  munera  et  sua  cuique 
virtuti  laus  propria  debetur,  erit  explicandum  in  laude 
iustitiae,  quid  cum  fide,  quid  cum  aequabilitate,  quid 
cum  eiusmodi  aliquo  officio  is,  qui  laudabitur,  fecerit. 
Itemque  in  ceteris  res  gestae  ad  cuiusque  virtutis  ge¬ 
nus  et  vim  et  nomen  accommodabuntur.  346.  Gratis- 
sima  autem  laus  eorum  factorum  habetur,  quae  susce- 
pta  videntur  a  viris  fortibus  sine  emolumento  ac  prae- 
mio;  quae  vero  etiam  cum  labore  et  periculo  ipsorum, 
haec  habent  uberrimam  copiam  ad  laudandum,  quod 
et  dici  ornatissime  possunt  et  audiri  facillime.  Ea 
enim  denique  virtus  esse  videtur  praestantisviri,quae 
est  fructuosa  aliis,  ipsi  autem  laboriosa  aut  periculosa 
aut  certe  gratuita.  Magna  etiam  ilia  laus  et  admirabi- 
lis  videri  solet,  tulisse  casus  sapienter  adversos,  non 
fractum  esse  fortuna,  retinuisse  in  rebus  asperis  di¬ 
gnitatem.  347.  Neque  tamen  ilia  non  ornant,  habiti 
honores,  decreta  virtutis  praemia,  res  gestae,  iudiciis 
hominum  comprobatae;  in  quibus  etiam  felicitatem 
ipsam  deorum  immortalium  iudicio  tribui,  laudationis 
est.  Sumendae  autem  res  erunt  aut  magnitudine 
praestabiles  aut  novitate  primae  aut  genere  ipso  sin¬ 
gulars .  Neque  enim  parvae  neque  usitatae  neque 
vulgares  admiratione  aut  omnino  laude  dignae  videri 
solent.  348.  Est  etiam  cum  ceteris  praestantibus  viris 
comparatio  in  laudatione  praeclara.  De  quo  genere 
libitum  est  mihi  paullo  plura,  quam  ostenderam,  di- 
eere,  non  tam  propter  usum  forensem,  qui  est  a  me  in 
omni  hocsermone  tractatus,  quam  ut  hoc  videretis,  si 
laudationes  essent  in  oratoris  officio,  quod  nemo  ne- 
gat,  oratori  virtutum  omnium  cognitionem,  sine  qua 
laudatio  effici  non  possit,  esse  necessariam.  349.  lam 
vituperandi  praecepta  contrariis  ex  vitiis  sumenda 
esse  perspicuum  est.  Simul  est  illud  ante  oculos,  nec 
bonum  virum  proprie  et  copiose  laudari  sine  virtutum 
nec  improbum  notari  ac  vituperari  sine  vitiorum  co- 
gnitione  satis  insignite  atque  aspere  posse.  Atque  his 
locis  et  laudandi  et  vituperandi  saepe  nobis  est  uten- 
dum  in  omni  genere  caussarum. 


350.  Habetis  de  inveniendis  rebus  disponendisque 
quid  sentiam.  Adiungam  etiam  de  memoria,  ut  labore 
Crassum  levem  neque  ei  quidquam  aliud,  de  quo  dis¬ 
sert,  relinquam,  nisi  ea,  quibus  haec  exornentur. 
LXXXVI.  Perge  vero,  inquit  Crassus.  Libenter  enim 
te  cognitum  iam  artificem  aliquandoque  evolutum  il- 
lis  integumentis  dissimulationis  tuae  nudatumque 
perspicio;  et  quod  mihi  nihil  aut  quod  non  multum 
relinquis,  percommode  facis  estque  mihi  gratum. 

351.  Iam  istuc  quantum  tibi  ego  reliquerim,  inquit 
Antonius,  erit  in  tua  potestate.  Si  enim  vere  agere  vo- 
lueris,  omnia  tibi  relinquo;  sin  dissimulare,  tu  quem- 
admodum  his  satisfacias,  videris.  Sed,  ut  ad  rem  re- 
deam,  non  sum  tanto  ego,  inquit,  ingenio,  quanto 
Themistocles  fuit,  ut  oblivionis  artem,  quam  memo¬ 
riae  malim;  gratiamque  habeo  Simonidi  illi  Ceo, 
quem  primum  ferunt  artem  memoriae  protulisse. 

352.  Dicunt  enim,  quum  caenaret  Crannone  in  Thes- 
salia  Simonides  apud  Scopam,  fortunatum  hominem 
et  nobilem,  cecinissetque  id  carmen,  quod  in  eum 
scripsisset,  in  quo  multa  ornandi  caussa,  poetarum 
more,  in  Castorem  scripta  et  Pollucem  fuissent,  nimis 
ilium  sordide  Simonidi  dixisse  se  dimidium  eius  rei, 
quod  pactus  esset,  pro  illo  carmine  daturum;  reli- 
quum  a  suis  Tyndaridis,  quos  aeque  laudasset,  pete- 
ret,  si  ei  videretur.  353.  Paullo  post  esse  ferunt  nun- 
tiatum  Simonidi,  ut  prodiret :  iuvenes  stare  ad  ianuam 
duos  quosdam,  qui  eum  magno  opere  evocarent ;  sur- 
rexisse  ilium,  prodisse,  vidisse  neminem.  Hoc  interim 
spatio  conclave  illud,  ubi  epularetur  Scopas,  conci- 
disse;  ea  ruina  ipsum  oppressum  cum  suis  interiisse.  * 
Quos  quum  humare  vellent  sui,  neque  possentobtritos 
internoscere  ullo  modo,  Simonides  dicitur  ex  eo,  quod 
meminisset,  quo  eorum  loco  quisque  cubuisset,  de¬ 
monstrator  unius  cuiusque  sepeliendi  fuisse.  Hac  turn 

re  admonitus  invenisse  fertur,  ordinem  esse  maxime, 
qui  memoriae  lumen  afferret.  354.  Itaque  iis,  qui  hanc 
partem  ingenii  exercerent,  locos  esse  capiendos  et  ea, 
quae  memoria  tenere  vellent,  effingenda  animo  atque 
in  his  locis  collocanda;  sic  fore  ut  ordinem  rerum  lo- 
corum  ordo  conservaret,  res  autem  ipsas  rerum  effigies 
notaret,  atque  ut  locis  pro  cera,  simulacris  pro  litteris 
uteremur.  LXXXVII.  355.  Qui  sit  autem  oratori  me¬ 
moriae  fructus,  quanta  utilitas,  quanta  vis,  quid  me 
attinet  dicere?  Tenere,  quae  didiceris  in  accipienda 
caussa,  quae  ipse  cogitaris?  omnes  fixas  esse  in  animo 
sententias?  omnem  descriptum  verborum  apparatum? 
ita  audire  vel  cum,  unde  discas,  vel  eum,  cui  respon¬ 
dendum  sit,  ut  illi  non  infundere  in  aures  tuas  oratio- 
nem,  sed  in  animo  videantur  inscribere?  Itaque  soli, 
qui  memoria  vigent,  sciunt,  quid  et  quatenus  et  quo- 
modo  dicturi  sint,  quid  responderint,  quid  supersit ; 
iidemque  multa  ex  aliis  caussis  aliquando  a  se  acta, 
multa  ab  aliis  audita  meminerunt.  356.  Quare  confi- 
teor  equidem,  huius  boni  naturam  esse  principem, 
sicut  earum  rerum,  de  quibus  ante  locutus  sum, 
omnium;  sed  haec  ars  tota  dicendi,  sive  artis  imago 
quaedam  est  et  similitudo,  habet  hanc  vim,  non  ut 
totum  aliquid,  cuius  in  ingeniis  nostris  pars  nulla  sit, 
pariat  et  procreet,  verum  ut  ea,  quae  sunt  orta  iam  in 
nobis  et  procreata,  educet  atque  confirmed  357.  Ve- 
rumtamen  neque  tam  acri  memoria  fere  quisquam  est, 
ut,  non  dispositis  notatisque  rebus,  ordinem  verborum 
aut  sententiarum  complectatur;  neque  vero  tam  hebe- 
ti,  ut  nihil  hac  consuetudine  et  exercitatione  adiuve- 
tur.  Vidit  enim  hoc  prudenter  sive  Simonides,  sive 
alius  quis  invenit,  ea  maxime  animis  affigi  nostris, 

quae  essent  a  sensu  tradita  atque  impressa;  acerri- 
mum  autem  ex  omnibus  nostris  sensibus  esse  sensum 
videndi ;  quare  facillime  animo  teueri  posse  ea,  quae 
perciperentur  auribus  aut  cogitatione,  si  etiam  oculo- 
rum  commendatione  animis  traderentur;  ut  res  caecas 
et  ab  aspectus  iudicio  remotas  conformatio  quaedam 
et  imago  et  figura  ita  notaret,  ut  ea,  quae  cogitando 
complecti  non  possemus,  intuendo  quasi  teneremus. 
358.  His  autem  formis  atque  corporibus,  sicut  omni¬ 
bus,  quae  sub  aspectum  veniunt,  admonetur  memo- 
ria  nostra  atque  excitatur ;  sed  locis  opus  est :  etenim 
corpus  intelligi  sine  loco  non  potest.  Quare  ne  in  re 
nota  et  pervulgata  multus  et  insolens  sim,  locis  est 
utendum  multis,  illustribus,  explicatis,  modicis  inter- 
vallis ;  imaginibus  autem  agentibus,  acribus,  insigni- 
tis,  quae  occurrere  celeriterque  percutere  animum 
possint.  Quam  facultatem  et  exercitatio  dabit,  ex  qua 
consuetudo  gignitur,  et  similium  verborum  conversa 
et  immutata  casibus  aut  traducta  ex  parte  ad  genus 
notatio  et  unius  verbi  imagine  totius  sententiae  infor- 
matio,  pictoris  cuiusdam  summi  ratione  et  modo,  for- 
marum  varietate  locos  distinguentis. 

LXXXVIII.  359.  Sed  verborum  memoria,  quae 
minus  est  nobis  necessaria,  maiore  imaginum  varie¬ 
tate  distinguitur.  Multa  enim  sunt  verba,  quae  quasi 
articuli  connectunt  membra  orationis,  quae  formari 
similitudine  nulla  possunt:  eorum  fingendae  nobis 
sunt  imagines,  quibus  semper  utamur.  Rerum  me¬ 
moria  propria  est  oratoris;  earn  singulis  personis 
bene  positis  notare  possumus,  ut  sententias  imagini¬ 
bus,  ordinem  locis  comprehendamus.  360.  Neque  ve- 
rum  est,  quod  ab  inertibus  dicitur,  opprimi  memo- 
riam  imaginum  pondere  et  obscurari  etiam  id,  quod 
per  se  natura  tenere  potuisset.  Vidi  enim  ego  sum- 
mos  homines  et  divina  prope  memoria,  Athenis  Char- 
madam,  in  Asia,  quern  vivere  hodie  aiunt,  Scepsium 
Metrodorum,  quorum  uterque,  tamquam  litteris  in 
cera,  sic  se  aiebat  imaginibus  in  iis  locis,  quos  habe- 
ret,  quae  meminisse  vellet,  perscribere.  Quare  hac 
exercitatione  non  eruenda  memoria  est,  si  est  nulla 
naturalis;  sed  certe,  si  latet,  evocanda  est. 

361 .  Habetis  sermonem  bene  longum  hominis, 
utinam  non  imprudentis!  illud  quidem  certe,  non 
nimis  verecundi ;  qui  quidem  quum  te,  Catule,  turn 
etiam  L.  Crasso  audiente,  de  dicendi  ratione  tarn 
multa  dixerim ;  nam  istorum  aetas  minus  me  fortasse 
movere  debuit.  Sed  mihi  ignoscetis  profecto,  si  modo, 
quae  caussa  me  ad  hanc  insolitam  mihi  loquacitatem 
impulerit,  acceperitis.  LXXXIX.  362.  Nos  vero,  in¬ 
quit  Catulus,  (etenim  pro  me  hoc  et  pro  meo  fratre 
respondeo,)  non  modo  tibi  ignoscimus,  sed  te  diligi- 
mus  magnamque  tibi  habemus  gratiam ;  et  quum  hu- 
manitatem  et  facilitatem  agnoscimus  tuam  turn  ad- 
miramur  istam  scientiam  et  copiam.  Equidem  etiam 
hoc  me  assecutum  puto,  quod  magno  sum  levatus 
errore  et  ilia  admiratione  liberatus,  quod  multis  cum 
aliis  semper  admirari  solebam,  unde  esset  ilia  tanta 
tua  in  caussis  divinitas.  Nec  enim  te  ista  attigisse 
arbitrabar,  quae  diligentissime  cognosse  et  undique 
collegisse  usuque  doctum  partim  correxisse  video, 
partim  comprobasse.  363.  Neque  eo  minus  eloquen- 
tiam  tuam  et  multo  magis  virtutem  et  diligentiam 
admiror  et  simul  gaudeo  iudicium  animi  mei  com- 
probari,  quod  semper  statui,  neminem  sapientiae 
laudem  et  eloquentiae  sine  summo  studio  et  labore 

et  doctrina  consequi  posse.  Sed  tamen  quidnam  est 
id,  quod  dixisti  fore,  ut  tibi  ignosceremus,  si  cognos- 
semus,  quae  te  caussa  in  sermonem  impulisset?  Quae 
est  enim  alia  caussa,  nisi  quod  nobis  et  horum  ado- 
lescentium  studio,  qui  te  attentissime  audierunt,  mo- 
rem  gerere  voluisti?  364.  Turn  ille,  Adimere,  inquit, 
omnem  recusationem  Crasso  volui,  quern  ego  paullo 
sciebam  vel  pudentius  vel  invitius  (nolo  enim  dicere 
de  tarn  suavi  homine  fastidiosius)  ad  hoc  genus  ser- 
monis  accedere.  Quid  enim  poterit  dicere?  Consula- 
rem  se  esse  hominem  et  censorium?  eadem  nostra 
caussa  est.  An  aetatem  afferet?  quadriennio  minor 
est.  An  se  nescire?  quae  ego  sero,  quae  cursim  ar- 
ripui,  quae  subsicivis  operis,  ut  aiunt,  iste  a  puero, 
summo  studio,  summis  doctoribus.  Nihil  dicam  de 
ingenio,  cui  par  nemo  fuit.  Etenim  me  dicentem  qui 
audierit,  nemo  umquam  tam  sui  despiciens  fuit,  quin 
speraret  aut  melius  aut  eodem  modo  se  posse  dicere : 
Crasso  dicente  nemo  tam  arrogans,qui  similiter  se  um¬ 
quam  dicturum  esseconfideret.Quamobrem,  ne  frustra 
hi  tales  viri  venerint,  te  aliquando,  Crasse,  audiamus. 

XC.  365.  Turn  ille,  Ut  ita  ista  esse  concedam,  in¬ 
quit,  Antoni,  quae  sunt  longe  secus,  quid  mihi  tu 
tandem  hodie  aut  cuipiam  homini,  quod  dici  possit, 
reliquisti?  Dicam  enim  vere,  amicissimi  homines, 
quod  sentio:  saepe  ego  doctos  homines,  quid  dico 
saepe?  immo  nonnumquam;  saepe  enim  qui  potui, 
qui  puer  in  forum  venerim  neque  inde  umquam  diu- 
tius,  quam  quaestor,  abfuerim?  sed  tamen  audivi,  ut 
heri  dicebam,  et  Athenis  quum  essem,  doctissimos 
viros  et  in  Asia  istum  ipsum  Scepsium  Metrodorum, 
quum  de  his  ipsis  rebus  disputaret.  Neque  vero  mi¬ 
hi  quisquam  copiosius  umquam  visus  est  neque  sub- 
tilius  in  hoc  genere  dicendi,  quam  iste  hodie  esse 
versatus.  Quod  si  esset  aliter,  et  aliquid  intelligerem 
ab  Antonio  praetermissum,  non  essem  tam  inurbanus 
ac  paene  inhumanus,  uti  eo  gravarer,  quod  vos  cu- 
pere  sentirem.  366.  Turn  Sulpicius,  An  ergo,  inquit, 
oblitus  es,  Crasse,  Antonium  ita  partitum  esse  tecum, 
ut  ipse  instrumentum  oratoris  exponeret,  tibi  eius 
distinctionem  atque  ornatum  relinqueret?  Hie  ille, 
Primum,  quis  Antonio  permisit,  inquit,  ut  et  partes 
faceret  et,  utram  vellet,  prior  ipse  sumeret?  deinde, 
si  ego  recte  intellexi,  quum  valde  libenter  audirem, 
mihi  coniuncte  est  visus  de  utraque  re  dicere.  Ille 
vero,  inquit  Cotta,  ornamenta  orationis  non  attigit 
neque  earn  laudem,  ex  qua  eloquentia  nomen  ipsum 
invenit.  Verba  igitur,  inquit  Crassus,  mihi  reliquit 
Antonius,  rem  ipse  sumpsit.  367.  Turn  Caesar,  Si, 
quod  difficilius  est,  id  tibi  reliquit,  est  nobis,  inquit, 
caussa,  cur  te  audire  cupiamus ;  sin,  quod  facilius, 
tibi  caussa  non  est,  cur  recuses.  Et  Catulus,  Quid, 
quod  dixisti,  inquit,  Crasse,  si  hie  hodie  apud  te  ma- 
neremus,  te  morem  nobis  esse  gesturum,  nihilne  ad 
fidem  tuam  putas  pertinere?  Turn  Cotta  ridens,  Pos- 
sem  tibi,  inquit,  Crasse,  concedere;  sed  vide,  ne  quid 
Catulus  attulerit  religionis:  opus  hoc  censorium  est. 
Id  autem  committere,  vide  quam  sit  homini  turpe 
censorio.  Agite  vero,  inquit,  ut  vultis.  Sed  nunc 
quidem,  quoniam  id  temporis  est,  surgendum  censeo 
et  requiescendum ;  post  meridiem,  si  ita  vobis  est 
commodum,  loquemur  aliquid,  nisi  forte  in  crasti- 
num  differre  mavultis.  Omnes  se  vel  statim  vel,  si 
ipse  post  meridiem  mallet,  quamprimum  tamen  au- 
I  dire  velle  dixerunt. 

9.  M.  T.  CICERONIS 


9. 

LIBER  TERTIUS. 


I.  1.  Instituenti  raihi,  Quinte  frater,  eum  sermo- 
nem  referre  et  mandare  huic  tertio  libro,  quem  post 
Antonii  disputationem  Crassus  habuisset,  acerba  sane 
recordatio  veterem  animi  curam  molestiamque  reno- 
vavit.  Nam  illud  immortalitate  dignum  ingenium, 
ilia  humanitas,  ilia  virtus  L.  Crassi  morte  exstincta 
subita  est  vix  diebus  decern  post  eum  diem,  qui  hoc 
et  superiore  libro  continetur.  2.  Ut  enim  Romam  re- 
diit  extremo  scenicorum  ludorum  die,  vehementer 
commotus  ea  oratione,  quae  ferebatur  habita  esse  in 
concione  a  Philippo,  quem  dixisse  constabat  viden- 
dum  sibi  aliud  esse  consilium;  illo  senatu  se  rem- 
publicam  gerere  non  posse:  mane  Idibus  Septembri- 
bus  et  ille  et  senatus  frequens  vocatu  Drusi  in  curiam 
venit.  Ibi  quum  Drusus  multa  de  Philippo  questus 
esset,  retulit  ad  senatum  de  illo  ipso,  quod  consul  in 
eum  ordinem  tam  graviter  in  concione  esset  invectus. 

3.  Hie,  ut  saepe  inter  homines  sapientissimos  constare 
vidi,  quamquam  hoc  Crasso,  quum  aliquid  accuratius 
dixisset,  semper  fere  contigisset,  ut  numquam  dixisse 
melius  putaretur,  tamen  omnium  consensu  sic  esse 
turn  iudicatum,  ceteros  a  Crasso  semper  omnes,  illo 
autem  die  etiam  ipsum  a  se  superatum.  Deploravit 
enim  casum  atque  orbitatem  senatus,  cuius  ordinis  a 
consule,  qui  quasi  parens  bonus  aut  tutor  fidelis  esse 
deberet,  tamquam  ab  aliquo  nefario  praedone  diri- 
peretur  patrimonium  dignitatis ;  neque  vero  esse  mi- 
randum,  si,  quum  suis  consiliis  rempublicam  profli- 
gasset,  consilium  senatus  a  republica  repudiaret. 

4.  Hie  quum  homini  et  vehementi  etdiserto  etinpri- 
mis  forti  ad  resistendum,  Philippo,  quasi  quasdam 
verborum  faces  admovisset,  non  tulit  ille  et  graviter 
exarsit  pignoribusque  ablatis  Crassum  instituit  coer- 
cere.  Quo  quidem  ipso  in  loco  multa  a  Crasso  divi- 
nitus  dicta  efferebantur,  quum  sibi  ilium  consulem 
esse  negaret,  cui  senator  ipse  non  esset.  an  tu,  quum 

OMNEM  AUCTORITATEM  UNIVERSt  ORDINIS  PRO  PIGNORE  PUTARIS 
EAMQUE  IN  CONSPECTU  POPULI  ROM.  CONCIDERIS,  ME  UIS  EXI- 
STIMAS  PIGNORIRUS  POSSE  TERRER1?  NON  TIBI  ILLA  SUNT  CAE- 
DENDA,  SI  CRASSUM  VIS  COERCERE  ;  HAEC  TIBI  EST  INC1DENDA 

lingua;  qua  vel  evulsa,  spiritu  ipso  libidinem  tuam  li- 
bertas  mea  refutabit.  II.  5.  Permulta  turn  vehementis- 
sima  contentione  animi,  ingenii,  virium  ab  eo  dicta 
esse  constabat  sententiamque  earn,  quam  senatus  fre¬ 
quens  secutus  est  ornatissimis  et  gravissimis  verbis, 
Ut  populo  Romano  satis fieret,  numquam  senatus  neque 
consilium  reipublicae  neque  fidem  defuisse,  ab  eo  di- 
ctam  et  eumdem,  id  quod  in  auctoritatibus  praescri- 
ptis  exstat,  scribendo  adfuisse.  6.  Ilia  tamquam  cy- 
cnea  fuit  divini  hominis  vox  et  oratio,  quam  quasi  ex- 
spectantes  post  eius  interitum  veniebamus  in  curiam, 
ut  vestigium  illud  ipsum,  in  quo  ille  postremum  in- 
stitisset,  contueremur.  Namque  turn  latus  ei  dicenti 
condoluisse  sudoremque  multum  consecutum  esse 
audiebamus ;  ex  quo  quum  cohorruisset,  cum  febri 
domum  rediit  dieque  septimo  lateris  dolore  consum- 
ptus  est.  7.  0  fallacem  hominum  spem  fragilemque 
fortunam  et  inanes  nostras  contentiones !  quae  in  me¬ 
dio  spatio  saepe  franguntur  et  corruunt  aut  ante  in 
ipso  cursu  obruuntur,  quam  portum  conspicere  potu- 
orunt.  Nam,  quamdiu  Crassi  fuit  ambitionis  labore 
vita  districta,  tamdiu  privatis  magis  officiis  et  ingenii 


laude  floruit,  quam  fructu  amplitudinis  aut  reipubli¬ 
cae  dignitate.  Qui  autem  ei  annus  primus  ab  honorum 
perfunctione  aditum  omnium  concessu  ad  summam 
auctoritatem  dabat,  is  eius  omnem  spem  atque  omnia 
vitae  consilia  morte  pervertit.  8.  Fuit  hoc  luctuosum 
suis,  acerbum  patriae,  grave  bonis  omnibus ;  sed  ii  ta¬ 
men  reipublicae  casus  secuti  sunt,  ut  mihi  non  ere- 
pta  L.  Crasso  a  diis  immortalibus  vita,  sed  donata 
mors  videatur.  Non  vidit  flagrantem  bello  Italiam, 
non  ardentem  invidia  senatum,  non  sceleris  nefarii 
principes  civitatis  reos,  non  luctum  filiae,  non  exsi- 
lium  generi,  non  acerbissimam  C.  Marii  fugam,  non 
illam  post  reditum  eius  caedem  omnium  crudelissi- 
tnam,  non  denique  in  omni  genere  deformatam  earn 
civitatem,  in  qua  ipse  florentissima  multum  omnibus 
gloria  praestitisset. 

III.  9.  Et  quoniam  attigi  cogitatione  vim  varieta- 
temque  fortunae,  non  vagabitur  oratio  mea  longius  at¬ 
que  eis  fere  ipsis  definietur  viris,  qui  hoc  sermone, 
quem  referre  coepimus,  continentur.  Quis  enim  non 
iure  beatam  L.  Crassi  mortem  illam,  quae  est  a  mul- 
tis  saepe  defleta,  dixerit,  quum  horum  ipsorum  sit, 
qui  turn  cum  illo  postremum  fere  collocuti  sunt,  even- 
turn  recordatus?  Tenemus  enim  memoria,  Q.  Catu- 
lum,  virum  omni  laude  praestantem,  quum  sibi  non 
incolumem  fortunam,  sed  exsilium  et  fugam  depre- 
caretur,  esse  coactum,  ut  vita  se  ipse  privaret.  10.  Iam 
M.  Antonii  in  his  ipsis  rostris,  in  quibus  ille  rempu¬ 
blicam  constantissime  consul  defenderat,  quaeque 
censor  imperatoriis  manubiis  ornarat,  positum  caput 
illud  fuit,  a  quo  erant  multorum  civium  capita  ser- 
vata.  Neque  vero  longe  ab  eo  C.  Iulii  caput,  hospi- 
tis  Etrusci  scelere  proditum,  cum  L.  Iulii  fratris  ca- 
pite  iacuit,  ut  ille,  qui  haec  non  vidit,  et  vixisse  cum 
republica  pari  ter  et  cum  ilia  simul  exstinctus  esse 
videatur.  Neque  enim  propinquum  suum,  maximi 
animi  virum,  P.  Crassum,  suapte  interfectum  manu 
neque  collegae  sui,  pontificis  maximi,  sanguine  si¬ 
mulacrum  Vestae  respersum  vidit;  cui  maerori,  qua 
mente  ille  in  patriam  fuit,  etiam  C.  Carbonis,  inimi- 
cissimi  hominis,  eodem  illo  die  mors  nefaria  fuisset. 

1 1 .  Non  vidit  eorum  ipsorum,  qui  turn  adolescentes 
Crasso  se  dicarant,  horribiles  miserosque  casus.  Ex 
quibus  C.  Cotta,  quem  ille  florentem  reliquerat,  pau- 
cis  diebus  post  mortem  Crassi  depulsus,  per  invidiam 
tribunatu,  non  multis  ab  eo  tempore  mensibus  eie- 
ctus  est  e  civitate.  Sulpicius  autem,  qui  in  eadem 
invidiae  flamma  fuisset,  quibuscum  privatus  coniun- 
ctissime  vixerat,  hos  in  tribunatu  spoliare  instituit 
omni  dignitate;  cui  quidem  ad  summam  gloriam 
eloquentiae  florescenti  ferro  erepta  vita  est  et  poena 
temeritatis  non  sine  magno  reipublicae  malo  consti- 
tuta.  12.  Ego  vero  te,  Crasse,  quum  vitae  flore  turn 
mortis  opportunitate,  divino  consilio  et  ortum  et  ex- 
stinctum  esse  arbitror.  Nam  tibi  aut  pro  virtute  ani¬ 
mi  constantiaque  tua  civilis  ferri  subeunda  fuit  cru- 
delitas  aut,  si  qua  te  fortuna  ab  atrocitate  mortis  vin- 
dicasset,  eadem  esse  te  funerum  patriae  spectatorem 
coegisset;  neque  solum  tibi  improborum  dominatus, 
sed  etiam  propter  admixtam  civium  caedem  bonorum 
victoria  maerori  fuisset.  IV.  13.  Mihi  quidem,  Quinte 
frater,  et  eorum  casus,  de  quibus  ante  dixi,  et  ea, 
quae  nosmetipsi  ob  amorem  in  rempublicam  incredi- 
bilem  et  singularem  pertulimus  ac  sensimus,  cogi- 
tanti  sententia  saepe  tua  vera  ac  sapiens  videri  solet, 
qui  propter  tot,  tantos  tamque  praecipites  casus  cla- 
rissimorum  hominum  atque  optimorum  virorum  me 

semper  ab  omni  contentione  ac  dimicatione  revocasti. 
14.  Sed  quoniam  haec  iam  neque  in  integro  nobis 
esse  possunt  et  summi  labores  nostri  magna  compen- 
sati  gloria  mitigantur;  pergamus  ad  ea  solatia,  quae 
non  modo  sedatis  molestiis  iucunda,  sed  etiam  hae- 
rentibus  salutaria  nobis  esse  possunt;  sermonemque 
L.  Crassi  reliquum  ac  paene  postremum  memoriae 
prodamus,  atque  ei,  etsi  nequaquam  parem  illius  in- 
genio,  at  pro  nostro  tamen  studio  meritam  gratiam  ! 
debitamque  referamus.  15.  Neque  enim  quisquam 
nostrum,  quum  libros  Platonis  mirabiliter  scriptos 
legit,  in  quibus  omnibus  fere  Socrates  exprimitur, 
non,  quamquam  ilia  scripta  sunt  divinitus,  tamen 
maius  quiddam  de  illo,  de  quo  scripta  sunt,  suspi- 
catur.  Quod  item  nos  postulamus  non  a  te  quidem, 
qui  nobis  omnia  summa  tribuis,  sed  a  ceteris,  qui 
haec  in  manus  sument,  maius  ut  quiddam  de  L. 
Crasso,  quam  quantum  a  nobis  exprimetur,  suspi- 
centur.  16.  Nos  enim,  qui  ipsi  sermoni  non  interfuis- 
semus  et  quibus  C.  Cotta  tantummodo  locos  ac  sen- 
tentias  huius  disputationis  tradidisset,  quo  in  genere 
orationis  utrumque  oratorem  cognoveramus,  id  ipsum 
sumus  in  eorum  sermone  adumbrare  conati.  Quod  si 
quis  erit,  qui  ductus  opinione  vulgi  aut  Antonium 
ieiuniorem  aut  Crassum  pleniorem  fuisse  putet,  quam 
quomodo  a  nobis  uterque  inductus  est,  is  erit  ex  iis, 
qui  aut  illos  non  audierint  aut  iudicare  non  possint. 
Nam  fuit  uterque,  ut  exposui  antea,  quum  studio  at¬ 
que  ingenio  et  doctrina  praestans  omnibus,  turn  in 
suo  genere  perfectus,  ut  neque  in  Antonio  deesset 
liic  ornalus  orationis  neque  in  Crasso  redundaret. 

V.  17.  Ut  igitur  ante  meridiem  discesserunt  paul- 
lulumque  requierunt,  in  primis  hoc  a  se  Cotta  ani- 
madversum  esse  dicebat,  omne  illud  tempus  meri- 
dianum  Crassum  in  acerrima  atque  attentissima  co- 
gitatione  posuisse  seseque,  qui  vultum  eius,  quum 
ei  dicendum  esset,  obtutumque  oculorum  in  cogitando 
probe  nosset  atque  in  maximis  caussis  saepe  vidisset, 
turn  dedita  opera,  quiescentibus  aliis,  in  earn  exe- 
dram  venisse,  in  qua  Crassus  lectulo  posito  recubu- 
isset,  quumque  eum  in  cogitatione  defixum  esse  sen- 
sisset,  statim  recessisse  atque  in  eo  silentio  duas  ho- 
ras  fere  esse  consumptas.  Deinde  quum  omnes,  incli- 
nato  iam  in  pomeridianum  tempus  die,  venissent  ad 
Crassum,  Quid  est,  Crasse,  inquit  Iulius,  imusne 
sessum?  etsi  admonitum  venimus  te,  non  flagitatum. 
18.  Turn  Crassus:  An  me  tam  impudentem  esse  exi- 
stimatis,  ut  vobis  hoc  praesertim  munus  putem  diu- 
tius  posse  debere?  Quinam  igitur,  inquit  ille,  locus? 
an  in  media  silva  placet?  est  enim  is  maxime  et  opa- 
cus  et  frigidus.  Sane,  inquit  Crassus  ;  etenim  est  in 
eo  loco  sedes  huic  nostro  non  inopportuna  sermoni. 
Quum  placuisset  idem  ceteris,  in  silvam  venitur  et 
ibi  magna  cum  audiendi  exspectatione  considitur. 

19.  Turn  Crassus,  Quum  auctoritas  atque  amicitia 
vestra  turn  Antonii  facilitas  eripuit,  inquit,  mihi  in 
optima  meacaussa  libertatem  recusandi.  Quamquam 
in  partienda  disputatione  nostra,  quum  sibi  de  iis, 
quae  dici  ab  oratore  oporteret,  sumeret,  mihi  autem 
relinqueret,  ut  explicarem,  quemadmodum  ilia  ornari 
oporteret,  ea  divisit,  quae  seiuncta  esse  non  possunt. 
Nam  quum  omnis  ex  re  atque  verbis  constet  oratio, 
neque  verba  sedem  habere  possunt,  si  rem  subtra- 
xeris,  neque  res  lumen,  si  verba  semoveris.  20.  Ac 
mihi  quidem  veteres  illi  maius  quiddam  animo  com- 
plexi,  multo  plus  etiam  vidisse  videntur,  quam  quan¬ 
tum  nostrorum  ingeniorum  acies  intueri  potest;  qui 


omnia  haec,  quae  supra  et  subter,  unum  esse  et  una 
vi  atque  una  consensione  naturae  constricta  esse  di- 
xerunt.  Nullum  est  enim  genus  rerum,  quod  aut 
avulsum  a  ceteris  per  seipsum  constare  aut,  quo  ce¬ 
tera  si  careant,  vim  suam  atque  aeternitatem  conser- 
vare  possint.  VI.  21 .  Sed  si  haec  maior  esse  ratio  vi- 
detur,  quam  ut  hominum  possit  sensu  aut  cogitatione 
comprehendi,  est  etiam  ilia  Platonis  vera  et  tibi,  Ca- 
tule,  certe  non  inaudita  vox,  omnem  doctrinam  ha- 
rum  ingenuarum  et  humanarum  artium  uno  quodam 
societatis  vinculo  contineri.  Ubi  enim  perspecta  vis 
est  rationis  eius,  qua  caussae  rerum  atque  exitus  co- 
gnoscuntur,  mirus  quidam  omnium  quasi  consensus 
doctrinarum  concentusque  reperitur.  22.  Sed  si  hoc 
quoque  videtur  esse  altius,  quam  ut  id  nos  humi 
strati  suspicere  possimus,  illud  certe  tamen,  quod 
amplexi  sumus,  quod  profitemur,  quod  suscepimus, 
nosse  et  tenere  debemus.  Una  est  enim,  quod  et  ego 
hesterna  die  dixi  et  aliquot  locis  antemeridiano  ser¬ 
mone  significavit  Antonius,  eloquentia,  quascumque 
in  oras  disputationis  regionesve  delata  est.  23.  Nam 
sive  de  caeli  natura  loquitur  sive  de  terrae  sive  de  di- 
vina  vi  sive  de  humana  sive  ex  inferiore  loco  sive  ex 
aequo  sive  ex  superiore,  sive  ut  impellat  homines 
sive  ut  doceat  sive  ut  deterreat  sive  ut  concitet  sive 
ut  reflectat  sive  ut  incendat  sive  ut  leniat,  sive  ad 
paucos  sive  ad  multos  sive  inter  alienos  sive  cum 
suis  sive  secum,  rivis  est  deducta  oratio,  non  fonti- 
bus ;  et,  quocumque  ingreditur,  eodem  est  instructu 
ornatuque  comitata.  24.  Sed  quoniam  oppressi  iam 
sumus  opinionibus  non  modo  vulgi,  verum  etiam  ho¬ 
minum  leviter  eruditorum,  qui,  quae  complecti  tota 
nequeunt,  haec  facilius  divulsa  et  quasi  discerpta 
contrectant,  et  qui  tamquam  ab  animo  corpus,  sic  a 
sententiis  verba  seiungunt,  quorum  sine  interitu  fieri 
neutrum  potest;  non  suscipiam  oratione  mea  plus, 
quam  mihi  imponitur.  Tantum  significabo  brevi  ne¬ 
que  verborum  ornatum  inveniri  posse  non  partis  ex- 
pressisque  sententiis  neque  esse  ullam  sententiam 
illustrem  sine  luce  verborum.  25.  Sed  priusquam  ilia 
Conor  attingere,  quibus  orationem  ornari  atque  illu- 
minari  putem,  proponam  breviter,  quid  sentiam  de 
universo  genere  dicendi. 

VII.  Natura  nulla  est,  ut  mihi  videtur,  quae  non 
habeat  in  suo  genere  res  complures  dissimiles  inter 
se,  quae  tamen  consimili  laude  dignentur.  Nam  et 
auribus  multa  percipimus,  quae,  etsi  nos  vocibus  de- 
lectant,  tamen  ita  sunt  varia  saepe,  ut  id,  quod  pro- 
ximum  audias,  iucundissimum  esse  videatur ;  et  ocu- 
lis  colliguntur  paene  innumerabiles  voluptates,  quae 
nos  ita  capiunt,  ut  unum  sensum  dissimili  genere 
delectent ;  et  reliquos  sensus  voluptates  oblectant  dis¬ 
pares,  ut  sit  difficile  iudicium  excellentis  suavitatis. 
26.  At  hoc  idem,  quod  est  in  naturis  rerum,  trans- 
ferri  potest  etiam  ad  artes.  Una  fingendi  ars  est,  in 
qua  praestantes  fuerunt  Myro,  Polycletus,  Lysippus; 
qui  omnes  inter  se  dissimiles  fuerunt,  sed  ita  tamen, 
ut  neminem  sui  velis esse dissimilem. Una  est  ars  ratio- 
que  picturae,  dissimillimique  tamen  inter  se  Zeuxis, 
Aglaophon,  Apelles;  neque  eorum  quisquam  est,  cui 
quidquam  in  arte  sua  deesse  videatur.  Et,  si  hoc  in  his 
quasi  mutis  artibus  est  mirandum  et  tamen  verum, 
quanto  mirabilius  in  oratione  atque  in  lingua?  quae, 
quum  in  iisdem  sententiis  verbisque  versetur,  sum- 
mas  habet  dissimilitudines;  non  sic  ut  alii  vitupe- 
randi  sint,  sed  ut  ii,  quos  constet  esse  laudandos,  in 
I  dispari  tamen  genere  laudentur.  27.  Atque  id  pri- 

mum  in  poetis  cerni  licet,  quibus  est  proxima  cogna- 
tio  cum  oratoribus,  quam  sint  inter  sese  Ennius,  Pa- 
cuvius  Acciusque  dissimiles ;  quam  apud  Graecos 
Aeschylus,  Sophocles,  Euripides,  quamquam  omni¬ 
bus  par  paene  laus  in  dissimili  scribendi  genere 
tribuatur.  28.  Aspicite  nunc  eos  homines  atque  in- 
tuemini,  quorum  de  facultate  quaerimus,  quid  inter¬ 
sit  inter  oratorum  studia  atque  naturas.  Suavitatem 
Isocrates,  subtilitatem  Lysias,  acumen  Hyperides, 
sonitum  Aeschines,  vim  Demosthenes  habuit.  Quis 
eorum  non  egregius?  tamen  quis  cuiusquam  nisi  sui 
similis?  Gravitatem  Africanus,  lenitatem  Laelius, 
asperitatem  Galba,  profluens  quiddam  habuit  Carbo 
et  canorum.  Quis  horum  non  princeps  temporibus 
illis  fuit?  et  suo  tamen  quisque  in  genere  princeps. 
VIII.  29.  Sed  quid  ego  vetera  conquiram,  quum  mi- 
hi  liceat  uti  praesentibus  exemplis  atque  vivis?  Quid 
iucundius  auribus  nostris  umquam  accidit  huius  ora- 
tione  Catuli?  quae  est  pura  sic,  ut  Latine  loqui  paene 
solus  videatur,  sic  autem  gravis,  ut  in  singulari  di- 
gnitate  omnis  tamen  adsit  humanitas  ac  lepos.  Quid 
multa?  istum  audiens  equidem  sic  iudicare  soleo, 
quidquid  aut  addideris  aut  mutaveris  aut  detraxeris, 
vitiosius  et  deterius  futurum.  30.  Quid?  noster  hie 
Caesar  nonne  novam  quamdam  rationem  attulit  ora- 
tionis,  et  dicendi  genus  iuduxit  prope  singulare? 
Quis  umquam  res  praeter  hunc  tragicas  paene  co¬ 
mice,  tristes  remisse,  severas  hilare,  forenses  scenica 
prope  venustate  tractavit  atque  ita,  ut  neque  iocus 
magnitudine  rerum  excluderetur  nec  gravitas  facetiis 
minueretur?  31 .  Ecce  praesentes  duo  prope  aequales 
Sulpicius  et  Cotta.  Quid  tam  inter  se  dissimile?  quid 
tarn  in  suo  genere  praestans?  Limatus  alter  et  subti- 
lis,  rem  explicans  propriis  aptisque  verbis :  haeret 
in  caussa  semper  et,  quid  iudici  probandum  sit,  quum 
acutissime  vidit,  omissis  ceteris  arguments,  in  eo 
mentem  orationemque  defigit.  Sulpicius  autem  for¬ 
tissimo  quodam  animi  impetu,  plenissima  ac  maxima 
voce,  summa  contentione  corporis  et  dignitate  motus, 
verborum  quoque  ea  gravitate  et  copia  est,  ut  unus 
ad  dicendum  instructissimus  a  natura  esse  videatur. 
IX.  32.  Ad  nosmetipsos  iam  revertor,  quoniam  sic 
fuimus  semper  comparati,  ut  hominum  sermonibus 
quasi  in  aliquod  contentionis  iudicium  vocaremur: 
quid  tam  dissimile,  quam  ego  in  dicendo  et  Antoni- 
us?  quum  ille  is  sit  orator,  ut  nihil  eo  possit  esse 
praestantius ;  ego  autem,  quamquam  memet  mei  poe- 
nitet,  cum  hoc  maxime  tamen  in  comparatione  con- 
iungar.  Yidetisne,  genus  hoc  quod  sit  Antonii?  forte, 
vehemens,  commotum  in  agendo,  praemunitum  et  ex 
omni  parte  caussae  septum,  acre,  acutum,  enuclea- 
tum,  in  una  quaque  re  commorans,  honeste  cedens, 
acriter  insequens,  terrens,  supplicans,  summa  ora- 
tionis  varietate,  nulla  nostrarum  aurium  satietate. 
33.  Nos  autem,  quicumque  in  dicendo  sumus,  quo¬ 
niam  esse  aliquo  in  numero  vobis  videmur,  certe  ta¬ 
men  ab  huius  multum  genere  distamus ;  quod  quale 
sit,  non  est  meura  dicere,  propterea  quod  minime 
sibi  quisque  notus  est  et  difficillime  de  se  quisque 
sentit;  sed  tamen  dissimilitudo  intelligi  potest  et  ex 
motus  mei  mediocritate  et  ex  eo,  quod,  quibus  vesti- 
giis  primum  institi,  in  iis  fere  soleo  perorare,  etquod 
aliquanto  me  maior  in  verbis  [quam  in  sententiis] 
eligendis  labor  et  cura  torquet,  verentem,  ne,  si  paullo 
obsoletior  fuerit  oratio,  non  digna  exspectatione  et  si- 
lentio  fuisse  videatur.  34.  Quod  si  in  nobis,  qui  ad- 
sumus,  tantae  dissimilitudines,  tam  certae  res  cuius- 


que  propriae  et  in  ea  varietate  fere  melius  a  deteriore 
facultate  magis  quam  genere  distinguitur,  atque  omne 
laudatur,  quod  in  suo  genere  perfectum  est :  quid 
censetis,  si  omnes,  qui  ubique  sunt  aut  fuerunt  ora- 
tores,  amplecti  voluerimus?  nonne  fore,  ut,  quot 
ora  tores,  totidem  paene  reperiantur  genera  dicendi? 
Ex  qua  mea  disputatione  forsitan  occurrat  illud,  si 
paene  innumerabiles  sint  quasi  formae  figuraeque 
dicendi,  specie  dispares,  genere  laudabiles,  non  posse 
ea,  quae  inter  se  discrepant,  iisdem  praeceptis  atque 
in  una  institutione  formari.  35.  Quod  non  est  ita,  di- 
ligentissimeque  hoc  est  eis,  qui  instituunt  aliquos  at¬ 
que  erudiunt,  videndum,  quo  sua  quemque  natura 
maxime  ferre  videatur.  Etenim  videmus,  ex  eodem 
quasi  ludo  summorum  in  suo  cuiusque  genere  artifi- 
cum  et  magistrorum  exisse  discipulos,  dissimiles  in¬ 
ter  se,  attamen  laudandos,  quum  ad  cuiusque  natu- 
ram  institutio  doctoris  accommodaretur.  36.  Cuius 
est  vel  maxime  insigne  illud  exemplum,  ut  ceteras 
artes  omittamus,  quod  dicebat  Isocrates,  doctor  sin- 
gularis,  se  calcaribus  in  Ephoro,  contra  autem  in 
Theopompo  frenis  uti  solere :  alterum  enim  exsultan- 
tem  verborum  audacia  reprimebat,  alterum  cunctan- 
tern  et  quasi  verecundantem  incitabat.  Neque  eos  si¬ 
miles  effecit  inter  se,  sed  tantum  alteri  affinxit,  de 
altero  limavit,  ut  id  conformaret  in  utroque,  quod 
utriusque  natura  pateretur.  X.  37.  Haec  eo  mihi  prae- 
dicenda  fuerunt,  ut,  si  non  omnia,  quae  praepone- 
rentur  a  me,  ad  omnium  vestrum  studium  et  ad  genus 
id,  quod  quisque  vestrum  in  dicendo  probaret,  ad- 
haerescerent,  id  a  me  genus  exprimi  sentiretis,  quod 
maxime  mihi  ipsi  probaretur. 

Ergo  haec  et  agenda  sunt  ab  oratore,  quae  expli- 
cavit  Antonius,  et  dicenda  quodam  modo.  Quinam 
igitur  dicendi  est  modus  melior,  (nam  de  actione  post 
videro,)  quam  ut  Latine,  ut  plane,  ut  ornate,  ut  ad 
id,  quodcumque  agetur,  apte  congruenterque  dica- 
mus?  38.  Atque  eorum  quidem,  quae  duo  prima  di- 
xi,  rationem  non  arbitror  exspectari  a  me  puri  dilu- 
cidique  sermonis.  Neque  enim  conamur  docere  eum 
dicere,  qui  loqui  nesciat;  nec  sperare,  qui  Latine 
non  possit,  hunc  ornate  esse  dicturum ;  neque  vero, 
qui  non  dicat,  quod  intelligamus,  hunc  posse,  quod 
admiremur,  dicere.  Linquamus  igitur  haec,  quae  co- 
gnitionem  habent  facilem,  usum  necessarium ;  nam 
alterum  traditur  litteris  doctrinaque  puerili ;  alterum 
adhibetur  ob  earn  caussam,  ut  intelligatur,  quid  quis¬ 
que  dicat;  quod  videmus  ita  esse  necessarium,  ut 
tamen  eo  minus  nihil  esse  possit.  39.  Sed  omnis  lo- 
quendi  elegantia,  quamquam  expolitur  scientia  litte- 
rarum,  tamen  augetur  legendis  oratoribus  et  poetis. 
Sunt  enim  illi  veteres,  qui  ornare  nondum  poterant 
ea,quae  dicebant,  omnes  prope  praeclare  locuti;  quo¬ 
rum  sermone  assuefacti  qui  erunt,  ne  cupientes  qui¬ 
dem  poterunt  loqui  nisi  Latine.  Neque  tamen  erit 
utendum  verbis  iis,  quibus  iam  consuetudo  nostra 
non  utitur,  nisi  quando  ornandi  caussa  parce,  quod 
ostendam;  sed  usitatis  ita  poterit  uti,  lectissimis  ut 
utatur,  is,  qui  in  veteribus  erit  scriptis  studiose  et 
multum  volutatus.  XI.  40.  Atque,  ut  Latine  loqua- 
mur,  non  solum  videndum  est,  ut  et  verba  efferamus 
ea,  quae  nemo  iure  reprehendat;  et  ea  sic  et  casibus 
et  temporibus  et  genere  et  numero  conseramus*,  ut 
ne  quid  perturbatum  ac  discrepans  aut  praeposterum 
sit;  sed  etiam  lingua  et  spiritus  et  vocis  sonus  est 
ipse  moderandus.  41 .  Nolo  exprimi  litteras  putidius, 
nolo  obscurari  negligentius ;  nolo  verba  exiliter  ex- 

animata  exire,  nolo  inflata  et  quasi  anhelata  gravius. 
Nam  de  voce  nondum  ea  dico,  quae  sunt  actionis,  sed 
hoc,  quod  mihi  cum  sermone  quasi  coniunctum  vi- 
detur.  Sunt  enim  certa  vitia,  quae  nemo  est  quin  ef- 
fugere  cupiat:  mollis  vox,  ut  muliebris,  aut  quasi 
extra  modum  absona  atque  absurda.  Est  autem  vi- 
tium,  quod  nonnulli  de  industria  consectantur.  42.  Ru- 
stica  vox  et  agrestis  quosdam  delectat,quo  magis  an- 
tiquitatem,  si  ita  sonet,  eorum  sermo  retinere  videa- 
tur;  ut  tuus,  Catule,  sodalis,  L.  Cotta,  gaudere  mihi 
videtur  gravitate  linguae  sonoque  vocis  agresti  et  il- 
lud,  quod  loquitur,  priscum  visum  iri  putat,  si  plane 
fuerit  rusticanum.  Me  autem  tuus  sonus  et  suavitas 
ista  delectat:  omitto  verborum, quamquam  est  caput; 
verum  id  affert  ratio,  docent  iitterae,  confirmat 
consuetudo  et  legendi  et  loquendi:  sed  hanc  di¬ 
co  suavitatem,  quae  exit  ex  ore:  quae  quidem,  ut 
apud  Graecos  Atticorum,  sic  in  Latino  sermone  hu- 
ius  est  urbis  maxime  propria.  43.  Athenis  iam  diu 
doctrina  ipsorum  Atheniensium  interiit;  domicilium 
tantum  in  ilia  urbe  remanet  studiorum,  quibus  va¬ 
cant  cives,  peregrini  fruuntur,  capti  quodammodo 
nomine  urbis  et  auctoritate:  tamen  eruditissimos  ho¬ 
mines  Asiaticos  quivis  Atheniensis  indoctus  non  ver¬ 
bis,  sed  sono  vocis,  nec  tam  bene,  quam  suaviter  lo- 
quendo  facile  superabit.  Nostri  minus  student  litte— 
ris,  quam  Latini.  Tamen  ex  istis,  quos  nostis,  urba- 
nis,  in  quibus  minimum  est  litterarum,  nemo  est, 
quin  litteratissimum  togatorum  omnium,  Q.  Valeri- 
um  Soranum,  lenitate  vocis  atque  ipso  oris  pressu  et 
sono  facile  vincat.  XII.  44.Quare  quum  sit  quaedam 
certa  vox  Romani  generis  urbisque  propria,  in  qua 
nihil  offendi,  nihil  displicere,  nihil  animadverti  pos- 
sit,  nihil  sonare  aut  olere  peregrinum,  hanc  sequa- 
mur  neque  solum  rusticam  asperitatem,  sed  etiam 
peregrinam  insolentiam  fugere  discamus.  45.  Equi- 
dem  quum  audio  socrum  meam  Laeliam :  (facilius 
enim  mulieres  incorruptam  antiquitatem  conservant, 
quod  multorum  sermonis  expertes  ea  tenent  semper, 
quae  prima  didicerunt ;)  sed  earn  sic  audio,  ut  Plau- 
tum  mihi  aut  Naevium  videar  audire.  Sono  ipso  vo¬ 
cis  ita  recto  et  simplici  est,  ut  nihil  ostentationis  aut 
imitationis  afferre  videatur;  ex  quo  sic  locutum  esse 
eius  patrem  iudico,  sic  maiores;  non  aspere,  ut  ille, 
quem  dixi,  non  vaste,  non  rustice,  non  hiulce,  sed 
presse  et  aequabiliter  et  leniter.  46.  Quare  Cotta 
noster,  cuius  tu  ilia  lata,  Sulpici,  nonnumquam  imi- 
taris,  ut  Iota  litteram  tollas,  et  E  plenissimum  di- 
cas,  non  mihi  oratores  antiquos,  sed  messores  vide¬ 
tur  imitari.  Hie  quum  arrisisset  ipse  Sulpicius,  Sic 
agam  vobiscum,  inquit  Crassus,  ut,  quoniam  me  fo- 
qui  voluistis,  aliquid  de  vestris  vitiis  audiatis.  Uti- 
nam  quidem!  inquit  ille:  id  enim  ipsum  volumus, 
idque  si  feceris,  multa,  ut  arbitror,  hie  hodie  vitia 
ponemus.  47.  At  enim  non  sine  meo  periculo,  Cras¬ 
sus  inquit,  possum,  Sulpici,  te  reprehendere,  quo¬ 
niam  Antonius  mihi  te  simillimum  dixit  sibi  videri. 
Tu  vero,  inquit  ille,  quoniam  monuit  idem,  ut  ea, 
quae  in  quoque  maxima  essent,  imitaremur ;  ex  quo 
vereor,  ne  nihil  sim  tui  nisi  supplosionem  pedis  imi- 
tatus  et  pauca  quaedam  verba  et  aliquem,  si  forte, 
motum.  Ergo  ista,  inquit  Crassus,  quae  babes  a  me, 
non  reprehendo,  ne  meipsum  —  irrideam;  sunt  au¬ 
tem  mea  multo  et  plura  et  maiora,  quam  dicis.  — 
Quae  autem  sunt  aut  tua  plane  aut  imitatione  ex  ali- 
quo  expressa,  de  iis  te,  si  qui  me  forte  locus  admo- 
nuerit,  commonebo.  XIII.  48.  Praetereamus  igitur 


praecepta  La  tine  loquendi,  quae  puerilis  doctrina  tra- 
dit  et  subtilior  cognitio  ac  ratio  litterarum  alit  aut 
consuetudo  sermonis  quotidiani  ac  domestici  libri 
confirmant  et  lectio  veterum  oratorum  et  poetarum. 
Neque  vero  in  illo  altero  diutius  commoremur,  ut 
disputemus,  quibus  rebus  assequi  possimus,  ut  ea, 
quae  dicamus,  intelligantur.  49.  Latine  scilicet  di- 
cendo,  verbis  usitatis  ac  proprie  demonstrantibus  ea, 
quae  significari  ac  declarari  volemus,  sine  ambiguo 
verbo  aut  sermone,  non  nimis  longa  continuationo 
verborum,  non  valde  productis  iis,  quae  similitudi- 
nis  caussa  ex  aliis  rebus  transferuntur,  non  discer- 
ptis  sententiis,  non  praeposteris  temporibus,  non  con- 
fusis  personis,  non  conturbato  ordine.  Quid  multa? 
tam  facilis  est  tota  res,  ut  nrihi  permirum  saepe  vi¬ 
deatur,  quum  difficilius  intelligatur,  quid  patronus 
velit  dicere,  quam  si  ipse  ille,  qui  patronum  adhibet, 
de  re  sua  diceret.  50.  Isti  enim,  qui  ad  nos  caussas 
deferunt,  ita  nos  plerumque  ipsi  docent,  ut  non  de- 
sideres  planius  dici.  Easdem  res  autem  simulac  Fu- 
fius  aut  vester  aequalis  Pomponius  agere  coepit,  non 
|  aeque,  quid  dicant,  nisi  admodum  attendi,  intelligo ; 
i  ita  confusa  est  oratio,  ita  perturbata,  nihil  ut  sit  pri- 
mum,  nihil  ut  secundum,  tantaque  insolentia  ac  tur- 
ba  verborum,  ut  oratio,  quae  lumen  adhibere  rebus 
debet,  ea  obscuritatem  et  tenebras  afferat  atque  ut 
quodammodo  ipsi  sibi  in  dicendo  obstrepere  videan- 
tur.  51.  Verum,  si  placet,  quoniam  haec  satis  spero, 
vobis  quidem  certe  maioribus,  molesta  et  putida  vi¬ 
deri,  ad  reliqua  aliquanto  odiosiora  pergamus. 
XIV.  Atqui  vides,  inquit  Antonius,  quam  alias  res 
agamus,  quam  te  inviti  audiamus,  qui  adduci  possi¬ 
mus,  (de  me  enim  coniicio,)  relictis  ut  rebus  omni¬ 
bus  te  sectemur,  te  audiamus ;  ita  de  horridis  rebus 
nitida,  de  ieiunis  plena,  de  pervulgatis  nova  quae¬ 
dam  est  oratio  tua. 

52.  Faciles  enim,  inquit,  Antoni,  partes  eae  fue- 
runt  duae,  quas  modo  percurri  vel  potius  paene  prae- 
terii,  Latine  loquendi  planeque  dicendi;  reliquae 
sunt  magnae,  implicatae,  variae,  graves,  quibus 
omnis  admiratio  ingenii,  omnis  laus  eloquentiae  con- 
tinetur.  Nemo  enim  umquam  est  oratorem,  quod  La¬ 
tine  loqueretur,  admiratus.  Si  est  aliter,  irrident; 
neque  eum  oratorem  tantummodo,  sed  hominem  non 
putant.  Nemo  extulit  eum  verbis,  qui  ita  dixisset,  ut, 
qui  adessent,  intelligerent  quid  diceret,  sed  contem- 
psit  eum,  qui  minus  id  facere  potuisset.  53.  In  quo 
igitur  homines  exhorrescunt?  quem  stupefacti  dicen- 
tem  intuentur?  in  quo  exclamant?  quem  deum,  ut 
ita  dicam,  inter  homines  putant?  Qui  distincte,  qui 
explicate,  qui  abundanter,  qui  illuminate  et  rebus  et 
verbis  dicunt  et  in  ipsa  oratione  quasi  quemdam  nu- 
merum  versumque  conficiunt :  id  est,  quod  dico,  or¬ 
nate.  Qui  idem  ita  moderantur,  ut  rerum,  ut  perso- 
narum  dignitates  ferunt,  ii  sunt  in  eo  genere  lau- 
dandi  laudis,  quod  ego  aptum  et  congruens  nomino. 
54.  Qui  ita  dicerent,  eos  negavit  adhuc  se  vidisse 
Antonius  et  iis  hoc  nomen  dixit  eloquentiae  sobs  esse 
tribuendum.  Quare  istos  omnes,  me  auctore,  deridete 
atque  contemnite,  qui  se  horum,  qui  nunc  ita  appel- 
lantur,  rhetorum  praeceptis  oranem  oratorum  vim 
complexes  esse  arbitrantur,  neque  adhuc,  quam  per¬ 
sonam  teneant  aut  quid  profiteantur,  intelligere  po- 
tuerunt.  Verum  enim  oratori,  quae  sunt  in  hominum 
vita,  quandoquidem  in  ea  versatur  orator  atque  ea 
est  ei  subiecta  materies,  omnia  quaesita,  audita,  lecta, 
disputata,  tractata,  agitata  esse  debent.  55.  Est  enim 

eloquentia  una  quaedam  de  summis  virtutibus ; 
(quamquam  sunt  omnes  virtutes  aequales  et  pares, 
sed  tamen  est  species  alia  magis  alia  formosa  et  il- 
lustris ;  sicut  haec  vis,  quae  scientiam  complexa  re¬ 
rum  sensa  mentis  et  consilia  sic  verbis  explicat,  ut 
eos,  qui  audiant,  quocumque  incubuerit,  possit  im- 
pellere;  quae  quo  maior  est  vis,  hoc  est  magis  pro- 
bitate  iungenda  summaque  prudentia  :)  quarum  vir- 
tutum  expertibus  si  dicendi  copiam  tradiderimus,  non 
eos  quidem  oratores  effecerimus,  sed  furentibus 
quaedam  arma  dederimus.  XY.  56.  Hanc,  inquam, 
cogitandi  pronuntiandique  rationem  vimque  dicendi 
veteres  Graeci  sapientiam  nominabant.  Hinc  illi  Ly- 
curo-i,  hinc  Pittaci,  hinc  Solones  atque  ab  hac  simili- 
tudfne  Coruncanii  nostri,  Fabricii,  Catones,  Scipio- 
nes  fuerunt,  non  tam  fortasse  docti,sed  impetu  men¬ 
tis  simili  et  voluntate.  Eadem  autem  alii  prudentia, 
sed  consilio  ad  vitae  studia  dispari  quietem  atque 
otium  secuti,  ut  Pythagoras,  Democritus,  Anaxagoras, 
a  regendis  civitatibus  totos  se  ad  cognitionem  rerum 
transtulerunt ;  quae  vita  propter  tranquil litatem  et 
propter  ipsius  scientiae  suavitatem,  qua  nihil  est  ho- 
minibus  iucundius,  plures,  quam  utile  fuit  rebus  pu- 
lilicis,  delectavit.  57.  Itaque,  ut  ei  studio  se  excel- 
lentissimis  ingeniis  homines  dediderunt,  ex  ea  sum- 
ma  facultate  vacui  ac  liberi  temporis  multo  plura, 
quam  erat  necesse,  doctissimi  homines  otio  nimio  et 
ingeniis  uberrimis  affluentes  curanda  sibi  esse  ac 
quaerenda  et  investiganda  duxerunt.  Nam  vetus  qui¬ 
dem  ilia  doctrina  eadem  videtur  et  recte  faciendi  et 
bene  dicendi  magistra;  neque  disiuncti  doctores,  sed 
iidem  erant  vivendi  praeceptores  atque  dicendi,  ut 
ille  apud  Homerum  Phoenix,  qui  se  a  Peleo  patre 
Achilli  iuveni  comitem  esse  datum  dicit  ad  bellum, 
ut  ilium  efficeret  oratorem  verborum  actoremque  re¬ 
rum.  58.  Sed  ut  homines  labore  assiduo  etquotidiano 
assueti,  quum  tempestatis  caussa  opere  prohibentur, 
ad  pilam  se  aut  ad  talos  aut  ad  tesseras  conferunt, 
aut  etiam  novum  sibi  ipsi  aliquem  excogitant  in  otio 
ludum,  sic  illi  a  negotiis  publicis,tamquam  ab  opere 
aut  temporibus  exclusi  aut  voluntate  sua  feriati  totos 
se  alii  ad  poetas,  alii  ad  geometras,  alii  ad  musicos 
contulerunt,  alii  etiam,  ut  dialectici,  novum  sibi  ipsi 
studium  ludumque  pepererunt  atque  in  iis  artibus, 
quae  repertae  sunt,  ut  puerorum  mentes  ad  huma- 
nitatem  fingerentur  atque  virtutem,  omne  tempus  at¬ 
que  aetates  suas  consumpserunt.  XVI.  59.  Sed  quod 
erant  quidam,  iique  multi,  qui  aut  in  republica  pro¬ 
pter  ancipitem,  quae  non  potest  esse  seiuncta,  faciendi 
dicendique  sapientiam  florerent,  ut  Themistocles,  ut 
Pericles,  ut  Theramenes,  aut  qui  minus  ipsi  in  re¬ 
publica  versarentur,  sed  huius  tamen  eiusdem  sa- 
pienliae  doctores  essent,  ut  Gorgias,  Thrasymachus, 
Isocrates:  inventi  sunt,  qui,  quum  ipsi  doctrina  et 
ingeniis  abundarent,  a  re  autem  civili  et  a  negotiis 
animi  quodam  iudicio  abhorrerent,  hanc  dicendi  ex- 
ercitationem  exagitarent  atque  contemnerent :  quorum 
princeps  Socrates,  is,  qui  omnium  eruditorum  testi- 
monio  totiusque  iudicio  Graeciae  quum  prudentia 
et  acumine  et  venustate  et  subtilitate,  turn  vero  elo¬ 
quentia,  varietate,  copia,  quam  se  cumque  in  partem 
dedisset,  omnium  fuit  facile  princeps.  60.  Is  ns,  qui 
haec,  quae  nos  nunc  quaerimus,  tractarent,  ageient, 
docerent,  quum  nomine  appellarentur  uno,  quod 
omnis  rerum  optimarum  cognitio  atque  in  iis  exerci- 
tatio  philosophia  nominaretur,  hoc  commune  nomen 
eripuit  sapienterque  sentiendi  et  ornate  dicendi  scien- 

tiam,  re  cohaerentes,  disputationibus  suis  separavit; 
cuius  ingenium  variosque  sermones  immortalitati 
scriptis  suis  Plato  tradidit,  quum  ipse  litteram  Socra¬ 
tes  nullam  reliquisset.  61 .  Hinc  discidium  illud  ex- 
stitit  quasi  linguae  atque  cordis,  absurdum  sane  et 
inutile  et  reprehendendum,  ut  alii  nos  sapere,  alii 
dicere  docerent.  Nam,  quum  essent  plures  orti  fere 
a  Socrate,  quod  ex  illius  variis  et  diversis  et  in 
omnem  partem  diffusis  disputationibus  alius  aliud 
apprehenderat,  proseminatae  sunt  quasi  familiae  dis- 
sentientes  inter  se  et  multum  disiunctae  et  dispares, 
quum  tamen  omnes  se  philosophi  Socraticos  et  dici 
vellent  et  esse  arbitrarentur.  XVII.  62.  Ac  primo  ab 
ipso  Platone  Aristoteles  et  Xenocrates;  quorum  alter 
Peripateticorum ,  alter  Academiae  nomen  obtinuit, 
deinde  ab  Antisthene,  qui  patientiam  et  duritiam  in 
Socratico  sermone  maxime  adamarat,  Cynici  primum, 
deinde  Stoici,  turn  ab  Aristippo,  quern  illae  magis 
voluptariae  disputationes  delectarant,  Cyrenaica  phi¬ 
losophia  manavit,  quam  ille  et  eius  posteri  simplici- 
ter  defenderunt,  ii,  qui  nunc  voluptate  omnia  meti- 
untur,  dum  verecundius  id  agunt,  nec  dignitati  satis- 
faciunt,  quam  non  aspernantur,  nec  voluptatem  tu- 
entur,  quam  amplexari  volunt.  Fuerunt  etiam  alia 
genera  philosophorum,  qui  se  omnes  fere  Socraticos 
essedicebant,  Eretricorum,  Herilliorum,  Megaricorum, 
Pyrrhoneorum ;  sed  ea  horum  vi  et  disputationibus 
sunt  iamdiu  fracta  et  exstincta.  63.  Ex  illis  autem, 
quae  remanent,  ea  philosophia,  quae  suscepit  patro- 
cinium  voluptatis,  etsi  cui  vera  videatur,  procul  ab- 
est  tamen  ab  eo  viro,  quern  quaerimus  et  quern  au- 
ctorem  publici  consilii  et  regendae  civitatis  ducem  et 
sententiae  atque  eloquentiae  principem  in  senatu,  in 
populo,  in  caussis  publicis  esse  volumus.  Nec  ulla 
tamen  ei  philosophiae  fiet  iniuria  a  nobis.  Non  enim 
repelletur  inde,  quo  aggredi  cupiet;  sed  in  hortulis 
quiescet  suis,  ubi  vult,  ubi  etiam  recubans  molliter  et 
delicate  nos  avocat  a  rostris,  a  iudiciis,  a  curia,  for¬ 
tasse  sapienter,  hac  praesertim  republica.  64.  Verum 
e^o  non  quaero  nunc,  quae  sit  philosophia  verissima, 
sed  quae  oratori  coniuncta  maxime.  Quare  istos  sine 
ulla  contumelia  dimittamus;  sunt  enim  et  boni  viri 
et,  quoniam  sibi  ita  videntur,  beati;  tantumque  eos 
admoneamus,  ut  illud,  etiam  si  est  verissimum,  taci¬ 
turn  tamen  tamquam  mysterium  teneant,  quod  negant 
versari  in  republica  esse  sapientis.  Nam  si  hoc  nobis 
atque  optimo  cuique  persuaserint,  non  poterunt  ipsi 
esse,  id  quod  maxime  cupiunt,  otiosi.  XVIII.  65.Stoi- 
cos  autem,  quos  minime  improbo,  dimitto  tamen  nec 
eos  iratos  vereor,  quoniam  omnino  irasci  nesciunt; 
atque  hanc  iis  habeo  gratiam,  quod  soli  ex  omnibus 
eloquentiam  virtutem  ac  sapientiam  esse  dixerunt. 
Sed  utrumque  est  in  his,  quod  ab  hoc,  quern  instrui- 
mus,  oratore  valde  abhorreat;  vel,  quod  omnes,  qui 
sapientes  non  sint,  servos,  latrones,  hostes,  insanos 
esse  dicunt,  neque  tamen  quemquam  esse  sapientem. 
Valde  autem  est  absurdum,  ei  concionem  aut  sena- 
tum  aut  ullum  coetum  hominum  committere,  cui  ne¬ 
mo  illorum,  qui  adsint,  sanus,  nemo  civis,  nemo  li¬ 
ber  esse  videatur.  66.  Accedit  quod  orationis  etiam 
»enus  habent  fortasse  subtile  et  certe  acutum ;  sed, 
ut  in  oratore,  exile,  inusitatum,  abhorrens  ab  auri- 
bus  vulgi,  obscurum,  inane,  ieiunum,  attamen  eius- 
modi,  quo  uti  ad  vulgus  nullo  modo  possit.  Alia 
enim  et  bona  et  mala  videntur  Stoicis,  et  ceteris  civi- 
bus  vel  potius  gentibusj  alia  vis  honoris,  ignominiae, 
praemii,  supplied  j  vere  an  secus,  nihil  ad  hoc  tern— 


pus ;  sed  ea  si  sequamur,  nullam  umquam  rem  di- 
cendo  expedire  possimus.  67.  Reliqui  sunt  Peripate- 
tici  et  Academici;  quamquam  Academicorurn  nomen 
est  unum,  sententiae  duae.  Nam  Speusippus,  Plato- 
nis  sororis  filius,  et  Xenocrates,  qui  Platonem  audie- 
rat  et,  qui  Xenocratem,  Polemo,  et  Crantor  nihil  ab 
Aristotele,  qui  una  audierat  Platonem,  magno  opere 
dissensit;  copia  fortasse  et  varietate  dicendi  pares 
non  fuerunt.  Arcesilas  primum,  qui  Polemonem 
audierat,  ex  variis  Platonis  libris  sermonibusque  So- 
craticis  hoc  maxime  arripuit,  nihil  esse  certi,  quod 
aut  sensibus  aut  animo  percipi  possit;  quem  ferunt 
eximio  quodam  usum  lepore  dicendi  aspernatum  esse 
omne  animi  sensusque  iudicium  primumque  insti- 
tuisse,  (quamquam  id  fuit  Socraticum  maxime,)  non, 
quid  ipse  sentiret,  ostendere;  sed  contra  id,  quod 
quisque  se  sentire  dixisset,  disputare.  68.  Hinc  haec 
recentior  Academia  emanavit,  in  qua  exstitit  divina 
quadam  celeritate  ingenii  dicendique  copia  Carnea- 
des ;  cuius  ego  etsi  multos  auditores  cognovi  Athenis, 
tamen  auctores  certissimos  laudare  possum  et  soce- 
rum  meum  Scaevolam,  qui  eum  Romae  audivit  ado- 
lescens,  et  Q.  Metellum  L.  F.  familiarem  meum,cla- 
rissimum  virum,  qui  ilium  a  se  adolescente  Athenis 
iam  affectum  senectute  multos  dies  auditum  esse  di- 
cebat.  XIX.  69.  Haec  autem,  ut  ex  Apennino  flumi- 
num,  sic  ex  communi  sapientium  iugo  sunt  doctriria- 
rum  facta  divortia,  ut  philosophi,  tamquam  in  supe- 
rum  mare  Ionium  defluerent,  Graecum  quoddam  et 
portuosum;  oratores  autem  in  inferum  hoc  Tuscum 
et  barbarum,  scopulosum  atque  infestum,  laberentur, 
in  quo  etiam  ipse  Ulixes  errasset.  70.  Quare,  si  liac 
eloquentia  atque  hoc  oratore  contenti  sumus,  qui 
sciat,  aut  negare  oportere,  quod  arguare,  aut,  si  id 
non  possis,  turn  ostendere,  quod  is  fecerit,  qui  insi- 
muletur,  aut  recte  factum  aut  alterius  culpa  aut  in- 
iuria  aut  ex  lege  aut  non  contra  legem  aut  impruden- 
tia  aut  necessario  aut  non  eo  nomine  usurpandum, 
quo  arguatur,  aut  non  ita  agi,  ut  debuerit  ac  licuerit ; 
et,  si  satis  esse  putatis  ea,  quae  isti  scriptores  artis 
docent,  discere,  quae  multo  tamen  ornatius,  quam 
ab  illis  dicuntur,  et  uberius  explicavit  Antonius :  sed, 
si  his  contenti  estis  atque  iis  etiam,  quae  dici  volui- 
stis  a  me,  ex  ingenti  quodam  oratorem  immensoque 
campo  in  exiguum  sane  gyrum  compellitis.  71.  Sin 
veterem  ilium  Periclem  aut  hunc  etiam,  qui  familia- 
rior  nobis  propter  scriptorum  multitudinem  est,  De- 
mosthenem  sequi  vultis,  et  si  illam  praeclaram  et 
eximiam  speciem  oratoris  perfecti  et  pulchritudinem 
adamastis,  aut  vobis  haec  Carneadia  aut  ilia  Aristote- 
lia  vis  comprehendenda  est.  72.  Namque,  ut  ante 
dixi,  veteres  illi  usque  ad  Socratem  omnem  omnium 
rerum,  quae  ad  mores  hominum,  quae  ad  vitam,  quae 
ad  virtutem,  quae  ad  rempublicam  pertinebant,  co- 
gnitionem  et  scientiam  cum  dicendi  ratione  iunge- 
bant ;  postea  dissociati  (ut  exposui)  a  Socrate  diserti 
a  doctis,  et  deinceps  a  Socraticis  item  omnibus,  phi¬ 
losophi  eloquentiam  despexerunt,  oratores  sapien- 
tiam ;  neque  quidquam  ex  alterius  parte  tetigerunt, 
nisi  quod  illi  ab  his,  aut  ab  illis  hi  mutuarentur;  ex 
quo  promiscue  haurirent,  si  manere  in  pristina  com- 
munione  voluissent.  73.  Sed,  ut  pontifices  veteres 
propter  sacrificiorum  multitudinem  tres  viros  epulo- 
nes  esse  voluerunt,  quum  essent  ipsi  a  Numa,  ut  et¬ 
iam  illud  ludorum  epulare  sacrificium  facerent,  in- 
stituti ;  sic  Socratici  a  se  caussarum  actores  et  a  com¬ 
muni  philosophiae  nomine  separaverunt,  quum  ve¬ 


teres  dicendi  et  intelligendi  mirificam  societatem  esse 
voluissent. 

XX.  74.  Quae  quum  ita  sint,  paullulum  equidem 
de  me  deprecabor  et  petam  a  vobis,  ut  ea,  quae  di¬ 
cam,  non  de  memetipso,  sed  de  oratore  dicere  putetis. 
Ego  enim  sum  is,  qui,  quum  summo  studio  patris  in 
pueritia  doctus  essem  et  in  forum  ingenii  tantum, 
quantum  [ipse]  sentio,  non  tantum,  quantum  ipse 
forsitan  vobis  videar,  detulissem,  non  possim  dicere, 
me  haec,  quae  nunc  complector,  perinde,  ut  dicam 
discenda  esse,  didicisse ;  quippe  qui  omnium  matur- 
rime  ad  publicas  caussas  accesserim  annosque  natus 
unum  et  viginti  nobilissimum  hominem  et  eloquen- 
tissimum  in  iudicium  vocarim;  cui  disciplina  fuerit 
forum,  magister  usus  et  leges  et  instituta  populi  Ro¬ 
mani  mosque  maiorum.  75.  Paullum  sitiens  istarum 
artium,  de  quibus  loquor,  gustavi,  quaestor  in  Asia 
quum  essem,  aequalem  fere  meum  ex  Academia  rhe- 
torem  nactus,  Metrodorum  ilium,  de  cuius  memoria 
commemoravit  Antonius;  et  inde  decedens  Athenis, 
ubi  ego  diutius  essem  moratus,  nisi  Atheniensibus, 
quod  mysteria  non  referrent,  ad  quae  biduo  serius 
veneram,  succensuissem.  Quare  hoc,  quod  comple¬ 
ctor  tantam  scientiam  vimque  doctrinae,  non  modo 
non  pro  me,  sed  contra  me  est  potius ,  (non  enim, 
quid  ego,  sed  quid  orator  possit,  disputo:)  atque  hos 
omnes,  qui  artes  rhetoricas  exponunt,  perridiculos. 
Scribunt  enim  de  litium  genere  et  de  principiis  et  de 
narrationibus.  76.  Ilia  vis  autem  eloquentiae  tanta 
est,  ut  omnium  rerum,  virtutum,  officiorum  omnis- 
que  naturae,  quae  mores  hominum,  quae  animos, 
quae  vitam  continet,  originem,  vim  mutationesque 
teneat ,  eadem  mores ,  leges ,  iura  describat,  rempu¬ 
blicam  regat,  omniaque,  ad  quamcumque  rem  perti- 
neant,  ornate  copioseque  dicat.  77.  In  quo  genere 
nos  quidem  versamur  tantum,  quantum  possumus, 
quantum  ingenio,  quantum  mediocri  doctrina,  quan- 
!  turn  usu  valemus;  neque  tamen  istis,  qui  in  una 
philosophia  quasi  tabernaculum  vitae  suae  colloca- 
runt,  multum  sane  in  disputatione  concedimus. 
XXI.  78.  Quid  enim  meus  familiaris  C.  Velleius  af- 
ferre  potest,  quamobrem  voluptas  sit  summum  bo- 
num,  quod  ego  non  copiosius  possim  vel  tutari,  si 
velim,  vel  refellere  ex  illis  locis,  quos  exposuit  An¬ 
tonius,  hac  dicendi  exercitatione,  in  qua  Velleius  est 
rudis,  unus  quisque  nostrum  versatus?  Quid  est, 
quod  aut  Sex.  Pompeius  aut  duo  Ralbi  aut  meus  ami¬ 
cus,  qui  cum  Panaetio  vixit,  M.  Vigellius,  de  virtute 
hominum,  Stoici,  possint  dicere,  qua  in  disputatione 
ego  his  debeam  aut  vestrum  quisquam  concederc? 
79.  Non  est  enim  philosophia  similis  artium  reliqua- 
rum.  Nam  quid  faciet  in  geometria,  qui  non  didice- 
rit?  quid  in  musicis?  Aut  taceat  oportebit  aut  ne  sa- 
nus  quidem  iudicetur.  Haec  vero,  quae  sunt  in  phi¬ 
losophia,  ingeniis  eruuntur,  ad  id,  quod  in  quoque 
veri  simile  est,  eliciendum  acutis  atque  acribus,  ea- 
que  exercitata  oratione  poliuntur.  Hie  noster  vulgaris 
orator,  si  minus  erit  doctus,  attamen  in  dicendo  ex- 
ercitatus,  hac  ipsa  exercitatione  communi  istos  qui¬ 
dem  [nostros]  verberabit  neque  se  ab  iis  contemni  ac 
despici  sinet.  80.  Sin  aliquis  exstiterit  aliquando,qui 
Aristotelio  more  de  omnibus  rebus  in  utramque  sen- 
tentiam  possit  dicere  et  in  omni  caussa  duas  contra- 
rias  orationes,  praeceptis  illius  cognitis,  explicare  aut 
hoc  Arcesilae  modo  et  Carneadis  contra  omne,  quod 
propositum  sit,  disserat;  quique  ad  earn  rationem 
adiungat  hunc  [rhetoricum]  usum  [moremque]  exer- 

citationemque  dicendi,  is  sit  verus,  is  perfectus,  is 
solus  orator.  Nam  neque  sine  forensibus  nervis  satis 
vehemens  et  gravis  nec  sine  varietate  doctrinae  satis 
politus  et  sapiens  esse  orator  potest.  81.  Quare  Cora- 
cem  istum  vestrum  patiamur  nos  quidem  pullos  suos 
excludere  in  nido,  qui  evolent,  clamatores  odiosi  ac 
molesti,  Pamphilumque  nescio  quem  sinamus  in  in- 
fulis  tantam  rem  tamquam  pueriles  delicias  aliquas 
depingere ;  nosque  ipsi  hac  tam  exigua  disputatione 
hesterni  et  hodierni  diei  totum  oratoris  munus  expli- 
cemus,  dummodo  ilia  res  tanta  sit,  ut  omnibus  phi- 
losophorum  libris,  quos  nemo  oratorum  istorum  um- 
quam  attigit,  comprehensa  esse  videatur. 

XXII.  82.  Turn  Catulus,  Haudquaquam  hercle, 
inquit,  Crasse,  mirandum  est,  esse  in  te  tantam  di¬ 
cendi  vel  vim  vel  suavitatem  vel  copiam;  quem  qui¬ 
dem  antea  natura  rebar  ita  dicere,  ut  mihi  non  solum  j 
orator  summus,  sed  etiam  sapientissimus  homo  vide-  1 
rere :  nunc  intelligo,  ilia  te  semper  etiam  potiora  du-  ; 
xisse,  quae  ad  sapientiam  spectarent,  atque  ex  his 
hanc  sapientiae  copiam  fluxisse.  Sed  tamen,  quum 
omnes  gradus  aetatis  recordor  tuae,  quumque  vitam  i 
tuam  ac  studia  considero,  neque  quo  tempore  ista 
didiceris  video,  nec  magno  opere  te  istis  studiis, 
hominibus,  libris  intelligo  deditum.  Neque  tamen 
possum  statuere,  utrum  magis  mirer,  te  ilia,  quae 
mihi  persuades  maxima  esse  adiumenta,  potuisse  in 
tantis  tuis  occupationibus  perdiscere;  an,  si  non  po- 
tueris,  posse  isto  modo  dicere.  83.  Hie  Crassus,  Hoc 
tibi,  inquit,  Catule,  primum  persuadeas  velim,  me 
non  multo  secus  facere,  quum  de  oratore  disputem, 
ac  facerem ,  si  esset  mihi  de  histrione  dicendum. 
Negarem  enim,  posse  eum  satisfacere  in  gestu,  nisi 
palaestram,  nisi  saltarc  didicisset;  neque,  ea  quum 
dicerem,  me  esse  histrionem  necesse  esset,  sed  for- 
tasse  non  stultum  alieni  artificii  existimatorem.  84.  Si¬ 
militer  nunc  de  oratore  vestro  impulsu  loquor,  sum- 
mo  scilicet.  Semper  enim,  quacumque  de  arte  aut 
facultate  quaeritur,  de  absoluta  et  perfecta  quaeri 
solet.  Quare  si  iam  me  vultis  esse  oratorem,  si  etiam 
sat  bonum,  si  bonum  denique,  non  repugnabo.  Quid 
enim  nunc  sirn  ineptus?  ita  me  existimari  scio.  Quod 
si  ita  est,  summus  tamen  certe  non  sum.  Neque  enim 
apud  homines  res  est  ulla  difficilior,  neque  maior, 
neque  quae  plura  adiumenta  doctrinae  desideret. 
85.  Attamen  quoniam  de  oratore  nobis  disputandum 
est,  de  summo  oratore  dicam  necesse  est.  Vis  enim 
et  natura  rei,  nisi  perfecta  ante  oculos  ponitur,  qualis 
et  quanta  sit,  intelligi  non  potest.  Me  autem,  Catule, 
fateor  neque  hodie  in  istis  libris  et  cum  istis  homi¬ 
nibus  vivere,  nec  vero,  id  quod  tu  recte  commemini- 
sti,  ullum  umquam  habuisse  sepositum  tempus  ad 
discendum,  ac  tantum  tribuisse  doctrinae  temporis, 
quantum  mihi  puerilis  aetas,  forenses  feriae  conces- 
serint.  XXIII.  86.  Ac,  si  quaeris,  Catule,  de  doctrina 
ista  quid  ego  sentiam,  non  tantum  ingenioso  homini 
et  ei,  qui  forum,  qui  curiam,  qui  caussas,  qui  rem- 
publicam  spectet,  opus  esse  arbitror  temporis,  quan¬ 
tum  sibi  ii  sumpserunt,  quos  discentes  vita  defecit. 
Omnes  enim  artes  aliter  ab  iis  tractantur,  qui  eas  ad 
usum  transferunt;  aliter  ab  iis,  qui  ipsarum  artium 
tractatu  delectati,  nihil  in  vita  sunt  aliud  acturi.  Ma- 
gister  hie  Samnitium  summa  iam  senectute  est,  et 
quotidie  commentatur.  Nihil  enim  curat  aliud.  At 
Q.  Velocius  puer  addidicerat.  Sed  quod  erat  aptus 
ad  illud  totumque  cognorat,  fuit,  ut  est  apud  Luci- 
lium, 


—  —  quamvis  bonus  ipse 
Samnis  in  ludo  ac  rudibus  cuivis  satis,  asper : 
sed  plus  operae  foro  tribuebat,  amicis,  rei  familiari. 
Valerius  quotidie  cantabat;  erat  enim  scenicus:  quid 
faceret  aliud?  87.  At  Numerius  Furius,  noster  fami- 
liaris,  quum  est  commodum,  cantat.  Est  enim  pater¬ 
familias,  est  eques  Romanus :  puer  didicit,  quod  di¬ 
scendum  fuit.  Eadem  ratio  est  harum  artium  maxi- 
marum.  Dies  et  noctes  virum  summa  virtute  et  pru- 
dentia  videbamus,  philosopho  quum  operam  daret, 
Q.  Tuberonem.  At  eius  avunculum  vix  intelligeres 
id  agere,  quum  ageret  tamen,  Africanum.  Ista  discun- 
tur  facile,  si  et  tantum  sumas,  quantum  opus  sit,  et 
habeas,  qui  docere  fideliter  possit,  et  scias  etiam  ipse 
discere.  88.  Sed  si  tota  vita  nihil  velis  aliud  agere, 
ipsa  tractatio  et  quaestio  quotidie  ex  se  gignat  aliquid, 
quod  cum  desidiosa  delectatione  vestiges.  Ita  fit,  ut 
agitatio  rerum  sit  infmita,  cognitio  facilis,  si  usus  do- 
ctrinam  confirmet,  mediocris  opera  tribuatur,  memo- 
ria  studiumque  permaneat.  Libet  autem  semper  di¬ 
scere;  ut  si  velim  ego  talis  optime  ludere  aut  pilae 
studio  tenear,  etiam  fortasse,  si  assequi  non  possim ; 
at  alii,  quia  praeclare  faciunt,  vehementius,  quam 
caussa  postulat,  delectantur,  ut  Titius  pila,  Brulla 
talis.  89.  Quare  nihil  est,  quod  quisquam  magnitu- 
dinem  artium  ex  eo,  quod  senes  discunt,  pertimescat. 
Namque  aut  senes  ad  eas  accesserunt  aut  usque  ad 
senectutem  in  studiis  detinentur  aut  sunt  tardissimi. 
Res  quidem  se  mea  sententia  sic  habet,  ut,  nisi  quod 
quisque  cito  potuerit,  numquam  omnino  possit  per¬ 
discere.  XXIV.  90.  Iam  iam,  inquit  Catulus,  intelli¬ 
go,  Crasse,  quid  dicas;  et  hercule  assentior.  Satis 
video  tibi,  homini  ad  perdiscendum  acerrimo,  ad  ea 
cognoscenda,  quae  dicis,  fuisse  temporis.  Pergisne, 
inquit  Crassus,  me,  quae  dicam,  de  me,  non  de  re 
putare  dicere?  Sed  iam,  si  placet,  ad  instituta  redea- 
mus.  Mihi  vero,  Catulus  inquit,  placet. 

91 .  Turn  Crassus,  Quorsum  igitur  haec  spectat, 
inquit,  tam  longa  et  tam  alte  repetita  oratio?  Hae  duae 
partes,  quae  mihi  supersunt,  illustrandae  orationis  ac 
totius  eloquentiae  cumulandae,  quarum  altera  did 
postulat  ornate,  altera  apte,  hanc  habent  vim,  ut  sit 
quam  maxime  iucunda,  quam  maxime  in  sensus  eo- 
I  rum,  qui  audiunt,  influat  et  quam  plurimis  sit  rebus 
instructa.  92.  Instrumentum  autem  hoc  forense,  liti- 
giosum,  acre,  tractum  ex  vulgi  opinionibus,  exiguum 
saneque  mendicum  est.  Illud  rursus  ipsum,  quod 
tradunt  isti,  qui  profitentur  se  dicendi  magistros,  non 
multum  est  maius,  quam  illud  vulgare  ac  forense. 
Apparatu  nobis  opus  est  et  rebus  exquisitis  undique 
collectis,  arcessitis,  comportatis,  ut  tibi,  Caesar,  fa¬ 
ciendum  est  ad  annum ;  ut  ego  in  aedilitate  laboravi, 
quod  quotidianis  et  vernaculis  rebus  satisfacere  me 
posse  huic  populo  non  putabam.  93.  Verborum  eli— 
gendorum  et  collocandorum  et  concludendorum  faci¬ 
lis  est  vel  ratio  vel  sine  ratione  ipsa  exercitatio.  Re¬ 
rum  est  silva  magna,  quam  quum  Graeci  iam  non 
tenerent,  ob  eamque  caussam  iuventus  nostra  dedi- 
sceret  paene  discendo,  etiam  Latini,  si  diis  placet,  hoc 
biennio  magistri  dicendi  exstiterunt ;  quos  ego  censor 
edicto  meo  sustuleram,  non  quo,  ut  nescio  quos  di¬ 
cere  aiebant,  acui  ingenia  adolescentium  nollem,  sed 
contra  ingenia  obtundi  nolui,  corroborari  impuden- 
tiam.  94.  Nam  apud  Graecos,  cuicuimodi  essent,  vi- 
debam  tamen  esse  praeter  hanc  exercitationem  lin¬ 
guae  doctrinam  aliquam  et  humanitatem  dignam 
scientia;  hos  vero  novos  magistros  nihil  iutelligebam 

posse  docere,  nisi  ut  auderent ;  quod  etiam  cum  bo¬ 
nis  rebus  coniunctum,  per  se  ipsum  est  magno  opere 
fugiendum.  Hoc  quum  unum  traderetur,  et  quum 
impudentiae  ludus  esset,  putavi  esse  censoris,  ne 
longius  id  serperet,  providere.  95.  Quamquam  non 
haec  ita  statuo  atque  decerno,  ut  desperem,  Latine  ea, 
de  quihus  disputavimus,  tradi  ac  perpoliri;  patitur 
enim  et  lingua  nostra  et  natura  rerurn  veterem  illam 
excellentemque  prudentiam  Graecorum  ad  nostrum 
usum  moremque  transferri ;  sed  hominibus  opus  est 
eruditis,  qui  adhuc  in  hoc  quidem  genere  nostri  nulli 
fuerunt;  sin  quando  exstiterint,  etiam  Graecis  erunt 
anteponendi. 

XXV.  96.  Qrnatur  igitur  oratio  genere  primum  et 
quasi  colore  quodam  et  succo  suo.  Nam  ut  gravis, ut 
suavis,  ut  erudita  sit,  ut  liberalis,  ut  admirabilis,  ut 
polita,  ut  sensus,  ut  dolores  habeat,  quantum  opus 
sit,  non  est  singulorum  articulorum;  in  toto  spectan- 
tur  haec  corpore.  Ut  porro  conspersa  sit  quasi  ver- 
borum  sententiarumque  floribus ;  id  non  debet  esse 
fusum  aequabiliter  per  omnem  orationem,  sed  ita  di- 
stinctum,  ut  sint,  quasi  in  ornatu,  disposita  quaedam 
insignia  et  lumina.  97.  Genus  igitur  dicendi  est  eli- 
gendum,  quod  maxime  teneat  eos,qui  audiant,  et  quod 
non  solum  delectet,  sed  etiam  sine  satietate  delectet: 
non  enim  a  me  iam  exspectari  puto,  ut  moneam,  ut 
caveatis,  ne  exilis,  ne  inculta  sit  vestra  oratio,  ne 
vulgaris,  ne  obsoleta;  aliud  quiddam  maius  et  inge- 
nia  me  hortantur  vestra  et  aetates.  98.  Difficile  enim 
dictu  est,  quaenam  caussa  sit,  cur  ea,  quae  maxime 
sensus  nostros  impellunt  voluptate  et  specie  prima 
acerrime  commovent,  ab  iis  celerrime  fastidio  quo- 
dam  et  satietate  abalienemur.  Quanto  colorum  pul- 
chritudine  et  varietate  floridiora  sunt  in  picturis  no- 
vis  pleraque,  quam  in  veteribus !  quae  tamen,  etiamsi 
primo  aspectu  nos  ceperunt,  diutius  non  deiectant; 
quum  iidem  nos  in  antiquis  tabulis  illo  ipso  horrido 
obsoletoque  teneamur.  Quanto  molliores  sunt  et  de- 
licatiores  in  cantu  flexiones  et  falsae  voculae,  quam 
certae  et  severae !  quibus  tamen  non  modo  austeri, 
sed,  si  saepius  fiunt,  multitudo  ipsa  reclamat.  99.  Li¬ 
cet  hoc  videre  in  reliquis  sensibus,  unguentis  minus 
diu  nos  delectari,  summa  et  acerrima  suavitate  con- 
ditis,  quam  his  moderatis,  et  magis  laudari,  quod  ce- 
ram,  quam  quod  crocum  olere  videatur ;  in  ipso  tactu 
esse  modum  et  mollitudinis  et  levitatis.  Quin  etiam 
gu status,  qui  est  sensus  ex  omnibus  maxime  volu- 
ptarius,  quique  dulcitudine  praeter  ceteros  sensus 
commovetur,  quam  cito  id,  quod  valde  dulce  est, 
aspernatur  ac  respuit !  Quis  potione  uti  aut  cibo  dulci 
diutius  potest?  quum  utroque  in  genere  ea,  quae  le- 
viter  sensum  voluptate  moveant,  facillime  fugiant 
satietatem.  100.  Sic  omnibus  in  rebus  voluptatibus 
maximis  fastidium  finitimum  est;  quo  hoc  minus  in 
oratione  miremur;  in  qua  vel  ex  poetis  [vel  oratori- 
bus]  possumus  iudicare  concinnam,  distinctam,  or- 
natam,  festivam,  sine  intermissione,  sine  reprehen- 
sione,  sine  varietate,  quamvis  clans  sit  coloribus  pi- 
cta  [vel  poesis  vel  oratio],  non  posse  in  delectationc 
esse  diuturna.  Atque  eo  citius  in  oratoris  aut  in  poe- 
tae  cincinnis  ac  fuco  offenditur,  quod  sensus  in  nimia 
voluptate  natura,  non  mente  satiantur;  in  scriptis  et 
in  dictis  non  aurium  solum,  sed  animi  iudicio  etiam 
magis,  infucata  vitia  noscuntur.  XXVI.  101.  Quare, 
bene,  et  praeclare, quamvis  nobis  saepe  dicatur ;  belle,  et 
festive ,  nimium  saepe  nolo.  Quamquam  ilia  ipsa  excla- 
matio:  Non  potest  melius ,  sit  velim  crebra;  sed  habeat 


tamen  ilia  in  dicendo  admiratio  ac  summa  Iaus  um- 
bram  aliquam  et  recessum,  quo  magis  id,  quod  erit  il- 
luminatum,  exstare  atque  eminere  videatur.  102.Num- 
quam  agit  hunc  versum  Roscius  eo  gestu,  quo  potest, 
Nam  sapiens  virtuti  honorem  praemium,  hand  prae- 

dam  petit: 

sed  abiicit  prorsus,  ut  in  proximos 

Ecquid  video  ?  ferro  septus  possidet  sedes  sacras, 
incidat,  aspiciat,  admiretur,  stupescat.  Quid  ille 
alter: 

Quid  petam  praesidx? 

quam  leniter,  quam  remisse,  quam  non  actuose!  in- 
stat  enim 

0  pdter,  o  patria,  o  Priami  domus! 
in  quo  tanta  commoveri  actio  non  posset,  si  esset 
consumpta  superiore  motu  et  exhausta.  Neque  id 
actores  prius  viderunt,  quam  ipsi  poetae,quam  deni- 
que  illi  etiam,  qui  fecerunt  modos,  a  quibus  utrisque 
summittitur  aliquid,  deinde  augetur,  extenuatur,  in- 
flatur,  variatur,  distinguitur.  103.  Ita  sit  nobis  igitur 
ornatus  et  suavis  orator,  (nec  tamen  potest  aliter  esse,) 
ut  suavitatem  habeat  austeram  et  solidam,  non  dul- 
cern  atque  decoctam.  Nam  ipsa  ad  ornandum  prae- 
cepta,  quae  dantur,  eiusmodi  sunt,  ut  ea,  quamvis 
vitiosissimus  orator,  explicare  possit.  Quare,  ut  ante 
dixi,  primum  silva  rerum  ac  sententiarum  comparan- 
da  est,  qua  de  parte  dixit  Antonius.  Haec  formanda 
filo  ipso  et  genere  orationis,  illuminanda  verbis,  va- 
rianda  sententiis. 

104.  Summa  autem  laus  eloquentiae  est,  amplifi- 
care  rem  ornando,  quod  valet  non  solum  ad  augen- 
dum  aliquid  et  tollendum  altius  dicendo,  sed  etiam 
ad  extenuandum  atque  abiiciendum.  XXVII.  Id  de- 
sideratur  omnibus  iis  in  locis,  quos  ad  fidem  oratio¬ 
nis  faciendam  adhiberi  dixit  Antonius,  vel  quum  ex- 
planamus  aliquid  vel  quum  conciliamus  animos  vel 
quum  concitamus.  105.  Sed  in  hoc,  quod  postremum 
dixi,  amplificatio  potest  plurimum,  eaque  una  laus 
oratoris  est  propria  maxime.  Etiam  maior  est  ilia  ex- 
ercitatio,  quam  extremo  sermone  instruxit  Antonius 
(primo  reiiciebat)  laudandi  et  vituperandi.  Nihil  est 
enim  ad  exaggerandam  et  amplificandam  orationem 
accommodatius,  quam  utrumque  horum  cumulatis- 
!  sime  facere  posse.  106.  Consequents  etiam  illi  loci, 

I  qui,  quamquam  proprii  caussarum  et  inhaerentes  in 
J  earum  nervis  esse  debent,  tamen,  quia  de  universa  re 
1  tractari  solent,  communes  a  veteribus  nominati  sunt; 
quorum  partim  habent  vitiorum  et  pecoatorum  aerem 
quamdam  cum  amplificatione  incusationem  aut  que- 
relam,  contra  quam  dici  nihil  solet  nec  potest,  ut  in 
depeculatorem,  in  proditorem,  in  parricidam;  quibus 
uti,  confirmatis  criminibus,  oportet;  aliter  enim  ieiuni 
sunt  atque  inanes;  107. alii  autem  habent  deprecatio- 
nem  aut  miserationem ;  alii  vero  ancipites  disputatio- 
nes,  in  quibus  de  universo  genere  in  utramque  par¬ 
tem  disseri  copiose  licet.  Quae  exercitatio  nunc  pro¬ 
pria  duarum  philosophiarum,  de  quibus  ante  dixi, 
putatur;  apud  antiquos  erat  eorum,  a  quibus  omnis 
de  rebus  forensibus  dicendi  ratio  et  copia  petebatur. 
De  virtute  enim,  de  officio,  de  aequo  et  bono,  de  di- 
gnitate,  utilitate,  honore,  ignominia,  praemio,  poena, 
similibusque  de  rebus  in  utramque  partem  dicendi 
animos  et  vim  et  artem  habere  debemus.  108.  Sed 
quoniam  de  nostra  possessione  depulsi  in  parvo  et  eo 
litigioso  praediolo  relicti  sumus  et  aliorum  patroni 
nostra  tenere  tuerique  non  potuimus:  ab  iis,  quod 

indignissimum  est,  qui  in  nostrum  patrimonium  ir- 
ruperunt,  quod  opus  est,  nobis  mutuemur. 

XXVIII.  109.  Dicunt  igitur  nunc  quidem  llli,  qui 
ex  particula  parva  urbis  ac  loci  nomen  habent,  et 
Peripatetic!  philosophi  aut  Academici  nominantur, 
olim  autem  propter  eximiam  rerum  maximarum  sci- 
entiam  a  Graecis  politici  philosophi  appellati,  univer- 
sarum  rerum  publicarum  nomine  vocabantur,  omnem 
civilem  orationem  in  horum  alterutro  genere  versari, 
aut  definita  controversia  certis  temporibus  ac  reis ; 
hoc  modo:  Placeatne  a  Karthaginiensibus  captivos 
nostros,  redditis  suis,  recuperari?  aut  infinite  de 
uni  verso  genere  quaerentis:  Quid  omnino  de  captivo 
statuendum  ac  sentiendum  sit?  Atque  horum  supe- 
rius  illud  genus  caussam  aut  controversiam  appellant, 
eamque  tribus,  lite  aut  deliberatione  aut  laudatione, 
definiunt:  haec  autem  altera  quaestio  infinita  et  quasi 
proposita  consultatio  nominatur.  110.  Atque  hactenus 
loquuntur  [illi.  Quamquam  rhetores]  etiam  hac  in 
instituendo  divisione  utuntur,  sed  ita,  nonutiure  aut 
indicio,  vi  denique  recuperare  amissam  possessionem, 
sed  ut  ex  iure  civili  surculo  defringendo  usurpare  vi- 
deantur.  Nam  illud  alterum  genus,  quod  est  tempo¬ 
ribus,  locis,  reis  definitum,  obtinent,  atque  id  ipsum 
lacinia.  Nunc  enim  apud  Philonem,  quem  in  Acade¬ 
mia  maxime  vigere  audio,  etiam  harum  iam  caussa- 
rum  cognitio  exercitatioque  celebratur.  Alterum  vero 
tantummodo  in  prima  arte  tradenda  nominant  et  ora- 
toris  esse  dicunt;  sed  neque  vim  neque  naturam  eius 
nec  partes  nec  genera  proponunt,  ut  praeteriri  omni¬ 
no  fuerit  satius,  quam  attentatum  deseri.  Nunc  enim 
inopia  reticere  intelliguntur,  turn  iudicio  viderentur. 

XXIX.  111.  Omnis  igitur  res  eamdem  habet  na- 
turam  ambigendi,  de  qua  quaeri  et  disceptari  potest, 
sive  in  infinitis  consultationibus  disceptatur,  sive  in 
iis  caussis,quae  in  civitate  et  in  forensi  disceptatione 
versantur;  neque  est  ulla,  quae  non  aut  ad  cogno- 
scendi  aut  ad  agendi  vim  rationemque  referatur. 

112.  Nam  aut  ipsa  cognitio  rei  scientiaque  perquiri- 
tur,  ut,  virtus  suamne  propter  dignitatem,  an  propter 
fructus  aliquos  expetatur?  aut  agendi  consilium  ex- 
quiritur,  ut,  sitne  sapienti  capessenda  respublica . 

113.  Cognitionis  autem  tres  modi,  coniectura,  defini- 
tio  et,  ut  ita  dicam,  consecutio.  Nam,  quid  in  re  sit, 
coniectura  quaeritur,  ut  illud :  Sitne  in  humano  ge¬ 
nere  sapientia?  Quam  autem  vim  quaeque  res  ha- 
beat,  definitio  explicat:  ut,  si  quaeratur,  quid  sit  sa¬ 
pientia?  Consecutio  autem  tractatur,  quum,  quid 
quamque  rem  sequatur,  anquiritur*:  ut  illud,  sitne 
aliquando  mentiri  boni  viri?  114.  Redeunt  rursus  ad 
coniecturam,  eamque  in  quattuor  genera  dispertiunt. 
Nam  aut,  quid  sit,  quaeritur,  hoc  modo :  naturane  sit 
ius  inter  homines,  an  opinionibus?  aut,  quae  sit  on- 
"O  cuiusque  rei:  ut,  quod  sit  initium  legum  aut  re¬ 
rum  publicarum?  aut  caussa  et  ratio:  ut,  si  quaera¬ 
tur,  cur  doctissimi  homines  de  maximis  rebus  dissen- 
tiant?  aut  de  immutatione :  ut,  si  disputetur,  num 
interire  virtus  in  homine  aut  num  in  vitium  possit 
converti?  115.  Definitionis  autem  sunt  disceptationes 
aut,  quum  quaeritur,  quid  in  communi  mente  quasi 
impressum  sit:  ut,  si  disseratur,  idne  sit  ius,  quo 
maximae  parti  sit  utile;  aut,  quum,  quid  cuiusque 
sit  proprium,exquiritur :  ut,  ornate  dicere  propnu ni¬ 
ne  sit  oratoris,  an  id  etiam  aliquis  praeterea  possit . 
aut,  quum  res  distribuitur  in  partes :  ut,  si  quaeratur, 
quot  sint  genera  rerum  expetendarum,ut,  sintne  tria, 
corporis,  animi,  externarumque  rerum:  aut,  quum, 

quae  forma  et  quasi  naturalis  nota  cuiusque  sit,,  de- 
scribitur:  ut,  si  quaeratur  avari  species,  seditiosi, 
°ioriosi.  416.  Consecutionis  autem  duo  prima  quae- 
stionum  genera  ponuntur.  Nam  aut  simplex  est  dis- 
ceptatio:  ut,  si  disseratur,  expetendane  sit  gloria? 
aut  ex  comparatione:  laus  an  divitiae  magis  expeten- 
dae  sint?  Simplicium  autem  sunt  tres  modi,  de  ex- 
petendis  fugiendisve  rebus  :  ut,  expetendine  honores 
sint?  num  fugienda  paupertas?  de  aequo  aut  iniquo: 
ut,  aequumne  sit  ulcisci  iniurias  etiam  propinquo- 
ru’m?  de  honesto  aut  turpi :  ut  hoc,  sitne  honestum 
gloriae  caussa  mortem  obire?  417.  Comparationis 
autem  duo  sunt  modi :  unus,  quum,  idemne  sit  an 
aliquid  intersit,  quaeritur;  ut,  metuere  et  veren,  ut 
rex  et  tyrannus,ut  assentator  et  amicus;  alter, quum, 
quid  praestet  aliud  alii,  quaeritur:  ut  illud,  optimine 
cuiusque  sapientes,  an  populari  laude  ducantur?  At- 
que  eae  quidem  disceptationes,  quae  ad  cognitionem 
referuntur,  sic  fere  a  doctissimis  hominibus  descn- 
buntur.  XXX.  118.  Quae  vero  referuntur  ad  agen¬ 
dum,  aut  in  officii  disceptatione  versantur,  quo  in 
genere,  quid  rectum  faciendumque  sit,  quaeritur, 
cui  loco  omnis  virtutum  et  vitiorum  est  silva  subie- 
cta,  aut  in  animorum  aliqua  permotione  aut  gignenda 
aut  sedanda  tollendave  tractantur.  Huic  generi  subie- 
ctae  sunt  cohortationes,  obiurgationes,  consolationes, 
miserationes,  omnisque  ad  omnem  animi  motum  et 
impulsio  et,  si  ita  res  feret,  mitigatio.  119.  Explica¬ 
te  imtur  his  generibus  ac  modis  disceptationum 
omnium,  nihil  sane  ad  rem  pertinet,  si  qua  in  re  dis- 
crepuit  ab  Antonii  divisione  nostra  partitio.  Eadem 
enim  sunt  membra  in  utriusque  disputatione,  sed 
paullo  secus  a  me  atque  ab  illo  partita  ac  distributa. 
Nunc  ad  reliqua  progrediar  meque  ad  meum  munus 
pensumque  revocabo.  Nam  ex  illis  locis,  quos  expo- 
suit  Antonius,  omnia  sunt  ad  quaeque  genera  quae- 
stionum  argumenta  sumenda;  sed  aliis  generibus 
alii  loci  magis  erunt  apti ;  de  quo,  non  tarn  quia  lon- 
gum  est ,  quam  quia  perspicuum ,  dici  nihil  est  ne- 

120.  Ornatissimae  sunt  igitur  orationes  eae,  quae 
latissime  vagantur  et  a  privata  ac  singulari  contro¬ 
versia  se  ad  universi  generis  vim  explicandam  confe- 
runt  et  convertunt,  ut  ii,  qui  audiant,  natura  et  ge¬ 
nere  et  universa  re  cognita,  de  singulis  reis  et  crimi- 
nibus  et  litibus  statuere  possint.  121.  Hanc  ad  con- 
suetudinem  exercitationis  vos,  adolescentes,  est  co- 
hortatus  Antonius,  atque  a  minutis  angustisque  con- 
certationibus  ad  omnem  vim  varietatemque  vos  dis- 
serendi  traducendos  putavit.  Quare  non  est  paucorum 
libellorum  hoc  munus,  ut  ii,  qui  scripserunt  de  di- 
cendi  ratione,  arbitrati  sunt,  neque  Tusculani  atque 
huius  ambulationis  antemeridianae  aut  nostrae  po- 
meridianae  sessionis.  Non  enim  solum  acuenda  no¬ 
bis  neque  producenda  lingua  est,  sed  onerandum 
complendumque  pectus  maximarum  rerum  et  pluri- 
marum  suavitate,  copia,  varietate.  XXXI.  122.  Nostra 
est  enim  (si  modo  nos  oratores,  si  in  civium  disce- 
ptationibus,  si  in  periculis,  si  in  deliberationibus 
publicis  adhibendi  auctores  et  principes  sumus),  no¬ 
stra  est,  inquam,  omnis  ista  prudentiae  doctrinaeque 
possessio,  in  quam  homines,  quasi  caducam  atque 
vacuam,  abundantes  otio,  nobis  occupatis,  involave- 
runt  atque  etiam  aut  irridentes  oratorem,  ut  ille  in 
Gorgia  Socrates,  cavillantur  aut  aliquid  de  oratoris 
arte  paucis  praecipiunt  libellis  eosque  rhetoricos  in- 
scribunt,  quasi  non  ilia  sint  propria  rhetorum,  quae 

ab  iisdem  de  iustitia,  de  officio,  de  civitatibus  insti- 
tuendis  et  regendis,  de  omni  vivendi,  denique  etiam 
de  naturae  ratio ne  dicuntur.  123.  Quae  quoniam  iam 
aliunde  non  possumus,  sumenda  sunt  nobis  ab  iis 
ipsis,  a  quibus  expilati  sumus;  dummodo  ilia  ad 
hanc  civilem  scientiam,  quo  pertinent,  et  quam  in- 
tuentur,  transferamus ;  neque,  ut  ante  dixi,  omnem 
teramus  in  his  discendis  rebus  aetatem ,  sed  quum 
fontes  viderimus,  quos  nisi  qui  celeriter  cognorit, 
numquam  cognoscet  omnino,  turn,  quotiescumque 
opus  erit,  ex  iis  tantum,  quantum  res  petet,  haurie- 
mus.  124.  Nam  neque  tam  est  acris  acies  in  naturis 
hominum  et  ingeniis,  ut  res  tantas  quisquam,  nisi 
monstratas,  possit  videre ;  neque  tanta  tamen  in  rebus 
obscuritas,  ut  eas  non  penitus  acri  vir  ingenio  cernat, 
si  modo  aspexerit.  In  hoc  igitur  tanto  tam  immen- 
soque  campo  quum  liceat  oratori  vagari  libere  atque, 
ubicumque  constiterit,  consistere  in  suo,  facile  sup- 
peditat  omnis  apparatus  ornatusque  dicendi.  125.  Re¬ 
rum  enim  copia  verborum  copiam  gignit ;  et,  si  est 
honestas  in  rebus  ipsis,  de  quibus  dicitur,  exsistit  ex 
re  naturalis  quidam  splendor  in  verbis.  Sit  modo  is, 
qui  dicet  aut  scribet,  institutus  liberaliter  educatione 
doctrinaque  puerili,  et  flagret  studio  et  a  natura  adiu- 
vetur  et  in  universorum  generum  infinitis  discepta- 
tionibus  exercitatus  ornatissimos  scriptores  oratores- 
que  ad  cognoscendum  imitandumque  cognorit,  nae 
ille  haud  sane,  quemadmodum  verba  struat  et  illu- 
minet,  a  magistris  istis  requiret.  Ita  facile  in  rerum 
abundantia  ad  orationis  ornamenta  sine  duce,  natura 
ipsa,  si  modo  est  exercitata,  labetur. 

XXXII.  126.  Hie  Catulus,  Dii  immortales,  inquit, 
quantam  rerum  varietatem,  quantam  vim,  quantam 
copiam,  Crasse,  complexus  es,  quantisque  ex  angu- 
stiis  oratorem  educere  ausus  es  et  in  maiorum  suo- 
rum  regno  collocare !  Namque  illos  veteres  doctores 
auctoresque  dicendi  nullum  genus  disputationis  a  se 
alienum  putasse  accepimus,  semperque  esse  in  omni 
orationis  ratione  versatos.  127.  Ex  quibus  Eleus  Hip- 
pias,  quum  Olympiam  venisset,  maxima  ilia  quin- 
quennali  celebritate  ludorum  gloriatus  est,  cuncta 
paene  audiente  Graecia,  nihil  esse  ulla  in  arte  rerum 
omnium,  quod  ipse  nesciret;  nec  solum  has  artes, 
quibus  liberales  doctrinae  atque  ingenuao  contine- 
rentur,  geometriam,  musicam,  litterarum  cognitionem 
et  poetarum,  atque  ilia,  quae  de  naturis  rerum,  quae 
de  hominum  moribus,  quae  de  rebuspublicis  diceren- 
tur;  sed  annulum,  quern  haberet,  pallium,  quo  ami- 
clus,  soccos,  quibus  indutus  esset,  se  sua  manu 
confecisse.  128.  Scilicet  nimis  hie  quidem  est  pro- 
gressus,  sed  ex  eo  ipso  est  coniectura  facilis,  quantum 
sibi  illi  ipsi  oratores  de  praeclarissimis  artibus  appe- 
tierint,  qui  ne  sordidiores  quidem  repudiarint.  Quid 
de  Prodico  Ceo?  quid  de  Thrasymacho  Chalcedonio, 
de  Protagora  Abderita  loquar?  quorum  unus  quisque 
plurimurn  temporibus  illis  etiam  de  natura  rerum  et 
disseruit  et  scripsit.  129.  Ipse  ille  Leontinus  Gorgias, 
quo  patrono,  ut  Plato  voluit,  philosopho  succubuit 
orator,  qui  aut  non  est  victus  umquam  a  Socrate,  ne¬ 
que  sermo  ille  Platonis  verus  est;  aut,  si  est  victus, 
eloquentior  videlicet  fuit  et  disertior  Socrates  et,  ut 
tu  appellas,  copiosior  et  melior  orator.  Sed  hie  in  illo 
ipso  Platonis  libro  de  omni  re,  quaecumque  in  dis- 
ceptationem  quaestionemque  vocaretur,  se  copiosissi- 
me  dicturum  esse  profitetur;  isque  princeps  ex  omni¬ 
bus  ausus  est  in  conventu  poscere,  qua  de  re  quis¬ 
que  vellet  audire;  cui  tantus  honos  habitus  est  a 


Graecia,  soli  ut  ex  omnibus  Delphis  non  inaurata  sta- 
tua,  sed  aurea  statueretur.  130.  Atque  ii,  quos  nomi- 
navi,  multique  praeterea  summi  dicendi  auctores 
uno  tempore  fuerunt;  ex  quibus  intelligi  potest,  ita 
se  rem  habere,  ut  tu,  Crasse,  dicis,  oratorisque  no¬ 
men  apud  antiquos  in  Graecia  maiore  quadam  vel 
copia  vel  gloria  floruisse.  131.  Quo  quidem  magis 
dubito,  tibine  plus  laudis,  an  Graecis  vituperationis 
esse  tribuendum  statuam ;  quum  tu  in  alia  lingua  ac 
moribus  natus  occupatissima  in  civitate  vel  privato- 
rum  negotiis  paene  omnibus  vel  orbis  terrae  procu- 
ratione  ac  summi  imperii  gubernatione  districtus, 
tantam  vim  rerum  cognitionemque  comprehenderis 
eamque  omnem  cum  eius,  qui  consilio  et  oratione  in 
civitate  valeat,  scientia  atque  exercitatione  sociaris; 
illi  nati  in  litteris  ardentesque  his  studiis,  otio  vero 
diffluentes,  non  modo  nihil  acquisierint,  sed  ne  reli- 
ctum  quidem  et  traditum  et  suum  conservaverint. 
XXXIII.  132.  Turn  Crassus,  Non  in  hac,  inquit,  una, 
Catule,  re,  sed  in  aliis  etiam  compluribus  distribu- 
tione  partium  ac  separatione  magnitudines  sunt  ar- 
tium  diminutae.  An  tu  existimas,quum  esset  Hippo¬ 
crates  ille  Cous,  fuisse  turn  alios  medicos,  qui  mor- 
bis,  alios,  qui  vulneribus,  alios,  qui  oculis  mederen- 
tur?  Num  geometriam  Euclide  aut  Archimede,  num 
musicam  Damone  aut  Aristoxeno,  num  ipsas  litteras 
Aristophane  aut  Callimacho  tractante,  tam  discerptas 
fuisse,  ut  nemo  genus  universum  complecteretur  at¬ 
que  ut  alius  aliam  sibi  partem,  in  qua  elaboraret,  se- 
poneret?  133.  Equidem  saepe  hoc  audivi  de  patre  et 
de  socero  meo,  nostros  quoque  homines,  qui  excellere 
sapientiae  gloria  vellent,  omnia,  quae  quidem  turn 
haec  civitas  nosset,  solitos  esse  complecti.  Memine- 
rant  illi  Sex.  Aelium;  M’.  vero  Manilium  nos  etiam 
vidimus  transverso  ambulantem  foro;  quod  eratinsi- 
gne,  eum,  qui  id  faceret,  facere  civibus  omnibus  con- 
silii  sui  copiam;  ad  quos  olim  et  ita  ambulantes  et 
in  solio  sedentes  domi  sic  adibatur,  non  solum  ut  de 
iure  civili  ad  eos,  verum  etiam  de  filia  collocanda,  de 
fundo  emendo,  de  agro  colendo,  de  omni  denique  aut 
officio  aut  negotio  referretur.  134.  Haec  fuitP.Crassi 
illius  veteris,  haec  Ti.  Coruncanii,  haec  proavi  generi 
mei,  Scipionis,  prudentissimi  hominis,  sapientia,  qui 
omnes  pontifices  maximi  fuerunt,  ut  ad  eos  de  omni¬ 
bus  divinis  atque  humanis  rebus  referretur;  iidem- 
que  et  in  senatu  et  apud  populum  et  in  caussis  ami- 
corum  et  domi  et  militiae  consilium  suum  fidemque 
praestabant.  135.  Quid  enim  M.  Catoni  praeter  hanc 
politissimam  doctrinam  transmarinam  atque  adventi- 
tiam  defuit?  num,  quia  ius  civile  didicerat,  caussas 
non  dicebat?  aut  quia  poterat  dicere,  iuris  scientiam 
negligebat?  Utroque  in  genere  et  elaboravit  et  prae- 
stitit.  Num  propter  hanc  ex  privatorum  negotiis  col- 
lectam  gratiam  tardior  in  republica  capessenda  fuit? 
Nemo  ad  populum  fortior,  nemo  melior  senator ;  idem 
facile  optimus  imperator;  denique  nihil  in  hac  civi¬ 
tate  temporibus  illis  sciri  discive  potuit,  quod  ille 
non  quum  investigarit  et  scierit  turn  etiam  conscri- 
pserit.  136.  Nunc  contra  plerique  ad  honores  adipi- 
scendos  et  ad  rempublicam  gerendam  nudi  veniunt 
atque  inermes,  nulla  cognitione  rerum,  nulla  scientia 
ornati.  Sin  aliquis  excellit  unus  e  multis,  effert  se, 
si  unum  aliquid  afiert,  aut  bellicam  virtutem  aut 
usum  aliquem  militarem  (quae  sane  nunc  quidem 
obsoleverunt)  aut  iuris  scientiam,  (ne  eius  quidem 
universi;  nam  pontilicium,  quod  est  coniunctum, 
nemo  discit)  aut  eloquentiam,  quam  in  clamore  et  in 

verborum  cursu  positam  putant;  omnium  vero  bomi- 
rum  artium,  denique  virtutum  ipsarum  societatem 
cognationemque  non  norunt.  XXXIV.  137.  Sed, ,  ut 
ad.  Graecos  referam  orationem,  (quibus  carere  in  hoc 
quidem  sermonis  genere  non  possumus;  nam,  utvir- 
tutis  a  nostris,  sic  doctrinae  sunt  ab  illis  exempla 
repetenda ;)  septem  fuisse  dicuntur  uno  tempore,  qui 
sapientes  et  haberentur  et  vocarentur.  Hi  omnes, 
praeterMilesiumThalen,  civitatibus  suis  praefuerunt. 
Quis  doctior  iisdem  illis  temporibus  aut  cuius  elo- 
quentia  litteris  instructor  fuisse  traditur,  quam  Pisi- 
strati9  qui  primus  Horaeri  libros,  confusos  antea,  sic 
disposuisse  dicitur,  ut  nunc  habemus.  Non  fuit  ille 
quidem  civibus  suis  utilis,  sed  ita  eloquentia  floruit, 
ut  litteris  doctrinaque  praestaret.  138.  Quid  Pericles  . 
de  cuius  dicendi  vi  sic  accepimus,  ut,  quum  contra 
voluntatem  Atheniensium  loqueretur  pro  salute  pa¬ 
triae,  severius  tamen  id  ipsum,  quod  ille  contra  po- 
pulares  homines  diceret,  populare  omnibus  et  iucun- 
dum  videretur :  cuius  in  labris  veteres  comici,  etiam 
quum  illi  male  dicerent  (quod  turn  Athenis  fieri  lice- 
bat),  leporem  habitasse  dixerunt  tantamque  in  eo  vim 
fuisse,  ut  in  eorum  mentibus,  qui  audissent,  quasi 
aculeos  quosdam  relinqueret.  At  hunc  non  decla- 
mator  aliquis  ad  clepsydram  latrare  docuerat,  sed,  ut 
accepimus,  Clazomenius  ille  Anaxagoras,  vir  sum- 
mus  in  maximarum  rerum  scientia.  Itaque  hie,  do- 
ctrina,  consilio,  eloquentia  excellens,  quadraginta 
annos  praefuit  Athenis  et  urbanis  eodem  tempore  et 
bellicis  rebus.  139.  Quid  Critias?  quid  Alcibiades  ? 
civitatibus  suis  quidem  non  boni,  sed  certe  docti 
atque  eloquentes,  nonne  Socraticis  erant  disputatio- 
nibus  eruditi?  Quis  Dionem  Syracusium  doctrims 
omnibus  expolivit?  non  Plato?  Atque  eum  idem  ille 
non  linguae  solum,  verum  etiam  amrm  ac  virtutis 
mamster  ad  liberandam  patriam  impulit,  instruxit, 
armavit.  Aliisne  igitur  artibus  hunc  Dionem  lnstituit 
Plato,  aliis  Isocrates  clarissimum  virum  Timotheum, 
Cononis,  praestantissimi  imperatoris,  filium,  sum- 
mum  ipsum  imperatorem  hominemque  doctissimum  . 
aut  aliis  Pythagoreus  ille  Lysis  Thebanum  Epami- 
nondam,  haud  scio  an  summum  virum  unum  omms 
Graeciae?  aut  Xenophon  Agesilaum?  aut  Philolaus 
Archvtam  Tarentinum?  aut  ipse  Pythagoras  totam 
illam"  veterem  Italiae  Graeciam,  quae  quondam  magna 
vocitata  est?  XXXV.  UO.Equidem  non  arbitror.  Sic 
enim  video,  unam  quamdam  omnium  rerum,  quae 
essent  homine  erudito  dignae  atque  eo,  qui  in  repu- 
blica  vellet  excellere,  fuisse  doctrinam;  quam  qui 
accepissent,  si  iidem  ingenio  ad  pronuntiandum  va- 
luissent  et  se  ad  dicendum  quoque  non  repugnante 
natura  dedissent,  eloquentia  praestitisse.  141.  Itaque 
ipse  Aristoteles,  quum  florere  Isocratem  nobilitate 
discipulorum  videret,  quod  ipse  suas  disputationes  a 
caussis  forensibus  et  civilibus  ad  inanem  sermonis 
elegantiam  transtulisset,  mutavit  repente  totam  lor- 
mam  prope  disciplinae  suae  versumque  quemdam 
Philoctetae  paullo  secus  dixit.  Ille  enim  turpe sibi  ait 
esse  tacere,  quum  barbaros,  hie  autom,  quum  Isocra¬ 
tem  pateretur  dicere.  Itaque  ornavit  et  illustravit  do¬ 
ctrinam  illam  omnem,  rerumque  cognitionem  cum 
orationis  exercitatione  coniunxit.  Neque  vero  hoc  “l 
ait  sapientissimum  regem  Philippum,  qui  hunc  Ale¬ 
xandra  filio  doctorem  accierit,  a  quo  eodem  die  et 
agendi  acciperet  praecepta  et  eloquendi.  142.  Nunc, 
si  qui  volet,  eum  philosophum,  qui  copiam  nobis  re¬ 
rum  oralionisque  tradat,  per  me  appellet  oratorem 


licet;  sive  hunc  oratorem,  quern  ego  dico  sapientiam 
iunctam  habere  eloquentiae,  philosophum  appellare 
malet,  non  impediam ;  dummodo  hoc  constet,  neque 
infantiam  eius,  qui  rem  norit,  sed  earn  explicare  di- 
cendo  non  queat,  neque  inscientiam  illius,  cui  res 
non  suppetat,  verba  non  desint,  esse  laudandam, 
quorum  si  alterum  sit  optandum,  malim  equidem  m- 
disertam  prudentiam,  quam  stultitiam  loquacem. 
143.  Sin  quaerimus,  quid  unum  excellat  ex  omnibus, 
docto  oratori  palma  danda  est.  Quern  si  patiuntur 
eumdem  esse  philosophum,  sublata  controversia  est : 
sin  eos  diiungent,  hoc  erunt  inferiores,  quod  in  ora- 
tore  perfecto  inest  illorum  omnis  scientia,  in  philoso- 
phorum  autem  cognitione  non  continuo  inest  eloquen¬ 
tia;  quae  quamvis  contemnatur  ab  eis,  necesse  est 
tamen  aliquem  cumulum  illorum  artibus  afferre  vi- 
deatur.  Haec  quum  Crassus  dixisset,  parumper  et 
ipse  conticuit  et  ceteris  silentium  fuit.  _ 

XXXVI.  1 44.  Turn  Cotta,  Equidem,  inquit,  Crasse, 
non  possum  queri,  quod  mihi  videare  aliud  quiddam, 
et  non  id,  quod  susceperis,  disputasse;  plus  enim 
aliquanto  attulisti,  quam  tibi  erat  tributum  a  nobis 
1  ac  denuntiatum;  sed  certe  et  hae  partes  fuerunt  tuae, 

!  de  illustranda  oratione  ut  diceres,  et  eras  ipse  iam  m- 
1  gressus  atque  in  quattuor  partes  omnem  orationis 
!  laudem  descripseras :  cumque  de  duabus  primis  no- 
!  bis  quidem  satis,  sed,  ut  ipse  dicebas,  celeriter  exi- 
'  ^iieque  dixisses,  duas  tibi  reliquas  feceras,  quemad- 
modum  primum  ornate,  deinde  etiam  apte  diceremus. 
145.  Quo  quum  ingressus  esses,  repente  te  quasi 
quidam  aestus  ingenii  tui  procul  a  terra  abripuit  at¬ 
que  in  altum  a  conspectu  paene  omnium  abstraxit. 
Omnem  enim  rerum  scientiam  complexus,  non  tu 
quidem  earn  nobis  tradidisti;  neque  enim  fuit  tarn 
exi°ui  temporis :  sed,  apud  hos  quid  profeceris,  ne- 
scio,  me  quidem  in  Academiam  totum  compulisti. 
In  qua  velim  sit  illud,  quod  saepe  posuisti,  ut  non 
necesse  sit  consumere  aetatem,  atque  ut  possit  is  ilia 
omnia  cernere,  qui  tantummodo  aspexerit:  sed  et- 
iamsi  est  aliquanto  spissius,  aut  si  ego  sum  tardior, 
profecto  numquam  conquiescam,  neque  defatigabor 
ante,  quam  illorum  ancipites  vias  rationesque  et  pro 
omnibus  et  contra  omnia  disputandi  percepero. 

146.  Turn  Caesar,  Unum,  inquit,  me  ex  tuo  ser- 
mone  maxime,  Crasse,  commovit,  quod  eum  negasti, 
qui  non  cito  quid  didicisset,  umquam  omnino  posse 
perdiscere;  ut  mihi  non  sit  difficile  periclitan  et  aut 
statim  percipere  ista,  quae  tu  verbis  ad  caelum  extu- 
listi ,  aut,  si  non  potuerim,  tempus  non  perdere, 
quum  tamen  his  nostris  possim  esse  contentus. 
147.  Hie  Sulpicius,  Ego  vero,  inquit,  Crasse,  neque 
Aristotelem  istum  neque  Carneadem  nec  philosopho- 
rum  quemquam  desidero:  vel  me,  licet  existimes,  de- 
sperare,  ista  posse  perdiscere,  vel,  id  quod  facio, 
contemnere.  Mihi  rerum  forensium  et  communium 
vulgaris  haec  cognitio  satis  magna  est  ad  earn,  quam 
specto,  eloquentiam ;  ex  qua  ipsa  tamen  permulta  ne- 
scio;  quae  turn  denique,  quum  caussa  aliqua,  quae 
a  me  dicenda  est,  desiderat,  quaero.  Quamobrem, 
nisi  forte  es  iam  defessus,  et  si  tibi  non  graves  su- 
mus,  refer  ad  ilia  te,quae  ad  ipsius  orationis  laudem 
splendoremque  pertinent;  quae  ego  ex  te  audire  vo- 
lui,  non  ut  desperarem  me  eloquentiam  consequi 
posse,  sed  ut  aliquid  addiscerem. 

XXXVII.  148.  Turn  Crassus,  Pervulgatas  res  rc- 
quiris,  inquit,  et  tibi  non  incognitas,  Sulpici.  Quis 
enim  de  isto  genere  non  docuit,  non  instituit,  non  et- 

iam  scriptum  reliquit?  Sed  geram  morem  et  ea  dum- 
taxat,  quae  mihi  nota  sunt,  breviter  exponam  tibi ; 
censebo  tamen  ad  eos,  qui  auctores  et  inventores  sunt 
harum  sane  minutarum  rerum,  revertendum.  149.0- 
mnis  igitur  oratio  conficitur  ex  verbis;  quorum  pri- 
mum  nobis  ratio  simpliciter  videnda  est,  deinde  con- 
iuncte.  Nam  est  quidam  ornatus  orationis,  qui  ex 
singulis  verbis  est;  alius,  qui  ex  continuatis  coniun- 
ctisque  constat.  Ergo  utemur  verbis  aut  iis,  quae 
propria  sunt  et  certa  quasi  vocabula  rerum,  paene 
una  nata  cum  rebus  ipsis;  aut  iis,  quae  transferun- 
tur  et  quasi  alieno  in  loco  collocantur;  aut  iis,  quae 
novamus  et  facimus  ipsi.  150.  In  propriis  igitur  est 
verbis  ilia  laus  oratoris,  ut  abiecta  atque  obsoleta  fu- 
giat,  lectis  atque  illustribus  utatur,  in  quibus  plenum 
quiddam  et  sonans  inesse  videatur.  Sed  in  hoc  ver- 
borum  genere  propriorum  delectus  est  quidam  haben- 
dus  atque  is  aurium  quodam  iudicio  ponderandus ; 
in  quo  consuetudo  etiam  bene  loquendi  valet  pluri- 
mum.  151.  Itaque  hoc,  quod  vulgo  de  oratoribus  ab 
imperitis  dici  solet :  Bonis  is  verbis,  aut :  aliquis  non 
bonis  utitur,  non  arte  aliqua  perpenditur,  sed  quodam 
quasi  naturali  sensu  iudicatur :  in  quo  non  magna 
laus  est,  vitare  vitium,  (quamquam  id  est  magnum,) 
verum  hoc  quasi  solum  quoddam  atque  fundamentum 
est,  verborum  usus  et  copia  bonorum.  152.  Sed  quid 
ipse  aedificet  orator  et  in  quo  adiungat  artem,  id  esse 
nobis  quaerendum  atque  explicandum  videtur. 

XXXVIII.  Tria  sunt  igitur  in  verbo  simplici,  quae 
orator  afferat  ad  illustrandam  atque  exornandam  ora- 
tionem :  aut  inusitatum  verbum  aut  novatum  aut  tra- 
latum.  153.  Inusitata  sunt  prisca  fere  ac  vetustate  ab 
usu  quotidiani  sermonis  iamdiu  intermissa,  quae 
sunt  poetarum  licentiae  liberiora,  quam  nostrae ;  sed 
tamen  raro  habet  etiam  in  oratione  poeticum  aliquod 
verbum  dignitatem.  Neque  enim  illud  fugerim  dicere, 
ut  Caelius :  Qua  tempestate  Poenus  in  Italiam  venil , 
nec  prolem ,  aut  subolem  aut  effari  aut  nuncupari  aut, 
ut  tu  soles,  Catule,  non  rebar  aut  opinabar;  et  alia 
multa,  quibus  loco  positis,  grandior  atque  antiquior 
oratio  saepe  videri  solet.  154.  Novantur  autem  verba, 
quae  ab  eo,  qui  dicit,  ipso  gignuntur  ac  hunt,  vel 
coniungendis  verbis,  ut  liaec: 

Turn  pavor  sapientiam  omnem  mi  exanimato  expe- 

ctorat. 

Num  non  vis  huius  me  versutiloquas  mdlitias  — : 
videtis  enim  et  versutiloquas  et  expectorat  ex  coniun- 
ctione  facta  esse  verba,  non  nata;  vel  saepe  sine  con- 
iunctione  verba  novantur,  ut,  ille  senius,  ut,  dii  geni- 
tales,  ut  bacarum  ubertate  incurviscere,  155.  Tertius 
ille  modus  transferendi  verbi  late  patet,  quern  neces- 
sitas  genuit,  inopia  coacta  et  angustiis,  post  autem 
delectatio  iucunditasque  celebravit.  Nam  ut  vestis 
frigoris  depellendi  caussa  reperta  primo,  post  adhiberi 
coepta  est  ad  ornatum  etiam  corporis  et  dignitatem, 
sic  verbi  tralatio  instituta  est  inopiae  caussa,  frequen- 
tata  delectationis.  Nam  gemmare  vites,  luxuriem  esse 
in  herbis,  laetas  segetes  etiam  rustici  dicunt.  Quod 
enim  declarari  vix  verbo  proprio  potest,  id  tralato 
quum  est  dictum,  illustrat  id,  quod  intelligi  volumus, 
eius  rei,  quam  alieno  verbo  posuimus,  similitudo. 
156.  Ergo  hae  tralationes  quasi  mutuationes  sunt, 
quum,  quod  non  habeas,  aliunde  sumas.  Illae  paullo 
audaciores,  quae  non  inopiam  indicant,  sed  orationi 
splendoris  aliquid  arcessunt;  quarum  ego  quid  vobis 
aut  inveniendi  rationem  aut  genera  ponam? 

XXXIX.  157.  Similitudinis  est  ad  verbum  unum 


contracta  brevitas,  quod  verbum  in  alieno  loco  tam- 
quam  in  suo  positum,  si  agnoscitur,  delectat;  si  si¬ 
mile  nihil  habet,  repudiatur.  Sed  ea  transferri  opor- 
tet,  quae  aut  clariorem  faciunt  rem,  ut  ilia  omnia: 

Inhorrescit  mare, 

tenebrae  conduplicdntur ,  noctisque  et  nimbum  oc- 

caecdt  nigror, 

fldmma  inter  nube's  corns  cat,  caelum  tonitru  con- 

tremit, 

grdndo,  mixta  imbri  largifluo  subita  praecipitdns 

cadit; 

undique  omncs  ve'nti  erumpunt,  sae'vi  exsistunt  tur¬ 
bines  : 

fervit  aestu  pelagus : 

omnia  fere,  quo  essent  clariora,  tralatis  per  similitu- 
dinem  verbis  dicta  sunt;  158.  aut  quo  significetur 
magis  res  tota  sive  facti  alicuius  sive  consilii,  ut  ille, 
qui  occultantem  consulto,  ne  id,  quod  ageretur,  in¬ 
telligi  posset,  duobus  tralatis  verbis  similitudine 
ipsa  indicat, 

Qudndoquidem  is  se  circumvestit  dictis,  sepit  se'dulo. 

Nonnumquam  etiam  brevitas  tralatione  conficitur, 
ut  illud,  Si  telum  manu  fugit.  Imprudentia  teli  emissi 
brevius  propriis  verbis  exponi  non  potuit,  quam  est 
uno  significata  tralato.  159.  Atque  hoc  in  genere  per- 
saepe  mihi  admirandum  videtur,  quid  sit,  quod 
omnes  tralatis  et  alienis  magis  delectentur  verbis, 
quam  propriis  et  suis.  XL.  Nam  si  res  suum  nomen 
et  vocabulum  proprium  non  habet,  ut  pes  in  navi,  ut 
nexum,  quod  per  libram  agitur,  ut  in  uxore  divortiurn : 
necessitas  cogit,  quod  non  habeas,  aliunde  sumere: 
sed  in  suorum  verborum  maxima  copia  tamen  homi¬ 
nes  aliena  multo  magis,  si  sunt  ratione  tralata,  delc- 
ctant.  160.  Id  accidere  credo,  vel  quod  ingenii  spe¬ 
cimen  est  quoddam,  transilire  ante  pedes  posita  et 
alia  longe  repetita  sumere ;  vel  quod  is,  qui  audit, 
alio  ducitur  cogitatione  neque  tamen  aberrat;  quae 
maxima  est  delectatio;  vel  quod  singulis  verbis  res 
ac  totum  simile  conficitur;  vel  quod  omnis  tralatio, 
quae  quidem  sumpta  ratione  est,  ad  sensus  ipsos  ad- 
movetur,  maxime  oculorum,  qui  est  sensus  acerri- 
mus.  161.  Nam  et  odor  urbanitatis  et  mollitudo  hu- 
manitatis  et  murmur  maris  et  dulcedo  orationis  sunt 
ducta  a  ceteris  sensibus;  ilia  vero  oculorum  multo 
acriora,  quae  ponunt  paene  in  conspectu  animi,  quae 
cernere  et  videre  non  possumus.  Nihil  est  enim  in 
rerum  natura,  cuius  nos  non  in  aliis  rebus  possimus 
uti  vocabulo  et  nomine.  Unde  enim  simile  duci  po¬ 
test,  (potest  autem  ex  omnibus,)  indidem  verbum 
unum,  quod  similitudinem  continet,  tralatum  lumen 
aflert  orationi.  162.  Quo  in  genere  primum  fugienda 
est  dissimilitudo :  Caeli  ingentes  fornices:  quamvis 
sphaeram  in  scenam,  ut  dicitur,  attulerit  Ennius,  ta¬ 
men  in  sphaera  fornicis  similitudo  non  potest  inesse. 

—  —  Vive,  Ulixes,  dim  licet: 
oculis  postremum  lumen  radiatum  rape! 
non  dixit  cape,  non  pete,  (haberet  enim  moram  spe- 
rantis  diutius  esse  victurum,)  sed  rape:  hoc  verbum 
est  ad  id  aptatum,  quod  ante  dixerat,  dam  licet. 
XLI.  163.  Deinde  videndum  est,  ne  longe  simile  sit 
ductum.  Sijrtim  patrimonii,  scopulum  libentius  dixe- 
rim;  Charybdim  bonorum,  voraginem  potius.  Facilius 
enim  ad  ea,  quae  visa,  quam  ad  ilia,  quae  audita 
sunt,  mentis  oculi  feruntur.  Et  quoniam  liaec  vel 
summa  laus  est  in  verbis  transferendis,  ut  sensum 
feriat  id,  quod  tralatum  sit,  fugienda  est  omnis  tur- 
pitudo  earum  rerum,  ad  quas  eorum  anirnos,  qui au- 

diunt,  trahet  similitude*.  164.  Nolo  morte  dici  Afri- 
oani  castratam  esse  rempublicam ;  nolo  stercus  curiae 
dici  Glauciam :  quamvis  sit  simile,  tamen  est  in  utro- 
que  deformis  cogitatio  similitudinis.  Nolo  esse  aut 
maius,  quam  res  postulet,  Tempestas  comissationis ; 
aut  minus,  Comissalio  tempestatis.  Nolo  esse  ver- 
bum  angustius  id,  quod  tralatum  sit,  quam  fuisset 
illud  proprium  ac  suum : 

—  —  quidnam  est,  obsecro? 

Quid  te  adiri  abniitas?  — 

melius  esset,  vetas,  prohibes,  absterres;  quoniam  ille 
dixerat : 

—  illico  istim ! 

Ne  contagio  mea  bonis  umbrave  dbsit. 

165.  Atque  etiam,  si  vereare,  ne  paullo  durior 
tralatio  esse  videatur,  mollienda  est  praeposito  saepe 
verbo;  ut  si  olim,  M.  Catone  mortuo,  pupillum  sena- 
tum  quis  relictum  diceret,  paullo  durius ;  sin,  ut  ita 
dicam,  pupillum,  aliquanto  mitius.  Etenim  verecunda 
debet  esse  tralatio,  ut  deducta  in  alienum  locum,  non 
irruisse,  atque  ut  precario,  non  vi,  venisse  videatur. 

166.  Modus  autem  nullus  est  florentior  in  singulis 
verbis,  nec  qui  plus  luminis  afferat  orationi.  Nam 
illud,  quod  ex  hoc  genere  profluit,  non  est  in  lino 
verbo  tralato,  sed  ex  pluribus  continuatis  connectitur, 
ut  aliud  dicatur,  aliud  intelligendum  sit: 

—  —  Neque  me  patiar 

iterum  ad  unum  scopulum  et  telum  cldssem  Achivom 

offendere. 

Atque  illud, 

Erras,  erras;  nam  exsultantem  te  et  praefidentem  tibi 
repriment  validae  legum  habenae,  atque  imperii  in¬ 
sistent  iugo. 

167.  Sumpta  re  simili,  verba  eius  rei  propria  deinceps  j 
in  rem  aliam,  ut  dixi,  transferuntur.  XLII.  Est  hoc 
magnum  ornamentum  orationis,  in  quo  obscuritas 
fugienda  est;  etenim  ex  hoc  genere  fiunt  ea,  quae 
dicuntur  aenigmata.  Non  est  autem  in  verbo  modus 
hie,  sed  in  oratione,  id  est  in  continuatione  verborum. 
Ne  ilia  quidem  traductio  atque  immutatio  in  verbo 
quamdam  fabricationem  habet,  sed  in  oratione: 

Africa  terribili  tremit  horrida  terra  tumultu. 

Pro  Afris  est  sumpta  Africa;  neque  factum  verbum  . 
est,  ut:  Mare  saxifragis  undis ;  neque  tralatum,  ut:  i 
Mollitur  mare;  sed  ornandi  caussa  proprium  proprio  ' 
commutatum.  Desine  Roma  tuos  hostes;  et:  Testes 
sunt  campi  magni.  Gravis  est  modus  in  ornatu  oratio¬ 
nis  et  saepe  sumendus ;  ex  quo  genere  haec  sunt, 
Martem  belli  esse  communem,  Cererem  pro  frugibus, 
Liberum  appellare  pro  vino,  Neptunum  pro  mari,  cu¬ 
riam  pro  senatu,  campum  pro  comitiis,  togam  pro 
pace,  arma  ac  tela  pro  bello;  168.  quo  item  in  genere 
et  virtutes  et  vitia  pro  ipsis,  in  quibus  ilia  sunt,  ap- 
pellantur:  Luxuries  quam  in  domum  irrupit,  et:  Quo 
avaritia  penetravit;  aut  Fides  valuit,  Iustitia  confecit.  j 
Videtis  profecto  genus  hoc  totum,  quum  inflexo  com-  j 
mutatoque  verbo  res  eadem  enuntiatur  ornatius ;  cui  i 
sunt  finitima  ilia  minus  ornata,  sed  tamen  non  igno- 
randa,  quum  intelligi  volumus  aliquid,  aut  ex  parte 
totum,  ut  pro  aedificiis  quum  parietes  aut  tecta  dici— 
mus;  aut  ex  toto  partem,  ut  quum  unam  turmam 
equitatum  populi  Romani  dicimus ;  aut  ex  uno  plures, 

At  Romanus  homo,  tamen  etsi  res  bene  gesta  est, 
corde  suo  trepidat. 

aut  quum  ex  pluribus  intelligitur  unum, 

Nos  sumu'  Romani,  qui  fu[v]imus  ante  Rudini, 
aut  quocumque  modo,  non  ut  dictum  est,  in  eo  ge¬ 


nere  intelligitur,  sed  ut  sensum  est.  XLIII.  169.  Ab- 
utimur  saepe  etiam  verbo  non  tam  eleganter,  quam 
in  transferendo ;  sed  etiamsi  licentius,  tamen  inter- 
dum  non  impudenter;  ut  quum  grandem  orationem 
pro  magna,  minutum  animum  pro  parvo  dicimus. 
Yerum  ilia  videtisne  esse  non  verbi,  sed  orationis, 
quae  ex  pluribus,  ut  exposui,  tralationibus  connexa 
sunt?  Haec  autem,  quae  aut  immulata  esse  dixi  aut 
aliter  intelligenda,  ac  dicerentur,  sunt  tralata  quodam 
modo.  170.  Ita  fit,  ut  omnis  singulorum  verborum 
virtus  atque  laus  tribus  exsistat  ex  rebus :  si  aut  ve- 
tustum  verbum  sit,  quod  tamen  consuetudo  ferre 
possit ;  aut  factum  vel  coniunctione  vel  novitate,  in 
quo  item  est  auribus  consuetudinique  parcendum; 
aut  tralatum,  quod  maxime  tamquam  stellis  quibus- 
dam  notat  et  illuminat  orationem. 

171.  Sequitur  continuatio  verborum,  quae  duas 
res  maxime,  collocationem  primum,  deinde  modum 
quemdam  formamque  desiderat.  Collocationis  est 
componere  et  struere  verba  sic,  ut  neve  asper  eorum 
concursus  neve  hiulcus  sit,  sed  quodammodo  coag- 
mentatus  et  levis.  In  quo  lepide  in  soceri  mei  per¬ 
sona  lusit  is,  qui  elegantissime  id  facere  potuit,  Lu- 
cilius, 

Quam  lepide  lexeis  compostae!  ut  tesserulae  ornnes 

arte  pavimento  atque  emblemate  vermiculato. 

Quae  quum  dixisset  in  Albucium  illudens,  ne  a  me 
quidem  abstinuit, 

Crassum  habeo  generum,  ne  rlietoricolero'  tu  sis. 
Quid  ergo?  iste  Crassus,  quoniam  eius  abuteris  no¬ 
mine,  quid  efficit?  idem  illud  scilicet,  ut  ille  vult  et 
ego  vellem,  melius  aliquanto,  quam  Albucius.  Yerum 
in  me  quidem  lusit  ille,  ut  solet.  172.  Sed  est  tamen 
haec  collocatio  conser vanda  verborum,  de  qua  loquor ; 
quae  iunctam  orationem  efficit,  quae  cohaerentem, 
quae  lenem,  quae  aequabiliter  fluentem.  Id  asseque- 
mini,  si  verba  extrema  cum  consequentibus  primis 
ita  iungetis,  ut  neve  aspere  concurrant  neve  vastius 
diducantur.  XLIV.  173.  Hanc  diligentiam  subsequi- 
tur  modus  etiam  et  forma  verborum,  quod  iam  vereor, 
ne  huic  Catulo  videatur  esse  puerile.  Versus  enim 
veteres  illi  in  hac  soluta  oratione  propemodum,  hoc 
est  numeros  quosdam  nobis  esse  adhibendos  putave- 
runt.  Interspirationis  enim,  non  defatigationis  nostrae 
neque  librariorum  notis,  sed  verborum  et  sententia- 
rum  modo  interpunctas  clausulas  in  orationibus  esse 
voluerunt;  idque  princeps  Isocrates  instituisse  fertur, 
ut  inconditam  antiquorum  dicendi  consuetudinem, 
delectationis  atque  aurium  caussa,  quemadmodum 
scribit  discipulus  eius  Naucrates ,  numeris  astringe- 
ret.  174.  Namque  haec  duo  musici,  qui  erant  quon¬ 
dam  iidem  poetae,  machinati  ad  voluptatem  sunt  ver- 
sum  atque  cantum,  ut  et  verborum  numero  et  vocum 
modo  delectatione  vincerent  aurium  satietatem.  Haec 
igitur  duo,  vocis  dico  moderationem  et  verborum 
conclusionem,  quoad  orationis  severitas  pati  possit, 
a  poetica  ad  eloquentiam  traducenda  duxerunt.  175.  In 
quo  illud  est  vel  maximum,  quod,  versus  in  oratione 
si  efficitur  coniunctione  verborum,  vitium  est;  et  ta¬ 
men  earn  coniunctionem,  sicuti  versum,  numerose 
cadere  et  quadrare  et  perfici  volumus.  Neque  est  ex 
multis  res  una,  quae  magis  oratorem  ab  imperito  di¬ 
cendi  ignaroque  distinguat,  quam  quod  ille  rudis  in¬ 
condite  fundit,  quantum  potest,  et  id,  quod  dicit,  spi- 
ritu,  non  arte,  determinat,  orator  autem  sic  illigat 
sententiam  verbis,  ut  earn  numero  quodam  comple- 
ctatur  et  astricto  et  soluto.  176.  Nam  quum  vinxit 

modis  et  forma,  relaxat  et  liberat  immutatione  ordi- 
nis,  ut  verba  neque  alligata  sint  quasi  certa  aliqua 
lege  versus  neque  ita  soluta,  ut  vagentur.  XLY.  Quo- 
nam  igitur  modo  tantum  munus  insistemus,  ut  ar- 
bitremur  nos  hanc  vim  numerose  dicendi  consequi 
posse?  Non  est  res  tam  difficilis,  quam  necessaria. 
Nihil  est  enim  tam  tenerum,  neque  tam  flexibile,  ne¬ 
que  quod  tam  facile  sequatur,  quocumque  ducas, 
quam  oratio.  177.  Ex  hac  versus,  ex  eadem  dispares 
numeri  conficiuntur ;  ex  hac  haec  etiam  soluta  variis 
modis  multorumque  generum  oratio.  Non  enim  sunt 
alia  sermonis,  alia  contentionis  verba;  neque  ex  alio 
genere  ad  usum  quotidianum,  alio  ad  scenam  pom- 
pamque  sumuntur;  sed  ea  nos  quum  iacentia  sustu- 
limus  e  medio,  sicut  mollissimam  ceram  ad  nostrum 
arbitrium  formamus  et  fingimus.  Itaque  turn  graves 
sumus,  turn  subtiles,  turn  medium  quiddam  tenemus ; 
sic  institutam  nostram  sententiam  sequitur  orationis 
genus,  idque  ad  omnem  [rationem  et]  aurium  volu- 
ptatem  et  animorum  motum  mutatur  et  vertitur. 
178.  Sed  ut  in  plerisque  rebus  incredibiliter  hoc  na- 
tura  est  ipsa  fabricata ;  sic  in  oratione,  ut  ea,  quae 
maximam  utilitatem  in  se  continerent,  eadem  habe- 
rent  plurimum  vel  dignitatis  vel  saepe  etiam  venu- 
statis.  Incolumitatis  ac  salutis  omnium  caussa  vide- 
mus  hunc  statum  esse  huius  totius  mundi  atque  na¬ 
turae,  rotundum  ut  caelum,  terraque  ut  media  sit, 
eaque  sua  vi  nutuque  teneatur ;  sol  ut  circumferatur, 
ut  accedat  ad  brumale  signum  et  inde  sensim  ascen- 
dat  in  diversam  partem;  ut  luna  accessu  et  recessu 
suo  solis  lumen  accipiat ;  ut  eadem  spatia  quinque 
stellae  dispari  motu  cursuque  confidant.  179.  Haec 
tantam  habent  vim,  paullum  ut  immutata  cohaerere 
non  possint,  tantam  pulcbritudinem,  ut  nulla  species 
ne  excogitari  quidem  possit  ornatior.  Referte  nunc 
animum  ad  hominum  vel  etiam  ceterarum  animan- 
tium  formam  et  figuram.  Nullam  partem  corporis 
sine  aliqua  necessitate  affictam  totamque  formam 
quasi  perfectam  reperietis  arte,  non  casu.  XL YI.  Quid 
in  arboribus,  in  quibus  non  truncus,  non  rami,  non 
folia  sunt  denique,  nisi  ad  suam  retinendam  conser- 
vandamque  naturam?  nusquam  tamen  est  ulla  pars, 
nisi  venusta.  180.  Linquamus  naturam  artesque  vi- 
deamus.  Quid  tam  in  navigio  necessarium,  quam  la- 
tera,  quam  cavernae,  quam  prora,  quam  puppis,  quam 
antemnae,  quam  vela,  quam  mali?  quae  tamen  hanc 
habent  in  specie  venustatem,  ut  non  solum  salutis, 
sed  etiam  voluptatis  caussa  inventa  esse  videantur. 
Columnae  et  templa  et  porticus  sustinent;  tamen  ha¬ 
bent  non  plus  utilitatis,  quam  dignitatis.  Capitolii 
fastigium  illud  et  ceterarum  aedium  non  venustas, 
sed  necessitas  ipsa  fabricata  est.  Nam  quum  esset 
habita  ratio,  quemadmodum  ex  utraque  tecti  parte 
aqua  delaberetur,  utilitatem  templi  fastigii  dignitas 
consecuta  est;  ut,  etiamsi  in  caelo  Capitolium  statue- 
retur,  ubi  imber  esse  non  posset,  nullam  sine  fastigio 
dignitatem  habiturum  esse  videatur.  181.  Hoc  in 
omnibus  item  partibus  orationis  evenit,  ut  utilitatem 
ac  prope  necessitatem  suavitas  quaedam  et  lepos  con- 
sequatur.  Clausulas  enim  atque  interpuncta  verbo- 
rum  animae  interclusio  atque  angustiae  spiritus  at- 
tulerunt.  Id  inventum  ita  est  suave,  ut,  si  cui  sit  in- 
finitus  spiritus  datus,  tamen  eum  perpetuare  verba 
nolimus.  Id  enim  auribus  nostris  gratum  est  inven¬ 
tum,  quod  hominum  lateribus  non  tolerabile  solum, 
sed  etiam  facile  esse  posset.  XL VII.  182.  Longissima 
est  igitur  complexio  verborum,  quae  volvi  uno  spi- 


ritu  potest.  Sed  hie  naturae  modus  est,  artis  alius. 
Nam  quum  sint  numeri  plures,  iambum  et  trochae- 
um  frequentem  segregat  ab  oratione  Aristoteles,  Ca- 
tule,  vester,  qui  natura  tamen  incurrunt  ipsi  in  ora- 
tionem  sermonemque  nostrum;  sed  sunt  insignes 
percussiones  eorum  numerorum  et  minuti  pedes. 
Quare  primum  ad  heroum  nos  dactyli  et  anapaesti  et 
spondei  pedem  invitat :  in  quo  impune  progredi  licet 
duo  dumtaxat  pedes  aut  paullo  plus,  ne  plane  in  ver- 
sum  aut  similitudinem  versuum  incidamus.  Aliae 
sunt  geminae,  quibus  —  hi  tres  heroi  pedes  in  prin- 
cipia  continuandorum  verborum  satis  decore  ca- 
dunt.  —  183.  Probatur  autem  ab  eodem  illo  maxime 
paeon,  qui  est  duplex :  nam  aut  a  longa  oritur,  quam 
tres  breves  consequuntur,  ut  haec  verba,  desinite,  in- 
cipite,  comprimite ;  aut  a  brevibus  deinceps  tribus, 
extrema  producta  atque  longa,  sicut  ilia  sunt,  domue- 
rant,  sonipedes.  Atque  illi  philosopho  ordiri  placet  a 
superiore  paeone,  posteriore  finire.  Est  autem  paeon 
hie  posterior  non  syllabarum  numero,  sed  aurium 
mensura,  quod  est  acrius  iudicium  et  certius,  par  fere 
cretico ,  qui  est  ex  longa  et  brevi  et  longa :  ut 
Quid  petam  praesidi,  aut  exsequar?  quove  nunc? 

A  quo  numero  exorsus  est  Ennius :  Si,  Quirites,  mi- 
nas  illius.  Hunc  ille  clausulis  aptiorem  putat,  quas 
vult  longa  plerumque  syllaba  terminari. 

XLVIII.  184.  Neque  vero  haec  tam  acrem  curam 
diligentiamque  desiderant,  quam  est  ilia  poetarum ; 
quos  necessitas  cogit  et  ipsi  numeri  ac  modi,  sic  ver¬ 
ba  versu  includere,  ut  nihil  sit  ne  spiritu  quidem 
minimo  brevius  aut  longius,  quam  necesse  est.  Li- 
berior  est  oratio,  et  plane,  ut  dicitur,  sic,  et  est  vere 
soluta,  non  ut  fugiat  tamen  aut  erret,  sed  ut  sine 
vinculis  sibi  ipsa  moderetur.  Namque  ego  illud 
assentior  Theophrasto,  qui  putat  orationem,  quae 
quidem  sit  polita  atque  facta  quodammodo,  non 
astricte,  sed  remissius  numerosam  esse  oportere. 
185.  Etenim,  sicut  ille  suspicatur,  ex  istis  modis, 
quibus  hie  usitatus  versus  efficitur,  post  anapaestus, 
procerior  quidam  numerus,  effloruit ;  inde  ille  licen¬ 
sor  et  divitior  fluxit  dithyrambus ;  cuius  membra  et 
pedes,  ut  ait  idem,  sunt  in  omni  locupleti. oratione 
diffusa.  Et,  si  numerosum  est  id  in  omnibus  sonis 
atque  vocibus,  quod  habet  quasdam  impressiones,  et 
quod  metiri  possumus  intervallis  aequalibus;  recte 
genus  hoc  numerorum,  dummodo  ne  continuum  sit, 
in  orationis  laude  ponetur.  Nam  si  rudis  et  impolita 
putanda  est  ilia  sine  intervallis  loquacitas  peremnis 
et  profluens,  quid  est  aliud  caussae,  cur  repudietur, 
nisi  quod  hominum  auribus  vocem  natura  modulatur 
ipsa?  Quod  fieri,  nisi  inest  numerus  in  voce,  non  po¬ 
test.  186.  Numerus  autem  in  continuatione  nullus 
est ;  distinctio  et  aequalium  et  saepe  variorum  inter- 
vallorum  percussio  numerum  conficit;  quem  in  ca- 
dentibus  guttis,  quod  intervallis  distinguuntur,  notare 
possumus,  in  amni  praecipitante  non  possumus. 
Quod  si  continuatio  verborum  haec  soluta  multo  est 
aptior  atque  iucundior,  si  est  articulis  membrisque 
distincta,  quam  si  continuata  ac  producta ;  membra 
ilia  modificata  esse  debebunt,  quae  si  in  extremo  bre- 
viora  sunt,  infringitur  ille  quasi  verborum  ambitus: 
sic  enim  has  orationis  conversiones  Graeci  nominant. 
Quare  aut  paria  esse  debent  posteriora  superioribus, 
extrema  primis,  aut,  quod  etiam  est  melius  et  iucun- 
dius,  longiora.  XLIX.  187.  Atque  haec  quidem  ab 
iis  philosophis,  quos  tu  maxime  diligis,  Catule,  dicta 
sunt:  quod  eo  saepius  testificor,  ut  auetoribus  lau- 

17  * 


132 


9.  M.  T.  Cl  CE  RON  IS 


dandis  ineptiarum  crimen  effugiam.  Quarum  tan¬ 
dem?  inquit  Catulus,  aut  quid  disputatione  ista  af- 
ferri  potest  elegantius  aut  omnino  dici  subtilius? 
188.  At  enim  vereor,  inquit  Crassus,  ne  haec  aut  dif- 
ficiliora  istis  ad  persequendum  esse,  videantur  aut, 
quia  non  traduntur  in  vulgari  ista  disciplina,  nos  ea 
maiora  ac  difficiliora  videri  velle  videamur.  Turn 
Catulus,  Erras,  inquit,  Crasse,  si  aut  me  aut  horum 
quemquam  putas  a  te  haec  opera  quotidiana  et  per- 
vagata  exspectare.  Ista,  quae  dicis,  dici  volumus; 
neque  tarn  dici ,  quam  isto  dici  modo ;  neque  tibi  hoc 
pro  me  solum,  sed  pro  his  omnibus  sine  ulla  dubita- 
tione  respondeo.  189.  Ego  vero,  inquit  Antonius, 
inveni  tandem,  quem  negaram  in  eo,  quem  scripsi, 
libello  me  invenisse  eloquentem.  Sed  eo  te  ne  lau- 
dandi  quidem  caussa  interpellavi,  ne  quid  de  hoc 
tam  exiguo  sermonis  tui  tempore  verbo  uno  meo  di- 
minueretur.  190.  Hanc  igitur,  Crassus  inquit,  ad 
legem  quum  exercitatione ,  turn  stilo,  qui  et  alia  et 
hoc  maxime  ornat  ac  limat,  formanda  nobis  oratio 
est.  Neque  tamen  hoc  tanti  laboris  est,  quanti  vide- 
tur;  nec  sunt  haec  rhythmicorum  ac  musicorum 
acerrima  norma  dirigenda:  efficiendum  est  illud 
modo  nobis,  ne  fluat  oratio,  ne  vagetur,  ne  insistat  ! 
interius,  ne  excurrat  longius;  ut  membris  distingua- 
tur,  ut  conversiones  habeat  absolutas.  Neque  sem¬ 
per  utendum  est  perpetuitate  et  quasi  conversione 
verborum,  sed  saepe  carpenda  membris  mi nutioribus 
oratio  est,  quae  tamen  ipsa  membra  sunt  numeris 
vincienda.  191.  Neque  vos  paeon  aut  herous  ille  j 
conturbet.  Ipsi  occurrent  orationi ;  ipsi,  inquam,  se 
offerent  et  respondebunt  non  vocati.  Consuetudo  ; 
modo  ilia  sit  scribendi  atque  dicendi,  ut  sententiae 
vei-bis  fmiantur  eorumque  verborum  iunctio  nasca-  J 
tur  a  proceris  numeris  ac  liberis.  maxime  heroo  aut 
paeone  posteriore  aut  cretico,  sed  varie  distincteque 
considat.  Notatur  enim  maxime  similitudo  in  con- 
quiescendo.  Et,  si  primi  et  postremi  illi  pedes  sunt 
hac  ratione  servati,  medii  possunt  latere,  modo  ne 
circuitus  ipse  verborum  sit  aut  brevior,  quam  aures 
exspectent ,  aut  longior,  quam  vires  atque  anima  pa- 
tiatur.  L.  192.  Clausulas  autem  diligentius  etiam 
servandas  esse  arbitror,  quam  superiora,  quod  in  his 
maxime  perfectio  atque  absolutio  iudicatur.  Nam 
versus  aeque  prima  et  media  et  extrema  pars  atten- 
ditur;  qui  debilitatur,  in  quacumque  est  parte  titu- 
batum;  in  oratione  autem  pauci  prima  cernunt, 
postrema  plerique:  quae,  quoniam  apparent  et  in- 
telliguntur,  varianda  sunt,  ne  aut  animorum  iudiciis 
repudientur  aut  aurium  satietate.  193.  Duo  enim  aut 
tres  sunt  fere  extremi  servandi  et  notandi  pedes,  si 
modo  non  breviora  et  praecisa  erunt  superiora ;  quos 
aut  choreos  aut  heroos  aut  alternos  esse  oportebit  aut 
in  paeone  illo  posteriore,  quem  Aristoteles  probat,  aut 
ei  pari  cretico.  Horum  vicissitudines  efficient,  ut 
neque  ii  satientur,  qui  audient,  fastidio  similitudinis, 
nec  nos  id,  quod  faciemus,  opera  dedita  facere  vi¬ 
deamur.  194.  Quod  si  Antipater  ille  Sidonius,  quem 
tu  probe,  Catule,  meministi,  solitus  est  versus  hexa- 
metros  aliosque  variis  modis  atque  numeris  fundere 
ex  tempore ,  tantumque  hominis  ingeniosi  ac  memo- 
ris  valuit  exercitatio ,  ut ,  quum  se  mente  ac  volun- 
tate  coniecisset  in  versum,  verba  sequerentur ;  quanto 
id  facilius  in  oratione,  exercitatione  et  consuetudine 
adhibita,  consequemur! 

195.  Illud  autem  ne  quis  admiretur,  quonam  mo¬ 
do  haec  vulgus  imperitorum  in  audiendo  notet;  quum 


in  omni  genere,  turn  in  hoc  ipso  magna  quaedam  est 
vis  incredibilisque  naturae.  Omnes  enim  tacito  quo- 
dam  sensu  sine  ulla  arte  aut  ratione,  quae  sint  in 
artibus  ac  rationibus  recta  ac  prava,  diiudicant ;  id- 
que  quum  faciunt  in  picturis  et  in  signis  et  in  aliis 
operibus ,  ad  quorum  intelligentiam  a  natura  minus 
habent  instrument,  turn  multo  ostendunt  magis  in 
verborum ,  numerorum  vocumque  iudicio ;  quod  ea 
sunt  in  communibus  infixa  sensibus  nec  earum  rerum 
quemquam  funditus  natura  voluit  esse  expertem. 
196.  Itaque  non  solum  verbis  arte  positis  moventur 
omnes,  verum  etiam  numeris  ac  vocibus.  Quotus 
enim  quisque  est,  qui  teneat  artem  numerorum  ac 
modorum?  At  in  his  si  paullum  modo  offensum  est, 
ut  aut  contractione  brevius  fieret  aut  productione 
longius,  theatra  tota  reclamant.  Quid,  hoc  non  idem 
fit  in  vocibus ,  ut  a  multitudine  et  populo  non  modo 
catervae  atque  concentus,  sed  etiam  ipsi  sibi  singuli 
discrepantes  eiiciantur?  LI.  197.  Mirabile  est,  quum 
plurimum  in  faciendo  intersit  inter  doctum  et  rudem, 
quam  non  multum  differat  in  iudicando.  Ars  enim 
quum  a  natura  profecta  sit,  nisi  natura  moveat  ac  de- 
lectet,  nihil  sane  egisse  videatur.  Nihil  est  autem 
tam  cognatum  mentibus  nostris,  quam  numeri  atque 
voces ;  quibus  et  excitamur  et  incendimur  et  lenimur 
et  languescimus  et  ad  hilaritatem  et  ad  tristitiam 
saepe  deducimur ;  quorum  ilia  summa  vis  carminibus 
est  aptior  et  cantibus,  non  neglecta ,  ut  mihi  videtur, 
a  Numa ,  rege  doctissimo ,  maioribusque  nostris ,  ut 
epularum  sollemnium  fides  ac  tibiae,  Saliorumque 
versus  indicant ;  maxime  autem  a  Graecia  vetere  ce- 
lebrata.  [Quibus  utinam  similibusque  de  rebus 
disputari,  quam  de  puerilibus  his  verborum  trala- 
tionibus  maluissetis !]  198.  Yerum  ut  in  versu  vul¬ 
gus,  si  est  peccatum,  videt,  sic,  si  quid  in  nostra 
oratione  claudicat,  sentit.  Sed  poetae  non  ignoscit, 
nobis  concedit;  tacite  tamen  omnes  non  esse  illud, 
quod  diximus,  aptum  perfectumque  cernunt.  Itaque 
illi  veteres,  sicut  hodie  etiam  nonnullos  videmus, 
quum  circuitum  et  quasi  orbem  verborum  conficere 
non  possent,  (nam  id  quidem  nuper  vel  posse  vel 
audere  coepimus,)  terna  aut  bina  aut  nonriulli  singula 
etiam  verba  dicebant:  qui  in  ilia  infantia  naturale 
illud,  quod  aures  hominum  flagitabant,  tenebant 
tamen ,  ut  et  ilia  essent  paria ,  quae  dicerent,  et  ae- 
qualibus  interspirationibus  uterentur. 

LII.  199.  Exposui  fere,  ut  potui,  quae  maxime  ad 
ornatum  orationis  pertinere  arbitrabar.  Dixi  enim 
de  singulorum  laude  verborum,  dixi  de  coniunctione 
eorum,  dixi  de  numero  atque  forma.  Sed  si  habi- 
tum  orationis  etiam  et  quasi  colorem  aliquem  requi- 
ritis ,  est  et  plana  quaedam ,  sed  tamen  teres ;  et  te¬ 
nuis  ,  non  sine  nervis  ac  viribus ;  et  ea ,  quae  parti- 
ceps  utriusque  generis  quadam  mediocritate  lauda- 
tur.  His  tribus  figuris  insidere  quidam  venustatis, 
non  fuco  illitus ,  sed  sanguine  diffusus  debet  color. 
200.  Turn  denique  nobis  hie  orator  ita  conformandus 
est  et  verbis  et  sententiis,  ut,  quemadmodum  qui 
utuntur  armis  aut  palaestra,  non  solum  sibi  vitandi 
aut  feriendi  rationem  esse  habendam  putant,  sed 
etiam ,  ut  cum  venustate  moveantur ;  sic  verbis  qui¬ 
dem  ad  aptam  compositionem  et  decentiam,  senten¬ 
tiis  vero  ad  gravitatem  orationis  utatur  [ut  ii,  qui  in 
armorum  tractatione  versantur],  201.  Formantur 
autem  et  verba  et  sententiae  paene  innumerabiliter, 
quod  satis  scio  notum  esse  vobis ;  sed  inter  confor- 
mationem  verborum  et  sententiarum  hoc  interest, 

quod  verborum  tollitur,  si  verba  mutaris;  sententia- 
rum  permanet,  quibuscumque  verbis  uti  velis.  Quod 
quidem  vos  etsi  facitis ,  tamen  admonendos  puto,  ne 
quid  esse  aliud  oratoris  putetis,  quod  quidem  sit 
egregium  atque  mirabile ,  nisi  in  singulis  verbis  ilia 
tria  tenere,  ut  tralatis  utamur  frequenter,  interdum- 
que  factis,  raro  autem  etiam  pervetustis.  In  perpe- 
tua  autem  oratione,  quum  et  coniunctionis  lenitatem 
et  numerorum,  quam  dixi,  rationem  tenuerimus,  turn 
est  quasi  luminibus  distinguenda  et  frequentanda 
omnis  oratio  sententiarum  atque  verborum. 

LIII.  202.  Nam  et  commoratio  una  in  re  permul- 
tum  movet,  et  illustris  explanatio  rerumque,  quasi 
gerantur,  sub  aspectum  paene  subiectio;  quae  et  in 
exponenda  re  plurimum  valet  et  ad  illustrandum  id, 
quod  exponitur,  et  ad  amplificandum ;  ut  iis,  qui 
audient,  illud,  quod  augebimus,  quantum  efficere 
oratio  poterit,  tantum  esse  videatur;  et  huic  contra- 
ria  saepe  percursio  est,  et  plus  ad  intelligendum, 
quam  dixeris,  significatio  et  distincte  concisa  brevitas 
et  extenuatio  et  huic  adiuncta  illusio,  a  praeceptis 
Caesaris  non  abhorrens;  203.  et  ab  re  digressio;  in 
qua  quum  fuerit  delectatio,  turn  i-editus  ad  rem  aptus 
et  concinnus  esse  debebit;  propositioque ,  quid  sis 
dicturus,  et  ab  eo,  quod  est  dictum,  seiunctio,  et 
reditus  ad  propositum,  et  iteratio,  et  rationis  apta 
conclusio ;  turn  augendi  minuendive  caussa  veritatis 
superlatio  atque  traiectio ;  et  rogatio  atque  huic  fini- 
tima  quasi  percontatio  expositioque  sententiae  suae; 
turn  ilia,  quae  maxime  quasi  irrepit  in  hominum 
mentes,  alia  dicentis  ac  significantis  dissimulatio; 
quae  est  pei’iucunda,  quum  in  oratione  non  conten- 
tione,  sed  sermone  tractatur;  204.  deinde  dubitatio, 
turn  distributio,  turn  correctio,  vel  ante  vel  postquam 
dixeris,  vel  quum  aliquid  ate  ipse  reiicias;  praemu- 
nitio  est  etiam  ad  id ,  quod  aggrediare ,  et  traiectio  in 
alium;  communicatio ,  quae  est  quasi  cum  iis  ipsis, 
apud  quos  dicas,  deliberatio;  morum  ac  vitae  imitatio 
vel  in  personis  vel  sine  illis,  magnum  quoddam  or- 
namentum  orationis  et  aptum  ad  animos  conciliandos 
vel  maxime,  saepe  autem  etiam  ad  commovendos; 
205.  personarum  fxcta  inductio,  vel  gx-avissimum 
lumen  augendi ;  descriptio,  erroris  inductio,  ad  hila- 
ritatem  impulsio,  ante  occupatio;  turn  duo  ilia,  quae 
maxime  movent,  similitudo  et  exemplum,  digestio, 
interpellatio,  contentio,  reticentia,  commendatio;  vox 
quaedam  libera  atque  etiam  effi-enatio  augendi  caussa; 
iracundia,  obiurgatio,  promissio,  deprecatio,  obsecra- 
tio,  declinatio  brevis  a  proposito,  non  ut  superior  ilia 
digressio,  purgatio,  conciliatio,  laesio,  optatio,  atque 
exsecratio.  His  fere  luminibus  illustrant  orationem 
sententiae.  LIV.  206.  Orationis  autem  ipsiustamquam 
armorum  est  vel  ad  usum  comminatio  et  quasi  petitio 
vel  ad  venustatem  apta  *  tractatio.  Nam  et  geminatio 
verborum  habet  interdum  vim,  leporem  alias;  et 
paullum  immutatum  verbum  atque  deflexum,  et 
eiusdem  verbi  crebra  turn  a  primo  repetitio,  turn  in 
extremum  conversio,  et  in  eadem  verba  impetus  et 
concursio  et  adiunctio  et  progressio,  et  eiusdem  verbi 
crebrius  positi  quaedam  distinctio,  et  revocatio  verbi, 
et  ilia,  quae  similiter  desinunt  aut  quae  cadunt  si¬ 
militer,  aut  quae  paribus  paria  referuntur  aut  quae 
sunt  inter  se  similia.  207.  Est  etiam  gradatio  quae¬ 
dam  et  conversio  et  verborum  concinna  transgressio 
et  conti’arium  et  dissolutum  et  declinatio  et  reprchen- 
sio  et  exclamatio  et  imminutio  et  quod  in  multis  ca- 
sibus  ponitur,  et  quod  de  singulis  rebus  propositis 


ductum,  refertur  ad  singula,  et  ad  propositum  subie- 
cta  ratio  et  item  in  distributis  supposita  ratio  et  per- 
missio  et  rursum  alia  dubitatio  et  improvisum  quid- 
dam  et  dinumeralio  et  alia  correctio  et  dissipatio,  et 
quod  continuatum  et  interruptum,  et  imago  et  sibi 
ipsi  i-esponsio  et  immutatio  et  disiunctio  et  oi’do  et 
relatio  et  digressio  et  circumscriptio.  208.  Ilaec  enim 
sunt  fere ,  atque  horum  similia,  vel  plura  etiam  esse 
possunt,  quae  sententiis  orationem  verborumque  con- 
formationibus  illuminent. 

LY.  Quae  quidem  te,  Crasse,  video,  inquit  Cotta, 
quod  nota  esse  nobis  putes,  sine  definitionibus  et 
sine  exemplis  effudisse.  Ego  vero,  inquit  Crassus, 
ne  ilia  quidem,  quae  supra  dixi,  nova  nobis  esse  ar- 
bitrabar,  sed  voluntati  vestrum  omnium  parui. 
209.  His  autem  de  rebus  sol  me  ille  admonuit,  ut 
brevior  essem,  qui  ipse  iam  praecipitans  me  quoque 
haec  praecipitem  paene  evolvere  coegit.  Sed  tamen 
huius  generis  demonstrate  est  et  doctrina  ipsa  vul¬ 
garis  ;  usus  autem  gravissimus  et  in  hoc  toto  dicendi 
studio  difficillimus.  210.  Quamobrem,  quoniam  de 
ornatu  omni  orationis  sunt  omnes,  si  non  patefacti, 
at  certe  commonstx-ati  loci ;  nunc,  quid  aptum  sit,  hoc 
est  quid  maxime  deceat  in  oratione,  videamus. 
Quamquam  id  quidem  perspicuum  est ,  non  omni 
caussae  nec  auditori  neque  personae  neque  tempori 
congruere  orationis  unum  genus.  211.  Nam  et 
caussae  capitis  alium  quemdam  verbonim  sonum  re- 
quirunt,  alium  rerum  privatarum  atque  parvarum; 
et  aliud  dicendi  genus  deliberationes,  aliud  laudatio- 
nes,  aliud  iudicia,  aliud  sermones,  aliud  consolatio, 
aliud  obiui’gatio,  aliud  disputatio,  aliud  historia  de- 
sidex-at.  Refert  etiam,  qui  audiant ,  senatus  an  po- 
pulus  an  iudices;  frequentes  an  pauci  an  siixguli 
et  quales :  ipsique  oratox-es  qua  sint  aetate,  honore, 
auctoritate,  debet  videri;  tempuspacis  an  belli,  festi- 
nationis  an  otii.  212.  Itaque  hoc  loco  nihil  sane  est, 
quod  praecipi  posse  videatur,  nisi  ut  figuram  oratio¬ 
nis  plenioris  et  tenuioris  et  item  illius  mediocris  ad 
id,  quod  agemus,  accommodatam  deligamus.  Orna- 
mentis  iisdem  uti  fere  licebit  contentius  alias ,  alias 
summissius;  omnique  in  re  posse,  quod  deceat,  fa- 
cere  artis  et  naturae  est;  scire,  quid  quandoque  de¬ 
ceat,  prudentiae. 

LVI.  213.  Sed  haec  ipsa  omnia  perinde  sunt,  ut 
aguntur.  Actio,  inquam,  in  dicexxdo  una  dominatur. 
Sine  hac  summus  orator  esse  in  numero  nullo  po¬ 
test,  mediocris  hac  instructus  suminos  saepe  supe- 
rare.  Huic  primas  dedisse  Demosthenes  dicitur, 
quum  rogaretur,  quid  in  dicendo  esset  primum ;  huic 
secundas,  huic  tertias.  Quo  mihi  melius  etiam  illud 
ab  Aeschine  dictum  videri  solet;  qui,  quum  propter 
ignominiam  iudicii  cessisset  Athenis  et  se  Rhodum 
contulisset ,  rogatus  a  Rhodiis,  legisse  fertur  oi’atio- 
nem  illam  egregiam,  quam  in  Ctesiphontem  contra 
Demosthenem  dixerat;  qua  perlecta,  petitum  est  ab 
eo  postridie,  ut  legei’et  illam  etiam,  quae  erat  contra 
a  Demosthene  pro  Ctesiphonte  edita:  quam  quum 
suavissima  et  maxima  voce  legisset,  admirantibus 
omnibus,  Quanto,  inquit,  magis  admiraremini,  si  au- 
dissetis  ipsum!  Ex  quo  satis  significavit,  quantum 
esset  in  actione,  qui  oi-ationem  eamdem  aliam  esse 
putaret,  actore  mutato.  214.  Quid  fuit  in  Graccho, 
quern  tu,  Catule,  melius  meministi,  quod  me  puero 
tanto  opere  ferretur?  Quo  me  miser  conferam?  quo 
vertam?  In  Capitoliumne?  at  fratris  sanguine  redun- 
dat.  An  domum?  matremne  ut  miseram  lamentantem 

videam  et  abiectam?  Quae  sic  ab  illo  acta  esseconstabat 
oculis,  voce,  gestu,  inimici  ut  lacrimas  tenere  non 
possent.  Haec  eo  dico  pluribus,  quod  genus  hoc 
totum  oratores,  qui  sunt  veritatis  ipsius  actores,  reli- 
querunt;  imitatores  autem  veritatis,  histriones,  occu- 
paverunt.  LYII.  215.  Ac  sine  dubio  in  omni  re  vincit 
imitationem  veritas ;  sed  ea  si  satis  in  actione  efficeret 
ipsa  per  sese,  arte  profecto  non  egeremus.  Verum 
quia  animi  permotio,  quae  maxime  aut  declaranda 
aut  imitanda  est  actione,  perturbata  saepe  ita  est,  ut 
obscuretur  ac  paene  obruatur,  discutienda  sunt  ea, 
quae  obscurant,  et  ea,  quae  sunt  eminentia  et  prom- 
pta,  sumenda.  216.  Omnis  enim  motus  animi  suum 
quemdam  a  natura  habet  vultum  et  sonum  etgestum ; 
totumque  corpus  hominis  et  eius  omnis  vultus  om- 
nesque  voces,  ut  nervi  in  fidibus,  ita  sonant,  ut  a 
motu  animi  quoque  sunt  pulsae.  Nam  voces  ut 
chordae  sunt  intentae,  quae  ad  quemque  tactum  re- 
spondeant,  acuta,  gravis,  cita,  tarda,  magna,  parva; 
quas  tamen  inter  omnes  est  suo  quaeque  in  genere 
mediocris.  Atque  etiam  ilia  sunt  ab  his  delapsa  plura 
genera ,  lene ,  asperum ;  contractual,  diffusum ;  con¬ 
tinent  spiritu ,  intermisso ,  fractum ,  scissum ;  flexo 
sono  extenuatum,  inflatum.  217.  Nullum  est  enim 
horum  generum,  quod  non  arte  ac  moderatione  tra- 
etetur.  Hi  sunt  actori,  ut  pictori,  expositi  ad  vari- 
andum  colores.  LVIII.  Aliud  enim  vocis  genus 
iracundia  sibi  sumat :  acutum ,  incitatum ,  crebro 
incidens. 

Impius  hortalur  me  frater,  ut  meus  malts  miser 

mdnderem  natds: - 

et  ea,  quae  tu  dudum,  Antoni,  protulisti: 

Segregare  abs  te  ausus : 
et : 

Ecquis  hoc  animadvertit?  vincite. 
et  Atreus  fere  totus.  Aliud  miseratio  ac  maeror, 
flexibile,  plenum,  interruptum  flebilivoce: 

Quo  nunc  me  vertam?  quod  iter  incipiam  ingredi? 
Domum  paternamne?  dime  ad  Peliae  filias? 
et  ilia : 

0  pater,  opdtria,  o  Priami  domus! 
et  quae  sequuntur: 

Haec  omnia  vidi  inflammari , 

Priamo  vi  vitam  evitari. 

218.  Aliud  metus,  demissum  et  haesitans  etabiectum : 
Multi'  modis  sum  circumventus ,  morbo,  exsilio,  at¬ 
que  inopia: 

turn  pavor  sapientiam  umnem  mi  exanimato  ex- 

pectoral] 

alter  terribilem  minitatur  vitae  cruciatum  et  necem, 
quae  nemo  est  tarn  fir  mo  ingenio  et  tdnta  confidentia, 
Quin  refugiat  timido  sanguen  atque  exalbescdt  metu, 

219.  Aliud  vis:  contentum,  vehemens,  imminens 
quadam  incitatione  gravitatis  : 

I  ter  urn  Thyestes  mecum  altercatum  *  advenit, 
iteriim  iam  aggreditur  me  it  quietum  exsuscitat. 
Maior  mihi  moles,  mdius  miscendum’ st  malum, 
qui  illius  acerbum  cor  contundam  et  comprimam. 

Aliud  voluptas:  effusum,  lene,  tenerum,  hilaratum 
ac  remission : 

Sed  mihi  quum  tetulit  coronam  ob  cdllocandas  nu- 

ptias, 

tibi  ferebat,  quum  simulabat  sese  earn  alteri  dare, 
turn  dd  te  ludibunda  docte  et  delicate  detulit. 

Aliud  molestia:  sine  commiseratione  grave  quod- 
dam  et  uno  pressu  ac  sono  obductum  . 


Qua  tempestate  Paris  Hclenam  innuptis  iunxit 

nuptiis, 

ego  turn  gravida,  expletis  iam  fere  dd  pariendum 

mensibus; 

per  idem  tempus  Polydorum  Hecuba  purtu  postremd 

parit. 

LIX.  220.  Omnes  autem  hos  motus  subsequi  debet 
gestus,  non  hie  verba  exprimens  scenicus,  sed  uni- 
versam  rem  et  sententiam,  non  demonstratione ,  sed 
significatione  declarans,  laterum  inflexione  hac  forti 
ac  virili,  non  ab  scena  et  histrionibus,  sed  ab  armis 
aut  etiam  a  palaestra;  manus  autem  minus  arguta, 
digitis  subsequens  verba,  non  exprimens;  brachium 
procerius  proiectum,  quasi  quoddam  telum  oratio- 
nis ;  supplosio  pedis  in  contentionibus  aut  incipien- 
dis  aut  finiendis.  Sed  in  ore  sunt  omnia.  221.  In  eo 
autem  ipso  dominatus  est  omnis  oculorum ;  quo  me¬ 
lius  nostri  illi  senes,  qui  personation  ne  Roscium 
quidem  magno  opere  laudabant.  Animi  est  enim 
omnis  actio  et  imago  animi  vultus,  indices  oculi.  Nam 
haec  est  una  pars  corporis,  quae,  quot  animi  motus 
sunt,  tot  significations  et  commutationes  possit 
efficere.  Neque  vero  est  quisquam,  qui  eadem  con- 
nivens  efficiat.  Theophrastus  quidem,  Tauriscum 
quemdam,  dixit,  actorem  aversum  solitum  esse 
dicere ,  qui  in  agendo  contuens  aliquid  pronuntiaret. 
222.  Quare  oculorum  est  magna  moderatio.  Nam 
oris  non  est  nimium  mutanda  species,  ne  aut  ad 
ineptias  aut  ad  pravitatem  aliquam  deferamur. 
Oculi  sunt,  quorum  turn  intentione,  turn  remissione, 
turn  coniectu,  turn  hilaritate,  motus  animorum  signi- 
ficemus  apte  cum  genere  ipso  orationis.  Est  enim 
actio  quasi  sermo  corporis,  quo  magis  menti  con- 
!  gruens  esse  debet.  Oculos  autem  natura  nobis,  ut 
equo  et  leoni  setas,  caudam,  aures,  ad  motus  animo¬ 
rum  declarandos  dedit.  223.  Quare  in  hac  nostra 
actione  secundum  vocem  vultus  valet ;  is  autem  ocu¬ 
lis  gubernatur.  Atque  in  iis  omnibus,  quae  sunt 
actionis,  inest  quaedam  vis  a  natura  data.  Quare 
etiam  hac  imperiti,  hac  vulgus,  hac  denique  barbari 
maxime  commoventur.  Yerba  enim  neminem  mo- 
|  vent ,  nisi  eum ,  qui  eiusdem  linguae  societate  con- 
iunctus  est;  sententiaeque  saepe  acutae  non  acuto- 
rum  hominum  sensus  praetervolant :  actio,  quae  prae 
se  moturn  animi  fert,  omnes  movet;  iisdem  enim 
omnium  animi  motibus  concitantur  et  eos  iisdem 
notis  et  in  aliis  agnoscunt  et  in  se  ipsi  indicant. 

LX.  224.  Ad  actionis  autem  usum  atque  laudem 
maximam  sine  dubio  partem  vox  obtinet ;  quae  pri- 
mum  est  optanda  nobis;  deinde,  quaecumque  erit, 
ea  tuenda.  De  quo  illud  iam  nihil  ad  hoc  praecipi- 
endi  genus,  quemadmodum  voci  serviatur:  equidem 
magno  opere  censeo  serviendum;  sed  illud  videtur 
ab  huius  nostri  sermonis  officio  non  abhorrere,  quod, 
ut  dixi  paullo  ante,  plurimis  in  rebus  quod  maxime 
est  utile,  id  nescio  quo  pacto  etiam  decet  maxime. 
Nam  ad  vocem  obtinendam  nihil  est  utilius,  quarn 
crebra  mutatio ;  nihil  perniciosius ,  quam  effusa  sine 
intermissione  contentio.  225.  Quid?  ad  aures  nostras 
et  actionis  suavitatem,  quid  est  vicissitudine  et  varie- 
tate  et  commutatione  aptius?  Itaque  idem  Gracchus, 
quod  potes  audire,  Catule,  ex  Licinio  cliente  tuo, 
litterato  homine,  quem  servum  sibi  ille  habuit  ad 
manum,  cum  eburneola  solitus  est  habere  fistula,  qui 
staret  occulte  post  ipsum,  quum  concionaretur, 
peritum  hominem,  qui  inflaret  celeriter  eum  sonum, 
quo  ilium  aut  remissum  excitaret,  aut  a  contentione 

revocaret.  Audivi  mehercule,  inquit  Catulus,  et 
saepe  sum  admiratus  hominis  quum  diligentiam,  turn 
etiam  doctrinam  et  scientiam.  226.  Ego  vero,  inquit 
Crassus,  ac  doleo  quidem  illos  viros  in  earn  fraudem 
in  republica  esse  delapsos ;  quamquam  ea  tela  texitur 
et  ea  incitatur  in  civitate  ratio  vivendi  ac  posteritati 
ostenditur,  ut  eorum  civium,  quos  nostri  patres  non 
tulerunt,  iam  similes  habere  cupiamus.  Mitte,  ob- 
secro,  inquit,  Crasse,  Iulius,  sermonem  istum  et  te 
ad  Gracchi  fistulam  refer :  cuius  ego  nondum  plane 
rationem  intelligo.  LXI.  227.  In  omni  voce,  inquit 
Crassus,  est  quiddam  medium,  sed  suum  cuique 
voci.  Hinc  gradatim  ascendere  vocem  utile  et  suave 
est  [.  Nam  a  principioclamare,  agreste  quiddam  est,]  et 
idem  illud  ad  firmandam  est  vocem  salutare.  Deinde 
est  quiddam  contentionis  extremum,  quod  tamen  in- 
terius  est,  quam  acutissimus  clamor,  quo  te  fistula 
progredi  non  sinet,  et  iam  ab  ipsa  *  contentione  revo- 
cabit.  Est  item  contra  quiddam  in  remissione  gra- 
vissimum,  quoque  tamquam  sonorum  gradibus  de- 
scenditur.  Haec  varietas  et  hie  per  omnes  sonos 
vocis  cursus  et  se  tuebitur  et  actioni  afferet  suavita- 
tem.  Sed  fistulatorem  domi  relinquetis,  sensum 
huius  consuetudinis  vobiscum  ad  forum  deferetis. 

228.  Edidi,  quae  potui,  non  ut  volui,  sed  ut  me 

temporis  angustiae  coegerunt.  Scitum  est  enim 
caussam  conferre  in  tempus ,  quum  afferre  plura ,  si 
cupias,  non  queas.  Tu  vero,  inquit  Catulus,  colle- 
gisti  omnia ,  quantum  ego  possum  iudicare,  ita  divi- 
nitus ,  ut  non  a  Graecis  didicisse,  sed  eos  ipsos  haec 
docere  posse  videare.  Me  quidem  istius  sermonis 
participem  factum  esse  gaudeo;  acvellem,  [ut]  meus 
gener,  sodalis  tuus,  Hortensius,  affuisset;  quern 
quidem  ego  confido  omnibus  istis  laudibus,  quas  tu 
oratione  complexus  es,  excellentem  fore.  229.  Et 
Crassus,  Fore  dicis?  inquit:  ego  vero  esse  iam  iudico 
et  turn  iudicavi,  quum,  me  consule,  in  senatu  caussam 
defendit  Africae ,  nuperque  etiam  magis ,  quum  pro 
Bithyniae  rege  dixit.  Quamobrem  recte  vides,  Catule. 
Nihil  enim  isti  adolescenti  neque  a  natura  neque  a 
doctrina  deesse  sentio.  230.  Quo  magis  est  tibi, 
Cotta,  et  tibi,  Sulpici,  vigilandum  ac  laborandum. 
Non  enim  ille  mediocris  orator  vestrae  quasi  succrescit 
aetati;  sed  et  ingenio  peracri  et  studio  flagranti  et 
doctrina  eximia  et  memoria  singulari.  Cui  quamquam 
faveo,  tamen  ilium  aetati  suae  praestare  cupio;  vobis 
vero  ilium  tanto  minorem  praecurrere  vix  honestum 
est.  Sed  iam  surgamus,  inquit,  nosque  curemus  et 
aliquando  ab  hac  contentione  disputationis  animos 
nostros  curaque  laxemus. 


* 


10. 

M.  TULLII  CICERONIS 

D  E 

CLARIS  ORATORIBUS  LIBER, 

QUl  D  tCITUR 

BRUTUS. 


NOTITIA  LITTERARIA. 

Hunc  librum  Cicero  scripsit  a.  V.  708.  C-Iulio  Caesare  HIM.  Aemilio  Lepido  Cuss,  sermonem  autem  in  Tusculano  a  se 
cum  Bruto  et  Attico  fingit  esse  habitum  puullo  post  mortem  Ilortcnsii  a.  1  .  704.  L.  Paullo  C.  Marcello  Coss. 


A  R  G.  Perfect!  oratoris  imagine  libris  III  de  Oratore  infor- 
mata  Cicero  hoc  libro  perlustrans  aetatum  oratores  omnium 
quaerit,  quis  omne  punctum  ferre  mereatur.  Primo  mortem  An- 
tonii  (a.  V.  704.  defuncti)  deplorat  sermonisque  ineundioccasio- 
nem  explicat.  Deinde  oratores  Graecos  c.  7  — 13.,  et  maximum 
partem  obscuros  antiquioris  aevi  Romanos  c.  14.,  turn  paullo  no- 
tiores  M.  Catonem  Censorium,  et  praeter  alios  maxima  Laelium, 
Africanum  et  Galbam  c.  15  —  24.,  postea  M.  Aemilium  Lepidum 
Porcinum  aliosque  aequalesc.  25.,porro  P.  CrassumcumFanniis 


et  M.  Scaevola  augure  c.  26. ,  Tib.  Gracclium  et  C.  Carbonem  c. 
27.  sq.,  M.  Scaurum,  R.  Tuberonem  aliosque  Stoicos,  C.  Gracchuni 
c.  29.  sqq.,  M.  Brutum,  Q.  Metellum  Numidicum,  M.  Aurel.  Scau¬ 
rum,  M.  Marcellum,  L.  Cottamc.  34.  sq.,  summos  oratores L.  Li- 
cinium  Crassum  et  M.  Antonium  cum  Q.  Scaevola  et  Serv.  Sul- 
picio  c.  36.  sqq.,  deinceps  Doinitium,  M.  Herennium  c.  44.  sq.,  e 
sociis  et  Lalinis  quosdam  c.  46.,  eRomuuisL.  Pbilippum,  Crasso 
et  Antonio  proximum,  illiusque  aequales,  denique  auditos  a  se 
i  ipso  C.  Cottam  et  I*.  Sulpicium,  exponens  quanti  faciat  populi 

tie  oratoribus  indicium,  c.  49.  Pomponium  et  Cuvionem  de 

instihitionis  domestieae  vi  ad  sermonem  purgandum  valente  dis- 
putans  c.  57.  sqq.,  Hortensium,  M.  Crassum,  M.  Messalam  alios 
recenset,  et  a  Bruto  de  vivis  adhnc  Caesare  et  M.  Marcello  sen- 
teotiam  rogatiis  c.  71.  hunc  ipselaudat,  illius  autem  laudes  Attico 
relinquit.  Sub  finem  cum  primis  P.  Crassum  memorat  et  C.  Li- 
cinium  Calvum,  propter  cujus  exilitatem  de  Attico  dicendi  genere 
instituit  verba  facere  c.  81.  sqq.  In  fine  excurrens  in  Hortensii 
laudes  de  suis  ipsius  studiis  et  laboribus  forensibus  exponit  c, 

88. ;  epilogo  autem  Brutum  bortatur,  ut  etiam  turbulentis  tempo- 
ribus  eloquentiae  laudem  tueatur. 

I.  1.  Quum  e  Cilicia  decedensRhodum  venissem 
et  eo  mihi  de  Q.  Hortensii  morte  esset  al latum,  opi-  J 
nione  omnium  maiorem  animo  cepi  dolorem.  Nam 
et  amico  amisso  quum  consuetudine  iucunda  turn 
multorum  officiorum  coniunctione  me  privatum  vi- 
debam  et  interitu  tabs  auguris  dignitatem  nostri 
collegii  deminutam  dolebam ;  qua  in  cogitatione  et 
cooptatum  me  ab  eo  in  collegium  recordabar,  in  quo 
iuratus  iudicium  dignitatis  meae  fecerat,  et  inaugu- 
ratum  ab  eodem ;  ex  quo  augurum  institutis  in  pa¬ 
rentis  eum  loco  colere  debebam.  2.  Augebat  etiam 
molestiam,  quod  magna  sapientium  civium  bono- 
rumque  penuria  vir  egregius  coniunctissimusque 
mecum  consiliorum  omnium  societate,  alienissimo 
reipublicae  tempore  exstinctus  et  auctoritatis  et  pru- 
dentiae  suae  triste  nobis  desiderium  reliquerat;  dole- 
bamque,  quod  non,  ut  plerique  putabant,  adversa- 
rium  aut  obtrectatorem  laudum  mearum,  sed  socium 
potius  et  consortem  gloriosi  laboris  amiseram. 

3.  Etenim,  si  in  leviorum  artiurn  studio  memoriae 
proditum  est,  poetas  nobiles  poetarum  aequalium 
morte  doluisse;  quo  tandem  animo  eius  interitum 
ferre  debui,  cum  quo  certare  erat  gloriosius,  quam 
omnino  adversarium  non  habere?  quum  praesertim 
non  modo  numquam  sit  aut  illius  a  me  cursus  impe- 
ditus  aut  ab  illo  meus ;  sed  contra  semper  alter  ab 
altero  adiutus  et  communicando  et  monendo  et  fa- 
vendo.  4.  Sed,  quoniam  perpetua  quadam  felicitate 
usus  ille  cessit  e  vita ,  suo  magis  quam  suorum  ci¬ 
vium  tempore,  et  turn  occidit,  quum  lugere  facilius 
rempublicam  posset ,  si  viveret,  quam  iuvare,  vixit- 
que  tamdiu,  quam  licuit  in  civitate  bene  beateque 
vivere :  nostro  incommodo  detrimentoque,  si  est  ita 
necesse,  doleamus ;  illius  vero  mortis  opportunitatem 
benevolentia  potius,  quam  misericordia  prosequamur, 
ut,  quotiescumque  de  clarissimo  et  beatissimo  viro 
cogitemus,  ilium  potius,  quam  nosmetipsos  diligeie 
videamur.  5.  Nam,  si  id  dolemus,  quod  eo  iam  Irui 
nobis  non  licet,  nostrum  est  id  malum ;  quod  modice 
feramus,  ne  id  non  ad  amicitiam,  sed  ad  domesticam 
utilitatem  referre  videamur:  sin,  tamquam  illi  ipsi 
acerbitatis  aliquid  accident,  angimur,  summam  eius 
felicitatem  non  satis  grato  animo  interpretamur. 

II.  6.  Etenim  si  viveret  Q.  Hortensius,  cetera  for- 
tasse  desideraret  una  cum  reliquis  bonis  et  fortibus 
civibus;  hunc  aut  praeter  ceteros  aut  cum  paucis 
sustineret  dolorem,  quum  forum  populi  Romani, 
quod  fuisset  quasi  theatrum  illius  ingenii,  voce  eru- 
dita  et  Romanis  Graecisque  auribus  digna  spoliatum 
atque  orbatum  videret.  7.  Equidem  angor  animo, 
non  consilii,  non  ingenii,  non  auctoritatis  armis  egere 
rempublicam,  quae  didiceram  tractare,  quibusque  me 
assuefeceram ,  quaeque  erant  propria  quum  praestan- 
tis  in  republica  viri,  turn  bene  moratae  et  bene  con- 
stitutae  civitatis.  Quod  si  fuit  in  republica  tempus 


ullum ,  quum  extorquere  arma  posset  e  manibus  ira- 
torum  civium  boni  civis  auctoritas  et  oratio,  turn  pro- 
fecto  fuit ,  quum  patrocinium  pacis  exclusum  est  aut 
errore  hominum  aut  timore.  8.  Ita  nobismetipsis  ac- 
cidit ,  ut ,  quamquam  essent  multo  magis  alia  lugen- 
da ,  tamen  hoc  doleremus ,  quod ,  quo  tempore  aetas 
nostra  perfuncta  rebus  amplissimis  tamquam  in  por- 
tum  confugere  deberet  non  inertiae  neque  desidiae, 
sed  otii  moderati  atque  honesti,  quumque  ipsa  oratio 
iam  nostra  canesceret  haberetque  suam  quamdam 
maturitatem  et  quasi  senectutem ,  turn  arma  sunt  ea 
sumpta ,  quibus  illi  ipsi ,  qui  didicerant  eis  uti  glo- 
riose ,  quemadmodum  salutariter  uterentur ,  non  re- 
periebant.  9.  Itaque  ii  mihi  videntur  fortunate  bea¬ 
teque  vixisse,  quum  in  ceteris  civitatibus,  turn 
maxim e  in  nostra,  quibus  quum  auctoritate  rerumque 
gestarum  gloria,  turn  etiam  sapientiae  laude  perfrui 
licuit.  Quorum  memoria  et  recordatio  in  maximis 
nostris  gravissimisque  curis  iucunda  sane  fuit,  quum 
in  earn  nuper  ex  sermone  quodam  incidissemus. 

III.  10.  Nam  quum  inambularem  in  xysto  et  es- 
sem  otiosus  domi,  M.  ad  me  Brutus,  ut  consueverat, 
cum  T.  Pomponio  venerat,  homines  quum  inter  se 
coniuncti,  turn  mihi  ita  cari  itaque  iucundi,  ut  eorum 
aspectu  omnis,  quae  me  angebat  de  republica,  cura 
consederit.  Quos  postquam  salutavi,  Quid  vos, 
inquam,  Brute  et  Attice,  nunc?  quid  tandem  novi? 
Nihil  sane,  inquit  Brutus,  quod  quidem  aut  tu  audire 
velis  aut  ego  pro  certo  dicere  audeam.  11.  Turn 
Atticus,  Eo,  inquit,  ad  te  animo  venimus,  ut  de  re¬ 
publica  esset  silentium  et  aliquid  audiremus  potius 
ex  te,  quam  te  afficeremus  ulla  molestia.  Vos  vero, 
inquam,  Attice,  et  praesentem  me  cura  levatis,  et  ab- 
senti  magna  solatia  dedistis.  Nam  vestris  primum 
litteris  recreatus  me  ad  pristina  studia  revocavi.  Turn 
ille,  Legi,  inquit,  perlubenter  epistolam,  quam  ad  te 
Brutus  misit  ex  Asia ,  qua  mihi  visus  est  et  monere 
te  prudenter,  et  consolari  amicissime.  12.  Recte,  in¬ 
quam,  est  visus.  Nam  me  istis  scito  litteris  ex  diu - 
turna  perturbatione  totius  valetudinis  tamquam  ad 
aspiciendam  lucem  esse  revocatum.  Atque  ut  post 
Cannensem  illam  calamitatem  primum  Marcelli  ad 
|  Nolam  praelio  populus  se  Romanus  erexit  posteaque 
i  prosperae  res  deinceps  multae  consecutae  sunt;  sic 
:  post  rerum  nostrarum  et  communium  gravissimos 
|  casus  nihil  ante  epistolam  Bruti  mihi  accidit,  quod 
vellem ,  aut  quod  aliqua  ex  parte  sollicitudines  alle- 
varet  meas.  13.  Turn  Brutus:  Volui  id  quidem  ef- 
I  ficere  certe,  et  capio  magnum  fructum,  si  quidem, 
quod  volui,  tanta  in  re  consecutus  sum.  Sed  scire 
cupio,  quae  te  Attici  litterae  delectaverint.  Istae  vero, 
inquam,  Brute,  non  modo  delectationem  mihi,  sed 
etiam,  ut  spero,  salutem  attulerunt.  Salutem?  inquit 
ille.  Quodnam  tandem  genus  istud  tarn  praeclarum 
litterarum  fuit?  An  mihi  potuit,  inquam,  esse  aut 
gratior  ulla  salutatio  aut  ad  hoc  tempus  aptior,  quam 
illius  libri,  quo  me  hie  affatus  quasi  iacentem  ex- 
citavit?  14.  Turn  ille,  Nempe  eum  dicis,  inquit,  quo 
iste  omnem  rerum  memoriam  breviter  et,  ut  mihi 
quidem  visum  est,  perdiligenter  complexus  est? 
Istum  ipsum,  inquam,  Brute,  dico  librum  mihi  saluti 
fuisse.  IV.  Turn  Atticus:  Optatissimum  mihi  qui¬ 
dem  est  quod  dicis:  sed  quid  tandem  habuit  liber 
iste,  quod  tibi  aut  novum  aut  tanto  usui  posset  esse? 
15.  Ille  vero  et  nova,  inquam,  mihi  quidem  multa  et 
earn  utilitatem,  quam  requirebam,  ut  explicatis  or- 
dinibus  temporum  uno  in  conspectu  omnia  viderem  ; 

quae  quum  studiose  tractare  coepissem,  ipsa  mihi 
tractatio  litterarum  salutaris  fuit  admonuitque,  Pom¬ 
pom,  ut  a  te  ipso  sumerem  aliquid  ad  me  reficiendum 
teque  remunerandum ,  si  non  pari ,  at  grato  tamen 
munere:  quamquam  illud  Hesiodium  laudatur  a 
doctis,  quod  eadem  mensura  reddere  iubet,  qua 
acceperis,  aut  etiam  cumulatiore,  si  possis.  16.  Ego 
autem  voluntatem  tibi  profecto  emetiar;  sed  rem 
ipsam  nondum  posse  videor ;  idque  ut  ignoscas,  a  te 
peto.  Nec  enim  ex  novis,  ut  agricolae  solent ,  fructi- 
bus  est,  unde  tibi  reddam  quod  accepi;  sic  omnis 
fetus  repressus  exustusque  flos  sili  veteris  ubertatis 
exaruit ,  nec  ex  conditis,  qui  iacent  in  tenebris  et  ad 
quos  omnis  nobis  aditus ,  qui  paene  solis  patuit,  ob¬ 
structs  est.  Seremus  igitur  aliquid  tamquam  in  in- 
culto  et  derelicto  solo;  quod  ita  diligenter  colemus, 
ut  impendiis  etiam  augere  possimus  largitatem  tui 
muneris;  modo  idem  noster  animus  efficere  possit, 
quod  ager,  qui,  quum  multos  annos  quievit,  uberio- 
res  efferre  fruges  solet.  17.  Turn  ille:  Ego  vero  et 
exspectabo  ea,  quae  polliceris,  nec  exigam,  nisi  tuo 
commodo,  et  erunt  mihi  pergrata,  si  solveris.  Mihi 
quoque,  inquit  Brutus,  exspectanda  sunt  ea,  quae 
Attico  polliceris,  etsi  fortasse  ego  a  te  huius  volunta- 
rius  procurator  petam,  quod  ipse,  cui  debes,  se  in- 
commodo  exacturum  negat.  V.  18.  At  vero,  inquam, 
tibi  ego,  Brute,  non  solvam,  nisi  prius  a  te  cavero, 
amplius  eo  nomine  neminem,  cuius  petitio  sit,  peti- 
turum.  Non  mehercule,  inquit,  tibi  repromittere 
istuc  quidem  ausim.  Nam  hunc,  qui  negat,  video 
flagitatorem,  non  ilium  quidem  tibi  molestum,  sed 
assiduum  tamen  et  acrem  fore.  Turn  Pomponius, 
Ego  vero,  inquit,  Brutum  nihil  mentiri  puto.  Videor 
enim  iam  te  ausurus  esse  appellare,  quoniam  longo 
intervallo  modo  primum  animadverti  paullo  te  hila- 
riorem.  19.  Itaque,  quoniam  hie,  quod  mihi  debere- 
tur,  se  exacturum  professus  est,  quod  huic  debes, 
ego  a  te  peto.  Quidnam  id?  inquam.  Ut  scribas,  in¬ 
quit,  aliquid.  Iampridem  enim  conticuerunt  tuae 
litterae.  Nam  ut  illos  de  republica  libros  edidisti, 
nihil  a  te  sane  postea  accepimus;  eisque  nosmetipsi 
ad  veterum  annalium  memoriam  comprehendendam 
impulsi  atque  incensi  sumus.  Sed  ilia,  quum  pote- 
ris:  atque  ut  possis,  rogo.  20.  Nunc  vero,  inquit,  si 
es  animo  vacuo,  expone  nobis  quod  quaerimus. 
Quidnam  est  id?  inquam.  Quod  mihi  nuper  in  Tu- 
sculano  inchoasti  de  oratoribus,  quando  esse  coepis- 
sent,  qui  etiam  et  quales  fuissent.  Quern  ego  sermo- 
nem  quum  ad  Brutum  tuum  vel  nostrum  potius  de- 
tulissem,  magno  opere  hie  audire  se  velle  dixit.  Ita¬ 
que  hunc  elegimus  diem,  quum  te  sciremus  esse 
vacuum.  Quare,  si  tibi  est  commodum,  ede ilia, quae 
coeperas,  ct  Bruto  et  mihi.  21 .  Ego  vero,  inquam,  si 
potuero,  faciam  vobis  satis.  Poteris,  inquit:  relaxa 
modo  paullum  animum,  aut  sane,  si  potes,  libera. 

Nempe  igitur  hinc  turn,  Pomponi,  ductus  est  ser- 
mo,  quod  erat  a  me  mentio  facta,  caussam  Deiotari, 
fidelissimi  atque  optimi  regis,  ornatissime  et  copio- 
sissime  a  Bruto  me  audisse  defensam.  VI.  Scio,  in¬ 
quit,  ab  isto  initio  tractum  esse  sermonem,  teque 
Bruti  dolentem  vicem,  quasi  deflevisse  iudiciorum 
vastitatem  et  fori.  Feci,  inquam,  istuc  quidem,  et 
saepe  facio.  22.  Nam  mihi,  Brute,  in  te  intuenti  cre- 
bro  in  mentem  venit  vereri,  ecquodnam  curriculum 
aliquando  sit  habitura  tua  et  natura  admirabilis  et 
exquisita  doctrina  et  singularis  industria.  Quum  enim 
in  maximis  caussis  versatus  esses  et,  quum  tibi  aetas 


nostra  iam  cederet  fascesque  summitteret,  subito  in 
civitate  quum  alia  ceciderunt  turn  etiam  ea  ipsa,  de 
qua  disputare  ordimur,  eloquentia  obmutuit.  23.  Turn 
ille,  Ceterarum  rerum  caussa,  inquit,  istuc  et  doleo  et 
dolendum  puto ;  dicendi  autem  me  non  tarn  fructus 
et  gloria,  quam  studium  ipsum  exercitatioque  dele- 
ctat:  quod  mihi  nulla  res  eripiet,  te  praesertim  tarn 
studioso.  Etenim  dicere  bene  nemo  potest,  nisi  qui 
prudenter  intelligit.  Quare  qui  eloquentiae  verae  dat 
operam,  dat  prudentiae,  qua  ne  maximis  quidem  in 
bellis  aequo  animo  carere  quisquam  potest.  24.  Prae- 
clare,  inquam,  Brute,  dicis,  eoque  magis  ista  dicendi 
laude  delector,  quod  cetera,  quae  sunt  quondam  ha- 
bita  in  civitate  pulcherrima,  nemo  est  tarn  humilis, 
qui  se  non  aut  posse  adipisci  aut  adeptum  putet: 
eloquentem  neminem  video  factum  esse  victoria.  Sed 
quo  facilius  sermo  explicetur,  sedentes,  si  videtur, 
agamus.  Quum  idem  placuisset  illis,  turn  in  pratulo 
propter  Platonis  statuam  consedimus. 

25.  Hie  ego :  Laudare  igitur  eloquentiam  et,  quanta 
vis  sit  eius,  expromere,  quantamque  iis,  qui  sint 
earn  consecuti,  dignitatem  afferat,  neque  propositum 
nobis  est  hoc  loco  neque  necessarium.  Hoc  vero  sine 
ulla  dubitatione  confirmaverim,  sive  ilia  arte  paria- 
tur  aliqua  sive  exercitatione  quadam  sive  natura,  rem 
unam  esse  omnium  difficillimam.  Quibus  enim  ex 
quinque  rebus  constare  dicitur,  earum  una  quaeque 
est  ars  ipsa  magna  per  sese.  Quarum  quinque  artiuin 
concursus  maximarum  quantam  vim  quantamque 
difficultatem  habeant,  existimari  potest.  VII.  26.  Te¬ 
stis  est  Graecia,  quae,  quum  eloquentiae  studio  sit 
incensa  iamdiuque  excellat  in  ea  praestetque  ceteris, 
tamen  omnes  artes  vetustiores  habet  et  multo  ante 
non  inventas  solum,  sed  etiam  perfectas,  quam  haec 
est  a  Graecis  elaborata  dicendi  vis  atque  copia.  In 
quam  quum  intueor,  maxime  mihi  occurrunt,  Attice, 
et  quasi  lucent  Athenae  tuae,  qua  in  urbe  primum 
se  orator  extulit,  primumque  etiam  monumentis  et 
litteris  oratio  est  coepta  mandari.  27.  Tamen  ante  Pe- 
riclem,  cuius  scripta  quaedam  feruntur,  et  Thucydi- 
dem,  qui  non  nascentibus  Athenis,  sed  iam  adultis 
fuerunt,  littera  nulla  est,  quae  quidem  ornatum  ali- 
quem  habeat  et  oratoris  esse  videatUr.  Quamquam 
opinio  est,  et  eum,  qui  multis  annis  ante  hos  fuerit, 
Pisistratum  et  paullo  seniorem  etiam  Solonem  post- 
eaque  Clisthenem  multum,  ut  temporibus  illis,  va- 
luisse  dicendo.  28.  Post  hanc  aetatem  aliquot  annis, 
ut  ex  Atticis  monumentis  potest  perspici,  Themisto- 
cles  fuit;  quern  constat  quum  prudentia  turn  etiam 
eloquentia  praestitisse;  post  Pericles,  qui  quum  flo- 
reret  omni  genere  virtutis,  hac  tamen  fuit  laude  cla- 
rissimus.  Cleonem  etiam  temporibus  illis,  turbulen- 
tum  ilium  quidem  civem,  sed  tamen  eloquentem, 
constat  fuisse.  29.  Huic  aetati  suppares  Alcibiades, 
Critias,  Theramenes;  quibus  temporibus  quod  di¬ 
cendi  genus  viguerit,  ex  Thucydidi  scriptis,  qui  ipse 
turn  fuit,  intelligi  maxime  potest.  Grandes  erant 
verbis,  crebri  sententiis,  compressione  rerum  breves 
et  ob  earn  ipsam  caussam  interdum  subobscuri. 
VIII.  30.  Sed  ut  intellectum  est,  quantam  vim  haberet 
accurata  et  facta  quodammodo  oratio,  turn  etiam  ma- 
gistri  dicendi  multi  subito  exstiterunt.  Turn  Leonti- 
nus  Gorgias,  Thrasymachus  Calchedonius,  Protagoras 
Abderites,  Prodicus  Ceus,  Ilippias  Elcus  in  honore 
magno  fuit;  aliique  multi  temporibus  eisdem  docere 
se  profitebantur,  arrogantibus  sane  verbis,  quemad- 
modum  caussa  inferior  (ita  enim  loquebantur)  dicendo 

18 


138 


10.  M.  T.  C 

fieri  superior  posset.  31.  His  opposuit  sese  Socrates, 
qui  subtilitate  quadam  disputandi  refellere  eorum 
instituta  solebat.  Huius  ex  uberrimis  sermonibus  ex- 
stiterunt  doctissimi  viri;  primumque  turn  philoso- 
phia,  non  ilia  de  natura,  quae  fuerat  antiquior,  sed 
haec,  in  qua  de  bonis  rebus  et  malis  deque  hominum 
vita  et  moribus  disputatur,  inventa  dicitur.  Quod 
quoniam  genus  ab  hoc,  quod  proposuimus,  abborret, 
philosophos  aliud  in  tempus  reiiciamus ;  ad  oratores, 
a  quibus  digressi  sumus,  revertamur.  32.  Exstitit 
igitur  iam  senibus  illis,  quos  paullo  ante  diximus, 
Isocrates,  cuius  domus  cunctae  Graeciae  quasi  ludus 
quidam  patuit  atque  officina  dicendi;  magnus  orator 
et  perfectus  magister,  quamquam  forensi  luce  caruit 
intraque  parietes  aluit  earn  gloriarn,  quam  nemo  meo 
quidem  iudicio  postea  est  consecutus.  Is  etipse  scri- 
psit  multa  praeclare  et  docuit  alios;  et  quum  cetera 
melius,  quam  superiores,  turn  primus  intellexit  et- 
iam  in  soluta  oratione,  dum  versum  effugeres,  mo- 
dum  tamen  et  numerum  quemdam  oportere  servari. 
33.  Ante  hunc  enim  verborum  quasi  structura  et 
quaedam  ad  numerum  conclusio  nulla  erat;  aut,  si 
quando  erat,  non  apparebat,  earn  dedita  opera  esse 
quaesitam :  quae  forsitan  laus  sit ;  verumtamen  na¬ 
tura  magis  turn,  casuque  nonnumquam,  quam  aut 
ratione  aliqua  aut  observatione  fiebat.  34.  Ipsa  enim 
natura  circumscriptione  quadam  verborum  compre- 
hendit  concluditque  sententiam;  quae  quum  aptis 
constricta  verbis  est,  cadit  etiam  plerumque  nume- 
rose.  Nam  et  aures  ipsae,  quid  plenum,  quid  inane 
sit,  iudicant,  et  spiritu  quasi  necessitate  aliqua  ver¬ 
borum  comprehensio  terminatur :  in  quo  non  modo 
defici,  sed  etiam  laborare  turpe  est.  IX.  35.  Turn  fuit 
Lysias,  ipse  quidem  in  caussis  forensibus  non  ver- 
satus,  sed  egregie  subtilis  scriptor  atque  elegans, 
quern  iam  prope  audeas  oratorem  perfectum  dicere. 
Nam  plane  quidem  perfectum  et  cui  nihil  admodum 
desit,  Demosthenem  facile  dixeris.  Nihil  acute  inve- 
niri  potuit  in  eis  caussis,  quas  scripsit,  nihil  (ut  ita 
dicam)  subdole,  nihil  versute,  quod  ille  non  viderit; 
nihil  subtiliter  dici,  nihil  presse,  nihil  enucleate,  quo 
fieri  possit  aliquid  limatius;  nihil  contra  grande,  ni¬ 
hil  incitatum,  nihil  ornatum  vel  verborum  gravitate 
vel  sententiarum,  quo  quidquam  esset  elatius.  36. 
Iluic  Hyperides  proximus  fuit  et  Lycurgus  et  Dinar- 
chus  et  is,  cuius  nulla  exstant  scripta,  Demades  alii- 
que  plures.  Haec  enim  aetas  effudit  hanc  copiam ,  et, 
ut  opinio  mea  fert,  sucus  ille  et  sanguis  incorruptus 
usque  ad  hanc  aetatem  oratorum  fuit,  in  qua  natura- 
lis  inesset,  non  fucatus  nitor.  37.  Phalereus  enim 
successit  eis  senibus  adolescens,  eruditissimus  ille 
quidem  horum  omnium,  sed  non  tarn  armis  institu- 
tus,  quam  palaestra.  Itaque  delectabat  magis  Athe- 
nienses,  quam  inflammabat.  Processerat  enim  in  so- 
lem  et  pulverem,  non  ut  e  militari  tabernaculo,  sed 
ut  e  Theophrasti,  doctissimi  hominis,  umbraculis. 
38.  Hie  primus  inflexit  orationem  et  earn  mollem  te- 
neramque  reddidit,  et  suavis,  sicut  fuit,  videri  ma- 
luit,  quam  gravis :  sed  suavitate  ea,  qua  perfunderet 
animos,  non  qua  perfringeret :  tantum  ut  memoriam 
concinnitatis  suae,  non,  quemadmodum  de  Pericle 
scripsit  Eupolis,  cum  delectatione  aculeos  etiam  re- 
linqueret  in  animis  eorum,  a  quibus  esset  auditus. 

X.  39.  Videsne  igitur,  in  ea  ipsa  urbe,  in  qua  et 
nata  et  alta  sit  eloquentia,  quam  ea  sero  prodierit  in 
lucem?  Siquidem  ante  Solonis  aetatem  et  Pisistrati 
de  nullo  ut  diserto  memoriae  proditum  est.  At  hi 


CERONIS 

quidem,  ut  populi  Romani  aetas  est,  senes;  ut  Athe- 
niensium  saecula  numerantur,  adolescentes  debent 
videri.  Nam  etsi  Servio  Tullio  regnante  viguerunt, 
tamen  multo  diutius  Athenae  iam  erant,  quam  est 
Roma  ad  hodiernum  diem :  nec  tamen  dubito,  quin 
habuerit  vim  magnam  semper  oratio.  40.  Nequeenim 
iam  Troicis  temporibus  tantum  laudis  in  dicendo 
Ulixi  tribuisset  Homerus  et  Nestori,  quorum  alterum 
vim  habere  voluit,  alterum  suavitatem,  nisi  iam  turn 
esset  honos  eloquentiae;  neque  ipse  poeta  hie  tarn 
idem  ornatus  in  dicendo  ac  plane  orator  fuisset.  Cuius 
etsi  incerta  sunt  tempora,  tamen  annis  multis  fuit 
ante  Romulum :  siquidem  non  infra  superiorem  Ly- 
curgum  fuit,  a  quo  est  disciplina  Lacedaemoniorum 
astricta  legibus.  41 .  Sed  studium  eius  generis  ma- 
iorque  vis  agnoscitur  in  Pisistrato.  Denique  hunc 
proximo  saeculo  Themisthocles  insecutus  est,  ut 
apud  nos,  perantiquus,  ut  apud  Athenienses,  non  ita 
sane  vetus.  Fuit  enim  regnante  iam  Graecia,  nostra 
autem  civitate  non  ita  pridem  dominatu  regio  libera- 
ta.  Nam  bellum  Volscorum  illud  gravissimum,  cui 
Coriolanus  exsul  interfuit,  eodem  fere  tempore,  quo 
Persarum  bellum,  fuit,  similisque  fortuna  clarorum 
virorum;  42.  siquidem  uterque,  quum  civis  egre- 
gius  fuisset,  populi  ingrati  pulsus  iniuria,  se  ad  ho- 
stes  contulit  conatumque  iracundiae  suae  morte  se- 
davit.  Nam  etsi  aliter  est  apud  te,  Attice,  de  Corio- 
lano,  concede  tamen,  ut  huic  generi  mortis  potius 
assentiar.  XI.  At  ille  ridens,  Tuo  vero,  inquit,  arbi- 
tratu;  quoniam  quidem  concessum  est  rhetoribus 
ementiri  in  historiis,  ut  aliquid  dicere  possint  argu- 
tius.  Ut  enim  tu  nunc  de  Coriolano,  sic  Clitarchus, 
sic  Stratocles  de  Themistocle  finxit.  43.  Nam,  quern 
Thucydides,  qui  et  Atheniensis  erat  et  summo  loco 
natus  summusque  vir  et  paullo  aetate  posterior,  tan¬ 
tum  mortuum  scripsit  et  in  Attica  clam  humatum, 
addidit  fuisse  suspicionem  veneno  sibi  conscivisse 
mortem :  hunc  isti  aiunt,  quum  taurum  immolavis- 
set,  excepisse  sanguinem  patera,  et  eo  poto  mortu¬ 
um  concidisse.  Hanc  enim  mortem  rhetorice  et  tra- 
gice  ornare  potuerunt;  ilia  mors  vulgaris  nullam 
praebebat  materiem  ad  ornatum.  Quare,  quoniam 
tibi  ita  quadrat,  omnia  fuisse  in  Themistocle  paria  et 
Coriolano,  pateram  quoque  a  me  sumas  licet :  prae- 
bebo  etiam  hostiam,ut  Coriolanus  sit  plane  alter The- 
mistocles.  44.  Sit  sane,  inquam,  ut  lubet,  deisto; 
et  ego  cautius  posthac  historiam  attingam,  te  audien- 
te ;  quern  l’erum  Romanarum  auctorem  laudare  pos¬ 
sum  religiosissimum.  Sed  turn  fere  Pericles,  Xan- 
thippi  filius,  de  quo  ante  dixi,  primus  adhibuit  doctri- 
nam ;  quae  quamquam  turn  nulla  erat  dicendi,  tamen 
ab  Anaxagora  physico  eruditus  exercitationem  mentis 
a  reconditis  abstrusisque  rebus  ad  caussas  forenses 
popularesque  facile  traduxerat.  Huius  suavitate  ma- 
xime  hilaratae  sunt  Athenae:  huius  ubertatem  et  co¬ 
piam  admiratae,  eiusdem  vim  dicendi  terroremque 
timuerunt.  XII.  45.  Haec  igitur  aetas  prima  Athe- 
nis  oratorem  prope  perfectum  tulit.  Nec  enim  in 
constituentibus  rempublicam  nec  in  bella  gerentibus 
nec  in  impeditis  ac  regum  dominatione  devinctis 
nasci  cupiditas  dicendi  solet.  Pacis  est  comes  otiique 
socia  et  iam  bene  constitutae  civitatis  quasi  alumna 
quaedam  eloquentia.  46.  Itaque  ait  Aristoteles,  quum 
sublatis  in  Sicilia  tyrannis  res  privatae  longo  inter¬ 
vals  iudiciis  repeterentur ,  turn  primum,  quod  esset 
acuta  ilia  gens  et  controversa  natura,  artem  et  prae- 
cepta  Siculos  Coracem  et  Tisiam  conscripsisse :  nam 

antea  neminem  solitum  via  nec  arte,  sed  accurate 
taraen  et  de  scripto  plerosque  dicere;  scriptasque 
fuisse  et  paratas  a  Protagora  rerum  illustrium  dispu- 
tationes ,  quae  nunc  communes  appellantur  loci : 
47.  quod  idem  fecisse  Gorgiam,  quum  singularum 
rerum  laudes  vituperationesque  conscripsisset ;  quod 
iudicaret  hoc  oratoris  esse  maxirne  proprium,  rem  au- 
gere  posse  laudando,  vituperandoque  rursus  afflige- 
re:  huic  Antiphontem  Rhamnusium  similia  quae- 
dam  habuisse  conscripta ;  quo  neminem  umquam  me¬ 
lius  ullam  oravisse  capitis  caussam,  quum  se  ipse 
defenderet,  se  audiente,  locuples  auctor  scripsit 
Thucydides:  48.  nam  Lysiam  primo  profiteri  soli¬ 
tum  artem  esse  dicendi;  deinde,  quod  Theodorus 
esset  in  arte  subtilior,  in  orationibus  autem  ieiunior, 
orationes  eum  scribere  aliis  coepisse,  artem  remo- 
visse :  similiter  Isocratem  primo  artem  dicendi  esse 
negavisse,  scribere  autem  aliis  solitum  orationes, 
quibus  in  iudiciis  uterentur:  sed,  quum  ex  eo,  quia 
quasi  committeret  contra  legem,  quo  quis  iudicio 
circumveniretur ,  saepe  ipse  in  iudicium  vocaretur, 
orationes  aliis  destitisse  scribere  totumque  se  ad 
artes  componendas  transtulisse.  XIII.  49.  Et  Grae- 
ciae  quidem  oratorum  partus  atque  fontes  vides,  ad 
nostrorum  annalium  rationem  veteres,  ad  ipsorum 
sane  recentes.  Nam  antequam  delectata  est  Atheni- 
ensium  civitas  hac  laude  dicendi,  multa  iam  memora¬ 
bilia  et  in  domesticis  et  in  bellicis  rebus  effecerat. 
Hoc  autem  studium  non  erat  commune  Graeciae,  sed 
proprium  Athenarum.  50.  Quis  enim  aut  Argivum 
oratorem  aut  Corinthium  aut  Thebanum  scit  fuisse 
temporibus  illis?  nisi  quid  de  Epaminonda,  docto 
homine,  suspicari  libet.  Lacedaemonium  vero  usque 
ad  hoc  tempus  audivi  fuisse  neminem.  Menelaum 
ipsum,  dulcem  ilium  quidem  tradit  Homerus,  sed 
pauca  dicentem.  Brevitas  autem  laus  est  interdum  in 
aliqua  parte  dicendi,  in  universa  eloquentia  laudem 
non  habet.  51.  At  vero  extra  Graeciam  magna  di¬ 
cendi  studia  fuerunt,  maximique  huic  laudi  habiti 
honores  illustre  oratorum  nomen  reddiderunt.  Nam 
ut  semel  e  Piraeeo  eloquentia  evecta  est,  omnes  pera- 
gravit  insulas  atque  ita  peregrinata  tota  Asia  est ,  ut 
se  externis  oblineret  moribus,  omnemque  illam  salu- 
britatem  Atticae  dictionis  et  quasi  sanilatem  perderet 
ac  loqui  paene  dedisceret.  Hinc  Asiatici  oratores  non 
contemnendi  quidem  nec  celeritate  nec  copia,  sed 
parum  pressi  et  nimis  redundantes;  Rhodii  saniores 
et  Atticorum  similiores.  52.  Sed  de  Graecis  hactenus ; 
etenim  haec  ipsa  forsitan  fuerint  non  necessaria. 

Turn  Brutus,  Ista  vero,  inquit,  quam  necessaria 
fuerint,  non  facile  dixerim :  iucunda  certe  mihi  fue¬ 
runt,  neque  solum  non  longa,  sed  etiam  breviora, 
quam  vellem.  Optime,  inquam;  sed  veniamus  ad 
nostros,  de  quibus  difficile  est  plus  intelligere,  quam 
quantum  ex  monumentis  suspicari  licet.  XIV.  53.  Quis 
enim  putet  aut  celeritatem  ingenii  L.  Bruto  illi  nobi- 
litatis  vestrae  principi  defuisse?  qui  de  matre  sua- 
vianda  ex  oraculo  Apollinis  tarn  acute  arguteque 
coniecerit;  qui  summam  prudentiam  simulatione 
stultitiae  texerit;  qui  potentissimum  regem,  claris- 
simi  regis  filium,  expulerit,  civitatemque  perpetuo 
dominatu  libcratam  magistratibus  annuis,  legibus  iu- 
diciisque  devinxerit;  qui  collegae  suo  imperium 
abrogaverit,  ut  e  civitate  regalis  nominis  memoriam 
tolleret:  quod  eerie  effici  non  potuisset,  nisi  esset 
oralione  persuasum.  54.  Videmus  item  paucis  annis 
post  reges  exactos,  quum  plebes  propc  ripam  Anienis 


ad  tertium  milliarium  consedisset,  eumque  montem, 
qui  Sacer  appellatus  est,  occupavisset,  M.  Yalerium 
dictatorem  dicendo  sedavisse  discordias,  eique  ob 
earn  rem  honores  amplissimos  habitos  et  eum  primum 
ob  earn  ipsam  caussam  Maximum  esse  appellatum. 
Ne  L.  Yalerium  quidem  Potitum  arbitror  non  aliquid 
potuisse  dicendo,  qui  post  decemviralem  invidiam 
plebem  in  patres  incitatam  legibus  et  concionibus 
suis  mitigaverit.  55.  Possumus  Appium  Claudium 
suspicari  disertum,  quia  senatum  iamiam  inclinatum 
a  Pyrrhi  pace  revocaverit:  possumus  C.  Fabricium, 
quia  sit  ad  Pyrrhum  de  captivis  recuperandis  missus 
orator:  Ti.  Coruncanium,  quod  ex  pontificum  com- 
mentariis  longe  plurimum  ingenio  valuisse  videatur : 
M’  Curium ,  quod  is  tribunus  plebis,  interrege  Appio 
Caeco ,  diserto  homine,  comitia  contra  leges  habente, 
quum  de  plebe  consulem  non  accipiebat,  patres  ante 
auctores  fieri  coegerit;  quod  fuit  permagnum,  non- 
dum  lege  Maenia  lata.  56.  Licet  aliquid  etiam  de  M. 
Popillii  ingenio  suspicari,  qui  quum  consul  esset 
eodemque  tempore  sacrificium  publicum  cum  laena 
faceret,  quod  erat  flamen  Carmentalis,  plebi  contra 
patres  concitatione  et  seditione  nuntiata ,  ut  erat  laena 
amictus,  ita  venit  in  concionem  seditionemque  quum 
auctoritate  turn  oratione  sedavit.  Sed  eos  oratores 
habitos  esse  aut  omnino  turn  ullum  eloquentiae  prae- 
mium  fuisse,  nihil  sane  mihi  legisse  videor:  tan- 
tummodo  coniectura  ducor  ad  suspicandum.  57.  Di- 
citur  etiam  C.  Flaminius,  is  qui  tribunus  plebis  le¬ 
gem  de  agro  Gallico  et  Piceno  viritim  dividendo  tu- 
lerit,  qui  consul  apud  Thrasimenum  sit  interfectus, 
ad  populum  valuisse  dicendo.  Q.  etiam  Maximus 
Verrucosus  orator  habitus  est  temporibus  illis,  et  Q. 
Metellus  is,  qui  bello  Punico  secundo  cum  L.  Veturio 
Philone  consul  fuit.  XV.  Quern  vero  exslet  et  de 
quo  sit  memoriae  proditum  eloquentem  fuisse  et  ita 
esse  habitum,  primus  est  M.  Cornelius  Cethegus, 
cuius  eloquentiae  est  auctor,  et  idoneus  quidem  mea 
sententia,  Q.  Ennius;  praesertim  quum  et  ipse  eum 
audiverit,  et  scribat  de  mortuo;  ex  quo  nulla  su- 
spicio  est,  amici tiae  caussa  esse  mentitum.  58.  Est 
igitur  sic  apud  ilium  in  nono,  ut  opinor,  annali  : 
Additur  orator  Corneliu’  suaviloquenti 
ore  Cethegus  Marcu’  Tuditano  collega, 

Marci  films - 

Et  oratorem  appellat  et  suaviloquentiam  tribuit :  quae 
nunc  quidem  non  tam  est  in  plerisque;  latrant  enim 
iam  quidam  oratores,  non  loquuntur.  Sed  est  ea  laus 
eloquentiae  certe  maxima, 

- is  dictus  ollis  popular ibus  olirn, 

qui  turn  vivebant  homines  atque  aevum  agitabant, 
flos  delibatus  populi : 

probe  vero;  59.  ut  enim  hominis  decus  ingenium, 
sic  ingenii  ipsius  lumen  est  eloquentia,  qua  virum 
excellenlem  praeclare  turn  illi  homines  florem  populi 

esse  dixerunt; - Suadaeque  medulla,  nsi&co 

quam  vocant  Graeci,  cuius  effector  est  orator,  hanc 
Suadam  appellavit  Ennius;  eius  autem  Cethegum 
medullam  fuisse  vult,  ut,  quam  dcam  in  Pericli  la- 
bris  scripsit  Eupolis  sessitavisse,  huius  hie  medullam 
nostrum  oratorem  fuisse  dixerit.  60.  At  hie  Cethegus 
consul  cum  P.  Tuditano  fuit  bello  Punico  secundo: 
quaestorque  his  consulibus  M.  Cato,  modo  plane 
annis  cxl  ante  me  consulem ,  et  id  ipsum  nisi  unius 
esset  Ennii  testimonio  cognitum,  hunc  vetustas,  ut 
alios  fortasse  multos,  oblivione  obruisset.  Illius 
autem  aetatis  qui  sermo  fuerit,  ex  Naevianis  scriptis 

intelligi  potest.  His  enim  consulibus ,  ut  in  veteri- 
bus  commentariis  scriptum  est,  Naevius  est  mortuus : 
quamquam  Varro  noster,  diligentissimus  investigator 
antiquitatis,  putat  in  hoc  erratum  vitamque  Naevii 
producit  longius.  Nam  Plautus  P.  Claudio,  L.  Por- 
cio,  viginti  annis  post  illos,  quos  ante  dixi,  consu¬ 
libus  mortuus  est,  Catone  censore. 

61.  Hunc  igitur  Cethegum  consecutus  est  aetate 
Cato,  qui  annis  ix  post  eum  fuit  consul.  Eum  nos 
ut  perveterem  habemus,  qui  L.  Marcio,  M’  Manilio 
consulibus  mortuus  est,  annis  lxxxiii  ipsis  ante 
me  consulem.  XVI.  Nec  vero  habeo  quemquam  anti- 
quiorem,  cuius  quidem  scripta  proferenda  putem, 
nisi  quem  Appii  Caeci  oratio  haec  ipsa  de  Pyrrho  et 
nonnullae  mortuorum  laudationes  forte  delectant. 
62.  Et  hercules  hae  quidem  exstant:  ipsae  enim  fa- 
miliae  sua  quasi  ornamenta  ac  monumenta  servabant 
et  ad  usum,  si  quis  eiusdem  generis  occidisset,  et  ad 
memoriam  laudum  domesticarum  et  ad  illustrandam 
nobilitatem  suam.  Quamquam  his  laudationibushisto- 
ria  rerum  nostrarum  est  facta  mendosior.  Multa  enim 
scripta  sunt  in  eis,  quae  facta  non  sunt,  falsi  triumphi, 
plures  consulatus,  genera  etiam  falsa  et  ad  plebem 
transitiones ,  quum  homines  humiliores  in  alienum 
eiusdem  nominis  infunderentur  genus :  ut,  si  ego  me  a 
M’  Tullio  esse  dicerem,  qui  patricius  cum  Servio  Sul- 
picio  consul  anno  x.  post  exactos  reges  fuit.  63.  Ca- 
tonis  autem  orationes  non  minus  multae  fere  sunt, 
quam  Attici  Lysiae,  cuius  arbitror  plurimas  esse ;  est 
enim  Atticus ,  quoniam  certe  Athenis  est  et  natus  et 
mortuus  et  functus  omni  civium  munere ;  quamquam 
Timaeus  eum,  quasi  Licinia  et  Mucia  lege,  repetit 
Syracusas.  Et  quodam  modo  est  nonnulla  in  his 
etiam  inter  ipsos  similitudo:  acuti  sunt,  elegantes, 
faceti,  breves ;  sed  ille  Graecus  ab  omni  laude  felicior. 
64.  Habet  enim  certos  sui  studiosos,  qui  non  tam 
habitus  corporis  opimos,  quam  gracilitates  consecten- 
tur ;  quos ,  valetudo  modo  bona  sit,  tenuitas  ipsa  de- 
lectat.  Quamquam  in  Lysia  saepe  sunt  etiam  lacerti, 
sic  ut  fieri  nihil  possit  valentius:  verum  est  certe 
genere  toto  strigosior,  sed  habet  tamen  suos  lauda- 
tores ,  qui  hac  ipsa  eius  subtilitate  admodum  gaude- 
ant.  XVII.  65.  Catonem  vero  quis  nostrorum  orato- 
rum,  qui  quidem  nunc  sunt,  legit?  aut  quis  novit 
omnino?  At  quem  virum,  Dii  boni!  mitto  civem  aut 
senatorem  aut  imperatorem ;  oratorem  enim  hoc  loco 
quaerimus;  quis  illo  gravior  in  laudando?  acerbior 
in  vituperando?  in  sententiis  argutior?  in  docendo 
edisserendoque  subtilior?  Refertae  sunt  orationes 
amplius  centum  quinquaginta,  quas  quidem  adhuc 
invenerim  et  legerim,  et  verbis  et  rebus  illustribus. 
Licet  ex  his  eligant  ea,  quae  notatione  et  laude  digna 
sint;  omnes  oratoriae  virtutes  in  eis  reperientur. 

66.  Iam  vero  Origines  eius  quem  florem  aut  quod 
lumen  eloquentiae  non  habent?  Amatores  huic  de- 
sunt,  sicuti  rnultis  iam  ante  saeculis  et  Philisto  Syra- 
cusio  et  ipsi  Thucydidi.  Nam  ut  horum  concisis 
sententiis,  interdum  etiam  non  satis  apertis  quum 
brevitate,  turn  nimio  acumine,  officit  Theopompus 
elatione  atque  altitudine  orationis  suae,  quod  idem 
Lysiae  Demosthenes;  sic  Catonis  luminibus  obstruxit 
liaec  posteriorum  quasi  exaggerata  altius  oratio. 

67.  Sed  et  in  nostris  inscitia  est,  quod  ii  ipsi,  qui  in 
Graecis  antiquitate  delectantur  eaque  subtilitate, 
quam  Atticam  appellant,  hanc  in  Catone  ne  noverunt 
quidem.  Hyperidae  volunt  esse  et  Lysiae.  Laudo. 
Sed  cur  nolunt  Catonis?  Attico  genere  dicendi  se 


gaudere  dicunt.  Sapienter  id  quidem.  68.  Atque 
utinam  imitarentur,  nec  ossa  solum,  sed  etiam  san- 
guinem!  Gratum  est  tamen,  quod  volunt.  Cur  igitur 
Lysias  et  Ilyperides  amatur,  quum  penitus  ignoretur 
Cato?  Antiquior  est  huius  sermo  et  quaedam  horri- 
diora  verba:  ita  enim  turn  loquebantur.  Id  muta, 
quod  turn  ille  non  potuit,  et  adde  numeros  et  aptior 
sit  oratio,  ipsa  verba  compone  et  quasi  coagmenta, 
quod  ne  Graeci  quidem  veteres  factitaverunt :  iam 
neminem  antepones  Catoni.  69.  Ornari  orationem 
Graeci  putant,  si  verborum  immutationibus  utantur, 
quos  appellant  tqotvov?,  et  sententiarum  orationisque 
formis ,  quae  vocant  a/ripaxa :  non  veri  simile  est, 
quam  sit  in  utroque  genere  et  creber  et  distinctus 
Cato.  XVIII.  Nec  vero  ignoro,  nondum  esse  satis 
politum  hunc  oratorem,  et  quaerendum  esse  aliquid 
perfectius:  quippe  quum  ita  sit  ad  nostrorum  tem- 
porum  rationem  vetus,  ut  nullius  scriptum  exstet 
dignum  quidem  lectione,  quod  sit  antiquius.  Sed 
maiore  honore  in  omnibus  artibus,  quam  in  hac  una 
dicendi,  versatur  antiquitas.  70.  Quis  enim  eorum, 
qui  haec  minora  animadvertunt,  nonintelligit,  Canachi 
signa  rigidiora  esse,  quam  ut  imitentur  veritatem? 
Calamidis  dura  ilia  quidem,  sed  tamen  molliora,  quam 
Canachi :  nondum  Myronis  satis  ad  veritatem  addu- 
cta;  iam  tamen,  quae  non  dubites  pulchra  dicere: 
pulchriora  etiam  Polycleti  et  iam  plane  perfecta,  ut 
mihi  quidem  videri  solent.  Similis  in  pictura  ratio 
est:  in  qua  Zeuxin  et  Polygnotum  et  Timantem  et 
eorum ,  qui  non  sunt  usi  plus  quam  quattuor  colori- 
bus,  formas  et  lineamenta  laudamus :  at  in  Echione, 
Nicomacho,  Protogene,  Apelle  iam  perfecta  sunt 
omnia.  Et  nescio  an  reliquis  in  rebus  omnibus  idem 
eveniat :  nihil  est  enim  simul  et  inventum  et  perfe- 
ctum;  71.  nec  dubitari  debet,  quin  fuerint  ante  Ho- 
merum  poetae,  quod  ex  eis  carminibus  intelligi  po¬ 
test,  quae  apud  ilium  et  in  Phaeacum  et  in  procorum 
epulis  canuntur.  Quid,  nostri  veteres  versus  ubi 
sunt? 

- quos  olim  Fauni  vatesque  canebant, 

quum  neque  Muscirum  scopulos  quisquam  superarat, 
nec  dicti  studiosus  erat  — 
ante  hunc; 

ait  ipse  de  se ,  nec  mentitur  in  gloriando :  sic  enim 
sese  res  habet.  Nam  et  Odyssea  Latina  est  sic,  tam- 
quam  opus  aliquod  Daedali,  et  Livianae  fabulae  non 
satis  dignae,  quae  iterum  legantur.  72.  Atque  hie 
Livius,  qui  primus  fabulam,  C.  Claudio  Caeci  filioet 
M.  Tuditano  consulibus,  docuit  anno  ipso,  antequam 
natus  est  Ennius,  post  Romam  conditam  autem  quar- 
todecimo  et  quingentesimo,  ut  hie  ait,  quem  nos  se- 
quimur;  est  enim  inter  scriptores  de  numero  anno- 
rum  controversia.  Accius  autem  a  Q.  Maximo  quin- 
tum  consule  captum  Tarenti  scripsit  Livium  annis 
xxx  post,  quam  eum  fabulam  docuisse  et  Atticus 
scribit  et  nos  in  antiquis  commentariis  invenimus . 
73.  docuisse  autem  fabulam  annis  post  xi,  C.  Corne- 
lio,  Q.  Minucio  consulibus,  ludis  Iuventatis,  quos  Sa- 
linator  Senensi  praelio  voverat.  In  quo  tantus  error 
Accii  fuit,  ut  his  consulibus  xl  annos  natus  Ennius 
fuerit:  cui  quum  aequalis  fuerit  Livius,  minor  fuit 
aliquanto  is,  qui  primus  fabulam  dedit,  quam  ii,  qui 
multas  docuerant  ante  hos  consules,  et  Plautus  et 
Naevius.  XIX.  74.  Haec  si  minus  apta  videntur  huic 
sermoni ,  Brute ,  Attico  assigna ,  qui  me  inflammavit 
studio  illustrium  hominum  aetates  et  tempora  per- 
sequendi.  Ego  vero,  inquit  Brutus,  et  delector  ista 

quasi  notatione  temporum  et  ad  id,  quod  instituisti 
oratorum  genera  distinguere  aetatibus,  istam  dili- 
gentiam  esse  accommodatam  puto.  75.  Recte,  in- 
quara,  Brute,  intelligis:  atque  utinam  exstarent  ilia 
carmina,  quae  multis  saeculis  ante  suam  aetatem  in 
epulis  esse  cantitata  a  singulis  convivis  de  clarorum 
virorum  laudibus,  in  Originibus  scriptum  reliquit 
Cato!  Tamen  illius,  quern  in  vatibus  et  Faunis  nu- 
merat  Ennius,  bellum  Punicura,  quasi  Myronis  opus, 
delectat.  76.  Sit  Ennius  sane,  ut  est  certe,  perfe- 
ctior:  qui  si  ilium,  ut  simulat,  contemneret,  non 
omnia  bella  persequens,  primum  illud  Punicum,  acer- 
rimum  bellum  reliquisset.  Sed  ipse  dicit,  cur  id  fa- 

ciat, - scripsere,  inquit,  alii  rem  versibus, - et 

luculente  quidem  scripserunt,  etiamsi  minus,  quam 
tu,  polite.  Nec  vero  tibi  aliter  videri  debet;  qui  a 
Naevio  vel  sumpsisti  multa,  si  fateris,  vel,  si  negas, 
surripuisti. 

77.  Cum  hoc  Catone  grandiores  natu  fuerunt  C. 
Flaminius,  C.  Vaito,  Q.  Maximus,  Q.  Metellus,  P. 
Lentulus,  P.  Crassus,  qui  cum  superiore  Africano 
consul  fuit.  Ipsum  Scipionem  accepimus  non  infan- 
tem  fuisse.  Filius  quidem  eius,  is,  qui  hunc  mino- 
rem  Scipionem  a  Paullo  adoptavit,  si  corpore  valuis- 
set,  in  primis  habitus  esset  disertus :  indicant  quum 
oratiunculae  turn  historia  quaedam  Graeca,  scripta 
dulcissime.  XX.  78.  Numeroque  eodem  fuit  Sex. 
Aelius,  iuris  quidem  civilis  omnium  peritissimus, 
sed  etiam  ad  dicendum  paratus :  de  minoribus  au- 
tem,  C.  Sulpicius  Gallus,  qui  maxime  omnium  nobi- 
lium  Graecis  litteris  studuit ;  isque  et  oratorum  in 
numero  est  habitus  et  fuit  reliquis  rebus  ornatus  at¬ 
que  elegans.  Iam  enim  erat  unctior  quaedam  splen- 
didiorque  consuetudo  loquendi.  Nam,  hoc  praetore 
ludos  Apollini  faciente,  quum  Thyesten  fabulam  do- 
cuisset,  Q.  Marcio,  Cn.  Servilio  consulibus,  mortem 
obiit  Ennius.  79.  Erat  iisdem  temporibus  Ti.  Grac¬ 
chus  P.  F.,  qui  bis  consul  et  censor  fuit,  cuius  est 
oratio  Graeca  apud  Rhodios :  quern  civem  quum  gra- 
vem  turn  etiam  eloquentem  constat  fuisse.  P.  etiam 
Scipionem  Nasicam,  qui  est  Corculum  appellatus,  qui 
item  bis  consul  et  censor  fuit ,  habitum  eloquentem 
aiunt,  illius,  qui  sacra  acceperit,  filium :  dicunt  etiam 
L.  Lentulum,  qui  cum  C.  Figulo  consul  fuit;  Q.  No- 
biliorem  M.  F.,  iam  patrio  instituto  deditum  studio 
litterarum,  qui  etiam  Q.  Ennium,  qui  cum  patre  eius 
in  Aetolia  militaverat,  civitate  donavit,  quum  trium¬ 
vir  coloniam  deduxisset;  et  T.  Annium  Luscum,  hu- 
ius  Q.  Fulvii  collegam,  non  indisertum  dicunt  fuisse. 
80.  Atque  etiam  L.  Paullus,  Africani  pater,  personam 
principis  civis  facile  dicendo  tuebatur;  et  vero  etiam 
turn  Catone  vivo,  qui  annos  quinque  et  octoginta  na- 
tus  excessit  e  vita,  quum  quidem  eo  ipso  anno  contra 
Ser.  Galbam  ad  populum  summa  contentione  dixis- 
set:  quam  etiam  orationem  scriptam  reliquit. 

XXI.  81 .  Sed  vivo  Catone  minores  natu  multi  uno 
tempore  oratores  floruerunt.  Nam  et  A.  Albinus,  is 
qui  Graece  scripsit  historiam,  qui  consul  cum  L.  Lu- 
cullo  fuit,  et  litteratus  et  disertus  fuit,  et  tenuit  cum 
hoc  locum  quemdam  etiam  Ser.  Fulvius  et  una  Ser. 
Fabius  Pictor  et  iuris  et  litterarum  et  antiquitatis  bene 
peritus;  QuintusqueFabius  Labeo  fuit  ornatus  iisdem 
fere  laudibus.  Nam  Q.  Metellus,  is  cuius  quattuor 
fdii  consulares  fuerunt,  in  primis  est  habitus  elo- 
quens,  qui  pro  L.  Cotta  dixit,  accusante  Africano, 
cuius  et  aliae  sunt  orationes  et  contra  Ti.  Gracchum 
exposita  est  in  C.  Fannii  annalibus.  82.  Turn  ipse  L. 

Cotta  veterator  habitus,  sed  C.  Laelius  etP.  Africanus 
in  primis  eloquentes,  quorum  exstant  orationes,  ex 
quibus  existimari  de  ingeniis  oratorum  potest.  Sed 
inter  hos  aetate  paullum  his  antecedens  sine  contro- 
versia  Ser.  Galba  eloquentia  praestitit ;  et  nimirum 
is  princeps  ex  Latinis  ilia  oratorum  propria  et  quasi 
legitima  opera  tractavit,  ut  egrederetur  a  proposito 
ornandi  caussa,  ut  delectaret  animos,  ut  permoveret, 
ut  augeret  rem,  ut  miserationibus,  ut  communibus 
locis  uteretur.  Sed  nescio  quomodo  huius,  quern 
constat  eloquentia  praestitisse ,  exiliores  orationes 
sunt  et  redolentes  magis  antiquitatem,  quam  aut  Lae- 
lii  aut  Scipionis  aut  etiam  ipsius  Catonis;  itaque 
evanuerunt*,  vix  iam  ut  appareant. 

83.  De  ipsius  Laelii  et  Scipionis  ingenio  quam- 
quam  ea  iam  est  opinio,  ut  plurimum  tribuatur  am- 
bobus;  dicendi  tamen  laus  est  in  Laelio  illustrior. 
At  oratio  Laelii  de  collegiis  non  melior,  quam  de 
multis  quam  voles,  Scipionis:  non  quo  ilia  Laelii 
quidquam  sit  dulcius  aut  quo  de  religione  dici  possit 
augustius,  sed  multo  tamen  vetustior  et  horridior  ille, 
quam  Scipio;  et,  quum  sint  in  dicendo  variae  volun- 
tates,  delectari  mihi  magis  antiquitate  videtur  et  lu- 
benter  verbis  etiam  uti  paullo  magis  priscis  Laelius. 

84.  Sed  est  mos  hominum,  ut  nolint  eumdem  pluri- 
bus  rebus  excellere.  Nam  ut  ex  bellica  laude  aspi- 
rare  ad  Africanum  nemo  potest,  in  qua  ipsa  egregium 
Viriathi  bello  reperimus  fuisse  Laelium:  sic  ingenii, 
litterarum,  eloquentiae,  sapientiae  denique,  etsi  utri- 
que  primas,  priores  tamen  libenter  deferunt  Laelio. 
Nec  mihi  ceterorum  iudicio  solum  videtur,  sed  etiam 
ipsorum  inter  ipsos  concessu  ita  tributum  fuisse. 

85.  Erat  omnino  turn  mos,  ut  in  reliquis  rebus  me¬ 
lior,  sic  in  hoc  ipso  humanior,  ut  faciles  essent  in 
suum  cuique  tribuendo.  XXII.Memoria  teneo,  Smyr- 
nae  me  ex  P.  Rutilio  Rufo  audisse,  quum  diceret, 
adolescentulo  se  accidisse,  ut  ex  senatusconsulto  P. 
Scipio  et  D.  Brutus,  ut  opinor,  consules  de  re  atroci 
magnaque  quaererent.  Nam  quum  in  silva  Sila  facta 
caedes  esset  notique  homines  interfecti,  insimulare- 
turque  familia,  partim  etiam  liberi,  societatis  eius, 
quae  picarias  de  P.  Cornelio,  L.  Mummio  censoribus 
redemisset,  decrevisse  senatum,  ut  de  ea  re  cogno- 
scerent  et  statuerent  consules.  86.  Caussam  pro  pu- 
blicanis  accurate,  ut  semper  solitus  esset,  eleganter- 
que  dixisse  Laelium.  Quum  consules,  re  audita,  am- 
plius  de  consilii  sententia  pronuntiavissent;  paucis 
interpositis  diebus  iterum  Laelium  multo  diligentius 
meliusque  dixisse,  iterumque  eodem  modo  a  consu¬ 
libus  rem  esse  prolatam.  Turn  Laelium,  quum  eum 
socii  domum  reduxissent  egissentque  gratias  et,  ne 
defatigaretur,  oravissent,  locutum  esse  ita :  se,  quae 
fecisset,  honoris  eorum  caussa  studiose  accurateque 
fecisse;  sed  se  arbitrari,  caussam  illam  a  Ser.  Galba, 
quod  is  in  dicendo  gravior  acriorque  esset,  gravius 
et  vehementius  posse  defendi;  itaque  auctoritate  C. 
Laelii  publicanos  caussam  detulisse  ad  Galbam. 
87.  Ilium  autem,  quod  ei  viro  succedendum  esset, 
verecunde  et  dubitanter  recepisse;  unum  quasi  com- 
perendinatus  medium  diem  fuisse,  quern  totum  Gal¬ 
bam  in  consideranda  caussa  componendaque  posuis- 
se;  et,  quum  cognitionis  dies  esset  et  ipse  Rutilius 
rogatu  sociorum  domum  ad  Galbam  mane  venisset, 
ut  eum  admoneret  et  ad  dicendi  tempus  adduceret, 
usque  ilium,  quoad  ei  nuntiatum  esset,  consules  de- 
scendisse,  omnibus  exclusis,  commentatum  in  qua- 
dam  testudine  cum  servis  litteratis  fuisse,  quorum 

alii  aliud  dictare  eodem  tempore  solitus  esset:  inte¬ 
rim  quum  esset  ei  nuntiatum  tempus  esse,  exisse  in 
aedes  eo  colore  et  iis  oculis,  ut  egisse  caussam,  non 
commentatum  putares.  88.  Addebat  etiam,  idque  ad 
rern  pertinere  putabat,  scriptores  illos  male  mulcatos 
exisse  cum  Galba ;  ex  quo  significabat,  ilium  non  in 
agendo  solum,  sed  etiam  in  meditando  vehementem 
atque  incensum  fuisse.  Quid  multa?  magna  exspe- 
ctatione,  plurimis  audientibus,  coram  ipso  Laelio  sic 
illam  caussam  tanta  vi  tantaque  gravitate  dixisse 
Galbam,  ut  nulla  fere  pars  orationis  silentio  praeter- 
iretur.  Itaque  multis  querelis  multaque  miseratione 
adhibita,  socios,  omnibus  approbantibus ,  ilia  die 
quaestione  liberatos  esse.  XXIII.  89.  Ex  hac  Rutilia- 
na  narratione  suspicari  licet,  quum  duae  summae 
sint  in  oratore  laudes,  una  subtiliter  disputandi,  ad 
docendum,  altera  graviter  agendi,  ad  animos  audien- 
tium  permovendos,  multoque  plus  proficiat  is,  qui 
inflammet  iudicem,  quam  ille,  qui  doceat,  elegantiam 
in  Laelio,  vim  in  Galba  fuisse.  Quae  quidem  vis 
turn  maxime  cognita  est,  quum,  Lusitanis  a  Ser.  Gal¬ 
ba  praetore  contra  interpositam,  ut  existimabatur,  fi- 
dem  interfectis,  L.  Libone  tribuno  plebis  populum 
incitante  et  rogationem  in  Galbam  privilegii  similem 
ferente,  summa  senectute,  ut  ante  dixi,  M.  Cato  le¬ 
gem  suadens  in  Galbam  multa  dixit;  quam  oiatio- 
nem  in  Origines  suas  retulit,  paucis  antequam  mor- 
tuus  est,  [an]  diebus,  an  mensibus.  90.  Turn  igitui 
nihil  recusans  Galba  pro  sese  et  populi  Romani  fidem 
implorans,  quum  suos  pueros  turn  C.  Galli  etiam  fi- 
lium  flens  commendabat,  cuius  orbitas  et  fletus  mire 
miserabilis  fuit  propter  recentem  memoriam  clarissi- 
mi  patris :  isque  se  turn  eripuit  flamma,  propter  pue¬ 
ros  misericordia  populi  commota,  sicut  idem  scri- 
ptum  reliquit  Cato.  Atque  etiam  ipsum  Libonem  non 
infantem  video  fuisse,  ut  ex  orationibus  eius  intelligi 
potest.  91.  Quum  haec  dixissem  et  paullum  inter- 
quievissem,  Quid  igitur,  inquit,  est  caussae,  Brutus, 
si  tanta  virtus  in  oratore  Galba  fuit,  cur  ea  nulla  in 
orationibus  eius  appareat?  quod  mirari  non  possum 
in  eis,qui  nihil  omnino  scripti  reliquerunt.  XXIV.  Nec 
enim  est  eadem,  inquam,  Brute,  caussa  non  scribencli 
et  non  tarn  bene  scribendi,  quam  dixerint.  Nam  vi- 
demus  alios  oratores  inertia  nihil  scripsisse,  ne  do- 
mesticus  etiam  labor  accederet  ad  forensem ;  (plerae- 
que  enim  scribuntur  orationes  habitae  iam,  non  ut 
habeantur:)  92.  alios  non  laborare,  ut  meliores  fiant ; 
nulla  enim  res  tantum  ad  dicendum  proficit,  quan¬ 
tum  scriptio :  memoriam  autem  in  posterum  ingenii 
sui  non  desiderant,  quum  se  putant  satis  magnam 
adeptos  esse  dicendi  gloriam,  eamque  etiam  maioi  cm 
visum  iri,  si  in  cxistimantium  arbitrium  sua  scripta 
non  venerint:  alios,  quod  melius  putent  dicere  se 
posse,  quam  scribere ;  quod  peringeniosis  hominibus 
neque  satis  doctis  plerumque  contigit,  ut  ipsi  Galbae ; 
93.  quern  fortasse  vis  non  ingenii  solum,  sed  etiam 
animi,  et  naturalis  quidam  dolor  dicentem  incende- 
bat  efficiebatque,  ut  et  incitata  et  gravis  etvehemens 
esset  oratio:  dein  quum  otiosus  stilum  prehenderat, 
motusque  omnis  animi  tamquam  ventus  hominem 
defecerat,  flaccescebat  oratio :  quod  iis,  qui  hmatius 
dicendi  consectantur  genus,  accidere  non  solet,  pro- 
pterea  quod  prudentia  numquam  deficit  oratorem, 
qua  ille  utens  eodem  modo  possit  et  dicere  et  scri¬ 
bere.  Ardor  animi  non  semper  adest,  isque  quum 
consedit,  omnis  ilia  vis  et  quasi  flamma  oratoris  ex- 
stinguitur.  94.  Hanc  igitur  ob  caussam  videtur  Laelii 

mens  spirare  etiam  in  scriptis,  Galbae  autem  vis 
occidisse. 

XXV.  Fuerunt  etiam  in  oratorum  numero  medio- 
crium  L.  et  Sp.  Mummii  fratres,  quorum  exstant 
amborum  orationes:  simplex  quidem  L.  etantiquus; 
Sp.  autem  nihilo  ille  quidem  ornatior,  sed  tamen 
astrictior;  fuit  enim  doctus  ex  disciplina  Stoicorum. 
Multae  sunt  Sp.  Albini  orationes.  Sunt  etiam  L.  et 
C.  Aureliorum  Orestarum,  quos  aliquo  video  in  nu¬ 
mero  oratorum  fuisse.  95.  P.  etiam  Popillius  quum 
civis  egregius  turn  non  indisertus  fuit;  C.vero,  filius 
eius,  disertus ;  Caiusque  Tuditanus  quum  omni  vita 
atque  victu  excultus  atque  expolitus,  turn  eius  ele- 
^ans  est  habitum  orationis  genus.  Eodemque  in  ge- 
nere  est  habitus  is,  qui  iniuria  accepta  fregit  Ti. 
Gracchum  patientia,  civis  in  rebus  optimis  constan- 
tissimus,  M.  Octavius.  At  vero  M.  Aemilius  Lepidus, 
qui  est  Porcina  dictus,  iisdem  temporibus  fere,  qui- 
bus  Galba,  sed  paullo  minor  natu,  et  summus  orator 
est  habitus,  et  fuit,  ut  apparet  ex  orationibus,  scri- 
ptor  sane  bonus.  96.  Hoc  in  oratore  Latino  primum 
mihi  videtur  et  levitas  apparuisse  ilia  Graecorum  et 
verborum  comprehensio,  etiam  artifex,  ut  ita  dioam, 
stilus.  Ilunc  studiose  duo  adolescentes  ingeniosissi- 
mi  et  prope  aequales,  C.  Carbo  et  Ti.  Gracchus,  audire 
solid  sunt;  de  quibus  iam  dicendi  locus  erit,  quum 
de  senioribus  pauca  dixero.  Q.  enim  Pompeius  non 
contemptus  orator  temporibus  illis  fuit,  qui  summos 
honores  homo  per  se  cognitus  sine  ulla  commend  a- 
tione  maiorum  est  adeptus.  97.  Turn  L.  Cassius  mul- 
tum  potuit,  non  eloquentia,  sed  dicendo  tamen ;  ho¬ 
mo,  non  liberalitate,  ut  alii,  sed  ipsa  tristitia  et  seve- 
ritate  popularis:  cuius  quidem  legi  tabellariae  M. 
Antius  Briso,  tribunus  plebis,  diu  restitit,  M.  Lepido 
consule  adiuvante;  eaque  res  P.  Africano  vitupera- 
tioni  fuit,  quod  eius  auctoritate  de  sententia  deductus 
Briso  putabatur.  Turn  duo  Caepiones  multum  clien- 
tes  consilio  et  lingua,  plus  auctoritate  tamen  et  gratia 
sublevabant.  Sexti  Pompeii  sunt  scripta  nec  nimis 
extenuata,  quamquam  veterum  est  similis,  et  plena 
prudentiae.  XXVI.  98.  P.  Crassum  valde  probatum 
oratorem  iisdem  fere  temporibus  accepimus,  qui  et 
inferno  valuit  et  studio  et  habuit  quasdam  etiam 
domesticas  disciplinas.  Nam  et  cum  sumrno  illo  ora¬ 
tore,  Ser.  Galba,  cuius  C.  filio  filiam  suam  colloca- 
verat,  affinitate  sese  devinxerat  et,  quum  esset  P. 
Mucii  filius,  fratremque  haberet  P.  Scaevolam,  domi 
ius  civile  cognoverat.  In  eo  industriam  constat  sum- 
mam  fuisse  maximamque  gratiam,  quum  et  consule- 
retur  plurimum  et  diceret.  99.  Horum  aetatibus  ad- 
iuncti  duo  C.  Fannii  C.  et  M.  filii  fuerunt:  quorum 
Caii  filius,  qui  consul  cum  Domitio  fuit,  unam  ora- 
tionem  de  sociis  et  nomine  Latino  contra  Gracchum 
reliquit,  sane  et  bonam  et  nobilem.  TumAtticus: 
Quid  ergo?  estne  ista  Fannii?  Nam  varia  opinio  pue- 
ris  nobis  erat.  Alii  a  C.  Persio,  litterato  homine,  scri- 
ptam  esse  aiebant,  illo,  quern  significat  valde  doctum 
esse  Lucilius :  alii  multos  nobiles,  quod  quisque  po- 
tuisset,  in  illam  orationem  contulisse.  100.  Turn  ego, 
Audivi  equidem  ista,  inquam,  de  maioribus  natu,  sed 
numquam  sum  adductus,  ut  crederem;  eamque  su- 
spicionem  propter  hanc  caussam  credo  fuisse,  quod 
Fannius  in  mediocribus  oratoribus  habitus  esset, 
oratio  autem  vel  optima  esset  illo  quidem  tempore 
orationum  omnium.  Sed  nec  eiusmodi  est,  ut  a  plu- 
ribus  confusa  videatur ;  unus  enim  sonus  est  totius 
orationis  et  idem  stilus :  nec  de  Persio  reticuisset 

Gracchus,  quum  ei  Fannius  de  Menelao  Maratheno  et 
de  ceteris  obiecisset:  praesertim  quum  Fannius 
numquam  sit  habitus  elinguis.  Nam  et  caussas  de- 
fensitavit  et  tribunatus  eius,  arbitrio  et  auctoritate  P. 
Africani  gestus,  non  obscurus  fuit.  101.  Alter  autem 
C.  Fannius,  M.  filius,  C.  Laelii  gener,  et  moribus  et 
ipso  genere  dicendi  durior.  Is  soceri  instituto,  — 
quern,  quia  cooptatus  in  augurum  collegium  non  erat, 
non  admodum  diligebat,  praesertim  quum  ille  Q. 
Scaevolam  sibi  minorem  natu  generum  praetulisset: 
cui  tamen  Laelius  se  excusans,  non  genero  minori 
dixit  se  illud,  sed  maiori  filiae  detulisse:  —  is  tamen 
instituto  Laelii  Panaetium  audiverat.  Eius  omnis  in 
dicendo  facultas  ex  historia  ipsius  non  ineleganter 
scripta  perspici  potest ;  quae  neque  nimis  est  infans 
neque  perfecte  diserta.  102.  Mucius  autem  augur, 
quod  pro  se  opus  erat,  ipse  dicebat,  ut  de  pecuniis 
repetundis  contra  T.  Albucium.  Is  oratorum  in  nu- 
mero  non  fuit;  iuris  civilis  intelligentia  atque  omni 
prudentiae  genere  praestitit.  L.  Caelius  Antipater 
scriptor,  quemadmodum  videtis,  fuit,  ut  temporibus 
illis,  luculentus,  iuris  valde  peritus,  multorum  etiam, 
ut  L.  Crassi,  magister. 

XXVII.  103.  Utinam  in  Ti.  Graccho  Caioque  Car¬ 
bone  tabs  mens  ad  rempublicam  bene  gerendam 
fuisset,  quale  ingenium  ad  bene  dicendum  fuit !  pro- 
fecto  nemo  his  viris  gloria  praestitisset.  Sed  eorum 
alter  propter  turbulentissimum  tribunatum,  ad  quern 
ex  invidia  foederis  Numantini  bonis  iratus  accesse- 
rat,  ab  ipsa  republica  est  interfectus;  alter  propter 
perpetuam  in  populari  ratione  levitatem  morte  volun- 
taria  se  a  severitate  iudicum  vindicavit.  Sed  fuit 
uterque  summus  orator :  atque  hoc  memoria  patrum 
teste  dicimus.  104.  Nam  et  Carbonis  et  Gracchi  ha- 
bemus  orationes,  nondum  satis  splendidas  verbis, 
sed  acutas  prudentiaeque  plenissimas.  Fuit  Gracchus 
diligentia  Corneliae  matris  a  puero  doctus  et  Graecis 
litteris  eruditus.Nam  semper  habuit  exquisitoseGrae- 
cia  magistros,  in  eis  iam  adolescens  Diophanem  Mi- 
tylenaeum,  Graeciae  temporibus  illis  disertissimum : 
sed  ei  breve  tempus  ingenii  augendi  et  declarandi 
fuit.  105.  Carbo,  quod  vita  suppeditavit,  est  in  mul- 
tis  iudiciis  caussisque  cognitus.  Hunc  qui  audierant 
prudentes  homines,  in  quibus  familiaris  noster  L. 
Gellius,  qui  se  illi  contubernalem  in  consulatu  fuisse 
narrabat,  canorum  oratorem  et  volubilem  et  satis 
acrem  atque  eumdem  et  vehementem  et  valde  dul- 
cem  et  perfacetum  fuisse  dicebat :  addebat,  industri- 
um  etiam  et  diligentem  et  in  exercitationibus  com- 
mentationibusque  multum  operae  solitumesse  ponere. 
106.  Hie  optimus  illis  temporibus  est  patronus  habi¬ 
tus,  eoque  forum  tenente  plura  fieri  iudicia  coepe- 
runt.  Nam  et  quaestiones  perpetuae  hoc  adolescente 
constitutae  sunt,  quae  antea  nullae  fuerunt;  L.  enim 
Piso  tribunus  plebis  legem  primus  de  pecuniis  repe¬ 
tundis  Censorino  et  Manilio  consulibus  tulit;  ipse  et¬ 
iam  Piso  et  caussas  egit,  et  multarum  legum  aut  au- 
ctor  aut  dissuasor  fuit:  isque  et  orationes  reliquit, 
quae  iam  evanuerunt,  et  annales  sane  exiliter  scri- 
ptos ;  —  et  iudicia  populi,  quibus  aderat  Carbo,  iam 
magis  patronum  desiderabant,  tabella  data;  quam 
legem  L.  Cassius  Lepido  et  Mancino  consulibus  tulit. 

XXVIII.  107.  Vester  etiam  D.  Brutus,  M.  filius, 
ut  ex  familiari  eius  L.  Accio  poeta  sum  audire  soli- 
tus,  et  dicere  non  inculte  solebat  et  erat  quum  litte¬ 
ris  Latinis  turn  etiam  Graecis,  ut  temporibus  illis, 
eruditus.  Quae  tribuebat  idem  Accius  etiam  Q.  Ma¬ 


ximo,  L.  Paulli  nepoti :  et  vero  ante  Maximum  ilium 
Scipionem,  quo  duce  privato  Ti.  Gracchus  occisus 
esset,quum  omnibus  in  rebus  vehementem  turn  acrem 
aiebat  in  dicendo  fuisse.  108.  Turn  etiam  P.  Lentu- 
lus  ille  princeps,  ad  rempublicam  dumtaxat  quod 
opus  esset,  satis  habuisse  eloquentiae  dicitur ;  iisdem- 
que  temporibus  L.  Furius  Philus  perbene  Latine  lo- 
qui  putabatur  litteratiusque,  quam  ceteri ;  P.ScaevoIa 
valde  prudenter  et  acute,  paullo  etiam  copiosius;  nec 
multo  minus  prudenter  M’.  Manilius.  Appii  Claudii 
volubilis,  sed  paullo  fervidior  erat  oratio.  In  aliquo 
numero  etiam  M.  Fulvius  Flaccus  et  C.  Cato,  Africani 
sororis  filius,  mediocres  oratores ;  etsi  Flacci  scripta 
sunt;  sed  ut  studiosi  litterarum.  Flacci  autem  aemu- 
lus  P.  Decius  fuit,  non  infans  ille  quidem,  sed  ut 
vita,  sic  oratione  etiam  turbulentus.  109.  M.  Drusus 
C.  F.,  qui  in  tribunatu  C.  Gracchum  collegam,  ite— 
rum  tribunum,  fregit,  vir  et  oratione  gravis  et  aucto¬ 
ritate;  eique  proxime  adiunctus  C.  Drusus  frater  fuit. 
Tuus  etiam  gentilis,  Brute,  M.  Pennus,  facile  agitavit 
in  tribunatu  C.  Gracchum,  paullum  aetate  antecedens. 
Fuit  enim  M.  Lepido  et  L.  Oreste  consulibus  quae¬ 
stor  Gracchus,  tribunus  Pennus,  illius  M.  filius,  qui 
cum  Q.  Aelio  consul  fuit:  sed  is  omnia  summa  spe- 
rans  aedilicius  est  mortuus.  Nam  de  T.  Flaminino, 
quem  ipse  vidi,  nihil  accepi,  nisi  Latine  diligenter 
locutum. 

XXIX.  110.  His  adiuncti  sunt  C.  Curio,  M.Scau- 
rus,  P.  Rutilius,  C.  Gracchus.  De  Scauro  et  Rutilio 
breviter  licet  dicere,  quorum  neuter  summi  oratoris 
habuit  laudem  et  uterque  in  multis  caussis  versatus 
erat.  In  quibusdam  laudandis  viris,  etiamsi  maximi 
ingenii  non  essent,  probabilis  tamen  industria;  quam- 
quam  his  quidem  non  omnino  ingenium,  sed  orato- 
rium  ingenium  defuit.  Neque  enim  refert  videre, 
quid  dicendum  sit,  nisi  id  queas  solute  et  suaviter 
dicere.  Ne  id  quidem  satis  est,  nisi  id,  quod  dicitur, 
sit  voce,  vultu  motuque  conditius.  111.  Quid  dicam 
opus  esse  doctrina?  sine  qua  etiamsi  quid  bene  dici¬ 
tur,  adiuvante  natura,  tamen  id,  quia  fortuito  fit, 
semper  paratum  esse  non  potest.  In  Scauri  oratione, 
sapientis  hominis  et  recti,  gravitas  summa  et  natura- 
lis  quaedam  inerat  auctoritas,  non  ut  caussam,  sed 
ut  testimonium  dicere  putares,  quum  pro  reo  diceret. 
112.  Hoc  dicendi  genus  ad  patrocinia  mediocriter 
aptum  videbatur;  ad  senatoriam  vero  sententiam, 
cuius  erat  ille  princeps,  vel  maxime;  significabat 
enim  non  prudentiam  solum,  sed,  quod  maxime  rem 
continebat,  fidem.  Habebat  hoc  a  natura  ipsa,  quod  a 
doctrina  non  facile  posset.  Quamquam  huius  quoque 
ipsius  rei,  quemadmodum  scis,  praccepta  sunt.  Hu¬ 
ius  et  orationes  sunt,  et  tres  ad  L.  Fufidium  libri, 
scripti  de  vita  ipsius  acta,  sane  utiles;  quos  nemo 
legit :  at  Cyri  vitam  et  disciplinam  legunt,  praeclaram 
illam  quidem,  sed  neque  tarn  rebus  nostris  aptam, 
nec  tamen  Scauri  laudibus  anteponendam. 

XXX.  113.  Ipse  etiam  Fufidius  in  aliquo  patro- 
norum  numero  fuit.  Rutilius  autem  in  quodam  tri- 
sti  et  severo  genere  dicendi  versatus  est ;  et  uterque 
natura  vehemens  et  acer.  Itaque  quum  una  consula- 
tum  petivissent,  non  ille  solum,  qui  repulsam  tule- 
rat,  accusavit  ambitus  designatum  competitorem,  sed 
Scaurus  etiam  absolutus  Rutilium  in  iudicium  voca- 
vit;  multaque  opera,  multaque  industria  Rutilius 
fuit,  quae  erat  propterea  gratior,  quod  idem  magnum 
munus  de  iure  respondendi  sustinebat.  114.  Sunt 
eius  orationes  iciunae:  multa  praeclara  de  iure;  do- 

clus  vir  et  Graecis  litteris  eruditus,  Panaetii  auditor, 
props  perfectus  in  Stoicis ;  quorum  peracutum  et  artis 
plenum  orationis  genus  scis  tamen  esse  exile,  nec 
satis  populari  assensioni  accommodatum.  Itaqueilla, 
quae  propria  est  huius  disciplinae,  philosophorum 
de  se  ipsorum  opinio,  firma  in  hoc  viro  et  stabilis  in- 
venta  est.  115.  Qui  quum  innocentissimus  in  iudi- 
cium  vocatus  esset,  (quo  iudicio  convulsam  penitus 
scimus  esse  rempublicam,)  quum  essent  eo  tempore 
eloquentissimi  viri  L.  Crassus  et  M.  Antonius  consu- 
lares,  eorum  adhibere  neutrum  voluit.  Dixit  ipse  pro 
sese,  et  pauca  C.  Cotta,  quod  sororis  erat  filius,  et  is 
quidem  tamen  ut  orator,  quamquam  erat  admodum 
adolescens.  Sed  Q.  Mucius  enucleate  ille  quidem  et 
polite,  ut  solebat,  nequaquam  autem  ea  vi  atque  co- 
pia,  quam  genus  illud  iudicii  et  magnitudo  caussae 
postulabat.  1 16.Habemus  igitur  in  Stoicis  oratoribus 
Rutilium,  Scaurum  in  antiquis:  utrumque  tamen 
laudemus,  quoniam  per  illos  ne  haec  quidem  in  ci- 
vitate  genera  liac  oratoria  laude  caruerunt.  Yolo  enim, 
ut  in  scena,  sic  etiam  in  foro,  non  eos  modo  laudari, 
qui  celeri  motu  et  difficili  utantur,  sed  eos  etiam, 
quos  statarios  appellant,  quorum  sit  ilia  simplex  in 
agendo  veritas,  non  molesta. 

XXXI.  1 17.  Et  quoniam  Stoicorum  est  facta  men- 
tio,  Q.  Aelius  Tubero  fuit  illo  tempore,  L.  Paulli  ne- 
pos,  nullo  in  oratorum  numero,  sed  vita  severus  et 
congruens  cum  ea  disciplina,  quam  colebat;  paullo 
etiam  durior ;  qui  quidem  in  triumviratu  iudicaverit 
contra  P.  Africani,  avunculi  sui,  testimonium,  vaca- 
tionem  augures,  quo  minus  iudiciis  operam  darent, 
non  habere :  sed  ut  vita,  sic  oratione  durus,  incultus, 
horridus.  Itaque  honoribus  maiorum  respondere  non 
potuit.  Fuit  autem  constans  civis  et  fortis  et  in  pri- 
mis  Graccho  molestus,  quod  indicat  Gracchi  in  eum 
oratio.  Sunt  etiam  in  Gracchum  Tuberonis.  Is  fuit 
mediocris  in  dicendo,  doctissimus  in  disputando. 
118.  Turn  Brutus:  Quam  hoc  idem  in  nostris  contin- 
gere  intelligo,  quod  in  Graecis !  ut  omnes  fere  Stoici 
prudentissimi  in  disserendo  sint  et  id  arte  faciant 
sintque  architect  paene  verborum,  iidem  traducti  a 
disputando  ad  dicendum,  inopes  reperiantur.  Unum 
excipio  Catonem,  in  quo  perfectissimo  Stoico  sum- 
mam  eloquentiam  non  desiderem,  quam  exiguam  in 
Fannio,  ne  in  Rutilio  quidem  magnam,  in  Tuberone 
nullam  video  fuisse.  119.Etego,  Non,  inquam,  Brute, 
sine  caussa,  propterea  quod  istorum  in  dialecticis 
omnis  cura  consumitur,  vagum  illud  orationis  et  fu- 
sum  et  multiplex  non  adhibetur  genus.  Tuus  autem 
avunculus,  quemadmodum  scis,  habet  a  Stoicis  id, 
quod  ab  illis  petendum  fuit;  sed  dicere  didicit  a  di- 
ccndi  magistris  eorumque  more  se  exercuit.  Quod 
si  omnia  a  philosophis  essent  petenda ;  Peripatetico- 
rum  institutis  commodius  fingeretur  oratio.  120.  Quo 
magis  tuum,  Brute,  iudicium  probo,  qui  eorum  (id 
est  ex  vetere  Academia)  philosophorum  sectam  secu- 
t us  es,  quorum  in  doctrina  atque  praeceptis  disserendi 
ratio  coniungitur  cum  suavitate  dicendi  et  copia: 
(juamquam  ea  ipsa  Peripateticorum  Academicorum- 
que  consuetudo  in  ratione  dicendi  talis  est,  ut  nec 
perficere  oratorem  possit  ipsa  per  sese  nec  sine  ea 
orator  esse  perfectus.  Nam,  ut  Stoicorum  astrictior 
est  oratio  aliquantoque  contractior,  quam  aures  populi 
requirunt,  sic  illorum  liberior  et  latior,  quam  patitur 
consuetudo  iudiciorum  et  fori.  121.  Quis  enim  ube- 
rior  in  dicendo  Platone?  Iovem  aiunt  philosophi,  si 
Graece  loquatur,  sic  loqui.  Quis  Aristotele  nervosior, 

Theophrasto  dulcior?  Lectitavisse  Platonem  studiose, 
audivisse  etiam  Demosthenes  dicitur :  idque  apparet 
ex  "enere  et  granditate  verborum.  Dicit  etiam  in  qua- 
dam  epistola  hoc  ipse  de  sese.  Sed  et  huius  oratio 
in  philosophiam  tralata  pugnacior,  ut  ita  dicam,  vide- 
tur  et  illorum  in  iudicia  pacatior. 

XXXII.  122.  Nunc  reliquorum  oratorum  aetates, 
si  placet,  et  gradus  persequamur.  Nobis  vero,  inquit 
Atticus,  et  vehementer  quidem,  ut  pro  Bruto  etiam 
respondeam.  Curio  fuit  igitur  eiusdem  aetatis  fere, 
sane  illustris  orator,  cuius  de  ingenio  ex  orationibus 
eius  existimari  potest.  Sunt  enim  et  aliae  et  pro  Ser. 
Fulvio  de  incestu  nobilis  oratio.  Nobis  quidem  pue- 
ris  haec  omnium  optima  putabatur,  quae  vix  iam 
comparet  in  hac  turba  novorumvoluminum.  123.Prac- 
clare,  inquit  Brutus,  teneo,  qui  istam  turbam  volumi- 
num  effecerit.  Et  ego,  inquam,  intelligo,  Brute,  quern 
dicas;  certe  enim  et  boni  aliquid  attulimus  iuventuti, 
magnificentius,  quam  fuerat,  genus  dicendi  et  orna- 
tius;  et  nocuimus  fortasse,  quod  veteres  orationes 
post  nostras,  non  a  me  quidem  (meis  enim  illas  ante- 
pono)  sed  a  plerisque  legi  sunt  desitae.  Numera,  in¬ 
quit,  me  in  plerisque :  quamquam  video  mihi  mu lta 
legenda  iam  te  auctore,  quae  antea  contemnebam . 
124.  Atqui  haec,  inquam,  de  incestu  laudata  oratio 
puerilis  est  locis  multis:  de  amore,  de  tormentis,  de 
rumore,  loci  sane  inanes ;  verumtamen,  nondum  tritis 
nostrorum  hominum  auribus  nec  erudita  civitate,  to- 
lerabiles.  Scripsit  etiam  alia  nonnulla  et  multa  dixit 
et  illustria,  et  in  numero  patronorum  fuit,  ut  eum 
mirer,  quum  et  vita  suppeditavisset,  et  splendor  ei 
non  defuissetjconsulem  non  fuisse.  XXXIII.  125.  Sed 
ecce  in  manibus.  vir,  et  praestantissimo  ingenio  et  fla¬ 
granti  studio  et  doctus  a  puero,  C.  Gracchus.  Noli 
enim  putare,  quemquam,  Brute,  pleniorem  et  uberio- 
rem  ad  dicendum  fuisse.  Et  ille,  Sic  prorsus,  inquit, 
existimo  atque  istum  de  superioribus  paene  solum 
lego.  Immo  plane,  inquam,  Brute,  legas  censeo. 
Damnum  enim  illius  immaturo  interitu  res  Romanae 
Latinaeque  litterae  fecerunt.  126.  Utinam  non  tarn 
fratri  pietatem,  quam  patriae  praestare  voluisset! 
quam  ille  facile  tali  ingenio,  diutius  si  vixisset,  vel 
paternam  esset  vel  avitam  gloriam  consequutus !  Elo- 
quentia  quidem  nescio  an  habuisset  parem  neminem . 
Grandis  est  verbis,  sapiens  sententiis,  genere  toto 
gravis :  manus  extrema  non  accessit  operibus  eius : 
praeclare  inclioata  multa,  perfecta  non  plane.  Legen- 
dus,  inquam,  est  hie  orator,  Brute,  siquisquam  alius, 
iuventuti.  Non  enim  solum  acuere,  sed  etiam  alere 
ingenium  potest. 

127.  Huic  successit  aetati  C.  Galba,  Servii  illius 
eloquentissimi  viri  filius, P.  Crassi  eloquentis  et  iuris- 
periti  gener.  Laudabant  hunc  patres  nostri,  favebant 
etiam  propter  patris  memoriam  ;  sedceciditin  cursu. 
Nam  rogatione  Mamilia,  lugurthinae  coniurationis 
invidia,  quum  pro  sese  ipse  dixisset,  oppressus  est. 
Exstat  eius  peroratio,  qui  epilogus  dicitur:  qui  tanto 
in  honore  pueris  nobis  erat,  ut  eum  etiam  ediscere- 
mus.  Hie,  qui  in  eollegio  sacerdotum  esset,  primus 
post  Romam  conditam  iudicio  publico  est  condemna- 
tus.  XXXI Y.  128.  P.  Scipio,  qui  est  in  consulatu 
mortuus,  non  multum  ille  quidem  nec  saepe  dicebat, 
sed  et  Latine  loquendo  cuivis  erat  par  et  omnes  sale 
facetiisque  superabat.  Eius  collega  L.  Bestia  bonis 
initiis  orsus  tribunatus,  (nam  P.  Popillium  vi  C. 
Gracchi  expulsum  sua  rogatione  restituit,)  vir  et  acer 
et  non  indisertus,  tristes  exitus  habuit  consulatus. 

Nam  invidiosa  lege  Mamilia  quaestio  C.  Galbam  sa- 
cerdotem  et  quattuor  consulares,  L.  Bestiam,  C.  Ca- 
tonem,  Sp.  Albinum  civemque  praestantissimum  L. 
Opimium,  Gracchi  interfectorem,  a  populo  absolutum, 
quam  is  contra  popali  studium  stetisset,  Gracchani 
iudices  sustulerunt.  129.  Huius  dissimilis  in  tribu- 
natu  reliquaque  omni  vita  civis  improbus,  C.  Lici- 
nius  Nerva  non  indisertus  fuit.  C.  Fimbria  tempori- 
bus  iisdem  fere,  sed  longius  aetate  provectus,  habi¬ 
tus  est  sane,  ut  ita  dicam,  truculentus,  asper,  male- 
dicus,  genere  toto  paullo  fervidior  atque  commotior, 
diligentia  tamen  et  virtute  animi  atque  vita  bonus 
auctor  in  senatu.  Idem  tolerabilis  patronus  nec  ru- 
dis  in  iure  civili  et  quum  virtute,  turn  etiam  ipso 
orationis  genere  liber :  cuius  orationes  pueri  legeba- 
mus,  quas  iam  reperire  vix  possumus.  130.  Atque 
etiam  ingenio  et  sermone  eleganti,  valetudine  incom- 
moda,  C.  Sextius  Calvinus  fuit;  qui  etsi,  quum  re- 
miserant  dolores  pedum,  non  deerat  in  caussis,  tamen 
id  non  saepe  faciebat.  Itaque  consilio  eius,  quum 
volebant,  homines  utebantur,  patrocinio,  quum  lice- 
bat.  Iisdem  temporibus  M.  Brutus,  in  quo  magnum 
fuit,  Brute,  dedecus  generi  vestro,  qui,  quum  tanto 
nomine  esset  patremque  optimum  virum  habuisset 
et  iuris  peritissimum,  accusationem  factitaverit,  ut 
Athenis  Lycurgus.  Is  magistratus  non  petivit,  sed 
fuit  accusator  vehemens  et  molestus,  ut  facile  cerne- 
res  naturale  quoddam  stirpis  bonum  degeneravisse 
vitio  depravatae  voluntatis.  131.  Atque  eodem  tem¬ 
pore  accusator  de  plebe  L.  Caesulenus  fuit,  quern 
ego  audivi  iam  senem,  quum  ab  L.Sabellio  mulctam 
lege  Aquillia  damni  iniui-ia  petivisset.  Non  fecissem 
hominis  paene  infimi  mentionem,  nisi  iudicarem,  qui 
suspiciosius  aut  criminosius  diceret,  audivisse  me 
neminem.  XXXV.  Doctus  etiam  Graecis  T.  Albucius, 
vel  potius  paene  Graecus.  Loquor,  utopinor:  sed 
licet  ex  orationibus  iudicare.  Fuit  autem  Athenis 
adolescens,  perfectus  Epicureus  *  evaserat ,  minime 
aptum  ad  dicendum  genus. 

132.  Iam  Q.  Catulus,  non  antiquo  illo  more,  sed 
hoc  nostro,  nisi  quid  fieri  potest  perfectius,  eruditus. 
Multae  litterae ,  summa  non  vitae  solum  atque  natu¬ 
rae,  sed  orationis  etiam  comitas,  incorrupta  quae- 
dam  Latini  sermonis  integritas ;  quae  perspici  quum 
ex  orationibus  eius  potest,  turn  facillime  ex  eo  libro, 
quem  de  consulatu  et  de  rebus  gestis  suis  conscri- 
ptum  molli  et  Xenophonteo  genere  sermonis  misit 
ad  A.  Furium  poetam,  familiarem  suum:  qui  liber 
nihilo  notior  est,  quam  illi  tres,  de  quibus  ante  dixi, 
Scauri  libri.  133.  Turn  Brutus:  Mihi  quidem  nec 
iste  notus  est,  nec  illi;  sed  haec  mea  culpa  est:  num- 
quam  enim  in  manus  inciderunt;  nunc  autem  et  a  te 
sumam  et  conquiram  ista  posthac  curiosius.  Fuit 
igitur  in  Catulo  sermo  Latinus;  quae  laus  dicendi 
non  mediocris  ab  oratoribus  plerisque  neglecta  est. 
Nam  de  sono  vocis  et  suavitate  appellandarum  litte- 
rarum,  quoniam  filium  cognovisti,  noli  exspectare, 
quid  dicam.  Quamquam  filius  quidem  non  fuit  in 
oratorum  numero,  sed  non  deerat  ei  tamen  in  sen- 
tentia  dicenda  quum  prudentia,  turn  elegans  quod¬ 
dam  et  eruditum  orationis  genus.  134.  Nec  habitus 
est  tamen  pater  ipse  Catulus  princeps  in  numero  pa- 
tronorum;  sed  erat  tabs,  ut,  quum  quosdam  audi- 
res,  qui  turn  erant  praestantes,  videretur  esse  infe¬ 
rior:  quum  autem  ipsum  audires  sine  comparatione, 
non  modo  contcntus  esses,  sed  melius  non  quaereres. 
135.  Q.  Metellus  Numidicus  et  eius  collega  M.  Sila- 


nus  dicebant  de  republica,  quod  esset  illis  viris  et 
consulari  dignitati  satis.  M.  Aurelius  Scaurus  non 
saepe  dicebat ,  sed  polite ;  Latine  vero  in  primis  est 
eleganter  locutus.  Quae  laus  eadem  in  A.  Albino 
bene  loquendi  fuit.  Nam  flamen  Albinus  etiam  in 
numero  est  habitus  disertorum.  Q.  etiam  Caepio, 
vir  acer  et  fortis,  cui  fortuna  belli  crimini,  invidia 
populi  calamitati  fuit.  XXXVI.  136.  Turn  etiam  C. 
et  L.  Memmii  fuerunt  oratores  mediocres,  accusa- 
tores  acres  atque  acerbi.  Itaque  in  iudicium  capitis 
multos  vocaverunt,  pro  reis  non  saepe  dixerunt. 
Sp.  Thorius  satis  valuit  in  populari  genere  dicendi, 
is ,  qui  agrum  publicum  vitiosa  et  inutili  lege  vecti- 
gali  levavit.  M.  Marcellus  Aesernini  pater,  non  ille 
quidem  in  patronis ,  sed  et  in  promptis  tamen  et  non 
inexercitatis  ad  dicendum  fuit,  ut  filius  eius,  P.  Len- 
tulus.  137.  L.  etiam  Cotta,  praetorius,  in  medio- 
crium  oratorum  numero,  dicendi  non  ita  multum 
laude  processerat,  sed  de  industria  quum  verbis, 
turn  etiam  ipso  sono  quasi  subrustico  prosequebatur 
atque  imitabatur  antiquitatem. 

Atque  ego  et  in  hoc  ipso  Cotta  et  in  aliis  pluri- 
bus  intelligo  me  non  ita  disertos  homines  et  retulisse 
in  oratorum  numerum  et  relaturum.  Est  enim  pro- 
positum  colligere  eos,  qui  hoc  munere  in  civitate 
functi  sint,  ut  tenerent  oratorum  locum;  quorum 
quidem  quae  fuerit  ascensio,  et  quam  in  omnibus 
rebus  difficilis  optimi  perfeclio  atque  absolutio,  ex 
eo,  quod  dicam,  existimari  potest.  138.  Quam  multi 
enim  iam  oratores  commemorati  sunt  et  quam  diu 
in  eorum  enumeratione  versamur,  quum  tamen  spis- 
se  atque  vix,  ut  dudum  ad  Demosthenem  et  Hype- 
ridem ,  sic  nunc  ad  Antonium  Crassumque  perveni- 
mus!  Nam  ego  sic  existimo,  hos  oratores  fuisse 
maximos  et  in  his  primum  cum  Graecorum  gloria 
Latine  dicendi  copiarn  aequatam. 

XXXVII.  139.  Omnia  veniebant  Antonio  in  men- 
tem ;  eaque  suo  quaeque  loco ,  ubi  plurimum  profi- 
cere  et  valere  possent,  ut  ab  imperatore  equites,  pe- 
dites,  levis  armatura,  sic  ab  illo  in  maxime  opportu- 
nis  orationis  partibus  collocabantur.  Erat  memoria 
summa,  nulla  meditationis  suspicio.  Imparatus 
semper  aggredi  ad  dicendum  videbatur:  sed  ita  erat 
paratus,  ut  iudices,  illo  dicente,  nonnumquam  vide- 
rentur  non  satis  parati  ad  cavendum fuisse.  1 40.  Verba 
ipsa,  non  ilia  quidem  elegantissimo  sermone:  itaque 
diligenter  loquendi  laude  caruit.  Neque  tamen  est 
admodum  inquinate  locutus :  sed  ilia ,  quae  proprie 
laus  oratoris  est  in  verbis :  (nam  ipsum  Latine  loqui 
est  illud  quidem,  ut  paullo  ante  dixi,  in  magna  laude 
ponendum ,  sed  non  tarn  sua  sponte,  quam  quod  est 
a  plerisque  neglectum.  Non  enim  tarn  praeclarum 
est  scire  Latine,  quam  turpe  nescire;  neque  tarn  id 
mihi  oratoris  boni ,  quam  civis  Romani  proprium  vi- 
detur:)  sed  tamen  Antonius  in  verbis  et  eligendis, 
neque  id  ipsum  tarn  leporis  caussa,  quam  ponderis, 
et  collocandis  et  compreliensione  devinciendis  nihil 
non  ad  rationem  et  tamquam  ad  artem  dirigebat; 
verum  multo  magis  hoc  idem  in  sententiarum  orna- 
mentis  et  conformationibus.  141.  Quo  genere  quia 
praestat  omnibus  Demosthenes,  idcirco  a  doctis  ora¬ 
torum  est  princeps  iudicatus.  £xWaTa  enhu  quae 
vocant  Graeci ,  ea  maxime  ornant  orationem ;  eaque 
non  tarn  in  verbis  pingendis  habent  pondus,  quam  in 
illuminandis  sententiis.  XXXVIII.  Sed  quum  haec 
magna  in  Antonio,  turn  actio  singularis :  quaesipar- 
tienda  est  in  gestum  atque  vocem,  gestus  erat  non 

verba  exprimens,  sed  cum  sententiis  congruens: 
manus,  humeri,  latera,  supplosio  pedis,  status,  in- 
cessus  omnisque  motus  cum  verbis  sententiisque 
consentiens ;  vox  permanens,  verum  subrauca  natu- 
ra.  Sed  hoc  vitium  huic  uni  in  bonum  convertebat. 
142.  Habebat  enim  flebile  quiddam  in  questionibus 
aptumque  quum  ad  fidem  faciendam,  turn  ad  miseri- 
cordiam  commovendam :  ut  verum  videretur  in  hoc 
illud,  quod  Demosthenem  ferunt  ei,  qui  quaesivis- 
set ,  quid  primum  esset  in  dicendo ,  actionem ;  quid 
secundum,  idem  et  idem  tertium  respondisse..  Nulla 
res  magis  penetrat  in  animos  eosque  fingit,  format, 
flectit  talesque  oratores  videri  facit,  quales  ipsi  se 
videri  volunt. 

U3.  Huic  alii  parem  esse  dicebant,  alii  antepone- 
bant  L.  Crassum.  Illud  quidem  certe  omnes  ita  iu- 
dicabant,  neminem  esse,  qui  horum  alterutro  patrono 
cuiusquam  ingenium  requireret.  Equidem,  quam- 
quam  Antonio  tantum  tribuo,  quantum  supra  dixi, 
tamen  Crasso  nihil  statuo  fieri  potuisse  perfectius. 
Erat  summa  gravitas;  erat  cum  gravitate  iunctus 
facetiarum  et  urbanitatis  oratorius ,  non  scurrilis 
lepos ;  Latine  loquendi  accurata  et  sine  molestia  dili- 
gens  elegantia;  in  disserendo  mira  explicatio;  quum 
de  iure  civili ,  quum  de  aequo  et  bono  disputaretur, 
argumentorum  et  similitudinum  copia. 

XXXIX.  144.  Nam  ut  Antonius  coniectura 
movenda  aut  sedanda  suspicione  aut  excitanda  in- 
credibilem  vim  habebat :  sic  in  interpretando,  in  defi- 
niendo,  in  explicanda  aequitate  nihil  erat  Crasso 
copiosius:  idque  quum  saepe  alias,  turn  apud  cen- 
tumviros  in  M’  Curii  caussa  cognitum  est.  145.  Ita 
enim  multa  turn  contra  scriptum  pro  aequo  et  bono 
dixit,  ut  hominem  acutissimum  Q.  Scaevolam  et  in 
iure,  in  quo  ilia  caussa  vertebatur,  paratissimum 
obrueret  argumentorum  exemplorumque  copia :  atque 
ita  turn  ab  his  patronis  aequalibus  et  iam  consula- 
ribus  caussa  ilia  dicta  est ,  quum  uterque  ex  con- 
traria  parte  ius  civile  defenderet,  ut  eloquentium 
iurisperitissimus  Crassus ,  iurisperitorum  eloquentis- 
simus  Scaevola  putaretur:  qui  quidem  quum  pera- 
cutus  esset  ad  excogitandum,  quid  in  iure  aut  in  ae¬ 
quo  verum  aut  esset  aut  non  esset,  turn  verbis  erat 
ad  rem  cum  summa  brevitate  mirabiliter  aptus.  146. 
Quare  sit  nobis  orator  in  hoc  interpretandi  explanan- 
dique  et  disserendi  genere  mirabilis,  sic  ut  simile 
nihil  viderim;  in  augendo,  in  ornando,  in  refellen- 
do  magis  existimator  metuendus,  quam  admirandus 
orator.  XL.  147.  Verum  ad  Crassum  revertamur. 
Turn  Brutus,  Etsi  satis,  inquit,  mihi  videbar  habere 
cognitum  Scaevolam  ex  iis  rebus ,  quas  audiebam 
saepe  ex  C.  Rutilio,  quo  utebar  propter  familiarita- 
tem  Scaevolae  nostri,  tamen  ista  mihi  eius  dicendi 
tanta  laus  nota  non  erat.  Itaque  cepi  voluptatem,  tam 
ornatum  virum  tamque  excellens  ingenium  fuisse  in 
nostra  republica.  148.  Hie  ego,  Noli,  inquam,  Brute, 
existimare,  his  duobus  quidquam  fuisse  in  nostra  ci- 
vitate  praestantius.  Nam  ut  paullo  ante  dixi,  consul- 
torum  alterum  disertissimum,  disertorum  alterum 
consultissimum  fuisse;  sic  in  reliquis  rebus  ita  dis- 
similes  erant  inter  sese,  statuere  ut  tamen  non  pos¬ 
ses,  utrius  te.malles  similiorem.  Crassus  erat  elegan- 
tium  parcissimus,  Scaevola  parcorum  elegantissimus. 
Crassus  in  summa  comitate  habebat  etiam  severitatis 
satis,  Scaevolae  multa  in  severitate  non  deerat  tamen 
comitas.  149.  Licet  omnia  hoc  modo:  sed  vereor,  ne 
fingi  videantur  haec,  ut  dicantur  a  me  quodam  mo- 

do ;  res  tamen  sic  se  habet.  Quum  omnis  virtus  sit, 
ut  vestra,  Brute,  vetus  Academia  dixit,  mediocritas, 
uterque  horum  medium  quiddam  volebat  sequi :  sed 
ita  cadebat,  ut  alter  ex  alterius  laude  partem,  uter¬ 
que  autem  suam  totam  haberet.  150.  Turn  Brutus, 
Quum  ex  tua  oratione  mihi  videor,  inquit,  bene  Cras¬ 
sum  fet  Scaevolam  cognovisse,  turn  de  te  et  de  Ser. 
Sulpicio  cogitans  esse  quamdam  vobis  cum  illis  si- 
militudinem  iudico.  Quonam,  inquam,  istuc  modo? 
Quia  mihi  et  tu  videris,  inquit,  tantum  iuris  civilis 
scire  voluisse,  quantum  satis  esset  oratori;  etServius 
eloquentiae  tantum  assumpsisse,  ut  ius  civile  facile 
possit  tueri;  aetatesque  vestrae,  ut  illorum,  nihil  aut 
non  fere  multum  differunt.  XLI.  151 .  Et  ego,  De  me, 
inquam,  dicere  nihil  est  necesse;  de  Servio  autem 
et  tu  probe  dicis  et  ego  dicam,  quod  sentiam.  Non 
enim  facile  quern  dixerim  plus  studii,  quam  ilium  et 
ad  dicendum  et  ad  omnes  bonarum  rerum  disciplinas 
adhibuisse.  Nam  et  in  iisdem  exercitationibus  in- 
eunte  aetate  fuimus,  et  postea  una  Rhodum  ille  etiam 
profectus  est,  quo  melior  esset  et  doctior ;  et,  inde  ut 
rediit,  videtur  mihi  in  secunda  arte  primus  esse  ma- 
luisse,  quam  in  prima  secundus.  Atque  haud  scio, 
an  par  principibus  esse  potuisset :  sed  fortasse  ma- 
luit,  id  quod  est  adeptus,  longe  omnium,  non  eius- 
dem  modo  aetatis,  sed  eorum  etiam,  qui  fuissent,  in 
iure  civili  esse  princeps.  152.  Hie  Brutus,  Ain’  tu? 
inquit.  Etiamne  Q.  Scaevolae  Servium  nostrum  an- 
teponis?  Sic  enim,  inquam,  Brute,  existimo,  iuris 
civilis  magnum  usum  et  apud  Scaevolam  et  apud 
multos  fuisse;  artem  in  hoc  uno:  quod  numquam 
effecisset  ipsius  iuris  scientia,  nisi  earn  praeterea  di- 
dicisset  artem,  quae  doceret  rem  universam  tribuere 
in  partes,  latentem  explicare  definiendo,  obscuram 
explanare  interpretando,  ambigua  primum  videre, 
deinde  distinguere,  postremo  habere  regulam,  qua 
vera  et  falsa  iudicarentur  et  quae,  quibus  positis  es- 
sent  quaeque  non  essent  consequents.  XLII.  153. Hie 
enim  attulit  hanc  artem  omnium  artium  maximam 
quasi  lucem  ad  ea,  quae  confuse  ab  aliis  aut  respon- 
debantur  aut  agebantur.  Dialecticam  mihi  videris  di¬ 
cere,  inquit.  Recte,  inquam,  intelligis :  sed  adiunxit 
etiam  et  litterarum  scientiam  et  loquendi  elegantiam, 
quae  ex  scriptis  eius,  quorum  similia  nulla  sunt,  fa- 
cillime  perspici  potest.  154.  Quumque  discendi  caus¬ 
sa  duobus  peritissimis  operam  dedisset,  L.  Lucilio 
Balbo,  C.  Aquillio  Gallo;  Galli,  hominis  acuti  et  ex- 
ercitati,  promptam  et  paratam  in  agendo  et  in  respon- 
dendo  celeritatem  subtilitate  diligentiaque  superavit: 
Balbi,  docti  et  eruditi  hominis,  in  utraque  re  consi- 
deratam  tarditatem  vicit,  expediendis  conficiendisque 
rebus ;  sic  et  habet,  quod  uterque  eorum  habuit,  et 
explevit,  quod  utrique  defuit.  155.  Itaque,  ut  Cras¬ 
sus  mihi  videtur  sapientius  fecisse,  quam  Scaevola- 
(hie  enim  caussas  studiose  recipiebat,  in  quibus  a 
Crasso  superabatur;  ille  se  consuli  nolebat,  ne  qua 
in  re  inferior  esset,  quam  Scaevola :)  sic  Servius  sa- 
pientissime.  Quum  enim  duae  civiles  artes  ac  foren- 
ses  plurimum  et  laudis  haberent  etgratiae;  perfecit, 
ut  altera  praestaret  omnibus,  ex  altera  tantum  assu- 
meret,  quantum  esset  et  ad  tuendum  ius  civile  et  ad 
obtinendam  consularem  dignitatem  satis.  156.  Turn 
Brutus,  Ita  prorsus,  inquit,  et  antea  putabam.  Audivi 
enim  nuper  eum  studiose  et  frequenter  Sami,  quum 
ex  eo  ius  nostrum  pontificium,  qua  ex  parte  cum  iure 
civili  coniunctum  esset,  vellem  cognoscere,  et  nunc 
meum  iudicium  multo  magis  confirmo  testimonio  et 

iudicio  tuo ;  simul  illud  gaudeo,  quod  et  aequalitas 
vestra  et  pares  honorum  gradus  et  artium  studiorum- 
que  quasi  finitima  vicinitas  tantum  abest  ab  obtrecta- 
tione  iuvidiaque,  quae  solet  lacerare  plerosque,  uti 
ea  non  modo  non  exulcerare  vestram  gratiam,  sed  et- 
iam  conciliare  videatur.  Quali  enim  te  erga  ilium 
perspicio,  tali  ilium  in  te  voluntate  iudicioque  cogno- 
vi.  157.  Itaque  doleo  et  illius  consilio  et  tua  voce  po- 
pulum  Romanum  carere  tam  diu:  quod  quum  perse 
dolendum  est,  turn  multo  magis  consideranti,  ad  quos 
ista  non  tralata  sint,  sed  nescio  quo  pacto  devenerint. 
Hie  Atticus,  Dixeram,  inquit,  a  principio,  de  republi- 
ca  ut  sileremus :  itaque  faciamus.  Nam  si  isto  modo 
volumus  singulas  res  desiderare,  non  modo  querendi, 
sed  ne  lugendi  quidem  finem  reperiemus. 

XLI1I.  158.  Pergamus  ergo,  inquam,  adreliquaet 
institutum  ordinem  persequamur.  Paratus  igitur  ve- 
niebat  Crassus,  exspectabatur,  audiebatur;  a  princi¬ 
pio  statim,  quod  erat  apud  eum  semper  accuratum, 
exspectatione  dignus  videbatur;  non  multa  iactatio 
corporis,  non  inclinatio  vocis,  nulla  inambulatio,  non 
crebra  supplosio  pedis ;  vehemens  et  interdum  irata 
et  plena  iusti  doloris  oratio,  multae  et  cum  gravitate 
facetiae ;  quodque  difficile  est,  idem  et  perornatus  et 
perbrevis.  159.  Iam  in  altercando  invenit  parem  ne- 
minem :  versatus  est  in  omni  fere  genere  caussarum ; 
mature  in  locum  principum  oratorum  venit.  Accusa- 
vit  C.  Carbonem,  eloquentissimum  hominem,  admo- 
dum  adolescens ;  summam  ingenii  non  laudem  modo, 
sed  etiam  admirationem  est  consecutus.  160.  Defen- 
dit  postea  Liciniam  virginem,  quum  annos  xxvii  na- 
tus  esset.  In  ea  ipsa  caussa  fuit  eloquentissimus 
orationisque  eius  scriptas  quasdam  partes  reliquit. 
Voluit  adolescens  in  colonia  Narbonensi  caussae  po- 
pularis  aliquid  attingere  eamque  coloniam,  ut  fecit, 
ipse  deducere.  Exstat  in  earn  legem  senior,  ut  ita  di¬ 
cam,  quam  ilia  aetas  ferebat,  oratio.  Multae  deinde 
caussae;  sed  ita  tacitus  tribunatus,  ut,  nisi  in  eo 
magistratu  caenavisset  apud  praeconem  Granium,  id- 
que  bis  nobis  narravisset  Lucilius,  tribunum  plebis 
nesciremus  fuisse.  161.  Ita  prorsus,  inquit  Brutus ; 
sed  ne  de  Scaevolae  quidem  tribunatu  quidquam  au- 
divisse  videor,  et  eum  collegam  Crassi  credo  fuisse. 
Omnibus  quidem  aliis,  inquam,  in  magistratibus ; 
sed  tribunus  anno  post  fuit  eoque  in  rostris  sedente 
suasit  Serviliam  legem  Crassus.  Nam  censuram  sine 
Scaevola  gessit;  eum  enim  magistratum  nemo  um- 
quam  Scaevolarum  petivit.  Sed  haec  Crassi  quum 
edita  oratio  est,  quam  te  saepe  legisse  certo  scio, 
quattuor  et  triginta  turn  habebat  annos  totidemque 
annis  mihi  aetate  praestabat.  His  enim  consulibus 
earn  legem  suasit,  quibus  nati  sumus,  quum  ipse 
esset  Q.  Caepione  consule  natus  et  C.Laelio,  triennio 
ipso  minor,  quam  Antonius.  Quod  idcirco  posui,  ut, 
dicendi  Latine  prima  maturitas  in  qua  aetate  exstitis- 
set,  posset  notari  et  intelligeretur  iam  ad  summum 
paene  esse  perductam,  ut  eo  nihil  ferme  quisquam 
addere  posset,  nisi  qui  a  philosophia,  a  iure  civili, 
ab  historia  fuisset  instructior.  XLIV.  162.  Erit,  inquit 
Brutus,  an  *  iam  est  iste,  quern  exspectas?  Nescio, 
inquam.  Sed  est  etiam  L.  Crassi  in  consulatu  pro 
Q.  Caepione  defensione  iuncta  non  brevis,  ut  lauda- 
tio,  ut  oratio  autem  brevis,  postrema  censoris  oratio, 
qua  anno  duodequinquagesimo  usus  est.  In  his  omni¬ 
bus  inest  quidam  sine  ullo  fuco  veritatis  color.  Quin 
etiam  comprehensio  et  ambitus  ille  verborum  (si  sic 
neyiodov  appellari  placet)  erat  apud  ilium  contractus 


et  brevis,  et  in  membra  quaedam,  quae  xula  Graeci 
vocant,  dispertiebat  orationem  lubentius.  163.  Hoc 
loco  Brutus,  Quandoquidem  tu  istos  oratores,  inquit, 
tanto  opere  laudas;  vellem  aliquid  Antonio,  praeter 
ilium  de  ratione  dicendi  sane  exilem  libellum,  plura 
Crasso  libuisset  scribere :  quum  enim  omnibus  me- 
moriam  sui,  turn  etiam  disciplinam  dicendi  nobis  re- 
liquissent.  Nam  Scaevolae  dicendi  elegantiam  satis 
ex  iis  orationibus,  quas  reliquit,  habemus  cognitam. 

164.  Et  ego,  Mihi  quidem  a  pueritia  quasi  magistra 
fuit,  inquam,  ilia  in  legem  Caepionis  oratio:  in  qua 
et  auctoritas  ornatur  senatus,  quo  pro  ordine  ilia  di- 
cuntur  et  invidia  concitatur  in  iudicum  et  in  accusa- 
torum  factionem,  contra  quorum  potentiam  populari- 
ter  turn  dicendum  fuit.  Multa  in  ilia  oratione  gravi- 
ter,  multa  leniter,  multa  aspere,  multa  facete  dicta 
sunt;  plura  etiam  dicta,  quam  scripta,  quod  ex  qui- 
busdam  capitibus  expositis,  nec  explicatis  intelligi 
potest.  Ipsa  ilia  censoria  contra  Cn.  Domitium  colle¬ 
gam  non  est  oratio,  sed  quasi  capita  rerum  et  oratio- 
nis  commentarium  paullo  plenius.  Nulla  est  enim 
altercatio  clamoribus  umquam  habita  maioribus. 

165.  Et  vero  fuit  in  hoc  etiam  popularis  dictio  excel- 
lens:  Antonii  genus  dicendi  multo  aptius  iudiciis, 
quam  concionibus. 

XLV.  Hoc  loco  ipsum  Domitium  non  relinquo. 
Nam  etsi  non  fuit  in  oratorum  numero,  tamen  pono, 
satis  in  eo  fuisse  oralionis  atque  ingenii,  quo  et  ma- 
gistratus  personam  et  consularem  dignitatem  tuere- 
tur:  quod  idem  de  C.  Caelio  dixerim,  industriam  in 
eo  summam  fuisse  summasque  virtutes,  eloquentiae 
tantum,  quod  esset  in  rebus  privatis  amicis  eius,  in 
republica  ipsius  dignitati  satis.  166.  Eodem  tempore 
M.  Herennius  in  mediocribus  oratoribus  Latine  et  di- 
ligenter  loquentibus  numeratus  est :  qui  tamen  sum- 
ma  nobilitate  hominem,  cognatione,  sodalitate,  colle- 
gio,  summa  etiam  eloquentia,  L.  Philippum,  in  con- 
sulatus  petitione  superavit.  Eodem  tempore  C.  Clau¬ 
dius,  etsi  propter  summam  nobilitatem  et  singularem 
potentiam  magnus  erat,  tamen  etiam  eloquentiae 
quamdam  mediocritatem  afferebat.  167.  Eiusdem  fere 
temporis  fuit  eques  Romanus  C.  Titius,  qui  meo  iu¬ 
dicio  eo  pervenisse  videtur,  quo  potuit  fere  Latinus 
orator  sine  Graecis  litteris  et  sine  multo  usu  perve- 
nire.  Huius  orationes  tantum  argutiarum,  tantum 
exemplorum,  tantum  urbanitatis  habent,  ut  paene 
Attico  stilo  scriptae  esse  videantur.  Easdem  argutias 
in  tragoedias,  satis  ille  quidem  acute,  sed  parum 
tragice  transtulit.  Quern  studebat  imitari  L.  Afra- 
nius  poeta,  homo  perargutus,  in  fabulis  quidem  et¬ 
iam,  ut  scitis,  disertus.  168.  Fuit  etiam  Q.  Rubrius 
Yarro,  qui  a  senatu  hostis  cum  C.  Mario  iudicatus 
est,  acer  et  vehemens  accusator.  In  eo  genere  sane 
probabilis,  doctus  autem  Graecis  litteris,  propinquus 
noster,  factus  ad  dicendum,  M.  Gratidius,  M.  Anto¬ 
nii  perfamiliaris,  cuius  praefectus  quum  esset  in  Ci¬ 
licia,  est  interfectus;  qui  accusavit  C.  Fimbriam,  M. 
Marii  Gratidiani  pater. 

XLVI.  169.  Atque  etiam  apud  socios  et  Latinos 
oratores  habiti  sunt  Q.  Vettius  Vettianus,  e  Marsis, 
quern  ipse  cognovi,  prudens  vir  et  in  dicendo  brevis ; 
Q.  et  D.  Valerii  Sorani,  vicini  et  familiares  mei,  non 
tam  in  dicendo  admirabiles,  quam  docti  et  Graecis 
litteris  et  Latinis;  C.  Rusticellius  Bononiensis,  is  qui¬ 
dem  et  exercitatus  et  natura  volubilis.  Omnium  autem 
eloquentissimus  extra  banc  urbem  T.BetuciusBarrus 
AsCulanus,  cuius  sunt  aliquot  orationes  Asculi  habi- 

tae:  ilia  Romae  contra  Caepionem,  nobilis  sane,  cui 
orationi  Caepionis  ore  respondit  Aelius;  qui  scripti- 
tavit  orationes  multas,  orator  ipse  numquam  fuit. 
170.  Apud  maiores  autem  nostros  video  disertissimum 
habitum  ex  Latio  L.Papirium  Fregellanura,  Ti. Grac¬ 
chi  P.  F.  fere  aetate:  eius  etiam  oratio  est  pro  Fre- 
gellanis  coloniisque  Latinis  habita  in  senatu.  Tam 
Brutus,  Quid  tu  igitur,  inquit,  tribuis  istis  externis 
quasi  oratoribus?  Quid  censes,  inquam,  nisi  idem 
quod  urbanis?  praeter  unum,  quod  non  est  eorum 
urbanitate  quadam  quasi  colorata  oratio.  171.  Et  Bru¬ 
tus,  Qui  est,  inquit,  iste  tandem  urbanitatis  color? 
Nescio,  inquam.  Tantum  esse  quemdam  scio.  Id  tu. 
Brute,  iam  intelliges,  quum  in  Galliam  veneris.  Au- 
dies  tu  quidem  etiam  verba  quaedam  non  trita  Ro¬ 
mae,  sed  haec  mutari  dediscique  possunt;  illud  est 
maius,  quod  in  vocibus  nostrorum  oratorum  recinit 
quiddam  et  resonat  urbanius.  Nec  hoc  in  oratoribus 
modo  apparet,  sed  etiam  in  ceteris.  172.  Ego  memini 
T.  Tincam  Placentinum,  hominem  facetissimum,cum 
familiari  nostro  Q.  Granio  praecone  dicacitate  certare. 
Eon’,  inquit  Brutus,  de  quo  multa  Lucilius?  Isto 
ipso :  sed  Tincam  non  minus  multa  ridicule  dicentem 
Granius  obruebat  nescio  quo  sapore  vernaculo  ;  ut 
ego  iam  non  mirer,  illud  Theophrasto  accidisse,  quod 
dicitur,  quum  percontaretur  ex  anicula  quadam, 
quanti  aliquid  venderet,  et  respondisset  ilia  atque 
addidisset,  Ilospes,  non  pole  minoris:  tulisse  eum  mo- 
leste,  se  non  effugere  hospitis  speciem,  quum  aeta- 
tem  ageret  Athenis  optimeque  loqueretur.  Omnino 
sic,  ut  opinor,  in  nostris  est  quidam  urbanorum,  sic- 
ut  illic  Atticorum  sonus.  Sed  domum  redeamus,  id 
est  ad  nostros  revertamur. 

XL VII.  173.  Duobus  igitur  summis,  Crasso  et  An¬ 
tonio,  L.  Philippus  proximus  accedebat,  sed  longo 
intervallo  tamen  proximus.  Itaque  eum,  etsi  nemo 
intercedebat,  qui  se  illi  anteferret,  neque  secundum 
tamen  neque  tertium  dixerim.  Nec  enim  in  quadrigis 
eum  secundum  numeraverim  aut  tertium,  qui  vix  e 
carceribus  exierit,  quum  palmam  iam  primus  acce- 
perit;  nec  in  oratoribus,  qui  tantum  absit  a  primo, 
vix  ut  in  eodem  curriculo  esse  videatur.  Sed  tamen 
erant  ea  in  Philippo ,  quae  qui  sine  comparatione  il- 
lorum  spectaret,  satis  magna  diceret :  summa  libertas 
in  oratione,  multae  facetiae;  satis  creber  in  reperien- 
dis,  solutus  in  explicandis  sententiis;  erat  etiam  in 
primis,  ut  temporibus  illis,  Graecis  doctrinis  institu- 
tus,  in  altercando  cum  aliquo  aculeo  et  male  dicto 
facetus.  174.  Horum  aetati  prope  coniunctus  L.Gel- 
lius  non  tam  vendibilis  orator,  quam  ut  nescires, 
quid  ei  deesset.  Nec  enim  erat  indoctus  nec  tardus 
ad  excogitandum  nec  Romanarum  rerum  immemor 
et  verbis  solutus  satis;  sed  in  magnos  oratores  inci¬ 
dent  eius  aetas:  multam  tamen  operam  amicis  et 
utilem  praebuit;  atque  ita  diu  vixit,  ut  multarum 
aetatum  oratoribus  implicaretur,  multum  etiam  in 
caussis  versaretur.  175.  Iisdem  fere  temporibus  D. 
Brutus  is,  qui  consul  cum  Mamerco  fuit,  homo  et 
Graecis  doctus  litteris  et  Latinis.  Dicebat  etiam  L. 
Scipio  non  imperite,  Cn.que  Poinpeius  Sex.  F.  ali- 
quem  numerum  obtinebat.  Nam  Sex.  frater  eius 
praestantissimum  ingenium  contulerat  ad  summam 
iuris  civilis  et  ad  perfectam  geometriae  et  rerum 
Stoicarum  scientiam.  Item  in  iure  et  ante  hos  M. 
Brutus  et  paullo  post  eum  C.  Bellienus,  homo  perse 
magnus,  prope  simili  ratione  summus  evaserat;  qui 
consul  factus  esset,  nisi  in  Marianos  consulatus  et 


in  eas  petitionis  angustias  incidisset.  176.  Cn.  autem 
Octavii  eloquentia,  quae  fuerat  ante  consulatum  igno- 
rata,  in  consulatu  multis  concionibus  est  vebementer 
probata.  Sed  ab  eis,  qui  tantum  in  dicentium  nu- 
mero,  non  in  oratorum  fuerunt,  iam  ad  oratores  re¬ 
vertamur.  Censeo,  inquit  Atticus.  Eloquentes  enim 
videbare,  non  sedulos  velle  conquirere. 

XLVIII.  177.  Festivitate  igitur  et  facetiis,  inquam, 
C.  Iulius  L.  F.  et  superioribus  et  aequalibus  suis 
omnibus  praestitit,  oratorque  fuit  minime  ille  quidem 
vehemens,  sed  nemo  umquam  urbanitate,  nemo  le- 
pore,  nemo  suavitate  conditior.  Sunt  eius  aliquot  ora¬ 
tiones,  ex  quibus,  sicut  ex  eiusdem  tragoediis,  lenitas 
eius  sine  nervis  perspici  potest.  178.  Eius  aequalis 
P.  Cethegus,  cui  de  republica  satis  suppeditabat  ora¬ 
tio:  totam  enim  tenebat  earn  penitusque  cognorat. 
Itaque  in  senatu  consularium  auctoritatem  asseque- 
batur,  sed  in  caussis  publicis  nihil,  in  privatis  satis 
veterator  videbatur.  Erat  in  privatis  caussis  Q.  Lu¬ 
cretius  Vispillo  et  acutus  et  iurisperitus :  nam Ophelia 
aptior  concionibus  quam  iudiciis:  prudens  etiam  T. 
Annius  Yelina  et  in  eius  generis  caussis  orator  sane 
tolerabilis.  In  eodem  genere  caussarum  multum  erat 
T.  Iuventius,  nimis  ille  quidem  lentus  in  dicendo  et 
paene  frigidus,  sed  et  callidus  et  in  capiendo  adver- 
sario  versutus  et  praeterea  nec  indoctus  et  magna  cum 
iuris  civilis  intelligentia.  179.  Cuius  auditor  P.  Or- 
bius,  meus  fere  aequalis,  in  dicendo  non  nimis  exer- 
citatus,  in  iure  autem  civili  non  inferior,  quam  ma- 
gister  fuit.  Nam  T.  Aufidius,  qui  vixit  ad  summam 
senectutem,  volebat  esse  similis  horum,  eratque  et 
bonus  vir  et  innocens,  sed  dicebat  parum.  Nec  sane 
plus  frater  eius  M.  Virgilius,  qui  tribunus  plebis  L. 
Sullae  imperatori  diem  dixit.  Eius  collega  P.  Ma- 
gius,  in  dicendo  paullo  tamen  copiosior.  180.  Sed 
omnium  oratorum  sive  rabularum,  qui  et  plane  in- 
docti  et  inurbani  aut  rustici  etiam  fuerunt,  quos  qui¬ 
dem  ego  cognoverim,  solutissimum  in  dicendo  et 
acutissimum  iudico  nostri  ordinisQ.  Sertorium,  eque- 
stris  C.  Gargonium.  Fuit  etiam  facilis  et  expeditus 
ad  dicendum  et  vitae  splendore  multo  et  ingenio  sane 
probabili  T.  Iunius  L.  F.  tribunicius,  quo  accusante 
P.  Sextius,  praetor  designatus,  damnatus  est  ambitus. 
Is  processisset  honoribus  longius,  nisi  semper  infir- 
ma  atque  etiam  aegra  valetudine  fuisset. 

XLIX.  181.  Atque  ego  praeclare  intelligo  mein 
eorum  commemoratione  versari,  qui  nec  habiti  sint 
oratores  neque  fuerint,  praeteririque  a  me  aliquot  ex 
veteribus  commemoratione  aut  laude  dignos :  sed  hoc 
quidem  ignoratione.  Quid  enim  est  superioris  aetatis, 
quod  scribi  possit  de  iis,  de  quibus  nulla  monumenta 
loquuntur  nec  aliorum  nec  ipsorum?  de  iis  autem, 
quos  ipsi  vidimus,  neminem  fere  praetermittimus  eo¬ 
rum,  quos  aliquando  dicentes  vidimus.  182.  Yolo 
enim  sciri  in  tanta  et  tam  vetere  republica,  maximis 
praemiis  eloquentiae  propositis,  omnes  cupisse  dice- 
re,  non  plurimos  ausos  esse,  potuisse  paucos.  Ego 
tamen  ita  de  uno  quoque  dicam,  ut  intelligi  possit, 
quern  existimem  clamatorem,  quern  oratorem  fuisse. 
Iisdem  fere  temporibus  aetate  inferiores  paullo,  quam 
Iulius,  sed  aequales  propemodum  fuerunt  C.  Cotta, 
P.  Sulpicius,  Q.  Valerius,  Cn.  Pomponius,  C.  Curio, 
L.  Fufius,  M.  Drusus,  P.  Antistius,  nec  ulla  aetate 
uberior  oratorum  fetus  fuit.  183.  Ex  his  Cotta  et  Sul¬ 
picius  quum  meo  iudicio,  turn  omnium  facile  primas 
tulerunt.  Hie  Atticus,  Quomodo  istuc  dicis,  inquit, 

I  quum  tuo  iudicio,  turn  omnium?  Semperne  in  ora- 

tore  probando  aut  improbando  vulgi  judicium  cum 
intelligentium  iudicio  congruit?  an  alii  probantur  a 
multitudine,  alii  autem  ab  iis,  qui  intelligent?  Recte 
requiris,  inquam,  Attice;  sed  audies  ex  me  fortasse, 
quod  non  omnes  probent.  184.  An  tu,  inquit,  id  la- 
boras,  si  huic  modo  Bruto  probaturus  es?  Plane,  in¬ 
quam,  Attice,  disputationem  banc  de  oratore  proban¬ 
do  aut  improbando  multo  malim  tibi  et  Bruto  placere ; 
eloquentiam  autem  meam  populo  probari  velim.  Et- 
enim  necesse  est,  qui  ita  dicat,  ut  a  multitudine  pro- 
betur,  eumdem  doctis  probari.  Nam,  quid  in  dicendo 
rectum  sit  aut  pravum,  ego  iudicabo.si  modo  is  sum, 
qui  id  possim  aut  sciam  iudicare:  qualis  vero  sit 
orator,  ex  eo,  quod  is  dicendo  efficiet,  poterit  intelli- 
gi.  185.  Tria  sunt  enim,  ut  quidem  ego  sentio,  quae 
sint  efficienda  dicendo :  ut  doceatur  is,  apud  quern 
dicetur,  ut  delectetur,  ut  moveatur  vehementius. 
Quibus  virtutibus  oratoris  horum  quidque  efficiatur 
aut  quibus  vitiis  orator  aut  non  assequatur  haec  aut 
etiam  in  his  labatur  et  cadat,  artifex  aliquis  iudicabit. 
Efficiatur  autem  ab  oratore  necne,  ut  ii,  qui  audiunt, 
ita  afficiantur,  ut  orator  velit,  vulgi  assensu  et  popu- 
lari  approbatione  iudicari  solet.  Itaque  numquam  de 
bono  oratore  aut  non  bono  doctis  hominibus  cum  po¬ 
pulo  dissensio  fuit.  L.  186.  An  censes,  dum  illi  vi- 
guerunt,  quos  ante  dixi,  non  eosdem  gradus  orato- 
rum  vulgi  iudicio  et  doctorum  fuisse?  De  populo  si 
quern  ita  rogavisses :  quis  est  in  hac  civitate  eloquen- 
tissimus?  in  Antonio  et  Crasso  aut  dubitaret  aut  hunc 
alius,  ilium  alius  diceret.  Nemone  Philippum,  tam 
suavem  oratorem,  tam  gravem,  tam  facetum,  his  an- 
teferret,  quem  nosmetipsi,  qui  haec  arte  aliqua  volu- 
mus  expendere,  proximum  illis  fuisse  diximus?  Ne¬ 
mo  profecto.  Id  enim  ipsum  est  summi  oratoris, 
summum  oratorem  populo  videri.  187.  Quare  tibicen 
Antigenidas  dixerit  discipulo  sane  frigenti  ad  popu- 
lum:  Mihi  cane  et  Musis:  ego  huic  Bruto  dicenti,  ut 
solet,  apud  multitudinem:  Mihi  cane  et  populo,  mi 
Brute,  dixerim,  ut,  qui  audient,  quid  efficiatur;  ego 
etiam,  cur  id  efficiatur,  intelligam.  Credit  iis,  quae 
dicuntur,  qui  audit  oratorem,  vera  putat,  assentitur, 
probat;  fidem  facit  oratio.  188.  Tu  artifex,  quid 
quaeris  amplius?  delectatur  audiens  multitudo  et  du- 
citur  oratione,  et  quasi  voluptate  quadam  perfundi- 
tur.  Quid  habes  quod  disputes?  gaudet,  dolet,  ridet, 
plorat,  favet,  odit,  contemnit,  invidet,  ad  misericor- 
diam  inducitur,  ad  pudendum,  ad  pigendum;  irasci- 
tur,  miratur,  sperat,  timet:  haec  perinde  accidunt, 
ut  eorum,  qui  adsunt,  mentes  verbis  et  sententiis  et 
actione  tractantur.  Quid  est,  quod  exspectetur  docti 
alicuius  sententia?  Quod  enim  probat  multitudo,  hoc 
idem  doctis  probandum  est.  Denique  hoc  specimen 
est  popularis  iudicii,  in  quo  numquam  fuit  populo 
cum  doctis  intelligentibusque  dissensio.  189.  Quum 
multi  essent  oratores  in  vario  genere  dicendi,  quis 
umquam  ex  his  excellere  iudicatus  est  vulgi  iudicio, 
qui  non  idem  a  doctis  probaretur?  Quando  autem 
dubium  fuisset  apud  patres  nostros,  eligendi  cui  pa- 
troni  daretur  optio,  quin  aut  Antonium  optaret  aut 
Crassum?  Aderant  multi  alii:  tamen,  utrum  de  his 
potius,  dubitasset  aliquis,  quin  alterum,  nemo.  Quid 
adolescentibus  nobis,  quum  esset  Cotta  et  Hortensius, 
num  quis,  cui  quidem  eligendi  potestas  esset,  quem- 
quam  his  anteponebat?  LI.  190.  Turn  Brutus,  Quid 
tu,  inquit,  quaeris  alios?  de  te  ipso  nonne,  quid 
optarent  rei,  quid  ipse  Hortensius  iudicaret,  videba- 
mus?  qui,  quum  partiretur  tecum  caussas,  (saepe 

enim  interfui,)  perorandi  locum,  ubi  plurimum  pol- 
let  oratio,  semper  tibi  relinquebat.  Faciebat  ille  qui¬ 
dem,  inquam:  et  mihi  benevolentia,  credo,  ductus 
tribuebat  omnia.  Sed  ego,  quae  de  me  populi  sit 
opinio,  nescio:  de  reliquis  hoc  affirmo,  qui  vulgi 
opinione  disertissimi  habiti  sint,  eosdem  intelligen¬ 
tium  quoque  iudicio  fuisse  probatissimos.  191.  Nec 
enim  posset  idem  Demosthenes  dicere,  quod  dixisse 
Antimachum,  clarum  poetam,  ferunt,  qui  quum  con- 
vocatis  auditoribus  legeret  eis  magnum  illud,  quod 
novistis,  volumen  suum,  et  eum  legentem  omnes 
praeter  Platonem  reliquissent,  Legam,  inquit,  nihilo 
minus:  Plato  enim  mihi  unus  instar  est  omnium.  Et 
recte.  Poema  enim  reconditum  paucorum  approba- 
tionem,  oratio  popularis  assensum  vulgi  debet  mo- 
vere.  At  si  eumdem  hunc  Platonem  unum  auditorem 
haberet  Demosthenes,  quum  esset  relictus  a  ceteris, 
verbum  facere  non  posset.  192.  Quid?  tu,  Brute,  pos¬ 
ses,  si  te,  ut  Curionem  quondam,  concio  reliquisset? 
Ego  vero,  inquit  ille,  ut  me  tibi  indicem,  in  eis  etiam 
caussis,  in  quibus  omnis  res  nobis  cum  iudicibus 
est,  non  cum  populo,  tamen,  si  a  corona  relictus  sim, 
non  queam  dicere.  Ita  se,  inquam,  res  habet:  ut,  si 
tibiae  inflatae  non  referant  sonum,  abiiciendas  eas 
sibi  tibicen  putet,  sic  oratori  populi  aures  tamquam 
tibiae  sunt;  eae  si  inflatum  non  recipiunt,  aut  si  au¬ 
ditor  omnino  tamquam  equus  non  facit,  agitandi  finis 
faciendus  est.  LII.  193.  Hoc  tamen  interest,  quod 
vulgus  interdum  non  probandum  oratorem  probat; 
sed  probat  sine  comparatione :  quum  a  mediocri  aut 
etiam  a  malo  delectatur,  eo  est  contentus,  esse  me¬ 
lius  non  sentit;  illud,  quod  est,  qualecumque  est, 
probat.  Tenet  enim  aures  vel  mediocris  orator,  sit 
modo  aliquid  in  eo:  nec  res  ulla  plus  apud  animos 
hominum,  quam  ordo  et  ornatus  orationis  valet. 

194.  Quare  quis  ex  populo,  quum  Q.  Scaevolam  pro 
M.  Coponio  dicentem  audiret  in  ea  caussa,  de  qua 
ante  dixi,  quidquam  pclitius  aut  elegantius  aut  omni¬ 
no  melius  aut  exspectaret,  aut  posse  fieri  putaret? 

195.  Quum  is  hoc  probare  vellet,  M’  Curium,  quum 
ita  heres  institutus  esset,  si  pupillus  ante  mortuus 
esset,  quam  in  suam  tutelam  venisset,  pupillo  non 
nato  heredem  esse  non  posse;  quid  ille  non  dixit  de 
testamentorum  iure?  de  antiquis  formulis?  quid? 
quemadmodum  scribi  oportuisset,  si  etiam  filio  non 
nato  heres  institueretur?  196.  quam  captiosum  esset 
populo,  quod  scriptum  esset,  negligi  et  opinione 
quaeri  voluntates  et  interpretatione  disertorum  scri- 
pta  simplicium  hominum  pervertere?  197.  Quam  ille 
multa  de  auctoritate  patris  sui,  qui  semper  ius  illud 
esse  defenderat?  quam  omnino  multa  de  conservando 
iure  civili?  quae  quidem  omnia  quum  perite  et  sci¬ 
enter,  turn  ita  breviter  et  presse  et  satis  ornate  et  per- 
eleganter  diceret;  quis  esset  in  populo,  qui  aut  ex¬ 
spectaret  aut  fieri  posse  quidquam  melius  putaret? 
LIII.  At  vero,  ut  contra  Crassus  ab  adolescente  deli- 
cato,  qui  in  littore  ambulans  scalmum  reperisset  ob 
eamque  rem  aedificare  navem  concupivisset,  exorsus 
est,  similiter  Scaevolam  ex  uno  scalmo  captionis  cen- 
tumvirale  iudicium  hereditatis  effecisse,  hoc  in  illo 
initio  consecutus,  multis  eiusdem  generis  sententiis 
delectavit  animosque  omnium,  qui  aderant,  in  hilari- 
tatem  a  severitate  traduxit;  quod  est  unum  ex  tribus, 
quae  dixi  ab  oratore  effici  debere.  Deinde  hoc  voluisso 
eum,  qui  testamentum  fecisset,  hoc  sensisse;  quo- 
quo  modo  filius  non  esset,  qui  in  suam  tutelam  ve- 
niret,  sive  non  natus  sive  ante  mortuus,  Curius  heres 

nt  esset:  ita  scribere  plerosque  et  id  valere  et  valu- 
isse  semper.  Haec  et  multa  eiusmodi  dicens  fidem 
faciebat;  quod  est  ex  tribus  oratoris  officiis  alterum. 

1 98.  Deinde  aequum  bonum  testamentorum  sententias 
voluntatesque  tutatus  est;  quanta  esset  in  verbis 
captio,  quum  in  ceteris  rebus,  turn  in  testamentis,  si 
negligerentur  voluntates;  quantam  sibi  potentiam 
Scaevola  assumeret,  si  nemo  auderet  testamentum 
facere  postea,  nisi  de  illius  sententia.  Haec  quum 
graviter,  turn  ab  exemplis  copiose,  turn  varie,  turn 
etiam  ridicule  et  facete  explicans,  earn  admirationem 
assensionemque  commovit,  dixisse  ut  contra  nemo 
videretur.  Hoc  erat  oratoris  officium  partitione  ter- 
tium,  genere  maximum.  Hie  ille  de  populo  iudex,  J 
qui  separatim  alterum  admiratus  esset,  idem,  audito 
altero,  iudicium  suum  contemneret:  at  vero  intelli- 
gens  et  doctus,  audiens  Scaevolam,  sentiret  esse  quod- 
dam  uberius  dicendi  genus  et  ornatius.  Ab  utroque 
autem,  caussa  perorata,  si  quaereretur,  uter  praesta- 
ret  orator ,  numquam  profecto  sapientis  iudicium  a 
iudicio  vulgi  discreparet.  LIV.  199.  Qui  praestat  igi- 
tur  intelligens  imperito?  Magna  re  et  difficili :  si  qui- 
dem  magnum  est  scire,  quibus  rebus  efficiatur  amit- 
taturve  dicendo  illud  quidquid  est,  quod  aut  effici 
dicendo  oportet  aut  amitti  non  oportet.  Praestat  etiam 
illo  doctus  auditor  indocto,  quod  saepe,  quum  orato- 
res  duo  aut  plures  populi  iudicio  probantur,  quod 
dicendi  genus  optimum  sit,  intelligit.  Nam  illud,  quod 
populo  non  probatur,  ne  intelligenti  quidem  oratori 
probari  potest.  Ut  enim  ex  nervorum  sono  infidibus, 
ijuam  scienter  ei  pulsi  sint,  intelligi  solet,  sic  ex 
animorum  motu  cernitur,  quid  tractandis  his  perfi- 
ciat  orator.  200.  Itaque  intelligens  dicendi  existima- 
tor,  non  assidens  et  attente  audiens,  sed  uno  aspe- 
ctu  et  praeteriens  de  oratore  saepe  iudicat.  Yidet 
oscitantem  iudicem,  loquentem  cum  altero,  nonnum- 
quam  etiam  circulantem,  mittentem  ad  horas,  quae- 
sitorem,  ut  dimittat,  rogantem :  intelligit,  oratorem 
in  ea  caussa  non  adesse,  qui  possit  animis  iudicum 
admovere  orationem,  tamquam  fidibus  manum.  Idem 
si  praeteriens  aspexerit  erectos  intuentes  iudices,  ut 
aut  doceri  de  re,  idque  etiam  vultu  probare  videan- 
tur:  aut,  ut  avem  cantu  aliquo,  sic  illos  viderit  ora- 
tione  quasi  suspensos  teneri,  aut,  id  quod  maxime 
opus  est,  misericordia^  odio,  motu  animi  aliquo  per- 
turbatos  esse  vehementius :  ea  si  praeteriens  (ut  dixi) 
aspexerit,  si  nihil  audiverit,  tamen  oratorem  versari 
in  illo  iudicio  et  opus  oratorium  fieri  aut  perfectum 
iam  esse  profecto  intelliget. 

LY.  201 .  Quum  haec  disseruissem,  uterque  assen- 
sus  est;  et  ego  tamquam  de  integro  ordiens,  Quando 
igitur,  inquam,  a  Cotta  et  Sulpicio  haec  omnis  fluxit 
oratio,  quum  hos  maxime  iudicio  illorum  hominum 
et  illius  aetatis  dixissem  probatos,  revertar  ad  eos 
ipsos :  turn  reliquos,  ut  institui,  deinceps  persequar. 
Quoniam  ergo  oratorum  bonorum  (hos  enim  quaeri- 
mus)  duo  genera  sunt,  unum  attenuate  presseque,  al¬ 
terum  sublate  ampleque  dicentium :  etsi  id  melius 
est,  quod  splendidius  et  magnificentius,  tamen  in  bo¬ 
nis  omnia,  quae  summa  sunt,  iure  laudantur.  202.  Sed 
cavenda  est  presso  illi  oratori  inopia  et  ieiunitas,  am- 
plo  autem  inflatum  et  corruptum  orationis  genus. 
Inveniebat  igitur  acute  Cotta,  dicebat  pure  ac  solute; 
et  ut  ad  infirmitatem  laterum  perscienter  contentio- 
nem  omnem  remiserat,  sic  ad  virium  imbecillitatem 
dicendi  accommodabat  genus.  Nihil  erat  in  eius  ora- 
tione  nisi  sincerum,  nihil  nisi  siccum  atque  sanum: 


illudque  maximum,  quod,  quum  contentione  oratio¬ 
nis  flectere  animos  iudicum  vix  posset,  nec  omnino 
eo  genere  diceret,  tractando  tamen  impellebat,  ut 
idem  facerent  a  se  commoti,quod  a  Sulpicio  concitati. 
203.  Fuit  enim  Sulpicius  vel  maxime  omnium,  quos 
quidem  ego  audiverim,  grandis  et,  ut  ita  dicam,  tra- 
gicus  orator.  Vox  quum  magna,  turn  suavis  et  splen- 
dida;  gestus  et  motus  corporis  ita  venustus,  ut  tamen 
ad  forum,  non  ad  scenam  institutus  videretur ;  inci- 
tata  et  volubilis,  nec  ea  redundans  tamen  nec  circum- 
fluens  oratio.  Crassum  hie  volebat  imitari;  Cotta 
malebat  Antonium :  sed  ab  hoc  vis  aberat  Antonii, 
Crassi  ab  illo  lepos.  204.  O  magnam,  inquit,  artem ! 
Brutus ;  siquidem  istis,  quum  summi  essent  oratores, 
duae  res  maximae,  altera  alteri  defuit.  LYI.  Atque  in 
i  his  oratoribus  illud  animadvertendum  est,  posse  esse 
surnmos,  qui  inter  se  sint  dissimiles.  Nihil  enim  tam 
dissimile,  quam  Cotta  Sulpicio,  et  uterque  aequalibus 
suis  plurimum  praestitit.  Quare  hoc  doctoris  intelli¬ 
gent^  est,  videre,  quo  ferat  natura  sua  quemque ;  et 
ea  duce  utentem  sic  instituere,  ut  Isocratem  in  acer- 
rimo  ingenio  Theopompi  et  lenissimo  Ephori  dixisse 
traditum  est,  alteri  se  calcaria  adhibere,  alteri  frenos. 
205.  Sulpicii  orationes  quae  feruntur,  eas  post  mor¬ 
tem  eius  scripsisse  P.  Canutius  putatur,  aequalis 
meus,  homo  extra  nostrum  ordinem  meo  iudicio  di- 
sertissimus.  Ipsius  Sulpicii  nulla  oratio  est:  saepe- 
que  ex  eo  audivi,  quum  se  scribere  neque  consuesse 
neque  posse  diceret.  Cottae  pro  se  lege  Varia  quae 
inscribitur,  earn  L.  Aelius  scripsit  Cottae  rogatu. 
Fuit  is  omnino  vir  egregius  et  eques  Romanus  cum 
primis  honestus  idemque  eruditissimus  et  Graecis 
litteris  et  Latinis:  antiquitatisque  nostrae  et  in  in- 
ventis  rebus  et  in  actis,  scriptorumque  veterum  lit- 
terate  peritus.  Quam  scientiam  Varro  noster  acce- 
ptam  ab  illo  auctamque  per  sese ,  vir  ingenio  prae- 
stans  omnique  doctrina,  pluribus  et  illustrioribus 
litteris  explicavit.  206.  Sed  idem  Aelius  Stoicus  esse 
voluit,  orator  autem  nec  studuit  umquam,  nec  fuit: 
scribebat  tamen  orationes,  quas  alii  dicerent;  ut  Q. 
Metello  F.,  ut  Q.  Caepioni,  ut  Q.  Pompeio  Rufo: 
quamquam  is  etiam  ipse  scripsit  eas,  quibus  pro  se 
est  usus,  sed  non  sine  Aelio.  207.  His  enim  scriptis 
etiam  ipse  interfui,  quum  essem  apud  Aelium  ado- 
lescens  eumque  audire  perstudiose  solerem.  Cottam 
autem  miror,  summum  ipsum  oratorem  minimeque 
ineptum ,  Aelianas  leves  oratiunculas  voluisse  existi- 
mari  suas.  LVII.  His  duobus  eiusdem  aetatis  adnu- 
merabatur  nemo  tertius :  sed  mihi  placebat  Pompo- 
nius  maxime,  vel  dicam,  minime  displicebat.  Locus 
erat  omnino  in  maximis  caussis  praeter  eos,  de 
quibus  supra  dixi,  nemini:  propterea  quod  Antonius, 
qui  maxime  expetebatur,  facilis  in  caussis  recipien- 
dis  erat;  fastidiosior  Crassus,  sed  tamen  recipiebat. 
Horum  qui  neutrum  habebat,  confugiebat  ad  Philip- 
pum  fere  aut  ad  Caesarem ;  [secundum  Philippum  et 
Caesarem]  Cotta  et  Sulpicius  expetebantur.  Ita  ab 
his  sex  patronis  caussae  illustres  agebantur;  neque 
tam  multa,  quam  nostra  aetate,  iudicia  fiebant ;  neque 
hoc,  quod  nunc  fit,  ut  caussae  singulae  defenderen- 
tur  a  pluribus;  quo  nihil  est  vitiosius.  208.  Respon- 
demus  iis,  quos  non  audivimus:  in  quo  primum  sae- 
|  pe  aliter  est  dictum,  aliter  ad  nos  relatum:  deinde 
j  magni  interest  coram  videre  me ,  quemadmodum  ad- 
i  versarius  de  quaque  re  asseveret,  maxime  autem, 

:  quemadmodum  quaeque  res  audiatur.  Sed  nihil  vi- 
;  tiosius ,  quam ,  quum  unum  corpus  debeat  esse  de- 

fensionis ,  nasci  de  integro  caussam,  quum  sit  ab  al- 
tero  perorata,  209.  Omnium  enim  caussarum  unum 
est  naturale  principium ,  una  peroratio :  reliquae 
partes,  quasi  membra,  suo  quaeque  loco  locata,  suam 
et  vim  et  dignitatem  tenent.  Quum  autem  difficile 
sit,  in  longa  oratione  non  aliquando  aliquid  ita  di- 
cere,  ut  sibi  ipse  non  conveniat ,  quanto  difficilius 
cavere,  ne  quid  dicas ,  quod  non  conveniat  eius  ora- 
tioni,  qui  ante  te  dixerit?  Sed  quia  et  labor  multo 
maior  est,  totam  caussam,  quam  partem  dicere,  et 
quia  plures  ineuntur  gratiae ,  si  uno  tempore  dicas 
pro  pluribus,  idcirco  hanc  consuetudinem  lubenter 
ascivimus. 

LYIII.  210.  Erant  tamen,  quibus  videretur  illius 
aetatis  tertius  Curio,  quia  splendidioribus  fortasse 
verbis  utebatur :  et  quia  Latine  non  pessime  loque- 
batur,  usu,  credo,  aliquo  domestico.  Nam  litterarum 
admodum  nihil  sciebat.  Sed  magni  interest,  quos 
quisque  audiat  quotidie  domi,  quibuscum  loquatur 
a  puero,  quemadmodum  patres,  paedagogi,  matres 
etiam  loquantur.  211.  Legimus  epistolas  Corneliae, 
matris  Gracchorum :  apparet,  filios  non  tam  in  gremio 
educatos,  quam  in  sermone  matris.  Auditus  est 
nobis  Laeliae  C.  F.  saepe  sermo.  Ergo  illam  patris 
elegantia  tinctam  vidimus  et  Alias  eius  Mucias  ambas, 
quarum  sermo  mihi  fuit  notus ,  et  neptes  Licinias, 
quas  nos  quidem  ambas,  hanc  vero  Scipionis  etiam 
tu,  Brute,  credo,  aliquando  audisti  loquentem.  Ego 
vero  ac  lubenter  quidem,  inquit  Brutus;  et  eo 
lubentius,  quod  L.  Crassi  erat  filia.  212.  Quid 
Crassum,  inquam,  ilium  censes,  istiusLiciniae  filium, 
Crassi  testamento  qui  fuit  adoptatus ?  Summo  iste 
quidem  dicitur  ingenio  fuisse,  inquit;  et  vero  hie 
Scipio,  collega  meus,  mihi  sane  bene  et  loqui  videtur 
et  dicere.  Recte,  inquam,  iudicas,  Brute.  Etenim 
istius  genus  est  ex  ipsius  sapientiae  stirpe  generatum. 
Nam  et  de  duobus  avis  iam  diximus,  Scipione  et 
Crasso;  et  de  tribus  proavis,  Q.  Metello,  cuius 
quattuor  filii,  P.  Scipione,  qui  ex  dominatuTi.  Gracchi 
privatus  in  libertatem  rempublicam  vindicavit,  Q. 
Scaevola  augure,  qui  peritissimus  iuris  idemque  per- 
comis  est  habitus.  213.  Iam  duorum  abavorum  quam 
est  illustre  nomen,  P.  Scipionis,  qui  bis  consul  fuit, 
qui  est  Coreulum  dictus ,  alterius  omnium  sapien- 
tissimi,  C.  Laelii!  0  generosam,  inquit,  stirpem  et 
tamquam  in  unam-arborem  plura  genera,  sic  in  istam 
domum  multorum  insitam  atque  illigatam  sapien- 
tiam !  LIX.  Similiter  igitur  suspicor,  (ut  conferamus 
parva  magnis,)  Curionis ,  etsi  pupillus  relictus  est, 
patrio  fuisse  instituto  puro  sermone  assuefactam 
domum :  et  eo  magis  hoc  iudico ,  quod  neminem  ex 
iis  quidem,  qui  aliquo  in  numero  fuerunt,  cognovi  in 
omni  genere  honestarum  artium  tam  indoctum,  tam 
rudem.  214.  Nullum  ille  poetam  noverat,  nullum 
legerat  oratorem ,  nullam  memoriam  antiquitatis  col- 
legerat:  non  publicum  ius,  non  privatum  et  civile 
cognoverat :  quamquam  id  quidem  fuit  etiam  in  aliis 
et  magnis  quidem  oratoribus,  quos  parum  his  in- 
structos  artibus  vidimus,  utSulpicium,  ut  Antonium. 
Sed  ii  tamen  unum  illud  habebant  dicendi  opus  ela- 
boratum ;  idquequum  constaret  ex  quinque  notissimis 
partibus,  nemo  in  aliqua  parte  earum  omnino  nihil 
poterat.  In  quacumque  enim  una  plane  clauderet, 
orator  esse  non  posset.  21 5.  Sed  tamen  alius  in  alia 
excellebat  magis:  reperiebat,  quid  dici  opus  esset,  et 
quomodo  praeparari  et  quo  loco  locari :  memoriaque 
ea  comprehendebat  Antonius :  excellebat  autem 


151 

actione:  erantque  ei  quaedam  ex  his  paria  cum 
Crasso ,  quaedam  etiam  superiora :  at  Crassi  magis 
enitebat  oratio.  Nec  vero  Sulpicio  neque  Cottae 
dicere  possumus  neque  cuiquam  bono  oratori  rem 
ullam  ex  illis  quinque  partibus  plane  atque  omnino 
defuisse.  216.  Itaque  in  Curione  hoc  verissime  iudi- 
cari  potest,  nulla  re  una  magis  oratorem  commen- 
dari,  quam  verborum  splendore  et  copia.  Nam  quum 
tardus  in  cogitando,  turn  in  instruendo  dissipatus 
fuit.  LX.  Reliqua  duo  sunt,  agere  et  meminisse. 
In  utroque  cachinnos  irridentium  commovebat. 
Motus  erat  is,  quern  et  C.  lulius  in  perpetuum  no- 
tavit,  quum  ex  eo  in  utramque  partem  toto  corpore 
vacillante  quaesivit,  quis  loqueretur  e  lintre :  et  Cn. 
Sicinius,  homo  impurus,  sed  admodum  ridiculus, 
neque  aliud  in  eo  oratoris  simile  quidquam.  217.  Is 
quum  tribunus  plebis  Curionem  et  Octavium  con- 
sules  produxisset  Curioque  multa  dixisset,  sedente 
Cn.  Octavio  collega,  qui  devinctus  erat  fasciis  et 
multis  medicamentis  propter  dolorem  artuum  deli— 
butus,  Numquam,  inquit,  Octavi,  collegae  tuo  gratiam 
referes:  qui  nisi  se  suo  more  iactavisset,  hodie  te 
istic  muscae  comedissent.  Memoria  autem  ita  fuit 
nulla,  ut  aliquoties,  tria  quum  proposuisset,  aut 
quartum  adderet  aut  tertium  quaereret;  qui  in  iu- 
dicio  privato  vel  maximo,  quum  ego  pro  Titinnia 
Cottae  peroravissem ,  ille  contra  me  pro  Ser.  Naevio 
diceret ,  subito  totam  caussam  oblitus  est,  idque  vene- 
ficiis  et  cantionibus  Titinniae  factum  esse  dicebat. 
218.  Magna  haec  immemoris  ingenii  signa:  sed  nihil 
turpius ,  quam  quod  etiam  in  scriptis  obliviscebatur, 
quid  paullo  ante  posuisset;  ut  in  eo  libro,  ubi  se 
exeuntem  e  senatu  et  cum  Pansa  nostro  et  cum 
Curione  filio  colloquentem  facit,  [quum  senatum 
Caesar  consul  habuisset,]  omnisque  ille  sermo  ductus 
e  percontatione  filii ,  quid  in  senatu  esset  actum :  in 
quo  multis  verbis  quum  inveheretur  in  Caesarem 
Curio  disputatioque  esset  inter  eos,  ut  est  consuetude 
dialogorum,  quum  sermo  esset  institutus  senatu 
misso,  quern  senatum  Caesar  consul  habuisset,  repre- 
hendit  eas  res ,  quas  idem  Caesar  anno  post  et  dein- 
ceps  reliquis  annis  administravisset  in  Gallia. 

LXI.  219.  Turn  Brutus  admirans ,  Tantamne 
fuisse  oblivionem,  inquit,  in  scripto  praesertim,  ut  ne 
legens  quidem  umquam  senserit,  quantum  flagitii 
commisisset?  Quid  autem,  inquam,  Brute,  stultius, 
quam,  si  ea  vituperare  volebat,  quae  vituperavit,  non 
eo  tempore  instituere  sermonem,  quum  illarum  re¬ 
rum  iam  tempora  praeteriissent?  Sed  ita  totus  errat, 
ut  in  eodem  sermone  dicat,  in  senatum  se  Caesare 
consule  non  accedere,  sed  id  dicat  ipso  consule 
exiens  e  senatu.  Iam  qui  hac  parte  animi,  quae  cu- 
stos  est  ceterarum  ingenii  partium,  tam  debilis  es¬ 
set,  ut  ne  in  scripto  quidem  ineminisset,  quid  paullo 
ante  posuisset,  huic  minime  mirum  est  ex  tempore 
dicenti  solitam  effluere  mentem.  220.  Itaque  quum 
ei  nec  officium  deesset  et  flagraret  studio  dicendi, 
perpaucae  ad  eum  caussae  deferebantur.  Orator 
autem,  vivis  eius  aequalibus,  proximus  optimis  nu- 
merabatur  propter  verborum  bonitatem,  ut  ante  dixi, 
et  expeditam  ac  profluentem  quodammodo  celerita- 
tem.  Itaque  eius  orationes  aspiciendas  tamen 
censeo.  Sunt  illae  quidem  languidiores,  verumtamen 
possunt  augere  et  quasi  alere  id  bonum ,  quod  in  illo 
mediocriter  fuisse  concedimus;  quod  habet  tantam 
vim,  ut  solum,  sine  aliis,  in  Curione  speciem  oratoris 
alicuius  effecerit.  Sed  ad  instituta  redeamus. 

LXII.  221 .  In  eodem  igitur  numero  eiusdem  aeta- 
tis  C.  Carbo  fuit,  illius  eloquentissimi  viri  filius,  non 
satis  acutus  orator;  sed  tamen  orator  numerates  est. 
Erat  in  verbis  gravitas  et  facile  dicebat  et  auctoritatem 
naturalem  quamdam  habebat  oratio.  Acutior  Q. 
Yarius  rebus  inveniendis  nec  minus  verbis  expeditus ; 
fortis  vero  actor  et  vehemens  et  verbis  nec  inops  nec 
abiectus  et  quem  plane  oratorem  dicere  auderes,  Cn. 
Pomponius  lateribus  pugnans,  incitans  animos,  acer, 
acerbus,  criminosus.  222.  Multum  ab  his  aberat  L. 
Fufius ,  tamen  ex  accusatione  M’  Aquillii  diligentiae 
fructum  ceperat.  Nam  M.  Drusum,  tuum  magnum 
avuneulum,  gravem  oratorem,  ita  dumtaxatquum  de 
republica  diceret;  L.  autem  Lucullum  etiam  acutum, 
patremque  tuum,  Brute,  iuris  quoque  et  publici  et 
privati  sane  peritum;  M.  Lucullum,  M.  Octavium 
(in.  F.,  qui  tantum  auctoritate  dicendoque  valuit,  ut 
legem  Semproniam  frumentariam  populi  frequentis 
suffragiis  abrogaverit;  Cn.  Octavium  M.  F.,  M.  Ca- 
tonem  patrem,  Q.  etiam  Catulum  filium  abducamus 
ex  acie ,  id  est  a  iudiciis,  et  in  praesidiis  reipublicae, 
cui  facile  satisfacere  possint,  collocemus.  223.  Eodem 
Q.  Caepionem  referrem,  nisi  nimis  equestri  ordini 
deditus  a  senatu  dissedisset.  Cn.  Carbonem,  M. 
Marium  et  ex  eodem  genere  complures  minime  di- 
gnos  elegantis  conventus  auribus  aptissimos  cogno- 
.vi  turbulentis  concionibus.  Quo  in  genere  (ut  in  his 
perturbem  aetatum  ordinem)  nuper  L.  Quinctius 
fuit;  aptior  etiam  Palicanus  auribus  imperitorum. 
224.  Et,  quoniam  huius  generis  facta  mentio  est,  se- 
ditiosorum  omnium  post  Gracchos  L.  Appuleius 
Saturninus  eloquentissimus  visus  est,  magis  specie 
tamen  et  motu  atque  ipso  amictu  capiebat  homines, 
quam  aut  dicendi  copia  aut  mediocrilate  prudentiae. 
Longe  autem  post  natos  homines  improbissimus  C. 
Servilius  Glaucia,  sed  peracutus  et  callidus  cum 
primisque  ridiculus.  Is  ex  summis  et  fortunae  et 
vitae  sordibus  in  praetura  consul  factus  esset,  si  ra- 
tionem  eius  haberi  licere  iudicatum  esset.  Nam  et 
plebem  tenebat  et  equestrem  ordinem  beneficio  legis 
devinxerat.  Is  praetor  eodem  die,  quo  Saturninus 
tribunus  plebis ,  Mario  et  Flacco  consulibus ,  publice 
est  interfectus ;  homo  simillimus  Atheniensis  Hyper- 
boli,  cuius  improbitatem  veteres  Atticorum  comoediae 
notaverunt.  225.  Quos  Sex.  Titius  eonsecutus,  homo 
loquax  sane  et  satis  acutus,  sed  tarn  solutus  et  mollis 
in  gestu,  ut  saltatio  quaedam  nasceretur,  cui  salta- 
tioni  Titius  nomen  esset.  Ita  cavendum  est,  ne  quid 
in  agendo  dicendove  facias,  cuius  imitatio  rideatur. 
LXIII.  Sed  ad  paullo  superiorem  aetatem  revecti 
sumus :  nunc  ad  earn ,  de  qua  aliquantum  sumus 
locuti,  revertamur. 

226.  Coniunctus  igitur  Sulpicii  aetati  P.  Antistius 
fuit,  rabula  sane  probabilis,  qui  multos  quum  tacuis- 
set  annos  neque  contemni  solum,  sed  irrideri  etiam 
solitus  esset,  in  tribunatu  primum,  contra  C.  lulii  il- 
lam  consulatus  petitionem  extraordinariam ,  veram 
caussam  agens  est  probatus :  et  eo  magis,  quod  eam- 
dem  caussam  quum  ageret  eius  collega  ille  ipse  Sul- 
picius,  hie  plura  et  acutiora  dicebat.  Itaque  post  tri- 
bunatum  primo  multae  ad  eumcaussae,  deinde  omnes, 
maximae  quaecumque  erant,  deferebantur.  227.  Rem 
videbat  acute,  componebat  diligenter,  memoria  vale- 
bat;  verbis  non  ille  quidem  ornatis  utebatur,  sed 
tamen  non  abiectis;  expedita  autem  erat  et  perfacile 
ourrens  oratio.  Et  erat  eius  quidem  tamquam  habi¬ 
tus  non  inurbanus ;  actio  paullum  quum  vitio  vocis, 


CE  RONIS 

turn  etiam  ineptiis  claudicabat.  Hie  temporibus  flo¬ 
ruit  iis,  quibus  inter  profectionem  reditumque  L. 
Sullae  sine  iure  fuit  et  sine  ulla  dignitate  respublica. 
Hoc  autem  etiam  magis  probabatur,  quod  erat  ab  ora- 
toribus  quaedam  in  foro  solitudo.  Sulpicius  occide- 
rat,  Cotta  aberat  et  Curio ;  vivebat  e  reliquis  patro- 
nis  eius  aetatis  nemo  praeter  Carbonem  et  Pomponi- 
um :  quorum  utrumque  facile  superabat. 

LXIV.  228.  Inferioris  autem  aetatis  eratproximus 
L.  Sisenna,  doctus  vir  et  studiis  optimis  deditus,  be¬ 
ne  Latine  loquens,  gnarus  reipublicae,  non  sine  face- 
tiis ;  sed  neque  laboris  multi,  nec  satis  versatus  in 
caussis;  interiectusque  inter  duas  aetates  Hortensii 
et  Sulpicii,  nec  maiorem  consequi  poterat  et  minori 
necesse  erat  cedere.  Huius  omnis  facultas  ex  historia 
ipsius  perspici  potest  ;  quae  quum  facile  omnes  vin- 
cat  superiores,  turn  indicat  tamen,  quantum  absit  a 
summo,  quamque  genus  hoc  scriptionis  nondum  sit 
satis  Latinis  litteris  illustratum.  Nam  Q.  Hortensii 
admodum  adolescentis  ingenium,  ut  Phidiae  signum, 
simul  aspectum  et  probatum  est.  229.  Is,  L.  Crasso 
Q.  Scaevola  consulibus,  primum  in  foro  dixit,  et  apud 
hos  ipsos  quidem  consules,  et  quum  eorum,  qui  af- 
fuerunt,  turn  ipsorum  consulum,  qui  omnes  intelli- 
gentia  anteibant,  iudicio  discessit  probatus.  Undevi- 
ginti  annos  natus  erat  eo  tempore.  EstautemL. Paul¬ 
lo,  C.  Marcello  consulibus  mortuus ;  ex  quo  videmus, 
eum  in  patronorum  numero  annos  quattuor  et  qua- 
draginta  fuisse.  Hoc  de  oratore  paullo  post  plura  di- 
cenfus ;  hoc  autem  loco  voluimus  in  disparem  orato- 
rum  aetatem  includere :  quamquam  id  quidem  omni¬ 
bus  usuvenire  necesse  fuit,  quibus  paullo  longior 
vita  contigit,  ut  et  cum  multo  maioribus  natu,  quam 
essent  ipsi,  et  cum  aliquanto  minoribus  compararen- 
tur.  Ut  Accius  iisdem  aedilibus  ait  se  et  Pacuvium 
docuisse  fabulam,  quum  ille  octoginta,  ipse  triginta 
annos  natus  esset:  230.  sic  Hortensius  non  cum  suis 
aequalibus  solum,  sed  et  mea  cum  aetate  et  cum  tua, 
Brute,  et  cum  aliquanto  superiore  coniungitur;  si- 
quidem  et  Crasso  vivo  dicere  solebat  et  magis  iam 
etiam  vigebat  cum  Antonio  et  cum  Philippo  iam  sene 
pro  Cn.  Pompeii  bonis  dicente.  In  ilia  caussa  ado- 
lescens  quum  esset,  princeps  fuit  et  in  eorum,  quos 
in  Sulpicii  aetate  posui,  numerum  facile  pervenerat : 
et  suos  inter  aequales  M.  Pisonem,  M.  Crassum,  Cn. 
Lentulum,  P.  Lentulum  Suram  longe  praestitit:  et 
me  adolescentem  nactus  octo  annis  minorem,  quam 
erat  ipse,  multos  annos  in  stadio  eiusdem  laudis  ex- 
ercuit :  et  tecum  simul,  sicut  ego  pro  multis,  sic  ille 
pro  Appio  Claudio  dixit,  paullo  ante  mortem. 

LXY.  231 .  Yides  igitur,  ut  ad  te  oratorem,  Brute, 
pervenerimus,  tarn  multis  inter  nostrum  tuumque  ini- 
tium  dicendi  interpositis  oratoribus?  ex  quibus,  quo¬ 
niam  in  hoc  sermone  nostro  statui  neminem  eorum, 
qui  viverent,  nominare ,  ne  vos  curiosius  eliceretis  * 
ex  me,  quid  de  quoque  iudicarem,  eos,  qui  iam  sunt 
mortui,  nominabo.  Turn  Brutus,  Non  est,  inquit,  ista 
caussa,  quam  dicis,  quamobrem  de  iis,  qui  vivunt, 
nihil  velis  dicere.  Quaenam  igitur,  inquam,  est? 
Vereri  te,  inquit,  arbitror,  ne  per  nos  hie  sermo  tuus 
emanet  et  ii  tibi  succenseant,  quos  praeterieris.  Quid? 
vos,  inquam,  tacere  non  poteritis?  Nos  quidem,  in¬ 
quit,  facillime;  sed  tamen  te  arbitror  malle  ipsum 
tacere, quam taciturnitatem  nostram  experiri.  232. Turn 
ego,  Vere,  inquam,  tibi,  Brute,  dicam.  Non  me  exi- 
stimavi  in  hoc  sermone  usque  ad  hanc  aetatem  esse 
venturum;  sed  ita  traxit  ordo  aetatum  orationem,  ut 

iam  ad  minores  etiam  pervenerim.  Interpone  igitur, 
inquit,  si  quos  videtur;  deinde  redeamus  ad  te  et  ad 
Hortensium.  Immo  vero,  inquam,  ad  Hortensium; 
de  me  alii  dicent,  si  qui  volent.  Minime  vero,  inquit; 
nam  etsi  me  facile  omni  tuo  sermone  tenuisti,  tamen 
is  mihi  longior  videtur,  quod  propero  audire  de  te. 
Nec  vero  tarn  de  virtutibus  dicendi  tuis,  quae  quum 
omnibus,  turn  certe  mihi  notissimae  sunt,  quam 
[quod]  gradus  tuos  et  quasi  processus  dicendi  studeo 
cognoscere.  233.  Geretur,  inquam,  tibi  mos,  quoniam 
me  non  ingenii '  praedicatorem  esse  vis,  sed  laboris 
mei.  Verum  interponam,  ut  placet,  alios,  eta  M. 
Crasso,  qui  fuit  aequalis  Hortensii,  exordiar. 

LXVI.  Is  igitur  mediocriter  a  doctrina  instructus, 
angustius  etiam  a  natura,  labore  et  industria  et  quod 
adhibebat  ad  obtinendas  caussas  curam  etiam  et  gra- 
tiam,  in  principibus  patronis  aliquot  annos  fuit.  In 
huius  oratione  sermo  Latinus  erat,  verba  non  abiecta, 
res  compositae  diligenter;  nullus  flos  tamen  neque  i 
lumen  ullum ;  animi  magna,  vocis  parva  contentio, 
omnia  fere  ut  similiter  atque  uno  modo  dicerentur. 
Nam  huius  aequalis  et  inimicus,  C.  Fimbria,  non  ita 
diu  iactare  se  potuit ;  qui  omnia  magna  voce  dicens, 
verborum  sane  bonorum  cursu  quodam  incitato,  ita 
furebat  tamen,  ut  mirarere  tarn  alias  res  agere  popu- 
lum,  ut  esset  insano  inter  disertos  locus.  234.  Cn. 
autem  Lentulus  multo  maiorem  opinionem  dicendi 
actione  faciebat,  quam  quanta  in  eo  facultas  erat :  qui 
quum  esset  nec  peracutus,  quamquam  et  ex  facie  et 
ex  vultu  videbatur,  nec  abundans  verbis,  etsi  fallebat 
in  eo  ipso,  sic  intervallis,  exclamationibus,  voce  suavi 
et  canora,  admirando  irridebat,  calebat  in  agendo,  ut 
ea,  quae  deerant,  non  desiderarentur.  Ita,  tamquam 
Curio  copia  nonnulla  verborum,  nullo  alio  bono,  te- 
nuit  oratorum  locum:  235.  sic  Cn.  Lentulus  cetera-' 
rum  virtutum  dicendi  mediocritatem  actione  occulta- 
vit,  in  qua  excellens  fuit.  Neque  multo  secusP.  Len¬ 
tulus,  cuius  et  excogitandi  et  loquendi  tarditatem  te- 
gebat  formae  dignitas,  corporis  motus  plenus  et  artis 
et  venustatis,  vocis  et  suavitas  et  magnitudo,  sic  in 
hoc  nihil  praeter  actionem  fuit,  cetera  etiam  minora, 
quam  in  superiore.  LXVII.  236.  M.  Piso  quidquid  ! 
habnit,  habuit  ex  disciplina,  maximeque  ex  omnibus, 
qui  ante  fuerunt,  Graecis  doctrinis  eruditus  fuit  Ha¬ 
buit  a  natura  genus  quoddam  acuminis,  quod  etiam 
arte  limaverat,  quod  erat  in  reprehendendis  verbis 
versutum  et  sobers,  sed  saepe  stomachosum,  non- 
numquam  frigidum,  interdum  etiam  facetum.  Is  la- 
borem,  quasi  cursum  forensem,  diutius  non  tulit, 
quod  et  corpore  erat  infirmo,  et  hominum  ineptias  ac 
stultitias,  quae  devorandae  nobis  sunt,  non  ferebat 
iracundiusque  respuebat  sive  morose,  ut  putabatur, 
sive  ingenuo  liberoque  fastidio.  Is  quum  satis  flo- 
ruisset  adolescens,  minor  haberi  est  coeptus  postea. 
Deinde  ex  virginum  iudicio  magnam  laudem  est  ade- 
ptus,  et  ex  eo  tempore  quasi  revocatus  in  cursum 
tenuit  locum  tam  diu,  quam  ferre  potuit  laborem: 
postea,  quantum  detraxit  ex  studio,  tantum  amisit  ex 
gloria.  237.  P.  Murena  mediocri  ingenio,  sed  magno 
studio  rerum  veterum,  litterarum  et  studiosus  et  non 
imperitus,  multae  industriae  et  magni  laboris  fuit. 

C.  Censorinus  Graecis  litteris  satis  doctus,  quodpro- 
posuerat,  explicans  expedite,  non  invenustus  actor, 
sed  iners  et  inimicus  fori.  L.  Turius  parvo  ingenio, 
sed  multo  labore,  quoquo  modo  poterat,  saepe  dice- 
bat.  Itaque  ei  paucae  centuriae  ad  consulatum  de- 
fuerunt  238.  C.  Macer  auctoritate  semper  eguit,  sed 


fuit  patronus  propemodum  diligentissimus.  Huius  si 
vita,  si  mores,  si  vultus  denique  non  omnem  com- 
mendationem  ingenii  everteret,  maius  nomen  in  pa¬ 
tronis  fuisset.  Non  erat  abundans,  non  inops  tamen ; 
non  valde  nitens,  non  plane  horrida  oratio:  vox, 
gestus  et  omnis  actio  sine  lepore :  at  in  inveniendis 
componendisque  rebus  mira  accuratio,  ut  non  facile 
in  ullo  diligentiorem  maioremque  cognoverim,  sed 
earn,  ut  citius  veteratoriam,  quam  oratoriam  diceres. 
Ilic  etsi  etiam  in  publicis  caussis  probabatur,  tamen 
in  privatis  illustriorem  obtinebat  locum. 

LXVIII.  239.  C.  deinde  Piso  statarius  et  sermonis 
plenus  orator,  minime  ille  quidem  tardus  in  excogi- 
tando,  verumtamen  vultu  et  simulatione  multo  etiam 
acutior,  quam  erat,  videbatur.  Nam  eius  aequalem 
M’  Glabrionem ,  bene  institutum  avi  Scaevolae  dili- 
gentia,  socors  ipsius  natura  negligensque  tarda verat. 
Etiam  L.  Torquatus,  elegans  in  dicendo,  in  existi- 
mando  admodum  prudens,  toto  genere  perurbanus. 
Meus  autem  aequalis  Cn.  Pompeius,  vir  ad  omnia 
summa  natus,  maiorem  dicendi  gloriam  habuisset, 
nisi  eum  maioris  gloriae  cupiditas  ad  bellicas  laudes 
abstraxisset.  Erat  oratione  satis  amplus,  rem  pru- 
denter  videbat;  actio  vero  eius  habebat  et  in  voce 
magnum  splendorem  et  in  motu  summam  dignitatem. 
240.  Noster  item  aequalis  D.  Silanus,  vitricus  tuus, 
studii  ille  quidem  habuit  non  multum,  sed  acuminis 
et  orationis  satis.  Q.  Pompeius  A.  F.,  qui  Bithynicus 
dictus  est,  biennio  quam  nos  fortasse  maior,  summo 
studio  dicendi  multaque  doctrina,  incredibili  labore 
atque  industria ;  quod  scire  possum :  fuit  enim  me- 
cum  et  cum  M.  Pisone  quum  amicitia,  turn  studiis 
exercitationibusque  coniunctus.  Huius  actio  non 
satis  commendabat  orationem ;  in  hac  enim  satis  erat 
copiae,  in  ilia  autem  leporis  parum.  241.  Erat  eius 
aequalis  P.  Autronius,  voce  peracuta  atque  magna, 
nec  alia  re  ulla  probabilis,  et  L.  Octavius  Reatinus, 
qui,  quum  multas  iam  caussas  diceret,  adolescens  est 
mortuus.  Is  tamen  ad  dicendum  veniebat  magis 
audacter,  quam  parate.  Et  C.  Staienus,  qui  se  ipse 
adoptaverat  et  de  Staieno  Aelium  fecerat,  fervido 
quodam  et  petulanti  et  furioso  genere  dicendi ;  quod 
quia  multis  gratum  erat  et  probabatur,  ascendisset 
ad  honores,  nisi  in  facinore  manifesto  deprehensus 
poenas  legibus  et  iudicio  dedisset.  LXIX.  242.  Eodem 
tempore  C.  et  L.  Caepasii  fratres  fuerunt,  qui  multa 
opera,  ignoti  homines  et  repentini,  quaestores  celeri- 
ter  facti  sunt,  oppidano  quodam  et  incondito  genere 
dicendi.  Addainus  hue  etiam,  ne  quern  vocalem 
praeteriisse  videamur,  C.  Cosconium  Calidianum, 
qui,  nullo  acumine,  earn  tamen  verborum  copiam,  si 
quam  habebat,  praebebat  populo  cum  multa  concur- 
satione  magnoque  clamore.  Quod  idem  faciebat  Q. 
Arrius,  qui  fuit  M.  Crassi  quasi  secundarum.  Is 
omnibus  e^emplo  debet  esse,  quantum  in  hac  urbe 
polleat  multorum  obedire  tempori  multorumque  vel 
honori  vel  periculo  servire.  243.  His  enim  rebus,  in- 
fimo  loco  natus  et  honores  et  pecuniam  et  gratiam 
consecutus,  etiam  in  patronorum,  sine  doctrina,  sine 
ingenio,  aliquem  numerum  pervenerat.  Sed  utpugi- 
les  inexercitati,  eliamsi  pugnos  et  plagas  Olympio- 
rum  cupidi  ferre  non  possunt,  sic  ille,  quum,  omni 
iam  fortuna  prospere  functus,  labores  etiam  magnos 
excepisset,  illius  iudicialis  anni  severitatem,  quasi 
solem,  non  tulit. 

244.  Turn  Atticus,  Tu  quidem  de  faece,  inquit, 
hauris,  idque  iamdudum;  sed  tacebam:  hoc  vero  non 

putabam,  te  usque  ad  Staienos  et  Autronios  esse  ven- 
turum.  Non  puto,  inquam,  existimare  te,  ambitione 
me  labi,  quippe  de  mortuis;  sed  ordinem  sequens  in 
memoriam  notam  et  aequalem  necessario  incurro. 
Yolo  autem  hoc  perspici,  omnibus  conquisitis,  -qui 
in  multitudine  dicere  ausi  sint,  memoria  quidem  di- 
gnos  perpaucos ,  verum,  qui  omnino  nomen  habue- 
rint,  non  ita  multos  fuisse.  Sed  ad  sermonem  insti- 
tutum  revertamur.  LXX.  245. T.  Torquatus  T.  F.,  et 
doctus  vir  ex  Rhodia  disciplina  Molonis  et  a  natura 
ad  dicendum  satis  solutus  atque  expeditus,  (cui  si  vi¬ 
ta  suppeditavisset,  sublato  ambitu,  consul  factus  es- 
set,)  plus  facultatis  habuit  ad  dicendum,  quam  vo¬ 
luntatis.  Itaque  studio  huic  non  satisfecit ;  officio  vero 
nec  in  suorum  necessariorum  caussis  nec  in  sententia 
senatoria  defuit.  246.  Etiam  M.  Pontidius,  municeps 
noster,  multas  privatas  caussas  actitavit,  celeriter  sa¬ 
ne  verba  volvens  nec  hebes  in  caussis,  vel  dicam 
plus  etiam  quam  non  hebes,  sed  effervescens  in  di- 
cendo  stomacho  saepe  iracundiaque  vehementius ;  ut 
non  cum  adversario  solum,  sed  etiam,  quod  mirabile 
essct,  cum  iudice  ipso,  cuius  delinitor  esse  debet 
orator,  iurgio  saepe  contenderet.  M.  Messalla  minor 
natu,  quam  nos,  nullo  modo  inops,  sed  non  nimis 
ornatus  genere  verborum ;  prudens,  acutus,  minime 
incautus,  patronus  in  caussis  cognoscendis  compo- 
nendisque  diligens,  magni  laboris,  multae  operae 
multarumque  caussarum.  247.  Duo  etiam  Metelli, 
Celer  et  Nepos,  nihil  in  caussis  versati  nec  sine  in- 
genio,  nec  indocti,  hoc  erant  populare  dicendi  genus 
assecuti.  Cn.  autem  Lentulus  Marcellinus  nec  um- 
quam  indisertus  et  in  consulatu  pereloquens  visus 
est,  non  tardus  sententiis,  non  inops  verbis,  voce 
canora,  facetus  satis.  C.  Memmius  L.  F.  perfectus 
litteris ,  sed  Graecis,  fastidiosus  sane  Latinarum, 
argutus  orator  verbisque  dulcis,  sed  fugiens  non  mo¬ 
do  dicendi,  verum  etiam  cogitandi  laborem,  tantum 
sibi  de  facultate  detraxit,  quantum  imminuit  indu- 
stnae . 

LXXI.  248.  Hoc  loco  Brutus,  Quam  vellem,  in¬ 
quit,  de  his  etiam  oratoribus,  qui  hodie  sunt,  tibi  di¬ 
cere  luberet!  Et,  si  de  aliis  minus,  de  duobus  tamen, 
quos  a  te  scio  laudari  solere,  Caesare  et  Marcello,  au- 
direm  non  minus  lubenter,  quam  audivi  de  iis,  qui 
fuerunt.  Cur  tandem?  inquam;  an  exspectas,  quid 
ego  iudicem  de  istis,qui  tibi  sunt  aeque  noti  ac  mihi? 
Mihi  mehercule,  inquit,  Marcellus  satis  est  notus; 
Caesar  autem  parum.  Ilium  enim  saepe  audivi:  hie, 
quum  ego  iudicare  iam  aliquid  possem,  abfuit.  249. 
Quid  igitur  de  illo  iudicas,  quern  saepe  audivisti? 
Quid  censes,  inquit,  nisi  id,  quod  habiturus  es  simi- 
lem  tui?  Nae  ego,  inquam,  si  ita  est,  velim  eum  tibi 
placere  quam  maxime.  Atqui  et  ita  est,  inquit,  et 
vehementer  placet;  nec  vero  sine  caussa.  Nam  et  di- 
dicit  et,  omissis  ceteris  studiis,  unum  id  egit  seseque 
quotidianis  commentationibus  acerrime  exercuit. 
250.  Itaque  et  lectis  utitur  verbis  et  frequentibus,  et 
splendore  vocis  et  dignitate  motus  fit  speciosum  et 
illustre,  quod  dicitur  ;  omniaque  sic  suppetunt,  utei 
nullam  deesse  virtutem  oratoris  putem ;  maximeque 
laudandus  est,  qui  hoc  tempore  ipso,  quum  liceat,  in 
hoc  communi  nostro  et  quasi  fatali  malo  consoletur 
se  quum  conscientia  optimae  mentis,  turn  etiam  usur¬ 
pation  et  renovatione  doctrinae.  Yidi  enim  Mitylenis 
nuper  virum  atque,  ut  dixi,vidi  plane  virum.  Itaque 
quum  eum  antea  tui  similem  in  dicendo  viderim, 
turn  vero  nunc  a  doctissimo  viro  tibique,  ut  intellexi, 

amicissimo,  Cratippo,  instructum  omni  copia,  multo 
videbam  similiorem.  251 .  Hie  ego,  Etsi,  inquam,  de 
optimi  viri  nobisque  amicissimi  laudibus  lubenter 
audio,  tamen  incurro  in  memoriam  communium  mi- 
seriarum,  quarum  oblivionem  quaerens  hunc  ipsum 
sermonem  produxi  longius.  Sed  de  Caesare  cupio 
audire,  quid  tandem  Atticus  iudicet.  LXXII.  Et  ille, 
Praeclare,  inquit,  tibi  constas,  ut  de  iis,  qui  nunc 
sint,  nihil  velis  ipse  dicere:  et  hercle  si  sic  ageres, 
ut  de  iis  egisti,  qui  iam  mortui  sunt,  neminem  ut 
praetermitteres ;  nae  tu  in  multos  Autronios  et  Staie¬ 
nos  incurreres.  Quare  sive  hanc  turbam  effugere  vo- 
luisti  sive  veritus  es,  ne  quis  se  aut  praeteritum  aut 
non  satis  laudatum  queri  posset,  de  Caesare  tamen 
potuisti  dicere,  praesertim  quum  et  tuum  de  illius 
ingenio  notissimum  iudicium  esset,  nec  illius  de  tuo 
obscurum.  252.  Sed  tamen,  Brute,  inquit  Atticus,  de 
Caesare  et  ipse  ita  iudico  et  de  hoc  huius  generis 
acerrimo  existimatore  saepissime  audio,  ilium  omni¬ 
um  fere  oratorum  Latine  loqui  elegantissime ;  nec  id 
solum  domestica  consuetudine,  ut  dudum  de  Laelio- 
rum  et  Muciorum  familiis  audiebamus,  sed,  quam- 
quam  id  quoque  credo  fuisse,  tamen,  ut  esset  perfe- 
cta  ilia  bene  loquendi  laus,  multis  litteris  et  iis  qui¬ 
dem  reconditis  et  exquisitis  summoque  studio  et  di- 
ligentia  est  consecutus:  253.  qui  etiam  in  maximis 
occupationibus  quum  ad  te  ipsum,  inquit,  in  me  in- 
tuens,  de  ratione  Latine  loquendi  accuratissime  scri- 
pserit  primoque  in  libro  dixerit,  verborum  delectum 
originem  esse  eloquentiae;  tribueritque,  mi  Brute, 
huic  nostro,  qui  me  de  illo  maluit,  quam  se  dicere, 
laudem  singularem ;  nam  scripsit  his  verbis,  quum 
hunc  nomine  esset  affatus :  ac,  si,  ut  cogitata  praeclare 
eloqai  possent,  nonnulli  studio  et  usu  elaboraverunt, 
cuius  te  paene  principem  copiae  atque  inventorem,  bene 
de  nomine  ac  dignitate  populi  Romani  meritum  esse 
existimare  debemus:  hunc  facilem  et  quotidianum 
novisse  sermonem,  nunc  pro  relicto  est  habendum. 
LXXIII.  254.  Turn  Brutus,  Amice,  hercule,  inquit,  et 
magnifice  te  laudatum  puto,  quern  non  solum  prin¬ 
cipem  atque  inventorem  copiae  dixerit,  quae  erat 
magna  laus,  sed  etiam  bene  meritum  de  populi  Ro¬ 
mani  nomine  et  dignitate.  Quo  enim  uno  vincebamur 
a  victa  Graecia,  id  aut  ereptum  illis  est,  aut  certe  no¬ 
bis  cum  illis  communicatum.  255.  Hanc  autem,  in¬ 
quit,  gloriam  testimoniumque  Caesaris,  tuae  quidem 
supplicationi  non,  sed  triumphis  multorum  antepono. 
Et  recte  quidem,  inquam,  Brute:  modo  sit  hoc  Cae¬ 
saris  iudicii,  non  benevolentiae  testimonium.  Plus 
enim  certe  attulit  huic  populo  dignitatis,  quisquis  est 
ille,  si  modo  est  aliquis,  qui  non  illustravit  modo, 
sed  etiam  genuit  in  hac  urbe  dicendi  copiam,  quam 
illi,  qui  Ligurum  castella  expugnaverunt :  ex  quibus 
multi  sunt,  ut  scitis,  triumphi.  256.  Verum  quidem 
si  audire  volumus,  omissis  illis  divinis  consiliis,  qui¬ 
bus  saepe  constituta  est  imperatorum  sapientia  salus 
civitatis  aut  belli  aut  domi ;  multo  magis  orator  prae- 
stat  minutis  imperatoribus.  At  prodest  plus  impera- 
tor.  Quis  negat?  sed  tamen  (non  metuo,  ne  mihi 
acclametis ;  est  autem  quod  sentias  dicendi  liber  lo¬ 
cus:)  malim  mihi  L.  Crassi  unam  pro  M’  Curio  di- 
ctionem,  quam  Castellanos  triumphos  duos.  At  plus 
interfuit  reipublicae,  castellum  capi  Ligurum,  quam 
bene  defendi  caussam  M’Curii.  Credo.  257.  Sed  Athe- 
niensium  quoque  plus  interfuit  firma  tecta  in  domici- 
liis  habere,  quam  Minervae  signum  ex  ebore  pulcher- 
rimum ;  tamen  ego  me  Phidiam  esse  mallem,  quam 

vel  optimum  fabrum  tignarium.  Quare  non,  quantum 
quisque  prosit,  sed  quanti  quisque  sit,  ponderandum 
est;  praesertim  quum  pauci  pingere  egregie  possint 
aut  fingere;  operarii  autem  aut  baiuli  deesse  non 
possint.  LXXIV.  258.  Sed  perge,  Pomponi,  de  Cae- 
sare  et  redde  quae  restant. 

Solum  quidem,  inquit  ille,  et  quasi  fundamen- 
tum  oratoris  vides,  locutionem  emendatam  et  Lati- 
nam;  cuius  penes  quos  laus  adhuc  fuit,  non  fuit 
rationis  aut  scientiae,  sed  quasi  bonae  consuetudinis. 
Mitto  C.  Laelium,  P.  Scipionem:  aetatis  illius  ista 
fuit  laus,  tamquam  innocentiae,  sic  Latine  loquendi: 
nec  omnium  tamen;  nam  illorum  aequales,  Caecili- 
um  et  Pacuvium,  male  locutos  videmus.  Sed  omnes 
turn  fere,  qui  nec  extra  urbem  hanc  vixerant  nec  eos 
aliqua  barbaries  domestica  infuscaverat,  recte  loque- 
bantur.  Sed  hanc  certe  rem  deteriorem  vetustas  fecit 
et  Romae  et  in  Graecia.  Confluxerunt  enim  et  Athe- 
nas  et  in  hanc  urbem  multi  inquinate  loquentes  ex 
diversis  locis.  Quo  magis  expurgandus  est  sermo  et 
adhibenda  tamquam  obrussa  ratio,  quae  mutari  non 
potest,  nec  utendum  pravissima  consuetudinis  regula. 

259.  T.  Flamininum,  qui  cum  Q.  Metello  consul  fuit, 
pueri  vidimus.  Existimabatur  bene  Latine,  sed  litte— 
ras  nesciebat.  Catulus  erat  ille  quidem  minime  in- 
doctus,  ut  a  te  paullo  est  ante  dictum :  sed  tamen 
suavitas  vocis  et  lenis  appellatio  litterarum  bene  lo¬ 
quendi  famam  confecerat.  Cotta,  qui  se  valde  dila- 
tandis  litteris  a  similitudine  Graecae  locutionis  abs- 
traxerat  sonabatque  contrarium  Catulo,  subagreste 
quiddam  planeque  subrusticum,  alia  quidem  quasi 
inculta  et  silvestri  via  ad  eamdem  laudem  pervene- 
rat.  Sisenna  autem  quasi  emendator  sermonis  usitati 
quum  esse  vellet,  ne  a  C.  Rusio  quidem  accusatore 
deterred  potuit,  quo  minus  inusitatis  verbis  uteretur. 

260.  Quidnam  istuc  est?  inquit  Brutus:  aut  quis  est 
iste  C.  Rusius?  Et  ille,  Fuit  accusator,  inquit,  vetus, 
quo  accusante  C.  Rutilium  Sisenna  defendens  dixit, 
quaedam  eius  sputatilica  esse  crimina.  LXXV.  Turn 
C.  Rusius,  Circumvenior,  inquit,  iudices,  nisi  subve- 
nitis.  Sisenna,  quid  dicas,  nescio:  metuo  insidias. 
Sputatilica,  quid  est  hoc?  sputa  quid  sit  scio,  tilica 
nescio.  Maximi  risus :  sed  ille  tamen  familiaris  me- 
us  recte  loqui  putabat  esse  inusitate  loqui.  261.  Cae¬ 
sar  autem  rationem  adhibens  consuetudinem  vitio- 
sam  et  corruptam  pura  et  incorrupta  consuetudine 
emendat.  Itaque  quum  ad  hanc  elegantiam  verborum 
Latinorum,  quae,  etiamsi  orator  non  sis,  et  sis  inge- 
nuus  civis  Romanus,  tamen  necessaria  est,  adiungit 
ilia  oratoria  ornamenta  dicendi:  turn  videtur  tam¬ 
quam  tabulas  bene  pictas  collocare  in  bono  lumine. 
Hanc  quum  habeat  praecipuam  laudem  in  communi- 
bus,  non  video  cui  debeat  cedere.  Splendidam  quam- 
dam,  minimeque  veteratoriam  rationem  dicendi  te¬ 
net,  voce,  motu,  forma  etiam  magnifica  et  generosa 
quodammodo.  262.  Turn  Brutus:  Orationes  quidem 
eius  mihi  vehementer  probantur,  complures  autem 
legi.  Atque  etiam  commentarios  quosdam  scripsit 
rerum  suarum:  valde  quidem,  inquam,  probandos; 
nudi  enim  sunt,  recti  et  venusti,  omni  ornatu  oratio- 
nis  tamquam  veste  detracta.  Sed  dum  voluit  alios 
habere  parata,  unde  sumerent,  qui  vellent  scribere 
historiam :  ineptis  gratum  fortasse  fecit,  qui  volent 
ilia  calamistris  inurere:  sanos  quidem  homines  a 
scribendo  deterruit.  Nihil  enim  est  in  historia  pura 
et  illustri  brevitate  dulcius.  Sed  ad  cos,  si  placet, 
qui  vita  excesserunt,  reverlamur. 

LXXYI.  263.  C.Sicinius  igitur, Q. Pompeii  illius, 
qui  censor  fuit,  ex  filia  nepos,  quaestorius  mortuus 
est,  probabilis  orator,  iam  vero  etiam  probatus,  ex 
hac  inopi  ad  ornandum,  sed  ad  inveniendum  expedi- 
ta  Hermagorae  disciplina.  Ea  dat  rationes  certas  et 
praecepta  dicendi ;  quae  si  minorem  habent  appara- 
tum,  (sunt  enim  exilia,)  tamen  habent  ordinem  et 
quasdam  errare  in  dicendo  non  patientes  vias.  Has 
ille  tenens  et  paratus  ad  caussas  veniens,  verborum 
non  egens,  ipsa  ilia  comparatione  disciplinaque  di¬ 
cendi  iam  in  patronorum  numerum  pervenerat.  264. 
Erat  etiam  vir  doctus  in  primis  C.  Yisellius  Varro, 
consobrinus  meus,  qui  fuit  cum  Sicinio  aetate  con- 
iunctus.  Is  quum  post  curulem  aedilitatem  iudex 
quaestionis  esset,  est  mortuus :  in  quo  fateor  vulgi 
iudicium  a  iudicio  meo  dissensisse.  Nam  populo  non 
erat  satis  vendibilis :  praeceps  quaedam  et  quum  id- 
circo  obscura,  quia  peracuta,  turn  rapida  et  celeritate 
caecata  oratio ;  sed  neque  verbis  aptiorem  cito  alium 
dixerim,  neque  sententiis  crebriorem.  Praeterea  per- 
fectus  in  litteris  iurisque  civilis  iam  a  patre  Aculeone 
traditam  tenuit  disciplinam.  265.  Reliqui  sunt,  qui 
mortui  sunt,  L.  Torquatus,  quern  tu  non  tarn  cito 
rhetorem  dixisses,  (etsi  non  deerat  oratio,)  quam,  ut 
Graeci  dicunt,  n ohuxov.  Erant  in  eo  plurimae  litte- 
rae,  nec  eae  vulgares,  sed  interiores  quaedam  et  re- 
conditae;  divina  memoria,  summa  verborum  et  gra- 
vitas  et  elegantia.  Atque  haec  omnia  vitae  decorabat 
|  dignitas  et  integritas.  Me  quidem  admodum  delecta- 
i  bat  etiam  Triarii  et  in  ilia  aetate  plena  litteratae  se- 
nectutis  oratio.  Quanta  severitas  in  vultu !  quantum 
pondus  in  verbis!  quam  nihil  non  consideratum  ex- 
ibat  ex  ore!  266.  Turn  Brutus,  Torquati  et  Triarii 
mentione  commotus,  (utrumque  enim  eorum  admo¬ 
dum  dilexerat,)  Nae  ego,  inquit,  (ut  omittam  cetera, 
quae  sunt  innumerabilia,)  de  istis  duobus  quum  co- 
gito,  doleo,  nihil  tuam  perpetuam  auctoritatem  de 
pace  valuisse !  Nam  nec  istos  excellentes  viros  nec 
multos  alios  praestantes  cives  respublica  perdidisset. 
Sileamus,  inquam,  Brute,  de  istis,  ne  augeamus  do- 
lorem.  Nam  et  praeteritorum  recordatio  est  acerba  et 
acerbior  exspectatio  reliquorum.  Itaque  omittamus 
lugere  et  tantum,  quid  quisque  dicendo  potuerit, 
(quoniam  id  quaerimus,)  praedicemus. 

LXXVII.  267.  Sunt  etiam  ex  iis,  qui  eodem  bello 
occiderunt,  M.  Bibulus,  qui  et  scriptitavit  accurate, 
quum  praesertim  non  esset  orator,  et  egit  multa  con- 
stanter :  Appius  Claudius,  socer  tuus,  collega  et  fa¬ 
miliaris  meus;  hie  iam  et  satis  studiosus  et  valde 
quum  doctus,  turn  etiam  exercitatus  orator  et  quum 
auguralis,  turn  omnis  publici  iuris  antiquitatisque 
nostrae  bene  peritus  fuit.  L.  Domitius  nulla  ille  qui¬ 
dem  arte,  sed  Latine  tamen  et  multa  cum  libertate 
dicebat.  268.  Duo  praeterea  Lentuli  consulares,  quo¬ 
rum  Publius  ille,  nostrarum  iniuriarum  ultor,  auctor 
salutis,  quidquid  habuit,  quantumcumque  fuit,  illud 
totum  habuit  e  disciplina ;  instrumenta  naturae  dee- 
rant;  sed  tantus  animi  splendor  et  tanta  magnitudo, 
ut  sibi  omnia,  quae  clarorum  virorum  essent,  non 
dubitaret  asciscere,  eaque  omni  dignitate  obtineret. 
L.  autem  Lentulus  satis  erat  fortis  orator,  si  modo 
orator;  sed  cogitandi  non  ferebat  laborem;  vox  ca- 
nora,  verba  non  horrida  sane,  ut  plena  esset  animi  et 
terroris  oratio;  quaereres  in  iudiciis  fortasse  melius: 
in  republica  quod  erat,  esse  iudicares  satis.  269.  Ne 
T.  quidem  Postumius  contemnendus  in  dicendo:  de 
republica  vero  non  minus  vehemens  orator,  quam 

bellator  fuit;  cffrenaius  et  acer  nimis,  sed  bene  iuns 
publici  leges  atque  instituta  cognoverat. 

Hoc  loco  Atticus,  Putarem  te,  inquit,  ambitiosum 
esse,  si,  ut  dixisti,  ii,  quos  iamdiu  colligis,  viverent. 
Omnes  enim  commemoras,  qui  ausi  aliquando  sunt 
stantes  loqui,  ut  mihi  imprudens  M.  Servilium  prae- 
teriisse  videare.  LXXVIII.  270.  Non,  inquam,  ego  istuc 
ignoro,  Pomponi,  multos  fuisse,  qui  verbum  num- 
quara  in  publico  fecissent,  quum  melius  aliquanto 
possent,  quam  isti  oratores,  quos  colligo,  dicere :  sed 
his  commemorandis  etiam  illud  assequor,  ut  intelli- 
gatis  primum  ex  omni  numero,  quam  non  multi  ausi 
sint  dicere,  deinde  ex  iis  ipsis,  quam  pauci  fueiint 
laude  digni.  271 .  Itaque  ne  hos  quidem  equites  Ro¬ 
manos,  amicos  nostros,  qui  nuper  mortui  sunt,  C.  Co¬ 
minium  Spoletinum,  quo  accusante  defendi  C.Corne- 
lium ;  in  quo  et  compositum  dicendi  genus  et  acre  et 
expeditum  fuit:  T.  Accium  Pisaurensem,  cuius  accu- 
sationi  respondi  pro  A.  Cluentio;  qui  et  accurate  di- 
cebat  et  satis  copiose,  eratque  praeterea  doctus  Her- 
magorae  praeceptis ;  quibus  etsi  ornamenta  non  satis 
opima  dicendi,  tamen,  ut  hastae  velitibus  amentatae, 
sic  apta  quaedam  et  parata  singulis  caussarum  gene- 
ribus  argumenta  traduntur:  studio  autem  neminem, 
nec  industria  maiore  cognovi.  272.  Quamquam  ne 
inmjnio  quidem  qui  praestiterit  facile  dixerim  C.  Pi- 
soni,  genero  meo.  Nullum  tempus  ill i  umquam  va- 
cabat  aut  a  forensi  dictione  aut  a  commentatione  do- 
mestica  aut  a  scribendo  aut  a  cogitando.  Itaque  tantos 
processus  efficiebat,  ut  evolare,  non  excurrere  vide- 
retur ;  eratque  verborum  et  delectus  elegans  et  apta 
et  quasi  rotunda  constructio;  quumque  argumenta 
excogitabantur  ab  eo  multa  et  firma  ad  probandum, 
turn  concinnae  acutaeque  sententiae ;  gestusque  na- 
tura  ita  venustus,  ut  ars  etiam,  quae  non  erat,  et  e 
disciplina  motus  quidam  videretur  accedere.  Vereor, 
ne  amore  videar  plura,  quam  fuerint  in  illo,  dicere: 
quod  non  ita  est;  alia  enim  de  illo  maiora  dici  pos- 
sunt.  Nam  nec  continentia  nec  pietate  nec  ullo  genere 
virtutis  quemquam  eiusdem  aetatis  cum  illo  confe- 
rendum  puto.  LXXIX.  273.  Nec  vero  M.  Caelium 
praetereundum  arbitror,  quaecumque  eius  in  exitu 
vel  fortuna  vel  mens  fuit;  qui,  quamdiu  auctoritati 
meae  paruit,  tabs  tribunus  plebis  fuit,  ut  nemo  con¬ 
tra  civium  perditorum  popularem  turbulentamque 
dementiam  a  senatu  et  a  bonorum  caussa  steterit  con- 
stantius ;  quam  eius  actionem  multum  tamen  et  splen- 
dida  et  grandis  et  eadem  in  primis  faceta  et  perur- 
bana  comniendabat  oratio.  Graves  eius  conciones  ali- 
quot  fuerunt,  acres  accusationes  tres  eacque  omnes 
ex  reipublicae  contentione  susceptae ;  defensiones, 
etsi  ilia  erant  in  eo  meliora,  quae  dixi,  non  conte- 
mnendae  tamen  saneque  tolerabiles.  Hie  quum  summa 
voluntate  bonorum  aedilis  curulis  factus  esset,  nescio 
quomodo  discessu  meo  discessit  a  sese  cecioitque, 
posteaquam  eos  imitari  coepit,  quos  ipse  perverterat. 
274.  Sed  de  M.  Calidio  dicamus  aliquid,  qui  non  fuit 
orator  unus  e  multis,  potius  inter  multos  prope  sin- 
"ularis  fuit;  ita  reconditas  exquisitasque  sententias 
mollis  et  pellucens  vestiebat  oratio.  Nihil  tarn  tene- 
rum,  quam  illius  comprehensio  verborum,  nihil  tarn 
flexibile,  nihil,  quod  magis  ipsius  arbitrio  fmgeretur, 
ut  nullius  oratoris  aeque  in  potestate  fuerit:  quae 
primum  ita  pura  erat,  ut  nihil  liquidius,  ita  libere 
fluehat,  ut  nusquam  adhaeresceret;  nullum,  nisi  loco 
positnm  et  tamquam  in  vermiculato  emblemale ,  ut  ait 
Lucilius,  structum  verbum  videres.  Nec  vero  ullum 


aut  durum  aut  insolens  aut  humile  aut  longius  d'u- 
ctum;  ac  non  propria  verba  rerum,  sed  pleraque 
tralata,  sic  tamen,  ut  ea  non  irruisse  in  alienum  lo¬ 
cum,  sed  immigrasse  in  suum  diceres;  nec  vero  haec 
soluta  nec  diffluentia,  sed  astricta  numeris,  non  aperte 
nec  eodem  modo  semper,  sed  varie  dissimulanterque 
conclusis.  275.  Erant  autem  et  verborum  et  senten- 
tiarum  ilia  lumina,  quae  vocant  Graeci  qui¬ 

bus  tamquam  insignibus  in  ornatu  distinguebatur 
omnis  oratio.  Qua  de  re  agitur  autem,  illud  quod 
multis  locis  in  iurisconsultorum  includeret  formulis, 
id  ubi  esset,  videbat.  LXXX.  Accedebat  ordo  rerum 
plenus  artis,  actio  liberalis  totumque  dicendi  placi- 
dum  et  sanum  genus.  276.  Quod  si  est  optimum 
suaviter  dicere,  nihil  est,  quod  melius  hoc  quaeren- 
dum  putes.  Sed  quum  a  nobis  paullo  ante  dictum 
sit  tria  videri  esse,  quae  orator  efficere  deberet,  ut 
doceret,  ut  delectaret,  ut  moveret,  duo  summe  tenuit, 
ut  et  rem  illustraret  disserendo  et  animos  eorum,  qui 
audirent,  devinciret  voluptate.  Aberat  tertia  ilia  laus, 
qua  permoveret  atque  incitaret  animos,  quam  plu- 
rimum  pollere  diximus;  nec  erat  ulla  vis  atque 
contentio:  sive  consilio,  quod  eos,  quorum  altior 
oratio  actioque  esset  ardentior,  furere  et  bacchari 
arbitraretur,  sive  quod  natura  non  esset  ita  factus, 
sive  quod  non  consuesset,  sive  quod  non  posset. 
Hoc  unum  illi,  si  nihil  utilitatis  habebat,  abfuit;  si 
opus  erat,  defuit.  277.  Quin  etiam  memini,  quum 
in  accusatione  sua  Q.  Gallio  crimini  dedisset,  sibi  eum 
venenum  paravisse  idque  a  se  esse  deprehensum 
seseque  chirographa,  testifleationes,  indicia,  quaestio- 
nes ,  manifestam  rem ,  deferre  diceret  deque  eo  cri- 
mine  accurate  et  exquisite  disputavisset,  me  in 
respondendo,  quum  essem  argumentatus ,  quantum 
res  ferebat,  hoc  ipsum  etiam  posuisse  pro  argumento, 
quod  ille,  quum  pestem  capitis  sui,  quum  indicia 
mortis  se  comperisse  manifesto  et  manu  tenere  diceret, 
tam  solute  egisset,  tam  leniter,  tam  oscitanter. 

!  278.  Tu  istuc,  M.  Calidi,nisi  finger es,  sic  ageres?  prae- 
sertirn  quum  ista  eloquentia  alienorum  hominum  peri- 
cula  defendere  acerrime  soleas,  tuum  negligeres?  Ubi 
dolor?  ubi  ardor  animi,  qui  etiam  ex  infantium  in- 
geniis  elicere  voces  et  querelas  solet?  Nulla  perturbatio 
animi,  nulla  corporis:  frons  non  per cussa,  non  femur ; 
pedis  —  quod  minimum  est  nulla  supplosio.  Itaque 
tantum  abfuit,  ut  inflammares  nostros  animos,  somnum 
isto  loco  vix  tenebamus.  Sic  nos  summi  oratoris  vel 
sanitate  vel  -vitio  pro  argumento  ad  diluendum  crimen 
usi  sumus.  279.  Turn  Brutus,  Atque  dubitamus,  in¬ 
quit,  utrum  ista  sanitas  fuerit,  an  vitium?  Quis  enim 
non  fateatur,  quum  ex  omnibus  oratoris  laudibus 
longe  ista  sit  maxima,  inflammare  animos  audien- 
tium  et,  quocumque  res  postulet  modo,  flectere,  qui 
hac  virtute  caruerit,  id  ei,  quod  maximum  fuerit, 
defuisse?  LXXXI.  Sit  sane  ita,  inquam  :  sed  redea- 
mus  ad  eum,  qui  iam  unus  restat,  Hortensium,  turn 
de  nobismetipsis,  quoniam  id  etiam,  Brute,  postulas, 
pauca  dicemus;  quamquam  facienda  mentio  est,  ut 
quidem  mihi  videtur,  duorum  adolescentium,  qui  si 
diutius  vixissent,  magnam  essent  eloquentiae  lau- 
dem  consecuti. 

280.  C.  Curionem  te,  inquit  Brutus,  et  C.  Lici- 
nium  Calvum  arbitror  dicere.  Recte,  inquam,  arbi- 
traris :  quorum  quidem  alter  ita  facile  soluteque 
verbis  volvebat  satis  interdum  acutas,  crebras  quidem 
certe  sententias,  ut  nihil  posset  ornatius  esse,  nihil 
expeditius.  Atque  hie  a  magistris  parum  institutus, 

naturam  habuit  admirabilem  ad  dicendum.  Indu- 
striam  non  sum  expertus :  studium  certe  fuit.  Qui 
si  me  audire  voluisset,  ut  coeperat,  honores,  quam 
opes,  consequi  maluisset.  Quidnam  est,  inquit, 
istuc?  et  quemadmodum  distinguis?  281 .  Hoc  modo, 
inquam.  Quum  honos  sit  praemium  virtutis,  iudicio 
studioque  civium  delatum  ad  aliquem,  qui  eum  sen- 
tentiis,  qui  suffrages  adeptus  est,  is  mihi  et  honestus 
et  honoratus  videtur.  Qui  autem  occasione  aliqua, 
etiam  invitis  suis  civibus,  nactus  est  imperium,  ut 
ille  cupiebat,  liunc  nomen  honoris  adeptum,  non  ho- 
norem  puto.  Quae  si  ille  audire  voluisset,  maxima 
cum  gratia  et  gloria  ad  summam  amplitudinem  per- 
venisset,  ascendens  gradibus  magistratuum,  ut  pater 
eius  fecerat,  ut  reliqui  clariores  viri.  Quae  quidem 
etiam  cum  P.  Crasso  M.  F.,  quum  initio  aetatis  ad 
amicitiam  se  meam  contulisset,  saepe  egisse  me  ar- 
bitror,  quum  eum  vehementer  hortarer,  ut  earn  lau- 
dis  viam  rectissimam  esse  duceret,  quam  maiores 
eius  ei  tritam  reliquissent.  282.  Erat  enim  quum 
institutus  optime,  turn  etiam  perfecte  planeque  eru- 
ditus,  ineratque  et  ingenium  satis  acre  et  orationis 
non  inelegans  copia;  praetereaque  sine  arrogantia 
gravis  esse  videbatur  et  sine  segnitia  verecundus. 
Sed  hunc  quoque  absorbuit  aestus  quidam  insolitae 
adolescentibus  gloriae ;  qui  quia  navarat  miles  operam 
imperatori,  imperatorem  se  statim  esse  cupiebat ;  cui 
muneri  mos  maiorum  aetatem  certam,  sortem  incer- 
tam  reliquit.  Ita  gravissimo  suo  casu,  dum  Cyri  et 
Alexandri  similis  esse  voluit,  qui  suum  cursum 
transcurrerant ,  et  L.  Crassi  et  multorum  Crassorum 
inventus  est  dissimillimus.  LXXXII.  283.  Sed  ad 
Calvum  (is  enim  nobis  erat  propositus)  revertamur: 
qui  orator  quum  fuisset  *  litteris  eruditior,  quam 
Curio ,  turn  etiam  accuratius  quoddam  dicendi  et  ex- 
quisitius  afferebat  genus:  quod  quamquam  scienter 
eleganterque  tractabat,  nimium  tamen  inquirens  in 
se  atque  ipse  sese  observans  metuensque  ne  vitiosum 
colligeret,  etiam  verum  sanguinem  deperdebat. 
Itaque  eius  oratio  nimia  religione  attenuata  doctis  et 
attente  audientibus  erat  illustris :  a  multitudine  au¬ 
tem  et  a  foro,  cui  nata  eloquentia  est,  devorabatur. 

284.  Turn  Brutus,  Atticum  se,  inquit,  Calvus  no- 
ster  dici  oratorem  volebat:  inde  erat  ista  exilitas, 
quam  ille  de  industria  consequebatur.  Dicebat,  in¬ 
quam,  ita:  sed  et  ipse  errabat  et  alios  etiam  errare 
cogebat.  Nam  si  quis  eos,  qui  nec  ineple  dicunt  nec 
odiose  nec  putide ,  Attice  putat  dicere,  is  recte ,  nisi 
Atticum,  probat  neminem.  Insulsitatem  enim  et  in- 
solentiam  tamquam  insaniam  quamdam  orationis 
odit :  sanitatem  autem  et  integritatem  quasi  religio- 
nem  et  verecundiam  oratoris  probat.  Haec  omnium 
debet  oratorum  eadem  esse  sententia.  285.  Sin  au¬ 
tem  ieiunitatem  et  siccitatem  et  inopiam,  dummodo 
sit  polita,  dum  urbana,  dum  elegans,  in  Attico  genere 
ponit,  hoc  recte  dumtaxat:  sed  quia  sunt  in  Atticis 
alia  meliora,  videat,  ne  ignoret  et  gradus  et  dissimi- 
litudines  et  vim  et  varietatem  Atticorum.  Atticos, 
inquit,  volo  imitari.  Quos?  Nec  enim  est  unum  ge¬ 
nus.  Nam  quid  est  tam  dissimile,  quam  Demosthe¬ 
nes  et  Lysias?  quam  idem  et  Hyperides?  quam 
omnium  horum  Aeschines?  Quern  igitur  imitaris? 
Si  aliquem,  ceteri  ergo  Attice  non  dicebant:  si  omnes, 
qui  potes,  quum  sint  ipsi  dissimillimi  inter  se?  In 
quo  etiam  illud  quaero,  Phalereus  ille  Demetrius 
Atticene  dixerit.  Mihi  quidem  ex  illius  orationibus 
redolerc  ipsae  Athenae  videntur.  At  est  floridior, 


ut  ita  dicam,  quam  Hyperides,  quam  Lysias.  Natura 
quaedam  aut  voluntas  ita  dicendi  fuit. 

LXXXIII.  286.  Et  quidem  duo  fuerunt  per  idem 
tempus  dissimiles  inter  se,  sed  Attici  tamen :  quorum 
Charisius  multarum  orationum ,  quas  scribebat  aliis, 
quum  cupere  videretur  imitari  Lysiam ;  Demochares 
autem,  qui  fuit  Demostheni  sororis  filius,  et  orationes 
scripsit  aliquot  et  earum  rerum  historiam,  quae 
erant  Athenis  ipsius  aetate  gestae,  non  tam  histori- 
co,  quam  oratorio  genere  perscripsit.  At  Charisii 
vult  Hegesias  esse  similis,  isque  se  ita  putat  Atticum, 
ut  veros  illos  prae  se  paene  agrestes  putet.  287.  At 
quid  est  tam  fractum,  tam  minutum,  tam  in  ipsa, 
quam  tamen  consequitur,  concinnitate  puerile?  At¬ 
ticorum  similes  esse  volumus.  Optime.  Suntne  igi¬ 
tur  hi  Attici  oratores?  Quis  negare  potest?  Hos  imi- 
tamur.  Quo  modo,  qui  sunt  et  inter  se  dissimiles 
et  aliorum?  Thucydidem,  inquit,  imitamur.  Optime, 
si  historiam  scribere,  non  si  caussas  dicere  cogitatis. 
Thucydides  enim  rerum  gestarum  pronuntiator  sin- 
cerus  et  grandis  etiam  fuit:  hoc  forense,  concerta- 
torium,  iudiciale  non  tractavit  genus.  Orationes 
autem,  quas  interposuit,  (multae  enim  sunt,)  eas  ego 
laudare  soleo;  imitari  neque  possim,  si  velim,  nec 
velim  fortasse,  si  possim.  Ut,  si  quis  Falerno  vino 
deleetetur,  sed  eo  nec  ita  novo,  ut  proximis  consuli- 
bus  natum  velit,  nec  rursus  ita  vetere,  ut  Opimium 
aut  Anicium  consulem  quaerat:  (atqui  hae  notae 
sunt  optimae;  credo:  sed  nimia  vetustas  nec  habet 
earn,  quam  quaerimus,  suavitatem,  nec  est  iam  sane 
tolerabilis.  288.  Num  igitur,  qui  hoc  sentiat,  si  is 
potare  velit,  de  dolio  sibi  hauriendum  putet?  Mini- 
me ;  sed  quamdam  sequatur  aetatem) :  sic  ego  istis 
censuerim  et  novam  istam  quasi  de  musto  ac  lacu 
fervidam  orationem  fugiendam  nec  illam  praeclaram 
Thucydidis  nimis  veterem  tamquam  Anicianam  no- 
tam  persequendam.  Ipse  enim  Thucydides  si  po- 
sterius  fuisset,  multo  maturior  fuisset  et  mitior.  De- 
mosthenem  igitur  imitemur.  LXXXIV.  0  Dii  boni ! 
quid,  quaeso,  nos  aliud  agimus  aut  quid  aliud  opta- 
mus?  At  non  assequimur.  —  Isti  enim  videlicet  Attici 
nostri,  quod  volunt,  assequuntur.  289.  Ne  illud 
quidem  intelligunt,  non  modo  ita  memoriae  prodi- 
tum  esse,  sed  ita  necesse  fuisse,  quum  Demosthenes 
dicturus  esset,  ut  concursus,  audiendi  caussa,  ex  to- 
ta  Graecia  fierent.  At  quum  isti  Attici  dicunt,  non 
modo  a  corona,  quod  est  ipsum  miserabile,  sed  etiam 
ab  advocatis  relinquuntur.  Quare  si  anguste  et  exi- 
liter  dicere  est  Atticorum,  sint  sane  Attici;  sed  in 
comitium  veniant,  ad  stantem  iudicem  dicant.  Sub- 
sellia  grandiorem  et  pleniorem  vocem  desiderant. 
290.  Yolo  hoc  oratori  contingat,  ut,  quum  auditum 
sit  eum  esse  dicturum,  locus  in  subselliis  occupetur, 
compleatur  tribunal,  gratiosi  scribae  sint  in  dando 
et  cedendo  loco,  corona  multiplex,  iudex  erectus; 
quum  surgit  is,  qui  dicturus  sit,  significetur  a  corona 
silentium ,  deinde  crebrae  assensiones,  multae  admi- 
rationes;  risus,  quum  velit;  quum  velit,  fletus:  ut, 
qui  haec  procul  videat,  etiamsi  quid  agatur  nesciat, 
at  placere  tamen,  et  in  scena  esse  Roscium  intclligat. 
Haec  cui  contingant ,  eum  scito  Attice  dicere ,  ut  de 
Pericle  audimus,  ut  de  Hyperide,  ut  do  Aeschine, 
de  ipso  quidem  Demosthene  maxime.  291.  Sin  au¬ 
tem  acutum,  prudens,  et  idem  sincerum,  et  solidum, 
et  exsiccatum  genus  orationis  probant  qec  illo  gra- 
viore  ornatu  oratorio  utuntur  et  hoc  proprium  esse 
Atticorum  volunt;  recte  laudant.  Est  enim  in  arte 

tanta  tamque  varia  etiam  huic  minutae  subtilitati 
locus.  Ita  fiet,  ut  non  omnes,  qui  Attice,  iidem  bene, 
sed  ut  omnes,  qui  bene,  iidem  etiam  Attice  dicant. 
Sed  redeamus  rursus  ad  Hortensium. 

LXXXY.  292.  Sane  quidem,  inquitBrutus :  quam- 
quam  ista  mihi  tua  fuit  periucunda  a  proposita  ora- 
tione  degressio.  Turn  Atticus,  Aliquoties  sum,  in¬ 
quit,  conatus,  sed  interpellare  nolui.  Nunc,  quo- 
niam  ad  perorandum  spectare  videtur  sermo  tuus, 
dicam,  opinor,  quod  sentio.  Tu  vero,  inquam,  Tite. 
Turn  ille,  Ego,  inquit,  ironiam  illam,  quam  in  Socra- 
te  dicunt  fuisse,  qua  ille  in  Platonis  et  Xenopbontis 
et  Aeschinis  libris  utitur,  facetam  et  elegantem  puto. 
Est  enim  et  minime  inepti  hominis  et  eiusdem  etiam 
faceti,  quum  de  sapientia  disceptatur,  hanc  sibi 
ipsum  detrahere,  eis  tribuere  illudentem,  qui  earn 
sibi  arrogant :  ut  apud  Platonem  Socrates  in  caelum 
effort  laudibus  Protagoram,  Hippiam,  Prodicum, 
Gorgiam ,  ceteros ,  se  autem  omnium  rerum  inscium 
fingit  et  rudem.  Decet  hoc  nescio  quomodo  ilium : 
nec  Epicuro,  qui  id  reprehendit ,  assentior.  Sed  in 
historia,  qua  tu  es  usus  in  omni  sermone,  quum,  qua- 
lis  quisque  orator  fuisset,  exponeres,  vide,  quaeso, 
inquit,  ne  tarn  reprehendenda  sit  ironia,  quam  in  te- 
stim’onio.  Quorsus,  inquam,  istuc?  non  enim  intelligo. 
293.  Quia  primum,  inquit,  ita  laudavisti  quosdam 
oratores,  ut  imperitos  posses  in  errorem  inducere. 
Equidem  in  quibusdam  risum  vix  tenebam,  quum 
Altico  Lysiae  Catonem  nostrum  comparabas,  ma¬ 
gnum  mehercule  hominem  vel  potius  summum  et 
singularem  virum ;  nemo  dicet  secus :  sed  oratorem? 
sed  etiam  Lysiae  similem?  Quo  nihil  potest  esse 
pictius.  Bell®  ironia,  siiocaremur:  sin  asseveramus, 
vide,  ne  religio  nobis  tarn  adhibenda  sit,  quam  si  te¬ 
stimonium  diceremus.  294.  Ego  enim  Catonem  tuum 
ut  civem ,  ut  senatorem ,  ut  imperatorem ,  ut  virum 
denique  quum  prudentia  et  diligentia,  turn  omni  vir- 
tute  excellentem ,  probo :  orationes  autem  eius ,  ut 
illis  temporibus,  valde  laudo;  significant  enim  quam- 
dam  formam  ingenii,  sed  admodum  impolitam  et 
plane  rudem.  Origines  vero  quum  omnibus  oratoris 
laudibus  refertas  diceres  et  Catonem  cum  Philisto 
et  Thucydide  comparares,  Brutone  te  id  censebas, 
an  mihi  probaturum?  Quos  enim  ne  e  Graecis  qui¬ 
dem  quisquam  imitari  potest,  his  tu  comparas  homi¬ 
nem  Tusculanum ,  nondum  suspicantem,  quale  esset 
copiose  et  ornate  dicere.  LXXXVI.  295.  Galbam 
laudas.  Si  ut  illius  aetatis  principem,  assentior; 
sic  enim  accepinius :  sin  ut  oratorem ,  cedo ,  quaeso, 
orationes,  (sunt  enim,)  et  die,  hunc,  quern  tu  plus 
quam  te  amas,  Brutum,  velle  te  illo  modo  dicere. 
Probas  Lepidi  orationes.  Paullum  hie  tibi  assentior; 
modo  ita  laudes ,  ut  antiquas :  quod  item  de  Africa- 
no,  de  Laelio,  cuius  tu  oratione  negas  fieri  quidquam 
posse  dulcius,  addis  etiam  nescio  quid  augustius. 
Nomine  nos  capis  summi  viri  vitaeque  elegantissimae 
verissimis  laudibus.  Remove  haec:  nae  ista  dulcis 
oratio  ita  sit  abiecta,  ut  earn  aspicere  nemo  velit. 
296.  Carbonem  in  summis  oratoribus  habitum  scio; 
sed  quum  in  ceteris  rebus ,  turn  in  dicendo  semper, 
quo  nihil  est  melius,  id  laudari,  qualecumque  est, 
solet.  Dico  idem  de  Gracchis :  etsi  de  iis  ea  sunt  a  te 
dicta,  quibus  ego  assentior.  Omitto  ceteros,  venio 
ad  eos,  in  quibus  iam  perfectam  putas  esse  eloquen- 
tiam,  quos  ego  audivi  sine  controversia  magnos  ora¬ 
tores,  Crassum  et  Antonium.  De  horum  laudibus 
tibi  prorsus  assentior;  sed  tamen  non  isto  modo,  ut 

Polycleti  Doryphorum  sibi  Lysippus  aiebat,  sic  tu 
suasionem  legis  Serviliae  tibi  magistram  fuisse. 
Haec  germana  ironia  est.  Cur  ita  sentiam,  non  dicam, 
ne  me  tibi  assentari  putes.  297.  Omitto  igitur,  quae 
de  his  ipsis,  quae  de  Cotta,  quae  de  Sulpicio,  quae 
modo  de  Caelio  dixeris.  Hi  enim  fuerunt  certe  ora¬ 
tores:  quanti  autem  et  quales,  tu  videris.  Nam  illud 
minus  euro,  quod  congessisti  operarios  omnes;  ut 
mihi  videantur  mori  voluisse  nonnulli,  ut  a  te  in  ora- 
torum  numerum  referrentur.  LXXXVII.  Haec  quum 
ille  dixisset ,  Longi  sermonis  initium  pepulisti ,  in¬ 
quam  ,  Attice ,  remque  commovisti  nova  disputatione 
dignam,  quam  in  aliud  tempus  differamus.  298.  Yol- 
vendi  enim  sunt  libri  quum  aliorum,  turn  in  primis 
Catonis.  Intelliges,  nihil  illius  lineamentis,  nisi 
eorum  pigmentorum,  quae  inventa  nondum  erant, 
florem  et  colorem  defuisse.  Nam  de  Crassi  oratione 
sic  existimo,  ipsum  fortasse  melius  potuisse  scribere ; 
alium,  arbitror,  neminem.  Nec  in  hoc  ironiam  dixeris 
esse,  quod  earn  orationem  mihi  magistram  fuisse 
dixerim.  Nam  etsi  tu  melius  existimare  videris  de 
ea ,  si  quam  nunc  habemus,  facultate ;  tamen,  adole- 
scentes  quid  in  Latinis  potius  imitaremur,  non  habe- 
bamus.  299.  Quod  autem  plures  a  nobis  nominati 
sunt,  eo  pertinuit,  ut  paullo  ante  dixi,  quod intelligi 
volui,  in  eo,  cuius  omnes  cupidissimi  essent,  quam 
pauci  digni  nomine  evaderent.  Quare  el'ycova  me,  ne 
si  Africanus  quidem  fuit,  ut  ait  in  historia  sua  C. 
Fannius,  existimari  velim.  Ut  voles,  inquit  Atticus. 
Ego  enim  non  alienum  a  te  putabam,  quod  et  in 
Africano  fuisset  et  in  Socrate.  300.  Turn  Brutus,  De 
isto  postea:  sed  tu,  inquit,  me  intuens  orationes 
nobis  veteres  explicabis?  Vero,  inquam,  Brute; 
sed  in  Cumano  aut  in  Tusculano  aliquando,  si 
modo  licebit;  quoniam  utroque  in  loco  vicini 
sumus.  LXXXVIII.  Sed  iam  ad  id,  unde  digressi 
sumus,  revertamur. 

301.  Hortensius  igitur  quum  admodum  adole- 
scens  orsus  esset  in  foro  dicere,  celeriter  ad  maiores 
caussas  adhiberi  coeptus  est;  quamquam  inciderat 
in  Cottae  et  Sulpicii  aetatem,  qui  annis  decern  maio¬ 
res,  excellente  turn  Crasso  et  Antonio,  deinde  Phi- 
lippo ,  post  Iulio,  cum  iis  ipsis  dicendi  gloria  compa- 
rabatur.  Primum  memoria  tanta,  quantam  in  nullo 
cognovisse  me  arbitror,  ut,  quae  secum  commenta- 
tus  esset,  ea  sine  scripto  verbis  eisdem  redderet,  qui¬ 
bus  cogitavisset.  Hoc  adiumento  ille  tanto  sic  ute- 
batur,  ut  sua  et  commentata  et  scripta  et,  nullo 
referente,  omnia  adversariorum  dicta  meminisset. 
302.  Ardebat  autem  cupiditate  sic,  ut  in  nullo  um- 
quam  flagrantius  studium  viderim.  Nullum  enim 
patiebatur  esse  diem,  quin  aut  in  foro  diceret  aut 
meditaretur  extra  forum.  Saepissime  autem  eodem 
die  utrumque  faciebat.  Attuleratque  minime  vulga- 
re  genus  dicendi :  duas  quidem  res,  quas  nemo  alius : 
partitiones ,  quibus  de  rebus  dicturus  esset,  et  col- 
lectiones  ;  memor,  et  quae  essent  dicta  contra,  quae- 
que  ipse  dixisset.  303.  Erat  in  verborum  splendore 
elegans,  compositione  aptus,  facultate  copiosus;  ea- 
que  erat  quum  summo  ingenio,  turn  exercitationibus 
maximis  consecutus.  Rem  complectebatur  memori- 
ter)  dividebat  acute,  nec  praetermittebat  fere  quid¬ 
quam,  quod  esset  in  caussa  aut  ad  confirmandum 
aut  ad  refellendum.  Vox  canora  et  suavis:  motus 
et  gestus  etiam  plus  artis  habebat,  quam  erat  oratori 
satis.  Hoc  igitur  florescente,  Crassus  est  mortuus, 
Cotta  pulsus,  iudicia  intermissa  bello,  nos  in  forum 


BRUTUS.  CAP.  85  —  91. 


159 


venimus.  LXXXIX.  304.  Erat  Hortensius  in  bello, 
primo  anno  miles,  altero  tribunus  militum;  Sulpi- 
cius  legatus  aberat,  etiam  M.  Antonius;  exerceba- 
tur  una  lege  iudicium  Varia,  ceteris  propter  bellum 
intermissis :  qui  frequentes  aderant ,  quamquam  pro 
se  ipsi  dicebant  oratores ,  non  illi  quidem  principes, 
L.  Memmius  et  Q.  Pompeius,  sed  oratores  tamen, 
teste  diserto  uterque  Philippo,  cuius  in  testimonio 
contentio  et  vim  accusatoris  habebat  et  copiam. 

305.  Reliqui,  qui  turn  principes  numerabantur,  in 
magistratibus  erant ,  quotidieque  fere  a  nobis  in  con- 
cionibus  audiebantur.  Erat  enim  tribunus  plebis 
turn  C.  Curio,  quamquam  is  quidem  silebat,  ut  erat 
semel  a  concione  uni  versa  relictus;  Q.  Metellus  Ce- 
ler,  non  ille  quidem  orator,  sed  tamen  non  infans : 
diserti  autem  Q.  Varius,  C.  Carbo,  Cn.  Pomponius; 
et  hi  quidem  habitabant  in  rostris.  C.  etiam  Iulius, 
aedilis  curulis,  quotidie  fere  accuratas  conciones  ha¬ 
bebat.  Sed  me  cupidissimum  audiendi  primus  dolor 
percussit,  Cotta  quum  est  expulsus.  Reliquos  fre¬ 
quenter  audiens  acerrimo  studio  tenebar  quotidie¬ 
que  et  scribens  et  legens  et  commentans  oratoriis 
tantum  exercitationibus  contentus  non  eram.  Iam 
consequente  anno  Q.  Varius  sua  lege  damnatus  ex- 
cesserat.  306.  Ego  autem  iuris  civilis  studio  mul- 
tum  operae  dabam  Q.  Scaevolae  Q.  F.,  qui  quamquam 
nemini  se  ad  docendum  dabat,  tamen  consulentibus 
respondendo  studiosos  audiendi  docebat.  Atque 
huic  anno  proximus  Sulla  consule  et  Pompeio  fuit. 
Turn  P.  Sulpicii  in  tribunatu  quotidie  concionantis 
totum  genus  dicendi  penitus  cognovimus.  Eodem- 
que  tempore,  quum  princeps  academiae  Philo  cum 
Atheniensium  optimatibus  Mithridatico  bello  domo 
profugisset  Romamque  venisset,  totum  ei  me  tradi- 
di ,  admirabili  quodam  ad  philosophiam  studio  con- 
citatus,  in  quo  hoc  etiam  commorabar  attentius, 
quod,  etsi  rerum  ipsarum  varietas  et  magnitudo  sum- 
ma  me  delectatione  retinebat,  tamen  sublata  iam 
esse  in  perpetuum  ratio  iudiciorum  videbatur.  307. 
Occiderat  Sulpicius  illo  anno,  tresque  proximo  trium 
aetatum  oratores  erant  crudelissime  interfecti,  Q. 
Catulus,  M.  Antonius,  C.  Iulius.  Eodem  anno  etiam 
Moloni  Rbodio  Romae  dedimus  operam,  et  actori 
summo  caussarum  et  magistro.  XC.  Haec  etsi  vi- 
dentur  esse  a  proposita  ratione  diversa,  tamen  id- 
circo  a  me  proferuntur,  ut  nostrum  cursum  perspi- 
cere,  quoniam  voluisti,  Brute,  possis  (nam  Attico 
haec  nota  sunt)  et  videre,  quemadmodum  simus  in 
spatio  Q.  Hortensium  ipsius  vestigiis  persecuti. 
308.  Triennium  fere  fuit  Urbs  sine  armis,  sed  orato- 
rum  aut  interitu  aut  discessu  aut  fuga;  (nam  ab- 
erant  etiam  adolescentes  M.  Crassus  et  Lentuli  duo;) 
primas  in  caussis  agebat  Hortensius;  magis  magis- 
que  quotidie  probabatur  Antistius ;  Piso  saepe  dice- 
bat;  minus  saepe  Pomponius,  raro  Carbo;  semel  aut 
iterum  Philippus.  At  vero  ego  hoc  tempore  omni 
noctes  et  dies  in  omnium  doctrinarum  meditatione 
versabar.  309.  Eram  cum  Stoico  Diodoto;  qui  quum 
habitavisset  apud  me  mecumque  vixisset,  nuper  est 
domi  meae  mortuus.  A  quo  quum  in  aliis  rebus,  turn 
studiosissime  in  dialectica  exercebar;  quae  quasi 
contracta  et  astricta  eloquentia  putanda  est;  sine 
qua  etiam  tu ,  Brute,  iudicavisti  te  illam  iustam  elo- 
quentiam,  quam  dialecticam  dilatatam  esse  putant, 
consequi  non  posse.  Huic  ego  doctori  et  eius  arti— 
bus  variis  atque  multis  ita  eram  tamen  deditus,  ut 
ab  exercitationibus  oratoriis  nullusdies  vacuus  esset. 


310.  Commentabar  declamitans  (sic  enim  nunc  lo- 
quuntur)  saepe  cum  M.  Pisone  et  cum  Q.  Pompeio 
aut  cum  aliquo  quotidie;  idque  faciebam  multum 
etiam  Latine,  sed  Graece  saepius,  vel  quod  Graeca 
oratio  plura  ornamenta  suppeditans  consuetudinem 
similiter  Latine  dicendi  afferebat,  vel  quod  a  Grae- 
cis  summis  doctoribus,  nisi  Graece  dicerem,  neque 
corrigi  possem  neque  doceri.  311.  Tumultus  in¬ 
terim  pro  recuperanda  republica  et  crudelis  interi- 
tus  oratorum  trium,  Scaevolae,  Carbonis,  Antistii: 
reditus  Cot'tae,  Curionis,  Crassi,  Lentulorum,  Pom¬ 
peii;  leges  et  iudicia  constituta;  recuperata  respu- 
blica;  ex  numero  autem  oratorum  Pomponius,  Censo- 
rinus,  Murena  sublati.  Turn  primum  nos  ad  caussas 
et  privatas  et  publicas  adire  coepimus,  non  ut  in  foro 
disceremus,  quod  plerique  fecerunt,  sed  ut,  quantum 
nos  efficere  potuissemus,  docti  in  forum  veniremus. 
312.  Eodem  tempore  Moloni  dedimus  operam  ;  dicta- 
tore  enim  Sulla,  legatus  ad  senatum  de  Rhodiorum 
praemiis  venerat.  Itaque  prima  caussa  publica  pro 
Sex.  Roscio  dicta  tantum  commendationis  habuit,  ut 
non  ulla  esset,  quae  non  digna  nostro  patrocinio  vi- 
deretur.  Deinceps  inde  multae,  quas  nos  diligenter 
elaboratas  et  tamquam  elucubratas  afferebamus. 

XCI.  313.  Nunc,  quoniam  totum  me  non  naevo 
aliquo  aut  crepundiis,  sed  corpore  omni  videris  velle 
cognoscere,  complectar  nonnulla  etiam,  quae  fortasse 
videantur  minus  necessaria.  Erat  eo  tempore  in  nobis 
summa  gracilitas  et  infirmitas  corporis,  procerum  et 
tenue  collum;  qui  habitus  et  quae  figura  non  procul 
abesse  putatur  a  vitae  periculo,  si  accedit  labor  et  la- 
terum  magna  contentio.  Eoque  magis  hoc  eos,  quibus 
eram  cams,  commovebat,  quod  omnia  sine  remissio- 
ne,  sine  varietate,  vi  summa  vocis  et  totius  corporis 
contentione  dicebam.  314.  Itaque  quum  me  et  amici 
et  medici  hortarentur,  ut  caussas  agere  desisterem, 
quodvis  potius  periculum  mihi  adeundum,  quam  a 
sperata  dicendi  gloria  discedendum  putavi.  Sed  quum 
censerem  remissione  et  moderatione  vocis  et  commu- 
tato  genere  dicendi  me  et  periculum  vitare  posse  et 
temperatius  dicere,  ut  consuetudinem  dicendi  muta- 
rem,  ea  caussa  mihi  in  Asiam  proficiscendi  fuit.  Ita¬ 
que  quum  essem  biennium  versatus  in  caussis  et  iam 
in  foro  celebratum  meum  nomen  esset,  Roma  sum 
profectus.  315.  Quum  venissem  Athenas,  sex  menses 
cum  Antiocho,  veteris  Academiae  nobilissimo  et  pru- 
dentissimo  philosopho,  fui  studiumque  philosophiae 
numquam  intermissum  a  primaque  adolescentia  cul- 
tum  et  semper  auctum  hoc  rursus  summo  auctore  et 
doctore  renovavi.  Eodem  tamen  tempore  Athenis 
apud  Demetrium  Syrum,  veterem  et  non  ignobilem 
dicendi  magistrum,  studiose  exerceri  solebam.  Post 
a  me  Asia  tota  peragrata  est  cum  summis  quidem 
oratoribus,  quibuscum  exercebar  ipsis  lubentibus; 
quorum  erat  princeps  Menippus  Stratonicensis,  meo 
iudicio  tota  Asia  illis  temporibus  disertissimus ;  et, 
si  nihil  habere  molestiarum  nec  ineptiarum  Attico- 
rum  est,  hie  orator  in  illis  numerari  recte  potest. 
316.  Assiduissime  autem  mecum  fuit  Dionysius  Ma- 
gnes;  erat  etiam  Aeschylus  Cnidius,  Adramytenus 
Xenocles.  Hi  turn  in  Asia  rhetorum  principes  nu¬ 
merabantur.  Quibus  non  contentus  Rhodum  veni  me- 
que  ad  eumdem,  quern  Romae  audiveram,  Molonem 
applicavi,  quum  actorem  in  veris  caussis  scriptorem- 
que  praestantem,  turn  in  notandis  animadvertendis- 
que  vitiis  et  instituendo  docendoque  prudentissimum. 
Is  dedit  operam  (si  modo  id  consequi  potuit,)  ut  nimis 

redundautes  nos  et  superfluentes  iuvenili  quadam 
dicendi  impunitate  et  licentia  reprimeret  et  quasi  ex¬ 
tra  ripas  diffluentes  coerceret.  Ita  recepi  me  biennio 
post  non  modo  exercitatior,  sed  prope  mutatus.  Nam 
et  contentio  nimia  vocis  resederat  *  et  quasi  deferve- 
rat  oratio,  lateribusque  vires  et  corpori  mediocris 
habitus  aecesserat. 

XCII.  317.  Duo  turn  excellebant  oratores,  qui  me 
imitandi  cupiditate  incitarent,  Cotta  et  Hortensius: 
quorum  alter  remissus  et  lenis  et  propriis  verbis  com- 
prehendens  solute  et  facile  sententiam :  alter  ornatus, 
acer  et  non  tabs,  qualem  tu  eum,  Brute,  iam  deflore- 
scentem  cognovisti,  sed  actionis  et  verborum  genere 
commotior.  Itaque  cum  Hortensio  mihi  magis  arbi- 
trabar  rem  esse,  quod  et  dicendi  ardore  eram  propior 
et  aetate  coniunctior.  Etenim  videram  in  iisdem  caus- 
sis,  ut  pro  M.  Canuleio,  pro  Cn.  Dolabella  consulaji, 
quum  Cotta  princeps  adhibitus  esset,  priores  tamen 
agere  partes  Hortensium.  Acrem  enim  oratorem,  in- 
censum  et  agentem  et  canorum  concursus  hominum 
forique  strepitus  desiderat.  318.  Unum  igitur  annum, 
quum  rediissemus  ex  Asia,  caussas  nobiles  egimus, 
quum  quaesturam  nos,  consulatum  Cotta,  aedilitatem 
peteret  Hortensius.  Interim  me  quaestorem  Sicilien- 
sis  excepit  annus;  Cotta  ex  consulatu  est  profectus 
in  Galliam:  princeps  et  erat  et  habebatur  Hortensius. 
Quum  autem  anno  post  e  Sicilia  me  recepissem,  iam 
videbatur  illud  in  me,  quidquid  esset,  esse  perfectum 
et  habere  maturitatem  quamdam  suam.  Nimis  multa 
videor  de  me,  ipse  praesertim ;  sed  omni  huic  ser- 
moni  propositum  est,  non  ut  ingenium  et  eloquen- 
tiam  meam  perspicias,  unde  longe  absum,  sed  ut  la- 
borem  et  industriam.  319.  Quum  igitur  essem  in 
plurimis  caussis  et  in  principibus  patronis  quinquen¬ 
nium  fere  versatus,  turn  in  patrocinio  Siciliensi  ma- 
xime  in  certamen  veni  designatus  aedilis  cum  desi¬ 
gnate  consule  Hortensio.  XCIII.  Sed  quoniam  omnis 
hie  sermo  noster  non  solum  enumerationem  orato- 
riam,  verum  etiam  praecepta  quaedam  desiderat: 
quid  tamquam  notandum  et  animadvertendum  sit  in 
Hortensio,  breviter  licet  dicere.  320.  Nam  is  post 
consulatum  (credo  quod  videret  ex  consularibus  ne- 
minem  esse  secum  comparandum,  negligeret  autem 
eos,  qui  consules  non  fuissent,)  summum  illud  suum 
studium  remisit,  quo  a  puero  fuerat  incensus,  atque 
in  omnium  rerum  abundantia  voluit  beatius,  ut  ipse 
putabat,  remissius  certe  vivere.  Primus  et  secundus 
annus  et  tertius  tantum  quasi  de  picturae  veteris  co¬ 
lore  detraxerat,  quantum  non  quivis  unus  ex  populo, 
sed  existimator  doctus  et  intelligens  posset  cogno- 
scere.  Longius  autem  procedens  ut  in  ceteris  elo- 
quentiae  partibus,  turn  maxime  in  celeritate  et  con- 
tinuatione  verborum  adhaerescens,  sui  dissimilior 
videbatur  fieri  quotidie.  321 .  Nos  autem  non  desisteba- 
mus,  quum  omni  genere  exercitationis,  turn  maxime 
in  stilo,  nostrum  illud,  quod  erat,  augere,  quantum- 
cumque  erat.  Atque,  ut  multa  omittam,  in  hoc  spa- 
tio  et  in  his  *  post  aedilitatem  annis,  et  praetor  pri¬ 
mus  et  incredibili  populi  voluntate  sum  factus.  Nam 
quum  propter  assiduitatem  in  caussis  et  industriam, 
turn  propter  exquisitius  et  minime  vulgare  orationis 
genus  animos  hominum  ad  me  dicendi  novitate  con- 
verteram.  322- Nihil  de  me  dicam:  dicam  de  ceteris, 
quorum  nemo  erat,  qui  videretur  exquisitius,  quam 
vulgus  hominum  studuisse  litteris ,  quibus  fons  per- 
fectae  eloquentiae  continetur;  nemo,  qui  philoso- 
phiam  complexus  esset,  matrem  omnium  bene  facto- 


rum  beneque  dictorum;  nemo,  qui  ius  civile  didi- 
cisset,  rem  ad  privatas  caussas  et  ad  oratoris  pruden- 
tiam  maxime  necessariam;  nemo,  qui  memoriam 
rerum  Romanarum  teneret,  ex  qua,  si  quando  opus 
esset,  ab  inferis  locupletissimos  testes  excitaret;  ne¬ 
mo,  qui  breviter  arguteque  incluso  adversario  laxaret 
iudicum  animos  atque  a  severitate  paullisper  ad  hi- 
laritatem  risumque  traduceret;  nemo,  qui  dilatare 
posset  atque  a  propria  ac  definita  disputatione  homi- 
nis  ac  temporis  ad  communem  quaestionem  universi 
generis  orationem  traduceret;  nemo,  qui  delectandi 
gratia  digredi  parumper  a  caussa,  nemo,  qui  ad  ira- 
cundiam  magno  opere  iudicem,  nemo,  qui  ad  fletum 
posset  adducere;  nemo,  qui  animum  eius,  quod 
unum  est  oratoris  maxime  proprium,  quocumque  res 
postularet,  impelleret.  XCIY.  323.  Itaque,  quum  iam 
paene  evanuisset  Hortensius,  et  ego  anno  meo,  sexto 
autem  post  ilium  consulem,  consul  factus  essem,  re- 
vocare  se  ad  industriam  coepit,  ne,  quum  pares  ho- 
nore  essemus,  aliqua  re  superiores  videremur.  Sic 
duodecim  post  meum  consulatum  annos  in  maximis 
caussis,  quum  ego  mihi  ilium,  sibi  me  ille  anteferret, 
coniunctissime  versati  sumus;  consulatusque  meus, 
qui  ilium  primo  leviter  perstrinxerat,  idem  nos  re¬ 
rum  mearum  gestarum,  quas  ille  admirabatur,  laude 
coniunxerat.  324.  Maxime  vero  perspecta  est  utrius- 
que  nostrum  exercitatio  paullo  ante,  quam  perterri- 
tum  armis  hoc  studium,  Brute,  nostrum  conticuit 
subito  et  obmutuit ;  quum  lege  Pompeia  ternis  horis 
ad  dicendum  datis,  ad  caussas  simillimas  inter  se, 
vel  potius  easdem,  novi  veniebamus  quotidie.  Qui¬ 
bus  quidem  caussis  tu  etiam,  Brute,  praesto  fuisti 
compluresque  et  nobiscum  et  solus  egisti,  ut,  qui 
non  satis  diu  vixerit,  Hortensius,  tamen  hunc  cursum 
confecerit.  Annis  ante  clecem  caussas  agere  coepit, 
quam  tu  es  natus ;  idem  quarto  et  sexagesimo  anno, 
perpaucis  ante  mortem  diebus,  una  tecum  socerum 
tuum  defendit  Appium.  Dicendi  autem  genus  quod 
fuerit  in  utroque,  orationes  utriusque  etiam  posteris 
nostris  indicabunt. 

XCV.  325.  Sed  si  quaerimus,  cur  adolescens  ma¬ 
gis  floruerit  dicendo,  quam  senior  Hortensius ;  caus¬ 
sas  reperiemus  verissimas  duas.  Primum,  quod  ge¬ 
nus  erat  orationis  Asiaticum,  adolescentiae  magis  con- 
cessum,  quam  senectuti.  Genera  autem  Asiaticae  di- 
ctionis  duo  sunt:  unum  sententiosum  et  argutum, 
sententiis  non  tarn  gravibus  et  sevens,  quam  concin- 
nis  et  venustis;  qualis  in  historiaTimaeus,  in  dicendo 
autem  pueris  nobis  Hierocles  Alabandeus,  magis  et- 
iam  Menecles,  frater  eius,  fuit;  quorum  utriusque 
orationes  sunt  in  primis,  ut  Asiatico  in  genere,  lau- 
dabiles.  Aliud  autem  genus  est  non  tarn  sententiis 
frequentatum,  quam  verbis  volucre  atque  incitatum, 
quali  est  nunc  Asia  tota,  nec  flumine  solum  orationis, 
sed  etiam  exornato  et  faceto  genere  verborum ;  in  quo 
fuit  Aeschylus  Cnidius  et  meus  aequalis  Milesius 
Aeschines.  In  his  erat  admirabilis  orationis  cursus, 

:  ornata  sententiarum  concinnitas  non  erat.  '  326.  Haec 
1  autem,  ut  dixi,  genera  dicendi  aptiora  sunt  adolescen- 
tibus;  in  senibus  gravitatem  non  habent.  Itaque 
Hortensius  utroque  genere  florens,  clamores  faciebat 
adolescens.  Habebat  enim  et  Meneclium  illud  studium 
crebrarum  venustarumque  sententiarum ;  in  quibus, 
ut  in  illo  Graeco,  sic  in  hoc  erant  quaedam  magis 
venustae  dulcesque  sententiae,  quam  aut  necessariae 
aut  interdum  utiles;  et  erat  oratio  quum  incitata  et 
|  vibrans,  turn  etiam  accurata  et  polita.  Non  probaban- 

tur  liaec  senibus.  Saepe  videbam  quum  irridentem, 
turn  etiam  irascentem  et  stomachantem  Philippum : 
sed  mirabantur  adolescentes,  multitudo  movebatur. 
327.  Erat  excellens  iudicio  vulgi,  et  facile  primas  te- 
nebat  adolescens.  Etsi  enim  genus  illud  dicendi  au- 
ctoritatis  habebat  parum,  tamen  aptum  esse  aetati  vi- 
debatur;  et  certe,  quod  et  ingenii  quaedam  forma 
lucebat  et  exercitatione  perfecta  erat  verborumque 
astricta  compreliensio,  summarn  hominum  admiratio- 
nem  excitabat.  Sed,  quum  iam  honores  et  ilia  senior 
auctoritas  gravius  quiddam  requireret,  remanebat 
idem  nec  decebat  idem ;  quodque  exercitationem  stu- 
diumque  dimiserat,  quod  in  eo  fuerat  acerrimum, 
concinnitas  ilia  crebritasque  sententiarum  pristina 
manebat,  sed  ea  vestitu  illo  orationis,  quo  consueve- 
rat,  ornata  non  erat.  Hoc  tibi  ille,  Brute,  minus  for- 
tasse  placuit,  quam  placuisset,  si  ilium  flagrantem 
studio  et  florentem  facultate  audire  potuisses. 

XCVI.  328.  Turn  Brutus,  Ego  vero,  inquit,  et  ista, 
quae  dicis,  video  qualia  sint,  et  Horteusium  magnum 
oratorem  semper  putavi  maximeque  probavi  pro 
Messala  dicentem,  quum  tu  abfuisti.  Sic  ferunt,  in- 
quam,  idque  declarat  totidem,  quot  dixit,  ut  aiunt, 
scripta  verbis  oratio.  Ergo  ille  a  Crasso  consule  et 
Scaevola  usque  ad  Paullum  et  Marcellum  consules 
floruit;  nos  in  eodem  cursu  fuimus  a  Sulla  dictatore 
ad  eosdem  fere  consules.  Sic  Q.  Hortensii  vox  ex- 
stincta  fato  suo  est,  nostra  publico.  329.  Melius, 
quaeso,  ominare,  inquit  Brutus.  Sit  sane,  ut  vis,  in- 
quam,  et  id  non  tam  mea  caussa,  quam  tua;  sedfor- 
tunatus  illius  exitus,  qui  ea  non  vidit  quum  fierent, 
quae  providit  futura !  Saepe  enim  inter  nos  impen- 
dentes  casus  deflevimus,  quum  belli  civilis  caussas 
in  privatorum  cupiditatibus  inclusas,  pacis  spem  a 
publico  consilio  esse  exclusam  videremus.  Sed  ilium 
videtur  felicitas  ipsius,  qua  semper  est  usus,  ab  eis 
miseriis,  quae  consecutae  sunt,  morte  vindicavisse. 

330.  Nos  autem,  Brute,  quoniam  post  Hortensii, 
clarissimi  oratoris,  mortem  orbae  eloquentiae  quasi 
tutores  relicti  sumus,  domi  teneamus  earn,  septam 
liberali  custodia;  et  hos  ignotos  atque  impudentes 
procos  repudiemus,  tueamurque,  utadultam  virginem, 
caste,  et  ab  amatorum  impetu,  quantum  possumus, 
prohibeamus.  Equidem,  etsi  doleo,  me  in  vitam  paui- 
lo  serius,  tamquam  in  viam,  ingressum,  priusquam 
confectum  iter  sit,  in  hanc  reipublicae  noctem  inci- 
disse :  tamen  ea  consolatione  sustentor,  quam  tu  mi- 


hi,  Brute,  adhibuisti  tuis  suavissimis  litteris,  quibus 
me  forti  animo  esse  oportere  censebas,  quod  ea  gcs- 
sissem,  quae  de  me  etiam  me  tacente  ipsa  loqueren- 
tur,  mortuoque  viverent;  331.  quae,  si  recte  esset, 
salute  reipublicae,  sin  secus,  interitu  ipso  testimo¬ 
nium  meorum  de  republica  consiliorum  darent. 
XCVII.  Sed  in  te  intuens,  Brute,  doleo ;  cuius  in  ado- 
lescentiam  per  medias  laudes  quasi  quadrigis  vehen- 
tem  transversa  incurrit  misera  fortuna  reipubli¬ 
cae.  Hie  me  dolor  tangit,  liaec  me  cura  sollicitat,  et 
hunc  mecum,  socium  eiusdem  et  am  oris  et  iudicii. 
Tibi  favemus,  te  tua  frui  virtute  cupimus;  tibi  opta- 
mus  earn  rempublicam,  in  qua  duorum  generum 
amplissimorum  renovare  memoriam  atque  augere 
possis.  Tuum  enim  forum,  tuum  erat  illud  curricu¬ 
lum;  tu  illuc  veneras  unus,  qui  non  linguam  modo 
acuisses  exercitatione  dicendi,  sed  et  ipsam  eloquen- 
tiam  locupletavisses  graviorum  artium  instrumento  et 
iisdem  artibus  decus  omne  virtutis  cum  summa  elo¬ 
quentiae  laude  iunxisses.  332.  Ex  te  duplex  nos  af- 
ficit  sollicitudo,  quod  et  ipse  republica  careas  et  ilia 
te.  Tu  tamen,  etsi  cursum  ingenii  tui,  Brute,  premit 
haec  importuna  clades  civitatis,  contine  te  in  tuis 
peremnibus  studiis  et  efflee  id,  quod  iam  propemo- 
dum  vel  plane  potius  effeceras,  ut  te  eripias  ex  ea, 
quam  ego  congessi  in  hunc  sermonem,  turba  patro- 
norum.  Nec  enim  decet  te,  ornatum  uberrimis  arti¬ 
bus,  quas  quum  domo  liaurire  non  posses,  arcessivi- 
sti  ex  urbe  ea,  quae  domus  est  semper  habita  doctri- 
nae,  numerari  in  vulgo  patronorum.  Nam  quid  te 
exercuit  Pammenes,  vir  longe  eloquentissimus  Grae- 
ciae?  quid  ilia  vetus  Academia  atque  eius  heres  Ari- 
stus,  hospes  et  familiaris  meus,  siquidem  similes 
maioris  partis  oratorum  futuri  sumus?  333.  Nonne 
cernimus,  vix  singulis  aetatibus  binos  oratores  lau- 
dabiles  constitisse?  Galba  fuit  inter  tot  aequales  unus 
excellens,  cui,  quemadmodum  accepimus,  et  Cato  ce- 
debat  senior  et  qui  temporibus  illis  aetate  inferiores 
fuerunt;  Lepidus  postea,  deinde  Carbo:  nam  Gracchi 
in  concionibus  multo  faciliore  et  liberiore  genere  di¬ 
cendi,  quorum  tamen  ipsorum  ad  aetatem  laus  elo¬ 
quentiae  perfecta  nondum  fuit;  Antonius,  Crassus, 
post  Cotta,  Sulpicius,  Hortensius,  nihil  dico  amplius : 
tantum  dico,  si  mihi  accidisset,  ut  numerarer  in 
multis,  *  *  *  si  operosa  est  concursatio  magis  oppor- 
tunorum,  *  *  * 

Finis  deest 

Hunc  librum  Cicero  scripsit  anno  a.  Ch.  46.  velp.  V.  c.  708.  C.  lul.  Caesarelll.  M.  Aemilio  Lepido 
cuius  arbitrio  suam  de  oratore  sententiaui  in  brevi  epilogo  (c.  11.)  submittit. 

A  RG.  Cicero  hoc  lihro  id  agif,  lit,  qui  ad  perfecte  dicendi 
laudem  adspiret.huic  oh  oculos  ponafc  imaginem  perfect!  oratoris 
nonnisi  mente  conceptam.  Itaque  primo  eum  plane  perfectwn 
esse  docet,  qui  tria  ilia  dicendi  genera  ita  tcneat,  ut  parva  sum- 
misse,  niodica  temperate,  rnagna  graviter  dicere  possit,  (vid.  c. 
29.)  poBito  autem  fundamento  eloquentiae  philosophiae  studio, 
c.  3.  4.  illud  dicendi  genus  maxime  sectetur,  quod  suis  prohetur 
auditoribus,  ut  Demosthenes  Atticum,  probatissimum  omnium, 
ut  quod  sit  in  facultate  omnia  apte  dicendi  positum,  c.  5  — 9. 
Deinde  vero  tria  oratori  viilerula  ostendit,  quid,  quo  loco  et  quo- 
modo  dicat,  quorum  primuni  in  inventione,  alterum  in  disposi- 
tione,  tertiumin  elocutione  versetur,  c.  10  — 18.  ac  summam  elo¬ 
quentiae  vim  in  elocutione  positam  docet,  quae  turn  quidem  per- 
fecta  sit,  quum  sit  ad  docendum,  delectandum,  flectendum  accom¬ 
modate,  h.  e.  quum  orator  tribus  illis  generibus  commode  utatur, 
cuiusmodi  elocutio  quibus  quasi  signis  agnoscatur  et  iudicetur, 
fuse  persequitur  c.  19  —  38.  Porro  quae  sit  ipsa  forma  orationis 
vel  character  explicat,  et  de  verborum  sententiarumque  lumini- 
lius  c.  39.  40.,  denique  de  collocatione  verborum  c.  44.  sqq.  agit. 
Ea  autem  cernitur,  vel  quum  extrema  cum  primis  apte  cohaerent 
et  enuntiantur  suavissimis  vocibus,  vel  quum  forma  ipsaconcin- 
nitasque  verborum  conficit  orbem  suum,  vel  tertio  quum  period! 
apte  nuineroseque  cadunt.  Itaque  ad  extremum  agitur  de  nu- 
i„ ero,  cuius  origo  c.  52.  caussa  c.  53.  natura  c.  53.  sqq.  et  usus  c. 
61.  sqq.  declarantur. 

I.  1.  Utrum  difficilius  aut  maius  esset,  negare 
tibi  saepius  idem  roganti,  an  efficere  id,  quod  roga- 
res,  diu  multumque,  Brute,  dubitavi.  Nam  et  negare 
ei,  quern  unice  diligerem  cuique  me  carissimum  esse 
sentirem,  praesertim  et  iusta  petenti  et  praeclara  cu- 
pienti,  durum  admodum  mihi  videbatur;  et  susci- 
pere  tantam  rem,  quantam  non  modo  facultate  conse- 
qui  difficile  esset,  sed  etiam  cogitatione  complecti, 
vix  arbitrabar  esse  eius,  qui  vereretur  reprehen- 
sionem  doctorum  atque  prudentium.  2.  Quid  enim 
est  maius,  quam,quum  tanta  sit  inter  oratores  bonos 
dissimilitudo,  iudicare,  quae  sit  optima  species  et 


quasi  figura  dicendi?  Quod  quoniam  me  saepius  ro- 
«as,  aggrediar,  non  tarn  perficiendi  spe,  quam  expe- 
riundi  voluntate.  Malo  enim,  quum  studio  tuo  sim 
obsecutus,  desiderari  a  te  prudentiam  meam,  quam, 
si  id  non  fecerim,  benevolentiam.  3.  Quaeris  igitur, 
idque  iam  saepius,  quod  eloquentiae  genus  probem 
maxime  et  quale  mihi  videatur  illud,  cui  nihil  addi 
possit,  quod  ego  summum  et  perfectissimum  iudi- 
cem.  In  quo  vereor,  ne,  si  id,  quod  vis,  effecero 
eumque  oratorem,  quern  quaeris,  expressero,  tardem 
studia  multorum,  qui  desperatione  debilitati  experiri 
nolint,  quod  se  assequi  posse  diffidant.  4.  Sed  pal¬ 
est  omnes  omnia  experiri,  qui  res  magnas  et  magno 
opere  expetendas  concupiverunt.  Quod  si  quem  aut 
natura  sua  aut  ilia  praestantis  ingenii  vis  forte  defi- 
oiet  aut  minus  instructus  erit  magnarum  artium  di- 
sciplinis,  teneat  tamen  eum  cursum,  quern  poterit. 
Prima  enim  sequentem  honestum  est  in  secundis 
tertiisque  consistere.  Nam  in  poetis  non  Ilomero  soli 
locus  est  (ut  de  Graecis  loquar)  aut  Archilocho  aut 
Sophocli  aut  Pindaro,  sed  horum  vel  secundis  vel  et¬ 
iam  infra  secundos.  5.  Nec  vero  Aristotelem  in  pbi- 
losophia  deterruit  a  scribendo  amplitudo  Platonis, 
nec  ipse  Aristoteles  admirabili  quadam  scientia  et 
copia  ceterorum  studia  restinxit.  II.  Nec  solum  ab 
optimis  studiis  excellentes  viri  deterriti  non  sunt,  sed 
ne  opifices  quidem  se  artibus  suis  removeiunt,  qui 
aut  Ialysi,  quem  Rhodi  vidimus,  non  potuerunt  aut 
Coae  Veneris  pulchritudinem  imitari.  Nec  simulacro 
lovis  Olympii  aut  Doryphori  statua  deterriti  reliqui 
minus  experti  sunt,  quid  efficere  aut  quo  progredi 
possent  5  quorum  tanta  multitudo  fuit,  tanta  in  suo 
cuiusque  genere  laus,  ut,  quum  summa  miraremur, 
inferiora  tamen  probaremus.  6.  In  oratoribus  vero, 
Graecis  quidem,  admirabile  est,  quantum  inter  omnes 
unus  excellat.  Attamen,  quum  esset  Demosthenes, 

multi  oratores  magni  et  clari  fuerunt  et  antea  fuerant 
nee  postea  defecerunt.  Quare  non  est,  cur  eorum, 
qui  se  studio  eloquentiae  dediderunt,  spes  infringa- 
tur  aut  languescat  industria.  Nam  neque  illud  ipsum, 
quod  est  optimum,  desperandum  est,  et  in  praestan- 
tibus  rebus  magna  sunt  ea,  quae  sunt  optimis  pro- 
xima.  7.  Atque  ego  in  summO  ora  tore  fingendo  talem 
informabo,  qualis  fortasse  nemo  fuit.  Non  enim  quae- 
ro,  quis  fuerit,  sed  quid  sit  illud,  quo  nihil  possit 
esse  praestantius,  quod  in  perpetuitate  dicendi  non 
saepe  atque  haud  scio  an  numquam,  in  aliqua  autem 
parte  eluceat  aliquando,  idem  apud  alios  densius, 
apud  alios  fortasse  rarius.  8.  Sed  ego  sic  statuo,  nihil 
esse  in  ullo  genere  tam  pulchrum,  quo  non  pulchrius 
id  sit,  unde  illud  ut  ex  ore  aliquo  quasi  imago  expri- 
matur,  quod  neque  oculis  neque  auribus  neque  ullo 
sensu  percipi  potest,  cogitatione  tantum  et  mente 
complectimur.  Itaque  et  Phidiae  simulacris,  quibus 
nihil  in  illo  genere  perfectius  videmus,  et  iis  pictu- 
ris,  quas  nominavi,  cogitare  tamen  possumus  pul- 
chriora.  9.  Nec  vero  iile  artifex,  quum  faceret  Iovis 
formam  aut  Minervae,  contemplabatur  aliquem,  e 
quo  similitudinem  duceret,  sed  ipsius  in  mente  insi- 
debat  species  pulchritudinis  eximia  quaedam,  quam 
intuens  in  eaque  defixus  ad  illius  similitudinem  ar- 
tem  et  manum  dirigebat.  lit.  Ut  igitur  in  formis  et 
figuris  est  aliquid  perfectum  et  excellens,  cuius  ad 
cogitatam  speciem  imitando  referuntur  ea ,  quae  sub 
oculos  ipsa  cadunt;  sic  perfectae  eloquentiae  spe¬ 
ciem  animo  videmus,  effigiem  auribus  quaerimus. 
10.  Has  rerum  formas  appellat  ideas  ille  non  intelli- 
gendi  solum,  sed  etiam  dicendi  gravissimus  auctor 
et  magister,  Plato,  easque  gigni  negat  et  ait  semper 
esse  ac  ratione  et  intelligent^  contineri;  cetera  na- 
sci,  occidere,  fluere,  labi  nec  diutius  esse  uno  et  eo- 
dem  statu.  Quidquid  est  igitur,  de  quo  ratione  et 
via  disputetur,  id  est  ad  ultimam  sui  generis  formam 
speciemque  redigendum. 

1 1 .  Ac  video  hanc  primam  ingressionem  meam 
non  ex  oratoris  disputationibus  ductam,  sed  e  media 
philosophia  repetitam  et  earn  quidem  quum  anti- 
quam,  turn  subobscuram  aut  reprehensionis  aliquid 
aut  certe  admirationis  habituram.  Nam  aut  mira- 
buntur,  quid  haec  pertineant  ad  ea,  quae  quaerimus; 
quibus  satisfaciet  res  ipsa  cognita,  ut  non  sine  caus- 
sa  alte  repetita  videantur ;  autreprehendent,  quodinu- 
sitatas  vias  indagemus,  tritas  relinquamus.  12.  Ego 
autem  et  me  saepe  nova  videri  dicere  intelligo,  quum 
pervetera  dicam,  sed  inaudita  plerisque;  et  fateor, 
me  oratorem,  si  modo  sim  aut  etiam  quicumque  sim, 
non  ex  rhetorum  officinis ,  sed  ex  Academiae  spatiis 
exstitisse:  ilia  enim  sunt  curricula  multiplicium  va- 
norumque  sermonum,  in  quibus  Platonis  primum 
impressa  sunt  vestigia.  Sed  et  huius  et  aliorum  phi- 
losophorum  disputationibus  et  exagitatus  maxime 
orator  est  et  adiutus.  Omnis  enim  ubertas  et  quasi 
silva  dicendi  ducta  ab  illis  est,  nec  satis  tamen  in- 
structa  ad  forenses  caussas ;  quas,  ut  illi  ipsi  dicere 
solebant,  agrestioribus  Musis  reliquerunt.  13.  Sic 
eloquentia  haec  forensis  spreta  a  philosophis  et  re- 
pudiata  multis  quidem  ilia  adiumentis  magnisque 
caruit,  sed  tamen  ornata  verbis  atque  sententiis  ia- 
ctationem  habuit  in  populo  nec  paucorum  iudicium 
reprehensionemque  pertimuit.  Ita  et  doctis  eloquen¬ 
tia  popularis  et  disertis  elegans  doctrina  defuit. 
IV.  14.  Positum  sit  igitur  in  primis,  quod  post  magis 
intelligetur,  sine  philosophia  non  posse  effici,  quern 


quaerimus ,  eloquentem ;  non  ut  in  ea  tamen  omnia 
sint,  sed  ut  sic  adiuvet,  ut  palaestra  histrionem.  Par- 
va  enim  magnis  saepe  rectissime  conferuntur.  Nam 
nec  latius  neque  copiosius  de  magnis  variisque  rebus 
sine  philosophia  potest  quisquam  dicere;  15.siqui- 
dem  etiam  in  Phaedro  Platonis  hoc  Periclem  praesti- 
tisse  ceteris  dicit  oratoribus  Socrates ,  quod  is  Ana- 
xagorae  physici  fuerit  auditor;  a  quo,  censet  eum, 
quum  alia  praeclara  quaedam  et  magnifica  didicis- 
set,  uberem  et  fecundum  fuisse  gnarumque  —  quod 
est  eloquentiae  maximum,  —  quibus  orationis  modis 
quaeque  animorum  partes  pellerentur :  quod  idem  de 
Demosthene  existimari  potest,  cuius  ex  epistolis  in- 
telligi  licet,  quam  frequens  fuerit  Platonis  auditor. 
16.  Nec  vero  sine  philosophorum  disciplina  genus  et 
speciem  cuiusque  rei  c'ernere  neque  earn  definiendo 
explicare  nec  tribuere  in  partes  possumus,  nec  iu- 
dicare,  quae  vera,  quae  falsa  sint,  neque  cernere 
consequentia,  repugnantia  videre,  ambigua  distin- 
guere.  Quid  dicam  de  natura  rerum,  cuius  cognitio 
magnam  orationis  suppeditat  copiam ,  de  vita ,  de  of- 
ficiis,  de  virtute,  de  moribus,  sine  multa  earum  ipsa- 
rum  rerum  disciplina  aut  dici  aut  intelligi  potest? 
V.  17.  Ad  has  tot  tantasque  res  adhibenda  sunt  or- 
namenta  innumerabilia,  quae  sola  turn  quidem  tra- 
debantur  ab  iis,  qui  dicendi  numerabantur  magistri. 
Quo  fit,  ut  veram  illam  et  absolutam  eloquentiam 
nemo  consequatur,  quod  alia  intelligendi,  alia  di¬ 
cendi  disciplina  est  et  ab  aliis  rerum ,  ab  aliis  ver- 
borum  doctrina  quaeritur.  18.  Itaque  M.  Antonius, 
cui  vel  primas  eloquentiae  patrum  nostrorum  tribue- 
bat  aetas,  vir  natura  peracutus  et  prudens,  in  eo  li- 
bro,  quern  unum  reliquit,  disertos  ait  se  vidisse  mul- 
tos,  eloquentem  omnino  neminem.  Insidebat  vide¬ 
licet  in  eius  mente  species  eloquentiae,  quam  cerne- 
bat  aninjo,  reapse  non  videbat.  Vir  autem  acerrimo 
ingenio  (sic  enim  fuit)  multa  et  in  se  et  in  aliis  desi- 
derans  neminem  plane,  qui  recte  appellari  eloquens 
posset,  videbat.  19.  Quod  si  ille  nec  se  nec  L.  Cras- 
sum  eloquentem  putavit,  habuit  profecto  compre- 
hensam  animo  quamdam  formam  eloquentiae,  cui 
quoniam  nihil  deerat,  eos,  quibus  aliquid  aut  plura 
deerant,  in  earn  formam  non  poterat  includere.  In- 
vestigemus  hunc  igitur,  Brute,  si  possumus,  quern 
numquam  vidit  Antonius,  aut  qui  omnino  nullus  um- 
quam  fuit:  quern  si  imitari  atque  exprimere  non  pos¬ 
sumus,  quod  idem  ille  vix  Deo  concessum  esse  dice- 
bat;  at  qualis  esse  debeat,  poterimus  fortasse  dicere. 

20.  Tria  sunt  omnino  genera  dicendi,  quibus  in 
singulis  quidam  floruerunt,  peraeque  autem  (id  quod 
volumus)  perpauci  in  omnibus.  Nam  et  grandiloqui, 
ut  ita  dicam,  fuerunt  cum  ampla  et  sententiarum 
gravitate  et  maiestate  verborum,  vehementes,  varii, 
copiosi,  graves,  ad  permovendos  et  convertendos 
animos  instructi  et  parati;  (quod  ipsum  alii  aspera, 
tristi,  horrida  oratione,  neque  perfecta,  neque  con- 
clusa,  alii  levi  et  structa  et  terminata:)  et  contra  te¬ 
nues,  acuti,  omnia  docentes  et  dilucidiora,  non  am¬ 
phora  facientes,  subtili  quadam  et  pressa  oratione 
limati;  VI.  in  eodemque  genere  alii  callidi,  sed  im- 
politi  et  consulto  rudium  similes  et  imperitorum, 
alii  in  eadem  ieiunitate  concinniores ,  id  est  faceti, 
florentes  etiam  et  leviter  ornati.  21.  Est  autem  qui¬ 
dam  interiectus  inter  hos  medius  et  quasi  tempera- 
tus  nec  acumine  posteriorum  nec  fulmine  utens  su- 
periorum,  vicinus  amborum,  in  neutro  excellens, 
utriusquo  particeps,  vel  utriusque,  si  verum  quaeri- 

mus,  potius  expers.  Isque  uno  tenore,  ut  aiunt,  in 
dicendo  fluit,  nihil  afferens  praeter  facilitatem  et  ae- 
quabilitatem,  aut  addit  aliquos  ut  in  corona  toros, 
omnemque  orationem  ornamentis  modicis  verborum 
sententiarumque  distinguit.  22.  Horum  singulorum 
generum  quicumque  vim  singuli[s]  consecuti  sunt, 
magnum  in  oratoribus  nomen  habuerunt.  Sed  quae- 
rendum  est,  satisne  id,  quod  volumus,  effecerint. 
VII.  Videmus  enim  fuisse  quosdam,  qui  iidem  ornate 
ac  graviter,  iidem  versute  et  subtiliter  dicerent.  At- 
que  utinam  in  Latinis  tabs  oratoris  simulacrum  re- 
perire  possemus !  esset  egregium  non  quaerere  ex¬ 
terna,  domesticis  esse  contentos.  23.  Sed  ego  idem, 
qui  in  illo  sermone  nostro,  qui  est  expositus  in  Bru- 
to,  mul turn  tribuerim  Latinis,  vel  ut  hortarer  alios 
vel  quod  amarem  meos,  recordor  longe  omnibus 
unum  anteferre  Demosthenem ,  qui  vim  accommoda- 
rit  ad  earn,  quam  sentiam,  eloquentiam,  non  ad  earn, 
quam  in  aliquo  ipse  cognoverim.  Hoc  nec  gravior 
exstitit  quisquam  nec  callidior  nec  temperatior. 
Itaque  nobis  monendi  sunt  ii,  quorum  sermo  imperi- 
tus  increbruit,  qui  aut  dici  se  desiderant  Atticos  aut 
ipsi  Attice  volunt  dicere,  ut  mirentur  hunc  maxime, 
quo  ne  Athenas  quidem  ipsas  magis  credo  fuisse  At- 
ticas ;  quid  enim  sit  Atticum ,  discant  eloquentiam- 
que  ipsius  viribus ,  non  imbecillitate  sua  metiantur. 
24.  Nunc  enim  tantum  quisque  laudat,  quantum  se 
posse  sperat  imitari.  Sed  tamen  eos  studio  optimo, 
iudicio  minus  firmo  praeditos  docere,  quae  sit  pro¬ 
pria  laus  Atticorum,  non  alienum  puto. 

VIII.  Semper  orator um  eloquentiae  moderatrix 
fuit  auditorum  prudentia.  Omnes  enim,  qui  probari 
volunt,  voluntatem  eorum,  qui  audiunt,  intuentur 
ad  eamque  et  ad  eorum  arbitrium  et  nutum  totos  se 
fingunt  et  accommodant.  25.  Itaque  Caria  et  Phry¬ 
gia  et  Mysia,  quod  minime  politae  minimeque  ele¬ 
gantes  sunt,  asciverunt  aptum  suis  auribus  opimum 
quoddam  et  tamquam  adipatae  dictionis  genus,  quod 
eorum  vicini,  non  ita  lato  interiecto  mari,  Rhodii 
numquam  probaverunt,  Graeci  multo  minus,  Athe- 
nienses  vero  funditus  repudiaverunt ;  quorum  sem¬ 
per  fuit  prudens  sincerumque  iudicium,  nihil  ut  pos- 
sent,  nisi  incorruptum  audire  et  elegans.  Eorum 
religioni  quum  serviret  orator,  nullum  verbum  inso- 
lens,  nullum  odiosum  ponere  audebat.  26.  Itaque 
hie,  quem  praestitisse  diximus  ceteris,  in  ilia  pro 
Ctesiphonte  oratione  longe  optima  summissus  a  pri- 
mo,  deinde,  dum  de  legibus  disputat,  pressus,  post 
sensim  incendens  iudices ,  ut  vidit  ardentes,  in  reli- 
quis  exsultavit  audacius.  Ac  tamen  in  hoc  ipso  di- 
ligenter  examinante  verborum  omnium  pondera  re- 
prehendit  Aeschines  quaedam  et  exagitat  illudens- 
que  dira,  odiosa,  intolerabilia  esse  dici t .  Quin  etiam 
quaerit  ab  ipso,  quum  quidem  eum  belluam  appellet, 
utrum  ilia  verba,  an  portenta  sint:  ut  Aeschini  ne 
Demosthenes  quidem  videatur  Attice  dicere.  27.  Fa¬ 
cile  est  enim ,  verbum  aliquod  ardens,  ut  ita  dicam, 
notare  idque  restinctis  iam  animorum  incendiis  irri- 
dere.  Itaque  se  purgans  iocatur  Demosthenes:  ne- 
gat  in  eo  positas  esse  fortunas  Graeciae,  hoc  an  illo 
verbo  usus  sit,  hue  an  illuc  manum  porrexerit.  Quo- 
nam  igitur  modo  audiretur  Mysus  aut  Phrvx  Athenis, 
quum  etiam  Demosthenes  exagitetur  ut  putidus? 
Quum  vero  inclinata  ululantique  voce  more  Asiatico 
canere  coepisset,  quis  eum  ferret?  aut  quis  potius  non 
iuberet  auferri?  IX.  Ad  Atticorum  igitur  aures  tere- 
tes  et  religiosas  qui  se  accommodant,  ii  sunt  existi- 


mandi  Attice  dicere.  28.  Quorum  genera  plura  sunt. 
Hi  unum  modo,  quale  sit,  suspicantur;  putant  enim, 
qui  horride  inculteque  dicat,  modo  id  eleganter  enu- 
cleateque  faciat,  eum  solum  Attice  dicere:  errant, 
quod  solum;  quod  Attice,  non  falluntur.  29.  Istorum 
enim  iudicio  si  solum  illud  est  Atticum,  ne  Pericles 
quidem  dixit  Attice,  cui  primae  sine  controversia  de- 
ferebantur  ;  qui  si  tenui  genere  uteretur,  numquam 
ab  Aristophane  poeta  fulgere,  tonare,  permiscere 
Graeciam  dictus  esset.  Dicat  igitur  Attice  venustis- 
simus  ille  scriptor  ac  politissimus  Lysias.  —  Quis 
enim  id  possit  negare?  —  dum  intelligamus,  hoc  esse 
Atticum  in  Lysia,  non  quod  tenuis  sit  atque  inorna- 
tus,  sed  quod  nihil  habeat  insolens  autineptum.  Or¬ 
nate  vero  et  graviter  et  copiose  dicere  aut  Atticorum 
sit,  aut  ne  sit  Aeschines  neve  Demosthenes  Atticus. 
30.  Ecce  autem  aliqui  se  Thucydidios  esse  profiten- 
tur ,  novum  quoddam  imperitorum  et  inauditum  ge¬ 
nus.  Nam  qui  Lysiam  sequuntur,  caussidicum 
quemdam  sequuntur,  non  ilium  quidem  amplum 
atque  grandem ,  subtilem  et  elegantem  tamen  et  qui 
in  forensibus  caussis  possit  praeclare  consistere. 
Thucydides  autem  res  gestas  et  bella  narrat  et  prae- 
lia ,  graviter  sane  et  -probe,  sed  nihil  ab  eo  transferri 
potest  ad  forensem  usum  et  publicum.  Ipsae  illae 
conciones  ita  multas  habent  obscuras  abditasque  sen- 
tentias ,  vix  ut  intelligantur ;  quod  est  in  oratione  ci- 
vili  vitium  vel  maximum.  31.  Quae  est  autem  inho- 
minibus  tanta  perversitas,  ut  inventis  frugibus  glan- 
de  vescantur?  An  victus  hominum  Atheniensium  be- 
neficio  excoli  potuit,  oratio  non  potuit?  Quis  porro 
umquarn  Graecorum  rhetorum  a  Thucydide  quid- 
quam  duxit?  At  laudatus  est  ab  omnibus.  Fateor: 
sed  ita  ut  rerum  explicator  prudens,  severus,  gra¬ 
vis  ;  non  ut  in  iudiciis  versaret  caussas,  sed  ut  in  hi- 
storiis  bella  narraret :  itaque  numquam  est  numera- 
tus  orator.  32.  Nec  vero,  si  historiam  non  scripsis- 
set,  nomen  eius  exstaret,  quum  praesertim  fuisset 
honoratus  et  nobilis.  Huius  tamen  nemo  neque  ver¬ 
borum  neque  sententiarum  gravitatem  imitatur ;  sed, 
quum  mutila  quaedam  et  hiantia  locuti  sunt,  quae 
vel  sine  magistro  facere  potuerunt,  germanos  se 
putant  esse  Thucydidas.  Nactus  sum  etiam,  qui 
Xenophontis  similem  esse  se  cuperet;  cuius  sermo 
est  ille  quidem  melle  dulcior,  sed  a  forensi  strepitu 
remotissimus. 

33.  Referamus  nos  igitur  ad  eum,  quem  volumus, 
inchoandum  et  eadem  eloquentia  informandum,  quam 
in  nullo  cognovit  Antonius.  X.  Magnum  opus  om- 
nino  et  arduum,  Brute,  conamur;  sed  nihil  difficile 
amanti  puto.  Amo  autem  et  semper  amavi  inge- 
nium,  studia,  mores  tuos.  Incendor  porro  quo tidie 
magis v  non  desiderio  solum,  quo  quidem  conficior, 
congressus  nostros,  consuetudinem  victus,  doctissi- 
mos  sermones  requirens  tuos,  sed  etiam  incredibili 
fama  virtutum  admirabilium ,  quae  specie  dispares 
prudentia  coniunguntur.  34.  Quid  enim  tam  distans, 
quam  a  severitate  comitas?  Quis  tamen  umquarn  te 
aut  sanctior  est  habitus  aut  dulcior?  Quid  tam  dif¬ 
ficile,  quam  in  plurimorum  controversiis  diiudicandis 
ab  omnibus  diligi?  consequeris  tamen,  ut  eos  ipsos, 
quos  contra  statuas,  aequos  placatosque  dimittas. 
Itaque  efficis,  ut,  quum  gratiae  caussa  nihil  facias, 
omnia  tamen  sint  grata,  quae  facis.  Ergo  ex  omni¬ 
bus  terris  una  Gallia  communi  non  ardet  incendio; 
in  qua  frueris  ipse  te,  quum  in  Italiae  luce  cognosce- 
ris  versarisque  in  optimorum  civium  vel  flore  vel  ro- 

bore.  lam  quantum  illud  est,  quod  in  maximis  oc- 
cupationibus  numquam  intermittis  studia  doctrinae ! 
semper  aut  ipse  scribis  aliquid  aut  me  vocas  ad  scri- 
bendum!  35.  Itaque  hoc  sum  aggressus  statim  Ga- 
tone  absoluto;  quern  ipsum  numquam  attigissem, 
tempora  tirnens  inimica  virtuti,  nisi  tibi  hortanti  et 
illius  memoriam  mihi  caram  excitanti  non  parere 
nefas  esse  duxissem.  Sed  testificor  me  a  te  rogatum 
et  recusantem  haec  scribere  esse  ausurn.  Volo  enim 
mihi  tecum  commune  esse  crimen,  ut,  si  sustinere 
tantam  quaestionem  non  potuero,  iniusti  oneris  im- 
positi  tua  culpa  sit,  mea  recepti;  in  quo  tamen  iudi- 
cii  nostri  errorem  laus  tibi  dati  muneris  compensabit. 

XI.  36.  Sed  in  omni  re  difficillimum  est  formam  ii 
(quae  xaQay-TbQ  Graece  dicitur)  exponere  optimi, 
quod  aliud  aliis  videtur  optimum.  Ennio  delector, 
ait  quispiam,  quod  non  discedit  a  communi  more  ver- 
borum;  Pacuvio,  inquit  alius;  omnes  apud  huncor- 
nati  elaboratique  sunt  versus,  multa  apud  alterum 
negligentius.  Fac  alium  Accio;  varia  enim  sunt 
iudicia,  ut  in  Graecis,  nec  facilis  explicatio,  quae 
forma  maxime  excellat.  In  picturis  alios  horrida, 
inculta,  abdita  et  opaca,  contra  alios  nitida,  laeta, 
collustrata  delectant.  Quid  est,  quo  praescriptum 
aliquod  aut  formulam  exprimas,  quum  in  suo  quod- 
que  genere  praestet  et  genera  plura  sint?  Hac  ego 
religione  non  sum  ab  hoc  conatu  repulsus,  existi- 
mavique  in  omnibus  rebus  esse  aliquid  optimum, 
etiamsi  lateret,  idque  ab  eo  posse,  qui  eius  rei  gna- 
rus  esset,  iudicari.  37.  Sed  quoniam  plura  sunt  ora- 
tionum  genera,  eaque  diversa,  neque  in  unam  for¬ 
mam  cadunt  omnia:  laudationum,  scriptionum  et 
historiarum  et  talium  suasionum,  qualem  Isocrates 
fecit  Panegyricum  multique  alii,  qui  sunt  nominati 
sophistae,  reliquarumque  rerum  formam,  quae  ab- 
sunt  ab  forensi  contentione  eiusque  totius  generis, 
quod  Graece  imdsixTixov  nominator,  quod  quasi  ad 
inspiciendum  delectationis  caussa  comparatum  est, 
non  complectar  hoc  tempore;  non  quo  negligenda 
sit;  est  enim  ilia  quasi  nutrix  eius  oratoris,  quem  in- 
formare  volumus  et  de  quo  molimur  aliquid  exqui- 
sitius  dicere.  XII.  Ab  hac  et  verborum  copia  alitur 
et  eorum  constructio  et  numerus  liberiore  quadam 
fruitur  licentia.  38.  Datur  etiam  venia  concinnitati 
sententiarum,  et  argu ti  certique  et  circumscripti 
verborum  ambitus  conceduntur,  de  industriaque 
non  ex  insidiis,  sed  aperte  ac  palam  elaboratur,  ut 
verba  verbis  quasi  demensa  et  paria  respondeant,  ut 
crebro  conferantur  pugnantia  comparenturque  con- 
traria  et  ut  pariter  extrema  terminentur  eumdem- 
que  referant  in  cadendo  sonum ;  quae  in  veritate 
caussarum  et  rarius  multo  facimus  et  certe  occul- 
tius.  In  Panathenaico  autem  Isocrates  ea  studiose 
se  *  consectatum  fatetur.  Non  enim  ad  iudiciorum 
certamen,  sed  ad  voluptatem  aurium  scripserat. 
39.  Haec  tractasse  Thrasymachum  Calchedonium  pri- 
mum  et  Leontinum  ferunt  Gorgiam ,  Theodorum 
inde  Byzantium  multosque  alios,  quos  Xoyodaidalovg 
appellat  in  Phaedro  Socrates :  quorum  satis  arguta 
multa,  sed  ut  modo  primumque  nascentia,  minuta 
et  versiculorum  similia  quaedam  nimiumque  de- 
picta.  Quo  magis  sunt  Herodotus  Thucydidesque 
mirabiles ;  quorum  aetas  quum  in  eorum  tempora, 
quos  nominavi,  incidisset,  longissime  tamen  ipsi  a 
talibus  deliciis  vel  potius  ineptiis  abfuerunt.  Alter 
enim  sine  ullis  salebris  quasi  sedatus  amnis  fluit,  al¬ 
ter  incitatior  fertur  et  de  bellicis  rebus  canit  etiam 


quodammodo  bellicum;  primisque  ab  his,  ut  ait 
Theophrastus,  historia  comrnota  est,  ut  auderet  ube- 
rius,  quam  superiores,  et  ornatius  dicere. 

XIII.  10.  Horum  aetati  successit  Isocrates,  qui 
praeter  ceteros  eiusdem  generis  laudatur  semper  a 
nobis,  nonnumquam,  Brute,  leniter  et  erudite  re- 
pugnante  te.  Sed  cedes  mihi  fortasse,  si,  quid  in  eo 
laudem,  cognoveris.  Nam  quum  concisus  ei  Thrasy- 
machus  minutis  numeris  videretur  et  Gorgias,  qui 
tamen  primi  traduntur  arte  quadam  verba  vinxisse, 
Theodorus  autem  praefractior  nec- satis,  ut  ita  dicam, 
rotundus,  primus  instituit  dilatare  verbis  et  mollio- 
ribus  numeris  explere  sententias.  In  quo  quum  do- 
ceret  eos,  qui  partim  in  dicendo,  partim  in  scribendo 
principes  exstiterunt,  domus  eius  officina  habita  elo- 
quentiae  est.  41 .  Itaque  ut  ego,  quum  a  nostro  Catone 
laudabar,  vel  reprehendi  me  a  ceteris  facile  patie- 
bar,  sic  Isocrates  videtur  testimonio  Platonis  alio- 
rum  iudicia  debere  contemnere.  Est  enim,  ut  scis, 
quasi  in  extrema  pagina  Phaedri  his  ipsis  verbis  lo~ 
quens  Socrates:  Adolescens  eticm  nunc,  o  Phaedre, 
Isocrates  est ;  sed  quid  de  illo  augurer,  lubet  dicere. 
Quid  tandem?  inquit  ille.  Maiore  mihi  ingenio  vide¬ 
tur  esse,  quam  ut  cum  oralionibus  Lysiae  comparetur. 
Praeterea  ad  virtutem  maior  indoles,  ut  minime  mi- 
rum  futurum  sit ,  si,  quum  aetate  processerit ,  aut  in 
hoc  orationum  genere ,  cui  nunc  studet,  tantum,  quan¬ 
tum  pueris,  reliquis  praestet  omnibus,  qui  umquam 
orationes  attigerunt;  aut,  si  contentus  his  non  fuerit, 
divino  aliquo  animi  motu  maiora  concupiscat.  Inest 
enim  natura  philosophia  in  huius  viri  mente  quaedam. 
Haec  de  adolescente  Socrates  auguratur.  42.  At  ea 
de  seniore  scribit  Plato,  et  scribit  aequalis,  et  qui- 
dem  exagitator  omnium  rlietorum:  hunc  miratur 
unum.  Me  autem,  qui  Isocratem  non  diligunt,  una 
cum  Socrate  et  cum  Platone  errare  patiantur.  Dul- 
ce  igitur  orationis  genus  et  solutum  et  effluens,  sen- 
tentiis  argutum,  verbis  sonans,  est  in  illo  epidicti— 
co  genere,  quod  diximus  proprium  sophistarum, 
pompae  quam  pugnae  aptius,  gymnasiis  et  palae¬ 
strae  dicatum,  spretum  et  pulsum  foro.  Sed  quod 
educata  huius  nutrimentis  eloquentia,  ipsa  se  postea 
colorat  et  roborat ,  non  alienum  fuit  de  oratoris  qua¬ 
si  incunabulis  dicere.  Verum  haec  ludorum  atque 
pompae;  nos  autem  iam  in  aciem  dimicationemque 
descendamus. 

XIV.  43.  Quoniam  tria  videnda  sunt  oratori,  quid 
dicat  et  quo  quidque  loco  et  quomodo:  dicendum 
omnino  est,  quid  sit  optimum  in  singulis,  sed  ali— 
quanto  secus  atque  in  tradenda  arte  dici  solet.  Nul¬ 
la  praecepta  ponemus,  (neque  enim  id  suscepimus,) 
sed  exceilentis  eloquentiae  speciem  et  formam  ad- 
umbrabimus;  nec,  quibus  rebus  eaparetur,  expone- 
mus,  sed  qualis  nobis  esse  videatur.  44.  Ac  duo 
breviter  prima ;  sunt  enim  non  tam  insignia  ad  ma- 
ximam  laudem,  quam  necessaria  et  tamen  cum  mul- 
tis  paene  communia.  Nam  et  invenire  et  iudicare, 
quid  dicas,  magna  ilia  quidem  sunt  et  tamquam  ani¬ 
mi  instar  in  corpore,  sed  propria  magis  prudentiae, 
quam  eloquentiae:  qua  tamen  in  caussa  est  vacua 
prudentia?  Noverit  igitur  hie  quidem  orator,  quem 
summum  esse  volumus ,  argumentorum  et  rationum 
locos.  45.  Nam  quoniam,  quidquid  est,  quod  in 
controversia  aut  in  contentione  versetur,  in  eo  aut 
sitne  aut  quid  sit  aut  quale  sit'  quaeritur;  sitne, 
signis;  quid  sit,  definitionibus ;  quale  sit,  recti  pra- 
vique  partibus;  quibus  ut  uti  possit  orator,  non  ille 

vulgaris,  sed  hie  excellens,  a  propriis  personis  et 
temporibus  semper,  si  potest,  avocat  controversial^ 
Latius  enim  de  genere,  quam  de  parte  disceptare  li¬ 
cet;  ut,  quod  in  uni  verso  sit  probatum,  id  in  parte 
sit  probari  necesse.  4 6.  Haec  igitur  quaestio,  a  pro¬ 
priis  personis  et  temporibus  ad  universi  generis  ora- 
tionem  traducta,  appellatur  S-iaig.  In  hac  Aristote- 
les  adolescentes ,  non  ad  pbilosophorum  morem  te- 
nuiter  disserendi,  sed  ad  copiam  rbetorum,  in  utram- 
que  partem,  ut  ornatius  et  uberius  dici  posset,  exer- 
cuit;  idemque  locos  (sic  enim  appellat)  quasi  argu- 
mentorum  notas  tradidit,  unde  omnis  in  utramque 
partem  traheretur  oratio.  XV.  47.  Facile  igitur  hie 
noster,  (non  enim  declamatorem  aliquem  de  ludo, 
aut  rabulam  de  foro,  sed  doctissimum  et  perfectissi- 
mum  quaerimus,)  quoniam  loci  certi  traduntur,  per- 
curret  omnes ,  utetur  aptis,  generatim  dicet ;  ex  quo 
emanant  etiam,  qui  communes  appellantur  loci.  Nec 
vero  utetur  imprudenter  hac  copia,  sed  omnia  expen- 
det  et  seliget.  Non  enim  semper,  nec  in  omnibus 
caussis  ex iisdemeademargumentorum  momenta  sunt. 
48.  Iudicium igitur  adhibebit  nec  inveniet  solum,  quid 
dicat,  sed  etiam  expendet.  Nihil  enim  est  feracius 
ingeniis,  iis  praesertim,  quae  disciplinis  exculta  sunt. 
Sed  ut  segetes  fecundae  et  uberes  non  solum  fruges, 
verum  herbas  etiam  effundunt  inimicissimas  frugi- 
bus,  sic  interdum  ex  illis  locis  aut  levia  quaedam  aut 
caussis  aliena  aut  non  utilia  gignuntur ;  quorum  ab 
oratoris  iudicio  delectus  magnus  adhibebitur.  49.  Alio- 
qui  quonam  modo  ille  in  bonis  haerebit  et  habitabit 
suis?  aut  molliet  dura  aut  occultabit,  quae  dilui  non 
poterunt,  atque  omnino  opprimet,  si  licebit,  aut  ab- 
ducet  animos  aut  aliud  afferet,  quod  oppositum  pro- 
babilius  sit,  quam  illud,  quod  obstabit.  50.  Iam  vero 
ea,  quae  invenerit,  qua  diligentia  collocabit?  quoniam 
id  secundum  erat  de  tribus.  Vestibula  nimirum  ho- 
nesta  aditusque  ad  caussam  faciet  illustres;  quum- 
que  animos  prima  aggressione  occupaverit,  infirma- 
bit  excludetque  contraria ;  de  firmissimis  alia  prima 
ponet,  alia  postrema,  inculcabitque  leviora.  Atque 
in  primis  duabus  dicendi  partibus  qualis  esset,  sum- 
matim  breviterque  descripsimus.  XVI.  Sed,  ut  ante 
dictum  est,  in  his  partibus,  etsi  graves  atque  magnae 
sunt,  minus  et  artis  est  et  laboris.  51.  Quum  autem, 
quid  et  quo  loco  dicat,  invenerit,  illud  est  longe 
maximum,  videre,  quonam  modo.  Scitum  est  enim, 
quod  Carneades  noster  dicere  solebat,  Clitomachum 
eadem  dicere,  Charmadam  autem  eodem  etiam  modo 
dicere.  Quod  si  in  philosophiatantum  interest,  quem- 
admodum  dicas ,  ubi  res  spectatur ,  non  verba  pen- 
duntur :  quid  tandem  in  caussis  existimandum  est, 
quibus  totis  moderatur  oratio?  52.  Quod  quidem  ego, 
Brute,  ex  tuis  litteris  sentiebam,  non  te  id  scitari, 
qualem  ego  in  inveniendo  et  in  collocando  summum 
esse  oratorem  vellem,  sed  id  mihi  quaerere  videbare, 
quod  genus  ipsius  orationis  optimum  iudicarem :  rem 
difficilem,  Dii  immortales!  atque  omnium  difficilli- 
mam.  Nam  quum  est  oratio  mollis  et  tenera  et  ita 
flexibilis ,  ut  sequatur,  quocumque  torqueas,  turn  et 
naturae  variae  et  voluntates  multum  inter  se  distan- 
tia  effecerunt  genera  dicendi.  53.  Flumen  aliis  ver- 
borum  volubilitasque  cordi  est,  qui  ponunt  in  ora¬ 
tionis  celeritate  eloquentiam.  Distincta  alios  et  inter- 
puncta  intervalla,  morae  respirationesque  delectant. 
Quid  potest  esse  tam  diversum?  tamen  est  in  utro- 
que  aliquid  excellens.  Elaborant  alii  in  lenitate  et 
aequabiiitate  et  puro  quasi  quodam  et  candido  genere 


dicendi.  Ecce  aliqui  duritatem  et  severitatem  quam- 
dam  verbis  et  orationis  quasi  maestitiam  sequuntur ; 
quodque  paullo  ante  divisimus,  ut  alii  graves,  alii  te¬ 
nues,  alii  temperati  vellent  videri,  quot  orationum 
genera  esse  diximus,  totidem  oratorum  reperiuntur. 

XVII.  54.  Et,  quoniam  coepi  iam  cumulatius  hoc 
munus  augere,  quam  a  te  postulatum  est,  (tibi  enim 
tantum  de  orationis  genere  quaerenti  respondi  etiam 
breviter  de  inveniendo  et  collocando,)  ne  nunc  qui¬ 
dem  solum  de  orationis  modo  dicam ,  sed  etiam  de 
actionis:  ita  praetermissa  pars  nulla  erit;  quando- 
quidem  de  memoria  nihil  est  hoc  loco  dicendum, 
quae  communis  est  multarum  artium.  55.  Quo  modo 
autem  dicatur,  id  est  in  duobus,  in  agendo  et  in  elo- 
quendo.  Est  enim  actio  quasi  corporis  quaedam  elo- 
quentia,  quum  constet  e  voce  atque  motu.  Vocis  mu- 
tationes  totidem  sunt,  quot  animorum,  qui  maxime 
voce  commoventur.  Itaque  ille  perfectus,  quern  iam- 
dudum  nostra  indicat  oratio,  utcumque  se  affectum 
videri  et  animum  audientis  moveri  volet,  ita  certum 
vocis  admovebit  sonum;  de  quo  plura  dicerem,  si 
hoc  praecipiendi  tempus  esset  aut  si  tu  hoc  quaere- 
res.  Dicerem  etiam  de  gestu,  cum  quo  iunctus  est 
vultus ,  quibus  omnibus  dici  vix  potest  quantum  in¬ 
tersit  quemadmodum  utatur  orator.  56.  Nam  et  inr 
fantes  actionis  dignitate  eloquentiae  saepe  fructum 
tulerunt,  et  diserti  deformitate  agendi  multi  infantes 
putati  sunt,  ut  iam  non  sine  caussa  Demosthenes  tri- 
buerit  et  primas  et  secundas  et  tertias  actioni.  Si 
enim  eloquentia  nulla  sine  hac,  haec  autem  sine  elo- 
quentia  tanta  est,  certe  plurimum  in  dicendo  potest. 
Volet  igitur  ille ,  qui  eloquentiae  principatum  petet, 
et  contenta  voce  atrociter  dicere ,  et  summissa  leni- 
ter,  et  inclinata  videri  gravis ,  et  inflexa  miserabilis. 
57.  Mira  est  enim  quaedam  natura  vocis,  cuius  qui¬ 
dem,  e  tribus  omnino  sonis,  inflexo,  acuto,  gravi, 
tanta  sit  et  tam  suavis  varietas  perfecta  in  cantibus. 
XVIII.  Est  autem  etiam  in  dicendo  quidam  cantus 
obscurior ,  non  hie  e  Phrygia  et  Caria  rhetorum  epi- 
logus  paene  canticum,  sed  ille,  quern  significat  De¬ 
mosthenes  et  Aeschines,  quum  alter  alteri  obiicit  vocis 
flexiones.  [Dicit]  plura  etiam  Demosthenes,  illumque 
saepe  dicit  voce  dulci  et  clara  fuisse.  58.  In  quo  illud 
etiam  notandum  mihi  videtur  ad  studium  persequen- 
dae  suavitatis  in  vocibus.  Ipsa  enim  natura,  quasi 
modularetur  hominum  orationem ,  in  omni  verbo  po- 
suit  acutam  vocem,  nec  una  plus  nec  a  postrema  syl- 
Jaba  citra  tertiam ;  quo  magis  naturam  ducem  ad  au- 
rium  voluptatem  sequatur  industria.  59.  Ac  vocis 
quidem  bonitas  optanda  est :  non  est  enim  in  nobis, 
sed  tractatio  atque  usus  in  nobis.  Ergo  ille  princeps 
variabit  et  mutabit:  omnes  sonorum,  turn  intendens, 
turn  remittens ,  persequetur  gradus :  idemque  motu 
sic  utetur,  nihil  ut  supersit  in  gestu.  Status  erectus 
et  celsus;  rarus  incessus,  nec  ita  longus;  excursio 
moderata  eaque  rara ;  nulla  mollitia  cervicum,  nullae 
argutiae  digitorum,  non  ad  numerum  articulus  ca- 
dens;  trunco  magis  toto  se  ipse  moderans  et  virili 
laterum  flexione,  brachii  proiectione  in  contentioni- 
bus,  contractione  in  remissis.  60.  Vultus  vero,  qui 
secundum  vocem  plurimum  potest,  quantam  affert 
turn  dignitatem,  turn  venustatem !  in  quo  quum  ef- 
feceris,  ne  quid  ineptum  aut  vultuosum  sit,  turn  ocu- 
lorum  est  quaedam  magna  moderatio.  Nam  ut  imago 
est  animi  vultus,  sic  indices  oculi;  quorum  et  hila- 
ritatis  et  vicissim  tristitiae  modum  res  ipsae,  de  qui¬ 
bus  agetur,  temperabunt. 

XIX.  61.  Sed  iam  illius  perfecti  oratoris  et  sum- 
mae  eloquentiae  species  exprimenda  est ;  quem  hoc 
uno  excellere,  id  est  oratione,  cetera  in  eo  latere,  in¬ 
dicat  nomen  ipsum.  Non  enim  inventor  aut  composi¬ 
tor  aut  actor  haec  complexus  est  omnia,  sed  etGraece 
ab  eloquendo  gijTcog  et  Latine  eloquens  dictus  est. 
Ceterarum  enim  rerum,  quae  sunt  in  oratore,  partem 
aliquam  sibi  quisque  vindicat ;  dicendi  autem,  id  est 
eloquendi,  maxima  vis  soli  huic  conceditur.  62.Quam- 
quam  enim  et  philosophi  quidam  ornate  locuti  sunt, 
(siquidem  et  Theophrastus  divinitate  loquendi  nomen 
invenit  et  Aristoteles  Isocratem  ipsum  lacessivit  et 
Xenophontis  voce  Musas  quasi  locutas  ferunt,  et  longe 
omnium,  quicumque  scripserunt  aut  locuti  sunt,  ex- 
stitit  et  suavitate  et  gravitate  princeps  Plato;)  tamen 
horum  oratio  neque  nervos  neque  aculeos  oratorios 
ac  forenses  habet.  63.  Loquuntur  cum  doctis,  quo¬ 
rum  sedare  animos  malunt,  quam  incitare:  sic  de 
rebus  placatis  ac  minime  turbulentis  docendi  caussa, 
non  capiendi  loquuntur,  ut  in  eo  ipso,  quod  delecta- 
tionem  aliquam  dicendo  aucupentur,  plus  nonnullis, 
quam  necesse  sit,  facere  videantur.  Ergo  ab  hoc  ge- 
nere  non  difficile  est  hanc  eloquentiam,  de  qua  nunc 
agitur,  secernere.  64.  Mollis  est  enim  oratio  philoso- 
phorum  et  umbratilis,  nec  sententiis  nec  verbis  in- 
structa  popularibus  nec  vincta  numeris,  sed  soluta 
liberius;  nihil  iratum  habet,  nihil  invidum,  nihil 
atrox,  nihil  miserabile,  nihil  astutum ;  casta,  vere- 
eunda,  virgo  incorrupta  quodammodo.  Itaque  sermo 
potius,  quam  oratio,  dicitur.  Quamquam  enim  omnis 
locutio  oratio  est,  tamen  unius  oratoris  locutio  hoc 
proprio  signata  nomine  est.  65.  Sophistarum,  de  qui- 
bus  supra  dixi,  magis  distinguenda  similitudo  vide- 
tur,  qui  omnes  eosdem  volunt  flores,  quos  adhibet 
orator  in  caussis,  persequi.  Sed  hoc  differunt,  quod, 
quum  sit  his  propositum  non  perturbare  animos,  sed 
placare  potius,  nec  tam  persuadere,  quam  delectare; 
et  apertius  id  faciunt,  quam  nos,  et  crebrius,  concin- 
nas  magis  sententias  exquirunt,  quam  probabiles,  a 
re  saepe  discedunt,  intexunt  fabulas,  verba  altius 
transferunt  eaque  ita  disponunt,  ut  pictores  varieta- 
tem  colorum,  paria  paribus  referunt,  adversa  contra- 
riis,  saepissimeque  similiter  extrema  definiunt. 

XX.  66.  Huic  generi  historia  finitima  est,  in  qua 
et  narratur  ornate  et  regio  saepe  aut  pugna  describi- 
tur;  interponuntur  etiam  conciones  et  hortationes : 
sed  in  his  tracta  quaedam  et  fluens  expetitur,  non  haec 
contorta  et  acris  oratio.  Ab  his  non  multo  secus, 
quam  a  poetis,  haec  eloquentia,  quam  quaerimus,  se- 
vocanda  est.  Nam  etiam  poetae  quaestionem  attule- 
runt,  quidnam  esset  illud,  quo  ipsi  differrent  ab  ora- 
toribus.  Numero  maxime  videbantur  antea  etversu: 
nunc  apud  oratores  iam  ipse  numerus  increbruit. 
67.  Quidquid  est  enim,  quod  sub  aurium  mensuram 
aliquam  cadit,  etiamsi  abest  a  versu,  (nam  id  quidem 
orationis  est  vitium,)  numerus  vocatur,  qui  Graece 
(jvS-y-og  dicitur.  Itaque  video  visum  esse  nonnullis, 
Platonis  et  Democriti  locutionem,  etsi  absit  a  versu, 
tamen,  quod  incitatius  feratur  et  clarissimis  verbo- 
rum  luminibus  utatur,  potius  poema  putandum, 
quam  comicorum  poetarum;  apud  quos,  nisi  quod 
versiculi  sunt,  nihil  est  aliud  quotidiani  dissimile 
sermonis.  Nec  tamen  id  est  poetae  maximum,  etsi 
est  eo  laudabilior,  quod  virtutes  oratoris  persequitur, 
quum  versu  sit  astrictior.  68.  Ego  autem  etiamsi 
quorumdam  grandis  et  ornata  vox  est  poetarum,  ta¬ 
men  in  ea  quum  licentiam  statuo  maiorem  esse,  quam 


in  nobis,  faciendorum  iungendorumque  verborum, 
turn  etiam  nonnullorum  voluptati  vocibus  magis, 
quam  rebus  inserviunt.  Nec  vero,  si  quid  est  unum 
inter  eos  simile,  (id  autem  est  iudicium  electioque 
verborum,)  propterea  ceterarum  rerum  dissimilitudo 
intelligi  non  potest;  sed  id  nec  dubium  est  et,  si 
quid  habet  quaestionis,  hoc  tamen  ipsum  ad  id,  quod 
propositum  est,  non  est  necessarium.  Seiunctus  igi- 
tur  orator  a  philosophorum  eloquentia,  a  sophista¬ 
rum,  ab  historicorum,  a  poetarum,  explicandus  est 
nobis,  qualis  futurus  sit. 

XXI.  69.  Erit  igitur  eloquens  (hunc  enim,  auctore 
Antonio,  quaerimus)  is,  qui  in  foro  caussisque  civili- 
bus  ita  dicet,  ut  probet,  ut  delectet,  ut  flectat.  Pro- 
bare  necessitatis  est,  delectare  suavitatis,  flectere  vi- 
ctoriae.  Nam  id  unum  ex  omnibus  ad  obtinendas 
caussas  potest  plurimum.  Sed  quot  officia  oratoris, 
tot  sunt  genera  dicendi :  subtile  in  probando,  modi¬ 
cum  in  delectando,  vehemens  in  flectendo;  in  quo 
uno  vis  omnis  oratoris  est.  70.  Magni  igitur  iudicii, 
summae  etiam  facultatis  esse  debebit  moderator  ille 
et  quasi  temperator  huius  tripartitae  varietatis.  Nam 
et  iudicabit,  quid  cuique  opus  sit,  et  poterit,  quocum- 
que  modo  postulabit  caussa,  dicere.  Sed  est  eloquen¬ 
tiae,  sicut  reliquarum  rerum,  fundamentum  sapientia. 
Ut  enim  in  vita,  sic  in  oratione  nihil  est  difficilius, 
quam  quid  deceat  videre :  nginov  appellant  hoc  Grae- 
ci;  nos  dicamus  sane  decorum.  De  quo  praeclare  et 
multa  praecipiuntur  et  res  est  cognitione  dignissima. 
Huius  ignoratione  non  modo  in  vita,  sed  saepissime 
et  in  poematis  et  in  oratione  peccatur.  71 .  Est  autem, 
quid  deceat,  oratori  videndum  non  in  sententiis  so¬ 
lum,  sed  etiam  in  verbis.  Non  enim  omnis  fortuna, 
non  omnis  honos,  non  omnis  auctoritas,  non  omnis 
aetas,  nec  vero  locus  aut  tempus  aut  auditor  omnis 
eodem  aut  verborum  genere  tractandus  est  aut  sen- 
tentiarum,  semperque  in  omni  parte  orationis,  ut  vi¬ 
tae,  quid  deceat,  est  considerandum :  quod  et  in  re, 
de  qua  agitur,  positum  est,  et  in  personis  et  eorum, 
qui  dicunt,  et  eorum,  qui  audiunt.  72.  Itaque  hunc 
locum  longe  et  late  patentem  philosophi  solent  in  of- 
ficiis  tractare,  (non  quum  de  recto  ipso  disputant,  nam 
id  quidem  unum  est;)  grammatici  in  poetis,  eloquen- 
tes  in  omni  et  genere  et  parte  caussarum.  Quam 
enim  indecorum  est,  de  stillicidiis  quum  apud  unum 
iudicem  dicas,  amplissimis  verbis  et  locis  uti  com- 
munibus,  de  maiestate  populi  Romani  summisse  et 
subtiliter!  XXH.  Hie  genere  toto,  at  persona  alii 
peccant  aut  sua  aut  iudicum  aut  etiam  adversario- 
rum,  nec  re  solum,  sed  saepe  verbo;  etsi  sine  re 
nulla  vis  verbi  est,  tamen  eadem  res  saepe  aut  pro- 
batur  aut  reiicitur  alio  atque  alio  elata  verbo.  73.  In 
omnibusque  rebus  videndum  est,  quatenus:  etsi 
enim  suus  cuique  modus  est,  tamen  magis  oflendit 
nimium,  quam  parum.  In  quo  Apelles  pictores  quo- 
que  eos  peccare  dicebat,  qui  non  sentirent,  quid  esset 
satis.  Magnus  est  locus  hie.  Brute,  quod  te  non  fu- 
git,  et  magnum  volumen  aliud  desiderat;  sed  ad  id, 
quod  agitur,  illud  satis.  Quum  hoc  decere,  (quod 
semper  usurpamus  in  omnibus  dictis  et  factis,  mini¬ 
mis  et  maximis,)  quum  hoc,  inquam,  decere  dicamus. 
illud  non  decere,  et  id  usquequaque,  quantum  sit, 
appareat,  in  alioque  ponatur  aliudque  totum  sit 
utrum  decere,  an  oportere  dicas;  74.  (oportere  enim 
perfcctionem  declarat  officii,  quo  et  semper  utendum 
est  et  omnibus  decere  quasi  aptum  esse  consentane- 
umque  tempori  et  personae;  quod  quum  in  factis 

saepissime,  turn  in  dictis  valet,  in  vultu  denique  et 
gestu  et  incessu;)  contraque  item  dedecere;  (quod  si 
poeta  fugit  ut  maximum  vitium,  qui  peccat  etiam, 
quum  probi  orationem  affingit  improbo,  stultove  sa- 
pientis ;  si  denique  pictor  ille  vidit,  quum  immolanda 
Iphigenia  tristis  Calchas  esset,  maestior  Ulixes,  mae- 
reret  Menelaus,  obvolvendum  caput  Agamemnonis 
esse,  quoniam  summum  ilium  luctum  penicillo  non 
posset  imitari;  si  denique  histrio,  quid  deceat,  quae- 
rit:  quid  faciendum  oratori  putemus?)  sed  quum  hoc 
tantum  sit ;  quid  in  caussis  earumque  quasi  membris 
faciat,  orator  viderit.  Illud  quidem  perspicuum  est, 
non  modo  partes  orationis,  sed  etiam  caussas  totas, 
alias  alia  forma  dicendi  esse  tractandas. 

XXIII.  75.  Sequitur,  ut  cuiusque  generis  nota 
quaeratur  et  formula.  Magnum  opus  et  arduum,  ut 
saepe  iam  diximus;  sed  ingredientibus  consideran- 
dum  fuit,  quid  ageremus,  nunc  quidem  iam,  quo- 
cumque  feremur,  danda  nimirum  vela  sunt.  Ac  pri- 
mum  informandus  est  ille  nobis,  quern  solum  quidem 
vocant  Atticum.  76.  Summissus  est  et  humilis,  con- 
suetudinem  imitans,  ab  indisertis  re  plus,  qu&m  opi- 
nione  differens.  Itaque  eum  qui  audiunt,  quamvis 
ipsi  infantes  sint,  tamen  illo  modo  confidunt  se  posse 
dicere.  Nam  orationis  subtilitas  imitabilis  ilia  qui- 
dem  videtur  esse  existimanti,  sed  nihil  est  experienti 
minus.  Etsi  enim  non  plurimi  sanguinis  est,  habeat 
tamen  sucum  aliquem  oportet,  ut,  etiamsi  illis  ma- 
ximis  viribus  careat,  sit,  ut  ita  dicam,  integra  vale- 
tudine.  77.  Primum  igitur  eum  tamquam  e  vinculis 
numerorum  eximamus.  Sunt  enim  quidam,  ut  scis, 
oratori  numeri,  de  quibus  mox  agemus,  observandi 
ratione  quadam,  sed  alio  in  genere  orationis,  in  hoc 
omnino  relinquendi.  Solutum  quiddam  sit,  nec  va- 
gum  tamen,  ut  ingredi  libere,  non  ut  licenter  videa- 
tur  errare.  Verba  etiam  verbis  quasi  coagmentare 
negligat.  Habet  enim  ille  tamquam  hiatus  concursu 
vocalium  molle  quiddam,  et  quod  indicet  non  ingra- 
tam  negligentiam  de  re  hominis  magis  quam  de  ver¬ 
bis  laborantis.  78.  Sed  erit  videndum  de  reliquis, 
quum  haec  duo  ei  liberiora  fuerint,  circuitus  conglu- 
tinatioque  verborum.  Ilia  enim  ipsa  contracta  et  mi- 
nuta  non  negligenter  tractanda  sunt,  sed  quaedam 
etiam  negligentia  est  diligens.  Nam  ut  mulieres  esse 
dicuntur  nonnullae  inornatae,  quas  id  ipsum  deceat, 
sic  haec  subtilis  oratio  etiam  incompta  delectat.  Fit 
enim  quiddam  in  utroque,  quo  sit  venustius,  sed  non 
ut  appareat.  Turn  removebitur  omnis  insignis  orna- 
tus  quasi  margaritarum ;  ne  calamistri  quidem  adhi- 
bebuntur.  79.  Fucati  vero  medicamenta  candoris  et 
ruboris  omnia  repellentur ;  elegantia  modo  et  mundi- 
tia  remanebit.  Sermo  purus  erit  et  Latinus ;  dilucide 
planeque  dicetur;  quid  deceat,  circumspicietur . 
XXIV.  Unum  aderit,  (quod  quartum  numeral  Theo¬ 
phrastus  in  orationis  laudibus,)  ornatum  illud,  suave 
et  affluens :  acutae  crebraeque  sententiae  ponentur  et 
nescio  unde  ex  abdito  erutae,  atque  in  hoc  oratore  do- 
minabuntur.  80.  Verecundus  erit  usus  oratoriae  quasi 
supellectilis.  Supellex  est  enim  quodammodo  nostra, 
quae  est  in  ornamentis,  alia  rerum,  alia  verborum. 
Ornatus  autem  verborum  duplex:  unus  simplicium, 
alter  collocatorum.  Simplex  probatur  in  propriis  usi- 
tatisque  verbis,  quod  aut  optime  sonat  aut  rem  ma- 
xime  explanat ;  in  alienis  aut  tralatum  aut  sumptum 
aliunde,  ut  mutuo,  aut  factum  ab  ipso  aut  novum 
aut  priscum  et  inusitatum.  Sed  etiam  inusitata  ac 
prisca  sunt  in  propriis,  nisi  quod  raro  utimur.  81 .  Col- 


locata  autem  verba  habent  ornatum,  si  aliquid  concin- 
nitatis  efficiunt,  quod  verbis  mutatis  non  maneat 
manente  sententia.  Nam  sententiarum  ornamenta, 
quae  permanent,  etiamsi  verba  mutaveris,  sunt  ilia 
quidem  permulta,  sed,  quae  emineant,  pauciora. 
Ergo  ille  tenuis  orator,  modo  sit  elegans,  nec  in  fa- 
ciendis  verbis  erit  audax  et  in  transferendis  verecun¬ 
dus  et  parcus  in  priscis,  reliquisque  ornamentis  et 
verborum  et  sententiarum  demissior;  tralatione  for- 
tasse  crebrior,  qua  frequentissime  sermo  omnis  uti- 
tur  non  modo  urbanorum,  sed  etiam  rusticorum :  si- 
quidem  est  eorum  gemmare  vites,  sitire  agros,  laetas 
esse  segetes,  luxuriosa  frumenta.  82.  Nihil  horum  pa- 
rum  audacter,  sed  aut  simile  est  illi,unde  transferas, 
aut,  si  res  suum  nullum  habet  nomen,  docendi  caussa 
sumptum,  non  ludendi  videtur.  Hoc  ornamento  libe— 
rius  paullo  quam  ceteris  utetur  hie  summissus,  nec 
tam  licenter  tamen,  quam  si  genere  dicendi  uteretur 
amplissimo.  XXV.  Itaque  illud  indecorum,  (quod 
quale  sit,  ex  decoro  debet  intelligi)  hie  quoque  appa- 
ret,  quum  verbum  aliquod  altius  transfertur,  idque 
in  oratione  humili  ponitur,  quod  idem  in  alta  dece- 
ret.  83.  Illam  autem  concinnitatem,  quae  verborum 
collocationem  illuminat  iis  luminibus,  quae  Graeci 
quasi  aliquos  gestus  orationis  ax^fiaxu  appellant, 
(quod  idem  verbum  ab  his  etiam  in  sententiarum  or¬ 
namenta  transfertur,)  adhibet  quidem  hie  subtilis, 
quem,  nisi  quod  solum,  ceteroquin  recte  quidam  vo¬ 
cant  Atticum,  sed  paullo  parcius.  Nam  sicut  in  epu- 
larum  apparatu  a  magnificentia  recedens  non  se  par- 
cum  solum,  sed  etiam  elegantem  videri  volet ;  eliget, 
quibus  utatur.  84.  Sunt  enim  pleraque  apta  huius 
ipsius  oratoris,  de  quo  loquor,  parsimoniae.  Nam 
ilia,  de  quibus  ante  dixi,  huic  acuto  fugienda  sunt, 
paria  paribus  relata  et  similiter  conclusa  eodemque 
pacto  cadentia  et  imitatione  litterae  quasi  quaesitae 
venustates,  ne  elaborata  concinnitas  et  quoddam  au- 
cupium  delectationis  manifesto  deprehensum  appa¬ 
reat.  85.  Itemque  si  quae  verborum  iterationes  con- 
tentionem  aliquam  et  clamorem  requirent,  erunt  ab 
hac  summissione  orationis  alienae ;  ceteris  promiscue 
poterit  uti,  continuationem  verborum  modo  relaxet, 
et  dividat  utaturque  verbis  quam  usitatissimis,  trala- 
tionibus  quam  mollissimis ;  etiam  ilia  sententiarum 
lumina  assumet,  quae  non  erunt  vehementer  illustria. 
Non  faciet  rempublicam  loquentem  nec  ab  inferis 
|  mortuos  excitabit  nec  acervatim  multa  frequentans 
una  complexione  devinciet.  Valentiorum  haec  late- 
rum  sunt  nec  ab  hoc,  quem  informamus,  aut  exspe- 
;  ctanda  aut  postulanda.  Erit  enim  ut  voce,  sic  etiam 
I  oratione  suppressior.  86.  Sed  pleraque  ex  illis  conve¬ 
nient  etiam  huic  tenuitati,  quamquam  iisdem  orna¬ 
mentis  utetur  horridius;  talem  enim  inducimus. 
Accedet  actio  non  tragica  nec  scenae,  sed  modica  ia- 
ctatione  corporis,  vultu  tamen  multa  conficiens ;  non 
hoc,  quo  dicuntur  os  ducere,  sed  illo,  quo  significant 
ingenue,  quo  sensu  quidque  pronuntient. 

XXVI.  87.  Huic  generi  orationis  aspergentur  et¬ 
iam  sales,  qui  in  dicendo  nimium  quantum  valent; 
quorum  duo  genera  sunt,  unum  facetiarum,  alterum 
dicacitatis.  Utetur  utroque;  sed  altero  in  narrando 
aliquid  venuste,  altero  in  iaciendo  mittendoque  ridi- 
culo,  cuius  genera  plura  sunt ;  sed  nunc  aliud  agi- 
mus.  88.  Illud  admonemus  tamen,  ridiculo  sic  usu- 
rum  oratorem,  ut  nec  nimis  frequenti,nescurrilesit; 
nec  subobsceno,  ne  mimicum ;  nec  petulanti,  ne  im- 
I  probum ;  nec  in  calamitatem,  ne  inhumanum ;  nec  in 

facinus,  ne  odii  locum  risus  occupet;  neque  aut  sua 
persona  aut  iudieum  aut  tempore  alienum.  Haec 
enim  ad  illud  indecorum  referuntur.  89.  Yitabit  etiam 
quaesita  nec  ex  tempore  ficta,  sed  domo  allata,  quae 
plerumque  sunt  frigida.  Parcet  et  amicitiis  et  digni- 
tatibus ;  vitabit  insanabiles  contumelias,  tantummodo 
adversarios  figet,  nec  eos  tamen  semper  nec  omnes 
nec  omni  modo.  Quibus  exceptis  sic  utetur  sale  et 
facetiis,  ut  ego  ex  istis  novis  Atticis  talem  cognove- 
rim  neminem,  quum  id  certe  sit  quam  maxime  Atti— 
cum.  90.Hanc  ego  iudico  formam  summissi  oratoris, 
sed  magni  tamen  et  germani  Attici;  quoniam,  quid- 
quid  est  salsum  aut  salubre  in  oratione,  id  proprium 
Atticorum  est,  e  quibus  tamen  non  omnes  faceti. 
Lysias  satis  et  Hyperides,  Demades  praeter  ceteros 
fertur,  Demosthenes  minus  habetur;  quo  quidem 
mihi  nihil  videtur  urbanius,  sed  non  tam  dicax  fuit, 
quam  facetus.  Est  autem  illud  acrioris  ingenii,  hoc 
maioris  artis. 

91 .  Uberius  est  aliud  aliquantoque  robustius, 
quam  hoc  humile,  de  quo  dictum  est,  summissius 
autem,  quam  illud,  de  quo  iam  dicetur,  amplissimum. 
Hoc  in  genere  nervorum  vel  minimum,  suavitatis  au¬ 
tem  est  vel  plurimum.  Est  enim  plenius,  quam  hoc 
enucleatum :  quam  autem  illud  ornatum  copiosumque 
summissius.  XXVII.  Huic  omnia  dicendi  ornamenta 
conveniunt  plurimumque  est  in  hac  orationis  forma 
suavitatis.  92.  In  qua  multi  floruerunt  apud  Graecos, 
sed  Phalereus  Demetrius  meo  iudicio  praestitit  cete¬ 
ris;  cuius  oratio  quum  sedate  placideque  labitur, 
turn  illustrant  earn,  quasi  stellae  quaedam,  tralata 
verba  atque  immutata.  Tralata  ea  dico,  ut  saepe  iam, 
quae  per  similitudinem  ab  alia  re  aut  suavitatis  aut 
inopiae  caussa  transferuntur.  Mutata,  in  quibus  pro 
verbo  proprio  subiicitur  aliud,  quod  idem  significet, 
sumptum  ex  re  aliqua  consequenti.  93.  Quod  quam- 
quam  transferendo  fit,  tamen  alio  modo  tratulit,  quum 
dixit  Ennius,  arce  et  urbe  orba :  alio  modo,  si  pro 
patria  arcem  dixisset;  et  horridam  Africam  terribili 
tremere  tumultu  quum  dicit,  pro  Afris  immutat  Afri¬ 
cam.  Hanc  hypallagen  rhetores,  quia  quasi  summu- 
tantur  verba  pro  verbis,  metonymiam  grammatici 
vocant,  quod  nomina  transferuntur.  94.  Aristoteles 
autem  tralationi  haec  ipsa  subiungit  et  abusionem, 
quam  xara^cnv  vocant,  ut,  quum  minutum  dicimus 
animum  pro  parvo,  et  abutimur  verbis  propinquis,  si 
opus  est,  vel  quod  delectat  vel  quod  decet.  Iam  quum 
fluxerunt  plures  continuae  tralationes,  alia  plane  fit 
oratio.  Itaque  genus  hoc  Graeci  appellant  «AA?;yo^'«r, 
nomine  recte,  genere  melius  ille,  qui  ista  omnia  tra¬ 
lationes  vocat.  Haec  frequentat  Phalereus  maxime 
suntque  dulcissima,  et  quamquam  tralatio  est  apud 
cum  multa,  tamen  immutationes  nusquam  crebriores. 

95.  In  idem  genus  orationis  (loquor  enim  de  ilia  mo- 
dica  et  temperata)  verborum  cadunt  lumina  omnia, 
multa  etiam  sententiarum ;  latae  eruditaeque  dispu- 
tationes  ab  eodem  explicantur  et  loci  communes  sine 
contentione  dicuntur.  Quid  multa?  e  philosophorum 
scholis  tales  fere  evadunt;  et,  nisi  coram  erit  com- 
paratus  ille  fortior,  per  se  hie,  quern  dico,  probabitur. 

96.  Est  enim  quoddam  etiam  insigne  et  florens  oratio¬ 
nis,  pictum  et  expolitum  genus,  in  quo  omnes  ver¬ 
borum,  omnes  sententiarum  illigantur  lepores.  Hoc 
totum  e  sophistarum  fontibus  defluxit  in  forum;  sed 
spretum  a  subtilibus,  repulsum  a  gravibus,  in  ea,  de 
qua  loquor,  mediocritate  consedit. 

XXVIII.  97.  Tertius  est  ille  amplus,  copiosus, 


gravis,  ornatus,  in  quo  profecto  vis  maxima  est.  Hie 
est  enim,  cuius  ornatum  dicendi  et  copiam  admiratae 
gentes  eloquentiam  in  civitatibus  plux-imum  valere 
passae  sunt:  sed  hanc  eloquentiam,  quae  cursu  ma- 
gno  sonituque  ferretur,  quam  suspicerent  omnes, 
quam  admirarentur,  quam  se  assequi  posse  diffide- 
rent.  Huius  eloquentiae  est  tractare  animos,  huius 
omni  modo  permovere :  haec  modo  perfringit,  modo 
irrepit  in  sensus ;  inserit  novas  opiniones,  evellit  in- 
sitas.  98.  Sed  multum  interest  inter  hoc  dicendi  ge¬ 
nus  et  superiora.  Qui  in  illo  subtili  et  acuto  elabora- 
vit,  ut  callide  arguteque  dieex-et  nec  quidquam  altius 
cogitaret,  hoc  uno  perfecto  magnus  orator  est,  si  non 
maximus;  minimeque  in  lubrico  vei-sabitur  et,  si 
semcl  constiterit,  numquam  cadet.  Medius  ille  autem, 
quem  modicum  et  temperatum  voco,  si  modo  suum 
illud  satis  instruxerjf,  non  extimescet  ancipites  di¬ 
cendi  incertosque  casus;  etiam,  si  quando  minus 
succedet,  ut  saepe  fit,  magnum  tamen  periculum  non 
adibit;  alte  enim  cadere  non  potest.  99.  At  vero  hie 
noster,  quem  principem  ponimus,  gravis,  acer,  ar- 
dens,  si  ad  hoc  unum  est  natus  aut  in  hoc  solo  se  ex- 
ercuit  aut  huic  generi  studet  uni  nec  suam  copiam 
cum  illis  duobus  genei’ibus  temperavit,  maxime  est 
contemnendus.  Ille  enim  summissus,  quod  acute  et 
veteratorie  dicit,  sapiens  iam,  medius  suavis,  hie 
autem  copiosissimus,  si  nihil  est  aliud,  vix  satis  sa- 
!  nus  videri  solet.  Qui  enim  nihil  potest  tranquille,  ni- 
I  hil  leniter,  nihil  pai-tite,  definite,  distincte,  facete  di- 
cere  ,  praesertim  quum  caussae  parlim  totae  sint  eo 
modo,  partim  aliqua  ex  parte  tractandae;  si  is  non 
praeparatis  auribus  inflammare  rem  coepit,  furere 
apud  sanos  et  quasi  inter  sobrios  bacchari  vinolentus 
videtur. 

100.  Tenemus  igitur,  Rrute,  quem  quaerimus, 
sed  animo.  Nam  rnanu  si  prehendissem,  ne  ipse  qui¬ 
dem  sua  tanta  eloquentia  mihi  persuasisset,  ut  se  di- 
mitterem.  XXIX.  Sed  inventus  pi’ofecto  est  ille  elo- 
quens,  quem  numquam  vidit  Antonius.  Quis  est  igi¬ 
tur  is?  Complectar  brevi,  disseram  pluribus.  Is  est 
enim  eloquens,  qui  et  humilia  subtiliter  et  magna 
graviter  et  mediocria  temperate  potest  dicere.  101.  Ne¬ 
mo  is,  inquies,  umquam  fuit.  Ne  fuerit.  Ego  enim, 
quid  desiderem,  non,  quid  viderim,  disputo,  redeo- 
que  ad  illam  Platonis,  de  qua  dixeram,  rei  formam 
et  speciem,  quam  etsi  non  cernimus,  tamen  animo 
tenei’e  possumus.  Non  enim  eloquentem  quaero  ne¬ 
que  quidquam  mortale  et  caducum,  sed  illud  ipsum, 
cuius  qui  sit  compos,  sit  eloquens;  quod  nihil  est 
aliud,  nisi  eloquentia  ipsa,  quam  nullis,  nisi  mentis 
oculis  videre  possumus.  Is  erit  igitur  eloquens,  (ut 
idem  illud  iteremus,*)  qui  potei-it  parva  summisse, 
rnodica  temperate,  magna  gi-aviter  dieex-e.  102.  Tota 
mihi  caussa.  pro  Caecina  de  verbis  interdicti  fuit: 
res  involutas  definiendo  explicavimus,  ius  civile  lau- 
davimus,  verba  ambigua  distinximus.  Fuit  ornandus 
in  Manilia  lege  Pompeius :  temperata  oratione  ornandi 
copiam  persecuti  sumus.  Ius  omne  x-etinendae  maie- 
statis  Rabirii  caussa  continebatur :  ergo  in  omni  ge¬ 
nere  amplificationis  exai-simus.  103.  At  haec  interdum 
temperanda  et  varianda  sunt.  Quod  igitur  in  Accu- 
sationis  quinque  libris  non  repei'itur  genus?  quod  in 
Aviti?  quod  in  Cornelii?  quod  in  plurimis  nostris 
defensionibus?  quae  exempla  selegissem,  nisi  vel 
nota  esse  arbitrarer  vel  posse  eligere,  qui  quaererent. 
Nulla  est  enim  ullo  in  genere  laus  oratoris,  cuius  in 
nostris  orationibus  non  sit  aliqua,  si  non  perfectio, 

at  conatus  tamen  atque  adumbratio.  Non  assequi- 
mur;  at,  quid  deceat,  videmus.  104.  Nec  enim  nunc 
de  nobis ,  sed  de  re  dicimus :  in  quo  tantum  abest, 
ut  nostra  miremur,  ut  usque  eo  difficiles  ac  morosi 
simus,  ut  nobis  non  satisfaciat  ipse  Demosthenes ;  qui 
quamquam  unus  eminet  inter  omnes  in  omni  genere 
dicendi,  tamen  non  semper  implet  aures  meas;  ita 
sunt  avidae  et  capaces  et  semper  aliquid  immensum 
infinitumque  desiderant.  XXX.  105.  Sed  tamen, 
quoniam  et  bunc  tu  oratorem  cum  eius  studiosissimo 
Pammene,  quum  esses  Athenis,  totum  diligentissime 
cognovisti,  neque  eum  dimittis  e  manibus ,  et  tamen 
nostra  etiam  lectitas,  vides  profecto  ilium  multa  per- 
ficere,  nos^tnulta  conari;  ilium  posse,  nos  velle,  quo- 
cumque  modo  caussa  postulet,  dicere.  Sed  ille  ma- 
gnus ;  nam  et  successit  ipse  magnis  et  maximos  ora- 
tores  habuit  aequales.  Nos  mggnum  fecissemus,  si 
quidem  potuissemus,  quo  contendimus,  pervenire 
in  ea  urbe,  in  qua,  ut  ait  Antonius,  auditus  eloquens 
nemo  erat.  106.  Atqui  si  Antonio  Crassus  eloquens 
visus  non  est  aut  sibi  ipse,  numquam  Cotta  visus  es- 
set,  numquam  Sulpicius,  numquam  Hortensius.  Ni¬ 
hil  enim  ample  Cotta,  nihil  leniter  Sulpicius,  non 
multa  gra viter  Hortensius.  Superiores  magis  ad 
omne  genus  apti,  Crassum  dico  et  Antonium.  Ieiu- 
nas  igitur  huius  multiplicis  et  aequabiliter  in  omnia 
genera  fusae  orationis  aures  civitatis  accepimus,  eas- 
que  nos  primi,  quicumque  eramus  et  quantulum- 
cumque  dicebamus,  ad  huius  generis  dicendi  audien- 
di  incredibilia  studia  convertimus.  107.  Quantis  ilia 
clamoribus  adolescentuli  diximus  de  supplicio  parri- 
cidarum !  quae  nequaquam  satis  deferbuisse  post  ali— 
quanto  sentire  coepimus.  Quid  enim  tam  commune, 
quam  spiritus  vivis,  terra  morluis ,  mare  fluctuantibus, 
littus  eiectis?  Ita  vivunt ,  dum  possunt,  ut  ducere  ani- 
mam  de  caelo  non  queant;  ita  moriuntur,  ut  eorum  os¬ 
sa  terram  non  tangant;  ita  iactantur  fluctibus,  ut  num¬ 
quam  alluantur* ;  ita  postremo  eiiciuntur,  ut  ne  ad 
saxa  quidem  mortui  conquiescant,  et  quae  sequuntur. 
Sunt  enim  omnia  sicut  adolescentis ,  non  tam  re  et 
maturitate,  quam  spe  et  exspectatione  laudati.  108. 
Ab  hac  indole  iam  ilia  matura:  Uxor  generi,  novcrca 
filii,  filiae  pellex.  Nec  vero  hie  unus  erat  ardor  in 
nobis,  ut  hoc  modo  omnia  diceremus.  Ipsa  enim  ilia 
pro  Roscio  iuvenilis  redundantia  multa  habet  atte- 
nuata,  quaedam  etiam  paullo  hilariora :  ut  pro  Avito, 
pro  Cornelio  compluresque  aliae.  Nemo  enim  orator 
tam  multa  ne  in  Graeco  quidem  otio  scripsit,  quam 
multa  sunt  nostra ,  eaque  hanc  ipsam  habent,  quam 
probo,  varietatem.  XXXI.  109.  An  ego  Homero, 
Ennio,  reliquis  poetis  et  maxime  tragicis  concede- 
rem,  ut  n£  omnibus  locis  eadem  contentione  uteren- 
tur  crebroque  mutarent,  nonnumquam  etiam  ad 
quotidianum  genus  sermonis  accederent:  ipse  num¬ 
quam  ab  ilia  acerrima  contentione  discederem?  Sed 
quid  poetas  divino  ingenio  profero?  Histriones  eos 
vidimus,  quibus  nihil  posset  in  suo  genere  esse  prae- 
stantius,  qui  non  solum  in  dissimillimis  personis  sa- 
tisfaciebant,  quum  tamen  in  suis  versarentur ,  sed  et 
comoedum  in  tragoediis  et  tragoedum  in  comoediis 
admodum  placere  vidimus :  110.  ego  non  elaborem? 
Quum  dico  me ,  te,  Brute,  dico.  Nam  in  me  quidem 
iampridem  effectum  est,  quod  futurum  fuit.  Tu  au- 
tem  eodem  modo  omnes  caussas  ages?  aut  aliquod 
caussarum  genus  repudiabis?  aut  in  iisdem  caussis 
perpetuum  et  eumdem  spiritum  sine  ulla  commuta- 
tione  obtinebis?  Demosthenes  quidem,  cuius  nuper 


inter  imagines  tuas  ac  tuorum,  (quod  eum,  credo, 
amares,)  quum  ad  te  in  Tusculanum  venissem,  ima- 
ginem  ex  aere  vidi,  nihil  Lysiae  subtilitate  cedit, 
nihil  argutiis  et  acumine  Hyperidi,  nihil  levitate 
Aeschini  et  splendore  verborum.  111.  Multae  sunt 
eius  totae  orationes  subtiles,  ut  contra  Leptinem; 
multae  totae  graves ,  ut  quaedam  Philippicae ;  mul¬ 
tae  variae,  ut  contra  Aeschinem  falsae  legationis,  ut 
contra  eumdem  pro  caussa  Ctesiphontis.  Iam  ill  ud 
medium,  quoties  vult,  arripit  et  a  gravissimo  disce- 
dens  eo  potissimum  delabitur.  Clamores  tamen  turn 
movet  et  turn  in  dicendo  plurimum  efficit,  quum 
gravitatis  locis  utitur.  112.  Sed  ab  hoc  parumper 
abeamus ;  quandoquidem  de  genere ,  non  de  homine 
quaerimus :  rei  potius ,  id  est  eloquentiae  vim  et  na- 
turam  explicemus.  Illud  tamen,  quod  iam  ante  dixi¬ 
mus,  meminerimus,  nil  nos  praecipiendi  caussa  esse 
dicturos  atque  ita  potius  acturos,  ut  existimatores 
videamur  loqui,  non  magistri.  In  quo  tamen  longius 
progredimur,  quod  videmus ,  non  te  haec  solum  esse 
lecturum,  qui  ea  multo,  quam  nos,  qui  quasi  docere 
videamur,  habeas  notiora;  sed  hunc  librum,  etiamsi 
minus  nostra  commendatione ,  tuo  tamen  nomine  di- 
vulgari  necesse  est. 

XXXII.  113.  Esse  igitur  perfecte  eloquentis  puto, 
non  earn  solum  facultatem  habere,  quae  sit  eius  pro¬ 
pria,  fuse  lateque  dicendi,  sed  etiam  vicinam  eius  at¬ 
que  finitimam,  dialecticorum  scientiam  assumere. 
Quamquam  aliud  videtur  oratio  esse,  aliud  disputa- 
tio ;  nec  idem  loqui  esse,  quod  dicere ;  attamen  utrum- 
que  in  disserendo  est.  Disputandi  ratio  et  loquendi 
dialecticorum  sit;  oratorum  autem  dicendi  et  ornandi. 
Zeno  quidem  ille,  a  quo  disciplina  Stoicorum  est, 
manu  demonstrare  solebat,  quid  inter  has  artes  in- 
teresset.  Nam  quum  compresserat  digitos  pugnum- 
que  fecerat,  dialecticam  aiebat  eiusmodi  esse ;  quum 
autem  diduxerat  et  manum  dilataverat,  palmae  illius 
similem  eloquentiam  esse  dicebat.  114.  Atque  etiam 
ante  hunc  Aristoteles  principio  artis  rhetoricae  dicit 
illam  artem  quasi  ex  altera  parte  respondere  dialecti- 
cae,  ut  hoc  videlicet  differant  inter  se ,  quod  haec  ra¬ 
tio  dicendi  latior  sit,  ilia  loquendi  contractior.  Yolo 
igitur  huic  summo  omnem,  quae  ad  dicendum  trahi 
possit,  loquendi  rationem  esse  notam  ;  quae  quidem 
res,  quod  te  his  artibus  eruditum  minime  fallit,  du- 
plicem  habet  docendi  viam.  Nam  et  ipse  Aristoteles 
tradidit  praecepta  plurima  disserendi  et  postea,  qui 
dialectici  dicuntur,  spinosiora  multa  pepererunt. 
115.  Ergo  eum  censeo,  qui  eloquentiae  laude  duca- 
tur ,  non  esse  earum  rerum  omnino  rudem ,  sed  vel 
ilia  antiqua  vel  hac  Chrysippi  disciplina  institutum. 
Noverit  primum  vim,  naturam,  genera  verborum  et 
simplicium  et  copulatorum ;  deinde  quot  modis  quid- 
que  dicatur ;  qua  ratione  verum  falsumne  sit  iudice- 
tur;  quid  efficiatur  e  quoque,  quid  cui  consequens 
sit  quidque  contrarium;  quumque  ambigue  multa 
dicantur,  quomodo  quidque  eorum  dividi  explanari- 
que  oporteat.  Haec  tenenda  sunt  oratori;  (saepe  enim 
occurrunt;)  sed  quia  sua  sponte  squalidiora  sunt, 
adhibendus  erit  in  his  explicandis  quidam  orationis 
nitor.  XXXIII.  116.  Et  quoniam  in  omnibus,  quae 
ratione  docentur  et  via,  primum  constituendum  est, 
quid  quidque  sit;  (nisi  enim  inter  eos,  qui  disce- 
ptant,  convenit,  quid  sit  illud,  de  quo  ambigitur,  nec 
recte  disseri  nec  umquam  ad  exitum  perveniri  potest :) 
explicanda  est  saepe  verbis  mens  nostra  de  quaque 
re,  atque  involutae  rei  notitia  defmiendo  aperienda  est, 

siquidem  definitio  est  oratio,  quae,  quid  sit  id,  de 
quo  agitur,  ostendit  quam  brevissime.  Turn,  ut  scis, 
explicate  genere  cuiusque  rei,  videndum  est,  quae 
sint  eius  generis  sive  formae  sive  partes ,  ut  in  eas 
tribuatur  omnis  oratio.  117.  Erit  igitur  haec  facul- 
tas  in  eo,  quern  volumus  esse  eloquentem,  utdefinire 
rem  possit,  neque  id  faciat  tam  presse  et  anguste, 
quam  in  illis  eruditissimis  disputationibus  fieri  solet, 
sed  quum  explanatius,  turn  etiam  uberius  et  ad  com¬ 
mune  iudicium  popularemque  intelligentiam  accom- 
modatius.  Idemque  etiam,  quum  res  postulabit,  ge¬ 
nus  universum  in  species  certas,  ut  nulla  neque  prae- 
termittatur  neque  redundet,  partietur  ac  dividet. 
Quando  autem  id  faciat  aut  quomodo,  nihil  ad  hoc 
teinpus,  quoniam,  ut  supra  dixi,  iudicem  me  esse, 
non  doctorem  volo.  118.  Nec  vero  dialecticis  modo 
sit  instructus ,  sed  habeat  omnes  philosophiae  notos 
ac  tractatos  locos.  Nihil  enim  de  religione,  nihil  de 
morte,  nihil  de  pietate,  nihil  de  caritate  patriae,  nihil 
de  bonis  rebus  aut  malis,  nihil  de  virtutibus  aut  vi- 
tiis,  nihil  de  officio,  nihil  de  dolore,  nihil  de  volu- 
ptate,  nihil  de  perturbationibus  animi  et  erroribus, 
quae  saepe  cadunt  in  caussas,  sed  ieiunius  aguntur, 
nihil,  inquam,  sine  ea  scientia,  quam  dixi,  graviter, 
ample,  copiose  dici  et  explicari  potest. 

XXXIV.  119.  De  materia  loquor  orationis  etiam 
nunc,  non  ipso  de  genere  dicendi;  volo  enim  prius 
habeat  orator  rem,  de  qua  dicat,  dignam  auribus  eru- 
ditis,  quam  cogitet,  quibus  verbis  quidque  dicat  aut 
quomodo.  Quern  etiam,  quo  grandior  sit  et  quodam- 
modo  excelsior,  ut  de  Pericle  dixi  supra,  ne  physico- 
rum  quidem  esse  ignarum  volo.  Omnia  profecto, 
quum  se  a  caelestibus  rebus  referet  ad  humanas,  ex- 
celsius  magnificentiusque  et  dicet  et  sentiet.  120. 
Quumque  ilia  divina  cognoverit,  nolo  ignoret  ne  haec 
quidem  humana.  Ius  civile  teneat,  quo  egent  caussae 
forenses  quotidie.  Quid  est  enim  turpius,  quam  legi- 
timarum  et  civilium  controversiarum  patrocinia  susci- 
pere,  quum  sis  legum  et  civilis  iuris  ignarus?  Cogno- 
scat  etiam  rerum  gestarum  et  memoriae  veteris  ordi- 
nem ,  maxime  scilicet  nostrae  civitatis ,  sed  et  impe- 
riosorum  populorum  et  regum  illustrium;  quern  la- 
borem  nobis  Attici  nostri  levavit  labor,  qui  conserva- 
tis  notatisque  temporibus ,  nihil  quum  illustre  prae- 
termitteret,  annorum  septingentorum  memoriam  uno 
libro  colligavit.  Nescire  autem,  quid  antea  quam 
natus  sis  acciderit,  id  est  semper  esse  puerum.  Quid 
enim  est  aetas  hominis,  nisi  memoria  rerum  veterum 
cum  superioribus  contexitur?  Commemoratio  autem 
antiquitatis  exemplorumque  prolatio  summa  cum  de- 
lectatione  et  auctoritatem  orationi  affert  et  fidem. 

121 .  Sic  igitur  instructus  veniet  ad  caussas :  qua- 
rum  habebit  genera  primum  ipsa  cognita.  Erit  enim 
ei  perspectum,  nihil  ambigi  posse,  in  quo  non  aut 
res  controversiam  faciat  aut  verba:  res  aut  de  vero 
aut  de  recto  aut  de  nomine:  verba  aut  de  ambiguo 
aut  de  contrario.  Nam  si  quando  aliud  in  sententia 
videtur  esse,  aliud  in  verbis,  genus  est  quocldam  am- 
bigui,  quod  ex  praeterito  verbo  fieri  solet,  in  quo, 
quod  est  ambiguorum  proprium,  res  duas  significari 
videmus.  XXXV.  122.  Quum  tam  pauca  sint  genera 
caussarum,  etiam  argumentorum  praecepta  pauca 
sunt.  Tradili  sunt,  e^quibus  ea  ducantur,  duplices 
loci:  uni  e  rebus  ipsis,  alteri  assumpti.  Tractatio 
igitur  rcrum  efficit  admirabiliorem  orationem.  Nam 
ipsae  quidem  res  in  perfacili  cognitione  versantur. 
Quid  enim  iam  sequitur,  quod  quidem  artis  sit,  nisi 

ordiri  orationem,  in  quo  aut  concilietur  auditor  aut 
erigatur  aut  paret  se  ad  discendum ;  rem  breviter  ex- 
ponere  et  probabiliter  et  aperte,  ut,  quid  agatur,  in- 
telligi  possit;  sua  confirmare;  adversaria  evertere; 
eaque  efficere  non  perturbate,  sed  singulis  argumen- 
tationibus  ita  concludendis,  ut  efficiatur  quod  sit  con- 
sequens  iis,  quae  sumentur  ad  quamque  rem  confir- 
mandam;  post  omnia  perorationem  inflammantem 
restinguentemve  concludere?  Has  partes  quemadmo- 
dum  tractet  singulas,  difficile  dictu  est  hoc  loco.  Nec 
enim  semper  tractantur  uno  modo.  123.  Quoniam  au¬ 
tem  non,  quem  docearn,  quaero,  sed  quern  probem : 
probabo  primum  eum,  qui,  quid  deceat,  videbit.  Haec 
enim  sapientia  maxime  adhibenda  eloqu&iti  est,  ut 
sit  temporum  personarumque  moderator.  Nam  nec 
semper  nec  apud  omnes  nec  contra  omnes  nec  pro 
omnibus  nec  omnibus  eodem  modo  dicendum  arbi- 
tror.  XXXVI.  Is  ei'it  ergo  eloquens,  qui  ad  id,  quod- 
cumque  decebit,  poterit  accommodare  orationem. 
Quod  quum  statuerit,  turn,  ut  quidque  erit  dicendum, 
ita  dicet,  nec  satura  ieiune  nec  grandia  minute  nec 
item  contra ,  sed  erit  rebus  ipsis  par  et  aequalis  ora¬ 
tio.  124.  Principia  verecunda,  non  elatis  intenta  ver¬ 
bis,  sed  acuta  sententiis  vel  ad  offensionem  adversa¬ 
ry  vel  ad  commendationem  sui.  Narrationes  credi- 
biles,  nec  historico,  sed  prope  quotidiano  sermone 
explicatae  dilucide.  Dein  si  tenuis  caussa  est,  turn 
etiam  argumentandi  tenue  filum  et  in  docendo  et  in 
refellendo,  idque  ita  tenebitur,  ut,  quanta  ad  rem, 
tanta  ad  orationem  fiat  accessio.  125.  Quum  vero 
caussa  ea  incident,  in  qua  vis  eloquentiae  possit  ex- 
promi,  turn  se  latius  fundet  orator,  turn  reget  et  fle- 
ctet  animos  et  sic  afficiet,  ut  volet,  id  est,  ut  caussae 
natura  et  ratio  temporis  postulabit.  Sed  erit  duplex 
omnis  eius  ornatus  ille  admirabilis,  propter  quem 
ascendit  in  tantum  honorem  eloquentia.  Nam  quum 
omnis  pars  orationis  esse  debet  laudabilis,  sic  ut  ver- 
bum  nullum,  nisi  aut  grave  aut  elegans  excidat,  turn 
sunt  maxime  luminosae,  et  quasi  actuosae  partes 
duae;  quarum  alteram  in  universi  generis  quaestione 
pono,  quam,  ut  supra  dixi,  Graeci  appellant  &t(nv; 
alteram  in  augendis  amplificandisque  rebus,  quae  ab 
eisdem  av^rjcng  est  nominata.  126.  Quae  etsi  aequa- 
biliter  toto  corpore  orationis  fusa  esse  debet,  tamen 
in  communibus  locis  maxime  excellet;  qui  commu¬ 
nes  appellati,  quod  videntur  multarum  iidem  esse 
caussarum,  sed  proprii  singularum  esse  debebunt. 
At  vero  ilia  pars  orationis,  quae  est  de  genere  uni- 
verso,  totas  caussas  saepe  continet.  Quidquid  est 
enim  illud,  in  quo  quasi  certamen  est  controversiae, 
quod  Graece  xq ivo/.ievov  dicitur,  id  ita  dici  placet,  ut 
traducatur  ad  perpetuam  quaestionem  atque  ut  de 
universo  genere  dicatur ;  nisi  quum  de  vero  ambige- 
tur,  quod  quaeri  coniectura  solet.  127.  Dicetur  au¬ 
tem  non  Peripatcticorum  more,  (est  enim  illorum  ex- 
ercitatio  elegans  iam  inde  ab  Aristotele  constituta,) 
sed  aliquanto  nervosius  et  ita  de  re  communia  dicen- 
tur,  ut  et  pro  reis  multa  leniter  dicantur  et  in  adver¬ 
saries  aspere.  Augendis  vero  rebus  et  contra  abii- 
ciendis  nihil  est,  quod  non  perficere  possit  oratio; 
quod  et  inter  media  argumenta  etiam  faciendum  est, 
quoticscumque  dabitur  vel  amplificandi  vel  minuen- 
di  locus,  et  paene  infinite  in  perorando. 

XXXVII.  128.  Duo  sunt,  quae  bene  tractata  ab 
oratore  admirabilem  eloquentiani  faciant;  quorum 
alterum  est,  quod  Graeci  rj&txov  vocant,  ad  naturas  et 
ad  mores  et  ad  omnem  vitae  consuetudinem  accom- 

modatum;  alterum,  quod  iidem  na9rtTi-/.6v  nominant, 
quo  perturbantur  animi  et  concitantur,  in  quo  uno 
regnat  oratio.  Illud  superius,  come,  iucundum,  ad 
benevolentiam  conciliandam  paratum;  hoc,  vehe- 
mens,  incensum,  incitatum,  quo  caussae  eripiuntur; 
quod  quum  rapide  fertur,  sustineri  nullo  pacto  po¬ 
test.  129.  Quo  genere  nos  mediocres  aut  multo  etiam 
minus ;  sed  magno  semper  usi  impetu,  saepe  adver- 
sarios  de  statu  omni  deiecimus.  Nobis  pro  familiari 
reo  summus  orator  non  respondit  Hortensius.  A  no¬ 
bis  homo  audacissimus  Catilina  in  senatu  accusatus 
obmutuit,  Nobis  privata  in  caussa  magna  et  gravi 
quum  coepisset  Curio  pater  respondere ,  subito  asse- 
dit,  quum  sibi  venenis  ereptam  memoriam  diceret. 
130.  Quid  ego  de  miserationibus  loquar?  quibus  eo 
sum  usus  pluribus,  quod,  etiamsi  plures  dicebamus, 
perorationem  mihi  tamen  omnes  relinquebant ;  in 
quo  ut  viderer  excellere,  non  ingenio,  sed  dolore  as- 
sequebar.  Quae  qualiacumque  in  me  sunt:  (me 
enim  ipsum  poenitet,  quanta  sint:)  sed  apparent  in 
orationibus,  etsi  carent  libri  spiritu  illo,  propter  quem 
maiora  eadem  ilia  quum  aguntur,  quam  quum  legun- 
tur,  videri  solent.  XXXVIII.  131.  Nec  vero  misera- 
tione  solum  mens  iudicum  permovenda  est ;  (qua  nos 
ita  dolenter  uti  solemus,  ut  puerum  infantem  in  ma- 
nibus  perorantes  tenuerimus,  ut  alia  in  caussa,  exci- 
tato  reo  nobili,  sublato  etiam  fdio  parvo ,  plangore  et 
lamentatione  complerimus  forum:)  sed  est  facien¬ 
dum  etiam,  ut  irascatur  iudex,  mitigetur,  invideat, 
faveat,  contemnat,  admiretur,  oderit,  diligat,  cupiat, 
satietate  afficiatur,  speret,  metuat,  laetetur,  doleat; 
qua  in  varietate  duriorum  accusatio  suppeditabit  ex- 
empla,  mitiorum  defensiones  meae.  132.  Nullo  enim 
modo  animus  audientis  aut  incitari  aut  leniri  potest, 
qui  modus  a  me  nontentatus  sit:  dicerem  perfectum, 
si  ita  iudicarem ;  nec  in  veritate  crimen  arrogantiae 
extimescerem ;  sed,  ut  supra  dixi,  nulla  me  ingenii, 
sed  magna  vis  animi  inflammat,  ut  me  ipse  non  te- 
neam;  nec  umquam  is,  qui  audiret,  incenderetur, 
nisi  ardens  ad  eum  perveniret  oratio.  Uterer  exem- 
plis  domesticis,  nisi  ea  legisses;  uterer  alienis  vel 
Latinis,  si  ulla  reperirem,  vel  Graecis,  si  deceret. 
Sed  Grassi  perpauca  sunt,  nec  ea  iudiciorum ;  nihil 
Antonii,  nihil  Cottae,  nihil  Sulpicii ;  dicebat  melius, 
quam  scripsit,  Hortensius.  133.  Verumhaec  vis, quam 
quaerimus,  quanta  sit,  suspicemur,  quoniam  exem- 
plum  non  habemus ,  aut  si  exempla  sequimur ,  a  De¬ 
ni  osthene  sumamus  et  quidem  perpetuae  dictionis  ex 
eo  loco,  unde  in  Ctesiphontis  iudicio  de  suis  factis, 
consiliis,  meritis  in  rempublieam  aggressus  est  di- 
cere.  Ea  profecto  oratio  in  earn  formam,  quae  est 
insita  in  mentibus  nostris,  includi  sic  potest,  ut 
maior  eloquentia  non  requiratur. 

XXXIX.  134.  Sed  iam  forma  ipsa  restat  et  /«- 
Qav.Ti’]Q  ille  qui  dicitur;  qui  qualis  esse  debeat,  ex  iis 
ipsis ,  quae  supra  dicta  sunt ,  intelligi  potest.  Nam 
et  singulorum  verborum  et  collocatorum  lumina  atti- 
gimus,  quibus  sio  abundabit,  ut  verbum  ex  ore  nul¬ 
lum  nisi  aut  elegans  aut  grave  exeat,  ex  omnique 
"enere  frequentissimae  tralationes  erunt,  quod  eae 
propter  similitudinem  transferunt  animos  et  referunt 
ac  movent  hue  et  illuc ;  qui  motus  cogitationis  cele- 
riter  agitatus  per  se  ipse  delectat.  Et  reliqua,  ex  col- 
locatione  verborum  quae  sumuntur  quasi  lumina, 
magnum  afferunt  ornatum  orationi ;  sunt  enim  simi- 
lia  illis,  quae  in  amplo  ornatu  scenae  aut  fori  appel- 
lantur  insignia,  non  quod  sola  ornent,  sed  quod  ex- 


cellant.  135.  Eadem  ratio  est  horum,  quae  sunt  ora- 
tionis  lumina  et  quodammodo  insignia:  quum  aut 
duplicantur  iteranturque  verba,  aut  breviter  commu- 
tata  ponuntur,  aut  ab  eodem  verbo  ducitur  saepius 
oratio,  aut  in  idem  coniicitur  aut  in  utrumque,  aut  ad- 
iungitur  idem  iteratum  aut  idem  ad  extremum  refer- 
tur,  aut  continenter  unum  verbum  non  in  eadem  sen- 
tentia  ponitur ;  aut  quum  similiter  vel  cadunt  verba 
vel  desinunt ;  aut  quum  mul tis  contrariis  relata  con- 
traria;  aut  quum  gradatim  sursum  versum  reditur; 
aut  quum  demptis  coniunctionibus  dissolute  plura 
dicuntur ;  aut  quum  aliquid  praetereuntes,  cur  id  fa- 
ciamus,  ostendimus;  aut  quum  corrigimus  nosmet 
ipsos,  quasi  reprehendentes ;  aut  si  est  aliqua  excla- 
matio  vel  admirationis  vel  conquestionis ;  aut  quum 
eiusdem  nominis  casus  saepius  commutantur.  136. Sed 
sententiarum  ornamenta  maiora  sunt;  quibus  quia 
frequentissime  Demosthenes  utitur,  sunt  qui  putent 
idcirco  eius  eloquentiam  maxime  esse  laudabilem. 
Et  vero  nullus  fere  ab  eo  locus  sine  quadam  confor- 
matione  sententiae  dicitur;  nec  quidquam  est  aliud 
dicere,  nisi  omnes  aut  certe  plerasque  aliqua  specie 
illuminare  sententias;  quas  quum  tu  optime,  Brute, 
teneas,  quid  attinet  nominibus  uti  aut  exemplis? 
tantum  notetur  locus.  XL.  137.  Sic  igitur  dicet  ille, 
quem  expetimus,  ut  verset  saepe  multis  modis  ea¬ 
dem,  et  una  in  re  haereat  in  eademque  commoretur 
sententia;  saepe  etiam  ut  exlenuet  aliquid,  saepe  ut 
irrideat;  ut  declinet  a  proposito  deflectatque  senten- 
tiam;  ut  proponat,  quid  dicturus  sit;  ut,  quum 
transegerit  iam  aliquid ,  defmiat ;  ut  se  ipse  revocet ; 
ut,  quod  dixit,  iteret;  ut  argumentum  ratione  con- 
cludat;  ut  interrogando  urgeat;  ut  rursus  quasi  ad 
interrogata  sibi  ipse  respondeat;  ut  contra  ac  dicat 
accipi  et  sentiri  velit;  ut  addubitet,  quid  potius  aut 
quomodo  dicat;  ut  dividat  in  partes;  ut  aliquid  re- 
linquat  ac  negligat;  ut  ante  praemuniat;  ut  in  eo 
ipso,  in  quo  reprehendatur,  culpam  in  adversarium 
conferat;  138.  ut  saepe  cum  iis,  qui  audiunt,  non- 
numquam  etiam  cum  adversario  quasi  deliberet;  ut 
hominum  sermones  moresque  describat ;  ut  muta 
quaedam  loquentia  inducat;  ut  ab  eo,  quod  agitur, 
avertat  animos ;  ut  saepe  in  hilaritatem  risumve  con- 
vertat;  ut  ante  occupet,  quodvideat  opponi;  ut  com- 
paret  similitudines;  ut  utatur  exemplis;  ut  aliud 
alii  tribuens  dispertiat ;  ut  interpellatorem  coerceat ; 
ut  aliquid  reticere  se  dicat;  ut  denuntiet,  quid  ca- 
veant;  ut  liberius  quid  audeat;  ut  irascatur  etiam, 
ut  obiurget  aliquando;  ut  deprecetur;  ut  supplicet; 
ut  medeatur;  ut  a  proposito  declinet  aliquantulum; 
ut  optet ;  ut  exsecretur ;  ut  fiat  iis ,  apud  quos  dicet, 
familiaris.  139.  Atque  alias  etiam  dicendi  quasi 
virtutes  sequetur;  brevitatem,  si  res  petet;  saepe 
etiam  rem  dicendo  subiiciet  oculis;  saepe  supra  fe- 
ret,  quam  fieri  possit;  significatio  saepe  erit  maior, 
quam  oratio;  saepe  hilaritas,  saepe  vitae  naturarum- 
que  imitatio.  XLI.  Hoc  in  genere  (nam  quasi  silvam 
vides)  omnis  eluceat  oportet  eloquentiae  magnitudo. 

140.  Sed  haec,  nisi  collocata  et  quasi  structa  et 
nexa  verbis,  ad  earn  laudem,quam  volumus,  aspirare 
non  possunt.  De  quo  quum  mihi  deinceps  viderem 
esse  dicendum,  etsi  movebant  me  iam  ilia,  quae  su¬ 
pra  dixeram,  tamen  iis,  quae  sequuntur,  perturbabar 
magis,  Occurrebat  enim,  posse  reperiri  non  invidos 
solum,  quibus  referta  sunt  omnia,  sed  fautores  etiam 
mearum  laudum,  qui  non  censerent  eius  viri  esse,  de 
cuius  meritis  tanta  senatus  iudicia  fecisset,  compro- 

bante  populo  Romano,  quanta  de  nullo,  de  artificio 
dicendi  litteris  tam  multa  mandare.  Quibus  si  nihil 
aliud  responderem,  nisi,  me  M.  Bruto  negare  roganti 
noluisse,  iusta  esset  excusatio,  quum  et  amicissimo 
et  praestantissimo  viro  et  recta  et  honesta  petenti  sa- 
tisfacere  voluissem.  141.  Sed  si  profiterer  (quod  uti- 
nam  possem !)  me  studiosis  dicendi  praecepta  et  quasi 
vias,  quae  ad  eloquentiam  ferrent,  traditurum ;  quis 
tandem  id  iustus  rerum  aestimator  reprehenderet? 
Nam  quis  umquam  dubitavit,  quin  in  republica  no¬ 
stra  primas  eloquentia  tenuerit  semper,  urbanis  paca- 
tisque  rebus ,  secundas  iuris  scientia?  quum  in  al¬ 
tera  gratiae,  gloriae,  praesidii  plurimum  esset;  in  al¬ 
tera  praescriptionum  cautionumque  praeceptio,  quae 
quidem  ipsa  auxilium  ab  eloquentia  saepe  peteret,  ea 
vero  repugnante  vix  suas  regiones  finesque  defende- 
ret.  142.  Cur  igitur  ius  civile  docere  semper  pul- 
cbrum  fuit  hominumque  clarissimorum  discipulis 
floruerunt  domus :  ad  dicendum  si  quis  acuat  aut  ad- 
iuvet  in  eo  iuventutem,  vituperetur?  Nam  si  vitiosum 
est  dicere  ornate,  pellatur  omnino  e  civitate  eloquen¬ 
tia.  Sin  ea  non  modo  eos  ornat,  penes  quos  est,  sed 
etiam  universam  rempublicam,  cur  aut  discere  turpe 
est,  quod  scire  honestum  est;  aut,  quod  nosse  pul- 
cherrimum  est,  id  non  gloriosum  est  docere? 

XLII.  143.  At  alterum  factitatum  est,  alterum  no¬ 
vum.  Fateor:  sed  utriusque  rei  caussa  est.  Alteros 
enim  respondentes  audire  sat  erat,  ut  ii,  qui  docerent, 
nullum  sibi  ad  earn  rem  tempus  ipsi  seponerent,  sed 
eodem  tempore  et  discentibus  satisfacerent  et  consu- 
lentibus.  Alteri,  quum  domesticum  tempus  in  co- 
gnoscendis  componendisque  caussis,  forense  in  agen- 
dis,  reliquum  in  se  ipsis  reficiendis  omne  consume- 
rent:  quem  habebant  instituendi  aut  docendi  locum? 
Atque  haud  scio,  an  plerique  nostrorum  oratorum 
ingenio  plus  valuerint,  quam  doctrina.  Itaque  illi  di¬ 
cere  melius,  quam  praecipere,  nos  contra  fortasse 
possumus.  144.  At  dignitatem  docere  non  habet. 
Certe,  si  quasi  in  ludo ;  sed  si  monendo,  si  cohortan- 
do,  si  percontando,  si  communicando,  si  interdum 
etiam  una  legendo,  audiendo,  nescio  cur,  quum  do- 
cendo  etiam  aliquid  aliquando  si  possis  meliores  fa- 
cere,  cur  nolis?  An,  quibus  verbis  sacrorum  alienatio 
fiat,  docere  honestum  est,  ut  est;  quibus  ipsa  sacra 
retineri  defendique  possint,  non  honestum  est?  145.  At 
ius  profitentur  etiam,  qui  nesciunt;  eloquentia  autem 
illi  ipsi,  qui  consecuti  sunt,  tamen  se  valere  dissimu- 
lant,  propterea  quod  prudentia  hominibus  grata  est, 
lingua  suspecta.  Num  igitur  aut  latere  eloquentia  po¬ 
test,  aut  id,  quod  dissimulat,  effugit,  aut  est  pericu- 
lum,  ne  quis  putet,  in  magna  arte  et  gloriosa  turpe 
esse  docere  alios  id,  quod  ipsi  fuerit  honestissimum 
discere?  146.  Ac  fortasse  ceteri  tectiores;  ego  semper 
me  didicisse  prae  me  tuli.  Qui  enim  possem,  quum 
et  abfuissem  adolescens  et  horum  studiorum  caussa 
mare  transissem,  et  doctissimis  hominibus  referta  do¬ 
mus  esset,  et  aliquae  fortasse  inessent  in  sermone 
nostro  doctrinarum  notae  quumque  vulgo  scripta  no¬ 
stra  legerentur,  dissimulare  me  didicisse?  Quid  erat, 
cur  probarem,  nisi  quod  parum  fortasse  profeceram? 
XLIII.  Quod  quum  ita  sit,  tamen  ea,  quae  supra  di¬ 
cta  sunt,  plus  in  disputando,  quam  ea,  de  quibus 
dicendum  est,  dignitatis  habuerunt.  147.  De  verbis 
enim  componendis  et  de  syllabis  propemodum  dinu- 
merandis  et  dimetiendis  loquemur ;  quaeetiamsisunt, 
sicuti  mihi  videntur,  necessaria,  tamen  fiunt  magni- 
ficentius,  quam  docentur.  Est  id  omnino  verum,  sed 


proprie  in  hoc  dicitur.  Nam  omnium  magnarum  ar- 
tium,  sicut  arborum,  altitudo  nos  delectat,  radices  stir— 
pesque  non  item;  sed  esse  ilia  sine  his  non  potest.  Me 
autem  sive  pervagatissimus  ille  versus,  qui  vetat, 

Artem  pudere  prdloqui,  quam  factites, 
dissimulare  non  sinit,  quin  delecter,  sive  tuum  sta¬ 
dium  hoc  a  me  volumen  expressit:  tamen  eis,  quos 
aliquid  rcprehensuros  suspicabar,  respondendum  fuit. 
148.  Quod  si  ea,  quae  dixi,  non  ita  essent,  quis  tamen 
se  tam  durum  agrestemque  praeberet,  qui  hanc  mihi 
non  daret  veniam,  ut,  quum  meae  forenses  artes  et 
actiones  publicae  concidissent,  non  me  aut  desidiae, 
quod  facere  non  possum,  aut  maestitiae,  cui  resisto, 
potius  quam  litteris  dederem?  quae  quidem  me  antea 
in  iudicia  atque  in  curiam  deducebant,  nunc  oble- 
ctant  domi.  Nec  vero  talibus  modo  rebus,  quales  hie 
liber  continet,  sed  multo  etiam  gravioribus  et  maio- 
ribus;  quae  si  erunt  perfectae,  profecto  forensibus 
nostris  rebus  etiam  domesticae  litterae  respondebunt. 
Sed  ad  institutam  disputationem  revertamur. 

XLIY.  149.  Collocabuntur  igitur  verba,  ut  aut 
inter  se  quam  aptissime  cohaereant  extrema  cum  pri- 
mis  eaque  sint  quam  suavissimisvocibus;  aut  ut  for¬ 
ma  ipsa  concinnitasque  verborum  conficiat  orbem 
suum;  aut  ut  comprehensio  numerose  et  apte  cadat. 
Atque  illud  primum  videamus,  quale  sit;  quod  vel 
maxime  desiderat  diligentiam ;  est  enim  quasi  stru- 
ctura  quaedam ;  nec  id  tamen  fiet  operose ;  nam  esset 
quum  infinitus,  turn  puerilis  labor;  quod  apud  Lu- 
cilium  scite  exagitat  in  Albucio  Scaevola  : 

Quam  lepide  lexeis  compostae,  ut  tesserulae  omnes 

arte  pavimento  atque  emblemate  vermiculato. 

150.  Nolo  tam  minuta  haec  constructio  appareat;  sed 
tamen  stilus  exercitatus  efficiet  facile  hanc  viam  com- 
ponendi.  Nam  ut  in  legendo  oculus,  sic  animus  in 
dicendo  prospiciet,  quid  sequatur,  ne  extremorum 
verborum  cum  insequentibus  primis  concursus  aut 
hiulcas  voces  efficiat  aut  asperas.  Quamvis  enim  sua- 
ves  gravesve  sententiae,  tamen,  si  inconditis  verbis 
ofieruntur,  offendunt  aures;  quarum  est  iudicium  su- 
perbissimum.  Quod  quidem  Latina  lingua  sic  obser- 
vat,  nemo  ut  tam  rusticus  sit,  qui  vocales  nolit  con- 
iungere.  151.  In  quo  quidam  etiam  Theopompum 
reprehendunt,  quod  eas  litteras  tanto  opere  fugerit, 
etsi  idem  magister  eius  Isocrates.  At  non  Thucydi¬ 
des:  ne  ille  quidem,  haud  paullo  maior  scriptor, 
Plato  nec  solum  in  his  sermonibus,  qui  Sialojoi  di- 
cuntur,  ubi  etiam  de  industria  id  faciendum  fuit,  sed 
in  populari  oratione,  qua  mos  est  Athenis  laudari  in 
concione  eos,  qui  sint  in  praeliis  interfecti ;  quae  sic 
probata  est,  ut  earn  quotannis,  ut  scis,  illo  die  reci-r 
tari  necesse  sit.  In  ea  est  crebra  ista  vocum  concur- 
sio,  quam  magna  ex  parte  ut  vitiosam  fugit  Demo¬ 
sthenes.  XLV.  152.  Sed  Graeci  viderint:  nobis,  nesi 
cupiamus  quidem,  distrahere  voces  conceditur.  Indi¬ 
cant  orationes  illae  ipsae  horridulae  Catonis,  indicant 
omnes  poetae  praeter  eos,  qui,  ut  versum  facerent, 
saepe  hiabant:  ut  Naevius, 

Vos,  qui  accolitis  Histrum  fluvium  atque  Algidam. 

Et  ibidem, 

Quam  numquam  vobis  Grdii  atque  bdrbari. 

At  Ennius  semel, 

Scipio  invicte.  — 

Et  quidem  nos 

Hoc  motu  radiantis  Etesiae  in  vada  ponti  — 

Hoc  idem  nostri  saepius  non  tulissent,  quod  Graeci 
laudare  etiam  solent.  153.  Sed  quid  ego  vocales?  si- 

ne  vocalibus  saepe  brevitatis  caussa  contrahebant  ut, 
ita  dicerent,  multi'  modis,  van'  urgenteis,  palm  et  cri- 
nibus,  lecti'  fractis.  Quid  vero  licentius,  quam  quod 
hominum  etiam  nomina  contrahebant,  quo  essent 
aptiora?  nam  ut  duellum  bellum  et  duis  bis,  sicDuel- 
Uum  eum,  qui  Poenos  classe  devicit,  Bellium  nomina- 
verunt,  quum  superiores  appellati  essent  semper  Duel- 
In.  Quin  etiam  verba  saepe  contrahuntur,  non  usus 
caussa,  sed  aurium.  Quomodo  enim  vester  Axilla  Ala 
factus  est,  nisi  fuga  litterae  vastioris?  quam  litteram 
etiam  e  maxillis  et  taxillis  et  vexillo  et  paxillo  con- 
suetudo  elegans  Latini  sermonis  evellit.  154.  Liben- 
ter  etiam  copulando  verba  iungebant,  ut  sodes  pro  si 
audes,  sis  pro  si  vis.  Iam  in  uno  capsis  tria  verba 
sunt.  Ain  pro  aisne,  nequire  pro  non  quire,  matte  pro 
magis  velle,  nolle  pro  non  velle,  dein  etiam  saepe  et 
exin  pro  deinde  et  exinde  dicimus.  Quid?  illud  non 
olet  unde  sit,  quod  dicitur  cum  illis,  cum  autem  no¬ 
bis  non  dicitur,  sed  nobiscum?  quia  si  ita  diceretur, 
obscenius  concurrerent  litterae,  ut  etiam  modo,  nisi 
autem  interposuissem,  concurrissent.  Ex  eo  est  me- 
cum  et  tecum,  non  cum  me  et  cum  te,  ut  esset  simile 
illis  vobiscum ,  ac  nobiscum.  XL VI.  1 55.  Atque  etiam  a 
quibusdam  sero  iam  emendatur  antiquitas,  qui  haec 
reprehendunt.  Nam  pro  deum  atque  hominum  fi- 
dem,  —  deorum  aiunt.  Ita  credo,  hoc  illi  nesciebant: 
an  dabat  lianc  licentiam  consuetudo?  Itaque  idem 
poeta,  qui  inusitatius  contraxerat : 

—  —  patris  met,  meum  factum,  pudet, 

pro  meorum  factorum:  et  Texitur:  exitium  examen 
rapit,  pro  exitiorum ,  —  non  dicit  liberum,  ut  pleri- 
que  loquimur,  quum  cupidos  liberum,  aut  in  liberum 
loco  dicimus,  sed,  ut  isti  volunt : 

Neque  tuum  umquam  in  gremium  extollas  liberorum 

ex  te  genus! 

et  idem : 

Namque  Aesculapi  liberorum  — 

At  ille  alter  in  Chryse  non  solum : 

Gives,  antiqui  amici  maiorum  meum,  — 
quod  erat  usitatum,  sed  durius  etiam : 

—  consilium,  augurium,  atque  extum  interpretes ,  — 
idemque  pergit: 

Postquam  prodigium  horriferdm,  portentum  pavor: 
quae  non  sane  sunt  in  omnibus  neutris  usitata.  Nec 
enim  dixerim  tarn  libenter  armum  iudicium :  etsi  est 
apud  eumdem: 

Nihilne  ad  te  de  iudicio  armum  dccidil? 
quam  contrariam:  156.  (ut  censoriae  tabulae  loquun- 
tur)  fabrum,  et  procum,  audeo  dicere,  non  fabrorum 
et  procorum.  Planeque  duorum  virorum  iudicium  aut 
triumvirorum  capitalium  aut  decemvirorum  stlitibus 
iudicandis  dico  numquam.  Atqui  dixit  Accius : 

Video  sepulcra  duo  duorum  corporum. 

Idemque, 

—  Mutter  una  duum  virum.  Quid  verum  sit,  intel- 
ligo ;  sed  alias  ita  loquor,  utconcessum  est,  uthocvel 
pro  deum  dico  vel  pro  deorum,  alias,  ut  necesse  est, 
quum  trium  virum,  no nvirorum,  quum sestertium num- 
mum,  non  nummorum :  quod  in  his  consuetudo  varia  non 
est.  XL VII.  157.  Quid,  quod  sic  loqui,  nosse,  iudi- 
casse  vetant,  novisse  iubent  et  iudicavisse?  quasi  vero 
nesciamus  in  hoc  genere  et  plenum  verbum  recte  di- 
ci  et  imminutum  usitate.  Itaque  utrumqueTerentius, 

Elio,  til  cognalum  tuum  non  noras? - 

Post  idem 

—  Stilphonem,  inquam,  noveras? 

Siet  plenum  est,  sit  imminutum ;  licet  utare  utroque. 


Ergo  ibidem : 

' Quam  cara  sintque,  pdst  carendo  intelligunt, 

quamque  attincndi  mdgni  dominatus  sient. 

Nec  vero  reprehenderim : 

—  —  Scripsere  alii  rem;  et  scripserunl  esse  ve- 
rius  sentio;  sed  consuetudini  auribus  indulgenti  li¬ 
benter  obsequor.  Idem  campus  habet,  inquit  Ennius 
et  In  templis  isdem  probavit.  At  eisdem  erat  verius, 
nec  tamen  eisdem,  ut  opimius .  Malesonabatusdem;  im- 
petratum  est  a  consuetudine,  ut  peccare  suavitatis 
caussa  liceret.  Et  pomeridianas  quadrigas  quam  post- 
meridianas  libentius  dixerim  et  mehercule  quam  me¬ 
tier  cules.  Non  scire  quidem  barbarum  iam  videtur ; 
nescire  dulcius.  Ipsum  meridiem,  cur  non  medkliem? 
credo,  quod  erat  insuavius.  158.  Una  praepositio  est 
abs  eaque  nunc  tantum  in  accepti  tabulis  manet,  ne 
his  quidem  omnium :  in  reliquo  sermone  mutata  est. 
Nam  amovit  dicimus  et  abegit  et  abstulit ,  ut  iam  ne- 
scias,  ane  verum  sit  an  ab  *,  an  abs.  Quid,  si  etiam 
abfugit  turpe  visum  est  et  abfer  noluerunt,  aufer  ma- 
luerunt?  quae  praepositio  praeter  haec  duo  verba 
nullo  alio  in  verbo  reperitur.  Noti  erant  et  navi  et 
nari,  quibus  quum  in  praeponi  oporteret,  dulcius  vi¬ 
sum  est  ignoti,  ignavi,  ignari  dicere,  quam  ut  veritas 
postulabat.  Ex  usu  dicunt  et  e  republica,  quod  in  al- 
tero  vocalis  excipiebat,  in  altero  esset  asperitas,  nisi 
litteram  sustulisses:  ut,  exegit,  edixit ,  refecit,  retu- 
lit,  reddidit.  Adiuncti  verbi  primam  litteram  praepo¬ 
sitio  communicavit  *,  ut  suffugit,  summutavit,  sustu- 
lit.  XL VIII.  159.  Quid  in  verbis  iunctis?  quam  scite 
insipientem,  non  insapientem;  iniquum,  non  inaequum; 
tricipitem  non  tricapitem;  concisum,  non  concaesum! 
Ex  quo  quidam  pertisum  etiam  volunt,  quod  eadem 
consuetudo  non  probavit.  Quid  vero  hoc  elegantius, 
quod  non  fit  natura,  sed  quodam  institute. 9  inclitus 
dicimus  brevi  prima  littera,  insanus  producta,  inhu- 
manus  brevi,  infelix  longa.  Et,  ne  multis,  quibus  in 
verbis  eae  primae  litterae  sunt,  quae  in  sapiente  atque 
felice,  producte  dicitur  in  * ;  in  ceteris  omnibus  bre- 
viter.  Itemque  composuit,  consuevit,  concrepuit,  con- 
fecit:  consule  veritatem,  reprehendet:  refer  ad  aures, 
probabunt.  Quaere,  cur?  ita  se  dicent  iuvari.  Volu- 
ptati  autem  aurium  morigerari  debet  oratio.  1 60.  Quin 
ego  ipse,  quum  scirem  ita  maiores  locutos  esse,  ut 
nusquam,  nisi  in  vocali,  aspiratione  uterentur,  loque- 
bar  sic,  ut  pulcros,  Cetegos,  triumpos,  Karthaginem 
dicerem;  aliquando,  idque  sero,  convicio  aurium 
quum  extorta  mihi  veritas  esset,  usum  loquendi  po- 
pulo  concessi,  scientiam  mihi  reservavi.  Orcivios 
tamen  et  Matones,  Otones,  Caepiones,  sepulcra,  coro¬ 
nas,  lacrymas  dicimus,  quia  per  aurium  iudicium 
semper  licet.  Burrum  semper  Ennius,  numquam 
Pyrrhum;  vi  patefecerunt  Bruges,  non  Phryges,  ipsius 
antiqui  declarant  libri:  nec  enim  Graecam  litteram 
adhibebant,  nunc,  autem  etiam  duas;  et  quum  Phry- 
gum  et  [quum]  Phry gibus  dicendum  esset,  absurdum 
erat  aut  tantum  barbaris  casibus  Graecam  litteram 
adhibere  aut  recto  casu  solum  Graece  loqui,  tamen  et 
Phryges  et  Pyrrhum  aurium  caussa  dicimus.  161.  Quin 
etiam,  quod  iam  subrusticum  videtur,  olim  autem 
politius,  eorum  verborum,  quorum  eaedem  erant  po- 
stremae  duae  litterae,  quae  sunt  in  optumus,  postre- 
mam  litteram  detrahebant,  nisi  vocalis  insequebatur. 
Ita  non  erat  ea  offensio  in  versibus,  quam  nunc  fu- 
giunt  poetae  novi.  Ita  enim  loquebantur  * :  Qui  est 
omnibu'  princeps,  non,  omnibus  princeps,  et :  Vila  ilia 
dignu'  locoque,  non,  dignus.  Quod  si  indocta  consue- 

tudo  tam  est  artifex  suavitatis,  quid  ab  ipsa  tandem 
arte  et  doctrina  postulari  putamus?  162.  Haec  dixi 
brevius,  quam  si  hac  de  re  una  disputarem:  (est 
enim  hie  locus  late  patens  de  natura  usuque  verbo- 
rum:)  longius  autem,quam  instituta  ratio  postulabat. 
XLIX.  Sed  quia  rerum  verborumque  iudicium  pru- 
dentiae  est,  vocum  autem  et  numerorum  aures  sunt 
iudices,  et  quod  ilia  ad  intelligentiam  referuntur, 
haec  ad  voluptatem :  in  illis  ratio  invenit,  in  his  sen- 
sus  artem.  Aut  enim  negligenda  nobis  fuit  voluptas 
corum,  quibus  probari  volebamus,  aut  ars  eius  con- 
ciliandae  reperienda.  163.  Duae  sunt  igitur  res,  quae 
permulceant  aures,  sonus  et  numerus.  De  numero 
mox,  nunc  de  sono  quaerimus.  Verba,  ut  supra  dixi- 
mus,  legenda  sunt  potissimum  bene  sonantia,  sed  ea 
non,  ut  poetae,  exquisita  ad  sonum,  sed  sumpta  de 
medio.  Qua  ponto  ab  Helles  superat  modum.  At  Au- 
ratos  arics  Colchorum,  splendidis  nominibus  illumi- 
natus  est  versus,  sed  proximus  inquinatus  insuavis- 
sima  littera  finitus :  Frugifera  et  ferta  arva  Asiae  te¬ 
net.  164.  Quare  bonitate  potius  nostrorum  verborum 
utamur,  quam  splendore  Graecorum,  nisi  forte  sic 
loqui  poenitet:  Qua  tempestate  Paris  Helenam  —  et 
quae  sequuntur.  Immo  vero  ista  sequamur  asperi- 
tatemque  fugiamus:  Hdbeo  istam  ego  perterricrepcim 
—  Itemque*:  Versutiloquas  mdlitias. 

Nec  solum  componentur  verba  ratione ,  sed  etiam 
finientur ,  quoniam  id  iudicium  esse  alterum  aurium 
diximus.  Sed  fmiuntur  aut  compositione  ipsa  aut 
quasi  sua  sponte  et*  quodam  genere  verborum,  in 
quibus  ipsis  concinnitas  inest;  quae  sive  casus  ha- 
bent  in  exitu  similes  sive  paribus  paria  redduntur 
sive  opponuntur  contraria,  suapte  natura  numerosa 
sunt,  etiamsi  nihil  est  factum  de  industria.  165.  In 
huius  eoncinnitatis  consectatione  Gorgiam  fuisse 
principem  accepimus;  quo  de  genere  ilia  nostra  sunt 
in  Miloniana:  Est  enim,  iudices,  haec  non  script  a ,  sed 
nata  lex,  quam  non  didicimus,  accepimus,  legimus,  ve- 
rum  ex  natura  ipsa  arripuimus,  hciusimus,  expressi- 
mus;  ad  quam  non  docti ,  sed  facti,  non  instituti,  sed 
imbuti  sumus.  Haec  enim  talia  sunt,  ut,  quia  refe¬ 
runtur  ad  ea,  ad  quae  debent  referri,  intelligamus  non 
quaesitum  esse  numerum,  sed  secutum.  166.  Quod 
fit  item  in  referendis  contrariis,  ut  ilia  sunt,  quibus 
non  modo  numerosa  oratio,  sed  etiam  versus  efficitur : 

Edm,  quam  nihil  accusas,  damnas. 

[Condemnas  diceret,  qui  versum  effugere  vellet :) 

Bene  quam  meritam  esse  autumas, 

dicis  male  mereri. 

Id,  quod  scis,  prodest  nihil:  id,  quod  nescis,  obest. 
Versum  efficit  ipsa  relatio  contrariorum.  Id  esset  in 
oratione  numerosum:  Quod  scis ,  nihil  prodest:  quod 
nescis,  multum  obest.  L.  Semper  haec,  quae  Graeci 
dvjl&ETa  nominant,  quum  contrariis  opponuntur  con¬ 
traria,  numerum  oratorium  necessitate  ipsa  efficiunt, 
etiam*  sine  industria.  167.  Hoc  genere  antiqui  iam 
ante  Isocratem  delectabantur  et  maxime  Gorgias, 
cuius  in  oratione  plerumque  efficit  numerum  ipsa 
concinnitas.  Nos  etiam  in  hoc  genere  frequentes,  ut 
ilia  sunt  in  quarto  accusationis :  Conferte  hanc  pacem 
cum  illo  bello,  huius  praetoris  udventum  cum  illius 
imperatoris  victoria,  huius  cohortem  impurum  cum 
illius  exercitu  invicto,  huius  libidines  cum  illius  conti- 
nentia:  ab  illo,  qui  cepit,  conditas,  ab  hoc,  qui  consti- 
tutas  accepit,  captas  dicetis  Syracusas.  Ergo  et  hi 
numeri  sint  cogniti. 

168.  Genus  illud  tertium  cxplicctur,  quale  sit, 


numerosae  et  aptae  orationis.  Quod  qui  non  sentiunt, 
quas  aures  habeant  aut  quid  in  iis  hominis  simile 
sit,  nescio.  Meae  quidem  et  perfecto  completoque 
verborum  ambitu  gaudent,  et  curta  sentiunt,  nec 
amant  redundantia.  Quid  dico  meas?  conciones  sae- 
pe  exclamare  vidi ,  quum  apte  verba  cecidissent.  Id 
enim  exspectant  aures ,  ut  verbis  col ligentur  senten- 
tiae.  Non  erat  hoc  apud  antiquos.  Et  quidem  nihil 
aliud  fere  non  erat;  nam  et  verba  eligebant  et  sen- 
tentias  graves  et  suaves  reperiebant,  sed  eas  aut  vin- 
ciebant  aut  explebant  parum.  169.  Hoc  me  ipsum 
delectat,  inquiunt.  Quid  si  antiquissima  ilia  pictura 
paucorum  colorum  magis,  quam  haec  iam  perfecta 
delectet?  ilia  nobis  sit,  credo,  repetenda,  haec  scili¬ 
cet  repudianda !  Nominibus  veterum  gloriantur.  Ha- 
bet  autem ,  ut  in  aetatibus  auctoritatem  senectus ,  sic 
in  exemplis  antiquitas:  quae  quidem  apud  me  ipsum 
valet  plurimum.  Nec  ego  id,  quod  deest  antiquitati, 
flagito  potius,  quam  laudo,  quod  est;  praesertim 
quum  ea  maiora  iudicem,  quae  sunt,  quam  ilia,  quae 
desunt.  Plus  est  enim  in  verbis  et  in  sententiis  boni, 
quibus  illi  excellunt,  quam  in  conclusione  sententia- 
rum,  quam  non  habent.  LI.  Post  inventa  conclusio 
est,  qua  credo  usuros  veteres  iilos  fuisse,  si  iam  no- 
ta  atque  usurpata  res  esset;  qua  inventa,  omnes  usos 
magnos  oratores  videmus.  170.  Sed  habet  nomen 
invidiam,  quum  in  oratione  iudiciali  et  forensi  nume¬ 
rus,  Graece  qv&poc,  inesse  dicitur.  Nimis  enim  in- 
sidiarum  ad  capiendas  aures  adhiberi  videtur,  si  > 
etiam  in  dicendo  numeri  ab  oratore  quaeruntur.  Hoc 
freti  isti  et  ipsi  infracta  et  amputata  loquuntur  et  eos 
vituperant,  qui  apta  et  finita  pronuntiant.  Si  inani- 
bus  verbis  levibusque  sententiis,  iure;  sin  probae 
res ,  lecta  verba ,  quid  est,  cur  claudere  aut  insistere 
orationem  malint,  quam  cum  sententia  pariter  excur- 
rere?  Hie  enim  invidiosus  numerus  nihil  affert  aliud, 
nisi  ut  sit  apte  verbis  comprehensa  sententia :  quod 
fit  etiam  ab  antiquis,  sed  plerumque  casu,  saepe  na¬ 
tura;  et  quae  valde  laudantur  apud  iilos,  ea  fere, 
quia  sunt  conclusa,  laudantur.  171.  Et  apud  Grae- 
cos  quidem  iam  anni  prope  quadringenti  sunt,  quum 
hoc  probatur;  nos  nuper  agnovimus.  Ergo  Ennio 
licuit,  vetera  contemnenti,  dicere: 

Versibu',  quos  olim  Fauni  vatesque  canebant; 
mihi  de  antiquis  eodem  modo  non  licebit?  praeser¬ 
tim  quum  dicturus  non  sim,  Ante  hunc,  — ut  ille, 
nec  quae  sequuntur,  Nos  ausi  reserare  — .  Legi  enim 
audivique  nonnullos ,  quorum  propemodum  absolute 
concluderetur  oratio.  Quod  qui  non  possunt,  non 
est  eis  satis  non  contemni,  laudari  etiam  volunt. 
Ego  autem  iilos  ipsos  laudo,  idque  merito,  quorum 
se  isti  imitatores  esse  dicunt,  etsi  in  eis  aliquid  de- 
sidero;  hos  vero  minime,  qui  nihil  illorum  nisi  vi- 
tium  sequuntur,  quum  a  bonis  absint  longissime. 
172.  Quod  si  aures  tam  inhumanas  tamque  agrestes 
habent,  ne  doctissimorum  quidem  virorum  eos  mo- 
vebit  auctoritas.  Omitto  Isocratem  discipulosque 
eius  Ephorum  et  Naucratem,  quamquam  orationis  fa- 
ciendae  et  ornandae  auctores  locupletissimi ,  summi 
ipsi  oratores,  esse  debebant.  Sed  quis  omnium  do- 
ctior,  quis  acutior,  quis  in  rebus  vel  inveniendis  vel 
iudicandis  acrior  Aristotele  fuit?  quis  porro  Isocrati 
est  adversatus  infensius?  Is  igitur  versum  in  oratio¬ 
ne  vetat  esse,  numerum  iubet.  Eius  auditor  Theo- 
dectes ,  in  primis  (ut  Aristoteles  saepe  significat)  po- 
litus  scriptor  atque  artifex,  hoc  idem  et  sentit  et 
praecipit.  Theophrastus  vero  iisdem  de  rebus  etiam 

accuratius.  Quis  ergo  istos  ferat,  qui  hos  auctores 
non  probent?  nisi  omnino  haec  esse  ab  his  praecepta 
nesciant.  173.  Quod  si  ita  est:  (nec  vero  aliter  ex- 
isiimo:)  quia  ipsi  suis  sensibus  non  moventur,  nihil— 
ne  iis  inane  videtur?  nihil  inconditum,  nihil  curtum, 
nihil  claudicans,  nihil  redundans?  in  versu  quidem 
theatra  tota  exclamant,  si  fuit  una  syllaba  brevior 
aut  longior.  Nec  vero  multitudo  pedes  novit  nec 
ullos  numeros  tenet:  nec  illud,  quod  offendit,  aut 
cur  aut  in  quo  offendat,  intelligit ;  et  tamen  omnium 
longitudinum  et  brevitatum  in  sonis,  sicut  acutarum 
graviumque  vocum,  iudicium  ipsa  natura  in  auribus 
nostris  collocavit.  LII.  174.  Visne  igitur,  Brute,  to- 
tum  hunc  locum  accuratius  etiam  explicemus,  quam  j 
illi  ipsi,  qui  et  haec  et  ilia  nobis  tradidcrunt,  an  his 
contend  esse,  quae  ab  illis  dicta  sunt,  possumus? 
Sed  quid  quaerOj  velisne :  quum  litteris  tuis ,  erudi- 
tissime  scriptis,  te  id  vel  maxime  velle  perspexerim? 
Primum  ergo  origo,  deinde  caussa,  post  natura,  turn 
ad  extremum  usus  ipse  explicetur  orationis  aptae  at- 
que  numerosae. 

Nam  qui  Isocratem  maxime  mirantur,  hoc  in  eius 
summis  laudibus  ferunt,  quod  verbis  solutis  nume¬ 
ros  primus  adiunxerit.  Quum  enim  videret,  orato- 
res  cum  severitate  audiri,  poetas  autem  cum  volu- 
ptate,  turn  dicitur  numeros  secutus,  quibus  etiam  in 
oratione  uteremur,  quum  iucunditatis  caussa,  turn  ut  ^ 
varietas  occurreret  satietati.  175.  Quod  ab  iis  vere 
quadam  ex  parte,  non  totum  dicitur.  Nam  neminem  j 
in  eo  genere  scientius  versatum  Isocrate  confitendum  j 
est,  sed  princeps  inveniendi  fuit  Thrasymachus,  , 
cuius  omnia  nimis  etiam  exstant  scripta  numerose. 
Nam,  ut  paullo  ante  dixi,  paria  paribus  adiuncta  et 
similiter  defmita  itemque  contrariis  relata  contraria, 
quae  sua  sponte,  etiamsi  id  non  agas,  cadunt  plerum- 
que  numerose ,  Gorgias  primus  invenit ,  sed  iis  est 
usus  intemperan tius.  Id  autem  est  genus,  ut  ante 
dictum  est,  ex  tribus  partibus  eollocationis  alterum. 
176.  Horum  uterque  Isocratem  aetate  praecurrit,  ut 
eos  ille  moderatione,  non  inventione  vicerit.  Est 
enim,  ut  in  transferendis  faciendisque  verbis  tran- 
quillior,  sic  in  ipsis  numeris  sedatior.  Gorgias  au-  j 
tern  avidior  est  generis  eius  et  iis  festivitatibus  (sic 
enim  ipse  censet)  insolentius  abutitur,  quas  Isocrates, 
quum  tamen  audivisset  in  Thessalia  adolescens  se- 
nem  iam  Gorgiam,  moderatius  etiam  temperavit. 
Quin  etiam  se  ipse  tantum,  quantum  aetate  procede- 
bat,  (prope  enim  centum  confecit  annos,)  relaxarat  a  | 
nimia  necessitate  numerorum;  quod  declarat  in  eo 
libro,  quern  ad  Philippum  Macedonem  scripsit,  quum 
iam  admodum  esset  senex:  in  quo  dicit  sese  minus 
iam  servire  numeris,  quam  solitus  esset.  Ita  non 
modo  superiores,  sed  etiam  se  ipse  correxerat. 

LIII.  177.  Quoniam  igitur  habemus  aptae  oratio¬ 
nis  eos  principes  auctoresque,  quos  diximus,  et  origo 
inventa  est,  caussa  quaeratur.  Quae  sic  aperta  est, 
ut  mirer  veteres  non  esse  commotos,  praesertim 
quum,  ut  fit,  fortuito  saepe  aliquid  concluse  apteque 
dicerent.  Quod  quum  animos  hominum  auresque 
,  pepulisset,  ut  intelligi  posset,  id,  quod  casus  effudis- 
set,  cecidisse  iucunde,  notandum  certe  genus  atque 
ipsi  sibi  imitandi  fuerunt.  Aures  enim  vel  animus 
aurium  nuntio  naturalem  quamdam  in  se  continet 
vocum  omnium  mensionem.  Itaque  et  longiora  et 
breviora  iudicat  et  perfecta  ac  moderata  semper  ex- 
spectat;  178.  mutila  sentit  quaedam  et  quasi  decur- 
tata,  quibus,  tamquam  debito  fraudetur,  offenditur, 


productiora  alia  et  quasi  immoderatius  excurrentia, 
quae  magis  etiam  aspernantur  aures ;  quod  quum  in 
plerisque,  turn  in  hoc  genere  nimium  quod  est,  of¬ 
fendit  vehementius,  quam  id,  quod  videtur  parum. 
Ut  igitur  poetica  et  versus  inventus  est  terminatione 
aurium,  observatione  prudentium,  sic  in  oratione 
animadversum  est,  multo  illud  quidem  serius,  sed, 
eadem  admonente  natura,  esse  quosdam  certos  cur- 
sus  conclusionesque  verborum. 

179.  Quoniam  igitur  caussam  quoque  ostendi- 
mus ,  naturam  nunc  (id  enim  erat  tertium),  si  placet, 
explicemus :  quae  disputatio  non  huius  instituti  ser- 
monis  est,  sed  artis  intimae.  Quaeri  enim  potest, 

I  qui  sit  orationis  numerus  et  ubi  sit  positus  et  natus 
j  ex  quo,  et  is  unusne  sit  an  duo,  an  plures,  quaque 
|  ratione  componatur  et  ad  quam  rem  et  quando  et  quo 
loco  et  quemadmodum  adhibitus  aliquid  voluptatis 
!  afferat.  180.  Sed  ut  in  plerisque  rebus,  sic  in  hac 
i  duplex  est  considerandi  via ,  quarum  altera  est  lon- 
\  gior,  brevior  altera,  eadem  etiam  planior.  LIV.  Est 
|  autem  longioris  prima  ilia  quaestio,  sitne  omnino 
ulla  numerosa  oratio.  Quibusdam  enim  non  vide- 
I  tur ,  quia  nihil  insit  in  ea  certi ,  ut  in  versibus,  et 
quod  ipsi,  qui  affirment,  esse  eos  numeros,  rationem, 
cur  sint,  non  queant  reddere :  deinde ,  si  sit  numerus 
in  oratione,  qualis  sit  aut  quales,  et  e  poeticisne  nu¬ 
meris,  an  ex  alio  genere  quodam,  et,  si  e  poeticis, 
quis  eorum  sit  aut  qui,  (namque  aliis  unus  modo, 
aliis  plures,  aliis  omnes  iidem  videntur:)  181.  dein¬ 
de,  quicumque  sunt  sive  unus  sive  plures,  commu- 
I  nesne  sint  omni  generi  orationis,  (quoniam  aliud  ge¬ 
nus  est  narrandi,  aliud  persuadendi,  aliud  docendi;) 
an  dispares  numeri  cuique  orationis  generi  accom- 
modentur.  Si  communes,  qui  sint;  si  dispares,  quid 
intersit,  et  cur  non  aeque  in  oratione,  atque  in  versu, 
numerus  appareat :  deinde ,  quod  dicitur  in  oratione 
numerosum,  id  utrum  numero  solum  efficiatur,  an 
etiam  vel  compositione  quadam  vel  genere  verbo¬ 
rum;  an  sit  suum  cuiusque,  ut  numerus  intervallis, 
compositio  vocibus,  genus  ipsum  verborum  quasi 
quaedam  forma  et  lumen  orationis  appareat,  sitque 
omnium  fons  compositio  ex  eaque  et  numerus  efficia¬ 
tur  et  ea,  quae  dicuntur  orationis  quasi  formae  et  lu- 
mina,  quae,  ut  dixi,  Graeci  vocant  opjgaTa.  182.  At 
non  est  unum ,  nec  idem ,  quod  voce  iucundum  est, 

'  et  quod  moderatione  absolutum  et  quod  illuminatum 
.  genere  verborum,  quamquam  id  quidem  finitimum 
i  est  numero,  quia  per  se  plerumque  perfectum  est; 

|  compositio  autem  ab  utroque  differt ,  quae  tota  servit 
i  gravitati  vocum  aut  suavitati.  Haec  igitur  fere  sunt, 
in  quibus  rei  natura  quaerenda  sit. 

LV.  183.  Esse  ergo  in  oratione  numerum  quem- 
dam,  non  est  difficile  cognoscere.  Iudicat  enim  sen- 
sus;  in  quo  iniquum  est,  quod  accidit,  non  cogno- 
|  scere,  si,  cur  id  accidat,  reperire  nequeamus.  Neque 
1  enim  ipse  versus  ratione  est  cognitus,  sed  natura  at¬ 
que  sensu,  quern  dimensa  ratio  docuit,  quid  accide¬ 
nt.  Ita  notatio  naturae  et  animadversio  peperit  ar- 
tem.  Sed  in  versibus  res  est  apertior:  quamquam 
;  etiam  a  modis  quibusdam ,  cantu  remoto,  soluta  esse 
videatur  oratio,  maximeque  id  in  optimo  quoque  eo¬ 
rum  poetarum,  qui  Ivgixoi  a  Graecis  nominantur, 
quos  quum  cantu  spoliaveris,  nuda  paene  remanet 
oratio.  184.  Quorum  similia  sunt  quaedam  etiam 
apud  nostros,  velut  ilia  in  Thyeste : 

Quemniim  te  esse  dicam?  qui  tdrda  in  senectute  — 
et  quae  sequuntur:  quae,  nisi  quum  tibicen  accessit, 

orationi  sunt  solutae  simillima.  Ac  comicorum  se- 
narii  propter  similitudinem  sermonis  sic  saepe  sunt 
abiecti,  ut  nonnumquam  vix  in  eis  numerus  et  versus 
intelligi  possit.  Quo  est  ad  inveniendum  difficilior 
in  oratione  numerus,  quam  in  versibus.  185.  Omni- 
no  duo  sunt,  quae  condiant  orationem,  verborum  nu- 
merorumque  iucunditas.  In  verbis  inest  quasi  ma¬ 
teria  quaedam,  in  numero  autem  expolitio.  Sed  ut 
ceteris  in  rebus  necessitatis  inventa  antiquiora  sunt, 
quam  voluptatis :  ita  in  hac  re  accidit,  ut  multis  sae- 
culis  ante  oratio  nuda  ac  rudis  ad  solos  animorum 
sensus  exprimendos  fuerit  reperta,  quam  ratio  nume- 
rorum  —  caussa  delectationis  aurium  —  excogitata. 

186.  Itaque  et  Herodotus  et  eadem  superiorque  aetas 
numero  caruit,  nisi  quando  temere  ac  fortuito  et  scri- 
ptores  perveteres  de  numero  nihil  omnino,  de  oratio¬ 
ne  praecepta  multa  nobis  reliquerunt.  Nam  quod  et 
facilius  est  et  magis  necessarium,  id  semper  ante  co- 
gnoscitur.  LYI.  Itaque  tralata  aut  facta  aut  iuncta 
verba  facile  sunt  cognita,  quia  sumebantur  e  consue- 
tudine  quotidianoque  sermone.  Numerus  autem  non 
domo  depromebatur  neque  habebat  aliquam  necessi- 
tudinem  aut  cognationem  cum  oratione.  Itaque  se- 
rius  aliquanto  notatus  et  cognitus  quasi  quamdam 
palaestram  et  extrema  lineamenta  orationi  attulit. 

187.  Quod  si  et  angusta  quaedam  atque  concisa,  et  alia 
est  collatata  et  diffusa  oratio,  necesse  est  id  non  litte- 
rarum  accidere  natura,  sed  intervallorum  longorum 
et  brevium  varietate;  quibus  implicata  atque  per- 
mixta  oratio  quoniam  turn  stabilis  est,  turn  volubilis, 
necesse  est  eiusmodi  naturam  numeris  contineri. 
Nam  circuitus  ille,  quern  saepe  iam  diximus,  incita- 
tior  numero  ipso  fertur  et  labitur,  quoad  perveniat  ad 
finem  et  insistat.  Perspicuum  est  igitur  numeris 
strictam  orationem  esse  debere,  carere  versibus. 

188.  Sed  hi  numeri  poeticine  sint  an  ex  alio  genere 
quodam,  deinceps  est  videndum.  Nullus  est  igitur 
numerus  extra  poeticos,  propterea  quod  definita  sunt 
genera  numerorum.  Nam  omnis  tabs  est,  ut  unus  sit 
e  tribus.  Pes  enim,  qui  adhibetur  ad  numeros,  par- 
titur  in  tria,  ut  necesse  sit,  partem  pedis  aut  aequa- 
lem  alteri  parti  aut  altero  tanto  aut  sesqui  esse  ma- 
iorem.  Ita  fit  aequalis  dactylus,  duplex  iambus,  ses- 
quiplex  paean;  qui  pedes  in  orationem  non  cadere 
qui  possunt?  quibus  ordine  locatis,  quod  efficitur, 
numerosum  sit  necesse  est.  189.  Sed  quaeritur,  quo 
numero  aut  quibus  potissimum  sit  utendum.  Incidere 
vero  omnes  in  orationem,  etiam  ex  hoc  intelligi  po¬ 
test,  quod  versus  saepe  in  oratione  per  imprudentiam 
dicimus ;  (quod  vehementer  est  vitiosum ;  sed  non 
attendimus,  neque  exaudimus  nosmetipsos:)  senarios 
vero  etHipponacteos  effugere  vix  possumus ;  magnam 
enim  partem  ex  iambis  nostra  constat  oratio.  Sed 
tamen  eos  versus  facile  agnoscit  auditor;  sunt  enim 
usitatissimi.  Inculcamus  autem  per  imprudentiam 
saepe  etiam  minus  usitatos,  sed  tamen  versus ;  vitio¬ 
sum  genus  et  longa  animi  provisione  fugiendum. 
190.  Elegit  ex  multis  Isocrati  libris  triginta  fortasse 
versus  Hieronymus,  Peripateticus  in  primis  nobilis, 
plerosque  senarios,  sed  etiam  anapaestos;  quo  quid 
potest  esse  turpius?  etsi  in  eligendo  fecit  malitiose: 
prima  enim  syllaba  dempta  in  primo  verbo  sententiae 
postremum  ad  verbum  primam  rursus  syllabam  ad- 
iunxit  insequentis.  Ita  factus  est  anapaestus  is,  qui 
Aristophaneus  nominatur;  quod  ne  accidat,  observari 
nec  potest  nec  necesse  est.  Sed  tamen  hie  corrector 
in  eo  ipso  loco,  quo  reprehendit,  ut  a  me  animadver- 


sum  est  studiose  inquirente  in  eum,  immittit  impru- 
dens  ipse  senarium.  Sit  igitur  hoc  cognitum,  in  so- 
lutis  etiam  verbis  inesse  numeros,  eosdemque  esse 
oratorios,  qui  sint  poetici. 

LVII.  191.  Sequitur  ergo,  ut,  qui  maxime  cadant 
in  orationem  aptam  numeri,  videndum  sit.  Sunt  enim 
qui  iambicum  putent,  quod  sit  orationi  simillimus ; 
qua  de  caussa  fieri,  ut  is  potissimum  propter  simili¬ 
tudinem  veritatis  adhibeatur  in  fabulis;  quod  ille 
j  dactylicus  numerus  hexametrorum  magniloquentiae 
j  sit  accommodatior.  Ephorus  autem,  levis  ipse  orator, 
sed  profectus  ex  optima  disciplina,  paeana  sequitur 
aut  dactylum,  fugit  autem  spondeum  et  trochaeum. 
Quod  enim  paean  habeat  tres  breves,  dactylus  autem 
duas,  brevitate  et  celeritate  syllabarum  labi  putat  ver¬ 
ba  proclivius,  contraque  accidere  in  spondeo  et  tro- 
chaeo;  quod  alter  longis  constaret,  alter  e  brevibus 
fieret,  alteram  nimis  incitatam,  alteram  nimis  tardam 
orationem,  neutram  temperatam.  192.  Sed  et  illi 
priores  errant  et  Ephorus  in  culpa  est.  Nam  et  qui 
i  paeana  praetereunt,  non  vident  mollissimum  a  sese 
numerum  eumdemque  amplissimum  praeteriri.  Quod 
longe  Aristoteli  videtur  secus,  qui  iudicat  heroum 
numerum  grandiorem,  quam  desideret  soluta  oratio, 
iambum  autem  nimis  e  vulgari  esse  sermone.  Ita 
neque  humilem  et  abiectam  orationem  nec  nimis  al- 
tam  et  exaggeratam  probat,  plenam  tamen  earn  vult 
esse  gravitatis,  ut  eos,  qui  audient,  ad  maiorem  ad- 
mirationem  possit  traducere.  193.  Trochaeum  autem, 
qui  est  eodem  spatio,  quo  choreus,  xogdaxa  appellat, 
quia  contractio  et  brevitas  dignitatem  non  habeat. 
Ita  paeana  probat  eoque  ait  uti  omnes ,  sed  ipsos  non 
sentire,  quum  utantur;  esse  autem  tertium  ac  me¬ 
dium  inter  illos ,  sed  ita  factos  eos  pedes  esse,  ut  in 
eis  singulis  modus  insit  aut  sesquiplex  aut  duplex 
aut  par.  Itaque  illi,  de  quibus  ante  dixi,  tantum- 
modo  commoditatis  habuerunt  rationem ,  nullam  di¬ 
gnitatis.  194.  Iambus  enim  et  dactylus  in  versum 
cadunt  maxime.  Itaque  ut  versum  fugimus  in  ora¬ 
tione,  sic  hi  sunt  evitandi  continuati  pedes.  Aliud 
enim  quiddam  est  oratio,  nec  quidquam  inimicius, 
quam  ilia  versibus.  Paean  autem  minime  est  aptus  ad 
versum;  quo  libentius  eum  recepit  oratio.  Ephorus 
vero  ne  spondeum  quidem,  quern  fugit,  intelligit  esse 
aequalem  dactylo,  quem  probat.  Syllabis  enim  me- 
tiendos  pedes ,  non  intervallis  existimat;  quod  idem 
facit  in  trochaeo,  qui  temporibus  et  intervallis  est  par 
iambo,  sed  eo  vitiosus  in  oratione,  si  ponatur  extre- 
mus,  quod  verba  melius  in  syllabas  longiores  ca¬ 
dunt.  Atque  haec,  quae  sunt  apud  Aristotelem,  ea¬ 
dem  a  Theophrasto  Theodecteque  de  paeane  dicun- 
tur.  195.  Ego  autem  sentio  omnes  in  oratione  esse 
quasi  permixtos  et  confusos  pedes.  Nec  enim  effu¬ 
gere  possemus  animadversionem ,  si  semper  eisdem 
uteremur;  quia  neque  numerosa  esse,  ut  poema,  ne¬ 
que  extra  numerum ,  ut  sermo  vulgi ,  esse  debet  ora¬ 
tio.  Alterum  nimis  est  vinctum ,  ut  de  industria  fa¬ 
ctum  appareat,  alterum  nimis  dissolutum,  ut  perva- 
gatum  ac  vulgare  videatur;  ut  ab  altero  non  delecte- 
re,  alterum  oderis.  196.  Sit  igitur,  ut  supra  dixi, 
permixta  et  temperata  numeris  nec  dissoluta  nec  tota 
numerosa,  paeane  maxime,  quoniam  optimus  auctor 
ita  censet,  sed  reliquis  etiam  numeris,  quos  ille 
praeterit,  temperata. 

LVIII.  Quos  autem  numeros,  cum  quibus  tam- 
quam  purpuram  misceri  oporteat,  nunc  dicendum 
est,  atque  etiam  quibus  orationis  generibus  sint  qui- 

que  accommodatissimi.  Iambus  enim  frequentissi- 
mus  est  in  iis ,  quae  demisso  atque  humili  sermone 
dicuntur,  197.  paean  autem  in  amplioribus,  in  utro- 
que  dactylus.  Ita  in  varia  et  perpetua  oratione  hi 
sunt  inter  se  miscendi  et  temperandi.  Sic  minime 
animadvertetur  delectationis  aucupium  et  quadran- 
dae  orationis  industria;  quae  latebit  eo  magis,  si  et 
verborum  et  sententiarum  ponderibus  utemur.  Nam 
qui  audiunt,  haec  duo  animadvertunt  et  iucunda  sibi 
censent,  verba  dico  et  sententias,  eaque  dum  animis 
attends  admirantes  excipiunt,  fugit  eos  et  praetervo- 
lat  numerus;  qui  tamen  si  abesset,  ilia  ipsa  minus 
delectarent.  198.  Nec  vero  nimius  is  cursus  est  nu- 
merorum,  orationis  dico  (nam  est  longe  aliter  in  ver- 
sibus,)  nihil  ut  fiat  extra  modum;  nam  id  quidem 
esset  poema;  sed  omnis  nec  claudicans  nec  quasi 
fluctuans  et  aequaliter  constanterque  ingrediens  nu- 
merosa  habetur  oratio.  Atque  id  in  dicendo  nume- 
rosum  putatur,  non  quod  totum  constat  e  numeris, 
sed  quod  ad  numeros  proxime  accedit;  quo  etiam 
difficilius  est  oratione  uti,  quam  versibus;  quod  illis 
certa  quaedam  et  definita  lex  est,  quam  sequi  sit  ne- 
cesse;  in  dicendo  autem  nihil  est  propositum,  nisi 
ut  ne  immoderata  aut  angusta  aut  dissoluta  aut  flu®ns 
sit  oratio.  Itaque  non  sunt  in  ea  tamquam  tibicinii 
percussionum  modi,  sed  universa  comprehensio  et 
species  orationis  clausa  et  terminata  est;  quod  volu- 
ptate  aurium  iudicatur. 

LIX.  199.  Solet  autem  quaeri,  totone  in  ambitu 
verborum  numeri  tenendi  sint,  an  in  primis  partibus 
atque  in  extremis.  Plerique  enim  censent  cadere 
tantum  numerose  oportere  terminarique  sententiam. 
Est  autem,  ut  id  maxime  deceat,  non  id  solum;  po- 
nendus  est  enim  ille  ambitus,  non  abiiciendus.  Quare 
quum  aures  extremum  semper  exspectent  in  eoque 
acquiescant,  id  vacare  numero  non  oportet,  sed  ad 
hunc  exitum  tamen  a  principio  ferri  debet  verborum 
ilia  comprehensio  et  tota  a  capite  ita  fluere,  ut  ad 
extremum  veniens  ipsa  consistat.  200.  Id  autem  bo¬ 
na  disciplina  exercitatis ,  qui  et  multa  scripserint  et, 
quaecumque  etiam  sine  scripto  dicerent,  similia  scri- 
ptorum  effecerint,  non  erit  difficillimum.  Ante  enim 
circumscribitur  mente  sententia  confestimque  verba 
concurrunt,  quae  mens  eadem,  qua  nihil  est  celerius, 
statim  dimittit,  ut  suo  quodque  loco  respondeat ;  quo¬ 
rum  descriptus  ordo  alias  alia  terminatione  concludi- 
tur ;  atque  omnia  ilia  et  prima  et  media  verba  specta- 
re  debent  ad  ultimum.  201.  Interdum  enim  cursus 
est  in  oratione  incitatior,  interdum  moderata  ingres- 
sio,  ut  iam  a  principio  videndum  sit,  quemadmodum 
velis  venire  ad  extremum.  Nec  in  numeris  magis, 
quam  in  reliquis  ornamentis  orationis,  eadem  quum 
faciamus ,  quae  poetae ,  effugimus  tamen  in  oratione 
poematis  similitudinem.  Est  enim  in  utroque  et  ma¬ 
teria  et  tractatio :  materia  in  verbis ,  tractatio  in  col- 
locatione  verborum.  LX.  Ternae  autem  sunt  utrius- 
que  partes :  verborum ,  tralatum ,  novum ,  priscum ; 
(nam  de  propriis  nihil  hoc  loco  dicimus:)  202.  collo- 
cationis  autem  eae,  quas  diximus,  compositio,  con- 
cinnitas,  numerus.  Sed  in  utroque  frequentiores 
sunt  et  liberiores  poetae;  nam  et  transferunt  verba 
quum  crebrius,  turn  etiam  audacius,  et  priscis  liben- 
tius  utuntur  et  liberius  novis.  Quod  idem  fit  in  nu¬ 
meris,  in  quibus  quasi  necessitati  parere  coguntur. 
Sed  tamen  haec  nec  nimis  esse  diversa  neque  ullo 
modo  coniuncta  intelligi  licet.  Ita  fit,  ut  non  item  in 
oratione,  ut  in  versu,  numerus  exstet,  idque,  quod 


numerosum  in  oratione  dicitur,  non  semper  numero 
fiat,  sed  nonnumquam  aut  concinnitate  aut  constru- 
ctione  verborum.  203.  Ita,  si  numerus  orationis 
quaeritur  qui  sit,  omnis  est,  sed  alius  alio  melior  at¬ 
que  aptior;  si  locus,  in  omni  parte  verborum;  si, 
unde  ortus  sit,  ex  aurium  voluptate;  si  componen- 
dorum  ratio,  dicetur  alio  loco,  quia  pertinet  ad  usum, 
quae  pars  quarta  et  extrema  nobis  in  dividendo  fuit; 
si,  ad  quam  rem  adhibeatur,  ad  delectationem ;  si, 
quando,  semper;  si,  quo  loco,  in  tota  continuatione 
verborum;  si,  quae  res  efficiat  voluptatem,  eadem, 
quae  in  versibus,  quorum  modum  notat  ars ,  sed  au¬ 
res  ipsae  tacito  eum  sensu  sine  arte  definiunt. 

LXI.  204.  Satis  multa  de  natura:  sequitur  usus, 
de  quo  est  accuratius  disputandum.  In  quo  quaesi- 
tum  est,  in  totone  circuitu  illo  orationis,  quern  Grae- 
ci  nsQiodov,  nos  turn  ambitum,  turn  circuitum,  turn 
comprehensionem  aut  continuationem  aut  circumscri- 
ptionem  dicimus ,  an  in  principiis  solum ,  an  in  ex¬ 
tremis,  an  in  utraque  parte  numerus  tenendus  sit; 
deinde,  quum  aliud  videatur  esse  numerus,  aliud 
numerosum,  quid  intersit.  205.  Turn  autem,  in  omni- 
busne  numeris  aequaliter  particulas  deceat  incidere, 
an  facere  alias  breviores,  alias  longiores,  idque  quan¬ 
do  aut  cur,  quibusque  partibus ;  pluribusne  an  sin¬ 
gulis,  imparibus  an  aequalibus ;  et  quando  aut  istis 
aut  illis  sit  utendum:  quaeque  inter  se  aptissime 
collocentur  et  quomodo?  an  omnino  nulla  sit  in  eo 
genere  distinctio;  quodque  ad  rem  maxime  pertinet, 
qua  ratione  numerosa  fiat  oratio?  206.  Explicandum 
etiam  est,  unde  orta  sit  forma  verborum :  dicendum- 
que,  quantos  circuitus  facere  deceat,  deque  eorum 
particulis  et  tamquam  incisionibus  disserendum  est 
quaerendumque ,  utrum  una  species  et  longitudo  sit 
earum  anne  plures,  et,  si  plures,  quo  loco  aut  quando 
quoque  genere  uti  oporteat.  Postremo  totius  gene¬ 
ris  utilitas  explicanda  est ,  quae  quidem  patet  latius ; 
non  ad  unam  enim  rem  aliquam ,  sed  ad  plures  ac- 
commodatur.  207.  Ac  licet  non  ad  singulas  res 
respondentem  de  universo  genere  sic  dicere,  ut  etiam 
singulis  satis  responsum  esse  videatur.  Remotis  igi- 
tur  reliquis  generibus  unum  selegimus  hoc ,  quod  in 
caussis  foroque  versatur,  de  quo  diceremus. 

Ergo  in  aliis,  id  est  in  historia  et  in  eo,  quod  ap- 
pellamus  irndeixTutov,  placet  omnia  dici  Isocrateo 
Theopompeoque  more  ilia  circumscriptione  ambitu- 
que,  ut  tamquam  in  orbe  inclusa  currat  oratio,  quoad 
insistat  in  singulis  perfectis  absolutisque  sententiis. 
208.  Itaque  posteaquam  est  nata  haec  vel  circumscri- 
ptio  vel  comprehensio  vel  continuatio  vel  ambitus, 
si  ita  licet  dicere,  nemo,  qui  aliquo  esset  in  numero, 
scripsit  orationem  generis  eius,  quod  esset  ad  dele¬ 
ctationem  comparatum  remotumque  a  iudiciis  foren- 
sique  certamine ,  quin  redigeret  omnes  fere  in  qua- 
drum  numerumque  sententias.  Nam  quum  is  est 
auditor,  qui  non  vereatur,  ne  compositae  orationis 
insidiis  sua  fides  attentetur,  gratiam  quoque  habet 
oratori,  voluptati  aurium  servienti.  LXII.  209.  Ge¬ 
nus  autem  hoc  orationis  neque  totum  assumendum 
est  ad  caussas  forenses  neque  omnino  repudiandum ; 
si  enim  semper  utare,  quum  satietatem  affert  turn, 
quale  sit,  etiam  ab  imperitis  agnoscitur.  Detrahit 
praeterea  actionis  dolorem ,  aufert  humanum  sensum 
actoris,  tollit  funditus  veritatem  et  fidem.  Sed,  quo- 
niam  adhibenda  nonnumquam  est,  primum  viden¬ 
dum  est,  quo  loco,  deinde  quam  diu  retinenda  sit, 
turn  quot  modis  commutanda.  210.  Adhibenda  est 

igitur  numerosa  oratio,  si  aut  laudandum  est  aliquid 
ornatius,  ut  nos  in  accusationis  secundo  de  Siciliae 
laude  diximus,  ut  in  senatu  de  consulatu  meo,  aut 
exponenda  narratio,  quae  plus  dignitatis  desiderat, 
quam  doloris,  ut  in  quarto  accusationis  de  Hennensi 
Cerere,  de  Segestana  Diana,  de  Syracusarum  situ  di¬ 
ximus.  Saepe  etiam  in  amplificanda  re  concessu 
omnium  funditur  numerose  et  volubiliter  oratio.  Id 
nos  fortasse  non  perfecimus ,  conati  quidem  saepissi- 
me  sumus :  quod  plurimis  locis  perorationes  nostrae 
voluisse  nos  atque  animo  contendisse  declarant.  Id 
autem  turn  valet,  quum  is,  qui  audit,  ab  oratore  iam 
obsessus  est  ac  tenetur.  Non  enim  id  agit,  ut  insi- 
dietur  et  observet,  sed  iam  favet  processumque  vult, 
dicendique  vim  admirans  non  anquirit,  quid  repre- 
hendat.  21 1 .  Haec  autem  forma  retinenda  non  diu 
est,  nec  dico  in  peroratione,  quam  ipsam  includit,  sed 
in  orationis  reliquis  partibus.  Nam  quum  sis  iis  lo¬ 
cis  usus,  quibus  ostendi  licere,  transferenda  tota  di- 
ctio  est  ad  ilia,  quae  nescio  cur,  quum  Graeci  v.op- 
fiaxa  et  xaka  nominent,  nos  non  recte  incisa  et  mem¬ 
bra  dicamus.  Neque  enim  esse  possunt  rebus  igno- 
tis  nota  nomina :  sed  quum  verba  aut  suavitatis  aut 
inopiae  caussa  transferre  soleamus,  in  omnibus  hoc 
fit  artibus,  ut,  quum  id  appellandum  sit,  quod  pro¬ 
pter  rerum  ignorationem  ipsarum  nullum  habuerit 
ante  nomen,  necessitas  cogat  aut  novum  facere  ver- 
bum  aut  a  simili  mutuari. 

LXIII.  212.  Quo  autem  pacto  deceat  incise  mem- 
bratimve  dici,  iam  videbimus;  nunc,  quot  modis 
mutentur  comprehensiones  conclusionesque,  dicen- 
dum  est.  Fluit  omnino  numerus  a  primo  turn  inci- 
tatius  brevitate  pedum,  turn  proceritate  tardius.  Cur- 
sum  contentiones  magis  requirunt,  expositiones  re¬ 
rum  tarditatem.  Insistit  autem  ambitus  modis  plu- 
ribus,  e  quibus  unum  est  secuta  Asia  maxime,  qui 
dichoreus  vocatur,  quum  duo  extremi  chorei  sunt, 
id  est  e  singulis  longis  et  brevibus.  Explanandum 
est  enim,  quod  ab  aliis  iidem  pedes  aliis  nominantur 
vocabulis.  213.  Dichoreus  non  est  ille  quidem  sua 
sponte  vitiosus  in  clausulis,  sed  in  orationis  numero 
nihil  est  tarn  vitiosum,  quam  si  semper  est  idem. 
Cadit  autem  per  se  ipse  ille  praeclare,  quo  etiam  sa- 
tietas  formidanda  est  magis.  Me  stante  C.  Carbo  C. 
F.  tribunus  plebis  in  concione  dixit  his  verbis:  0 
Marce  Druse ,  patrem  appello.  Haec  quidem  duo 
binis  pedibus  incisim.  Dein  membratim :  Tu  dicer e 
solebas,  sacrum  esse  rempublicam.  214.  Haec  item 
membra  ter nis.  Post  ambitus:  Quicumque  earn  vio- 
lavissent,  ab  omnibus  esse  ei  poenas  persolutas:  dicho¬ 
reus.  Nihil  enim  ad  rem,  extrema  ilia  longa  sit,  an 
brevis.  Deinde:  Patris  dictum  sapiens  temeritas  filii 
comprobavit.  Hoc  dichoreo  tantus  clamor  concionis 
excitatus  est,  ut  admirabile  esset.  Quaero,  nonne  id 
numerus  effecerit?  Yerborum  ordinem  immuta,  fac 
sic:  Comprobavit  filii  temeritas ,  iam  nihil  erit,  etsi 
temeritas  ex  tribus  brevibus  et  longa  est,  quem  Ari- 
stoteles  ut  optimum  probat,  a  quo  dissentio.  —  215. 
At  eadem  verba,  eadem  sententia.  — Animo  istuc 
satis  est,  auribus  non  satis.  Sed  id  crebrius  fieri  non 
oportet.  Primum  enim  numerus  agnoscitur,  deinde 
satiat,  postea  cognita  facilitate  contemnitur. 

LXIV.  Sed  sunt  clausulae  plures,  quae  numerose 
et  iucunde  cadant.  Nam  et  creticus ,  qui  est  e  longa 
et  brevi  et  longa,  et  eius  aequalis  paean,  qui  spatio 
par  est,  syllaba  longior,  quam  conunodissime  putatur 
in  solutam  orationem  illigari,  quum  sit  duplex.  Nam 

aut  e  longa  est  et  tribus  brevibus,  qui  numerus  in 
primo  viget,  iacet  in  extremo,  aut  e  totidem  brevibus 
et  longa,  in  quem  optime  cadere  censent  veteres ;  ego 
non  plane  reiicio,  sed  alios  antepono.  216.  Ne  spon- 
deus  quidem  funditus  est  repudiandus.  Etsi,  quod 
est  e  longis  duabus ,  hebetior  videtur  et  tardior ,  ha- 
bet  tamen  stabilem  quemdam  et  non  expertem  digni¬ 
tatis  gradum,  in  incisionibus  vero  multo  magis  et  in 
membris;  paucitatem  enim  pedum  gravitatis  suae 
tarditate  compensat.  Sed  hos  quum  in  clausulis  pe¬ 
des  nomino,  non  loquor  de  uno  pede  extremo:  ad- 
iu'rfgo  (quod  minimum  sit)  proximum  superiorem, 
saepe  etiam  tertium.  217.  Ne  iambus  quidem,  qui 
est  e  brevi  et  longa,  aut  par  choreo,  qui  habet  tres 
breves,  trochaeus,  sed  spatio  par,  non  syllabis,  aut 
etiam  dactylus,  qui  est  e  longa  et  duabus  brevibus, 
si  est  proximus  a  postremo,  parum  volubiliter  per- 
venit  ad  extremum,  si  est  extremus  choreus  aut  spon- 
deus.  Numquam  enim  interest,  uter  sit  eorum  in 
pede  extremo.  Sed  iidem  hi  tres  pedes  male  conclu- 
dunt,  si  quis  eorum  in  extremo  locatus  est,  nisi  quum 
pro  cretico  postremus  est  dactylus.  Nihil  enim  in¬ 
terest,  dactylus  sit  extremus,  an  creticus,  quia  postre- 
ma  syllaba,  brevis  an  longa  sit,  ne  in  versu  quidem 
refert.  218.  Quare  etiam  paeana  qui  dixit  aptiorem, 
in  quo  esset  longa  postrema,  vidit  parum,  quoniam 
nihil  ad  rem  est,  postrema  an  longa  sit.  Iam  paean, 
quod  plures  habeat  syllabas,  quam  tres,  numerus  a 
quibusdam,  non  pes  habetur.  Est  quidem,  ut  inter 
omnes  constat  antiquos,  Aristotelem,  Theophrastum, 
Theodectem,  Ephorum,  unus  aptissimus  orationi  vel 
orienti  vel  mediae;  putant  illi  etiam  cadenti,  quo  lo¬ 
co  mihi  videtur  aptior  creticus.  Dochmius  autem,  e 
quinque  syllabis,  brevi,  duabus  longis,  brevi,  longa, 
ut  est  hoc:  Amicos  tenes,  quo  vis  loco  aptus  est,  dum 
semel  ponatur:  iteratus  aut  continuatus,  numerum 
apertum  et  nimis  insignem  facit.  LXY.  219.  His  igi¬ 
tur  tot  commutationibus  tamque  variis  si  utemur: 
nec  deprehendetur  manifesto,  quid  a  nobis  de  indu- 
stria  fiat,  et  occurretur  satietati.  Et  quia  non  nume¬ 
ro  solum  numerosa  oratio ,  sed  et  compositione  fit  et 
genere  (quod  ante  dictum  est)  concinnitatis,  compo¬ 
sitione  potest  intelligi ,  quum  ita  structa  verba  sunt, 
ut  numerus  non  quaesitus,  sed  ipse  secutus  esse  vi- 
deatur,  ut  apudCrassum:  Nam  ubi  lubido  dominatur, 
innocentiae  leve  praesidium  est.  Ordo  enim  verborum 
efficit  numerum  sine  ulla  aperta  oratoris  industria. 
Itaque  si  quae  veteres  illi  (Herodotum  dico  et  Thu- 
cydidem,  totamque  earn  aetatem)  apte  numeroseque 
dixerunt;  ea  non  numero  quaesito,  sed  verborum 
collocatione  ceciderunt.  220.  Formae  vero  quaedam 
sunt  orationis,  in  quibus  ea  concinnitas  est,  ut  se- 
quatur  numerus  necessario.  Nam  quum  aut  par  pari 
refertur  aut  contrarium  contrario  opponitur  aut,  quae 
similiter  cadunt  verba,  verbis  comparantur,  quid- 
quid  ita  concluditur,  plerumque  fit  ut  numerose  ca- 
dat.  Quo  de  genere  cum  exemplis  supra  diximus, 
ut  haec  quoque  copia  facultatem  afierat,  non  semper 
eodem  modo  desinendi.  Nec  tamen  haec  ita  sunt  ar- 
cta  et  astricta,  ut  ea,  quum  velimus,  laxare  ne- 
queamus.  Multum  interest,  utrum  numerosa  sit,  id 
est  similis  numerorum ,  an  plane  e  numeris  constet 
oratio.  Alterum  si  fit,  intolerabile  vitium  est;  alte- 
rum  nisi  fit,  dissipata  et  inculta  et  Aliens  est  oratio. 

LXVI.  221 .  Sed  quoniam  non  modo  non  frequen¬ 
ter,  verum  etiam  raro  in  veris  caussis  aut  forensibus 
!  circumscripte  numeroseque  dicendum  est,  sequi  vi- 

detur,  ut  videamus,  quae  sint  ilia,  quae  supra  dixi 
incisa,  quae  membra.  Haec  enim  in  veris  caussis 
maximam  partem  orationis  obtinent.  Constat  enim 
ille  ambitus  et  plena  comprehensio  e  quattuor  fere 
partibus,  quae  membra  dicimus,  ut  et  aures  impleat, 
et  ne  brevior  sit,  quam  satis  sit,  neque  longior. 
Quamquam  utrumque  nonnumquam  vel  potius  saepe 
accidit,  ut  aut  citius  insistendum  sit  aut  longius  pro- 
cedendum ,  ne  brevitas  defraudasse  aures  videatur 
neve  longitudo  obtudisse.  Sed  habeo  mediocritatis 
rationem ;  nec  enim  loquor  de  versu  et  est  liberior 
aliquanto  oratio.  222.  E  quattuor  igitur  quasi  he- 
xametrorum  instar  versuum  quod  sit,  constat  fere 
plena  comprehensio.  His  igitur  singulis  versibus 
quasi  nodi  apparent  continuationis,  quos  in  ambitu 
coniungimus.  Sin  membratim  volumus  dicere,  in- 
sistimus ,  idque  quum  opus  est ,  ab  isto  cursu  invi- 
dioso  facile  nos  et  saepe  disiungimus.  Sed  nihil  tarn 
debet  esse  numerosum,  quam  hoc,  quod  minime  ap- 
paret  et  valet  plurimum.  Ex  hoc  genere  illud  est 
Crassi :  Missos  faciant  patronos :  ipsi  prodeant.  Nisi 

intervallo  dixisset - ipsi  prodeant, - sensis- 

set  profecto  se  fudisse  senarium ;  omnino  melius  ca- 
deret,  prodeant  ipsi.  223.  Sed  de  genere  nunc  disputo. 
Car  clandestine  consiliis  nos  oppugnant?  cur  de  per- 
fugis  nostris  copias  comparant  contra  nos  ?  Prima  sunt 
ilia  duo,  quae  xo^paxa  Graeci  vocant,  nos  incisa  di¬ 
cimus;  deinde  tertium  xcokov  illi,  nos  membrum; 
sequitur  non  longa  —  ex  duobus  enim  versibus ,  id 
est  membris,  perfecta  comprehensio  est  et  in  spondeos 
cadit ;  et  Crassus  quidem  sic  plerumque  dicebat,  id¬ 
que  ipse  genus  dicendi  maxime  probo.  LXVII.  Sed 
quae  incisim  aut  membratim  efferuntur,  ea  vel  aptis- 
sime  cadere  debent,  ut  est  apud  me:  Domus  tibi 
deerat?  at  habebas.  Pecunia  superabat?  at  egebas. 
224.  Haec  incise  dicta  sunt  quattuor.  At  membra¬ 
tim,  quae  sequuntur,  duo:  Incurristi  amens  in  colu- 
mnas:  in  alienos  insanus  insanisti.  Deinde  omnia, 
tamquam  crepidine  quadam,  comprehensione  lon- 
giore  sustinentur:  Depressam,  caecum,  iacentem  do- 
mum  pluris,  quam  te,  et  quam  f ortunas  tuas  aestimasti, 
dichoreo  finitur.  At  dispondeo  proximum  illud.  Nam 
in  iis,  quibus  ut  pugiunculis  uti  oportet,  brevitas  fa- 
cit  ipsa  liberiores  pedes.  Saepe  enim  singulis  uten- 
dum  est,  plerumque  binis,  et  utrisque  addi  pedis 
pars  potest;  non  fere  ternis  amplius.  225.  Incisim 
autem  et  membratim  tractata  oratio  in  veris  caussis 
plurimum  valet,  maximeque  iis  locis,  quum  aut  ar- 
guas  aut  refellas:  ut  nostra  in  Corneliana  secunda: 

O  callidos  homines,  o  rem  excogitatam,  o  ingenia  me- 
tuenda!  Membratim  adhuc,  deinde  caesim,  diximus, 
rursus  membratim:  Testes  dare  volumus.  Extrema 
sequitur  comprehensio,  sed  ex  duobus  membris,  qua 
non  potest  esse  brevior :  Quern,  quaeso,  nostrum  fefel - 
lit,  ita  vos  esse  facturos?  226.  Nec  ullum  genus  est 
dicendi  aut  melius  aut  fortius,  quam  binis  aut  ternis 
ferire  verbis,  nonnumquam  singulis,  paullo  alias  plu- 
ribus,  inter  quae  variis  clausulis  interponit  se  raro 
numerosa  comprehensio ;  quam  perverse  fugiens  He- 
gesias,  dum  ille  quoque  imitari  Lysiam  vult,  alte¬ 
ram  paene  Demosthenem,  saltat  incidens  particulas. 
Et  is  quidem  non  minus  sententiis  peccat,  quam  ver¬ 
bis,  ut  non  quaerat,  quern  appellet  ineptum,  qui  ilium 
cognoverit.  Sed  ego  ilia  Crassi  et  nostra  posui,  ut, 
qui  vellet,  auribus  ipsis,  quid  numerosum  etiam  in 
minimis  particulis  orationis  esset,  iudicaret.  Et  quo- 
niam  plura  de  numerosa  oratione  diximus,  quam  !! 


quisquam  ante  nos,  nunc  de  eius  generis  utilitate 
dicemus. 

LXYIII.  227.  Nihil  enim  est  aliud,  Brute,  (quod 
quidem  tu  minime  omnium  ignoras,)  pulchre  et  ora- 
torie  dicere,  nisi  optimis  sententiis  verbisque  lectis- 
simis  dicere.  Et  nec  sententia  ulla  est,  quae  fructum 
oratori  ferat,  nisi  apte  exposita  atque  absolute,  nec 
verborum  lumen  apparet,  nisi  diligenter  collocato- 
rum,  et  horum  utrumque  numerus  illustrat;  nume- 
rus  autem  (saepe  enim  hoc  testandum  est)  non  modo 
non  poetice  iunetus,  verum  etiam  fugiens  ilium  ei- 
que  omnium  dissimillimus ;  non  quin  iidem  sint  nu- 
meri  non  modo  oratorum  et  poetarum ,  verum  omni¬ 
no  loquentium,  denique  etiam  sonantium  omnium, 
quae  metiri  auribus  possumus,  sed  ordo  pedum  facit, 
ut  id ,  quod  pronunciatur ,  aut  orationis  aut  poematis 
simile  videatur.  228.  Hanc  igitur,  sive  compositio- 
nem  sive  perfectionem  sive  numerum  vocari  placet, 
adhibere  necesse  est,  si  ornate  velis  dicere,  non  so¬ 
lum,  (quod  ait  Aristoteles  et  Theophrastus,)  ne  infinite 
feratur  ut  flumen  oratio,  quae  non  aut  spiritu  pro- 
nuntiantis  aut  interductu  librarii ,  sed  numero  coacta 
debet  insistere ,  verum  etiam ,  quod  multo  maiorem 
habent  apta  vim,  quam  soluta.  Ut  enim  athletas  nec 
multo  secus  gladiatores  videmus  nihil  nec  vitando 
facere  caute  nec  petendo  vehementer,  in  quo  non 
motus  hie  habeat  palaestram  quamdam,  ut,  quidquid 
in  his  rebus  fiat  utiliter  ad  pugnam ,  idem  ad  aspe- 
ctum  etiam  sit  venustum:  sic  oratio  nec  plagam  gra- 
vem  facit,  nisi  petitio  fuit  apta,  nec  satis  recte  decli- 
nat  impetum,  nisi  etiam  in  cedendo,  quid  deceat,  in- 
telligit.  229.  Itaque,  qualis  eorum  motus,  quos 
analaiaxQov g  Graeci  vocant,  tabs  horam  mihi  vide- 
tur  oratio,  qui  non  claudunt  numeris  sententias,  tan- 
tumque  abest,  ut ,  quod  ii,  qui  hoc  aut  magistrorum 
inopia  aut  ingenii  tarditate  aut  laboris  fuga  non  sunt 
assecuti,  solent  dicere ,  enervetur  oratio  compositione 
verborum ,  ut  aliter  in  ea  nec  impetus  ullus  nec  vis 
esse  possit.  LXIX.  Sed  magnam  exercitationem  res 
flagitat ,  ne  quid  eorum ,  qui  genus  hoc  secuti  non 
tenuerunt ,  simile  faciamus,  ne  aut  verba  traiiciamus 
aperte,  quo  melius  aut  cadat  aut  volvatur  oratio; 

230.  quod  se  L.  Caelius  Antipater,  in  prooemio  belli 
Punici,  nisi  necessario,  facturum  negat.  0  virum 
simplicem,  qui  nos  nihil  celet;  sapientem,  qui  ser- 
viendum  necessitati  putet.  Sed  hie  omnino  rudis. 
Nobis  autem  in  scribendo  atque  in  dicendo  necessi¬ 
tatis  excusatio  non  probatur:  nihil  est  enim  necesse, 
et,  si  quid  esset,  id  necesse  tamen  non  erat  confiteri. 
Et  hie  quidem ,  qui  hanc  a  Laelio ,  ad  quern  scripsit, 
cui  se  purgat,  veniam  petit,  et  utitur  ea  traiectione 
verborum  et  nihilo  tamen  aptius  explet  concluditque 
sententias.  Apud  alios  autem,  et  Asiaticos  maxime 
numero  servientes,  inculcata  reperias  inania  quae- 
dam  verba  quasi  complementa  numerorum.  Sunt 
etiam,  qui  illo  vitio,  quod  ab  Hegesia  maxime  fluxit, 
infi-ingendis  concidendisque  numeris,  in  quoddam 
genus  abiectum  incidant,  Siculorum  simillimum. 

231.  Tertiujn  est,  in  quo  fuerunt  fratres  illi,  Asiati- 
corum  rhetorum  principes  Hierocles  et  Menecles,  mi¬ 
nime  mea  sententia  contemnendi.  Etsi  enim  a  forma 
veritatis  et  ab  Atticorum  regula  absunt,  tamen  hoc 
vitium  compensant  vel  facultate  vel  copia.  Sed  apud 
eos  varietas  non  erat,  quod  omnia  fere  concludeban- 
tur  uno  modo.  Quae  vitia  qui  fugerit,  ut  neque  ver- 
bum  ita  traiiciat,  ut  id  de  industria  factum  intelliga- 
tur,  neque  inferciens  verba  quasi  rimas  expleat,  nec 

minutos  numeros  sequens  concidat  delumbetque  sen- 
tentias,  nec  sine  ulla  commutatione  in  eodem  semper 
versetur  genere  numerorum ,  is  omnia  fere  vitia  vi- 
taverit.  Nam  de  laudibus  multa  diximus,  quibus 
sunt  alia  perspicua  vitia  contraria.  LXX.  232.  Quan¬ 
tum  autem  sit  apta  dicere,  experiri  licet,  si  aut  com- 
positi  oratoris  bene  structam  collocationem  dissolvas 
permutatione  verborum ;  (corrumpatur  enim  tota  res, 
ut  et  haec  nostra  in  Corneliana  et  deinceps  omnia: 
Neque  me  divitiae  movent,  quibus  omnes  Africanos  et 
Laelios  multi  venalitii  mercatoresque  superarunt ;  im- 
muta  paullulum,  ut  sit,  multi  superarunt  mercatores 
venalitiique ,  perierit  tota  res;  et  quae  sequuntur: 
Neque  vestis  aut  caelatum  aurum  et  argentum,  quo  no¬ 
stros  veteres  Marcellos  Maximosque  multi  eunuchi  e 
Syria  Aegyptoque  vicerunt;  verba  permuta  sic,  ut  sit, 
vicerunt  eunuchi  e  Syria  Aegyptoque;  adde  tertium: 
Neque  vero  ornamenta  ista  villarum,  quibus  L.  Paul- 
lum  et  L.  Mummium,  qui  rebus  his  urbem  Italiamque 
omnem  referserunt ,  ab  aliquo  video  perfacile  Deliaco 
aut  Syro  potuisse  superari;  fac  ita ,  potuisse  superari 
ab  aliquo  Syro  aut  Deliaco:  233.  videsne,  ut  ordine 
verborum  paullum  commutato,  eisdem  verbis,  stante 
sententia ,  ad  nihilum  omnia  recidant ,  quum  sint  ex 
aptis  dissoluta?)  aut  si  alicuius  inconditi  arripias 
dissipatam  aliquam  sententiam  eamque,  ordine  ver¬ 
borum  paullum  commutato,  in  quadrum  redigas,  ef- 
ficiatur  aptum  illud,  quod  fuerit  antea  diffluens  ac 
solutum.  Age,  sume  de  Gracchi  apudcensores  illud: 
Abesse  non  potest,  quin  eiusdem  hominis  sit,  probos  im- 
probare,  qui  improbos  probet ;  quanto  aptius,  si  ita  di- 
xisset :  Quin  eiusdem  hominis  sit,  qui  improbos  probet, 
probos  improbare!  234.  Hoc  modo  dicere  nemo  um- 
quam  noluit,  nemoque  potuit,  quin  dixerit.  Qui  au¬ 
tem  aliter  dixerunt,  hoc  assequi  non  potuerunt.  Ita 
facti  sunt  repente  Attici;  quasi  vero  Trallianus  fue¬ 
rit  Demosthenes !  cuius  non  tarn  vibrarent  fulmina 
ilia,  nisi  numeris  contorta  ferrentur.  LXXI.  Sed  si 
quos  magis  delectant  soluta ,  sequantur  ea  sane,  mo¬ 
do  sic,  ut  si  quis  Phidiae  clypeum  dissolverit,  collo- 
cationis  universam  speciem  sustulerit,  non  singulo- 
rum  operum  venustatem;  ut  in  Thucydide  orbem 


modo  orationis  desidero,  ornamenta  comparent.  235. 
Isti  autem  quum  dissolvunt  orationem,  in  qua  nec 
res  nec  verbum  ullum  est,  nisi  abiectum,  non  cly¬ 
peum,  sed,  ut  in  proverbio  est  (etsi  humilius  dictum 
est,  tamen  consimile  est)  scopas ,  ut  ita  dicam ,  mihi 
videntur  dissolvere.  Atque,  ut  plane  genus  hoc, 
quod  ego  laudo,  contempsisse  videantur,  aut  scribant 
aliquid  vel  Isocrateo  more  vel  quo  Aeschines  aut  De¬ 
mosthenes  utitur,  turn  illos  existimabo  non  despera- 
tione  reformidavisse  genus  hoc,  sed  iudicio  refugis- 
se ;  aut  reperiant,  ipsa  eadem  conditione  qui  uti  velit, 
ut  aut  dicat  aut  scribat,  utra  voles  lingua,  eo  genere, 
quo  illi  volunt.  Facilius  est  enim  apta  dissolvere, 
quam  dissipata  connectere.  236.  Res  autem  se  sic 
habet ,  ut  brevissime  dicam  quod  sentio :  composite 
et  apte  sine  sententiis  dicere  insania  est,  sententiose 
autem  sine  verborum  et  ordine  et  modo  infantia,  sed 
eiusmodi  tamen  infantia,  ut,  ea  qui  utantur,  non  stul- 
ti  homines  haberi  possint,  etiam  plerumque  pruden- 
tes;  quo  qui  est  contentus,  utatur.  Eloquens  vero, 
qui  non  approbationes  solum,  sed  admirationes ,  cla- 
mores,  plausus,  si  liceat,  movere  debet,  omnibus 
oportet  ita  rebus  excellat,  ut  ei  turpe  sit,  quidquam 
aut  spectari  aut  audiri  libentius. 

237.  Habes  meum  de  oratore,  Brute,  iudicium; 
quod  aut  sequere,  si  probaveris;  aut  tuo  stabis,  si 
aliud  quoddam  est  tuum.  In  quo  neque  pugnabo 
tecum  neque  hoc  meum ,  de  quo  tanto  opere  hoc  li- 
bro  asseveravi,  umquam  affirmabo  esse  verius,  quam 
tuum.  Potest  enim  non  solum  aliud  mihi  ac  tibi, 
sed  mihimet  ipsi  aliud  alias  videri.  Nec  in  hac  mo¬ 
do  re,  quae  ad  vulgi  assensum  spectat  et  ad  aurium 
voluptatem,  quae  duo  sunt  ad  iudicandum  levissima, 
sed  ne  in  maximis  quidem  rebus  quidquam  adhuc 
inveni  firmius,  quod  tenerem,  aut  quo  iudicium 
meum  dirigerem,  quam  id,  quodcumque  mihi  quam 
simillimum  veri  videretur,  quum  ipsum  illud  verum 
in  occulto  lateret.  238.  Tu  autem  velim,  si  tibi  ea, 
quae  disputata  sunt,  minus  probabuntur,  ut  aut 
maius  opus  institutum  putes,  quam  effici  potuerit, 
aut,  dum  tibi  roganti  voluerim  obsequi,  verecundia 
negandi  scribendi  me  impudentiam  suscepisse. 


42. 

NOTITIA  LITTERARIA. 

Cicero  Trebatii  voluntati  obsecutus  ad  modum  Ariitoteli*,  qui  octo  Topicorum  libros  (Tom.  8.  ed.  Tauchnit.)  scripserat, 
eamdem  disciplinam  in  compendium  fere  redactam  exposuit  Diet.  C.  Julio  Cuesare  V.  M.  Antonio  Coss.  (a.  V.  710.) 


ARG.  Post  praefationeni  (c.  1.)  Cicero  locos  docet  esse 
duplicis  generis,  internes  in  ipsa  re  positos,  et  externos  i.  e.  ex- 
trinsecus  assumendos  (2  —  4.);  deinde  copiosius  exponit,  inter- 


nos  vel  tota  e  re  ducendos  esse  ope  delinitionis  (5.  sip)  partitio- 
nis  (8.)  etymologiae  (9.)  vel  e  singulis  rebus  cuutroversiae  obno- 
xiis,  ex  coniugatione  (fo.)  similitudine  (li.)  differentia  et  con- 


182 


12.  M.  T.  CICERONIS 


trariis  (12.)  adiunctis  (13.)  antecedentihus,  consequcntihus,  re- 
pugnantihus  (14.)  caussis  (15.  sq.)  effectis  (17.)comparationema- 
iorum,  minorum, parium  (18.);  externos  (testimonia)  alios 
ad  alias  qnaestiones  prudenter  esse  adhihendos  (19.).  Quaestio- 
num  duo  esse  genera,  infinitum  et  finitum:  infinitum  cogni- 
tionis  esse  et  actionis :  cognitionis  (20.)  esse  «)  coniectn- 
ram,  sitne  aliquid,  unde  id  sit  ortum,  qua  sit  caussa  effectum, 
possitne  mutari,  /?)  definitionem  notionis,  proprietatis,  divi- 
sionis,  pavtitionis, descriptionis,  y)  dis  tine tio n  em  iuris etin- 
iuriae,  hie  autem  turn  simpliciter,  vel  de  expetendo  fugiendoque, 
vel  de  aequo  et  iniquo,  vel  de  honesto  et  turpi,  turn  coniparate, 
vel  de  eodem  et  alio,  de  maiore  et  minore  esse  quaerendum ; 
actionis  quaestiones  (21.)  vel  ad  officium  vel  ad  aninii  motum 
sive  concitandum  sive  sedanduni  esse  referendas.  De  aptorum 
ad  has  quaestiones  locorum  delectu  exponit  c.  22.  sq.  finitum 
habere  tria  genera,  caussarum  iudicialium,  deliberationum,  lau- 
dationum,  ad  has  accedere  legitimas  disceptationes,  oriundas  e 
scripto,  quod  vel  amLiguum  sit,  vel  cum  voluntate  vel  cum  scri- 
ptis  contrariis  diserepet.  (24  —  26.) 

I.  1.  Maioresnosresscribereingressos,  C.Trebati, 
et  iis  libris,  quos  brevi  tempore  satis  multos  edidi- 
mus,  digniores  e  cursu  ipso  revocavit  voluntas  tua. 
Quum  enim  mecum  in  Tusculano  esses  et  in  biblio¬ 
theca  separatim  uterque  nostrum  ad  suum  studium 
libellos,  quos  vellet,  evolveret,  incidisti  in  Aristote- 
lis  Topica  quaedam,  quae  sunt  ab  illo  pluribus  libris 
explicata.  Qua  inscriptione  commotus  continuo  a 
me  eorum  librorum  sententiam  requisisti;  2.  quum- 
que  tibi  exposuissem  disciplinam  inveniendorum  ar- 
gumentorum,  ut  sine  ullo  errore  ad  earn  rationem 
via  perveniremus  ab  Aristotele  inventa,  illis  libris 
contineri,  verecunde  tu  quidem,  ut  omnia,  sed  ta- 
men,  facile  ut  cernerem  te  ardere  studio,  mecum,  ut 
tibi  illam  traderem,  egisti.  Quum  autem  ego  te,  non 
tarn  vitandi  laboris  mei  caussa,  quam  quod  id  tua 
interesse  arbitrarer,  vel  ut  eos  per  te  ipse  legeres  vel 
ut  totam  rationem  a  doctissimo  quodam  rhetore  acci- 
peres,  hortatus  essem,  utrumque,  ut  ex  te  audiebam, 
es  expertus.  Sed  a  libris  te  obscuritas  reiecit.  3.  Rhe¬ 
tor  autem  ille  magnus  haec,  ut  opinor,  Aristotelica  se 
ignorare  respondit.  Quod  quidem  minime  sum  ad- 
miratus,eum  philosopbum  rhetori  non  esse  cognitum, 
qui  ab  ipsis  philosophis  praeter  admodum  paucos 
ignoraretur.  Quibus  eo  minus  ignoscendum  est,  quod 
non  modo  rebus  iis,  quae  ab  illo  dictae  et  inventae 
sunt,  allici  debuerunt,  sed  dicendi  quoque  incredibili 
quadam  quum  copia,  turn  etiam  suavitate.  4.  Non 
potui  igitur  tibi  saepius  hoc  roganti  et  tamen  verenti, 
ne  mihi  gravis  esses,  (facile  enim  ideernebam,)  de- 
bere  diutius,  ne  ipsi  iuris  interpret  fieri  videretur 
iniuria.  Etenim  quum  tu  mihi  meisque  multa  saepe 
scripsisses,  veritus  sum,  ne,  si  ego  gravarer,  aut  in- 
gratum  id  aut  superbum  videretur.  Sed,  dum  fuimus 
una,  tu  optimus  es  testis,  quam  fuerim  occupatus; 
5.  ut  autem  a  te  discessi,  in  Graeciam  proficiscens, 
quum  opera  mea  nec  respublica  nec  amici  uterentur 
nec  honeste  inter  arma  versari  possem,  ne  si  tuto  id 
quidem  mihi  liceret,  ut  veni  Yeliam  tuaque  et  tuos 
vidi,  admonitus  huius  aeris  alieni  nolui  deesse  ne  ta- 
citae  quidem  flagitationi  tuae.  Itaque  haec,  quum 
mecum  libros  non  haberem,  memoria  repetita  in 
ipsa  navigatione  conscripsi  tibique  ex  itinere  misi,  ut 
mea  diligentia  mandatorum  tuorum  te  quoque,  etsi 
admonitore  non  eges,  ad  memoriam  nostrarum  rerum 
excitarem.  Sed  iam  tempus  est  ad  id,  quod  institui- 
mus,  accedere. 

II.  6.  Quum  omnis  ratio  diligens  disserendi  duas 


habeatpartes,  unaminveniendi,  alteram  iudicandi,utri- 
usque  princeps,  ut  mihi  quidem  videtur,  Aristoteles 
fuit.  Stoici  autem  in  altera  elaboraverunt :  iudicandi 
enim  vias  diligenter  persecuti  sunt  ea  scientia,  quam 
diaXexTixrjv  appellant;  inveniendi  vero  artem,  quae 
Tomxrj  dicitur,  quaeque  ad  usum  potior  erat  et  ordine 
naturae  certe  prior,  totam  reliquerunt.  7.  Nos  autem, 
quoniam  in  utraque  summa  utilitas  est  et  utramque, 
si  erit  otium,  persequi  cogitamus,  ab  ea,  quae  prior 
est,  ordiemur.  Ut  igitur  earum  rerum,  quae  abscon- 
ditae  sunt,  demonstrato  et  notato  loco,  facilis  inventio 
est;  sic,  quum  pervestigare  argumentum  aliquod  vo- 
lumus,  locos  nosse  debemus ;  sic  enim  appellatae  ab 
Aristotele  sunt  eae  quasi  sedes,  e  quibus  argumenta 
promuntur.  8.  Itaque  licet  definire,  locum  esse  ar¬ 
gument  sedem;  argumentum  autem  orationem,  quae 
rei  dubiae  faciat  fidem.  Sed  ex  iis  locis,  in  quibus 
argumenta  inclusa  sunt,  alii  in  eo  ipso,  de  quo  agi- 
tur,  haerent,  alii  assumuntur  extrinsecus.  In  ipso, 
turn  ex  toto,  turn  ex  partibus  eius,  turn  ex  nota,  turn 
ex  his  rebus,  quae  quodammodo  affectae  sunt  ad  id, 
de  quo  quaeritur.  Extrinsecus  autem  ea  ducuntur, 
quae  absunt  longeque  disiuncta  sunt.  9.  Sed  ad  id 
totum,  de  quo  disseritur,  turn  definitio  adhibetur, 
quae  quasi  involutum  evolvit  id,  de  quo  quaeritur ; 
eius  argument  tabs  est  formula :  Ius  civile  est  aequi- 
tas  constituta  iis,  qui  eiusdem  civitatis  sunt,  ad  res 
suas  obtinendas;  eius  autem  aequitatis  utilis  est  co- 
gnitio:  utilis  est  ergo  iuris  civilis  scientia:  10.  turn 
partium  enumeratio,  quae  tractatur  hoc  modo:  Si 
neque  censu  nec  vindicta  nec  testamento  liber  factus 
est,  non  est  liber ;  neque  est  ulla  earum  rerum :  non 
est  igitur  liber;  turn  notatio,  quum  ex  vi  verbi  ar¬ 
gumentum  aliquod  elicitur,  hoc  modo:  Quum  lex 
assiduo  vindicem  assiduum  esse  iubeat,  locupletem 
iubet  locupleti;  locuples  enim  est  assiduus,  ut  ait 
Aelius,  appellatus  ab  asse  dando.  III.  Ducuntur 
etiam  argumenta  ex  iis  rebus,  quae  quodammodo  af¬ 
fectae  sunt  ad  id,  de  quo  quaeritur.  1 1 .  Sed  hoc  ge¬ 
nus  in  plures  partes  distributum  est.  Nam  alia  con- 
iugata  appellamus,  alia  ex  genere,  alia  ex  forma,  alia 
ex^  similitudine,  alia  ex  differentia,  alia  ex  contrario, 
alia  ex  adiunctis,  alia  ex  antecedentibus,  alia  ex  con- 
sequentibus,  alia  ex  repugnantibus,  alia  ex  caussis, 
alia  ex  effectis,  alia  ex  comparatione  maiorum  aut 
parium  aut  minorum.  12.  Coniugata  dicuntur,  quae 
sunt  ex  verbis  generis  eiusdem.  Eiusdem  autem 
generis  verba  sunt,  quae  orta  ab  uno  varie  commu- 
tantur,  ut  sapiens,  sapienter,  sapientia.  Haec  ver- 
borum  coniugatio  av^vyla  dicitur,  ex  qua  huiusmodi 
est  argumentum:  Si  compascuus  ager  est,  ius  est 
compascere.  13.  A  genere  sic  ducitur:  Quoniam  ar¬ 
gentum  omne  mulieri  legatum  est,  non  potest  ea  pe- 
cunia,  quae  numerata  domi  relicta  est,  non  esse  le- 
gata ;  forma  enim  a  genere,  quoad  suum  nomen  reti- 
net,  numquam  seiungitur,  numerata  autem  pecunia 
nomen  argenti  retinet:  legata  igitur  videtur.  14.  A 
forma  generis,  quam  interdum,  quo  planius  accipia- 
tur,  partem  licet  nominare,  hoc  modo:  Si  ita  Fabiae 
pecunia  legata  est  a  viro,  si  ei  viro  uxor  materfami- 
lias  esset,  si  ea  in  manum  non  convenerat,  nihil  debe- 
tur.  Genus  [enim]  est  uxor ;  eius  duae  formae :  una 
matrumfamilias  earum,  quae  in  manum  convenerunt ; 
altera  earum,  quae  tantummodo  uxores  habentur. 
Qua  in  parte  quum  fuerit  Fabia,  legatum  ei  non  vi¬ 
detur.  15.  A  similitudine  hoc  modo:  Si  aedes  eae 
corruerunt  vitiumve  fecerunt,  quarum  ususfructus 

legatus  est,  heres  restituere  non  debet  nec  reficere, 
non  magis ,  quam  servum  restituere,  si  is ,  cuius 
ususfructus  legatus  est,  deperisset.  16.  A  differen¬ 
tia  :  Non,  si  uxori  vir  legavit  argentum  omne,  quod 
suum  esset,  idcirco,  quae  in  nominibus  fuerunt,  le- 
gata  sunt.  Multum  enim  differt,  in  arcane  positum 
sit  argentum,  an  in  tabulis  debeatur.  17.  Ex  con- 
trario  autem  sic :  Non  debet  ea  mulier,  cui  vir  bono- 
rum  suorum  usumfructum  legavit,  cellis  vinariis  et 
oleariis  plenis  relictis,  putare  id  ad  se  pertinere. 
Usus  enim,  non  abusus,  legatus  est.  Ea  sunt  inter 
se  contraria.  IV.  18.  Ab  adiunctis  :  Si  ea  mulier  testa- 
mentum  fecit,  quae  se  capite  numquam  deminuit, 
non  videtur  ex  ediclo  praetoris  secundum  eas  tabu  las 
possessio  dari.  Adiungitur  enim,  ut  secundum  ser- 
vorum,  secundum  exsulum,  secundum  puerulorum 
tabulas  possessio  videatur  ex  edicto  dari.  19.  Ab 
antecedentibus  autem  et  consequentibus  et  repugnan- 
tibus  hoc  modo.  Ab  antecedentibus:  Si  viri  culpa 
factum  est  divortium,  etsi  mulier  nuntium  remisit, 
tamen  pro  liberis  manere  nihil  oportet.  20.  A  conse¬ 
quentibus:  Si  mulier,  quum  fuisset  nupta  cum  eo, 
quicum  connubium  non  esset,  nuntium  remisit ;  quo¬ 
niam,  qui  nati  sunt,  patrem  non  sequuntur,  pro  libe¬ 
ris  manere  nihil  oportet.  21.  A  repugnantibus :  Si 
paterfamilias  uxori  ancillarum  usumfructum  legavit 
a  filio  neque  a  secundo  herede  legavit,  mortuo  filio 
mulier  usumfructum  non  amittit.  Quod  enim  semel 
testamento  alicui  datum  est,  id  ab  eo  invito,  cui  da¬ 
tum  est,  auferri  non  potest.  Repugnat  enim  recte 
accipere  et  invitum  reddere.  22.  Ab  efficientibus 
caussis  hoc  modo :  Omnibus  est  ius  parietem  dire¬ 
ctum  ad  parietem  communem  adiungere  vel  solidum 
vel  fornicatum.  At  si  quis  in  pariete  communi  de- 
moliendo  damni  infecti  promiserit,  non  debebit  prae- 
stare,  quod  fornix  vitii  fecerit :  non  enim  eius  vitio,  qui 
demolitus  est,  damnum  factum  est,  sed  eius  operis 
vitio,  quod  ita  aedificatum  est,  ut  suspendi  non  pos¬ 
set.  23.  Ab  effectis  rebus  hoc  modo :  Quum  mulier 
viro  in  manum  convenit,  omnia,  quae  mulieris  fue¬ 
runt,  viri  hunt  dotis  nomine.  Ex  comparatione 
autem  omnia  valent,  quae  sunt  huiusmodi :  Quod  in 
re  maiore  valet,  valeat  in  minore,  ut,  si  in  urbe  fines 
non  reguntur,  nec  aqua  in  urbe  arceatur.  Item  contra : 
Quod  in  minore  valet,  valeat  in  maiore.  Licet  idem 
exemplum  convertere.  Item:  Quod  in  re  pari  valet, 
valeat  in  hac, quae  par  est;  ut:  Quoniam  usus  aucto- 
ritas  fundi  biennium  est,  sit  etiam  aedium.  At  in 
lege  aedes  non  appellantur  et  sunt  ceterarum  rerum 
omnium,  quarum  annuus  est  usus.  Valeat  aequitas, 
quae  paribus  in  caussis  paria  iura  desiderat.  21 .  Quae 
autem  extrinsecus  assumuntur,  ea  maxime  ex  aucto- 
ritate  ducuntur.  Itaque  Graeci  tales  argumentationes 
cnd/vovg  vocant,  id  est  artis  expertes,  ut  si  ita  re- 
spondeas:  Quoniam  P.  Scaevola  id  solum  esse  ambi¬ 
tus  aedium  dixerit,  quo  parietis  communis  tegendi 
caussa  tectum  proiiceretur ,  ex  quo  in  tectum  eius, 
aedes  qui  protexisset,  aqua  deflueret,  idtibi  iusvideri. 

25.  His  igitur  locis,  qui  sunt  expositi,  ad  omne 
argumentum  reperiendum  tamquam  elementis  qui- 
busdam  significatio  et  demonstratio  datur.  Utrum 
igitur  hactenus  satis  est?  Tibi  quidem  tam  acuto  et 
tarn  occupato  puto.  V.  Sed,  quoniam  avidum  homi- 
nem  ad  has  discendi  epulas  recepi,  sic  accipiam,  ut 
reliquiarum  sit  potius  aliquid,  quam  te  hinc  patiar 
non  satiatum  discedere.  26.  Quando  ergo  unus  quis- 
que  eorum  locorum,  quos  exposui,  sua  quaedam 


membra  habet,  ea  quam  subtilissime  persequamur, 
et  primum  de  ipsa  definitione  dicatur.  Definitio  est 
oratio,  quae  id,  quod  definitur,  explicat,  quid  sit. 
Defmitionum  autem  duo  sunt  genera  prima:  unum 
earum  rerum,  quae  sunt;  alterum  earum,  quae  in- 
telliguntur.  27.  Esse  ea  dico,  quae  cerni  tangive 
possunt,  ut  fundum,  aedes,  parietem,  stillicidium, 
mancipium,  pecudem,  supellectilem,  penus,  cetera; 
quo  ex  genere  quaedam  interdum  nobis  definienda 
sunt.  Non  esse  rursus  ea  dico,  quae  tangi  demon- 
strarive  non  possunt,  cerni  tamen  animo  atque  intel- 
ligi  possunt,  ut  si  usucapionem,  si  tutelam,  si  gen- 
tem,  si  agnationem  definias,  quarum  rerum  nullum 
subest  quasi  corpus  ;  est  tamen  quaedam  conforma- 
tio  insignita  et  impressa  in  intelligentia,  quam  notio- 
nem  voco.  Ea  saepe  in  argumentando  definitione 
explicanda  est.  28.  Atque  etiam  definitiones  aliae 
sunt  partitionum,  aliae  divisionum:  partitionum, 
quum  res  ea,  quae  proposita  est,  quasi  in  membra 
discerpitur;  ut  si  quis  ius  civile  dicat  id  esse,  quod 
in  legibus,  senatusconsultis,  rebus  iudicatis,  iurispe- 
ritorum  auctoritate,  edictis  magistratuum,  more,  ae- 
quitate  consistat,  Divisionum  autem  definitio  for¬ 
mas  omnes  complectitur,  quae  sub  eo  genere  sunt, 
quod  definitur,  hoc  modo:  abalienatio  est  eius  rei, 
quae  mancipi  est,  aut  traditio  alteri  nexu  aut  in  iure 
cessio,  inter  quos  ea  iure  civili  fieri  possunt.  VI.  Sunt 
etiam  alia  genera  definitionum:  sed  ad  huius  libri 
institutum  ilia  nihil  pertinent;  tantum  est  dicendum, 
qui  sit  definitionis  modus.  29.  Sic  igitur  veteres  prae- 
cipiunt:  quum  sumpseris  ea,  quae  sunt  ei  rei,  quam 
definire  velis,  cum  aliis  communia,  usque  eo  perse- 
qui,  dum  proprium  efficiatur,  quod  nullam  in  aliam 
rem  transferri  possit,  ut  hoc :  Hereditas  est  pecunia. 
Commune  adhuc;  multa  enim  genera  sunt  pecuniae. 
Adde  quod  sequitur:  quae  morte  alicuius  ad  quem- 
piam  pervenit.  Nondum  est  definitio;  multis  enim 
modis  sine  hereditate  teneri  mortuorum  pecuniae 
possunt.  Unum  adde  verbum,  iure ;  iam  acommuni- 
tate  res  disiuncta  videbitur,  ut  sit  explicata  definitio 
sic:  Hereditas  est  pecunia,  quae  morte  alicuius  ad 
quempiam  pervenit  iure.  Nondum  est  satis;  adde, 
nec  ea  aut  legata  testamento,  aut  possessione  retenta; 
confectum  est.  Itemque,  ut  illud:  Gentiles  sunt 
inter  se,  qui  eodem  nomine  sunt.  Non  est  satis.  Qui 
ab  ingenuis  oriundi  sunt.  Ne  id  quidem  satis  est. 
Quorum  maiorum  nemo  servitutem  servivit.  Abest 
etiam  nunc.  Qui  capite  non  sunt  deminuti.  Hoc  for- 
tasse  satis  est.  Nihil  enim  video  Scaevolam,  ponti- 
ficem,  ad  hanc  definitionem  addidisse.  Atque  haec 
ratio  valet  in  utroque  genere  definitionum,  sive  id 
quod  est,  sive  id  quod  intelligitur,  definiendum  est. 
30.  Partitionum  autem  et  divisionum  genus  quale 
esset,  ostendimus,  sed  quid  inter  se  differant,  planius 
dicendum  est.  In  partitione  quasi  membra  sunt,  ut 
corporis  caput,  humeri,  manus,  latera,  crura,  pedes 
et  cetera  ;  VII.  in  divisione  formae  sunt,  quas  Grae¬ 
ci  el'8rj  vocant;  nostri,  si  qui  haec  forte  tractant,  spe¬ 
cies  appellant,  non  pessime  id  quidein,  sed  inutiliter 
ad  mutandos  casus  in  dicendo.  Nolim  enim,  ne  si 
Latine  quidem  dici  possit,  specierum  et  speciebus  di- 
cere;  et  saepe  his  casibus  utcndum  est  ;  at  formis  et 
formarum  velim.  Quum  autem  utroque  verbo  idem 
significetur,  commoditatem  in  dicendo  non  arbitror 
negligendam.  31.  Genus  et  formam  definiunt  hoc 
modo:  Genus  est  notio  ad  plures  differentias  perti- 
nens.  Forma  est  notio,  cuius  differentia  ad  caput 

generis  et  quasi  fontem  refern  potest.  Notionem 
appello,  quam  Graeci  turn  evvoiav,  turn  nfjohjifjiv.  Ea 
est  insita  et  praecepta  cuiusque  cognitio  enodationis 
iudigens.  Formae  sunt  igitur  eae,  in  quas  genus 
sine  ullius  praetermissione  dividitur;  ut  si  quis  ius 
in  legem,  morem,  aequitatem  dividat.  Formas  qui 
putat  idem  esse,  quod  partes,  confundit  artem  et,  si- 
militudine  quadam  conturbatus,  non  satis  acute,  quae 
sunt  secernenda,  distinguit.  32.  Saepe  etiam  defi- 
niunt  et  oratores  et  poetae  per  tralationem  verbi  ex 
similitudine  cum  quadam  suavitate.  Sed  ego  a  ve- 
stris  exemplis  nisi  necessario  non  recedam.  Solebat 
igitur  Aquillius,  collega  et  familiaris  meus,  quum  (le 
littoribus  ageretur,  quae  omnia  publica  esse  vultis, 
quaerentibus  iis ,  ad  quos  id  pertinebat,  quid  esset 
littus,  ita  defmire,  qua  fluctus  alluderet;  hoc  est, 
quasi  qui  adolescentiam  florem  aetatis ,  senectutem 
occasum  vitae  velit  definire ;  tralatione  enim  utens 
discedebat  a  verbis  propriis  rerum  ac  suis.  VIII.  Quod 
ad  definitiones  attinet,  hactenus;  reliqua  videamus. 

33.  Partitione  sic  utendum  est,  nullam  ut  partem 
relinquas ;  ut,  si  partiri  velis  tutelas,  inscienter  facias, 
si  ullam  praetermittas.  At  si  stipulationum  aut  iudi- 
ciorum  formulas  partiare,  non  est  vitiosum  in  re  in- 
finita  praetermittere  aliquid.  Quod  idem  in  divisione 
vitiosum  est.  Formarum  enim  certus  est  numerus, 
quae  cuique  generi  subiiciantur ;  partium  distributio 
saepe  est  infinitior,  tamquam  rivorum  a  fonte  de- 
ductio.  34.  Itaque  in  oratoriis  artibus,  quaestioms 
genere  pi’oposito,  quot  eius  formae  sint,  subiungitur 
absolute.  At  quum  de  ornamentis  verborum  sen- 
tentiarumque  praecipitur,  quae  vocantur  a/rjpai  a, 
non  fit  idem.  Res  enim  est  infinitior;  ut  ex  hoc 
quoque  intelligatur,  quid  velimus  inter  partitionem 
et  divisionem  interesse.  Quamquam  enim  vocabula 
prope  idem  valere  videbantur,  tamen,  quia  res  differe- 
bant,  nomina  rerum  distare  voluerunt. 

35.  Multa  etiam  ex  notatione  sumuntur.  Ea  est 
autem,  quum  ex  vi  nominis  argumentum  ehcitur; 
quam  Graeci  ixvpoXojiuv  vocant,  id  est  verbum  ex 
verbo — veriloquium:  nos  autem  novitatem  verbi  non 
satis  apti  fugientes,  genus  hoc  notationem  appella- 
mus,  quia  sunt  verba  rerum  notae.  Itaque  hoc  idem 
Aristoteles  ovpfiolov  appellat,  quod  Latine  est  nota. 
Sed  quum  intelligitur,  quid  significetur,  minus  labo- 
randum  est  de  nomine.  36.  Multa  igitur  in  dispu- 
tando  notatione  eliciuntur  ex  verbo;  ut  quum  quae- 
ritur,  ‘postliminium  quid  sit;  (non  dico,  quae  sint  post- 
liminii ;  nam  id  caderet  in  divisionem,  quae  tabs 
est:  postliminio  redeunt  haec,  homo,  navis,  mulus 
clitellarius,  equus,  equa,  quae  frena  recipere  solet;) 
sed  quum  ipsius  poslliminii  vis  quaeritur  et  verbum 
ipsum  notatur.  In  quo  Servius  noster  (ut  opinor)  ni¬ 
hil  putat  esse  notandum,  nisi  post;  et  liminium  illud 
productionem  esse  verbi  vult,  ut  in  finitimo,  legiti- 
mo,  aeditimo  non  plus  esse  timum ,  quam  in  meditul- 
lio  tullium:  37.  Scaevola  autem  P.  F.  iunctum  esse 
putat  verbum',  ut  sit  in  eo  et  post  et  limcn;  ut,  quae 
a  nobis  alienata  sunt,  quum  ad  hostem  pervenerint, 
ex  suo  tamquaifi  limine  exierint,  dein  quum  redierint 
post  ad  idem  limen,  postliminio  rediisse  videantur. 
Quo  genere  etiam  Mancini  caussa  defendi  potest,  post¬ 
liminio  rediisse;  deditum  non  esse,  quoniam  non  sit 
receptus ;  nam  neque  deditionem,  neque  donationem 

sine  acceptione  intelligi  posse. 

IX.  38.  Sequitur  is  locus,  qui  constat  ex  iis  rebus, 
quae  quodammodo  affectae  sunt  ad  id,  de  quo  ambigi- 


tur,  quem  modo  dixi  in  plures  partes  distributum. 
Cuius  primus  est  locus  ex  coniugatione,  quam  Graeci 
tjv'Qvpiav  vocant,  finitimus  notationi,  de  qua  modo  di¬ 
ctum  est ;  ut  si  aquam  pluviam  earn  modo  intellige- 
remus,  quam  imbri  collectam  videremus,  veniret  Mu- 
cius,  qui,  quia  coniugata  verba  essent  pluvia  et  pluen- 
do,  diceret  omnem  aquam  oportere  arceri,  quae  plu- 
endo  crevisset.  39.  Quum  autem  a  genere  ducetur 
argumentum,  non  erit  necesse  id  usque  a  capite  ar- 
cessere.  Saepe  etiam  citra  licet,  dummodo  supra  sit, 
quod  sumitur,  quam  id,  ad  quod  sumitur ;  ut,  aqua 
pluvia  ultimo  genere  ea  est,  quae  de  caelo  veniens 
crescit  imbri ;  sed  propiore  loco,  in  quo  quasi  ius  ar- 
cendi  continetur,  genus  est  aqua  pluvia  nocens ;  eius 
generis  formae,  loci  vitio,  et  manu  nocens ;  quarum 
altera  iubetur  ab  arbitro  coerceri ;  altera  non  iube- 
tur.  40.  Commode  etiam  tractatur  haec  argumenta- 
tio,  quae  ex  genere  sumitur,  quum  ex  toto  partes  per- 
sequare  hoc  modo:  Si  dolus  malus  est,  quum  aliud 
agitur,  aliud  simulatur,  enumerare  licet,  quibus  id 
modis  fiat ;  deinde  in  eorum  aliquem  id,  quod  arguas 
•  dolo  malo  factum,  includere;  quod  genus  argumenti 
in  primis  firmum  videri  solet. 

X.  41.  Similitudo  sequitur;  quae  late  patet,  sed 
oratoribus  et  philosophis  magis,  quam  vobis.  Etsi 
enim  omnes  loci  sunt  omnium  disputationum  ad  ar- 
gumenta  suppeditanda ,  tamen  aliis  disputationibus 
abundantius  occurrunt,  aliis  angustius.  Itaque  ge¬ 
nera  tibi  nota  sint;  ubi  autem  iis  utare,  quaestiones 
ipsae  te  admonebunt.  42.  Sunt  enim  similitudines, 
quae  ex  pluribus  collationibus  perveniunt  quo  vo- 
lunt,  hoc  modo:  Si  tutor  fidem  praestare  debet,  si 
socius,  si,  cui  mandaris,  si,  qui  fiduciam  acceperit, 
debet  etiam  procurator.  Haec  ex  pluribus  perve- 
niens  quo  vult,  appellatur  inductio,  quae  Graece 
inapcopj  nominatur,  qua  plurimum  est  usus  in  ser- 
monibus  Socrates.  43.  Alter um  similitudinis  genus 
collatione  sumitur,  quum  una  res  uni,  par  pari  com- 
paratur,  hoc  modo :  Quemadmodum,  si  in  urbe  de  fini- 
bus  controversia  est,  quia  fines  magis  agrorum  vi- 
dentur  esse,  quam  urbis,  finibus  regundis  adigere  ar- 
bitrum  non  possis,  sic,  si  aqua  pluvia  in  urbe  nocet, 
quoniam  res  tota  magis  agrorum  est,  aquae  pluviae 
arcendae  adigere  non  possis  arbitrum.  44.  Ex  eodem 
j  similitudinis  loco  etiam  exempla  sumuntur,  ut  Cras- 
sus  in  caussa  Curiana  exemplis  plurimis  usus  est, 
a^ens  de  eo,  qui  testamento  sic  heredem  instituisset, 
ut,  si  filius  natus  esset  in  decern  mensibus  isque  mor- 
tuus  prius,  quam  in  suam  tutelam  venisset,  secun- 
dus  heres  hereditatem  obtineret.  Quae  commemo- 
ratio  exemplorum  valuit,  eaque  vos  in  respondendo 
uti  multum  soletis.  45.  Ficta  etiam  exempla  simili¬ 
tudinis  habent  vim ;  sed  ea  oratoria  magis  sunt,  quam 
vestra ;  quamquam  uti  etiam  vos  soletis,  sed  hoc  mo¬ 
do  :  Finge  mancipio  aliquem  dedisse  id,  quod  manci- 
pio  dari  non  potest.  Num  idcirco  id  eius  factum  est, 
qui  accepit?  aut  num  is,  qui  mancipio  dedit,  ob  earn 
rem  se  ulla  re  obligavit?  In  hoc  genere  oratoribus 
et  philosophis  concessum  est,  ut  muta  etiam  loquan- 
tur,  Ut  mortui  ab  inferis  excitentur,  ut  aliquid,  quod 
fieri  nullo  modo  possit,  augendae  rei  gratia  dicatur 
aut  minuendae,  quae  hyperbole  dicitur,  et  multa  mi- 
rabilia  alia.  Sed  latior  est  campus  illorum.  Eis- 
dem  tamen  ex  locis,  ut  ante  dixi,  et  in  maximis  et  in 
minimis  quaestionibus  argumenta  ducuntur. 

XI.  46.  Sequitur  similitudinem  differentia  rei, 
maxime  contraria  superiori;  sed  est  eiusdem  dissi- 

mile  et  simile  invenire.  Eius  generis  haec  sunt:  Non, 
quemadmodum,  quod  mulieri  debeas,  recte  ipsi  mu- 
lieri  sine  tutore  auctore  solvas,  ita,  quod  aut  pupillae 
aut  pupillo  debeas,  recte  possis  eodem  modo  solvere. 
47.  Deinceps  locus  est,  qui  a  contrario  dicitur.  Con- 
trariorum  autem  genera  sunt  plura,  unum  eorum, 
quae  in  eodem  genere  plurimum  differunt,  ut  sapien- 
tia  et  stultitia.  Eodem  autem  genere  dicuntur,  quibus 
propositis  occurrunt  tamquam  e  regione  quaedam 
contraria,  ut  celeritati  tarditas,  non  debilitas.  Ex 
quibus  contrariis  argumenta  talia  exsistunt:  Si  stul- 
titiam  fugimus,  sapientiam  sequamur,  et  bonitatem, 
si  malitiam.  Haec,  quae  ex  eodem  genere  contraria 
sunt,  appellantur  adversa.  48.  Sunt  enim  alia  con¬ 
traria,  quae  privantia  licet  appellemus  Latine,  Graeci 
appellant  <jt egipma.  Praeposito  enim  in  privatur  ver- 
bum  ea  vi,  quam  haberet,  si  in  praepositum  non  fuis- 
set,  ut  dignitas,  indignitas,  humanitas,  inhumanilas, 
et  cetera  generis  eiusdem,  quorum  tractatio  est  ea- 
dem,  quae  superiorum,  quae  adversa  dixi.  49.  Nam 
alia  quoque  sunt  contrariorum  genera,  velut  ea,  quae 
cum  aliquo  conferuntur,  utduplum,  simplum,  multa, 
pauca,  longum,  breve,  mains,  minus.  Sunt  etiam  ilia 
valde  contraria,  quae  appellantur  negantia.  Ea  ano- 
qpocnxd  Graeci,  contraria  aientibus :  ut,  si  hoc  est,  il- 
lud  non  est.  Quid  enim  opus  exemplo  est?  Tantum 
intelligatur,  in  argumento  quaerendo  contrariis  omni¬ 
bus  contraria  non  convenire. 

50.  Ab  adiunctis  autem  posui  equidem  exemplum 
paullo  ante,  multa  [scilicet]  adiungi,  quae  susci- 
pienda  essent,  si  statuissemus  ex  edicto  praetoris  se¬ 
cundum  eas  tabulas  possessionem  dari,  quas  is  insti- 
tuisset,  cui  testamenti  factio  nulla  esset.  Sed  locus 
hie  magis  ad  coniecturales  caussas,  quae  versantur 
in  iudiciis,  valet;  quum  quaeritur,  quid  aut  sit  aut 
evenerit  aut  futurum  sit  aut  quid  omnino  fieri  possit. 
NIL  51.  Ac  loci  quidem  ipsius  forma  tabs  est.  Ad- 
monet  autem  hie  locus,  ut  quaeratur,  quid  ante  rem, 
quid  cum  re,  quid  post  rem  evenerit.  Nihil  hoc  ad 
nos;  ad  Ciceronem,  inquiebat  Gallus  noster,  si  quis 
ad  eum  tale  quid  retulerat,  ut  d’e  facto  quaereretur. 
Tu  tamen  patiere,  nullum  a  me  artis  institutae  locum 
praeteriri;  ne,  si  nihil,  nisi  quod  ad  te  pertineat, 
scribendum  putaris,  nimium  te  amare  videare.  Est 
igitur  magna  ex  parte  locus  hie  oratorius  non  modo 
non  iurisconsultorum,  sed  ne  philosophorum  quidem. 
52.  Ante  rem  enim  quaeruntur,  quae  talia  sunt,  ap¬ 
paratus,  colloquia,  locus,  constitutum,  convivium; 
cum  re  autem:  pedum  crepitus,  strepitus  hominum, 
corporum  umbrae  et  si  quid  eiusmodi.  At  post  rem: 
rubor,  pallor,  titubatio,  et  si  qua  alia  signa  conturba- 
tionis  et  conscienliae,  praeterea  restinctus  ignis,  gla- 
dius  cruentus,  cetera,  quae  suspicionem  facti  possunt 
movere. 

53.  Deinceps  est  locus  dialecticorum  proprius  ex 
consequentibus  et  antecedentibus  et  repugnantibus, 
qui  etiam  ab  adiunctis  longe  diversus  est.  Nam  ad- 
iuncta,  de  quibus  paullo  ante  dictum  est,  non  sem¬ 
per  eveniunt;  consequentia  autem  semper.  Ea  enim 
dico  consequentia,  quae  rem  necessario  consequun- 
tur :  itemque  et  antecedentia  et  repugnantia.  Quid- 
quid  enim  antccedit  quamque  rem,  id  cohaeret  cum 
re  necessario ;  et  quidquid  repugnat,  id  eiusmodi  est, 
ut  cohaerere  numquam  possit.  XIII.  Quum  tripartite 
igitur  distribuatur  locus  hie,  in  consecutionem,  ante- 
cessionem,  repugnantiam,  reperiendi  argumenti  sim¬ 
plex  locus  est,  tractandi  triplex.  Nam  quid  interest, 


quum  hoc  sumpseris,  pecuniam  numeratam  mulieri 
deberi,  cui  sit  argentum  omne  legatum,  utrum  hoc 
modo  concludas  argumentum?  Si  pecunia  signata  ar¬ 
gentum  est,  legata  est  mulieri.  Est  autem  pecunia 
signata  argentum.  Legata  igitur.  An  illo  modo?  Si 
numerata  pecunia,  non  est  legata ;  non  est  numerata 
pecunia  argentum.  Est  autem  numerata  pecunia  ar¬ 
gentum.  Legata  igitur  est.  An  illo  modo?  Non  et  le¬ 
gatum  argentum  est,  et  non  est  legata  numerata  pe¬ 
cunia.  Legatum  autem  argentum  est.  Legata  igitur 
numerata  pecunia  est.  54.  Appellant  autem  dialectici 
earn  conclusionem  argumenti,  in  qua,  quum  primum 
assumpseris,  consequitur  id,  quod  annexum  est,  pri¬ 
mum  conclusionis  modum;  quum  id,  quod  annexum 
est,  negaris,  ut  id  quoque,  cui  fuerit  annexum,  negan- 
dum  sit,  secundus  appellatur  concludendi  modus; 
quum  autem  aliqua  coniuncta  negaris  et  ex  iis  unum 
aut  plura  sumpseris,  ut,  quod  relinquitur,  tollendum 
sit,  is  tertius  appellatur  conclusionis  modus.  55.  Ex 
hoc  ilia  rhetorum  sunt  ex  contrariis  conclusa,  quae 
ipsi  sv&vprgxa rot  appellant;  non  quin  omnis  sententia 
proprio  nomine  evdvpqfia  dicatur :  sed,  ut  Homerus 
propter  excellentiam  commune  poetarum  nomen  effi- 
cit  apud  Graecos  suum,  sic,  quum  omnis  sententia 
iv&vyqpa  dicatur,  quia  videtur  ea,  quae  ex  contrariis 
conficitur,  acutissima,  sola  proprie  nomen  commune 
possidet.  Eius  generis  haec  sunt: 

Hunc  metuere,  allerum  in  metu  non  ponere! 

Earn,  quam  nihil  accusas ,  damnas;  bene  quam  me- 

rilam  esse  aiitumas, 

dreis  male  mere'ri. 

Id,  quod  sets,  prodest  nihil ;  id,  quod  nescis,  obest. 

XIV.  56.  Hoc  disserendi  genus  attingit  omnino 
vestras  quoque  in  respondendo  disputationes :  sed 
philosophorum  magis ;  quibus  est  cum  oratoribus  ilia 
ex  repugnantibus  sententiis  communis  conclusio, 
quae  a  dialecticis  tertius  modus,  arhetoribuso'SV/i^a 
nuncupatur.  Reliqui  dialecticorum  modi  plures  sunt, 
qui  ex  disiunctiombus  constant:  aut  hoc,  aut  illud; 
hoc  autem;  non  igitur  illud.  Itemque:  aut  hoc,  aut 
illud;  non  autem  hoc;  illud  igitur.  Quae  conclusio- 
nes  idcirco  ratae  sunt,  quod  in  disiunctione  plus  uno 
verum  ess^non  potest.  57.  Atque  ex  iis  conelusioni- 
bus,  quas  supra  scripsi,  prior  quartus,  posterior 
quintus  a  dialecticis  modus  appellatur.  Deinde  ad- 
dunt  coniunctionum  negantiam,  sic:  Non  et  hoc  et 
illud;  hoc  autem;  non  igitur  illud.  Hie  modus  est 
sextus.  Septimus  autem:  Non  et  hoc  et  illud;  non 
autem  hoc;  illud  igitur.  Ex  iis  modis  conclusiones 
innumerabiles  nascuntur,  in  quo  est  fere  tota  diale- 
ctica.  Sed  ne  eae  quidem,  quas  exposui,  ad  banc 
institutionem  sunt  necessariae. 

58.  Proximus  est  locus  rerum  efficicntium,  quae 
caussae  appellantur;  deinde  rerum  effectarum  ab  ef- 
ficientibus  caussis.  Harum  exempla,  ut  reliquorum 
locorum,  paullo  ante  posui,  et  quidem  ex  iurecivili; 
sed  haec  patent  latius.  XV.  Caussarum  igitur  genera 
duo  sunt:  unum,  quod  vi  sua  id,  quod  sub  earn  vim 
subiectum  est,  certo  efficit,  ut,  ignis  accendit;  alte- 
rum,  quod  naturam  efficiendi  non  habet,  sed  sine 
quo  effici  non  possit,  ut,  si  quis  aes  caussam  statuae 
velit  dicere,  quod  sine  eo  non  potest  effici.  59.  Iluius 
generis  caussarum,  sine  quo  non  efficitur,  alia  sunt 
quieta,  nihil  agenda,  stolida  quodammodo,  ut  locus, 
lempus,  materia,  ferramenta,  cetera  generis  eiusdem ; 
alia  autem  praecursionem  quamdam  adhibent  ad  ef- 
ficiendum  et  quaedam  afferunt  per  se  adiuvantia,  etsi 

non  necessaria,  ut  amori  congressio  caussam  attule- 
rat,  amor  flagitio.  Ex  hoc  genere  caussarum  ex  ac- 
ternitate  pendentium  fatum  a  Stoicis  nectitur.  Atque 
ut  earum  caussarum,  sine  quibus  effici  non  potest, 
genera  divisi,  sic  etiam  efficientium  dividi  possunt. 
Sunt  enim  aliae  caussae,  quae  plane  efficiant,  nulla 
re  adiuvante,  aliae,  quae  adiuvari  velint,  ut  sapientia 
efficit  sapientes  sola  per  se;  beatos  efflciat  necne 
sola  per  se,  quaestio  est.  60.  Quare  quum  in  dispu- 
tationem  incident  caussa  efficiens  aliquid  necessario, 
sine  dubitatione  licebit,  quod  efficitur  ab  ea  caussa, 
concludere.  XVI.  Quum  autem  erit  tabs  caussa,  ut  in 
ea  non  sit  efficiendi  necessitas,  necessaria  conclusio 
non  sequitur.  Atque  illud  quidem  genus  caussarum, 
quod  habet  vim  efficiendi  necessariam,  errorem  afferre 
non  fere  solet;  hoc  autem,  sine  quo  non  efficitur, 
saepe  conturbat.  Non  enim,  si  sine  parentibus  filii 
esse  non  possunt,  propterea  caussa  fuit  in  parentibus 
gignendi  necessaria.  61 .  Hoc  igitur,  sine  quo  non  fit, 
ab  eo,  a  quo  certo  fit,  diligenter  est  separandum. 
Illud  enim  est  tamquam, 

Utindm  ne  in  nemore  Pelio  —  securibus 
caesd  cecidisset  abiegna  ad  terrcm  trabes! 

Nisi  enim  cecidisset  abiegna  ad  terram  trabes,  Argo  j 
ilia  facta  non  esset,  nec  tamen  fuit  in  his  trabibus  ef¬ 
ficiendi  vis  necessaria.  At  quum  in  Aiacis  navim  cri- 
spisulcans  igneum  fulmen  iniectum  est,  inflammatur 
navis  necessario.  62.  Atque  etiam  est  caussarum  dis¬ 
similitude,  quod  aliae  sunt,  ut  sine  ulla  appetitione 
animi,  sine  voluntate,  sine  opinione  suum  quasi  opus 
efficiant,  velut,  ut  omne  intereat,  quod  ortum  est; 
aliae  autem  aut  voluntate  efficiuntur  aut  perturbatione 
animi  aut  habitu  aut  natura  aut  arte  aut  casu :  volun¬ 
tate,  ut  tu,  quum  hunc  libellum  legis;  perturbatione, 
ut  si  quis  eventum  horum  temporum  timeat ;  habitu, 
ut  qui  facile  et  cito  irascatur;  natura,  ut  vitium  in 
dies  crescat;  arte,  ut  bene  pingat;  casu,  ut  prospere 
naviget.  Nihil  horum  sine  caussa,  nec  quidquam 
omnino;  sed  huiusmodi  caussae  non  necessariae. 
63.  Omnium  autem  caussarum  in  aliis  inest  constan¬ 
ts,  in  aliis  non  inest.  In  natura  et  in  arte  constants 
est,  in  ceteris  nulla.  XVII.  Sed  tamen  earum  caussa¬ 
rum,  quae  non  sunt  constantes,  aliae  sunt  perspicuae, 
aliae  latent.  Perspicuae  sunt,  quae  appetitionem  animi 
iudiciumque  tangunt;  latent,  quae  subiectae  sunt 
fortunae.  Quum  enim  nihil  sine  caussa  fiat;  hoc 
ipsum  est  fortunae  eventus,  obscura  caussa,  quae  la- 
tenter  efficitur.  Etiam  ea,  quae  fiunt,  partim  sunt 
ignorata,  partim  voluntaria:  ignorata,  quae  necessi¬ 
tate  effecta  sunt;  voluntaria,  quae  consilio.  64.  Quae 
autem  fortuna,  vel  ignorata  vel  voluntaria.  Nam  ia- 
cere  telum,  voluntatis  est;  ferire,  quern  nolueris, 
fortunae.  Ex  quo  aries  ille  subiicitur  in  vestris  actio- 
nibus,  si  telum  manu  fugit  magis,  quam  iecit.  Ca- 
dunt  etiam  in  ignorationem  atque  in  imprudentiam 
perturbationes  animi ;  quae,  quamquam  sunt  volun- 
tariae,  (obiurgatione  enim  et  admonitione  deiiciuntur,) 
tamen  habent  tantos  motus,  ut  ea,  quae  voluntaria 
sunt,  aut  necessaria  interdum  aut  certe  ignorata  vi- 
deantur.  65.  Toto  igitur  loco  caussarum  explicato,  ex 
earum  differentia  in  magnis  quidem  caussis  vel  ora- 
torum  vel  philosophorum  magna  argumentorum  sup- 
petit  copia ;  in  vestris  autem,  si  non  uberior,  at  for- 
tasse  subtilior.  Privata  enim  iudicia  maximarum 
quidem  rerum  in  iurisconsultorum  mihividentur  esse 
prudentia.  Nam  et  adsunt  multum  et  adhibentur  in 
consilia,  et  patronis  diligentibus  ad  eorum  pruden-  i 


tiam  confugientibus  hastas  ministrant.  66.  In  omni¬ 
bus  igitur  iis  iudiciis,  in  quibus  ex  fide  bona  est  ad- 
ditum,  ubi  vero  etiam,  ut  inter  bonos  bene  agier,  in 
primisque  in  arbitrio  rei  uxoriae,  in  quo  est,  quid 
aequius  melius,  parati  esse  debent.  Illi  enim  dolum 
malum,  illi  fidem  bonam,  illi  aequum,  bonum,  illi, 
quid  socium  socio,  quid  eum,  qui  negotia  aliena  cu- 
rasset,  ei,  cuius  ea  negotia  fuissent;  quid  eum,  qui 
mandasset,  eumve,  cui  mandatum  esset,  alterum  al- 
teri  praestare  oporteret ;  quid  virum  uxori,  quid  uxo- 
rem  viro,  tradiderunt.  Licebit  igitur,  diligenter  co- 
gnitis  argumentorum  locis,  non  modo  oratoribus  et 
philosophis,  sed  iuris  etiam  peritis  copiose  de  consul- 
tationibus  suis  disputare.  XVIII.  67.  Coniunctus  huic 
caussarum  loco  locus  ille  est,  qui  efficitur  ex  caussis. 
Ut  enim  caussa  effectum  indicat,  sic  quod  effectum 
est,  quae  fuerit  caussa,  demonstrat.  Hie  locus  sup- 
peditare  solet  oratoribus  et  poetis,  saepe  etiam  philo¬ 
sophis,  sed  iis,  qui  ornate  et  copiose  eloqui  possunt, 
mirabilem  copiam  dicendi,  quum  denuntiant,  quid 
ex  quaque  re  sit  futurum.  Caussarum  enim  cognitio 
cognitionem  eventorum  facit. 

68.  Reliquus  est  comparationis  locus,  cuius  genus 
et  exemplum  supra  positum  est,  ut  ceterorum  nunc 
explicanda  tractatio  est.  Comparantur  igitur  ea,  quae 
aut  maiora  aut  minora  aut  paria  dicuntur;  in  quibus 
spectantur  haec,  numerus,  species,  vis,  quaedam  et¬ 
iam  ad  res  aliquas  affectio.  69.  Numero  sic  compara- 
buntur,  plura  bona  ut  paucioribus  bonis  anteponan- 
tur,  pauciora  mala  malis  pluribus,  diuturniora  bona 
brevioribus,  longe  et  late  pervagata  angustis ;  ex  qui¬ 
bus  plura  bona  propagentur,  quaeque  plures  imiten- 
tur  et  faciant.  Specie  autem  comparantur,  utantepo- 
nantur,  quae  propter  se  expetenda  sunt,  iis,  quae 
propter  aliud ;  et  ut  innata  atque  insita  assumptis  et 
adventitiis,  integra  contaminatis,  iucunda  minus  iu- 
cundis,  honesta  ipsis  etiam  utilibus,  proclivia  labo- 
riosis,  necesssaria  non  necessariis,  sua  alienis,  rara 
vulgaribus,  desiderabilia  iis,  quibus  facile  carere 
possis,  perfecta  inchoatis,  tota  partibus,  ratione  uten- 
tia  rationis  expertibus,  voluntaria  necessariis,  animata 
inanimatis,  naturalia  non  naturalibus,  artificiosa  non 
artificiosis.  70.  Vis  autem  in  comparatione  sic  cerni- 
tur:  efficiens  caussa  gravior,  quam  non  efficiens; 
quae  se  ipsis  contenta  sunt,  meliora,  quam  quae 
egent  aliis ;  quae  in  nostra,  quam  quae  in  aliorum 
potestate  sunt ;  stabilia  incertis ;  quae  eripi  non  pos¬ 
sunt,  iis,  quae  possunt.  Affectio  autem  ad  res  aliquas 
est  huiusmodi:  principum  commoda  maiora,  quam 
reliquorum ;  itemque,  quae  iucundiora,  quae  pluri¬ 
bus  probata,  quae  ab  optimo  quoque  laudata.  Atque, 
ut  haec  in  comparatione  meliora,  sic  deteriora,  quae 
iis  sunt  contraria.  71.  Parium  autem  comparatio  nec 
elationem  habet  nec  summissionem ;  est  enim  aequa- 
lis.  Multa  autem  sunt,  quae  aequalitate  ipsa  compa¬ 
rantur;  quae  ita  fere  concluduntur :  Si  consilio  iu- 
vare  cives  et  auxilio  aequa  in  laude  ponendum  est, 
pari  gloria  debent  esse  ii  qui  consulunt,  et  ii  qui  de- 
fendunt.  Atqui  primum  est,  quod  sequitur.  Igitur 
perfecta  est  omnis  argumentorum  inveniendorum 
praeceptio,  ut,  quum  profectus  sis  a  definitione,  a 
partitione,  a  notatione,  a  coniugatis,  a  genere,  a  for¬ 
ma,  a  similitudine,  a  differentia,  a  contrariis,  ab  ad- 
iunctis,  a  consequentibus,  ab  antecedentibus,  a  re- 
pugnantibus,  a  caussis,  ab  effectis,  a  comparatione 
maiorum,  minorum,  parium,  nulla  praeterea  sedes 
argumenti  quaerenda  sit. 

XIX.  72.  Sed  quoniam  ita  a  principio  divisimus, 
ut  alios-  locos  diceremus  in  eo  ipso,  de  quo  ambigitur, 
haerere,  de  quibus  satis  est  dictum,  alios  assumi  ex- 
trinsecus,  de  iis  pauca  dicamus,  etsi  ea  nihil  omnino 
ad  vestras  disputationes  pertinent;  sed  tamen  totam 
rem  perficiamus,  quandoquidem  coepimus.  Neque 
enim  tu  is  es,  quem  nihil  nisi  ius  civile  delectet,  et 
quoniam  ad  te  haec  ita  scribuntur,  ut  etiam  in  alio- 
rum  manus  sint  ventura,  detur  opera,  ut  quampluri- 
mum  iis,  quos  recta  studia  delectant,  prodesse  possi- 
mus.  73.  Haec  ergo  argumentatio,  quae  dicitur  artis 
expers,  intestimonio  posita  est.  Testimonium  autem 
nunc  dicimus  omne,  quod  ab  aliqua  re  externa  sumi- 
tur  ad  faciendam  fidem.  Persona  autem  non  qualis- 
cumque  est  testimonii  pondus  habet:  ad  faciendam 
enim  fidem  auctoritas  quaeritur:  sed  auctoritatem  aut 
natura  aut  tempus  affert.  Naturae  auctoritas  in  virtu- 
te  inest  maxime ;  in  tempore  autem  multa  sunt,  quae 
afferant  auctoritatem,  ingenium,  opes,  aetas,  fortuna, 
ars,  usus,  necessitas,  concursio  etiam  nonnumquam 
rerum  fortuitarum.  Nam  et  ingeniosos  et  opulentos 
et  aetatis  spatio  probatos  dignos,  quibus  credatur, 
putant;  non  recte  fortasse,  sed  vulgi  opinio  mutari 
vix  potest,  ad  eamque  omnia  dirigunt  et  qui  iudicant 
et  qui  existimant.  Qui  enim  iis  rebus,  quas  dixi,  ex- 
cellunt,  ipsa  virtute  videntur  excellere.  74.  Sed  reli- 
quis  quoque  rebus,  quas  modo  enumeravi,  quam- 
quam  in  iis  nulla  species  virtutis  est,  tamen  inter¬ 
dum  confirmatur  tides,  si  aut  ars  quaedam  adhibetur 
(magna  est  enim  vis  ad  persuadendum  scientiae)  aut 
usus;  plerumque  enim  creditur  iis,  qui  experti  sunt. 

XX.  Facit  etiam  necessitas  fidem,  quae  turn  a  corpo- 
ribus,  turn  ab  animis  nascitur.  Nam  et  verberibus, 
tormentis,  igni  fatigati  quae  dicunt,  ea  videtur  veri- 
tas  ipsa  dicere,  et  quae  a  perturbationibus  animi 
sunt,  dolore,  cupiditate,  iracundia,  metu,  quia  neces¬ 
sitatis  vim  habent,  afferunt  auctoritatem  et  fidem. 
75.  Cuius  generis  etiam  ilia  sunt,  ex  quibus  nonnum¬ 
quam  verum  invenitur,  pueritia,  somnus,  impruden- 
tia,  vinolentia,  insania.  Nam  et  pueri  saepe  iudica- 
verunt  aliquid,  quo  id  pertineret,  ignari,  et  per  so- 
mnum,  vinum,  insaniam  multa  saepe  patefacta  sunt. 
Multi  etiam  in  res  odiosas  imprudentes  inciderunt, 
ut  Staieno  nuper  accidit,  qui  ea  locutus  est,  bonis 
viris  subauscultantibus  pariete  interposito,  quibus 
patefactis  in  iudiciumque  prolatis  rei  capitalis  iure 
damnatus  est.  Huic  simile  quiddam  de  Lacedaemonio 
Pausania  accepimus.  76.  Concursio  autem  fortuito- 
rum  tabs  est,  ut,  si  interventum  est  casu,  quum  aut 
ageretur  aliquid,  quod  proferendum  non  esset,  aut 
diceretur.  In  hoc  genere  etiam  ilia  est  in  Palamedem 
coniecta  suspicionum  proditionis  multitudo;  quod 
genus  refutare  interdum  veritas  vix  potest.  Huius 
etiam  generis  est  fama  vulgi,  quoddam  multitudinis 
testimonium.  Quae  autem  virtute  fidem  faciunt,  ea 
bipartita  sunt;  ex  quibus  alterum  natura  valet,  alte- 
rum  industria.  Deorum  enim  virtus  natura  excellit, 
hominum  autem  industria.  77.  Divina  haec  fere  sunt 
testimonia :  primum  orationis ;  (oracula  enim  ex  eo 
ipso  appellata  sunt,  quod  inest  in  bis  deorum  oratio;) 
deinde  rerum,  in  quibus  insunt  quasi  quaedam  opera 
divina  :  primum  ipse  mundus  eiusque  omnis  ordo  et 
ornatus ;  deinceps  aerei  volatus  avium  atque  cantus ; 
deinde  eiusdem  aeris  sonitus  etardores  multarumque 
rerum  in  terra  portenta,  atque  etiam  per  exta  inventa 
praesensio.  A  dormientibus  quoque  multa  significata 
visis;  quibus  ex  locis  sumi  interdum  solent  ad  fidem 


faciendam  testimonia  deorum.  78.  In  homine  virtutis 
opinio  valet  plurimum.  Opinio  est  autem  non  modo 
eos  virtutem  habere,  qui  habeant,  sed  eos  etiam,  qui 
habere  videantur.  Itaque,  quos  ingenio,  quos  studio, 
quos  doctrina  praeditos  vident,  quorumque  vitam 
constantem  et  probatam,  ut  Catonis,  Laelii,  Scipionis 
aliorumque  plurium,  rentur  eos  esse,  quales  se  ipsi 
velint.  Nec  solum  eos  censent  tales  esse,  qui  in  ho- 
noribus  populi  reque  publica  versantur,  sed  et  orato- 
res  et  philosophos  et  poetas  et  historicos;  ex  quo¬ 
rum  et  dictis  et  scriptis  saepe  auctoritas  petitur  ad 
faciendam  fidem. 

XXI.  79.  Expositis  omnibus  argumentandi  locis, 
illud  primum  intelligendum  est,  nec  ullam  esse  dis- 
putationem,  in  quam  non  aliquis  locus  incurrat,  nec 
fere  omnes  locos  incidere  in  omnem  quaestionem,  et 
quibusdam  quaestionibus  alios  esse  aptiores  locos. 
Quaestionum  duo  sunt  genera,  alterum  infinitum,  al¬ 
terum  definitum.  Definitum  est,  quod  vno&eaiv  Grae- 
ci,  nos  caussam;  infinitum,  quod  S-emv  illi  appellant, 
nos  propositum  possumus  nominare.  80.  Caussa  cer- 
tis  personis,  locis,  temporibus,  actionibus,  negotiis 
cernitur  aut  in  omnibus  aut  in  plerisque  eorum,  pro¬ 
positum  autem  in  aliguo  eorum  aut  in  pluribus,  nec 
tamen  in  maximis.  Itaque  propositum  pars  caussae 
est.  Sed  omnis  quaestio  eorum  aliqua  de  re  est,  qui¬ 
bus  caussae  continentur,  aut  una  aut  pluribus  aut 
nonnumquam  omnibus.  81 .  Quaestionum  autem,  qua- 
cumque  de  re  sit,  duo  sunt  genera :  unum  cognitio- 
nis,  alterum  actionis.  82.  Cognitionis  sunt  hae,  qua- 
rum  finis  est  scientia,  ut  si  quaeratur,  a  naturane 
ius  profectum  sit,  an  ab  aliqua  quasi  conditione  ho¬ 
minum  et  pactione.  Actionis  auteru  huiusmodi  exem- 
pla  sunt:  Sitne  sapientis  ad  rempublicam  accedere. 
Cognitionis  quaestiones  tripartitae  sunt :  aut  sitne,  aut 
quid  sit  aut  quale  sit,  quaeritur.  Horum  primum  con- 
iectura,  secundum  definitione,  tertium  iuris  et  iniuriae 
distinctione  explicatur.  Coniecturae  ratio  in  quattuor 
partes  distributa  est,  quarum  una  est,  quum  quaeritur, 
sitne  aliquid;  altera,  unde  ortum  sit;  tertia,  quae  id 
caussa  effecerit ;  quarta,  in  qua  de  mutatione  rei  quae¬ 
ritur.  Sit,  necne  sit:  ecquidnam  honestum  sit;  ec- 
quid  aequum  re  vera ;  an  haec  tantum  in  opinione 
sint.  Unde  autem  sit  ortum:  ut  quum  quaeritur, 
natura  an  doctrina  possit  effici  virtus.  Caussa  autem 
efficiens  sic:  ut  quum  quaeritur,  quibus  rebus  elo- 
quentia  efficiatur.  De  commutatione  sic:  Possitne 
eloquentia  commutatione  aliqua  converti  in  infantiam. 

XXII.  83.  Quum  autem,  quid  sit,  quaeritur;  notio 
explicanda  est  et  proprietas  et  divisio  et  partitio. 
llaec  enim  sunt  definitioni  attributa;  additur  etiam 
descriptio,.quam  Graeci  vocant.  Notio  sic 

quaeritur:  Sitne  id  aequum, quod  ei,  qui  plus  potest, 
utile  est.  Proprietas  sic:  In  hominemne  solum  cadat, 
an  etiam  in  belluas  aegritudo.  Divisio  et  eodem  pacto 
partitio  sic:  Triane  genera  bonorumsint.  Descriptio: 
Qualis  sit  avarus,  qualis  assentator,  ceteraque  eius¬ 
dem  generis,  in  quibus  natura  et  vita  describitur. 
84.  Quum  autem  quaeritur,  quale  quid  sit,  aut  sim- 
pliciter  quaeritur  aut  comparate :  simpliciter,  expe- 
tendane  sit  gloria ;  comparate,  praeponendane  sit  di- 
vitiis  gloria.  Simplicium  tria  genera  sunt:  de  expe- 
tendo  fugiendoque,  de  aequo  ctiniquo,  de  hones  to 
et  turpi ;  comparationum  autem  duo,  unum  de  eodem 
et  alio,  alterum  de  maiore  et  minore.  De  expetendo 
et  fugiendo  huiusmodi :  Si  expetendae  divitiae,  si  fu- 
gienda  paupertas.  De  aequo  et  iniquo :  Aequumno 

sit  ulcisci,  a  quocumque  iniuriam  acceperis.  De  ho- 
nesto  et  turpi:  Honestumne  sit  pro  patria  mori? 
85.  Ex  altero  autem  genere,  quod  erat  bipartitum, 
unura  est  de  eodem  et  alio:  ut  si  quaeratur,  quid 
intersit  inter  amicum  et  assentatorem,  regem  et  ty- 
rannum ;  alterum  de  maiore  et  minore,  ut  si  quae¬ 
ratur,  eloquentiane  pluris  sit  an  iuris  civilis  scientia. 
De  cognitionis  quaestionibus  hactenus.  86.  Actionis 
reliquae  sunt,  quarum  duo  sunt  genera:  unura  ad 
officium,  alterum  ad  motum  animi  vel  gignendum 
vel  sedandum  planeve  tollendum.  Ad  officium  sic: 
ut,  quum  quaeritur,  suscipiendine  sint  liberi.  Ad 
movendos  animos,  quum  fiunt  cohortationes  ad  defen- 
dendam  rempublicam,  ad  laudem,  adgloHam;  quo 
ex  genere  sunt  querelae,  incitationes  miserationesque 
flebiles,  rursusque  oratio  quum  iracundiam  restin- 
guens,  turn  metum  eripiens,  turn  exsultantem  laeti- 
tiam  comprimens,  turn  aegritudinem  abstergens. 
Haec  quum  in  propositis  quaestionibus  genera  sint, 
eadem  in  caussas  transferuntur. 

XXIII.  87.  Loci  autem  qui  ad  quasque  quaestio- 
nes  accommodati  sint,  deinceps  estvidendum.  Omnes 
quidem  illi,  quos  supra  diximus,  ad  plerasque  sunt, 
sed  alii  ad  alias,  ut  dixi,  aptiores.  Ad  coniecturam 
igitur  maxime  apta,  quae  ex  caussis,  quae  exeffectis, 
quae  ex  coniunctis  sumi  possunt.  Ad  definitionem 
autem  pertinet  ratio  et  scientia  definiendi.  Atque  huic 
generi  finitimum  est  illud,  quod  appellari  de  eodem 
et  altero  diximus ;  quod  genus  forma  quaedam  defi- 
nitionis  est.  Si  enim  quaeratur,  idemne  sit  pertina- 
cia  et  perseverantia,  definitionibus  iudicandum  est. 
88.  Loci  autem  convenient  in  eius  generis  quaestio- 
nem  consequentes,  antecedentes,  repugnantes,  adiun- 
ctis  etiam  duobus  iis,  qui  sumuntur  ex  caussis  et 
effectis.  Nam  si  hanc  rem  ilia  sequitur,  hanc  autem 
non  sequitur;  aut  si  huic  rei  ilia  antecedit,  huic  non 
antecedit ;  aut  si  huic  rei  repugnat,  illi  non  repugnat ; 
aut,  si  huius  rei  haec,  illius  alia  caussa  est:  aut  si 
ex  alio  hoc,  ex  alio  illud  effectum  est:  ex  quovis  ho- 
rum  id,  de  quo  quaeritur,  idemne,  an  aliud  sit  inve- 
niri  potest.  89.  Ad  tertium  genus  quaestionis,  in 
quo,  quale  sit,  quaeritur,  in  comparationem  ea  ca- 
dunt,  quae  paullo  ante  in  comparationis  loco  enume- 
rata  sunt.  In  illud  autem  genus,  in  quo  de  expetendo 
fugiendoque  quaeritur,  adhibentur  ea,  quae  sunt  aut 
animi  aut  corporis,  aut  externa  vel  commoda  vel  in- 
commoda.  Itemque  quum  de  honesto  turpique  quae¬ 
ritur,  ad  animi  bona  vel  mala  omnis  dirigenda  oratio 
est.  90.  Quum  autem  de  aequo  et  iniquo  disseritur, 
aequitatis  loci  colligentur.  Hi  cernuntur  bipartite,  et 
natura  et  institute.  Natura  partes  habet  duas,  tuitio- 
nem  sui  et  ulciscendi  ius.  Institutio  autem  aequita¬ 
tis  tripartita  est;  una  pars  legitima  est,  altera  conve¬ 
niens,  tertia  moris  vetustate  confirmata.  Atque  etiam 
rursus  aequitas  tripartita  dicitur  esse ;  una  ad  supe- 
ros  deos,  altera  ad  manes,  tertia  ad  homines  pertine- 
re.  Prima  pietas,  secunda  sanctitas,  tertia  iustitia  aut 
aequitas  nominatin'.  XXIV.  De  proposito  satis  multa, 
deinceps  de  caussa  pauciora  dicenda  sunt.  Pleraque 
enim  sunt  ei  cum  proposito  communia. 

91.  Tria  sunt  igitur  genera  caussarum ;  iudicii, 
deliberationis,  laudationis.  Quarum  fines  ipsi  decla¬ 
rant,  quibus  utendum  locis  sit.  Nam  iudicii  finis  est 
ius ;  ex  quo  etiam  nomen.  Iuris  autem  partes  turn 
expositae,  turn  aequitatis.  Deliberandi  finis  utilitas, 
cuius  hae  partes,  quae  niodo  expositae,  rerum  expe- 
tendarum.  Laudationis  finis  honestas;  de  qua  item 


est  ante  dictum.  92.  Sed  definitae  quaestiones  a  suis 
quaeque  locis  quasi  propriis  instituuntur,  in  accusa- 
tionem  defensionemque  partitae.  In  quibus  exsistunt 
haec  genera,  ut  accusator  personam  arguat  facti,  de¬ 
fensor  aliquid  opponat  de  tribus :  aut  non  esse  factum 
aut,  si  sit  factum,  aliud  eius  facti  nomen  esse  aut 
iure  esse  factum.  Itaque  aut  infitialis  aut  coniectura- 
lis  prima  appelletur;  definitiva  altera;  tertia,  quam- 
vis  molestum  nomen  hoc  sit,  iuridicialis  vocetur. 
XXV.  Harum  caussarum  propria  argumenta,  ex  iis 
sumpta  locis,  quos  exposuimus,  in  praeceptis  orato- 
riis  explicata  sunt.  93.  Refutatio  autem  accusationis, 
in  qua  est  depulsio  criminis,  quae  Graece  (XTccaig  di¬ 
citur,  Latine  appelletur  status :  in  quo  primum  insi- 
stit  quasi  ad  repugnandum  congressa  defensio.  At¬ 
que  etiam  in  deliberationibus  et  laudationibus  iidem 
exsistunt  status.  Nam  et  negantur  saepe  ea  futura, 
quae  ab  aliquo  in  sententia  dicta  sunt  fore,  si  aut 
omnino  fieri  non  possunt  aut  sine  summa  difficultate 
non  possunt.  In  qua  argumentatione  status  coniectu- 
ralis  exsistit.  94.  At,  quum  aliquid  de  utilitate,  ho- 
nestate,  aequitate  disseritur,  deque  iis  rebus,  quae 
his  sunt  contrariae,  incurrunt  status  aut  iuris  aut  no¬ 
minis;  quod  idem  contingit  in  laudationibus.  Nam 
aut  negari  potest  id  factum  esse,  quod  laudetur,  aut 
non  eo  nomine  afficiendum,  quo  laudator  affecerit, 
aut  omnino  non  esse  laudabile,  quod  non  recte,  non 
iure  factum  sit.  Quibus  omnibus  generibus  usus  est 
nimis  impudenter  Caesar  contra  Catonem  meum. 

95.  Sed  quae  ex  statu  contentio  efficitur,  earn  Graeci 
y.Qivoj.iBvov  vocant.  Mihi  placet  id,  quoniam  quidem 
ad  te  scribo,  qua  de  re  agitur,  vocari.  Quibus  autem 
hoc,  qua  de  re  agitur,  continetur,  ea  conlinentia  vo- 
centur  quasi  firmamenta  defensionis,  quibus  sublatis 
defensio  nulla  sit.  Sed,  quoniam  lege  firmius  in 
controvorsiis  disceptandis  esse  nihil  debet,  danda 
est  opera,  ut  legem  adiutricem  et  testem  adhibeamus.  ■* 
In  qua  re  alii  quasi  status  exsistunt  novi,  sed  ap- 
pellentur  legitimae  disceptationes.  96.  Turn  enim 
defendetur  non  id  legem  dicere,  quod  adversarius 
velit,  sed  aliud.  Id  autem  contingit,  quum  scriptum 
ambiguum  est,  ut  duae  differentes  sententiae  accipi 
possint.  Turn  opponitur  scripto  voluntas  scriptoris, 
ut  quaeratur,  verbane  plus  [an]  sententia  valere  de- 
beant.  Turn  legi  lex  contraria  affertur.  Ita  sunt  tria 
genera,  quae  controversiam  in  omni  scripto  facere 
possunt,  ambiguum,  discrepantia  scripti  et  volunta¬ 
tis,  et  scripta  contraria.  XXVI.  Iam  hoc  perspicuum 
est  non  magis  in  legibus,  quam  in  testamentis,  in 
stipulationibus,  in  reliquis  rebus,  quae  ex  scripto 
aguntur,  posse  controversias  easdem  exsistere.  Ho- 
rum  Jxactationes  in  aliis  libris  explicantur.  97.  Nec 
solum  perpetuae  actiones,  sed  etiam  partes  orationis 
iisdem  locis  adiuvantur,  partim  propriis,  partim  com- 
munibus;  ut  in  principiis,  quibus,  ut  benevoli,  ut 
dociles,  ut  attenti  sint,  qui  audiant,  efficiendum  est 
propriis  locis;  itemque  narrationes  ut  ad  suos  fines 
spectent,  id  est  ut  planae  sint,  ut  breves,  ut  evi- 
dentes,  ut  credibiles,  ut  moratae,  ut  cum  dignitate. 
Quae  quamquam  in  tota  oratione  esse  debent,  magis 
tamen  sunt  propria  narranti.  98.  Quae  autem  conse- 
quitur  narrationem  tides,  ea  persuadendo  quoniam 
efficitur,  qui  ad  persuadendum  loci  maxime  valeant, 
dictum  est  in  iis,  in  quibus  de  omni  ratione  dicendi. 
Peroratio  autem  et  alia  quaedam  habet  et  maxime  am- 
plificationem,  cuius  effectus  is  debet  esse,  ut  aut  per- 
turbentur  animi  aut  tranquillentur,  et,  si  ita  iam  atfe- 


T  0  P  I  C  A.  CAP.  23  —  22. 


189 


cti  ante  sint,  ut  augeat  eorum  motus  aut  sedet  ora- 
tio.  99.  Huic  generi,  in  quo  et  misericordia  et  ira- 
cundia  et  odium  et  invidia  et  ceterae  animi  affectio- 
nes  perturbantur,  praecepta  suppeditantur  aliis  in 
libris,  quos  poteris  mecum  legere,  quum  voles.  Ad 
id  autem,  quod  te  velle  senseram,  cumulate  satisfa- 
ctum  esse  debet  voluntati  tuae.  100.  Nam,  ne  prae- 
terirem  aliquid,  quod  ad  argumentum  in  omni  ratio- 


ne  reperiendum  pertineret,  plura  quam  a  te  deside¬ 
rata  erant,  sum  complexus  fecique,  quod  saepe  libe- 
rales  venditores  solent,  ut,  quum  aedes  fundumve 
vendiderint  rutis  caesis  receptis,  concedant  tamen  ali¬ 
quid  emptori,  quod  ornandi  caussa  apte  et  loco  po- 
situm  esse  videatur ;  sic  tibi  nos  ad  id,  quod  quasi 
mancipio  dare  debuimus,  ornamenta  quaedam  volui- 
mus  non  debita  accedere. 


13. 

M.  TULLII  CICERONIS 

D  E 

PAR.  TITIONE  ORATORIA 

DIALOOUS. 


NOTITIA  LITTERARIA. 

M.  Tullius  Cicero  Marco  filio  roganti,  ut,  de  quibus  ante  Graece  exposuisset,  Partitiones  Oratorias  natas  illas  quidem 
e  philosophiae  Academicae  studiis  (cf.  cap.  40. j  etiam  Lutinis  litteris  illustraret,  hunc  sermonem,  quo  filium  secum  collo- 
quentem  inducit,  conscripsit  C.Jul.  Cues.  111.  M.Aemilio  Lepido  Coss.  (anno  V.  lOS.j 


ARG.  Cicero  hoc  lihro  oranem  dicendi  doctrinam  in  tres 
partes  distrihuit,  in  oratoris  vim,  orationem  et  qnaestioncm.  Ad 
vim  requirit  inventionem,  collocationem,  elocutionem  et  raemo- 
riam  cum  pronuntiatione,  a  c.  3  —  7.  Orationis  partes  facit  exor¬ 
dium,  narrationem,  confirmationeni  et  conclusionem,  a  c.  8  — 17. 
De  quaestionibus  quum  infinitis  turn  finitis ,  ac  de  generibus 
caussarum  et  constitutionibus  agit  a  c.  18.  usque  ad  finern. 

I.  1.  Cicero  filius:  Studeo,  mi  pater,  Latine 
ex  te  audire  ea,  quae  mihi  tu  de  ratione dicendi  Grae¬ 
ce  tradidisti ;  si  modo  tibi  est  otium,  et  si  vis.  Cicero 
pater:  An  est,  mi  Cicero,  quod  ego  malim,  quam  te 
quam  doctissimum  esse?  Otium  autem  primum  est 
summum,  quoniam  aliquando  Roma  exeundi  potestas 
data  est;  deinde  ista  tua  studia  vel  maximis  occupa- 
tionibus  meis  anteferrem  libenter.  2.  C.  F.  Visne 
igitur,  ut  tu  me  Graece  soles  ordine  interrogare,  sic 
ego  te  vicissim  eisdem  de  rebus  Latine  interrogem? 
C.  P.  Sane,  si  placet.  Sic  enim  et  ego  te  meminisse 
intelligam,  quae  accepisti,  et  tu  ordine  audies,  quae 
requires.  3.  C.  F.  Quot  in  partes  distribuenda  est 
omnis  doctrina  dicendi?  C.  P.  In  tres.  C.  F.  Cedo 
quas?  C.  P.  Primum  in  ipsam  vim  oratoris,  deinde  in 
orationem,  turn  in  quaestionem.  C.  F.  In  quo  est 
ipsa  vis?  C.  P.  In  rebus  et  verbis.  Sed  et  res  et  ver¬ 
ba  invenienda  sunt  et  collocanda.  Proprie  autem  in 
rebus  invenire,  in  verbis  eloqui  dicitur.  Collocare 
autem,  etsi  est  commune,  tamen  ad  inveniendum  re- 
fertur.  Vox,  motus,  vultus  atque  omnis  actio  elo- 
quendi  comes  est,  earumque  rerum  omnium  custos 
memoria.  4.  C.  F.  Quid?  orationis  quot  sunt  partes? 
C.  P.  Quattuor.  Earum  duae  valent  ad  rem  docen- 


dam,  narratio  et  confirmatio;  ad  impellendos  animos 
duae,  principium  et  peroratio.  C.  F.  Quid?  Quae- 
stio  quasnam  habet  partes?  C.  P.  Infinitam,  quam 
consultationem  appello,  et  definitam,  quam  caussam 
nomino.  II.  5.  C.  F.  Quoniam  igitur  invenire 
primum  est  oratoris,  quid  quaeret?  C.  P.  Ut  in- 
veniat,  quemadmodum  fidem  faciat  eis,  quibus  volet 
persuadere,  et  quemadmodum  motum  eorum  animis 
afferat.  C.  F.  Quibus  rebus  fides  fit?  C.  P.  Argumen- 
tis,  quae  ducuntur  ex  locis  aut  in  re  ipsa  insitis  aut 
assumptis.  C.  F.  Quos  vocas  locos?  G.  P.  Eos,  in 
quibus  latent  argumenta.  C.  F.  Quid  est  argumen¬ 
tum?  C.  P.  Probabile  inventum  ad  faciendam  fidem. 
6.  C.  F.  Quomodo  igitur  duo  genera  ista  dividis?  C. 
P.  Quae  sine  arte  putantur,  ea  remota  appello,  ut  te- 
stimonia.  C.  F.  Quid  insita?  C.  P.  Quae  inhaerent 
in  ipsa  re.  C.  F.  Testimoniorum  quae  sunt  genera? 
C.  P.  Divinum  ethumanum:  divinum,  ut  oracula,  ut 
auspicia,  ut  vaticinationes,  ut  responsa  sacerdotum, 
haruspicum,  coniectorum;  humanum,  quod  spectatur 
ex  auctoritate  et  ex  voluntate  et  ex  oratione  aut  libera 
aut  expressa,  in  quo  insunt  scripta,  pacta,  promissa, 
iurata,  quaesita.  7.  C.  F.  Quae  sunt  quae  dicis  insita? 
C.  P.  Quae  infixa  sunt  rebus  ipsis,  utdefinitio,  utcon- 
trarium,  utea,  quae  sunt  ipsi  contrariove  eiusautsimilia 
aut  dissimilia  aut consentanea  autdissentanea;  utea, 
quae  sunt  quasi  coniuncta,  aut  ea,  quae  sunt  quasi 
pugnantia  inter  se;  ut  earum  rerum,  de  quibus  agi- 
tur,  caussae;  aut  caussarum  eventus,  id  est,  quae 
sunt  effecta  de  caussis ;  ut  distributiones,  ut  genera 
partium  generumve  partes;  ut  primordia  rerum  et 
quasi  praecurrentia ,  in  quibus  inest  aliquid  argu- 

menti;  ut  rerum  contentiones,  quid  maius,  quid  par  j 
quid  minus  sit,  in  quibus  aut  naturae  rerum  aut  fa-  | 
cultates  comparantur.  III.  8.  C.  F.  Omnibusne  igitur 
ex  istis  locis  argumenta  sumemus?  C.  P.  Immo  yero 
scrutabimur  et  quaeremus  ex  omnibus ;  sed  adhibe- 
bimus  iudicium,  ut  levia  semper  reiiciamus,  nonnum- 
quam  etiam  communia  praetermittamus  et  non 
neeessaria.  C.  F.  Quoniam  de  fide  respondisti,  volo 
audire  de  motu.  C.  P.  Loco  tu  quidem  quaeris,  sed 
planius  quod  vis  explicabitur ,  quum  ad  orationis 
ipsius  quaestionumque  rationem  venero. 

9.  C.  F.  Quid  sequitur  igitur?  C.  P.  Quum  inve- 
neris,  collocare;  cuius  in  infinita  quaestione  ordo 
est  idem  fere,  quern  exposui,  locorum;  in  definita 
autem  adhibenda  sunt  ilia  etiam,  quae  ad  motus 
animorum  pertinent.  C.  F.  Quomodo  igitur  ista  ex- 
plicas?  G.  P.  Habeo  communia  praecepta  fidem  fa- 
ciendi  et  commovendi.  Quoniam  fides  est  firma 
opinio,  motus  autem  animi  incitatio  aut  ad  volu- 
ptatem  aut  ad  molestiam  aut  ad  metum  aut  ad  cu- 
piditatem :  (tot  enim  sunt  motus  genera,  partes  plu- 
res  generum  singulorum:)  omnem  collocationem  ad 
finem  accommodo  quaestionis.  Nam  est  in  proposi- 
to  finis  fides;  in  caussa  et  fides  et  motus.  Quare 
quum  de  caussa  dixero,  in  qua  est  propositum,  de 
utroque  dixero.  10.  C.  F.  Quid  habes  igitur  de  caussa 
dicere?  C.  P.  Auditorum  earn  genere  distingui.  Nam 
aut  auscultator  est  modo  qui  audit,  aut  disceptator, 
id  est  rei  sententiaeque  moderator ;  ita  ut  aut  de- 
lectetur  aut  statuat  aliquid.  Statuit  autem  aut  de 
praeteritis,  ut  iudex,  aut  de  futuris,  ut  senatus.  Sic 
tria  sunt  genera,  iudicii,  deliberationis ,  exornatio- 
nis;  quae,  quia  in  laudationes  maxime  confertur, 
proprium  habet  iam  ex  eo  nomen.  IV.  11.  C.  F. 
Quas  res  sibi  proponet  in  istis  tribus  generibus  ora¬ 
tor?  C.  P.  Delectationem  in  exornatione,  in  iudicio 
aut  saevitiam  aut  clementiam  iudicis ,  in  suasione 
autem  aut  spem  aut  reformidationem  deliberantis. 
C.  F.  Cur  igitur  exponis  hoc  loco  genera  caussa- 
rum?  C.  P.  Ut  rationem  collocandi  ad  finem  cu- 
iusque accommodem .  12.  C.  F.  Quonam  tandem  mo¬ 
do?  C.  P.  Quia,  quibus  in  orationibus  delectatio  finis 
est,  varii  sunt  ordines  collocandi.  Nam  aut  tempo- 
rum  servantur  gradus  aut  generum  distributiones ; 
aut  a  minoribus  ad  maiora  ascendimus,  aut  a  ma- 
ioribus  ad  minora  delabimur;  aut  haec  inaequali 
varietate  distinguimus,  quum  parva  magnis,  simpli- 
cia  coniunctis,  obscura  dilucidis,  laeta  tristibus,  in- 
credibilia  probabilibus  inteximus,  quae  in  exornatio- 
nem  cadunt  omnia.  13.  C.  F.  Quid?  in  deliberatio- 
ne  quid  spectas?  C.  P.  Principia  vel  non  longa  vel 
saepe  nulla.  Sunt  enim  ad  audiendum  qui  delibe- 
rant  sua  caussa  parati.  Nec  multum  sane  saepe 
narrandum  est.  Est  enim  narratio  aut  praeterita- 
rum  rerum  aut  praesentium;  suasio  autem  futura- 
rum.  Quare  ad  fidem  et  ad  motum  adhibenda  est 
omnis  oratio.  14.  C.  F.  Quid?  in  iudiciis  quae  est 
collocatio?  C.  P.  Non  eadem  accusatoris  et  rei, 
quod  accusator  rerum  ordinem  prosequitur  et  sin¬ 
gula  argumenta  quasi  hasta  in  manu  collocata  ve- 
bementer  proponit,  concludit  acriter,  confirmat  ta- 
bulis,  decretis,  testimoniis,  accuratiusque  in  singulis 
commoratur,  perorationisque  praeceptis,  quae  ad 
incitandos  animos  valent,  et  in  reliqua  oratione 
paullulum  degrediens  de  cursu  dicendi,  utitur  et  ve- 
hementius  in  perorando.  Est  enim  propositum,  ut 
iratum  efficiat  iudicem.  V.  IS.  C.  F.  Quid  facien¬ 


dum  est  contra  reo?  C.  P.  Omnia  longe  secus.  Su- 
menda  principia  ad  benevolentiam  conciliandam. 
Narrationes  aut  amputandae,  quae  laedunt ,  aut  re- 
linquendae,  si  totae  sunt  molestae ;  firmamenta  ad 
fidem  posita  aut  per  se  diluenda  aut  obscuranda  aut 
degressionibus  obruenda;  perorationes  autem  ad 
misericordiam  conferendae.  C.  F.  Semperne  igitur 
ordinem  collocandi,  quern  volumus,  tenere  possu- 
mus?  C.  P.  Non  sane;  nam  auditorum  aures  mode- 
rantur  oratori  prudenti  et  provido  et,  quod  respuunt, 
immutandum  est. 

16.  C.  F.  Expone  deinceps,  quae  ipsius  orationis 
verborumque  praecepta  sint.  C.  P.  Unum  igitur  ge¬ 
nus  est  eloquendi  sua  sponte  fusum;  alterum  ver- 
sum  atque  mutatum.  Prima  vis  est  in  simplicibus 
verbis,  in  coniunctis  secunda.  Simplicia  invenienda 
sunt,  coniuncta  collocanda  [sunt].  Et  simplicia 
verba  partim  nativa  sunt,  partim  reperta:  nativa 
ea,  quae  significata  sunt  sensu ;  reperta,  quae  ex  his 
facta  sunt  et  novata  aut  similitudine  aut  imitatione 
aut  inflexione  aut  adiunctione  verborum.  17.  At¬ 
que  etiam  est  haec  distinctio  in  verbis :  altera  natu- 
ra,  tractatione  altera:  natura,  ut  sint  alia  sonan- 
tiora,  grandiora,  leviora  et  quodammodo  nitidiora: 
alia  contra;  tractatione  autem,  quum  aut  propria 
sumuntur  rerum  vocabula  aut  addita  ad  nomen  aut 
nova  aut  prisca  aut  ab  oratore  modificata  et  inflexa 
quodammodo;  qualia  sunt  ea,  quae  transferuntur 
aut  immutantur,  aut  ea,  quibus  tamquam  abutimur, 
j  aut  ea,  quae  obscuramus,  quae  incredibiliter  tolli- 
mus  ,  quaeque  mirabilius ,  quam  sermonis  consuetu- 
do  patitur,  ornamus.  VI.  18.  C.  F.  Habeo  de  sim¬ 
plicibus  verbis,  nunc  de  coniunctione  quaero.  C.  P. 
Numeri  quidam  sunt  in  coniunctione  servandi  con- 
secutioque  verborum.  Numeros  aures  ipsae  me- 
tiuntur,  ne  aut  non  compleas  verbis,  quod  proposue- 
ris,  aut  redundes.  Consecutio  autem,  ne  generibus, 
numeris,  temporibus,  personis,  casibus  perturbetur 
oratio.  Nam  ut  in  simplicibus  verbis,  quod  non  est 
Latinum,  sic  in  coniunctis,  quod  non  est  consequens, 
vituperandum  est.  19.  Communia  autem  simpli- 
cium  coniunctorumque  sunt  haec  quinque  quasi 
lumina,  dilucidum,  breve,  probabile,  illustre,  suave. 
Dilucidum  fit  usitatis  verbis,  propriis,  dispositis,  aut 
circumscriptione  conclusa  aut  intermissione  aut  con- 
cisione  verborum ;  obscurum  autem  aut  longitudine, 
aut  contractione  orationis  aut  ambiguitate  aut  inlle- 
xione  atque  immutatione  verborum.  Brevitas  autem 
conficitur  simplicibus  verbis,  semel  una  quaque  re 
dicenda,  nulli  rei  nisi,  ut  dilucide  dicas,  serviendo. 
Probabile  autem  genus  est  orationis,  si  non  nimis  est 
comptum  atque  expolitum,  si  est  auctoritas  et  pondus 
in  verbis,  si  sententiae  vel  graves  vel  aptae  opinioni- 
bus  hominupi  et  moribus.  20.  Illustris  est  autem 
oratio,  si  et  verba  gravitate  delecta  ponuntur  et  tra- 
lata  et  superlata  et  ad  nomen  adiuncta  et  duplicata 
et  idem  significantia  atque  ab  ipsa  actione  atque  imi- 
!  tatione  rerum  non  abhorrentia.  Est  enim  haec  pars 
orationis,  quae  rem  constituat  paene  ante  oculos ;  is 
enim  maxime  sensus  attingitur,  sed  ceteri  tamen  et 
maxime  mens  ipsa  moveri  potest.  Sed  quae  dicta 
sunt  de  oratione  dilucida,  cadunt  in  hanc  illustrem 
omnia.  Est  enim  plus  aliquanto  illustre,  quam  illud 
dilucidum.  Altero  fit,  ut  intelligamus,  altero  vero, 
ut  videre  videamur.  21.  Suave  autem  genus  erit 
dicendi,  primum  elegantia  et  iucunditate  verborum 
sonantium  et  levium;  deinde  coniunctione,  quae 

neque  asperos  habeat  concursus,  neque  disiunctos 
atque  hiantes,  et  sit  circumscripta  non  longo  anfractu, 
sed  ad  spiritum  vocis  apto,  habeatque  similitudinem 
aequalitatemque  verborum ;  turn  ex  contrariis  sumpta 
verbis,  crebra  crebris,  paria  paribus  respondeant,  re- 
lataque  ad  idem  verbum  et  geminata  ac  duplicata  vel 
etiam  saepius  iterata  ponantur,  constructioque  ver¬ 
borum  turn  coniunctionibus  copuletur,  turn  dissolu- 
tionibus  relaxetur.  22.  Fit  etiam  suavis  oratio, 
quum  aliquid  aut  invisum  aut  inauditum  aut  novum 
dicas.  Delectat  enim  quidquid  est  admirabile  ma- 
ximeque  movet  ea,  quae  motum  aliquem  animi  mi- 
scet,  oratio,  quaeque  significat  oratoris  ipsius  amabi- 
les  mores,  qui  exprimuntur  aut  significando  iudicio 
ipsius  ex  animo  humano  ac  liberali  aut  inflexione 
sermonis,  quum  aut  augendi  alterius  aut  minuendi 
sui  caussa  alia  dici  ab  oratore,  alia  existimari  viden- 
tur,  idque  comitate  fieri  magis,  quam  vanitate.  Sed 
multa  sunt  suavitatis  praecepta,  quae  orationem  aut 
magis  obscuram  aut  minus  probabilem  faciunt.  Ita- 
que  etiam  hoc  loco  nobis  est  ipsis,  quid  caussa  po- 
stulet,  iudicandum.  VII.  23.  C.  F.  Reliquum  est  igi- 
tur,  ut  dicas  de  conversa  oratione  atque  mutata.  C.P. 
Est  itaque  id  genus  totum  situm  in  commutatione 
verborum,  quae  simplicibus  in  verbis  ita  tractatur, 
ut  aut  ex  verbo  dilatetur  aut  in  verbum  contrahatur 
oratio :  ex  verbo,  quum  aut  proprium  aut  idem  signi- 
ficans  aut  factum  verbum  in  plura  verba  diducitur; 
ex  oratione,  quum  aut  definitio  ad  unura  verbum  re- 
vocatur  aut  assumpta  verba  removentur  aut  in  cir- 
cuitus  diriguntur  aut  in  coniunctione  fit  unum  ver¬ 
bum  ex  duobus.  24.  In  coniunctis  autem  verbis  tri¬ 
plex  adhiberi  potest  commutatio  non  verborum,  sed 
ordinis  tantummodo,  ut,  quum  semel  dictum  sit  di- 
recte,  sicut  natura  ipsa  tulerit,  invertatur  ordo  et 
idem  quasi  sursum  versum  retroque  dicatur,  deinde 
idem  intercise  atque  permixte.  Eloquendi  autem  ex- 
ercitatio  maxi  me  in  hoc  toto  convertendi  genere  ver- 
satur. 

25.  C.  F.  Actio  igitur  sequitur,  ut  opinor.  C.  P. 
Est  ita:  quae  quidem  oratori  et  cum  rerum  et  cum 
verborum  momentis  commutanda  maxime  est.  Facit 
enim  et  dilucidam  orationem  et  illustrem  et  probabi¬ 
lem  et  suavem  non  verbis,  sed  varietate  vocum,  motu 
corporis,  vultu,  quae  plurimum  valebunt,  si  cum 
orationis  genere  consentient  eiusque  vim  ac  varieta- 
tem  subsequentur.  26.  C.  F.  Num  quidnam  de  oratore 
ipso  restat?  C.  P.  Nihil  sane  praeter  memoriam, 
quae  est  gemina  litteraturae  quodammodo  et  in  dis- 
simili  genere  persimilis.  Nam  ut  ilia  constat  ex  no- 
tis  litterarum  et  ex  eo,  in  quo  imprimuntur  illae  no- 
tae,  sic  confectio  memoriae,  tamquam  cera,  locis  uti- 
tur  et  in  his  imagines,  ut  litteras,  collocat. 

VIII.  27.  C.  F.  Quoniam  igitur  vis  oratoris  omnis 
exposita  est,  quid  habes  de  orationis  praeceptis  di- 
cere?  C.  P.  Quattuor  esse  eius  partes,  quarum  prima 
et  postrema  ad  motum  animi  valet.  Is  enim  initiis  est 
et  perorationibus  concitandus.  Secunda,  narratio,  et 
tertia,  confirmatio,  fidem  facit  orationi.  Sed  amplifi- 
catio  quamquam  habet  proprium  locum,  saepe  etiam 
primum,  postremum  quidem  fere  semper,  tamen  re- 
liquo  in  cursu  orationis  adhibenda  est,  maximeque, 
quum  aliquid  aut  confirmatum  est  aut  reprehensum. 
Itaque  ad  fidem  quoque  vel  plurimum  valet;  est 
enim  amplificatio  vehemens  quaedam  argumentatio, 
ut  ilia  docendi  caussa  sit,  haec  commovendi.  28.  C. 
F.  Perge  igitur  ordine  quattuor  istas  mihi  partes  ex- 


plicare.  C.  P.  Faciam  et  a  principiis  primum  ordiar. 
Quae  quidem  ducuntur  aut  ex  personis  aut  ex  rebus 
ipsis.  Sumuntur  autem  trium  rerum  gratia :  ut  ami¬ 
ce,  ut  intelligenter,  ut  attente  audiamur.  Quorum 
primus  locus  est  in  personis  nostris,  disceptatorum, 
adversariorum ;  e  quibus  initia  benevolentiae  conci- 
liandae  comparantur  aut  mentis  nostris  aut  dignitate 
aut  aliquo  genere  virtutis  et  maxime  liberalitatis,  of¬ 
ficii,  iustitiae,  fidei ;  contrariisque  rebus  in  adversa¬ 
ries  conferendis,  et  cum  iis,  qui  disceptant,  aliqua 
coniunctionis  aut  caussa  aut  spe  significanda ;  et,  si 
in  nos  aliquod  odium  offensiove  collocata  sit,  tollenda 
ea  minuendave  aut  diluendo  aut  extenuando  aut  com- 
pensando  aut  deprecando.  29.  Intelligenter  autem  ut 
audiamur  et  attente,  a  rebus  ipsis  ordiendum  est. 
Sed  facillime  auditor  discit  et,  quid  agatur,  intelli- 
git,  si  complectare  a  principio  genus  naturamque 
caussae,  si  definias,  si  dividas,  si  neque  prudentiam 
eius  impedias  confusione  partium,  nec  memoriam 
multitudine;  quaeque  mox  de  narratione  dilucida 
dicentur,  eadem  etiam  hue  poterunt  recte  referri. 
30.  Ut  attente  autem  audiamur,  trium  rerum  aliqua 
consequemur ;  nam  aut  magna  quaedam  proponemus 
aut  necessaria  aut  coniuncta  cum  ipsis,  apud  quos 
res  agetur.  Sit  autem  hoc  etiam  in  praeceptis,  ut,  si 
quando  tempus  ipsum  aut  res  aut  locus  aut  interven- 
tus  alicuius  aut  interpellatio  aut  ab  adversario  dictum 
aliquod  et  maxime  in  perorando  dederit  occasionem 
nobis  aliquam,  ut  dicamus  aliquid  ad  tempus  apte, 
ne  derelinquamus ;  et,  quae  suo  loco  de  amplificatione 
dicemus,  multa  ex  his  poterunt  ad  principiorum 
praecepta  transferri. 

IX.  31.  C.  F.  Quid?  in  narratione  quae  tandem 
conservanda  sunt?  C.  P.  Quoniam  narratio  est  rerum 
explicatio  et  quaedam  quasi  sedes  ac  fundamentum 
constituendae  fidei,  ea  sunt  in  ea  servanda  maxime, 
quae  etiam  in  reliquis  fere  dicendi  partibus;  quae 
partim  sunt  necessaria,  partim  assumpta  ad  ornan- 
dum.  Nam  ut  dilucide  probabiliterque  narremus,  ne- 
cessarium  est;  sed  assumimus  etiam  suavitatem. 
32.  Ergo  ad  dilucide  narrandum  eadem  ilia  superiora 
explicandi  et  illustrandi  praecepta  repetemus,  in  qui¬ 
bus  sit  brevitas  ea,  quae  saepissime  in  narratione 
laudatur,  de  qua  supra  dictum  est.  Probabilis  autem 
erit,  si  personis,  si  temporibus,  si  locis  ea,  quae  nar- 
rabuntur,  consentient;  si  cuiusque  facti  et  eventi 
caussa  ponetur;  si  testata  dici  videbuntur,  si  cum 
hominum  opinione,  auctoritate,  si  cum  lege,  cum 
more,  cum  religione  coniuncta;  si  probitas  narrantis 
significabitur,  si  antiquitas,  si  memoria,  si  orationis 
veritas  et  vitae  fides.  Suavis  autem  narratio  est,  quae 
habet  admirationes,  exspectationes,  exitus  inopinatos, 
interpositos  motus  animorum,  colloquia  personarum, 
dolores,  iracundias,  metus,  laetitias,  cupiditates.  Sed 
iam  ad  reliqua  pergamus. 

33.  C.  F.  Nempe  ea  sequuntur,  quae  ad  faciendam 
fidem  pertinent.  C.  P.  Ita  est:  quae  quidem  in  con- 
firmationem  et  in  reprehensionem  dividuntur.  Nam 
in  confirmando  nostra  probare  volumus,  in  repreben- 
dendo  redarguere  contraria.  Quoniam  igitur  omne, 
quod  in  controversiam  venit,  id  aut  sit  necne  sit,  aut 
quid  sit  aut  quale  sit  quaeritur,  in  primo  coniectura 
valet,  in  altero  definitio,  in  tertio  ratio.  34.  C.  F. 
Teneo  istam  distributionem.  Nunc  coniecturae  locos 
quaero.  X.  C.  P.  In  veri  similibus  et  in  propriis  re¬ 
rum  notis  posita  est  tota.  Sed  appellemus  docendi 
gratia  veri  simile,  quod  plerumque  ita  fiat,  ut,  adole- 

scentiam  procliviorem  esse  ad  libidinem;  propriae 
autem  notae  argumentum,  quod  numquam  aliter  fit 
certumque  declarat,  ut  fumus  ignem.  Yeri  similia 
reperiuntur  ex  partibus  et  quasi  membris  narrationis. 
Ea  sunt  in  personis,  in  locis,  in  temporibus,  in  factis, 
in  eventis,  in  rerum  ipsarum  negotiorumque  naturis. 
35.  In  personis  naturae  primum  spectantur,  valetudi- 
nis,  figurae,  virium,  aetatis,  marium,  feminarum; 
atque  haec  quidem  in  corpore:  animi  autem  aut 
quemadmodum  affecti  sint  virtutibus,  vitiis,  artibus, 
inertiis,  aut  quemadmodum  commoti  cupiditate,  me- 
tu,  voluptate,  molestia.  Atque  haec  quidem  in  natu- 
ra  spectantur;  in  fortuna  genus,  amicitiae,  liberi, 
propinqui,  affines,  opes,  honores,  potestates,  divitiae, 
libertas  et  ea,  quae  sunt  his  contraria.  36.  In  locis 
autem  et  ilia  naturalia,  maritimi  an  remoti  a  mari, 
plani  an  montuosi,  leves  an  asperi,  salubres  an  pesti- 
lentes,  opaci  an  aprici,  et  ilia  forluita,  culti  an  incul- 
ti,  celebres  an  deserti,  coaedificati  an  vasti,  obscuri 
an  rerum  gestarum  vestigiis  nobilitati,  consecrati  an 
profani.  XI.  37.  In  temporibus  autem  praesentia  et 
praeterita  et  futura  cernuntur;  in  his  ipsis  vetusta, 
recentia,  instantia,  paullo  post  aut  aliquando  futura. 
Insunt  etiam  in  temporibus  ilia,  quae  temporis  quasi 
naturam  notant,  ut  hiems,  ver,  aestas,  auctumnus : 
aut  anni  tempora,  ut  mensis,  ut  dies,  ut  nox,  hora, 
tempestas,  quae  sunt  naturalia;  fortuita  autem  sa- 
crificia,  festi  dies,  nuptiae.  38.  Iam  facta  et  eventus 
aut  consilii  sunt  aut  imprudentiae,  quae  est  aut  in 
casu  aut  in  quadam  animi  permotione;  casu,  quum 
aliter  cecidit,  ac  putatum  sit;  permotione,  quum  aut 
oblivio  aut  error  aut  metus  aut  aliqua  cupiditatis 
caussa  permovit.  Est  etiam  in  imprudentia  necessi- 
tas  ponenda.  Rerum  autem  bonarum  et  malarum 
tria  sunt  genera ;  nam  aut  in  animis  aut  in  corpori- 
bus  aut  extra  esse  possunt.  Huius  igitur  materiae 
ad  argumentum  subiectae  perlustrandae  animo  partes 
erunt  omnes  et  ad  id,  quod  agetur,  ex  singulis  conie- 
ctura  capienda.  39.  Est  enim  genus  argumentorum 
aliud,  quod  ex  facti  vestigiis  sumitur,  ut  telum,  cru- 
or,  clamor,  eiulatus,  titubatio,  permutatio  coloris,  oratio 
inconstans,  tremor,  et  eorum  aliquid,  quod  sensu  perci- 
pi  possit;  etiam  si  praeparatum  aliquid,  si  communica- 
tum  cum  aliquo,  si  postea  visum,  auditum,  indica- 
tum.  40.  Yeri  similia  autem  partim  singula  movent 
suo  pondere,  partim,  etiamsi  videntur  esse  exigua  per 
se,  multum  tamen,  quum  sunt  coacervata,  proficiunt. 
Atque  in  his  veri  similibus  insunt  nonnumquam  et¬ 
iam  certae  rerum  et  propriae  notae.  Maximam  autem 
facit  fidem  ad  similitudinem  veri  primum  exemplum, 
deinde  introducta  rei  similitudo;  fabula  etiam  non¬ 
numquam,  etsi  est  incredibilis,  tamen  homines  com- 
movet. 

XII.  41.  C.  F.  Quid?  definitionis  quae  ratio  est  et 
quae  via?  G.  P.  Non  dubium  est  id  quidem,  quin  de- 
finitio  genere  declaretur  et  proprietate  quadam  aut 
etiam  communium  frequentia,  ex  quibus,  proprium 
quid  sit,  eluceat.  Sed  quoniam  de  propriis  oritur 
plerumque  magna  dissensio,  definiendum  est  saepe 
ex  contrariis,  saepe  etiam  ex  dissimilibus,  saepe  ex 
paribus.  Quamobrem  descriptiones  quoque  sunt  in 
hoc  genere  saepe  aptae  et  enumeratioconsequentium, 
in  primisque  commovet  explicatio  vocabuli  ac  no¬ 
minis. 

42.  C.  F.  Sunt  exposita  iam  fere  ea,  quae  de  fa¬ 
cto,  quaeque  de  facti  appellatione  quaeruntur.  Nem- 
pe  igitur  ea  restant,  quae,  quum  et  factum  constat  et 


nomen,  qualia  sint,  vocatur  in  dubium.  C.  P.  Est  ita, 
ut  dicis.  C.  F.  Quae  sunt  igitur  in  eo  genere  partes? 
C.  P.  Aut  iure  factum  depellendi  aut  ulciscendi  dolo- 
ris  gratia  aut  pietatis  aut  pudicitiae  aut  religionis  aut  pa¬ 
triae  nomine  aut  denique  necessitate,  inscientia,  casu. 
43.  Nam  quae  motu  animi  et  perturbatione  facta  sine 
ratione  sunt,  ea  defensionem  contra  crimen  in  legiti- 
mis  iudiciis  non  habent,  in  liberis  disceptationi- 
bus  habere  possunt.  Hoc  in  genere,  in  quo  quale 
sit  quaeritur,  ex  controversia,  iure  et  rectene  actum 
sit,  quaeri  solet;  quorum  disputatio  ex  locorum  de- 
scriptione  sumenda  est.  44.  C.  F.  Agesis  ergo,  quo¬ 
niam  in  confirmationem  et  reprehensionem  diviseras 
orationis  fidem,  et  dictum  de  altero  est,  expone  nunc 
de  reprehendendo.  C.  P.  Aut  totum  est  negandum, 
quod  in  argumentatione  adversarius  sumpserit,  si  fi- 
ctum  aut  falsum  esse  possis  docere ;  aut  redarguenda 
ea,  quae  pro  veri  similibus  sumpta  sunt:  primum 
dubia  sumpta  esse  pro  certis ;  deinde  etiam  in  per- 
spicue  falsis  eadem  posse  dici;  turn  ex  iis,  quae 
sumpserit,  non  effici,  quod  velit.  Accidere  autem 
oportet  singula:  sic  universa  frangentur.  Comme- 
moranda  sunt  etiam  exempla,  quibus  simili  in  di- 
sputatione  creditum  non  sit;  conquerenda  conditio 
communis  periculi,  si  ingeniis  hominum  criminoso- 
rum  sit  exposita  vita  innocentium. 

XIII.  45.  C.  F.  Quoniam,  unde  inveniuntur  quae 
ad  fidem  pertinent,  habeo,  quemadmodum  in  dicen- 
do  singula  tractentur,  exspecto.  C.  P.  Argumentatio- 
nem  quaerere  videris,  quae  est  argumenti  explicatio; 
quae  sumpta  ex  iis  locis,  qui  sunt  expositi,  conficien- 
da  et  distinguenda  dilucide  est.  G.  F.  Plane  istuc 
ipsum  desidero.  46.  C.  P.  Est  ergo,  ut  supra  dictum 
est,  explicatio  argumenti  argumentatio,  sed  ea  confi- 
citur,  quum  sumpseris  aut  non  dubia  aut  probabilia, 
ex  quibus  id  efficias,  quod  aut  dubium  aut  minus 
probabile  per  se  videtur.  Argumentandi  autem  duo 
sunt  genera,  quorum  alterum  ad  fidem  directo  spe- 
ctat,  alterum  se  inflectit  ad  motum.  Dirigitur,  quum 
proposuit  aliquid,  quod  probaret,  sumpsitque  ea, 
quibus  niteretur,  atque  his  confirmatis  ad  propositum 
se  retulit  atque  conclusit.  Ilia  autem  altera  argumen¬ 
tatio  quasi  retro  et  contra,  prius  sumit,  quae  vult, 
eaque  confirmat;  deinde  id,  quod  proponendum  fuit, 
permotis  animis  iacit  ad  extremum.  47.  Est  etiam  ilia 
varietas  in  argumentando  et  non  iniucunda  distinctio, 
ut,  quum  interrogamus  nosmet  ipsos  aut  perconta- 
mur  aut  imperamus  aut  optamus,  quae  sunt  cum 
aliis  compluribus  sententiarum  ornamenta.  Vitare 
autem  similitudinem  poterimus,  non  semper  a  pro- 
posito  ordientes ;  et  si  non  omnia  disputando  confir- 
mabimus  breviterque  interdum,  quae  erunt  satis 
aperta,  ponemus;  quodque  ex  his  efficietur,  si  id 
apertum  sit,  non  habebimus  necesse  semper  conclu- 
dere. 

XIV.  48.  G.  F.  Quid?  ilia,  quae  sine  arte  appel- 
lantur,  quae  iamdudum  assumpta  dixisti,  ecquonam 
modo,  ecquonam  loco  artis  indigent?  C.  P.  Ilia  vero 
indigent,  nec  eo  dicuntur  sine  arte,  quod  ita  sunt, 
sed  quod  ea  non  parit  oratoris  ars,  sed  foris  ad  se  de- 
lata  tamen  arte  tractat,  et  maxime  in  testibus.  49.  Nam 
et  de  toto  genere  testium,  quam  id  sit  infirmum,  saepe 
dicendum  est,  et  argumenta  rerum  esse  propria,  testi- 
monia  voluntatum;  utendumque  est  exemplis,  qui¬ 
bus  testibus  creditum  non  sit;  et  de  singulis  testibus, 
si  natura  vani,  si  leves,  si  cum  ignominia,  si  spe,  si 
metu,  si  iracundia,  si  misericordia  impulsi,  si  prae- 

mio,  si  gratia  adducti ;  comparandique  superiore  cum 
auctoritate  testium,  quibus  tamen  creditum  non  sit. 
50.  Saepe  etiam  quaestionibus  resistendum  est,  quod 
et  dolorem  fugientes  multi  in  tormentis  ementiti  per- 
saepe  sunt  morique  maluerunt  falsum  fatendo,  quam 
infitiando  dolere.  Multi  etiam  suam  vitam  neglexe- 
runt,  ut  eos,  qui  his  cariores,  quam  ipsi  sibi  essent, 
liberarent ;  alii  autem  aut  natura  corporis  aut  consue- 
tudine  dolendi  aut  metu  supplicii  ac  mortis  vim  tor- 
mentorum  pertulerunt;  alii  ementiti  sunt  in  eos,  quos 
oderant.  Atque  haec  exemplis  firmanda  sunt.  51 .  Ne- 
que  est  obscurum,  quin  (quoniam  in  utramque  par¬ 
tem  sunt  exempla,  et  item  ad  coniecturam  faciendam 
loci)  in  contrariis  contraria  sint  sumenda.  Atque  etiam 
incurrit  alia  quaedam  in  testibus  et  in  quaestionibus 
ratio.  Saepe  enim  ea,  quae  dicta  sunt,  si  aut  ambi- 
gue  aut  inconstanter  aut  incredibiliter  dicta  sunt  aut 
etiam  aliter  ab  alio  dicta,  subtiliter  reprehenduntur. 

XV.  52.  C.  F.  Extrema  tibi  restat  pars  orationis, 
quae  posita  in  perorando  est,  de  qua  sane  velim  au- 
dire.  C.  P.  Facilior  est  explicatio  perorationis.  Nam 
est  divisa  in  duas  partes,  amplificationem  et  enume- 
rationem.  Augendi  autem  et  hie  est  proprius  locus 
in  perorando,  et  in  cursu  ipso  orationis  declinationes 
ad  amplificandum  dantur,  confirmata  re  aliqua  aut 
reprehensa.  53.  Est  igitur  amplificatio  gravior  quae¬ 
dam  affirmatio,  quae  motu  animorum  conciliet  in  di- 
cendo  fidem.  Ea  et  verborum  genere  conficitur  et  re¬ 
rum.  Verba  ponenda  sunt,  quae  vim  habeant  illu- 
strandi  nec  ab  usu  sint  abhorrentia,  gravia,  plena, 
sonantia,  iuncta,  facta,  cognominata,  non  vulgata, 
superlata,  in  primisque  tralata,  nec  in  singulis  ver¬ 
bis,  sed  in  continentibus  soluta,  quae  dicuntur  sine 
coniunctione,  ut  plura  videantur.  54.  Augent  etiam 
relata  verba,  iterata,  duplicata  et  ea,  quae  ascendunt 
gradatim  ab  humilioribus  verbis  ad  superiora,  omni- 
noque  semper  quasi  naturalis  et  non  explanata  oratio, 
sed  gravibus  referta  verbis,  ad  augendum  accommo- 
datior.  Haec  igitur  in  verbis,  quibus  actio  vocis,  vul- 
tus  et  gestus  congruens  et  apta  ad  animos  permoven- 
dos  accommodanda  est.  Sed  et  in  verbis  et  in  actione 
caussa  erit  tenenda  et  pro  re  agendum.  Nam  haec, 
quia  videntur  perabsurda,  quum  graviora  sunt,  quam 
caussa  fert,  diligenter,  quid  quemque  deceat,  iudi- 
candum  est.  XVI.  55.  Rerum  amplificatio  sumitur 
eisdem  ex  locis  omnibus,  quibus  ilia,  quae  dicta  sunt 
ad  fidem,  maximeque  definitiones  valent  conglobatae 
et  consequentium  frequentatio  et  centrariarum  et  dis- 
similium  et  inter  se  pugnantium  rerum  conflictio,  et 
caussae  et  ea,  quae  sunt  de  caussis  orta,  maximeque 
similitudines  et  exempla;  fictae  etiam  personae, muta 
denique  loquantur,  omninoque  ea  sunt  adhibenda,  si 
caussa  patitur,  quae  magna  habentur,  quorum  est 
duplex  genus.  56.  Alia  enim  magna  natura  videntur, 
alia  usu :  natura,  ut  caelestia,  ut  divina,  ut  ea,  quo¬ 
rum  obscurae  caussae,  ut,  in  terris  mundoque  admi- 
rabilia  quae  sunt,  ex  quibus  similibusque,  si  atten- 
das,  ad  augendum  permulta  suppetunt;  usu,  quae 
videntur  hominibus  aut  prodesse  aut  obesse  vehe- 
mentius,  quorum  sunt  genera  ad  amplificandum  tria. 
Nam  aut  caritate  moventur  homines,  ut  deorum,  ut 
patriae,  ut  parentum ;  aut  amore,  ut  fratrum,  ut  con- 
iugum,  ut  liberorum,  ut  familiarium;  aut  honestate, 
ut  virtutum,  maximeque  earum,  quae  ad  communio- 
nem  hominum  et  liberalitatem  valent.  Ex  iis  et  co- 
hortationes  sumuntur  ad  ea  retinenda,  et  in  eos,  a 
quibus  ea  violata  sunt,  odia  incitantur  et  miseratio 


nascitur.  XVII.  57.  Proprius  locus  est  augendi,  in 
his  rebus  aut  amissis  aut  amittendi  periculo.  Nihil 
est  enim  tarn  miserabile,  quam  ex  beato  miser.  Et 
hoc  totum  quidem  moveat,  si  bona  ex  fortuna  quis 
cadat,  et,  a  quorum  caritate  divellatur,  quae  amittat 
aut  amiserit,  in  quibus  malis  sit  futurusve  sit,  expri- 
matur  breviter.  Cito  enim  arescit  lacrima,  praesertim 
in  alienis  malis.  Nec  quidquam  in  amplificatione  ni- 
mis  enucleandum  est ;  minuta  est  enim  omnis  dili— 
gentia.  Hie  autem  locus  grandia  requirit.  58.  Illud 
iam  est  iudicii,  quo  quaque  in  caussa  genere  utamur 
augendi.  In  illis  enim  caussis,  quae  ad  delectationem 
exornantur,  ii  loci  tractandi  sunt,  qui  movere  possunt 
exspectationem,  admirationem,  voluptatem ;  in  cohor- 
tationibus  autem  bonorum  ac  malorum  enumerationes 
et  exempla  valent  plurimum.  In  iudiciis  accusatori 
fere,  quae  ad  iracundiam,  reo  plerumque,  quae  ad 
misericordiam  pertinent.  Nonnumquam  tamen  accu- 
sator  misericordiam  movere  debet  et  defensor  iracun¬ 
diam.  59.  Enumeratio  reliqua  est  nonnumquam  lau- 
datori,  suasori  non  saepe,  accusatori  saepius  quam 
reo  necessaria.  Huius  tempora  duo  sunt,  si  aut  me¬ 
moriae  diffidas  eorum,  apud  quos  agas,vel  intervallo 
temporis  vel  longitudine  orationis  et  breviter  exposi- 
tis  vim  est  habitura  caussa  maiorem.  60.  Et  reo  ra- 
rius  utendum  est,  quod  ponenda  sunt  contraria,  quo¬ 
rum  dissolutio  in  brevitate  lucebit,  aculei  pungent. 
Sed  erit  in  enumeratione  vitandum,  ne  ostentatio  me¬ 
moriae  suscepta  videatur  esse  puerilis.  Id  effugiet, 
qui  non  omnia  minima  repetet,  sed  brevi  singula  at- 
tingens  pondera  rerum  ipsa  comprehendet. 

XVIII.  61.  C.  F.  Quoniam  et  de  ipso  oratoreetde 
oratione  dixisti,  expone  eum  mihi  nunc,  quern  ex 
tribus  extremum  proposuisli,  quaestionis  locum.  C. 
P.  Duo  sunt,  ut  initio  dixi,  quaestionum  genera,  quo¬ 
rum  alterum  finitum  temporibus  et  personis  caussam 
appello,  alterum  infinitum  nullis  neque  personis  ne- 
que  temporibus  notatum  propositum  voco.  Sed  est 
propositum  quasi  latior  pars  caussae  quaedam  et  con- 
troversiae.  Inest  enim  infinitum  in  definito  et  ad  illud 
tamen  referuntur  omnia.  62.  Quamobrem  prius  de 
proposito  dicamus,  cuius  genera  sunt  duo,  cognitio- 
nis  alterum;  eius  scientia  est  finis,  ut:  verine  sint 
sensus :  alterum  actionis ;  quod  refertur  ad  efficien- 
dum  quid,  ut  si  quaeratur,  quibus  officiis  amicitia 
colenda  sit.  Rursus  superioris  genera  sunt  tria :  sit 
necne,  quid  sit,  quale  sit.  Sit  necne,  ut:  ius  in  na¬ 
tura  sit,  an  in  more;  quid  autem  sit,  sic:  sitne  ius 
id,  quod  maiori  parti  sit  utile ;  quale  autem  sit,  sic : 
iuste  vivere  sit  necne  utile.  63.  Actionis  autem  duo 
sunt  genera:  unum,  ad  persequendum  aliquid  aut 
declinandum ;  ut,  quibus  rebus  adipisci  gloriam  pos- 
sis  aut  quomodo  invidia  vitetur ;  alterum,  quod  ad 
aliquod  commodum  usumque  refertur,  ut,  quemad- 
modum  sit  respublica  administranda  aut  quemadmo- 
dum  in  paupertate  vivendum.  64.  Rursus  autem  ex 
cognitionis  consultatione,  ubi,  sit  necne  sit  aut  fuerit 
futurumve  sit,  quaeritur,  unum  genus  est  quaestio¬ 
nis,  possitne  aliquid  effici,  ut,  quum  quaeritur,  ec- 
quisnam  perfecte  sapiens  esse  possit;  alterum,  quem- 
admodum  quidque  fiat,  ut  quonam  pacto  virtus  pa- 
riatur,  naturane  an  ratione  an  usu?  Cuius  generis 
sunt  omnes,  in  quibus,  ut  in  obscuris  naturalibusque 
quaestionibus,  caussae  rationesque  rerum  expliean- 
tur.  XIX.  65.  Illius  autem  generis,  in  quo,  quid  sit 
id,  de  quo  agitur,  quaeritur,  duo  sunt  genera :  quo¬ 
rum  in  altero  disputandum  est,  aliud  an  idem  sit, 

ut  pertinacia  et  perseverantia ;  in  altero  autem  de- 
scriptio  generis  alicuius  et  quasi  imago  exprimen- 
da  est,  ut,  qualis  sit  avarus,  aut  quid  sit  superbia. 
66.  Tertio  autem  in  genere,  in  quo,  quale  sit,  quae- 
ritur,  aut  de  honestate  aut  de  utilitate  aut  de  aequi- 
tate  dicendum  est.  De  honestate  sic,  ut:  hone- 
stumne  sit  pro  amico  periculum  aut  invidiam  subire. 
De  utilitate  autem  sic,  ut:  sitne  utile,  in  republica 
administranda  versari.  De  aequitate  vero  sic,  ut: 
sitne  aequum  amicos  cognatis  anteferre.  Atque  in 
hoc  eodem  genere,  in  quo,  quale  sit,  quaeritur,  exo- 
ritur  aliud  quoddam  disputandi  genus.  Non  enim 
simpliciter  solum  quaeritur,  quid  honestum  sit,  quid 
utile,  quid  aequum,  sed  ex  comparatione  etiam,  quid 
honestius,  quid  utilius,  quid  aequius,  atque  etiam, 
quid  honestissimum,  quid  utilissimum,  quid  aequis- 
simum ;  cuius  generis  ilia  sunt,  quae  praestantissi- 
ma  sit  dignitas  vitae.  Atque  ea  quidem,  quae  dixi, 
cognitionis  sunt  omnia.  67.  Restant  actionis :  cuius 
alterum  est  praecipiendi  genus,  quod  ad  rationem 
officii  pertinet,  ut,  quemadmodum  colendi  sint  pa- 
rentes;  alterurn  autem  ad  sedandos  animos  et  ora- 
tione  sanandos,  ut  in  consolandis  maeroribus,  ut  in 
iracundia  comprimenda  aut  in  timore  tollendo  aut 
in  cupiditate  minuenda.  Cui  quidem  generi  contra- 
rium  est  disputandi  genus  ad  eosdem  illos  animi  mo- 
tus,  quod  in  amplificanda  oratione  saepe  faciendum 
est,  vel  gignendos  vel  concitandos.  Atque  haec  fere 
est  parti tio  consul tationum.  XX.  68.  C.  F.  Cogno- 
vi :  sed  quae  ratio  sit  in  his  inveniendi  et  disponen- 
di,  requiro.  C.  P.  Quid?  tu  aliamne  censes  et  non 
eamdem,  quae  est  exposita,  ut  ex  eisdem  locis  ad 
fidem  et  ad  inveniendum  ducantur  omnia?  Collocan- 
di  autem  quae  est  exposita  in  aliis  ratio,  eadem  hue 
transferetur. 

Cognita  igitur  omni  distributione  propositarum 
consultationum ,  caussarum  genera  restant  [admo- 
dum].  69.  Et  earum  quidem  forma  duplex  est:  qua- 
rum  altera  delectationem  sectatur  aurium;  alterius, 
ut  obtineat,  probet  et  efficiat  quod  agit,  omnis  est 
suscepta  contentio.  Itaque  illud  superius  exornatio 
dicitur ;  quod  quum  latum  genus  esse  potest  saneque 
varium,  unum  ex  eo  delegimus,  quod  ad  laudandos 
claros  viros  suscipimus  et  ad  improbos  vituperandos. 
Genus  enim  nullum  est  orationis,  quod  aut  uberius 
ad  dicendum  aut  utilius  civitatibus  esse  possit,  aut 
in  quo  magis  orator  in  cognitione  virtutum  vitiorum- 
que  versetur.  Reliquum  autem  genus  caussarum  aut 
in  provisione  posteri  temporis,  aut  in  praeteriti  di- 
sceptatione  versatur;  quorum  alterum  deliberationis 
est,  alterum  iudicii.  70.  Ex  qua  partitione  tria  ge¬ 
nera  caussarum  exstiterunt:  unum,  quod  a  meliori 
parte,  laudationis  est  appellatum,  deliberationis  al¬ 
terum,  tertium  iudiciorum.  Quamobrem  de  primo 
primum,  si  placet,  disputemus.  C.F.Mihi  vero  placet. 

XXI.  C.  P.  Ac  laudandi  vituperandique  rationes, 
quae  non  ad  bene  dicendum  solum,  sed  etiam  ad  ho- 
neste  vivendum  valent,  exponam  breviter,  atque  a 
principiis  exordiar  et  laudandi  et  vituperandi.  71. 
Omnia  enim  sunt  profecto  laudanda,  quae  coniuncta 
cum  virtute  sunt,  et  quae  cum  vitiis,  vituperanda. 
Quamobrem  finis  alterius  est  honestas,  alterius  tur- 
pitudo.  Conficitur  autem  genus  hoc  dictionis  nar- 
randis  exponendisque  factis  sine  ullis  argumenta- 
tionibus,  ad  animi  motus  leniter  tractandos  magis, 
quam  ad  fidem  faciendam  aut  confirmandam  accom¬ 
modate.  Non  enim  dubia  firmantur,  sed  ea,  quae 


certa  aut  pro  certis  posita  sunt,  augentur.  Quam¬ 
obrem  ex  iis,  quae  ante  dicta  sunt,  et  narrandi  et  au- 
gendi  praecepta  repetentur.  72.  Et  quoniam  in  his 
caussis  omnis  ratio  fere  ad  voluptatem  auditoris  et 
ad  delectationem  refertur,  utendum  erit  iis  in  ora¬ 
tione  singulorum  verborum  insignibus,  quae  habent 
plurirnum  suavitatis ;  id  est,  ut  factis  verbis  aut  ve- 
tustis  aut  tralatis  frequenter  utamur,  et  in  ipsa 
constructione  verborum,  ut  paria  paribus  et  similia 
similibus  saepe  referantur,  ut  contraria,  ut  gemi- 
nata,  ut  circumscripta  numerose,  non  ad  similitudi- 
nem  versuum,  sed  ad  explendum  aurium  sensum, 
apto  quodam  quasi  verborum  modo.  73.  Adhiben- 
daque  frequentius  etiam  ilia  ornamenta  rerum  sunt, 
sive  quae  admirabilia  et  nec  opinata,  sive  significata 
monstris,  prodigiis,  oraculis,  sive  quae  videbuntur 
ei,  de  quo  agemus,  accidisse  divina  atque  fatalia. 
Omnis  enim  exspectatio  eius,  qui  audit,  et  admiratio 
et  improvisi  exitus  habent  aliquam  in  audiendo  vo¬ 
luptatem.  XXII.  74.  Sed  quoniam  tribus  in  generi- 
bus  bona  malave  versantur,  externis,  corporis  et  ani¬ 
mi,  prima  sunt  externa,  quae  ducuntur  a  genere; 
quo  breviter  modieeque  laudato  aut,  si  erit  infame, 
praetermisso ,  si  humile,  vel  praeterito  vel  ad  au- 
gendam  eius,  quern  laudes,  gloriam  tracto,  dein- 
ceps,  si  res  patietur,  de  fortunis  erit  et  facultatibus 
dicendum :  postea  de  corporis  bonis ;  in  quibus  qui¬ 
dem,  quae  virtutem  maxime  significat,  facillime  for¬ 
ma  laudatur.  75.  Deinde  est  ad  facta  veniendum, 
quorum  collocatio  triplex  est:  aut  enim  temporum 
servandus  est  ordo,  aut  in  primis  recentissimum 
quodque  dicendum,  aut  multa  et  varia  facta  in  pro¬ 
pria  virtutum  genera  sunt  digerenda.  Sed  hie  locus 
virtutum  atque  vitiorum,  latissime  patens,  ex  multis 
et  variis  disputationibus  nunc  in  quamdam  angustam 
et  brevem  concludetur.  76.  Est  igitur  vis  virtutis 
duplex:  aut  enim  scientia  cernitur  virtus  aut  actio- 
ne.  Nam,  quae  prudentia,  quae  calliditas,  quaeque 
gravissimo  nomine  sapientia  appellatur,  haec  scien¬ 
tia  pollet  una.  Quae  vero  moderandis  cupiditatibus 
regendisque  animi  motibus  laudatur,  eius  est  munus 
in  agendo ;  cui  temperantiae  nomen  est.  Atque  ilia 
prudentia  in  suis  rebus  domestica,  in  publicis  civi- 
lis  appellari  solet.  77.  Temperantia  autem  in  suas 
itidem  res  et  in  communes  distributa  est  duobusque 
modis  in  rebus  commodis  discernitur,  et  ea,  quae 
absunt,  non  expetendo,  et  ab  iis,  quae  in  potestate 
sunt,  abstinendo.  In  rebus  autem  incommodis  est 
itidem  duplex:  Nam  quae  venientibus  malis  obstat, 
fortitudo,  quae,  quod  iam  adest,  tolerat  et  perfert, 
patientia  nominator.  Quae  autem  haec  uno  genere 
complectitur,  magnitudo  animi  dicitur;  cuius  est  li- 
beralitas  in  usu  pecuniae,  simulque  altitudo  animi 
in  capiendis  incommodis  et  maxime  iniuriis;  etomne, 
quod  est  eius  generis,  grave,  sedatum,  [non  turbulen- 
tum.]  78.  In  communione  autem  quae  posita  pars 
est,  iustitia  dicitur,  eaque  erga  deos  religio,  erga 
parentes  pietas,  [vulgo  autem  bonitas,]  creditis  in 
rebus  fides,  in  moderatione  animadvertendi  lenitas, 
amicitia  in  benevolentia  nominatur.  XXIII.  Atque 
hae  quidem  virtutes  cernuntur  in  agendo.  Sunt 
autem  aliae  quasi  ministrae  comitesque  sapientiae; 
quarum  altera,  quae  sint  in  disputando  vera  atque 
falsa,  quibusque  positis  quid  sequatur,  distinguit  et 
iudicat;  quae  virtus  omnis  in  ratione  scientiaque 
disputandi  sita  est:  altera  autem  ora toria.  79.  Ni¬ 
hil  enim  est  aliud  eloquentia,  nisi  copiose  loquens 

sapientia ,  quae  ex  eodem  hausta  genere ,  quo  ilia, 
quae  in  disputando  est,  uberior  est  atque  latior  et  ad 
motus  animorum  vulgique  sensus  accommodatior. 
Custos  vero  virtutum  omnium  dedecus  fugiens  lau- 
demque  maxime  consequens  verecundia  est.  Atque 
hi  sunt  fere  quasi  quidam  habitus  animi  sic  affecti 
et  constituti,  ut'sint  singuli  inter  se  proprio  virtutis 
genere  distincti;  a  quibus  ut  quaeque  res  gesta  est, 
ita  sit  honesta  necesse  est,  summeque  laudabilis. 

80.  Sunt  autem  alii  quidam  perfecti  animi  habitus 
ad  virtutem  quasi  praeculti  et  praeparati  rectis  stu- 
diis  et  artibus ;  ut,  in  suis  rebus  studia  litterarum, 
ut  numerorum  ac  sonorum,  ut  mensurae,  ut  siderum, 
ut  equorum,  ut  venandi,  ut  armorum ;  in  communi- 
bus,  propensiora  studia  in  aliquo  genere  virtutis 
praecipue  colendo  aut  divinis  rebus  deserviendo  aut 
parentibus ,  amicis ,  hospitibus  praecipue  atque  in- 
signiter  diligendis.  Atque  haec  quidem  virtutum. 

81.  Vitiorum  autem  sunt  genera  contraria.  Cernen- 
da  autem  sunt  diligenter,  ne  fallant  ea  nos  vitia, 
quae  virtutem  videntur  imitari.  Nam  et  prude n- 
tiam  malitia,  et  temperantiam  immanitas  in  volupta- 
tibus  aspernandis,  et  magnitudinem  animi  superbia 
in  animis  extollendis  et  despicientia  in  contemnendis 
honoribus,  et  liberalitatem  effusio,  et  fortitudinem 
audacia  imitatur,  et  patientiam  duritia  immanis,  et 
iustitiam  acerbitas,  et  religionem  superstitio,  etlenita- 
tem  mollitia  animi,  et  verecundiam  timiditas,  et  illam 
disputandi  prudentiam  concertatio  captatioque  verbo- 
rum,  et  hanc  oratoriam  vim  inanis  quaedam  profluen- 
tia  loquendi.  Studiis  autem  bonis  similia  videntur 
ea,  quae  sunt  in  eodem  genere  nimia.  82.  Quam- 
obrem  omnis  vis  laudandi  vituperandique  ex  his  su- 
metur  virtutum  vitiorumque  partibus;  sed  in  toto 
quasi  contextu  orationis  haec  erunt  illustranda  ma¬ 
xime,  quemadmodum  quisque  generatus,  quemad- 
modum  educatus,  quemadmodum  institutus  mora- 
tusque  fuerit;  et,  si  quid  cui  magnum  aut  incredibile 
acciderit,  maximeque  si  id  divinitus  accidisse  potue- 
rit  videri ;  turn  quod  quisque  senserit,  dixerit,  ges- 
serit,  ad  ea,  quae  proposita  sunt,  virtutum  genera 
accommodabuntur,  ex  illisque  iisdem  inveniendi  locis 
caussae  rerum  et  eventus  et  consequentia  requiren- 
tur.  Neque  vero  mors  eorum,  quorum  vita  lauda- 
bitur,  silentio  praeteriri  debebit,  si  modo  quid  erit 
animadvertendum,  aut  in  ipso  genere  mortis  aut  in 
iis  rebus,  quae  post  mortem  erunt  consecutae. 

XXIV.  83.  C.  F.  Accepi  ista  didicique  breviter, 
non  solum  quemadmodum  laudarem  alterum,  sed 
etiam  quemadmodum  eniterer,  ut  possem  ipse  iure 
laudari.  Yideamus  igitur  deinceps,  in  sententia  di- 
cenda  quam  viam  et  quae  praecepta  teneamus.  C.  P. 
Est  igitur  in  deliberando  finis  utilitas,  ad  quem  omnia 
ita  referuntur  in  consilio  dando  sententiaque  dicen- 
da,  ut  ilia  prima  sint  suasori  aut  dissuasori  videnda, 
quid  aut  possit  fieri  aut  non  possit,  et  quid  aut  ne¬ 
cesse  sit  aut  non  necesse.  Nam  et,  si  quid  effici  non 
potest,  deliberatio  tollitur,  quamvis  utile  sit;  et,  si 
quid  necesse  est,  (necesse  autem  id  est,  sine  quo  sal- 
vi  liberive  esse  non  possumus,)  id  est  reliquis  et  ho- 
nestatibus  in  civili  ratione  et  commodis  anteponen- 
diim.  84.  Quum  autem  quaeritur,  quid  fieri  possit, 
videndum  etiam  est,  quam  facile  possit.  Nam  quae 
perdifficilia  sunt,  perinde  habenda  saepe  sunt,  ac  si 
effici  non  possint.  Et  quum  de  necessitate  attende- 
mus,  etsi  aliquid  non  necessarium  videbitur,  viden¬ 
dum  tamen  erit,  quam  sit  magnum.  Quod  enim  per- 


magnum  est,  pro  necessario  saepe  habetur.  85.  Ita- 
que  quum  constet  hoc  genus  caussarum  ex  suasione 
et  dissuasione,  suasori  proponitur  simplex  ratio: 
si  et  utile  est  et  fieri  potest,  fiat.  Dissuasori  duplex: 
una,  si  non  utile  est,  ne  fiat;  altera,  si  fieri  non  po¬ 
test,  ne  suscipiatur.  Sic  suasori  utrumque  docendum 
est,  dissuasori  alterum  infirmare  sat  est.  86.  Quare 
quoniam  in  his  versatur  omne  consilium  duobus,  de 
utilitate  ante  dicamus,  quae  in  discernendis  bonis 
malisque  versatur.  Bonorum  autem  partim  neces- 
saria  sunt,  ut  vita,  pudicitia,  libertas,  ut  liberi,  con- 
iuges,  germani,  parentes:  partim  non  necessaria; 
quorum  alia  sunt  per  se  expetenda,  ut  ea,  quae  sita 
sunt  in  officiis  atque  virtutibus :  alia,  quod  aliquid 
commodi  efficiunt,  ut  opes  et  copiae.  87.  [Eorum  au¬ 
tem,  quae  propter  se  expetuntur,  partim  honestate 
ipsa,  partim  commoditate  aliqua  expetuntur:]  hone- 
state  ea,  quae  proficiscuntur  ab  iis  virtutibus,  de 
quibus  paullo  ante  est  dictum,  quae  sunt  laudabilia 
ipsa  per  se ;  commoditate  autem  aliqua,  quae  sunt  in 
corporis  aut  in  fortunae  bonis  expetenda:  quorum 
alia  sunt  quasi  cum  honestate  coniuncta,  ut  honos, 
ut  gloria;  alia  diversa,  ut  vires,  forma,  valetudo,  no¬ 
bilitas,  divitiae,  clientelae.  XXV.  88.  Est  etiam 
quaedam  quasi  materies  subiecta  honestati,  quae 
maxime  spectatur  in  amicitiis.  Amicitiae  autem  ca- 
ritate  et  amore  cernuntur.  Nam  quum  deorum,  turn 
parentum  patriaeque  cultus  eorumque  hominum, 
qui  aut  sapientia  aut  opibus  excellunt,  ad  caritatem 
referri  solet.  Coniuges  autem  et  liberi  et  fratres 
et  alii,  quos  usus  familiaritasque  coniunxit,  quam- 
quam  etiam  caritate  ipsa,  tamen  amore  maxime  con¬ 
tinents.  In  his  igitur  rebus  quum  bona  sint,  facile 
est  intellectu,  quae  sint  contraria.  89.  Quod  si  semper 
optima  tenere  possemus,  haud  sane,  quoniam  quidem 
ea  perspicua  sunt,  consilio  multum  e^eremus.  Sed 
quia  temporibus,  quae  vim  habent  maximam,  persae- 
pe  evenit,  ut  utilitas  cum  honestate  certet,  earumque 
rerum  contentio  plerumque  deliberations  efficit,  ne 
aut  opportuna  propter  dignitatem  aut  honesta  pro¬ 
pter  utilitatem  relinquantur ,  ad  hanc  difficultatem 
explicandam  praecepta  referamus.  90.  Et  quoniam 
non  ad  veritatem  solum,  sed  etiam  ad  opiniones  eo¬ 
rum,  qui  audiunt,  accommodanda  est  oratio,  hoc 
primum  intelligamus,  hominum  duo  esse  genera, 
alterum  indoctum  et  agreste,  quod  anteferat  semper 
utilitatem  honestati,  alterum  humanum  atque  expoli- 
tum,  quod  rebus  omnibus  dignitatem  anteponat.  Ita- 
que  huic  generi  laus,  honos,  gloria,  fides,  iustitia 
omnisque  virtus,  illi  autem  alteri  quaestus,  emolu- 
mentum  fructusque  proponitur.  Atque  etiam  volu- 
ptas,  quae  maxime  est  inimica  virtuti  bonique  natu- 
ram  fallaciter  imitando  adulterat,  quam  immanissimus 
quisque  acerrime  sequitur,  neque  solum  honestis  re¬ 
bus,  sed  etiam  necessariis  anteponit,  in  suadendo, 
quum  ei  generi  hominum  consilium  des,  saepe  sane 
laudanda  est.  XXYI.  91 .  Et  illud  videndum,  quanto 
magis  homines  mala  fugiant,  quam  sequantur  bona. 
Nam  neque  honesta  tarn  expetunt,  quam  devitanttur- 
pia.  Quis  enim  honorem,  quis  gloriam,  quis  laudem, 
quis  ullum  decus  tarn  umquam  expetat,  quam  igno- 
miniam,  infamiam,  contumeliam,  dedecus  fugiat? 
quarum  rerum  dolor  gravis  est  testis.  Genus  homi¬ 
num,  ad  honestatem  natum,  malo  cultu  pravisque 
opinionibus  corruptum.  Quare  in  cohortando  atque 
suadendo  propositum  quidem  nobis  erit  illud,  ut  do- 
ceamus,  qua  via* bona  consequi  malaque  vitare  possi- 

mus;  92. sed  apud  homines  bene  institutos  plurimum 
de  laude  et  de*  honestate  dicemus ,  maximeque  ea 
virtutum  genera  tractabimus,  quae  in  communi  ho- 
minum  utilitate  tuenda  augendaque  versantur.  Sin 
apud  indoctos  imperitosque  dicemus,  fructus,  emo- 
lumenta,  voluptates  vitationesque  dolorum  profe- 
rantur;  addantur  etiam  contumeliae  atque  ignomi- 
niae.  Nemo  est  enim  tam  agrestis,  quern  non,  si 
ipsa  minus  honestas,  contumelia  tamen  et  dedecus 
magno  opere  moveat.  Quare,  quod  ad  utilitatem  spe- 
ctat,  ex  iis,  quae  dicta  sunt,  reperietur;  93.  quid  au- 
tem  possit  effici  necne  possit,  in  quo  etiam.  quam 
facile  possit  quamque  expediat,  quaeri  solet,  maxime 
ex  caussis  iis,  quae  quamque  rem  efficiant,  est  viden- 
dum.  Caussarum  autem  genera  sunt  plura.  Nam 
sunt  aliae,  quae  ipsae  conficiunt;  aliae,  quae  vim  ali- 
quam  ad  conficiendum  afferunt.  Itaque  illae  supe- 
riores  conficientes  vocentur;  hae  reliquae  ponantur 
in  eo  genere,  ut  sine  his  confici  non  possit.  94.  Con- 
ficiens  autem  caussa  alia  est  absoluta  et  perfecta  per 
se,  alia  aliquid  adiuvans  et  efficiendi  socia  quaedam ; 
cuius  generis  vis  varia  est  et  saepe  aut  maior  aut 
minor,  ut  etiam  ilia,  quae  maximam  vim  habet,  sola 
saepe  caussa  dicatur.  Sunt  autem  aliae  caussae,  quae 
aut  propter  principium  aut  propter  exitum  conficien¬ 
tes  vocantur.  Quum  autem  quaeritur,  quid  sit  opti¬ 
mum  factu,  aut  utilitas  aut  spes  efficiendi  ad  assen- 
tiendum  impellit  animos.  XXVII.  95.  Et  quoniam 
de  utilitate  iam  diximus,  de  efficiendi  ratione  dica- 
mus.  Quo  toto  genere,  quibuscum  et  contra  quos, 
quo  tempore  aut  quo  loco  aut  quibus  facultatibus 
armorum,  pecuniae,  sociorum  earumve  rerum,  quae 
ad  quamque  rem  efficiendam  pertinent,  possimusuti, 
requirendum  est.  Neque  solum  ea  sunt,  quae  nobis 
suppetant,  sed  etiam  ilia,  quae  adversentur,  viden- 
da.  Et,  si  ex  contentione  procliviora  erunt  nostra, 
non  solum  effici  posse,  quae  suademus,  erit  persua- 
dendum,  sed  curandum  etiam,  ut  ilia  facilia,  procli- 
via,  iucunda  videantur.  Dissuadentibus  autem  aut 
utilitas  labefactanda  est  aut  efficiendi  difficultates 
efferendae,  neque  aliis  ex  praeceptis,  sed  iisdem  ex 
suasionis  locis.  96.  Uterque  vero  ad  augendum  ha- 
beat  exemplorum  aut  recentium,  quo  notiora  sint, 
aut  veterum,  quo  plus  auctoritatis  habeant,  copiam; 
maximeque  sit  in  hoc  genere  meditatus,  ut  possit  vel 
utilia  ac  necessaria  saepe  honestis  vel  haec  illis  an- 
teferre.  Ad  commovendos  autem  animos  maxime 
proficient,  si  incitandi  erunt,  eiusmodi  sententiae, 
quae  aut  ad  explendas  cupiditates  aut  ad  odium  sa- 
tiandum  aut  ad  ulciscendas  iniurias  pertinebunt. 
Sin  autem  reprimendi,  de  incerto  statu  fortunae  du- 
biisque  eventis  rerum  futurarum  et  retinendis  suis 
fortunis,  si  erunt  secundae;  sin  autem  adversae, 
de  periculo  commonendi.  Atque  hi  quidem  sunt 
perorationis  loci.  97.  Principia  autem  in  sententiis 
dieendis  brevia  esse  debent.  Non  enim  supplex  ut 
ad  iudicem  venit  orator,  sed  hortator  atque  auctor. 
Quare  proponere,  qua  mente  dicat,  quid  velit,  quibus 
de  rebus  dicturus  sit,  debet  hortarique  ad  se  brevi- 
ter  dicentem  audiendum.  Tota  autem  oratio  sim¬ 
plex  et  gravis  et  sententiis  debet  ornatior  esse,  quam 
verbis. 

XXVIII.  98.  C.  F.  Cognovi  iam  laudationis  et  sua¬ 
sionis  locos :  nunc,  quae  iudiciis  accommodata  sint, 
exspecto;  idque  nobis  genus  restare  unum  puto.  C. 
P.  Recte  intelligis.  Atque  eius  quidem  generis  finis 
est  aequitas;  quae  non  simpliciter  spectatur,  sed  ex 


comparatione  nonnumquam,  ut,  quum  de  verissimo 
accusatore  disceptatur  aut  quum  hereditatis  sine  le¬ 
ge  aut  sine  testamento  petitur  possessio :  in  quibus 
caussis  quid  aequius  aequissimumve  sit,  quaeritur  ; 
quas  ad  caussas  facultas  petitur  argumentationum 
ex  iis,  de  quibus  mox  dicetur,  aequitatis  locis.  99. 
Atque  etiam  ante  iudicium  de  constituendo  ipso  iu- 
dicio  solet  esse  contentio,  quum  aut,  sitne  actio  illi, 
qui  agit,  aut  iamne  sit,  aut  num  iam  esse  desierit,  aut 
illane  lege,  hisne  verbis  sit  actio,  quaeritur.  Quae 
etiamsi  ante,  quam  res  in  iudicium  venit,' aut  concer- 
tata  aut  diiudicata  aut  confecta  non  sunt,  tamen  in 
ipsis  iudiciis  permagnum  saepe  habent  pondus,  quum 
ita  dicitur:  Plus  petisti;  sero  petisti;  non  fuit  tua 
petitio ;  non  a  me,  non  hac  lege,  non  his  verbis,  non 
hoc  iudicio.  100.  Quarum  caussarum  genus  estposi- 
tum  in  iure  civili,  quod  est  in  privatarum  ac  publi- 
carum  rerum  lege  aut  more  positum ;  cuius  scientia 
neglecta  ab  oratoribus  plerisque  nobis  ad  dicendum 
necessaria  videtur.  Quare  de  constituendis  actioni- 
bus,  accipiendis  subeundisque  iudiciis,  de  excipienda 
iniquitate  actionis,  de  comparanda  aequitate,  quod  ea 
fere  generis  eius  sunt,  ut,  quamquam  in  ipsum  iudi¬ 
cium  saepe  delabantur,  tamen  ante  iudicium  tractan- 
da  videantur,  paullulum  ea  separo  a  iudiciis,  tempo¬ 
re  magis  agendi,  quam  dissimilitudine  generis.  Nam 
omnia,  quae  de  iure  civili  aut  de  aequo  et  bono  disce- 
ptantur,  cadunt  in  earn  formam,  in  qua,  quale  quid 
sit,  ambigitur,  de  qua  dicturi  sumus,  quae  in  aequi¬ 
tate  et  iure  maxime  consistit.  XXIX.  101.  In  omni¬ 
bus  igitur  caussis  tres  sunt  gradus,  ex  quibus  unus 
aliquis  capiendus  est,  si  plures  non  queas,  ad  resi- 
stendum.  Nam  aut  ita  consistendum  est,  ut  id,  quod 
obiicitur,  factum  neges  ;  aut  illud,  quod  factum  fatea- 
re,  neges  earn  vim  habere  atque  id  esse,  quod  adver- 
sarius  criminetur;  aut,  si  neque  de  facto  neque  de 
facti  appellatione  ambigi  potest,  id,  quod  arguere, 
neges  tale  esse,  quale  ille  dicat,  et  rectum  esse,  quod 
feceris,  concedendumve  defendas.  102.  Ita  primus  ille 
status  et  quasi  conflictio  cum  adversario  coniectura 
quadam,  secundus  autem  definitione  atque  descri- 
ptione  aut  informatione  verbi,  tertius  aequi  et  veri 
et  recti  et  humani  ad  ignoscendum  disputatione  tra- 
ctandus  est.  Et  quoniam  semper  is,  qui  defendit, 
non  solum  resistat  oportet  aliquo  statu  aut  infitian- 
do  aut  definiendo  aut  aequitate  opponenda,  sed  etiam 
rationem  subiiciat  recusationis  suae:  primus  ille 
status  rationem  habet  iniqui  criminis,  ipsam  negatio- 
nem  infitiationemque  facti;  secundus,  quod  non  sit 
in  re,  quod  ab  adversario  ponatur  in  verbo ;  tertius, 
quod  id  recte  factum  esse  defendat,  quod  sine  ulla 
nominis  controversia  factum  fatetur.  103.  Deinde 
uni  cuique  rationi  opponendum  est  ab  accusatore 
id,  quod  si  non  esset  in  accusatione,  caussa  omnino 
esse  non  posset.  Itaque  ea,  quae  sic  referuntur,  conti¬ 
nents  caussarum  vocentur;  quamquam  non  ea  ma¬ 
gis,  quae  contra  rationem  defensionis  afferuntur, 
quam  ipsae  defensionis  rationes  continent  caussas. 
Sed  distinguendi  gratia  rationem  appellamus  earn, 
quae  affertur  ab  reo  ad  recusandum  depellendi  cri¬ 
minis  caussa ,  quae  nisi  esset,  quod  defenderet,  non 
haberet;  firmamentum  autem,  quod  contra  ad  labe- 
factandam  rationem  refertur,  sine  quo  accusatio  sta¬ 
re  non  potest.  XXX.  104.  Ex  rationis  autem  et  ex 
firmamenti  conflictione  et  quasi  concursu  quaestio 
exoritur  quaedam,  quam  disceptationem  voco;  in 
qua,  quid  veniat  in  iudicium  et  de  quo  disceptetur, 

quaeri  solet.  Nam  prima  adversariorum  contentio 
diffusam  habet  quaestionem,  ut  in  coniectura :  Cepe- 
ritne  pecunias  Decius ;  in  definitione :  Minueritne  ma- 
iestatem  Norbanus;  in  aequitate:  Iurene  Occident 
Opimius  Gracchum.  Haec,  quae  primam  contentio- 
nem  habent  ex  arguendo  et  resistendo,  lata,  ut  dixi, 
et  fusa  sunt.  Rationum  et  firmamentorum  con¬ 
tentio  adducit  in  angustum  disceptationem.  Ea  in 
coniectura  nulla  est.  Nemo  enim  eius,  quod  negat 
factum,  rationem  aut  potest  aut  debet  aut  solet  red- 
dere.  Itaque  in  his  caussis  eadem  et  prima  quaestio 
et  disceptatio  est  extrema.  10S.  In  illis  autem,  ubi  ita 
dicitur:  Non  minuit  maiestatem,  quod  egit  de  Cae- 
pione  turbulentius ;  populi  enim  Romani  dolor  iustus 
vim  illam  excitavit,  non  tribuni  actio :  maiestas  au¬ 
tem,  quoniam  est  magnitudo  quaedam  populi  Roma¬ 
ni  in  eius  potestate  ac  iure  retinendo,  aucta  est  po- 
tius,  quam  deminuta ;  et  ubi  ita  refertur :  Maiestas 
est  in  imperii  atque  in  nominis  populi  Romani  digni- 
tate,  quam  minuit  is,  qui  per  vim  multitudinis  rem 
ad  seditionem  vocavit;  exsistit  ilia  disceptatio :  Mi¬ 
nueritne  maiestatem,  qui  voluntate  populi  Romani 
rem  gratam  et  aequam  per  vim  egerit.  1 06.  In  his  au¬ 
tem  caussis,  ubi  aliquid  recte  factum  aut  conceden- 
dum  esse  [factum]  defenditur,  quum  est  facti  subiecta 
ratio,  sicut  ab  Opimio:  lure  feci,  salutis  omnium  et 
conservandae  reipublicae  caussa;  relatumque  est  ab 
Decio :  Ne  sceleratissimum  quidem  civem  sine  iudicio 
iure  ullo  necare  potuisti ;  oritur  ilia  disceptatio :  Po- 
tueritne  recte  salutis  reipublicae  caussa  civem  ever- 
sorem  civitatis  indemnatum  necare?  Ita  disceptatio- 
nes  eae,  quae  in  bis  controversiis  oriuntur,  quae  sunt 
certis  personis  et  temporibus  notatae,  fiuntrursus  in- 
finitae,  detractisque  temporibus  et  personis  rursum 
ad  consultationis  formam  rationemque  revocantur. 
XXXI.  107.  Sed  in  gravissimis  firmamentis  etiam  ilia 
ponenda  sunt,  si  qua  ex  scripto  legis  aut  testamenti 
aut  verborum  ipsius  iudicii  aut  alicuius  stipulationis 
aut  cautionis  opponuntur  defensioni  contraria.  Ac 
ne  hoc  quidem  genus  in  eas  caussas  incurrit,  quae 
coniectura  continentur.  Quod  enim  factum  negatur, 
id  argui  non  potest  scripto.  Ne  in  definitionem  qui¬ 
dem  venit  genere  scripti  ipsius.  Nam  etiamsi  ver- 
bum  aliquod  de  scripto  definiendum  est,  quam  vim 
habeat,  ut,  quum  ex  testamentis,  quid  sit  penus,  aut 
quum  ex  lege  praedii  quaeritur,  quae  sint  ruta  caesa, 
non  scripti  genus,  sed  verbi  interpretatio  controver- 
siam  parit.  108.  Quum  autem  aut  plura  significan- 
tur  scripto  propter  verbi  aut  verborum  ambiguitatem, 
ut  liceat  ei,  qui  contra  dicat,  eo  trahere  significatio- 
nem  scripti,  quo  expediat  aut  velit :  aut,  si  ambigue 
scriptum  non  sit,  vel  a  verbis  voluntatem  et  senten- 
tiam  scriptoris  abducere  vel  alio  se  eadem  de  re  con- 
trarie  scripto  defendere,  turn  disceptatio  ex  scripti 
contentione  exsistit,  ut  in  ambiguis  disceptetur,  quid 
maxime  significetur;  in  scripti  sententiaeque  conten¬ 
tione,  utrum  potius  sequatur  iudex;  in  contrariis 
scriptis,  utrum  magis  sit  comprobandum. 

109.  Disceptatio  autem  quum  est  constituta,  pro- 
positum  esse  debet  oratori,  quo  omnes  argumenta- 
tiones  repetitae  ex  inveniendi  locis  coniiciantur. 
Quod  quamquam  satis  est  ei,  qui  videt,  quid  in  quo- 
que  loco  lateat,  quique  illos  locos  tamquam  thesau- 
ros  aliquos  argumentorum  notatos  habet,  tamen  ea, 
quae  sunt  certarum  caussarum  propria,  tangemus. 
XXXII.  110.  In  coniectura  igitur,  quum  est  in  infi- 
tiando  reus,  accusatori  haec  duo  prima  sunt;  (sed  ac- 


cusatorem  pro  omni  actore  et  petitore  appello ;  pos- 
sunt  enim  etiam  sine  accusatione  in  caussis  haec  ea¬ 
dem  controversiarum  genera  versari;)  sed  haec  duo 
sunt  ei  prima,  caussa  et  eventus.  Caussam  appello 
rationem  efficiendi,  eventum  id,  quod  est  effectum. 
Atque  ipsa  quidem  partitio  caussarum  paullo  ante  in 
suasionis  locis  distributa  est.  111.  Quae  enim  in  con- 
silio  capiendo  futuri  temporis  praecipiebantur,  quam- 
obrem  aut  utilitatem  viderentur  habitura  aut  efficien¬ 
di  facultatem,  eadem,  qui  de  facto  argumentabitur, 
colligere  debebit,  quamobrem  et  utilia  illi,  quem  ar- 
guet,  fuisse  et  ab  eo  effici  potuisse  demonstret.  Uti- 
litatis  coniectura  movetur,  si  illud,  quod  arguitur, 
aut  spe  bonorum  aut  malorum  metu  fecisse  dicitur ; 
quod  eo  *  fit  acrius,  quo  ilia  in  utroque  genere  maiora 
ponuntur.  112.  Spectantur  etiam  ad  caussam  facti 
motus  animorum,  si  ira  recens,  si  odium  vetus,  si  ul- 
ciscendi  studium,  si  iniuriae  dolor,  si  honoris,  si  glo- 
riae,  si  imperii,  si  pecuniae  cupiditas,  si  periculi  ti- 
mor,  si  aes  alienum,  si  angustiae  rei  familiaris,  si  au- 
dax,  si  levis,  si  crudelis,  si  impotens,  si  incautus,  si 
insipiens,  si  amans,  si  commota  mente,  si  vinolentus, 
si  cum  spe  efficiendi,  si  cum  opinione  celandi,  aut,  si 
patefactum  esset,  depellendi  criminis  vel  perrum- 
pendi  periculi  vel  in  longinquum  tempus  differendi ; 
aut  si  iudicii  poena  levior,  quam  facti  praemium;  aut 
si  facinoris  voluptas  maior,  quam  damnationis  dolor. 
113.  His  fere  rebus  facti  suspicio  confirmatur,  quum 
et  voluntatis  in  reo  caussae  reperiuntur  et  facultas. 
In  voluntate  autem  utilitas  ex  adeptione  alicuius  corn- 
modi  vitationeque  alicuius  incommodi  quaeritur,  ut 
aut  spes  aut  metus  impulisse  videatur  aut  aliquis  re- 
pentinus  animi  motus,  qui  etiam  citius  in  fraudem, 
quam  ratio  utilitatis,  impellit.  Quamobrem  sint  haec 
dicta  de  caussis.  114.  C.  F.  Teneo,  et  quaero,  qui  sint 
illi  eventus,  quos  ex  caussis  effici  dixisti.  XXXIII.  C. 
P.  Consequentia  quaedam  signa  praeteriti  et  quasi 
impressa  facti  vestigia ;  quae  quidem  vel  maxime  su- 
spicionem  movent  et  quasi  tacita  sunt  criminuro  te- 
stimonia,  atque  hoc  quidem  graviora,  quod  caussae 
communiter  videntur  insimulare  et  arguere  omnes 
posse,  quorum  modo  interfuerit  aliquid,  haec  proprie 
altingunt  eos  ipsos,  qui  arguuntur,  ut  telum,  ut  ve¬ 
stigium,  utcruor,  ut  deprehensum  aliquid,  quod  abla- 
[  turn  ereptumve  videatur,  ut  responsum  inconstanter, 
ut  haesitatum,  ut  titubatum,  ut  cum  aliquo  visus, 
ex  quo  suspicio  oriatur,  ut  eo  ipso  in  loco  visus,  in 
quo  facinus,  ut  pallor,  ut  tremor,  ut  scriptum  aut  ob- 
signatum  aut  depositum  quippiam.  Haec  enim  et 
talia  sunt,  quae  aut  in  re  ipsa  aut  etiam  ante,  quam 
factum  est,  aut  postea  suspiciosum  crimen  efficiant. 

1 1 5.  Quae  si  non  erunt,  tamen  caussis  ipsis  et  efficien¬ 
di  facultatibus  niti  oportebit,  adiuncta  ilia  disputa- 
tione  communi,  non  fuisse  ilium  tam  amentem,  ut  in¬ 
dicia  facti  aut  effugere  aut  occultare  non  posset,  ut 
ita  apertus  esset,  ut  locum  crimini  relinqueret.  Com¬ 
munis  ille  contra  locus,  audaciam  temeritati,  non 
prudentiae  esse  coniunctam.  116.  Sequitur  autem 
ille  locus  adaugendum,  non  esse  exspectandum,  dum 
fateatur;  argumentis  peccata  con vinci;  et  bic  etiam 
exempla  ponentur.  XXXIV.  117.  Atque  haec  quidem 
i  de  argumentis.  Sin  autem  erit  etiam  testium  facul¬ 
tas,  primum  genus  erit  ipsum  laudandum  dicendum- 
que,  ne  argumentis  teneretur  reus,  ipsum  sua  cautio- 
ne  effecisse,  testes  effugere  non  potuisse;  deindesin- 
guli  laudentur:  (quae  autem  essent  laudabilia,  di¬ 
ctum  est;)  deinde  etiam  argumento  firmo;  quia  tamen 

saepe  falsum  est,  posse  recte  non  credi ;  viro  bono  et 
firmo  sine  vitio  iudicis  non  posse  non  credi.  Atque 
etiam,  si  obscuri  testes  erunt  aut  tenues,  dicendum 
erit,  non  esse  ex  fortuna  fidem  ponderandam,  aut  eos 
esse  cuiusque  locupletissimos  testes,  qui  id,  de  quo 
agatur,  facillime  scire  possint.  Sin  quaestiones  ha- 
bitae  aut  postulatio,  ut  habeantur,  caussam  adiuva- 
bunt,  confirmandum  genus  primum  quaestionum  erit; 
dicendum  de  vi  doloris,  de  opinione  maiorum,  qui 
earn  rem  totam,  nisi  probassent,  certe  repudiassent ; 
118.  de  institutis  Atheniensium,  Rhodiorum,  doctis- 
simorum  hominum,  apud  quos  etiam  (id  quod  acer- 
bissimum  est)  liberi  civesque  torquentur,  de  nostro- 
rum  etiam  prudentissimorum  hominum  institutis, 
qui  quum  de  servis  in  dominos  quaeri  noluissent,  de 
incestu  tamen  et  coniuratione,  quae  facta  me  consule 
est,  quaerendum  putaverunt.  Irridenda  etiam  dis- 
putatio  est,  qua  solent  uti  ad  infirmandas  quaestio¬ 
nes,  et  meditata  puerilisque  dicenda.  Turn  facienda 
fides,  diligenter  esse  et  sine  cupiditate  quaesitum, 
dictaque  quaestionis  arguments  et  coniectura  pon- 
deranda.  Atque  haec  accusationis  fere  membra  sunt. 
XXXV.  119.  Defensionis  autem  primum  infirmatio 
caussarum;  aut  non  fuisse  aut  non  tantas  aut  non 
sibi  soli  aut  commodius  potuisse  idem  consequi ;  aut 
non  iis  se  esse  moribus,  non  ea  vita ;  aut  nullos  animi 
motus  aut  non  tam  impotentes  fuisse.  Facultatum 
autem  infirmatione  utetur,  si  aut  vires  aut  animum 
aut  copias  aut  opes  abfuisse  demonstrabit ;  aut  alie- 
num  tempus  aut  locum  non  idoneum  aut  multos  ar- 
bitros,  quorum  crederet  nemini;  aut  non  se  tamine- 
ptum,  ut  id  susciperet,  quod  occultare  non  posset, 
neque  tam  amentem,  ut  poenas  ac  iudicia  contemne- 
ret.  120.  Consequentia  autem  diluet  exponendo 
non  esse  ilia  certa  indicia  facti,  quae  etiam  nullo  ad- 
misso  consequi  possent,  consistetque  in  singulis,  et 
ea  aut  eorum,  quae  ipse  facta  esse  dicit,  propria  es¬ 
se  defendet  potius,  quam  criminis ,  aut,  si  sibi  cum 
accusatore  communia  essent,  pro  periculo  potius, 
quam  contra  salutem  valere  debere;  testiumque  et 
quaestionum  genus  universum  et  quod  poterit  in 
singulis  ex  reprehensionis  locis,  de  quibus  ante  di¬ 
ctum  est,  refellet.  121 .  Harum  caussarum  principia 
suspiciosa  ad  acerbitatem  ab  accusatore  ponentur, 
denunciabiturque  insidiarum  commune  periculum 
excitabunturque  animi,  ut  attendant.  Ab  reo  autem 
querela  conflati  criminis  collectarumque  suspicio- 
num  et  accusatoris  insidiae  et  item  commune  peri¬ 
culum  proferetur,  animique  ad  misericordiam  alii— 
cientur  et  modice  benevolentia  iudicum  colligetur. 
Narratio  autem  accusatoris  erit  quasi  membratim 
gesti  negotii  suspiciosa  explicatio,  sparsis  omnibus 
arguments,  obscuratis  defensionibus.  Defensori 
aut  praeteritis  aut  obscuratis  suspicionum  argumen¬ 
ts,  rerum  ipsarum  eventus  erunt  casusque  narrandi. 
122.  In  confirmandis  autem  nostris  argumentationi- 
bus  infirmandisque  contrariis  saepe  erunt  accusatori 
motus  animorum  incitandi,  reo  mitigandi.  Atque 
haec  quidem  utrique  maxime  in  peroratione  facien¬ 
da;  alteri  frequentatione  argumentorum  et  coacerva- 
tione  universa;  alteri,  si  plane  caussam  redarguendo 
explicarit,  enumeratione,  ut  quidque  diluerit,  et  mi- 
sera  tione  ad  extremum. 

XXXVI.  123.  C.  F.  Scire  mihi  iam  videor,  quem- 
admodum  coniectura  tractanda  sit.  Nunc  de  defini- 
tione  audiamus.  C.  P.  Communia  dantur  in  isto  ge- 
nere  accusatori  defensorique  praecepta.  Uter  enim 


definiendo  describendoque  verbo  magis  ad  sensum 
iudicis  opinionemque  penetrarit  et  uter  ad  commu- 
nem  verbi  vim  et  ad  earn  praeceptionem,  quam  in- 
choatam  habebunt  in  animis  ii,  qui  audient,  magis 
et  propius  accesserit,  is  vincat  necesse  est.  124.  Non 
enim  argumentando  tractatur  hoc  genus,  sed  tam- 
quam  explicando  excutiendoque  verbo,  ut  si  in  reo 
pecunia  absoluto  rursusque  revocato  praevaricatio- 
nem  accusator  esse  definiat  omnem  iudicii  corrupte- 
lam  ab  reo,  defensor  autem  non  omnem,  sed  tantum- 
modo  accusatoris  corruptelam  ab  reo,  sit  ergo  haec 
contentio  prima  verborum,  in  qua,  etiamsi  propius 
accedat  ad  consuetudinem  mentemque  sermonis  de- 
fensoris  definitio,  tamen  accusator  sententia  legis  ni- 
titur ;  125.  negat  enim  probari  oportere  eos,  qui  leges 
scripserint,  ratum  habere  iudicium,  si  totum  corru- 
ptum  sit;  si  unus  accusator  corruptus  sit,  rescinde- 
re ;  nititur  aequitate :  ut  ilia  quasi  scribenda  lex  sio 
esset,  quaeque  tamen  complecteretur  in  iudiciis  cor¬ 
rupts,  ea  verbo  uno  praevaricationis  comprehendisse 
dicitur;  126.  defensor  autem  testabitur  consuetudi¬ 
nem  sermonis,  verbique  vim  ex  contrario  reperiet 
quasi  ex  vero  accusatore,  cui  contrarium  est  nomen 
praevaricatoris ;  ex  consequentibus,  quod  ea  liltera 
de  accusatore  soleat  dari  iudici ;  ex  nomine  ipso,  quod 
significat  eum,  qui  in  contrariis  caussis  quasi  varie 
esse  positus  videatur.  Sed  huic  tamen  ipsi  confu- 
giendum  est  ad  aequitatis  locos,  ad  rerum  iudicata- 
rum  auctoritatem,  ad-  finem  aliquem  periculi :  com- 
muneque  sit  hoc  praeceptum,  ut,  quum  uterque  defi- 
nierit,  quam  maxime  potuerit  ad  communem  sensum 
vimque  verbi,  turn  similibus  exemplisque  eorum,  qui 
ita  locuti  sunt,  suam  definitionem  sententiamque  con- 
firmet.  127.  Atque  accusatori  in  hoc  genere  caussa¬ 
rum  locus  ille  communis,  minime  esse  concedendum, 
ut  is,  qui  de  re  confiteatur,  verbi  se  interpretatione 
defendat;  defensor  autem  et  ea,  quam  proposui,  ae¬ 
quitate  nitatur  et,  ea  quum  secum  faciat,  non  re,  sed 
depravatione  verbi  se  urgeri  queratur.  Quo  in  genere 
percensere  poterit  plerosque  inveniendi  locos;  nam 
et  similibus  utetur  et  contrariis  et  consequentibus, 
quamquam  uterque,  tamen  reus,  nisi  plane  erit  ab- 
surda  caussa,  frequentius.  128.  Amplificandi  autem 
caussa,  quae,  aut  quum  degredientur  a  caussa,  dici 
|  solent,  aut  quum  perorabunt,  haec  vel  ad  odium  vel 
ad  misericordiam  vel  omnino  ad  animos  iudicum  mo- 
vendos  ex  iis,  quae  sunt  ante  posita,  sumentur,  si 
modo  rerum  magnitudo  hominumve  aut  invidia  aut 
dignitas  postulabit. 

XXXVII.  129.  C.  F.  Habeoista;  nunc  ea,  quae, 
quum,  quale  sit  quippiam,  disceptatur,  quaeri  exutra- 
j  que  parte  deceat,  velim  audire.  C.  P.  Gonfitentur  in 
isto  genere,  qui  arguuntur,  se  id  fecisse  ipsum,  in 
quo  reprehenduntur ;  sed  quoniam  iure  se  fecisse 
dicunt,  iuris  est  omnis  ratio  nobis  explicanda.  Quod 
dividitur  in  duas  partes  primas,  naturam  atque  le¬ 
gem:  et  utriusque  generis  vis  in  divinum  et  huma- 
num  ius  est  distributa;  quorum  aequitatis  est  unum, 
alterum  religionis.  130.  Aequitatis  autem  vis  est  du¬ 
plex  :  cuius  altera  directo  et  veri  et  iusti  et,  ut  dici¬ 
tur,  aequi  et  boni  ratione  defenditur ;  altera  ad  vicis- 
situdinem  referendae  gratiae  pertinet ;  quod  in  bene- 
ficio  gratia,  in  iniuria  punitio  nominatur.  Atque  haec 
communia  sunt  naturae  atque  legis ;  sed  propria  le¬ 
gis  et  ea,  quae  scripta  sunt,  et  ea,  quae  sine  litteris 
aut  gentium  iure  aut  maiorum  more  retinentur.  Scri- 
1  ptorum  autem  privatum  aliud  est,  publicum  aliud: 

publicum  lex,  senatusconsultum,  foedus ;  privatum 
tabulae,  pactum,  conventum,  stipulatio.  Quae  autem 
scripta  non  sunt,  ea  aut  consuetudine  aut  conventis 
hominum  et  quasi  consensu  obtinentur.  Atque  etiam 
hoc  in  primis,  ut  nostros  mores  legesque  tueamur, 
quodammodo  naturali  iure  praescriptum  est.  131 .  Et 
quoniam  breviter  aperti  sunt  fontes  quasi  quidam 
aequitatis,  meditata  nobis  ad  hoc  caussarum  genus 
esse  debebunt  ea,  quae  dicenda  erunt  in  orationibus 
de  natura,  de  legibus,  de  more  maiorum,  de  propul- 
sanda  iniuria,  de  ulciscenda,  de  omni  parte  iuris.  Si 
imprudenter  aut  necessitate  aut  casu  quippiam  fece- 
rit,  quod  non  concederetur  iis,  qui  sua  sponte  et  vo- 
luntate  fecissent,  ad  eius  facti  deprecationem  igno- 
scendi  petenda  venia  est,  quae  sumetur  ex  plerisque 
locis  aequitatis.  Expositum  est,  ut  potui  brevissime, 
de  omni  controversiarum  genere :  nisi  praeterea  tu 
quid  requiris. 

XXXVIII.  132.  C.  F.  Illud  equidem,  quod  iam 
unum  restare  video,  quale  sit,  quum  disceptatio  ver- 
satur  in  scriptis.  C.  P.  Recte  intelligis;  eo  enim  ex- 
posito  munus  promissi  omne  confecero.  Sunt  igitur 
ambigui  duobus  adversariis  praecepta  communia. 
Uterque  enim  hanc  significationem,  qua  utetur  ipse, 
dignam  scriptoris  prudentia  esse  defendet;  uterque 
id,  quod  adversarius  ex  ambigue  scripto  intelligen- 
dum  esse  dicet,  aut  absurdum  aut  inutile  aut  iniquum 
aut  turpe  esse  defendet  aut  etiam  discrepare  cum 
ceteris  scriptis  vel  aliorum  vel  maxime,  si  poterit, 
eiusdem;  quamque  defendet  ipse,  earn  rem  et  sen- 
tentiam  quemvis  prudentem  et  iustum  hominem,  si  in¬ 
tegrum  daretur,  scripturum  fuisse,  sedplanius;  133. 
eamque  sententiam,  quam  significari  posse  dicet,  ni¬ 
hil  habere  aut  captionis  aut  vitii ;  contrariam  autem 
si  probarit,  fore,  ut  multa  vitia,  stulta,  iniqua,  con- 
traria  consequantur.  Quum  autem  aliud  scriptor  sen- 
sisse  videtur  [et]  aliud  scripsisse,  qui  scripto  nitetur, 
eum,  re  exposita,  recitatione  uti  oportebit,  deinde 
instare  adversario ,  iterare,  renovare,  interrogare, 
num  aut  scriptum  neget  aut  contra  factum  infitietur. 

1 34.  Post  iudicem  ad  vim  scripti  vocet.  Hac  confir- 
matione  usus  amplificet  rem  lege  laudanda  auda- 
ciamque  confutet  eius,  qui,  quum  palam  contra  fece- 
rit  idque  fateatur,  adsit  tamen  factumque  defendat. 
Deinde  infirmet  defensionem,  quum  adversarius  aliud 
voluisse,  aliud  sensisse  scriptorem,  aliud  scripsisse 
dicat,  non  esse  ferendum,  a  quoquam  potius  latoris 
sensum,  quam  a  lege  explicari.  Cur  ita  scripserit, 
si  ita  non  senserit?  Cur,  quum  ea,  quae  plane  scripta 
sint,  neglexerit,  quae  nusquam  scripta  sint,  proferat? 
Cur  prudentissimos  in  scribendo  viros  summae  stul- 
titiae  putet  esse  damnandos?  Quid  impedierit  scri¬ 
ptorem,  quo  minus  exciperet  illud,  quod  adversarius, 
tamquam  si  exceptum  esset,  ita  dicit  se  secutum? 

135.  Utetur  exemplis  iis,  quibus  idem  scriptor,  aut, 
si  id  non  poterit,  quibus  alii,  quod  excipiendum  puta- 
rint,  exceperint.  Quaerenda  etiam  ratio  est,  si  qua 


poterit  inveniri,  quare  non  sit  exceptum :  aut  iniqua 
lex  aut  inutilis  futura  dicetur,  aut  alia  caussa  ob- 
temperandi,  alia  abrogandi ;  dissentire  adversarii  vo- 
cem  atque  legis.  Deinde  amplificandi  caussa  de  con- 
servandis  legibus,  de  periculo  rerum  publicarum  at¬ 
que  privatarum  quum  aliis  locis,  turn  in  perorando 
maxime  graviter  erit  vehementerque  dicendum. 
XXXIX.  136.  Ule  autem,  qui  se  sententia  legis  vo- 
luntateque  defendet,  in  consilio  atque  in  mente  scri¬ 
ptoris,  non  in  verbis  ac  litteris  vim  legis  positam  esse 
defendet,  quodque  nihil  exceperit  in  lege,  laudabit, 
ne  diverticula  peccatis  darentur,  atque  ut  ex  facto 
cuiusque  iudex  legis  mentem  interpretaretur.  Deinde 
erit  utendum  exemplis,  in  quibus  omnis  aequitas  per- 
turbetur,  si  verbis  legum  ac  non  sententiis  pareatur. 

137.  Deinde  genus  eiusmodi  calliditatis  et  calumniae 
retrahetur  in  odium  iudicis  cum  quadam  invidiosa 
querela.  Et  si  incidet  imprudentiae  caussa,  quae 
non  ad  delictum,  sed  ad  casum  necessitatemve  per- 
tineat,  quod  genus  paullo  ante  attigimus,  erit  iisdem 
aequitatis  sententiis  contra  acerbitatem  verborum 
deprecandum.  Sin  scripta  inter  se  dissentient,  tan- 
ta  series  artis  est ,  et  sic  inter  se  sunt  pleraque  con- 
nexa  et  apta,  ut,  quae  paullo  ante  praecepta  dedimus 
ambigui,  quaeque  proxime  sententiae  et  scripti,  ea- 
dem  ad  hoc  genus  caussae  tertium  transferantur. 

138.  Nam  quibus  locis  in  ambiguo  defendimus  earn 
significationem,  quae  nos  adiuvat,  eisdem  in  contra- 
riis  legibus  nostra  lex  defendenda  est.  Deinde  est 
efficiendum,  ut  alterius  scripti  sententiam,  alterius 
verba  defendamus.  Ita,  quae  modo  de  scripto  senten- 
tiaque  praecepta  sunt,  eadem  hue  omnia  transfe- 
remus. 

XL.  139.  Expositae  sunt  tibi  omnes  oratoriae  par- 
titiones,  quae  quidem  e  media  ilia  nostra  Academia 
effloruerunt ,  neque  sine  ea  aut  inveniri  aut  intel- 
ligi  aut  tractari  possunt.  Nam  et  partiri  ipsum  et 
definire  et  ambigui  partitiones  dividere  et  argumen- 
torum  locos  nosse  et  argumentationem  ipsam  con- 
cludere  et  videre,  quae  sumenda  in  argunientando 
sint,  quidque  ex  iis,  quae  sumpta  sunt,  efficiatur,  et 
vera  a  falsis,  verisimilia  ab  incredibilibus  diiudicare 
et  distinguere,  et  aut  male  sumpta  aut  male  conclusa 
reprehendere,  et  eadem  vel  anguste  disserere,  ut  dia- 
lectici  qui  appellantur,  vel,  ut  oratorem  decet,  late 
exprimere,  iJlius  exercitationis  et  subtiliter  dispu- 
tandi,  et  copiose  dicendi  artis  est.  140.  De  bonis 
vero  rebus  et  malis,  aequis,  iniquis,  utilibus,  inuti- 
libus,  honestis,  turpibus,  quam  potest  habere  orator, 
sine  illis  maximarum  rerum  artibus,  facultatem  aut 
copiam?  Quare  haec  tibi  sint,  mi  Cicero,  quae  expo- 
sui,  quasi  indicia  fontium  illorum ;  ad  quos  si  nobis 
eisdem  ducibus  aliisve  perveneris,  turn  et  haec  ipsa 
melius  et  multo  maiora  alia  cognosces.  C.  F.  Ego 
vero  ac  magno  quidem  studio,  mi  pater;  multisque 
ex  tuis  praeclarissimis  muneribus  nullum  maius  ex- 
specto. 

mus;  in  tralatis,  ut  similitudinem  secuti  verecun- 
de  utamur  alienis.  5.  Sententiarum  autem  totidem 
genera  sunt,  quot  diximus  esse  laudum.  Sunt  enim 
docendi  acutae,  delectandi  quasi  argutae,  commo- 
vendi  graves.  Sed  et  verborum  est  structura  quae- 
dam,  duas  res  efficiens,  numerum  et  levitatem;  et 
sententiae  suam  compositionem  habent,  et  ad  pro- 
bandam  rem  accommodatum  ordinem.  Sed  earum 
omnium  rerum,  ut  aedificiorum,  memoria  est  quasi 
fundamentum,  lumen  actio.  6.  Ea  igitur  omnia 
in  quo  summa,  erit  perfectissimus  orator;  in  quo 
media,  mediocris :  in  quo  minima,  deterrimus ;  et  ap- 
pellabuntur  omnes  oratores,  ut  pictores  appellantur 
etiam  mali,  nec  generibus  inter  sese,  sed  facultati- 
bus  different.  Itaque  nemo  est  orator,  qui  se  Demo- 
stheni  similem  esse  nolit;  at  Menander  Homeri  no- 
luit;  genus  enim  erat  aliud.  Id  non  est  in  orato- 
ribus;  aut  si  est,  ut  alius  gravitatem  sequens  subti- 
litatem  fugiat,  contra  alius  acutiorem  se  quam  or- 
natiorem  velit,  etiamsi  est  in  genere  tolerabili,  cer¬ 
te  non  est  in  optimo;  siquidem,  quod  omnes  laudes 
habet,  id  est  optimum. 

III.  7.  Haec  dixi  brevius  equidem,  quam  res  pe- 
tebat;  sed  ad  id,  quod  agimus,  non  fuit  dicendum 
pluribus ;  unum  enim  quum  sit  genus,  id  quale  sit, 
quaerimus.  Est  autem  tale,  quale  floruit  Athenis; 
ex  quo  Atticorum  oratorum  ipsa  vis  ignota  est,  nota 
gloria.  Nam  alterum  multi  viderunt,  vitiosi  nihil 
apud  eos,  aiterum  pauci,  laudabilia  esse  multa.  Est 
enim  vitiosum  in  sententia,  si  quid  absurdum  aut 
alienum  aut  non  acutum  aut  subinsulsum  est;  in 
verbis,  si  inquinatum,  si  abiectum,  si  non  aptum,  si 
durum,  si  longe  petitum.  8.  Haec  vitaverunt  fere 
omnes,  qui  aut  Attici  numerantur  aut  dicunt  Attice. 
Sed  quatenus  valuerunt,  sani  dumtaxat  et  sicci  habe- 
antur,  sed  ita,  ut  palaestrice  spatiari  in  xysto  iis  li- 
ceat,  non  ab  Olympiis  coronam  petant.  Qui,  quum 
careant  omni  vitio,  non  sunt  contenti  quasi  bona 


ARG.  Hac  scriptione  Cicero  propogitum  habuit  eorrnn  re- 
prehensiones  diluere,  qui,  quo  ipse  uteretur  dicendi  genere,  id 
minis  redundans  et  Asiaticum  atque  vitiosum  esse  dicerent. 
Ostendit  igitur  plerosque  nescire,  quid  sit  Attice  dicere,  opti¬ 
mum  autem  esse  genus  dicendi  Atticum,  ut  quod  tenuia  firmiter, 
mediocria  mediocriter,  summa  graviter  tractet. 

I.  1.  Oratorum  genera  esse  dicuntur,  tamquam 
poetarum.  Id  secus  est;  nam  alterum  est  multi¬ 
plex.  Poematis  enim  tragici,  comici,  epici,  melici 
etiam  ac  dithyrambici,  [quod  minus  *  est  tractatum 
a  Latinis,]  suum  cuiusque  est  diversum  a  reliquis. 
Itaque  et  in  tragoedia  comicum  vitiosum  est  et  in 
comoedia  turpe  tragicum ;  et  in  ceteris  suus  est  cui- 
que  sonus  et  quaedam  intelligentibus  nota  vox.  2. 
Oratorum  autem  si  quis  ita  numerat  plura  genera, 
ut  ali^s  grandes  aut  graves  aut  copiosos,  alios  tenues 
aut  subtiles  aut  breves,  alios  eis  interiectos  et  tam¬ 
quam  medios  putet ;  de  hominibus  dicit  aliquid,  de 
re  parum.  In  re  enim,  quod  optimum  sit,  quaeritur; 
in  homine  dicitur,  quod  est.  Itaque  licet  dicere  et 
Ennium  summum  epicum  poetam,  si  cui  ita  videtur, 
et  Pacuvium  tragicum  et  Caecilium  fortasse  comi¬ 
cum.  3.  Oratorem  genere  non  divido;  perfectum 
enim  quaero.  Unum  est  autem  genus  perfecti,  a  quo 
qui  absunt,  non  genere  differunt,  ut  ab  Attio  Teren- 
tius,  sed  in  eodem  non  sunt  pares.  Optimus  est  enim 
orator,  qui  dicendo  animos  audientium  et  docet  et 
delectat  et  permovet.  Docere  debitum  est,  delecta- 
re  honorarium,  permovere  necessarium.  4.  Haec 
ut  alius  melius,  quam  alius,  concedendum  est;  verum 
id  fit  non  genere,  sed  gradu.  Optimum  quidem 
unum  est,  et  proximum,  quod  ei  simillimum :  ex  quo 
perspicuum  est,  quod  optimo  dissimillimum  sit,  id 
esse  deterrimum.  II.  Nam  quoniam  eloquentia  con¬ 
stat  ex  verbis  et  sententiis,  perficiendum  est,  ut  pure 
et  emendate  loquentes,  quod  est  Latine,  verborum 
praeterea  et  propriorum  et  tralatorum  elegantiam 
persequamur:  in  propriis,  ut  aptissima  eliga- 

valetudine,  sed  vires,  lacertos,  sanguinem  quaerunt, 
quamdam  etiam  suavitatem  coloris,  eos  imitemur, 
si  possumus ;  sin  minus,  illos  potius,  qui  incorrupta 
sanitate  sunt,  (quod  est  proprium  Atticorum,)  quam 
eos,  quorum  vitiosa  abundantia  est,  quales  Asia  mul- 
tos  tulit.  9.  Quod  quum  faciemus,  (si  modo  id  ipsum 
assequemur;  est  enim  permagnum, )  imitemur,  si 
poterimus,  Lysiam  et  eius  quidem  tenuitatem  potis- 
simum;  est  enim  multis  locis  grandior,  sed  quia 
et  privatas  ille  plerasque  et  eas  ipsas  aliis  et  par- 
varum  rerum  caussulas  scripsit,  videtur  esse  ieiu- 
nior,  quum  se  ipse  consulto  ad  minutarum  gene¬ 
ra  caussarum  limaverit.  IV.  Quod  qui  ita  faciet, 
ut,  si  cupiat  uberior  esse,  non  possit,  habeatur  sane 
orator,  sed  de  minoribus;  magno  autem  oratori 
etiam  illo  modo  saepe  dicendum  est  in  tali  genere 
caussarum.  10.  Ita  fit,  ut  Demosthenes  certe  possit 
summisse  dicere,  elate  Lysias  fortasse  non  possit. 
Sed  si  eodem  modo  putant ,  exercitu  in  foro  et  in 
omnibus  templis,  quae  circum  forum  sunt,  collocato, 
dici  pro  Milone  decuisse,  ut  si  de  re  privata  ad  unum 
iudicem  diceremus,  vim  eloquentiae  sua  facilitate, 
non  rei  natura  metiuntur.  1 1 .  Quare  quoniam  non- 
nullorum  sermo  iam  increbruit,  partim  seipsos  Atti- 
ce  dicere,  partim  neminem  nostrum  dicere,  alteros 
negligamus ;  satis  enim  his  res  ipsa  respondet, 
quum  aut  non  adhibeantur  ad  caussas  aut  adhibiti 
derideantur;  nam  si  arridere[n]tur,  esset  id  ipsum 
Atticorum.  Sed  qui  dici  a  nobis  Attico  more  nolunt, 
ipsi  autem  se  non  oratores  esse  profitentur,  si  te- 
retes  aures  habent  intelligensque  iudicium,  tam- 
quam  ad  picturam  probandam  adliibentur  etiam  in- 
scii  faciendi  cum  aliqua  sollertia  iudicandi;  12.  sin 
autem  intelligentiam  ponunt  in  audiendi  fastidio,  ne- 
que  eos  quidquam  excelsum  magnificumque  delectat, 
dicant,  se  subtile  quiddam  et  politum  velle,  grave 
ornatumque  contemnere;  id  vero  desinant  dicere, 
qui  subtiliter  dicant,  eos  solos  Attice  dicere,  id  est 
quasi  sicce  et  integre;  at  ample  et  ornate  et  copio- 
se  cum  eadem  integritate,  Atticorum  est.  Quid? 
dubiurn  est,  utrum  orationem  nostram  tolerabilem 
tantum,  an  etiam  admirabilem  esse  cupiamus?  Non 
enim  iam  quaerimus,  quid  sit  Attice,  sed  quid  sit 
optime  dicere.  13.  Ex  quo  intelligitur,  quoniam 
Graecorum  oratorum  praestantissimi  sunt  ii,  qui 
fuerunt  Athenis,  eorum  autem  princeps  facile  De¬ 
mosthenes,  hunc  si  quis  imitetur,  eum  et  Attice  di- 
cturum  et  optime,  ut,  quoniam  Attici  nobis  propositi 
sunt  ad  imitandum,  bene  dicere  id  sit  Attice  dicere. 

V.  Sed  quum  in  eo  magnus  error  esset,  quale  es¬ 
set  id  dicendi  genus,  putavi  mihi  suscipiendum  labo- 
rem,  utilem  studiosis,  mihi  quidem  ipsi  non  necessa- 
rium.  14.  Converti  enim  ex  Atticis  duorum  eloquen- 
tissimorum  nobilissimas  orationes  inter  se  con- 
trarias,  Aeschini  Demosthenique ;  nec  converti  ut 
interpres,  sed  ut  orator  sententiis  iisdem  et  earurn 
formis  tamquam  figuris,  verbis  ad  nostram  consue- 
tudinem  aptis;  in  quibus  non  verbum  pro  verbo  ne- 
cesse  habui  reddere,  sed  genus  omnium  verborum 
vimque  servavi.  Non  enim  ea  me  adnumerare  lectori 
putavi  oportere,  sed  tamquam  appendere.  15.  Hie 
labor  meus  hoc  assequetur,  ut  nostri  homines,  quid 
ab  illis  exigant,  qui  se  Atticos  volunt,  et  ad  quam 
eos  quasi  formulam  dicendi  revocent,  intelligant. 
Sed  exoritur  Thucydides.  Eius  enim  quidam  elo- 
quentiam  admirantur.  Id  quidem  recte;  sed  nihil 


ad  eum  oratorem,  quern  quaerimus.  Aliud  est  enim 
explicare  res  gestas  narrando,  aliud  argumentando 
criminari  crimenve  dissolvere;  aliud  narratione  te- 
nere  auditorem,  aliud  concitare.  16.  At  loquitur 
pulchre.  Num  melius,  quam  Plato?  Necesse  tamen 
est  oratori,  quem  quaerimus,  controversias  explica¬ 
re  forenses  dicendi  genere  apto  ad  docendum,  ad 
delectandum,  ad  permovendum.  VI.  Quare  si  quis 
erit,  qui  Thucydidio  genere  caussas  in  foro  dictu- 
rum  se  esse  profiteatur,  is  abhorrebit  etiam  a  suspi- 
cione  eius,  quod  versatur  in  re  civili  et  forensi. 
Qui  Thucydidem  laudabit,  suae  nostram  ascribat 
sententiam.  17.  Quin  ipsum  Isocratem,  quem  divi- 
nus  auctor  Plato,  suum  fere  ^equalem,  admirabiliter 
in  Phaedro  laudari  fecit  ab  Socrate,  quemque  omnes 
docti  summum  oratorem  esse  dixerunt,  tamen  hunc 
in  numero  non  repono.  Non  enim  in  acie  versatur 
et  ferro,  sed  quasi  rudibus  eius  eludit  oratio.  A  me 
autem  (ut  cum  maximis  minima  conferam)  gladiato- 
rum  par  nobilissimum  inducitur,  Aeschines,  tam¬ 
quam  Aeserninus,  ut  ait  Lucilius, 

non  spurcus  homo,  sed  doctns  et  acer , 
cum  Pacideiano  hie  componitur,  optimu’  longe 
post  homines  nalos. 

Nihil  enim  illo  oratore  arbitror  cogitari  posse  divi- 
nius.  18.  Huic  labori  nostro  duo  genera  reprehen- 
sorum  opponuntur.  Unum  hoc:  Verum  melius  Grae- 
ci;  a  quo  quaeratur,  ecquid  possint  ipsi  melius  Lati- 
ne?  alterum:  Quid  istas  potius  legam,  quam  Grae- 
cas?  Iidem  Andriam  et  Synephebos,  nec  minus  Te- 
rentium  et  Caecilium,  quam  Menandrum  legunt;  nec 
Andromacham  aut  Antiopam  aut  Epigonos  Latinos 
recipiant?  Sed  tamen  Ennium  et  Pacuvium  et  At- 
tium  potius,  quam  Euripidem  et  Sophoclem  legunt. 
Quod  igitur  est  eorum  in  orationibus  e  Graeco  con- 
versis  fastidium,  nullum  quum  sit  in  versibus? 

VII.  19.  Sed  aggrediamur  iam,  quod  suscepimus, 
j  si  prius  exposuerimus,  quae  caussa  in  iudicium  de- 
ducta  sit.  Quum  esset  lex  Athenis,  ne  quis  po- 

PULI  SCITUM  FACERET,  UT  QUISQUAM  CORONA  DO- 
NARETUR  IN  MAGISTRATU  PRIUS,  QUAM  RATIONES 

retulisset;  et  altera  lex,  eos,  qui  a  populo 

DONARENTUR,  IN  CONCIONE  DONARI  DEBEREJ  QUIA 

[senatu,]  in  senatu,  Demosthenes  curator  muris 
reficiendis  fuit  eosque  refecit  pecunia  sua;  de  hoc 
igitur  Ctesiphon  scitum  fecit,  nullis  ab  illo  rationibus 
relatis,  ut  corona  aurea  donaretur  eaque  donatio  fieret 
in  theatro,  populo  convocato,  qui  locus  non  est  con- 
cionis  legitimae,  atque  ita  praedicaretur,  eum  donari 

VIRTUTIS  ERGO  BENE  VOLE  NTIAEQUE  ,  QUAM  ERGA 
POPULUM  ATIIENIENSEM  HABERET.  20.  HunC  igitlll' 

Ctesiphontem  in  iudicium  adduxit  Aeschines,  quod 
contra  leges  scripsisset,  ut  et  rationibus  non  relatis 
corona  donaretur  et  ut  in  theatro,  et  quod  de  virtute 
eius  et  benevolentia  falsa  scripsisset,  quoniam  Demo¬ 
sthenes  nec  vir  bonus  esset  nec  bene  meritus  de  ci- 
vitate.  Caussa  ipsa  abhorret  ilia  quidem  a  formula 
consuetudinis  nostrae,  sed  est  magna.  Habet  enim 
et  legum  interpretationem  satis  acutam  in  utramque 
partem,  et  meritorum  in  rempublicam  contentionem 
sane  gravem.  21.  Itaque  caussa  fuit  Aeschini,  quum 
ipse  a  Demosthene  esset  capitis  accusatus,  quod  le- 
gationem  ementitus  esset,  ut  ulciscendi  inimici  caus¬ 
sa  nomine  Ctesiphontis  iudicium  fieret  de  factis  fa- 
rnaque  Demosthenis.  Non  enim  tarn  multa  dixit  de 

rationibus  non  relatis,  quam  de  eo,  quod  civis  impro- 
bus  ut  optimus  laudatus  esset.  22.  Hanc  mulctam 
Aeschines  a  Ctesiphonte  petivit  quadriennio  ante  Phi¬ 
lippi  Macedonis  mortem;  sed  iudicium  factum  est 
aliquot  annis  post,  Alexandro  iam  Asiam  tenente ;  ad 
quod  iudicium  concursus  dicitur  e  tota  Graecia  fa- 
ctus  esse.  Quid  enim  tarn  aut  visendum  aut  audien- 
dum  fuit,  quam  summorum  oratorum  in  gravissima 
caussa  accurata  et  inimicitiis  incensa  contentio? 


j  23.  Quorum  ego  orationes  si,  ut  spero,  ita  expresse- 
s  ro,  virtutibus  utens  illorum  omnibus,  id  est  senten- 
j  tiis  et  earum  figuris  et  rerum  ordine  verba  perse- 
quens  eatenus,  ut  ea  non  abborreant  a  more  nostro: 
(quae  si  e  Graecis  omnia  conversa  non  erunt,  tamen, 
ut  generis  eiusdem  sint,  elaboravimus ;)  erit  regula, 
ad  quam  eorum  dirigantur  orationes,  qui  Attice  vo- 
lent  dicere.  Sed  de  nobis  satis.  Aliquando  enim 
Aeschinem  ipsum  Latine  dicentem  audiamus. 

ARG.  C.  Quintius  (s.  Quinctius)  homo  ile  plehe  urhanain 
Gallia  amplam  hah  eh  at  rem  rusticam  et  pecuariam,  et  Sex.  Nae- 
viam  praeconem  earum,  quae  in  Gallia  comparahantur,  rerum 
socium,  quum  repente  mortuus  P.  Quintium  fratrem  heredem  re- 
liquit  testamento  institutum.  Ita  dissoluta  societate  et  lite  de 
communi  dividundo  orta  alter  alterum  vadatur.  P.  Quintius 
re  dilata  profectus  in  Galliam  a  Sex.  Naevio  vadimonii  deserti 
fit  reus  L.  Scipione  C.  Norhano  Coss.  Naevius  P.  Burrieni  prae- 
toris  decreto  hona  occupata  triginta  dies  possederat,  eorumdem- 
que  auctionem  iam  certam  in  diem  constituerat,  quum  Sex. 
Alphenus,  Quintii  se  procuratorem  professus ,  L.  Bruto  trih. 
pi.  adiuvante  efficit,  ut Quintius  inius  vocetur.  Venitld.  Septemh. 
ad  P.  Dolahellam  praet.  urh.  M.  Decula  Cn.  Dolahella  Coss. 
Tandem  iudicium  constituitur ,  cui  qui  praeest  C.  Aquillius 
Gallus  in  consilium  adhihet  M.  Marcellum,  P.  Quintilium  et 
L.  Lucullum.  Coram  his  ea  caussa  acta  est  M.  Tullio  Decula 
Cn.  Dolahella  Coss.  (673.  p.  U.  c.)  Ceterum  non  prorsus  intcgra 
est  haec  oratio:  atunum  modo  idqueperhrevefragmentum  exstat. 

I.  1 .  Quae  res  in  civitate  duae  plurimum  possunt, 
hae  contra  nos  ambae  faciunt  in  hoc  tempore,  summa 
gratia  et  eloquentia:  quarum  alteram,  C.  Aquilli, 
vereor,  alteram  metuo.  Eloquentia  Q.  Hortensii  ne 
me  in  dicendo  impediat,  nonnihil  commoveor:  gra¬ 
tia  Sex.  Naevii  ne  P.  Quintio  noceat,  id  vero  non 
mediocriter  pertimesco.  2.  Neque  hoc  tanto  opere 
querendum  videretur,  haec  summa  in  illis  esse,  si  in 
nobis  essent  saltern  mediocria.  Yerum  ita  se  res 
habet,  ut  ego,  qui  neque  usu  satis  et  ingenio  parum 
possum,  cum  patrono  disertissimo  comparer:  P. 
Quintius,  cui  tenues  opes,  nullae  facultates,  exiguae 
amicorum  copiae  sunt,  cum  adversario  gratiosissimo 
contendat.  3.  Illud  quoque  nobis  accedit  incommo- 
dum,  quod  M.  Iunius,  qui  hanc  caussam,  Aquilli, ali— 
quoties  apud  te  egit,  homo  et  in  aliis  caussis  exerci- 
tatus  et  in  hac  multum  et  saepe  versatus  hoc  tem¬ 
pore  abest,  nova  legatione  impeditus :  et  ad  me  ven- 
tum  est,  qui,  ut  summa  haberem  cetera,  temporis 
quidem  certe  vix  satis  habui,  ut  rem  tantam  tot 
controversiis  implicatam  possem  cognoscere.  4.  Ita, 
quod  mihi  consuevit  in  ceteris  caussis  esse  adiumen- 
to,  id  quoque  in  hac  caussa  deficit.  Nam,  quo  mi¬ 
nus  ingenio  possum,  subsidio  mihi  diligentiam  com- 
paravi:  quae  quanta  sit,  nisi  tempus  et  spatium  da¬ 
tum  sit,  intelligi  non  potest.  Quae  quo  plura  sunt, 
C.  Aquilli,  eo  te  et  hos,  qui  tibi  in  consilio  adsunt, 
meliori  mente  nostra  verba  audire  oportebit:  ut 


multis  incommodis  veritas  debilitata  tandem  aequi- 
tate  talium  virorum  recreetur.  5.  Quod  si  tu  iudex 
nullo  praesidio  fuisse  videbere  contra  vim  et  gra- 
tiam  solitudini  atque  inopiae;  si  apud  hoc  consi¬ 
lium  ex  opibus,  non  ex  veritate  caussa  pendetur, 
profecto  nihil  est  iam  sanctum  atque  sincerum  in  ci¬ 
vitate:  nihil,  quod  humilitatem  cuiusquam  gravitas 
et  virtus  iudicis  consoletur.  Certe  aut  apud  te  et 
eos,  qui  tibi  adsunt,  veritas  valebit  aut  ex  hoc  loco 
repulsa  vi  et  gratia  locum,  ubi  consistat,  reperire 
non  poterit.  II.  Non  eo  dico,  C.  Aquilli,  quo  mihi 
veniat  in  dubium  tua  tides  et  constantia,  aut  quo  non 
in  his,  quos  tibi  advocasti,  viris  electissimis  civitatis, 
spem  sunimam  habere  P.  Quintius  debeat.  6.  Quid 
ergo  est?  Primum  magnitudo  periculi  summo  timore 
hominem  afficit,  quod  uno  iudicio  de  fortunis  omni¬ 
bus  decernit ;  idque  dum  cogitat,  non  minus  saepe  ei 
venit  in  mentem  potestatis,  quam  aequitatis  tuae; 
propterea  quod  omnes,  quorum  in  alterius  manu  vi 
ta  posita  est,  saepius  illud  cogitant,  quid  possit  is, 
cuius  in  ditione  ac  potestate  sunt,  quam  quid  debeat 
facere.  7.  Deinde  habet  adversarium  P.  Quintius 
verbo  Sex.  Naevium,  re  vera  huiusce  aetatis  homi¬ 
nes  disertissimos,  fortissimos,  ornatissimos  nostrae 
civitatis :  qui  communi  studio,  summis  opibus  Sex. 
Naevium  defendunt:  si  id  est  defendere,  cupiditati 
alterius  obtemperare,  quo  is  facilius,  quem  velit,  ini- 
quo  iudicio  opprimere  possit.  8  .  Nam  quid  hoc  ini- 
quius  aut  indignius,  C.  Aquilli,  dici  aut  commemora- 
ri  potest,  quam  me,  qui  caput  alterius,  famam  fortu- 
nasque  defendant,  priore  loco  caussam  dicere?  quum 
praesertim  Q.  Hortensius,  qui  hoc  iudicio  partes  ac- 
cusatoris  obtinet,  contra  me  sit  dicturus;  cui  sum- 
mam  copiam  facultatemque  dicendi  natura  largita 
est.  Ita  fit,  ut  ego,  qui  tela  depellere  et  vulneribus 
mederi  debeam,  turn  id  facere  cogar,  quum  etiam  te- 
lum  adversarius  nullum  iecerit:  illis  autem  id  tem¬ 
pus  impugnandi  detur,  quum  et  vitandi  illorum  im¬ 
petus  potestas  adempta  nobis  erit,  et,  si  qua  in  re,  id 
quod  parati  sunt  facere,  falsum  crimen  quasi  vene- 
natum  aliquod  telum  iecerint,  medicinae  faciendae 
locus  non  erit.  9.  Id  accidit  praetoris  iniquitate  et 
iniuria:  primum  quod  contra  omnium  consuetudi- 
nem  iudicium  prius  de  probro  quam  de  re  maluit 
fieri:  deinde  quod  ita  constituit  id  ipsum  iudicium, 
ut  reus,  antequam  verbum  accusatoris  audisset,  caus- 

sam  dicere  cogeretur;  quod  eorum  gratia  et  poten- 
tia  factum  est,  qui,  quasi  sua  res  aut  honos  agatur, 
ita  diligenter  Sex.  Naevii  studio  et  cupiditati  morem 
gerunt;  et  in  eiusmodi  rebus  opes  suas  experiuntur, 
in  quibus,  quo  plus  propter  virtutem  nobilitatemque 
possunt,  eo  minus,  quantum  possint,  debent  osten- 
dere.  10.  Quum  tot  tantisque  difficultatibus  affectus 
atque  afflictus  in  tuam,  C.  Aquilli,  fidem,  veritatem, 
misericordiam  P.  Quintius  confugerit,  quum  adliuc 
ei  propter  vim  adversariorum  non  ius  par,  non  agen- 
di  potestas  eadem,  non  magistratus  aequus  reperiri 
potuerit :  quum  ei  summam  per  iniuriam  omnia  ini- 
mica  atque  infesta  fuerint:  te,  C.  Aquilli,  vosque, 
qui  in  consilio  adestis,  orat  atque  obsecrat,  ut  multis 
iniuriis  iactatam  atque  agitatam  aequitatem  in  hoc 
tandem  loco  consistere  et  confirmari  patiamini.  III.  11. 
Id  quo  facilius  facere  possitis,  dabo  operam,  ut  a 
principio,  res  quemadmodum  gesta  et  contracta  sit, 
cognoscatis. 

C.  Quintius  fuit  P.  Quintii  huius  frater;  sane  ce- 
terarum  rerum  paterfamilias  et  prudens  et  attentus, 
una  in  re  paullo  minus  consideratus,  qui  societatem 
cum  Sex.  Naevio  fecerit,  viro  bono,  verumtamen  non 
ita  instituto,  ut  iura  societatis  et  officia  certi  patris- 
familias  nosse  posset :  non  quo  ei  deesset  ingenium : 
nam  neque  parum  facetus  scurra  Sex.  Naevius,  ne- 
que  inhumanus  praeco  est  umquam  existimatus. 
Quid  ergo  est?  Quum  ei  natura  nihil  melius,  quam 
vocem  dedisset,  pater  nihil  praeter  libertatem  reli- 
quisset,  vocem  in  quaestum  contulit;  libertate  usus 
est,  quo  impunius  dicax  esset.  12.  Quare  quod  so- 
cium  tibi  eum  velles  adiungere,  nihil  erat,  nisi  ut  in 
tua  pecunia  condisceret,  qui  pecuniae  fructus  esset. 
Tamen  inductus  consuetudine  ac  familiaritate  Quin¬ 
tius  fecit,  ut  dixi,  societatem  earum  rerum,  quae  in 
Gallia  comparabantur.  Erat  ei  pecuaria  res  ampla 
et  l’ustica  sane  bene  culta  et  fructuosa.  Tollitur  ab 
atriis  Liciniis  atque  a  praeconum  consessu  in  Gal- 
liam  Naevius,  et  trans  Alpes  usque  transfertur.  Fit 
magna  mutatio  loci,  non  ingenii.  Nam,  qui  ab  ado- 
lescentulo  quaestum  sibi  instituisset  sine  impendio, 
posteaquam  nescio  quid  impendit  et  in  commune 
contulit,  mediocri  quaestu  contentus  esse  non  pote- 
rat.  13.  Nec  mirum,  si  is,  qui  vocem  venalem  ha- 
buerat,  ea,  quae  voce  quaesierat,  magno  sibi  quae- 
stui  fore  putabat.  Itaque  hercule  haud  mediocriter 
de  communi  quidquid  poterat  ad  se  in  privatam  do- 
mum  sevocabat.  Qua  in  re  ita  diligens  erat,  quasi  ii, 
qui  magna  fide  societatem  gererent,  arbitrium  pro 
socio  condemnari  solerent.  Verum  his  de  rebus  non 
necesse  habeo  dicere  ea,  quae  me  P.  Quintius  cupit 
commemorare :  tametsi  caussa  postulat,  tamen,  quia 
postulat,  non  flagitat ,  praeteribo.  IV.  14.  Quum 
annos  iam  complures  societas  esset,  et  quum  saepe 
suspectus  Quintio  Naevius  fuisset,  neque  ita  commo¬ 
de  posset  rationem  reddere  earum  rerum,  quas  libi— 
dine,  non  ratione  gesserat;  moritur  in  Gallia  Quin¬ 
tius,  quum  adesset  Naevius,  et  moritur  repentino: 
lieredem  testamento  reliquit  hunc  P.  Quintium:  ut, 
ad  quem  summus  maeror  morte  sua  veniebat,  ad 
eumdem  summus  honos  quoque  perveniret.  15.  Quo 
mortuo,  nec  ita  multo  post,  in  Galliam  proficiscitur 
Quintius.  Ibi  cum  isto  Naevio  familiariter  vivit.  An¬ 
num  fere  una  sunt,  quum  et  de  societate  inter  se 
multa  communicarent ,  et  de  tota  ilia  ratione  atque 
re  Gallicana :  neque  interea  verbum  ullum  interpo- 
suit  Naevius  aut  societatem  sibi  quippiam  debere 


aut  privatim  Quintium  debuisse.  Quum  aeris  alieni 
aliquantulum  esset  relictum,  quibus  nominibus  pe- 
cuniam  Romae  curari  oporteret:  auctionem  in  Gallia 
P.  hie  Quintius  Narbone  se  facturum  esse  proscribit 
earum  rerum,  quae  ipsius  erant  privatae.  16.  Ibi 
turn  vir  optimus  Sex.  Naevius  hominem  multis  ver¬ 
bis  deterret,  ne  auctionetur:  eum  non  ita  commode 
posse  eo  tempore,  quae  proscripsisset,  vendere ;  Ro¬ 
mae  sibi  nummorum  facultatem  esse,  quam,  si  sape- 
ret,  communem  existimaret  pro  fraterna  ilia  neces- 
situdine  et  pro  ipsius  affinitate.  Nam  P.  Quintii  con- 
sobrinam  habet  in  matrimonio  Naevius  et  ex  ea  li- 
beros.  Quia,  quod  virum  bonum  facere  oportebat, 
id  loquebatur  Naevius :  credidit  Quintius  eum,  qui 
orationem  bonorum  imitaretur,  facta  quoque  imita- 
turum.  Auctionem  velle  facere  desistit:  Romam 
proficiscitur:  decedit  ex  Gallia  Romam  simul  Nae¬ 
vius.  17.  Quum  pecuniam  G.  Quintius  P.  Scapulae 
debuisset ;  per  te,  Aquilli,  decidit  P.  Quintius, 
quod  liberis  eius  dissolveret.  Hoc  eo  per  te  ageba- 
tur,  quod  propter  aerariam  rationem  non  satis  erat 
in  tabulis  inspexisse,  quantum  deberetur,  nisi  ad  Ca- 
storis  quaesisset,  quantum  solveretur.  Decidis  sta- 
tuisque  tu  propter  necessitudinem,  quae  tibi  cum 
Scapulis  est,  quid  iis  ad  denarium  solveretur.  V.  18. 
Haec  omnia  Quintius  agebat  auctore  et  consuasore 
Naevio.  Nec  mirum,  si  eius  utebatur  consilio,  cuius 
auxilium  sibi  paratum  putabat.  Non  modo  enim  pol- 
licitus  erat  in  Gallia:  sed  Romae  quotidie,  simul 
atque  sibi  hie  annuisset,  numeraturum  se  dicebat. 
Quintius  porro  istum  posse  facere  videbat;  debere  in- 
telligebat:  mentiri,  quia  caussa,  cur  mentiretur,  non 
erat,  non  putabat:  quasi  domi  nummos  haberet,  ita 
constituit  Scapulis  se  daturum.  Naevium  certio- 
rem  facit:  rogat,  ut  curet,  quod  dixisset.  19.  Turn 
iste  vir  optimus,  (vereor,  ne  se  derideri  putet,  quod 
iterum  iam  dico,  optimus,)  qui  hunc  in  summas  an- 
gustias  adductum  putaret,  ut  eum  suis  conditionibus 
in  ipso  articulo  temporis  astringeret,  assem  sese 
negat  daturum,  nisi  prius  de  rebus  rationibusque  so¬ 
cietatis  omnibus  decidisset  et  scisset,  sibi  cum  Quin¬ 
tio  controversiae  nihil  futurum.  Posterius,  inquit, 
ista  videbimus,  Quintius:  nunc  hoc  velim  cures,  si 
tibi  videtur,  quod  dixisti.  Negat  se  alia  ratione  fa¬ 
cturum,  quod  promisisset:  non  plus  sua  referre, 
quam  si,  quum  auctionem  venderet,  domini  iussu 
quippiam  promisisset.  20.  Destitutione  ilia  percul- 
sus  Quintius  a  Scapulis  paucos  dies  aufert:  in  Gal¬ 
liam  mittit,  ut  ea,  quae  proscripserat,  venirent :  de- 
teriore  tempore  absens  auctionatur:  Scapulis  diffici- 
liore  conditione  dissolvit.  Tunc  appellat  ultro  Nae¬ 
vium,  ut,  quoniam  suspicaretur,  aliqua  de  re  fore  con- 
troversiam,  videret,  ut  quam  primum  et  quam  mini¬ 
ma  cum  molestia  tota  res  transigeretur.  21 .  Dat  iste 
amicum  M.  Trebellium :  nos  communem  necessarium, 
qui  istius  domi  erat  educatus  et  quo  utebatur  iste 
plurimum,  propinquum  nostrum,  Sex.  Alphenum. 
Res  convenire  nullo  modo  poterat,  propterea  quod 
hie  mediocrem  iacturam  facere  cupiebat,  iste  mc- 
diocri  praeda  contentus  non  erat.  22.  Itaque  ex  eo 
tempore  res  esse  in  vadimonium  coepit.  Quum  va- 
dimonia  saepe  dilata  essent  et  quum  aliquantum 
temporis  in  ea  re  esset  consumptum  neque  quidquam 
profectum  esset,  venit  ad  vadimonium  Naevius. 
VI.  Obsecro  te,  C.  Aquilli,  vosque,  qui  adestis  in 
consilio,  ut  diligenter  attendatis,  ut  singulare  genus 
fraudis  et  novam  rationem  insidiarum  cognoscere 

possitis.  23.  Ait,  se  auctionatum  esse  in  Gallia:  quod 
sibi  videretur,  se  vendidisse:  curasse,  ne  quid  sibi 
societas  deberet:  se  iam  neque  vadari  amplius  ne- 
que  vadimonium  promittere.  Si  quid  agere  secum 
velit  Quintius,  non  recusare.  Hie,  quum  rem  Galli- 
canam  cuperet  revisere,  hominera  in  praesentia  non 
vadatur.  Ita  sine  vadimonio  disceditur.  Deinde  Ro- 
mae  dies  xxx  fere  Quintius  commoratur.  Cum  cete¬ 
ris,  quae  habebat,  vadimonia  differt,  ut  expeditus  in 
Galliam  proficisci  posset.  Proficiscitur.  24.  Roma 
egreditur  ante  diem  iv  Kalend.  Februarias  Scipione 
et  Norbano  Coss.  Quaeso,  ut  eum  diem  memoriae 
mandetis.  L.  Albius,  Sex.  filius,  Quirina  vir  bonus 
et  cum  primis  honestus  una  profectus  est.  Quum 
venissent  ad  Vada  Yolaterrana  quae  nominantur,  vi- 
dent  perfamiliarem  Naevii,  qui  ex  Gallia  pueros  ve- 
nales  isti  adducebat,  L.  Publicium,  qui,  ut  Romani 
venit,  narrat  Naevio,  quo  in  loco  viderit  Quintium. 
Quod  nisi  ex  Publicio  narratum  Naevio  esset,  non 
tarn  cito  res  in  contentionem  venisset.  25.  Turn 
Naevius  pueros  circum  amicos  dimittit:  ipse,  suos 
necessarios  ab  atriis  Liciniis  et  a  faucibus  macelli 
corrogat,  ut  ad  tabulam  Sextiam  sibi  adsint  hora  se- 
cunda  postridie.  Yeniunt  frequentes.  Testificator 

iste,  P.  QUINTIUM  NON  STITISSE  ET  SE  STITISSE: 

tabulae  maximae  signis  hominum  nobilium  consi- 
gnantur:  disceditur.  Postulat  a  Burrieno  praetore 
Naevius,  ut  ex  edicto  bona  possidere  liceat.  lussit 
bona  proscribi  eius,  quicum  familiaritas  fuerat,  so¬ 
cietas  erat,  affmitas,  liberis  istius  vivis,  divelli  nullo 
modo  poterat.  26.  Qua  ex  re  intelligi  facile  potuit 
nullum  esse  officium  tam  sanctum  atque  sollemne, 
quod  non  avaritia  comminuere  atque  violare  soleat. 
Etenim  si  veritate  amicitia,  fide  societas,  pietate  pro- 
pinquitas  colitur:  necesse  est  iste,  qui  amicum,  so- 
cium,  affinem,  fama  ac  fortunis  spoliare  conatus  est, 
vanum  se  et  perfidiosum  et  impium  esse  fateatur. 
27.  Libellos  Sex.  Alphenus,  procurator  P.  Quintii, 
familiaris  et  propinquus  Sex.  Naevii,  deiicit:  servu- 
lum  unum,  quern  iste  prehenderat,  abducit:  denun- 
tiat  sese  procuratorem  esse :  istum  aequum  esse  fa- 
mae  fortunisque  P.  Quintii  consulere  et  adventum 
eius  exspectare.  Quod  si  facere  nolit  atque  imbi- 
berit  eiusmodi  rationibus  ilium  ad  suas  conditiones 
perducere,  sese  nihil  precari:  et,  si  quid  agere  velit, 
iudicio  defendere.  28.  Haec  dum  Romae  geruntur, 
Quintius  interea  contra  ius,  consuetudinem,  edicta 
praetorum  de  saltu  agroque  communi  a  servis  com- 
munibus  vi  detruditur.  VII.  Existima,  C.  Aquilli, 
modo  et  ratione  omnia  Romae  Naevium  fecisse,  si 
hoc,  quod  per  litteras  istius  in  Gallia  gestum  est, 
recte  atque  ordine  factum  videtur.  Expulsus  atque 
eiectus  e  praedio  Quintius,  accepta  insigni  iniuria, 
confugit  ad  C.  Flaccum  imperatorem,  qui  turn  erat 
in  provincia :  quern,  ut  ipsius  dignitas  poscit,  hono¬ 
ris  gratia  nomino.  Is  earn  rem  quam  vehementer 
vindicandam  putarit,  ex  decretis  eius  poteritis  cogno¬ 
sces.  29.  Alphenus  interea  Romae  cum  isto  gla- 
diatore  vetulo  quotidie  pugnabat.  Utebatur  populo 
sane  suo,  propterea,  quod  iste  caput  petere  non  de- 
sinebat.  Iste  postulabat,  ut  procurator  iudicatum 
solvi  satisdaret.  Negat  Alphenus  aequum  esse  pro¬ 
curatorem  satisdare,  quod  reus  satisdare  non  deberet, 
si  ipse  adesset.  Appellantur  tribuni:  a  quibus 
quum  esset  certum  auxilium  petitum,  ita  tamen  dis¬ 
ceditur,  ut  Idibus  Septembribus  P.  Quintium  sisti 
Sex.  Alphenus  promitteret.  VIII.  30.  Venit  Romam 


Quintius:  vadimonium  sistit.  Iste,  homo  acerrimus, 
bonorum  possessor,  expulsor,  ereptor,  annum  et  sex 
menses  nihil  petit:  quiescit:  conditionibus  hunc, 
quoad  potest,  producit:  a  Cn.  Dolabella  denique 
praetore  postulat,  ut  sibi  Quintius  iudicatum  solvi 
satisdet,  ex  formula:  quod  ab  eo  petat,  quoniam 

EIUS  EX  EDICTO  PRAETORIS  BONA  DIES  XXX  POS- 

sessa  sint.  Non  recusabat  Quintius,  quin  ita  satis¬ 
dare  iuberet,  si  bona  possessa  essent  ex  edicto.  De- 
cernit:  quam  aequum,  nihil  dico:  unum  hoc  dico, 
novum:  et  hoc  ipsum  tacuisse  mallem,  quoniam 
utrumque  quivis  intelligere  potuisset.  lubetP.  Quin¬ 
tium  sponsionem  cum  Sex.  Naevio  facere:  si  bona 

SUA  EX  EDICTO  P.  BURRIENI  PRAETORIS  DIES  XXX 

possessa  essent.  Recusabant,  qui  aderant  turn 
Quintio :  demonstrabant,  de  re  iudicium  fieri  oporte- 
re,  ut  aut  uterque  inter  se  aut  neuter  satisdaret :  non 
necesse  esse  famam  alterius  in  iudicium  venire. 
31.  Clamabat  porro  ipse  Quintius,  sese  idcirco  nolle 
satisdare,  ne  videretur  iudicasse,  bona  sua  ex  edicto 
possessa  esse.  Sponsionem  porro  si  istiusmodi  fa- 
ceret :  se  (id  quod  nunc  evenit)  de  capite  suo  priore 
loco  caussam  esse  dicturum.  Dolabella  (quemad- 
modum  solent  homines  nobiles :  seu  recte  seu  per- 
peram  facere  coeperunt,  ita  in  utroque  excellunt,  ut 
nemo  nostro  loco  natus  assequi  possit)  iniuriam  facere 
fortissime  perseverat:  aut  satisdare  aut  sponsionem 
iubet  facere;  et  interea  recusantes  nostros  advocatos 
acerrime  submoveri.  IX.  32.  Conturbatus  sane  dis- 
cedit  Quintius:  neque  mirum,  cui  haec  optio  tam 
misera  tamque  iniqua  daretur,  ut  aut  ipse  se  capitis 
damnaret,  si  satisdedisset,  aut  caussam  capitis,  si 
sponsionem  fecisset,  priore  loco  diceret.  Quum  in 
altera  re  caussae  nihil  esset,  quin  secus  iudicaret 
ipse  de  se;  quod  iudicium  gravissimum  est:  in  al¬ 
tera  spes  esset  ad  talem  tamen  virum,  iudicem,  ve- 
niendi,  unde  eo  plus  opis  auferret,  quo  minus  attu- 
lisset  gratiae,  sponsionem  facere  maluit:  fecit.  Te 
iudicem,  C.  Aquilli,  sumpsit:  ex  sponso  egit.  In 
hoc  summa  iudicii  caussaque  tota  consistit. 

33.  Iudicium  esse,  G.  Aquilli,  non  de  repecunia- 
ria,  sed  de  fama  fortunisque  P.  Quintii  vides.  Quum 
maiores  ita  constituerint,  ut,  qui  pro  capite  diceret, 
is  posteriore  loco  diceret:  nos,  inaudita  criminatione 
accusatorum,  priore  loco  caussam  dicere  intelligis. 
Eos  porro,  qui  defendere  consuerunt,  vides  accusa- 
re:  et  ea  ingenia  converti  ad  perniciem,  quae  antea 
versabantur  in  salute  atque  auxilio  ferendo.  Illud 
etiam  restiterat,  quod  hesterno  die  fecerunt,  ut  le 
in  ius  adducerent,  ut  nobis  tempus,  quam  diu  dicere- 
mus,  praestitueres :  quam  rem  facile  a  praetore  im- 
petrassent,  nisi  tu,  quod  esset  tuum  ius  et  officium 
partesque,  docuisses.  34.  Neque  nobis  adhuc  prae- 
ter  te  quisquam  fuit,  ubi  nostrum  ius  contra  illos 
obtineremus:  neque  illis  umquam  satis  fuit  illud  ob- 
tinere,  quod  probari  omnibus  posset.  Ita  sine  iniu¬ 
ria  potentiam  levem  atque  inopem  esse  arbitrantur. 
X.  Verum  quoniam  tibi  instat  Hortensius,  ut  eas  in 
consilium :  a  me  postulat,  ne  dicendo  tempus  absu- 
mam:  queritur,  priore  patrono  caussam  defendente, 
numquam  perorari  potuisse:  non  paliar,  istam  ma- 
nere  suspicionem,  nos  rem  iudicari  nolle:  nec  illud 
mihi  arrogabo,  mo  posse  caussam  commodius  demon- 
strare,  quam  antea  demonstrata  sit:  neque  tamen 
tam  multa  verba  faciam:  propterea  quod  et  ab  illo, 
qui  ante  dixit,  informata  iam  caussa  estet  a  me,  qui 
neque  cxcogitare  neque  pronuntiarc  multa  possum, 

brevitas  postulatur,  quae  mihimet  ipsi  amicissima  I 
est.  35.  Faciam,  quod  te  saepe  animadverti  facere, 
Hortensi:  totam  caussae  meae  dictionem  certas  in 
partes  dividam.  Tu  id  semper  facis,  quia  semper 
potes.  Ego  in  hac  caussa  faciam,  propterea  quod  in 
liac  videor  posse  facere.  Quod  tibi  natura  dat,  ut 
semper  possis,  id  mihi  caussa  concedit,  ut  hodie  pos- 
sim.  Certos  mihi  fines  terminosque  constituam,  ex¬ 
tra  quos  egredi  non  possim,  si  maxime  velim:  ut  et 
mihi  sit  propositum ,  de  quo  dicam ;  et  Hortensius 
habeat  exposita,  ad  quae  respondeat,  et  tu,  C.  Aquil- 
li,  iam  ante  animo  prospicere  possis,  quibus  de  rebus 
auditurus  sis.  36.  Negamus,  te  bona  P.  Quintii,  | 
Sex.  Naevi,  possedisse  ex  edicto  praetoris.  In  eo  j 
sponsio  facta  est.  Ostendam  primum,  caussam  non 
fuisse,  cur  a  praetore  postulares,  ut  bona  P.  Quintii 
possideres:  deinde  ex  edicto  te  possidere  non  po- 
tuisse:  postremo,  non  possedisse.  Quaeso,  C.  .Aquil¬ 
li,  vosque,  qui  estis  in  consilio,  ut,  quid  pollicitus 
sim,  diligenter  memoriae  mandetis.  Etenim  rem  fa- 
cilius  totam  accipietis,  si  haec  memineritis;  et  me 
facile  vestra  existimatione  revocabitis,  si  extra  hos 
cancellos  egredi  conabor,  quos  mihi  ipse  circumdedi. 
Nego  fuisse  caussam,  cur  postularet:  nego  ex  edicto 
possidere  potuisse:  nego  possedisse.  Haec  triaquum 
docuero,  perorabo. 

XI.  37.  Non  fuit  caussa,  cur  postulares.  Qui  hoc 
intelligi  potest?  Quia  Sex.  Naevio  neque  ex  societa- 
tis  ratione,  neque  privatim  quidquam  debuit  Quin¬ 
tals.  Quis  huic  rei  testis  est?  Idem,  qui  acerrimus 
adversarius.  In  hac  re  te,  te,  inquam,  testem,  Nae¬ 
vi,  citabo.  Annum  et  eo  diutius  post  mortem  C. 
Quintii  fuit  in  Gallia  tecum  simul  Quintius.  Doce, 
te  petiisse  ab  eo  istam,  nescio  quam,  innumerabilem 
pecuniam :  doce ,  aliquando  mentionem  fecisse :  di- 
xisse  deberi:  debuisse  concedam.  38.  Moritur  C. 
Quintius :  qui  tibi,  ut  ais,  certis  nominibus  grandem 
pecuniam  debuit.  Heres  eius  P.  Quintius  in  Galliam 
ad  te  ipsum  venit  in  agrum  communem :  eo  denique, 
ubi  non  modo  res  erat,  sed  ratio  quoque  omnis  et 
omnes  litterae.  Quis  tarn  dissolutus  in  re  familiari 
fuisset,  quis  tarn  negligens,  quis  tarn  tui,  Sexte,  dis- 
similis,  qui,  quum  res  ab  eo,  quicum  contraxisset, 
recessisset  et  ad  heredem  pervenisset,  non  heredem, 
quum  primum  vidisset,  certiorem  faceret?  appella- 
ret?  rationem  afferret?  si  quid  in  controversiam  ve- 
niret,  aut  intra  parietes  aut  sumrno  iure  experire- 
tur?  Itane?  quod  viri  optimi  faciunt,  ii  qui  suos  pro- 
pinquos  ac  necessarios  caros  et  honestos  esse  atque 
haberi  volunt;  id  Sex.  Naevius  non  faceret,  qui  us¬ 
que  eo  fervet  ferturque  avaritia,  ut  de  suis  commo- 
dis  aliquam  partem  nolit  amittere,  ne  quam  partem 
huic  propinquo  suo  ullius  ornamenti  relinquat?  39. 
Et  is  pecuniam,  si  qua  deberetur,  non  peteret,  qui, 
quia,  quod  debitum  numquam  est,  id  datum  non  est, 
non  pecuniam  modo,  verum  etiam  hominis  propin- 
qui  sanguinem  vitamque  eripere  conatur?  Huic  tu 
molestus  esse  videlicet  noluisti,  quem  nunc  respirare 
libere  non  sinis?  Quem  nunc  interficerc  nefarie  cu- 
pis,  eum  turn  pudenter  appellare  nolebas?  Ita  cre¬ 
do:  hominem  propinquum,  tui  observantem,  virum 
bonum,  pudentem,  maiorem  natu,  nolebas  aut  non 
audebas  appellare;  saepe,  ut  fit,  quum  ipse  te  con- 
firmasses,  quum  statuisses  de  pecunia  mentionem 
facere,  quum  paratus  meditatusque  venisses ;  homo 
timidus,  virginali  verecundia,  subito  ipse  te  retine- 
bas ;  excidebat  repente  oratio ;  quum  cuperes  ap¬ 


pellare,  non  audebas,  ne  invitus  audiret.  Id  erat 
profecto.  XII.  40.  Credamus  hoc,  Sex.  Naevium, 
cuius  caput  oppugnet,  eius  auribus  pepercisse.  Si 
debuisset,  Sexte,  petisses  statim ;  si  non  statim,  paul- 
lo  quidem  post;  si  non  paullo,  at  aliquanto;  sex  qui- 
dem  illis  mensibus  profecto;  anno  vertente  sine  con¬ 
troversy.  Anno  et  sex  mensibus  vero,  quum  tibi 
quotidie  potestas  hominis  fuisset  admonendi,  ver- 
bum  nullum  facis :  biennio  iam  confecto  fere,  appel- 
las.  Quis  tarn  perditus  ac  profusus  nepos,  non  ade- 
sa  iam,  sed  abundanti  etiam  pecunia,  sic  dissolutus 
fuisset,  ut  fuit  Sex.  Naevius?  Quum  hominem  no- 
mino,  satis  mihi  videor  dicere.  41.  Debuit  tibi  C. 
Quintius.  Numquam  petisti;  mortuus  est  ille :  res 
ad  heredem  venit.  Quum  eum  quotidie  videres,  post 
biennium  denique  appellas.  Dubitabitur,  utrum  sit 
probabilius,  Sex.  Naevium  statim,  si  quid  deberetur, 
petiturum  fuisse ,  an  ne  appellaturum  quidem  bien¬ 
nio?  Appellandi  tempus  non  erat?  At  tecum  plus  an¬ 
num  vixit.  In  Gallia  agi  non  potuit?  At  et  in  provin- 
cia  ius  dicebatur  et  Romae  iudicia  fiebant.  Restat, 
ut  aut  surnma  negligentia  tibi  obstiterit  aut  unica 
liberalitas.  Si  negligentiam  diets,  mirabimur:  si 
bonitatem,  ridebimus.  Neque  praeterea,  quid  possis 
dicere,  invenio.  Satis  est  argumenti,  nihil  esse  de¬ 
bitum  Naevio,  quod  tamdiu  nihil  petivit. 

XIII.  42.  Quid  si  hoc  ipsum,  quod  nunc  facit, 
ostendo  testimonio  esse,  nihil  deberi?  Quid  enim 
nunc  agit  Sex.  Naevius?  Qua  de  re  controversia  est? 
Quod  est  hoc  iudicium,  in  quo  iam  biennium  versa- 
mur?  Quid  negotii  geritur,  in  quo  ille  tot  et  tales  vi- 
ros  defatigat?  Pecuniam  petit.  Nunc  denique?  Ve- 
rumtamen  petat.  Audiamus.  43.  De  rationibus  et 
controversiis  societatis  vult  diiudicari.  Sero.  Ve¬ 
rum  aliquando  tamen:  concedamus.  Non,  inquit, 
id  ago,  C.  Aquilli,  neque  in  eo  nune  laboro.  Pecunia 
mea  tot  annos  utitur  P.  Quintius.  Utatur  sane.  Non 
peto.  Quid  igitur  pugnas?  An,  quod  saepe  multis  in 
locis  dixisti,  ne  in  civitate  sit?  ne  locum  suum,  quem 
adhuc  honestissime  defendit,  obtineat?  ne  numere- 
tur  inter  vivos?  decernat  de  vita  et  ornamentis  suis 
omnibus?  apud  iudicem  caussam  priore  loco  dicat: 
et,  earn  quum  orarit,  turn  denique  vocem  accusatoris 
audiat?  Quid?  hoc  quo  pertinet?  ut  ocius  ad  tuum 
pervenias?  At,  si  id  velles,  iampridem  actum  esse 
poterat.  44.  Ut  honestiore  iudicio  conflictere?  At 
sine  summo  scelere  P.  Quintium,  propinquum  tuum, 
iugulare  non  potes.  Ut  facilius  iudicium  sit?  At  ne¬ 
que  C.  Aquillius  de  capite  alterius  libenter  iudicat 
et  Q.  Hortensius  contra  caput  non  didicit  dicere. 

!  Quid  a  nobis  autem,  G.  Aquilli,  refertur?  Pecuniam 
petit.  Negamus  deberi.  Iudicium  fiat  statim:  non 
recusamus.  Numquid  praeterea?  Si  veretur,  ut  res, 
iudicio  facto,  parata  sit:  iudicatum  solvi  satis  acci- 
piat.  Quibus  a  me  verbis  satis  accipiet,  iisdem  ipse, 
quod  peto,  satisdet.  Actum  iam  potest  esse,  C.  Aquil¬ 
li  :  iam  tu  potes  discedere  liberatus  molestia,  prope 
dicam,  non  minore,  quam  Quintius.  45.  Quid  agi- 
mus,  Hortensi?  quid  de  hac  conditione  dicimus? 
Possumus  aliquando  depositis  armis  sine  periculo 
fortunarum  de  re  pecuniaria  disceptare?  possumus 
ita  rem  nostram  persequi,  ut  hominis  propinqui  ca¬ 
put  incolume  esse  patiamur?  possumus  petitoris  per¬ 
sonam  capere,  accusatoris  deponere?  lmmo,  inquit, 
abs  te  satis  accipiam:  ego  autem  tibi  non  satisdabo. 
XIV.  Quis  tandem  nobis  ista  iura  tarn  aequa  descri- 
bit?  quis  hoc  statuit,  quod  aequum  sit  in  Quintium, 

id  iniquum  esse  in  Naevium?  Quintii  bona,  inquit, 
ex  edicto  praetoris  possessa  sunt.  Ergo,  id  ut  con- 
fitear,  postulas ;  ut,  quod  numquam  factum  esse  iu- 
dicio  defendimus,  id  proinde  quasi  factum  sit  no¬ 
stro  iudicio  confirmemus.  46.  Inveniri  ratio,  C. 
Aquilli,  non  potest,  ut  ad  suum  quisque  quamprimum 
sine  cuiusquam  dedecore,  infamia  pernicieque  per- 
veniat?  Profecto,  si  quid  deberetur,  peteret:  non 
omnia  iudicia  fieri  mallet,  quam  unum  illud,  unde 
haec  omnia  nascuntur.  Qui  inter  tot  annos  ne  ap¬ 
pellant  quidem  Quintium,  quum  potestas  esset  agen- 
di  quotidie:  qui,  quo  tempore  primum  male  agere 
coepit,  in  vadimoniis  differendis  tempus  omne  con- 
sumpserit:  qui  postea  [quam]  vadimonium  quoque 
missum  fecerit,  hunc  per  insidias  vi  de  agro  commu- 
ni  deiecerit:  qui,  quum  de  re  agendi  nullo  recusan- 
te  potestas  fuisset,  sponsionem  de  probro  facere  ma- 
luerit:  qui,  quum  revocetur  ad  id  iudicium,  unde 
haec  nata  sunt  omnia,  conditionem  aequissimam  re- 
pudiet:  fateatur  se  non  pecuniam,  sed  vitam  et  san- 
guinem  petere ;  is  non  hoc  palam  dicit :  mihi  si  quid 
deberetur,  peterem,  atque  adeo  iampridem  abstulis- 
sem :  47.  nihil  hoc  tanto  negotio,  nihil  tam  invidioso 
iudicio,  nihil  tam  copiosa  advocatione  uterer,  si  pe- 
tendum  esset :  extorquendum  est  invito  atque  ingra- 
tiis:  quod  non  debet,  eripiendum  atque  exprimen- 
dum  est:  de  fortunis  omnibus  P.  Quintius  deturban- 
dus  est:  potentes,  diserti,  mobiles  omnes  advocandi 
sunt:  adhibenda  vis  est  veritati:  minae  iactentur: 
pericula  intendantur :  formidines  opponantur,  ut  iis 
rebus  aliquando  victus  et  perterritus  ipse  cedat? 
Quae  mehercule  omnia,  quum,  qui  contra  pugnent, 
video  et  quum  ilium  consessum  considero,  adesse 
atque  impendere  videntur  neque  vitari  ullo  modo 
posse.  Quum  autem  ad  te,  C.  Aquilli,  oculos  ani- 
mumque  retuli ;  quo  maiore  conatu  studioque  agun- 
tur,  eo  leviora  infirmioraque  existimo.  Nihil  igitur 
debuit,  ut  tu  ipse  praedicas. 

48.  Quid  si  debuisset?  Continuone  caussa  fuisset, 
cur  a  praetore  postulares,  ut  bona  possideres?  Non 
opinor  id  quidem  neque  ius  esse,  neque  cuiquam  ex- 
pedire.  Quid  igitur  demonstrat?  Vadimonium  sibi 
ait  esse  desertum.  XV.  Antequam  doceo  id  factum 
non  esse,  libet  mihi,  C.  Aquilli,  ex  officii  ratione  at¬ 
que  ex  omnium  consuetudine  rem  ipsam  et  factum 
simul  Sex.  Naevii  considerare.  Ad  vadimonium  non 
venerat,  ut  ais,  is,  quicum  tibi  affinitas,  societas, 
omnes  denique  caussae  et  necessitudines  veteres  in- 
tercedebant.  lllicone  ad  praetorem  ire  convenit? 
continuone  verum  fuit  postulare,  ut  ex  edicto  bona 
possidere  liceret?  ad  haec  extrema  et  inimicissima 
iura  tam  cupide  decurrebas,  ut  tibi  nihil  in  posterum, 
quod  gravius  atque  crudelius  facere  posses,  reserva- 
res?  49.  Nam  quid  homini  potest  turpius,  quid  viro 
miserius  aut  acerbius  usu  venire?  quod  tantum  eve- 
nire  dedecus,  quae  tanta  calamitas  inveniri  potest? 
Pecuniam  si  cuipiam  fortuna  ademit,  aut  si  alicuius 
eripuit  iniuria:  tamen,  dum  existimatio  est  integra, 
facile  consolatur  honestas  egestatem.  At  non  nemo 
aut  ignominia  affectus  aut  iudicio  turpi  convictus 
bonis  quidem  suis  utitur;  alterius  opes,  id  quod  mi- 
serrimum  est,  non  exspectat :  hoc  tamen  in  miseriis 
adiumento  et  solatio  sublevatur.  Cuius  vero  bona 
venierunt;  cuius  non  modo  illae  amplissimae  fortu- 
nae,  sed  etiam  victus  vestitusque  necessarius  sub 
praecone  cum  dedecore  subiectus  est:  is  non  modo 
ex  numero  vivorum  exturbatur,  sed,  si  fieri  potest, 


infra  etiam  mortuos  amandatur.  Etemm  mors  ho- 
nesta  saepe  vitam  quoque  turpem  exornat:  vita  tur- 
pis  ne  morti  quidem  honestae  locum  relinquit.  SO. 
Ergo  hercule,  cuius  bona  ex  edicto  possidentur,  hu- 
ius  omnis  fama  et  existimatio  cum  bonis  simul  possi- 
detur :  de  quo  libelli  in  celeberrimis  locis  proponun- 
tur,  huic  ne  perire  quidem  tacite  obscureque  conce- 
ditur:  cui  magistri  fiunt  et  domini  constituuntur, 
qui,  qua  lege  et  qua  conditione  pereat,  pronuntient : 
de  quo  homine  praeconis  vox  praedicat  et  pretium 
conficit;  huic  acerbissimum  vivo  videntique  funus 
ducitur:  si  funus  id  habendum  sit,  quo  non  amici 
conveniunt  ad  exsequias  cohonestandas ,  sed  bono- 
rum  emptores,  ut  carnifices,  ad  reliquias  vitae  lace- 
randas  et  distrahendas.  XVI.  51.  Itaque  maiores 
nostri  raro  id  accidere  voluerunt;  praetores,  ut  con¬ 
siderate  fieret,  comparaverunt;  viri  boni,  quum  pa¬ 
lam  fraudantur,  quum  experiundi  potestas  non  est, 
timide  tamen  et  pedetentim  istuc  descendunt,  vi  ac 
necessitate  coacti,  inviti,  multis  vadimoniis  desertis 
saepe  illusi  ac  destituti.  Considerant  enim,  quid  et 
quantum  sit,  alterius  bona  proscribere.  Iugulare  ci- 
vem  ne  iure  quidem  quisquam  bonus  vult:  mavult 
enim  commemorare,  se,  quum  posset  perdere,  peper- 
cisse,  quam,  quum  parcere  potuerit,  perdidisse.  Haec 
in  homines  alienissimos,  denique  inimicissimos  viri 
boni  faciunt  et  hominum  existimationis  et  commu¬ 
nis  humanitatis  caussa:  ut,  quum  ipsi  nihil  alteri 
scientes  incommodarint,  nihil  ipsis  iure  incommodi 
cadere  possit.  Ad  vadimonium  non  venit.  Quis? 
Propinquus.  Si  res  ista  gravissima  sua  sponte  vide- 
retur,  tamen  eius  atrocitas  necessitudinis  nomine  le- 
varetur.  52.  Ad  vadimonium  non  venit.  Quis?  So- 
cius.  Etiam  gravius  aliquid  ei  deberes  concedere, 
quicum  te  aut  voluntas  congregasset  aut  fortuna 
coniunxisset.  Ad  vadimonium  non  venit.  Quis?  Is, 
qui  tibi  praesto  semper  fuit.  Ergo  in  eum,  qui  semel 
hoc  commisit,  ut  tibi  praesto  non  esset,  omnia  tela 
eoniecisti,  quae  parata  sunt  in  eos,  qui  permulta  ma¬ 
le  agendi  caussa  fraudandique  fecerunt?  53.  Si  du- 
pondius  tuus  ageretur,  Sex.  Naevi,  si  in  parvula  re 
captionis  aliquid  vererere,  non  statim  ad  C.  Aquil- 
lium  aut  ad  eorum  aliquem,  qui  consuluntur,  con- 
currisses?  Quum  ius  amicitiae,  societatis,  affinitatis 
ageretur:  quum  officii  rationem  atque  existimationis 
duci  conveniret:  eo  tempore  tu  non  modo  non  ad  C. 
Aquillium  aut  L.  Lucullum,  sed  ne  ipsum  quidem  ad 
te  retulisti ;  ne  haec  quidem  tecum  locutus  es?  Ho¬ 
rae  duae  fuerunt;  Quintius  ad  vadimonium  non  ve¬ 
nit.  Quid  ago?  Si  mehercule  haec  tecum  duo  verba 
fecisses:  Quid  ago?  respirasset  cupiditas  atque  ava- 
ritia  paullulum:  aliquid  loci  rationi  et  consilio  de- 
disses:  tu  te  collegisses:  non  in  earn  turpitudinem 
venisses,  ut  hoc  tibi  esset  apud  tales  viros  confiten- 
dum,  qua  tibi  vadimonium  non  sit  obitum,  eadem  te 
hora  consilium  cepisse,  hominis  propinqui  fortunas 
funditus  evertere.  XVII.  54.  Ego  pro  te  nunc  hos 
consulo,  post  tempus  et  in  aliena  re,  quoniam  tu  in 
tua  re,  quum  tempus  erat,  consulere  oblitus  es. 
Quaero  abs  te,  C.  Aquilli,  L.  Lucili,  P.  Quintili,  M. 
Marcelle:  vadimonium  mihi  non  obiitquidam  socius 
et  affinis  meus,  quicum  mihi  necessitudo  vetus,  con- 
troversia  de  re  peeuniaria  recens  intercedit.  Postu- 
lone  a  praetore,  ut  eius  bona  mihi  possidere  liceat? 
an,  quum  Romae  domus  eius,  uxor,  liberi  sint,  do- 
mum  potius  denuntiem?  Quid  est,  quod  hac  tandem 
de  re  vobis  possit  videri?  Profecto  si  recte  vestram 

bonitatem  atque  prudentiam  cognovi,  non  multum 
me  fallit,  si  consulamini,  quid  sitis  responsuri:  pri- 
mum,  exspectare:  deinde,  si  latitare  ac  diutius  lu- 
dificare  videatur,  amicos  convenire:  quaerere,  quis 
procurator  sit :  domum  denuntiare.  Dici  vix  potest, 
quam  multa  sint,  quae  respondeatis  ante  fieri  opor- 
ere,  quam  ad  hanc  rationem  extremam  [necessa- 
>tam]  devenire.  55.  Quid  ad  haec  Naevius?  Ridet 
scilicet  nostram  amentiam,  qui  in  vita  sua  rationem 
summi  officii  desideremus  et  instituta  bonorum  vi- 
rorum  requiramus.  Quid  mihi,  inquit,  cum  ista  sum- 
ma  sanctimonia  ac  diligentia?  Yiderint,  inquit,  ista 
officia  viri  boni:  de  me  autem  ita  considerent:  non, 
quid  habeam,  sed  quibus  rebus  invenerim,  quaerant ; 
et  quemadmodum  natus  et  quo  pacto  educatus  sim, 
memini.  Yetus  est:  De  scurra  multo  facilius  divi- 
tem ,  quam  patremfamilius  fieri  posse.  56.  Haec  ille, 
si  verbis  non  audet,  re  quidem  vera  palam  loquitur. 
Etenim  si  vult  virorum  bonorum  instituto  vivere, 
multa  oportet  discat  atque  dediscat:  quorum  illi  ae- 
tati  utrumque  difficile  est.  XVIII.  Non  dubitavi, 
inquit,  quum  vadimonium  desertum  esset,  bona  pro- 
6cribere.  Improbe:  verum,  quoniam  tu  id  tibi  arro- 
gas  et  concedi  postulas,  concedamus.  Quid?  si  num- 
quam  deseruit?  si  ista  caussa  abs  te  tota  per  sum- 
mam  fraudem  et  malitiam  ficta  est?  si  vadimonium 
omnino  tibi  cum  P.  Quintio  nullum  fuit?  quo  te  no¬ 
mine  appellemus?  Improbum?  At  etiam  si  desertum 
vadimonium  esset,  tamen  in  ista  postulatione  et  pro- 
scriptione  bonorum  improbissimus  reperiebare.  Num 
malitiosum?  nonnegas.  Fi’audulentum?  iam  id  qui¬ 
dem  arrogas  tibi  et  praeclarum  putas.  Audacem? 
cupidum?  perfidiosum?  Vulgaria  et  obsoleta  sunt; 
res  autem  nova  atque  inaudita.  57.  Quid  ergo  est? 
Vereor  mehercule,  ne  aut  gravioribus  utar  verbis, 
quam  natura  fert,  aut  levioribus,  quam  caussa  postu- 
lat.  Ais  esse  vadimonium  desertum.  Quaesivit  a  te  ; 
statim,  ut  Romam  rediit,  Quintius,  quo  die  vadimo-  j 
nium  istuc  factum  esse  diceres.  Respondisti  statim: 
Nonis  Febr.  Discedens  in  memoriam  rediit  Quintius, 
quo  die  Roma  in  Galliam  profectus  sit:  ad  ephemeri- 
dem  revertitur  :  invenitur  dies  profectionis ,  [prid. 
Kal.  Feb.]  Nonis  Feb.  si  Romae  fuit,  caussae  nihil 
dicimus,  quin  tibi  vadimonium  promiserit.  58.  Quid? 
hoc  inveniri  qui  potest?  Profectus  est  una  L.  Albius, 
homo  cum  primis  honestus.  Dicet  testimonium.  Pro- 
secuti  sunt  familiares  et  Albium  et  Quintium.  Di- 
cent  hi  quoque  testimonium.  Litterae  P.  Quintii, 
testes  tot,  quibus  omnibus  caussa  iustissima  est,  cur 
scire  potuerint,  nulla,  cur  mentiantur,  cum  astipu- 
latore  tuo  comparabuntur?  59.  Et  in  hac  eiusmodi 
caussa  P.  Quintius  laborabit?  et  diutius  in  tanto  me- 
tu  miser  periculoque  versabitur?  et  vehementius 
eum  gratia  adversarii  perterrebit,  quam  fides  iudicis 
consolabitur?  Vixit  enim  semper  inculte  atque  hor- 
ride ;  natura  tristi  ac  recondita  fuit :  non  ad  sola¬ 
rium,  non  in  campo,  non  in  conviviis  versatusest:  id 
egit,  ut  amicos  observantia,  rem  parsimonia  retine- 
ret.  Antiquam  officii  rationem  dilexit,  cuius  splen¬ 
dor  omnis  his  moribus  obsolevit.  At,  si  in  caussa 
pari  discedere  inferior  videretur,  tamen  esset  non 
mediocriter  conquerendum :  nunc  in  caussa  supe- 
riore  ne  ut  par  quidem  sit  postulat;  inferiorem  esse 
se  patitur,  dumtaxat  usque  eo,  ne  cum  bonis  fama 
fortunisque  omnibus  Sex.  Naevii  cupiditati  crudeli- 
tatique  dedatur. 

XIX.  60.  Docui,  quod  primum  pollicitus  sum, 


C.  Aquilli,  caussam  omnino,  cur  postularet,  non  fu-« 
isse :  quod  neque  pecunia  debebatur :  et,  si  maxime 
deberetur,  commissum  nihil  esset,  quare  ad  istam 
rationem  perveniretur.  Attende  nunc,  ex  edicto 
praetoris  bona  P.  Quintii  possideri  nullo  modo  po- 
tuisse.  Recita  edictum :  qdi  fbaudationis  caus¬ 
sa  latitarit.  Non  est  is  Quintius:  nisi  si  lati- 
tant,  qui  ad  negotium  suum,  relicto  procuratore, 
proficiscuntur.  cui  herbs  non  exstabit.  Ne  is 
quidem.  qui  exsilii  caussa  solum  verterit. 
Quo  tempore  existimas  oportuisse,  Naevi,  absentem 
Quintium  defendi  aut  quomodo?  Turn,  quum  postu- 
labas,  ut  bona  possideres?  Nemo  adfuit.  Neque 
enim  quisquam  divinare  poterat,  te  postulaturum : 
neque  quemquam  attinebat  id  recusare,  quod  prae¬ 
tor,  non  fieri,  sed  ex  edicto  suo  fieri  iubebat.  61. 
Qui  locus  igitur  absentis  defendendi  procuratori  pri¬ 
mus  datus  est?  Quum  proscribebas?  Ergo  adfuit: 
non  passus  est:  libellos  deiecit  Sex.  Alphenus.  Qui 
primus  erat  officii  gradus,  servatus  est  a  procura¬ 
tore  summa  cum  diligentia.  Videamus,  quae  deinde 
sint  consecuta.  Hominem  P.  Quintii  deprehendis 
in  publico:  conaris  abducere.  Non  patitur  Alphenus: 
vi  tibi  adimit:  curat,  ut  domum  reducatur  ad  Quin¬ 
tium.  Hie  quoque  summe  constat  procuratoris  dili- 
gentis  officium.  Debere  tibi  dicis  Quintium:  pro¬ 
curator  negat.  Vadari  vis :  promittit.  In  ius  vocas : 
sequitur.  Iudicium  postulas:  non  recusat.  Quid 
aliud  sit  absentem  defendi,  ego  non  intelligo.  62.  At 
quis  erat  procurator?  Credo  aliquem  eiectum  homi¬ 
nem,  egentem,  litigiosum,  improbum,  qui  posset 
scurrae  divitis  quotidianum  convicium  sustinere. 
Nihil  minus.  Eques  Romanus  locuples,  sui  negotii 
bene  gerens:  denique  is,  quern,  quoties  Naevius  in 
Galliam  profectus  est,  procuratorem  Romae  reliquit. 
XX.  Et  audes,  Sex.  Naevi,  negare  absentem  defen- 
sum  esse  Quintium,  quum  eum  defenderit  idem,  qui 
te  solebat?  et,  quum  is  iudicium  acceperit  pro  Quin- 
|  tio,  cui  tu  et  rem  et  famam  tuam  commendare  pro- 
ficiscens  et  concredere  solebas,  conaris  hoc  dicere, 
neminem  exstitisse,  qui  Quintium  iudicio  defende- 
ret?  63.  Postulabam,  inquit,  ut  satisdaretur.  In- 
iuria  postulabas.  Ita  iubebare* :  recusabat  Alphenus. 
Ita:  verum  praetor  decernebat:  tribuni  igitur  ap- 
pellabantur.  Hie  te,  inquit,  teneo.  Non  est  istud 
iudicium  pati,  neque  iudicio  defendere,  quum  auxi- 
lium  a  tribunis  petas.  Hoc  ego,  quum  attendo,  qua 
prudentia  sit  Hortensius,  dicturum  esse  eum  non 
arbitror.  Quum  autem  antea  dixisse  audio  et  caus¬ 
sam  ipsam  considero,  quid  aliud  dicere  possit,  non 
reperio.  Fatetur  enim,  libellos  Alphenum  deiecisse, 
vadimonium  promisisse,  iudicium  quin  acciperet  in 
ea  ipsa  verba,  quae  Naevius  edebat,  non  recusasse ; 
***ita  tamen  more  et  instituto  per  eum  magistra- 
tum,  qui  auxilii  caussa  constitutus  est.  6 i.  Aut  haec 
facta  non  sint  necesse  est,  aut  C.  Aquillius,  talis  vir, 
iuratus  hoc  ius  in  civitate  constituat:  cuius  procu¬ 
rator  non  recusarit  omnia  iudicia,  quae  quisque  in 
verba  postularit;  cuius  procurator  a  praetore  tri- 
bunos  appellare  ausus  sit:  eum  non  defendi,  eius 
bona  recte  possideri  posse,  ei  misero,  absenti,  igna- 
ro,  omnia  fortunarum  suarum,  omnia  vitae  orna- 
menta  per  summum  dedecus  et  ignominiam  deripi 
convenire.  65.  Quod  si  probari  nemini  potest:  illud 
certe  probari  omnibus  necesse  est,  defensum  esse  iu¬ 
dicio  absentem  Quintium.  Quod  quum  ita  est,  ex 
edicto  bona  possessa  non  sunt.  At  enim  tribuni 

plebis  ne  audierunt  quidem.  Fateor,  si  ita  est,  pro¬ 
curator  em  decreto  praetoris  oportuisse  parere.  Quid? 
si  M.  Brutus  intercessurum  se  dixit  palam,  nisi  quid 
inter  ipsum  Alphenum  et  Naevium  conveniret?  vi- 
deturne  intercessisse  appellatio  tribunorum  non  mo- 
rae,  sed  auxilii  caussa?  XXI.  66.  Quid  deinde  fit? 
Alphenus,  ut  omnes  intelligere  possent,  iudicio 
defendi  Quintiura,  ne  qua  subesse  posset  aliena  aut 
ipsius  officio  aut  huius  existimatione  suspicio,  viros 
bonos  complures  advocat,  testatur  isto  audiente  se 
pro  communi  necessitudine  id  primum  petere,  ne 
quid  atrocius  in  P.  Quintium  absentem  sine  caussa 
facere  conetur :  sin  autem  inimicissime  atque  infe- 
stissime  contendere  perseveret,  se  paratum  esse 
omni  recta  atque  honesta  ratione  defendere,  quod 
petat,  non  deberi :  se  iudicium  id,  quod  edat,  acci- 
pere.  67.  Eius  rei  conditionisque  tabellas  obsigna- 
verunt  viri  boni  complures.  Res  in  dubium  venire 
non  potest.  Fit,  rebus  omnibus  integris  neque 
proscriptis  neque  possessis  bonis,  ut  Alphenus  pro- 
mittat  Naevio  sisti  Quintium.  Yenit  ad  vadimo- 
nium  Quintius.  Iacet  res  in  controversiis ,  isto  ca- 
lumniante,  biennium,  usque  dum  inveniretur,  qua 
ratione  res  ab  usitata  consuetudine  recederet  et  in 
hoc  singulare  iudicium  caussa  omnis  concluderetur. 
68.  Quod  officium,  C.  Aquilli,  commemorari  procu- 
ratoris  potest,  quod  ab  Alpheno  praeteritum  esse  vi- 
deatur?  Quid  affertur,  quare  P.  Quintius  absens  ne- 
getur  esse  defensus?  An  vero  id,  quod  Hortensium, 
quia  nuper  iniecit  et  quiaNaevius  semperid  clamitat, 
dicturum  arbitror,  non  fuisse  Naevio  parem  certatio- 
nem  cum  Alpheno  illo  tempore,  illis  dominantibus? 
Quod  si  velim  confiteri :  illud,  opinor,  concedent,  non 
procuratorem  P.  Quintii  neminem  fuisse,  sed  gratio- 
sum  fuisse.  Mihi  autem  ad  vincendum  satis  est 
fuisse  procuratorem,  quicum  experiri  posset.  Qualis 
is  fuerit,  si  modo  absentem  defendebat  per  ius  et  per 
magistratum,  nihil  ad  rem  arbitror  pertinere.  69. 
Erat  enim,  inquit,  illarum  partium.  Quidni?  qui 
apud  te  esset  educatus :  quem  tu  a  puero  sic  insti¬ 
tutes,  ut  nobili  ne  gladiatori  quidem  cederet :  sic- 
ut  tu  semper  summe  concupisti,  idem  volebat  Al¬ 
phenus  :  ea  re  tibi  cum  eo  par  contentio  non  erat. 
Bruti,  inquit,  erat  familiaris ;  itaque  is  intercedebat. 
Tu  contra Burrieni,  qui  iniuriam  decernebat :  omnium 
denique  illorum,  qui  turn  et  poterant  per  vim  et 
scelus  plurimum,  et,  quod  poterant,  id  audebant. 
An  omnes  tu  istos  vincere  volebas,  qui  nunc,  tu  ut 
vincas,  tanto  opere  laborant?  Aude  id  dicere;  non 
palam,  sed  his  ipsis,  quos  advocasti.  70.  Tametsi 
nolo  earn  rem  commemorando  renovare,  cuius  omni- 
no  rei  memoriam  omnem  tolli  funditus  ac  deleri  ar¬ 
bitror  oportere.  XXII.  Unum  illud  dico :  si  propter 
partium  studium  potens  erat  Alphenus;  potentissi- 
mus  Naevius :  si  fretus  gratia  postulabat  aliquid  ini- 
quius  Alphenus ;  multo  iniquiora  Naevius  impetra- 
bat.  Neque  enim  inter  studium  vestrum  quidquam, 
ut  opinor,  interfuit.  Ingenio,  vetustate,  artificio  tu 
facile  vicisti.  Ut  alia  omittam,  hoc  satis  est.  Alphe¬ 
nus  cum  iis  et  propter  eos  periit,  quos  diligebat:  tu, 
postquam,  qui  tibi  erant  amici,  non  poterant  vincere ; 
ut  amici  tibi  essent,  qui  vincebant,  effecisti.  71. 
Quod  si  turn  par  tibi  ius  cum  Alpheno  fuisse  non  pu- 
tas,  quia  tamen  aliquem  contra  te  advocare  poterat : 
quia  magistratus  aliquis  reperiebatur,  apud  quem 
Alpheni  caussa  consisteret:  quid  hoc  tempore  Quin- 
tio  statuendum  est?  cui  neque  magistratus  adhuc 

aequus  inventus  est,  neque  iudicium  redditum  est 
usitatum:  non  conditio,  non  sponsio,  non  denique 
ulla  umquam  intercessit  postulatio,  mitto  aequa,  ve- 
rum  ante  hoc  tempus  ne  fando  quidem  audita.  De 
re  pecuniaria  cupio  contendere :  non  licet.  At  ea 
controversia  est.  Nihil  ad  me  attinet;  caussam  ca¬ 
pitis  dicas,  oportet.  Accusa,  ubi  ita  necesse  est. 
Non,  inquit,  nisi  tu  ante  novo  modo  priore  loco  di- 
xeris.  Dicendum  necessario  est:  praestituendae  ho- 
rae  ad  arbitrium  nostrum:  iudex  ipse  arcebitur. 
72.  Quid  turn?  Tu  aliquem  patronum  invenies,  ho- 
minem  antiqui  officii,  qui  splendorem  nostrum  et 
gratiam  negligat?  Pro  me  pugnabit  L.  Philippus, 
eloquentia,  gravitate,  honore  florentissimus  civitatis : 
dicetr  Hortensius,  excellens  ingenio,  nobilitate,  existi¬ 
matione  :  aderunt  autem  homines  nobilissimi  ac  po- 
tentissimi,  quorum  frequentiam  et  consessum  non 
modo  P.  Quintius,  qui  de  capite  decernit,  sed  qui  vis, 
qui  extra  periculum  sit,  perhorrescat.  73.  Haec  est 
iniqua  certatio,  non  ilia,  qua  tu  contra  Alphenum  ve- 
litabaris :  huic  ne  ubi  consisteret  quidem  contra  te, 
locum  reliquisti.  Quare  aut  doceas  oportet,  Alphe¬ 
num  negasse  se  procuratorem  esse,  non  deiecisse  li- 
bellos,  iudicium  accipere  noluisse:  aut,  quum  haec 
ita  facta  sint,  ex  edicto  te  bonaP.  Quintii  non  posse- 
disse  concedas. 

XXIII.  Etenim  si  ex  edicto  possedisti;  quaero, 
cur  bona  non  venierint :  cur  ceteri  sponsores  et  cre¬ 
ditors  non  convenerint.  Nemone  fuit,  cui  deberet 
Quintius?  Fuerunt,  et  complures  fuerunt:  propter- 
ea  quod  C.  frater  aliquantum  aeris  alieni  reliquerat. 
Quid  ergo  est?  Homines  erant  ab  hoc  omnes  alienis- 
simi:  et  iis  debebatur:  neque  tamen  quisquam  in¬ 
ventus  est  tam  insignite  improbus,  qui  violare  P. 
Quintii  existimationem  absentis  auderet.  74.  Unus 
fuit,  affinis,  socius,  necessarius,  Sex.  Naevius:  qui, 
quum  ipse  ultro  deberet,  quasi  eximio  praemio  sce- 
leris  exposito,  cupidissime  contenderet,  ut  per  se 
afflictum  atque  eversum  propinquum  suum  non  modo 
honeste  partis  bonis,  verum  etiam  communi  luce 
privaret.  Ubi  erant  ceteri  creditores?  denique  hoc 
tempore  ubi  sunt?  quis  est,  qui  fraudationis  caussa 
latuisse  dicat?  quis,  qui  absentem  defensum  neget 
esse  Quintium?  Nemo  invenitur.  73.  At  contra 
omnes,  quibuscum  ratio  huic  aut  est  aut  fuit,  adsunt, 
defendunt;  tides  huius,  multis  locis  cognita,  ne  per- 
fidia  Sex.  Naevii  derogetur,  laborant.  In  huiusmo- 
di  sponsionem  testes  dare  oportebat  ex  eo  numero, 
qui  haec  dicerent:  vadimonium  mihi  deseruit:  me 
fraudavit :  a  me  nominis  eius,  quod  infitiatus  esset, 
diem  petivit:  ego  experiri  non  potui;  latitavit,  pro¬ 
curatorem  nullum  reliquit.  Horum  nihil  dicitur. 
Parantur  testes,  qui  haec  dicant.  Verum,  opinor, 
viderimus,  quum  dixerint.  Unum  tamen  hoc  cogi- 
tent,  ita  se  graves  esse,  ut,  si  veritatem  volent  retine- 
re,  gravitatem  possint  oblinere:  si  earn  negligent, 
ita  leves  sint,  ut  omnes  intelligant,  non  ad  obtinen- 
dum  mendacium,  sed  ad  vferum  probandum  auctori- 
talem  adiuvare.  XXIV.  76.  Ego  haec  duo  quaero: 
primum,  qua  ratione  Naevius  susceptum  negotium 
non  transegerit :  hoc  est,  cur  bona,  quae  ex  edicto 
possidebat,  non  vendiderit:  deinde,  cur  ex  tot  cre- 
ditoribus  aliis  ad  istam  rationem  nemo  accesserit:  ut 
necessario  confiteare  neque  eorum  tam  temerarium 
quemquam  fuisse  neque  te  ipsum  id,  quod  turpissi- 
me  suscepisses,  perseverare  et  t'ransigere  potuisse. 
Quid  si  tu  ipse,  Sex.  Naevi,  statuisti,  bona  P.  Quin- 

tii  ex  edicto  possessa  non  esse?  Opinor,  tuum  testi¬ 
monium,  quod  in  aliena  re  leve  esset,  id  in  tua,  quo- 
niam  contra  te  est,  gravissimum  debet  esse.  Emisti 
bona  Sex.  Alpheni,  L.  Sulla  dicta  tore  vendente. 
Socium  tibi  in  huius  bonis  edidisti  Quintium.  Plura 
non  dico.  Cum  eo  tu  voluntariam  societatem  coibas, 
qui  te  in  hereditaria  societate  fraudarat ;  et  eum  iu- 
dicio  tuo  comprobabas,  quern  spoliatum  fama  for- 
tunisque  omnibus  arbitrabare? 

77.  Diffidebam  mehercule,  C.  Aquilli,  satis  ani- 
mo  certo  et  confirmato  me  posse  in  hac  caussa  con- 
sistere.  Sic  cogitabam:  quum  contra  dicturus  esset 
Hortensius,  et  quum  esset  attente  auditurus  Pliilip- 
pus,  fore,  uti  permultis  in  rebus  timore  prolaberer. 
Dicebam  huic  Q.  Roscio,  cuius  soror  est  cum  P. 
Quintio,  quum  £t  me  peteret  et  surnme  contenderet, 
ut  suum  propinquum  defenderem,  mihi  perdifficile 
esse  contra  tales  oratores  non  modo  tantam  caussam 
perorare,  sed  omnino  verbum  facere  conari.  Quum 
cupidius  instaret;  homini  pro  amicitia  familiarius 
dixi  mihi  videri  ore  durissimo  esse,  qui  praesente 
eo  gestum  agere  conaretur :  qui  vero  cum  ipso  con- 
tenderent,  eos,  etiamsi  quid  antea  recti  aut  venusli 
habere  visi  sint*,  id  amittere:  ne  quid  mihi  eiusmo- 
di  accideret,  quum  contra  talem  artifieem  dicturus 
essem,  me  vereri.  XXV.  78.  Turn  mihi  Roscius  et 
alia  multa  confirmandi  mei  caussa  dixit:  et  meher¬ 
cule,  si  nihil  diceret,  tacito  ipso  officio  et  studio, 
quod  habebat  erga  propinquum  suum,  quemvis  com- 
moveret.  Etenim,  quum  artifex  eiusmodi  sit,  ut  so¬ 
lus  dignus  videatur  esse,  qui  in  scena  spectetur :  turn 
vir  eiusmodi  est,  ut  solus  dignus  videatur,  qui  eo 
non  accedat.  Verumtamen,  quid?  si,  inquit,  habes 
eiusmodi  caussam,  ut  hoc  tibi  planum  sit  faciendum, 
neminem  esse,  qui  possit  biduo,  aut  summum  tri¬ 
duo,  septingenta  millia  passuum  ambulare :  tamenne 
vereris,  ut  possis  haec  contra  Hortensium  contende¬ 
re?  Minime,  inquam.  79.  Sed  quid  id  ad  rem?  Ni- 
mirum,  inquit,  in  eo  caussa  consistit.  Quomodo? 
Docet  me  eiusmodi  rem  et  factum  simul  Sex.  Naevii, 
quod,  si  solum  proferretur,  satis  esse  deberet.  Quod 
abs  te,  C.  Aquilli,  et  a  vobis,  qui  adestis  in  consilio, 
quaeso,  ut  diligenter  attendatis.  Profecto  intellige- 
tis,  illinc  ab  initio  cupiditatem  pugnasse  et  audaci- 
am;  hinc  veritatem  et  pudorem,  quoad  potuerit,  re- 
stitisse.  Bona  postulas,  ut  ex  edicto  possidere  lice— 
at.  Quo  die?  Te  ipsum,  Naevi,  voloaudire:  volo, 
inauditum  facinus  ipsius,  qui  id  commisit,  voce 
convinci.  Die,  Naevi,  diem.  Ante  V.  Kalend.  inter- 
calares.  Bene  agis.  Quam  longe  est  hinc  in  saltum 
vestrum  Gallicanum?  Naevi,  te  rogo.  dcc  millia  pas¬ 
suum.  Optime.  De  saltu  deiicitur  Quintius.  Quo 
die?  possumus  hoc  quoque  ex  te  audire?  Quid  taces? 
die,  inquam,  diem.  Pudet  dicere.  Intelligo:  verum 
et  sero  et  nequidquam  pudet.  Deiicitur  de  saltu,  C. 
Aquilli,  pridie  Kalend.  intercalares.  Biduo  post 
aut  ut  statim  de  iure  aliquis  cucurrerit,  non  toto  tri¬ 
duo  dcc  millia  passuum  conficiuntur.  80.  O  rem  in- 
credibilem!  o  cupiditatem  inconsideratam !  o  nun- 
lium  volucrem !  Administri  et  satellites  Sex.  Naevii 
Roma  trans  Alpes  in  Secusianos  biduo  veniunt.  0 
hominem  fortunatum,  qui  eiusmodi  nuntios  seu  po- 
tius  Pegasos  habeat.  XXYI.  Hie  ego,  si  Crassi 
omnes  cum  Antoniis  exsistant,  si  tu,  L.  Philippe, 
qui  inter  illos  florebas,  hanc  caussam  voles  cum 
Hortensio  dicere,  tamen  superior  sim  necesse  est. 
Non  enim,  quemadmodum  putatis,  omnia  sunt  in 


eloquentia.  Est  quaedam  tamen  ita  perspicua  veri- 
tas,  ut  earn  infirmare  nulla  res  possit.  81 .  An  an- 
tequam  postulasti,  ut  bona  possideres,  misisti,  qui 
curarent,  ut  dominus  de  suo  fundo  a  sua  familia  vi 
deiiceretur?  Utrumlibet  elige.  Alterum  incredibile 
est :  alterum  nefarium :  et  ante  hoc  tempus  utrum- 
que  inauditum.  Septingenta  millia  passuum  vis  esse 
decursa  biduo?  Die.  Negas?  Ante  igitur  misisti. 
Malo.  Si  enim  illud  diceres ,  improbe  mentiri  vide- 
rere :  quum  hoc  confiteris,  id  te  admisisse  concedis, 
quod  ne  mendacio  quidem  tegere  possis.  Hoc  con¬ 
silium  Aquillio  et  talibus  viris  tam  cupidum,  tarn 
audax,  tam  temerarium  probabitur?  82.  Quid  haec 
amentia,  quid  haec  festinatio,  quid  haec  immaturi- 
tas  tanta  significat?  non  vim?  non  scelus?  non  latro- 
cinium?  non  denique  omnia  potius,  quam  ius,  quam 
officium,  quam  pudorem?  Mittis  iniussu  praetoris. 
Quo  consilio?  Inssurum  sciebas?  quid?  quum  ius- 
sisset,  turn  mittere  nonne  poteras?  Postulaturus 
eras.  Quando?  post  dies  xxx.  Nempe  si  te  nihil 
impediret:  si  voluntas  eadem  maneret:  sivaleres: 
denique  si  viveres.  Praetor  iussisset,  opinor,  si  vel- 
let,  si  valeret,  si  ius  diceret,  si  nemo  recusaret,  quin 
ex  ipsius  decreto  et  satisdaret  et  iudicium  accipere 
vellet.  83.  Nam,  per  Deos  immortales,  si  Alphenus, 
procurator  P.  Quintii,  tibi  turn  satisdare  et  iudicium 
accipere  vellet,  denique  omnia,  quae  postulares, 
facere  voluisset,  quid  ageres?  Revocares  eum,  quern 
in  Galliam  miseras?  At  hie  quidem  iam  de  fundo 
expulsus,  iam  a  suis  Diis  penatibus  praeceps  eiectus, 
iam  (quod  indignissimum  est)  suorum  servorum  ma- 
nibus,  nuntio  atque  imperio  tuo,  violatus  esset.  Cor- 
rigeres  haec  scilicet  tu  postea.  De  cuiusquam  vita 
dicere  audes,  qui  hoc  concedas  necesse  est,  ita  te 
caecum  cupiditate  et  avaritia  fuisse,  ut,  quum  postea 
quid  futurum  esset  ignorares,  accidere  autem  multa 
possent,  spem  maleficii  praesentis  in  incerto  reliqui 
temporis  eventu  collocares?  Atque  haec  perinde 
loquor,  quasi  ipso  illo  tempore,  quum  te  praetor  ius¬ 
sisset  ex  edicto  possidere,  si  in  possessionem  misis- 
ses,  debueris  aut  potueris  P.  Quintium  de  possessio- 
ne  deturbare. 

XXVII.  84.  Omnia  sunt,  C.  Aquilli,  eiusmodi, 
quivis  ut  perspicere  possit,  in  hac  caussa  improbita- 
tem  et  gratiam  cum  inopia  et  veritate  contendere.  *** 
Praetor  te  quemadmodum  possidere  iussit?  Opinor, 
ex  edicto.  Sponsio  quae  in  verba  facta  est?  ni  ex 

sint.  Redeamus  ad  edictum.  Id  quemadmodum 
iubet  possidere?  Num  quid  est  caussae,  C.  Aquilli, 
quin,  si  longe  aliter  possedit,  quam  praetor  edixit, 
iste  ex  edicto  non  possederit,  ego  sponsione-  vicerim? 
Nihil  opinor.  Cognoscamus  edictum.  qui  ex  edicto 
meo  in  possessionem  venerint.  De  te  loquitur, 
Naevi,  quemadmodum  tu  putas.  Ais  enim  te  ex 
edicto  venisse:  tibi,  quid  facias,  definit:  te  instituit, 
tibi  praecepta  dat.  eos  ita  videtur  in  posses¬ 
sions  ESSE  OPORTERE.  Quomodo,  QUOD  IBIDEM 
RECTE  CUSTODIRE  POTERUNT,  ID  IBIDEM  CUSTO- 
DIANT.  QUOD  NON  POTERUNT,  ID  AUFERRE  ETAB- 

ducere  licebit.  Quid  turn?  dominum,  inquit, 
invitum  detrudere  non  placet.  Eum  ipsum, 
qui  fraudandi  caussa  latitet:  eum  ipsum,  quern  iu- 
dicio  nemo  defendat:  eum  ipsum,  qui  cum  omnibus 
creditoribus  suis  male  agat,  invitum  de  praedio  de- 
trudi  vetat.  85.  Proficiscenti  tibi  in  possessionem 
praetor  ipse,  Sex.  Naevi,  palam  dicit :  [ita  possideto, 

ut  tecum  simul  possideat  Quintius :]  ita  possideto,  ut 
Quintio  vis  ne  afferatur.  Quid?  Tu  id  quemadmodum 
observas?  Mitto  illud  dicere,  eum,  qui  non  latitarit, 
cui  Romae  domus,  uxor,  liberi,  procurator  esset: 
eum,  qui  tibi  vadimonium  non  deseruisset:  haec 
omnia  mitto.  Iliud  dico,  dominum  expulsum  esse 
de  praedio;  domino  a  familia  sua  manus  allatas  esse 

ante  suos  Lares  familiares :  hoc  dico. 

******* 

A  rln.  Ad  extr.  cap.  XXVII.  ubi,  quid  sit  latitare ,  Cicero 
potuisse  videtur  dicere,  hoc  fragmentum  referri  solet,  quod  CI- 
pianus  (lib.  59.  ad  Edict.)  memoriae  prodidit  hoc  modo:  Lati¬ 
tare  est,  inquit,  non  ut  Cicero  definit, 

Turpis  occultatio  sui. 

(L.7.  §.4.  D.  Quihus  ex  caussis  in  possessionem  eatur  —  42,  4.  — ). 

XXVIII.  **Naevium  ne  appellasse  quidem  Quin- 
tium,  quum  simul  esset,  experiri  posset  quotidie: 
deinde  quod  omnia  iudicia  difficillima  cum  summa 
sua  invidia  maximoque  periculo  P.  Quintii  fieri 
mallet,  quam  illud  pecuniarium  iudicium,  quod  uno 
die  transigi  posset :  ex  quo  uno  haec  omnia  nata  et 
profecta  esse  concedit.  Quo  in  loco  conditionem 
tuli,  si  vellet  pecuniam  petere,  P.  Quintium  iudica- 
tum  solvi  satisdaturum ,  dum  ipse,  si  quid  peteret, 
pari  condi  tione  uteretur. 

86.  Ostendi,  quam  multa  ante  fieri  convenerit, 
quam  hominis  propinqui  bona  possideri  post'ularen- 
tur:  praesertim  quum  Romae  domus  eius,  uxor,  li¬ 
beri  essent  et  procurator  aeque  utriusque  necessa- 
rius.  Docui,  quum  desertum  esse  dicat  vadimonium, 
omnino  vadimonium  nullum  fuisse :  quo  die  hunc  si- 
bi  promisisse  dicat,  eo  die  ne  Romae  quidem  eum  fu¬ 
isse,  id  testibus  me  pollicitus  sum  planum  facturum, 
qui  et  scire  deberent  et  caussam,  cur  mentirentur, 
non  haberent.  Ex  edicto  autem  non  potuisse  bona 
possideri,  demonstravi:  quod  neque  fraudandi  caus- 
sa  latitasse  neque  exsilii  caussa  solum  vertisse  di- 
ceretur.  87.  Reliquum  est,  ut  eum  nemo  iudicio  de- 
fenderit.  Quod  contra  copiosissime  defensum  esse 
contendi,  non  ab  homine  alieno,  neque  ab  aliquo  ca- 
lumniatore  atque  improbo,  sed  ab  equite  Romano, 
propinquo  et  necessario  suo,  quem  ipse  Sex.  Naevius 
procuratorem  relinquere  antea  consuesset:  neque 
eum,  si  tribunos  appellant,  idcirco  minus  iudicium 
pati  paratum  fuisse:  neque  potentia  procuratoris 
Naevio  ius  ereptum :  contra  istum  potentia  sua  turn 
tantummodo  superiorem  fuisse,  nunc  nobis  vix  re- 
spirandi  potestatem  dare.  XXIX.  88.  Quaesivi, 
quae  caussa  fuisset,  cur  bona  non  venissent,  quum 
ex  edicto  possiderentur.  Deinde  illud  quoque  re- 
quisivi,  qua  ratione  ex  tot  creditoribus  nemo  neque 
turn  idem  fecerit,  neque  nunc  contra  dicat ,  omnes- 
que  pro  P.  Quintio  pugnent:  praesertim  quum  in 
tali  iudicio  testimonia  creditorum  existimentur  ad 
rem  maxime  pertinere.  Postea  sum  usus  adversarii 
testimonio,  qui  sibi  eum  nuper  edidit  socium,  quem, 
quo  modo  nunc  intendit,  ne  in  vivorum  quidem  nu- 
mero  turn  demonstrat  fuisse.  Turn  illam  incredibi- 
lem  celeritatem  seu  potius  audaciam  protuli:  con- 
firmavi  necesse  esse  aut  biduo  dcc  millia  passuum 
esse  decursa  aut  Sex.  Naevium  diebus  compluribus 
ante  in  possessionem  misisse,  quam  postularet,  uti 
et  liceret  bona  possidere.  89.  Postea  recitavi  edi- 
ctum ,  quod  aperte  dominum  de  praedio  detrudi  ve- 
taret:  in  quo  constitit,  Naevium  ex  edicto  non  pos- 
sedisse,  quum  confiteretur  ex  praedio  vi  detrusum 
esse  Quintium.  Omnino  autem  bona  possessa  non 
esse  constitui:  quod  bonorum  possessio  spectetur 

non  in  aliqua  parte,  sed  in  universis,  quae  teneri  ac 
possideri  possint.  Dixi  Romae  domum  fuisse,  quo 
iste  ne  aspirarit  quidem :  servos  complures,  ex  qui- 
bus  iste  possederit  neminem ,  ne  attigerit  quidem : 
unum  fuisse,  quem  attingere  conatus  sit:  prohibi¬ 
tum  fuisse:  quievisse.  90.  In  ipsa  Gallia  cognostis 
in  praedia  privata  Quintii  Sex.  Naevium  non  venisse. 
Denique  ex  hoc  ipso  saltu,  quem,  per  vim  expulso 
socio,  possedit,  servos  privatos  Quintii  non  omnes 
eiectos  esse.  Ex  quo  et  ex  ceteris  dictis,  factis  cogi- 
tatisque  Sex.  Naevii  quivis  potest  intelligere,  istum 
nihil  aliud  egisse  neque  nunc  agere,  nisi  uti  per 
vim,  per  iniuriam,  per  iniquitatem  iudicii  totum 
agrum,  qui  communis  est,  suum  facere  possit. 

XXX.  91.  Nunc,  caussa  perorata,  res  ipsa  et  pe- 
riculi  magnitudo,  C.  Aquilli,  cogere  videtur,  ut  te 
atque  eos,  qui  tibi  in  consilio  sunt,  obsecret  obteste- 
turque  P.  Quintius  per  senectutem  ac  solitudinem 
suam  nihil  aliud,  nisi  ut  vestrae  naturae  bonitatique 
obsequamini:  ut,  quum  veritas  cum  hoc  faciat,  plus 
huius  inopia  possit  ad  misericordiam ,  quam  illius 
opes  ad  crudelitatem.  92.  Quo  die  ad  te  iudicem 
venimus,  eodem  die  illorum  minas,  quas  ante  horre- 
bamus,  negligere  coepimus.  Si  caussa  cum  caussa 
contenderet;  nos  nostram  perfacile  cuivis  probatu- 
ros  statuebamus.  Quod  vitae  ratio  cum  ratione  vi¬ 
tae  decerneret,  idcirco  nobis  etiam  magis  te  iudice 
opus  esse  arbitrati  sumus.  Ea  res  enim  nunc  in  dis- 
crimine  versatur,  utrum  possitne  se  contra  luxuriem 
ac  licentiam  rusticana  ilia  atque  inculta  parsimonia 
defendere:  an  deformata  atque  ornamentis  omnibus 
spoliata,  nuda  cupiditati  petulantiaeque  addicatur. 
93.  **Non  comparat  se  tecum  gratia  P.  Quintius, 
Sex.  Naevi:  non  opibus,  non  facilitate  contendit. 
Omnes  tuas  artes,  quibus  tu  magnus  es,  tibi  concedit. 
Fatetur  se  non  belle  dicere,  non  ad  voluntatem  lo- 
qui  posse :  non  ab  afflicta  amicitia  transfugere  atque 
ad  florentem  aliam  devolare :  non  profusis  sumpti- 
bus  vivere:  non  ornare  magnifice  splendideque  con- 
vivium :  non  habere  domum  clausam  pudori  et  san- 
ctimoniae,  patentem  atque  adeo  expositam  cupidi¬ 
tati  et  voluptatibus :  contra  sibi  aitofficium,  fidem, 
diligentiam,  vitam  omnino  semper  horridam  atque 
aridam  cordi  fuisse.  Ista  supcriora  esse  ac  pluri- 
mum  posse  his  moribus  sentit.  94.  Quid  ergo  est? 
non  usque  eo  tamen,  ut  in  capite  fortunisque  homi- 
num  honestissimorum  dominentur  ii,  qui  relicta  bo¬ 
norum  virorum  disciplina  et  quaestum  et  sumptum 
Gallonii  sequi  maluerunt,  atque  etiam,  quod  in  illo 
non  fuit,  cum  audacia  perfidiaque  vixerunt.  Si  licet 
vivere  eum,  quem  Sex.  Naevius  non  vult:  si  est  ho- 
mini  honesto  locus  in  civitate  invito  Naevio:  si  fas 
est  respirare  P.  Quintium  contra  nutum  ditionem- 
que  Naevii:  si,  quae  pudore  ornamenta  sibi  peperit, 
ea  potest  contra  petulantiam  te  defendente  obtinere : 
spes  est,  et  hunc  miserum  atque  infelicem  aliquando 
tandem  posse  consistere.  Sin  et  poterit  Naevius  id, 
quod  libet,  et  ei  libebit,  quod  non  licet:  quid  agen¬ 
dum  est?  qui  Deus  appellandus  est?  cuius  hominis 
Tides  imploranda  est?  qui  denique  questus,  qui  mae- 
ror  dignus  inveniri  in  calamitate  tanta  potest? 

XXXI.  95.  Miserum  est  exturbari  fortunis  omni¬ 
bus;  miserius  est,  iniuria.  Acerbum  est  ab  ali¬ 
quo  circumveniri :  acerbius,  a  propinquo.  Calamito- 
sum  est  bonis  everti:  calamitosius,  cum  dedecore. 
Funestum  est  a  forti  atque  honesto  viro  iugulari;  fu- 
nestius ,  ab  eo ,  cuius  vox  in  praeconio  quaestu  pro- 

stitit.  Indignum  est  a  pari  vinci  aut  superiore :  in- 
dignius,  ab  inferiore  atque  humiliore.  Luctuosum 
est  tradi  alteri  cum  bonis :  luctuosius,  inimico.  Hor- 
ribile  est  caussam  capitis  dicere ;  horribilius ,  priore 
loco  dicere.  96.  Omnia  circumspexit  Quintius, 
omnia  periclitatus  est,  C.  Aquilli:  non  praetorem 
modo,  a  quo  ius  impetraret,  invenire  potuit  atque 
adeo  ne  unde  arbitratu  quidem  suo  postularet :  sed 
ne  amicos  quidem  Sex.  Naevii;  quorum  saepe  et 
diu  ad  pedes  iacuit  stratus ,  obsecrans  per  Deos  im- 
mortales,  ut  aut  secum  iure  contenderent,  aut  iniu- 
I’iam  sine  ignominia  sibi  imponerent.  97.  Denique 
ipsius  inimici  vultum  superbissimum  subiit :  ipsius 
Sex.  Naevii  lacrimans  manum  prehendit,  in  propin- 
quorum  bonis  proscribendis  exercitatam:  obsecra- 
vit  per  fratris  sui  mortui  cinerem,  per  nomen  pro- 
pinquitatis ,  per  ipsius  coniugem  et  liberos ,  quibus 
propior  P.  Quintio  nemo  est,  ut  aliquando  miseri- 
cordiam  caperet ,  aliquam ,  si  non  propinquitatis ,  at 
aetatis  suae,  si  non  hominis,  at  humanitatis  ratio- 
nem  haberet:  ut  secum  aliquid,  integra  sua  fama, 
qualibet,  dummodo  tolerabili,  conditione  transige- 


ret.  98.  Ab  ipso  repudiatus,  ab  amicis  eius  non  sub- 
levatus ,  ab  omni  magistratu  agitatus  atque  perterri- 
tus,  quem  praeter  te  appellet,  habet  neminem:  tibi 
se,  tibi  suas  omnes  opes  fortunasque  commendat :  ti¬ 
bi  committit  existimationem  ac  spem  reliquae  vitae. 
Multis  vexatus  contumeliis,  plurimis  iactatus  iniu- 
riis,  non  turpis  ad  te,  sed  miser  confugit:  e  fundo 
ornatissimo  deiectus,  ignominiis  omnibus  appetitus, 
quum  ilium  in  suis  paternis  bonis  dominari  videret, 
ipse  filiae  nubili  dotem  conficere  non  posset,  nihil 
alienum  tamen  vita  superiore  commisit.  99.  Itaque 
te  hoc  obsecrat,  C.  Aquilli,  ut,  quam  existimationem, 
quam  honestatem  in  iudicium  tuum  prope  acta  iam 
aetate  decursaque  attulit,  earn  liceat  ei  secum  ex 
hoc  loco  efferre:  ne  is,  de  cuius  officio  nemo  um- 
quam  dubitavit,  sexagesimo  denique  anno  dedecore, 
macula  turpissimaque  ignominia  notetur:  ne  orna- 
mentis  eius  omnibus  Sex.  Naevius  pro  spoliis  abu- 
tatur:  ne  per  te  ferat,  quo  minus,  quae  existimatio 
P.  Quintium  usque  ad  senectutem  perduxit,  eadem 
usque  ad  rogum  prosequatur. 


16. 

M.  TULLII  CICERONIS 


PKO 

SEX.  ROSCIO  AMERINO 

0  R  A  T  I  0. 


ARG.  Quum  pater  Sex.  Roscii,  pro  quo  haec  habetur  ora- 
tio,  noctu  rediens  a  caena  occisus  esset,  Erucius  filium  parri- 
cidii  apud  M.  Fannium  praetorem  eumdemque  quaesitorem  inter 
sicarios  L.  Sulla  II.  Q.  Metello  coss.  (674.  U.  c.)  accusavit,  im- 
pellente  Chrysogono  Sullae  liberto.  Impellebat  autem  maxime 
per  T.  Roscios  Magnum  et  Capitonem  ,  veteres  interfecti  Roscii 
inimicos.  In  hos  Cicero .  refutato  Erucio  ,  caedis  suspicionem 
confert.  Turn  vero  potentiam  impugnat  Chrysogoni ,  qui  Sex. 
Roscii  tamquam  proscripti  bona,  eaque  minimo  empta  pretio, 
possideat  et  cum  Rosciis  illis  communicaverit.  —  Caussa  haec, 
quae  in  foro  acta  est,  prima  fuit  Ciceronis  publica. 

I.  1.  Credo  ego  vos,  iudices,  mirari,  quid  sit, 
quod,  quum  tot  summi  oratores  hominesque  nobilis- 
simi  sedeant,  ego  potissimum  surrexerim,  qui  neque 
aetate  neque  ingenio  neque  auctoritate  sim  cum  iis, 
qui  sedeant,  comparandus.  Omnes  enim  hi,  quos 
videtis  adesse  in  hac  caussa,  iniuriam  novo  scelere 
conflatam  putant  oportere  defendi;  defendere  ipsi 
propter  iniquitatem  temporum  non  audent.  Ita  fit, 
ut  adsint,  propterea  quod  officium  sequuntur ;  taceant 
autem  idcirco,  quia  periculum  metuunt.  2.  Quid 
ergo?  Audacissimus  ego  ex  omnibus?  Minime.  At 


tanto  officiosior,  quam  ceteri?  Ne  istius  quidem  lau- 
dis  ita  sum  cupid us,  ut  aliis  earn  praereptam  ve- 
lim.  Quae  me  igitur  res  praeter  ceteros  impulit,  ut 
caussam  Sex.  Roscii  reciperem?  Quia,  si  quis  isto- 
rum  dixisset ,  quos  videtis  adesse ,  in  quibus  summa 
auctoritas  est  atque  amplitudo ;  si  verbum  de  repu- 
blica  fecisset,  id  quod  in  hac  caussa  fieri  necesse  est : 
multo  plura  dixisse,  quam  dixisset,  putaretur:  3.  ego 
etiamsi  omnia  quae  dicenda  sunt  libere  dixero,  ne- 
quaquam  tamen  similiter  oratio  mea  exire  atque  in 
vulgus  emanare  poterit.  Deinde,  quod  ceterorum 
neque  dictum  obscurum  potest  esse  propter  nobili- 
tatem  et  amplitudinem ,  neque  temere  dicto  concedi, 
propter  aetatem  et  prudentiam :  ego  si  quid  liberius 
dixero,  vel  occultum  esse  propterea,  quod  nondum 
ad  rempublicam  accessi,  vel  ignosci  adolescentiae 
meae  poterit:  tametsi  non  modo  ignoscendi  ratio, 
verum  etiam  cognoscendi  consuetudo  iam  de  civitate 
sublata  est.  4.  Accedit  ilia  quoque  caussa,  quod  a 
ceteris  forsitan  ita  petitum  sit,  ut  dicerent,  ut  utrum- 
vis  salvo  officio  se  facere  posse  arbitrarentur :  a  me 
autem  ii  contenderunt ,  qui  apud  me  et  amicitia  et 

beneficiis  et  dignitate  plurimum  possunt,  quorum 
ego  neque  benevolentiam  erga  me  ignorare,  nec  au- 
ctoritatem  aspernari,  nec  voluntatem  negligere  de¬ 
beam.  II.  5.  His  de  caussis  ego  huic  caussae  patro- 
nus  exstiti ,  non  electus  unus ,  qui  maximo  ingenio, 
sed  relictus  ex  omnibus,  qui  minimo  periculo  pos- 
sem  dicere :  neque  uti  satis  firmo  praesidio  defensus 
Sex.  Roscius,  verum  uti  ne  omnino  desertus  esset. 
Forsitan  quaeratis,  qui  iste  terror  sit  et  quae  tanta 
formido,  quae  tot  ac  tales  viros  impediat,  quo  minus 
pro  capite  et  fortunis  alterius,  quemadmodum  con- 
suerunt,  caussam  velint  dicere.  Quod  adhuc  vos 
ignorare  non  mirum  est ,  propterea  quod  consulto  ab 
accusatoribus  eius  rei,  quae  conflavit  hoc  iudicium, 
mentio  facta  non  est.  6.  Quae  res  ea  est?  Bona  pa- 
tris  huiusce  Sex.  Roscii ,  quae  sunt  sexagies :  quae 
de  viro  fortissimo  et  clarissimo,  L.  Sulla,  quern  ho¬ 
noris  caussa  nomino,  duobus  millibus  nummum  sese 
dicit  emisse  adolescens ,  vel  potentissimus  hoc  tem¬ 
pore  nostrae  civitatis,  L.  Cornelius  Chrysogonus.  Is 
a  vobis ,  iudices ,  hoc  postulat ,  ut ,  quoniam  in  alie- 
nam  pecuniam  tarn  plenam  atque  praeclaram  nullo 
iure  invaserit,  quoniamque  ei  pecuniae  vita  Sex.  Ro¬ 
scii  obstare  atque  officere  videatur ,  deleatis  ex  ani- 
mo  suo  suspicionem  omnem  metumque  tollatis:  sese 
hoc  incolumi  non  arbitratur  huius  innocentis  patri- 
monium  tarn  amplum  et  copiosum  posse  obtinere; 
damnato  et  eiecto  sperat  se  posse ,  quod  adeptus  est 
per  scelus ,  id  per  luxuriam  effundere  atque  consu- 
mere.  Hunc  sibi  ex  animo  scrupulum,  qui  se  dies 
noctesque  stimulet  ac  pungat,  ut  evellatis,  postulat, 
ut  ad  hanc  suam  praedam  tarn  nefariam  adiutores 
vos  profiteamini.  7.  Si  vobis  aequa  et  honesta  po- 
stulatio  videtur,  iudices;  ego  contra  brevem  postu- 
lationem  affero,  et  (quomodo  mihi  persuadeo)  ali- 
quanto  aequiorem.  III.  Primum  a  Chrysogono  pe- 
to,  ut  pecunia  fortunisque  nostris  contentus  sit,  san- 
guinem  et  vitam  ne  petat:  deinde  a  vobis,  iudices, 
ut  audacium  sceleri  resistatis,  innocentium  calami- 
tatem  levetis  et  in  caussa  Sex.  Roscii  periculum, 
quod  in  omnes  intenditur,  propulsetis.  8.  Quod  si 
aut  caussa  criminis  aut  facti  suspicio  aut  quaelibet 
denique  vel  minima  res  reperietur,  quamobrem  vi- 
deantur  illi  nonnihil  tamen  in  deferendo  nomine  se- 
cuti,  postremo  si  praeter  earn  praedam,  quam  dixi, 
quidquam  aliud  caussae  inveneritis ;  non  recusamus, 
quin  illorum  libidini  Sex.  Roscii  vita'  dedatur.  Sin 
aliud  agitur  nihil,  nisi  ut  iis  ne  quid  desit,  quibus 
satis  nihil  est;  si  hoc  solum  hoc  tempore  pugnatur, 
ut  ad  illam  opimam  praeclaramque  praedam  damna- 
tio  Sex.  Roscii  velut  cumulus  accedat:  nonne  quum 
multa  indigna,  turn  vel  hoc  indignissimum  est,  vos 
idoneos  habitos,  per  quorum  sententias  iusque  iu- 
randum  id  assequantur,  quod  antea  ipsi  scelere  et 
ferro  assequi  consuerunt?  qui  ex  civitate  in  senatum 
propter  dignitatem ,  ex  senatu  in  hoc  consilium  de- 
lecti  estis  propter  severitatem,  ab  his  hoc  postulare 
homines  sicarios  atque  gladiatores,  non  modo  ut  sup¬ 
plied  vitent,  quae  a  vobis  pro  maleficiis  suis  me- 
tuere  atque  horrere  debent,  verum  etiam  ut  spoliis 
Sexti  Roscii  hoc  iudicio  ornati  auctique  discedant? 
IV.  9.  His  de  rebus  tantis  tamque  atrocibus  neque 
satis  me  commode  dicere,  neque  satis  graviter  con- 
queri,  neque  satis  libere  vociferari  posse  intelligo. 
Nam  commoditati  ingenium,  gravitati  aetas,  liber- 
tati  tempora  sunt  impedimento.  Hue  accedit  sum- 
mus  timor,  quern  mihi  natura  pudorque  meus  attri- 


buit,  et  vestra  dignitas  et  vis  adversariorum  et  Sex. 
Roscii  pericula.  10.  Quapropter  vos  oro  atque  ob- 
secro,  iudices,  ut  attente  bonaque  cum  venia  verba 
mea  audiatis.  Fide  sapientiaque  vestra  fretus  plus 
oneris  sustuli ,  quam  ferre  me  posse  intelligo.  Hoc 
onus  si  vos  aliqua  ex  parte  allevabitis,  feram,  ut  po- 
tero,  studio  et  industria,  iudices :  sin  a  vobis  (id  quod 
non  spero)  deserar,  tamen  animo  non  deficiam  et  id, 
quod  suscepi,  quoad  potero,  perferam.  Quod  si  per- 
ferre  non  potero,  opprimi  me  onere  officii  malo, 
quam  id,  quod  mihi  cum  fide  semel  impositum  est, 
aut  propter  perfidiam  abiicere  aut  propter  infirmita- 
tem  animi  deponere.  11.  Te  quoque  magno  opere, 
M.  Fanni,  quaeso,  ut,  qualem  te  iam  antea  populo 
Romano  praebuisti ,  quum  huic  idem  quaestioni  iu- 
dex  praeesses ,  talem  te  et  nobis  et  populo  Romano 
hoc  tempore  impertias.  V.  Quanta  multitudo  ho- 
minum  con venerit  ad  hoc  iudicium ,  vides:  quae  sit 
omnium  mortalium  exspectatio,  quae  cupiditas,  ut 
acria  ac  severa  iudicia  fiant,  intelligis.  Longo  inter¬ 
vals  iudicium  inter  sicarios  hoc  primum  committi- 
tur,  quum  interea  caedes  indignissimae  maximae- 
que  factae  sint.  Omnes  hanc  quaestionem  te  prae- 
tore  de  manifestis  maleficiis  quotidianoque  sanguine 
haud  remissius  sperant  futuram.  12.  Qua  vocife- 
ratione  in  ceteris  iudiciis  accusatores  uti  consueve- 
runt,  ea  nos  hoc  tempore  utimur,  qui  caussam  dici- 
mus.  Petimus  abs  te,  M.  Fanni,  a  vobisque,  iudices, 
ut  quam  acerrime  maleficia  vindicetis ,  ut  quam  for- 
tissime  hominibus  audacissimis  resistatis,  ut  hoc 
cogitetis ,  nisi  in  hac  caussa ,  qui  vester  animus  sit, 
ostenderitis,  eo  prorumpere  hominum  cupiditatem 
et  scelus  et  audaciam,  ut  non  modo  clam,  verum 
etiam  hie  in  foro  ante  tribunal  tuum,  M.  Fanni,  ante 
pedes  vestros,  iudices,  inter  ipsa  subsellia  caedes  fu- 
turae  sint.  13.  Etenim  quid  aliud  hoc  iudicio  tenta- 
tur,  nisi  ut  id  fieri  liceat?  Accusant  ii,  qui  in  fortu- 
nas  huius  invaserunt:  caussam  dicit  is,  cui  praeter 
calamitatem  nihil  reliquerunt:  accusant  ii,  quibus 
occidi  patrem  Sex.  Roscii  bono  fuit:  caussam  dicit 
is ,  cui  non  modo  luctum  mors  patris  attulit ,  verum 
etiam  egestatem:  accusant  ii,  qui  hunc  ipsum  iugu- 
lare  summe  cupierunt:  caussam  dicit  is,  qui  etiam 
ad  hoc  ipsum  iudicium  cum  praesidio  venit,  ne  hie 
ibidem  ante  oculos  vestros  trucidetur :  denique  accu¬ 
sant  ii,  quos  populus  poscit:  caussam  dicit  is,  qui 
unus  relictus  ex  illorum  nefaria  caede  restat.  14.  At¬ 
que  ut  facilius  intelligere  possitis,  iudices,  ea,  quae 
facta  sunt,  indigniora  esse,  quam  haec  sunt,  quae  di- 
cimus:  ab  initio  res  quemadmodum  gesta  sit,  vobis 
exponemus:  quo  facilius  et  huius  hominis  innocen- 
tissimi  miserias  et  illorum  audaciam  cognoscere  pos¬ 
sitis  et  reipublicae  calamitatem. 

VI.  15.  Sex.  Roscius,  pater  huiusce,  municeps 
Amerinus  fuit,  quum  genere  et  nobilitate  et  pecunia 
non  modo  sui  municipii,  verum  etiam  eius  vicinitatis 
facile  primus ,  turn  gratia  atque  hospitiis  florens  ho¬ 
minum  nobilissimorum.  Nam  cum  Metellis,  Servi- 
liis,  Scipionibus  erat  ei  non  modo  hospitium,  verum 
etiam  domesticus  usus  et  consuetudo:  quas  (ut  ae- 
quum  est)  familias  honestatis  amplitudinisque  gra¬ 
tia  nomino.  Itaque  ex  suis  omnibus  commodis  hoc 
solum  filio  reliquit :  nam  patrimonium  domestici  prae- 
dones  vi  ereptum  possident:  fama  et  vita  innocentis 
ab  hospitibus  amicisque  paternis  defenditur.  16.  Hie 
quum  omni  tempore  nobilitatis  fautor  fuisset,  turn 
hoc  tumultu  proximo,  quum  omnium  nobilium  digni- 

tas  et  salus  in  discrimen  veniret ,  praeter  ceteros  in 
ea  vicinitate  earn  partem  caussamque  opera ,  studio, 
auctoritate  defendit.  Etenim  rectum  putabat  pro  eo- 
rum  honestate  se  pugnare,  propter  quos  ipse  hone- 
stissimus  inter  suos  numerabatur.  Posteaquam  vi¬ 
ctoria  constituta  est  ab  armisque  recessimus ;  quum 
proscriberentur  homines  atque  ex  omni  regione  ca- 
perentur  ii,  qui  adversarii  fuisse  putabantur:  erat 
ille  Romae  frequens  atque  in  foro  et  in  ore  omnium 
quotidie  versabatur :  magis  ut  exsultare  victoria  no- 
bilitatis  videretur,  quam  timere,  ne  quid  ex  ea  cala- 
mitatis  sibi  accideret.  17.  Erant  ei  veteres  inimici- 
tiae  cum  duobus  Rosciis  Amerinis ,  quorum  alterum 
sedere  in  accusatorum  subselliis  video ,  alterum  tria 
buiusce  praedia  possidere  audio :  quas  inimicitias  si 
tarn  cavere  potuisset,  quam  metuere  solebat,  viveret. 
Neque  enim,  iudices,  iniuria  metuebat.  Nam  duo 
isti  sunt  T.  Roscii,  quorum  alteri  Capitoni  cognomen 
est,  iste,  qui  adest,  Magnus  vocatur,  homines  eius- 
modi :  alter  plurimarum  palmarum  vetus  ac  nobilis 
gladiator  habetur :  hie  autem  nuper  se  ad  eum  lani- 
stam  contulit:  qui  quum  ante  banc  pugnam  tiro  es- 
set  scientia,  facile  ipsum  magistrum  scelere  auda- 
ciaque  superavit.  VII.  18.  Nam  quum  hie  Sex.  Ro¬ 
scius  esset  Ameriae,  T.  autem  iste  Roscius  Romae : 
quum  hie  filius  assiduus  in  praediis  esset  quumque 
se  voluntate  patris  rei  familiari  vitaeque  rusticae  de- 
disset;  iste  autem  frequens  Romae  esset:  occiditur 
ad  balneas  Palatinas  rediens  a  caena  Sex.  Roscius. 
Spero  ex  hoc  ipso  non  esse  obscurum ,  ad  quern  su- 
spicio  maleficii  pertineat :  verum  id,  quod  adhuc  est 
suspiciosum,  nisi  perspicuum  res  ipsa  fecerit,  hunc 
affinem  culpae  iudicatote.  19.  Occiso  Sex.  Roscio  pri¬ 
mus  Ameriam  nuntiat  Mallius  Glaucia  quidam,  homo 
tenuis,  libertinus,  cliens  et  familiaris  istius  T.  Ro¬ 
scii:  et  nuntiat  domum  non  filii,  sed  T.  Capitonis 
inimici:  et  quum  post  horam  primam  noctis  occisus 
esset,  primo  diluculo  nuntius  hie  Ameriam  venit :  de¬ 
cern  horis  nocturnis  sex  et  quinquaginta  millia  pas- 
suum  cisiis  pervolavit,  non  modo  ut  exoptatum  ini- 
mico  nuntium  primus  afferret,  sed  etiam  cruorem  ini¬ 
mici  quam  recentissimum  telumque  paullo  ante  e  cor- 
pore  extractum  ostenderet.  20.  Quatriduo,  quo  haec 
uesta  sunt,  res  ad  Chrysogonum  in  castra  L.  Sullae 
Volaterras  defertur :  magnitudo  pecuniae  demonstra- 
tur :  bonitas  praediorum ,  (nam  fundos  decern  et  tres 
reliquit,  qui  Tiberim  fere  onmes  tangunt,)  huius  ino- 
pia  et  solitudo  commemoratur.  Demonstrant,  quum 
pater  huiusce  Sex.  Roscius,  homo  tam  splendidus 
et  gratiosus,  nullo  negotio  sit  occisus,  perfacile  hunc 
hominem  incautum  et  rusticum  et  Romae  ignotum 
de  medio  tolli  posse.  Ad  earn  rem  operam  suam  pol- 
licentur.  Ne  diutius  vos  teneam,  iudices,  societas 
coitur.  VIII.  21.  Quum  iam  proscriptionis  mentio 
nulla  fieret ,  et  quum  etiam  qui  antea  metuerant  re¬ 
dirent  ac  iam  defunctos  sese  periculis  arbitrarentur  : 
nomen  refertur  in  tabulas  Sexti  Roscii ,  hominis  stu- 
diosissimi  nobilitatis :  manceps  fit  Chrysogonus.  Tria 
praedia  vel  nobilissima  Capitoni  propria  traduntur, 
quae  hodie  possidet :  in  reliquas  omnes  fortunas  iste 
T.  Roscius  nomine  Chrysogoni,  quemadmodum  ipse 
dicit,  impetum  facit.  Haec  bona  sexagies  H-S  emun- 
tur  duobus  millibus  nummum.  Haec  omnia,  iudices, 
imprudente  L.  Sulla  facta  esse  certo  scio.  22.  Ne¬ 
que  enim  mirum,  quum  eodem  tempore  et  ea  quae 
praeterita  sunt  et  ea  quae  videntur  instare  praepa- 
rel :  quum  et  pacis  constituendae  rationem  et  belli 


gerendi  potestatem  solus  habeat;  quum  omnes  in 
unum  spectent,  unus  omnia  gubernet ;  quum  tot  tan- 
tisque  negotiis  distentus  sit,  ut  respirare  libere  non 
possit,  si  aliquid  non  animadvertat :  quum  praeser- 
tim  tam  multi  occupationem  eius  observent  tempus- 
que  aucupentur,  ut,  simulatque  ille  despexerit,  ali¬ 
quid  huiuscemodi  moliantur.  Hue  accedit,  quod, 
quamvis  ille  felixsit,  sicut  est,  tamen  in  tanta  felici¬ 
tate  nemo  potest  esse,  in  magna  familia  qui  neminem 
neque  servurn  neque  libertum  improbum  habeat. 
23.  Interea  iste  T.  Roscius,  vir  optimus,  procurator 
Chrysogoni ,  Ameriam  venit :  in  praedia  huius  inva- 
dit:  hunc  miserum,  luctu  perditum,  qui  nondum 
etiam  omnia  paterno  funeri  iusta  solvisset,  nudum  eii- 
cit  domo  atque  focis  patriis  Diisque  penatibus  prae- 
cipitem,  iudices,  exturbat:  ipse  amplissimae  pecu¬ 
niae  fit  dominus.  Qui  in  sua  re  fuisset  egentissimus, 
erat,  ut  fit,  insolens  in  aliena.  Multa  palam  domum 
suam  auferebat:  plura  clam  de  medio  removebat: 
non  pauca  suis  adiutoribus  large  effuseque  donabat: 
reliqua  constituta  auctione  vendebat.  IX.  24.  Quod 
Amerinis  usque  eo  visum  est  indignum,  ut  urbe  tota 
fletus  gemitusque  fieret.  Etenim  multa  simul  ante 
oculos  versabantur:  mors  hominis  florentissimi  Sex. 
Roscii  crudelissima ;  filii  autem  eius  egestas  indi- 
gnissima,  cui  de  tanto  patrimonio  praedo  iste  nefa- 
rius  ne  iter  quidem  ad  sepulcrum  patrium  reliquis- 
set :  bonorum  emptio  flagitiosa ,  flagitiosa  possessio, 
furta,  rapinae,  donationes.  Nemo  erat,  qui  non  ar- 
dere  omnia  mallet,  quam  videre  in  Sex.  Roscii  viri 
optimi  atque  honestissimi  bonis  iactantem  se  ac  do- 
minantem  T.  Roscium.  25.  Itaque  decurionum  decre- 
tum  statim  fit,  ut  decern -primi  proficiscantur  ad  L. 
Sullam  doceantque  eum,  qui  vir  Sex.  Roscius  fuerit: 
conquerantur  de  istorum  scelere  et  iniuriis :  orent, 
ut  et  illius  mortui  famam  et  filii  innocentis  fortunas 
conservatas  velit.  Atque  ipsum  decretum ,  quaeso, 
cognoscite.  decretum  decurionum.  Legati  in 
castra  veniunt.  Intelligitur ,  iudices,  id  quod  iam 
ante  dixi,  imprudente  L.  Sulla  scelera  haec  et  flagitia 
fieri.  Nam  statim  Chrysogonus  et  ipse  ad  eos  acce¬ 
dit  et  homines  nobiles  allegat  iis,  qui  peterent,  ne 
ad  Sullam  adirent,  et  omnia  Chrysogonum,  quae  vel- 
lent,  esse  facturum  pollicerentur.  26.  Usque  adeo 
autem  ille  pertimuerat,  ut  mori  mallet,  quam  de  his 
rebus  Sullam  doceri.  Homines  antiqui,  qui  ex  sua 
natura  ceteros  fingerent,  quum  ille  confirmaret  sese 
nomen  Sex.  Roscii  de  tabulis  exempturum,  praedia 
vacua  filio  traditurum :  quumque  id  ita  futurum  T. 
Roscius  Capito,  qui  in  X  legatis  erat,  appromitteret, 
crediderunt:  Ameriam  re  inorata  reverterunt.  Ac 
primo  rem  differre  quotidie  ac  procrastinare  isti  coe- 
perunt:  deinde  aliquanto  lentius:  nihil  agere,  atque 
deludere :  postremo  (id  quod  facile  intellectum  est) 
insidias  vitae  huiusce  Sex.  Roscii  parare,  neque  sese 
arbitrari  posse  diutius  alienam  pecuniam  domino  in- 
columi  obtinere.  X.  27.  Quod  is  simul  atque  sensit, 
de  amicorum  cognatorumque  sententia  Romam  con- 
fugit  et  sese  ad  Caeciliam ,  Nepotis  filiam ,  quam  ho¬ 
noris  caussa  nomino,  contulit,  qua  pater  usus  erat 
plurimum:  in  qua  muliere,  iudices,  etiam  nunc,  id 
quod  omnes  semper  existimaverunt,  quasi  exempli 
caussa  vestigia  antiqui  officii  remanent.  Ea  Sex. 
Roscium  inopem ,  eiectuin  domo  atque  expulsum  ex 
suis  bonis,  fugientem  latronum  tela  et  minas  recepit 
domum  hospitique  oppresso  iam  desperatoque  ab 
omnibus  opitulata  est.  Eius  virtute,  fide,  diligentia 


PRO  SEX.  R  0  S  C  1  0  A  M  E  R I N  0.  CAP.  7  —  14. 


factum  est,  ut  hie  potius  vivus  in  reos,  quam  occisus 
in  proscriptos  referretur.  28.  Nam  postquam  isti  in- 
tellexerunt  summa  diligentia  vitam  Sex.  Roscii  cu- 
stodiri  neque  sibi  ullam  caedis  faciundae  potestatem 
dari,  consilium  ceperunt  plenum  sceleris  et  audaciae, 
ut  nomen  huius  de  parricidio  deferrent,  ut  ad  earn 
rem  aliquem  accusatorem  veterem  compararent,  qui 
de  ea  re  posset  dicere  aliquid,  in  qua  re  nulla  subes- 
set  suspicio;  denique  ut,  quoniam  crimine  non  pote- 
rant,  tempore  ipso  pugnarent.  Ita  loqui  homines: 

QUOD  IUDICIA  TAM  DIU  FACTA  NON  ESSENT,  C0N- 
DEMNARI  EUM  OPORTERE,  QUI  PRIMUS  IN  IUDI- 

cium  adduct  us  esset:  huic  autem  patronos  propter 
Chrysogoni  gratiam  defuturos:  de  bonorum  vendi- 
tione  et  de  ista  societate  verbum  esse  facturum  ne- 
minem :  ipso  nomine  parricidii  et  atrocitate  criminis 
fore,  ut  hie  nullo  negotio  tolleretur,  quum  ab  nullo 
defensus  esset.  29.  Hoc  consilio  atque  adeo  hac 
amentia  impulsi,  quern  ipsi,  quum  cuperent,  non  po- 
tuerunt  occidere,  eum  iugulandum  vobis  tradiderunt. 

XL  Quid  primum  querar?  aut  unde  potiSsimum, 
indices,  ordiar?  aut  quod  aut  a  quibus  auxilium  pe- 
tam?  Deorumne  immortalium?  populine  Romani? 
vestramne,  qui  summam  potestatem  habetis,  hoc  tem¬ 
pore  fidem  implorem?  30.  Pater  occisus  nefarie,  do- 
mus  obsessa,  abinimicis  bona  adempta,  possessa,  di- 
repta ,  filii  vita  infesta ,  saepe  ferro  atque  insidiis  ap- 
petita.  Quid  ab  his  tot  maleficiis  sceleris  abesse  vi- 
detur?  Tamen  haec  aliis  nefariis  cumulant  atque 
adaugent;  crimen  incredibile  confingunt;  testes  in 
hunc  et  accusatores  huiusce  pecunia  comparant ;  hanc 
conditionem  misero  ferunt,  ut  optet,  utrum  malit  cer¬ 
vices  Roscio  dare,  an  insutus  in  culeum  per  summum 
dedecus  vitam  amittere.  Patronos  huic  defuturos  pu- 
taverunt :  desunt.  Qui  libere  dicat,  qui  cum  fide  de- 
fendat,  id  quod  in  hac  caussa  est  satis,  [quoniam  qui- 
dem  suscepi,]  non  deest  profecto,  iudices.  31.Etfor- 
sitan  in  suscipienda  caussa  temere  impulsus  adole- 
scentia  fecerim :  quoniam  quidem  semel  suscepi,  licet 
hercules  undique  omnes  in  me  terrores  pericula- 
que  impendeant  omnia,  succurram  atque  subibo.  Cer- 
tunii  est  deliberatumque,  quae  ad  caussam  pertinere 
arbitror,  omnia  non  modo  dicere,  verum  etiam  liben- 
ler,  audacter  libereque  dicere.  Nulla  res  tanta  ex- 
sistet,  iudices,  ut  possit  vim  mihi  maiorem  adhibere 
metus,  quam  fides.  32.  Etenim  quis  tam  dissoluto 
animo  est,  qui  haec  quum  videat  tacere  ac  negligere 
possit?  Patrem  meum,  quum  proscriptus  non  esset, 
iugulastis :  occisum  in  proscriptorum  numerum  retu- 
listis:  me  domo  mea  per  vim  expulistis:  patrimo- 
nium  meum  possidetis.  Quid  vultis  amplius?  Etiamne 
ad  subsellia  cum  ferro  atque  telis  venistis,  ut  hie  aut 
iuguletis  aut  condemnetis  Sex.  Roscium?  XII.  33. Ho- 
minem  longe  audacissimum  nuper  habuimus  in  civi- 
tate  C.  Fimbriam  et,  quod  inter  omnes  constat,  nisi 
inter  eos,  qui  ipsi  quoque  insaniunt,  insanissimum. 
Is  quum  curasset  in  funere  C.  Marii,  ut  Q.  Scaevola 
vulneraretur,  vir  sanctissimus  atque  ornatissimus  no- 
strae  civitatis :  (de  cuius  laude  neque  hie  locus  est  ut 
multa  dicantur,  neque  plura  tamen  dici  possunt,  quam 
populus  Romanus  memoria  retinet.)  diem  Scaevolae 
dixit,  posteaquam  comperit  eum  posse  vivere.  Quum 
ab  eoquaereretur,  quid  tandem accusaturus  esseteum, 
quern  pro  dignitate  ne  laudare  quidem  quisquam 
satis  commode  posset:  aiunt  hominem,  ut  erat  furio- 
sus,  respondisse,  quod  non  totum  telum  corpore  re- 
cepisset.  Quo  populus  Romanus  nihil  vidit  indignius, 

;  nisi  eiusdem  viri  mortem,  quae  tantum  potuit,  ut 
omnes  cives  suos  perdiderit  et  afflixerit :  quos  quia 
servare  per  compositionem  volebat,  ipse  ab  iis  inter- 
emptus  est.  34.  Estne  hoc  illi  dicto  atque  facto  Fim- 
briano  simillimum?  Accusatis  Sex.  Roscium.  Quid 
ita?  quia  de  manibus  vestris  effugit:  quia  se  occidi 
passus  non  est.  Illud  quia  in  Scaevola  factum  est, 
magis  indignum  videtur :  hoc,  quia  fit  a  Chrysogono, 
num  est  ferendum?  Nam  per  Deos  immortales,  quid 
est  in  hac  caussa,  quod  defensionis  indigeat?  qui 
locus  ingenium  patroni  requirit  aut  oratoris  eloquen- 
tiam  magno  opere  desiderat?  Totam  caussam,  iudices, 
explicemus  atque  ante  oculos  expositam  considere- 
mus :  ita  facillime,  quae  res  totum  iudicium  conti- 
neat  et  quibus  de  rebus  nos  dicere  oporteat  et  quid 
vos  sequi  conveniat,  intelligetis.  XIII.  35.  Tres  sunt 

res,  quantum  ego  existimare  possum,  quae  obstent 
hoc  tempore  Sex.  Roscio:  crimen  adversariorum  et 
audacia  et  potentia.  Criminis  confictionem  accusa- 
tor  Erucius  suscepit :  audaciae  partes  Roscii  sibi  po- 
poscerunt:  Chrysogonus  autem,  is  qui  plurimum  po¬ 
test,  potentia  pugnat.  36.  De  hisce  omnibus  rebus 
me  dicere  oportere  intelligo.  Quid  igitur  est?  Non 
eodem  modo  de  omnibus:  ideo  quod  prima  ilia  res 
ad  meum  officium  pertinet;  duas  autem  reliquas  vo¬ 
bis  populus  Romanus  imposuit.  Ego  crimen  oporlet 
diluam :  vos  et  audaciae  resistere  et  hominum  eius- 
modi  perniciosain  atque  intolerandam  potentiam  pri- 
mo  quoque  tempore  exstinguere  atque  opprimere 
debetis. 

37.  Occidisse  patrem  Sex.  Roscius  arguitur.  Sce- 
lestum ,  Dii  immortales,  ac  nefarium  facinus,  atque 
eiusmodi,  quo  uno  maleficio  scelera  omnia  complexa 
esse  videantur.  Etenim  si,  id  quod  praeclare  a  sa- 
pientibus  dicitur,  vultu  saepe  laeditur  pietas:  quod 
supplicium  satis  acre  reperietur  in  eum,  qui  mortem 
obtulerit  parenti,  pro  quo  mori  ipsum,  si  res  postula- 

ret,  iura  divina  atque  humana  cogebant?  In  hoc  tan- 
to,  tam  atroci,  tam  singulari  maleficio,  quod  ita  raro 
exstitit,  ut,  si  quando  audituin  sit,  portenti  ac  prodi- 
gii  simile  numeretur:  quibus  tandem  te,  C.  Eruci,  ar- 
gumentis  accusatorem  censes  uti  oportere?  38.  Nonne 
et  audaciam  eius,  qui  in  crimen  vocetur,  singularem 
ostendere,  et  mores  feros  immanemque  naturam,  et 
vitam  vitiis  flagitiisque  omnibus  deditam,  et  denique 
omnia  ad  perniciem  profiigata  atque  perdita?  Quo¬ 
rum  tu  nihil  in  Sex.  Roscium,  ne  obiiciendi  quidem 
caussa,  contulisti. 

XIV.  39.  Patrem  occidit  Sex.  Roscius.  Qui  ho¬ 
mo?  Adolescentulus  corruptus  et  ab  hominibus  ne- 
quam  inductus?  annis  maior  quadraginta.  Vetus 
videlicet  sicarius,  homo  audax  et  saepe  in  caede  ver¬ 
sa  tus?  at  hoc  ab  accusatore  ne  dici  quidem  audistis. 
Luxuries  igitur  hominem  nimirum  et  aeris  alieni 
magnitudo  et  indomitae  animi  cupiditates  ad  hoc 
scelus  impulerunt?  De  luxuria  purgavit  Erucius, 
quum  dixit  hunc  ne  in  convivio  quidem  ullo  fere  in- 
terfuisse.  Nihil  autem  umquam  debuit.  Cupiditates 
porro  quae  possunt  esse  in  eo,  qui  (ut  ipse  accusator 
obiecit)  ruri  semper  habitant  et  in  agro  colendo  vi- 
xerit?  quae  vita  maxime  disiuncta  a  cupiditate,  et 
cum  officio  coniuncta.  40.  Quae  res  igitur  tantum 
istum  furorem  Sex.  Roscio  obiecit?  Patri,  inquit, 
non  placebat.  Patri  non  placebat?  quam  ob  caus¬ 
sam?  Necesse  est  enim  earn  quoque  iustarn  et  ma- 
gnam  et  perspicuam  fuisse.  Nam  ut  illud  incredi¬ 
bile  est  mortem  oblatarn  esse  patri  a  filio  sine  pluri- 

mis  et  maximis  caussis ;  sic  hoc  verisimile  non  est 
odio  fuisse  parenti  filium  sine  caussis  multis  et  ma- 
gnis  et  necessariis.  41.  Rursus  igitur  eodem  rever- 
tamur  et  quaeramus,  quae  tanta  vitia  fuerint  in  unico 
filio,  quare  is  patri  displiceret.  At  perspieuum  est, 
nullum  fuisse.  Pater  igitur  amens,  qui  odisset  eum 
sine  caussa,  quem  procrearat.  At  is  quidem  fuit 
omnium  constantissimus.  Ergo  illud  iam  perspi- 
cuum  profecto  est,  si  neque  amens  pater  neque  per- 
ditus  filius  fuerit;  neque  odii  caussam  patri  neque 
sceleris  filio  fuisse.  XV.  42.  Nescio,  inquit,  quae 
caussa  odii  fuerit:  fuisse  odium  intelligo :  quia  an- 
tea,  quura  duos  filios  haberet,  ilium  alterum  qui 
mortuus  est  secum  omni  tempore  volebat  esse,  hunc 
in  praedia  rustica  relegarat.  Quod  Erucio  accidebat 
in  mala  nugatoriaque  accusatione,  idem  mihi  usu  ve- 
nit  in  caussa  optima.  Ule,  quomodo  crimen  com- 
mentitium  confirmaret,  non  inveniebat:  ego,  res  tarn 
leves  qua  ratione  infirmem  ac  diluam,  reperire  non 
possum.  43.  Quid  ais,  Eruci?  Tot  praedia  tam  pul- 
chra,  tam  fructuosa  Sex.  Roscius  filio  suo  relegationis 
ac  supplied  gratia  colenda  ac  tuenda  tradiderat?  Quid 
hoc?  Patresfamilias,  qui  liberos  habent,  praesertim 
hemines  illius  ordinis  exmunicipiis  rusticanis,  nonne 
optatissimum  sibi  putant  esse,  filios  suos  rei  fami- 
Jiari  maxime  servire  et  in  praediis  colendis  operae 
plurimum  studiique  consumere?  44.  An  amandarat 
hunc  sic,  ut  esset  in  agro  ac  tantummodo  aleretur  ad 
villam?  ut  commodis  omnibus  careret?  Quid?  si  con¬ 
stat  hunc  non  modo  colendis  praediis  praefuisse,  sed 
certis  fundis  patre  vivo  frui  solitum  esse?  tamen- 
ne  haec  attenta  vita  et  rusticana  relegatio  atque  araan- 
datio  appellabitur?  Vides,  Eruci,  quantum  distet 
argumentatio  tua  ab  re  ipsa  atque  a  veritate.  Quod 
consuetudine  patres  faciunt,  id  quasi  novum  repre- 
hendis:  quod  benevolentia  fit,  id  odio  factum  cri- 
minaris:  quod  honoris  caussa  pater  filio  suo  con¬ 
cessit,  id  eum  supplicii  caussa  fecisse  dicis.  45.  Ne¬ 
que  haec  tu  non  intelligis;  sed  usque  eo,  quid  ar- 
guas,  non  habes,  ut  non  modo  tibi  contra  nos  dicen- 
dum  putes,  verum  etiam  contra  rerum  naturam,  eon- 
traque  consuetudinem  hominum  contraque  opiniones 
omnium.  XVI.  At  enim,  quum  duos  filios  haberet, 
alterum  a  se  non  dimittebat,  alterum  ruri  esse  patie- 
batur.  Quaeso,  Eruci,  ut  hoc  in  bonam  partem  ac- 
cipias:  non  enirn  exprobrandi  caussa,  sed  commo- 
nendi  gratia  dicam.  46.  Si  tibi  fortuna  non  dedit,  ut 
patre  certo  nascerere,  ex  quo  intelligere  posses,  qui 
animus  patrius  in  liberos  esset :  at  natura  certe  de¬ 
dit,  ut  humanitatis  non  parum  haberes:  eo  accessit 
studium  doctrinae,  ut  ne  a  litteris  quidem  alienus 
esses.  Ecquid  tandem  tibi  videtur,  ut  ad  fabulas  ve- 
niamus,  senex  ille  Caecilianus  minoris  facere  Euty- 
chum  filium  rusticum,  quam  ilium  alterum,  Chaere- 
stratum?  (nam,  ut  opinor,  hoc  nomine  est;)  alterum 
in  urbe  secum  honoris  caussa  habere?  alterum  rus 
supplicii  caussa  relegasse?  47.  Quidadistas  ineptias 
abis?  inquies.  Quasi  vero  mihi  difficile  sit,  quam- 
vis  multos  nominatim  proferre  (ne  longius  abeam) 
vel  tribules  vel  vicinos  meos,  qui  suos  liberos,  quos 
plurimi  faciunt,  agricolas  assiduos  esse  cupiunt.  Ve¬ 
rum  homines  notos  sumere  odiosum  est,  quum  et  il¬ 
lud  incertum  sit,  velintne  hi  sese  nominari:  et  nemo 
vobis  magis  notus  futurus  sit,  quam  est  hie  Euty- 
chus :  et  certe  ad  rem  nihil  intersit,  utrum  hunc  ego 
comicum  adolescentem,  an  aliquem  ex  agro  Veiente 
nominem.  Etenim  haec  conficta  arbitror  a  poetis 


esse,  ut  effictos  nostros  mores  in  alienis  personis  ex- 
pressamque  imaginem  nostrae  vitae  quotidianae  vi- 
deremus.  48.  Age  nunc,  refer  animum,  sis,  ad  veri- 
tatem  et  considera,  non  modo  in  Umbria  atque  in  ea 
vicinitate,  sed  in  his  veteribus  municipiis  quae  studia 
a  patribusfamilias  maxime  laudentur:  iam  profecto 
te  intelliges  inopia  criminum  summam  laudem  Sex. 
Roscio  vitio  et  culpae  dedisse.  XVII.  At  non  modo 
hoc  patrum  voluntate  liberi  faciunt :  sed  permultos 
et  ego  novi  et,  nisi  me  fallit  animus,  unus  quisque 
vestrum,  qui  et  ipsi  incensi  sunt  studio,  quod  ad 
agrum  colendum  attinet,  vitamque  hanc  rusticam, 
quam  tu  probro  et  crimini  putas  esse  oportere ,  et 
honestissimam  et  suavissimam  esse  arbitrantur.  49. 
Quid  censes  hunc  ipsum  Sex.  Roscium,  quo  studio  et 
qua  intelligentia  esse  in  rusticis  rebus?  Ut  ex  his 
propinquis  eius,  hominibus  honestissimis,  audio,  non 
tu  in  isto  artificio  accusatorio  callidior  es,  quam  hie 
in  suo.  Verum,  ut  opinor,  quoniam  ita  Chrysogono 
videtur,  qui  huic  nullum  praedium  reliquit,  et  arti- 
ficium  obliviscatur  et  studium  deponat  licebit.  Quod 
tametsi  miserum  et  indignum  est ;  feret  tamen  aequo 
animo,  iudices,  si  per  vos  vitam  et  famam  potest  ob- 
tinere :  hoc  vero  est,  quod  ferri  non  potest,  si  et  in 
hanc  calamitatem  venit  propter  praediorum  bonita- 
tem  et  multitudinem,  et,  quod  ea  studiose  coluit,  id 
erit  ei  maxime  fraudi :  ut  parum  miseriae  sit,  quod 
aliis  coluit,  non  sibi,  nisi  etiam,  quod  omnino  coluit, 
crimini  fuerit.  XVIII.  50.  Nae  tu,  Eruci,  accusator 
esses  ridiculus,  si  illis  temporibus  natus  esses,  quum 
ab  aratro  arcessebantur,  qui  consules  fierent.  Ete¬ 
nim,  qui  praeesse  agro  colendo  flagitium  putes,  pro¬ 
fecto  ilium  Attilium,  quem  sua  manu  spargentem  se¬ 
men,  qui  missi  erant,  convenerunt,  hominem  turpis- 
simum  atque  inhonestissimum  iudicares.  At  hercule 
maiores  nostri  longe  aliter  et  de  illo  et  de  ceteris  ta- 
libus  viris  existimabant.  Itaque  ex  minima  tenuissi- 
maque  republica  maximam  et  florentissimam  nobis 
reliquerunt.  Suos  enim  agros  studiose  colebant:  non 
alienos  cupide  appetebant:  quibus  rebus  et  agris  et 
urbibus  et  nationibus  rempublicam  atque  hoc  impe- 
rium  et  populi  Romani  nomen  auxerunt.  51 .  Neque 
ego  haec  eo  profero,  quo  conferenda  sint  cum  hisce, 
de  quibus  nunc  quaerimus :  sed  ut  illud  intelligatur, 
quum  apud  maiores  nostros  summi  viri  clarissimique 
homines,  qui  omni  tempore  ad  gubernacula  reipubli- 
cae  sedere  debebant,  tamen  in  agris  quoque  colendis 
aliquantum  operae  temporisque  consumpserint ;  igno- 
sci  oportere  ei  homini,  qui  se  fateatur  esse  rusticum, 
quum  ruri  assiduus  semper  vixerit :  quum  praeser¬ 
tim  nihil  esset,  quod  aut  patri  gratius  aut  sibi  iucun- 
dius  aut  re  vera  honestius  facere  posset.  52.  Odium 
igitur  acerrimum  patris  in  filium  ex  hoc,  opinor, 
ostenditur,  Eruci ,  quod  hunc  ruri  esse  patiebatur. 
Numquid  est  aliud?  Immovero,  inquit,  est;  nam 
istum  exheredare  in  animo  habebat.  Audio:  nunc 
dicis  aliquid,  quod  ad  rem  pertineat.  Nam  ilia,  opi¬ 
nor,  tu  quoque  concedis  levia  esse  atque  inepta. 
Convivia  cum  patre  non  inibat :  quippe  qui  ne  in  op- 
pidum  quidem  nisi  perraro  veniret.  Domum  suam 
istum  non  fere  quisquam  vocabat:  nec  mirum,  qui 
neque  in  Urbe  viveret  neque  revocaturus  esset.  XIX. 
Verum  haec  quoque  tu  intelligis  esse  nugatoria.  Illud, 
quod  coepimus,  videamus;  quo  certius  argumentum 
odii  reperiri  nullo  modo  potest.  53.  Exheredare  pa¬ 
ter  filium  cogitabat.  Mitto  quaerere,  qua  de  caussa  : 
quaero,  qui  scias:  tametsi  te  dicere  atque  enumerare 

caussas  omnes  opoi’tebat ;  et  id  erat  certi  accusatoris 
officium,  qui  tanti  sceleris  argueret,  explicare  omnia 
vitia  atque  peccata  filii,  quibus  incensus  parens  po- 
tuerit  animum  inducere,  ut  naturam  ipsam  vinceret, 
ut  amorem  ilium  penitus  insitum  eiiceret  ex  animo, 
ut  denique  patrem  esse  sese  oblivisceretur :  quae  si¬ 
ne  magnis  huiusce  peccatis  accidere  potuisse  non  ar- 
bitror.  54.  Verum  concedo  tibi,  ut  ea  praetereas, 
quae,  quum  taces,  nulla  esse  concedis.  Ilium  quidem 
voluisse  exheredare,  certe  tu  planum  facere  debes. 
Quid  ergo  afters,  quare  id  factum  putemus?  Vere  ni¬ 
hil  potes  dicere.  Finge  aliquid  saltern  commode,  ut 
ne  plane  videaris  id  facere,  quod  aperte  facis,  huius 
miseri  fortunis  et  -  horum  virorum  talium  dignitati 
illudere.  Exheredare  filium  voluit.  Quam  ob  caus- 
sam?  Nescio.  Exheredavitne?  Non.  Quis  prohibuit? 
Cogitabat.  Cogitabat?  cui  dixit?  Nemini.  Quid  est 
aliud  iudicio  ac  legibus  ac  maiestate  vestra  abuti  ad 
quaestum  atque  ad  libidinem,  nisi  hoc  modo  accusa- 
re  atque  id  obiicere,  quod  planum  facere  non  modo 
non  possis,  verum  ne  coneris  quidem?  55.  Nemo 
nostrum  est,  Eruci,  quin  sciat  tibi  inimicitias  cum 
Sex.  Roscio  nullas  esse.  Vident  omnes,  qua  de  caus- 
sa  huic  inimicus  venias.  Sciunt  huiusce  pecunia  te 
adductum  esse.  Quid  ergo  est?  ita  tamen  quaestus 
te  cupidum  esse  oportebat,  ut  horum  existimationem 
et  legem  Remmiam  putares  aliquid  valere  oportere. 

XX.  Accusatores  multos  esse  in  civitate  utile  est,  ut 
metu  contineatur  audacia:  verumtamen  hoc  ita  est 
utile,  ut  ne  plane  illudamur  ab  accusatoribus.  Inno- 
cens  est  quispiam :  verumtamen,  quamquam  abest  a 
culpa,  suspicione  tamen  non  caret.  Tametsi  mise- 
rum  est,  tamen  ei,  qui  hunc  accuset,  possim  aliquo 
modo  ignoscere.  Quum  enim  aliquid  habeat,  quod 
possit  criminose  ac  suspiciose  dicere,  aperte  ludifi- 
cari  et  calumniari  sciens  non  videatur.  56.  Quare 
facile  omnes  patimur  esse  quam  plurimos  accusato¬ 
res:  quod  innocens,  si  accusatus  sit,  absolvi  potest; 
nocens,  nisi  accusatus  fuerit,  condemnari  non  potest. 
Utilius  est  autem  absolvi  innocentem,  quam  nocen- 
tem  caussam  non  dicere.  Anseribus  cibaria  publice 
locantur  et  canes  aluntur  in  Capitolio,  ut  significent, 
si  fures  venerint.  At  fures  internoscere  non  possunt. 
Significant  tamen,  si  qui  noctu  in  Capitolium  vene¬ 
rint:  et  quia  id  est  suspiciosum,  tametsi  bestiae  sunt, 
tamen  in  earn  partem  potius  peccant,  quae  est  cau- 
tior.  Quod  si  luce  quoque  canes  latrent,  quum  Deos 
salutatum  aliqui  venerint:  opinor,  iis  crura  suflrin- 
gantur,  quod  acres  sint  etiam  turn,  quum  suspicio 
nulla  sit.  57.  Simillima  est  accusatorum  ratio.  Alii 
vestrum  anseres  sint,  qui  tantummodo  clamant,  no- 
cere  non  possunt :  alii  canes ,  qui  et  latrare  et  mor- 
dere  possunt.  Cibaria  vobis  praeberi  videmus :  vos 
autem  maxime  debetis  in  eos  impetum  facere,  qui 
merentur.  Hoc  populo  gratissimum  est.  Deinde,  si 
voletis,  etiam  turn,  quum  verisimile  erit  aliquem 
commisisse,  in  suspicione  latratote:  id  quoque  con- 
cedi  potest.  Sin  autem  sic  agetis,  ut  arguatis  ali¬ 
quem  patrem  occidisse,  neque  dicere  possitis,  aut 
quare  aut  quomodo,  ac  tantummodo  sine  suspicione 
latrabitis:  crura  quidem  vobis  nemo  suffringet;  sed 
si  ego  hos  bene  novi,  litteram  illam,  cui  vos  us¬ 
que  eo  inimici  estis,  ut  etiam  Kal.  omnes  oderitis, 
ita  vehementer  ad  caput  affigent,  ut  postea  nemi- 
nem  alium  nisi  fortunas  vestras  accusare  possitis. 

XXI.  58.  Quid  mihi  ad  defendendum  dedisti,  bone 
accusator?  quid  hisce  autem  ad  suspicandum?  Ne 

exheredaretur,  veritus  est.  Audio.  Sed  qua  de  caussa 
vereri  debuerit,  nemo  dicit.  Habebat  pater  in  animo. 
Planum  fac.  Nihil  est:  non,  quicum  deliberarit, 
quern  certiorem  fecerit,  unde  istud  vobis  suspicari  in 
mentem  venerit.  Quum  hoc  modo  accusas,  Eruci, 
nonne  hoc  palam  dicis?  ego  quid  acceperim  scio, 
quid  dicam  nescio:  unum  illud  spectavi,  quod  Chry- 
sogonus  aiebat,  neminem  isti  patronum  futurum :  de 
bonorum  emptione  deque  ea  societate,  neminem  es¬ 
se,  qui  verbum  facere  hoc  tempore  auderet.  Haec 
te  opinio  falsa  in  istam  fraudem  impulit.  Non  me- 
hercule  verbum  fecisses,  si  tibi  quemquam  responsu- 
rum  putasses.  59.  Operae  pretium  erat,  si  animad- 
vertistis,  iudices,  negligentiam  eius  in  accusando 
considerare.  Credo,  quum  vidisset,  qui  homines  in 
hisce  subselliis  sederent,  quaesisse,  num  ille  aut  ille 
defensurus  esset:  de  me  ne  suspicatum  quidem,  quod 
antea  caussam  publicam  nullam  dixerim.  Postea- 
quam  invenit  neminem  eorum,  qui  possunt  et  solent, 
ita  negligens  esse  coepit,  ut,  quum  in  mentem  veni- 
ret  ei,  resideret;  deinde  spatiaretur;  nonnumquam 
etiam  puerum  vocaret :  credo,  cui  caenam  imperaret: 
prorsus  ut  vestro  consessu  et  hoc  conventu  pro  sum- 
ma  solitudine  abuteretur.  XXII.  60.  Peroravit  ali- 
quando:  assedit:  surrexi  ego.  Respirare  visus  est, 
quod  non  alius  potius  diceret.  Coepi  dicere.  Usque 
eo  animadverti,  iudices,  eum  iocari  atque  alias  res 
agere,  ante  quam  Chrysogonum  nominavi :  quem  si- 
mul  atque  attigi  ,  statim  homo  se  erexit.  Mirari  vi¬ 
sus  est.  Intellexi,  quid  eum  pupugisset.  Iterum  ac 
tertio  nominavi.  Postea  homines  cursare  ultro  et 
citro  non  destiterunt;  credo,  qui  Chrysogono  nun- 
tiarent,  esse  aliquem  in  civitate,  qui  contra  volunta- 
tem  eius  dicere  auderet;  aliter  caussam  agi,  atque 
ille  existimaret;  aperiri  bonorum  emptionem;  ve- 
xari  pessime  societatem ;  gratiam  potentiamque  eius 
negligi;  iudices  diligenter  attendere;  populo  rem  in- 
dignam  videri.  61 .  Quae  quoniam  te  fefellerunt, 
Eruci,  quoniamque  vides  versa  esse  omnia;  caussam 
pro  Sex.  Roscio,  si  non  commode,  at  libere  dici; 
quem  dedi  putabas,  defendi  intelligis ;  quos  traditu- 
ros  sperabas,  vides  iudicare:  restitue  nobis  aliquan- 
do  veterem  tuam  illam  calliditatem  atque  pruden- 
tiam :  confitere  hue  ea  spe  venisse,  quod  putares  hie 
latrocinium,  non  indicium  futurum.  De  parricidio 
caussa  dicitur:  ratio  ab  accusatore  reddita  non  est, 
quam  ob  caussam  patrem  filius  Occident.  62.  Quod 
in  minimis  noxiis  et  in  his  levioribus  peccatis ,  quae 
magis  crebra  et  iam  prope  quotidiana  sunt,  maxime 
et  primum  quaeritur,  quae  caussa  maleficii  fuerit,  id 
Erucius  in  parricidio  quaeri  non  putat  oportere:  in 
quo  scelere,  iudices,  etiam  quum  multae  caussae  con- 
venisse  unum  in  locum  atque  inter  se  congruere  vi- 
dentur,  tamen  non  temere  creditor  neque  levi  con- 
iectura  res  penditur  neque  testis  incertus  auditur  ne¬ 
que  accusatoris  ingenio  res  iudicatur.  Quum  multa 
antea  commissa  maleficia,  turn  vita  hominis  perdi- 
tissima,  turn  singularis  audacia  ostendatur  necesse 
est:  neque  audacia  solum ,  sed  summus  furor  atque 
amentia.  Haec  quum  sint  omnia,  tamen  exslent 
oportet  expressa  sceleris  vestigia,  ubi,  qua  ratione, 
per  quos,  quo  tempore  maleficium  sit  admissum. 
Quae  nisi  multa  et  manifesta  sunt,  profecto  res  tarn 
scelesta,  tarn  atrox,  tarn  nefaria  credi  non  potest. 
63.  Magna  est  enim  vis  humanitatis:  multum  valet 
communio  sanguinis:  reclamitat  istiusmodi  suspi- 
cionibus  ipsa  natura:  portentum  atque  monstrum 

certissimura  est,  esse  aliquem  huraana  specie  et  figu- 
ra,  qui  tantum  immanitate  bestias  vicerit,  ut,  propter 
quos  banc  suavissimam  lucem  aspexerit,  eos  in- 
dignissime  luce  privarit;  quum  etiara  feras  inter 
sese  partus  atque  educatio  et  natura  ipsa  conciliet. 
XXIII.  64.  Non  ita  multis  ante  annis  aiunt  T.  Cloe- 
lium  quemdam  Tarracinensem,  hominem  non  obscu- 
rum ,  quum  caenatus  cubitum  in  idem  conclave  cum 
duobus  adolescentibus  filiis  isset,  inventum  esse 
mane  iugulatum :  quum  neque  servus  quisquam  re- 
periretur  neque  liber,  ad  quern  ea  suspicio  pertineret, 
id  aetatis  autem  duo  filii  propter  cubantes  ne  sensisse 
quidem  se  dicerent:  nomina  filiorum  de  parricidio 
delata  sunt.  Quid  postea?  Erat  sane  suspiciosum. 
Neutrum  sensisse?  Ausum  autem  esse  quemquam, 
se  in  id  conclave  committere,  eo  potissimum  tempo¬ 
re,  quum  ibidem  essent  duo  adolescentes  filii,  qui  et 
sentire  et  defendere  facile  possent?  65.  Erat  porro 
nemo,  in  quem  ea  suspicio  conveniret.  Tamen  quum 
planum  iudicibus  esset  factum,  aperto  ostio  dormien- 
tes  eos  repertos  esse;  iudicio  absoluti  adolescentes 
et  suspicione  omni  liberati  sunt.  Nemo  enim  puta- 
bat,  quemquam  esse,  qui ,  quum  omnia  divina  atque 
humana  iura  scelere  ncfario  polluisset,  somnum  sta- 
tim  capere  potuisset,  propterea  quod,  qui  tantum  fa- 
cinus  commiserunt,  non  modo  sine  cura  quiescere, 
sed  ne  spirare  quidem  sine  metu  possint. 

XXIV.  66.  Videtisne,  quos  nobis  poetae  tradide- 
runt  patris  ulciscendi  caussa  supplicium  de  matre 
sumpsisse,  quum  praesertim  Deorum  immortalium 
iussis  atque  oraculis  id  fecisse  dicantur,  tamen  ut  eos 
agitent  furiae  neque  consistere  usquam  patiantur; 
quod  ne  pii  quidem  sine  scelere  esse  potuerunt?  Sic 
se  res  habet,  iudices.  Magnam  vim,  magnam  neces- 
sitatem,  magnam  possidet  religionem  paternus  ma- 
ternusque  sanguis :  ex  quo  si  qua  macula  concepta 
est ,  non  modo  elui  non  potest ,  verum  usque  eo  per- 
manat  ad  animum ,  ut  summus  furor  atque  amentia 
consequatur.  67.  Nolite  enim  putare,  quemadmodum 
in  fabulis  saepenumero  videtis,  eos,  qui  aliquid  im- 
pie  scelerateque  commiserint,  agitari  et  perterreri 
Furiarum  taedis  ardentibus.  Sua  quemque  fraus  et 
suus  terror  maxime  vexat:  suum  quemque  scelus 
agitat  amentiaque  afficit:  suae  malae  cogitationes 
conscientiaeque  animi  terrent.  Hae  sunt  impiis  as- 
siduae  domesticaeque  Furiae,  quae  dies  noctesque 
parentum  poenas  a  consceleratissimis  filiis  repetant. 
68.  Haec  magnitudo  maleficii  facit,  ut,  nisi  paene 
manifestum  parricidium  proferatur,  credibile  non  sit, 
nisi  turpis  adolescentia ,  nisi  omnibus  flagitiis  vita 
inquinata,  nisi  sumptus  effusi  cum  probro  atque  de¬ 
decore,  nisi  prorupta  audacia,  nisi  tanta  temeritas,  ut 
non  procul  abhorreat  ab  insania.  Accedat  hue  opor- 
tet  odium  parentis,  animadversionis  paternae  metus, 
amici  improbi,  servi  conscii,  tempus  idoneum,  locus 
opportune  captus  ad  earn  rem:  paene  dicam,  resper- 
sas  manus  sanguine  paterno  iudices  videant  oportet, 
si  tantum  facinus,  tam  immane,  tam  acerbum  credi- 
turi  sunt.  69.  Quare  hoc  quo  minus  est  credibile, 
nisi  ostenditur:  eo  magis  est,  si  convincitur,  vindi- 
eandum.  XXV.  Itaque  quum  multis  ex  rebus  intel- 
ligi  potest,  maiores  nostros  non  modo  armis  plus, 
quam  ceteras  nationes,  verum  etiam  consilio  sapien- 
tiaque  potuisse:  turn  ex  hac  re  vel  maxime,  quod  in 
impios  singulare  supplicium  invenerunt.  Qua  in  re 
quantum  prudentia  praestiterint  iis,  qui  apud  ceteros 
sapientissimi  fuisse  dicuntur,  considerate.  70.  Pru- 


dentissima  civitas  Atheniensium ,  dum  ea  rerum  po- 
tita  est,  fuisse  traditur.  Eius  porro  civitatis  sapien- 
tissimum  Solonem  dicunt  fuisse,  eum,  qui  leges, 
quibus  hodie  quoque  utuntur,  scripserit.  Is  quum 
interrogaretur,  cur  nullum  supplicium  constituisset 
in  eum,  qui  parentem  necasset,  respondit,  se  id  ne- 
minem  facturum  putasse.  Sapienter  fecisse  dicitur, 
quum  de  eo  nihil  sanxerit,  quod  antea  commissum 
non  erat,  ne  non  tam  prohibere,  quam  admonere  vi- 
deretur.  Quanto  maiores  nostri  sapientius?  qui  quum 
intelligerent  nihil  esse  tam  sanctum,  quod  non  ali— 
quando  violaret  audacia,  supplicium  in  parricidas 
singulare  excogitaverunt :  ut,  quos  natura  ipsa  reti- 
nere  in  officio  non  potuisset,  ii  magnitudine  poenae 
maleficio  summoverentur.  Insui  voluerunt  in  culeum 
vivos  atque  in  flumen  deiici.  XXVI.  71.  0  singula- 
rem  sapientiam,  iudices !  Nonne  videntur  hunc  homi¬ 
nem  ex  rerum  natura  sustulisse  et  eripuisse,  cui  re- 
pente  caelum,  solem,  aquam  terramque  ademerint; 
ut,  qui  eum  necasset,  unde  ipse  natus  esset,  careret 
iis  rebus  omnibus,  ex  quibus  omnia  nata  esse  dicun¬ 
tur?  Noluerunt  feris  corpus  obiicere,  ne  bestiis  quo¬ 
que,  quae  tantum  scelus  attigissent,  immanioribus 
uteremur:  non  sic  nudos  in  flumen  deiicere,  ne,  quum 
delati  essent  in  mare,  ipsum  polluerent,  quo  cetera, 
quae  violata  sunt,  expiari  putantur.  Denique  nihil 
tam  vile  neque  tam  vulgare  est,  cuius  partem  ullam 
reliquerint.  72.  Etenim  quid  tam  est  commune,  quam 
spiritus  vivis,  terra  mortuis,  mare  fluctuantibus,  lit- 
tus  eiectis?  Ita  vivunt,  dum  possunt,  ut  ducere  ani- 
mam  de  caelo  non  queant:  ita  moriuntur,  ut  eorum 
ossa  terra  non  tangat :  ita  iactantur  fluctibus,  ut  num- 
quam  alluantur:  ita  postremo  eiiciuntur,  ut  ne  ad 
saxa  quidem  mortui  conquiescant.  Tanti  maleficii 
crimen,  cui  maleficio  tam  insigne  supplicium  estcon- 
stitutum,  probare  te,  Eruci,  censes  posse  talibus  viris, 
si  ne  caussam  quidem  maleficii  protuleris?  Si  hunc 
apud  bonorum  emptores  ipsos  accusares  eique  iudi¬ 
cio  Chrysogonus  praeesset,  tamen  diligentius  para- 
tiusque  venisses.  73.  Utrum,  quid  agatur,  nonvides? 
an  apud  quos  agatur?  Agitur  de  parricidio:  quod 
sine  multis  caussis  suscipi  non  potest.  Apud  homi¬ 
nes  autem  prudentissimos  agitur,  qui  intelligunt  ne- 
minem  ne  minimum  quidem  maleficium  sine  caussa 
admittere. 

XXVII.  Esto:  caussam  proferre  non  potes.  Tam- 
etsi  statim  vicisse  debeo,  tamen  de  meo  iure  dece- 
dam  et  tibi,  quod  in  alia  caussa  non  concederem,  in 
hac  concedam,  fretus  huius  innocentia.  Non  quaero 
abs  te,  quare  patrem  Sex.  Roscius  occiderit:  quaero, 
quomodo  occiderit.  Ita  quaero  abs  te,  C.  Eruci, 
quomodo;  et  sic  tecum  agam,  ut  in  eo  loco  vel  re- 
spondendi  vel  interpellandi  tibi  potestatem  faciam, 
vel  etiam,  si  quid  voles,  interrogandi.  74.  Quomodo 
occidit?  Ipse  percussit  an  aliis  occidendum  dedit? 
Si  ipsum  arguis,  Romae  non  fuit:  si  per  alios  fecisse 
dicis,  quaero,  servosne  an  liberos?  Quos  homines? 
indidemneAmeria  an  hosce  ex  urbe  sicarios?  Si  Ame- 
ria:  qui  sunt  hi?  cur  non  nominantur?  Si  Roma: 
unde  eos  noverat  Roscius ,  qui  Romam  multis  annis 
non  venit  neque  umquam  plus  triduo  fuit?  Ubi  eos 
convenit?  quicum  locutus  est?  quomodo  persuasit? 
Pretium  dedit?  cui  dedit?  per  quem  dedit?  unde 
aut  quantum  dedit?  nonne  his  vestigiis  ad  caput  ma¬ 
leficii  perveniri  solet?  Et  simul  tibi  in  mentem  ve- 
niat  facito,  quemadmodum  vitam  huiusce  depinxe- 
ris:  hunc  hominem  ferum  atque  agrestem  fuisse: 

numquam  cum  hornine  quoquam  collocutum  esse: 
numquam  in  oppido  constitisse.  75.  Qua  in  re  prae- 
tereo  illud,  quod  mihi  maximo  argumento  ad  huius 
innocentiam  poterat  esse,  in  rusticis  moribus,  in  victu 
arido,  in  hac  horrida  incuitaque  vita  istiusmodi  ma- 
leficia  gigni  non  solere.  Ut  non  omnem  frugem  ne- 
que  arborem  in  omni  agro  reperire  possis,  sic  non 
omne  facinus  in  omni  vita  nascitur.  In  urbe  luxu¬ 
ries  creatur;  ex  luxuria  exsistat  avaritia  necesse 
est ;  ex  avaritia  erumpat  audacia :  inde  omnia  scelera 
ac  m-cdeficia  gignuntur.  Vita  autem  haec  rustica, 
quam'  tu  agrestem  vocas,  parsimoniae,  diligentiae, 
iustitiae  magistra  est.  XXVIII.  76.  Verum  haec  mis- 
sa  facio.  Illud  quaero:  is  homo,  qui,  ut  tute  dicis, 
numquam  inter  homines  fuerit,  per  quos  homines 
hoc  tantum  facinus  tarn  occultum,  absens  praeser- 
tim ,  conficere  potuerit.  Multa  sunt  falsa,  iudices, 
quae  tamen  argui  suspiciose  possunt:  in  his  rebus 
si  suspicio  reperta  erit,  culpam  inesse  concedam. 
Romae  Sex.  Roscius  occiditur,  quum  in  agro  Ame- 
rino  esset  filius.  Litteras,  credo,  misit  alicui  sicario: 
qui  Romae  noverat  neminem.  Arcessivit  aliquem:  at 
quando?  Nuntium  misit:  quern?  aut  ad  quern?  Pre- 
tio,  gratia,  spe,  promissis  induxit  aliquem?  Nihil 
horum  ne  confingi  quidem  potest:  et  tamen  caussa 
de  parricidio  dicitur.  Reliquum  est,  ut  per  servos 
id  admiserit.  77.  0  Dii  immortales !  rem  miseram 
et  calamitosam.  Quod  in  tali  crimine  innocenti  sa- 
luti  solet  esse,  ut  servos  in  quaestionem  polliceatur, 
id  Sex.  Roscio  facere  non  licet.  Vos,  qui  hunc  accu- 
satis,  omnes  eius  servos  habetis.  Unus  puer,  victus 
quotidiani  administer,  ex  tanta  familia  Sex.  Roscio 
relictus  non  est.  Te  nunc  appello,  P.  Scipio,  te, 
Metelle:  vobis  advocatis,  vobis  agentibus,  aliquo- 
ties  duos  servos  paternos  in  quaestionem  ab  adver- 
sariis  Sex.  Roscius  postulavit.  Meministine  te,  T. 
Rosci,  recusare?  Quid?  ii  servi  ubi  sunt?  Chrysogo- 
num,  iudices,  sectantur:  apud  eum  sunt  in  honore 
et  in  pretio.  Eliam  nunc,  ut  ex  his  quaeratur,  ego 
postulo,  hie  orat  atque  obsecrat.  78.  Quid  facitis? 
cur  recusatis?  Dubitate  etiam  nunc,  iudices,  si  pote- 
stis,  a  quo  sit  Sex.  Roscius  occisus:  ab  eone,  qui 
propter  illius  mortem  in  egestate  et  insidiis  versa- 
tur,  cui  ne  quaerendi  quidem  de  morte  patris  pote- 
stas  permittitur:  an  ab  iis,  qui  quaestionem  fugitant, 
bona  possident,  in  caede  atque  ex  caede  vivunt. 
Omnia,  iudices,  in  hac  caussa  sunt  misera  atque  in- 
digna:  tamen  hoc  nihil  rxeque  acerbius,  neque  ini- 
quius  proferri  potest.  Mortis  paternae  de  servis 
paternis  quaestionem  habere  filio  non  licet.  Ne 
tamdiu  quidem  dominus  erit  in  suos,  dum  ex  iis  de 
patris  morte  quaeratur.  Veniam,  neque  ita  multo 
post,  ad  hunc  locum.  Nam  hoc  totum  ad  Roscios 
pertinet,  de  quorum  audacia  turn  me  dicturum 
pollicitus  sum,  quum  Erucii  crimina  diluissem. 
XXIX.  79.  Nunc,  Eruci,  ad  te  venio.  Conveniat  mihi 
tecum  necesse  est,  si  ad  hunc  maleficium  istud  perli- 
net,  aut  ipsum  sua  manu  fecisse,  id  quod  negas:  aut 
per  aliquos  liberos  aut  servos.  Liberosne?  quos  ne¬ 
que  ut  convenire  potuerit  neque  qua  ratione  inducere 
neque  ubi  neque  per  quos  neque  qua  spe,  aut  quo 
pretio,  potes  ostendere.  Ego  contra  ostendo,  non 
modo  nihil  eorurn  fecisse  Sex.  Roscium,  sed  ne  po- 
tuisse  quidem  facere;  quod  neque  Romae  multis  an- 
nis  fuerit  neque  de  praediis  umquam  temere  disces- 
serit.  Restare  tibi  videbatur  servorum  nomen,  quo 
quasi  in  portum  reiectus  a  ceteris  suspicionibus 


confugere  posses:  ubi  scopulum  offendis  eiusmodi, 
ut  non  modo  ab  hoc  crimen  resilire  videas,  verum 
omnem  suspicionem  in  vosmetipsos  recidere  intelli- 
gas.  80.  Quid  est  ergo,  quo  tandem  accusator  in- 
opia  argumentorum  confugerit?  Eiusmodi  tempus 
erat,  inquit,  ut  homines  vulgo  impune  occiderentur : 
quare  tu  hoc  propter  multitudinem  sicariorum  nul- 
lo  negotio  facere  potuisti.  Interim  mihi  videris, 
Eruci,  una  mercede  duas  res  assequi  velle:  nos  iudi- 
cio  perfundere :  accusare  autem  eos  ipsos,  a  quibus 
mercedem  accepisti.  Quid  ais?  vulgo  occidebantur. 
Per  quos?  et  a  quibus?  Non  cogitas,  te  a  sectoribus 
hue  adductum  esse?  Quid  postea?  Nescimus,  per 
ista  tempora  eosdem  fere  sectores  fuisse  collorum 
et  bonorum?  81.  Ii  denique,  qui  turn  armati  dies 
noctesque  concursabant,  qui  Romae  erant  assidui, 
qui  omni  tempore  in  praeda  et  in  sanguine  versaban- 
tur,  Sex.  Roscio  temporis  illius  acerbitatem  iniquita- 
temque  obiicient?  et  illam  sicariorum  multitudinem, 
in  qua  ipsi  duces  ac  principes  erant,  huic  crimini  pu- 
tabunt  fore?  qui  non  modo  Romae  non  fuit,  sed  omni- 
no,  quid  Romae  ageretur,  nesciret,  propterea  quod 
ruri  assiduus,  quemadmodum  tute  confiteris,  fuit. 
82.  Vereor,  ne  aut  molestus  sim  vobis,  iudices,  aut 
ne  ingeniis  vestris  videar  diffidere,  si  de  tarn  perspi- 
cuis  rebus  diutius  disseram.  Erucii  criminatio  tota, 
ut  arbitror,  dissoluta  est:  nisi  forte  exspectatis,  ut 
ilia  diluam,  quae  de  peculatu  ac  de  eiusmodi  rebus 
commentitiis  inaudita  nobis  ante  hoc  tempus  ac  no¬ 
va  obiecit :  quae  mihi  iste  visus  est  ex  alia  oratione 
declamare,  quam  in  alium  reum  commentaretur :  ita 
neque  ad  crimen  parricidii  neque  ad  eum ,  qui  caus- 
sam  dicit,  pertinebant.  De  quibus  quoniam  verbo 
arguit,  verbo  satis  est  negare.  Si  quid  est,  quod  ad 
testes  reservet:  ibi  nos  quoque,  ut  in  ipsa  caussa, 
paratiores  reperiet,  quam  putabat.  XXX.  83.  Venio 
nunc  eo,  quo  me  non  cupiditas  ducit,  sed  fides. 
Nam  si  mihi  liberet  accusare,  accusarem  alios  potius, 
ex  quibus  possem  crescere :  quod  certum  est  non  fa¬ 
cere,  dum  utrumvis  licebit.  Is  enim  mihi  videtur 
amplissimus,  qui  sua  virtute  in  altiorem  locum  per- 
venit,  non  qui  ascendit  per  alterius  incommodum 
et  calamitatem.  Desinamus  aliquando  ea  scrutari, 
quae  sunt  inania:  quaeramus,  ubi  maleficium  et  est 
et  inveniri  potest.  Iam  intelliges,  Eruci,  certum 
crimen  quam  multis  suspicionibus  coarguatur.  Tam- 
etsi  neque  omnia  dicam  et  leviter  unura  quodque 
tangam.  Neque  enim  id  facerem,  nisi  necesse  es¬ 
set,  et  id  erit  signi  me  invitum  facere,  quod  non 
prosequar  longius,  quam  salus  huius  et  mea  fides 
postulabit.  8i.  Caussam  tu  nullam  reperiebas  in 
Sex.  Roscio:  at  ego  in  T.  Roscio  reperio.  Tecum 
enim  mihi  res  est,  T.  Rosci,  quoniam  istic  sedes  ac 
te  palain  adversarium  esse  profiteris;  de  Capitone 
post  viderimus,  si,  quemadmodum  paratum  esse  au¬ 
dio,  testis  prodierit:  turn  alias  quoque  suas  palmas 
cognoscet,  de  quibus  me  ne  audisse  quidem  suspica- 
tur.  L.  Cassius  ille,  quem  populus  Romanus  veris- 
simum  et  sapientissimum  iudicem  putabat,  identi- 
dem  in  caussis  quaerere  solebat,  cui  bono  fuisset. 
Sic  vita  hominum  est,  ut  ad  maleficium  nemo  cone- 
tur  sine  spe  atque  emolumento  accedere.  85.  Hunc 
quaesitorem  ac  iudicem  fugiebant  atque  horrebant 
ii,  quibus  periculum  creabatur:  ideo  quod,  tametsi 
veritatis  erat  amicus,  tamen  natura  non  tarn  propen- 
sus  ad  misericordiam,  quam  implicatus  ad  severita- 
tem  videbatur.  Ego,  quamquam  praeest  huic  quae- 

stioni  vir  et  contra  audaciam  fortissimus  et  ab  in- 
nocentia  clementissimus :  tamen  facile  me  paterer 
vel  illo  ipso  acerrimo  iudice  quaerente  vel  apud 
Cassianos  iudices,  quorum  etiam  nunc  ii,  quibus 
caussa  dicenda  est,  nomen  ipsum  reformidant,  pro 
Sex.  Roscio  dicere.  XXXI.  86.  In  hac  enim  caussa 
quum  viderent  illos  amplissimam  pecuniam  possi- 
dere,  hunc  in  summa  mendicitate  esse;  illud  quidem 
non  quaererent,  cui  bono  fuisset,  sed  eo  perspicuum 
crimen  et  suspicionem  potius  ad  praedam  adiunge- 
rent,  quam  ad  egestatem.  Quid  si  accedit  eodem, 
ut  tenuis  antea  fueris?  quid  si,  ut  avarus?  quid  si, 
ut  audax?  quid  si,  utillius,  qui  occisus  est,  inimicis- 
simus?  Num  quaerenda  caussa,  quae  te  ad  tantum 
facinus  adduxerit?  Quid  ergo  horum  negari  potest? 
Tenuitas  hominis  eiusmodi  est,  ut  dissimulari  non 
queat  atque  eo  magis  eluceat,  quo  magis  occultatur. 
87.  Avaritiam  praefers,  qui  societatem  coieris  de  mu- 
nicipis  cognatique  fortunis  cum  alienissimo.  Quam 
sis  audax  (ut  alia  obliviscar)  hinc  omnes  intelligere 
potuerunt,  quod  ex  tota  societate,  hoc  est  ex  tot  si- 
cariis,  solus  tu  inventus  es,  qui  cum  accusatoribus 
sederes  atque  os  tuum  non  modo  ostenderes,  sed 
etiam  offerres.  Inimicitias  tibi  fuisse  cum  Sex.  Ro¬ 
scio  et  magnas  rei  familiaris  controversias  concedas 
necesse  est.  88.  Restat,  iudices,  ut  hoc  dubitemus, 
liter  potius  Sex.  Roscium  occiderit:  is,  ad  quern 
morte  eius  divitiae  venerint,  an  is,  ad  quern  mendi- 
citas:  is,  qui  antea  tenuis  fuerit,  an  is,  qui  postea 
factus  sit  egentissimus :  is,  qui  ardens  avaritia  fe- 
ratur  infestus  in  suos,  an  is,  qui  semper  ita  vixerit, 
ut  quaestum  nosset  nullum,  fructum  autem  eum  so¬ 
lum,  quem  labore  peperisset:  is,  qui  omnium  secto- 
rum  audacissimus  sit,  an  is,  qui  propter  fori  iudi- 
ciorumque  insolentiam  non  modo  subsellia,  verum 
etiam  urbem  ipsam  reformidet:  postremo,  iudices, 
id  quod  ad  rem  mea  sententia  maxime  pertinet, 
utrum  inimicus  potius  an  filius.  XXXII.  89.  Haec 
tu,  Eruci,  tot  et  tanta  si  nactus  esses  in  reo,  quam- 
diu  diceres?  quo  te  modo  iactares?  Tempus,  hercule, 
tecitius,  quam  oratio  deficeret.  Etenim  in  singulis 
rebus  eiusmodi  materies  est ,  ut  dies  singulos  possis 
consumere.  Neque  ego  non  possum:  non  enim  mihi 
tantum  derogo,  tametsi  nihil  arrogo,  ut  te  copiosius 
quam  me  putem  posse  dicere.  Verum  ego  forsitan 
propter  multitudinem  patronorum  in  grege  adnu- 
merer.  Te  pugna  Cannensis  accusatorem  sat  bonum 
fecit.  Multos  caesos  non  ad  Thrasimenum  lacum, 
sed  ad  Servilium  vidimus.  90.  Quis  ibi  non  est  vul- 
neratus  ferro  Phrygio?  Non  necesse  est  omnes  com- 
memorare  Curtios,  Marios,  denique  Mamercos ,  quos 
iam  aetas  a  praeliis  avocabat:  postremo  Priamum 
ipsum  senem  Antistium,  quem  non  modo  aetas,  sed 
etiam  leges  pugnare  prohibebant.  Iam,  quos  nemo 
propter  ignobilitatem  nominat,  sexcenti  sunt,  qui 
inter  sicarios  et  de  veneficiis  accusabant:  qui  omnes 
(quod  ad  me  attinet)  vellem  viverent.  Nihil  enim 
mali  est  canes  ibi  quam  plurimos  esse,  ubi  permulti 
observandi  multaque  servanda  sunt.  91.  Verum, 
ut  fit,  multa  saepe  imprudentibus  imperatoribus  vis 
belli  ac  turba  molitur.  Dum  is  in  aliis  rebus  erat 
occupatus,  qui  summam  rerum  administrabat,  erant 
interea,  quisuis  vulneribusmederentur :  qui,  tamquam 
si  offusa  reipublicae  sempiterna  nox  esset,  ita  rue- 
bant  in  tenebris  omniaque  miscebant:  a  quibus  mi- 
ror,  ne  quod  iudiciorum  esset  vestigium,  non  sub¬ 
sellia  quoque  esse  combusta.  Nam  et  accusatores 


et  iudices  sustulerunt.  Hoc  commodi  est ,  quod  ita 
vixerunt,  ut  testes  omnes,  si  cuperent,  interficere 
non  possent.  Nam,  dum  hominum  genus  erit,  qui 
accuset  eos,  non  deerit:  dum  civitas  erit,  iudicia 
Rent.  Verum ,  ut  coepi  dicere ,  et  Erucius ,  haec  si 
haberet  in  caussa,  quae  commemoravi,  posset  ea 
quamvis  diu  dicere,  et  ego,  iudices,  possum.  Sed  in 
animo  est,  quemadmodum  ante  dixi,  leviter  transire 
ac  tantummodo  perstringere  unam  quamque  rem, 
ut  omnes  intelligant,  me  non  studio  accusare,  sed 
officio  defendere.  XXXIII.  92.  Video  igitur  caussas 
esse  permultas,  quae  istum  impellerent.  Videamus 
nunc,  ecqua  facultas  suscipiendi  maleficii  fuerit. 
Ubi  occisus  est  Sex.  Roscius?  Romae.  Quid?  Tu, 
Rosci,  ubi  tunc  eras?  Romae.  Verum  quid  ad  rem? 
et  alii  multi.  Quasi  nunc  id  agatur,  quis  ex  tanta 
multitudine  occiderit,  ac  non  hoc  quaeratur,  eum, 
qui  Romae  sit  occisus,  utrum  veri  similius  sit  ab  eo 
esse  occisum,  qui  assiduus  eo  tempore  Romae  fuerit: 
an  ab  eo,  qui  multis  annis  Romam  omnino  non  acces- 
serit.  93.  Age,  nunc  ceteras  facilitates  quoque  con- 
sideremus.  Erat  turn  multitudo  sicariorum,  id  quod 
commemoravit  Erucius,  et  homines  impune  occide- 
bantur.  Quid?  ea  multitudo  quae  erat?  Opinor,  aut 
eorum,  qui  in  bonis  erant  occupati,  auteorum,  qui 
ab  iis  conducebantur,  ut  aliquem  occiderent.  Si  eos 
putas,  qui  alienum  appetebant,  tu  es  in  eo  numero, 
qui  nostra  pecunia  dives  es ;  sin  eos,  quos,  qui  leviore 
nomine  appellant,  percussores  vocant,  quaere,  in 
cuius  fide  sint  et  clientela :  mihi  crede ,  aliquem  de 
societate  tua  reperies ;  et,  quidquid  tu  contra  dixeris, 
id  cum  defensione  nostra  contendito:  ita  facillime 
caussa  Sex.  Roscii  cum  tua  conferetur.  94.  Dices: 
Quid  postea,  si  Romae  assiduus  fui?  Respondebo:  At 
ego  omnino  non  fui.  Fateor  me  sectorem  esse;  ve¬ 
rum  et-alii  multi.  At  ego,  ut  tute  arguis,  agricola 
et  rusticus.  Non  continuo,  si  me  in  gregem  sicario¬ 
rum  contuli,  sum  sicarius.  At  ego  profecto,  qui  ne 
novi  quidem  quemquam  sicarium,  longe  absum  ab 
eiusmodi  crimine.  Permulta  sunt,  quae  dici  possunt, 
quare  inlelligatur  summam  tibi  facultatem  fuisse  ma¬ 
leficii  suscipiendi :  quae  non  modo  idcirco  praetereo, 
quod  te  ipsum  non  libenter  accuso;  verum  eo  magis 
etiam,  quod,  si  de  illis  caedibus  velim  commemorare, 
quae  turn  factae  sunt  ista  eadem  ratione,  qua  Sex. 
Roscius  occisus  est,  vereor,  ne  ad  plures  oratio  mea 
pertinere  videatur. 

XXXIV.  95.  Videamus  nunc  strictim,  sicut  cetera, 
quae  post  mortem  Sex.  Roscii  abs  te,  T.  Rosci,  facta 
sunt:  quae  ita  aperta  et  manifesta  sunt,  ut  medius- 
fidius,  iudices,  invitus  ea  dicam.  Vereor  enim,  cui- 
cuimodi  es,  T.  Rosci,  ne  ita  hunc  videar  voluisse  ser- 
vare,  ut  tibi  omnino  non  pepercerim.  Quum  hoc  ve¬ 
reor  et  cupio  tibi  aliqua  ex  parte,  quod  salva  fide 
possim,  parcere,  rursus  immuto  voluntatem  meam. 
Venit  enim  mihi  in  mentem  oris  tui.  Tene,  quum  ce- 
teri  socii  tui  fugerent  ac  se  occultarent,  ut  hoc  iudi- 
cium  non  de  illorum  praeda,  sed  de  huius  maleficio 
fieri  videretur,  potissimum  tibi  partes  istas  depopo- 
scisse,  ut  in  iudicio  versarere  et  sederes  cum  accusa- 
tore?  Qua  in  re  nihil  aliud  assequeris,  nisi  ut  ab 
omnibus  mortalibus  audacia  tua  cognoscatur  et  im- 
ptfdentia.  96.  Occiso  Sex.  Roscio,  qui  primus  Amc- 
riam  nuntiat?  Mallius  Glaucia,  quem  iam  antea  no- 
minavi,  tuus  cliens  et  familiaris.  Quid  attinuit  eum 
potissimum  nuntiare,  quod,  si  nullum  iam  ante  con¬ 
silium  de  morte  ac  de  bonis  eius  inieras  nullamque 

societatem  neque  sceleris  neque  praemii  cum  homine 
ullo  coieras ,  ad  te  minime  omnium  pertinebat?  Sua 
sponte  Mallius  nuntiat.  Quid,  quaeso,  eius  inter- 
erat?  An,  quum  Ameriam  non  huiusce  rei  caussa  ve- 
nisset,  casu  accidit,  ut  id,  quod  Romae  audierat,  pri¬ 
mus  nuntiaret?  Cuius  rei  caussa  venerat  Ameriam? 
Non  possum,  inquit,  divinare.  Eo  rem  iam  adducam, 
ut  nihil  divinatione  opus  sit.  Qua  ratione  Roscio  Ca- 
pitoni  primum  nuntiavit?  Quum  Ameriae  Sex.  Ro- 
scii  domus,  uxor  liberique  essent,  quum  tot  propin- 
qui  cognatique  optime  convenientes ;  qua  ratione  fa¬ 
ctum  est,  ut  iste  tuus  cliens,  sceleris  tui  nuntius,  T. 
Roscio  Capitoni  potissimum  nuntiaret?  97.  Occisus 
est  a  caena  rediens :  nondum  lucebat,  quum  Ameriae 
scitum  est.  Quid  hie  incredibilis  cursus :  quid  haec 
tanta  celeritas  festinatioque  significat?  Non  quaero, 
quis  percusserit.  Nihil  est,  Glaucia,  quod  metuas. 
Non  excutio  te,  si  quid  forte  ferri  habuisti,  non  scru- 
tor:  nihil  ad  me  arbitror  pertinere.  Quoniam,  cuius 
consilio  occisus  sit,  invenio;  cuius  manu  sit  percus- 
sus,  non  laboro.  Unum  hoc  sumo,  quod  mihi  aper- 
tum  tuum  scelus  resque  manifesta  dat.  Ubi  aut  un¬ 
de  audivit  Glaucia?  Qui  tarn  cito  scivit?  Fac  audisse 
statim.  Quae  res  eum  nocte  una  tantum  itineris  con¬ 
tendere  coegit?  quae  necessitas  eum  tanta  premebat, 
ut,  si  sua  sponte  iter  Ameriam  faceret,  id  temporis 
Roma  profisceretur,  nullam  partem  noctis  requie- 
sceret?  XXXV.  Etiamne  in  tam  perspicuis  rebus  ar- 
gumentatio  quaerenda  aut  coniectura  capienda  sit? 
98.  Nonne  vobis  haec,  quae  audistis ,  cernere  oculis 
videmini,  iudices?  non  ilium  miserum,  ignarum  casus 
sui,  redeuntem  a  caena  videtis?  non  positas  insidias? 
non  impetum  repentinum?  Non  versatur  ante  oculos 
vobis  in  caede  Glaucia?  non  adest  iste  T.  Roscius? 
non  suis  manibus  in  curru  collocat  Automedontem 
ilium,  sui  sceleris  acerbissimi  nefariaeque  victoriae 
nuntium?  non  orat,  uteam  noctem  pervigilet?  ut  ho¬ 
noris  sui  caussa  laboret?  ut  Capitoni  quam  primum 
nuntiet?  99.  Quid  erat,  quod  Capitonem  primum  scire 
voluerit?  Nescio:  nisi  hoc  video,  Capitonem  in  his 
bonis  esse  socium.  De  tribus  et  decern  fundis  tres  no- 
bilissimos  fundos  eum  video  possidere.  100.  Audio 
praeterea,  non  hanc  suspicionem  nunc  primum  in 
Capitonem  conferri.  Multas  esse  infames  palmas: 
hanc  primam  esse  tamen  lemniscatam,  quae  Roma 
deferatur:  nullum  modum  esse  hominis  occidendi, 
quo  ille  non  aliquot  occiderit:  multos  ferro,  multos 
veneno.  Habeo  etiam  dicere,  quem  contra  morem 
maiorum ,  minorem  annis  nx,  de  ponte  in  Tiberim 
deiecerit.  Quae,  si  prodierit,  atque  adeo  quum  pro- 
dierit,  (scio  enim  proditurum  esse,)  audiet.  101.  Ve- 
niat  modo:  explicet  suum  volumen  illud,  quod  ei  pla¬ 
num  facere  possum  Erucium  conscripsisse :  quod 
aiunt  ilium  Sex.  Roscio  intentasse  et  minitatum  esse, 
se  omnia  ilia  pro  testimonio  esse  dicturum.  0  prae- 
clarum  testem,  iudices !  o  gravitatem  dignam  exspe- 
ctatione !  o  vitam  honestam  atque  eiusmodi,  ut  liben- 
tibus  animis  ad  eius  testimonium  vestrum  iusiuran- 
dum  accommodetis !  Profecto  non  tam  perspicue  isto- 
rum  maleficia  videremus ,  nisi  ipsos  caecos  redderet 
cupiditas  et  avaritia  et  audacia.  XXXVI.  102.  Alter 
ex  ipsa  caede  volucrem  nuntium  Ameriam  ad  socium 
atque  ad  magistrum  suum  misit,  ut,  si  dissimulare 
omnes  cuperent  se  scire,  ad  quem  maleficium  perti- 
neret,  tamen  ipse  apertum  suum  scelus  ante  omnium 
oculos  poneret.  Alter  (si  Diis  immortalibus  placet)  te¬ 
stimonium  etiam  in  Sex.  Roscium  dicturus  est.  Quasi 


vero  id  nunc  agatur,  utrum,  is  quod  dixerit,  creden- 
dum,  an,  quod  fecerit,  vindicandum  sit.  Itaque  more 
maiorum  comparatum  est,  ut  in  minimis  rebus  homi¬ 
nes  amplissimi  testimonium  de  sua  re  non  dicerent. 
103.  Africanus,  qui  suo  cognomine  declarat  tertiam 
partem  orbis  terrarum  se  subegisse,  tamen,  si  sua 
res  ageretur,  testimonium  non  diceret.  Nam  illud 
in  talem  virum  non  audeo  dicere :  si  diceret,  non  cre- 
deretur.  Videte  nunc,  quam  versa  et  mutata  in  pe- 
iorem  partem  sint  omnia.  Quum  de  bonis  et  de  caede 
agatur,  testimonium  dicturus  est  is,  qui  et  sector 
est  et  sicarius,  hoc  est  qui  et  illorum  ipsorum  bono- 
rum,  de  quibus  agitur,  emptor  atque  possessor  est, 
et  eum  hominem  occidendum  curavit,  de  cuius  morte 
quaeritur.  104.  Quid  tu,  vir  optime?  ecquid  babes, 
quod  dicas?  Mihi  ausculta:  vide,  ne  tibi  desis.  Tua 
quoque  res  permagna  agitur.  Multa  scelerate,  multa 
audaciter,  multa  improbe  fecisti:  unum  stultissi- 
me,  profecto  tua  sponte,  non  de  Erucii  sententia: 
nihil  opus  fuit,  te  istic  sedere.  Neque  enim  accusa- 
tore  muto  neque  teste  quisquam  utitur  eo,  qui  de 
accusatoris  subsellio  surgit.  Hue  accedit,  quod  paullo 
tamen  occultior  atque  tectior  vestra  ista  cupiditas  es- 
set.  Nunc  quid  est,  quod  quisquam  ex  vobis  audire 
desideret,  quum,  quae  facitis,  eiusmodi  sint,  ut  ea  de- 
dita  opera  a  nobis  contra  vosmetipsos  facere  videa- 
mini?  1 05.  Age  nunc,  ilia  videamus,  iudices,  quae  sta¬ 
tim  consecuta  sunt.  Ad  Volaterras  in  castra  L.  Sullae 
mors  Sex.  Roscii  quatriduo,  quo  is  occisus  est,  Chry¬ 
sogono  nuntiatur.  XXXVII.  Quaeritur  etiam  nunc, 
quis  eum  nuntium  miserit?  Nonne  perspicuum  est, 
eumdem,  qui  Ameriam?  Curat  Chrysogonus,  ut  eius 
bona  veneant  statim ;  qui  non  norat  hominem  aut  rem. 
At  qui  ei  venit  in  mentem ,  praedia  concupiscere  ho¬ 
minis  ignoti,  quem  omnino  numquam  viderat?  Sole- 
tis,  quum  aliquid  huiuscemodi  auditis,  iudices,  con- 
tinuo  dicere :  necesse  est  aliquem  dixisse  municipem 
aut  vicinum :  ii  plerumque  indicant :  per  eos  plerique 
produntur.  Hie  nihil  est,  quod  suspicionem  hanc  pu- 
tetis.  106.  Non  enim  ego  ita  disputabo:  veri  simile 
est,  Roscios  istam  rem  ad  Chrysogonum  detulisse; 
erat  enim  eis  cum  Chrysogono  iam  antea  amicitia; 
nam  quum  multos  veteres  a  maioribus  Roscii  patro- 
nos  hospitesque  haberent,  omnes  eos  colere  atque 
observare  destiterunt  ac  se  in  Chrvsogoni  fidem  et 
clientelam  contulerunt.  107.  Haec  possum  omnia 
vere  dicere :  sed  in  hac  caussa  coniectura  nihil  opus 
est.  Ipsos  certo  scio  non  negare,  ad  haec  bona  Chry¬ 
sogonum  accessisse  impulsu  suo.  Si  eum,  qui  indi- 
cii  partem  acceperit,  oculis  cernetis:  poteritisne  du- 
bitare,  iudices,  qui  indicarit?  Qui  sunt  igitur  in  istis 
bonis,  quibus  partem  Chrysogonus  dederit?  duo  Ro¬ 
scii.  Num  quisquam  praeterea?  nemo  est,  iudices. 
Num  ergo  dubium  est,  quin  ii  obtulerint  hanc  prae- 
dam  Chrysogono,  qui  ah  eo  partem  praedae  tulerunt? 
108.  Age  nunc,  ex  ipsius  Chrysogoni  iudicio  Roscio- 
rum  factum  consideremus.  Si  nihil  in  ista  pugna  Ro¬ 
scii,  quod  operae  pretium  esset,  fecerant,  quam  oh 
caussam  a  Chrysogono  tantis  praemiis  donabantur? 
Si  nihil  aliud  fecerunt,  nisi  rem  detulerunt,  nonne 
satis  fuit  his  gratias  agi?  denique,  ut  perlibcraliter 
ageretur,  honoris  aliquid  haberi?  Cur  tria  praedia 
tantae  pecuniae  statim  Capitoni  dantur?  Cur,  quae 
reliqua  sunt,  iste  Roscius  omnia  cum  Chrysogono 
communiter  possidet?  Nonne  perspicuum  est,  iudices, 
has  manubias  Rosciis  Chrysogonum  re  cognita  con- 
cessisse?  XXXVIII.  109.  Venit  in  decem-primis  le- 

gatus  in  castra  Capito.  Totam  vitam,  naturam  mo- 
resque  hominis  ex  ipsa  legatione  cognoscite.  Nisi 
intellexeritis,  iudices,  nullum  esse  officium,  nullum 
ius  tam  sanctum  atque  integrum,  quod  non  eius  sce- 
lns  atque  perfidia  violarit  et  imminuerit,  virum  opti¬ 
mum  esse  eum  iudicatote.  110.  Impedimento  est, 
quo  minus  de  his  rebus  Sulla  doceatur:  ceterorum 
legatorum  consilia  et  voluntatem  Chrysogono  enun- 
tiat:  monet,  ut  provideat,  ne  palam  res  agatur :  osten- 
dit,  si  sublata  sit  venditio  bonorum ,  ilium  pecuniam 
grandem  amissurum,  sese  capitis  periculum  aditu- 
rum:  ilium  acuere,  bos,  qui  simul  erant  missi,  falle- 
re :  ilium  identidem  monere,  ut  caveret,  hisce  insidio- 
se  spem  falsam  ostendere:  cum  illo  contra  hos  inire 
consilia,  horum  consilia  illi  enuntiare:  cum  illo  par¬ 
tem  suam  depacisci,  hisce  aliqua  fretus  hora  sem¬ 
per  omnes  aditus  ad  Sullam  intercludere.  Postremo 
isto  hortatore,  auctore,  intercessore  ad  Sullam  le- 
gati  non  adierunt:  istius  fide  ac  potius  perfidia  de- 
cepti,  id  quod  ex  ipsis  cognoscere  poteritis,  si  accusa- 
lor  voluerit  testimonium  eis  denuntiare,  pro  re  certa 
spem  falsam  domum  retulerunt.  HI.  In  privatis  re¬ 
bus  si  qui  rem  mandatam  non  modo  malitiosius  ges- 
sisset  sui  quaestus  aut  commodi  caussa,  verum  etiam 
negligentius,  eum  maiores  summum  admisisse  dede- 
cus  existimabant.  Itaque  mandati  constitutum  est 
iudicium  non  minus  turpe  quam  furti,  credo  propter- 
ea ,  quod ,  quibus  in  rebus  ipsi  interesse  non  possu- 
mus,  in  his  operae  nostrae  vicaria  tides  amicorum 
supponitur :  quam  qui  laedit,  oppugnat  omnium  com¬ 
mune  praesidium  et,  quantum  in  ipso  est,  disturbat 
vitae  societatem.  Non  enim  possumus  omnia  per  nos 
agere:  alius  in  alia  est  re  magis  utilis.  Idcirco  ami- 
citiae  comparantur,  ut  commune  commodum  mutuis 
officiis  gubernetur.  112.  Quid  recipis  mandatum,  si 
aut  neglecturus  aut  ad  tuum  commodum  conversu- 
rus  es?  cur  mihi  te  offers,  ac  meis  commodis,  officio 
simulato,  officis  et  obstas?  Recede  de  medio:  per 
alium  transigam.  Suscipis  onus  officii,  quod  te  pu- 
tas  sustinere  posse:  quod  minime  videtur  grave  iis, 
qui  minime  ipsi  leves  sunt.  XXXIX.  Ergo  idcirco 
turpis  haec  culpa  est,  quod  duas  res  sanctissimas  vio- 
lat,  amicitiam  et  fidem.  Nam  neque  mandat  quis- 
quam  fere  nisi  amico:  neque  credit  nisi  ei,  quern 
lidelem  putat.  Perditissimi  est  igitur  hominis  si¬ 
mul  et  amicitiam  dissolvere  et  fallere  eum,  qui  lae- 
sus  non  esset,  nisi  credidisset.  113.  Itane  est?  in  mi¬ 
nimis  rebus ,  qui  mandatum  neglexerit ,  turpissimo 
iudicio  condemnetur  necesse  est:  in  re  tanta,  quum 
is,  cui  fama  mortui,  fortunae  vivi  commendatae  sunt 
atque  concreditae ,  ignominia  mortuum,  egestate  vi- 
vum  affecerit :  is  inter  honestos  homines  atque  adeo 
inter  vivos  numerabitur?  In  minimis  privalisque  re¬ 
bus  etiam  negligentia  in  crimen  (mandati)  iudiciique 
infamiam  revocatur,  propterea  quod,  si  ratione  fiat, 
ilium  negligere  oporteat,  qui  mandarit,  non  ilium, 
qui  mandatum  receperit:  in  re  tanta,  quae  publice 
gesta  atque  commissa  sit,  qui  non  negligentia  priva¬ 
tum  aliquod  commodum  laeserit,  sed  perfidia  lega- 
tionis  ipsius  caerimoniam  polluerit  maculaque  affe- 
cerit:  qua  is  tandem  poena  afficietur?  aut  quo  iudi¬ 
cio  damnabilur?  114.  Si  hanc  ei  rem  privatim  Sex. 
Roscius  mandavisset,  ut  cum  Chrysogono  transige- 
ret  atque  decideret  inque  earn  rem  fidem  suam ,  si 
quid  opus  esse  putaret,  interponeret :  ille,  qui  sese 
facturum  recepisset,  nonne  si  ex  eo  negotio  tantu- 
lum  in  rem  suam  convertisset,  damnatus  per  arbi- 


trum  et  rem  restitueret  et  honestatem  omnem  amit- 
teret?  115.  Nunc  non  hanc  ei  rem  Sex.  Roscius 
mandavit,  sed,  id  quod  multo  gravius  est,  ipse  Sex. 
Roscius  cum  fama,  vita  bonisque  omnibus  a  decu- 
rionibus  publice  Roscio  mandatus  est:  et  ex  eo  T. 
Roscius  non  paullum  nescio  quid  in  rem  suam  con¬ 
verts,  sed  hunc  funditus  evertit  bonis:  ipse  tria 
praedia  sibi  depactus  est:  voluntatem  decurionum 
ac  municipum  omnium  tantidem,  quanti  fidem  suam 
fecit. 

XL.  116.  Videte  iam  porro  cetera,  iudices,  ut 
intelligatis  fingi  maleficium  nullum  posse,  quo  iste 
sese  non  contaminant.  In  rebus  minoribus  socium 
fallere  turpissimum  est,  aequeque  turpe,  atque  illud, 
de  quo  ante  dixi.  Neque  iniuria:  propterea  quod 
auxilium  sibi  se  putat  adiunxisse,  qui  cum  altero 
rem  communicavit.  Ad  cuius  igitur  fidem  confugiet, 
quum  per  eius  fidem  laeditur,  cui  se  commiserit? 
Atqui  ea  sunt  animadvertenda  peccata  maxime,  quae 
difficillime  praecaventur.  Tecti  esse  ad  alienos  pos¬ 
sumus:  intima  multa  apertiora  videant,  necesse  est: 
socium  vero  cavere  qui  possumus?  quern  etiam  si 
metuimus ,  ius  officii  laedimus.  Recte  igitur  maio¬ 
res  eum,  qui  socium  fefellisset,  in  virorum  bonorum 
numero  non  putarunt  haberi  oportere.  117.  At  vero 
T.  Roscius  non  unum  rei  pecuniariae  socium  fefellit, 
(quod,  tametsi  grave  est,  tamen  aliquo  modo  posse 
ferri  videtur,)  verum  novem  homines  honestissimos 
eiusdem  muneris,  legationis ,  officii  mandatorumque 
socios  induxit,  decepit,  destituit,  adversariis  tradi- 
dit,  omni  fraude  et  perfidia  fefellit.  Qui  de  eius  sce- 
lere  suspicari  nihil  potuerunt,  socium  officii  metuere 
non  debuerunt:  eius  malitiam  non  viderunt,  ora- 
tioni  vanae  crediderunt.  Itaque  nunc  illi  homines 
honestissimi  propter  istius  insidias  parum  putantur 
cauti  providique  fuisse:  iste,  qui  initio  proditor  fuit, 
deinde  perfuga,  qui  primo  sociorum  consilia  adver¬ 
sariis  enuntiavit,  deinde  societatem  cum  ipsis  adver¬ 
sariis  coiit,  terret  etiam  nos  ac  minatur,  tribus  prae- 
diis  hoc  est  praemiis  sceleris  ornatus.  In  eiusmodi 
vita,  iudices,  in  his  tot  tantisque  flagitiis  hoc  quoque 
maleficium,  de  quo  iudicium  est,  reperietis.  118.  Et- 
enim  quaerere  ita  debetis:  ubi  multa  avare,  multa 
audaciter,  multa  improbe,  multa  perfidiose  facta  vi- 
detis,  ibi  scelus  quoque  latere  inter  ilia  tot  flagitia 
putatote.  Tametsi  hoc  quidem  minime  latet,  quod 
ita  promptum  et  propositum  est,  ut  non  ex  illis  ma- 
leficiis,  quae  in  illo  constat  esse,  hoc  intelligatur ; 
verum  ex  hoc  etiam,  si  quod  illorum  forte  dubitabi- 
tur,  convincatur.  Quid  tandem,  quaeso,  iudices?  Num 
aut  ille  lanista  omnino  iam  a  gladiatore  recessisse  vi¬ 
detur,  aut  iste  discipulus  magistro  tantulum  de  arte 
concedere?  Par  est  avaritia,  similis  improbitas ,  ea- 
dem  impudentia,  gemina  audacia.  XLI.  119.  Et- 
enim,  quoniam  fidem  magistri  cognostis,  cognoscite 
nunc  discipuli  aequitatem.  Dixi  iam  antea,  saepe- 
numero  postulatos  esse  ab  istis  duos  servos  in  quae- 
stionem.  Tu  semper,  T.  Rosci,  recusasti.  Quaero 
abs  te,  iine  qui  postulabant  indigni  erant,  qui  im- 
petrarent?  an  iste  non  commovebat,  pro  quo  postu¬ 
labant?  an  res  ipsa  tibi  iniqua  videbatur?  Postula¬ 
bant  homines  nobilissimi  atque  integerrimi  nostrae 
civitatis,  quos  iam  antea  nominavi;  qui  ita  vixerunt 
talesque  a  populo  Romano  putantur,  ut,  quidquiddi- 
cerent,  nemo  esset,  qui  non  aequum  putaret.  Postu¬ 
labant  autem  pro  homine  miserrimo  atque  infelicis- 
simo,  qui  vel  ipse  sese  in  cruciatum  dari  cuperet. 

dum  de  palris  morte  quaererelur.  120.  Res  porro 
abs  te  eiusmodi  postulabatur,  ut  nihil  interesset, 
utrum  earn  rem  recusares,  an  de  maleficio  confiterere. 
Quae  quum  ita  sint,  quaero  abs  te,  quam  ob  caus¬ 
sam  recusaris.  Quum  occiditur  Sex.  Roscius,  ibi¬ 
dem  fuerunt.  Servos  ipsos,  quod  ad  me  attinet,  ne- 
que  arguo  neque  purgo:  quod  a  vobis  hoc  pugnari 
video,  ne  in  quaestionem  dentur,  suspiciosum  est: 
quod  vero  apud  vos  ipsos  in  honore  tanto  sunt,  pro- 
fecto  necesse  est  sciant  aliquid,  quod  si  dixerint, 
perniciosum  vobis  futurum  sit.  In  dominos  quaeri 
de  servis  iniquum  est.  Anne  quaeritur?  Sex.  enim 
Roscius  reus  est.  Neque  enim,  quum  de  hoc  quaeri¬ 
tur,  vos  dominos  esse  dicitis.  Cum  Chrysogono 
sunt.  Ita  credo:  litteris  eorum  et  urbanitate  Chry- 
sogonus  ducitur,  ut  inter  suos  omnium  deliciarum 
atque  omnium  artium  puerulos  ex  tot  elegantissi- 
mis  familiis  lectos  velit  hos  versari,  homines  paene 
operarios,  ex  Amerina  disciplina  patrisfamiliae  ru- 
sticani.  121.  Non  est  ita  profecto,  iudices:  nonest 
veri  simile,  ut  Chrysogonus  horum  litteras  adamarit 
aut  humanitatem :  non,  ut  rei  familiaris  negotio  dili- 
gentiam  cognorit  eorum  et  fidem.  Est  quiddam, 
quod  occultatur.  Quod  quo  studiosius  ab  ipsis  op- 
primitur  et  absconditur,  eo  magis  eminet  et  apparet. 
XLII.  122.  Quid  igitur?  Chrysogonus  sui  maleficii 
occultandi  caussa  quaestionem  de  his  haberi  non 
vult?  Minime,  iudices.  Non  in  omnes  arbitror 
omnia  convenire.  Ego  in  Chrysogono,  quod  ad  me 
attinet,  nihil  eiusmodi  suspicor:  neque  hoc  mihi 
nunc  primum  in  mentem  venit  dicere.  Meministis 
me  ita  distribuisse  initio  caussam ,  in  crimen ,  cuius 
tota  argumentatio  permissa  Erucio  est,  et  in  auda- 
ciam,  cuius  partes  Rosciis  impositae  sunt.  Quidquid 
maleficii,  sceleris,  caedis  erit,  proprium  id  Roscio- 
rum  esse  debebit.  Nimiam  gratiam  potentiamque 
Chrysogoni  dicimus  et  nobis  obstare  et  perferri 
nullo  modo  posse,  et  a  vobis,  quoniam  potestas  data 
est,  non  modo  infirmari,  verum  etiam  vindicari  opor- 
tere.  123.  Ego  sic  existimo  :  qui  quaeri  velit  ex  iis, 
quos  constat,  quum  caedes  facta  sit,  affuisse,  cum 
cupere  verum  invenire:  qui  recuset,  eum  profecto, 
tametsi  verbo  non  audeat,  tamen  re  ipsa  de  maleficio 
suo  confiteri.  Dixi  initio,  iudices,  nolle  me  plura  de 
istorum  scelere  dicere,  quam  caussa  postularet  ac 
necessitas  ipsa  cogeret.  Nam  et  multae  res  afferri 
possunt  et  una  quaeque  earum  multis  cum  argumen- 
tis  dici  potest.  Verum  ego,  quod  invitus  ac  necessa- 
rio  facio,  neque  diu  neque  diligenter  facere  possum. 
Quae  praeteriri  nullo  modo  poterant,  ea  leviter,  iudi¬ 
ces,  attigi :  quae  posita  sunt  in  suspicionibus,  de  qui- 
bus  si  coepero  dicere,  pluribus  verbis  sit  disseren- 
dum,  ea  vestris  ingeniis  coniecturaeque  committo. 

XLIII.  124.  Venio  nunc  ad  illud  nomen  aureum 
Chrysogoni,  sub  quo  nomine  tota  societas  statuitur: 
de  quo,  iudices,  neque  quomodo  dicam  neque  quo- 
modo  taceam  reperire  possum.  Si  enim  taceo,  vel 
maximam  partem  relinquo :  sin  autem  dico,  vereor, 
ne  non  ille  solus,  (id  quod  ad  me  nihil  attinet,)  sed 
alii  quoque  plures  laesos  se  esse  putent.  Tametsi 
ita  se  res  habet,  ut  mihi  in  communem  caussam  se- 
ctorum  dicendum  nihil  magno  opere  videatur.  Ilaec 
enim  caussa  nova  profecto  et  singularis  est.  125. 
Bonorum  Sex.  Roscii  emptor  est  Chrysogonus.  Pri¬ 
mum  hoc  videamus:  eius  hominis  bona  qua  ratione 
venierunt  aut  quomodo  venire  potuerunt?  Atque 
hoc  non  ita  quaeram,  iudices,  ut  id  dicam  esse  indi— 


gnum,  hominis  innocentis  bona  venisse.  Si  enim 
haec  audientur  ac  libere  dicentur:  non  fuit  tantus 
homo  Sex.  Roscius  in  civitate,  ut  de  eo  potissimum 
conqueramur.  Verum  hoc  ego  quaero :  qui  potue¬ 
runt  ista  ipsa  lege,  quae  de  proscriptione  est,  sive 
Valeria  est  sive  Cornelia;  non  enim  novi  nec  scio; 
verum  ista  ipsa  lege  bona  Sex.  Roscii  venire  qui  po¬ 
tuerunt?  126.  Scriptum  enim  ita  dicunt  esse:  ut 

EORUM  BONA  VENEANT,  QUI  PROSCRIPTI  SUNT: 

quo  in  numero  Sex.  Roscius  non  est:  aut  eorum, 

QUI  IN  ADVERS  ARIORUM  PRAESIDIIS  OCCISI  SUNT. 

Dum  praesidia  ulla  fuerunt,  in  Sullae  praesidiis  fuit. 
Posteaquam  ab  armis  recesserunt,  in  summo  otio 
rediens  a  caena  Romae  occisus  est.  Si  lege:  bona 
quoque  lege  venisse  fateor;  sin  autem  constat,  con¬ 
tra  omnes  non  modo  veteres  leges,  verum  etiam  no¬ 
vas  occisum  esse :  bona  quo  iure  aut  quo  modo  aut 
qua  lege  venierint,  quaero.  XLIV.  127.  In  quern 
hoc  dicam,  quaeris,  Eruci?  Non  in  eum,  quern  vis 
et  putas.  Nam  Sullam  et  oratio  mea  ab  initio  et 
ipsius  exitnia  virtus  omni  tempore  purgavit.  Ego 
haec  omnia  Chrysogonum  fecisse  dico,  ut  ementire- 
tur,  ut  malum  civem  Roscium  fuisse  fmgeret,  ut  eum 
apud  adversaries  occisum  esse  diceret,  ut  hisce  de 
rebus  a  legatis  Amerinorum  doceri  L.  Sullam  pas- 
sus  non  sit.  Denique  etiam  illud  suspicor,  omnino 
haec  bona  non  venisse :  id  quod  postea,  si  per  vos, 
iudices,  licitum  erit,  aperietur.  128.  Opinor  enim 
esse  in  lege,  quam  ad  diem  proscriptiones  venditio- 
nesquefiant:  nimirum  ad  kalendas  iunias.  Ali¬ 
quot  post  menses  et  homo  occisus  est  et  bona  venisse 
dicuntur.  Profecto  aut  haec  bona  in  tabulas  publi- 
cas  nulla  redierunt  nosque  ab  isto  nebulone  facetius 
eludimur,  quam  putamus:  aut,  si  redierunt,  tabulae 
publicae  corruptae  aliqua  ratione  sunt.  Nam  lege 
quidem  bona  venire  non  potuisse  constat.  Intelligo, 
me  ante  tempus,  iudices,  haec  scrutari  et  propemo- 
dum  errare,  qui,  quum  capiti  Sex.  Roscii  mederi  de¬ 
beam,  reduviam  curem.  Non  enim  laborat  de  pecu- 
nia:  non  ullius  rationem  sui  commodi  ducit:  facile 
egestatem  suam  se  laturum  putat,  si  hac  indigna 
suspicione  et  ficto  crimine  liberatus  sit.  129.  Verum 
quaeso  a  vobis,  iudices,  ut  haec  pauca  quae  restant 
ita  audiatis,  ut  partim  me  dicere  pro  me  ipso  putetis, 
partim  pro  Sex.  Roscio.  Quae  enim  mihi  ipsi  indigna 
et  intolerabilia  videntur  quaeque  ad  omnes,  nisi  pro- 
videmus,  arbitror  pertinere;  ea  pro  me  ipsoexanimi 
mei  sensu  ac  dolore  pronuntio.  Quae  ad  huius  vitae 
casum  caussamque  pertineant  et  quid  hie  pro  se  dici 
velit  et  qua  conditione  contentus  sit,  iam  in  extrema 
oratione  nostra,  iudices,  audietis.  XLV.  130.  Ego  haec 
a  Chrysogono,  mea  sponte,  remoto  Sex.  Roscio,  quae¬ 
ro:  primum,  quare  civis  optimi  bona  venierint:  de- 
inde,  quare  hominis  eius,  qui  neque  proscriptus,  ne¬ 
que  apud  adversaries  occisus  est,  bona  venierint, 
quum  in  eos  solos  lex  scripta  sit :  deinde,  quare  ali- 
quanto  post  earn  diem  venierint,  quae  dies  in  lege 
praefinita  est:  deinde  cur  tantulo  venierint.  Quae 
omnia  si,  quemadinodum  solent  liberti  nequam  et 
improbi  facere,  in  patronum  suum  voluerit  confer- 
re,  nihil  egerit.  Nemo  est  enim,  qui  nesciat,  pro¬ 
pter  magnitudinem  rerum  multa  nniltos,  partim  im- 
prudente  L.  Sulla,  commisisse.  131.  Placet  igitur 
in  his  rebus  aliquid  imprudentia  praeteriri?  non  pla¬ 
cet,  iudices,  sed  necesse  est.  Etenirn  si  Iuppiter 
optimus  maximus,  cuius  nutu  et  arbitrio  caelum, 
terra  mariaque  reguntur,  saepe  ventis  vehomentio- 

ribus  aut  iramoderatis  tempestatibus  aut  nimio  ca- 
lore  aut  intolerabili  frigore  hominibus  nocuit,  ur- 
bes  delevit,  fruges  perdidit:  quorum  nihil  pernicii 
caussa  divino  consilio,  sed  vi  ipsa  et  magnitudine 
rerum  factum  putamus:  at  contra  commoda  qui- 
bus  utimur  lucemque  qua  fruimur  spiritumque, 
quem  ducimus,  ab  eo  nobis  dari  atque  impertiri  vi- 
demus:  quid  miramur  L.  Sullam,  quum  solus  rem- 
publicam  regeret  orbemque  terrarum  gubernaret 
imperiique  maiestatem,  quam  armis  receperat,  legi- 
bus  confirmaret,  aliqua  animadvertere  non  potuisse? 
nisi  hoc  mirum  est,  quod  vis  divina  assequi  non  pos- 
sit,  si  id  mens  humana  adepta  non  sit.  132.  Yerum, 
ut  haec  missa  faciam,  quae  iam  facta  sunt:  ex  iis, 
quae  nunc  maxime  fiunt,  nonne  quivis  potest  intelli- 
gere  omnium  architectum  et  machinatorem  unum 
esse  Chrysogonum,  qui  Sex.  Roscii  nomen  deferen- 
dum  curavit?  hoc  iudicium,  cuius  honoris  caussa  ac- 
cusare  se  dixit  Erucius? 

Desunt  non  pauca. 

**  in  vico  Pallacine  **  [maxime  metu  ut  Sullam 
scilicet]  **  se  **  in  Yeientanam  **  manu  praedia 
praediis  **  hie  ego  audire  istos  cupio  **  XL VI. 
aptam  et  ratione  dispositam  se  habere  existimant, 
qui  in  Salentinis  aut  in  Bruttiis  habent,  unde  vix  ter 
in  anno  audire  nuntium  possunt. 

133.  Alter  tibi  descendit  de  palatio  et  aedibus 
sins :  habet  animi  [relaxandi]  caussa  rus  amoenum  et 
suburbanum,  plura  praeterea  praedia,  neque  tamen 
ullum  nisi  praeclarum  et  propinquum:  domus  refer- 
ta  vasis  Corinthiis  et  Deliacis,  in  quibus  est  authepsa 
ilia,  quam  tanto  pretio  nuper  mercatus  est,  ut,  qui 
praetereuntes  pretium  enumerari  audiebant,  fun- 
dum  venire  arbitrarentur.  Quid  praeterea  caelati 
argenti?  quid  stragulae  vestis?  quid  pictarum  tabu- 
larum?  quid  signorum?  quid  marmoris  apud  ilium 
putatis  esse?  Tantum  scilicet,  quantum  e  multis 
splendidisque  familiis  in  turba  et  rapinis  coacervari 
una  in  domo  potuit.  Familiam  vero  quantam  et 
quam  variis  cum  artificiis  habeat,  quid  ego  dicam? 
134.  Mitto  hasce  artes  vulgares,  coquos,  pistores, 
lecticarios;  animi  et  aurium  caussa  tot  homines 
habet,  ut  quotidiano  cantu  vocum  et  nervorum  et  ti- 
biarum  nocturnisque  conviviis  tota  vicinitas  perso- 
net.  In  hac  vita,  iudices,  quos  sumptus  quotidianos,  ! 
quas  effusiones  fieri  putatis?  Quae  vero  convivia? 
honesta,  credo,  in  eiusmodi  domo:  si  domus  haec  ha- 
benda  est  potius,  quam  officina  nequitiae  et  diverso- 
rium  flagitiorum  omnium.  135.  Ipse  vero  quemad- 
modum  composito  et  delibuto  capillo  passim  per  fo¬ 
rum  volitet  cum  magna  caterva  togatorum,  videtis, 
iudices.  Etiam  videtis,  ut  omnes  despiciat,  ut  homi- 
nem  prae  se  neminem  putet,  ut  se  solum  beatum, 
solum  potentem  putet.  Quae  vero  efficiat  et  quae 
conetur,  si  velim  commemorare,  vereor,  iudices,  ne 
quis  imperitior  existimet  me  caussam  nobilitatis  vi- 
ctoriamque  voluisse  laedere :  tametsi  meo  iure  pos¬ 
sum,  si  quid  in  hac  parte  mihi  non  placeat,  vitupera- 
re.  Non  enim  vereor,  ne  quis  alienum  me  animum 
habuisse  a  caussa  nobilitatis  existimet.  XL VII.  136. 
Sciunt  ii,  qui  me  norunt,  me  pro  ilia  tenui  infirma- 
que  parte,  posteaquam  id  quod  maxime  volui  fieri 
non  potuit  ut  componeretur ,  id  maxime  defendisse, 
ut  ii  vincerent,  qui  vicerunt.  Quis  enim  erat,  qui 
non  videret,  humilitatem  cum  dignitate  de  amplitu- 
dine  contendere?  quo  in  certamine  perditi  civis  erat,  i 
non  se  ad  eos  iungere,  quibus  incolumibus  et  domi  ! 


dignitas  et  foris  auctoritas  retineretur.  Quae  per- 
fecta  esse  et  suum  cuique  honorem  et  gradum  red- 
ditum  gaudeo,  iudices,  vehementerque  laetor:  ea- 
que  omnia  Deorum  voluntate,  studio  populi  Romani, 
consilio  et  imperio  et  felicitate  L.  Sullae  gesta  esse 
intelligo.  137.  Quod  animadversum  est  in  eos,  qui 
contra  omni  ratione  pugnarunt,  non  debeo  repre- 
hendere;  quod  viris  fortibus,  quorum  opera  eximia 
in  rebus  gerendis  exstitit,  honos  habitus  est,  laudo. 
Quae  ut  fierent,  idcirco  pugnatum  esse  arbitror,  me- 
que  in  eo  studio  partium  fuisse  confiteor.  Sin  au- 
tem  id  actum  est  et  idcirco  arma  sumpta  sunt,  ut 
homines  postremi  pecuniis  alienis  locupletarentur 
et  in  fortunas  unius  cuiusque  impetum  facerent,  et 
id  non  modo  re  prohibere  non  licet,  sed  ne  verbis 
quidem  vituperare:  turn  vero  in  isto  bello  non  re- 
creatus  neque  restitutus,  sed  subactus  oppressusque 
populus  Romanus  est.  138.  Verum  longe  aliter  est. 
Nihil  horum  est,  iudices.  Non  modo  non  laedetur 
caussa  nobilitatis,  si  istis  hominibus  resistetis,  ve¬ 
rum  etiam  ornabitur.  XLVIII.  Etenim  qui  haec 
vituperare  volunt,  Chrysogonum  tantum  posse  que- 
runtur:  qui  laudare  volunt,  concessum  ei  non  esse 
commemorant.  Ac  iam  nihil  est,  quod  quisquam  aut 
tam  stultus  aut  tarn  improbus  sit,  qui  dicat:  vel- 
lem  quidem  liceret:  hoc  dixisseju:  Dicas  li¬ 
cet.  hoc  fecissem:  Facias  licet:  nemo  prohi- 
bet.  hoc  decrevissem:  Decerne,  modo  recte: 
omnes  approbabunt.  hoc  iudicassem:  laudabunt 
omnes,  si  recte  et  ordine  iudicaris.  139.  Dum  ne- 
cesse  erat  resque  ipsa  cogebat,  unus  omnia  poterat: 
qui  posteaquam  magistratus  creavit  legesque  consti- 
tuit,  sua  cuique  procuratio  auctoritasque  est  resti- 
tuta.  Quam  si  retinere  volunt  ii,  qui  recuperarunt, 
in  perpetuum  poterunt  obtinere.  Sin  has  caedes  et 
rapinas  et  hos  tantos  tamque  profusos  sumptus  aut 
facient  aut  approbabunt,  nolo  in  eos  gravius  quid- 
quam  ne  ominis  quidem  caussa  dicere :  unum  hoc 
dico:  nostri  isti  nobiles,  nisi  vigilantes  et  boni  et 
fortes  et  misericordes  erunt,  iis  hominibus,  in  quibus 
haec  erunt,  ornamenta  sua  concedant  necesse  est. 
140.  Quapropter  desinant  aliquando  dicere  male 
aliquem  locutum  esse,  si  quis  vere  ac  libere  locutus 
sit ;  desinant  suam  caussam  cum  Chrysogono  com- 
municare;  desinant,  si  ille  laesus  sit,  de  se  aliquid 
detractum  arbitrari :  videant,  ne  turpe  miserumquc 
sit,  eos,  qui  equestrem  splendorem  pati  non  potue- 
runt,  servi  nequissimi  dominationem  ferre  posse. 
Quae  quidem  dominatio,  iudices,  in  aliis  rebus  antea 
versabatur.  Nunc  vero  quam  viam  munitet,  quod 
iter  affectet,  videtis:  ad  (idem,  ad  iusiurandum,  ad 
iudicia  vestra,  ad  id  quod  solum  prope  in  civitate 
sincerum  sanctumque  restat.  1 41 .  HiGne  etiam  sese 
putat  aliquid  posse  Chrysogonus?  hie  etiam  potens 
esse  vult?  0  rem  miseram  atque  acerbam !  Neque 
mehercules  hoc  indigne  fero,  quod  verear,  ne  quid 
possit:  verum  quod  ausus  est,  quod  speravit  sese 
apud  tales  viros  aliquid  ad  perniciem  posse  innocen- 
tis,  id  ipsum  queror.  XLIX.  Idcircone  experrecta 
nobilitas  armis  atque  ferro  rempublicam  recupera- 
vit,  ut  ad  libidinem  suam  liberti  servulique  nobilium 
bona,  fortunas  vestras  nostrasque  vexare  possent? 
142.  Si  id  actum  est,  fateor  me  errasse,  qui  hoc  ma- 
luerim:  fateor  insanisse,  qui  cum  illis  senserim;  tam¬ 
etsi  inermis,  iudices,  sensi.  Sin  autem  victoria  no¬ 
bilium  ornamento  atque  emolumento  reipublicae  po- 
puloque  Romano  debet  esse:  turn  vero  optirno  et  no- 

bilissimo  cuique  meam  orationem  gratissimam  esse 
oportet.  Quod  si  quis  est,  qui  et  se  et  caussam  laedi 
putet,  quum  Chrysogonus  vituperetur:  is  Gaussam 
ignorat,  se  ipsum  prope  non  novit.  Caussa  enim 
splendidior  fiet,  si  nequissimo  cuique  resistetur.  Ille 
improbissimus  Chrysogoni  fautor,  qui  sibi  cum  illo 
rationem  communicatam  putat,  laeditur,  quum  ab 
hoc  splendore  caussae  separatur. 

143.  Yerum  haec  omnis  oratio  (ut  iam  ante  dixi) 
mea  est:  qua  me  uti  respublica  et  dolor  meus  etisto- 
rum  iniuria  coegit.  Sed  Roscius  horum  nil  indi- 
gnum  putat:  neminem  accusat:  nihil  de  suo  patri- 
monio  queritur.  Putat  homo  imperitus  morum,  agri¬ 
cola  et  rusticus,  ista  omnia,  quae  vos  per  Sullam  ge- 
sta  esse  dicitis,  more,  lege,  iure  gentium  facta:  cul¬ 
pa  liberatus  et  crimine  nefario  solutus  cupit  a  vobis 
discedere.  144.  Si  hac  indigna  suspicione  careat, 
animo  aequo  se  carere  suis  omnibus  commodis  dicit. 
Rogat  oratque  te,  Chrysogone,  si  nihil  de  patris  for- 
tunis  amplissimis  in  suam  rem  convertit:  si  nulla  in 
re  te  fraudavit ;  si  tibi  optima  fide  sua  omnia  conces¬ 
sit,  adnumeravit,  appendit;  si  vestitum,  quo  ipse  te- 
ctus  erat,  annulumque  de  digito  suum  tibi  tradidit ; 
si  ex  omnibus  rebus  se  ipsum  nudum  neque  praeter- 
ea  quidquam  excepit :  ut  sibi  per  te  liceat  innocenti 
amicorum  opibus  vitam  in  egestate  degere.  L.  145. 
Praedia  mea  tu  possides;  ego  aliena  misericordia  j 
vivo:  concedo,  et  quod  animus  aequus  est  et  quia  j 
necesse  est.  Mea  domus  tibi  patet,  mihi  clausa  est: 
fero.  Familia  mea  maxima  uteris,  ego  servum  ha-  j 
beo  nullum:  patior  et  ferendum  puto.  Quid  vis  am- 
plius?  quid  insequeris?  quid  oppugnas?  qua  in  re 
tuam  voluntatem  laedi  a  me  putas?  ubi  tuis  commo¬ 
dis  officio?  quid  tibi  obsto?  Si  spoliorum  caussa  vis 
hominem  occidere,  spoliasti :  quid  quaeris  amplius? 
Si  inimicitiarum :  quae  sunt  tibi  inimicitiae  cum  eo, 
cuius  ante  praedia  possedisti,  quam  ipsum  cognosti? 
Sin  metuis:  ab  eone  aliquid  metuis,  quem  vides 
ipsum  ab  sese  tam  atrocem  iniuriam  propulsare  non 
posse?  Sin,  quod  bona  quae  Roscii  fuerunt  tua  fa¬ 
cta  sunt,  idcirco  hunc  illius  filium  studes  perdere: 
nonne  ostendis,  id  te  vereri,  quod  praeter  ceteros  tu 
metuere  non  debeas,  ne  quando  liberis  proscripto- 
rum  bona  patria  reddantur?  146.  Facis  iniuriam, 
Chrysogone,  si  maiorem  spem  emptionis  tuae  in  hu- 
ius  exitio  ponis,  quam  in  his  rebus,  quas  L.  Sulla 
gessit.  Quod  si  tibi  caussa  nulla  est,  cur  hunc  mise- 
rum  tanta  calamitate  affici  velis:  si  tibi  omnia  sua 
praeter  animam  tradidit,  nec  sibi  quidquam  pater- 
num  ne  monumenti  quidem  caussa  reservavit:  per 
Deos  immortales,  quae  ista  tanta  crudelitas  est?  quae 
tam  fera  immanisque  natura  ?  Quis  umquam  praedo 
fuit  tam  nefarius,  quis  pirata  tam  barbarus,  ut,  quum 
integram  praedam  sine  sanguine  habere  posset,  cru- 
enta  spolia  detrahere  mallet?  147.  Scis  hunc  nihil 
habere,  nihil  audere,  nihil  posse,  nihil  umquam 
contra  rem  tuam  cogitasse:  et  tamen  oppugnas  eum, 
quem  neque  metuere  potes  neque  odisse  defies  nec 
quidquam  habere  iam  reliqui  vides,  quod  ei  detrahe¬ 
re  possis:  nisi  hoc  indignum  putas,  quod  vestitum 
sedere  in  iudicio  vides,  quem  tu  e  patrimonio  tam- 
quam  e  naufragio  nudum  expulisti.  Quasi  vero  ne- 
scias  hunc  et  ali  et  vestiri  a  Caecilia  Balearici  filia, 
Nepotis  sorore,  spectatissima  femina :  quae  quum 
patrem  clarissimum,  amplissimos  patruos,  ornatissi- 
mum  fratrem  haberet,  tamen,  quum  esset  mulicr, 
virtute  perfecit,  ut,  quanto  honore  ipsa  ex  illorum 


dignitate  afficeretur,  non  minora  illis  ornamenta  ex 
sua  laude  redderet.  LI.  148.  An  quod  diligenter 
defenditur,  id  tibi  indignum  facinus  videtur?  Mihi 
crede,  si  pro  patris  eius  hospitiis  et  gratia  vellent 
omnes  huius  hospites  adesse  et  auderent  libere  de- 
fendere,  satis  copiose  defenderetur.  Sin  autein 
pro  magnitudine  iniuriae  proque  eo,  quod  summa 
respublica  in  huius  periculo  tentatur,  haec  omnes 
vindicarent :  consistere  mehercule  vobis  isto  in  loco 
non  liceret.  Nunc  ita  defenditur,  non  sane  ut  mo- 
leste  ferre  adversarii  debeant,  neque  ut  se  potentia 
superari  putent.  149.  Quae  domi  gerenda  sunt,  ea 
per  Caeciliam  transiguntur :  fori  iudiciique  rationem 
Messala,  ut  videtis,  iudices,  suscepit:  qui  si  iam  sa¬ 
tis  aetatis  atque  roboris  haberet,  ipse  pro  Sex.  Ro- 
scio  diceret.  Quoniam  ad  dicendum  impedimento 
est  aetas  et  pudor,  qui  ornat  aetatem ;  caussam  mihi 
tradidit,  quem  sua  caussa  cupere  ac  debere  intelli- 
gebat:  ipse  assiduitate,  consilio,  auctoritate,  dili- 
gentia  perfecit,  ut  Sex.  Roscii  vita,  erepta  de  mani- 
bus  sectorum,  sententiis  iudicum  permitteretur.  Ni- 
mirum,  iudices,  pro  hac  nobilitate  pars  maxima  civi- 
tatis  in  armis  fuit:  haec  acta  res  est,  uti  nobiles  re- 
stituerentur  in  civitatem,  qui  hoc  facerent,  quod  fa- 
cere  Messalam  videtis:  qui  caput  innocentis  defen- 
derent  ;  qui  iniuriae  resisterent ;  qui,  quantum  pos- 
sent,  in  salute  alterius,  quam  in  exitio,  mallent 
ostendere.  Quod  si  omnes,  qui  eodem  loco  nati 
sunt,  facerent:  et  respublica  ex  illis  et  ipsi  ex  invi- 
dia  minus  laborarent. 

LII.  150.  Yerum  si  a  Chrysogono,  iudices,  non 
impetramus,  ut  pecunia  nostra  contentus  sit,  vitam 
ne  petat:  si  ille  adduci  non  potest,  ut,  quum  ademe- 
rit  nobis  omnia,  quae  nostra  erant  propria,  ne  lu- 
cem  quoque  hanc,  quae  communis  est,  eripere  cu- 
piat:  si  non  satis  habet  avaritiam  suam  pecunia  ex- 
plere,  nisi  etiam  crudelitate  sanguinis  perlitus  sit: 
unum  perfugium,  iudices,  una  spes  reliqua  est  Sex. 
Roscio,  eadem,  quae  reipublicae,  vestra  pristina  bo- 
nitas  et  misericordia:  quae  si  manet,  salvi  etiam 
nunc  esse  possumus.  Sin  ea  crudelitas,  quae  hoc 
tempore  in  republica  versata  est,  vestros  quoque 
animos  (id  quod  fieri  profecto  non  potest)  duriores 
acerbioresque  reddidit;  actum  est,  iudices:  inter  fe- 
ras  satius  est  aetatem  degere,  quam  in  hac  tanta  im- 
manitate  versari.  151.  Ad  eamne  rem  vos  reservati 
estis?  ad  eamne  rem  delecti,  ut  eos  condemnaretis, 
quos  sectores  ac  sicarii  iugulare  non  potuissent?  So- 
lent  hoc  boni  imperatores  facere,  quum  praelium 
committunt,  ut  in  eo  loco,  quo  fugam  hostium  fore 
arbitrentur,  milites  collocent,  in  quos,  si  qui  ex  acie 
fugerint,  de  improviso  incidant.  Nimirum  similiter 
arbitrantur  isti  bonorum  emptores,  vos  hie,  tales  vi- 
ros ,  sedere ,  qui  excipiatis  eos ,  qui  de  suis  manibus 
effugerint.  Dii  prohibeant,  iudices,  ut  hoc,  quod 
maiores  consilium  publicum  vocari  voluerunt,  prae- 
sidium  sectorum  existimetur.  152.  An  vero,  iudices, 
vos  non  intelligitis,  nihil  aliud  agi,  nisi  ut  proscri- 
ptorum  liberi  quavis  ratione  tollantur,  et  eius  rei  ini- 
tium  in  vestro  iureiurando  atque  in  Sex.  Roscii  peri¬ 
culo  quaeri?  Dubium  est,  ad  quem  maleficium  per- 
tineat,  quum  videatis  ex  altera  parte  sectorem,  ini- 
micum ,  sicarium  eumdemque  accusatorem  hoc  tem¬ 
pore,  ex  altera  parte  egentem,  probatum  suis  filium, 
in  quo  non  modo  culpa  nulla,  sed  ne  suspicio  quidem 
potuit  consistere?  Numquid  hie  aliud  videtis  obstare 
Roscio,  nisi  quod  patris  bona  venierunt? 

LIII.  153.  Quod  si  id  vos  suscipitis  et  ad  eamdem 
rem  operam  vestram  profitemini ;  si  idcirco  sedetis, 
Tit  ad  vos  adducantur  eorum  liberi,  quorum  bona  ve- 
nierunt:  cavete,  per  Deos  immortales,  iudices,  no 
nova  et  multo  crudelior  per  vos  proscriptio  instaurata 
esse  videatur.  Illam  priorem ,  quae  facta  est  in  eos, 
qui  arma  capere  potuerunt,  tamen  senatus  suscipere 
noluit,  ne  quid  acrius,  quam  more  maiorum  compa- 
ratum  est,  publico  consilio  factum  videretur:  hanc 
vero ,  quae  ad  eorum  liberos  atque  infantium  puero- 
rum  incunabula  pertinet,  nisi  hoc  iudicio  a  vobis 
reiicitis  et  aspernamini,  videte,  per  Deos  immortales, 
quern  in  locum  rempublicam  perventuram  putetis. 

154  .  Homines  sapientes  et  ista  auctoritate  et  po- 

testate  praeditos,  qua  vos  estis,  ex  quibus  rebus  rna- 
xime  respublica  laborat,  iis  maxime  mederi  convenit 
Vestrum  nemoest,  quinintelligat,  populumRomanum, 
qui  quondam  in  hostes  lenissimus  existimabatur,  hoc 
tempore  domestica  crudelitate  laborare.  Hanc  tollite 
ex  civitate,  iudices,  hanc  pati  nolite  diutius  in  hac 
republica  versari :  quae  non  modo  id  habet  in  se  mali, 
quod  tot  cives  atrocissime  sustulit ,  verum  etiam  ho- 
minibus  lenissimis  ademit  misericordiam  consuetu- 
dine  incommodorum.  Nam  quum  omnibus  horis  ali- 
quid  atrociter  fieri  videmus  aut  audimus:  etiam  qui 
natura  mitissimi  snmus,  assiduitate  molestiarum  sen- 
sum  omnem  humanitatis  ex  animis  amittimus. 

AllG.  C.  Fannius  Chaerea  cum  Q.  Roscio  servuin  suum 
Panurgum  communem  fecerat  et  hac  lege  ei  trail i<lerat,  ut  ilium 
arte  histrionica  erudiret,  deinde  quaestus  communis  esset.  Ali- 
quanto  post  ft.  Flavius  quidam  Panurgum  occidit.  Flavium 
Roscius  iudicio  persequi  quum  vellet,  cognitorem  in  earn  rem 
Fannium  dedit.  Lite  contestata,  iudicio  damni  iniuria  a  Flavio 
dati  constituto ,  ilecidit  cum  Flavio  Roscius  ,  ut  ipse  aiehat,  pro 
sua  parte;  utFaunius,  pro  tota  societate;  fundurn  accepit,  non 
pecuniam.  Aliquot  annis  post  Fannius  Rotcium  adegit  ur- 
bitruin ,  qui,  quantum  aequius  melius,  Roscium  petitori  Fannio 
dare  iuheret.  Arbiter  fuit  idem ,  qui  in  liac  caussa  iudex  est, 
C.  Calpurnius  Piso.  Is  de  re  sententiam  non  tulit,  sed  Roscium 
rogavit,  ut  Fannio  pro  labore,  quod  cognitor  fuisset,  quod  vadi- 
monia  obisset,  H-S  CCI3D  (decern  millia)  daret,  ita  tamen,  ut 
Fannius  restipularetur,  si  quid  exegisset  a  Flavio  ,  partem  eius 
dimidiam  se  Roscio  daturum.  Spopondit  ita  se  facturum  Fan¬ 
nius.  Deinde  Flavio  litem  intendit.  Iudex  fuit  C.  Cluvius. 
Eius  sententia  Flavius  H-S  CCC1333  (centena  millia)  Pan- 
urgi  nomine  Fannio  dissolvit.  Cuius  pecuniae  pars  dimidia 
quum  ex  restipulatione  Roscio  deberetur:  tamen  tantum  abest, 
ut  ei  quidquam  Fannius  dederit,  ut  eum  etiam  in  indicium  voca- 
verit,  tamquam  sua  parte  in  vetere  ilia  decisione  fraudatus.  Ae- 
stimabat  enim  fundurn  ,  quern  a  Flavio  Roscius  acceperat,  H-S 
CCCI333  :  imle  petebat  H-S  1333  (quinquaginta  millia) :  quasi 
Roscius  pro  societate,  non  pro  se  tantum  decidisset.  In  quo 
omnis  caussa  versatur.  Acta  est  Cn.  Octavio  M.  Scribonio  Cu- 
lionc  Coss.  (678.  p.  U.  c.).  Praeterea  magna  oratioms  pars  m- 
tercidit  et  fragmentorum  superest  numerus  perexiguus. 

Initium  deest. 

malitiam  naturae,  crederetur,  I.  1.  is  scilicet  vir 
optimus  et  singulari  fide  praeditus,  qui  in  suo  iudicio 
tabulis  suis  testibus  uti  conatur.  Solent  fere  dicere, 
qui  per  tabulas  homines  *  *  *  citi  pecuniam  expensam 


tulerunt:  Egone  talem  virum  corrumpere  potui ,  ut 
mea  caussa  falsum  in  codicem  referret?  Exspecto, 
quam  mox  Chaerea  hac  oratione  utatur:  Egone  hanc 
manum  plenam  perfidiae  et  hos  digitos  meos  impel- 
lere  potui,  ut  falsum  perscriberent  nomen?  Quod  si 
ille  suas  proferet  tabulas :  proferet  suas  quoque  Ro¬ 
scius.  Erit  in  illius  tabulis  hoc  nomen:  at  in  huius 
non  erit.  2.  Cur  potius  illius,  quam  huius,  crede- 
tur?  Scripsisset  ille,  si  non  iussu  huius  expensum 
tulisset?  non  scripsisset  hie,  quod  sibi  expensum  ferri 
iussisset?  Nam,  quemadmodum  turpe  est  scribere, 
quod  non  debeatur :  sic  improbum  est  non  referre, 
quod  debeas.  Aeque  enim  tabulae  condemnantur 
eius,  qui  verum  non  retulit,  et  eius,  qui  falsum  per- 
senpsit.  Sed  ego,  copia  et  facilitate  caussae  confisus, 
vide  quo  progrediar.  Si  tabulas  C.  Fannius  accepti 
et  expensi  profert  suas,  in  suam  rem,  suo  arbitratu 
scriptas ,  quo  minus  secundum  ilium  iudicetis ,  non 
recuso.  3.  Quis  hoc  frater  fratri,  quis  parens  filio 
tribuit,  ut,  quodcumque  retulisset,  id  ratum  haberet? 
Ratum  habebit  Roscius.  Profer.  Quodtibi  fuerit  per- 
suasum ,  huic  erit  persuasum :  quod  tibi  fuerit  pro- 
batum,  huic  erit  probatum.  Paullo  ante  M.  Perper- 
nae,  P.  Saturii  tabulas  poscebamus:  nunc  tuas, 
C.  Fanni  Chaerea,  solius  flagitamus  et,  quo  minus 
secundum  eas  lis  detur,  non  recusamus.  4.  Quid  ita 
non  profers?  Non  conficit  tabulas?  Immo  diligentis- 
sime.  Non  refert  parva  nomina  in  codices?  Immo 
omnes  summas.  Leve  et  tenue  hoc  nomen?  H-S 
ccciooo  sunt.  Quomodo  tibi  tanta  pecunia  extraor- 
dinaria  iacet?  quomodo  H-S  ccciodd  in  codice  accepti 
et  expensi  non  sunt?  Pro  dii  immortales:  essene 

quemquam  tanta  audacia  praeditum,  qui,  quod  nomen 
referre  in  tabulas  timeat,  id  petere  audeat?  quod  in 
codicem  iniuratus  referre  noluit,  id  iurare  in  litem 
non  dubitet?  quod  sibi  probare  non  possit,  id  per- 
suadere  alteri  conetur?  II.  5.  Nimium  cito  ait  me 
indignari  de  tabulis :  non  habere  se  hoc  nomen  in  co¬ 
dice  accepti  et  expensi  relatum  confitetur :  sed  in  ad- 
versariis  patere  contendit.  Usque  eone  te  diligis  et 
magnifice  circumspicis ,  ut  pecuniam  non  ex  tuis  ta¬ 
bulis,  sed  ex  adversariis  petas?  Suum  codicem  testis 
loco  recitare  arrogantiae  est.  Suarum  perscriptionum 
et  liturarum  adversaria  proferre  non  amentia  est? 

6.  Quod  si  eamdem  vim,  diligentiam  auctoritatemque 
habent  adversaria ,  quam  tabulae,  quid  attinet  codi¬ 
cem  instituere?  conscribere?  ordinem  conservare? 
memoriae  tradere  litterarum  vetustatem?  Sed  si,  quod 
adversariis  nihil  credimus,  idcirco  codicem  scribere 
instituimus :  quod  etiam  apud  omnes  leve  et  infirmum 
est,  id  apud  iudicem  grave  et  sanctum  esse  ducetur? 

7.  Quid  est,  quod  negligenter  scribamus  adversaria? 
quid  est,  quod  diligenter  conficiamus  tabulas?  qua 
de  caussa?  Quia  haec  sunt  menstrua,  illae  sunt  aeter- 
nae:  haec  delentur  statim,  illae  servantur  sancte: 
haec  parvi  temporis  memoriam,  illae  perpetuae  exi- 
stimationis  fidem  et  religionem  amplectuntur :  haec 
sunt  deiecta ,  illae  in  ordinem  confectae.  Itaque  ad¬ 
versaria  in  iudicium  protulit  nemo :  codicem  protu- 
lit,  tabulas  recitavit.  III.  8.  Tu,  C.  Piso,  tali  fide, 
virtute,  gravitate,  auctoritate  ornatus  ex  adversariis 
pecuniam  petere  non  auderes.  Ego,  quae  clara  sunt 
consuetudine ,  diutius  dicere  non  debeo:  illud  vero, 
quod  ad  rem  vehementer  pertinet,  quaero:  quam  pri- 
dem  hoc  nomen,  Fanni,  in  adversaria  retulisti?  Eru- 
bescit:  quid  respondeat,  nescit:  quid  fingat  extemplo, 
non  habet.  Sunt  duo  menses  iam,  dices.  Tamen 
in  codicem  acceptum  et  expensum  referri  debuit. 
Amplius  sunt  sex  menses.  Cur  tamdiu  iacet  hoc 
nomen  in  adversariis?  Quid  si  tandem  amplius  trien- 
nium  est?  quomodo,  quum  omnes,  qui  tabulas  con¬ 
fidant,  menstruas  paene  rationes  in  tabulas  transfe- 
rant,  tu  hoc  nomen  triennium  amplius  in  adversariis 
iacere  pateris?  9.  Utrum  cetera  nomina  in  codicem 
accepti  et  expensi  digesta  habes,  an  non?  Si  non: 
quomodo  tabulas  conficis?  si  etiam:  quamobrem, 
quum  cetera  nomina  in  ordinem  referebas,  hoc  nomen 
triennio  amplius,  quod  erat  in  primis  magnum,  in 
adversariis  relinquebas?  Nolebas  sciri,  debere  tibi 
Roscium.  Cur  scribebas?  Rogatus  eras,  ne  referres. 
Cur  in  adversariis  scriptum  habebas? 

Sed  haec  quamquam  firma  esse  video,  tamen  ipse 
mihi  satisfacere  non  possum,  nisi  a  C.  Fannio  ipso 
testimonium  sumo,  hanc  pecuniam  ei  non  deberi. 
Magnum  est,  quod  conor:  difficile  est,  quod  polliceor. 
Nisi  eumdem  et  adversarium  et  testem  habuerit  Ro¬ 
scius,  nolo  vincat.  IV.  10.  Pecunia  tibi  debebatur 
certa,  quae  nunc  petitur  per  iudicem:  in  qua  legiti- 
mae  partis  sponsio  facta  est.  llic  tu  si  amplius  H-S. 
nummo  petisti,  quam  tibi  debitum  est,  caussam  per- 
didisti :  propterea  quod  aliud  est  iudicium,  aliud  ar- 
bitrium.  Iudicium  est  pecuniae  certae:  arbitrium 
incertae.  Ad  iudicium  hoc  modo  venimus,  ut  totam 
litem  aut  obtineamus  aut  amittamus:  ad  arbitrium 
hoc  animo  adimus,  ut  neque  nihil  neque  tantum, 
quantum  pogtulavimus,  consequamur.  1  1 .  Eius  rei 
ipsa  verba  formulae  testimonio  sunt.  Quid  est  in 
iudicio?  directum,  asperum,  simplex:  si  paret  H-S 
iooo  dari  oportere.  Hie,  nisi  planum  facit,  H-S 


iooo  ad  libellam  sibi  deberi,  caussam  perdit.  Quid 
est  in  arbitrio?  mite,  moderatum  :  quantum  aequius 
melius,  id  dari.  Ille  tamen  confitetur  plus  se  pe¬ 
tere,  quam  debeatur:  sed  satis  superque  habere  dicit, 
quod  sibi  ab  arbitro  tribuatur.  12.  Itaque  alter  caus- 
sae  confidit:  alter  diffidit.  Quae  quum  ita  sint: 
quaero  abs  te ,  quid  ita  de  hac  pecunia ,  de  his  ipsis 
II-S  1333,  de  tuarum  tabularum  fide  compromissum 
feceris,  arbitrum  sumpseris,  quantum  aequius  et 
melius  sit,  dari  repromittive,  si  pareret?  Quis  in  hanc 
I  rem  fuit  arbiter?  Utinam  is  quidem  Romae  esset! 
Romae  est.  Utinam  adesset  in  iudicio !  Adest.  Uti¬ 
nam  sederet  in  consilio  C.  Pisonis!  Ipse  C.  Piso  est. 
Eumdemne  tu  arbitrum  et  iudicem  sumebas?  eidem 
et  infinitam  largitionem  remittebas  et  eumdem  in  an- 
gustissimam  formulam  sponsionis  coneludebas?  Quis 
I  umquam  ad  arbitrum,  quantum  petiit,  tantum  abstu- 
lit?  Nemo.  Quantum  enim  aequius  esset  sibi  dari, 
petiit.  De  quo  nomine  ad  arbitrum  adisti ,  de  eo  ad 
iudicem  venisti.  13.  Ceteri  quum  ad  iudicem  caus- 
sam  labefactari  animadvertunt,  ad  arbitrum  confu- 
;  giunt:  hie  ab  arbitro  ad  iudicem  venire  est  ausus. 
Qui  quum  de  hac  pecunia,  de  tabularum  fide  arbi¬ 
trum  sumpsit,  iudicavit,  sibi  pecuniam  non  deberi. 
Iam  duae  partes  caussae  sunt  confectae :  adnumerasse 
sese  negat:  expensum  tulisse  non  dicit,  quum  tabu¬ 
las  non  recitat.  Reliquum  est,  ut  stipulatum  se  esse 
dicat.  Praeterea  enim,  quemadmodum  certam  pecu¬ 
niam  petere  possit,  non  reperio.  V.  Stipulatus  es? 
ubi?  quo  die?  quo  tempore?  quo  praesente?  quis 
spopondisse  me  dicit?  Nemo.  14.  Hie  ego  si  finem 
faciam  dicendi,  satis  fidei  et  diligentiae  meae,  satis 
caussae  et  controversiae,  satis  formulae  et  sponsioni, 
satis  etiam  iudici  fecisse  videar,  cur  secundum  Ro¬ 
scium  iudicari  debeat.  Pecunia  petita  est  certa,  quum 
tertia  parte  sponsio  facta  est.  Haec  pecunia  necesse 
est  aut  data,  aut  expensa  lata,  aut  stipulata  sit.  Datam 
non  esse  Fannius  confitetur:  expensam  latam  non 
esse,  codices  Fannii  confirmant:  stipulatam  non  esse 
taciturnitas  testium  concedit.  15.  Quid  ergo  est? 
Quod  et  reus  is  est,  cui  et  pecunia  levissima  et  exi- 
stimatio  sanctissima  fuit  semper:  et  iudex  est  is, 
quern  nos  non  minus  bene  de  nobis  existimare,  quam 
secundum  nos  iudicare  velimus :  et  advocatio  ea  est, 

!  quam  propter  eximium  splendorem  ut  iudicem  unum 
vereri  debeamus:  perinde  ac  si  in  hanc  formulam 
omnia  iudicia  legitima,  omnia  arbitria  honoraria, 
omnia  officia  domestica  conclusa  et  comprehensa  sint, 
perinde  dicemus.  Ilia  superior  fuit  oratio  necessa- 
ria ,  haec  erit  voluntaria :  ilia  ad  iudicem ,  haec  ad 
C.  Pisonem :  ilia  pro  reo,  haec  pro  Roscio,  ilia  victo- 
riae,  haec  bonae  existimationis  caussa  comparata. 

VI.  16.  Pecuniam  petis,  Fanni,  a  Roscio.  Quam? 
Die  audacter  et  aperte.  Utrum,.  quae  tibi  ex  societate 
debeatur?  an,  quae  ex  liberalitate  huius  promissa 
sit  et  ostentata?  Quorum  alterum  est  gravius  et  odio- 
sius:  alterum  levius  et  facilius.  Quae  ex  societate 
debeatur?  Quid  ais?  Hoc  iam  neque  leviter  ferendum 
est,  neque  negligenter  defendendum.  Si  qua  enim 
sunt  privata  iudicia  summae  existimationis  et  paene 
dicam  capitis,  tria  haec  sunt,  fiduciae,  tutelae,  socie- 
tatis.  Aeque  enim  perfidiosum  et  nefarium  est  fidem 
frangere,  quae  continet  vitam,  et  pupillum  fraudare, 
qui  in  tutelam  pervenit,  et  socium  fallere,  qui  se  in 
negotio  coniunxit.  17.  Quae  quum  ita  sint,  qui  sit, 
qui  socium  fraudarit  et  fefellerit,  consideremus.  Da- 
bit  enim  nobis  iam  tacite  vita  acta  in  alterutram  par- 


230 


17.  M.  T.  CICERO  N  IS  OR  AT  10 


tem  firmum  et  grave  testimonium.  Q.  Roscius?  Quid 
ais?  Nonne,  ut  ignis  in  aquam  coniectus  continuo 
restinguitur  et  refrigeratur ,  sic  refervens  falsum  cri¬ 
men  in  purissimam  et  castissimam  vitam  collatum 
statim  concidit  et  exstinguitur?  Roscius  socium  frau- 
davit?  Potest  hoc  homini  huic  haerere  peccatum?  qui 
medius  fidius  (audacter  dico)  plus  fidei,  quam  artis, 
plus  veritatis,  quam  disciplinae  possidet  in  se :  quem 
populus  Romanus  meliorem  virum,  quam  histrionem 
esse  arbitratur :  qui  ita  dignissimus  est  scena  propter 
artificium,  ut  dignissimus  sit  curia  propter  abstinen- 
tiam.  18.  Sed  quid  ego  ineptus  de  Roscio  apud  Pi- 
sonem  dico?  Ignotum  hominem  scilicet  pluribus  ver¬ 
bis  commendo.  Estne  quisquam  omnium  mortalium, 
de  quo  melius  existimes  tu?  Estne  quisc[uam,  qui 
tibi  purior,  pudentior,  humanior,  officiosior,  libera- 
liorque  videatur?  Quid  tu,  Saturi,  qui  contra  hunc 
venis?  existimas  aliter?  Nonne,  quotiescumque  in 
caussa  in  nomen  huius  incidisti,  toties  hunc  et  virum 
bonum  esse  dixisti  et  honoris  caussa  appellasti?  quod 
nemo  nisi  aut  honestissimo  aut  amicissimo  facere 
consuevit.  19.  Qua  in  re  mihi  ridicule  es  visus  esse 
inconstans ,  qui  eumdem  et  laederes  et  laudares ,  et 
virum  optimum  et  hominem  improbissimum  esse  di- 
ceres.  Eumdem  tu  et  honoris  caussa  appellabas  et 
virum  primarium  esse  dicebas ,  et  socium  fraudasse 
arguebas.  Sed,  ut  opinor,  laudem  veritati  tribuebas, 
crimen  gratiae  concedebas :  de  hoc  ut  existimabas 
praedicabas:  Chaereae  arbitratu  caussam  agebas. 

VII.  Fraudavit  Roscius.  Est  hoc  quidem  auri- 
bus  animisque  hominum  absurdum.  Quid  si  tandem 
aliquem  divitem  timidum,  dementem,  inertem  nactus 
esset,  qui  experiri  non  posset?  tamen  incredibile  es- 
set.  20.  Verumtamen,  quem  fraudarit,  videamus. 
C.  Fannium  Chaeream  Roscius  fraudavit.  Oro  atque 
obsecro  vos,  qui  nostis,  vitam  inter  se  utriusque  con- 
ferte:  qui  non  nostis,  faciem  utriusque  considerate. 
Nonne  ipsum  caput  et  supercilia  ilia  penitus  abrasa 
olere  malitiam  et  clamitare  calliditatem  videntur? 
Nonne  ab  imis  unguibus  usque  ad  verticem  summum 
(si  quam  coniecturam  afiert  hominibus  tacita  corporis 
figura)  ex  fraude,  fallaciis,  mendaciis  constare  totus 
videtur?  qui  idcirco  capite  et  superciliis  semper  est 
rasis,  neullum  pilum  viri  boni  habere  dicatur:  cuius 
personam  praeclare  Roscius  in  scena  tractare  consue¬ 
vit;  neque  tamen  pro  beneficio  eipar  gratia  refertur. 
Nam  Ballionem  ilium  improbissimum  et  periurissi- 
mum  lenonem  quum  agit,  agit  Chaeream.  Persona 
ilia  lutulenta,  impura,  invisa  in  huius  moribus,  na- 
tura  vitaque  est  expressa.  Qui  quamobrem  Roscium 
similem  sui  in  fraude  et  malitia  existimarit,  nihil  vi¬ 
detur,  nisi  forte,  quod  praeclare  hunc  imitari  se  in 
persona  lenonis  animadvertit.  21.  Quamobrem  etiam 
atque  etiam  considera,  C.  Piso,  quis  quem  fraudasse 
dicatur.  Roscius  Fannium?  Quid  est  hoc?  probus 
improbum,  pudens  impudentem,  periurum  castus, 
callidum  imperitus,  liberalis  avidum.  Incredibile 
est;  quemadmodum,  si  Fannius  Roscium  fraudasse 
diceretur,  utrumque  ex  utriusque  persona  veri  simile 
videretur,  et  Fannium  per  malitiam  fecisse  et  Roscium 
per  imprudentiam  deceptum  esse :  sic,  quum  Roscius 
Fannium  fraudasse  arguatur,  utrumque  incredibile 
est,  et  Roscium  quidquam  per  avaritiam  appetisse  et 
Fannium  quidquam  per  se  bonitate  amisisse. 

VIII.  22.  Principia  sunt  huiusmodi.  Spectemus 
reliqua.  H-S  iooo  Q.  Roscius  fraudavit  Fannium. 
Qua  de  caussa?  Subridet  Saturius  veterator,  ut  sibi 


videtur.  Ait  propter  ipsa  H-S  iooo.  Video:  sed  ta¬ 
men  cur  ipsa  H-S  iooo  tam  vehementer  concupierit, 
quaero.  Nam  tibi,  M.  Perperna,  C.  Piso,  certe  tanti 
non  fuissent,  ut  socium  fraudaretis.  Roscio  cur  tanti 
fuerint,  caussam  requiro.  Egebat?  Immo  locuples 
erat.  Debebat?  Immo  in  suis  nummis  versabatur. 
Avarus  erat?  Immo  etiam,  antequam  locuples,  semper 
liberalissimus  munificentissimusque  fuit.  23.  Pro 
deum  hominumque  fidem!  qui  H-S  ccciooo  ccciooo 
ccciooo  quaestus  facere  noluit,  (nam  certe H-S  ccciooo 
ccciooo  ccciooo  merere  et  potuit  et  debuit,  si  potest 
Dionysia  H-S  ccciooo  ccciooo  merere,)  is  per  sum- 
mam  fraudem  et  malitiam  et  perfidiam  H-S  iooo  ap- 
!  petiit?  Et  ilia  fuit  pecunia  immanis,  haec  parvula: 

I  ilia  honesta,  haec  sordida:  ilia  iucunda,  haec  acerba: 
ilia  propria,  haec  in  caussa  et  in  iudicio  collocata. 
Decern  his  annis  proximis  H-S  sexagies  honestissime 
consequi  potuit:  noluit.  Laborem  quaestus  recepit: 
quaestum  laboris  reiecit.  Populo  Romano  adhuc  ser- 
vire  non  destitit:  sibi  servire  iampridem  destitit. 
24.  Hoc  tuumquam,  Fanni,  faceres?  et  si  hos  quae¬ 
stus  recipere  posses,  non  eodem  tempore  et  gestum 
et  animam  age  res?  Die  nunc  te  ab  Roscio  H-S  iooo 
circumscriptum  esse,  qui  tantas  et  tam  infmitas  pe- 
cunias  non  propter  inertiam  laboris,  sed  propter  ma- 
gnificentiam  liberalitatis  repudiarit.  Quid  ego  nunc 
ilia  dicam,  quae  vobis  in  mentem  venire  certo  scio? 
Fraudabat  te  in  societate  Roscius.  Sunt  iura,  sunt 
formulae  de  omnibus  rebus  constitutae ,  ne  quis  aut 
in  genere  iniuriae  aut  ratione  actionis  errare  possit. 
Expressae  sunt  enim  ex  unius  cuiusque  damno,  do- 
lore,  incommodo ,  calamitate ,  iniuria  publicae  a  prae- 
tore  formulae,  ad  quas  privata  lis  accommodatur. 

IX.  25.  Quae  quum  ita  sint,  cur  non  arbitrum 
pro  socio  adegeris  Q.  Roscium,  quaero.  Formulam 
non  noras?  Notissima  erat.  Iudicio  gravi  experiri 
nolebas?  Quid  ita?  Propter  familiaritatem  veterem? 
cur  ergo  laedis?  Propter  integritatem  hominis?  cur 
igitur  insimulas?  Propter  magnitudinem  criminis? 
Itane  vero?  quem  per  arbitrum  circumvenire  non 
posses,  cuius  de  ea  re  proprium  erat  iudicium,  hunc 
per  iudicem  condemnabis,  cuius  de  ea  re  nullum  est 
arbitrium?  Quin  tu  hoc  crimen  aut  obiice,  ubi  licet 
agere:  aut  iacere  noli,  ubi  non  oportet.  Tametsi  iam 
hoc  tuo  testimonio  crimen  sublatum  est.  Nam,  quo 
tu  tempore  ilia  formula  uti  noluisti,  nihil  hunc  in 
societatem  fraudis  fecisse  ostendisli.  Fecit  pactio- 
nem.  Num  tabulas  habet,  an  non?  Si  non  habet, 
quemadmodum  pactio  est?  si  habet,  cur  non  nomi- 
nas?  26.  Die  nunc  Roscium  abs  te  petisse,  ut  fami- 
liarem  suum  sumeres  arbitrum.  Non  petiit.  Die 
pactionem  fecisse,  ut  absolveretur.  Non  pepigit. 
Quaere,  quare  sit  absolutus?  Quod  erat  summa  in- 
nocentia  et  integritate.  Quid  enim  factum  est?  veni- 
sti  domum  ultro  Roscii:  satisfecisti:  quod  temere 
commisisses,  in  iudicium  ut  denuntiaret,  rogasti,  ut 
ignosceret ;  te  affuturum  negasti :  debere  tibi  ex  so¬ 
cietate  nihil,  clamitasti.  Iudici  hie  denuntiavit:  ab¬ 
solutus  est.  Tamen  fraudis  ac  furti  mentionem  facere 
audes?  Perstat  in  impudentia.  Pactionem  enim,  in¬ 
quit,  mecum  fecerat.  Idcirco  videlicet,  ne  condemna- 
retur.  Quid  erat  caussae,  cur  metueret,  ne  conde- 
mnaretur?  Res  erat  manifesta :  furtum  erat  apertum. 

27.  Cuius  rei  furtum  factum  erat?  Exorditur  ma- 
gna  cum  exspectatione  veteris  histrionis  exponere 
societatem.  X.  Panurgus,  inquit,  fuit  Fannii:  is  fuit 
ei  cum  Roscio  communis.  Hie  primum  questus  est 

non  leviter  Saturius ,  communem  factum  esse  gratis 
cum  Roscio,  qui  pretio  proprius  fuisset  Fannii.  Lar- 
gitus  est  scilicet  homo  liberalis  et  dissolutus  et  boni- 
tate  affluens  Fannius  Roscio?  Sic  puto.  28.  Quoniam 
ille  hie  constitit  paullisper,  mihi  quoque  necesse  est 
paullum  commorari.  Panurgum  tu,  Saturi,  proprium 
Fannii  dicis  fuisse.  At  ego  totum  Roscii  fuisse  con- 
tendo.  Quid  erat  enim  Fannii?  corpus.  Quid  Ro¬ 
scii?  disciplina.  Facies  non  erat,  ars  erat  pretiosa. 
Ex  qua  parte  erat  Fannii,  non  erat  H-S  iooo:  ex  qua 
parte  erat  Roscii,  amplius  erat  H-S  ccciooo.  Nemo 
enim  ilium  ex  trunco  corporis  spectabat,  sed  ex  arti- 
ficio  comico  aestimabat.  Nam  ilia  membra  merere 
per  se  non  amplius  poterant  duodecim  aeris :  disci¬ 
plina,  quae  erat  ab  hoc  tradita,  locabat  se  non  minus 
H-S  ccciooo.  29.  0  societatem  captiosam  et  indi- 
gnam!  ubi  alter  H-S  iooo,  alter  ccciooo  quod  sit,  in 
societatem  affert:  nisi  idcirco  moleste  pateris,  quod 
H-S  iooo  tu  ex  area  proferebas,  H-S  ccciooo  ex  di¬ 
sciplina  et  artificio  Roscius  promebat.  Quam  enim 
rem  et  exspectationem ,  quod  studium  et  quem  favo- 
rem  secum  in  scenam  attulit  Panurgus?  Quod  Roscii 
fuit  discipulus.  Qui  diligebant  hunc,  illi  favebant: 
qui  admirabantur  hunc,  ilium  probabant:  qui  deni- 
que  huius  nomen  audierant,  ilium  eruditum  et  per- 
fectum  existimabant.  Sic  est  vulgus:  ex  veritate 
pauca,  ex  opinione  multa  aestimat.  30.  Quid  sciret 
ille,  perpauci  animadvertebant.  Ubi  didicisset,  omnes 
quaerebant.  Nihil  ab  hoc  pravum  et  perversum  pro- 
duci  posse  arbitrabantur.  Si  veniret  ab  Statilio: 
tametsi  artificio  Roscium  superaret,  aspicere  nemo 
posset.  Nemo  enim,  sicut  ex  improbo  patre  probum 
filium  nasci,  sic  ex  pessimo  histrione  bonum  comoe- 
dum  fieri  posse  existimaret.  Quia  veniebat  a  Roscio, 
plus  etiam  scire,  quam  sciebat,  videbatur.  XI.  Quod 
item  nuper  in  Erote  comoedo  usu  venit :  qui  postea- 
quam  e  scena  non  modo  sibilis,  sed  etiam  convicio 
explodebatur,  sicut  in  aram  confugit  in  huius  domum, 
disciplinam,  patrocinium,  nomen.  Itaque  perbrevi 
tempore,  qui  ne  in  novissimis  quidem  erat  histrioni- 
bus,  ad  primos  pervenit  comoedos.  31.  Quae  res  ex- 
tulit  eum?  Una  commendatio  huius:  qui  tamen  Pa¬ 
nurgum  ilium,  non  solum  ut  Roscii  discipulus  fuisse 
diceretur,  domum  recepit,  sed  etiam  summo  cum  la- 
bore,  stomacho  miseriaque  erudiit.  Nam,  quo  quis- 
que  est  sollertior  et  ingeniosior,  hoc  docet  iracundius 
et  laboriosius.  Quod  enim  ipse  celeriter  arripuit,  id 
quum  tarde  percipi  videt,  discruciatur.  Paullo  lon- 
gius  oratio  mea  provecta  est  hac  de  caussa,  ut  condi- 
tionem  societatis  diligenter  cognosceretis.  32.  Quae 
deinde  sunt  consecuta?  Panurgum,  inquit,  hunc,  ser- 
vum  communem,  Q.  Flavius  Tarquiniensis  quidam 
interfecit.  Inhancrem,  inquit,  me  cognitorem  de- 
disti.  Lite  contestata,  iudicio  damni  iniuria  consti¬ 
tute,  tu  sine  me  cum  Flavio  decidisti.  Utrum  pro 
dimidia  parte,  an  pro  tota  societate?  Planius  dicam, 
utrum  pro  me,  an  pro  me  et  pro  te?  Pro  me?  potui 
exemplo  multorum;  licilum  est:  iure  fecerunt  multi : 
nihil  in  ea  re  tibi  iniuriae  feci :  pete  tu  tuum ,  exige 
et  aufer,  quod  debetur:  suam  quisque  partem  iuris 
possideat  et  persequatur.  At  enim  tu  tuum  negotium 
gessisti  bene.  Gere  et  tu  tuum  bene.  Magno  tu  tuam 
dimidiam  partem  decidisti.  Magno  et  tu  tuam  par¬ 
tem  decide.  H-S  ccciooo  tu  abstulisti.  Si  fit  hoc 
vero,  H-S  ccciooo  tu  quoque  aufer.  XII.  33.  Sed 
hanc  decisionem  Roscii  oralione  et  opinione  augere 
licet;  re  et  veritate  mediocrem  et  tenuem  esse  inve- 


nietis.  Accepit  enim  agrum  temporibus  iis,  quum 
iacerent  pretia  praediorum :  qui  ager  neque  villain  ha- 
buit  neque  ex  ulla  parte  fuit  cultus;  qui  nunc  multo 
pluris  est,  quam  tunc  fuit.  Neque  id  est  mirum. 
Turn  enim  propter  reipublicae  calamitates  omnium 
possessiones  erant  incertae ;  nunc  deum  immortal ium 
benignitate  omnium  fortunae  sunt  certae:  turn  erat 
ager  incultus  sine  tecto;  nunc  est  cultissimus  cum 
optima  villa.  34.  Verumtamen,  quoniam  natura  tarn 
malevolus  es,  numquam  ista  te  molestia  et  cura  libe- 
rabo.  Praeclare  suum  negotium  gessit  Roscius ;  fun- 
dum  fructuosissimum  abstulit:  quid  ad  te?  tuam  par¬ 
tem  dimidiam,  quemadmodum  vis,  decide.  Verlit 
hie  rationem  et  id ,  quod  probare  non  potest ,  fingero 
conatur.  De  tota  re,  inquit,  decidisti. 

Ergo  hue  universa  caussa  deducitur,  utrum  Ro¬ 
scius  cum  Flavio  de  sua  parte,  an  de  tota  societate 
fecerit  pactionem.  35.  Nam  ego  Roscium,  si  quid 
communi  nomine  tetigit,  confiteor  praestare  debere 
societati.  Societatis,  non  suas  lites  redemit,  quum 
fundum  a  Flavio  accepit.  Quid  ita  satis  non  dedit, 
amplius  a  se  neminem  petiturum?  Qui  de  sua  parte 
decidit,  reliquis  integram  relinquit  actionem  :  qui  pro 
sociis  transigit,  satisdat  neminem  eorum  postea  pe¬ 
titurum.  Quid  ita  Flavio  sibi  cavere  non  venit  in 
mentem?  Nesciebat  videlicet  Panurgum  fuisse  in  so¬ 
cietate?  Sciebat.  Nesciebat  Fannium  Roscio  esse  so- 
cium?  Praeclare.  Nam  iste  cum  eo  litem  contestatam 
habebat.  36.  Cur  igitur  decidit  et  non  restipulatur 
neminem  amplius  petiturum?  cur  de  fundo  decidit  el 
iudicio  non  absolvitur?  cur  tam  imperite  facit,  ut  nec 
Roscium  stipulatione  alliget  neque  a  Fannio  iudicio 
se  absolvat?  37.  Est  hoc  primum  et  ex  conditione 
iuris  et  ex  consuetudine  cautionis  gravissimum  etfir- 
missimum  argumentum:  quod  ego  pluribus  verbis 
amplecterer,  si  non  alia  certiora  et  clariora  testimo- 
nia  in  caussa  haberem.  XIII.  Et,  ne  forte  me  hoc 
frustra  pollicitum  esse  praeclices,  te,  te,  inquam,  Fan- 
ni,  ab  tuis  subselliis  contra  te  testem  suscitabo.  Cri- 
minatio  tua  quae  est?  Roscium  cum  Flavio  pro  socie¬ 
tate  decidisse.  Quo  tempore?  Abhinc  annis  iv.  De- 
fensio  mea  quae  est?  Roscium  pro  sua  parte  cum 
Flavio  transegisse.  Repromittis  tu  abhinc  triennium 
Roscio.  Quid?  recita  istam  restipulationem  clarius. 
Attende,  quaeso,  Piso.  Fannium  invitum  et  hue  at- 
que  illuc  tergiversantem  testimonium  contra  se  dicere 
cogo.  Quid  enim  restipulatio clamat?  quod  a  flavio 

luturum  spondeo.  Tua  vox  est,  Fanni.  38.  Quid 
tu  auferre  potes  a  Flavio,  si  Flavius  nihil  debet?  Quid 
hie  porro  nunc  restipulatur,  quod  iampridem  ipse  ex- 
egit?  quid  vero  Flavius  tibi  daturus  est,  qui  Roscio 
omne,  quod  debuit,  dissolvit?  Cur  in  re  tam  veteri, 
in  negotio  tam  confecto,  in  societate  dissoluta  nova 
haec  restipulatio  interponitur?  Quis  est  huius  resti- 
pulationis  scriptor?  testis?  arbiter?  quis?  Tu,  Piso. 
Tu  enim  Q.  Roscium  pro  opera,  pro  labore,  quod  co- 
gnitor  fuisset,  quod  vadimonia  obisset,  rogasti,  ut 
Fannio  daret  H-S  ccciooo,  hac  conditione,  ut,  si  quid 
ille  exegisset  a  Flavio,  partem  eius  dimidiam  Roscio 
dissolveret.  Satisne  ista  restipulatio  dicere  tibi  vide- 
tur  aperte,  Roscium  pro  se  decidisse?  39.  At  enim 
forsitan  hoc  tibi  venial  in  mentem,  repromisisse  Fan¬ 
nium  Roscio,  si  quid  a  Flavio  exegisset,  eius  partem 
dimidiam:  sed  omnino  exegisse  nihil.  Quid?  tu  non 
exitum  exactionis,  sed  initium  repromissionis  spe- 
ctare  debes?  neque,  si  ille  persequi  noluit,  non,  quod 

in  se  fuit,  iudicavit,  Roscium  suas,  non  societatis  li  J 
tes  redemisse.  Quid?  si  tandem  planum  facio,  post 
decisionem  veterem  Roscii,  post  repromissionem  re- 
centem  banc  Fannii  H-S  ccciooo  Fannium  a  Q.  Fla- 
vio  Panurgi  nomine  abstulisse:  tamen  diutius  illu- 
dere  viri  optimi  existimationi  Q.  Roscii  audebit? 

XIV.  40.  Paullo  ante  quaerebam ,  id  quod  vehe- 
menter  ad  rem  pertinebat,  qua  de  caussa  Flavius, 
quum  de  tota  lite  faceret  pactionem,  neque  satis  acci- 
peret  a  Roscio  neque  iudicio  absolveretur  a  Fannio. 
Nunc  vero  (id  quod  mirum  et  incredibile  est)  requi- 
ro,  quamobrem,  quum  de  tota  re  decidisset  cum  Ro¬ 
scio,  H-S  ccciooo  separatim  Fannio  dissolvit?  Hoc  | 
loco,  Saturi,  quid  pares  respondere,  scire  cupio. 
Utrum  omnino  Fannium  a  Flavio  H-S  ccciooo  non  | 
abstulisse?  an  alio  nomine  et  alia  de  caussa  abstulis¬ 
se?  41.  Si  alia  de  caussa:  quae  ratio  tibi  cum  eo  in- 
tercesserat?  nulla.  Addictus  erat  tibi?  non.  Frustra 
tempus  contero.  Omnino,  inquit,  H-S  ccciooo  a  Fla¬ 
vio  non  abstulit,  neque  Panurgi  nomine  neque  cuius- 
quam.  Si  planum  facio  post  hanc  recentem  stipula- 
tionem  Roscii  H-S  ccciooo  a  Flavio  le  abstulisse: 
numquid  caussae  est,  quin  ab  iudicio  abeas  turpissi- 
me  victus?  42.  Quo  teste  igitur  hoc  planum  faciam? 
Venerat,  ut  opinor,  haec  res  in  iudicium.  Certe.  Quis 
erat  petitor?  Fannius.  Quis  reus?  Flavius.  Quis  iu- 
dex?  Cluvius.  Ex  his  unus  mihi  testis  est  produ- 
cendus,  qui  pecuniam  datam  dicat.  Quis  est  ex  his 
gravissimus?  Sine  controversia  qui  omnium  iudicio 
comprobatus  est  [iudex].  Quern  igitur  ex  his  tribus 
a  me  testem  spectabis?  Petitorem?  Fannius  est:  con¬ 
tra  se  numquam  testimonium  dicet.  Reum?  Flavius 
est.  Is  iampridem  est  mortuus.  Si  viveret,  verba 
eius  audiretis.  Iudicem?  Cluvius  est.  Quid  is  dicit? 
H-S  ccciooo  Panurgi  nomen  Flavium  Fannio  dissol- 
visse :  quem  tu  si  ex  censu  spectas ,  eques  Romanus 
est:  si  ex  vita,  homo  clarissimus  est:  si  ex  te,  iudi¬ 
cem  sumpsisti:  si  ex  veritate,  id,  quod  scire  potuit  et 
debuit,  dixit.  43.  Nega,  nega  nunc,  equiti  Romano, 
homini  honesto,  iudici  tuo  credi  oportere.  Circum- 
spicit,  aestuat:  negat  nos  Cluvii  testimonium  recita- 
turos.  Recitabimus.  Erras :  inani  et  tenui  spe  te  con- 
solaris.  Recita  testimonium  T.  Manilii  et  C.  Luscii 
Ocreae,  duorum  senatorum,  hominum  ornatissimo- 
rum,  qui  ex  Cluvio  audierunt.  (testimonium  t.  ma- 
nilii  et  c.  luscii  ocreae.)  Utrum  dicis?  Luscio 
etManilio,  an  et  Cluvio  non  esse  credendum?  Planius 
atque  apertius  dicam.  XV.  Utrum  Luscius  et  Mani- 
lius  nihil  de  H-S  ccciooo  ex  Cluvio  audierunt?  an 
Cluvius  falsum  Luscio  etManilio  dixit?  Hoc  ego  loco 
soluto  et  quieto  sum  animo  et,  quorsum  recidat  re- 
sponsum  tuum,  non  magno  opere  laboro.  Firmissi- 
mis  enim  et  sanctissimis  testimoniis  virorum  optimo- 
rum  caussa  Roscii  communita  est.  44.  Si  iam  tibi 
deliberatum  est,  quibus  abroges  fidem  iurisiurandi, 
responde.  Manilio  et  Luscio  negas  esse  credendum? 
Die,  aude.  Est  tuae  contumaciae,  arrogantiae  vitae- 
que  universae  vox.  Quid  exspectas,  quam  mox  ego 
Luscium  et  Manilium  dicam  ordine  esse  senatores, 
aetate  grandes  natu,  natura  sanctos  et  religiosos,  co- 
piis  rei  familiaris  locupletes  et  pecuniosos?  Non  fa¬ 
ciam:  nihil  mihi  detraham,  quum  illis  exactae  aetatis 
severissime  fructum,  quem  meruerunt,  retribuam. 
Magis  mea  adolescentia  indiget  illorum  bona  existi- 
matione,  quam  illorum  severissima  senectus  deside- 
rat  meam  laudem.  45.  Tibi  vero,  Piso,  din  delibe¬ 
randum  et  concoquendum  est,  utrum  potius  Chaereae 


iniurato  in  sua  lite,  an  Manilio  et  Luscio  iuratis  in 
alieno  iudicio  credas?  Reliquum  est,  utCluvium  fal¬ 
sum  dixisse  Luscio  etManilio  contendat:  quod  si  fa- 
cit,  qua  impudentia  est,  eumne  testem  improbabit, 
quem  iudicem  probarit?  ei  negabit  credi  oportere,  cui 
ipse  crediderit?  eius  testis  ad  iudicem  fidem  infir- 
mabit,  cuius  propter  fidem  et  religionem  iudicis  te¬ 
stes  comparabat?  quem  ego  si  ferrem  iudicem,  refu- 
gere  non  deberet:  quum  testem  producain,  reprehen- 
dere  audebit?  XVI.  46.  Dixit  enim,  inquit,  iniuratus 
Luscio  et  Manilio.  Si  diceret  iuratus,  crederes?  At 
quid  interest  inter  periurum  et  mendacem?  Qui  men- 
tiri  solet,  peierare  consuevit.  Quem  ego,  ut  mentia- 
tur,  inducere  possum :  ut  peieret,  exorare  facile  pote- 
ro.  Nam  qui  semel  a  veritate  deflexit,  hie  non  ma- 
iore  religione  ad  periurium,  quam  ad  mendacium  per- 
duci  consuevit.  Quis  enim  deprecatione  deorum,  non 
conscientiae  fide  commovetur?  Propterea  quae  poena 
ab  diis  immortalibus  periuro,  haec  eadem  mendaci 
constituta  est.  Non  enim  ex  pactione.verborum,  qui¬ 
bus  iusiurandum  comprehenditur,  sed  ex  perfidia  et 
malitia,  per  quam  insidiae  tenduntur  alicui,  dii  im- 
mortales  hominibus  irasci  et  succensere  consuerunt. 
At  ego  hoc  ex  contrario  contendo.  47.  Levior  esset 
auctoritas  Cluvii,  si  diceret  iuratus,  quam  nunc  est, 
quum  dicit  iniuratus.  Turn  enim  forsitan  improbis 
nimis  cupidus  videretur,  qui,  qua  de  re  iudex  fuis- 
set,  testis  esset?  Nunc  omnibus  inimicis  necesse  est 
castissimus  et  constantissimus  esse  videatur,  qui  id, 
quod  scit,  familiaribus  suis  dicit.  48.  Die  nunc,  si 
poles,  si  res,  si  caussa  patitur,  Cluvium  esse  menti- 
tum.  Mentitus  est  Cluvius?  Ipsa  mihi  veritas  ma¬ 
nual  iniecit  et  paullisper  consistere  et  commorari  co- 
git.  Unde  hoc  totum  ductum  et  conflatum  menda¬ 
cium  est?  Roscius  est  videlicet  homo  callidus  et  ver- 
sutus.  Hoc  initio  cogitare  coepit:  quoniam  Fannius 
a  me  petit  H-S  iooo,  petam  a  C.  Cluvio,  equite  Ro¬ 
mano,  ornatissimo  homine,  ut  mea  caussa  mentiatur : 
dicat,  decisionem  factam  esse,  quae  facta  non  est; 
H-S  ccciooo  a  Flavio  data  esse  Fannio,  quae  data 
non  sunt.  Est  hoc  principium  improbi  animi,  miseri 
ingenii,  nullius  consilii.  49.  Quid  deinde?  Postea- 
quam  se  praeclare  confirmavit,  venit  ad  Cluvium. 
Quem  liominem?  levem?  Immo  gravissimum.  Mobi- 
lem?  immo  constantissimum.  Familiarem?  immo 
alienissimum.  Hunc  posteaquam  salutavit,  rogare 
1  coepit  blande  et  concinne  scilicet:  mentire  mea  caus- 
|  sa  viris  optimis  tuis  familiaribus  praesentibus ;  die 
Flavium  cum  Fannio  dePanurgo  decidisse,  qui  nihil 
transegit;  die  H-S  ccciooo  dedisse,  qui  assem  nul- 
i  lum  dedit.  Quid  ille  [respondit]?  Ego  vero  cupide  et 
[  libenter  mentiar  tua  caussa;  et,  si  quando  me  vis  pe- 
i  ierare,  ut  paullulum  tu  compendii  facias,  paratum 
j  fore  scito :  non  fuit  caussa,  cur  tantum  laborem  cape- 
res  et  ad  me  venires  :  per  nuntium  hoc,  quod  erat  tarn 
|  leve,  transigere  potuisti.  XVII.  50.  Pro  deum  ho- 
i  minumque  fidem!  hoc  aut Roscius  umquam  a  Cluvio 
!  petisset,  siH-Smillies  in  iudicium  haberet?  aut  Clu¬ 
vius  Roscio  petenti  concessisset,  si  universae  prae- 
i  dae  particeps  esset?  Vix  medius  fidius  tu,  Fanni,  a 
!  Ballione  aut  aliquo  eius  simili  hoc  expostulare  aude- 
res  et  impetrare  posses,  quod  quum  est  veritate  fal¬ 
sum,  turn  ratione  quoque  est  incredibile.  Obliviscor 
enim,  Roscium  et  Cluvium  viros  esse  primarios:  im- 
j  probos  temporis  caussa  esse  lingo.  51 .  Falsum  sub- 
l  ornavit  testem  Roscius  Cluvium.  Cur  tarn  sero?  cur, 
!  quum  altera  pensio  solvenda  esset,  non  turn,  quum 

prima?  Nam  iam  antea  H-S  iooo  dissolverat.  Dein- 
de,  si  iam  persuasum  eratCluvio,  ut  mentiretur :  cur 
potius  H-S  ccciooo,  quam  ccciooo  ccciooo  ccciooo 
data  dixit  Fannio  a  Flavio,  quum  ex  restipulatione 
pars  eius  dimidia  Roscii  esset?  Iam  intelligis,  C.  Pi- 
so,  sibi  soli,  societati  nihil  Roscium  petisse.  Hoc 
quum  sentit  Saturius  esse  apertum,  resistere  et  repu- 
gnare  contra  veritatem  non  audet:  aliud  fraudis  et 
insidiarum  eodem  vestigio  diverticulum  reperit. 

52.  Petisse,  inquit,  suam  partem  Roscium  a  Fla¬ 
vio  confiteor:  vacuam  et  integram  reliquisse  Fannii 
concedo:  sed,  quod  sibi  exegit,  id  commune  societa- 
tis  factum  esse  contendo.  Quo  nihil  captiosius  neque 
indignius  potest  dici.  Quaero  enim,  potueritne  Ro¬ 
scius  ex  societate  suam  partem  petere,  necne?  Si  non 
potuit:  quemadmodum  abstulit?  sipotuit:  quemad- 
modum  non  sibi  exegit?  Nam  quod  sibi  petitur,  certe 
alteri  non  exigitur.  53.  An  ita  est?  si,  quod  univer- 
sae  societatis  fuisset,  petisset;  quod  turn  reaactum 
esset,  aequaliter  omnes  partirentur:  nunc,  quum  pe- 
tierit,  quod  suae  partis  esset;  non,  quod  abstulit,  soli 
sibi  exegit?  XVIII.  Quid  interest  inter  eum,  qui  per 
se  litigat  et  qui  cognitor  est  datus?  Qui  per  se  litem 
contestatur,  sibi  soli  petit:  alteri  nemo  potest,  nisi 
qui  cognitor  est  factus.  Itane  vero?  Cognitor  si  fuis¬ 
set  tuus,  quod  vicisset  iudicio,  ferrestuum.  Suo  no¬ 
mine  petiit:  quod  abstulit,  sibi,  non  tibi  exegit. 
54.  Quod  si  quisquam  petere  potest  alteri,  qui  cogni¬ 
tor  non  est  factus :  quaero,  quid  ita,  quum  Panurgus 
esset  interfectus  et  lis  contestata  cum  Flavio  damni 
iniuria  esset,  tu  in  earn  litem  cognitor  Roscii  sis  fa¬ 
ctus  :  quum  praesertim  ex  tua  oratione,  quodcumque 
tibi  peteres,  huic  peteres :  quodcumque  tibi  exigeres, 
id  in  societatem  recideret.  Quod  si  ad  Roscium  nihil 
perveniret,  quod  tu  a  Flavio  abstulisses,  nisi  te  in 
suam  litem  dedisset  cognitorem ;  ad  te  pervenire  nihil 
debet,  quod  Roscius  pro  sua  parte  exegit:  quoniam 
tuus  cognitor  non  est  factus.  55.  Quid  enim  huic  rei 
respondere  poteris,  Fanni,  quum  de  sua  parte  Roscius 
transegit  cum  Flavio,  actionem  tibi  tuam  reliquit,  an 
non?  Si  non  reliquit,  quemadmodum  H-S  ccciooo  ab 
eo  postea  exegisti?  si  reliquit,  quid  ab  hoc  petis, 


quod  per  te  persequi  et  petere  debes?  Simillima  enim 
et  maxime  gemina  societas  hereditatis  est.  Quemad¬ 
modum  socius  in  societate  habet  partem :  sic  heres  in 
hereditate  habet  partem.  Ut  heres  sibi  soli,  non  co- 
heredibus  petit:  sic  socius  sibi  soli,  non  sociis  petit: 
et  quemadmodum  uterque  pro  sua  parte  petit,  sic  pro 
sua  parte  dissolvit:  heres  ex  sua  parte,  qua  heredi- 
tatem  adiit:  socius  ex  ea,  qua  societatem  coiit.  56. 
Quemadmodum  suam  partem  Roscius  suo  nomine 
condonare  potuit  Flavio,  ut  earn  tu  non  peteres :  sic, 
quum  exegit  suam  partem  et  tibi  integram  petitionem 
reliquit,  tecum  partiri  non  debet;  nisi  forte  tu  per- 
verso  more  quod  huius  est  ab  alio  extorquere  non 
poles,  huic  eripere  potes.  Perstat  in  sententia  Satu¬ 
rius  :  quodcumque  sibi  petat  socius,  id  societatis  fieri. 
Quod  si  ita  est:  qua  (malum)  stultitia  fuit  Roscius, 
qui  ex  iurisperitorum  consilio  et  auctoritate  restipu- 
laretur  a  Fannio  diligenter,  ut,  quod  is  exegisset  a 
Flavio,  dimidiam  partem  sibi  dissolveret:  siquidern 
sine  cautione  et  repromissione  nihilominus  id  Fannius 
societati,  hoc  est  Roscio,  debebat? 

Desideranlur  non  pauca. 


CORQLLARIUM 

frcigmenta  oralionis  pro  Roscio  Comoedo  codice 
Vaticano  prodita  continens: 

1 .  Hoc  sibi  quisque  proponat,  quo  minus  fucatis  ca- 

piatur  officiis. 

2.  Rara  res  est  amicitia. 

3.  Quid  enim  tam  simplex  apertumque  est?  Atqui 

non  tam  in  alto  latet  aurum  argentumque. 

4.  Hasce  ori  [vulgo  ore)  adverso  inuri  cicatrices  ac  no- 

tas  virtutis  accipitis,  ne  accipiat  fama,  quod  ( vul¬ 
go  :  quod  fama  accipiat)  vultusperhorrescit,  quern 
numquam  inc.ursione  hostium  commovere  — 

5.  (Pot)erat  mecum  autem  ubique  inveniri  sine  ullo 
|  labore,  sine  uila  investigatione. 

ARG.  ASCONtl.  Cn.  Pompeio  prirnum  et  M.  Crasso 
Cuss.  C.  Verres  perfunctus  quaestura,  legatione  et  praetura  ur- 
baua,  vivo  patre  C.  Verre  et  praetextato  filio  ac  filia  nupta  uxo- 
rem  habeas ,  quum  successisset  in  Sicilia  C.  Saceriloti  praetori, 
eainque  non  sibi  succedente  Arrio  per  trienniura  tenuisset,  atque 
in  ea  fuisset  libidinose,avare  cruileliterque  versatus,  succedente 
tandem  in  eadem  provincia  L.  Metello,  repetundamin  reus  abSi- 
culis  postulatus  est:  qui  omnes  praeter  Syracusanos  et  Mamer- 
tinos  M.  Tullium,  illo  tempore  florentem  defensionibus  amico- 
rum,  ad  accusandum  descendere  compulerunt,  iam  pridem  illis 
necessitudine  copulatum ,  quod  quaestor  in  Sicilia  fuisset  prae- 
tore  Sex.  Peducaeo,  et  quod,  quum  decederet ,  in  ilia  oratione, 
quam  Lilybaei  habuit,  multa  iis  benigne  promisisset.  Accessit 
bis  non  ignobilis  futura  de  Verre  victoria ,  quia  a  Metellis,  Sei- 
pionibus  et  multis  aliis  nobilibus  viris  et  praecipue  ab  Horten- 
sio  ipso  defenderetur,  facile  et  principe  in  senatu  propter  nobi- 
litatem,  etin  foro  ob  eloquentiam  rege  caussarum,  et  eodemcon- 
sule  designate  cum  Q.  Metello  fratre  Metellorum,  alterius  prae- 
toris  Siculi,  alterius  praetoris  urbani.  His  ita  constitutis  ex- 
stitit  Q.  Caecilius  Niger,  domo  Siculus,  et  quaestor  Verris ,  et 
eiusdem ,  ut  ipse  dicebat,  inimicus ,  qui  se  potius  accusatorem 
contenderet  constitui  oportere,  has  afferens  caussas:  unam,  quod 
ab  eo  laesus  et  ob  hoc  iure  illi  sit  inimicus,  quare  praevaricator 
esse  non  possit ;  alteram ,  quod ,  quum  quaestor  ei  turn  fuerit, 
etiam  ipse  in  [quaestione]  crimina  noverit  Verris  ;  tertiam,  quod 
Siculus  pro  Siculis  agat.  Huiuscemodi  propositionibus  Cicero 
designatus  aedilis  his  sex  capitibus  respondet  (M.  Licinio  Cras- 
so  Cn.  Pompeio  Magno  Coss.  s.684.  p.  U.  c.).  Accusatorem  eum 
esse  oportere:  Qui  invitus  cogitur  religione  officii ,  rogatus  ab 
omnibus  Siculis  :  Qui  pro  republica  agat :  Quern  volunt,  qui  ac¬ 
cusant:  Quern  metuit,  qui  accusatur:  Qui  idoneus  est  facundia  et 
innocentia:  Qui  hoc  facit  imitatione  maiorum.  Divisio  princi¬ 
palis  una  de  se  ipso,  altera  de  contentione  sui  et  Caecilii.  Di- 
vinatio  dicitur  haec  oratio,  quia  non  de  facto  quaeritur  et  conie- 
ctura ,  seddefuturo,  quae  est  divinatio  ,  uter  debeat  accusare. 
Alii  ideo  putant  divinationem  dici ,  quod  iniurati  iudices  in  hac 
caussa  sedeant,  ut,  quod  velint,  praesentire  de  utroque  possint. 
Alii,  quod  res  agatur  sine  testibus  et  sine  tabulis,  et  his  remotis 
argumenta  sola  sequantur  iudices  et  quasi  divinent.  Agitur  au- 
tem  caussa  senatoriis  iudiciis  in  iuvidia  apud  populuni  constitu¬ 


tis  corruplione  multornm  ,  vexatis  provinciis  omnibus,  ac  sociis 
populi  Romani  fessis  toto  orbe  terrarum  libidine  et  iniquitate 
Itomanorum  magistratuum,  accusatoribus  praevaricatione  infa- 
mibus,  flagitante  plebe  iudicia  equestris  ordinis,  quae  ferme  an¬ 
te  annos  X  victor  Sulla  sustulerat,  cognoscente  de  pecuniis  repe- 
tundis  M.  Glahrione  praetore,  et  amplissimis  quibusque  senato- 
rii  ordinis  iudicantibus ,  summa  exspectatione  cunctorum.  Ge¬ 
nus  caussae,  honestuni.  Status,  qualitas  negotialis  comparativa 
de  constituendo  accusatore,  qui  potissimum  de  duobus,  ant  qui 
solus  accuset.  Dicit  enim  Caecilius ,  aut  a  se  accusandum  e3se 
Verrem,  aut  a  se  quoque. 

I.  1 .  Si  quis  vestrum,  iudices,  aut  eorum  qui  ad- 
sunt ,  forte  miratur ,  me,  qui  tot  annos  in  caussis  iu- 
diciisque  publicis  ita  sim  versatus,  ut  defenderim 
multos,  laeserim  neminem,  subito  nunc  mutata  vo- 
luntate  ad  accusandum  descendere:  is,  si  mei  consi- 
lii  caussam  rationemque  cognoverit,  una  et  id,  quod 
facio,  probabit,  et  in  hac  caussa  profecto  neminem 
praeponendum  esse  mihi  actorem  putabit.  2.  Quum 
|  quaestor  in  Sicilia  fuissem,  iudices,  itaque  ex  ea  pro¬ 
vincia  decessissem,  ut  Siculis  omnibus  iucundam 
i  diuturnamque  memoriam  quaesturae  nominisque  mei 
relinquerem:  factum  est,  uti  quum  summum  in  ve- 
teribus  patronis  multis,  turn  nonnullum  etiam  in  me 
|  praesidium  suis  fortunis  constitutum  esse  arbitraren- 
j  tur.  Qui  nunc  populati  atque  vexati,  cuncti  ad  me  pu- 
blice  saepe  venerunt,  ut  suarum  fortunarum  omnium 
caussam  defensionemque  susciperem.  Me  saepe  esse 
pollicitum,  saepe  ostendisse  dicebant,  si  quod  tempus 
accidisset,  quo  tempore  aliquid  a  me  requirerent, 
commodis  eorum  me  non  defuturum.  3.  Venisse  tem¬ 
pus  aiebant,  non  iam  ut  commoda  sua,  sed  ut  vitam 
salutemque  totius  provinciae  defenderem :  sese  iam 
ne  deos  quidem  in  suis  urbibus,  ad  quos  confugerent, 
habere,  quod  eorum  simulacra  sanctissima  C.  Verres 
ex  delubris  religiosissimis  sustulisset:  quas  res  lu¬ 
xuries  in  flagitiis,  crudelitas  in  suppliciis,  avaritia  in 

rapinis,  superbia  in  contumeliis  efficere  potuisset,  eas 
omnes  sese  hoc  uno  praetore  per  triennium  pertulis- 
se:  rogare  et  orare,  ne  illos  supplices  aspernarer, 
quos,  me  incolumi,  nemini  supplices  esse  oporte- 
ret.  II.  4.  Tuli  graviter  et  acerbe,  iudices,  ineum  me 
locum  adduci ,  ut  aut  eos  homines  spes  falleret ,  qui 
opem  a  me  atque  auxilium  petissent,  aut  ego,  qui  me 
ad  defendendos  homines  ab  ineunte  adolescentia  de- 
dissem,  tempore  atque  officio  coactus  ad  accusandum 
traducerer.  Dicebam,  habere  eos  actorem  Q.  Caeci- 
lium,  qui  praesertim  quaestor  in  eadem  provincia 
post  me  quaestorem  fuisset.  Quo  ego  adiumento  spe- 
rabam  hanc  a  me  molestiam  posse  demoveri,  id  mihi 
erat  adversarium  maxime.  Nam  illi  multo  mihi  hoc 
facilius  remisissent,  si  istum  non  nossent,  aut  si  iste 
apud  eos  quaestor  non  fuisset.  5.  Adductus  sum,  iu¬ 
dices  ,  officio ,  fide,  misericordia,  multorum  bonorum 
exemplo,  veteri  consuetudine  institutoque  maiorum, 
ut  onus  hoc  laboris  atque  officii  non  ex  meo,  sed  ex 
meorum  necessariorum  tempore,  mihi  suscipiendum 
putarem.  Quo  in  negotio  tamen  ilia  me  res,  iudices, 
consolatur,  quod  haec,  quae  videtur  esse  accusatio 
mea,  non  potius  accusatio,  quam  defensio  est  existi- 
manda.  Defendo  enim  multos  mortales,  multas  civi- 
tates,  provinciam  Siciliam  totam.  Quamobrem,  si 
mihi  unus  est  accusandus ,  propemodum  manere  in 
instituto  meo  videor,  et  non  omnino  a  defendendis 
hominibus  sublevandisque  discedere.  6.  Quod  si  hanc 
caussam  tarn  idoneam,  tarn  illustrem,  tarn  gravem 
non  haberem ;  si  aut  hoc  a  me  Siculi  non  petissent, 
aut  mihi  cum  Siculis  caussa  tantae  necessitudinis  non 
intercederet,  et  hoc,  quod  facio,  me  reipublicae  caussa 
facere  profiterer,  ut  homo  singulari  cupiditate,  au- 
dacia,  scelere  praeditus,  cuius  furta  atque  flagitia  non 
in  Sicilia  solum,  sed  in  Achaia,  Asia,  Cilicia,  Pam- 
phylia,  Romae  denique  ante  oculos  omnium  maxima 
turpissimaque  nossemus,  me  agente  in  iudicium  vo- 
caretur:  quis  tandem  esset,  qui  meum  consilium  aut 
factum  posset  reprehendere?  III.  7.  Quid  est,  pro 
deum  hominumque  fidem,  in  quo  ego  reipublicae 
plus  hoc  tempore  prodesse  possim?  Quid  est,  quod 
aut  populo  Romano  gratius  esse  debeat,  aut  sociis  ex- 
terisque  nationibus  optatius  esse  possit,  aut  saluti  for- 
tunisque  omnium  magis  accommodatum  sit?  Popula- 
tae,  vexatae,  funditus  eversae  provinciae:  socii  sti- 
pendiariique  populi  Romani  afflicti ,  miseri  iam  non 
salutis  spem,  sed  exitii  solatium  quaerunt.  8.  Qui 
iudicia  manere  apud  ordinem  senatorium  volunt,  que- 
runtur  accusatores  se  idoneos  non  habere.  Qui  ac- 
cusare  possunt,  iudiciorum  severitatem  desiderant. 
Populus  Romanus  interea,  tametsi  multis  incommo- 
dis  difficultatibusque  aflectus  est,  tamen  nihil  aeque 
in  republica  atque  illam  veterem  iudiciorum  vim  gra- 
vitatemque  requirit.  Iudiciorum  desiderio  tribunicia 
potestas  efflagitata  est:  iudiciorum  levitate  ordoquo- 
que  alius  ad  res  iudicandas  postulatur:  iudicum  cul¬ 
pa  atque  dedecore  etiam  censorium  nomen,  quod 
asperius  antea  populo  videri  solebat,  id  nunc  posci- 
tur,  id  iam  populare  atque  plausibile  factum  est.  9. 
In  hac  libidine  hominum  nocentissimorum,  in  populi 
Romani  quotidiana  querimonia,  iudiciorum  infamia, 
totius  ordinis  oflensione,  quum  hoc  unum  his  tot  in- 
commodis  remedium  esse  arbitrarer,  ut  homines  ido- 
nei  atque  integri  caussam  reipublicae  legumque  sus- 
ciperent:  fateor  me  salutis  omnium  caussa  ad  earn 
partem  accessisse  reipublicae  sublevandae,  quae  ma¬ 
xime  laboraret.  10.  Nunc,  quoniam  quibus  rebus  ! 


adductus  ad  caussam  accesserim  demonstravi,  dicen- 
dum  necessario  est  de  contentione  nostra ,  ut  in  con- 
stituendo  accusatore,  quid  sequi  possitis,  habeatis. 

Ego  sic  intelligo,  iudices :  quum  de  pecuniis  repe- 
tundis  nomen  cuiuspiam  deferatur,  si  certamen  inter 
aliquos  sit,  cui  potissimum  delatio  detur,  haec  duo  in 
primis  spectari  oportere :  quern  maxime  velint  acto¬ 
rem  esse  ii,  quibus  factae  esse  dicantur  iniuriae,  et 
quem  minime  velit  is,  qui  eas  iniurias  fecisse  argua- 
tur.  IV.  1 1 .  In  hac  caussa,  iudices,  tametsi  utrumque 
esse  arbitror  perspicuum,  tamen  de  utroque  dicam,  et 
de  eo  prius ,  quod  apud  vos  plurimum  debet  valere, 
hoc  est  de  voluntate  eorum,  quibus  iniuriae  factae 
sunt ;  quorum  caussa  iudicium  de  pecuniis  repetundis 
est  constitutum.  Siciliam  provinciam  C.  Verres  per 
triennium  depopulatus  esse,  Siculorum  civitates  va- 
stasse,  domos  exinanisse,  fana  spoliasse  dicitur.  Ad- 
sunt,  queruntur  Siculi  universi:  ad  meam  fidem, 
quam  habent  spectatam  iam  et  diu  cognitam,  confu- 
giunt :  auxilium  sibi  per  me  a  vobis  atque  a  populi 
Romani  legibus  petunt :  me  defensorem  calamitatum 
suarum,  me  ultorem  iniuriarum,  me  cognitorem  iu- 
ris  sui,  me  actorem  caussae  totius  esse  voluerunt. 
12.  Utrum,  Q.  Caecili,  hoc  dices,  me  non  Siculorum 
rogatu  ad  caussam  accedere,  an  optimorum  fidelissi- 
morumque  sociorum  voluntatem  apud  hos  gravem 
esse  non  oportere?  Si  id  audebis  dicere,  quod  C.  Ver¬ 
res,  cui  te  inimicum  esse  simulas,  maxime  existima- 
ri  vult,  Siculos  hoc  a  me  non  petisse:  primum  caus¬ 
sam  inimici  tui  sublevabis,  de  quo  non  praeiudicium, 
sed  plane  iudicium  iam  factum  putatur,  quod  ita  per- 
crebruit,  Siculos  omnes  actorem  suae  caussae  contra 
illius  iniurias  quaesisse.  1 3.  Hoc  si  tu,  inimicus  eius, 
factum  negabis,  quod  ipse ,  cui  maxime  haec  res  ob- 
stat,  negare  non  audet:  videto,  ne  nimium  familiari- 
ter  inimicitias  exercere  videare.  Deinde  sunt  testes, 
viri  clarissimi  nostrae  civitatis,  quos  omnes  a  me  no- 
minari  non  est  necesse:  eos,  qui  adsunt,  appellabo: 
quos,  si  mentirer,  testes  esse  impudentiae  meae  mi¬ 
nime  vellem.  Scit  is,  qui  est  in  consilio,  C.  Marcel- 
lus:  scit  is,  quem  adesse  video,  Cn.  Lentuius  Mar- 
cellinus :  quorum  fide  atque  praesidio  Siculi  maxime 
nituntur,  quod  omnino  Marcellorum  nomini  tota  ilia 
provincia  adiuncta  est.  14.  Hi  sciunt,  hoc  non  modo 
a  me  petitum  esse,  sed  ita  saepe  et  ita  vehementer 
esse  petitum,  ut  aut  caussa  mihi  suscipienda  fuerit 
aut  officium  necessitudinis  repudiandum.  Sed  quid 
ego  his  testibus  utor,  quasi  res  dubia  aut  obscura  sit? 
Adsunt  homines  ex  tota  provincia  nobilissimi,  qui 
praesentes  vos  orant  atque  obsecrant,  iudices,  ut  in 
actore  caussae  suae  deligendo  vestrum  iudicium  ab 
suo  iudicio  ne  discrepet.  Omnium  civitatum  totius 
Siciliae  legationes  adsunt  praeter  duas  civitates :  qua- 
rum  duarum ,  si  adessent ,  duo  crimina  vel  maxima 
minuerentur,  quae  cum  his  civitatibus  G.  Verri  com- 
municata  sunt.  15.  At  enim  cur  a  me  potissimum 
hoc  praesidium  petiverunt?  Si  esset  dubium,  petis¬ 
sent  a  me  praesidium  necne,  dicerem,  cur  petissent. 
Nunc  vero,  quum  id  ita  perspicuum  sit,  ut  oculis  iu- 
dicare  possitis :  nescio  cur  hoc  mihi  detrimento  esse 
debeat,  si  id  mihi  obiiciatur,  me  potissimum  esse 
delectum.  16.  Verum  id  mihi  non  sumo,  iudices,  et 
hoc  non  modo  in  oratione  mea  non  pono ,  sed  ne  in 
opinione  quidem  cuiusquam  relinquo,  me  omnibus 
patronis  esse  praepositum.  Non  ita  est:  sed  unius 
cuiusque  temporis,  valetudinis,  facultatis  ad  agen¬ 
dum  ducta  ratio  est.  Mea  fuit  semper  haec  in  hac 

re  voluntas  et  sententia ,  quemvis  ut  hoc  mallem  de 
iis ,  qui  essent  idonei ,  suscipere,  quam  me:  me  ut 
mallem,  quam  neminem.  Y.  17.  Reliquum  est  iam, 
ut  illud  quaeramus,  quum  hoc  constet,  Siculos  a  me 
petisse,  ecquid  hanc  rem  apud  vos  animosque  vestros 
valere  oporteat:  ecquid  auctoritatis  apud  vos  in  suo 
iure  repetundo  socii  populi  Romani,  supplices  vestri, 
habere  debeant.  De  quo  quid  ego  plura  commemo- 
rem?  Quasi  vero  dubium  sit,  quin  tota  lex  de  pecu- 
niis  repetundis  sociorum  caussa  constituta  sit.  18. 
Nam  civibus  quum  sunt  ereptae  pecuniae,  civili  fere 
actione  et  privato  iure  repetuntur.  Haec  lex  socialis 
est :  hoc  ius  nationum  exterarum  est :  hanc  habent 
arcem,  minus  aliquanto  nunc  quidem  munitam,  quam 
antea;  verumtamen,  si  qua  reliqua  spes  est,  quae 
sociorum  animos  consolari  possit,  ea  tota  in  hac  lege 
posita  est :  cuius  legis  non  modo  a  populo  Romano, 
sed  etiam  ab  ultimis  nationibus  iampridem  severi 
custodes  requiruntur.  19.  Quis  igitur  est,  qui  neget 
oportere  eorum  arbitratu  lege  agi,  quorum  caussa  lex 
sit  constituta?  Sicilia  tota,  si  una  voce  loqueretur, 
hoc  diceret :  quod  auri,  quod  argenti,  quod  ornamen- 
torum  in  meis  urbibus ,  sedibus,  delubris  fuit ;  quod 
in  una  quaque  re  beneficio  senatus  populique  Romani 
iuris  habui,  id  mihi  tu,  C.  Yerres,  eripuisti  atque 
abstulisti;  quo  nomine  abs  te  sestertium  millies  ex 
lege  repeto.  Si  universa,  ut  dixi,  provincia  loqui 
posset ,  hac  voce  uteretur :  quoniam  id  non  poterat, 
harum  rerum  actorem ,  quern  idoneum  esse  arbitrata 
est,  ipsa  delegit.  20.  In  huiusmodi  re  quisquam 
tarn  impudens  reperietur,  qui  ad  alienam  caussam 
invitis  iis ,  quorum  negotium  est ,  accedere  aut  aspi- 
rare  audeat?  VI.  Si  tibi,  Q.  Caecili,  hoc  Siculi  dice- 
rent:  te  non  novimus;  nescimus,  qui  sis;  numquam 
te  antea  vidimus ;  sine  nos  per  eum  nostras  fortunas 
defendere,  cuius  fides  est  nobis  cognita:  nonne  id 
dicerent,  quod  cuivis  probare  deberent?  Nunc  hoc 
dicunt,  utrumque  se  nosse,  alterum  se  cupere  defen- 
sorem  esse  fortunarum  suarum,  alterum  plane  nolle. 

21 .  Cur  nolint,  etiamsi  tacent,  satis  dicunt.  Verum 
non  tacent.  Tamen  his  invitissimis  te  offeres?  tamen 
in  aliena  caussa  loquere?  tamen  eos  defendes,  qui  se 
ab  omnibus  desertos  potius,  quam  abs  te  defensos 
esse  malunt?  tamen  his  operam  tuam  pollicebere,  qui 
te  neque  velle  sua  caussa,  nec,  si  cupias,  posse  arbi- 
trantur?  Cur  eorum  spem  exiguam  reliquarum  for¬ 
tunarum  ,  quam  habent  in  legis  et  iudicii  severitate 
positam,  vi  extorquere  conaris?  cur  te  interponis,  in¬ 
vitissimis  his,  quibus  maxime  lex  consultum  esse 
vult?  cur,  de  quibus  in  provincia  non  optime  es  me- 
ritus ,  eos  nunc  plane  fortunis  omnibus  conaris  ever- 
tere?  cur  his  non  modo  persequendi  iuris  sui,  sed 
etiam  deplorandae  calamitatis  adimis  potestatem? 

22.  Num,  te  actore,  quem  eorum  affuturum  putas, 
quos  intelligis ,  non  ut  per  te  alium ,  sed  ut  per  ali— 
quem  te  ipsum  ulciscantur,  laborare? 

VII.  At  enim  solum  id  est,  ut  me  Siculi  maxime 
velint:  alterum  illud,  credo,  obscurum  est,  a  quo 
Verres  minime  se  accusari  velit.  Ecquis  umquam 
tam  palam  de  honore ,  tarn  vehementer  de  salute  sua 
contendit,  quam  ille  atque  illius  amici,  ut  ne  haec 
mihi  delatio  detur?  Sunt  multa,  quae  Verres  in  me 
esse  arbitratur,  quae  scit  in  te,  Q.  Caecili,  non  esse: 
quae  euiusmodi  in  utroque  nostrum  sint,  paullo  post 
commemorabo.  23.  Nunc  tantum  id  dicam,  quod 
taeitus  tu  mihi  assentiare :  nullam  rem  in  me  esse, 
quam  ille  contemnat:  nullam  in  te,  quam  pertimescat. 

Itaque  magnus  ille  defensor  et  amicus  eius  tibi  suf- 
fragatur,  me  oppugnat;  aperte  ab  iudicibus  petit,  ut 
tu  mihi  anteponare:  et  ait  hoc  se  honeste  sine  ulla 
invidia  ac  sine  ulla  offensione  contendere.  Non  enim, 
inquit,  illud  peto,  quod  soleo,  quum  vehementius 
contendi,  impetrare;  reus  ut  absolvatur,  non  peto: 
sed  ut  ab  hoc  potius,  quam  ab  illo  accusetur,  id  peto. 
Da  mihi  hoc:  concede,  quod  facile  est,  quod  hone- 
stum,  quod  non  invidiosum:  quod  quum  dederis, 
»sine  ullo  tuo  periculo,  sine  infamia  illud  dederis,  ut 
is  absolvatur,  cuius  ego  caussa  laboro.  24,  Et  ait 
idem,  ut  aliquis  metus  adiunctus  sit  ad  gratiam :  cer- 
tos  esse  in  consilio,  quibus  ostendi  tabellas  velit.  Id 
esse  perfacile:  non  enim  singulos  ferre  sententias, 
sed  universes  constituere:  ceratam  uni  cuique  tabel- 
lam  dari  cera  legitima,  non  ilia  infami  ac  nefaria. 
Atque  is  non  tam  propter  Verrem  laborat,  quam  quod 
eum  minime  res  tota  delectat.  Videt  enim,  si  a  pue- 
ris  nobilibus,  quos  adhuc  elusit;  si  a  quadruplatori- 
bus,  quos  non  sine  caussa  contempsit  semper  ac  pro 
nihilo  putavit,  accusandi  voluntas  ad  viros  fortes  spe- 
ctatosque  homines  tralata  sit,  se  in  iudiciis  diutius 
dominari  non  posse.  VIII.  25.  Huic  ego  homini  iam 
ante  denuntio,  si  a  me  caussam  hanc  vos  agi  volue- 
ritis,  rationem  illi  defendendi  totam  esse  mutandam ; 
et  ita  tamen  mutandam,  ut  meliore  et  honestiore  con- 
ditione  sit,  quam  qua  ipse  esse  vult ;  ut  imitetur  ho¬ 
mines  eo^,  quos  ipse  vidit  amplissimos,  L.  Crassum 
et  M.  Antonium,  qui  nihil  se  arbitrabantur  ad  iudicia 
caussasque  amicorum  praeter  fidem  et  ingenium  af- 
ferre  oportere.  Nihil  erit,  quod  me  agente  arbitretur 
iudicium  sine  magno  multorum  periculo  posse  cor- 
rumpi.  26.  Ego  in  hoc  iudicio  mihi  Siculorum  caus¬ 
sam  receptam,  populi  Romani  susceptam  esse  arbi- 
tror :  ut  mihi  non  unus  homo  improbus  opprimendus 
sit,  id  quod  Siculi  petiverunt,  sed  omnino  omnis  im- 
probitas ,  id  quod  populus  Romanus  iamdiu  flagitat, 
exstinguenda  atque  delenda  sit.  In  quo  ego  quid 
eniti  aut  quid  efficere  possim ,  malo  in  aliorum  spe 
relinquere,  quam  in  oratione  mea  ponere. 

27.  Tuvero,  Caecili,  quid  potes?  Quo  tempore 
aut  qua  in  re  non  modo  specimen  ceteris  aliquod  dc- 
disti,  sed  tute  tui  periculum  fecisti?  In  mentem  tibi 
non  venit,  quid  negotii  sit  caussam  publicam  susti- 
nere?  vitam  alterius  totam  explicare?  atque  earn  non 
modo  in  animis  iudicum,  sed  etiam  in  oculis  conspe- 
ctuque  omnium  exponere?  sociorum  salutem,  com- 
moda  provinciarum,  vim  legum,  gravitatem  iudicio- 
rum  defendere?  IX.  Cognosce  ex  me,  quoniam  hoc 
primum  tempus  discendi  nactus  es,  quam  multa  esse 
oporteat  in  eo,  qui  alterum  accuset:  ex  quibus  si 
unum  aliquod  in  te  cognoveris,  ego  iam  tibi  ipse 
istuc,  quod  expetis,  mea  voluntate  concedam.  Pri¬ 
mum  integritatem  atque  innocentiam  singularem. 
Nihil  est  enim,  quod  minus  ferendum  sit,  quam  ra¬ 
tionem  ab  altero  vitae  reposcere  eum,  qui  non  possit 
suae  reddere.  28.  Hie  ego  de  te  plura  non  dicam: 
unum  illud  credo  omnes  animadvertere ,  te  adhuc  ab 
nullis  nisi  ab  Siculis  potuisse  cognosci :  Siculos  hoc 
dicere,  quum  eidem  sint  irati,  cui  tu  te  inimicum  esse 
dicis,  sese  tamen,  te  actore,  ad  iudicium  non  affutu- 
ros.  Quare  negent,  ex  me  non  audies:  hos  patere 
id  suspicari,  quod  necesse  est.  Illi  quidem,  ut  est 
hominum  genus  nimis  acutum  et  suspiciosum,  non  te 
ex  Sicilia  litteras  in  Verrem  deportare  velle  arbitran- 
tur,  sed,  quum  iisdem  litteris  illius  praetura  et  tua 
quaestura  consignata  sit,  asportare  te  velle  ex  Sicilia 

litteras  suspicantur.  29.  Deinde  accusatorem  firmum 
verumque  esse  oportet.  Eum  ego  si  te  putem  cupere 
esse,  facile  intelligo  esse  non  posse.  Nec  ea  dico, 
quae,  si  dicam,  tamen  infirmare  noq^possis :  te,  ante- 
quam  de  Sicilia  decesseris,  in  gratiam  redisse  cum 
Verre:  Potamonem,  scribam  et  familiarem  tuum,  re- 
tentum  esse  a  Verre  in  provincia,  quum  tu  decede- 
res:  M.  Caecilium,  fratrem  tuum,  lectissimum  atque 
ornatissimum  adolescentem ,  non  modo  non  adesse 
neque  tecum  tuas  iniurias  persequi:  sed  esse  cum 
Yerre :  cum  illo  familiarissime  atque  amicissime  vi- 
vere.  Sunt  haec  et  alia  in  te  falsi  accusatoris  signa 
permulta:  quibus  ego  nunc  non  utor :  hoc  dico,  te, 
si  maxime  cupias,  tamen  verum  accusatorem  esse 
non  posse.  30.  Video  enim  permulta  esse  crimina, 
quorum  tibi  societas  cum  Verre  eiusmodi  est,  ut  ea 
in  accusando  attingere  non  audeas.  X.  Queritur  Si¬ 
cilia  tota,  C.  Verrem  ab  aratoribus,  quum  frumentum 
sibi  in  cellam  imperavisset  et  quum  esset  tritici  mo- 
dius  H-S  II,  pro  frumento  in  modios  singulos  duo- 
denos  sestertios  exegisse.  Magnum  crimen,  ingens 
pecunia,  furtum  impudens,  iniuria  non  ferenda.  Ego 
hoc  uno  crimine  ilium  condemnem  necesse  est:  tu, 
Caecili,  quid  facies?  31 .  Utrum  hoc  tantum  crimen 
praetermittes ,  an  obiicies?  Si  obiicies,  idne  alteri 
crimini  dabis,  quod  eodem  tempore ,  in  eadem  pro¬ 
vincia  tu  ipse  fecisti?  Audebis  ita  accusare  alterum, 
ut,  quo  minus  tute  condemnere,  recusare  non  possis? 
Sin  praetermittes :  qualis  erit  ista  tua  accusatio ,  quae 
domestici  periculi  metu  certissimi  et  maximi  crimi- 
nis  non  modo  suspicionem ,  verum  etiam  mentionem 
ipsam  pertimescat?  32.  Emptum  est  ex  S.  C.  fru¬ 
mentum  ab  Siculis  praetore  Verre :  pro  quo  frumento 
pecunia  omnis  soluta  non  est.  Grave  est  hoc  crimen 
in  Verrem:  grave  me  agente:  te  accusante  nullum. 
Eras  enim  tu  quaestor:  pecuniam  publicam  tu  tracta- 
bas:  ex  qua,  etiamsi  cuperet  praetor,  tamen  ne  qua 
deductio  fieret,  magna  ex  parte  tua  potestas  erat. 
Huius  quoque  igitur  criminis  te  accusante  mentio 
nulla  fiet.  Silebitur  toto  iudicio  de  maximis  et  no- 
tissimis  illius  furtis  et  iniuriis.  Mihi  crede,  Caecili, 
non  potest  in  accusando  socios  vere  defendere  is,  qui 
cum  reo  criminum  societate  coniunctus  est.  33.  Man- 
cipes  a  civitatibus  pro  frumento  pecuniam  exegerunt. 
Quid?  Hoc  Verre  praetore  factum  est  solum?  non :  sed 
etiam  quaestore  Caecilio.  Quid  igitur?  daturus  es 
huic  crimini,  quod  et  potuisti  prohibere  ne  fieret,  et 
debuisti?  an  totum  id  relinques?  Ergo  id  omnino 
Verres  in  iudicio  suo  non  audiet,  quod  quum  facie- 
bat,  quemadmodum  defensurus  esset,  non  reperiebat. 
XI.  Atque  ego  haec,  quae  in  medio  posita  sunt,  com- 
memoro.  Sunt  alia  magis  occulta  furta :  quae  ille, 
ut  istius,  credo,  animos  atque  impetus  retardaret, 
cum  quaestore  suo  benignissime  communicavit.  34. 
Haec  tu  scis  ad  me  esse  delata :  quae  si  velim  pro- 
ferre,  facile  omnes  intelligent,  vobis  inter  vos  non 
modo  voluntatem  fuisse  coniunctam,  sed  ne  praedam 
quidem  adhuc  esse  divisam.  Quapropter  si  tibi  in¬ 
dicium  postulas  dari,  quod  tecum  una  fecerit,  con- 
cedo,  si  id  lege  permittitur.  Sin  autem  de  accusa- 
tione  dicimus;  concedas  oportet  iis,  qui  nullo  suo 
peccato  impediuntur,  quo  minus  alterius  peccata  de- 
monstrare  possint.  35.  Ac  vide,  quantum  interfu- 
turum  sit  inter  meam  atque  tuam  accusationem.  Ego 
etiam,  quae  tu  sine  Verre  commisisti  Verri  crimini 
daturus  sum,  quod  te  non  prohibuerit,  quum  sum- 
mam  ipse  haberet  potestatem :  tu  contra  ne  quae  ille 


quidem  fecit  obiicies,  ne  qua  ex  parte  coniunctus 
cum  eo  reperiare. 

Quid  ilia,  Caecili?  contemnendane  tibi  videntur 
esse,  sine  quibus  caussa  sustineri,  praesertim  tanta, 
nullo  modo  potest?  aliqua  facultas  agendi?  aliqua 
dicendi  consuetudo?  aliqua  in  foro,  iudiciis,  legibus 
aut  ratio  aut  exercitatio?  36.  Intelligo,  quam  sco- 
puloso  difficilique  in  loco  verser.  Nam  quum  omnis 
arrogantia  odiosa  est,  turn  ilia  ingenii  atque  eloquen- 
tiae  multo  molestissima.  Quamobrem  nihil  dico  de 
meo  ingenio :  neque  est,  quod  possim  dicere :  neque, 
si  esset,  dicerem.  Ant  enim  id  mihi  satis  est,  quod 
est  de  me  opinionis,  quidquid  est:  aut,  si  id  parum 
est,  ego  maius  id  commemorando  facere  non  possum. 
XII.  37.  De  te,  Caecili,  iam  mehercule  hoc  extra 
hanc  contentionem  certamenque  nostrum  familiariter 
tecum  loquar.  Tu  ipse  quemadmodum  existimes, 
vide  etiam  atque  etiam:  et  tu  te  collige:  et  qui  sis  et 
quid  facere  possis,  considera.  Putasne,  te  posse  de 
maximis  acerbissimisque  rebus,  quum  caussam  so¬ 
ciorum  fortunasque  provinciae,  ius  populi  Romani, 
gravitatem  iudicii  legumque  susceperis,  tot  res,  tam 
graves ,  tam  varias  voce ,  memoria ,  consilio,  ingenio 
sustinere?  38.  Putasne  te  posse,  quae  C.  Verres  in 
quaestura,  quae  in  legatione,  quae  in  praetura,  quae 
Romae,  quae  in  Italia,  quae  in  Achaia,  Asia  Pamphy- 
liaque  patrarit,  ea,  quemadmodum  locis  temporibus- 
que  divisa  sint,  siccriminibus  et  oratione  distinguere? 
Putasne  posse,  id  quod  in  eiusmodi  reo  maxime  ne- 
cessarium  est,  facere,  ut,  quae  ille  libidinose,  quae 
nefarie,  quae  crudeliter  fecerit,  ea  aeque  acerba  et 
indigna  videantur  esse  iis,  qui  audient,  atque  illis 
visa  sunt,  qui  senserunt?  39.  Magna  sunt  ea,  quae 
dico,  mihi  crede:  noli  haec  contemnere.  Dicenda, 
demonstranda ,  explicanda  sunt  omnia:  caussa  non 
solum  exponenda,  sed  etiam  graviter  copioseque 
agenda  est.  Perficiendum  est,  si  quid  agere  aut  per- 
ficere  vis,  ut  homines  te  non  solum  audiant,  verum 
etiam  libenter  studioseque  audiant.  In  quo  si  te  mul- 
tum  natura  adiuvaret;  si  optimis  a  pueritia  discipli¬ 
ne  atque  artibus  studuisses  et  in  his  elaborasses ;  si 
litteras  Graecas  Athenis ,  non  Lilybaei,  Latinas  Ro¬ 
mae,  non  in  Sicilia  didicisses:  tamen  esset  magnum, 
tantam  caussam ,  tam  exspectatam  et  diligentia  con- 
sequi  et  memoria  complecti  et  oratione  exponere  et 
voce  et  viribus  sustinere.  40.  Fortasse  dices:  Quid? 
ergo  haec  in  te  sunt  omnia?  Utinam  quidem  essent! 
Verumtamen  ut  esse  possent,  magno  studio  mihi  a 
pueritia  est  elaboratum.  Quod  si  ego  haec  propter 
magnitudinem  rerum  ac  difficultatem  assequi  non 
potui ,  qui  in  omni  vita  nihil  aliud  egi :  quam  longe 
tu  te  ab  his  rebus  abesse  arbitrare,  quas  non  modo 
antea  numquam  cogitasti,  sed  ne  nunc  quidem,  quum 
in  eas  ingrederis,  quae  et  quantae  sint,  suspicari  po- 
tes?  XIII.  41 .  Ego,  qui,  sicut  omnes  sciunt,  in  foro 
iudiciisque  ita  verser,  ut  eiusdem  aetatis  aut  nemo 
aut  pauci  plures  caussas  defenderint;  et  qui  omne 
tempus,  quod  mihi  ab  amicorum  negotiis  datur,  in 
his  studiis  laboribusque  consumam,  quo  paratior  ad 
usum  forensem  promptiorque  esse  possim:  tamen  ita 
deos  mihi  velim  propitios,  ut,  quum  illius  temporis 
mihi  venit  in  mentem,  quo  die,  citato  reo,  mihi  di- 
cendum  sit,  non  solum  commoveor  animo,  sed  etiam 
toto  corpore  perhorresco.  42.  Iam  nunc  mente  et  co- 
gitatione  prospicio ,  quae  turn  studia  hominum,  qui 
concursus  futuri  sint :  quantam  exspectationem  ma¬ 
gnitude  iudicii  sit  allatura:  quantam  auditoruin  mul- 


238 


18.  M.  T.  CICERGNIS 


titudinem  C.  Vends  infaraia  concitatura:  quantam  de- 
nique  audientiam  orationi  meae  improbitas  illius  fa- 
ctura.  Quae  quum  cogito,  iam  nunc  timeo,  quidnam 
pro  offensione  hominum,  qui  illi  inimici  infensique 
sunt,  et  exspectatione  omnium  et  magnitudine  rerum 
dignum  eloqui  possim.  43.  Tu  horum  nihil  metuis, 
nihil  cogitas,  nihil  laboras?  et  si  quid  ex  vetere  ali- 
qua  oratione,  iovem  ego  optimum  maximum:  aut, 
vellem,  si  fieri  potuisset,  iudices:  aut  aliquid 
eiusmodi  ediscere  potueris ,  praeclare  te  paratum  in 
judicium  venturum  arbitraris? 

44.  Ac  si  tibi  nemo  responsurus  esset,  tamen 
ipsam  caussam,  ut  ego  arbitror,  demonstrare  non  pos¬ 
ses.  Nunc  ne  illud  quidem  cogitas,  tibi  cum  homine 
disertissimo  et  ad  dicendum  paratissimo  futurum  esse 
certamen;  quicum  modo  disserendum,  modo  omni 
ratione  pugnandum  certandumque  sit?  Cuius  ego  in- 
genium  ita  laudo,  ut  non  pertimescam,  ita  probo,  ut 
me  ab  eo  delectari  facilius,  quam  decipi  putem  posse. 
XIV.  Numquam  ille  me  opprimet  consilio:  numquam 
ullo  artificio  pervertet:  numquam  ingenio  me  suo  la- 
befactare  atque  infirmare  conabitur.  Novi  omnes  ho- 
minis  petitiones  rationesque  dicendi :  saepe  in  iisdem, 
saepe  in  contrariis  caussis  versati  sumus.  Ita  contra 
me  ille  dicet,  quamvis  sit  ingeniosus,  ut  nonnullum 
etiam  de  suo  ingenio  iudicium  fieri  arbitretur.  45.  Te 
vero,  Caecili,  quemadmodum  sit  elusurus,  quam  omni 
ratione  iactaturus,  videre  iamvideor:  quoties  ille  tibi 
potestatem  optionemque  facturus  sit,  ut  eligas  utrum 
velis ;  factum  esse ,  necne ;  verum  esse ,  an  falsum : 
utrum  dixeris,  id  contra  te  futurum.  Qui  tibi  aestus, 
qui  error,  quae  tenebrae ,  dii  immortales !  erurit,  ho- 
mini  minime  malo?  Quid?  quum  accusationis  tuae 
membra  dividere  coeperit  et  in  digitis  suis  singulas 
partes  caussae  constituere?  Quid?  quum  unum  quod- 
que  transigere,  expedire,  absolvere?  Ipse  profecto 
metuere  incipies,  ne  innocenti  periculum  facesseris. 
46.  Quid?  quum  commiserari,  conqueri  et  ex  illius  in- 
vidia  deonerare  aliquid  et  in  te  traiicere  coeperit? 
commemorare  quaestoris  cum  praetore  necessitudi- 
nem  constitutam?  morem  maiorum?  sortis  religio- 
nem?  Poterisne  eius  orationis  subire  invidiam?  Vide 
modo:  etiam  atque  etiam  considera.  Mihi  enim  vi- 
detur  periculum  fore,  ne  ille  non  modo  verbis  te 
obruat ,  sed  gestu  ipso  ac  motu  corporis  praestringat 
aciem  ingenii  tui,  teque  ab  institutis  tuis  cogitationi- 
busque  abducat.  47.  Atque  huiusce  rei  iudicium  iam 
eontinuo  video  futurum.  Si  enim  mihi  hodie  respon- 
dere  ad  haec  quae  dico  potueris:  si  ab  isto  libro, 
quem  tibi  magister  ludi  nescio  qui  ex  alienis  oratio- 
nibus  compositum  dedit,  verbo  uno  discesseris :  pos¬ 
se  te  et  illi  quoque  iudicio  non  deesse  et  caussae  at¬ 
que  officio  tuo  satisfacere  arbitrabor:  sin  mecum  in 
hac  prolusione  nihil  fueris :  quem  te  in  ipsa  pugna 
cum  acerrimo  adversario  fore  putemus? 

XV.  Esto :  ipse  nihil  est,  nihil  potest :  at  venit  pa- 
rat  us  cum  subscriptoribus  exercitatis  et  disertis.  Est 
tamen  hoc  aliquid:  tametsi  non  est  satis.  Omnibus 
enim  rebus  is,  qui  princeps  in  agendo  est,  ornatissi- 
mus  et  paratissimus  esse  debet.  Verumtamen  L.  Ap- 
puleium  esse  video  proximum  subscriptorem ,  bomi- 
nem  non  aetate,  sed  usu  forensi  atque  exercitatione 
tironem.  48.  Deinde,  utopinor,  habet  Allienum,  hunc 
tamen  ab  subselliis:  qui  quid  in  dicendo  posset, 
numquam  satis  attendi:  in  clamando  quidem  video 
eum  esse  bene  robustum  atque  exercitatum.  In  hoc 
spes  tuae  sunt  omnes ;  hie,  si  tu  eris  actor  constitu-  I 


I  tus ,  totum  iudicium  sustinebit.  At  ne  is  quidem 
tantum  contendet  in  dicendo,  quantum  potest:  sed 
consulet  laudi  et  existimationi  tuae:  et  ex  eo,  quod 
ipse  potest  in  digendo,  aliquantum  remittet,  ut  tu  ta¬ 
men  aliquid  esse  videare.  Ut  in  actoribus  Graecis 
fieri  videmus,  saepe  ilium,  qui  est  secundarum  aut 
tertiarum  partium,  quum  possit  aliquanto  clarius  di- 
cere,  quam  ipse  primarum,  multum  summittere,  ut 
ille  princeps  quam  maxime  excellat :  sic  faciet  Allie- 
nus :  tibi  serviet,  tibi  lenocinabitur :  minujs  aliquanto 
contendet,  quam  potest.  49.  Iam  hoc  considerate, 
cuiusmodi  accusatores  in  tanto  iudicio  simus  habitu- 
ri ,  quum  et  ipse  Allienus  ex  ea  facultate ,  si  quam 
habet,  aliquantum  detracturus  sit,  et  Caecilius  turn 
denique  se  aliquid  futurum  putet,  si  Allienus  minus 
vehemens  fuerit  et  sibi  primas  in  dicendo  partes  con- 
cesserit.  Quartum  quem  sit  habiturus,  non  video, 
nisi  quem  forte  ex  illo  grege  moratorum,  qui  subscri- 
ptionem  sibi  postularunt,  cuicumque  vos  delatioiiem 
dedissetis.  50.  Exquibus  alienissimis  hominibus  ita 
paratus  venis,  ut  tibi  hospes  aliquis  sit  recipiendus. 
Quibus  ego  non  sum  tantum  honorem  habiturus,  ut 
ad  ea,  quae  dixerint,  certo  loco  aut  singulatim  uni 
cuique  respondeam :  sic  bre viter,  quoniam  non  con- 
sulto,  sed  casu  in  eorum  mentionem  incidi,  quasi 
praeteriens  satisfaciam  universis.  XVI.  Tantane  vo¬ 
ids  inopia  videor  esse  amicorum,  ut  mihi  non  ex  his, 
quos  mecum  adduxerim ,  sed  de  populo  subscriptor 
addatur?  vobis  autem  tanta  inopia  reorum  est,  ut  mihi 
caussam  praeripere  conemini  potius,  quam  aliquos  a 
coiumna  Maenia  vestri  ordinis  reos  reperiatis?  Custo- 
dem,  inquit,  Tullio  me  apponite.  51.  Quid?  Mihi 
quam  multis  custodibus  opus  erit,  si  te  semel  ad  meas 
capsas  admisero?  qui  non  solum  ne  quid  enunties, 
sed  etiam  ne  quid  auferas  custodiendus  sis.  Sed  de 
isto  custode  toto  sic  vobis  brevissime  respondebo: 
non  esse  bos  tales  viros  commissuros,  ut  ad  caussam 
tantam  a  me  susceptam,  mihi  creditam  quisquam 
subscriptor  me  invito  aspirare  possit.  Etenim  fides 
mea  custodem  repudiat,  diligentia  speculatorem  re- 
formidat. 

52.  Verum  ut  ad  te,  Caecili,  redeam,  quam  multa 
te  deficiant,  vides :  quam  multa  sint  in  te,  quae  reus 
nocens  in  accusatore  suo  cupiat  esse,  profecto  iam  in- 
telligis.  Quid  ad  haec  dici  potest?  non  enim  quaero, 
quid  tu  dicturus  sis :  video,  mihi  non  te,  sed  hunc  li- 
brum  esse  responsurum ,  quem  monitor  tuus  hie  te¬ 
net:  qui,  si  te  recte  monere  volet,  suadebit  tibi,  ut 
hinc  discedas  neque  mihi  verbum  ullum  respondeas. 
Quid  enim  dices?  an  id  quod  dictitas,  iniuriam  tibi 
fecisse  Verrem?  Arbitror.  Neque  enim  esset  veri  si¬ 
mile  ,  quum  omnibus  Siculis  faceret  iniurias ,  te  illi 
unum  eximium,  cui  consuleret,  fuisse.  53.  Sed  ceteri 
Siculi  ultorem  suarum  iniuriarum  invenerunt:  tu, 

|  dum  tuas  iniurias  per  te,  id  quod  non  potes,  persequi 
conaris ,  id  agis ,  ut  ceterorum  quoque  iniuriae  sint 
impunitae  atque  inultae:  et  hoc  te  praeterit,  non  id 
solum  spectari  solere,  qui  debeat,  sed  etiam  illud, 
qui  possit  ulcisci:  in  quo  utrumque  sit,  eum  supe- 
riorem  esse ;  in  quo  alterum,  in  eo  non,  quid  is  velit, 
sed  quid  facere  possit,  quaeri  solere.  54.  Quod  si  ei 
potissimum  censes  permitti  oportere  accusandi  pote¬ 
statem,  cui  maximam  C.  Verres  iniuriam  fecerit: 
utrum  tandem  censes  hoc  iudices  gravius  ferre  opor¬ 
tere  ,  te  ab  illo  esse  laesum ,  an  provinciam  Siciliam 
esse  vexatam  ac  perditam?  Opinor,  concedis,  multo 
hoc  et  esse  gravius  et  ab  omnibus  ferri  gravius  opor- 

tere.  Concede  igitur,  ut  tibi  anteponatur  in  accusan- 
do  provincia.  Nam  provincia  accusat,  quum  is  agit 
caussam,  quem  sibi  ilia  defensorem  sui  iuris,  ultorem 
iniuriarum,  actorem  caussae  totius  adoptavit. 

XVII.  55.  At  earn  tibi  C.  Verres  fecit  iniuriam, 
quae  ceterorum  quoque  animos  posset  alieno  incom- 
modo  commovere.  Minime.  Nam  id  quoque  ad  rem 
pertinere  arbitror,  qualis  iniuria  dicatur,  quae  caussa 
inimicitiarum  proferatur.  Cognoscite  ex  me.  Nam 
iste  earn  profecto,  nisi  plane  nihil  sapit,  numquam 
proferet.  Agonis  est  quaedam  Lilybaetana  liberta  Ve¬ 
neris  Erycinae,  quae  mulier  ante  hunc  quaestorem 
copiosa  plane  et  locuples  fuit.  Ab  bac  praefectus  An- 
tonii  quidam  sympboniacos  servos  abducebat  per  in¬ 
iuriam,  quibus  se  in  classe  uti  velle  dicebat.  Turn 
ilia,  ut  mos  in  Sicilia  est  omnium  Venereorum  et  eo- 
rum,  qui  a  Venere  se  liberaverunt,  ut  praefecto  illi 
religionem  Veneris  nomenque  obiiceret,  dixit  et  se  et 
omnia  sua  Veneris  esse.  56.  Ubi  hoc  quaestori  Cae- 
cilio,  viro  optimo  et  homini  aequissimo,  nuntiatum 
est ;  vocari  ad  se  Agonidem  iubet :  iudieium  dat  sta- 
tim,  si  pareret,  earn  se  et  sua  Veneris  esse  dixisse. 
Indicant  recuperatores  id ,  quod  necesse  erat :  neque 
enim  erat  cuiquam  dubium ,  quin  ilia  dixisset.  Iste 
in  possessionem  bonorum  mulieris  mittit :  ipsam  Ve- 
neri  in  servitutem  adiudicat :  deinde  bona  vendit:  pe- 
cuniam  redigit.  Ita,  dum  pauca  mancipia  Veneris 
nomine  Agonis  ac  religione  retinere  vult,  fortunas 
omnes  libertatemque  suam  istius  iniuria  perdidit. 
Lilybaeum  Verres  venit  postea:  rem  cognoscit:  factum 
improbat:  cogit  quaestorem  suum  pecuniam,  quam  ex 
Agonidis  bonis  redegisset,  earn  mulieri  omnem  adnu- 
merare  et  reddere.  57.  Est  adhuc,  id  quod  vos  omnes 
admirari  video,  non  Verres,  sed  Q.  Mucius.  Quid 
enim  facere  potuit  elegantius  ad  hominum  existima- 
tionem?  aequius  ad  levandam  mulieris  calamitatem? 
vehementius  ad  quaestoris  libidinem  coercendam? 
Summe  haec  omnia  mihi  videntur  esse  laudanda. 
Sed  repente  e  vestigio  ex  homine  tamquam  aliquo 
Circaeo  poculo  factus  est  Verres :  redit  ad  se  atque  ad 
mores  suos.  Nam  ex  ilia  pecunia  magnam  partem  ad 
se  vertit:  mulieri  reddidit,  quantulum  visum  est. 

XVIII.  58.  Hie  tu,  si  laesum  te  a  Verre  esse  dices, 
patiar  et  concedam :  si  iniuriam  tibi  factam  quereris, 
defendam  et  negabo.  Deinde  de  iniuria,  quae  tibi 
facta  sit,  neminem  nostrum  graviorem  vindicem  esse 
oportet,  quam  te  ipsum,  cui  facta  dicitur.  Si  tu  cum 
illo  postea  in  gratiam  redisti;  si  domi  illius  aliquoties 
fuisti;  si  ille  apud  te  postea  caenavit:  utrum  te  perfi- 
diosum  an  praevaricatorem  existimari  mavis?  Video 
esse  necesse  alterutrum :  sed  ego  tecum  in  eo  non  pu- 
gnabo,  quo  minus,  utrum  velis,  eligas.  59.  Quid,  si 
ne  iniuriae  quidem,  quae  tibi  ab  illo  facta  sit,  caussa 
remanet?  quid  habes,  quod  possis  dicere,  quamobrem 
non  modo  mihi,  sed  cuiquam  anteponare?  Nisi  forte 
illud,  quod  dicturum  te  esse  audio,  quaestorem  illius 
fuisse.  Quae  caussa  gravis  esset,  si  certares  mecum, 
uter  nostrum  illi  amicior  esse  deberet:  in  contentione 
suscipiendarum  inimicitiarum  ridiculum  est  putare, 
caussam  necessitudinis  ad  inferendum  periculum  iu- 
stam  videri  oportere.  60.  Elenim,  si  plurimas  a  tuo 
praetore  iniurias  accepisses;  tamen  eas  ferendo  maio- 
rem  laudem,  quam  ulciscendo  mererere:  quum  vero 
nullum  illius  in  vita  rectius  factum  sit,  quam  id, 
quod  tu  iniuriam  appellas ;  hi  statuent,  banc  caussam, 
quam  ne  in  alio  quidem  probarent,  in  te  iustam  ad 
necessitudinem  violandam  videri?  qui  si  summam  in¬ 


iuriam  ab  illo  accepisti,  tamen,  quoniam  quaestor 
eius  fuisti,  non  potes  eum  sine  ulla  vituperatione  ac- 
cusare :  si  vero  nulla  tibi  facta  est  iniuria ,  sine  sce- 
lere  eum  accusare  non  potes.  Quare  quum  incertum 
sit  de  iniuria,  quemquam  esse  horum  putas,  qui  non 
malit  te  sine  vituperatione,  quam  cum  scelere  dis- 
cedere? 

XIX.  61.  Ac  vide,  quid  differat  inter  meam  opi- 
nionem  ac  tuam.  Tu,  quum  omnibus  rebus  inferior 
sis,  hac  una  in  re  te  mihi  anteferri  putas  oportere, 
quod  quaestor  illius  fueris :  ego ,  si  superior  ceteris 
rebus  esses,  hanc  unam  ob  caussam  te  accusatorem 
repudiari  putarem  oportere.  Sic  enim  a  maioribus  no- 
stris  accepimus,  praetorem  quaestori  suo  parentis  loco 
esse  oportere:  nullam  neque  iustiorem  neque  gravio¬ 
rem  caussam  necessitudinis  posse  reperiri,  quam  con- 
iunctionem  sortis,  quam  provinciae,  quam  officii, 
quam  publicam  muneris  societatem.  62.  Quamobrem 
si  iure  eum  posses  accusare,  tamen,  quum  is  tibi  pa¬ 
rentis  numero  fuisset,  id  pie  facere  non  posses :  quum 
vero  neque  iniuriam  acceperis  et  praetori  tuo  pericu¬ 
lum  crees:  fatearis  necesse  est,  te  illi  iniustum  im- 
piumque  bellum  inferre  conari.  Etenim  ista  quae- 
stura  ad  earn  rem  valet,  ut  elaborandum  tibi  in  ratio- 
ne  reddenda  sit,  quamobrem  eum,  quaestor  cui  fue¬ 
ris,  accuses:  non,  ut  ob  earn  ipsam  caussam  postu- 
landum  sit,  ut  tibi  potissimum  accusatio  detur.  Ne¬ 
que  fere  umquam  venit  in  contentionem  de  accusan- 
do,  qui  quaestor  fuisset,  quin  repudiaretur.  63.  Ita- 
que  neque  L.  Philoni  in  C.  Servilium  nominis  defe- 
rendi  potestas  est  data,  neque  M.  Aurelio  Scauro  in 
L.  Flaccum  neque  Cn.  Pompeio  in  T.  Albucium,  quo¬ 
rum  nemo  propter  indignitatem  repudiatus  est ;  sed 
ne  libido  violandae  necessitudinis  auctoritate  iudicum 
comprobaretur.  Atque  ille  Cn.  Pompeius  ita  cum  C. 
Iulio  contendit,  ut  tu  mecum.  Quaestor  enim  Albucii 
fuerat,  ut  tu  Verris.  Iulius  hoc  secum  auctoritatis 
ad  accusandum  afferebat,  quod ,  ut  hoc  tempore  nos 
ab  Siculis,  sic  turn  ille  ab  Sardis  rogatus  ad  caussam 
accesserat.  Semper  haec  caussa  plurimum  valuit: 
semper  haec  ratio  accusandi  fuit  honestissima,  pro 
sociis,  pro  salute  provinciae,  pro  exterarum  nationum 
commodis  inimicitias  suscipere,  ad  periculum  acce- 
dere,  operam,  studium,  laborem  interponere. 

XX.  64.  Etenim  si  probabilis  est  eorum  caussa, 
qui  iniurias  suas  persequi  volunt;  qua  in  re  dolori 
suo,  non  reipublicae  commodis  serviunt:  quanto  ilia 
caussa  honestior,  quae  non  solum  probabilis  videri, 
sed  etiam  grata  esse  debet,  nulla  privatim  accepta  in¬ 
iuria,  sociorum  atque  amicorum  populi  Romani  do- 
lore  atque  iniuriis  commoveri?  Nuper  quum  in  P.  Ga- 
binium  vir  fortissimus  et  innocentissimus  L.  Piso 
delationem  nominis  postularet  et  contra  Q.  Caecilius 
peteret,  isque  se  veteres  inimicitias  iam  diu  suseeptas 
persequi  diceret:  quum  auctoritas  et  dignitas  Pisonis 
valebat  plurimum,  turn  ilia  erat  caussa  iustissima, 
quod  eum  sibi  Achaei  patronum  adoptarant.  65.  Et¬ 
enim  quum  lex  ipsa  de  pecuniis  repetundis  sociorum 
atque  amicorum  populi  Romani  patrona  sit,  iniquum 
est,  non  eum  legis  iudiciique  actorem  idoneum  ma- 
xime  putari,  quem  actorem  caussae  suae  socii  defen- 
soremque  fortunarum  suarum  potissimum  esse  vo- 
luerunt.  An,  quod  ad  commemorandum  est  hone- 
stius,  id  ad  probandum  non  multo.  videri  debet  ae¬ 
quius?  Utra  igitur  est  splendidior,  utra  illustrior 
commemoratio?  accusavi  eum,  cui  quaestor  fueram, 
quicum  me  sors  consuetudoque  maiorum,  quicum 

me  deorum  hominumque  iudicium  coniunxerat?  an : 
accusavi  rogatu  sociorum  atque  amicorum ;  delectus 
sum  ab  universa  provincia,  qui  eius  iura  fortunasque 
defenderem?  Dubitare  quisquam  potest,  quin  hone- 
stius  sit  eorum  caussa,  apud  quos  quaestor  fueris, 
quam  eum,  cuius  quaestor  fueris,  accusare?  66.  Cla- 
rissimi  viri  nostrae  civitatis  temporibus  optimis  hoc 
sibi  amplissimum  pulcherrimumque  ducebant,  ab 
bospitibus  clientibusque  suis,  ab  exteris  nationibus, 
quae  in  amicitiam  populi  Romani  ditionemque  essent, 
iniurias  propulsare  eorumque  fortunas  defendere. 
M.  Catonem  ilium  Sapientem ,  clarissimum  virum  et 
prudentissimum ,  cum  multis  graves  inimicitias  ges- 
sisse  accepimus  propter  Hispanorum,  apud  quos  con¬ 
sul  fuerat,  iniurias.  67.  Nuper  Cn.  Domitium  scimus 
M.  Silano  diem  dixisse  propter  unius  hominis  Egri- 
tomari  paterni  amici  atque  hospitis  iniurias. 

XXI.  Neque  enim  magis  animos  hominum  nocen- 
tium  res  umquam  ulla  commovit,  quam  haec  maio- 
rum  consuetudo  longo  intervallo  repetita  ac  relata; 
sociorum  querimoniae  delatae  ad  hominem  non  iner- 
tissimum,  susceptae  ab  eo,  qui  videbatur  eorum  for¬ 
tunas  fide  diligentiaque  sua  posse  defendere.  68.  Hoc 
timent  homines :  hoc  laborant :  hoc  institui  atque  adeo 
institutum  referri  ac  renovari  moleste  ferunt.  Putant 
fore,  uti,  si  paullatim  haec  consuetudo  serpere  ac 
prodire  coeperit,  per  homines  honestissimos  virosque 
fortissimos ,  non  imperitos  adolescentulos  aut  illius- 
modi  quadruplatores  leges  iudiciaque  administrentur. 
69.  Cuius  consuetudinis  atque  instituti  patres  maio- 
resque  nostros  non  poenitebat  turn,  quum  P.  Lentu- 
lus,  is  qui  princeps  senatus  fuit,  accusabat  M’.  Aquil- 
lium  subscriptore  C.  Rutilio  Rufo :  aut  quum  P.  Afri- 
canus,  homo  virtute,  fortuna,  gloria,  rebus  gestis 
amplissimus,  posteaquam  bis  consul  et  censor  fuerat, 
L.  Cottam  in  iudicium  vocabat.  lure  turn  florebat 
populi  Romani  nomen :  iure  auctoritas  huius  imperii 
civitatisque  maiestas  gravis  habebatur.  Nemo  mi- 
rabatur  in  Africano  illo,  quod  in  me  nunc,  homine 
parvis  opibus  ac  facultatibus  praedito,  simulant  sese 
mirari,  quum  moleste  ferant.  70.  Quid  sibi  iste  vult? 
accusatoremne  se  existimari,  qui  antea  defendere  con- 
sueverat :  nunc  praesertim ,  ea  iam  aetate ,  quum  ae- 
dilitatem  petat?  Ego  vero  aetatis  non  modo  meae,  sed 


multo  etiam  superioris  et  honoris  amplissimi  puto 
esse,  et  accusare  improbos  et  miseros  calamitososque 
defendere.  Et  profecto  aut  hoc  remedium  est  aegro- 
tae  ac  prope  desperatae  reipublicae  iudiciisque  cor¬ 
rupts  ac  contaminatis  paucorum  vitio  ac  turpitudine, 
homines  ad  legum  defensionem  iudiciorumque  aucto- 
ritatem  quam  honestissimos  et  integerrimos  diligen- 
tissimosque  accedere :  aut,  si  ne  hoc  quidem  prodesse 
poterit ,  profecto  nulla  umquam  medicina  his  tot  in- 
commodis  reperietur.  71.  Nulla  salus  reipublicae 
maior  est,  quam  eos,  qui  alterum  accusant,  non  mi¬ 
nus  de  laude ,  de  honore ,  de  fama  sua ,  quam  illos, 
qui  accusantur,  de  capite  ac  fortunis  suis  pertime- 
scere.  Itaque  semper  ii  diligentissime  laboriosissi- 
meque  accusarunt,  qui  se  ipsos  in  discrimen  existi- 
mationis  venire  arbitrati  sunt. 

XXII.  Quamobrem  hoc  statuere,  iudices,  debetis, 
Q.  Caecilium,  de  quo  nulla  umquam  opinio  fuerit 
nullaque  in  hoc  ipso  iudicio  exspectatio  futura  sit, 
qui  neque,  ut  ante  collectam  famam  conservet,  neque 
uti  reliqui  temporis  spem  confirmet,  laborat,  non  ni- 
mis  hanc  caussam  severe,  non  nimis  accurate,  non 
nimis  diligenter  acturum.  Habet  enim  nihil,  quod 
in  offensione  deperdat:  ut  turpissime  flagitiosissime- 
que  discedat,  nihil  de  suis  veteribus  ornamentis  re¬ 
quired  72.  A  nobis  multos  obsides  habet  populus 
Romanus.quos  ut  incolumes  conservare,  tueri,  confir- 
mare  ac  recuperare  possimus,  omni  ratione  erit  di- 
micandum.  Habet  honorem ,  quern  petimus:  habet 
spem ,  quam  propositam  nobis  habemus :  habet  exi- 
stimationem  multo  sudore,  labore  vigiliisque  colle¬ 
ctam  :  ut ,  si  in  hac  caussa  nostrum  officium  ac  dili- 
gentiam  probaverimus ,  haec,  quae  dixi,  retinere  per 
populum  Romanum  incolumia  ac  salva  possimus :  si 
tantulum  offensum  titubatumque  sit,  utea,  quae  sin- 
gulatim  ac  diu  collecta  sunt,  uno  tempore  universa 
perdamus.  73.  Quapropter,  iudices,  vestrum  est  de- 
ligere,  quern  existimetis  facillime  posse  magnitudinem 
caussae  ac  iudicii  sustinere  fide,  diligentia,  consilio, 
auctoritate.  Yos  si  mihi  Q.  Caecilium  anteposueritis, 
ego  me  dignitate  superatum  non  arbitrabor:  populus 
Romanus  ne  tam  honestam,  tam  severam  diligen- 
temque  accusationem  neque  vobis  placuisse  neque 
ordini  vestro  placere  arbitretur,  providete. 

PROOEMIUM 


V  E  L 


PRINCIPIUM  PRIMAE  ACTIONIS 

IN  C.  VERREM. 


ARG.  ASCON1I.  Victo  Caecilio  et  accusatione  ad  se  de- 
lata,  Cicero,  quum  iuquisitionis  tempus  in  Sicilian!  postulasset 
dies  CX  ,  et  cuin  filio  patrui  sui  Tullii  totam  provinciam  colli- 
gendis  litteris  iuVerreni  et  denuntiandis  testimoniis  peragrasset 


diebus  L,  quia  pedestre  iter  ex  Sicilia  et  propter  fugitivos  et 
propter  Verris  insidias  devitabat,  a  Vibone  transiit.  Turn  re- 
pente  adveniens,  quum  videret  id  agi,  ut  alVT.  Glabrione  praetore 
et  ab  iis  iudicibus ,  qui  tunc  erant,  ad  alium  annum  aliumque 


IN  YERREM  ACTIO  P  R  I  M  A.  CAP.  1  —  3. 


praetorem  res  t< >  ta  transiret,  eripereturque  sibi  reus  patrocinio 
Hortensii  ac  Metelli,  qui  tunc  consules  (ann.  685.  p.  U.  c.)  futuvi 
erant :  (per  hos  enimVevres  eluilendi  iudicii  flduciam  sumpserat:) 
hoc  commentus  estrationis,  ut  orationem  longam  praeterniitte- 
ret,  neque  in  criniinilms  declamatione  cumulandis  tempus  absu- 
meret,  sed  tantuniniodo  citaret  testes  ad  unum  quodque  crimen 
expositum,  et  eos  Hortonsio  interrogandos  daret.  Qua  arte  ita 
e3t  fatigatus  Hortensius,  ut  nihil,  contra  quod  diceret,  inveniret, 
ipse  etiani  Verres,  desperate  patrocinio ,  sua  sponte  discederet 
in  exsilium. 

Hoc  igitur  lahorat  in  oratione  hac  tota  Tullius  ut  ostendat, 
non  dolo  nec  astutia,  se[d]  necessitate  facereid,  quodfacit,  et  ma- 
gis  adversariorum  fraudihus  occurrat,  quam  ut  ipse  sit  captio- 
sus.  Vult  enim,  ut  diximus,  omne  hoc  tempus,  quod  cst  ante 
Kalend.  lauuar.,  dispensare  in  totius  caussae  actionem,  ne  ad 
alium  praetorem  aliosque  iudices  novis  consulibus  veniendum 
sit.  Toto  igitur  hoc  libro  exhortatio  iudicum  continetur  ad  verc 
iudicanduni ;  minae  in  adversaries  diriguntur  omnia  tentantes 
ad  corrumpendum  iudicium,  et  expositiones  Ciceronis  consilii 
sui  iudicibus  exhibentur,  quasi  inter  eos  tractentur  coinmuniter  ; 
vbi  brevitas  quoque  obiiciendorum  criminum  miraarte  conflcitur. 

Status,  quantum  ad  crimina  caussae  repetundarum  pertinet, 
coniectura  multiplex  inest  omnibus  libris ;  quantum  ad  specia- 
lem  intentionem  libri  huius  refertur,  qualitas  negotialis  extra 
scriptum  in  particula  iuris  est  constituta;  inducitur  enim  postu- 
latio  de  agendi  novo  genere,  si  quidein  petit  permitti  sibi,  non 
uti  oratione  perpetua,  sed  breviter  crimina  proponere  et  ad  sin¬ 
gula  testes  dare. 

Sunt autem  capita orationis  haec :  an  talis  reus,  cuius  damna- 
tio  prosit  rei  publicae;  an  talia  eius  consilia  ad  corrumpendum 
iudicium  ;  an  talia  et  tarn  manifesta  crimina  ad  patrocinium  despe- 
randum  ;  an  huiusmodi  ah  eo  et  ab  eius  sufl'ragatoribus  et  dicta 
et  facta  ad  eludendam  accusationem ,  ut  novo  genere  sit  agendum 
Tullio.  Quarum  rerum  quasi  per  narrationem  facit  demonstra- 
tionem.  F.xpositio  consilii  sui,  ut  cum  iudicibus  deliberatio, 
videtur  inducta;  in  qua  ostenditur,  certandum  cum  Hortensii 
astutia,  non  utendo  horis  omnibus  ad  dicendum  ;  ad  tollcndam, 
si  fieri  possit,  comperendinationem ,  per  testes  crimina  compro- 
bando.  Facit  hoc  Cicero,  ut  haec  res  non  solum  compendio  ac 
brevitate  moram  temporis  tollat,  sed  etiam  circa  artificium  di- 
cendi  breviter  etiam  in  hac  parte  vim  oratoris  ostendat. 

I.  1.  Quod  erat  optandum  maxime,  indices,  et 
quod  unum  ad  invidiam  vestri  ordinis  infamiamque 
iudiciorum  sedandam  maxime  pertinebat,  id  non  hu- 
mano  consilio,  sed  prope  divinitus  datum  atque  obla- 
tum  vobis  summo  reipublicae  tempore  videtur.  ln- 
veteravit  enim  iam  opinio  perniciosa  reipublicae  no¬ 
bisque  periculosa,  quae  non  modo  Romae,  sed  et  apud 
exteras  nationes  omnium  sermone  percrebruit,  his 
iudiciis,  quae  nunc  sint,  pecuniosum  hominem, 
quamvis  sit  nocens,  neminem  posse  damnari.  2.  Nunc 
in  ipso  discrimine  ordinis  iudiciorumque  vestrorum 
quum  sint  parati,  qui  concionibus  et  legibus  hanc 
invidiam  senatus  inflammare  conentur,  reus  in  iudi¬ 
cium  adductus  est  C.  Verres,  homo  vita  atque  factis 
omnium  iam  opinione  damnatus,  pecuniae  magnitu- 
dine,  sua  spe  ac  praedicatione  absolutus.  Huic  ego 
caussae,  iudices,  cum  summa  voluntate  et  exspecta- 
tione  populi  Romani  actor  accessi,  non  ut  augerem 
invidiam  ordinis,  sed  ut  infamiae  eommuni  succur- 
rerem.  Adduxi  enim  hominem,  in  quo  reconciliare 
existimationem  iudiciorum  amissam ,  redire  in  gra- 
tiam  cum  populo  Romano,  satisfacere  exteris  natio- 
nibus  possetis;  depeculatorem  aerarii,  vexatorem 
Asiae  atque  Pamphyliae,  praedonem  iuris  urbani, 
labem  atque  perniciem  provinciae  Siciliae.  3.  Dequo 
si  vos  severe  religioseque  iudicaveritis,  auctoritas  ea, 
quae  in  vobis  remanere  debet,  haerebit:  sin  istius 
ingentes  divitiae  iudiciorum  religionem  veritatemque 

perfregerint,  ego  hoc  tamcn  assequar,  ut  iudicium 
potius  reipublicae ,  quam  aut  reus  iudicibus  aut  ac- 
cusator  reo  defuisse  videatur.  II.  Equidem,  ut  de 
me  confitear,  iudices,  quum  multae  mihi  a  C.  Verre 
insidiae  terra  marique  factae  sint,  quas  partim  mea 
diligentia  devitarim ,  partim  amicorum  studio  officio- 
que  repulerim :  numquam  tamen  neque  tantum  peri- 
culum  mihi  adire  visus  sum  neque  tanto  opere  per- 
timui,  ut  nunc  in  ipso  iudicio:  4.  neque  tantum  me 
exspectatio  accusationis  meae  concursusque  tantae 
multitudinis ,  quibus  ego  rebus  vehementissime  per- 
turbor,  commovet,  quantum  istius  insidiae  nefariae, 
quas  uno  tempore  mihi,  vobis,  M’.  Glabrioni  prae- 
tori,  sociis,  exteris  nationibus,  ordini,  nomini  deni- 
que  senatorio  facere  conatur :  qui  ita  dictitat,  iis  esse 
metuendum,  qui,  quod  ipsis  solis  satis  esset,  surri- 
puissent :  sc  tantum  rapuisse,  ut  id  multis  satis  esse 
possit:  nihil  esse  tam  sanctum,  quod  non  violari, 
nihil  tam  muni  turn,  quod  non  expugnari  pecunia  pos¬ 
sit.  5.  Quod  si,  quam  audax  est  ad  conandum,  tam 
esset  obscurus  in  agendo,  fortasse  aliqua  in  re  nos 
aliquando  fefellisset.  Verum  hoc  adhuc  percommode 
cadit,  quod  cum  incredibili  eius  audacia  singularis 
stultitia  coniuncta  est.  Nam  ut  apertus  in  corri- 
piendis  pecuniis  fuit,  sic  in  spe  corrumpendi  iudicii 
perspicua  sua  consilia  conatusque  omnibus  fecit. 
Semel,  ait,  se  in  vita  pertimuisse,  turn,  quum  pri- 
mum  reus  a  me  factus  sit:  quod  quum  e  provincia 
recens  esset  invidiaque  et  infamia  non  recenti,  sed 
vetere  ac  diuturna  flagraret,  turn  ad  iudicium  cor¬ 
rumpendum  .tempus  alienum  offenderet.  6.  Itaque 
quum  ego  diem  in  Sicilia  inquirendi  perexiguam  po- 
stulavissem,  invenit  iste,  qui  sibi  in  Achaiam  biduo 
breviorem  diem  postularet:  non  ut  is  idem  conficeret 
diligentia  et  industria  sua,  quod  ego  meo  labore  et 
vigiliis  consecutus  sum.  Etenim  ille  Achaicus  in¬ 
quisitor  ne  Brundisium  quidem  pervenit;  ego  Sici¬ 
lian!  totam  quinquaginta  diebus  sic  obii ,  ut  omnium 
populorum  privatorumque  litteras  iniuriasque  cogno- 
scerem :  ut  perspicuum  cuivis  esse  posset,  hominem 
ab  isto  quaesitum  esse,  non  qui  reum  suum  adduce- 
ret,  sed  qui  meum  tempus  obsideret.  III.  7.  Nunc 
homo  audacissimus  atque  amentissimus  hoc  cogitat. 
Intelligit  me  ita  paratum  atque  instructum  in  iudicium 
venire,  ut  non  modo  in  auribus  vestris,  sed  in  oculis 
omnium  sua  furta  atque  flagitia  defixurus  sim.  Videt 
senatores  multos  esse  testes  audaciae  suae :  videt  mul- 
tos  equites  Romanos,  frequentes  praeterea  cives  atque 
socios,  quibus  ipse  insignes  iniurias  fecerit.  Videt 
etiam  tot  tam  graves  ab  amicissimis  civitatibus  lega- 
tiones  cum  publicis  auctoritatibus  ac  testimoniis  con- 
venisse.  8.  Quae  quum  ita  sint,  usque  eo  de  omni¬ 
bus  bonis  male  existimat,  usque  eo  senatoria  iudicia 
perdita  profligataque  esse  arbitratur,  ut  hoc  palam  di- 
ctitet,  non  sine  caussa  se  cupidum  pecuniae  fuisse, 
quoniam  tantum  in  pecunia  praesidium  experiatur 
esse:  sese  (id  quod  difficillimum  fuerit)  tempus  ipsum 
emisse  iudicii  sui,  quo  cetera  facilius  emere  posset: 
ut,  quoniam  criminum  vim  subterfugere  nullo  modo 
poterat,  procellam  temporis  devitaret.  9.  Quod  si  non 
modo  in  caussa,  verum  in  aliquo  honesto  praesidio 
autin  alicuius  eloquentia  aut  gratia  spem  aliquam  col- 
locasset:  profecto  non  haec  omnia  colligeret  atque  au- 
cuparetur:  non  usque  eo  despiceret  contemneretque 
ordinem  senatorium ,  ut  arbitratu  eius  deligeretur  ex 
senatu,  qui  reus  fieret:  qui,  dum  hie,  quae  opus  es- 
sent,  compararet,  caussam  interea  ante  eum  diceret. 

<9.  M.  T.  CICERONIS 


10.  Quibus  ego  rebus  quid  iste  speret  et  quo  animum 
intendat,  facile  perspicio.  Quamobrem  vero  se  confi- 
dat  aliquid  perficere  posse,  hoc  praetore  et  hoc  con- 
silio  intelligere  non  possum.  Unum  illud  intelligo, 
quod  populus  Rom.  in  reiectione  iudicum  iudicavit, 
ea  spe  istum  fuisse  praeditum,  ut  omnem  rationem 
salutis  in  pecunia  poneret:  hoc  erepto  praesidio,  ut 
nullam  sibi  rem  adiumento  fore  arbitraretur. 

IV.  Etenim  quod  est  ingenium  tantum ,  quae  tan- 
ta  facultas  dicendi  et  copia,  quae  istius  vitam,  tot  vi- 
tiis  flagitiisque  convictam ,  iam  pridem  omnium  vo- 
luntate  iudicioque  damnatam,  aliqua  ex  parte  possit 
defendere?  1  1 .  cuius  ut  adolescentiae  maculas  igno- 
miniasque  praeteream ;  quaestura,  primus  gradus  ho¬ 
noris,  quid  aliud  habet  in  se,  nisi  Cn.  Carbonem  spo- 
liatum  a  quaestore  suo  pecunia  publica?  nudatum  et 
proditum  consulem?  desertum  exercitum?  relictam 
provinciam?  sortis  necessitudinem  religionemque 
violatam?  cuius  legatio  exitium  fuit  Asiae  totius  et 
Pamphyliae:  quibus  in  provinces  multas  domos,  plu- 
rimas  urbes,  omnia  fana  depeculatus  est,  quum  in 
Cn.  Dolabellam  scelus  suum  illud  pristinum  renova- 
vit  et  instauravit  quaestorium :  quum  eum,  cui  lega- 
tus  et  pro  quaestore  fuisset ,  et  in  invidiam  suis  ma- 
leficiis  adduxit  et  in  ipsis  periculis  non  solum  dese- 
ruit,  sed  etiam  oppugnavit  ac  prodidit:  12.  cuius 
praetura  urbana  aedium  sacrarum  fuit  publieorumque 
operum  depopulatio,  simul  in  iure  dicundo  bonorum 
possessionumque  contra  omnium  instituta  addictio 
et  condonatio.  Iam  vero  omnium  vitiorum  suorum  | 
plurima  et  maxima  constituit  monumenta  et  indicia  \ 
in  provincia  Sicilia;  quam  iste  per  triennium  ita  ve- 
xavit  ac  perdidit,  ut  ea  restitui  in  antiquum  statum 
nullo  modo  possit,  vix  autem  permultos  annosinno- 
centesque  praetores  aliqua  ex  parte  recreari  aliquando 
posse  videatur.  13.  Hoc  praetore  Siculi  neque  suas 
leges  neque  nostra  senatusconsulta  neque  communia 
iura  tenuerunt.  Tantum  quisque  habet  in  Sicilia, 
quantum  hominis  avarissimi  et  libidinosissimi  aut 
imprudentiam  subterfugit  aut  satietati  superfuit. 
V.  Nulla  res  per  triennium,  nisi  ad  nutum  istius,  iudi- 
cata  est:  nulla  res  tam  patria  cuiusquam  atque  avita 
fuit,  quae  non  ab  eo,  imperio  istius,  abiudicaretur. 
Innumerabiles  pecuniae  ex  aratorum  bonis  novo  ne- 
farioque  instituto  coactae :  socii  fidelissimi  in  hostium 
numero  existimati :  cives  Romani  servilem  in  modum 
cruciati  et  necati :  homines  nocentissimi  propter  pe- 
cunias  iudicio  liberati :  honestissimi  atque  integerri- 
mi,  absentes  rei  facti,  indicta  caussa  damnati  et  eiecti: 
portus  munitissimi,  maximae  tutissimaeque  urbes  pi- 
ratis  praedonibusque  patefactae:  nautae  militesque 
Siculorum,.  socii  nostri  atque  amici,  fame  necati: 
classes  optimae  atque  opportunissimae  cum  magna 
ignominia  populi  Romani  amissae  et  perditae.  14. 
Idem  iste  praetor  monumenta  antiquissima  partim  re¬ 
gum  locupletissimorum,  quae  illi  ornamento  urbibus 
esse  voluerunt,  partim  etiam  nostrorum  imperatorum,  ! 
quae  victores  civitatibus  Siculis  aut  dederunt  aut  red- 
diderunt,  spoliavit  nudavitque  omnia.  Neque  hoc  so-  | 
lum  in  statuis  ornamentisque  publicis  fecit,  sed  etiam  j 
delubra  omnia,  sanctissimis  religionibus  consecrata,  i 
depeculatus  est:  deum  denique  nullum  Siculis,  qui 
ei  paullo  magis  affabre  atque  antiquo  artificio  factus  j 
videretur,  reliquit.  In  stupris  vero  et  flagitiis  nefa- 
rias  eius  libidines  commemorare,  pudore  deterreor: 
simul  illorum  calamitatem  commemorando  augere 
nolo,  quibus  liberos  coniugesque  suas  integras  ab 


istius  petulantia  conservare  non  licitum  est.  15.  At 
j  enim  haec  ita  commissa  sunt  ab  isto,  ut  non  cognita 
sint  ab  omnibus.  Hominem  esse  arbitror  neminem, 

;  qui  nomen  istius  audierit,  quin  facta  quoque  eius  ne- 
faria  commemorare  possit :  ut  mihi  magis  timendum 
sit,  ne  multa  crimina  praetermittere,  quam  ne  qua  in 
istum  fingere  existimer.  Neque  enim  mihi  videtur 
haec  multitudo,  quae  ad  audiendum  convenit,  cogno- 
j  scere  ex  me  caussam  voluisse,  sed  ea  quae  scit,  me- 
cum  recognoscere. 

VI.  Quae  quum  ita  sint,  iste  homo  amens  ac  per- 
ditus  alia  mecum  ratione  pugnat.  Non  id  agit,  ut 
alicuius  eloquentiam  mihi  opponat :  non  gratia ,  non 
auctoritate  cuiusquam,  non  potentia  nititur.  Simulat 
his  se  rebus  confidere:  sed  video,  quid  agat:  (neque 
enim  agit  occultissime:)  proponit  inania  mihi  nobili- 

[  tatis,  hoc  est,  hominum  arrogantium  nomina:  qui 
non  tam  me  impediunt,  quod  nobiles  sunt,  quam  ad- 
'  iuvant,  quod  noti  sunt.  Simulat  se  eorum  praesidio 
confidere,  quum  interea  aliud  quiddam  iam  diu  ma- 
s  chinetur.  16.  Quam  spem  nunc  habeat  in  manibus 
et  quid  moliatur,  breviter  iam,  iudices,  exponam.  Sed 
prius,  ut  ab  initio  res  ab  eo  constituta  sit,  quaeso,  co- 
gnoscite.  Ut  primum  e  provincia  rediit,  redemptio 
est  huius  iudicii  facta  grandi  pecunia.  Ea  mansit  in 
conditione  atque  pacto  usque  ad  eum  finem,  dum  iu¬ 
dices  reiecti  sunt.  Posteaquam  reiectio  iudicum  facta 
est;  quod  et  in  sortitione  istius  spem  fortuna  populi 
Romani,  et  in  reiiciendis  iudicibus  mea  diligentia 
istorum  impudentiam  vicerat;  renuntiata  est  tota  con- 
ductio.  17.  Praeclare  se  res  habebat.  Libelli  nomi- 
num  vestrorum  consiliique  huius  in  manibus  erant 
omnium.  Nulla  nota,  nullus  color,  nullae  sordes  vi- 
debantur  his  sententiis  allini  posse :  quum  iste  repen- 
te  ex  alacri  atque  laeto  sic  erat  humilis  atque  demis- 
sus,  ut  non  modo  populo  Romano,  sed  etiam  sibi  ipse 
condemnatus  videretur.  Ecce  autem  repente,  his  die- 
bus  paucis,  comitiis  consularibus  factis,  eadem  ilia 
vetera  consilia  pecunia  maiore  repetuntur,  eaedemque 
vestrae  famae  fortunisque  omnium  insidiae  per  eos- 
dem  homines  comparantur.  Quae  res  primo,  iudices, 
pertenui  nobis  argumento  indicioque  patefacta  est: 
post  aperto  suspicions  introitu  ad  omnia  intima  isto¬ 
rum  consilia  sine  ullo  errore  pervenimus. 

VII.  18.  Nam  utHortensius  consul  designatus  do- 
mum  reducebatur  e  campo  cum  maxima  frequentia  ac 
multitudine:  fit  obviam  casu  ei  multitudini  C.  Curio; 
quern  ego  hominem ,  honoris  potius  quam  contume- 
liae  caussa,  nominatum  volo.  Etenim  ea  dicam,  quae 
ille,  si  commemorari  noluisset,  non  tanto  in  conventu 
tam  aperte  palamque  dixisset:  quae  tamen  a  me  pe- 
detentim  cauteque  dicentur,  ut  et  amicitiae  nostrae, 
et  dignitatis  illius  habita  ratio  esse  intelligatur.  19. 
Videt  ad  ipsum  fornicem  Fabianum  in  turba  Verrem : 
appellat  hominem  et  ei  voce  maxima  gratulatur  vi- 
ctoriam :  ipsi  Hortensio ,  qui  consul  erat  factus ,  pro- 
pinquis  necessariisque  eius,  qui  turn  aderant,  verbum 
nullum  facit:  cum  hoc  consistit,  hunc  amplexatur, 
hunc  iubet  sine  cura  esse.  Renuntio ,  inquit,  tibi,  te 
hodiernis  comitiis  esse  absolutum.  Quod  quum  tam 
multi  homines  honestissimi  audissent,  statim  ad  me 
defertur:  immo  vero,  ut  quisque  me  viderat,  narra- 
bat.  Aliis  illud  indignum,  aliis  ridiculum  videbatur: 
ridiculum  iis,  qui  istius  caussam  in  testium  fide,  in 
criminum  ratione,  in  iudicum  potestate,  non  in  comi¬ 
tiis  consularibus  positam  arbitrabantur :  indignum 
iis,  qui  altius  perspiciebant  et  hanc  gratulationem  ad 

iudicium  corrumpendum  spectare  arbitrabantur.  20. 
Etenim  sic  ratiocinabantur,  sic  honestissimi  homines 
inter  se  et  mecum  loquebantur:  aperte  iam  ac  per- 
spicue  nulla  esse  indicia.  Qui  reus  pridie  iam  ipse 
se  condemnatum  putabat,  is,  posteaquam  defensor 
eius  consul  est  factus,  absolvitur.  Quid  igitur?  quod 
tota  Sicilia,  quod  omnes  Siculi,  omnes  negotiatores, 
omnes  publicae  privataeque  litterae  Romae  sunt,  ni- 
hilne  id  valebit?  nihil,  invito  consule  designato.  Quid 
iudices?  non  crimina,  non  testes,  non  existimationem 
populi  Romani  sequentur?  non.  Omnia  in  unius  po- 
testate  ac  moderatione  vertentur.  VIII.  Yere  loquar, 
iudices :  vehementer  me  haec  res  commovebat.  Opti- 
mus  enim  quisque  ita  loquebatur :  Iste  quidem  tibi 
eripietur:  sed  nos  non  tenebimus  iudicia  diutius. 
Etenim  quis  poterit,  Yerre  absoluto,  de  transferendis 
iudiciis  recusare?  21 .  Erat  omnibus  molestum :  neque 
eos  tam  istius  hominis  perditi  subita  laetitia,  quam 
hominis  amplissimi  nova  gratulatio  commovebat.  Cu- 
piebam  dissimulare  me  id  moleste  ferre :  cupiebam 
animi  dolorem  vultu  tegere  et  taciturnitate  celare. 
Ecce  autem  illis  ipsis  diebus,  quum  praetores  desi- 
gnati  sortirentur  et  M.  Metello  obtigisset,  utis  de  pe-  ! 
cuniis  repetundis  quaereret;  nuntiatur  mihi,  tantam  J 
isti  gratulationem  esse  factam,  ut  is  quoque  domum  j 
mitteret,  qui  uxori  suae  nuntiarent.  22.  Sane  ne  haec 
quidem  res  mihi  placebat:  neque  ta men,  quid  tanto 
opere  in  hac  sorte  metuendum  mihi  esset,  intellige- 
bam.  Unum  illud  ex  hominibus  certis,  ex  quibus 
omnia  comperi,  reperiebam :  fiscos  complures  cum  pe- 
cunia  Siciliensi  a  quodam  senatore  ad  equitemRoma- 
num  esse  tralatos :  ex  his  quasi  X  fiscos  ad  senato- 
rem  ilium  relictos  esse,  comitiorum  meorum  nomine : 
divisores  omnium  tribuum  noctu  ad  istum  vocatos. 
23.  Ex  quibus  quidam,  qui  se  omnia  mea  caussa  de- 
bere  arbitrabatur ,  eadem  ilia  nocte  ad  me  venit:  de- 
monstrat,  qua  iste  orationeusus  esset:  commemoras- 
se  istum,  quam  liberaliter  eos  tractasset  etiam  antea, 
quum  ipse  praeturam  petisset,  et  proximis  consulari- 
bus  praetoriisque  comitiis :  deinde  continuo  esse  pol- 
licitum,  quantam  vellent  pecuniam,  si  me  aedilitate 
deiecissent.  Hie  alios  negasse  audere,  alios  respon- 
disse,  non  putare  id  perfici  posse:  inventum  tamen 
esse  fortem  amicum,  ex  eadem  familia  Q.  Verrem, 
Romilia,  ex  optima  divisorum  disciplina,  patris  istius 
discipulum  atque  amicum,  qui,  H-S  quingentis  mil- 
libus  depositis,  id  se  perfecturum  polliceretur :  et 
fuisse  tamen  nonnullos ,  qui  se  una  facturos  esse  di- 
cerent.  Quae  quum  ita  essent,  sane  benevolo  animo 
me,  ut  magno  opere  caverem,  praemonebat. 

IX.  24.  Sollicitabar  rebus  maximis  uno  atque  eo 
perexiguo  tempore.  Urgebant  comitia :  et  in  his  ipsis 
oppugnabar  grandi  pecunia.  Instabat  iudicium:  ei 
quoque  negotio  fisci  Sicilienses  minabantur.  Agere, 
quae  ad  iudicium  pertinebant,  libere  comitiorum  me- 
tu  deterrebar :  petitioni  toto  animo  servire  propter  iu¬ 
dicium  non  licebat.  Minari  denique  divisoribus  ratio 
non  erat,  propterea  quod  eos  intelligere  videbam,  me 
hoc  iudicio  districtum  atque  obligatum  futurum.  25. 
Atque  hoc  ipso  tempore  Siculis  denuntiatum  esse  au¬ 
dio,  primum  ab  Hortensio,  domum  ad  ilium  ut  veni- 
rent:  Siculos  sane  in  eo  liberos  fuisse,  qui  quam- 
obrem  arcesserentur  quum  intelligerent,  non  venisse. 
Interea  comitia  nostra,  quorum  iste  se,  ut  ceterorum 
hoc  anno  comitiorum,  dominum  esse  arbitrabatur,  ha- 
beri  coepta  sunt.  Cursare  iste  homo  potens  cum  filio 
blando  et  gratioso  circum  tribus:  paternos  amicos, 


hoc  est  divisores,  appellare  omnes  et  convenire. 
Quod  quum  esset  intellectum  et  animadversum :  fecit 
animo  libentissimo  populus  Romanus,  ut,  cuius  divi- 
tiae  me  de  fide  deducere  non  potuissent,  ne  eiusdem 
pecuniae  de  honore  deiicerent.  26.  Posteaquam  ilia 
petitionis  magna  cura  liberatus  sum,  animo  coepi 
multo  magis  vacuo  ac  soluto  nihil  aliud,  nisi  de  iu¬ 
dicio  agere  et  cogitare.  Reperio,  iudices,  haec  ab  istis 
consilia  inita  et  constituta ,  ut,  quacumque  opus  es¬ 
set  ratione,  res  ita  duceretur,  ut  apud  M.  Metellum 
praetorem  caussa  diceretur.  In  eo  esse  haec  commo- 
da:  primum  M.  Metellum,  amicissimum:  deinde 
Hortensium  consulem  non  solum,  sed  etiam  Q.  Me¬ 
tellum;  qui  quam  isti  sit  amicus,  attendite.  Dedit 
enim  praerogativam  suae  voluntatis  eiusmodi,  ut  isti 
pro  praerogativis  earn  reddidisse  videatur.  27.  An  me 
taciturum  tantis  de  rebus  existimavistis?  et,  in  tanto 
reipublicae  existimationisque  meae  periculo,  cuiquam 
consulturum  potius,  quam  officio  et  dignitati  meae? 
Arcessit  alter  consul  designatus  Siculos :  veniunt  non- 
nulli,  propterea  quod  L.  Metellus  esset  praetor  in  Si¬ 
cilia.  Cum  iis  ita  loquitur :  se  consulem  esse:  fra- 
trem  suum  alterum  Siciliam  provinciam  obtinere,  al- 
terum  esse  quaesiturum  de  pecuniis  repetundis  :  Ver- 
ri  ne  noceri  possit,  multis  rationibus  esse  provisum. 
X.  28.  Quid  est,  quaeso,  Metelle,  iudicium  corrum- 
pere,  si  hoc  non  est?  testes,  praesertim  Siculos,  timi- 
dos  homines  et  afflictos,  non  solum  auctoritate  deter- 
rere,  sed  etiam  consulari  metu  et  duorum  praetorum 
potestate?  Quid  faceres  pro  homine  innocente  et  pro- 
pinquo,  quum  propter  hominem  perditissimum  atque 
alienissimum  de  officio  ac  dignitate  decedis,  et  com- 
mittis,  ut,  quod  ille  dictitat,  alicui,  qui  te  ignorat, 
verum  esse  videatur?  29.  Nam  hoc  Verrem  dicere 
aiebant,  te  non  fato ,  ut  ceteros  ex  vestra  familia,  sed 
opera  sua,  consulem  factum.  Duo  igitur  consules  et 
quaesitor  erunt  ex  illius  voluntate.  Non  solum  effu- 
giemus,  inquit,  hominem  in  quaerendo  nimium  dili— 

,  gentem,  nimium  servientem  populi  existimationi, 
M’.  Glabrionem :  accedet  nobis  etiam  illud.  Iudex  est 
,  M.  Caesonius,  collega  nostri  accusatoris,  homo  in  re¬ 
bus  iudicandis  spectatus  etcognitus:  quern  minime 
expediat  esse  in  eo  consilio,  quod  conemur  aliqua  ra¬ 
tione  corrumpere:  propterea  quod  iam  antea,  quum 
iudex  in  Iuniano  consilio  fuisset,  turpissimum  illud 
facinus  non  solum  graviter  tulit,  sed  etiam  in  me¬ 
dium  protulit.  Hunc  iudicem  ex  Kal.  Ianuar.  non 
habebimus.  30.  Q.  Manlium  et  Q.  Cornificium,  duos 
severissimos  atque  integerrimos  iudices,  quod  tribuni 
plebis  turn  erunt,  iudices  non  habebimus.  P.  Sul- 
picius,  iudex  tristis  et  integer,  magistratum  ineat 
necesse  est  Nonis  Decembr.  M.  Crepereius,  ex  acer- 
rima  ilia  equestri  familia  et  disciplina;  L.  Cassius, 
ex  familia  turn  ad  ceteras  res,  turn  ad  iudicandum 
severissima;  Cn.  Tremellius,  homo  summa  religione 
et  diligentia:  tres  hi  homines  veteres  tribuni  milita- 
res  sunt  designati:  ex  Kal.  Ianuar.  non  iudicabunt. 
Subsortiemur  etiam  in  M.  Metelli  locum,  quoniam  is 
huic  ipsi  quaestioni  praefuturus  est.  Ita  secundum 
Kalendas  Ianuar.,  et  praetore  et  prope  toto  consilio 
commutato,  magnas  accusatoris  minas  magnamque 
iudicii  exspectationem  ad  nostrum  arbitrium  libidi- 
nemque  eludemus.  31.  Nonae  sunt  hodie  Sextiles: 
hora  nona  convenire  coepistis.  Hunc  diem  iam  ne 
numerant  quidem.  Decern  dies  sunt  ante  ludos  vo- 
tivos  quos  Cn.  Pompeius  facturus  est:  hi  ludi  dies 
quindecim  auferent:  deinde  continuo  Romani  conse- 

quentur.  Ita  prope  XL  diebus  interpositis,  turn  deni- 
que  se  ad  ea ,  quae  a  nobis  dicta  erunt ,  responsuros 
esse  arbitrantur :  deinde  se  ducturos  et  dicendo  et  ex- 
cusando  facile  ad  ludos  Victoriae.  Cum  bis  plebeios 
esse  coniunctos :  secundum  quos  aut  nulli  aut  pauci 
dies  ad  agendum  futuri  sunt.  Ita  defessa  ae  refrige- 
rata  accusatione,  rem  integram  ad  M.  Metellum  prae- 
torem  esse  venturam.  Quem  ego  hominem,  si  eius 
fidei  diffisus  essem ,  iudicem  non  retinuissem.  32. 
Nunc  tamen  eo  animo  sum,  ut  eo  iudice,  quam  prae- 
tore,  hanc  rem  transigi  malim,  et  iurato  suam,  quam 
iniurato  aliorum  tabellas  committere. 

XI.  Nunc  ego,  iudices,  iam  vos  consulo,  quid 
mihi  faciendum  putetis.  Id  enim  consilii  mihi  pro- 
fecto  taciti  dabitis ,  quod  egomet  mihi  necessario  ca- 
piendum  intelligo.  Si  utar  ad  dicendum  meo  legitimo 
tempore;  mei  laboris,  industriae  diligentiaeque  ca- 
piam  fructum :  et  ex  accusatione  perficiam ,  ut  nemo 
umquam  post  bominum  memoriam  paratior,  vigilan- 
tior,  composition  ad  iudicium  venisse  videatur.  Sed 
in  hac  laude  industriae  meae,  reus  ne  elabatur,  sum- 
mum  periculum  est.  Quid  est  igitur,  quod  fieri  pos- 
sit?  non  obscurum,  opinor,  neque  absconditum.  33. 
Fructum  istum  laudis,  qui  ex  perpetua  oratione  per- 
cipi  potuit,  in  alia  tempora  reservemus :  nunc  homi¬ 
nem  tabulis,  testibus,  privatis  publicisque  litteris  au- 
ctoritatibusque  accusemus.  Res  omnis  mihi  tecum 
erit,  Hortensi.  Dicam  aperte.  Si  te  mecum  dicen¬ 
do  ac  diluendis  criminibus  in  hac  caussa  contendere 
putarem ;  ego  quoque  in  accusando  atque  in  expli- 
candis  criminibus  operam  consumerem.  Nunc,  quo- 
niam  pugnare  contra  me  instituisti,  non  tam  ex  tua 
natura,  quam  ex  istius  tempore  et  caussa,  malitiose; 
necesse  est  istiusmodi  rationi  aliquo  consilio  obsistere. 
34.  Tua  ratio  est,  ut  secundum  binos  ludos  mihi 
respondere  incipias:  mea,  ut  ante  primos  ludos  com- 
perendinem.  Ita  fiet,  ut  tua  ista  ratio  existimetur 
astuta:  raeum  hoc  consilium,  necessarium.  XII.  Ve- 
rum  illud,  quod  institueram  dicere,  mihi  rem  tecum 
esse,  huiusmodi  est.  Ego  quum  hanc  caussam  Sicu- 
lorum  rogatu  recepissem,  idque  mihi  amplum  et  prae- 
clarum  existimassem,  eos  velle  meae  fidei  diligen- 
tiaeque  periculum  facere,  qui  innocentiae  abstinen- 
tiaeque  fecissent:  turn,  suscepto  negotio,  maius  mihi 
quiddam  proposui,  in  quo  meam  in  rempublicam  vo- 
luntatem  populus  Romanus  perspicere  posset.  35. 
Nam  illud  mihi  nequaquam  dignum  industria  cona- 
tuque  meo  videbatur,  istum  a  me  in  iudicium  iam 
omnium  iudicio  condemnatum  vocari,  nisi  ista  tua 
intolerabilis  potentia  et  ea  cupiditas,  qua  per  hosce 
annos  in  quibusdam  iudiciis  usus  es,  etiam  in  istius 
liominis  desperati  caussa  interponeretur.  Nunc  ve- 
ro,  quoniam  haec  te  omnis  dominatio  regnumque  iu- 
diciorum  tanto  opere  delectat,  et  sunt  homines,  quos 
libidinis  infamiaeque  suae  neque  pudeat  neque  tae- 
deat;  qui  quasi  de  industria  in  odium  offensionemque 
populi  Romani  irruere  videantur:  hoc  me  profiteor 
suscepisse,  magnum  fortasse  onus  et  mihi  periculo- 
sum,  verumtamen  dignum ,  in  quo  omnes  nervos  ae- 
tatis  industriaeque  meae  contenderem.  36.  Quoniam 
lotus  ordo  paucorum  improbitate  et  audacia  premitur 
et  urgetur  infamia  iudiciorum:  profiteor  huic  generi 
hominum  me  inimicum ,  accusatorem  odiosum ,  assi- 
duum,  acerbum  adversarium.  Hoc  mihi  sumo,  hoc 
mihi  deposco,  quod  agam  in  magistratu,  quod  agam 
ex  eo  loco,  ex  quo  me  populus  Romanus  ex  Kal.  Ia- 
nuar.  secum  agere  de  republica  ac  de  hominibus  im-  ! 


probis  voluit:  hoc  munus  aedilitatis  meae  populo 
Romano  amplissimum  pulcherrimumque  polliceor. 
Moneo,  praedico,  ante  denuntio:  qui  aut  deponere 
aut  recipere  aut  accipere  aut  polliceri  aut  sequestres 
aut  interpretes  corrumpendi  iudicii  solent  esse,  qui- 
que  ad  hanc  rem  aut  potentiam  aut  impudentiam 
suam  professi  sunt,  abstineant  in  hoc  iudicio  manus 
animosque  ab  hoc  scelere  nefario.  XIII.  37.  Erit  turn 
consul  Hortensius  cum  summo  imperio  et  potestate ; 
ego  autem  aedilis,  hoc  est,  paullo  amplius  quam  pri- 
vatus :  tamen  haec  huiusmodi  res  est,  quam  me  actu- 
rum  esse  polliceor,  ita  populo  Romano  grata  atque 
iucunda,  ut  ipse  consul  in  hac  caussa  prae  me  minus 
etiam,  si  fieri  possit,  quam  privatus  esse  videatur. 
Omnia  non  modo  commemorabuntur,  sed  etiam  ex- 
positis  certis  rebus  agentur,  quae  inter  decern  annos, 
posteaquam  iudicia  ad  senatum  tralata  sunt,  in 
rebus  iudicandis  nefarie  flagitioseque  facta  sunt.  38. 
Cognoscet  ex  me  populus  Romanus,  quid  sit,  quam- 
obrem,  quum  equester  ordo  iudicaret,  annos  prope 
quinquaginta  continuos  nullo  iudice  equite  Romano 
iudicante,  ne  tenuissima  quidem  suspicio  acceptae 
pecuniae  ob  rem  iudicandam  constituta  sit :  quid  sit. 
quod  iudiciis  ad  senatorium  ordinem  tralatis  sub- 
lataque  populi  Romani  in  unum  quemque  nostrum 
potestate  Q.  Calidius  damnatus  dixerit,  minoris  H-S 
tricies  praetorium  hominem  honeste  non  posse  da- 
mnari:  quid  sit,  quod  P.  Septimio  senatore  damnato, 
Q.  Hortensio  praetore,  de  pecuniis  repetundis  lis  ae- 
stimata  sit  eo  nomine,  quod  ille  ob  rem  iudicandam 
pecuniam  accepisset:  39.  quod  in  C.  Herennio,  quod 
in  C.  Popillio,  senatoribus,  qui  ambo  peculatus  da- 
mnati  sunt,  quod  in  M.  Attilio,  qui  de  maiestate  da¬ 
mnatus  est,  hoc  planum  factum  est,  eos  pecuniam  ob 
rem  iudicandam  accepisse ;  quod  inventi  sunt  sena- 
tores,  qui  C.  Verre  praetore  urbano  sortiente  exirent 
in  eum  reum,  quem  incognita  caussa  condemnarent: 
quod  inventus  est  senator,  qui  quum  iudex  esset,  in 
eodem  iudicio  et  ab  reo  pecuniam  acciperet,  quam 
iudicibus  divideret,  et  ab  accusatore,  ut  reum  damna- 
ret.  40.  Iam  vero  quomodo  illam  labem,  ignomi- 
niam  calamitatemque  totius  ordinis  conquerar?  hoc 
factum  esse  in  hac  civitate,  quum  senatorius  ordo  iu¬ 
dicaret,  ut  discoloribus  signis  iuratorum  hominum 
sententiae  notarentur?  Haec  omnia  me  diligenter  se- 
vereque  acturum  esse  polliceor.  XIV.  Quo  me  tan¬ 
dem  animo  fore  putetis,  si  quid  in  hoc  ipso  iudicio 
intellexero  simili  aliqua  ratione  esse  violatum  atque 
commissum?  quum  praesertim  planum  facere  multis 
testibus  possim,  C.  Verrem  in  Sicilia,  multis  audien- 
tibus,  saepe  dixisse,  se  habere  hominem  potentem,  cu¬ 
ius  fiducia  provinciam  spoliaret:  neque  sibi  soli  pecu¬ 
niam  quaerere ,  sed  ita  triennium  illud  praeturae  Sici- 
liensis  distributum  habere ,  ut  secum  praeclare  agi  di- 
ceret,  si  unius  anni  quaestum  in  rem  suam  converteret : 
alterum  patronis  et  clefensoribus  suis  traderet:  tertium 
ilium  uberrimum  quaestuosissimumquc  annum  totum 
iudicibus  reservaret.  41 .  Ex  quo  mihi  venit  in  men- 
tem  illud  dicere,  quod  apud  M’.  Glabrionem  nuper, 
quum  in  reiiciendis  iudicibus  commemorassem ,  in- 
tellexi,  vehementer  populum  Romanum  commoveri: 
me  arbitrari,  fore,  uti  nationes  exterae  legatos  ad  po¬ 
pulum  Romanum  mitterent,  ut  lex  de  pecuniis  repe¬ 
tundis  iudiciumque  tolleretur:  si  enim  iudicia  nulla 
sint,  tantum  unum  quemque  ablaturum  putant,  quan¬ 
tum  sibi  ac  liberis  suis  satis  esse  arbitrentur :  nunc, 
quod  eiusmodi  iudicia  sint,  tantum  unum  quemque 

auferre,  quantum  sibi,  patronis,  advocatis,  praetori, 
iudicibus  satis  futurum  sit:  hoc  profecto  infinitum 
esse :  se  avarissimi  hominis  cupiditati  satisfacere 
posse,  nocentissimae  victoriae  non  posse.  42.  0  corn- 
memoranda  iudicia  praeclaramque  existimationem 
nostri  ordinis !  quum  socii  populi  Romani  iudicia  de 
pecuniis  repetundis  fieri  nolunt,  quae  a  maioribus 
nostris  sociorum  caussa  comparata  sunt.  An  iste 
umquam  de  se  bonam  spem  habuisset,  nisi  de  vobis 
malam  opinionem  animo  imbibisset?  Quo  maiore  et- 
iam ,  si  fieri  potest ,  apud  vos  odio  esse  debet ,  quam 
est  apud  populum  Romanum,  quum  in  avaritia,  see- 
lere,  periurio  vos  sui  similes  esse  arbitretur. 

XV.  43.  Cui  loco,  per  deos  immortales,  iudices, 
consulite  ac  providete.  Moneo  praedicoque  id,  quod 
intelligo,  tempus  opportunissimum  vobis  hoc  divini- 
tus  datum  esse,  ut  odio,  invidia,  infamia,  turpitudine 
totum  ordinem  liberetis.  Nulla  in  iudiciis  severitas, 
nulla  religio,  nulla  denique  iam  existimantur  esse 
iudicia.  Itaque  a  populo  Romano  contemnimur,  de- 
spicimur:  gravi  diuturnaque  iam  flagramus  infamia. 
44.  Neque  enim  ullam  aliam  ob  caussam  populus 
Romanus  tribuniciam  potestatem  tanto  studio  requi- 
sivit:  quam  quum  poscebat,  verbo  illam  poscere  vi- 
debatur,  re  vera  iudicia  poscebat.  Neque  hoc  Q.  Ca- 
tulum,  hominem  sapientissimum  atque  amplissimum, 
fugit,  qui  Cn.  Pompeio,  viro  fortissimo  et  clarissimo, 
de  tribunicia  potestate  referente ,  quum  esset  senten- 
tiam  rogatus,  hoc  initio  est  summa  cum  auctoritate 
usus  :  Patres  conscriptos  iudicia  male  et  flagitiose  tueri: 
quod  si  in  rebus  iudicandis  populi  Romani  existimationi 
satisfacere  voluissent,  non  tanto  opere  homines  fuisse 
tribuniciam  potestatem  desideraturos.  45.  Ipse  deni¬ 
que  Cn.  Pompeius,  quum  primum  concionem  ad  ur- 
bem  consul  designatus  habuit;  ubi  (id  quod  maxime 
exspectari  videbatur)  ostendit,  se  tribuniciam  potesta¬ 
tem  restituturum ,  factjis  est  in  eo  strepitus  et  grata 
concionis  admurmuratio.  Idem  in  eadem  concione 
quum  dixisset:  populatas  vexatasque  esse  provincias  : 
iudicia  autem  turpia  et  flagitiosa  fieri:  ei  rei  se  provi¬ 
ders  ac  consulere  veils:  turn  vero  non  strepitu,  sed 
maximo  clamore  suam  populus  Romanus  significavit 
voluntatem.  XYI.  46.  Nunc  autem  homines  in  spe- 
culis  sunt:  observant,  quemadmodum  sese  unus 
quisque  vestrum  gerat  in  retinenda  religione  conser- 
vandisque  legibus.  Yident  adhuc  post  legem  tribu¬ 
niciam  unum  senatorem  vel  tenuissimum  esse  damna- 
tum.  Quod  tametsi  non  reprebendunt,  tamen  magno 
opere  quod  laudent  non  habent.  Nulla  est  enim  laus, 
ibi  esse  integrum,  ubi  nemo  est,  qui  aut  possit  aut 
conetur  corrumpere.  47.  Hoc  est  iudicium,  in  quo 
vos  de  reo,  populus  Romanus  de  vobis  iudicabit.  In 
hoc  homine  statuetur,  possitne,  senatoribus  iudican- 
tibus,  homo  nocentissimus  pecuniosissimusque  da- 
mnari.  Deinde  est  huiusmodi  reus,  in  quo  homine 
nihil  sit  praeter  summa  peccata  maximamque  pecu- 
niam;  ut,  si  liberatus  sit,  nulla  alia  suspicio,  nisi  ea 
quae  turpissima  est  residere  possit.  Non  gratia,  non 
cognatione,  non  aliis  recte  factis,  non  denique  aliquo 
mediocri  vitio,  tot  tantaque  eius  vitia  sublevata  esse 
existimabuntur.  48.  Postremo  ego  caussam  sic  agam, 
iudices:  eiusmodi  res,  ita  notas,  ita  testatas,  ita  ma- 
gnas,  ita  manifestas  proferam,  ut  nemo  a  vobis,  ut 
istum  absolvatis,  per  gratiam  conetur  contendere. 
Habeo  autem  certam  viam  atque  rationem,  quaomnes 
illorum  conatus  investigare  et  consequi  possim.  Ita 
res  a  me  agetur,  ut  in  eorum  consiliis  omnibus  non 


modo  aures  hominum,  sed  etiam  oculi  populi  Romani 
interesse  videantur:  49.  vos  aliquot  iam  per  annos 
conceptam  huic  ordini  turpitudinem  atque  infamiam 
delere  ac  tollere  potestis.  Constat  inter  omnes,  post 
haec  constituta  iudicia,  quibus  nunc  utimur,  nullum 
hoc  splendore  atque  hac  dignitate  consilium  fuisse. 
Hie  si  quid  erit  offensum,  omnes  homines  non  iam 
ex  eodem  ordine  alios  magis  idoneos ,  quod  fieri  non 
potest,  sed  alium  omnino  ordinem  ad  res  iudicandas 
quaerendum  arbitrabuntur.  XVII.  50.  Quapropter 
primum  ab  diis  immortalibus,  quod  sperare  mihi 
videor,  hoc  idem,  iudices,  peto,  ut  in  hoc  iudicio 
nemo  improbus  praeter  eum  qui  iampridem  inventus 
est  reperiatur:  deinde,  si  plures  improbf  fuerint,  hoc 
vobis,  hoc  populo  Romano,  iudices,  confirmo,  vitam 
mehercule  mihi  prius,  quam  vim  perseverantiamque 
ad  illorum  improbitatem  persequendam  defuturam. 
51 .  Yerum  quod  ego  laboribus,  periculis  inimicitiis- 
que  meis  turn,  quum  admissum  erit,  dedecus  severe 
me  persecuturum  esse  polliceor,  id  ne  accidat,  tu  tua 
sapientia,  auctoritate,  diligentia,  M’.  Glabrio,  potes 
providere.  Suscipe  caussam  iudiciorum:  suscipe 
caussam  severitatis,  integritatis,  fidei,  religionis :  sus¬ 
cipe  caussam  senatus,  ut  is  hoc  iudicio  probatus  cum 
populo  Romano  et  in  laude  et  in  gratia  esse  possit. 
Gogita,  qui  sis,  quo  loco  sis,  quid  dare  populo  Ro¬ 
mano,  quid  reddere  maioribus  tuis  debeas:  fac  tibi 
paternae  legis  Aciliae  veniat  in  mentem,  qua  lege 
populus  Romanus  de  pecuniis  repetundis  optimis  iu¬ 
diciis  severissimisque  iudicibus  usus  est.  52.  Cir- 
cumstant  te  summae  auctoritates,  quae  te  oblivisci 
laudis  domesticae  non  sinant:  quae  te  dies  noctesque 
commoneant  fortissimum  tibi  patrem,  sapientissimum 
avum,  gravissimum  socerum  fuisse.  Quare  si  Gla- 
brionis  patris  vim  et  acrimoniam  ceperis  ad  resisten- 
dum  hominibus  audacissimis :  si  avi  Scaevolae  pru- 
dentiam  ad  prospiciendas  insidias,  quae  tuae  atque 
horum  famae  comparantur :  si  soceri  Scauri  constan- 
tiam,  ut  ne  quis  te  de  vera  et  certa  possit  sententia 
demovere:  intelliget  populus  Romanus,  integerrimo 
atque  honestissimo  praetore  delectoque  consilio,  no- 
centi  reo  magnitudinem  pecuniae  plus  habuisse  mo- 
menti  ad  suspicionem  criminis,  quam  ad  rationem 
salutis. 

XVIII.  53.  Mihi  certum  est,  non  committere,  ut  in 
hac  caussa  praetor  nobis'  consiliumque  mutetur.  Non 
patiar  rem  in  id  tempus  duci,  ut  Siculi,  quos  adhuc 
servi  designatorum  consulum  non  moverunt,  quum 
eos  novo  exemplo  universos  arcesserent,  eos  turn  li- 
ctores  consulum  vocent :  ut  homines  miseri,  antea  socii 
atque  amici  populi  Romani ,  nunc  servi  acsupplices, 
non  modo  ius  suum  fortunasque  omnes  eorum  imperio 
amittant,  verum  etiam  deplorandi  iuris  sui  potesta¬ 
tem  non  habeant.  54.  Non  sinam  profecto,  caussa 
ameperorata,  quadraginta  diebus  interpositis,  turn 
nobis  denique  respondeant,  quum  accusatio  nostra 
in  oblivionem  diuturnitate  *  adducta  sit:  non  eom- 
mittam,  ut  turn  res  iudicetur,  quum  haec  frequentia 
totius  Italiae  Roma  discesserit;  quae  convenit  uno 
tempore  undique  comitiorum,  ludorum  censendique 
caussa.  Huius  iudicii  et  laudis  fructum  et  ofTensionis 
periculum  vestrum,  laborem  sollicitudinemque  no- 
stram ;  scientiam,  quid  agatur,  memoriamque,  quid  a 
quoque  dictum  sit,  omnium  puto  esse  oportere.  55. 
Faciam  hoc  non  novum ,  sed  ab  iis,  qui  nunc  princi- 
pes  nostrae  civitatis  sunt,  ante  factum,  ut  testibus 
utar  statim :  illud  a  me  novum ,  iudices,  cognoscetis, 

quod  ita  testes  constituam,  ut  crimen  totum  expli- 
cem;  ubi  id  interrogando,  argumentis  atque  oratione 
firmavero,  turn  testes  ad  crimen  accommodem :  ut  ni¬ 
hil  inter  illam  usitatam  accusationem  atque  hanc  no- 
vam  intersit,  nisi  quod  in  ilia  tunc,  quum  omnia  dicta 
sunt,  testes  dantur;  hie  in  singulas  res  dabuntur:  ut 
illis  quoque  eadem  interrogandi  facultas  argumentan- 
di  dicendique  sit.  Si  quis  erit,  qui  perpetuam  ora-  ! 
tionem  accusationemque  desideret,  altera  actione  au- 
diet :  nunc  id ,  quod  facimus  (ea  ratione  facimus ,  ut 
malitiae  illorum  consilio  nostro  occurramus)  necessa- 


rio  fieri  intelligat.  56.  Haec  primae  actionis  erit  ac- 
cusatio.  Dicimus  C.  Yerrem,  quum  multa  libidinose, 
multa  crudeliter  in  cives  Romanos  atque  in  socios, 
multa  in  deos  hominesque  nefarie  fecerit,  turn  prae- 
terea  quadringenties  sestertium  ex  Sicilia  contra  le¬ 
ges  abstulisse.  Hoc  testibus,  hoc  tabulis  privatis, 
publicisque  auctoritatibus ,  ita  vobis  planum  facie- 
mus,  ut  hoc  statuatis,  etiamsi  spatium  ad  dicendum 
nostro  commodo  vacuosque  dies  habuissemus,  tamen 
oratione  longa  nihil  opus  fuisse. 


20. 

ACTIONIS  SECUNDAE 

IN  C.  V  E  R  R  E  M 

LIBER  PRIMUS 

D  K 

PRAETURA  URBAN  A. 


ARG.  ASCONI1.  Deinceps  liaec  omnia  non  dicta,  sed 
scripta  sunt  contra  eum:  quod  ita  factum  est.  —  Fingit  Cicero, 
adesse  in  iudicio  Verrem  comperendinatum ,  et  respondere  cita¬ 
tum,  et  defend!.  In  ceteris  enim  orationibus  defensor  futurus,  ac- 
cusationis  ofticium  his  lihris,  qui  Verrinarum  nomine  nnneupau- 
tur,  compensare  decrevit,  et,  quoniam  accusare  multos  indeco¬ 
rum  Tullio  videbatur,  in  una  caussa  vim  huius  artis  et  eloquen- 
tiae  demonstrate.  Nam  et  bene  intelligentes  omnem  virtutem 
oratoriam,  quaecumque  in  criminationibus  constituta  est,  hie 
expressam  vident:  et  contra,  ex  hoc  defensionum  vim  in  ceteris 
orationibus,  et  nervos  eius  ex  hac  virtute  cognoscunt,  quae  in 
opprimendo  exprimitur  reo.  Igitur  rerum  scena  sic  facta  est,  tit 
dicit  Tullius,  non  autem  acta  res  est.  AUEST,  inquit,  Verres, 
respondet,  defenditur.  Ergo  quum  prima  actione  accusatus  sit 
ac  defensus  Verres,  nunc,  velut  defensus  iterum,  (sic  enim  mos 
erat,)  in  altera  actione  accusatur  ad  ultimum  rursus  oratione 
perpetua.  Crimina  repetundaruni  et  alia  pleraque  ex  ante  acta  vita 
saepe  fmuantur:  sumitur  etiam  bine  saepe  defensio.  Omnis 
enim  confinnatio  ab  attributis  personae  et  negotio  sumi  solet. 
Ergo  attributa  personae  maxime  in  ante  acta  vita  quaeri  Bolent: 
negotium  in  ipso  crimine.  Libros  igitur  pro  qualitate  crimi- 
uum  Tullius  dividens,  anteactis  unum  dedit,  hunc  scilicet  so¬ 
lum:  crimini  ipsi  repetundaruni  quattuor:  unum  de  iure  dicen- 
do:  alterum  de  re  frumentaria:  tertium  de  signis :  quartum  de 
suppliciis.  Ad  hanc  enim  similitudinem  poeta  Virgilius  Mi- 
noem,  iudicem  apud  inferos,  tamquam  praetor  rerum  capitalium 
qunesitorem  appellat  (Aen.  VJ,  432.):  dat  ibi  sortitionem,  ubi 
urnatn  nominat:  dat  electionem  iudicuni,  quum  dicit,  consilium- 
quevocat :  dat  cognitionem  facinorum ,  quum  dicit,  vital que  et 
crimina  ditcit.  Ergo  hie  liber,  qui  de  ante  acta  vita  est ,  statum 
necesse  est  coniecturalem  habeat.  Capita  autem,  quae  ipse  Tul¬ 
lius  fecit,  dividendo  totam  hanc  accusationem ,  sunt  haec:  pri- 
muni  in  quaesturam:  deinde  in  legationem  et  vieequaesturam : 
tertio  in  praeturani  urbanant:  quarto  in  praeturam  Siciliensem. 
Nam  quum  omnes  eius  actus  quaesturae  nomine,  legationis, 
praeturae  urbanae  Siciliensisque,  quadripartita  librorum  divi-  | 


sione  cognoscantur:  ante  acta  einB  omnia  hoc  libro  compreliensa 
sunt  ad  eorum  lidem  quae  post  diceutur.  Frooemia  sane  huius 
libri  constituta  sunt  in  simulatioiie,  quasi  verae  accusationis  in 
Verrem  audentem  adesse,  atque  defensum :  in  exhortatione  iudi- 
cura  ad  recte  iudicandum  ;  turn  in  minis  contra  adversaries:  etin 
exhibenda  ratione  officii  sui,  cur  ita  inaluerit  accusare,  ut  pri¬ 
ma  actione  tantuni  testibus  uteretur.  Quae  omnia  eiusmodi  sunt, 
ut  non  tain  nova  dicere,  quam  dicta  libri  superioris  instaurare 
videatur.  Post  haec  omnia,  ipsius  Ciceronis  per  honores  Verris 
cum  criminibus  iunctos  divisio  per  ordinem  temporum  currit. 

I.  \.  Neminem  vestrum  ignorare  arbitror,  iudi- 
ces,  hunc  per  hosce  dies  sermonem  vulgi  atque  hanc 
:  opinionem  populi  Romani  fuisse,  C.  Yerrem  altera 
j  actione  responsurum  non  esse  neque  ad  iudicium  af- 
|  futurum.  Quae  fama  non  idcirco  solum  emanarat, 
quod  iste  certe  statuerat  ac  deliberaverat  non  adesse : 
verum  etiam ,  quod  nemo  quemquam  tarn  audacem, 
tarn  amentem,  tarn  impudentem  fore  arbitrabatur, 
qui  tarn  nefariis  criminibus,  tam  multis  testibus  evi- 
ctus  ora  iudicum  aspicere  aut  os  suum  populo  Ro¬ 
mano  ostendere  auderet.  2.  Est  idem  Verres,  qui  fuit 
semper,  ut  ad  audendum  proiectus,  sic  paratus  ad 
audiendum.  Praesto  est:  respondet:  defenditur.  Ne 
hoc  quidem  sibi  reliqui  facit,  ut  in  rebus  turpissimis, 
quum  manifesto  teneatur,  si  reticeat  et  absit,  tamen 
impudentiae  suae  pudentem  exitum  quaesisse  videa¬ 
tur.  Patior,  iudices,  et  non  moleste  fero,  me  laboris 
mei,  vos  virtutis  vestrae  fructum  esse  laturos.  Nam 
si  iste  id  fecisset,  quod  primo  statuerat,  ut  non  ades- 
set:  minus  aliquanto,  quam  mihi  opus  esset,  cogno- 
sceretur,  quid  ego  in  hac  accusatione  comparanda 
constituendaque  elaborassem :  vestra  vero  laus  tenuis 
plane  atque  obscura,  iudices,  esset.  3.  Neque  enim 

hoc  a  vobis  populus  Romanus  exspectat,  neque  eo 
potest  esse  contentus,  si  condemnatus  sit  is,  qui  ad- 
esse  noluerit,  et  si  fortes  fueritis  in  eo,  quem  nemo 
sit  ausus  defendere.  Immo  vero  adsit,'  respondeat: 
summis  opibus,  summo  studio  potentissimorum  ho- 
minum  defendatur:  certet  mea  diligentia  cum  illorum 
omnium  oupiditate,  vestra  integritas  cum  istius  pe- 
cunia,  testium  constantia  cum  illius  patronorum  mi¬ 
nis  atque  potentia.  Turn  demum  ilia  victa  videbun- 
tur,  quum  in  contentionem  certamenque  venerint. 
4.  Absens  si  iste  esset  damnatus,  non  tarn  ipse  sibi 
consuluisse,  quam  invidisse  vestrae  laudi  videretur. 

II.  Neque  enim  salus  ulla  reipublicae  maior  hoc  tem¬ 
pore  reperiri  potest,  quam  populum  Romanum  intel- 
ligere,  diligenter  reiectis  ab  accusatore  iudicibus,  so- 
cios,  leges,  rempublicam  senatorio  consilio  maxime 
posse  defendi :  neque  tanta  fortunis  omnium  pernicies 
potest  accidere*,  quam  opinione  populi  Romani  ra- 
tionem  veritatis,  integritatis,  fidei,  religionis,  ab  hoc 
ordine  abiudicari.  5.  Itaque  mihi  videor,  iudices, 
magnam,  et  maxime  aegram  et  prope  depositam  rei¬ 
publicae  partem  suscepisse:  neque  in  eo  magis  meae, 
quam  vestrae  laudi  existimationique  servisse.  Ac- 
cessi  enim  ad  invidiam  iudiciorum  levandam  vitupe- 
rationemque  tollendam:  ut,  quum  haec  res  pro  vo- 
luntate  populi  Romani  esset  iudicata,  aliqua  ex  parte 
mea  diligentia  constituta  auctoritas  iudiciorum  vide¬ 
retur:  postremo,  ut  esset  hoc  iudicatum,  ut  finis  ali- 
quando  iudiciariae  controversiae  constitueretur.  6. 
Etenim  sine  dubio,  iudices,  in  hac  caussa  ea  res  in 
discrimen  adducitur.  Reus  est  enim  nocentissimus : 
qui  si  condemnatur,  desinent  homines  dicere,  his  iu- 
diciis  pecuniam  plurimum  posse:  sin  absolvitur,  de- 
sinemus  nos  de  iudiciis  transferendis  recusare.  Tam- 
etsi  de  absolutione  istius  neque  ipse  iam  sperat  nec 
populus  Romanus  metuit :  de  impudentia  singulari, 
quod  adest,  quod  respondet,  sunt  qui  mirentur :  mihi 
pro  cetera  eius  audacia  atque  amentia  ne  hoc  quidem 
mirandum  videtur.  Multa  enim  et  in  deos  et  in  ho¬ 
mines  impie  nefarieque  commisit :  quorum  scelerum 
poenis  agitatur  et  a  mente  consilioque  deducitur. 

III.  7.  Agunt  eum  praecipitem  poenae  civium  Ro- 
manorum,  quos  partim  securi  percussit,  partim  in 
vinculis  necavit,  partim  implorantes  iura  libertatis  et 
civitatis  in  crucem  sustulit.  Rapiunt  eum  ad  sup- 
plicium  dii  patrii:  quod  iste  unus  inventus  est,  qui  e 
complexu  parentum  abreptos  filios  ad  necem  duceret 
et  parentes  pretium  pro  sepultura  liberum  posceret. 
Religiones  vero  caerimoniaeque  omnium  sacrorum 
fanorumque  violatae  simulacraque  deorum,  quae  non 
modo  ex  suis  templis  ablata  sunt,  sed  etiam  iacent  in 
tenebris,  ab  isto  retrusa  atque  abdita,  consistere  eius 
animum  sine  furore  atque  amentia  non  sinunt.  8. 
Neque  iste  mihi  videtur  se  ad  damnationem  offerre 
solum,  neque  hoc  avaritiae  supplicio  communi ,  qui 
se  tot  sceleribus  obstrinxerit,  contentus  esse:  singu- 
larem  quamdam  poenam  istius  immanis  atque  im- 
portuna  natura  desiderat.  Non  id  solum  quaeritur, 
ut,  isto  damnato,  bona  restituantur  iis,  quibus  erepta 
sunt:  sed  et  religiones  deorum  immortalium  expian- 
dae  et  civium  Romanorum  cruciatus  multorumque 
innocentium  sanguis  istius  supplicio  luendus  est. 
9.  Non  enim  furem,  sed  ereptorem:  non  adulterum, 
sed  expugnatorem  pudicitiae:  non  sacrilegum,  sed 
hostem  sacrorum  religionumque:  non  sicarium,  sed 
crudelissimum  carnificem  civium  sociorumque  in  ve- 
strum  iudicium  adduximus :  ut  ego  hunc  unum  eius- 

modi  reum  post  hominum  memoriam  fuisse  arbitrer, 
cui  damnari  expediret. 

IV.  Nam  quis  hoc  non  intelligit,  istum,  absolutum 
diis  hominibusque  invitis,  tamen  ex  manibus  populi 
Romani  eripi  nullo  modo  posse?  Quis  hoc  non  per- 
spicit,  praeclare  nobiscum  actum  iri,  si  populus  Ro¬ 
manus  istius  unius  supplicio  contentus  fuerit  ac  non 
sic  statuerit,  non  istum  maius  in  sese  scelus  conce- 
pisse,  quum  fana  spoliarit,  quum  tot  homines  inno- 
centes  necarit,  quum  cives  Romanos  morte,  cruciatu, 
cruce  affecerit ;  quum  praedonum  duces  accepta  pecu- 
nia  dimiserit;  quam  eos,  si  qui  istum  tot,  tantis,  tarn 
nefariis  sceleribus  coopertum  iurati  sententia  sua  li- 
berarint?  10.  Non  est,  non  est  in  hoc  homine  cuiquam 
peccandi  locus,  iudices :  non  is  est  reus,  non  id  tern- 
pus,  non  id  consilium,  (metuo  ne  quid  arrogantius 
apud  tales  viros  videar  dicere,)  ne  actor  quidem  est 
is,  cui  reus  tam  nocens,  tarn  perditus,  tam  victus  aut 
occulte  surripi  aut  impune  eripi  possit.  His  ego  iu¬ 
dicibus  non  probabo  C.  Verrem  contra  leges  pecunias 
cepisse?  Sustinebunt  tales  viri  se  tot  senatoribus,  tot 
equitibus  Romanis,  tot  civitatibus,  tot  hominibus  ho- 
nestissimis  ex  tam  illustri  provincia,  tot  populorum 
privatorumque  litteris  non  credidisse?  tantae  populi 
Romani  voluntati  restitisse?  1 1 .  Sustineant.  Repe- 
riemus ,  si  istum  vivum  ad  aliud  iudicium  perducere 
poterimus,  quibus  probemus,  istum  in  quaestura  pe¬ 
cuniam  publicam  Cn.  Carboni  consuli  datam  avertis- 
se:  quibus  persuadeamus ,  istum  alieno  nomine  a 
quaestoribus  urbanis,  quod  priore  actione  didicistis, 
pecuniam  abstulisse.  Erunt,  qui  et  in  eo  quoque  au- 
daciam  eius  reprehendant,  quod  aliquot  nominibus 
de  capite,  quantum  commodum  fuerit,  frumenti  de- 
cumani  detraxerit.  Erunt  etiam  fortasse,  iudices,  qui 
ilium  eius  peculatum  vel  acerrime  vindicandum  pu- 
tent,  quod  iste  M.Marcelli  et  P.Africani  monumenta, 
quae  nomine  —  illorum,  re  vera  —  populi  Romani  et 
erant  et  habebantur,  ex  fanis  religiosissimis,  et  ex 
urbibus  sociorum  atque  amicorum  non  dubitaverit 
auferre.  V.  12.  Emerserit  ex  peculatus  etiam  iudicio: 
meditetur  de  ducibus  hostium,  quos  accepta  pecunia 
liberavit:  videat,  quid  de  illis  respondeat,  quos  in 
eorum  locum  subditos  domi  suae  reservavit:  quaerat 
non  solum,  quemadmodum  nostro  crimini,  verum 
etiam  quo  pacto  suae  confessioni  possit  mederi :  me- 
minerit,  se  priore  actione,  clamore  populi  Romani 
infesto  atque  inimico  excitatum,  confessum  esse,  du¬ 
ces  a  se  praedonum  securi  non  esse  percussos:  se 
iam  turn  esse  veritum,  ne  sibi  crimini  daretur  eos 
ab  se  pecunia  libera tos.  Fateatur  id,  quod  negari 
non  potest,  se  privatum  hominem  praedonum  duces 
vivos  atque  incolumes  domi  suae,  posteaquam  Ro- 
mam  redierit,  usquedum  per  me  licuerit,  tenuisse. 
Hoc,  in  illo  maiestatis  iudicio  si  licuisse  sibi  ostende- 
rit,  ego  oportuisse  concedam.  Ex  hoc  quoque  eva- 
serit:  proficiscar  eo,  quo  me  iampridem  vocat  popu¬ 
lus  Romanus.  13.  De  iure  enim  libertatis  et  civitatis 
suum  putat  esse  iudicium,  et  recte  putat.  Confringat 
iste  sane  vi  sua  consilia  senatoria,  quaestiones  omnium 
perrumpat,  evolet  ex  vestra  severitate;  mihi  credite, 
arctioribus  apud  populum  Romanum  laqueis  tenebi- 
tur.  Credet  iis  equitibus  Romanis  populus  Romanus, 
qui  ad  vos  antea  producti  testes,  ipsis  inspectantibus, 
ab  isto  civem  Romanum,  qui  cognitores  homines  ho- 
nestos  daret,  sublatum  esse  in  crucem  dixerunt.  14. 
Credent  omnes  v  etxxx  tribus  homini  gravissimo  at¬ 
que  ornatissitno  M.  Annio,  qui  se  praesente  civem 

Romanian  securi  percussum  esse  dixit.  Audietur  a 
populo  Romano  vir  primarius,  eques  Romanus,  L. 
Flavius,  qui  suum  familiarem  Herennium,  negotiato- 
rem  ex  Africa,  quum  eum  Syracusis  amplius  centum 
cives  Romani  cognoscerent  lacrimantesque  defende- 
re'nt,  pro  testimonio  dixit,  securi  esse  percussum. 
Probabit  fidem  et  auctoritatem  et  religionem  suam  L. 
Suetius,  homo  omnibus  ornamentis  praeditus,  qui  iu- 
ratus  apud  vos  dixit,  multos  cives  Romanos  in  lautu- 
miis  istius  imperio  crudelissime  per  vim  morte  esse 
mulctatos.  Hanc  ego  caussam  quum  agam  beneficio 
populi  Romani  de  loco  superiore,  non  vereor,  ne  aut 
istum  vis  ulla  ex  populi  Romani  suffragiis  eripere  aut 
a  me  ullum  munus  aedilitatis  amplius  aut  gratius 
populo  Romano  esse  possit. 

VI.  15.  Quapropter  omnes  in  hoc  iudicio  conentur 
omnia:  nihil  est  iam,  quod  in  hac  caussa  peccare 
quisquam,  iudices,  nisi  vestro  periculo  possit.  Mea 
quidem  ratio  quum  in  praeteritis  rebus  est  cognita, 
turn  in  reliquis  explorata  atque  provisa  est.  Ego 
meum  studium  in  rempublicam  iam  illo  tempore 
ostendi,  quum  longo  intervallo  veterem  consuetudi- 
nem  retuli  et  rogatu  sociorum  atque  amicorum  populi 
Romani,  meorum  autem  necessariorum,  nomen  homi- 
nis  audacissimi  detuli.  Quod  meum  factum  lectissi- 
mi  viri  atque  ornatissimi  (quo  in  numero  e  vobis 
complures  fuere,)  ita  probarunt,  ut  ei,  qui  istius 
quaestor  fuisset  et  ab  isto  laesus  inimicitias  iustas 
persequeretur ,  non  modo  deferendi  nominis,  sed  ne 
subscribendi  quidem ,  quum  id  postularet ,  facerent 
potestatem.  16.  In  Siciliam  sum  inquirendi  caussa 
profectus :  quo  in  negotio  industriam  meam  celeritas 
reditionis,  diligentiam  multitudo  litterarum  et  testium 
declaravit :  pudorem  vero  ac  religionem,  quod,  quum 
venissem  senator  ad  socios  populi  Romani ,  qui  in  ea 
provincia  quaestor  fuissem ,  ad  hospites  meos  ac  ne- 
cessarios  caussae  communis  defensor  deverti  potius, 
quam  ad  eos,  qui  a  me  auxilium  petivissent.  Nemini 
meus  adventus  labori  aut  sumptui  neque  publice  ne- 
que  privatim  fuit.  Vim  in  inquirendo  tantam  habui, 
quantam  mihi  lex  dabat,  non  quantam  habere  pote- 
ram  illorum  studio,  quos  iste  vexarat.  17.  Romam 
ut  ex  Sicilia  redii,  quum  iste  atque  istius  amici,  ho¬ 
mines  lauti  et  urbani,  sermones  huiuscemodi  dissi— 
passent,  quo  animos  testium  retardarent,  me  magna 
pecunia  a  vera  accusatione  esse  deductum;  tametsi 
probabatur  nemini,  quod  et  ex  Sicilia  testes  erant  ii, 
qui  quaestorem  me  in  provincia  cognoverant,  et  hinc 
homines  maxime  illustres,  qui,  ut  ipsi  noti  sunt,  sic 
nostrum  unum  quemque  optime  norunt:  tamen  us¬ 
que  eo  timui,  ne  quis  de  mea  fide  atque  integritate 
dubitaret,  donee  ad  reiiciendos  iudices  venimus. 

VII.  Sciebam  in  reiiciendis  iudicibus  nonnullos 
memoria  nostra  pactionis  suspicionem  non  vitasse, 
quum  ipsa  in  accusatione  eorum  industria  ac  diligen- 
tia  probaretur.  18.  Ita  reieci  iudices,  ut  hoc  constet, 
post  hunc  statum  reipublicae,  quo  nunc  utimur,  si- 
mili  splendore  et  dignitate  consilium  nullum  fuisse. 
Quam  iste  laudem  communem  ait  sibi  esse  mecum:  ! 
qui,  quum  P.  Galbam  iudicem  reiecisset,  M.  Lucre-  j 
tium  retinuit;  et,  quum  eius  patronus  ex  eo  quaere- 
ret,  cur  suos  familiarissimos ,  Sex.  Peducaeum,  Q. 
Considium,  Q.  Iunium  reiici  passus  esset,  respondit, 
quod  eos  in  iudicando  nimium  sui  iuris  sententiae- 
que  cognosceret.  19.  Itaque  iudicibus  reiectis  spera- 
bam,  iam  onus  meum  vobiscum  esse  commune.  Pu- 
tabam  non  solum  notis ,  sed  etiam  ignotis  probatam 


meam  fidem  esse  et  diligentiam.  Quod  me  non  fefel- 
lit.  Nam  comitiis  meis,  quum  iste  infinita  largitione 
contra  me  uteretur,  populus  Romanus  iudicavit,  istius 
pecuniam,  quae  apud  me  contra  fidem  meam  nihil 
potuisset,  apud  se  contra  honorem  meum  nihil  posse 
debere.  Quo  quidem  die  primum  iudices  citati  in 
hunc  reum  consedistis,  quis  tam  iniquus  huic  ordini 
fuit,  quis  tam  novarum  rerum,  iudiciorum  iudicum- 
que  cupidus,  qui  non  conspectu  consessuque  vestro 
commoveretur?  20.  Quum  in  eo  vestra  mihi  dignitas 
fructum  diligentiae  referret,  id  sum  assecutus,  ut  una 
hora,  qua  coepi  dicere,  reo  audaci,  pecunioso,  profu- 
so,  perdito  spem-iudicii  corrumpendi  praeciderem; 
ut  primo  die  testium  tanto  numero  citato  populus 
Romanus  iudicaret  ipso  absoluto  rempublicam  stare 
non  posse :  ut  alter  dies  amicis  istius  ac  defensoribus 
non  modo  spem  victoriae,  sed  etiam  voluntatem  de- 
fensionis  auferret ;  ut  tertius  dies  sic  hominem  pro- 
sterneret,  ut  morbo  simulato  non,  quid  responderet, 
sed,  quemadmodum  non  responderet,  deliberaret. 
Deinde  reliquis  diebus,  his  criminibus,  his  testibus 
et  urbanis  et  provincialibus  sic  obrutus  atque  oppres- 
sus  est,  ut  his  ludorum  diebus  interpositis ,  nemo 
istum  comperendinatum,  sed  condemnatum  iudicaret. 
VIII.  21 .  Quapropter  ego,  quod  ad  me  attinet,  iudices, 
vici :  non  enim  spolia  C.  Verris ,  sed  existimationem 
populi  Romani  concupivi.  Meum  fuit  cum  caussa  ac- 
cedere  ad  accusandum.  Quae  caussa  fuit  iustior, 
quam  a  tam  illustri  provincia  defensorem  constitui  et 
deligi?  —  reipublicae  consulere.  Quid  iam  reipubli¬ 
cae  honestius ,  quam  in  tanta  invidia  iudiciorum  ad- 
ducere  hominem ,  cuius  damnatione  totus  ordo  cum 
populo  Romano  et  in  laude  et  in  gratia  possit  esse?  — 
ostendere  ac  persuadere,  hominem  nocentem  addu- 
ctum  esse:  quis  est  in  populo  Romano,  qui  hoc  non 
ex  priore  actione  abstulerit,  omnium  ante  damnato- 
rum  scel^ra ,  furta ,  flagitia,  si  unum  in  locum  confe- 
rantur,  vix  cum  huius  parva  parte  aequari  conferri- 
que  posse?  22.  Vos,  quod  ad  vestram  famam,  existi¬ 
mationem  salutemque  communem  pertinet,  iudices, 
prospicite  atque  consulite.  Splendor  vester  facit,  ut 
peccare  sine  summo  reipublicae  detrimento  ac  peri¬ 
culo  non  possitis.  Non  enim  potest  sperare  populus 
Romanus ,  esse  alios  in  senatu ,  qui  recte  possint  iu- 
dicare,  vos  si  non  potueritis.  Necesse  est,  quum  de 
toto  ordine  desperarit,  aliud  genus  hominum  atque 
aliam  rationem  iudiciorum  requirat.  Hoc  si  vobis 
ideo  levius  videtur ,  quod  putatis  onus  esse  grave  et 
incommodum ,  iudicare :  intelligere  debetis ,  primum 
interesse ,  utrum  id  onus  vosmet  ipsi  reieceritis ,  an, 
quod  probare  populo  Romano  fidem  vestram  et  reli¬ 
gionem  non  potueritis,  eo  vobis  iudicandi  potestas 
erepta  sit.  Deinde  etiam  illud  cogitate,  quanto  peri¬ 
culo  venturi  simus  ad  eos  iudices,  quos  propter  odium 
vestri  populus  Romanus  de  vobis  voluerit  iudicare. 
23.  Verum  vobis  dicam  id,  quod  intellexi,  iudices. 
Homines  scitote  esse  quosdam ,  quos  tantum  odium 
nostri  ordinis  teneat,  ut  hoc  palam  iam  dictitent,  se 
J  istum,  quern  sciant  esse  hominem  improbissimum, 

I  hoc  uno  nomine  absolvi  velle,  ut  ab  senatu  iudicia 
per  ignominiam  turpitudinemque  auferantur.  Haec 
me,  iudices,  pluribus  verbis  vobiscum  agere  coegit 
non  timor  meus  de  vestra  fide ,  sed  spes  illorum  no¬ 
va,  quae  quum  Verrem  a  porta  subito  ad  iudicium 
relraxisset,  nonnulli  suspicati  sunt  non  sine  caussa 
illius  consilium  tam  repente  esse  mutatum. 

IX.  24.  Nunc,  ne  novo  querimoniae  genere  uti 

possit  Hortensius,  et  ea  dicere,  opprimi  reum,  de  quo 
nihil  dicat  accusator;  nihil  esse  tarn  periculosum  for- 
tunis  innocentium,  quam  tacere  adversaries;  et  ne 
aliter,  quam  ego  velim,  meum  laudet  ingenium, 
quum  dicat,  me,  si  multa  dixissem,  sublevaturum 
fuisse  eum,  quem  contra  dicerem;  quia  non  dixerim, 
perdidisse:  morem  illi  geram,  utar  oratione  perpe- 
tua ;  non  quoniam  hoc  sit  necesse ;  verum  ut  expe- 
riar,  utrum  ille  ferat  molestius,  me  tunc  tacuisse,  an 
nunc  dicere.  25.  Hie  tu  fortasse  eris  diligens,  ne 
quam  ego  horam  de  meis  legitimis  horis  remittam. 
Nisi  omni  tempore,  quod  mihi  lege  concessum  est, 
abusus  ero,  querere,  deum  atque  hominum  fidem  im- 
plorabis:  circumveniri  C.  Yerrem,  quod  accusator 
nolit  tamdiu,  quamdiu  liceat,  dicere.  Quod  mihi  lex 
mea  caussa  det,  eo  mihi  non  uti  non  licebit?  Nam 
accusandi  mihi  tempus  mea  caussa  datum  est ,  ut 
possem  oratione  mea  crimina  caussamque  explicare. 
Hoc  si  non  utor,  non  tibi  iniuriam  facio,  sed  de  meo 
iure  aliquid  et  commodo  detraho.  Caussam  enim, 
inquit,  cognosci  oportet.  Ea  re  quidem,  quod  aliter 
condemnari  reus,  quamvis  sit  nocens,  non  potest.  Id 
igitur  tu  moleste  tulisti,  a  me  aliquid  factum  esse, 
quo  minus  iste  condemnari  posset?  Nam  caussa  co- 
gnita  multi  possunt  absolvi:  incognita  quidem  con¬ 
demnari  nemo  potest.  26.  Adimo  enim  comperendi- 
natum.  Quod  habet  lex  in  se  molestissimum,  bis  ut 
caussa  dicatur,  id  aut  mea  caussa  potius  est  constitu- 
tum,  quam  tua,  aut  nihilo  tua  potius,  quam  mea. 
Nam  si  bis  dicere  est  commodum,  certe  utriusque 
commune  est.  Si  eum,  qui  posterius  dixit,  opus  est 
redargui :  accusatoris  caussa,  ut  bis  ageretur,  consti- 
tutum  est.  Verum,  ut  opinor,  Glaucia  primus  tulit, 
ut  comperendinaretur  reus ;  antea  vel  iudicari  primo 
poterat,  vel  amplius  pronuntiari.  Utram  igitur  putas 
legem  molliorem?  opinor  illam  veterem,  qua  vel  cito 
absolvi,  vel  tarde  condemnari  licebat.  Ego  tibi  illam 
Aciliam  legem  restituo,  qua  lege  multi  semel  accu- 
sati  semel  dicta  caussa,  semel  auditis  testibus  conde- 
mnati  sunt,  nequaquam  tam  manifests  neque  tantis 
criminibus,  quantis  tu  convinceris.  Puta  te  non  hac 
tam  atroci,  sed  ilia  lege  mitissima  caussam  dicere. 
Accusabo:  respondebis.  Testibus  editis,  ita  mittam 
in  consilium,  ut,  etiamsi  lex  ampliandi  faciat  potesta- 
tem,  tamen  isti  turpe  sibi  existiment,  non  primo  iu- 
dicare.  X.  27.  Verum,  si  caussam  cognosci  opus  est, 
parumne  cognita  est?  Dissimulamus,  Hortensi,  quod 
saepe  experti  in  dicendo  sumus.  Quis  nos  magno 
opere  attendit  umquam,  in  hoc  quidem  genere  caus- 
sarum,  ubi  aliquid  ereptum  aut  ablatum  a  quopiam 
dicitur?  nonne  aut  in  tabulis,  aut  in  testibus  omnis 
exspectatio  iudicum  est?  Dixi  prima  actione  me  pla¬ 
num  esse  facturum,  C.  Verrem  H-S  quadringenties 
contra  legem  abstulisse.  Quid?  hoc  planius  egissem, 
si  ita  narrassem?  Dio  quidam  fuit  Halesinus,  qui, 
quum  eius  filio,  praetore  Sacerdote,  hereditas  a  pro- 
pinquo  permagna  venisset,  nihil  habuit  neque  nego- 
lii  neque  controversiae.  Verres,  simulac  tetigit  pro- 
vinciam,  statim  Messana  litteras  dedit,  Dionem  evo- 
cavit,  calumniatores  ex  sinu  suo  apposuit,  qui  illam 
hereditatem  Veneri  Erycinae  commissam  esse  dice- 
rent.  Hac  de  re  ostendit  seipsum  cogniturum.  28. 
Possum  deinceps  totam  rem  explicare:  deinde  ad  ex¬ 
tremum  id,  quod  accidit,  dicere:  Dionem  H-S  decies 
centena  millia  numerasse,  ut  caussam  certissimam 
obtineret:  praeterea  greges  equarum  eius  istum  ab- 
igendos  curasse :  argenti  vestisque  stragulae  quod 


fuerit,  curasse  auferendum.  Haec  neque  quum  ego 
dicerem,  neque  quum  tu  negares,  magni  momenti 
nostra  esset  oratio.  Quo  tempore  igitur  aures  iudex 
erigeret  animumque  attenderet?  Quum  Dio  ipse  pro- 
diret,  quum  ceteri,  qui  turn  in  Sicilia  negotiis  Dionis 
interfuissent;  quum  per  eos  ipsos  dies,  per  quos  caus¬ 
sam  Dio  diceret,  reperiretur  pecunias  sumpsisse  mu- 
tuas ;  nomina  sua  exegisse,  praedia  vendidisse :  quum 
tabulae  virorum  bonorum  proferrentur ;  quum,  qui 
pecuniam  Dioni  dederunt,  dicerent  se  iam  turn  audis- 
se,  eos  nummos  sumi,  utVerri  darentur:  quum  ami¬ 
ci,  hospites,  patroni  Dionis,  homines  honestissimi, 
haec  eadem  se  audisse  dicerent:  29.  opinor,  quum 
haec  fierent,  turn  vos  audiretis,  sicut  audistis;  turn 
caussa  agi  videretur.  Sic  a  me  sunt  acta  omnia  prio- 
re  actione,  ut  in  criminibus  omnibus  nullum  esset, 
in  quo  quisquam  vestrum  perpetuam  accusationem 
requireret.  Nego  esse  quidquam  a  testibus  dictum, 
quod  aut  vestrum  cuipiam  esset  obscurum  aut  cuius- 
quam  oratoris  eloquentiam  quaereret.  XI.  Etenim 
sic  me  ipsum  egisse  memoria  tenetis,  ut  in  testibus 
interrogandis  omnia  crimina  proponerem  et  explica- 
rem,  ut,  quum  rem  totam  in  medio  proposuissem, 
turn  denique  testem  interrogarem.  itaque  non  modo 
vos,  quibus  est  iudicandum,  nostra  crimina  tenetis, 
sed  etiam  populus  Romanus  totam  accusationem  caus¬ 
samque  cognovit.  Tametsi  ita  de  meo  facto  loquor, 
quasi  ego  iilud  mea  voluntate  potius,  quam  vestra 
iniuria  adductus  fecerim.  30.  Interposuistis  accusa- 
torem,  qui ,  quum  ego  mihi  c  et  x  dies  solos  in  Sici¬ 
lian!  postulassem,  c  et  viii  sibi  in  Achaiam  postula- 
ret.  Menses  mihi  tres  quum  eripuissetis  ad  agen¬ 
dum  maxime  appositos,  reliquum  omne  tempus  hu- 
ius  anni  me  vobis  remissurum  putastis :  ut,  quum 
horis  nostris  nos  essemus  usi,  tu,  binis  ludis  inter- 
positis,  quadragesimo  post  die  responderes ;  deinde 
ita  tempus  duceretur ,  ut  a  M’.  Glabrione  praetore  et 
a  magna  parte  horum  iudicum  ad  praetorem  alium 
iudicesque  alios  veniremus.  31.  Haec  si  ego  non  vi- 
dissem;  si  me  non  omnes  noti  ignotique  monuissent, 
id  agi,  id  cogitari,  in  eo  elaborari,  ut  res  in  iilud 
tempus  reiiceretur,  credo,  si  meis  horis  in  accusando 
uti  voluissem,  vererer,  ne  mihi  crimina  non  suppete- 
rent;  ne  oratio  deesset;  ne  vox  viresque  deficerent; 
ne ,  quem  nemo  prima  actione  defendere  ausus  esset, 
eum  ego  bis  accusare  non  possem.  Ego  meum  con¬ 
silium  turn  iudicibus,  turn  populo  Romano  probavi; 
nemo  est,  qui  alia  ratione  istorum  iniuriae  atque 
impudentiae  potuisse  obsisti  arbitretur.  Etenim  qua 
stultitia  fuissem,  si,  quam  diem,  qui  istum  eripien- 
dum  redemerunt,  in  cautione  viderunt,  quum  ita  ca- 
verent,  si  post  Kalendas  Ian.  in  consilium  iretur,  in 
earn  diem  ego,  quum  potuissem  vitare,  incidissem? 

32.  Nunc  mihi  temporis  eius,  quod  mihi  ad  dicendum 
datur,  quoniam  in  animo  est  caussam  omnem  expo- 
nere,  habenda  ratio  est  diligenter.  XII.  Itaque  pri- 
mum  ilium  actum  istius  vitae  turpissimum  et  flagi- 
tiosissimum  praetermittam.  Nihil  a  me  de  pueritiae 
suae  flagiliis  peccatisque  uudiet,  nihil  ex  ilia  impura 
adolescenlia  sua:  quae  qualis  fuerit,  aut  meministis 
aut  ex  eo,  quem  sui  simillimum  produxit,  recogno- 
scere  potestis.  Omnia  praeteribo,  quae  mihi  turpia 
dictu  videbuntur:  neque  solum,  quid  istum  audire, 
verum  etiam,  quid  me  deceat  dicere,  considerabo. 
Vos,  quaeso,  date  hoc  et  concedite  pudori  meo,  ut 
aliquam  partem  de  istius  impudentia  reticere  possim. 

33.  Omne  iilud  tempus,  quod  fuit,  antequam  iste  ad 

magistratus  remque  publicam  accessit,  habeat  per  me 
solutum  ac  liberum.  Sileatur  de  nocturnis  eius  bac- 
chationibus  ac  vigiliis ;  lenonum ,  aleatorum ,  perdu- 
ctorum  nulla  mentio  fiat;  damna,  dedecora,  quae  res 
patriseius,  aetas  ipsius  pertulit,  praetereantur :  lu- 
cretur  indicia  veteris  infamiae;  patiatur  eius  vita  re- 
liqua  me  hanc  tantam  iacturam  criminum  facere. 
34.  Quaestor  Cn.  Papirio  consuli  fuisti  abhinc  annos 
quattuordecim:  ex  ea  die  ad  banc  diem  quae  fecisti, 
in  iudicium  voco.  Hora  nulla  vacua  a  furto,  scelere, 
crudelitate,  flagitio  reperietur.  Hi  sunt  anni  con- 
sumpti  in  quaestura,  et  legatione  Asiatica,  et  prae- 
tura  urbana  et  praetura  Siciliensi.  Quare  haec  ea- 
dem  erit  quadripartita  distributio  totius  accusationis 
meae. 

XIII.  Quaestor  ex  senatusconsulto  provinciam 
sortitus  es.  Obtigit  tibi  consularis,  ut  cum  consule 
Cn.  Carbone  esses  eamque  provinciam  obtineres. 
Erat  turn  dissensio  civium ;  de  qua  nihil  sum  dictu- 
rus,  quid  sentire  debueris:  unum  hoc  dico,  in  eius- 
modi  tempore  ac  sorte  statuere  te  debuisse,  utrum 
malles  sentire  atque  defendere.  Carbo  graviter  fere- 
bat,  sibi  quaestorem  obtigisse  hominem  singulari 
luxuria  atque  inertia.  Verumtamen  ornabat  eum 
beneficiis  omnibus.  Ne  diutius  teneam,  pecunia  at- 
tributa,  numerata  est.  Profectus  est  quaestor  in  pro¬ 
vinciam.  Venit  exspectatus  in  Galliam  ad  exercitum 
consularem  cum  pecunia.  Simulac  primum  ei  occa- 
sio  visa  est,  (cognoscite  hominis  principium  magistra- 
tuum  gerendorum  et  reipublicae  administrandae,) 
aversa  pecunia  publica  quaestor  consulem,  exercitum, 
sortem  provinciamque  deseruit.  35.  Video  quid  ege- 
rim:  erigit  se:  sperat,  sibi  auram  posse  aliquam 
afflari  in  hoc  crimine  voluntatis  assensionisque  eorum, 
quibus  Cn.  Carbonis  mortui  nomen  odio  sit:  quibus 
illam  relictionem  proditionemque  consulis  sui  gratam 
sperat  fore.  Quasi  vero  id  cupiditate  defendendae 
nobilitatis  aut  studio  partium  fecerit,  ac  non  apertis- 
sime  consulem,  exercitum  provinciamque  compilarit 
et  propter  impudentissimum  furtum  aufugerit.  Est 
enim  obscurum ,  et  eiusmodi  factum  eius,  ut  possit 
aliquis  suspicari,  C.  Verrem,  quod  ferre  novos  homi¬ 
nes  non  potuerit,  ad  nobilitatem,  hoc  est  ad  suos  trans- 
isse,  nihil  fecisse  propter  pecuniam.  36.  Videamus, 
rationes  quemadmodum  retulerit.  Iam  ipse  ostendet, 
quamobrem  Cn.  Carbonem  reliquerit:  iam  se  ipse 
indicabit.  XIV.  Primum  brevitatem  cognoscite.  ac- 
cepi,  inquit,  vicies  ducenta  triginta  quinque 

MILLIA  QUADRINGENTOS  X  ET  VII  NUMMOS.  DEDI  STI- 
PENDIO,  FRUMENTO,  LEGAT1S,  PRO  QUAESTORE,  C  O- 
HORTI  PUAETORIAE,  H-S  MILLE  SEXCENTA  TRIGIN¬ 
TA  QUINQUE  MILLIA  QUADRINGENTOS  XVII  NUMMOS. 
RELIQU1  ARIMINI  H-S  SEXCENTA  MILLIA.  HOC  est 

rationes  referre?  hoc  modo  aut  ego  aut  tu,  Hortensi, 
aut  quisquam  hominum  retulit?  Quid  hoc  est?  quae 
impudentia?  quae  audacia?  quod  exemplum  ex  tot 
hominum  rationibus  relatis  huiusmodi  est?  Ilia  tamen 
H-S  sexcenta  millia,  quae  ne  falso  quidem  potuit, 
quibus  data  essent,  describere,  quae  se  Arimini  scri- 
bit  reliquisse,  quae  ipsa  H-S  sexcenta  millia  reliqua 
facta  sunt,  neque  Carbo  attigit,  neque  Sulla  vidit,  ne- 
que  in  aerarium  relata  sunt.  Oppidum  sibi  elegit 
Ariminum,  quod  turn,  quum  iste  rationes  referebat, 
oppressum  direptumque  erat.  Non  suspicabatur  id, 
quod  nunc  sentiet,  satis  multos  ex  ilia  calamitate 
Ariminensium  testes  nobis  in  hanc  rem  reliquos  esse. 
Recita  denuo.  37.  P.  Lentulo,  L.  Triario  quae¬ 

Recita.  Ex  S.  C.  Ut  hoc  pacto  rationem  referre  lice- 
ret,  eo  Sullanus  repente  factus  est,  non  ut  honos  et 
dignitas  nobilitati  restitueretur.  Quod  si  illinc  ina- 
nis  profugisses,  tamen  ista  tua  fuga  nefaria,  proditio 
consulis  tui  conscelerata  iudicaretur.  Malus  civis, 
improbus  consul,  seditiosus  homo  Cn.  Carbo  fuit. 
Fuerit  aliis :  tibi  quando  esse  coepit?  Posteaquam  tibi 
pecuniam,  rem  frumentariam ,  rationes  omnes  suas 
exercitumque  commisit.  Nam  si  tibi  antea  displi- 
cuisset:  idem  fecisses,  quod  anno  post  M.  Piso. 
Quaestor  quum  L.  Scipioni  consuli  obtigisset,  non 
attigit  pecuniam,  non  ad  exercitum  profectus  est; 
quod  de  republica  sensit,  ita  sensit,  ut  nec  (idem 
suam ,  nec  morem  maiorum  nec  necessitudinem  sor- 
tis  laederet.  XV.  38.  Etenim  si  haec  perturbare 
omnia  et  permiscere  volumus,  totam  vitam  periculo- 
sam,  insidiosam  infestamque  reddemus;  si  nullam 
religionem  sors  habebit,  nullam  sanctitatem  coniun- 
ctio  secundae  dubiaeque  fortunae,  nullam  auctorita- 
tem  mores  atque  instituta  maiorum.  Omnium  est 
communis  inimicus ,  qui  fuit  hostis  suorum.  Nemo 
umquam  sapiens  proditori  credendum  putavit.  Ipse 
Sulla,  cui  adventus  istius  gratissimus  esse  debuit,  ab 
se  hominem  atque  ab  exercitu  suo  removit:  Beneventi 
esse  iussit  apud  eos,  quos  suis  partibus  amicissimos 
esse  intelligebat:  ubi  iste  summae  rei  caussaeque 
nocere  nihil  posset.  Ei  postea  praemia  tamen  libe— 
raliter  tribuit :  bona  quaedam  proscriptorum  in  agro 
Beneventano  diripienda  concessit:  habuit  honorem  ut 
proditori,  non  ut  amico  fidem.  39.  Nunc,  quamvis 
sint  homines,  qui  mortuum  Cn.  Carbonem  oderint: 
tamen  hi  debent,  non,  quid  illi  accidere  voluerint, 
sed  quid  ipsis  in  tali  re  metuendum  sit,  cogitare. 
Commune  est  hoc  malum,  communis  metus,  commune 
periculum.  Nullae  sunt  occultiores  insidiae,  quam 
eae,  quae  latent  in  simulatione  officii  aut  in  aliquo 
necessitudinis  nomine.  Nam  eum ,  qui  palam  est 
adversarius,  facile  cavendo  vitare  possis:  hoc  vero 
occultum,  intestinum  ac  domesticum  malum  non 
modo  non  exsistit,  verum  etiam  opprimit,  antequam 
prospicere  atque  explorare  potueris.  40.  Itane  vero? 
Tu,  quum  quaestor  ad  exercitum  missus  sis,  custos 
non  solum  pecuniae,  sed  etiam  consulis:  particeps 
omnium  rerum  consiliorumque  fueris :  habitus  sis  in 
liberum  loco,  sicut  mos  maiorum  ferebat:  repente 
relinquas?  deseras?  ad  adversarios  transeas?  0  sce- 
lus!  o  portentum  in  ultimas  terras  exportandum! 
Non  enim  potest  ea  natura,  quae  tantum  facinus  com- 
miserit,  hoc  uno  scelere  esse  contenta.  Necesse  est 
semper  aliquid  eiusmodi  moliatur:  necesse  est  in  si- 
mili  audacia  perfidiaque  versetur.  41.  Itaque  idem 
iste,  quern  Cn.  Dolabella  postea,  C.  Malleolo  occiso, 
pro  quaestore  habuit,  (hand  scio,  an  maior  etiam  haec 
necessitudo  fuerit,  quam  ilia  Carbonis,  ac  plus  iudi¬ 
cium  voluntatis  valere,  quam  sortis  debeat,)  idem  in 
Cn.  Dolabellam,  qui  in  Cn.  Carbonem,  fuit.  Nam 
quae  in  ipsum  valebant  crimina,  contulit  in  ilium, 
caussamque  illius  omnem  ad  inimicos  accusatoresque 
detulit:  ipse  in  eum,  cui  legatus,  cui  pro  quaestore 
fuerat,  inimicissimum  atque  improbissimum  testi¬ 
monium  dixit.  Ille  miser  quum  esset,  Cn.  Dolabella 
turn  proditione  istius  nefaria,  turn  improbo  et  falso 
eiusdem  testimonio,  turn  multo  etiam  ex  maxima 
parte  istius  furtorum  ac  flagitiorum  invidia  conflagra- 
vit.  XVI.  42.  Quid  hoc  homine  faciatis?  aut  ad  quam 
spem  tam  perfidiosum,  tarn  importunum  animal  re- 

servetis?  qui  in  Cn.  Carbone  sortem,  in  Cn.  Dolabella 
voluntatem  neglexerit  ac  violarit,  eosque  ambos  non 
solum  deseruerit,  sed  etiam  prodiderit  atque  oppu- 
gnarit.  Nolite,  quaeso,  iudices,  brevitate  orationis 
meae  potius ,  quam  rerum  ipsarum  magnitudine  cri- 
mina  ponderare.  Mihi  enim  properandum  necessario 
est,  ut  omnia  vobis,  quae  mihi  constituta  sunt,  pos- 
sim  exponere.  43.  Quamobrem,  quaestura  istius  de¬ 
monstrata,  primique  magistratus  et  furto  et  scelere 
perspecto  reliqua  attendite.  In  quibus  illud  tempus 
Sullanarum  proscriptionum  ac  rapinarum  praetermit- 
tam;  neque  ego  istum  sibi  ex  communi  calamitate 
defensionem  ullam  sinam  sumere.  Suis  eum  certis 
propriisque  criminibus  accusabo.  Quamobrem  hoc 
omni  tempore  Sullano  ex  accusatione  circumscripto 
legationem  eius  praeclaram  cognoscite. 

XVII.  44.  Posteaquam  Cn.  Dolabellae  provincia 
Cilicia  constituta  est:  o  dii  immortales !  quanta  iste 
cupiditate,  quibus  allegationibus  illam  sibi  legatio¬ 
nem  expugnavit!  id  quod  Cn.  Dolabellae  principium 
maximae  calamitatis  fuit.  Nam  ut  iste  profectus  est, 
quacumque  iter  fecit ,  eiusmodi  fuit,  non  ut  legatus 
populi  Romani ,  sed  ut  quaedam  calamitas  pervadere 
videretur.  In  Achaia  (praetermittam  minora  omnia, 
quorum  simile  forsitan  alius  quoque  aliquid  aliquan- 
do  fecerit:  nihil  dicam,  nisi  singulare,  nisi  quod,  si 
in  alium  reum  diceretur,  incredibile  videretur,)  ma- 
gistratum  Sicyonium  nummos  poposcit.  Ne  sit  hoc 
crimen  in  Verrem:  fecerunt  alii.  Quum  ille  non  da- 
ret,  animadvertit.  Improbum,  sed  non  inauditum. 
45.  Genus  animadversionis  videte :  quaeretis,  ex  quo 
genere  hominum  istum  iudicetis.  Ignem  ex  lignis 
viridibus  atque  humidis  in  loco  angusto  fieri  iussit. 
Ibi  hominem  ingenuum ,  domi  nobilem ,  populi  Ro¬ 
mani  socium  atque  amicum,  fumo  excruciatum,  se- 
mivivum  reliquit.  Iam  quae  iste  signa,  quas  tabulas 
pictas  ex  Achaia  sustulerit,  non  dicam  hoc  loco.  Est 
alius  mihi  locus  ad  hanc  istius  cupiditatem  demon- 
strandam  servatus.  Athenis  audistis  ex  aede  Miner- 
vae  grande  auri  pondus  ablatum.  Dictum  hoc  est  in 
Cn.  Dolabellae  iudicio.  Dictum?  etiam  aestimatum. 
Huius  consilii  non  modo  participem  C.  Verrem,  sed 
principem  fuisse  reperietis.  46.  Delum  venit.  Ibi 
ex  fano  Apollinis  religiosissimo  noctu  clam  sustulit 
signa  pulcherrima  atque  antiquissima,  eaque  in  one- 
rariam  navem  suam  coniicienda  curavit.  Postridie 
quum  fanum  spoliatum  viderent  ii,  qui  Delum  inco- 
lebant,  graviter  ferebant.  Est  enim  tanta  apud  eos 
eius  fani  religio  atque  antiquitas,  ut  in  eo  loco  ipsum 
Apollinem  natum  esse  arbitrentur.  Verbum  tamen 
facere  non  audebant,  ne  forte  ea  res  ad  Dolabellam 
ipsum  pertineret.  XVIII.  Turn  subito  tempestates 
ooortae  sunt  maximae,  iudices,  ut  non  modo  profici- 
sci,  quum  cuperet,  Dolabella  non  posset,  sed  vix  in 
oppido  consisteret;  ita  magni  fluctus  eiiciebantur. 
Hie  navis  ilia  praedonis  istius,  onusta  signis  religio- 
sis,  expulsa  atque  eiecta  fluctu  frangitur.  In  littore 
signa  ilia  Apollinis  reperiuntur:  iussu  Dolabellae  re- 
ponuntur:  tempestas  sedatur:  Dolabella  Delo  profici- 
scitur.  47.  Non  dubito,  quin,  tametsi  nullus  in  te 
sensus  humanitatis,  nulla  ratio  umquam  fuit  religio- 
nis,  nunc  tamen  in  metu  periculoque  tuo,  tuorum  tibi 
scelerum  veniat  in  mentem.  Potestne  tibi  ulla  spes 
salutis  commoda  ostendi,  quum  recordaris,  in  deos 
immortales  quam  impius,  quam  sceleratus,  quam  ne- 
farius  fueris?  Apollinemne  tu  Delium  spoliare  ausus 
es?  Illine  tu  templo,  tarn  antiquo,  tarn  sancto,  tarn 

religioso  manus  impias  ac  sacrilegas  afferre  conatus 
es?  Si  in  pueritia  non  his  artibus  et  disciplinis  insti- 
tutus  eras,  ut  ea,  quae  litteris  mandata  sunt,  disceres 
atque  cognosceres :  ne  postea  quidem ,  quum  in  ea 
ipsa  loca  venisti,  potuisti  accipere  id,  quod  est  pro- 
ditum  memoriae  ac  litteris?  48.  Latonam  ex  longo 
errore  et  fuga,  gravidam  et  iam  ad  pariendum  tem- 
poribus  exactis,  confugisse  Delum  atque  ibi  Apolli¬ 
nem  Dianamque  peperisse :  qua  ex  opinione  hominum 
ilia  insula  eorum  deorum  sacra  putatur:  tantaque 
eius  auctoritas  religionis  et  est  et  semper  fuit,  ut  ne 
Persae  quidem,  quum  bellum  toti  Graeciae,  diis  ho- 
minibusque  indixissent  et  mille  numero  navium  clas- 
sem  ad  Delum  appulissent,  quidquam  conarentur  aut 
violare  aut  attingere.  Hoc  tu  fanum  depopulari,  homo 
improbissime  atque  amentissime,  audebas?  Fuit  ulla 
cupiditas  tanta,  quae  tantam  exstingueret  religionem? 
Et,  si  turn  haec  non  cogitabas,  ne  nunc  quidem  re¬ 
cordaris,  nullum  esse  tantum  malum,  quod  non  tibi 
pro  sceleribus  tuis  iamdiu  debeatur?  XIX.  49.  In 
Asiam  vero  postquam  venit,  quid  ego  adventus  istius 
prandia,  caenas,  equos,  muneraque  commemorem? 
Nihil  cum  Verre  de  quotidianis  criminibus  acturus 
sum.  Chio  per  vim  signa  pulcherrima  dico  abstu- 
lisse:  item  Erythris  et  Halicarnasso.  Tenedo  (prae- 
tereo  pecuniam,  quam  eripuit)  Tenem  ipsum,  qui 
apud  Tenedios  sanctissimus  deus  habetur,  qui  urbem 
illam  dicitur  condidisse,  cuius  ex  nomine  Tenedus 
nominatur:  hunc  ipsum,  inquam,  Tenem,  pulcherri- 
me  factum ,  quern  quondam  in  comitio  vidistis ,  abs- 
tulit  magJio  cum  gemitu  civitatis.  50.  Ilia  vero  ex- 
pugnatio  fani  antiquissimi  et  nobilissimi  Iunonis  Sa- 
miae,  quam  luctuosa  Samiis  fuit?  quam  acerba  toti 
Asiae?  quam  clara  apud  omnes?  quam  nemini  ve- 
strum  inaudita?  De  qua  expugnatione  quum  legati  ad 
C.  Neronem  in  Asiam  Samo  venissent;  responsum 
tulerunt,  eiusmodi  querimonias,  quae  ad  legatum 
populi  Romani  pertinerent,  non  ad  praetorem,  sed 
Romam  deferri  oportere.  Quas  iste  tabulas  illine, 
quae  signa  sustulit !  quae  cognovi  egomet  apud  istum 
in  aedibus  nuper,  quum  obsignandi  gratia  venissem. 
j  51.  Quae  signa  nunc,  Verres,  ubi  sunt?  ilia  quaero, 
quae  apud  te  nuper  ad  omnes  columnas,  omnibus 
etiam  intercolumniis,  in  silva  denique  disposita  sub 
divo  vidimus.  Cur  ea,  quamdiu  alium  praetorem 
cum  iis  iudicibus,  quos  in  horum  locum  subsortitu- 
rus  eras,  de  te  in  consilium  iturum  putasti,  tamdiu 
domi  fuerunt?  posteaquam  nostris  testibus  nos,  quam 
horis  tuis,  uti  malle  vidisti;  nullum  signum  domi 
reliquisti,  praeter  duo,  quae  in  mediis  aedibus  sunt: 
quae  ipsa  Samo  sublata  sunt?  Non  putasti  me  tuis 
faniiliarissimis  in  hanc  rem  testimonia  denuntiatu- 
rum,  qui  tuae  domi  saepe  fuissent;  ex  quibus  quae- 
rerem,  signa  scirentne  fuisse,  quae  non  essent? 

XX.  52.  Quid  turn  hos  de  te  iudicaturos  arbitra- 
tus  es,  quum  viderent,  te  iam  non  contra  accusato- 
rem  tuum ,  sed  contra  quaestorem  sectoremque  pu- 
gnare?  Qua  de  re  Charidemum  Chium  testimonium 
priore  actione  dicere  audistis:  sese,  quum  esset  tri- 
erarchus,  et  Verrem  ex  Asia  decedcntem  prosequere- 
tur,  iussu  Dolabellae  fuisse  una  cum  isto  Sami ;  sese- 
que  turn  scire  spoliatum  esse  fanum  Iunonis  et  oppi- 
dum  Samum :  posteaque  se  caussam  apud  Chios,  ri¬ 
ves  suos,  Samiis  accusantibus,  publice  dixisse:  eoque 
se  esse  absolutum,  quod  planum  fecisset,  ea,  quae 
legati  Samiorum  dicerent,  ad  Verrem,  non  ad  se  per- 
tinere.  53.  Aspendum,  vetus  oppidum  et  nobile  in 

Pamphylia,  scitis  esse  plenissimum  signorum  optimo- 
rum.  Non  dicam  illinc  hoc  signum  ablatum  esse  et 
illud:  hoc  dico,  nullum  te  Aspendi  signum,  Verres, 
reliquisse:  omnia  ex  fanis,  ex  locis  publicis,  palam, 
spectantibus  omnibus,  plaustris  evecta  asportataque 
esse.  Atque  etiam  ilium  Aspendium  citharistam,  de 
quo  saepe  audistis  id,  quod  est  Graecis  hominibus  in 
proverbio,  quem  omnia  intus  canere  dicebant,  sustu¬ 
lit  et  in  intimis  suis  aedibus  posuit:  ut  etiam  ilium 
ipsum  suo  artificio  superasse  videatur.  54.  Pergae 
fanum  antiquissimum  et  sanctissimum  Dianae  scimus 
esse.  Id  quoque  a  te  nudatum  ac  spoliatum  esse,  ex 
ipsa  Diana ,  quod  habebat  auri ,  detractum  atque  ab- 
latum  esse  dico.  Quae,  malum,  est  ista  tanta  auda- 
cia  atque  amentia?  Quas  enim  sociorum  atque  ami- 
corum  urbes  adisti  legationis  iure  et  nomine;  si  in 
eas  vi  cum  exercitu  imperioque  invasisses,  tamen, 
opinor,  quae  signa  atque  ornamenta  ex  his  urbibus 
sustulisses,  haec  non  in  tuam  domum,  neque  in  sub- 
urbana  amicorum,  sed  Romam  in  publicum  depor- 
tasses.  XXL  55.  Quid  ego  de  M.  Marcello  loquar, 
qui  Syracusas  urbem  ornatissimam  cepit?  quid  de 
L.  Scipione,  qui  bellum  in  Asia  gessit,  Antiochum- 
que  regem  potentissimum  vicit?  quid  de  Flaminino, 
qui  regem  Philippum  et  Macedoniam  subegit?  quid 
de  L.  Paullo,  qui  regem  Persen  vi  ac  virtute  supera- 
vit?  quid  de  L.  Mummio,  qui  urbem  pulcherrimam 
atque  ornatissimam  Corinthum  plenissimam  rerum 
omnium  sustulit,  urbesque  Achaiae  Boeotiaeque  mul- 
tas  sub  imperium  populi  Romani  ditionemque  sub- 
iunxit?  quorum  domus,  quum  honore  et  virtute  flo- 
rerent,  signis  et  tabulis  pictis  erant  vacuae.  At  vero 
urbem  totam,  templa  deorum  omnesque  Italiae  partes 
illorum  donis  ac  monumentis  exornatas  videmus. 
56.  Yereor,  ne  haec  forte  cuiquam  nimis  antiqua  et 
iam  obsoleta  videantur.  Ita  enim  turn  aequabiliter 
omnes  erant  huiusmodi,  ut  haec  laus  exiniiae  virtutis 
et  innocentiae  non  solum  hominum ,  verum  etiam 
temporum  illorum  esse  videatur.  P.  Servilius,  vir 
clarissimus  maximis  rebus  gestis,  adest  de  te  senten- 
tiam  laturus :  Olympum  vi ,  copiis ,  consilio ,  virtute 
cepit,  urbem  antiquam  et  omnibus  rebus  auctam  et 
ornatam.  Recens  exemplum  fortissimi  viri  profero. 
Nam  postea  Servilius  imperator  populi  Romani  Olym¬ 
pum  urbem  hostium  cepit ,  quam  tu  in  iisdem  locis 
legatus  quaestorius  oppida  pacata  sociorum  atque 
amicorum  diripienda  ac  vexanda  curasti.  57.  Tu, 
quae  ex  fanis  religiosissimis  per  scelus  et  latrocinium 
abstulisti,  ea  nos  videre  nisi  in  tuis  amicorumque 
tuorum  tectis  non  possumus:  P.  Servilius,  quae  signa 
atque  ornamenta  ex  urbe  hostium ,  vi  et  virtute  ca- 
pta,  belli  lege  atque  imperatorio  iure  sustulit,  ea 
populo  Romano  apportavit,  per  triumphum  vexit,  in 
tabulas  publicas  ad  aerarium  perscribenda  curavit. 
Cognoscite  ex  litteris  publicis  hominis  amplissimi 
diligentiam.  Recita.  rationes  relatae  p.  ser- 
vilii.  Non  solum  numerum  signorum  sed  etiam 
unius  cuiusque  magnitudinem,  figuram,  statum  lit¬ 
teris  definiri  vides.  Certe  maior  est  virtutis  victo- 
riaeque  iucunditas,  quam  ista  voluptas ,  quae  perci- 
pitur  ex  libidine  et  cupiditate.  Multo  diligentius 
habere  dico  Servilium  praedam  populi  Romani,  quam 
te  tua  furta  notata  atque  perscripta.  XXII.  58.  Dices 
tua  quoque  signa  et  tabulas  pictas  ornamento  Urbi 
foroque  populi  Romani  fuisse.  Memini:  vidi  simul 
cum  populo  Romano  forum  comitiumque  adornatum, 
ad  speciem  magnifico  ornatu,  ad  sensum  cogitatio- 


nemque  acerbo  et  lugubri.  Vidi  collucere  omnia  fur- 
tis  tuis,  praeda  provinciarum,  spoliis  sociorum  atque 
amicorum.  Quo  quidem  tempore,  iudices,  iste  spem 
maximam  reliquorum  quoque  peccatorum  nactus  est. 
Vidit  enim  eos,  qui  iudiciorum  dominos  se  dici  vole- 
bant,  harum  cupiditatum  esse  servos.  59.  Socii  vero 
nationesque  exterae  spem  omnium  turn  primum  ab- 
iecere  rerum  ac  fortunarum  suarum :  propterea,  quod 
casu  legati  ex  Asia  atque  Achaia  plurimi  Romae  tunc 
fuerunt,  qui  deorum  simulacra  ex  suis  fanis  sublata 
in  foro  venerabantur.  Itemque  cetera  signa  et  orna¬ 
menta  quum  cognoscerent,  alia  alio  in  loco  lacriman- 
tes  intuebantur.  Quorum  omnium  hunc  sermonem 
turn  esse  audiebamus :  Nihil  esse,  quod  quisquam  du- 
bitaret  de  exitio  sociorum  atque  amicorum :  quum  qui¬ 
dem  viderent  in  foro  populi  Romani,  quo  in  loco  antea, 
qui  sociis  iniurias  fecerant,  accusari  et  condemnari  so- 
lebant,  ibi  esse  palam  posita  ea,  quae  ab  sociis  per  sce¬ 
lus  ablata  ereptaque  essent.  60.  Hie  ego  non  arbitror 
ilium  negaturum,  signa  sese  plurima,  tabulas  pictas 
innumerabiles  habere:  sed,  ut  opinor,  solet  haec, 
quae  rapuit  et  furatus  est,  nonnumquam  dicere,  se 
emisse:  quoniam  quidem  in  Achaiam,  Asiam,  Pam- 
phyliam  sumptu  publico  et  legationis  nomine  merca- 
tor  signorum  tabularumque  pictarum  missus  est. 
XXIII.  Habeo  et  istius,  et  patris  eius  accepti  tabulas 
omnes,  quas  diligentissime  legi  atque  digessi,  patris, 
quoad  vixit,  tuas,  quoad  ais  te  confecisse.  Nam  in 
isto,  iudices,  hoc  novum  reperietis.  Audimus  ali- 
quem  tabulas  numquam  confecisse :  quae  est  opinio 
hominum  deM.  Antonio  falsa:  nam  fecit  diligentissi¬ 
me  :  verum  sit  hoc  genus  aliquod  minime  probandum. 
Audimus  alium  non  ab  initio  fecisse,  sed  ex  tempore 
aliquo  confecisse:  est  aliqua  etiam  huiusce  rei  ratio. 
Hoc  vero  novum  et  ridiculum  est,  quod  hie  nobis 
respondit,  quum  ab  eo  tabulas  postularemus ,  usque 
ad  M.  Terentium  et  C.  Cassium  consules  confecisse, 
postea  destitisse.  61.  Alio  loco,  hoc  cuiusmodi  sit, 
considerabimus.  Nunc  nihil  ad  me  attinet:  horum 
enim  temporum,  in  quibus  nunc  versor,  habeo  tabu¬ 
las  et  tuas  et  patris.  Plurima  signa  pulcherrima, 
plurimas  tabulas  optimas  deportasse  te,  negare  non 
potes :  atque  utinam  neges !  Unum  ostende  in  tabulis 
aut  tuis  aut  patris  tui  emptum  esse:  vicisti.  Ne  haec 
quidem  duo  signa  pulcherrima,  quae  nunc  ad  im- 
pluvium  tuum  stant,  quae  multos  annos  ad  valvas 
Iunonis  Samiae  steterunt,  habes  quomodo  emeris; 
haec,  inquam,  duo,  quae  in  aedibus  tuis  sola  iam 
sunt,  quae  sectorem  exspectant,  relicta  ac  destituta  a 
ceteris  signis.  XXIV.  62.  At,  credo,  in  hisce  solis 
rebus  indomitas  cupiditates  atque  effrenatas  habebat : 
ceterae  libidines  eius  ratione  aliqua  aut  modo  conti- 
nebantur.  Quam  multis  istum  ingenuis,  quam  mul¬ 
ti  s  matribus  familias,  in  ilia  tetra  atque  impura  lega- 
tione,  vim  attulisse  existimatis?  Ecquo  in  oppido  pe- 
dem  posuit,  ubi  non  plura  stuprorum  flagitiorumque 
suorum,  quam  adventus  sui  vestigia  reliquerit?  Sed 
ego  omnia,  quae  negari  poterunt,  praetermittam : 
etiam  haec,  quae  certissima  sunt  et  clarissima,  relin- 
quam :  unum  aliquod  de  nefariis  istius  factis  eligam : 
quo  facilius  ad  Siciliam  possim  aliquando,  quae  mihi 
hoc  oneris  negotiique  imposuit,  pervenire.  63.  Oppi- 
dum  est  in  Hellesponto  Lampsacum,  iudices,  in  pri- 
mis  Asiae  provinciae  clarum  et  nobile :  homines  au- 
tem  ipsi  Lampsaceni  turn  sumrae  in  omnes  cives  Ro¬ 
manos  officiosi,  turn  praeterea  maxime  sedati  et  quie- 
I  ti,  prope  praeter  ceteros  ad  summum  Graecorum 

otium  potius,  quam  ad  ullam  vim  aut  tumultum  ac- 
commodati.  Accidit,  quum  iste  a  On.  Dolabella  ef- 
flagitasset,  ut  se  ad  regem  Nicomedem,  regemque 
Sadalam  mitteret,  quumque  iter  hoc  sibi  magis  ad 
quaestum  suum,  quam  ad  reipublicae  tempus  accom- 
modatum  depoposcisset :  ut  illo  itinere  veniret  Lam- 
psacum,  cum  magna  calamitate  et  prope  pernicie 
civitatis.  Deducitur  iste  ad  Ianitorem  quemdam  ho- 
spitem,  comitesque  eius  item  apud  ceteros  hospites 
collocantur.  Ut  mos  erat  istius  atque  ut  eum  suae 
libidines  flagitiose  facere  admonebant,  statim  nego- 
tium  dat  illis  suis  comitibus,  nequissimis  turpissi- 
misque  hominibus,  uti  videant  et  investigent,  ecqua 
virgo  sit  aut  mulier  digna,  quamobrem  ipse  Lampsa- 
ci  diutius  commoretur.  XXV.  64.  Erat  comes  eius 
Rubrius  quidam,  homo  factus  ad  istius  libidines,  qui 
miro  artificio,  quocumque  venerat,  haec  investigare 
omnia  solebat.  Is  ad  eum  rem  istam  defert:  Philo- 
damum  esse  quemdam,  genere,  honore,  copiis,  exi- 
stimatione  facile  principem  Lampsacenorum :  eius 
esse  filiam,  quae  cum  patre  habitaret,  propterea  quod 
virum  non  haberet,  mulierem  eximia  pulchritudine ; 
sed  earn  summa  integritate  pudicitiaque  existimari. 
Homo,  ut  haec  audivit,  sic  exarsit  ad  id,  quod  non 
modo  ipse  numquam  viderat,  sed  ne  audierat  quidem 
ab  eo,  qui  ipse  vidisset,  ut  statim  ad  Philodamum 
migrare  se  diceret  velle.  Hospes  Ianitor,  qui  nihil 
suspicaretur,  veritus,  ne  quid  in  ipso  se  offenderetur, 
hominem  summa  vi  retinere  coepit.  Iste,  qui  hospi- 
tis  relinquendi  caussam  reperire  non  posset,  alia  sibi 
ratione  viam  munire  ad  stuprum  coepit:  Rubrium, 
delicias  suas ,  in  omnibus  eiusmodi  rebus  adiutorem 
suum  et  conscium,  parum  laute  deversari  dicit:  ad 
Philodamum  deduci  iubet.  65.  Quod  ubi  esl  Philo- 
damo  nuntiatum,  tametsi  erat  ignarus,  quantum  sibi 
ac  liberis  suis  iam  turn  mali  constitueretur,  tamen  ad 
istum  venit;  ostendit,  munus  illud  suum  non  esse: 
se,  quum  suae  partes  essent  hospitum  recipiendorum, 
turn  ipsos  tamen  praetores  et  consules,  non  legato- 
rum  asseclas,  recipere  solere.  Iste,  qui  una  cupidi- 
tate  raperetur,  totum  illius  postulatum  caussamque 
neglexit:  per  vim  ad  eum,  qui  recipere  non  debebat, 
Rubrium  deduci  imperavit.  XXVI.  Hie  Philodamus, 
posteaquam  ius  suum  obtinere  non  potuit,  ut  huma- 
nitatem  consuetudinemque  suam  retineret,  laborabat. 
Homo,  qui  semper  hospitalissimus  amicissimusque 
nostrorum  hominum  existimatus  esset,  noluit  videri 
ipsum  ilium  Rubrium  invitus  domum  suam  rece- 
pisse:  magnifice  et  ornate,  ut  erat  in  primis  inter 
suos  copiosus,  convivium  comparat:  rogat  Rubrium, 
ut,  quos  ei  commodum  sit,  invitet;  locum  sibi  soli, 
si  videatur,  relinquat :  etiam  filium  suum,  lectissimum 
adolescentem ,  foras  ad  propinquum  suum  quemdam 
mittit  ad  caenam.  66.  Rubrius  istius  comites  invi- 
tat:  eos  omnes  Verres  certiores  facit,  quid  opus  es¬ 
set.  Mature  veniunt:  discumbitur.  Fit  sermo  inter 
eos  et  invitatio,  ut  Graeco  more  biberetur.  Horta- 
tur  hospes:  poscunt  maioribus  poculis:  celebratur 
omnium  sermone  laetitiaque  convivium.  Postea¬ 
quam  satis  calere  res  Rubrio  visa  est:  Quaeso,  inquit, 
Philodame,  cur  ad  nos  filiam  tuam  non  intro  vocari 
iubes?  Homo,  qui  et  summa  gravitate,  et  iam  id  ae- 
tatis  et  parens  esset,  obstupuit  hominis  improbi  dicto. 
Instare  Rubrius.  Turn  ille,  ut  aliquid  responderet, 
negavit  moris  esse  Graecorum ,  ut  in  convivio  viro- 
rum  accumberent  mulieres.  Hie  turn  alius  ex  alia 
parte:  enimvero  ferendum  hoc  non  est:  vocetur  mu¬ 


lier  ;  et  simul  servis  suis  Rubrius,  ut  ianuam  claude- 
rent,  et  ipsi  ad  fores  assisterent,  imperat.  67.  Quod 
ubi  ille  intellexit,  id  agi  atque  id  parari,  ut  filiae  suae 
vis  afferretur:  servos  suos  ad  se  vocat:  his  imperat, 
ut  se  ipsum  negligant,  filiam  defendant,  excurrat  ali- 
quis,  qui  hoc  tantum  domestici  mali  filio  suo  nuntiet. 
Clamor  interea  fit  tota  domo,  pugna  inter  servos  Ru- 
brii  atque  hospitis.  Iactatur  domi  suae  vir  primus, 
et  homo  honestissimus :  pro  se  quisque  manus  affert  : 
aqua  denique  ferventi  a  Rubrio  ipso  Philodamus  per- 
funditur.  Haec  ubi  filio  nuntiata  sunt:  statim  exa- 
nimatus  ad  aedes  contendit,  ut  et  vitae  patris  et  pu- 
dicitiae  sororis  succurreret.  Omnes  eodem  animo 
Lampsaceni,  simul  ut  hoc  audiverunt,  quod  eos  turn 
Philodami  dignitas,  turn  iniuriae  magnitudo  movebat, 
ad  aedes  noctu  convenerunt.  Hie  lictor  istius  Cor¬ 
nelius,  qui  cum  eius  servis  erat  a  Rubrio  quasi  in 
praesidio  ad  auferendam  mulierem  collocatus,  occi- 
ditur,  servi  nonnulli  vulnerantur:  ipse  Rubrius  in 
turba  sauciatur.  Iste,  qui  sua  cupiditate  tantos  tu- 
multus  concitatos  videret,  cupere  aliqua  evolare,  si 
posset.  XXVII.  68.  Postridie  mane  homines  in  con- 
cionem  veniunt:  quaerunt,  quid  optimum  factu  sit: 
pro  se  quisque ,  ut  in  quoque  erat  auctoritatis  pluri- 
mum,  ad  populum  loquebatur:  inventus  est  nemo, 
cuius  non  haec  et  sententia  esset  et  oratio :  Non  esse 
metuendum,  si  istius  nefarium  scelus  Lampsaceni  ulti 
vi  manuque  essent,  ne  senatus  populusque  Romanus  in 
earn  civitatem  animadvertendum  putaret.  Quod  si  hoc 
iure  legati  populi  Romani  in  socios  nationesque  exte- 
ras  uterentur,  ut  pudicitiam  liberorum  servare  ab  eo- 
rum  libidine  tutam  non  liceret;  quidvis  esse  perpeti  sa¬ 
tins,  quam  in  tanta  vi  atque  acerbitate  versari.  69. 
Haec  quum  omnes  sentirent,  et  quum  in  earn  ratio- 
nem  pro  suo  quisque  sensu  ac  dolore  loqueretur; 
omnes  ad  earn  domum,  in  qua  iste  deversabatur,  pro- 
fecti  sunt :  caedere  ianuam  saxis ,  instare  ferro,  ligna 
et  sarmenta  circumdare  ignemque  subiicere  coepe- 
runt.  Turn  cives  Romani,  qui  Lampsaci  negotiaban- 
tur,  concurrunt:  orant  Lampsacenos,  ut  gravius  apud 
eos  nomen  legationis,  quam  iniuria  legati  putare- 
tur :  sese  intelligere  hominem  ilium  esse  impurum  ac 
nefarium:  sed,  quoniam  nec  perfecisset,  quod  cona- 
tus  esset  neque  futurus  esset  Lampsaci  postea,  levius 
eorum  peccatum  fore,  si  homini  scelerato  pepercis- 
sent,  quam  si  legato  non  pepercissent.  70.  Sic  iste 
multo  sceleratior  et  nequior,  quam  ille  Hadrianus, 
aliquanto  etiam  felicior  fuit.  Ille,  quod  eius  avari- 
tiam  cives  Romani  ferre  non  potuerant,  Uticae  domi 
suae  vivus  exustus  est:  idque  ita  illi  merito  accidisse 
existimatum  est,  ut  laetarentur  omnes  neque  ulla 
animadversio  constitueretur:  hie  sociorum  ambustus 
incendio,  tamen  ex  ilia  flamma  periculoque  evolavit; 
neque  adhuc  caussam  ullam  excogitare  potuit,  quam¬ 
obrem  commiserit,  aut  quid  evenerit ,  ut  in  tantum 
periculum  veniret.  Non  enim  potest  dicere:  quum 
seditionem  sedare  vellem,  quum  frumentum  impera- 
rem,  quum  slipendium  cogerem,  quum  aliquid  deni-  ♦ 
que  reipublicae  caussa  gererem :  quod  acrius  impe- 
ravi,  quod  animadverti,  quod  minatus  sum.  Quae  si 
diceret:  tamen  ignosci  non  oporteret,  si,  nimis  atro- 
citer  imperando  sociis,  in  tantum  adductus  pericu¬ 
lum  videretur.  XXVIII.  71.  Nunc  quum  ipse  caus¬ 
sam  illius  tumultus  neque  veram  dicere  neque  fal- 
sam  confingere  audeat:  homo  autem  ordinis  sui  fru- 
galissimus,  qui  turn  accensus  C.  Neroni  fuit,  P.  Tet- 
tius,  haec  eadem  se  Lampsaci  cognosse  dixerit:  vi’* 

omnibus  rebus  ornatissimus  C.  Varro,  qui  turn  in 
Asia  tribunus  militum  fuit,  haec  eadem  ipsa  se  ex 
Philodamo  audisse  dicat:  potestis  dubitare,  quin 
istum  fortuna  non  tam  ex  illo  periculo  eripere  volue- 
rit,  quam  ad  vestrum  iudicium  reservare?  Nisi  vero 
illud  dicet,  quod  et  in  testimonio  Tettii,  priore  actio- 
ne  interpellavit  Hortensius :  (quo  tempore  quidem  si- 
gni  satis  dedit,  si  quid  esset,  quod  posset  dicere,  se 
tacere  non  posse;  ut,  quamdiu  in  ceteris  rebus  ta- 
cu[er]it,  scire  omnes  possemus,  nihil  habuisse  quod 
diceret;)  hoc  turn  dixit,  Philodamum  et  eius  filium  a 
C.  Nerone  esse  damnatos.  72.  De  quo  ne  multa  dis- 
seram,  tantum  dico,  secutum  id  ssse  Neronem  et  eius 
consilium,  quod  Cornelium  lictorem  occisum  esse 
constaret:  putasse  non  oportere  esse  cuiquam  ne  in 
ulciscenda  quidem  iniuria  hominis  occidendi  potesta- 
tem.  In  quo  video,  Neronis  iudicio  non  te  absolutum 
esse  improbitatis ,  sed  illos  damnatos  esse  caedis. 
Verum  ista  damnatio  tamen  cuiusmodi  fuit?  Audite, 
quaeso,  iudices,  et  aliquando  miseremini  sociorum,  et 
ostendite  aliquid  his  in  vestra  fide  praesidii  esse 
oportere.  XXIX.  Quod  toti  Asiae  iure  occisus  vide- 
batur  istius  ille  verbo  lictor,  re  vera  minister  impro- 
bissimae  cupiditatis:  pertimuit  iste,  ne  Philodamus 
Neronis  iudicio  liberaretur.  Rogat  et  orat  Dolabel- 
lam,  ut  de  sua  provincia  decedat:  ad  Neronem  profi- 
ciscatur:  se  demonstrat  incolumem  esse  non  posse, 
si  Philodamo  vivere  atque  aliquando  Romam  venire 
licuisset.  73.  Commotus  est  Dolabella:  fecit  id,  quod 
multi  reprehenderunt,  utexercitum,  provinciam,  hel¬ 
ium  relinqueret  et  in  Asiam  hominis  nequissimi  caus- 
sa  in  alienam  provinciam  proficisceretur.  Postea- 
quam  ad  Neronem  venit:  contendit  ab  eo,  ut  Philo- 
dami  caussam  cognosceret.  Venerat  ipse ,  qui  esset 
in  consilio,  et  primus  sententiam  diceret;  adduxerat 
etiam  praefectos  et  tribunos  militares  sues,  quos  Ne¬ 
ro  omnes  in  consilium  vocavit.  Erat  in  consilio  etiam 
aequissimus  iudex  ipse  Yerres :  erant  nonnulli  togali 
creditores  Graecorum ,  quibus  ad  exigendas  pecunias 
improbissimi  cuiusque  legati  plurimum  prodest  gra¬ 
tia.  74.  Ille  miser  defensorem  repei’ire  neminem  po- 
terat.  Quis  enim  esset  aut  togatus,  qui  Dolabellae 
gratia,  aut  Graecus,  qui  eiusdem  vi  et  imperio  non 
moveretur?  Accusator  autem  opponitur  civis  Roma- 
nus  de  creditoribus  Lampsacenorum :  qui,  si  dixis- 
set,  quod  iste  iussisset,  per  eiusdem  istius  lictores  a 
populo  pecuniam  posset  exigere.  Quum  haec  omnia 
tanta  contentione,  tantis  copiis  agerentur:  quum  il¬ 
ium  miserum  multi  accusarent,  nemo  defenderet; 
quumque  Dolabella  cum  suis  praefectis  pugnaret  in 
consilio,  Verres  fortunas  agi  suas  diceret,  idem  testi¬ 
monium  diceret,  idem  esset  in  consilio,  idem  accusa- 
torem  parasset:  haec  quum  omnia  fierent,  et  quum 
hominem  constaret  occisum :  tamen  tanta  vis  istius 
iniuriae,  tanta  in  isto  improbitas  putabatur,  ut  de 
Philodamo  amplius  pronuntiaretur.  XXX.  75.  Quid 
ego  nunc  in  altera  actione  Cn.  Dolabellae  spiritus, 
quid  huius  lacrimas  et  concursationes  proferam?  quid 
C.  Neronis,  viri  optimi  atque  innocentissimi,  nonnul- 
lis  in  rebus  animum  nimis  timidum  atque  demissum? 
qui  in  ilia  re  quid  facere  potuerit,  non  habebat,  nisi 
forte,  id  quod  omnes  turn  desiderabant,  ut  ageret  earn 
rem  sine  Verre  et  sine  Dolabella :  quidquid  esset  sine 
his  actum,  omnes  probarent:  turn  vero  quod  pronun- 
tiatum  est,  non  per  Neronem  iudicatum ,  sed  per  Do- 
labellam  ereptum  existimabatur.  Condemnatur  enim 
perpaucis  sententiis  Philodamus  et  eius  fdius.  Adest, 


instat,  urget  Dolabella,  ut  quamprimum  securi  fe- 
riantur,  quo  quam  minime  multi  ex  illis  de  istius 
nefario  scelere  audire  possent.  76.  Constituitur  in 
foro  Laodiceae  spectaculum  acerbum  et  miserum  et 
grave  toti  Asiae  provinciae ;  grandis  natu  parens  ad- 
ductus  ad  supplicium;  ex  altera  parte  fdius:  ille, 
quod  pudicitiam  liberorum;  hie,  quod  vitam  patris 
famamque  sororis  defenderat.  Flebat  uterque  non  de 
suo  supplicio,  sed  pater  de  filii  morte,  de  patris  fdius. 
Quid  lacrimarum  ipsum  Neronem  putatis  profudisse? 
quern  fletum  totius  Asiae  fuisse?  quern  luctum  et  ge- 
mitum  Lampsacenorum?  securi  esse  percussos  homi¬ 
nes  innocentes ,  nobiles ,  socios  populi  Romani  atque 
amicos,  propter  hominis  flagitiosissimi  singularem 
nequitiam  atque  improbissimam  cupiditatem?  77. 
Iam  iam,  Dolabella,  neque  tui  neque  tuorum  liberum, 
quos  tu  miseros  in  egestate  atque  in  solitudine  reli- 
quisti,  misereri  potest.  Yerresne  tibi  tanti  fuit,  ut 
eius  libidinem  hominum  innocentium  sanguine  lui 
velles?  Idcircone  exercitum  atque  hostem  relinque- 
bas,  ut  tua  vi  et  crudelitate  istius  hominis  improbis¬ 
simi  pericula  sublevares?  Quod  enim  eum  tibi  quae- 
storis  in  loco  constitueras,  idcirco  tibi  amicum  in  per- 
petuum  fore  putasti?  Nesciebas,  ab  eo  Cn.  Carbonem 
consulem,  cuius  re  vera  quaestor  fuit,  non  modo  re- 
lictum,  sed  etiam  spoliatum  auxiliis,  pecunia  nefarie 
oppugnatum  et  proditum?  Expertus  igitur  es  istius 
perfidiam  turn ,  quum  se  ad  inimicos  tuos  contulit : 
quum  in  te  homo  ipse  nocens  acerrimum  testimonium 
dixit :  quum  rationes  ad  aerarium ,  nisi  damnato  te, 
referre  noluit.  XXXI.  78.  Tantaene  tuae,  Verres,  li- 
bidines  erunt,  ut  eas  capere  ac  sustinere  non  provin¬ 
ciae  populi  Romani,  non  nationes  exterae  possint? 
Tune  quod  videris,  quod  audieris,  quod  concupieris, 
quod  cogitaris,  nisi  id  ad  nutum  tuum  praesto  fuerit, 
nisi  libidini  tuae  cupiditatique  paruerit,  immittentur 
homines?  expugnabuntur  domus?  civitates  non  modo 
pacatae,  verum  etiam  sociorum  atque  amicorum,  ad 
vim  atque  ad  arma  confugient,  ut  ab  se  atque  ab  li- 
beris  suis  legati  populi  Romani  scelus  ac  libidinem 
propulsare  possint?  Nam  quaero  abs  te,  circumses- 
susne  sis  Lampsaci :  coeperitne  domum ,  in  qua  de- 
versabare,  ilia  multitudo  incendere :  voluerintne  le- 
gatum  populi  Romani  comburere  vivum  Lampsaceni? 
Negare  non  potes.  Habeo  enim  testimonium  tuum, 
quod  apud  Neronem  dixisti :  habeo,  quas  ad  eumdem 
litteras  misisti.  79.  Recita  hunc  ipsum  locum  de  te¬ 
stimonio.  TESTIMONIUM  C.  VERRIS  IN  ARTEM1DO— 

rum.  [Recita  ex  Verris  litteris  ad  Neronem.]  ex 

LITTERIS  C.  VERRIS  AD  C.  NERONEM.  NON  MULTO 

post  in  domum.  Bellumne  populo  Romano  Lampsa¬ 
ceni  facere  conabantur?  deficere  ab  imperio  ac  nomine 
nostro  volebant?  Video  enim  et  ex  iis,  quae  legi  et 
audivi,  intelligo:  in  qua  civitate  non  modo  legatus 
populi  Romani  circumsessus ,  non  modo  igni ,  ferro, 
manu,  copiis  oppugnatus,  sed  aliqua  ex  parte  violatus 
sit;  nisi  publice  satisfactum  sit,  ei  civitati  bellum  in- 
dici  atque  inferri  solere.  80.  Quae  fuit  igitur  caussa, 
cur  cuncta  civitas  Lampsacenorum  de  condone,  quem- 
admodum  tute  scribis,  domum  tuam  concurrerit?  Tu 
enim  neque  in  litteris,  quas  Neroni  mittis,  neque  in 
testimonio  caussam  tanti  tumullus  ostendis  ullam: 
obsessum  te  dicis,  ignem  allatum,  sarmenta  eircum- 
data,  lictorem  tuum  occisum  esse  dicis,  prodeundi 
tibi  in  publicum  potestatem  factam  negas:  caussam 
huius  tanti  terroris  occultas.  Nam  si  quam  Rubrius 
iniuriam  suo  nomine  ac  non  impulsu  tuo  et  tua  cupi- 

ditate  fecisset ;  de  tui  comitis  iniuria  questum  ad  te 
potius,  quam  te  oppugnatum  venirent.  Quum  igitur, 
quae  caussa  illius  tumultus  fuerit,  testes  a  nobis  pro¬ 
duct  dixerint,  ipse  celarit :  nonne  caussam  hanc,  quam 
nos  proposuimus,  turn  illorum  testimonia,  turn  istius 
taciturnitas  perpetua  confirmat?  XXXII.  81.  Huic 
homini  parcetis  igitur,  iudices,  cuius  tanta  peccata 
sunt,  ut  ii,  quibus  iniurias  fecerit,  neque  legitimum 
tempus  exspectare  ad  ulciscendum  neque  vim  tantam 
doloris  in  poster um  differre  potuerint?  Circumsessus 
es.  A  quibus?  A  Lampsacenis:  barbaris  hominibus, 
credo ,  aut  iis ,  qui  populi  Romani  nomen  contemne- 
rent?  Immo  vero  ab  hominibus  et  natura  et  consue- 
t  udine  et  disciplina  lenissimis;  porro  autem  populi 
Romani  conditione  sociis,  fortuna  servis,  voluntate 
supplicibus:  ut  perspicuum  sit  omnibus,  nisi  tanta 
acerbitas  iniuriae,  tanta  vis  sceleris  fuisset,  ut  Lam- 
psaceni  moriendum  sibi  potius,  quam  perpetiendum 
putarent ;  numquam  illos  in  eum  locum  progressuros 
fuisse,  ut  vehementius  odio  libidinis  tuae,  quam  me- 
tu  legationis  moverentur.  82.  Nolite,  per  deos  im- 
mortales,  cogere  socios  atque  exteras  nationes  hoc 
uti  perfugio :  quo,  nisi  vos  vindicatis,  utentur  neces- 
sario.  Lampsacenos  in  istum  numquam  ulla  res  mi- 
tigasset,  nisi  eum  poenasRomae  daturum  credidissent. 
Etsi  talem  acceperant  iniuriam,  quam  nulla  lege  sa¬ 
tis  digne  persequi  possent:  tamen  incommoda  sua 
nostris  committere  legibus  et  iudiciis,  quam  dolori 
suo  permittere  maluerunt.  Tu  mihi,  quum  circum¬ 
sessus  a  tam  illustri  civitate  sis  propter  tuum  scelus 
atque  flagitium ;  quum  coegeris  homines  miseros  et 
calamitosos ,  quasi  desperatis  nostris  legibus  et  iudi¬ 
ciis,  ad  vim,  ad  manus,  ad  arma  confugere;  quum  te 
in  oppidis  et  civitatibus  amicorum  non  legatum  po¬ 
puli  Romani,  sed  tvrannum  libidinosum  crudelemque 
praebueris;  quum  apud  exteras  nationes  imperii  no- 
minisque  nostri  famam  tuis  probris  flagitiisque  vio- 
laris ;  quum  te  ex  ferro  amicorum  populi  Romani  eri- 
pueris  atque  e  flamma  sociorum  evolaris :  hie  tibi  per- 
fugium  speras  futurum?  Erras.  Ut  hue  incideres, 
non  ut  hie  conquiesceres,  illi  te  vivum  exire  passi 
sunt.  XXXIII.  83.  Et  ais  iudicium  esse  factum'  te 
iniuria  circumsessum  esse  Lampsaci,  quod  Philoda- 
mus  cum  filio  condemnatus  sit.  Quid?  si  doceo,  si 
planum  facio  teste  homine  nequam ,  verum  ad  hanc 
rem  tamen  idoneo,  te  ipso,  inquam,  teste  doceo,  te 
huius  circumsessionis  tuae  caussam  et  culpam  in 
alios  transtulisse?  neque  in  eos,  quos  tu  insimularas, 
esse  animadversum?  Iam  nihil  te  iudicium  Neronis 
adiuvat.  Recita,  quas  ad  Neronem  litteras  misit. 

et  thessalus.  Themistagoram  et  Thessalum  scri- 
bis  populum  concitasse.  Quern  populum?  qui  te  cir- 
cumsedit,  qui  te  vivum  comburere  conatus  est.  Ubi 
hos  persequeris?  ubi  accusas?  ubi  defendis  ius  no- 
menque  legati?  84.  In  Philodami  iudicio  dices  id 
actum?  Cedo  mihi  ipsius  Verris  testimonium.  Yi- 
deamus,  quid  idem  iste  iuratus  dixerit.  Recita.  ab 
accusatore  rogatus  respondit,  in  hoc  iudicio 
non  persequi:  sibi  in  animo  esse,  alio  tempore 
persequi.  Quid  igitur  te  iuvat  Neronis  iudicium? 
quid  Philodami  damnatio?  Legatus  quum  esses  cir¬ 
cumsessus,  quumque,  quemadmodum  tute  ad  Nero¬ 
nem  scripsisti,  populo  Romano  communique  caussae 
legatorum  facta  esset  iniuria  insignis,  non  es  perse- 
cutus:  dicis  tibi  in  animo  esse  alio  tempore  persequi. 
Quod  fuit  id  tempus?  quando  es  persecutus?  Cur  im- 


minuisti  ius  legationis?  cur  caussam  populi  Romani 
deseruisti  ac  prodidisti?  cur  iniurias  tuas,  coniunctas 
cum  publicis,  reliquisti?  Non  te  ad  senatum  caussam 
deferre,  non  de  tam  atrocibus  iniuriis  conqueri,  non 
eos  homines,  qui  populum  concitarant,  consulum  lit- 
teris  evocandos  curare  oportuit?  85.  Nuper,  M.  Au- 
relio  Scauro  postulante ,  quod  is  Ephesi  se  quaesto- 
rem  vi  prohibitum  esse  dicebat,  quo  minus  e  fano 
Dianae  servum  suum ,  qui  in  illud  asylum  confugis- 
set,  abduceret,  Pericles  Ephesius,  homo  nobilissimus, 
Romam  evocatus  est,  quod  auctor  iniuriae  illius  fuis¬ 
se  arguebatur :  tu ,  si  te  legatum  ita  Lampsaci  tracta- 
tum  esse  senatum  docuisses ,  ut  tui  comites  vulnera- 
rentur,  lictor  occideretur,  ipse  circumsessus  paene 
incenderere ;  eius  autem  rei  duces  et  auctores  princi- 
pes  fuisse ,  quos  scribis ,  Themistagoram  et  Thessa- 
lum :  quis  non  commoveretur?  quis  non  ex  iniuria, 
quae  tibi  esset  facta,  sibi  provideret?  quis  non  in  ea 
re  caussam  tuam,  periculum  commune  agi  arbitrare- 
tur?  Etenim  nomen  legati  eiusmodi  esse  debet,  quod 
non  modo  inter  sociorum  iura,  sed  etiam  inter  ho- 
stium  tela  incolume  versetur. 

XXXIY.  86.  Magnum  hoc  Lampsacenum  crimen 
est  libidinis  atque  improbissimae  cupiditatis:  acci- 
pite  nunc  avaritiae  propemodum  in  suo  genere  non 
levius.  Milesios  navem  poposcit,  quae  eum  praesidii 
caussa  Myndum  prosequeretur.  Illi  statim  myopa- 
ronem  egregium  de  sua  classe  ornatum  atque  arma- 
tum  dederunt.  Hoc  praesidio  Myndum  profectus  est. 
Nam,  quid  Milesiis  lanae  publicae  abstulerit,  item  de 
sumptu  in  adventum,  de  contumeliis  et  iniuriis  in 
magistratum  Milesium,  tametsi  dici  turn  vere  turn 
gra viter  et  vehementer  potest ,  tamen  dicere  praeter- 
mittam ,  eaque  omnia  testibus  integra  reservabo :  il¬ 
lud,  quod  neque  taceri  ullo  modo  neque  dici  pro  di- 
gnitate  potest,  cognoscite.  87.  Milites  remigesque 
Miletum  Myndo  pedibus  reverti  iubet :  ipse  myoparo- 
nem  pulcherrimum ,  de  decern  Milesiorum  navibus 
electum,  L.  Magio  et  L.  Fannio,  qui  Myndi  habita- 
bant,  vendidit.  Hi  sunt  homines,  quos  nuper  sena- 
tus  in  hostium  numero  habendos  censuit :  hoc  illi  na- 
vigio  ad  omnes  populi  Romani  hostes,  usque  ab  Dia- 
nio,  quod  in  Hispania  est,  ad  Sinopen,  quae  in  Ponto 
est,  navigaverunt.  0  dii  immortales!  incredibilem 
avaritiam  singularemque  audaciam!  Navem  tu  de 
classe  populi  Romani,  quam  tibi  Milesia  civitas,  ut  te 
prosequeretur,  dedisset,  ausus  es  vendere?  Si  te  ma¬ 
gnitude  maleficii,  si  te  hominum  existimatio  non  mo- 
vebat:  ne  illud  quidem  cogitabas,  huius  improbissi- 
mi  furti  sive  adeo  nefariae  praedae  tam  illustrem  ac 
tam  nobilem  civitatem  testem  futuram?  88.  An,  quia 
turn  Cn.  Dolabella  in  eum,  qui  ei  myoparoni  praefue- 
rat,  Milesiisque  rem  gestam  renuntiarat,  animadver- 
tere  tuo  rogatu  conatus  est,  renuntiationemque  eius, 
quae  erat  in  publicas  litteras  relata  illorum  legibus, 
tolli  iusserat:  idcirco  te  ex  hoc  crimine  elapsurum 
esse  arbitrabare?  XXXY.  Multum  te  ista  fefellit  opi¬ 
nio  et  quidem  multis  in  locis.  Semper  enim  existi- 
masti ,  et  maxime  in  Sicilia,  satis  cautum  tibi  ad  de- 
fensionem  fore,  si  aut  referri  aliquid  in  litteras  pu¬ 
blicas  vetuisses,  aut  quod  relatum  esset  tolli  coegis- 
ses.  Hoc  quam  nihil  sit,  tametsi  ex  multis  Siciliae 
civitatibus  priore  actione  didicisti,  tamen  etiam  in 
hac  ipsa  civitate  cognosce.  Sunt  illi  quidem  dicto 
audientes,  quamdiu  adsunt  ii,  qui  imperant.  Simul- 
ac  discesserunt,  non  solum  illud  perscribunt,  quod 
turn  prohibiti  sunt,  sed  etiam  caussam  ascribunt, 

cur  non  turn  in  litteras  relatum  sit.  89.  Manent  istae 
litterae  Mileti ,  manent,  et,  dum  erit  ilia  ci vitas,  ma- 
nebunt.  Decern  enim  naves  iussu  L.  Murenae  popu- 
lus  Milesius  ex  pecunia  vectigali  populi  Romani  fe- 
cerat,  sicut  pro  sua  quaeque  parte  Asiae  ceterae  civi- 
tates.  Quamobrem  unam  ex  decern,  non  praedonum 
repentino  adventu,  sed  legati  latrocinio;  non  vi  tem- 
pestatis ,  sed  hac  horribili  tempestate  sociorum  amis- 
sam,  in  litteras  publicas  retulerunt.  90.  Sunt  Romae 
legati  Milesii,  homines  nobilissimi  ac  principes  civi- 
tatis :  qui,  tametsi  mensem  Februarium  et  consulum 
designatorum  nomen  exspectant,  tamen  hoc  tantum 
facinus  non  modo  negare  interrogati,  sed  ne  producti 
quidem  reticere  poterunt:  dicent,  inquam,  et  religio- 
ne  adducti  et  domesticarum  legum  metu,  quid  illo 
myoparone  factum  sit.  Ostendent  C.  Verrem  in  ea 
classe,  quae  contra  piratas  aedificata  sit,  piratam 
ipsum  consceleratum  fuisse. 

XXXVI.  C.  Malleolo,  quaestore  Cn.  Dolabellae, 
occiso,  duas  sibi  hereditates  venisse  arbitratus  est, 
unam  quaestoriae  procuration^ ;  nam  a  Dolabella  sta- 
tim  pro  quaestore  iussus  est  esse:  alteram  tutelae; 
nam,  quum  pupilli  Malleoli  tutor  esset,  in  bona  eius 
impetum  fecit.  91.  Nam  Malleolus  in  provinciam  sic 
copiose  profectus  erat,  ut  domi  prorsus  nihil  relin- 
queret ;  praeterea  pecunias  occuparat  apud  populos  et 
syngraphas  fecerat:  argenti  optimi  caelati  grande 
pondus  secum  tulerat:  (nam  ille  quoque  sodalis  istius 
erat  in  hoc  morbo  et  cupiditate :)  grande  pondus  ar¬ 
genti,  familiam  magnam,  multos  artifices,  multos  for- 
mosos  homines  reliquerat.  Iste,  quod  argenti  pla- 
cuit,  invasit:  quae  mancipia  voluit,  abduxit:  vina 
ceteraque,  quae  in  Asia  facillime  comparantur,  quae 
ille  reliquerat,  asportavit:  reliqua  vendidit,  pecuniam 
exegit.  92.  Quum  eum  ad  H-S  vicies  quinquies  rede- 
gisse  constaret:  ut  Romam  rediit,  nullam  litteram 
pupillo ,  nullam  matri  eius ,  nullam  tutoribus  reddi¬ 
dit:  servos  artifices  pupilli  quum  haberet  domi,  cir- 
cum  pedes  autem  homines  formosos  et  litteratos; 
suos  esse  dicebat,  se  emisse.  Quum  saepius  mater 
et  avia  pueri  postularent,  uti,  si  non  redderet  pecu¬ 
niam  nec  rationem  daret,  diceret  saltern,  quantum 
pecuniae  Malleoli  deportasset:  a  multis  efflagitatiis 
aliquando  dixit  H-S  decies:  deinde  in  codicis  extre¬ 
ma  cera  nomen  infimum  in  flagitiosa  litura  fecit :  ex- 
pensa  Ghrysogono  servo  H-S  sexcenta  millia  accepta 
pupillo  Malleolo  retulit.  Quomodo  ex  decies  H-S 
sexcenta  sint  facta:  quomodo  dc  eodem  modo  qua- 
drarint,  ut  ilia  de  Cn.  jCarbonis  pecunia,  reliqua  H-S 
sexcenta  facta  sint:  quomodo  Chrysogono  expensa 
lata  sint:  cur  id  nomen  infimum  in  lituraque  sit,  vos 
existimabitis.  93.  Tamen  H-S  sexcenta  millia  quum 
accepta  retulisset,  H-S  quinquaginta  millia  soluta 
non  sunt.  Homines,  posteaquam  reus  factus  est,  alii 
redditi,  alii  etiam  nunc  retinentur:  peculia  omnium 
vicariique  retinentur. 

XXXVII.  Haec  est  istius  praeclara  tutela.  En, 
cui  tuos  liberos  committas :  en  memoria  mortui  soda¬ 
lis:  en  metus  vivorum  existimationis.  Quum  tibi  se 
tota  Asia  spoliandam  ac  vexandam  tradidisset:  quum 
tibi  exposita  esset  omnis  ad  praedandum  Pamphylia  : 
contentus  his  tarn  opimis  rebus  non  fuisti:  manus  a 
tutela,  manus  a  pupillo,  manus  a  sodalis  filio  absti- 
nere  non  potuisti?  lam  te  non  Siculi,  non  aratores, 
(ut  dictitas,)  circumveniunt:  non  hi,  qui  decretis  edi- 
ctisque  tuis  in  te  concitati  infestique  sunt:  Malleolus 
a  me  productus  est  et  mater  eius  atque  avia;  quae 


miserae  flentes  eversum  a  te  puerum  patriis  bonis 
esse  dixerunt.  94.  Quid  exspectas?  An  dum  ab  in- 
feris  ille  Malleolus  exsistat  atque  abs  te  officia  tute¬ 
lae,  sodalitatis  familiaritatisque  flagitet?  Ipsum  puta- 
to  adesse.  Homo  avarissime  et  spurcissime,  redde 
bona  sodalis  filio:  si  non  quae  abstulisti;  at  quae 
confessus  es !  Cur  cogis  sodalis  filium  hanc  primam 
in  foro  vocem  cum  dolore  et  querimonia  emittere? 
cur  sodalis  uxorem,  sodalis  socrum,  domum  denique 
totam  sodalis  mortui  contra  te1  testimonium  dicere? 
cur  pudentissimas  lectissimasque  feminas  in  tantum 
virorum  conventum  insolitas  invitasque  prodire  co¬ 
gis?  Recita  omnium  testimonia.  testimonium  ma- 

TRIS  ET  AVIAE. 

XXXVIII.  95.  Pro  quaestore  vero  quomodo  iste 
commune  Milyadum  vexarit,  quomodo  Lyciam,  Pam- 
!  phyliam,  Pisidiam-Phrygiamque  totam  frumento  im- 
|  perando,.aestimando,  hac  sua,  quam  turn  primum  ex- 
cogitavit,  Siciliensi  aestimatione  afflixerit,  non  est 
:  necesse  demonstrare  verbis.  Hocscitote:  his  nomi¬ 
nibus,  (quae  res  per  eum  gestae  sunt,  quum  iste  ci- 
vitatibus  frumentum,  coria,  cilicia,  saccos  imperaret, 
neque  ea  sumeret,  pro  his  rebus  pecuniam  exigeret,) 
his  nominibus  solis,  Cn.  Dolabellae  H-S  ad  tricies 
litem  esse  aestimatam.  Quae  omnia,  etiamsi  volun- 
tate  Dolabellae  fiebant,  per  istum  tamen  omnia  gere- 
bantur.  96.  Consistam  in  uno  nomine:  multa  enim 
sunt  ex  eodem  genere.  Recita.  de  litibus  aesti- 

quod  a  communi  milyadum.  Te  haec  coegisse,  te 
aestimasse ,  tibi  pecuniam  numeratam  esse  dico :  ea- 
demque  vi  et  iniuria,  quum  pecunias  maximas  coge- 
res,  per  omnes  partes  provinciae  te,  tamquam  ali— 
quam  calamitosam  tempestatem  pestemque  pervasis- 
se  demonstro.  97.  Itaque  M.  Scaurus,  qui  Cn.  Do- 
labellam  accusavit,  istum  in  sua  potestate  ac  ditione 
tenuit.  Homo  adolescens  quum  istius  in  inquirendo 
multa  furta  ac  flagitia  cognosceret,  fecit  perite  et  cal- 
lide:  volumen  eius  rerum  gestarum  maximum  isti 
ostendit:  ab  homine,  quae  voluit,  in  Dolabellam  abs- 
tulit:  istum  testem  produxit:  dixit  iste,  quae  velle 
accusatorem  putavit.  Quo  ex  genere  mihi  testium, 
qui  cum  isto  furati  sunt,  si  uti  voluissem,  magna  co- 
pia  fuisset:  qui  ut  se  periculo  litium,  coniunctione 
criminum  liberarent,  quo  ego  vellem,  descensuros 
pollicebantur.  98.  Eorum  ego  voluntatem  omnium 
repudiavi.  Non  modo  proditori,  sed  ne  perfugae  qui- 
j  dem  locus  in  meis  castris  cuiquam  fuit.  Forsitan 
i  meliores  illi  accusatores  habendi  sunt,  qui  haec  omnia 
fecerunt.  Ita  est:  sed  ego  defensorem  in  mea  persona, 
non  accusatorem,  maxime  laudari  volo.  Rationes  ad 
aerarium,  antequam  Dolabella  condemnatus  est,  non 
audet  referre:  impetrat  a  senatu,  ut  dies  sibi  proro- 
|  garetur,  quod  tabulas  suas  ab  accusatoribus  Dolabel- 
|  lae  obsignatas  diceret:  proinde  quasi  exscribendi  po- 
testatem  non  haberet.  Solus  est  hie,  qui  numquam 
rationes  ad  aerarium  referat.  XXXIX.  Audistis  quae- 
|  storiam  rationem  tribus  versiculis  relatam:  legationis 
non,  nisi  condemnato  et  eiecto  eo,  qui  posset  repre- 
;  hendere:  nunc  denique  praeturae,  quam  ex  senatus 
consulto  statim  referre  debuit,  usque  ad  hoc  tempus 
;  non  retulit.  99.  Quaestore[s]  se  in  senatu  exspectare 
dixit:  proinde  quasi  non,  ut  quaestor  sine  praetore, 

|  posset  rationem  referre  (ut  tu,  Hortensi,  ut  omnes) 
i  eodem  modo  sine  quaestore  praetor.  Dixit,  idem  Do¬ 
labellam  impetrasse.  Omen  magis  patribus  conscri- 
1  pds,  quam  caussa  placuit:  probaverunt.  Verum  quae- 

stores  quoque  iampridem  venerunt.  Cur  non  retuli- 
sti?  Illarum  rationum  ex  ea  faece  legationis,  quae- 
storiaeque  tuae  procurationis,  ilia  sunt  noraina,  quae 
Dolabellae  necessario  sunt  aestimata.  ex  litibus 

AESTIMATIS  DOLABELLAE  PR.  ET  PRO  PR.  PECUNIAE 

redactae.  100.  Quod  minus  Dolabella  Verri  acce- 
ptum  retulit,  quara  Yerres  illi  expensum  tulerit,  H-S 
quingenta  triginta  quinque  millia;  et  quod  plus  fecit 
Dolabella  Verrem  accepisse,  quam  iste  in  suis  tabulis 
habuit,  H-S  ducenta  triginta  duo  millia;  et  quod 
plus  frumenti  fecit  accepisse  istum,  H-S  decies  et 
octingenta  mila:  quod  tu,  homo  callidissimus,  aliud 
in  tabulis  habebas.  Hinc  illae  extraordinariae  pecu¬ 
niae  ,  quas  nullo  duce ,  tamen  aliqua  ex  particula  in- 
vestigamus,  redundarunt:  hinc  ratio  cum  Q.  et  Cn. 
Postumis  Curtiis ,  multis  nominibus ;  quorum  in  ta¬ 
bulis  iste  habet  nullum:  hinc  H-S  quaterdecies  P. 
Tadio  numeratum  Athenis,  testibus  planum  faciam : 
hinc  empta  apertissime  praetura;  nisi  forte  id  etiam 
dubium  est,  quomodo  iste  praetor  factus  sit.  101. 
Homo  scilicet  aut  industria  aut  opera  probata  aut  fru- 
galitatis  existimatione  praeclara  aut  denique,  id  quod 
levissimum  est,  assiduitate ;  qui  ante  quaesturam  cum 
meretricibus  lenonibusque  vixisset,  quaesturam  ita 
gessisset,  quemadmodum  cognovistis,  Romae  post 
quaesturam  illam  nefariam  vix  triduum  constitisset, 
absens  non  in  oblivione  iacuisset,  sed  in  assidua  com- 
memoratione  omnibus  omnium  flagitiorum  fuisset:  is 
repente,  ut  Romam  venit,  gratis  praetor  factus  est? 
Alia  porro  pecunia,  ne  accusaretur,  data.  Cui  sit 
data,  nihil  ad  me,  nihil  ad  rem  pertinere  arbitror: 
datam  quidem  esse  turn  inter  omnes  recenti  negotio 
facile  constabat.  102.  Homo  stultissime  et  amentis- 
sime,  tabulas  quum  conficeres  et  quum  extraordina¬ 
riae  pecuniae  crimen  subterfugere  velles:  satis  te 
elapsurum  omni  suspicione  arbitrabare,  si,  quibus 
pecuniam  credebas ,  iis  expensum  non  ferres ,  neque 
in  tuas  tabulas  ullurn  nomen  referres,  quum  tot  tibi 
nominibus  acceptum  Curtii  referrent?  Quid  proderat 
tibi  te  expensum  illis  non  tulisse?  An  tuis  solis  ta¬ 
bulis  te  caussam  dicturum  existimasti? 

XL.  103.  Verum  ad  illam  iam  veniamus  praecla- 
ram  praeturam  criminaque  ea,  quae  notiora  sunt  his, 
qui  adsunt,  quam  nobis,  qui  meditati  ad  dicendum 
paratique  venimus;  in  quibus  non  dubito,  quin  of- 
fensionem  negligentiae  vitare  atque  effugere  non  pos- 
sim.  Multi  enim  ita  dicent:  de  illo  nihil  dixit,  in  quo 
ego  inter fui:  illam  iniuriam  non  attigit,  quaemihi,  aut 
quae  amico  meo  facta  est,  quibus  ego  in  rebus  inlerfui. 
His  omnibus,  qui  istius  iniurias  norunt,  hoc  est ,  po- 
pulo  Romano  universo ,  me  vehementer  excusatum 
volo,  non  negligentia  mea  fore,  ut  multa  praeteream, 
sed  quod  alia  testibus  integra  reservari  velim,  multa 
autem  propter  rationem  brevitatis  ac  temporis  prae- 
termittenda  existimem.  Fatebor  etiam  illud  invitus, 
me  prorsus,  quum  istepunctum  temporis  nullum  va¬ 
cuum  peccato  praeterire  passus  sit,  omnia,  quae  ab 
isto  commissa  sunt,  non  potuisse  cognoscere.  Qua- 
propter  ita  me  de  praeturae  criminibus  auditote,  ut 
ex  utroque  genere ,  et  iuris  dicundi ,  et  sartorum  te- 
ctorum  exigendorum,  ea  postuletis,  quae  maxime  di- 
gna  sint  eo  reo,  cui  parvum  aut  mediocre  obiici  nihil 
oporteat.  104.  Nam  ut  praetor  factus  est,  qui  auspi- 
cato  a  Chelidone  surrexisset,  sortem  nactus  est  urba- 
nae  provinciae,  magis  ex  sua  et  Chelidonis,  quam  ex 
populi  Romani  voluntate.  Qui  prineipio,  qualis  in 
edicto  constituendo  fuerit,  cognoscite.  XLI.  P.  An- 


nius  Asellus  mortuus  est  C.  Sacerdote  praetore.  Is 
quum  haberet  unicam  filiam  neque  census  esset; 
quod  natura  hortabatur,  lex  nulla  prohibebat,  fecit, 
ut  filiam  bonis  suis  heredem  institueret.  Heres  erat 
filia.  Faciebant  omnia  cum  pupilla:  legis  aequitas, 
voluntas  patris,  edicta  praetorum,  consuetudo  iuris 
eius,  quod  erat  turn,  quum  Asellus  est  mortuus. 
105.  Iste  praetor  designatus  (utrum  admonitus,  an 
tentatus,  an ,  qua  est  iste  sagacitate  in  his  rebus  sine 
duce  ullo,  sine  indice,  pervenerit  ad  hanc  improbita- 
tem,  nescio:  vos  tantum  hominis  audaciam  amen- 
tiamque  cognoscite)  appellat  heredem  L.  Annium,  qui 
erat  institutus  secundum  filiam ;  non  enim  mihi  per- 
suadetur,  istum  ab  illo  prius  appellatum ;  dicit,  se 
posse  ei  condonare  edicto  hereditatem;  docet  homi- 
nem,  quid  possit  fieri.  Illi  bona  res,  huic  vendibilis 
videbatur.  Iste,  tametsi  singulari  est  audacia,  tamen 
ad  pupillae  matrem  summittebat.  Malebat  pecuniam 
accipere ,  ne  quid  novi  ediceret ,  quam  ut  hoc  edictum 
tam  improbum  et  inhumanum  interponeret.  1 06.  Tu- 
tores  pecuniam  praetori  si  pupillae  nomine  dedissent, 
grandem  praesertim,  quemadmodum  in  rationem  in- 
ducerent,  quemadmodum  sine  periculo  suo  dare  pos- 
sent,  non  videbant:  simul  et  istum  fore  tam  improbum 
non  arbitrabantur.  Saepe  appellati  pernegaverunt. 
Iste  ad  arbitrium  eius,  cui  condonarat  hereditatem 
ereptam  liberis,  quam  aequum  edictum  scripserit, 
quaeso,  cognoscite.  quum  intelligam,  legem 
voconiam.  Quis  umquam  crederet  Verrem  mulie- 
rum  adversarium  futurum?  an  ideo  aliquid  contra 
mulieres  fecit,  ne  totum  edictum  ad  Chelidonis  arbi¬ 
trium  scriptum  videretur?  Cupiditati  hominum  ait 
se  obviam  ire.  Quis  potius,  non  modo  his  tempori- 
bus,  sed  etiam  apud  maiores  nostros,  quis  tam  re- 
motus  fuit  a  cupiditate?  Die,  quaeso,  cetera:  dele- 
ctat  enim  me  hominis  gra vitas ,  scientia  iuris ,  aueto- 
ritas.  qui  ab  a.  postumio,  q.  fulvio  gensoribus, 
post ve  ea  fecit,  fecerit.  107.  Fecit,  fecerit? 
Quis  umquam  edixit  isto  modo?  quis  umquam  eius 
rei  fraudem  aut  periculum  proposuit  edicto,  quae 
neque  post  edictum  neque  ante  edictum  provided 
potuit?  XLH.  lure,  legibus,  auctoritate  omnium, 
qui  consulebantur,  testamentum  P.  Annius  fecerat, 
non  improbum,  non  inofficiosum,  non  inhumanum. 
Quod  si  ita  fecisset,  tamen  post  illius  mortem  nihil 
de  testamento  illius  novi  iuris  constitui  oporteret. 

!  Yoconia  lex  te  videlicet  delectabat?  Imitatus  esses 
ipsum  ilium  Q.  Voconium ,  qui  lege  sua  hereditatem 
ademit  nulli  neque  virgini  neque  mulieri:  sanxit  in 
posterum,  qui  post  eos  censores  census  esset,  ne  quis 
heredem  virginem  neve  mulierem  faceret.  108.  In 
lege  Voconia  non  est:  fecit,  fecerit:  neque  in  ulla 
praeteritum  tempus  reprehenditur,  nisi  eius  rei,  quae 
sua  sponte  scelerata  ac  nefaria  est,  ut,  etiamsi  lex 
non  esset,  magno  opere  vitanda  fuerit.  Atque  in  his 
ipsis  rebus  multa  videmus  ita  sancta  esse  legibus,  ut 
ante  facta  in  iudicium  non  vocentur:  Cornelia  testa- 
mentaria,  nummaria,  ceterae  complures,  in  quibus 
non  ius  aliquod  novum  populo  constituitur ,  sed  san- 
citur,  ut,  quod  semper  malum  facinus  fuerit,  eius 
quaestio  ad  populum  pertineat,  ex  certo  tempore. 
109.  De  iure  vero  civili  si  quis  novi  quid  instituerit, 
is  omnia,  quae  ante  acta  sunt,  rata  esse  patietur. 
Cedo  mihi  leges  Atinias,  Furias,  Fugias,  ipsam,  ut  di- 
xi,  Voconiam,  omnes  praeterea  de  iure  civili ;  hoc  re- 
peries  in  omnibus  statui  ius,  quo  post  earn  legem 
populus  utatur.  Qui  plurimum  tribuunt  edicto,  prae- 

toris  edictum  legem  annuam  dicunt  esse.  Tu  edicto 
plus  complecteris,  quam  lege.  Si  finem  edicto  prae- 
toris  afferunt  Kalendae  Ianuarii ;  cur  non  initium  quo-  j 
que  edicti  nascitur  a  Kalendis  Ianuarii?  An  in  eum 
annum  progrsdi  nemo  poterit  edicto,  quo  praetor  alius 
futurus  est:  in  ilium,  quo  alius  praetor  fuit,  regre- 
dietur?  110.  Ac  si  hoc  iuris,  non  unius  caussa  ho- 
minis  edixisses,  cautius  composuisses.  XLIII.  Scri- 
bis:  si  quis  heredem  fecit,  fecerit.  Quid  si 
plus  legarit,  quam  ad  heredem  heredesve  perveniat, 
quod  per  legem  Voconiam  ei,  qui  census  non  sit,  li¬ 
cet?  cur  hoc ,  quum  in  eodem  genere  sit,  non  caves . 
Quia  non  generis ,  sed  hominis  caussam  verbis  am- 
plecteris ;  ut  facile  appareat  te  pretio  esse  commotum. 
Atque  hoc  si  in  posterum  edixisses ,  minus  esset  ne- 
farium :  tamen  esset  improbum :  sed  turn  vitupeiaii 
posset,  in  dubium  venire  non  posset:  nemo  enim 
committeret.  Nunc  est  eiusmodi  edictum ,  ut  quivis 
intelligat  non  populo  esse  scriptum,  sed  P.  Annii  se- 
cundis  heredibus.  Ill .  Itaque  quum  a  te  caput  lllud 
tam  multis  verbis  mercenario  prooemioque  esset  or- 
natum:  ecquis  est  inventus  postea  praetor,  qui  lllud 
idem  ediceret?  Non  modo  nemo  edixit;  sed  ne  me- 
tuit  quidem  quisquam ,  ne  quis  ediceret.  Nam  post 
te  praetorem  multi  testamenta  eodem  modo  fecerunt: 
in  his  nuper  Annaea.  Ea  de  multorum  propinquorum 
sententia  pecuniosa  mulier ,  quod  censa  non  erat ,  te- 
stamento  fecit  heredem  fdiam.  Itaque  hoc  magnum 
judicium  hominum  de  istius  singulari  improbitate, 
quod  C.  Verres  sua  sponte  instituisset  ,  id  neminem 
metuisse ,  ne  quis  reperiretur ,  qui  istius  institutum 
sequi  vellet.  Solus  enim  tu  inventus  es,  cui  non 
satis  fuerit  corrigere  voluntates  vivorum ,  nisi  .etiam 
rescinderes  mortuorum.  112.  Tu  ipse  ex  Siciliensi 
edicto  hoc  sustulisti.  Voluisti,  ex  improviso  si  quae 
res  natae  essent,  ex  urbano  edicto  decernere.  Quam 
postea  tu  tibi  defensionem  relinquebas,  in  ea  maxime 
offendisti,  quum  tuam  auctoritatem  tute  ipse  edicto 
provinciali  repudiabas.  XLIV.  Atque  ego  non  du- 
bito,  quin,  ut  mihi,  cui  filia  maxime  cordi  est,  sic 
uni  cuique  vestrum,  qui  simili  sensu  atque  indul- 
gentia  filiarum  commovemini,  res  haec  acerba  videa- 
tur  atque  indigna.  Quid  enim  natura  nobis,  iucun- 
dius,  quid  carius  esse  voluit?  quid  est  dignius ,  in 
quo  omnis  nostra  diligentia  indulgentiaque  con.suma- 
tur?  113.  Homo  importunissime,  cur  tantam  iniuriam 
P.  Annio  mortuo  fecisti?  cur  hunc  dolorem  cineri  eius 
atque  ossibus  inussisti,  ut  liberis  eius  bona  patria, 
voluntate  patris ,  iure ,  legibus  tradita ,  eriperes ,  et, 
cui  tibi  esset  commodum,  condonares?  Quibuscum 
vivi  bona  nostra  partimur,  iis  praetor  adimere,  nobis 
mortuis,  bona  fortunasque  poterit?  nec  petitionem, 
inquit,  nec  possessionem  dabo.  Eripies  igitur  pu¬ 
pil  lae  togam  praetextam?  detrahes  ornamenta  non 
solum  fortunae,  sed  etiam  ingenuitatis?  Miramur, 
ad  arma  contra  istum  hominem  Lampsacenos  isse . 
Miramur  istum  de  provincia  decedentem  clam  byra- 
cusis  profugisse?  Nos  si  alienam  vicem  pro  nostra 
iniuria  doleremus,  vestigium  istius  in  foro  non  esset 
relictum.  114-  Pater  dat  filiae:  prohibes.  Leges 
sinunt:  tamen  te  interponis.  De  suis  boms  ita  dat, 
ut  ab  iure  non  abeat.  Quid  habes,  quod  reprehen- 
das?  Nihil,  opinor.  At  ego  concedo:  prohibe,  si 
potes;  si  habes  qui  te  audiat;  si  potest  tibi  dicto  au- 
diens  esse  quisquam.  Eripias  tu  voluntatem  mor¬ 
tuis,  bona  vivis,  ius  omnibus?  Hoc  populus  Romanos 
non  manu  vindicasset,  nisi  te  huic  tempori  atque  huic 

iudicio  reservasset?  Posteaquam  ius  praetorium  con- 
stitutum  est,  semper  hoc  iure  usi  sumus:  si  tabulae 
testamenti  non  proferrentur,  turn,  uti  quemque  po- 
tissimum  heredem  esse  oporteret,  si  is  intestato  mor- 
tuus  esset,  ita  secundum  eum  possessio  daretur. 
Quare  hoc  sit  aequissimum,  facile  est  dicere:  sed  in 
re  tam  usitata  satis  est  ostendere,  omnes  antea  ius 
ita  dixisse  et  hoc  vetus  edictum  tralatitiumque  esse. 

XLV.  115.  Cognoscite  aliud  hominis  in  re  vetere 
edictum  novum:  et  simul,  dum  est  unde  ius  civile 
discatur,  adolescentes  ei  in  disciplinam  tradite.  Mi- 
rum  est  hominis  ingenium,  mira  prudentia.  Minu- 
cius  quidam  mortuus  est  ante  istum  praetorem.  Eius 
testamentum  erat  nullum.  Lege  hereditas  ad  gen- 
tem  Minuciam  veniebat.  Si  habuisset  iste  edictum, 
quod  ante  istum  et  postea  omnes  habuerunt,  posses¬ 
sio  Minuciae  genti  esset  data:  si  quis  testamento  se 
heredem  esse  arbitraretur,  quod  turn  non  exstaret, 
lege  ageret  in  hereditatem  ;  aut,  pro  praede  litis  vin- 
diciarum  quum  satis  accepisset,  sponsionem  faceret: 
ita  de  hereditate  certaret.  Hoc,  opinor,  iure  et  ma- 
iores  nostri,  et  nos  semper  usi  sumus.  Videte,  ut 
hoc  iste  correxerit.  116.  Componit  edictum  iis  ver¬ 
bis,  ut  quivis  intelligere  possit,  unius  hominis  caussa 
conscriptum  esse.  Tantum  quod  hominem.  non  no¬ 
minal,  caussam  quidem  totam  pefscribit:  ius,  con- 
suetudinem ,  aequitatem ,  edicta  omnium  negligit. 

EX  EDICTO  URBANO.  SI  DE  HEREDITATE  AMBIGITUR, 
si  possessor  sponsionem  non  faciet.  Quid  id  ad 
praetorem,  uter  possessor  sit?  nonne  id  quaeri  opor- 
tet,  utrum  possessorem  esse  oporteat?  Ergo  quia 
possessor  est,  non  moves  possessione;  si  possessor 
non  esset,  non  dares.  Nusquam  enim  scribis,  neque 
tu  aliud  quidquam  edicto  complecteris,  nisi  earn  caus¬ 
sam,  pro  qua  pecuniam  acceperas.  117.  Iam  hoc 
ridiculum  est:  si  de  hereditate  ambigitur,  et 
tabulae  testamenti  obsignatae  non  minus  mul¬ 
tis  SIGNIS,  QUAM  E  LEGE  OPORTET,  AD  ME  PROFE- 
RENTUR:  SECUNDUM  TABULAS  TESTAMENTI  P0T1SSI- 

mum  hereditatem  dabo.  Hoc  tralatitium  est:  sequi 
illud  oportet:  si  tabulae  testamenti. non  profe- 
rentur.  Quid  ait?  se  ei  daturum,  qui  se  dicat  he¬ 
redem  esse.  Quid  ergo  interest,  proferantur  necne? 
si  protulerit ,  uno  signo  ut  sit  minus,  quam  ex  lege 
oportet,  non  des  possessionem:  si  omnino  tabulas 
non  proferet,  dabis.  Quid  nunc  dicam?  Neminem 
umquam  hoc  postea  alium  edixisse?  Valde  sit  mirum 
neminem  fuisse,  qui  istius  se  similem  dici  vellet. 
Ipse  in  Siciliensi  edicto  hoc  non  habet:  exegerat  enim 
iam  mercedem :  item  ut  illo  edicto,  de  quo  ante  dixi, 
in  Sicilia  de  hereditatum  possessionibus  dandis  edixit 
idem,  quod  omnes  Romae  praeter  istum.  ex  edicto 

SICILIENSI,  SI  DE  HEREDITATE  AMBIGITUR. 

XL VI.  118.  At,  per  deos  immortales,  quid  est, 
quod  de  hoc  dici  possit?  Iterum  enim  iam  quaero  abs 
te,  sicut  modo  in  illo  capite  Anniano  de  mulierum 
hereditatibus,  nunc  in  hoc  de  hereditatum  possessio¬ 
nibus:  cur  ea  capita  in  edictum  provincial  transferre 
nolueris?  Utrum  digniores  homines  existimasti  eos, 
qui  habitabant  in  provincia,  quam  nos,  qui  aequo 
iure  uteremur?  an  aliud  Romae  aequum  est,  aliud  in 
Sicilia?  Non  enim  hoc  potest  hoc  loco  dici,  multa 
esse  in  provinciis  aliter  edicenda:  non  de  heredita¬ 
tum  quidem  possessionibus ,  non  de  mulierum  here¬ 
ditatibus.  Nam  utroque  genere  video  non  modo  ce- 
teros,  sed  te  ipsum  totidem  verbis  edixisse,  quol 
1  verbis  edici  Romae  solet.  Quae  Romae  magna  cum 

infamia,  pretio  accepto,  edixeras,  ea  sola  te,  ne  gratis 
in  provincia  male  audires,  ex  edicto  Siciliensi  sustu- 
lisse  video.  H9.  Et,  quum  edictum  totum  eorum 
arbitratu ,  quamdiu  fuit  designatus ,  component ,  qui 
ab  isto  ius  ad  utilitatem  suam  nundinarentur :  turn 
vero  in  magistratu  contra  illud  ipsum  edictum  suum 
sine  ulla  religione  decernebat.  Itaque  L.  Piso  mul- 
tos  codices  implevit  earum  rerum,  in  quibus  ita  in- 
tercessit,  quod  iste  aliter,  atque  ut  edixerat,  decre- 
visset.  Quod  vos  oblitos  esse  non  arbitror,  quae 
multitudo,  qui  ordo  ad  Pisonis  sellam  isto  praetore 
solitus  sit  convenire,  quern  iste  collegam  nisi  habuis- 
set,  lapidibus  coopertus  esset  in  foro.  Sed  eo  levio- 
res  istius  iniuriae  videbantur,  quod  erat  in  aequitate 
prudentiaque  Pisonis  paratissimum  perfugium,  quo 
sine  labore,  sine  molestia,  sine  impensa,  etiam  sine 
patrono  homines  uterentur.  120.  Nam,  quaeso,  re- 
dite  in  memoriam ,  iudices,  quae  libido  istius  in  iure 
dicundo  fuerit,  quae  varietas  decretorum,  quae  nun- 
dinatio ,  quam  inanes  domus  eorum  omnium ,  qui  de 
iure  civili  consuli  solent,  quam  plena  atque  referta 
Chelidonis :  a  qua  muliere  quum  erat  ad  eum  ventum 
et  in  aurem  eius  insusurratum,  alias  revocabat  eos, 
inter  quos  iam  decreverat  decretumque  mutabat,  alias 
inter  alios  contrarium  sine  ulla  religione  decernebat, 
ae  proximis  paullo  ante  decreverat.  121.  Hinc  illi 
homines  erant,  qui  etiam  ridiculi  inveniebantur  ex 
dolore.  Quorum  alii,  utaudistis,  negabant  miran- 
dum  esse,  ius  tarn  nequam  esse  verrinum:  alii  etiam 
frigidiores  erant;  sed,  quia  stomachabantur,  ridiculi 
videbantur  esse,  quum  Sacerdotem  exsecrabantur, 
qui  verrem  tarn  nequam  reliquisset.  Quae  ego  non 
commemorarem  (neque  enim  perfacete  dicta,  neque 
porro  hac  severitate  digna  sunt)  nisi  vos  illud  vellem 
recordari,  istius  nequiliam  et  iniquitatem  turn  in  ore 
vulgi  atque  in  communibus  proverbiis  esse  versatam. 

XLVII.  122.  In  plebem  vero  Romanam  utrum 
superbiam  prius  memorem,  an  crudelitatem?  Sine 
dubio  crudelitas  gravior  est  atque  atrocior.  Oblitosne 
igitur  hos  putatis  esse,  quemadmodum  sit  iste  solitus 
virgis  plebem  Romanam  concidere?  Quam  rem  etiam 
tribunus  plebis  in  concione  egit,  quum  eum,  quern 
iste  virgis  ceciderat,  in  prospectum  populi  Romani 
produxit.  Cuius  rei  cognoscendae  faciam  vobis  suo 
tempore  potestatem.  123.  Superbia  vero  qua  fuerit, 
quis  ignorat?  quemadmodum  is  tenuissimum  quem- 
que  contempserit,  despexerit,  liberum  esse  numquam 
duxerit?  P.  Trebonius  viros  bonos  et  honestos  com- 
plures  fecit  heredes:  in  his  fecit  suum  libertum.  Is 
A.  Trebonium  fratrem  habuerat  proscriptum.  Ei 
quum  cautum  vellet,  scripsit,  ut  heredes  iurarent,  se 
curaturos,  ut  ex  sua  cuiusque  parte  ne  minus  dimi- 
dium  ad  A.  Trebonium  fratrem  ilium  proscriptum 
perveniret.  Libertus  iurat:  ceteri  heredes  adeunt  ad 
Verrem :  docent,  non  oportere  se  iurare,  facturos  esse, 
quod  contra  legem  Corneliam  esset,  quae  proscriptum 
iuvari  vetaret.  Impetrant,  ut  ne  iurent:  dat  his  pos¬ 
sessionem.  Id  ego  non  reprehendo.  Etenim  erat 
iniquum,  homini  proscripto,  egenti,  de  fraternis  bonis 
quidquam  dari.  At  ille  libertus,  nisi  ex  testamenlo 
patroni  iurasset,  scelus  se  facturum  arbitrabatur. 
124.  Itaque  ei  Verres  possessionem  hereditatis  negat 
se  daturum,  ne  posset  patronum  suum  proscriptum 
iuvare:  simul  ut  esset  poena,  quod  alterius  patroni 
testamento  obtemperasset.  Das  possessionem  ei,  qui 
non  iuravit.  Concedo:  praetorium  est.  Adimis  tu  ei, 
qui  iuravit.  Quo  exemplo?  Proscriptum  iuvat.  Lex 


est:  poena  est.  Quid  ad  eum,  qui  ius  dicit?  Utrum 
reprehendis,  quod  patronum  iuvabat  eum,  qui  turn 
in  miseriis  erat;  an,  quod  alterius  patroni  mortui 
voluntatem  conservabat,  a  quo  summum  beneficium 
acceperat?  Utrum  horum  reprehendis?  Et  hoc  turn 
de  sella  vir  optimus  dixit:  Equiti  Romano,  tarn  locu- 
pleti,  libertinus  sit  homo  heres?  0  modestum  ordinem, 
quod  illinc  vivus  surrexit!  125.  Possum  sexcenta 
decreta  proferre,  in  quibus,  ut  ego  pecuniam  non  di¬ 
cam  intercessisse ,  ipsa  decretorum  novitas  iniquitas- 
que  declarat.  Verum,  ut  ex  uno  de  ceteris  coniectu- 
ram  facere  possitis :  id  quod  priore  actione  cognostis, 
audite.  C.  Sulpicius  Olympus  fuit.  XL VIII.  Is  mor- 
tuus  est  C.  Sacerdote  praetore,  nescio  an  ante,  quam 
Verres  praeturam  petere  coeperit.  Fecit  heredem 
M.  Octavium  Ligurem.  Ligur  hereditatem  adiit: 
possedit  Sacerdote  praetore  sine  ulla  controversia. 
Posteaquam  Verres  magistratum  iniit,  ex  edicto  istius, 
quod  edictum  Sacerdos  non  habuerat,  Sulpieii  pa¬ 
troni  filia  sextam  partem  hereditatis  ab  Ligure  petere 
coepit.  Ligur  non  aderat.  L.  frater  eius  caussam 
agebat:  aderant  amici,  propinqui.  Dicebat  iste,  nisi 
cum  muliere  decideretur,  in  possessionem  se  ire  ius- 
surum.  L.  Gellius  caussam  Liguris  defendebat: 
docebat  edictum  eius  non  oportere  ad  eas  hereditates 
valere,  quae  ante  eum  praetorem  venissent:  si  hoc 
turn  fuisset  edictum  ,  fortasse  Ligurem  hereditatem 
aditurum  non  fuisse.  Aequa  postulatio,  summa  ho^ 
minum  auctoritas  pretio  superabatur.  126.  Venit  Ro- 
mam  Ligur:  non  dubitabat,  quin,  si  ipse  Verrem  con- 
venisset,  aequitate  caussae  et  auctoritate  sua  commo- 
vere  hominem  posset.  Domum  ad  eum  venit:  rem 
demonstrat :  quam  pridem  sibi  hereditas  venisset,  do- 
cet.  Quod  facile  in  caussa  aequissima  homini  inge- 
nioso  fuit:  multa,  quae  quemvis  movere  possent,  di¬ 
xit.  Ad  extremum  petere  coepit,  ne  usque  eo  suam 
auctoritatem  despiceret  gratiamque  contemneret,  ut 
se  tanta  iniuria  afficeret.  Homo  Ligurem  accusare 
coepit,  qui  in  re  adventitia  atque  hereditaria  tarn  di- 
ligens,  tarn  attentus  esset:  debere  eum  aiebat  suam 
quoque  rationem  ducere;  multa  sibi  opus  esse,  multa 
canibus  suis,  quos  circa  se  haberet.  Non  possum  ilia 
planius  commemorare,  quam  ipsum  Ligurem  pro  te- 
stimonio  dicere  audistis.  127.  Quid  enim,  Verres? 
utrum  ne  his  quidem  testibus  credetur?  an  haec  ad 
rem  non  pertinent?  non  M.  Octavio?  non  L.  Liguri? 
Quis  nobis  credet?  cui  nos?  Quid  est, Verres,  quod  pla¬ 
num  fieri  testibus  possit,  si  hoc  non  fit?  An  id,  quod 
dicunt,  leve  est?  Nihil  levius,  quam  praetorem  Urbis 
hoc  iuris  in  suo  magistratu  constituere,  omnibus  iis, 
quibus  hereditas  venerit,  coheredem  praetorem  esse 
oportere.  An  vero  dubitamus,  quo  ore  iste  ceteros  ho¬ 
mines  inferiore  loco,  auctoritate,  ordine,  quo  ore  homi¬ 
nes  rusticanos  ex  municipiis,  quo  denique  ore,  quos 
numquam  liberos  putavit,  libertinos  homines  solitus 
sit  appellare,  qui  ob  ius  dicundum  M.  Octavium  Ligu¬ 
rem,  hominem  ornatissimum  loco,  ordine,  nomine,  vir- 
tute,  ingenio,  copiis,  poscere  pecuniam  non  dubitarit? 

XLIX.  128.  In  sartis  tectis  vero  quemadmodum 
sese  gesserit,  quid  ego  dicam?  Dixerunt  qui  sense- 
runt:  sunt  alii,  qui  dicant:  notae  res  ac  manifestae 
prolatae  sunt  et  proferentur.  Dixit  C.  Fannius,  eques 
Romanus,  frater  germanus  Q.  Titinii,  iudicis  tui,  ti- 
bi  se  pecuniam  dedisse.  recita  testimonium  c. 
fannh.  Nolite  C.  Fannio  dicenti  credere:  noli,  in- 
quam,  tu,  Q.  Titini,  C.  Fannio,  fratri  tuo,  credere. 
Dicit  enim  rem  incredibilem :  C.  Verrem  insimulat 

avaritiae  et  audaciae:  quae  vitia  videntur  inquemvis 
potius,  quam  in  istum  convenire.  Dixit  Q.  Tadius, 
homo  familiarissimus  patris  istius,  non  alienus  a  ma- 
tris  eius  genere  et  nomine :  tabulas  protulit ,  quibus 
pecuniam  se  dedisse  ostendit.  recita  nomina  q. 
TADII.  RECITA  TESTIMONIUM  Q.  TAD  1 1.  Ne  tablllis 

quidem  Q.  Tadii  nec  testimonio  credetur?  Quid  igi- 
tur  in  iudiciis  sequemur?  Quid  est  aliud,  omnibus 
omnia  peccata  et  maleficia  concedere,  nisi  hoc,  homi- 
num  honestissimorum  testimoniis  et  virorum  bono- 
rum  tabulis  non  credere?  129.  Nam  quid  ego  de  quo- 
tidiano  sermone  querimoniaque  populi  Romani  lo- 
quar?  de  istius  impudentissimo  furto,  seu  potius  no¬ 
vo  ac  singulari  latrocinio?  Ausum  esse  in  aede  Ca- 
storis,  celeberrimo  clarissimoque  monumento,  quod 
templum  in  oculis  quotidianoque  aspectu  populi  Ro¬ 
mani  est  positum,  quo  saepenumero  senatus  con- 
vocatur,  quo  maximarum  rerum  frequentissimae  quo- 
tidie  advocationes  hunt:  in  eo  loco,  in  sermone  ho- 
minum,  audaciae  suae  monumentum  aeternum  relin- 
quere?  L.  130.  Aedem  Gastoris,  iudices,  P.  Iunius 
habuit  tuendam  L.  Sulla,  Q.  Metello  consulibus.  Is 
mortuus  est :  reliquit  pupillum  parvum  filium.  Quum 
L.  Octavius,  C.  Aurelius  consules  aedes  sacras  loca- 
vissent  neque  potuissent  omnia  sarta  tecta  exigere,  ne- 
que  ii  praetores,  quibus  erat  negotium  datum,  C.  Sa- 
cerdos  et  M.  Caesius:  factum  est  senatusconsultum, 
quibus  de  sartis  tectis  cognitum  et  iudicatum  non 
esset,  uti  C.  Yerres,  P.  Caelius,  praetores  cognosce- 
rent  et  iudicarent.  Qua  potestate  iste  permissa,  ut  ex 
C.  Fannio  et  ex  Q.  Tadio  cognovistis,  quum  esset 
omnibus  in  rebus  apertissime  impudentissimeque 
praedatus :  verumtamen  hoc  voluit  clarissimum  relin- 
quere  indicium  latrociniorum  suorum ;  de  quo  non  au- 
dire  aliquando,  sed  videre  quotidie  possemus.  131. 
Quaesivit,  quis  aedem  Gastoris  sartam  tectam  deberet 
tradere.  lunium  ipsum  mortuum  esse  sciebat:  scire 
volebat,  ad  quem  ilia  res  pertineret.  Audit  pupillum 
esse  filium.  Homo,  qui  semper  ita  palam  dictitasset, 
pupillos  et  pupillas  certissimam  praedam  esse  prae- 
toribus,  optatum  negotium  sibi  in  sinum  delatum  es¬ 
se  dicebat.  Monumentum  ilia  amplitudine,  illo  ope- 
re,  quamvis  sartum  tectum  integrumque  esset,  tamen 
aliquid  se  inventurum,  in  quo  moliri  praedarique 
posset,  arbitrabatur.  132.  L.  Rabonio  aedem  Casto- 
ris  tradi  oportebat.  Is  casu  pupilli  Iunii  tutor  erat 
testamento  patris.  Cum  eo  sine  ullo  intertrimento 
convenerat  iam ,  quemadmodum  traderetur.  Iste  ad 
se  Rabonium  vocat:  quaerit,  ecquid  sit,  quod  a  pu- 
pillo  traditum  non  sit,  quod  exigi  debeat.  Quum  ille, 
id  quod  erat,  diceret,  facilem  pupillo  traditionem  es¬ 
se  :  signa  et  dona  comparere  omnia :  ipsum  templum 
omni  opere  esse  integrum :  indignum  isti  videri  coe- 
pit,  ex  tanta  aede  tantoque  opere  se  non  opimum 
praeda,  praesertim  a  pupillo,  discedere.  LI.  133.  Ve- 
nit  ipse  in  aedem  Gastoris :  considerat  templum :  vi- 
det  undique  tectum  pulcherrime  laqueatum,  praeter- 
ea  cetera  nova  atque  integra.  Yersat  se:  quaerit, 
quid  agat.  Dicit  ei  quidam  ex  illis  canibus,  quos 
iste  Liguri  dixerat  esse  circa  se  multos:  tu,  Verres, 
hie  quod  moliare,  nihil  habes:  nisi  forte  vis  ad  per- 
pendiculum  columnas  exigere.  Homo  omnium  re¬ 
rum  imperitus  quaerit,  quid  sit  ad  perpendiculum. 
Dicuntei,  fere  nullam  esse  coiumnam ,  quae  ad  per¬ 
pendiculum  esse  possit.  Nam  mehercule,  inquit, 
sic  agamus :  columnae  ad  perpendiculum  exigantur. 
134.  Rabonius,  qui  legem  nosset,  qua  in  lege  nume- 


rus  tantum  columnarum  traditur,  perpendiculi  men- 
tio  fit  nulla ,  et  qui  non  putaret  sibi  expedire ;  ita  ac- 
cipere,  ne  eodem  modo  tradendum  esset,  negat  id  si¬ 
bi  deberi :  negat  oportere  exigi.  Iste  Rabonium  quie- 
scere  iubet,  et  simul  ei  nonnullam  spem  societatis 
ostendit.  Hominem  modestum  et  minime  p.ertinaeem 
facile  coercet:  columnas  ita  se  exacturum  esse  confir- 
mat.  135.  Nova  res  atque  improvisa  pupilli  calami- 
tas  nuntiatur  statim  G.  Mustio,  vitrico  pupilli,  qui 
nuper  est  mortuus,  M.  Iunio,  patruo,  P.  Potitio  tuto- 
ri ,  homini  frugalissimo.  Hi  rem  ad  virum  prima- 
rium,  summo  officio  ac  virtute  praeditum ,  M.  Mar- 
cellum,  qui  erat  pupilli  tutor,  deferunt.  Venit  ad 
Verrem  M.  Marcellus:  petit  ab  eo  pro  sua  fide  ac  di- 
ligentia  pluribus  verbis,  ne  per  summam  iniuriam 
pupillum  lunium  fortunis  patriis  conetur  evertere. 
Iste,  qui  iam  spe  atque  opinione  praedam  illam  devo- 
rasset,  neque  ulla  aequitate  orationis  neque  auctori- 
tate  M.  Marcelli  commotus  est.  Itaque,  quemadmo¬ 
dum  ostendisset,  se  id  exacturum  esse  respondit. 
136.  Quum  sibi  omnes  ad  istum  allegaliones  diffici- 
les,  omnes  aditus  arduos  ac  potius  interclusos  vide- 
rent,  apud  quem  non  ius,  non  aequitas,  non  miseri- 
cordia,  non  propinqui  oratio,  non  amici  voluntas,  non 
cuiusquam  auctoritas  pro  pretio,  non  gratia  valeret: 
statuunt,  id  sibi  optimum  esse  factu,  quod  cuivis  ve- 
nisset  in  mentem,  petere  auxilium  a  Chelidone,  quae 
isto  praetore  non  modo  in  iure  civili ,  privatorumque 
omnium  controversiis,  populo  Romano  praefuit ,  ve- 
rum  etiam  in  his  sartis  tectisque  dominata  est. 

LII.  137.  Venit  ad  Chelidonem  C.  Mustius,  eques 
Romanus,  publicanus,  homo  cum  primis  honestus : 
venit  M.  Iunius,  patruus  pueri,  frugalissimus  homo 
et  castissimus :  venit  homo  summo  honore,  pudore  et 
summo  officio  spectatissimus  ordinis  sui,  P.  Potitius 
tutor.  0  multis  acerbam,  o  miseram  atque  indignam 
praeturam  tuam!  Ut  mittam  cetera,  quo  tandem  pu¬ 
dore  tales  viros,  quo  dolore  meretricis  domum  venis- 
se  arbitramini?  qui  numquam  ulla  conditione  istam 
turpitudinem  subissent,  nisi  officii  necessitudinisque 
ratio  coegisset.  Veniunt,  ut  dico,  ad  Chelidonem. 
Domus  erat  plena:  nova  iura,  nova  decreta,  nova  iu- 
dicia  petebantur.  Mihi  det  possessionem:  mihi  ne  ad- 
imat:  in  me  indicium  ne  det:  mihi  bona  addicat.  Alii 
nummos  numerabant:  alii  tabulas  obsignabant.  Do¬ 
mus  erat  non  meretricio  conventu,  sed  praetoria  tur- 
ba  referta.  138.  Simulac  potestas  primum  data  est, 
adeunt  hi,  quos  dixi.  Loquitur  Mustius :  rem  de- 
monstrat :  petit  auxilium :  pecuniam  pollicetur.  Re¬ 
spondit  ilia,  ut  meretrix,  non  inhumane:  libenter, 
ait,  se  esse  facturam  et  se  cum  isto  diligenter  sermo- 
cinaturam :  reverti  iubet.  Turn  discedunt.  Postridie 
revertuntur.  Negat  ilia  posse  hominem  exorari :  per- 
magnam  eum  dicere  ex  ilia  re  pecuniam  confici  pos¬ 
se.  LIII.  Vereor,  ne  quis  forte  de  populo,  qui  priori 
actione  non  afluit,  haec,  quia  propter  insignem  tur¬ 
pitudinem  sunt  incredibilia,  fingi  a  me  arbitretur.  Ea 
vos  antea,  iudices,  cognovistis.  139.  Dixit  iuratus 
P.  Potitius,  tutor  pupilli  Iunii:  dixit  M.  Iunius  tutor 
et  patruus :  Mustius  dixisset,  si  viveret :  sed  pro  Mu¬ 
stio,  recenti  re  de  Mustio  auditum  dixit  L.  Domitius: 
qui  quum  sciret,  me  ex  Mustio  vivo  audisse,  quod  eo 
sum  usus  plurimum,  (etenim  iudicium,  quod  prope 
omnium  fortunarum  suarum  C.  Mustius  habuit,  me 
uno  defendente  vicit,)  quum  hoc,  ut  dico,  sciret  L. 
Domitius,  me  scire  ad  eum  res  omnes  Mustium  soli— 
turn  esse  deferre,  tamen  de  Chelidone  reticuit,  quoad 

potuit:  alio  responsionem  suam  derivavit.  Tantus  in 
adolescente  clarissimo  ac  principe  iuventutis  pudor 
fuit,  ut  aliquamdiu,  quum  a  me  premeretur,  omnia 
potius  responderet,  quam  Chelidonem  nominaret. 
Primo  necessarios  istius  ad  eum  allegatos  esse  dice- 
bat:  deinde  aliquando  coactus  Chelidonem  nomina- 
vit.  440.  Non  te  pudet,  Verres,  eius  mulieris  arbi- 
tratu  gessisse  praeturam,  quam  L.  Domitius  ab  se 
nominari,  vix  sibi  honestum  esse  arbitrabatur? 

LIV.  Reiecti  a  Chelidone  capiunt  consilium  neces- 
sarium,  ut  suscipiant  ipsi  negotium.  Cum  Rabonio 
tutore,  quod  erat  vix  H-S  quadraginta  millium,  trans- 
igunt  H-S  ducentis  millibus.  Refert  ad  istum  rem 
Rabonius:  ut  sibi  videatur,  satis  grandem  pecuniam 
et  satis  impudentem  esse.  Iste,  qui  aliquanto  plus 
cogitasset,  male  accipit  verbis  Rabonium  :  negat  eum 
sibi  ilia  decisione  satisfacere  posse.  Ne  multa,  loca- 
turum  se  esse  confirmat.  444  .  Tutores  hoc  nesciunt: 
quod  actum  erat  cum  Rabonio,  putant  id  esse  certis- 
simum :  nullam  maiorem  pupillo  metuunt  calamita- 
tem.  Iste  vero  non  procrastinat:  locare  incipit,  non 
proscripta  neque  edicta  die,  alienissimo  tempore, 
ludis  ipsis  Romanis,  foro  ornato.  Itaque  renuntiat 
Rabonius  illam  decisionem  tutoribus.  Accurrunt  ta- 
men  ad  tempus  tutores:  digitum  tollit  Iunius  pa- 
truus:  isti  color  immutatus  est:  vultus,  oratio,  mens 
denique  excidit.  Quid  ageret,  coepit  cogitare.  Si 
opus  pupillo  redimeretur,  si  res  abiret  ab  eo  manci- 
pe,  quem  ipse  apposuisset,  sibi  nullam  praedam  esse. 
Itaque  excogitat.  Quid?  nihil  ingeniose:  nihil,  quod 
quisquam  possit  dicere,  improbe;  verum  callide:  ni¬ 
hil  ab  isto  tectum,  nihil  veteratorium  exspectaveri- 
tis:  omnia  aperta,  omnia  perspicua  reperientur,  im- 
pudentia,  amentia,  audacia.  4  42.  Si  pupillo  opus 
redimitur,  mihi  praeda  de  manibus  eripitur.  Quod 
est  igitur  remedium?  quod?  ne  liceat  pupillo  redime- 
re.  Ubi  ilia  consuetudo  in  bonis,  praedibus  praediis- 
que  vendendis,  omnium  consulum,  censorum,  prae- 
torum,  quaestorum  denique,  ut  optima  conditione  sit 
is,  cuia  res  sit,  cuium  periculum?  Excludit  eum  so¬ 
lum,  cui  prope  dicam  soli  potestatem  factam  esse 
oportebat.  Quid  enim  quisquam  ad  meam  pecu¬ 
niam,  me  invito,  aspirat?  quid  accedit?  Locatur 
opus  id,  quod  ex  mea  pecunia  reficiatur :  ego  me  re- 
fecturum  esse  dico :  probatio  futura  est  tua,  qui  lo- 
cas:  praedibus  et  praediis  populo  cautum  est:  et,  si 
non  putas  cautum,  scilicet  tu  praetor  in  mea  bona, 
quos  voles,  immittes?  me  ad  meas  fortunas  defen- 
dendas  accedere  non  sines?  LV.  443.  Operae  pretium 
est  ipsam  legem  cognoscere.  Dicetis ,  eumdem  con- 
scripsisse,  qui  illud  edictum  de  hereditate:  lex 

OPERE  FACIUNDO  QUAE  PUPILLI  XUNII.  Die ,  die, 

quaeso,  clarius.  c.  verres  pr.  urbis  addidit.  Cor- 
riguntur  leges  censoriae.  Quid  enim?  Video  in  mul- 
tis  veteribus  legibus:  cn.  domitius  l.  metellus, 

L.  CASSIUS  CN.  SERVILIUS  CENSORES  ADDIDERUNT. 

Vult  aliquid  eiusmodi  C.  Yerres.  Die.  Quid  addidit? 

QUI  DE  L.  MARCIO  M.  PERPERNA  CENSORIRUS  REDE¬ 
MERIT,  SOCIUM  NE  ADMITTITO:  NEVE  PARTEM  DATO 

neve  redimito.  Quid  ita?  Ne  vitiosum  opus  fieret? 
at  erat  probatio  tua.  Ne  parum  locuples  esset?  at 
erat,  et  esset  amplius,  si  velles  populo  cautum  prae¬ 
dibus  et  praediis.  4  44.  Ilic  te  si  res  ipsa,  si  indi- 
gnitas  iniuriae  tuae  non  commovebat;  si  pupilli  cala- 
mitas,  propinquorum  lacrimae,  D.  Bruti,  cuius  prae- 
dia  subierant  periculum,  M.  Marcelli  tutoris  auctori- 
tas  apud  te  ponderis  nihil  habebat:  ne  illud  quidem 


animadvertebas ,  eiusmodi  fore  hoc  peccatum  tuum, 
quod  tu  neque  negare  posses  (in  tabulas  enim  retuli- 
sti)  nec  cum  defensione  aliqua  confiteri?  Addicitur  id 
opus  H-S  iolx  millibus ;  quum  tutores  H-S  lxxx  mil¬ 
libus  id  opus  ad  illius  hominis  iniquissimi  arbitrium 
se  affecturos  esse  clamarent.  4  45.  Etenim  quid  erat 
operis?  Id,  quod  vos  vidistis.  Omnes  illae  columnae, 
quas  dealbatas  videtis,  machina  apposita,  nulla  im- 
pensa  deiectae,  eisdemque  lapidibus  repositae  sunt. 
Hoc  tu  H-S  iolx  millibus  locavisti.  Atqui  in  illis 
columnis  dico  esse,  quae  a  tuo  redemptore  commotae 
non  sint:  dico  esse,  ex  qua  tantum  tectorium  vetus 
delitum  sit  et  novum  inductum.  Quod  si  tanta  pe¬ 
cunia  columnas  dealbari  putassem ,  certe  numquam 
aedilitatem  petivissem.  LVI.  4  46.  At,  ut  videatur 
tamen  res  agi  et  non  eripi  pupillo:  si  quid  operis 
caussa  rescideris,  reficito.  Quid  erat,  quod  re- 
scinderet,  quum  suo  quemque  loco  lapidem  repone- 
ret?  qui  redemerit,  satisdet  damni  infecti  ei, 

QUI  A  VETERE  REDEMPTORE  ACCEPERIT.  DeHdet, 

qui  sibi  ipsum  iubet  satisdare  Rabonium.  pecunia 
praesens  solvatur.  Quibus  de  bonis?  Eius,  qui, 
quod  tu  H-S  iolx  millibus  locasti,  H-S  lxxx  milli¬ 
bus  effecturum  se  esse  clamavit.  Quibus  de  bonis? 
Pupilli,  cuius  aetatem  et  solitudinem,  etiamsi  tutores 
non  essent,  defendere  praetor  debuit.  Tutoribus  de- 
fendentibus,  non  modo  patrias  eius  fortunas,  sed  et- 
iam  bona  tutorum  ademisti.  hoc  opus  bonum  suo 
cuique  facito.  4  47.  Lapis  aliqui  caedendus  et  ap- 
portandus  fuit  machina  sua:  nam  illo  non  saxum, 
non  materies  advecta  est:  tantum  operis  in  ista  loca- 
tione  fuit,  quantum  paucae  operae  fabrorum  mercedis 
tulerunt,  et  manus  pretium  machinae.  Utrum  exi- 
stimatis  minus  operis  esse,  unam  columnam  efficere 
ab  integro  novam  nullo  lapide  redivivo,  an  quattuor 
illas  reponere?  Nemo  dubitat,  quin  multo  maius  sit 
novam  facere.  Ostendam  in  aedibus  pi'ivatis  longa 
difficilique  vectura  columnas  singulas  ad  impluvium 
H-S  quadragenis  millibus  non  minus  magnas  locatas. 

4  48,  Sed  ineptum  est  de  tam  perspicua  istius  impu- 
dentia  pluribus  verbis  disputare,  praesertim  quum 
iste  aperte  tota  lege  omnium  sermonem  atque  existi- 
mationem  contempserit,  qui  etiam  ad  extremum 
ascripserit:  rediviva  sibi  habeto:  quasi  quidquam 
redivivi  ex  opere  illo  tolleretur  ac  non  totum  opus 
ex  redivivis  constitueretur.  At  enim  si  pupillo  re- 
dimi  non  licebat,  non  necesse  erat  rem  ad  ipsum  per- 
venire :  poterat  aliquis  ad  id  negotium  de  populo  ac¬ 
cedere.  Omnes  exclusi  sunt  non  minus  aperte,  quam 
pupillus.  Diem  praestituit  opcri  faciundo  Kalendas 
Decembres:  locat  circiter  Idus  Septembres;  angustiis 
temporis  excluduntur  omnes.  LVII.  449.  Quid  er¬ 
go?  Rabonius  istam  diem  quomodo  assequitur?  Ne¬ 
mo  Rabonio  molestus  est  neque  KalendisDecembribus 
neque  Nonis  neque  Idibus.  Denique  aliquanto  in 
provinciam  iste  proficiscitur  prius ,  quam  opus  efie- 
ctum  est.  Posteaquam  reus  factus  est,  primo  nega- 
bat  se  opus  in  acceptum  referre  posse.  Quum  insta- 
ret  Rabonius,  in  me  caussam  conferebat,  quod  eum 
codicem  obsignassem.  Petit  a  me  Rabonius  et  amicos 
allegat:  facile  impetrat.  Iste,  quid  ageret,  nesciebat. 
Si  in  acceptum  non  retulisset,  putabat  se  aliquid  de- 
fensionis  habiturum.  Rabonium  porro  intelligebat 
rem  totam  esse  patefacturum.  Tametsi,  qui  poterat 
esse  apertius,  quam  nunc  est,  ut  uno  minus  teste  ha- 
beret  Rabonio?  Opus  in  acceptum  retulit  quadriennio 
post,  quam  diem  operi  dixerat.  450.  Hac  conditione, 

si  quis  de  populo  redemptor  accessisset,  non  esset 
usus:  quum  die  ceteros  redemptores  exclusisset,  turn 
in  eius  arbitrium  ac  potestatem  venire  nolebant,  qui 
sibi  ereptam  praedam  arbitraretur.  Nunc  ne  argu- 
mentemur,  quo  ista  pecunia  pervenerit,  facit  ipse  in¬ 
dicium.  Primum  quum  vehementius  cum  eoD.  Bru¬ 
tus  contenderet,  qui  de  sua  pecunia  H-S  dlx  millia 
numeravit;  quod  iam  iste  ferre  non  poterat,  opere 
addicto,  praedibus  acceptis,  de  H-S  iolx  millibus, 
remisit  D.  Bruto  H-S  cx  millia.  Hoc  si  aliena  res 
esset,  certe  facere  non  potuisset.  Deinde  nummi  nu- 
merati  sunt  Cornificio:  quem  scribam  suum  fuisse 
negare  non  potest.  Postremo  ipsius  Rabonii  tabulae 
praedam  illam  istius  fuisse  clamant,  recita  nomi- 
na  rabonii.  LYIII.  151.  Hie  etiam  priore  actione 
Q.  Hortensius  pupillum  Iunium  venisse  praetextatum 
in  vestrum  conspectum  et  stetisse  cum  patruo  testi¬ 
monium  dicente  questus  est:  et  me  populariter  agere 
atque  invidiam  commovere,  quod  puerum  produce- 
rem,  clamitavit.  Quid  erat,  Hortensi,  tandem  in  illo 
puero  populare?  quid  invidiosum?  Gracchi,  credo, 
aut  Saturnini  aut  alicuius  hominis  eiusmodi  produ- 
xeram  filium ,  ut  nomine  ipso  et  memoria  patris  ani- 
mos  imperitae  multitudinis  concitarem?  P.  Iunii  erat, 
hominis  de  plebe  Romana,  filius :  quem  pater  moriens 
quum  tutoribus  et  propinquis,  turn  legibus,  turn  ae- 
quitati  magistratuum,  turn  iudiciis  vestris  commen- 
dandum  putavit.  152.  Hie  istius  scelerata  locatione 
nefarioque  latrocinio  bonis  patriis  fortunisque  omni¬ 
bus  spoliatus  venit  in  iudicium:  si  nihil  aliud,  sal¬ 
tern,  ut  eum,  cuius  opera  ipse  multos  annos  est  in 
sordibus,  paullo  tamen  obsoletius  vestitum  videret. 
Itaque  tibi,  Hortensi,  non  illius  aetas,  sed  caussa: 
non  vestitus,  sed  fortuna,  popularis  videbatur :  neque 
te  tarn  commovebat,  quod  ille  cum  toga  praetexta, 
quam  quod  sine  bulla  venerat.  Vestitus  enim  nemi- 
nem  commovebat  is,  quem  illi  mos  et  ius  ingenuitatis 
dabat.  Quod  ornamentum  pueritiae  pater  dederat, 
indicium  atque  insigne  fortunae,  hoc  ab  isto  praedo- 
ne  ereptum  esse  graviter  et  acerbe  homines  ferebant. 
153.  Neque  erant  hae  lacrimae  populares  magis,  quam 
nostrae,  quam  tuae,  Q.  Hortensi,  quam  horum,  qui 
sententiam  laturi  sunt:  ideo,  quod  communis  est 
caussa,  commune  periculum :  communi  praesidio  ta¬ 
bs  improbitas,  tamquam  aliquod  incendium,  restin- 
guenda  est.  Habemus  enim  liberos  parvos :  incertum 
est,  quam  longa  nostrum  cuiusque  vita  futura  sit: 
consulere  vivi  ac  prospicere  debemus,  ut  illorum  so- 
litudo  et  pueritia  quam  firmissimo  praesidio  munita 
sit.  Quis  est  enim ,  qui  tueri  possit  liberum  nostro- 
rum  pueritiam  contra  improbitatem  magistratuum? 
Mater,  credo.  Scilicet  magno  praesidio  fuit  Anniae 
pupillae  mater,  femina  primaria:  minus,  ilia  deos 
hominesque  implorante,  iste  infanti  pupillae  fortunas 
patrias  ademit.  Tutoresne  defenderent?  perfacile 
vero  apud  istiusmodi  praetorem,  a  quo  M.  Marcelli 
tutoris  in  caussa  pupilli  Iunii  et  oratio  et  voluntas  et 
auctoritas  repudiata  est. 

LIX.  154.  Quaerimus  etiam,  quid  iste  in  ultima 
Phrygia,  quid  in  extremis  Pamphyliae  partibus  fece- 
rit?  qualis  in  bello  praedonum  praedo  ipse  fuej-it, 
qui  in  foro  populi  Romani  pirata  nefarius  reperiatur? 
Dubitamus,  quid  iste  in  hostium  praeda  molitus  sit, 
qui  manubias  sibi  tantas  exL.  Metelli  manubiis  fece- 
rit?  qui  maiore  pecunia  quattuor  columnas  dealban- 


das,  quam  ille  omnes  aedificandas  locaverit?  Exspe- 
ctemus,  quid  dicant  ex  Sicilia  testes?  Quis  umquam 
templum  illud  aspexit,  quin  avaritiae  tuae,  quin  in- 
iuriae,  quin  audaciae  testis  esset?  Quis  a  signo  Ver- 
tumni  in  circum  maximum  venit,  quin  is  uno  quo- 
que  gradu  de  avarilia  tua  commoneretur?  quam  tu 
viam  thensarum  atque  pompae  eiusmodi  exegisti,  ut 
tu  ipse  ilia  ire  non  audeas.  Te  putet  quisquam,  quum 
ab  Italia  freto  disiunctus  esses,  sociis  temperasse? 
qui  aedem  Castoris  testem  furtorum  tuorum  esse  vo- 
lueris :  quam  populus  Romanus  quotidie,  iudices  et¬ 
iam  turn,  quum  de  te  sententiam  ferrent,  viderent? 

LX.  155.  Atque  etiam  iudicium  in  praetura  publi¬ 
cum  exercuit:  non  enim  praetereundum  est  ne  id 
quidem.  Petita  mulcta  est  apud  istum  praetorem  a 
Q.  Opimio :  qui  adductus  est  in  iudicium,  verbo,  quod, 
quum  esset  tribunus  plebis,  intercessisset  contra  le¬ 
gem  Corneliam:  re,  quod  in  tribunatu  dixisset  con¬ 
tra  alicuius  hominis  nobilis  voluntatem.  Dequo  iu- 
dicio  si  velim  dicere  omnia,  multi  appellandi  laeden- 
dique  sunt:  id  quod  mihi  non  est  necesse.  Tantuin 
dicam  paucos  homines,  ut  levissime  dicam  arrogantes 
hoc  adiutore  Q.  Opimium  per  ludum  et  iocum  fortu- 
nis  omnibus  evertisse. 

156.  Is  mihi  etiam  queritur,  quod  a  nobis  ix  sobs 
diebus  prima  actio  sui  iudicii  transacta  sit:  quum 
apud  ipsum  tribus  horis  Q.  Opimius ,  senator  populi 
Romani,  bona,  fortunas,  ornamenta  omnia  amiserit? 
cuius  propter  indignitatem  iudicii  saepissime  est 
actum  in  senatu,  ut  genus  hoc  totum  mulctarum  ac 
iudiciorum  eiusmodi  tolleretur.  Iam  vero  in  bonis 
Q.  Opimii  vendendis,  quas  iste  praedas,  quam  aperle, 
quam  improbe  fecerit,  longum  est  dicere.  Hoc  dico: 
nisi  vobis  id  hominum  honestissimorum  tabulis  pla¬ 
num  fecero,  fingi  a  me  hoc  totum  temporis  caussa 
putatote. 

157.  Iam  qui  ex  calamitate  senatoris  populi  Ro¬ 
mani,  quum  praetor  iudicio  eius  praefuisset,  spolia 
domum  suam  referre,  et  manubias  detrahere  conatus 
sit;  is  ullam  ab  sese  calamitatem  poterit  deprecari? 
LXI.  Nam  de  subsortitione  ilia  Iuniana  iudicum  nihil 
dico.  Quid  enim?  contra  tabulas,  quas  tu  protulisti, 
audeam  dicere?  Difficile  est.  Non  enim  me  tua  so¬ 
lum  et  iudicum  auctoritas,  sed  etiam  annulus  aureus 
scribae  tui  deterret.  Non  dicam  id,  quod  probare 
difficile  est:  hoc  dicam,  quod  ostendam  multos  ex 
te  viros  primarios  audisse,  quum  diceres,  ignosci  tibi 
oportere,  quod  falsum  codicem  protuleris.  Nam,  qua 
invidia  C.  Iunius  conflagrarat,  ea,  nisi  providisses, 
tibi  ipsi  turn  pereundum  fuisse. 

158.  Hoc  modo  iste  sibi  et  saluti  suae  prospicere 
didicit,  referendo  in  tabulas  et  privatas  et  pubbeas, 
quod  gestum  non  esset:  tollendo,  quod  esset,  et  sem¬ 
per  abquid  demendo,  mutando,  interpolando.  Eo 
enim  usque  progreditur,  ut  ne  defensionem  quidem 
maleficiorum  suorum  sine  abis  maleficiis  reperire 
possit.  Eiusdem  modi  sortitionem  homo  amentissi- 
mus  suorum  quoque  iudicum  fore  putavit  per  soda- 
lem  suum,  Q.  Curtium,  iudicem  quaestionis:  cui  nisi 
ego  vi  populi  et  hominum  clamore  atque  convicio 
restitissem :  ex  hac  decuria  nostra,  cuius  mihi  copiam 
quam  largissime  factam  oportebat,  erepta  esset  facul- 
tas  eorum,  quos  quum  iste  annuerat,  in  suum  consi¬ 
lium  sine  caussa  subsortiebatur.  *  *  * 

Multa  desunt. 

ACCUSAT  ION  IS 

IN  C.  VERREM 

LIBER  SECUNDUS 

D  E 

IURISDICTIONE  SICILIENSI. 


ARG.  ASCONII.  Haec  sine  iluhio  ad  accusationein  pro¬ 
positi  criminis  spectat  oratio.  Nam  in  superiore  anteactae  res 
sunt  expositae:  quae  quia  magis  ailiuvant  accusationem ,  quam 
ipsae  sint  principals  ,  in  unum  librum  coactae  sunt  iudicio  Ci- 
ceronis  cursim  enumerantis,  quae  Verres  quaestor,  quae  pro 
quaestore,  quae  legatus ,  quae  denique  praetor  urbanus  admise- 
rit.  Ubi  ventum  est  ad  caussam  ipsam  et  Siciliensia  crimina, 
quattuor  libros  edidit:  unum  de  iurisdictione ,  alteruni  de  fru- 
mento ,  tertium  de  signis ,  quartum  de  suppliciis.  In  qua  distri- 
butione  non  ordo  temporis,  sed  facinorum  genera  et  momenta 
servata  sunt.  Incipit  autem  a  laude  Siciliae ,  et  egreditur  ad 
crimen  Dionis,  deinde  Sosippi  et  Epicratis.  Sed  de  iure  Sicu- 
lorum  everso  frustra  quidam  Ciceronein  reprehendunt,  quod  non 
inde  coeperit:  quum  superiora  crimina  non  egeant  eiusmodi  tra- 
ctatu,  qui  ad  sequentia  pertinet ,  et  oratoris  consilio  a  magnis 
iisdemque  clarioribus  sumendum  esset  exordium.  Itaque  post 
hoc  duo  criminum  genera  persequitur  ad  extremum.  Primum 
de  Heraclio  ;  de  expressis  honoribus  ab  invitis;  de  Epicrate  Bi- 
dino,  deque  rebus  capitalibus,  ubi  de  Sopatro,  de  Sthenio:  quae 
omnia  sunt  de  iure  dicundo.  Alterum  de  senatoribus ,  de  sacer- 
dotibus,  de  censoribus  pretio  a  Verre  factis ;  de  collatione  in 
statuas  ;  de  publicanorum  cum  Verre  convenientia  in  furtis  ;  de 
tabulis  Carpinatii  pecunias  Verris  extraordinarias  continenti- 
bus.  Genus  caussae  in  omnibus  Verrinarum  libri's  admirabile. 
Status  principaliter  coniectura. 

I.  I .  Multa  mihi  necessario,  iudices,  praetermit- 
tenda  sunt,  ut  possim  aliquo  raodo  aliquando  de  iis 
rebus,  quae  meae  fidei  commissae  sunt,  dicere.  Re- 
cepi  enim  caussam  Siciliae.  Ea  me  ad  hoc  negotium 
provincia  attraxit.  Ego  tamen,  hoc  onere  suscepto, 
et  recepta  caussa  Siciliensi,  amplexus  animo  sum  ali- 
quanto  amplius.  Suscepi  enim  caussam  totius  ordi- 
nis ;  suscepi  caussam  populi  Romani :  quod  putabam 
turn  denique  recte  iudicari  posse,  si  non  modo  reus 
improbus  adduceretur,  sed  etiam  diligens  et  firmus 
accusator  ad  iudicium  veniret.  2.  Quo  mihi  maturius 
ad  Siciliae  caussam  veniendum  est,  relictis  ceteris 
eius  furtis  ac  flagitiis,  ut  et  viribus  quam  integerri- 
mis  agere,  et  ad  dicendum  temporis  satis  habere  pos¬ 
sim.  Atque  adeo,  antequam  de  incommodis  Siciliae 
dicam,  pauca  mihi  videntur  esse  de  provinciae  digni- 
tate,  vetustate,  utilitate  dicenda.  Nam  quum  omnium 
sociorum  provinciarumque  rationem  diligenter  habere 
debelis,  turn  praecipue  Siciliae,  iudices,  plurimis 
iustissimisque  de  caussis:  primum,  quod  omnium 
nationum  exterarum  princeps  Sicilia  se  ad  amicitiam 
fidemque  populi  Romani  applicuit:  prima  omnium, 


id  quod  ornamentum  imperii  est,  provincia  est  appel- 
lata :  prima  docuit  maiores  nostros,  quam  praeclarum 
esset,  exteris  gentibus  imperare :  sola  fuit  ea  fide  be- 
nevolentiaque  erga  populum  Romanum,  ut  civitates 
eius  insulae,  quae  semel  in  amicitiam  nostram  venis- 
sent,  numquam  postea  deficerent,  pleraeque  autem, 
et  maxime  illustres  in  amicitia  perpetuo  manerent. 
3.  Itaque  maioribus  nostris  in  Africam  ex  hac  pro¬ 
vincia  gradus  imperii  factus  est.  Neque  enim  tarn 
facile  opes  Karthaginis  tantae  concidissent ,  nisi  illud 
et  rei  frumentariae  subsidium  et  receptaculum  classi- 
bus  nostris  pateret.  II.  Quare  P.  Africanus,  Kartha- 
gine  deleta,  Siculorum  urbes  signis  monumentisque 
pulcherrimis  exornavit :  ut,  quos  victoria  populi  Ro¬ 
mani  maxime  laetari  arbitrabatur ,  apud  eos  monu- 
menta  victoriae  plurima  collocaret.  i.  Denique  ille 
ipse  M.  Marcellus,  cuius  in  Sicilia  virtutem  hostes, 
misericordiam  victi,  fidemque  ceteri  Siculi  perspe- 
xerunt,  non  solum  sociis  in  eo  bello  consuluit,  verum 
etiam  superatis  hostibus  temperavit.  Urbem  pul- 
eherrimam,  Syracusas,  quae  quum  manu  munitissima 
esset,  turn  loci  natura  terra  ac  mari  claudebatur, 
quum  vi  consilioque  cepisset,  non  solum  incolumem 
i  passus  est  esse,  sed  ita  reliquit  ornatam,  ut  esset  idem 
monumentum  victoriae,  mansuetudinis,  continen- 
tiae :  quum  homines  viderent ,  et  quid  expugnasset, 

1  et  quibus  pepercisset,  et  quae  reliquisset.  Tantum 
ille  honorem  Siciliae  habendum  putavit,  ut  ne  ho- 
stium  quidem  urbem  ex  sociorum  insula  tollendam 
arbitraretur.  5.  Itaque  ad  omnes  res  Sicilia  provin¬ 
cia  semper  usi  sumus,  ut,  quidquid  ex  sese  posset 
efferre,  id  non  apud  eos  nasci,  sed  domi  nostrae  con- 
ditum  putaremus.  Quando  ilia  frumentum,  quod  de¬ 
beret,  non  ad  diem  dedit?  quando  id,  quod  opus  esse 
putaret,  non  ultro  pollicita  est?  quando  id,  quod  im- 
peraretur,  recusavit?  Itaque  ille  M.  Cato  Sapiens, 
cellam  penariam  reipublicae  nostrae,  nutricem  plebis 
Romanae,  Siciliam  nominabat.  Nos  vero  experti  su¬ 
mus,  Ilalico  maximo  difficillimoque  bello,  Siciliam 
nobis  non  pro  penaria  cella,  sed  pro  aerario  illo  ma- 
iorum  vetere  ac  referto  fuisse.  Nam  sine  ullo  sum- 
ptu  nostro,  coriis,  tunicis,  frumentoque  suppeditato, 
maximos  exercitus  nostros  vestivit,  aluit,  armavit. 
III.  6.  Quid  ilia,  quae  forsitan  ne  sentimus  quidem, 
iudices,  quanta  sunt?  quod  multis  locupletioribus  ci- 
vibus  utimur,  quod  habent  propinquam,  fidelem,  fru- 

ctuosamque  provinciam,  quo  facile  excurrant,  ubi  li- 
benter  negotium  gerant:  quos  ilia  partim  mercibus 
suppeditandis  cum  quaestu  compendioque  dimittit, 
partim  retinet,  utarare,  ut  pascere,  ut  negotiari  li- 
beat,  ut  denique  sedes  ac  domicilium  collocare.  Quod 
commodum  non  mediocre  populi  Romani  est ;  tantum 
civium  Romanorum  numerum,  tarn  prope  ab  domo, 
tarn  bonis  fructuosisque  rebus  detineri.  7.  Et  quo- 
niam  quasi  quaedam  praedia  populi  Romani  sunt  ve- 
cligalia  nostra  atque  provinciae :  quemadmodum  pro- 
pinquis  vos  vestris  praediis  maxime  delectamini;  sic 
populo  Romano  iucunda  suburbanitas  est  huiusce 
provinciae.  Iam  vero  hominum  ipsorum,  iudices,  ea 
patientia,  virtus,  frugalitasque  est,  ut  proxime  ad  no- 
stram  disciplinam  illam  veterem,  non  ad  banc,  quae 
nunc  increbruit,  videantur  accedere.  Nihil  cetero- 
rum  simile  Graecorum ;  nulla  desidia,  nulla  luxuria; 
contra  summus  labor  in  publicis  privatisque  rebus, 
summa  parsimonia,  summa.diligentia.  Sic  porro  no¬ 
stros  homines  diligunt,  uthis  solis  neque  publicanus, 
neque  negotiator  odio  sit.  8.  Magistratuum  autem 
nostrorum  iniurias  ita  multorum  tulerunt,  ut  num- 
quam  ante  hoc  tempus  ad  aram  legum  praesidiumque 
vestrum  publico  consilio  confugerint:  tametsi  et  il¬ 
ium  annum  pertulerant,  qui  sic  eos  afflixerat,  ut  salvi 
esse  non  possent,  nisi  C.  Marcellus  quasi  aliquo  fato 
venisset,  ut  bis  ex  eadem  familia  salus  Siciliae  con- 
stitueretur,  et  postea  M.  Antonii  infinitum  illud  im- 
perium  senserant.  Sic  a  maioribus  suis  acceperant, 
tanta  populi  Romani  in  Siculos  esse  beneficia,  ut 
etiam  iniurias  nostrorum  hominum  perferendas  puta- 
rent.  9.  In  neminem  civitates  ante  hunc  testimonium 
publice  dixerunt.  Hunc  denique  ipsum  pertulissent, 
si  humano  modo,  si  usitato  more,  si  denique  uno 
aliquo  in  genere  peccasset.  Sed  quum  perferre  non 
possent  luxuriem,  crudelitatem ,  avaritiam,  super- 
biam ;  quum  omnia  sua  commoda,  iura,  beneficia  se- 
natus  populique  Romani  unius  seel  ere  ac  libidine 
perdidissent :  hoc  statuerunt,  aut  istius  iniurias  per 
vos  ulcisci  et  persequi ,  aut ,  si  vobis  indigni  essent 
visi,  quibus  opem  auxiliumque  ferretis,  urbes  ac  se¬ 
des  suas  relinquere;  quandoquidem  agros  iam  ante, 
istius  iniuriis  exagitati,  reliquissent.  IV.  1 0.  Hoc  con¬ 
silio  a  L.  Metello  legationes  universae  petiverunt,  ut 
quam  primum  isti  succederet:  hoc  animo  toties  apud 
patronos  de  suis  miseriis  deplorarunt :  hoc  commoti 
dolore,  postulata  consulibus,  quae  non  postulata,  sed 
in  istum  crimina  viderentur  esse,  ediderunt.  Fece- 
runt  etiam ,  ut  me ,  cuius  fidem  continentiamque  co- 
gnoverant,  prope  de  vitae  meae  statu  dolore  ac  lacri- 
mis  suis  deducerent,  ut  ego  istum  accusarem ;  a  quo 
mea  longissime  ratio  voluntasque  abhorrebat :  (quam- 
quam  in  hac  caussa  multo  plures  partes  mihi  defen- 
sionis,  quam  accusationis,  suscepisse  videor :)  1  1 .  po- 
stremo  homines  ex  tota  provincia  nobilissimi  primi- 
que  publice  privatimque  venerunt :  gravissima  atque 
amplissima  quaeque  civitas  vehementissime  suas  in¬ 
iurias  persecuta  est. 

At  quemadmodum,  iudices,  venerunt?  Videor 
enim  mihi  liberius  apud  vos  iam  pro  Siculis  loqui 
debere,  quam  forsitan  ipsi  velint:  saluti  enim  eorum 
potius  consulam,  quam  voluntati.  Ecquem  existima- 
tis  umquam  ulla  in  provincia  reum  absentem  contra 
inquisitionem  accusatoris  tantis  opibus,  tanta  cupi- 
ditate  esse  defensum?  Quaestores  utriusque  provin¬ 
ciae,  qui  isto  praetore  fuerant,  cum  fascibus  mihi 
praesto  fuerunt.  12.  Hi  porro,  qui  successerunt,  ve- 


bementer  istius  cupidi,  liberaliter  ex  istius  cibariis 
tractad,  non  minus  acres  contra  me  fuerunt.  Videte, 
quid  potuerit,  qui  quattuor  in  una  provincia  quae¬ 
stores  studiosissimos  defensores  propugnatoresque 
habuerit :  praetorem  vero  cohortemque  totam  sic  stu- 
diosam,  ut  facile  appareret,  non  tam  illis  Siciliam, 
quam  inanem  offenderant,  quam  Verrem  ipsum,  qui 
plenus  decesserat,  provinciam  fuisse.  Minari  Sicu¬ 
lis,  si  decressent  legationem,  quae  contra  istum  dice- 
ret:  minari,  si  qui  essent  profecti :  aliis,  si  laudarent, 
benignissime  promittere :  gravissimos  privatarum  re¬ 
rum  testes,  quibus  nos  praesentibus  denuntiavimus, 
eos  vi  custodiisque  retinere.  V.  13.  Quae  quum 
omnia  facta  sint,  tamen  unam  solam  scitote  esse  ci- 
vitatem  Mamertinam,  quae  publice  legatos,  qui  istum 
laudarent,  miserit.  Eius  autem  legationis  principem, 
civitatis  nobilissimum,  C.  Heium,  iuratum  dicere  au- 
disds :  isti  navem  onerariam  maximam  Messanae  es¬ 
se,  publice  coactis  operis,  aedificatam  :  idemque  Ma- 
mertinorum  legatus,  istius  laudator,  non  solum  istum 
bona  sua,  verum  etiam  sacra  deosque  penates,  a  ma¬ 
ioribus  traditos,  ex  aedibus  suis  eripuisse  dixit. 
Praeclara  laudatio,  quum  duabus  in  rebus  legatorum 
una  opera  consumitur,  in  laudando  atque  repetendo. 
Atque  ea  ipsa  civitas  qua  ratione  isti  arnica  sit,  dice- 
tur  certo  loco.  Reperieds  enim,  quae  caussae  bene- 
volentiae  sint  Mamertinis  erga  istum,  eas  ipsascaus- 
sas  satis  iustas  esse  damnationis.  Alia  civitas  nulla, 
iudices,  publico  consilio  laudat.  14.  Vis  ilia  summi 
imperii  tantum  potuit  apud  perpaucos  homines ,  non 
civitates ,  ut  aut  levissimi  quidam  ex  miserrimis  de- 
sertissimisque  oppidis  inveuirentur,  qui  iniussu  po¬ 
puli  ac  senatus  proficiscerentur ,  aut  ii,  qui  contra 
istum  legati  decreti  erant,  et  testimonium  publicum 
ac  mandata  acceperant,  vi  ac  metu  retinerentur. 
Quod  ego  in  paucis  tamen  usu  venisse  non  moleste 
fero ,  quo  reliquae  tot  et  tantae  et  tam  graves  civita¬ 
tes,  tota  denique  Sicilia  plus  auctoritatis  apud  vos 
haberet,  quum  videretis,  nulla  vi  retineri,  nullo  peri- 
culo  prohiberi  potuisse,  quo  minus  experirentur,  ec- 
quid  apud  vos  querimoniae  valerent  antiquissimo- 
rum  fidelissimorumque  sociorum.  15.  Nam,  quod 
fortasse  non  nemo  vestrum  audierit,  istum  a  Syracu- 
sanis  publice  laudari:  id,  tametsi  priore  actione  ex 
Heraclii  Syracusani  testimonio ,  cuiusmodi  esset ,  co- 
gnovistis ;  tamen  vobis  alio  loco ,  ut  se  tota  res  ha- 
beat,  quod  ad  earn  civitatem  attinet,  demonstrabitur. 
Intelligetis  enim ,  nullis  hominibus  quemquam  tanto 
odio,  quanto  istum  Syracusanis,  et  esse  et  fuisse. 

VI.  At  enim  istum  soli  Siculi  persequuntur :  cives 
Romani,  qui  in  Sicilia  negotiantur,  defendunt,  dili¬ 
gunt,  salvum  esse  cupiunt.  Primum,  si  ita  esset,  ta¬ 
men  Vos  in  hac  quaestione  de  pecuniis  repetundis, 
quae  sociorum  caussa  constituta  est  lege  iudicioque 
sociali,  sociorum  querimonias  audire  oporteret.  16. 
Sed  intelligere  potuistis  priore  actione,  cives  Roma¬ 
nos  honestissimos  ex  Sicilia  plurimos  maximis  de  re¬ 
bus,  et  quas  ipsi  accepissent  iniurias,  et  quas  scirent 
aliis  esse  factas,  pro  testimonio  dicere.  Ego  hoc, 
quod  intelligo,  iudices,  sic  confirmo :  videor  mihi  gra- 
tum  fecisse  Siculis,  quod  eorum  iniurias  meo  labore, 
inimicitiis,  periculo  sim  persecutus :  non  minus  hoc 
gratum  me  nostris  civibus  intelligo  fecisse :  qui  hoc 
existimant,  iuris,  libertatis,  rerum  fortunarumque 
suarum  salutem  in  istius  damnatione  consistere.  17. 
Quapropter  de  istius  praetura  Siciliensi  non  recuso, 
quin  ita  me  audiatis,  ut,  si  cuiquam  generi  homi- 

num,  sive  Siculorum  sive  nostrorum  civium,  si  cui- 
quam  ordini  sive  aratorum  sive  pecuariorum  sive 
mercatorurn  probatus  sit :  si  non  horura  omnium  com¬ 
munis  hostis  praedoque  fuerit;  si  cuiquam  denique 
ulla  in  re  umquam  temperaverit :  ut  vos  quoque  ei 
temperetis. 

Qui  simul  atque  ei  sorte  provincia  Sicilia  obve- 
nit,  statim  Romae  et  ad  Urbem,  antequam  proficisce- 
retur,  quaerere  ipse  secum  et  agitare  cum  suis  coe- 
pit,  quibusnam  rebus  in  ea  provincia  maximam  uno 
anno  pecuniam  facere  posset.  Nolebat  in  agendo  di- 
scere  (tametsi  non  provinciae  rudis  erat  et  tiro,)  sed 
in  Siciliam  paratus  ad  praedam  meditatusque  venire 
cupiebat.  18.  0  praeclare  coniectum  a  vulgo  inillam 
provinciam  omen  communis  famae  atque  sermonis ! 
quum  ex  nomine  istius,  quid  in  provincia  facturus 
esset,  perridicule  homines  augurabantur.  Etenim 
quis  dubitare  posset,  quum  istius  in  quacstura  fu- 
gam  et  furtum  recognosceret ;  quum  in  legatione  op- 
pidorum  fanorumque  spoliationes  cogitaret;  quum 
videret  in  foro  latrocinia  praeturae :  qualis  iste  in 
quarto  actu  improbitatis  futurus  esset.  VII.  Atque 
ut  intelligatis,  eum  Romae  quaesisse  non  modo  ge¬ 
nera  furandi,  sed  etiam  nomina,  certissimum  accipite 
argumentum,  quo  facilius  de  singulari  eius  impuden- 
tia  existimare  possitis.  19.  Quo  die  Siciliam  tetigit, 
(videte,  satisne  paratus  ex  illo  omine  urbano  ad  ever- 
rendam  provinciam  venerit,)  statim  Messana  litteras 
Halesam  mittit:  quas  ego  istum  in  Italia  scripsisse 
arbitror.  Nam  simul  atque  e  navi  egressus  est,  de- 
dit  operam,  ut  Halesinus  ad  se  Dio  continuo  veniret: 
se  de  hereditate  velle  cognoscere,  quae  eius  filio  a 
propinquo  homine,  Apollodoro  Laphirone,  venisset. 
20.  Ea  erat,  iudices,  pergrandis  pecunia.  Hie  est 
Dio,  iudices,  nunc  beneficio  Q.  Metelli  civis  Roma- 
nus  factus :  de  quo ,  multis  viris  primariis  testibus 
multorumque  tabulis,  vobis  priore  actione  satisfactum 
est,  H-S  undecies  numeratum  esse,  ut  earn  caussam, 
in  qua  ne  tenuissima  quidem  dubitatio  posset  esse, 
isto  cognoscente  obtineret;  praeterea  greges  nobilis- 
simarum  equarum  abactos :  argenti  vestisque  stragu- 
lae  domi  quod  fuerit,  esse  direptum:  ita  H-S  unde¬ 
cies  Q.  Dionem,  quod  hereditas  ei  venisset,  nullam 
aliam  ob  caussam ,  perdidisse.  21.  Quid?  Haec  he¬ 
reditas  quopraetore  Dionis  filio  venerat?  Eodem,  quo 
Anniae,  P.  Annii  senatoris  filiae ;  eodem,  quo  M.  Li- 
guri  senatori,  C.  Sacerdote  praetore.  Quid?  turn 
nemo  molestus  Dioni  fuerat?  Non  plus  quam  Liguri, 
Sacerdote  praetore.  Quid?  ad  Verrem  quis  detulit? 
Nemo :  nisi  forte  existimatis  ei  quadruplatores  ad  fre- 
tum  praesto  fuisse.  YIII.  Ad  Urbem  quum  esset,  au- 
divit,  Dioni  cuidam  Siculo  permagnam  venisse  here- 
ditatem:  heredem  statuas  iussum  esse  in  foro  pone- 
re:  nisi  posuisset,  Veneri  Erycinae  esse  mulctatum. 
Tametsi  positae  essent  ex  testamento,  putabat  tamen, 
quoniam  Veneris  nomen  esset,  caussam  pecuniae  se 
reperturum.  22.  Itaque  apponit  qui  petat  Veneri 
Erycinae  illam  heredilatem.  Non  enim  quaestor  pe¬ 
tit  (ut  est  consuetudo)  is,  qui  Erycinum  montem  ob- 
tinebat:  petit  Naevius  Turpio  quidam,  istius  excur¬ 
sor  et  emissarius,  homo  omnium  ex  illo  conventu 
quadruplatorum  deterrimus,  C.  Sacerdote  praetore 
condemnatus  iniuriarum.  Etenim  erat  eiusmodi  caus- 
sa,  ut  ipse  praetor,  quum  quaereret  calumniatorem, 
paullo  tamen  considcratiorem  reperire  non  posset. 
Hie  hominem  Veneri  absolvit:  sibi  condemnat.  Ma- 
luit  videlicet  homines  peccare,  quam  deos:  se  potius 


a  Dione,  quod  non  licebat,  quam  Venerem,  quod  non 
debebatur,  auferre.  23.  Quid  ego  hie  nunc  Sex.  Pom¬ 
peii  Chlori  testimonium  recitem,  qui  caussam  Dionis 
egit?  qui  omnibus  rebus  interfuit?  hominis  honestis- 
simi,  tametsi  civis  Romanus  virtulis  caussa  iamdiu 
est,  tamen  omnium  Siculorum  priini  ac  nobilissimi: 
quid  ipsius  Q.  Caecilii  Dionis,  hominis  probatissimi 
ac  pudentissimi?  quid  L.  Vetecilii  Liguris,  T.  Man- 
lii,  L.  Caleni?  quorum  omnium  testimoniis  de  hac 
Dionis  pecunia  confirmatum  est.  Dixit  hoc  idem  M. 
Lucullus,  se  de  his  Dionis  incommodis  pro  hospitio, 
quod  sibi  cum  eo  esset,  iam  ante  cognosse.  24.  Quid? 
Lucullus,  qui  turn  in  Macedonia  fuit,  melius  haec 
cognovit,  quam  tu,  Hortensi,  qui  Romae  fuisti?  ad 
quern  Dio  confugit?  qui  de  Dionis  iniuriis  gravissime 
per  litteras  cum  Verre  questus  es?  Nova  tibi  haec 
sunt  et  inopinata?  nunc  primum  hoc  aures  tuae  cri¬ 
men  accipiunt?  Nihil  ex  Dione,  nihil  ex  socru  tua, 
femina  primaria,  Servilia,  vetere  Dionis  hospita,  au- 
disti?  Nonne  multa  mei  testes,  quae  tu  scis,  nesciunt? 
nonne  te  mihi  testem  in  hoc  crimine  eripuit  non  istius 
innocentia,  sed  legis  exceptio?  testimonia  m.  lu- 
culli,  chlori,  dionis.  IX.  Satisne  vobis  magnam 
pecuniam  Venerius  homo,  qui  e  Chelidonis  sinu  in 
provinciam  profectus  esset,  Veneris  nomine  quaesisse 
videtur?  25.  Accipite  aliam  in  minore  pecunia  non 
minus  impudentem  ealumniam.  Sosippus  et  Epicra- 
tes  fratres  sunt  Agyrinenses.  Horum  pater  abhinc 
duo  et  xx  annos  est  mortuus:  in  cuius  testamento 
quodam  loco ,  si  commissum  quid  esset ,  mulcta  erat 
Veneri :  ipso  xx  anno,  quum  tot  interea  praetores,  tot 
quaestores,  tot  calumniatores  in  provincia  fuissent, 
hereditas  ab  his  Veneris  nomine  petita  est.  Caus¬ 
sam  Verres  cognoscit:  pecuniam  per  Volcatium  ac- 
cipit,  fere  ad  H-S  cccc  millia,  ab  duobus  fra  tribus. 
Multorum  testimonia  audistis  antea.  Vicerunt  Agyri¬ 
nenses  fratres  ita,  ut  egentes  inanesque  discederent. 

X.  26.  At  enim  ad  Verrem  pecunia  ista  non  per- 
venit.  Quae  est  ista  defensio?  utrum  asseveratur  in 
hoc,  an  tentatur?  mihi  enim  nova  res  est.  Verres 
calumniatores  apponebat:  Verres  adesse  iubebat: 
Verres  cognoscebat:  Verres  iudicabat:  pecuniae  ma- 
ximae  dabantur:  qui  dabant,  caussas  obtinebant;  tu 
mihi  ita  defendas :  non  est  ista  Verri  numerata  pecu¬ 
nia?  Adiuvo  te:  mei  quoque  testes  idem  dicunt: 
Volcatio  dicunt  sese  dedisse.  Quae  vis  erat  in  Vol- 
catio  tanta,  ut  H-S  cccc  millia  a  duobus  hominibus 
auferret?  et  quis  Volcatio,  si  sua  sponte  venisset, 
unam  libcllam  dedisset?  Veniat  nunc:  experiatur: 
tecto  recipiet  nemo.  At  ego  amplius  dico,  H-S  qua- 
dringenties  accepisse  te  arguo  contra  leges :  nego  tibi 
ipsi  ullum  minimum  esse  numeratum :  sed  quum  ob 
tua  decreta ,  ob  imperata ,  ob  edicta  pecuniae  daban¬ 
tur  ,  non  erat  quaerendum ,  cuius  manu  numeraren- 
tur,  sed  cuius  iniuria  cogerentur.  27.  Comites  illi 
tui  delecti,  manus  erant  tuae :  praefecti,  scribae,  me- 
dici,  accensi,  haruspices,  praecones  erant  manus  tuae. 
Ut  quisque  te  maxime  necessitudine  aliqua  attinge- 
bat,  ita  maxime  manus  tua  putabatur:  coliors  tota 
ilia  tua,  quae  plus  mali  Siciliae  dedit,  quam  si  cen¬ 
tum  cohortes  fugitivorum  fuissent,  tua  manus  sine 
controversia  fuit.  Quidquid  ab  horum  quopiam  ca- 
ptum  est,  id  non  modo  tibi  datum,  sed  tua  manu  nu¬ 
meratum  iudicari  neccsse  est.  Nam,  si  hanc  defen- 
sionem  probabitis,  Non  accepit  ipse;  licet,  omnia  de 
pecuniis  repetundis  iudicia  tollatis.  Nemo  umquam 
reus  tarn  nocens  adducetur,  qui  ista  defensione  non 

possit  uti.  Etenim  quum  Yerres  utatur;  quis  erit 
umquam  posthac  reus  tam  perditus,  qui  non  ad 
Q.  Mucii  innocentiam  referatur,  si  cum  isto  confera- 
tur?  Neque  nunc  tam  mihi  isti  Verrem  defendere  vi- 
dentur,  quam  in  Yerre  defensionis  tentare  rationem. 
28.  Qua  de  re,  iudices,  vobis  magno  opere  providen- 
dum  est.  Pertinet  hoc  ad  summam  rempublicam  et 
ad  existimationem  ordinis  nostri  salutemque  socio¬ 
rum.  Si  enim  innocentes  existimari  volumus;  non 
solum  nos  abstinentes,  sed  etiam  nostros  comites 
praestare  debemus.  XI.  Primum  omnium  opera  dan- 
da  est,  ut  eos  nobiscum  ducamus,  qui  nostrae  famae 
capitique  consulant:  deinde,  si  in  hominibus  eligen- 
dis  nos  spes  amicitiae  fefellerit,  ut  vindicemus,  mis- 
sos  faciamus,  semper  ita  vivamus,  ut  rationem  red- 
dendam  nobis  arbitremur.  Africani  est  hoc,  hominis 
liberalissimi :  (verumtamen  ea  liberalitas  est  proban¬ 
da,  quae  sine  periculo  existimationis  est,  ut  in  illo 
fuit.)  29.  Quum  ab  eo  quidam  vetus  assectator  ex 
numero  amicorum  non  impetraret,  uti  se  praefectum 
in  Africam  duceret,  et  id  ferret  moleste :  Noli,  inquit, 
mirari ,  si  tu  a  me  hoc  non  impetras:  ego  iam  pridem 
ab  eo,  cui  meam  existimationem  caram  fore  arbitror, 
peto,  ut  mecum  praefectus  proficiscatur ,  et  adhuc  im- 
petrare  non  possum.  Etenim  re  vera  multo  magis  est 
petendum  ab  hominibus ,  si  salvi  et  honesti  esse  vo¬ 
lumus  ,  ut  eant  nobiscum  in  provinciam ,  quam  hoc 
illis  in  beneficii  loco  deferendum.  Sed  tu,  quum  et 
tuos  amicos  in  provinciam  quasi  in  praedam  invita- 
bas,  et  cum  his  ac  per  eos  praedabare,  et  eos  in  con¬ 
done  annulis  aureis  donabas,  non  statuebas,  tibi  non 
solum  de  te,  sed  etiam  de  illorum  factis  rationem  esse 
reddendam? 

30.  Quum  hos  sibi  quaestus  constituisset  magnos 
atque  uberes  ex  his  caussis,  quas  ipse  instituerat  cum 
consilio ,  hoc  est  cum  sua  cohorte ,  cognoscere :  turn 
infinitum  genus  invenerat  ad  innumerabilem  pecu- 
niam  corripiendam.  XII.  Dubium  nemini  est ,  quin 
omnes  omnium  pecuniae  positae  sint  in  eorum  pote- 
state,  qui  iudicia  dant,  et  eorum,  qui  iudicant:  quin 
nemo  nostrum  possit  aedes  suas ,  nemo  fundum ,  ne¬ 
mo  bona  patria  obtinere,  si,  quum  haec  a  quopiam 
vestrum  petita  sint,  praetor  improbus,  cui  nemo  in- 
tercedere  possit,  det,  quern  velit  iudicem,  iudex  ne- 
quam  et  levis,  quod  praetor  iusserit,  iudicet.  31. 
Quid  vero?  si  illud  quoque  accedet,  ut  in  ea  verba 
praetor  iudicium  det,  ut  vel  L.  Octavius  Balbus  iu¬ 
dex,  homo  et  iuris  et  officii  peritissimus,  non  possit 
aliter  iudicare;  si  iudicium  siteiusmodi:  l.  octa- 

VIUS  IUDEX  ESTO:  SI  PARET,  FUNDUM  CAPENATEM, 
QUO  DE  AGITUR,  EX  IURE  QUIRITIUM  P.  SERVILII 
ESSE,  NEQUE  IS  FUNDUS  Q.  CATULO  RESTITUETUR: 

non  necesse  erit  L.  Octavio  iudici  cogere  P.  Servi- 
lium,  Q.  Catulo  fundum  restituere  aut  condemnare 
cum,  quern  non  oporteat?  Eiusdem  modi  totum  ius 
praetorium,  eiusdem  modi  omnis  res  iudiciaria  fuit 
in  Sicilia  per  triennium,  Verre  praetore.  Decreta 
eiusmodi :  si  non  accipit,  quod  te  debere  dicis, 
accuses;  si  petit,  ducas.  C.  Fuficium  duci  iussit 
petitorem,  L.  Suetium,  L.Racilium.  Iudicia  huius- 
modi:  qui  cives  romani  erant,  si  sicuei  essent, 

QUUM  SICULOS  EORUM  LEGIBUS  DARI  OPORTERET. 
QUI  SICULI  SI  CIVES  ROMANI  ESSENT,  ****  32.  Ve- 

rum,  ut  totum  genus  complectamini  iudiciorum: 
prius  iura  Siculorum ,  deinde  istius  instituta  cogno- 
scite.  XIII.  Siculi  hoc  iure  sunt,  ut,  quod  civis  cum 
cive  agat,  domi  certet  suis  legibus :  quod  Siculus  cum 


Siculo  non  eiusdem  civitatis,  ut  de  eo  praetor  iudices 
ex  P.  Rupilii  decreto,  quod  is  de  decern  legatorum 
sententia  statuit,  quam  legem  illi  Rupiliam  vocant, 
sortiatur.  Quod  privatus  a  populo  petit  aut  populus 
a  privato:  senatus  ex  aliqua  civitate,  qui  iudicet,  da- 
tur,  quum  alternae  civitates  reiectae  sunt.  Quod  ci¬ 
vis  Romanus  a  Siculo  petit,  Siculus  iudex  datur; 
quod  Siculus  a  cive  Romano,  civis  Romanus  datur: 
ceterarum  rerum  selecti  iudices  civium  Romanorum 
ex  conventu  proponi  solent.  Inter  aratores  et  decu- 
manos  lege  frumentaria,  quam  Hieronicam  appellant, 
iudicia  fiunt.  33.  Haec  omnia  isto  praetore  non  modo 
perturbata,  sed  plane  et  Siculis  et  civibus  Romanis 
erepta  sunt :  primum  suae  leges ;  quod  civis  cum  cive 
ageret,  aut  eum  iudicem,  quem  commodum  erat, 
praeconem,  haruspicem,  medicum  suum  dabat;  aut, 
si  legibus  erat  iudicium  constitutum,  et  ad  civem 
suum  iudicem  venerant,  libere  civi  iudicare  non  lice- 
bat.  Edictum  enim  hominis  cognoscite,  quo  edicto 
omnia  iudicia  redegerat  in  suam  potestatem:  si  qui 

PERPERAM  IUDICASSET,  SE  COGNITURUM:  QUUMCO- 

gnosset,  animadversurum.  Idque  quum  faciebat, 
nemo  dubi4abat,  quin,  quum  iudex  alium  de  suo  iu- 
dicio  putaret  iudicaturum,  seque  in  eo  capitis  pericu- 
lum  aditurum,  voluntatem  spectaret  eius,  quem  sta- 
tim  de  capite  suo  putaret  iudicaturum.  34.  Selecti 
e  conventu  aut  propositi  ex  negotiatoribus  iudices 
nulli.  Haec  copia,  quam  dico,  iudicum,  cohors,  non 
Q.  Scaevolae,  qui  tamen  de  cohorte  sua  dare  non  so- 
lebat,  sed  C.  Verris.  Cuiusmodi  cohortem  putatis 
hoc  principe  fuisse?  sicuti  videtis  edictum:  si  quid 
perperam  iudicarit  senatus.  Eum  quoque  osten- 
dam,  si  quando  sit  datus,  coactu  istius,  quod  non 
senserit,  iudicasse.  Ex  lege  Rupilia  sortitio  nulla, 
nisi  quum  nihil  intererat  istius.  Lege  Hieronica  iu¬ 
dicia  plurimarum  controversiarum  sublata  uno  no¬ 
mine  omnia :  de  conventu  ac  negotiatoribus  nulli  iu¬ 
dices.  Quantam  potestatem  habuerit,  videtis:  quas 
res  gesserit,  cognoscite. 

XIV.  35.  Heraclius  est  Hieronis  filius,  Svracusa- 
nus,  homo  in  primis  domi  suae  nobilis  et  ante  hunc 
praetorem  vel  pecuniosissimus  Syracusanorum:  nunc 
nulla  alia  calamitate,  nisi  istius  avaritia  atque  iniu- 
ria,  pauperrimus.  Huic  hereditas  facile  ad  H-S  tri— 
cies  venit  testamento  propinqui  sui,  Heraclii:  plena 
domus  caelati  argenti  optimi  multaeque  stragulae 
vestis  pretiosissimorumque  mancipiorum :  quibus  in 
rebus  istius  cupiditates  et  insanias  quis  ignorat? 
Erat  in  sermone  res,  magnam  Heraclio  pecuniam  re- 
lictam :  non  solum  Heraclium  divitem ,  sed  etiam  or- 
natum  supellectile,  argento,  veste,  mancipiis  futurum. 
36.  Audit  haec  etiam  Yerres:  et  primo,  illo  suo  le- 
viore  artificio  Heraclium  aggredi  conatur,  ut  eum  ro- 
get  inspicienda ,  quae  non  reddat.  Deinde  a  quibus- 
dam  Syracusanis  admonetur,  (hi  autcm  quidam  erant 
affines  istius ,  quorum  iste  uxores  numquam  alienas 
existimavit,  Cleomenes  et  Aeschrio:  qui  quantum 
apud  istum,  et  quam  turpi  de  caussa  potuerint,  ex 
reliquis  criminibus  intelligelis :)  hi,  ut  dico,  hominem 
admonent,  rem  esse  praeclaram,  domum  *  refertam 
omnibus  rebus;  ipsum  autem  Heraclium  hominem 
esse  maiorem  natu,  non  promptissimnm,  et  eum,  prae- 
ter  Marcellos,  patronum,  quem  iure  suo  adire  aut 
appellare  posset,  habere  neminem;  esse  in  eo  testa- 
!  mento,  quo  ille  heres  esset  scriptus,  ut  statuas  in  pa- 
1  laestra  deberet  ponere :  faciemus ,  ut  palaestritae  ne- 
1  gent  ex  testamento  esse  positas :  petant  hereditatem, 

quod  earn  palaestrae  commissam  esse  dicant.  37. 
Placuit  ratio  Verri.  Nam  hoc  animo  providebat, 
quum  tanta  hereditas  in  controversiam  venisset  iu- 
dicioque  peteretur,  fieri  non  posse,  ut  sine  praeda 
ipse  discederet.  Approbat  consilium :  auctor  est,  ut 
quam  primum  agere  incipiant,  hominemque  id  aeta- 
tis  minime  litigiosum  quam  tumultuosissime  adorian- 
tur.  Scribitur  Heraclio  dica.  XV.  Primo  mirantur 
omnes  improbitatem  calumniae:  deinde  qui  istum 
nossent,  partim  suspicabantur ,  partim  plane  vide- 
bant  adiectum  esse  oculum  hereditati.  Interea  dies 
advenit ,  quo  die  sese  ex  instituto  ac  lege  Rupilia  di- 
cas  sortiturum  Syracusis  iste  edixerat:  paratus  ad 
hanc  dicam  sortiendam  venerat.  Turn  eum  docet 
Heraclius,  non  posse  eo  die  sortiri,  quod  lex  Rupilia 
vetaret  diebus  xxx  sortiri  dicam,  quibus  scripta  esset. 
Dies  xxx  nondum  fuerant.  Sperabat  Heraclius,  si 
ilium  diem  effugisset,  ante  alteram  sortitionem  Q.  Ar- 
rium,  quern  provincia  turn  maxime  exspectabat,  suc- 
cessurum.  38.  Iste  omnibus  dicis  diem  distulit:  et 
earn  diem  constituit ,  ut  hanc  Heraclii  dicam  sortiri 
post  dies  xxx  ex  lege  posset.  Posteaquam  ea  dies 
venit,  iste  incipit  simulare  se  velle  sortiri.  Heraclius 
cum  advocatis  adit  et  postulat,  ut  sibi  cum  palaestri- 
tis ,  hoc  est  cum  populo  Syracusano ,  aequo  iure  di- 
sceptare  liceat.  Adversarii  postulant,  ut  in  earn  rem 
iudices  dentur  ex  his  civitatibus ,  quae  in  id  forum 
convenirent.  Electi,  qui  Verri  viderentur :  Heraclius 
contra ,  ut  iudices  e  lege  Rupilia  dentur ,  ut  ab  insti¬ 
tute  superiorum,  ab  auctoritate  senatus,  ab  iure 
omnium  Siculorum  ne  recedatur.  XVI.  39.  Quid  ego 
istius  in  iure  dicundo  libidinem  commonstrem?  quis 
vestrum  non  ex  urbana  iurisdictione  cognovit?  quis 
umquam,  isto  praetore  Chelidone  in  vita  lege  agere 
potuit?  Non  istum,  ut  non  neminem,  provincia  cor¬ 
rupt:  idem  fuit,  qui  Romae.  Quum  id,  quod  omnes 
intelligebant,  diceret  Heraclius ,  ius  esse  certum  Si- 
culis,  inter  se  quo  iure  certarent,  legem  esse  Rupi- 
liam,  quam  P.  Rupilius  consul  de  decern  legatorum 
sententia  dedisset :  hoc  omnes  semper  in  Sicilia  con- 
sules  praetoresque  servasse;  negavit  se  iudices  lege 
Rupilia  sortiturum:  quinque  iudices,  quos  commo- 
dum  ipsi  fuit,  dedit.  40.  Quid  hoc  homine  facias? 
quod  supplicium  dignum  libidini  eius  invenias? 
Praescriptum  tibi  quum  esset,  homo  deterrime  et 
impudentissime,  quemadmodum  iudices  inter  Sicu- 
los  dares :  quum  imperatoris  populi  Romani  auctori- 
tas ,  legatorum  decern ,  summorum  hominum ,  digni- 
tas,  senatus  consultum  intercederet,  cuius  consulto 
P.  Rupilius  de  x  legatorum  sententia  leges  in  Sicilia 
constituerat :  quum  omnes  ante  te  praetorem  Rupilias 
leges  et  in  ceteris  rebus  et  in  iudiciis  maxime  ser- 
vassent;  tu  ausus  es  pro  nihilo  prae  tua  praeda  tot 
res  sanctissimas  ducere?  tibi  nulla  lex  fuit?  nulla 
religio?  nullus  existimationis  pudor?  nullus  iudicii 
metus?  nullius  apud  te  gravis  auctoritas?  nullum 
exemplum,  quod  sequi  velles?  41.  Verum,  ut  insti- 
tui  dicere,  quinque  iudicibus  nulla  lege,  nullo  insti¬ 
tuto,  nulla  reiectione,  nulla  sorte,  ex  libidine  istius 
datis,  non  qui  caussam  cognoscerent ,  sed  qui,  quod 
imperatum  esset,  iudicarent;  eo  die  nihil  actum  est, 
adesse  iubentur  postridie.  XVII.  Heraclius  interea, 
quum  omnes  insidias  a  praetore  fortunis  suis  fieri 
videret,  capit  consilium  de  amicorum  et  propinquo- 
rum  sententia,  non  adesse  ad  iudicium.  Itaque  ilia 
nocte  Syracusis  profugit.  Iste  postero  die  mane, 
quum  multo  maturius  quam  umquam  antea  surre- 


xisset,  iudices  citari  iubet.  Ubi  comperit  Heraclium 
non  adesse,  cogere  incipit  eos,  ut  absentem  Heraclium 
condemnarent.  Illi  eum  commonefaciunt,  ut,  si  ei 
videatur,  utatur  instituto  suo,  nec  cogat  ante  horam 
decimam  de  absente  secundum  praesentem  iudicare: 
impetrant.  42.  Interea  sane  perturbatus  et  ipse  et 
eius  amici  ct  consiliarii,  moleste  ferre  coeperunt, 
Heraclium  profugisse:  putabant  absentis  damnatio- 
nem ,  praesertim  tantae  pecuniae ,  multo  invidiosio- 
rem  fore,  quam  si  praesens  damnatus  esset.  Eo  ac- 
cedebat,  quod  iudices  e  lege  Rupilia  dati  non  erant; 
multo  etiam  rem  turpiorem  fore  et  iniquiorem  visum 
iri  intelligebant.  Itaque  hoc  dum  corrigere  vult, 
apertior  eius  cupiditas  improbitasque  facta  est.  Nam 
illis  quinque  iudicibus  uti  sese  negat.  Iubet,  id  quod 
initio  lege  Rupilia  fieri  oportuerat,  citari  Heraclium 
et  eos ,  qui  dicam  scripserant :  ait  se  iudices  ex  lege 
velle  sortiri.  Quod  ab  eo  pridie,  quum  multis  lacri- 
mis  oraret  atque  obsecraret  Heraclius ,  impetrare  non 
potuerat:  id  ei  postera  die  venit  in  mentem,  e  lege 
Rupilia  sortiri  dicas  oportere.  Educit  ex  urna  tres  : 
iis,  ut  absentem  Heraclium  condemnent,  imperat:  ita¬ 
que  condemnant.  43.  Quae,  malum,  ista  fuit  amen¬ 
tia?  ecquando  te  rationem  factorum  tuorum  redditu- 
rum  putasti?  ecquando  his  de  rebus  tales  viros  au~ 
dituros  existimasti?  Petatur  hereditas  ea,  quae  nulla 
debetur,  in  praedam  praetoris?  interponatur  nomen 
civitatis?  imponatur  honestae  civitati  turpissima  per¬ 
sona  calumniae?  Neque  hoc  solum :  sed  ita  res  aga- 
tur,  ut  ne  simulatio  quidem  aequitatis  ulla  adhibea- 
tur?  Nam,  per  deos  immortales,  quid  interest,  utrum 
praetor  imperet,  vique  cogat  aliquem  de  suis  bonis 
omnibus  decedere;  an  huiusmodi  iudicium  det,  quc 
iudicio  indicta  caussa  fortunis  omnibus  everti  necesse 
sit?  XVIII.  44.  Profecto  enim  negare  non  potes ,  te 
ex  lege  Rupilia  sortiri  iudices  debuisse,  quum  prae¬ 
sertim  Heraclius  id  postularet.  Sin  illud  dices,  te 
Heraclii  voluntate  ab  lege  recessisse :  ipse  te  impe- 
dies;  ipse  tu  tua  defensione  implicabere.  Quare  enim 
primum  ille  adesse  noluit,  quum  ex  eo  numero  iudi¬ 
ces  haberet,  quos  postularat?  Deinde  tu  cur  post  il- 
lius  fugam  iudices  alios  sortitus  es,  si  eos,  qui  erant 
antea  dati,  utriusque  dederas  voluntate?  Deinde  cete- 
ras  dicas  omnes  illo  foro  M.  Postumius  quaestor  sor¬ 
titus  est:  hanc  solam  tu  illo  conventu  reperiere  sorti¬ 
tus?  45.  Ergo,  inquiet  aliquis,  donavit  populo  Sy¬ 
racusano  illam  hereditatem?  Primum,  si  id  confiteri 
velim,  tamen  istum  condemnetis  necesse  est:  neque 
enim  permissum  est,  ut  impune  nobis  liceat,  quod  ali- 
cui  eripuerimus,  id  alteri  tradere.  Verum  ex  ista  repe- 
rietis  hereditate  ita  istum  praedatum,  ut  perpauca  oc~ 
culte  fecerit :  populum  quidem  Syracusanum  in  maxi- 
mam  invidiam  sua  infamia,  alienopraemiopervenisse: 
paucosSyracusanos,  eos,  qui  se  nunc  publice  laudatio- 
nis  caussa  venisse  dicunt,  et  tunc  participes  praedae 
fuisse  et  nunc  non  ad  istius  laudationem,  sed  ad  com- 
munem  litium  aestimationem  venisse.  Posteaquam 
damnatus  est  absens,  non  solum  illius  hereditatis,  do 
qua  ambigebatur,  quae  erat  H-S  tricies,  sed  omnium 
bonorum  paternorum  ipsius  Heraclii,  quae  non  minor 
erat  pecunia,  palaestrae  Syracusanorum,  hoc  est  Sy- 
racusanis,  possessio  traditur.  46.  Quae  est  ista  prae- 
tura?  Eripis  hereditatem,  quae  venerat  a  propinquo, 
venerat  testamento,  venerat  legibus;  quae  bona  is, 
qui  testamentum  fecit,  huic  Heraclio,  ante  aliquanto, 
quam  est  mortuus,  omnia  utenda  ac  possidenda  tra- 
diderat;  cuius  hereditatis,  quum  ille  aliquanto  ante 

te  praetorem  esset  mortuus,  controversia  fuerat  nulla, 
mentionem  fecerat  nemo.  XIX.  Verum  esto,  eripe 
hereditatem  propinquis,  da  palaestritis :  praedare  in 
bonis  alicnis,  nomine  civitatis:  everte  leges,  testa- 
menta,  voluntates  mortuorum,  iura  vivorum.  Num 
etiam  patriis  Heraclium  bonis  exturbare  oportuit? 
Qui  simulac  profugit,  quam  impudenter,  quam  pa- 
lam,  quam  acerbe,  dii  immortales,  ilia  bona  direpta 
sunt!  quam  ilia  res  calamitosa  Heraclio,  quaestuosa 
Yerri,  turpis  Syracusanis,  miseranda  omnibus  vide- 
batur!  Nam  illud  quidem  statim  curatur,  ut,  quid- 
quid  caelati  argenti  fuit  in  illis  bonis,  ad  istum  defe- 
ratur:  quidquid  Corinthiorum  vasorum,  stragulae  ve- 
stis,  haec  nemo  dubitabat  quin  non  modo  ex  ilia  do- 
mo  capta  et  oppressa,  verum  ex  tota  provincia  ad 
istum  comportari  necesse  esset.  Mancipia,  quae  vo- 
luit,  abduxit;  alia  divisit:  auctio  facta  est,  in  qua 
coliors  istius  invicta  dominata  est.  47.  Verum  illud 
est  praeclarum :  Syracusani,  qui  praefuerant  his  He- 
raclii  bonis,  verbo,  redigendis,  re,  dispertiendis,  red- 
debant  eorum  negotiorum  rationem  in  senatu ;  dice- 
bant  scyphorum  paria  complura ,  hydrias  argenteas, 
pretiosam  vestem  stragulam,  multa  mancipia  pretio- 
sa,  Yerri  data  esse:  dicebant,  quantum  cuique  eius 
iussu  nummorum  esset  datum.  Gemebant  Syracusa¬ 
ni:  sed  tamen  patiebantur.  Repente  recitatur,  uno 
nomine  H-S  ccl  millia  iussu  praetoris  data.  Fit 
maximus  clamor  omnium,  non  modo  optimi  cuiusque, 
neque  eorum ,  quibus  indignum  semper  visum  erat, 
bona  privati ,  populi  nomine ,  per  summam  iniuriam 
erepta :  verum  etiam  ipsi  illi  auctores  iniuriae,  et  ex 
aliqua  particula  socii  praedae  ac  rapinarum ,  clamare 
coeperunt,  sibi  ut  haberet  hereditatem.  Tantus  in 
curia  clamor  factus  est,  ut  populus  concurreret. 

XX.  48.  Res  ab  omni  conventu  cognita,  celeriter 
domum  nuntiatur.  Homo  inimicus  his ,  qui  recitas- 
sent,  hostis  omnibus,  qui  acclamassent,  exarsit  ira- 
cundia  ac  stomacho.  Verumtamen  fuit  turn  sui  dissi- 
milis.  Nostis  os  hominis,  nostis  audaciam:  tamen 
turn  rumore  populi  et  clamore  et  furto  manifesto 
grandis  pecuniae  perturbatus  est.  Ubi  se  collegit, 
vocat  ad  se  Syracusanos :  quia  non  posset  negare  ab 
illis  pecuniam  datam;  non  quaesivit  procul  alicunde 
(neque  enim  probaret)  sed  proximum ,  paene  alterum 
iilium,  quern  illam  pecuniam  diceret  abstulisse: 
ostendit  se  reddere  coacturum.  Qui  posteaquam  id 
audivit,  habuit  et  dignitatis  et  aetatis  et  nobilitatis 
suae  rationem :  verba  apud  senatum  fecit :  docuit  ad 
se  nihil  pertinere :  de  isto ,  id  quod  omnes  videbant 
neque  ille  quidem  obscure ,  locutus  est.  Itaque  illi 
Syracusani  statuam  postea  statuerunt:  et  is,  ubi  pri- 
mum  potuit,  istum  reliquit  de  provinciaque  decessit. 
49.  Et  tamen  aiunt  eum  queri  solere  nonnumquam, 
se  miserum,  quod  non  suis,  sed  suorum  peccatis  cri- 
minibusque  prematur.  Triennium  provinciam  obti- 
nuisti :  gener  lectus  adolescens  unum  annum  tecum 
fuit :  sodales,  viri  fortes ,  legati  tui  primo  anno  te  re- 
liquerunt:  unus  legatusP.  Tadius,  qui  erat  reliquus, 
non  ita  multum  tecum  fuit :  qui  si  semper  una  fuis- 
set,  tamen  summa  cura  quum  tuae,  turn  multo  etiam 
magis  suae  famae  pepercisset.  Quid  est,  quod  tu 
alios  accuses?  quid  est,  quamobrem  putes  te  tuam 
culpam  non  modo  derivare  in  aliquem ,  sed  commu- 
nicare  cum  altero  posse?  50.  Numerantur  ilia  H-S 
ducenta  quinquaginta  Syracusanis.  Ea  quemadmo- 
dum  ad  istum  postea  per  pseudothyrum  revertantur, 
tabulis  vobis  testibusque,  iudices,  planum  faciam. 


XXI.  Ex  hac  iniquitate  istius  et  improbitate,  iu¬ 
dices  ,  quod  praeda  ex  illis  bonis  ad  multos  Syracu¬ 
sanos  invito  populo  senatuque  Syracusano  venerat, 
ilia  scelera  per  Theomnastum  et  Aeschrionem  etDio- 
nysodorum  et  Cleomenem  invitissima  civitate  ilia  fa¬ 
cta  sunt,  primum  ut  urbs  tota  spoliaretur,  qua  de  re 
alius  mihi  locus  ad  dicendum  est  constitutus;  ut 
omnia  signa  iste  per  eos  homines,  quos  nominavi, 
omne  ebur  ex  aedibus  sacris,  omnes  undique  tabulas 
pictas,  deorum  denique  simulacra,  quae  vellet,  au- 
ferret:  deinde  ut  in  curia  Syracusis,  quern  locum  illi 
^ovXbvttj^iov  vocant,  honestissimo  loco  et  apud  illos 
clarissimo,  ubi  illius  ipsius  M.  Marcelli,  (qui  eum 
Syracusanis  locum,  quem  eripere  belli  ac  victoriae 
lege  posset,  conservavit  ac  reddidit,)  statua  ex  aere 
facta  est;  ibi  inauratam  isti,  et  alteram  filio  statuam 
ponerent;  ut,  dum  istius  hominis  memoria  maneret, 
senatus  Syracusanus  sine  lacrimis  et  gemitu  in  curia 
esse  non  posset.  51 .  Per  eosdem  istius  iniuriarum, 
furtorum  uxorumque  socios  istius  imperio  Syracusis 
Marcellea  tolluntur  maximo  gemitu  luctuque  civita¬ 
tis  :  quem  illi  diem  festum  quum  recentibus  benefi- 
ciis  C.  Marcelli  debitum  reddebant,  turn  generi,  no¬ 
mini,  familiae  Marcellorum  maxima  voluntate  tribue- 
bant.  Mithridates  in  Asia,  quum  earn  provinciam 
totam  occupasset,  Mucia  non  sustulit.  Hostis,  et  ho¬ 
stis  in  ceteris  rebus  nimis  ferus  et  immanis,  tamen 
honorem  hominis  deorum  religione  consecratum  vio- 
lare  noluit :  tu  Syracusanos  unum  diem  festum  Mar- 
cellis  impertire  noluisti ,  per  quos  illi  adepti  sunt,  ut 
ceteros  dies  festos  agitare  possent.  52.  At  vero  prae¬ 
clarum  diem  reposuisti,  Verrea  ut  agerent,  et  ut  ad 
eum  diem  quae  sacris  epulisque  opus  essent,  in  com- 
plures  annos  locarentur.  Iam  in  tanta  istius  impu- 
dentia  remittendum  aliquid  videtur,  ne  omnia  con- 
tendamus,  ne  omnia  cum  dolore  agere  videamur. 
Nam  me  dies,  vox,  latera  deficiant,  si  hoc  nunc  voci- 
ferari  velim ,  quam  miserum  indignumque  sit,  istius 
nomine  apud  eos  diem  festum  esse,  qui  sese  istius 
opera  funditus  exstinctos  esse  arbitrentur.  0  Verrea 
praeclara!  quo  accessisti,  quaeso,  quo  non  attuleris 
tecum  istum  diem!  Etenim  quam  tu  domum,  quam 
urbem  adiisti,  quod  fanum  denique,  quod  non  ever- 
sum  atque  extersum  reliqueris?  Quare  appellentur 
sane  ista  Verrea ,  quae  non  ex  nomine,  sed  ex  mori- 
bus  *  naturaque  tua  constituta  esse  videantur. 

XXII.  53.  Quam  facile  serpat  iniuria  et  peccandi 
consuetudo,  quam  non  facile  reprimatur,  videte,  iu¬ 
dices.  Bidis  oppidum  est,  tenue  sane,  non  longe  a 
Syracusis.  Huius  longe  primus  civitatis  est  Epicra- 
tes  quidam.  Huius  hereditas  H-S  quingenlorum  mil- 
lium  venerat  a  muliere  quadam  propinqua,  atque  ita 
propinqua,  ut  ea  etiamsi  intestata  esset  mortua,  Epi- 
cratem  Bidinorum  legibus  heredem  esse  oporteret. 
Recens  Syracusana  erat  ilia  res,  quam  ante  demon- 
stravi,  de  Heraclio  Syracusano,  qui  bona  non  perdi- 
disset,  nisi  ei  venisset  hereditas.  Huic  quoque  Epi- 
crati  venerat,  ut  dixi,' hereditas.  54.  Cogitare  coe¬ 
perunt  eius  inimici,  nihilo  minus  eodem  praetore 
hunc  everti  bonis  posse,  quo  lleraclius  esset  eversus. 
Rem  occulte  instituunt:  ad  Verrem  per  eius  interpre- 
tes  deferunt.  Itacaussa  componitur,  utitem  palaestri- 
tae  Bidenses  peterent  ab  Epicrate  hereditatem,  quem- 
admodum  palaestrilae  Syracusani  ab  Heraclio  petis- 
sent.  Numquam  vos  praetorem  tam  palaestricum  vi- 
distis:  verum  ita  palaestritas  defendebat,  ut  ab  illis 
ipse  unctior  discederet :  qui  statim ,  quum  praesen- 

sisset,  iubet  cuidam  amicorum  suorum  numerari  Il-S 
lxxx.  55.  Res  occultari  satis  non  posse.  Per  quem- 
dam  eorum,  qui  interfuerant,  fit  Epicrates  certior. 
Primum  negligere  et  contemnere  coepit,  quod  caussa 
prorsus,  quod  dubitari  posset,  nihil  habebat.  Deinde, 
quum  de  Heraclio  cogitaret,  et  istius  libidinem  nos- 
set,  commodissimum  putavit  esse,  de  provincia  clam 
abire :  itaque  fecit :  profectus  est  Rhegium. 

XXIII.  Quod  ubi  auditum  est,  aestuare  illi,  qui 
dederant  pecuniam:  putare  nihil  agi  posse,  absente 
Epicrate.  Nam  Ileraclius  turn  affuerat,  quum  primum 
dati  sunt  iudices:  de  hoc,  qui,  antequam  in  ius  ad- 
itum  esset,  antequam  denique  mentio  controversiae 
facta  esset  ulla,  discessisset,  putabant  nihil  agi  posse. 
Homines  Rhegium  proficiscuntur :  Epicratem  conve- 
niunt:  demonstrant  id,  quod  ille  sciebat,  se  H-S 
nxxx  dedisse:  rogant  eum,  ut  id,  quod  ab  ipsis  ab- 
isset  pecuniae,  curet:  ab  sese  caveat,  quemadmodum 
velit,  de  ilia  hereditate  cum  Epicrate  neminem  esse 
acturum.  56.  Epicrates  homines  multis  verbis  a  se 
male  acceptos  dimittit:  redeunt  illi  Rhegio  Syracu- 
sas:  queri  cum  multis,  ita  ut  fit,  incipiunt,  sese  H-S 
i.xxx  nummum  frustra  dedisse.  Res  percrebruit:  in 
ore  atque  sermone  omnium  coepit  esse.  Verres  refert 
illam  suam  Syracusanam:  ait  se  velle  de  illis  H-S 
lxxx  cognoscere:  advocat  multos.  Dicunt  Bidini  Vol- 
catio  se  dedisse:  illud  non  addunt,  iussu  istius.  Vol- 
catium  vocat:  pecuniam  referri  imperat.  Volcatius 
animo  aequissimo  nummos  affert,  qui  nihil  amitteret: 
reddit  inspectantibus  multis:  Bidini  nummos  aufe- 
runt.  57.  Dicet  aliquis :  Quid  ergo  in  hoc  Yerrem  re- 
prehendis,  qui  non  modo  ipse  fur  non  est,  sed  ne 
alium  quidem  passus  est  esse?  Attendite:  iam  intel- 
ligetis  banc  pecuniam ,  qua  via  modo  visa  est  exire 
ab  isto,  eadem  semita  revertisse.  Quid  enim?  debuit 
praetor,  cum  consilio  re  cognita,  quum  comperisset, 
suum  comitem,  iuris,  decreti,  iudicii  corrumpendi 
caussa,  qua  in  re  ipsius  praetoris  caput  existimatio- 
que  ageretur,  pecuniam  accepisse,  Bidinos  autem 
contra  praetoris  famam  ac  fortunas  dedisse:  non  et 
in  eum,  qui  accepisset,  animadvertisse,  etineos,  qui 
dedissent?  Tu,  qui  institueras  in  eos  animadvertere, 
qui  perperam  iudicassent,  quod  saepe  per  impruden- 
tiam  fit:  hos  pateris  impune  discedere,  qui  [ob  tuum 
decretum,]  ob  tuum  iudicium  pecuniam  aut  dandam 
aut  accipiendam  putarant?  XXIV.  58.  Yolcatius  idem 
apud  te  postea  fuit,  eques  Romanus,  tanta  accepta 
ignominia.  Nam  quid  est  turpius  ingenuo,  quid  mi¬ 
nus  libero  dignum,  quam  in  conventu  maximo  cogi  J 
a  magistratu  furtum  reddere?  Qui,  si  eo  animo  es-  j 
set,  quo  non  modo  eques  Romanus,  sed  qui  vis  liber 
debet  esse,  aspicere  te  postea  non  potuisset;  inimi- 
cus,  hostis  esset,  tanta  contumelia  accepta,  nisi  te¬ 
cum  turn  collusisset  et  tuae  potius  existimationi  ser- 
visset,  quam  suae.  Qui  quam  tibi  amicus  non  modo 
turn  fuerit,  quamdiu  tecum  in  provincia  fuit,  verum 
etiam  nunc  sit,  quum  iam  a  ceteris  amieis  relictus 
es,  et  tu  intelligis  et  nos  existimare  possumus.  An 
hoc  solum  argumentum  est,  nihil  isto  imprudente  fa¬ 
ctum,  quod  Volcatius  ei  non  succensuit?  quod  iste 
nec  in  Volcatium  nec  in  Bidinos  animadvertit?  59. 
Est  magnum  argumentum:  verum  illud  maximum, 
quod  illis  ipsis  Bidinis,  quibus  iratus  esse  debuit,  a 
quibus  comperit,  quod  iure  agere  cum  Epicrate  nihil 
possent,  etiamsi  adesset,  idcirco  suum  decretum  pe- 
cunia  esse  tentatum:  his,  inquam,  ipsis  non  modo 
illam  hereditatem,  quae  Epicrati  venerat;  sed,  ut  in 


Heraclio  Syracusano,  item  in  hoc,  paullo  etiam  atro- 
cius,  quod  Epicrates  appellatus  omnino  non  erat:  bo¬ 
na  patria  fortunasque  eius  Bidinis  tradidit;  ostendit 
enim  novo  modo,  si  quis  quid  ab  absente  peteret,  se 
auditurum.  Adeunt  Bidini,  petunt  hereditatem: 
procuratores  postulant,  ut  se  ad  leges  suas  reiiciat 
aut  ex  lege  Rupilia  dicam  scribi  iubeat.  Adversarii 
non  audebant  contra  dicere :  exitus  nullus  reperieba- 
tur.  Insimulant  hominem  fraudandi  caussa  disces- 
sisse :  postulant,  ut  bona  possidere  liceat.  60.  Dehe- 
bat  Epicrates  nullum  nummum  nemini.  Amici,  si 
quis  quid  peteret,  iudicium  se  passuros,  iudicatum 
solvi  satisdaturos  esse  dicebant.  XXV.  Quum  omnia 
consilia  frigerent;  admonitu  istius  insimulare  coepe- 
runt,  Epicratem  litteras  publicas  corrupisse :  aqua 
suspicione  ille  aberat  plurimum :  actionem  eius  rei 
postulant.  Amici  recusare,  ne  quod  novum  iudicium, 
ne  qua  ipsius  cognitio,  illo  absente,  de  existimatione 
eius  constitueretur :  et  simul  idem  illud  postulare  non 
desistebant,  ut  se  ad  leges  suas  reiiceret.  61.  Iste, 
amplam  occasionem  calumniae  nactus,  ubi  videt  esse 
aliquid,  quod  amici  absente  Epicrate  nollent  defen- 
dere:  asseverat  se  eius  rei  in  primis  actionem  esse 
daturum.  Quum  omnes  perspicerent,  ad  istum  non 
modo  illos  nummos,  qui  per  simulationem  ab  isto 
exierant,  revertisse;  sed  multo  etiam  plures  eum 
postea  nummos  abstulisse :  amici  Epicratem  defende- 
re  destiterunt:  iste  Epicratis  bona  Bidinos  omnia 
possidere  et  sibi  habere  iussit.  Ad  ilia  H-S  jo  millia 
hereditaria  accessit  ipsius  antiqua  H-S  quindecies 
pecunia.  Utrum  res  ab  initio  ita  ducta  est?  an  ad  ex¬ 
tremum  ita  perducta  est?  an  ita  parva  est  pecunia? 
an  is  homo  Verres ,  ut  haec ,  quae  dixi ,  giatis  facta 
esse  videantur? 

62.  Hie  nunc  de  miseria  Siculorum,  iudices,  au- 
dite.  Et  Heraclius  ille  Syracusanus  et  hie  Bidinus 
Epicrates  expulsi  bonis  omnibus,  Romam  venerunt: 
sordidati,  maxima  bai-ba  et  capillo,  Romae  biennium 
prope  fuerunt.  Quum  L.  Melellus  in  provinciam 
profectus  est,  turn  isti  bene  ccmmendati  cum  Metello 
una  proficiscuntur.  Metellus  simulac  venit  Syracu- 
sas,  utrumque  rescidit,  et  de  Epicrate  et  de  Heraclio. 
In  utriusque  bonis  nihil  erat,  quod  restitui  posset, 
nisi  quod  moveri  loco  non  potuerat.  XXVI.  63.  Fe- 
cerat  haec  egregie  primo  adventu  Metellus,  ut  omnes 
istius  iniurias,  quas  modo  posset,  rescinderet  et  irri- 
tas  faceret.  Heraclium  restitui  iusserat:  non  resti- 
tuebatur.  Quisquis  erat  eductus  senator  Syracusa¬ 
nus  ab  Heraclio,  duci  iubebat.  Itaque  permulti  ducti 
sunt.  Epicrates  quidem  continuo  restitutus  est.  Alia 
iudicia  Lilybaei,  alia  Agrigenti,  alia  Panormi  restituta 
sunt.  Census,  qui  isto  praetore  sunt  habiti,  non  ser- 
vaturum  se  Metellus  ostenderat:  decumas,  quas  iste 
contra  legem  Hieronicam  vendiderat,  sese  venditurum 
Hieronica  lege,  edixerat.  Omnia  erant  Metelli  eius- 
modi,  ut  non  tarn  suam  praeturam  gerere,  quam  istius 
praeturam  retexere  videretur.  Simul  atque  ego  in 
Siciliam  veni,  mutatus  est.  64.  Venerat  ad  eum  illo 
biduo  Letilius  quidam,  homo  non  alienus  a  litteris  ; 
itaque  eo  iste  tabellario  semper  usus  est.  Is  episto- 
las  complures  attulei-at:  in  his  unam  domo,  quae  to- 
tum  immutarat  hominem.  Repente  coepit  dicere,  se 
omnia  Verris  caussa  velle:  sibi  cum  eo  amicitiam 
cognationemque  esse.  Mirabantur  omnes,  hoc  ei 
turn  denique  in  mentem  venisse,  posteaquam  tam 
multis  eum  factis  decretisque  iugulasset.  Erant  qui 
putarent,  Letiliuui  legatum  a  Verre  venisse,  qui  gra- 

tiam,  ainicitiam  cognationemque  commemoraret.  Ex 
illo  tempore  a  civitatibus  laudationes  petere,  testes 
non  solum  deterrere  verbis,  sed  etiam  vi  retinere  coe- 
pit.  Quod  ego  nisi  meo  adventu  illius  conatus  ali— 
quantulum  repressissem,  et  apud  Siculos  non  Metelli, 
sed  Glabrionis  litteris  ac  lege  pugnassem :  tam  mul- 
tos  hue  evocare  non  potuissem.  XXVII.  65.  Verum, 
quod  institui  dicere,  miserias  cognoscite  sociorum. 
Heraclius  ille  et  Epicrates  longe  mihi  obviam  cum 
suis  omnibus  processerunt.  Venienti  Syracusas  ege- 
runt  gratias  flentes :  Romam  decedere  mecum  cupi- 
verunt.  Quod  erant  mihi  oppida  complura  etiam  re- 
liqua,  quae  adirevellem,  constitui  cum  hominibus, 
quo  die  mihi  Messanae  praesto  essent  Eo  mihi  nun- 
tium  miserunt,  se  a  praetore  retineri.  Quibus  ego 
testimonium  denuntiavi,  quorum  nomina  edidi  Me- 
tello,  cupidissimi  veniendi,  maximis  iniuriis  affecti, 
adhuc  non  venerunt.  Hoc  iure  sunt  socii,  ut  iis  ne 
deplorare  quidem  de  suis  incommodis  liceat. 

66.  lam  Heraclii  Centuripini,  optimi  nobilissimi- 
que  adolescentis,  testimonium  audistis ;  a  quo  H-S 
c,  millia  per  calumniam  malitiamque  petita  sunt.  Iste 
poenis  compromissisque  interpositis,  H-S  ccc  extor- 
quenda  curavit:  quodque  iudicium  secundum  Hera- 
clium  de  compromisso  factum  erat,  quod  civis  Cen- 
turipinus  inter  duos  cives  iudicasset,  id  irritum  iussit 
esse :  eumque  iudicem  falso  iudicasse  iudicavit :  in 
senatu  ne  esset,  locis  commodisque  publicis  uti  ve- 
tuit.  Si  quis  eum  pulsasset,  edixit,  sese  iudicium 
iniuriarum  non  daturum :  quidquid  ab  eo  peteretur, 
iudicem  de  sua  cohorte  daturum,  ipsi  autem  nullius 
actionem  rei  sese  daturum.  67.  Quae  istius  auctori- 
tas  tantum  valuit,  ut  neque  ilium  pulsaret  quisquam, 
quum  praetor  in  provincia  sua  verbo  permitteret,  re 
hortaretur ;  neque  quisquam  ab  eo  quidquam  peteret, 
quum  iste  calumniae  licentiam  sua  auctoritate  dedis- 
set.  Ignominia  autem  ilia  gravis  tamdiu  in  illo  ho- 
mine  fuit,  quamdiu  iste  in  provincia.  Hoc  iniecto 
metu  iudicibus,  novo  more,  nullo  exemplo,  ecquam 
rem  putatis  esse  in  Sicilia ,  nisi  ad  nutum  istius ,  iu- 
dicatam?  Utrum  id  solum  videtur  esse  actum,  quod 
est  tamen  actum,  ut  haec  Heraclio  pecunia  eripere- 
tur?  an  etiam  illud,  in  quo  praeda  erat  maxima,  ut, 
nomine  iudiciorum ,  omnium  bona  atque  fortunae  in 
istius  unius  essent  potestate? 

XXVIII.  68.  Iam  vero  in  rerum  capitalium  quae- 
stionibus  quid  ego  unam  quamque  rem  colligam  et 
caussam?  Ex  multis  simiiibus  ea  sumam,  quae  rna- 
xime  improbitate  excellere  videbuntur.  Sopater  qui- 
dam  fuit  Halicyensis ,  homo  domi  suae  cum  primis 
locuples  atque  honestus.  Is  ab  inimicis  suis  apud 
C.  Sacerdotem  praetorem  rei  capitalis  quum  accusa- 
tus  esset,  facile  eo  iudicio  est  liberatus.  Huic  eidem 
Sopatro  iidem  inimici  ad  C.  Verrem,  quum  is  Sacer- 
doti  successisset,  eiusdem  rei  nomen  detulerunt. 
Res  Sopatro  facilis  videbatur,  et  quod  erat  innocens, 
et  quod  Sacerdotis  iudicium  improbare  istum  ausu- 
rum  non  arbitrabatur.  Citatur  reus:  caussa  agitur 
Syracusis :  crimina  tractantur  ab  accusatore  ea,  quae 
erant  antea  non  solum  defensione,  verum  etiam  iu¬ 
dicio  dissoluta.  69.  Caussam  Sopatri  defendebat 
Q.  Minucius,  eques  Romanus  in  primis  splendidus 
atque  honestus,  vobisque,  iudices,  non  ignotus.  Ni¬ 
hil  erat  in  caussa,  quod  metuendum  aut  omnino  quod 
dubitandum  videretur.  Interea  istius  libertus  et  ac- 
census  idem  Timarchides ,  qui  est,  id  quod  ex  pluri- 
mis  testibus  priore  actione  didicistis,  rerum  huius- 


modi  omnium  transactor  et  administer ,  ad  Sopatrum 
venit;  monet  hominem ,  ne  nimis  iudicio  Sacerdotis 
et  caussae  confidat:  accusatores  inimicosque  eius  ha¬ 
bere  in  animo  pecuniam  praetori  dare :  praetorem  ta¬ 
men  ab  salute  malle  accipere:  et  simul  malle,  si  fieri 
posset,  rem  iudicatam  non  rescindere.  Sopater,  quum 
hoc  illi  improvisum  atque  inopinatum  accidisset, 
commotus  est  sane,  neque  in  praesentia,  Timarchidi 
quid  responderet,  habuit,  nisi  se  consideraturum. 
quid  sibi  de  ea  re  esset  faciendum:  et  simul  osten- 
dit,  se  in  summa  difficultate  esse  nummaria.  Post 
ad  amicos  retulit;  qui  quum  ei  fuissent  auctores  re- 
dimendae  salutis,  ad  Timarchidem  venit.  Expositis 
suis  difficultatibus ,  hominem  ad  H-S  lxxx  perdu- 
cit :  eamque  ei  pecuniam  numerat.  XXIX.  70.  Postea- 
quam  ad  caussam  dicendam  ventum  est:  turn  vero 
sine  metu,  sine  cura  omnes  erant ,  qui  Sopatrum  de- 
fendebant.  Crimen  nullum  erat:  res  iudicata:  Verres 
nummos  acceperat.  Quis  posset  dubitare,  quidnam 
esset  futurum?  Res  illo  die  non  peroratur :  dimittitur 
iudicium.  Iterum  ad  Sopatrum  Timarchides  venit. 
ait  accusatores  eius  multo  maiorem  pecuniam  prae¬ 
tori  polliceri ,  quam  quantam  hie  dedisset :  proinde, 
sisaperet,  videret,  quid  sibi  esset  faciendum.  Ho¬ 
mo  ,  quamquam  erat  et  Siculus ,  et  reus ,  hoc  est ,  et 
iure  iniquo  et  tempore  adverso,  ferre  tamen  atque 
audire  diutius  Timarchidem  non  potuit:  facite,  in¬ 
quit,  quod  vobis  libet;  daturus  non  sum  amplius. 
Idemque  hoc  amicis  eius  et  defensoribus  videbatur : 
atque  eo  etiam  magis,  quod  iste,  quoquo  modo  se  in 
ea  quaestione  praebebat ,  tamen  in  consilio  habebat 
homines  honestos  e  conventu  Syracusano,  qui  Sacer- 
doti  quoque  in  consilio  fuerant  turn ,  quum  est  idem 
hie  Sopater  absolutus.  Hoc  rationis  habebant,  facere 
eos  nullo  modo  posse ,  ut  eodem  crimine ,  iisdem  te¬ 
stibus,  Sopatrum  condemnarent  iidem  homines,  qui 
antea  absolvissent.  71.  Itaque  hac  una  spe  ad  iu¬ 
dicium  venitur.  Quo  posteaquam  ventum  est,  quum 
in  consilium  frequentes  convenissent  iidem,  qui  so- 
lebant,  et  hac  una  spe  tota  defensio  Sopatri  niteretur, 
consilii  frequentia  etdignitate,  et  quod  erant,  ut  dixi, 
iidem ,  qui  antea  Sopatrum  eodem  illo  crimine  libe- 
rarant:  cognoscite  hominis  apertam,  ac  non  modo  non 
ratione,  sed  ne  dissimulatione  quidem  tectam  irnpro- 
bitatem  et  audaciam.  M.  Petilium,  equitem  Roma- 
num  ,  quem  habebat  in  consilio,  iubet  operam  dare, 
quod  rei  privatae  iudex  esset.  Petilius  recusabat, 
quod  suos  amicos ,  quos  sibi  in  consilio  esse  vellet, 
ipse  Verres  retineret.  Iste  homo  liberalis  negat  se 
quemquam  retinere  eorum,  qui  Petilio  vellent  adesse. 
Itaque  discedunt  omnes.  Nam  ceteri  quoque  impe- 
trant ,  ne  retineantur ,  qui  se  velle  dicebant  alterutri 
eorum,  qui  turn  illud  iudicium  habebant,  adesse. 
Itaque  iste  solus  cum  sua  cohorte  nequissima  relin- 
quitur.  72.  Non  dubitabat  Minucius,  qui  Sopatrum 
defendebat,  quin  iste,  quoniam  consilium  dimisisset, 
illo  die  rem  illam  quaesiturus  non  esset :  quum  re- 
pente  iubetur  dicere.  Respondet:  Ad  quos?  Ad  me, 
inquit,  si  tibi  idoneus  videor,  qui  de  homine  Siculo 
ac  Graeculo  iudicem.  Idoneus  es,  inquit;  sed  per- 
vellem  adessent  ii,  qui  affuerant  antea  caussamque 
co°-norant.  Die,  inquit:  illi  adesse  non  possunt. 
Nam  hercule,  inquit  Q.  Minucius,  me  quoque  Peti¬ 
lius,  ut  sibi  in  consilio  adessem,  rogavit.  Et  simul 
a  subselliis  abire  coepit.  73.  Iste  iratus  hominem 
verbis  vehementioribus  prosequitur,  atque  ei  gravi vis 
etiam  minari  coepit,  quod  in  se  tantum  crimen  invi- 

diamque  conflaret.  XXX.  Minucius ,  qui  Syracusis 
sic  negotiaretur ,  ut  sui  iuris  dignitatisque  meminis- 
set,  et  qui  sciret,  ita  se  in  provincia  rem  augere  opor- 
tere,  ut  ne  quid  de  libertate  deperderet ;  homini  quae 
visa  sunt,  et  quae  tempus  illud  tulit  et  caussa,  re¬ 
sponds  :  caussam  sese  dimisso  atque  ablegato  consilio 
defensurum  negavit.  Itaque  a  subselliis  discessit: 
idemque  hoc  praeter  Siculos  ceteri  Sopatri  amici  ad- 
vocatique  fecerunt.  74.  Iste,  quamquam  est  incre- 
dibili  importunitate  et  audacia,  tamen  subito  solus 
destitutus  pertimuit  et  conturbatus  est.  Quid  ageret, 
quo  se  verteret,  nesciebat.  Si  dimisisset  eo  tempore 
quaestionem,  post  illis  adhibitis  in  consilium,  quos 
ablegarat,  absolutum  iri  Sopatrum  videbat:  sin  au- 
tem  hominem  miserum  atque  innocentem  condemnas- 
set,  quum  ipse  praetor  sine  consilio,  reus  autem  sine 
patrono  atque  advocatis  fuisset,  iudiciumque  C.  Sa- 
cerdotis  rescidisset :  invidiam  se  sustinere  non  posse 
tantam  arbitrabatur.  Itaque  aestuabat  dubitalione : 
versabat  se  in  utramque  partem  non  solum  mente, 
verum  etiam  corpore:  ut  omnes  qui  aderant  intelli- 
gere  possent,  in  animo  eius  metum  cupiditatemque 
pugnare.  Erat  hominum  conventus  maximus,  sum- 
mum  silentium,  summa  exspectatio , .  quonam  esset 
eius  cupiditas  eruptura :  crebro  dimittebat  se  accen- 
sus  ad  aurem  Timarchides.  75.  Turn  iste  aliquando, 
Age,  die,  inquit.  Reus  implorare  hominum  atque 
deum  fidem,  ut  cum  consilio  cognosceret.  Turn  re- 
pente  iste  testes  citari  iubet :  dicit  unus  et  alter  bre- 
viter:  nihil  interrogatur :  praeco  dixisse  pronuntiat. 
Iste,  quasi  metueret,  ne  Petilius  privato  illo  iudicio 
transacto  aut  dilato  cum  ceteris  in  consilium  rever- 
teretur,  ita  properans  de  sella  exsiluit :  hominem  in¬ 
nocentem,  a  C.  Sacerdote  absolutum,  indicta  caussa 
de  sententia  scribae,  medici  haruspicisque  condemnat. 

XXXI.  76.  Retinete,  retinete  hominem  in  civita- 
te,  iudices :  parcite  et  conservate,  ut  sit,  qui  vobiscum 
res  iudicet,  qui  in  senatu  sine  ulla  cupiditate  de  bello 
et  pace  sententiam  ferat.  Tametsi  minus  id  quidem 
nobis,  minus  populo  Romano  laborandum  est,  qualis 
istius  in  senatu  sententia  futura  sit.  Quae  enim  eius 
auctoritas  erit?  quando  iste  sententiam  dicere  audebit 
aut  poterit?  quando  autem  homo  tantae  luxuriae  at¬ 
que  desidiae  nisi  Februario  mense  aspirabit  in  cu¬ 
riam?  Verum  veniat  sane;  decernat  bellum  Cretensi- 
bus ;  liberet  Byzantios ;  regem  appellet  Ptolemaeum ; 
quae  vult  Hortensius ,  omnia  dicat  et  sentiat :  minus 
haecadnos,  minus  ad  vitae  nostrae  discrimen,  minus 
ad  fortunarum  nostrarum  periculum  pertinent. 

77.  Illud,  illud  est  capitale,  illud  formidolosum, 
illud  optimo  cuique  metuendum ,  quod  iste ,  ex  hoc 
iudicio  si  aliqua  vi  se  eripuerit,  in  iudicibus  sit  ne- 
cesse  est,  sententiam  de  capite  civis  Romani  ferat, 
sit  in  eius  exercitu  signifer,  qui  imperium  iudiciorum 
tenere  vult.  Hoc  populus  Romanus  recusat,  hoc  ferre 
non  potest:  clamat  permittitque  vobis,  ut,  si  istis 
hominibus  delectemini,  si  ex  hoc  genere  splendorem 
ordini  atque  ornamentum  curiae  constituere  velitis, 
habeatis  sane  istum  vobiscum  senatorem :  istum  etiam 
de  vobis  iudicem,  si  vultis,  habeatis:  de  se  homines, 
si  qui  extra  istum  ordinem  sunt,  quibus  ne  reiiciundi 
quidem  amplius,  quam  trium  iudicum,  praeclarae 
leges  Corneliae  faciunt  potestatem ,  hunc  hominem 
tarn  crudelem,  tarn  sceleratum,  tarn  nefarium,  nolunt 
iudicare.  XXXII.  78.  Etenim  si  illud  est  flagitio- 
sum ,  (quod  mihi  omnium  rerum  turpissimum  maxi- 
meque  nefarium  videtur,)  ob  rem  iudicandam  pecu- 

niam  accipere,  pretio  habere  addictam  fidem  et  reli- 
gionem:  quanto  illud  flagitiosius ,  improbius,  indi- 
gnius,  eum,  a  quo  pecuniam  ob  absolvendum  acce- 
peris,  condemnare :  ut  ne  praedonum  quidem  praetor 
in  fide  retinenda  consuetudinem  conservet?  Scelus 
est  accipere  ab  reo:  quanto  magis  ab  accusatore? 
quanto  etiam  sceleratius  ab  utroque?  Fidem  quum 
proposuisses  venalem  in  provincia,  valuit  apud  te 
plus  is,  qui  pecuniam  maiorem  dedit.  Concedo: 
forsitan  aliquis  aliquando  eiusmodi  quippiam  fecerit. 
Quum  vero  fidem  ac  religionem  tuam  iam  alteri  ad¬ 
dictam  pecunia  accepta  habueris ,  post  eamdem  ad- 
versario  tradideris  maiore  pecunia:  utrumque  falles? 
et  trades  cui  voles?  et  ei,  quern  fefelleris,  ne  pecu¬ 
niam  quidem  reddes?  79.  Quem  mihi  tu  Bulbum, 
quem  Staienum?  quod  umquam  huiusmodi  monstrum 
aut  prodigium  audivimus  aut  vidimus ,  qui  cum  reo 
transigat,  post  cum  accusatore  decidat?  honestos  ho¬ 
mines,  qui  caussam  norint,  ableget  a  consilioque  di- 
mittat?  ipse  solus  reum  absolutum,  a  quo  pecuniam 
acceperit,  condemnet  pecuniamque  non  reddat?  Hunc 
hominem  iudicum  numero  habebimus?  hie  alteram 
decuriam  senatoriam  iudex  obtinebit?  hie  de  capite 
libero  iudicabit?  huic  iudicialis  tabella  committetur? 
quam  iste  non  modo  cera ,  verum  etiam  sanguine ,  si 
visum  erit,  notabit.  XXXIII.  80.  Quid  enim  horum 
se  negat  fecisse?  illud  videlicet  unum,  quod  necesse 
est,  pecuniam  accepisse.  Quidni  iste  neget?  Ateques 
Romanus,  qui  Sopatrum  defendit,  qui  omnibus  eius 
consiliis  rebusque  interfuit,  Q.  Minucius  iuratus  di¬ 
cit  pecuniam  datam :  iuratus  dicit  Timarchidem  di¬ 
xisse,  maiorem  ab  accusatoribus  pecuniam  dari.  Di- 
cent  hoc  Siculi  omnes:  dicent  omnes  Halicyenses: 
dicet  etiam  praetextatus  Sopatri  filius,  qui  ab  isto 
homine  crudelissimo  patre  innocentissimo  pecunia- 
que  patria  privatus  est.  81.  Verum,  si  de  pecunia 
testibus  planum  facere  non  possem ;  illud  negare  pos¬ 
ses  aut  nunc  negabis,  te  consilio  tuo  dimisso  viris 
primariis,  qui  in  consilio  C.  Sacerdoti  fuerant  tibique 
esse  solebant,  remotis  de  re  iudicata  iudicavisse?  te- 
que  eum,  quem  C.  Sacerdos  adhibito  consilio,  caus¬ 
sa  cognita  absolvisset,  eumdem  remoto  consilio,  caus¬ 
sa  incognita  condemnasse?  quum  haec  confessus  eris, 
quae  in  foro  palam  Syracusis  in  ore  atque  in  oculis 
provinciae  gesta  sunt ;  negato  sane ,  si  voles ,  pecu¬ 
niam  accepisse :  reperies,  credo,  aliquem,  qui,  quum 
haec  quae  palam  gesta  sunt  videat,  quaerat,  quid  tu 
occulte  egeris,  aut  qui  dubitet,  utrum  malit  meis  te¬ 
stibus,  an  tuis  defensoribus  credere. 

82.  Dixi  iam  antea,  iudices,  me  non  omnia  istius, 
quae  in  hoc  genere  essent,  enumeraturum :  sed  ele- 
cturum  ea,  quae  maxime  excellerent.  XXXIV.  Ac- 
cipite  nunc  aliud  eius  facinus  nobile  et  multis  locis 
saepe  commemoratum,  et  eiusmodi,  ut  in  uno  omnia 
maleficia  inesse  videantur.  Attendite  diligenter:  in- 
venietis  enim,  id  facinus  natum  a  cupiditate,  auctum 
per  stuprum,  crudelitate  perfectum  atque  conclusum. 
83.  Sthenius  est,  is  qui  nobis  assidet,  Thermitanus, 
antea  multis  propter  summam  virtutem  summamque 
nobilitatem,  nunc  propter  suam  calamitatem  atque 
istius  insignem  iniuriam,  omnibus  notus.  Iluius  ho- 
spitio  Verres  quum  esset  usus,  et  quum  apud  eum, 
non  modo  Thermis  saepenumero  fuisset,  sed  etiam 
habitasset;  domo  eius  omnia  abstulit,  quae  paullo 
magis  animum  cuiuspiam  aut  oculos  possent  commo- 
vere.  Etenim  Sthenius  ab  adolescentia  paullo  studio- 
sius  haec  compararat,  supellectilem  ex  aere  elegan- 

tiorem,  et  Deliacam  et  Corinthiam,  tabulas  pictas, 
ctiam  argenti  bene  faeti ,  prout  Thermitani  hominis 
facilitates  ferebant,  satis:  quae,  quum  esset  in  Asia 
adolescens,  studiose,  ut  dixi,  coraparabat,  non  tam 
suae  delectationis  caussa,  quam  ad  invitationes  ad- 
ventusque  nostrorum  hominum,  amicorum  suorum 
atque  hospitum.  84.  Quae  posteaquam  iste  omnia 
abstulit,  alia  rogando,  alia  poscendo,  alia  sumendo : 
ferebat  Sthenius,  ut  poterat :  tangebatur  tamen  animi 
dolore  necessario,  quod  domum  eius  exornatam  atque 
instructam  fere  iam  iste  reddiderat  nudam  atque  in- 
anem:  verumtamen  dolorem  suum  nemini  impertie- 
bat:  praetoris  iniurias  tacite,  hospitis  placide  feren- 
das  arbitrabatur.  85.  Interea  iste  cupiditate  ilia  sua 
nota  atque  apud  omnes  pervagata,  quum  signa  quae- 
dam  pulcherrima  atque  antiquissima  Thermis  in  pu¬ 
blico  posita  vidisset,  adamavit :  a  Sthenio  petere  coe- 
pit,  ut  ad  ea  tollenda  operam  suam  profiteretur  seque 
adiuvaret.  Sthenius  vero  non  solum  negavit,  sed 
etiam  ostendit,  id  fieri  nullo  modo  posse,  ut  signa 
antiquissima,  monumenta  P.  Africani,  ex  oppido 
Thermitanorum,  incolumi  ilia  civitate  imperioque  po- 
puli  Romani,  tollerentur.  XXXV.  86.  Etenim  ut  si- 
mul  P.  Africani  quoque  bumanitatem  et  aequitatem 
cognoscatis,  oppidumHimeramKarthaginienses  quon¬ 
dam  ceperant,  quod  fuerat  in  primis  Siciliae  cl  arum 
et  ornatum.  Scipio,  qui  hoc  dignum  populo  Roma¬ 
no  arbitrabatur,  bello  confecto  socios  sua  per  nostram 
victoriam  recuperare,  Siculis  omnibus,  Karthagine 
capta,  quae  potuit,  restituenda  curavit.  Himera  de- 
leta,  quos  cives  belli  calamitas  reliquos  fecerat,  ii  sese 
Thermis  collocarant  in  eiusdem  agri  finibus ,  neque 
longe  ab  oppido  antiquo.  Hi  se  patrum  fortunam  ac 
dignitatem  recuperare  arbitrabantur ,  quum  ilia  ma- 
iorum  ornamenta  in  eorum  oppido  collocabantur.  87. 
Erant  signa  ex  aere  complura :  in  his  mira  pulchri- 
tudine  ipsa  Himera,  in  muliebrem  figuram  habitum- 
que  formata,  ex  oppidi  nomine  et  fluminis.  Erat 
etiam  Stesichori  poetae  statua  senilis  incurva,  cum  li- 
bro,  summo,  ut  putant,  artificio  facta ;  qui  fuit  Hime- 
rae,  sed  et  est  et  fuit  tota  Graecia  summo  propter  in- 
genium  honore  et  nomine.  Haec  iste  ad  insaniam 
concupiverat.  Etiam,  quod  paene  praeterii,  capella 
quaedam  est,  ea  quidem  mire,  ut  etiam  nos,  qui  ru- 
des  harum  rerum  sumus,  intelligere  possimus,  scite 
facta  et  venuste.  Haec  et  alia  Scipio  non  negligenter 
abiecerat,'  ut  homo  intelligens  Verres  auferre  posset; 
sed  Thermitanis  restituerat :  non  quo  ipse  hortos  aut 
suburbanum  aut  locum  omnino,  ubi  ea  poneret,  nul¬ 
lum  haberet;  sed  si  domum  abstulisset,  non  diu  Sci- 
pionis  appellarentur ,  sed  eorum ,  ad  quoscumque  il- 
lius  morte  venissent :  nunc  his  locis  posita  sunt ,  ut 
mihi  semper  Scipionis  fore  videantur  itaque  dican- 
tur.  XXXYI.  88.  Haec  quum  iste  posceret,  ageretur- 
que  ea  res  in  senatu,  Sthenius  vehementissime  re- 
stitit;  multaque,  ut  in  primis  Siculorum  in  dicendo 
copiosus  est,  commemoravit :  urbem  relinquere  Ther- 
mitanos  esse  honestius,  quam  pati,  tolli  ex  urbe  mo¬ 
numenta  maiorum ,  spolia  hostium ,  beneficia  claris- 
simi  viri,  indicia  societatis  populi  Romani  atque  ami- 
citiae.  Commoti  animi  sunt  omnium :  repertus  est 
nemo,  quin  mori  diceret  satius  esse.  Itaque  hoc  ad- 
huc  oppidum  Verres  invenit  prope  solum  in  orbe  ter- 
rarum,  unde  nihil  eiusmodi  rerum  de  publico  per 
vim ,  nihil  occulte ,  nihil  imperio ,  nihil  gratia,  nihil 
pretio  posset  auferre.  Verumtamen  hasce  eius  cu- 
piditates  exponam  alio  loco :  nunc  ad  Sthenium  re- 


i  vertar.  89.  Itaque  iste  vehementer  Sthenio  infensus 
hospitium  ei  renuntiat:  domo  eius  emigrat  atque  ad- 
eo  exit:  nam  iam  ante  migrarat.  Eum  autem  inimi- 
;  cissimi  Sthenii  domum  suam  statim  invitant,  utani- 
mum  eius  in  Sthenium  inflammarent,  ementiendo 
aliquid  et  criminando.  Hi  autem  erant  inimici  Aga- 
tliinus,  homonobilis,  etDorotheus,  qui  habebat  in 
matrimonio  Callidamam,  Agathini  eius  filiam,  de  qua 
iste  audierat.  Itaque  ad  generum  Agathini  migrare 
maluit.  Una  nox  intercesserat,  quum  iste  Dorotheum 
sic  diligebat ,  ut  diceres ,  omnia  inter  eos  esse  com- 
munia,  Agathinum  ita  observabat,  ut  aliquem  affinem 
ac  propinquum :  contemnere  etiam  signum  illud  Ili- 
merae  iam  videbatur ,  quod  eum  multo  magis  figura 
et  lineamenta  hospitae  delectabant.  XXXVII.  90.  Ita- 
que  hortari  homines  coepit,  ut  aliquid  Sthenio  peri- 
culi  crearent  criminisque  confingerent.  Dicebant  se 
illi  nihil  habere  quod  dicerent.  Turn  iste  his  aperte 
ostendit  et  confirmavit,  eos  in  Sthenium,  quidquid 
vellent,  simul  atque  ad  se  detulissent,  probaturos. 

|  Ita  illi  non  procrastinant :  Sthenium  statim  educunt : 

aiunt  ab  eo  litteras  publicas  esse  corruptas.  Sthenius 
|  postulat,  ut  quum  secum  sui  cives  agant  de  litteris 
publicis  eorruptis,  eiusque  rei  legibus  Thermitano¬ 
rum  actio  sit;  quum  senatus  populusque  Romanus 
Thermitanis,  quod  semper  in  amicitia  fideque  man- 
sissent,  urbem,  agros,  legesque  suas  reddidisset; 
Publiusque  Rupilius  postea  leges  ita  Siculis  ex  sena- 
tusconsulto  de  decern  legatorum  sententia  dedisset, 
ut  cives  inter  sese  legibus  suis  agerent ;  idemque  hoc 
haberet  Verres  ipse  in  edicto:  ut  de  his  omnibus 
caussis  se  ad  leges  reiiceret.  91 .  Iste,  homo  omnium 
aequissimus  atque  a  cupiditate  remotissimus ,  se  co- 
gniturum  esse  confirmat :  paratum  ad  caussam  dicen- 
dam  venire  hora  nona  iubet.  Non  erat  obscurum, 
quid  homo  improbus  ac  nefarius  cogitaret.  Neque 
enim  ipse  satis  occultarat:  nec  mulier  tacere  potue- 
rat.  Intellectum  est,  id  istum  agere,  ut,  quum  Sthe¬ 
nium  sine  ullo  argumento  ac  sine  teste  damnasset, 
turn  homo  nefarius  de  homine  nobili  atque  id  aetatis 
suoque  hospite,  virgis  supplicium  crudelissime  su- 
meret.  Quod  quum  esset  perspicuum,  de  amicorum 
hospitumque  suorum  sententia  Thermis  Sthenius  Ro¬ 
mani  profugit :  hiemi  sese  fluctibusque  committere 
maluit,  quam  non  istam  communem  Siculorum  tem- 
pestatem  calamitatemque  vitare.  XXXVIII.  92.  Iste 
homo  certus  et  diligens  ad  horam  nonam  praesto  est. 
Sthenium  citari  iubet.  Quern  posteaquam  videt  non 
adesse ,  dolore  ardere  atque  iracundia  furere  coepit  : 
Venerios  in  domum  Sthenii  mittere :  equites  circum 
agros  eius  villasque  dimittere.  Itaque  dum  exspe- 
ctat,  quidnam  sibi  certi  afferatur,  ante  horam  tertiam 
noctis  de  foro  non  discedit.  Postridie  mane  descen¬ 
ds :  Agathinum  ad  sese  vocat:  iubet,  eum  de  litteris 
publicis  in  absentem  Sthenium  dicere.  Erat  eiusmo¬ 
di  caussa,  ut  ille  ne  sine  adversario  quidem  apud 
inimicum  iudicem  reperire  posset  quid  diceret.  93. 
Itaque  tantum  verbo  posuit,  Sacerdote  praetore  Sthe¬ 
nium  litteras  publicas  corrupisse.  Vix  ille  hoc  dixe- 
rat,  quum  iste  pronuntiat,  sthenium  litteras  pu¬ 
blicas  corrupisse  videri:  et  haec  praeterea  addi- 
dit  homo  Venerius,  novo  modo,  nullo  exemplo,  ob 

EAM  REM  U-S  QUINGENT1ES  VENERI  ERYCINAE  DE 

sthenii  bonis  exacturum:  bonaque  eius  statim 
coepit  vendere:  et  vendidisset,  si  tantulum  morae 
fuisset,  quo  minus  ei  pecunia  ilia  numeraretur.  94. 
Ea  posteaquam  numerata  est,  contentus  hac  iniqui- 

tate  non  fuit :  palam  de  sella  ac  tribunali  pronuntiat : 

SI  QUIS  ABSENIEM  STHENIUM  REI  CAPITALIS  RECM 
FACERE  VELLET,  SESE  EIUS  NOMEN  RECEPTURUM: 

et  simul ,  ut  ad  caussam  accederet  nomenque  defer¬ 
ret,  Agathinum,  novum  affinem  atque  hospitem,  coe- 
pit  hortari.  Turn  ille  clare  omnibus  audientibus:  se- 
se  id  non  esse  facturum  neque  se  usque  eo  Sthenio 
esse  inimicum ,  ut  eum  rei  capitalis  affinem  esse  di- 
ceret.  Hie  turn  repente  Pacilius  quidam,  homo  egens 
et  levis,  accedit:  ait,  si  liceret,  nomen  absentis  de- 
ferre  se  velle.  Iste  vero,  et  licere  et  fieri  solere  et  se 
recepturum.  Itaque  defertur.  Edicit  statim,  ut  Ka- 
lendis  Decembr.  adsit  Sthenius  Syracusis.  95.  Hie, 
qui  Romam  pervenisset  satisque  feliciter  anni  iam 
adverse  tempore  navigasset  omniaque  habuisset  ae- 
quiora  et  placabiliora,  quam  animum  praetoris  atque 
hospitis,  rem  ad  amicos  suos  detulit:  quae,  ut  erat 
acerba  atque  indigna,  sic  videbatur  omnibus. 

XXXIX.  Itaque  in  senatu  continuo  Cn.  Lentulus 
et  L.  Gellius  consules  faciunt  mentionem,  placere 
statui,  si  patribus  conscriptis  videretur,  ne  absen- 

TES  HOMINES  IN  PROVINCIIS  REI  FIERENT  RERUM  C  A- 

pitalium:  caussam  Sthenii  totam,  et  istius  crudeli- 
tatem  et  iniquitatem  senatum  docent.  Aderat  in  se¬ 
natu  Verres,  pater  istius,  et  liens  unum  quemquese- 
natorem  rogabat,  ut  filio  suo  parceret;  neque  tamen 
multum  proficiebat:  erat  enim  summa  voluntas  se- 
natus.  Itaque  sententiae  dicebantur,  quum  sthe¬ 
nius  ABSENS  REUS  FACTUS  ESSET,  DE  ABSENTE IU- 
DICIUM  NULLUM  FIERI  PLACERE,  ET,  SI  QUOD  ESSET 
FACTUM,  ID  RATUM  ESSE  NON  PLACERE.  96.  Eo  die 

transigi  nihil  potuit,  quod  et  id  temporis  erat,  et  ille, 
pater  istius,  invenerat  homines ,  qui  dicendo  tempus 
consumerent.  Postea  senex  Verres  defensores  atque 
hospites  omnes  Sthenii  convenit:  rogat  eos  atque 
orat,  ne  oppugnent  filium  suum :  de  Sthenio  ne  labo- 
rent :  confirmat  his ,  curaturum  se  esse ,  ne  quid  ei 
per  filium  suum  noceatur:  se  homines  certos  eius  rei 
caussa  in  Siciliam  et  terra  et  mari  esse  missurum. 
Et  erat  spatium  dierum  fere  triginta  ante  Kalendas 
Decembr.:  quo  die  iste,  ut  Syracusis  Sthenius  ades- 
set,  edixerat.  97.  Commoventur  amici  Sthenii,  spe- 
rant  fore,  ut  patris  litteris  nuntiisque  filius  ab  illo 
furore  revocetur.  In  senatu  postea  caussa  non  agitur. 
Veniunt  ad  istum  domestici  nuntii  litterasque  a  patre 
afierunt  ante  Kalendas  Decembr.,  quum  isti  etiam  turn 
de  Sthenio  in  integro  tota  res  esset:  eodemque  ei 
tempore  de  eadem  re  litterae  complures  a  multis  eius 
amicis  ac  necessariis  afferuntur.  XL.  Hie  iste,  qui 
prae  cupiditate  neque  officii  sui  neque  periculi  neque 
pietatis  neque  humanitatis  rationem  habuisset  um- 
quam,  neque  in  eo,  quod  monebatur,  auctoritatem  pa¬ 
tris,  nec  in  eo,  quod  rogabatur,  voluntatem  antepo- 
nendam  putavit  libidini  suae:  mane  Kalendis  De¬ 
cembr.  ut  edixerat,  Sthenium  citari  iubet.  98.  Si  abs 
te  istam  rem  parens  tuus  alicuius  amici  rogatu ,  be- 
nignitate  aut  ambitione  adductus  petisset;  gravissima 
tamen  apud  te  voluntas  patris  esse  debuisset:  quum 
vero  abs  te  tui  capitis  caussa  peteret  hominesque  cer¬ 
tos  domo  misisset,  hique  eo  tempore  ad  te  venissent, 
quum  tibi  in  integro  tota  res  esset,  ne  turn  quidem 
te  potuit,  si  non  pietatis,  at  salutis  tuae  ratio  ad  offi- 
cium  sanitatemque  reducere?  Citat  reum:  non  re- 
spondet.  Citat  accusatorem :  (attendite,  quaeso,  iu- 
dices :  videte,  quanto  opere  istius  amentiae  fortuna 
ipsa  adversata  sit,  et  simul  videte,  quis  Sthenii  caus¬ 
sam  casus  adiuverit:)  citatus  accusator,  M.  Pacilius, 


nescio  quo  casu ,  non  respondit,  non  affuit.  99.  Si 
praesens  Sthenius  reus  esset  factus :  si  manifesto  in 
maleficio  teneretur ;  tamen ,  quum  accusator  non  ad- 
esset,  Sthenium  condemnari  non  oporteret.  Etenim, 
si  posset  reus  absente  accusatore  condemnari,  non 
ego  a  Vibone  Veliam  parvulo  navigio  inter  fugitivo- 
rum  ac  praedonum  ac  tua  tela  venissem,  quo  tempore 
omnis  ilia  mea  festinatio  fuit  cum  periculo  capitis  ob 
earn  caussam,  ne  tu  ex  reis  eximerere,  si  ego  ad  diem 
non  affuissem.  Quod  igitur  tibi  erat  in  tuo  iudicio 
optatissimum,  (me,  quum  citatus  essem,  non  adesse,) 
cur  Sthenio  non  putasti  prodesse  oportere,  quum  eius 
accusator  non  affuisset?  Itaque  fecit,  ut  exitus  prin- 
cipio  simillimus  reperiretur:  quem  absentem  reum 
fecerat,  eum  absente  accusatore  condemnat. 

XLI.  100.  Nuntiabatur  illi  primis  illis  temporibus 
id ,  quod  pater  quoque  ad  eum  pluribus  verbis  scri- 
pserat ,  agitatam  rem  esse  in  senatu :  etiam  in  con¬ 
done  tribunum  plebis  de  caussa  Sthenii  M.  Palica- 
num  esse  questum:  postremo  me  ipsum  apud  colle¬ 
gium  hoc  tribunorum  plebis,  quum  eorum  omnium 
edicto  non  liceret  quemquam  Romae  esse,  qui  rei 
capitalis  condemnatus  esset,  egisse  caussam  Sthenii ; 
et  quum  rem  ita  exposuissem,  quemadmodum  nunc 
apud  vos,  docuissemque  hanc  damnationem  duci  non 
oportere:  x  tribunos  plebis  hoc  statuisse,  idque  de 
omnium  sententia  pronun tiatum  esse:  non  videri 

romae  esse.  101.  Quum  haec  ad  istum  afferrentur, 
timuit  aliquando,  et  commotus  est.  Vertit  stilum  in 
tabulis  suis :  quo  facto  caussam  omnem  evertit  suam. 
Nihil  enim  sibi  reliqui  fecit,  quod  defendi  aliqua  ra- 
tione  posset.  Nam  si  ita  defenderet:  recipi  nomen 
absentis  licet;  hoc  fieri  in  provincia  nulla  lex  vetat: 
mala  et  improba  defensione,  verum  aliqua  tamen  uti 
videretur.  Postremo  illo  desperatissimo  perfugio  uti 
posset,  se  imprudentem  fecisse,  existimasse  id  licere : 

!  quamquam  haec  perditissima  defensio  est,  tamen  ali— 
quid  did  videretur.  Tollit  ex  tabulis  id,  quod  erat, 

!  et  facit  coram  delatum  esse. 

XLII.  102.  Hie  videte,  in  quot  se  laqueos  indue- 
rit,  quorum  ex  nullo  se  umquam  expediret.  Primum 
ipse  in  Sicilia  saepe  palam  de  loco  superiore  dixerat, 
et  in  sermone  multis  demonstrarat,  licere  nomen  re- 
cipere  absentis:  se  exemplo  fecisse,  quod  fecisset. 
Haec  eum  dictitasse,  priore  actione  et  Sex.  Pompeius 
Chlorus  dixit,  de  cuius  virtute  antea  commemoravi, 
et  Cn.  Pompeius  Theodoras,  homo  et  Cn.  Pompeii, 
clarissimi  viri,  iudicio  plurimis  maximisque  in  rebus 
probatissimus,  et  omnium  existimatione  ornatissimus, 
et  Posides  Macros  Soluntinus ,  homo  summa  nobili- 
tate,  existimatione,  virtute :  et  hac  actione  quam  vo- 
letis  multi  dicent,  et  qui  ex  isto  ipso  audierunt,  viri 
primarii  nostri  ordinis,  et  alii,  qui  interfuerunt,  quum 
absentis  nomen  reciperetur.  Deinde  Romae,  quum 
res  esset  acta  in  senatu ,  omnes  istius  amici ,  in  his 
etiam  pater  eius  hoc  defendebat  licere  fieri:  aaepe 
esse  factum:  istum,  quod  fecisset,  aliorum  exemplo 
institutoque  fecisse.  103.  Dicit  praeterea  testimo¬ 
nium  tota  Sicilia :  quae ,  in  communibus  postulatis 
civitatum  omnium,  consulibus  edidit,  rogare  atque 
orare  patres  conscriptos,  ut  statuerent,  ne  absentium 
nomina  reciperentur.  Qua  de  re  Cn,  Lentulum,  pa- 
tronum  Siciliae,  clarissimum  adolescentem ,  dicere 
audistis,  Siculos,  quum  se  caussam,  quae  pro  his 
sibi  in  senatu  agenda  esset,  docerent,  de  Sthenii  ca- 
lamitate  questos  esse,  propterque  hanc  iniuriam,  quae 

Sthenio  facta  esset,  eos  statuisse,  ut,  quod  dico,  po- 
stularetur.  104.  Quae  quum  ita  essent,  tantane  amen¬ 
tia  praeditus  atque  audacia  fuisti ,  ut  in  re  tam  clara, 
tam  testata,  tam  abs  te  ipso  promulgata,  tabulas 
publicas  corrumpere  auderes?  At  quemadmodum 
corrupisti?  nonne  ita,  ut  omnibus  nobis  tacentibus 
ipsae  te  tuae  tabulae  condemnare  possent?  Cedo 
quaeso  codicern,  circumfer,  ostende.  Videtisne  to- 
tum  hoc  nomen ,  coram  ubi  facit  delatum ,  esse  in  li- 
tura?  Quid  fuit  istic  antea  scriptum?  quod  mendum 
ista  litura  correxit?  quid  a  nobis,  iudices,  exspectatis 
argumenta  huius  criminis?  Nihil  dicimus:  tabulae 
sunt  in  medio,  quae  se  corruptas  atque  interlitas  esse 
clamant.  105.  Ex  istis  etiam  tu  rebus  effugere  te 
posse  confidis,  quum  te  nos  non  opinione  dubia,  sed 
tuis  vestigiis  persequamur,  quae  tu  in  tabulis  publi- 
cis  expressa  ac  recentia  reliquisti?  Is  mihi  etiam 
Sthenium  litteras  publicas  corrupisse,  caussa  inco¬ 
gnita,  iudicavit,  qui  defendere  non  potuerit,  se  non 
ex  ipsius  Sthenii  nomine  litteras  publicas  corrupisse? 
XLIII.  106.  Videte  porro  aliam  dementiam:  videte, 
ut,  dum  expedire  sese  vult,  induat.  Cognitorem 
ascribit  Sthenio.  —  Quern?  cognatum  aliquem,  aut 
propinquum?  non.  Thermitanum  aliquem,  honestum 
hominem  ac  nobilem?  ne  id  quidem.  At  Siculum, 
in  quo  aliquis  splendor  dignitasque  esset?  minime. 
Quid  igitur?  civem  Romanum.  Cui  hoc  probari 
potest?  Quum  esset  Sthenius  civitatis  suae  nobilissi- 
mus,  amplissima  cognatione,  plurimis  amicitiis; 
quum  praeterea  tota  Sicilia  multum  auctoritate  et 
gratia  posset :  invenire  neminem  Siculum  potuit,  qui 
pro  se  cognitor  fieret?  Hoc  probabis?  an  ipse  civem  Ro¬ 
manum  maluit?  cedo,  cui  Siculo,  quum  is  reus  fieret, 
civis  Romanus  cognitor  factus  umquam  sit.  Omnium 
praetorum  litteras,  qui  ante  fuerunt,  profer,  explica. 
Si  unum  inveneris ;  ego  hoc  tibi,  quemadmodum  in 
tabulis  scriptum  habes,  ita  gestum  esse  concedam. 
107.  At,  credo,  Sthenius  hoc  sibi  amplum  putavit, 
eligere  e  civium  Romanorum  numero,  ex  amicorum 
atque  hospitum  suorum  copia ,  quern  cognitorem  da- 
ret.  Quern  delegit?  quis  in  tabulis  scriptus  est? 
C.  Claudius,  C.  F.  Palatina.  Non  quaero,  quis  hie 
sit  Claudius,  quam  splendidus,  quam  honestus,  quain 
idoneus,  propter  cuius  auctoritatem  et  dignitatem 
Sthenius  ab  omnium  Siculorum  consuetudine  disce- 
deret,  et  civem  Romanum  cognitorem  daret.  Nihil 
horum  quaero.  Fortasse  enim  Sthenius  non  splen- 
dorem  hominis,  sed  familiaritatem  secutus  est.  Quid 
si  omnium  mortalium  Sthenio  nemo  inimicior,  quam 
hie  C.  Claudius  quum  semper,  turn  in  his  ipsis  rebus 
et  temporibus  fuit?  si  de  litteris  corruptis  contra 
venit?  si  contra  omni  ratione  pugnavit?  Utrum  potius 
pro  Sthenio  inimicum  cognitorem  esse  factum,  an  te 
in  Sthenii  periculo  inimici  eius  nomine  abusum  esse 
credemus?  XLIV.  108.  Ac,  ne  quis  forte  dubitet, 
cuiusmodi  totum  sit  negotium:  tametsi  iamdudum 
omnibus  istius  improbitatem  perspicuam  esse  confido, 
tamen  paullulum  etiam  attendite.  Yidetis  ilium  sub- 
crispo  capillo,  nigrum,  qui  eo  vultu  nos  intuetur,  ut 
sibi  ipsi  peracutus  esse  videatur?  qui  tabulas  tenet? 
qui  scribit?  qui  monet?  qui  proximus  est?  Is  est 
C.  Claudius,  qui  in  Sicilia  sequester  istius,  interpres, 
confector  negotiorum,  prope  collega  Timarchidi  nu- 
merabatur:  nunc  obtinet  eum  locum,  ut  vix  Apronio 
illi  de  farniliaritate  concedere  videatur,  et  qui  se  non 
Timarchidi,  sed  ipsius  Verris  collegam  et  socium  esse 
dicebat.  109.  Dubitate  etiam,  si  potestis,  quin  eum 


iste  potissimum  ex  omni  numero  delegerit,  cui  hanc 
falsi  cognitoris  improbam  personam  imponeret,  quem 
et  huic  inimicissimum  et  sibi  amicissimum  esse  ar- 
bitraretur?  Hie  vos  dubitabitis,  iudices,  tantam  istius 
audaciam,  tantam  crudelitatem,  tantam  iniuriam  vin- 
dicare !  Dubitabitis  exemplum  iudicum  illorum  sequi, 
qui,  damnato  Cn.  Dolabella,  damnationem  Philodami 
Opuntii  resciderunt,  quod  is  non  absens  reus  factus 
esset,  quae  res  iniquissima  et  acerbissima  est,  sed 
quum  ei  legatio  iam  Romam  a  suis  civibus  esset  data? 
Quod  illi  iudices  multo  in  leviore  caussa  statuerunt, 
aequitatem  secuti:  vos  id  statuere  in  gravissima 
caussa,  praesertim  aliorum  auctoritate  iam  confirma- 
tum  dubitabitis? 

XLY.  110.  At  quem  hominem,  C.  Verres,  tanta, 
tam  insigni  iniuria  affecisti?  cuius  absentis  nomen 
recepisti?  quem  absentem,  non  modo  sine  crimine  et 
sine  teste,  verum  etiam  sine  accusatore  damnasti? 
Quem  hominem?  dii  immortales!  non  dicam  amicum 
tuum,  quod  apud  homines  carissimum  est :  non  hospi- 
tem,  quod  sanctissimum  est:  nihil  enim  minus  liben- 
ter  de  Sthenio  commemoro :  nihil  aliud  in  eo,  quod 
reprehendi  possit,  invenio,  nisi  quod  homo  frugalis- 
simus  atque  integerrimus  te,  hominem  plenum  stu- 
pri,  flagitii,  sceleris,  domum  suam  invitavit;  nisi 
quod,  qui  C.  Marii,  Cn.  Pompeii,  C.  Marcelli,  L.  Si- 
sennae,  tui  defensoris,  ceterorum  virorum  fortissi- 
morum  hospes  fuisset  atque  esset ;  ad  eum  numerum 
clarissimorum  hominum  tuum  quoque  nomen  ascri- 
psit.  111.  Quare  de  hospitio  violato  et  de  isto  tuo 
nefario  scelere  nihil  queror:  hoc  dico,  non  iis,  qui 
Sthenium  norunt,  hoc  est,  nemini  eorum,  qui  in  Si¬ 
cilia  fuerunt :  nemo  enim  ignorat,  quo  hie  in  civitate 
sua  splendore ,  qua  apud  omnes  Siculos  dignitate  at¬ 
que  existimatione  sit:  sed,  ut  illi  quoque,  qui  in  ea 
provincia  non  fuerunt,  intelligere  possint,  in  quo  ho- 
mine  tu  statueris  exemplum  eiusmodi,  quod  quum 
propter  iniquitatem  rei,  turn  etiam  propter  hominis 
dignitatem,  acerbum  omnibus  atque  intolerandum 
videretur.  XLYI.  112.  Estne  Sthenius  is,  qui  omnes 
honores  domi  suae  facillime  quum  adeptus  esset, 
amplissime  ac  magnificentissime  gessit?  qui  oppidum 
non  maximum,  maximis  ex  pecunia  sua  locis  com- 
munibus  monumentisque  decoravit?  cuius  de  meritis 
in  rempublicam  Thermitanorum  Siculosque  universos 
fuit  aenea  tabula  fixa  Thermis  in  curia,  in  qua  publice 
erat  de  huius  beneficiis  scriptum  et  incisum ;  quae 
tabula  turn  imperio  tuo  revulsa,  nunc  a  me  tamen 
deportata  est,  ut  omnes  huius  honores  inter  suos  et 
amplitudinem  possent  cognoscere.  113.  Estne  hie, 
qui  apud  Cn.  Pompeium,  clarissimum  virum,  quum 
accusatus  esset,  quod  propter  C.  Marii  familiaritatem 
et  hospitium,  contra  rempublicam  sensisse  eum  ini¬ 
mici  et  accusatores  eius  dicerent,  quumque  magis 
invidioso  crimine,  quam  vero  arcesseretur :  ita  a 
Cn.  Pompeio  absolutus  est,  ut  in  eo  ipso  iudicio  Pom- 
peius  hune  hospitio  suo  dignissimum  statueret?  ita 
porro  laudatus  defensusque  ab  omnibus  Siculis,  ut 
idem  Pompeius  non  ab  homine  solum,  sed  etiam  a 
provincia  tota  se  huius  absolutione  inire  graliam  ar- 
bitraretur?  postremo,  estne  hie,  qui  et  animum  in 
rempublicam  habuit  eiusmodi ,  et  tantum  auctoritate 
apud  suos  cives  potuit,  ut  perficeret  in  Sicilia  solus, 
te  praelore,  quod  non  modo  Siculus  nemo,  sed  ne 
Sicilia  quidem  tota  potuisset,  ut  ex  oppido  Thermis 
nullum  signum,  nullum  ornamentum,  nihil  ex  sacro, 
nihil  de  publico  attingeres;  quum  praesertim  et  es- 

sent  multa  pracclara,  et  tu  omnia  concupisses?  114. 
Denique  nunc  vide,  quid  inter  te,  cuius  nomine  apud 
Siculos  dies  festi  agitantur  et  praeclara  ilia  Verrea 
celebrantur,  cui  statuae  Romae  stant  inauratae,  a  com- 
muni  Siciliae,  quemadmodum  inscriptum  videmus, 
datae :  vide,  inquam,  quid  inter  te  et  hunc  Siculum, 
qui  abs  te  est  patrono  Siciliae  condemnatus,  intersit. 
Ilunc  civitates  ex  Sicilia  permultae  testimonio  suo 
legationibusque  ob  earn  rem  missis  publice  laudant: 
te  omnium  Siculorum  patronum  una  Mamertina  civi- 
tas,  socia  furtorum  ac  flagitiorum  tuorum,  publice 
laudat:  ita  tamen,  novo  more,  ut  legati  laedant,  lega- 
tio  laudet:  ceterae  quidem  civitates  publice  litteris, 
legationibus ,  testimoniis  accusant,  queruntur,  ar- 
guunt:  si  tu  absolutus  sis,  funditus  eversas  se  esse 
arbitrantur.  XL VII.  115.  Hoc  de  homine  ac  de  huius 
bonis,  etiam  in  Erycino  monte  monumentum  tuorum 
flagitiorum  crudelitatisque  posuisti;  in  quo  Sthenii 
Thermitani  nomen  ascriptum  est.  Vidi  argenteum 
Cupidinem  cum  lampade.  Quid  tandem  habuit  ar- 
gumenti  aut  rationis  res,  quamobrem  in  eo  potissi- 
mum  Sthenianum  praemium  poneretur?  Utrum  hoc 
signum  cupiditatis  tuae,  an  tropaeum  necessitudinis 
atque  hospitii,  an  amoris  indicium  esse  voluisti?  Fa- 
ciunt  hoc  homines,  quos  in  summa  nequitia  non  so¬ 
lum  libido  et  voluptas,  verum  etiam  ipsius  nequitiae 
fama  delectat,  ut  multis  in  locis  notas  ac  vestigia  sce- 
lerum  suorum  relinqui  velint.  116  Ardebat  amore 
illius  hospitae,  propter  quam  hospitii  iura  violarat. 
Hoc  non  solum  sciri  turn,  verum  etiam  commemorari 
semper  volebat.  Itaque  ex  ilia  ipsa  re,  quam  accu- 
sante  Agathino  gesserat,  Veneri  potissimum  deberi 
praemium  statuit,  quae  illam  totam  accusationem  iu- 
diciumque  conflarat.  Putarem  te  gratum  in  deos,  si 
hoc  donum  Veneri  non  de  Sthenii  bonis  dedisses,  sed 
de  tuis :  quod  facere  debuisti ,  praesertim  quum  tibi 
illo  ipso  anno  a  Chelidone  venisset  hereditas.  117. 
Hie  ego,  si  hanc  caussam  non  omnium  Siculorum 
rogatu  recepissem:  si  hoc  a  me  muneris  non  universa 
provincia  poposcisset:  si  me  animus  atque  amor  in 
rempublicam  existimatioque  oflensa  nostn  ordinis  ac 
iudiciorum  non  hoc  facere  coegisset,  atque  haec  una 
caussa  fuisset,  quod  amicum  atque  hospitem  meum 
Sthenium ,  quern  in  quaestura  mea  singulariter  dile- 
xissem ,  de  quo  optime  existimassem ,  quern  in  pro¬ 
vincia  existimationis  meae  studiosissimum  cupidis- 
simumque  cognossem,  tarn  crudeliter,  scelerate  ne- 
farieque  tractasses :  tamen  digna  caussa  videretur, 
cur  inimicitias  hominis  improbissimi  susciperem  ut 
hospitis  salutem  fortunasque  defenderem.  118.  Fe- 
cerunt  hoc  multi  apud  maiores  nostros:  fecit  etiam 
nuper  homo  clarissimus,  Cn.  Domitius,  qui  M.  Sila- 
num,  consularem  virum,  accusavit  propter  Egritomari 
Transalpini  hospitis  iniurias.  Putarem  me  idoneum, 
qui  exemplum  sequerer  humanitatis  atque  officii, 
proponeremque  spem  meis  hospitibus  ac  necessariis, 
quo  tutiorem  vitam  sese  meo  praesidio  victuros  esse 
arbitrarentur.  Quum  vero  in  communibus  iniuriis 
totius  provinciae  Sthenii  quoque  caussa  contineatur, 
multique  uno  tempore  a  me  hospites  atque  amici  pu¬ 
blice  privatimque  defendantur:  profecto  vereri  non 
debeo,  ne  quis  hoc,  quod  facio,  non  existimet  me 
summi  officii  ratione  impulsum  coactumque  susce- 
pisse.  XLVIII.  Atque,  ut  aliquando  de  rebus  ab  isto 
cognilis  iiulicatisque  et  de  iudiciis  datis  dicere  desi- 
stamus,  et,  quoniam  facta  istius  in  his  generibus  in- 
finita  sunt,  nos  modum  aliquem  et  finem  orationi  I 


nostrae  criminibusque  faciamus :  pauca  ex  aliis  ge¬ 
neribus  sumemus. 

119.  Audistis  ob  ius  dicundum,  Q.  Varium  dicere, 
procuratores  suos  isti  centum  et  trigin ta  millia  num- 
mum  dedisse:  meministisQ.  Varii  testimonium  rem- 
que  hanc  totam  C.  Sacerdotis,  hominis  ornatissimi, 
testimonio  comprobari:  scitis,  Cn.  Sertium,  M.  Mo- 
dium,  equites  Romanos,  sexcentos  praeterea  cives 
Romanos  multosque  Siculos  dixisse,  se  isti  pecuniam 
ob  ius  dicundum  dedisse.  De  quo  crimine  quid  ego 
disputem,  quum  id  totum  positum  sit  in  testibus? 
quid  porro  argumenter,  qua  de  re  dubitare  nemo 
possit?  An  hoc  dubitabit  quisquam  omnium,  quin  is 
venalem  in  Sicilia  iurisdictionem  habuerit,  qui  Ro¬ 
mae  totum  edictum  atque  omnia  decreta  vendiderit? 
et  quin  is  ab  Siculis  ob  decreta  interponenda  pecu¬ 
niam  acceperit,  qui  M.  Octavium  Ligurem  ob  ius  di¬ 
cundum  poposcerit?  120.  Quod  enim  iste  praeterea 
genus  pecuniae  cogendae  praeteriit?  quod  non  ab 
omnibus  aliis  praeteritum  excogitavit?  Ecqua  res 
apud  civitates  Siculas  expetitur,  in  qua  aut  honos 
aliquis  sit  aut  potestas  aut  procuratio,  quin  earn  rem 
tu  ad  tuum  quaestum  nundinationemque  hominum 
traduxeris?  XLIX.  Dicta  sunt  priore  actione  et  pri- 
vatim  et  publice  testimonia :  legati  Centuripini,  Ha¬ 
lesini,  Catinenses  Panormitanique  dixerunt,  multa- 
rum  praeterea  civitatum,  iam  vero  privatim  plurimi : 
quorum  ex  testimoniis  cognoscere  potuistis,  tota  Si¬ 
cilia  per  triennium  neminem  ulla  in  civitate  senato- 
rem  factum  esse  gratis:  neminem,  ut  leges  eorum 
sunt,  suffragiis;  neminem,  nisi  istius  imperio  aut  lit¬ 
teris:  atque  in  his  omnibus  senatoribus  cooptandis 
non  modo  suffragia  nulla  fuisse,  sed  ne  genera  qui¬ 
dem  spectata  esse,  ex  quibus  in  eum  ordinem  coo- 
ptari  liceret,  neque  census  neque  aetatis ;  neque  cetera 
Siculorum  iura  valuisse.  121.  Quicumque  senator 
voluerit  fieri,  quamvis  puer,  quamvis  indignus, 
quamvis  ex  eo  loco,  ex  quo  non  liceret;  si  is  pretio 
apud  istum  fieret  idoneus ,  ut  vinceret,  factum  esse 
semper:  non  modo  Siculorum  nihil  in  hac  re  valuisse 
leges,  sed  ne  ab  senatu  quidem  populoque  Romano 
datas.  Quas  enim  leges  sociis  amicisque  dat  is,  qui 
habet  imperium  a  populo  Romano,  auctoritatem  le- 
gum  dandarum  a  senatu:  hae  debent  et  populi  Ro¬ 
mani  et  senatus  existimari.  122.  Halesini  pro  multis 
et  magnis  suis  maiorumque  suorum  in  rempublicam 
nostram  mentis  atque  beneficiis  suo  iure  nuper  L. 
Licinio,  Q.  Mucio  consulibus,  quum  haberent  inter 
se  controversias  de  senatu  cooptando,  leges  ab  sena¬ 
tu  nostro  petiverunt.  Deere vit  senatus  honorifico  se- 
natusconsulto,  ut  his  C.  Claudius,  Appii  filius,  Pul- 
cher,  praetor  de  senatu  cooptando  leges  conscriberet. 
C.  Claudius,  adhibitis  omnibus  Marcellis,  qui  turn 
erant,  de  eorum  sententia  leges  Halesinis  dedit:  in 
quibus  multa  sanxit  de  aetate  hominum ,  ne  qui  mi¬ 
nor  triginta  annis  natu;  de  quaestu,  quern  qui  fecis- 
set,  ne  legeretur;  de  censu,  de  ceteris  rebus.  Quae 
omnia  ante  istum  praetorem  et  nostrorum  magistra- 
tuum  auctoritate  et  Halesinorum  summa  voluntate 
valuerunt.  Ab  isto  et  praeco,  qui  voluit,  istum  or¬ 
dinem  pretio  mercatus  est,  et  pueri  annorum  senum 
septenumque  denum,  senatorium  nomen  nundinati 
sunt:  et,  quod  Halesini ,  antiquissimi  et  fidelissimi 
socii  atque  amici,  Romae  impetrarant,  ut  apud  se  ne 
suffragiis  quidem  fieri  liceret,  id  pretio,  ut  fieri  pos¬ 
set,  effecit.  L.  123.  Agrigentini  de  senatu  cooptando 
Scipionis  leges  antiquas  habent,  in  quibus  et  eadem 

ilia  sancta  sunt,  et  hoc  amplius:  quum  Agrigentino- 
rum  duo  genera  sint,  unum  veterura,  alterum  colo- 
norum ,  quos  T.  Manlius  praetor  ex  senatus  consulto 
de  oppidis  Siculorum  deduxit  Agrigentum:  cautum 
est  in  Scipionis  legibus,  ne  plures  essent  in  senatu 
ex  colonorum  numero ,  quam  ex  vetere  Agrigentino- 
rum.  Iste,  qui  omnia  iura  pretio  exaequasset  omnium- 
que  rerum  delectum  atque  discrimen  pecunia  sustu- 
lisset,  non  modo  ilia,  quae  erant  aetatis,  ordinis  quae- 
stusque,  permiscuit,  sed  etiam  in  his  duobus  generi- 
bus  civium  novorum  veterumque  delectum  ordinem- 
que  turbavit.  124.  Nam,  quum  esset  ex  veterum  nu¬ 
mero  quidam  senator  demortuus,  et  quum  ex  utro- 
que  genere  par  numerus  reliquus  esset :  veterem  coo- 
ptari  necesse  erat  legibus,  ut  is  amplior  numerus  es¬ 
set.  Quae  quum  ita  se  res  haberet,  tamen  ad  istum 
emptum  venerunt  ilium  locum  senatorium  non  solum 
veteres,  sed  etiam  novi.  Fit,  ut  pretio  novus  vincat 
litterasque  a  praetore  auferat.  Agrigentini  ad  istum 
legatos  mittunt,  qui  eum  leges  doceant  consuetudi- 
nemque  omnium  annorum  demonstrent:  ut  iste  in- 
telligeret,  ei  se  ilium  locum  vendidisse,  cui  ne  com- 
mercium  quidem  esse  oporteret.  Quorum  oratione 
iste,  quum  pretium  iam  accepisset,  ne  tantulum  qui¬ 
dem  commotus  est.  125.  Idem  fecit  Heracleae:  nam 
eo  quoque  colonos  P.  Rupilius  deduxit  legesque  si¬ 
miles  de  cooptando  senatu  et  de  numero  veterum  ac 
novorum  dedit.  Ibi  non  solum  iste,  ut  apud  ceteros, 
pecuniam  accepit,  sed  etiam  genera  veterum  ac  no¬ 
vorum  numerumque  permiscuit.  LI.  Nolite  exspe- 
ctare,  dum  omnes  obeam  oratione  mea  civitates: 
hoc  uno  complector  omnia,  neminem  isto  praetore 
senatorem  fieri  potuisse,  nisi  qui  isti  pecuniam 
dedisset. 

126.  Hoc  idem  transfero  in  magistratus,  curatio- 
nes,  sacerdotia :  quibus  in  rebus  non  solum  hominum 
iura,  sed  etiam  deorum  religiones  immortalium 
omnes  repudiavit.  Syracusis  lex  est  de  religione, 
quae  in  annos  singulos  Iovis  sacerdotem  sortito'  capi 
iubeat:  quod  apud  illos  amplissimum  sacerdotium 
putatur.  127.  Quum  suffragiis  tres  ex  tribus  gene- 
ribus  creati  sunt,  res  revocatur  ad  sortem.  Perfece- 
rat  iste  imperio,  ut  pro  suffragio  Theomnastus  fami- 
liaris  suus  in  tribus  illis  renuntiaretur.  In  sorte,  cui 
imperare  non  poterat,  exspectabant  homines,  quid- 
nam  acturus  esset.  Homo,  id  quod  erat  facillimum, 
primo  vetat  sortiri :  iubet  extra  sortem  Theomnastum 
renuntiari.  Negant  id  Syracusani  per  religiones  sa- 
crorum  ullo  modo  fieri  posse :  fas  denique  negant  es¬ 
se.  Iubet  iste  sibi  legem  recitari.  Recitatur :  in  qua 
scriptum  erat,  ut,  quot  essent  renuntiati,  tot 

IN  HYDRIAM  SORTES  C  0  NI I C E R E N TU R :  CU1UM  NOMEN 
EXISSET,  UT  IS  HABERET  ID  SACERDOTIUM.  Iste,  llO- 

mo  ingeniosus  et  peracutus ,  Optime ,  inquit :  nempe 
scriptum  ita  est,  quot  renuntiati  erunt.  Quot  ergo 
(inquit)  sunt  renuntiati?  Respondent:  tres.  Numquid 
igitur  oportet,  nisi  tres  sortes  coniici,  unam  educi? 
Nihil.  Coniici  iubet  tres,  in  quibus  omnibus  scri¬ 
ptum  esset  nomen  Theomnasti.  Fit  clamor  maximus, 
quum  id  universis  indignum  atque  nefarium  videre- 
tur.  Ita  Iovis  illud  sacerdotium  amplissimum  per 
hanc  rationem  Theomnasto  datur.  LII.  128.  Cepha- 
ledi  mensis  est  certus ,  quo  mense  sacerdotem  maxi¬ 
mum  creari  oporteat.  Erat  eius  honoris  cupidus  Ar- 
temo  quidam,  Climachias  cognomine,  homo  sane  lo- 
cuples  et  domi  nobilis  :  sed  is  fieri  nullo  modo  pote¬ 
rat,  si  Herodotus  quidam  adesset :  ei  locus  ille  atque  I 


honos  in  ilium  annum  ita  deberi  putabatur,  ut  ne 
Climachias  quidem  contra  diceret.  Res  ad  istum  de- 
fertur  et  istius  more  deciditur.  Toreumata  sane  nota 
ac  pretiosa  auferuntur.  Herodotus  Romae  erat:  satis 
putabat  se  ad  comitia  tempore  venturum,  si  pridie 
venisset.  Isle,  ne  aut  alio  mense,  ac  fas  erat,  comi¬ 
tia  haberentur ,  aut  Herodoto  praesenti  honos  adime- 
retur ,  (id  quod  iste  non  laborabat,  Climachias  mini- 
me  volebat,)  excogitat,  (dixi  iamdudum:  non  est  ho¬ 
mo  acutior  quisquam,  nec  fuit,)  excogitat,  inquam, 
quemadmodum  mense  illo  legitimo  comitia  haberen¬ 
tur,  nec  tamen  Herodotus  adesse  posset.  129.  Est 
consuetudo  Siculorum  ceterorumque  Graecorum, 
quod  suos  dies  mensesque  congruere  volunt  cum  so¬ 
bs  lunaeque  ratione,  ut  nonnumquam,  si  quid  dis- 
crepet,  eximant  unum  aliquem  diem,  aut  summum 
biduum  ex  mense;  quos  illi  i^aiQsaifiovg  dies  nomi- 
nant :  item  nonnumquam  uno  die  longiorem  mensem 
faciunt  aut  biduo.  Quae  iste  quum  cognovisset,  no¬ 
vus  astrologus ,  qui  non  tarn  caeli  rationem,  quam 
caelati  argenti  duceret,  eximi  iubet  non  diem  ex  men¬ 
se,  sed  ex  anno  unum  dimidiatumque  mensem ;  hoc 
modo,  ut,  quo  die  verbi  caussa  esse  oporteret  Idus 
Ianuarias,  eo  die  Kalendas  Martias  proscriberet.  Ita— 
que  fit,  omnibus  recusantibus  et  plorantibus.  Dies 
is  erat  legitimus  comitiis  habendis.  Eo  modo  sacer- 
dos  Climachias  renuntiatus  est.  130.  Herodotus 
quum  Roma  revertitur,  diebus,  ut  ipse  putabat,  quin- 
decim  ante  comitia,  offendit  eum  mensem,  qui  con- 
sequitur  mensem  comitialem,  comitiis  iam  abhinc 
triginta  diebus  habitis.  Tunc  Cephaloeditani  decre- 
verunt  intercalarium  xxv  dies  longum,  ut  reliqui 
menses  in  suam  rationem  reverterentur.  Hoc  si  Ro¬ 
mae  fieri  posset,  certe  aliqua  ratione  expugnasset 
iste,  ut  dies  xx,v  inter  binos  ludos  tollerentur,  per 
quos  solos  iudieium  fieri  posset.  LIII.  131.  Iam  vero 
censores,  quemadmodum  in  Sicilia  isto  praetore  creati 
sint,  operae  pretium  est  cognoscere.  Ille  enim  est 
magistratus  apud  Siculos ,  qui  diligentissime  manda- 
tur  a  populo  propter  hanc  caussam ,  quod  omnes  Si- 
culi  ex  censu  quotannis  tributa  conferunt :  in  censu 
habendo  potestas  omnis  aestimationis  habendae  sum- 
maeque  faciundae  censori  permittitur.  Itaque  eum 
populus,  cui  maxime  fidem  suarum  rerum  habeat, 
maxima  cura  deligit,  et  propter  magnitudinem  pote- 
statis  hie  magistratus  a  populo  summa  ambitione 
contenditur.  132.  In  ea  re  iste  nihil  obscure  facere 
voluit,  non  in  sortitione  fallere,  neque  dies  de  fastis 
eximere.  Nihil  sane  vafre  nec  malitiose  facere  cona- 
tus  est:  sed,  ut  studia  cupiditatesque  honorum  atque 
ambitiones  ex  omnibus  civitatibus  tolleret,  quae  res 
evertendae  reipublicae  solent  esse,  ostendit  sese  in 
omnibus  civitatibus  censores  esse  facturum.  133. 
Tanto  mercatu  praetoris  indicto,  concurritur  undique 
ad  istum  Syracusas.  Flagrabat  domus  tota  praetoria 
studio  hominum  et  cupiditate:  nec  mirum,  omnibus 
comitiis  tot  civitatum  unam  in  domum  revocatis, 
tantaque  ambitione  provinciae  totius  in  uno  cubiculo 
inclusa.  Exquisitis  palam  pretiis  et  licitationibus 
factis,  describebat  censores  binos  in  singulas  civita¬ 
tes  Timarchides.  Is  suo  labore  suisque  accessionibus 
huius  negotii  atque  operis  molestia  consequebatur, 
ut  ad  istum  sine  ulla  sollicitudine  summa  pecuniae 
referretur.  Iam  hie  Timarchides  quantam  pecuniam 
fecerit,  plane  adhuc  cognoscere  non  potuistis:  ve- 
rumtamen  priore  actione,  quam  varie,  quam  improbe 
praedatus  esset,  multorum  ex  testimoniis  cognovistis. 

LIV.  134.  Sed,  ne  miremini,  qua  ratione  hie  tan- 
tum  apud  istum  libertus  potuerit,  exponam  vobis 
bre viter,  quid  bominis  sit,  utetistius  nequitiam,  qui 
ilium  secum  habuerit,  eo  praesertim  numero  ac  loco, 
et  calamitatem  provinciae  cognoscatis.  In  mulierum 
corruptelis  et  in  omni  eiusmodi  luxuria  atque  nequi- 
tia  mirandum  in  modum  reperiebam  hunc  Timarchi- 
dem  ad  istius  flagitiosas  libidines  singularemque  ne¬ 
quitiam  natum  atque  aptum  fuisse :  investigare,  adi- 
re,  appellare,  corrumpere,  quidvis  facere  in  eiusmodi 
rebus,  quamvis  callide,  quamvis  audacter,  quamvis 
impudenter;  eumdem  mira  quaedam  excogitasse  ge¬ 
nera  furandi:  nam  ipsum  Verrem  tantum  avaritia 
semper  hiante  atque  imminenti  fuisse,  ingenio  et 
cogitatione  nulla:  ut,  quidquid  sua  sponte  faciebat, 
item  ut  vos  Romae  cognovistis,  eripere  potius,  quam 
fallere  videretur.  135.  Haec  vero  huius  erat  ars  et 
malitia  miranda,  quod  acutissime  tota  provincia, 
quid  cuique  accidisset,  quid  cuique  opus  esset,  in- 
dagare  et  odorari  solebat :  omnium  adversaries, 
omnium  inimicos  diligenter  cognoscere,  colloqui,  at- 
tentare;  ex  utraque  parte  caussas,  voluntates  perspi- 
cere,  facultates  et  copias:  quibus  opus  esset,  metum 
afferre :  quibus  expediret,  spem  ostendere :  accusato- 
rum  et  quadruplatorum  quidquid  erat,  habebat  in 
potestate:  quod  cuique  negotii  conflare  volebat,  nul¬ 
lo  labore  faciebat:  istius  omnia  decreta,  imperia,  lit- 
teras  peritissime  et  callidissime  venditabat.  136.  Ac 
non  solum  erat  administer  istius  cupiditatum ;  verum 
etiam  ipse  sui  meminerat  aeque.  Non  solum  num- 
mos,  si  qui  isti  exciderant,  tollere  solebat,  ex  quibus 
pecuniam  maximam  fecit;  sed  etiam  voluptatum  fla- 
gitiorumque  istius  ipse  reliquias  colligebat.  Itaque 
in  Sicilia  non  Athenionem,  qui  nullum  oppidum  ce- 
pit,  sed  Timarchidem  fugitivum  omnibus  oppidis  per 
triennium  scitote  regnasse:  in  Timarchidi  potestate 
sociorum  populi  Romani  antiquissimorum  atque  ami- 
cissimorum  liberos,  matresfamilias,  bona  fortunasque 
omnes  fuisse.  Is  igitur,  ut  dico,  Timarchides  in 
omnes  civitates  accepto  pretio  censores  dimisit.  Co- 
mitia  isto  praetore  censorum  ne  simulandi  quidem 
caussa  fuerunt. 

LY.  137.  Iam  hoc  impudentissime :  palam  (licebat 
enim  videlicet  legibus)  singulis  censoribus  denarii 
trecenti  ad  statuam  praetoris  imperati  sunt.  Censo¬ 
res  exxx  facti  sunt.  Pecuniam  illam  ob  censuram 
contra  leges  clam  dederunt;  haec  denarium  xxxix 
millia  palam  salvis  legibus  contulerunt  in  statuam. 
Primum  quo  tantam  pecuniam?  deinde  quamobrem 
censores  ad  statuam  tibi  conferebant?  Ordo  aliqui 
censorum  est?  collegium?  genus  aliquod  hominum? 
Nam  aut  publice  civitates  istos  honores  habent,  aut 
generatim  homines,  ut  aratores,  ut  mercatores,  ut 
navicularii.  Censores  quidem  qui  magis,  quam  ae- 
diles?  Ob  beneficium?  Ergo  hoc  fatebere,  abs  te  haec 
petita  esse :  (nam  empta  non  audebis  dicere :)  te  eos 
magistratus  hominibus  beneficii,  non  reipublicae 
caussa  permisisse?  Hoc  autem  quum  tute  fateare, 
quisquam  dubitabit,  quin  tu  istam  apud  populos  pro¬ 
vinciae  totius  invidiam  atque  offensionem  non  ambi- 
tionis  neque  beneficiorum  collocandorum,  sed  pecu¬ 
niae  conciliandae  caussa  susceperis?  138.  Itaque  illi 
censores  fecerunt  idem,  quod  in  nostra  republica  so- 
lent  ii,  qui  per  largitionem  magistratus  adepti  sunt: 
dederunt  operam,  ut  ita  potestatem  gererent,  ut  illam 
lacunam  rei  familiaris  explerent.  Sic  census  habitus 
est  te  praetore,  ut  eo  censu  nullius  civitatis  respubli- 


ca  posset  administrari.  Nam  locupletissimi  cuiusque 
census  extenuarant,  tenuissimi  auxerant.  Itaque  in 
tributis  imperandis  tantum  oneris  plebi  imponebatur, 
ut,  etiamsi  homines  tacerent,  res  ipsa  ilium  censum 
repudiaret :  id  quod  intelligi  facillime  re  ipsa  potest. 
LVI.  Nam  L.  Metellus,  qui  posteaquam  ego  inquiren- 
di  caussa  in  Siciliam  veni,  repente  Letilii  adventu 
istius  non  modo  amicus,  verum  etiam  cognatus  factus 
est;  is,  quod  videbat  istius  censum  stare  nullo  modo 
posse,  eum  censum  observari  iussit,  qui  viro  fortis¬ 
simo  atque  innocentissimo  Sex.  Peducaeo  praetore 
habitus  esset.  Erant  enim  turn  censores  legibus  fa¬ 
cti,  delecti  a  suis  civitatibus;  quibus,  si  quid  com- 
misissent,  poenae  legibus  erant  constitutae.  139.  Te 
autem  praetore,  quis  censor  aut  legem  metueret,  qua 
non  tenebatur,  quoniam  creatus  lege  non  erat,  aut 
aniinadversionem  tuam,  quum  id,  quod  abs  te  erne- 
rat,  vendidisset?  Teneat  iam  sane  meos  testes  Metel¬ 
lus  :  cogat  alios  laudare,  sicut  in  multis  conatus  est  : 
modo  haec  faciat,  quae  facit.  Quis  enim  umquam 
tanta  a  quoquam  contumelia,  quis  tanta  ignominia 
affectus  est?  Quinto  quoque  anno  Sicilia  tota  cense- 
tur.  Erat  censa  praetore  Peducaeo :  quintus  annus 
quum  te  praetore  incidisset,  censa  denuo  est.  Postero 
anno  L.  Metellus  mentionem  tui  census  fieri  vetat: 
censores  dicit  de  integro  sibi  creari  placere :  interea 
Peducaeanum  censum  observari  iubet.  Hoc  si  tuus 
inimicus  tibi  fecisset,  tamen,  etsi  animo  aequo  pro¬ 
vincia  tulisset,  inimici  iudicium  grave  videretur. 
Fecit  amicus  recens  et  cognatus  voluntarius.  Aliter 
enim ,  si  provinciam  retinere ,  si  salvus  ipse  in  pro¬ 
vincia  vellet  esse,  facere  non  potuit.  LVII.  140.  Ex- 
spectas  etiam,  quid  hi  iudicent?  Si  tibi  magistratum 
abrogasset,  minore  ignominia  te  affecisset,  quam 
quum  ea,  quae  in  magistratu  gessisti,  sustulit  atque 
irrita  iussit  esse.  Neque  in  hac  re  sola  fuit  eiusmo¬ 
di,  sed,  antequam  ego  in  Siciliam  veni,  in  maximis 
rebus  ac  plurimis.  Nam  et  Heraclio  Syracusanos 
tuos  illos  palaestritas  bona  restituere  iussit,  et  Epi- 
crati  Bidinos,  et  pupillo  Drepanitano  A.  Claudium: 
et,  nisi  mature  Letilius  in  Siciliam  venisset  cum  lit- 
teris ,  minus  xxx  diebus  Metellus  totam  triennii  prae- 
turam  tuam  rescidisset. 

141.  Et,  quoniam  de  ea  pecunia,  quam  tibi  ad 
statuam  censores  contulerunt,  dixi:  non  mihi  prae- 
termittendum  videtur  ne  illud  quidem  genus  pecu¬ 
niae  conciliatae,  quam  tu  a  civitatibus  statuarum  no¬ 
mine  coegisti.  Video  enim  eius  pecuniae  summam 
esse  pergrandem,  ad  H-S  tricies:  tantum  conficitur 
ex  testimoniis  ac  litteris  civitatum.  Et  iste  hoc  con- 
cedit  nec  potest  aliter  dicere :  quare  cuiusmodi  puta- 
mus  esse  ilia,  quae  negat,  quum  haec  tarn  improba 
sint,  quae  fatetur?  Quid  enim  vis  constitui?  consum- 
ptam  esse  omnem  istam  pecuniam  in  statuis?  Fac  ita 
esse :  tamen  hoc  ferendum  nullo  modo  est,  tantam  ab 
sociis  pecuniam  auferri,  ut  omnibus  in  angiportis 
praedonis  improbissimi  statuae  ponantur,  qua  vix 
tuto  transiri  posse  videatur.  LV1II.  142.  Verum  ubi 
tandem  aut  in  quibus  statuis  ista  tanta  pecunia  con- 
sumpta  est?  Consumetur,  inquies.  Scilicet  exspe- 
ctemus  legitimum  illud  quinquennium.  Si  hoc  in- 
tervallo  non  consumpserit;  turn  denique  nomen  eius 
de  repetundis  pecuniis  statuarum  nomine  deferemus. 
Reus  est  maximis  plurimisque  criminibus  in  iudi¬ 
cium  vocatus.  H-S  tricies  ex  hoc  uno  genere  captum 
videmus.  Si  condemnatus  eris;  non,  opinor,  id  ages, 
ut  ista  pecunia  quinquennio  consumatur  in  statuis : 

sin  absolutus  eris;  quis  erit  tam  amens,  qui  te  ex  tot 
tantisque  criminibus  elapsum  post  quinquennium 
statuarum  nomine  arcessat?  Ita  si  neque  adhuc  con- 
sumpta  est  ista  pecunia,  et  est  perspicuum,  non  con- 
sumptum  iri :  licet  iam  intelligamus ,  inventam  esse 
rationem,  quare  et  iste  H-S  tricies  uno  genere  con- 
ciliarit  et  ceperit,  et  ceteri,  si  hoc  a  vobis  erit  com- 
probatum,  quam  volent  magnas  hoc  nomine  pecunias 
capere  possint:  ut  iam  videamur  non  a  pecuniis  ca- 
piundis  homines  absterrere,  sed,  quum  genera  quae- 
dam  pecuniarum  capiundarum  comprobarimus ,  ho- 
nesta  nomina  turpissimis  rebus  imponere.  143.  Et- 
enim,  si  C.  Verres  H-S  cxx  millia  populum,  verbi 
gratia  Centuripinum ,  poposcisset,  eamque  ab  his 
pecuniam  abstulisset:  non,  opinor,  esset  dubium, 
quin  eum,  si  turn  id  planum  fieret,  condemnari  ne- 
cesse  esset.  Quid,  si  eumdem  populum  H-S  ccc 
millia  poposcit,  eaque  coegit  atque  abstulit?  num  id- 
circo  absolvetur,  quod  ascriptum  est,  earn  pecuniam 
datam  statuarum  nomine?  Non,  opinor:  nisi  forte  id 
agimus,  non  ut  magistratibus  nostris  moram  acci- 
piundi,  sed  ut  sociis  caussam  dandi  afferre  videa¬ 
mur.  Quod  si  quem  statuae  magno  opere  delectant, 
et  si  quis  earum  honore  et  gloria  ducitur ;  is  haec  ta- 
men  constituat  necesse  est :  primum,  averti  pecuniam 
domum  non  placere ;  deinde ,  ipsarum  statuarum 
modum  quemdam  esse  oportere;  deinde  illud,  certe 
ab  invitis  exigi  non  oportere.  LIX.  144.  Ac  de  aver- 
tenda  pecunia ,  quaero  abs  te ,  utrum  ipsae  civitates 
solitae  sint  statuas  tibi  faciundas  locare  ei,  cui  pos- 
sent  optima  conditione  locare ,  an  aliquem  curatorem 
praeficere,  qui  statuis  faciundis  praeesset,  an  tibi,  an 
cui  tu  imperasses,  adnumerare  pecuniam.  Nam  si 
per  eos  statuae  fiebant,  a  quibus  tibi  iste  honos  ha- 
bebatur;  audio:-  sin  Timarchidi  pecunia  numeraba- 
tur,  desine,  quaeso,  simulare,  te,  quum  in  manife- 
stissimo  furto  teneare,  gloriae  studiosum  ac  monu- 
mentorum  fuisse. 

Quid  vero?  modum  statuarum  haberi  nullum  pla¬ 
cet?  Atqui  habeatur  necesse  est.  145.  Etenim  sic 
considerate.  Syracusana  civitas  (ut  earn  potissimum 
nominem)  dedit  ipsi  statuam:  est  honos;  et  patri: 
bella  haec  pietatis  et  quaestuosa  simulatio;  et  filio: 
ferri  hoc  potest;  hunc  enim  puerum  non  oderant. 
Yerum  quoties  et  quot  nominibus  a  Syracusanis  sta¬ 
tuas  auferes?  Ut  in  foro  statuerent,  abstulisti;  ut  in 
curia,  coegisti;  ut  pecuniam  conferrent  in  eas  statuas, 
quae  Romae  ponerentur ,  imperasti:  ut  iidem  darent 
homines  aratorum  nomine:  dederunt;  ut  iidem  pro 
parte  in  commune  Siciliae  conferrent:  etiam  id  con- 
tulerunt.  Una  civitas  quum  tot  nominibus  pecuniam 
contulerit,  idemque  hoc  civitates  ceterae  fecerint: 
non  res  ipsa  vos  admonet,  ut  putetis  modum  aliquem 
huic  cupiditati  constitui  oportere?  Quod  si  hoc  vo- 
luntate  sua  nulla  civitas  fecit:  si  omnes  imperio, 
metu,  vi,  malo  adductae,  tibi  pecuniam  statuarum 
nomine  contulerunt:  per  deos  immortales,  num  cui 
dubium  esse  poterit,  quin,  etiamsi  statuerit  accipere 
ad  statuas  licere,  idem  tamen  statuat  eripere  certe 
non  licere?  146.  Primum  igitur  in  hanc  rem  testem 
totam  Siciliam  cilabo:  quae  mihi  una  voce  statuarum 
nomine  magnam  pecuniam  per  vim  coactam  esse  de- 
monstrat.  Nam  legationes  omnium  civitatum  in  po- 
stulatis  communibus ,  quae  fere  omnia  ex  tuis  iniu- 
riis  nata  sunt,  etiam  hoc  ediderunt,  ut  statuas  ne 

toties  apud  maiores  nostros  Siculi  senatum  adierunt, 
toties  hac  memoria:  tamen  huiusce  novi  postulati 
genus  atque  principium  tua  praetura  attulit.  147. 
Quid  enim  tam  novum,  non  solum  re,  sed  genere 
ipso  postulandi?  Nam  cetera,  quae  sunt  in  iisdem 
postulatis  de  iniuriis  tuis ,  sunt  nova,  sed  tamen  non 
novo  modo  postulantur.  Rogant  et  orant  Siculi  pa- 
tres  conscftptos,  ut  nostri  magistratus  posthac  decu- 
mas  lege  Hieronica  vendant:  tu  primus  contra  ven- 
dideras:  audio;  ne,  in  cellam  quod  imperatur,  aesti- 
ment :  hoc  quoque  propter  tuos  ternos  denarios  nunc 
primum  postulatur:  sed  genus  ipsum  postulandi  non 
est  novum;  ne  absentis  nomen  recipiatur:  ex  Sthe- 
nii  calamitate  et  tua  natum  est  iniuria.  Cetera  non 
colligam.  Sunt  omnia  Siculorum  postulata  eiusmodi, 
ut  crimina  collecta  in  unum  te  reum  esse  videantur; 
quae  tamen  omnia  novas  iniurias  habent,  sed  postu- 
lationum  formulas  usitatas.  148.  Hoc  postulatum 
de  statuis  ridiculum  esse  videatur  ei,  qui  rem  senten- 
tiamque  non  perspiciat.  Postulant  enim,  non,  uti 
ne  cogantur  statuere.  Quid  igitur?  ut  ipsis  ne  liceat. 
Quid  est  hoc?  Petis  a  me,  quod  in  tua  potestate  est, 
ut  id  tibi  facere  ne  liceat?  pete  potius,  ne  quis  te  in- 
vitum  polliceri  aut  facere  cogat.  Nihil  egero,  inquit: 
negabunt  enim  omnes  se  coegisse:  si  me  salvum  esse 
vis ,  mihi  impone  istam  vim ,  ut  omnino  mihi  ne  li¬ 
ceat  polliceri.  Ex  tua  praetura  primum  haec  est  nata 
postulatio :  qua  quum  utuntur,  hoc  significant  atque 
adeo  aperte  ostendunt,  sese  ad  statuas  tuas  pecuniam, 
metu  ac  malo  coactos,  invitissimos  contulisse.  149. 
Quid?  si  hoc  non  dicant,  tibi  non  necesse  sit  ipsi  id 
confiteri?  Vide  et  perspice,  qua  defensione  sis  usu- 
rus.  Nam  intelliges,  hoc  tibi  de  statuis  confitendum 
esse.  LXI.  Mihi  enim  renuntiatur,  ita  constitui  a 
tuis  patronis ,  hominibus  ingeniosis,  caussam  tuam, 
et  ita  eos  abs  te  institui  et  doceri :  ut  quisque  ex  pro- 
vincia  Sicilia  gravior  homo  atque  honestior  testimo¬ 
nium  vehementius  dixerit,  sicuti  Siculi  multi  prima- 
rii  viri  multa  dixerunt,  te  statim  hoc  istis  tuis  de- 
fensoribus  dicere :  inimicus  est  propterea ,  quod  orator 
est.  Itaque  uno  genere,  opinor,  circumscribere  lia- 
betis  in  animo  genus  hoc  aratorum,  quod  eos  infenso 
animo  atque  inimico  venisse  dicatis,  quia  fuerit  in 
decumis  iste  vehementior.  Ergo  aratores  inimici 
omnes,  omnes  adversarii  sunt:  nemoeorum  est,  quin 
perisse  te  cupiat.  Omnino  praeclare  te  habes,  quum 
is  ordo  atque  id  genus  hominum ,  quod  optimum  at¬ 
que  honestissimum  est,  a  quo  uno  et  summa  reipu- 
blicae  et  ilia  provincia  maxime  continetur,  tibi  est 
inimicissimum.  150.  Verumesto:  alio  loco  de  ara¬ 
torum  animo  et  iniuriis  videro.  Nunc,  quod  mihi 
abs  te  datur,  id  accipio,  eos  tibi  esse  inimicissimos. 
Nempe  ita  dicis  propter  decumas. —  Concedo;  non 
quaero,  iure  an  iniuria  sint  inimici.  Quid  ergo  illae 
sibi  statuae  equestres  inauratae  volunt,  quae  populi 
Romani  oculos  animosque  maxime  offendunt,  propter 
aedem  Vulcani?  Nam  inscriptum  esse  video,  quam- 
dam  ex  his  statuam  aratores  dedisse.  Si  honoris 
caussa  statuam  dederunt,  inimici  non  sunt.  Creda- 
mus  testibus.  Turn  enim  honori  tuo,  nunc  iam  reli- 
gioni  suae  consulunt.  Sin  autem  metu  coacti  dede¬ 
runt,  confiteare  necesse  est,  te  in  provincia  pecuniam 
statuarum  nomine  per  vim  ac  metum  coegisse.  Utrum 
tibi  commodum  est,  elige.  LXII.  151.  Equidem  li- 
benter  hoc  iam  crimen  de  statuis  relinquam,  ut  mihi 
tu  illud  concedas,  quod  tibi  honestissimum  est,  ara¬ 
tores  tibi  ad  statuam  honoris  tui  caussa,  voluntate 

3ua,  contulisse.  Da  mihi  hoc.  Iam  tibi  maximam 
partem  defensionis  praecideris.  Non  enim  poteris, 
aratores  tibi  iratos  esse  atque  inimicos,  dicere.  0 
eaussam  singularem !  o  defensionem  miseram  ac  per- 
ditam!  nolle  hoc  accipere  reum  ab  accusatore,  et  eum 
reum,  qui  praetor  in  Sicilia  fuerit,  aratores  ei  statuam 
sua  voluntate  statuisse;  aratores  de  eo  bene  existi- 
mare,  amicos  esse,  salvum  esse  cupere!  Metuit,  ne 
hoc  vos  existimetis;  obruitur  enim  aratorum  testi- 
moniis.  152.  Utar  eo,  quod  datur.  Certe  hoc  ita 
vobis  iudicandum  est,  eos,  qui  isti  inimicissimi  sunt, 
ut  ipse  existimari  vult,  ad  istius  honores  atque  mo- 
numenta  pecuniam  non  voluntate  sua  contulisse. 
Atque  ut  hoc  totum  facillime  intelligi  possit,  quern 
voles  eorum  testium,  quos  produxero,  qui  ex  Sicilia 
testes  sint,  sive  togatum,  sive  Siculum  rogato,  et 
eum,  qui  tibi  inimicissimus  esse  videbitur,  qui  se 
spoliatum  abs  te  dicet;  ecquid  suo  nomine  in  tuam 
statuam  contulerit.  Neminem  reperies,  qui  neget: 
etenim  omnes  dederunt.  153.  Quemquam  igitur  pu- 
tas  dubitaturum ,  quin  is ,  quem  tibi  inimicissimum 
esse  oporteat,  qui  abs  te  gravissimas  iniurias  accepe- 
rit,  pecuniam  statuae  nomine  dederit,  vi  atque  impe- 
rio  adductus,  non  officio  ac  voluntate?  Et  huius  ego 
pecuniae,  iudices,  quae  permagna  est,  impudentissi- 
meque  coacta  ab  invitis,  non  habui  rationem,  neque 
habere  potui,  quantum  ab  aratoribus,  quantum  ab 
negotiatoribus,  qui  Syracusis,  qui  Agrigenti,  qui 
Panormi,  qui  Lilybaei  negotiantur,  esset  coact um ; 
quoniam  intel ligitis ,  ipsius  quoque  confessione  ab 
invitissimis  coactam  esse. 

LXIII.  154.  Venio  nunc  ad  civitates  Siciliae :  de 
quibus  facillime  iudicium  fieri  voluntatis  potest.  An 
etiam  Siculi  inviti  contulerunt?  Non  est  probabile. 
Etenim  sic  C.  Verrem  praeturam  in  Sicilia  gessisse 
constat,  ut,  quum  utrisque  satisfacere  non  posset,  et 
Siculis  et  togatis,  officii  potius  in  socios,  quam  am- 
bitionis  in  cives  rationem  duxerit.  Itaque  eum  non 
solum  patronum  istius  insulae,  sed  etiam  sotera 
inscriptum  vidi  Syracusis.  Hoc  quantum  est?  ita 
magnum,  ut  Latino  uno  verho  exprimi  non  possit. 
Is  est  nimirum  soter,  qui  salutem  dedit.  Huius 
nomine  etiam  dies  festi  agitantur,  pulchra  ilia  Verrea, 
non  quasi  Marcellea,  sed  pro  Marcelleis,  quae  illi 
istius  iussu  sustulerunt.  Huius  fornix  in  foro  Syra¬ 
cusis  est,  in  quo  nudus  filius  stat:  ipse  autem  ex 
equo  nudatam  ab  se  provinciam  prospicit.  Huius 
statuae  locis  omnibus :  quae  hoc  demonstrare  viden- 
tur,  propemodum  non  minus  multas  statuas  istum 
posuisse  Syracusis,  quam  abstulisse.  Huic  etiam 
Romae  videmus  in  basi  statuarum  maximis  litteris 
incisum:  a  communi  sicilije  datas.  155.  Quam- 
obrem?  Qui  hoc  probari  potest  cuiquam,  tantos  ho¬ 
nores  habitos  esse  ab  invitis?  LX1V.  Hie  tibi  etiam 
multo  magis,  quam  ante  in  aratoribus,  videndum  et 
considerandum  est,  quid  velis.  Magna  res  est.  Utrum 
tibi  Siculos  publice  privatimque  amicos,  an  inimicos 
existimari  vis?  Si  inimicos,  quid  te  futurum  est?  quo 
confugies?  ubi  nitere?  Modo  aratorum  honestissimo- 
rum  hominum  ac  locupletissimorum  et  Siculorum  et 
civium  Romanorum  maximum  numerum  abs  te  aba- 
lienasti :  nunc  de  Siculis  civitatibus  quid  ages?  Dices 
tibi  Siculos  esse  amicos?  qui  poteris?  qui,  quod  nullo 
in  homine  antea  fecerant,  ut  in  eum  publice  testimo¬ 
nium  dicerent,  quum  praesertim  ex  ea  provincia  con- 
demnati  sint  complures,  qui  ibi  praetores  fuerunt,  duo 
soli  absoluti;  hi  nunc  veniunt  cum  litteris,  veniunt 


cum  mandatis,  veniunt  cum  testimoniis  publicis :  qui, 
si  te  publice  laudarent,  tamen  id  more  potius  suo, 
quam  merito  tuo,  facere  viderentur :  hi  quum  de  tuis 
factis  publice  conqueruntur,  nonne  hoc  indicant,  tan- 
tas  esse  iniurias,  ut  multo  maluerint  de  suo  more 
decedere,  quam  de  tuis  moribus  non  dicere?  156. 
Confitendum  est  igitur  tibi  necessario,  Siculos  ini— 
micos  esse,  qui  quidem  et  in  te  gravissima  postulata 
consulibus  ediderint,  et  me,  ut  hanc  eaussam  salu- 
tisque  suae  defensionem  susciperem,  obsecrarint; 
qui  quum  a  praetore  prohiberentur,  a  quattuor  quae- 
storibus  impedirentur,  omnium  minas  atque  omnia 
pericula  prae  salute  sua  levia  duxerint;  qui  priore 
actione  ita  testimonia  graviter  vehementerque  dixe- 
rint,  ut  Artemonem  Centuripinum  legatum  et  publice 
testem  Q.  Hortensius  accusatorem,  non  testem 
esse  diceret.  Etenim  ille  quum  propter  virtutem 
et  fidem  cum  Androne,  homine  honestissimo  et 
certissimo,  turn  etiam  propter  eloquentiam  legatus 
a  suis  civibus  electus  est,  ut  posset  multas  istius  et 
varias  iniurias  quam  apertissime  vobis  planissime- 
que  explicare. 

LXV.  Dixerunt  Halesini,  Catinenses,  Tyndaritani, 
Ilennenses,  Herbitenses,  Agyrinenses,  Netinenses,  Se- 
gestani.  Enumerare  omnes  non  est  necesse.  Scitis, 
quam  multi  et  quam  multa  priore  actione  dixerint: 
nunc  et  illi  et  reliqui  dicent.  157.  Omnes  denique 
hoc  in  hac  caussa  intelligent,  hoc  animo  esse  Siculos, 
ut,  si  in  istum  animadversum  non  sit,  sibi  relinquen- 
das  domos  ac  sedes  suas ,  et  ex  Sicilia  decedendum 
atque  adeo  fugiendum  esse  arbitrentur.  Hos  homines 
tu  persuadebis  ad  honores  atque  amplitudinem  tuam 
pecunias  maximas  voluntate  sua  contulisse?  Credo, 
qui  te  in  tua  civitate  incolumem  esse  nollent,  hi  mo- 
numenta  tuae  formae  ac  nominis  in  suis  civitatibus 
esse  cupiebant.  Res  declarabit,  ut  cupierint.  Iam- 
dudum  enim  mihi  nimium  tenuiter  Siculorum  erga 
te  voluntatis  argumenta  colligere  videor,  utrum  sta¬ 
tuas  voluerint  tibi  statuere,  an  coacti  sint.  158.  De 
quo  homine  auditum  est  umquam,  quod  tibi  accidit, 
ut  eius  in  provincia  statuae,  in  locis  publicis  positae, 
partim  etiam  in  aedibus  sacris ,  per  vim  et  per  uni- 
versam  multitudinem  deiicerentur?  Tot  homines  in 
Asia  nocentes,  tot  in  Africa,  tot  in  Hispania,  Gallia, 
Sardinia,  tot  in  ipsa  Sicilia  fuerunt:  ecquo  de  homine 
hoc  umquam  audivistis?  Novum  est,  iudices:  in  Si¬ 
culis  quidem  et  in  omnibus  Graecis  monstri  simile. 
Non  crederem  hoc  de  statuis,  nisi  iacentes  revulsas- 
que  vidissem:  propterea  quod  apud  omnes  Graecos 
hie  mos  est,  ut  honorem  hominibus  habitum  in  mo- 
numentis  huiusmodi  nonnulla  religione  deorum  con- 
secrari  arbitrentur.  159.  Itaque  Rhodii,  qui  prope 
soli  bellum  illud  superius  cum  Mithridate  rege  ges- 
serunt,  omnesque  eius  copias  acerrimumque  impe- 
tum  moenibus,  littoribus  classibusque  suis  excepe- 
runt:  tamen,  quum  ei  regi  inimici  praeter  ceteros  es- 
sent,  statuam  eius,  quae  erat  apud  ipsos  in  celeber- 
rimo  urbis  loco,  ne  turn  quidem  in  ipsis  urbis  peri- 
culis  attigerunt.  Forsitan  vix  convenire  videretur, 
quem  ipsum  hominem  cuperent  evertere,  eius  effi- 
giem  simulacrumque  servare:  sed  tamen  videbam, 
apud  eos  quum  essem ,  et  religionem  esse  quamdam 
in  his  rebus,  a  maioribus  traditam,  et  hoc  disputari : 
cum  statua  se  eius  habuisse  temporis  rationem ,  quo 
posita  esset;  cum  homine  vero,  quo'  gereret  bellum 
atque  hostis  esset.  LXV1.  Videtis  igitur,  consuetu- 
dinem  religionemque  Graecorum ,  quae  monuinenta 

hostium  in  bello  ipso  soleat  defendere,  earn  sumrna 
in  pace  praetoris  populi  Romani  statuis  praesidio  non 
fuisse.  160.  Tauromenitani,  quorum  est  civitas  foe- 
derata,  homines  quietissimi,  qui  maxime  ab  iniuriis 
nostrorum  magistratuum  remoti  consuerant  esse, 
praesidio  foederis;  hi  tamen  istius  evertere  statuam 
non  dubitaverunt.  Qua  abiecta,  basin  tamen  in  foro 
manere  voluerunt,  quod  gravius  in  istum  fore  puta- 
bant,  si  scirent  homines,  statuam  eius  a  Tauromeni- 
tanis  esse  deiectam,  quam  si  nullam  umquam  posi- 
tam  arbitrarentur.  Tyndaritani  deiecerunt  in  foro: 
et  eadem  de  caussa  equum  inanem  reliquerunt. 
Leontinis,  misera  in  civitate  atque  inani,  tamen  istius 
in  gymnasio  statua  deiecta  est.  Nam  quid  ego  de 
Syracusis  loquar ,  quod  non  est  proprium  Syracusa- 
norum,  sed  et  illorum  commune,  et  conventus  illius 
ac  prope  totius  provinciae?  Quanta  illic  multi tudo, 
quanta  vis  hominum  convenisse  dicebatur  turn,  quum 
statuae  sunt  illius  deiectae  atque  eversae?  At  quo  lo¬ 
co?  celeberrimo  ac  religiosissimo :  ante  ipsum  Sera- 
pim,  in  primo  aditu  vestibuloque  templi.  Quod  nisi 
Metellus  hoc  tam  graviter  egisset  atque  illam  rem 
imperio  edictoque  prohibuisset :  vestigium  statuarum 
istius  in  tota  Sicilia  nullum  esset  relictum. 

161.  Atque  ego  hoc  non  vereor,  ne  quid  horum 
non  modo  impulsu,  verum  omnino  adventu  meo  fa¬ 
ctum  esse  videatur.  Omnia  ista  ante  facta  sunt,  non 
modo,  quam  ego  Siciliam,  verum  etiam  quam  iste 
Italiam  attigit.  Dum  ego  in  Sicilia  sum,  nulla  statua 
deiecta  est.  Posteaquam  illinc  decessi,  quae  sunt 
gesta,  cognoscite.  LXVII.  Centuripinorum  senatus 
decrevit  populusque  iussit,  ut,  quae  statuae  C.  Ver- 
ris  ipsius,  et  patris  et  filii,  essent,  eas  quaestores  de- 
moliendas  locarent,  dumque  ea  demolitio  fieret,  sena- 
tores  ne  xxx  minus  adessent.  Yidete  gravitatem  ci- 
vitatis  et  dignitatem.  Neque  eas  in  urbe  sua  statuas 
esse  voluerunt,  quas  inviti  per  vim  atque  imperium 
dedissent:  neque  eius  hominis,  in  quern  ipsi  cum 
gravissimo  testimonio  publice,  quod  numquam  an- 
tea,  Romam  mandata  legatosque  misissent :  et  id  gra¬ 
vius  esse  putaverunt,  si  publico  consilio,  quam  si 
per  vim  multitudinis  factum  videretur.  162.  Quum 
hoc  consilio  statuas  Centuripini  publice  sustulissent, 
audit  Metellus:  graviter  fert:  evocat  ad  se  Centuripi¬ 
norum  magistratus  et  decern -primos :  nisi  restituis- 
sent  statuas,  vehementer  minatur.  Illi  ad  senatum 
renuntiant.  Statuae,  quae  istius  caussae  nihil  prod- 
essent,  reponuntur:  decreta  Centuripinorum,  quae  de 
statuis  erant  facta,  non  tolluntur.  Hie  ego  aliud  alii 
concedo :  Metello ,  homini  sapienti ,  prorsus  non  pos¬ 
sum  ignoscere,  si  quid  slulte  facit.  Quid?  ille  hoc 
putabat  Verri  criminosum  fore,  si  eius  statuae  essent 
deiectae,  quod  saepe  vento  aut  aliquo  casu  fieri  so- 
let?  Non  erat  in  hoc  neque  crimen  ullum,  neque  re- 
prehensio.  Ex  quo  igitur  crimen  atque  accusatio  na- 
scitur?  ex  hominum  iudicio  et  voluntate. 

L XVIII.  163.  Ego,  si  Metellus  statuas  reponere 
Centuripinos  non  coegisset,  haec  dicerem:  Yidete, 
indices,  quantum  etquam  acerbum  dolorem  sociorum 
atque  amicorum  animis  inusserint  istius  iniuriae; 
quum  Centuripinorum  amicissima  et  fidelissima  civi¬ 
tas,  quae  tantis  officiis  cum  populo  Romano  coniun- 
cta  est,  ut  non  solum  rempublicam  nostram,  sed 
etiam  in  quovis  homine  privato  nomen  ipsum  Roma- 
num  semper  dilexerit,  ea  publico  consilio  atque  au- 
ctoritate  iudicarit,  C.  Verris  statuas  esse  in  urbe  sua 
non  oportere.  Recitarem  decreta  Centuripinorum. 


Laudarem  illam  civitatem:  id  quod  verissime  pos- 
sem.  Commemorarem,  decern  millia  civium  Centu¬ 
ripinorum,  fortissimorum  fidelissimorumque  socio- 
rum;  eos  omnes  statuisse  monumentum  istius  in 

SUA  CIVITATE  NULLUM  ESSE  OPORTERE.  164.  HaeC 

turn  dicerem,  si  statuas  Metellus  non  reposuisset. 
Velim  quaerere  nunc  ex  ipso  Metello,  quidnam  sua 
vi  et  auctoritate  mihi  ex  hac  oratione  praeciderit. 
Eadem  opinor  omnia  convenire.  Neque  enim,  si  ma¬ 
xime  statuae  deiectae  essent,  eas  ego  vobis  possem 
iacentes  ostendere.  Hoc  uno  uterer:  civitatem  tam 
sxavem  statuas  iudicasse  C.  Verris  demoliendas.  Hoc 
mihi  Metellus  non  eripuit :  hoc  etiam  addidit,  ut  que- 
rerer,  si  mihi  videretur,  tam  iniquo  iure  sociis  atque 
amicis  imperari,  ut  iis  ne  in  suis  quidem  beneficiis 
libero  iudicio  uti  liceret:  ut  vos  rogarem,  ut  conie- 
cturam  faceretis,  qualem  in  his  rebus  in  me  L.  Me- 
tejlum  fuisse  putaretis ,  in  quibus  rebus  obesse  mihi 
posset,  quum  in  hac  re  tam  aperta  cupiditate  fuerit, 
in  qua  nihil  obfuit.  Sed  ego  Metello  non  irascor,  ne¬ 
que  ei  suam  purgationem  eripio,  qua  ille  apud 
omnes  utitur,  ut  nihil  malitiose  neque  consulto  fe- 
cisse  videatur. 

LXIX.  1 65.  Iam  igitur  est  ita  perspicuum,  ut  ne- 
gare  non  possis,  nullam  tibi  statuam  voluntate  cuius- 
quam  datam,  nullam  pecuniam  statuarum  nomine, 
nisi  vi  expressam  et  coactam.  Quo  quidem  in  crimine 
non  illud  solum  intelligi  volo,  te  ad  statuas  H-S  tri— 
cies  coegisse:  sed  multo  etiam  illud  magis,  quod  si- 
mul  demonstratum  est,  quantum  odium  in  te  arato- 
rum,  quantum  omnium  Siculorum  sit  et  fuerit.  In 
quo  quae  vestra  defensio  futura  sit,  coniectura  asse- 
qui  non  queo.  166.  Oderunt  Siculi:  togatorum  enim 
caussa  multa  feci.  At  hi  quidem  acerrimi  inimicis- 
simique  sunt.  Inimicos  habeo  cives  Romanos,  quod 
sociorum  commoda  ac  iura  defendi.  At  socii  in  ho¬ 
stium  numero  se  abs  te  habitos  queruntur.  Aratores 
inimici  sunt  propter  decumas.  Quid?  qui  agros  im- 
munes  liberosque  arant,  cur  oderunt?  Cur  Halesini? 
cur  Centuripini?  cur  Segestani?  cur  Halicyenses? 
Quod  genus  hominum ,  quern  numerum ,  quern  ordi- 
nem  proferre  possis,  qui  te  non  oderit,  sive  civium 
Romanorum,  sive  Siculorum?  Ut  etiamsi  caussam, 
cur  te  oderint,  non  possim  dicere,  tamen  illud  dicen- 
dumputem:  quem  omnes  mortales  oderint ,  eum  quo- 
que  vobis  odio  esse  oportere.  167.  An  hoc  dicere  au- 
debis:  utrum  de  te  aratores,  utrum  denique  Siculi 
universi  bene  existiment  aut  quo  modo  existiment, 
ad  rem  id  non  pertinere?  Neque  tu  hoc  dicere  aude- 
bis,  neque,  si  cupias,  licebit.  Eripiunt  enim  tibi 
istam  orationem  contemnendorum  Siculorum  atque 
aratorum  statuae  illae  equestres,  quas  tu  paullo  ante, 
quam  ad  Urbem  venires,  poni  inscribique  iussisti,  ut 
omnium  inimicorum  animos  accusatorumque  tarda- 
res.  168.  Quis  enim  tibi  molestus  esset  aut  quis  ap- 
pellare  auderet,  quum  videret  statuas  ab  negotiatori- 
bus,  ab  aratoribus,  a  communi  Siciliae?  Quod  est 
aliud  in  ilia  provincia  genus  hominum?  nullum.  Er¬ 
go  ab  uni  versa  provincia,  generatimque  a  singulis 
eius  partibus  non  solum  diligitur,  sed  etiam  ornatur. 
Quis  hunc  attingere  audeat?  Potes  igitur  dicere,  nihil 
tibi  obesse  oportere  aratorum,  negotiatorum  Siculo- 
rumque  omnium  testimonia,  quum  eorum  nominibus 
in  statuarum  inscriptione  oppositis  omnem  te  spera- 
ris  invidiam  atque  infamiam  tuam  posse  exstinguere? 
an,  quorum  auctoritate  tu  statuas  cohonestare  tuas 

conatus  es,  eorum  ego  dignitate  accusationem  meam 
comprobare  non  potero? 

169.  Nisi  forte,  quod  apud  publicanos  gratiosus 
fuisti,  in  ea  re  spes  te  aliqua  consolatur.  Quae  gra¬ 
tia  ne  quid  tibi  prodesse  posset,  ego  mea  diligentia 
perfeci:  ut  etiam  obesse  deberet,  tu  tua  sapientia 
curasti.  Etenim  rem  totam,  iudices,  breviter  cogno- 
scite.  LXX.  In  scriptura  Siciliae  pro  magistro  est 
quidam  L.  Carpinatius,  qui  et  sui  quaestus  caussa, 
et  fortasse  quod  sociorum  interesse  arbitrabatur,  bene 
penitus  in  istius  familiaritatem  sese  dedit.  Is  quum 
praetorem  circum  omnia  fora  sectaretur,  neque  ab  eo 
umquam  discederet :  in  earn  iam  venerat  familiarita¬ 
tem  consuetudinemque  in  vendendis  istius  decretis 
et  iudiciis  transigendisque  negotiis,  ut  prope  alter 
Timarchides  numeraretur.  170.  Hoc  erat  etiam  capi- 
talior,  quod  idem  pecunias  iis,  qui  ab  isto  aliquid 
mercabantur,  foenori  dabat.  Ea  autem  foeneratio 
erat  huiusmodi ,  iudices ,  ut  etiam  hie  quaestus  huic 
cederet.  Nam,  quas  pecunias  ferebat  his  expensas, 
quibuscum  contrahebat,  aut  scribae  istius,  aut  Ti- 
marchidi,  aut  etiam  ipsi  isti  referebat  acceptas.  Idem 
praeterea  pecunias  istius  extraordinarias  grandes  suo 
nomine  foenerabatur.  171.  Hie  primo  Carpinatius, 
antequam  in  istius  tantam  familiaritatem  pervenisset, 
aliquoties  ad  socios  litteras  de  istius  iniuriis  miserat. 
Canuleius  vero,  qui  in  portu  Syracusis  operas  dabat, 
furta  quoque  istius  permulta  nominatim  ad  socios 
perscripserat ,  ea  quae  sine  portorio  Syracusis  erant 
exportata :  portum  autem  et  scripturam  eadem  socie- 
tas  habebat.  Ita  factum  est,  ut  essent  permulta,  quae 
ex  societatis  litteris  dicere  in  istum  et  proferre  posse- 
mus.  172.  Verum  accidit,  ut  Carpinatius,  qui  iam 
cum  isto  summa  consuetudine,  praeterea  re  ac  ratione 
coniunctus  esset,  crebras  postea  litteras  ad  socios  de 
istius  sumrnis  officiis  in  rem  communem  beneficiis- 
que  mitteret.  Etenim  quum  iste  omnia,  quaecum- 
que  Carpinatius  postulabat,  facere  ac  decernere  sole- 
bat;  turn  etiam  ille  plura  scribebat  ad  socios;  ut,  si 
posset,  quae  antea  scripserat,  ea  plane  exstingueret. 
Ad  extremum  vero,  quum  iste  iam  decedebat,  eius- 
modi  litteras  ad  eos  misit,  ut  huic  frequentes  obviam 
prodirent  gratiasque  agerent,  facluros  se,  si  quid  im- 
perasset,  studiose  pollicerentur.  Itaque  socii  fece- 
runt,  vetere  instituto  publicanorum  :  non  quo  istum 
ullo  honore  dignum  arbitrarentur,  sed,  quod  sua  in¬ 
teresse  putabant,  se  memores  gratosque  existimari, 
gratias  isti  egerunt:  Carpinatium  saepe  ad  se  de  eius 
officiis  litteras  misisse  dixerunt.  LXXI.  173.  Iste 
quum  respondisset  ea  se  libenter  fecisse,  operasque 
Carpinatii  magno  opere  laudasset:  dat  amico  suo  cui- 
dam  negotium,  qui  turn  magister  erat  eius  societatis, 
ut  diligenter  caveret  atque  prospiceret,  ne  quid  esset 
in  litteris  sociorum,  quod  contra  caput  suum  atque  ex- 
istimationem  valere  posset.  Itaque  ille,  multitudinc 
sociorum  remota,  decumanos  convocat:  rem  defert. 
Statuunt  illi  atque  decernunt,  ut  eae  litterae,  quibus 
existimatio  C.  Verris  laederetur,  removerentur ,  ope- 
raque  daretur,  ne  ea  res  C.  Verri  fraudi  esse  posset. 
174.  Si  ostendo,  hoc  decrevisse  decumanos,  si  pla¬ 
num  facio,  hoc  decreto  remotas  esse  litteras:  quid 
exspectatis  amplius?  Possumne  rem  magis  iudicatam 
alferre,  magis  reum  condemnatum  in  iudicium  addu- 
cere?  At  quorum  iudicio  condemnatum?  nempe  eo¬ 
rum,  quos  ii,  qui  severiora  iudicia  desiderant,  arbi- 
trantur  res  iudicare  oportere,  publicanorum  iudicio; 
quos  videlicet  nunc  populus  iudices  poscit,  de  qui¬ 


bus,  ut  eos  iudices  habeamus,  legem  ab  homine  non 
nostri  generis,  non  ex  equestri  loco  profecto,  sed  no- 
bilissimo,  promulgatam  videmus.  173.  Decumani, 
hoc  est,  principes  et  quasi  senatores  publicanorum, 
removendas  de  medio  litteras  censuerunt.  Habeo  ex 
iis ,  qui  affuerunt ,  quos  producam ,  quibus  hoc  com- 
mittam,  homines  honestissimos  ac  locupletissimos, 
istos  ipsos  principes  equestris  ordinis;  quorum  splen- 
dore  vel  maxime  istius,  qui  legem  promulgavit,  ora- 
tio  et  caussa  nititur.  Yenient  in  medium;  dicent, 
quid  statuerint.  Profecto,  si  recte  homines  novi,  non 
mentientur.  Litteras  enim  communes  de  medio  re- 
movere  potuerunt:  fidem  suam  et  religionem  remo- 
vere  non  possunt.  Ergo  equites  Romani,  qui  te  suo 
iudicio  condemnarunt,  horum  iudicio  condemnari  no- 
luerunt.  Vos  nunc,  utrum  illorum  iudicium  an  vo- 
luntatem  sequi  malitis,  considerate. 

LXXII.  176.  Ac  vide,  quid  te  amicorum  tuorum 
studium,  quid  tuum  consilium,  quid  sociorum  volun¬ 
tas  adiuvet.  Dicam  paullo  promptius.  Neque  enim 
iam  vereor,  ne  quis  hoc  me  magis  accusatorie,  quam 
libere  dixisse  arbitretur.  Si  istas  litteras  non  decreto 
decumanorum  magistri  removissent;  tantum  possem 
in  te  dicere ,  quantum  in  litteris  invenissem :  nunc, 
decreto  isto  facto  litterisque  remotis,  tantum  milii  li¬ 
cet  dicere,  quantum  possum ;  tantum  iudici  suspica- 
ri,  quantum  velit.  Dico,  te  maximum  pondus  auri, 
argenti,  eboris,  purpurae,  plurimam  vestem  Meliten- 
sem,  plurimam  stragulam,  multam  Deliacam  supelle- 
ctilem,  plurima  vasa  Corinthia,  magnum  numerum 
frumenti,  vim  mellis  maximam,  Syracusis  exportas- 
se:  his  pro  rebus  quod  portorium  non  esset  datum, 
litteras  ad  socios  misisse  L.  Canuleium,  qui  in  portu 
operas  daret. 

177.  Satisne  magnum  hoc  crimen  videtur?  Nul¬ 
lum,  opinor,  maius.  Quid  defendet  Hortensius?  Po- 
stulabit,  ut  litteras  Canuleii  proferam?  Crimen  eius- 
modi,  nisi  litteris  confirmetur,  inane  esse  dicet?  Cla- 
mabo  litteras  remotas  esse  de  medio :  decreto  socio¬ 
rum  erepta  mihi  esse  istius  indicia  ac  monumenta 
furtorum.  Aut  hoc  contendat  numquam  esse  factum, 
aut  omnia  tela  excipiat  necesse  est.  Negas  esse  fa¬ 
ctum?  Placet  mihi  ista  defensio;  descendo:  aequa 
enim  conditio,  aequum  certamen  proponitur.  Pro¬ 
ducam  testes,  et  producam  plures  eodem  tempore: 
quoniam  turn,  quum  actum  est,  una  fuerunt,  nunc 
quoque  una  sint:  quum  interrogabuntur ,  obligentur 
non  solum  iurisiurandi  atque  existimationis  periculo, 
sed  etiam  communi  inter  se  conscientia.  178.  Si 
planum  fit,  hoc  ita,  quemadmodum  dico,  esse  factum : 
num  poteris  dicere,  Hortensi,  nihil  in  istis  fuisse  lit¬ 
teris,  quod  Verrem  laederet?  Non  modo  id  non  dices, 
sed  ne  illud  quidem  tibi  dicere  licebit,  tantum,  quan¬ 
tum  ego  dicam,  non  fuisse.  Ergo  hoc  vestro  consilio 
et  gratia  perfecistis,  ut,  quemadmodum  paullo  ante 
dixi ,  et  mihi  summa  facultas  ad  accusandum  dare¬ 
tur,  et  iudicibus  libera  potestas  ad  credendum. 

LXXIII.  179.  Quod  quum  ita  sit,  nihil  fingam  ta- 
men.  Meminero,  me  non  sumpsisse,  quern  accusa- 
rem,  sed  recepisse,  quos  defenderem;  vos  ex  mo 
caussam  non  a  me  prolatam ,  sed  ad  me  delatam,  au- 
dire  oportere;  me  Siculis  satis  esse  facturum,  si, 
quae  cognovi  in  Sicilia,  quae  accepi  ab  ipsis,  diligen¬ 
ter  exposuero;  populo  Romano,  si  nullius  vim,  nul- 
lius  potentiam  pertimuero;  vobis,  si  facultatem  vere 
atque  honeste  iudicandi  fide  et  diligentia  mea  fecero; 
mihimet,  si  ne  minimum  quidem  de  eo  curriculo  vi- 

tae,  quod  mihi  semper  propositum  fuit,  decessero.  j| 
180.  Quapropter  nihil  est,  quod  metuas,  ne  quid  in  j 
te  confingam:  etiam  quod  laetere,  habes.  Multa  i 
enim,  quae  scio  abs  te  esse  commissa,  quod  aut  ni- 
mium  turpia  aut  parum  credibilia  sunt ,  praetermit- 
tam:  tantum  agam  de  hoc  toto  nomine  societatis.  Ut 
iam  scire  possitis:  quaeram,  decretumne  sit.  Quum 
id  invenero:  quaeram,  remotaene  sint  litterae?  Quum 
id  quoque  constabit;  vos  iam,  me  tacitot  intelligetis : 
si  illi,  qui  hoc  istius  caussa  decreverunt,  equites  Ro¬ 
mani,  nunc  iidem  in  eum  iudices  essent,  istum  sine 
dubio  condemnarent,  de  quo  litteras  eas,  quae  istius 
furta  indicarent,  et  ad  se  missas  et  suo  decreto  remo- 
tas  scirent  esse.  —  Quern  igitur  ab  iis  equitibus  Ro¬ 
manis,  qui  istius  caussa  cupiunt  omnia,  qui  ab  eo  be- 
nignissime  tractati  sunt,  condemnari  Decease  esset: 
is  a  vobis,  iudices,  ulla  vi  aut  ratione  absolvi  potest? 

181.  Ac,  ne  forte  ea,  quae  remota  de  medio  atque 
erepta  nobis  sunt,  omnia  ita  condita  fuisse  atque  ita 
abdite  latuisse  videantur,  ut  haec  diligentia,  quam 
ego  a  me  exspectari  maxime  puto,  nihil  horum  inve- 
stigare,  nihil  assequi  potuerit:  quae  consilio  aliquo 
*  aut  ratione  inveniri  potuerunt,  inventa  sunt,  iudices. 
Manifests  in  rebus  hominem  iam  teneri  yidebitis. 
Nam  quod  in  publicanorum  caussis  vel  plurimum  ae- 
tatis  meae  versor  vehementerque  ilium  ordinem  ob- 
servo,  satis  commode  mihi  videor  eorum  consuetudi- 
nem  usu  tractandoque  cognosse. 

LXXIV.  182.  Itaque  ut  hoc  comperi,  remotas  es¬ 
se  litteras  societatis ;  liabui  rationem  eorum  annorum, 
per  quos  iste  in  Sicilia  fuisset :  deinde  quaesivi,  quod 
erat  inventu  facillimum ,  qui  per  eosdem  annos  ma- 
gistri  istius  societatis  fuissent.  Sciebam  enim,  hanc 
magistrorum ,  qui  tabulas  haberent ,  consuetudinem 
esse,  ut,  quum  tabulas  novo  magistro  traderent, 
exempla  litterarum  ipsi  habere  non  nollent.  Itaque 
ad  L.  Vibium,  equitem  Romanum,  virum  primarium, 
quern  reperiebam  magistrum  fuisse  eo  ipso  anno,  qui 
mihi  maxime  quaerendus  erat,  primum  veni.  Sane 
homini  praeter  opinionem  improviso  incidi.  Scruta- 
tus  sum,  quae  potui,  et  quaesivi  omnia:  inveni  duos 
solos  libellos,  ab  L.  Canuleio  missos  sociis  ex  portu 
Syracusis :  in  quibus  erat  ratio  scripta  mensium  com- 
plurium,  rerum  exportatarum  istius  nomine  sine  poi- 
torio.  Itaque  obsignavi  statim.  183.  Erant  haec  ex 
eo  genere,  quod  ego  maxime  genus  ex  sociorum  lit— 
teris  reperire  cupiebam ;  verum  tantum  inveni ,  iudi¬ 
ces,  quod  apud  vos  quasi  exempli  caussa  proferre 
possem.  Sed  tamen,  quidquid  erit  in  his  libellis, 
quantulumcumque  videbitur  esse,  hoc  quidem  certe 
manifestum  erit :  de  ceteris  ex  hoc  coniecturam  face- 
re  debebitis.  Recita  mihi,  quaeso,  hunc  primum  li- 
bellum :  deinde  ilium  alterum.  Libelli  canule- 
i an i.  Non  quaero,  unde  cccc  amphoras  mellis  ha- 
bueris,  unde  tantum  Melitensium,  unde  quinquagin- 
ta  tricliniorum  lectos,  unde  tot  candelabra:  non,  in- 
quam,  iam  quaero,  unde  haec  habueris:  sed  quo  tan¬ 
tum  tibi  opus  fuerit,  id  quaero.  Mitto  de  melle :  sed 
tantumne  Melitensium?  quasi  etiam  amicorum  uxo- 
res :  tantum  lectorum?  quasi  etiam  omnium  istorum 
villas  ornaturus  esses. 

LXXV.  184.  Quum  haec  paucorum  mensium  ra¬ 
tio  in  his  libellis  sit,  facite,  ut  vobis  triennii  totius 
veniat  in  mentem.  Sic  contendo:  ex  his  parvis  libel¬ 
lis  apud  unum  magistrum  societatis  repertis,  vos  iam 
coniectura  assequi  posse,  cuiusmodi  praedo  iste  in 
ilia  provincia  fuerit,  quam  multas  cupiditates,  quam 


I  varias,  quam  infmitas  habuerit;  quantam  pecuniam 
1  non  solum  numeratam,  verum  etiam  huiusmodi  in 
rebus  positam,  confecerit;  quae  vobis  alio  loco  pla- 
nius  explicabuntur.  185.  Nunc  hoc  attendite.  His 
exportationibus ,  quae  recitatae  sunt,  scribit  H-S  lx 
socios  perdidisse  ex  vicesima  portorii  Syracusis. 
Pauculis  igitur  mensibus,  ut  hi  pusilli  et  contempti 
libelli  indicant,  furta  praetoris,  quae  essent  H-S  duo- 
decies,  ex  uno  oppido  solo  exportata  sunt.  Cogitate 
nunc,  quum  ilia  sit  haec  insula,  quae  undique  exitus 
maritimos  habeat,  quid  ex  ceteris  locis  exportatum 
putetis :  quid  Agrigento,  quid  Lilybaeo ,  quid  Panor- 
mo,  quid  Thermis^quid  Halesa,  quid  Catina,  quid  ex 
ceteris  oppidis,  quid  vero  Messana,  quem  iste  sibi 
locum  maxime  tutum  arbitrabatur,  ubi  animo  semper 
soluto  liberoque  erat,  quod  sibi  iste  Mamertinos  de- 
legerat,  ad  quos  omnia,  quae  aut  diligentius  servanda 
aut  occultius  exportanda  erant,  deportaret.  His  in¬ 
vents  libellis,  ceteri  remoti  et  diligentius  suntrecon- 
diti:  nos  tamen,  ut  omnes  intelligant,  hoc  nos  sine 
cupiditate  agere,  his  ipsis  libellis  contend  sumus. 

LXXVI.  186.  Nunc  ad  sociorum  tabulas  accepti 
et  expensi,  quas  removere  honeste  nullo  modo  po¬ 
tuerunt,  et  ad  amicum  tuum  Carpinatium  revertemur. 
Inspiciebamus  Syracusis  a  Carpinatio  confectas  tabu¬ 
las  societatis,  quae  significabant,  multis  nominibus 
eos  homines  versuram  a  Carpinatio  fecisse,  qui  pecu- 
nias  Verri  dedissent.  Quod  erit  vobis  luce  clarius, 
iudices,  quum  eos  ipsos  produxero,  qui  dederunt. 
Intelligetis  enim,  ilia  tempora,  per  quae,  quum  essent 
in  periculo,  pretio  sese  redemerunt,  cum  societatis 
tabulis  non  solum  consulibus,  verum  etiam  mensi¬ 
bus,  convenire. 

187.  Quum  haec  maxime  cognosceremus  et  iam 
in  manibus  tabulas  haberemus,  repente  aspicimus 
lituras  eiusmodi,  quasi  quaedam  vulnera  tabellarum 
recentia.  Statim  suspicione  offensi,  ad  ea  ipsa  no- 
mina  oculos  animumque  tratulimus.  Erant  acce- 
ptae  pecuniae  c.  verrutio  c.  f.;  sic  tamen,  ut  usque 
ad  alterum  R  litterae  constarent  integrae,  reliquae 
omnes  essent  in  litura.  Alterum,  tertium,  quartum, 
permulta  erant  eiusdem  modi  nomina.  Quum  mani- 
festa  res,  turn  flagitiosa  tabularum  atque  insignis  tur- 
pitudo  teneretur :  quaerere  incepimus  de  Carpinatio, 
quisnam  is  esset  Verrutius,  quicum  tantae  pecuniae 
rationem  haberet.  Haerere  homo,  versari,  rubere. 
Quod  lege  excipiuntur  tabulae  publicanorum,  quo 
minus  Romam  deportentur:  ut  res  quam  maxime 
clara  ac  testata  esse  posset,  in  ius  ad  Metellum  Car¬ 
pinatium  voco,  tabulasque  societatis  in  forum  defero 
Fit  maximus  concursus  hominum,  et,  quod  erat  Car- 
I  pinatii  nota  cum  isto  praetore  societas  ac  foeneratio, 
!  summe  exspectabant  omnes,  quidnam  in  tabulis  te- 
neretur. 

LXXV1I.  188.  Rem  ad  Metellum  defero,  me  tabu¬ 
las  perspexisse  sociorum;  in  his  tabulis  magnam  ra¬ 
tionem  G.  Verrutii  permultis  nominibus  esse;  mequ< 
hoc  perspicere  ex  consulum  mensiumque  ratione 
hunc  Verrutium  neque  ante  adventum  C.  Verris,  ne- 
que  post  decessionem  quidquam  cum  Carpinatio  ratio- 
nis  habuisse.  Postulo,  mihi  respondeat,  qui  sit  iste 
:  Verrutius :  mercator,  an  negotiator,  an  arator,  an  pe- 

cuarius:  in  Sicilia  sit,  an  iam  decesserit.  Claman 
l  omnes  ex  conventu,  neminem  umquam  in  Sicili< 
t  fuisse  Verrutium.  Ego  instare,  ut  mihi  responderet 
i  quisv esset,  ubi  esset,  unde  esset:  cur  servus  societa- 

tis,  qui  tabulas  conficeret,  semper  in  Verrutii  nomine 
certo  ex  loco  mendosus  esset. 

189.  Atque  haec  postulabam,  non  quo  ilium  cogi 
putarem  oportere,  ut  ea  mihi  responderet  invitus: 
sed  ut  omnibus  istius  furta,  illius  flagitium,  utrius- 
que  audacia  perspicua  esse  posset.  Itaque  ilium  in 
iure  metu  conscientiaque  peccati  mutum  atque  ex- 
animatum  ac  vix  vivum  relinquo:  tabulas  in  foro, 
summa  hominum  frequentia,  exscribo:  adhibentur 
in  exscribendo  de  conventu  viri  primarii :  litterae  li- 
turaeque  omnes  assimulatae,  expressae,  de  tabulis 
in  libros  transferuntur. 

190.  Haec  omnia  summa  cura  et  diligentia  reco- 
gnita  et  collata ,  et  ab  hominibus  honestissimis  obsi- 
gnata  sunt.  Si  Carpinatius  turn  mihi  respondere  no- 
luit :  responde  mihi  nunc  tu,  Verres,  quem  esse  hunc 
tuum  paene  gentilem  Verrutium  putes.  Fieri  non 
potest,  ut,  quem  video  te  praetore  in  Sicilia  fuisse, 
et  quem  ex  ipsa  ratione  intelligo  locupletem  fuisse, 
eum  tu  in  tua  provincia  non  cognoveris.  Atque  adeo, 
ne  hoc  aut  longius  aut  obscurius  esse  possit,  proce- 
dite  in  medium ,  explicate  descriptionem  imaginem- 
que  tabularum:  ut  omnes  mortales  istius  avaritiae 
non  iam  vestigia,  sed  ipsa  cubilia  videre  possint. 

LXXVHI.  191 .  Videtis  Verrutium?  videtis  primas 
litteras  integras?  videtis  extremam  partem  nominis, 
caudam  illam  Yerris,  tamquam  in  luto,  demersam 
esse  in  litura?  Sic  habent  se  tabulae,  iudices,  ut  vi¬ 
detis.  Quid  exspectatis?  quid  quaeritis  amplius?  Tu 
ipse,  Yerres,  quid  sedes?  quid  moraris?  Nam  aut  ex- 


hibeas  nobis  Verrutium,  necesse  est,  aut  te  esse  Ver¬ 
rutium  fateare.  Laudabantur  oratores  veteres,-  Crassi 
illi  et  Antonii ,  quod  crimina  diluere  dilucide ,  quod 
copiose  reorum  caussas  defendere  solerent.  Nimirum 
illi  non  ingenio  solum  his  patronis,  sed  fortuna  etiam 
praestiterunt.  Nemo  enim  tunc  ita  peccabat ,  ut  de- 
fensioni  locum  non  relinqueret:  nemo  ita  vivebat,  ut 
nulla  eius  vitae  pars  summae  turpitudinis  esset  ex- 
pers:  nemo  ita  in  manifesto  peccatu  tenebatur,  ut, 
quum  impudens  fuisset  in  facto,  turn  impudentior 
videretur,  si  negaret. 

192.  Nunc  vero  quid  faciat  Hortensius?  Avari- 
tiaene  crimina  frugalitatis  laudibus  deprecetur?  At 
hominem  flagitiosissimum,  libidinosissimum  nequis- 
simumque  defendit.  An  ab  hac  eius  infamia,  nequi- 
tia,  vestros  animos  in  aliam  partem  fortitudinis  com- 
memoratione  traducat?  At  homo  inertior,  ignavior, 
magis  vir  inter  mulieres ,  impura  inter  viros  mulier- 
cula  proferri  non  potest.  At  mores  commodi.  Quis 
contumacior?  quis  inhumanior?  quis  superbior?  At 
haec  sine  cuiusquam  malo.  Quis  acerbior?  quis  in- 
sidiosior?  quis  crudelior  umquam  fuit?  In  hoc  homi- 
ne  atque  in  eiusmodi  caussa  quid  facerent  omnes 
Crassi  et  Antonii?  Tantum,  opinor,  Hortensi:  adhanc 
caussam  non  accederent,  ne  in  alterius  impudentia 
sui-pudoris  existimationem  amitterent.  Liberi  enim 
ad  caussas  solutique  veniebant,  neque  committebant, 
ut,  si  impudentes  in  defendendo  esse  noluissent,  in- 
grati  in  deserendo  existimarentur. 


22. 

ACCUSATIONIS 

IN  C.  V  E  R  R  E  M 

LIBER  TERTTUS 

D  E 

FRUMENTO. 


A  KG.  Hie  liber  Verris  furta  in  omni  frumenti  genere  con- 
tinet.  Frumenti  auteni ,  quod  praetor  Siculis  ab  aratoribus  ex- 
igere  poterat  et  debebat,  erat  prinio  decumnnum,  quod  aratores 
pro  agris  suis  cuique  attributis  dabant ;  alterum  secundum  legem 
Rupiliam  certo  pretio  emptum.  Id  erat  vel  decuhianum  al te¬ 
rn  m,  cui  pretium  erat  a  senatu  Rom.  constitutum  in  modios  sin- 
gulos  H-S.  terni  ;  vel  imperatum,  cui  H-S  quaterni  constituti 
erant.  Constituebatur  autem  a  senatu  in  annos  singulos  e  lege 
Terentia  et  Cassia  fruinentaria,  quanta  pecuniae  summa  in 
utrumque  empti  genus  ex  aerario  impenderctur.  Tertium  erat 
aestimatum,  sive  in  cellam,  quod  ex  S.  C.  et  legibus  practori  in 
cellam  ad  usus  snos  imperabatur.  Dabat  Benatus  quaestori 
praetoris  certam  ex  aerario  pecuniam,  unde  ab  aratoribus  erne- 
ret,  et  quidem  modiiim  tritici  H-S  III1.  Iiordei  autem  H-S  II. 
Illam  pecuniam  aratoribus  adnumerabat,  et  deinde  frumentum 


vehebatur,  quorsum  volebat.  Licebat  autem  praetori  tan  tain 
pecuniam,  quantam  aequum  erat,  ab  aratoribus  pro  frumento  et 
vectura  pacisci.  Iam  primum  a  c.  6.  ad  70.  fraudes  et  furta  Ver¬ 
ris  in  decuinano,  a  c.  70.  ad  81.  in  empto,  et  deinde  in  aestimato 
ostendit. 

I.  1 .  Omnes,  qui  alterum,  iudices,  nullis  impulsi 
inimicitiis,  nulla  privatim  laesi  iniuria,  nullo  praemio 
adducti,  in  iudicium  reipublicae  caussa  vocant,  pro- 
videre  debent,  non  solum  quid  oneris  in  praesentia 
tollant,  sed  etiam,  quantum  in  omnem  vitam  negotii 
suscipere  conentur.  Legem  enim  sibi  ipsi  dicunt 
innocentiae ,  continentiae  virtutumque-  omnium ,  qui 
ab  altero  rationem  vitae  reposcunt:  atque  eo  magis, 
si  id,  ut  ante  dixi,  faciunt  nulla  re  commoti  alia,  nisi 

utililate  communi.  2.  Nam  qui  sibi  hoc  sumpsit,  ut 
corrigat  mores  aliorum  ac  peccata  reprehendat,  quis 
huic  ignoscat,  si  qua  in  re  ipse  ab  religione  officii 
declinarit?  Quapropter  hoc  etiam  magis  ab  omnibus 
eiusmodi  civis  laudandus  ac  diligendus  est,  qui  non 
solum  [ab]  republica  civem  improbum  removet,  ve- 
rum  etiam  se  ipsum  eiusmodi  fore  profitetur  ac  prae- 
stat,  ut  sibi  non  modo  communi  voluntate  virtutis 
atque  officii,  sed  etiam  vi  quadam  magis  necessaria 
recte  sit  honesteque  vivendum.  3.  Itaque  hoc,  iu- 
dices,  ex  homine  clarissimo  atque  eloquentissimo, 
L.  Crasso,  saepe  auditum  est,  quum  se  nullius  rei 
tam  poenitere  diceret,  quam  quod  C.  Carbonem  um- 
quam  in  iudicium  vocavisset.  Minus  enim  liberas 
omnium  rerum  voluntates  habebat,  et  vitam  suam 
pluribus,  quam  vellet,  observari  oculis  arbitrabatur. 
Atque  ille  his  praesidiis  ingenii  fortunaeque  munitus, 
tamen  hac  cura  continebatur,  quam  sibi,  nondum 
confirmato  consilio,  sed  ineunte  aetate,  susceperat. 
Quo  minus  etiam  perspicitur  eorum  virtus  et  integri- 
tas,  qui  ad  hanc  rem  adolescentuli ,  quam  qui  iam 
firmata  aetate  descendunt.  Illi  enim,  antequam  po- 
tuerunt  existimare,  quanto  liberior  vita  sit  eorum, 
qui  neminem  accusarint,  gloriae  caussa  atque  osten- 
tationis  accusant :  nos ,  qui  iam ,  et  quid  facere ,  et 
quantulum  iudicare  possemus,  ostendimus,  nisi  facile 
cupiditates  nostras  teneremus,  numquam  ipsimet  no¬ 
bis  praecideremus  istam  licentiam  libertatemque  vi- 
vendi.  II.  4.  Atque  hoc  ego  plus  oneris  habeo,  quam 
qui  ceteros  accusarunt  (si  onus  est  id  appellandum, 
quod  cum  laetitia  feras  ac  voluptate);  verumtamen 
hoc  ego  amplius  suscepi ,  quam  ceteri ;  quod  ita  po- 
stulatur  ab  omnibus,  ut  ab  iis  se  abstineant  maxime 
vitiis,  in  quibus  alterum  reprehenderint.  Furem  ali- 
quem  aut  rapacem  accusaris?  vitanda  tibi  semper  erit 
omnis  avaritiae  suspicio.  Maleficum  quempiam  ad- 
duxeris  aut  crudelem?  cavendum  erit  semper,  nequa 
in  re  asperior  aut  inhumanior  fuisse  videare.  Cor- 
ruptorem,  adulterum?  providendum  diligenter,  ne 
quod  in  vita  vestigium  libidinis  appareat.  Omnia 
postremo,  quae  vindicaris  in  altero,  tibi  ipsi  vehe- 
menter  fugienda  sunt.  Etenim  non  modo  accusator, 
sed  ne  obiurgator  quidem  ferendus  est  is ,  qui ,  quod 
in  altero  vitium  reprehendit,  in  eo  ipse  deprehendi- 
tur.  Ego  in  uno  homine  omnia  vitia ,  quae  possunt 
in  homine  perdito  nefarioque  esse,  reprehendo:  nul¬ 
lum  esse  dico  indicium  libidinis,  sceleris,  audaciae, 
quod  non  in  istius  unius  vita  perspicere  possitis. 
5.  Ego  in  isto  reo  legem  hanc,  iudices,  mihi  statuo: 
vivendum  ita  esse,  ut  isti  non  modo  factis  dictisque 
omnibus ,  sed  etiam  oris  oculorumque  ilia  contuma- 
cia  ac  superbia ,  quam  videtis ,  dissimillimus  esse  ac 
semper  fuisse  videar.  Patior,  non  moleste  fero,  iu¬ 
dices,  earn  vitam,  quae  mihi  sua  sponte  antea  iucun- 
da  fuerit,  nunc  iam  mea  lege  et  conditione  necessa- 
riam  quoque  futuram.  III.  6.  Et  in  hoc  homine 
saepe  a  me  quaeris ,  Hortensi ,  quibus  inimicitiis  aut 
qua  iniuria  adductus  ad  accusandum  descenderim. 
Mitto  iam  rationem  officii  mei  necessitudinisque  Si- 
culorum:  de  ipsis  tibi  inimicitiis  respondeo.  An  tu 
maiores  ullas  inimicitias  putas  esse,  quam  contrarias 
hominum  sententias  ac  dissimilitudines  studiorum  et 
voluntatum?  Fidem  sanctissimam  in  vita  qui  putat, 
potest  ei  non  inimicus  esse,  qui  quaestor  consulem 
suum  consiliis  commissis,  pecunia  tradita,  rebus 
omnibus  creditis,  spoliare,  relinquere,  prodere,  oppu- 
gnare  ausus  sit?  Pudorem  et  pudicitiam  qui  colit,  I 


potest  animo  aequo  istius  quotidiana  adulteria,  mere- 
triciam  disciplinam,  domesticum  lenocinium  videre? 
Qui  religiones  deorum  immortalium  retinere  vult,  ei, 
qui  fana  spoliarit  omnia,  qui  ex  thensarum  orbitis 
praedari  sit  ausus,  inimicus  non  esse  qui  potest? 
Qui  iure  aequo  omnes  putet  esse  oportere,  is  tibi  non 
infestissimus  sit,  quum  cogitet  varietatem  libidinem- 
que  decretorum  tuorum?  qui  sociorum  iniuriis,  pro- 
vinciarumque  incommodis  doleat,  is  in  te  non  expi- 
latione  Asiae,  vexatione  Pamphyliae,  squalore  et  la- 
crimis  Siciliae  concitetur?  Qui  civium  Romanorum 
iura  ac  libertatem  sanctam  apud  omnes  haberi  velit, 
is  non  tibi  plus  etiam,  quam  inimicus  esse  debeat, 
quum  tua  verbera,  quum  secures,  quum  cruces  ad 
civium  Romanorum  supplicia  fixas  recordetur?  7. 
An,  si  qua  in  re  contra  rem  meam  decrevisset  aliquid 
iniuria,  iure  me  ei  inimicum  esse  arbitrarere :  quum 
omnia  contra  omnium  bonorum  rem,  caussam,  ratio¬ 
nem,  utilitatem,  voluntatemque  fecerit,  quaeris,  cur 
ei  sim  inimicus,  cui  populus  Romanus  infestus  sit? 
qui  praesertim  plus  etiam,  quam  pars  virilis  postulat, 
pro  voluntate  populi  Romani  oneris  ac  muneris  susci- 
pere  debeam?  IV.  Quid?  ilia,  quae  leviora  videntur 
esse,  non  cuiusvis  animum  possunt  movere?  quod 
ad  tuam  ipsius  amicitiam  ceterorumque  hominum 
magnorum  atque  nobilium  faciliorem  aditum  istius 
habet  nequitia  et  audacia ,  quam  cuiusquam  nostrum 
virtus  et  integritas?  Odistis  hominum  novorum  in- 
dustriam :  despicitis  eorum  frugalitatem :  pudorem 
contemnitis;  ingenium  vero  et  virtutem  depressam 
exstinctamque  cupitis.  8.  Verrem  amatis.  Ita  credo: 
si  non  virtute,  non  industria,  non  innocentia,  non 
pudore,  non  pudicitia ;  at  sermone,  at  litteris,  at  hu- 
manitate  eius  delectamini.  Nihil  horum  est:  contra- 
que  sunt  omnia  quum  summo  dedecore  acturpitudine, 
turn  singulari  stultitia  atque  inhumanitate  oblita. 
Huic  homini  si  cuius  domus  patet,  utrum  ea  patere, 
an  hiare  ac  poscere  aliquid  videtur?  Hunc  vestri  iani- 
tores,  hunc  cubicularii  diligunt:  hunc  liberti  vestri, 
hunc  servi  ancillaeque  amant:  hie  quum  venit,  extra 
ordinem  vocatur :  hie  solus  introducitur ;  ceteri,  saepe 
frugalissimi  homines,  excluduntur.  Ex  quo  intelligi 
potest,  eos  vobis  esse  carissimos,  qui  ita  vixerint,  ut 
sine  vestro  praesidio  salvi  esse  non  possint.  9.  Quid? 
hoc  cuiquam  ferendum  putas  esse ,  nos  ita  vivere  in 
pecunia  tenui,  ut  prorsus  nihil  acquirere  velimus ;  ut 
dignitatem  nostram,  populique  Romani  beneficia,  non 
copiis ,  sed  virtute  tueamur :  istum ,  rebus  omnibus 
undique  ereptis,  impune  eludentem  circumfluere  at¬ 
que  abundare?  huius  argento  dominia  vestra,  huius 
signis  et  tabulis  forum  comitiujnque  ornari?  praeser¬ 
tim  quum  vos  vestro  Marte  his  rebus  omnibus  abun- 
aetis?  Verrem  esse,  qui  vestras  villas  suis  manubiis 
ornet?  Verrem  esse,  qui  cum  L.  Mummio  certet,  ut 
plures  hie  sociorum  urbes,  quam  ille  hostium,  spo- 
liasse  videatur?  plures  hie  solus  villas  ornamentis 
fanorum ,  quam  ille  fana  spoliis  hostium  ornasse?  et 
is  erit  ob  earn  rem  vobis  carior,  ut  ceteri  libentius 
suo  periculo  vestris  cupiditatibus  serviant? 

V.  10.  Verum  haec  et  dicentur  alio  loco  et  dicta 
sunt :  nunc  proficiscemur  ad  reliqua ,  si  pauca  ante 
fuerimus  a  vobis,  iudices,  deprecati.  Superiore  omni 
oratione  perattentos  vestros  animos  habuimus:  id 
fuit  nobis  gratum  admodum.  Sed  multo  erit  gratius, 
si  reliqua  voletis  attendere:  propterea  quod  in  his 
omnibus,  quae  antea  dicta  sunt,  erat  quaedam  ex  ipsa 
varietate  ac  novitate  rerum  ac  criminum  delectatio. 

Nunc  tractare  caussam  instituimus  frumentariam, 
quae  magnitudine  iniuriae  fere  criminibus  ceteris 
antecellit,  iucunditatis  in  agendo  et  varietatis  minus 
habebit.  Vestra  autem  auctoritate  et  prudentia  di- 
gnissimum  est,  iudices,  in  audiendi  diligentia  non 
minus  religioni  tribuere,  quam  voluptati.  M.  In  hac 
caussa  frumentaria  cognoscenda  haec  vobis  proponi- 
te,  iudices,  vos  de  rebus  fortunisque  Siculorum 
omnium,  de  civium  Romanorum,  qui  arant  in  Sicilia, 
bonis ,  de  vectigalibus  a  maioribus  traditis ,  de  vita 
victuque  populi  Romani  cognituros.  Quae  si  magna 
atque  adeo  maxima  vobis  videntur;  quam  varie  et 
quam  copiose  dicantur,  exspectare  nolite.  Neminem 
vestrum  praeterit,  iudices,  omnem  utilitatem  oppor- 
tunitatemque  provinciae  Siciliae,  quae  ad  commoda 
populi  Romani  adiuncta  sit ,  consistere  in  re  frumen¬ 
taria  maxime.  Nam  ceteris  rebus  adiuvamur  ex  ilia 
provincia;  hac  vero  alimur  ac  sustinemur.  12.  Ea 
caussa  tripartita,  iudices,  erit  in  accusatione :  primum 
enim  de  decumano ,  deinde  de  empto  dicemus  fru 
mento,  postremo  de  aestimato. 

VI.  Inter  Siciliam  ceterasque  provincias,  iudices, 
in  agrorum  vectigalium  ratione  hoc  interest,  quod 
ceteris  aut  impositum  vectigal  est  certum ,  quod  sti— 
pendiarium  dicitur ,  ut  Hispanis  et  plerisque  Poeno- 
rum,  quasi  victoriae  praemium  ac  poena  belli  ;  aut 
censoria  locatio  constituta  est,  ut  Asiae,  lege  Sem- 
pronia.  Siciliae  civitates  sic  in  amicitiam  fidemque 
recepimus,  ut  eodem  iure  essent,  quo  fuissent :  eadem 
conditione  populo  Romano  parerent,  qua  suis  antea 
paruissent.  13.  Perpaucae  Siciliae  civitates  suntbello 
a  maioribus  nostris  subactae:  quarum  ager  quum 
esset  publicus  populi  Romani  factus ,  tamen  illis  est 
redditus;  is  ager  a  censoribus  locari  solet.  Foede- 
ratae  civitates  duae  sunt,  quarum  decumae  venire 
non  soleant,  Mamertina  et  Tauromenitana.  Quinque 
praeterea  sine  foedere  immunes  civitates  ac  liberae, 
Centuripina,  Halesina,  Segestana,  Halicyensis,  Panor- 
mitana:  praeterea  omnis  ager  Siciliae  civitatum  de- 
cumanus  est:  itemque,  ante  imperium  populi  Roma¬ 
ni,  ipsorum  Siculorum  voluntate  et  institutis  fuit. 
14.  Videte  nunc  maiorum  sapientiam,  qui,  quum 
Siciliam,  tam  opportunum  subsidium  belli  atque  pa¬ 
ds,  ad  rempublicam  adiunxissent,  tanta  cura  Siculos 
tueri  ac  retinere  voluerunt,  ut  non  modo  eorum  agris 
vectigal  novum  nullum  imponerent,  sed  ne  legem 
quidem  venditionis  decumarum,  neve  vendundi  aut 
tempus  aut  locum  commutarent:  ut  certo  tempore, 
anni,  ut  ibidem,  in  Sicilia,  denique  ut  lege  Hieronica 
venderent:  voluerunt  eos  in  suis  rebus  ipsos  interes- 
se,  eorumque  animos  non  modo  lege  nova,  sed  ne 
nomine  quidem  legis  novo  commoveri.  15.  Ita  decu- 
mas  lege  Hieronica  semper  vendundas  censuerunt, 
ut  iis  iucundior  esset  muneris  illius  functio,  si  eius 
regis,  qui  Siculis  carissimus  fuit,  non  solum  institu- 
ta,  commutato  imperio,  verum  etiam  nomen  maneret. 
Hoc  iure  ante  Verrem  praetorem  Siculi  semper  usi 
sunt:  hie  primus  instituta  omnium,  consuetudinem 
a  maioribus  traditam,  conditionem  amicitiae,  ius  so- 
cietatis,  convellere  et  commutare  ausus  est. 

VII.  16.  Qua  in  re  primum  illud  reprehendo  et 
accuso,  cur  in  re  tam  vetere,  tam  usitata,  quidquam 
novi  feceris.  Ingenio  aliquid  assecutus  es?  Tot  ho¬ 
mines  sapientissimos  et  clarissimos,  qui  illam  pro- 
vinciam  ante  te  tenuerunt,  prudentia  consilioque  vi- 
cisti?  Est  tuum,  est  ingenii  diligentiaeque  tuae.  Do 
hoc  tibi  et  concedo.  Scio,  te  Romae,  quum  praetor 

esses,  edicto  tuo  possessiones  hereditatum  a  liberis 
ad  alienos,  a  primis  heredibus  ad  secundos,  a  legibus 
ad  libidinem  tuam  tratulisse.  Scio,  te  edicta  su- 
periorum  omnium  correxisse,  et  possessiones  heredi¬ 
tatum  non  secundum  eos,  qui  proferrent,  sed  secun¬ 
dum  eos,  qui  dicerent  testamentum  factum,  dedisse: 
easque  res  novas  abs  te  prolatas  et  inventas  magno 
tibi  quaestui  fuisse  scio :  eumdemque  te  memini  cen- 
sorias  quoque  leges  in  sartis  tectis  exigendis  tollere 
et  commutare:  ne  is  redimeret,  cuia  res  esset:  ne 
pupillo  tutores  propinquique  consulerent,  quo  minus 
fortunis  omnibus  everteretur:  exiguam  diem  praefi- 
nire  operi,  qua  ceteros  ab  negotio  excluderes,  ipse  in 
tuo  redemptore  nullam  certam  diem  observares.  17. 
Quamobrem  novam  legem  tein  decumis  statuisse  non 
miror,  hominem  in  edictis  praetoriis,  in  censoriis  le¬ 
gibus  tam  prudentem,  tam  exercitatum :  non,  inquam, 
miror,  tealiquidexcogitas.se:  sed,  quod  tua  sponte 
iniussu  populi  sine  senatus  auctoritate  iura  provin¬ 
ciae  Siciliae  mutaris,  id  reprehendo,  id  accuso.  18. 
L.  Octavio  et  C.  Cottae  consulibus  senatus  permisit, 
ut  vini  et  olei  decumas  et  frugum  minutarum ,  quas 
ante  te  quaestores  in  Sicilia  vendere  consuessent, 
Romae  venderent,  legemque  his  rebus,  quam  ipsis 
videretur,  edicerent.  Quum  locatio  fieret,  publicani 
postularunt,  quasdam  res  ut  ad  legem  adderent  neque 
tamen  a  censoriis  ceteris  legibus  recederent.  Contra 
dixit  is,  qui  casu  turn  Romae  fuit  tuus  hospes,  Ver- 
res,  hospes,  inquam,  et  familiaris  tuus,  Sthenius  hie 
Thermitanus.  Consules  caussam  cognoverunt.  Quum 
viros  primarios  atque  amplissimos  civitatis  multos  in 
consilium  advocassent,  de  consilii  sententia  pronun- 
tiarunt,  se  lege  Hieronica  vendituros.  VIII.  19.  Itane 
vero?  prudentissimi  viri,  summa  auctoritate  praediti, 
quibus  senatus  legum  dicendarum  in  locandis  vecti¬ 
galibus  omnem  potestatem  permiserat  populusque 
Romanus  iusserat,  Siculo  uno  recusante,  cum  arnpli- 
ficatione  vectigalium,  nomen  Hieronicae  legis  mutare 
noluerunt:  tu,  homo  minimi  consilii,  nullius  auctori- 
tatis,  iniussu  populi  ac  senatus  tota  Sicilia  recusante, 
cum  maximo  detrimento  atque  adeo  exitio  vectigalium 
totam  Hieronicam  legem  sustulisti?  20.  At  quam  le¬ 
gem  corrigit,  iudices,  atque  adeo  totam  tollit!  Acu- 
tissime  ac  diligentissime  scriptam :  quae  omnibus  cu- 
stodiis  subiectum  aratorem  decumano  tradit,  ut  neque 
in  segetibus  neque  in  areis  neque  in  horreis ,  neque 
in  amovendo  neque  in  asportando  frumento  grano  uno 
posset  arator  sine  maxima  poena  fraudare  dccuma- 
num.  Scripta  lex  ita  diligenter  est,  ut  eum  scripsisse 
appareat,  qui  alia  vectigalia  non  haberet;  ita  acute, 
ut  Siculum ;  ita  severe,  ut  tyrannum :  qua  lege  Sicu¬ 
lis  tamen  arare  expediret.  Nam  ita  diligenter  con¬ 
stituta  sunt  iura  decumano,  ut  tamen  ab  invito  ara- 
tore  plus  decuma  non  posset  auferri. 

21.  Quum  haec  essent  ita  constituta,  Verres  tot 
annis  atque  adeo  saeculis  inventus  est,  qui  haec  non 
commutaret,  sed  everteret,  eaque,  quae  iamdiu  ad 
salutem  sociorum  utilitatemque  reipublicae  compo- 
sita  comparataque  essent,  ad  suos  improbissimos 
quaestus  converteret:  qui  primum  certos  instituerit 
nomine  decumanos,  re  vera  ministros  ac  satellites 
cupiditatum  suarum ;  per  quos  ostendam  sic  provin- 
ciam  per  triennium  vexatam  atque  vastatam,  iudices, 
ut  earn  multis  annis  multorum  innocentia  sapientia- 
que  recreare  nequeamus.  IX.  22.  Eorum  omnium, 
qui  decumani  vocabantur,  princeps  erat  Q.  ille  Apro- 
nius,  quern  videtis:  de  cuius  improbitate  singulari 

gravissimarum  legationum  querimonias  audistis. 
Aspicite,  iudices,  vultum  hominis  et  aspectum :  et  ex 
ea  contumacia,  quam  hie  in  perditis  rebus  retinet, 
illos  eius  spiritus  Sicilienses  quos  fuisse  putetis,  co¬ 
gitate  ac  recordamini.  Hie  est  Apronius,  quem  in 
provincia  tota  Verres,  quum  undique  nequissimos 
homines  conquisisset,  et  quum  ipse  secum  sui  simi¬ 
les  duxisset  non  parum  multos,  nequitia,  luxuria, 
audacia  sui  simillimum  iudicavit.  Itaque  istos  inter 
se  perbrevi  tempore,  non  res,  non  ratio,  non  commen- 
datio  aliqua,  sed  studiorum  turpitudo  similitudoque 
coniunxit.  23.  Verris  mores  improbos  impurosque 
nostis.  Fingite  vobis,  sipotestis,  aliquem,  qui  in 
omnibus  isti  rebus  par  ad  omnium  flagitiorum  nefa- 
rias  libidines  esse  possit :  is  erit  Apronius  ille ;  qui, 
ut  ipse  non  solum  vita,  sed  etiam  corpore  atque  ore 
significat ,  immensa  aliqua  vorago  est  ac  gurges  vi- 
tiorum  turpitudinumque  omnium.  Hunc  in  omnibus 
stupris,  hunc  in  fanorum  expilationibus,  hunc  in  im- 
puris  conviviis  principem  adhibebat:  tantamque  ha- 
bebat  morum  similitudo  coniunctionem  atque  con- 
cordiam,  ut  Apronius,  qui  aliis  inhumanus  ac  barba- 
rus,  isti  uni  commodus  ac  disertus  videretur:  ut, 
quem  omnes  odissent  neque  videre  vellent,  sine  eo 
iste  esse  non  posset:  ut,  quum  alii  ne  conviviis  qui- 
dem  iisdem ,  quibus  Apronius ,  hie  iisdern  etiam  po- 
culis  uteretur :  postremo ,  ut  odor  Apronii  teterrimus 
oris  et  corporis ,  quem  (ut  aiunt)  ne  bestiae  quidem 
ferre  possent,  uni  isti  suavis  et  iucundus  videretur. 
Ille  erat  in  tribunali  proximus,  in  cubiculo  solus,  in 
convivio  dominus,  ac  turn  maxime,  quum,  accubante 
praetextato  praetoris  filio,  in  convivio  saltare  nudus 
coeperat.  X.  24.  Hunc,  uti  dicere  institui,  principem 
Verres  ad  fortunas  aratorum  vexandas  diripiendasque 
esse  voluit:  huius  audaciae,  nequitiae,  crudelitatifide- 
lissimos  socips  optimosque  cives  scitote  hoc  praetore 
traditos,  iudices,  atque  addictos  fuisse,  novis  institu- 
tis  et  edictis,  tota  Hieronica  lege  (quemadmodum  an- 
tea  dixi)  reiecta  et  repudiata. 

25.  Primum  edictum  audite,  iudices,  praeclarum  : 
quantum  decumanus  edidisset  aratorem  sibi  decumae 
dare  oportere,  ut  tanlum  arator  decumano  dare  cogere- 
tur.  Quomodo?  quantum  poposcerit  Apronius,  dato. 
Quid  est  hoc?  utrum  praetoris  institutum  in  socios, 
an  in  hostes  victos  insani  edictum  atque  imperium 
tyranni?  Ego  tantumdem,  quantum  ille  poposcerit? 
poscet  omne,  quantum  exaravero.  Quid  omne?  im- 
mo  plus  etiam,  inquit,  si  volet.  Quid  turn?  Quid 
censes?  Aut  dabis,  aut  contra  edictum  fecisse  damna- 
bere.  Per  deos  immortales !  quid  est  hoc?  veri  simile 
enim  non  est.  26.  Sic  mihi  persuadeo,  iudices: 
tametsi  omnia  in  istum  hominem  convenire  putetis, 
tamen  hoc  vobis  falsum  videri.  Ego  enim,  quum  hoc 
tota  Sicilia  diceret ,  tamen  affirmare  non  auderem ,  si 
haec  edicta  non  ex  ipsius  tabulis  totidem  verbis  reci- 
tare  possem:  sicuti  faciam.  Da,  quaeso,  scribae:  re- 
citet  ex  codice.  Recita  edictum  de  professione.  edi¬ 
ctum  de  professione.  Negat  merecitaretotum :  nam 
id  significare  nutu  videtur.  Quid  praetereo?  an  illud, 
ubi  caves  tamen  Siculis  et  miseros  respicis  aratores? 
Edicis  enim,  te  in  decumanum,  si  plus  abstulerit, 
quam  debitum  sit,  in  octuplum  iudicium  daturum  es¬ 
se.  Nihil  mihi  placet  praetermitti.  Recita  hoc  quo- 
que,  quod  postulat;  totum  recita.  edictum  de  iu- 
dicio  in  octuplum.  Iudicio  ut  arator  decumanum 
persequatur?  Miserum  atque  iniquum  ex  agro  homi¬ 
nes  traduci  in  forum,  ab  aratro  ad  subsellia,  ab  usu  i 


rerum  rusticarum  ad  insolitam  litem  atque  iudicium. 
XI.  27.  Quum  omnibus  in  aliis  vectigalibus ,  Asiae, 
Macedoniae,  Hispaniae,  Galliae,  Africae,  Sardiniae, 
ipsius  Italiae,  quae  vectigalia  sunt,  quum  in  his,  in- 
quam,  rebus  omnibus  publicanus  petitor  ac  pignera- 
tor,  non  ereptor  neque  possessor  soleat  esse:  tu  de 
optimo,  de  iustissimo ,  de  honestissimo  genere  homi- 
num,  hoc  est,  de  aratoribus,  ea  iura  constituebas, 
quae  omnibus  aliis  essent  contraria.  Utrum  est  ae- 
quius,  decumanum  petere,  an  aratorem  repetere?  iu¬ 
dicium,  integra  re,  an  perdita,  fieri?  eum,  qui  manu 
quaesiverit,  an  eum,  qui  digito  licitus  sit,  possidere? 
Quid?  qui  in  singulis  iugis  arant,  qui  ab  opere  ipsi 
non  recedunt,  quo  in  numero  magnus  ante  te  praeto- 
rem  numerus,  magna  multitudo  Siculorum  fuit,  quid 
facient?  quum  dederint  Apronio,  quod  poposcerit,  re- 
linquent  arationes?  relinquent  Larem  familiarem 
suum?  venient  Syracusas ,  ut,  te  praetore  videlicet, 
aequo  iure,  Apronium,  delicias  ac  vitam  tuam,  iudi¬ 
cio  recuperatorio  persequantur?  28.  Verum  esto:  re- 
perietur  aliquis  fortis  et  experiens  arator ,  qui,  quum 
tantum  dederit  decumano,  quantum  ille  deberi  dixe- 
rit,  iudicio  repetat  et  poenam  octupli  persequatur. 
Exspecto  vim  edicti,  severitatem  praetoris :  faveo  ara- 
tori,  cupio  octupli  damnari  Apronium.  Quid  tandem 
postulat  arator?  Nihil,  nisi  ex  edicto  iudicium  in 
octuplum.  Quid  Apronius?  Non  recusat.  Quid  prae¬ 
tor?  Iubet  recupera tores  reiicere.  Decurias  scriba- 
mus.  Quas  decurias?  De  eohorte  mea  reiicies,  in¬ 
quit.  Quid?  ista  cohors  quorum  hominum  est?  Vo- 
lusii  haruspicis  et  Cornelii  medici  et  horum  canum, 
quos  tribunal  meum  vides  lambere.  Nam  de  con- 
ventu  nullum  umquam  iudicem  nec  recuperatorem 
dedit.  Iniquos  decumanis  esse  aiebat  omnes,  qui 
ullam  agri  glebam  possiderent.  Veniendum  erat  ad 
eos  contra  Apronium ,  qui  nondum  etiam  Aproniani 
convivii  crapulam  exhalassent.  XII.  G  praeclarum 
et  commemorandum  iudicium !  o  severum  edictum ! 
o  tutum  perfugium  aratorum ! 

29.  Atque,  ut  intelligatis ,  cuiusmodi  ista  iudicia 
in  octuplum,  cuiusmodi  istius  de  eohorte  recuperato- 
res  existimati  sint:  sic  attendite.  Ecquem  putatis 
decumanum,  hac  licentia  permissa,  ut  tantum  ab  ara- 
tore,  quantum  poposcisset,  auferret,  plus,  quam  de- 
beretur,  poposcisse?  Considerate  cum  vestris  animis 
vosmetipsi,  ecquem  putetis,  praesertim  quum  id  non 
solum  avaritia,  sed  etiam  imprudentia  accipere  po- 
tuerit.  Multos  necesse  est.  At  ego  omnes  dico  plus, 
ac  multo  plus,  quam  decumas,  abstulisse.  Cedo 
mihi  unum  ex  triennio  praeturae  tuae,  qui  octupli 
damnatus  sit.  Damnatus?  Immo  vero,  in  quem  iudi¬ 
cium  ex  edicto  tuo  postulatum  sit.  Nemo  erat  vide¬ 
licet  aratorum,  qui  iniuriam  sibi  factam  queri  posset : 
nemo  decumanorum ,  qui  grano  amplius  sibi,  quam 
deberetur,  deberi  professus  esset.  Immo  vero  con¬ 
tra  rapiebat  et  asportabat  quantum  a  quoque  volebat 
Apronius:  omnibus  autem  locis  aratores  spoliati  ac 
vexati  querebantur:  neque  tamen  ullum  iudicium 
reperietur.  30.  Quid  est  hoc?  Tot  viri  fortes,  hone- 
sti,  gratiosi,  tot  Siculi,  tot  equites  Romani  ab  uno 
homine  nequissimo  ac  turpissimo  laesi,  poenam  octu¬ 
pli  sine  ulla  dubitatione  commissam,  non  perseque- 
bantur?  Quae  caussa,  quae  ratio  est?  Una  ilia,  iudi¬ 
ces,  quam  videtis :  quod  ultro  etiam  illusos  se  et  irri- 
sos  ab  iudicio  discessuros  videbant.  Etenim  quod 
esset  iudicium ,  quum  e  Verris  turpissimo  flagitiosis- 
simoque  comitatu  ties  recuperatorum  nomine  asse- 

dissent,  asseclae  istius,  non  a  patre  ei  traditi,  sed  a 
meretricula  commendati?  31.  Ageret  videlicet  caus- 
sam  arator:  nihil  sibi  frumenti  ab  Apronio  relictum, 
bona  sua  etiam  direpta :  se  pulsatum  verberatumque 
diceret.  Conferrent  viri  boni  capita:  de  comissa- 
tione  loquerentur  inter  se ,  ac  de  mulierculis,  si  quas 
a  praetore  abeuntes  possent  deprehendere.  Res  agi 
videretur.  Surrexisset  Apronius ,  nova  dignitas  pu- 
blicani ,  non  ut  decumanus ,  squaloris  plenus  ac  pul- 
veris:  sed  unguentis  oblitus,  vino  vigil iisque  langui- 
dus.  Omnia  primo  motu  ac  spiritu  suo,  vini,  unguen- 
ti,  corporis  odore  complesset.  Dixisset  haec,  quae 
vulgo  dicere  solebat,  non  se  decumas  emisse,  sed  bo¬ 
na  fortunasque  aratorum ;  non  se  decumanum  esse 
Apronium,  sed  Verrem  alterum,  dominum  illorum 
ac  tvrannum.  Quae  quum  dixisset,  illi  viri  optimi 
de  cohorte  istius  recuperatores ,  non  de  absolvendo 
Apronio  deliberarent ,  sed  quaererent,  ecquo  mo- 
do  petitorem  ipsum  Apronio  condemnare  possent. 

XIII.  32.  Hanc  tu  licentiam  diripiendorum  aratorum 
quum  decumanis,  hoc  est  Apronio,  permisisses,  ut, 
quantum  vellet,  posceret,  quantum  poposcisset,  au- 
ferret:  hoc  tibi  defensionis  ad  iudicium  tuum  com- 
parabas,  habuisse  te  edictum,  recuperatores  daturum 
in  octuplum?  Si  mehercule  ex  omni  copia  conventus 
Syracusani ,  splendidissimorum  honestissimorumque 
hominum,  faceres  potestatem  aratori,  non  modo  reii- 
ciundi,  sed  etiam  sumendi  recuperatores ;  tamen  hoc 
novum  genus  iniuriae  ferre  nemo  posset,  te,  quum 
tuos  omnes  fructus  publicano  tradidisses  et  rem  de 
manibus  amisisses ,  turn  bona  tua  repetere  ac  perse- 
qui  lite  atque  iudicio.  33.  Quum  vero  verbo  iudi¬ 
cium  sit  in  edicto,  re  quidem  vera  tuorum  comitum, 
hominum  nequissimorum ,  collusio  cum  decumanis, 
sociis  tuis  adque  adeo  procuratoribus :  tamen  audes 
illius  iudicii  mentionem  facere;  praesertim  quum  id 
non  modo  oratione  mea,  sed  etiam  re  ipsa  refellatur, 
quod  in  tantis  incommodis  aratorum  iniuriisque  de- 
cumanorum  nullum  ex  isto  praeclaro  edicto  non  mo¬ 
do  factum,  sed  ne  postulatum  quidem  iudicium  inve- 
nitur?  31.  Erit  tamen  in  aratores  lenior,  quam  vide- 
tur.  Nam,  qui  in  decumanos  octupli  iudicium  se  da¬ 
turum  edixit,  idem  habuit  in  edicto,  se  in  aratorem 
in  quadruplum  daturum.  Quis  hunc  audet  dicere 
aratoribus  infestum  aut  inimicum  fuisse?  quanto  le¬ 
nior  est,  quam  in  publicanum?  Edixit,  ut,  quod  de¬ 
cumanus  edidisset  sibi  dari  oportere,  id  ab  aratore 
magistratus  Siculus  exigeret.  Quid  reliqui  est  iudi¬ 
cii,  quod  in  aratorem  dari  possit?  Non  malum  est, 
inquit,  esse  istam  formidinem:  ut,  quum  exactum  sit 
ab  aratore,  tamen  ne  se  commoveat,  reliquus  metus 
iudicii  sit.  Si  iudicio  a  me  vis  exigere,  remove  Si- 
culum  magistratum :  si  hanc  vim  adhibes,  quid  opus 
est  iudicio?  Quis  porro  erit,  quin  malit  decumanis 
tuis  dare,  quod  poposcerint,  quam  ab  asseclis  tuis 
quadruplo  condemnari? 

XIV.  35.  Ilia  vero  praeclara  est  clausula  edicti, 
quod  omnium  controversiarum,  quae  essent  inter  ara- 
lorem  et  decumanum,  si  uter  velit,  edicit,  se  recupe¬ 
ratores  daturum.  Primum,  quae  potest  esse  contro¬ 
versy,  quum  is,  qui  petere  debet,  aufert?  et  quum  is 
non,  quantum  debetur,  sed  quantum  commodum  est, 
aufert;  ille  autem,  unde  ablatum  est,  iudicio  suum 
recuperare  nullo  modo  potest.  Deinde  in  hoc  homo 
luteus  etiam  callidus  ac  veterator  esse  vult,  quod  ita 
scribit,  si  uter  volet,  recuperatores  dado. 
Quam  lepide  se  furari  putat !  Utrique  facit  potesta-  ! 


tern ;  sed  utrum  ita  scripserit,  si  uter  volet,  an,  si  de¬ 
cumanus  volet,  nihil  interest.  Arator  enim  tuos  istos 
recuperatores  numquam  volet. 

36.  Quid?  Ilia  cuiusmodi  sunt,  quae  ex  tempore, 
ab  Apronio  admonitus,  edixit?  Q.  Septitio,  honestis- 
simo  homine  equiteque  Romano,  resistente  Apronio 
et  affirmante,  se  plus  decuma  non  daturum,  exoritur 
peculiare  edictum  repentinum,  ne  quis  frumentum 
de  area  tolleret  ante,  quam  cum  decumano  pactus  as¬ 
set.  Ferebat  hanc  quoque  iniquitatem  Septitius,  et 
imbri  frumentum  corrumpi  in  area  patiebatur:  quum 
illud  edictum  repente  uberrimum  et  quaestuosissi- 
mum  nascitur,  ut  ante  Kalendas  Sext.  omnes  decu¬ 
mas  ad  aquam  deportatas  haberent.  37.  Hoc  edicto 
non  Siculi  (nam  eos  quidem  iam  superioribus  edictis 
satis  perdiderat  atque  afflixerat,)  sed  isti  ipsi  equites 
Romani,  qui  suum  ius  retinere  se  contra  Apronium 
posse  erant  arbitrati,  splendidi  homines,  et  aliis  prae- 
toribus  gratiosi,  vincti  Apronio  traditi  sunt.  Attendi- 
te  enim,  cuiusmodi  edicta  sint:  ne  tollat,  inquit, 
ex  area,  nisi  erit  pactus.  Satis  haec  magna  vis 
est  ad  inique  paciscendum :  malo  enim  plus  dare, 
quam  non  mature  ex  area  tollere.  At  ista  vis  Septi- 
tium  et  nonnullos  Septitii  similes  non  coercet,  qui  ita 
dicunt:  Non  tollam  potius,  quam  paciscar.  His  hoc 
opponitur:  deportatum  habeas  ante  Kalend.  Sext.  De- 
portabo  igitur.  Nisi  pactus  eris,  non  commovebis. 
Sic  deportandi  dies  praestituta  tollere  cogebat  ex  area , 
prohibitio  tollendi,  nisi  pactus  esset,  vim  adhibebat 
pactioni,  non  voluntatem. 

XV.  38.  Iam  vero  illud  non  solum  contra  legem 
Hieronicam,  nec  solum  contra  consuetudinem  supe- 
riorum,  sed  etiam  contra  omnia  iura  Siculorum,  quae 
habent  a  senatu  populoque  Romano,  ne  quis  extra 
suum  forum  vadimonium  promittere  cogatur.  Sta- 
-  tuit  iste,  ut  arator  decumano,  quo  vellet  decumanus, 

!  vadimonium  promitteret;  ut  hie  quoque  Apronio, 

;  quum  ex  Leontino  usque  Lilybaeum,  aliquem  vada- 
re'tur,  ex  miseris  aratoribus  calumniandi  quaestus 
accederet.  Quamquam  ilia  fuit  ad  calumniam  sin- 
gulari  consilio  reperta  ratio,  quod  edixerat,  ut  arato¬ 
res  iugera  sationum  suarum  profiterentur.  Quae  res 
quum  ad  pactiones  iniquissimas  magnam  vim  habuit, 
sicut  ostendam,  neque  ad  ullam  utilitatem  reipublicae 
pertinuit,  turn  vero  ad  calumnias,  in  quas  omnes  in- 
ciderent,  quos  vellet  Apronius.  39.  Ut  enim  quisque 
contra  voluntatem  eius  dixerat,  ita  in  eum  iudicium 
de  professione  iugerum  postulabatur ;  cuius  iudicii 
metu  magnus  a  multis  frumenti  numerus  ablatus 
magnaeque  pecuniae  coactae  sunt :  non  quo  iugerum 
numerum  vere  profiteri  esset  difficile,  aut  amplius 
etiam  profiteri,  (quid  enim  in  eopericuli  esse  posset?) 
sed  caussa  erat  iudicii  postulandi,  quod  ex  edicto 
professus  non  esset.  Iudicium  autem  quod  fuerit 
isto  praetore,  si,  quae  cohors  et  qui  comitatus  fuerit, 
meministis,  scire  debetis.  Quid  igitur  est,  quod  ex 
hac  iniquitate  novorum  edictorum  intelligi  velim,  in¬ 
dices?  Iniuriamne  factam  sociis?  At  videtis.  Aucto- 
ritatem  superiorum  repudiatam?  Non  audebit  negare. 

XVI.  40.  Tantum  Apronium  isto  praetore  potuisse? 
Confiteatur  necesse  est.  Sed  vos  fortasse,  quod  vos 
lex  commonet,  id  in  hoc  loco  quaeretis,  num  quas  ex 
hisce  rebus  pecunias  ceperit?  Docebo  cepisse  maxi- 
mas  omnesque  eas  iniquitates,  de  quibus  antea  dixi, 
sui  quaestus  caussa  constituisse  convincam,  si  prius 
illud  propugnaculum ,  quo  contra  omnes  meos  impe¬ 
tus  usurum  sc  putat,  ex  defensione  eius  deiecero. 

Maguo,  inquit,  decumas  vendidi.  Quid  ais?  An 
tu  decumas,  homo  audacissime  atque  amentissime, 
vendidisti?  Tu  partes  eas,  quas  te  senatus  populus- 
que  Romanus  voluit,  an  fructus  integros  atque  adeo 
bona  fortunasque  aratorum  omnes  vendidisti?  Si  pa- 
!am  praeco  iussu  tuo  praedicasset,  non  decumas  fru- 
menti,  sed  dimidias  venire  partes,  et  ita  emptores 
accessissent,  ut  ad  dimidias  partes  emendas;  si  pluris 
vendidisses  tu  dimidias,  quam  ceteri  decumas,  cuinam 
mirum  videretur?  Quid  vero,  si  praeco  decumas  pro- 
nuntiavit,  re  vera,  hoc  est,  lege,  edicto,  conditione 
plus  etiam,  quam  dimidiae  venierunt?  tamen  hoc  tibi 
praeclarum  putabis,  te  pluris,  quod  non  licebat,  quam 
ceteros,  quod  oportebat,  vendidisse? — Pluris  vendidi¬ 
sti  decumas,  quam  ceteri.  41 .  Quibus  rebus  id  assecu- 
tus  es?  Innocentia?  Aspice  aedem  Castoris :  deinde, 
si  audes,  fac  mentionem  innocentiae.  Diligentia? 
Codicis  lituras  tui  contemplare  in  Sthenii  Thermitani 
nomine:  deinde  aude  te  dicere  diligentem.  Ingenio? 
qui  testes  interrogari  priore  actione  nolueris  et  iis 
taciturn  os  tuum  praebere  malueris,  quantumvis  et 
te  et  patronos  tuos  ingeniosos  esse  dicito.  Qua  re 
igitur  id,  quod  ais,  assecutus  es?  Magna  est  enim 
laus,  si  superiores  consilio  vicisti,  posterioribus 
exemplum  atque  auctoritatem  reliquisti.  Tibi  for- 
tasse  idoneus  fuit  nemo,  quem  imitarere.  At  te  vi¬ 
delicet,  inventorem  rerum  optimarum  ac  principem, 
imitabuntur  omnes.  42.  Quis  aratorum,  te  praetore, 
decumam  dedit?  quis  duas?  quis  non  maximo  se 
affectum  beneficio  putavit,  quum  tribus  decumis  pro 
una  defungeretur,  praeter  paucos,  qui  propter  socie- 
tatem  furtorum  tuorum  nihil  omnino  dederunt?  Vide, 
inter  importunitatem  tuam  senatusque  bonitatem  quid 
intersit.  Senatus,  quum  temporibus  reipublicae  co- 
gitur,  ut  decernat,  ut  alterae  decumae  exigantur,  ita 
decernit,  ut  pecunia  pro  his  decumis  solvatur  arato- 
ribus :  ut,  quod  plus  sumitur,  quam  debetur,  id  emi, 
non  auferri  putetur.  Tu,  quum  tot  decumas  non 
senatusconsulto,  sed  novis  edictis  tuis  nefariisque 
institutis  exigeres  et  eriperes,  magnum  te  fecisse  ar- 
bitrabere,  si  pluris  vendideris,  quam  L.  Hortensius, 
pater  istius  Q.  Hortensii,  quam  Cn.  Pompeius,  quam 
C.  Marcellus:  qui  ab  aequitate,  ab  lege,  ab  institutis 
non  recesserunt?  43.  An  tibi  unius  anni  aut  biennii 
ratio  habenda  fuit:  salus  provinciae,  commoda  rei 
frumentariae,  ratio  reipublicae  in  posteritatem  fuit 
negligenda?  quum  ita  rem  constitutam  accepisses,  ut 
et  populo  Romano  satis  frumenti  ex  Sicilia  suppedi- 
taretur  et  aratoribus  tamen  arare  atque  agros  colere 
expediret:  quid  effecisti?  quid  assecutus  es?  Ut  po¬ 
pulo  Romano,  te  praetore,  nescio  quid  ad  decumas 
accederet,  deserendas  arationes  relinquendasque  cu- 
rasti.  Successit  tibi  L.  Metellus.  Tu  innocentior, 
quam  Metellus?  tu  laudis  et  honoris  cupidior?  tibi 
enim  consulatus  quaerebatur,  Metello  paternus  honor 
et  avitus  negligebatur.  Multo  minoris  vendidit  non 
modo ,  quam  tu ,  sed  etiam  quam  qui  ante  te  vendi- 
derunt.  XVII.  Quaero,  si  ipse  excogitare  non  po- 
tuerat,  quemadmodum  quam  plurimo  venderet:  ne 
tua  quidem  recentia  proximi  praetoris  vestigia  perse- 
qui  poterat,  ut  tuis  praeclaris,  abs  te  principe  inven- 
tis  et  excogitatis  edictis  atque  institutis  uteretur? 
44.  Ille  vero  turn  se  Metellum  minime  fore  putasset, 
si  te  ulla  in  re  imitatus  esset:  qui  ab  urbe  Roma, 
quod  nemo  umquam  post  hominum  memoriam  fecit, 
quum  sibi  in  provinciam  proficiscendum  putaret,  lit- 
teras  ad  Siciliae  civitates  misit,  per  quas  hortatur  et 


rogat,  ut  arent,  ut  serant  in  beneficio  populi  Romani. 
Hoc  petit  aliquanto  ante  adventum  suum :  et  simul 
ostendit,  se  lege  Hieronica  venditurum,  hoc  est,  in 
omni  ratione  decumarum  nihil  isti  simile  facturum. 
Atque  haec  non  cupiditate  aliqua  scribit  inductus,  ut 
in  alienam  provinciam  mittat  litteras  ante  tempus; 
sed  consilio,  ne,  si  tempus  sationis  praeteriisset,  gra- 
num  ex  provincia  Sicilia  nullum  haberemus.  45.  Co- 
gnoscite  Metelli  litteras.  Recita  epistolam  L.  Metelli. 
litter ae  l.  metelli.  XVIII.  Hae  litterae,  iudices, 
L.  Metelli,  quas  audistis,  hoc,. quantum  est  ex  Sici¬ 
lia  frumenti  hornotini,  exaraverunt-  glebam  commos- 
set  in  agro  decumano  Siciliae  nemo,  si  Metellus  hanc 
epistolam  non  misisset.  Quid?  Metello  divinitus  hoc 
venit  in  mentem,  an  ab  Siculis,  quiRomam  frequen- 
tissimi  convenerant,  negotiatoribusque  Siciliae  doctus 
est?  Quorum,  quanti  conventus  ad  Marcellos,  anti- 
quissimos  Siciliae  patronos,  quanti  ad  Cn.  Pompeium, 
consulem  designatum,  ceterosque  illius  provinciae 
necessarios  fieri  soliti  sint,  quis  ignorat?  Quod  qui¬ 
dem  iudicium  nullo  umquam  de  homine  factum  est, 
ut  absens  accusaretur  ab  iis  palam ,  quorum  in  bona 
liberosque  summum  imperium  potestatemque  habe- 
ret.  Tanta  vis  erat  iniuriarum ,  ut  homines  quidvis 
perpeti,  quam  non  de  istius  pravitate  et  iniuriis  de- 
plorare  et  conqueri  mallent.  46.  Quas  litteras  quum 
ad  omnes  civitates  prope  suppliciter  misisset  Metel¬ 
lus,  tamen  antiquum  modum  sationis  nulla  ex  parte 
assequi  potuit:  diffugerant  enim  permulti,  id  quod 
ostendam :  non  solum  arationes,  sed  etiam  sedes  suas 
patrias,  istius  iniuriis  exagitati,  reliquerant. 

Non  mehercule  criminis  augendi  caussa  dicam, 
iudices :  sed,  quem  ipse  accepi  oculis  animoque  sen- 
sum,  hunc  vere  apud  vos,  et,  ut  potero,  planissime 
exponam.  47.  Nam,  quum  quadriennio  post  in  Sici¬ 
lian!  venissem,  sic  mihi  affecta  visa  est,  uthae  terrae 
solent,  in  quibus  bellum  acerbum  diuturnumque  ver- 
satum  est.  Quos  ego  campos  antea  collesque  niti- 
dissimos  viridissimosque  vidissem,  hos  ita  vastatos 
nunc  ac  desertos  videbam,  ut  ager  ipse  cultorem  de- 
siderare  ac  lugere  dominum  videretur.  Herbitensis 
ager,  Hennensis,  Murgentinus,  Assorinus,  Imacha- 
rensis,  Agyrinensis,  ita  relictus  erat  ex  maxima  parte, 
ut  non  solum  iugerum,  sed  etiam  dominorum  multi- 
tudinem  quaereremus ;  Aetnensis  vero  ager,  qui  sole- 
bat  esse  cultissimus ,  et ,  quod  caput  est  rei  frumen¬ 
tariae,  campus  Leontinus,  cuius  antea  species  haec 
erat,  ut,  quum  obsitum  vidisses,  annonae  caritatem 
non  vererere,  sic  erat  deformis  atque  horridus,  ut  in 
uberrima  Siciliae  parte  Siciliam  quaereremus.  La- 
befactarat  enim  vehementer  aratores  iam  superior  an¬ 
nus,  proximus  vero  funditus  everterat.  XIX.  48.  Tu 
mihi  etiam  audes  mentionem  facere  decumarum?  tu 
in  tanta  improbitate,  tu  in  tanta  acerbitate,  in  tot  et 
tantis  iniuriis,  quum  in  arationibus  et  in  earum  rerum 
iure  provincia  Sicilia  consistat,  eversis  funditus  ara¬ 
toribus,  relictis  agris,  quum  in  provincia  tam  locu- 
plete  ac  referta  non  modo  rem ,  sed  ne  spem  quidem 
ullam  reliquam  cuiquam  feceris,  aliquid  te  populare 
putabis  habere,  quum  dices,  te  pluris,  quam  ceteros, 
decumas  vendidisse?  Quasi  vero  aut  populus  Roma¬ 
nus  hoc  voluerit,  aut  senatus  hoc  tibi  mandaverit,  ut, 
quum  omnes  aratorum  fortunas  decumarum  nomine 
eriperes,  in  posterum  fructu  illo  commodoque  rei 
frumentariae  popuhim  Romanum  privares;  deinde, 
si  quam  partem  tuae  praedae  ad  summam  decuma- 

rum  addidisses,  bene  de  republica,  bene  de  populo 
Romano  meritus  viderere. 

Atque  perinde  loquor,  quasi  in  eo  sit  iniquitas 
eius  reprehendenda ,  quod  propter  gloriae  cupidita- 
tem,  ut  aliquos  summa  decumarum  vinceret,  acer- 
biorem  legem,  duriora  edicta  interposuerit ,  omnium 
superiorum  auctoritatem  repudiarit.  49.  Magno  tu 
decumas  vendidisti.  Quid,  sidoceo,  te  non  minus 
domum  tuam  avertisse ,  quam  Romani  misisse  decu- 
marum  nomine?  quid  babet  populare  oratio  tua, 
quum  ex  provincia  populi  Romani  aequam  partem 
tu  tibi  sumpseris,  atque  populo  Romano  miseris? 
quid ,  si  duabus  partibus  doceo  te  amplius  frumenti 
abstulisse,  quam  populo  Romano  misisse:  tamenne 
putamus  patronum  tuum  in  hoc  crimine  cerviculam 
iactaturum,  et  populo  se  ac  coronae  daturum?  Ilaec 
vos  antea,  iudices,  audistis:  verum  fortasse  ita  audi- 
stis,  ut  auctorem  rumorem  haberetis,  sermonemque 
omnium.  Cognoscite  nunc  innumerabilem  pecuniam 
frumentario  nomine  ereptam:  ut  simul  illam  quoque 
eius  vocern  improbam  agnoscatis,  qui  se  uno  quaestu 
decumarum  omnia  sua  pericula  redempturum  esse 
dicebat.  XX.  50.  Audimus  hoc  iamdiu,  iudices: 
nego  quemquam  esse  vestrum,  quin  saepe  audierit, 
socios  istius  fuisse  decumanos.  Nihil  aliud  arbitror 
in  istum  falso  esse  dictum  ab  iis,  qui  male  de  isto 
exislimarint,  nisi  hoc.  Nam  socii  putandi  sunt,  quos 
inter  res  communicata  est.  Ego  rem  totam  fortunas- 
que  aratorum  omnes  istius  fuisse  dico:  Apronium 
Veneriosque  servos,  quod  isto  praetore  fuit  novum 
genus  publicanorum,  ceterosque  decumanos  procura- 
tores  istius  quaestus  et  administros  rapinarum  fuisse 
dico.  51 .  Quo  modo  hoc  doces?  Quo  modo  ex  loca- 
tione  ilia  columnarum  docui  istum  esse  praedatum? 
Opinor,  ex  eo  maxime,  quod  iniquam  legem  novam- 
que  dixisset.  Quis  enim  umquam  conatus  est  iura 
omnia  et  consuetudinem  omnium  commutare  cum 
vituperatione  sine  quaestu?  Pergam  atque  insequar 
longius.  Iniqua  lege  vendebas,  quo  pluris  venderes. 
Cur,  iam  addictis  et  venditis  decumis,  quum  iam  ad 
summam  decumarum  nihil,  ad  tuum  quaestum  mul- 
tum  posset  accedere,  subito  atque  ex  tempore  nova 
nascebantur  edicta?  Nam  ut  vadimonium  decumano, 
quocumque  is  vellet,  promittcretur ,  ut  ex  area,  nisi 
pactus  esset,  arator  ne  tolleret,  ut  ante  Kalend.  Sext. 
decumas  deportatas  haberet:  haec  omnia,  iam  ven¬ 
ditis  decumis,  anno  tertio  te  edixisse  dico;  quae  si 
reipublicae  caussa  faceres,  in  vendundo  essent  pro- 
nuntiata:  quia  tua  caussa  faciebas,  quod  erat  impru- 
dentia  praetermissum ,  id  quaestu  ac  tempore  adino- 
nitus  reprehendisti.  52.  llludverocui  probari  potest, 
te  sine  tuo  quaestu,  ac  maximo  quaestu,  tantam  tuam 
infamiam ,  tantum  capitis  tui  fortunarumque  pericu- 
lum  neglexisse,  ut,  quum  totius  Siciliae  quotidie 
gemitus  querimoniasque  audires;  quum,  ut  ipse  di- 
xisti,  reum  te  fore  putares;  quum  huiuscc  iudicii 
discrimen  ab  opinione  tua  non  abhorreret:  paterere 
tamen  aratores  indignissimis  iniuriis  vexari  ac  diripi? 
Profecto,  quamquam  es  singulari  crudelitate  et  auda- 
cia,  tamen  abs  te  totam  alienari  provinciam,  tot  ho¬ 
mines  honestissimos  ac  locupletissimos  tibi  inimicis- 
simos  fieri  nolles,  nisi  hanc  rationem  et  cogitationem 
salutis  tuae  pecuniae  cupiditas  ac  praesens  ilia  praeda 
superaret.  53.  Etenim,  quoniam  summam  et  nume- 
rum  iniuriarum,  iudices,  vobis  non  possum  exponere; 
singillatim  autem  de  unius  cuiusque  incommodo  di- 


cere  infinitum  est :  genera  ipsa  iniuriarum,  quaeso, 
cognoscite. 

XXI.  Nympho  est  Centuripinus ,  homo  navus  et 
industrius,  experientissimus  ac  diligentissimus  ara¬ 
tor.  Is  quum  arationes  magnas  conductas  haberet, 
(quod  homines  etiam  locupletes,  sicut  ille  est,  in  Si¬ 
cilia  facere  consueverunt,)  easque  magna  impensa 
magnoque  instrumento  tueretur :  tanta  ab  isto  iniqui- 
tate  oppressus  est,  ut  non  modo  arationes  relinque- 
ret,  sed  etiam  ex  Sicilia  profugeret  Romamque  una 
cum  multis  ab  isto  eiectis  veniret.  Fecit,  ut  decu- 
manus  Nymphonem  negaret  ex  edicto  illo  praeclaro, 
quod  nullam  ad  aliam  rem,  nisi  ad  huiusmodi  quae¬ 
stus  pertinebat,  numerum  iugerum  professum  esse. 
54.  Nympho  quum  se  vellet  aequo  iudicio  defendere, 
iste  viros  optimos  recuperatores  dat,  eumdem  ilium 
medicum  Cornelium  (is  est  Artemidorus  Pergaeus, 
qui  in  sua  patria  dux  isti  quondam  et  magister  ad 
despoliandum  Dianae  tern  plum  fuit.)  et  haruspicem 
Yolusium  et  Valerium  praeconem.  Nympho,  ante- 
quam  plane  constitit,  condemnatur.  Quanti,  fortasse 
quaeritis.  Nulla  erat  edicti  poena  certa.  Frumenti 
eius  omnis,  quod  in  areis  esset.  Sic  Apronius  decu- 
manus,  non  decumam  debitam,  non  frumentum  re- 
motum  atque  celatum,  sed  tritici  septem  millia  me- 
dimnum  ex  Nymphonis  arationibus  edicti  poena,  non 
redemptionis  aliquo  iure  tollit.  XXII.  55.  Xenonis 
Menaeni,  nobilissimi  hominis,  uxoris  fundus  erat  co- 
lono  locatus.  Colonus,  quod  decumanorum  iniurias 
ferre  non  poterat,  ex  agro  profugerat.  Verres  in  Xe- 
nonem  iudicium  dabat  illud  suum  damnatorium  de 
iugerum  professione.  Xeno  ad  se  pertinere  negabat: 
fundum  elocatum  esse  dicebat.  Dabat  iste  iudicium, 
si  pareret,  iugera  eius  fundi  esse  plura,  quam  co¬ 
lonus  esset  professus,  turn  utiXeno  damnaretur.  Di¬ 
cebat  ille,  non  modo  non  arasse  se,  id  quod  satis  erat, 
sed  nec  dominum  eius  esse  fundi  nec  locatorem :  uxo¬ 
ris  esse:  earn  ipsam  suum  negotium  gerere:  ipsam 
locavisse.  Defendebat  Xenonem  homo  summo  splen- 
dore  et  summa  auctoritate  praeditus,  M.  Cossutius. 
Iste  nihilominus  iudicium  [H-S  lxxx]  dabat.  Ille, 
tametsi  recuperatores  de  cohorte  latronum  sibi  parari 
videbat,  tamen  iudicium  accepturum  se  esse  dicebat. 
Turn  iste  magna  voce  Veneriis  imperat,  ut  Xeno  au- 
diret,  Dim  res  iudicetur,  hominem  ut  asservent;  quum 
iudicatum  sit,  ad  se  adducant.  Et  illud  simul  dixit 
se  non  putare,  ilium,  si  propter  divitias  poenas  da- 
mnalionis  contemneret,  etiam  virgas  contemnere. 
Hac  ille  vi  et  hoc  metu  adductus,  tantum  decumanis, 
quantum  iste  imperavit,  exsolvit.  XXIII.  56.  Pole- 
marchus  est  Murgentinus,  vir  bonus  atque  honestus. 
Is,  quum  pro  iugeribus  quinquaginta  medimna  iocc 
decumae  imperarentur ,  quod  recusabat,  domum  ad 
istum  [in  ius]  eductus  est:  et,  quum  iste  etiam  cuba- 
ret,  in  cubiculum  introductus  est,  quod,  nisi  mulieri 
et  decumano,  patebat  alii  nemini.  Ibi,  quum  pugnis 
et  calcibus  conscissus  esset,  qui  ncc  medimnis  deci- 
dere  noluisset,  mille  promisit.  Eubulides  est  Gro- 
sphus,  Centuripinus,  homo  quum  virtute  et  nobilitate 
domi  suae,  turn  etiam  pecunia  princeps.  Huic  ho- 
mini,  iudices,  honestissiinae  civitatis  honestissimo 
non  modo  frumenti  scitote,  sed  etiam  vitae  et  san¬ 
guinis  tantum  relictum  esse,  quantum  Apronii  libido 
tulit.  Nam  vi,  malo,  plagis  adductus  est,  ut  frumenti 
daret,  non  quantum  haberet,  sed  quantum  cogeretur. 
57.  Sostratus  etNumenius  et  Nymphodorus,  eiusdem 
civitatis,  quum  ex  agris,  tres  fratres  consortes,  pro- 

fugissent,  quod  iis  plus  frumenti  imperabatur,  quam 
quantum  exararant:  hominibus  coactis,  in  eorum  ara- 
tiones  Apronius  venit,  omne  instrumentum  diripuit, 
familiam  abduxit,  pecus  abegit.  Postea  quum  ad 
eum  Nymphodorus  venisset  Aetnam  et  oraret,  ut  sibi 
sua  restituerentur :  hominem  corripi  ac  suspendi  ius- 
sit  in  oleastro  quodam,  quae  est  arbor,  indices,  in 
foro.  Tamdiu  pependit  in  arbore  socius  amicusque 
populi  Romani  in  sociorum  urbe  ac  foro,  colonus  ara- 
torque  vester,  quamdiu  voluntas  Apronii  tulit. 

58.  Genera  iamdudum  innumerabilium  iniuria- 
rum,  iudices,  singulis  nominibus  profero:  infinitam 
multitudinem  iniuriarum  praetermitto.  Vos  ante 
oculos  animosque  vestros  tota  Sicilia  decumanorum 
hos  impetus,  aratorum  direptiones,  huius  importuni- 
tatem ,  Apronii  regnum  proponite.  Contempsit  Si- 
culos :  non  duxit  homines:  nec  ipsos  ad  persequen- 
dum  vebementes  fore  et  vos  eorum  iniurias  leviter 
laturos  existimavit.  XXIV.  59.  Esto:  falsam  de  illis 
babuit  opinionem,  malam  de  vobis;  verumtamen 
quum  de  Siculis  male  mereretur,  cives  Romanos  co- 
luit,  his  indulsit,  eorum  voluntati  et  gratiae  deditus 
fuit.  Iste  cives  Romanos?  At  nullis  inimicior  aut 
infestior  fuit.  Mitto  vincla,  mitto  carcerem,  mitto 
verbera,  mitto  secures,  crucem  denique  illam  prae¬ 
termitto,  quam  civibus  Romanis  testem  humanitatis 
in  eos  ac  benevolentiae  suae  voluit  esse:  mitto,  in- 
quam,  haec  omnia,  atque  in  aliud  dicendi  tempus  re- 
iicio:  de  decumis,  de  civium  Romanorum  conditione 
in  arationibus  disputo:  qui  quemadmodum  essentac- 
cepti,  iudices,  audistis  ex  ipsis.  Bona  sibi  erepta 
esse  dixere.  60.  Verum  haec,  quoniam  eiusmodi 
caussa  fuit,  ferenda  sunt:  nihil  valuisse  aequitatem, 
nihil  consuetudinem :  damna  denique,  iudices,  nulla 
tanta  sunt,  quae  non  viri  fortes,  magno  ac  libero  ani- 
mo  affecti,  ferenda  arbitrentur.  Quid,  si  equitibus 
Romanis  non  obscuris  neque  ignotis ,  sed  honestis  et 
illustribus,  manus  abApronio,  isto  praetore,  sine  ulla 
dubitatione  afferebantur?  quid  exspectatis?  quid  a  me 
amplius  dicendum  putatis?  An  id  agendum,  ut  eo 
celerius  de  isto  transigamus,  quo  maturius  ad  Apro- 
nium  possimus,  id  quod  ego  illi  iam  in  Sicilia  polli- 
citus  sum,  pervenire?  qui  C.  Matrinium,  iudices, 
summa  virtute  hominem ,  summa  industria,  summa 
gratia ,  Leontinis  in  publico  biduum  tenuit.  Atque 
ab  Apronio,  iudices,  bomine  in  dedecore  nato,  ad  tur- 
pitudinem  educato,  ad  Verris  flagitia  libidinesque  ac- 
commodato,  equitem  Romanum  scitote  biduum  cibo 
tectoque  prohibitum :  biduum  Leontinis  in  foro  cu- 
stodiis  Apronii  retentum  atque  servatum,  neque  ante 
dimissum ,  quam  ad  conditiones  eius  depactus  est. 
XXV.  61.  Nam  quid  ego  deQ.  Lollio,  iudices,  dicam, 
equite  Romano  spectato  atque  honesto?  Clara  res  est, 
quam  dicturus  sum ,  tota  Sicilia  celeberrima  atque 
notissima :  qui  quum  araret  in  Aetnensi,  quumque  is 
ager  Apronio  cum  ceteris  agris  esset  traditus ;  eque- 
stri  vetere  ilia  et  auctoritate  et  gratia  fretus  affirma- 
vit  se  decumanis  plus  quam  deberet,  non  daturum. 
Refertur  eius  sermo  ad  Apronium.  Eniinvero  iste 
ridere  ac  mirari,  Lollium  nihil  de  Matrinio,  nihil  de 
ceteris  rebus  audisse.  Mittit  ad  hominem  Venerios : 
(hoc  quoque  attendite,  apparitores  a  praetore  assigna- 
tos  habuisse  decumanum ;  si  hoc  mediocre  argumen- 
tum  videri  potest,  istum  decumanorum  nomine  ad 
suos  quaestus  esse  abusum :)  adducitur  a  Veneriis  at¬ 
que  adeo  attrahitur  Lollius  commode,  quum  Apro¬ 
nius  e  palaestra  redisset,  et  in  triclinio,  quod  in  foro 


Aetnae  straverat,  decubuisset.  62.  Statuitur  Lollius 
in  illo  tempestivo  gladiatorum  convivio.  Non  me- 
hercule,  quae  loquor,  crederem,  iudices,  tametsi  vul- 
go  audieram,  nisi  mecum  ipse  senex,  quum  mihi  at¬ 
que  huic  voluntati  accusationis  meae  lacrimans  mra- 
tias  ageret,  summa  cum  auctoritate  esset  locutus. 
Statuitur,  utdico,  eques  Romanus,  prope  annos  xc 
natus,  in  Apronii  convivio,  quum  interea  Apronius 
caput  atque  os  suum  unguento  perfricaret.  Quid  est, 
Lolli?  inquit.  Tu,  nisi  malo  coactus,  recte  facere 
nescis?  Homo  quid  ageret;  taceret,  respondent;  quid 
faceret  denique,  ilia  auctoritate  et  aetate  praeditus, 
nesciebat  Apronius  interea  caenam  ac  pocula  posce- 
bat.  Servi  autem  eius,  qui  et  moribus  iisdem  essent, 
quibus  dominus,  et  eodem  genere  ac  loco  nati,  prae- 
ter  oculos  Lollii  haec  omnia  ferebant.  Ridere  convi- 
vae ;  cachinnari  ipse  Apronius :  nisi  forte  existimatis 
eum  in  vino  ac  luxu  non  risisse,  qui  nunc  in  periculo 
atque  exitio  suo  risum  tenere  non  possit.  Ne  multa, 
iudices:  his  contumeliis  scitote  Q.  Lollium  coactum 
ad  Apronii  leges  condi tionesque  venisse.  63.  Lollius, 
aetate  et  morbo  impeditus,  ad  testimonium  dicendum 
venire  non  potuit.  Quid  opus  est  Lollio?  Nemo  hoc 
nescit;  nemo  tuorum  amicorum,  nemo  abs  te  produ- 
ctus ,  nemo  abs  te  interrogatus,  nunc  se  primum  hoc 
dicet  audire.  M.  Lollius,  eius  filius,  adolescens  le- 
ctissimus,  praesto  est:  huius  verba  audietis.  Nam 
Q.  Lollius  eius  filius,  qui  Calidium  accusavit,  adole¬ 
scens  et  bonus  et  fortis  et  in  primis  disertus ,  quum 
his  iniuriis  contumeliisque  commotus  in  Siciliam  es¬ 
set  profectus,  in  itinere  occisus  est:  cuius  mortis 
caussam  fugitivi  sustinent;  re  quidem  vera  nemo  in 
Sicilia  dubitat,  quin  eo  sit  occisus,  quod  habere  clau¬ 
sa  non  potuerit  sua  consilia  de  Verre.  Iste  porro  non 
dubitabat,  quin  is,  qui  alium  antea  studio  adductus 
accusasset ,  sibi  advenienti  praesto  esset  futurus, 
quum  esset  parentis  iniuriis  et  domestico  dolore  com¬ 
motus. 

XXVI.  6 L  Iamne  intelligitis,  iudices,  quae  pestis, 
quae  immanitas  in  vestra  antiquissima ,  fidelissima 
proximaque  provincia  versata  sit?  Iam  videtis,  quam 
ob  caussam  Sicilia,  tot  hominum  furta  antea,  rapinas, 
iniquitates  ignominiasque  perpessa,  non  potuerit  hoc 
novum  ac  singulare  atque  incredibile  genus  iniuria¬ 
rum  contumeliarumque  perferre?  Iam  omnes  intelli- 
gunt,  cur  universa  provincia  defensorem  suae  salutis 
eum  quaesiverit*,  cuius  iste  fidei,  diligentiae,  perse- 
verantiae  nulla  ratione  eripi  possit.  Tot  iudiciis  in- 
terfuistis :  tot  homines  nocentes  et  improbos  accusa- 
tos  et  vestra  et  superiorum  memoria  scitis  esse :  ec- 
quem  vidistis,  ecquem  audistis  in  tantis  furtis,  in 
tarn  apertis ,  in  tanta  audacia ,  tanta  impudentia  esse 
versatum?  65.  Apronius  stipatores  Venerios  secum 
habebat :  ducebat  eos  circum  civitates :  publice  sibi 
convivia  parari,  sterni  triclinia  et  in  foro  sterni  iube- 
bat:  eo  vocari  homines  honestissimos,  non  solum  Si- 
culos,  sed  etiam  equites  Romanos :  ut,  quicum  vivere 
nemo  umquam,  nisi  turpis  impurusque  voluisset,  ad 
eius  convivium  spectatissimi  atque  bonestissimi  viri 
tenerentur.  Haec  tu,  omnium  mortalium  profligatis- 
sime  ac  perditissime,  quum  scires,  quum  audires 
quotidie,  quum  videres ;  si  sine  tuo  quaestu  maximo 
fierent,  cum  tanto  periculo  tuo  fieri  paterere  atque 
concederes?  tantum  apud  te  quaestus  Apronii,  tan- 
tum  eius  sermo  inquinatissimus  et  blanditiae  flagi- 
tiosae  valuerunt,  ut  numquam  animum  tuum  cura 
tuarum  fortunarum  cogitatioque  tangeret?  66.  Cerni- 

tis,  iudices,  quod  et  quantum  incendium  decumano- 
rum  impetu  non  solum  per  agros,  sed  etiam  per  reli- 
quas  fortunes  aratorum  neque  solum  per  bona,  sed 
etiam  per  iura  libertatis  et  civitatis,  isto  praetore  per- 
vaserit.  Yidetis  pendere  alios  ex  arbore ;  pulsari  au- 
tem  alios  et  verberari :  porro  alios  in  publico  custo- 
diri :  destitui  alios  in  convivio ;  condemnari  alios  a 
medico  et  praecone  praetoris :  bona  tamen  interea  ni- 
hilominus  eorum  omnium  ex  agris  auferri  ac  diripi. 
Quid  est  hoc?  populi  Romani  imperium?  populi  Ro¬ 
mani  leges?  iudicia?  socii  fideles?  provincia  subur- 
bana?  Nonne  omnia  potius  eiusmodi  sunt,  quae,  si 
Athenio  vicisset,  in  Sicilia  non  fecisset?  non,  inquam, 
iudices,  esset  ullam  partem  istius  nequitiae  fugitivo- 
rum  insolentia  consecuta. 

XXVII.  Privatim  hoc  modo;  quid?  publice  civi- 
tates  quemadmodum  tractatae  sunt?  Audistis  per- 
multa,  iudices,  testimonia  civitatum,  et  reliquarum 
audietis.  67.  Ac  primum  de  Agyrinensi  populo,  fideli 
et  illustri,  breviter  cognoscite.  Agyrinensis  est  in 
primis  honesta  civitas  Siciliae,  hominum  ante  hunc 
praetorem  locupletium  summorumque aratorum.  Eius 
agri  decumas  quum  emisset  idem  Apronius,  Agy- 
rium  venit.  Qui  quum  eo  cum  apparitoribus,  id  est, 
cum  vi  ac  minis  venisset,  poscere  pecuniam  grandem 
coepit,  ut  accepto  lucro  discederet;  nolle  se  negotii 
quidquam  habere  dicebat,  sed  accepta  pecunia  quam 
primum  aliam  civitatem  occupare.  Sunt  omnes  Si- 
culi  non  contemnendi ,  si  per  nostros  magistratus  li- 
ceat :  sed  homines  et  satis  fortes  et  satis  plane  frugi 
ac  sobrii ;  et  in  primis  haec  civitas ,  de  qua  loquor, 
iudices.  68.  Itaque  homini  in  primis  improbissimo 
respondent  Agyrinenses ,  sese  decumas  ei ,  quemad¬ 
modum  deberent,  daturos:  lucrum,  quum  ille  magno 
praesertim  emisset,  non  addituros.  Apronius  certio- 
rem  facit  istum,  cuia  res  erat,  quid  rei  esset. 

XXVIII.  Statim,  tamquam  coniuratio  aliqua  Agy- 
rii  contra  rempublicam  facta,  aut  legatus  praetoris 
pulsatus  esset,  ita  Agyrio  magistratus  et  quinque- 
primi  accitu  istius  evocantur.  Veniunt  Syracusas: 
praesto  est  Apronius :  ait,  eos  ipsos,  qui  venissent, 
contra  edictum  praetoris  fecisse.  Quaerebant,  quid? 
Respondebat  se  ad  recuperatores  esse  dicturum. 
Iste,  aequissimus  homo,  formidinem  illam  suam  mi- 
seris  Agyrinensibus  iniiciebat:  recuperatores  se  de 
cohorte  sua  daturum  minabatur.  Agyrinenses ,  viri 
fortissimi,  iudicium  se  passuros  esse  dicebant.  69. 
Ingerebat  iste  Artemidorum  Cornelium  medicum,  Va- 
lerium  praeconem,  Tlepolemum  pictorem  et  eiusmodi 
recuperatores,  quorum  civis  Romanus  nemo  erat,  sed 
Graeci  sacrilegi,  iampridem  improbi,  repente  Corne- 
lii.  Videbant  Agyrinenses,  quidquid  ad  eos  recupe¬ 
ratores  Apronius  attulisset,  ilium  perfacile  probatu- 
rum.  Condemnari  cum  istius  invidia  infamiaque 
malebant,  quam  ad  eius  conditiones  pactionesque  ac- 
cedere.  Quaerebant,  quae  in  verba  recuperatores 
daret.  Respondebat,  si  pahf.ret,  adversus  edi¬ 
ctum  fecisse,  quae  se  in  iudicio  dicturum  esse  di¬ 
cebat.  Iniquissimis  verbis,  improbissimis  recupera- 
toribus,  conflictari  malebant,  quam  quidquam  cum 
isto  sua  voluntate  decidere.  Summittebat  iste  Timar- 
chidem,  qui  moneret  eos,  si  saperent,  ut  transigerent. 
Pernegabant.  Quid  ergo?  In  singulos  H-S  quinqua- 
genis  millibus  damnari  mavultis?  Malle  dicebant. 
Turn  iste  clare,  omnibus  audientibus,  qui  damna- 
tus  erit,  inquit,  virgis  ad  necem  caedetur.  Hie 
illi  flentes  rogare  atque  orarc  coeperunt,  ut  suas  sibi 


segetes  fructusque  omnes  arationesque  vacuas  Apro- 
nio  tradere  liceret,  ut  ipsi  sine  ignominia  molestiaque 
discederent.  70.  Hac  lege,  iudices,  decumas  vendi- 
dit  Verres.  Dicat  licet  Hortensius,  si  volet,  magno 
Verrem  vendidisse.  XXIX.  Haec  conditio  fuit  isto 
praetore  aratorum,  ut  secum  praeclare  agi  arbitraren- 
tur,  si  vacuos  agros  Apronio  tradere  liceret.  Multas 
enim  cruces  propositas  effugere  cupiebant.  Quantum 
I  Apronius  edidisset  deberi,  tantum  ex  edicto  dandum 
erat.  Etiamne,  si  plus  edidisset,  quam  quantum  na- 
tum  esset?  Etiam.  Quomodo?  Magistratus  ex  istius 
edicto  exigere  debebant.  At  arator  repetere  poterat : 
verum  Artemidoro  recuperatore.  Quid,  si  minus  ara¬ 
tor  dedisset,  quam  poposcisset  Apronius?  Iudicium 
in  aratorem  in  quadruplum.  Ex  quo  iudicum  nu- 
mero?  Ex  cohorte  praetoris  praeclara  hominum  hone- 
stissimorum.  Quid  amplius?  Minus  te  iugerum  pro- 
fessum  esse  dico:  recuperatores  reiice,  quod  adver- 
sum  edictum  feceris.  Ex  quo  numero?  Ex  eadem 
cohorte.  Quid  erit  extremum?  Si  damnatus  eris, 
(nam  dubitatio  damnationis,  illis  recuperatoribus, 
quae  poterat  esse?)  virgis  te  ad  necem  caedi  necesse 
erit.  His  legibus,  his  conditionibus,  erit  quisquam 
tam  stultus,  qui  decumas  venisse  arbitretur?  qui  ara- 
tori  novem  partes  reliquas  factas  esse  existimet?  qui 
non  intelligat,  istum  sibi  quaestui  praedaeque  ha- 
buisse  bona,  possessiones ,  fortunas  aratorum?  Vir- 
garum  metu  Agyrinenses,  quod  imperatum  esset,  fa- 
cturos  se  esse  dixerunt.  XXX.  71.  Accipite  nunc, 
quid  imperarit:  et  dissimulate,  si  potestis,  vos  intel- 
ligere,  ipsum  praetorem,  id  quod  tota  Sicilia  perspe- 
xit,  redemptorem  decumarum  atque  adeo  aratorum 
dominum  ac  regem  fuisse.  Imperat  Agyrinensibus, 
ut  decumas  ipsi  publice  accipiant:  Apronio  lucrum 
dent.  Si  magno  emerat,  quoniam  tu  es,  qui  pretium 
diligentissime  exquisisti,  qui,  ut  ais,  magno  vendi- 
disti:  quare  putabas  emptori  lucrum  addi  oportere? 
Esto;  putabas.  Quamobrem  imperabas,  ut  adderent? 
Quid  est  aliud ,  capere  et  conciliare  pecunias ,  in  quo 
te  lex  tenet,  si  hoc  non  est  vi  atque  imperio  cogere 
invitos  lucrum  dare  alteri,  hoc  est,  pecuniam  dare? 
72.  Age,  quid  turn?  Si  Apronio,  deliciis  praetoris, 
lucelli  aliquid  iussi  sunt  dare,  putate  Apronio  datum, 
si  Apronianum  lucellum  ac  non  praetoria  praeda  vobis 
videbitur.  Imperas,  ut  decumas  accipiant,  Apronio 
dent  lucri  tritici  medimnum  xxxiii.  Quid  hoc  est? 
Una  civitas  ex  uno  agro  plebei  Romanae  prope  men¬ 
strua  cibaria  praetoris  imperio  donare  Apronio  cogi- 
tur.  Tu  magno  decumas  vendidisti,  quum  tantum 
lucri  decumano  sit  datum?  Profecto,  si  pretium  ex- 
quisisses  diligenter,  turn,  quum  vendehas,xmedimna 
potius  addidissent,  quam  H-S  ioc  postea.  Magna 
praeda  videtur :  audite  reliqua  et  diligenter  attendite, 
quo  minus  miremini,  Siculos  re  necessaria  coactos 
auxilium  a  patronis,  a  consulibus,  ab  senatu ,  ab  le¬ 
gibus,  ab  iudiciis  petivisse.  73.  Ut  probaret  Apro¬ 
nius  hoc  triticum,  quod  ei  dabatur,  imperat  Agyri¬ 
nensibus  Verres,  ut  in  medimna  singula  dentur  Apro¬ 
nio  sestertii  hi.  XXXI.  Quid  est  hoc?  tanto  numero 
frumenti,  lucri  nomine,  imperato  et  expresso,  nummi 
praeterea  exiguntur,  ut  probetur  frumentum?  an 
poterat  non  modo  Apronius,  sed  quivis,  exercitui  si 
metiendum  esset,  improbare  Siculum  frumentum, 
quod  isti  ex  area,  si  vellet,  admetiri  licebat?  Fru¬ 
menti  tantus  numerus  imperio  tuo  datur  et  cogitur. 
Non  est  satis.  Nummi  praeterea  imperantur.  Dantur. 
Parum  est.  Pro  decumis  hordei  alia  pecunia  cogi- 

tur:  iubes  H-S  xxx  lucri  dari.  Ita  ab  una  civitate, 
vi,  minis,  imperio  iniuriaque  praetoris  eripiuntur 
tritici  medimnum  xxxm,  et  praeterea  H-S  lx.  At 
haec  obscura  sunt?  aut,  si  omnes  homines  velint, 
obscura  esse  possunt?  quae  tu  palam  egisti,  in  con- 
ventu  imperasti,  omnibus  inspectantibus  coegisti; 
qua  de  re  Agyrinenses  magistratus  et  quinque-primi, 
quos  tu  tui  quaestus  caussa  evocasti ,  acta  et  imperia 
tua  domum  ad  senatum  suum  renuntiaverunt :  quo¬ 
rum  renuntiatio^  legibus  illorum,  litteris  publicis 
mandata  est:  quorum  legati,  homines  nobilissimi, 
Romae  sunt,  qui  hoc  idem  pro  testimonio  dixerunt. 
74.  Cognoscite  Agyrinensium  publicas  litteras,  dein- 
de  testimonium  publicum  civitatis.  Recita  litteras 
publicas.  litterae  publicae.  Recita  testimonium 
publicum,  testimonium  publicum.  Animadver- 
tistis  in  hoc  testimonio,  iudices,  Apollodorum,  cui 
Pyragro  cognomen  est,  principem  suae  civitatis ,  la- 
crimantem  testari  ac  dicere,  numquam  post  populi 
Romani  nomen  ab  Siculis  auditum  et  cognitum,  Agy¬ 
rinenses  contra  quemquam  infimum  civem  Romanum 
dixisse  aut  fecisse  quippiam ;  qui  nunc  contra  prae- 
torem  populi  Romani  magnis  iniuriis  et  magno  dolore 
publice  testimonium  dicere  cogerentur.  Uni,  meher- 
cule,  huic  civitati,  Yerres,  obsistere  tua  defensio  non 
potest:  tanta  auctoritas  est  in  eorum  hominum  fide- 
litate ,  tantus  dolor  in  iniuria ,  tanta  religio  in  testi¬ 
monio.  Verum  non  una  te  tantum,  sed  universae, 
similibus  afflictae  incommodis ,  legationibus  ac  testi- 
moniis  publicis  persequuntur. 

XXXII.  75.  Etenim  deinceps  videamus,  Herbi- 
tensis  civitas  honesta  et  antea  copiosa  quemadmodum 
spoliata  ab  isto  ac  vexata  sit.  At  quorum  hominum? 
summorum  aratorum ,  remotissimorum  a  foro ,  iudi- 
ciis,  controversiis,  quibus  parcere  et  consulere,  homo 
impurissime ,  et  quod  genus  hominum  studiosissime 
conservare  debuisti.  Primo  anno  venierunt  eius  agri 
decumae  tritici  modium  xvui.  Atidius,  item  istius 
minister  in  decumis,  quum  emisset,  et  praefecti  no¬ 
mine  quum  venisset  Herbitam  cumVeneriis,  locus- 
que  ei  publice,  quo  deverteretur,  datus  esset :  cogun- 
tur  Herbitenses  ei  lucri  dare  tritici  modium  xxxvn 
millia,  quum  decumae  venissent  tritici  modium  xvm. 
Atque  hoc  tantum  lucri  coguntur  dare  publice,  quum 
iam  privatim  aratores  ex  agris  spoliati  atque  exagi- 
tati  decumanorum  iniuriis  profugissent.  76.  Anno 
secundo  quum  emisset  Apronius  decumas  tritici  mo¬ 
dium  xxv.Dcc,  et  ipse  Herbitam  cum  ilia  sua  prae- 
donum  copia  manuque  venisset:  populus  publice 
coactus  est  ei  conferre  lucri  tritici  modium  xxi,  et 
accessionem  II-S  cio  cio.  De  accessione  dubito,  an 
Apronio  ipsi  data  sit,  merces  operae  pretiumque  im- 
pudentiae.  De  tritici  quidem  numero  tanto,  quis 
potest  dubitare,  quin  ad  istum  praedonem  frumen- 
tarium,  sicut  Agyrinense  frumentum,  pervenerit? 
Anno  vero  tertio  in  hoc  agro  consuetudine  usus  est 
regia.  XXXIII.  Solere  aiunt  barbaros  reges  Persa- 
rum  ac  Syrorum  plures  uxores  habere:  his  autem 
uxoribus  civitates  attribuere,  hoc  modo :  Haec  civitas 
mulieri  redimiculum  praebeat,  haec  in  collum,  haec 
in  crines:  ita  populos  habent  universos  non  solum 
conscios  libidinis  suae,  verum  etiam  administros. 
77.  Eamdem  istius,  qui  se  regem  Siculorum  esse 
ducebat,  licentiam  libidinemque  fuisse  cognoscite. 
Aeschrionis  Svracusani  uxor  est  Pippa ,  cuius  nomen 
istius  nequitia  tota  Sicilia  pervulgatum  est;  de  qua 
muliere  versus  plurimi  supra  tribunal  et  supra  prae¬ 


toris  caput  scribebantur.  Hie  Aeschrio,  Pippae  vir 
adumbratus,  in  Herbitensibus  decumis  novus  insti- 
tuitur  publicanus.  Herbitenses  quum  viderent,  si  ad 
Aeschrionem  pretium  recidisset,  se  ad  arbitrium  libi- 
dinosissimae  mulieris  spoliatum  iri:  liciti  sunt  usque 
eo,  quoad  se  efficere  posse  arbitrabantur.  Supra 
adiecit  Aeschrio :  neque  enim  metuebat,  ne,  praetore 
Yerre,  decumana  mulier  damno  affici  posset.  Addi- 
citur  medimnum  vmc  millibus  dimidio  fere  pluris, 
quam  superiore  anno.  Aratores  funditus  everteban- 
tur:  et  eo  magis,  quod  iam  superioribus  annis  ex- 
hausti  erant  ac  paene  perditi.  Intellexit  iste,  ita 
magno  venisse,  ut  amplius  ab  Herbitensibus  exprimi 
non  posset.  Demit  de  capite  medimnum  me.  Iubet 
in  tabulas  pro  medimnis  vine  referri  vnc.  78.  Hordei 
decumas  eiusdem  agri  Docimus  emerat.  XXXIV.  Hie 
est  Docimus,  ad  quem  iste  deduxerat  Tertiam,  Isidori 
mimi  filiam,  vi  abductam  ab  Rhodio  tibicine.  Huius 
Tertiae  plus  etiam,  quam  Pippae,  plus  quam  cetera- 
rum,  ac  prope  dicam  tantum  apud  istum  in  Siciliensi 
praetura  auctoritas  valuit,  quantum  in  urbana  Cheli- 
donis.  Veniunt  Herbitam  duo  praetoris  aemuli,  non 
molesti,  muliercularum  taeterrimarum  improbissimi 
cognitores,  incipiunt  postulare,  poscere,  minari :  non 
poterant  tamen,  quum  cuperent,  Apronium  imitari. 
Siculi  Siculos  non  tarn  pertimescebant.  Quum  omni 
ratione  tamen  illi  calumniarentur ;  promittunt  Herbi¬ 
tenses  vadimonium  Syracusas.  Eo  posteaquam  ven- 
tum  est,  coguntur  Aeschrioni,  id  est,  Pippae,  tantum 
dare,  quantum  erat  de  capite  demptum,  tritici  mo¬ 
dium  cm  cm  cm  nc.  Mulierculae  publicanae  noluit  ex 
decumis  nimium  lucri  dare,  ne  forte  ab  nocturno  suo 
quaestu  animum  ad  vectigalia  redimenda  transferret. 
79.  Transactum  putabant  Herbitenses,  quum  iste, 
quid  de  hordeo,  inquit,  et  de  Docimo,  amiculo  meo? 
quid  cogitatis?  Atque  hoc  agebat  in  cubiculo,  iudices, 
atque  in  lectulo  suo.  Negabant  illi  quidquam  sibi 
esse  mandatum.  Non  audio:  numerate  H-S  xn. 
Quid  facerent  miseri?  aut  quid  recusarent?  praeser- 
tim  quum  in  lectulo  decumanae  mulieris  vestigia 
viderent  recentia ,  quibus  ilium  inflammari  ad  perse- 
verandum  intelligebant?  Ita  civitas  una  sociorum  at¬ 
que  amicorum  duabus  taeterrimis  mulierculis  Verre 
praetore  vectigalis  fuit.  Atque  ego  nunc  eum  fru- 
menti  numerum  et  eas  publice  pecunias  decumanis  . 
ab  Herbitensibus  datas  esse  dico:  quo  illi  frumento 
et  quibus  pecuniis  tamen  ab  decumanorum  iniuriis 
cives  suos  non  redemerunt.  Perditis  enim  iam  et 
direptis  aratorum  bonis  haec  decumanis  merces  da- 
batur,  ut  aliquando  ex  eorum  agris  atque  ex  urbibus 
abirent.  80.  Itaque  quum  Philinus  Herbitensis,  homo 
disertus  et  prudens  et  domi  nobilis,  de  calamitate 
aratorum  et  de  fuga  et  de  reliquorum  paucitate  publi¬ 
ce  diceret:  animadvertistis ,  iudices,  gemitum  populi 
Romani,  cuius  frequentia  huic  caussae  numquam 
defuit.  Qua  de  paucitate  aratorum  alio  loco  dicam. 

XXXV.  Nunc  illud,  quod  paene  praeterii,  non 
omnino  relinquendum  videtur.  Nam ,  per  deos  im- 
mortales !  quod  de  capite  iste  dempsit ,  quo  tandem 
modo  vobis  non  modo  ferendum ,  verum  etiam  audi- 
endum  videtur?  81.  Unus  adhuc  fuit  post  Romam 
conditam,  (dii  immortales  faxint,  ne  sit  alter!)  cui 
respublica  totam  se  traderet,  temporibus  coacta  et 
!  malis  domesticis,  L.  Sulla.  Hie  tantum  potuit,  ut 
nemo  illo  invito  nec  bona  nec  patriam  nec  vitam  re- 
tinere  posset:  tantum  animi  habuit  ad  audaciam,  ut 
dicere  in  concione  non  dubitaret,  bona  civium  Roma- 

norum  quum  venderet,  se  praedam  suam  vendere. 
Eius  omnes  res  gestas  non  solum  obtinemus,  verum 
etiam  propter  maiorum  incommodorum  et  calamita- 
tum  metum,  publica  auctoritate  defendimus.  Unum 
hoc  aliquot  senatus  consultis  reprehensum  decretum- 
que  est,  ut,  quibus  ille  de  capite  dempsisset,  hi  pe- 
cunias  in  aerarium  referrent.  Statuit  senatus  hoc, 
ne  illi  quidem  esse  licitum,  cui  concesserat  omnia,  a 
populo  factarum  quaesitarumque  rerum  summas  im- 
minuere.  82.  Ilium  viris  fortissimis  iudicarunt  pa- 
tres  conscripti  remittere  de  summa  non  potuisse:  te 
mulieri  taeterrimae  recte  remisisse  senatotes  iudica- 
bunt?  Ille,  de  quo  legem  populus  Romanus  iusserat, 
ut  ipsius  voluntas  ei  posset  esse  pro  lege ,  tamen  in 
hoc  uno  genere  veterum  religione  legum  reprehen- 
ditur :  tu ,  qui  omnibus  legibus  implicatus  tenebare, 
libidinem  tibi  tuam  pro  lege  esse  voluisti?  In  illo 
reprehenditur,  quod  ex  ea  pecunia  remiserit,  quam 
ipse  quaesierat :  tibi  concedetur,  qui  de  capite  vecti- 
galium  populi  Romani  remisisti?  XXXVI.  83.  Atque 
in  hoc  genere  audaciae  multo  etiam  impudentius  in 
decumis  Segestensium  versatus  est:  quas  quum  ad- 
dixisset  eidem  illi  Docimo,  hoc  est,  Tertiae  tritici 
modium  quinque  et  accessionem  ascripsisset  H-S  md, 
coegit  Segestenses  a  Docimo  tantidem  publice  acci- 
pere:  id  quod  ex  Segestensium  publico  testimonio 
cognoscite.  Recita  testimonium  publicum.  Testi¬ 
monium  publicum.  Audistis,  quanti  decumas  acce- 
perit  a  Docimo  civitas,  tritici  modium  quinque  mil li- 
bus  et  accessionem.  Cognoscite  nunc,  quanti  se  ven- 
didisse  retulerit.  lex  decumis  vendundis  c.  ver- 
re  pr.  Hoc  nomine  videtis  tritici  modium  ciociocio 
de  capite  esse  dempta,  quae  quum  de  populi  Romani 
victu,  de  vectigalium  nervis,  de  sanguine  detraxisset 
aerarii,  Tertiae  mimae  condonavit.  Utrum  impuden¬ 
tius  ab  sociis  abstulit?  an  turpius  meretrici  dedit? 
an  improbius  populo  Romano  ademit?  an  audacius 
tabulas  publicas  commutavit?  Ex  horum  severitate 
te  ulla  vis  eripiet  aut  ulla  largitio?  Sed  si  eripuerit; 
non  intelligis,  haec,  quae  iamdudum  loquor,  ad  aiiam 
quaestionem  atque  ad  peculatus  iudicium  pertinere? 
84.  Itaque  hoc  mihi  reservabo  genus  totum  integrum : 
ad  illam,  quam  institui,  caussam  frumenti  ac  decu- 
marum  revertar. 

Qui  quum  agros  maximos  ac  feracissimos,  per 
se  ipsum,  hoc  est,  per  Apronium,  Yerrem  alteruin, 
depopularetur :  ad  minores  civitates  habebat  alios, 
quos  tamquam  canes  immitteret,  nequam  homines  et 
improbos:  quibus  aut  frumentum  aut  pecurtiam  pu¬ 
blice  cogebat  dari.  XXXVII.  A.  Valentius  est  in 
Sicilia,  interpres:  quo  iste  interprete  non  ad  linguam 
Graecam,  sed  ad  furta  et  flagitia  uti  solebat.  Fit  in¬ 
terpres  hie,  homo  levis  atque  egens,  repente  decuma- 
nus.  Emit  agri  Liparensis  miseri  atque  ieiuni  de¬ 
cumas  tritici  medimnis  ioc.  Liparenses  vocantur: 
ipsi  accipere  decumas  et  numerare  Valentio  coguntur 
lucri  H-S  xxx  millia.  Per  deos  immortales!  utrum 
tibi  sumes  ad  defensionem?  tantone  minoris  te  decu¬ 
mas  vendidisse,  ut  ad  medimna  ioc,  xxx  millia  lucri 
statim  sua  voluntate  civitas  adderet,  hoc  est  tritici 
medimndm  n  millia?  an,  quum  magno  decumas  ven- 
didisses,  te  expressisse  ab  invitis  Liparensibus  banc 
pecuniam?  85.  Sed  quid  ego  ex  te  quaero,  quid  de- 
fensurus  sis,  potius,  quam  cognoscam  ex  ipsa  civi- 
tate,  quid  gestum  sit?  Recita  testimonium  publicum 
Liparensium ;  deinde,quemadmodum  Valentio  nummi 
sint  dati.  Testimonium  publicum,  quomodo  so- 


lutum  sit,  ex  litteris  publicis.  Etiamne  haec 
tam  parva  civitas,  tam  procul  a  manibus  tuis  atque  a 
conspectu  remota,  seiuncta  a  Sicilia,  in  insula  inculta 
tenuique  posita,cumulata  aliis  tuis  maioribus  iniuriis, 
in  hoc  quoque  frumentario  genere,  praedae  tibi  et 
quaestui  fuit?  Quam  tu  totam  insulam  cuidam  tuorum 
sodalium,  sicut  aliquod  munusculum,  condonaras: 
ab  hac  etiam  haec  frumentaria  lucra,  tamquam  ame- 
diterraneis,  exigebantur?  Itaque  qui  tot  annis  agellos 
suos  ante  te  praetorem  redimere  a  piratis  solebant, 
iidem  seipsos  a  te  pretio  imposito  redemerunt. 

XXXVIII.  86.  Quid  vero?  a  Tissensibus,  per- 
parva  et  tenui  civitate,  sed  aratoribus  laboriosissi- 
mis  frugalissimisque  hominibus,  nonne  plus  lucri 
nomine  eripitur,  quam  quantum  frumenti  omnino 
exararant?  ad  quos  tu  decumanum  Diognotum  Ve¬ 
nerium  misisti,  novum  genus  publicani.  Cur  hoc 
auctore  non  Romae  quoque  servi  publici  ad  vectiga- 
lia  accedunt?  Anno  secundo  Tissenses  H-S  xxi  lu¬ 
cri  dare  coguntur  inviti:  tertio  anno  xii  modium  tri¬ 
tici  lucri  Diognoto  Venerio  dare  soacti  sunt.  Hie 
Diognotus,  qui  ex  publicis  vectigalibus  tanta  lucra 
facit,  vicarium  nullum  habet,  nihil  omnino  peculii. 
Vos  etiam  nunc  dubitate,  si  potestis,  utrum  tantum 
numerum  tritici  Venerius  apparitor  istius  sibi  acce- 
perit,  an  huic  exegerit.  87.  Atque  haec  ex  publico 
Tissensium  testimonio  cognoscite.  Testimonium  pu¬ 
blicum  tissensium.  Obscure,  iudices,  praetor  ipse 
decumanus  est,  quum  eius  apparitores  frumentum  a 
civitatibus  exigant,  pecunias  imperent,  aliquanto 
plus  ipsi  lucri  auferant,  quam  quantum  populo  Ro¬ 
mano  decumarum  nomine  daturi  sunt?  Haec  aequitas 
in  tuo  imperio  fuit,  haec  praetoris  dignitas,  ut  servos 
Venerios  Siculorum  dominos  esse  velles.  Hie  dele¬ 
ctus,  hoc  discrimen,  te  praetore,  fuit,  ut  aratores  in 
servorum  numero  essent,  servi  in  publicanorum. 
XXXIX.  88.  Quid?  Amestratini  miseri,  impositis  ita 
magnis  decumis,  ut  ipsis  reliqui  nihil  fieret,  nonne 
tamen  numerare  pecunias  coacti  sunt?  Addicuntur 
decumae  M.  Caesio,  quum  adessent  legati  Amestrati¬ 
ni.  Statim  cogitur  Heraclius  legatus  numerare  H-S 
xxii.  Quid  hoc  est?  quae  est  ista  praeda?  quae  vis? 
quae  direptio  sociorum?  Si  erat  Heraclio  ab  senatu 
mandatum,  ut  emeret:  emisset;  si  non  erat:  qui  po- 
terat  sua  sponte  pecuniam  numerare?  Caesio  renun- 
tiat  se  dedisse.  89.  Cognoscite  renuntiationem  ex 
litteris  publicis.  Recita  ex  litteris  publicis.  Litte- 
rae  publicae.  Quo  senatus  consulto  erat  hoc  legato 
permissum?  Nullo.  Cur  fecit?  Coactus  est.  Quis 
hoc  dicit?  Tota  civitas.  Recita  testimonium  publi¬ 
cum.  Testimonium  publicum.  Ab  hac  eadem  ci¬ 
vitate  anno  secundo  simili  ratione  extortam  esse  pe¬ 
cuniam  etSex.  Vennonio  datam,  ex  eodem  testimonio 
cognovistis.  At  Amestratinos,  homines  tenues,  quum 
eorum  decumas  medimnis  dccc  vendidisses  Banobali 
Venerio,  (cognoscite  nomina  publicanorum,)  cogis 
eos  plus  lucri  addere,  quam  quanti  venierant,  quum 
magno  venissent.  Dant  Banobali  medimna  dcccl, 
H-S  am.  Profecto  numquam  iste  tam  amens  fuisset, 
ut  ex  agro  populi  Romani  plus  frumenti  servo  Vene¬ 
rio,  quam  populo  Romano  tribui  pateretur,  nisi  omnis 
ea  praeda  servi  nomine  ad  istum  ipsum  perveniret. 
90.  Petrini,  quum  eorum  decumae  magno  addictae 
essent,  tamen  invitissimi  P.  Naevio  Turpioni,  impro- 
bissimo  homini,  qui  iniuriarum  Sacerdote  prae¬ 
tore  damnatus  est,  H-S  lii  dare  coacti  sunt.  Da¬ 
ne  dissolute  decumas  vendidisti,  ut,  quum  medi- 

mnura  esset  H-S  xv,  decumae  autem  medimnum  m 
venissent,  hoc  est  H-S  xxxv,  lucri  decumano  H-S 
j,ii  darentur?  At  permagno  decumas  eius  agri  vendi- 
disti.  Videlicet  gloriatur,  non  Turpioni  lucrum  da¬ 
tum  esse,  sed  Petrinis  pecuniam  ereptam. 

XL.  91.  Quid?  Halicyenses,  quorum  incolae  de¬ 
cumas  dant,  ipsi  agros  immunes  habent,  nonne  huic 
eidem  Turpioni,  quum  decumae  G  med.  venissent, 
I1-S  xvcio  dare  coacti  sunt?  Si  id,  quod  maxime  vis, 
posses  probare,  haec  ad  decumanos  lucra  venisse, 
nihil  te  attigisse :  tamen  hae  pecuniae,  per  vim  atque 
iniuriam  tuam  captae  et  conciliatae,  tibi  fraudi  et  da- 
mnationi  esse  deberent:  quum  vero  hoc  nemini  per- 
suadere  possis,  te  tarn  amentem  fuisse,  ut  Apronium 
et  Turpionem,  servos  homines,  tuo  liberorumque  tuo- 
rum  periculo  divites  fieri  velles :  dubitaturum  quem- 
quam  existimas,  quin  illis  emissariis  haec  tibi  omnis 
pecunia  quaesita  sit?  92.  Segestam  item  ad  immu- 
nem  civitatem  Venerius  Symmachus  decumanus  im- 
mittitur.  Is  ab  isto  litteras  affert,  ut  sibi  contra  omnia 
senatus  consulta ,  contra  omnia  iura  contraque  legem 
Rupiliam  extra  forum  vadimonium  promittant  arato- 
res.  Audite  litteras,  quas  ad  Segestanos  miserit. 
Litterae  c.  verris.  Hie  Venerius  quemadmodum 
aratores  eluserit,  ex  una  pactione  hominis  honesti 
gratiosique  cognoscite:  in  eodem  enim  genere  sunt 
cetera.  93.  Diodes  est  Panormitanus,  Phimes  cogno- 
mine,  homo  illustris  acnobilis.  Arabat  is  agrum  con- 
ductum  in  Segestano :  (nam  commercium  in  eo  agro 
nemini  est:)  conductum  habebat  H-S  sex  millibus. 
Pro  decuma,  quum  pulsatus  a  Venerio  esset,  decidit 
H-S  xvi  millibus  et  medimnis  iocliiii.  Id  ex  tabulis 
ipsius  cognoscite.  nomen  dioclis  panormitani. 
Huic  eidem  Symmacho  C.  Annaeus  Brocchus,  sena¬ 
tor,  homo  eo  splendore,  ea  virtute,  qua  omnes  existi- 
matis,  nummos  praeter  frumentum  coactus  est  dare. 
Venerione  servo,  te  praetore,  tabs  vir,  senator  populi 
Romani,  quaestui  fuit?  XLI.  Hunc  ordinem  si  digni- 
tate  antecellere  non  existimabas,  ne  hoc  quidem  scie- 
bas,  iudicare?  94.  Antea  quum  equester  ordo  iudi- 
caret,  improbi  et  rapaces  magistratus  in  provinciis 
inserviebant  publicanis :  ornabant  eos,  quicumque  in 
operis  erant :  quemcumque  equitem  Romanum  in  pro- 
vincia  viderant,  beneficiis  ac  liberalitate  proseque- 
bantur:  neque  tantum  ilia  res  nocentibus  proderat, 
quantum  obfuit  multis,  quum  aliquid  contra  utilita- 
tem  eius  ordinis  voluntatemque  fecissent.  Retineba- 
tur  hoc  turn  nescio  quomodo  quasi  comm  uni  consilio 
ab  illis  diligenter,  ut,  qui  unum  equitem  Romanum 
contumelia  dignum  putasset,  ab  universo  ordine  malo 
dignus  iudicaretur:  95.  tu  sic  ordinem  senatorium 
despexisti,  sic  ad  iniurias  libidinesque  tuas  omnia  co- 
aequasti,  sic  habuisti  statutum  cum  animo  ac  deli- 
beratum,  omnes,  qui  habitarent  in  Sicilia,  aut  qui 
Siciliam  te  praetore  attigissent ,  iudices  reiicere ,  ut 
illud  non  cogitares,  tamen  ad  eiusdem  ordinis  homi¬ 
nes  te  iudices  esse  venturum?  in  quibus,  si  ex  ipso- 
rum  domestico  incommodo  nullus  dolor  insideret, 
tamen  esset  ilia  cogitatio,  in  alterius  iniuria  sese  de- 
spectos ,  dignitatemque  ordinis  contemptam  et  abie- 
ctam.  Quod  mehercule,  iudices,  mihi  non  mediocri- 
ter  ferendum  videtur.  Habet  enim  quemdam  acu- 
leum  contumelia,  quem  pati  pudentes  ac  viri  boni 
difficillime  possunt.  96.  Spoliasti  Siculos:  solent 
enim  esse  in  iniuriis  suis  muti.  Vexasti  negotiato- 
res  :  inviti  enim  Romani  raroque  decedunt.  Equites  ; 
Romanos  ad  Apronii  iniurias  dedisti :  quid  enim  iam  [ 


nocere  possunt,  quibus  non  licet  iudicare?  quid, 
quum  senatorem  summis  iniuriis  afficis?  quid  aliud 
dicis,  nisi  hoc?  cedo  mihi  etiam  istum  senatorem :  ut 
hoc  amplissimum  nomen  senatorium  non  modo  ad  in¬ 
vidiam  imperitorum,  sed  etiam  ad  contumeliam  im- 
proborum  natum  esse  videatur.  97.  Neque  hoc  in 
uno  fecit  Annaeo,  sed  in  omnibus  senatoribus;  ut  or¬ 
dinis  nomen  non  tantum  ad  honorem,  quantum  ad 
ignominiam  valeret.  In  C.  Cassio,  viro  clarissimo  et 
fortissimo,  quum  is  eo  ipso  tempore,  primo  istius 
anno  consul  esset,  tanta  improbitate  usus  est,  ut, 
quum  eius  uxor,  femina  primaria,  paternas  haberet 
arationes  in  Leontino,  frumentum  omne  decumanos 
auferre  iusserit.  Hunc  tu  in  hac  caussa  testem,  Ver- 
res,  habebis :  quoniam,  iudicem  ne  haberes,  providi- 
sti.  98.  Vos  autem,  iudices,  putare  debetis ,  esse 
quiddam  nobis  inter  nos  commune  atque  coniunctum. 
Multa  sunt  imposita  huic  ordini  munera,  multi  labo- 
res,  multa  pericula  non  solum  legum  ac  iudiciorum, 
sed  etiam  rumorum  ac  temporum.  Sic  est  hie  ordo 
quasi  propositus  atque  editus  in  altum ,  ut  ab  omni¬ 
bus  ventis  invidiae  circumflari  posse  videatur.  In 
hac  tarn  misera  atque  iniqua  conditione  vitae  ne  hoc 
quidem  retinebimus,  iudices,  ut  magistratibus  nostris 
in  obtinendo  iure  nostro  ne  contemptissimi  ac  despe- 
ctissimi  esse  videamur?  XLII.  99.  Thermitani  mise- 
runt,  qui  decumas  emerent  agri  sui.  Magni  sua  pu- 
tabant  interesse,  publice  potius  quamvis  magno  emi, 
quam  in  aliquem  istius  emissarium  incidere.  Appo- 
situs  erat  Venuleius  quidam,  qui  emeret.  Is  liceri 
non  destitit.  Illi,  quoad  videbatur  ferri  aliquo  modo 
posse,  contenderunt :  postremo  liceri  destiterunt :  ad- 
dicitur  Venuleio  tritici  medimnhm  vm  millibus.  Le- 
gatus  Possidorus  renuntiat.  Quum  omnibus  hoc  in- 
tolerandum  videretur,  tamen  Venuleio  dantur,  ne  ac- 
cedat,  tritici  mod.  vii  et  praeterea  H-S  cio  cio.  Ex 
quo  facile  apparet,  quae  merces  decumani,  quae  prae- 
toris  praeda  esse  videatur.  Cedo  Thermitanorum  mi¬ 
hi  litteras  et  testimonium.  Tabulae  thermitano¬ 
rum  et  testimonium.  1 00.  Imacharenses,  iam  omni 
frumento  ablato,  iam  omnibus  iniuriis  tuis  exinani- 
tos ,  tributum  facere  miseros  ac  perditos  coegisti :  ut 
Apronio  darent  H-S  xx  millia.  Recita  decretum  de 
tributis  et  publicum  testimonium.  Senatus  con- 

imacharensium.  Hennenses,  quum  decumae  venis¬ 
sent  agri  Hennensis  medimnum  vmcc,  Apronio  coacti 
sunt  dare  tritici  modium  xviii,  et  H-S  in  millia. 
Quaeso,  attendite,  quantus  numerus  frumenti  cogatur 
ex  omni  agro  decumano.  Nam  per  omnes  civitates, 
quae  decumas  debent,  percurrit  oratio  mea :  et  in  hoc 
genere  nunc,  iudices,  versor,  in  quo  non  singillatim 
aratores  eversi  bonis  omnibus  sint,  sed  quae  publice 
decumanis  lucra  data  sunt,  ut  aliquando  ex  eorum 
agris  atque  urbibus  expleti  atque  saturati  cum  hoc 
cumulo  quaestus  decederent.  XLIII.  101.  Calactinis 
quamobrem  imperasti  anno  tertio,  ut  decumas  agri 
sui,  quas  Calactae  dare  consueverant,  AmestratiM. 
Caesio  decumano  darent?  quod  neque  ante  te  praeto- 
rem  illi  fecerant  neque  tu  ipse  hoc  ita  statueras  antea 
per  biennium.  Theomnastus  Syracusanus  in  agrum 
Mutycensem  cur  abs  te  immissus  est?  qui  aratores  ita 
vexavit,  ut  illi  in  alteras  decumas,  id  quod  in  aliis 
quoque  civitatibus  ostendam,  triticum  emere  neces- 
sario  propter  inopiam  cogerentur.  1 02.  Iam  vero  ex 
Ilyblensium  pactionibus  intelligetis,  quae  factae  sunt 
cum  decumano  Cn.  Sergio,  sexies  tantum,  quam 

quantum  satum  sit,  ablatum  esse  ab  aratoribus.  Re- 
cita  sationes  et  pactiones  ex  litteris  publicis.  Recita. 
Pactiones  iiyblensium  gum  cn.  Sergio  ex  lit«e- 
ris  publicis.  Cognoscite  item  professiones  satio- 
num,  et  pactiones  Menaenorum  cum  Yenerio  servo. 
Recita  ex  litteris  publicis.  Professiones  satio- 

NUM  ET  PACTIONES  MENAENORUM  CUM  YENERIO  SER¬ 
VO  ex  litteris  publicis.  Patiemini,  iudices,  ab 
sociis,  ab  aratoribus  populi  Romani,  ab  iis,  qui  vobis 
laborant,  vobis  serviunt,  qui  ita  plebem  Romanam 
ab  sese  ali  volunt,  ut  sibi  ac  liberis  suis  tantum  su¬ 
persit,  quo  ipsi  ali  possint ;  ab  his,  per  summam  in- 
iuriam,  per  acerbissimas  contumelias,  plus  aliquanto 
ablatum  esse,  quam  natum  sit?  103.  Sentio,  iudices, 
moderandum  mihi  esse  iam  orationi  meae  fugiendam- 
que  vestram  satietatem.  Non  versabor  in  uno  genere 
diutius  et  ita  cetera  de  oratione  mea  tollam,  ut  tamen 
in  caussa  relinquam.  Audietis  Agrigentinorum,  for- 
tissimorum  virorum  diligentissimorumque,  querimo- 
nias:  cognoscetis,  iudices,  Entellinorum ,  hominum 
summi  laboris  summaeque  industriae,  dolorem  et  in- 
iurias:  Heracliensium,  Gelensium,  Soluntinorum  in- 
commoda  proferentur:  Catinensium,  locupletissimo- 
rum  hominum  amicissimorumque,  agros  vexatos  ab 
Apronio  cognoscetis:  Tyndaritanam,  nobilissimam 
civitatem,  Cephaleditanam,  Haluntinam,  Apollonien- 
sem,  Enguinam,  Capitinam,  perditas  esse  haciniqui- 
tate  decumarum  intelligetis :  Inensibus,  Murgentinis, 
Assorinis,  Elorinis,  Ietinis,  nihil  omnino  relictum: 
Citarinos,  Acherinos,  parvarum  civitatum  homines, 
omnino  abiectos  esse  ac  perditos :  omnes  denique 
agros  decumanos  per  triennium  populo  Romano  ex 
parte  decuma  C.  Verri  ex  omni  reliquo  vectigales 
fuisse:  et  plerisque  aratoribus  nihil  omnino  super- 
fuisse;  si  cui  quid  aut  relictum  aut  remissum  sit,  id 
fuisse  tantum,  quantum  ex  eo,  quo  istius  avaritia 
contenta  fuit,  redundarit. 

XLIV.  104.  Duarum  mihi  civitatum  reliquos  feci 
agros,  iudices,  fere  optimos  ac  nobilissimos,  Aetnen- 
sem  et  Leontinum.  Horum  ego  agrorum  missos  fa- 
ciam  quaestus  triennii:  unum  annum  eligam,  quo 
facilius  id,  quod  institui,  explicare  possim.  Sumam 
annum  tertium,  quod  et  recentissimus  est  et  ab  isto 
ita  administratus,  ut,  quum  se  certe  decessurum  vi- 
deret,  non  laboraret,  si  aratorem  in  Sicilia  nullum 
omnino  esset  relicturus.  Agri  Aetnensis  et  Leontini 
decumas  agemus.  Attendite,  iudices,  diligenter. 
Agri  sunt  feraces:  annus  tertius:  decumanus  Apro- 
nius.  105.  De  Aetnensibus  perpauca  dicam.  Dixe- 
runt  enim  ipsi  priore  actione  publice.  Memoria  te- 
netis,  Artemidorum  Aetnensem,  legationis  eius  prin- 
cipem,  publice  dicere,  Apronium  venisse  Aetnam 
cum  Yeneriis :  vocasse  ad  se  magistratum :  imperas- 
se,  ut  in  foro  sibi  medio  lecti  sternerentur :  quotidie 
solitum  esse  non  modo  in  publico,  sed  etiam  de  pu¬ 
blico  convivari ;  quum  in  eis  conviviis  symphonia  ca- 
neret,  maximisque  poculis  ministraretur,  retinere 
solitum  esse  aratores:  atque  ab  iis  non  modo  per  in- 
iuriam,  sed  etiam  per  contumeliam  tantum  exprimi 
frumenti,  quantum  Apronius  imperasset.  106.  Au- 
distis  haec,  iudices,  quae  nunc  ego  omnia  praetereo 
et  relinquo.  Nihil  de  luxuria  Apronii  loquor,  nihil 
<le  insolentia,  nihil  de  singulari  nequitia  ac  turpitu- 
dine:  tantum  de  quaestu  ac  lucro  dicam  unius  agri 
et  unius  anni,  quo  facilius  vos  coniecturam  de  trien- 
nio  et  de  tota  Sicilia  facere  possitis.  Sed  mihi  Aet- 
nensium  brevis  est  ratio:  ipsi  enim  venerunt,  ipsi 


publicas  litteras  deportarunt:  docuerunt  vos,  quid 
lucelli  fecerit  homo  non  malus,  familiaris  praetoris, 
Apronius.  Id,  quaeso,  ex  ipsorum  testimonio  co¬ 
gnoscite.  Recita  testimonium  Aetnensium.  Testi¬ 
monium  aetnensium.  XLV.  Quid  ais?  Die,  die, 
quaeso,  clarius,  ut  populus  Romanus  de  suis  vecti 
galibus,  de  suis  aratoribus,  de  suis  sociis  atque  ami 
cis  audiat.  l  medimnum,  h-s  l.  Per  deos  immor- 
tales !  unus  ager  uno  anno  ccc  millia  modium  tritici: 
et  praeterea  H-S  l  lucri  dat  Apronio !  Tantone  mino- 
ris  decumae  venierunt,  quam  fuerunt;  an,  quum  sa¬ 
tis  magno  venissent,  hie  tantus  tamen  frumenti  pe- 
cuniaeque  numerus  ab  aratoribus  per  vim  ablatus 
est?  Utrum  enim  horum  dixeris ,  in  eo  culpa  et  cri¬ 
men  haerebit.  107.  Nam  illud  quidem  non  dices, 
quod  utinam  dicas,  ad  Apronium  non  pervenisse  tan¬ 
tum.  Ita  te  non  modo  publicis  tenebo,  sed  etiam 
privatis  aratorum  pactionibus  ac  litteris:  utintelligas 
non  te  diligentiorem  in  faciendis  furtis  fuisse,  quam 
me  in  deprehendendis.  Hoc  tu  feres?  hoc  quisquam 
defendet?  hoc  hi,  si  aliter  de  te  statuere  voluerint, 
sustinebunt?  Uno  adventu,  ex  uno  agro,  Q.  Apro¬ 
nium,  praeteream,  quam  dixi,  pecuniam  numera- 
tam ,  ccc  millia  modium  tritici  lucri  nomine  sustu- 
lisse?  108.  Quid?  hoc  Aetnenses  soli  dicunt?  Immo 
etiam  Centuripini,  qui  agri  Aetnensis  multo  maxi- 
mam  partem  possident:  quorum  legatis,  hominibus 
nobilissimis,  Androni  et  Arthemoni,  senatus  ea  man- 
data  dedit,  quae  publice  ad  civitatem  ipsorum  perti- 
nebant ;  de  iis  iniuriis,  quas  cives  Centuripini  non  in 
suis,  sed  in  aliorum  finibus  acceperunt,  senatus  et 
populus  Centuripinus  legatos  noluit  mittere:  ipsi 
aratores  Centuripini,  qui  numerus  est  in  Sicilia  ma- 
ximus  hominum  honestissimorum  et  locupletissimo- 
rum,  tres  legatos,  cives  suos,  delegerunt,  ut  eorum 
testimonio  non  unius  agri,  sed  prope  totius  Siciliae 
calamitates  cognosceretis.  Arant  enim  tota  Sicilia 
fere  Centuripini :  et  hoc  in  te  graviores  certioresque 
testes  sunt,  quod  ceterae  civitates  suis  solum  incom- 
modis  commoventur:  Centuripini,  quod  in  omnium 
fere  finibus  possessiones  habent,  etiam  ceterarum  ci¬ 
vitatum  damna  ac  detrimenta  senserunt. 

XLVI.  109.  Verum,  ut  dixi,  ratio  certa  est  Aet¬ 
nensium,  et  publicis  et  privatis  litteris  consignata. 
Meae  diligentiae  pensum  magis  in  Leontino  agro  est 
exigendum  propter  hanc  caussam,  quod  ipsi  Leontini 
publice  non  sane  me  multum  adiuverunt.  Neque 
enim  eos  isto  praetore  hae  decumanorum  iniuriae 
laeserunt;  potius  etiam,  iudices,  adiuverunt.  Mirum 
fortasse  hoc  vobis  aut  incredibile  videatur,  in  tantis 
aratorum  incommodis  Leontinos,  qui  principes  rei 
frumentariae  fuerint,  expertes  incommodorum  atque 
iniuriarum  fuisse.  Hoc  caussae  est,  iudices,  quod  in 
agro  Leontino  praeter  unam  Mnasistrati  familiam  gle- 
bam  Leontinorum  possidet  nemo.  Itaque  Mnasistra¬ 
ti,  hominis  honestissimi  atque  optimi  viri  testimo¬ 
nium,  iudices,  audistis:  ceteros  Leontinos,  quibus 
non  modo  Apronius  in  agris ,  sed  ne  tempestas  qui¬ 
dem  ulla  nocere  potuit,  exspectare  nolite.  Etenim 
non  modo  incommodi  nihil  ceperunt:  sed  etiam  in 
Apronianis  illis  rapinis  in  quaestu  sunt  compendio- 
que  versati.  110.  Quapropter,  quoniam  me  Leontina 
civitas  atque  legatio  propter  earn  quam  dixi  caussam 
dcfecit:  mihimet  ineunda  ratio  et  via  reperiunda  est, 
qua  ad  Apronii  quaestum,  sive  adeo,  qua  ad  istius 
ingentem  immanemque  praedam  possim  pervenire. 
Agri  Leontini  decumae  anno  tertio  venierunt  tritici 

medimnum  xxxvi;  hoc  est,  tritici  modium  ccxvi. 
Magno,  iudices,  magno :  neque  enim  hoc  possum  ne- 
gare.  Itaque  necesse  est  aut  damnum  aut  certe  non 
magnum  lucrum  fecisse  decumanos.  Hoc  enim  solet 
usu  venire  iis,  qui  magno  redemerunt.  111.  Quid,  si 
ostendo,  in  hac  una  emptione  lucri  fieri  tritici  mo¬ 
dium  c?  quid,  si  cc?  quid,  siccc?  quid,  si  cccc  mil- 
lia?  Dubitabitis  etiam,  cui  ista  tanta  praeda  quaesita 
sit?  Iniquum  me  esse  quispiam  dicet,  qui  ex  lucri 
magnitudine  coniecturam  capiam  furti  atque  praedae. 
Quid?  si  doceo,  iudices,  eos,  qui  cccc  modium  lucri 
faciunt,  damnum  facturos  fuisse,  si  tua  iniquitas,  si 
tui  ex  cohorte  recuperatores  non  intercederent :  num 
quis  poterit  in  tanto  lucro  tantaque  iniquitate  dubita- 
re,  quin  propter  improbitatem  tarn  magnos  quaestus 
feceris?  propter  magnitudinem  quaestus  improbus 
esse  volueris?  XLVII.  112.  Quomodo  igitur  hoc  as- 
sequar,  iudices,  ut  sciam,  quantum  lucri  factum  sit? 
Non  ex  Apronii  tabulis;  quas  ego  quum  conquire- 
rem ,  non  inveni :  et  quum  in  ius  ipsum  eduxi ,  ex- 
pressi,  ut  conficere  se  tabulas  negaret.  Si  mentieba- 
tur :  quamobrem  removebat,  si  liae  tabulae  nihil  tibi 
erant  obfuturae?  si  omnino  nullas  confecerat  litteras : 
ne  id  quidem  satis  significabat,  ilium  non  suum  ne- 
gotium  gessisse?  Ea  est  enim  ratio  decumarum,  ut 
sine  plurimis  litteris  confici  non  possit.  Singula 
enim  nomina  aratorum,  et  cum  singulis  pactiones  de- 
cumanorum  litteris  persequi  et  conficere  necesse  est. 
lugera  professi  sunt  omnes  aratores  imperio  atque  in- 
stituto  tuo :  non  opinor  quemquam  minus  esse  pro- 
fessum,  quam,  quantum  arasset,  quum  tot  cruces, 
tot  supplicia,  tot  ex  cohorte  recuperatores  propone- 
rentur.  In  iugero  Leontini  agri  medimnum  fere  tri¬ 
tici  seritur,  perpetua  atque  aequabili  satione.  Ager 
efficit  cum  octavo,  bene  ut  agatur;  verum,  ut  omnes 
dii  adiuvent,  cum  decumo;  quod  si  quando  accidit, 
turn  fit,  ut  tantum  decumae  sit,  quantum  severis, 
hoc  est,  ut,  quot  iugera  sint  sata,  totidem  medimna 
decumae  debeantur.  113.  Hoc  quum  ita  esset:  pri- 
mum  illud  dico,  pluribus  millibus  medimnum  venis- 
se  decumas  agri  Leontini,  quam  quot  millia  iugerum 
sata  essent  in  agro  Leontino.  Quodsi  fieri  non  pote- 
rat,  ut  plus  quam  decern  medimna  ex  iugero  exara- 
rent:  medimnum  autem  ex  iugero  decumano  dari 
oportebat,  quum  ager,  id  quod  perraro  evenit,  cum 
decumo  extulisset:  quae  erat  ratio  decumani,  si  qui¬ 
dem  decumae,  ac  non  bona  venibant  aratorum,  ut 
pluribus  aliquanto  medimnis  decumas  emerent,  quam 
iugera  erant  sata?  In  Leontino  iugerum  subscriptio 
ac  professio  non  est  plus  xxx  millium.  XLVIII.  De¬ 
cumae  xxxvi  medimnum  venierunt.  Erravit,  aut 
potius  insanivit  Apronius?  immo  turn  insanisset,  si 
aratoribus  id,  quod  deberent,  licitum  esset,  et  non, 
quod  Apronius  imperasset,  necesse  fuisset  dare. 
114.  Si  ostendam ,  minus  tribus  medimnis  in  iuge¬ 
rum  neminem  dedisse  decumae:  concedes,  opinor, 
ut  cum  decumo  fructus  arationis  perceptus  sit,  nemi¬ 
nem  minus  tribus  decumis  dedisse.  Atque  hoc  in 
beneficii  loco  petitum  est  ab  Apronio,  ut  in  iugera 
singula  ternis  medimnis  decidere  liceret.  Nam  quum 
a  multis  quaterna,  etiam  quina  exigerentur:  multis 
autem  non  modo  granum  nullum,  sed  ne  paleae  qui¬ 
dem  ex  omni  fructu  atque  ex  annuo  labore  relinque- 
rentur:  turn  aratores  Centuripini,  qui  numerus  in 
agro  Leontino  maximus  est,  unum  in  locum  conve- 
nerunt:  hominem  suae  civitatis  in  primis  honestum 
ac  nobilem,  Andronem  Centuripinum,  legarunt  ad  I 


Apronium  eumdem ,  quern  hoc  tempore  ad  hoc  iudi- 
cium  legatum  et  testem  Centuripina  civitas  misit,  ut 
is  apud  eum  caussam  aratorum  ageret,  ab  eoque  pe- 
teret,  ut  ab  aratoribus  Centuripinis  ne  amplius  in  iu¬ 
gera  singula,  quam  terna  medimna  exigeret.  113. 
Hoc  vix  ab  Apronio  in  summo  beneficio  pro  iis,  qui 
etiam  turn  incolumes  erant,  impetratum  est.  Id  quum 
impetrabatur,  hoc  videlicet  impetrabatur,  ut  pro  sin¬ 
gulis  decumis  ternas  decumas  dare  liceret.  Quod  si 
tua  res  non  ageretur ,  a  te  potius  postularent,  ne  am¬ 
plius  ,  quam  singulas,  quam  ab  Apronio,  ut  ne  plus, 
quam  ternas  decumas  darent.  Nunc,  ut  hoc  tempore 
ea,  quae  regie  seu  potius  tyrannice  statuit  in  aratores 
Apronius,  praetermittam,  neque  eos  appellem,  a  qui- 
bus  omne  frumentum  eripuit,  et  quibus  nihil  non 
modo  de  fructu ,  sed  ne  de  bonis  quidem  suis  reliqui 
fecit :  ex  hisce  ternis  medimnis  (quod  beneficii  gra- 
tiaeque  caussa  concessit)  quid  fiat,  cognoscite. 

XLIX.  116.  Professio  est  agri  Leontini  ad  iuge¬ 
rum  xxx.  Haec  sunt  ad  tritici  medimnum  xc,  id  est, 
tritici  modium  dxl.  Deductis  tritici  modium  ccxvi, 
quanti  decumae  venierunt,  reliqua  sunt  tritici  ccxxiv. 
Adde  totius  summae  ioxl  millium  modium  tres  quin- 
quagesimas,  fit  tritici  modium  xxxn  millia  cccc.  (Ab 
omnibus  enim  ternae  praeterea  quinquagesimae  exi- 
gebantur.)  Sunt  haec  iam  ad  ccclx  millia,  cccc 
mod.  tritici.  At  ego  cccc  millia  lucri  facta  esse  di- 
xeram :  non  enim  duco  in  hac  ratione  eos,  quibus  ter¬ 
nis  medimnis  non  est  licitum  decidere.  Verum,  ut 
hac  ipsa  ratione  summam  mei  promissi  compleam, 
ad  singula  medimna  multi  H-S  ii,  multi  H-S  singu- 
los  semis  accessionis  cogebantur  dare:  qui  minimum, 
singulos  nummos.  Hoc  minimum  ut  sequamur,  quo- 
niam  xc  medimnum  millia  duximus,  accedant  eo, 
novo  pessimoque  exemplo,  H-S  xc  millia.  117.  Hie 
mihi  etiam  dicere  audebit,  magno  se  decumas  vendi- 
disse,  quum  ex  eodem  agro  dimidio  plus  ipse  abstu- 
lerit,  quam  populo  Romano  miserit?  ccxvi  modium 
millibus  decumas  agri  Leontini  vendidisti.  Si  ex  le¬ 
ge,  magno;  si,  ut  lex  esset  libido  tua,  parvo:  si,  ut, 
quae  dimidiae  essent,  decumae  vocarentur,  parvo 
vendidisti.  Multo  enim  pluris  fructus  annui  Siciliae 
venire  potuerunt,  si  id  te  senatus  aut  populus  Roma- 
nus  facere  voluisset.  Etenim  saepe  decumae  tanti 
venierunt,  quum  lege  Hieronica  venirent,  quanti  nunc 
lege  Verrea  venierunt.  Cedo  mihi  C.  Norbani  decu¬ 
mas  venditas.  c.  norbani  decumae  venditae 
agri  leontini.  Atqui  turn  neque  iudicium  de  modo 
iugerum  dabatur;  neque  erat  Artemidorus  Cornelius 
recuperator;  neque  ab  aratore  magistratus  Siculus 
tantum  exigebat,  quantum  decumanus  ediderat;  nec 
beneficium  petebatur  ab  decumano,  ut  in  iugera  sin¬ 
gula  ternis  medimnis  decidere  liceret;  nec  nummo- 
rum  accessionem  cogebatur  arator  dare,  nec  ternas 
quinquagesimas  frumenti  addere:  et  tamen  populo 
Romano  magnus  frumenti  numerus  mittebatur. 

L.  118.  Quid  vero  istae  sibi  quinquagesimae, 
quid  porro  nummorum  accessiones  volunt?  Quo  id 
iure,  atque  adeo  quo  id  [potius]  more  fecisti?  Num¬ 
mos  dabat  arator.  Quomodo?  aut  unde?  Qui,  si  lar- 
gissitnus  esse  vellet,  cumulatiore  mensura  uteretur, 
ut  antea  solebant  facere  in  decumis ,  quum  aequa  le¬ 
ge  et  conditione  venibant :  is  nummum  dabat.  Un¬ 
de?  de  frumento?  quasi  habuisset  te  praetore  quod 
venderet.  De  vivo  igitur  erat  aliquid  resecandum,  ut 
esset,  unde  Apronio  ad  illos  fructus  arationum  hoc 
corollarium  nummorum  adderetur.  Iam  id  porro 

utrum  libentes,  an  inviti  dabant?  Libentes?  amabant, 
credo,  Apronium.  Inviti?  qua  re,  nisi  vi  et  malo,  co- 
gebantur?  Iam  iste,  homo  amentissimus,  in  vendun- 
dis  decumis  nummorum  faciebat  accessiones  ad  sin- 
gulas  decumas :  neque  multum ;  bina  aut  terna  mil- 
lia  nummum  addebat.  Fiunt  per  triennium  H-S 
fortasse  io  millia.  Hoc  neque  exemplo  cuiusquam 
neque  ulio  iure  fecit ;  neque  earn  pecuniam  retulit ; 
neque  hoc  parvum  crimen  quemadmodum  defensurus 
sit,  homo  quisquam  umquam  excogitabit. 

119.  Quod  quum  ita  sit,  audes  dicere  te  magno 
decumas  vendidisse ,  quum  sit  perspiduum ,  te  bona 
fortunasque  aratorum  non  populi  Romani,  sed  tui 
quaestus  caussa  vendidisse?  Ut,  si  quis  villicus  ex 
eo  fundo,  qui  sestertia  dena  meritasset  excisis  arbo- 
ribus  ac  venditis,  demptis  tegulis,  instrumento,  pe- 
core  abalienato,  domino  xx  millia  nummum  pro  x 
miserit,  sibi  alia  praeterea  centum  confecerit :  primo 
dominus,  ignarus  incommodi  sui,  gaudeat  villicoque 
delectetur,  quod  tanto  sibi  plus  mercedis  ex  fundo 
refectum  sit;  deinde,  quum  audierit,  eas  res,  quibus 
fundi  fructus  et  cultura  continetur,  amotas  et  vendi- 
tas ,  summo  supplicio  villicum  afficiat,  et  secum  male 
actum  putet :  item  populus  Romanus  quum  audit  plu- 
ris  decumas  vendidisse  C.  Verrem,  quam  innocentis- 
simum  hominem,  cui  iste  successit,  C.  Sacerdotem, 
putat  se  bonum  in  arationibus  fructibusque  suis  ha- 
buisse  custodem  ac  villicum;  quum  senserit  istum 
omne  instrumentum  aratorum,  omnia  subsidia  vecti- 
galium  vendidisse,  omnem  spem  posteritatis  avaritia 
sua  sustulisse,  arationes  et  agros  vectigales  vastasse 
atque  exinanisse,  ipsum  maximos  quaestus  praedas- 
que  fecisse :  intelliget  secum  actum  esse  pessime, 
istum  autem  summo  supplicio  dignum  existimabit. 
LI.  120.  Unde  ergo  hoc  intelligi  potest?  Ex  hoc  ma- 
xime ,  quod  ager  decumanus  provinciae  Siciliae  pro¬ 
pter  istius  avaritiam  desertus  est.  Neque  id  solum 
accidit,  uti  minus  multis  iugis  ararent,  si  qui  in  agris 
remanserunt,  sed  etiam,  ut  permulti  locupletes  ho¬ 
mines,  magni  et  navi  aratores,  agros  latos  ac  fertiles 
desererent  totasque  arationes  derelinquerent.  Id 
adeo  sciri  facillime  potest  ex  litteris  publicis  civita- 
tum ,  propterea  quod  lege  Hieronica  numerus  arato¬ 
rum  quotannis  apud  magistratus  publice  subscribi- 
tur.  Recita  tandem,  quot  acceperit  aratores  agri 
Leontini  Yerres.  »rxxxiv.«  quot  anno  tertio  profi- 
teantur.  »xxxn.«  Duo  et  quinquaginta  aratores  ita 
video  deiectos,  ut  his  ne  vicarii  quidem  successerint. 
Quot  aratores,  adveniente  te,  fuerunt  agri  Mutycen- 
sis?  videamus  ex  litteris  publicis.  »clxxxvii.«  Quid? 
anno  tertio?  »lxxxvii.«  ci  aratores  unus  ager  istius 
iniuria  desiderat;  atque  adeo  nostra  respublica, 
quoniam  ilia  populi  Romani  vectigalia  sunt,  hunc 
tot  patrumfamilias  numerum  desiderat  et  reposcit. 
Ager  Herbitensis  primo  anno  habuit  aratores  cclii, 
tertio  cxx :  hinc  cxxxn  patresfamilias  extorres  pro- 
fugerunt.  Agyrinensis  ager,  quorum  hominum! 
quam  honestorum  !  quam  locupletium !  ccr.  aratores 
habuit  primo  anno  praeturae  tuae.  Quid?  tertio  anno? 
nxxx,  quemadmodum  legatos  Agyrinenses  recitare  ex 
litteris  publicis  audistis.  LII.  1 21.  Pro  dii  immorta- 
les !  si  ex  provincia  tota  centum  septuaginta  eiecis- 
ses,  possesne  severis  iudicibus  salvus  esse?  Unus 
ager  Agyrinensis  cnxx  aratoribus  inanior  quum  sit, 
vos  coniecturam  totius  provinciae  non  facietis?  At¬ 
que  hoc  peraeque  in  omni  agro  dccumano  reperie- 
tis ;  quibus  aliquid  tamen  reliqui  fuerit  ex  magno 


patrimonio,  eos  in  agris  minore  instrumento,  minus 
multis  iugis  remansisse,  quod  metuebant,  si  reces- 
sissent,  ne  reliquas  fortunas  omnes  amitterent:  qui¬ 
bus  autem  iste  nihil  reliqui,  quod  perderent,  fecerat, 
eos  plane  non  solum  ex  agris,  verum  ex  civitatibus 
suis  profugisse.  Illi  ipsi,  qui  remanserant,  vix 
decuma  pars  aratorum,  relicturi  agros  omnes  erant, 
nisi  ad  eos  Metellus  Roma  litteras  misisset,  se  decu¬ 
mas  lege  Hieronica  venditurum;  et  nisi  ab  iis  hoc 
petivisset,  ut  sererent  quam  plurimum:  quod  illi 
semper  sua  caussa  fecerant,  quum  eos  nemo  rogaret, 
quamdiu  intelligebant,  sese  sibi  et  populo  Romano, 
non  Verri  et  Apronio  serere,  impendere,  laborare. 
122.  Iam  vero,  iudices,  si  Siculorum  fortunas  negli- 
gitis :  si,  quemadmodum  socii  populi  Romani  a  magi- 
stratibus  nostris  tractentur ,  non  laboratis :  at  vos 
communem  populi  Romani  caussam  suscipite  atque 
defendite.  Eiectos  aratores  esse  dico,  agros  vecti¬ 
gales  vexatos  atque  exinanitos  a  Verre,  populatam 
vexatamque  provinciam.  Haec  omnia  doceo  litteris 
civitatum,  ostendo  testimoniis  et  publicis  honestissi- 
marum  civitatum  et  privatis  primariorum  virorum. 
LIH.  Quid  vullis  amplius?  Num  exspectatis,  dum 
L.  Metellus  is,  qui  multos  in  istum  testes  imperio  et 
potestate  deterruit,  idem  absens  de  istius  scelere, 
improbitate,  audacia  testimonium  dicat?  Non  opinor. 
At  is  optime,  qui  successit  isti,  potuit  cognoscere. 
Ita  est:  verum  amicitia  impeditur.  At  debet  vos  ccr- 
tiores  facere,  quo  pacto  se  habeat  provincia.  123.  De¬ 
bet:  verumtamen  non  cogitur.  Num  quis  in  Verrem 

L.  Metelli  testimonium  requirit?  Nemo.  Num  quis 
postulat?  Non  opinor.  Quid,  si  testimonioL.  Metelli 
ac  litteris  haec  omnia  vera  esse  doceo?  quid  dicetis? 
utrum  Metellum  falsum  scribere?  an  amicum  laedendi 
esse  cupidum?  an  praetorem,  quemadmodum  provin¬ 
cia  affecta  sit,  nescire?  Recita  litteras  L.  Metelli,  quas 
ad  Cn.  Pompeium  et  M.  Crassum  consules,  quas  ad 

M.  Mummium  praetorem,  quas  ad  quaestores  urbis 

misit.  EPISTOLA  L.  METELLI.  DECUMAS  FRUMENTI 

lege  hieronica  vendidi.  Quum  scribit  se  lege 
Hieronica  vendidisse.  quid  scribit?  ita  se  vendidisse, 
ut  omnes  praeter  Verrem.  Quum  scribit  se  lege  Iiie- 
ronica  vendidisse,  quid  scribit?  se  per  istum  erepla 
Siculis  maiorum  nostrorum  beneficia,  ius  ipsorum, 
conditionem  societatis,amicitiae,  foederum  reddidisse. 
Dicit,  quanti  cuiusque  agri  decumas  vendiderit:  dein¬ 
de  quid  scribit?  12 4.  Recita  de  epistola  reliqua. 

SUMMA  VI  DATA  EST  A  ME  OPERA,  UT  QUAM  PLURIMO 

decumas  venderem.  Cur  igitur,  Metelle,  non  ita 
magno  vendidisti?  quia  desertas  arationes,  inanes 
agros,  provinciam  miseram  perditamque  offendisti. 
Quid?  id  ipsum,  quod  satum  est,  qua  ratione  quis¬ 
quam,  qui  sereret,  inventus  est?  Recita.  litterae. 
Litteras  ait  se  misisse  et  praescntem  confirmasse, 
suam  interposuisse  auctoritatem :  tantummodo  ara¬ 
toribus  Metellus  obsides  non  dedit,  se  non  ulla  in  re 
Verri  similem  futurum.  At  quid  est  tandem,  in  quo 
se  laborasse  dicit?  Recita.  ut  aratores,  qui  reli¬ 
qui  ERANT,  QUAM  PLURIMUM  SERERENT.  Qlli  reli¬ 
qui?  quid  hoc  est,  reliqui?  quo  ex  hello?  qua  ex  va- 
stitate?  Quaenam  in  Sicilia  tanta  clades,  aut  quod 
bellum  tarn  diuturnum,  tarn  calamitosum  te  praetore 
versatum  est,  ut  is,  qui  tibi  successerit,  reliquos  ara¬ 
tores  collegisse  et  recreasse  videatur?  LIV.  123.  Quum 
bellis  Karthaginiensibus  Sicilia  vexata  est,  et  post, 

|  nostra  patrumque  memoria,  quum  bis  in  ea  provincia 
!  magnao  fugitivorum  copiae  versatae  sunt :  tamen  ara- 

torum  interitio  facta  nulla  est.  Turn,  semente  pro- 
liibita  aut.  messe  amissa,  fructus  annuus  interibat; 
tamen  incolumis  numerus  manebat  dominorum  atque 
aratorum.  Turn,  qui,  M.  Laevino  aut  P.  Rupilio  aut 
M\  Aquillio  praetoribus,  in  earn  provinciam  succes- 
serant,  aratores  reliquos  non  colligebant.  Tantone 
plus  Yerres  cum  Apronio  provinciae  Siciliae  calami- 
tatis  importavit,  quam  aut  Hasdrubal  cum  Poenoruin 
exercitu,  aut  Athenio  cum  fugitivorum  maximis  co- 
piis,  ut  temporibus  illis,  simul  atque  hostis  supera- 
tus  esset,  ager  araretur  omnis,  neque  aratori  praetor 
per  litteras  supplicaret,  neque  eum  praesens  oraret, 
ut  quam  plurimum  sereret ;  nunc  autem  ne  post  abi- 
tum  quidem  huius  importunissimae  pestis  quisquam 
reperiretur,  qui  sua  voluntate  araret?  pauci  essent 
reliqui,  qui  L.  Metelli  auctoritate  in  agros  atque  ad 
suum  larem  familiarem  redirent?  126.  His  te  litteris, 
homo  audacissime  atque  amentissime,  iugulatum  esse 
non  sentis?  nonvides,  quum  is,  qui  tibi  successit, 
aratores  reliquos  appellet,  hoc  eum  diserte  scribere, 
reliquos  hos  esse,  non  ex  bello,  neque  ex  aliqua  hu- 
iusmodi  calamitate,  sed  ex  tuo  scelere,  importunitate, 
avaritia,  crudelitate?  Recita  cetera,  tamen  pro  eo, 

UT  TEMPORIS  DIFFICULTAS  ARATORUM  QUlS  PENURIA 

tulit.  Aratorum,  inquit,  penuria.  Si  ego  accusator 
toties  de  re  eadem  dicerem,  vererer,  ne  animos  ve- 
stros  offenderem,  iudices;  clamat  Metellus:  nisi  lit- 
teras  misissem;  non  est  satis :  nisi  praesens  con- 
fiumassem;  ne  id  quidem  satis  est:  reliquos,  in¬ 
quit,  aratores:  reliquos?  prope  lugubri  verbo  cala- 
mitatem  provinciae  Siciliae  significat;  addit:  arato¬ 
rum  penuria.  LV.  127.  Exspectate  etiam,  iudices, 
exspectate,  si  potestis,  auctoritatem  accusationis  meae. 
Dico  aratores  istius  avaritia  eiectos :  scribit  Metellus 
reliquos  ab  se  esse  confirmatos.  Dico  agros  relictos 
arationesque  desertas  esse :  scribit  Metellus  aratorum 
esse  penuriam.  Hoc  quum  scribit,  illud  ostendit, 
deiectos ,  fortunis  omnibus  expulsos  esse  populi  Ro¬ 
mani  socios  atque  amicos.  Quibus  si  qua  calamitas 
propter  istum,  salvis  vectigalibus  nostris,  accidisset, 
animadvertere  in  eum  vos  oportebat;  praesertim 
quum  ea  lege  iudicaretis,  quae  sociorum  caussa  esset 
constituta:  quum  vero,  perditis  profligatisque  sociis, 
vectigalia  populi  Romani  sint  deminuta,  res  frumen- 
taria ,  commeatus ,  copiae ,  salus  Urbis  atque  exerci- 
tuum  nostrorum  in  posteritatem  istius  avaritia  interie- 
rit :  saltern  populi  Romani  commoda  respicite ,  si  so¬ 
ciis  fidelissimis  prospicere  non  laboratis.  128.  Atque, 
ut  intelligatis,  ab  isto  prae  lucro  praedaque  praesenti 
nec  vectigalium  nec  posteritatis  habitam  esse  ratio- 
nem,  cognoscite,  quid  ad  extremum  scribat  Metellus. 

IN  RELIQUUM  TEMPUS  VECTIGALIBUS  PROSPEXI.  In 

reliquum  tempus  ait  se  vectigalibus  prospexisse. 
Non  scriberet  se  vectigalibus  prospexisse,  nisi  hoc 
vellet  ostendere,  te  vectigalia  perdidisse.  Quid  enim 
erat,  quod  vectigalibus  prospiceret  Metellus  in  decu- 
mis  et  in  tota  re  frumentaria,  si  iste  non  vectigalia 
populi  Romani  suo  quaestu  pervertisset?  Atque  ipse 
Metellus,  qui  vectigalibus  prospicit,  qui  reliquos  ara¬ 
tores  colligit,  quid  assequitur,  nisi  hoc,  ut  arent,  si 
quid  possunt,  quibus  aratrum  saltern  aliquod  satelles 
istius  Apronius  reliquum  fecit;  qui  tamen  in  agris 
spe  atque  exspectatione  Metelli  remanserunt?  Quid 
ceteri  Siculi?  quid  ille  maximus  numerus  aratorum, 
qui  non  modo  ex  agris  eiecti  sunt,  sed  etiam  ex  civi- 
tatibus  suis,  ex  provincia  denique,  bonis  fortunisque 
omnibus  ereptis,  profugerunt?  Qua  ratione  ii  revo- 


cabuntur?  Quot  praetorum  innocentia  sapientiaque 
opus  est,  ut  ilia  aratorum  multitudo  aliquando  in 
suis  agris  ac  sedibus  collocetur?  LYI.  129.  Ac,  ne 
miremini  tantam  multitudinem  profugisse,  quantam 
ex  litteris  publicis  aratorumque  professionibus  co- 
gnovistis :  scitote,  tantam  acerbitatem  istius,  tantum 
scelus  in  aratores  fuisse,  (incredibile  dictu  est,  iudi¬ 
ces  ;  sed  et  factum  et  tota  Sicilia  pervagatum :)  ut  ho- 
!  mines  propter  iniurias  licentiamque  decumanorum 
!  mortem  sibi  ipsi  consciverint.  Centuripinum  Dio- 
clem,  hominem  locupletem,  suspendisse  se  constat, 
quo  die  sit  ei'  nuntiatum  Apronium  decumas  rede- 
misse.  Dyrrachinum,  primum  civitatis,  eadem  ra¬ 
tione  mortem  oppetisse,  dixit  apud  vos  homo  nobilis- 
siinus,  Archonidas  Elorinus,  quum  audisset,  tantum 
decumanum  professum  esse  ex  edicto  istius  sibi  de- 
beri,  quantum  ille  bonis  suis  omnibus  efficere  non 
posset. 

Haec  tu,  tametsi  omnium  hominum  dissolutissi- 
mus  crudelissimusque  semper  fuisti,  tamen  num- 
quam  perpeterere,  quod  illi  gemitus  luctusque  pro¬ 
vinciae  ad  tui  capitis  periculum  pertinebant:  non, 
inquam,  perpeterere,  ut  homines  iniuriae  tuae  reme¬ 
dium  morte  ac  suspendio  quaererent,  nisi  ea  res  ad 
quaestum  et  ad  praedam  tuam  pertineret.  130.  Quid? 
illud  perpeterere?  Attendite,  iudices;  omnibus  enim 
nervis  mihi  contendendum  est  atque  in  hoc  laboran- 
dum ,  ut  omnes  intelligant ,  quam  improbam ,  quam 
manifestam ,  quam  confessam  rem  pecunia  redimere 
conetur.  Grave  crimen  est  hoc  et  vehemens  et  post 
hominum  memoriam  iudiciaque  de  pecuniis  repetun- 
dis  constituta  gravissimum,  praetorem  populi  Romani 
socios  habuisse  decumanos.  LVII.  Non  hoc  nunc 
primum  audit  privatus  de  inimico,  reus  ab  accusa- 
tore :  iam  antea  in  sella  sedens  praetor,  quum  provin¬ 
ciam  Siciliam  obtineret,  quum  ab  omnibus  non  solum 
(id  quod  commune  est,)  propter  imperium,  sed  etiam 
(id  quod  istius  praecipuum  est,)  propter  crudelitatem 
metueretur,  millies  audivit,  quum  eius  animum  ad 
persequendum  non  negligentia  tardaret,  sed  conscien- 
tia  sceleris  avaritiaeque  suae  refrenaret.  Loqueban- 
tur  enim  decumani  palam,  et  praeter  ceteros  is,  qui 
apud  istum  plurimum  poterat  maximosque  agros  po- 
pulabatur,  Apronius,  perparvum  ex  illis  magnis  lu- 
cris  ad  sese  pervenire;  praetorem  esse  socium.  131. 
Hoc  quum  palam  decumani  tota  provincia  loqueren 
tur  tuumque  nomen  in  re  tam  turpi  nefariaque  inter- 
ponerent:  nihilne  tibi  venit  in  mentem  existimationi 
tuae  consulere?  nihil  denique  capiti  ac  fortunis  tuis 
providere?  quum  tui  nominis  terror  in  auribus  ani- 
misque  aratorum  versaretur ;  quum  decumani  arato- 
ribus  ad  pactiones  faciendas  non  suam  vim,  sed  tuum 
scelus  ac  nomen  opponerent.  Ecquod  iudicium  Ro- 
mae  tam  dissolutum,  tam  perditum,  tam  nummarium 
fore  putasti,  quo  ex  iudicio  te  ulla  Salus  servare  pos¬ 
set?  cum  planum  fieret,  decumis  contra  instituta,  le¬ 
ges  consuetudinemque  omnium  venditis,  in  aratorum 
bonis  fortunisque  diripiendis  decumanos  dictitasse, 
tuas  esse  partes,  tuam  rem,  tuam  praedam,  idque  te 
tacuisse,  et,  quum  dissimulare  non  posses,  potuisse 
tamen  perpeti  et  perferre,  quod  magnitudo  lucri  ob- 
scuraret  periculi  magnitudinem,  plusque  aliquanto 
apud  te  pecuniae  cupiditas,  quam  iudicii  metus  pos¬ 
set?  132.  Esto:  cetera  negare  non  potes:  ne  illud 
quidem  tibi  reliquum  fecisti,  ut  hoc  posses  dicere, 
nihil  eorum  te  audisse,  nihil  ad  tuas  aures  deinfamia 
!  tua  pervenisse.  Querebantur  cum  luctu  et  gemitu 

aratores:  tu  id  nesciebas?  Fremebat  tota  provincia : 
nemo  id  tibi  renuntiabat?  Romae  querimoniae  de  tuis 
iniuriis  conventusque  habebantur:  ignorabas  haec? 
ignorabas  haec  omnia?  Quid?  quum  palam  Syracu- 
sis,  te  audiente,  maximo  conventu  L.Rubrius  Q.  Apro- 
nium  sponsione  lacessivit,  ni  apronius  dictitaret 
te  sibi  in  decumis  ess'e  socium:  haec  te  vox  non 
perculit?  non  perturbavit?  non,  ut  capiti  et  fortunis 
tuis  prospiceres,  excitavit?  Tacuisti:  sedasti  etiam 
lites  illorum  et,  sponsio  ilia  ne  fieret,  laborasti. 

LVIII.  Pro,  dii  immortales !  hoc  innocens  homo 
perpeti  potuisset?  ant  quamvis  nocens,  qui  modo  iu- 
dicia  Romae  fore  putaret,  non  aliqua  simulatione  exi- 
stimationi  se  hominum  venditasset?  133.  Quid  est 
hoc?  sponsio  fit  de  capite  ac  fortunis  tuis:  tu  sedes 
et  quiescis?  non  persequeris?  non  perseveras?  non 
perquiris,  cui  dixerit  Apronius?  quis  audierit?  unde 
hoc  natum,  quemadmodum  prolatum  sit?  Si  quis  tibi 
ad  aurem  accessisset  et  dixisset,  Apronium  dictitare, 
te  sibi  esse  socium:  commoveri  te  oportuit,  vocare 
Apronium,  nec  ilium  ante  tibi  satisfacere,  quam  tu 
omnium  existimationi  satisfecisses.  Quum  vero  in 
foro  celeberrimo  tanta  frequentia  hoc,  verbo  et  simu¬ 
latione  Apronio,  re  vera  tibi  obiectum  esset;  tu  um- 
quam  tantam  plagam  tacitus  accipere  potuisses ,  nisi 
hoc  ita  statuisses,  in  re  tam  manifesta  quidquid  di- 
xisses,  te  deterius  esse  facturum?  134.  Quaestores, 
legatos,  praefectos  suos,  tribunos,  multi  missos  fece- 
runt  et  de  provincia  decedere  iusserunt,  quod  illorum 
culpa  se  minus  commode  audire  arbitrarentur ,  aut 
quod  peccare  illos  aliqua  in  re  iudicarent :  tu  Apro-  j 
nium ,  hominem  vix  liberum ,  contamination ,  perdi- 
tum,  flagitiosum,  qui  non  modo  animum  integrum, 
sed  ne  animam  quidem  puram  conservare  potuisset, 
eum  in  tanto  tuo  dedecore  profecto  ne  verbo  quidem 
graviore  appellasses:  neque  apud  te  tam  sancta  reli- 
gio  societatis  fuisset,  ut  tui  capitis  periculum  negli- 
geres ,  nisi  rem  tam  notam  esse  omnibus  et  tam  ma- 
nifestam  videres.  135.  Cum  eodem  Apronio  postea 
P.  Scandilius,  eques  Romanus,  quem  vos  omnes  no- 
stis,  eamdem  sponsionem  de  societate  fecit,  quam 
Rubi’ius  facere  voluerat.  Institit,  oppressit,  non  re- 
misit:  facta  est  sponsio  H-S  v  millium.  Coepit 
Scandilius  recuperatores  aut  iudicem  postulare. 

LIX.  Satisne  vobis  praetori  improbo  circumdati 
cancelli  videntur  in  sua  provincia,  immo  vero  in  sella 
ac  tribunali ,  ut  aut  de  suo  capite  iudicium  fieri  pa- 
tiatur  praesens  ac  sedens ,  aut  confiteatur  se  omnibus 
iudiciis  convinci  necesse  esse?  Sponsio  est,  ni  te 
apronius  socium  in  decumis  esse  dicat:  provin- 
cia  tua  est:  ades :  abs  te  iudicium  postulatur.  Quid 
facis?  quid  decernis?  Recuperatores  dicis  te  datu- 
rum.  Bene  agis:  tametsi  qui  tantis  erunt  cervicibus 
recuperatores,  qui  audeant  in  provincia,  quum  prae¬ 
tor  adsit,  non  solum  contra  voluntatem  eius,  sed  etiam 
contra  fortunas  iudicare?  136.  Verumesto:  manifesta 
res  est:  nemo  est,  quin  audisse  se  liquido  diceret, 
locupletissimus  quisque  certissimus  ac  testis  esset: 
nemo  erat  Sicilia  tola,  qui  nesciret  decumas  esse 
praetoris;  nemo,  qui  non  audisset  ita  Apronium  di- 
ctitasse:  praeterea  conventus  honestus  Syracusis, 
multi  equites  Romani,  viri  primarii,  ex  qua  copia 
recuperatores  reiici  oporteret,  qui  aliter  iudicare  nul- 
lo  modo  possent.  Instat  Scandilius  poscere  recupera¬ 
tores.  Turn  iste  homo  innocens,  qui  illam  suspicio- 
nem  levare  atque  ab  se  removere  cuperet,  recupera¬ 
tores  dicit  se  de  cohorte  sua  dalurum.  LX.  137.  Pro 


deum  hominumque  fidem !  quem  ego  accuso?  in  quo 
meam  industriam  ac  diligentiam  spectari  volo?  quid 
est,  quod  ego  dicendo  aut  cogitando  efficere  aut  asse- 
qui  debeam?  Teneo,  teneo,  inquam,  in  mediis  vecti- 
galibus  populi  Romani,  in  ipsis  fructibus  provinciae 
Siciliae,  furern,  manifesto  avertentem  rem  frumenta- 
riam  omnem,  pecuniam  maximam :  teneo,  inquam, 
ita,  ut  negare  non  possit.  Nam  quid  hie  dicet?  Spon¬ 
sio  facta  est  cum  cognitore  tuo  Apronio  de  fortunis 
tuis  omnibus,  ni  socium  te  sibi  in  decumis  esse  di- 
ctitaret.  Exspectant  omnes,  quantae  tibi  ea  res  curae 
sit,  quemadmodum  hominum  existimationi  te  atque 
innocentiam  tuam  probari  velis.  Hie  tu  medicum  et 
haruspicem  et  praeconem  tuum  recuperatores  dabis, 
aut  etiam  ilium  ipsum,  quem  tu  in  cohorte  tua  Cas- 
sianum  iudicem  habebas,  si  qua  res  maior  esset,  Pa- 
pirium  Potamonem,  hominem  severum  ex  vetere  ilia 
equestri  disciplina?  Scandilius  postulare  de  conventu 
recuperatores.  Turn  iste  negat  se  de  existimatione 
sua  cuiquam,  nisi  suis,  commissurum.  Negotiatores 
sibi  putant  esse  turpe ,  id  forum  sibi  iniquum  eiura- 
re,  ubi  negotientur.  Praetor  provinciam  suam  sibi 
totam  iniquam  eiurat.  138.  0  impudentiam  singula- 
rem !  Hie  postulat  se  Romae  absolvi,  qui  in  sua  pro¬ 
vincia  iudicarit,  se  absolvi  nullo  modo  posse?  qui 
plus  existimet  apud  lectissimos  senatores  pecuniam, 
quam  apud  tres  negotiatores  metum  valere?  Scandi¬ 
lius  vero  negat  sese  apud  Artemidorum  recuperato- 
rem  verbum  esse  facturum :  et  tamen  auget  atque 
onerat  te  bonis  conditionibus,  si  tu  uti  velis:  si  ex 
provincia  Sicilia  tota  statuas  alium  idoneum  iudicem 
aut  recuperatorem  nullum  posse  reperiri ,  postulat  a 
te,  ut  Romani  reiicias.  139.  Hie  enimvero  tu  excla- 
mas,  hominem  improbum ,  qui  postulet,  ibi  de  tua 
existimatione  iudicium  fieri ,  ubi  te  invidiosum  esse 
intelligat.  Negas  te  Romam  reiecturum;  negas  de 
conventu  recuperatores  daturum :  cohortem  tuam  pro- 
ponis.  Scandilius  rem  se  totam  relicturum  dicit  et 
suo  tempore  esse  rediturum.  Quid?  tu  ibi  turn  quid 
facis?  Scandilium  cogis.  Quid?  sponsionem  acce- 
ptam  facere?  Impudenter  tollis  exspectatum  existi- 
mationis  tuae  iudicium.  Non  facis.  140.  Quid  ergo? 
Apronio  permittis,  ut,  quosvelit,  de  cohorte  sumat 
recuperatores?  Indignum,  uni  potius  ex  iniquis  su- 
mendi,  quam  utrisque  ex  aequis  reiiciendi  fieri  pote- 
statem.  Neutrum  facis  eorum.  Quid  ergo?  Estne 
aliquid,  quod  improbius  fieri  possit?  Est:  cogit  enim 
Scandilium  quinque  ilia  millia  nummum  dare  atque 
adnumerare  Apronio.  Quid  potuit  elegantius  facere 
praetor  cupidus  existimationis  bonae:  qui  ab  sese 
omnem  suspicionem  propulsare,  qui  se  eripere  exin- 
famia  cuperet?  LXI.  Adductus  erat  in  sermonem,  in¬ 
vidiam,  vituperationem :  dictitarat  homo  improbus 
atque  impurus,  Apronius,  socium  esse  praetorem : 
venerat  res  in  iudicium  atque  discrimen :  potestas 
erat  isti,  homini  integro  atque  innocenti,  data,  ut,  in 
Apronium  quum  animadvertisset,  sese  gravissima  le- 
varet  infamia.  Quid  excogitat  poenae?  quid  animad- 
versionis  in  Apronium?  Cogit  Scandilium  Apronio ob 
singularem  improbitatem  atque  audaciam  praedica- 
tionemque  nefariae  societatis  H-S  v  mercedis  ac  prae- 
mii  dare.  141.  Quid  interfuit,  homo  audacissime, 
utrum  hoc  decerneres,  an,  id  quod  Apronius  dictita- 
bat,  tute  de  te  proliterere  ac  dictitares?  Quem  homi¬ 
nem,  si  qui  pudor  in  te,  atque  adeo  si  qui  metus 
fuisset,  sine  supplicio  dimittere  nondebuisti:  hunc 
abs  te  sine  praemio  discedere  noluisti.  Omnia  simul 

38  * 


300 


22.  M.  T.  CICERONIS 


intelligere  potuistis,  iudices,  ex  uno  crimine  Scandi- 
liano:  primum,  hoc  non  esse  Romae  natum  de  socie- 
tate  decumarum,  non  ab  accusatore  fictum;  non  (ut 
solemus  interdum  in  defensionibus  dicere)  crimen 
domesticum  ac  vernaculum,  non  ex  tempore  periculi 
tui  constitutum ;  sed  vetus,  agitatum  iam  et  te  prae- 
tore  iactatum,  et  non  ab  inimicis  Romae  compositum, 
sed  Romam  de  provincia  deportatum.  142.  Simul  in- 
telligi  potest  illud  istius  in  Apronium  studium,  Apro- 
nii  de  isto  non  modo  confessio,  verum  etiam  comme- 
moratio.  Eodem  accedit,  quod  hoc  quoque  intelli¬ 
gere  potestis,  istum  statuisse,  in  provincia  sua  ex- 
istimationis  suae  iudicium,  extra  cohortem  suam, 
committendum  fuisse  nemini. 

LXII.  Ecquis  est  iudex,  cui  non  ab  initio  decu- 
mani  criminis  persuasum  sit ,  istum  in  aratorum  bo¬ 
na  fortunasque  impetum  fecisse?  Quis  hoc  non  ex  eo 
statim  iudicavit,  quod  ostendi,  istum  decumas  nova 
lege  atque  adeo  nulla  lege  contra  omnium  consuetu- 
dinem  atque  instituta  vendidisse?  143.  Verum,  ut 
istos  ego  iudices  tam  severos,  tam  diligentes,  tam  re- 
ligiosos  non  habeam:  ecquis  est,  ex  iniuriarum  ma- 
gnitudine,  improbitate  decretorum,  iudiciorum  ini- 
quitate,  qui  hoc  non  iamdudum  statuerit  et  iudica- 
rit?  Etiam  sane  sit  aliquis  dissolutior  in  iudicando, 
legum ,  officii ,  reipublicae  sociorum  atque  amicorum 
negligentior :  quid?  is  possitne  de  istius  improbitate 
dubitare,  quum  tanta  lucra  facta,  tam  iniquas  pactio- 
nes,  vi  et  metu  expressas  cognoverit;  quum  tanta 
praemia  civitates  vi  atque  imperio,  virgarum  ac  mor¬ 
tis  metu  non  modo  Apronio  atque  eius  similibus,  ve¬ 
rum  etiam  Veneriis  servis  dare  coactas?  144.  Quod 
si  quis  sociorum  incommodis  minus  movetur;  si 
quem  aratorum  fugae,  calamitates,  exsilia,  suspendia 
denique  non  permovent:  non  possum  dubitare,  quin 
is  tamen,  quum  vastatam  Siciliam,  relictos  agros,  ex 
civitatum  litteris  et  epistola  L.  Metelli  cognoverit, 
statuat,  fieri  non  posse,  ut  de  isto  non  severissime 
iudicetur.  Erit  etiam  aliquis,  qui  haec  omnia  dissi- 
mulare  ac  negligere 'possit !  Attuli  sponsiones  ipso 
praesente  factas  de  decumarum  societate  ab  ipso  pro- 
hibitas  iudicari.  Quid  est,  quod  possit  quisquam 
manifestius  hoc  desiderare?  Non  dubito,  quin  vobis 
satisfecerim ,  iudices.  Verumtamen  progrediar  lon- 
gius :  non  mehercule  quo  vobis  magis  hoc  persuadea- 
tur,  quam  iam  persuasum  esseconfido:  sed  ut  ille 
aliquando  impudentiae  suae  finem  faciat,  aliquando 
desinat,  ea  se  putare  posse  emere,  quae  ipse  semper 
habuit  venalia,  fidem,  iusiurandum,  veritatem,  offi- 
cium ,  religionem;  desinant  amici  eius  ea  dictitare, 
quae  detrimento,  maculae,  invidiae,  infamiae  nobis 
omnibus  essepossint.  145.  At  qui  amici?  0  miserum 
atque  invidiosum  offensumque  paucorum  culpa  atque 
indignitate  ordinem  senatorium!  Albam  Aemilium 
sedentem  in  faucibus  macelli  loqui  palam,  vicisse 
Verrem,  emptos  habere  iudices,  alium  H-S  cccc  mil- 
libus,  alium  H-S  io,  quem  minimo,  ccc.  Atque  ei 
quum  responsum  esset,  fieri  non  posse:  multos  te¬ 
stes  esse  dicturos ,  me  praeterea  caussae  non  defutu- 
rum:  licet  liercle,  inquit,  omnes  omnia  dicant  in  il¬ 
ium:  nisi  ita  res  manifestu  erit  allata,  ut  responderi 
nihil  possit,  vicimus.  146.  Bene  ais,  Alba:  ad  tuam 
veniam  conditionem.  Nihil  putas  valere  in  iudiciis 
coniecturam,  nihil  suspicionem,  nihil  ante  actae  vitae 
existimationem,  nihil  bonorum  virorum  testimonia, 
nihil  civitatum  auctoritates  ac  litteras:  res  manife- 
stas  quaeris.  Non  quaero  iudices  Cassianos;  vete-  j 


rem  iudiciorum  severitatem  non  requiro;  vestram  in 
hoc  fidem,  dignitatem,  religionem  in  iudicando  non 
imploro:  Albam  habebo  iudicem,  eum  hominem,  qui 
se  scurram  improbissimum  existimari  vult:  qui  a 
scurris  potius  semper  gladiator,  quam  scurra  appel- 
latus  sit.  Afferam  rem  eiusmodi  in  decumis,  ut  Alba 
fateatur,  istum  in  re  frumentaria  et  in  bonis  aratorum 
aperte  palamque  esse  praedatum.  LXIII.  147.  De¬ 
cumas  agri  Leontini  magno  dicit  se  vendidisse. 
Ostendi  iam  illud  initio,  non  existimandum  magno 
vendidisse  eum,  qui  verbo  decumas  vendiderit,  re  et 
conditione  et  lege  et  edicto  et  licentia  decumanorum 
decumas  aratoribus  nullas  reliquas  fecerit.  Etiam 
illud  ostendi ,  vendidisse  alios  magno  decumas  agri 
Leontini  ceterorumque  agrorum,  et  lege  Hieronica 
vendidisse:  et  pluris  etiam,  quam  te  vendidisse;  nec 
aratorem  quemquam  esse  questum.  Nec  enim  fuit, 
quod  quisquam  queri  posset,  quum  lege  aequissime 
scripta  venirent;  neque  illud  umquam  aratoris  inter- 
fuit,  quanti  decumae  venirent.  Non  enim  ita  est,  ut, 
si  magno  venierint,  plus  arator  debeat;  si  parvo,  mi¬ 
nus:  ut  frumenta  nata  sunt,  ita  decumae  veneunt. 
Aratoris  autem  interest,  ita  se  frumenta  habere,  ut 
decumae  quam  plurimo  venire  possint.  Dum  arator 
ne  plus  decumam  det,  expedit  ei  decumam  esse  quam 
maximi.  148.  Verum  hoc,  ut  opinor,  esse  vis  caput 
defensionis  tuae,  magno  te  decumas  vendidisse,  at¬ 
que  aliorum  quidem  agrorum  proportione  magno  de¬ 
cumas  vendidisse,  agri  vero  Leontini,  qui  plurimum 
efficit,  tritici  modium  ccxn  millibus.  Si  doceo,  plu¬ 
ris  aliquanto  potuisse  te  vendere  neque  his  voluisse 
addicere,  qui  contra  Apronium  licerentur,.et  Apronio 
multo  minoris,  quam  aliis  potueris,  tradidisse:  si  hoc 
doceo,  poteritne  te  ipse  Alba,  tuus  antiquissimus  non 
solum  amicus,  verum  etiam  amator,  absolvere? 

LXIV.  Dico,  equitem  Romanum,  hominem  in  pri- 
mis  honestum,  Q.  Minucium,  cum  sui  similibus,  ad 
decumas  agri  Leontini  tritici  modium  non  cio,  non 
ciocio ,  non  ciociocio  ,  sed  ad  unas  unius  agri  decu¬ 
mas  tritici  modium  xxx  millia  voluisse  addere;  et  ei 
potestatem  emendi  non  esse  factam ,  ne  res  ahiret  ab 
Apronio.  149.  Negare  hoc,  nisi  forte  negare  omnia 
constituisti ,  nullo  modo  potes.  Palam  res  gesta  est, 
maximo  conventu ,  Syracusis :  testis  est  tota  provin¬ 
cia  ,  propterea  quod  undique  ad  emendas  decumas 
solent  eo  convenire.  Quod  sive  fateris  sive  convin- 
ceris,  quot  et  quam  manifestis  in  rebus  teneare,  non 
vides?  Primum  tuam  rem  illam  et  praedam  fuisse. 
Nam,  ni  ita  esset,  cur  tu  Apronium  malebas,  quem 
omnes  procuratores  in  decumis  tuum  negotium  age- 
re  loquebantur,  quam  Minucium,  decumas  agri  Le¬ 
ontini  sumere?  Deinde  immensum  atque  infinitum 
lucrum  esse  factum.  Nam  si  xxx  [millibus  modium 
tritici]  tu  commotus  non  esses:  certe  hoc  idem  lucri 
Minucius  Apronio  libenter  dedisset,  si  ille  accipere 
voluisset.  150.  Quantam  igitur  illi  spem  praedae 
propositam  arbitrabamur  fuisse,  qui  tantum  praesens 
lucrum,  nulla  opera  insumpta,  contempserit  atque  de- 
spexerit?  Deinde  ipse  Minucius  numquam  tanti  habere 
voluisset,  si  decumas  tu  lege  Hieronica  venderes :  sed 
quod  tuis  novis  edictis  et  iniquissimis  institutis  plus 
aliquanto  se,  quam  decumas,  ablaturum  videbat,  id- 
circo  longius  progressus  est.  At  Apronio  semper  plus 
etiam  multo  abs  te  permissum  est,  quam  quod  edi- 
xeras.  Quantum  igitur  quaestum  putamus  factum 
esse  per  eum,  cui  quidvis  licitum  sit:  quum  tantum 
lucri  voluerit  addere  is,  cui,  si  decumas  emisset, 

idem  non  liceret?  151.  Postremo  ilia  quidem  certe 
tibi  praecisa  defensio  est,  in  qua  tu  semper  omnia 
tua  furta  atque  flagitia  latere  posse  arbitratus  es,  ma- 
gno  te  decumas  vendidisse,  plebi  Romanae  consu- 
luisse,  annonae  prospexisse.  Non  potest  hoc  dicere 
is,  qui  negare  non  potest,  se  unius  agri  decumas  xxx 
millibus  modium  minoris,  quam  potuerit,  vendidis¬ 
se  ;  ut  etiam ,  si  tibi  hoc  concedam ,  Minucio  ideo  te 
non  tradidisse ,  quod  iam  addixisses  Apronio :  aiunt 
enim  te  ita  dictitare,  quod  ego  exspecto  cupioque  te 
ita  illud  defendere:  verum  ut  ita  sit,  tamen  non 
potes  hoc  quasi  praeclarum  aliquid  praedicare,  ma- 
gno  te  decumas  vendidisse,  quum  fuisse  fateare,  qui 
multo  pluris  voluerit  emere. 

LXV.  152.  Tenetur  igitur  iam,  iudices,  et  mani¬ 
festo  tenetur  avaritia,  cupiditas  hominis,  scelus,  im- 
probitas,  audacia.  Quid  si  haec,  quae  dico,  ipsius 
amici  defensoresque  iudicarunt?  quid  vultis  amplius? 
Adventu  L.  Metelli  praetoris,  quum  omnes  eius  co¬ 
mites  iste  sibi  suo  illo  medicamento  ami- 

cos  reddidisset;  aditum  est  adMetellum:  eductus  est 
Apronius:  eduxit  vir  primarius  C.  Gallus,  senator; 
postulavit  a  L.  Metello,  ut  ex  edicto  suo  iudicium  da- 
ret  in  Apronium,  quod  per  vim  autmetum  abstu- 
lisset:  quam  formulam  Octavianam  et  Romae  Me- 
tellus  habuerat  et  habebat  in  provincia.  Non  impe- 
trat :  quum  hoc  diceret  Metellus ,  praeiudicium  a  se 
de  capite  C.  Verris  per  hoc  iudicium  nolle  fieri.  Tota 
Metelli  cohors,  hominum  noningratorum,  aderat  Apro¬ 
nio.  C.  Gallus,  homo  nostri  ordinis,  a  suo  familia- 
rissimo  L.  Metello  iudicium  ex  edicto  non  potest  im- 
petrare.  153.  Non  reprehendo  Metellum:  pepercit 
homini  amico,  et  quemadmodum  ipsum  dicere  audi- 
vi,  necessario.  Non  reprehendo,  inquam,  Metellum: 
sed  hoc  miror,  quomodo,  de  quo  homine  praeiudi¬ 
cium  noluerit  fieri  per  recuperatores,  de  hoc  ipse  non 
modo  praeiudicarit,  verum  gravissime  ac  vehemen- 
tissime  iudicarit.  Primum  enim,  si  Apronium  abso- 
lutum  iriputaret:  nihil  erat,  quod  ullum  praeiudi¬ 
cium  vereretur.  Deinde,  si,  condemnato  Apronio, 
coniunctam  cum  eo  Verris  caussam  omnes  erant  ex- 
istimaturi:  Metellus  quidem  certe  iam  hoc  iudicabat, 
eorum  rem  caussamque  esse  coniunctam :  qui  statue- 
rit  Apronio  condemnato  de  isto  praeiudicium  futu- 
rum.  Et  simul  una  res  utrique  rei  est  argumento: 
et  aratores  vi  et  metu  coactos  Apronio  multo  plus, 
quam  debuerint,  dedisse,  et  Apronium  istius  rem  suo 
nomine  egisse,  quum  L.  Metellus  statuerit  non  posse 
Apronium  condemnari,  quin  simul  de  istius  scelere 
atque  improbitate  iudicaretur. 

LXVI.  154.  Venio  nunc  ad  epistolam  Timarchidi, 
liberti  istius  et  accensi:  de  qua  quum  dixero,  totum 
hoc  crimen  decumanum  peroraro.  Haec  epistola  est, 
iudices,  quam  nos  Svracusis  in  aedibus  Apronii, 
quum  litteras  conquireremus,  invenimus.  Missa  est, 
ut  ipsa  significat,1  ex  itinere,  quum  Verres  iam  de 
provincia  decessisset,  Timarchidi  manu  scripta.  Re- 
cita  epistolam  TimarchidL  ti  marc  hides  verris  ac- 
census  apronio  salutem  dicit.  Iam  hoc  quidem 
non  reprehendo,  quod  aseribit,  Accensus.  Cur  enim 
sibi  hoc  scribae  soli  sumant?  l.  fapirius  scribae! 
Volo  eso  hoc  esse  commune  accensorum,  lictorum, 
viatorum.  fac  diligentiam  adiiibeas,  quod  ad 

PRAETORIS  EXISTIMATIONEM  ATTINF.T.  Commendat 

Apronio  Verrem  et  hortatur,  ut  inimicis  eius  resistat. 
Bono  praesidio  munilur  existimatio  tua ,  si  quidem 
in  Apronii  constituitur  cjiligentia  atque  auctoritate. 


HABES  VIRTUTEM  ATQUE  ELOQUENTIAM.  155.  Quam 

copiose  laudatur  Apronius  a  Timarchide !  quam  ma¬ 
gnified  Cui  ego  non  ilium  putem  placere  oportere, 
qui  tanto  opere  Timarchidi  probatus  sit?  hares, 
sumptum  unde  facias.  Necesse  est,  quod  redun¬ 
dant  de  vestro  frumentario  quaestu,  ad  ilium  potis- 
simum,  per  quern  agebatis,  defluxisse.  sc  rib  as, 

APPARITORES  RECENTES  ARRIPE.  CUM  L.  VOLTEIO, 
QUI  PLURIMUM  POTEST,  CAEDE,  CONCIDE.  Videte, 

quam  valde  malitiae  suae  confidat  Timarchides,  qui 
etiam  Apronio  improbitatis  praecepta  det.  Iam  hoc, 
caede,  concide;  nonne  verba  domo  patroni  depro- 
mere  videtur,  ad  omne  genus  nequitiae  accommoda- 

ta?  VOLO,  MI  PRATER,  FRATERCULO  TUO  CREDAS.  — 

Consorti  quidem  in  lucris  atque  furtis  gemino  et  si- 
millimo  nequitia,  improbitate,  audacia.  LXVII.  in 
conoRTE  carus  habebere.  Quid  est  hoc,  in  co¬ 
hort  e?  quo  pertinet?  Apronium  doces?  quid?  in  ve- 
strarn  cohortem  te  monitore ,  an  sua  sponte  pervene- 
rat?  quod  cuique  opus  est,  oppone.  Qua  impu- 
dentia  putatis  eum  in  dominatione  fuisse,  qui  in  fuga 
tarn  improbus  sit?  Ait  omnia  pecunia  effici  posse: 
dare,  profundere  oportere,  si  velis  vincere.  Non 
hoc  mi  hi  tam  molestum  est,  Apronio  suadere  Timar- 
chidem,  quam  quod  hoc  idem  patrono  suo  praecipit: 

TE  POSTULANTE  OMNES  VINCERE  SOLENT.  156.  Verre 

quidem  praetore,  non  Sacerdote,  non  Peducaeo,  non 
hoc  ipso  Metello.  scis  metellum  sapientem  esse. 
Hoc  vero  ferri  iam  non  potest,  irrideri  viri  optimi, 
L.  Metelli,  ingenium  et  contemni  ac  despici  a  fugi- 
tivo  Timarchide.  si  volteium  habebis,  omnia 
ludibundus  conficies.  Hie  vehementer  errat  Ti¬ 
marchides,  qui  aut  Volteium  pecunia  corrumpi  putet 
posse,  aut  Metellum  unius  arbitratu  gerere  praetu- 
ram.  Sed  errat  coniectura  domestica.  Quia  multos 
et  per  se  et  per  alios,  multa  ludibundos  libidinose 
apud  Verrem  effecisse  vidit,  ad  omnes  eosdem  patere 
aditus  arbitratur.  Facilius  vos  efficiebatis  ludibundi, 
quae  volebatis  a  Verre,  quod  multa  eius  ludorum  ge¬ 
nera  noratis.  inculcatum  est  metello  et  vol- 

TEIO,  TE  ARATORES  EVERTISSE.  Qllis  istllC  AprOmO 

attribuebat,  quum  aratorem  aliquem  everterat?  aut 
Timarchidi,  quum  ob  iudicandum  aut  decernendum 
aut  imperandum  aliquid  aut  remittendum  pecuniam 
acceperat?  aut  Sextio  lictori,  quum  aliquem  innocen- 
tem  securi  percusserat?  Nemo.  Omnes  ei  tunc  attri- 
buebant,  quem  nunc  condemnari  volunt.  157.  obtu- 

DERUNT  EIUS  AURES,  TE  SOCIUM  PRAETORIS  FUISSE. 

Videsne,  hoc  quam  clarum  sit  ac  fuerit,  quum  etiam 
Timarchides  hoc  metuat?  Concedisne,  non  hoc  crimen 
nos  in  te  confingere,  sed  iampridem  ad  crimen  ali- 
quam  defensionem  libertum  quaerere?  Libertus  et 
accensus  tuus,  et  tibi  ac  liberis  tuis  omnibus  in  re¬ 
bus  coniunctus  ac  proximus,  ad  Apronium  scribit, 
vulgo  esse  ab  omnibus  ita  demonstratum  Metello, 
tibi  Apronium  in  decumis  socium  fuisse.  fac  sciat 

IMPROBITATEM  ARATORUM.  IPSI  SUDABUNT,  SI  DII 

volent.  Quod  istuc,  per  deos  immortales!  aut  qua 
de  caussa  excitatum  esse  dicamus  in  aratores  tam 
infestum  odium  atque  tantum?  Quantam  iniuriam 
fecerunt  Verri  aratores,  ut  eos  etiam  libertus  et  ac¬ 
census  eius  tam  irato  animo  ac  litteris  insequatur? 
LXVHI.  Neque  ego  huius  fugitivi,  iudices,  episto¬ 
lam  vobis  recitassem,  nisi  ut  ex  ea  totius  familiae 
praecepta  et  instituta  et  disciplinam'  cognosceretis. 
Videtis,  ut  moneat  Apronium,  quibus  rebus  ac  mu- 
neribus  se  insinuet  in  familiaritatem  Metelli?  Volte- 

ium  corrumpat?  scribas  accensumque  pretio  dele-  j 
niat?  Ea  praecipit,  quae  vidit;  ea  monet  alienum 
hominem,  quae  domi  didicit  ipse:  verum  in  hoc  er- 
rat  uno,  quod  easdem  existimat  vias  ad  omnium  fa- 
miliaritates  esse  munitas.  158.  Quamquam  merito 
sum  iratus  Metello,  tamen  haec,  quae  vera  sunt,  di¬ 
cam.  Apronius  ipsum  Metellum  non  pretio,  utVer- 
rem,  non  convivio,  non  muliere,  non  sermone  impuro 
atque  improbo  posset  corrumpere ;  quibus  rebus  non 
sensim  atque  moderate  ad  istius  amicitiam  arrepse- 
rat,  sed  brevi  tempore  totum  hominem,  totamque 
eius  praeturam  possederat.  Cohortem  autem  Metelli, 
quam  vocat,  quid  erat,  quod  corrumperet,  ex  qua 
recuperatores  in  aratorem  nulli  dabantur?  159.  Nam 
quod  scribit,  Metelli  filiumpuerum  esse,  vehementer 
errat:  non  enim  ad  omnes  praetorum  filios  iidem 
aditus  sunt.  0  Timarchide,  Metelli  est  filius  in  pro- 
vincia,  non  puer,  sed  adolescens  bonus  ac  pudens, 
dignus  illo  loco  ac  nomine.  Vester  iste  puer  prae- 
textatus  in  provincia  quemadmodum  fuisset,  non  di- 
cerem,  si  pueri  esse  illam  culpam,  ac  non  patris  exi- 
stimarem.  Tune,  quum  te  ac  tuam  vitam  nosses,  in 
Siciliam  tecum  grandem  praetextatum  filium  duce- 
bas?  ut,  etiamsi  natura  puerum  a  paternis  vitiis  at¬ 
que  a  generis  similitudine  abduceret,  consuetudo  ta¬ 
men  eum  et  disciplina  degenerare  non  sineret?  160. 
Fac  enim  fuisse  in  isto  C.  Laelii,  M.  Catonis  mate- 
riem  atque  indolem :  quid  ex  eo  boni  sperari  atque 
effici  potest,  qui  in  patris  luxurie  sic  vixerit,  ut  nul¬ 
lum  umquam  pudicum  neque  sobrium  convivium 
viderit?  qui  in  epulis  quotidianis  adulta  aetate  per 
triennium  inter  impudicas  mulieres  et  intemperantes 
viros  versatus  sit?  nihil  umquam  a  patre  audierit, 
quo  pudentior  aut  melior  esset?  nihil  umquam  patrem 
facere  viderit,  quod  quum  imitatus  esset,  non,  id 
quod  turpissimum  est,  patris  similis  putaretur  ? 

LXIX.  161.  Quibus  in  rebus  non  solum  filio, 
Verres,  sed  etiam  reipublicae  fecisti  iniuriam.  Sus- 
ceperas  enim  liberos  non  solum  tibi,  sed  etiam  pa¬ 
triae:  qui  non  modo  tibi  voluptati,  sed  etiam  qui  ali- 
quando  usui  reipublicae  esse  possent.  Eos  instituere 
atque  erudire  ad  maiorum  instituta  atque  civitatis 
disciplinam ,  non  ad  tua  flagitia  neque  ad  tuas  turpi- 
tudines  debuisti.  Esset  ex  inerti  atque  impuro  et 
improbo  parente  navus  et  pudens  et  probus  filius: 
haberet  aliquid  abs  te  respublica  muneris.  Nunc 
pro  te  Verrem  substituisti  alterum  civitati :  nisi  forte 
hoc  deteriorem,  si  fieri  potest,  quod  tu  eiusmodi  eva- 
sisti,  non  in  hominis  luxuriosi,  sed  tantum  in  furis 
ac  divisoris  disciplina  educatus.  162.  Quid  isto  festi- 
vius  fore  arbitramur,  qui  est  tuus  natura  filius,  con- 
suetudine  discipulus ,  voluntate  similis?  Quern  ego, 
iudices,  quamvis  bonum  fortemque  facile  paterer 
evadere.  Non  enim  me  inimicitiae  commovent,  si 
quae  mihi  cum  isto  futurae  sunt.  Nam  si  in  omnibus 
rebus  innocens  fuero  meique  similis ;  quid  mihi  istius 
inimicitiae  nocebunt?  sin  aliqua  in  re  Verris  similis 
fuero,  non  magis  mihi  deerit  inimicus,  quam  Verri 
defuit.  Etenim,  iudices,  eiusmodi  respublica  debet 
esse  et  erit,  severitate  iudiciorum  constituta,  ut  ini¬ 
micus  neque  deesse  nocenti  possit  neque  obesse  in- 
nocenti.  Quapropter  nulla  res  est,  quamobrem  ego 
istum  nolim  ex  paternis  probris  ac  vitiis  emergere. 

Id  quod  tametsi  isti  difficile  est,  tamen  haud  scio  an 
fieri  possit :  praesertim  si  (ut  nunc  fit)  custodes  ami- 
corum  eum  sectabuntur:  quoniam  pater  tam  negli- 
gens  ac  dissolutus  est.  163.  Verum  hue  longius, 


quam  voluntas  fuit,  ab  epistola  Timarchidi  degressa 
est  oratio  mea.  Qua  recitata,  conclusurum  me  esse 
crimen  decumanum  dixeram:  ex  quo  intellexistis 
innumerabilem  frumenti  numerum  per  triennium 
aversum  a  republica  esse,  ereptumque  aratoribus. 

LXX.  Sequitur,  ut  de  frumento  empto  vos,  iudi¬ 
ces,  doceam,  maximo  atque  impudentissimo  furto: 
de  quo  dum  certa  et  pauca  et  magna  dicam  breviter, 
attendite.  Frumentum  in  Sicilia  emere  debuit  Ver¬ 
res  ex  senatus  consulto  et  ex  lege  Terentia  et  Cassia 
frumentaria.  Emendi  duo  genera  fuerunt:  unum 
alterarum  decumarum:  alterum,  quod  praeterea  ci- 
vitatibus  aequaliter  esset  distributum.  Ulius  decu- 
mani  tantum,  quantum  ex  primis  decumis  fuisset; 
huius  imperati  tritici  modium  ioccc  millia :  pretium 
autem  constitutum  decumano  in  modios  singulos 
H-S  terni:  imperato  H-S  hi  S.  Ita  in  frumentum 
imperatum  H-S  duodetricies  in  annos  singulos  Verri 
decernebatur,  quod  aratoribus  solveret,  in  alteras 
decumas  ferme  ad  nonagies.  Sic  per  triennium  ad 
lianc  frumenti  emptionern  Siciliensem  prope  centies 
et  tricies  erogatum  est.  164.  Hanc  pecuniam  tantam, 
datam  tibi  ex  aerario  inopi  atque  exhausto:  datam  ad 
frumentum,  hoc  est,  ad  necessitatem  salutis  et  vitae : 
datam ,  ut  Siculis ,  ut  aratoribus ,  quibus  tanta  onera 
respublica  imponeret,  solveretur:  abs  te  sic  laceratam 
esse  dico,  ut  possim  illud  probare,  si  velim,  omnem 
te  hanc  pecuniam  domum  tuam  avertisse.  Etenim 
sic  hanc  rem  totam  administrasti,  ut  hoc,  quod  dico, 
probari  aequissimo  iudici  possit.  Sed  ego  habebo 
rationem  auctoritatis  meae:  meminero,  quo  animo, 
quo  consilio  ad  caussam  publicam  accesserim.  Non 
agam  tecum  accusatorie :  nihil  fingam :  nihil  cuiquam 
probari  velim ,  me  dicente ,  quod  non  ante  mihimet- 
ipsi  probatum  sit.  165.  In  hac  pecunia  publica,  iu¬ 
dices,  haec  insunt  tria  genera  furtorum.  Primum, 
quum  posita  esset  pecunia  apud  eas  societates ,  unde 
erat  attributa,  binis  centesimis  foeneratus  est:  deinde 
permultis  civitatibus  pro  frumento  nihil  solvit  omni- 
no:  postremo,  si  cui  civitati  solvit,  tantum  detraxit, 
quantum  commodum  fuit;  nulli,  quod  debitum  est, 
reddidit. 

LXXI.  Ac  primum  hoc  ex  te  quaero,  tu,  cui  pu- 
blicani  ex  Carpinatii  litteris  gratias  egerunt;  pecunia 
publica  ex  aerario  erogata,  ex  vectigalibus  populi 
Romani  ad  emendum  frumentum  attributa,  fueritne 
tibi  quaestui?  pensitaritne  tibi  binas  centesimas? 
Credo  te  negaturum:  turpis  enim  est  et  periculosa 
'  confessio.  166.  Mihi  autem  hoc  perarduum  est  de- 
I  monstrare.  Quibus  enim  testibus?  Publicanis?  tra- 
ctati  honorifice  sunt:  tacebunt.  Litteris  eorum?  de- 
creto  decumanorum  remotae  sunt.  Quo  me  igitur 
vertam?  rem  tam  improbam,  crimen  tantae  audaciae 
tantaeque  impudentiae  propter  inopiam  testium  ac 
litterarum  praetermittam?  Non  faciam,  iudices:  utar 
|  teste.  —  Quo?  L.  *  Vettio  Chilone,  homine  equestris 
ordinis  honestissimo  atque  ornatissimo :  qui  isti  ita 
et  amicus  et  necessarius  est,  ut,  etiamsi  vir  bonus 
non  esset,  tamen,  quod  contra  istum  diceret,  grave 
videretur;  ita  vir  bonus  est,  ut,  etiamsi  inimicissimus 
isti  esset,  tamen  eius  testimonio  credi  oporteret. 
167.  Admiratur  et  exspectat,  quidnam  Vettius  dictu- 
rus  sit.  Nihil  dicet  ex  tempore,  nihil  ex  sua  volun¬ 
tate,  nihil,  quum  utrumvis  licuisse  videatur.  Misit 
litteras  in  Siciliam  ad  Carpinatium,  quum  esset  ma- 
\  gister  scripturae  et  eius  societatis  publicanorum ;  quas 
ego  Syracusis  apud  Carpinatium  in  litterarum  allata- 

rum  libris ,  Romae  in  litt'erarum  missarum  apud  ma- 
gistrum  L.  Tullium,  familiarem  tuum,  inveni:  quibus 
ex  litteris  impudentiam  foenerationis,  quaeso,  cogno- 

scite.  LITTERAE  MISSAE  L.  VETTII,  P.  SERVILII, 

c.  antistii,  magistrorum.  Praesto  se  tibi  ait  fu- 
turum  Yettius  et  observaturum ,  quemadmodum  ra- 
tiones  ad  aerarium  referas:  ut,  si  hanc  ex  foenore 
pecuniam  populo  non  retuleris,  reddas  societati. 
168.  Possumus  hoc  teste,  possumus  P.  Servilii  et 
C.  Antistii,  magistrorum,  litteris,  primorum  homi- 
num  atque  honestissimorum,  possumus  auctoritate 
societatis ,  cuius  litteris  utimur ,  quod  dicimus ,  obti- 
nere?  an  aliqua  firmiora  aut  graviora  quaerenda  sunt? 
LXXII.  Vetti.us,  tuus  familiarissimus ,  Yettius,  tuus 
affinis,  cuius  sororem  habes  in  matrimonio,  tuae  fra- 
ter  uxoris  Vettius,  frater  tui  quaestoris,  testatur  im- 
pudentissimum  tuum  furtum  certissimumque  pecu- 
latum :  (nam  quo  alio  nomine  pecuniae  publicae  foe- 
neratio  est  appellanda?)  recita  reli  qua.  Scribam 
tuum  dicit,  Verres,  buius  perscriptorem  foeneratio¬ 
nis  fuisse :  ei  quoque  magistri  minantur  in  litteris: 
etenim  casu  scribae  turn  duo  magistri  fuerunt  cum 
Vettio.  Binas  centesimas  ab  se  ablatas  ferendum  non 
putant:  et  recte  non  putant.  Quis  enim  hoc  fecit 
umquam?  quis  denique  conatus  est  facere,  aut  posse 
fieri  cogitavit,  ut,  quum  senatus  publicanos  usura 
saepe  iuvisset,  magistratus  a  publicanis  pecuniam 
pro  usuris  auderet  auferre?  Certe  huic  homini  spes 
nulla  salutis  esset,  si  publicani,  hoc  est,  si  equites 
Romani  iudicarent.  169.  Minor  esse  nunc,  iudices, 
vobis  disceptantibus  debet:  et  tanto  minor,  quanto 
est  honestius ,  alienis  iniuriis ,  quam  re  sua  commo- 
veri.  Quid  ad  haec  respondere  cogitas?  Utrum  factum 
negabis?  an  tibi  hoc  licitum  esse  defendes?  Negare 
qui  potes?  an  ut  tanta  auctoritate  litterarum,  tot  testi- 
bus  publicanis  convincare?  Licuisse  vero  qui?  Si 
mebercule  te  pecuniam  tuam  praetorem  in  provincia 
foeneratum  docerem,  tamen  effugere  non  posses:  sed 
publicam,  sed  ob  frumentum  decretam,  sed  a  publi¬ 
canis  foenore  accepto:  hoc  licuisse  cuiquam  proba- 
bis?  quo  non  modo  ceteri,  sed  tu  ipse  nihil  audacius 
improbiusque  fecisti.  Non  mehercule  hoc,  quod 
omnibus  singulare  videtur,  de  quo  mihi  deiuceps 
dicendum  est,  possum,  iudices,  dicere  audacius  esse 
aut  impudentius,  quod  permultis  civitatibus  pro  fru-  [| 
menlo  nihil  solvit  omnino.  Maior  haec  praeda  for- 
tasse  est:  sed  ilia  impudentia  certe  non  minor.  170. 
Et  quoniain  de  ilia  foeneratione  satis  dictum  est,  nunc 
de  hac  tota  pecunia  aversa,  quaeso,  cognoscite. 

LXXIII.  Siciliae  civitates  multae  sunt,  iudices, 
ornatae  atque  honeslae :  ex  quibus  in  primis  nume- 
randa  est  civitas  Halesina.  Nullam  enim  reperietis 
aut  officiis  fideliorem,  aut  copiis  locupletiorem  aut 
•auctoritate  graviorem.  Huic  iste  in  annos  singulos 
quum  sexagena  tritici  millia  modium  imperavisset, 
pro  tritico  nummos  abstulit,  quanti  erat  in  Sicilia 
triticum ;  quos  de  publico  nummos  acceperat,  retinuit 
omnes.  Obstupui,  iudices,  quum  hoc  mihi  primum 
Halesae  demonstravit  in  senatu  Halesinorum  homo 
summo  ingenio,  summa  prudentia,  summa  auctoritate 
praeditus,  Halesinus  Aeneas:  cui  senatus  dederat 
publice  caussam,  ut  mihi  fratrique  meo  gratias  age- 
ret,  et  simul,  qui  nos  ea,  quae  ad  iudicium  pertine- 
rent,  doceret.  171.  Demonstrat,  hanc  istius  consue- 
tudinem  ac  rationem  fuisse:  quum  omnis  frumenti 
copia  decumarum  nomine  penes  istum  esset  redacta, 
solitum  esse  istum  pecuniam  cogere  a  civitatibus, 


I  frumentum  improbare,  quantum  frumenti  esset  Ro- 
]  mam  mittendum,  tantum  de  suo  quaestu  ac  de  sua 
copia  frumenti  mittere.  Posco  rationes:  inspicio  lit- 
teras :  video  frumenti  granum  Halesinos,  quibus  sexa¬ 
gena  millia  modium  imperata  erant,  nullum  dedisse; 
pecuniam  Volcatio,  Timarchidi,  scribae  dedisse:  re- 
perio  genus  huiusmodi,  iudices,  praedae,  ut  praetor, 
qui  frumentum  emere  debeat,  non  emat,  sed  vendat ; 
pecunias,  quas  civitatibus  distribuere  debeat,  eas 
omnes  avertat  atque  auferat.  Non  mihi  iam  furtum, 
sed  monstrum  ac  prodigium  videbatur,  civitatum 
frumentum  improbare ,  suum  probare ;  quum  suum 
probasset,  pretium  ei  frumento  constituere;  quod 
j  constituisset,  id  a  civitatibus  auferre;  quod  a  populo 
Romano  accepisset,  tenere.  LXXIV.  172.  Tot  vide- 
tis  *  esse  in  uno  furto  peccatorum  gradus,  ut,  si  sin¬ 
gulis  insistere  velim,  progredi  iste  non  possit.  Im- 
probas  frumentum  Siculorum.  Quid?  ipse  quod  mit- 
tis?  peculiarem  habes  aliquam  Sicilian),  quae  tibi  ex 
alio  genere  frumentum  suppeditare  possit?  Quum 
senatus  decernit,  ut  ematur  in  Sicilia  frumentum, 
aut  quum  populus  iubet,  hoc,  ut  opinor,  intelligit, 
ex  Sicilia  Siculum  frumentum  apportari  oportere. 
Tu,  quum  civitatum  Siciliae  vulgo  omne  frumentum 
improbas ,  num  ex  Aegypto  aut  ex  Syria  frumentum 
Romam  mittis?  Improbas  Halesinum,  Cephaloedita- 
num,  Thermitanum,  Amestratinum ,  Tyndaritanum, 
Herbitense,  multarum  praeterea  civitatum.  Quid  ac- 
cidit  tandem,  ut  horum  populorum  agri  frumentum 
eiusmodi  te  praetore  ferrent,  quod  numquam  antea, 
ut  neque  tibi  neque  populo  Romano  posset  probari, 
praesertim  quum  ex  iisdem  agris  eiusdem  anni  fru¬ 
mentum  ex  decumis  Romam  mancipes  advexissent? 
quid  acciderat,  ut  ex  eodem  horreo  decumanum  pro- 
baretur,  emptum  non  probaretur?  Dubiumne  est, 
quin  ista  omnis  improbatio  cogendae  pecuniae  caussa 
nata  sit?  1 73.  Esto:  improbes  Halesinum:  habes  ab 
alio  populo,  quod  probes.  Erne  illud,  quod  placet; 
missos  fac  eos,  quorum  frumentum  improbasti.  Sed 
ab  his,  quos  repudias,  exigis  tantum  pecuniae,  quan¬ 
tum  ad  eum  numerum  frumenti  satis  sit,  quern  civi- 
tati  imperas.  Dubium  est,  quid  egeris?  In  medimna 
singula  video  ex  litteris  publicis  tibi  Halesinos  H-S 
quinos  denos  dedisse.  Ostendam  ex  tabulis  locuple- 
tissimorum  aratorum  eodem  tempore  neminem  in 
Sicilia  pluris  frumentum  vendidisse.  LXXV.  Quae 
est  ergo  ista  ratio  aut  quae  potius  amentia  frumentum 
improbare  id,  quod  ex  eo  loco  sit,  ex  quo  senatus  et 
populus  Romanus  emi  voluerit,  ex  eo  acervo,  ex  quo 
partem  tu  idem  decumarum  nomine  probaris ;  deinde 
a  civitatibus  pecunias  ad  emendum  frumentum  co¬ 
gere,  quum  ex  aerario  acceperis?  Utrum  te  lex  Te- 
rentia  Siculorum  pecunia  frumentum  emere,  an  po- 
puli  Romani  pecunia  frumentum  a  Siculis  emere  ius- 
sit?  174.  Iam  vero  ab  isto  omnem  illam  ex  aerario 
pecuniam,  quam  his  oportuit  civitatibus  pro  frumento 
dari,  lucrifactam  videtis.  Accipis  enim  H-S  quinos 
denos  pro  medimno:  tanti  enim  est  illo  tempore  me- 
dimnum.  Retines  H-S  xviii:  tanti  enim  est  frumen¬ 
tum  Siciliense  ex  lege  aestimatum.  Quid  interest, 
utrum  hoc  feceris,  an  frumentum  non  improbaris, 
sed  frumento  probato  et  accepto  pecuniam  publicam 
tenueris  omnem,  neque  quidquam  ulli  dissolveris  ci- 
vitati,  quum  aestimatio  legis  eiusmodi  sit,  ut  ceteris 
temporibus  tolerabilis  Siculis,  te  praetore  etiam  grata 
esse  debuerit?  Est  enim  modius  lege  II-S  hi  S  aesti- 
,  matus :  fuit  autem ,  te  praetore ,  ut  tu  in  multis  epi- 

stoli8  ad  amicos  tuos  gloriaris,  H-S  11.  Sed  fuerit 
H-S  n  S,  quoniam  tu  tantum  a  civitatibus  in  modios 
singulos  exegisti.  Quum,  si  solveres  Siculis  tantum, 
quantum  populus  Romanus  iusserat,  aratoribus  fieri 
gratissimum  posset:  tu  non  modo  eos  accipere,  quod 
oportebat ,  noluisti ,  sed  etiam  dare ,  quod  non  debe- 
bant,  coegisti.  175.  Atque  haec  ita  gesta  esse,  iu- 
dices,  cognoscite  et  ex  litteris  publicis  civitatum  et 
ex  testimoniis  publicis :  in  quibus  nihil  fictum,  nihil 
ad  tempus  accommodatum  intelligetis.  Omnia,  quae 
dicimus,  rationibus  populorum  non  interpositis  ne- 
que  perturbatis  neque  repentinis,  sed  certis,  institu¬ 
te,  ordine  relata  atque  confecta  sunt.  Recita  ratio- 
nes  Halesinorum.  Cui  pecuniam  datam  dicit?  Die, 
die  etiam  clarius.  volcatio,  timarchidi,  maevio. 
LXXYI.  Quid  est,  Verres?  Ne  illam  quidem  tibi  de- 
fensionem  reliquam  fecisti,  mancipes  in  istis  rebus 
esse  versatos?  mancipes  frumentum  improbasse? 
mancipes  pretio  cum  civitatibus  decidisse  et  eosdem 
abs  te  illarum  civitatum  nomine  pecunias  abstulisse, 
deinde  ipsos  sibi  frumentum  coemisse ;  nihil  haec  ad 
te  perlinere?  Mala  mehercule  ac  misera  defensio, 
praetorem  hoc  dicere,  ego  frumentum  neque  attigi 
neque  aspexi ;  mancipibus  potestatem  probandi  im- 
probandique  permisi;  mancipes  a  civitatibus  pecu¬ 
nias  extorserunt;  ego  autem,  quam  pecuniam  popu- 
lis  dare  debui,  mancipibus  dedi.  176.  Mala  est  haec 
quidem,  ut  dixi,  defensio  ac  polius  perdita  maxi- 
morum  peccatorum,  huius  autem  et  iniquitatis  et 
inertiae  confessio,  non  defensio  criminis;  sed  tamen 
liac  ipsa  tibi,  si  uti  cupias,  non  licet:  vetat  te  Volca- 
tius,  tuae  tuorumque  deliciae,  mentionem  mancipis 
faccre.  Timarchides  autem,  columen  familiae  vestrae, 
premit  fauces  defensionis  tuae;  cui  simul  et  Volcatio 
pecunia  a  civitate  numerata  est.  Iam  vero  scriba 
tuus  annulo  aureo  suo,  quern  ex  his  rebus  invenit, 
ista  te  ratione  uti  non  sinet.  Quid  igitur  est  reli- 
quum,  nisi  uti  fateare  te  Romam  frumentum  emptum 
Siculorum  pecunia  misisse,  publicam  pecuniam  do- 
mum  tuam  convertisse?  0  consuetudo  peccandi, 
quantam  habes  iucunditatem  improbis  et  audacibus, 
quum  poena  abfuit  et  licentia  consecuta  est!  177. 
Iste  in  hoc  genere  peculatus  non  nunc  primum  inve- 
nitur:  sed  nunc  demum  tenetur.  Vidimus  huic  ab 
aerario  pecuniam  numerari  quaestori  ad  sumptum 
exercitus  consularis :  vidimus  paucis  post  mensibus 
et  exercitum  et  consulem  spoliatum.  Ilia  omnis  pe¬ 
cunia  latuit  in  ilia  caligine  ac  tenebris ,  quae  totam 
rempublicam  turn  occupaverant.  Iterum  gessit  he- 
reditariam  quaesturam  cum  Dolabella.  Magnam  pe¬ 
cuniam  avertit;  sed  eius  rationem  cum  damnatione 
Dolabellae  permiscuit.  Commissa  est  pecunia  tanta 
praetori.  Non  reperietis  hominem  timide  nec  levi- 
ter  haec  improbissima  lucra  ligurrientem ;  devorare 
omnem  pecuniam  publicam  non  dubitavit.  Ita  serpit 
illud  insitum  natura  malum,  consuetudine  peccandi 
libera,  finem  audaciae  ut  statuere  ipse  non  possit. 
178.  Tenetur  igitur  aliquando,  et  in  rebus  quum  ma- 
ximis  turn  manifestis  tenetur.  Atque  in  earn  frau- 
dem  mihi  videtur  divinitus  incidisse ,  non  solum  ut 
eas  poenas,  quas  proxime  meruisset,  solveret,  sed  ut 
ilia  etiam  scelera  eius  in  Carbonem  et  in  Dolabellam 
vindicarentur.  LXXVII.  Etenim  nova  quoque  alia 
res  exstitit,  iudices,  in  hoc  crimine,  quae  tollat  omnem 
dubitationem  superioris  illius  decumani  criminis. 
Nam ,  ut  illud  missum  faciam ,  permultos  aratores  in 
alteras  decumas,  et  in  haec  ioccc  millia  modium, 


quod  emptum  populo  Romano  darent,  non  habuisse, 
sed  a  tuo  procuratore ,  hoc  est  ab  Apronio ,  emisse : 
ex  quo  intelligi  potest,  nihil  te  aratoribus  reliqui  fe- 
cisse:  ut  hoc  praeteream,  quod  multorum  est  testi¬ 
moniis  expositum :  potest  illo  quidquam  esse  certius, 
in  tua  potestate  atque  in  tuis  horreis  omne  frumen¬ 
tum  Siciliae  per  triennium  atque  omnes  fructus  agri 
decumani  fuisse?  179.  Quum  enim  a  civitatibus  pro 
frumento  pecuniam  exigebas,  unde  erat  frumentum, 
quod  Romam  mitteres,  si  tu  id  non  omne  clausum  et 
compressum  possidebas?  Ita  in  eo  frumento  primus 
tibi  ille  quaestus  erat  ipsum  frumentum,  quod  erat 
ereptum  ab  aratoribus:  alter,  quod  id  frumentum, 

'  improbissime  per  triennium  partum,  non  semel,  sed 
bis,  neque  uno,  sed  duobus  pretiis  unum  et  idem 
frumentum  vendidisti :  semel  civitatibus ,  H-S  xv  in 
medimnum ;  iterum  populo  Romano,  a  quo  II-S  xvm 
in  medimna,  pro  eodem  illo  frumento  abstulisti. 
180.  At  enim  frumentum  Centuripinorum  et  Agri- 
gentinorum  et  nonnullorum  fortasse  praeterea  proba- 
sti  et  his  populis  pecuniam  dissolvisti.  Sint  sane 
aliquae  civitates  in  eo  numero,  quarum  frumentum 
improbare  nolueris.  Quid  tandem?  his  civitatibus 
omnisne  pecunia ,  quae  pro  frumento  debita  est,  dis- 
;  soluta  est?  Unum  mihi  reperi  non  populum,  sed  ara- 
torem :  vide,  quaere,  circumspice,  si  quis  forte  est  ex 
ea  provincia,  in  qua  tu  triennium  praefuisti,  qui  te 
nolit  perisse:  unum,  inquam,  da  mihi  ex  illis  arato¬ 
ribus,  qui  tibi  ad  statuas  pecuniam  contulerunt,  qui 
sibi  dicat  pro  frumento  omne  esse,  quod  oportuerit, 

:  solutum.  Confirmo,  iudices,  neminem  esse  dicturum. 

LXXVIII.  181.  Ex  omni  pecunia ,  quam  aratori¬ 
bus  solvere  debuisti,  certis  nominibus  deductiones 
fieri  solebant:  primum  pro  spectatione  et  collybo: 
deinde  pro  nescio  quo  cerario.  Haec  omnia,  iudices, 
non  rerum  certarum,  sed  furtorum  improbissimorum 
sunt  vocabula.  Nam  collybus  esse  qui  potest,  quum 
utantur  omnes  uno  genere  nummorum?  Cerarium 
vero  quid  vocas?  quomodo  hoc  nomen  ad  rationes 
magistratus,  quomodo  ad  pecuniam  publicam  al latum 
est?  Nam  illud  genus  tertium  deductionis  erat  eius- 
modi,  quasi  non  modo  liceret,  sed  etiam  oporteret, 
nec  solum  oporteret,  sed  plane  necesse  esset.  Scri- 
bae  nomine  de  tota  pecunia  binae  quinquagesimae 
detrahebantur.  Quis  tibi  hoc  concessit?  quae  lex? 
quae  senatus  auctoritas?  quae  porro  aequitas,  ut  tan- 
lam  pecuniam  scriba  tuus  auferret  sive  de  aratorum 
bonis  sive  de  populi  Romani  vectigalibus?  182.  Nam 
si  potest  ista  pecunia  sine  aratorum  iniuria  detrahi ; 
populus  Romanus  habeat,  tantis  praesertim  aerarii 
angustiis :  sin  autem  et  populus  Romanus  voluit  et 
aequum  est  ita  solvi  aratoribus;  tuus  apparitor  parva 
mercede  populi  conductus ,  de  aratorum  bonis  prae- 
dabitur?  et  in  hac  caussa  scribarum  ordinem  in  me 
concitabit  Hortensius ,  et  eorum  commoda  a  me  labe- 
factari  atque  oppugnari  iura  dicet?  Quasi  vero  hoc 
scribis  ullo  exemplo  aut  ullo  iure  sit  concessum. 
Quid  ergo  vetera  repetam?  aut  quid  eorum  scribarum 
mentionem  faciam,  quos  constat  sanctissimos  homi¬ 
nes  atque  innocentissimos  fuisse?  Non  me  fugit,  iu¬ 
dices,  vetera  exempla  pro  fictis  fabulis  iam  audiri  at¬ 
que  haberi.  In  his  temporibus  versabor  miseris  ac 
perditis.  Nuper,  Hortensi,  quaestor  fuisti.  Quid 
tui  scribae  fecerint,  tu  potes  dicere :  ego  de  meis  hoc 
dico,  quum  in  eadem  ista  Sicilia  pro  frumento  civi- 
!  tatibus  pecuniam  solverem  et  mecum  duos  frugalis- 
:  simos  homines  scribas  haberem,  L.  Mamilium  et 

L.  Sergium :  non  modo  istas  duas  quinquagesimas, 
sed  omnino  nummum  nullum  cuiquam  esse  dedu- 
ctum.  LXXIX.  Dicerem  hoc  mihi  totum  esse  attri- 
buendum ,  iudices ,  si  illi  umquam  a  me  hoc  postu- 
lassent,  si  omnino  umquam  cogitassent.  183.  Quam- 
obrem  enim  scriba  deducat  ac  non  potius  mulio,  qui 
advexit?  tabellarius,  cuius  adventu  certiores  facti  pe- 
tiverunt?  praeco,  qui  adire  iussit?  viator  aut  Vene- 
rius ,  qui  fiscum  sustulit?  Quae  pars  operae  aut  op- 
portunitatis  in  scriba  est?  cur  ei  non  modo  merces 
tanta  detur,  sed  cur  cum  eo  tantae  pecuniae  partitio 
fiat?  Ordo  est  honestus.  Quis  negat?  aut  quid  ea  res 
ad  banc  rem  pertinet?  Est  vero  honestus,  quod  eorum 
hominum  fidei  tabulae  publicae  periculaque  magi- 
stratuum  committuntur.  Itaque  ex  his  scribis,  qui 
digni  sunt  illo  ordine,  patribus  familias,  viris  bonis 
atque  honestis ,  percontamini ,  quid  sibi  istae  quin- 
quagesimae  velint.  Iam  omnes  intelligetis,  novam 
rem  totam  atque  indignam  videri.  184.  Ad  eos  me 
scribas  revoca,  si  placet:  noli  hos  colligere,  qui  num- 
mulis  corrogatis  de  nepotum  donis  ac  de  scenicorum 
corollariis,  quum  decuriam  emerunt,  ex  priibo  ordine 
explosorum  in  secundum  ordinem  civitatis  se  venisse 
dicunt.  Eos  scribas  tecum  disceptatores  huius  cri- 
minis  habebo,  qui  istos  scribas  esse  moleste  ferunt. 
Tametsi  quum  in  eo  ordine  videamus  esse  multos 
non  idoneos,  qui  ordo  industriae  propositus  est  et 
dignitati :  mirabimur  turpes  aliquos  ibi  esse,  quo  cui- 
vis  licet  pretio  pervenire?  LXXX.  Tu  ex  pecunia 
publica  H-S  tredecies  scribam  tuum  permissu  tuo 
quum  abstulisse  fateare,  reliquam  tibi  ullam  defen- 
sionem  putas  esse?  Hoc  ferre  quemquam  posse?  hoc 
quemquam  denique  nunc  tuorum  advocatorum  animo 
aequo  audire  arbitrare?  Qua  in  civitate  C.  Catoni, 
clarissimo  viro,  consulari  homini,  II-S  iv  millibus 
lis  aestimata  sit,  in  eadem  civitate  apparitori  tuo  esse 
concessum,  ut  H-S  uno  nomine  tredecies  auferret? 
185.  Hinc  ille  est  annulus  aureus,  quo  tu  istum  in 
concione  donasti :  quae  tua  donatio  singulari  impu- 
dentia,  nova  Siculis  omnibus,  mihi  vero  etiam  incre- 
dibilis  videbatur.  Saepe  enim  nostri  imperatores 
superatis  hostibus,  optime  republica  gesta,  scribas 
suos  annulis  aureis  in  concione  donarunt:  tu  vero 
quibus  rebus  gestis,  quo  hoste  superato,  concionem 
donandi  caussa  advocare  ausus  es?  Neque  enim  so¬ 
lum  scribam  tuum  annulo,  sed  etiam  virum  fortissi- 
mum  ac  tui  dissimillimum,  Q.  Rubrium,  excellentem 
virtute,  auctoritate,  copiis,  corona  et  phaleris  et  torque 
donasti,  M.  Cossutium,  sanctissimum  virum  atque 
honestissimum,  M.  Castritium,  summo  splendore, 
ingenio,  gratia  praeditum.  186.  Quid  haec  sibi  horum 
trium  civium  Romanorum  dona  voluerunt?  Siculos 
praeterea  polentissimos  nobilissimosque  donasti ;  qui 
non,  quemadmodum  sperasti,  tardiores  fuerunt,  sed 
ornatiores  tuo  iudicio  ad  testimonia  dicunda  vene- 
runt.  Quibus  ex  hostium  spoliis ,  de  qua  victoria, 
qua  ex  praeda  ac  manubiis  haec  abs  te  donatio  con- 
stituta  est?  An  quod  te  praetore  paucorum  adventu 
myoparonum  classis  pulcherrima,  Siciliae  praesi- 
dium  propugnaculumque  provinciae,  piratarum  raa- 
nibus  incensa  est?  an  quod  ager  Syracusanus  prae- 
donum  incendiis  te  praetore  vastatus  est?  an  quod 
forum  Syracusanum  nauarchorum  sanguine  redun- 
davit?  an  quod  in  pgdu  Syracusano  piraticus  myo- 
paro  navigavit?  Nibil  possum  reperire,  quamobrem 
te  in  istam  amenliam  incidisse  arbitrer:  nisi  forte  id 
cgisti,  ut  hominibus  ne  oblivisci  quidem  rerum  tua- 


rum  male  gestarum  liceret.  187.  Annulo  est  aureo 
scriba  donatus ,  et  ad  earn  donationem  concio  est  ad- 
vocata.  Quod  erat  os  tuum,  quum  videbas  in  con¬ 
cione  eos  homines,  quorum  ex  bonis  iste  annulus 
aureus  donabatur,  qui  ipsi  annulos  aureos  posuerant 
liberisque  suis  detraxerant,  ut  esset,  unde  scriba 
tuus  hoc  tuum  munus  ac  beneficium  tueretur?  Quae 
porro  tua  praefatio  donationis  fuit?  Ilia  scilicet  vetus 
atque  imperatoria,  quandoque  tu  quid  in  praelio, 
in  bello,  in  re  mil i tar i :  —  cuius  ne  mentio  qui¬ 
dem  te  praetore  ulla  facta  est:  an  ilia?  quandoque 

TU  NULLA  UMQUAM  Mini  IN  CUPIDITATE  AC  TURPITU- 
D I  NE  DEFUISTI,  OMNIBUSQUE  IN  IISDEM  FLAGITIIS 
MECUM  ET  IN  LEGATIONE,  ET  PRAETURA  ET  UIC  IN 
SICILIA  VERSATUS  ES:  OB  EAS  RES,  QUONIAM  TE  RE 

locupletavi,  hoc  annulo  aureo  dono.  Vera  haec 
fuisset  oratio.  Neque  enim  iste  annulus  aureus  abs 
te  datus  istum  virum  fortem ,  sed  hominem  locuple- 
tem  esse  declarat.  Ita  eumdem  annulum,  ab  alio  da¬ 
tum,  testem  virtutis  duceremus:  abs  te  donatum, 
comitem  pecuniae  iudicamus. 

LXXXI.  188.  Dictum,  iudices,  est  de  decumano 
frumento;  dictum  de  empto;  extremum  et  reliquum 
est  de  aestimato :  quod  quum  magnitudine  pecuniae, 
turn  iniuriae  genere  quemvis  debet  commovere :  turn 
vero  eo  magis,  quod  ad  hoc  crimen  non  ingeniosa  ali- 
qua  defensio,  sed  improbissima  confessio  compara¬ 
tor.  Nam  quum  ex  senatusconsulto  et  ex  legibus 
frumentum  ei  in  cellam  sumere  liceret:  idque  fru- 
mentum  senatus  ita  aestimasset,  quaternis  H-S  tritici 
modium,  binis,  bordei:  iste,  numero  ad  suinmam 
tritici  adiecto,  tritici  modios  singulos  cum  aratoribus 
ternis  denariis  aestimavit.  Non  est  in  hoc  crimen, 
Iiortensi;  ne  forte  ad  hoc  meditere,  multos  saepe  vi- 
ros  bonos  et  fortes  et  innocentes  cum  aratoribus  et 
cum  civitatibus  frumentum,  in  cellam  quod  sumi 
oporteret,  aestimasse,  et  pecuniam  pro  frumento  abs¬ 
tulisse.  Scio,  quid  soleat  fieri;  scio,  quid  liceat. 
Nihil,  quod  antea  fuerat  in  consuetudine  bonorum, 
nunc  in  istius  facto  reprehenditur.  189.  Hoc  repre- 
hendo ,  quod ,  quum  in  Sicilia  H-S  binis  tritici  mo- 
dius  esset,  ut  istius  epistola  ad  te  missa  declarat, 
summum  H-S  ternis :  id  quod  et  testimoniis  omni¬ 
bus  et  tabulis  aratorum  planum  factum  antea  est. 
turn  iste  pro  tritici  modiis  singulis  ternos  ab  aratori¬ 
bus  denarios  exegit.  LXXXII.  Hoc  crimen  est;  ut 
intelligas,  non  ex  aestimatione,  neque  ex  ternis  de¬ 
nariis  pendere  crimen ,  sed  ex  coniunctione  annonae 
atque  existimationis.  Etenim  haec  aestimatio  nata 
est,  iudices,  initio  non  ex  praetorum  aut  consulum, 
sed  ex  aratorum  atque  civitatum  commodo.  Nemo 
enim  fuit  initio  tarn  impudens,  qui,  quum  frumen¬ 
tum  deberetur,  pecuniam  posceret.  Certe  hoc  ab 
aratore  primum  est  profectum  aut  ab  ea  civitate,  cui 
imperabatur:  quum  aut  frumentum  vendidisset,  aut 
servare  vellet,  aut  in  eum  locum,  quo  imperabatur, 
portare  nollet,  petivit  in  beneficii  loco  et  gratiae,  ut 
sibi  pro  frumento,  quanti  frumentum  esset,  dare  li¬ 
ceret.  Ex  buiuscemodi  principio  atque  ex  liberali- 
tate  atque  accommodatione  inagistratuum  consuetudo 
aestimationis  introducta  est.  190.  Seculi  sunt  avario- 
res  magistralus:  qui  tamen  in  avaritia  sua  non  solum 
viam  quaestus  invenerunt,  verum  etiam  exitum  ac 
ralionem  defensionis.  Instituerunt  semper  in  ultima 
ac  difficillima  ad  portandum  loca  frumentum  impe- 
rare,  ut  vecturae  difficultate,  ad  quam  vellent,  aesti- 
mationem  pervenirent.  In  hoc  genere  facilior  est  ex- 

istimatio,  quam  reprehensio,  ideo  quod  eum,  qui  hoc 
facit,  avarurn  possumus  existimare,  crimen  in  eo  con- 
stituere  non  tam  facile  possumus :  quod  videtur  con- 
cedendum  magistratibus  nostris  esse,  ut  iis,  quo  loco 
velint,  frumentum  accipere  liceat.  Itaque  hoc  est, 
quod  multi  fortasse  fecerunt,  et  ita  multi,  ut  ii,  quos 
innocentissimos  meminimus  aut  audivimus,  non  fe- 
cerint.  LXXXIII.  191.  Quaero  nunc  abs  te,  Ilortensi, 
cum  utris  tandem  istius  factum  collaturus  es?  cum 
iis,  credo,  qui  benignitate  adducti,  per  beneficium  et 
gratiam  civitatibus  concesserunt,  ut  nummos  pro  fru- 
mento  darent.  Ita  credo  petiisse  ab  isto  aratores,  ut, 
quum  H-S  ternis  tritici  modium  vendere  non  pos- 
sent,  pro  singulis  modiis  ternos  denarios  dare  liceret. 
An,  quoniam  hoc  non  audes  dicere,  illuc  confugies, 
vecturae  difficultate  adductos ,  ternos  denarios  dare 
maluisse?  Cuius  vecturae?  quo  ex  loco,  in  quem  lo¬ 
cum  ne  portarent?  Philomelione  Ephesum?  Video, 
quid  inter  annonam  interesse  soleat:  video,  quot  die- 
rum  via  sit:  video  Philomeliensibus  expedire,  quanti 
Ephesi  sit  frumentum,  tantum  dare  potius  in  Phry¬ 
gia,  quam  Ephesum  portare  aut  ad  emendum  fru¬ 
mentum  Ephesum  pecuniam  et  legatos  mittere.  192. 
In  Sicilia  vero  quid  eiusmodi  est?  Henna  mediterra- 
nea  est  maxime.  Coge,  ut  ad  aquam  tibi,  id  quod 
summi  iuris  est,  frumentum  Hennenses  metiantur: 
vel  Phintiam  vel  Halesam  vel  Catinam ,  loca  inter  se 
maxime  diversa,  eodem  die,  quo  iusseris,  deporta- 
bunt.  Tametsi  ne  vectura  quidem  opus  est.  Nam 
totus  quaestus  hie,  indices,  aestimationis  ex  annonae 
natus  est  varietate.  Hoc  enim  magistratus  in  provin- 
cia  assequi  potest,  ut  ibi  accipiat,  ubi  est  carissi- 
mum.  Ideo  valet  ista  ratio  aestimationis  in  Asia:  va¬ 
let  in  Hispania :  valet  in  his  provinciis,  in  quibus 
unum  pretium  frumento  esse  non  solet.  In  Sicilia 
vero  quid  cuiusquam  intererat,  quo  loco  daret?  Ne- 
que  enim  portandum  erat:  et,  quo  quisque  vehere 
iussus  esset,  ibi  tantidem  frumentum  emeret,  quanti 
domi  vendidisset.  193.  Quamobrem  si  vis,  Hortensi, 
docere ,  aliquid  ab  isto  simile  in  aestimatione ,  atque 
a  ceteris,  esse  factum:  doceas  oportebit,  aliquo  in 
loco  Siciliae,  praetore  Verre,  ternis  denariis  tritici 
modium  fuisse.  LXXXIV.  Vide,  quam  tibi  defensio- 
nem  patefecerim ;  quam  iniquam  in  socios,  quam  re- 
motam  ab  utilitate  reipublicae,  quam  seiunctam  a  vo- 
luntate  atque  sententia  legis.  Tu,  quum  tibi  ego  fru¬ 
mentum  in  meis  agris  atque  in  mea  civitate ,  deni- 
que  in  iis  locis,  in  quibus  versaris,  rem  geris,  pro- 
vinciam  administras,  paratus  sim  dare:  angulum  mi- 
hi  aliquem  eligas  provinciae  reconditum  ac  dereli¬ 
ct*1111?  iubeas  ibi  me  metiri,  quo  portare  non  expe- 
diat?  ubi  emere  non  possim?  194.  Improbum  faci- 
nus,  iudices,  non  ferendum,  nemini  lege  concessum, 
sed  fortasse  adhuc  in  nullo  etiam  vindicatum.  Ta- 
men  ego  hoc,  quod  ferri  nego  posse,  Verri,  iudices, 
concedo  et  largior.  Si  ullo  in  loco  eius  provinciae 
frumentum  tanti  fuit,  quanti  iste  aestimavit,  hoc  cri¬ 
men  in  istum  reum  valere  oportere  non  arbitror.  Ve- 
rum  enimvero  quum  esset  H-S  binis  aut  etiam  ter¬ 
nis,  quibusvis  in  locis  provinciae,  duodenos  sester- 
tios  exegisti.  Si  mihi  tecum  neque  de  annona  neque 
de  aestimatione  tua  potest  esse  controversia,  quid  se- 
des?  quid  exspectas?  quid  defendis?  Utrum  tibi  pe¬ 
cuniae  conciliatae  videntur  adversum  leges,  adver- 
sum  rempublicam,  cum  maxima  sociorum  iniuria: 
an  vero  id  ratione,  ordine,  e  republica,  sine  cuius¬ 
quam  iniuria  factum  esse  defendes?  195.  Quum  tibi 


senatus  ex  aerario  pecuniam  prompsisset  et  singulos 
tibi  denarios  adnumerasset,  quos  tu  pro  singulis  mo¬ 
diis  aratoribus  solveres:  quid  facere  debuisti?  Si, 
quod  L.  Piso  ille  Frugi,  qui  legem  de  pecuniis  repe- 
tundis  primus  tulit;  quum  emisses,  quanti  esset, 
quod  superaret  pecuniae,  retulisses:  si,  ut  ambitiosi 
homines  aut  benigni,  quum  pluris  senatus  aestimas- 
set,  quam  quanti  esset  annona,  ex  senatus  aes'tima- 
tione,  non  ex  annonae  ratione,  solvisses :  sin,  ut  ple- 
rique  faciunt,  in  quo  etiam  erat  aliquis  quaestus,  sed 
is  honestus  atque  concessus;  frumentum,  quoniam 
vilius  erat,  ne  emisses'  sumpsisses  id  nummorum, 
quod  tibi  senatus,  cellae  nomine,  concesserat. 

LXXXV.  Hoc  vero  quid  est?  quam  habet  ratio- 
nem ,  non  quaero  aequitatis ,  sed  ipsius  improbitatis 
atque  impudentiae?  Neque  enim  est  fere  quidquam, 
quod  homines  palam  facere  audeant  in  magistratu, 
quamvis  improbe,  quin  eius  facti,  si  non  bonam,  at 
aliquam  rationem  afferre  soleant.  196.  Hoc  quid  est? 
Venit  praetor:  frumentum,  inquit,  me  abs  te  emere 
oportet.  Optime.  Modium  denario.  Benigne  ac  libe¬ 
raliser  :  nam  ego  tribus  H-S  non  possum  vendere. 
Mihi  frumentum  non  opus  est :  nummos  volo.  Nam 
speraveram,  inquit  arator,  me  ad  denarios  perventu- 
rum:  sed,  si  ita  necesse  est,  quanti  frumentum  sit, 
considera.  Video  esse  binis  H-S.  Quid  ergo  a  me 
tibi  nummorum  dari  potest,  quum  senatus  tibi  qua- 
ternos  H-S  dederit?  Quid  poscat,  attendite;  et  vos, 
quaeso,  simul,  iudices,  aequitatem  praetoris  attendi¬ 
te.  197.  Quaternos  H-S,  quos  mihi  senatus  decrevit 
et  ex  aerario  dedit,  ego  habebo  et  in  cistam  transfe- 
ram  de  fisco.  Quid  postea?  quid?  pro  singulis  modiis, 
quos  tibi  impero,  tu  mihi  octonos  H-S  dato.  Qua 
ratione?  Quid  quaeris  rationem?  Non  tantam  rationem 
res  habet  ,  quantam  utilitatem  atque  praedam.  Die, 
die,  inquit  ille,  planius.  Senatus  te  voluit  mihi  num¬ 
mos  dare,  me  tibi  frumentum  metiri.  Tu  eos  num¬ 
mos,  quos  mihi  senatus  dare  voluit,,  ipse  habes:  a 
me,  cui  singulos  denarios  dari  oportuit,  binos  aufers? 
et  huic  praedae  ac  direptioni,  cellae  nomen  imponis? 
198.  Haec  deerat  iniuria  et  haec  calamitas  aratoribus 
te  praetore,  qua  reliquis  fortunis  omnibus  everteren- 
tur.  Nam  quid  esse  reliqui  poterat  ei,  qui  per  hanc  in- 
iuriam  non  modo  fructum  omnem  amitteret,  sed  etiam 
omne  instrumentum  vendere  cogeretur?  Quonam  se 
verteret?  Ex  quo  fructu  nummos,  quos  tibi  daret,  in- 
veniret?  Decumarum  nomine  tantum  erat  ablatum, 
quantum  voluntas  tulerat  Apronii:  pro  alteris  decu- 
mis  emptoque  frumento  aut  nihil  datum,  aut  tantum 
datum,  quantum  reliqui  scriba  fecerat,  aut  ultro 
etiam  (id  quod  didicistis)  ablatum.  LXXXVI.  Co- 
gantur  etiam  nummi  ab  aratore?  quomodo?  quo  iure? 
quo  exemplo?  Nam,  quum  fructus  diripiebantur  ara- 
torum  atque  omni  lacerabantur  iniuria,  videbatur  id 
perdere  arator,  quod  aratro  ipse  quaesisset,  in  quo 
elaborasset,  quod  agri  segetesque  extulissent.  199. 
Quibus  iniuriis  gravissimis  tamen  illud  erat  miserum 
solatium,  quod  id  perdere  videbatur,  quod  alio  prae¬ 
tore  ,  eodem  ex  agro  reparare  posset.  Nummos  vero 
ut  det  arator,  quos  non  exarat,  boves  et  aratrum 
ipsum  et  omne  instrumentum  vendat  necesse  est. 
Non  enim  debetis  hoc  cogitare:  habet  idem  in  num- 
mis;  habet  idem  in  urbanis  praediis.  Nam  quum 
aratori  aliquid  imponitur,  non  hominis,  si  quae  sunt 
praeterea,  facilitates,  sed  aratlbnis  ipsius  vis  ac  ratio 
consideranda  est,  quid  ea  sustinere,  quid  pati,  quid 
eflicere  possit  ac  debeat.  Quamquam  illi  quoque  sunt 

homines  ab  isto  omni  ratione  exinaniti  ac  perditi,  ta- 
men  hoc  vobis  est  statuendum,  quid  aratorem  ipsum 
arationis  nomine  muneris  in  republica  fungi  ac  su- 
stinere  velitis.  Imponitis  decumas:  patiuntur;  alte- 
ras :  temporibus  vestris  serviendum  putant ;  dent  em- 
ptum  praeterea:  dabunt,  si  voletis.  200.  Haec  quam 
sint  gravia ,  et  quid  his  rebus  detractis  possit  ad  do¬ 
minos  puri  ac  reliqui  pervenire ,  credo  vos  ex  vestris 
rebus  rusticis  coniectura  assequi  posse.  Addite  nunc 
eodem  istius  edicta,  instituta,  iniurias :  addite  Apronii 
Veneriorumque  servorum  in  agro  decumano  regna  ac 
rapinas.  Quamquam  haec  omitto:  de  cella  loquor. 
Placetne  vobis,  in  cellam  magistratibus  vestris  fru- 
mentum  Siculos  gratis  dare?  Quid  hoc  indignius? 
quid  iniquius?  Atqui  hoc  scitote  aratoribus  hoc  prae- 
tore  optandum  ac  petendum  fuisse.  LXXXVII.  So- 
sitheus  est  Entellinus,  homo  cum  primis  prudens  et 
domi  nobilis :  cuius  verba  audietis ;  qui  ad  hoc  iudi— 
cium  legatus  publice  cum  Arthemone  et  Menisco  pri- 
mariis  viris  missus  est.  Is  quum  in  senatu  Entellino 
multa  mecum  de  istius  iniuriis  ageret,  hoc  dixit :  si 
hoc  de  cella  atque  hac  aestimatione  concederetur,  vel- 
le  Siculos  senatui  polliceri  frumentum  in  cellam  gra¬ 
tis,  ne  posthac  tantas  pecunias  magistratibus  nostris 
decerneremus.  201.  Perspicere  vos  certo  scio,  Sicu- 
lis  quanto  opere  hoc  expediat,  non  ad  aequitatem 
conditionis,  sed  ad  minima  malorum  eligenda.  Nam, 
qui  mille  modium  Verri  suae  partis  in  cellam  gratis 
dedisset,  duo  millia  nummfim  aut  suramum  tria  de- 
disset:  idem  nunc  pro  eodem  numero  frumenti  H-S 
vin  millia  dare  coactus  est.  Hoc  arator  assequi  per 
triennium  certe  fructu  suo  non  potuit :  vendiderit  in- 
strumentum,  necesse  est.  Quod  si  hoc  munus  et  hoc 
vectigal  arator  tolerare,  hoc  est  Sicilia  ferre  ac  pati 
potest:  populo  Romano  ferat  potius,  quam  nostris 
magistratibus.  Magna  pecunia,  magnum  praeclarum- 
que  vectigal,  si  modo  salva  provincia,  si  sine  iniuria 
sociorum  percipere  possumus.  Nihil  detraho  magi¬ 
stratibus:  tantumdem  detur  in  cellam,  quantum  sem¬ 
per  datum  est:  quod  praeterea  Yerres  imperat,  id,  si 
facere  non  possunt,  recusent ;  si  possunt,  populi  Ro¬ 
mani  potius  hoc  sit  vectigal,  quam  praeda  praetoris. 
202.  Deinde  cur  in  uno  genere  solo  frumenti  ista  ae- 
stimatio  constituatur?  Si  est  aequa  et  ferenda:  debet 
populo  Romano  Sicilia  decumas:  det  pro  singulis  tri- 
tici  modiis  ternos  denarios:  sibi  habeat  frumentum. 
Data  tibi  pecunia  est,  Yerres,  una,  qua  frumentum  ti- 
bi  emeres  in  cellam,  altera,  qua  frumentum  emeres  a 
civitatibus,  quod  Romam  mitteres.  Tibi  datam  pe- 
cuniam  domi  retines  et  praeterea  pecuniam  perma- 
gnam  tuo  nomine  aufers.  Fac  idem  in  eo  frumento, 
quod  ad  populum  Romanum  pertinet;  exige  eadem 
aestimatione  pecuniam  a  civitatibus,  et  refer,  quam 
accepisti :  turn  refertius  erit  aerarium  populi  Romani, 
quam  umquam  fuit.  203.  At  enim  istam  rem  in  pu¬ 
blico  frumento  Sicilia  non  ferret :  hanc  rem  in  meo 
frumento  tulit.  Proinde  quasi  aut  aequior  sit  ista 
aestimatio  in  tuo,  quam  in  populi  Romani  commodo: 
aut  ea  res,  quam  ego  dico,  et  ea,  quam  tu  fecisti,  in¬ 
ter  se  genere  iniuriae,  non  magnitudine  pecuniae  dif- 
ferat.  Verum  istam  ipsam  cellam  ferre  nullo  modo 
possunt;  ut  omnia  remittantur,  ut  omnibus  iniuriis 
et  calamitatibus ,  quas  te  praetore  tulerunt,  in  poste- 
rum  liberentur :  istam  se  cellam  atque  istam  aestima- 
tionem  negant  ullo  modo  ferre  posse. 

LXXXVIH.  204.  Multa  Sophocles  Agrigentinus 
apud  Cn.  Pompeium  consulem  nuper,  homo  disertis- 


;  simus  et  omni  doctrina  et  virtute  ornatissimus ,  pro 
tota  Sicilia  de  aratorum  miseriis  graviter  ac  copiose 
dixisse  ac  deplorasse  dicitur.  Ex  quibus  hoc  iis,  qui 
aderant,  (nam  magno  conventu  acta  res  est,)  indi- 
gnissimum  videbatur:  qua  in  re  senatus  optime  ac 
benignissime  cum  aratoribus  egisset,  large  liberali- 
terque  aestimasset,  in  ea  re  praedari  praetorem,  bo¬ 
nis  everti  aratores ;  et  id  non  modo  fieri,  sed  ita  fieri, 
quasi  liceat  concessumque  sit. 

205.  Quid  ad  haec  Hortensius?  Falsum  esse  cri¬ 
men?  Hoc  numquam  dicet.  Non  magnam  hac  ratione 
pecuniam  captam?  Ne  id  quidem  dicet.  Non  iniu- 
riam  factam  Siculis  atque  aratoribus?  qui  poterit  di- 
cere?  Quid  igitur  dicet?  Fecisse  alios.  Quid  est  hoc? 
Utrum  crimini  defensio  an  comitatus  exsilio  quaeri- 
tur?  Tu  in  hac  republica  atque  in  hachominum  libi- 
dine  et  (ut  adhuc  habuit  se  status  iudiciorum)  etiam 
licentia  non  ex  iure,  non  ex  aequitate,  non  ex  lege, 
non  ex  eo,  quod  oportuerit,  non  ex  eo,  quod  licuerit, 
sed  ex  eo,  quod  aliquis  fecerit,  id,  quod  reprehendi- 
tur,  recte  factum  esse  defendes?  206.  Fecerunt  alii 
alia  quam  multa.  Cur  in  hoc  uno  crimine  isto  genere 
defensionis  uteris?  Sunt  qftaedam  omnino  in  te  sin- 
gularia,  quae  in  nullum  alium  liominem  dici  neque 
convenire  possint:  quaedam  tibi  cum  multis  commu- 
nia.  Ergo,  ut  omittam  tuos  peculatus,  ut  oh  ius  di- 
cundum  pecunias  acceptas,  ut  eiusmodi  cetera ,  quae 
forsitan  alii  quoque  etiam  fecerint:  illud,  in  quo  te 
gravissime  accusavi ,  quod  ob  iudicandam  rem  pecu¬ 
niam  accepisses,  eadem  ista  ratione  defendes,  fecisse 
alios?  Ut  ego  assentiar  orationi,  defensionem  tamen 
non  probabo.  Potius  enim,  te  damnato,  ceteris  angu- 
stior  locus  improbitatis  defendendae  relinquatur, 
quam,  te  absolute,  alii,  quod  audacissime  fecerunt, 
recte  fecisse  existimentur.  LXXXIX.  207.  Lugent 
omnes  provinciae:  queruntur  omnes  liberi  populi: 
regna  denique  iam  omnia  de  nostris  cupiditatibus  et 
iniuriis  expostulant:  locus  intra  oceanum  iam  nullus 
est,  neque  tam  longinquus  neque  tarn  reconditus,  quo 
non  per  haec  tempora  nostrorum  hominum  libido  ini- 
quitasque  pervaserit.  Sustinere  iam  populus  Roma- 
nus  omnium  nationum  non  vim,  non  arma,  non  hel¬ 
ium,  sed  luctum,  lacrimas,  querimonias  non  potest. 
In  eiusmodi  re  ac  moribus,  si  is,  qui  erit  adductus  in 
iudicium,  quum  manifestis  flagitiis  tenebitur,  alios 
eadem  fecisse  dicet:  illi  exempla  non  deerunt;  rei- 
publicae  salus  deerit,  si  improborum  exemplis  im- 
probi  iudicio  ac  periculo  liberabuntur.  208.  Placent 
vobis  hominum  mores?  placet  ita  geri  magistratus, 
ut  geruntur?  placet  socios  sic  tractari,  quod  restat,  ut 
per  haec  tempora  tractatos  videtis?  Cur  haec  a  me 
opera  consumitur?  quid  sedetis?  cur  non  in  media 
!  oratione  mea  consurgitis  atque  disceditis?  Yultis  au- 
tem  istorum  audacias  ac  libidines  aliqua  ex  parte  re- 
secare?  desinite  dubitare,  utrum  sit  utilius,  propter 
multos  improbos  uni  parcere,  an  unius  improbi  sup- 
plicio  multorum  improbitatem  coercere.  209.  Tam- 
etsi  quae  ista  sunt  exempla  multorum?  Nam  quum 
in  tanta  caussa,  quum  in  crimine  maximo  dici  a  de- 
fensore  coeptum  est,  factitatum  esse  aliquid :  exspe- 
ctant  ii,  qui  audiunt,  exempla  ex  vetere  memoria  et 
monumentis  ac  litteris,  plena  dignitatis,  plena  anti- 
quitatis.  XC.  Haec  enim  plurimum  solent  et  aucto- 
ritatis  habere  ad  probandum ,  et  iucunditatis  ad  au- 
diendum.  Africanos  mihi  et  Catones  et  Laelios  com- 
memorabis?  et  eos  idem  fecisse  dices?  Quam  vis  res 
'  mihi  non  placeat:  tamen  contra  hominum  auctorita- 

tem  pugnare  non  potero.  An,  quum  eos  non  poteris; 
proferes  hos  recentes,  Q.  Catulum  patrem,  C.  Ma¬ 
riam,  Q.  Scaevolam,  M.  Scaurum,  Q.  Metellura?  qui 
omnes  provincias  habuerunt,  et  frumentum  cellae 
nomine  imperaverunt.  Magna  est  hominum  auctori- 
tas  et  tanta,  ut  etiam  delicti  suspicionem  tegere  pos- 
sit.  210.  Non  habes  ne  ex  his  quidem  bominibus, 
qui  nuper  fuerunt,  ullum  auctorem  istius  aestimatio- 
nis.  Quo  me  igitur,  aut  ad  quae  exempla  revocas? 
Ab  illis  hominibus  ,  qui  turn  versati  sunt  in  republi- 
ca ,  quum  et  optimi  mores  erant  et  hominum  existi- 
matio  gravis  habebatur  et  iudicia  severa  fiebant,  ad 
banc  hominum  licentiam  et  libidinem  me  abducis?  et 
in  quos  aliquid  exempli  populus  Romanus  statui  pu- 
tat  oportere,  ab  iis  tu  defensionis  exempla  quaeris? 
Non  fugio  ne  hos  quidem  mores,  dummodo  ex  his 
ea,  quae  probat  populus  Romanus  exempla,  non  ea, 
quae  condemnat,  sequamur.  Non  circumspiciam, 
non  quaeram  foris:  habeo  iudices  tecum,  principes 
civitatis,  P.  Servilium  et  Q.  Catulum:  qui  tanta  au- 
ctoritate  sunt,  tantis  rebus  gestis,  ut  in  illo  antiquis- 
simorum  clarissimorumque  hominum,  de  quibus  an- 
tea  dixi,  numero  reponantur.  21 1 .  Exempla  quaeri- 
mus,  et  ea  non  antiqua.  Modo  uterque  horum  exer- 
citum  habuit.  Quaere,  Hortensi,  quoniam  te  recentia 
exempla  delectant,  quid  fecerint.  Itane  vero?  Q.  Ca- 
tulus  frumento  est  usus,  pecuniam  non  coegit.  P. 
Servilius  quinquennium  exercitui  quum  praeesset  et 
ista  ratione  innumerabilem  pecuniam  facere  posset, 
non  statuit  sibi  quidquam  licere,  quod  non  patrem 
suum,  non  avum  Q.  Metellum  facere  vidisset.  C. 
Verres  reperietur,  qui,  quod  expediat,  id  licere  dicat? 
quod  nemo,  nisi  improbus,  fecerit,  id  aliorum  exem- 
plo  se  fecisse  defendat?  At  in  Sicilia  factitatum  est. 
NCI.  Quae  est  ista  conditio  Siciliae?  Cur,  quae  opti- 
mo  iure  propter  vetustatem,  fidelitatem,  propinquita- 
tem  esse  debet,  huic  praecipua  lex  iniuriae  definitur? 
212.  Sed  in  ista  ipsa  Sicilia,  non  quaeram  exemplum 
foris:  hoc  ipso  ex  consilio  utar  exemplis.  C.  Marcel- 
le,  te  appello.  Siciliae  provinciae,  quum  esses  pro 
consule,  praefuisti.  Num  quae  in  tuo  imperio  pecu¬ 
niae  cellae  nomine  coactae  sunt?  Neque  ego  hoc  in 
tua  laude  pono :  alia  sunt  tua  facta  atque  consilia 
summa  laude  digna ,  quibus  illam  tu  provinciam  af- 
flictam  et  perditam  erexisti  atque  recreasti.  Nam  hoc 
de  cella  ne  Lepidus  quidem  fecerat,  cui  tu  successi- 
sti.  Quae  sunt  tibi  igitur  exempla  in  Sicilia  cellae, 
si  hoc  crimen  non  modo  Marcelli  facto,  sed  ne  Lepidi 
quidem  potes  defendere?  213.  An  me  ad  M.  Antonii 
aestimationem  frumenti  exactionemque  pecuniae  re- 
vocaturus  es?  I'ta,  inquit,  ad  M.  Antonii.  Hoc  enim 
mihi  significasse  et  annuisse  visus  est.  Ex  omnibus- 
ne  igitur  populi  Romani  praetoribus,  consulibus,  im- 
peratoribns  M.  Antonium  delegisti,  et  eius  unum  im- 
probissimum  factum,  quod  imitarere?  Et  hie  utrum 
mihi  difficile  est  dicere,  an  his  existimare,  ita  se  in 
illo  infinito  imperio  M.  Antonium  gessisse,  ut  multo 
isti  perniciosius  sit  dicere,  se  in  re  improbissima  vo- 
luisse  Antonium  imitari,  quam  si  possit,  defendere, 
nihil  in  vita  se  M.  Antonii  simile  fecisse.  Homines  in 
iudiciis  ad  crimen  defendendum,  non,  quid  fecerit 
quispiam,  proferre  solent,  sed  quicj  probarit.  Anto¬ 
nium,  quum  multa  contra  sociorum  salutem,  multa 
contra  utilitatem  provinciarum  et  faceret  et  cogitaret, 
in  mediis  iniuriis  eius  et  cupiditatibus  mors  oppres- 
sit.  Tu  mihi,  quasi  omnia  eius  facta  atque  consilia 
senatus,  populus,  iudices  comprobarint,  itaM.  Antonii  ! 


exemplo  istius  audaciam  defendis?  XCII.  214.  At 
idem  fecit  Sacerdos.  Hominem  innocentem  et  sum¬ 
ma  prudentia  praeditum  nominas :  sed  turn  idem  fe¬ 
cisse  erit  existimandus ,  si  eodem  consilio  fecerit. 
Nam  genus  aestimationis  ipsum  a  me  numquam  est 
reprehensum :  sed  eius  aequitas  aratorum  commodo 
et  voluntate  perpenditur.  Non  potest  reprehendi  ulla 
aestimatio,  quae  aratori  non  modo  incommoda  non 
est,  sed  etiam  grata  est.  Sacerdos,  ut  in  provinciam 
venit,  frumentum  in  cellam  imperavit.  Quum  esset 
ante  novum  tritici  modius  denariis  quinque,  petive- 
runt  ab  eo  civitates,  ut  aestimaret.  Remissior  ali- 
quanto  eius  fuit  aestimatio,  quam  annona.  Nam  ae- 
stimavit  denariis  hi.  Vides,  eamdem  aestimationem 
propter  temporis  dissimilitudinem  in  illo  laudis  caus- 
sam  habere,  in  te  criminis,  in  illo  beneficii,  in  te  in¬ 
iuriae?  215.  Eodem  tempore  praetor  Antonius  hi  de¬ 
nariis  aestimavit  post  messem  summa  in  vilitate, 
quum  aratores  frumentum  dare  gratis  malebant.  Et 
aiebat  se  tantidem  aestimasse,  quanti  Sacerdotem; 
neque  mentiebatur:  sed  eadem  ista  aestimatione  alter 
sublevarat  aratores,  alter  everterat.  Quod  nisi  omnis 
frumenti  ratio  ex  temporibus  esset  et  annona,  non  ex 
numero  neque  ex  summa ,  consideranda :  numquam 
tam  grati  hi  sesquimodii,  Q.  Hortensi,  fuissent,  quos 
tu  quum  ad  mensurae  tam  exiguam  rationem  populo 
Romano  in  capita  descripsisses ,  gratissimum  omni¬ 
bus  fecisti.  Caritas  enim  annonae  faciebat,  ut  istuc, 
quod  re  parvum  videbatur,  tempore  magnum  videre- 
tur.  Idem  istuc  si  in  vilitate  populo  Romano  largiri 
voluisses,  derisum  tuum  beneficium  esset  atque  eon- 
temptum.  XCIII.  216.  Noli  igitur  dicere,  istum  idem 
fecisse,  quod  Sacerdotem ;  quoniam  non  eodem  tem¬ 
pore,  neque  simili  fecit  annona.  Dicito  potius,  quo¬ 
niam  habes  auctorem  idoneum,  quod  Antonius  uno 
adventu  et  vix  menstruis  cibariis  fecerit,  id  istum  per 
triennium  fecisse  ;  et  istius  innocentiam  M.  Antonii 
facto  atque  auctoritate  defendito.  Nam  de  Sex.  qui¬ 
dem  Peducaeo,  fortissimo  atque  innocentissimo  viro, 
quid  dicetis?  De  quo  quis  umquam  arator  questus 
est?  aut  quis  non  ad  hoc  tempus  innocentissimam 
omnium  diligentissimamque  praeturam  illius  homi- 
nis  existimavit?  Biennium  provinciam  obtinuit,  quum 
alter  annus  in  vilitate,  alter  in  summa  caritate  fuerit. 
Num  aut  in  vilitate  nummum  arator  quisquam  dedit, 
aut  in  caritate  de  aestimatione  frumenti  questus  est? 
At  uberiora  cibaria  facta  sunt  caritate.  Credo:  neque 
id  est  novum,  neque  reprehendendum,  217.  Modo 
C.  Sentium  vidimus,  hominem  vetere  ilia  ac  singu- 
lari  innocentia  praeditum,  propter  caritatem  frumen¬ 
ti,  quae  fuerat  in  Macedonia,  permagnam  ex  cibariis 
pecuniam  deportare.  Quamobrem  non  ego  in  video 
tuis  commodis,  si  qua  ad  te  lege  venerunt:  iniuriam 
queror ,  improbitatem  coarguo :  avaritiam  in  crimen 
et  in  iudicium  voco. 

Quod  si  suspiciones  iniicere  voletis,  ad  plures  ho¬ 
mines  et  ad  plures  provincias  crimen  hoc  pertinere : 
non  ego  istam  defensionem  vestram  pertimescam, 
sed  me  omnium  provinciarum  defensorem  esse  profi- 
tebor.  Etenim  hoc  dico  et  magna  voce  dico:  ubi- 

CUMQUE  HOC  FACTUM  EST,  IMPUOBE  FACTUM  EST;  ' 
QUICUMQUE  HOC  FECIT,  SUPPLICIO  DIGNUS  EST. 

XCIV.  218.  Nam,  per  deos  immortales!  videte,  iudi¬ 
ces,  et  prospicite  animis,  quid  futurum  sit.  Multi 
magnas  pccunias  ab  invitis  civitatibus  atque  ab  in- 
vitis  aratoribus  ista  ratione ,  cellae  nomine ,  coege- 
riint:  (omnino  ego  neminem  video,  praeter  istum, 

sed  do  hoc  vobis  et  concedo  esse,  multos :)  in  hoc  ho- 
mine  rem  adductam  in  iudicium  videtis.  Quidfacere 
potestis?  Utrum,  quum  iudices  sitis  de  pecunia  ca- 
pta,  conciliata,  tantam  pecuniam  captam  negligere; 
an,  quum  lex  sociorum  caussa  rogata  sit,  sociorum 
querimonias  non  audire?  219.  Verum  hoc  quoque  vo¬ 
bis  remitto:  negligite  praeterita,  si  vultis.  Sed  ne 
reliquas  spes  turbetis  atque  omnes  provincias  ever- 
tatis ;  id  providete,  ne  avaritiae,  quae  antehac  occul- 
tis  itineribus  atque  angustis  uti  solebat,  auctoritate 
vestra  viam  patefaciatis  illustrem  atque  latam.  Nam 
si  hoc  probatis  et  si  licere  pecunias  isto  nomine  capi 
iudicatis,  certe  hoc,  quod  adhucnemo,  nisi  impro- 
bissimus,  fecit,  posthac  nemo,  nisi  stultissimus,  non 
faciet.  Improbi  sunt,  qui  pecunias  contra  leges  co- 
gunt;  stulti,  qui,  quod  licere  iudicatum  est,  praeter- 
mittunt.  220.  Deinde,  iudices,  videte,  quam  infini- 
tam  sitis  hominibus  licentiam  pecuniarum  eripienda- 
rum  daturi.  Si,  ternos  denarios  qui  coegit,  erit  ab- 
solutus :  quaternos,  quinos,  denos  denique  aut  vice- 
nos  coget  alius.  Quae  erit  reprehensio?  in  quo  pri- 
mum  iniuriae  gradu  resistere  incipiet  severitas  iudi- 
cis?  Quotus  erit  iste  denarius,  qui  non  sit  ferendus, 
et  in  quo  primum  aestimationis  iniquitas  atque  im- 
probitas  reprehendatur?  Non  enim  a  vobis  summa, 
sed  genus  aestimationis  erit  comprobatum:  neque 
hoc  potestis  iudicare ,  ternis  denariis  aestimare  lice¬ 
re,  denis  non  licere.  Ubi  enim  semel  ab  annonae 
ratione  et  ab  aratorum  voluntate  res  ad  praetoris  libi— 
dinem  tralata  est,  non  est  iam  in  lege  atque  in  of¬ 
ficio  ,  sed  in  voluntate  hominum  atque  avaritia  posi- 
tus  modus  aestimandi.  XCV.  Quapropter  si  vos  se¬ 
mel  in  iudicando  finem  aequitatis  et  legis  transieri- 
tis:  scitote,  vos  nullum  ceteris  in  aestimando  finem 
improbitatis  et  avaritiae  reliquisse.  221 .  Videte  igi- 
tur,  quam  multa  simul  a  vobis  postulentur.  Absol- 
vile  eum,  qui  se  fateatur  maximas  pecunias  cum 
summa  sociorum  iniuria  cepisse.  Non  est  satis.  Sunt 
alii  quoque  complures,  idem  qui  fecerint.  Absolvite 
etiam  illos,  si  qui  sunt,  ut  uno  iudicio  quam  pluri- 
mos  improbos  liberetis.  Ne  id  quidem  satis  est. 
Facite,  ut  ceteris  posthac  idem  liceat.  Licebit.  At 
hoc  parum  est.  Permittite,  ut  liceat,  quanti  quisque 
velit,  tanti  aestimet.  Aestimabit.  Videtis  iam  pro- 
fecto ,  iudices ,  hac  aestimatione  a  vobis  comprobata 
neque  modum  posthac  avaritiae  cuiusquam  neque 
poenam  improbitatis  futuram.  222.  Quas  ob  res, 
quidagis,  Hortensi?  Consul  es  designatus:  provin- 
ciam  sortitus  es :  de  aestimatione  frumenti  quum  di¬ 
ces,  sic  te  audiemus,  quasi  id,  quod  ab  isto  recte 
factum  esse  defendes,  te  facturum  profiteare,  et  quasi, 
quod  isti  licitum  esse  dices ,  vehementer  cupias  tibi 
licere.  Atqui,  si  id  licebit,  nihil  est,  quod  putetis 
quemquam  posthac  commissurum,  ut  de  pecuniis 
repetundis  condemnari  possit.  Quantani  enim  quis¬ 
que  concupierit  pecuniam ,  tantam  licebit  per  cellae 
nomen  aestimationis  magnitudine  consequatur. 

XCVI.  223.  At  enim  est  quiddam,  quod,  etiamsi 
palam  in  defendendo  non  dicit  Hortensius,  tamen  ita 
dicit,  ut  vos  id  suspicari  et  cogitare  possitis:  perti- 
nere  hoc  ad  commodum  senatorium;  pertinere  ad 
utilitatem  eorum,  qui  iudicent,  qui  in  provinciis  cum 
potestate  aut  cum  legatione  se  futuros  aliquando  ar- 
bitrentur.  Praeclaros  vero  existimas  iudices  nos 
habere,  quos  alienis  peccatis  concessuros  putes,  quo 
facilius  ipsos  peccare  liceat.  Ergo  id  volumus  po- 
pulum  Romanum ,  id  provincias ,  id  socios  nationes- 


que  exteras  existimare,  si  senatores  iudicent,  hoc 
certe  unurn  genus  infinitae  pecuniae  per  summam 
iniuriam  cogendae  nullo  modo  posse  reprehendi? 
Quod  si  ita  est,  quid  possumus  contra  ilium  praeto- 
rem  dicere,  qui  quotidie  templum  tenet,  qui  rempu- 
blicam  sistere  negat  posse,  ni  ad  equestrem  ordinem 
iudicia  referantur?  224.  Quod  si  ille  hoc  unum  agi- 
tare  coeperit,  esse  aliquod  genus  cogendae  pecuniae, 
senatorum  commune  et  iam  prope  concessum  ordini, 
quo  genere  ab  sociis  maxima  pecunia  per  summam 
iniuriam  auferatur,  neque  id  ullo  modo  senatoriis 
iudiciis  reprehendi  posse ,  idque ,  dum  equester  ordo 
iudicaret,  numquam  esse  commissum  :  quis  obsistet? 
quis  erit  tarn  cupidus  vestrum,  tarn  fautor  ordinis, 
qui  de  transferendis  iudiciis  possit  recusare? 

XCVII.  Atque  utinam  posset  aliqua  ratione  hoc 
crimen ,  quamvis  falsa ,  modo  humana  atque  usitata 
defendere!  Minore  periculo  vestro,  minore  periculo 
provinciarum  omnium  iudicaretis.  Negaret  hac  ae¬ 
stimatione  se  usum?  vos  id  credidisse  homini,  non 
factum  comprobasse  videremini.  Nullo  modo  negare 
potest :  urgetur  a  tota  Sicilia :  nemo  est  ex  tanto  nu- 
mero  aratorum,  a  quo  pecunia  cellae  nomine  non  sit 
exacta.  225.  Vellem  etiam  hoc  posset  dicere,  nihil 
ad  se  istam  rationem  pertinere;  per  quaestores  rem 
frumentariam  esse  administratam.  Ne  id  quidem  ei 
licet  dicere,  propterea  quod  ipsius  litterae  recitantur, 
ad  civitates  de  ternis  denariis  missae.  Quae  est  igi- 
tur  defensio?  Feci,  quod  arguis:  coegi  pecunias  ma¬ 
ximas  cellae  nomine :  sed  hoc  mihi  licuit ;  vobis ,  si 
prospicitis,  licebit.  Periculosum  provinciis,  genus 
iniuriae  confirmari  iudicio ;  perniciosum  nostro  ordi¬ 
ni,  populum  Romanum  existimare,  non  posse  eos 
homines,  qui  ipsi  legibus  teneantur,  leges  in  iudi¬ 
cando  religiose  defendere.  Atque  isto  praetore,  iudi¬ 
ces,  non  solum  aestimandi  frumenti  modus  non  fuit, 
sed  ne  imperandi  quidem.  Neque  enim  id,  quod 
debebatur,  sed  quantum  commodum  fuit,  imperavit. 
Summam  faciam  vobis  ex  publicis  litteris  et  testimo- 
niis  civitatum  frumenti  in  cellam  imperati.  Repe- 
rietis  quinquies  tanto,  iudices,  amplius  istum,  quam 
quantum  ei  in  cellam  sumere  licitum  sit,  civitatibus 
imperasse.  Quid  ad  hanc  impudentiam  addi  potest, 
si  et  aestimavit  tanti ,  ut  homines  ferre  non  possent, 
et  tanto  plus,  quam  erat  ei  concessum  legibus,  im¬ 
peravit? 

226.  Quapropter,  cognita  tota  re  frumentaria,  iu¬ 
dices,  iam  facillime  perspicere  potestis,  amissam  esse 
populo  Romano  Siciliam ,  fructuosissimam  atque  op- 
portunissimam  provinciam ,  nisi  earn  vos  istius  da- 
mnatione  recuperatis.  Quid  est  enim  Sicilia,  si  ei 
agri  cultionem  sustuleris  et  si  aratorum  numerum  ac 
nomen  exstinxeris?  Quid  enim  potest  esse  in  calami- 
tate  residui ,  quod  non  ad  miseros  aratores  isto  prae¬ 
tore  per  summam  iniuriam  ignominiamque  pervene- 
rit?  quibus,  quum  decumas  dare  deberent,  vix  ipsis 
decumae  relictae  sunt;  quum  pecunia  deberetur,  so- 
luta  non  est;  quum  optima  aestimatione  senatus  fru- 
mentum  eos  in  cellam  dare  voluisset,  etiam  instru- 
menta  agrorum  vendere  coacti  sunt.  XCVIII.  227.  Dixi 
iam  antea,  iudices,  ut  has  omnes  iniurias  tollatis,  ta¬ 
men  ipsam  rationem  arandi  spe  magis  et  iucunditate 
quadam,  quam  fructu  atque  emolumento  teneri.  Et- 
enim  ad  incertum  casum  et  eventum  certus  quotannis 
labor  et  certus  sumptus  impenditur.  Annona  porro 
pretium,  nisi  in  calamitate  fructuum,  non  habet;  si 
autem  ubcrtas  in  percipiendis  fructibus  fuit,  conse- 

quitur  vilitas  in  vendendis :  ut  aut  male  vendendum 
intelligas,  si  bene  processit,  aut  male  perceptos  fru- 
ctus ,  si  recte  licet  vendere.  Totae  autem  res  rusti- 
cae  eiusmodi  sunt,  ut  eas  non  ratio  neque  labor,  sed 
res  incertissimae ,  venti  tempestatesque  moderentur. 
Hinc  quum  unae  decumae  lege  et  conditione  trahan- 
tur ;  alterae  novis  institutis  propter  annonae  rationem 
imperentur;  ematur  praeterea  frumentum  quotannis 
publice;  postremo  etiam  in  cellam  magistratibus  et 
legatis  imperetur:  quid  aut  quantum  praeterea  est, 
quod  aut  liberum  possit  habere  ille  arator  ac  dominus 
in  potestate  suorum  fructuum,  aut  in  ipsis  fructibus 
solutum?  228.  Quod  si  haec  feruntur  omnia ;  si  vobis 
potius  ac  reipublicae,  quam  sibi  et  suis  commodis, 
opera,  sumptu,  labore  deserviunt :  etiamne  haec  nova 


debent  edicta  et  imperia  praetorum  et  Apronii  domi- 
nationem  et  Veneriorum  servorum  furta  rapinasque 
perferre?  etiamne  frumentum  pro  empto  gratis  dare? 
etiamne  in  cellam  quum  cupiant  gratis  dare,  ultro 
pecuniam  grandem  addere?  etiamne  haec  tot  detri- 
menta  atque  damna  cum  maximis  iniuriis  contume- 
liisque  perferre?  Itaque  haec,  iudices,  quae  pati  nullo 
modo  potuerunt,  non  pertulerunt.  Arationes  tota 
Sicilia  desertas  atque  a  dominis  relictas  esse  cogno- 
stis:  neque  quidquam  aliud  agitur  hoc  iudicio,  nisi 
ut  antiquissimi  socii  fidelissimique ,  Siculi,  coloni 
populi  Romani  atque  aratores,  vestra  severitate  et 
diligentia,  me  duce  atque  auctore,  in  agros  atque  in 
aedes  suas  revertantur. 


23. 


ACCUSATIONIS 

IN  C.  V  E  R  R  E  M 

LIBER  QUART  US 

D  E 

S  I  G  N  I  S. 


ARG.  Hoc  libro  Cicero  quum  alia  Siciliae  ornamenta, 
publica  pariter  ac  privata,  turn  maxime  deorum  signa,  a  Verre 
per  furtum  abacta,  et  falsam  esse  coarguit  defensionem  Horten- 
sii,  coemptailla  esse  contendentis.  Nam  neque  per  leges  licere 
magistratibus  in  provinciis  mercari  quidquam,  et  ea  esse  pretia, 
ut  bona  non  possint  non  rapta  iudieari. 

I.  1.  Venio  nunc  ad  istius,  quemadmodum  ipse 
appellat,  studium,  ut  amici  eius,  morbum  et  insa- 
niam,  ut  Siculi,  latrocinium:  ego,  quo  nomine  appel- 
lem,  nescio.  Rem  vobis  proponam:  vos  earn  suo, 
non  nominis  pondere  penditote.  Genus  ipsum  prius 
cognoscite,  iudices ;  deinde  fortasse  non  magno  opere 
quaeretis,  quo  nomine  appellandum  putetis.  Nego 
in  Sicilia  tota,  tarn  locupleti,  tarn  vetere  provincia, 
tot  oppidis ,  tot  familiis  tarn  copiosis ,  ullum  argen- 
teum  vas,  ullum  Corinthium  aut  Deliacum  fuisse,  ul- 
lam  gemmam  aut  margaritam,  quidquam  ex  auro  aut 
ebore  factum,  signum  ullum  aeneum,  marmoreum, 
eburneum:  nego  ullam  picturam  neque  in  tabula, 
neque  in  textili  fuisse,  quin  conquisierit,  inspexerit; 
quod  placitum  sit,  abstulerit.  2.  Magnum  videor 
(licere:  attendite  etiam,  quemadmodum  dicam.  Non 
enim  verbi  neque  criminis  augendi  caussa  complector 
omnia:  quum  dico,  nihil  istum  eiusmodi  rerum  in 
tota  provincia  reliquisse ,  Latine  me ,  scitote,  non  ac- 
cusatorie  loqui.  Etiam  planius:  nihil  in  aedibus  cu- 
iusquam,  ne  in  oppidis  quidem;  nihil  in  locis  com- 
munibus,  ne  in  fanis  quidem;  nihil  apud  Siculum, 
nihil  apud  civem  Romanum ;  denique  nihil  istum, 


quod  ad  oculos  animumque  accident,  neque  privati 
neque  publici  neque  profani  neque  sacri  tota  in  Sici¬ 
lia  reliquisse. 

3.  Unde  igitur  potius  incipiam,  quam  ab  ea  civi- 
tate,  quae  tibi  una  in  amore  atque  in  deliciis  fuit? 
aut  ex  quo  potius  numero,  quam  ex  ipsis  laudatori- 
bus  tuis?  Facilius  enim  perspicietur,  qualis  apud 
eos  fueris,  qui  te  oderunt,  qui  accusant,  qui  perse- 
quuntur,  quum  apud  tuos  Mamertinos  inveniare  im- 
probissima  ratione  esse  praedatus.  II.  C.  Heius  est 
Mamertinus  (omnes  hoc  mihi ,  qui  Messanam  acces- 
serunt,  facile  concedent)  omnibus  rebus  in  ilia  civi- 
tate  ornatissimus.  Huius  domus  est  vel  optima  Mes- 
sanae ,  notissima  quidem  certe ,  et  nostris  hominibus 
apertissima  maximeque  hospitalis.  Ea  domus  ante 
adventum  istius  sic  ornata  fuit,  ut  urbi  quoque  esset 
ornamento.  Nam  ipsa  Messana,  quae  situ  moenibus 
j  portuque  ornata  sit,  ab  his  rebus,  quibus  iste  dele- 
;  ctatur,  sane  vacua  atque  nuda  est.  4.  Erat  apud 
i  Heium  sacrarium  magna  cum  dignitate  in  aedibus, 

'  a  maioribus  traditum,  perantiquum;  in  quo  signa 
pulcherrima  quattuor  summo  artificio,  summa  nobi- 
i  litate:  quae  non  modo  istum  hominem  ingeniosum 
atque  intelligentem ,  verum  etiam  quemvis  nostrum, 
j  quos  iste  idiotas  appellat,  delectare  possent :  unum 
Cupidinis  marmoreum  Praxiteli:  —  nimirum  didici 
etiam,  dum  in  istum  inquiro,  artificum  nomina. 
Idem,  opinor,  artifex  eiusdem  modi  Cupidinem  fecit 
ilium,  qui  est  Thespiis,  propter  quern  Thespiae  vi- 

suntur:  nam  alia  visendi  caussa  nulla  est.  Itaque 
ille  L.  Mummius,  quum  Thespiadas,  quae  ad  aedem 
Felicitatis  sunt,  ceteraque  profana  ex  illo  oppido  signa 
tolleret,  hunc  marmoreum  Cupidinem,  quod  erat  con- 
secratus,  non  attigit.  —  III.  5.  Verum,  ut  ad  illud 
sacrarium  redeara,  signum  erat  hoc,  quod  dico,  Cu- 
pidinis  e  marmore :  ex  altera  parte  Hercules,  egregie 
factus  ex  aere:  is  dicebatur  esse  Myronis,  ut  opinor: 
et  certe.  Item  ante  hos  deos  erant  arulae,  quae  cui- 
vis  sacrarii  religionem  significare  possent:  erant  ae- 
nea  praeterea  duo  signa,  non  maxima,  verum  eximia 
venustate,  virginali  habitu  atque  vestitu,  quae  mani- 
bus  sublatis  sacra  quaedam  more  Atheniensium  vir- 
ginum  reposita  in  capitibus  sustinebant :  Canephorae 
ipsae  vocabantur :  sed  earum  artificem,  quern?  quem- 
nam?  recte  admones,  Polycletum  esse  dicebant.  Mes- 
sanam  ut  quisque  nostrum  venerat,  haec  visere  sole- 
bat  :  omnibus  haec  ad  visendum  patebant  quotidie  : 
domus  erat  non  domino  magis  ornamento,  quam  civi- 
tati.  6.  C.  Claudius,  cuius  aedilitatem  magnificen- 
tissimam  scimus  fuisse,  usus  est  hoc  Cupidine  tam- 
diu,  dum  forum  diis  immortalibus  populoque  Romano 
habuit  ornatum:  et,  quum  esset  hospes  Heiorum, 
Mamertini  autem  populi  patronus,  ut  illis  benignis 
usus  est  ad  commodandum,  sic  ipse  diligens  fuit  ad 
reportandum.  Nuper  homines  nobiles  eiusmodi,  iu- 
dices :  et  quid  dico  nuper?  immo  vero  modo  ac  plane 
paullo  ante  vidimus,  qui  forum  ac  basilicas  non  spo- 
liis  provinciarum ,  sed  ornamentis  amicorum;  com- 
modis  hospitum,  non  furtis  nocentium,  ornarent :  qui 
tamen  signa  atque  ornamenta  sua  cuique  reddebant, 
non  ablata  ex  urbibus  sociorum,  quatridui  caussa, 
per  simulationem  aedilitatis,  domum  deinde  atque  ad 
suas  villas  auferebant.  7.  Haec  omnia,  quae  dixi, 
signa ,  iudices ,  ab  Heio  de  sacrario  Yerres  abstulit  : 
nullum,  inquam,  horum  reliquit,  neque  aliud  ullum 
tamen,  praeter  unura  pervetus  ligneum,  Bonam  For- 
tunam,  ut  opinor.  Earn  iste  habere  domi  suaenoluit. 
IV.  Pro  deum  hominumque  fidem!  quid  hoc  est? 
quae  est  haec  caussa?  quae  haec  impudentia  est? 
Quae  dico  signa,  antequam  abs  te  sublata  sunt,  Mes- 
sanam  cum  imperio  nemo  venit,  quin  viderit.  Tot 
praetores,  tot  consules  in  Sicilia,  turn  in  pace,  turn 
etiam  in  bello  fuerunt;  tot  homines  cuiusque  modi; 
non  loquor  de  integris ,  innocentibus ,  religiosis :  tot 
cupidi ,  tot  improbi ,  tot  audaces :  quorum  nemo  sibi 
tarn  vehemens,  tam  potens,  tam  nobilis  visus  est,  qui 
ex  illo  sacrario  quidquam  poscere  aut  tollere  aut  at- 
tingere  auderet.  Verres,  quod  ubique  erit  pulcherri- 
mum,  auferet?  nihil  habere  praeterea  cuiquam  lice- 
bit?  tot  domus  locupletissimas  domus  istius  una  ca- 
piet?  idcirco  nemo  superiorum  attigit,  ut  iste  tolleret? 
ideo  C.  Claudius  Pulcher  retulit,  ut  C.  Verres  posset 
auferre?  At  non  requirebat  ille  Cupido  lenonis  domum 
ac  meretriciam  disciplinam :  facile  illo  sacrario  patrio 
continebatur :  Heio  sea  maioribus  relictum  esse  scie- 
bat  in  hereditate  sacrorum :  non  quaerebat  meretricis 
heredem.  8.  Sed  quid  ego  lam  vehementer  inve- 
hor?  verbo  uno  repellar.  Emi,  inquit.  0  dii  im- 
mortales !  praeclaram  defensionem !  Mercatorem  cum 
imperio  ac  securibus  in  provinciam  misimus,  omnia 
qui  signa,  tabulas  pictas,  omne  argentum,  aurum, 
ebur,  gemmas  coemeret,  nihil  cuiquam  relinqueret! 
Haec  enim  mihi  ad  omnia  defensio  patefieri  videtur, 
emisse.  Primum,  si  id  quod  vis  tibi  ego  concedam, 
ut  emeris,  quoniam  in  toto  hoc  genere  hac  una  de- 
fensione  usurus  es :  quaero,  cuiusmodi  tu  iudicia  Ro- 

mae  putaris  esse,  si  tibi  hoc  quemquam  concessurum 
putasti,  te  in  praetura  atque  imperio  tot  res,  tam  pre- 
tiosas ,  omnes  denique  res ,  quae  alicuius  pretii  fue- 
rint,  tota  ex  provincia  coemisse?  V.  9.  Videte  maio- 
rum  diligentiam,  qui  nihildum  etiam  istiusmodi  su- 
spicabantur;  verumtamen  ea,  quae  parvis  in  rebus 
accidere  poterant,  providebant.  Neminem,  qui  cum 
potestate  aut  legatione  in  provinciam  esset  profectus, 
tam  amentem  fore  putaverunt,  ut  emeret  argentum, 
(dabatur  enim  de  publico)  ut  vestem  (praebebatur 
enim  legibus) :  mancipium  putaverunt ,  quo  et  omnes 
utimur,  et  non  praebetur  a  populo.  Sanxerunt,  ne 

QUIS  EMERET  MANCIPIUM,  NISI  IN  DEMORTUI  LOCUM. 

Si  qui  Romae  esset  demortuus?  immo,  si  quis  ibi¬ 
dem.  Non  enim  te  instruere  domum  tuam  voluerunt 
in  provincia,  sed  ilium  usum  provinciae  supplere. 
10.  Quae  fuit  caussa,  cur  tam  diligenter  nos  in  pro¬ 
vinces  ab  emptionibus  removerent?  Haec,  iudices, 
quod  putabant  ereptionem  esse,  non  emptionem,  quum 
venditori  suo  arbitratu  vendere  non  liceret.  In  pro- 
vinciis  intelligebant ,  si  is ,  qui  esset  cum  imperio  ac 
potestate,  quod  apud  quemque  esset,  emere  vellet, 
idque  ei  liceret,  fore,  uti,  quod  quisque  vellet,  sive 
esset  venale,  sive  non  esset,  quanti  vellet,  auferret. 
Dicet  aliquis :  Noli  isto  modo  agere  cum  Verre :  noli 
eius  facta  ad  antiquae  religionis  rationem  exquirere : 
concede,  ut  impune  emerit,  modo  ut  bona  ratione 
emerit,  nihil  pro  potestate,  nihil  ab  invito,  nihil  per 
iniuriam.  Sic  agam.  Si  quid  venale  habuit  Heius;  si 
id,  quanti  aestimabat,  tanti  vendidit:  desino  quaere- 
re,  cur  emeris.  VI.  11.  Quid  igitur  nobis  faciundum 
est?  Num  argumentis  utendum  in  re  eiusmodi?  Quae- 
rendum  est,  credo,  Heius  iste  num  aes  alienum  ha- 
buerit,  num  auctionem  fecerit:  si  fecit,  num  tanta 
difficultas  eum  rei  nummariae  tenuerit,  tanta  egestas, 
tanta  vis  presserit,  ut  sacrarium  suum  spoliaret,  ut 
deos  patrios  venderet.  At  hominem  video  auctionem 
fecisse  nullam;  vendidisse  praeter  fructus  suos  nihil 
umquam ;  non  modo  in  aere  alieno  nullo,  sed  in  suis 
nummis  multis  esse  ac  semper  fuisse;  si  haec  con¬ 
tra,  ac  dico,  essent  omnia:  tamen  ilium  haec,  quae 
tot  annos  in  familia  sacrarioque  maiorum  fuissent, 
venditurum  non  fuisse.  Quid,  si  magnitudine  pecu¬ 
niae  persuasum  est  ei?  verisimile  non  est,  ut  ille  ho¬ 
mo  tam  locuples ,  tam  honestus ,  religioni  suae  mo- 
numentisque  maiorum  pecuniam  anteponeret.  12. 
Sunt  ista:  verumtamen  abducuntur  homines  non- 
numquam  etiam  ab  institutis  suis  magnitudine  pe¬ 
cuniae.  Videamus,  quanta  ista  pecunia  fuerit,  quae 
potuerit  Heium,  hominem  maxime  locupletem,  mini- 
me  avarum,  ab  humanitate,  a  pietate,  a  religione  de- 
ducere.  Ita  iussisti,  opinor,  ipsum  in  tabulas  refer- 

re  :  II  AEG  OMNI  A  SIGNA  PRAXITELI  ,  MYRONIS,  POI.Y- 
CLETI,  II-S  VI.  MILL.  ET  10  VERRI  VEN'DITA  SUNT.  Re- 

cita  ex  tabulis.  Tabulae  heii.  Iuvat  me  haec  prae- 
clara  nomina  artificum ,  quae  isti  ad  caelum  ferunt, 
Verris  aestimatione  sic  concidisse.  Cupidinem  Pra- 
xitelis  H-S  cioioc.  Profecto  hinc  natum  est:  Malo 
emere,  quam  rogcire.  VII.  13.  Dicet  aliquis:  Quid? 
tu  ista  permagno  aestimas?  Ego  vero  ad  meam  ratio¬ 
nem  usumque  meum  non  aestimo:  verumtamen  a 
vobis  ita  arbitror  spectari  oportere ,  quanti  haec  eo- 
rum  iudicio,  qui  studiosi  sunt  harum  rerum,  aesti- 
mentur;  quanti  venire  soleant;  quanti  haec  ipsa,  si 
palam  libereque  venirent,  venire  possent;  denique 
ipse  Verres  quanti  aestimet.  Numquam  enim,  si  de- 
nariis  quadringentis  Cupidinem  ilium  putasset,  com- 

misisset,  ut  propter  eum  in  sermonem  hominum  at- 
que  in  tantam  vituperationem  veniret.  U.  Quis  ve- 
strum  igitur  nescit,  quanti  haec  aestimentur?  In  au- 
ctione  signum  aeneum  non  magnum  H-S  XL  millibus 
venire  non  vidimus?  Quid,  si  velim  nominare  homi¬ 
nes  ,  qui  aut  non  minoris  aut  etiam  pluris  emerint? 
nonne  possum?  Etenim  qui  modus  est  in  his  rebus 
cupiditatis,  idem  est  aestimationis.  Difficile  est  enim 
finem  facere  pretio,  si  non  lihidini  feceris.  Video 
igitur  Heium  neque  voluntate  neque  difficultate  ali- 
qua  temporis  neque  magnitudine  pecuniae  adductum 
esse,  ut  haec  signa  venderet:  teque  ista  simulatione 
emptionis ,  vi,  metu,  imperio,  fascibus,  ah  homine 
eo,  quern  una  cum  ceteris  sociis  non  solum  potestati 
tuae,  sed  etiam  fidei  populus  Romanus  commiserat, 
eripuisse  atque  abstulisse.  15.  Quid  mihi  tam  optan- 
dum,  iudices,  potest  esse  in  hoc  crimine,  quam  ut 
haec  eadem  dicat  ipse  Heius?  Nihil  profecto.  Sed  ne 
difficilia  optemus.  Heius  est  Mamertinus:  Mamerli- 
na  civitas  istum  publice  communi  consilio  sola  lau- 
dat:  omnibus  ipse  ceteris  Siculis  odio  est:  ab  his  so¬ 
bs  amatur :  eius  autem  legationis,  quae  ad  istum  lau- 
dandum  missa  est,  princeps  est  Heius:  (etenim  est 
primus  civitatis:)  ne  forte,  dum  publicis  mandatis 
serviat,  de  privatis  iniuriis  reticeat.  16.  Haec  quum  j 
scirem  et  cogitarem,  commisi  tamen,  iudices,  Heio.  j 
Produxi  eum  prima  actione :  neque  id  tamen  ullo  pe-  | 
riculo  feci.  Quid  enim  poterat  Heius  respondere,  si  i 
esset  improbus,  si  sui  dissimilis?  Esse  ilia  signa  do-  i 
mi  suae,  non  esse  apud  Verrem?  Qui  poterat  quid- 
quam  eiusmodi  dicere?  Ut  homo  turpissimus  esset 
impudentissimeque  mentiretur,  hoc  diceret:  ilia  se  i 
habuisse  venalia,  eaque  se,  quanti  voluerit,  vendi-  i 
disse.  Homo  domi  suae  nobilissimus,  qui  vos  de  re-  i 
ligione  sua  ac  dignitate  vere  existimare  maxime  vel-  j 
let,  primo  dixit  se  istum  publice  laudare,  quod  sibi 
ita  mandatum  esset:  deinde  neque  se  ilia  habuisse 
venalia  neque  ulla  conditione,  si,  utrum  vellet,  lice- 
ret,  adduci  umquam  potuisse,  ut  venderet  ilia,  quae 
in  sacrario  fuissent  a  maioribus  suis  relicta  et  tradi-  ! 
ta.  VIII.  17.  Quidsedes,  Verres?  quid  exspectas?  j 
quid  te  a  Centuripina  civitate ,  a  Catinensi ,  ab  Hale-  I 
sina ,  ab  Tyndaritana ,  Hennensi ,  Agyrinensi  ceteris- 
que  Siciliae  civitatibus  circumveniri  atque  opprimi 
dicis?  Tua  te  altera  patria,  quemadmodum  dicere  so- 
lebas,  Messana  circumvenit:  tua,  inquam,  Messana, 
tuorum  adiutrix  scelerum ,  libidinum  testis ,  praeda- 
rum  ac  furtorum  receptrix.  Adest  enim  vir  amplis- 
simus  eius  civitatis,  legatus,  huiusce  iudicii  caussa 
domo  missus ,  princeps  laudationis  tuae ,  qui  te  pu¬ 
blice  laudat:  ita  enim  mandatum  atque  imperatum 
est;  Tametsi,  rogatus  de  cybaea  tenetis  memoria 
quid  respondent:  aedifieatam  publicis  operis,  publi¬ 
ce  coactis ,  eique  aedificandae  publice  Mamertinum 
senatorem  praefuisse.  —  Idem  ad  vos  privatim,  iu¬ 
dices,  confugit:  utitur  hac  lege,  qua  iudicium  est, 
communi  arce  sociorum.  Tametsi  lex  est  de  pecu- 
niis  repetundis,  ille  se  negat  pecuniam  repetere, 
quam  ereptam  non  tanto  opere  desiderat:  sacra  se 
maiorum  suorum  repetere  abs  te  dicit :  deos  penates 
te  patrios  reposcit.  18.  Ecqui  pudor  est?  ecquae  re- 
ligio,  Verres?  ecqui  metus?  Habitasti  apud  Heium 
Messanae:  res  ilium  divinas  apud  eos  deos  in  suosa-  i 
crario  prope  quotidie  facere  vidisti.  Non  movetur  ; 
pecunia:  denique  quae  ornamenti  caussa  fuerunt,  1 
non  requirit.  Tibi  habe  Canephoros:  deorum  simu-  i 
lacra  restitue.  Quae  quia  dixit,  quia  tempore  dato  1 


modeste  apud  vos  socius  amicusque  populi  Romani 
questus  est:  quia  religioni  suae  non  modo  in  diis  pa- 
triis  repetundis,  sed  etiam  in  ipso  iureiurando  ac  te¬ 
stimony,  proximus  fuit:  hominem  missum  ab  isto 
scitote  esse  Messanam  de  legatis  unum,  ilium  ipsum, 
qui  navi  istius  aedificandae  publice  praefuit,  qui  a 
senatu  peteret,  ut  Heius  ignominia  afficeretur. 

IX.  19.  Homo  amentissime,  quid  putasti  te  impe- 
traturum?  Quanti  is  a  civibus  suis  fieret,  quanti  au- 
ctoritas  eius  haberetur,  ignorabas?  Verum  fac  te  im- 
petravisse;  fac  aliquid  gravius  in  Heium  statuisse 
Mamertinos:  quantam  putas  auctoritatem  laudationis 
eorum  futuram ,  si  in  eum ,  quern  constet  verum  pro 
testimony  dixisse,  poenam  constituerint?  Tametsi 
quae  est  ista  laudatio,  quum  laudator  interrogatus 
laedat  necesse  est?  Quid?  isti  laudatores  tui  nonne 
testes  mei  sunt?  Heius  est  laudator:  laesit  gravissi- 
me.  Producam  ceteros:  reticebunt,  quae  poterunt, 
libenter:  dicent,  quae  necesse  erit,  ingratis.  Negent 
isti  onerariam  navem  maximam  aedifieatam  esse  Mes¬ 
sanae?  negent,  si  possint.  Negent  ei  navi  faciundae 
senatorem  Mamertinum  publice  praefuisse?  utinam 
negent !  Sunt  etiam  cetera,  quae  malo  integra  reser- 
vare,  ut  quam  minimum  sit  illis  temporis  ad  medi- 
i  tandum  confirmandumque  periurium.  20.  Haec  tibi 
;  laudatio  procedat  in  numerum:  hi  te  homines  aucto- 
•  Qlate  sya  sublevent,  qui  te  neque  debent  adiuvare, 

J  si  possint,  neque  possunt,  si  velint;  quibus  tu  pri- 
j  vatim  iniurias  plurimas  contumeliasque  imposuisti; 

quo  in  oppido  multas  familias  in  perpetuum  infames 
;  tuis  stupris  flagitiisque  fecisti.  At  publice  commo- 
dasti.  Non  sine  magno  quidem  reipublicae  provin- 
;  ciaeque  Siciliae  detrimento.  Tritici  modium  lx  mil- 
lia  empta  populo  Romano  dare  debebant  et  solebant: 
abs  te  solo  remissum  est.  Respublica  detrimentum 
j  fecit,  qudd  per  te  imperii  ius  una  in  civitate  immi- 
nutum  est:  Siculi,  quod  hoc  non  de  summa  frumenti 
detractum  est,  sed  tralatum  in  Centuripinos  et  Ha- 
!  lesinos ,  immunes  populos :  et  hoc  plus  impositum, 
quam  ferre  possent.  21.  Navem  imperare  debuisti 
ex  foedere:  remisisti  in  triennium.  Militem  nullum 
umquam  poposcisti  per  tot  annos:  fecisti  item,  uti 
praedones  solent:  qui  quum  communes  hostes  sint 
omnium ,  tamen  aliquos  sibi  instituunt  amicos ,  qui¬ 
bus  non  modo  parcant,  verum  etiam  praeda  quos  au- 
geant,  et  eos  maxime,  qui  habent  oppidum  opportu- 
no  loco,  quo  saepe  adeundum  sit  navibus,  nonnum- 
quam  etiam  necessario.  X.  Phaselis  ilia,  quam  ce- 
pit  P .  Servilius ,  non  fuerat  urbs  ante  Cilicum  atque 
praedonum:  Lyciiillam,  Graeci  homines,  incolebant. 
Sed  quod  erat  eiusmodi  loco,  atque  ita  proiecta  in  al- 
tum,  ut  et  exeuntes  e  Cilicia  praedones  saepe  ad  earn 
necessario  devenirent,  et,  quum  ex  hisce  se  locis  re- 
ciperent,  eodem  deferrentur;  asciverunt  illud  sibi 
oppidum  piratae,  primo  commercio,  deinde  etiam  so- 
cietate.  22.  Mamertina  civitas  improba  antea  non 
erat;  etiam  erat  inimica  improborum:  quae  C.  Cato- 
nis,  illius,  qui  consul  fuit,  impedimenta  retinuit.  At 
cuius  hominis?  clarissimi  potentissimique :  qui  ta¬ 
men  quum  consul  fuisset,  condemnatus  est.  [Ita  C. 
Cato,  duorum  hominum  clarissimorum  nepos,  L. 
Paulli  et  M.  Catonis  et  P.  Africani  sororis  filius***] 
quo  damnato,  turn,  quum  severa  iudicia  fiebant,  H-S 
xviii  millibus  lis  aestimata  est!  Huic  Mamertini  irati 
fuerunt;  qui  maiorem  sumptum,  quam  quanti  Cato¬ 
nis  lis  aestimata  est,  in  Timarchidi  prandium  saepe 
fecerunt.  23.  Verum  haec  civitas  isti  praedoni  acpi- 

ratae  Siciliensi  Phaselis  fuit.  Hue  omnia  undique 
deportabantur ;  apud  istos  relinquebantur :  quod  ce- 
lari  opus  erat,  habebant  sepositum  ac  reconditum: 
per  istos,  quae  volebat,  in  navem  clam  imponenda, 
occulte  exportanda  curabat:  navim  denique  maxi- 
mam,  quam  onustam  furtis  in  Italiam  mitteret,  apud 
istos  faciendam  aedificandamque  curavit.  Pro  hisce 
rebus  vacatio  data  est  ab  isto  sumptus ,  laboris ,  mi- 
litiae ,  rerum  denique  omnium.  Per  triennium  soli 
non  modo  in  Sicilia ,  verum ,  ut  opinio  mea  fert,  his 
quidem  temporibus,  in  omni  orbe  terrarum  vacui,  ex- 
pertes,  soluti  ac  liberi  fuerunt  ab  omni  sumptu,  mo- 
lestia,  munere.  24.  Hinc  ilia  Yerrea  nata  sunt:  hinc 
in  convivium  Sex.  Cominium  protrahi  iussit,  in  quern 
scyphum  de  manu  iacere  conatus  est :  quern  obtorta 
gula  de  convivio  in  vincula  atque  in  tenebras  abripi 
iussit.  Hinc  ilia  crux,  in  quam  civem  Romanum  iste 
multis  inspectantibus  sustulit:  quam  non  ausus  est 
usquam  defigere ,  nisi  apud  eos ,  quibuscum  omnia 
scelera  sua  ac  latrocinia  communicasset.  XI.  Lau- 
datum  etiam  vos  quemquam  venire  audetis  ?  Qua  au- 
ctoritate?  utrum,  quam  apud  senatorium  ordinem, 
an  quam  apud  populum  Romanum  habere  debetis? 
25.  Ecquae  civitas  est,  non  modo  in  provinciis  no- 
stris,  verum  in  ultimis  nationibus,  aut  tam  potens  aut 
tarn  libera  aut  etiam  tam  immanis  ac  barbara ,  rex 
denique  ecquis  est,  qui  senatorem  populi  Romani  te- 
cto  ac  domo  non  invitet?  qui  honos  non  homini  so¬ 
lum  habetur,  sed  primum  populo  Romano,  cuius  be- 
neficio  nos  in  hunc  ordinem  venimus,  deinde  ordinis 
auctoritati,  quae  nisi  gravis  erit  apud  socios  et  exte- 
ras  nationes,  ubi  erit  imperii  nomen  et  dignitas?  Ma- 
mertini  me  publice  non  invitarunt:  me  quum  dico, 
leve  est :  senatorem  populi  Romani  si  non  invitave- 
runt,  honorem  debitum  detraxerunt  non  homini,  sed 
ordini.  Nam  ipsi  Tullio  patebat  domus  locupletissi- 
ma  et  amplissima  Cn.  Pompeii  Basilisci:  quo,  etiam- 
si  esset  invitatus  a  vobis,  tamen  devertisset.  Erat 
etiam  Percenniorum ,  qui  nunc  item  Pompeii  sunt, 
domus  honestissima :  quo  L.  frater  meus  summa  il- 
lorum  voluntate  devertit.  Senator  populi  Romani, 
quod  in  vobis  fuit,  in  vestro  oppido  iacuit  et  perno- 
ctavit  in  publico.  Nulla  hoc  civitas  umquam  alia 
commisit.  Amicum  enim  nostrum  in  iudicium  vo- 
cabas.  Tu,  quid  ego  privatim  negotii  geram,  inter- 
pretabere  imminuendo  honore  senatorio?  26.  Verum 
haec  turn  queremur,  si  quid  de  vobis  per  eum  ordi¬ 
nem  agetur,  qui  ordo  a  vobis  adhuc  solis  contemptus 
est.  In  populi  Romani  quidem  conspectum  quo  ore 
vos  commisistis?  nee  prius  iliamcrucem,  quae  etiam 
nunc  civis  Romani  sanguine  redundat,  quae  fixa  est 
ad  portum  urbemque  vestram,  revellistis  neque  in 
profundum  abiecistis  locumque  ilium  omnem  expia- 
stis,  quam  Romam  atque  in  horum  conventum  adire- 
lis?  In  Mamertinorum  solo  foederato  atque  pacato  mo- 
numentum  istius  crudelitatis  constitutum  est.  Ve- 
strane  urbs  electa  est,  ad  quam  quum  adirent  ex  Ita¬ 
lia,  crucem  civis  Romani  prius,  quam  quemquam 
amicum  populi  Romani  viderent?  quam  vos  Rhegi- 
nis,  quorum  civitati  invidetis,  item  incolis  vestris, 
civibus  Romanis,  ostendere  soletis,  quo  minus  sibi 
arrogent  minusque  vos  despiciant,  quum  videant  ius 
civitatis  illo  supplicio  esse  mactatum.  XII.  27.  Ve¬ 
rum  haec  emisse  te  dicis.  Quid?  ilia  Attalica  tota 
Sicilia  nominata  ab  eodem  lleio  peripetasmata  cmere 
oblitus  es?  Licuit  eodem  modo,  ut  signa.  Quid  enim 
actum  est?  An  litteris  pepercisti?  Verum  hominern 


amentem  hoc  fugit :  minus  clarum  putavit  fore,  quod 
de  armario,  quam  quod  de  sacrario  esset  ablatum. 
At  quo  modo  abstulit?  Non  possum  dicere  planius, 
quam  ipse  apud  vos  dixit  Heius.  Quum  quaesissem, 
numquid  aliud  de  bonis  eius  pervenisset  ad  Verrem, 
respondit  istum  ad  se  misisse,  ut  sibi  mitteret  Agri- 
gentum  peripetasmata.  Quaesivi,  an  misisset:  re¬ 
spondit  id,  quod  necesse  erat,  scilicet  dicto  audien- 
tem  fuisse  praetori;  misisse.  Rogavi,  pervenissenlne 
Agrigentum:  dixit  pervenisse.  Quaesivi,  quemad- 
modum  revertissent :  negavit  adhuc  revertisse.  Iti- 
sus  populi  atque  admurmuratio  omnium  facta  est. 

28.  Hie  tibi  in  mentem  non  venit  iubere,  ut  haec  quo- 
que  referret  H-S  vi  millibus  id  se  tibi  vendidisse? 
Metuisti,  ne  aes  alienum  tibi  cresceret,  si  H-S  vi  mil¬ 
libus  id  tibi  constarent  ea,  quae  tu  facile  posses  ven- 
dere  H-S  cc  millibus?  Fuit  tanti,  mihi  crede:  habe- 
res  quod  defenderes :  nemo  quaereret,  quanti  ilia  res 
esset:  si  modo  te  posses  docere  emisse,  facile  cui 
velles  tuam  caussam  et  factum  probares :  nunc  de  pe- 
ripetasmatis  quemadmodum  te  expedias,  non  habes. 

29.  Quid?  a  Philarcho  Centuripino,  homine  locuplete 
ac  nobili,  phaleras  pulcherrime  factas,  quae  regis 
Hieronis  fuisse  dicuntur,  utrum  tandem  abstulisti,  an 
emisti?  In  Sicilia  quidem  quum  essem,  sic  a  Centu- 
ripinis,  sic  a  ceteris  audiebam ;  (non  enim  parum  res 
erat  clara:)  tam  te  has  phaleras  a  Philarcho  Centuri¬ 
pino  abstulisse  dicebant,  quam  alias  item  nobiles  ab 
Aristo  Panormitano,  quam  tertias  a  Cratippo  Tynda- 
ritano.  Etenim  si  Philarchus  vendidisset,  non  ei, 
posteaquam  reus  factus  es,redditurumte  promisisses. 
Quod  quia  vidisti  plures  scire,  cogitasti,  si  ei  reddi- 
disses,  te  minus  habiturum,  rem  nihilominus  testa- 
tarn  futuram:  non  reddidisti.  Dixit  Philarchus  pro 
testimonio,  se,  quod  nosset  tuum  istum  morbum,  ut 
amici  tui  appellant,  cupisse  te  celare  dephaleris: 
quum  abs  te  appellatus  esset,  negasse  habere  sese: 
apud  alium  quoque  eas  habuisse  depositas,  ne  qua 
invenirentur :  tuam  tantam  fuisse  sagacitatem,  ut  eas 
per  ilium  ipsum  inspiceres,  ubi  eranl  depositae:  turn 

|  se  deprehensum  negare  non  potuisse:  ita  ab  se  invi¬ 
to  phaleras  ablatas  gratis. 

XIII.  30.  Iam,  ut  haec  omnia  reperire  ac  perscru- 
tari  solitus  sit,  iudices,  est  operae  pretium,  cogno- 
scere.  Cibyratae  sunt  fratres  quidam,  Tlepolemus  et 
Hiero:  quorum  alterum  fingere  opinor  e  cera  solitum 
esse,  alterum  esse  pictoi’em.  Hosce  opinor  Cibyrae, 
quum  in  suspicionem  venissent  suis  civibus  fanum 
expilasse  Apollinis,  veritos  poenam  iudicii  ac  Iegis, 
domo  profugisse.  Quod  Verrem  artificii  sui  cupiduin 
cognoverant  turn,  quum  iste,  id  quod  ex  testibus  di- 
dicistis ,  Cibyram  cum  inanibus  syngraphis  venerat, 
domo  perfugientes  ad  eum  se  exsules,  quum  iste  es¬ 
set  in  Asia,  conlulerunt.  Habuit  secum  eos  ab  illo 
tempore,  et  in  legationis  praedis  atque  furtis  multum 
illorum  opera  consilioque  usus  est.  31.  Hi  sunt  illi, 
quibus  in  tabulis  retulit  sese  Q.  Tadius  dedisse  iussu 
istius  Graecis  pictoribus.  Eos  iam  bene  cognilos  et 
re  probates  sccum  in  Siciliam  duxit.  Quo  postea¬ 
quam  venerunt,  mirandum  in  modum,  (canes  venati- 
cos  diceres,)  ita  odorabantur  omnia  et  pervestigabanl, 
ut,  ubi  quidque  esset,  aliqua  ratione  invenirent. 
Aliud  niinitando,  aliud  pollicendo,  aliud  per  servos, 
aliud  per  liberos,  per  amicum  aliud,  aliud  per  inimi- 
cum  inveniebant.  Quidquid  illis  placu'erat,  perden- 
dum  erat.  Nihil  aliud  optabant,  quorum  poscebatur 
argentum,  nisi  ut  Ilieroni  et  Tlepolemo  displiceret. 

XIV.  32.  Verum  mehercule  hoc,  iudices,  dicam.  Me- 
mini  Pamphilum  Lilybaetanum,  hospitem  meurn  et 
amicum,  nobilem  hominem,  mihi  narrare,  quum  iste 
ab  sese  hvdriam,  Boethi  manu  factam,  praeclaroope- 
re  et  grandi  pondere ,  per  potestatem  abstulisset,  se 
sane  tristem  et  con turba turn  domum  revertisse,  quod 
vas  eiusmodi,  quod  sibi  a  patre  et  a  maioribus  esset 
relictum ,  quo  solitus  esset  uti  ad  festos  dies ,  ad  ho- 
spitum  adyentum,  a  se  esset  ablatum.  Quum  sede- 
rem,  inquit,  domi  tristis,  accurrit  Venerius:  iubet  me 
scyphos  sigi Matos  ad  praetorem  statim  afferre.  Per- 
motus  sum,  inquit:  binos  habebam:  iubeo  promi 
utrosque,  ne  quid  plus  mali  nasceretur,  et  mecum  ad 
praetoris  domum  ferri.  Eo  quum  veni,  praetor  quie- 
scebat:  fratres  illi  Cibyratae  inambulabant.  Qui,  me 
ubi  viderunt:  ubi  sunt,  Pamphile,  inquiunt,  scypbi? 
Ostendo  tristis:  laudant:  incipio  queri  me  nihil  habi- 
turum ,  quod  alicuius  esset  pretii,  si  etiam  scyphi 
essent  ablati.  Turn  illi,  ubi  me  conturbatum  vident: 
quid  vis  nobis  dare,  ut  isti  abs  te  ne  auferantur?  Ne 
multa,  sestertios  cc  me,  inquit,  poposcerunt:  dixi  me 
daturum  c.  Vocat  interea  praetor:  scyphos  poscit. 
Turn  illos  coepisse  praetori  dicere,  putasse  se,  id  quod 
audissent,  alicuius  pretii  scyphos  esse  Pamphili:  lu- 
teum  negotium  esse :  non  dignum ,  quod  in  suo  ar- 
gento  Verres  haberet.  Ait  ille,  idem  sibi  videri.  Ita 
Pamphilus  scyphos  optimos  aufert.  33.  Et  mehercule 
ego  antea,  tametsi  hoc  nescio  quid,  nugatorium  scie- 
bam  esse,  ista  intelligere:  tamen  mirari  solebam, 
istum  in  his  ipsis  rebus  aliquem  sensum  habere, 
quern  scirem  nulla  in  re  quidquam  simile  hominis 
habere.  XV.  Turn  primum  intellexi,  ad  earn  rem 
istos  fratres  Cibvratas  fuisse,  ut  iste  in  furando  ma- 
nibus  suis,  oculis  illorum  uteretur.  At  ita  studiosus 
est  huius  praeclarae  existimationis,  ut  putetur  in 
hisce  lebus  intelligens  esse,  ut  nuper  [videte  hominis 
amentiam)  posteaquam  est  comperendinatus,  quum 
iam  pro  damnalo  mortuoque  esset,  ludis  Circensibus 
mane  apud  L.  Sisennam,  virum  primarium,  quum 
essent  triclinia  strata  argentumque  expositum  in  ae- 
dibus;  quum,  pro  dignitate  L.  Sisennae,  domus  esset 
plena  hominum  honestissimorum,  accessit  ad  argen¬ 
tum,  contemplari  unum  quodque  otiose  et  considera- 
re  coepit.  Mirari  stultitiam  alii,  quod  in  ipso  iudicio 
eius  ipsius  cupiditatis,  cuius  insimularetur,  suspi- 
cionem  augeret;  alii  amentiam,  cui  comperendinato, 
quum  tam  multi  testes  dixissent,  quidquam  illorum 
veniret  in  mentem.  Pueri  autem  Sisennae,  credo, 
qui  audivissent,  quae  in  istum  testimonia  dicta  es¬ 
sent,  oculos  de  isto  nusquam  deiicere,  neque  ab  ar- 
gento  digitum  discedere.  34.  Est  boni  iudicis,  par¬ 
vis  ex  rebus  coniecturam  facere  unius  cuiusque  et 
cupiditatis  et  incontinentiae.  Qui  reus  et  reus  lege, 
comperendinatus,  re  et  opinione  hominum  paene  da- 
mnatus,  sibi  temperare  non  potuerit  maximo  con- 
ventu,  quin  L.  Sisennae  argentum  tractaret  et  consi- 
deraret;  hunc  in  provincia  praetorem  quisquam  pu- 
tabit  a  Siculorum  argento  cupiditatem  aut  manus  abs- 
tinere  potuisse? 

XVI.  35.  Verum,  uti  Lilybaeum,  unde  degressa 
est,  oratio  revertatur,  Diodes  est,  Pamphili  gener, 
illius,  a  quo  hydria  ablata  est,  Popillius  cognomine. 
Ab  hoc  abaci  vasa  omnia ,  ut  exposita  fuerant ,  abs- 
tulit.  Dicat  licet  se  emisse :  etenim  hie  propter  ma- 
gnitudinem  furti  sunt,  ut  opinor,  litterae  factae :  ius- 
sit  Timarchidem  aestimare  argentum.  Quo  modo? 
quo  qui  umquam  tenuissime  in  donatione  histrionum 


aestimavit.  Tametsi  iamdudum  erro,  qui  tam  multa 
de  tuis  emptionibus  verba  faciam  et  quaeram,  utrum 
emeris ,  et  quomodo  et  quanti  emeris :  quod  verbo 
!  transigere  possum.  Ede  mihi  scriptum,  quid  argenti 
in  provincia  Sicilia  pararis,  unde  quidque  aut  quanti 
emeris.  36.  Quid  fit?  quamquam  non  debebam  ego 
abs  te  has  litteras  poscere :  me  enim  tabulas  tuas  ha¬ 
bere  et  proferre  oportebat.  Verum  negas  te  horum 
annorum  aliquid  confecisse.  Compone  hoc,  quod  po- 
stulo,  de  argento:  de  reliquo  videro.  Nec  scriptum 
'  habeo,  nec  possum  edere.  Quid  futurum  igitur  est? 

Quid  existimas  hosce  iudices  facere  posse?  Domus 
j  plena  signorum  pulcherrimorum  iam  [etiam]  ante 
'  praeturam  :  multa  ad  villas  tuas  posita,  apud  amicos 
multa  deposita,  multa  aliis  data  atque  donata:  tabu¬ 
lae  nullum  indicant  emptum.  Omne  argentum  abla- 
;  turn  ex  Sicilia  est:  nihil  cuiquam,  quod  suum  dici 
vellet,  relictum.  Fingitur  improba  defensio,  praeto¬ 
rem  omne  id  argentum  coemisse:  tamen  id  ipsum 
tabulis  demonstrari  non  potest.  Si  quas  tabulas  pre¬ 
fers,  in  his,  quae  habes,  quomodo  habeas,  scriptum 
non  est.  Horum  autem  temporum ,  quum  te  pluri- 
mas  res  emisse  dicis,  tabulas  omnino  nullas  prefers : 
nonne  te  et  prolatis  et  non  prolatis  tabulis  condemna- 
ri  necesse  est?  XVII.  37.  Tu  a  M.  Caelio,  equite  Ro¬ 
mano,  lectissimo  adolescente,  quae  voluisti,  vasa  ar- 
gentea  Lilybaei  abstulisti:  tu  C.  Cacurii,  prompti  ho¬ 
minis  et  experientis  et  in  primis  gratiosi ,  supellecti- 
lem  omnem  auferre  non  dubitasti:  tu  maximam  et 
pulcherrimam  mensam  citream  a  Q.  Lutatio  Diodoro, 
qui  Q.  Catuli  beneficio  ab  L.  Sulla  civis  Romanus  fa- 
'  ctus  es]:  omnibus  scientibus,  Lilybaei  abstulisti.  Non 
I  tibi  obiicio ,  quod  hominem  dignissimum  tuis  mori- 
bus,  Apollonium ,  Niconis  filium,  Drepanitanum,  qui 
nunc  A.  Clodius  vocatur,  omni  argento  optime  facto 
spoliasti  ac  depeculatus  es.  Taceo.  Non  enim  putat 
ille  sibi  iniuriam  factam,  propterea  quod  homini  iam 
perdito  et  collum  in  laqueum  inserenti  subvenisti, 
quum  pupillis  Drepanitanis  bona  patria  erepta  cum 
illo  partitus  es.  Gaudeo  etiam,  si  quid  ab  illo  abstu¬ 
listi:  et  abs  te  nihil  rectius  factum  esse  dico.  A  Li- 
sone  vero  Lilybaetano,  primo  homine,  apud  quern  de- 
versatus  es,  Apollinis  signum  ablatum  certe  non 
oportuit.  At  dices  te  emisse.  Scio:  H-S  cio.  Ita  opi¬ 
nor.  Scio,  inquam:  proferam  litteras:  tamen  id  fa¬ 
ctum  non  oportuit.  A  pupillo  Heio,  cui  Marcellus 
tutor  est,  a  quo  pecuniam  grandem  eripueras,  sca- 
phia  cum  emblematis  Lilybaei  utrum  empta  esse  di¬ 
cis,  an  confiteris  erepta? 

38.  Sed  quid  ego  istius  in  eiusmodi  rebus  medio- 
cres  iniurias  colligo:  quae  tantummodo  in  furtis 
istius,  et  damnis  eorum,  a  quibus  auferebat,  versatae 
esse  videantur?  Accipite,  si  vultis,  iudices,  rem  eius¬ 
modi,  ut  amentiam  singularem,  ut  furorem,  non  iam 
cupiditatem  eius  perspicere  possitis.  XVIII.  Meli- 
tensis  Diodorus  est,  qui  apud  vos  antea  testimonium 
dixit.  Is  Lilybaei  multos  iam  annos  habitat,  homo  et 
domi  nobilis,  etapudeos,  quo  se  contulit,  propter 
virtutem  splendidus  et  gratiosus.  De  hoc  Verri  di- 
citur,  habere  eum  perbona  toreumata;  in  his  pocula 
duo  quaedam,  quae  Thericlea  nominantur,  Mentoris 
manu  summo  artificio  facta.  Quod  iste  ubi  audivit, 
sic  cupiditate  inflammatus  est  non  solum  inspiciun- 
di ,  verum  etiam  auferendi,  ut  Diodorum  ad  se  voca- 
ret  ac  posceret.  Ille,  qui  ilia  non  invitus  haberet, 
respondet  Lilybaei  se  non  habere,  Melitae  apud  quem- 
dam  propinquum  suum  reliquisse.  39.  Turn  iste 

continuo  mittit  homines  certos  Melitam:  scribit  ad 
quosdam  Melitenses,  ut  ea  vasa  perquirant:  rogat 
Diodorum,  ut  ad  ilium  propinquum  suum  det  litte- 
ras :  nihil  ei  longius  videbatur ,  quam  dum  illud  vi- 
deret  argentum.  Diodorus,  homo  frugi  ac  diligens, 
qui  sua  servare  vellet,  propinquo  suo  scribit,  ut  iis, 
qui  a  Verre  venissent,  responderet,  illud  argentum 
se  paucis  illis  diebus  misisse  Lilybaeum.  Ipse  inter- 
ea  recedit :  abesse  ab  domo  paullisper  maluit,  quam 
praesens  illud  optime  factum  argentum  amittere. 
Quod  ubi  audivit  iste,  usque  eo  est  commotus,  ut  si¬ 
ne  ulla  dubitatione  insanire  omnibus  ac  furere  vide- 
retur.  Quia  non  potuerat  argentum  eripere,  ipse  a 
Diodoro  erepta  sibi  vasa  optime  facta  dicebat:  mini- 
tari  absenti  Diodoro:  vociferari  palam:  lacrimas  in- 
terdum  vix  tenere.  Eriphylam  accepimus  in  fabulis 
ea  cupiditate,  ut,  quum  vidisset  monile,  ut  opinor, 
ex  auro  et  gemmis,  pulchritudine  eius  incensa,  salu- 
tem  viri  proderet.  Similis  istius  cupiditas ;  hoc  etiam 
acrior  atque  insanior,  quod  ilia  cupiebat  id,  quod  vi- 
derat,  huius  libidines  non  solum  oculis,  sed  etiam 
auribus  excitabantur.  XIX.  40.  Conquiri  Diodorum 
tota  provincia  iubet.  Ille  ex  Sicilia  iam  castra  mo- 
verat  et  vasa  collegerat.  Homo,  ut  aliquo  modo  ilium 
in  provinciam  revocaret,  hanc  excogitavit  rationem: 
si  haec  ratio  potius,  quam  amentia  nominanda  est. 
Apponit  de  suis  canibus  quemdam,  qui  dicat,  se  Dio¬ 
dorum  Melitensem  rei  capitalis  reum  velle  facere. 
Primo  mirum  omnibus  videri,  Diodorum  reum,  ho- 
minem  quietissimum ,  ab  omni  non  modo  facinoris, 
verum  etiam  minimi  errati  suspicione  remotissimum : 
deinde  esse  perspicuum,  fieri  omnia  ilia  propter  ar¬ 
gentum.  Iste  non  dubitat  iubere  nomen  deferri:  et 
turn  primum  opinor  istum  absentis  nomen  recepisse. 
41.  Res  clara  Sicilia  tota,  propter  caelati  argenti  cu- 
piditatem  reos  fieri  rerum  capitalium:  neque  solum 
praesentes  reos  fieri,  sed  etiam  absentes.  Diodorus 
Romae  sordidatus  circum  patronos  atque  hospites 
cursare:  rem  omnibus  narrare.  Litterae  mittuntur 
isti  a  patre  vehementes,  ab  amicis  item,  videret,  quid 
ageret,  de  Diodoro  quo  progrederetur :  rem  claram 
esse  et  invidiosam:  insanire  hominem:  periturum 
hoc  uno  crimine ,  nisi  cavisset.  Iste  etiam  turn  pa- 
trem,  si  non  in  parentis,  at  in  hominum  numero  pu- 
tabat ;  ad  indicium  nondum  se  satis  instruxerat :  pri¬ 
mus  annus  erat  provinciae;  non  ut  in  Sthenio,  iam 
refertus  pecunia.  Itaque  furor  eius  paullulum ,  non 
pudore,  sed  metu  ac  timore  repressus  est.  Conde- 
mnare  Diodorum  non  audet:  absentem  de  reis  ex- 
imit.  Diodorus  interea  praetore  isto  prope  triennium 
provincia  domoque  caruit.  42.  Ceteri  non  solum  Si- 
culi,  sed  etiam  cives  Romani  hoc  statuerant :  quoniam 
iste  tantum  cupiditate  progrederetur,  nihil  esse,  quod 
quisquam  putaret,  se,  quod  isti  paullo  magis  place- 
ret,  conservare  aut  domi  retinere  posse.  XX.  Postea 
vero,  quam  intellexerunt,  isti  virum  fortem,  quern 
summe  provincia  exspectabat,  Q.  Arrium,  non  suc- 
cedere :  statuerunt  se  nihil  tam  clausum  neque  tarn 
reconditum  posse  habere,  quod  non  istius  cupiditati 
apertissimum  promptissimumque  esset. 

Turn  iste  ab  equite  Romano  splendido  et  gratioso, 
Cn.  Calidio,  cuius  filium  sciebat  senatorem  populi 
Romani  et  iudicem  esse,  equuleos  argenteos  nobiles, 
qui  Q.  Maximi  fuerant,  aufert.  43.  Imprudens  hue 
incidi,  indices:  emit  enim,  non  abstulit:  nollem  di- 
xisse:  iactabit  se,  et  in  his  equitabit  equuleis.  Emi: 
pecuniam  solvi.  Credo,  etiam  tabulae  proferentur. 


Est  tanti.  Cedo  tabulas.  Dilue  sane  crimen  hoc 
Calidianum,  dum  ego  tabulas  aspicere  possim.  Ve- 
rumtamen  quid  erat,  quod  Calidius  Romae  querere- 
tur ,  se ,  quum  tot  annos  in  Sicilia  negotiaretur ,  abs 
te  solo  ita  esse  contemptum,  ita  despectum,  ut  etiam 
una  cum  ceteris  Siculis  dispoliaretur?  Si  emeras, 
quid  erat ,  quod  confirmabat  se  abs  te  argentum  esse 
repetiturum,  si  tibi  sua  voluntate  vendiderat?  tu  porro 
posses  facere,  ut  Cn.  Calidio  non  redderes?  praeser- 
tim  quum  is  L.  Sisenna,  defensore  tuo,  tam  familia- 
riter  uteretur,  et  quum  ceteris  familiaribus  Sisennae 
reddidisses?  44.  Denique  non  opinor  negaturum  esse 
te,  homini  honesto,  sed  non  gratiosiori,  quam  Cn.  Ca¬ 
lidius  est,  L.  Curidio  argentum  per  Potamonem,  ami- 
cum  tuum,  reddidisse.  Qui  quidem  ceterorum  caus- 
sam  apud  te  difficiliorem  fecit.  Nam  quum  te  com- 
pluribus  confirmasses  redditurum,  posteaquam  Curi- 
dius  pro  testimonio  dixit,  te  sibi  reddidisse,  finem 
reddendi  fecisti :  quod  intellexisti,  te,  praeda  de  ma- 
nibus  amissa,  testimonium  tamen  effugere  non  posse. 
Cn.  Calidio,  equiti  Romano,  per  omnes  alios  praeto- 
res  licuit  argentum  habere  bene  factum.  Licuit  posse 
domesticis  copiis,  quum  magistratum  aut  aliquem 
superiorem  invitasset,  ornare  et  apparare  convivium. 
Multi  domi  Cn.  Calidii  cum  imperio  ac  potestate  fue- 
runt :  nemo  inventus  est  tam  amens,  qui  illud  argen¬ 
tum  tam  praeclarum  ac  tam  nobile  eriperet:  nemo 
tam  audax,  qui  posceret:  nemo  tam  impudens,  qui 
postularet,  ut  venderet.  45.  Superbum  est  enim, 
iudices ,  et  non  ferendum ,  dicere  praetorem  in  pro¬ 
vincia  homini  honesto,  locupleti,  splendido:  vende 
miiii  vasa  caelata.  Hoc  est  enim  dicere:  non  es 
dignus  tu,  qui  habeas,  quae  tam  bene  facta  sunt: 
meae  dignitatis  ista  sunt.  Tu  dignior,  Yerres,  quam 
Calidius?  qui,  ut  non  conferam  vitam  atque  existi- 
mationem  tuam  cum  illius :  neque  enim  est  conferen- 
da:  hoc  ipsum  conferam,  quo  tu  te  superiorem  fin- 
gis:  —  quod  H-S  ccc  millia  divisoribus,  ut  praetor 
renuntiarere,  dedisti;  lxxx  accusatori,  ne  tibi  odio- 
sus  esset;  ea  re  contemnis  equestrem  ordinem,  ac 
despicis?  ea  re  indignum  tibi  visum  est,  quidquam, 
quod  tibi  placeret,  Calidium  potius  habere,  quam  te? 
XXI.  46.  Iactat  se  iamdudum  de  Calidio :  narrat  omni¬ 
bus,  se  emisse.  Num  etiam  de  L.  Papinio,  viro  pri- 
mario,  locuplete  honestoque,  equite  Romano,  turibu- 
lum  emisti?  qui  pro  testimonio  dixit,  te,  quum  in- 
spiciendum  poposcisses,  vulso  emblemate  remisisse : 
ut  intelligatis ,  in  homine  intelligentiam  esse,  non 
avaritiam;  artificii  cupiduin,  non  argenti  fuisse.  Nec 
solum  in  Papinio  fuit  hac  abstinentia :  tenuit  hoc  in- 
stitutum  in  turibulis  omnibus,  quaecumque  in  Sici¬ 
lia  fuerunt.  Incredibile  est  autem ,  quam  multa  et 
quam  praeclara  fuerint.  Credo  turn,  quum  Sicilia 
florebat  opibus  et  copiis,  magna  artificia  fuisse  in  ea 
insula.  Nam  domus  erat  ante  istum  praetorem  nulla 
paullo  locupletior,  qua  in  domo  haec  non  essent, 
etiamsi  praeterea  nihil  esset  argenti,  patella  grandis 
!  cum  sigillis  ac  simulacris  deorum,  patera,  qua  mu- 
lieres  ad  res  divinas  uterentur,  turibulum.  Haec 
autem  omnia  antiquo  opere  et  summo  artificio  facta : 
i  ut  hoc  liceret  suspicari,  fuisse  aliquando  apud  Sicu- 
los  peraeque  pro  portione  cetera,  sed  quibus  multa 
fortuna  ademisset,  tamen  apud  eos  remansisse  ea, 
quae  religio  retinuisset.  47.  Dixi,  iudices,  multa 
fuisse  fere  apud  Siculos  omnes :  ego  idem  confirmo, 
nunc  ne  unum  quidem  esse.  Quid  hoc  est?  quod 
1  monstrum,  quod  prodigium  in  provinciam  misimus? 

40  * 

Nonne  vobis  id  egisse  videtur,  ut  non  unius  libidi- 
nem ,  non  suos  oculos,  sed  omnium  cupidissimorum 
insanias,  quum  Romam  revertisset,  expleret?  Qui  si- 
mul  atque  in  oppidum  quodpiam  venerat,  immitte- 
bantur  illi  continuo  Cibyratici  canes,  qui  investiga- 
bant  et  perscrutabantur  omnia.  Si  quod  erat  grande 
vas  et  maius  opus  inventum,  laeti  afferebant:  si  mi¬ 
nus  eiusmodi  quippiam  venari  potuerant,  ilia  quidem 
certe  pro  lepusculis  capiebantur,  patellae,  paterae, 
turibula.  Hie  quos  putatis  fletus  mulierum,  quas 
lamentaliones  fieri  solitas  esse  in  hisce  rebus?  quae 
forsitan  vobis  parvae  esse  videantur:  sed  magnum  et 
acerbum  dolorem  commovent,  mulierculis  praeser- 
tim,  quum  eripiuntur  e  manibus  ea,  quibus  ad  res 
divinas  uti  consuerunt,  quae  a  suis  acceperunt,  quae 
in  familia  semper  fuerunt. 

XXII.  48.  Hie  nolite  exspectare,  dum  ego  haec 
crimina  agam  ostiatim,  ab  Aeschylo  Tyndaritano 
istum  pateram  abstulisse,  a  Thrasone  item  Tyndari¬ 
tano  patellam,  a  Nymphodoro  Agrigentino  turibulum. 
Quum  testes  ex  Sicilia  dabo,  quern  volet,  ille  eligat, 
quern  ego  interrogem  de  patellis,  pateris,  turibulis: 
non  modo  oppidum  nullum,  sed  ne  domus  quidem  ulla 
paullo  locupletior  expers  huius  iniuriae  reperietur. 
Qui  quum  in  convivium  venisset,  si  quidquam  caelati 
aspexerat,  manum  abstinere,  iudices,  non  poterat. 
Cn.  Pompeius  est  Philo,  qui  fuit  Tyndaritanus.  Is 
caenam  isti  dabat  apud  villam  in  Tyndaritano.  Fe¬ 
cit,  quod  Siculi  non  audebant:  ille,  civis  Romanus 
quod  erat,  impunius  id  se  facturum  putavit.  Appo- 
suit  patellam,  in  qua  sigilla  erant  egregia.  Iste  con¬ 
tinuo  ut  vidit,  non  dubitavit  illud  insigne  penatium 
hospitaliumque  deorum  ex  hospitali  mensa  tollere  : 
sed  tamen,  quod  antea  de  istius  abstinentia  dixeram, 
sigillis  avulsis  reliquum  argentum  sine  ulla  avaritia 
reddidit.  49.  Quid?  Eupolemo  Calactino,  homini 
nobili,  Lucullorum  hospiti  ac  perfamiliari ,  qui  nunc 
apud  exercitum  cum  L.  Lucullo  est,  non  idem  fecit? 
Caenabat  apud  eum :  argentum  ille  ceterum  purum 
apposuerat,  ne  purus  ipse  relinqueretur :  duo  pocula 
non  magna,  verumtamen  cum  emblematis.  Hie,  tam- 
quam  festivum  acroama,  ne  sine  corollario  de  convi- 
vio  discederet,  ibidem,  convivis  inspectantibus,  em- 
blemata  evellenda  curavit.  Neque  ego  nunc  istius 
facta  omnia  enumerare  conor:  neque  opus  est,  nec 
fieri  ullo  modo  potest.  Tantummodo  unius  cuiusque 
de  varia  improbitate  generis  indicia  apud  vos  et  exem- 
pla  profero.  Neque  enim  ita  se  gessit  in  his  rebus, 
tamquam  rationem  aliquando  esset  redditurus:  sed 
prorsus  ita ,  quasi  aut  reus  numquam  esset  futurus, 
aut  ,  quo  plura  abstulisset,  eo  minore  periculo  in  iu- 
dicium  esset  venturus :  qui  haec,  quae  dico,  iam  non 
occulte,  non  per  amicos  atque  interpretes,  sed  palam 
de  loco  superiore  ageret,  pro  imperio  et  potestate. 
XXIII.  60.  Catinam  quum  venisset,  oppidum  locu- 
ples,  honestum,  copiosum,  Dionysiarchum  ad  se  proa- 
gorum,  hoc  est,  summum  magistratum,  vocari iubet: 
ei  palam  imperat,  ut  omne  argentum,  quod  apud 
quemque  esset  Catinae ,  conquirendum  curaret  et  ad 
se  transferendum.  Philarchum  Centuripinum,  pri- 
mum  hominem  genere,  virtute,  pecunia,  non  hoc 
idem  iuratum  dicere  audistis,  sibi  istum  negotium 
dedisse  atque  imperavisse,  ut  Centuripinis ,  in  civi- 
tate  totius  Siciliae  multo  maxima  et  locupletissima, 
omne  argentum  conquireret  et  ad  se  comportari  iube- 
ret?  Agyrio  similiter  istius  imperio  vasa  Corinthia 
per  Apollodorum,  quem  testem  audistis,  Syracusas 


deportata  sunt.  61 .  Ilia  vero  optima  est,  quod,  quum 
ad  Haluntium  venisset  praetor  laboriosus  et  diligens, 
ipse  in  oppidum  accedere  noluit,  quod  erat  difficili 
ascensu  atque  arduo,  Archagathum  Haluntinum,  ho¬ 
minem  non  solum  domi  suae,  sed  tota  Sicilia  in  pri- 
mis  nobilem,  vocari  iussit:  ei  negotium  dedit,  ut, 
quidquid  Halunti  esset  argenti  caelati,  aut,  si  quid 
etiam  Corinthiorum ,  id  omne  statim  ad  mare  ex  op- 
pido  deportaretur.  Ascendit  in  oppidum  Archaga- 
thus.  Homo  nobilis,  qui  a  suis  et  amari  et  diligi  vel- 
let,  ferebat  graviter,  illam  sibi  ab  isto  provinciam 
datam,  nec,  quid  faceret,  habebat.  Pronuntiat,  quid 
sibi  imperatum  esset:  iubet  omnes  proferre,  quae 
haberent.  Metus  erat  summus.  Ipse  enim  tyrannus 
non  discedebat  longius :  Archagathum  et  argentum 
in  lectica  Cubans  ad  mare  infra  oppidum  exspecta- 
bat.  52.  Quem  concursum  in  oppido  factum  putatis? 
quern  clamorem?  quem  porro  fletum  mulierum?  qui 
viderent  equum  Troianum  introductum,  urbem  ca¬ 
ptain  esse  dicerent.  Efferri  sine  thecis  vasa,  extor- 
queri  alia  de  manibus  mulierum,  effringi  multorum 
fores,  revelli  claustra.  Quid  enim  putatis?  Scuta  si 
quando  conquiruntur  a  privatis  in  bello  ac  tumultu  : 
tamen  homines  inviti  dant,  etsi  ad  salutem  commu- 
nem  dari  sentiunt:  ne  quem  putetis  sine  maximo 
dolore  argentum  caelatum  domo,  quod  alter  eriperet, 
protulisse.  Omnia  deferuntur:  Cibyratae  fratres  vo- 
cantur :  pauca  improbant :  quae  probarant,  iis  crustae 
aut  emblemata  detrahebantur.  Sic  Haluntini,  excus- 
sis  deliciis,  cum  argento  puro  domum  reverterunt. 
XXIV.  53.  Quod  umquam,  iudices,  huiusmodi  ever- 
riculum  in  ilia  provincia  fuit?  Avertere  aliquid  de 
publico  quam  obscurissime  per  magistratum  sole- 
bant:  etiam  aliquid  a  privato  nonnumquam  occulte 
auferebant:  et  hi  tamen  condemnabantur.  Et,  si 
quaeritis,  ut  ipse  de  me  detraham:  illos  ego  accusa- 
tores  puto  fuisse,  qui  huiusmodi  hominum  furta  odo- 
re  aut  aliquo  leviter  presso  vestigio  persequebantur. 
Nam  nos  quidem  quid  facimus  in  Verre,  quem  in 
luto  volutatum  totius  corporis  vestigiis  invenimus? 
Permagnum  est,  in  eum  dicere  aliquid,  qui  praeter- 
iens,  lectica  paullisper  deposita,  non  per  praestigias, 
sed  palam  per  potestatem ,  uno  imperio ,  ostiatim  to- 
tum  oppidum  compilarit?  At  tamen,  ut  posset  dicere 
se  emisse,  Archagatho  imperat,  ut  aliquid  illis,  quo¬ 
rum  argentum  fuerat,  nummulorum,  dicis  caussa, 
daret.  Invenit  Archagathus  paucos,  qui  vellent  acci- 
pere:  his  dedit.  Eos  nummos  tamen  iste  Archagatho 
non  reddidit.  Voluit  Romae  repetere  Archagathus ; 
Cn.  Lentulus  Marcellinus  dissuasit,  sicut  ipsum  di¬ 
cere  audistis.  recita  archagatui  et  lentuli  te¬ 
stimonium.  54.  Et,  ne  forte  hominem  existimetis 
hanc  tantam  vim  emblematum  sine  caussa  coacervare 
voluisse,  videte,  quanti  vos,  quanti  existimationem 
populi  Romani,  quanti  leges  et  iudicia,  quanti  testes 
Siculos  negotiatoresque  fecerit.  Posteaquam  tantam 
multitudinem  collegerat  emblematum,  ut  ne  unum 
quidem  cuiquam  reliquisset :  instituit  officinam  Sy- 
racusis  in  regia  maximam.  Palam  artifices  omnes, 
caelatores  ac  vascularios  convocari  iubet :  et  ipse  suos 
complures  habebat.  Eo  conducit  magnam  hominum 
multitudinem.  Menses  octo  continuos  opus  his  non 
defuit,  quum  vas  nullum  fieret,  nisi  aureum.  Turn 
ilia,  ex  patellis  et  turibulis  quae  evellerat,  ita  scite 
in  aureis  poculis  illigabat,  ita  aple  in  scyphis  aureis 
includebat,  ut  ea  ad  illam  rem  nata  esse  diceres :  ipse 
tamen  praetor,  qui  sua  vigilantia  pacem  in  Sicilia 

dicit  fuisse,  in  hac  officina  maiorem  partem  diei  cum 
tunica  pulla  sedere  solebat  et  pallio.  XXV.  55.  Haec 
ego,  iudices,  non  auderem  proferre,  ni  vererer,  ne 
forte  plura  de  isto  ab  aliis  in  sermone,  quam  a  me  in 
iudicio  audisse  vos  diceretis.  Quis  enim  est,  qui  de 
hac  officina,  qui  de  vasis  aureis,  qui  de  istius  pallio, 
tunica  pulla,  non  audierit?  Quem  voles  de  conventu 
Syracusano  virum  bonum  nominator  producam: 
nemo  erit,  quin  hoc  se  audisse  aut  vidisse  dicat. 
56.  Otempora,  o  mores!  nihil  nimium  vetus  profe- 
ram.  Sunt  vestrum  aliquammulti,  qui  L.  Pisonem 
cognoverunt,  huius  L.  Pisonis,  qui  praetor  fuit,  pa- 
trem.  Ei,  quum  esset  in  Hispania  praetor,  qua  in 
provincia  occisus  est,  nescio  quo  pacto,  dum  armis 
exercetur,  annulus  aureus,  quem  habebat,  fractus  est 
et  comminutus.  Quum  vellet  sibi  annulum  facere, 
aurificem  iussit  vocari  in  forum  ad  sellam,  Cordubae, 
et  ei  palam  appendit  aurum.  Hominem  in  foro  sel¬ 
lam  iubet  ponere  et  facere  annulum,  omnibus  prae- 
sentibus.  Nimium  fortasse  dicet  aliquis  hunc  dili- 
gentem.  Hactenus  reprehendat,  si  quis  volet:  nihil 
amplius.  Verum  fuit  ei  concedendum.  Filius  enim 
L.  Pisonis  erat,  eius,  qui  primus  de  pecuniis  repe- 
tundis  legem  tulit.  57.  Ridiculum  est,  nuncdeVerre 
me  dicere,  quum  de  PisoneFrugi  dixerim.  Verum- 
tamen,  quantum  intersit,  videte.  Iste  quum  aliquot 
abacorum  faceret  vasa  aurea,  non  laboravit,  quid  non 
modo  in  Sicilia,  verum  etiam  Romae  in  iudicio  audi- 
ret.  Ille  in  auri  semuncia  totam  Hispaniam  scire 
voluit,  unde  praetori  annulus  fieret.  Nimirum,  ut 
hie  nomen  suum  comprobavit,  sic  ille  cognomen. 

XXVI.  Nullo  modo  possum  omnia  istius  facta  aut 
memoria  consequi  aut  oratione  complecti.  Genera 
ipsa  cupio  breviter  attingere :  ut  hie  modo  me  com- 
monuit  Pisonis  annulus,  quod  totum  effluxerat.  Quam 
multis  istum  putatis  hominibus  honestis  de  digitis 
annulos  aureos  abstulisse?  Numquam  dubitavit,  quo- 
tiescumque  alicuius  aut  gemma  aut  annulo  delecta- 
tus  est.  Incredibilem  rem  dicam,  sed  tam  claram, 
ut  ipsum  negaturum  non  arbitrer.  58.  Quum  Va-  j 
lentio  eius  interpret  epistola  Agrigento  allata  esset, 
casii  signum  iste  animadvertit  in  cretula.  Placuit  ei. 
Quaesivit,  unde  esset  epistola :  respondit,  Agrigento.  I 
Iste  litteras,  ad  quos  solebat,  misit:  ut  is  annulus  ad 
se  primo  quoque  tempore  afferretur.  lta  litteris  istius,  j 
patrifamilias ,  L.  Titio  cuidam,  civi  Romano,  annu¬ 
lus  de  digilo  detractus  est.  Ilia  vero  eius  cupiditas 
incredibilis  est.  Nam  ut  in  singula  conclavia,  quae 
iste  non  modo  Romae,  sed  in  omnibus  villis  habet, 
tricenos  lectos  optime  stratos  cum  ceteris  ornamentis 
convivii  quaereret,  nimium  multa  comparare  videre- 
tur.  Nulla  domus  in  Sicilia  locuples  fuit,  ubi  iste 
non  textrinum  instituerit.  59.  Mulier  est  Segestana, 
perdives  et  nobilis,  Lamia  nomine:  per  triennium 
isti,  plena  domo  telarum,  stragulam  vestem  confecit, 
nihil  nisi  conchylio  tinctum.  Attalus,  homo  pecunio- 
sus,  Neti;  Lyso  Lilybaei;  Critolaus  Hennae;  Syracu- 
sis  Aeschrio,  Cleomenes,  Theomnastus;  Helori  Ar- 
chonides,  Megistus.  Vox  me  citius  defecerit,  quam 
nomina.  Ipse  dabat  purpuram  tantum,  amici  operas. 
Credo.  Iam  enim  non  libet  omnia  criminari.  Quasi 
hoc  mihi  non  satis  sit  ad  crimen,  habuisse  tarn  mul- 
tum,  quod  daret;  voluisse  deportare  tam  multa:  hoc 
denique,  quod  concedit,  amicorum  operis  esse  in  hu- 
iuseemodi  rebus  usum.  60.  Iam  vero  lectos  aeratos  et 
candelabra  aenea,  num  cui,  praeter  istum,  Syracusis 
per  triennium  facta  esse  existimatis?  Emebat:  credo. 

Sed  tantum  vos  certiores,  iudices,  facio,  quid  iste  in 
provincia  praetor  egerit,  ne  cui  forte  nimium  negli- 
gens  fuisse  videatur  neque  se  satis,  quum  potestatem 
habuerit,  instruxisse  et  ornasse. 

XXVII.  Venio  nunc,  non  iam  ad  furtum,  non  ad 
avaritiam,  non  ad  cupiditatem,  sed  eiusmodi  facinus, 
in  quo  omnia  nefaria  contineri  mihi  atque  inesse  vi- 
deantur;  in  quo  dii  immortales  violati,  existimatio 
atque  auctoritas  nominis  populi  Romani  imminuta, 
hospitium  spoliatum  ac  proditum,  abalienati  scelere 
istius  a  nobis  omnes  reges  amicissimi  nationesque, 
quae  in  eorum  regno  ac  ditione  sunt.  61 .  Nam  reges 
Syriae,  regis  Antiochi  filios,  pueros  scitis  Romae  nu- 
per  fuisse.:  qui  venerant  non  propter  Syriae  regnum; 
nam  id  sine  controversia  obtinebant,  ut  a  patre  et  a 
maioribus  acceperant:  sed  regnum  Aegypti  ad  se  et 
ad  Selenen,  matrem  suam,  pertinere  arbitrabantur. 
Hi  ipsi  posteaquam,  temporibus  reipublicae  exclusi, 
per  senatum  agere  quae  voluerant,  non  potuerunt,  in 
Syriam,  in  regnum  patrium  profecti  sunt.  Eorum 
alter,  qui  Antiochus  vocatur,  iter  per  Siciliam  facere 
voluit.  62.  Itaque,  isto  praetore,  venit  Syracusas. 
Hie  Verres  hereditatem  sibi  venisse  arbitratus  est, 
quod  in  eius  regnum  ac  manus  venerat  is ,  quem  iste 
et  audierat  multa  secum  praeclara  habere ,  et  suspi- 
cabatur.  Mittit  homini  munera  satis  large;  haec  ad 
usum  domesticum :  olei,  vini,  quod  visum  erat :  etiam 
tritici,  quod  satis  esset,  de  suis  decumis.  Deinde 
ipsum  regem  ad  coenam  vocavit:  exornat  ample  ma- 
gnifieeque  triclinium :  exponit  ea,  quibus  abundabat, 
plurima  ac  pulcherrima  vasa  argentea :  (namque  haec 
aurea  nondum  fecerat:)  omnibus  curat  rebus  instru- 
ctum  et  paratum  ut  sit  convivium.  Quid  multa?  rex 
ita  discessit,  ut  et  istum  copiose  ornatum  et  se  hono- 
rifice  acceptum  arbitraretur.  Vocat  ad  coenam  deinde 
ipse  praetorem:  exponit  suas  copias  omnes,  multum 
argentum,  non  pauca  etiam  pocula  ex  auro,  quae,  ut 
mos  est  regius  et  maxime  in  Syria,  gemmis  erant  di- 
stincta  clarissimis.  Erat  etiam  vas  vinarium  ex  una 
gemma  pergraridi ,  trulla  excavata,  manubrio  aureo: 
de  qua,  credo,  satis  idoneum,  satis  gravem  testem, 
Q.  Minucium  dicere  audistis.  63.  Iste  unum  quodque 
vas  in  manus  sumere,  laudare,  mirari.  Rex  gaudere, 
praetori  populi  Romani  satis  iucundum  et  gratum  il- 
lud  esse  convivium.  Posteaquam  inde  discessum  est, 
cogitare  iste  nihil  aliud  (quod  ipsa  res  declaravit) 
nisi,  quemadmodum  regem  ex  provincia  spoliatum 
expilatumque  dimitteret.  Mittit  rogatum  vasa  ea, 
quae  pulcherrima  apud  ilium  viderat:  ait  se  suis  cae- 
latoribus  velle  ostendere.  Rex,  qui  istum  non  nos- 
set,  sine  ulla  suspicione  libentissime  dedit.  Mittit 
etiam  trullam  gemmeam  rogatum :  velle  se  earn  dili- 
gentius  considerare.  Ea  quoque  ei  mittitur. 

XXVIII.  64.  Nunc  reliquum,  iudices,  attendite, 
de  quo  et  vos  audistis,  et  populus  Romanus  non  nunc 
primum  audiet,  et  in  exteris  nationibus  usque  ad  ul¬ 
timas  terras  pervagatum  est.  Candelabrum  e  gem- 
mis  clarissimis  opere  mirabili  perfectum,  reges  hi, 
quos  dico,  Romam  quum  attulissent,  ut  in  Capitolio 
ponerent:  quod  nondum  perfectum  tempi um  olfende- 
rant,  neque  ponere  potuerunt,  neque  vulgo  ostendere 
ac  proferre  voluerunt;  ut  et  magnificentius  videretur, 
quum  suo  tempore  in  cclla  Iovis  Optimi  Maximi  po- 
neretur,  et  clarius,  quum  pulchritudo  eius  recens  ad 
oculos  hominum  atque  integra  perveniret:  statue- 
runt  id  secum  in  Syriam  reportare ;  ut,  quum  audis- 
sent  simulacrum  Iovis  Optimi  Maximi  dedicatum,  le- 

gatos  mitterent,  qui  cum  ceteris  rebus  illud  quoque 
eximium  ac  pulcherrimum  donum  in  Gapitolium  af-  ! 
ferrent.  Pervenit  res  ad  istius  aures,  nescio  quomo-  I 
do.  Nam  rex  celatum  voluerat :  non  quo  quidquam 
metueret  aut  suspicaretur,  sed  ut  ne  multi  illud  ante 
perciperent  oculis,  quam  populus  Romanus.  Iste  pe¬ 
tit  a  rege  et  eum  pluribus  verbis  rogat,  ut  id  ad  se 
mittat :  cupere  se  dicit  inspicere  neque  se  aliis  viden- 
di  potestatem  esse  facturum.  65.  Antiochus,  qui  ani- 
mo  et  puerili  esset  et  regio ,  nihil  de  istius  improbi- 
tate  suspicatus  est:  imperat  suis,  ut  id  in  praetorium 
involutum  quam  occultissime  deferrent.  Quo  postea- 
quam  attulerunt  involucrisque  reiectis  constituerunt : 
iste  clamare  coepit,  dignam  rem  esse  regno  Syriae, 
dignam  regio  munere,  dignam  Capitolio.  Etenim 
erat  eo  splendore ,  qui  ex  clarissimis  et  pulcherrimis 
gemmis  esse  debebat:  ea  varietate  operum,  ut  ars 
certare  videretur  cum  copia:  ea  magnitudine,  ut  in-  j 
telligi  posset,  non  ad  hominum  apparatum,  sed  ad 
amplissimi  templi  ornamentum  esse  factum.  Quod 
quum  satis  iam  perspexisse  videretur,  tollere  inci¬ 
pient,  ut  referrent.  Iste  ait  se  velle  illud  etiam  atque 
etiam  considerare :  nequaquam  se  esse  satiatum:  iu- 
bet  illos  discedere  et  candelabrum  relinquere.  Sic 
illi  turn  inanes  ad  Antiochum  revertuntur. 

XXIX.  66.  Rex  primo  nihil  metuere,  nihil  suspi- 
cari.  Dies  unus,  alter,  plures:  non  referri.  Turn 
mittit  rex  ad  istum ,  si  sibi  videatur,  ut  reddat.  Iu- 
bet  iste  posterius  ad  se  reverti.  Mirum  illi  videri. 
Mittit  iterum:  non  redditur.  Ipse  hominem  appellat: 
rogat,  ut  reddat.  Os  hominis  insignemque  impuden- 
tiam  cognoscite.  Quod  sciret,  quodque  ex  ipso  rege 
audisset  in  Capitolio  esse  ponendum,  quod  Iovi  Opti¬ 
mo  Maximo,  quod  populo  Romano  servari  videret,  id 
sibi  ut  donaret,  rogare  et  vehementer  petere  coepit. 
Quum  ille  se  et  religione  Iovis  Capitolini  et  hominum 
existimatione  impediri  diceret,  quod  multae  nationes 
testes  essent  illius  operis  ac  muneris:  iste  homini 
minari  acerrime  coepit.  Ubi  videt,  eum  nihilo  ma- 
gis  minis,  quam  precibus  permoveri:  repente  homi¬ 
nem  de  provincia  iubet  ante  noctem  decedere :  ait,  se 
comperisse,  ex  eius  regno  piratas  in  Siciliam  esse 
venturos.  67.  Rex  maximo  conventu  Syracusis,  in 
foro ,  ne  quis  forte  me  in  crimine  obscuro  versari  at¬ 
que  affingere  aliquid  suspicione  hominum  arbitretur, 
in  foro,  inquam,  Syracusis  flens  ac  deos  hominesque 
contestans  clamare  coepit,  candelabrum  factum  e 
gemmis,  quod  in  Capitolium  missurus  esset,  quod 
in  templo  clarissimo  populo  Romano  monumentum 
suae  societatis  amicitiaeque  esse  voluisset,  id  sibi  C. 
Verrem  abstulisse:  de  ceteris  operibus  ex  auro  et 
gemmis,  quae  sua  penes  ilium  essent,  se  non  labora- 
re :  hoc  sibi  eripi,  miserum  esse  et  indignum :  id  etsi 
antea  iam  mente  et  cogitatione  sua  fratrisque  sui  con- 
secratum  esset,  tamen  turn  se,  in  illo  conventu  ci- 
vium  Romanorum  dare ,  donare ,  dicare ,  consecrare 
Iovi  Optimo  Maximo  testemque  ipsum  Iovem  suae 
voluntatis  ac  religionis  adhibere.  XXX.  Quae  vox, 
quae  latera,  quae  vires  huius  unius  criminis  queri- 
moniam  possunt  sustinere?  Rex  Antiochus,  qui  Ro- 
mae  ante  oculos  omnium  nostrum  biennium  fere  co- 
mitatu  regio  atque  ornatu  fuisset:  is  quum  amicus 
et  socius  populi  Romani  esset,  amicissimo  patre,  avo, 
maioribus,  antiquissimis  et  clarissimis  regibus,  opu- 
lentissimo  et  maximo  regno,  praeceps  provincia  po¬ 
puli  Romani  exturbatus  est.  68.  Quemadmodum  hoc 
accepturas  nationes  exteras,  quemadmodum  huius 


tui  facti  famam  in  regna  aliorum  atque  in  ultimas 
terras  perventuram  putasti,  quum  audirent,  a  prae¬ 
tor  populi  Romani  in  provincia  violatum  regem,  spo- 
liatum  liospitem,  eiectum  socium  populi  Romani  at¬ 
que  amicum?  Nomen  vestrum  populique  Romani  odio 
atque  acerbitati  scitote  nationibus  exteris,  iudices, 
futurum ,  si  istius  haec  tanta  iniuria  impunita  dis- 
cesserit.  Sic  omnes  arbitrabuntur,  praesertim  quum 
haec  omnino  fama  de  nostrorum  hominum  avaritia  et 
cupiditate  percrebruerit,  non  istius  solius  hoc  esse  fa- 
cinus,  sed  eorum  etiam,  qui  approbarint.  Multi  re- 
ges,  multae  liberae  civitates,  multi  privati  opulenti 
ac  potentes  habent  profecto  in  animo  Capitolium  sic 
ornare,  ut  templi  dignitas  imperiique  nostri  nomen 
desiderat:  qui  si  intellexerint,  interverso  regali  hoc 
dono,  graviter  vos  tulisse:  grata  fore  vobis  populo- 
que  Romano  sua  studia  ac  dona  arbitrabuntur.  Sin 
hoc  vos  in  rege  tam  nobili,  in  re  tarn  eximia,  in  in¬ 
iuria  tam  acerba  neglexisse  audierint:  non  erunt  tam 
amentes,  ut  operam,  curam,  pecuniam  impendant  in 
eas  res,  quas  vobis  gratas  fore  non  arbitrentur. 

XXXI.  69.  Hoc  loco,  Q.  Catule,  te  appello.  Lo- 
quor  enim  de  tuo  clarissimo  pulcherrimoque  monu- 
mento.  Non  iudicis  solum  severitatem  in  hoc  crimi¬ 
ne,  sed  prope  inimici  atque  accusatoris  vim  suscipere 
debes.  Tuus  est  enim  honos  in  illo  templo,  senatus 
populique  Romani  beneficio :  tui  nominis  aeterna  me- 
moria  simul  cum  templo  illo  consecratur:  tibi  haec 
cura  suscipienda,  tibi  haec  opera  sumenda  est,  ut  Ca¬ 
pitolium,  quomodo  magnificentius  est  restitutum,  sic 
copiosius  ornatum  sit,  quam  fuit;  ut  ilia  flarnma  di- 
vinitus  exstitisse  videatur,  non,  quae  deleret  Iovis 
Optimi  Maximi  templum,  sed  quae  praeclarius  ma- 
gnificenti usque  deposceret.  70.  Audisti,  Q.  Minu- 
cium  Rufum  dicere,  domi  suae  deversatum  esse  An¬ 
tiochum  regem  Syracusis:  se  illud  scire  ad  istum  es¬ 
se  delalum :  se  scire  non  redditum :  audisti,  et  audies 
omni  e  conventu  Syracusano,  qui  ita  dicant :  sese  au- 
dientibus  illud  Iovi  Optimo  Maximo  dicatum  esse  ab 
rege  Antiocho  et  consecratum.  Si  iudex  non  esses, 
et  haec  ad  te  delata  res  esset:  te  potissimum  hoc  per- 
sequi,  te  petere,  te  agere  oporteret.  Quare  non  dubi- 
to,  quo  animo  iudex  huius  criminis  esse  debeas,  qui 
apud  aliumdudicem  multo  acrior,  quam  ego  sum, 
actor  accusalorque  esse  deberes.  XXXII.  71.  Yobis 
autem ,  iudices ,  quid  hoc  indignius ,  aut  quid  minus 
ferendum  videri  potest?  Verresne  liabebit  domi  suae 
oandelabrum  Iovis  Optimi  Maximi ,  e  gemmis  auro- 
que  perfectum?  Cuius  fulgore  collucere  atque  illu- 
strari  Iovis  Optimi  Maximi  templum  oportebat,  id 
apud  istum  in  eiusmodi  conviviis  constituetur ,  quae 
domesticis  stupris  flagitiisque  flagrabunt?  In  istius 
lenonis  turpissimi  domo  simul  cum  ceteris  Chelido- 
nis  hereditariis  ornamentis  Capitolii  ornamenta  po- 
nentur?  Quid  huic  sacri  umquam  fore  aut  quid  fuisse 
religiosi  putatis,  qui  nunc  tanto  scelere  se  obstrictum 
esse  non  sentiat?  qui  in  iudicium  veniat,  ubi  ne  pre- 
cari  quidem  Iovem  Optimum  Maximum  atque  ab  eo 
auxilium  petere  more  omnium  possit?  a  quo  etiam 
dii  immortales  sua  repetunt  in  eo  iudicio,  quod  ho- 
minibus  ad  suas  res  repetundas  est  constitutum.  Mi- 
ramur,  Athenis  Minervam,  Deli  Apollinem,  Iunonem 
Sami,  Pergae  Dianam,  multos  praeterea  ab  isto  deos 
tota  Asia  Graeciaque  violatos,  qui  a  Capitolio  manus 
abstinere  non  potuerit?  Quod  privati  homines  dc  suis 
pecuniis  ornant  ornaturique  sunt,  id  C.  Verres  ab  re¬ 
gibus  ornari  non  est  passus.  72.  Itaque  hoc  nefario 

scelere  concepto,  nihil  postea  tota  in  Sicilia  neque  sa- 
cri  neque  religiosi  esse  duxit:  ita  sese  in  ea  provin- 
cia  per  triennium  gessit,  ut  ab  isto  non  solum  homi- 
nibus,  verum  etiam  diis  immortalibus  bellum  indi¬ 
ctum  putaretur. 

XXXIII.  Segesta  est  oppidum  pervetus  in  Sicilia, 
iudices,  quod  ab  Aenea  fugiente  a  Troia  atque  in  haec 
loca  veniente  conditum  esse  demonstrant.  Itaque  Se- 
gestani  non  solum  perpetua  societate  atque  amicitia, 
verum  etiam  cognatione  se  cum  populo  Romano  con- 
iunctos  esse  arbitrantur.  Hoc  quondam  oppidum, 
quum  ilia  civitas  cum  Poenis  suo  nomine  ac  sua  spon- 
te  bellaret,  a  Karthaginiensibus  vi  captum  atque  de- 
letum  est:  omniaque,  quae  ornamento  urbi  esse  pos- 
sent,  Karthaginem  sunt  ex  illo  loco  deportata.  Fuit 
apud  Segestanos  ex  aere  simulacrum  Dianae,  quum 
summa  atque  antiquissima  praeditum  religione,  turn 
singulari  opere  artificioque  perfectum.  Hoc  tralatum 
Karthaginem,  locum  tantum  hominesque  mutarat: 
religionem  quidem  pristinam  conservabat.  Nam  pro¬ 
pter  eximiam  pulchritudinem  etiam  hostibus  cligna, 
quam  sanctissime  colerent,  videbatur.  73.  Aliquot 
saeculis  post  P.  Scipio  bello  Punico  tertio  Karthagi¬ 
nem  cepit:  qua  in  victoria  (videte  hominis  virtutem 
et  diligentiam ,  ut  et  domesticis  praeclarissimae  vir¬ 
tues  exemplis  gaudeatis  et  eo  maiore  odio  dignam 
istius  incredibilem  audaciam  iudicetis :)  convocatis  Si- 
culis  omnibus ,  quod  diutissime  saepissimeque  Sici¬ 
lian!  vexatam  a  Karthaginiensibus  cognorat,  iubet 
omnia  conquiri :  pollicetur ,  sibi  magnae  curae  fore, 
ut  omnia  civitatibus,  quae  cuiusque  fuissent,  resti- 
tuerentur.  Turn  ilia,  quae  quondam  erant  Himera 
sublata,  de  quibus  antea  dixi,  Thermitanis  sunt  red- 
dita:  turn  alia  Gelensibus,  alia  Agrigentinis :  in  qui¬ 
bus  etiam  ille  nobilis  taurus,  quem  crudelissimus 
omnium  tyrannorum  Phalaris  habuisse  dicitur,  quo 
vivos  supplicii  caussa  demittere  homines  et  subiicere 
Dammam  solebat:  quem  taurum  Scipio  quum  redde- 
ret  Agrigentinis ,  dixisse  dicitur :  aequum  esse  illos 
cogitare,  utrum  esset  Siculis  utilius,  suisne  servire, 
an  populo  Romano  obtemperare ;  quum  idem  monu- 
mentum  et  domesticae  crudelitatis  et  nostrae  man- 
suetudinis  haberent-  XXXIV.  74.  Illo  tempore  Se- 
gestanis  maxima  cum  cura  haec  ipsa  Diana,  de  qua 
dicimus,  redditur:  reportatur  Segestam:  in  suis  an- 
tiquis  sedibus  summa  cum  gratulatione  civium  et 
laetitia  reponitur.  Haec  erat  posita  Segestae,  sane 
excelsa  in  basi:  in  qua  grandibus  litteris  p.  africani 
nomen  erat  incisum  eumque  karthagine  capta 
restituisse  perscriptum.  Colebatur  a  civibus :  ab 
omnibus  advenis  visebatur:  quum  quaestor  essem, 
nihil  mihi  ab  illis  est  demonstratum  prius.  Erat 
admodum  amplum  et  excelsum  signum  cum  stola: 
verumtamen  inerat  in  ilia  magnitudine  aetas  atque 
habitus  virginalis:  sagittae  pendebant  ab  humero: 
sinistra  manu  retinebat  arcum :  dextra  ardentem  facem 
praeferebat.  75.  Hanc  quum  iste  sacrorum  omnium 
hostis  religionumque  praedo  vidisset;  quasi  ilia  ipse 
face  percussus  esset,  ita  flagrare  cupiditate  atque 
amentia  coepit.  Imperat  magistratibus,  ut  earn  de- 
moliantur  et  sibi  dent:  nihil  sihi  gratius  ostendit  fu- 
turum.  Illi  vero  dicere,  id  sibi  nefas  esse,  seque 
quum  summa  religione,  turn  summo  metu  legum  et 
iudiciorum  teneri.  Iste  turn  petere  ab  illis,  turn  mi- 
nari,  turn  spem,  turn  metum  ostendere.  Opponebant 
illi  interdum  nomen  Africani;  donum  populi  Romani 
illud  esse  dicebant;  nihil  se  in  eo  potestatis  habere, 


quod  imperator  clarissimus,  urbe  hostium  capta, 
monumentum  victoriae  populi  Romani  esse  voluisset. 
76.  Quum  iste  nihilo  remissius  atque  etiam  multo 
vehementius  instaret  quotidie :  res  agitur  in  senatu. 
Vehementer  ab  omnibus  reclamatur.  Itaque  illo  tem¬ 
pore  ac  primo  istius  adventu  pernegatur.  Postea, 
quidquid  erat  oneris  in  nautis  remigibusque  exigen- 
dis,  in  frumento  imperando,  Segestanis  praeter  cete- 
ros  imponebat  aliquanto  amplius,  quam  ferre  pos- 
sent.  Praeterea  magistratus  eouim  evocabat:  opti¬ 
mum  quemque  et  nobilissimum  ad  se  arcessebat: 
circum  omnia  provinciae  fora  rapiebat:  singillatim 
uni  cuique  calamitati  fore  se  denuntiabat:  universam 
se  funditus  illam  eversurum  esse  civitatem  minaba- 
tur.  Itaque  aliquando  multis  malis  magnoque  metu 
victi  Segestani  praetoris  imperio  parendum  esse  de- 
creverunt :  magno  cum  luctu  et  gemitu  totius  civita- 
tis,  multis  cum  lacrimis  et  lamentationibus  virorum 
mulierumque  omnium  simulacrum  Dianae  tollendum 
locatur.  XXXV.  77.  Videte,  quanta  religio  fuerit 
apud  Segestanos :  repertum  esse,  iudices,  scitote,  ne- 
minem,  neque  liberum,  neque  servum,  neque  civem 
neque  peregrinum ,  qui  illud  signum  auderet  attin- 
gere.  Barbaros  quosdam  Lilybaeo  scitote  adductos 
esse  operarios :  hi  denique  illud,  ignari  totius  negotii 
ac  religionis,  mercede  accepta,  sustulerunt.  Quod 
quum  ex  oppido  exportaretur,  quem  conventum  m  li¬ 
berum  factum  esse  arbitramini?  quem  fletum  maio- 
rum  natu?  quorum  nonnulli  etiam  ilium  diem  memo- 
ria  tenebant,  quum  ilia  eadem  Diana  Segestam,  Kar¬ 
thagine  revecta ,  victoriam  populi  Romani  reditu  suo 
nuntiasset.  Quam  dissimilis  hie  dies  illi  tempori 
videbatur!  Turn  imperator  populi  Romani,  vir  claris¬ 
simus,  deos  patrios  reportabat  Segestanis  ex  urbe 
hostium  recuperatos :  nunc  ex  urbe  sociorum  praetor 
eiusdem  populi  turpissimus  atque  impurissimus  eos- 
dem  illos  deos  nefario  scelere  auferebat.  Quid  hoc 
tota  Sicilia  est  clarius ,  quam  omnes  Segestanas  ma- 
tronas  et  virgines  convenisse,  quum  Diana  exporta¬ 
retur  ex  oppido?  unxisse  unguentis?  complesse  co- 
ronis  et  floribus?  ture  odoribusque  incensis  usque  ad 
agri  fines  prosecutas  esse?  78.  Hanc  tu  tantam  re¬ 
ligionem  si  turn  in  imperio  propter  cupiditatem  atque 
audaciam  non  pertimescebas :  ne  nunc  quidem  in 
tanto  tuo  liberorumque  tuorum  periculo  perhorrescis? 
Quem  tibi  aut  hominem  invitis  diis  immortalibus, 
aut  vero  deum,  tantis  eorum  religionibus  violatis  au- 
xilio  futurum  putas?  Tibi  ilia  Diana  in  pace  atque  in 
otio  religionem  nullam  attulit?  quae  quum  duas  ur- 
bes,  in  quibus  locata  fuerat,  captas  incensasque  vi¬ 
disset,  bis  ex  duorum  bellorum  flamma  ferroque  ser- 
vata  est;  quae  Karthaginiensium  victoria  loco  mutato 
religionem  tamen  non  amisit,  P.  Africani  virtute  re¬ 
ligionem  simul  cum  loco  recuperavit.  Quo  quidem 
scelere  suscepto,  quum  inanis  esset  basis,  et  in  ea 
P.  Africani  nomen  incisum:  res  indigna  atque  into- 
leranda  videbatur  omnibus,  non  solum  religiones  esse 
violatas,  verum  etiam  P.  Africani,  viri  fortissimi,  re¬ 
rum  gestarum  gloriam,  memoriam  virtutis,  monu- 
menta  victoriae  C.  Verrem  sustulisse.  79.  Quod  quum 
isti  renuntiaretur  de  basi  ac  litteris,  existimavit  ho¬ 
mines  in  oblivionem  totius  negotii  esse  venturos,  si 
etiam  basim,  tamquam  indicem  sui  sceleris,  sustu- 
lisset.  Itaque  tollendam  istius  imperio  locaverunt; 
quae  vobis  locatio  ex  publicis  Segestanorum  litteris 
priore  actione  recitata  est.  XXXVI.  Te  nunc,  P.  Sci¬ 
pio,  te,  inquam,  lectissimum  ornatissimumque  ado- 

lescentem  appello:  abs  te  officium  tuum,  debitura 
generi  et  nomini  requiro  et  flagito.  Cur  pro  isto,  qui 
laudem  honoremque  familiae  vestrae  depeculatus  est, 
pugnas?  cur  eum  defensum  esse  vis?  cur  ego  tuas 
partes  suscipio?  cur  tuum  munus  sustineo?  cur 
M.  Tullius  P.  Africani  monumenta  requirit,  P.  Scipio 
eum,  qui  ilia  sustulit,  defendit?  Quum  mos  a  ma- 
ioribus  traditus  sit,  ut  monumenta  maiorum  ita  suo- 
rum  quisque  dcfendat,  ut  ea  ne  ornari  quidem  nomi¬ 
ne  alieno  sinat:  tu  isti  aderis,  qui  non  obstruxit  ali— 
qua  ex  parte  monumentum  P.  Scipionis,  sed  funditus 
delevit  ac  sustulit?  80.  Quisnam  igitur,  per  deos 
immortales !  tuebitur  P.  Scipionis  memoriam  mortui? 
quis  monumenta  atque  indicia  virtutis,  si  tu  ea  relin- 
ques  ac  deseres ,  neque  solum  spoliata  ilia  patiere, 
sed  etiam  eorura  spoliatorem  vexatoremque  defendes? 
Adsunt  Segestani ,  clientes  tui,  socii  populi  Romani 
atque  amici:  certiorem  te  faciunt,  P.  Africanum, 
Karthagine  deleta,  simulacrum  Dianae  maioribus  suis 
restituisse ;  idque  apud  Segestanos ,  eius  imperatoris 
nomine  positum  ac  dedicatum  fuisse:  hoc  Verrem 
demoliendum  et  asportandum  nomenque  omnino 
P.  Scipionis  delendum  tollendumque  curasse.  Orant 
te  atque  obsecrant,  ut  sibi  religionem,  generi  tuo  lau¬ 
dem  gloriamque  restituas,  ut  "quod  ex  urbe  hostium 
per  P.  Africanum  recuperarint,  id  per  te  ex  praedonis 
domo  conservare  possint.  XXXVII.  Quid  aut  tu  his 
respondere  honeste  potes  aut  illi  facere,  nisi  ut  te  ac 
fidem  tuam  implorent?  Adsunt  et  implorant.  Potes 
domesticae  laudis  amplitudinem ,  Scipio ,  tueri ;  po¬ 
tes  :  omnia  in  te  sunt,  quae  aut  fortuna  hominibus 
aut  natura  largitur.  Non  praecerpo  fructum  officii 
tui;  non  alienam  mihi  laudem  appeto;  non  est  pudo- 
ris  mei ,  P .  Scipione ,  florentissimo  adolescente ,  vivo 
et  incolumi,  me  propugnatorem  monumentorum 
P.  Scipionis  defensoremque  profiteri.  81.  Quam  ob 
rem  si  suscipis  domesticae  laudis  patrocinium,  me 
non  solum  silere  de  vestris  monumentis  oportebit, 
sed  etiam  laetari,  P.  Africani  eiusmodi  esse  fortunas 
mortui ,  ut  eius  honos  ab  iis ,  qui  ex  eadem  fainilia 
sint,  defendatur  neque  ullum  adventitium  requiratur 
auxilium.  Sin  istius  amicitia  te  impediet;  si  hoc, 
quod  abs  te  postulo,  minus  ad  officium  tuum  perti- 
nere  arbitrabere:  succedam  ego  vicarius  tuo  muneri; 
suscipiam  partes,  quas  alienas  esse  arbitrabar.  Deinde 
ista  praeclara  nobilitas  desinat  queri,  populum  Ro-  ! 
manum  hominibus  novis  atque  industriis  libenter 
honores  mandare  semperque  mandasse.  Non  estque- 
rendum,  in  ea  civitate,  quae  propter  virtutem  omni¬ 
bus  nationibus  imperat,  virtutem  plurimum  posse. 
Sit  apud  alios  imago  P.  Africani:  ornentur  alii  mor- 
tui  virtute  ac  nomine.  Tabs  ille  vir  fuit,  ita  de  po- 
pulo  Romano  meritus  est,  ut  non  uni  familiae,  sed 
universae  civitati  commendatus  esse  debeat.  Est 
aliqua  mea  pars  virilis,  quod  eius  civitatis  sum,  quam 
ille  amplam,  illustrem  claramque reddidit;  praecipue  ! 
quod  in  his  artibus  pro  mea  parte  versor,  quarum  | 
ille  princeps  fuit,  aequitate,  industria,  temperantia,  i 
defensione  miserorum ,  odio  improborum :  quae  co- 
gnatio  studiorum  et  artium  propemodum  non  minus 
est  coniuncta,  quam  ista,  qua  vos  delectamini,  gene¬ 
ris  et  nominis.  XXXVIII.  82.  Repeto  abs  te,  Ver- 
res,  monumentum  P.  Africani;  caussam  Siculorum, 
(]uam  suscepi,  relinquo ;  iudicium  de  pecuniis  repe- 
tundis  ne  sit  hoc  tempore;  Segestanorum  iniuriae 
negligantur :  basis  P.  Africani  restituatur;  nomen  in- 
victi  imperatoris  incidatur;  signum  pulcherrimum 


Karthagine  captum  reponatur.  Haec  abs  te  non  Si¬ 
culorum  defensor,  non  tuus  accusator,  non  Segestani 
I  Petulant,  sed  is,  qui  laudem  gloriamque  P.  Africani 
,  tuendam  conservandamque  suscepit.  Non  vereor, 

;  ne  hoc  officium  meum  P.  Servilio  iudici  non  probem ; 
qui  quum  res  maximas  gesserit  monumentaque  re¬ 
rum  suarum  quum  maxime  constituat  atque  in  his 
elaboret,  profecto  volet  haec  non  solum  suis  posteris, 
j  verum  etiam  omnibus  viris  fortibus  et  bonis  civibus 
I  defendenda ,  non  spolianda  improbis  tradere.  Non 
vereor,  ne  tibi,  Q.  Gatule,  displiceat,  cuius  amplissi- 
mum  in  orbe  terrarum  clarissimumque  monumentum 
est,  quam  plurimos  esse  custodes  monumentorum,  et 
i  putare  omnes  bonos  alienae  gloriae  defensionem  ad 
I  officium  suum  pertinere.  83.  Equidem  ceteris  istius 
furtis  atque  flagitiis  ita  moveor,  ut  ea  reprehendenda 
tantum  putem :  hie  vero  tanto  dolore  afficior,  ut  nihil 
mihi  indignius,  nihil  minus  ferendum  videatur. 
Veires  Africani  monumentis  domum  suam  plenam 
stupri,  plenam  flagitii,  plenam  dedecoris  ornabit? 
Verres  temperantissimi  sanctissimiqueviri  monumen¬ 
tum,  Dianae  simulacrum  virginis,  in  ea  domo  collo- 
cabit,  in  qua  semper  meretricum  lenonumque  flagitia 
versantur? 

.  -^XXIX.  84.  At  hoc  solum  Africani  monumentum 
violasti?  Quid?  a  Tyndaritanis  non  eiusdem  Scipio¬ 
nis  beneficio  positum  simulacrum  Mercurii  pulcher- 
rime  factum  sustulisti?  At  quemadmodum,  dii  im¬ 
mortales  !  quam  audacter !  quam  libidinose !  quam 
impudenter !  Audistis  nuper  dicere  legatos  Tyndari- 
tanos,  homines  honestissimos  ac  principes  civitatis, 
Mercurium,  qui  sacris  anniversaries  apud  eos  ac  sum- 
ma  religione  coleretur,  quern  P.  Africanus  Karthagi¬ 
ne  capta  Tyndaritanis  non  solum  suae  victoriae,  sed 
etiam  illorum  fidei  societatisque  monumentum  atque 
indicium  dedisset ,  huius  vi ,  scelere  imperioque  esse 
sublatum :  qui,  ut  primum  in  illud  oppidum  venit, 
statim,  tamquam  ita  fieri  non  solum  oporteret,  sed 
etiam  necesse  esset,  tamquam  hoc  senatus  mandas- 
set,  populusque  Romanus  iussisset,  ita  continuo,  si¬ 
gnum  ut  demolirentur  et  Messanam  deportarent,  iin- 
peravit.  85.  Quod  quum  illis,  qui  aderant,  indi- 
gnum ;  qui  audiebant,  incredibile  videretur:  non  est 
ab  isto,  primo  illo  adventu,  perseveratum.  Disce- 
dens  mandat  proagoro  Sopatro ,  cuius  verba  audistis, 
ut  demoliatur.  Quum  recusaret,  vehementer  mina- 
tur.  Et  statim  ex  illo  oppido  proficiscitur.  Proa°o- 
rus  refert  rem  ad  senatum :  vehementer  undique  re- 
clamatur.  Ne  multa:  iterum  iste  aliquanto  post  ad 
lllos  venit;  quaerit  continuo  de  signo.  Respondetur 
ei,  senatum  non  permittere:  poenam  capitis  constitu- 
tam,  si  iniussu  senatus  quisquam  attigisset:  sinml 
religio  commemoratur.  Turn  iste:  Quam  mihi  reli¬ 
gionem  narras?  quam  poenam?  quern  senatum?  vi- 
vum  te  non  relinquam :  moriere  virgis ,  nisi  signum 
traditur.  Sopater  iterum  flens  ad  senatum  defert; 
istius  cupiditatem  minasque  demonstrat.  Senatus 
Sopatro  responsum  nullum  dat,  sed  commotus  per- 
turbatusque  discedit.  Ille,  praetoris  arcessitus  nun- 
ho,  rem  demonstrat;  negat  ullo  modo  fieri  posse. 
XL.  Atque  haec  (nihil  enim  praetermittendum  de 
istius  impudentia  videtur)  agebantur  in  conventu  pa- 
lam,  de  sella  ac  de  loco  superiore.  86.  Erat  hierns 
summa;  tempestas,  ut  ipsum  Sopatrum  dicere  audi¬ 
stis,  peifrigida ;  imber  maximus:  quum  iste  imperat 
lictoribus,  ut  Sopatrum  de  porticu,  in  qua  ipse  sede- 
bat,  praecipitem  in  forum  deiiciant  nudumque  con- 

stituant.  Vix  erat  hoc  plane  imperatum,  quum  ilium 
spoliatum  stipatumque  lictoribus  videres :  omnes  id 
fore  putabant,  ut  miser  atque  innocens  virgis  caede- 
retur:  fefellit  haec  homines  opinio.  Virgis  iste  cae- 
deret  sine  caussa  socium  populi  Romani  atque  ami- 
cum?  Non  usque  eo  improbus:  non  omnia  sunt  in  eo 
uno  vitia:  numquam  fuit  crudelis.  Leniter  hominem 
clementerque  accepit.  Equestres  sunt  medio  in  foro 
Marcellorum  statuae,  sicuti  fere  ceteris  in  oppidis  j 
Siciliae:  ex  quibus  iste  C.  Marcelli  statuam  delegit,  j 
cuius  officia  in  illam  civitatem  totamque  provinciam 
recentissima  erant  et  maxima.  In  ea  Sopatrum,  ho-  ! 
minem  quum  domi  nobilem,  turn  summo  magistratu 
praeditum,  divaricari  ac  deligari  iubet.  87.  Quo  cru-  | 
ciatu  sit  affectus,  venire  in  mentem  necesse  est  omni¬ 
bus,  quum  esset  vinctus  nudus  in  aere,  in  imbri,  in 
frigore.  Neque  tamen  finis  huic  iniuriae  crudelitati- 
que  fiebat,  donee  populus  atque  universa  multitudo, 
atrocitate  rei  misericordiaque  commota,  senatum  cla- 
more  coegit,  ut  ei  simulacrum  illud  Mercurii  pollice- 
retur.  Clamabant,  fore,  ut  ipsi  se  dii  immortales  j 
ulciscerentur :  hominem  interea  perire  innocentem  1 
non  oportere.  Turn  frequens  senatus  ad  istum  venit: 
pollicetur  signum.  Ita  Sopater  de  statua  C.  Marcelli, 
quum  iam  paene  obriguisset,  vix  vivus  aufertur. 
Non  possum  disposite  istum  accusare,  si  cupiam: 
opus  est  non  solum  ingenio,  verum  etiam  artificio 
quodam  singulari.  XLI.  88.  Unum  hoc  crimen  vi- 
detur  esse,  et  a  me  pro  uno  ponitur,  de  Mercurio 
Tyndaritano:  plura  sunt.  Sed  ea  quo  pacto  distin- 
guere  ac  separare  possim,  nescio.  Est  pecuniarum 
captarum,  quod  signum  a  sociis  pecuniae  magnae 
sustulit.  Est  peculatus ,  quod  publicum  populi  Ro¬ 
mani  signum,  de  praeda  hostium  captum,  positum 
imperatoris  nostri  nomine,  non  dubitavit  auferre. 
Est  maiestatis,  quod  imperii  nostri  gloriae  rerumque 
gestarum  monumenta  evertere  atque  asportare  ausus 
est.  Est  sceleris,  quod  religiones  maximas  violavit. 
Est  crudelitatis ,  quod  in  hominem  innocentem,  in 
socium  nostrum  atque  amicum,  novum  et  singulare  j 
supplied  genus  excogitavit.  89.  Illud  vero  quid  sit, 
iam  non  queo  dicere :  quo  nomine  appellem ,  nescio, 
quod  in  C.  Marcelli  statua.  Quid  est  hoc?  Patronus- 
ne  quod  erat?  Quid  turn?  Quo  id  spectat?  Utrum  ea 
res  ad  opem,  an  ad  calamitatem  clientium  atque  ho- 
spitum  valere  debebat?  an  ut  hoc  ostenderes,  contra 
vim  tuam  in  patronis  praesidii  nihil  esse?  Quis  hoc 
non  intelligeret,  in  improbi  praesentis  imperio  maio- 
rem  esse  vim ,  quam  in  bonorum  absentium  patroci- 
nio?  An  vero  ex  hoc  ilia  tua  singularis  significatur 
insolentia,  superbia,  contumacia?  detrahere  videlicet 
aliquid  te  de  amplitudine  Marcellorum  putasti.  Ita- 
tjue  nunc  Siculorum  Marcelli  non  sunt  patroni:  Ver- 
res  in  eorum  locum  substitutus  est.  90.  Quam  in  le 
tantam  virtutem  esse  aut  dignitatem  arbitratus  es,  ut 
conarere  clientelam  tam  illustrem,  tarn  splendidae 
provinciae,  traducere  ad  te,  auferre  a  certissimis  an- 
tiquissimisque  patronis?  Til  ista  stultitia,  nequitia, 
inertia  non  modo  totius  Siciliae,  sedunius  tenuissimi 
Siculi  clientelam  tueri  potes?  Tibi  Marcelli  statua  pro 
patibulo  in  clientes  Marcellorum  fuit?  tu  ex  illius  ho- 
nore  in  eos  ipsos,  qui  honorem  illi  habuerant,  sup- 
plicia  quaerebas?  Quid  postea?  quid  tandem  tuis  sta- 
tuis  fore  arbitrabare?  An  vero  id,  quod  accidil?  Nam 
Tyndaritani  statuam  istius,  quam  sibi  propter  Mar¬ 
cellos  alliore  etiam  basi  poni  iusserat,  deturbarunt, 
simulac  successum  isti  audierunt.  XLII.  Dedit  nunc 


igitur  tibi  fortuna  Siculorum  C.  Marcellum  iudicem, 
ut,  cuius  ad  statuam  Siculi  te  praetore  alligabantur, 
eius  religioni  te  eumdem  vinctum  astrictumque  de- 
deremus.  91.  Ac  primo,  iudices,  hoc  signum  Mer¬ 
curii  dicebat  iste  Tyndaritanos  M.  Marcello  huic  Ae- 
sernmo  vendidisse,  atque  hoc  sua  caussa  etiam  Mar¬ 
cellum  ipsum  sperabat  esse  dicturum:  quod  mibi 
numquam  verisimile  visum  est,  adolescentem  illo  lo¬ 
co  natum,  patronum  Siciliae,  nomen  suum  isti  ad 
tralationem  criminis  commodaturum.  Yerumtamen 
ita  res  mihi  tota  provisa  atque  praecauta  est,  ut,  si 
maxime  esset  inventus ,  qui  in  se  suscipere  istius 
culpam  crimenque  cuperet:  tamen  is  proficere  nihil 
posset.  Eos  enim  deduxi  testes  et  eas  litteras  depor- 
tavi,  ut  de  istius  facto  dubium  esse  nemini  posset. 
92.Publicae  litterae  sunt,  deportatum  esse  Mercurium 
Messanam  sumptu  publico :  dicunt,  quanti :  praefuis- 
se  huic  negotio  publice  legatum  Poleam.  Quid?  is 
ubi  est?  Praesto  est:  testis  est.  Proagori  Sopatri 
iussu.  Quis  est  hie?  qui  ad  statuam  astrictus  est. 
Quid?  is  ubi  est?  Testis  est:  vidistis  hominem  et 
verba  eius  audistis.  Demoliendum  curavit  Demetrius 
gymnasiarchus,  quod  is  ei  loco  praeerat.  Quid?  hoc 
nos  dicimus?  Immo  vero  ipse  praesens:  Romae  nu- 
per  istum  ipsum  esse  pollicitum,  sese  id  signum  le- 
gatis  esse  redditurum,  si  eius  rei  testificatio  tollere- 
tur  cautumque  esset,  eos  testimonium  non  esse  di- 
cturos.  Dixit  hoc  apud  vos  Zosippus  et  Ismenias, 
homines  nobilissimi  et  principes  Tyndaritanae  ci- 
vitatis. 

XLIII.  93.  Quid?  Agrigenti  nonne  eiusdem  P.  Sci- 
pionis  monumentum,  signum  Apollinis  pulcherri- 
mum,  cuius  in  femine  litterulis  minutis  argenteis  no¬ 
men  Myronis  erat  inscriptum ,  ex  Aesculapii  religio- 
sissimo  fano  sustulisli?  Quod  iste,  iudices,  quum 
clam  fecisset,  quum  ad  suum  scelus  illud  furtumque 
nefarium  quosdam  homines  improbos  duces  atque 
adiutores  adhibuisset,  vehementer  commota  civitas 
est.  Uno  eodemque  tempore  Agrigentini  beneficium 
Africani,  religionem  domesticam,  ornamentum  urbis, 
indicium  victoriae,  testimonium  societatis  require- 
bant.  Itaque  ab  illis,  qui  principes  in  ea  civitate 
erant,  praecipitur  et  negotium  datur  quaesloribus  et 
aedilibus,  ut  noctu  vigilias  agerent  ad  aedes  sacras. 
Etenim  iste  Agrigenti  (credo  propter  multitudinem  il- 
lorum  hominum  atque  virtutem,  et  quod  cives  Roma¬ 
ni,  viri  fortes  ac  strenui  et  honesti,  permulti  in  illo 
oppido  coniunctissimo  animo  cum  ipsis  Agrigentinis 
vivunt  ac  negotiantur)  non  audebat  palam  tollere  aut 
poscere,  quae  placebant.  94.  Herculis  templum  est 
apud  Agrigentinos  non  longe  a  foro,  sane  sanctum 
apud  illos  et  religiosum.  Ibi  est  ex  aere  simulacrum 
ipsius  Herculis,  quo  non  facile  quidquam  dixerim  me 
vidisse  pulchrius,  (tametsi  non  tam  multum  in  istis 
rebus  intelligo,  quam  multa  vidi,)  usque  eo,  iudices, 
ut  rictum  eius  ac  mentum  paullo  sit  attritius,  quod 
in  precibus  et  gratulationibus  non  solum  id  venerari, 
verum  etiam  osculari  solent.  Ad  hoc  templum,  quum 
esset  iste  Agrigenti,  duce  Timarchide  repente  nocte 
intempesta  servorum  armatorum  fit  concursus  atque 
impetus.  Clamor  a  vigilibus  fanique  custodibus  tol- 
litur.  Qui  primo  quum  obsistcre  ac  defendere  cona- 
renlur,  male  mulcati  clavis  ac  fustibus  repelluntur: 
postea  convulsis  repagulis  effractisque  valvis  demoliri 
signum  ac  vectjbus  labefactare  conantur.  Interea  ex 
clamore  fama  tota  urbe  percrebruit,  expugnari  deos 
patrios  non  hostium  adventu  nec  opinato  neque  re- 

pentino  praedonum  impetu ;  sed  ex  domo  atque  co- 
horte  praetoria  manum  fugitivorum  instructam  arma- 
tamque  venisse.  95.  Nemo  Agrigenti  neque  aetate 
tam  affecta,  neque  viribus  tam  infirmis  fuit,  qui  non 
ilia  nocte  eo  nuntio  excitatus  surrexerit  telumque, 
quod  cuique  fors  offerebat,  arripuerit.  Itaque  brevi 
tempore  ad  fanum  ex  urbe  tota  concurritur.  Hora 
amplius  iam  in  demoliendo  signo  permulti  homines 
moliebantur:  illud  interea  nulla  lababat  ex  parte; 
quum  alii  vectibus  subiectis  conarentur  commovere, 
alii  deligatum  omnibus  membris  rapere  ad  se  funi- 
bus.  Repente  Agrigentini  concurrunt:  fit  magna  la- 
pidatio:  dant  sese  in  fugam  istius  praeclari  imperato- 
ris  nocturni  milites.  Duo  tamen  sigilla  perparvula 
tollunt,  ne  omnino  inanes  ad  istum  praedonem  reli- 
gionum  reverterentur.  Numquam  tam  male  est  Si- 
culis,  quin  aliquid  facete  et  commode  dicant :  velut 
in  hac  re  aiebant,  in  labores  Herculis  non  minus  hunc 
immanissimum  Yerrem,  quam  ilium  aprum  Eryman- 
thium  referri  oportere.  XLIY.  96.  Hanc  virtutem 
Agrigentinorum  imitati  sunt  Assorini  postea,  viri  for-  j 
tes  et  fideles,  sed  nequaquam  ex  tam  ampla  neque 
tam  ex  nobili  civitate.  Chrysas  est  amnis,  qui  per 
Assorinorum  agros  fluit:  is  apud  illos  habetur  deus 
et  religione  maxima  colitur.  Fanum  eius  est  in  agro 
propter  ipsam  viam,  qua  Assoro  itur  Hennam.  In 
eo  Chrysae  est  simulacrum ,  praeclare  factum  e  mar- 
more.  Id  iste  poscere  Assorinos  propter  singularem 
eius  fani  religionem  non  ausus  est:  Tlepolemo  dat 
Hieroniquo  negotium.  Illi  noctu  facta  manu  armata- 
que  veniunt:  fores  aedis  effringunt :  aeditui  custodes-  ; 
que  mature  sentiunt:  signum,  quod  erat  notum  vici-  , 
nitati,  buccina  datur :  homines  ex  agris  concurrunt: 
eiicitur  fugaturque  Tlepolemus:  neque  quidquam  ex 
fano  Chrysae  praeter  unum  perparvulum  signum  ex 
aere  desideratum  est.  97.  Matris  magnae  fanum  apud 
Enguinos  est:  (iam  enim  mihi  non  modo  breviter  de 
uno  quoque  dicendum,  sed  etiam  praetereunda  vi-  i 
dentur  esse  permulta,  ut  ad  maiora  istius  et  illustrio- 
ra  in  hoc  genere  furta  et  scelera  veniamus.)  In  hoc 
fano  loricas  galeasque  aeneas,  caelatas  opere  Corin- 
thio,  hydriasque  grandes,  simili  in  genere  atque  ea- 
dem  arte  perfectas,  idem  ille  P.  Scipio,  vir  omnibus 
rebus  praecellentissimus,  posuerat  et  suum  nomen 
inscripserat.  Quid  iam  de  isto  plura  dicam  aut  que- 
rar?  Omnia  ilia,  iudices,  abstulit:  nihil  in  religiosis- 
simo  fano  praeter  vestigia  violatae  religionis  nomen- 
que  P.  Scipionis  reliquit:  hostium  spolia,  monumenta 
imperatorum ,  decora  atque  ornamenta  fanorum  post- 
hac  his  praeclaris  nominibus  amissis  in  instrument 
atque  in  supellectile  C.  Verris  numerabuntur.  98. 
Tu  videlicet  solus  vasis  Corinthiis  delectaris :  tu  illius 
aeris  temperationem,  tu  operum  lineamenta  sollertis- 
sime  perspicis?  haec  Scipio  ille  non  intelligebat,  ho¬ 
mo  doctissimus  atque  humanissimus :  tu  sine  ulla  bo¬ 
na  arte,  sine  humanitate,  sine  ingenio,  sine  litteris, 
intelligis  et  iudicas?  Vide,  ne  ille  non  solum  tempe- 
rantia,  sed  etiam  intelligentia  te  atque  istos,  qui  se 
elegantes  dici  volunt,  vicerit.  Nam  quia,  quam  pul- 
chra  essent,  intelligebat,  idcirco  existimabat,  ea  non 
ad  hominum  luxuriem,  sed  ad  ornatum  fanorum  at¬ 
que  oppidorum  esse  facta,  ut  posteris  nostris  monu¬ 
menta  religiosa  esse  videantur. 

XLV.  99.  Audite  etiam  singularem  eius,  iudices, 
cupiditatem,  audaciam,  amentiam,  in  his  praesertim 
sacris  polluendis,  quae  non  modo  manibus  attingi, 
sed  ne  cogitatione  quidem  violari  fas  fuit.  Sacrarium  ! 


Cereris  est  apud  Catinenses  eadem  religione,  qua  Ro- 
mae,  qua  in  ceteris  locis,  qua  prope  in  toto  orbe  ter- 
rarum.  In  eo  sacrario  intimo  fuit  signum  Cereris 
perantiquum ;  quod  viri ,  non  modo  cuiusmodi  esset, 
sed  ne  esse  quidem  sciebant.  Aditus  enim  in  id  sa¬ 
crarium  non  est  viris ;  sacra  per  mulieres  ac  virgines 
confici  solent.  Hoc  signum  noctu  clam  istius  servi 
ex  illo  religiosissimo  atque  antiquissimo  fano  sustu- 
lerunt:  postridie  sacerdotes  Cereris  atque  illius  fani 
antistitae  maiores  natu,  probatae  ac  nobiles  mulieres, 
rem  ad  magistratus  suos  deferunt.  Omnibus  acer- 
bum,  indignum,  luctuosum  denique  videbatur.  100. 
Turn  iste  permotus  ilia  atrocitate  negotii,  ut  ab  se 
sceleris  istius  suspicio  demoveretur,  dat  hospiti  suo 
cuidam  negotium,  ut  aliquem  reperiret,  quern  illud 
fecisse  insimularet;  daretque  operam,  ut  is  eo  crimi- 
ne  damnaretur,  ne  ipse  esset  in  crimine.  Res  non 
procrastinatur :  nam  quum  iste  Catina  profectus  esset, 
servi  cuiusdam  nomen  defertur.  Is  accusatur:  ficti 
testes  in  eum  dantur :  rem  cunctus  senatus  Catinen- 
j  sium  legibus  iudicat.  Sacerdotes  vocantur :  ex  his 
quaeritur  secreto  in  curia,  quid  esset  factum,  quem- 
admodum  arbitrarentur  signum  esse  ablatum.  Re¬ 
spondent  illae,  praetoris  in  eo  loco  servos  esse  visos. 
Res,  quae  esset  iam  antea  non  obscura,  sacerdotum 
testimonio  perspicua  esse  coepit.  Itur  in  consilium  : 
servus  ille  innocens  omnibus  sententiis  absolvitur, 
quo  facilius  vos  hunc  omnibus  sententiis  condemnare 
i  possetis.  101.  Quid  enim  postulas,  Verres?  quid 
speras?  quid  exspectas?  quem  tibi  aut  deorum,  aut 
hominum,  auxilio  putas  futurum?  Eone  tu  servos  ad 
|  spoliandum  immittere  ausus  es,  quo  liberos  adire  ne 
orandi  quidem  caussa  fas  erat?  hisne  rebus  manus 
afferre  non  dubitasti,  a  quibus  etiam  oculos  cohibere 
te  religionum  iura  cogebant?  Tametsi  ne  oculis  qui¬ 
dem  captus  in  hanc  fraudem  tam  sceleratam  ac  tam 
nefariam  decidisti:  nam  id  concupisti,  quod  num¬ 
quam  videras:  id,  inquam,  adamasti,  quod  antea  non 
aspexeras.  Auribus  tu  tantam  cupiditatem  concepi- 
sti ;  ut  earn  non  metus ,  non  religio,  non  deorum  vis, 
non  hominum  existimatio  contineret.  102.  At  ex  viro 
bono  audieras,  credo,  et  bono  auctore.  Qui  id  potest, 
qui  ne  ex  viro  quidem  audire  potueris?  Audisti  igi- 
tur  ex  muliere :  quoniam  id  viri  neque  vidisse  neque 
nosse  poterant.  Qualem  porro  illam  feminam  fuisse 
putatis,  iudices?  quam  pudicam,  quae  cum  Verre  lo- 
queretur?  quam  religiosam,  quae  sacrarii  spoliandi 
ostenderet  rationem?  At  minime  mirum ,  quae  sacra 
per  summam  castimoniam  virorum  ac  mulierum 
fiant,  eadem  per  istius  stuprum  ac  flagitium  esse  vio- 
lata.  XLVI.  Quid  ergo?  hoc  solum  auditione  expe- 
tere  coepit,  quum  id  ipse  non  vidisset?  Immo  vero 
alia  complura:  ex  quibus  eligam  spoliationem  nobi- 
lissimi  atque  antiquissimi  fani :  de  qua  priore  actio- 
ne  testes  dicere  audistis:  nunc  eadem  ilia,  quaeso, 
audite,  et  diligenter,  sicut  adhuc  fecistis,  attendite. 
103.  Insula  est  Melita,  iudices,  satis  lato  ab  Sicilia 
man  periculosoque  disiuncta:  in  qua  est  eodem  no¬ 
mine  oppidum,  quo  iste  numquam  accessit;  quod  ta¬ 
men  isti  textrinum  per  triennium  ad  muliebrem  ve- 
stem  conficiendam  fuit.  Ab  eo  oppido  non  longe,  in 
promontorio,  fanum  est  Iunonis  antiquum;  quod  tan- 
ta  religione  semper  fuit,  ut  non  modo  illis  Punicis 
bellis,  quae  in  his  fere  locis  navali  copia  gesta  atque 
versata  sunt,  sed  etiam  in  hac  praedonum  multitudi- 
ne  semper  inviolatum  sanctumque  fuerit.  Quin  etiam 
!  hoc  memoriae  proditum  est,  classe  quondam  Masi- 

nissae  regis  ad  eum  locum  appulsa,  praefectum  re-  | 
gium  dentes  eburneos  incredibili  magnitudine  e  fano 
sustulisse  et  eos  in  Africam  portasse,  Masinissaeque 
donasse:  regem  quidem  primo  delectatum  esse  mu- 
nere :  post ,  ubi  audisset ,  unde  essent ,  statim  certos 
homines  in  quinqueremi  misisse,  qui  eos  dentes  re- 
portarent.  Itaque  in  his  inscriptum  litteris  Punicis 

fuit  :  REGEM  MASINISSAM  IMPRUDENTEM  ACCEPISSE  : 
RE  COGNITA,  REPO  N’EN  DOS  R  E  S  T I TU  E  N  D  0  S  QU  E  CU¬ 
RAS  SE.  Erat  praeterea  magna  vis  eboris,  multa  or- 
namenta,  in  quibus  eburneae  Victoriae,  antiquo  opere 
ac  summa  arte  perfectae.  104.  Haec  iste  omnia,  ne 
multis  morer,  uno  impetu  atque  uno  nuntio  per  ser¬ 
vos  Venerios,  quos  eius  rei  caussa  miserat,  tollenda 
atque  asportanda  curavit.  XL VII.  Pro  dii  immorta- 
les!  quern  ego  hominem  accuso?  quern  legibus  aciu- 
diciali  iure  persequor?  de  quo  vos  sententiam  per  ta- 
bellam  feretis?  Dicunt  legati  Melitenses  publice,  spo- 
liatum  templum  esse  Iunonis;  nihil  istum  in  religio- 
sissimo  fano  reliquisse;  quern  in  locum  classes  ho- 
stium  saepe  accesserint,  ubi  piratae  fere  quotannis 
hiemare  soleant,  quod  neque  praedo  violaverit  antea 
neque  hostis  attigerit:  id  ab  uno  isto  sic  spoliatum 
esse,  ut  nihil  omnino  sit  relictum.  Hie  nunc  aut  iste 
reus  aut  ego  accusator  aut  hoc  iudicium  appellabi- 
tur?  criminibus  enim  coarguitur  aut  suspicionibus  in 
iudicium  vocatur?  Dii  ablati,  fana  vexata,  nudatae 
urbes  reperiuntur :  earum  autem  rerum  nullam  sibi 
iste  neque  infitiandi  rationem  neque  defendendi  fa- 
cultatem  reliquit:  omnibus  in  rebus  coarguitur  a  me, 
convincitur  a  testibus,  urgetur  confessione  sua,  ma- 
nifestis  in  maleficiis  tenetur, — etmanet  etiam  ac  ta- 
citus  facta  mecum  sua  recognoscit. 

105.  Nimium  mihi  diu  videor  in  uno  genere  ver- 
sari  criminum.  Sentio,  iudices,  occurrendum  esse  sa- 
tietati  aurium  animorumque  vestrorum.  Quam  ob 
rein  multa  praetermittam.  Ad  ea  autem,  quae  di- 
cturus  sum,  reficite  vos,  quaeso,  iudices,  per  deos 
immortales!  per  eos  ipsos,  de  quorum  religione  iam- 
diu  dicimus,  dum  id  eius  facinus  commemoroet  pro- 
fero,  quo  provincia  tota  commota  est:  de  quo  si  paullo 
altius  ordiri  ac  repetere  memoriam  religionis  videbor, 
ignoscite.  Rei  magnitudo  me  breyiter  perstringcre 
atrocitatem  criminis  non  sinit.  XL VIII.  106.  Vetus 
est  haec  opinio,  iudices,  quae  constat  ex  antiquissi- 
inis  Graecorum  litteris  ac  monumentis,  insulam  Sici- 
liam  totam  esse  Cereri  et  Liberae  consecratam.  Hoc 
quum  ceterae  gentes  sic  arbitrantur,  turn  ipsis  Sicu- 
lis  ita  persuasum  est,  ut  animis  eorum  insitum  atque 
innatum  esse  videalur.  Nam  et  natas  esse  has  in  his 
locis  deas  et  fruges  in  ea  terra  primum  repertas  arbi¬ 
trantur:  et  raptam  esse  Liberam,  quam  eamdem  Pro- 
serpinam  vocant,  exllennensium  nemore:  qui  locus, 
quod  in  media  est  insula  situs,  umbilicus  Siciliae 
nominatin':  quam  quum  investigare  et  conquirere 
Ceres  vellet,  dicitur  inflammasse  taedas  iis  ignibus, 
qui  ex  Aetnae  vertice  erumpunt:  quas  sibi  quum  ipsa 
praeferret,  orbem  omnium  peragrasse  terrarum.  107. 
Henna  autem,  ubiea,  quae  dico,  gesta  esse  memo- 
rantur,  est  loco  praecelso  atque  edito:  quo  in  summo 
est  aequata  agri  planities  et  aquae  peremnes;  tota 
vero  ab  omni  aditu  circumcisa  atque  dirempta  est. 
Quam  circa  lacus  lucique  sunt  plurimi  et  laetissimi 
flores  omni  tempore  anni :  locus  ut  ipse  raptum  ilium 
virginis,  quern  iam  a  pueris  accepimus,  declarare 
videatur.  Etenim  prope  est  spelunca  quaedam,  con- 
versa  ad  aquilonem,  infinita  altitudine,  qua  Ditem 


patrem  ferunt  repente  cum  curru  exstitisse,  abre- 
ptamque  ex  eo  loco  virginem  secum  asportasse,  et 
subito  non  longe  a  Syracusis  penetrasse  sub  terras, 
lacumque  in  eo  loco  repente  exstitisse :  ubi  usque  ad 
hoc  tempus  Syracusani  festos  dies  anniversaries 
agunt  celeberrimo  virorum  mulierumque  conventu. 
XL1X.  Propter  huius  opinionis  vetustatem,  quod  eo¬ 
rum  in  his  locis  vestigia  ac  prope  incunabula  repe¬ 
riuntur  deorum ,  mira  quaedam  tota  Sicilia  privatim 
ac  publice  religio  est  Cereris  Hennensis.  Etenim 
multa  saepe  prodigia  vim  eius  numenque  declarant : 
multis  saepe  in  difficillimis  rebus  praesens  auxilium 
eius  oblatum  est,  ut  haec  insula  ab  ea  non  solum  di- 
ligi,  sed  etiam  incoli  custodirique  videatur.  108.  Nec 
solum  Siculi,  verum  etiam  ceterae  gentes  nationesque 
Hennensem  Cererem  maxime  colunt.  Etenim,  si 
Athcniensium  sacra  summa  cupiditate  expetuntur,  ad 
quos  Ceres  in  illo  errore  venisse  dicitur  frugesque 
attulisse:  quantam  esse  religionem  convenit  eorum, 
apud  quos  earn  natam  esse  et  fruges  invenisse  con¬ 
stat?  Itaque  apud  patres  nostros  atroci  ac  difficili  rei- 
publicae  tempore,  quum  Ti.  Graccho  occiso  magno- 
rum  periculorum  metus  ex  ostentis  portenderetur, 
P.  Mucio  L.  Calpurnio  consulibus,  aditum  est  ad 
libros  Sibyl  linos:  in  quibus  inventum  est,  cererem 
antiquissim  am  placari  oportere.  Turn  ex  am- 
plissimo  collegio  decemvirali  sacerdotes  populi  Ro¬ 
mani,  quum  esset  in  Urbe  nostra  Cereris  pulcherri- 
mum  et  magnificentissimum  templum,  tamen  usque 
Hennam  profecli  sunt.  Tanta  enim  erat  auctoritas 
et  vetustas  illius  religionis,  ut,  quum  illuc  irent,  non 
ad  aedem  Cereris,  sed  ad  ipsarn  Cererem  proficisci 
viderentur.  109.  Non  obtundam  diutius.  Etenim 
iamdudum  vereor,  ne  oratio  mea  aliena  ab  iudiciorum 
ratione  et  quotidiana  dicendi  consuetudine  esse  videa¬ 
tur.  Hoc  dico,  hanc  ipsam  Cererem,  antiquissimam, 
religiosissimam,  principem  omnium  sacrorum,  quae 
apud  omnes  gentes  nationesque  hunt,  a  C.  Verre  ex 
suis  templis  ac  sedibus  esse  sublatam.  Qui  accessi- 
stis  Hennam,  vidistis  simulacrum  Cereris  e  marmore 
et  in  altero  templo  Liberae :  sunt  ea  perampla  atque 
praeclara,  sed  non  ita  antiqua.  Ex  aere  fuit  quod- 
dam,  modica  amplitudine  ac  singulari  opere,  cum  fa- 
cibus ,  perantiquum ,  omnium  illorum ,  quae  sunt  in 
I  eo  fano,  multo  antiquissimum.  Id  sustulit;  ac  tamen 
j  eo  contentus  non  fuit.  110.  Ante  aedem  Cereris  in 
aperto  ac  propatulo  loco  signa  duo  sunt,  Cereris  unum, 
alterum  Triptolemi,  et  pulcherrima  et  perampla.  His 
pulchriludo  periculo,  amplitudo  saluti  fuit,  quod  eo¬ 
rum  demolitio  atque  asportatio  perdifficilis  videbatur. 
Insistebat  in  manu  Cereris  dextra  simulacrum  pul- 
cherrime  factum  Victoriae :  hoc  iste  e  signo  Cereris 
avellendum  asportandumque  curavit.  L.  Qui  tan¬ 
dem  istius  animus  est  nunc  in  recognitione  scelerum 
suorum,  quum  ego  ipse  in  conmiemoratione  corum 
non  solum  animo  commovear,  verum  etiam  corpore 
perhorrescam?  Venit  enim  mihi  fani,  loci,  religionis 
illius  in  mentem  :  versantur  ante  oculos  omnia:  dies 
ille,  quo  ego  Hennam  quum  venissem,  praesto  mihi 
sacerdotes  Cereris  cum  in fulis  ac  verbenis  fuerunt: 
concio  conventusque  civium,  in  quo  ego  quum  lo- 
querer,  tanti  lletus  gemitusque  fiebant,  ut  acerbissi- 
mus  tota  urbe  luctus  versari  videretur.  111.  Non 
illi  decumarum  imperia,  non  bonorum  direptiones, 

|  non  iniqua  iudicia,  non  imporlunissimas  istius  libi- 
j  dines,  non  vim,  non  contumelias,  quibus  operti  op- 
i!  pressique  erant,  conquerebantur ;  Cereris  numen,  sa- 

crorum  vetustatem ,  fani  religionem  istius  sceleratis- 
simi  atque  audacissimi  supplicio  expiari  volebant; 
omnia  se  cetera  pati  ac  negligere  dicebant.  Hie  dolor 
erat  tantus,  ut  Yerres  alter  Orcus  venisse  Hennam,  et 
non  Proserpinam  asportasse,  sed  ipsam  abripuisse 
Cererem  videretur.  Etenim  urbs  ilia  non  urbs  vidc- 
tur,  sed  fanum  Cereris  esse :  habitare  apud  sese  Ce¬ 
rerem  Hennenses  arbitrantur :  ut  mi  hi  non  cives  illius 
civitatis ,  sed  omnes  sacerdotes ,  omnes  accolae  atque 
antistites  Cereris  esse  videantur.  112.  Henna  tu  si¬ 
mulacrum  Cereris  tollere  audebas?  Henna  tu  de  manu 
Cereris  Victoriam  deripere  et  deam  deae  detrahere 
conatus  es?  quorum  nihil  violare,  nihil  attingere  ausi 
sunt,  in  quibus  erant  omnia,  quae  sceleri  propiora 
sunt,  quam  religioni.  Tenuerunt  enim,  P.  Popillio 
P.  Rupilio  consulibus,  ilium  locum  servi,  fugitivi, 
barbari,  hostes.  Sed  neque  tarn  servi  illi  domino- 
rum  ,  quam  tu  libidinum :  neque  tarn  fugitivi  illi  a 
dominis ,  quam  tu  ab  iure  et  ab  legibus ;  neque  tarn 
barbari  lingua  et  natione  illi ,  quam  tu  natura  et  mo¬ 
dbus;  neque  tam  illi  hostes  hominibus,  quam  tu  diis 
immortalibus.  Quae  deprecatio  est  igitur  ei  reliqua, 
qui  indignitate  servos,  temeritate  fugitivos,  scelere 
barbaros,  crudelitate  hostes  vicerit?  LI.  113.  Audi- 
stis  Theodorum  et  Numenium  et  Nicasionem  legatos 
Hennenses  publice  dicere,  sese  a  suis  civibus  haec 
habere  mandata,  ut  ad  Verrem  adirent  et  eum  simu¬ 
lacrum  Cereris  et  Victoriae  reposcerent:  id  si  impe- 
trassent,  turn  ut  morem  veterem  Hennensium  conser- 
varent;  publice  in  eum,  tametsi  vexasset  Siciliam, 
tamen,  quoniam  haec  a  maioribus  constituta  accepis- 
sent,  testimonium  ne  quod  dicerent:  sin  autem  ea 
non  reddidisset,  turn  ut  iudicio  adessent,  turn  uti  de 
eius  iniuriis  iudices  docerent;  sed  maxime  de  reli- 
gione  quererentur.  Quas  illorum  querimonias  no- 
lite,  per  deos  immortales,  aspernari;  nolite  contemne- 
re  ac  negligere,  iudices.  Aguntur  iniuriae  sociorum: 
agitur  vis  legum :  agitur  existimatio  veritasque  iudi- 
ciorum.  Quae  sunt  omnia  permagna:  verum  illud 
maximum :  tanta  religione  obstricta  tota  provincia 
est,  tanta  superstitio  ex  istius  facto  mentes  omnium 
Siculorum  occupavit,  ut,  quaecumque  accidant  publi¬ 
ce  privatimque  incommoda,  propter  earn  caussam 
scelere  istius  evenire  videantur.  114.  Audistis,  Cen- 
turipinos,  Agyrinenses,  Catinenses,  Herbitenses,  Hen¬ 
nenses,  complures  alios  publice  dicere,  quae  solitudo 
esset  in  agris,  quae  vastitas,  quae  fuga  aratorum, 
quam  deserta,  quam  inculta,  quam  relicta  omnia. 
Ea  tametsi  istius  multis  et  variis  iniuriis  acciderunt : 
tamen  haec  una  caussa  in  opinione  Siculorum  pluri- 
mum  valet,  quod,  Cerere  violata,  omnes  cultus  fru- 
ctusque  Cereris  in  his  locis  interiisse  arbitrantur. 
Medemini  religioni  sociorum,  iudices:  conservate 
vestram :  neque  enim  haec  externa  vobis  religio  ne¬ 
que  aliena.  Quod  si  esset,  si  suscipere  earn  nolle- 
tis :  tamen  in  eo,  qui  violasset,  sancire  vos  velle  opor- 
teret.  115.  Nunc  vero  in  communi  omnium  gentium 
religione,  inque  his  sacris,  quae  maiores  nostri  ab 
exteris  nationibus  ascita  atque  arcessita  coluerunt, 
(quae  sacra,  ut  erant  re  vera,  sic  appellari  Graeca  vo- 
luerunt,)  negligentes  ac  dissoluti,  si  cupiamus  esse, 
qui  possumus? 

LII.  Unius  etiam  urbis  omnium  pulcherrimae 
atque  ornatissimae ,  Syracusarum  direptionem  com- 
memorabo  et  in  medium  proferam,  iudices:  ut  ali— 
quando  totam  huius  generis  orationem  concludam  at¬ 
que  definiam.  Nemo  fere  vestrum  est,  quin,  quem- 


admodum  captae  sint  a  M.  Marcello  Syracusae,  saepe 
audierit,  nonnumquam  etiam  in  annalibus  legerit. 
Conferte  hanc  pacem  cum  illo  bello,  huius  praetoris 
adventum  cum  illius  imperatoris  victoria,  huius  co- 
hortem  impuram  cum  illius  exercitu  invicto,  huius 
libidines  cum  illius  continentia:  ab  illo,  qui  cepit, 
conditas;  ab  hoc,  qui  constitutas  accepit,  captas  di- 
cetis  Syracusas.  116.  Ac  iam  ilia  omitto,  quae  di¬ 
sperse  a  me  multis  locis  dicentur  ac  dicta  sunt :  fo¬ 
rum  Syracusanorum ,  quod  introitu  Marcelli  purum 
caede  servatum  est,  id  adventu  Yerris  Siculorum  in- 
nocentium  sanguine  redundasse;  portum  Syracusa¬ 
norum,  qui  turn  et  nostris  classibus  et  Karthaginien- 
sium  clausus  fuisset,  eum  isto  praetore  Cilicum  myo- 
paroni  praedonibusque  patuisse.  Mitto  adhibitam 
vim  ingenuis,  matresfamilias  violatas ;  quae  turn  urbe 
capta  commissa  non  sunt  neque  odio  hostili  neque 
licentia  militari  neque  more  belli  neque  iure  victo¬ 
riae  :  mitto ,  inquam ,  haec  omnia ,  quae  ab  isto  per 
triennium  perfecta  sunt:  ea,  quae  coniuncta  cum  illis 
rebus  sunt,  de  quibus  antea  dixi ,  cognoscite.  117. 
Urbem  Syracusas  maximam  esse  Graecarum  urbium 
pulcherrimamque  omnium,  saepe  audistis.  Est,  iu¬ 
dices,  ita,  ut  dicitur:  nam  et  situ  est  quum  munito, 
turn  ex  omni  aditu  vel  terra  vel  mari  praeclaro  ad 
aspectum:  et  portus  habet  prope  in  aedificatione 
aspectuque  urbis  inclusos :  qui  quum  diversos  inter 
se  aditus  habeant,  in  exitu  coniunguntur  et  confluunt. 
Eorum  coniunctione  pars  oppidi,  quae  appellatur  In¬ 
sula,  mari  disiuncta  angusto ,  ponte  rursum  adiungi- 
tur  et  continetur.  L1II.  118.  E a  tanta  est  urbs,  ut 
ex  quattuor  urbibus  maximis  constare  dicatur :  qua- 
rnm  una  est  ea,  quam  dixi,  Insula :  quae  duobus  por- 
tubus  cincta ,  in  utriusque  portus  ostium  aditumque 
proiecta  est:  in  qua  domus  est,  quae  Hieronis  regis 
fuit,  qua  praetores  uti  solent.  In  ea  sunt  aedes  sa- 
crae  complures,  sed  duae,  quae  longe  ceteris  ante- 
cellant:  Dianae  una,  et  altera,  quae  fuit  ante  istius 
adventum  ornatissima,  Minervae.  In  hac  insula  ex¬ 
trema  est  fons  aquae  dulcis,  cui  nomen  Arethusa  est, 
incredibili  magnitudiue,  plenissimus  piscium;  qui 
fluctu  totus  operiretur ,  nisi  munitione  ac  mole  lapi- 
dum  disiunctus  esset  a  mari.  119.  Altera  autem  est 
urbs  Syracusis,  cui  nomen  Achradina  est :  in  qua  fo¬ 
rum  maximum,  pulcherrimae  porticus,  ornatissimum 
prytaneum ,  amplissima  est  curia  templumque  egre- 
gium  Iovis  Olympii,  ceteraeque  urbis  partes,  una  lata 
via  perpetua  multisque  transversis  divisae ,  privatis 
aedificiis  continentur.  Tertia  est  urbs,  quae,  quod 
in  ea  parte  Fortunae  fanum  antiquum  fuit,  Tycha 
nominata  est,  in  qua  et  gymnasium  amplissimum 
est  et  complures  aedes  sacrae :  coliturque  ea  pars  et 
habitatur  frequentissime.  Quarta  autem  est  urbs, 
quae  quia  postrema  coaedificata  est,  Neapolis  norni- 
natur:  quam  ad  summam  theatrum  est  maximum: 
praeterea  duo  templa  sunt  egregia ,  Cereris  unum, 
alterum  Liberae,  signumque  Apollinis,  qui  Temeni- 
tes  vocatur,  pulcherrimum  et  maximum,  quod  iste  si 
portare  potuisset,  non  dubitasset  auferre. 

LIV.  120.  Nunc  ad  Marcellum  revertar ,  ne  haec 
a  me  sine  caussa  commemorata  esse  videantur.  Qui 
quum  tam  praeclaram  urbem  vi  copiisque  cepisset, 
non  putavit  ad  laudem  populi  Romani  hoc  pertinere, 
hanc  pulchritudinem ,  ex  qua  praesertim  nihil  peri- 
culi  ostenderetur,  delere  et  exstinguere.  Itaque  ae¬ 
dificiis  omnibus  publicis  et  privatis ,  sacris  et  profa- 
nis  sic  pepercit,  quasi  ad  ea  defendenda  cum  exerci- 


IN  VERREM  ACT.  II.  L  I B.  IV.  CAP.  51—58. 


325 


tu,  non  expugnanda  venisset.  In  ornatu  urbis  habuit 
victoriae  rationem,  habuit  humanitatis.  Yictoriae 
putabat  esse,  multa  Romam  deportare,  quae  orna- 
mento  urbi  esse  possent;  humanitatis,  non  plane  ex- 
spoliare  urbem,  praesertim  quam  conservare  voluis- 
set.  121.  In  hac  partitione  ornatus  non  plus  victoria 
Marcelli  populo  Romano  appetivit,  quam  humanitas 
Syracusanis  reservavit.  Romam  quae  asportata  sunt, 
ad  aedem  Honoris  atque  Virtutis,  itemque  aliis  in  lo- 
cis  videmus.  Nihil  in  aedibus,  nihil  in  hortis  po- 
suit,  nihil  in  suburbano :  putavit,  si  Urbis  ornamenta 
domum  suam  non  contulisset,  domum  suam  orna- 
mento  Urbi  futuram.  Syracusis  autem  permulta  at¬ 
que  egregia  reliquit:  Deum  vero  nullum  violavit, 
nullum  attigit.  Conferte  Verrem :  non  ut  hominem 
cum  homine  comparetis,  ne  qua  tali  viro  mortuo  fiat 
iniuria :  sed  ut  pacem  cum  bello,  leges  cum  vi,  forum 
et  iurisdictionem  cum  ferro  et  armis,  adventum  et 
comitatum  cum  exercitu  et  victoria  conferatis. 

LV.  122.  Aedes  Minervae  est  in  Insula,  de  qua 
ante  dixi:  quam  Marcellus  non  attigit,  quam  plenam 
atque  ornatam  reliquit:  quae  ab  isto  sic  spoliata  atque 
direpta  est,  non  ut  ab  hoste  aliquo,  qui  tamen  in  bello 
religionum  et  consuetudinis  iura  retineret,  sed  ut  a 
barbaris  praedonibus  vexata  esse  videatur.  Pugna 
erat  equestris  Agathocli  regis  in  tabulis  picta  prae- 
clare:  his  autem  tabulis  interiores  templi  parietes 
vestiebantur.  Nihil  erat  ea  pictura  nobilius,  nihil 
Syracusis,  quod  magis  visendum  putaretur.  Has  ta- 
bulas  M.  Marcellus,  quum  omnia,  ilia  victoria  sua, 
profana  fecisset,  tamen  religione  impeditus  non  atti¬ 
git:  iste,  quum  ilia  iam,  propter  diuturnam  pacem 
fidelitatemque  populi  Syracusani  sacra  religiosaque 
accepisset,  omnes  eas  tabulas  abstulit:  parietes,  quo¬ 
rum  ornatus  tot  saecula  manserat,  tot  bella  effugerat, 
nudos  ac  deformatos  reliquit.  123.  Et  Marcellus,  cjui, 
si  Syracusas  cepisset,  duo  templa  se  Romae  dcdica- 
turum  voverat,  id,  quod  erat  aedificaturus,  his  rebus 
ornare,  quas  ceperat,  noluit:  Verres,  qui  non  Honori 
neque  Yirtuti,  ut  ille,  sed  Veneri  et  Cupidini  vota  de¬ 
beret,  is  Minervae  templum  spoliare  conatus  est.  Ille 
deos  deorum  spoliis  ornare  noluit :  hie  ornamenta 
Minervae  virginis  in  meretriciam  domum  tratulit. 
Septem  et  viginti  praeterea  tabulas  pulcherrime  pi- 
ctas  ex  eadem  aede  sustulit:  in  quibus  erant  imagi¬ 
nes  Siciliae  regum  ac  tyrannorum ,  quae  non  solum 
pictorum  artificio  delectabant,  sed  etiam  commemo- 
ratione  hominum  et  cognitione  formarum.  Ac  videte, 
quanto  taetrior  hie  tyrannus  Syracusanis  fuerit,  quam 
quisquam  superiorum  :  quum  illi  tamen  ornarint  tem¬ 
pla  deorum  immortalium,  hie  etiam  deorum  monu- 
menta  atque  ornamenta  sustulerit.  LVI.  124.  lam 
vero  quid  ego  de  valvis  illius  templi  commemorem? 
Vereor,  ne  haec,  qui  non  viderunt,  omnia  me  nimis 
augere  atque  ornare  arbitrentur:  quod  tamen  nemo 
suspicari  debet,  tam  esse  me  cupidum,  ut  tot  viros 
primarios  velim  ,  praesertim  ex  iudicum  numero,  qui 
Syracusis  fuerint,  qui  haec  viderint,  esse  temeritati 
et  mendacio  meo  conscios.  Confirmare  hoc  liquido, 
iudices,  possum,  valvas  magnificentiores,  ex  auro  at¬ 
que  ebore  perfectiores  nullas  umquam  ullo  templo 
fuisse.  Incredibile  dictu  est,  quam  multi  Graeci  de 
valvarum  harum  pulchritudine  scriptum  reliquerint. 
Nimium  forsitan  haec  illi  mirentur  atque  efferant. 
Esto;  verumtamen  honestius  est  reipublicae  nostrae, 
iudices,  ea,  quae  illis  pulchra  esse  videantur,  impe- 
ratorem  nostrum  in  bello  reliquisse,  quam  praetorem 


in  pace  abstulisse.  Ex  ebore  diligentissime  perfecta 
argumenta  erant  in  valvis:  ea  detrahenda  curavit 
omnia.  Gorgonis  os  pulcherrimum,  crinitum  angui- 
bus,  revellit  atque  abstulit:  et  tamen  indicavit,  se 
non  solum  artificio,  sed  etiam  pretio  quaestuque  du- 
ci.  Nam  bullas  aureas  omnes  ex  his  valvis,  quae 
erant  et  multae  et  graves,  non  dubitavit  auferre :  qua- 
rum  iste  non  opere  delectabatur,  sed  pondere.  Itaque 
eiusmodi  valvas  reliquit,  ut,  quae  olim  ad  ornandum 
templum  erant  maxime,  nunc  tantum  ad  claudendum 
factae  esse  videantur.  125.  Etiamne  gramineas  ha- 
stas  —  vidi  enim  vos  in  hoc  nomine,  quum  testes  di- 
|  cerent,  commoveri,  quod  erant  eiusmodi,  ut  semel 
vidisse  satis  esset:  in  quibus  neque  manu  factum 
quidquam,  neque  pulchritudo  erat  ulla,  sed  tantum 
magnitudo  incredibilis,  de  qua  vel  audire  satis  esset, 
nimium  videre  plus  quam  semel  —  etiamne  id  con- 
cupisti?  LYII.  Nam  Sappho,  quae  sublata  de  pryta- 
neo  est ,  dat  tibi  iustam  excusationem ,  prope  ut  con- 
cedendum  atque  ignoscendum  esse  videatur.  126.  Si- 
lanionis  opus  tam  perfectum,  tam  elegans,  tam  ela- 
boratum,  quisquam  non  modo  privatus,  sed  populus 
potius  haberet,  quam  homo  elegantissimus  atque  eru- 
ditissimus  Verres?  nimirum  contra  dici  nihil  potest. 
Nostrum  enim  unus  quisque,  qui  tam  beati,  quam 
iste  est,  non  sumus,  tam  delicati  esse  non  possumus, 
si  quando  aliquid  istiusmodi  videre  volet,  eat  ad  ae¬ 
dem  Felicitatis,  ad  monumentum  Gatuli,  in  porticum 
Metelli;  det  operam,  ut  admittatur  in  alicuius  isto- 
rum  Tusculanum;  spectet  forum  ornatum,  si  quid 
iste  suorum  aedilibus  coinmodarit:  Verres  haec  ha- 
beat  domi?  Verres  ornamentis  fanorum  atque  oppi- 
dorum  habeat  plenam  domum,  villas  refertas?  Etiam¬ 
ne  huius  operarii  studia  ac  delicias,  iudices,  perfere- 
tis?  qui  ita  natus  est,  ita  educatus,  ita  factus  et  ani- 
mo  et  corpore,  ut  multo  appositior  ad  ferenda,  quam 
ad  auferenda  signa  esse  videatur.  127.  Atque  haec 
Sappho  sublata  quantum  desiderium  sui  reliquerit, 
dici  vix  potest.  Nam  quum  ipsa  fuit  egregie  facta, 
turn  epigramma  Graecum  pernobile  incisum  habuit 
in  basi ,  quod  iste  eruditus  homo  et  Graeculus ,  qui 
haec  subtiliter  iudicat,  qui  solus  intelligit,  si  unam 
litteram  Graecam  scisset,  certe  non  sustulisset.  Nunc 
enim,  quod  inscriptum  est  inani  in  basi,  declarat, 
quid  fuerit,  et  id  ablatum  indicat.  Quid?  signum 
Paeanis  ex  aede  Aesculapii  praeclare  factum,  sacrum 
ac  religiosum,  non  sustulisti?  quod  omnes  propter 
pulchritudinem  visere,  propter  religionem  colere  so- 
lebant.  128.  Quid?  ex  aede  Liberi  simulacrum  Ari- 
staei  non  tuo  imperio  palam  ablatum  est?  Quid?  ex 
aede  Iovis  religiosissimum  simulacrum  Iovis  Impera- 
toris,  quem  Graeci  Ovqlov  nominant,  pulcherrime  fa¬ 
ctum,  nonne  abstulisti?  Quid?  ex  aede  Liberae  par- 
I  vum  illud  caput  pulcherrimum ,  quod  visere  soleba- 
;  mus,  num  dubitasti  tollere?  Atque  ille  Paean  sacrifi- 
ciis  anniversariis  simul  cum  Aesculapio  apud  illos 
colebatur;  Aristaeus,  qui  [ut  Graeci  ferunt,  Liberi 
filius,]  inventor  olei  esse  dicitur,  una  cum  Libero  pa- 
tre  apud  illos  eodem  erat  in  templo  consecratiis. 
LVIII.  129.  Iovem  autem  imperatorem  quanto  ho- 
nore  in  suo  templo  fuisse  arbitramini?  coniicere  po- 
testis ,  si  recordari  volueritis ,  quanta  religione  fuerit 
eadem  specie  atque  forma  signum  illud,  quod  ex  Ma¬ 
cedonia  captum  in  Capitolio  posuerat  Flamininus. 

:  Etenim  tria  ferebantur  in  orbe  terrarum  signa  Iovis 
:  imperatoris  uno  in  genere  pulcherrime  facta :  unum 
1  illud  Macedonicum,  quod  in  Capitolio  vidimus :  alte- 

rum,  in  Ponti  ore  et  angustiis:  tertium,  quod  Syra- 
cusis  ante  Yerrem  praetorem  fuit.  Illud  Flamininus 
ita  ex  aede  sua  sustulit,  ut  in  Capitolio,  hoc  est  in 
terrestri  domicilio  Iovis,  poneret.  130.  Quod  autem 
est  ad  introitum  Ponti;  id,  quum  tam  multa  ex  illo 
mari  bella  emerserint,  tam  multa  porro  in  Pontum 
invecta  sint,  usque  ad  hanc  diem  integrum  inviola- 
tumque  servatum  est.  Hoc  tertium,  quod  erat  Syra- 
cusis,  quod  M.  Marcellus,  armatus  et  victor,  viderat, 
quod  religioni  concesserat,  quod  cives  atque  incolae 
Syracusani  colere;  advenae  non  solum  visere,  verum 
etiam  venerari  solebant:  id  G.  Yerres  ex  templo  Iovis 
sustulit.  131.  Ut  saepius  ad  M.  Marcellum  revertar, 
iudices,  sic  habetote :  plures  esse  a  Syracusanis  istius 
adventu  deos ,  quam  victoria  Marcelli  homines  desi- 
deratos.  Etenim  ille  requisisse  dicitur  etiam  Archi- 
medem  ilium ,  summo  ingenio  bominem  ac  discipli— 
ua ,  eumque  quum  audisset  interfectum ,  permoleste 
tulisse:  iste  omnia,  quae  requisivit,  non  ut  conser- 
varet,  verum  ut  asportaret,  requisivit.  LIX.  Iam  ilia, 
quia  leviora  videbuntur,  ideo  praeteribo :  quod  iste 
mensas  Delpbicas  e  marmore,  crateras  ex  aere  pul- 
cherrimas,  vim  maximam  vasorum  Corinthiorum  ex 
omnibus  aedibus  sacris  Syracusis  abstulit.  132.  Ita- 
que,  iudices,  hi,  qui  hospites  ad  ea,  quae  visenda 
sunt,  ducere  solent  et  unum  quidque  ostendere,  quos 
illi  mystagogos  vocant,  conversam  iam  habent  de- 
monstrationem  suam.  Nam,  ut  ante  demonstrabant, 
quid  ubique  esset :  ita  nunc ,  quid  undique  ablatum 
sit,  ostendunt. 

Quid  turn?  mediocrine  tandem  dolore  eos  affectos 
esse  arbitramini?  Non  ita  est,  iudices:  primum,  quod 
omnes  religione  moventur,  et  deos  patrios,  quos  a 
maioribus  acceperunt,  colendos  sibi  diligenter  et  re- 
tinendos  esse  arbitrantur :  deinde  hie  ornatus ,  baec 
opera  atque  artificia,  signa,  tabulae  pictae  Graecos 
homines  nimio  opere  delectant.  Itaque  ex  illorum 
querimoniis  intelligere  possumus,  haec  illis  acerbis- 
sima  videri ,  quae  forsitan  nobis  levia  et  contemnen- 
da  esse  videantur.  Mihi  credite,  iudices,  (tametsi 
vosmetipsos  haec  eadem  audire  certo  scio,)  quum 
multas  acceperint  per  hosce  annos  socii  atque  exterae 
nationes  calamitatcs  et  iniurias;  nullas  Graeci  homi¬ 
nes  gravius  tulerunt,  nec  ferunt ,  quam  huiuscemodi 
spoliationes  fanorum  atque  oppidorum.  133.  Licet 
iste  dicat  emisse  se ,  sicuti  solet  dicere :  credite  hoc 
mihi,  iudices:  nulla  umquam  civitas  tota  Asia  et 
Graecia  signum  ullum,  ullam  tabulam  pictam,  ullum 
denique  ornamentum  urbis,  sua  voluntate  cuiquam 
vendidit:  nisi  forte  existimatis,  posteaquam  iudicia 
severa  Romae  fieri  desierint,  Graecos  homines  haec 
venditare  coepisse,  quae  turn  non  modo  non  vendita- 
bant,  quum  iudicia  fiebant,  verum  etiam  coemebant : 
aut  nisi  arbitramini  L.  Crasso,  Q.  Scaevolae,  C.  Clau¬ 
dio  potentissimis  hominibus ,  quorum  aedilitates  or- 
natissimas  vidimus,  commercium  istarum  rerum  cum 
Graecis  hominibus  non  fuisse;  his,  qui  post  iudicio- 
rum  dissolutionem  aediles  facti  sunt,  fuisse. 

LX.  134.  Acerbiorem  etiam  scitote  esse  civitati- 
bus  falsam  istam  et  simulatam  emptionem,  quam  si 
quis  clam  surripiat,  aut  eripiat  palam  atque  auferat. 
Nam  turpitudinem  summam  esse  arbitrantur,  referri 
in  tabulas,  pretio  adductam  civitatem  et  pretio  parvo 
ea,  quae  accepisset  a  maioribus,  vendidisse  atque  ab- 
alienasse.  Etenim  mirandum  in  modum  Graeci  rebus 
istis,  quas  nos  contemnimus,  delectantur.  Itaque 
maiores  nostri  facile  patiebantur  haec  esse  quam  plu- 


rima  apud  socios,  ut  imperio  nostro  quam  ornatissi- 
mi  florentissimique  essent:  apud  eos  autem,  quos  ve- 
ctigales  aut  stipendiaries  fecerant,  tamen  haec  relin- 
quebant,  ut  illi,  quibus  ea  iucunda  sunt,  quae  nobis 
levia  videntur,  haberent  haec  oblectamenta  et  solatia 
servitutis.  135.  Quid  arbitramini  Rheginos,  qui  iam 
cives  Romani  sunt,  merere  velle,  ut  ab  eis  marmorea 
Venus  ilia  auferatur?  quid  Tarentinos ,  ut  Europam 
in  tauro  sedentem  amittant?  ut  Satyrum,  qui  apud 
illos  in  aede  Yestae  est?  ut  cetera?  quid  Thespienses, 
ut  Cupidinis  signum,  propter  quod  unum  visuntur 
Thespiae?  quid  Cnidios,  ut  Venerem  marmoream? 
quid,  ut  pictam,  Coos?  quidEphesios,  ut  Alexandrum? 
quid  Cyzicenos,  ut  Aiacem  aut  Medeam?  quid  Rho- 
dios,  ut  Ialysum?  quid  Athenienses,  ut  ex  marmore 
Iacchum  aut  Paralum  pictum,  aut  ex  aere  Myronis 
buculam?  Longum  est  et  non  necessarium  eomme- 
morare,  quae  apud  quosque  visenda  sunt  tota  Asia  et 
Graecia:  verum  illud  est,  quamobrem  haec  comme- 
morem,  quod  existimare  vos  hoc  volo,  mirumquem- 
dam  dolorem  accipere  eos,  ex  quorum  urbibus  haec 
auferantur.  LXI.  136.  Atque,  ut  ceteros  omittamus, 
de  ipsis  Syracusanis  cognoscite :  ad  quos  ego  quum 
venissem,  sic  primo  existimabam,  ut  Romae  ex  istius 
amicis  acceperam,  oivitatem  Syracusanam  propter 
Heraclii  hereditatem  non  minus  esse  isti  amicam, 
quam  Mamertinam  propter  praedarum  ac  furtorum 
omnium  societatem:  simul  et  verebar,  ne  mulierum 
nobilium  et  formosarum  gratia,  quarum  iste  arbitrio 
praeturam  per  triennium  gesserat,  virorumque,  qui- 
buscum  illae  nuptae  erant,  nimia  in  istum  non  modo 
lenitudine,  sed  etiam  liberalitate  oppugnarer,  si  quid 
ex  litteris  Syracusanorum  conquirerem.  137.  Itaque 
Syracusis  cum  civibus  Romanis  eram :  eorum  tabu- 
las  exquirebam,  iniurias  cognoscebam:  quum  diutius 
in  negotio  curaque  fueram,  ut  requiescerem  curam- 
que  a'nimi  remitterem,  ad  Carpinatii  praeclaras  tabu- 
las  revertebar;  ubi  cum  equitibus  Romanis  ex  illo 
|  conventu  honestissimis  illos  Verrutios,  de  quibus  an¬ 
te  dixi,  explicabam :  a  Syracusanis  prorsus  nihil  ad- 
iumenti  neque  publice  neque  privatim  exspectabam : 
neque  erat  in  animo  postulare.  Quum  haec  agerem, 

:  repente  ad  me  venit  Iieraclius  is ,  qui  turn  magistra- 
tum  Syracusis  habebat,  homo  nobilis,  qui  sacerdos 
Iovis  fuisset,  qui  honos  apud  Syracusanos  est  am- 
plissimus:  agit  mecum,  et  cum  fratre  meo,  ut,  si  no¬ 
bis  videretur,  adiremus  ad  eorum  senatum :  frequen- 
tes  esse  in  curia :  se  iussu  senatus  a  nobis  petere,  ut 
veniremus.  138.  Primo  nobis  fuit  dubium,  quid  age- 
remus :  deinde  cito  venit  in  mentem,  non  esse  vitan- 
dum  nobis  ilium  conventum  et  locum.  LXH.  Itaque 
in  curiam  venimus.  Honorifice  sane  consurgitur :  nos 
rogatu  magistratus  assedimus.  Incipit  is  loqui,  qui 
et  auctoritate  et  aetate  et,  ut  mihi  visum  est,  usu  re¬ 
rum  antecedebat,  Diodorus  Timarchidi :  cuius  omnis 
i  oi’atio  hanc  habuit  primo  sententiam :  senatum  popu- 
lumque  Syracusanum  moleste  graviterque  ferre,  quod 
ego,  quum  in  ceteris  Siciliae  civitatibus  senatum  po- 
pulumque  docuissem,  quid  iis  utilitatis,  cjuid  salutis 
afferrem,  et  quum  ab  omnibus  mandata,  legatos,  lit- 
teras  testimoniaque  sumpsissem ,  in  ilia  civitate  ni¬ 
hil  eiusmodi  facerem.  Respondi,  neque  Romae  in 
conventu  Siculorum,  quum  a  me  auxilium  communi 
omnium  legationum  consilio  petebatur,  caussaque  to- 
tius  provinciae  ad  me  deferebatur,  legatos  Syracusa¬ 
norum  affuisse,  neque  me  postulare,  ut  quidquam 
contra  C.  Yerrem  decerneretur  in  ea  curia,  in  qua  in- 

auratam  C.  Verris  statuam  viderem.  139.  Quod  post- 
eaquam  dixi,  tantus  est  gemitus  factus  aspectu  sta- 
tuae  et  commemoratione ,  ut  illud  in  curia  positum 
monumentum  scelerum,  non  beneficiorum  videretur. 
Turn  pro  se  quisque,  quantum  dicendo  assequi  pote- 
rat,  docere  me  coepit  ea,  quae  paullo  ante  commemo- 
ravi:  spoliatam  urbem,  fana  direpta:  de  Heraclii  he- 
reditate ,  quam  palaestritis  concessisset ,  multo  maxi- 
mam  partem  ipsum  abstulisse :  neque  postulandum 
fuisse,  ut  ille  palaestritas  diligeret,  qui  etiam  inven- 
torem  olei  deum  sustulisset:  neque  illam  statuam  es¬ 
se  ex  pecunia  publica  neque  publice  datam :  sed  eos, 
qui  hereditatis  diripiendae  participes  fuissent,  facien- 
dam  statuendamque  curasse:  eosdem  Romae  fuisse 
legatos,  illius  adiutores  improbitatis,  socios  furtorum, 
conscios  flagitiorum :  eo  minus  mirari  me  oportere,  si 
illi  communi  legatorum  voluntati  et  saluti  Siciliae  de- 
fuissent.  LXIII.  140.  Ubi  eorum  dolorem  ex  istius 
iniuriis,  non  modo  non  minorem,  sed  prope  maiorem, 
quam  ceterorum  Siculorum  esse  cognovi:  turn  ego 
meum  animum  in  illos ,  turn  mei  consilii  negotiique 
totius  suscepti  caussam  rationemque  proposui,  turn 
eos  hortatus  sum ,  ut  caussae  communi  salutique  ne 
deessent :  ut  illam  laudationem ,  quam  se  vi  ac  metu 
coactos,  paucis  illis  diebus,  decresse  dicebant,  tolle- 
rent.  Itaque,  iudices,  Syracusani  haec  faciunt,  istius 
clientes  atque  amici.  Primum  mihi  litteras  publicas, 
quas  in  aerario  sanctiore  conditas  habebant,  profe- 
runt:  in  quibus  ostendunt  omnia,  quae  dixi  ablata 
esse,  perscripta,  et  plura  etiam,  quam  ego  potui  di- 
cere:  perscripta  autem  hoc  modo:  quod  ex  aede  mi- 

NERVAE  HOC  ET  ILLUD  ABESSET:  QUOD  EX  AEDE  10- 

vis,  quod  ex  aede  l i b e iu i  ut  quisque  eis  rebus 
tuendis  conservandisque  praefuerat,  ita  perscriptum 
erat,  quum  rationem  e  lege  redderet,  et  quae  accepe- 
rat,  deberet  tradere :  petisse,  ut  sibi,  quod  hae  res 
abessent,  ignosceretur :  itaque  omnes  liberatos  dis- 
cessisse,  et  esse  ignotum  omnibus :  quas  ego  litteras 
obsignandas  publico  signo  deportandasque  curavi. 
141.  De  laudatione  autem  ratio  sic  mihi  reddita  est, 
Primum  quum  a  C.  Verre  litterae  aliquanto  ante  ad- 
ventum  meum  de  laudatione  venissent,  nihil  esse  de- 
cretum:  deinde,  quum  quidam  ex  illius  amicis  com- 
monerenl,  oportere  decerni,  maximo  esse  clamore  et 
convicio  repudiatos :  posteaquam  meus  adventus  ap- 
propinquaret,  imperasse  eum,  qui  summarn  potesta- 
tem  haberet,  ut  decernerent:  decretum  ita  esse,  ut 
multo  plus  illi  laudatio  mali,  quam  boni  posset afier- 
re.  Id  adeo,  iudices,  ut  mihi  ab  illis  demonstratum 
est,  sic  vos  ex  me  cognoscite. 

LXIY.  142.  Mos  est  Syracusis,  ut,  si  qua  de  read 
senatum  referatur,  dicat  sententiam,  qui  velit.  No- 
minatim  nemo  rogatur.  Et  tamen,  ut  quisque  honore 
et  aetate  antecedit,  ita  primus  solet  sua  sponte  dice- 
re  :  idque  a  ceteris  ei  conceditur.  Sin  aliquando  ta- 
cent  omnes,  tunc  sortito  coguntur  dicere.  Quum  hie 
mos  esset,  refertur  ad  senatum  de  laudatione  Verris. 
In  quo  primum,  ut  aliquid  esset  morae,  multi  inter- 
pellant:  de  Sex.  Peducaeo,  qui  de  ilia  civitate  tota- 
que  provincia optime  meritus  esset,  seseantea,  quum 
audissent,  ei  negotium  facessitum,  quumque  eum  pu¬ 
blice,  pro  plurimis  eius  et  maximis  mentis  laudare 
cuperent,  a  C.  Verre  prohibitos  esse:  iniquum  esse, 
tametsi  Peducaeus  eorum  laudatione  iam  non  utere- 
tur,  tamen  non  id  prius  decernere,  quod  aliquando 
voluissent,  quam  quod  turn  cogerentur.  143.  Con- 
clamant  omnes  et  approbant  ita  fieri  oportere.  Refer¬ 


tur  de  Peducaeo.  Ut  quisque  aetate  et  honore  ante- 
cedebat,  ita  sententiam  dixit  ex  ordine.  Id  adeo  ex 
ipso  senatus  consulto  cognoscite:  nam  principum 
sententiae  perscribi  solent.  Recita.  quod  verba  fa¬ 
cta  sunt  de  sex.  peducaeo.  Dicit ,  qui  primi  sua- 
serint.  Decernitur.  Refertur  deinde  de  Verre.  Die, 
quaeso,  quomodo?  quod  verba  facta  sunt  de  c. 
verre.  Quid  postea  scriptum  est?  quum  surgeret 

NEMO  NEQUE  SENTENTIAM  DICERET.  Quid  hoc  est? 

sors  ducitur.  Quamobrem?  Nemo  erat  voluntarius 
laudator  praeturae  tuae,  defensor  periculorum,  prae- 
sertim  quum  inire  a  praetore  gratiam  posset?  nemo. 
Illi  ipsi  tui  convivae,  consiliarii,  conscii,  socii  ver- 
bum  facere  non  audebant.  In  qua  curia  statua  tua 
stabat,  et  nuda  filii,  in  ea  nemo  fuit,  quem  ne  nudus 
quidem  Illius  in  nudata  provincia  commoveret?  144. 
Atque  etiam  hoc  me  docent,  eiusmodi  senatus  con¬ 
sulto  sese  fecisse,  laudationem  ut  omnes  intelligere 
possent  non  laudationem ,  sed  potius  irrisionem  esse 
illam ,  quae  commonefaceret  istius  turpem  calamito- 
samque  praeturam.  Etenim  scriptum  esse  ita:  quod 
iste  virgis  neminem  cecidisset:  a  quo  cognosced? 
nobilissimos  homines  atque  innocentissimos  securi 
esse  percussos :  quod  vigilanter  provinciam  ad- 
ministr asset:  cuius  omnes  vigilias  in  stupris  con¬ 
stat  adulteriisque  esse  consumptas.  Hoc  autem  scri¬ 
ptum  etiam,  quod  proferre  non  auderet  reus,  accusa- 
tor  recitare  non  desineret:  quod  praedones  procul 

AB  INSULA  SICILIA  PROUIBUISSET  VERRES:  qUOS 

etiam  intra  Syracusanam  insulam  recepisset.  145. 
Quae  posteaquam  ex  illis  cognovi,  discessi  cum  fra- 
tre  e  curia,  ut  nobis  absentibus,  si  quid  vellent,  de¬ 
cernerent.  LXV.  Decernunt  statim:  primum,  ut 

CUM  L.  FRATRE  HOSPITIUM  PUBLICE  FIERET,  qiiod  is 

eamdem  voluntatem  erga  Syracusanos  suscepisset, 
quam  ego  semper  habuissem.  Id  non  modo  turn  scri- 
pserunt,  verum  etiam  in  aere  incisum  nobis  tradide- 
runt.  Valde  hercule  te  Syracusani  tui,  quos  crebro 
commemorare  soles,  diligunt:  qui  cum  accusatore  tuo 
satis  iustam  caussam  coniungendae  necessitudinis 
putant,  quod  te  accusaturus  sit,  et  quod  ad  inquiren¬ 
dum  in  te  venerit.  Postea  decernitur,  ac  non  varie,. 
sed  prope  cunctis  sententiis:  ut  laudatio,  quae  c. 
VERRI  DECRETA  ESSET,  TOLLERETUR.  146.  At  VCTO, 
quum  iam  non  solum  discessio  facta  esset,  sed  etiam 
perscriptum  atque  in  tabulas  relatum,  praetor  appel- 
latur.  At  quis  appellat?  magistratus  aliqui?  nemo. 
Senator?  ne  id  quidem.  Syracusanorum  aliquis?  mi- 
nime.  Quis  igitur  praetorem  appellat?  qui  quaestor 
istius  fuerat,  Caesetius.  0  rem  ridiculam!  o  deser- 
tum  hominem !  o  desperatum  ac  relictum  a  magistra- 
tu  Siculo!  Ne  senatus  consultum  Siculi  homines  fa- 
cere  possent,  ne  suum  ius  suis  moribus,  suis  legibus 
obtinere  possent,  non  amicus  istius,  non  hospes,  non 
denique  aliquis  Siculus,  sed  quaestor  populi  Romani 
praetorem  appellat.  Quis  hoc  vidit?  quis  audivit? 
praetor  aequus  et  sapiens  dimitti  iubet  senatum.  Con- 
i  currit  ad  me  maxima  multitudo.  Primum  senatores 
clamare,  eripi  sibi  ius,  eripi  libertatem:  populus  se¬ 
natum  laudare,  gratias  agere:  cives  Romani  a  me  nus- 
quam  discedere.  Quo  quidem  die  nihil  aegrius  fa¬ 
ctum  est  multo  labore  meo,  quam  ut  manus  ab  illo 
appellatore  abstinereniur.  147.  Quum  ad  praetorem 
in  ius  adissemus,  excogitat  sane  acute,  quid  decer- 
nat.  Nam  ante,  quam  verbum  facerem,  de  sella  sur- 
rexit  atque  abiit.  Itaque  turn  de  foro,  quum  iam  ad- 
vesperasceret,  discessimus.  LXVI.  Postridie  mane 


23.  M.  T.  CICERONIS  IN  VERREM  ACT.  II.  LIB.  IV.  CAP.  67. 


328 

ab  eo  postulo ,  ut  Syracusanis  liceretsenatus  consul- 
turn,  quod  pridie  fecissent,  mihi  reddere.  Ille  enrn- 
vero  negat:  et  ait  indignum  facinus  esse,  quod  ego  in 
senatu  Graeco  verba  fecissem:  quod  quidem  apud 
Graecos  Graece  locutus  essem,  id  ferri  nullo  modo 
posse.  Respondi  homini,  ut  potui,  ut  volui,  ut  de- 
bui.  Turn  multa,  turn  etiam  hoc  me  memim  dicere, 
facile  esse  perspicuum,  quantum  inter  hunc  et  ilium 
Numidicum ,  verum  ac  germanum  Metellum  mteres- 
set.  Ilium  noluisse  sua  laudatione  iuvare  L.  Lucul- 
lum,  sororis  virum,  quicum  optime  convenisset,  liunc 
homini  alienissimo  a  civitatibus  laudationes  pei  vim 
et  metum  comparare.  148.  Quod  ubi  intellexi,  mul- 
turn  apud  ilium  recentes  nuntios,  mul  turn  tabulas 
non  commendaticias,  sed  tributarias  valuisse:  admo- 
nitu  ipsorum  Syracusanorum  impetum  in  eas  tabulas 
facio,  in  quibus  senatus  consulta  perscripta  erant. 
Ecce  autem  nova  turba  atque  rixa.  Ne  tamen  istum 
omnino  Syracusis  sine  amicis ,  sine  hospitibus  plane 
nudum  esse  ac  desertum  putetis :  retinere  coepit  ta¬ 
bulas  Theomnastus  quidam,  homo  ridicule  insanus, 
quern  Syracusani  Theoractum  vocant:  qui  illic  eius- 
modi  est ,  ut  eum  pueri  sectentur :  ut  omnes ,  quum 
loqui  coepit,  irrideant.  Huius  tamen  insania,  quae 
ridicula  est  aliis,  mihi  turn  molesta  sane  fuit.  Nam 
quum  spumas  ageret  in  ore,  arderent  oculi,  voce  ma¬ 
xima  vim  me  sibi  afferre  clamaret,  copulati  in  ius 
pervenimus.  149.  Hie  ego  postulare  coepi,  ut  mihi 
tabulas  obsignare  ac  deportare  liceret.  Ille  contra  di¬ 
cere  :  negare  esse  illud  senatus  consultum ,  in  quo 
praetor  appellatus  esset;  negare  id  .mihi  tradi  opor- 
tere.  Ego  legem  recitare,  omnium  mihi  tabularum  et 
litterarum  fieri  potestatem  oportere.  Ille  furiosus  ur- 
oere,  nihil  ad  se  nostras  leges  pertinere.  Praetor  m- 
telli°’ens  negare  sibiplacere,  quod  senatus  consultum 
ratum  esse  non  deberet,  id  me  Romam  deportare. 
Ouid  multa?  Nisi  vehementius  homini  minatus  es¬ 
sem  :  nisi  legum  sanctionem  poenamque  recitassem . 
tabularum  mihi  potestas  facta  non  esset.  Ille  autem 
insanus ,  qui  pro  isto  contra  me  vehementissime  de- 


clam asset,  postquam  non  impetravit:  credo,  ut  in 
"ratiam  mecum  rediret,  libellum  mihi  dat,  in  quo 
fstius  furta  Syracusana  perscripta  erant:  quae  ego 
iam  antea  ab  illis  cognoram  et  acceperam. 

LXVII.  150.  Laudent  te  sane  iam  Mamertini,  qui 
ex  tanta  provincia  soli  sunt,  qui  te  salvum  velint :  ita 
tamen  laudent,  ut  Heius,  qui  eius  princeps  legationis 
est,  adsit:  ita  laudent,  ut  ad  ea,  quae  rogati  erunt, 
mihi  parati  sint  respondere.  Ac  ne  subito  a  me  op- 
primantur,  haec  sum  rogaturus :  Navem  populo  Roma¬ 
no  debeantne?  fatebuntur.  Praebuerintne  praetore  C . 
Verve?  negabunt.  Acdificaverintne  navem  onerariarn 
maximum  publice ,  quam  Vervi  dederunt?  negare  non 
poterunt.  Frumentumne  ab  his  sumpserit  Verves,  quod 
populo  Romano  mitleret,  sicuti  superiores?  negabunt. 
Quid  militum  aut  nautarum  per  triennium  dederint. 
nullum  datum  dicent.  Fuisse  Messanam  omnium 
istius  furtorum  ac  praedarum  receptricem  negare  non 
poterunt.  Permulta  multis  navibus  illinc  exportata . 
hanc  navem  denique  maximam  a  Mamertinis  datam, 
onustam  cum  isto  profectam  fatebuntur.  151.  Quam- 
obrem  tibi  habe  sane  istam  laudationem  Mamertino- 
rum :  Syracusanam  quidem  civitatem,  ut  abs  te  afie- 
cta  est,  ita  in  te  esse  animatam  videmus :  apud  quos 
etiam  Verrea  ilia  flagitiosa  sublata  sunt.  Etenim  mi- 
nime  conveniebat  ei  deorum  honores  haberi,  qui  si¬ 
mulacra  deorum  sustulisset.  Etiam  mehercule  illud 
in  Syracusanis  merito  reprehenderetur ,  si ,  quum 
diem  festum  ludorum  de  fastis  suis  sustulissent  ce- 
leherrimum  et  sanctissimum ,  quod  eo  ipso  die  Syra- 
cusae  a  Marcello  captae  esse  dicuntur ,  iidem  diem 
festum  Verris  nomine  agerent :  quum  iste  Syracusa¬ 
nis,  quae  ille  calamitosus  dies  reliquerit,  ademisset. 
At  videte  hominis  impudentiam  atque  arrogantiam, 
iudices,  qui  non  solum  Verrea  haec  turpia  ac  ridicula 
ex  Heraclii  pecunia  constituent ,  verum  etiam  Mar- 
cellea  tolli  imperarit,  ut  ei  sacra  facerent  quotannis, 
cuius  opera  omnium  annorum  sacra  deosque  patrios 
amiserant;  eius  autem  familiae  dies  festos  tollerent, 
per  quam  ceteros  quoque  festos  dies  recuperaiant. 

ARfi.  Haec  oratio  de  Suppticiis  insevibitur:  sed  de  Ins  ul¬ 
tima  tantum  ueque  juaecipua  pars  agit.  Tres  partes  habet.  1’n- 
ma  est,  de  bello  fugitivorum  e  belli  Spartacii  reliquiis  nato  (a  c. 
2  — 16);  altera  de  maritime  bello,  quod  contra  praedones  et  pi- 
ratas  gerebatur,  qui  turn  Siculum  mare  iufestabant  (a  c.  1< 


I  52)  ;  et  tertia  demum  de  iniustis  contra  leges  Horn,  a  civibus  Ro- 
mania  sumptis  suppliciis. 

I.  \.  Nemini  video  dubium  esse,  iudices,  quin 
j  apertissime  C.  Verres  in  Sicilia  sacra  profanaque 

omnia  et  privatim  et  publice  spoliarit  versatusque  sit 
sine  ulla  non  modo  religione,  verum  etiam  dissimu- 
latione  in  omni  genere  furandi  atque  praedandi.  Sed 
quaedam  mihi  magnifica  et  praeclara  eius  defensio 
ostenditur;  cui  quemadmodum  resistam,  multo  mihi 
ante,  iudices,  est  providendum.  Ita  enim  caussa  con- 
stituitur,  provinciam  Siciliam  virtute  istius  et  vigi- 
lantia  singulari,  dubiis  formidolosisque  temporibus, 
a  fugitivis  atque  a  belli  periculis  tutam  esse  serva- 
tam.  2.  Quid  agam,  iudices?  quo  accusationis  meae 
rationem  conferam?  quo  me  vertam?  ad  omnes  enim 
meos  impetus  quasi  murus  quidam  boni  nomen  im- 
peratoris  opponitur.  Novi  locum :  video,  ubi  se  iacta- 
turus  sit  Hortensius :  belli  pericula,  tempora  reipu- 
blicae ,  imperatorum  penuriam  commemorabit:  turn 
deprecabitur  a  vobis,  turn  etiam  pro  suo  iure  conten¬ 
ded  ne  patiamini  talem  imperatorem  populo  Roma¬ 
no  Siculorum  testimoniis  eripi ,  neve  obteri  laudem 
imperatoriam  criminibus  avaritiae  velitis.  3.  Non 
possum  dissimulare,  iudices:  timeo,  ne  C.  Verves 
propter  hanc  virtutem  eximiam  in  re  militari  omnia, 
quae  fecit,  impune  fecerit.  Venit  enim  mihi  in  rneri- 
tem,  in  iudicio  Mb  Aquillii  quantum  auctoritatis, 
quantum  momenti  oratio  M.  Antonii  babuisse  existi- 
mata  sit:  qui,  ut  erat  in  dicendo  non  solum  sapiens, 
sed  etiam  fortis ,  caussa  prope  perorata ,  ipse  arripuit 
M’.  Aquillium  constituitque  in  conspectu  omnium 
tunicamque  eius  a  pectore  abscidit,  ut  cicatrices  po- 
pulus  Romanus  iudicesque  aspicerent  adverso  cor- 
pore  exceptas:  simul  et  de  illo  vulnere,  quod  ille  in 
capite  ab  hostium  duce  acceperat,  multa  dixit,  eoque 
adduxit  eos,  qui  erant  iudicaturi,  vehementer  ut  ve- 
rerentur,  ne,  quem  virum  fortuna  ex  hostium  telis 
eripuisset,  quum  sibi  ipse  non  pepercisset,  hie  non 
ad  populi  Romani  laudem,  sed  ad  iudicum  crudelita- 
tem  videretur  esse  servatus.  4.  Eadem  nunc  ab  illis 
defensionis  ratio  viaque  tentatur:  idem  quaeritur. 
Sit  fur ,  sit  sacrilegus ,  sit  flagitiorum  omnium  vitio- 
rumque  princeps:  at  est  bonus  imperator,  at  felix  et 
ad  dubia  reipublicae  tempora  reservandus.  II.  Non 
a«um  summo  iure  tecum  :  non  dicam  id,  quod  debeam 
forsitan  obtinere :  quum  iudicium  certa  lege  sit  [con- 
stitutum],  non  quid  in  re  militari  fortiter  feceris,  sed, 
quemadmodum  manus  ab  alienis  pecuniis  abstinue- 
ris,  abs  te  doceri  oportere:  non,  inquam  ,  sic  agam, 
sed  ita  quaeram,  quemadmodum  te  velle  intelligo, 
quae  tua  opera  et  quanta  fuerit  in  bello. 

5.  Quid  dices?  an  bello  fugitivorum  Siciliam  vir¬ 
tute  tua  liberatam?  Magna  laus  et  honesta  oratio:  sed 
tamen  quo  bello?  Nos  enim  post  id  bellum,  quod 
M’.  Aquillius  confec.it,  sic  accepimus,  nullum  in  Si¬ 
cilia  fugitivorum  bellum  fuisse.  At  in  Italia  fait. 
Fateor,  et  magnum  quidem  ac  vehemens.  Num  igi- 
tur  ex  eo  bello  partem  aliquam  laudis  appetere  cona- 
ris?  num  tibi  illius  victoriae  gloriam  cum  M.  Crasso 
aut  Cn.  Pompeio  communicandam  putas?  Non  arbi- 
tror  hoc  etiam  deesse  tuae  impudentiae,  ut  quidquam 
eiusmodi  dicere  audeas.  Obstitisti  videlicet,  ne  ex 
Italia  transire  in  Siciliam  fugitivorum  copiae  possent. 
Ubi?  quando?  qua  ex  parte?  quum  aut  navibus  aut 
ratibus  conarentur  accedere?  Nos  enim  nihil  umquam 
prorsus  audivimus:  et  illud  audivimus,  M.  Crassi, 
forlissimi  viri,  virtute  consilioque  factum,  ne  ratibus 
coniunctis  freto  fugitivi  ad  Messanam  transire  pos¬ 
sent;  a  quo  illi  conatu  non  tanto  opere  prohibendi 
fuissent,  si  ulla  in  Sicilia  praesidia  ad  illorum  adven- 


tum  opposita  putarentur.  —  6.  At  quum  esset  in  Ita¬ 
lia  bellum  tam  prope  a  Sicilia,  tamen  in  Sicilia  non 
fuit.  —  Quid  mirum?  ne  quum  in  Sicilia  quidem 
fuit,  eodem  intervallo  pars  eius  belli  in  Italiam  ulla 
pervasit.  III.  Etenim  propinquitas  locorum  ad  utrarn 
partem  hoc  loco  profertur?  utrum  aditum  facilem  ho- 
stibus,  an  contagionem  imitandi  belli  periculosam 
fuisse?  Aditus  omnis  hominibus  sine  ulla  facultate 
navium  non  modo  disiunctus,  sed  etiam  clausus  fuit: 
ut  illis,  quibus  Siciliam  propinquam  fuisse  dicis,  fa- 
cilius  fuerit  ad  oceanum  pervenire,  quam  ad  Pelori- 
dem  accedere.  7,  Contagio  autem  ista  servilis  belli 
cur  abs  te  potius ,  quam  ab  iis  omnibus ,  qui  ceteras 
provincias  obtinuerunt ,  praedicatur?  an  quod  in  Si¬ 
cilia  iam  ante  bella  fugitivorum  fuerunt?  At  ea  ipsa 
caussa  est,  cur  ista  provincia  minimo  in  periculo  sit 
et  fuerit.  Nam  posteaquam  illinc  M’.  Aquillius  de- 
cessit,  omnium  instituta  atque  edicta  praetorum  fue¬ 
runt  eiusmodi,  ut  ne  quis  cum  telo  servus  esset.  Ve- 
tus  est  quod  dicam,  et  propter  severitatem  exempli 
nemini  fortasse  vestrum  inauditum:  L.  Domitium 
praetorem  in  Sicilia,  quum  aper  ingens  ad  eum  alla- 
tus  esset,  admiratum  requisisse,  quis  eum  percussis- 
set.  Quum  audisset  pastorem  cuiusdam  fuisse,  eum 
ad  se  vocari  iussisse :  ilium  cupide  ad  praetorem  quasi 
ad  laudem  et  ad  praemium  accurrisse :  quaesisse  Do¬ 
mitium  ,  qui  tantam  bestiam  percussisset :  ilium  re- 
spondisse,  venabulo.  Statim  deinde  iussu  praetoris 
in  crucem  esse  sublatum.  Durum  hoc  fortasse  vi- 
deatur:  neque  ego  ullam  in  partem  disputo.  Tantum 
intelligo  maluisse  Domitium  crudelem  in  animadver- 
tendo,  quam  in  praetermittendo  dissolutum  videri. 

IV.  8.  Ergo  his  institutis  provinciae,  iam  turn,  quum 
bello  fugitivorum  tota  Italia  arderet,  homo  non  acer- 
rimus  nec  fortissimus,  C.  Norbanus,  in  summo  otio 
fuit.  Perfacile  enim  sese  Sicilia  tuebatur,  ne  quod 
in  ipsa  bellum  posset  exsistere.  Etenim  quum  nihil 
tam  coniunctum  sit,  quam  negotiatores  nostri  cum 
Siculis  usu,  re,  ratione,  concordia;  et  quum  ipsi  Si- 
culi  res  suas  ita  constitutas  habeant,  ut  his  pacem 
expediat  esse,  imperium  autem  populi  Romani  sic 
diligant,  ut  id  imminui  aut  commutari  minime  velint; 
quumque  haec  ab  servorum  bello  pericula  et  praeto¬ 
rum  institutis  et  dominorum  disciplina  provisa  sint : 
nullum  est  malum  domesticum,  quod  ex  ipsa  provin¬ 
cia  nasci  possit.  9.  Quid  igitur?  nulline  motus  in 
Sicilia,  servorum  Verre  praetore  nullaene  consensio- 
nes  factae  esse  dicuntur?  Nihil  sane,  quod  ad  sena- 
tum  populumque  Romanum  pervenerit;  nihil,  quod 
isteRomam  publice  scripserit:  et  tamen  coeptum  esse 

,  in  Sicilia  moveri  aliquot  locis  servitium  suspicor. 
Id  adeo  non  tam  ex  re ,  quam  ex  istius  factis  decre- 
tisque  cognosce.  Ac  videte,  quam  non  inimico  animo 
sim  acturus.  Ego  ipse  haec,  quae  ille  quaerit,  quae 
adhuc  numquam  audistis,  commemorabo  et  proferam . 
10.  In  Triocalino,  quem  locum  fugitivi  iam  ante  te- 
nuerunt,  Leonidae  cuiusdam  Siculi  familia  in  suspi- 
cionem  vocata  est  coniurationis.  Res  delata  ad  istum. 
Statim,  ut  par  fuit,  iussu  eius  homines,  qui  nominati 
erant,  comprehensi  sunt  adductique  Lilybaeum.  Do¬ 
mino  denuntiatum  est:  caussa  dicta  damnati  sunt. 

V.  Quid  deinde?  quid  censetis?  Furtum  fortasse  aut 
praedam  exspectatis  aliquam.  Nolite  usquequaque 
eadem  quaerere.  In  metu  belli  —  furandi  qui  locus 
potest  esse?  etiam  si  qua  fuit  in  hac  re  occasio,  prae- 
termissa  est.  Turn  potuit  a  Leonida  nummorum  ali- 

I  quid  auferre,  quum  denuntiavit,  ut  adcsset.  Fuit 

nundinatio  aliqua  et  isti  non  nova,  no  caussam  dice 
ret:  etiam  alter  locus,  ut  absolverentur.  Damnatis 
quidem  servis  quae  praedandi  potest  esse  ratio?  pro- 
duci  ad  supplicium  necesse  est.  Testes  enim  sunt, 
qui  in  consilio  fuerunt;  testes  publicae  tabulae;  testis 
splendidissima  civitas  Lilybaetana:  testis  honestissi- 
mus  maximusque  conventus  civiura  Romanorum. 
Fieri  nihil  potest:  producendi  sunt.  Itaque  produ- 
cuntur  et  ad  palum  alligantur.  11.  Etiam  nunc  mihi 
exspectare  videmini,  iudices,  quid  deinde  factum  sit : 
quod  iste  nihil  umquam  fecit  sine  aliquo  quaes tu  at- 
que  praeda.  Quid  in  eiusmodi  re  fieri  potuit?  quod 
commodum  est?  Exspectate  facinus,  quam  vultis 
improbum:  vincam  tamen  exspectationem  omnium. 
Homines  sceleris  coniurationisque  damnati,  ad  sup¬ 
plicium  traditi,  ad  palum  alligati  repente  multis  mil- 
libus  hominum  inspectantibus  soluti  sunt  et  Trioca- 
lino  illi  domino  redditi.  Quid  hoc  loco  potes  dicere, 
homo  amentissime,  nisi  id,  quod  ego  non  quaero? 
quod  denique  in  re  tam  nefaria,  tametsi  dubitari  non 
potest,  tamen,  ne  si  dubitetur  quidem,  quaeri  opor- 
teat:  quid  aut  quantum  aut  quomodo  acceperis.  Re- 
mitto  tibi  hoc  totum  atque  ista  te  cura  libero.  Neque 
enim  metuo,  ne  hoc  cuiquam  persuadeatur ,  ut,  acl 
quod  facinus  nemo  praeter  te  ulla  pecunia  adduci 
potuerit,  id  tu  gratis  suscipere  conatus  sis.  Verum 
de  ista  furandi  praedandique  ratione  nihil  dico :  de 
hac  imperatoria  iam  tua  laude  disputo.  YI .  12.  Quid 
ais,  bone  custos  defensorque  provinciae?  Tu,  quos 
servos  arma  capere  ac  bellum  facere  in  Sicilia  voluisse 
cognoras  et  de  consilii  sententia  iudicaras,  hos  ad 
supplicium  iam  more  maiorum  traditos  et  ad  palum 
alli^atos  ex  media  morte  eripere  ac  liberare  ausus  es? 
ut,  quam  damnatis  servis  crucem  fixeras,  hanc  inde- 
mnatis  civibus  Romanis  reservares.  Perditae  civitates 
desperatis  omnibus  rebus  hos  solent  exitus  exitiales 
habere,  ut  damnati  in  integrum  restituantur,  vincti 
solvantur ,  exsules  reducantur ,  res  iudicatae  rescin- 
dantur.  Quae  quum  accidunt,  nemo  est,  quin  intel- 
ligat,  mere  illam  rempublicam :  haec  ubi  eveniunt, 
nemo  est,  qui  ullam  spem  salutis  reliquam  esse  ar- 
bitretur.  13.  Atque  haec  sicubi  facta  sunt,  facta 
sunt,  ut  homines  populares  aut  nobiles  supplicio  aut 
exsilio  levarentur:  at  non  ab  his  ipsis,  qui  iudicas- 
sent :  at  non  statim ;  at  non  eorum  facinorum  damna¬ 
ti,  quae  ad  vitam  et  omnium  fortunas  pertinerent. 
Hoc  vero  novum  et  eiusmodi  est,  ut  magis  propter 
reum,  quam  propter  rem  ipsam  credibile  videatur; 
ut  homines  servos,  ut  ipse,  qui  iudicarat,  ut  statim 
e  medio  supplicio  dimiserit,  ut  eius  facinoris  damna- 
tos  servos,  quod  ad  omnium  liberorum  caput  et  san- 
guinem  pertineret.  14.  0  praeclarum  imperatorem, 
nec  iam  cum  M’.  Aquillio  fortissimo  viro,  sed  vero 
cum  Paullis,  Scipionibus,  Mariis  conferendum !  Tan- 
tumne  vidisse  in  metu  periculoque  provinciae?  quum 
servitiorum  animos  in  Sicilia  suspensos  propter  bel¬ 
lum  Italiae  fugitivorum  videret:  ne  quis  se  commo- 
vere  auderet,  quantum  terroris  iniecit !  Comprehendi 
iussit:  quis  non  pertimescat?  Caussam  dicere  domi¬ 
nos:  quid  servis  tam  formidolosum?  fecisse  viderl 
pronuntiavit.  •  Exortam  videtur  flammam  paucorum 
dolore  ac  morte  restinxisse.  Quid  deinde  sequitur? 
verbera  atque  ignes  et  ilia  extrema  ad  supplicium 
damnatorum,  metum  ceterorum:  cruciatus  et  crux. 
Hisce  omnibus  suppliciis  sunt  liberati.  Quis  dubitet, 
quin  servorum  animos  summa  formidine  oppresserit, 
quum  viderent  ea  facilitate  praetorem,  ut  ab  eo  sce¬ 


leris  coniurationisque  damnatorum  vita  vel  ipso  car- 
nifice  internuntio  redimeretur? 

VII.  15.  Quid?  hoc  in  Apolloniensi  Aristodamo? 
quid?  in  Leonte  Megarensi  non  idem  fecisti?  Quid? 
iste  motus  servorum  bellique  subita  suspicio  utrum 
tibi  tandem  diligentiam  custodiendae  provinciae ,  an 
novam  rationem  improbissimi  quaestus  attulit?  Ha- 
licyensis  Eumenidae  nobilis  hominis  et  honesti  et 
magnae  pecuniae  villicus  quum  impulsu  tuo  insimu- 
latus  esset ,  H-S  lx  a  domino  accepisti :  quod  nuper 
ipse  iuratus  docuit,  quemadmodum  gestum  esset. 
Ab  equite  Romano  C.  Matrinio  absente,  quum  is  esset 
Romae,  quod  eius  villicos  pastoresque  tibi  in  suspi- 
cionem  venisse  dixeras,  H-S  dc  abstulisti.  Dixit  hoc 
L.  Flavius,  qui  tibi  earn  pecuniam  numeravit,  procu¬ 
rator  C.  Matrinii:  dixit  ipse  C.  Matrinius :  dicet  vir 
clarissimus  Cn.  Lentulus  censor,  qui  Matrinii  hono¬ 
ris  caussa  recenti  negotio  ad  te  litteras  misit  mitten- 
dasque  curavit.  16.  Quid?  de  Apollonio,  Diocli  filio, 
Panormitano ,  cui  Gemino  cognomen  est ,  praeteriri 
potest?  ecquid  hoc  tota  Sicilia  clarius?  ecquid  indi- 
gnius?  ecquid  manifestius  proferri  potest?  quem  iste, 
ut  Panormum  venit,  ad  se  vocari  et  de  tribunali  citari 
iussit  concursu  magno  frequentiaque  conventus.  Ho¬ 
mines  statim  loqui:  mirari,  quod  Apollonius  homo 
pecuniosus  tamdiu  ab  isto  maneret  integer :  excogita- 
vit:  nescio  quid  attulit:  profecto  homo  dives  repente 
a  Verre  non  sine  caussa  citatur.  Exspectatio  summa 
omnium,  quidnam  id  esset:  quum  exanimatus  subito 
ipse  accurrit  cum  adolescente  filio :  nam  pater  grandis 
natu  iam  diu  lecto  tenebatur.  17.  Nominat  iste  ser- 
vum,  quem  magistrum  pecoris  esse  diceret,  eum  dicit 
coniurasse  et  alias  familias  concitasse.  Is  omnino 
servus  in  familia  non  erat.  Eum  statim  exhibere 
iubet.  Apollonius  affirmare,  servum  se  omnino  illo 
nomine  habere  neminem.  Iste  hominem  abripi  a  tri¬ 
bunali  et  in  carcerem  coniici  iubet.  Clamare  ille, 
quum  raperetur,  nihil  se  miserum  fecisse,  nihil  com- 
misisse :  pecuniam  sibi  esse  in  nominibus ,  numera- 
tam  in  praesentia  non  habere.  Haec  quum  maxime 
summa  hominum  frequentia  testificaretur ,  ut  quivis 
intelligere  posset,  eum,  quod  pecuniam  non  dedisset, 
idcirco  ilia  tam  acerba  iniuria  affici :  quum  maxime, 
ut  dico ,  hoc  de  pecunia  clamaret,  in  vincla  coniectus 
est.  YIII.  18.  Yidete  constantiam  praetoris ,  et  eius 
praetoris,  qui  nunc  reus  non  ita  defendatur,  ut  me- 
diocris  praetor ,  sed  ita  laudetur,  ut  optimus  impera- 
tor.  Quum  servorum  bellum  metueretur,  quo  sup¬ 
plicio  dominos  indemnatos  afficiebat,  hoc  servos  da- 
mnatos  liberabat:  Apollonium  locupletissimum  homi¬ 
nem,  qui,  si  fugitivi  bellum  in  Sicilia  facerent,  am- 
plissimas  fortunas  amitteret,  belli  fugitivorum  nomi¬ 
ne,  indicta  caussa ,  in  vincla  coniecit:  servos,  quos 
ipse  cum  consilio,  belli  faciendi  caussa  consensisse 
iudicavit,  eos  sine  consilii  sententia,  sua  sponte,  omni 
supplicio  liberavit.  19.  Quid?  si  ab  Apollonio  ali- 
quid  commissum  est,  quamobrem  iure  in  eum  ani- 
madverteretur :  tamenne  hanc  rem  sic  agemus,  ut 
crimini  aut  invidiae  reo  putemus  esse  oportere,  si 
quo  de  homine  severius  iudicarit?  Non  agam  tam 
acerbe :  non  utar  ista  accusatoria  consuetudine ,  si 
quid  est  factum  clementer,  ut  dissolute  factum  cri- 
miner:  si  quid  vindicatum  severe  est,  ut  ex  eo  cru- 
delitatis  invidiam  colligam.  Non  agam  ista  ratione; 
tua  sequar  iudicia ;  tuam  defendam  auctoritatem,  quo¬ 
ad  tu  voles,  simul  ac  tute  coeperis  tua  iudicia  rescin- 
dere :  mihi  succensere  desinito :  meo  enim  iure  con- 

tendam,  eum,  qui  suo  iudicio  damnatus  sit,  iurato- 
rum  iudicum  sententiis  damnari  oportere.  20.  Non 
defendam  Apollonii  caussam  amici  atque  hospitis  mei, 
ne  tuum  iudicium  videar  rescindere:  nihil  de  homi- 
nis  frugalitate,  virtute,  diligentia  dicam :  praetermit- 
tam  illud  etiam,  de  quo  antea  dixi,  fortunas  eius  ita 
constitutas  fuisse,  familia,  pecore,  villis,  pecuniis 
creditis,  ut  nemini  minus  expediret,  ullum  in  Sicilia 
tumultum  aut  bellum  commoveri:  non  dicam  ne  illud 
quidem,  si  maxime  in  culpa  fuerit  Apollonius,  tamen 
in  hominem  honestissimum  civitatis  honestissimae 
tarn  graviter  animadverti  caussa  indicta  non  opor- 
tuisse.  21.  Nullam  invidiam  in  te,  ne  ex  illis  qui¬ 
dem  rebus  concitabo,  quum  esset  talis  vir  in  carcere, 
in  tenebris,  in  squalore,  in  sordibus,  tyrannicis  inter¬ 
dicts  tuis,  patri  exacta  aetate,  et  adolescent  fdio,  ad- 
eundi  ad  ilium  miserum  potestatem  numquam  esse 
factam.  Etiam  illud  praeteribo ,  quotiescumque  Pa- 
normum  veneris  illo  anno  et  sex  mensibus,  (nam 
tamdiu  fuit  in  carcere  Apollonius,)  toties  ad  te  sena- 
tum  Panormitanum  adisse  supplicem  cum  magistra- 
tibus  sacerdotibusque  publicis  orantem  atque  obse- 
crantem,  ut  aliquando  ille  miser  atque  irjnocens  ca- 
lamitate  ilia  liberaretur.  Relinquo  haec  omnia :  quae 
si  velim  persequi,  facile  ostendam  tua  crudelitate  in 
alios  omnes  tibi  aditus  misericordiae  iudicum  iam- 
pridem  esse  praeclusos.  IX.  22.  Omnia  igitur  ista 
concedam  et  remittam.  Praevideo  enim,  quid  sit 
defensurus  Hortensius.  Fatebitur  apud  istum  neque 
senectutem  patris  neque  adolescentiam  filii,  neque 
lacrimas  utriusque  plus  valuisse,  quam  utilitatem 
salutemque  provinciae:  dicet  rempublicam  admini- 
strari  sine  metu  ac  severitate  non  posse:  quaeret, 
quamobrem  fasces  praetoribus  praeferantur ,  cur  se¬ 
cures  datae,  cur  career  aedificatus,  cur  tot  supplicia 
sint  in  improbos  more  maiorum  constituta?  Quae 
quum  omnia  graviter  severeque  dixerit:  quaeram, 
cur  hunc  eumdem  Apollonium  Yerres  idem  repente, 
nulla  nova  re  allata,  nulla  defensione,  sine  caussa  de 
carcere  emitti  iusserit?  tantumque  in  hoc  crimine  su¬ 
spicion^  esse  affirmabo,  ut  iam  ipsis  iudicibus  sine 
mea  argumentatione  coniecturam  facere  permittam, 
quod  hoc  genus  praedandi,  quam  improbum ,  quam 
indignum  quamque  ad  magnitudinein  quaestus  im- 
rnensum  infinitumque  esse  videatur.  23.  Nam  quae 
iste  in  Apollonio  fecit,  ea  primum  breviter  cognosci- 
te,  quot  et  quanta  sint;  deinde  haec  expendite  atque 
aestimate  pecunia :  reperietis,  idcirco  haec  in  uno  ho- 
mine  pecunioso  tot  constituta,  ut  ceteris  formidines 
similium  incommodorum  atque  exempla  periculorum 
proponerentur.  Primum  insimulatio  est  repentina 
capitalis  atque  invidiosi  criminis:  statuite,  quanti 
hoc  putetis  et  quam  multos  redemisse;  deinde  cri¬ 
men  sine  accusatore,  sententia  sine  consilio,  damna- 
tio  sine  defensione :  aestimate  harum  rerum  omnium 
pretia ,  et  cogitate  in  his  iniquitatibus  unum  haesisse 
Apollonium,  ceteros  profecto  multos  ex  his  incommo- 
dis  pecunia  se  liberasse;  postremo  tenebrae,  vincula, 
career,  inclusum  supplicium  atque  a  conspectu  pa- 
rentum  ac  liberum,  denique  a  libero  spiritu  et  com- 
muni  luce  seclusum:  24.  haec  vero,  quae  vcl  vita 
redimi  recte  possint,  aestimare  pecunia  non  queo. 
Ilaec  omnia  sero  redemit  Apollonius,  iam  maerore  ac 
miseriis  perditus;  sed  tamen  ceteros  docuit,  ante 
istius  avaritiae  ac  sceleri  occurrere;  nisi  vero  existi- 
matis,  hominem  pecuniosissimum  sine  aliqua  caussa 
quaestus  electum  ad  tarn  incredibile  crimen,  aut  sine 

eadem  caussa  repente  e  carcere  emissum,  aut  hoc 
praedandi  genus  ab  isto  in  illo  uno  adhibitum  ac  ten- 
latum ,  et  non  per  ilium  omnibus  pecuniosis  Siculis 
metum  propositum  et  iniectum. 

X.  25.  Cupio  mihi,  iudices,  ab  illo  subiici,  quo- 
niam  de  militari  eius  gloria  dico,  si  quid  forte  prae- 
tereo.  Nam  mihi  videor  de  omnibus  iam  rebus  eius 
gestis  dixisse,  quae  quidem  ad  belli  fugitivorum  per- 
tinerent  suspicionem :  certe  nihil  sciens  praetermisi. 
Habetis  hominis  consilia,  diligentiam,  vigilantiam, 

|  custodiam  defensionemque  provinciae.  Summa  illuc 
pertinet,  ut  sciatis,  quoniam  plura  genera  sunt  im- 
peratorum,  ex  quo  genere  iste  sit,  ne  diutius  in  tanta 
penuria  virorum  fortium  talem  imperatorem  ignorare 
possitis:  non  ad  Q.  Maximi  sapientiam,  neque  ad  il- 
lius  superioris  Africani  in  re  gerunda  celeritatem,  ne¬ 
que  ad  huius,  qui  postea  fuit,  singulare  consilium, 
neque  ad  Paulli  rationem  ac  disciplinam,  neque  ad 
C.  Marii  vim  atque  virtutem,  sed  ad  aliud  genus  im¬ 
peratorem  sane  diligenter  retinendum  et  conservan- 
dum,  quaeso,  cognoscite.  26.  Itinerum  primum  la- 
borem,  qui  vel  maximus  est  in  re  militari,  iudices, 
et  in  Sicilia  maxime  necessarius,  accipite,  quam  faci- 
lem  sibi  iste  et  iucundum  ratione  consilioque  reddi- 
derit.  Primum  temporibus  liibernis  ad  magnitudi- 
nem  frigorum  et  ad  tempestatum  vim  ac  fluminum 

!  praeclarum  sibi  hoc  remedium  compararat.  Urbem 
Syracusas  elegerat;  cuius  hie  situs. atque  haec  natura 
esse  loci  caelique  dicitur,  ut  nullus  umquam  dies  tain 
magna  turbulentaque  tempestate  fuerit,  quin  aliquo 
tempore  eius  diei  solem  Romines  viderint.  Hie  ita 
vivebat  iste  bonus  imperator  hibernis  mensibus,  ut 
eum  non  facile  non  modo  extra  tectum,  sed  ne  extra 
lectum  quidem  quisquam  videret:  ita  diei  brevitas 
conviviis,  noctis  longitudo  stupris  etflagitiis  contere- 
batur.  27.  Quum  autem  ver  esse  coeperat,  cuius  ini— 
tium  iste  non  aFavonio,  neque  ab  alio  astro  notabat; 
sed,  quum  rosam  viderat,  tunc  incipere  ver  arbitra- 
batur ;  dabat  se  labori  atque  itineribus :  in  quibus  us¬ 
que  eo  se  praebebat  patientem  atque  impigrum,  ut 
eum  nemo  umquam  in  equo  sedentem  viderit. 

XI.  Nam,  ut  mos  fuit  Bithyniae  regibus,  lectica 
octophoro  ferebatur,  in  qua  pulvinus  erat  perlucidus, 
Melitensis,  rosa  farctus:  ipse  autem  coronam  habebat 
unam  in  capite,  alteram  in  collo,  reticulumque  ad 
nares  sibi  admovebat  tenuissimo  lino,  minutis  rnacu- 
lis,  plenum  rosae.  Sic  confecto  itinere,  quum  ad  ali— 
quod  oppidum  venerat,  eadem  lectica  usque  in  cubi- 
culum  deferebatur.  Eo  veniebant  Siculorum  magi- 
stratus,  veniebant  equites  Romani;  id  quod  ex  mul- 
tis  iuratis  audistis :  controversiae  secreto  defereban- 
tur:  paullo  post  palam  decreta  auferebantur.  Deinde, 
ubi  paullisper  in  cubiculo,  pretio,  non  aequitate  iura 
descripserat ;  Veneri  iam  et  Libero  reliquum  tempus 
deberi  arbitrabatur.  28.  Quo  loco  mihi  non  praeter- 
mittenda  videtur  praeclari  imperatoris  egregia  ac  sin- 
gularis  diligentia.  Nam  scitote  esse  oppidum  in  Si¬ 
cilia  nullum  ex  iis  oppidis,  in  quibus  consistere  prae- 
tores  et  conventum  agere  solenl,  quo  in  oppido  non 
isti  ex  aliqua  familia  non  ignobili  delecta  ad  libidi— 
nem  mulier  esset.  Itaque  nonnullae  ex  eo  numero  in 
convivium  adhibebantur  palam:  si  quae  castiores 
erant,  ad  tempus  veniebant,  lucem  conventumque 
vitabant.  Erant  autem  convivia  non  illo  silentio  prae- 
torum  populi  Rom.  atque  imperatorum  neque  eo  pu- 
dore,  qui  in  magistratuum  conviviis  versari  solet,  sed 
cum  maximo  clamore  atque  conviciot  nonnumquam 

etiam  res  ad  manus  atque  ad  pugnam  veniebat.  Iste 
enim  praetor  severus  ac  diligens,  qui  populi  Romani 
legibus  numquam  paruisset,  illis  diligenter  legibus, 
quae  in  poculis  ponebantur,  obtemperabat.  Itaque 
erant  exitus  eiusmodi ,  ut  alius  inter  manus  e  convi- 
vio  tamquam  e  praelio  auferretur:  alius,  tamquam 
occisus,  relinqueretur;  plerique  fusi  sine  mente  ac 
sine  ullo  sensu  iacerent,  quivis  ut,  quum  aspexisset, 
non  se  praetoris  eonvivium,  sed  ut  Cannensem  pu¬ 
gnam  nequitiae  videre  arbitraretur.  XII.  29.  Quum 
vero  aestas  summa  esse  iam  coeperat,  quod  tempus 
omnes  Siciliae  semper  praetores  in  itineribus  consu- 
mere  consueverunt  propterea ,  quod  turn  putant  ob- 
eundam  esse  maxime  provinciam,  quum  in  areis  fru- 
menta  sunt,  quod  et  familiae  congregantur,  et  magni¬ 
tude  servitii  perspicitur,  et  labor  operis  maxime  of- 
fenditur ,  et  frumenti  copia  commonet ,  tempus  anni 
non  impedit:  turn,  inquam,  quum  concursant  ceteri 
praetores,  iste  novo  quodam  ex  genere  imperator  pul- 
cherrimo  Syracusarum  loco  stativa  sibi  castra  facie- 
bat.  30.  Nam  in  ipso  aditu  atque  ore  portus,  ubi  pri- 
mum  ex  alto  sinus  ad  urbem  ab  litore  inflectitur,  ta- 
bernacula  carbaseis  intenta  velis  collocabat.  Hue  ex 
ilia  domo  praetoria,  quae  regis  Hieronis  fuit,  sic  emi- 
grabat,  ut  per  eos  dies  nemo  istum  extra  ilium  locum 
videre  posset.  In  eum  autem  ipsum  locum  aditus 
erat  nemini,  nisi  qui  aut  socius  aut  minister  libidinis 
esse  posset.  Hue  omnes  mulieres,  quibuscum  iste 
consueverat,  conveniebant,  quarum  incredibile  est 
quanta  multitudo  fuerit  Syraeusis:  hue  homines  di- 
gni  istius  amicitia,  digni  vita  ilia  conviviisque  venie- 
bant.  Inter  eiusmodi  viros  ac  mulieres  adulta  aetate 
filius  versabatur ;  ut  eum ,  etiamsi  natura  a  parentis 
similitudine  abriperet,  consuetudo  tamen  ac  discipli- 
na  patris  similem  esse  cogeret.  31 .  Hue  Tertia  ilia 
perducta  per  dolum  atque  insidias  ab  Rhodio  tibicine 
maximas  in  istius  castris  effecisse  turbas  dicitur,  quum 
indigne  pateretur  uxor  Cleomenis  Syracusani,  nobilis 
mulier,  itemque  Aeschrionis,  honesto  loco  nata,  in 
conventum  suum  mimi  Isidori  fdiam  venisse.  Iste 
autem  Hannibal,  qui  in  suis  castris  virtute  putaret 
oportere,  non  genere  certari,  sic  hanc  Tertiam  dile- 
xit,  ut  earn  secum  ex  provincia  deportaret.  XIII.  Ac 
per  eos  dies ,  quum  iste  cum  pallio  purpureo  talari- 
que  tunica  versaretur  in  conviviis  muliebribus ,  non 
offendebantur  homines ;  neque  moleste  ferebant  ab- 
esse  a  foro  magistratum,  non  ius  dici,  non  iudicia  fie¬ 
ri;  locum  ilium  littoris  percrepare  totum  mulierum 
vocibus  cantuque  symphoniae,  in  foro  silentium  esse 
summum  caussarum  atque  iuris,  non  ferebant  homi¬ 
nes  moleste.  Non  enim  ius  abesse  videbatur  a  foro 
neque  iudicia,  sed  vis  et  crudelitas  et  bonorum  acer- 
ba  atque  indigna  direptio.  32.  Hunc  tu  igitur  impe- 
ratorem  esse  defendis ,  Hortensi?  huius  furta,  rapi- 
nas,  cupiditatem,  crudelitatem ,  superbiam,  scelus, 
audaciam  rerum  gestarum  magnitudine  atque  impe- 
ratoriis  laudibus  tegere  conaris?  Hie  scilicet  est  me- 
tuendum ,  ne  ad  exitum  defensionis  tuae  vetus  ilia 
Antoniana  dicendi  ratio  atque  auctoritas  proferatur: 
ne  excitetur  Verres,  ne  denudetur  a  pectore,  ne  cica¬ 
trices  populus  Romanus  aspiciat,  ex  mulierum  morsu 
vestigia  libidinis  atque  nequitiae.  ‘33.  Dii  faciant,  ut 
rei  militaris,  ut  belli  mentionem  facere  audeas.  Co- 
gnoscentur  enim  omnia  istius  aera  ilia  vetera,  ut,  non 
solum  in  imperio,  verum  etiam  in  stipendiis  qualis 
fuerit,  intelligatis.  Renovabitur  prima  ilia  militia, 
quum  iste  e  foro  abduci,  non,  ut  ipse  praedicat,  per-  1 


duci  solebat.  Aleatoris  Placentini  castra  commemo- 
rabuntur ,  in  quibus  quum  frequens  fuisset ,  tamen 
aere  dirutus  est.  Multa  eius  in  stipendiis  damna 
proferentur,  quae  ab  isto  aetatis  fructu  dissoluta  et 
compensata  sunt.  34.  Iam  vero,  quum  in  eiusmodi 
patientia  turpitudinis  aliena,  non  sua  satietate  obdu- 
ruisset:  qui  vir  fuerit,  quot  praesidia,  quam  munita 
pudoris  et  pudicitiae,  vi  et  audacia  ceperit,  quid  me 
attinet  dicere  aut  coniungere  cum  istius  flagitio  cu- 
iusquam  praeterea  dedecus?  Non  faciam,  iudices: 
omnia  vetera  praetermittam :  duo  sola  recentia  sine 
cuiusquam  infamia  ponam;  ex  quibus  coniecturam 
facere  de  omnibus  possitis :  unum  illud,  quod  ita  fuit 
illustre  notumque  omnibus ,  ut  nemo  tam  rusticanus 
homo  L.  Lucullo  et  M.  Cotta  consulibus  Romam  ex 
ullo  municipio  vadimonii  caussa  venerit,  quin  sciret, 
iura  omnia  praetoris  urbani  nutu  atque  arbitrio  Che- 
lidonis  meretriculae  gubernari :  alterum,  quod,  quum 
paludatus  exisset  volaque  pro  imperio  suo  commu¬ 
nique  populi  Romani  nuncupasset,  noctu  stupri  caus¬ 
sa  lectica  in  Urbem  introferri  solitus  est  ad  mulie- 
rem,  nuptamuni,  propositam  omnibus,  contra  fas, 
contra  auspicia ,  contra  omnes  divinas  atque  huma- 
nas  religiones. 

XIV.  35.  0  dii  immortales!  quid  interest  inter 
mentes  hominum  et  cogitationes !  Ita  mihi  meam  vo- 
luntatem  spemque  reliquae  vitae  vestra  populique 
Romani  existimatio  comprobet,  ut  ego,  quos  adhuc 
mihi  magistratus  populus  Romanus  mandavit,  sic  eos 
accepi ,  ut  me  omnium  officiorum  obstringi  religione 
arbitrarer.  Ita  quaestor  sum  factus,  ut  mihi  honorem 
ilium  turn  non  solum  datum ,  sed  etiam  creditum  ac 
commissum  putarem.  Sic  obtinui  quaesturam  in 
provincia ,  ut  omnium  oculos  in  me  unum  coniectos 
arbitrarer ;  ut  me  quaesturamque  meam  quasi  in  ali- 
quo  terrarum  orbis  theatro  versari  existimarem:  ut 
omnia  semper ,  quae  iucunda  esse  videntur,  non  mo- 
do  his  extraordinariis  cupiditatibus ,  sed  etiam  ipsi 
naturae  ac  necessitati  denegarem.  36.  Nunc  sum  de- 
signatus  aedilis :  habeo  rationem,  quid  a  populo  Ro¬ 
mano  acceperim:  mihi  ludos  sanctissimos  maxima 
cum  caerimonia  Cereri,  Libero  Liberaeque  faciundos, 
mihi  Floram  matrem  populo  plebique  Romanae  ludo- 
rum  celebritate  placandam,  mihi  ludos  antiquissimos, 
qui  primi  Romani  sunt  nominati ,  maxima  cum  di- 
gnitate  ac  religione  Iovi,  Iunoni  Minervaeque  esse  fa¬ 
ciundos,  mihi  sacrarum  aedium  procurationem,  mihi 
totam  Urbem  tuendam  esse  commissam:  ob  earum 
rerum  laborem  et  sollicitudinem  fructus  illos  datos, 
antiquiorem  in  senatu  sententiae  dicendae  locum,  to- 
gam  praetextam,  sellam  curulem,  ius  imaginis  ad 
memoriam  posteritatemque  prodendae.  37.  Ex  his 
ego  rebus  omnibus,  iudices,  ita  mihi  deos  omnes  pro- 
pitios  esse  velim,  ut,  etiamsi  mihi  iucundissimus  est 
honos  populi,  tamen  nequaquam  tantum  capio  volu- 
ptatis,  quantum  sollicitudinis  et  laboris,  uthaec  ipsa 
aedilitas  non,  quia  necesse  fuerit,  alicui  candidato  da¬ 
ta  ,  sed ,  quia  sic  oportuerit ,  recte  collocata  et  iudicio 
populi  in  loco  posita  esse  videatur.  XV.  38.  Tu, 
quum  esses  praetor  renuntiatus,  quoquo  modo;  — 
mitto  enim  et  praetereo,  quid  turn  sit  actum ;  —  sed 
quum  esses  renuntiatus ,  ut  dixi ,  non  ipsa  praeconis 
voce  excitatus  es,  qui  te  toties  seniorum  iunio- 

RUMQUE  CENTURIIS  ILLO  HONORE  AFFICI  prOnUntia- 
vit,  ut  hoc  putares ,  aliquam  reipublicae  partem  tibi 
creditam?  annum  tibi  ilium  unum  domo  carendum 
esse  meretricis?  quum  tibi  sorte  obtigisset,  utiusdi- 

ceres,  quantum  negotii,  quid  oneris  haberes ,  num- 
quam  cogitasti?  neque  illud  rationis  habuisti,  si  forte 
expergefacere  te  posses,  earn  provinciam,  quam  tueri 
singulari  sapientia  atque  integritate  difficile  esset,  ad 
summam  stultitiam  nequitiamque  venisse?  Itaque 
non  modo  domo  tua  Chelidonem  in  praetura  extrude- 
re  noluisti ,  sed  in  Chelidonis  domum  praeturam  to- 
tam  detulisti.  39.  Secuta  provincia  est:  in  qua  tibi 
numquam  venit  in  mentem,  non  tibi  idcirco  fasces  et 
secures  et  tantam  imperii  vim  tantamque  ornamento- 
rum  omnium  dignitatem  datam,  ut  earum  rerum  vi 
et  auctoritate  omnia  repagula  iuris ,  pudoris  officii- 
que  perfringeres,  ut  omnium  bona  praedam  tuam  du- 
ceres,  ut  nullius  res  tuta,  nullius  domus  clausa,  nul- 
lius  vita  septa,  nullius  pudieitia  munita  contra  tuam 
cupiditatem  et  audaciam  posset  esse :  in  qua  tu  te  ita 
gessisti,  ut,  omnibus  quum  teneare  rebus,  ad  bellum 
fugitivorum  confugias.  Ex  quo  iam  intelligis,  non 
modo  nullam  tibi  defensionem,  sed  maximam  vim 
criminum  exortam :  nisi  forte  Italici  fugitivorum  belli 
x*eliquias  atque  illud  Tempsanum  incommodum  pro- 
feres  ;  ad  quod  recens  quum  te  peropportune  fortuna 
attulisset,  si  quid  in  te  virtutis  atque  industriae  fuis- 
set,  idem,  qui  semper  fueras,  inventus  es. 

XVI.  40.  Quum  ad  te  Valentini  venissent,  et  pro 
his  homo  disertus  et  nobilis,  M.  Marius,  loqueretur, 
ut  negotium  susciperes,  ut,  quum  penes  te  praeto- 
rium  imperium  ac  nomen  esset,  ad  illam  parvam  ma- 
num  exstinguendam  ducem  te  principemque  praebe- 
res:  non  modo  id  refugisti,  sed  eo  ipso  tempore, 
quum  esses  in  littore,  Tertia  ilia  tua,  quam  tu  tecum 
deportaras,  erat  in  omnium  conspectu:  ipsis  autem 
Valentinis  ex  tam  illustri  nobilique  municipio  tantis 
de  rebus  responsum  nullum  dedisti,  quum  esses  cum 
tunica  pulla  et  pallio.  Quid  hunc  proficiscentem, 
quid  in  ipsa  provincia  fecisse  existimatis ,  qui  quum 
iam  ex  provincia ,  non  ad  triumphum ,  sed  ad  iudi- 
cium  decederet,  ne  illam  quidem  infamiam  fugerit, 
quam  sine  ulla  voluptate  capiebat?  41 .  0  divina 
senatus  frequentis  in  aede  Bellonae  admurmuratio ! 
Memoria  tenetis,  iudices,  quum  advesperasceret  et 
paullo  ante  esset  de  hoc  Tempsano  incommodo  nun- 
tiatum,  quum  inveniretur  nemo,  qui  in  ilia  loca  cum 
imperio  mitteretur,  dixisse  quemdam,  Verrem  esse 
non  longe  a  Tempsa:  quam  valde  universi  admur- 
murarint,  quam  palam  principes  contradixerint.  Et 
is  tot  criminibus  testimoniisque  convictus  in  eorum 
tabellis  spem  sibi  aliquam  ponit,  quorum  omnium 
palam,  caussa  incognita,  voce  damnatus  est? 

XVII.  42.  Esto:  nihil  ex  fugitivorum  bello  aut 
suspicione  belli  laudis  adeptus  est,  quod  neque  bel¬ 
lum  eiusmodi  neque  belli  periculum  fuit  in  Sicilia, 
neque  ab  isto  provisum  est,  ne  quod  esset.  At  vero 
contra  bellum  praedonum  classem  habuit  ornatam 
diligentiamque  in  eo  singularem;  itaque  isto  prae- 
tore  praeclare  defensa  provincia  est.  Sic  de  bello 
praedonum,  sic  de  classe  Siciliensi,  iudices,  dicam, 
ut  hoc  iam  ante  confirmem,  in  hoc  uno  genere  omnes 
inesse  culpas  istius  maximas,  avaritiae,  maiestatis, 
dementiae,  libidinis,  crudelitatis.  Haec  dum  brevi- 
terexpono,  quaeso,  ut  fecistis  adhuc,  diligenter  at¬ 
tend  ite. 

43.  Rem  navalem  primum  ita  dico  esse  admini- 
stratam,  non  uti  provincia  defenderetur,  sed  ut  clas- 
sis  nomine  pecunia  quaereretur.  Superiorum  prae- 
torum  consuetudo  quum  haec  fuisset,  ut  naves  civi- 
tatibus  certusque  numerus  nautarum  militumque 


imperaretur,  maximae  et  locupletissimae  civitati  Ma- 
mertinae  nihil  horum  imperavisti:  ob  quam  rem  quid 
tibi  Mamertini  clam  dederint  pecuniae,  post  videbi- 
tur:  ex  ipsorum  litteris  et  testibus  quaeremus.  44. 
Navem  vero  Cybeam  maximam,  triremis  instar  pul- 
cherrimam  atque  ornatissimam ,  palam  aedificatam 
sumptu  publico  sciente  Sicilia,  per  magistratumque 
Mamertinum  tibi  datam  donatamque  esse  dico.  Haec 
navis,  onusta  praeda  Siciliensi,  quum  ipsa  quoque 
esset  ex  praeda,  simul  quum  iste  decederet,  appulsa 
Veliam  est  cum  plurimis  rebus  et  iis,  quas  ante  Ro- 
mam  mittere  cum  ceteris  furtis  noluit,  quod  erant 
carissimae  maximeque  eum  delectabant.  Earn  na¬ 
vem  nuper  egomet  vidi  Veliae  multique  alii  viderunt, 
pulcherrimam  atque  ornatissimam,  iudices:  quae 
quidem  omnibus,  qui  earn  aspexerant,  prospectare 
iam  exsilium  atque  explorare  fugam  domini  videba- 
tur.  XVIII.  45.  Quid  mihi  hoc  loco  respondebis? 
nisi  forte  id,  quod,  tametsi  probari  nullo  modo  po¬ 
test,  tamen  dici  quidem  in  iudicio  de  pecuniis  repe- 
tundis  necesse  est,  de  tua  pecunia  aedificatam  esse 
earn  navem.  Aude  hoc  saltern  dicere,  quod  necesse 
est.  Noli  metuere,  Hortensi,  ne  quaeram,  qui  licue- 
rit  aedificare  navem  senatori.  Antiquae  sunt  istac 
leges  et  mortuae,  quemadmodum  tu  soles  dicere, 
quae  vetant.  Fuit  ista  respublica  quondam,  fuit  ista 
severitas  in  iudiciis,  ut  istam  rem  accusator  in  ma- 
gnis  criminibus  obiiciendam  putaret.  Quid  enim  tibi 
nave  opus  fuit?  qui  si  quo  publice  proficiscereris,  et 
praesidii  et  vecturae  caussa  sumptu  publico  navigia 
praeberentur,  privatim  autem  nec  proficisci  quoquam 
posses,  nec  arcessere  res  transmarinas  ex  iis  locis,  in 
quibus  tibi  habere,  mercari  nihil  liceret.  46.  Deinde 
cur  quidquam  contra  leges  parasti?  Valeret  hoc  cri¬ 
men  in  ilia  veteri  severitate  ac  dignitate  reipublicae. 
Nunc  non  modo  te  hoc  crimine  non  arguo :  sed  ne  ilia 
quidem  communi  vituperatione  reprehendo.  Postremo 
tu  tibi  hoc  numquam  turpe,  numquam  criminosum, 
numquam  invidiosum  fore  putasti,  celeberrimo  loco 
palam  tibi  aedificari  onerariam  navem  in  ea  provin¬ 
cia,  quam  tu  cum  imperio  obtinebas?  Quid  eos  loqui, 
qui  videbant:  quid  existimare  eos,  qui  audiebant, 
arbitrabare?  inanem  te  navem  esse  in  Italiam  dedu- 
cturum?  naviculariam  te,  quum  Romam  venisses, 
esse  facturum?  Ne  illud  quidem  quisquam  poterat 
suspicari,  te  in  Italia  maritimum  habere  fundum  et 
ad  fructus  deportandos  onerariam  navem  compararc. 
Eiusmodi  de  te  voluisti  sermonem  esse  omnium,  pa¬ 
lam  ut  loquerentur,  te  illam  navem  parare,  quae  prae¬ 
dam  ex  Sicilia  deportaret  et  ad  ea  furta ,  quae  reli- 
quisses,  commearet?  47.  Verum  haec  omnia,  si  doces, 
navem  de  tua  pecunia  aedificatam,  remitto  atque  con- 
cedo.  Sed  hoc,  homo  amentissime,  non  intelligis 
priore  actione  ab  istis  ipsis  Mamertinis  tuis  laudato- 
ribus  esse  sublatum?  Nam  dixit  Heius,  princeps  istius 
legationis,  quae  ad  tuam  laudationem  missa  est,  na¬ 
vem  tibi  opens  publicis  Mamerti norum  esse  aedifica¬ 
tam  eique  faciendae  senatorem  Mamertinum  publice 
praefuisse.  Reliqua  est  materies.  Hanc  Rheginis, 
ut  ipsi  dicunt  (tametsi  tu  negare  non  potes)  publice, 
quod  Mamertini  materiem  non  habent,  imperavisti. 
XIX.  Si  et  ex  quo  fit  navis,  et  qui  faciunt,  imperio 
tibi  tuo,  non  pretio  praesto  fuerunt;  ubi  tandem  istuc 
latet,  quod  tu  de  tua  pecunia  dicis  impensum?  48. 
At  Mamertini  in  tabulis  nihil  habent.  Primum  video 
potuisse  fieri,  ut  ex  aerario  nihil  darent:  —  etenim 
vel  Capitolium,  sicut  apud  maiores  nostros  factum 

est,  publice  coactis  fabris  operisque  imperatis,  gratis 
exaedificari  atque  effici  potuit:  —  deinde  perspicio 
(id  quod  et  ostendam,  quum  istos  produxero,)  ipso- 
rum  ex  litteris,  multas  pecunias  isti  erogatas,  in  ope- 
rum  locationes  falsas  atque  inanes  esse  perscriptas. 
Nam  illud  minime  mirum  est,  Mamertinos,  a  quo 
summum  beneficium  acceperant ,  quem  sibi  amicio- 
rem,  quam  populo  Romano  esse  cognoverant,  eius 
capiti  litteris  suis  pepercisse.  Sed  si  argumento  est, 
Mamertinos  pecunias  tibi  non  dedisse,  quia  scriptum 
non  habent :  sit  argumento  tibi  gratis  constare  navem, 
quia,  quid  emeris  aut  quid  locaveris,  scriptum  pro- 
ferre  non  potes. 

49.  At  enim  idcirco  navem  Mamertinis  non  im¬ 
perasti,  quod  sunt  foederati.  Dii  approbent.  Habe- 
mus  hominem  in  fetialium  manibus  educatum ;  unum 
praeter  ceteros  in  publicis  religionibus  foederum 
sanctum  et  diligentem.  Omnes,  qui  ante  te  praeto- 
res  fuerunt,  dedantur  Mamertinis,  quod  iis  navem 
contra  pactionem  foederis  imperarint.  Sed  tamen 
tu,  sancte  homo  ac  religiose,  cur  Taurominitanis  item 
foederatis  navem  imperasti?  an  hoc  probabis,  in  ae- 
qua  caussa  populorum  sine  pretio  varium  ius  et  dis- 
parem  conditionem  fuisse?  50.  Quid?  si  eiusmodi 
esse  haec  duo  foedera  duorum  populorum,  iudices, 
doceo,  ut  Taurominitanis  nominatim  cautum  et  ex- 
ceptum  sit  foedere,  ne  navem  dare  debeant:  Ma¬ 
mertinis  in  ipso  foedere  sanctum  atque  perscriptum 
sit,  uti  navem  dare  necesse  sit:  istum  autem  con¬ 
tra  foedus  et  Taurominitanis  imperasse  et  Mamertinis 
remisisse;  num  cui  dubium  poterit  esse,  quin  Verre 
praetore  plus  Mamertinis  cybea,  quam  Taurominita¬ 
nis  foedus  opitulatum  sit?  Recitentur  foedera.  ma- 

MERTINORUM  ET  T  AU  R  0  M  I N I T  ANO  R  U  M  CUM  POPULO 

romano  foedera.  XX.  Isto  igitur  tuo ,  quemad- 
modum  ipse  praedicas,  beneficio,  utres  indicat,  pre- 
lio  atque  mercede,  minuisti  maiestatem  reipublicae, 
minuisti  auxilia  populi  Romani,  minuisti  copias,  ma- 
iorum  virtute  ac  sapientia  comparatas :  sustulisti  ius 
imperii,  conditionem  sociorum,  memoriam  foederis. 
Qui  ex  foedere  ipso  navem  vel  usque  ad  oceanum, 
si  imperassemus,  sumptu  periculoque  suo  armatam 
atque  ornatam  mittere  debuerunt:  hi,  ne  in  fretoante 
sua  tecta  et  domos  navigarent,  ne  sua  moenia  portus- 
que  defenderent,  pretio  abs  te  ius  foederis  et  imperii 
conditionem  redemerunt.  51 .  Quid  censetis  in  hoc 
foedere  faciundo  voluisse  Mamertinos  impendere  la- 
boris,  operae,  pecuniae,  ne  haec  biremis  ascribere- 
tur,  si  id  ullo  modo  possent  a  nostris  maioribus  im- 
petrare?  Nam,  quum  hoc  munus  imponebatur  tam 
grave  civitati,  inerat,  nescio  quo  modo,  in  illo  foedere 
societatis  quasi  quaedam  nota  servitutis.  Quod  turn 
recentibus  suis  officiis,  integra  re,  nullis  populi  Ro¬ 
mani  difficultatibus  a  maioribus  nostris  foedere  asse- 
qui  non  potuerunt,  id  nunc  nullo  novo  officio  suo, 
tot  annis  post,  iure  imperii  nostri  quotannis  usurpa- 
tum  ac  semper  retentum,  summa  in  difficultate  na- 
vium  a  C.  Verre  pretio  assecuti  sunt. 

52.  At  hoc  solum  sunt  assecuti,  ne  navem  darent? 
Ecquem  nautam,  ecquem  militem,  qui  aut  in  classe 
aut  in  praesidio  esset,  te  praetore  per  triennium  Ma- 
mertini  dederunt?  XXI.  Denique  quum  ex  senatus 
consulto  itemque  ex  lege  Terentia  et  Cassia  frumen- 
tum  aequabiliter  emi  ab  omnibus  Siciliae  civitatibus 
oporteret:  id  quoque  munus  leve  atque  commune 
Mamertinis  remisisti.  Dices  frumentum  Mamertinos 
non  debere.  Quomodo  non  debere?  an,  ut  ne  ven- 


derent?  non  enim  erat  hoc  genus  frumenti  ex  eo  ge- 
nere,  quod  exigeretur,  sed  ex  eo,  quod  emeretur. 
Te  igitur  auctore  et  interprete,  ne  foro  quidem  et  com- 
meatu  Mamertini  populum  Romanum  iuvare  debue¬ 
runt.  53.  Quae  tandem  civitas  fuit,  quae  deberet? 
Qui  publicos  agros  arant,  certum  est,  quid  ex  lege 
censoria  dare  debeant:  cur  iis  quidquam  praeterea 
ex  alio  genere  imperavisti?  Quid?  decumani  num 
quid  praeter  singulas  decumas  ex  lege  Hieronica  de¬ 
bent?  cur  iis  quoque  statuisti ,  quantum  ex  hoc  ge¬ 
nere  frumenti  empti  darent?  Quid  immunes?  hi  certe 
nihil  debent:  at  his  non  modo  imperasti,  verum 
etiam,  quo  plus  darent,  quam  poterant,  haecsexagena 
millia  modium,  quae  Mamertinis  remiseras,  addidisti. 
Neque  hoc  dico,  ceteris  non  recte  imperatum  esse. 
Sed  Mamertinis,  qui  erant  in  eadem  caussa,  quibus 
I  superiores  omnes  item  ut  ceteris  imperarant,  pecu- 
niamque  ex  senatus  consulto  et  ex  lege  dissolverant, 
his  dico  non  recte  remissum.  Et,  ut  hoc  beneficium, 
quemadmodum  dicitur,  trabali  clavo  figeret,  cum 
i  consilio  caussam  Mamertinorum  cognoscit  et  de  con- 
silii  sententia  Mamertinis  se  frumentum  non  imperare 
pronuntiat.  54.  Audite  decretum  mercenarii  prae- 
I  toris  ex  ipsius  commentario,  et  cognoscite,  quanta  in 
[  scribendo  gravitas,  quanta  in  constituendo  iure  sit 
auctoritas.  Recita  commentarium.  Decretum  ex 
commentario.  Libenter  ait  se  facere:  itaque  per- 
scribit.  Quid,  si  hoc  verbo  non  esses  usus,  liben¬ 
ter?  nos  videlicet  invitum  te  quaestum  facere  puta- 
remus?  Ac  de  consilii  sententia.  Praeclarum  recitari 
consilium,  iudices,  audistis.  Utrum  vobis  consilium 
recitari  tandem  praetoris  videbatur,  quum  audiebatis 
nomina,  an  praedonis  improbissimi  societas  atque 
comitatus?  55.  En  foederum  interpretes,  societatis 
pactores,  religionis  auctores!  Numquam  in  Sicilia 
frumentum  publice  est  emptum,  quin  Mamertinis  pro 
portione  imperaretur,  antequam  hoc  delectum  prae- 
|  clarumque  consilium  iste  dedit,  ut  ab  his  nummos 
acciperet  ac  sui  similis  esset.  Itaque  tantum  valuit 
istius  decreti  auctoritas,  quantum  debuit  eius  homi- 
nis,  qui,  a  quibus  frumentum  emere  debuisset,  iis 
|  decretum  vendidisset.  Nam  statim  L.  Metellus,  ut 
isti  successit,  exC.  Sacerdotis  et  Sex.  Peducaei  insti- 
tuto  ac  litteris  frumentum  Mamertinis  imperavit. 
XXII.  56.  Turn  illi  intellexerunt,  se  id,  quod  a  malo 
auctore  emissent,  diutius  obtinere  non  posse.  Age 
porro,  tu,  qui  te  tam  religiosum  existimari  voluisti 
interpretem  foederum,  cur  Taurominitanis  frumen¬ 
tum,  cur  Netinis  imperasti?  quarum  civitatum  utra- 
:  que  foederata  est.  Ac  Netini  quidem  sibi  non  defue- 
runt.  Nam  simul  ac  pronuntiasti  libenter  te  Ma¬ 
mertinis  quiddam  remittere,  te  adierunt  et  eamdem 
suam  caussam  foederis  esse  docuerunt.  Tu  aliter 
decernere  eadem  in  caussa  non  potuisti.  Pronuntias 
Netinos  frumentum  dare  non  oportere :  et  ab  his  ta¬ 
men  exigis.  Cedo  mihi  eiusdem  praetoris  litteras  et 
rerum  decretarum  et  frumenti  imperati  [,  et  tritici 
empti.  Litterae  praetoris  rerum  decretarum, 

FRUMENTI  IMPERATI,  ET  FRUMENTI  EMPTl].  Qllid 

potius  in  hac  tanta  ac  tam  turpi  inconstantia  suspi- 
cari  possuinus,  iudices,  quam  id,  quod  necesse  est, 
aut  isti  a  Netinis  pecuniam,  quum  posceret,  non  da- 
tam,  aut  id  esse  actum,  ut  intelligerent  Mamertini, 
bene  se  apud  istum  tam  multa  pretia  ac  munera  col- 
locasse,  quum  idem  alii  iuris  ex  eadem  caussa  non 
obtinerent? 

57.  Hie  mihi  etiam  audebit  mentionem  facere 

Mamertinae  laudationis?  in  qua  quam  multa  sint  vul- 
nera,  quis  est  vestrura,  iudices,  quin  intelligat?  Pri- 
mum ,  in  iudiciis ,  qui  decern  laudatores  dare  non 
potest,  honestius  est  ei  nullum  dare,  quam  ilium 
quasi  legitimum  numerum  consuetudinis  non  explere. 
Tot  in  Sicilia  civitates  sunt,  quibus  tu  per  triennium 
praefuisti :  arguunt  ceterae :  paucae  et  parvae,  metu 
repressae,  silent:  una  laudat.  Hoc  quid  est,  nisi  in- 
telligere,  quid  habeat  utilitatis  vera  laudatio;  sed  ta- 
men  ita  provinciae  praefuisse,  ut  hac  utilitate  neces- 
sario  sit  carendum?  58.  Deinde,  id  quod  alio  loco 
ante  dixi,  quae  est  ista  tandem  laudatio,  cuius  lauda¬ 
tionis  legati  principes  et  publice  tibi  navem  aedifica- 
tam  et  privatim  se  ipsos  abs  te  spoliatos  expilatosque 
esse  dixerunt?  Postremo  quid  aliud  isti  faciunt,  quum 
te  soli  ex  Sicilia  laudant,  nisi  testimonio  nobis  sunt, 
omnia  te  sibi  esse  Iargitum,  quae  tu  de  republica 
nostra  detraxeris?  Quae  colonia  est  in  Italia  tam  bono 
iure,  quod  tam  immune  municipium,  quod  per  hosce 
annos  tam  commoda  vacatione  sit  usum  omnium  re¬ 
rum,  quam  Mamertina  civitas  per  triennium?  Soli, 
ex  foedere  quod  debuerunt,  non  dederunt:  soli  isto 
praetore  omnium  rerum  immunes  fuerunt:  soli  in 
istius  imperio  ea  conditione  vitae  fuerunt,  ut  populo 
Romano  nihil  darent,  Verri  nihil  denegarent. 

XXIII.  59.  Verum,  ut  ad  classem,  quo  ex  loco 
sum  degressus,  revertar :  accepisti  a  Mamertinis  na¬ 
vem  contra  leges;  remisisti  contra  foedera.  Ita  in 
una  civitate  bis  improbus  fuisti,  quum  et  remisisti, 
quod  non  oportebat,  et  accepisti,  quod  non  licebat. 
Exigere  te  oportuit  navem,  quae  contra  praedones, 
non  quae  cum  praeda  navigaret;  quae  defenderet,  ne 
provincia  spoliaretur ,  non  quae  spolia  provinciae 
portaret.  Mamertini  tibieturbem,  quo  furta  undi- 
que  deportares,  et  navem,  qua  exportares,  praebue- 
runt.  Illud  tibi  oppidum  receptaculum  praedae  fuit, 
illi  homines  testes  custodesque  furtorum :  illi  tibi  et 
locum  furtis  et  furtorum  vehiculum  comparaverunt. 
Itaque  ne  turn  quidem,  quum  classem  avaritia  ac  ne- 
quitia  tua  perdidisti,  navem  Mamertinis  imperare  au- 
sus  es :  quo  tempore  in  tanta  inopia  navium  tantaque 
calamitate  provinciae,  etiamsi  precario  essent  rogan- 
di,  tamen  ab  his  impetraretur.  Reprimebat  enim  tibi 
et  imperandi  vim  et  rogandi  conatum  praeclara  ilia, 
non  populo  Romano  reddita  biremis,  sed  praetori  do- 
nata  cybaea:  ea  fuit  merces  imperii,  auxilii,  iuris, 
consuetudinis,  foederis. 

60.  Habetis  unius  civitatis  firmum  auxilium  amis- 
sum  ac  venditum  pretio;  cognoscite  nunc  novam 
praedandi  rationem,  ab  hoc  primum  excogitatam. 
XXIV.  Sumptum  omnem  in  classem  frumento,  sli- 
pendio  ceterisque  rebus  suo  quaeque  navarcho  civi¬ 
tas  semper  dare  solebat.  Is  neque,  ut  accusaretur  a 
nautis,  committere  audebat,  et  civibus  suis  rationem 
referre  debebat:  in  illo  omni  negotio  non  modo  la- 
bore,  sed  etiam  periculo  suo  versabatur.  Erat  hoc,  ut 
dico,  factitatum  semper,  nec  solum  in  Sicilia,  sed  in 
omnibus  provinces :  etiam  in  sociorum  Latinorum 
stipendio  ac  sumptu,  turn  quum  Riorum  auxiliis  uti 
solebamus.  Verres  post  imperium  constitutum  pri¬ 
mus  imperavit,  ut  ea  pecunia  omnis  a  civitatibus  sibi 
adnumeraretur ,  ut  is  pecuniam  tractaret,  quem  ipse 
praefecisset.  61.  Cui  potest  esse  dubium,  quam- 
obrcm  et  omnium  consuetudinem  veterem  primus 
immutaris,  et  tantam  utilitatem  per  alios  tractandae 
pecuniae  neglexeris,  et  tantam  difficultatem  cum  cri- 
mine,  molestiam  cum  suspicione  susceperis?  Deinde 


alii  quaestus  instituuntur  ex  uno  genere  navali ,  vi- 
dete  quam  multi:  accipere  a  civitatibus  pecunias,  ne 
nautas  darent :  pretio  certo  missos  facere  nautas  : 
missorum  omne  stipendium  lucrari;  reliquis,  quod 
deberet,  non  dare.  Haec  omnia  ex  civitatum  testimo- 
niis  cognoscite.  Recita  testimonia  civitatum.  testi- 
m o n i a  civitatum.  XXV.  62.  Hunccine  hominem  ! 
hanccine  impudentiam ,  iudices !  hanccine  audaciam ! 
civitatibus  pro  numero  militum  pecuniarum  summas 
describere ;  certum  pretium  sexcenos  nummos  nau- 
tarum  missioni  constituere;  quos  qui  dederat,  com- 
meatum  totius  aestatis  abstulerat:  iste,  quod  et  nau- 
tae  nomine  pro  stipendio  frumentoque  acceperat,  lu- 
crabatur.  Ita  cpiaestus  duplex  unius  missione  fiebat. 
Atque  haec  homo  amentissimus  in  tanto  praedonum 
impetu  tantoque  periculo  provinciae  sic  palam  fa- 
ciebat,  ut  et  ipsi  praedones  scirent,  et  tota  provincia 
testis  esset. 

63.  Quum  propter  istius  hanc  tantam  avaritiam, 
nomine  classis  esset  in  Sicilia,  re  quidem  vera  naves 
inanes,  quae  praedam  praetori,  non  quae  praedoni- 
bus  metum  afferrent:  tamen,  quum  P.  Caesetius  et 
P.  Tadius  decern  navibus  suis  semiplenis  navigarent, 
navem  quamdam  piratarum  praeda  refertam  non  ce- 
perunt,  sed  abduxerunt  onere  suo  plane  captam  at¬ 
que  depressam.  Erat  ea  navis  plena  iuventutis  for- 
mosissimae,  plena  argenti  facti  atque  signati,  multa 
cum  stragula  veste.  Haec  una  navis  a  classe  nostra 
non  capta  est,  sed  inventa  ad  Megaridem;  qui  locus 
est  non  longe  a  Syracusis.  Quod  ubi  isti  nuntiatum 
est;  tametsi  in  acta  cum  mulierculis  iacebat  ebrius, 
erexit  se  tamen  et  statim  quaestori  legatoque  suo  cu- 
stodes  misit  complures,  ut  omnia  sibi  integra  quam 
primum  exhiberentur.  64.  Appellitur  navis  Syracu- 
sas:  exspectatur  ab  omnibus  supplicium.  Iste,  quasi 
praeda  sibi  advecta ,  non  praedonibus  captis ,  si  qui 
senes  aut  deformes  erant,  eos  in  hostium  numero  du- 
cit:  qui  ahquid  formae,  aetatis  artificiique  habebant, 
abducit  omnes,  nonnullos  scribis,  filio  cohortique  dis— 
tribuit:  symphoniacos  homines  sex  cuidam  amico  suo 
Romam  muneri  misit:  nox  ilia  tota  exinaniunda  navi 
consumitur.  Archipiratam  ipsum  videt  nemo,  de  quo 
supplicium  sumi  oportuit:  hodieque  omnes  sic  ha- 
bent,  (quid  eius  sit,  vos  coniectura  quoque  assequi 
debetis,)  istuin  clam  a  piratis  ob  hunc  archipiratam 
pecuniam  accepisse.  XXVI.  65.  Coniectura  est.  Iu- 
dex  esse  bonus  nemo  potest,  qui  suspicione  certa 
non  movetur.  Hominem  nostis :  consuetudinemque 
omnium  tenetis,  qui  ducem  praedonum  aut  hostium 
ceperit,  quam  libenter  eum  palam  ante  oculos  omnium 
esse  patiatur.  Hominem  in  tanto  conventu  Syracusis 
vidi  neminem,  iudices,  qui  archipiratam  captum  vi- 
disse  se  diceret,  quum  omnes,  ut  mos  est,  ut  solet 
fieri,  coneurrerent,  quaererent,  videre  cuperent.  Quid 
accidit,  cur  tanto  opere  iste  homo  occultaretur,  ut 
eum  ne  casu  quidem  quisquam  aspicere  posset?  Ho¬ 
mines  maritimi  Syracusis,  qui  saepe  istius  ducis  no¬ 
men  audissent,  saepe  timuissent,  quum  eius  cru- 
ciatu  atque  supplicio  pascere  oculos  animumque  ex- 
saturare  vellent:  potestas  aspiciendi  nemini  facta 
est.  66.  Unus  plures  praedonum  duces  vivos  cepit 
P.  Servilius,  quam  omnes  antea.  Ecquando  igitur 
isto  fructu  quisquam  caruit,  ut  videre  piratam  ca¬ 
ptum  non  liceret?  At  contra,  quacumque  iter  fecit, 
hoc  iucundissinium  spectaculum  omnibus  victoruin 
captorumque  hostium  praebebat.  Itaque  ei  concur- 
sus  undique  fiebant,  ut  non  modo  ex  his  oppidis,  qua 

ducebantur,  sed  etiam  ex  finitimis  visendi  caussa 
convenient.  Ipse  autem  triumphus  quamobrem 
omnium  triumphorum  gratissimus  populo  Romano 
fuit  atque  iucundissimus?  Quia  nihil  est  victoria  dul- 
cius:  nullum  est  autem  testimonium  victoriae  cer- 
tius,  quam,  quos  saepe  metueris,  eos  te  vinctos  ad 
supplicium  duci  videre.  67.  Hoc  tu  quamobrem  non 
fecisti?  quamobrem  ita  iste  pirata  celatus  est,  quasi 
eum  aspicere  nefas  esset?  quamobrem  supplicium 
non  sumpsisti?  quam  ob  caussam  hominem  reserva- 
sti?  ecquem  audisti  in  Sicilia  antea  captum  archipi- 
ratam,  qui  non  securi  percussus  sit?  unum  cedo  au- 
ctorem  tui  facti:  unius  profer  exemplum.  Yivum 
tu  archipiratam  servabas:  quamobrem?  per  trium- 
phum,  credo,  quern  ante  currum  tuum  duceres.  Ne- 
que  enim  quidquam  erat  iam  reliquum,  nisi  ut  classe 
populi  Romani  pulcherrima  amissa  provinciaque  la- 
cerata  triumphus  navalis  tibi  decerneretur. 

XXVII.  68.  Age  porro,  custodiri  ducem  praedo- 
num  novo  more ,  quam  securi  feriri  omnium  exem- 
plo,  magis  placuit.  Quae  sunt  istae  custodiae?  apud 
quos  homines?  quemadmodum  est  asservatus?  Lau- 
tumias  Syracusanas  omnes  audistis:  plerique  nostis. 
Opus  est  ingens,  magnificum,  regum  ac  tyrannorum : 
tolum  est  ex  saxo  in  mirandam  altitudinem  depresso 
et  multorum  operis  penitus  exciso:  nihil  tarn  clau¬ 
sum  ad  exitus,  nihil  tam  septum  undique,  nihil  tam 
tutum  ad  custodias  nec  fieri  nec  cogitari  potest.  In 
has  lautumias,  si  qui  publice  custodiendi  sunt,  etiam 
ex  ceteris  oppidis  Siciliae  deduci  imperantur.  69.  Eo 
quod  multos  captivos  cives  Romanos  coniecerat,  et 
quod  eodem  ceteros  piratas  contrudi  imperarat,  intel- 
lexit,  si  hunc  subdititium  archipiratam  in  eamdem 
custodiam  dedisset,  fore,  ut  a  multis  in  lautumiis  ve- 
rus  ille  dux  quaereretur.  Itaque  hominem  huic  opti- 
mae  tutissimaeque  custodiae  non  audet  committere : 
denique  Syracusas  totas  timet :  amandat  hominem  — 
quo?  Lilybaeum  fortasse.  Video:  tamen homines  ma- 
ritimos  non  plane  reformidat.  Minime,  iudices.  Pa- 
normum  igitur?  Audio:  quamquam  Syracusis,  quo- 
niarn  in  Syracusano  captus  erat,  maxime,  si  minus 
supplicio  affici,  at  custodiri  oportebat.  Ne  Panormum 
quidem.  70.  Quo  igitur?  quo  putatis?  Ad  homines  a 
piratarum  metu  et  suspicione  alienissimos,  a  navi- 
gando  rebusque  maritimis  remotissimos,  ad  Centuri- 
pinos,  homines  maxime  mediterraneos ,  summos  ara- 
tores:  qui  nomen  numquam  timuissent  maritimi 
praedonis:  unum  te  praetore  horruissent  Apronium, 
terrestrem  archipiratam.  Et,  ut  quivis  facile  perspi- 
ceret,  id  ab  isto  actum  esse,  ut  ille  suppositus  facile 
et  libenter  se  ilium,  qui  non  erat,  esse  simularet: 
imperat  Centuripinis,  ut  is  victu  ceterisque  rebus 
quam  liberalissime  commodissimeque  adhiberetur. 
XXVIII.  71.  lnterea  Syracusani,  homines  periti  et 
humani,  qui  non  modo  ea,  quae  perspicua  essent, 
videre,  verum  etiam  occulta  suspicari  possent,  habe- 
bant  rationem  omnes  quotidie  piratarum,  qui  securi 
ferirentur:  quam  multos  esse  oporteret,  ex  ipso  na- 
vigio,  quod  erat  captum,  et  ex  remorum  numero  con- 
iiciebant.  Iste,  quod  omnes,  qui  artificii  aliquid  ha- 
buerant  aut  formae,  removerat  atque  abduxerat,  reli- 
quos  si,  ut  consuetudo  est,  universos  ad  palum  alii— 
gasset,  clamorem  populi  fore  suspicabatur ,  quum 
tanto  plures  abducti  essent,  quam  relied.  Propter 
banc  caussam,  quum  instituisset  alios  alio  tempore 
producere:  tamen  in  tanto  conventu  nemo  erat,  quin 
rationem  numerumque  haberet  et  reliquos  non  desi- 


deraret  solum,  sed  etiam  posceret  et  flagitaret.  27. 
Quum  maximus  numerus  deesset,  turn  iste  homo  ne- 
farius  in  eorum  locum,  quos  domum  suam  de  pira- 
tis  abduxerat,  substituere  et  supponere  coepit  cives 
Romanos,  quos  in  carcerem  antea  coniecerat :  quorum 
alios  Sertorianos  milites  fuisse  insimulabat  et  ex  Hi- 
spania  fugientes  ad  Siciliam  appulsos  esse  dicebat: 
alios,  qui  a  praedonibus  erant  capti,  quum  mercatu- 
ras  facerent  aut  aliquam  ob  caussam  navigarent,  sua 
voluntate  cum  piratis  fuisse  arguebat.  Itaque  alii 
cives  Romani,  ne  cognoscerentur,  capitibus  obvolutis 
e  carcere  ad  palum  atque  ad  necem  rapiebantur:  alii, 
quum  a  multis  civibus  Romanis  recognoscerentur,  ab 
omnibus  defenderentur,  securi  feriebantur.  Quorum 
ego  de  acerbissima  morte  crudelissimoque  cruciatu 
dicam,  quum  eum  locum  tractare  coepero :  et  ita  di¬ 
cam,  ut,  si  me  in  ea  querimonia,  quam  sum  habitu- 
rus  de  istius  crudelitate  et  de  civium  Romanorum  in- 
dignissima  morte,  non  modo  vires,  verum  etiam  vita 
deficiat,  id  mihi  praeclarum  et  iucundum  putem. 
73.  Ilaec  igitur  est  gesta  res,  haec  victoria  praeclara: 
myoparone  piratico  capto,  dux  liberatus,  symphonia- 
ci  Romani  missi :  formosi  homines  et  adolescentes  et 
artifices  domum  abducti :  in  eorum  locum  et  ad  eo¬ 
rum  numerum  cives  Romani  hostilem  in  modum  cru- 
ciati  et  necati:  omnis  vestis  ablata:  omne  aurum  et 
argentum  ablatum  et  aversum.  XXIX.  At  quemad¬ 
modum  ipse  sese  induit  priore  actione?  Qui  tot  dies 
tacuisset,  repente  in  M.  Annii  hominis  splendidissimi 
testimonio,  quum  is  civem  Romanum  dixisset,  archi¬ 
piratam  negasset  securi  esse  percussum,  exsiluit; 
conscientia  sceleris  et  furore  ex  maleficiis  concepto 
excitatus  dixit,  se,  quod  sciret  sibi  crimini  datum  iri, 
pecuniam  accepisse  neque  de  vero  archipirata  sum- 
psisse  supplicium,  ideo  securi  non  percussisse :  domi 
esse  apud  sese  archipiratas  dixit  duos.  74.  0  cle- 
mentiam  populi  Romani  seu  potius  patientiam  miram 
ac  singularem !  Civem  Romanum  securi  esse  percus¬ 
sum,  Annius,  eques  Romanus,  dicit:  taces.  Archipi¬ 
ratam  negat:  fateris.  Fit  gemitus  omnium  et  clamor: 
quum  tamen  a  praesenti  supplicio  tuo  se  continuit 
populus  Romanus  et  repressit,  et  salutis  suae  ratio¬ 
nem  iudicum  severitati  reservavit.  Quid?  sciebas 
tibi  crimini  datum  iri?  quamobrem  sciebas?  quam¬ 
obrem  etiam  suspicabare?  Inimicum  habebas  nemi- 
nem.  Si  haberes,  tamen  non  ita  vixeras,  ut  metum 
iudicii  propositum  habere  deberes.  An  te,  id  quod 
fieri  solet,  conscientia  timidum  suspiciosumque  facie- 
bat?  Qui  igitur,  quum  esses  cum  imperio,  iam  turn 
iudicium  et  crimen  horrebas :  reus  quum  tot  testibus 
coarguare,  potes  de  damnatione  dubitare?  75.  Verum, 
si  crimen  hoc  metuebas ,  ne  quis  abs  te  suppositum 
esse  diceret,  qui  pro  archipirata  securi  feriretur: 
utrum  tandem  tibi  ad  defensionem  firmius  fore  pu- 
tasti,  in  iudicio,  coactu  atque  efflagitatu  meo,  produ- 
cere  ad  ignotos  tanto  post  eum,  quem  archipiratam 
esse  diceres,  an  recenti  re  Syracusis  apud  notos  in- 
spectante  Sicilia  paene  tota  securi  ferire?  Vide,  quid 
intersit,  utrum  faciendum  fuerit.  In  illo  reprehensio 
nulla  esse  potuit:  hie  defensio  nulla  est.  Itaque  illud 
semper  omnes  fecerunt:  hoc  quis  ante  te,  quis  prae- 
ter  te  fecerit,  quaero.  Piratam  vivum  tenuisti.  Quem 
ad  finem?  dum  quum  imperio  fuisti.  Quamobrem? 
quo  exemplo?  cur  tamdiu?  cur,  inquam,  civibus  Ro¬ 
manis,  quos  piratae  ceperant,  securi  statim  percus- 
sis,  ipsis  piratis  lucis  usuram  tamdiuturnam  dedisti? 
67.  Verum  esto:  sit  tibi  illud  liberum  omne  tempus, 

quod  cum  imperio  fuisti.  Etiamne  privatus?  etiamne 
reus?  etiamne  paene  damnatus  hostium  duces  priva- 
ta  in  domo  retinuisti?  unum,  alterum  mensem,  prope 
annum  denique  domi  tuae  piratae,  a  quo  tempore 
capti  sunt,  quoad  per  me  licitum  est,  fuerunt:  hoc 
est,  quoad  per  M\  Acilium  Glabrionem  licitum  est, 
qui  postulante  me  produci  atque  in  carcerem  condi 
imperavit.  XXX.  Quod  est  huiusce  rei  ius?  quae 
consuetudo?  quod  exemplum?  Hostem  acerrimum  at¬ 
que  infestissimum  populi  Romani,  seu  potius  com- 
munem  hostem  gentium  nationumque  omnium  quis- 
quam  omnium  mortalium  privatus  intra  moenia  do¬ 
mi  suae  retinere  poterit?  77.  Quid,  si  pridie,  quam 
a  me  tu  coactus  es  confiteri,  civibus  Romanis  securi 
percussis,  praedonum  ducem  vivere,  apud  te  habita- 
re:  si,  inquam,  pridie  domo  tua  profugisset,  si  ali— 
quam  manum  contra  populum  Romanum  facere  po- 
tuisset,  quid  diceres?  Apud  me  habitavit:  mecum 
fuit:  ego  ilium  ad  iudicium  meurn,  quo  facilius  cri¬ 
men  inimicorum  diluere  possem ,  vivum  atque  inco- 
lumem  reservavi.  Itane  vero?  tu  tua  pericula  com- 
muni  periculo  defendes?  tu  supplicia,  quae  debentur 
hostibus  victis,  ad  tuum,  non  ad  populi  Romani  tem- 
pus  conferes?  populi  Romani  hostis  privati  hominis 
custodiis  asservabitur?  At  etiam  qui  triumphant,  eo- 
que  diutius  vivos  hostium  duces  reservant,  ut  his 
per  triumphum  duetis  pulcherrimum  spectaculum 
fructumque  victoriae  populus  Romanus  percipere 
possit,  tamen  quum  de  foro  in  Capitolium  currum 
flectere  incipiunt,  illos  duci  in  carcerem  iubent :  idem- 
que  dies  et  victoribus  imperii  et  victis  vitae  finem 
facit.  78.  Et  nunc  cuiquam  credo  esse  dubium,  quin 
tu  id  commissurus  non  fueris,  praesertim  quum  sta- 
tuisses,  ut  ais,  tibi  caussam  esse  dicendam,  ut  ille 
archipirata  non  potius  securi  feriretur,  quam,  quod 
erat  ante  oculos  positum,  tuo  periculo  viveret?  Si 
enim  esset  mortuus,  tu,  qui  crimen  ais  te  metuisse, 
quaero,  cui  probares?  quum  constaret,  istum  Syra- 
cusis  ab  nullo  visum  esse  archipiratam ,  ab  omnibus 
desideratum ;  quum  dubitaret  nemo ,  quin  abs  te  pe- 
cunia  liberatus  esset;  quum  vulgo  loquerentur  sup- 
positum  in  eius  locum,  quem  pro  illo  probare  velles : 
quum  tu  te  fassus  esses  id  crimen  tanto  ante  metuis¬ 
se  :  si  eum  diceres  esse  mortuum ,  quis  te  audiret? 
nunc,  quum  vivum  istum  nescio  quem  producis ,  ta- 
menne  id  credi  voles?  79.  Quid?  si  aufugisset,  si 
vincla  rupisset  ita,  ut  Nico  ille  nobilissimus  pirata 
fecit,  quem  P.  Servilius,  qua  felicitate  ceperat,  eadem 
recuperavit:  quid  diceres?  Verum  hoc  erat:  si  ille 
semel  verus  archipirata  securi  percussus  esset,  pecu- 
niam  illam  non  baberes ;  si  hie  falsus  esset  mortuus 
aut  profugisset,  non  esset  difficile  alium  in  suppositi 
locum  supponere.  Plura  dixi,  quam  volui,  de  illo 
archipirata:  et  tamen  ea,  quae  certissima  sunt  huius 
criminis  argumenta,  praetermisi.  Volo  enim  mihi 
totum  esse  crimen  hoc  integrum.  Est  certus  locus, 
certa  lex,  certum  tribunal,  quo  hoc  reservetur. 

XXXI.  80.  Hac  tanta  praeda  auctus,  mancipiis, 
argento,  veste  locupletatus,  nihilo  diligentior  ad  clas- 
sem  ornandam,  milites  revocandos  alendosque  esse 
coepit;  quum  ea  res  non  solum  provinciae  saluti, 
verum  etiam  ipsi  praedae  esse  posset.  Nam  aestate 
summa,  quo  tempore  ceteri  praetores  obire  provin- 
diam  et  concursaro  consueverunt,  aut  etiam  in  tanto 
praedonum  metu  et  periculo  ipsi  navigare :  eo  tem¬ 
pore  ad  luxuriam  libidinesque  suas  domo  sua  regia 
[quae  regis  Hieronis  fuit,  qua  praetores  uti  solent,] 


contentus  non  fuit.  Tabernacula,  quemadmodum 
consueverat  temporibus  aestivis,  quod  antea  iam  de- 
monstravi ,  carbaseis  intenta  velis ,  collocari  iussit  in 
littore:  quod  est  littus  in  Insula  Syracusis  post  Are- 
thusae  fontem  propter  ipsum  introitum  atque  ostium 
portus  amoeno  sane  et  ab  arbitris  remoto  loco.  81. 
Hie  dies  aestivos  sexaginta  praetor  populi  Romani, 
custos  defensorque  provinciae,  sic  vixit,  ut  muliebria 
quotidie  convivia  essent,  vir  accumberet  nemo  prae- 
ter  ipsum  et  praetextatum  filium :  tametsi  recte  sine 
exceptione  dixeram ,  virum ,  quum  isti  essent,  nemi- 
nem  fuisse.  Nonnumquam  etiam  libertus  Timarchi- 
des  adhibebatur:  mulieres  autem  nuptae  nobiles 
praeter  unam  mimi  Isidori  filiam ,  quam  iste  propter 
amorem  ab  Rhodio  tibicine  abduxerat,  Pippa  quae- 
dam  ,  uxor  Aeschrionis  Syracusani :  de  qua  muliere 
plurimi  versus,  qui  in  istius  cupiditatem  facti  sunt, 
tota  Sicilia  percelebrantur :  82.  erat  et  Nice,  facie 

eximia,  ut  praedicatur,  uxor  Cleomenis  Syracusani. 
Hanc  Cleomenes  vir  amabat:  verumtamen  huius  libi- 
dini  adversari  nec  poterat,  nec  audebat:  et  simul  ab 
isto  donis  beneficiisque  plurimis  devinciebatur.  Illo 
autem  tempore  iste,  tametsi  ea  est  hominis  impuden- 
tia,  quam  nostis,  ipse  tamen,  quum  vir  esset  Syra¬ 
cusis,  uxorem  eius  parum  poterat  animo  soluto  ac 
libero  tot  in  acta  dies  secum  habere.  Itaque  excogi- 
tat  rem  singularem.  Naves,  quibus  legatus  praefue- 
rat,  Cleomeni  tradit:  classi  populi  Romani  Cleome- 
nem  Syracusanum  praeesse  iubet  atque  imperare. 
Hoc  eo  facit,  ut  ille  non  solum  abesset  a  domo  turn, 
quum  navigaret,  sed  etiam  libenter  cum  magno  ho- 
nore  beneficioque  abesset:  ipse  autem,  remoto  atque 
ablegato  viro,  non  liberius,  quam  ante,  (quis  enim 
umquam  istius  libidini  obstitit?)  sed  paullo  solutiore 
tamen  animo  secum  illam  haberet,  si  non  tamquam 
virum,  at  tamquam  aemulum  removisset.  Accipit 
navem  sociorum  atque  amicorum  Cleomenes  Syracu- 
sanus.  XXXII.  83.  Quid  primum  aut  accusem  aut 
querar,  iudices?  Siculone  homini  legati,  quaestoris, 
praetoris  denique  potestatem,  honorem,  auctoritatem 
dari?  Si  te  impediebat  ista  conviviorum  mulierumque 
occupatio:  ubi  quaestores?  ubi  legati?  ubi  ternis  de- 
j  nariis  aestimatum  frumentum?  ubi  muli?  ubi  taber¬ 
nacula?  ubi  tot  tantaque  ornamenta  magistratibus  et 
legatis  a  senatu  populoque  Romano  permissa  et  data? 
denique  ubi  praefecti,  ubi  tribuni  tui?  Si  civis  Ro¬ 
manus  dignus  isto  negotio  nemo  fuit;  quid  civitates, 
quae  in  amicitia  fideque  populi  Romani  perpetuo 
manserant?  Ubi  Segestana?  ubi  Centuripina  civitas? 
quae  quum  officiis,  fide,  vetustate,  turn  etiam  cogna- 
tione  populi  Romani  nomen  attingunt.  81.  0  dii 
immortales!  Quid?  si  harum  ipsarum  civitatum  mi- 
litibus,  navibus,  navarchis  Syracusanus  Cleomenes 
|  iussus  est  imperare?  non  omnis  honos  ab  isto  digni¬ 
tatis,  aequitatis  officiique  sublatus  est?  Ecquod  in 
Sicilia  bellum  gessimus,  quin  Centuripinis  sociis, 
Syracusanis  hostibus  uteremur?  Atque  haec  ego  ad 
memoriam  vetustatis,  non  ad  contumeliam  civitatis 
referri  volo.  Itaque  ille  vir  clarissimus  summusque 
imperator  M.  Marcellus,  cuius  virtute  captae,  mise- 
ricordia  conservatae  sunt  Syracusae,  habitare  in  ea 
parte  urbis,  quae  insula  est,  Syracusanorum  nemi- 
nem  voluit.  Hodie,  inquam,  Syracusanum  in  ea  parte 
habitare  non  licet.  Est  enim  locus,  quem  vel  pauci 
;  possint  defendere.  Committere  igilur  eum  non  fide- 
lissimis  hominibus  noluit :  simul  quod  ab  ilia  parte 
I  urbis  navibus  aditus  ex  alto  est.  Quamobrem  qui 

nostros  exercitus  saepe  excluserant,  iis  claustra  loci 
committenda  non  existimavit.  85.  Vide,  quid  inter¬ 
sit  inter  tuam  libidinem  maiorumque  auctoritatem ; 
inter  amorem  furoremque  tuum  et  illorum  consilium 
atque  prudentiam.  llli  aditum  littoris  Syracusanis 
ademerunt:  tu  maritimum  imperium  concessisti.  Illi 
habitare  in  eo  loco  Syracusanum,  qua  naves  accedere 
possent,  noluerunt :  tu  classi  et  navibus  Syracusanum 
praeesse  voluisti.  Quibus  illi  urbis  suae  partem 
ademerunt,  iis  tu  nostri  imperii  partem  dedisti :  et, 
quorum  sociorum  opera  Syracusani  nobis  dicto  au- 
dientes  sunt,  eos  Syracusanis  dicto  audientes  esse 
iussisti. 

XXXIII.  86.  Egreditur  Centuripina  quadriremi 
Cleomenes  e  portu:  sequitur  Segestana  navis,  Tyn- 
daritana,  Herbitensis,  Heracliensis ,  Apolloniensis, 
Haluntina ,  praeclara  classis  in  speciem ,  sed  inops  et 
infirma  propter  dimissionem  propugnatorum  atque 
remigum.  Tamdiu  in  imperio  suo  classem  iste  prae¬ 
tor  diligens  vidit,  quamdiu  convivium  eius  flagitio- 
sissimum  praetervecta  est.  Ipse  autem,  qui  visus 
multis  diebus  non  esset,  turn  se  tamen  in  conspectum 
nautis  paullisper  dedit.  Stetit  soleatus  praetor  po- 
puli  Romani  cum  pallio  purpureo  tunicaque  talari, 
muliercula  nixus  in  littore.  Iam  hoc  ipso  istum  ve- 
stitu  Siculi  civesque  Romani  permulti  saepe  viderunt. 
87.  Posteaquam  paullum  provecta  classis  est,  et  Pa- 
chynum  quinto  die  denique  appulsa  est,  nautae,  fame 
coacti,  radices  palmarum  agrestium,  quarum  erat  in 
illis  locis ,  sicut  in  magna  parte  Siciliae,  multitudo, 
colligebant,  et  his  miseri  perditique  alebantur.  Cleo¬ 
menes  autem,  qui  alterum  se  Verrem  quum  luxuria 
atque  nequitia,  turn  etiam  imperio  putaret,  similiter 
totos  dies,  in  littore  tabernaculo  posito,  perpotabat. 
XXXIV.  Ecce  autem  repente,  ebrio  Cleomene,  esu- 
rientibus  ceteris ,  nuntiatur  piratarum  naves  esse  in 
portu  Odysseae:  nam  ita  is  locus  nominatur.  Nostra 
autem  classis  erat  in  portu  Pachyni.  Cleomenes  au¬ 
tem,  quod  erat  terrestre  praesidium  non  re,  sed  no¬ 
mine,  sperabat,  iis  militibus,  quos  ex  eo  loco  dedu- 
xisset,  explere  se  numerum  nautarum  et  remigum 
posse.  Reperta  est  eadem  istius  hominis  avarissimi  \ 
ratio  in  praesidiis,  quae  in  classibus.  Nam  erant 
perpauci  reliqui  ceterique  dimissi.  88.  Princeps  Cleo¬ 
menes  in  quadriremi  Centuripina  malum  erigi,  vela 
fieri,  praecidi  anchoras  imperavit:  et  simul,  ut  se 
ceteri  sequerentur,  signum  dari  iussit.  Haec  Centu¬ 
ripina  navis  erat  incredibili  celeritate  velis.  Nam 
scire  isto  praetore  nemo  poterat,  quid  quaeque  navis 
remis  facere  posset;  etsi  in  hac  quadriremi,  propter 
honorem  et  gratiam  Cleomenis,  minime  multi  remi- 
ges  et  milites  deerant.  Evolarat  iam  e  conspectu 
fere  fugiens  quadriremis,  quum  etiam  tunc  ceterae 
naves  suo  in  loco  moliebantur.  89.  Erat  animus  in 
reliquis.  Quamquam  erant  pauci,  quoquo  modo  sese 
res  habebat,  pugnare  tamen  se  velle  clamabant,  et, 
quod  reliquum  vitae  viriumque  fames  fecerat,  id  ferro 
potissimum  reddere  volebant.  Quod  si  Cleomenes 
non  tanto  ante  fugisset,  aliqua  tamen  ad  resistendum 
ratio  fuisset.  Erat  enim  sola  ilia  navis  constrata  et 
ita  magna,  ut  propugnaculo  ceteris  posset  esse ;  quae, 
si  in  praedonum  pugna  versaretur,  urbis  instar  ha¬ 
bere  inter  illos  piraticos  myoparones  videretur:  sed 
tunc  inopes  relicti  a  duce  praefectoque  classis ,  eum- 
dem  necessario  cursum  tenere  coeperunt.  90.  Helo- 
rum  versus,  ut  ipse  Cleomenes,  ita  ceteri  navigabant:  j 
neque  hi  tam  praedonum  fugiebant  impetum,  quam 


imperatorem  sequebantur.  Turn,  ut  quisque  in  fuga 
postremus ,  ita  in  periculo  princeps  erat :  postremam 
enim  quamque  navem  piratae  primam  adoriebantur. 
Ita  prima  Haluntinorum  navis  capitur,  cui  praeerat 
Haluntinus,  homo  nobilis,  Philarchus ;  quern  ab  illis 
praedonibus  Locrenses  postea  publice  redemerunt: 
ex  quo  vos  priore  actione  iurato  rem  omnem  caus- 
samque  cognostis.  Deinde  Apolloniensis  navis  ca¬ 
pitur,  et  eius  praefectus  Anthropinus  occiditur. 
XXXV.  91.  Haec  dum  aguntur,  interea  Cleomenes 
iam  ad  Helori  littus  pervenerat ;  iam  sese  in  terram 
e  navi  eiecerat  quadrirememque  in  salo  fluctuantem 
reliquerat.  Reliqui  praefecti  navium ,  quum  in  ter¬ 
ram  imperator  exisset,  quum  ipsi  neque  repugnare, 
neque  mari  effugere  ullo  modo  possent,  appulsis  ad 
Helorum  navibus,  Cleomenem  persecuti  sunt.  Tunc 
praedonum  dux  Heracleo,  repente  praeter  spem  non 
sua  virtute,  sed  istius  avaritia  nequitiaque  victor, 
classem  pulcherrimam  populi  Romani,  in  littus  ex- 
pulsam  et  eiectam,  quum  primum  advesperasceret, 
inflammari  incendique  iussit.  92.  0  tempus  mise- 
rum  atque  acerbum  provinciae  Siciliae !  o  casum  il¬ 
ium  multis  innocentibus  calamitosum  funestumque ! 
o  istius  nequitiam  ac  lurpitudinem  singularem !  Una 
atque  eadem  nox  erat,  qua  praetor  amoris  turpissimi 
flamma,  ac  classis  populi  Romani  praedonum  incen- 
dio  conflagrabat.  Affertur  nocte  intempesta  gravis 
huiusce  mali  nuntius  Syracusas :  curritur  ad  praeto- 
rium,  quo  istum  ex  illo  praeclaro  convivio  reduxerant 
paullo  ante  mulieres  cum  cantu  atque  symphonia. 
Cleomenes,  quamquam  nox  erat,  tamen  in  publico 
esse  non  audet:  includit  se  domi:  neque  aderat  uxor, 
quae  consolari  hominem  in  malis  posset.  93.  Huius 
autem  praeclari  imperatoris  ita  erat  severa  domi  disci- 
plina,  ut  in  re  tanta,  in  tam  gravi  nuntio  nemo  ad- 
mitteretur,  nemo  esset,  qui  auderet  aut  dormientem 
excitare  aut  interpellare  vigilantem.  Iam  vero  re  ab 
omnibus  cognita  concursabat  urbe  tota  maxima  mul¬ 
titudo.  Non  enim,  sicut  antea  consuetudo  erat,  prae¬ 
donum  adventum  significabat  ignis  e  specula  subla- 
tus  aut  tumulo;  sed  flamma  ex  ipso  incendio  navium 
et  calamitatem  acceptam  et  periculum  reliquum  nun- 
tiabat.  XXXVI.  Quum  praetor  quaereretur,  et  con¬ 
stant,  ei  neminem  nuntiasse :  fit  ad  domum  eius  cum 
clamore  concursus  atque  impetus.  94.  Turn  iste  ex- 
citatus  exit,  audit  rem  omnem  ex  Timarchide :  sagum 
sumit.  Lucebat  iam  fere :  procedit  in  medium,  vini, 
somni,  stupri  plenus.  Excipitur  ab  omnibus  eius- 
modi  clamore ,  ut  ei  Lampsaceni  periculi  similitudo 
versaretur  ante  oculos.  Hoc  etiam  maius  videbatur. 
quod  in  odio  simili  multitudo  hominum  haec  erat 
maxima.  Turn  istius  acta  commemorabantur :  turn 
flagitiosa  ilia  convivia:  turn  appellabantur  a  multitu- 
dine  mulieres  nominatim:  turn  quaerebatur  ex  ipso 
palam ,  tot  dies  continues ,  per  quos  numquam  visus 
esset,  ubi  fuisset,  quid  egisset?  turn  imperator  ab 
isto  praepositus  Cleomenes  flagitabatur :  neque  quid- 
quam  propius  est  factum,  quam  ut  illud  Uticense 
exemplum  de  Hadriano  transferretur  Syracusas,  ut 
duo  sepulcra  duorum  praetorum  improborum  duabus 
in  provinciis  constituerentur.  Verum  habita  est  a 
multiludine  ratio  temporis ,  habita  tumultus,  habita 
etiam  dignitatis  existimationisque  communis,  quod 
is  est  conventus  Syracusis  civium  Romanorum,  ut 
non  modo  ilia  provincia,  verum  etiam  hac  republica 
dignissimus  existimetur.  95.  Confirmant  ipsi  se, 
quum  iste  etiam  turn  semisomnis  stuperet:  arma  ca- 

piunt:  totum  forum  atque  insulam,  quae  est  urbis 
magna  pars,  complent.  Unam  illam  solam  noctem 
praedones  ad  [HJelorum  commorati,  quum  fumantes 
etiam  nostras  naves  reliquissent ,  accedere  incipiunt 
Syracusas.  Qui  videlicet  saepe  audissent,  nihil  esse 
pulchrius,  quam  Syracusarum  moenia  ac  portus,  sta- 
tuerant,  sese,  si  ea  Verre  praetore  non  vidissent, 
numquam  esse  visuros.  XXXVII.  96.  Ac  primo  ad 
ilia  aestiva  praetoris  accedunt,  ipsam  illam  ad  partem 
littoris,  ubi  iste  per  eos  dies  tabernaculis  positis  ca- 
stra  luxuriae  collocarat.  Quem  posteaquam  inanem 
locum  offenderunt,  et  praetorem  commovisse  ex  eo 
loco  castra  senserunt:  statim  sine  ullo  metu  in  por- 
tum  ipsum  penetrare  coeperunt.  Quum  in  portum 
dico,  iudices,  (explanandum  est  enim  diligentius, 
eorum  caussa,  qui  locum  ignorant,)  in  urbem  dico 
atque  in  urbis  intimam  partem  venisse  piratas.  Non 
enim  portu  illud  oppidum  clauditur,  sed  urbe  portus 
ipse  cingitur  et  concluditur:  non  ut  alluantur  a  mari 
moenia  extrema,  sed  ipse  influat  in  urbis  sinum  por¬ 
tus.  97.  Hie,  te  praetore,  Heracleo  archipirata  cum 
quattuor  myoparonibus  parvis  ad  arbitrium  suum 
navigavit.  Pro ,  dii  immortales !  piraticus  myoparo, 
quum  imperium  populi  Romani,  nomen  ac  fasces  es- 
sent  Syracusis ,  usque  ad  forum  et  ad  omnes  urbis 
crepidines  accessit;  quo  neque  Karthaginiensium  glo- 
riosissimae  classes ,  quum  mari  plurimum  poterant, 
multis  bellis  saepe  conatae,  umquam  aspirare  potue- 
runt,  neque  populi  Romani  invicta  ante  te  praetorem 
gloria  ilia  navalis  umquam  tot  Eunicis  Siciliensibus- 
que  bellis  penetrare  potuit;  qui  locus  eiusmodi  est, 
ut  ante  Syracusani  in  moenibus  suis,  in  urbe,  in  foro 
hostem  armatum  ac  victorem ,  quam  in  portu  ullam 
hostium  navem  viderint.  98.  Hie,  te  praetore,  prae- 
donum  naviculae  pervagatae  sunt,  quo  Atheniensium 
classis  sola  post  hominum  memoriam  ccc  navibus  vi 
ac  multitudine  invasit:  quae  in  eo  ipso  portu,  loci 
ipsius  portusque  natura,  victa  atque  superata  est. 
Hie  primum  opes  illius  civitatis  comminutae  depres- 
saeque  sunt:  in  hoc  portu  Atheniensium  nobilitatis, 
imperii,  gloriae  naufragium  factum  existimatur. 

XXXVIII.  Eone  pirata  penetravit,  quo  simul  at¬ 
que  adisset,  non  modo  a  latere,  sed  etiam  a  tergo  ma- 
gnam  partem  urbis  relinqueret?  Insulam  totam  prae- 
tervectus  est,  quae  est  urbs  Syracusis  suo  nomine  ac 
moenibus :  quo  in  loco  maiores  (ut  ante  dixi)  Syracu- 
sanum  habitare  vetuerunt;  quod,  qui  illam  partem 
urbis  tenerent,  in  eorum  potestatem  portum  futurum 
intelligebant.  99.  At  quemadmodum  est  pervagatus? 
radices  palmarum  agrestium,  quas  in  nostris  navibus 
invenerant,  iactabant,  ut  omnes  istius  improbitatem 
et  calamitatem  Siciliae  possent  cognoscere.  Siculosne 
milites?  aratorumne  liberos?  quorum  patres  tantum 
labore  suo  frumenti  exarabant,  ut  populo  Romano  to- 
tique  Italiae  suppeditare  possent,  eosne  in  insula  Ce- 
reris  natos ,  ubi  primum  fruges  inventae  esse  dicun- 
tur,  eo  cibo  esse  usos,  a  quo  maiores  eorum  ceteros 
quoque,  frugibus  inventis,  removerunt?  Te  praetore 
Siculi  milites  palmarum  stirpibus,  praedones  Siculo 
frumento  alebantur?  100.  0  spectaculum  miserum 
atque  acerbum !  ludibrio  esse  urbis  gloriam  et  populi 
Romani  nomen !  hominum  conventu  atque  multitudi¬ 
ne  piratico  myoparone  in  portu  Syracusano  de  classe 
populi  Romani  triumphum  agere  piratam;  quum 
praetoris  nequissimi  inertissimique  oculos  praedo- 
num  remi  respergerent ! 

Posteaquam  e  portu  piratae  non  metu  aliquo  afTe-  ! 


cti,  sed  satietate  exierant;  turn  coeperunt  quaerere 
homines  caussam  illius  tantae  calamitatis.  Dicere 
omnes  et  palam  disputare,  minime  esse  mirandum, 
si,  militibus  remigibusque  dimissis,  reliquis  egestate 
et  fame  perditis,  praetore  tot  dies  cum  mulierculis 
perpotante,  tanta  ignominia  et  calamitas  esset  acce- 
pta.  101.  Haec  autem  istius  vituperatio  atque  infa- 
mia  confirmabatur  eorum  sermone,  qui  a  suis  civita- 
tibus  illis  navibus  praepositi  fuerant;  qui  ex  illo  nu- 
mero  reliqui  Syracusas  classe  amissa  refugerant. 
Dicebant,  quos  ex  sua  quisque  nave  missos  sciret  es¬ 
se.  Res  erat  clara:  neque  solum  argumentis,  sed 
etiam  certis  testibus  istius  audacia  tenebatur. 

XXXIX.  Homo  certior  fit,  agi  nihil  in  foro  et  con¬ 
ventu  tota  die,  nisi  hoc  quaeri  a  navarchis,  quemad¬ 
modum  classis  sit  amissa :  illos  respondere  et  docere 
unum  quemque,  missione  remigum,  fame  reliquo- 
rum,  Gleomenis  timore  et  fuga.  Quod  posteaquam 
iste  cognovit,  hanc  ralionem  habere  coepit.  Caussam 
sibi  dicendam  esse  statuerat  iam  ante,  quam  hoc  usu 
veniret,  ita  ut  ipsum  priore  actione  dicere  audistis. 
Videbat,  illis  navarchis  testibus,  tantum  hoc  crimen 
sustinere  se  nullo  modo  posse.  Consilium  capit  pri¬ 
mo  stultum,  verumtamen  clemens.  Navarchos  ad  se 
vocari  iubet.  102.  Veniunt.  Accusat  eos,  quod  eius¬ 
modi  de  se  sermones  habuerint:  rogat,  ut  id  facere 
desistant  et  in  sua  quisque  navi  dicat  se  tantum  ha- 
buisse  nautarum,  quantum  oportuerit,  neque  quem- 
quam  esse  dimissum.  Illi  enimvero  se  ostendunt, 
quod  vellet,  esse  facturos.  Iste  non  procrastinat :  ad- 
vocat  amicos  statim :  quaerit  ex  his  singillatim,  quot 
quisque  nautas  habuerit  Respondit  unus  quisque, 
ut  erat  praeceptum.  Iste  in  tabulas  refert :  obsignat 
signis  amicorum  providens  homo,  ut  contra  hoc  cri¬ 
men,  si  quando  opus  esset,  hac  videlicet  testificatio- 
ne  uteretur.  103.  Derisum  credo  esse  hominem  amen- 
tem  a  suis  consiliariis  et  admonitum,  hasce  ei  tabu- 
las  nihil  profuturas :  etiam  plus  ex  nimia  praetoris 
diligentia  suspicionis  in  eo  crimine  futurum.  Iam 
iste  erat  hac  stultitia  multis  in  rebus  usus ,  ut  publi- 
ce  quoque,  quae  vellet,  in  civitatum  litteris  et  tolli  et 
referri  iuberet :  quae  omnia  nunc  intelligit  sibi  nihil 
prodesse,  posteaquam  certis  litteris,  testibus  auctori- 
tatibusque  convincitur.  XL.  Ubi  hoc  videt,  Riorum 
confessionem,  testificationem  suam,  tabulas  sibi  nul¬ 
lo  adiumento  futuras:  init  consilium,  non  improbi 
praetoris,  (nam  id  quidem  esset  ferendum,)  sed  im- 
portuni  atque  amends  tyranni.  Statuit,  si  hoc  crimen 
extenuare  vellet,  (nam  omnino  tolli  posse  non  arbi- 
trabatur,)  navarchos  omnes,  testes  sui  sceleris,  vita 
esse  privandos.  104.  Occurrebat  ilia  ratio:  quid  Cleo- 
mene  fiet?  poterone  animadvertere  in  eos,  quos  dicto 
audientes  esse  iussi?  missum  facere  eum,  cui  pote¬ 
statem  imperiumque  permisi?  poterone  eos  afficere 
supplicio,  qui  Cleomenem  secuti  sunt:  ignoscere 
Cleomeni,  qui  secum  fugere  et  se  consequi  iussit? 
poterone  in  eos  esse  vehemens,  qui  naves  non  modo 
inanes  habuerunt,  sed  etiam  apertas:  in  eum  disso- 
lutus,  qui  solus  habuerit  constratam  navem  et  minus 
exinanitam?  Pereat  Cleomenes  una.  Ubi  fides?  ubi 
exsecrationes?  ubi  dextrae  complexusque?  ubi  illud 
contubernium  muliebris  militiae  in  illo  delicatissimo 
littore?  fieri  nullo  modo  poterat,  quin  Cleomeni  par- 
ceretur.  105.  Cleomenem  vocat.  Dicit  ei  se  statuisse 
animadvertere  in  omnes  navarchos:  ita  sui  periculi 
rationes  ferre  ac  postulare.  Tibi  uni  parcam  et  totius 
istius  culpae  crimen  vituperationemque  inconstantiae 

potius  susc.ipiam,  quam  aut  in  te  sim  crudelis,  aut 
tot  tam  graves  testes  vivos  incolumesque  esse  patiar. 
Agit  gratias  Cleomenes,  approbat  consilium :  dicit  ita 
fieri  oportere.  Admonet  tamen  illud,  quod  istum  fu- 
gerat,  in  Phalacrum  Centuripinum  navarchum  non 
posse  animadverti,  propterea  quod  secum  fuissetuna 
in  Centuripina  quadriremi.  Quid  ergo?  iste  homo  ex 
eiusmodi  civitate,  adolescens  nobilissimus  testis  re- 
linquetur?  In  praesentia,  inquit  Cleomenes,  quoniam 
ita  necesse  est:  sed  post  aliquid  videbimus,  ne  iste 
nobis  obstare  possit.  XLI.  106.  Haec  posteaquam 
acta  et  constituta  sunt,  procedit  iste  repente  e  praeto- 
rio,  inflammatus  scelere,  furore,  crudelitate.  In  fo¬ 
rum  venit:  navarc-hos  vocari  iubet.  Qui  nihil  me- 
tuerent,  nihil  suspicarentur ,  statim  accurrunt.  Iste 
hominibus  miseris  innocentibusque  iniici  catenas  im- 
perat.  Implorare  illi  fidem  praetoris,  et,  quare  id  fa- 
ceret,  rogare.  Tunc  iste  hoc  caussae  dicit,  quod 
classem  praedonibus  prodidissent.  Fit  clamor  et  ad- 
miratio  populi,  tantam  esse  in  homine  impudentiam 
atque  audaciam,  ut  aliis  caussam  calamitatis  attri- 
bueret,  quae  omnis  propter  avaritiam  ipsius  accidis- 
set,  aut,  quum  ipse  praedonum  socius  putaretur, 
aliis  proditionis  crimen  inferret:  deinde  hoc  quinto- 
decimo  die  crimen  esse  natum ,  postquam  classis  es- 
set  amissa.  107.  Quum  haec  ita  fierent,  quaereba- 
tur,  ubi  esset  Cleomenes?  non  quo  ipsum,  cuicuimo- 
di  *  est,  quisquam  supplicio  propter  illud  incommo- 
dum  dignum  putaret:  nam  quid  Cleomenes  facere 
potuit?  (non  enim  possum  quemquam  insimulare  fal¬ 
se  ;)  quid,  inquam,  magno  opere  Cleomenes  facere  po¬ 
tuit,  istius  avaritia  navibus  exinanitis?  Atque  eum 
vident  sedere  ad  latus  praetoris,  et  ad  aurem  familia- 
riter,  ut  solitus  erat,  insusurrare.  Turn  vero  omni¬ 
bus  indignissimum  visum  est  homines  honestissi- 
mos ,  electos  ex  suis  civitatibus ,  in  ferrum  atque  in 
vincula  coniectos:  Cleomenem  propter  flagitiorum  ac 
turpitudinum  societatem  familiarissimum  esse  prae¬ 
toris.  108.  Apponitur  his  tamen  accusator  Naevius 
Turpio  quidam,  qui,  C.  Sacerdote  praetore,  iniuria- 
rum  damnatus  est,  homo  bene  appositus  ad  istius  au¬ 
daciam  :  quern  iste  in  decumis,  in  rebus  capitalibus, 
in  omni  calumnia  praecursorem  habere  solebat  et 
emissarium.  XLII.  Veniunt  Syracusas  parentes  pro- 
pinquique  miserorum  adolescentium,  hoc  repentino 
calamitatis  suae  commoti  nuntio:  vinctos  aspiciunt 
catenis  liberos  suos,  quum  istius  avaritiae  poenam 
collo  et  cervicibus  suis  sustinerent.  Adsunt,  defen- 
dunt,  proclamant;  fidem  tuam,  quae  nusquam  erat 
nec  umquam  fuerat,  implorant.  Pater  aderat  Dexo 
Tyndaritanus  homo  nobilissimus,  hospes  tuus,  cuius 
tu  domi  fueras,  quern  hospitem  appellaras.  Eum 
quum  ilia  auctoritate  et  miseria  videres  praeditum, 
non  te  eius  lacrimae ,  non  senectus ,  non  hospitii  ius 
atque  nomen  a  scelere  aliquam  ad  partem  humanita- 
tis  revocare  potuit?  109.  Sed  quid  ego  hospitii  iura 
in  hac  tam  immani  bellua  commemoro?  Qui  Sthe- 
nium  Thermitanum,  hospitem  suum,  cuius  domum 
per  hospitium  exhausit  et  exinanivit,  absentem  in 
reos  retulerit;  caussa  indicta,  capite  damnarit:  ab  eo 
nunc  hospitiorum  iura  atque  officia  quaeramus?  Cum 
homine  enim  crudeli  nobis  res  est,  an  cum  fera  at¬ 
que  immani  bellua?  Te  patris  lacrimae  de  innocentis 
filii  periculo  non  movebant?  Quum  patrem  domi  re- 
liquisses,  filium  tecum  haberes;  te  neque  praesens 
filius  de  liberorum  caritate,  neque  absens  pater  de 
indulgentia  patria  commonebat?  110.  Catenas  habe- 


bat  hospes  tuus  Aristeus,  Defonis  filius.  Quid  ita? 
Prodiderat  classem:  quod  ob  praemium?  Deseruerat. 
Quid  Cleomenes?  ignavus  fuerat.  At  eum  tu  ob  vir¬ 
tu  tern  corona  aurea  donaras.  Dimiserat  nautas.  Tu 
ab  omnibus  mercedem  missionis  acceperas.  Alter 
parens  ex  altera  parte  erat  Herbitensis  Eubulida,  ho¬ 
mo  domi  suae  clarus  et  nobilis  :  qui  quia  Cleomenem 
in  defendendo  filio  laeserat,  nudus  paene  est  destitu- 
tus.  Quid  erat  autem,  quod  quisquam  diceret  aut 
defenderet?  Cleomenem  nominare  non  licet.  At  caus¬ 
sa  cogit.  Moriere,  si  appellaris :  numquam  enim  iste 
est  cuiquam  mediocriter  minatus.  At  remiges  non 
erant.  Praetorem  tu  accusas?  Frange  cervices.  Si  ne¬ 
que  praetorem,  neque  praetoris  aemulum  appellare 
licebit,  quum  in  his  duobus  tota  caussa  sit:  quid  fii- 
turum  est?  XLIII.  111.  Dicit  etiam  caussam  Hera- 
clius  Segestanus,  homo  domi  suae  summo  loco  na- 
tus.  Audite,  ut  vestra  humanitas  postulat,  iudices: 
audietis  enim  de  magnis  incommodis  iniuriisque  so¬ 
ciorum.  Hunc  scitote  fuisse  Heraclium  in  ea  caussa: 
qui  propter  gravem  morbum  oculorum  turn  non  na- 
vigarit  et  iussu  eius,  qui  potestatem  habuit,  cum 
commeatu  Syracusis  remanserit.  Is  certe  neque  pro- 
didit  classem  neque  metu  perterritus  fugit  neque 
exercitum  deseruit.  Etenim  tunc  esset  hoc  animad- 
versum,  quum  classis  Syracusis  proficiscebatur.  Is 
tamen  in  eadem  caussa  fuit,  quasi  esset  in  aliquo 
manifesto  scelere  deprehensus :  in  quern  ne  falsi  qui- 
dem  caussa  conferri  criminis  potuit.  112.  Fuit  in  il- 
lis  navarchis  Heracliensis  quidam  Furius,  [nam  ha- 
bent  illi  nonnulla  huiuscemodi  Latina  nomina,]  ho¬ 
mo,  quamdiu  vixit,  non  domi  suae  solum  post  mor¬ 
tem,  tota  Sicilia  clarus  et  nobilis.  In  quo  homine 
tantum  animi  fuit,  non  solum  ut  istum  libere  laede- 
ret ;  nam  id  quidem ,  quoniam  moriendum  videbat, 
sine  periculo  se  facere  intelligebat :  verum,  morte 
proposita,  quum  Iacrimans  in  carcere  mater  noctes 
diesque  assideret,  defensionem  caussae  suae  scripsit  : 
quam  nunc  nemo  est  in  Sicilia,  quinhabeat,  quin  le- 
gat,  quin  tui  sceleris  et  crudelitatis  ex  ilia  oratione 
commonefiat.  In  qua  docet,  quot  a  civitate  sua  nau¬ 
tas  acceperit :  quot  et  quanti  quemque  dimiserit :  quot 
secum  habuerit:  item  de  ceteris  navibus  dicit.  Quae 
quum  apud  te  diceret,  virgis  oculi  verberabantur. 
Ille  morte  proposita,  facile  dolorem  corporis  patieba- 
tur :  clamabat,  id  quod  scriptum  reliquit :  facinus  es¬ 
se  indignum,  plus  impudicissimae  mulieris  apud  te  de 
Cleomenis  salute,  quam  de  sua  vita  lacrimas  matris  va- 
lere.  113.  Deinde  etiam  illud  video  esse  dictum, 
quod,  si  recte  vos  populus  Romanus  cognovit,  non 
falso  ille  iam  in  ipsa  morte  de  vobis  praedicavit:  Non 
posse  Verrem,  testes  inter ficiendo ,  crimina  sua  exstin- 
guere:  graviorem  apud  sapientes  iudices  se  fore  ab  infe- 
ris  lestem,  quam  si  vivus  in  indicium  produceretur :  turn 
avaritiae  solum,  si  viveret:  nunc,  quum  ita  esset  neca- 
tus,  sceleris,  audaciae,  crudelitatis  testem  fore,  Iam  ilia 
praeclara:  Non  testium  modo  catervas,  quum  tua  res 
ageretur,  sed  ab  Diis  manibus  innocentium  Poenas  scele- 
rumqueFurias  in  tuum  indicium  esse  venturas:  sese  ideo 
leviorem  casum  suum  fingere,  quod  iam  ante  aciem  secu- 
rium  tuarum  Sextiique,  tui  carnificis,  vultum  et  manum 
vidisset,  quum  in  conventu  civium  Romanorum  iussu  tuo 
securi  cives  Romani  ferirentur.  114.  Ne  multa,  iudi¬ 
ces;  libertate,  quam  vos  sociis  dedistis,  hac  ille  in 
acerbissimo  supplicio  miserrimae  servitutis  abusus 
est.  XLIV.  Condemnat  omnes  de  consilii  sententia: 
tamen  neque  iste  in  tanta  re,  tot  hominum  totque  ci- 

vium  caussa,  P.  Vettium  ad  se  arcessit,  quaestorem 
suum,  cuius  consilio  uteretur:  neque  P.  Cervium, 
talem  virum,  legatum,  qui,  quia  legatus  isto  prae- 
tore  in  Sicilia  fuit,  primus  ab  isto  iudex  reiectus  est : 
sed  de  latronum ,  hoc  est  de  comitum  suorum  sen- 
tentia  condemnat  omnes.  1 15.  Hie  cuncti  Siculi,  fide- 
lissimi  atque  antiquissimi  socii,  plurimis  affecti  bene- 
ficiis  a  maioribus  nostris,  graviter  commoventur  et 
de  suis  periculis  fortunisque  omnibus  pertinjescunt. 
Illam  clementiam  mansuetudinemque  nostri  imperii 
in  tantam  crudelitatem  inhumanitatemque  esse  con- 
versam?  Condemnari  tot  homines  uno  tempore,  nul- 
lo  crimine?  defensionem  suorum  furtorum  praetorem 
improbum  ex  indignissima  morte  innocentium  quae- 
rere?  Nihil  addi  iam  videtur,  iudices,  ad  hanc  im- 
probitatem,  amentiam  crudelitatemque  posse :  [et  re- 
cte  nihil  videtur.]  Nam  si  cum  aliorum  improbitate 
certet,  longe  omnes  multumque  superabit. 

116.  Sed  secum  ipse  certat:  id  agit,  ut  semper  su- 
perius  suum  facinus  novo  scelere  vincat.  Phalacrum 
Centuripinum  dixeram  exceptum  esse  a  Cleomene, 
quod  in  eius  quadriremi  Cleomenes  vectus  esset :  ta- 
men  quia  pertimuerat  adolescens,  quod  eamdem  suam 
caussam  videbat  esse,  quam  illorum,  qui  innocentes 
peribant:  accedit  ad  hominem  Timarchides;  a  securi 
negat  esse  ei  periculum :  virgis  ne  caederetur,  monet 
ut  caveat.  Ne  multa,  ipsum  dicere  adolescentem  au- 
distis,  se  ob  hunc  virgarum  metum  pecuniam  Timar- 
chidi  numerasse.  117.  Levia  sunt  haec  in  hoc  reo  cri- 
mina.  Metum  virgarum  navarchus  nobilissimae  civi- 
tatis  pretio  redemit.  Humanum  est.  Alius,  ne  conde- 
mnaretur,  pecuniam  dedit.  Usitatum.  Non  vult  popu- 
lus  Romanus  obsoletis  criminibus  accusari  Yerrem : 
nova  postulat,  inaudita  desiderat:  non  de  praetore  Si- 
ciliae,  sed  de  nefario  tyranno  fieri  iudicium  arbitratur. 
XLV.  Includuntur  in  carcerem  condemnati:  suppli- 
cium  constituitur  in  illos :  sumitur  de  miseris  paren- 
tibus  nauarchorum :  prohibentur  adire  ad  filios :  pro- 
hibentur  liberis  suis  eibum  vestitumque  ferre.  118. 
Patres  hi,  quos  videtis,  iacebant  in  limine,  matres- 
que  miserae  pernoctabant  ad  ostium  careen's,  ab  ex- 
tremo  complexu  liberum  exclusae:  quae  nihil  aliud 
orabant,  nisi  ut  filiorum  extremum  spiritum  ore  ex- 
cipere  sibi  liceret.  Aderat  ianitor  carceris ,  carnifex 
praetoris,  mors  terrorque  sociorum  et  civium,  lictor 
Sextius ;  cui  ex  omni  gemitu  doloreque  certa  merces 
comparabatur.  Ut  adeas,  tantum  dabis :  utcibumtibi 
intro  ferre  liceat,  tantum.  Nemo  recusabat.  Quid?  ut 
uno  ictu  securis  afferam  mortem  filio  tuo,  quid  da¬ 
bis?  ne  diu  crucietur?  ne  saepius  feriatur?  ne  cum 
sensu  doloris  aliquo  aut  cruciatu  spiritus  auferatur? 
Etiam  ob  hanc  caussam  pecunia  lictori  dabatur.  119. 
0  magnum  atque  intolerandum  dolorem !  o  gravem 
acerbamque  fortunam !  Non  vitam  liberum,  sed  mor¬ 
tis  celeritatem  pretio  redimere  cogebantur  parentes. 
Atque  ipsi  etiam  adolescentes  cum  Sextio  suo  de  ea- 
dem  plaga  et  de  uno  illo  ictu  loquebantur,  idque  po- 
stremum  parentes  suos  liberi  orabant,  ut  levandi  cru- 
ciatus  sui  gratia  lictori  pecunia  daretur.  Multi  et 
graves  dolores  inventi  parentibus  et  propinquis ;  mul¬ 
ti:  verumtamen  mors  sit  extrema.  Non  erit.  Estne 
aliquid  ultra,  quo  progredi  crudelitas  possit?  Repe- 
rietur.  Nam  illorum  liberi  quum  erunt  securi  per- 
cussi  ac  necati,  corpora  feris  obiicientur.  Hoc  si  lu- 
ctuosum  est  parentibus,  redimat  pretio  sepeliendi  po- 
testatem.  120.  Onasum  Segestanum,  hominem  nobi- 
lem,  dicere  audistis,  se  ob  sepulturam  Heraclii  nauar- 


chi  pecuniam  Timarchidi  numerasse.  Hoc  ne  possis 
dicere:  patres  enim  veniunt,  amissis  filiis,  irati:  vir 
primarius,  homo  nobilissimus ,  dicit;  neque  de  filio 
dicit.  Iam  hoc,  quis  turn  fuit  Syracusis ,  quin  au- 
dierit,  quin  sciat,  has  Timarchidi  pactiones  sepultu- 
rae  cum  vivis  etiam  illis  esse  factas?  Non  palam  cum 
Timarchide  loquebantur?  non  omnes  omnium  pro- 
pinqui  adhibebantur?  non  palam  vivorum  funera  lo- 
cabantur?  Quibus  rebus  omnibus  actis  atque  decisis, 
producuntur  e  carcere,  deligantur.  XL VI.  121.  Quis 
tarn  fuit  illo  tempore  durus  et  ferreus,  quis  tarn  in- 
humanus  praeter  unum  te,  quin  illorum  aetate,  no- 
bilitate,  miseria  commoveretur?  Ecquis  fuit,  quin  la- 
crimaretur?  quin  ita  calamitatem  putaret  illorum,  ut 
fortunam  tamen  non  alienam,  periculum  autem  com¬ 
mune  arbitraretur?  Feriuntur  securi:  laetaris  tu  in 
omnium  gemitu  et  triumphas :  testes  avaritiae  tuae 
gaudes  esse  sublatos.  Errabas,  Verres,  et  vehemen- 
ter  errabas,  quum  te  maculas  furtorum  et  flagitiorum 
tuorum  sociorum  innocentium  sanguine  eluere  arbi- 
trabare:  praeceps  amentia  ferebare,  qui  te  existima- 
res  avaritiae  vulnera  crudelitatis  remediis  posse  sa- 
nare.  Etenim  quamquam  illi  sunt  mortui  sceleris  tui 
testes ,  tamen  eorum  propinqui  neque  tibi  neque  illis 
desunt :  tamen  ex  illo  ipso  numero  nauarchorum  ali- 
qui  vivunt  et  adsunt :  quos,  ut  mihi  videtur,  ab  illo¬ 
rum  innocentium  poena  fortuna  ad  hanc  caussam  re- 
servavit.  122.  Adest  Philarchus  Haluntinus,  qui, 
quia  cum  Cleomene  non  fugit,  oppressus  a  praedoni- 
bus  et  captus  est:  cui  calamitas  saluti  fuit:  qui,  nisi 
captus  a  piratis  esset,  in  hunc  praedonem  sociorum 
incidisset.  Dicet  is  pro  testimonio  de  missione  nau- 
tarum,  de  fame,  de  Cleomenis  fuga.  Adest  Centuri- 
pinus  Phalacrus,  in  amplissima  civitate,  amplissimo 
loco  natus.  Eadem  dicit:  nulla  in  re  discrepat. 

123.  Per  deos  immortales!  iudices,  quo  tandem 
animo  sedetis?  aut  haec  quemadmodum  audistis? 
Utrum  ego  desipio  et  plus  quam  satis  doleo  in  tanta 
calamitate  miseriaque  sociorum ,  an  vos  quoque  hie 
acerbissimus  innocentium  cruciatus  et  maeror  pari 
sensu  doloris  afficit?  Ego  enim  quum  Herbitensem, 
quum  Heracliensem  securi  esse  percussum  dico,  ver- 
satur  mihi  ante  oculos  indignitas  calamitatis. 

XLYII.  Eorumne  populorum  cives,  eorumne  agro¬ 
rum  alumnos ,  ex  quibus  maxima  vis  frumenti  quo- 
tannis  plebi  Romanae  illorum  operis  ac  laboribus 
quaeritur,  qui  a  parentibus,  spe  nostri  imperii  no- 
straeque  aequitat.is,  suscepti  educatique  sunt,  ad  C. 
Verris  nefariam  immanilatem  et  ad  eius  funestam  se- 
curim  esse  servatos?  124.  Quum  mihi  Tyndaritani 
illius  venit  in  mentem,  quum  Segestani,  turn  iura 
simul  civitatum  atque  officia  considero.  Quas  urbes 
P.  Africanus  etiam  ornandas  esse  spoliis  hostium  ar- 
bitratus  est,  eas  C.  Verres  non  solum  illis  ornamen- 
tis,  sed  etiam  viris  nobilissimis  nefario  scelere  pri- 
vavit.  En  quod  Tyndaritani  libenter  praedicent:  Nos 
in  septemdecim  populis  Siciliae  numeramur :  nos  semper 
in  omnibus  Punicis  Siciliensibusque  bellis  amidtiam 
fidemque  populi  Romani  secuti  sumus:  a  nobis  omnia  po- 
pulo  Romano  semper  el  belli  adiumenta  et  pads  orna- 
menla  ministrata  sunt.  Multum  vero  haec  iis  iura 
profuerunt  in  istius  imperio  ac  potestate!  125.  Ve- 
stros  quondam  nautas  contra  Karthaginem  Scipio  du- 
xit,  at  nunc  naves  contra  praedones  paene  inanes 
Cleomenes  ducit.  Vobiscum  Africanus  hostium  spo- 
lia  et  praemia  laudis  communicavit:  at  nunc  per  me 
spoliati,  nave  a  praedonibus  abducta,  ipsi  in  hostium 

numero  locoque  ducimini.  Quid  vero?  ilia  Segesta- 
norum  non  solum  litteris  tradita  neque  commemorata 
verbis ,  sed  multis  officiis  illorum  usurpata  et  com- 
probata  cognatio  —  quos  tandem  fructus  huiusce  ne- 
cessitudinis  in  istius  imperio  tulit?  Nempe  hoc  fuit 
iure,  iudices,  ut  ex  sinu  patriae  nobilissimus  adole- 
scens  et  e  complexu  matris  ereptus  innocens  filius 
istius  carnifici  Sextio  dederetur.  Cui  civitati  maio- 
res  nostri  maximos  agros  atque  optimos  concesse- 
runt ;  quam  immunem  esse  voluerunt :  haec,  apud  te 
cognationis,  fidelitatis,  vetustatis,  auctoritatis  ne  hoc 
quidem  ius  obtinuit,  ut  unius  honestissimi  atque  in- 
nocentissimi  civis  mortem  et  sanguinem  deprecare- 
tur.  XL VIII.  126.  Quo  confugient  socii?  quern  im- 
plorabunt?  qua  spe  denique,  ut  vivere  velint,  tene- 
buntur,  si  vos  eos  deseretis?  Ad  senatum  venient, 
qui  de  Verre  supplicium  sumant?  non  est  usitatum, 
non  senatorium.  Ad  populum  Romanum  confugient? 
facilis  est  caussa  populi.  Legem  enim  se  sociorum 
caussa  iussisse  et  vos  ei  legi  custodes  ac  vindices 
praeposuisse  dicet.  Hie  locus  est  igitur  unus,  quo 
perfugiant:  hie  portus,  haec  arx,  haec  ara  sociorum: 
quo  quidem  nunc  non  ita  confugiunt,  ut  antea  in  suis 
repetendis  rebus  solebant.  Non  argentum ,  non  au- 
rum,  non  vestem,  non  mancipia  repetunt:  non  orna- 
menta ,  quae  ex  urbibus  fanisque  erepta  sunt.  Me- 
tuunt  homines  imperiti,  ne  iam  haec  populus  Roma- 
nus  concedat  et  iam  fieri  velit.  Patimur  enim  iam 
multos  annos  et  silemus,  quum  videamus,  ad  paucos 
homines  omnes  omnium  nationum  pecunias  perve- 
nisse.  Quod  eo  magis  ferre  aequo  animo  atque  con¬ 
cedes  videmur,  quia  nemo  istorum  dissimulat,  ne¬ 
mo  laborat,  ut  obscura  sua  cupiditas  esse  videatur. 
127.  In  urbe  nostra  pulcherrima  atque  ornatissima 
quod  signum,  quae  tabula  picta  est,  quae  non  ab  ho- 
stibus  victis  capta  atque  deportata  sit?  At  istorum 
villae  sociorum  fidelissimorum  et  plurimis  et  pul- 
cherrimis  spoliis  ornatae  refertaeque  sunt.  Ubi  pe¬ 
cunias  exterarum  nationum  esse  arbitramini ,  quibus 
nunc  omnes  egent,  quum  Athenas,  Pergamum,  Cy- 
zicum,  Miletum,  Chium,  Samum,  totam  denique 
Asiam ,  Achaiam ,  Graeciam ,  Siciliam  iam  in  paucis 
villis  inclusas  esse  videatis?  Sed  haec,  utdico,  omnia 
iam  socii  vestri  relinquunt  et  negligunt,  iudices.  Ne 
publice  a  populo  Romano  spoliarentur,  officiis  ac  fide 
providerunt :  paucorum  cupiditati  turn ,  quum  obsi- 
stere  non  poterant,  tamen  suffices  aliquo  modo  pote- 
rant :  nunc  vero  iam  adempta  est  non  modo  resisten- 
di,  verum  etiam  suppeditandi  facultas.  Itaque  res 
suas  negligunt :  pecunias ,  quo  nomine  iudicium  hoc 
appellatur ,  non  repetunt;  relinquunt  et  negligunt. 
Hoc  iam  ornatu  ad  vos  confugiunt.  128.  Aspicite, 
aspicite,  iudices,  squalorem  sordesque  sociorum ! 

XLIX.  Sthenius  hie  Thermitanus  cum  hoc  capil- 
lo  atque  veste,  domo  sua  tota  expilata,  mentionem 
tuorum  furtorum  non  facit:  sese  ipsum  abs  te  repe- 
tit,  nihil  amplius :  totum  enim  tua  libidine  et  scelere 
ex  sua  patria,  in  qua  multis  virtutibus  et  beneficiis 
floruit  princeps,  sustulisti.  Dexo  hie,  quem  videtis, 
non  quae  publice  Tyndaride,  non  quae  privatim  sibi 
eripuisti,  sed  unicum  miser  abs  te  filium  optimum 
atque  innocentissimum  flagitat.  Non  ex  litibus  ae- 
stimatis  tuis  pecuniam  domum,  sed  ex  tua  calamitate 
cineri  atque  ossibus  filii  sui  solatium  vult  aliquod 
reportare.  Hie  tam  grandis  natu  Eubulida  hoc  tan- 
tum  exacta  aetate  laboris  itinerisque  suscepit,  non  ut 
aliquid  de  suis  bonis  recuperaret,  sed  ut,  quibus  ocu- 


lis  cruentas  cervices  filii  sui  viderat,  iisdem  te  con- 
demnatum  videret.  129.  Si  per  L.  Metellum  licitum 
esset,  iudices ;  matss  illorum,  uxores  sororesque  ve- 
niebant:  quarum  una,  quum  ego  ad  Heracliam  noctu 
accederem,  cum  omnibus  matronis  eius  civitatis  et 
cum  multis  facibus  mihi  obviam  venit,  et  ita,  me 
suam  salutem  appellans ,  te  suum  carnificem  nomi- 
nans  ,  filii  nomen  implorans,  mihi  ad  pedes  misera 
iacuit ,  quasi  ego  excitare  filium  eius  ab  inferis  pos- 
sem.  Faciebant  hoc  idem  ceteris  in  civitatibus  gran- 
des  natu  matres  et  item  parvuli  liberi  miserorum : 
quorum  utrorumque  aetas  laborem  et  industriam 
meam,  fidem  et  misericordiam  vestram  requirebat. 
130.  Itaque  ad  me,  iudices,  praeter  ceteras  haneque- 
rimoniam  Sicilia  detulit.  Lacrimis  ego  ad  hoc,  non 
gloria  inductus  accessi :  ne  falsa  damnatio,  ne  career, 
ne  catenae,  ne  verbera,  ne  secures,  ne  cruciatus  so¬ 
ciorum  ,  ne  sanguis  innocentium ,  ne  denique  etiam 
exsanguia  corpora  mortuorum ,  ne  maeror  parentum 
ac  propinquorum  magistratibus  nostris  quaestui  pos¬ 
set  esse.  Hunc  ego  si  metum  Siciliae,  damnatione 
istius,  per  vestram  fidem  et  severitatem  deiecero,  iu¬ 
dices:  satis  officio  meo,  satis  illorum  voluntati,  qui 
a  me  hoc  petiverunt,  factum  esse  arbitrabor. 

L.  131.  Quapropter  si  quem  forte  inveneris,  qui 
hoc  navale  crimen  conetur  defendere,  is  ita  defendat  : 
ilia  communia,  quae  ad  caussam  nihil  pertinent, 
praetermittat ;  me  culpam  fortunae  assignare,  calami- 
tatem  crimini  dare :  me  amissionem  classis  obiicere ; 
quum  multi  viri  fortes  in  communi  incertoque  peri- 
culo  belli  et  terra  et  mari  saepe  offenderint.  Nullam 
tibi  obiicio  fortunam:  nihil  est,  quod  ceterorum  res 
minus  commode  gestas  proferas :  nihil  est,  quod  mul- 
torum  naufragia  fortunae  colligas-  Ego  naves  inanes 
fuisse  dico:  remiges  nautasque  dimissos:  reliquos 
stirpibus  vixisse  palmarum :  praefuisse  classi  populi 
Romani  Siculum ,  [perpetuo]  sociis  atque  amicis  Sy- 
racusanum :  te  illo  ipso  tempore  superioribusque  die- 
bus  omnibus  in  littore  cum  mulierculis  perpotasse 
dico:  harum  rerum  omnium  auctores  testesque  pro- 
duco.  132.  Num  tibi  insultare  in  calamitate,  num  in- 
tercludere  perfugium  fortunae,  num  casus  bellicos 
exprobrare  aut  obiicere  videor?  Tametsi  solent  hi  for¬ 
tunam  sibi  obiici  nolle,  qui  se  fortunae  commiserunt, 
qui  in  eius  periculis  sunt  ac  varietate  versati.  Istius 
quidem  calamitatis  tuae  fortuna  particeps  non  fuit. 
Homines  enim  in  praeliis,  non  in  conviviis,  belli  for¬ 
tunam  tentare,  periclitari  solent.  In  ilia  autem  cala¬ 
mitate  non  Martem  fuisse  communem,  sed  Venerem 
possum  us  dicere.  Quod  si  fortunam  obiici  tibi  non 
oportet,  cur  tu  fortunae  illorum  innocentium  veniam 
ac  locum  non  dedisti?  133.  Etiam  illud  praecidas  li¬ 
cet,  de  his  quod  supplicium  more  maiorum  sumpse- 
ris  securique  percusseris ,  idcirco  a  me  in  crimen  et 
invidiam  vocari.  Non  in  supplicio  crimen  meum  ver- 
titur :  non  ego  securi  nego  quemquam  feriri  debere : 
non  ego  metum  ex  re  militari ,  non  severitatem  im¬ 
perii,  non  poenam  flagitii  tolli  dico  oportere.  Fateor 
non  modo  in  socios,  sed  etiam  in  cives  militesque 
nostros  persaepe  esse  severe  ac  vehementer  vindica- 
tum.  LI.  Quare  haec  quoque  praetermittas  licet.  Ego 
culpam  non  in  nauarchis,  sed  in  te  fuisse  demonstro : 
tepretio  milites  remigesque  dimisisse  arguo.  Hoc  nau- 
archi  reliqui  dicunt :  hoc  Netinorum  foederata  civitas 
publice  dicit:  hoc  Herbitenses,  hoc  Amestratini,  [hoc 
Ennenses,]  hoc  Agyrinenses,  Tyndaritani  publice  di¬ 
cunt:  tuus  denique  testis,  tuus  imperator,  tuus  ae- 

mulus,  tuus  hospes  Cleomenes  hoc  dicit,  sese  in  ter- 
ram  esse  egressum ,  uti  Pachyno  e  terrestri  praesidio 
milites  colligeret,  quos  in  navibus  collocaret:  quod 
certe  non  fecisset,  si  suum  numerum  naves  haberent. 
Ea  est  enim  ratio  instructarum  ornatarumque  navium, 
ut  non  modo  plures ,  sed  ne  singuli  quidera  possint 
accedere.  134.  Dico  praeterea  illos  ipsos  reliquos 
nautas  fame  atque  inopia  rerum  omnium  confectos 
fuisse  ac  perditos:  dico  aut  omnes  extra  culpam  fuis- 
se  aut ,  si  uni  attribuenda  culpa  sit ,  in  eo  maximam 
fuisse,  qui  optimam  navem,  plurimos  nautas  habe- 
ret,  summum  imperium  obtineret:  aut,  si  omnes  in 
culpa  fuerint,  non  oportuisse  Cleomenem  constitui 
spectatorem  illorum  mortis  atque  cruciatus.  Dico 
etiam ,  in  illo  supplicio  mercedem  lacrimarum ,  mer- 
cedem  vulneris  atque  plagae,  mercedem  funeris  ac 
sepulturae  constitui  nefas  fuisse.  135.  Quapropter 
si  mihi  respondere  voles,  haec  dicito :  classem  instru- 
ctam  atque  ornatam  fuisse,  nullum  propugnatorem 
abfuisse,  nullum  vacuum  transtrum  fuisse,  remigi 
rem  frumentariam  esse  suppeditatam,  mentiri  nauar- 
chos,  mentiri  tot  et  tam  graves  civitates,  mentiri 
etiam  Siciliam  totam  :  proditum  esse  te  a  Cleomene, 
qui  se  dixerit  exisse  in  terram,  ut  Pachyno  deduceret 
milites:  animum  illis,  non  copias  defuisse:  Cleome¬ 
nem  acerrime  pugnantem  ab  his  relictum  esse  atque 
desertum:  nummum  ob  sepulturam  datum  nemini. 
Quae  si  dices,  tenebere:  sin  alia  dices,  quae  a  me 
dicta  sunt,  non  refutabis. 

LII.  136.  Hie  tu  etiam  dicere  audebis:  Est  in  iu- 
dicibus  ille  familiaris  meus,  est  paternus  amicus  ille. 
Non,  ut  quisque  maxime  est,  quicum  tibi  aliquid  sit, 
ita  te  in  huiuscemodi  crimine  maxime  eius  pudet? 
Paternus  amicus  est.  Ipse  pater  si  iudicaret,  per 
deos  immortales,  quid  facere  posses,  quum  tibi  haec 
diceret:  Tu  in  provincia  populi  Romani  praetor, 
quum  tibi  maritimum  bellum  esset  administrandum, 
Mamertinis,  ex  foedere  quam  deberent  navem,  per 
triennium  remisisti :  tibi  apud  eosdem  privatim  na¬ 
vis  oneraria  maxima  publice  est  aedificata :  tu  a  ci- 
vitatibus  pecunias  classis  nomine  coegisti:  tu  pretio 
remiges  dimisisti :  tu,  quum  navis  esset  a  quaestore 
et  ab  legato  capta  praedonum,  archipiratam  ab  omni¬ 
um  oculis  removisti:  tu,  qui  cives  Romani  esse  di- 
cerentur,  qui  a  multis  cognoscerentur ,  securi  ferire 
potuisti :  tu  tuam  domum  piratas  abducere ,  in  iudi- 
cium  archipiratam  domo  producere  ausus  es:  137. 
tu  in  provincia  tam  splendida ,  apud  socios  fidelissi- 
mos ,  cives  Romanos  honestissimos ,  in  metu  pericu- 
loque  provinciae,  dies  continuos  complures  in  littore 
conviviisque  iacuisti :  te  per  eos  dies  nemo  domi  tuae 
con  venire,  nemo  in  foro  videre  potuit:  tu  sociorum 
atque  amicorum  ad  ea  convivia  matresfamilias  adhi- 
buisti :  tu  inter  eiusmodi  mulieres  praetextatum  tuum 
filium,  nepotem  meum,  collocavisti,  ut  aetati  maxime 
lubricae  atque  incertae  exempla  nequitiae  parentis 
vita  praeberet:  tu  praetor  in  provincia  cum  tunica 
pallioque  purpureo  visus  es :  tu  propter  amorem  libi— 
dinemque  tuam  imperium  navium  legato  populi  Ro¬ 
mani  ademisti,  Syracusano  tradidisti :  tui  milites  in 
provincia  Sicilia  frugibus  frumentoque  caruere:  tua 
luxuria  atque  avaritia  classis  populi  Romani  a  prae- 
donibus  capta  et  incensa  est:  138.  post  Syracusas 
conditas  quern  in  portum  numquam  hostis  accesse- 
rat,  in  eo,  te  praetore,  primum  piratae  navigaverunt: 
neque  haec  tot  tantaque  dedecora  dissimulatione  tua 
neque  oblivione  hominum  ac  taciturnitate  tegere  vo~ 

luisti,  sed  etiam  navium  praefectos  sine  ulla  caussa 
de  complexu  parentum  suorum,  hospitum  tuorum 
ad  mortem  cruciatumque  rapuisti :  neque  in  parentum 
luctu  atque  lacrimis  te  mei  nominis  commemoratio 
mitigavit;  tibi  hominum  innocentium  sanguis  non 
modo  voluptati,  sed  etiam  quaestui  fuit.  LIII.  Haec 
si  tibi  tuus  parens  diceret,  posses  ab  eo  veniam  pe- 
tere?  posses,  ut  tibi  ignosceret,  postulare? 

139.  Satis  est  factum  Siculis,  satis  officio  ac  ne- 
cessitudini,  iudices ,  satis  promisso  nostro  ac  muneri 
recepto.  Reliqua  est  ea  caussa ,  iudices ,  quae  non 
iam  recepta,  sed  innata,  neque  delata  ad  me,  sed  in 
animo  sensuque  meo  penitus  affixa  atque  insita  est : 
quae  non  ad  sociorum  salutem,  sed  ad  civium  Roma- 
norum,  hoc  est  ad  unius  cuiusque  nostrum,  vitam  et 
sanguinem  pertinet.  In  qua  nolite  a  me,  quasi  du- 
bium  sit  aliquid,  argumenta,  iudices,  exspectare. 
Omnia,  quae  dicam  de  supplicio  civium  Romanorum, 
sic  erunt  clara  et  illustria ,  ut  ad  ea  probanda  totam 
Siciliam  testem  adhibere  possim.  Furor  enim  qui- 
dam,  sceleris  et  audaciae  comes,  istius  eflrenatum 
animum  importunamque  naturam  tanta  oppressit 
amentia,  ut  numquam  dubitaret  in  conventu  palam 
supplicia,  quae  in  convictos  maleficii  servos  consti- 
tuta  sunt,  ea  in  cives  Romanos  expromere.  140.  Vir- 
gis  quam  multos  ceciderit,  quid  ego  commemorem? 
Tantum  brevissime  dico,  iudices:  nullum  fuit  omni- 
no  isto  praetore  in  hoc  genere  discrimen.  Itaque  iam 
consuetudine  ad  corpora  civium  Romanorum  etiam 
sine  istius  nutu  ferebatur  manus  ipsa  lictoris. 

LIV.  Num  potes  hoc  negare,  Verres,  in  foro  Lily— 
baei  maximo  conventu  C.  Servilium,  civem  Roma- 
num  e  conventu  Panormitano  veterem  negotiatorem, 
ad  tribunal,  ante  pedes  tuos,  ad  terram  virgis  et  ver- 
beribus  abiectum?  Aude  hoc  primum  negare,  si  po¬ 
tes  :  nemo  Lilybaei  fuit,  quin  viderit ;  nemo  in  Sici¬ 
lia,  quin  audierit.  Plagis  confectum  dico  a  lictoribus 
tuis  civem  Romanum  ante  oculos  tuos  concidisse. 
141.  At  quam  ob  caussam?  Dii  immortales !  tametsi 
iniuriam  facio  communi  caussae  et  iuri  civitatis: 
quasi  enim  ulla  possit  esse  caussa ,  cur  hoc  cuiquam 
civi  Romano  iure  accidat,  ita  quaero,  quae  in  Servilio 
caussa  fuerit.  Ignoscite  in  hoc  uno,  iudices :  in  ce¬ 
teris  enim  non  magno  opere  caussas  requiram.  Lo- 
cutus  erat  liberius  de  istius  improbitate  atque  nequi- 
tia.  Quod  isti  simulac  renuntiatum  est,  hominem 
iubet  Lilybaeum  vadimonium  Venerio  servo  promit- 
tere.  Promittit.  Lilybaeum  venitur.  Cogere  eum 
coepit,  quum  ageret  nemo,  nemo  postularet,  sponsio- 
nem  duorum  millium  nummhm  facere  cum  lictore 
suo,  n i  furtis  quaestum  faceret.  Recuperatores 
se  de  cohorte  sua  dicebat  daturum.  Servilius  et  re- 
cusare  et  deprecari ,  ne  iniquis  iudicibus ,  nullo  ad- 
versario,  iudicium  capitis  in  se  constitueretur.  142. 
Haec  quum  maxime  loqueretur,  sex  lictores  circum- 
sistunt  valentissimi  et  ad  pulsandos  verberandosque 
homines  exercitatissimi :  caedunt  acerrime  virgis : 
denique  proximus  lictor  (de  quo  iam  saepe  dixi) 
Sextius  converso  bacillo  oculos  misero  tundere  vehe- 
mentissime  coepit.  Itaque  illi  quum  sanguis  os  ocu- 
losque  complesset,  concidit;  quum  illi  nihilo  minus 
iacenti  latera  tunderentur,  ut  aliquando  spondere  se 
diceret.  Sic  ille  affeclus,  illinc  turn  pro  mortuo  sub-  . 
latus  brevi  postea  est  mortuus.  Iste  autem  homo 
Venerius  et  affluens  omni  lepore  et  venustate  de  bo¬ 
nis  illius  in  aede  Veneris  argenteum  Cupidinem  po- 
suit.  Sic  etiam  fortunis  hominum  abutebatur  ad 

nocturna  vota  cupiditatum  suarum.  LV.  143.  Nam 
quid  ego  de  ceteris  civium  Romanorum  suppliciis 
singillatim  potius,  quam  generatim  atque  universe 
loquar?  Career  ille,  qui  est  a  crudelissimo  tyranno 
Dionysio  factus  Syracusis ,  quae  lautumiae  vocantur, 
in  istius  imperio  domicilium  civium  Romanorum  fuit. 
Ut  quisque  istius  animum  aut  oculos  offenderat,  in 
lautumias  statim  coniiciebatur.  Indignum  hoc  video 
videri  omnibus,  iudices:  et  id  iam  priore  actione, 
quum  haec  testes  dicerent,  intellexi.  Retineri  enim 
putatis  oportere  iura  libertatis  non  modo  hie,  ubi 
tribuni  plebis  sunt,  ubi  ceteri  magistratus,  ubi  ple¬ 
num  forum  iudiciorum,  ubi  senatus  auctoritas,  ubi 
existimatio  populi  Romani  et  frequentia:  sed,  ubi- 
cumque  terrarum  et  gentium  violatum  ius  civium 
Romanorum  sit,  statuitis  id  pertinere  ad  communem 
caussam  libertatis  et  dignitatis.  144.  In  externorum 
hominum  maleficorum  sceleratorumque,  in  praedo- 
num  hostiumque  custodias  tu  tantum  numerum  ci¬ 
vium  Romanorum  includere  ausus  es?  numquamne 
tibi  iudicii,  numquam  concionis,  numquam  huius 
tantae  frequentiae,  quae  nunc  animo  te  iniquissimo 
infestissimoque  intuetur,  venit  in  mentem?  numquam 
tibi  populi  Romani  absentis  dignitas,  numquam  spe¬ 
cies  ipsa  huiuscemodi  multitudinis  in  oculis  animo- 
que  versata  est?  numquam  te  in  horum  conspectum 
rediturum,  numquam  in  forum  populi  Romani  ven- 
turum,  numquam  sub  legum  et  iudiciorum  potesta- 
tem  casurum  esse  duxisti? 

LVI.  145.  At  quae  erat  ista  libido  crudelitatis 
exercendae?  quae  tot  scelerum  suscipiendorum  caus- 
sa?  nulla,  iudices,  praeter  praedandi  novam  singula- 
remque  rationem.  Nam  ut  illi,  quos  a  poetis  acce- 
pimus  sinus  quosdam  obsedisse  maritimos,  aut  ali— 
qua  promontoria  aut  praerupta  saxa  tenuisse  dicun- 
tur,  ut  eos,  qui  essent  appulsi  navigiis,  interficere 
possent:  sic  iste  in  omnia  maria  infestus  ex  omnibus 
Siciliae  partibus  imminebat.  Quaecumque  navis  ex 
Asia,  quae  ex  Syria,  quae  Tyro,  quae  Alexandria  ve- 
nerat,  statim  certis  indicibus  et  custodibus  teneba- 
tur :  vectores  omnes  in  lautumias  coniiciebantur : 
onera  atque  merces  in  praetoriam  domum  defereban- 
tur.  Yersabaturin  Sicilia  longo  intervallo  alter,  non 
Dionysius  ille  nec  Phalaris ,  (tulit  enim  ilia  quondam 
insula  multos  et  crudeles  tyrannos,)  sed  novum  quod- 
dam  monstrum,  ex  vetere  ilia  immanitate,  quae  in 
iisdem  locis  versata  esse  dicitur.  146.  Non  enim 
Charybdim  tarn  infestam  neque  Scyllam  nautis,  quam 
istum  in  eodem  freto  fuisse  arbitror:  hoc  etiam  iste 
infestior,  quod  multo  se  pluribus  et  immanioribus 
canibus  succinxerat:  Cyclops  alter,  multo  importu- 
nior;  hie  enim  totam  insulam  obtinebat:  ille  Aetnam 
solam  et  earn  Siciliae  partem  tenuisse  dicitur.  At 
quae  caussa  turn  subiiciebatur  ab  ipso,  iudices,  huius 
tam  nefariae  crudelitatis?  Eadem,  quae  nunc  in  de- 
fensione  commemorabitilr.  Quicumque  accesserant 
ad  Siciliam  paullo  pleniores ,  eos  Sertorianos  milites 
esse  atque  a  Dianio  fugere  dicebat.  Illi  ad  deprecan- 
dum  periculum  proferebant,  alii  purpuram  Tyriam, 
tus  alii  atque  odores  vestemque  linteam,  gemmas  alii 
et  margaritas,  vina  nonnulli  Graeca  venalesque  Asia- 
ticos :  ut  intelligeretur  ex  mercibus ,  quibus  ex  locis 
navigarent.  Non  providerant  eas  ipsas  sibi  caussas 
esse  periculi,  quibus  adiumentis  se  ad  salutem  uti 
arbitrabantur.  Iste  enim  haec  eos  ex  piratarum  so- 
cietate  adeptos  esse  dicebat:  ipsos  in  lautumias  ab- 
duci  imperabat :  naves  eorum  atque  onera  diligenter 


asservanda  curabat.  LVII.  147.  His  institutis  quum 
completus  iam  mercatorum  career  esset,  turn  ilia  fie- 
bant,  quae  L.  Suetium,  equitem  Romanum,  lectissi- 
mum  virum,  dicere  audistis,  quae  ceteros  audietis. 
Cervices  in  carcere  frangebantur  indignissime  civium 
Romanorum,  ut  iam  ilia  vox  et  imploratio,  civis  ro- 
manus  sum,  quae  saepe  multis  in  ultimis  terris  opem 
inter  barbaros  et  salutem  tulit,  ea  mortem  illis  acer- 
biorem  et  supplicium  maturius  ferret.  Quid  est, 
Verres?  quid  ad  haec  cogitas  respondere?  num  men- 
tiri  me?  num  fingere  aliquid?  num  augere  crimen? 
num  quid  horum  dicere  istis  defensoribus  tuis  audes? 
Cedo  mihi ,  quaeso ,  ex  ipsius  sinu  litteras  Syracusa- 
norum,  quas  iste  ad  arbitrium  suum  confectas  esse 
arbitratur :  cedo  rationem  carceris,  quae  diligentissime 
conficitur ,  quo  quisque  die  datus  in  custodiam ,  quo 
mortuus,  quo  necatus  sit.  148.  Litterae  syracu- 
sanorum.  Videtis  cives  Romanos  gregatim  conie- 
ctos  in  lautumias :  videtis  indignissimo  in  loco  coa- 
cervatam  multitudinem  vestrorum  civium.  Quaerite 
nunc  vestigia,  quibus  exitus  illorum  ex  illo  loco 
compareant.  Nulla  sunt.  Omnesne  mortui?  Si  ita 
posset  defendere,  tamen  fides  huic.  defensioni  non 
haberetur.  Sed  scriptum  exstat  in  iisdem  litteris, 
quod  iste  homo  barbarus  ac  dissolutus  neque  atten- 
dere  umquam,  neque  intelligere  potuit.  EA1KAUI- 
0112 AN,  inquit,  ut  Siculi  loquuntur,  hoc  est,  sup- 
plicio  affecti  ac  necati  sunt.  LVIII.  149.  Si  qui  rex, 
si  qua  civitas  exterarum  gentium,  si  qua  natio  fecis- 
set  aliquid  in  civem  Romanum  eiusmodi,  nonne  pu- 
blice  vindicaremus?  non  bello  persequeremur?  pos- 
semus  hanc  iniuriam  ignominiamque  nominis  Romani 
inultam  impunitamque  dimittere?  Quot  bella  maiores 
nostros  et  quanta  suscepisse  arbitramini ,  quod  cives 
Romani  iniuria  affecti,  quod  navicularii  retenti,  quod 
mercatores  spoliati  dicerentur?  At  ego  retentos  non 
queror:  spoliatos  ferendum  puto:  navibus,  manci- 
piis,  mercibus  ademptis  in  vincula  mercatores  esse 
coniectos  et  in  vinculis  cives  Romanos  necatos  esse 
arguo.  150.  Si  haec  apud  Scythas  dicerem,  non  hie 
in  tanta  multitudine  civium  Romanorum ,  non  apud 
senatores  lectissimos  civitatis,  non  in  foro  populi 
Romani ,  de  tot  et  tam  acerbis  suppliciis  civium  Ro¬ 
manorum  :  tamen  animos  etiam  barbarorum  hominum 
permoverem.  Tanta  enim  huius  imperii  amplitudo, 
tanta  nominis  Romani  dignitas  est  apud  omnes  natio- 
nes,  ut  ista  in  nostros  homines  crudelitas  nemini 
concessa  videatur.  Num  ego  tibi  ullam  salutem,  ul- 
lum  perfugium  putem,  quum  te  implicatum  severi- 
tate  iudicum,  circumretitum  frequentia  populi  Roma¬ 
ni  esse  videam?  151.  Si  mehercule  (id  quod  fieri 
non  posse  intelligo)  ex  his  laqueis  te  exueris  ac  te 
aliqua  via  ac  ratione  explicaris :  in  illas  tibi  maiores 
plagas  incidendum  est,  in  quibus  te  ab  eodem  me, 
superiore  ex  loco  confici  et  concidi  necesse  est.  Cui 
si  etiam  id,  quod  defendit,  velim  concedere:  tamen 
ipsa  ilia  falsa  defensio  non  minus  esse  ei  perniciosa, 
quam  mea  vera  accusatio  debeat. 

Quid  enim  defendit?  Ex  Hispania  fugientes  se 
excepisse  et  supplicio  affecisse  dicit.  Quis  tibi  id 
permisit?  quo  iure  fecisti?  quis  idem  fecit?  qui  tibi 
id  facere  licuit?  152.  Forum  plenum  et  basilicas 
istorum  hominum  videmus,  et  animo  aequo  videmus. 
Civilis  enim  dissensionis  et  sive  amentiae  seu  fati 
seu  calamitatis  non  est  iste  molestus  exitus,  in  quo 
reliquos  saltern  cives  incolumes  licet  conservare. 
ll  Verres  ille,  vetus  proditor  consulis,  tralator  quae- 

sturae,  aversor  pecuniae  publicae,  tantum  sibi  aucto- 
ritatis  in  republica  suscepit,  ut,  quibus  hominibus 
per  senatum,  per  populum  Romanum,  per  omnes 
magistratus  in  foro,  in  suffragiis,  in  hacurbe,  in  re¬ 
publica  versari  liceret,  iis  omnibus  mortem  acerbam 
crudelemque  proponeret,  si  fortuna  eos  ad  aliquam 
partem  Siciliae  detulisset.  153.  Ad  Cn.  Pompeium, 
clarissimum  virum  et  fortissimum,  occiso  Perperna, 
permulti  ex  illo  Sertoriano  numero  militum  confu- 
gerunt.  Quern  non  ille  summo  cum  studio  salvum 
incolumemque  servavit?  cui  civi  supplici  non  ilia 
dextera  invicta  et  fidem  porrexit  et  spem  salutis 
ostendit?  Itane  vero?  quibus  fuit  portus  apud  eum, 
quem  contra  arma  tulerant:  iis  apud  te,  cuius  nul¬ 
lum  in  republica  umquam  momentum  fuit,  mors  et 
cruciatus  erat  constitutus?  LIX.  Vide,  quam  com- 
modam  defensionem  excogitaris.  Malo,  malo  meher- 
cule  id,  quod  tu  defendis,  his  iudicibus  populoque 
Romano,  quam  id,  quod  ego  insimulo,  probari :  ma¬ 
lo,  inquam,  te  isti  generi  hominum,  quam  mercato- 
ribus  et  naviculariis  inimicum  atque  infestum  putari. 
Meum  enim  crimen  avaritiae  te  nimiae  coarguit:  tua 
defensio  furoris  cuiusdam  et  immanitatis  et  inauditae 
crudelitatis  et  paene  novae  proscriptionis.  154.  Sed 
non  licet  me  isto  tanto  bono,  iudices,  uti:  non  licet. 
Adsunt  enim  Puteoli  toti:  frequentissimi  venerunt  ad 
hoc  iudicium  mercatores,  homines  locupletes  atque 
lionesti,  qui  partim  socios  suos,  partim  libertos  ab 
isto  spoliatos,  in  vincula  coniectos,  [partim  in  vincu- 
lis  necatos,]  partim  securi  percussos  esse  dicunt. 
Hie  vide,  quam  me  sis  usurus  aequo.  Quum  ego 
P.  Granium  testem  produxero,  qui  suos  libertos  abs 
te  securi  percussos  esse  dicat,  qui  abs  te  navem  suam 
mercesque  repetat;  refellito,  sipoteris:  meum  testem 
deseram,  tibi  favebo:  te,  inquam,  adiuvabo:  osten- 
dito  illos  cum  Sertorio  fuisse,  a  Dianio  fugientes  ad 
Siciliam  esse  delatos.  Nihil  est,  quod  te  malim  pro- 
bare.  Nullum  enim  facinus,  quod  maiore  supplicio 
dignum  sit,  reperiri  neque  proferri  potest.  155.  Re- 
ducam  iterum  equitem  Romanum,  L.  Flavium,  si 
voles:  quoniam  priore  actione,  ut  patroni  tui  dicti- 
tant,  nova  quadam  sapientia,  ut  omnes  intelligunt, 
conscientia  tua  atque  auctoritate  meorum  testium, 
testem  nullum  interrogasti.  Interrogetur  Flavius,  si 
voles,  quinam  fuerit  T.  Herennius,  is,  quem  ille  ar- 
gentariam  Lepti  fecisse  dicit:  qui  quum  amplius 
centum  cives  Romanos  haberet  ex  conventu  Syracu- 
sano,  qui  eum  non  solum  cognoscerent,  sed  etiam 
lacrimantes  ac  te  implorantes  defenderent :  tamen  in- 
spectantibus  omnibus  Syracusanis  securi  percussus 
est.  Hunc  quoque  testem  meum  refelli  et  ilium  He- 
rennium  Sertorianum  fuisse  abs  te  demonstrari  et 
probari  volo.  LX.  156.  Quid  de  ilia  multitudine 
dicemus  eorum ,  qui  capitibus  involutis  in  piratarum 
captivorumque  numero  producebantur ,  ut  securi  fe- 
rirentur?  Quae  ista  nova  diligentia,  quam  ob  caussam 
abs  te  excogitata?  an  te  L.  Flavii  ceterorumque  de 
L.  Herennio  vociferatio  commovebat?  an  M.  Annii, 
gravissimi  atque  honestissimi  viri,  summa  auctoritas 
paullo  te  diligentiorem  timidioremque  fecerat?  qui 
nuper  pro  testimonio  non  advenam  nescio  quem  nec 
alienum,  sed  eum  civem  Romanum,  qui  omnibus  in 
illo  conventu  notus,  qui  Syracusis  natus  esset,  a  te 
securi  percussum  esse  dixit.  157.  Post  hanc  illorum 
vociferationem ,  post  hanc  communem  famam  atque 
querimoniam,  non  mitior  in  supplicio,  sed  diligentior 
esse  coepit.  Capitibus  involutis  cives  Romanos  ad 


necem  producere  instituit:  quos  tamen  idcirco  neca- 
bat  palam,  quod  homines  in  conventu  (id  quod  antea 
diximus)  nimium  diligenter  praedonum  numerum 
requirebant.  Haeccine  plebi  Romanae  te  praetore  est 
constituta  conditio?  haec  negotii  gerendi  spes?  hoc 
capitis  vitaeque  discrimen?  Parumne  multa  mercato- 
ribus  sunt  necessario  pericula  subeunda  fortunae, 
nisi  etiam  hae  formidines  ab  nostris  magistratibus 
atque  in  nostris  provinciis  impendebunt?  Ad  eamne 
rem  fuit  haec  suburbana  ac  fidelis  provincia  Sicilia 
plena  optimorum  sociorum  honestissimorumque  ci- 
vium ,  quae  cives  Romanos  omnes  suis  ipsa  sedibus 
libentissime  semper  accepit,  ut,  qui  usque  ex  ultima 
Syria  atque  Aegypto  navigarent,  qui  apud  barbaros 
propter  togae  nomen  in  honore  aliquo  fuissent,  qui 
ex  praedonum  insidiis,  qui  ex  tempestatum  periculis 
profugissent,  in  Sicilia  securi  ferirentur,  quum  se 
iam  domum  venisse  arbitrarentur? 

LXI.  158.  Nam  quid  ego  de  P.  Gavio,  Cosano 
municipe,  dicam,  iudices?  aut  qua  vi  vocis,  qua  gra¬ 
vitate  verborum,  quo  dolore  animi  dicam?  tametsi 
dolor  me  non  deficit :  ut  cetera  mihi  in  dicendo  digna 
re,  digna  dolore  meo  suppetant,  magis  elaborandum 
est :  quod  crimen  eiusmodi  est,  ut,  quum  primum  ad 
me  delatum  est,  usurum  me  illo  non  putarem.  Tam¬ 
etsi  enim  verissimum  esse  intelligebam,  tamen  cre¬ 
dible  fore  non  arbitrabar.  Coactus  lacrimis  omnium 
civium  Romanorum,  qui  in  Sicilia  negotiantur,  ad- 
ductus  Yalentinorum ,  hominum  honestissimorum 
omniumque  Rheginorum  multorumque  equitum  Ro¬ 
manorum,  qui  casu  turn  Messanae  fuerunt,  dedi  tan¬ 
tum  priore  actione  testium,  res  ut  nemini  dubia  esse 
posset.  159.  Quid  nunc  agam?  Quum  iam  tot  horas 
de  uno  genere  ac  de  istius  nefaria  crudelitate  dicam  : 
quum  prope  omnem  vim  verborum  eiusmodi,  quae 
scelere  istius  digna  sint,  aliis  in  rebus  consumpse- 
rim,  neque  hoc  providerim,  ut  varietate  criminum 
vos  attentos  tenerem :  quemadmodum  de  tanta  re  di¬ 
cam?  Opinor,  unus  modus  atque  una  ratio  est.  Rem 
in  medio  ponam:  quae  tantum  habet  ipsa  gravitatis, 
ut  neque  mea,  quae  nulla  est,  neque  cuiusquam  ad 
inflammandos  vestros  animos  eloquentia  requiratur. 
160.  Gavius  hie,  quem  dico,  Cosanus,  quum  illo  in 
numero  ab  isto  in  vincula  coniectus  esset,  et  nescio 
qua  ratione  clam  e  lautumiis  profugisset  Messanam- 
que  venisset:  qui  prope  iam  Italiam  et  moenia  Rhe¬ 
ginorum  videret  et  ex  illo  metu  mortis  ac  tenebris 
quasi  luce  libertatis  et  odore  aliquo  legum  recreatus 
revixisset ;  loqui  Messanae  coepit  et  queri ,  se  civem 
Romanum  in  vincula  esse  coniectum,  sibi  recta  iter 
esse  Romam:  Yerri  se  praesto  advenienti  futurum. 
LXII.  Non  intelligebat  miser,  nihil  interesse,  utrum 
haec  Messanae ,  an  apud  ipsum  in  praetorio  loquere- 
tur.  Nam,  ut  ante  vos  docui,  hanc  sibi  iste  urbem 
delegerat,  quam  haberet  adiutricem  scelerum,  furto- 
rum  receptricem,  flagitiorum  omnium  consciam.  Ita- 
que  ad  magistratum  Mamertinum  statim  deducitur 
Gavius:  eoque  ipso  die  casu  Messanam  venit  Verres. 
Res  ad  eum  defertur:  esse  civem  Romanum,  qui  se 
Syracusis  in  lautumiis  fuisse  quereretur;  quem  iam 
ingredientem  navem  et  Verri  nimis  atrociter  minitan- 
tem  a  se  retractum  esse  et  asservatum,  ut  ipse  in 
eum  statueret,  quod  videretur..  161.  Agit  hominibus 
gratias ,  et  eorum  erga  se  benevolentiam  diligentiam- 
que  collaudat.  Ipse  inflammatus  scelere  et  furore  in 
forum  venit.  Ardebant  oculi :  toto  ex  ore  crudelitas 
eminebat.  Exspectabant  omnes,  quo  tandem  pro- 

gressurus  aut  quidnam  acturus  esset :  quum  repente 
hominem  proripi  atque  in  foro  medio  nudari  ac  deli- 
gari  et  virgas  expediri  iubet.  Clamabat  ille  miser  se 
civem  esse  Romanum,  municipem  Cosanum :  meruis- 
se  cum  L.  Pretio,  splendidissimo  equite  Romano,  qui 
Panormi  negotiaretur ,  ex  quo  haec  Verres  scire  pos¬ 
set.  Turn  iste  se  comperisse  ait,  eum  speculandi 
caussa  in  Siciliam  ab  ducibus  fugitivorum  esse  mis- 
sum .  cuius  rei  neque  index  neque  vestigium  aliquod 
neque  suspicio  cuiquam  esset  ulla:  deinde  iubet  un- 
dique  hominem  vehementissime  verberari.  162.  Cae- 
debatur  virgis  in  medio  foro  Messanae  civis  Roma- 
nus,  iudices ;  quum  interea  nullus  gemitus,  nulla  vox 
alia  illius  miseri,  inter  dolorem  crepitumque  plaga- 
rum  audiebatur,  nisi  haec:  civis  rojianos  sum.  Hac 
se  commemoratione  civitatis  omnia  verbera  depuls  u- 
rum  cruciatumque  a  corpore  deiecturum  arbitraba- 
tur.  Is  non  modo  hoc  non  perfecit,  ut  virgarum  vim 
deprecaretur :  sed,  quum  imploraret  saepius ,  usur- 
paretque  nomen  civitatis:  crux,  crux,  inquam,  infe- 
lici  et  aerumnoso,  qui  numquam  istam  pestem  vide- 
rat,  comparabatur.  LXIII.  163.  0  nomen  dulce  li- 
bertatis !  o  ius  eximium  nostrae  civitatis !  o  lex  Por- 
cia  legesque  Semproniae!  o  graviter  desiderata  et  ali— 
quando  reddita  plebi  Romanae  tribunicia  potestas! 
Huccine  tandem  omnia  reciderunt,  ut  civis  Romanus 
in  provincia  populi  Romani,  in  oppido  foederatorum, 
ab  eo,  qui  beneficio  populi  Romani  fasces  et  secures 
haberet,  deligatus  in  foro  virgis  caederetur?  Quid? 
quum  ignes  candentesque  laminae  ceterique  crucia- 
tus  admovebantur ;  si  te  illius  acerba  imploratio  et 
vox  miserabilis  non  inhibebat,  ne  civium  quidem  Ro- 
manorum ,  qui  turn  aderant,  fletu  et  gemitu  maximo 
commovebare?  In  crucem  tu  agere  ausus  es  quem- 
quam,  qui  se  civem  Romanum  esse  diceret?  Nolui 
tarn  vehementer  agere  hoc  prima  actione,  iudices: 
nolui.  Vidistis  enim,  ut  animi  multitudinis  in  istum 
dolore  et  odio  et  communis  periculi  metu  concitaren- 
tur.  Statui  egomet  mihi  turn  modum  orationi  meae 
et  C.  Numitorio,  equiti  Romano,  primario  homini, 
testi  meo:  et  Glabrionem,  id  quod  sapientissime  fe¬ 
cit,  facere  laetatus  sum,  ut  repente  consilio  in  medio 
testem  dimitteret.  Etenim  verebatur,  ne  populus  Ro¬ 
manus  ab  isto  eas  poenas  vi  repetisse  videretur,  quas 
veritus  esset  ne  iste  legibus  et  vestro  iudicio  non  es¬ 
set  persoluturus.  164.  Nunc,  quoniam  iam  explora- 
tum  est  omnibus ,  quo  loco  caussa  tua  sit  et  quid  de 
te  futurum  sit,  sic  tecum  agam.  Gavium  istum, 
quern  repentinum  speculatorem  fuisse  dicis,  osten- 
dam  in  lautumias  Syracusis  a  te  esse  coniectum :  ne¬ 
que  id  solum  ex  litteris  ostendam  Syracusanorum,  ne 
possis  dicere,  me,  quia  sit  aliquis  in  litteris  Gavius, 
hoc  fingere  et  eligere  nomen,  ut  hunc  ilium  esse  pos- 
sim  dicere:  sed  secundum  arbitrium  tuum  testes  da- 
bo,  qui  istum  ipsum  Syracusis  abs  te  in  lautumias 
coniectum  esse  dicant.  Producam  etiam  Cosanos 
municipes  illius  ac  necessarios,  qui  te  nunc  sero  do- 
ceant,  iudices  non  sero,  ilium  P.  Gavium,  quern  tu 
in  crucem  egisti,  civem  Romanum  et  municipem  Co¬ 
sanum,  non  speculatorem  fugitivorum  fuisse. 

LXIV.  165.  Quum  haec  omnia,  quae  polliceor,  cu¬ 
mulate  tuis  proximis  plana  fecero :  turn  istuc  ipsum 
tenebo,  quod  abs  te  mihi  datur:  eocontentum  me  es¬ 
se  dicam.  Quid  enim  nuper  tu  ipse,  quum  populi 
Romani  clamore  atque  impetu  perturbatus  exsiluisti, 
quid,  inquam,  locutus  es?  Ilium,  quod  moram  sup- 
plicio  quaereret,  ideo  clamitasse,  se  esse  civem  Ro¬ 


manum  :  sed  speculatorem  fuisse.  Iam  mei  testes 
veri  sunt.  Quid  enim  dicit  aliud  C.  Numitorius? 
quid  M.  et  P.  Cottii,  nobilissimi  homines,  ex  a"ro 
Taurominitano?  quid  Q.  Luceius,  qui  ar^entariam 
Rhegii  maximam  fecit?  quid  ceteri?  Adhuc  enim  te¬ 
stes  ex  eo  genere  a  me  sunt  dati,  non  qui  novisse 
Gavium,  sed  se  vidisse  dicerent,  quum  is,  qui  se 
civem  Romanum  esse  clamaret,  in  crucem  ageretur. 
Hoc  tu ,  Verres ,  idem  dicis :  hoc  tu  confiteris  ilium 
i  clamitasse ,  se  civem  esse  Romanum :  apud  te  nomen 
civitatis  ne  tantum  quidem  valuisse,  ut  dubitationem 
|  aliquam ,  ut  crudelissimi  taeterrimique  supplicii  ali— 
quam  parvam  moram  saltern  posset  afferre.  166.  Hoc 
teneo,  hie  haereo,  iudices,  hoc  sum  contentus  uno: 
omitto  ac  negligo  cetera:  sua  confessione  induatur  ac 
iuguletur  necesse  est.  Qui  esset,  ignorabas :  specu¬ 
lator  em  esse  suspicabare :  non  quaero,  qua  suspicio- 
ne ,  tua  te  accuso  oratione :  civem  Romanum  se  esse 
dicebat.  Si  tu  apud  Persas  aut  in  extrema  India  de- 
prehensus,  Verres,  ad  supplicium  ducerere:  quid 
aliud  clamitares,  nisi  te  civem  esse  Romanum?  et,  si 
tibi  ignoto  apud  ignotos,  apud  barbaros,  apud  homi¬ 
nes  in  extremis  atque  ultimis  gentibus  positos,  nobi- 
le  et  illustre  apud  omnes  nomen  tuae  civitatis  pro- 
fuisset:  ille,  quisquis  erat,  quern  tu  in  crucem  rapie- 
bas,  qui  tibi  esset  ignotus,  quum  civem  se  Romanum 
esse  diceret,  apud  te  praetorem,  si  non  effugium,  ne 
moram  quidem  mortis  mentione  atque  usurpatione 
civitatis  assequi  potuit?  LXV.  167.  Homines  tenues, 
obscuro  loco  nati,  navigant;  adeunt  ad  ea  loca,  quae 
numquam  antea  viderunt,  ubi  neque  noti  esse  iis, 
quo  venerunt,  neque  semper  cum  cognitoribus  esse 
possunt.  Hac  una  tamen  fiducia  civitatis  non  modo 
apud  nostros  magistratus,  qui  et  legum  et  existima- 
tionis  periculo  continentur,  neque  apud  cives  solum 
Romanos ,  qui  et  sermonis  et  iuris  et  multarum  re- 
r  um  societate  iuncti  sunt ,  fore  se  tutos  arbitrantur  : 
sed,  quocumque  venerint,  hanc  sibi  rem  praesidio 
sperant  futuram.  168.  Tolle  hanc  spem,  tolle  hoc 
praesidium  civibus  Romanis:  constitue  nihil  esse 
opis  in  hac  voce,  civis  romanus  sum:  posse  impune 
praetorem,  aut  alium  quemlibet,  supplicium,  quod 
velit,  in  eum  constituere,  qui  se  civem  Romanum  es¬ 
se  dicat;  quod  eum  quis  ignoret:  iam  omnes  provin- 
cias ,  iam  omnia  regna,  iam  omnes  liberas  civitates, 
iam  omnem  orbem  terrarum,  qui  semper  nostris  ho- 
minibus  maxime  patuit,  civibus  Romanis  ista  de- 
fensione  praecluseris.  Quid,  si  L.  Pretium,  equitem 
Romanum,  qui  turn  in  Sicilia  negotiabatur ,  nomina- 
bat?  etiamne  id  magnum  fuit,  Panormum  litteras 
mittere?  asservasses  hominem,  custodiis  Mamertino- 
rum  tuorum  vinctum ,  clausum  habuisses ,  dum  Pa- 
normo  Pretius  veniret:  cognosceret  hominem :  aliquid 
de  summo  supplicio  remitteres:  si  ignoraret,  turn  si 
ita  tibi  videretur,  hoc  iuris  in  omnes  constitueres,  ut, 
qui  neque  tibi  notus  esset  neque  cognitorem  locuple- 
tem  daret,  quam  vis  civis  Romanus  esset,  in  crucem 
tolleretur. 

LXVI.  169.  Sed  quid  ego  plura  de  Gavio?  quasi 
tu  Gavio  turn  fueris  infestus,  ac  non  nomini,  generi, 
iuri  civium  hostis.  Non  illi,  inquam,  homini,  sed 
caussae  communi  libertatis  inimicus  fuisti.  Quid 
enim  attinuit,  quum  Mamertini  more  atque  instituto 
suo  crucem  fixissent  post  urbem  in  viaPompeia,  te  iu- 
bere  in  ea  parte  figere,  quae  ad  fretum  spectaret,  et 
hoc  addere,  quod  negare  nullo  modo  potes,  quod 
omnibus  audientibus  dixisti  palam,  te  idcirco  ilium 

locum  deligere,  ut  ille,  qui  se  civem  Romanum  esse 
diceret,  ex  cruce  ltaliam  cernere  ac  domum  suam 
prospicere  posset?  Itaque  ilia  crux  sola,  iudices,  post 
conditam  Messanam  illo  loco  fixa  est.  Italiae  conspe¬ 
ctus  ad  earn  rem  ab  isto  delectus  est,  ut  ille  in  dolore 
cruciatuque  moriens  perangusto  fretu  divisa  servitu- 
tis  ac  libertatis  iura  cognosceret;  Italia  autem  alu- 
mnum  suum  servitutis  extremo  summoque  supplicio 
affixum  videret.  170.  Facinus  est  vincire  civem  Ro¬ 
manum :  scelus,  verberare:  prope  parricidium,  neca- 
re:  quid  dicam  in  crucem  tollere?  verbo  satis  digno 
tam  nefaria  res  appellari  nullo  modo  potest.  Non  fuit 
his  omnibus  iste  contentus.  Spectet,  inquit,  patriam : 
in  conspectu  legum  libertatisque  moriatur.  Non  tu 
hoc  loco  Gavium,  non  unum  hominem,  nescio  quern 
civem  Romanum,  sed  communem  libertatis  et  civita- 
tis  caussam  in  ilium  cruciatum  et  crucem  egisti. 
Iam  vero  videte  hominis  audaciam.  Nonne  eum  gra- 
viter  tulisse  arbitramini,  quod  illam  civibus  Romanis 
crucem  non  posset  in  foro,  non  in  comitio,  non  in  ro- 
stris  defigere?  Quod  enim  his  locis  in  provincia  sua 
celebritate  simillimum,  regione  proximum  potuit,  ele- 
git:  monumentum  sceleris  audaciaeque  suae  voluit 
esse  in  conspectu  Italiae,  vestibulo  Siciliae,  praeter- 
vectione  omnium,  qui  ultro  citroque  navigarent. 

LXVII.  171.  Si  haec  non  ad  cives  Romanos,  non 
ad  aliquos  amicos  nostrae  civitatis,  non  ad  eos,  qui 
populi  Romani  nomen  audissent;  denique,  si  non  ad 
homines,  verum  ad  bestias;  aut  etiam,  ut  longius 
progrediar,  si  in  aliqua  desertissima  solitudine  ad  sa- 
xa  et  ad  scopulos  haec  conqueri  et  deplorare  vellem: 
tamen  omnia  muta  atque  inanima  tanta  et  tam  indi- 
ena  rerum  atrocitate  commoverentur.  Nunc  vero 
quum  loquar  apud  senatores  populi  Romani  legum 
iudiciorumque  et  iuris  auctores,  timere  non  debeo,  ne 
non  unus  iste  civis  Romanus  ilia  cruce  dignus,  ceteri 
omnes  simili  periculo  indignissimi  iudicentur.  172. 
Paullo  ante,  iudices,  lacrimas  in  morte  misera  atque 
indigna  nauarchorum  non  tenebamus ;  et  recte  ac  me- 
rito  sociorum  innocentium  miseria  commovebamur : 
quid  nunc  in  nostro  sanguine  tandem  facere  debe- 
mus?  nam  civium  Romanorum  sanguis  coniunctus 
existimandus  est:  quoniam  id  et  salutis  omnium  ra¬ 
tio  et  veritas  postulat.  Omnes  hoc  loco  cives  Ro¬ 
mani,  et  qui  adsunt  et  qui  ubicumque  sunt,  vestram 
severitatem  desiderant,  vestram  fidem  implorant,  ve- 
strum  auxilium  requirunt:  omnia  sua  iura,  commo- 
da,  auxilia,  totam  denique  libertatem  in  vestris  sen- 
tentiis  versari  arbitrantur.  173.  A  me,  tametsi  satis 
habent,  tamen,  si  res  aliter  accident,  plus  habebunt 
fortasse,  quam  postulant.  Nam  si  qua  vis  istum  de 
vestra  severitate  eripuerit,  id  quod  neque  metuo,  iu¬ 
dices,  neque  ullo  modo  fieri  posse  video:  sed  si  in 
hoc  me  ratio  fefellerit;  Siculi  caussam  suam  perisse 
querentur  et  mecum  pariter  moleste  ferent:  populus 
quidem  Romanus  brevi,  quoniam  mihi  potestatem 
apud  se  agendi  dedit,  ius  suum  me  agente  suis  suf- 
fragiis  ante  Kal.  Febru arias  recuperabit.  Ac,  si  de 
mea  gloria  et  amplitudine  quaeritis,  iudices:  non  est 
alienum  meis  rationibus,  istum,  mihi  ex  hoc  iudicio 
ereptum,  ad  illud  populi  Romani  iudicium  reservari. 
Splendida  est  ilia  caussa;  probabilis  mihi  et  facilis; 
populo  grata  atque  iucunda.  Denique,  si  videor  hie, 
id  quod  ego  non  quaesivi ,  de  uno  isto  voluisse  crc- 
scere:  isto  absoluto,  quod  sine  multorum  scelere  fieri 
non  potest,  de  multis  mihi  crescere  licebit. 

LXYIII.  Sed  mehercule,  vestra  reique  publicae 


caussa,  iudices,  nolo  in  hoc  delecto  consilio  tan  turn 
flagitinm  esse  commissum:  nolo  eos  iudices,  quos  ego 
probarim  atque  delegerim,  sic  in  hac  urbe  notatos, 
isto  absoluto,  ambulare,  ut  non  cera,  sed  coeno  obliti 
esse  videantur.  174.  Quamobrem  te  quoque,  Horten- 
si ,  si  qui  monendi  locus  est ,  ex  hoc  loco  moneo :  vi- 
deas  etiam  atque  etiam  et  consideres,  quid  agas,  quo 
progrediare,  quern  hominem  et  qua  ralione  defendas. 
Neque  de  illo  quidquam  tibi  praefinio,  quo  minus  in- 
genio  mecum  atque  omni  dicendi  facilitate  conten- 
das:  cetera,  si  qua  putas  te  occultius  extra  iudicium, 
quae  ad  iudicium  pertineant,  facere  posse:  si  quid 
artificio,  consilio,  potentia,  gratia,  copiis  istius  moliri 
cogitas :  magno  opere  censeo  desistas ,  et  ilia,  quae 
tentata  iam  et  coepta  ab  isto  sunt,  a  me  autem  perve- 
stigata  et  cognita,  moneo  ut  exstinguas  et  longius 
progredi  ne  sinas :  magno  tuo  periculo  peccabitur  in 
hoc  iudicio;  maiore,  quam  putas.  175.  Quod  enim 
te  liberatum  iam  existimationis  metu,  defunctum  ho- 
noribus,  designatum  consulem  cogites:  mihi  c-rede, 
ornamenta  ista  et  beneficia  populi  Romani  non  mino- 
re  negotio  retinentur,  quam  comparantur.  Tulit  haec 
ci vitas,  quoad  potuit,  quoad  necesse  fuit,  regiam 
istam  vestram  dominationem  in  iudiciis  et  in  omni 
republica ;  tulit :  sed  quo  die  populo  Romano  tribuni 
plebis  restituti  sunt  ,  omnia  ista  vobis  (si  forte  non- 
dum  intelligitis)  adempta  atque  erepta  sunt.  Omnium 
nunc  oculi  coniecti  sunt  hoc  ipso  tempore  in  unum 
quemque  nostrum,  qua  fide  ego  accusem,  qua  reli- 
gione  hi  iudicent,  qua  tu  ratione  defendas.  176.  De 
omnibus  nobis,  si  quis  tantulum  de  recta  regione  de- 
flexerit,  non  ilia  tacita  existimatio,  quam  antea  con- 
temnere  solebatis,  sed  vehemens  ac  liberum  populi 
Romani  iudicium  consequetur.  Nulla  tibi,  Quinte, 
cum  isto  cognalio  est,  nulla  necessitudo.  Quibus  ex- 
cusationibus  antea  nimium  in  aliquo  iudicio  studium 
tuum  defendere  solebas,  earum  habere  in  hoc  homine 
nullam  potes.  Quae  iste  in  provincia  palam  dictita- 
bat,  quum  ea,  quae  faciebat,  tua  se  fiducia  facere  di- 
cebat,  ea  ne  vera  putentur,  tibi  maxime  est  providen- 
dum.  LXIX.  177.  Ego  mei  iam  rationem  officii  con- 
fido  esse  omnibus  iniquissimis  meis  persolutam : 
nam  istum  paucis  horis  primae  actionis  omnium  mor- 
talium  sententiis  condemnavi.  Reliquum  iudicium 
non  iam  de  mea  fide,  quae  perspecta  est,  neque  de 
istius  vita ,  quae  damnata  est :  sed  de  iudicibus ,  et, 
vere  ut  dicam,  de  te  futurum  est.  At  quo  tempore 
futurum  est?  (nam  id  maxime  providendum  est:  et- 
enim  quum  omnibus  in  rebus,  turn  in  republica  per- 
magni  momenti  est  ratio  atque  inclinatio  temporum :) 
nempe  eo,  quum  populus  Romanus  aliud  genus  ho- 
minum  atque  alium  ordinem  ad  res  iudicandas  requi- 
rit:  nempe  ea  lege  de  iudiciis  iudicibusque  novis 
promulgata ,  quam  non  is  promulgavit,  cuius  nomine 
proscriptam  videtis,  sed  hie  reus:  hie,  inquam,  sua 
spe  atque  opinione,  quam  de  vobis  habet,  legem  il¬ 
lam  scribendam  promulgandamquecuravit.  178.  Ita¬ 
que  quum  primo  agere  coepimus ,  lex  non  erat  pro¬ 
mulgata:  quum  iste,  vestra  severitate  permotus,  mul- 
ta  signa  dederat,  quamobrem  responsurus  non  vide- 
retur,  mentio  do  lege  nulla  fiebat.  Posteaquam  iste 
recreari  et  confirmari  visus  est,  lex  statim  promulga¬ 
ta  est.  Cui  legi  quum  vestra  dignitas  vehementer 
adversetur,  istius  spes  falsa  et  insignis  impudentia 
maxime  suffragatur.  Ilic  si  quid  erit  commissum  a 
quoquam  vestrum,  quod  reprehendatur :  aut  populus 
Romanus  iudicabit  de  eo  homine,  quern  iam  antea 

ludicns  indignum  putavit,  aut  ii,  qui,  propter  offen- 
sionem  iudiciorum,  de  veteribus  iudicibus  lege  nova 
novi  iudices  erunt  constituti.  LXX.  179.  Mihi  por- 
10,  ut  ego  non  dicam,  quis  omnium  mortalium  non 
intelligit,  quam  longe  progredi  sit  necesse?  Potero 
silere,  Hortensi?  potero  dissimulare,  quum  tantum 
respublica  vulnus  acceperit,  ut  expilatae  provinciae, 
vexati  socii ,  dii  immortales  spoliati,  cives  Romani 
cruciati  et  necati  impune  me  actore  esse  videantur? 
potero  hoc  ego  onus  tantum  aut  in  hoc  iudicio  depo- 
nere  aut  tacitus  sustinere?  Non  agitanda  res  erit?  non 
in  medium  proferenda?  non  populi  Romani  tides  im- 
ploranda ?  non  omnes,  qui  tanto  se  scelere  obstrinxe- 
nnt,  ut  aut  fidem  suam  corrumpi  paterentur  aut  iu- 
dicium  corrumperent,  in  discrimen  aut  iudicium  vo- 
candi ?  180.  Quaeret  aliquis  fortasse:  tantumne  igitur 
laborem,  tantas  inimicitias  tot  hominum  suscepturus 
es  •  Non  studio  quidem  hercule  ullo  neque  voluntate  : 
sed  non  idem  mihi  licet,  quod  iis,  qui  nobili  genere 
nati  sunt ;  quibus  omnia  populi  Romani  beneficia  dor- 
mientibus  deferuntur:  longe  alia  mihi  lege  in  hac 
civitate  et  conditione  vivendum  est.  Yenit  enim  mihi 
in  mentem  M.  Catonis,  hominis  sapientissimi  et  vi- 
gilantissimi :  qui  quum  se  virtute,  non  genere,  popu- 
lo  Romano  commendari  putaret,  quum  ipse  sui  gene¬ 
ris  mitium  ac  nominis  ab  se  gigni  et  propagari  vel- 
let,  hominum  potentissimorum  suscepit  inimicitias 
et  maximis  in  laboribus  usque  ad  summam  senectu- 
tem  summa  cum  gloria  vixit.  181.  Postea  Q.  Pom- 
peius,  humili  atque  obscuro  loco  natus,  nonne  pluri- 
mis  inimicitiis  maximisque  suis  periculis  ac  labori¬ 
bus  amplissimos  honores  est  adeptus?  Modo  C.  Fim- 
briam,  C.  Marium,  C.  Caelium  vidimus  non  medio- 
cribus  inimicitiis  ac  laboribus  contendere,  ut  ad  istos 
honores  pervenirent,  ad  quos  vos  per  ludum  et  per 
negligentiam  pervenistis.  Haec  eadem.  est  nostrae 
rationis  regio  et  via :  horum  nos  hominum  sectam  at¬ 
que  instituta  persequimur.  LXXI.  Yidemus,  quanta 
sit  in  invidia,  quantoque  in  odio  apud  quosdam  ho¬ 
mines  nobiles  novorum  hominum  virtus  et  industria  : 
si  tantulum  oculos  deiecerimus ,  praesto  esse  insi- 
dias :  si  ullum  locum  aperuerimus  suspicioni  aut  cri- 
mini,  accipiendum  esse  statim  vulnus;  esse  nobis 
semper  vigilandum,  semper  laborandum  videmus. 

1 82.  Inimicitiae  sunt?  subeantur:  labores?  suscipian- 
tur.  Etenim  tacitae  magis  et  occultae  inimicitiae  ti- 
mendae  sunt,  quam  indictae  atque  apertae.  Homi- 
num  nobilium  non  fere  quisquam  nostrae  industriae 
favet:  nullis  nostris  officiis  benevolentiam  illorum  al- 
licere  possumus:  quasi  natura  et  genere  disiuncti 
sint,  ita  dissident  a  nobis  animo  et  voluntate.  Quare 
quid  habent  eorum  inimicitiae  periculi,  quorum  ani- 
mos  iam  ante  habueris  inimicos  et  invidos,  quam  ul-  1 
las  inimicitias  susceperis?  183.  Quamobrem  mihi, 
iudices,  optatum  est  illud,  in  hoc  reo  finem  accusan- 
di  facere,  quum  et  populo  Romano  satisfactum,  et  re- 
ceptum  officium  Siculis,  necessariis  meis,  eritperso- 
lutum.  Deliberatum  est  autem,  si  res  opinionem 
meam,  quam  de  vobis  habeo,  fefellerit,  non  modo  eos 
persequi,  ad  quos  maxime  culpa  corrupti  iudicii, 
sed  etiam  illos,  ad  quos  conscientiae  contagio  perti- 
nebit.  Proinde  si  qui  sunt,  qui  in  hoc  reo  aut  poten- 
tes  aut  audaces  aut  artifices  ad  corrumpendum  iudi¬ 
cium  velint  esse,  ita  sint  parati,  ut,  disceptante  po¬ 
pulo  Romano,  mecum  sibi  rem  videant  futuram;  et, 
si  me  in  hoc  reo,  quern  mihi  inimicum  Siculi  dede- 
’  unt,  satis  vehementem,  satis  perseverantem ,  satis 


vigi lantern  esse  cognorunt:  existiment  in  his  liomi- 
nibus,  quorum  ego  inimicitias  populi  Romani  salutis 
caussa  suscepero,  multo  graviorem  atque  acriorem 
luturum. 

LXXII.  184.  Nunc  te,  Iuppiter  Optime  Maxime, 
cuius  iste  donum  regale,  dignum  tuo  pulcherrimo 
templo,  dignum  Capitolio  atque  ista  arce  omnium 
nationum,  dignum  regio  munere,  tibi  factum  ab  re- 
gibus,  tibi  dicatum  atque  promissum,  per  nefarium 
scelus  de  regiis  manibus  extorsit;  cuiusque  sanctis- 
simum  et  pulcherrimum  simulacrum  Syracusis  sus- 
tulit :  teque,  Iuno  regina,  cuius  duo  fana  duabus  in 
insulis  posita  sociorum,  Melitae  et  Sami,  sanctissima 
et  antiquissima,  simili  scelere  idem  iste  omnibus  do- 
ms  ornamentisque  nudavit:  teque,  Minerva,  quam 
item  iste  duobus  in  clarissimis  et  religiosissimis  tem- 
plis  expilavit,  Athenis,  quum  auri  grande  pondus ; 
Syracusis ,  quum  omnia  praeter  tectum  et  parietes 
abstulit:  185.  teque,  Latona  et  Apollo  et  Diana,  quo- 
i  urn  iste  Deli  non  fanum,  sed,  ut  hominum  opinio  et 
rehgio  fert,  sedem  antiquam  divinumque  domicilium 
nocturno  latrocinio  atque  impetu  compilavit :  etiam 
te ,  Apollo,  quern  iste  Chio  sustulit:  teque  etiam  at¬ 
que  etiam,  Diana,  quam  Pergae  spoliavit,  cuius  si¬ 
mulacrum  sanctissimum  Segestae,  bis  apud  Segesta- 
nos  consecratum,  semel  ipsorum  religione,  iterumP. 
Africani  victoria,  tollendum  asportandumque  curavit  : 
teque,  Mercuri,  quern  Verres  in  domo  et  in  privata 
aliqua  palaestra  posuit,  P.  Africanus  in  urbe  socio¬ 
rum  et  in  gymnasio  Tyndaritanorum  iuventutis  illo¬ 
rum  custodem  ac  praesidem  voluit  esse:  186.  teque, 
Hercules,  quem  iste  Agrigenti,  nocte  intempesta,  ser- 
vorum  instructa  et  comparata  manu ,  convellere  ex 
suis  sedibus  atque  auferre  conatus  est:  teque,  san¬ 
ctissima  mater  Idaea,  quam  apud  Enguinos  augustis- 
simo  et  religiosissimo  templo  sic  spoliatam  reliquit, 
ut  nunc  nomen  modo  Africani  et  vestigia  violatae  re- 
ligionis  maneant,  monumenta  victoriae  fanique  orna- 
menta  non  exstent:  vosque,  omnium  rerum  foren- 
sium ,  consiliorum  maximorum ,  legum  iudiciorum- 
que  arbitri  et  testes  celeberrimo  in  loco  populi  Rom. 
locati ,  Castor  et  Pollux ,  quorum  e  templo  quaestum 
iste  sibi  et  praedam  improbissimam  comparavit: 
omnesque  dii,  qui  vehiculis  tensarum  sollemnes  coe- 
tus  ludorum  initis,  quorum  iter  iste  ad  suum  quae- 
stum,  non  ad  religionum  dignitatem  faciendum  exi- 
gendumque  curavit:  187.  teque,  Ceres  et  Libera,  qua- 
rum  sacra,  sicut  opiniones  hominum  ac  religiones  fe- 
runt  ,  longe  maximis  atque  occultissimis  caerimoniis 
continentur ,  a  quibus  initia  vitae  atque  victus ,  mo- 
rum,  legum,  mansuetudinis,  humanitatis  hominibus 
et  civitatibus  data  ac  dispertita  esse  dicuntur;  qua- 
rum  sacra  populus  Romanus  a  Graecis  ascita  et  acce- 
pta  tanta  religione  et  publice  et  privatim  tuetur,  non 
ut  ab  aliis  hue  allata,  sed  ut  ceteris  hinc  tradita  esse 
videantur  ;  quae  ab  isto  uno  sic  polluta  et  violata 
sunt,  ut  simulacrum  Cereris  unum,  quod  a  viro  non 
modo  tangi ,  sed  ne  aspici  quidem  fas  fuit,  e  sacrario 
Catinae  convellendum  avertendumque  curaverit,  al- 
terum  autem  Enna  ex  sua  sede  ac  domo  sustulerit; 
quod  erat  tale,  ut  homines,  quum  viderent,  autipsam 
videre  se  Cererem,  aut  effigiem  Cereris,  non  humana 
manu  factam,  sed  caelo  delapsam  arbitrarentur :  188. 
vos  etiam  atque  etiam  imploro  et  appello,  sanctissi- 
mae  deae,  quae  illos  Ennenses  lacus  lucosque  colitis, 
cunctaeque  Siciliae,  quae  mihi  defendenda  tradita 
est,  praesidetis ;  a  quibus,  inventis  frugibus  et  in  or- 

hem  terrarum  distributis,  omnes  gentes  ac  nationes 
vestri  religione  numinis  continentur:  ceteros  item 
deos  deasque  omnes  imploro  atque  obtestor,  quorum 
templis  et  religionibus  iste,  nefario  quodam  furore  et 
audacia  instinctus,  bellum  sacrilegum  semper  im- 
piumque  habuit  indictum :  ut ,  si  in  hoc  reo  atque  in 
hac  caussa  omnia  mea  consilia  ad  salutem  sociorum, 
dignitatem  populi  Romani,  fidem  meam  spectave- 
runt,  si  nullam  ad  rem,  nisi  ad  officium  et  virtutem 
omnes  meae  curae ,  vigiliae  cogitationesque  elabora- 

runt,  quae  mea  mens  in  suscipienda  caussa  fait,  tides 
in  agenda,  eadem  vestra,  iudices,  in  iudicanda  sit: 
189.  denique  uti  C.  Yerrem,  si  eius  omnia  sunt  in- 
audita  et  singularia  facinora  sceleris,  audaciae,  perfi- 
diae,  libidinis,  avaritiae,  crudelitatis,  dignus  exitus 
eiusmodi  vita  atque  factis,  vestro  iudicio  consequa- 
tur :  utque  respublica  meaque  tides  una  hac  accusa- 
tione  mea  contenta  sit,  mihique  posthac  bonos  po- 
tius  defendere  liceat,  quam  improbos  accusare  ne- 
cesse  sit. 


25. 


M.  T  U  L  L  I  I  G  I  C  E  R  0  N  I  S 

p  it  o 

M.  F  0  N  T  E  I  0 

O  R  A  T  I  O. 


NOTITIA  LITTERARIA. 

M.  (nut  Manias ,  ut  TJrsino  'placet  et  Schiitzio)  Fonteius  praetor  Gallium  obtinere  coeperat  L.  Octavio  C.  Aure/io  Cotta 
coss.  (a.  V.  619.).  Triennio  exacto  Romam  revertitur.  Quattuor  fere  annis  post  reditum  repetundarum  reus  f actus  est  a 
Gallis  in  primisque  Indutiomaro  Trevirorum  du.ee.  Accusator  fuit  M.  Plaetorius ,  subs  crip  tor  M.  luibius.  Magna  pars  ora- 
tionis  inter cidit.  Ad  super stitem  vero  eius  partem,  praeter  Aquilae  et  Quinctiliani  parvula  quuedam ,  accesserunt  maiu- 
scula  ilia  fragmenta ,  a  Niebuhrio  e  codice  bibliothecae  Vaticanae  rescripto  a.  1820.  et  ex  Angeli  Maii  C.  lulio  I'ictore  1 .  p. 
43.  primum  ab  Orellio  (a.  1826J  ceteris  addita,  a  me  non  in  capitum  ordinem  relata ,  sed  in  §§  10  divisa,  ita  ut  §  olim  p li¬ 
ma  nunc  sit  undecima  etc. 


ARG.  His  orationis  reliquiis  tria  tantum  Fonteii  crimina 
continentur:  primum,  quod  Galliam  aere  alieno  oppresserit, 
deinde  quod  quaestum  ex  imperata  viarum  munitione  fecerit, 
denique  quod  portorium  vini  instituerit.  Gallis  vero  non  esse 
lidem  habenilam  docet,  hanc  in  rem  ,  ut  videtur ,  vita  rei  in  frag- 
mentis  Yaticanis  enarrata. 

(Oratio  ab  initio  mutila.J 

FRAGMENTA. 

A.  Fragmenta  e  cod.  Vatic,  rescripto  a  Niebuhrio  edita: 

1.  1.  *  *  *  oportuisse ;  an  ita  dissolvit,  ut  omnes 
alii  dissolverint?  Nam  ita  ego  defendo  M.  Fonteium, 
iudices,  itaque  contendo,  post  legem  Valeriam  latam, 
a  M.  Fonteio  quaestore  usque  ad  Titum  Crispinum 
quaestorem  aliter  neminem  solvisse:  hunc  omnium 
superiorum,  huius  autem  omnes,  qui  postea  fuerint, 
auctoritatem  dico  secutos.  Quid  accusas?  quid  re- 
pre/iendis? 

2.  Nam  quod  in  tabulis  dodrantariis  et  quadran- 
tariis,  quas  ait  ab  Hirtuleio  institutas,  Fonteii  officium 
desiderat,  non  possum  existimare,  utrum  ipse  erret, 
an  vos  in  errorem  ducere  velit.  Quaero  enim  abs  te, 


M.  Plaetori,  possitne  tibi  ipsi  probata  esse  nostra 
caussa,  si,  qua  in  re  abs  te  M.  Fonteius  accusatur, 
auctorem  habet  eum ,  quem  tu  maxime  laudas ,  Hir- 
tuleium:  qua  in  re  autem  laudas  Hirtuleium,  Fonte¬ 
ius  idem  fecisse  reperitur.  Reprehendis  solutionis 
genus :  eodem  modo  Hirtuleium  dissolvisse  publicae 
tabulae  coarguunt.  Laudas  ilium,  quod  dodrantarias 
tabulas  instituerit:  easdem  Fonteius  instituit,  et  eo¬ 
dem  genere  pecuniae.  Nam  ne  forte  sis  nescius,  et 
istas  tabulas  existimes  ad  diversam  vote ris  aeris  alieni 
rationem  pertinere ;  ob  unam  caussam  et  in  uno  ge¬ 
nere  sunt  institutae.  Nam  cum  publicanis,  qui  Afri- 
cam,  qui  Aquiliense  portorium  conducta  habebant  *  *  * 

3.  *  *  *  recite  *  *  *  Nemo,  nemo  inquam,  iudices, 
reperietur,  qui  unum  se  in  quaestura  M.  Fonteio 
nummum  dedisse,  aut  ilium  ex  ea  pecunia,  quae  pro 
aerario  solveretur,  detraxisse  dicat :  nullius  in  tabu¬ 
lis  ulla  huius  furti  significatio,  nullum  in  iis  nomi¬ 
nibus  intertrimenti  aut  deminutionis  vestigium  repe¬ 
rietur.  Atqui  omnes  ii,  quos  in  hoc  genere  quaestio- 
nis  accusatos  et  reprehensos  videmus,  premuntur 
testibus:  difficile  est  enim,  eum,  qui  magistratui  pe- 

cuniam  dederit,  non  aut  induci  odio  ut  dicat,  ant  co°i 
religione :  deinde  si  qua  gratia  testes  deterrentur,  ta¬ 
bulae  quidem  certe  incorruptae  atque  integrae  ma— 
nent.  Fac  omnes  amicissimos  Fonteio  fuisse:  tan- 
tum  hominum  numerum  ignotissimorum  atque  alie- 
nissimorum  pepercisse  huius  capiti,  consuluisse  fa- 
mae :  res  ipsa  tamen  ac  ratio  litterarum,  confectioque 
tabularum ,  habet  hanc  vim ,  ut  ex  acceptis  et  datis, 
quidquid  fingatur  aut  surripiatur  aut  non  constet, 
appareat.  Acceptas  populo  Romano  pecunias  omnes 
isti  retulerunt :  si  protinus  aliis  aeque  magnas  aut 
solverunt  aut  dederunt,  ut,  quod  acceptum  populo 
Romano  est,  id  expensum  cuipiam  sit,  certe  nihil 
potest  esse  detractum.  Sin  aliqui  domum  tulerunt 
ex  eorum  area,  e  ra  *  *  * 

4.  Deorum  hominumque  fidem!  testis  non  in ve- 
nitui  in  ducentis  et  tricies  sestertio.  Quam  multo- 
rum  hominum?  Sexcentorum  amplius.  Quibus  in 
terns  gestum  negotium  est?  illo,  illo  inquam,  loco, 
quern  videtis.  Extra  ordinemne  pecunia  est  data? 
immo  vero  nummus  nullus  sine  litteris  multis  com- 
motus  est.  Quae  est  igitur  is/a  accusatio,  quae  /aci- 
lius  possit  A/pes,  quam  paucos  aerarii  gradus  ascen- 
dere :  diligentius  Rutenorum ,  quam  populi  Romani 
defendat  aerarium:  lubentius  ignotis,  quam  notis 
utatur,  alienigenis ,  quam  domesticis  testibus :  pla- 
nius  se  confirmare  crimen  lubidine  barbarorum,  quam 
nostrorum  hominum  litteris  arbitretur?  5.  Duorum 
magistiatuum,  quorum  uterque  in  pecunia  maxima 
tractanda  procurandaque  versatus  est,  triumviratus 
et  quaesturae  ratio  sic  redditur,  iudices,  ut  in  iis  re¬ 
bus,  quae  ante  oculos  gestae  sunt,  ad  mu/tos  perti- 
nuerunt,  confectae  publicis  privatisque  tabulis  sunt, 
nulla  significatio  furti,  nulla  alicuius  delicti  suspicio 
referatur.  6.  Hispaniensis  legatio  consecuta  est,  tur- 
bulentissimo  reipublicae  tempore,  quum  adventu 
L.  Sullae  in  Italiam  maximi  exercitus  civium  dissi- 
derent  de  iudiciis  ac  legibus :  atque  hoc  reipublicae 
statu  desperato  qualis  *  *  * 

H.  Fragments  a  0.  Tulio  Victore  memoriae  prod  it  a : 

7.  Si  nulla  pecunia  numerata  est;  cuius  pecuniae 

quinquagesima  est? . quod  eius 

caussa  non  sit  eadem,  quae  Verris  *  *  * 

C.  Fragments  e  ceteris  scriptori'bus  iam  superioribus  cognita: 

8.  Frumenti  maximus  numerus  e  Gallia,  pedita- 
tus  amplissimae  copiae  e  Gallia,  equites  numero  plu- 
nmi  e  Gallia. 

( Jquila  c.  35.  p.  178.  ed.  Rulmk.) 

9.  Gallos  posthac  dilutius  esse  poturos,  quod  illi 
venenum  esse  arbitrabantur. 

( Ammian .  Marcell.  XV.  c.  12.) 

10.  [Plaetorii]  matrem,  dum  vixisset,  ludum: 
postquam  mortua  esset,  magistros  habuisse. 

( Huincti! .  VI,  3,  51.) 

1 1 .  Hoc  praetore  oppressam  esse  aere  alieno  Gal- 
liam.  A  quibus  versuras  tantarum  pecuniarum  factas 
esse  dicunt?  A  Gallis?  Nihil  minus.  A  quibus  igitur? 

A  civibus  Romanis,  qui  negotiantur  in  Gallia. °  Cur 
eorum  verba  non  audimus?  cur  eorum  tabulae  nullae 
proferuntur?  Insector  ultro  atque  insto  accusatori, 
iudices:  insector,  inquam,  et  flagito  testes.  Plus  e«o 
in  hac  caussa  laboris  et  operae  consumo  in  poscenchs 
testibus,  quam  ceteri  defensores  in  refutandis.  Au- 
daciter  hoc  dico,  iudices :  non  temere  confirmo.  Re- 
ferta  Gallia  negotiatorum  est,  plena  civium  Romano- 


nim.  Nemo  Gallorum  sine  cive  Romano  quidquam 
negotu  gerit:  nummus  in  Gallia  nullus  sine  civium 
Romanorum  tabulis  commovetur.  12.  Videte  quo 
descendam,  iudices,  quam  longe  videar  ab  consuetu- 
dine  mea  et  cautione  ac  diligentia  discedere.  Unae 
tabulae  proferantur,  in  quibus  vestigium  sit  aliquod 
quod  sigmficet,  pecuniam  Fonteio  datam;  unum  ex 
toto  negotiatorum,  colonorum,  publicanorum,  arato- 
rum,  pecuariorum  numero  testem  producant;  vere 
accusatum  esse  concedam.  Pro  dii  immortales!  quae 
haec  est  caussa?  quae  defensio?  Provinciae  Galliae 
M.  Fonteius  praefuit,  quae  constat  ex  iis  generibus 
hominum  et  civitatum,  qui,  ut  vetera  mittam,  partim 
nostra  memoria  bella  cum  populo  Romano  acerba  ac 
diuturna  gesserunt:  partim  modo  ab  nostris  impera- 
tonbus  subacti,  modo  bello  domiti,  modo  triumphis 
ac  monumentis  notati,  modo  ab  senatu  agris  urbibus- 
que  mulctati  sunt:  partim,  qui  cum  ipso  M.  Fonteio 
ierrum  ac  manus  contulerunt,  multoque  eius  sudore 
ac  labore  sub  populi  Romani  imperium  ditionemque 
ceciderunt.  13.  Est  in  eadem  provincia  Narbo  Mar- 
cius ,  colonia  nostrorum  civium ,  specula  populi  Ro¬ 
mani  ac  propugnaculum ,  istis  ipsis  nationibus  oppo- 
situm  et  obiectum :  est  item  urbs  Massilia,  de  qua  an- 
te  dixi,  fortissimorum  fidelissimorumque  sociorum, 
qui  Galhcorum  bellorum  pericula  praetori  Romano 
remis  copnsque  compensarunt :  est  praeterea  nume- 
ius  civium  Romanorum  atque  hominum  honestissi- 
morum.  II.  Huic  provinciae ,  quae  ex  hac  gentium 
vanetate  constaret,  M.  Fonteius,  ut  dixi,  praefuit: 
qui  erant  hostes ,  subegit:  qui  proximi  fuerant,  eos 
ex  ns  agris,  quibus  erant  mulctati,  decedere  coeoR- 
ceteris,  qui  idcirco  magnis  saepe  erant  bellis  superatij 
ut  semper  populo  Romano  parerent,  magnos  equita- 
tus  ad  ea  bella,  quae  turn  in  toto  orbe  terrarum  a  po¬ 
pulo  Romano  gerebantur,  magnas  pecunias  ad  eorum 
stipendium,  maximum  frumenti  numerum  ad  Hispa- 
mense  bellum  tolerandum  imperavit.  14.  Is  haec 
qui  gessit,  in  iudicium  vocatur:  vos,  qui  in  re  non 
interluistis,  caussam  una  cum  populo  Romano  cogno¬ 
sces.  Dicunt  contra,  quibus  invitissimis  impera- 
tum  est:  dicunt,  qui  ex  agrig  exCn.  Pompeii  decreto 
decedere  sunt  coacti:  dicunt,  qui  ex  bello,  caede  et 
tuga  nunc  primum  audent  contra  M.  Fonteium  iner- 
mem  consistere.  Quid  coloni  Narbonenses?  quid 
volunt.  quid  existimant?  Hunc  per  vos  volunt-  se 
per  hunc  incolumes  existimant  esse.  Quid  Massi- 
liensium  civitas?  hunc  praesentem  iis  affecit  honori- 
bus,  quos  habuit  amplissimos:  vos  autem  absens 
orat  atque  obsecrat,  ut  sua  religio,  laudatie,  auctori- 
tas ,  aliquid  apud  vestros  animos  momenti  habuisse 
videatur.  15.  Quid?  civium  Romanorum  quae  vo¬ 
luntas  est?  Nemo  est  ex  tanto  numero,  quin  hunc 
optime  de  provincia,  de  imperio,  de  sociis  et  civibus 
men  turn  esse  arbitretur.  III.  Quoniam  igitur  vide¬ 
tis,  qui  oppugnatum  M.  Fonteium,  cognostis,  qui  de- 
fensum  velint:  statuite  nunc,  quid  vestra  aequitas, 
quid  populi  Romani  dignitas  postulet:  utrum  colonis 
vestns,  negotiatoribus  vestris,  aniicissimis  atque  an- 
tiquissimis  sociis,  et  credere  et  consulere  malitis,  an 
ns ,  quibus  neque  propter  iracundiam  fidem,  neque 
propter  infidelitatem  honorem  habere  debetis.  16. 
Quid,  si  maiorem  hominum  etiam  honestissimorum 
copiam  affero,  qui  huius  virtuti  atque  innocentiae 
testimony  possint  esse?  tamenne  plus  Gallorum  con- 
sensio  valebit,  quam  summae  auctoritatis  omnium^ 
Quum  Galhae  Fonteius  praeesset,  scitis,  iudices,  ma- 

ximos  populi  Romani  exercitus  in  duabus  Hispaniis, 
clarissimosque  impera  tores  fuisse.  Quam  multi  equi- 
tes  Romani,  quam  multi  tribuni  militum,  quales  et 
quot  et  quoties  legati  ad  eos!  Exercitus  praeterea 
Cn.  Pompeii  maximus  atque  ornatissimus  hiemavit 
in  Gallia,  M.  Fonteio  imperante.  Satisne  vobis  mul- 
tos  satis  idoneos  testes  et  conscios  videtur  ipsa  for- 
tuna  esse  voluisse  earum  rerum,  quae  M.  Fonteio 
praetore  gererentur  in  Gallia?  Quern  ex  tanto  homi- 
num  numero  testem  in  hac  caussa  producere  potestis? 
quis  est  ex  eo  numero ,  qui  vobis  auctor  placeat?  eo 
nos  iam  laudatore  et  teste  utemur.  17.  Dubitabitis 
etiam  diutius,  iudices,  quin  illud,  quod  initio  vobis 
proposui,  verissimum  sit,  aliud  per  hoc  iudicium  ni¬ 
hil  agi,  nisi  ut,  M.  Fonteio  oppresso  testimoniis  eo- 
rum ,  quibus  multa  reipublicae  caussa  invitissimis 
imperata  sunt,  segniores  posthac  ad  imperandum  ce- 
teri  sint,  quum  videant  eos  oppugnari,  quibus  op- 
pressis ,  populi  Romani  imperium  incolume  esse  non 
possit? 

IV.  Obiectum  est  etiam,  quaestum  M.  Fonteium 
ex  viarum  munitione  fecisse :  ut  aut  ne  cogeret  mu- 
nire,  aut  id,  quod  munitum  esset,  ne  improbaret.  Si 
et  coacti  sunt  munire  omnes,  et  multorum  opera  im- 
probata  sunt:  certe  utrumque  falsum  est,  et  olj  vaca- 
tionem  pretium  datum ,  quum  immunis  nemo  fuerit, 
et  ob  probationem,  quum  multa  improbata  sint.  18. 
Quid,  si  hoc  crimen  optimis  nominibus  delegare  pos- 
sumus,  et  ita,  non  ut  culpam  in  alios  transferamus, 
sed  uti  doceamus,  eos  isti  munitioni  praefuisse,  qui 
facile  officium  suum  et  praestare  et  probare  possunt? 
tamenne  vos  omnia  in  M.  Fonteium,  iratis  testibus 
freti,  conferetis?  Quum  maioribus  reipublicae  nego- 
tiis  M.  Fonteius  impediretur,  et  quum  ad  rempubli- 
cam  pertineret,  viam  Domitiam  muniri,  legatis  suis, 
primariis  viris,  C.  Annio  Bellieno  et  C.  Fonteio  nego- 
tium  dedit.  Itaque  praefuerunt :  imperaverunt  pro 
dignitate  sua,  quod  visum  est,  et  probaverunt.  Quod 
vos,  si  nulla  alia  ex  re,  ex  litteris  quidem  nostris, 
quas  exscripsistis ,  et  missis  et  allatis,  certe  scire 
potuistis.  Quas  si  antea  non  legistis,  nunc  ex  nobis, 
quid  de  iis  rebus  Fonteius  ad  legatos  suos  scripserit, 
quid  ad  eum  illi  rescripserint,  cognoscite.  l.  m.  ad 

C.  ANNIUM  LEG.  AD  C.  FONTEIUM  LEG.  LITTERAE  A 

19.  Satis  opinor  esse  perspicuum ,  iudices,  hanc 
rationem  munitionis  neque  ad  M.  Fonteium  pertine- 
re ,  et  ab  iis  esse  tractatam ,  quos  nemo  possit  repre- 
hendere.  V.  Cognoscite  nunc  de  crimine  vinario, 
quod  illi  invidiosissimum  et  maximum  esse  volue- 
runt.  Crimen  a  Plaetorio,  iudices,  ita  constitutum 
est;  Fonteio  non  in  Gallia  primum  venisse  in  men- 
tem,  ut  portorium  vini  institueret,  sed  hac  in  Italia 
proposita  ratione,  Roma  profectum.  Itaque  Titurium 
Tolosae  quaternos  denarios  in  singulas  vini  amphoras 
portorii  nomine  exegisse,  Croduni  Porcium  et  Mu- 
nium  ternos  victoriatos,  et  Vulchalone  Servaeum 
binos  victoriatos ;  atque  in  his  locis  ab  his  portorium 
esse  exactum,  si  qui  Cobiamacho,  qui  vicus  inter 
Tolosam  et  Narbonem  est,  deverterentur,  neque  To- 
losam  ire  vellent:  Elesioduluscantum  senos  dena¬ 
rios  ab  his,  qui  ad  hostem  portarent,  exegisse.  20. 
Video,  iudices,  esse  crimen,  et  genere  ipso  magnum, 
(vectigal  enim  esse  impositum  fructibus  nostris  dici— 
tur,  et  pecuniam  permagnam  ista  ratione  cogi  potuis- 
se  confiteor,)  et  invidia:  vel  maxime  enim  inimici 
hanc  rem  sermonibus  divulgare  voluerunt:  sed  ego 


ita  existimo,  quo  maius  crimen  sit  id,  quod  ostenda- 
tur  esse  falsum ,  hoc  maiorem  ab  eo  iniuriam  fieri, 
qui  id  confingat.  Vult  enim  magnitudine  rei  sic  oc- 
cupare  animos  eorum,  qui  audiunt,  utdifficilis  aditus 
veritati  relinquatur. 

(De  crimine  vinario,  de  bello  Vocontiorum,  de  dispo¬ 
sition  hibernorum  desiderantur  omnia.) 

VI.  21 .  At  hoc  Galli  negant :  —  at  ratio  rerum  et 
vis  argumentorum  coarguit.  —  Potest  igitur  testibus 
iudex  non  credere?  —  Cupidis,  et  iratis,  et  coniuratis 
et  ab  religione  remotis  non  solum  potest,  sed  etiam 
debet.  Etenim  si,  quia  Galli  dicunt,  idcirco  M.  Fon¬ 
teius  nocens  existimandus  est:  quid  mihi  opus  est 
sapiente  iudice?  quid  aequo  quaesitore?  quid  oratore 
non  stulto?  Dicunt  enim  Galli.  Negare  non  possu- 
mus.  Hie  si  ingeniosi  et  periti  et  aequi  iudicis  has 
partes  esse  existimatis,  ut,  quoniam  quidem  testes 
dicunt,  sine  ulla  dubitatione  credendum  sit:  Salus 
ipsa  virorum  fortium  innocentiam  tueri  non  potest; 
sin  autem  in  rebus  iudicandis  non  minimam  partem 
ad  unam  quamque  rem  existimandam  momentoque 
suo  ponderandam  sapientia  iudicis  tenet:  nae  multo 
vestrae  maiores  gravioresque  partes  sunt  ad  cogitan- 
dum,  quam  ad  dicendum  meae.  22.  Mihi  enim  sem¬ 
per  una  quaque  de  re  testis  non  solum  semel,  verum 
etiam  breviter  interrogandus,  et  saepe  etiam  non  in- 
terrogandus ;  ne  aut  irato  facultas  ad  dicendum  data 
aut  cupido  auctoritas  attributa  esse  videatur.  Vos  et 
saepius  eamdem  rem  animis  agitare  et  diutius  uno  de 
teste  cogitare  potestis:  et,  si  quem  nos  interrogare 
noluimus,  quae  caussa  nobis  tacendi  fuerit,  existi- 
mare  debetis.  Quamobrem,  si  hoc  iudici  praescri- 
ptum  lege  aut  officio  putatis ,  testibus  credere :  nihil 
est,  cur  alius  alio  iudice  melior  aut  sapientior  existi- 
metur.  Unum  est  enim  et  simplex  aurium  iudicium, 
et  promiscue  et  communiter  stultis  ac  sapientibus  ab 
natura  datum.  23.  Quid  est  igitur,  ubi  elucere  possit 
prudentia?  ubi  discerni  stultus  auditor  et  credulus 
ab  religioso  et  sapienti  iudice?  Nimirum  illud,  in  quo 
ea,  quae  dicuntur  a  testibus,  coniecturae  et  cogitationi 
traduntur,  quanta  auctoritate,  quanta  animi  aequita- 
te,  quanto  pudore,  quanta  fide,  quanta  religione, 
quanto  studio  existimationis  bonae,  quanta  cura, 
quanto  timore  dicantur.  VII.  An  vero  vos  id  in  te¬ 
stimoniis  hominum  barbarorum  dubitabitis,  quod 
persaepe,  et  nostra  et  patrum  memoria,  sapientissimi 
iudices  de  clarissimis  nostrae  civitatis  viris  dubitan- 
dum  non  putaverunt?  qui  Cn.  et  Q.  Caepionibus,  L. 
et  Q.  Metellis  testibus  in  Q.  Pompeium,  hominem 
novum,  non  crediderunt :  quorum  virtuti,  generi,  re¬ 
bus  gestis  fidem  et  auctoritatem  in  testimonio  cupi- 
ditatis  atque  inimicitiarum  suspicio  derogavit.  24. 
Ecquem  hominem  vidimus,  ecquem  vere  commemo- 
rare  possumus  parem  consilio,  gravitate,  constantia, 
ceteris  virtutibus,  honoris,  ingenii,  rerum  gestarum 
ornamentis  M.  Aemilio  Scauro  fuisse?  tamen  huius, 
cuius  iniurati  nutu  prope  terrarum  orbis  regebatur, 
iurati  testimonio  neque  in  C.  Fimbriam,  neque  in 
C.  Memmium  creditum  est.  Noluerunt  ii,  qui  iudi- 
cabant,  hanc  patere  inimicitiis  viam,  quem  quisque 
odisset,  ut  eum  testimonio  posset  tollere.  Quantus 
in  L.  Crasso  pudor  fuerit,  quod  ingenium,  quanta 
auctoritas,  quis  ignorat?  Tamen  is,  cuius  etiam  sermo 
testimonii  auctoritatem  habebat,  testimonio  ipso,  quae 
in  M.  Marcellum  inimico  animo  dixit,  probare  non 
potuit.  25.  Fuit,  fuit  illis  iudicibus  divinum  ac  sin- 
gulare,  iudices,  consilium,  qui  se  non  solum  de  reo, 

sed  etiam  tie  accusatore,  de  teste  iudicare  arbitraban- 
tur,  quid  fictum,  quid  fortuna  ac  tempore  allatum 
quid  pretio  corruptum ,  quid  spe  aut  metu  deprava- 
tum,  quid  a  cupiditate  aliqua  aut  inimicitiis  profectum 
videretur.  Quae  si  iudex  non  amplectetur  omnia 
consilio,  non  animo  ac  mente  circumspiciet:  si,  ut 
quidque  ex  illo  loco  dicetur,  ex  oraculo  aliquo  dici 
arbitrabitur:  profecto  satis  erit,  id  quod  dixi  antea, 
non  surdum  mdicem  huic  muneri  atque  officio  prae- 
esse.  Niliil  erit,  quamobrem  ille,  nescio  quis,  sapiens 
homo  ac  multarum  rerum  peritus  ad  res  iudicandas 
reqmratur  VIII.  26.  An  vero  illi  equites  Romani, 
quos  nos  vidimus,  qui  nuper  in  republica  iudiciisque 
maximis  floruerunt,  habuerunt  tantum  animi,  tantum 
roboris,  ut  M.  Scauro  testi  non  crederent:  vos  Volca- 

r-u,q  c-U-e^^°^ro?um  testimoniis  non  credere  time- 
tis  .  Si  immico  testi  credi  non  oportuit,  inimicior  Mar¬ 
cello  Lrassus,  aut  Fimbriae  Scaurus  ex  civilibus  slu- 
dns  atque  obtrectatione  domestica,  quam  huic  Galli? 
quorum,  qui  optima  in  caussa  sunt,  equites,  frumen- 
tum,  pecuniam  semel  atque  iterum,  ac  saepius  invi- 
tissimi,  dare  coacti  sunt :  ceteri,  partim  ex  veteribus 
bellis  agro  mulctati,  partim  ab  hoc  ipso  bello  superati 
et  oppressi.  27.  Si,  qui  ob  aliquod  emolumentum 
suum  cupidius  aliquid  dicere  videntur,  iis  credi  non 
convenit;  credo  maius  emolumentum  Caepionibus  et 
JMetellis  propositum  fuisse  ex  Q.  Pompeii  damnatio- 
ne,  quum  studiorum  suorum  obtrectatorem  sustulis- 
seut,  quam  cunctae  Galliae  ex  M.  Fonteii  calamitate: 
in  qua  ilia  provincia  prope  suam  immunitatem  ac  li- 
bertatem  positam  esse  arbitratur. 

An,  si  homines  ipsos  spectare  convenit,  (id  quod 
in  teste  profecto  valere  plurimum  debet,)  non  modo 
cum  summis  civitatis  nostrae  viris ,  sed  cum  infimo 
cive  Romano  quisquam  amplissimus  Galliae  compa- 
randus  est?  Scit  Indutiomarus,  quid  sit  testimonium 
c  icere  .  movetur  eo  timore ,  quo  nostrum  unus  quis- 
que,  quum  in  earn  locum  productus  est?  IX.  28.  Re- 
cordamini,  iudices,  quanto  opere  laborare  soleatis, 
non  modo  quid  dicatis  pro  testimonio,  sed  etiam,  qui- 
bus  verbis  utamini,  ne  quod  minus  moderate  positum 
ne  quod  ab  aliqua  cupiditate  prolapsum  verbum  esse 
videatur :  vultu  denique  laboratis,  ne  qua  significari 
possit  suspicio  cupiditatis:  ut  et,  quum  proditis,  exi- 
stimatio  sit  quaedam  tacita  de  vobis  pudoris  ac  reli- 
gionis,  et,  quum  disceditis,  ea  diligenter  conservata 
ac  retenta  videatur.  29.  Credo,  haec  eadem  Indutio- 
marum  in  testimonio  timuisse  aut  cogitavisse :  qui 
primum  illud  verbum  consideratissimum  nostrae  con- 
suetudinis,  arbitror,  quo  nos  etiam  tunc  utimur, 
quum  ea  dicimus  iurati,  quae  comperta  habemus, 
quae  ipsi  vidimus,  ex  toto  testimonio  suo  sustulit 
atque  omnia  se  scire  dixit.  Verebatur  enim  videlicet, 
ne  quid  apud  vos  populumque  Romanum  de  existi- 
matione  sua  deperderet ,  ne  qua  fama  consequeretur 
eiusmodi,  Indutiomarum ,  talem  virum,  tam  cupide, 
tarn  temere  dixisse.  Non  intelligebat,  se  in  testimo¬ 
nio  nihil  praeter  vocem  et  os  et  audaciam  neque  ci- 
vibus  suis,  neque  accusatoribus  nostris  praestare  de— 
here.  30.  An  vero  istas  nationes  religione  iurisiu- 
randi  ac  metu  deorum  immortalium  in  testimoniis 
dicendis  commoveri  arbitramini,  quae  tantum  a  ce- 
terarum  gentium  more  ac  natura  dissentiunt?  quod 
ceterae  pro  religionibus  suis  bella  suscipiunt,  istae 
contra  omnium  religiones :  illae  in  bellis  gerendis  ab 
tins  immortalibus  pacem  ac  veniam  petunt,  istae  cum 
ipsis  dus  immortalibus  bella  gesserunt.  X.  Hae  sunt 


nationes ,  quae  quondam  tam  longe  ab  suis  sedibus 
De  phos  usque  ad  Apollinem  Pythium  atque  ad  ora- 
culum  orbis  terrae  vexandum  ac  spoliandum  profe- 
ctae  sunt.  Ab  nsdem  gentibus  sanctis  et  in  testimo¬ 
nio  religiosis  obsessum  Capitolium  est  atque  ille  Iup- 
piter,  cuius  nomine  maiores  nostri  vinctam  testimo- 
morum  fidem  esse  voluerunt.  31.  Postremohis  quid- 
quam  sanctum  ac  religiosum  videri  potest,  qui,  etiam- 
si  quando  aliquo  metu  adducti  deos  placandos  esse 
arbitrantur ,  humanis  hostiis  eorum  aras  ac  templa 
iunestant .  ut  ne  religionem  quidem  colere  possint, 
nisi  earn  ipsam  prius  scelere  violarint.  Quis  enim 
ignorat,  eos  usque  ad  hanc  diem  retinere  illam  im- 
manem  ac  barbaram  consuetudinem  hominum  immo- 
landorum?  Quamobrem,  quali  fide,  quali  pietate  ex- 
istimatis  esse  eos,  qui  etiam  deos  immortales  arbi- 
trentur  hominum  scelere  et  sanguine  facillime  posse 
p  acan .  yiirn  his  vos  testibus  vestram  religionem 
comungetis .  ab  his  quidquam  sancte  aut  moderate 
dictum  putabitis?  32.  Hoc  vestrae  mentes  tam  castae, 
am  integrae  sibi  suscipient,  ut,  quum  omnes  legati 
nostri,  qui  illo  triennio  in  Galliam  venerunt,  omnes 
equites  Romani,  qui  in  ilia  provincia  fuerunt,  omnes 
negotiatores  eius  provinciae,  denique  omnes,  in  Gal¬ 
lia  qiq  sunt,  socii  populi  Romani  atque  amici,  M. 
r  onteium  incolumem  esse  cupiant,  iurati  privatim  et 
pubhce  laudent,  vos  tamen  cum  Gallis  iurare  mali- 
“s.-  quiod  ut  secuti  esse  videamini?  Voluntatemne  ho¬ 
minum  .  gravior  igitur  vobis  erit  hostium  voluntas 
quam  civium?  An  dignitatem  testium?  potestis  igitur 
ignotos  notis,  iniquos  aequis,  alienigenas  domesticis, 
cupidos  moderatis  ,  mercenarios  gratuitis,  impios  re- 
hgiosis  inimicissimos  huic  imperio  ac  nomini  bonis 
ac  ndelibus  et  sociis  et  civibus  anteferre? 

.  .  ,33-.An  vero  dubitatis,  iudices,  quin  insitas 

lmmicitias  istae  gentes  omnes  et  habeant  et  gerant 
cum  populi  Romani  nomine?  Sic  existimatis  eos  hie 
sagatos  bracatosque  yersari,  animo  demisso  atque  hu- 
mili,  ut  solent  ii,  qui  affecti  iniuriis  ad  opem  iudicum 
supphees  inferioresque  confugiunt?  Nihil  vero  mi¬ 
nus  IIi  contra  vagantur  laeti  atque  erecti  passim  to¬ 
to  loro  cum  quibusdam  minis  et  barbaro  atque  im- 
mam  terrore  verborum :  quod  ego  profecto  non  cre- 
derem,  nisi  aliquoties  ex  ipsis  accusatoribus  vobis- 
cum  simul ,  iudices ,  audissem :  quum  praeciperent 
ut  caveretis,  ne,  hoc  absoluto,  novum  aliquod  helium 
Galhcum  concitaretur.  34.  Si  M.  Fonteium,  iudices, 
in  caussa  deficerent  omnia :  si  turpi  adolescentia,  vita 
infami ,  magistratibus,  quos  ante  oculos  vestros  ges- 
sit,  convictus  virorum  bonorum  testimoniis  ;  legatio- 
nibus  flagitiose  obitis,  invisus  suis  omnibus,  iniudi- 
cium  vocaretur:  si  in  eo  iudicio  colonorum  populi 
Romani  Narbonensium,  fidelissimorum  sociorum  Mas- 
si  lensium,  civium  Romanorum  omnium  testimoniis 
tabuhsque  premeretur :  tamen  esset  vobis  magno  ope¬ 
re  providendum,  ne,  quos  ita  afflictos  a  vestns  patri- 
bus  maionbusque  accepissetis ,  ut  contemnendi  es- 
sent  ,  eos  pertimuisse  et  eorum  minis  et  terrore  com- 
moti  esse  videremini.  35.  Nunc  vero,  quum  laedat 
nemo  bonus ,  laudent  omnes  vestri  cives  atque  socii : 
oppugnent  ii,  qui  saepissime  hanc  urbem  et  hoc  im- 
perium  oppugnarunt:  quumque  inimici  M.  Fonteii 
vobis  ac  populo  Romano  minentur,  amici  ac  propin- 
qui  supplicent  vobis;  dubitabitis,  non  modo  veftris 
civibus  ,  qui  maxime  gloria  ac  laude  ducuntur,  ve- 
rum  etiam  exteris  nalionibus  ac  gentibus  ostendere 
vos  in  sententiis  ferendis  civi  parcere,  quam  hosti 

cedere  maluisse?  XII.  36.  Magna  mehercule  caussa, 
iudices,  absolutionis  cum  ceteris  caussis  haec  est,  ne 
qua  insignis  huic  imperio  macula  atque  ignominia 
suscipiatur,  si  hoc  ita  perlatum  erit  in  Galliam,  se- 
natum  equitesque  populi  Romani  non  testimoniis 
Gallorum,  sed  minis  commotos,  rem  ad  illorum  libi- 
dinem  iudicasse.  Ita  vero,  si  illi  bellum  facere  cona- 
buntur,  excitandus  nobis  erit  ab  inferis  C.  Marius, 
qui  Indutiomaro  isti  minaci  atque  arroganti  par  in 
belligerando  esse  possit:  excitandus  Cn.  Domitius  et 
Q.  Maximus,  qui  nationem  Allobrogum  et  reliquas 
suis  iterum  armis  conficiat  atque  opprimat :  aut,  quo- 
niam  id  quidem  non  potest,  orandus  erit  nobis  ami¬ 
cus  meus,  M.  Plaetorius,  ut  suos  novos  clientes  a 
hello  faciendo  deterreat,  ut  eorum  iratos  animos  at¬ 
que  horribiles  impetus  deprecetur:  aut,  si  non  pote- 
rit,  M.  Fabium  subscriptorem  eius  rogabimus,  ut  Al¬ 
lobrogum  animos  midget,  quoniam  apud  illos  Fabio- 
rum  nomen  est  amplissimum:  ut  velint  isti  autquie- 
scere,  id  quod  victi  ac  subacti  solent,  aut,  quum  mi- 
nantur,  intelligere,  se  populo  Romano  non  metum 
belli,  sed  spem  triumphi  ostendere. 

37.  Quod  si  in  turpi  reo  padendum  non  esset,  ut 
quidquam  isti  se  minis  profecisse  arbitrarentur :  quid 
faciendum  vobis  in  M.  Fonteio  arbitramini?  de  quo 
homine ,  iudices ,  (iam  enim  mihi  videor  hoc ,  prope 
caussa  duabus  actionibus  perorata,  debere  dicere,)  de 
quo  vos  homine  ne  ab  inimicis  quidem  ullum  fictum 
probrosum  non  modo  crimen,  sed  ne  maledictum  qui¬ 
dem  audistis.  Ecquis  umquam  reus,  praesertim  in 
hac  vitae  ratione  versatus,  in  honoribus  petendis,  in 
potestatibus,  in  imperiis  gerendis,  sic  accusatus  est, 
ut  nullum  probrum,  nullum  facinus,  nulla  turpi  tu- 
do,  quae  a  libidine,  aut  a  petulantia,  aut  ab  audacia 
nata  esset,  ab  accusatore  obiiceretur,  si  non  vera,  at 
tamen  ficla  cum  aliqua  ratione  ac  suspicione? 

XIII.  38.  M.  Aemilium  Scaurum,  summum  no- 
strae  civitatis  virum,  scimus  accusatum  a  M.  Bruto. 
Exstant  orationes,  ex  quibus  intelligi  potest,  multa 
in  ilium  ipsum  Scaurum  esse  dicta;  falso:  quis  ne- 
gat?  verumtamen  ab  inimico  dicta  et  obiecta.  Quam 
multa  M’.  Aquillius  audivit  in  suo  iudicio?  quam 
multa  L.  Cotta?  denique  P.  Rutilius:  qui,  etsi  da- 
mnatus  est,  mihi  videtur  tamen  inter  viros  optimos 
atque  innocentissimos  esse  numerandus.  Ille  igitur 
ipse  homo  sanctissimus  ac  temperantissimus  multa 
audivit  in  sua  caussa ,  quae  ad  suspicionem  stupro- 
rum,  ad  libidinem  pertinerent.  39.  Exstat  oratio  ho- 
ininis  (ut  opinio  mea  fert)  nostrorum  hominum  longe 
ingeniosissimi  atque  eloquentissimi,  C.  Gracchi:  qua 
in  oratione  permulta  in  L.  Pisonem  turpia  ac  flagitio- 
sa  dicuntur.  At  in  quem  virum?  qui  tanta  virtute 
atque  integritate  fuit,  ut  etiam  illis  optimis  tempori- 
bus,  quum  hominem  invenire  nequam  neminem  pos¬ 
ses,  solus  tamen  Frugi  nominaretur.  Quem  quum  in 
concionem  Gracchus  vocari  iuberet,  et  viator  quaere- 
ret,  quem  Pisonem?  quod  erant  plures:  cogis  me,  in¬ 
quit,  dicere  inimicum  meum  Frugi.  Is  igitur  vir, 
quem  ne  inimicus  quidem  satis  in  appellando  signi- 
ficare  poterat,  nisi  ante  laudasset:  qui  unocognomine 
declarabatur ,  non  modo  quis  esset,  sed  etiam  qualis 
esset:  tamen  in  falsam  atque  iniquam  probrorum  in- 
simulationem  vocabatur.  40.  M.  Fonteius  ita  duabus 
actionibus  accusatus  est,  ut  obiectum  nihil  sit,  quo 
significari  vestigium  libidinis,  petulantiae,  crudelita- 
tis,  audaciae  possit.  Non  modo  nullum  facinus  hu- 
ius  protulerunt,  sed  ne  dictum  quidem  aliquod  re- 


prehenderunt.  XIV.  Quod  si,  aut  quantam  volunla- 
tem  habent  ad  hunc  opprimendum ,  aut  quantam  ad 
maledicendum  licentiam,  tantum  haberent  aut  ad 
ementiendum  animi,  aut  ad  fingendum  ingenii :  non 
meliore  fortuna  ad  probra  non  audienda  Fonteius, 
quam  illi,  de  quibus  antea  commemoravi,  fuisset. 
Frugi  igitur  hominem,  iudices,  frugi,  inquam,  et  in 
omnibus  vitae  partibus  moderatum  ac  temperantem, 
plenum  pudoris,  plenum  officii,  plenum  religionis, 
videtis  positum  in  vestra  fide  ac  potestate:  atque  ita, 
ut  commissus  sit  fidei,  permissus  potestati. 

41.  Videte  igitur,  utrum  sit  aequius,  hominem 
honestissimum,  virum  fortissimum ,  civem  optimum 
dedi  inimicissimis  atque  immanissimis  nationibus, 
an  reddi  amicis:  praesertim  quum  tot  res  sint,  quae 
vestris  animis  pro  huius  innocentis  salute  supplicent: 
primum  generis  antiquitas,  quam  Tusculo,  exclaris- 
simo  municipio,  profectam,  in  monumentis  rerum  ge- 
starum  incisam  ac  notatam  videmus:  turn  autem 
continuae  praeturae,  quae  et  ceteris  ornamentis  et 
existimatione  innocentiae  maxime  floruerunt:  deinde 
recens  memoria  parentis ,  cuius  sanguine  non  solum 
Asculanorum  manus,  a  qua  interfectus  est,  sed  totum 
ill ud  sociale  bellum  macula  sceleris  imbutum  est: 
postremo  ipse,  quum  in  omnibus  vitae  partibus  ho- 
nestus  atque  integer,  turn  in  re  militari  cum  summi 
consilii  et  maximi  animi,  turn  vero  usu  quoque  bel- 
lorum  gerendorum  in  primis  eorum- hominum,  qui 
nunc  sunt,  exercitatus.  XV.  42.  Quare  si  etiam  mo- 
nendi  estis  a  me,  iudices,  quod  non  estis,  videor  hoc 
leviter  pro  mea  auctoritate  vobis  praecipere  posse,  ut 
ex  eo  genere  homines ,  quorum  cognita  virtus,  indu- 
stria,  felicitas  in  re  militari  sit,  diligenter  vobis  reti- 
nendos  existimetis.  Fuit  enim  maior  talium  virorum 
in  hac  republica  copia:  quae  quum  esset,  tamen  eo¬ 
rum  non  modo  saluti,  sed  etiam  honori  consulebatur. 
Quid  nunc  vobis  faciendum  est,  studiis  militaribus 
apud  iuventutem  obsoletis :  hominibus  autem  ac  sum- 
mis  ducibus  partim  aetate,  partim  civitatis  discordiis 
ac  reipublicae  calamitate  consumptis:  quum  totbella 
aut  a  nobis  necessario  suscipiantur,  aut  subito  atque 
improvisa  nascantur?  nonne  et  hominem  ipsum  ad 
dubia  reipublicae  tempora  reservandum,  et  ceteros 
studio  laudis  ac  virtutis  inflammandos  putatis?  43. 
Recordamini,  quos  legatos  nuper  in  bello  L.  Iulius, 
quos  P.  Rutilius,  quos  L.  Cato,  quos  Cn.  Pompeius 
habuerit.  Scietis  fuisse  turn  M.  Cornutum,  L.  Cin- 
nam,  L.  Sullam,  praetorios  homines,  belli  gerendi 
peritissimos :  praeterea  C.  Marium,  P.  Didium,  Q. 
Catulum,  P.  Crassum,  non  litteris  homines  ad  rei 
militaris  scientiam,  sed  rebus  gestis  ac  victoriis  eru- 
ditos.  Age  vero,  nunc  inserite  oculos  in  curiam,  in- 
trospicite  penitus  in  omnes  reipublicae  partes :  utrum 
videtis  nihil  posse  accidere,  ut  tales  viri  desiderandi 
sint,  an,  si  acciderit,  eorum  hominum  copia  populum 
Romanum  abundare?  Quae  si  diligenter  attendetis, 
profecto,  iudices,  virum  ad  labores  belli  impigrum, 
ad  pericula  fortem,  ad  usum  ac  disciplinam  peritum, 
ad  consilia  prudentem,  ad  casum  fortunamque  feli- 
cem  domi  vobis  ac  liberis  vestris  retinere,  quam  ini¬ 
micissimis  populi  Romani  nationibus  et  crudelissi- 
mis  tradere  et  condemnare  maletis. 

XVI.  44.  At  infestis  prope  signis  inferuntur  Gal li 
in  Fonteium,  et  instant  atque  urgent  summo  cum 
studio,  summa  cum  audacia.  Nos  vero,  iudices,  non 
et  multis  et  firmis  praesidiis,  vobis  adiutoribus,  isti 
immani  atque  intolerandae  barbariae  rcsistemus?  Pri- 

mum  obiicitur  contra  istorum  impetus  Macedonia, 
fidelis  et  arnica  populo  Romano  provincia :  quae  quum 
se  ac  suas  urbes  non  solum  consilio,  sed  etiam  manu 
Fonteii  conservatam  esse  dicat,  ut  ilia  per  hunc  a 
Thracum  adventu  ac  depopulatione  defensa  est,  sic 
ab  bums  nunc  capite  Gallorum  impetus  terroresque 
depelht.  45.  Gonstituitur  ex  altera  parte  ulterior  Hi- 
spania,  quae  profecto  non  modo  religione  sua  resiste- 
re  istorum  cupiditati  potest,  sed  etiam  sceleratorum 
hominum  periuria  testimoniis  ac  laudationibus  suis 
refutare.  Atque  ex  ipsa  etiam  Gallia  fidelissima  et 
gravissima  auxiha  sumuntur.  Venit  huic  subsidio, 
misero  atque  innocenti,  Massiliensium  cuncta  civitasj 
quae  non  solum  ob  earn  caussam  laborat,  ut  huic,  a 
quo  ipsa  servata  est,  parem  gratiam  referre  videatur : 
sed  etiam ,  quod  ea  conditione  atque  eo  fato  se  in  his 
terris  collocatam  esse  arbitratur,  ne  quid  nostris  ho- 
minibus  illae  gentes  nocere  possint.  46.  Propumiat 
pariter  pro  salute  M.  Fonteii  Narbonensis  colonia, 
quae  per  hunc  ipsa  nuper  obsidione  hostium  libera¬ 
ls  nunc  eiusdem  miseriis  ac  periculis  commovetur. 
Denique ,  ut  oportet  bello  Gallico ,  ut  maiorum  iura 
moresque  praescribunt,  nemo  est  civis  Romanus,  qui 
sibi  ul la  excusatione  utendum  putet.  Omnes  illius 
provinciae  publicani ,  agricolae,  pecuarii,  ceteri  ne¬ 
gotiators,  uno  animo  M.  Fonteium  atque  una  voce 
defendunt.  XVII.  Quod  si  tantas  auxiliorum  nostro- 
rum  copias  Indutiomarus  ipse  despexerit,  dux  Allo- 
brogum  ceterorumque  Gallorum :  num  etiam  de  ma- 
tris  hunc  complexu,  lectissimae  miserrimaeque  femi- 
nae,  vobis  inspectantibus,  avellet  atque  abstrahet? 
praesertim  quum  virgo  Vestalis  ex  altera  parte  ger- 
manum  fratrem  compiexa  teneat,  vestramque,  iudi- 
ces ,  ac  populi  Romani  fidem  imploret :  quae  pro  vo¬ 
bis  liberisque  vestris  tot  annos  in  diis  immortalibus 
placandis  occupata  est,  ut  ea  nunc  pro  salute  sua  fra- 
trisque  sui  animos  vestros  placare  possit.  47.  Cui 
miserae  quod  praesidium,  quod  solatium  reliquum 
est  ,  hoc  amisso?  Nam  ceterae  feminae  gignere  ipsae 
sibi  praesidia,  et  habere  domi  fortunarum  omnium 


socium  participemque  possunt:  huic  vero  virmni 
quid  est  praeter  fratrem,  quod  aut  iucundunfaut 
carum  esse  possit?  Nolite  pati,  iudices,  aras  deorum 
immortahum  Vestaeque  matris  quotidianis  virinis 
lamentationibus  de  vestro  iudicio  commoneri.  Pro- 
spicite,  ne  ille  ignis  aeternus,  nocturnis  Fonteiae  la- 
horibus  vigilnsque  servatus,  sacerdotis  vestrae  lacri- 
mis  exstinctus  esse  dicatur.  48.  Tendit  ad  vos  vin?o 
Vestalis  manus  supplices,  easdem,  quas  pro  vobis 
dns  immortalibus  tendere  consuevit:  cavete,  neperi- 
culosum  superbumque  sit,  eius  vos  obsecrationem 
sepudiare,  cuius  preces  si  dii  aspernarentur ,  haec 
ralva  esse  non  possent.  Videtisne  subito,  iudices 
virum  fortissimum,  M.  Fonteium,  parentis  et  sororis 
commemoratione  lacrimas  profudisse?  Qui  numquam 
in  awe  pertimuerit,  qui  se  armatus  saepe  in  hostium 
manum  multitudinemque  immiserit,  quum  in  eius- 
modi  periculis  eadem  se  solatia  suis  relinquere  arbi- 
traretur,  quae  suus  pater  sibi  reliquisset :  idem  nunc 
conturbato  animo  pertimescit,  ne  non  modo  ornamen- 
to  et  adiumento  non  sit  suis,  sed  etiam  cum  acerbis- 
simo  luctu  dedecus  aeternum  miseris  atque  ionomi- 
mam  relinquat.  49.  0  fortunam  longe  disparem  M 
,  ontei  1  si  deligere  potuisses,  ut  potius  telis  tibi  Gal¬ 
lorum,  quam  periuriis  intereundum  esset.  Turn  enim 
vitae  socia  virtus,  mortis  comes  gloria  fuisset:  nunc 
vero  qui  est  dolor,  victoriae  te  atque  imperii  poenas 
ad  eorum  arbitnum  sufferre,  qui  aut  victi  armis  sunt 
aut  invitissimi  paruerunt!  A  quo  periculo  defendite’ 
iudices,  civem  fortem  atque  innocentem:  curate  ut 
nostris  testibus  plus,  quam  alienigenis  credidisse'vi- 
deamini:  plus  saluti  civium,  quam  hostium  libidini 
consuluisse:  graviorem  duxisse  eius  obsecrationem 
quae  vestris  sacris  praesit,  quam  eorum  audaciam, 
qui  cum  omnium  sacris  delubrisque  bella  gesserunt- 
postremo  prospicite,  iudices,  id  quod  ad  dignitatem 
popuh  Romani  maxime  pertinet,  ut  plus  apud  vos 
preces  virgmis  Vestalis,  quam  minae  Gallorum  va- 
luisse  videantur. 

Huec  oratio  «  Cicerone  habita  est  Q.  Hortensio  Q.  Caecilio  Meteilo  Cretico  coss.  f(m.  p.  U.  e.j. 


ARG.  M.  Fulcinius  Tarquiuiensis  Cnesenniae  uxori  nio- 
riens  usumfriictum  bonorum  suorum  Iejravit,  ut  frueretur  una 
cum  lilio  berede  instituto.  Ilia  mortuo  etiam  lilio  ex  bonis  au- 
ctione  vemlitis  fuiulum  emere  conslituit:  idque  neffotium  dat 


•Sex.  Aebutio,  cui  fundus,  Cnesenniae  pecunia  emptus,  fnit.  addi- 
ctus.  Postea  quum  Caesennia  A.  Caeeinam,  cui  nupserat,  hcre- 
dem  reliquisset:  Aebutius  bunc  fundum  suum  esse  dixit,  sua  se 
sibi  pecunia  cum  emisse,  ex  argentarii  tabulis  arguens.’  Atlii- 

cieljat  praeterea,  Caecinam,  quod  Volaterranis  esset  a  Sulla  ci- 
vitas  adempta,  non  posse  heredem  esse  Caesenniae.  Sed  quum 
esset  constitutum ,  qua  die  in  rem  praesentem  venirent,  ut  Cae- 
cina  ? noribus ,  vi,  sed  civili,  quotidiana ,  de  fundo  deductus  in¬ 
terdictum  a  praetore  postularet ;  Aebutius  Caecinam  fundum  in- 
gredi  conantem ,  armatis  hominibus  per  vim  aditu  prohibuit. 
Caecina  interdictum  a  praetore  Dolabella  impetravit  de  vi  ar¬ 
matis  hominibus,  ut,  unde  deiectus  esset,  oo  restitueretur.  Ae- 
butius  se  (vim  factam)  restituisse,  h.  e.  non  vi  deiecisse  con¬ 
tends.  In  eo  sponsio  facta  est,  atque  de  ea  ut  cognoscerent,  re- 
cuperatores  a  praetore  dati.  Omnino  igitur  Cicero  propositum 
babet  ostendere:  primo ,  vere  deiectum  esse  Caecinam,  etiamsi 
aditu  ipso  prohibitus  esset  neque  ipsum  fundum  ingressus,  c. 

g _ 14.  quocirca  negabat  Aebutius  eum  esse  deiectum;  deinde 

vim  Caecinae  factam  esse,  c.  14.  sqq.  hoc  loco  eleganter  de  legi- 
bus  e  consilio  potius  quam  verbo  interpretandis  disputans.  Ad 
illam  vero  de  Sullana  lege  obiectionem  c.  33.  sqq.  respondet,  e 
clausula  quum  illius  turn  omnium  legum :  Si  quid  ius  non  esset 
rogari,  eius  ea  lege  nihilum  rogutum:  multa  esse,  quae  ius  non 
sitrogari:  huiusmodi  etiam  fuisse  de  civitate  Volaterranis  adi- 
menda:  deinde  ita  de  civitate  tulisse  Sullam,  ut  nexa,  h.  e.  em- 
ptiones  per  aes  et  libram,  et  hereditates  non  sustulerit. 

I.  \.  Si,  quantum  in  agro  locisque  desertis  au- 
dacia  potest ,  tantum  in  foro  atque  in  iudiciis  impu- 
dentia  valeret:  non  minus  nunc  in  caussa  cederet  A. 
Caecina  Sex.  Aebutii  impudentiae,  quam  turn  in  vi 
facienda  cessit  audaciae.  Yerum  et  illud  considerati 
hominis  esse  putavit,  qua  de  re  iure  decertari  opor- 
teret ,  armis  non  contendere :  et  hoc  constantis ,  qui- 
cum  vi  et  armis  certare  noluisset,  eum  iure  iudicio- 
que  superare.  2.  Ac  mihi  quidem  quum  audax  prae- 
cipue  fuisse  videtur  Aebutius  in  convocandis  homi¬ 
nibus  et  armandis,  turn  impudens  in  iudicio;  non  so¬ 
lum  quod  in  iudicium  venire  ausus  est,  (nam  id  qui¬ 
dem  ,  tametsi  improbe  fit  in  aperta  re,  tamen  malitia 
est  iam  usitatum,)  sed  quod  non  dubitavit  id  ipsum, 
quod  arguitur,  confiteri.  Nisi  forte  hoc  rationis  ha- 
bnit,  quoniam,  si  facta  vis  esset  moribus,  superior  in 
possessione  retinenda  non  fuisset;  quia  contra  ius 
moremque  facta  sit,  A.  Caecinam  cum  amicis  metu 
perterritum  profugisse:  nunc  quoque  in  iudicio,  si 
caussa  more  institutoque  omnium  defendatur,  nos  in- 
feriores  in  agendo  non  futuros:  sin  a  consuetudine 
recedatur,  se,  quo  impudentius  egerit,  hoc  superio- 
rem  discessurum.  Quasi  vero  aut  idem  possit  in  iu¬ 
dicio  improbitas,  quod  in  vi  confidentia,  aut  nos  non 
eo  libentius  turn  audaciae  cesserimus ,  quo  nunc  im¬ 
pudentiae  facilius  obsisteremus.  3.  Itaque  longe  alia 
ratione,  recuperatores ,  ad  agendam  caussam  hac 
actione  venio,  atque  initio  veneram.  Turn  enim  no- 
strae  caussae  spes  erat  posita  in  defensione  mea, 
nunc  in  confessione  adversarii:  turn  in  nostris,  nunc 
vero  in  illorum  testibus :  de  quibus  ego  antea  labo- 
rabam,  ne,  si  improbi  essent,  falsi  aliquid  dicerent; 
si  probi  existimarentur,  quod  dixissent,  probarent: 
nunc  sum  animo  aequissimo.  Si  enim  sunt  viri  bo- 
ni,  me  adiuvant,  quum  id  iurati  dicunt,  quod  ego 
iniuratus  insimulo.  Sin  autem  minus  idonei  ;  me  non 
laedunt:  quum,  iis  sive  creditur,  creditur  hoc  ipsum, 
quod  nos  arguimus,  sive  Tides  non  habetur,  de  adver¬ 
sarii  testium  fide  derogatur.  II.  4.  Verumtamen  quum 
illorum  caussae  actionem  considero,  non  video,  quid 
impudentius  dici  possit  ;  quum  autem  vestram  in  iu- 
dicando  dubitationem,  vereor,  ne  id,  quod  videntur 
impudenter  fecisse,  astute  et  callide  fecerint.  Nam, 
si  negassent  vim  hominibus  armatis  esse  factam ,  fa¬ 
cile  honestissimis  testibus  in  re  perspicua  tencren- 
tur ;  sin  confessi  essent  et  id ,  quod  nullo  tempore 


iure  fieri  potest,  turn  ab  se  iure  factum  esse  defende- 
rent:  sperarunt,  id  quod  assecuti  sunt,  se  iniecturos 
vobis  caussam  deliberandi  et  iudicandi  iustam  mo- 
ram  ac  religionem.  Simul  illud,  quod  indignissimum 
est,  futurum  arbitrati  sunt,  ut  in  hac  caussa  non  de 
improbitate  Sex.  Aebutii,  sed  de  iure  civili  iudicium 
fieri  videretur.  5.  Qua  in  re,  si  mihi  esset  unius 
A.  Caecinae  caussa  agenda,  profiterer  satis  idoneum 
esse  me  defensorem,  propterea  quod  fidem  meam  di- 
ligentiamque  praestarem,  quae  quum  sunt  in  actore 
caussae,  nihil  est,  in  re  praesertim  aperta  ac  simplici, 
quod  excellens  ingenium  requiratur.  Sed  quum  de 
eo  iure  mihi  dicendum  sit,  quod  pertineat  ad  omnes, 
quod  constitutum  sit  a  maioribus,  conservatum  usque 
I  ad  hoc  tempus ;  quo  sublato  non  solum  pars  aliqua 
iuris  deminuta,  sed  etiam  vis  ea,  quae  iuri  maxime 
est  adversaria,  iudicio  confirmata  esse  videatur:  video 


j  summi  ingenii  caussam  esse,  non,  uti  demonstretur, 

!  quod  ante  oculos  est,  sed  ne,  si  quis  vobis  error  in 
tanta  re  sit  obiectus,  omnes  potius  me  arbitrentur 
caussae,  quam  vos  religioni  vestrae  defuisse.  6. 
Quamquam  ego  mihi  sic  persuadeo,  recuperatores, 
non  vos  tarn  propter  iuris  obscuram  dubiamque  ra- 
tionem  bis  iam  de  eadem  caussa  dubitasse,  quam 
quod  videtur  ad  summam  illius  existimationem  hoc 
iudicium  pertinere,  moram  ad  condemnandum  acqui- 
sisse,  simul  et  illi  spatium  ad  sese  colligendum  de- 
disse.  Quod  quoniam  iam  in  consuetudinem  venit, 
et  id  viri  boni,  vestri  similes,  in  iudicando  faciunt, 
reprehendendum  fortasse  minus,  querendum  vero 
magis  etiam  videtur:  ideo  quod  omnia  iudicia  aut 
distrahendarum  controversiarum,  aut  puniendorum 
maleficiorum  caussa  reperta  sunt;  quorum  alterum 
levius  est,  propterea  quod  et  minus  laedit,  et  persaepe 
disceptatore  domestico  diiudicatur;  alterum  est  vehe- 
mentissimum ,  quod  et  ad  graviores  res  pertinet ,  et 
non  honorariam  operam  amici,  sed  severitatem  iudicis 
ac  vim  requirit.  7.  Quod  est  gravius,  et  cuius  rei 
caussa  maxime  iudicia  constituta  sunt,  id  iam  mala 
consuetudine  dissolutum  est.  Nam  ut  quaeque  res 
est  turpissima ,  sic  maxime  et  maturissime  vindicanda 
est:  at  de  eadem  hac,  quia  existimationis  periculum 
est,  tardissime  iudicatur.  III.  Qui  igitur  convenit, 
quae  caussa  fuerit  ad  constituendum  iudicium,  eam- 
dem  moram  esse  ad  iudicandum?  Si  quis,  quod  spo- 
pondit,  qua  in  re  verbo  se  uno  obligavit,  id  non  facit, 
maturo  iudicio,  sine  ulla  religione  iudicis  condemna- 
tur :  qui  per  tutelam  aut  societatem  aut  rem  manda- 
tam  aut  fiduciae  rationem  fraudavit  quempiam,  in  eo, 
quo  delictum  maius  est,  eo  poena  est  tardior.  Est 
enim  turpe  iudicium,  et  facto  quidem  turpe.  8.  Vi- 
dete  igitur  quam  inique  accidat,  quia  res  indigna  sit, 
ideo  turpem  existimationem  sequi:  quia  turpis  exi- 
stimatio  sequatur,  ideo  rem  indignam  non  vindicari. 
At  si  quis  mihi  hoc  iudex  recuperatorve  dicat:  »Po- 
;  luisti  enim  leviore  actione  confligere :  potuisti  ad  tuum 
ius  faciliore  et  commodiore  iudicio  pervenire;  quare 
aut  muta  actionem ,  aut  noli  mihi  instare,  ut  iudicem ;« 
tamen  is  aut  timidior  videatur,  quam  fortem,  aut  cu- 
pidior,  quam  sapientem  iudicem  esse  aequum  est,  si 
aut  mihi  praescribat,  quemadmodum  meum  ius  per- 
sequar,  aut  ipse  id,  quod  ad  se  delatum  sit,  non  au- 
deat  iudicare.  Etenim  si  praetor  is,  qui  iudicia  dat, 
numquam  petitori  praestituit,  .qua  actione  ilium  uti 
velit:  videte  quam  iniquum  sit,  constituta  iam  re, 
iudicem,  quid  agi  potuerit,  aut  quid  possit,  non  quid 
I  actum  sit,  quaerere.  9.  Verumtamen  nimiae  vestrae 

benignitati  pareremus,  si  alia  ratione  ius  nostrum 
recuperare  possemus.  Nunc  vero  quis  est,  qui  am 
vrni  armatis  homimbus  factam  relinqui  putet  opor- 
teie,  aut  eius  rei  lemorem  actionem  nobis  aliciuam 

o.ea“«aSn,rverS,'‘?  &  P-  2  " 

sunt  In  pn  ]r:narUm  vel  CaPitis  illdicia  constituta 
bunt,  in  eo  potestis  atrocitatem  nostram  reprebende- 

re’  quum  videatis  nihil  aliud  actum,  nisi  possessio¬ 
nem  per  interdictum  esse  repetitam?  IV.  Verum  sive 
vos  existimationis  illius  periculum,  sive  iuris  duW- 

—  r„8  frCUfldl,U°  a?  aSus  rei 

Pi0  sustuhNfk  hS1  -am  VOblS’  saePius  Pro]ato  iudi- 

sam  nrofriin  f  ^  V°bis  hodierao  caus- 

s^  ic  dp  p  ei’am’  nG  duUius  de  controversia  no- 
ba  ac  de  commum  iure  dubitetis.  to.  Et,  si  forte 
videbor  altius  initium  rei  demonstrandae  petisse 
quam  me  ratio  iuris  et  ius,  de  quo  indicium  Pest  et 
natura  caussae  coegerit,  quaeso  ut  ignoscatis.  Non 
emm  minus  laborat  A.  Caecina,  ne  summo  iure  egis- 

M  F  T-CertU?  iUS  n°n  obtinuisse  videatur. 

Tarouiniln3niUS-  r.ecuPe™tores  ,•  e  municipio 

exisStus  PstqUtF  mi  SUae  CUm  Primis  h0nestus 
fecft  T  h nh  ■R°ma® .argentariam  non  ignobilem 

cit.  Is  habuit  in  matnmomo  Caesenniain  eodem 

e  municipio,  summo  loco  natam  et  probatissimam  fe- 

]DiS1CUtf  multis  ipse  rebus  ostendit,  et 
n  morte  sua  testamento  declaravit.  11  Iluic  Cae 

SS  ml t\VVS,°  -ndid”  lem- 

po  ibus  illis  difficillimis  solutionis.  Quum  uteretur 

ZTZ  -Ulme  fUa \  V°  muIieri  esset  res  cautior, 
fv  t ’  ut  111  eo  fnndo  dos  collocaretur.  Aliquanto 
post  lam  argentaria  dissoluta,  Fulcinius  huiAindo 

rr3aStur°nt T";  ^  ^  adi“ 

mercatur.  Montur  Fulcinius:  (multa  enim,  quae 

testarnenmT1  Vf1110?  SUnt  3  Caussa’  Praetermittam :) 
niium  1  facit  heredem,  quern  habebat  e  Caesennia 
(‘b  “  •  .USU,m  et  fructam  omnium  bonorum  suorum 
Caesenniae  legat,  ut  frueretur  una  cum  filio.  12. 
Magnus  honos  viri  mcundus  mulieri  fuisset,  si  diu- 
lurnum  esse  hcuisset.  Frueretur  enim  bonis  cum 
eo,  quern  sms  boms  heredem  esse  cupiebat,  et  ex  quo 
maximum  fructum  ipsa  capiebat.  Sed  hunc  fructum 
mature  fortuna  adennt.  Nam  brevi  tempore  M  Ful- 
cimus  adolescens  mortuus  est:  heredem  P.  Caesen- 
nmm  fecit:  uxori  grande  pondus  argenti  matrique 
partem  bonorum  maiorem  legavit.  Itaque  in  partem 
muheres  vocatae  sunt.  V.  13*  Quum  esset  haecZTo 
hereditaria  constituta:  Aebutius  iste,  qui  iamdiu  Cae- 
senmae  vnimtate  ac  sohtudine  aleretur,  ac  se  eius  in 
amiliantatem  insinuasset  hac  ratione,  ut  cum  aliquo 
suo  compendio  negotia  mulieris,  si  qua  acciderent 
controversiasque  susciperet:  versabatur  eo  quoque 
tempore  in  his  rationibus  auctionis  et  partitions  at- 
que  etiam  se  ipse  inferebat  et  intrudebat  et  in  earn 
opimonem  Caesenmam  adducebat,  ut  mulier  imperita 
>  n  Iputare,  agi  callide  posse,  ubi  „o„  ad^it 
nutius.  14.  Quam  personam  iam  ex  quotidiana  co- 
gnoscitis  vita  recuperatores ,  mulierum  assentatoris 
cognitons  viduarum,  defensoris  nimium  litigiosi,  con- 
citi  ad  rixam,  inepti  ac  stulti  inter  viros,  Inter  mu- 
leres  penti  iuris  et  callidi:  hanc  personam 
imponite  Aebutio:  is  enim  Caesenniae  fuit  Aebutius 
4miVn!?  qUaeratlf>  nurn  Propinquus?  nihil  alienius. 

Quis  SitnrU9  if3  n’  3Ut  3  vlro  traditus?  nihil  minus. 

Q  s  lgitur.  die,  die,  quern  supra  deformavi :  volun- 

fiF tn  n frm-1CU-  mV  ienS’  non  necessitudine  aliqua,  sed 
hcto  officio  simulataque  sedulitate  coniunctus;  mams 

JFouum °Sn°nFTqUam’ qUam  ali(Iuando 

io  Quum  esset,  ut  dicere  institueram,  constituta 
audio  Romae  suadebant  amici  cognatique  Caesen- 
mae  id  quod  ipsi  quoque  mulieri  in  meltem  venie- 
5  V  ' q.uomam  P°testas  esset  emendi  fundum  ilium 
Fulcimanum,  qui  fundo  eius  antiquo  continens  esset 

quummneSSe  ra!-0nem’  amittere  eiusmodi  occasionem  • 
quum  pi  aesertim  pecuma  ex  partitione  deberetur- 
nusquam  posse  earn  melius  collocari.  Itaque  hoc 
muher  facere  constituit :  mandat,  ut  fundum  sibi  enfat 
Cui  tsndem?  cui  putatis?  An  non  in  mentem  vend 
omnibus  dims  hoc  munus  esse  ad  omnia  mulieris 
neg°  ia  parati,  sine  quo  nihil  satis  caute,  nihil  satis 

caibde  agi  posset?  Recte  attenditis.  VI.  16  Aebutio 

negotium  datur.  Adest  ad  tabulam:  licetur  Aebu- 
tlUS;.  deterrentur  emptores  multi,  partim  gratia  Cae 

Saenfartim  6tiam  Preti°-  Fundus  addicitur  Ae- 
utio.  pecumam  argentario  promittit  Aebutius  •  quo 
testimomo  nunc  vir  optimus  utitur,  sibi  emptum  es^e. 
Quasi  vero  aut  nos  ei  negemus  addictum,  aut  turn 
quisquam  fuerit,  qui  dubitaret,  quin  ememtur  Cae 
senmae;  quum  id  plerique  scirent,  omnes  fere  au- 
dissent,  hi  coniectura  assequi  possent,  quum  pecunia 
Caesenniae  ex  ilia  hereditate  deberetur,  earn  Z2  !n 

praediA  o'  °eCa"„m0Xime  .expediret'  ess™‘  autem 
,  ..  ’  q^ae.mulien  niaxime  convenient,  ea  veni- 

i  ,  ®  ’  llceretV^.ls>  fiuem  Caesenniae  dare  operam  nemo 

mnaretur  sibi  emere  nemo  posset  suspicari.  17  Hac 

emptione  facta,  pecunia  solvitur  a  Caesennia  •  cuius 
ei  putat  iste  rationem  reddi  non  posse,  quod  ipse 
tabulas  averterit :  se  autem  habere  argentarii  tabulas 
in  quibus  sibi  expensa  pecunia  lata  sit  acceptanue 
relata:  quasi  id  aliter  fieri  oportuerit.  Quum^mliia 
da  facta  essent,  quemadmodum  nos  defendimus  Cae- 

nosF  A  frndUm  P°ssedit  locavitque :  neque  ita  multo 

Ft amentoGaSnae  Ut  in  paUCa  coa^ ,  te- 

slamento  facto  mulier  moritur.  Facit  heredem  py 

deunce  et  semimcia  Caecinam,  ex  duabus  sextulis 

M  Fulcimum,  libertum  superioris  viri,  Aebutio  sex- 

tulam  aspergit.  Hanc  sextuiam  ilia  mercedem  isti 

esse  voluit  assiduitatis  et  molestiae,  si  quamTusce 

perat.  Iste  autem  hac  sextula  se  ansTm  retkere' 

omnium  controversiarum  putat.  VII.  18  lam  nr  in 

cipio  ausus  est  dicere,  non  posse  heredem  esse/cae 
senmae  Caecinam:  quod  is  deteriore  iure  esset,  quam 
ce  en  Gives,  propter  incommodum  Volaterranorum 
calamitatemque  civilem.  Itaque  homo  timidus  im- 
ntuscjue,  qui  neque  animi  neque  consilii  satis  ha- 
beiet,  non  putavit  esse  tanti  hereditatem,  ut  de  civi- 
tate  in  dubium  veniret:  concessit,  credo  Aebutio 
quantum  vellet,  de  Caesenniae  bonis  ut  habet  im! 
mo,  ut  viro  forti  ac  sapienti  dignum  fuit  ita  caln 
mmam  stultitiamque  eius  obtrivit  ac  contudit.  19  In 
possessione  bonorum  quum  esset,  et  quum  ipse  sex- 

bi  rTmSf  am  ,nim'Uni .exaSSei-aret,  nomine  heredis  ar- 
bitium  famihae  herciscundae  postulavit.  Atque  illis 

paucis  diebus ,  posteaquam  videt  nihil  se  ab  A.  Cae¬ 
cina  posse  litium  terrore  abradere:  homini  Romae  in 
foio  denuntiat,  fundum  ilium,  de  quo  ante  dixi,  cuius 
istum  emptorem  demonstravi  fuisse  mandatu  Caesen¬ 
niae  suum  esse,  seque  sibi  emisse.  Quid  ais?  tuns 
die  fundus  est,  quern  sine  ulla  controversy  quadrien- 
nium,  hoc  est,  ex  quo  tempore  fundus  veniit,  quoad 
vixit,  possedit  Caesennia?  Usus  enim,  inquit,  eius 
undi  et  fructus,  testamento  viri,  fuerat  Caesenniae 
^0.  Quum  hoc  novae  litis  genus  tarn  malitiose  inten- 
deiet,  placuit  Caecinae  de  amicorum  sententia  con- 

stituere,  quo  die  in  rem  praesentem  veniretur  et  de 
fundo  Caecina  moribus  deduceretur.  Colloquuntur. 
Dies  ex  utriusque  commodo  sumitur.  Caecina  cum 
amicis  ad  diem  venit  in  castellum  Axiam :  ex  quo  loco 
fundus  is,  de  quo  agitur,  non  longe  abest.  Ibi  cer- 
tior  fit  a  pluribus,  homines  permultos,  liberos  atque 
servos,  coegisse  et  armasse  Aebutium.  Quum  id 
partim  mirarentur,  partim  non  crederent:  ecce  ipse 
Aebutius  in  castellum  venit.  Denuntiat  Caecinae,  se 
armatos  habere :  abiturum  eum  non  esse,  si  accessis- 
set.  Caecinae  placuit  et  amicis,  quoad  videretur  salvo 
capite  fieri  posse,  experiri.  21.  De  castello  descen- 
dunt,  in  fundum  proficiscuntur.  Yidetur  temere  com- 
missum,  verum,  ut  opinor,  hoc  fuit  caussae:  tarn  te¬ 
mere  istum  re  commissurum,  quam  verbis  minitaba- 
tur,  nemo  putavit.  YIII.  Atque  iste  ad  omnes  in- 
troitus,  qua  adiri  poterat  non  modo  in  eum  fundum, 
de  quo  controversia  erat,  sed  etiam  in  ilium  proxi- 
mum,  de  quo  nihil  ambigebatur,  armatos  homines 
opponit.  Itaque  primo  quum  in  antiquum  fundum 
ingredi  vellet,  quod  ea  proxime  accedi  poterat,  fre- 
quentes  armati  obstiterunt.  22.  Quo  loco  depulsus 
Caecina,  tamen,  qua  potuit,  ad  eum  fundum  profe- 
ctus  est,  in  quo  ex  conventu  vim  fieri  oportebat :  eius 
autem  fundi  extremam  partem  oleae  directo  ordine 
definiunt.  Ad  eas  quum  accederetur,  iste  cum  omni¬ 
bus  copiis  praesto  fuit,  servumque  suum,  nomine 
Antiochum,  ad  se  vocavit,  et  clara  voce  imperavit,  ut 
eum,  qui  ilium  olearum  ordinem  intrasset,  occideret. 
Homo  mea  sententia  prudentissimus  Caecina ,  tamen 
in  hac  re  plus  mihi  animi,  quam  consilii  videtur  ha- 
lniisse.  Nam  quum  et  armatorum  multitudinem  vi- 
deret,  et  earn  vocem  Aebutii,  quam  commemoravi, 
audisset:  tamen  accessit  propius ,  et  iam  ingrediens 
intra  finem  eius  loci,  quern  oleae  terminabant,  impe- 
tum  armati  Antiochi  ceterorumque  tela  atque  incur- 
sus  refngit.  Eodem  tempore  se  in  fugam  conferunt 
una  amici  advocatique  eius  metu  perterriti,  quemad- 
modum  illorum  testem  dicere  audistis.  23.  His  rebus 
ita  gestis,  P.  Dolabella  praetor  interdixit,  ut  est  con- 
suetudo,  de  vi,  no  minibus  armatis,  sine  ulla  ex- 
ceptione,  tantum,  ut,  unde  deiecisset,  restitueret. 
Restituisse  se  dixit.  Sponsio  facta  est.  Hac  de  spon- 
sione  vobis  iudicandum  est. 

IX.  Maxime  fuit  optandum  Caecinae,  recuperato- 
res,  ut  controversiae  nihil  haberet,  secundo  loco,  ut 
ne  cum  tarn  improbo  homine,  tertio,  ut  cum  tam 
stulto  haberet.  Etenim  non  minus  nos  stultitia  illius 
sublevat,  quam  laedit  improbitas.  Improbus  fuit, 
quod  homines  coegit,  armavit,  coactis  armatisque  vim 
fecit.  Laesit  in  eo  Caecinam,  sublevavit  ibidem. 
Nam  in  eas  ipsas  res,  quas  improbissime  fecit,  testi— 
monia  sumpsit,  et  eis  in  caussa  testimoniis  utitur. 
24.  Itaque  mihi  certum  est,  recuperatores,  antequam 
ad  meam  defensionem  meosque  testes  venio,  illius 
uti  confessione  et  testimoniis.  Quid  confitetur?  atque 
ita  libenter  confitetur,  ut  non  solum  fateri,  sed  etiam 
profited  videatur,  recuperatores?  Convocavi  homines : 
coegi:  armavi:  terrore  mortis  ac  periculo  capitis,  ne 
accederes,  obstiti:  ferro,  inquit,  ferro,  (et  hoc  dicit  in 
indicio, )  te  reieci  atque  perterrui.  Quid?  testes  quid 
aiunt?  P.  Vetilius,  propinquus  Aebutii,  se  Aebutio 
cum  armatis  servis  venisse  advocatum.  Quid  prae- 
terea?  fuisse  complures  armatos.  Quid  aliud?  mina- 
tum  esse  Aebutium  Caecinae.  Quid  ego  de  hoc  teste 
dicam,  nisi  hoc,  recuperatores,  ut  ne  idcirco  minus 
ei  credatis,  quod  homo  minus  idoneus  habetur:  sed  I 


!  ideo  credatis,  quod  ex  ilia  parte  id  dicit,  quod  illi 
caussae  maxime  est  alienum?  25.  A.  Terentius,  alter 
testis,  non  modo  Aebutium,  sed  etiam  se  ipse  facino- 
ris  arguit.  In  Aebutium  hoc  dicit,  armatos  homines 
fuisse;  de  se  autem  hoc  praedicat,  Antiocho,  Aebutii 
servo,  imperasse,  ut  in  Caecinam  advenientem  cum 
ferro  invaderet.  Quid  loquar  amplius  de  hoc  homi¬ 
ne?  In  quern  ego  dicere,  quum  rogarer  a  Caecina, 
numquam  volui,  ne  arguere  ilium  rei  capitalis  vide- 
rer;  de  eo  dubito  nunc,  quomodo  aut  loquar  aut  ta- 
ceam,  quum  ipse  hoc  de  se  iuratus  praedicet.  26. 
Deinde  L.  Caelius  non  solum  Aebutium  cum  armatis 
dixit  fuisse  compluribus,  verum  etiam  cum  advocatis 
perpaucis  eo  venisse  Caecinam.  X.  De  hoc  ego  teste 
detraham;  cui  aeque  ac  meo  testi  ut  credatis,  postulo. 
P.  Memmius  secutus  est,  qui  suum  non  parvum  be- 
neficium  commemoravit  in  amicos  Caecinae,  quibus 
sese  viam  per  fratris  sui  fundum  dedisse  dixit,  qua 
effugere  possent,  quum  essent  metu  omnes  perterriti. 
Iluic  ego  testi  gratias  agam,  quod  et  in  re  misericor- 
dem  se  praebuit  et  in  testimonio  religiosum.  27. 
A.  Attilius  et  eius  filius  L.  Attilius,  et  armatos  ibi 
fuisse  et  se  suos  armatos  adduxisse  dixerunt.  Etiam 
hoc  amplius :  quum  Aebutius  Caecinae  malum  mina- 
retur,  ibi  turn  Caecinam  postulasse,  ut  moribus  de- 
ductio  fieret.  Hoc  idem  P.  Rutilius  dixit,  et  eo  li- 
bentius  dixit,  ut  aliquo  in  iudicio  eius  testimonio 
creditum  putaretur.  Duo  praeterea  testes  nihil  de  vi, 
sed  de  re  ipsa  atque  emptione  fundi  dixerunt:  P.  Cae- 
sennius,  auctor  fundi,  non  tam  auctoritate  gravi, 
quam  corpore,  et  argentarius  Sex.  Clodius,  cui  nomen 
est  Phormio,  nec  minus  niger,  nec  minus  confidens, 
quam  ille  Terentianus  est  Phormio,  nihil  de  vi  dixe¬ 
runt,  nihil  praeterea,  quod  ad  vestrum  iudicium  per- 
tineret.  28.  Decimo  vero  loco  testis  exspectatus  et 
ad  extremum  reservatus  dixit  senator  populi  Romani, 
splendor  ordinis,  decus  atque  ornamentum  iudicio- 
rum,  exemplar  antiquae  religionis,  Fidiculanius  Fal- 
cula:  qui  quum  ita  vehemens  acerque  venisset,  ut 
non  modo  Caecinam  periurio  suo  laederet ,  sed  etiam 
mihi  videretur  irasci ,  ita  eum  placidum  mollemque 
reddidi,  ut  non  auderet,  sicut  meministis,  iterum  di¬ 
cere,  quot  millia  fundus  suus  abesset  ab  Urbe.  Nam 
quum  dixisset,  minus  abesse  mi,  populus  cum  risu 
acclamavit,  ipsa  esse.  Meminerant  enim  omnes,  quan¬ 
tum  in  Albiano  iudicio  accepisset.  29.  In  eum  quid 
dicam,  nisi  id,  quod  negare  non  possit?  venisse  in 
consilium  publicae  quaestionis,  quum  eius  consilii 
iudex  non  esset :  et  in  eo  consilio,  quum  caussam  non 
audisset  et  potestas  esset  ampliandi,  dixisse  sibi  li- 
queue:  dum  incognita  re  iudicare  voluisset,  maluisse 
condemnare,  quam  absolvere:  quum,  si  uno  minus 
damnarent,  condemnari  reus  non  posset,  non  ad  co- 
gnoscendam  caussam,  sed  ad  explendam  damnatio- 
nem  praesto  fuisse.  Utrurn  gravius  aliquid  in  quem- 
piam  dici  potest,  quam  ad  hominem  condemnandum, 
quem  numquam  vidisset  neque  audisset,  adductum 
pretio  esse?  An  certius  quidquam  obiici  potest,  quam 
quod  is,  cui  obiicitur,  ne  nutu  quidem  infirmare  co- 
natur?  30.  Verumtamen  is  testis,  ut  facile  intellige- 
retis,  eum  non  adfuisse  animo,  quum  ab  illis  caussa 
ageretur,  testesque  dicerent,  sed  tantisper  de  aliquo 
reo  cogitasse :  quum  omnes  ante  eum  dixissent  testes, 
armatos  cum  Aebutio  fuisse  complures;  solus  dixit 
non  fuisse.  Visus  est  mihi  primo  veterator  intelli- 
gere  praeclare,  quid  caussae  optaret,  et  tantummodo 
errare,  quod  omnes  testes  infirmaret,  qui  ante  eum 

dixissent:  quum  subito  ecce  idem,  qui  solet,  suos 
solos  servos  armatos  fuisse  dixit.  XI.  Quid  hide  tu 
homini  facias,  nonne  concedas  interdum,  ut  excusa- 
rnne  summae  stultitiae,  sumraae  improbitatis  odium 

nnn  r  ^vr  ,•  3  '  Utmm’  recuPeratores ,  his  testibus 
non  credidistis,  quum,  quid  liqueret,  non  habuistis? 
at  controversy  non  erat,  quin  verum  dicerent.  4n 
in  coacta  multitudine,  in  armis,  in  telis,  in  praesenti 
metu  mortis  perspicuoque  periculo  caedis  dubium 
vobis  fuit,  inesse  vis  ahqua  videretur,  necne?  Quibus 

igj  ur  in  rebus  vis  intelligi  potest,  si  in  his  non  in- 
te lhgetur?  An  vero  ilia  defensio  vobis  praeclara  visa 
est.  Non  deieci,  sed  obstiti?  Non  enim  te  sum  pas- 

nfSinmir  Um  in?red'/  se,d  armatos  homines  opposui, 

ntelhgeies ,  si  in  fundo  pedem  posuisses,  statim 
tibi  esse  pereundum.  Quid  ais?  is,  qui  armisper- 

otSUSQ/U|  ,S’-PUI?US  est’  non  videtur  esse  deie- 
ctus  (  32.  Posterms  de  verbo  videbimus:  nunc  rem 

ipsam  ponamus,  quam  illi  non  negant:  et  eius  rei 
ms  actionemque  quaeramus. 

Est  haec  res  posita,  quae  ab  adversario  non  neea- 
tur:  Caecinam ,  quum  ad  constitutam  diem  tempus- 
que  venisset ,  ut  vis  ac  deductio  moribus  fieret,  pul- 
sum  prohibitumque  esse  vi,  coactis  hominibus  et  ar- 
matis.  Quum  hoc  constet,  ego  homo  imperitus  iuris 
ignarus  negotiorum  ac  litium,  hanc  puto  me  habere 
actionem,  ut  per  interdictum  meum  ius  teneam  atque 
lniuriam  tuam  persequar.  Fac  in  hoc  errare  me  nec 
ul  o  modo  posse  per  hoc  interdictum  id  assequi,  quod 
velim :  te  uti  in  hac  re  magistro  volo.  33.  Quaero 
sitne  ahqua  huius  rei  actio,  an  nulla.  Convocari  ho¬ 
mines  propter  possessions  controversiam  non  oportet 
arman  multitudinem  iuris  retinendi  caussa  non  con- 
venit ,  nec  lun  quidquam  tarn  inimicum,  quam  vis 
nec  aequitati  quidquam  tarn  infestum  est,  quam  con- 
vocati  homines  et  armati.  XII.  Quod  quum  ita  sit, 
resque  eiusmodi  sit,  ut  in  primis  a  magistratibus 
ammadvertenda  esse  videatur,  iterum  quaero,  sitne 
eius  rei  ahqua  actio,  an  nulla.  Nullam  esse  dices? 
audire  cupio:  qui  in  pace  et  otio,  quum  manum  fece- 
rit,  copias  parant,  multitudinem  hominum  coeo-erit 
armarit,  instruxerit,  homines  inermes,  qui  ad  consti- 
tutum  expenundi  iuris  gratia  venissent,  armis,  viris 
terrore  periculoque  mortis  repulerit,  fugarit,  aver  te¬ 
nt,  hoc  dicat:  34.  Feci  equidem,  quae  dicis,  omnia: 
et  ea  sunt  et  turbulenta  et  temeraria  et  periculosa. 
Quid  ergo  est.  lmpune  feci:  nam,  quid  agas  mecum 
ex  mre  civili  ac  praetorio,  non  habes.  Itane  vero 
recuperatores?  hoc  vos  audietis?  et  apud  vos  did 
patiemim  saepius?  quum  maiores  nostri  tanta  dili- 
gentia  prudentiaque  fuerint,  ut  omnia  omnium  non 
modo  tan  tar  u  m  rerum,  sed  etiam  tenuissimarum  iura 
statuennt  persecutique  sint ;  ut  hoc  genus  unum 
vel  maximum  praetermilterent ,  ut,  si  qui  me  exire 
domo  mea  coegisset  armis,  haberem  actionem  •  si  qui 
introire  prohibuisset,  non  haberem?  Nondum  de  Cae- 
cinae  caussa  disputo,  nondum  de  hire  possessions 
nostrae  loquor:  tantum  de  tua  defensione,  C.  Piso 
queror.  35.  Quando  ita  dicis  et  ita  constituis:  si  Cae- 
una,  quum  in  fundo  esset,  inde  deiectus  esset,  turn 
per  hoc  interdictum  eum  restitui  oportuisse;  nunc 
vero  deiectum  nullo  modo  esse  inde,  ubi  non  fuerit- 
hoc  interdicto  nihil  nos  assecutos  esse:  quaero,  si  te 
hodie  domum  tuam  redeuntem  coacti  homines  et  ar¬ 
mati  non  modo  limine  tectoque  aedium  tuarum,  sed 
primo  aditu  vestibuloque  prohibuerint,  quid  acturus 
sis.  Monet  amicus  meus  te,  L.  Calpurnius,  ut  idem 


d.cas,  quod  ipse  antea  dixit,  iniuriarum.  Quid  ad 
caussam  possessions?  quid  ad  restituendum  eum 
quern  oportet  restitui?  quid  denique  ad  ius  Z\e  aui 
ad  actors  notionem  atque  animadversionem  a£>es  in- 
lunarum.  Plus  tibi  ego  largiar:  non  solum  e^eris 
verum  etiam  condemnaris  licet:  numquid  magis  pos- 

alseauiturCtl°PdenM  iniuriarum  non  ius  possessionis 
assequitur ,  sed  dolorem  imminutae  libertatis  iudicio 

poenaque  mitigat  XIII.  36.  Praetor  interea,  Piso 

anta  de  re  tacebit?  quemadmodum  te  restituat  in  ae- 

des  tuas,  non  habebit?  Qui  dies  totos  aut  vim  fieri 

vetat  aut  restitui  factam  iubet,  qui  de  fossis,  de  cloa- 

T^rZrmmiS  aqu™  hinerumque  controversiis 
Id  ?’/8  rcp?nle  ,ob™utescet?  in  atrocissima  re 
quod  facial,  non  habebit?  et,  C.  Pisone  domo  tectis- 
jue  suis  prohibito,  prohibito,  inquam,  per  homines 
coactos  et  armatos,  praetor  quemadmodum  more  et 
exemplo  opitulan  possit,  non  habebit?  Quid  enim  di- 

labi's?aUTTnT  ’  tan?.insi§ni  accepta  iniuria,  postu- 
abs?  Unde  vi  prohibitus  sis ,  nemo  umquam  inter- 

dixit.  novum  est,  non  dico  inusitatum,  verum  omni- 

no  inauditum.  Unde  deiectus?  Quid  proficies,  quum 

hi  hoc  respondebunt  tibi,  quod  tununcmihi!  ima- 

tos  se  tibi  obstitsse,  ne  in  aedes  accederes:  deiici 

p  ro  nullo  modo  potuisse,  qui  non  accesserit?  37 

Deucior  ego,  inquis,  si  quis  meorum  deiicitur.  Omni- 

no.  Iam  bene  ags.  A  verbis  enim  recedis  et  aequi- 

modoPwh  '•  Na-m  V6rIja  ipsa  si  sequi  vo^mus,  quo- 
modo  tu  denceris ,  quum  servus  tuus  deiicitur?  Ve- 

rum  ita  est,  uti  dicis.  Te  deiectum  debeo  inlelli- 
gere,  etiamsi  tactus  non  fueris.  Nonne?  A»e  nunc 
si  ne  tuorum  quidem  quisquam  loco  motus  erit  at- 
que  omnes  in  aedibus  asservati  acretenti;  tu  solus 
prolnbitus  et  a  tuis  aedibus  vi  atque  armis  perterri- 
tus:  utrum  hanc  actionem  habebis,  qua  nos  usi  su- 
mus,  an  aham  quampiam,  an  omnino  nullam?  Nul¬ 
lam  esse  actionem  dicere  in  re  tam  insigni  tamque 
atroci,  neque  prudentiae  neque  auctoritatis  tuae  est. 
ia  si  qua  forte  est,  quae  nos  fugerit,  die,  quae  sit • 

cupio  discere.  38  Hape  „  • 

i„j'  •  naecsiest,  qua  nos  usi  sumus, 

te  ludice  vincamus  necesse  est.  Non  enim  vereor 
ne  hoc  dicas,  in  eadem  caussa,  eodem  interdicto  te 
oportere  restitui,  Caecinam  non  oportere.  Etenim 
cui  perspicuum  non  sit,  ad  incertum  revocari  bona 
fortunas,  possessiones  omnium,  si  ulla  ex  parte  sen- 
tentia  huius  interdicti  deminuta  aut  infirmata  sit?  si 
auctoritate  virorum  talium  vis  armatorum  hominum 
iudicio  approbata  videatur,  in  quo  iudicio  non  de  ar¬ 
mis  dubitatum  ,  sed  de  verbis  quaesitum  esse  dica- 
tur.  Isne  apud  vos  obtinebit  caussam  suam,  qui  se 
ita  defendent :  Eieci  ego  te  armatis  hominibus,  non 
deieci  lit  tantum  facinus  non  in  aequitate  defensio- 
ms,  sed  in  una  littera  latuisse  videatur.  39.  Huiusce 
rei  vos  statuetis  nullam  esse  actionem,  nullum  expe- 
nundi  ius  constitutum,  qui  obstiterit  armatis  homi- 
mbus?  qui  multitudine  coacta  non  introitu,  sed  omni¬ 
no  aditu  quempiam  prohibuerit?  XIV.  Quid  er^o? 
hoc  quam  habet  vim?  ut  distare  aliquid  aut  ex  aliqua 
parte  differre  videatur,  utrum,  pedem  quum  intulero 
atque  in  possessione  vestigium  fecero,  turn  expellar 
ac  denciar:  an  eadem  vi  atque  iisdem  armis  mibi 
ante  occurratur,  ne  non  modointrare,  verum  aspicerc 
aut  aspirare  possim?  Qui  hoc  ab  illo  differt,  ut  ille 
cogatur  restituere,  qui  ingressum  expulerit:  ille  qui 
mgredientem  repulerit,  non  cogatur?  40.  Videte’  per 
deos  immortales!  quod  ius  nobis,  quam  conditionem 
vobismetipsis .  quam  denique  civitati  legem  consti- 

taere  velitis.  Huiusce  generis  una  est  actio  per  hoc 
interdiction,  quo  nos  usi  sumus,  constituta.  Ea  si 
nihil  valet ,  aut  si  ad  hanc  rem  non  pertinet :  quid 
negligentius  aut  quid  stultius  maioribus  nostris  dici 
potest,  qui  aut  tantae  rei  praetermiserint  actionem  aut 
earn  constituerint,  quae  nequaquam  satis  verbis  caus- 
sam  et  rationem  iuris  amplecteretur?  Periculosum  est 
dissolvi  hoc  interdictum:  est  captiosum  omnibus, 
rem  ullam  constitui  eiusmodi,  quae,  quum  armis  ge- 
sta  sit,  rescindi  iure  non  possit.  Verumtamen  est 
turpissimum  illud,  tantae  stultitiae  prudentissimos 
homines  condemnari,  ut  vos  iudicetis,  huius  rei  atque 
actionis  in  mentem  maioribus  nostris  non  venisse. 

41 .  Queramur,  inquit,  licet ;  tamen  hoc  interdicto 
Aebutius  non  tenetur.  —  Quid  ita?  —  Quod  vis  Cae- 
cinae  facta  non  est.  —  Dici  in  hac  caussa  potest,  ubi 
arma  fuerint,  ubi  coacta  hominum  multitudo,  ubi  in- 
structi  et  certis  locis  cum  ferro  homines  collocati,  ubi 
minae,  pericula  terroresque  mortis,  ibi  vim  non  fuis- 
se?  —  Nemo,  inquit,  occisus  est  neque  sauciatus.  — 
Quid  ais?  quum  de  possessionis  controversia  et  de 
privatorum  hominum  contentione  iuris  loquamur,  tu 
vim  negabis  esse  factam,  si  caedes  et  occisio  facta  non 
erit?  Ego  exercitus  maximos  saepe  pulsos  et  fugatos 
esse  dico  terrore  ipso  impetuque  hostium  sine  cuius- 
quam  non  modo  morte,  verum  etiam  vulnere. 

XV.  42.  Etenim,  recuperatores ,  non  ea  sola  vis 
est,  quae  ad  corpus  nostrum  vitamque  pervenit,  sed 
etiam  multo  maior  ea,  quae,  periculo  mortis  iniecto, 
formidine  animum  perterritum  loco  saepe  et  certo  de 
statu  demovet.  Itaque  saucii  saepe  homines,  quum 
corpore  debilitantur,  animo  tamen  non  cedunt  neque 
eum  relinquunt  locum,  quern  statuerint  defendere; 
at  alii  pelluntur  integri:  ut  non  dubium  sit,  quin 
maior  adhibita  vis  ei  sit,  cuius  animus  sit  perterritus, 
quam  illi,  cuius  corpus  vulneratum  sit.  43.  Quid? 
si  vi  pulsos  dicimus  exercitus  esse  eos,  qui  metu  ac 
tenui  saepe  suspicione  periculi  fugerunt,  et  si  non 
solum  impulsu  scutorum  neque  conflictu  corporum 
neque  ictu  cominus  neque  coniectione  telorum ,  sed 
saepe  clamore  ipso  militum  aut  instructione  aspectu- 
que  signorum  magnas  copias  pulsas  esse  et  vidimus 
et  audivimus:  quae  vis  in  bello  appellatur,  ea  in  otio 
non  appellabitur?  et  quod  vehemens  in  re  militari 
putatur,  id  leve  in  iure  civili  iudicabitur?  et  quod 
exercitus  armatos  movet,  id  advocationem  togatorum 
non  videbitur  movisse?  et  vulnus  corporis  magis 
istam  vim,  quam  terror  animi  declarabit?  etsauciatio 
quaeretur,  quum  fugam  factam  esse  constabit?  44. 
Tuus  enim  testis  hoc  dixit,  metu  perterritis  nostris 
advocatis,  locum  se,  qua  effugerent,  demonstrasse. 
Qui  non  modo  ut  fugerent,  sed  etiam  ipsius  fugae 
tutam  viam  quaesiverunt,  his  vis  adhibita  non  vide¬ 
bitur?  Quid  igitur  fugiebant?  propter  metum.  Quid 
metuebant?  vim  videlicet.  Potestis  igitur  principia 
negare,  quum  extrema  conceditis?  Fugisse  perlerri- 
tos  confitemini:  caussam  fugae  dicitis  eamdem,  quam 
omnes  intelligimus,  arma,  multitudinem  hominum, 
incursionem  atque  impetum  armatorum:  haec  ubi 
conceduntur  esse  facta,  ibi  vis  facta  negabitur? 

XVI.  45.  At  vero  hoc  quidem  iam  vetus  est  et  ■ 
maiorum  exemplo  multis  in  rebus  usitatum:  quum  ! 
ad  vim  faciendam  veniretur,  si  quos  armatos  quamvis 
procul  conspexissent,  ut  statim  testificati  discederent, 
optime  sponsionem  facere possent,  niadversusedi- 
ctum  praetoris  vis  facta  esset.  Itane  vero?  sci¬ 
re,  esse  armatos,  satis  est,  ut  vim  factam  probes:  in  .! 


manus  eorum  incidere,  non  est  satis?  Aspectus  ar¬ 
matorum  ad  vim  probandam  valebit:  incursus  et  im¬ 
petus  non  valebit?  qui  abierit,  facilius  sibi  vim  fa¬ 
ctam  probabit,  quam  qui  effugerit?  46.  At  ego  hoc 
dico:  si,  ut  primo  in  castello Caecinae  dixit  Aebutius 
se  homines  coegisse  et  armasse,  neque  ilium,  si  eo 
accessisset,  abiturum,  statim  Caecina  discessisset; 
dubitare  vos  non  debuisse,  quin  Caecinae  facta  vis 
esset.  Si  vero,  simulac  procul  conspexit  armatos,  re- 
cessisset,  eo  minus  dubitaretis.  Omnis  enim  vis  est, 
quae  periculo  aut  decedere  nos  alicunde  cogit,  aut 
prohibet  accedere.  Quod  si  aliter  statuetis :  videte, 
ne  hoc  vos  statuatis ,  qui  vivus  discesserit ,  ei  vim 
non  esse  factam,  ne  hoc  omnibus  in  possessionum 
controversiis  praescribatis ,  ut  confligendum  sibi  et 
armis  decertandum  putent:  ne,  quemadmodum  in 
bello  poena  ignavis  ab  imperatoribus  constituitur,  sic 
in  iudiciis  deterior  caussa  sit  eorum,  qui  fugerint, 
quam  qui  ad  extremum  usque  contenderint.  47.  Quum 
de  iure  et  legitimis  hominum  controversiis  loquimur, 
et  in  his  rebus  vim  nominamus ,  pertenuis  vis  intel- 
ligi  debet.  Vidi  armatos,  quamvis  paucos :  magna 
vis  est.  Decessi  unius  hominis  telo  perterritus :  de- 
iectus  detrususque  sum.  Hoc  si  ita  statuetis:  non 
modo  non  erit,  cur  depugnare  quisquam  posthac  pos¬ 
sessionis  caussa  velit,  sed  ne  illud  quidem,  cur  re- 
pugnare.  Sin  autem  vim  sine  caede,  sine  vulneratio- 
ne,  sine  sanguine,  nullam  intelligetis :  statuetis,  ho¬ 
mines  possessionis  cupidiores,  quam  vitae  esse  opor- 
tere.  XVII.  48.  Age  vero,  de  vi  te  ipsum  habebo  iu- 
dicem,  Aebuti.  Responde,  si  tibi  videtur.  In  fundum 
Caecina  utrum  tandem  noluit,  an  non  potuit  accede¬ 
re?  Quum  te  obstitisse  et  repulisse  dicis,  certe  hunc 
voluisse  concedis.  Potes  igitur  dicere,  non  ei  vim 
fuisse  impedimento,  cui ,  quum  cuperet  eoque  consi- 
lio  venisset,  per  homines  coactos  non  sit  licitum  ac¬ 
cedere?  Si  enim  id,  quod  maxime  voluit,  nullo  mo¬ 
do  potuit,  vis  profecto  quaedam  obstiterit  necesse  est, 
aut  tu  die,  quamobrem,  quum  vellet  accedere,  non 
accesserit.  49.  Iam  vim  factam  negare  non  potes :  de- 
iectus  quemadmodum  sit,  qui  non  accesserit,  id  quae- 
ritur.  Demoveri  enim  et  depelli  de  loco  necesse  est 
eum,  qui  deiiciatur.  Id  autem  accidere  ei  qui  potest, 
qui  omnino  in  eo  loco,  unde  se  deiectum  esse  dicit, 
numquam  fuit?  Quid?  si  fuisset,  et  ex  eo  loco  metu 
permotus  fugisset,  quum  armatos  vidisset:  diceresne 
esse  deiectum?  Opinor.  An  tu,  qui  tarn  diligenter  et 
tam  callide  verbis  controversiam  non  aequitate  diiu- 
dicas,  et  iura  non  utilitate  communi,  sed  litteris  ex- 
primis:  poterisne  dicere,  deiectum  esse  eum,  qui  ta- 
ctus  non  erit?  Quid?  detrusum  dices?  nam  eo  verbo 
antea  praetores  in  hoc  interdicto  uti  solebant.  Quid 
ais?  potestne  detrudi  quisquam,  qui  non  attingitur? 
Nonne,  si  verbum  sequi  volumus,  hoc  intelligamus 
necesse  est,  eum  detrudi,  cui  manus  afferantur?  Ne¬ 
cesse  est,  inquam,  si  ad  verbum  rem  volumus  adiun- 
gere,  neminem  statui  detrusum,  qui  non  adhibita  vi, 
manu  demotus  et  actus  praeceps  intelligatur.  50.  De- 
iectus  verbo  qui  potest  esse  quisquam ,  nisi  in  infe- 
riorem  locum  de  superiore  motus?  Potesbpulsus,  fu- 
gatus,  eiectus  denique :  illud  vero  nullo  modo  potest, 
deiectus  esse  quisquam,  non  modo  qui  tactus  non  sit, 
sed  ne  aequo  quidem  et  piano  loco.  Quid  ergo?  hoc 
interdictum  putamus  eorum  esse  caussa  compositum, 
qui  se  praecipitatos  ex  locis  superioribus  dicerent? 
eos  enim  vere  possumus  dicere  esse  deiectos. 

XVIII.  An  non  quum  voluntas  et  consilium  et 

sententia  interdicti  intelligatur,  impudentiam  sum- 
mam  aut  stultitiam  singularem  putabimus,  in  verbo- 
rum  errore  versari:  rem  etcaussam  etutilitatem  com- 
munem  non  relmquere  solum,  sed  etiam  prodere? 
•  >1.  An  hoc  dubium  est,  quin  neque  verborum  tanta 
copia  sit,  non  ftiodo  in  nostra  lingua,  quae  dicitur 
esse  inops,  sed  ne  in  alia  quidem  ulla,  res  ut  omnes 
sms  certis  ac  propriis  vocabulis  nominentur?  neque 
vero  quidquam  opus  sit  verbis ,  quum  ea  res ,  cuius 
caussa  verba  quaesita  sint,  intelligatur?  Quae  lex 
quod  senatus  consultum,  quod  magistratus  edictum’ 
quod  foedus  aut  pactio,  quod  (ut  ad  privatas  res  re- 
tleamj  testamentum,  quae  iudicia  aut  stipulations  aut 
pacti  et  conventi  formula  non  infirmari  ac  convelli 
potest,  si  ad  verba  rem  deflectere  velimus,  consilium 
autem  eorum,  qui  scripserunt,  et  rationem  et  aucto- 
ntatem  relmquamus?  52.  Sermo  bercule  etfamiliaris 
et  quotidianus  non  cohaerebit,  si  verba  inter  nos  au- 
cupabimur.  Demque  imperium  domesticum  nullum 
fnt,  S1  servuhs  hoc  nostris  concesserimus,  ut  ad  ver¬ 
ba  nobis  obediant,  non  ad  id,  quod  ex  verbis  intellim 
possit,  obtemperent.  Exemplis  nunc  uti  videlicet 
miln  necesse  est  harum  rerum  omnium!  Non  oceur- 
nt  uni  cuique  vestrum  aliud  alii  in  omni  genere  ex- 
emplum,  quod  testimonio  sit,  non  ex  verbis  aptum 
pendere  ius  ,  sed  verba  servire  hominum  consiliis  et 
auctoritatibus?  53.  Ornate  et  copiose  L.  Crassus,  ho¬ 
mo  longe  eloquentissimus,  paullo  ante,  quam  nos  in 
orurn  venimus,  iudicio  centumvirali  hanc  senten- 
tiam  delendit,  et  facile,  quum  contra  eum  prudentis- 
sunus  homo,  Q.  Mucius,  diceret,  probavit  omnibus 
M.  Curium,  qui  heres  institutus  esset  ita,  mortuo 
postumo  filto,  quum  tilius  non  modo  non  mortuus, 
sed  ne  natus  quidem  esset,  heredem  esse  oportere! 
Quid .  verbis  satis  hoc  cautum  erat?  minime.  Quae 
res  igitur  valuit?  voluntas,  quae  si  tacitis  nobis  in¬ 
to]  ligi  posset,  verbis  omnino  non  uteremur :  quia  non 
potest,  verba  reperta  sunt,  non  quae  impedirent,  sed 
quae  indicarent  voluntatem.  XIX.  54.  Lex  usum  au- 
ctoritatem  fundi  iubet  esse  biennium.  At  utimur  eo- 
dem  iure  in  aedibus,  quae  in  lege  non  appellantur  — 
bi  via  sit  immunita ,  iubet,  qua  velit,  agere  iumen- 
tum.  Potest  hoc  ex  verbis  intelligi,  licere,  si  via  sit 
in  Brutus  immunita,  agere,  si  velit,  iumentum  per 
M.  Scauri  Tusculanum.  — Actio  est  in  auctorem  prae- 
sentem  his  verbis:  quandoque  te  in  iure  conspi- 
cio.  Ilac  actione  Appius  ille  Caecus  uti  non  posset 
si  tam  vere  homines  verba  consectarentur,  ut  rem 
cuius  caussa  verba  sunt,  non  considerarent.  —  Testa- 
mento  si  recitatus  heres  esset  pupillus  Cornelius  is- 
que  lam  annos  xx  haberet;  vobis  interpretibus  amit- 
teret  hereditatem.  55.  Veniunt  in  mentem  mihi  per- 
mujta :  vobis  plura ,  certo  scio.  Verum ,  ne  nimium 
multa  complectamur  atque  ab  eo,  quod  propositum 
est,  longius  aberret  oratio:  hoc  ipsum  interdictum, 
de  quo  agitur,  consideremus.  Intelligetis  enim  in  eo 
ipso,  si  in  verbis  ius  constituamus,  omnem  utilila- 
tem  nos  huius  interdicti,  dum  versuti  et  callidi  veli¬ 
mus  esse,  amissuros.  unde  tu,  aut  familia,  aut 
procurator  tuus.  Si  me  villicus  tuus  solus  deie- 
rnsset:  non  familia  deiecisset,  ut  opinor,  sed  aliquis 
<le  tamilia.  Recte  igitur  diceres  te  restituisse?  quip- 
pe  Quid  enim  facilius  est,  quam  probariiis,  qui 
Latme  sciant,  in  uno  servulo  familiae  nomen  non  va- 
lere .  Si  vero  ne  habeas  quidem  servum,  praeter  eum, 
qui  me  deiecerit,  clames  videlicet:  si  habeo  fami- 
liam,  a  familia  mea  fateor  te  esse  deiectum.  Neque 


enim  dubium  est,  quin,  si  ad  rem  iudicandam  verbo 

fxCsZS  nr?’  famiHam  intelIig^us,  quae  constet 
ex  seivis  plunbus,.  quin  unus  homo  familia  non  sit. 

Yerbum  certe  hoc  non  modo  postulat,  sed  etiam  co- 
t,it.  ob.  At  vero  ratio  luns  interdictique  vis  et  prae- 
torum  voluntas  et  hominum  prudentium  consilium  et 
auctoritas  respuat  hanc  defensionem  et  pro  nihilo  pu- 
tet  XX.  Quid  ergo?  isti  homines  Latine  non  loquun- 
ui  .  immo  vero  tantum  loquuntur,  quantum  est  satis 
ad  mtelhgendam  voluntatem :  quum  sibi  hoc  propo- 
suerint,  ut  sive  me  tu  deieceris  sive  tuorum  quis- 
piam  sive  servorum  sive  amicorum,  ut  servos  non 
numero  distinguant ,  sed  appellent  uno  familiae  no¬ 
mine,  57.  de  libens  autem  quisquis  est,  procurato- 
i  is  nomine  appelletur:  non  quo  omnes  sint  aut  ap- 
pellentur  procuratores,  qui  negotii  nostri  aliquid  ge- 
rant  ;  sed  inhacre,  cognita  sententia  interdicti,  verba 
subtihter  exquin  omnia  noluerunt.  Non  enim  alia 
caussa  est  aequitatis  in  uno  servo  etin  pluribus:  non 
aha  ratio  luns  in  hoc  genere  duntaxat,  utrum  me 
tuus  procurator  deiecerit  is,  qui  legitime  procurator 
dicitur  omnium  rerum  eius,  qui  in  Italia  non  sit  ab- 
sitve  reipublicae  caussa,  quasi  quidam  paene  domi- 
nus,  hoc  est,  ahem  iuris  vicarius:  an  tuus  colonus 
aut  vicinus  aut  chens  aut  libertus  aut  quivis ,  qui  il- 
lam  vim  deiectionemque  tuo  rogatu  aut  tuo  nomine 
recent.  58.  Quare,  si  ad  eum  restituendum,  qui  vi 
deiectus  est,  earndem  vim  habet  aequitatis  ratio :  ea 
intellecta,  certe  nihil  ad  rem  pertinet,  quae  verborum 
vis  sit  ac  nominum.  Tam  restitues,  si  tuus  me  li¬ 
bertus  deiecerit,  nulli  tuo  praepositus  negotio,  quam 
si  procurator  deiecerit:  non  quo  omnes  sint  procura¬ 
tores,  qui  aliquid  nostri  negotii  gerunt,  sed  quod  in 
hac  re  quaeri  nihil  attinet.  Tam  restitues,  si  unus 
sei  vulus,  quam  si  familia  fecerit  universa:  non  quo 
idem  sit  servulus,  quod  familia;  verum  quia  non 
quibus  verbis  quidque  dicatur,  quaeritur,  sed  quae 
res  agatur.  Etiam  si,  —  ut  longius  a  verbo  receda- 
mus,  ab  aequitate  ne  tantulum  quidem,  —  si  tuus 
servus  nullus  fuerit,  sed  omnes  alieni  ac  mercenarii : 
tamen  et  ipsi  tuae  familiae  genere  et  nomine  conti- 
nebuntur.  XXI.  59.  Perge  porro  hoc  idem  interdi¬ 
ctum  sequi:  hominirus  coactis.  Neminem  coeee- 
ris :  ipsi  convenerint  sua  sponte.  Certe  cogit  is  qui 
congregat  homines  et  convocat.  Coacti  sunt  ii qui 
ab  aliquo  sunt  unum  in  locum  congregati.  Si  non 
modo  convocati  non  sunt,  sed  ne  convenerunt  qui¬ 
dem:  sed  ii  modo  fuerunt,  qui  etiam  antea,  non,  vis 
ut  lieret,  verum  colendi  aut  pascendi  caussa  esse  in 
agro  consueverant:  defendes,  homines  coactos  non 
husse:  et  verbo  quidem  superabis,  me  ipso  iudice- 
re  autem  ne  consistes  quidem  ullo  iudice.  Vim  enim 
multitudinis  restitui  voluerunt,  non  solum  convoca- 
tae  multitudinis :  sed,  quia  plerumque,  ubi  multitu- 
dine  opus  est,  homines  cogi  solent,  ideo  de  coactis 
compositum  interdictum  est:  quod,  etiamsi  verbo  dif- 
terre  videbitur,  re  tamen  erit  unum,  et  omnibus  in 
caussis  idem  valebit,  in  quibus  perspicitur  una  atque 
eadem  caussa  aequitatis.  60.  armatisve.  Quid  dice- 
mus  .  Armatos,  si  Latine  loqui  volumus,  quos  appel- 
lare  vere  possumus?  opinor  eos,  qui  scutis  telisque 
parati  ornatique  sunt.  Quid  igitur?  Si  glebis  aut  sa- 
xis  aut  fustibus  aliquem  de  fundo  praecipitem  e^e- 
ris,  iussusque  sis,  quem  hominibus  armatis  deiece¬ 
ris,  restituere:  restituisse  te  dices?  Verba  si  valent 
si  caussae  non  ratione,  sed  vocibus  ponderantur  •  me 
auctore  dicito:  vinces  profecto,  non  fuisse  armatos 


OR  AT  10  PRO  A.  CAE  C  IN  A.  CAP.  19  —  25. 


361 


eos,  qui  saxa  iacerent,  quae  de  terra  ipsi  tollerent, 
non  esse  arma  caespites  neque  glebas :  non  fuisse  ar- 
matos  eos,  qui  praetereuntes  raraura  defringerent  ar- 
boris:  arma  esse  suis  nominibus,  alia  ad  tegendum, 
alia  ad  nocendum :  quae  qui  non  habuerint,  eos  iner- 
mes  fuisse  vinces.  61.  Verum  siquidem  erit  armo- 
rum  iudicium :  turn  ista  dicito;  iuris  iudicium  quum 
erit  et  aequitatis :  cave  in  ista  tarn  frigida,  tarn  ieiuna 
calumnia  delitescas;  non  enim  reperies  quemquam 
iudicem  aut  recuperatorem ,  qui,  tamquam  si  arma 
militis  inspiciunda  sint,  ita  probet  armatum,  sed  per- 
inde  valebit,  quasi  armatissimi  fuerint,  si  reperientur 
ita  parati  fuisse ,  ut  vim  vitae  aut  corpori  potuerint 
afferre.  XXII.  62.  Atque,  ut  magis  intelligas,  quam 
verba  nihil  valeant :  si  tu  solus,  aut  quivis  unus  cum 
scuto,  cum  gladio  impetum  in  me  fecisset,  atque  ego 
ita  deiectus  essem,  auderesne  dicere,  interdictum  es¬ 
se  de  armatis  hominibus :  hie  autem  hominem  arma¬ 
tum  unum  fuisse?  Non,  opinor,  tamimpudens  esses. 
Atqui  vide,  ne  multo  nunc  sis  impudentior.  Nam 
turn  quidem  omnes  mortales  implorare  posses ,  quod 
homines  in  tuo  negotio  Latine  loqui  obliviscerentur : 
quod  inermes  armati  iudicarentur :  quod ,  quum  in-  | 
terdictum  esset  de  pluribus ,  commissa  res  esset  ab 
uno,  unus  homo  plures  esse  homines  iudicaretur. 
63.  Verum  in  his  caussis  non  verba  veniunt  in  iudi¬ 
cium  ,  sed  ea  res ,  cuius  caussa  verba  haec  ad  inter¬ 
dictum  coniecta  sunt.  Yim,  quae  ad  caput  et  ad  vi- 
tam  pertinet,  restitui  sine  ulla  exceptione  voluerunt. 
Ea  fit  plerumque  per  homines  coactos  armatosque : 
quae  si  alio  consilio,  eodem  periculo  facta  sit :  eodem 
iure  esse  voluerunt.  Non  enim  maior  est  iniuria,  si 
tua  familia ,  quam  si  tuus  villicus :  non  si  tui  servi, 
quam  si  alieni  ac  mercenarii :  non ,  si  tuus  procura¬ 
tor  ,  quam  si  vicinus  aut  libertus  tuus :  non ,  si  coa- 
ctis  hominibus ,  quam  si  voluntariis  aut  etiam  assi- 
duis  ac  domesticis:  non,  si  armatis,  quam  si  inernn- 
bus,  qui  vim  haberent  armatorum  ad  nocendum :  non, 
si  pluribus,  quam  si  uno  armato.  Quibus  enim  rebus 
plerumque  vis  fit,  eiusmodi  hae  res  appellantur  in- 
terdicto.  Si  per  alias  res  eadem  facta  vis  est:  ea, 
tametsi  verbis  interdicti  non  concluditur,  tamen  sen- 
tentia  iuris  atque  auctoritate  retinetur. 

XXIII.  6-4.  Venio  nunc  ad  illud  tuum :  Non  deieci; 
non  enim  sivi  accedere.  Puto  te  ipsum,  Piso,  perspice- 
re,  quanto  ista  sit  angustior  iniquiorque  defensio, 
quam  si  ilia  uterere :  Non  fuerunt  armati ,  cum  fustibus 
et  cum  saxis  fuerunt.  Si  mehercule  mihi ,  non  copio- 
sohominiad  dicendum,  optio  detur,  utrum  malim 
defendere ,  non  esse  deiectum  eum ,  cui  vi  et  arnns 
in°redienti  sit  occursum :  an  armatos  non  fuisse  eos, 
qifi  sine  scutis  ac  sine  ferro  fuerint;  omnino,  adpro- 
bandum  utramque  rem  videam  infirmam  nugatoriam- 
que  esse,  ad  dicendum  autem,  in  altera  videar  mihi 
aliquid  reperire  posse,  non  fuisse  armatos  eos,  qui 
neque  ferri  quidquam  neque  scutum  ullum  habue¬ 
rint'  hie  vero  haeream,  si  mihi  defendendum  sit, 
eum,  qui  pulsus  fugatusque  sit,  non  esse  deiectum. 
65  Atque  illud  in  tota  defensione  tua  mihi  maxime 
mirum  videbatur,  te  dicere,  iurisconsultorum  aucto- 
ritati  obtemperari  non  oportere.  Quod  ego  tametsi 
non  nunc  primum  neque  in  hac  caussa  solum  audio, 
tamen  admodum  mirabar,  abs  te  quam  ob  rem  dice- 
retur  Nam  ceteri  turn  ad  istam  hortationem  decur- 
runt,  quum  se  in  caussa  putant  habere  aequum  et 
bonum,  quod  defendant.  Si  contra  verbis  et  httens, 
et  (ut  dici  solet)  summo  iure  contenditur :  solent  eius¬ 


modi  iniquitati  boni  et  aequi  nomen  dignitatemque 
opponere.  Turn  illud,  quod  dicitur:  sive,  nive,  n 
rident,  turn  aucupia  verborum  et  litlerarum  tendicu- 
las  in  invidiam  vocant:  turn  vociferantur,  ex  aequo 
et  bono,  non  ex  callido  versutoque  iure  rem  iudicari 
oportere :  scriptum  sequi ,  calumniatoris  esse ,  bom 
iudicis,  voluntatem  scriptoris  auctoritatemque  defen¬ 
dere.  66.  In  ista  vero  caussa,  quum  tu  sis  is,  qui  te 
verbo  litteraque  defendas ;  quum  tuae  sint  hae  partes : 
unde  deiectus  es?  an  inde,  quo  prohibitus  es  accede¬ 
re?  eiectus  es,  non  deiectus;  quum  tua  sit  haec  ora- 
tio:  fateor,  me  homines  coegisse,  fateor,  armasse: 
fateor ,  tibi  mortem  esse  minitatum ,  fateor ,  hoc  in- 
terdicto  praetoris  vindicari,  si  voluntas  et  aequitas 
valeat:  sed  ego  invenio  in  interdicto  verbum  unum, 
ubi  delitescam :  non  deieci  te  ex  eo  loco,  quern  in  lo¬ 
cum  prohibui  ne  venires :  —  XXIV .  in  ista  defensione 
accusas  eos,  qui  consuluntur,  quod  aequitatis  censeant 
rationem,  non  verbi,  haberi  oportere.  67.  Et  hoc  loco 
Scaevolam,  dixisti,  caussam  apud  centum viros  non 
tenuisse:  quern  ego  antea  commemoravi,  quod  idem 
faceret,  quod  tu  nunc  (tametsi  ille  in  aliqua  caussa 
faciebat,  tu  in  nulla  facis)  tamen  probasse  nemini, 
quod  defendit,  quia  verbis  oppugnare  aequitatem  vi¬ 
debatur.  Quum  id  miror,  te  hoc  in  hac  re  alieno  tem¬ 
pore  et  contra ,  quam  ista  caussa  postulasset ,  defen- 
disse:  turn  illud  vulgo  in  iudiciis  et  nonnumquam  ab 
ingeniosis  hominibus  defendi,  mihi  mirum  videri  so¬ 
let,  nec  iurisconsultis  concedi  nec  ius  civile  in  caus¬ 
sis  semper  valere  oportere.  68.  Nam  qui  hoc  dispu¬ 
tant,  si  id  dicunt,  non  recte  aliquid  statuere  eos,  qui 
consulantur :  non  hoc  debent  dicere,  iuri  civili,  sed 
hominibus  stultis  obtemperari  non  oportere.  Sin  illos 
recte  respondere  concedunt  et  aliter  iudicari  dicunt 
oportere:  male  iudicari  oportere  dicunt.  Neque  enim 
fieri  potest,  ut  aliud  iudicari  de  iure,  aliud  responden 
oporteat,  nec  ut  quisquam  iuris  numeretur  peritus, 
qui  id  statuat  esse  ius,  quod  non  oporteat  iudicari. 
69. — At  est  aliquando  contra  iudicatum.  —  Primum 
utrum  recte,  an  perperam?  Si  recte:  id  fuitius,  quod 
iudicatum  est;  sin  aliter:  non  dubium  est,  utrum  iu- 
dices  an  iurisconsulti  vituperandi  sint.  Deinde,  si  de 
iure  vario  quippiam  iudicatum  est ;  polius  contra  iu- 
risconsultos  statuunt ,  si  aliter  pronuntiatum  est,  ac 
Mucio  placuit,  quam  ex  eorum  auctoritate,  si,  ut  Ma- 
nilius  statuebat,  sic  est  iudicatum.  Etenim  ipse  Cras- 
sus  non  ita  caussam  apud  centumviros  egit,  ut  contra 
iurisconsultos  diceret,  sed  ut  hoc  doceret,  illud,  quod 
Scaevola  defendebat ,  non  esse  iuris ,  et  in  earn  rem 
non  solum  rationes  afferret,  sed  etiam  Q.  Mucio,  so- 
cero  suo,  multisque  peritissimis  hominibus  auctori- 
bus  uteretur.  XXV.  70.  Nam  qui  ius  civile  conte- 
mnendum  putat,  is  vincula  revellit  non  modo  iudi- 
ciorum,  sed  etiam  utilitatis  vitaeque  communis ;  qui 
autem  interpretes  iuris  vituperat,  si  imperitos  iuris 
esse  dicit,  de  hominibus,  non  de  iure  civili  detrahit: 
sin  peritis  non  putat  esse  obtemperandum ,  non  ho¬ 
mines  laedit,  sed  leges  ac  iura  labefactat.  Quod  vo- 
bis  venire  in  mentem  profecto  necesse  est,  nihil  esse 
in  civitate  tam  diligenter,  quam  ius  civile,  retinen- 
dum.  Etenim,  hoc  sublato,  nihil  est,  quare  explora- 
tum  cuiquam  possit  esse,  quid  suum  aut  quid  alie- 
num  sit;  nihil  est,  quod  aequabile  inter  omnes  atque 
unum  omnibus  esse  possit.  71.  Itaque  in  ceteris  con- 
troversiis  atque  iudiciis,  quum  quaeritur,  aliquid  fa¬ 
ctum  necne  sit,  verum  an  falsum  proferatur,  et  fictus 
testis  subornari  solet,  et  interponi  falsae  tabulae, 

nonnumquam,  honesto  ac  probabili  nomine,  bono  vi- 
ro  xudici  error  obiici,  improbo  facultas  dari,  ut  quum 
sciens  perperam  iudicarit,  testem  tamen  aut  tabulas 
secutus  esse  videatur.  In  iure  nihil  est  eiusmodi  re¬ 
cuperatores,  non  tabulae  falsae,  non  testis  improbus : 
denique  nimia  ista ,  quae  dominatur  in  civitate ,  po- 
tentia,  in  hoc  solo  genere  quiescit:  quid  agat,  quo- 
modo  aggrediatur  iudicem,  qua  denique  digitum  pro- 
ferat,  non  habet.  72.  Ulud  enim  potest  dici  iudici  ab 
aliquo  non  tam  verecundo  homine,  quam  gratioso: 
ludica  hoc  factum  esse,  aut  numquam  esse  factum 
vel  cogitatum ;  crede  huic  testi ;  has  comproba  tabu- 
las  :  hoc  non  potest :  Cui  filius  agnatus  sit,  eius  testa- 
mentum  non  esse  ruptum,  iudica;  quod  mulier  sine 
tutore  auctore  promiserit,  deberi.  Non  est  aditus  ad 
nuiusmodi  res  neque  potentiae  cuiusquam  neque  »ra- 
tiae:  denique,  quo  maius  hoc  sanctiusque  videa'tur, 
ne  pretio  quidem  corrumpi  iudex  in  eiusmodi  caussa 
potest.  73.  Iste  vester  testis,  qui  ausus  est  dicere, 
fecisse  videri  eum,  de  quo,  ne  cuius  rei  arguere- 
tur  quidem,  scire  potuisset,  ipse  numquam  auderet 
ludieare,  deberi  viro  dotem,  quam  mulier  nullo  au¬ 
ctore  dixisset.  0  rem  praeclaram ,  vobisque  ob  hoc 
retinendam ,  recuperatores !  XXVI.  Quod  enim  est 
ius  civile?  quod  neque  inflecti  gratia,  neque  perfrin- 
gi  potentia,  neque  adulterari  pecunia  possit:  quod  si 
non  modo  oppressum,  sed  etiam  desertum  aut  neali- 
gentius  asservatum  erit,  nihil  est,  quod  quisquanTse- 
se  habere  certum,  aut  a  patre  accepturum,  aut  reli- 
cturum  liberis  arbitretur.  74.  Quid  enim  refert,  ae- 
des  aut  fundum  relictum  a  patre,  aut  aliqua  ratione 
habere  bene  partum,  si  incertum  sit,  quae,  quum 
omnia  tua  iure  mancipii  sint,  ea  possisne  retinere?  si 
parum  sit  communitum  ius?  si  civili  ac  publica  le^e 
contra  alicums  gratiam  teneri  non  potest?  Quid  in- 
quam,  prodest,  fundum  habere,  si,  quae  decentissi- 
me  descnpta  a  maioribus  iura  finium,  possessionum 
aquarum  itinerumque  sunt,  haec  perturbari  aliqua 
ratione  commutarique  possunt?  Mihi  credite,  maior 
hereditas  vemt  uni  cuique  vestrum  in  iisdem  bonis 
a  iure  et  a  legibus ,  quam  ab  iis,  a  quibus  ilia  ipsa 
bona  rehcta  sunt.  Nam  ut  perveniat  ad  me  fundus 
testamento  alicuius  fieri  potest:  ut  retineam,  quod  ' 
meum  factum  sit,  sine  iure  civili  non  potest.  Fun¬ 
dus  a  patre  relinqui  potest :  at  usucapio  fundi,  hoc 
est,  finis  sollicitudinis  ac  periculi  litium,  non  a  patre 
relinquitur,  sed  a  legibus.  Aquae  ductus,  haustus, 
iter,  actus,  a  patre :  sed  rata  auctoritas  harum  rerum 
omnium  a  iure  civili  sumitur.  75.  Quapropter  non 
minus  diligenter  ea,  quae  a  maioribus  accepistis,  pu- 
blica  patrimonia  iuris,  quam  privatae  rei  vestrae  re¬ 
tinere  debetis:  non  solum,  quod  haec  iure  civili  se¬ 
pta  sunt,  sed  etiam,  quod  patrimonium  unius  incom-  ! 
modo  dimittitur ,  ius  amitti  non  potest  sine  ma^no 
incommodo  civitatis. 

XXVII.  In  hac  ipsa  caussa,  recuperatores,  si  hoc 
nos  non  obtinebimus,  vi,  armatis  hominibus  deie- 
ctum  esse  eum,  quern  vi,  armatis  hominibus  pulsum  i 
fugatumque  esse  constet:  Caecina  rem  non  amittet,  ! 
quam  ipsam  animo  forti,  si  tempus  ita  ferret,  amitte- 
fet;  in  possessionem  in  praesentia  non  restituetur,  < 
76.  nihil  amplius:  populi  Romani  caussa,  civitatis 
ius,  bona,  fortunae  possessionesque  in  dubium  incer-  I 
tumque  revocabuntur;  vestra  auctoritate  hoc  consti-  I 
tuetur,  hoc  praescribetur :  quicum  tu  posthac  de  pos-  ( 
sessione  contendes,  eum,  si  ingressum  modo  deiece-  i 
i  is ,  in  praedium  restituas  oportebit,  sin  autem  in-  !  i 


-  gredienti,  cum  armata  multitudine  obvius  fueris  et 
t  ita  vementem  repuleris,  fugaris,  averteris:  non’re- 
!  stitues.  Turn  statueritis  vim  in  caede  solum  esse 
non  etiam  in  animo :  nisi  cruor  appareat,  vim  non  es- 
se  tactam:  iniuria  dici  eum  deiectum  esse,  qui  pro¬ 
hibits sit;  nisi  ex  eo  loco,  ubi  vestigium  impresse- 
nt,  denci  neminem  posse.  77.  Iuris  igitur  retineri 
sententiam,  et  aequitatem  plurimum  valere  oportere, 
[anj  verbo  ac  littera  ius  omne  torqueri :  vos  statuite 
recuperatores,  utrum  utilius  esse  videatur.  Hoc  loco 
percommode  accidit,  quod  non  adest  is,  qui  paullo 
ante  afluit  et  adesse  nobis  frequenter  in  hac  caussa 
solet  vir  ornatissimus,  C.  Aquillius:  (nam  ipso  prae- 
sente  de  virtu te  eius  et  prudentia  timidius  dicerem 
quod  et  ipse  pudore  quodam  afficeretur  ex  sua  laude, 
et  me  similis  ratio  pudoris  a  praesentis  laude  tarda- 
ret,  j  cuius  auctoritati,  dictum  est,  ab  ilia  caussa,  con- 
cedi  nimium  non  oportere.  Non  vereor,  de  tali  viro 
ne  plus  dicam,  quam  vos  aut  sentiatis,  aut  apud  vos 
commemorari  velitis.  78.  Quapropter  hoc  dicam, 
numquam  eius  auctoritatem  nimium  valere,  cuius 
prudentiam  populus  Romanus  in  cavendo,  non  in  de- 
cipiendo  perspexerit :  qui  iuris  civilis  rationem  num¬ 
quam  ab  aequitate  seiunxerit:  qui  tot  annos  inse- 
mum,  laborem,  fidem  suam  populo  Romano  prom- 
ptam  expositamque  praebuerit:  qui  ita  iustus  est  et 
bonus  vir,  ut  natura,  non  disciplina  consultus  esse 
videatur:  ita  peritus  ac  prudens,  ut  ex  iure  civili, 
non  scientia  solum  quaedam,  verum  etiam  bonitas 
nata  videatur :  cuius  tantum  est  ingenium,  ita  prom- 
pta  fides,  ut,  quidquid  inde  haurias,  purum  liqui- 
dumque  te  haurire  sentias.  79.  Quare  permagnam 
lnitis  a  nobis  gratiam,  quum  eum  auctorem  nostrae 
derensionis  esse  dicitis.  Illud  autem  miror,  cur  vos 
ahquid  contra  me  sentire  dicatis,  quum  eum  aucto¬ 
rem  vos  pro  me  appelletis,  nostrum  nominetis.  Ve- 
rumtamen  quid  ait  iste  noster  auctor :  omnibus,  quid- 
quid  verbis  actum  pronuntiatumque  sit. 

XXVIII.  Conveni  ego  ex  isto  genere  consultorum 
non  neminem,  ut  opinor,  istum  ipsum,  quo  nos  au¬ 
ctore  rem  istam  agere,  et  defensionem  caussae  con- 
stituere  vos  dicitis.  Qui  quum  istam  disputationem 
rnecum  ingressus  esset,  non  posse  probari,  quem- 
quam  esse  deiectum,  nisi  ex  eo  loco,  in  quo  fuisset: 
rem  et  sententiam  interdicti  mecum  facere  fatebatur  • 
verbo  me  excludi  dicebat:  a  verbo  autem  posse  rece¬ 
di  non  arbitrabatur.  80.  Quum  exemplis  uterer  mul- 
tis,  etiam  ilia  materia  aequitatis,  a  verbo  et  ab  scri- 
pto  plurimis  saepe  in  rebus  ius  et  aequi  bonique  ra¬ 
tionem  esse  seiunctam,  semperque  id  valuisse  pluri¬ 
mum,  quod  in  se  auctoritatis  habuisset  aequitatisque 
plurimum:  consolatus  est  me  et  ostendit,  in  hac  ipsa 
caussa  nihil  esse,  quod  laborarem:  nam  verba  ipsa 
sponsionis  facere  mecum,  si  vellem  diligenter  atten- 
dere.  Quonam,  inquam,  modo?  —  Quia  certe,  in¬ 
quit,  deiectus  est  Caecina  vi  hominibus  armatis  ali¬ 
quo  ex  loco;  si  non  ex  eo  loco,  quern  in  locum  venire 
voluit,  at  ex  eo  certe,  unde  fugit.  —  Quid  turn?  Prae¬ 
tor,  inquit,  interdixit,  ut,  unde  deiectus  esset,  eo  re- 
stitueretur,  hoc  est,  quicumque  is  locus  esset,  unde 
deiectus  esset.  Aebutius  autem,  qui  fatetur  aliquo  ex 
loco  deiectum  esse  Caecinam,  is,  quo  modo  se  resti- 

tuisse  dixit,  necesse  est  male  fecerit  sponsionem. _ 

81 .  Quid  est,  Piso?  placet  tibi  pugnare  verbis?  placet 
caussam  iuris  et  aequitatis,  et,  non  nostrae  possessio¬ 
ns,  sed  omnino  possessionum  omnium,  constituere 
in  verbo?  Ego,  quid  mihi  videretur,  quid  a  maiori- 

bus  factitatum,  quid  horum  auctoritate,  quibus  xudi- 
candum  est,  dignum  esset,  ostendi;  id  verum,  id  ae- 
quum ,  id  utile  omnibus  esse ;  spectari ,  quo  consilio 
et  qua  sententia,  non,  quibus  quidque  verbis  esset 
actum :  tu  me  ad  verbum  vocas :  non  ante  vemo, 
quam  recusaro.  Nego  oportere,  nego  obtinen  posse, 
nego  ullam  rem  esse,  quae  aut  comprehendi  satis  aut 
caveri  aut  excipi  possit,  si,  aut  praetento  aliquo  ver- 
bo  aut  ambigue  posito,  sententia  et  re  cogmta,  non 
id,  quod  intelligitur,  sed  id,  quod  dicitur,  valebit. 

XXIX.  82.  Quoniam  satis  recusavi :  venio  lam  quo 
vocas.  Quaero  abs  te,  simne  deiectus,  non  de  Fulci- 
niano  fundo :  (neque  enim  praetor,  si  ex  eo  fundo  es- 
sem  deiectus,  ita  me  restitui  iussit:)  sed  eo,  unde  de¬ 
iectus  essem:  sum  ex  proximo  vicim  fundo  deiectus, 
qua  adibam  ad  istum  fundum,  sum  de  via,  sum  cer- 
te  alicunde,  sive  de  privato,  sive  de  publico.  Eo  re¬ 
stitui  sum  iussus.  Restituisse  te  dixisti.  Nego  me  ex 
decreto  praetoris  restitutum  esse.  Quid  ad  haec  dici- 
mus?  Aut  tuo,  quemadmodum  dicitur,  gladio,  aut 
nostro  defensio  tua  conficiatur,  necesse  est.  83.  bi  ad 
interdicti  sententiam  confugis,  et,  de  quo  fundo 
actum  sit  turn ,  quum  Aebutius  restituere  lubebatur, 
id  quaerendum  esse  dicis,  neque  aequitatem  rei  verbi 
laqueo  capi  putas  oportere,  in  meis  castns  praesidns- 
que  versaris.  Mea,  mea  est  isla  defensio,  ego  hoc 
vociferor ,  ego  omnes  homines  deosque  testor :  quum 
maiores  vim  armatam  nulla  iuris  defensione  texennt, 
non  vestigium  eius,  qui  deiectus  sit,  sed  factum  l  - 
bus,  qui  deiecerit,  in  iudicium  venire  ;  deiectum  es¬ 
se  qui  fugatus  sit ,  vim  esse  factam ,  cui  penculum 
mortis  sit  iniectum.  84.  Istum  locum  fugis  et  refor- 
midas,  et  me  ex  hoc,  ut  ita  dicam,  campo  aequitatis 
ad  istas  verborum  angustias  et  ad  omnes  litterarum 
an^ulos  revocas.  In  iis  ipsis  intercludere  vis  insidiis, 
quas  mihi  conaris  opponere.  Non  deieci,  sed  eieci. 
Peracutum  hoc  tibi  videtur,  hie  est  mucro  defensioms 
tuae.  In  eum  ipsum  caussa  tua  incurrat  necesse  est. 
Eso  enim  tibi  refero:  si  non  sum  ex  eo  loco  deiectus, 
quo  prohibitus  sum  accedere,  at  ex  eo  sum  deiectus, 
quo  accessi,  unde  fugi.  Si  praetor  non  distinxit  lo¬ 
cum  quo  me  restitui  iuberet  et  restitui  iussit,  non 
sum  ex  decreto  restitutus.  85.  Velim,  recuperatores, 
hoc  totum,  si  vobis  versutius,  quam  mea  consuetude 
defendendi  fert,  videbitur,  sic  existimetis,  pnmum 
alium,  non  me,  excogitasse,  deinde  hums  ratioms  non 
modo  non  inventorem,  sed  ne  probatorem  quidem  es¬ 
se  me  idque  me  non  ad  meam  defensionem  attuhsse, 
sed  illorum  defensioni  retulisse;  me  posse  pro  meo 
iure  dicer e,  neque  in  hac  re,  quam  ego  protuli,  quaen 
oportere,  quibus  verbis  praetor  interdixent,  sed  de 
quo  loco  sit  actum,  quum  interdixent:  neque  in  vi 
armatorum  spectari  oportere,  in  quo  loco  sit  facta  vis, 
verum  sitne  facta:  te  vero  nullo  modo  posse  defende- 
re  in  qua  re  tu  velis,  verba  spectari  oportere,  in  qua 
re  nolis,  non  oportere.  XXX.  86.  Verumtamen,  ec- 
quid  mihi  respondetur  ad  illud,  quod  antea  dixi,  non 
solum  re  et  sententia,  sed  verbis  quoque  hoc  mterdi- 
ctum  ita  esse  compositum,  ut  nihil  commutandum  vi- 
deretur?  Attendite  diligenter,  quaeso,  recuperatores. 
Est  enim  vestri  ingenii,  non  meam,  sed  maiorum  pru- 
dentiam  cognosces.  Non  enim  id  sum  dicturus,  quod 
ego  invenerim,  sed  quod  illos  non  fugerit.  Quum  de 
vi  interdicitur,  duo  genera  caussarum  esse  intelhge- 
bant,  ad  quae  interdictum  pertineret:  unum,  si  qui 
ex  eo  loco,  ubi  fuisset,  se  deiectum  diceret;  alterum, 
si  qui  ab  eo  loco,  quo  venisset,  vi  deiectus  esset:  et 


horum  utrumque,  neque  praeterea  quidquam  potest 
accidere,  recuperatores.  87.  Id  adeo,  si  placet,  consi 
derate.  Si  qui  meam  familiam  de  meo  fundo  deiece¬ 
rit,  ex  eo  me  loco  deiecerit;  si  qui  mihi  praesto  fuent 
cum  armatis  hominibus  extra  meum  fundum ,  et  me 
introire  prohibuerit :  non  ex  eo,  sed  ab  eo  loco  me  de¬ 
iecerit.  Ad  haec  duo  genera  rerum  unum  verbum, 
quod  satis  declararet  utrasque  res,  invenerunt :  ut,  si¬ 
ve  ex  fundo,  sive  a  fundo  deiectus  essem,  uno  atque 
eodem  interdicto  restituerer:  unde  tu.  Hoc  verbum, 
unde,  utrumque  declarat,  et  ex  quo  loco,  et  a  quo 
loco.  Unde  deiectus  est  Cinna?  ex  Urbe.  Unde  deie¬ 
cti**?  ab  Urbe.  Unde  deiecti  Galli?  a  Capitoho.  Un¬ 
de,  qui  cum  Graccho  fuerunt?  ex  Capitolio.  88.  Yi- 
detis  igitur,  hoc  uno  verbo  significari  res  duas,  et  ex 
quo,  et  a  quo  loco.  Quum  autem  eo  restitui  lubet,  ita 
iubet:  ut,  si  Galli  a  maioribus  nostris  postularent  ut 
eo  restituerentur,  unde  deiecti  essent,  et  aliqua  vi  hoc 
assequi  possent:  non,  opinor,  eos  in  cuniculum,  qua 
aggressi  erant,  sed  in  Capitolium  restitui  opoiteret. 
Hoc  enim  intelligitur:  unde  deiecisti,  sive  ex  quo 
loco  sive  a  quo  loco:  eo  restituas.  Hoc  iam  sim¬ 
plex  est,  in  eum  locum  restituas;  sive  ex  hoc  loco 
deiecisti ,  restitue  in  hunc  locum ,  sive  ab  hoc  loco, 
restitue  in  eum  locum ,  non  ex  quo ,  sed  a  quo  deie¬ 
ctus  est.  Ut  si  qui  ex  alto,  quum  ad  patriam  acces- 

sisset,  tempestate  subito  reiectus  optaret,  ut,  quum 
esset  a  patria  deiectus,  eo  restitueretur :  hoc,  opinor, 
optaret,  ut,  a  quo  loco  depulsus  esset,  in  eum  se  lor- 
tuna  restitueret,  non  in  salum,  sed  in  ipsam  urbem, 
quam  petebat;  sic,  (quoniam  verborum  vim  necessa- 
rio  similitudine  rerum  aucupamur,)  qui  postulat,  ut, 
a  quo  loco  deiectus  est,  hoc  est,  unde  deiectus  est,  eo 
restituatur :  hoc  postulat,  ut  in  eum  ipsum  locum  re- 
stituatur.  XXXI.  89.  Quum  verba  nos  eo  ducunt, 
turn  res  ipsa  hoc  sentire  atque  intelligere  cogit.  Rt- 
enim,  Piso,  (redeo  nunc  ad  ilia  principia  defensioms 
meae,)  si  quis  te  ex  aedibus  tuis  vi  hominibus  arma¬ 
tis  deiecerit,  quid  ages?  Opinor  ,  hoc  interdicto ,  quo 
!  nos  usi  sumus,  persequere.  Quid?  si  qui  iam  de  lo¬ 
ro  redeuntem  armatis  hominibus  domum  tuam  te  in¬ 
troire  prohibuerit,  quid  ages?  Utere  eodem  inteidi- 
cto.  Quum  igitur  praetor  interdixerit,  unde  deiectus 
es ,  ut  eo  restituaris :  tu  hoc  idem ,  quod  ego  dico,  et 
!  quod  perspicuum  est,  interpretabere :  quum  illud  ver- 
I  bum,  unde,  in  utramque  rem  valeat,  eoque  tu  resti¬ 
tui  sis  iussus ,  tarn  te  in  aedes  restitui  oportere,  si  e  ve- 
!  stibulo,  quam  si  ex  interiore  aedium  parte  deiectus  sis. 

90.  Ut  vero  iam,  recuperatores,  nulla  dubitatio 
sit,  sive  rem,  sive  verba  spectare  vultis,  quin  secun¬ 
dum  nos  iudicetis,  exoritur  hie  iam,  obrutis  rebus 
omnibus  et  perditis,  ilia  defensio,  eum  deiici  posse, 
qui  turn  possideat;  qui  non  possideat,  nullo  modo 
posse.  Itaque,  si  ego  sim  a  tuis  aedibus  deiectus,  re¬ 
stitui  non  oportere:  si  ipse  sis,  oportere.  Numera, 
quam  multa  in  ista  defensione  falsa  sint,  Piso.  Ac 
primum  illud  attende,  te  iam  ex  ilia  ratione  esse  de- 
pulsum,  quod  negabas  quemquam  deiici  posse,  nisi 
qui  in  eo  loco  fuerit;  nunc,  qui  possideat,  eum,  etiam- 
si  non  fuerit  in  eo  loco,  deiici  posse  concedis.  eum 
qui  non  possideat,  negas  deiici  posse.  91.  Cui  ergo 
aut  in  illud  quotidianum  interdictum,  unde  ille  me 
vi  deiecit,  additur,  quum  ego  possiderem:  si  de¬ 
iici  nemo  potest,  qui  non  possidet;  aut  in  hoc  inter¬ 
dictum,  de  hominibus  armatis,  non  additur,  si 
oportet  quaeri,  possederit,  necne?  Negas  deiici,  nisi 
qui  possideat.  Ostcndo,  si  sine  armatis  coactisve  ho- 

minibus  deiectus  quispiam  sit,  eum,  qui  fateatur  se 
deiecisse,  vincere  sponsionem,  si  ostendat,  eum  non 
possedisse.  Negas  deiici,  nisi  qui  possideat.  Osten- 
o  ex  hoc  interdicto,  de  armatis  hominibus,  qui 
possit  ostendere  non  possedisse  eum,  qui  deiectus 
sit,  condemnari  tamen  sponsionis  necesse  esse,  si  fa¬ 
teatur  esse  deiectum,  XXXII.  92.  Dupliciter  homines 
denciuntur,  aut  sine  coactis  armatis ve  hominibus  aut 
per  eiusmodi  rationem  atque  vim.  Ad  duas  dissimi- 
les  res  duo  deiuncta  interdicta  sunt.  In  ilia  vi  quoti- 
diana  non  satis  est  posse  docere  se  deiectum,  nisi 
ostendere  possit,  quum  possideret,  turn  deiectum.  Ne 
i  quidem  satis  est,  nisi  docet,  ita  se  possedisse,  ut 
nec  vi,  nec  clam,  nec  precario  possederit.  Itaque  is, 
qui  se  restituisse  dixit,  magna  voce  saepe  confiteri 
solet,  se  vi  deiecisse;  verum  illud  addit:  Non  possi- 
debat;  vel  etiam,  quum  hoc  ipsum  concessit,  vincit 
tamen  sponsione,  si  planum  facit,  ab  se  ilium  autvi 
aut  clam,  aut  precario  possedisse.  93.  Videtisne,  quot 
defensiombus  eum,  qui  sine  armis  ac  multitudine  vim 
fecerit,  uti  posse  maiores  voluerint?  bunc  vero,  qui 
ab  iure,  officio,  bonis  moribus  ad  ferrum,  ad  arma, 
ad  caedem  confugerit,  nudum  in  caussa  destitutum 
videtis:  ut,  qui  armatus  de  possessione  contendisset, 
inermus  plane  de  sponsione  certaret.  Ecquid  i»itur 
interest,  Piso,  inter  haec  interdicta?  ecquid  interest, 
utrum  hoc  sit  additum ,  quum  A.  Caecina  possederit, 
necne .  Ecquid  te  ratio  iuris,  ecquid  interdictorum 
dissimilitude,  ecquid  auctoritas  maiorum  commovet? 

Si  esset  additum :  de  eo  quaeri  oporteret.  Additum 
non  est :  tamen  oportebit?  94.  Atque  ego  in  hoc  Caeci- 
nam  non  defendo :  possedit  enim  Caecina,  recuperato- 
res .  et  id,  tametsi  extra  caussam  est,  percurram  tamen 
bievi,  ut  non  minus  hominem  ipsum,  quam  ius  com¬ 
mune  defensum  velitis.  Caesenniam  possedisse  pro¬ 
pter  usumfructum,  non  negas.  Qui  colonus  habuit 
conductum  de  Caesennia  fundum,  quum  idem  exea- 
dem  conductione  fuerit  in  fundo,  dubium  est,  quin,  si 
Caesennia  turn  possidebat,  quum  erat  colonus  in  fun¬ 
do,  post  eius  mortem  heres  eodem  iure  possederit? 
Deinde  ipse  Caecina,  quum  circuiret  praedia,  venit  in 
istum  fundum ;  rationes  a  colono  accepit.  Sunt  in  earn 
rem  testimonia.  95.  Posteacur,  Aebuti,  deistopotius 
fundo,  quam  de  alio,  si  quern  habes,  Caecinae  denun- 
tiabas,  si  Caecina  non  possidebat?  Ipse  porro  Caecina 
cur  se  moribus  deduci  volebat,  idque  tibi  de  amico- 
i  um,  etiam  de  ipsiusC.  Aquillii  sententia  responderat? 

XXXIII.  At  enim  Sulla  legem  tulit.  —  Ut  nihii 
de  illo  tempore ,  nihil  de  calamitate  reipublicae  que- 
rar,  hoc  tibi  respondeo,  ascripsisse  eumdem  Sullam 
in  eamdem  legem,  si  quid  ius  non  esset  uogarier, 
EIUS  EA  LEGE  N1HILUM  ROGATUM.  Quid  est ,  quod 
ius  non  sit,  quod  populus  iubere  aut  vetare  non  pos¬ 
sit?  Ut  ne  longius  abeam,  declarat  ista  ascriptio, 
esse  aliquid.  Nam  nisi  esset,  hoc  in  omnibus  legi- 
bus  non  ascriberetur.  96.  Sed  quaero  abs  te,  putes- 
ne,  si  populus  iusserit,  me  tuum,  aut  item,  te  meum 
servum  esse,  id  iussum  ratum  atque  firmum  futu- 
lum?  Perspicis  hoc  nihil  esse  [,ut  in  ceteris,  quae  ro- 
gavit].  Primum  illud  concedis,  non  quidquid  popu¬ 
lus  iusserit,  ratum  esse  oportere.  Deinde  nihil  ratio- 
ms  affers,  quamobrem,  si  libertas  adimi  nullo  modo 
possit,  ci vitas  possit.  Nam  et  eodem  modo  de  utra- 
que  re  traditum  nobis  est,  et,  si  semel  civitas  adimi 
potest,  retineri  libertas  non  potest.  Qui  enim  potest 
iure  Quiritium  liber  esse  is,  qui  in  numero  Quiritium 
non  est .  97.  Atque  ego  hanc  adolescentulus  caussam,  ! 

quum  agerem  contra  hominem  disertissimum  nostrae 
civitatis,  Cottam,  probavi.  Quum  Arretinae  mulieris 
libertatem  defenderem,  et  Cotta  decemviris  religionem 
lniecisset,  non  posse  sacramentum  nostrum  iustum  iu- 
dican,  quod  Arretinis  adempta  civitas  esset,  et  eo-0 
vehementius  contendissem ,  civitatem  adimi  non  po- 
tuisse;  decemviri  prima  actione  non  iudicaverunt-. 
postea,  re  quaesita  et  deliberata,  sacramentum  no¬ 
strum  iustum  iudicaverunt.  Atque  hoc,  et  contra  di- 
cente  Cotta  et  Sulla  vivo,  iudicatum  est.  Iam  vero  in 
ceteris,  ut  omnes,  qui  in  eadem  caussa  sunt,  et  le"e 
agant  et  suum  ius  persequantur,  et  omni  iure  civifi 
sme  cuiusquam  aut  magistratus  aut  iudicis  aut  periti 
homims  aut  imperiti  dubitatione,  utantur,  quid  eeo 
commemorem?  Dubium  est  nemini  vestrum.  98.  Certe 
quaeri  hoc  solere  me  non  praeterit,  (ut  ex  me  ea, 
quae  tibi  in  mentem  non  veniunt,  audias,)  quemad- 
modum,  si  civitas  adimi  non  possit,  in  colonias  Lati- 
nas  saepe  nostri  cives  profecti  sint.  Aut  sua  volunta- 
te,  aut  legis  multa  profecti  sunt,  quam  multam  si  suf- 

y vvrir  UASS-eini’  tamen  mar>ere  in  civitate  potuissent. 
AAXIV.  Quid?  quern  pater  patratus  dedidit,  aut  suus 
pater  populusve  vendidit,  quo  is  iure  amittit  civita¬ 
tem  !  Ut  religione  civitas  solvatur,  civis  Romanus  tra- 
ditur:  qui  quum  est  acceptus,  est  eorum,  quibus  est 
aeditus:  si  non  accipiunt,  ut  Mancinum  Numantini 
retinet  integram  caussam  et  ius  civitatis.  Si  pater 
vendidit  eum  quern  in  suam  potestatem  susceperat, 
ex  potestate  dimittit.  99.  Iam  populus  quum  eum 
vendidit,  qui  miles  factus  non  est,  non  adimit  ei  li¬ 
bertatem,  sed  iudicat,  non  esse  eum  liberum,  qui,  ut 
liber  sit,  adire  periculum  noluit:  quum  autem  inc’en- 
sum  vendit,  hoc  iudicat:  quum  ii,  qui  in  servitute 
lusta  tuerint,  censu  liberentur,  eum,  qui,  quum  liber 
esset,  censeri  noluerit,  ipsum  sibi  libertatem  abiudi- 
cavisse.  Quod  si  maxime  iisce  rebus  adimi  libertas 
aut  civitas  potest:  non  intelligunt,  qui  haec  comme- 
moiant,  si  per  has  rationes  adimi  maiores  posse  vo- 
luerunt,  alio  modo  noluisse?  100.  Nam,  ut  haec  ex 
iure  civili  protulerunt,  sic  afferant  velim,  quibus  leo-e 
aut  Romana  civitas  aut  libertas  erepta  sit.  Nam  quod 
ad  exsilium  attinet,  perspicue  intelligi  potest,  quale 
sit.  Exsilium  enim  non  supplicium  est,  sed  perfu- 
gium  portusque  supplicii.  Nam  qui  volunt  poenam 
aliquam  subterfugere  aut  calamitatem,  eo  solum  ver- 
tunt;  hoc  est,  sedem  ac  locum  mutant.  Itaque  nulla 
in  ege  nostra  reperietur,  ut  apud  ceteras  civitates, 
maleficium  ullum  exsilio  esse  mulctatum :  sed  quum 
homines  vincula,  neces  ignominiasque  vitant,  quae 
sunt  legibus  constitutae,  confugiunt  quasi  ad  aram, 
in  exsilium.  Qui  si  in  civitate  legis  vim  subire  vel- 
lent,  non  prius  civitatem,  quam  vitam  amitterent: 
quia  nolunt,  non  adimitur  his  civitas,  sed  ab  his  re- 
linquitur  atque  deponitur.  Nam,  quum  ex  nostro  iu¬ 
re  duarum  civitatum  nemo  esse  possit,  turn  amittitur 
haec  civitas  denique,  quum  is,  quiprofugit,  receptus 
est  in  exsilium,  hoc  est,  in  aliam  civitatem. 

XXXV.  101.  Non  me  praeterit,  recuperatores 
tametsi  de  hoc  iure  multa  praetereo,  tamen  me  lon¬ 
gius  prolapsum  esse,  quam  oratio  nostri  iudicii  po¬ 
stulant  Verum  id  feci,  non  quod  vos  in  hac  caussa 
hanc  defensionem  desiderare  arbitrarer,  sed  ut  omnes 
intelligerent,  nec  ademptam  cuiquam  civitatem  esse 
nec  adimi  posse.  Hoc  quum  eos  scire  volui,  quibus 
Sulla  voluit  iniuriam  facere,  turn  omnes  cet’eros  no- 
vos  veteresque  cives.  Neque  enim  ratio  aflerri  potest, 
cur,  si  cuiquam  novo  civi  potuerit  adimi  civitas,  non 

omnibus  patriciis ,  omnibus  antiquissimis  civibus  j 
possit.  102.  Nam  ad  hanc  quidem  caussam  nihil  hoc  I 
pertinuisse,  primum  ex  eo  intelligi  potest,  quod  vos  j 
ea  de  re  iudicare  non  debetis,  deinde  quod  Sulla  ipse 
ita  tulit  de  civitate,  ut  non  sustulerit  horum  nexa  at- 
que  hereditates.  Iubet  enim  eodem  iure  esse  ,  quo 
fuerint  Ariminenses ;  quos  quis  ignorat  duodecim  co- 
loniarum  fuisse,  et  a  civibus  Romanis  hereditates  ca- 
pere  potuisse?  Quod  si  adimi  civitas  A.  Caecinae  lege 
potuisset,  magis  illam  rationem  tamen  omnes  boni 
quaereremus,  quemadmodum  spectatissimum  puden- 
tissimumque  hominem,  summo  consilio,  summa  vir- 
tute,  summa  auctoritate  domestica  praeditum,  leva- 
tum  iniuria,  civem  retinere  possemus,  quam  uti  nunc, 
quum  de  iure  civitatis  nihil  potuerit  deperdere,  quis- 
quam  exsistat,  nisi  tui,  Sexte,  similis  et  stultitia  et 
impudentia,  qui  huic  civitatem  ademptam  esse  dicat. 
103.  Qui  quoniam,  recuperatores ,  suum  ius  non  de- 
seruit,  neque  quidquam  illius  audaciae  petulantiae- 
que  concessit,  derelinquo  iam  communem  caussam, 
populique  Romani  ius  in  vestra  fide  ac  religione  de- 
pono.  XXXVI.  Is  homo  ita  se  probatum  vobis  vestri- 
que  similibus  semper  voluit,  ut  non  minus  id  in  hac 
caussa  laborarit,  nec  contenderit  aliud,  quam  ne  ius 


suum  dissolute  relinquere  videretur,  nec  minus  veie- 
retur,  ne  contemnere  Aebutium,  quam  ne  ab  eo  con- 
temptus  esse  existimaretur. 

104.  Quapropter  si  quid  extra  iudicium  est,  quou 
homini  tribuendum  sit:  habetis  hominem  singulari 
pudore,  virtute  cognita,  et  spectata  fide,  amplissimis 
viris  Etruriae  totius,  in  utraque  fortuna  cognitum 
multis  signis  et  virtutis  et  humanitatis.  Si  quid  in 
contraria  parte  in  homine  offendendum  sit:  habetis 
eum,  ut  nihil  dicam  amplius,  qui  se  homines  coegis- 
se  fateatur.  Sin,  hominibus  remotis,  de  caussa  quae- 
ritis:  quum  iudicium  de  vi  sit:  is,  qui  arguitur,  vim 
se  hominibus  armatis  fecisse  fateatur:  verbo  se,  non 
aequitate  defendere  conetur:  id  quoque  ei  verbum 
ipsum  direptum  esse  videatis,  auctoritatem  sapientis- 
simorum  hominum  facere  nobiscum,  in  iudicium  non 
venire,  utrum  Caecina  possederit,  necne,  tamen  do- 
ceri  possedisse  multo  etiam  minus  quaeri,  A.  Caeci¬ 
nae  fundus  sit,  necne,  me  tamen  id  ipsum  docuisse, 
fundum  esse  Caecinae  — :  quum  haec  ita  sint,  statui- 
te  quid  vos  tempora  reipublicae  de  armatis  homini¬ 
bus  ,  quid  illius  confessio  de  vi ,  quid  nostra  decisio 
de  aequitate,  quid  ratio  interdicti  de  iure  admoneant, 
ut  iudicetis. 

27. 

M.  TULLII  CICERONIS 

PRO 

lege  manilia 

S  E  U 

DE  POMPEIO  IMPERATORE  DELIGENDO 

ad  populum  oratio. 


NOTITIA  LITTERARIA. 

M  raut  M>.)  Aemilio  Lepido ,  L.  Volcatio  Tullo  coss.  (6S8.  p.  V.  c.)  quum  L.  Luculhis,  qui  proconsulari  imperio  ad- 
in.  (auc  -J  ^  .  ,  ,,  M  Tpnnr/ftii &  Rowam  redisset,  C.  Manilius  tnbunus  plebis 

ribus  eum,  reipublicae  temporibus  servandum  esse  existimans. 


ARG.  Cicero  primo  bellum  ipso  genere  necessanura  et 
ideo  gerendum  esse  docet,  ne  populi  Rom.  gloria,  salus  socio- 
rum,  vecHgalia  reipublicae  et  civium  bona  amittantur  §§  1  — 
19.  deinde  de  instantis  belli  magnitudine  et  de  Luculli  virtuti- 
bus  explicat  §  2G.  turn  Pompeium  imperatorem  deligendum  esse 
demonstrat,  ut  in  quo  sint  omnes  virtutes  imperatonae,  scientia 
rei  militaris,  temperantia,  f.des,  facilitas,  ingenium,  humamtas, 
auctoritas  et  felicitas  (§  48.).  Deuique  adversariorum  obieclio- 
nes  refutat. 


I.  1 .  Quamquam  mihi  semper  frequens  conspe¬ 
ctus  vester  multo  iucundissimus,  hie  autem  locus  ad 
agendum  amplissimus,  ad  dicendum  ornatissimus  est 
vTsus,  Quirites,  tamen  hoc  aditu  laudis,  qui  semper 
optimo  cuique  maxime  patuit,  non  mea  me  voluntas, 
sed  meae  vitae  rationes,  ab  ineunte  aetate  susceptae, 
prohibuerunt.  Nam  quum  antea  per  aetatem  non- 
dum  huius  auctoritatem  loci  attingere  auderem,  sta- 

tueremque,  nihil  hue,  nisi  perfectum  ingenio,  elabo- 
ratum  industria,  afferri  oportere,  omne  meum  tempus 
amicorum  temporibus  transmittendum  putavi.  2.  Ita 
neque  bic  locus  vacuus  umquam  fuit  ab  iis ,  qui  ve- 
stram  caussam  defenderent ,  et  meus  labor,  in  priva- 
torum  periculis  caste  integreque  versatus ,  ex  vestro 
iudicio  fructum  est  amplissimum  consecutus.  Nam 
quum,  propter  dilationem  comitiorum,  ter  praetor 
primus  centuriis  cunctis  renuntiatus  sum ,  facile  in- 
tellexi,  Quirites,  et  quid  de  me  iudicaretis,  et  quid 
aliis  praescriberetis.  Nunc  quum  et  auctoritatis  in 
me  tantum  sit,  quantum  vos  honoribus  mandandis 
esse  voluistis,  et  ad  agendum  facultatis  tantum,  quan¬ 
tum  homini  vigilanti  ex  forensi  usu  prope  quotidiana 
dicendi  exercitatio  potuit  afferre,  certe  et,  si  quid  au- 
ctoritatis  in  me  est,  ea  apud  eos  utar,  qui  earn  mihi 
dedeiunt,  et  si  quid  etiam  dicendo  consequi  possum, 
iis  ostendam  potissimum ,  qui  ei  quoque  rei  fructum 
suo  iudicio  tribuendum  esse  duxerunt.  3.  Atque  illud 
in  primis  mihi  laetandum  iure  esse  video,  quod,  in 
hac  insolita  mihi  ex  hoc  loco  ratione  dicendi,  caussa 
tabs  oblata  est,  in  qua  oratio  deesse  nemini  possit. 
Dicendum  est  enim  de  Cn.  Pompeii  singulari  eximia- 
(}ue  virtute.  Huius  autem  orationis  difficilius  est 
cxitum,  quam  principium  invenire.  Ita  mihi  non  tarn 
copia,  quam  modus  in  dicendo  quaerendus  est. 

II.  4.  Atque  ut  inde  oratio  mea  proficiscatur,  un¬ 
de  haec  omnis  caussa  ducitur :  bellum  grave  et  peri- 
culosum  vestris  vectigalibus  atque  sociis  a  duobus 
potentissimis  regibus  infertur,  Mithridate  et  Tigrane, 
quorum  alter  relictus,  alter  lacessitus,  occasionem 
sibi  ad  occupandam  Asiam  oblatam  esse  arbitratur. 
Equitibus .Romanis,  honestissimis  viris,  afferuntur  ex 
Asia  quotidie  litterae,  quorum  magnae  res  aguntur, 
in  vestris  vectigalibus  exercendis  occupatae;  qui  ad 
me,  pro  necessitudine,  quae  mihi  est  cum  illo  ordine, 
caussam  reipublicae  periculaque  rerum  suarum  de- 
tulerunt :  5.  Bithyniae,  quae  nunc  vestra  provincia 
est ,  vicos  exustos  esse  complures ;  regnum  Ariobar- 
zanis,  quod  finitimum  est  vestris  vectigalibus,  totUm 
esse  in  hostium  potestate ;  Lucullum,  magnis  rebus 
gestis ,  ab  eo  bello  discedere ;  huic  qui  successerit, 
non  satis  esse  paratum  ad  tantum  bellum  administran-  I 
dum :  unum  ab  omnibus  sociis  et  civibus  ad  id  bel-  ‘ 
lum  imperatorem  deposci  atque  expeti,  eumdem  hunc 
unum  ab  hostibus  metui,  praeterea  neminem. 

6.  Caussa  quae  sit,  videtis;  nunc,  quid  agendum 
sit,  considerate.  Primum  mihi  videtur  de  genere 
belli,  deinde  de  magnitudine,  turn  de  imperatore 
deligendo  esse  dicendum.  Genus  est  belli  eiusmodi, 
quod  maxime  vestros  animos  excitare  atque  inflam- 
mare  ad  persequendi  studium  debeat,  in  quo  agitur 
populi  Romani  gloria,  quae  vobis  a  maioribus  quum 
magna  in  rebus  omnibus,  turn  summa  in  re  militari 
tradita  est,  agitur  salus  sociorum  atque  amicorum, 
pro  qua  multa  maiores  vestri  magna  et  gravia  bella 
gesserunt,  aguntur  certissima  populi  Romani  vecti- 
galia  et  maxima,  quibus  amissis  et  pacis  ornamenta 
et  subsidia  belli  requiretis,  aguntur  bona  multorum 
civium ,  quibus  est  a  vobis  et  ipsorum  et  reipublicae 
caussa  consulendum.  III.  7.  Et  quoniam  semper  ap- 
petentes  gloriae  praeter  ceteras  gentes  atque  avidi 
laudis  fuistis ,  delenda  vobis  est  ilia  macula ,  Mithri- 
datico  bello  superiore  suscepta,  quae  penitus  iam  in- 
sedit  atque  inveteravit  in  populi  Romani  nomine : 
quod  is,  qui  uno  die,  tota  Asia,  tot  in  civitatibus,  uno 
nuntio  atque  una  litteraruin  significatione  cives  Ro-  ! 


!  manos  necandos  trucidandosque  denotavit,  non  modo 
adhuc  poenam  nullam  suo  dignam  scelere  suscepit, 
sed  ab  illo  tempore  annum  iam  tertium  et  vicesimum 
regnat,  et  ita  regnat,  ut  se  non  Ponti  neque  Cappa- 
dociae  latebris  occultare  velit,  sed  emergere  ex  patrio 
regno  atque  in  vestris  vectigalibus,  hoc  est,  in  Asiae 
luce  versari.  8.  Etenim  adhuc  ita  vestri  cum  illo 
rege  contenderunt  imperatores,  ut  ab  illo  insignia 
victonae ,  non  victoriam  reportarent.  Triumphavit 
L.  Sulla;  triumphavit  L.  Murena  de  Mithridate,  duo 
lortissimi  viri  et  summi  imperatores:  sed  ita  trium- 
;  pharunt,  ut  ille  pulsus  superatusque  regnaret.  Ve- 
j  rumtamen  illis  imperatoribus  laus  est  tribuenda,  quod 
j  egerunt;  venia  danda,  quod  reliquerunt:  propterea 
quod  ab  eo  bello  Sullam  in  Italiam  respublica,  Mu- 
lenam  Sulla  revocavit.  IV.  9.  Mithridates  autem 
omne  reliquum  tempus  non  ad  oblivionem  veteris 
!  belli,  sed  ad  comparationem  novi  contulit ;  qui,  postea- 
j  quam  maximas  aedificasset  ornassetque  classes  exer- 
citusque  permagnos ,  quibuscumque  ex  gentibus  po- 
tuisset,  comparasset,  et  se  Bosporanis,  fmitimis  suis, 
el  .m  inferre  simularet:  usque  in  Hispaniam  legatos 
ac  Jitteras  misit  ad  eos  duces,  quibuscum  turn  bellum 
geiebamus,  ut,  quum  duobus  in  locis  disiunctissimis 
maximeque  diversis  uno  consilio  a  binis  hostium  co- 
pus  bellum  terra  marique  gereretur,  vos  ancipiti  con- 
tentione  districti  de  imperio  dimicaretis.  10.  Sed  ta- 
men  alterius  partis  periculum ,  Sertorianae  atque  Hi- 
spaniensis,  quae  multo  plus  firmamenti  ac  roboris 
habebat,  Cn.  Pompeii  divino  consilio  ac  singulari  vir¬ 
tute  depulsum  est:  in  altera  parte  ita  res  a  L.  Lucul- 
f  lo,  summo  viro,  est  administrata,  ut  initia  ilia  rerum 
gestarum  magna  atque  praeclara  non  felicitati  eius, 
j  sed  virtuti,  haec  autem  extrema,  quae  nuper  accide- 
runt,  non  culpae,  sed  fortunae  tribuenda  esse  videan- 
tur.  Sed  de  Lucullo  dicam  alio  loco,  et  ita  dicam, 
Quirites,  ut  neque  vera  laus  ei  detracta  actione  nostra, 
neque  falsa  afficta  esse  videatur.  11.  De  vestri  im¬ 
perii  dignitate  atque  gloria,  quoniam  is  est  exorsus 
orationis  meae,  videte,  quern  vobis  animum  susci- 
piendum  putetis.  V.  Maiores  vestri  saepe,  merca- 
toribus  ac  naviculariis  iniuriosius  tractatis,  bella  ges¬ 
serunt:  vos,  tot  civium  Romanorum  millibus  uno 
nuntio  atque  uno  tempore  necatis,  quo  tandem  animo 
esse  debetis?  Legati  quod  erant  appellati  superbius, 
Corinthum  patres  vestri,  totius  Graeciae  lumen,  ex- 
stinctum  esse  voluerunt:  vos  eum  regem  inultum  esse 
patiemini,  qui  legatum  populi  Romani  consularem 
vinculis  ac  verberibus  atque  omni  supplicio  excru- 
ciatum  necavit?  11  li  liber tatem  civium  Romanorum 
imminutam  non  tulerunt :  vos  vitam’  ereptam  negli- 
getis?  Ius  legationis  verbo  violatum  illi  persecuti 
sunt  :  vos  legatum  omni  supplicio  interfectum  relin- 
quetis?  12.  Videte,  ne,  ut  illis  pulcherrimum  fuit, 
tantam  vobis  imperii  gloriam  tradere,  sic  vobis  tur- 
pissimum  sit,  illud,  quod  accepistis ,  tueri  et  conser- 
vare  non  posse.  Quid?  quod  salus  sociorum  sum- 
mum  in  periculum  ac  discrimen  vocatur,  quo  tandem 
animo  ferre  debetis?  Regno  expulsus  est  Ariobarza- 
nes  rex,  socius  populi  Romani  atque  amicus :  immi¬ 
nent  duo  reges  toti  Asiae,  non  solum  vobis  inimicis- 
simi,  sed  etiam  vestris  sociis  atque  amicis,  civitates 
3utem  omnes ,  cunctsi  Asisi  citcjuc  Grsccis  vestrum 
auxilium  exspectare  propter  periculi  magnitudinem 
coguntur:  imperatorem  a  vobis  certum  deposcere, 
quum  praesertim  vos  alium  miseritis,  neque  audent, 
neque  id  se  facere  summo  sine  periculo  posse  arbi- 

trantur.  13.  Vident  et  sentiunt  hoc  idem,  quod  vos, 
unum  virum  esse,  in  quo  summa  sint  omnia,  et  eum 
prope  esse,  (quo  etiam  carent  aegrius:)  cuius  adven- 
tu  ipso  atque  nomine,  tametsi  ille  ad  maritimum  hel¬ 
ium  venerit,  tamen  impetus  hostium  repressos  esse 
intelligunt  ac  retardatos.  Hi  vos,  quoniam  libere 
loqui  non  licet ,  tacite  rogant ,  ut  se  quoque  sicut 
ceterarum  provinciarum  socios,  dignos  existimetis, 
quorum  salutem  tali  viro  commendetis :  atque  hoc 
etiam  magis,  quod  ceteros  in  pro vinci  am  eiusmodi 
homines  cum  imperio  mittimus ,  ut,  etiamsi  ab  hoste 
defendant ,  tamen  ipsorum  adventus  in  urbes  socio¬ 
rum  non  multum  ab  hostili  expugnatione  differant. 
Hunc  audiebant  antea ,  nunc  praesentem  vident  tanta 
temperantia ,  tanta  mansuetudine ,  tanta  humanitate, 
ut  ii  beatissimi  esse  videantur,  apud  quos  ille  diu- 
tissime  commoratur.  VI.  14.  Quare,  si  propter  so¬ 
cios  ,  nulla  ipsi  iniuria  lacessiti ,  maiores  vestri  cum 
Antiocho,  cum  Philippo,  cum  Aetolis,  cum  Poenis 
bella  gesserunt,  quanto  vos  studio  convenit,  iniurns 
provocatos,  sociorum  salutem  una  cum  imperii  vestri 
dignitate  defendere,  praesertim  quum  de  maximis 
vestris  vectigalibus  agatur?  Nam  ceterarum  provin¬ 
ciarum  vectigalia,  Quirites,  tanta  sunt,  ut  iisadipsas 
provincias  tutandas  vix  contenti  esse  possimus ,  Asia 
vero  tarn  opima  est  et  fertilis,  ut  et  ubertate  agrorum 
et  varietate  fructuum  et  magnitudine  pastionis,  et 
multitudine  earum  rerum,  quae  exportentur,  facile 
omnibus  terris  antecellat.  Itaque  haec  vobis  provin- 
cia,  Quirites,  si  et  belli  utilitatem  et  pacis  dignitatem 
sustineie  vultis,  non  modo  a  calamitate,  sed  etiam  a 
metu  calamitatis  est  defendenda.  15.  Nam  ceteris  in 
rebus,  quum  venit  calamitas,  turn  detrimentum  acci- 
pitur:  at  in  vectigalibus  non  solum  adventus  mali, 
sed  etiam  metus  ipse  after  t  calamitatem.  Nam  quum 
hostium  copiae  non  longe  absunt,  etiamsi  irruptio 
facta  nulla  sit,  tamen  pecora  relinquuntur ,  ag;ricul- 
tura  deseritur,  mercatorum  navigatio  conquiescit.  Ita 
neque  ex  portu  neque  ex  decumis  neque  ex  scriptura 
vectigal  conservari  potest.  Quare  saepe  totius  anni 
fructus  uno  rumore  periculi  atque  uno  belli  terrore 
amittitur.  16.  Quo  tandem  animo  esse  existimatis 
aut  eos,  qui  vectigalia  nobis  pensitant,  aut  eos,  qui 
exercent  atque  exigunt ,  quum  duo  reges  cum  maxi- 
inis  copiis  prope  adsint?  quum  una  excursio  equita- 
tus  perbrevi  tempore  totius  anni  vectigal  auferre  pos- 
sit?  quum  publicani  familias  maximas,  quas  in  salti- 
bus  habent,  quas  in  agris,  quas  in  portubus  atque 
custodiis,  magno  periculo  se  habere  arbitrentur?  Pu- 
tatisne  vos  illis  rebus  frui  posse,  nisi  eos,  qui  vobis 
fructui  sunt,  conservaveritis  non  solum  (ut  antea  dixi) 
calamitate,  sed  etiam  calamitatis  formidine  liberatos? 
VII.  17.  Ac  ne  illud  quidem  vobis  negligendum  est, 
quod  mihi  ego  extremum  proposueram,  quum  essem 
de  belli  genere  dicturus,  quod  ad  multorum  bona  ci- 
vium  Romanorum  pertinet,  quorum  vobis  pro  vestra 
sapientia,  Quirites,  habenda  est  ratio  diligenter.  Nam 
et  publicani,  homines  et  honestissimi  et  ornatissimi, 
suas  rationes  et  copias  in  illam  provinciam  contule- 
runt :  quorum  ipsorum  per  se  res  et  fortunae  curae 
vobis  esse  debent:  etenim  si  vectigalia  nervos  esse 
reipublicae  semper  duximus,  eum  certe  ordinem,  qui 
exercet  ilia,  firmamentum  ceterorum  ordinum  recte 
esse  dicemus:  18.  deinde  ceteris  ex  ordinibus  homi¬ 
nes  gnavi  et  industrii  partim  ipsi  in  Asia  negotian- 
tur,  quibus  vos  absentibus  consulere  debetis,  paitim 
suas  et  suorum  in  ea  provincia  pecunias  magnas  col- 


locatas  habent.  Erit  igitur  humanitatis  veslrae,  ma¬ 
gnum  eorum  civium  numerum  calamitate  prohibere ; 
sapientiae,  videre  multorum  civium  calamitatem  a 
republica  seiunctam  esse  non  posse.  Etenim  illud 
primum  parvi  refert ,  vos  publicanis  amissa  vectiga¬ 
lia  postea  victoria  recuperare.  Neque  enim  iisdem 
redimendi  facultas  erit  propter  calamitatem,  neque 
aliis  voluntas  propter  timorem.  19.  Deinde,  quod 
nos  eadem  Asia  atque  idem  iste  Mithridates  initio 
belli  Asiatici  docuit,  certe  id  quidem  calamitate  docti 
memoria  retinere  debemus.  Nam  turn,  quum  in  Asia 
res  magnas  permulti  amiserant,  scimus  Romae,  so- 
lutione  impedita,  fidem  concidisse.  Non  enim  possunt 
una  in  civitate  multi  rem  ac  fortunas  amittere,  ut  non 
plures  secum  in  eamdem  calamitatem  trahant.  A  quo 
periculo  prohibete  rempublicam,  et  mihi  credite  id, 
quod  ipsi  videtis :  haec  fides  atque  haec  ratio  pecu- 
niarum,  quae  Romae,  quae  in  foro  versatur,  implicita 
est  cum  illis  pecuniis  Asiaticis  et  cohaeret.  Ruere 
ilia  non  possunt,  ut  haec  non  eodem  labefactata  motu 
concidant.  Quare  videte,  nura  dubitandum  vobis 
sit,  omni  studio  ad  id  bellum  incumbere,  in  quo  glo¬ 
ria  nominis  vestri,  salus  sociorum,  vectigalia  maxi¬ 
ma,  fortunae  plurimorum  civium  coniunctae  cum  re¬ 
publica  defendantur. 

VIII.  20.  Quoniam  de  genere  belli  dixi,  nunc  de 
magnitudine  pauca  dicam.  Potest  enim  hoc  dici: 
belli  genus  esse  ita  neeessarium,  ut  sit  gerendum ; 
non  esse  ita  magnum,  ut  sit  pertimescendum.  In  quo 
maxime  laborandum  est ,  ne  forte  ea  vobis ,  quae  di- 
ligentissime  providenda  sunt,  contemnenda  esse  vi¬ 
deantur.  Atque,  ut  omnes  intelligant,  me  L.  Lucullo 
tantum  impertire  laudis ,  quantum  forti  viro  et  sa- 
pientissimo  homini  et  magno  imperatori  debeatur: 
dico,  eius  adventu  maximas  Mithridatis  copias  omni¬ 
bus  rebus  ornatas  atque  instructas  fuisse  urbemque 
Asiae  clarissimam  nobisque  amicissimam  Cyziceno- 
rum  obsessam  esse  ab  ipso  rege  maxima  multitudine 
et  oppugnatam  vehementissime ,  quam  L.  Lucullus 
virtute,  assiduitate,  consilio  summis  obsidionis  peri- 
culis  liberavit:  21.  ab  eodem  imperatore  classem 
magnam  et  ornatam,  quae  ducibus  Sertorianis  adlta- 
liam  studio  inflammato  raperetur,  superatam  esse 
atque  depressam :  magnas  hostium  praeterea  copias 
multis  praeliis  esse  deletas,  patefactumque  nostris 
legionibus  esse  Pontum ,  qui  ante  populo  Romano  ex 
omni  aditu  clausus  fuisset:  Sinopen  atque  Amisum, 
quibus  in  oppidis  erant  domicilia  regis  omnibus  re¬ 
bus  ornata  atque  referta,  ceterasque  urbes  Ponti  et 
Cappadociae  permultas  uno  aditu  atque  adventu  esse 
captas:  regem,  spoliatum  regno  patrio  atque  avito, 
ad  alios  se  reges  atque  ad  alias  gentes  supplicem  con- 
tulisse :  atque  haec  omnia,  salvis  populi  Romani  so- 
ciis  atque  integris  vectigalibus,  esse  gesta.  Satis 
opinor  hoc  esse  laudis,  atque  ita,  Quirites,  ut  hoc  vos 
intelligatis,  a  nullo  istorum,  qui  huic  obtrectant  legi 
atque  caussae,  L.  Lucullum  similiter  ex  hoc  loco  esse 
laudatum.  IX.  22.  Requiretur  fortasse  nunc,  quem- 
admodum,  quum  haec  ita  sint,  reliquum  possit  ma¬ 
gnum  esse  bellum.  Cognoscite,  Quirites.  Non  enim 
hoc  sine  caussa  quaeri  videtur.  Primum  ex  suo 
re«no  sic  Mithridates  profugit,  ut  ex  eodem  Ponto 
Medea  ilia  quondam  profugisse  dicitur;  quam  pre¬ 
dicant  in  fuga  fratris  sui  membra  in  iis  locis,  qua  se 
parens  persequeretur,  dissipavisse,  ut  eorum  collectio 
dispcrsa  maerorque  patrius  celeritatem  persequendi 
retardaret.  Sic  Mithridates  fugiens,  maximum  vim 

aun  atque  argentipulcherrimarumque  rerum  omnium 
quas  et  a  maioribus  acceperat,  et  ipse  bello  superiore 
ex  tota  Asia  direptas  in  suum  regnum  congesserat, 
in  Ponto  oinnem  reliquit.  Haec  dam  nostri  colligunt 

omnia  dihgentius,  rex  ipse  e  manibus  effugit. "  Ita 
ilium  m  persequendi  studio  maeror,  bos  laetitia  re- 
tardavit.  23.  Hunc  in  illo  timore  et  fuga  Tigranes 
rex  Armemus,  excepit,  diffidentemque  rebus  suis 
confirmayit,  et  afflictum  erexit,  perditumque  recrea- 
vit.  Cuius  in  regnum  posteaquam  L.  Lucullus  cum 
exeici  u  venit,  plures  etiam  gentes  contra  imperato- 
rem  nostrum  concitatae  sunt.  Erat  enim  metus  in- 
lectus  ns  natiombus,  quas  numquam  popuius  Roma¬ 
nes  neque  lacessendas  bello,  neque  tentandas  puta- 
vit.  Erat  etiam  aha  gravis  atque  vehemens  opinio, 
quae  ammos  gentium  barbararum  pervaserat,  fani 
locupletissimi  et  religiosissimi  diripiendi  caussa  in 
eas  oras  nostrum  exercitum  esse  adductum.  Ita  na- 
tiones  multae  atque  magnae  novo  quodam  terrore  ac 
metu  concitabantur.  Noster  autem  exercitus,  etsi 
urbem  ex  Tigrams  regno  ceperat,  et  praeliis  usus  erat 
secundis,  tamen  mmia  longinquitate  locorum  ac  de- 
siderio  suorum  commovebatur.  24.  Hie  iam  plura 
non  dicam.  Fuit  enim  illud  extremum,  ut  ex  iis  lo- 
cis  a  multibus  nostris  reditus  magis  maturus ,  quam 
processio  longior  quaereretur.  Mithridates  autem  et 
suam  manum  iam  confirmarat,  et  eorum,  qui  se  ex 
eius  regno  collegerant,  et  magnis  adventitiis  multo- 
lum  regum  et  nationum  copiis  iuvabatur.  Hoc  iam 
tere  sic  fieri  solere  accepimus,  ut  regum  afflictae  for- 
tunae  facile  multorum  opes  alliciant  ad  misericor- 
diam,  maximeque  eorum,  qui  aut  reges  sunt,  aut  vi- 
vunt  in  regno,  quod  regale  iis  nomen  magnum  et 
sanctum  esse  videatur.  25.  Itaque  tantum  victus 
elticere  potuit,  quantum  incolumis  numquam  est  au- 
sus  optare.  Nam  quum  se  in  regnum  recepisset 
suum,  non  fuit  eo  contentus,  quod  ei  praeter  spem 
acciderat,  utillam,  posteaquam  pulsus  erat,  terram 
umquam  attingeret,  sed  in  exercitum  vestrum,  cla- 
rum  atque  victorem,  impetum  fecit.  Sinite  hoc  loco, 
Quintes,  (sicut  poetae  solent,  qui  res  Romanas  scri- 
bunt,J  praeterire  me  nostram  calamitatem,  quae  tanta 
.t,  ut  eam  ad  aures  L.  Luculli  non  ex  praelio  nun- 
tius,  sed  ex  sermone  rumor  afferret.  26  Hie  in  ipso 
illo  malo  gravissimaque  belli  offensione  L.  Lucullus 
qui  tamen  aliqua  ex  parte  iis  incommodis  mederi  for- 
tasse  potuisset,  vestro  iussu  coactus,  quod  imperii 
diuturmtati  modum  statuendum  vetere  exemplo  pu- 
tavistis,  partem  militum,  qui  iam  stipendiis  confectis 
erant,  dimisit,  partem  Glabrioni  tradidit.  Multa 
praetereo  consulto,  sed  ea  vos  coniectura  perspicite, 
quantum  illud  bellum  factum  putetis,  quod  coniun- 
gant  reges  potentissimi,  renovent  agitatae  nationes, 
suscipiant  integrae  gentes,  novus  imperator  vester 
accipiat,  vetere  pulso  exercitu!  X.  27.  Satis  mihi 
multa  verba  fecisse  videor,  quare  hoc  bellum  esset 
genere  ipso  neeessarium ,  magnitudine  periculosum  • 
restat,  ut  de  imperatore  ad  id  bellum  deligendo  ac 
tantis  rebus  praeficiendo  dicendum  esse  videatur. 

Utinam,  Quirites,  virorum  fortium  atque  innocen- 
l|um  copiam  tantam  haberetis,  ut  haec  vobis  delibe- 
ratio  difficihs  esset,  quemnam  potissimum  tantis  re¬ 
bus  ac  tanto  bello  praeficiendum  putaretis !  Nunc  vero 
quum  sit  unus  Cn.  Pompeius,  qui  non  modo  eorum 
fiominum,  qui  nunc  sunt,  gloriam,  sed  etiam  antiqui- 
tatis  memonam  virtute  superarit:  quae  res  est,  quae 
cuiusquam  animum  in  hac  caussa  dubium  facere  pos- 


S!t?  28.  Ego  enim  sic  existimo,  in  summo  imperatore 
quattuor  has  res  inesse  oportere,  scientiam  rei  mili- 
tans,  virtutem,  auctontatem,  felicitatem.  Quis  i-itur 
hoc  homine  scientior  umquam  aut  fuit  aut  esse  de- 
.  it '  qui  e  ]udo  atque  pueritiae  disciplina,  bello  ma- 
ximo,  atque  acernmis  hostibus,  ad  patris  exercitum 
atque  m  mihtiae  disciplinam  profectus  est;  qui  ex- 
trema  puentia  miles  in  exercitu  fuit  summi  impera- 
tons,  ineunte  adolescentia  maximi  ipse  exercitus  im¬ 
perator;  qui  saepius  cum  hoste  conflixit,  quam  quis- 
quam  cum  inimico  concertavit,  plura  bella  gessit, 
quam  ceteri  legerunt,  plures  provincias  confecit 
quam  aln  concupiverunt cuius  adolescentia  ad  scien- 
lam  rei  mihtans  non  alienis  praeceptis,  sed  suis  im¬ 
perils,  non  offensionibus  belli,  sed  victoriis,  non  sti¬ 
pendiis  sed  tnumphis  est  erudita.  Quod  denique 
genus  belli  esse  potest,  in  quo  ilium  non  exercuerit 
ioi tuna  reipubhcae?  Civile,  Africanum,  Transalpi- 
num,  Hispamense,  mixtum  ex  civitatibus  atque  ex 
belhcosissimis  nationibus,  servile,  navale  bellum 
vana  et  di versa  genera  et  bellorum  et  hostium,  non 
solum  gesta  ab  hoc  uno,  sed  etiam  confecta,  nullam 
rem  esse  declarant  in  usu  militari  positam,  quae  hu¬ 
ms  vin  scientiam  fugere  possit. 

XI.  29.  Iam  vero  virtuti  Cn.  Pompeii  quae  potest 
par  ora  10  invenin?  Quid  est,  quod  quisquam  aut  di- 
gnum  ilb,  aut  vobis  novum  aut  cuiquam  inauditum 
possit  afferre?  Neque  enim  illae  sunt  solae  virtutes 
imperatoriae ,  quae  vulgo  existimantur,  labor  in  ne- 
gotrn,  fortitudo  in  periculis,  industria  in  agendo  ce- 
leritas  in  conficiendo,  consilium  in  providendo:  quae 
tanta  sunt  in  hoc  uno,  quanta  in  omnibus  reliquis 
imperatoribus,  quos  aut  vidimus  aut  audivimus,  non 
fuerunt.  30.  Testis  est  Italia,  quam  ille  ipse  victor, 

L.  bulla,  hums  virtute  et  subsidio  confessus  est  libe- 
ratam.  Testis  est  Sicilia,  quam  multis  undique  cin- 
ctam  periculis,  non  terrore  belli,  sed  celeritate  con- 
silii,  expheavit.  Testis  est  Africa,  quae  magnis  op- 
pressa  hostium  copiis,  eorum  ipsorum  sanguine  re- 
dundavit.  Testis  est  Gallia ,  per  quam  legionibus 
nostris  in  Hispamam  iter  Gallorum  internecione  pa- 
tefactum  est.  Testis  estHispania,  quae  saepissime 
plunmos  hostes  ab  hoc  superatos  prostratosque  con- 
spexit.  Testis  est  iterum  et  saepius  Italia,  quae 
quum  servili  bello  taetro  periculosoque  premeretur' 
ab  hoc  auxihum  absente  expetivit:  quod  bellum  ex- 
spectatione  Pompeii  attenuatum  atque  imminutum 
est,  adventu  sublatum  ac  sepultum.  31 .  Testes  vero 
iam  omnes  orae  atque  omnes  exterae  gentes  ac  natio¬ 
nes,  denique  maria  omnia ,  quum  universa,  turn  in 
singulis  omnes  sinus  atque  portus.  Quis  enim  toto 
man  locus  per  hos  annos  aut  tam  firmum  habuit 
praesidmm ,  ut  tutus  esset,  aut  tam  fuit  abditus,  ut 
lateret.  Quis  navigavit,  qui  non  se  aut  mortis  aut 
servitutis  penculo  committeret,  quum  aut  hieme,  aut 
reterto  praedonum  mari  navigaret?  Hoc  tantum  bel¬ 
lum,  tam  turpe,  tam  vetus,  tam  late  divisum  atque 
dispersum ,  quis  umquam  arbitraretur  aut  ab  omni¬ 
bus  imperatoribus  uno  anno,  aut  omnibus  annis  ab 
uno  imperatore  confici  posse?  32.  Quam  provinciam 
tenuistis  a  praedonibus  liberam  per  hosce  annos? 
quod  vectigal  vobis  tutum  fuit?  quern  socium  defen- 
distis?  cui  praesidio  classibus  vestris  fuistis?  quam 
multas  existimatis  insulas  esse  desertas?  quam  mul- 
tas  aut  metu  relictas  aut  a  praedonibus  captas  urbes 
esse  sociorum?  XII.  Sed  quid  ego  longinqua  comme- 
moio.  Fuit  hoc  quondam,  fuit  proprium  populi  Ro- 

mani ,  Ionge  a  domo  bellare  et  propugnaculis  imperii 
sociorum  fortunas,  non  sua  tecta  defendere.  Sociis 
ego  vestris  mare  clausum  per  bosce  annos  dicam 
fuisse,  quum  exercitus  nostri  a  Brundisio  numquam 
nisi  summa  hieme  transmiserint?  Qui  ad  vos  ab  ex- 
teris  nationibus  venirent,  captos  querar,  quum  legati 
populi  Romani  redempti  sint?  Mercatoribus  tutum 
mare  non  fuisse  dicam,  quum  duodecim  secures  in 
praedonum  potestatem  pervenerint?  33.  Cnidum  aut 
Colophonem  aut  Samum,  nobilissimas  urbes  innu- 
merabilesque  alias  captas  esse  commemorem ,  quum 
vestros  portus,  atque  eos  portus,  quibus  vitam  et  spi- 
ritum  ducitis ,  in  praedonum  fuisse  potestatem  scia- 
tis?  An  vero  ignoratis,  portum  Caietae  celeberrimum 
atque  plenissimum  navium,  inspectante  praetore,  a 
praedonibus  esse  direptum?  ex  Miseno  autem  eius 
ipsius  liberos,  qui  cum  praedonibus  antea  ibi  bellum 
gesserat,  a  praedonibus  esse  sublatos?  Nam  quid  ego 
Ostiense  incommodum  atque  illam  labem  atque  igno- 
miniam  reipublicae  querar,  quum,  prope  inspectan- 
tibus  vobis,  classis  ea,  cui  consul  populi  Romani 
praepositus  esset,  a  praedonibus  capta  atque  oppressa 
est?  Pro  dii  immortales !  tantamne  unius  hominis  in- 
credibilis  ac  divina  virtus  tarn  brevi  tempore  lucem 
afferre  reipublicae  potuit,  ut  vos,  qui  modo  ante 
ostium  Tiberinum  classem  hostium  videbatis ,  nunc 
nullam  intra  Oceani  ostium  praedonum  navem  esse 
audiatis?  34.  Atque  haec  qua  celeritate  gesta  sint, 
quamquam  videtis,  tamen  a  me  in  dicendo  praeter- 
•eunda  non  sunt.  Quis  enim  umquam  aut  obeundi 
negotii  aut  consequendi  quaestus  studio  tam  brevi 
tempore  tot  loca  adire,  tantos  cursus  conficere  potuit, 
quam  celeriter  Cn.  Pompeio  duce  belli  impetus  navi- 
gavit?  qui  nondum  tempestivo  ad  navigandum  mari 
Siciliam  adiit,  Africam  exploravit,  inde  Sardiniam 
cum  classe  venit,  atque  haec  tria  frumentaria  subsi- 
dia  reipublicae  firmissimis  praesidiis  classibusque 
munivit.  35.  Inde  quum  se  in  Italiam  recepisset, 
duabus  Hispaniis  et  Gallia  Cisalpina  praesidiis  ac 
navibus  confirmata,  missis  item  in  oram  lllyrici  ma¬ 
ils  et  in  Achaiam  omnemque  Graeciam  navibus ,  Ita- 
liae  duo  maria  maximis  classibus  firmissimisque 
praesidiis  adornavit,  ipse  autem,  ut  a  Brundisio  pro- 
fectus  est,  undequinquagesimo  die  totam  ad  impe- 
rium  populi  Romani  Ciliciam  adiunxit:  omnes,  qui 
ubique  praedones  fuerunt ,  partim  capti  interfectique 
sunt,  partim  unius  huius  se  imperio  ac  potestati  de- 
diderunt.  Idem  Cretensibus,  quum  ad  eum  usque 
in  Pamphyliam  legatos  deprecatoresque  misissent, 
spem  deditionis  non  ademit  obsidesque  imperavit. 
Ita  tantum  bellum,  tam  diuturnum,  tam  longe  late- 
que  dispersum ,  quo  bello  omnes  gentes  ac  nationes 
premebantur,  Cn.  Pompeius  extrema  hieme  appara- 
vit,  ineunte  vere  suscepit,  media  aestate  confecit. 
XIII.  36.  Est  haec  divina  atque  incredibilis  virtus 
imperatoris.  Quid?  ceterae,  quas  paullo  ante  com- 
memorare  coeperam ,  quantae  atque  quam  multae 
sunt!  Non  enim  solum  bellandi  virtus  in  summo  at¬ 
que  perfecto  imperatore  quaerenda  est:  sed  multae 
sunt  artes  eximiae,  huius  administrae  comitesque 
virtutis.  Ac  primum  quanta  innocentia  debent  esse 
imperatores!  quanta  deinde  omnibus  in  rebus  tem- 
perantia !  quanta  fide !  quanta  facilitate !  quanto  in- 
genio!  quanta  humanitate!  Quae  breviter,  qualia  sint 
in  Cn.  Pompeio,  consideremus :  summa  enim  omnia 
sunt,  Quirites :  sed  ea  magis  ex  aliorum  contentione, 
quam  ipsa  per  sese  cognosci  atque  intelligi  possunt. 


37.  Quern  enim  imperatorem  possumus  aliquo  in 
numero  putare,  cuius  in  exercitu  veneant  centuriatus 
atque  venierint?  Quid  hunc  hominem  magnum  aut 
amplum  de  republica  cogitare,  qui  pecuniam,  ex  ae- 
rario  depromptam  ad  bellum  administrandum ,  aut 
propter  cupiditatem  provinciae  magistratibus  divise- 
rit  aut  propter  avaritiam  Romae  in  quaestu  relique- 
rit?  Yestra  admurmuratio  facit,  Quirites,  ut  agnoscere 
videamini,  qui  haec  fecerint:  ego  autem  neminem 
nomino:  quare  irasci  mihi  nemo  poterit,  nisi  qui  an¬ 
te  de  se  voluerit  confiteri.  Itaque,  propter  hanc  ava¬ 
ritiam  imperatorum,  quantas  calamitates,  quocumque 
ventum  sit,  nostri  exercitus  ferant,  quis  ignorat?  38. 
Itinera,  quae  per  hosce  annos  in  Italia  per  agros  at¬ 
que  oppida  civiu m  Romanorum  nostri  imperatores 
fecerunt,  recordamini:  turn  facilius  statuetis,  quid 
apud  exteras  nationes  fieri  existimetis.  Utrum  plures 
arbitramini  per  hosce  annos  militum  vestrorum  armis 
hostium  urbes,  an  hibernis  sociorum  civitates  e6se 
deletas?  Neque  enim  potest  exercitum  is  continere 
imperator,  qui  se  ipsum  non  continet;  neque  severus 
esse  in  iudicando,  qui  alios  in  se  severos  esse  iudices 
non  vult.  39.  Hie  miramur,  hunc  hominem  tantum 
excellere  ceteris,  cuius  legiones  sic  in  Asiam  perve¬ 
nerint,  ut  non  modo  manus  tanti  exercitus,  sed  ne 
vestigium  quidem  cuiquam  pacato  nocuisse  dicatur? 
Iam  vero,  quemadmodum  milites  hibernent,  quotidie 
sermones  ac  litterae  perferuntur.  Non  modo,  ut  sum- 
ptum  faciat  in  militem,  nemini  vis  affertur,  sed  ne 
cupienti  quidem  cuiquam  permittitur.  Hiemis  enim, 
non  avaritiae  perfugium  maiores  nostri  in  sociorum 
atque  amicorum  tectis  esse  voluerunt.  XIY.  40.  Age 
vero  ceteris  in  rebus  qualis  sit  temperantia,  conside¬ 
rate.  Unde  illam  tantam  celeritatem  et  tam  ineredibi- 
lem  cursum  inventum  putatis?  Non  enim  ilium  ex- 
imia  vis  remigum ,  aut  ars  inaudita  quaedam  guber- 
nandi,  aut  venti  aliqui  novi  tam  celeriter  in  ultimas 
terras  pertulerunt,  sed  hae  res,  quae  ceteros  remorari 
solent,  non  retardarunt:  non  avaritia  ab  institute  cur- 
su  ad  praedam  aliquam  devocavit,  non  libido  ad  vo- 
luptatem,  non  amoenitas  ad  delectationem,  non  nobi¬ 
litas  Urbis  ad  cognitionem,  non  denique  labor  ipse  ad 
quietem :  postremo  signa  et  tabulas  ceteraque  orna- 
menta  Graecorum  oppidorum,  quae  ceteri  tollenda 
esse  arbitrantur ,  ea  sibi  ille  ne  visenda  quidem  ex- 
istimavit.  41.  Itaque  omnes  quidem  nunc  in  his  locis 
Cn.  Pompeium  sicut  aliquem,  non  ex  hac  urbe  mis- 
sum,  sed  de  caelo  delapsum  intuentur :  nunc  denique 
incipiunt  credere,  fuisse  homines  Romanos  hac  quon¬ 
dam  continentia ;  quod  iam  nationibus  exteris  incre- 
dibile  ac  falso  memoriae  proditum  videbatur.  Nunc 
imperii  vestri  splendor  illis  gentibus  lucet:  nunc  in- 
telligunt  non  sine  caussa  maiores  suos  turn,  quum  ea 
temperantia  magistratus  habebamus,  servire  populo 
Romano,  quam  imperare  aliis  maluisse.  Iam  vero  ita 
faciles  aditus  ad  eum  privatorum,  ita  liberae  queri- 
moniae  de  aliorum  iniuriis  esse  dicuntur,  ut  is,  qui 
dignitate  principibus  excellit,  facilitate  par  infimis 
esse  videatur.  42.  Iam  quantum  consilio,  quantum 
dicendi  gravitate  et  copia  valeat,  in  quo  ipso  inest 
quaedam  dignitas  imperatoria,  vos,  Quirites,  hoc  ipso 
ex  loco  saepe  cognostis.  Fidem  vero  eius  inter  socios 
quantam  existimari  putatis,  quam  hostes  omnium 
gentium  sanctissimam  iudicarint?  Humanitate  iam 
tanta  est,  ut  difficile  dictu  sit,  utrum  hostes  magis 
virtutem  eius  pugnantes  timuerint,  an  mansuetudi- 
nem  victi  dilexerint.  Et  quisquam  dubitabit,  quin 

huic  hoc  tantum  bellum  transmittendum  sit,  qui  ad 
omnia  nostrae  memoriae  bella  conficienda  divino  quo- 
dam  consilio  natus  esse  videatur? 

XV.  43.  Et  quoniam  auctoritas  multum  in  bellis 
quoque  administrandis  atque  imperio  militari  valet, 
certe  nemini  dubium  est,  quin  ea  re  idem  ille  impe- 
rator  plurimum  possit.  Vehementer  autem  pertinere 
ad  bella  administranda ,  quid  hostes,  quid  socii  de 
imperatoribus  vestris  existiment,  quis  ignorat,.  quum 
sciamus,  homines  in  tantis  rebus,  ut  aut  contemnant 
aut  metuant  aut  oderint  aut  ament,  opinione  non  mi¬ 
nus  et  fama,  quam  aliqua  certa  ratione  commoveri? 
Quod  igitur  nomen  umquam  in  orbe  terrarum  clarius 
fuit?  cuius  res  gestae  pares?  de  quo  homine  vos,  id 
quod  maxime  facit  auctoritatem ,  tanta  et  tarn  prae- 
clara  iudicia  fecistis?  44.  An  vero  ullam  usquam  esse 
oram  tam  desertam  putatis,  quo  non  illius  diei  fama 
pervaserit,  quum  universus  populus  Romanus,  refer- 
to  foro  completisque  omnibus  templis,  ex  quibus  hie 
locus  conspici  potest,  unum  sibi  ad  commune  omnium 
gentium  bellum  Cn.  Pompeium  imperatorem  depopo- 
scit?  Itaque,  ut  plura  non  dicam  neque  aliorum  ex- 
emplis  confirmem,  quantum  huius  auctoritas  valeat 
in  bello,  ah  eodem  Cn.  Pompeio  omnium  rerum  egre- 
giarum  exempla  sumantur:  qui  quo  die  a  vobis  ma- 
ritimo  bello  praepositus  est  imperator,  tanta  repente 
vilitas  annonae  ex  summa  inopia  et  caritate  rei  fru- 
mentariae  consecuta  est,  unius  hominis  spe  ac  nomi¬ 
ne,  quantam  vix  ex  summa  ubertate  agrorum  diutur- 
na  pax  efficere  potuisset.  45.  Iam,  accepta  in  Ponto 
calamitate  ex  eo  praelio,  de  quo  vos  paullo  ante  invi- 
tus  admonui,  quum  socii  pertimuissent,  hostium  opes 
animique  crevissent,  satis  firmum  praesidium  pro- 
vincia  non  haberet:  amisissetis  Asiam,  Quirites,  nisi 
id  ipsum  temporis  divinitus  Cn.  Pompeium  ad  eas  re- 
giones  fortuna  populi  Romani  attulisset.  Huius  ad- 
ventus  et  Mithridatem  insolita  inflammatum  victoria 
continuit  et  Tigranem  magnis  copiis  minitantem  Asiae 
retardavit.  Et  quisquam  dubitabit,  quid  virtute  per- 
fecturus  sit,  qui  tantum  auctoritate  profecerit?  aut 
quam  facile  imperio  atque  exercitu  socios  et  vectiga- 
lia  conservaturus  sit,  qui  ipso  nomine  ac  rumore  de- 
fenderit?  XVI.  46.  Age  vero,  ilia  res  quantam  decla- 
rat  eiusdem  hominis  apud  hostes  populi  Romani  au- 
ctoritalem,  quod  ex  locis  tam  longinquis  tamque  di- 
versis  tam  brevi  tempore  omnes  uni  huic  se  dedide- 
runt?  quod  Cretensium  legati,  quum  in  eorum  insula 
noster  imperator  exercitusque  esset,  ad  Cn.  Pompe¬ 
ium  in  ultimas  prope  terras  venerunt,  eique  se  omnes 
Cretensium  civitates  dedere  veile  dixerunt?  Quid? 
idem  iste  Mithridates  nonne  ad  eumdem  Cn.  Pompe¬ 
ium  legatum  usque  in  Hispaniam  misit?  eum,  quem 
Pompeius  legatum  semper  iudicavit,  ii,  quibus  sem¬ 
per  erat  molestum,  ad  eum  potissimum  esse  missum, 
speculatorem,  quam  legatum  iudicari  maluerunt. 
Potestis  igitur  iam  constituere,  Quirites,  hanc  aucto¬ 
ritatem,  multis  postea  rebus  gestis  magnisque  ve¬ 
stris  iudiciis  amplificatam,  quantum  apud  illos  reges, 
quantum  apud  exteras  nationes  valituram  esse  ex- 
istimetis. 

47.  Reliquumest,  ut  de  felicitate,  quam  praestare 
do  se  ipso  nemo  potest,  meminisse  et  commemorare 
de  altero  possumus,  sicut  aequum  est  homini  de  po- 
testate  deorum,  timide  et  pauca  dicamus.  Ego  enim 
sieexistimo:  Maximo,  Marcello,  Scipioni,  Mario,  et 
ceteris  magnis  imperatoribus,  non  solum  propter  vir- 
tutem,  sed  etiam  propter  fortunam,  saepius  imperia 


mandata  atque  exercitus  esse  commissos.  Fuit  enim 
profecto  quibusdam  summis  viris  quaedam  ad  ampli- 
tudinem  et  gloriam  et  ad  res  magnas  bene  gerendas 
divinitus  adiuncta  fortuna :  de  huius  autem  hominis 
felicitate,  quo  de  nunc  agimus,  haC  utar  moderatione 
dicendi,  non  ut  in  illius  potestate  fortunam  positam 
esse  dicam,  sed  ut  praeterita  meminisse,  reliqua  spe- 
rare  videamur,  ne  aut  invisa  diis  immortalibus  oratio 
nostra  aut  ingrata  esse  videatur.  48.  Itaque  non  sum 
praedicaturus ,  Quirites,  quantas  ille  res  domi  mili- 
tiaeque,  terra  marique,  quantaque  felicitate  gesserit; 
ut  eius  semper  voluntatibus  non  modo  cives  assense- 
rint,  socii  obtemperarint,  hostes  obedierint,  sed  etiam 
venti  tempestatesque  obsecundarint.  Hoc  brevissime 
dicam,  neminem  umquam  tam  impudentem  fuisse, 
qui  a  diis  immortalibus  tot  et  tantas  res  tacitus  au- 
deret  optare,  quot  et  quantas  dii  immortales  ad  Cn. 
Pompeium  detulerunt.  Quod  ut  illi  proprium  ac  per- 
petuum  sit,  Quirites,  quum  communis  salutis  atque 
imperii,  turn  ipsius  hominis  caussa  (sicuti  facitis)  vel- 
le  et  optare  debetis. 

49.  Quare  quum  et  bellum  sit  ita  necessarium,  ut 
negligi  non  possit,  ita  magnum,  ut  accuratissime  sit 
administrandum,  et  quum  ei  imperatorem  praeficere 
possitis,  in  quo  sit  exirnia  belli  scientia,  singularis 
virtus ,  clarissima  auctoritas ,  egregia  fortuna :  dubi- 
tabitis,  Quirites,  quin  hoc  tantum  boni,  quod  vobis 
ab  diis  immortalibus  oblatum  et  datum  est,  in  rem- 
publicam  conservandam  atque  amplificandam  confe- 
ratis?  XVII.  50.  Quod  siRomae  Cn.  Pompeius  priva- 
tus  esset  hoc  tempore,  tamen  ad  tantum  bellum  is 
erat  deligendus  atque  mittendus.  Nunc,  quum  ad  ce- 
teras  summas  utilitates  haec  quoque  opportunitas  ad- 
iungatur,  ut  in  iis  ipsis  locis  adsit,  ut  habeat  exerci- 
tum,  ut  ab  iis,  qui  habent,  accipere  statim  possit, 
quid  exspectamus?  aut  cur  non,  ducibus  diis  immor¬ 
talibus,  eidem,  cui  cetera  summa  cum  salute  reipu- 
blicae  commissa  sunt,  hoc  quoque  bellum  regium 
committimus? 

51.  At  enim  vir  clarissimus,  amantissimus  reipu- 
blicae,  vestris  beneficiis  amplissimis  affectus,  Q.  Ca- 
tulus,  itemque  summis  ornamentis  honoris,  fortunae, 
virtutis,  ingenii  praeditus,  Q.  Hortensius,  ab  hac  ra¬ 
tione  dissentiunt:  quorum  ego  auctoritatem  apud  vos 
multis  locis  plurimum  valuisse  et  valere  oportere 
confiteor,  sed  in  hac  caussa,  tametsi  cognoscitis  au- 
ctoritates  contrarias  virorum  fortissimorum  et  claris- 
simorum,  tamen,  omissis  auctoritatibus,  ipsa  re  et 
ratione  exquirere  possumus  veritatem :  atque  hoc  fa- 
cilius,  quod  ea  omnia,  quae  adhuc  a  me  dicta  sunt, 
iidem  isti  vera  esse  concedunt,  et  necessarium  bellum 
esse  et  magnum  et  in  uno  Cn.  Pompeio  summa  esse 
omnia.  52.  Quid  igitur  ait  Hortensius?  Si  uni  omnia 
tribuenda  sint,  unum  dignissimum  esse  Pompeium, 
sed  ad  unum  tamen  omnia  deferri  non  oportere.  Ob- 
solevit  iam  ista  oratio,  re  multo  magis  quam  verbis 
refutata.  Nam  tu  idem,  Q.  Hortensi,  multa,  pro  tua 
summa  copia  ac  singulari  facilitate  dicendi,  et  in  se- 
natu  contra'  virura  fortem  A.  Gabinium  graviter  or- 
nateque  dixisti,  quum  is  de  uno  imperatore  contra 
praedones  constituendo  legem  promulgasset,  et  ex 
hoc  ipso  loco  permulta  item  contra  earn  legem  verba 
fecisti.  53.  Quid?  turn,  per  deos  immortales,  si  plus 
apud  populum  Romanum  auctoritas  tua,  quam  ipsius 
populi  Romani  salus  et  vera  caussa  valuisset:  hodie 
hanc  gloriam  atque  hoc  orbis  .terrae  imperium  tene- 
remus?  An  tibi  turn  imperium  esse  hoc  videbatur, 

quum  populi  Romani  lcgati,  praetores  quaestoresque 
capiebantur.?  quum  ex  omnibus  provinciis  commeatu 
et  privato  et  publico  prohibebamur?  quum  ita  clausa 
nobis  erant  maria  omnia,  ut  neque  privatam  rem 
transmarinam  neque  publicam  iam  obire  possemus? 
XVIII.  54.  Quae  civitas  antea  umquam  fuit,  non  dico 
Atheniensium,  quae  satis  late  quondam  mare  tenuis- 
se  dicitur,  non  Karthaginiensium ,  qui  permultum 
classe  maritimisque  rebus  valuerunt,  non  Rhodio- 
rum,  quorum  usque  ad  nostram  memoriam  discipli- 
na  navalis  et  gloria  remansit :  quae  civitas  umquam 
antea  tam  tenuis,  tarn  parva  insula  fuit,  quae  non 
portus  suos  et  agros  et  aliquam  partem  regionis  atque 
orae  maritimae  per  se  ipsa  defenderet?  At  hercule  ali¬ 
quot  annos  continuos  ante  legem  Gabiniam  ille  popu- 
lus  Romanus,  cuius  usque  ad  nostram  memoriam  no¬ 
men  invictum  in  navalibus  pugnis  permanserat,  ma- 
gna  ac  multo  maxima  parte  non  modo  utilitatis ,  sed 
dignitatis  atque  imperii  caruit:  55.  nos,  quorum  ma- 
iores  Antiochum  regem  classe  Persenque  superarunt 
omnibusque  navalibus  pugnis  Karthaginienses,  ho¬ 
mines  in  maritimis  rebus  exercitatissimos  paratissi- 
mosque,  vicerunt,  ii  nullo  in  loco  iam  praedonibus 
pares  esse  poteramus.  Nos,  qui  antea  non  modo  Ita- 
.iam  tutam  habebamus,  sed  omnes  socios  in  ultimis 
oris  auctoritate  nostri  imperii  salvos  praestare  pote¬ 
ramus  ,  turn ,  quum  insula  Delos ,  tam  procul  a  nobis 
in  Aegeo  mari  posita,  quo  omnes  undique  cum  mer- 
cibus  atque  oneribus  commeabant,  referta  divitiis, 
parva,  sine  muro,  nihil  timebat,  iidem  non  modo  pro¬ 
vinciis  atque  oris  Italiae  maritimis  ac  portubus  no- 
stris,  sed  etiam  Appia  iam  via  carebamus.  Et  his 
temporibus  non  pudebat  magistratus  populi  Romani 
in  hunc  ipsum  locum  escendere,  quum  eum  vobis 
maiores  vestri  exuviis  nauticis  et  classium  spoliis 
ornatum  reliquissent.  XIX.  56.  Bono  te  animo  turn, 
Q.  Hortensi,  populus  Romanus  et  ceteros,  qui  erant 
in  eadem  sententia,  dicere  existimavit  ea,  quae  sen- 
tiebatis;  sed  tamen  in  salute  communi  idem  populus 
Romanus  dolori  suo  maluit,  quam  auctoritati  vestrae 
obtemperare.  Itaque  una  lex,  unus  vir,  unus  annus 
non  modo  nos  ilia  miseria  ac  turpitudine  liberavit, 
sed  etiam  effecit,  ut  aliquando  vere  videremur  omni¬ 
bus  gentibus  ac  nationibus  terra  marique  imperare. 
57.  Quo  mihi  etiam  indignius  videtur,  obtrectatum 
esse  adhuc,  Gabinio  dicam,  anne  Pompeio,  an  utri- 
que?  (id  quod  est  verius:)  ne  legaretur  A.  Gabinius 
Cn.  Pompeio  expetenti  ac  postulanti.  Utrum  ille,  qui 
postulat  ad  tantum  bellum  legatum,  quem  velit,  ido- 
neus  non  est,  qui  impetret,  quum  ceteri  ad  expilan- 
dos  socios  diripiendasque  provincias,  quos  voluerunt, 
legatos  eduxerint:  an  ipse,  cuius  lege  salus  ac  digni- 
tas  populo  Romano  atque  omnibus  gentibus  consti- 
tuta  est,  expers  esse  debet  gloriae  eius  imperatoris 
atque  eius  exercitus,  qui  consilio  ipsius  atque  peri- 
culo  est  constilutus?  58.  An  C.  Falcidius,  Q.  Metel- 
lus,  Q.  Caelius  Latiniensis,  Cn.  Lentulus,  quos  omnes 
honoris  caussa  nomino,  quum  tribuni  plebis  fuissent, 
anno  proximo  legati  esse  potuerunt,  in  hoc  uno  Ga¬ 
binio  sunt  tam  diligentes,  qui  in  hocbello,  quod  lege 
Gabinia  geritur,  in  hoc  imperatore  atque  exercitu, 
quem  per  vos  ipse  constituit,  etiam  praecipuo  iure 
esse  deberet?  De  quo  legando  spero  consules  ad  se- 
natum  relaturos.  Qui  si  dubitabunt  aut  gravabuntur, 
ego  me  profiteor  relaturum,  neque  me  impediet  cu- 
iusquam,  Quirites,  inimicum  edictum,  quo  minus, 
fretus  vobis,  vestrum  ius  beneficiuinque  defendam 


neque  praeter  intercessionem  quidquam  audiam;  de 
qua,  ut  arbitror,  isti  ipsi,  qui  minantur,  etiam  atque 
etiam,  quid  liceat,  considerabunt.  Mea  quidem  sen¬ 
tentia,  Quirites,  unus  A.  Gabinius  belli  maritimi  re- 
rumque  gestarum  Cn.  Pompeio  socius  ascribitur, 
propterea  quod  alter  uni  illud  bellum  suscipiendum 
vestris  suffragiis  detulit,  alter  delatum  susceptumque 
confecit. 

XX.  59.  Reliquum  est,  ut  de  Q.  Catuli  auctoritate 
et  sententia  dicendum  esse  videatur.  Qui  quum  ex 
vobis  quaereret,  si  in  uno  Cn.  Pompeio  omnia  pone- 
retis,  si  quid  eo  factum  esset,  in  quo  spem  essetis 
habituri,  cepit  magnum  suae  virtutis  fructum  ac  di¬ 
gnitatis,  quum  omnes  prope  una  voce,  »in  eo  ipso 
vos  spem  habituros  esse«  dixistis.  Etenim  tabs  est 
vir,  ut  nulla  res  tanta  sit  ac  tam  difficilis ,  quam  ille 
non  et  consilio  regere  et  integritate  tueri  et  virtute 
conficere  possit.  Sed  in  hoc  ipso  ab  eo  vehementissi- 
me  dissentio,  quod,  quo  minus  certa  est  hominum  ac 
minus  diuturna  vita ,  hoc  magis  respublica,  dum  per 
deos  immortales  licet,  frui  debet  summi  hominis  vita 
atque  virtute.  —  60.  »At  enim  ne  quid  novi  fiat  con¬ 
tra  exempla  atque  instituta  maiorum.«  —  Non  dico 
hoc  loco,  maiores  nostros  semper  in  pace  consuetudi- 
ni ,  in  bello  utilitati  paruisse,  semper  ad  novos  casus 
temporum  novorum  consiliorum  rationes  accommo- 
dasse:  non  dicam,  duo  bella  maxima,  Punicum  et  Hi- 
spaniense,  ab  uno  imperatore  esse  confecta,  duasque 
urbes  potentissimas,  quae  huic  imperio  maxime  mi- 
nitabantur,  Karthaginem  atque  Numantiam,  ab  eo- 
dem  Scipione  esse  deletas :  non  commemorabo,  nuper 
ita  vobis  patribusque  vestris  esse  visum ,  ut  in  uno 
C.  Mario  spes  imperii  poneretur,  ut  idem  cum  Iugur- 
tha,  idem  cum  Cimbris,  idem  cum  Theutonis  bellum 
administraret:  61.  in  ipso  Cn.  Pompeio,  in  quo  novi 
constitui  nihil  vult  Q.  Catulus,  quam  multa  sint  nova 
summa  Q.  Catuli  voluntate  constituta,  recordamini. 
XXI.  Quid  enim  tam  novum ,  quam  adolescentulum 
privatum  exercitum  difficili  reipublicae  tempore  con¬ 
ficere?  Confecit.  Huic  praeesse?  Praefuit.  Rem  opti¬ 
me  ductu  suo  gerere?  Gessit.  Quid  tam  praeter  con- 
suetudinem,  quam  homini  peradolescenti ,  cuius  ae- 
tas  a  senatorio  gradu  longe  abesset ,  imperium  atque 
exercitum  dari?  Sicilia m  permitti  atque  Africam  bel- 
1  unique  in  ea  administrandum?  Fuit  in  his  provin¬ 
ciis  singulari  innocentia,  gravitate,  virtute:  bellum 
in  Africa  maximum  confecit,  victorem  exercitum  de- 
i  portavit.  Quid  vero  tam  inauditum,  quam  equitem 
Romanum  triumphare?  At  earn  quoque  rem  populus 
Romanus  non  modo  vidit,  sed  etiam  omni  studio  vi- 
sendam  et  concelebrandam  putavit.  62.  Quid  tam  in- 
usitatum,  quam  ut,  quum  duo  consules  clarissimi 
fortissimique  essent,  eques  Romanus  ad  bellum  ma¬ 
ximum  formidolosissimumque  pro  consule  mittere- 
tur?  Missus  est.  Quo  quidem  tempore,  quum  esset 
nonnemo  in  senatu ,  qui  diceret,  Non  oportero  mitti 
hominem  privatum  pro  consule:  L.  Philippus  dixisse 
dicitur,  Non  se  ilium  sua  sententia  pro  consule,  sed  pro 
consulibus  mittere.  Tanta  in  eo  reipublicae  bene  ge- 
rendae  spes  constituebatur,  ut  duorum  consulum  mu- 
nus  unius  adolescentis  virtuti  committeretur.  Quid 
tam  singulare,  quam  ut  ex  senatusconsulto,  legibus 
solutus,  consul  ante  fieret,  quam  ullum  alium  ma- 
gistratum  per  leges  capere  licuisset?  quid  tam  in- 
credibile,  quam  ut  iterum  eques  Romanus  ex  se- 
natusconsullo  triumpharet?  Quae  in  omnibus  ho- 
minibus  nova  post  hominum  memoriam  constituta 

sunt,  ea  tam  multa  non  sunt,  quam  haec,  quae  in 
hoc  uno  homine  vidimus.  63.  Atque  haec  tot  ex- 
empla,  tanta  ac  tam  nova,  profecta  sunt  in  eum- 
dem  hominem  a  Q.  Catuli  atque  a  ceterorum 
eiusdem  dignitatis  amplissimorum  hominum  au- 
ctoritate. 

XXII.  Quare  videant,  ne  sit  periniquum  et  non 
ferendum,  illorum  auctoritatem  de  Cn.  Pompeii  di- 
gnitate  a  vobis  comprobatam  semper  esse,  vestrum 
ab  illis  de  eodem  homine  iudicium  populique  Roma¬ 
ni  auctoritatem  improbari ;  praesertim  quum  iam  suo 
iure  populus  Romanus  in  hoc  homine  suam  auctori¬ 
tatem  vel  contra  omnes ,  qui  dissentiunt ,  possit  de- 
fendere:  propterea  quod,  istis  reclamantibus,  vos 
unura  ilium  ex  omnibus  delegistis,  quern  bello  prae- 
donum  praeponeretis.  64.  Hoc  si  vos  temere  fecistis 
et  reipublicae  parum  consuluistis ,  recte  isti  studia 
vestra  suis  consiliis  regere  conantur;  sin  autem  vos 
plus  turn  in  republica  vidistis ,  vos ,  his  repugnanti- 
bus,  per  vosmetipsos  dignitatem  huic  imperio,  salu- 
tem  orbi  terrarum  attulistis :  aliquando  isti  principes 
et  sibi  et  ceteris  populi  Romani  universi  auctoritati 
parendum  esse  fateantur.  Atque  in  hoc  bello  Asiatico 
et  regio  non  solum  militaris  ilia  virtus,  quae  est  in 
Cn.  Pompeio  singularis,  sed  aliae  quoque  virtutes 
animi  multae  et  magnae  requiruntur.  Difficile  est  in 
Asia,  Cilicia,  Syria,  regnisque  interiorum  nationum 
ita  versari  vestrum  imperatorem,  ut  nihil  aliud,  nisi 
de  hoste  ac  de  laude  cogitet.  Deinde  etiamsi  qui 
sunt  pudore  ac  temperantia  moderatiores ,  tamen  eos 
esse  tales  propter  multitudinem  cupidorum  homi¬ 
num  nemo  arbitratur.  6S.  Difficile  est  dictu,  Quiri- 
tes,  quanto  in  odio  simus  apud  exteras  nationes, 
propter  eorum ,  quos  ad  eas  per  hos  annos  cum  im¬ 
perio  misimus,  iniurias  ac  libidines.  Quod  enim  fa- 
num  putatis  in  illis  terris  nostris  magistratibus  reli- 
giosum ,  quam  civitatem  sanctam ,  quam  domum  sa¬ 
tis  clausam  ac  munitam  fuisse?  Urbes  iam  locupletes 
ac  copiosae  requiruntur,  quibus  caussa  belli  propter 
diripiendi  cupiditatem  inferatur.  66.  Libenter  haec 
coram  cum  Q.  Catulo  et  Q.  Hortensio  disputarem, 
summis  et  clarissimis  viris.  Noverunt  enim  socio¬ 
rum  vulnera,  vident  eorum  calamitates,  querimonias 
audiunt.  Pro  sociis  vos  contra  hostes  exercitum  mit- 
tere  putatis,  an  hostium  simulatione  contra  socios  at¬ 
que  amicos?  Quae  civitas  est  in  Asia,  quae  non  modo 
imperatoris  aut  legati,  sed  unius  tribuni  militum 
animos  ac  spiritus  capere  possit?  XXIII.  Quare, 
etiamsi  quem  habetis,  qui  collatis  signis  exercitus 
regios  superare  posse  videatur,  tamen,  nisi  erit  idem, 
qui  se  a  pecuniis  sociorum,  qui  ab  eorum  coniugibus 
ac  liberis ,  qui  ab  ornamentis  fanorum  atque  oppido- 
rum,  qui  ab  auro  gazaque  regia  manus,  oculos,  ani- 
mum  cohibere  possit ,  non  erit  idoneus ,  qui  ad  bel- 
lum  Asiaticum  regiumque  mittatur.  67.  Ecquam  pu¬ 
tatis  civitatem  pacatam  fuisse,  quae  locuples  sit?  ec¬ 
quam  esse  locupletem ,  quae  istis  pacata  esse  videa¬ 
tur?  Ora  maritima,  Quirites,  Cn.  Pompeium  non  so¬ 
lum  propter  rei  militaris  gloriam,  sed  etiam  propter 
animi  continentiam  requisivit.  Yidebat  enim  praeto- 
res  locupletari  quotannis  pecunia  publica  praeter 


paucos;  neque  eos  quidquam  aliud  assequi  classium 
nomine,  nisi  ut,  detrimentis  accipiendis,  maiore  affi- 
ci  turpitudine  videremur.  Nunc,  qua  cupiditate  ho¬ 
mines  in  provincias ,  quibus  iacturis,  quibus  condi- 
tionibus  proficiscantur,  ignorant  videlicet  isti,  qui  ad 
unum  deferenda  esse  omnia  non  arbitrantur?  Quasi 
vero  Cn.  Pompeium  non  quum  suis  virtutibus,  turn 
etiam  alienis  vitiis  magnum  esse  videamus.  68.  Qua¬ 
re  nolite  dubitare,  quin  huic  uni  credatis  omnia,  qui 
inter  annos  tot  unus  inventus  sit,  quem  socii  in  ur¬ 
bes  suas  cum  exercitu  venisse  gaudeant.  Quod  si 
auctoritatibus  hanc  caussam,  Quirites,  confirmandam 
putatis :  est  vobis  auctor  vir  bellorum  omnium  ma- 
ximarumqite  rerum  peritissimus,  P.  Servilius,  cuius 
tantae  res  gestae  terra  marique  exstiterunt,  ut,  quum 
de  bello  deliberetis,  auctor  vobis  gravior  esse  nemo 
debeat;  est  C.  Curio,  summis  vestris  beneficiis,  raa- 
ximisque  rebus  gestis,  summo  ingenio  et  prudentia 
praeditus;  est  Cn.  Lentulus,  in  quo  omnes,  pro  am- 
plissimis  vestris  honoribus,  summum  consilium, 
summam  gravitatem  esse  cognovistis ;  est  C.  Cassius, 
integritate,  virtute,  constantia  singulari.  Quare  vide- 
te,  ut  horum  auctoritatibus  illorum  orationi,  qui  dis¬ 
sentiunt,  respondere  posse  videamur. 

XXIV.  69.  Quae  quum  ita  sint,  C.  Manili,  primum 
istam  tuam  et  legem  et  voluntatem  et  sententiam  lau- 
do  vehementissimeque  comprobo,  deinde  te  hortor, 
ut  auctore  populo  Romano  maneas  in  sententia  neve 
cuiusquam  vim  aut  minas  pertimescas.  Primum  in 
te  satis  esse  animi  perseverantiaeque  arbitror ;  deinde, 
quum  tantam  multitudinem  cum  tanto  studio  adesse 
videamus,  quantam  nunc  iterum  in  eodem  homine 
praeficiendo  videmus :  quid  est ,  quod  aut  de  re ,  aut 
de  perficiendi  facultate  dubitemus?  Ego  autem,  quid- 
quid  in  meeststudii,  consilii,  laboris,  ingenii,  quid- 
quid  hoc  beneficio  populi  Romani  atque  hac  potestate 
praetoria,  quidquid  auctoritate,  fide,  constantia  pos¬ 
sum  ,  id  omne  ad  hanc  rem  conficiendam  tibi  et  po¬ 
pulo  Romano  polliceor  ac  defero:  70.  testorque  omnes 
deos,  et  eos  maxirne,  qui  huic  loco  temploque  pre¬ 
sident,  qui  omnium  mentes  eorum,  qui  ad  rempubli- 
cam  adeunt,  maxirne  perspiciunt,  me  hoc  neque  ro- 
gatu  facere  cuiusquam,  neque  quo  Cn.  Pompeii  gra- 
tiam  mihi  per  hanc  caussam  conciliari  putem,  neque 
quo  mihi  ex  cuiusquam  amplitudine  aut  praesidia 
periculis  aut  adiumenta  honoribus  quaeram ;  propter¬ 
ea  quod  pericula  facile,  ut  hominem  praestare  opor- 
tet,  innocentia  tecti  repellemus,  honores  autem  neque 
ab  uno  neque  ex  hoc  loco ,  sed  eadem  nostra  ilia  la- 
boriosissima  ratione  vitae,  si  vestra  voluntas  feret, 
consequemur.  71.  Quamobrem,  quidquid  in  hac 
caussa  mihi  susceptum  est,  Quirites,  id  ego  omne  me 
reipublicae  caussa  suscepisse  eonfirmo,  tantumque 
abest,  ut  aliquam  bonatn  gratiam  mihi  quaesisse  vi- 
dear,  ut  multas  me  etiam  simultates  partim  obscuras, 
partim  apertas  intelligam,  mihi  non  necessarias,  vo¬ 
bis  non  inutiles,  suscepisse.  Sed  ego  me,  hoc  honore 
praeditum,  tantis  vestris  beneficiis  affectum,  statui, 
Quirites,  vestram  voluntatem  et  reipublicae  dignita¬ 
tem  et  salutem  provinciarum  atque  sociorum  meis 
I  omnibus  commodis  et  rationibus  praeferre  oportere. 

NOTITIA  LITTERARIA. 


Caussa  antiquo  more  a  solo  Cicerone  ( cf.  c.  TO.)  acta  est  apud  Q.  Voconium  Nasonem  praetorem,  qui  de  veneficiis  quae- 
rebat,  Lepido  et  Tull'o  coss.  (a.  U.  688.). 


ARG.  Sassia,  A.  Cluentii  mater,  improlia  et  lihidinosa  mu- 
lier,  post  Linas  nnptias,  unas  patris  Cluentii,  alteras  A.  Aurii 
Melini,  generi  sui,  quem  cum  filia  divortium  facere  coegerat,  po- 
stremo  nupsit  ei,  qui  Melinum  occiderat,  Statio  Albio  Oppianico. 
Hie  quum  intelligent,  bona  Cluentii,  qui  nondum  testanientum 
fecisset,  post  eius  mortem  ad  matreni  esse  ventura,  incensus 
avaritia,  veneno  eum  tollere  decrevit.  Iam  damnato  Scamandro, 
cuius  in  manibus  venenum  deprehensum  fuerat,  delude  C.  Fabri- 
cio,  quiDiogenem,  servum  Cleopbanti,  quo  Cluentius  medico 
utebatur,  ad  venenum  dandum  spe  et  praemio  sollicitaverat, 
Cluentius  Oppianicum  de  veneficio  accusavit.  Quo  condemnato 
defensor  Oppianici  L.  Quinctius  tribunus  pi.  quotidianis  concio- 
nibus  rem  in  invidiam  adduxit,  pecuniain  in  iudicio  versatam 
dictitans  esse:  quam  populus  Romanus  non  ab  Oppianico,  qui 
damnatus  esset,  datam  esse  credidit,  sed  a  Cluentio.  At  Oppia- 
nicus  dederat  pecuniain ,  qua  iudices  corrumperentur ,  C.  Aelio 
Staieno.  Qui  quum  iudicibus  pretiuni  ante  iudicium  poscenti- 
bus  negatum  intercepisset;  Oppianicus  ab  istis  damnatus  est. 
Eo  postea  crimine,  et  Staienus  ipse,  et  cum  eo  Bulbus,  Gutta, 
Popillius ,  aliique  eiusdem  affines  culpae  iudices  condemnati 
sunt.  Annis  autem  quinque  post  Oppianico  exsule  mortuo,  quum 
Sassia  tilii  consilio  per  M.  Asellium  quemdam  marito  suo  vene¬ 
num  in  pane  datum  diceret,  de  servis  autem  quaestione  habita 
nihil  esset  repertum :  rursus  eadem ,  triennio  post,  adolescentem 
Oppianicum ,  cui  filiam  collocaverat,  impulit,  ut  filium  de  venefi¬ 
cio  accusaret.  Is  actore  usus  est  L.  Attio  Pisaurensi:  contra 
quem  praetor  Cicero  Cluentium  defendit. 

I.  1.  Animadverti,  iudices,  oranem  accusatoris 
orationem  in  duas  divisam  esse  partes,  quarum  altera 
mihi  niti  et  magno  opere  confidere  videbatur  invidia 
iam  inveterata  iudicii  Iuniani,  altera  tantum  modo 
consuetudinis  caussa  timide  et  diffidenter  attingere 
rationem  veneficii  criminum :  qua  de  re  lege  est  haec 
quaestio  constituta.  Itaque  mihi  certum  est,  hanc 
eamdem  distributionem  invidiae  et  criminum  sic  in 
defensione  servare,  ut  omnes  intelligant,  nihil  me 
nec  subterfugere  voluisse  reticendo,  nec  obscurare 
dicendo.  2.  Sed  quum  considero,  quomodo  mihi  in 
utraque  re  sit  elaborandum,  altera  pars,  ea  quae  pro¬ 
pria  est  iudicii  vestri  et  legitimae  veneficii  quaestio- 
nis,  per  mihi  brevis  et  non  magnae  in  dicendo  con- 
tentionis  fore  videtur,  altera  autem,  quae  procul  ab 
iudicio  remota  est,  quae  concionibus  seditiose  conci- 
tatis  accommodatior  est,  quam  tranquillis  moderatis- 


que  iudiciis,  perspicio,  quantum  in  agendo  difficul- 
tatis  et  quantum  laboris  sit  habitura.  3.  Sed  in  hac 
tanta  difficultate  ilia  me  res  tamen,  iudices,  consola- 
tur,  quod  vos  de  criminibus  sic  audire  consuestis,  ut 
eorum  omnium  dissolutionem  ab  oratore  quaeratis. 
ut  non  existimetis,  plus  vos  ad  salutem  reo  largiri 
oportere,  quam  quantum  defensor  purgandis  crimini¬ 
bus  consequi  et  dicendo  probare  potuerit:  de  invidia 
autem  sic  inter  nos  disceptare  debetis ,  ut  non ,  quid 
dicatur  a  nobis,  sed  quid  oporteat  dici,  consideretis. 
Agitur  enim  in  criminibus  A.  Cluentii  proprium  pe- 
riculum,  in  invidia  caussa  communis.  Quamobrem 
alteram  partem  caussae  sic  agemus,  ut  vos  doceamus, 
alteram  sic,  ut  oremus.  In  altera  diligentia  vestra 
nobis  adiungenda  est,  in  altera  fides  imploranda. 
Nemo  est  enim,  qui  invidiae  sine  vestro  ac  sine  ta- 
lium  virorum  subsidio  possit  resistere.  &.  Equidem 
quod  ad  me  attinet,  quo  me  vertam,  nescio.  Negem 
fuisse  illam  infamiam  iudicii  corrupti?  negem  illam 
rem  agitatam  in  concionibus,  iactatam  in  iudiciis, 
commemoratam  in  senatu?  Evellam  ex  animis  homi- 
num  tantam  opinionem,  tarn  penitus  insitam,  tarn  ve- 
tustam?  —  Non  est  nostri  ingenii:  vestri  auxilii  est, 
iudices,  huius  innocentiae  sic  in  hac  calamitosa  fa- 
ma,  quasi  in  aliqua  perniciosissima  flamma  atque  in 
communi  incendio,  subvenire.  II.  S.  Etenim  sicut  aliis 
in  locis  parum  firmamenti  et  parum  virium  veritas 
habet,  sic  in  hoc  loco  falsa  invidia  imbecilla  esse  de¬ 
bet.  Dominetur  in  concionibus,  iaceat  in  iudiciis: 
valeat  in  opinionibus  ac  sermonibus  imperitorum,  ab 
ingeniis  prudentium  repudietur :  vehementes  habeat 
repentinos  impetus,  spatio  interposito  et  caussa  co- 
gnita  consenescat.  Denique  ilia  definitio  iudiciorum 
aequorum,  quae  nobis  a  maioribus  tradita  est,  reti- 
neatur,  ut  in  iudiciis  et  sine  invidia  culpa  plectatur, 
et  sine  culpa  invidia  ponatur.  6.  Quamobrem  a  vo- 
bis,  iudices,  antequam  de  ipsa  caussa  dicere  incipio, 
haec  postulo:  primum  id,  quod  aequissimuin  est,  ut 
ne  quid  hue  praeiudicati  afl'eratis.  Etenim  non  modo 
auctoritatem ,  sed  etiam  nomen  iudicum  amittemus, 
nisi  hie  ex  ipsis  caussis  iudicabimus ,  ac  si  ad  caus- 
sas  iudicia  iam  facta  domo  deferemus.  Deinde  si 
quam  opinionem  iam  vestris  mentibus  comprehendi- 

stis,  si  earn  ratio  convellet,  si  oratio  labefactabit,  si  , 
denique  veritas  extorquebit:  ne  repugnetis,  eamque 
animis  vestris  aut  libentibus  aut  aequis  remittatis. 
Tain  autem,  quum  ego  una  quaque  de  re  dicam  et 
diluam ,  ne  ipsi,  quae  Contraria  sunt,  taciti  cogitatio- 
ni  vestrae  subiiciatis ,  sed  ad  extremum  exspectetis, 
et  me  meum  dicendi  ordinem  servare  patiamini: 
quum  peroraro,  turn,  si  quid  erit  praeteritum ,  a  me 
requiratis.  III.  7.  Ego  me,  iudices,  ad  earn  caussam 
accedere ,  quae  iam  per  annos  octo  continuos  ex  con¬ 
traria  parte  audiatur,  atque  ipsa  opinione  hominum 
tacita  prope  convicta  atque  damnata  sit ,  facile  intel- 
ligo:  sed,  si  qui  mihi  deus  vestram  ad  me  audien- 
dum  benevolentiam  conciliarit,  efficiam  profecto,  ut 
intelligatis,  nihil  esse  homini  tarn  timendum,  quam 
invidiam:  nihil  innocenti,  suscepta  invidia,  tarn 
optandum,  quam  aequum  iudicium,  quod  in  hoc  uno 
denique  falsae  infamiae  finis  aliquis  atque  exitus  re- 
periatur.  Quamobrem  magna  me  spes  tenet,  si  ea, 
quae  sunt  in  caussa,  explicare  atque  omnia  dicendo 
consequi  potuero,  hunc  locum  consessumque  ve- 
strum,  quem  illi  horribilem  A.  Cluentio  ac  formidolo- 
sum  fore  putaverunt,  eum  tandem  eius  fortunae  mi- 
serae  multumque  iactatae  portum  ac  perfugium  fu- 
turum.  8.  Tametsi  permulta  sunt,  quae  mihi,  ante- 
quam  de  caussa  dicam ,  de  communibus  invidiae  pe- 
riculis  dicenda  esse  videantur,  tamen,  ne  diutius  ora- 
tione  mea  suspensa  exspectatio  vestra  teneatur,  ag- 
grediar  ad  crimen  cum  ilia  deprecatione,  iudices,  qua 
mihi  saepius  utendum  esse  intelligo,  sic  ut  me  au- 
diatis,  quasi  hoc  tempore  haec  caussa  primum  dica- 
tur,  sicuti  dicitur;  non  quasi  saepe  iam  dicta  etnum- 
quam  probata  sit.  Hodierno  enim  die  primum  vete- 
ris  istius  criminis  diluendi  potestas  est  data:  ante 
hoc  tempus  error  in  hac  caussa  atque  invidia  versata 
est.  Quamobrem  dum  multorum  annorum  accusa- 
tioni  breviter  dilucideque  respondeo,  quaeso,  ut  me, 
iudices,  sicuti  facere  instituistis ,  benigne  attenteque 
audiatis. 

IV.  9.  Corrupisse  dicitur  A.  Cluentius  iudicium 
pecunia,  quo  inimicum  suum  innocentem,  Statium 
Albium,  condemnaret.  Ostendam,  iudices,  primum, 
quoniam  caput  illius  atrocitatis  atque  invidiae  fuit, 
innocentem  pecunia  circumventum,  neminem  um- 
quam  maioribus  criminibus,  gravioribus  testibus  esse 
in  iudicium  vocatum :  deinde  ea  de  eo  praeiudicia 
esse  facta  ab  ipsis  iudicibus ,  a  quibus  condemnatus 
est,  ut  non  modo  ab  iisdem,  sed  ne  ab  aliis  quidem 
ullis,  absolvi  ullo  modo  posset.  Quum  haec  docuero, 
turn  illud  ostendam,  quod  maxime  requiri  intelligo, 
iudicium  illud  pecunia  esse  tentatum  non  a  Cluentio, 
sed  contra  Cl  uentium :  faciamque,  ut  intelligatis ,  in 
tota  ilia  caussa  quid  res  ipsa  tulerit,  quid  error  affin- 
xerit,  quid  invidia  conflarit. 

10.  Primum  igitur  illud  est,  ex  quo  intelligi  pos- 
sit,  debuisse  Cluentium  magno  opere  caussae  confi- 
dere,  quod  certissimis  criminibus  et  testibus  fretus 
ad  accusandum  descenderit.  Hoc  loco  faciendum  mihi,  | 
iudices,  est,  ut  vobis  breviter  ilia,  quibus  Albius  est  j 
condemnatus,  crimina  exponam.  Abs  te  peto,  Op-  j 
pianice,  ut  me  invitum  de  patris  tui  caussa  dicere  | 
existimes,  adductum  fide  atque  officio  defensionis.  j 
Etenim  tibi  si  in  praesentia  satisfacere  non  potuero, 
tamen  multae  mihi  ad  satisfaciendum  reliquo  tem¬ 
pore  facultates  dabuntur:  Cluentio  nisi  nunc  satis- 
fecero,  postea  mihi  satisfaciendi  potestas  non  erit.  | 
Simul  et  illud  quis  est  qui  dubitare  debeat,  contra  ! 


damnation  et  mortuum  pro  incolumi  et  vivo  dicere : 
quum  illi,  in  quem  dicitur,  damnatio  omne  ignomi- 
niae  periculum  iam  abstulerit,  mors  vero  etiam  do- 
loris?  hie  autem,  pro  quo  dicimus,  nihil  possit  offen- 
sionis  accipere  sine  acerbissimo  animi  sensu  ac  mo- 
lestia  et  sine  summo  dedecore  vitae  ac  turpitudine. 

1 1 .  Atque,  ut  intelligatis,  Cluentium  non  accusatorio 
animo,  non  ostentatione  aliqua  aut  gloria  adductum, 
sed  nefariis  iniuriis,  quotidianis  insidiis,  proposito 
ante  oculos  vitae  periculo,  nomen  Oppianici  detulis- 
se,  paullo  longius  exordium  rei  demonstrandae  repe- 
tam :  quod  quaeso,  iudices,  ne  moleste  patiamini. 
Principiis  enim  cognitis  multo  facilius  extrema  in- 
telligetis. 

V.  A.  Cluentius  Avitus  fuit,  pater  huiusce,  iudi¬ 
ces,  homo  non  solum  municipii  Larinatis,  ex  quo 
erat,  sed  etiam  rggionis  illius  et  vicinitatis,  virtute, 
existimatione ,  nobilitate  facile  princeps.  Is  quum 
esset  mortuus  Sulla  et  Pompeio  consulibus ,  reliquit 
hunc,  annos  xv  natum,  grandem  autem  et  nubilem 
filiam :  quae  brevi  tempore  post  patris  mortem  nu- 
psit  A  .  Aurio  Melino,  consobrino  suo,  adolescenti  in 
primis,  ut  turn  habebatur,  inter  suos  et  honesto  et 
nobili.  12.  Quum  essent  hae  nuptiae  plenae  digni¬ 
tatis,  plenae  concordiae,  repente  est  exorta  mulieris 
importunae  nefaria  libido,  non  solum  dedecore,  ve- 
rum  etiam  scelere  coniuncta.  Nam  Sassia,  mater 
huius  Aviti,  (mater  enim  a  me,  nominis  caussa,  tam¬ 
etsi  in  hunc  hostili  odio  et  crudelitate  est,  mater,  in- 
quam  ,  appellabitur:  neque  umquam  ilia  ita  de  suo 
scelere  et  immanitate  audiet,  ut  naturae  nomen  amit- 
tat.  Quo  enim  est  ipsum  nomen  amantius  indulgen- 
tiusque  maternum,  hoc  illius  matris,  quae  multos 
iam  annos  et  nunc  quum  maxime  filium  interfectum 
cupit,  singulare  scelus  maiore  odio  dignum  esse  du- 
cetis.) — Ea  igitur  mater  Aviti,  Melini  illius  adolescen- 
tis,  generi  sui,  contra,  quam  fas  erat,  amore  capta, 
primo,  neque  id  ipsum  diu,  quoquo  modo  poterat,  in 
ilia  cupiditate  continebatur ;  deinde  ita  flagrare  coepit 
amentia,  sic  inflammata  ferri  libidine,  ut  earn  non 
pudor,  non  pudicitia,  non  pietas,  non  macula  fami- 
liae,  non  hominum  fama,  non  filii  dolor,  non  filiae 
maeror  a  cupiditate  revocaret.  13.  Animum  adole¬ 
scents,  nondum  consilio  ac  ratione  firmatum,  pellexit 
iis  omnibus  rebus,  quibus  ilia  aetas  capi  ac  deliniri 
potest.  Filia,  quae  non  solum  illo  communi  dolore 
muliebri  in  eiusmodi  viri  iniuriis  angeretur,  sed  ne- 
farium  matris  pellicatum  ferre  non  posset,  de  quo  ne 
queri  quidem  sine  scelere  se  posse  arbitraretur,  cete- 
ros  sui  tanti  mali  ignaros  esse  cupiebat:  in  huius 
amantissimi  sui  fratris  manibus  et  gremio  maerore 
et  lacrimis  consenescebat.  14.  Ecce  autem  subitum 
divortium;  quod  solatium  malorum  omnium  fore  vi- 
debatur.  Discedit  a  Melino  Cluentia  ut  in  tantis  in¬ 
iuriis  non  invita,  ut  a  viro,  non  libenter.  Turn  vero 
ilia  egregia  ac  praeclara  mater  palam  exsultare  laeti- 
tia  ac  triumphare  gaudio  coepit,  victrix  filiae,  non 
libidinis.  Itaque  diutius  suspicionibus  obscuris  laedi 
famam  suam  noluit:  lectum  ilium  genialem,  quem 
biennio  ante  filiae  suae  nubenti  straverat,  in  eadem 
domo  sibi  ornari  et  sterni,  expulsa  atque  exturbata 
filia,  iubet.  Nubit  genero  socrus,  nullis  auspicibus, 
nullis  auctoribus,  funestis  ominibus  omnium  [omni¬ 
bus].  VI.  15.  0  mulieris  scelus  incredibile  et,  prae- 
ter  banc  unam,  in  omni  vita  inauditum!  o  libidinem 
efl'renatam  et  indomitam!  o  audaciam  singularem! 
non  timuisse,  si  minus  vim  deorum  hominumque 

famam,  at  illam  ipsam  noctem  facesque  illas  nuptia- 
les?  non  limen  cubiculi?  non  cubile  filiae?  non  pa- 
rietes  denique  ipsos,  superiorum  testes  nuptiarum? 
Perfregit  ac  prostravit  omnia  cupiditate  ac  furore: 
vicit  pudorem  libido,  timorem  audacia,  rationem 
amentia.  16.  Tulit  hoc  commune  dedecus  iam  fa- 
miliae ,  cognationis ,  nominis  gra viter  filius :  augeba- 
tur  autem  eius  molestia  quotidianis  querimoniis  et 
assiduo  fletu  sororis :  statuit  tamen  nihil  sibi  in  tan- 
tis  iniuriis  ac  tanto  scelere  matris  gravius  faciendum, 
quam  ut  ilia  matre  ne  uteretur :  ne,  quam  videre  sine 
summo  animi  dolore  non  poterat,  ea  si  matre  utere¬ 
tur,  non  solum  videre,  sed  etiam  probare  suo  iudicio 
putaretur. 

17.  Initium  quod  huic  cum  matre  fuerit  simulta- 
tis,  audistis.  Pertinuisse  hoc  ad  caussam,  tunc, 
quum  reliqua  cognoveritis ,  intelligetis.  Nam  illud 
me  non  praeterit,  'cuiuscumque  modi  mater  sit,  ta¬ 
men  in  iudicio  filii  de  turpitudine  parentis  dici  vix 
oportere.  Non  essem  ad  ullam  caussam  idoneus,  iu- 
dices,  si  hoc,  quod  in  communibus  hominum  sensi- 
bus  atque  in  ipsa  natura  positum  atque  infixum  est, 
id  ego,  quum  ad  amici  pericula  depellenda  adhibe- 
rer,  non  viderem.  Facile  intelligo,  non  modo  reti- 
cere  homines  parentum  iniurias,  sed  etiam  animo 
aequo  ferre  oportere.  Sed  ego  ea ,  quae  ferri  pos- 
sunt,  ferenda,  quae  taceri,  tacenda  esse  arbitror. 
18.  Nihil  in  vita  vidit  calamitatis  A.  Cluentius,  nul¬ 
lum  periculum  mortis  adiit,  nihil  mali  timuit,  quod 
non  totum  a  matre  esset  conflatum  et  perfectum. 
Quae  hoc  tempore  sileret  omnia,  atque  ea,  si  obli- 
vione  non  posset,  tamen  taciturnitate  sua  tecta  esse 
pateretur:  sed  ea  vero  sic  agit,  ut  prorsus  reticere 
nullo  modo  possit.  Hoc  enim  ipsum  iudicium,  hoc 
periculum,  ilia  accusatio,  omnis  testium  copia,  quae 
futura  est,  a  matre  initio  est  adornata,  a  matre  hoc 
tempore  instruitur  atque  omnibus  eius  opibus  et  co- 
piis  comparatur.  Ipsa  denique  nuper  Larino,  huius 
opprimendi  caussa,  Romam  advolavit:  praesto  est 
mulier  audax,  pecuniosa,  crudelis:  instituit  accusa- 
tores,  instruit  testes :  squalore  huius  et  sordibus  lae- 
tatur:  exitium  exoptat:  sanguinem  suum  profundere 
omnem  cupit,  dummodo  profusum  huius  ante  videat. 
Haec  nisi  omnia  perspexeritis  in  caussa,  temere  a 
nobis  illam  appellari  putatote:  sin  autem  erunt  et 
aperta  et  nefaria,  Cluentio  ignoscere  debebitis,  quod 
Laec  a  me  dici  patiatur:  mihi  ignoscere  non  debere- 
tis,  si  lacerem.  VII.  19.  Nunc  iam  summatim  ex- 
ponam ,  quibus  criminibus  Oppianicus  damnatus  sit, 
ut  et  constantiam  A.  Cluentii  et  rationem  accusatio- 
nis  perspicere  possitis.  Acprimum  caussa  accusandi 
quae  fuerit,  ostendam,  ut  id  ipsum  A.  Cluentium  vi 
et  necessitate  coactum  fecisse  videatis. 

20.  Quum  manifesto  venenum  deprehendisset, 
quod  vir  matris  Oppianicus  ei  paravisset,  et  res  non 
coniectura,  sed  oculis  ac  manibus  teneretur,  neque 
in  caussa  ulla  dubitatio  posset  esse:  accusavit  Op- 
pianicum:  quam  constanter,  et  quam  diligenter,  post- 
ea  dicam:  nunc  hoc  scire  vos  volui,  nullam  huic 
aliam  accusandi  caussam  fuisse,  nisi  uti  propositum 
vitae  periculum  et  quotidianas  capitis  insidias  hac 
una  ratione  vitaret.  Atque  ut  intelligatis ,  his  accu- 
satum  esse  criminibus  Oppianicum,  ut  neque  accu- 
sator  timere  neque  reus  sperare  debuerit:  pauca  vo- 
bis  illius  iudicii  crimina  exponam ;  quibus  cognitis, 
nemo  vestrum  mirabitur,  ilium,  diffidentem  rebus 
suis,  ad  Staienum  atque  ad  pecuniam  confugisse. 


21.  Larinas  quaedam  fuitDinaea,  socrus  Oppia- 
nici,  quae  filios  habuit  M.  et  Numerium  Aurios,  et 
Cn.  Magium  et  filiam  Magiam,  nuptam  Oppianico. 
M.  Aurius  adolescentulus,  bello  Italico  captus  apud 
Asculum,  in  Q.  Sergii  senatoris,  eius,  qui  inter  sica- 
rios  damnatus  est,  manus  incidit,  et  apud  eum  fuit 
in  ergastulo.  Numerius  autem  Aurius,  frater  eius, 
mortuus  est,  heredemque  Cn.  Magium  fratrem  reli- 
quit.  Postea  Magia,uxor  Oppianici,  mortua  est: 
postremo  unus  qui  reliquus  erat  Dinaeae  filius,  Cn. 
Magius,  est  mortuus.  Is  heredem  fecit  ilium  ado- 
lescentem  Oppianicum,  sororis  suae  filium,  eumque 
partiri  cum  Dinaea  matre  iussit.  Interim  venit  index 
ad  Dinaeam,  neque  obscurus  neque  incertus,  qui 
nuntiaret  ei,  filium  eius,  M.  Aurium,  vivere  etin  agro 
Gallico  esse  in  servitute.  22.  Mulier,  amissis  liberis, 
quum  unius  filii  recuperandi  spes  esset  ostentata, 
omnes  suos  propinquos  filiique  sui  necessarios  con- 
vocavit,  et  ab  iis  flens  petivit,  ut  negotium  suscipe- 
rent,  adolescentem  investigarent,  sibi  restituerent 
eum  filium,  quern  tamen  unum  ex  multis  fortuna 
reliquum  esse  voluisset.  Haec  quum  agere  instituis- 
set,  oppressa  morbo  est.  Itaque  testamentum  fecit 
eiusmodi,  ut  illi  filio  H-S  ccccioooo  millia  legaret, 
heredem  institueret  eumdem  ilium  Oppianicum ,  ne- 
potem  suum:  atque  his  diebus  paucis  est  mortua. 
Propinqui  tamen  illi,  quemadmodum  viva  Dinaea  in- 
stituerant,  ita,  mortua  ilia,  ad  investigandum  Aurium 
cum  eodem  illo  indice  in  agrum  Gallicum  profecti 
sunt.  VIII.  23.  Interim  Oppianicus,  ut  erat,  sicuti 
multis  ex  rebus  reperietis,  singulari  scelere  et  auda¬ 
cia,  per  quemdam  Gallicanum,  familiarem  suum, 
primum  ilium  indicem  pecunia  corrupit:  deinde 
ipsum  Aurium,  non  magna  iactura  facta,  tollendum 
interficiendumque  curavit.  Illi  autem,  qui  erant  ad 
propinquum  investigandum  et  recuperandum  profe¬ 
cti,  litteras  Larinum  ad  Aurios,  illius  adolescentis 
propinquos  suosque  necessarios,  mittunt;  sibi  diffi- 
cilem  esse  investigandi  rationem,  quod  intelligerent 
indicem  ab  Oppianico  esse  corruptum.  Quas  litteras 
A.  Aurius,  vir  fortis  et  experiens  et  domi  nobilis,  M. 
illius  Aurii  propinquus,  inforopalam,  multis  audien- 
tibus,  quum  adesset  Oppianicus,  recitat,  et  clarissima 
voce,  se  nomen  Oppianici,  si  interfectum  M.  Aurium 
comperisset,  delaturum  esse  testatur.  24.  Interim 
brevi  tempore  illi,  qui  erant  in  agrum  Gallicum  pro¬ 
fecti,  Larinum  revertuntur :  interfectum  esse  M.  Au¬ 
rium  renuntiant.  Animi  non  solum  propinquorum, 
sed  etiam  omnium  Larinatium  odio  Oppianici  et  illius 
adolescentis  misericordia  commoventur.  Itaque  quum 
A.  Aurius,  is,  qui  antea  denuntiarat,  clamore  homi- 
nem  ac  minis  insequi  coepisset,  Larino  profugit,  et  ■ 
se  in  castra  clarissimi  viri,  Q.  Metelli,  contulit.  25. 
Post  illam  fugam,  et  sceleris  et  conscientiae  testem, 
numquam  se  iudiciis,  numquam  legibus,  numquam 
inermem  inimicis  committere  ausus  est,  sed  per  illam 
L.  Sullae  vim  atque  victoriam  Larinum  in  summo 
timore  omnium  cum  armatis  advolavit;  quattuorvi- 
ros,  quos  municipes  fecerant,  sustulit;  se  a  Sulla,  et 
alios  praeterea  tres  factos  esse  dixit :  et  ab  eodem  sibi 
esse  imperatum ,  ut  Aurium  ilium ,  qui  sibi  delatio- 
nem  nominis  et  capitis  periculum  ostentarat,  et  alte- 
rum  Aurium  et  eius  C.  filium  et  Sex.  Vibium,  quo 
sequestre  in  illo  indice  corrumpendo  dicebatur  esse 
usus,  proscribendos  intcrficiendosque  curaret.  Ita¬ 
que,  illis  crudelissime  interfectis,  non  mediocri  ab  eo 
ceteri  proscriptionis  et  mortis  metu  terrebantur.  His 

rebus  in  caussa  iudicioque  patefactis,  quis  est,  qui 
ilium  absolvi  potuisse  arbitraretur?  IX.  Atque  haec 
parva  sunt:  cognoscite  reliqua,  ut  non  aliquando  con- 
demnatum  esse  Oppianicum,  sed  aliquamdiu  incolu- 
mem  fuisse  miremini. 

26.  Primum  videte  hominis  audaciam.  Sassiam 
in  matrimonium  ducere,  Aviti  matrem,  illam,  cuius 
virum  A.  Aurium  occiderat,  concupivit.  Utrum  im- 
pudentior  hie,  qui  postulet,  an  crudelior  ilia,  si  nu- 
bat,  difficile  dictu  est.  Sed  tamen  utriusque  huma- 
nitatem  constantiamque  cognoscite.  27.  Petit  Oppia- 
nicus ,  ut  sibi  Sassia  nubat ,  et  id  magno  opere  con¬ 
tends.  Ilia  autem  non  admiratur  audaciam,  non  im- 
pudentiam  aspernatur,  non  denique  illam  Oppianici 
domum,  viri  sui  sanguine  redundantem,  reformidat: 
sed  quod  haberet  tres  ille  filios,  idcirco  se  ab  his  nu- 
ptiis  abhorrere  respondit.  Oppianicus,  qui  pecuniam 
Sassiae  concupivisset ,  domo  sibi  quaerendum  reme¬ 
dium  existimavit  ad  earn  moram,  quae  nuptiis  affere- 
batur.  Nam,  quum  haberet  ex  No  via  infantem  filium, 
alter  autem  eius  filius,  Papia  natus,  Theani  Appuli, 
quod  abest  a  Larino  xviii  millia  passuum ,  apud  ma¬ 
trem  educaretur :  arcessit  subito  sine  caussa  puerum 
Theano:  quod  facere,  nisi  ludis  publicis  aut  festis 
diebus,  antea  non  solebat.  Mater  nihil  mali  misera 
suspicans,  mittit.  Ille  se  Tarentum  proficisci  quum 
simulasset,  eo  ipso  die  puer,  quum  hora  undecima 
in  publico  valens  visus  esset ,  ante  noctem  mortuus 
et  postridie,  antequam  luceret,  combustus  est.  28. 
Atque  hunc  tantum  maerorem  matri  prius  hominum 
rumor,  quam  quisquam  ex  Oppianici  familia  renun- 
tiavit.  Ilia  quum  uno  tempore  audisset,  sibi  non 
solum  filium,  sed  etiam  exsequiarum  munus  ereptum, 
Larinum  confestim  exanimata  venit,  et  ibi  de  integro 
funus  iam  sepulto  filio  fecit.  Dies  nondum  decern 
intercesserant ,  quum  ille  alter  filius  infans  necatur. 
Itaque  nubit  Oppianico  continuo  Sassia ,  laetanti  iam 
animo ,  et  spe  optima  confirmato :  nec  mirum ,  quae 
se  non  nuptialibus  donis ,  sed  filiorum  funeribus  de- 
linitam  videret.  Ita,  quod  ceteri  propter  liberos  pe¬ 
cuniae  cupidiores  solent  esse,  ille  propter  pecuniam 
liberos  amittere  iucundius  esse  duxit.  X.  29.  Sentio, 
iudices ,  vos  pro  vestra  humanitate ,  his  tantis  scele- 
ribus  breviter  a  me  demonstrate ,  vehementer  esse 
commotos.  Quo  tandem  igitur  animo  fuisse  illos  ar- 
bitramini,  quibus  his  de  rebus  non  modo  audiendum 
fuit,  verum  etiam  iudicandum?  Vos  auditis  de  eo,  in 
quern  iudices  non  estis :  de  eo,  quern  non  videtis :  de 
eo ,  quern  odisse  iam  non  potestis :  de  eo ,  qui  et  na¬ 
turae  et  legibus  satisfecit :  quern  leges  exsilio,  natu- 
ra  morte  mulctavit.  Auditis  non  ab  inimico:  auditis 
sine  testibus :  auditis ,  quum  ea ,  quae  copiosissime 
did  possunt,  breviter  a  me  strictimque  dicuntur. 
Illi  audiebant  de  eo,  de  quo  iurati  sententias  ferre 
debebant :  de  eo ,  cuius  praesentis  nefarium  et  con- 
sceleratum  vultum  intuebantur:  de  eo,  quem  ode- 
rant  propter  audaciam :  de  eo ,  quem  omni  supplied 
dignum  esse  ducebant.  Audiebant  ab  accusatoribus : 
audiebant  verba  multorum  testium :  audiebant,  quum 
una  quaque  de  re  a  P.  Canutio,  homine  eloquentissi- 
mo,  gra viter  et  diu  diceretur.  30.  Et  est  quisquam, 
qui,  quum  haec  cognoverit,  suspicari  possit,  Oppia¬ 
nicum  iudicio  oppressum  et  circumventum  esse  in- 
nocentem?  Acervatim  iam  reliqua,  iudices,  dicam, 
ut  ad  ea,  quae  propiora  huius  caussae  et  adiunctiora 
sunt,  perveniam. 

Vos,  quaeso,  memoria  teneatis,  non  mihi  hoc  esse 


propositum,  ut  accusem  Oppianicum  mortuum ;  sed, 
quum  hoc  persuadere  vobis  velim ,  iudicium  ab  hoc 
non  esse  corruptum,  hoc  uti  initio  ac  fundamento  de- 
fensionis ,  Oppianicum  hominem  sceleratissimum  et 
nocentissimum  esse  damnatum :  qui  uxori  suaeCluen- 
tiae,  quae  amita  huius  Aviti  fuit,  quum  ipse  poculum 
dedisset ,  subito  ilia  in  media  potione  exclamavit ,  se 
maximo  cum  dolore  mori ;  nec  diutius  vixit ,  quam 
locuta  est :  nam  in  ipso  sermone  hoc  et  vociferatione 
mortua  est.  Et  ad  hanc  mortem  tarn  repentinam  vo- 
cemque  morientis,  omnia  praeterea,  quae  solent  esse 
indicia  et  vestigia  veneni ,  in  illius  mortuae  corpore 
fuerunt.  Eodemque  veneno  C.  Oppianicum,  fratrem, 
necavit.  XI.  31.  Neque  est  hoc  satis:  tametsi  in  ipso 
fraterno  parricidio  nullum  scelus  praetermissum  vi- 
detur,  tamen,  ut  ad  hoc  nefarium  facinus  accederet, 
aditum  sibi  aliis  sceleribus  ante  munivit.  Nam  quum 
esset  gravida  Auria,  fratris  uxor,  etiam  appropin- 
quare  partus  putaretur,  mulierem  veneno  interfecit, 
ut  una  illud,  quod  erat  ex  fratre  conceptum,  necare- 
tur.  Post  fratrem  aggressus  est :  qui  sero,  iam  ex- 
hausto  illo  poculo  mortis,  quum  et  de  suo  et  de  uxo- 
ris  interitu  clamaret ,  testamentumque  mutare  cupe- 
ret ,  in  ipsa  significatione  huius  voluntatis  est  mor¬ 
tuus.  Ita  mulierem,  ne  partu  eius  ab  hereditate  fra- 
terna  excluderetur,  necavit:  fratris  autem  liberos 
prius  vita  privavit,  quam  illi  hanc  ab  natura  pro- 
priam  lucem  accipere  potuerunt :  ut  omnes  intellige- 
rent,  nihil  ei  clausum,  nihil  sanctum  esse  posse,  cu¬ 
ius  ab  audacia  fratris  liberos  ne  materni  quidem  cor¬ 
poris  custodiae  tegere  potuissent.  32.  Memoria  teneo, 
Milesiam  quamdam  mulierem,  quum  essem  in  Asia, 
quod ,  ab  heredibus  secundis  accepta  pecunia ,  par- 
turn  sibi  ipsa  medicamentis  abegisset,  rei  capitalis 
esse  damnatum:  nec  iniuria;  quae  spem  parentis, 
memoriam  nominis,  subsidium  generis,  heredem  fa- 
miliae,  designatum  reipublicae  civem  sustulisset. 
Quanto  Oppianicus  in  eadem  iniuria  maiore  supplicio 
dignus !  siquidem  ilia,  quum  suo  corpori  vim  attulis- 
set ,  se  ipsa  cruciavit :  hie  autem  idem  illud  effecit 
per  alieni  corporis  mortem  atque  cruciatum.  Ceteri 
non  videntur  in  singulis  hominibus  multa  parricidia 
suscipere  posse,  Oppianicus  inventus  est,  qui  in  uno 
corpore  plures  necaret.  XII.  33.  Itaque,  quum  hanc 
eius  consuetudinem  audaciamque  cognosset  avuncu¬ 
lus  illius  adolescentis ,  Oppianici,  Cn.  Magius,  isque 
gravi  morbo  affectus  esset,  et  heredem  ilium  sororis 
suae  filium  faceret:  amicis  adhibitis,  praesente  matre 
sua,  Dinaea,  uxorem  suam  interrogavit,  essetne  prae- 
gnans.  Quae  quum  se  esse  respondisset,  ab  ea  peti- 
vit ,  ut ,  se  mortuo ,  apud  Dinaeam,  quae  turn  ei  mu- 
lieri  socrus  erat ,  quoad  parergt ,  habitaret ,  diligen- 
tiamque  adhiberet ,  ut  id ,  quod  conceperat,  servaret, 
ut  salvum  parere  posset.  Itaque  ei  testamento  legat 
grandem  pecuniam  a  filio,  si  qui  natus  esset:  ab  se- 
cundo  herede  nihil  legat.  34.  Quid  de  Oppianico  su- 
spicatus  sit,  videtis:  quid  iudicarit,  obscurum  non 
est.  Nam,  quum  eius  filium  faceret  heredem ,  eum 
tutorem  liberis  non  ascripsit.  Quid  Oppianicus  fece- 
rit,  cognoscite ;  ut  ilium  Magium  intelligatis  non  lon- 
ge  animo  prospexisse  morientem.  Quae  pecunia  mu- 
lieri  legata  erat  a  filio,  si  qui  natus  esset,  earn  prae- 
sentem  Oppianicus  non  debitam  mulieri  solvit:  si 
haec  solutio  legatorum ,  et  non  merces  abortionis  ap- 
pellanda  est.  Quo  ilia  pretio  accepto  multisque  prae¬ 
terea  muneribus ,  quae  turn  ex  tabulis  Oppianici  re- 
citabanlur,  spem  illam,  quam  in  alvo  commendatam 

a  viro  continebat,  victa  avaritia,  sceleri  Oppianici 
vendidit.  35.  Nihil  posse  iam  ad  hanc  improbitatem 
addi  videtur :  attendite  exitum.  Quae  mulier  obtesta- 
tione  viri  decern  illis  mensibus  ne  domum  quidem 
ullam,  nisi  socrus  suae,  nosse  debuit,  haec  quinto 
mense  post  viri  mortem  ipsi  Oppianico  nupsit.  Quae 
nuptiae  non  diuturna.e  fuerunt.  Erant  enim  non  ma¬ 
trimonii  dignitate,  sed  sceleris  societate  coniunctae. 

XIII.  36.  Quid?  ilia  caedes  Asuvii  Larinatis,  ado- 
lescentis  pecuniosi,  quam  clara  turn,  recenti  re !  quam 
omnium  sermone  celebrata !  Fuit  Avillius  quidam  La¬ 
rinas  perdita  nequitia  et  summa  egestate,  arte  qua- 
dam  praeditus  ad  libidines  adolescentulorum  exci- 
tandas  accommodata :  qui  ut  se  blanditiis  et  assen- 
tationibus  in  Asuvii  consuetudinem  penitus  immer- 
sit,  Oppianicus  continuo  sperare  coepit,  hoc  se  Avil- 
lio,  tamquam  aliqua  machina  admota,  capere  Asuvii 
adolescentiam  et  fortunas  eius  patrias  expugnare  pos¬ 
se.  Ratio  excogitata  Larini  est,  res  tralata  Romam. 
Inire  enim  id  consilium  facilius  in  solitudine,  perfi- 
cere  rem  eiusmodi  commodius  in  turba  posse  arbi- 
trati  sunt.  Asuvius  cum  Avillio  Romam  est  profe- 
ctus.  Hos  vestigiis  Oppianicus  consecutus  est.  Iam 
ut  Romae  vixerint,  quibus  conviviis,  quibus  flagitiis, 
quantis  et  quam  profusis  sumptibus,  non  modo  con- 
scio,  sed  etiam  conviva  et  adiutore  Oppianico,  lon- 
gum  est  mihi  dicere,  praesertim  ad  alia  properanti. 
Exitum  huius  assimulatae  familiaritatis  cognoscite. 

37.  Quum  esset  adolescens  apud  mulierculam  quam- 
dam  atque  ubi  pernoctaret,  ibi  diem  posterum  com- 
moraretur,  Avillius,  ut  erat  constitutum,  simulat  se 
aegrotare  et  testamentum  facere  velle.  Oppianicus 
obsignatores  ad  eum,  qui  neque  Asuvium  neque  Avil- 
lium  nossent,  adducit,  et  ilium  Asuvium  appellat 
ipse.  Testamento  Asuvii  nomine  obsignato,  discedi- 
tur.  Avillius  illico  convalescit.  Asuvius  autem  brevi 
illo  tempore,  quasi  in  hortulos  iret,  in  arenarias  quas- 
dam  extra  portam  Esquilinam  perductus,  occiditur. 

38.  Qui  quum  unum  iam  et  alterum  diem  desidera- 
retur,  neque  in  iis  locis,  ubi  ex  consuetudine  quae- 
rebatur,  inveniretur,  et  Oppianicus  in  foro  Larinatium 
dictitaret,  nuper  se  et  suos  amicos  testamentum  eius 
obsignasse,  liberti  Asuvii,  et  nonnulli  amici,  quod  eo 
die,  quo  postremum  Asuvius  visus  erat,  Avillium 
cum  eo  fuisse  et  a  multis  visum  esse  constabat,  in 
eum  invadunt,  et  hominem  ante  pedes  Q.  Manlii, 
qui  turn  erat  triumvir,  constituunt:  atque  illic  conti¬ 
nuo,  nullo  teste,  nullo  indice,  recentis  maleficii  con- 
scientia  perterritus,  omnia,  ut  a  me  paullo  ante  dicta 
sunt,  exponit,  Asuviumque  a  sese,  consilio  Oppiani¬ 
ci,  interfectum  fatetur.  39.  Extrahitur  domo  latitans 
Oppianicus  a  Manlio:  index  Avillius  ex  altera  parte 
coram  tenetur.  Hie  quid  iam  reliqua  quaeritis?  Man- 
lium  plerique  noratis:  non  ille  honorem  a  pueritia, 
non  studia  virtutis,  non  ullum  existimationis  bonae 
fructum  umquam  cogitarat,  sed  ex  petulanti  atque 
improbo  scurra  in  discordiis  civitatis  ad  earn  colu- 
mnam,  ad  quam  multorum  saepe  conviciis  perductus 
erat,  turn  suflragiis  populi  pervenerat.  Itaque  rem 
cum  Oppianico  transigit:  pecuniam  ab  eo  accipit, 
caussam  et  susceptam  et  manifestam  relinquit.  Ac 
turn  in  Oppianici  caussa  crimen  hoc  Asuvianum  quum 
testibus  multis,  turn  vero  indicio  Avillii  probabatur: 
in  quo  inter  allegatos  Oppianici  nomen  primum  esse 
constabat,  eius,  quern  vos  miserum  atque  innocentem  j 
falso  iudicio  circumventum  esse  dicitis. 

XIV.  40.  Quid?  aviam  tuam, Oppianice,  Dinaeam, 


cui  tu  es  heres,  pater  tuus  non  manifesto  necavit?  ad 
quam  quum  adduxisset  medicum  ilium  suum,  iam 
cognitum,  et  saepe  victorem,  per  quem  interfecerat 
plurimos,  mulier  exclamat,  se  ab  eo  nullo  modo  velle 
curari,  quo  curante  suos  omnes  perdidisset.  Turn  re- 
pente  Anconitanum  quemdam,  L.  Clodium,  pharma- 
copolam  circumforaneum,  qui  casu  turn  Larinum  ve- 
nisset,  aggreditur,  et  cum  eo  H-S  duobus  millibus,  id 
quod  ipsius  tabulis  turn  est  demonstratum,  transigit. 
L.  Clodius,  qui  properaret,  cui  fora  multa  restarent, 
simul  atque  introductus  est,  rem  confecit:  prima  po- 
tione  mulierem  sustulit:  neque  postea  Larini  pun- 
ctum  est  temporis  commoratus.  41.  Eadem  hac  Di- 
naea  testamentum  faciente,  quum  tabulas  prehendis- 
set  Oppianicus,  qui  gener  eius  fuisset,  digito  legata 
delevit:  et,  quum  id  multis  locis  fecisset,  post  mor¬ 
tem  eius  ne  lituris  coargui  posset,  testamentum,  in 
alias  tabulas  transscriptum,  signis  adulterinis  obsi- 
gnavit.  Multa  praetereo  consulto:  etenim  vereor,  ne 
haec  ipsa  nimium  multa  esse  videantur.  Vos  tamen 
eum  similem  sui  fuisse  in  ceteris  quoque  vitae  parti- 
bus  existimare  debetis.  Ilium  tabulas  publicas  La¬ 
rini  censorias  corrupisse,  decuriones  universi  iudica- 
verunt.  Cum  illo  iam  nemo  rationem,  nemo  rem  ul¬ 
lam  contrahebat:  nemo  ilium  ex  tam  multis  cognatis 
et  affinibus  tutorem  umquam  liberis  suis  scripsit:  ne¬ 
mo  ilium  aditu,  nemo  congressione,  nemo  sermone, 
nemo  convivio  dignum  iudicabat :  omnes  aspernaban- 
tur,  omnes  abhorrebant,  omnes  ut  aliquam  immanem 
ac  perniciosam  bestiam  pestemque  fugiebant.  42. 
Hunc  tamen  hominem  tam  audacem,  tam  nefarium, 
tam  nocentem  numquam  accusasset  Avitus ,  iudices, 
si  id  praetermittere,  salvo  capite  suo,  potuisset.  Erat 
huic  inimicus  Oppianicus :  erat,  sed  tamen  erat  vitri- 
cus;  crudelis  et  huic  infesta  mater:  attamen  mater. 
Postremo  nihil  tam  remotum  ab  accusatione,  quam 
Cluentius,  et  natura  et  voluntate  et  instituta  ratione 
vitae.  Sed  quum  esset  haec  illi  proposita  conditio,  ut 
aut  iuste  pieque  accusaret  aut  acerbe  indigneque  mo- 
reretur;  accusare,  quoquo  modo  posset,  quam  illo 
modo  emori,  maluit. 

43.  Atque,  ut  haec  ita  esse  perspicere  possitis,  ex- 
ponam  vobis  Oppianici  facinus  manifesto  compertum 
atque  deprehensum :  ex  quo  simul  utrumque,  et  huic 
accusare  et  ilium  condemnari  necesse  fuisse,  intelli- 
getis.  XV.  Martiales  quidam  Larini  appellabantur, 
ministri  publici  Martis,  atque  ei  deo  veteribus  insti- 
tutis  religionibusque  Larinatium  consecrati :  quorum 
quum  satis  magnus  numerus  esset,  quumque  item, 
ut  in  Sicilia  permulti  Venerei  sunt,  sic  illi  Larini  in 
Martis  familia  numerarentur :  repente  Oppianicus, 
eos  omnes  liberos  esse  civesque  Romanos,  coepit  de- 
fendere.  Graviter  id  decuriones  Larinatium  cunctique 
municipes  tulerunt.  Itaque  ab  Avito  petiverunt,  ut 
earn  caussam  susciperet  publieeque  defenderet.  Avi¬ 
tus  quum  se  ab  omni  eiusmodi  negotio  removisset, 
tamen  pro  loco ,  pro  antiquitate  generis  sui ,  pro  eo, 
quod  se  non  suis  solum  commodis,  sed  etiam  suorum 
municipum  ceterorumque  necessariorum  natum  esse 
arbitrabatur ,  tantae  voluntati  universorum  Larina¬ 
tium  deesse  noluit.  44.  Suscepta  caussa  Romamque 
delata,  magnae  quotidie  contentiones  inter  Avitum  et 
Oppianicum  ex  utriusque  studio  defensionis  excita- 
bantur.  Erat  ipse  immani  acerbaque  natura  Oppia¬ 
nicus.  Incendebat  eius  amentiam  infesta  atque  ini- 
mica  filio  mater  Aviti.  Magni  autem  illi  sua  interesse 
arbitrabantur ,  hunc  a  caussa  Martialium  demovere. 

Suberat  etiam  alia  caussa  maior,  quae  Oppianici,  ho- 
minis  avarissimi  atque  audacissimi,  mentem  maxime 
commovebat.  45.  Nam  Avitus  usque  ad  illius  iudicii 
tempus  nullum  testamentum  umquam  fecerat.  Ne- 
que  enim  legare  eiusmodi  matri  poterat  in  animum 
inducere,  neque  testamento  nomen  omnino  praeter- 
mittere  parentis.  Id  quum  Oppianicus  sciret,  (neque 
enim  erat  obscurum,)  intelligebat,  Avito  mortuo,  bo¬ 
na  eius  omnia  ad  matrem  esse  ventura :  quae  ab  sese 
postea,  aucta  pecunia,  maiore  praemio;  orbata  filio, 
minore  periculo  necaretur.  Itaque  his  rebus  incen¬ 
sus,  qua  ratione  Avitum  veneno  tollere  conatus  sit, 
cognoscite.  XVI.  46.  C.  et  L.  Fabricii  fratres  gemini 
fuerunt  ex  municipio  Aletrinati,  homines  inter  se 
quum  forma  turn  moribus  similes,  municipum  autem 
suorum  dissimillimi:  in  quibus  quantus  splendor  sit, 
quam  prope  aequabilis,  quam  fere  omnium  constans 
et  moderata  ratio  vitae,  nemo  vestrum,  lit  mea  fert 
opinio,  ignorat.  His  Fabriciis  semper  est  usus  Op¬ 
pianicus  familiarissime.  Iam  hoc  fere  scitis  omnes, 
quantam  vim  habeat  ad  coniungendas  amicitias  stu- 
diorum  ac  naturae  similitudo.  Quum  illi  ita  vive- 
rent,  ut  nullum  quaestum  turpem  esse  arbitrarentur ; 
quum  omnis  ab  his  fraus,  omnes  insidiae  circum- 
scriptionesque  adolescentium  nascerentur ;  quumque 
essent  vitiis  atque  improbitate  omnibus  noti :  studio- 
se,  ut  dixi,  ad  eorum  se  familiaritatem  multis  iam 
ante  annis  Oppianicus  applicarat.  47.  Itaque  turn  sic 
statuit,  per  C.  Fabricium  (nam  L.  erat  mortuus)  in- 
sidias  Avito  comparare.  Erat  illo  tempore  inlirma 
valetudine  Avitus.  Utebatur  autem  medico  ignobili, 
sed  spectato  bomine,  Cleophanto:  cuius  servum  Dio- 
genem  Fabricius  ad  venenum  Avito  dandum  spe  et 
pretio  sollicitare  coepit.  Servus  non  incallidus  et, 
ut  ipsa  res  declaravit,  frugi  atque  integer  sermonem 
Fabricii  non  est  aspernatus:  rem  ad  dominum  detu- 
lit:  Gleophantus  autem  cum  Avito  est  locutus.  Avi¬ 
tus  statim  cum  M.  Bebrio  senatore,  familiarissimo 
suo,  communicavit :  qui  qua  fide,  qua  prudentia,  qua 
diligentia  fuerit,  meminisse  vos  arbitror.  Ei  placuit, 
ut  Diogenem  Avitus  emeret  a  Cleophanto ,  quo  faci- 
lius  aut  comprehenderetur  res  eius  indicio,  aut  falsa 
esse  cognosceretur.  Ne  multa;  Diogenes  emitur:  ve¬ 
nenum  diebus  paucis ,  (multi  viri  boni  quum  ex  oc- 
culto  intervenissent,)  pecuniaque  obsignata,  quae  ad 
earn  rem  dabatur,  in  manibus  Scamandri,  liberti  Fa- 
briciorum,  deprehenditur.  XVII.  48.  Pro  dii  immor- 
tales !  Oppianicum  quisquam,  his  rebus  cognitis,  cir- 
cumventum  esse  dicet?  Quis  umquam  audacior?  quis 
nocentior?  quis  apertior  in  indicium  adductus  est? 
Quod  ingenium,  quae  facultas  dicendi,  quae  a  quo- 
quam  excogitata  defensio  huic  uni  crimini  potuit  ob- 
sistere?  Simul  et  illud  quis  est  qui  dubitet,  quin, 
hac  re  comperta  manifestoque  deprehensa,  aut  ob- 
eunda  mors  Cluentio  aut  suscipienda  accusatio  fuerit? 

49.  Satis  esse  arbitror  demonstratum,  iudices,  his 
criminibus  accusatum  esse  Oppianicum,  ut  honeste 
absolvi  nullo  modo  potuerit.  Cognoscite  nunc  ita 
reum  citatum  esse  ilium,  ut,  re  semel  atque  iterum 
praeiudicata,  condemnatus  in  iudicium  venerit.  Nam 
Cluentius,  iudices,  primum  nomen  eius  detulit,  cuius 
in  manibus  venenum  deprehenderat.  Is  erat  libertus 
Fabriciorum,  Scamander.  Integrum  consilium,  iu¬ 
dicii  corrupti  nulla  suspicio:  simplex  in  iudicium 
caussa,  certa  res,  verum  crimen  allatum  est.  Hie 
turn  Fabricius,  is,  de  quo  ante  dixi,  qui,  liberto  da- 
mnato,  sibi  illud  impendere  periculum  videret,  quod 


mihi  cum  Aletrinatibus  vicinitatem,  et  cum  plerisque 
eorum  magnum  usum  esse  sciebat,  frequentes  eos  ad 
me  domum  adduxit.  Qui  quamquam  de  homine,  sic- 
ut  necesse  erat ,  existimabant :  tamen ,  quod  erat  ex 
eodem  municipio,  suae  dignitatis  esse  arbitrabantur, 
eum,  quibus  rebus  possent,  defendere:  idque  a  me 
ut  facerem,  et  ut  caussam  Scamandri  susciperem, 
petebant :  in  qua  caussa  patroni  omne  periculum  con- 
tinebatur.  50.  Ego,  qui  neque  illis  talibus  viris  ac 
tam  amantibus  mei  rem  possem  ullam  negare,  neque 
illud  crimen  tantum  ac  tam  manifestum  esse  arbitra- 
rer,  sicut  ne  illi  quidem  ipsi,  qui  mihi  turn  illam 
caussam  commendabant,  arbitrabantur:  pollicitus  iis 
sum,  me  omnia,  quae  vellent,  esse  facturum. 

XVIII.  Res  agi  coepta  est:  citatus  est  Scamander 
reus.  Accusabat  P.  Canutius,  homo  in  primis  inge- 
niosus  et  in  dicendo  exercitatus :  accusabat  autem  il- 
le  quidem  Scamandrum  verbis  tribus,  venenum  es¬ 
se  deprehensum:  omnia  tela  totius  accusationis  in 
Oppianicum  coniiciebantur :  aperiebatur  caussa  insi- 
diarum:  Fabriciorum  familiai’itas  commemorabatur : 
hominis  vita  et  audacia  proferebatur :  denique  omnis 
accusatio  varie  graviterque  tractata,  ad  extremum 
manifesta  veneni  deprehensione  conclusa  est.  51 .  Hie 
ego  turn  ad  respondendum  surrexi:  qua  cura,  Dii 
immortales  1  qua  sollicitudine  animi !  quo  timore ! 
Semper  equidem  magno  cum  metu  incipio  dicere: 
quotiescumque  dico,  toties  mihi  videor  in  iudicium 
venire  non  ingenii  solum,  sed  etiam  virtutis  atque  of¬ 
ficii  :  ne  aut  id  profiteri  videar,  quod  non  possim  im- 
plere;  quod  est  impudentiae:  aut  id  non  efficere, 
quod  possim ;  quod  est  aut  perfidiae ,  aut  negligen- 
tiae.  Turn  vero  ita  sum  perturbatus,  ut  omnia  time- 
rem :  si  nihil  dixissem,  ne  infantissimus ;  si  multa  in 
eiusmodi  caussa  dixissem,  ne  impudentissimus  ex- 
istimarer.  XIX.  Collegi  me  aliquando,  et  ita  consti- 
tui,  fortiter  esse  agendum;  illi  aetati,  qua  turn  eram, 
solere  laudi  dari,  etiamsi  in  minus  firmis  caussis  ho- 
minum  periculis  non  defuissem.  Itaque  feci:  sic  pu- 
gnavi ,  sic  omni  ratione  contendi ,  sic  ad  omnia  con- 
fugi ,  quantum  ego  assequi  potui ,  remedia  ac  perfu- 
gia  caussarum,  ut  hoc,  quod  timide  dicam,  consecu- 
tus  sim,  ne  quis  illi  caussae  patronum  defuisse  arbi- 
traretur.  52.  Sed  ut  quidquid  ego  apprehenderam, 
statim  accusator  extorquebat  e  manibus.  Si  quaesie- 
ram,  quae  inimicitiae  Scamandro  cum  Avito:  fateba- 
tur,  nullas  fuisse,  sed  Oppianicum,  cuius  ille  mini¬ 
ster  fuisset,  huic  inimicissimum  fuisse  atque  esse  di- 
cebat.  Sin  autem  illud  egeram,  nullum  ad  Scaman¬ 
drum  morte  Aviti  venturum  emolumentum  fuisse : 
concedebat,  sed  ad  uxorem  Oppianici,  hominis  in 
uxoribus  necandis  exercitati,  omnia  bona  Aviti  ven¬ 
tura  esse  dicebat.  Quum  ilia  defensione  usus  essem, 
quae  in  libertinorum  caussis  honestissima  semper 
existimata  est:  Scamandrum  patrono  esse  probatum 
fatebatur,  sed  quaerebat,  cui  probatus  esset  ipse  pa- 
tronus.  53.  Quum  ego  pluribus  verbis  in  eo  commo- 
ratus  essem ,  Scamandro  factas  insidias  esse  per  Dio¬ 
genem,  constitutumque  inter  eos  de  alia  re  fuisse,  ut 
medicamentum ,  non  venenum  Diogenes  aflerret,  hoc 
cui  vis  usuvenire  posse:  quaerebat,  cur  in  eiusmodi 
locum,  tam  abditum,  cur  solus,  cur  cum  obsignata 
pecunia  venisset.  Denique  hoc  loco  caussa  testibus, 
honestissimis  hominibus,  premebatur.  M.  Baebius  de 
suo  consilio  Diogenem  emptum,  se  praesente  Scaman¬ 
drum  cum  veneno  pecuniaque  deprehensum  esse  di- 
i  cebat.  P.  Quintilius  Varus,  homo  summa  religione  et 

summa  auctoritate  praeditus,  de  insidiis,  quae  fierent 
Avito,  et  de  sollicitatione  Diogenis,  recenti  re,  secum 
Cleophantum  locutum  esse  dicebat.  54.  Atque  in  illo 
iudicio  quum  Scamandrum  nos  defendere  videremur, 
verbo  ille  reus  erat,  re  quideni  vera  et  periculo  et  to- 
ta  accusatione  Oppianicus.  Neque  id  obscure  ferebat 
nec  dissimulare  ullo  modo  poterat:  aderat  frequens, 
advocabat,  omni  studio  gratiaque  pugnabat:  postre- 
mo ,  id  quod  maximo  malo  illi  caussae  fuit,  hoc  ipso 
in  loco,  quasi  reus  ipse  esset,  sedebat.  Oculi  omnium 
iudicum  non  in  Scamandrum,  sed  in  Oppianicum 
coniiciebantur :  timor  eius,  perturbatio,  suspensus 
incertusque  vultus,  crebra  coloris  mutatio,  quae  erant 
antea  suspiciosa,  haec  aperta  ac  manifesta  faciebant. 
XX.  55.  Quum  in  consilium  iri  oporteret,  quaesivit 
ab  reo  C.  Iunius,  quaesitor  ex  lege  ilia  Cornelia,  quae 
turn  erat,  clam  an  palam  de  se  sententiam  ferri  vellet. 
De  Oppianici  sententia  responsum  est,  quod  is  Aviti 
familiarem  Iunium  esse  dicebat,  clam  velle  ferri. 
ltum  est  in  consilium.  Omnibus  sententiis  praeter 
unam,  quam  suam  Staienus  esse  dicebat,  Scamander 
prima  actione  condemnatus  est.  Quis  turn  erat 
omnium,  qui,  Scamandro  condemnato,  non  iudicium 
de  Oppianico  factum  esse  arbitraretur?  quid  est  ilia 
damnatione  iudicatum,  nisi  venenum  id,  quod  Avito 
daretur,  esse  quaesitum?  Quae  porro  tenuissima  su- 
spicio  collata  in  Scamandrum  est  aut  conferri  potuit, 
ut  is  sua  sponte  necare  voluisse  Avitum  putaretur? 

56.  Atque,  hoc  turn  iudicio  facto ,  et  Oppianico, 
re  et  existimatione,  iam,  lege  et  pronuntiatione,  non- 
dum  condemnato:  tamen  Avitus  Oppianicum  reum 
statim  non  fecit.  Yoluit  cognoscere,  utrum  iudices  in 
eos  solos  essent  severi,  quos  venenum  habuisse  ipsos 
comperissent,  an  etiam  consilia  conscientiasque  eius- 
modi  facinorum  supplicio  dignas  iudicarent.  Itaque 
C.  Fabricium,  quern  propter  familiaritatem  Oppianici 
conscium  illi  facinori  fuisse  arbitrabatur ,  reum  sta¬ 
tim  fecit;  utique  ei  locus  primus  constitueretur,  pro¬ 
pter  caussae  coniunctionem  impetravit.  Hie  turn  Fa- 
bricius  non  modo  ad  me  meos  vicinos  et  amicos  Ale- 
trinates  non  adduxit,  sed  ipse  iis  neque  defensoribus 
uti  postea  neque  laudatoribus  potuit.  57.  Rem  enim 
integram  hominis  non  alieni,  quamvis  suspiciosam, 
defendere,  humanitatis  esse  putabamus;  iudicatam 
labefactare  conari,  impudentiae.  Itaque  turn  ille  in- 
opia  et  necessitate  coactus  in  caussa  eiusmodi  ad  Ce- 
pasios  fratres  confugit ,  homines  industrios  atque  eo 
animo,  ut,  quaecumque  dicendi  potestas  esset  data, 
in  honore  atque  in  beneficio  ponerent.  XXI.  Iam  hoc 
quoque  prope  iniquissime  comparatum  est,  quod  in 
morbis  corporis,  ut  quisque  est  difficillimus,  ita  me- 
dicus  nobilissimus  atque  optimus  quaeritur :  in  peri- 
culis  capitis,  ut  quaeque  caussa  difficillima  est,  ita 
deterrimus  obscurissimusque  patronus  adhibetur.  58. 
Citatur  reus,  agitur  caussa,  paucis  verbis  accusat,  ut 
de  re  iudicata,  Canutius.  Incipit  longo  et  alte  petito 
prooemio  respondere  maior  Cepasius.  Primo  attente 
auditur  eius  oratio.  Erigebat  animum  iam  demissum 
et  oppressum  Oppianicus.  Gaudebat  ipse  fabricius. 
Non  intelligebat  animos  iudicum  non  illius  eloquen- 
tia,  sed  defensionis  impudentia  commovcri.  Postea- 
quam  de  re  coepit  dicere,  ad  ea,  quae  erant  in  caus¬ 
sa,  addebat  etiam  ipse  nova  quaedam  vulnera.  Hoc 
quamquam  sedulo  faciebat,  tamen  interdum  non  de¬ 
fendere,  sed  praevaricari  accusationi  videbatur.  Ita¬ 
que  quum  callidissime  se  dicere  putaret,  et  quum 
ilia  verba  gravissima  ex  intimo  artificio  deprompsis- 


set :  Respicite,  iudices,  hominum  fortunas,  respicite  du- 
bios  variosque  casus,  respicite  C.  Fabricii  senectutem : 
•  quum  hoc,  Respicite,  ornandae  orationis  caussa  saepe 
dixisset,  respexit  ipse:  at  C.  Fabricius  a  subselliis, 
demisso  capite,  discesserat.  59.  Ilic  iudices  ridere: 
stomachari  atque  acerbe  ferre  patronus,  caussam  sibi 
eripi,  et  se  cetera  de  illo  loco,  Respicite  iudices ,  non 
posse  dicere:  nec  quidquam  propius  est  factum, 
quam  ut  ilium  persequeretur  et  collo  obtorto  ad  sub- 
sellia  reduceret,  ut  reliqua  posset  perorare.  Ita  turn 
Fabricius,  primum  suo  iudicio,  quod  est  gravissi- 
mum,  deinde  legis  vi  et  sententiis  iudicum  est  con¬ 
demnatus. 

XXII.  Quid  est,  quod  iam  de  Oppianici  caussa 
plura  dicamus?  Apud  eosdem  iudices  reus  est  factus, 
quum  is  duobus  praeiudiciis  iam  damnatus  esset:  ab 
iisdem  autem  iudicibus,  qui  Fabriciorum  damnatione 
de  Oppianico  iudicarant ,  locus  ei  primus  est  consti¬ 
tute :  accusatus  est  criminibus  gravissimis,  et  iis, 
quae  a  me  breviter  dicta  sunt,  et  praeterea  multis, 
quae  ego  omnia  nunc  omitto:  accusatus  est  apud  eos, 
qui  et  Scamandrum ,  ministrum  Oppianici,  et  Fabri¬ 
cium,  conscium  maleficii,  condemnarant.  60.  Utrum, 
per  deos  immortales !  magis  est  mirandum,  quod  is 
condemnatus  est,  an  quod  omnino  respondere  ausus 
est?  Quid  enim  illi  iudices  facere  potuerunt?  qui  si 
innocentes  Fabricios  condemnassent,  tamen  in  Op¬ 
pianico  sibi  constare  et  superioribus  consentire  iudi- 
ciis  debuerunt.  An  vero  illi  sua  per  se  ipsi  iudicia 
rescinderent,  quum  ceteri  soleant  in  iudicando  ne  ab 
aliorum  iudiciis  discrepent,  providere?  et  ii,  qui  Fa¬ 
bricii  libertum,  quia  minister  in  maleficio  fuerat; 
patronum,  quia  conscius,  condemnassent;  ipsum 
principem  atque  architectum  sceleris  absolverent?  et 
qui  ceteros,  nullo  praeiudicio  facto,  tamen  ex  ipsa 
caussa  condemnassent ,  hunc,  quern  bis  condemna- 
tum  iam  acceperant,  liberarent?  61.  Turn  vero  ilia 
iudicia  senatoria ,  non  falsa  invidia ,  sed  vera  atque 
insigni  turpitudine  notata,  atque  operta  dedecore  et 
infamia,  defensioni  locum  nullum  reliquissent.  Quid 
enim  tandem  illi  iudices  responderent ,  si  quis  ab  iis 
quaereret?  Condemnastis  Scamandrum:  quo  crimine? 
nempe  quod  Avitum  per  servum  medici  veneno  ne¬ 
care  voluisset.  Quid  Aviti  morte  Scamander  conse- 
quebatur?  nihil,  sed  administer  erat  Oppianici.  Con¬ 
demnastis  C.  Fabricium:  quid  ita?  quia,  quum  ipse 
familiarissime  Oppianico  usus,  libertus  autem  eius 
in  maleficio  deprehensus  esset,  ilium  expertem  eius 
consilii  fuisse  non  probabatur.  Si  igitur  ipsum  Op¬ 
pianicum  ,  bis  suis  iudiciis  condemnatum ,  absolvis- 
sent,  quis  tantam  turpitudinem  iudiciorum,  quis  tan- 
tam  inconstantiam  rerum  iudicatarum,  quis  tantam 
libidinem  iudicum  ferre  potuisset? 

62.  Quod  si  hoc  videtis,  quod  iam  hac  omni  ora- 
tione  patefactum  est,  illo  iudicio  reum  condemnari, 
praesertim  ab  iisdem  iudicibus,  qui  duo  praeiudicia 
fecissent,  necesse  fuisse:  simul  illud  videatis  neces- 
se  est,  nullam  accusatori  caussam  esse  potuisse,  cur 
iudicium  vellet  corrumpere.  XXIII.  Quaero  enim  abs 
te,  T.  Atd,  relictis  iam  ceteris  argumentis  omnibus, 
num  Fabricios  quoque  innocentes  condemnatos  ex- 
istimes,  num  etiam  ilia  iudicia  pecunia  corrupta  esse 
dicas,  quibus  iudiciis  alter  a  Staieno  solo  absolutus 
est,  alter  etiam  ipse  se  condemnavit.  Ago,  si  nocen- 
tes :  cuius  maleficii?  numquid  praeter  venenum  quae¬ 
situm,  quo  Avitus  necaretur,  obiectum  est?  numquid 
aliud  in  il Iis  iudiciis  versatum  est,  praeter  hasce  in- 

sidias  Avilo  ab  Oppianico  per  Fabricios  factas?  nihil,  | 
nihil,  inquam,  aliud,  iudices,  reperietis.  Exstat  me- 
moria :  sunt  tabulae  publicae :  redargue  me ,  si  men- 
tior:  testium  dicta  recita :  doce,  in  illorum  iudiciis, 
quid  praeter  hoc  venenum  Oppianici  non  modo  in  cri- 
minis,  sed  in  maledicti  loco  sit  obiectum.  63.  Multa 
dici  possunt,  quare  ita  necesse  fuerit  iudicari,  sed  ego 
occurram  exspectationi  vestrae,  iudices.  Nam,  etsi  a 
vobis  sic  audior,  ut  numquam  benignius  neque  at- 
tentius  quemquam  auditum  putem ,  tamen  vocat  me 
alio  iamdudum  tacita  vestra  exspectatio,  quae  mihi 
obloqui  videtur.  Quid  ergo?  negasne  illud  iudicium 
esse  corruptum?  Non  nego,  sed  ab  hoc  corruptum 
non  esse  confirmo.  A  quo  igitur  est  corruptum?  Opi- 
nor,  primum,  si  incertum  fuisset,  quisnam  exitus  il- 
lius  iudicii  futurus  esset,  verisimilius  tamen  esset, 
eum  potius  corrupisse,  qui  metuisset,  ne  ipse  conde- 
mnaretur,  quam  ilium,  qui  veritus  esset,  ne  alter  ab- 
solveretur:  deinde,  quum  esset  nemini  dubium,  quid 
iudicari  necesse  esset,  eum  certe  potius,  qui  sibi  ali- 
qua  ratione  diffideret,  quam  eum,  qui  omni  ratione 
confideret:  postremo,  certe  potius  ilium,  quibisapud 
eos  iudices  offendisset ,  quam  eum ,  qui  bis  caussam 
iis  probavisset.  64.  Unum  quidem  certe  nemo  erit 
tarn  iniquus  Cluentio  qui  mihi  non  concedat :  si  con- 
stet  corruptum  illud  esse  iudicium,  aut  ab  Avito  aut 
ab  Oppianico  esse  corruptum.  Si  doceo  non  ab  Avi¬ 
to,  vinco  ab  Oppianico:  si  ostendo  ab  Oppianico,  pur- 
go  Avitum.  Quare,  etsi  satis  docui  rationem  nullam 
huic  corrumpendi  fuisse,  (ex  quo  intelligitur,  ab  Op¬ 
pianico  esse  corruptum,)  tamen  de  illo  ipso  separa¬ 
ting  cognoscite.  XXIV.  Atque  ego  ilia  non  argumen- 
tabor ,  quae  sunt  gravia  vehementer :  eum  corrupis¬ 
se,  qui  in  periculo  fuerit;  eum,  qui  metuerit;  eum, 
qui  spem  salutis  in  alia  ratione  non  habuerit;  eum, 
qui  semper  singulari  fuerit  audacia.  Multa  sunt  eius- 
modi:  verum  quum  habeam  rem  non  dubiam,  sed 
apertam  atque  manifestam,  enumeratio  singulorum 
argumentorum  non  est  necessaria.  65.  Dico  G.  Aelio 
Staieno  iudici  pecuniam  grandem  Statium  Albium  ad 
corrumpendum  iudicium  dedisse.  Num  quis  negat? 
Te  appello,  Oppianice;  te,  T.  Atti:  quorum  alter  elo- 
quentia  damnationem  illam,  alter  tacita  pietate  deplo- 
rat.  Audete  negare,  ab  Oppianico  Staieno  iudici  pe¬ 
cuniam  datam:  negate,  negate,  inquam,  in  eo  loco. 
Quid  reticetis?  At  negare  non  potestis,  quod  repeli- 
stis,  quod  confessi  estis,  quod  abstulistis.  Quo  tan¬ 
dem  igitur  ore  mentionem  corrupti  iudicii  facitis, 
quum  ab  ista  parte  iudici  pecuniam  ante  iudicium 
datam,  post  iudicium  ereptam  esse  fateamini?  66. 
Quonam  igitur  haec  modogesta  sunt?  Repetam  paul- 
lo  altius,  iudices,  et  omnia ,  quae  in  diuturna  obscu- 
ritate  latuerunt,  sic  aperiam,  ut  ea  cernere  oculis  vi- 
deamini.  Vos  quaeso,  ut  adhuc  me  attente  audistis, 
item,  quae  reliqua  sunt,  audiatis.  Profecto  nihil  a  me 
dicetur,  quod  non  dignum  hoc  conventu  et  silentio, 
dignum  vestris  studiis  atque  auribus  esse  videatur. 

Nam,  ut  primum  Oppianicus  ex  eo,  quod  Scaman- 
der  reus  erat  factus,  quid  sibi  impenderet,  coepit  su- 
spicari:  statim  se  ad  hominis  egentis,  audacis,  in  iu¬ 
diciis  corrumpendis  exercitati,  turn  autem  iudicis, 
Staieni  familiaritatem  applicavit.  Ac  primum  Sca- 
mandro  reo  tantum  donis  datis  muneribusque  perfe- 
cerat,  ut  eo  auctore  uteretur  cupidiore,  quam  fides 
iudicis  postulabat.  67.  Post  autem,  quum  esset  Sca- 
mander  unius  Staieni  sententia  absolutus,  patronus 
autem  Scamandri  ne  sua  quidem  sententia  liberatus, 


acrioribus  saluti  suae  remediis  subveniendum  puta- 
vit.  Turn  a  Staieno,  sieut  ab  homine  ad  excogitan- 
dum  acutissimo,  ad  audendum  impudentissimo,  ad 
efficiendum  acerrimo,  (haec  enim  ille  et  aliqua  ex 
parte  habebat ,  et  maiore  ex  parte  se  habere  simula- 
bat,)  auxilium  capiti  et  fortunis  suis  petere  coepit. 
XXV.  Iam  hoc  non  ignoratis ,  iudices ,  ut  etiam  be- 
stiae  fame  dominante  plerumque  ad  eum  locum,  ubi 
pastae  aliquando  sint,  revertantur.  68.  Staienus  ille 
biennio  ante,  quam  caussam  bonorum  Safinii  Atellae 
recepisset,  sexcentis  millibus  nummum  se  iudicium 
corrupturum  esse  dixerat:  quae  quum  accepisset  a 
pupillo,  suppressit:  iudicioque  facto  nec  Safinio  nec 
bonorum  emptoribus  reddidit.  Quam  quum  pecu¬ 
niam  profudisset,  et  sibi  nihil  non  modo  ad  cupidi- 
tates  suas ,  sed  ne  ad  necessitatem  quidem  reliquis- 
set,  statuit  ad  easdem  sibi  praedas  ac  suppressiones 
iudiciales  revertendum.  Itaque  quum  Oppianicum 
iam  perditum  et  duobus  iugulatum  praeiudiciis  vi- 
deret,  promissis  eum  suis  excitavit  abiectum  et  si- 
mul  saluti  desperare  vetuit.  Oppianicus  orare  homi- 
nem  coepit,  ut  sibi  rationem  ostenderet  iudicii  cor¬ 
rumpendi.  69.  Ille  autem  (quemadmodum  ex  ipso 
Oppianico  postea  est  auditum)  negavit,  quemquam 
esse  in  civitate  praeter  se,  qui  id  efficere  posset. 
Sed  primo  gravari  coepit,  quod  aedilitatem  se  petere 
cum  hominibus  nobilissimis ,  et  invidiam  atque  of- 
fensionem  timere  dicebat.  Post  exoratus  initio  per- 
magnam  pecuniam  poposcit:  deinde  ad  id  pervenit, 
quod  confici  potuit,  et  sestertium  sexcenta  quadra- 
ginta  millia  deferri  ad  se  domum  iussit.  Quae  pecu- 
nia  simul  atque  ad  eum  delata  est,  homo  impurissi- 
mus  statim  coepit  in  eiusmodi  mente  et  cogitatione 
versari:  nihil  esse  suis  rationibus  utilius,  quam  Op¬ 
pianicum  condemnari :  illo  absoluto,  pecuniam  illam 
aut  iudicibus  dispertiendam,  aut  ipsi  esse  redden- 
dam  :  damnato,  repetiturum  esse  neminem.  70.  Ita¬ 
que  rem  excogitat  singularem.  Atque  haec,  iudices, 
quae  vere  dicuntur  a  nobis,  fa'cilius  credetis,  si  cum 
animis  vestris  longo  intervallo  recordari  C.  Staieni 
vitam  et  naturam  volueritis.  Nam  perinde  ut  opinio 
est  de  cuiusque  moribus,  ita,  quid  ab  eo  factum  et 
non  factum  sit,  existimari  potest.  XXVI.  Quum  es¬ 
set  egens,  sumptuosus,  audax,  callidus,  perfidiosus, 
et  quum  domi  suae,  miserrimis  in  locis  et  inanissi- 
mis,  tantum  nummorum  positum  videret;  adomnem 
malitiam  et  fraudem  versare  mentem  suam  coepit: 
Demne  iudicibus?  mihi  igitur  ipsi  praeter  periculum 
et  infamiam  quid  quaeretur?  Nihil  excogitem,  quam- 
obrem  Oppianico  damnari  necesse  sit?  quid  tandem? 
nihil  enim  est,  quod  fieri  non  possit.  Si  quis  eum 
forte  casus  ex  periculo  eripuerit,  nonne  reddendum 
est?  Praecipitantem  igitur  impellamus,  inquit,  et  per¬ 
ditum  prosternamus.  71.  Capit  hoc  consilii,  ut  pecu¬ 
niam  quibusdam  iudicibus  levissimis  polliceatur; 
deinde  earn  postea  supprimat:  ut,  quoniam  graves 
homines  sua  sponte  severe  iudicaturos  putabat,  hos, 
qui  leviores  erant,  destitutione  iratos  Oppianico  red- 
deret.  Itaque,  ut  erat  semper  praeposterus  atque  per- 
versus,  initium  facit  a  Bulbo,  et  eum,  quod  iamdiu 
nihil  quaesierat,  tristem  atque  oscitantem  leviter  im- 
pellit.  Quid  tu?  inquit;  ecquid  me  adiuvas,  Bulbe, 
ne  gratis  reipublicae  serviamus?  Ille  vero,  simul  at¬ 
que  hoc  audivit:  Ne  gratis:  Quo  voles,  inquit,  se- 
quar:  sed  quid  alters?  Turn  ei  quadraginta  millia,  si 
esset  absolutus  Oppianicus,  pollicetur,  et  eum,  utce- 
teros  appellet,  quibuscum  loqui  consuesset,  rogat, 

atque  etiam  ipse  conditor  totius  negotii  Guttam 
aspergit  huic  Bulbo.  72.  Itaque  minime  amarus  iis 
visus  est,  qui  aliquid  ex  eius  sermone  speculae  de- 
gustarant.  Urms  et  alter  dies  intercesserat,  quum  res 
parum  certa  videbatur :  sequester  et  confirmator  pe¬ 
cuniae  desiderabatur.  Turn  appellat  hilari  vultu  ho¬ 
minem  Bulbus,  ut  blandissime  potest:  Quid  tu,  in¬ 
quit,  Paete?  (hoc  enim  sibi  Staienus  cognomen  ex 
imaginibus  Aeliorum  delegerat,  ne,  si  se  Ligurem  fe- 
cisset,  nationis  magis  suae,  quam  generis  uti  cogno- 
mine  videretur:)  qua  de  re  mecum  locutus  es,  quae- 
runt  a  me,  ubi  sit  pecunia.  Hie  ille  planus  improbis- 
simus,  quaestu  iudiciario  pastus ,  qui  illi  pecuniae, 
quam  condiderat,  spe  iam  atque  animo  incubaret, 
contrahit  frontem :  (recordamini  faciem  atque  illos 
eius  fictos  simulatosque  vultus!)  queritur  se  ab  Op- 
pianico  destitutum:  et,  qui  esset  totus  ex  fraude  et 
mendacio  factus ,  quique  ea  vitia ,  quae  a  natura  ha- 
bebat,  etiam  studio  atque  artificio  quodain  malitiae 
condivisset,  pulchre  asseverat  sese  ab  Oppianico  de¬ 
stitutum:  atque  hoc  addit  testimonii,  sua  ilium  sen- 
ten  tia,  quam  palam  omnes  laturi  essent,  condemna- 
tum  iri. 

XXVII.  73.  Manarat  sermo  in  consilio,  pecuniae 
quamdam  mentionem  inter  iudices  esse  versatam. 
Res  neque  tam  fuerat  occulta,  quam  erat  occultanda, 
neque  tam  erat  aperta,  quam  reipublicae  caussa  ape- 
rienda.  In  ea  obscuritate  ac  dubitatione  omnium  Ca- 
nutio,  perito  homini,  qui  quodam  odore  suspicionis 
Staienum  corruptum  esse  sensisset,  nequedum  rem 
perfectam  arbitraretur,  placuit  repente  pronuntiare. 
Iudices  dixerunt  se  id  velle.  Hie  turn  Oppianicus  non 
magno  opere  pertimuit:  rem  a  Staieno  perfectam  esse 
arbitrabatur.  74.  In  consilium  erant  ituri  iudices 
xxxii.  Sententiis  xvi  absolutio  confici  poterat.  H-S 
quadragena  in  singulos  iudices  distributa  eum  nu- 
merum  sententiarum  conficere  debebant,  ut  ad  cumu- 
lum  spe  maiorum  praemiorum  ipsius  Staieni  senten- 
tia  septimadecima  accederet.  Atque  etiam  casu  turn, 
quod  illud  repente  erat  factum,  Staienus  ipse  non 
aderat.  Caussam  nescio  quam  apud  iudicem  defende- 
bat.  Facile  hoc  Avitus  patiebatur,  facile  Canutius,  at 
non  Oppianicus  neque  patronus  eius  L.  Quintius :  qui 
quum  esset  eo  tempore  tribunus  plebis,  convicium 
C.  Iunio,  iudici  quaestionis,  maximum  fecit,  ut  ne 
sine  staieno  in  consilium  iretur:  quumque  id  ei 
per  viatores  consulto  negligenlius  agi  videretur,  ipse 
e  publico  iudicio  ad  privatum  Staieni  iudicium  pro- 
fectus  est,  et  illud  pro  potestate  dimitti  iussit:  Staie¬ 
num  ipse  ad  subsellia  adduxit.  75.  Consurgitur  in 
consilium,  quum  sententias  Oppianicus,  quae  turn 
erat  polestas,  palam  ferri  velle  dixisset,  ut  Staienus 
scire  posset,  quid  cuique  deberetur.  Varia  iudicum 
genera :  nummarii  pauci,  sed  omnes  irati.  Ut,  qui  ac- 
cipere  in  campo  consuerunt,  iis  candidatis,  quorum 
nummos  suppressos  esse  putant,  inimicissimi  solent 
esse :  sic  eiusmodi  iudices  infesti  turn  reo  venerant. 
Ceteri  nocentissimum  esse  arbitrabantur,  sed  exspe- 
ctabant  sententias  eorum,  quos  corruptos  putabant, 
ut  ex  iis  constituerent,  a  quo  iudicium  corruptum  vi¬ 
deretur.  XXVIII.  Ecce  tibi  eiusmodi  sortitio,  ut  in 
primis  Bulbo  et  Staieno  et  Guttae  esset  iudicandum. 
Summa  omnium  exspectatio,  quidnam  sententiae  fer- 
rent  leves  ac  nummarii  iudices.  Atque  illi  omnes  si¬ 
ne  ulla  dubitatione  condemnant.  76.  Hie  turn  iniectus 
est  hominibus  scrupulus  et  quaedam  dubitatio,  quid¬ 
nam  esset  actum.  Deinde  homines  sapientes  et  ex 


vetere  ilia  disciplina  iudiciorum,  qui  neque  absolvere 
hominem  nocentissimum  possent,  neque  eum,  de  quo 
esset  orta  suspicio ,  pecunia  oppugnatum ,  re  ilia  in¬ 
cognita,  primo  condemnare  vellent,  non  liquere  di¬ 
xerunt.  Nonnulli  autem  severi  homines  hoc  statue- 
runt,  quo  quisque  animo  quid  faceret,  spectari  opor- 
tere,  et,  si  alii  pecunia  accepta  verum  iudicabant,  ta- 
men  nihilo  minus  se  superioribus  suis  iudiciis  con- 
stare  putabant  oportere:  itaque  damnarunt.  Quinque 
omnino  fuerunt,  qui  ilium  vestrum  innocentem  Op- 
pianicum  sive  imprudentia  sive  misericordia  sive, 
aliqua  suspicione  sive  ambitione  adducti  absolverunt. 

77.  Condemnato  Oppianico,  statim  L.  Quintius, 
homo  maxime  popularis,  qui  omnes  rumorum  et  con- 
cionum  ventos  colligere  consuesset,  oblatam  sibi  fa- 
cultatem  putavit,  ut  ex  invidia  senatoria  posset  cre- 
scere,  quod  eius  ordinis  iudicia  minus  iam  proban 
populo  arbitrabatur.  Habetur  una  atque  altera  concio 
vehemens  et  gravis :  accepisse  pecuniam  iudices,  ut 
innocentem  reum  condemnarent,  tribunus  plebis  cla- 
mitabat:  am  fortunas  omnium  dicebat:  nulla  esseiu- 
dicia:  qui  pecuniosum  inimicum  haberet,  incolumem 
esse  neminem  posse.  Homines  totius  ignari  negotii, 
qui  Oppianicum  numquam  vidissent,  virum  optimum 
et  hominem  pudentissimum  pecunia  oppressum  ar- 
bitrarentur,  incensi  suspicione,  rem  in  medium  vo- 
care  coeperunt  et  caussam  illam  totam  deposcere. 
78.  Atque  illo  ipso  tempore  in  aedes  T.  Annii,  homi- 
nis  honestissimi,  necessarii  et  amici  mei,  noctu  Sta¬ 
ienus,  arcessitus  ab  Oppianico,  venit.  Iam  cetera  no- 
ta  sunt  omnibus:  ut  cum  illo  Oppianicus  egerit  de 
pecunia,  ut  ille  se  redditurum  esse  dixerit,  ut  eorum 
sermonem  omnem  audierint  viri  boni,  qui  turn  con¬ 
sulto  propter  in  occulto  stetissent:  ut  res  patefacta 
atque  in  forum  prolata,  et  pecunia  omnis  a  Staieno 
extorta  atque  erepta  sit.  XXIX.  Huius  Staieni  per¬ 
sona,  populo  iam  nota  atque  perspecta,  ab  nulla  turpi 
suspicione  abhorrebat:  suppressam  esse  ab  eo  pecu¬ 
niam,  quam  pro  reo  pronuntiasset,  qui  erant  in  con¬ 
done,  non  intelligebant.  Neque  enim  docebantur. 
Versatam  esse  in  iudicio  mentionem  pecuniae  sentie- 
bant,  innocentem  reum  condemnatum  audiebant: 
Staieni  sententia  condemnatum  videbant:  non  gratis 
id  ab  eo  factum  esse,  quod  hominem  norant,  iudica¬ 
bant.  Similis  in  Bulbo,  in  Gutta,  in  aliis  nonnullis 
suspicio  consistebat.  79.  Itaque  confiteor,  (licet  enim 
iam  impune,  hoc  praesertim  in  loco,  confiteri,)  quod 
Oppianici  non  modo  vita,  sed  etiam  nomen  ante  illud 
tempus  populo  ignotum  fuisset,  indignissimum  porro 
videretur,  circumventum  esse  innocentem  pecunia, 
lianc  deinde  suspicionem  augeret  Staieni  improbitas 
et  nonnullorum  eius  similium  iudicum  turpitudo, 
caussam  autem  ageretL.  Quintius,  homo  quum  sum¬ 
ma  potestate  praeditus,  turn  ad  inflammandos  animos 
multitudinis  accommodatus,  summam  illi  iudicio  in¬ 
vidiam  infamiamque  esse  conflatam.  Atque  in  hanc 
flammam  recentem  C.  Iunium,  qui  illi  quaestioni 
praefuerat,  iniectum  esse  memini,  et  ilium  hominem 
aedilicium,  iam  praetorem  opinionibus  hominum  con- 
stitutum,  non  disceptatione  dicendi,  sed  clamore  ho¬ 
minum  de  foro  atque  adeo  de  civitate  esse  sublatum. 

80.  Neque  me  poenitet  hoc  potius  tempore,  quam 
illo,  caussam  A.  Cluentii  defendere.  Caussa  enim 
manet  eadem,  quae  mutari  nullo  modo  potest,  tem- 
poris  iniquitas  atque  invidia  recessit,  ut,  quod  in 
tempore  mali  fuit,  nihil  obsit,  quod  in  caussa  boni 
fuit,  prosit.  Itaque  nunc  quemadmodum  audiar,  sen- 

tio ,  non  modo  ab  iis ,  quorum  iudicium  ac  potestas 
est,  sed  etiam  ab  illis,  quorum  tantum  est  existima- 
tio.  At  turn  si  dicerem,  non  audirer,  non  quod  alia 
res  esset:  immo  eadem;  sed  tempus  aliud.  XXX.  Id 
adeo  sic  cognoscite.  Quis  turn  auderet  dicere,  nocen- 
tem  condemnatum  esse  Oppianicum?  quis  nunc  id 
audet  negare?  Quis  turn  posset  arguere,  ab  Oppianico 
iudicium  tentatum  esse  pecunia?  quis  id  hoc  tempore 
infitiari  potest?  Cui  turn  liceret  docere,  Oppianicum 
reum  factum  esse  turn  denique,  quum  duobus  pro- 
ximis  praeiudiciis  condemnatus  esset?  quis  est,  qui 
id  hoc  tempore  infirmare  conetur?  81 .  Quare,  invi- 
dia  remota,  quam  dies  mitigavit,  oratio  mea  depreca- 
ta  est,  vestra  fides  atque  aequitas  a  veritatis  disce- 
ptatione  reiecit:  quid  est  praeterea,  quod  in  caussa 
relinquatur? 

Versatam  esse  in  iudicio  pecuniam ,  constat :  ea, 
quaeritur,  unde  profecta  sit,  ab  accusatore,  an  ab  reo. 
Accusator  dicit  haec :  Primum ,  gravissimis  crimini- 
bus  accusabam,  ut  nihil  opus  esset  pecunia:  deinde, 
condemnatum  adducebam ,  ut  ne  eripi  quidem  pecu¬ 
nia  posset :  postremo ,  etiamsi  absolutus  esset ,  mea- 
rum  tamen  omnium  fortunarum  status  incolumis  ma- 
neret.  Quid  contra  reus?  Primum,  ipsam  multitudi- 
nem  criminum  et  atrocitatem  pertimesceham :  deinde, 
Fabriciis  propter  conscientiam  mei  sceleris  conde- 
mnatis ,  me  esse  condemnatum ,  sentiebam :  postre¬ 
mo  ,  in  eum  casum  veneram ,  ut  omnis  mearum  for¬ 
tunarum  status  unius  iudicii  periculo  contineretur. 

82.  Age,  quoniam  corrumpendi  iudicii  caussas 
ille  multas  et  graves  habuit,  hie  nullam:  profectio 
ipsius  pecuniae  requiratur.  Confecit  tabulas  diligen- 
tissime  Cluentius.  Haec  autem  res  habet  hoc  certe, 
ut  nihil  possit  neque  additum  neque  detractum  de  re 
familiari  latere.  Anni  sunt  octo,  quum  ista  caussa  in 
ista  meditatione  versatur,  quum  omnia,  quae  ad  earn 
rem  pertinent,  et  ex  huius,  et  ex  aliorum  tabulis, 
agitatis,  tractatis,  inquiritis:  quum  interea  Cluentia- 
nae  pecuniae  vestigium  nullum  invenitis.  Quid?  Al- 
biana  pecunia  vestigiisne  nobis  odoranda  est,  an  ad 
ipsum  cubile  vobis  ducibus  venire  possumus?  Te- 
nentur  uno  in  loco  H-S  iocxl  :  tenentur  apud  homi- 
nem  audacissimum :  tenentur  apud  iudicem.  83.  Quid 
vultis  amplius?  At  enim  Staienus  non  fuit  ab  Oppia¬ 
nico,  sed  a  Cluentio  ad  iudicium  corrumpendum  con- 
stitutus.  Cur  eum,  quum  in  consilium  iretur,  Cluen¬ 
tius  et  Canutius  abesse  patiebantur?  cur,  quum  in 
consilium  mittebant,  Staienum  iudicem,  cui  pecu¬ 
niam  dederant,  non  requirebant?  Oppianicus  quaere- 
bat:  Qnintius  flagitabat:  sine  Staieno  ne  in  consilium 
iretur,  tribunicia  potestate  perfectum  est.  At  conde- 
mnavit.  Hanc  enim  damnationem  dederat  obsidem 
Bulbo  et  ceteris,  ut  destitutus  ab  Oppianico  videre- 
tur.  Quare  si  istinc  caussa  corrumpendi  iudicii,  istinc 
pecunia ,  istinc  Staienus ,  istinc  denique  omnis  fraus 
et  audacia  est:  hinc  pudor,  honesta  vita,  et  nulla  su- 
spicio  pecuniae,  nulla  corrumpendi  iudicii  caussa: 
patimini ,  veritate  patefacta  atque  omni  errore  subla- 
to,  eo  transire  illius  turpitudinis  infamiam,  ubi  cete¬ 
ra  maleficia  consistunt:  ab  eo  invidiam  discedere  ali- 
quando,  ad  quem  numquam  accessisse  culpam  videtis. 

XXXI.  84.  At  enim  pecuniam  Staieno  dedit  Op¬ 
pianicus  non  ad  corrumpendum  iudicium,  sed  ad 
conciliationem  gratiae.  Tene  hoc,  Atti,  dicere,  tali 
prudentia,  etiam  usu  atque  exercitatione  praeditum? 
Sapienlissimum  esse  dicunt  eum,  cui,  quod  opus  sit, 
ipsi  veniat  in  mentem  :  proxime  accedere  ilium ,  qui 


alterius  bene  inventis  obtemperet.  In  stultitia  contra 
est.  Minus  enim  stultus  est  is,  cui  nihil  in  mentem 
venit,  quam  ille,  qui,  quod  stulte  alteri  venit  in  men¬ 
tem  ,  com  probat.  Istam  conciliationem  gratiae  Staie¬ 
nus  turn  recenti  re ,  quum  faucibus  premeretur ,  ex- 
cogitavit,  sive,  ut  homines  turn  loquebantur,  aP.  Ce- 
thego  admonitus ,  istam  dedit  conciliationis  et  gratiae 
fabulam.  85.  Nam  fuisse  hunc  turn  hominum  sermo- 
nem ,  recordari  potestis :  Cethegum ,  quod  hominem 
odisset  et  quod  eius  improbitatem  versari  in  republi- 
ca  nollet,  et  quod  videret,  eum,  qui  se  ab  reo  pecu¬ 
niam  ,  quum  iudex  esset ,  clam  atque  extra  ordinem 
accepisse  confessus  esset,  salvum  esse  non  posse, 
minus  ei  fidele  consilium  dedisse.  In  hoc  si  impro- 
bus  Cethegus  fuit,  videtur  mihi  adversarium  remo- 
vere  voluisse.  Sin  erat  eiusmodi  caussa,  ut  Staienus 
nummos  se  accepisse  negare  non  posset :  (nihil  autem 
erat  periculosius  nec  turpius ,  quam ,  ad  quam  rem 
accepisset,  confiteri:)  non  est  consilium  Cethegi  re- 
prehendendum.  86.  Yerum  alia  caussa  turn  Staieni 
fuit,  alia  nunc,  Atti,  tua  est.  Ille,  quum  re  premere¬ 
tur,  quodcumque  diceret,  honestius  diceret,  quam  si, 
quod  erat  factum,  fateretur:  te  vero  illud  idem,  quod 
turn  explosum  et  eiectum  est,  nunc  retulisse  demi- 
ror.  Qui  enim  poterat  turn  in  gratiam  redire  cum 
Oppianico  Cluentius?  qui  cum  matre  habebat  simul- 
tates ,  haerebat  in  tabulis  publicis  reus  et  accusator : 
condemnati  erant  Fabricii :  nec  elabi  alio  accusatore 
poterat  Albius ,  nec  sine  ignominia  calumniae  relin- 
quere  accusationem  Cluentius.  XXXII.  87.  An  ut 
praevaricaretur?  Iam  id  quoque  ad  corrumpendum 
iudicium  pertinet.  Sed  quid  opus  erat  ad  earn  rem 
iudice  sequestre?  et  omnino,  quamobrem  tota  ista 
res  per  Staienum  potius ,  hominem  ab  utroque  alie- 
nissimum ,  sordidissimum ,  turpissimum ,  quam  per 
bonum  aliquem  virum  ageretur  et  amicum  necessa- 
riumque  communem?  Sed  quid  ego  haec  pluribus, 
quasi  de  re  obscura  disputo,  quum  ipsa  pecunia,  quae 
Staieno  data  est,  numero  ac  summa  sua,  non  modo 
quanta  fuerit,  sed  etiam  ad  quam  rem  data  fuerit, 
ostendat?  Sexdecim  dico  iudices ,  ut  Oppianicus  ab- 
solveretur,  corrumpendos  fuisse:  ad  Staienum  sex- 
centa  et  quadraginta  millia  nummum  esse  delata.  Si, 
ut  tu  dicis,  gratiae  conciliandae  caussa,  quadraginta 
istorum  accessio  millium  quid  valet?  si,  ut  nos  dici- 
mus ,  ut  quadragena  millia  nummum  sexdecim  iudi- 
cibus  darentur;  non  Archimedes  melius  potuit  de- 
scribere. 

88.  At  enim  iudicia  facta  permulta  sunt,  a  Cluen¬ 
tio  iudicium  esse  corruptum.  Immo  vero  ante  hoc 
tempus  omnino  ista  ipsa  res  suo  nomine  in  iudicium 
numquam  est  vocata.  Ita  multum  agitata,  ita  diu 
iactata  ista  res  est,  ut  hodierno  die  primum  caussa 
ilia  defensa  sit,  hodierno  die  primum  veritas  vocem 
contra  invidiam,  his  iudicibus  freta,  miserit.  Verum- 
tamen  multa  ista  iudicia  quae  sunt?  Ego  enim  me  ad 
omnia  confirmavi  et  sic  paravi,  ut  docerem,  quae  fa¬ 
cta  postea  iudicia  de  illo  iudicio  dicerentur,  partim 
ruinae  similiora  aut  tempestati ,  quam  iudicio  et  dis- 
ceptationi  fuisse,  partim  nihil  contra  Avitum  valere, 
partim  etiam  pro  hoc  esse ,  partim  esse  eiusmodi ,  ut 
neque  appellata  umquam  iudicia  sint,  neque  existi- 
mata.  89.  Hie  ego,  magis  ut  consuetudinem  servem, 
quam  quod  vos  non  vestra  hoc  sponte  faciatis,  petam 
a  vobis,  ut  me,  dum  de  his  singulis  disputo  iudiciis, 
attente  audiatis.  XXXIII.  Condemnatus  est  C.  lunius, 
qui  ei  quaestioni  praefuerat  adde  etiam  illud,  si  pla- 

cet :  turn  est  condemnatus ,  quum  esset  iudex  quae- 
stionis.  Non  modo  caussae,  sed  ne  legi  quidem  quid- 
quara  per  tribunum  plebis  laxamenti  datum  est.  Quo 
tempore  ilium  a  quaestione  ad  nullum  aliud  reipu- 
blicae  munus  abduci  licebat,  eo  tempore  ad  quaestio- 
nem  ipse  abreptus  est.  At  quam  quaestionem?  Vul- 
tus  enim  vestri,  iudices,  me  invitant,  ut,  quae  reti- 
cenda  putaram,  libeat  iam  libere  dicere.  90.  Quid? 
ilia  tandem  quaestio,  aut  disceptatio  aut  iudicium 
fuit?  Putabo  fuisse.  Dicat,  qui  vult  hodie  de  illo  po- 
pulo  coneitato,  cui  turn  mos  gestus  est :  qua  de  re  Iu- 
nius  caussam  dixerit;  quemcumque  rogaveris,  hoc 
respondebit,  quod  pecuniam  acceperit,  quodinnocen- 
tem  circumvenerit.  Est  haec  opinio.  At,  si  ita  esset, 
hac  lege  accusatum  esse  oportuit,  qua  accusatur  Avi- 
tus.  At  ipse  ea  lege  quaerebat.  Paucos  dies  exspe- 
ctasset  Quintius.  At  neque  privatus  accusare,  nec, 
sedata  iam  invidia,  volebat.  Videtis  igitur  non  in 
caussa,  sed  in  tempore  ac  potestate  spem  omnem  ac- 
cusatoris  fuisse.  91 .  Mulctam  petivit.  Qua  lege?  quod 
in  legem  non  iurasset:  quae  res  nemini  umquam 
fraudi  fuit:  et  quod  C.  Verres,  praetor  urbanus,  homo 
sanctus  et  diligens,  subsortitionem  eius  in  eo  codice 
non  haberet,  qui  turn  interlitus  proferebatur.  His  de 
caussis  C.  Iunius  condemnatus  est,  iudices,  levissi- 
mis  et  infirmissimis;  quas  omnino  in  iudicium  affer- 
ri  non  oportuit.  Itaque  oppressus  est,  non  caussa, 
sed  tempore.  XXXIV.  92.  Hoc  vos  Cluentio  iudicium 
putatis  obesse  oportere?  Quam  ob  caussam?  Si  ex  le¬ 
ge  subsortitus  non  erat  Iunius,  aut  si  in  legem  ali- 
quando  non  iuraverat:  idcirco  illins  damnatione  ali- 
quid  de  Cluentio  iudicabatur?  Non,  inquit:  sed  ille 
idcirco  his  legibus  condemnatus  est,  quod  contra 
aliam  legem  commiserat.  Qui  hoc  confitentur,  pos- 
sunt  iidem  illud  iudicium  fuisse  defendere?  Ergo  id¬ 
circo,  inquit,  infestus  turn  praetor  C.  Iunio  fuit,  quod 
illud  iudicium  corruptum  per  eum  putabatur.  Num 
igitur  hoc  tempore  caussa  mutata  est?  num  alia  res, 
alia  ratio  illius  iudicii,  alia  natura  totius  negotii  nunc 
est  ac  turn  fuit?  Non  opinor  ex  iis  rebus,  quae  gestae 
sunt,  rem  ullam  potuisse  mutari.  93.  Quid  ergo  est 
caussae,  quod  nunc  nostra  defensio  audiatur  tanto  si- 
lentio,  tunc  Iunio  defendendi  sui  potestas  erepta  sit? 
Quia  turn  in  caussa  nihil  erat  praeter  invidiam,  erro- 
rem,  suspicionem,  conciones  quotidianas,  seditione 
ac  populariter  concitatas.  Accusabat  tribunus  plebis 
idem  in  concionibus,  idem  ad  subsellia:  ad  iudicium 
non  modo  de  condone ,  sed  etiam  cum  ipsa  concione 
veniebat.  Gradus  illi  Aurelii  turn  novi  quasi  pro 
theatro  illi  iudicio  aedificati  videbantur :  quos  ubi  ac- 
cusator  concitatis  hominibus  complerat,  non  modo  di- 
cendi  ab  reo,  sed  ne  surgendi  quidem  potestas  erat. 
94.  Nuper  apud  C.  Orchivium,  collegam  meum,  lo¬ 
cus  ab  iudicibus  Fausto  Sullae  de  pecuniis  residuis 
non  est  constitutus:  non  quo  illi  aut  exlegem  esse 
Sullam,  aut  caussam  pecuniae  publicae  contemptam 
atque  abiectam  putarent;  sed  quod,  accusante  tribuno 
plebis,  conditione  aequa  disceptari  posse  non  puta- 
verunt.  Quid?  conferam  Sullamne  cum  Iunio?  an 
hunc  tribunum  plebis  cum  Quintio?  an  vero  tempus 
cum  tempore?  Sulla  maximis  opibus,  cognatis,  affi- 
nibus,  necessariis,  clientibus  plurimis:  haec  autem 
apud  Iunium  parva,  et  infirma  et  ipsius  labore  quae- 
sita  atque  collecta.  Hie  tribunus  plebis  modestus, 
pudens,  non  modo  non  seditiosus,  sed  etiam  seditio- 
sis  adversarius:  ille  autem  acerbus,  criminosus,  po- 
pularis  homo  ac  turbulentus.  Tempus  hoc  tranquil- 


j  lum  ac  pacatum :  illud  omnibus  invidiae  tempestati- 
bus  concitatum.  Quae  quum  ita  essent,  in  Fausto  ta- 
|  men  illi  iudices  statuerunt,  iniqua  conditione  reum 
caussam  dicere,  quum  adversario  eius  ad  ius  accu¬ 
sations  sunima  vis  potestatis  accederet. 

XXXV.  95.  Quam  quidem  rationem  vos,  iudices, 
diligenter,  pro  vestra  sapientia  et  humanitate,  cogi- 
tare  et  penitus  perspicere  debetis ,  quid  mali,  quan¬ 
tum  periculi  uni  cuique  nostrum  inferre  possit  vis 
tribnnicia,  conflata  praesertim  invidia  et  concionibus 
seditiose  concitatis.  Optimis  hercule  temporibus, 
turn,  quum  homines  se  non  iactatione  populari,  sed 
dignitate  atque  innocentia  tuebantur,  tamen  nec  P. 
Popillius,  nec  Q.  Metellus,  clarissimi  atque  amplissi- 
mi  viri,  vim  tribuniciam  sustinere  potuerunt:  nedum 
his  temporibus ,  his  moribus,  his  magistratibus,  sine 
vestra  sapientia  ac  sine  iudiciorum  remediis,  salvi 
esse  possimus.  96.  Non  fuit  igitur  illud  iudicium  iu¬ 
dicii  simile,  iudices,  non  fuit;  in  quo  non  modus  est 
habitus,  non  mos  consuetudoque  servata,  non  caussa 
defensa.  Vis  ilia  fuit  et,  ut  saepe  iam  dixi ,  ruina 
quaedam  atque  tempestas ,  et  quid  vis  potius,  quam 
iudicium  aut  disceptatio  aut  quaestio.  Quod  si  quis 
est,  qui  illud  iudicium  fuisse  arbitretur  et  qui  his 
rebus  iudicatis  standum  putet ,  is  tamen  hanc  caus¬ 
sam  ab  ilia  debet  seiungere.  Ab  illo  enim,  sive  quod 
in  legem  non  iurasset,  sive  quod  ex  lege  subsortitus 
iudicem  non  esset,  mulcta  petita  esse  dicitur.  Cluen- 
tii  autem  ratio  cum  illis  legibus,  quibus  a  Iunio  mul¬ 
cta  petita  est,  nulla  potest  ex  parte  esse  coniuncta. 
97.  At  enim  etiam  Bulbus  est  condemnatus.  Adde, 
maiestatis:  ut  intelligas,  hoc  iudicium  cum  illo  non 
esse  coniunctum.  At  est  hoc  illi  crimen  obiectum. 
Fateor:  sed  etiam  legionem  esse  ab  eo  sollicitatam  in 
Illyrico,  C.  Cosconii  litteris  et  multorum  testimoniis 
planum  factum  est :  quod  crimen  erat  proprium  illius 
quaestionis,  et  quae  res  lege  maiestatis  tenebatur.  At 
hoc  obfuit  ei  maxime.  Iam  ista  divinatio  est :  qua  si 
uti  licet,  vide,  ne  mea  coniectura  multo  sit  verior. 
Ego  enim  sic  arbitror,  Bulbum,  quod  homo  nequam, 
turpis,  improbus,  multis  flagitiis  contaminatus  in  iu¬ 
dicium  sit  adductus,  idcirco  facilius  esse  damnatum. 
Tu  mihi  ex  tota  caussa  Bulbi,  quod  tibi  commodum 
est,  eligis,  ut  id  esse  secutos  iudices  dicas. 

XXXVI.  98.  Quapropter  hoc  Bulbi  iudicium  non 
plus  huic  obesse  caussae  debet,  quam  ilia,  quae  com- 
memorata  sunt  ab  accusatore,  duo  iudicia,  P.  Popillii 
et  T.  Guttae:  qui  caussam  de  ambitu  dixerunt:  qui 
accusati  sunt  ab  iis,  qui  erant  ipsi  ambitus  conde- 
mnati :  quos  ego  non  idcirco  esse  arbitror  in  integrum 
restitutos,  quod  planum  fecerint,  illos  ob  rem  iudi- 
candam  pecuniam  accepisse,  sed  quod  iudicibus  pro- 
baverint,  quod  in  eodem  genere,  in  quo  ipsi  oflen- 
dissent,  alios  reprehendissent,  se  ad  praemia  legis 
venire  oportere.  Quapropter  neminem  dubitare  ex- 
istimo,  quin  ilia  damnatio  ambitus  nulla  ex  parte  cum 
caussa  Cluentii  vestroque  iudicio  coniuncta  esse  pos¬ 
sit.  99.  Quid,  quod  Staienus  est  condemnatus?  Non 
dico  hoc  tempore,  iudices,  id  quod  nescio  an  dici 
oporteat,  ilium  maiestatis  esse  damnatum :  non  recito 
testimonia  hominum  honestissimorum ,  quae  in  Sta- 
ienum  sunt  dicta  ab  iis,  qui  M.  Aemilio,  clarissimo 
viro,  legati  et  praefecti  et  tribuni  mililares  fuerunt: 
quorum  testimoniis  planum  factum  est,  maxime  eius 
opera,  quum  quaestor  esset,  in  exercitu  seditionem 
esse  conflatam.  Ne  ilia  quidem  testimonia  recito, 
quae  dicta  sunt,  de  H-S  me ;  quae  ille  quum  accepis- 

set  nomine  iuelicii  Safiniani,  sicut  in  Oppianici  iudi- 
cio  postea,  reticuit  atque  suppressit.  100.  Omitto  et 
haec  et  alia  permulta,  quae  illo  iudicio  in  Staienum 
dicta  sunt:  hoc  dico,  eamdem  turn  fuisse  P.  et  L.  Co- 
miniis,  equitibus  Romanis,  honestissimis  hominibus 
et  disertis ,  controversiam  cum  Staieno ,  quem  accu- 
sabant,  quae  nunc  mihi  est  cum  Attio.  Cominii  dice- 
bant  idem ,  quod  ego  dico :  Staienum  ab  Oppianico 
pecuniam  accepisse ,  ut  iudicium  corrumperet :  Sta- 
ienus  conciliandae  gratiae  caussa  se. accepisse  dice- 
bat.  101.  Irridebatur  haec  illius  reconciliatio,  et  per¬ 
sona  viri  boni  suscepta,  sicut  in  statuis  inauratis, 
quas  posuit  ad  Iuturnae:  quibus  subscripsit,  heges 
ab  se  in  gratiam  esse  reductos.  Exagitabantur 
omnes  eius  fraudes  atque  fallaciae :  tota  vita  in  eius- 
modi  ratione  versata  aperiebatur ,  egestas  domestica, 
quaestus  forensis  in  medium  proferebatur :  nurnma- 
rius  interpres  pacis  et  concordiae  non  probabatur. 
Itaque  turn  Staienus,  quum  idem  defenderet,  quod 
Attius,  condemnatus  est.  102.  Cominii  quum  hoc 
agerent,  quod  nos  in  tota  caussa  egimus,  probave- 
runt.  Quamobrem  si  Staieni  damnatione,  Oppiani- 
cum  iudicium  corrumpere  voluisse,  Oppianicum  iu- 
dici  ad  emendas  sententias  dedisse  pecuniam ,  iudi- 
catum  est:  quum  ita  constitutum  sit,  uti  in  ilia  culpa 
aut  Cluentius  sit  aut  Oppianicus :  Cluentii  nummus 
nullus  iudici  datus  ullo  vestigio  reperietur ,  Oppiani¬ 
ci  pecunia  post  iudicium  factum  a  iudice  ablata  est: 
potest  esse  dubium,  quin  ilia  damnatio  Staieni  non 
modo  non  sit  contra  Cluentium,  sed  maxime  nostram 
caussam  defensionemque  confirmet?  XXXYII.  103. Er¬ 
go  adhuc  Iunii  iudicium  video  esse  eiusmodi ,  ut  in- 
cursionem  potius  seditionis,  vim  multitudinis,  impe- 
tum  tribunicium ,  quam  iudicium  appellandum  pu- 
tem.  Quod  si  quis  illud  iudicium  appellet,  tamen  hoc 
confiteatur  necesse  est,  nullo  modo  illam  mulctam, 
quae  a  Iunio  petita  sit,  cum  Cluentii  caussa  posse 
coniungi.  Illud  igitur  Iunianum  per  vim  factum  est, 
Bulbi  et  Popillii  et  Guttae  contra  Cluentium  non  est  : 
Staieni  etiam  pro  Cluentio  est.  Yideamus,  ecquod 
aliud  iudicium,  quod  pro  Cluentio  sit,  proferre  pos- 
simus. 

Dixitne  tandem  caussam  C.  Fidiculanius  Falcula, 
qui  Oppianicum  condemnarat ,  quum  praesertim ,  id 
quod  fuit  in  illo  iudicio  invidiosissimum,  paucos  dies 
ex  subsortitione  sedisset?  Dixit,  et  bis  quidem  dixit. 
In  summam  enim  L.  Quintius  invidiam  concionibus 
eum  quotidianis,  seditiosis  et '  turbulentis  adduxe- 
rat.  Uno  iudicio  mulcta  est  ab  eo  petita,  sicut  ab  Iu¬ 
nio,  quod  non  suae  decuriae  munere,  neque  ex  lege 
sedisset.  Paullo  sedatiore  tempore  est  accusatus, 
quam  Iunius ,  sed  eadem  fere  lege  et  crimine.  Quia 
nulla  in  iudicio  seditio  neque  vis  neque  turba  versa¬ 
ta  est,  prima  actione  facillime  est  absolutus.  Non 
numero  hanc  absolutionem.  Nihilominus  enim  po¬ 
test,  ut  illam  mulctam  non  commiserit,  accepisse  ta¬ 
men  pecuniam  *  ob  rem  iudicandam :  capta  nusquam 
Staienus  eadem  lege  dixit.  Proprium  crimen  illud 
quaestionis  eius  non  fuit.  104.  Fidiculanius  quid  fe- 
cisse  dicebatur?  accepisse  a  Cluentio  H-S  cccc.  Cu¬ 
ius  erat  ordinis?  senatorii.  Qua  lege  in  eo  genere  a 
senatore  ratio  repeti  solet  de  pecuniis  repetundis ,  ea 
lege  accusatus  honestissime  est  absolutus.  Acta  est 
enim  caussa  more  maiorum  sine  vi,  sine  metu,  sine 
periculo :  dicta,  et  exposita  et  demonstrata  sunt  omnia. 
At  docli  iudices  sunt  non  modo  potuisse  honeste  ab 
eo  reum  condemnari,  qui  non  perpetuo  sedisset,  sed, 


si  aliud  is  iudex  nihil  scisset,  nisi,  quae  praeiudicia 
de  eo  facta  esse  constarent,  audire  praeterea  nihil  de- 
buisse.  XXXVIII.  105.  Turn  etiam  illi  quinque,  qui, 
imperitorum  hominum  rumusculos  aucupati,  turn  il¬ 
ium  absolverunt,  iam  suam  clementiam  laudari  ma- 
grio  opere  nolebant,  a  quibus  si  qui  quaereret,  sedis- 
sentne  iudices  in  C.  Fabricium,  sedisse  se  dicerent: 
si  interrogarentur ,  num  quo  crimine  is  esset  accusa¬ 
tus,  praeterquam  veneni  eius,  quod  quaesitum  Avito 
diceretur,  negarent:  si  deinde  essent  rogati,  quid  iu- 
dicassent,  condemnasse  se  dicerent:  nemo  enim  ab- 
solvit.  Eodem  modo  quaesitum  si  esset  de  Scaman- 
dro,  certe  idem  respondissent :  tametsi  ille  una  sen- 
tentia  est  absolutus,  sed  illam  unam  nemo  turn  isto- 
rum  suam  dici  vellet.  106.  Uter  igitur  facilius  suae 
sententiae  rationem  redderet :  isne ,  qui  se  et  sibi  et 
rei  iudicatae  constitisse  dicit,  an  ille,  qui  se  in  prin- 
cipem  maleficii  lenem,  in  adiutores  eius  et  conscios 
vehementissimum  esse  respondet?  Quorum  ego  de 
sententia  non  debeo  disputare:  neque  enim  dubito, 
quin  ii  tales  viri,  suspicione  aliqua  perculsi  repentina 
de  statu  suo  declinarint.  Quare  eorum,  qui  absolve¬ 
runt  ,  misericordiam  non  reprehendo ,  eorum ,  qui  in 
iudicando  superiora  iudicia  secuti  sunt  sua  sponte, 
non  Staieni  fraude,  constantiam  comprobo,  eorum  ve- 
ro,  qui  sibi  non  liquere  dixerunt,  sapientiam  laudo, 
qui  absolvere  eum,  quem  nocentissimum  cognorant, 
et  quem  ipsi  bis  iam  antea  condemnarant ,  nullo  mo¬ 
do  poterant,  condemnare,  quum  tanta  consilii  infamia 
et  tam  atrocis  rei  suspicio  esset  iniecta,  paullo  poste- 
rius  patefacta  re,  maluerunt.  107.  Ac  ne  ex  facto  so¬ 
lum  sapientes  illos  iudicetis,  sed  etiam  ex  nominibus 
ipsis,  quod  hi  fecerint,  rectissime  ac  sapientissime 
factum  probetis:  quis  P.  Octavio  Balbo  ingenio  pru- 
dentior,  iure  peritior,  fide,  religione,  officio  diligen- 
tior  aut  sanctior  commemorari  potest?  non  absolvit. 
Quis  Q.  Considio  constantior?  quis  iudiciorum,  atque 
eius  dignitatis ,  quae  in  iudiciis  publicis  versari  de¬ 
bet,  peritior?  quis  virtute,  consilio,  auctoritate  prae- 
stantior?  ne  is  quidem  absolvit.  Longum  est  de  sin- 
gulorum  virtute  ita  dicere :  quae ,  quia  cognita  sunt 
ab  omnibus,  verborum  ornamenta  non  quaerunt. 
Qualis  vir  M.  Iuventius  Pedo  fuit  ex  vetere  ilia  iudi- 
cum  disciplina?  qualis  L.  Caulius  Mergus?  M.  Basi- 
lus?  C.  Caudinus?  qui  omnes  in  iudiciis  publicis, 
iam  turn  florente  republica,  floruerunt.  Ex  eodem 
numero  L.  Cassius,  Cn.  Heius,  pari  et  integritate  et 
prudentia :  quorum  nullius  sententia  est  Oppianicus 
absolutus.  Atque  ex  his  omnibus  natu  minimus,  in¬ 
genio  et  diligentia  et  religione  par  iis,  quos  antea 
commemoravi,  P.  Saturius,  in  eadem  sententia  fuit. 
108.  O  innocentiam  Oppianici  singularem!  quo  in 
reo,  qui  absolvit,  ambitiosus;  qui  distulit,  cautus; 
qui  condemnavit,  constans  existimatur. 

XXXIX.  Haec  turn  agitante  Quintio  neque  in  con¬ 
done  neque  in  iudicio  demonstrata  sunt.  Neque  enim 
ipse  dici  patiebatur,  nec  per  multitudinem  concita- 
tam  consistere  cuiquam  in  dicendo  licebat.  Itaque 
ipse,  postquam  Iunium  pervertit,  totam  caussam  re- 
liquit.  Paucis  enim  diebus  illis  et  ipse  privatus  est 
factus,  et  hominum  studia  deferbuisse  intelligebat. 
Quod  si,  per  quos  dies  Iunium  accusavit,  Fidicula- 
nium  accusare  voluisset:  respondendi  Fidiculanio 
potestas  facta  non  esset.  Ac  primo  quidem  omnibus 
illis  iudicibus,  qui  Oppianicum  condemnarant,  mi- 
nabatur.  109.  Iam  insolentiam  noratis  hominis:  no- 
ratis  animos  eius  ac  spiritus  tribunicios.  Quod  erat 

odium !  dii  immortales !  quae  superbia !  quanta  igno- 
ratio  sui !  quam  gravis  atque  intolerabilis  arrogantia ! 
qui  illud  etiam  ipsum  acerbe  tulerit,  (ex  quo  ilia  na- 
ta  sunt  omnia,)  non  sibi  ac  defensioni  suae  condona- 
tum  esse  Oppianicum :  proinde  quasi  non  satis  signi 
esse  debuerit,  ab  omnibus  eum  fuisse  desertum,  qui 
se  ad  patronum  ilium  contulisset.  Erat  enim  Romae 
summa  copia  patronorum,  hominum  eloquentissimo- 
rum  atque  amplissimorum ,  quorum  certe  aliquis  de- 
fendisset  equitem  Romanum,  in  municipio  suo  nobi- 
Iem,  si  honeste  putasset  eiusmodi  caussam  posse  de- 
fendi.  XL.  110.  Nam  Quintius  quidem,  quam  caus¬ 
sam  umquam  antea  dixerat,  quum  annos  ad  quin- 
quaginta  natus  esset?  quis  eum  umquam  non  modo 
in  patroni,  sed  in  laudatoris  aut  advocati  loco  vide- 
rat?  qui  quod  Rostra  iamdiu  vacua,  locumque  ilium 
post  adventum  L.  Sullae  a  tribunicia  voce  desertum 
oppresserat,  multitudinemqueiam  desuefactam  a  con- 
cionibus  ad  veteris  consuetudinis  similitudinem  re- 
vocaverat,  idcirco  cuidam  hominum  generi  paullisper 
iucundior  fuit.  Atque  idem  quanto  in  odio  postea 
suis  illis  ipsis  fuit,  per  quos  in  altiorem  locum  ascen- 
derat?  Neque  iniuria.  111.  Facite  enim,  ut  non 
solum  mores  eius  et  arrogantiam ,  sed  etiam  vultum 
atque  amictum  atque  etiam  illam  usque  ad  talos  de- 
missam  purpuram  recordemini.  Is,  quasi  non  esset 
ullo  modo  ferendum,  se  ex  iudicio  discessisse  victum, 
rem  ab  subselliis  in  Rostra  detulit.  Et  iam  querimur 
saepe  hominibus  novis  non  satis  magnos  in  hac  civi- 
tate  esse  fructus?  Nego  usquam  umquam  fuisse  ma- 
iores,  ubi,  si  quis  ignobili  loco  natus  ita  vivat,  ut  no- 
bilitatis  dignitatem  virtute  tueri  posse  videatur ,  us¬ 
que  eo  pervenit,  quoad  eum  industria  cum  innocen- 
tia  prosecuta  est.  112.  Si  quis  autem  hoc  uno  nititur, 
quod  sit  ignobilis :  procedit  saepe  longius,  quam  si 
idem  ille  esset  cum  iisdem  suis  vitiis  nobilissimus. 
Ut  Quintius  (nihil  enim  dicam  de  ceteris)  si  fuisset 
homo  nobilis,  quis  eum  cum  ilia  superbia  atque  in- 
tolerantia  ferre  potuisset?  Quod  eo  loco  fuit,  ita  tule- 
runt,  ut,  si  quid  haberet  a  natura  boni,  prodesse  ei 
putarent  oportere:  superbiam  autem  atque  arrogan¬ 
tiam  eius  deridendam  magis  arbitrarentur  propter  hu- 
militatem  hominis,  quam  pertimescendam.  XLI.  Sed, 
ut  illuc  revertar:  quo  tempore  Fidiculanius  est  abso- 
lutus,  tu,  qui  ea  iudicia  facta  commemoras,  quaero, 
quid  turn  esse  existimas  iudicatum?  certe  gratis  iu- 
dicasse.  113.  At  condemnarat:  at  caussam  totam  non 
audierat:  at  in  concionibus  omnibus  a  L.  Quinctio 
vehementer  erat  et  saepe  vexatus.  Ilia  igitur  omnia 
Quintiana  iniqua,  falsa,  turbulenta,  popularia,  sedi- 
tiosa  iudicia  fuerunt.  Esto:  potuit  esse  innocens  Fal- 
cula.  Iam  ergo  aliquis  Oppianicum  gratis  condemna- 
vit:  iam  non  eos  Iunius  subsortitus  est,  qui  pecunia 
accepta  condemnarent :  iam  potuit  aliquis  ab  initio 
non  sedisse,  et  tamen  Oppianicum  gratis  condemnas- 
se.  Verum,  si  innocens  Falcula ,  quaeso,  quis  no- 
cens?  si  hie  gratis  condemnavit,  quis  accepit?  Nego 
rem  esse  ullam  in  quemquam  illorum  obiectam,  quae 
Fidiculanio  obiecta  non  sit,  nego  aiiquid  fuisse  in  Fi- 
diculanii  caussa,  quod  idem  non  esset  in  ceterorum. 
114.  Aut  hoc  iudicium  reprehendas  tu,  cuius  accu- 
satio  rebus  iudicatis  niti  videbatur,  necesse  est,  aut, 
si  hoc  verum  esse  concedis,  Oppianicum  gratis  con- 
demnatum  esse  fateare. 

Quamquam  satis  magno  argumento  esse  debet, 
quod  ex  tarn  multis  iudicibus,  absoluto  Falcula,  ne¬ 
mo  reus  factus  est.  Quid  enim  mihi  damnatos  ambi¬ 


tus  colligitis ,  alia  lege,  certis  criminibus,  plurimis 
testibus?  quum  primum  illi  ipsi  debuerint  potius  ac- 
cusari  de  pecuniis  repetundis,  quam  ambitus.  Nam, 
si  in  ambitus  iudiciis  hoc  his  obfuit,  quum  alia  lege 
caussam  dicerent :  certe,  si  propria  lege  huius  pecca- 
ti  adducti  essent,  multo  plus  obfuisset.  115.  Deinde, 
si  tanta  vis  fuit  istius  criminis ,  ut,  qua  quisque  lege 
ex  illis  iudicibus  reus  factus  esset,  tamen  hac  plaga 
periret:  cur,  in  tanta  multitudine  accusatorum,  tan- 
tis  praemiis,  ceteri  rei  facti  non  sunt?  Hie  profertur 
id,  quod  iudicium  appellari  non  oportet,  P.  Septimio 
Scaevolae  litem  eo  nomine  esse  aestimatam.  Cuius 
rei  quae  consuetudo  sit,  quoniam  apud  homines  peri- 
tissimos  dico,  pluribus  verbis  docere  non  debeo. 
Numquam  enim  ea  diligentia,  quae  solet  adhiberi  in 
ceteris  iudiciis,  eadem,  reodamnato,  adhibita  est. 
116.  In  litibus  aestimandis  fereiudices,  aut,  quod  si¬ 
bi  eum,  quem  semel  condemnarunt,  inimicum  putant 
esse,  si  quae  in  eum  lis  capitis  illata  est,  non  admit- 
tunt:  aut,  quod  se  perfunctos  iam  esse  arbitrantur, 
quum  de  reo  iudicarunt,  negligentius  attendunt  cete¬ 
ra.  Itaque  et  maiestatis  absoluti  sunt  permulti,  qui- 
bus  damnatis,  de  pecuniis  repetundis,  lites  essent 
aestimatae,  et  hoc  quotidie  fieri  videmus,  ut,  reoda¬ 
mnato  de  pecuniis  repetundis,  ad  quos  pervenisse  pe- 
cunias  in  litibus  aestimandis  statutum  sit,  eos  illi 
iudices  absolvant :  quod  quum  fit,  non  iudicia  rescin- 
duntur,  sed  hoc  statuitur,  aestimationem  litium  non 
esse  iudicium.  Scaevola  condemnatus  est  aliis  cri¬ 
minibus,  frequentissimis  Apuliae  testibus.  Omni 
contentione  pugnatum  est,  ut  lis  haec  capitis  aesti- 
maretur.  Quae  res  si  rei  iudicatae  pondus  habuis- 
set:  ille  postea  vel  iisdem  vel  aliis  inimicis  reus  hac 
lege  ipsa  factus  esset. 

XLII.  117.  Sequitur  id,  quod  illi  iudicium  appel¬ 
lant,  maiores  autem  nostri  numquam  neque  iudicium 
nominarunt,  neque  proinde,  ut  rem  iudicatam,  obser- 
vaverunt,  animadversionem  atque  auctoritatem  cen- 
soriam.  Qua  de  re  antequam  dicere  incipio,  perpauca 
mihi  de  meo  officio  verba  faciunda  sunt:  ut  a  me 
quum  huiusce  periculi,  turn  ceterorum  quoque  offi- 
ciorjim  et  amicitiarum  ratio  conservata  esse  videatur. 
Nam  mihi  cum  viris  fortibus ,  qui  censores  proxime 
fuerunt ,  ambobus  est  amicitia ;  cum  altero  vero  (sic- 
uti  plerique  veslrum  sciunt)  magnus  usus  et  summa 
utriusque  officiis  constituta  necessitudo  est.  118. 
Quare,  quidquid  de  subscriptionibus  eorum  mihi  di- 
cendum  erit,  eo  dicam  animo,  ut  omnem  orationem 
meam  non  de  illorum  facto,  sed  de  ratione  censoria 
habitam  existimari  velim:  a  Lentulo  autem,  familiari 
meo,  qui  a  me  pro  eximia  sua  virtute  summisque  ho- 
noribus ,  quos  a  populo  Romano  adeptus  est,  honoris 
caussa  nominatur,  facile  hoc,  iudices,  impetrabo,  ut, 
quam  ipse  adhibere  consuevit  in  amicorum  periculis 
quum  fidem  et  diligentiam,  turn  vim  animi  liberta- 
temque  dicendi,  in  hoc  mihi  concedat,  ut  tantum  mi¬ 
hi  sumam,  quantum  sine  huius  periculo  praeterire 
non  possum.  A  me  tamen,  ut  aequum  est,  omnia 
caute  pedetentimque  dicentur,  ut  neque  fides  huius 
defensionis  relicta,  neque  cuiusquam  aut  dignitas 
laesa  aut  amicitia  violata  esse  videatur. 

119.  Video  igitur,  iudices,  animadvertisse  censo¬ 
res  in  iudices  quosdam  illius  consilii  Iuniani,  quum 
istam  ipsam  caussam  subscriberent.  Ilic  primum 
illud  commune  proponam,  numquam  animadversio- 
nibus  censoriis  hanc  civitatem  ita  contenlam,  ut  re¬ 
bus  iudicatis,  fuisse.  Neque  in  re  nota  consumam 

tempus  exemplis.  Ponam  illud  unum :  C.  Getam, 
quum  a  L.  Metello  et  Cn.  Domitio  censoribus  ex  se- 
natu  eiectus  esset,  censorem  ipsum  postea  esse  fa¬ 
ctum  :  et,  cuius  mores  a  censoribus  erant  reprehensi, 
hunc  postea  et  populi  Romani  et  eorum,  qui  in  ipsum 
animadverterant,  moribus  praefuisse.  Quod  si  illud 
iudicium  putaretur;  ut  ceteri,  turpi  iudicio  damnati, 
in  perpetuum  omni  honore  ac  dignitate  privantur, 
sic  hominibus  ignominia  notatis  neque  ad  honorem 
aditus  neque  in  curiam  reditus  esset.  120.  Nunc,  si 
quern  Cn.  Lentuli  aut  L.  Gellii  libertus  furti  conde- 
mnarit,  is  omnibus  ornamentis  amissis  numquam  il- 
lam  honestatis  suae  partem  recuperabit:  quos  autem 
ipse  L.  Gcllius  et  Cn.  Lentulus,  duo  censores,  claris- 
simi  viri,  sapientissimique  homines ,  furti  et  capta- 
rum  pecuniarum  nomine,  notaverunt,  ii  nonmodoin 
senatum  redierunt,  sed  etiam  illarum  ipsarum  rerum 
iudiciis  absoluti  sunt.  XLIII.  Neminem  voluerunt 
maiores  nostri  non  modo  de  existimatione  cuiusquam, 
sed  ne  pecuniaria  quidem  de  re  minima  esse  iudi- 
cem,  nisi  qui  inter  adversaries  convenisset.  Quapro- 
pter  in  omnibus  legibus,  quibus  exceptum  est,  de 
quibus  caussis  aut  magistratum  capere  non  liceataut 
iudicem  legi  aut  alterum  accusare,  haec  ignominiae 
caussa  praetermissa  est.  Timoris  enim  caussam,  non 
vitae  poenam  in  ilia  potestate  esse  voluerunt.  121. 
Itaque  non  solum,  iudices,  illud  ostendam,  quod  iam 
videtis,  populi  Romani  suffrages  saepenumero  cen- 
sorias  subscriptiones  esse  deletas,  verum  etiam  iudi¬ 
ciis  eorum ,  qui  iurati  statuere  maiore  cum  religione 
et  diligentia  debuerunt.  Primum  iudices,  senatores 
equitesque  Romani  in  compluribus  iam  reis,  quos 
contra  leges  pecunias  cepisse  subscriptum  est,  suae 
potius  religioni,  quam  censorum  opinioni  paruerunt. 
Deinde  praelores  urbani,  qui  iurati  debent  optimum 
quemque  in  selectos  iudices  referre,  numquam  sibi 
ad  earn  rem  censoriam  ignominiam  impedimento  es¬ 
se  oportere  duxerunt.  122.  Censores  denique  ipsi 
saepenumero  superiorum  censorum  iudiciis  (si  ista 
iudicia  appellari  vultis)  non  steterunt.  Atque  etiam 
ipsi  inter  se  censores  sua  iudicia  tanti  esse  arbitran- 
tur,  ut  alter  alterius  iudicium  non  modo  reprehen- 
dat,  sed  etiam  rescindat:  ut  alter  de  senatu  moved 
velit,  alter  retineat  et  ordine  amplissimo  dignum  ex- 
istimet:  ut  alter  in  aerarios  referri  aut  tribu  moved 
iubeat,  alter  vetet.  Quare  qui  vobis  in  mentem  ve- 
nit,  haec  appellare  iudicia,  quae  a  populo  Romano 
rescindi,  ab  iuratis  iudicibus  repudiari,  a  magistrati- 
bus  negligi,  ab  iis,  qui  eamdem  potestatem  adepti 
sunt,  commutari,  inter  collegas  discrepare  videatis? 

XLIV.  123.  Quae  quum  ita  sint,  videamus,  quid 
tandem  censores  de  illo  iudicio  corrupto  iudicasse  di- 
cantur.  Ac  primum  illud  statuamus,  utrum,  quia 
censores  subscripserint,  ita  sit,  an,  quia  ita  fuerit, 
illi  subscripserint.  Si  ideo,  quia  subscripserint,  vi- 
dete,  quid  agatis,  ne  in  unum  quemque  nostrum  cen¬ 
soribus  in  posterum  potestatem  regiam  permittatis: 
ne  subscriptio  censoria  non  minus  calamitatis  civi- 
bus,  quam  ilia  acerbissima  proscriptio  possit  afferre: 
ne  censorium  stilum,  cuius  mucronem  multis  reme- 
diis  maiores  nostri  retuderunt,  aeque  posthac  atque 
ilium  dictatorium  gladium  pertimescamus.  124.  Sin 
autem,  quod  subscriptum  est,  quia  verum  est,  idcir- 
co  grave  debet  esse :  hoc  quaeramus ,  verum  sit,  an 
falsum:  removeantur  auctoritates  censoriae:  tollatur  | 
id  ex  caussa,  quod  in  caussa  non  est:  doce,  quam  pe- 
cuniam  Cluentius  dederit,  unde  dederit,  quemadmo-  ! 


dum  dederit;  unum  denique  aliquod  a  Cluentio  pro- 
fectae  pecuniae  vestigium  ostende.  Vince  deinde, 
virum  bonum  fuisseOppianicum,  hominem  integrum, 
nihil  de  illo  umquam  secus  esse  existimatum,  nihil 
denique  praeiudicatum.  Turn  auctoritatem  censorum 
amplexato:  turn  illorum  iudicium  cum  re  coniunctum 
esse  defendito.  125. Dum  vero  eum  fuisseOppianicum 
constabit,  qui  tabulas  publicas  municipii  manu  sua 
corrupisse  iudicatus  sit :  qui  testamentum  interleve- 
rit:  qui,  supposita  persona,  falsum  testamentum  ob- 
signandum  curarit:  qui  eum,  cuius  nomine  id  obsi- 
gnatum  est,  interfecerit:  qui  avunculum  filii  sui  in 
servitute  ac  vinculis  necaverit:  qui  municipes  suos 
proscribendos  occidendosque  curaverit:  qui  eius  uxo- 
rem,  quern  occiderat,  in  matrimonium  duxerit:  qui 
pecuniam  pro  abortione  dederit:  qui  socrum,  qui 
uxores,  qui  uno  tempore  fratris  uxorem,  speratosque 
liberos ,  fratremque  ipsum ,  qui  denique  suos  liberos 
interfecerit:  qui,  quum  venenum  privigno  suo  quae- 
reret,  manifesto  sit  deprehensus :  cuius  ministris  con- 
sciisque  damnatis ,  ipse  adductus  in  iudicium  pecu¬ 
niam  iudici  dederit  ad  sententias  iudicum  corrum- 
pendas ;  dum  haec,  inquam,  de  Oppianico  constabunt, 
nec  ullo  argumento  Cluentianae  pecuniae  crimen  te- 
nebitur:  quid  est,  quod  te  ista  censoria  sive  volun¬ 
tas  sive  opinio  adiuvare  aut  hunc  innocentem  oppri- 
mere  posse  videatur?  XLV.  126.  Quid  igitur  censo¬ 
res  secuti  sunt?  ne  ipsi  quidem,  ut  gravissime  di¬ 
cant,  quidquam  aliud  dicent  praeter  sermonem  atque 
famam.  Nihil  se  testibus,  nihil  tabulis,  nihil  gravi 
aliquo  argumento  comperisse,  nihil  denique,  caussa 
cognita,  statuisse  dicent.  Quod  si  ita  fecissent,  tamen 
id  non  ita  fixum  esse  deberet,  ut  convelli  non  liceret. 
Non  utar  exemplorum  copia ,  quae  summa  est ,  non 
rem  veterem,  non  hominem  potentem  aliquem  aut 
gratiosum  proferam.  Nuper  hominem  tenuem,  scri- 
bam  aedilicium,  D.  Matrinium,  quum  defendissem 
apud  M.  Iunium,  Q.  Publicium  praetores  et  M.  Plae- 
torium,  C.  Flaminium  aediles  curules:  persuasi,  ut 
scribam  iurati  legerent  eum ,  quem  iidem  isti  censo¬ 
res  aerarium  reliquisse  subscripserunt.  Quum  enim 
in  homine  nulla  culpa  reperiretur:  quid  ille  meruis- 
set,  non  quid  de  eo  statutum  esset,  quaerendum  esse 
duxerunt.  127.  Nam  haec  quidem ,  quae  de  iudicio 
corrupto  subscripserunt,  quis  est,  qui  ab  illis  satis 
cognita  et  diligenter  iudicata  arbitretur?  InM’.Aquil- 
lium  et  in  T.  Guttam  video  esse  subscriptum.  Quid 
est  hoc?  duos  esse  comiptos  solos  pecunia?  Quid  ce¬ 
teri?  videlicet  gratis  condemnarunt.  Non  est  igitur 
circumventus,  nonest  oppressus  pecunia,  non,  ut 
illae  Quintianae  conciones  habebantur,  omnes,  quiOp- 
pianicum  condemnarunt,  in  culpa  sunt  ac  suspicione 
ponendi.  Duos  solos  video  auctoritate  censorum  affi- 
nes  ei  turpitudini  iudicari.  Aut  illud  afferant,  aliquid 
sese,  quod  de  iis  duobus  habuerint  compertum,  de 
ceteris  non*  comperisse.  XL VI.  128.  Nam  illud  qui¬ 
dem  minime  probandum  est,  ad  notationes  auctorita- 
temque  censoriam  exemplum  illos  a  consuetudine 
militari  transtulisse.  Statuerunt  enim  ita  maiores  no¬ 
stri,  ut,  si  a  multis  esset  flagitium  rei  militaris  ad- 
missum,  sortitione  in  quosdam  animadverteretur :  ut 
metus  videlicet  ad  omnes,  poena  ad  paucos  perveni- 
ret.  Quod  idem  facere  censores  in  delectu  dignitatis 
et  in  iudicio  civium  et  in  animadversione  vitiorum 
qui  convenit?  Nam  miles,  qui  locum  non  tenuit,  qui 
hostium  impetum  vimque  pertimuit,  potest  idem 
postea  et  miles  esse  melior  et  vir  bonus  et  civis  uti- 

lis.  Quare,  ne  in  bello  propter  hostium  metum  de- 
linqueret,  amplior  ei  mortis  et  supplicii  metus  est  a 
maioribus  constitutus :  ne  autem  nimium  multi  poe- 
nam  capitis  subirent,  idcirco  ilia  sortitio  comparata 
est.  129.  Hoc  tu  idem  facies,  censor,  in  senatu  le- 
gendo?  Si  erunt  plures,  qui  ob  innocentem  conde- 
mnandum  pecuniam  acceperint,  tu  non  animadvertes 
in  omnes,  sed  carpas,  ut  velis,  et  paucos  ex  multis 
ad  ignominiam  sortiere?  Habebit  igitur,  te  sciente  et 
vidente,  curia  senatorem,  populus  Romanus  iudicem, 
respublica  civem  sine  ignominia  quemquam,  qui  ad 
perniciem  innocentis  fidem  suam  et  religionem  pe- 
cunia  commutarit?  et,  qui  pretio  adductus  eripuerit 
patriam,  fortunas,  liberos  civi  innocenti,  is  censoriae 
severitatis  nota  non  uretur?  Tu  es  praefectus  mori- 
bus,  magister  veteris  disciplinae  ac  severitatis,  si  aut 
retines  quemquam  sciens  in  senatu,  scelere  tanto  con- 
taminatum,  aut  statuis,  qui  in  eadem  culpa  sit  ,  non 
eadem  poena  affici  convenire?  aut  quam  conditionem 
supplicii  maiores  in  bello  timiditati  militis  proposi- 
tam  esse  voluerunt,  eamdem  tu  in  pace  constitues  im- 
probitati  senatoris?  Quod  si  exemplum  hoc  ex  re  mi- 
litari  ad  animadversionem  censoriam  transferendum 
fuit:  sortitione  id  ipsum  factum  esse  oportuit.  Sin 
autem  sortiri  ad  poenam  atque  hominum  delictum 
fortunae  iudicio  committere  minime  censorium  est; 
certe  in  multorum  peccato  carpi  paucos  ad  ignomi¬ 
niam  et  turpitudinem  non  oportet.  XLYII.  130.  Ve- 
rum  omnes  intelligimus,  in  istis  subscriptionibus 
ventum  quemdam  popularem  esse  quaesitum.  Iacta- 
ta  res  erat  in  concione  a  tribuno  seditioso :  incognita 
caussa  probatum  illud  erat  multitudini:  nemini  li- 
citum  est  contra  dicere:  nemodenique,  utdefen- 
deret  contrariam  partem,  laborabat.  In  invidiam  por- 
ro  magnam  ilia  iudicia  venerant.  Etenim  paucis 
postea  mensibus  alia  vebemens  erat  in  iudiciis  ex 
notatione  tabellarum  invidia  versata.  Praetermitli  a 
censoribus ,  et  negligi  macula  iudiciorum  posse  non 
videbatur.  Homines ,  quos  ceteris  vitiis  atque  omni 
dedecore  infames  videbant,  eos  bac  quoque  subscri- 
ptione  notare  voluerunt,  et  eo  magis,  quod  illo  ipso 
tempore,  illis  censoribus,  erant  iudicia  cum  equestri 
ordine  communicata,  ut  viderentur  per  hominum  ido- 
neorum  ignominiam  sua  auctoritate  ilia  iudicia  repre- 
hendisse.  131.  Quod  si  hanc  apud  eosdem  ipsos  cen- 
sores  mihi  aut  alii  caussam  agere  licuisset,  hominibus 
tali  prudentia  certe  probavissem  (res  enim  indicat) 
nihil  ipsos  habuisse  cogniti,  nihil  comperti:  ex  tota 
isla  subscriptione  rumorem  quemdam  et  plausum  po¬ 
pularem  esse  quaesitum.  Nam  in  P.  Popillium,  qui 
Oppianicum  condemnarat ,  subscripsit  L.  Gellius, 
quod  is  pecuniam  accepisset,  quo  innocentem  con- 
demnaret.  Iam  id  ipsum  quantae  divinationis  est  sci¬ 
re,  innocentem  fuisse  reum,  quern  fortasse  numquam 
viderat,  quum  homines  sapientissimi,  iudices,  ut  ni¬ 
hil  dicam  de  his,  qui  condemnarunt,  caussa  cognita, 
sibi  dixerint  non  liquere? 

132.  Verum  esto.  Condemnat  Popillium  Gellius: 
iudicat,  accepisse  a  Cluentio  pecuniam.  Negat  hoc 
Lentulus.  Nam  Popillium,  quod  erat  libertini  filius, 
in  senatum  non  legit:  locum  quidem  senatorium  lu- 
dis  et  cetera  ornamenta  relinquit,  et  eum  omni  igno¬ 
minia  liberat.  Quod  quum  facit,  iudicat,  eius  sen- 
tentia  gratis  esse  Oppianicum  condemnation.  Et  eum- 
dem  Popillium  postea  Lentulus  in  ambitus  iudicio 
pro  testimonio  diligentissime  laudat.  Quare,  si  ne- 
que  L.  Gellii  iudicio  stetit  Lentulus,  neque  Lentuli 


existimatione  contentus  fuit  Gellius,  et,  si  uterque 
censor  censoris  opinione  standum  non  putavit :  quid 
est,  quamobrem  quisquam  nostrum  censorias  sub- 
scriptiones  omnes  fixas  et  in  perpetuum  ratas  putet 
esse  oportere? 

XLYIII.  133.  At  in  ipsum  Avitum  animadverte- 
runt.  Nullam  quidem  ob  turpitudinem ,  nullum  ob 
totius  vitae,  non  dicam  vitium,  sed  erratum.  Neque 
enim  hoc  homine  sanctior  neque  probior  neque  in 
omnibus  officiis  retinendis  diligentior  esse  quisquam 
potest:  neque  illi  aliter  dicunt,  sed  eamdem  illam  fa- 
mam  iudicii  corrupti  secuti  sunt :  neque  ipsi  secus 
existimant,  quam  nos  existimari  volumus,  de  huius 
pudore,  integritate,  virtute;  sed  putarunt  praetermitti 
accusatorem  non  poluisse,  quum  animadversum  esset 
in  iudices.  Qua  de  re  tota  si  unum  factum  ex  omni 
antiquitate  protulero,  plura  non  dicam.  134.  Non 
enim  mihi  exemplum  summi  et  clarissimi  viri,  P. 
Africani,  praetereundum  videtur:  qui  quum  esset 
censor,  et  in  equitum  censu  C.  Licinius  Sacerdos 
prodiisset ;  clara  voce,  ut  omnis  concio  audire  posset, 
dixit  se  scire,  ilium  verbis  conceptis  peierasse:  si 
quis  contra  dicere  vellet,  usurum  esse  eum  suo  testi¬ 
monio:  deinde  quum  contra  nemo  diceret,  iussit 
equum  traducere.  Itaque  is,  cuius  arbitrio  et  popu- 
lus  Romanus  et  exterae  gentes  contentae  esse  consue- 
verant,  ipse  sua  scientia  ad  ignominiam  alterius  con¬ 
tentus  non  fuit.  Quod  si  hoc  Avito  facere  licuisset, 
facile,  illis  ipsis  iudicibus,  et  falsae  suspicioni  et  in- 
vidiae  populariter  excitatae  restitisset. 

135.  Unum  etiam  est,  quod  me  maxime  contur- 
bat,  cui  loco  respondere  posse  vix  videor,  quod  elo- 
gium  recitasti  de  testamento  Cn.  Egnatii  patris,  ho- 
minis  honestissimi  videlicet  et  sapientissimi :  idcirco 
se  exheredasse  filium,  quod  is  ob  Oppianici  damna- 
tionem  pecuniam  accepisset.  De  cuius  hominis  levi¬ 
tate  et  inconstantia  plura  non  dicam.  Hoc  testamen- 
tum  ipsum,  quod  recitas,  eiusmodi  est,  ut  ille,  quum 
eum  filium  exheredaret,  quern  oderat,  ei  filio  cohere- 
des  homines  alienissimos  coniungeret,  quem  dilige- 
bat.  Sed  tu,  Atti,  consideres,  censeo,  diligenter, 
utrum  censorum  iudicium  grave  velis  esse,  an  Egna¬ 
tii.  Si  Egnatii,  leve  est,  quod  censores  de  ceteris 
subscripserunt;  ipsum  enim  Cn.  Egnatium,  quem  tu 
gravem  esse  vis,  ex  senatu  eiecerunt :  sin  autem  cen¬ 
sorum,  hunc  Egnatium,  quem  pater  censoria  subscri¬ 
ptione  exheredavit,  censores  in  senatu,  quum  patrem 
eiicerent,  retinuerunt. 

XLIX.  136.  At  enim  senatus  universus  iudicavit, 
illud  corruptum  esse  iudicium.  Quomodo?  Suscepit 
caussam.  An  potuit  rem  delatam  eiusmodi  repudia- 
re,  quum  tribunus  plebis,  populo  concitato,  rem  pae- 
ne  ad  manus  revocasset:  quum  vir  optimus,  et  homo 
innocentissimus,  pecunia  circumventus  esse  dicere- 
tur:  quum  invidia  flagraret  ordo  senatorius?  potuit 
nihil  decerni?  potuit  ilia  concitatio  multitudinis  sine 
summo  periculo  reipublicae  repudiari?  At  quid  est 
decretum?  quam  iuste!  quam  sapienter!  quam  dili¬ 
genter!  SI  QUI  SUNT,  QUORUM  OPERA  FACTUM  SIT,  U T 

IUDICIUM  PUBLICUM  C  0  R  II U  M  P  E  R  E  T  U  R.  Utl’lim  vide- 

tur  senatus  id  factum  iudicare,  an,  si  factum  sit, 
moleste  graviterque  ferre?  Si  ipse  A.  Cluentius  sen- 
tentiam  de  iudiciis  rogaretur,  aliam  non  diceret,  at¬ 
que  ii  dixerunt,  quorum  sentenliis  Cluentium  con- 
demnatum  esse  dicitis.  137.  Sed  quaero  a  vobis,  num 
istam  legem  ex  isto  senatus  consulto  L.  Lucullus  con¬ 
sul,  homo  sapientissimus,  tulerit:  num  anno  postM. 

Lueullus  et  C.  Cassias,  in  quos  turn  consules  desi¬ 
gnates  idem  illud  senatus  decreverit?  Non  tulerunt: 
et  quod  tu  Aviti  pecunia  factum  esse  arguis ,  neque 
id  ulla  vel  tenuissima  suspicione  confirmas,  factum 
est  primo  illorum  aequitate  et  sapientia  consulum,  ut 
id,  quod  senatus  decreverat  ad  illud  invidiae  prae- 
sens  incendium  restinguendum,  id  postea  referendum 
ad  populum  non  arbitrarentur.  Ipse  deinde  populus 
Romanus,  qui  L.  Quintii  tribuni  plebis  fictis  queri- 
moniis  antea  concitatus,  rem  illam  et  rogationem  fla- 
gitarat,  idem  C.  Iunii  filii,  pueri  parvuli,  lacrimis 
commotus,  maximo  clamore  et  concursu  totam  illam 
quaestionem  et  legem  repudiavit.  138.  Ex  quo  intel- 
ligi  potuit  id,  quod  saepe  dictum  est:  ut  mare,  quod 
sua  natura  tranquillum  sit,  ventorum  vi  agitari  atque 
turbari;  sic  et  populum  Romanum  sua  sponte  esse 
placatum  :  hominum  seditiosorum  vocibus ,  ut  vio- 
lentissimis  tempestatibus,  concitari. 

L.  Est  etiam  reliqua  permagna  auctoritas,  quam 
ego  turpiter  paene  praeterii:  mea  enim  esse  dicitur. 
Recitavit  ex  oratione,  nescioqua,  Attius,  quam  meam 
esse  dicebat,  cohortationem  quamdam  iudicum  ad 
honeste  iudicandum,  et  commemorationem  turn  alio- 
rum  iudiciorum,  quae  probata  non  essent,  turn  illius 
ipsius  iudicii  Iuniani:  proinde  quasi  ego  non  ab  ini¬ 
tio  huius  defensionis  dixerim,  invidiosum  illud  fuis- 
se  indicium:  aut,  quum  de  infamia  iudiciorum  dis- 
putarem,  potuerim  illud,  quod  tarn  populare  esset,  in 
illo  tempore  praeterire.  139.  Ego  vero,  si  quid  eius- 
modi  dixi,  neque  cognition  commemoravi  neque  pro 
testimonio  dixi :  et  ilia  oratio  potius  temporis  mei, 
quam  iudicii  et  auetoritatis  fuit.  Quum  enim  accu- 
sarem  et  mihi  initio  proposuissem ,  ut  animos  et  po- 
puli  Romani  et  iudicum  commoverem,  quumque 
omnes  offensiones  iudiciorum  non  ex  mea  opinione, 
sed  ex  hominum  rumore  proferrem  :  istam  rem,  quae 
tam  populariter  esset  agitata,  praeterire  non  potui. 
Sed  errat  vehementer,  si  quis  in  orationibus  nostris, 
quas  in  iudiciis  habuimus ,  auctoritates  nostras  con- 
signatas  se  habere  arbitratur.  Omnes  enim  illae  ora- 
tiones  caussarum  ac  temporum  sunt,  non  hominum 
ipsorum  aut  patronorum.  Nam,  si  caussae  ipsae  pro 
se  loqui  possent,  nemo  adhiberet  oratorem.  Nunc  ad- 
hibemur,  ut  ea  dicamus,  non  quae  nostra  auctoritate 
constituantur,  sed  quae  ex  re  ipsa  caussaque  ducan- 
tur.  140.  Hominem  ingeniosum,  M.  Antonium,  aiunt 
solitum  esse  dicere,  iclcirco  se  nullam  umquam  ora- 
tionem  scripsisse,  ut,  si  quid  aliquando ,  quod  non  opus 
esset,  ab  se  esset  dictum,  posset  se  negare  dixisse:  pro¬ 
inde  quasi,  si  quid  a  nobis  dictum  aut  actum  sit,  id 
nisi  litteris  mandaverimus ,  hominum  memoria  non 
comprehendatur.  LI.  Ego  vero  in  isto  genere  liben- 
tius  quum  multorum,  turn  hominis  eloquentissimi  et 
sapientissimi ,  L.  Crassi  auctoritatem  sequor,  qui 
quum  Cn.  Plancum  defenderet,  accusante  M.  Bruto, 
homine  in  dicendo  vehementi  et  callido :  quum  Bru¬ 
tus,  duobus  recitatoribus  constitutis,  ex  duabus  eius 
orationibus  capita  alterna,  inter  se  contraria,  recitan- 
da  curasset :  quod  in  dissuasione  rogationis  eius,  quae 
contra  coloniam  Narbonensem  ferebatur,  quantum 
potest,  de  auctoritate  senatus  detrahit,  in  suasione 
legis  Serviliae  summis  ornat  senatum  laudibus :  et 
multa  in  equites  Romanos  quum  ex  ea  oratione  aspe- 
rius  dicta  recitasset,  quo  animi  illorum  iudicum  in 
Crassum  incenderentur :  aliquantum  esse  commotus 
dicitur.  141.  Itaque  in  respondendo  primum  expo- 
suit  utriusque  rationem  temporis,  ut  oratio  ex  re  et 


ex  caussa  habita  videretur :  deinde,  ut  intelligere  pos¬ 
set  Brutus,  quem  hominem,  et  non  solum  qua  elo- 
quentia,  verum  etiam  quo  lepore  et  quibus  facetiis 
praeditum  lacessisset:  tres  et  ipse  excitavit  recitato- 
res  cum  singulis  libellis,  quos  M.  Brutus,  pater  illius 
accusatoris,  de  iure  civili  reliquit.  Eorum  initia  quum 
recitarentur,  ea,  quae  vobis  nota  esse  arbitror:  for¬ 
te  EVENIT,  UT  RURI  IN  PRIVERNATI  ESSEMUS,  EGO 

et  brutus  filius:  fundum  Privernatem  flagitabat: 

IN  ALBANO  ERAMUS  EGO  ET  BRUTUS  FILIUS:  Albaillim 

poscebat:  in  tiburte  forte  quum  assedissemus, 
ego  et  brutus  filius:  Tiburtem  fundum  require- 
bat:  Brutumautem,  hominem  sapientem  ,  quod  filii 
nequitiam  videret,  quae  praedia  ei  relinqueret,  testi- 
ficari  voluisse  dicebat:  quod  si  potuisset  honeste  scri- 
bere,  se  in  balneis  cum  id  aetatis  filio  fuisse,  non 
praeterisset:  eas  se  tamen  ab  eo  balneas  non  ex  libris 
patris,  sed  ex  tabulis  et  ex  censu  quaerere.  Crassus 
turn  ita  Brutum  ultus  est,  ut  ilium  recitationis  suae 
poeniteret.  Moleste  enim  fortasse  tulerat,  se  in  his 
orationibus  reprehensum ,  quas  de  republica  habuis- 
set:  in  quibus  forsitan  magis  requiratur  constantia. 
142.  Ego  autem  ilia  recitata  esse  non  moleste  fero. 
Neque  enim  ab  illo  tempore,  quod  turn  erat,  neque 
ab  ea  caussa,  quae  turn  agebatur,  aliena  fuerunt :  ne¬ 
que  mihi  quidquam  oneris  suscepi,  quum  ista  dixi, 
quo  minus  honeste  hanc  caussam  et  libere  possem 
defendere.  Quod  si  velim  confiteri ,  me  caussam  A. 
Cluentii  nunc  cognosse,  antea  fuisse  in  ilia  opinione 
popnlari:  quis  tandem  id  possit  reprehendere?  prae- 
sertim,  indices,  quum  a  vobis  quoque  ipsis  hoc  im- 
petrari  sit  aequissimum,  quod  ego  et  ab  initio  petivi, 
et  nunc  peto,  ut,  si  quam  hue  graviorem  de  illo  iu- 
dicio  opinionem  attulistis ,  hanc,  caussa  perspecta  at¬ 
que  omni  veritate  cognita,  deponatis. 

L1I.  143.  Nunc,  quoniam  ad  omnia,  quae  abs  te 
dicta  sunt,  T.  Atti,  de  Oppianici  damnatione  respon- 
di,  confiteare  necesse  est,  te  opinionem  multum  fe- 
fellissc.,  quod  existimaris,  me  caussam  A.  Cluentii 
non  facto  eius,  sed  lege  defensurum.  Nam  hoc  per- 
saepe  dixisti  tibi  sic  renuntiari,  me  habere  in  animo 
caussam  hanc  praesidio  legis  defendere.  Itane  est?  ab 
amicis  videlicet  imprudentes  prodimur;  et  est  ne- 
scio  quis  de  his,  quos  amicos  nobis  arbitramur,  qui 
nostra  consilia  ad  adversaries  deferat?  Quisnam  tibi 
hoc  renuntiavit?  quis  tam  improbus  fuit?  cui  ego 
autem  narravi?  Nemo,  ut  opinor,  in  culpa  est:  sed 
nimirum  tibi  istuc  lex  ipsa  renuntiavit.  Sed  num  tibi 
ita  defendisse  videor,  ut  tota  in  caussa  mentionem 
ullam  fecerim  legis?  num  secus  hanc  caussam  defen- 
dissem,  ac  si  lege  Avitus  teneretur?  Certe,  ut  homi¬ 
nem  confirmare  oportet,  nullus  est  locus  a  me  pur- 
gandi  istius  invidiosi  criminis  praetermissus.  144. 
Quid  ergo  est?  Quaeret  fortasse  quispiam,  displiceat- 
ne  mihi,  legum  praesidio  a  capite  periculum  propul- 
sare?  Mihi  vero,  iudices,  non  displicet,  sed  utor  in¬ 
stitute*  meo.  In  hominis  honesti  prudentisque  iudicio 
non  solum  meo  consilio  uti  consuevi,  sed  multum 
etiam  eius,  quem  defendo,  et  consilio  et  voluntati  ob- 
tempero.  Nam,  ut  haec  ad  me  caussa  delata  est,  qui 
leges  eas,  ad  quas  adhibemur,  et  in  quibus  versa- 
mur,  nosse  deberem:  dixi  Avito  statim,  capite  eo, 
qui  coisset,  quo  quis  condemnaretur,  ilium  esse 
liberum:  teneri  autem  nostrum  ordinem.  Atque  ille 
me  orare  et  obsecrare  coepit ,  ut  ne  sese  lege  defen- 
derem.  Quum  ego,  quae  mihi  viderentur,  dicerem, 

I  traduxit  me  ad  suam  sententiam.  Affirmabat  enim 

lacrimans,  non  se  cupidiorem  esse  civitatis  retinen- 
dae,  quam  existimationis.  145.  Morem  homini  gessi, 
et  tamen  idcirco  feci,  (neque  enim  id  semper  facere 
debemus,)  quod  videbam,  per  se  ipsam  caussam  co- 
piosissime  sine  lege  posse  defendi.  Videbam,  in  hac 
defensione,  qua  iam  sum  usus,  plus  dignitatis,  in  il¬ 
ia,  qua  me  hie  uti  noluit,  minus  laboris  futurum. 
Quod  si  nihil  aliud  esset  actum,  nisi  uthanc  caussam 
obtineremus,  lege  recitata,  perorassem. 

LIII.  Neque  me  ilia  oratio  commovet,  quod  ait 
Attius ,  indignum  esse  facinus ,  si  senator  iudicio 
quemquam  circumvenerit,  legibus  eum  teneri;  si 
eques  Romanus  hoc  idem  fecerit,  non  teneri.  146.  Ut 
tibi  concedam,  hoc  indignum  esse,  (quod  cuiusmodi 
sit,  iam  videro,)  tu  mihi  concedas  necesse  est,  multo 
esse  indignius,  in  ea  civitate,  quae  legibus  continea- 
tur,  discedi  a  legibus.  Hoc  enim  vinculum  est  huius 
dignitatis,  qua  fruimur  in  republica,  hoc  fundamen- 
tum  libertatis,  hie  fons  aequitatis.  Mens  et  animus  et 
consilium  et  sententia  civitatis  posita  est  in  legibus. 
Ut  corpora  nostra  sine  mente,  sic  civitas  sine  lege 
suis  partibus,  ut  nervis  ac  sanguine  et  membris,  uti 
non  potest.  Legum  ministri  magistratus,  legum  in- 
terpretes  iudices,  legum  denique  idcirco  omnes  servi 
sumus,  ut  liberi  esse  possimus.  147.  Quid  est,  Q. 
Naso,  cur  tu  in  isto  loco  sedeas?  quae  vis  est,  qua 
abs  te  hi  iudices,  tali  dignitate  praediti,  coerceantur? 
Vos  autem,  iudices,  quamobrem  ex  tarn  magna  mul- 
titudine  civium  tam  pauci  de  hominum  fortunis  sen- 
tentiam  fertis?quo  iure Attius,  quae  voluit,  dixit?  Cur 
mihi  tamdiu  potestas  dicendi  datur?  Quid  sibi  autem 
illi  scribae,  quid  lictores,  quid  ceteri,  quos  apparere 
huic  quaestioni  video,  volunt?  Opinor  haec  omnia  le¬ 
ge  fieri ,  totumque  hoc  iudicium  (ut  antea  dixi)  quasi 
mente  quadam  regi  legis  et  administrari.  Quid  ergo? 
haec  quaestio  sola  ita  gubernatur?  Quid  M.  Plaetorii 
et  C.  Flaminii  inter  sicarios?  quid  C.  Orchivii  pecu- 
latus?  quid  mea  de  pecuniis  repetundis?  quid  C. 
Aquillii,  apud  quern  nunc  de  ambitu  caussa  dicitur? 
quid  reliquae  quaestiones?  Circumspicite  omnes  rei- 
publicae  partes:  omnia  legum  imperio  et  praescripto 
fieri  videbitis.  148.  Si  quis  apud  me  te,  T.  Atti,  reum 
velit  facere ,  clames ,  te  lege  pecuniarum  repetunda- 
rum  non  teneri.  Neque  haec  tua  recusatio  confessio 
sit  captae  pecuniae,  sed  laboris,  sed  periculi  non  le- 
gitimi  declinatio.  LLV.  Nunc,  quid  agatur  et  quid  abs 
te  iuris  constituatur ,  vide.  Iubet  lex  ea,  qua  lege 
haec  quaestio  constituta  est,  iudicem  quaestionis,  hoc 
est  Q.  Voconium ,  cum  iis  iudicibus,  qui  ei  obvene- 
rint,  (vos  appellat,  indices,)  quaerere  de  veneno.  In 
quern  quaerere?  infinitum  est.  quicumque  fece¬ 
rit,  VENDIDERIT,  EMERIT,  HABUERIT,  DEDERIT. 

Quid  eadem  lex  statim  adiungit?  Recita.  deque 
eius  capite  quaerito.  Cuius?  qui  coierit?  conve- 
nerit?  non  ita  est.  Quid  ergo  est?  die.  qui  tribunus 

MILITUM  LEGIONIBUS  QUATTUOR  PRIM  IS,  QUIVE 

quaestor  tribunus  plebis.  Deinceps  omnes  magi¬ 
stratus  nominavit.  quive  in  senatu  sententiam 
DIXIT,  DIXERIT.  Quid  tum?  QUI  EORUM  GOUT,  CO¬ 
IERIT,  CONVENIT,  CONVENERIT,  QUO  QUIS  IUDICIO 

publico  condemnaretur.  Qui  eorum.  Quorum? 
videlicet,  qui  supra  scripti  sunt.  Quid  interest,  utro 
modo  scriptum  sit?  Etsi  est  apertum,  tamen  ipsa  lex 
docet.  Ubi  enim  omnes  mortales  alligat,  ita  loquitur  : 

QUI  VENENUM  MALUM  FECIT,  FECERIT.  Omnes  vil’i, 

mulieres,  liberi,  servi  in  iudicium  vocantur.  Si  item 
de  coitione  voluisset,  adiunxisset,  quive  coierit. 


Nunc  ita  est,  deque  eius  capite  quaerito,  qui 

MAGISTRATUM  HABUERIT,  QUIVE  IN  SENATU  SENTEN¬ 
TIAM  dixerit:  qui  eorum  coiit,  coierit.  149. 
Num  is  est  Cluentius?  certe  non  est.  Quis  ergo  est 
Cluentius?  qui  tamen  defendi  caussam  suam  lege  no- 
lit.  Itaque  abiicio  legem:  morem  Cluentio  gero:  tibi 
tamen,  Atti,  pauca,  quae  ab  huius  caussa  seiuncta 
sunt,  respondebo.  Est  enim  quiddam  in  hac  caussa, 
quod  Cluentius  ad  se,  est  aliquid,  quod  ego  ad  me 
putem  pertinere.  Hie  sua  putat  interesse,  se  re  ipsa 
et  gesto  negotio,  non  lege  defendi:  ego  autem  mea 
existimo  interesse,  me  nulla  in  disputatione  ab  Attio 
videri  esse  superatum.  Non  enim  mihi  haec  caussa 
sola  dicenda  est.  Omnibus  hie  labor  meus  propositus 
est,  quicumque  hac  facultate  defensionis  contend  es¬ 
se  possunt.  Nolo,  quemquam  eorum,  qui  adsunt, 
existimare,  me,  quae  de  lege  ab  Attio  dicta  sunt,  si 
reticuerim,  comprobare.  Quamobrem,  Cluenti,  de  te 
tibi  obsequor:  neque  ego  legem  recito,  neque  hoc  lo¬ 
co  pro  te  dico;  sed  ea,  quae  a  me  desiderari  arbitror, 
non  relinquam. 

LV.  150.  Iniquum  tibi  videtur,  Atti,  esse,  non 
iisdem  legibus  omnes  teneri.  Primum  (ut  id  iniquis- 
simum  esse  confitear)  eiusmodi  est,  ut  commutatis 
eis  opus  sit  legibus,  non  ut  his,  quae  sunt,  non  pa- 
reamus.  Deinde  quis  umquam  hoc  senator  accusavit, 
ut,  quum  altiorem  gradum  dignitatis  beneficio  po- 
puli  Romani  esset  consecutus,  eo  se  putaret  duriori- 
bus  legum  conditionibus  uti  non  oportere?  Quam 
multa  sunt  commoda,  quibus  caremus:  quam  multa 
molesta  ac  difficilia,  quae  subimus !  atque  haec  omnia 
tantum  honoris  et  amplitudinis  commodis  compen- 
santur.  Converte  nunc  ad  equestrem  ordinem  atque 
in  ceteros  ordines  easdem  vitae  conditiones :  non  per- 
ferent:  putant  enim,  minus  multos  sibi  laqueos  le¬ 
gum  et  conditionum  ac  iudiciorum  propositos  esse 
oportere,  qui  summum  locum  civitatis  aut  non  po- 
tuerint  ascendere  aut  non  petiverint.  151.  Atque, 
ut  omittam  leges  alias  omnes,  quibus  nos  tenemur, 
ceteri  autem  sunt  ordines  liberati:  hanc  ipsam  le¬ 
gem,  NE  QUIS  IUDICIO  CIRCUMVENIRETUR,  C.  GraC- 
chus  tulit:  earn  legem  pro  plebe,  non  in  plebem  tu-. 
lit.  Postea  L.  Sulla,  homo  a  populi  caussa  remotissi- 
mus,  tamen,  quum  eius  rei  quaestionem  hac  ipsa  le¬ 
ge  constitueret,  qua  vos  hoc  tempore  iudicatis,  popu- 
lum  Romanum,  quem  ab  hoc  genere  liberum  accepe- 
rat,  alligare  novo  quaestionis  genere  ausus  non  est. 
Quod  si  fieri  posse  existimasset,  pro  illo  odio,  quod 
habuit  in  equestrem  ordinem,  nihil  fecisset  libentius, 
quam  omnem  illam  acerbitatem  proscriptionis  suae, 
qua  est  usus  in  veteres  iudices,  in  hanc  unam  quae¬ 
stionem  contulisset.  152.  Nec  nunc  quidquam  agi- 
tur,  (mihi  creditc,  iudices,  et  prospicite  id,  quod  pro- 
videndum  est.)  nisi  ut  equester  ordo  in  huiusce  legis 
periculum  includatur.  Neque  hoc  agitur  ab  omnibus, 
sed  a  paucis.  Nam  ii  senatores,  qui  se  facile  tuentur 
integritate  et  innocentia,  quales  (ut  vere  dicam)  vos 
estis,  et  ceteri,  qui  sine  cupiditate  vixerunt,  equites 
ordini  senatorio  dignitate  proximos,  concordia  con- 
iunctissimos  esse  cupiunt:  sed  ii,  qui  sese  volunt 
posse  omnia,  neque  praeterea  quidquam  esse  aut  in 
homine  ullo  aut  in  ordine,  hoc  uno  metu  se  putant 
equites  Romanos  in  potestatem  suam  redacturos,  si 
constitutum  est,  ut  de  iis,  qui  rem  iudicarent,  huius- 
modi  iudicia  fieri  possint.  Vident  enim  auctoritatem 
huius  ordinis  confirmari:  vident  iudicia  comprobari: 
hoc  metu  proposito,  evellere  se  aculeum  severitatis 

vestrae  posse  confidunt.  153.  Quis  enim  de  homine 
audeat  paullo  maioribus  opibus  praedito  vere  et  for- 
ti ter  iudicare,  quum  videat,  sibi  de  eo,  quod  coierit 
aut  consenserit,  caussam  esse  dicendam?  LVI.  0  vi- 
ros  fortes,  equites  Romanos,  qui  homini  clarissimo 
ac  potentissimo,  M.  Druso,  tribuno  plebis ,  restite- 
runt,  quum  ille  nihil  aliud  ageret  cum  ilia  cuncta, 
quae  turn  erat,  nobilitate,  nisi  uti,  qui  res  iudicas- 
sent,  huiuscemodi  quaestionibus  in  iudicium  voca- 
rentur.  Tunc  C.  Flavius  Pusio,  Cn.  Titinnius,  C. 
Maecenas,  ilia  robora  populi  Romani,  ceterique  eius- 
dem  ordinis,  non  fecerunt  idem,  quod  nunc  Cluen- 
tius,  ut  aliquid  culpae  suscipere  se  putarent  recu- 
sando,  sed  apertissime  repugnarunt,  quum  haec  re- 
cusarent  et  palain  fortissime  atque  honestissime  di- 
cerent,  se  potuisse  iudicio  populi  Romani  in  amplis- 
simuin  locum  pervenire,  si  sua  studia  ad  horxores 
petendos  conferre  voluissent:  sese  vidisse,  in  ea  vita 
qualis  splendor  inesset,  quanta  ornamenta,  quae  di- 
gnitas :  quae  se  non  contempsisse,  sed  ordine  suo  pa- 
trumque  suorum  contentos  fuisse,  et  vitam  illam 
tranquillam  et  quietam,  remotam  a  procellis  invidia- 
rum  et  huiuscemodi  iudiciorum  anfractu  sequi  ma- 
luisse.  154.  Aut  sibi  ad  honores  petendos  aetatem  in- 
tegram  restitui  oportere,  aut,  quoniam  id  non  posset, 
earn  conditionem  vitae,  quam  secuti  petitionem  re- 
liquissent,  manere:  iniquum  esse,  eos,  qui  honorum 
ornamenta  propter  periculorum  multitudinem  prae- 
termisissent,  populi  beneficiis  esse  privatos,  iudicio¬ 
rum  novorum  periculis  non  carere:  senatorem  hoc 
queri  non  posse,  propterea  quod  ea  conditione  propo- 
sita  petere  coepisset,  quodque  permulta  essent  orna¬ 
menta,  quibus  earn  mitigare  molestiam  posset,  lo¬ 
cus,  auctoritas,  domi  splendor,  apud  exteras  nationes 
nomen  et  gratia ,  toga  praetexta ,  sella  curulis ,  [insi¬ 
gnia,]  fasces,  exercitus,  imperia,  provinciae:  quibus 
in  rebus  quum  summa  recte  factis  maiores  nostri 
praemia,  turn  plura  peccatis  pericula  proposita  esse 
voluerunt.  Illi  non  hoc  recusabant,  ea  ne  lege  accu- 
sarentur,  qua  nunc  Avitus  accusatur,  quae  tunc  erat 
Sempronia,  nunc  est  Cornelia;  intelligebant  enim,  ea 
lege  equestrem  ordinem  non  teneri :  sed  ne  nova  lege 
alligarentur,  laborabant.  155.  Avitus  ne  hoc  quidem 
umquam  recusavit,  quo  minus  vel  ea  lege  rationem 
vitae  suae  redderet,  qua  non  teneretur.  Quae  si  vobis 
conditio  placet,  omnes  id  agamus,  ut  haec  quam  pri- 
inum  in  omnes  ordines  quaestio  perferatur. 

LYII.  Interea  quidem,  per  deos  immortales !  quo¬ 
niam  omnia  commoda  nostra,  iura,  libertatem,  salu- 
tem  denique  legibus  obtinemus ,  a  legibus  non  rece- 
damus ;  simul  et  illud  quam  sit  indignum,  cogitemus, 
populum  Romanum  aliud  nunc  agere:  vobis  rempu- 
blicam  et  fortunas  suas  commisisse :  ipsum  sine  cura 
esse:  non  metuere,  ne  lege  ea,  quam  numquam  ipse 
russerit,  et  quaestione,  qua  se  solutum  liberumque 
esse  arbitretur,  per  paucos  iudices  astringatur.  156. 
Agit  enim  sic  caussam  T.  Accius,  adolescens  bonus 
et  disertus,  omnes  cives  legibus  teneri  omnibus:  vos 
attenditis  et  auditis  silentio,  sicut  facere  debetis.  A. 
Cluentius,  eques  Romanus,  caussam  dicit  ea  lege, 
qua  lege  senatores  et  ii,  qui  magistratum  habuerunt, 
soli  tenentur :  mihi  per  eum  recusare  et  in  arce  legis 
praesidia  constituere  defensionis  meae  non  licet.  Si 
obtinuerit  caussam  Cluentius,  (sicuti  vestra  aequitate 
nixi  confidimus,)  omnes  existimabunt,  id  quod  erit, 
obtinuisse  propter  innocentiam,  quoniam  ita  defen- 
sus  sit,  in  lege  autem,  quam  attingere  noluerit,  prae- 


sidii  nihil  fuisse.  157.  Hie  nunc  est  quiddam,  quod 
ad  me  pertineat,  de  quo  ante  dixi,  quod  ego  p.opulo 
Romano  praestare  debeam,  quoniam  is  meae  vitae 
status  est,  ut  omnis  mihi  cura  atque  opera  posita  sit 
in  omnium  periculis  defendendis.  Video,  quanta  et 
quam  periculosa  et  quam  infinita  quaestio  tentetur  ab 
accusatoribus ,  quum  earn  legem,  quae  in  nostrum 
ordinem  scripta  sit,  in  populum  Romanum  transferre 
conentur.  Qua  in  lege  est,  qui  coierit:  quod  quam 
late  pateat,  videtis.  convenerit:  aeque  infinitum  et 
incertum  est.  consenserit:  hoc  vero  quum  incer- 
tum  et  infinitum,  turn  obscurum  et  occultum  est: 
falsumve  testimonium  dixerit.  Quis  de  plebe 
Romana  testimonium  dixit  umquam,  cui  non  hoepe- 
riculum,  T.  Attio  auctore,  paratum  esse  videatis? 
Nam  dicturum  quidem  certe,  si  hoc  iudicium  plebi 
Romanae  propositum  sit,  neminem  umquam  esse  con- 
firmo.  158.  Sed  hoc  polliceor  omnibus,  si  cui  forte 
hac  lege  negotium  facessetur,  qui  lege  non  teneatur, 
si  is  uti  me  defensore  voluerit,  me  eius  caussam  le¬ 
gis  praesidio  defensurum ,  et  vel  his  iudicibus ,  vel 
liorum  similibus,  facile  probaturum,  et  omni  me  de- 
fensione  usurum  esse  legis :  qua  nunc  ut  utar,  ab  eo, 
cuius  voluntati  mihi  obtemperandum  est,  non  conce- 
ditur.  LVIII.  Non  enim  debeo  dubitare,  iudices,  quin, 
si  qua  ad  vos  caussa  eiusmodi  delata  sit  eius,  qui  le¬ 
ge  non  teneatur,  etiamsi  is  invidiosus  aut  multis  of- 
fenSus  esse  videatur,  etiamsi  eum  oderitis,  etiamsi 
inviti  absoluturi  sitis,  tamen  absolvatis  et  religioni 
potius  vestrae,  quam  odio  pareatis.  159.  Est  enim 
sapientis  iudicis,  cogitare,  tantum  sibi  a  populo  Ro¬ 
mano  esse  permissum,  quantum  commissum  et  cre- 
ditum  sit:  et  non  solum  sibi  potestatem  datam,  ve- 
rum  etiam  fidem  habitam  esse  meminisse:  posse, 
quern  oderit,  absolvere,  quern  non  oderit,  condemna- 
re:  et  semper,  non  quid  ipse  velit,  sed  quid  lex  et 
religio  cogat,  cogitare;  animadvertere,  qua  lege  reus 
citetur,  de  quo  reo  cognoscat,  quae  res  in  quaestione 
versetur.  Quum  haec  sunt  videnda,  turn  vero  illud 
est  hominis  magni,  iudices,  atque  sapientis,  quum 
illam  iudicandi  caussa  tabellam  sumpserit,  non  se 
reputare  solum  esse,  neque  sibi,  quodcumque  concu- 
pierit ,  licere ;  sed  habere  in  consilio  legem ,  religio- 
nem,  aequitatem,  fidem:  libidinem  autem,  odium, 
invidiam,  metum,  cupiditatesque  omnes  amovere; 
maximique  aestimare  conscientiam  mentis  suae,  quam 
ab  diis  immortalibus  accepimus,  quae  a  nobis  divelli 
non  potest:  quae  si  optimorum  consiliorum  atque  fa- 
ctorum  testis  in  omni  vita  nobis  erit,  sine  ullo  metu 
et  summa  cum  honestate  vivemus.  160.  Haec  si  T. 
Attius  aut  cognovisset  aut  cogitasset :  profecto  ne  co- 
natus  quidem  esset  dicere,  id  quod  multis  verbis 
egit,  iudicem,  quod  ei  videatur,  statuere,  et  non  de- 
vinctum  legibus  esse  oportere.  Quibus  de  rebus  mihi 
pro  Cluentii  voluntate  nimium,  pro  reipublicae  di- 
gmtate  paruin,  pro  vestra  prudentia  satis  dixisse  vi- 
deor.  Reliqua  perpauca  sunt,  quae  quia  vestrae  quae- 
stionis  erant,  idcirco  illi  statuerunt  fingenda  esse  sibi 
et  proferenda,  ne  omnium  turpissimi  reperirentur,  si 
in  iudicium  nihil  praeter  invidiam  attulissent. 

LIX.  Atque  ut  existimetis ,  necessario  me  de  his 
rebus,  de  quibus  iam  dixerim,  pluribus  egisse  ver¬ 
bis,  attendite  reliqua.  Profecto  intelligetis,  ea,  quae 
paucis  demonstrari  potuerint,  brevissime  esse  de- 
fensa. 

161.  Cn.  Deci[di]o  Samniti,  ei,  qui  proscriptus 
est,  iniuriam  in  calamitate  eius  ab  huius  familia  fa- 

ctam  esse  dixistis.  Ab  nullo  ille  liberalius,  quara  a  i 
Cluentio,  tractatus  est.  Huius  ilium  opes  in  rebus  j 
eius  incommodissimis  sublevarunt.  Atque  hoc  quum 
ipse,  turn  omnes  eius  amici  necessariique  cognorunt. 
Ancharii  et  Paceni  pastoribus  huius  villicos  vim  et 
manus  attulisse.  Quum  quaedam  in  collibus  (ut  so- 
let)  controversia  pastorum  esset  orta,  Aviti  villici 
rem  domini  et  privatam  possessionem  defenderunt. 
Quum  esset  expostulatio  facta,  caussa  illis  demon¬ 
strata,  sine  iudicio  controversiaque  discessum  est. 
162.  P.  Aelii  testamento  propinquus  exheredatus 
quum  esset,  heres  hie  alienior  institutus  est.  P.  Ae- 
lius  Aviti  merito  fecit:  neque  hie  in  testamento  fa- 
ciendo  interfuit:  idque  testamentum  ab  huius  inimi- 
co  Oppianico  est  obsignatum.  Florio  legatum  ex  te¬ 
stamento  infitiatum  esse.  Non  est  ita.  Sed  quum  H-S 
xxx  scripta  essent ,  pro  H-S  ccc ,  neque  ei  satis  cau- 
tum  videretur,  voluit  eum  aliquid  acceptum  referre 
liberalitati  suae.  Primo  deberi  negavit :  post  sine  con¬ 
troversia  solvit.  Caelii  cuiusdam  Samnitis  uxorem 
post  bellum  ab  hoc  esse  repetitam.  Mulierem  quum 
emisset  de  sectoribus :  quo  tempore  earn  primum  li- 
beram  esse  audivit,  sine  iudicio  reddidit  Caelio.  163. 
Ennium  esse  quemdam,  cuius  bona  teneat  Avitus. 
Est  hie  Ennius  egens  quidam,  calumniator,  mercena- 
rius  Oppianici,  qui  permultos  annos  quievit :  deinde 
aliquando  cum  servis  Aviti  furti  egit:  nuper  ab  ipso 
Avito  petere  coepit.  Hie  illo  privato  iudicio,  (mihi 
credite,)  nobis  iisdem  fortasse  patronis,  calumniam 
non  effugiet.  Atque  etiam,  ut  nobis  renuntiatur,  ho- 
minem,  multorum  hospitem,  A.  Binnium  quemdam, 
cauponem  de  via  Latina,  subornatis,  qui  sibi  a  Cluen¬ 
tio  servisque  eius  in  taberna  sua  manus  allatas  esse 
dicat.  Quo  de  homine  nihil  etiam  nunc  dicere  nobis 
est  necesse.  Si  invitaverit,  id  quod  solet,  sic  homi- 
nem  accipiemus ,  ut  moleste  ferat  se  de  via  decessis- 
se.  164.  Habetis,  iudices,  quae  in  totam  vitam  de 
moribus  A.  Cluentii,  quem  illi  invidiosum  reum  vo- 
lunt  esse,  annos  octo  meditati  accusatores  college- 
runt.  Quam  levia  genere  ipso!  quam  falsa  re!  quam 
brevia  responsu  !  LX.  Cognoscite  nunc  id,  quod  ad 
vestrum  iusiurandum  pertinet,  quod  vestri  iudicii 
est,  quod  vobis  oneris  imposuit  ea  lex,  qua  coacti 
hue  convenistis,  de  criminibus  veneni:  ut  omnes  in- 
telligant,  quam  paucis  verbis  haec  caussa  perorari 
potuerit,  et  quam  multa  a  me  dicta  sint,  quae  ad  hu- 
i us  voluntatem  maxime,  ad  vestrum  iudicium  mini- 
me  pertinerent. 

165.  Obiectum  est,  C.Vibium  Cappadocem  ab  hoc 
A.  Cluentio  veneno  esse  sublatum.  Opportune  adest 
homo  summa  fide  et  omni  virtute  praeditus,  L.  Plae- 
torius,  senator,  qui  illius  Cappadocis  hospes  fuit  et 
familiaris.  Apud  hunc  ille  Romae  habitavit,  apud 
hunc  ae^rotavit,  huius  domi  est  mortuus.  At  heres 
est  Cluentius.  Intestatum  dico  esse  mortuum,  posses- 
sionemque  eius  bonorum ,  ex  praetoris  edicto,  huic, 
illius  sororis  filio,  adolescenti  pudentissimo  et  in  pri- 
mis  honesto,  equiti  Romano  datam,  Numerio  Cluen¬ 
tio,  quem  videtis. 

166.  Alterum  veneficii  crimen,  Oppianico  huic 
adolescenti,  quum  eius  in  nuptiis,  more  Larinatium, 
multitudo  hominum  pranderet,  venenum  Aviti  con- 
silio  paratum:  id  quum  daretur  in  mulso,  Balbutium 
quemdam,  eius  familiarem,  intercepisse,  bibisse  sta- 
timque  esse  mortuum.  Hoc  ego  si  sic  agerem,  tam- 
quam  mihi  crimen  esset  diluendum,  haec  pluribus 
verbis  dicerem,  quae  nunc  paucis  percurrit  oratio 


mea.  167.  Quid  umquam  Avitus  in  se  admisit,  ut 
hoc  tantum  ab  eo  facinus  non  abhorrere  videatur? 
quid  autem  magno  opereOppianicum  metuebat,  quum 
ille  verbum  omnino  in  hac  ipsa  caussa  nullum  facere 
potuerit,  huic  autem  accusatores,  matre  viva,  deesse 
non  possent?  quod  iam  intelligetis.  An  ut  de  caussa 
eius  periculi  nihil  decederet,  ad  caussam  novum  cri¬ 
men  accederet?  Quod  autem  tempus  veneni  dandi  il¬ 
lo  die?  in  ilia  frequentia?  per  quem  porro  datum? 
unde  sumptum?  quae  deinde  interceptio  poculi?  cur 
non  de  integro  autem  datum?  Multa  sunt,  quae  dici 
possunt:  sed  non  committam,  ut  videar  non  dicendo 
voluisse  dicere.  Res  enim  iam  se  ipsa  defendit.  168. 
Nego,  ilium  adolescentem,  quem  statim  epoto  poculo 
mortuum  esse  dixistis,  omnino  illo  die  esse  mortuum. 
Magnum  et  impudens  mendacium.  Perspicite  cetera. 
Dico,  ilium,  quum  ad  illud  prandium  crudior  venis- 
set,  et,  ut  aetas  ilia  fert,  sibi  tamen  non  pepercisset, 
aliquot  dies  aegrotasse,  et  ita  esse  mortuum.  Quis 
huic  rei  testis  est?  Idem,  qui  sui  luctus,  pater;  pa¬ 
ter,  inquam,  illius  adolescentis :  quem,  propter  animi 
dolorem ,  pertenuis  suspicio  potuisset  ex  illo  loco  te- 
stem  in  A.  Cluentium  constituere:  is  hunc  suo  testi— 
monio  sublevat.  Quod  recita.  Tu  autem,  nisi  mole- 
stum  est,  paullisper  exsurge;  perfer  hunc  dolorem 
commemorationis  necessariae:  in  qua  egodiutius  non 
morabor,  quoniam,  quod  fuit  viri  optimi,  fecisti,  uti 
ne  cui  innocenti  maeror  tuus  calamitatem  et  falsum 
crimen  afferret.  testimonium  balbutiipatris. 

LXI.  169.  Unum  etiam  mihi  reliquum  eiusmodi 
crimen  est,  iudices,  ex  quo  illud  perspicere  possitis, 
quod  a  me  initio  orationis  meae  dictum  est :  quidquid 
mali  per  hos  annos  A.  Cluentius  viderit,  quidquid 
hoc  tempore  habeat  sollicitudinis  ac  negotii,  id  omne 
a  matre  esse  conflatum.  Oppianicum  veneno  necatum 
esse,  quod  ei  datum  sit  in  pane  per  M.  Asellium  quem¬ 
dam  ,  familiarem  illius,  idque  Aviti  consilio  factum 
esse,  dicitis.  In  quo  primum  illud  quaero,  quae  caus¬ 
sa  Avito  fuerit,  cur  interficere  Oppianicum  vellet. 
Inimicitias  enim  inter  ipsos  fuisse  confiteor,  sed  ho¬ 
mines  inimicos  suos  morte  affici  volunt,  vel  quod 
metuunt,  vel  quod  oderunt.  170.  Quo  tandem  igitur 
Avitus  metu  adductus,  tantum  in  se  facinus  suscipere 
conatus  est?  quid  erat,  quod  iam  Oppianicum,  poena 
affectum  pro  maleficiis,  eiectum  e  civitate,  quisquam 
timeret?  quid  metuebat?  ne  oppugnaretur  a  perdito? 
an  ne  accusaretur  a  condemnato?  an  ne  exsulis  testi- 
monio  laederetur?  Si  autem,  quod  oderat  Avitus,  id- 
circo  ilium  vita  frui  noluit:  adeone  erat  stultus,  ut 
illam,  quam  turn  ille  vivebat,  vitam  esse  arbitraretur, 
damnati,  exsulis,  deserti  ab  omnibus?  quem  propter 
animi  importunitatem  nemo  recipere  tecto,  nemo  au- 
dire,  nemo  alloqui,  nemo  respicere  vellet?  Huius  igi¬ 
tur  vitae  Avitus  invidebat?  171.  Hunc  si  acerbe  et 
penitus  oderat,  non  eum  quam  diutissime  vivere  vel- 
le  debebat?  huic  mortem  maturabat  inimicus ,  quod 
illi  unum  in  malis  perfugium  erat  calamitatis?  Qui, 
si  quid  animi  ac  virtutis  habuisset,  (ut  multi  saepe 
fortes  viri  in  eiusmodi  dolore,)  mortem  sibi  ipsecon- 
scisset:  huic  quamobrem  id  vellet  inimicus  offerre, 
quod  ipse  sibi  optare  deberet?  Nam  nunc  quidem  quid 
tandem  illi  mali  mors  attulit?  nisi  forte  ineptiis  ac 
fabulis  ducimur,  ut  existimemus,  ilium  apud  inferos 
impiorum  supplicia  perferre,  ac  plures  illic  offendisse 
inimicos,  quam  hie  reliquisse:  a  socrus,  ab  uxorum, 
a  fratris,  a  liberum  poenis  actum  esse  praecipitem  in 
sceleratorum  sedem  atque  regionem.  Quae  si  falsa 

sunt,  id  quod  omnes  intelligunt,  quid  ei  tandem  aliud 
mors  eripuit  praeter  sensum  doloris?  LXII.  172.  Age 
vero,  venenum  per  quem  datum?  per  M.  Asellium. 
Quid  huic  cum  Avito?  nihil:  atque  adeo,  quod  ille 
Oppianico  familiarissime  est  usus,  potius  etiam  si- 
multas.  Eine  igitur,  quem  sibi  offensiorem,  Oppiani¬ 
co  familiarissimum  sciebat  esse,  potissimum  et  suum 
seel  us  et  illius  periculum  committebat?  Cur  deinde 
tu,  qui  pietate  ad  accusandum  excitatus  es,  hunc 
Asellium  esse  inultum  tamdiu  sinis?  cur  non  Aviti 
exemplo  usus  es ,  ut  per  ilium ,  qui  attulisset  vene¬ 
num,  de  hoc  praeiudicaretur?  173.  Iam  vero  illud 
quam  non  probabile,  quam  inusitatum,  iudices,  quam 
novum,  in  pane  datum  venenum!  Faciliusne  potuit, 
quam  in  poculo?  latius  potuit,  abditum  aliqua  in  par¬ 
te  panis,  quam  si  totum  colliquefactum  in  potione  es- 
set?  celerius  potuit  comestum,  quam  epotum,  in  venas 
atque  in  omnes  partes  corporis  permanare?  facilius 
fallere  in  pane  (si  esset  animadversum)  quam  in  po¬ 
culo,  quum  ita  confusum  esset,  ut  secerni  nullo  mo- 
do  posset?  At  repentina  morte  periit.  174.  Quod  si 
esset  ita  factum,  tamen  ea  res  propter  multorum  eius- 
modi  mortem  satis  firmam  veneni  suspicionem  non 
haberet.  Si  esset  suspiciosum,  tamen  ad  alios  potius, 
quam  ad  Avitum  pertineret.  Verum  in  eo  ipso  homi¬ 
nes  impudentissime  mentiuntur.  Id  ut  intelligatis ,  et 
mortem  eius,  et,  quemadmodum  post  mortem  in  Avi¬ 
tum  sit  crimen  a  matre  quaesitum,  cognoscite. 

175.  Quum  vagus  et  exsul  erraret,  atque  undique 
exclusus  Oppianicus,  in  Falernum  se  ad  C.  Quinti- 
lium  contulisset:  ibi  primum  in  morbum  incidit,  ac 
satis  vehementer  diuque  aegrotavit.  Quum  esset  una 
Sassia,  et  Statio  Albio  quodam  colono,  homine  valen- 
te,  qui  simul  esse  solebat,  familiarius  uteretur,  quam 
vir  dissolutissimus ,  incolumi  fortuna,  pati  posset,  et 
ius  illud  matrimonii  castum  atque  legitimum  damna- 
tione  viri  sublatum  arbitraretur :  Nicostratus  quidam, 
fidelis  Oppianici  servulus,  percuriosus  et  minime 
mendax,multa  dicitur  renuntiare  domino  solitus  esse. 
Interea  Oppianicus  quum  iam  convalesceret,  neque 
in  Falerno  improbitatem  coloni  diutius  ferre  posset, 
et  hue  ad  Urbem  profectus  esset,  (solebat  enim  extra 
portam  aliquid  habere  conducti,)  cecidisse  ex  equo 
dicitur,  et  homo  infirma  valetudine  latus  otlendisse 
vehementer,  et,  posteaquam  ad  Urbem  cum  febri  ve- 
nerit,  paucis  diebus  esse  mortuus.  Mortis  ratio,  iu¬ 
dices,  eius  modi  est,  ut  aut  nihil  habeat  suspicionis, 
aut,  si  quid  habet,  id  intra  parietes  in  domestico  sce- 
lere  versetur.  LXIII.  176.  Post  mortem  eius  Sassia 
statim  moliri  nefaria  mulier  coepit  insidias  filio :  quae- 
stionem  habere  de  viri  morte  constituit.  Emit  de  A. 
Rupilio,  quo  erat  usus  Oppianicus  medico,  Stratonem 
quemdam,  quasi  ut  idem  faceret,  quod  Avitus  in 
emendo  Diogene  fecerat.  De  hoc  Stratone  et  de  Ascla 
quodam  servo  suo  quaesituram  esse  dixit.  Praeterea 
servum  ilium  Nicostratum,  quem  nimium  loquacem 
fuisse  ac  nimium  domino  fidelem  arbitrabatur,  ab  hoc 
adolescente  Oppianico  in  quaestionem  postulavit. 
Hie  quum  esset  illo  tempore  puer,  et  ilia  quaestio  de 
patris  sui  morte  constitui  diceretur:  etsi  ilium  ser¬ 
vum  et  sibi  benevolum  esse  et  patri  fuisse  arbitraba¬ 
tur;  nihil  tamen  est  ausus  recusare.  Advocantur 
amici  et  hospites  Oppianici  et  ipsius  mulieris  multi, 
homines  honesti  atque  omnibus  rebus  ornati.  Tor- 
mentis  omnibus  vehementissimis  quaeritur.  Quum 
essent  animi  servorum  et  spe  et  metu  tentati ,  ut  ali¬ 
quid  in  quaestione  dicerent:  tamen  (ut  arbitror)  au- 


ctoritate  advocatorum  et  vi  tormentorum  adducti,  in 
veritate  manserunt,  neque  se  quidquam  scire  dixe- 
runt.  177.  Quaestio  illo  die  de  amicorum  sententia 
dimissa  est.  Satis  longo  intervallo  post  iterum  advo¬ 
cantur.  Habetur  de  integro  quaestio:  nulla  vis  tor¬ 
mentorum  acerrimorum  praetermitlitur :  aversari  ad- 
vocati  et  iam  vix  ferre  posse ,  furere  crudelis  atque 
importuna  mulier,  sibi  nequaquam,  ut  sperasset,  ea, 
quae  cogitasset,  procedere.  Quum  iam  tor  tor  atque 
essent  tormenta  ipsa  defessa,  neque  tamen  ilia  finem 
facere  vellet :  quidam  ex  advocatis,  homo  et  honori- 
bus  populi  ornatus  et  summa  virtute  praeditus ,  in- 
telligere  se  dixit,  non  id  agi,  ut  verum  inveniretur, 
sed  ut  aliquid  falsi  dicere  cogerentur.  Hoc  postquam 
ceteri  comprobarunt,  ex  omnium  sententia  constitu- 
tum  est,  satis  videri  esse  quaesitum.  178.  Redditur 
OppianicoNicostratus,  Larinum  ipsa  proficiscitur  cum 
suis,  maerens,  quod  iam  certe  incolumem  filium  fore 
putabat ,  ad  quem  non  modo  verum  crimen ,  sed  ne 
ficta  quidem  suspicio  perveniret,  et  cui  non  modo 
aperta  inimicorum  oppugnatio,  sed  ne  occultae  qui¬ 
dem  matris  insidiae  nocere  potuissent.  Larinum  post¬ 
quam  venit:  quae  a  Stratone  illo  venenum  anteaviro 
suo  datum ,  sibi  persuasum  esse  simulasset ,  instru- 
ctam  ei  continuo  et  ornatam  Larini  medicinae  exer- 
cendae  caussa  tabernam  dedit.  LXIY.  Unum ,  alte- 
rum,  tertium  annum  Sassia  quiescebat,  ut  velle  at¬ 
que  optare  aliquid  calamitatis  filio  potius,  quam  id 
struere  et  moliri  videretur.  179.  Turn  interim  Hor- 
tensio,  Metello  consulibus,  ut  huncOppianicum,  aliud 
agentem  ac  nihil  eiusmodi  cogitantem,  ad  hanc  accu- 
sationem  detraheret,  invito  despondit  ei  filiam  suam, 
illam ,  quam  ex  genero  susceperat ,  ut  eum ,  nuptiis 
alligatum  simul  et  testamenti  spe  devinctum ,  posset 
habere  in  potestate.  Hoc  ipso  fere  tempore  Strato  ille 
medicus  domi  furtum  fecit  et  caedem  eiusmodi. 
Quum  esset  in  aedibus  armarium,  in  quo  sciret  esse 
nummorum  aliquantum  et  auri :  noctu  duos  conservos 
dormientes  occidit  in  piscinamque  deiecit:  ipse  ar- 
marii  fundum  exsecuit,  et  H-S.  **  et  auri  quinque 
pondo  abstulit,  uno  ex  servis  puero  non  grandi  con- 
scio.  180.  Furto  postridie  cognito,  omnis  suspicio  in 
eos  servos,  qui  non  comparebant,  commovebatur. 
Quum  exsectio  ilia  fundi  in  armario  animadvertere- 
tur,  quaerebant  homines,  quonam  modo  fieri  potuis- 
set.  Quidam  ex  amicis  Sassiae  recordatus  est,  se  nu- 
per  in  auctione  quadam  vidisse  in  rebus  minutis  ad- 
uncam  ,  ex  omni  parte  dentatam  et  tortuosam  venire 
serrulam,  qua  illud  potuisse  ita  circumsecari  videre¬ 
tur.  Ne  multa :  perquiritur  a  coactoribus :  invenitur 
ea  serrula  ad  Stratonem  pervenisse.  Hoc  initio  suspi¬ 
cionis  orto,  et  aperte  insimulato  Stratone,  puer  ille 
conscius  pertimuit:  rem  omnem  dominae  indicavit, 
homines  in  piscina  inventi  sunt,  Strato  in  vincula 
coniectus  est,  atque  etiam  in  taberna  eius  nummi, 
nequaquam  omnes ,  reperiuntur .  181.  Constituitur 

quaestio  de  furto.  Nam  quid  quisquam  suspicari  aliud 
potest?  An  hoc  dicitis?  armario  expilato,  pecunia  ab- 
lata,  non  omni  recuperata ,  occisis  hominibus,  insti- 
tutam  esse  quaestionem  de  morte  Oppianici?  cui  pro- 
batis?  quid  est,  quod  minus  veri  simile  proferre  po- 
tuistis?  Deinde,  ut  omittam  cetera,  triennio  post  mor¬ 
tem  Oppianici  de  eius  morte  quaerebatur.  Atque 
etiam  incensa  odio  pristino  Nicostratum  eumdem  il¬ 
ium  turn  sine  caussa  in  quaestionem  postulavit.  Op¬ 
pianicus  primo  recusavit.  Posteaquam  ilia,  abductu- 
ram  se  filiam,  mutaturam  esse  testamentum ,  mina- 

retur;  mulieri  crudelissimae  servum  fidelissimum, 
non  in  quaestionem  tulit,  sed  plane  ad  supplicium 
dedit.  LXV.  182.  Post  triennium  igitur  agitata  deni- 
que  quaestio  de  viri  morte  habebatur :  et  de  quibus 
servis  habebatur?  Nova,  credo,  res  obiecta,  novi  qui- 
dam  homines  in  suspicionem  vocati  sunt?  De  Strato- 
ne  et  de  Nicostrato.  Quid?  Romae  quaesitum  de  istis 
hominibus  non  erat?  Itane  tandem  mulier  iam  non 
morbo,  sed  scelere  furiosa?  quum  quaestionem  ha- 
buisset  Romae,  quum  de  T.  Annii,  L.  Rutilii,  P.  Sa- 
turii  et  ceterorum  honestissimorum  virorum  sententia 
constitutum  esset,  satis  quaesitum  videri:  eadem  de 
re  triennio  post,  iisdem  de  hominibus,  nullo  adhibi- 
to ,  non  dicam  viro  (ne  colonum  forte  abfuisse  dica- 
tis)  sed  bono  viro ,  in  filii  caput  quaestionem  habere 
conata  es.  183.  An  hoc  dicitis?  mihi  enim  venit  in 
mentem,  quid  dici  posset,  tametsi  ab  hoc  non  esset 
dictum :  quum  haberetur  de  furto  quaestio,  Stratonem 
aliquid  de  veneno  esse  confessum.  Hoc  uno  modo, 
iudices ,  saepe  multorum  improbitate  depressa  veri- 
tas  emergit,  et  innocentiae  defensio  interclusa  respi- 
rat,  quod  authi,  qui  ad  fraudem  callidi  sunt,  non 
tantum  audent,  quantum  excogitant:  aut  illi,  quorum 
eminet  audacia  atque  proiecta  est,  a  consiliis  malitiae 
deseruntur.  Quod  si  aut  confidens  astutia,  aut  callida 
esset  audacia,  vix  ullo  obsisti  modo  posset.  Utrum 
furtum  factum  non  est?  at  nihil  clarius  Larini  fuit. 
An  ad  Stratonem  suspicio  non  perlinuit?  at  is  et  ex 
serrula  insimulatus,  et  a  puero  conscio  est  indicatus. 
An  id  actum  non  est  in  quaerendo?  Quae  fuit  igitur 
alia  caussa  quaerendi?  an,  —  id  quod  dicendum  vo- 
bis  est,  et  quod  turn  Sassia  dictitavit,  quum  de  furto 
quaereretur,  —  turn  Strato  iisdem  in  tormentis  dixit 
de  veneno.  184.  En  hoc  illud  est,  quod  ante  dixi: 
mulier  abundat  audacia ,  consilio  et  ratione  deficitur. 
Nam  tabellae  quaestionis  plures  proferuntur,  quae 
recitatae  vobisque  editae  sunt ,  illae  ipsae ,  quas  turn 
obsignatas  esse  dixit  :  in  quibus  tabellis  de  furto  lit— 
tera  nulla  invenitur.  Non  venit  in  mentem ,  primam 
orationem  Stratonis  conscribere  de  furto,  post  aliquid 
adiungere  dictum  de  veneno,  quod  non  percunctatio- 
ne  quaesitum,  sed  dolore  expressum  videretur.  Quae¬ 
stio  de  furto  est,  veneni  iam  suspicio  superiore  quae- 
stione  sublata ;  quod  ipsum  haec  eadem  mulier  indi¬ 
carat:  quae  ut  Romae  de  amicorum  sententia  statue- 
rat  satis  esse  quaesitum ,  postea  per  triennium  maxi- 
me  ex  omnibus  servis  Stratonem  ilium  dilexerat,  in 
honore  habuerat,  commodis  omnibus  affecerat.  185. 
Quum  igitur  de  furto  quaereretur,  et  eo  furto,  quod 
ille  sine  controversia  fecerat:  turn  ille  de  eo,  quod 
quaerebatur,  verbum  nullum  fecit?  De  veneno  statim 
dixit?  de  furto,  si  non  eo  loco,  quo  debuit,  ne  in  ex¬ 
trema  quidem  aut  media,  aut  in  aliqua  denique  parte 
quaestionis  verbum  fecit  ullum?  LXVI.  Iam  videtis, 
illam  nefariam  mulierem,  iudices,  eadem  manu,  qua, 
si  detur  potestas,  interficere  filium  cupiat,  hanc  fictam 
quaestionem  conscripsisse.  Atque  istam  ipsam  quae¬ 
stionem,  dicite,  quis  obsignarit?  Unum  aliquem  no¬ 
minate.  Neminem  reperietis,  nisi  forte  eiusmodi  ho- 
minem,  quem  ego  proferri  malim,  quam  neminem 
nominari.  186.  Quid  ais,  T.  Atti?  Tu  periculum  ca¬ 
pitis,  tu  indicium  sceleris,  tu  fortunas  alterius  litte- 
ris  conscriptas  in  iudicium  afferes,  neque  earum  au- 
ctoritatem  litterarum,  neque  obsignatorem  neque  te- 
stem  ullum  nominabis?  et,  quam  tu  pestem  innocen- 
tissimo  filio  ex  matris  sinu  deprompseris,  hanc  hi  ta¬ 
les  viri  comprobabunt?  Esto:  in  tabellis  nihil  est au- 


ctoritatis.  Quid?  ipsa  quaestio  iudicibus :  quid?  ami- 
cis  hospitibusque  Oppianici,  quos  adhibuerat  antea: 
quid?  huic  tandem  ipsi  tempori  cur  non  reservata 
est?  Quid  istis  hominibus  factum  est,  Stratone  et  Ni¬ 
costrato?  187.  Quaero  abs  te,  Oppianice,  servo  tuo 
Nicostrato  quid  factum  esse  dicas :  quem  tu ,  quum 
hunc  brevi  tempore  accusaturus  esses,  Romam  dedu- 
cere,  dare  potestatem  indicandi,  incolumem  denique 
servare  quaestioni,  servare  his  iudicibus,  servare 
huic  tempori  debuisti.  Nam  Stratonem  quidem,  iu¬ 
dices  ,  in  crucem  esse  actum  exsecta  scitote  lingua  : 
quod  nemo  est  Larinatium  qui  nesciat.  Timuit  mu¬ 
lier  amens  non  suam  conscientiam ,  non  odium  mu- 
nicipum,  non  famam  omnium :  sed,  quasi  non  omnes 
eius  sceleris  testes  essent  futuri ,  sic  metuit ,  ne  con- 
demnaretur  extrema  servuli  voce  morientis. 

188.  Quod  hoc  portentum,  dii  immortales?  quod 
tantum  monstrum  in  ullis  locis?  quod  tarn  infestum 
scelus  et  immane,  aut  unde  natum  esse  dicamus?  Iam 
enim  videtis  profecto,  iudices,  non  sine  necessariis 
me  ac  maximis  caussis,  principio  orationis  meae  de 
matre  dixisse.  Nihil  est  enim  mali,  nihil  sceleris, 
quod  ilia  non  ab  initio  filio  voluerit,  optaverit,  cogi- 
taverit,  effecerit.  Mitto  illam  primam  libidinis  iniu- 
riam ,  mitto  nefarias  generi  nuptias ,  mitto  cupiditate 
matris  expulsam  ex  matrimonio  filiam;  quae  non- 
dum  ad  huiusce  vitae  periculum,  sed  ad  commune 
familiae  dedecus  pertinebant.  Nihil  de  alteris  Oppia¬ 
nici  nuptiis  queror :  quarum  ilia  quum  obsides  filios 
ab  eo  mortuos  accepisset,  turn  denique  in  familiae 
luctum  atque  in  privignorum  funus  nupsit.  Prae- 
tereo,  quod,  A.  Aurium  Melinum,  cuius  ilia  quondam 
socrus,  paullo  ante  uxor  fuisset,  quum  Oppianici  esse 
opera  proscriptum  occisumque  cognosceret,  earn  sibi 
domum  sedemque  coniugii  delegit,  in  qua  quotidie 
superioris  viri  mortis  indicia  et  spolia  fortunarum  vi- 
deret.  189.  Illud  primum  queror,  de  illo  scelere, 
quod  nunc  denique  patefactum  est,  Fabriciani  vene¬ 
ni:  quod  iam  turn  recens  suspiciosum  ceteris,  huic 
incredibile,  nunc  vero  apertum  iam  omnibus  ac  ma- 
nifestum  videtur.  Non  est  profecto  de  illo  veneno  ce- 
lata  mater :  nihil  est  ab  Oppianico  sine  consilio  mu- 
lieris  cogitatum :  quod  ni  esset ,  certe  postea,  depre- 
hensa  re,  non  ilia  ut  ab  improbo  viro  discessisset, 
sed  ut  a  crudelissimo  hoste  fugisset,  domumque  il¬ 
lam  in  perpetuum,  scelere  omni  affluentem,  reliquis- 
set.  190.  Non  modo  id  non  fecit,  sed  ab  illo  tempore 
nullum  locum  praetermisit,  in  quo  non  strueret  insi- 
dias  aliquas,  ac  dies  omnes  ac  noctes  tota  mente  ma¬ 
ter  de  pernicie  filii  cogitaret.  Quae  primum  ut  istum 
confirmaret  Oppianicum  accusatorem  filio  suo,  donis, 
muneribus,  collocatione  filiae,  spe  hereditatis  obstrin- 
xit.  LXYII.  Itaque  apud  ceteros,  novis  inter  propin- 
quos  susceptis  inimicitiis,  saepe  fieri  divortia  atque 
affinitatum  discidia  videmus:  haec  mulier  satis  fir- 
mum  accusatorem  filio  suo  fore  neminem  putavit,  nisi 
qui  in  matrimonium  sororem  eius  ante  duxisset.  Ce- 
teri  novis  affinitatibus  adducti  veteres  inimicitias  sae¬ 
pe  deponunt:  ilia  sibi  ad  confirmandas  inimicitias  af- 
finitatis  coniunctionem  pignori  fore  putavit.  191.  Ne¬ 
que  in  eo  solum  diligens  fuit,  ut  accusatorem  filio 
suo  compararet:  sed  etiam  cogitavit,  quibus  eum  re¬ 
bus  armaret.  Hinc  enim  illae  sollicitationes  servorum 
et  minis  et  promissis,  hinc  illae  infinitae  crudelissi- 
maeque  de  morte  Oppianici  quaestiones:  quibus 
finem  aliquando  non  mulieris  modus,  sed  amicorum 
auctoritas  fecit.  Ab  eodem  scelere  illae  triennio  post 

habitae  Larini  quaestiones :  eiusdem  amentiae  falsae 
conscriptiones  quaestionum:  ex  eodem  furore  etiam 
ilia  conscelerata  exsectio  linguae :  totius  denique  hu- 
ius  ab  ilia  est  et  inventa  et  adornata  comparatio  cri- 
minis.  192.  Atque  his  rebus  quum  instructum  accu- 
satorem  filio  suo  Romam  misisset:  ipsa  paullisper 
conquirendorum  et  conducendorum  testium  caussa 
Larini  est  commorata :  postea  autem ,  quum  appro- 
pinquare  huius  iudicium  ei  nuntiatum  est,  confestim 
hue  advolavit,  ne  aut  accusatoribus  diligentia  aut  pe- 
cunia  testibus  deesset,  aut  ne  forte  mater  hoc  sibi 
optatissimum  spectaculum  huius  sordium  atque  lu- 
ctus  et  tanti  squaloris  amitteret.  LXYIII.  Iam  vero 
quod  iter  Romam  eius  mulieris  fuisse  existimatis? 
(quod  ego,  propter  vicinitatem  Aquinatium  et  Vena- 
franorum,  ex  multis  audivi  et  comperi :)  quos  concur- 
sus  in  his  oppidis?  quantos  et  virorum  et  mulierum 
gemitus  esse  factos?  mulierem  quamdam  Larino,  at¬ 
que  illam  usque  a  mari  supero  Romam  proficisci, 
cum  magno  comitatu  et  pecunia,  quo  facilius  circum- 
venire  iudicio  capitis  atque  opprimere  filium  possit. 

193.  Nemo  erat  illorum,  paene  dicam,  quin  expian- 
dum  ilium  locum  esse  arbitraretur ,  quacumque  ilia 
iter  fecisset;  nemo,  quin  terram  ipsam  violari,  quae 
mater  est  omnium,  vestigiis  consceleratae  matris  pu- 
taret.  Itaque  nullo  in  oppido  consistendi  potestas  ei 
fuit :  nemo  ex  tot  hospitibus  inventus  est ,  qui  non 
contagionem  aspectus  fugeret.  Nocti  se  potius  ac  so- 
litudini,  quam  ulli  aut  urbi  aut  hospiti  committebat. 

194.  Nunc  vero  quid  agat,  quid  moliatur,  quid  deni¬ 
que  quotidie  cogitet,  quem  ignorare  nostrum  putat? 
Quos  appellant,  quibus  pecuniam  promiserit,  quorum 
fidem  pretio  labefactare  conata  sit,  tenemus.  Quin 
etiam  nocturna  sacrificia ,  quae  putat  occultiora  esse, 
sceleratasque  eius  preces  et  nefaria  vota  cognovimus : 
quibus  ilia  etiam  deos  immortales  de  suo  scelere  te- 
statur,  neque  inlelligit,  pietate  et  religione  et  iustis 
precibus  deorum  mentes ,  non  contaminata  supersti- 
tione,  neque  ad  scelus  perficiendum  caesis  hostiis 
posse  placari.  Cuius  ego  furorem  atque  crudelitatem 
deos  immortales  a  suis  aris  atque  templis  aspernatos 
esse  confido. 

LXIX.  1 95.  Yos,  iudices,  quos  huic  A.  Cluentio 
quosdam  alios  deos  ad  omne  vitae  tempus  fortuna 
esse  voluit,  huius  importunitatem  matris  afiliicapite 
depellite.  Multi  saepe  in  iudicando  peccata  liberum 
parentum  misericordiae  concesserunt:  vos  ne  huius 
honestissime  actam  vitam  matris  crudelitati  condone- 
tis,  rogamus,  praesertim  quum  ex  altera  parte  totum 
municipium  videre  possitis.  Omnes  scitote,  iudices, 
(incredibile  dictu  est,  sed  a  me  verissime  dicitur,) 
omnes  Larinates,  qui  valuerunt,  venisse  Romam,  ut 
hunc  studio  frequentiaque  sua,  quantum  possent,  in 
tanto  eius  periculo  sublevarent.  Pueris  illud  hoc  tem¬ 
pore  et  mulieribus  oppidum  scitote  esse  traditum, 
idque  in  praesentia,  communi  Italiae  pace,  domesti- 
cis  copiis  esse  tutum.  Quos  tamen  ipsos  aeque  et  eos, 
quos  praesentes  videtis,  huius  exspectatio  iudicii 
dies  noctesque  sollicitat.  196.  Non  illi  vos  de  unius 
municipis  fortunis  arbitrantur,  sed  de  totius  munici- 
pii  statu,  dignitate,  commodisque  omnibus  sententias 
esse  laturos.  Summa  est  enim,  iudices,  hominis  in 
communem  municipii  rem  diligentia,  in  singulos  mu- 
nicipes  benignitas,  in  omnes  homines  iustitia  et  fides. 
Praeterea  nobilitatem  illam  inter  suos,  locumque  a 
maioribus  traditum  sic  tuetur,  ut  maiorum  gravita- 
tem,  constantiam,  gratiam,  liberalitatem  assequatur.  I 


Itaque  iis  eum  verbis  publice  laudant,  ut  non  solum 
testimonium  suum  iudiciumque  significent,  verum 
etiam  curam  animi  ac  dolorem.  Quae  dum  laudatio 
recitatur,  vos  quaeso,  qui  earn  detulistis,  assurgite. 
Laudatio  cluentii,  ex  decurionum  larinatium 
decreto.  197.  Ex  lacrimis  horum,  iudices,  existi- 
mare  potestis ,  omnes  haec  decuriones  decrevisse  la- 
crimantes.  Age  vero,  vicinorum  quantum  studium, 
quam  incredibilis  benevolentia,  quanta  cura  est !  Non 
illi  in  libellis  laudationum  decreta  miserunt,  sed  ho¬ 
mines  honestissimos,  quos  nossemus,  omnes  hue  fre- 
quentes  ade^e  et  hunc  praesentes  laudare  voluerunt. 
Adsunt  Frentani,  homines  nobilissimi;  Marrucini 
item  pari  dignitate:  Theano  Apulo  atque  Luceria 
equites  Romanos,  honestissimos  homines,  laudatores 
videtis :  Roviano  totoque  ex  Samnio  quum  laudatio- 
nes  honestissimae  missae  sunt,  turn  homines  amplis- 
simi  nobilissimique  venerunt.  198.  Iam  qui  in  agro 
Larinati  praedia,  qui  negotia,  qui  res  pecuarias  ha- 
bent,  honesti  homines  et  summo  splendore  praediti, 
difficile  dictu  est,  quam  sint  solliciti,  quam  laborent. 
Non  multi  mihi  ab  uno  sic  diligi  videntur,  ut  hie  ab 
his  universis.  LXX.  Quam  non  abesse  ab  huius  iu¬ 
dicio  L.  Volusienum,  summo  splendore  hominem  ac 
virtute  praeditum,  vellem!  quam  vellem  praesentem 
posse  P.  Helvidium  Rufum,  equitem  Romanum, 
omnium  ornatissimum ,  nominare!  qui  quum  huius 
caussa  dies  noctesque  vigilaret,  et  quum  me  hanc 
caussam  doceret,  in  morbum  gravem  periculosumque 
incidit:  in  quo  tamen  non  minus  de  capite  huius, 
quam  de  sua  vita  laborat.  Cn.  Tudicii  senatoris,  viri 
optimi  et  honestissimi,  par  studium  et  testimonio  et 
laudatione  cognoscetis.  Eadem  spe,  sed  maiore  vere- 
cundia,  de  te,  P.  Volumni,  quoniam  iudex  es  in  A. 
Cluentium,  dicimus.  Et,  ne  longum  sit,  omnium  vi¬ 
cinorum  summam  esse  in  hunc  benevolentiam  confir- 
mamus.  199.  Horum  omnium  studium,  curam,  dili- 
gentiam,  meumque  una  laborem,  qui  totam  hanc 
caussam  vetere  instituto  solus  peroravi,  vestramque 
simul,  iudices,  aequitatem  et  mansuetudinem  una 
mater  oppugnat.  At  quae  mater?  Quam  caecam  cru- 
delitate  et  scelere  ferri  videtis:  cuius  cupiditatem 
nulla  umquam  turpitudo  retardavit,  quae  vitiis  animi 
in  deterrimas  partes  iura  hominum  convertit  omnia: 
cuius  ea  stultitia  est,  ut  earn  nemo  hominem ;  ea  vis, 
ut  nemo  feminam;  ea  crudelitas,  ut  nemo  matrem 
appellare  possit.  Atque  etiam  nomina  necessitudi- 
num,  non  solum  naturae  nomen  et  iura  mutavit: 
uxor  generi,  noverca  filii,  filiae  pellex:  eo  iam  deni¬ 
que  adducta  est,  ut  sibi  praeter  formam  nihil  ad  si- 
militudinem  hominis  reservarit.  200.  Quare,  iudices, 
si  scelus  odistis ,  prohibete  aditum  matris  a  filii  san¬ 
guine,  date  parenti  hunc  incredibilem  dolorem  ex  sa¬ 
lute,  ex  victoria  liberum:  patimini,  matrem,  ne  or- 
bata  filio  laetetur,  victam  potius  vestra  aequitate  dis- 
cedere.  Sin  autem ,  id  quod  vestra  natura  postulat, 
pudorem,  veritatem  virtutemque  diligitis :  levate 
hunc  aliquando  supplicem  vestrum,  iudices,  tot  an- 
nos  in  falsa  invidia  periculisque  versatum,  qui  nunc 
primum  post  illam  flammam ,  aliorum  facto  et  cupi- 
ditate  excitatam,  spe  vestrae  aequitatis  erigere  ani- 
mum  et  paullum  respirare  a  metu  coepit:  cui  posita 
sunt  in  vobis  omnia:  quem  servatum  esse  plurimi 
cupiunt,  servare  soli  vos  potestis.  201.  Orat  vos  Avi- 
tus,  iudices,  et  flens  obsecrat,  ne  se  invidiae,  quae  in 
iudiciis  valere  non  debet;  ne  matri,  cuius  vota  et 
preces  a  vestris  mentibus  repudiare  debetis ;  ne  Op- 

pianico,  homini  nefario,  condemnato  iam  et  mortuo, 
condonatis.  LXXI.  Quod  si  qua  calamitas  hunc  in 
hoc  iudicio  afflixerit  innocentem :  nae  iste  miser,  iu- 
dices,  si,  id  quod  difficile  factu  est,  in  vita  remane- 
bit,  saepe  et  multum  queretur,  deprehensum  esse  il- 
lud  quondam  Fabricianum  venenum.  Quod  si  turn 
indicatum  non  esset,  non  huic  aerumnosissimo  vene¬ 
num  illud  fuisset,  sed  multorum  medicamentum  la- 
borum :  postremo  etiam  fortasse  mater,  exsequias  il- 
lius  funeris  prosecuta,  mortem  se  filii  lugere  simu- 
lasset.  Nunc  vero  quid  erit  profectum,  nisi  ut  huius 
ex  mediis  mortis  insidiis  vita  ad  luctum  reservata, 
mors  sepulcro  patris  privata  esse  videatur?  202.  Sa¬ 
tis  diu  fuit  in  miseriis ,  iudices :  satis  multos  annos 


ex  invidia  laboravit.  Nemo  huic  tarn  iniquus  praeter 
parentem  fuit,  cuius  animum  non  iam  expletum  esse 
putemus:  vos,  qui  aequi  estis  omnibus,  qui,  utquis- 
que  crudelissime  oppugnatur,  eum  lenissime  suble- 
vatis,  conservate  A.  Cluentium :  restituite  incolumem 
municipio :  amicis,  vicinis,  hospitibus,  quorum  stu- 
dia  videtis,  reddite:  vobis  in  perpetuum  liberisque 
vestris  obstringite.  Vestrum  est  hoc,  iudices,  vestrae 
dignitatis,  vestrae  clementiae:  recte  hoc  repetitur  a 
vobis,  ut  virum  optimum  atque  innocentissimum 
plurimisque  mortalibus  carum  atque  iucundissimum 
his  aliquando  calamitatibus  liberetis :  ut  omnes  intel- 
ligant,  in  concionibus  esse  invidiae  locum,  in  iudi- 
ciis  veritati. 

M.  TULLII  CICERO  N  IS 

D  E 

LEGE  AGRARIA 

ORATIONES  1'RES 

CONTRA 

P.  SERVILIUM  RULLUM,  TR.  PL. 


NOTITIA  LITTERARIA. 

Orationis  Agr.  1.,  quam  Cicero  cos.  (a.  U.  G91.J  hubuit,  initium  ileest ,  ad  quod  pertinere  videntur  paucula  fragmenta, 
quae  hie  nunc  apposuisse  expediit ,  uno  omisso  illo  Cell ii  loco  ,,l£x  praeda  etc.**  cuius  vestigia  §.12.  comparent.  Ceteruni  hue 
tres  orationes  omnes  sunt  consulares.  (Vid.  Arg.). 


ARG.  P.  Rullus  trib.  pi.  quum  tribunatum  inisset  ante 
Kal.  Ian.  legem  tulit  agrariam.  Eius  haec  fere  sententia  fuit, 
primo  ut  decemviri ,  iique  a  XVII  tribubus  creati  et  lege  curiata 
summaque  potestate  ornati,  agros  omnes,  qui  extra  Italiam  L. 
Sulla  et  Q.  Pompeio  coss.  aut  postea  publici  facti  essent,  ven- 
derent,  exceptis  tamen  turn  Africanis,  de  quibus  foedere  cautum 
esset,  Hiempsali  Mauritaniae  regi  a  Cn.  Pompeio  tradilis:  turn 
in  Italia  agris,  quos  ex  lege  quinquies  mille  colonis  dividi  opor- 
tebat,  Campano  et  Stellate;  delude  ut  iidem  omnibus  agris  pu- 
blicis  vectigal  imponerent,  excepto  Recentorico  Siciliensi:  por- 
ro  ut,  qui  agri  privati  essent,  eos  publicare,  qui  publici,  liberare 
possent:  denique  ut  quidquid  pecuniae  ex  praeda,  manubiis,  au- 
ro  coronario  superesset  neque  aut  consumptum  in  monumento, 
aut  in  aerarium  relatum  esset,  ab  exercituum  beilorumque  duci- 
bus  praeter  unum  Pompeium  omnibus  acciperent,  quo  agros  in 
Italia  emerent,  qui  plebi  Rom.  dividerentur.  Hanc  legem  Cicero 
inito  consulatu,  ipsis  Kalendis  Ianuariis  (G91.  U.  c.),  in  senatu 


praesente  Rullo  ,  prima  oratione  dissuasit.  Sed  quum  Rullus, 
perspecta  seuatus  voluntate,  nondum  abiiceret  legis  ferendae 
consilium:  Cicero  eodem  die  comitante  senatu  in  concionem  po- 
puli  ascendit  et  orationem  secundum  habuit,  qua  gratiis  pri- 
mum  pro  more  actis  ,  sensim  accessit  ad  ipsam  legem  oppugnan- 
dam,  eamque  populo,  aerario,  reipublicae  universae  perniciosam 
mininieque  popularem  esse  successu  prosperrimo  ostendit.  Rul¬ 
lus  igitur  consulem  non  coram  adortus,  absentem  paullo  post 
apud  populum  criminatus  est,  quo  gratum  faceret  Sullanornm 
agrorum  possessoribus ,  legem  atque  adeo  commoda  plebis  oppu- 
gnasse.  Quod  quum  Cicero  audisset,  advocata  concione  oratio¬ 
nem  tertium  habuit,  qua  Rulli  criminationem  diluit,  et  ostendit, 
se  nemini  nisi  reipublicae,  Rullum  autem  socero  suo  Valgio  con- 
sultum  cupere:  Rullum  vero  Sullanos  agros  non  modo  nemini 
adiniere ,  sed  eorum  possessionem  confirmare.  Ita  contirmads 
populi  aniinis,  quum  L.  Caeeilius  trib.  plebis  se  legi  intercessu- 
rum  ostendisset,  Rullus  legis  ferendae  consilium  abiecit. 

ORA  T  10  PR  IMA 

D  F. 

LEGE  AGRARIA 

CONTRA 

P.  SERVILIUM  RULLUM,  TR.  PL. 

IN  SENATU  HABITA. 


FRAGMENT.*. 

1.  Praedam,  manubias,  sectionem,  castra  denique 
Cn.  Pompeii,  sedente  imperatore,  x  viri  vendent. 
(Gell.  N.  A.  XIII,  Vi.) 

2.  Imberba  iuventute.  (Churis.  1,  Vi.  ed.  Putsch.) 

3.  Veniet  igitur  sub  praecone  tota  Propontis  atque 
Hellespontus :  addicetur  communis  ora  Lyciorum  at¬ 
que  Ciiicum :  Mysia  et  Phrygia  item  conditioni  legi— 
que  parebunt.  (Aquila  c.  43. p.  187.  ed.Ruhnk.  Ruhn- 
kenio  frcigmentum  non  Tullianum  videtur,  recte  contra- 
dicente  Orellio.  Quamquam  esse  hoc  orationis  agr.  I. 
nonnisi  ex  eo  coniicitur ,  quia  proximum  est  apud 
Aquilam  loco  orationis  agrariae  II,  31. ) 

Desunt  permulta. 

I.  1.  Quae  res  aperte  petebatur,  ea  nunc  occulte 
cuniculis  oppugnatur.  Dicent  enim  decemviri,  id 
quod  et  dicitur  a  multis,  et  saepe  dictum  est;  post 
eosdem  consules,  regis  Alexandri  testamento  regnum 
ill ud  populi  Romani  esse  factum.  Dabitis  igitur  Ale- 
xandriam  clam  petentibus  iis,  quibus  apertissime  pu- 
gnantibus  restitistis?  Haec,  per  deos  immortales! 
utrum  esse  vobis  consilia  siccorum,  an  vinolentorum 
somnia,  et  utrum  cogitata  sapientum,  an  optata  fu- 
riosorum  videntur?  2.  Yidete  nunc  proximo  capite, 
ut  impurus  helluo  turbet  rempublicam,  ut  a  maiori- 
bus  nostris  possessiones  relictas  disperdat  et  dissi- 
pet:  ut  sit  non  minus  in  populi  Romani  patrimonio 
nepos,  quam  in  suo.  Proscribit  in  sua  lege  vectiga- 
lia,  quae  decemviri  vendant,  hoc  est,  proscribit  au- 
ctionem  publicorum  bonorum.  Agros  emi  vult,  qui 
dividantur:  quaerit  pecuniam.  Videlicet  excogitabit 
aliquid  atque  afferet.  Nam  superioribus  capitibus 
dignitas  populi  Romani  violabatur:  nomen  imperii  in 
commune  odium  orbis  terrae  vocabatur :  urbes  paca- 
tae,  agri  sociorum,  regum  status  decemviris  donaban- 
tur:  nunc  praesens,  certa,  pecunia  numerata,  quae- 
ritur.  3.  Exspecto,  quid  tribunus  plebis  vigilans  et 
acutus  excogitet.  Veneat,  inquit,  silva  Scantia. 
Utrum  tandem  hanc  silvam  in  relictis  possessionibus, 
an  in  censorum  pascuis  invenisti"?  Si  quid  est,  quod 
indagaris,  inveneris,  ex  tenebris  erueris,  quamquam 
iniquum  est,  consume  sane,  quoniam  commodum  est, 
quoniam  quidem  tu  attulisti :  silvam  vero  tu  Scan- 


tiam  vendas,  nobis  consulibus  atque  hoc  senatu?  tu 
ullum  vectigal  attingas?  tu  populo  Romano  subsidia 
belli,  tu  ornamenta  pacis  eripias?  Turn  vero  hoc  me 
inertiorem  consulem  iudicabo,  quam  illos  fortissimos 
viros,  qui  apud  maiores  nostros  fuerunt:  quod,  quae 
vectigalia,  illis  consulibus,  populo  Romano  parta 
sunt,  ea  me  consule  ne  retineri  quidem  potuisse  iu- 
dicabuntur.  II.  4.  Yendit  Italiae  possessiones  ex  or- 
dine  omnes.  Sane  est  in  eo  diligens:  nullam  enim 
praetermittit.  Persequitur  in  tabulis  censoriis  totam 
Siciliam:  nullum  aedificium,  nullos  agros  relinquit. 
Audistis  auctionem  populi  Romani  proscriptam  a  tri- 
buno  plebis ,  constitutam  in  mensem  Ianuarium :  et, 
credo,  non  dubitatis,  quin  idcirco  haec  aerarii  caussa 
non  vendiderint  ii,  qui  armis  et  virtute  pepererunt, 
ut  esset,  quod  nos  largitionis  caussa  venderemus. 

5.  Videte  nunc,  quoad  fecerit  iter,  apertius,  quam 
antea.  Nam  superiore  parte  legis  quemadmodum 
Pompeium  oppugnarent,  a  me  indicati  sunt:  nunc 
iam  se  ipsi  indicabunt.  Iubent  venire  agros  Attalen- 
sium  atque  Olympenorum.  Hos  populo  Romano  Ser- 
vilii,  fortissimi  viri,  victoria  adiunxit.  Deinde  agros 
in  Macedonia  regios,  qui  partim  T.  Flaminini,  partim 
L.  Paulli,  qui  Persen  vicit,  virtute  parti  sunt:  deinde 
agrum  optimum  et  fructuosissimum  Corinthium,  qui 
!  L.  Mummii  imperio  ac  felicitate  ad  vectigalia  populi 
Romani  adiunctus  est:  post  autem  agros  in  Hispania 
apud  Karthaginem  novam,  duorum  Scipionum  eximia 
virtute  possessos :  turn  vero  ipsam  veterem  Karlhagi- 
nem  vendunt,  quam  P.  Africanus  nudatam  tectis  ac 
j  moenibus,  sive  ad  notandam  Karthaginiensium  cala- 
mitatem  sive  ad  testificandam  nostram  victoriam  si¬ 
ve  ad  oblatam  aliquam  religionem,  ad  aeternam  ho- 
minum  memoriam  consecravit.  6.  His  insignibus  at¬ 
que  infulis  imperii  venditis,  quibus  ornatam  vobis 
maiores  vestri  rempublicam  tradiderunt,  iubent  eos 
agros  venire,  quos  rex  Mithridates  in  Paphlagonia, 
Ponto  Cappadociaque  possederit.  Num  obscure  vi¬ 
dentur  prope  hasta  praeconis  insectari  Cn.  Pompeii 
exercitum,  qui  venire  iubeant  eos  ipsos  agros,  in 
quibus  ille  etiam  nunc  bellum  gerat  atque  versetur? 

III.  7.  Hoc  vero  cuiusmodi  est,  quod  eius  auctio- 
nis,  quam  constituunt,  locum  sibi  nullum  definiunt? 
j  Nam  decemviris,  quibus  in  locis  ipsis  videatur,  ven- 
!  dendi  potestas  lege  permittitur.  Censoribus  vectiga- 

Iia  locare,  nisi  in  conspectu  populi  Romani  non  licet : 
his  vendere  vel  in  ultimis  terris  licebit?  At  hoc  etiam 
nequissimi  homines  consumptis  patrimoniis  faciunt, 
ut  in  atriis  auctionariis  potius,  quam  in  triviis  aut  in 
compitis  auctionentur.  Hie  permittit  sua  lege  decem- 
viris,  ut,  in  quibus  commodum  sit  tenebris,  ut,  in  qua 
velint  solitudine,  bona  populi  Romani  possint  diven- 
dere.  8.  Iam  ilia  omnibus  in  provinciis,  regnis,  libe- 
ris  populis  quam  acerba,  quam  formidolosa,  quam 
quaestuosa  concursatio  decemviralis  futura  sit,  non 
videtis?  Hereditatum  obeundarum  caussa,  quibus  vos 
legationes  dedislis,  qui  et  privali,  et  privatum  ad  ne- 
gotium  exierunt,  non  maximis  opibus  neque  summa 
auctoritate  praediti,  tamen  auditis  profecto,  quam 
graves  eorum  adventus  sociis  vestris  esse  soleant. 
9.  Quamobrem  quid  putatis  impendere  hac  lege  omni¬ 
bus  gentibus  terroris  et  mali,  quum  mittantur  in  or- 
bem  terrarum  decemviri  summo  cum  imperio,  sum¬ 
ma  cum  avaritia  infinitaque  omnium  rerum  cupidita- 
te?  quorum  quum  adventus  graves,  quum  fasces  for- 
midolosi,  turn  vero  iudicium  ac  potestas  erit  non  fe- 
renda.  Licebit  enim,  quod  videbitur,  publicum  iu- 
dicare :  quod  iudicarint,  vendere.  Etiam  illud,  quod 
homines  sancti  non  facient,  ut  pecuniam  accipiant, 
ne  vendant:  tamen  id  iis  ipsum  per  legem  licebit. 
Hinc  vos  quas  spoliationes,  quas  pactiones,  quam  de- 
nique  in  omnibus  locis  nundinationem  iuris  ac  for- 
tunarum  fore  putatis?  10.  Etenim  quod  superiore 
parte  legis  praefinitum  fuit,  Sulla  et  Pompeio  consu- 
libus,  id  rursus  liberum  infinitumque  fecerunt. 

IV.  Iubet  eosdem  decemviros  omnibus  agris  pu- 
blicis  pergrande  vectigal  imponere,  ut  iidem  possint 
et  liberare  agros,  quos  commodum  sit,  et,  quos  ipsis 
libeat,  publicare.  Quo  in  iudicio  perspici  non  potest, 
utrum  severitas  acerbior,  an  benignitas  quaestuosior 
sit  futura. 

Sunt  tamen  in  tota  lege  exceptiones  duae,  non 
tarn  iniquae,  quam  suspiciosae.  Excipit  in  vectigali 
imponendo  agrum  Recentoricum  Siciliensem ,  in  ven- 
dendis  agris  eos  agros,  de  quibus  cautum  sit  foedere. 
Hi  sunt  in  Africa,  qui  ab  Hiempsale  possidentur. 
11 .  Hie  quaero,  si  Hiempsali  satis  est  cautum  foede¬ 
re  ,  et  Recentoricus  ager  privatus  est ,  quid  attinuerit 
excipi?  sin  et  foedus  illud  habet  aliquam  dubitatio- 
nem ,  et  ager  Recentoricus  dicitur  nonnumquam  esse 
publicus,  quern  putet  existimaturum,  duas  caussas 
in  orbe  terrarum  repertas,  quibus  gratis  parceret? 
Num  quisquam  tandem  abstrusus  usquam  nummus 
videtur,  quem  non  architecti  buiusce  legis  olfecerint? 
Provincias,  civitates  liberas,  socios,  amicos,  reges 
denique  exhauriunt:  admovent  manus  vectigalibus 
populi  Romani.  Non  est  satis.  12.  Audite,  audite 
vos,  qui  amplissimo  populi  senatusque  iudicio  exer- 
citus  habuistis  et  bella  gessistis:  quod  ad  quemque 

PERVENIT  AUT  PER  VENERIT,  EX  PRAEDA,  EXMANU- 
BIIS,  EX  AURO  CORONARIO,  QUOD  NEQUE  CONSUS1- 
PTUM  IN  MONUMENTO,  NEQUE  IN  AERARIUM  RELA- 
TUM  sit,  id  ad  DECEMVIROS  referri  iubet.  Hoc 
capite  multa  sperant:  in  omnes  imperatores  heredes- 
que  eorum  quaestionem  suo  iudicio  comparant  ;  sed 
maximam  pecuniam  se  a  Fausto  ablaturos  arbitran- 
tur.  Quam  caussam  suscipere  iurati  iudices  nolue- 
runt,  hanc  isti  decemviri  suscepere.  Idcirco  a  iudici- 
bus  fortasse  praetermissam  esse  arbitrantur,  quod  sit 
ipsis  reservata.  13.  Deinde  etiam  in  reliquum  tern- 
pus  diligentissime  sancit,  ut,  quod  quisque  impera- 
tor  habeat  pecuniae,  protinus  ad  decemviros  deferat. 


Ilic  tamen  excipit  Pompeium ;  simillime,  ut  mihi  vi¬ 
detur,  atque  in  ilia  lege,  qua  peregrini  Roma  eiiciun- 
tur,  Glaucippus  excipitur.  Non  enim  hac  exceptione 
unus  afficitur  beneficio,  sed  unus  privatur  iniuria. 
Sed  cui  manubias  remittit,  in  huius  vectigalia  inva- 
dit.  Iubet  enim  pecuniam,  si  qua  post  nos  consules 
ex  novis  vectigalibus  recipiatur,  hac  uti  decemviros. 
Quasi  vero  non  intelligamus,  haec  eos  vectigalia,  quae 
Cn.  Pompeius  adiunxerit,  vendere  cogitare. 

V.  14.  Videtis  iam,  patres  conscripti,  omnibus  re¬ 
bus  et  modis  constructam  et  coacervatam  pecuniam 
decemviralem.  Minuetur  huius  pecuniae  invidia: 
consumetur  enim  in  agrorum  emptionibus.  Optime. 
Quis  ergo  emet  agros  istos?  Iidem  decemviri:  tu 
Rulle  (missos  enim  facio  ceteros)  ernes  quod  voles : 
vendes  quod  voles :  utrumque  horum  facies ,  quanti 
voles.  Cavet  enim  vir  optimus,  ne  emat  ab  invito. 
Quasi  vero  non  intelligamus,  ab  invito  emere,  iniu- 
riosum  esse,  ab  non  invito,  quaestuosum.  Quantum 
tibi  agri  vendet,  ut  alios  omittam,  socer  tuus?  et,  si 
ego  eius  aequitatem  animi  probe  novi,  vendet  non 
invitus.  Facient  idem  ceteri  libenter,  ut  possessionis 
invidiam  pecunia  commutent:  accipiant,  quod  cu- 
piant:  dent,  quod  retinere  vix  possint.  15.  Nunc  pro- 
spicite  omnium  rerum  infinitam  atque  intolerandam 
licentiam.  Pecunia  coacta  est  ad  agros  emendos :  ii 
porro  ab  invitis  non  ementur.  Si  consenserint  pos- 
sessores  non  vendere,  quid  futurum  est?  Referetur 
pecunia?  non  licet.  Exigetur?  vetat.  Verum  esto:  ni¬ 
hil  est,  quod  non  emi  possit,  si  tantum  des,  quan¬ 
tum  velit  venditor.  Spoliemus  orbem  terrarum,  ven- 
damus  vectigalia,  effundamus  aerarium,  ut,  locuple- 
tatis  aut  invidiae  aut  pestilentiae  possessoribus ,  agri 
tamen  emantur. 

16.  Quid  turn?  quae  erit  in  istos  agros  deductio? 
quae  totius  rei  ratio  atque  descriptio?  Deducentur, 
inquit,  coloniae.  Quo?  quorum  hominum?  in  quae 
loca?  Quis  enim  non  videt,  in  coloniis  esse  haec 
omnia  consideranda?  Tibi  nos,  Rulle,  et  istis  tuis  ha- 
rum  omnium  rerum  machinatoribus  totam  Italiam 
inermem  tradituros  existimasti,  quam  praesidiis  con- 
firmaretis,  coloniis  occuparetis,  omnibus  vinclis  de- 
vinctam  et  constrictam  teneretis?  Ubi  enim  cavetur, 
ne  in  Ianiculo  coloniam  constituatis?  ne  urbem  hanc 
urbe  alia  premere  atque  urgere  possitis?  Non  facie- 
mus,  inquit.  Primum  nescio:  deinde  timeo:  postre- 
mo  non  committam,  ut  vestro  beneficio  potius,  quam 
nostro  consilio  salvi  esse  possimus.  VI.  17.  Quod 
vero  totam  Italiam  vestris  colonis  complere  voluistis, 
id  cuiusmodi  esset,  neminemne  nostrum  intellectu- 
rum  existimavistis?  Scriptum  est  enim :  quae  in  mu- 
nicipia,  quasque  in  colonias  decemviri  velint, 

DEDUCANT  COLONOS  QUOS  VELINT,  ET  IIS  AGROS  AS- 

signent,  quibus  in  locis  velint:  ut,  quum  totam 
Italiam  militibus  suis  occuparint,  vobis  non  modo 
dignitatis  retinendae,  sed  ne  libertatis  quidem  recu- 
perandae  spes  relinquatur.  Atque  haec  a  me  suspi- 
cionibus  et  coniectura  coarguuntur?  18.  Iam  omnis 
omnium  tolletur  error:  iam  aperte  ostendent,  sibi 
nomen  huius  reipublicae,  sedem  Urbis  atque  impe¬ 
rii,  denique  hoc  templum  lovis  optimi  maximi  atque 
hanc  arcem  omnium  gentium  displicere.  Capuam  de- 
duci  colonos  volunt:  illam  urbem  huic  urbi  rursus 
opponere,  illuc  opes  suas  deferre  et  imperii  nomen 
transferre  cogitant.  Qui  locus,  propter  ubertatem 
agrorum  abundantiamque  rerum  omnium,  superbiam 
et  crudelitatem  genuisse  dicitur,  ibi  nostri  coloni,  de- 

lecti  ad  omne  facinus,  a  decemviris  collocabuntur. 
Et,  credo,  qua  in  urbe  homines  in  veteri  dignitate 
fortunaque  nati  copiam  rerum  moderate  ferre  non  po- 
tuerunt,  in  ea  isti  vestri  satellites  modeste  insolen- 
tiam  suam  continebunt.  19.  Maiores  nostri  Capua 
magistratus,  senatum,  consilium  commune,  omnia 
denique  insignia  reipublicae  sustulerunt,  neque  aliud 
quidquam ,  nisi  inane  nomen  Capuae  reliquerunt: 
non  crudelitate,  (quid  enim  illis  fuit  clementius,  qui 
etiam  externis  hostibus  victis  sua  saepissime  reddi-  ( 
derunt?)  sed  consilio:  quod  videbant,  si  quod  reipu¬ 
blicae  vestigium  illis  moenibus  contineretur ,  urbem 
ipsam  imperio  domicilium  praebere  posse.  Vos  haec, 
nisi  evertere  rempublicam  cuperetis,  ac  vobis  novam 
dominationem  comparare,  credo,  quam  perniciosa  es- 
sent,  non  videretis?  VII.  2,0.  Quid  enim  cavendum 
est  in  coloniis  deducendis?  si  luxuries,  Hannibalem 
ipsum  Capua  corrupit :  si  superbia ,  nata  inibi  esse 
ex  Campanorum  fastidio  videtur :  si  praesidium,  non 
praeponitur  huic  urbi  ista  colonia,  sed  opponitur.  At 
quemadmodum  armatur?  Dii  immortales  !  Nam  bello 
Punico,  quidquid  potuit  Capua,  potuit  ipsa  per  sese: 
nunc  omnes  urbes ,  quae  circum  Capuam  sunt,  a  co- 
lonis  per  eosdem  decemviros  occupabuntur.  Hanc 
enim  ob  caussam  permittit  ipsa  lex,  in  omnia,  quae 

VELINT,  OPPIDA  COLONOS  UT  DECEMVIRI  DE  DU- 

CANT,  quosvelint.  Atque  his  colonis  agrum  Cam- 
panum  et  Stellatem  campum  dividi  iubet. 

21 .  Non  queror  diminutionem  vectigalium ,  non 
flagitium  liuius  iacturae  atque  damni,  praetermitto 
ilia,  quae  nemo  est  quin  gravissime  et  verissime  con- 
queri  possit :  nos  caput  patrimonii  publici,  pulcher- 
rimam  populi  Romani  possessionem ,  subsidium  an- 
nonae,  horreum  belli,  sub  signo  claustrisque  reipu¬ 
blicae  positum  vectigal  servare  non  potuisse :  eum 
denique  nos  agrum  P.  Rullo  concessisse,  qui  ager 
ipse  per  sese  et  Sullanae  dominationi  etGracchorum 
largitioni  restitisset.  Non  dico,  solum  hoc  in  repu- 
blica  vectigal  esse,  quod,  amissis  aliis,  remaneat;  in- 
termissis ,  non  conquiescat ;  in  pace  niteat ,  in  bello 
non  obsolescat;  militem  sustentet,  hostem  non  per- 
timescat.  Praetermitto  omnem  hanc  orationem  et 
concioni  reservo :  de  periculo  salutis  ac  libertatis  lo- 
quor.  22.  Quid  enim  existimatis  integrum  vobis  in 
republica  fore  aut  in  vestra  libertate  ac  dignitate  re- 
tinenda,  quum  Rullus  atque  ii,  quos  multo  magis, 
quam  Rullum,  timetis,  cum  omni  egentium  atque 
improborum  manu,  cum  omnibus  copiis,  cum  omni 
argento  et  auro  Capuam  et  urbes  circa  occuparint? 
His  ego  rebus,  patres  conscripti,  resistam  vehemen- 
ter  atque  acriter,  neque  patiar ,  homines  ea ,  me  con- 
sule,  expromere,  quae  contra  rempublicam  diu  co- 
gitarint. 

23.  Errastis,  Rulle,  vehementer  et  tu  et  nonnulli 
collegae  tui,  qui  sperastis,  vos  contra  consulem,  ve- 
ritate,  non  ostentatione  popularem,  posse  in  everten- 
da  republica  populares  existimari.  Lacesso  vos;  in 
concionem  voco;  populo  Romano  disceptatore  uti 
volo.  VIII.  Etenim,  ut  circumspiciamus  omnia,  quae 
populo  grata  atque  iucunda  sunt,  nihil  tarn  popula-  | 


DE  LEGE  AGRARIA.  CAP.  7—9. 

re,  quam  pacem ,  quam  concordiam,  quam  otium  re- 
periemus.  Sollicitam  mihi  civitatem  suspicione,  sus- 
pensam  metu,  perturbatam  vestris  legibus  et  con- 
cionibus  et  seditionibus  tradidistis:  spem  improbis 
ostendistis ;  timorem  bonis  iniecistis :  fidem  de  foro, 
dignitatem  de  republica  sustulistis.  24.  Hoc  motu 
atque  hac  perturbatione  animorum  atque  rerum, 
quum  populo  Romano  vox  et  auctoritas  consulis  re- 
pente  in  tantis  tenebris  illuxerit:  quum  ostenderit, 
nihil  esse  metuendum,  nullum  exercitum,  nullam 
manum,  nullas  colonias,  nullam  venditionem  vecti¬ 
galium  ,  nullum  imperium  novum ,  nullum  regnum 
decemvirale,  nullam  alteram  Romam,  neque  aliam 
sedem  imperii  nobis  consulibus  futuram,  summam- 
que  tranquillitatem  pacis  atque  otii:  verendum,  cre¬ 
do,  nobis  erit,  ne  vestra  ista  praeclara  lex  agraria 
magis  popularis  esse  videatur.  25.  Quum  vero  sce- 
lera  consiliorum  vestrorum  fraudemque  legis  et  insi- 
dias,  quae  ipsi  populo  Romano  a  popularibus  tribu- 
nis  plebis  fiant,  ostendero:  pertimescam,  credo,  ne 
mihi  non  liceat  contra  vos  in  concione  consistere, 
praesertim  quum  mihi  deliberatum  et  constitutum 
sit,  ita  gerere  consulatum,  quo  uno  modo  geri  gravi- 
ter  et  libere  potest,  ut  neque  provinciam,  neque  ho- 
norem,  neque  ornamentum  aliquod  aut  commodum, 
neque  rem  ullam,  quae  a  tribuno  plebis  impediri 
possit,  appetiturus  sim.  26.  Dicit  frequentissimo  se- 
natu  consul  Kalendis  Ianuarii ,  sese,  si  status  hie  rei¬ 
publicae  maneat ,  neque  aliquod  negotium  exstiterit, 
quod  honeste  subterfugere  non  possit,  in  provinciam 
non  iturum.  Sic  me  in  hoc  magistratu  geram,  patres 
conscripti,  ut  possim  tribunum  plebis  reipublicae  ira- 
tum  coercere,  mihi  iratum,  contemnere. 

IX.  Quamobrem,  per  deos  immortales!  colligite 
vos,  tribuni  plebis :  deserite  eos,  a  quibus,  nisi  pro- 
spicitis,  brevi  tempore  deseremini:  conspirate  nobis¬ 
cum:  consentite  cum  bonis:  communem  rempubli¬ 
cam  communi  studio  atque  amore  defendite.  Multa 
sunt  occulta  reipublicae  vulnera:  multa  nefariorum 
civium  perniciosa  consilia:  nullum  externum  pericu- 
lum  est:  non  rex,  non  gens  ulla,  non  natio  pertime- 
scenda  est:  inclusum  malum,  intestinum  ac  dome- 
sticum  est.  Huic  pro  se  quisque  nostrum  mederi  at¬ 
que  hoc  omnes  sanare  velle  debemus.  27.  Erratis,  si 
senatum  probare  ea,  quae  dicuntur  a  me,  putatis,  po- 
pulum  autem  esse  in  alia  voluntate.  Omnes,  qui  se 
incolumes  volunt,  sequentur  auctoritatem  consulis, 
soluti  a  cupiditatibus ,  liberi  a  delictis,  cauti  in  peri- 
culis,  non  timidi  in  contentionibus.  Quod  si  quis 
vestrum  spe  ducitur,  se  posse  turbulenta  ratione  ho- 
nori  velificari  suo ;  primum  me  consule  id  sperare 
desistat:  deinde  habeat  me  ipsum  sibi  documento, 
quern  equestri  ortum  loco  consulem  videt,  quae  vi¬ 
tae  via  facillime  viros  bonos  ad  honorem  dignitatem- 
que  perducat.  Quod  si  vos  vestrum  mihi  studium, 
patres  conscripti,  ad  communem  dignitatem  defen- 
dendam  profilemini ,  perficiam  profecto  id,  quod  ma- 
xime  respublica  desiderat,  ut  huius  ordinis  auctori¬ 
tas,  quae  apud  maiores  nostros  fuit,  eadem  nunc  lon- 
go  intervallo  reipublicae  restituta  esse  videatur. 

I.  I.  Est  hoc  in  more  positum,  Quirites,  institu- 
toque  maiorum,  ut  ii,  qui  beneficio  vestro  imagines 
familiae  suae  consecuti  sunt,  earn  primam  habeant 
concionem,  qua  gratiam  beneficii  vestri  cum  suorum 
laude  coniungant.  Qua  in  oratione  nonnulli  aliquan- 
do  digni  maiorum  loco  reperiuntur:  plerique  autem 
hoc  perficiunt,  ut  tantum  maioribus  eorum  debitum 
esse  videatur,  unde  etiam,  quod  posteris  solveretur, 
redundaret.  Mihi  quidem  apud  vos  de  meis  maiori¬ 
bus  dicendi  facultas  non  datur:  non,  quod  non  tales 
fuerint,  quales  nos  illorum  sanguine  creatos  discipli- 
nisque  institutes  videtis;  sed  quod  laude  populari 
atque  honoris  vestri  luce  caruerunt.  2.  De  me  autem 
ipso,  vereor,  ne  arrogantis  sit,  apud  vos  dicere:  in- 
grati,  tacere.  Nam  et,  quibus  studiis  hanc  dignitatem 
consecutus  sim,  memetipsum  commemorare,  per- 
quam  grave  est,  et  silere  de  tantis  vestris  beneficiis 
nullo  modo  possum.  Quare  adhibebitur  a  me  certa 
ratio  moderatioque  dicendi,  ut,  quid  a  vobis  accepe- 
rim,  commemorem:  quare  dignus  vestro  summo  ho- 
nore  singularique  iudicio  sim,  ipse  modice  dicam,  si 
necesse  erit;  vos  eosdem  existimaturos  putem,  qui 
iudicavistis.  3.  Me  perlongo  intervallo  prope  memo¬ 
riae  temporumque  nostrorum  primum  hominem  no¬ 
vum  consulem  fecistis  et  eum  locum,  quem  nobilitas 
praesidiis  firmatum  atque  omni  ratione  obvallatum 
tenebat,  me  duce,  rescidistis  virtutique  in  posterum 
patere  voluistis.  Neque  me  tantummodo  consulem, 
quod  est  ipsum  per  sese  amplissimum,  sed  ita  feci¬ 
stis,  quomodo  pauci  nobiles  in  hac  civitate  consules 
facti  sunt,  novus  ante  me  nemo.  II.  Nam  profecto  si 
recordari  volueritis  de  novis  hominibus,  reperietis 
eos,  qui  sine  repulsa  consules  facti  sint,  diuturno  la- 
bore  atque  aliqua  occasione  esse  factos,  quum  multis 
annis  post  petissent,  quam  praetores  fuissent,  ali- 
quanto  serius,  quam  per  aetatem  ac  per  leges  liceret; 
qui  autem  anno  suo  petissent,  sine  repulsa  non  esse 
factos :  me  esse  unum  ex  omnibus  novis  hominibus, 
de  quibus  meminisse  possimus*,  qui  consulatum  pe- 
tierim,  quum  primum  licitum  sit;  consul  factussim, 
quum  primum  petierim:  ut  vester  honos  ad  mei  tem- 
poris  diem  petitus,  non  ad  alienae  petitionis  occasio- 
nem  interceptus,nec  diuturnis  precibus  effiagitatus,  i 
sed  dignitate  impetratus  esse  videatur.  4.  Est  illud  j 
amplissimum,  quod  paullo  ante  commemoravi,  Qui-  |j 


rites,  quod  hoc  honore  ex  novis  hominibus  primum 
me,  multis  post  annis,  affecistis,  quod  prima  petitio- 
ne,  quod  anno  meo;  sed  tamen  magnificentius  atque 
ornatius  esse  illo  nihil  potest,  quod  meis  comitiis  non 
tabellam,  vindicem  tacitae  libertatis,  sed  vocem  vi- 
vam  prae  vobis  indicem  vestrarum  erga  me  volunta- 
tum  ac  studiorum  tulistis.  Itaque  me  non  extrema 
tribus  sulfragiorum ,  sed  primi  illi  vestri  concursus, 
neque  singulae  voces  praeconum ,  sed  una  voce  uni- 
versus  populus  Romanus  consulem  declaravit.  5. 
Hoc  ego  tarn  insigne,  tam  singulare  vestrum  benefi- 
cium,  Quirites,  quum  ad  animi  mei  fructum  atque 
laetitiam  duco  esse  permagnum,  turn  ad  curam  solli- 
citudinemque  multo  maius.  Versantur  enim,  Quiri¬ 
tes,  in  animo  meo  multae  et  graves  cogitationes,  quae 
mihi  nullam  partem  neque  diurnae  neque  nocturnae 
quietis  impertiunt:  primum  tuendi  consulatus,  quae 
quum  omnibus  est  difficilis  et  magna  ratio,  turn  vero 
mihi  praeter  ceteros ,  cuius  errato  nulla  venia ,  recte 
facto  exigua  laus  et  ab  invitis  expressa  proponitur: 
non  dubitanti  fidele  consilium ,  non  laboranti  certum 
subsidium  nobilitatis  ostenditur.  III.  6.  Quod  si  so¬ 
lus  in  discrimen  aliquod  adducerer,  ferrem,  Quirites, 
anim<r  aequiore :  sed  mihi  videntur  cerli  homines,  si 
qua  in  re  me  non  modo  consilio,  verum  etiam  casu 
lapsum  esse  arbitrabuntur,  vos  universos,  quimean- 
tetuleritis  nobilitati,  vituj^raturi.  Mihi  autem,  Qui¬ 
rites,  omnia  potius  perpetienda  esse  duco,  quam  non 
ita  gerendum  consulatum ,  ut  in  omnibus  meis  factis 
atque  consiliis  vestrum  de  me  factum  consiliumque 
laudetur.  Accedit  etiam  ille  mihi  summus  labor  ao 
difficillima  ratio  consulatus  gerendi,  quod  non  eadem, 
qua  superioribus  consulibus,  lege  et  conditione  uten- 
dum  esse  decrevi ;  qui  aditum  huius  loci  conspectum- 
que  vestrum  partim  magno  opere  fugerunt,  partim 
non  vehementer  secuti  sunt.  Ego  autem  non  solum 
hoc  in  loco  dicam,  ubi  est  id  dictu  facillimum,  sed 
in  ipso  senatu,  in  quo  esse  locus  huic  voci  non  vide- 
batur,  popularem  me  futurum  esse  consulem,  prima 
mea  ilia  oratione  Kalendis  Ianuariis  dixi.  7.  Neque 
enim  ullo  modo  facere  possum,  ut,  quum  me  intelli- 
gam  non  hominum  potentium  studio,  non  excellenti- 
bus  gratiis  paucorum,  sed  universi  populi  Romani 
iudicio  consulem  ita  factum,  ut  nobilissimis  homini¬ 
bus  longe  praeponerer,  non  et  in  hoc  magistratu  et  in 

omni  vita  essem  popularis.  Sed  milii  ad  huiusce 
verbi  vim  et  interpretationem  vehementer  opus  est 
vestra  sapientia.  Versatur  enim  magnus  error  propter 
insidiosas  nonnullorum  simulationes,  qui,  quum  po- 
puli  non  solum  commoda,  verum  etiam  salutem  op- 
pugnant  et  impediunt,  oratione  assequi  volunt,  ut 
populares  esse  videantur.  8.  Ego  qualem  Kalendis 
Ianuarii  acceperim  rempublicam,  Quirites,  intelligo; 
plenam  sollicitudinis ,  plenam  timoris :  in  qua  nihil 
eratmali,  nihil  adversi,  quod  non  boni  metuerent, 
improbi  exspectarent.  Omnia  turbulenta  consilia  con¬ 
tra  hunc  reipublicae  statum  et  contra  vestrum  otium 
partim  iniri,  partim,  nobis  consulibus  designatis, 
inita  esse  dicebantur.  Sublata  erat  de  foro  fides  non 
ictu  aliquo  novae  calamitatis ,  sed  suspicione  ac  per- 
turbatione  iudiciorum ,  infirmatione  rerum  iudicata- 
rum:  novae  dominationes,  extraordinaria  non  impe- 
ria,  sed  regna,  quaeri  putabantur.  IY.  9.  Quae  quum 
ego  non  solum  suspicarer,  sed  plane  cernerem:  (ne- 
que  enim  obscure  gerebantur:)  dixi  in  senatu,  in  hoc 
magistratu  me  popularem  consulem  futurum.  Quid 
enim  est  tam  populare,  quam  pax?  qua  non  modo  ii, 
quibus  natura  sensurn  dedit,  sed  etiam  tecta  atque 
agri  mihi  laetari  videntur.  Quid  tam  populare,  quam 
libertas?  quam  non  solum  ab  hominibus,  verum  etiam 
a  bestiis  expeti  atque  omnibus  rebus  anteponi  vide- 
tis.  Quid  tam  populare,  quam  otium?  quod  ita  iu- 
cundum  est,  ut  et  vos,  et  maiores  vestri  et  fortissi— 
mus  quisque  vir  maximos  labores  suscipiendos  pu- 
tet,  ut  aliquando  in  otio  possit  esse,  praesertim  in 
imperio  ac  dignitate:  qui  idcirco  etiam  maioribus  no- 
stris  praecipuam  laudem  gratiamque  debemus ,  quod 
eorum  labore  est  factum,  ut  impune  in  otio  esse  pos- 
semus.  Quare  qui  possum  non  esse  popularis,  quum 
videam  haec  omnia,  Quirites,  pacem  externam,  liber- 
tatem  propriam  generis  ac  nominis  vestri,  otium  do- 
mesticum,  denique  omnia,  quae  vobis  cara  atque  am- 
pla  sunt,  in  fidem  et  quodam  modo  in  patrocinium 
mei  consulatus  esse  collata?  10.  Neque  enim,  Quiri¬ 
tes,  illud  vobis  iucundum  aut  populare  debet  videri, 
largitio  aliqua  promulgala,  quae  verbis  ostentari  po¬ 
test,  re  vera  fieri,  nisi  exhausto  aerario,  nullo  pacto 
potest.  Neque  vero  ilia  popularia  sunt  existimanda, 
iudiciorum  perturbationes,  rerum  iudicatarum  infir- 
inationes,  restitutio  damnatorum:  qui  civitatum  affli- 
ctarum,  perditis  iam  rebus,  extremi  exitiorum  ^olent 
esse  exitus.  Neque  si  qui  agros  populo  Romano  pol- 
licentur,  sed  si  aliud  quidem  obscure  moliuntur, 
aliud  spe  ac  specie  simulationis  ostentant,  populares 
existimandi  sunt. 

V.  Nam  vere  dicam,  Quirites,  genus  ipsum  legis 
agrariae  vituperare  non  possum.  Yenit  enim  mihi  in 
mentem,  duos  clarissimos,  ingeniosissimos,  amantis- 
simos  plebis  Romanae  viros,  Ti.  et  C.  Gracchos,  ple- 
bem  in  agris  publicis  constituisse,  qui  agri  a  priva- 
tis  antea  possidebantur.  Non  sum  autem  ego  is  con¬ 
sul,  qui,  ut  plerique,  nefas  esse  arbitrer  Gracchos 
laudare:  quorum  consiliis,  sapientia,  legibus  multas 
esse  video  reipublicae  partes  constitutas.  11.  Itaque, 
ut  initio  mihi  designato  consuli  nuntiabatur,  legem 
agrarian!  tribunos  plebis  designates  conscribere,  cu- 
piebam ,  quid  cogitarent,  cognoscere.  Etenim  arbi- 
trabar,  quoniam  eodem  anno  gercndi  nobis  essent 
magistrates,  esse  aliquam  oportere  inter  nos  reipu¬ 
blicae  bene  administrandae  societatem.  12.  Quum 
familiariter  me  in  eorum  sermonem  insinuarem  ac 
darem;  celabar ,  excludebar :  et,  quum  ostenderem, 


si  lex  utilis  plebi  Romanae  mihi  videretur,  auctorem 
me  atque  adiutorem  futurum :  tamen  aspernabantur 
hanc  liberalitatem  meam :  negabant,  me  adduci  pos¬ 
se,  ut  ullam  largitionem  probarem.  Finem  feci  offe- 
rendi  mei,  ne  forte  mea  sedulitas  aut  insidiosa  aut 
impudens  videretur.  Interea  non  desistebant  clam 
inter  se  convenire,  privates  quosdam  adhibere,  ad 
suos  coetus  occultos  noctem  adiungere  et  solitudi- 
nem.  Quibus  in  rebus  quanto  in  metu  fuerimus,  ex 
vestra  sollicitudine,  in  qua  illis  temporibus  fuistis, 
facile  assequi  coniectura  poteritis.  13.  Ineunt  tandem 
magistrates  tribuni  plebis :  concio  tandem  exspectata 
P.  Rulli,  quod  et  princeps  erat  agrariae  legis,  et  tru- 
culentius  se  gerebat,  quam  ceteri.  Iam  designatus, 
alio  vultu,  alio  vocis  sono,  alio  incessu  esse  medita- 
batur ,  vestitu  obsoletiore,  corpore  inculto  et  horrido, 
capillatior,  quam  ante,  barbaque  maiore;  utoculis  et 
aspectu  denuntiare  omnibus  vim  trib.uniciam  et  mi- 
nitari  reipublicae  videretur.  Legem  hominis  concio- 
nemque  exspectabam.  Lex  initio  nulla  proponitur: 
concionem  in  primis  advocari  iubet:  summacum  ex- 
spectatione  concurritur.  Explicat  orationem  sane  lon- 
'  gam,  et  verbis  valde  bonis.  Unum  erat,  quod  mihi 
j  vitiosum  videbatur,  quod  tanta  ex  frequentia  inveni- 
ri  nemo  potuit,  qui  intelligere  posset,  quid  diceret. 
j  Hoc  ille  utrum  insidiarum  caussa  fecerit ,  an  hoc  ge- 
i  nere  eloquentiae  delectetur,  nescio.  Tamen,  si  qui 
acutiores  in  concione  steterant,  de  lege  agraria  nescio 
quid  voluisse  eum  dicere  suspicabantur.  Aliquando 
tandem,  me  designate,  lex  in  publicum  proponitur. 
Concurrunt  iussu  meo  plures  uno  tempore  librarii: 
descriptam  legem  ad  me  afferunt.  VI.  1 4.  Omni  hoc 
vobis  ratione  confirmare  possum,  Quirites,  hoc  animo 
me  ad  legendam  legem  cognoscendamque  venisse, 
ut,  si  earn  vobis  accommodatam  atque  utilem  esse 
i  intelligerem ,  auctor  eius  atque  adiutor  essem.  Non 
enim  natura  neque  discidio  neque  odio  penitus  insito 
bellum  nescio  quod  habet  susceptum  consulatus  cum 
tribunate,  quia  persaepe  seditiosis  atque  improbis 
tributes  plebis  boni  et  fortes  consules  obstiterunt ,  et 
quia  vis  tribunicia  nonnumquam  libidini  restitit  con- 
!  sulari.  Non  potestatum  dissimilitudo,  sed  animorum 
I  disiunctio  dissensionem  facit.  15.  Itaque  hoc  animo 
legem  sumpsi  in  manus,  ut  earn  cuperem  esse  aptam 
vestris  commodis  et  eiusmodi,  quam  consul,  re,  non 
oratione,  popularis,  et  honeste  et  libenter  posset  de- 
fendere.  Atque  ego  a  primo  capite  legis  usque  ad 
extremum  reperio,  Quirites,  nihil  aliud  cogitatum, 
nihil  aliud  susceptum,  nihil  aliud  actum,  nisi  ut  de¬ 
cern  reges  aerarii,  vectigalium,  provinciarum  omnium, 
totius  reipublicae,  regnorum,  liberorum  populorum, 
orbis  denique  terrarum  domini  constituerentur  legis 
agrariae  simulatione  atque  nomine.  Sic  confirmo, 
Quirites,  hac  lege  agraria,  pulchra  atque  populari, 
dari  vobis  nihil ,  condonari  certis  hominibus  omnia : 
ostentari  populo  Romano  agros,  eripi  etiam  liberta- 
tem:  privatorum  pecunias  augeri,  publicas  exhauri- 
ri:  denique,  quod  est  indignissimum,  per  tribunum 
plebis,  quern  maiores  praesidem  libertatis  custodem- 
que  esse  voluerunt,  reges  in  civitate  constitui.  16. 
Quae  quum  exposuero,  si  falsa  vobis  videbuntur  es¬ 
se  ,  sequar  auctoritatem  vestram ,  mutabo  meam  sen- 
tentiam.  Sin  insidias  fieri  libertati  vestrae  simulatione 
largitionis  intelligetis,  nolitote  dubitare,  plurimo  su- 
dore  et  sanguine  maiorum  vestrorum  partam  vobis- 
que  traditam  libertatem,  nullo  vestro  labore,  consule 
adiutore  defendere. 

VII.  Primum  caput  est  legis  agrariae,  quo,  ut  illi 
putant,  tentamini  leviter,  quo  animo  libertatis  vestrae 
diminutionem  ferre  possitis.  Iubet  enim  tribun um 

PLEBIS,  QUI  EAM  LEGEM  TULERIT,  CREARE  DECEM- 
VIROS  PER  TRIBUS  SEPTEMDECIM,  UT,  QUEM  NOVEM 
TRIBUS  FECEP.INT,  IS  DECEMVIR  SIT.  17.  Hie  quaei’O, 
quam  ob  caussam  initium  rerum  ac  legum  suarum 
hinc  duxerit,  ut  populus  Romanus  suffragio  privare- 
tur.  Toties  legibus  agrariis  curatores  constituti  sunt, 
triumviri,  quinqueviri,  decemviri :  quaero  a  populari 
tribuno  plebis,  ecquando,  nisi  per  xxxv  tribus,  creati 
sint.  Etenim  quum  omnes  potestates,  imperia,  cura- 
tiones  ab  universo  populo  Romano  proficisci  conve- 
nit,  turn  eas  profecto  maxime,  quae  constituuntur  ad 
populi  fructum  aliquem  et  commodum,  in  quo  et  uni- 
versi  deligant,  quern  populo  Romano  maxime  consul- 
turum  putent,  et  unus  quisque  studio  et  suffragio  suo 
viam  sibi  ad  beneficium  impetrandum  munirepossit. 
Hoc  tribuno  plebis  potissimum  venit  in  mentem,  po- 
pulum  Romanum  universum  privare  suffragiis,  pau- 
cas  tribus ,  non  certa  conditione  iuris ,  sed  sortis  be- 
neficio  fortuitu,  ad  usurpandam  libertatem  vocare. 
18.  Item,  inquit,  eodem  modo,  capite  altero,  ut  co- 
mitiis  pontificis  maximi.  Ne  hoc  quidem  vidit, 
maiores  nostros  tam  fuisse  populares,  ut,  quod  per 
populum  creari  fas  non  erat,  propter  religionem  sa- 
crorum,  in  eo  tamen,  propter  amplitudinem  sacerdo- 
tii,  voluerint  populo  supplicari.  Atque  hoc  idem  de 
ceteris  sacerdotiis  Cn.  Domitius,  tribunus  plebis,  vir 
clarissimus ,  tulit :  quod  populus  per  religionem  sa- 
cerdotia  mandare  non  poterat,  ut  minor  pars  populi 
vocaretur :  ab  ea  parte  qui  esset  factus ,  is  a  collegio 
cooptaretur.  19.  Videte,  quid  intersit  inter  Cn.  Do- 
mitium,  tribunum  plebis,  hominem  nobilissimum,  et 
P.  Rullum,  qui  tentavit,  ut  opinor,  patientiam  ve- 
stram,  quum  se  nobilem  esse  diceret.  Domitius,  quod 
per  caerimonias  populi  fieri  non  poterat,  ratione  as- 
secutus  est,  ut  id,  quoad  posset,  quoad  fas  esset, 
quoad  liceret,  populi  ad  partes  daret:  hie,  quod  po¬ 
puli  proprium  semper  fuit,  quod  nemo  imminuit, 
nemo  immutavit,  quin  ii,  qui  populo  agros  essent  as- 
signaturi,  ante  acciperent  a  populo  beneficium,  quam 
darent,  id  totum  eripere  vobis  atque  e  manibus  ex- 
torquere  conatus  est.  Ille,  quod  dari  populo  nullo 
modo  poterat ,  tamen  quodammodo  dedit :  bic ,  quod 
adimi  nullo  pacto  poterat  populo,  tamen  quadam  ra¬ 
tione  eripere  conatur. 

VIII.  20.  Quaeret  quispiam,  in  tanta  iniuria  tan- 
taque  impudentia  quid  spectarit.  Non  defuit  consi¬ 
lium:  fides  erga  plebem  Romanam ,  aequitas  in  vos 
libertatemque  vestram  vehementer  defuit.  Iubet 
enim,  comitia  decemviris  habere  creandis  eum,  qui 
legem  tulerit.  Hoc  dicam  planius.  Iubet  Rullus,  ho¬ 
mo  non  cupidus  neque  appetens,  habere  comitia  Rul¬ 
lum.  Nondum  reprehendo.  Video  fecisse  alios.  II- 
lud,  quod  nemo  fecit,  de  minore  parte  populi,  quo 
pertineat,  videte.  Habebit  comitia:  volet  eos  renun- 
tiare,  quibus  regia  potestas  hac  lege  quaeritur.  Uni¬ 
verso  populo  neque  ipse  committit,  neque  illi  horum 
consiliorum  auctores  committi  recte  putant  posse.  21. 
Sortietur  tribus  idem  Rullus.  Homo  felix  educet, 
quas  volet,  tribus.  Quos  novem  tribus  decemviros 
fecerint,  ab  eodem  Rulio  eductae,  hos  omnium  rerum 
(ut  iam  ostendam)  dominos  habebimus.  Atque  ii,  ut 
grati  ac  meinores  beneficii  esse  vidcanlur,  aliquid  se 
novem  tribuum  notis  hominibus  debere  conlitebun- 
tur:  reliquis  vero  sex  etxx:  tribubus,  nihil  erit,  quod 


non  putent  posse  suo  iure  denegare.  Quos  tandem 
igitur  decemviros  fieri  vult?  Se  primum.  Qui  licet? 
Leges  enim  sunt  veteres,  neque  eae  consulares,  si 
quid  interesse  hoc  arbitramini,  sed  tribuniciae,  vobis 
maioribusque  vestris  vehementer  gratae  atque  iucun- 
dae.  Licinia  est  lex  atque  altera  Aebutia,  quae  non 
modo  eum,  qui  tulerit  de  aliqua  curatione  ac  potesta- 
te,  sed  etiam  collegas  eius,  cognatos,  affines  excipit, 
ne  eis  ea  potestas  curatiove  mandetur.  22.  Etenim,  si 
populo  consulis,  remove  te  a  suspicione  alicuius  tui 
commodi:  fac  fidem,  te  nihil,  nisi  populi  utilitatem 
et  fructum  quaerere :  sine  ad  alios  potestatem ,  ad  te 
gratiam  beneficii  tui  pervenire.  Nam  hoc  quidem  vix 
est  liberi  populi,  vix  vestrorum  animorum  ac  magni- 
ficentiae.  IX.  Quis  legem  tulit?  Rullus.  Quis  maio- 
rem  partem  populi  suffragiis  prohibuit?  Rullus.  Quis 
comitiis  praefuit?  Rullus.  Quis  tribus,  quas  voluit, 
vocavit,  nullo  custode  sortitus?  Rullus.  Quis  decem¬ 
viros,  quos  voluit,  renuntiavit?  Idem  Rullus.  Quem 
principem  renuntiavit?  Rullum.  Vix  mehercule  ser- 
vis  hoc  eum  suis,  non  vobis,  omnium  gentium  domi- 
nis,  probaturum  arbitrer.  Optimae  leges  igitur  hac 
lege  sine  ulla  suspicione  tollentur.  Idem  sibi  sua 
lege  curationem  petet:  idem,  maiore  parte  populi 
suffragiis  spoliata,  comitia  habebit,  quae  volet,  atque 
in  iis  se  ipsum  renuntiabit,  et,  videlicet  collegas 
suos,  ascriptores  legis  agrariae  non  repudiabit,  a 
quibus  ei  locus  primus  invidiae  in  indice  et  praescri- 
ptione  legis  concessus  est:  ceteri  fructus  omnium  re¬ 
rum,  qui  in  spe  legis  huius  positi  sunt,  communi 
cautione  atque  aequa  sibi  parte  retinebuntur. 

23.  At  videte  hominis  diligentiam,  si  aut  Rullum 
cogitasse,  aut  si  Rulio  potuisse  in  mentem  venire  ar¬ 
bitramini.  Viderunt  ii,  qui  haec  machinabantur,  si 
vobis  ex  omni  populo  diligendi  potestas  esset  data, 
quaecumque  res  esset,  in  qua  fides,  integritas,  vir- 
tus,  auctoritas  quaereretur,  vos  earn  sine  dubitatione 
ad  Cn.  Pompeium  principem  delaturos.  Etenim, 

:  quem  unum  ex  cunctis  delegissetis,  ut  eum  omnibus 
omnium  gentium  bellis  terra  et  mari  praeponeretis : 
certe  in  decemviris  faciendis,  sive  fides  haberetur  si- 
ve  honos,  et  committi  huic  optime,  et  ornari  hunc 
iustissime  posse  intelligebant.  24.  Itaque  excipitur 
hac  lege,  non  adolescentia,  non  legitimum  aliquod 
impedimentum,  non  potestas,  non  magistratus  ullus, 
aliis  negotiis  ac  legibus  impeditus ;  reus  denique,  quo 
minus  decemvir  fieri  possit,  non  excipitur.  Cn.  Pom- 
peius  excipitur,  ne  cum  P.  Rulio,  taceo  de  ceteris, 
decemvir  fieri  possit.  Praesentem  enim  profiteri  iu¬ 
bet,  quod  nulla  alia  in  lege  umquam  fuit,  ne  in  his 
quidem  magistratibus,  quorum  certus  ordo  est:  ne, 
si  accepta  lex  esset,  ilium  sibi  collegam  ascriberetis, 
custodem  ac  vindicem  cupiditatum.  X.  Ilic,  quoniam 
video  vos  hominis  dignitate  et  contumelia  legis  esse 
coinmotos,  renovabo  illud,  quod  initio  dixi,  regnum 
comparari,  libertatem  vestram  hac  lege  funditus  tolli. 
25.  An  vos  aliter  existimabatis ,  quum  ad  omnia  ve- 
stra  pauci  homines  cupiditatis  oculos  adiecissent? 
non  eos  in  primis  id  acturos,  ut  ex  omni  custodia  ve¬ 
strae  libertatis,  ex  omni  potestate,  curatione,  patroci- 
nio  vestrorum  commodorum  Cn.  Pompeius  depelle- 
retur?  Viderunt  et  vident,  si  per  imprudentiam  ve¬ 
stram,  negligentiam  meam,  legem  incognitam  acce- 
peritis,  lore,  uli  postea,  cognilis  iusidiis,  quum  de¬ 
cemviros  crearilis,  turn  vitiis  omnibus  et  sceleribus 
legis  Cn.  Pompeii  praesidium  opponenduin  putetis. 
Et  hoc  parvum  argumentum  vobis  erit,  a  certis  ho- 

minibus  dominationem  potestatemque  omnium  rerum 
quaeri,  quum  videatis,  eum,  quern  custodem  vestrae 
libertatis  fore  videant,  expcrtem  fieri  dignitatis? 

26.  Cognoscite  nunc,  quae  potestas  decemviris  et 
quanta  detur.  Primum  lege  curiata  decemviros  ornat. 
lam  hoc  inauditum,  et  plane  novum,  uti  curiata  lege 
rnagistratus  detur,  qui  nullis  comitiis  ante  sit  datus. 
Earn  legem  ab  eo  praetore,  qui  sit  primus  factus, 
lerri  iubet.  At  quomodo?  Ut  ii  decemviratum  ha- 
beant,  quos  plebs  designaverit.  Oblitus  est,  nullos 
ab  plebe  designari.  Et  is  orbem  terrarum  constringit 
novis  legibus,  qui,  quod*  in  secundo  capite  scriptum 
est,  non  meminit  in  tertio?  Atque  hie  perspicuum 
est,  quid  iuris  a  maioribus  acceperitis,  quid  ab  hoc 
tribuno  plebis  vobis  relinquatur.  XI.  Maiores  de 
omnibus  magistratibus  bis  vos  sententiam  ferre  vo- 
luerunt.  Nam  quum  centuriata  lex  censoribus  fere- 
batur ,  quum  curiata  ceteris  patriciis  magistratibus ; 
turn  iterum  de  eisdem  iudicabatur,  ut  esset  reprehen-  | 
dendi  potestas,  si  populum  beneficii  sui  poeniteret. 

27.  Nunc,  quia  prima  ilia  comitia  tenetis,  centuriata 
et  tributa ,  curiata  tantum  auspiciorum  caussa  reman- 
serunt.  Hie  autem  tribunus  plebis,  quia  videbat  po- 
testatem  neminem  iniussu  populi  aut  plebis  posse  ha¬ 
bere  ,  curiatis  ea  comitiis ,  quae  vos  non  sinitis,  con-  | 
firmavit:  tributa,  quae  vestra  erant,  sustulit.  Ita,  j 
quum  maiores  binis  comitiis  voluerint  vos  de  singu¬ 
lis  magistratibus  iudicare :  hie  homo  popularis  ne 
unam  quidem  populo  comitiorum  potestatem  reliquit. 

28.  Sed  videte  hominis  religionem  et  diligentiam. 
Vidit  et  perspexit,  sine  curiata  lege  decemviros  ha¬ 
bere  potestatem  non  posse,  quoniam  per  novem  tri¬ 
bus  essent  constituti.  Iubet  ferre  de  his  legem  cu¬ 
riatam:  praetori  imperat.  Quam  id  ipsum  absurde, 
nihil  ad  me  attinet.  Iubet  enim,  qui  primus  sit 

aut  lusisse  in  tantis  rebus,  aut  profecto  nescio  quid 
spectasse  videatur.  Verum  hoc,  quod  est  aut  ita  per- 
versum,  ut  ridiculum,  aut  ita  malitiosum,  ut  obscu- 
rum  sit ,  relinquamus :  ad  religionem  hominis  rever- 
tamur.  Videt  sine  lege  curiata  nihil  agi  per  decem¬ 
viros  posse.  29.  Quid  postea,  si  ea  lata  non  erit?  At¬ 
tendee  ingenium.  TUM  II  DECEMVIRI,  inquit,  EODEM 
hire  sint,  quo  qui  optima  lege.  Si  hoc  fieri  po¬ 
test,  ut  in  hac  civitate,  quae  longe  iure  libertatis  ce¬ 
teris  civitatibus  antecellit,  quisquam  nullis  comitiis 
imperium  aut  potestatem  assequi  possit:  quid  atti¬ 
net,  tertio  capite  legem  curiatam  ferre  iubere,  quum 
quarto  permittas ,  ut  sine  lege  curiata  idem  iuris  ha- 
beant,  quod  haberent,  si  optima  lege  a  populo  essent 
creati?  Reges  constituuntur,  non  decemviri,  Quirites, 
itaque  ab  his  initiis  fundamentisque  nascuntur,  ut 
non  modo  quum  gerere  coeperint,  sed  etiam  quum  ! 
constituentur,  omne  vestrum  ius,  potestas,  libertas- 
que  tollatur.  XII.  30.  At  videte,  quam  diligenter  re- 
tineat  ius  tribuniciae  potestatis.  Consulibus  legem 
curiatam  ferentibus,  a  tribunis  plebis  saepe  est  in- 
tercessum.  Neque  tamen  nos  id  querimur,  esse  hanc 
tribunorum  plebis  potestatem :  tantum  modo,  si  quis 
ea  potestate  temere  est  usus,  existimamus.  Hie  tri¬ 
bunus  plebis  lege  curiata,  quam  praetor  ferat,  adimit 
intercedendi  potestatem.  Atque  hoc  quum  in  eo  re- 
prehendendum  est,  quod  per  tribunum  plebis  tribu- 
nicia  potestas  minuitur,  turn  in  eo  deridendum,  quod 
consuli,  si  legem  curiatam  non  habet,  attingere  rem 
militarem  non  licet:  huic,  cui  vetat  intercedi,  pote-  1 


statem,  etiamsi  intercession  sit,  tamen  eamdem  con- 
stituit,  quam,  si  lata  esset  lex:  ut  non  intelligam, 
quare  aut  hie  vetet  intercedere,  aut  quemquam  inter- 
eessurum  putet:  quum  intercessio  stultitiam  inter- 
cessoris  significatura  sit,  non  rem  impeditura. 

31.  Sint  igitur  decemviri,  neque  veris  comitiis, 
hoc  est  populi  suffragiis,  neque  illis  ad  speciem  at¬ 
que  ad  usurpationem  vetustatis  per  xxx  lictores,  au¬ 
spiciorum  caussa,  adumbratis  constituti.  Videte 
nunc,  eos,  qui  a  vobis  nihil  potestatis  acceperint, 
quanto  maioribus  ornamentis  afficiat,  quam  omnes 
nos  affecti  sumus,  quibus  vos  amplissimas  potestates 
dedistis.  Iubet  auspicii  coloniarum  deducendarum 
caussa  decemviros  habere  pullarios.  eodem  iure, 
inquit,  quo  habuerunt  iii  viri  lege  sempronia. 
Audes  etiam,  Rulle,  mentionem  facere  legis  Sempro- 
niae?  nec  te  ea  lex  ipsa  commonet,  iii  viros  illos 
xxxv  tribuum  suffragio  esse  creatos?  Et,  quum  tu  a 
Ti.  Gracchi  aequitate  ac  pudore  longissime  remotus 
sis,  id,  quod  dissimillima  ratione  factum  sit,  eodem 
iure  putas  esse  oportere?  XIII.  32.  Dat  praeterea  po¬ 
testatem,  verbo  praetoriam,  re  veraregiam:  definitin 
quinquennium,  facit  sempiternam.  Tantis  enim  con- 
firmat  opibus  et  copiis,  ut  invitis  eripi  nullo  modo 
possit.  Deinde  ornat  apparitoribus,  scribis,  librariis, 
praeconibus,  architectis :  praeterea  mulis,  tabernacu- 
lis,  centuriis,  supellectili :  sumptum  haurit  ex  aera- 
rio,  suppeditat  a  sociis:  finitores  ex  equestri  loco  du- 
centos  in  annos  singulos  stipatores  corporis  consti- 
tuit,  eosdem  ministros  et  satellites  potestatis.  For- 
mam  adhuc  habetis,  Quirites,  et  speciem  ipsam  ty- 
rannorum:  insignia  videtis  potestatis,  nondum  ipsam 
potestatem.  Dixerit  enim  fortasse  quispiam:  Quid  me 
ista  laedunt,  scriba,  lictor,  praeco,  pullarius?  Omnia 
sunt  haec  huiusmodi,  Quirites,  ut  ea  qui  habeat  sine 
vestris  suffragiis,  aut  rex  non  ferendus,  aut  privatus 
furiosus  esse  videatur. 

33.  Perspicite,  quanta  potestas  permittatur:  non 
privatorum  insaniam,  sed  intolerantiam  regum  esse 
dicetis.  Primum  permittitur  infinita  potestas  innu- 
merabilis  pecuniae  conficiendae  de  vestris  vectigali- 
bus ,  non  fruendis ,  sed  alienandis :  deinde  orbis  ter¬ 
rarum  gentiuinque  omnium  datur  cognitio  sine  con- 
silio,  poena  sine  provocatione,  animadversio  sine  au- 
xilio.  34.  Iudicare  per  quinquennium,  vel  de  consu¬ 
libus  ,  vel  de  ipsis  tribunis  plebis  poterunt.  De  illis 
interea  nemo  iudicabit.  Magistratus  his  petere  lice- 
bit:  caussam  dicere  non  licebit.  Emere  agros,  a  qui¬ 
bus  volent,  vel  quos  volent,  quam  volent  magno, 
poterunt :  colonias  deducere  novas,  renovare  veteres, 
totam  Italiam  suis  coloniis  ut  complere  liceat,  per¬ 
mittitur:  omnes  provincias  obeundi,  liberos  populos 
agris  mulctandi,  regnorum  vel  dandorum  [vel  adi- 
mendorum]  summa  potestas  datur,  quum  velint :  Ro- 
mae  esse,  quum  commodum  sit:  quacumque  velint, 
summo  cum  imperio  iudicioque  omnium  rerum  va- 
gari  ut  liceat,  conceditur.  Interea  dissolvant  iudicia 
publica:  de  consiliis  abducant,  quos  velint:  singuli 
de  maximis  rebus  iudicent:  quaestori  permittant: 
finitorem  mittant:  ratum  sit,  quod  finitor  uni  illi,  a 
quo  missus  erit,  renuntiaverit.  XIV.  3S.  Verbum  mi- 
hi  deest,  Quirites,  quum  ego  hanc  potestatem  regiam 
appello,  sed  profecto  maior  est  quaedam.  Nullum 
enim  regnum  fuit  umquam,  quod  non,  si  minus  iure 
aliquo,  at  regionibus  tamen  certis,  contineretur.  Hoc 
vero  infinitum  est,  quo  et  regna  omnia,  et  vestrum 
imperium,  quod  latissime  patet,  et  ea,  quae  partim 

libera  a  vobis,  partim  etiam  ignorata  vobis  sunt,  per- 
missu  legis  continentur. 

Datur  igitur  eis  primum,  ut  liceat  ea  vendere 
omnia,  de  quibus  vendendis  senatusconsulta  facta 
sunt  M.  Tullio,  Cn.  Cornelio  coss.  aut  postea.  36.  Cur 
hoc  tam  est  obscurum  atque  caecum?  Quid?  ista 
omnia,  de  quibus  senatus  censuit,  nominatim  in  lege 
perscribi  nonne  potuerunt?  Duae  sunt  huius  obscuri- 
tatis  caussae,  Quirites:  una  pudoris,  si  quis  pudor 
esse  potest  in  tam  insigni  impudentia :  altera  sceleris. 
Nam  neque  ea,  quae  senatus  nominatim  vendenda 
censuit ,  audet  appellare:  sunt  enim  loca  publica  Ur- 
bis,  sunt  sacella,  quae  post  restitutam  tribuniciam 
potestatem  nemo  attigit ,  quae  maiores  in  Urbe  par¬ 
tim  periculi  perfugia  esse  voluerunt.  Ilaec  lege  tri- 
bunicia  decemviri  vendent.  Accedet  eo  mens  Gau- 
rus :  accedent  salicta  ad  Minturnas :  adiungetur  etiam 
ilia  via  vendibilis  Herculanea,  multarum  deliciarum 
et  magnae  pecuniae :  permulta  alia,  quae  senatus  pro¬ 
pter  angustias  aerarii  vendenda  censuit,  consules 
propter  invidiam  non  vendiderunt.  37.  Yerum  haec 
fortasse  propter  pudorem  in  lege  reticentur.  Sed  illud 
magis  est  cavendum  et  pertimescendum,  quod  auda- 
ciae  decemvirali  corrumpendarum  tabularum  publi- 
carum  fingendorumque  senatusconsultorum,  quae  fa¬ 
cta  numquam  sunt,  quum  ex  eo  numero,  qui  per  eos 
annos  consules  fuerunt,  multi  mortui  sint,  magna  po- 
testas  permittitur.  Nisi  forte  nihil  est  aequuin,  vos 
de  eorum  auducia  suspicari,  quorum  cupiditati  ni- 
mium  angustus  orbis  terrarum  esse  videatur. 

XV.  38.  Habetis  unum  venditionis  genus,  quod 
magnum  videri  vobis  intelligo:  sed  attendite  animos 
ad  ea,  quae  consequuntur :  liunc  quasi  gradum  quem- 
dam  atque  aditum  ad  cetera  factum  intelligetis.  qui 
agri,  QUAE  LOCA,  quae  AEDiFiciA.  Quid  est  prae- 
terea?  multa  in  mancipiis,  in  pecore,  auro,  argento, 
ebore,  veste,  supellectili ,  ceteris  rebus.  Quid  di¬ 
cam?  invidiosum  putasset  hoc  fore ,  si  omnia  nomi- 
nasset?  non  metuit  invidiam.  Quid  ergo?  longum 
putavit,  et  timuit,  ne  quid  praeteriret:  ascripsit, 
aliudve  quid;  qua  brevitate  rem  nullam  esse  ex- 
ceptam  videtis.  Quidquid  ergo  sit  extra  Italiam,  quod 
publicum  populi  Romani  factum  sit,  L. Sulla,  Q.  Pom- 
peio  consulibus,  aut  postea,  id  decemviros  iubet  ven¬ 
dere.  39.  Hoc  capite,  Quirites,  omnes  gentes,  natio- 
nes,  provincias,  regna,  decemvirum  ditioni,  iudicio, 
potestatique  permissa  et  condonata  esse  dico.  Pri¬ 
mum  enim  hoc  quaero,  qui  tandem  locus  usquam  sit, 
quern  non  possint  decemviri  dicere  publicum  populi 
Romani  esse  factum.  Nam,  quum  idem  possit  iudi- 
care,  qui  dixerit:  quid  est,  quod  non  liceat  ei  dicere, 
cui  liceat  eidem  iudicare?  Commodum  erit  Perga- 
mum,  Smyrnam,  Tralles,  Ephesum,  Miletum,  Cyzi- 
cum,  totam  denique  Asiam,  quae  post  L.  Sudani,  Q. 
Pompeium  consules  recuperata  sit,  populi  Romani 
factam  esse  dicere.  40.  Utrum  oratio  ad  eius  rei  dis- 
putationem  deerit,  an,  quum  idem  et  disseret  et  iu- 
dicabit,  impelli  non  poterit,  ut  falsum  iudicet?  an,  si 
condemnare  Asiam  nolet,  terrorem  damnations  et 
minas  non,  quanti  volet,  aestimabil?  Quid  !  (quod  dis- 
putari  contra  nullo  pacto  potest,  quoniam  statutum 
a  vobis  est  et  iudicatum,)  quam  hereditatem  iam  cre- 
vimus,  regnum  Bithyniae?  quod  certe  publicum  est 
populi  Romani  factum :  numquid  caussae  est,  quin 
omnes  agros,  urbes,  stativa,  portus,  totam  denique 
Bithyniam  decemviri  vendituri  sint?  XVI.  Quid  Mi- 
tylenae:  quae  certe  vestrae,  Quirites,  belli  lege,  ac 


victoriae  iure,  factae  sunt;  urbs  et  natura  et  situ  et 
descriptione  aedificiorum  et  pulchritudine  in  primis 
nobilis ;  agri  iucundi  et  fertiles :  nempe  eodem  capite 
inclusi  continentur.  41 .  Quid  Alexandria  cunctaque 
Aegyptus?  ut  occulte  latet!  ut  recondita  est!  ut  fur- 
tim  tota  decemviris  traditur !  Quis  enim  vestrum  hoc 
ignorat,  dici  illud  regnum  testamento  regis  Alexandri 
populi  Romani  esse  factum?  Hie  ego  consul  populi 
Romani  non  modo  nihil  iudico,  sed  ne,  quid  sentiam, 
quidem  profero.  Magna  enim  mihi  res  non  modo  ad 
statuendum,  sed  etiam  ad  dicendum  videtur  esse. 
Video,  qui  testamentum  factum  esse  confirmet:  au- 
ctoritatem  senatus  exstare  hereditatis  aditae  sentio, 
turn,  quando,  Alexandro  mortuo,  legatos  Tyrum  mi- 
simus,  qui  ab  illo  pecuniam  depositam  nostris  recu- 
perarent.  42.  Haec  L.  Philippum  saepe  in  senatu  con- 
firmasse  memoria  teneo ;  eum ,  qui  regnum  illud  te- 
neat  hoc  tempore,  neque  genere,  neque  animo  regio 
esse,  inter  omnes  fere  video  convenire.  Dicitur  con¬ 
tra,  nullum  esse  testamentum :  non  oportere  populum 
Romanum  omnium  regnorum  appetentem  videri :  de- 
migraturos  in  ilia  loca  nostros  homines,  propter  agro¬ 
rum  bonitatem  et  omnium  rerum  copiam.  43.  Hac 
tanta  de  reP.  Rullus  cum  ceteris  decemviris,  collegis 
suis,  iudicabit?  et  verum  iudicabit?  Nam  utrumque 
ita  magnum  est,  ut  nullo  modo  neque  concedendum 
neque  ferendum  sit.  Volet  esse  popularis:  populo 
Romano  adiudicabit.  Ergo  idem  ex  sua  lege  vendet 
;  Alexandriam,  vendet  Aegyptum :  urbis  copiosissimae 
pulcherrimorumque  agrorum  iudex,  arbiter,  dominus, 
rex  denique  opulentissimi  regni  reperietur.  Non  su- 
metsibi  tantum,  non  appelet?  iudicabit,  Alexandriam 
regis  esse,  a  populo  Romano  abiudicabit. 

XVII.  44.  Primum  populi  Romani  hereditatem  de¬ 
cemviri  iudicent,  quum  vos  volueritis  de  privatis  he- 
redilatibus  centumviros  iudicare?  Deinde  quis  aget 
caussam  populi  Romani?  Ubi  res  ista  agetur?  Qui 
sunt  isti  decemviri,  quos  perspiciamus  regnum  Ale- 
xandriae  Ptolemaeo  gratis  adiudicaturos?  Quod  si 
Alexandria  petebatur,  cur  non  eosdem  cursus  hoc 
tempore,  quos  L.  Cotta,  L.  Torquato  consulibus,  cu- 
currerunt?  cur  non  aperte,  ut  antea?  cur  non  item, 
ut  quum  directo  et  palam  regionem  illam  petierunt? 
an  Quirites  ii,  qui  per  cursum  rectum  regnum  tene- 
i  re  non  potuerunt,  nunc  taetris  tenebris  et  caliginese 
'  Alexandriam  perventuros  arbitrati  sunt?  45.  Atque 
illud  circumspicite  vestris  mentibus  una,  Quirites: 
legatos  nostros,  homines  auctoritate  tenui,  qui  rerum 
privatarum  caussa  legationes  liberas  obeunt,  tainen 
exterae  nationes  ferre  vix  possunt.  Grave  est  enim 
nomen  imperii,  atque  id  etiam  in  levi  persona  perti- 
mescitur,  propterea  quod  vestro,  non  suo  nomine, 
quum  hinc  egressi  sunt,  abutuntur.  Quid  censetis, 
quum  isti  decemviri  cum  iinperio,  cum  fascibus,  cum 
ilia  delecta  finitorum  iuventute  per  orbem  terrarum 
vagabuntur,  quo  tandem  animo,  quo  metu,  quo  pe- 
riculo  miseras  nationes  futuras?  46.  Est  in  imperio 
terror:  patientur.  Est  in  adventu  sumptus :  ferent. 
Imperabitur  aliquid  muneris:  non  recusabunt.  Illud 
vero  quantum  est,  Quirites,  quum  is  decemvir,  qui 
aliquam  in  urbem  aut  exspectatus,  uthospes,  aut  re- 
pente,  ut  dominus,  venerit,  ilium  ipsum  locum,  quo 
venerit,  illam  ipsam  sedem  hospitalem,  in  quam  erit 
deductus,  publicam  populi  Romani  esse  dicet?  Quan¬ 
ta  calamitas  populi,  si  dixerit?  quantus  ipsi  quaestus, 
si  negarit?  Atque  iidem,  qui  haec  appetunt,  queri 
nonnumquam  solent,  omnes  terras  Cn.  Pompeio  at- 

que  omnia  maria  esse  permissa.  Simile  vero  est, 
multa  committi,  et  condonari  omnia?  labori  et  nego- 
tio  praeponi,  an  praedae  et  quaestui?  mitti  ad  socios 
liberandos,  an  ad  opprimendos?  Denique,  si  quis  est 
honos  singularis,  nihilne  interest,  utrum  populus 
Romanus  eum,  cui  velit,  deferat,  an  is  impudenter 
populo  Romano  per  legis  fraudem  surripiatur? 

XVIII.  47.  Intellexistis ,  quot  res  et  quantas  de¬ 
cemviri,  legis  permissu,  vendituri  sint.  Non  est  sa¬ 
tis.  Quum  sese  sociorum,  quum  exterarum  nationum, 
quum  regum  sanguine  implerint,  incidant  nervos  po- 
puli  Romani ,  adhibeant  manus  vectigalibus  vestris, 
irrumpant  in  aerarium.  Sequitur  enim  caput,  quo 
capite  ne  permittit  quidem,  si  forte  desit  pecunia, 
quae  tanta  ex  superioribus  recipi  potest,  ut  deesse 
non  debeat,  sed  plane,  quasi  ea  res  vobis  saluti  futu- 
ra  sit,  ita  cogit  atque  imperat,  ut  decemviri  vestra 
vectigalia  vendant  nominatim.  48.  Quam  tu  mihi  ex 
ordine  recita  de  legis  scripto  populi  Romani  auctio-  j 
nem :  quam  mehercule  ego  praeconi  huic  ipsi  luctuo- 
sam  et  acerbam  praedicationem  futuram  puto.  Ut  in 
suis  rebus,  ita  in  republica  luxuriosus  est  nepos,  qui 
prius  silvas  vendat,  quam  vineas.  Italiam  percen- 
suisti:  perge  in  Siciliam.  auctionis  pars  ea,  quae 
ad  siciliam  pertinet.  Nihil  est  in  hac  provincia, 
quod  aut  in  oppidis ,  aut  in  agris  maiores  vestri  pro- 
prium  vobis  reliquerint,  quin  id  venire  iubeat.  49. 
Quod  partum  recenti  victoria  maiores  vobis  in  socio¬ 
rum  urbibus  ac  finibus  et  vinculum  pacis  et  monu- 
mentum  belli  reliquerunt,  id  vos  ab  illis  acceptum 
hoc  auctore  vendetis?  Hie  mihi  parumper  mentes  ve- 
stras,  Quirites,  commovere  videor,  dum  patefacio  vo¬ 
bis,  quas  isti  penitus  abstrusas  insidias  se  posuisse 
arbitrentur  contra  Cn.  Pompeii  dignitatem.  Et  mihi, 
quaeso,  ignoscite,  si  appello  talem  virum  saepius. 
Vos  mihi  praetori  biennio  ante,  Quirites,  hoc  eodem 
in  loco  personam  hanc  imposuistis ,  ut,  quibuscum- 
que  rebus  possem,  illius  abseritis  dignitatem  vobis- 
cum  una  tuerer.  Feci  adhuc,  quae  potui,  neque 
familiaritate  illius  adductus,  nec  spe  honoris  atque 
amplissimae  dignitatis:  quam  ego,  etsi  libente  illo, 
tamen  absente  illo,  per  vos  consecutus  sum.  50. 
Quamobrem  quum  intelligam,  hanc  totam  fere  legem 
ad  illius  opes  evertendas  tamquam  machinam  com- 
parari,  et  resistam  consiliis  hominum  et  perficiam 
profecto,  quod  ego  video  comparari,  ut  id  vos  uni- 
versi  non  solum  videre,  verum  etiam  teriere  possitis. 
XIX.  Iubet  venire,  quae  Attalensium,  quae  Phaseli- 
tum,  quae  Olympenorum  fuerint,  agrumque  Ageren- 
sem  et  Oroandicum  et  Gedusanum.  Haec  P.  Servilii 
imperio  et  victoria,  clarissimi  viri,  vestra  facta  sunt. 
Adiungit  agros  Bithyniae  regios,  quibus  nunc  publi- 
cani  fruuntur:  deinde  Attalicos  agros  in  Cherroneso: 
in  Macedonia,  qui  regis  Philippi  sive  Persae  fuerunt, 
qui  item  a  censoribus  locati  sunt,  et  certissimum  ve- 
ctigal.  51.  Ascribit  idem  auctioni  Corinthios  agros, 
opimos  et  fertiles,  et  Cyrenenses,  qui  Apionis  fue¬ 
runt:  et  agros  in  Hispania  propter  Karthaginem  no- 
vam,  et  in  Africa  ipsam  veterem  Karthaginem  ven- 
dit.  quam  videlicet  P.  Africanus  non  propter  religio- 
nem  sedium  illarum  ac  vetustatis,  de  consilii  senten- 
tia,  consecravit,  sed  ut  ipse  locus  eorum,  qui  cum 
hac  urbe  de  imperio  certarunt,  vestigia  calamitatis 
ostenderet.  Sed  non  fnit  tam  diligens,  quam  est  Rul- 
lus :  aut  fortasse  emptorem  ei  loco  reperire  non  po- 
tuit.  Verum  inter  hos  agros  regios,  captos  veteribus 
bellis  virtute  summorum  imperatorum,  adiungit  re¬ 


gios  agros  Mithridatis,  qui  in  Paphlagonia,  qui  in 
Ponto,  qui  in  Cappadocia  fuerunt,  ut  eos  decemviri 
vendant.  52.  Itane  vero?  non  legibus  datis,  non  au- 
ditis  verbis  imperatoris,  nondum  denique  bello  con- 
fecto ,  quum  rex  Mithridates ,  amisso  exercitu ,  regno 
expulsus ,  tamen  in  ultimis  terris  aliquid  etiam  nunc 
moliatur,  atque  ab  invicta  Cn.  Pompeii  manu  Maeo- 
tide  et  illis  paludibus  et  itinerum  angustiis  atque  al- 
titudine  montium  defendatur:  quum  imperator  in 
bello  versetur:  in  locis  autem  illis  etiam  nunc  belli 
nomen  reliquum  sit :  eos  agros,  quorum  adhuc  penes 
Cn.  Pompeium  omne  iudicium  et  potestas  more  ma- 
iorum  debet  esse,  decemviri  vendent?  53.  Et,  cre¬ 
do,  P.  Rullus  (is  enim  sic  se  gerit,  ut  sibi  iam  de¬ 
cemvir  designatus  esse  videatur,)  ad  earn  auctionem 
potissimum  proficiscetur !  XX.  Is  videlicet  antequam 
veniat  in  Pontum,  litteras  ad  Cn.  Pompeium  mittet: 
quarum  ego  iam  exemplum  ab  istis  compositum  esse 
arbitror:  p.  servilius  rullus,  tribunus  plebis, 

DECEMVIR,  S.  D.  CN.  POMPEIO,  CN.  F.  Non  Cl'edo 

ascripturum  esse,  magno:  non  enim  videtur  id,  quod 
imminuere  lege  conatur,  concessurus  verbo.  te  vo- 

LO  CURARE,  UT  MIHI  SINOPAE  PRAESTO  SIS,  AUXI- 
LIUMQUE  ADDUCAS,  DUM  EOS  AGROS,  QUOS  TUO  LA- 
BORE  CEPISTI,  EGO  MEA  LEGE  VENDAM.  An  Pompe- 
ium  non  adhibebit?  in  eius  provincia  vendet  manu- 
bias  imperatoris?  Ponite  ante  oculos  vobis  Rullum, 
in  Ponto ,  inter  vestra  atque  hostium  castra  hasta  po- 
sita,  cum  suis  formosis  finitoribus  auctionantem.  54. 
Neque  in  hoc  solum  inest  contumelia,  quae  vehemen- 
ter  et  insignis  est  et  nova,  ut  ulla  res  parta  bello, 
nondum  legibus  datis,  etiam  turn  imperatore  bellum 
administrante,  non  modo  venierit,  verum  etiam  loca- 
ta  sit.  Plus  spectant  homines  certe,  quam  contume- 
liam:  sperant,  si  concessum  sit  inimicis  Cn.  Pompeii, 
cum  imperio,  cum  iudicio  omnium  rerum,  cum  infi— 
nita  potestate,  cum  innumerabili  pecunia  non  solum 
aliis  in  locis  vagari,  verum  etiam  ad  ipsius  exerci- 
tum  pervenire:  aliquid  illi  insidiarum  fieri,  aliquid 
de  eius  exercitu,  copiis,  gloria  detrahi  posse.  Pu- 
tant,  si  quam  spem  in  Cn.  Pompeio  exercitus  habeat 
aut  agrorum  aut  aliorum  commodorum,  hanc  non 
habiturum,  quum  virlerint,  earum  rerum  omnium 
potestatem  ad  decemviros  esse  tralatam.  55.  Patior 
non  moleste ,  tam  stultos  esse,  qui  haec  sperent,  tam 
impudentes,  qui  conentur.  Ulud  queror,  tam  me  ab 
iis  esse  contemptum,  ut  haec  portenta  me  consule 
potissimum  cogitarent. 

Atque  in  omnibus  his  agris  aedificiisque  venden- 
dis  permittitur  decemviris,  ut  vendant,  quibus- 
cumque  in  locis  videatur.  0  perturbatam  ratio- 
nem !  o  libidinem  refrenandam !  o  consilia  dissoluta 
atque  perdita!  XXI.  Vectigalia  locare  nusquam  licet, 
nisi  in  hac  urbe,  hoc  ex  loco,  hac  vestrum  frequen- 
tia.  Venire  vestras  res  proprias,  et  in  perpetuum  a 
vobis  alienari  in  Paphlagoniae  tenebris  atque  in  Cap- 
padociae  solitudine  licebit?  56.  L.  Sulla  quum  bona 
indemnatorum  civium  funesta  ilia  auctione  sua  ven- 
deret,  et  se  praedam  suam  diceret  vendere,  tamen  ex 
hoc  loco  vendidit,  nec,  quorum  oculos  offendebat,  eo¬ 
rum  ipsorum  conspectum  fugere  ausus  est.  Decem¬ 
viri  vestra  vectigalia  non  modo  ne  vobis  quidem  arbi- 
tris,  sed  ne  praecone  quidem  publico  teste  vendent? 

Sequitur,  omnes  agros  extra  italiam  infinito 
ex  tempore,  non,  ut  antea,  ab  Sulla  et  Pompeio  con- 
sulibus.  Cognitio  decemvirum,  privatus  sit,  an  pu- 
blicus  :  sic,  Quirites,  agro  pergrande  vectigal  imponi- 

tur.  57.  Hoc  quantum  iudicium,  quam  intolerandura, 
quam  regium  sit,  quem  praeterit?  posse,  quibuscum- 
que  locis  velint,  nulla  disceptatione,  nullo  consilio, 
privata  publicare,  publica  liberare?  Excipitur  hoc  ca- 
pite  ager  in  Sicilia  Recentoricus :  quem  ego  excipi,  et 
propter  hominum  necessitudinem ,  et  propter  aequi- 
tatem,  Quirites,  ipse  vehementer  gaudeo.  Sed  quid 
haec  impudentia?  Qui  agrum  Recentoricum  possi- 
dent,  vetustate  possessionis  se,  non  iure,  misericor- 
dia  senatus,  non  agri  conditione  defendunt.  Nam  il¬ 
ium  agrum  publicum  esse  fatentur:  se  moveri  pos- 
sessionibus,  amicissimis  sedibus  ac  diis  penatibus, 
negant  oportere.  At,  si  est  privatus  ager  Recentori- 
cus,  quid  eum  excipis?  sin  autem  publicus :  quae  est 
ista  aequitas,  ceteros,  etiamsi  privati  sint,  permittere 
ut  publici  iudicentur:  hunc  excipere  nominatim,  qui 
publicus  esse  fateatur?  Ergo  eorum  ager  excipitur, 
qui  apud  Rullum  alia  ratione  valuerunt:  ceteri  agri 
omnes,  qui  ubique  sunt,  sine  ullo  delectu,  sine  po-  ; 
puli  Romani  notione ,  sine  iudicio  senatus  decemvi- 
ris  addicentur.  XXII.  58.  Atque  etiam  est  alia,  su- 
periore  capite,  quo  omnia  veneunt,  quaestuosa  exce- 
ptio :  quae  teget  eos  agros,  de  quibus  foedere  cautum 
est.  Audivit,  hanc  rem  non  a  me,  sed  ab  aliis  agitari 
saepe  in  senatu,  nonnumquam  ex  hoc  loco,  possidere 
agros  in  ora  maritima  regem  Hiempsalem,  quos  P. 
Africanus  populo  Romano  adiudicarit:  et  tamen  post- 
ea  per  C.  Cottam  consulem  cautum  esse  foedere. 
Hoc  quia  vos  foedus  non  iusseritis,  veretur  Hiempsal, 
ut  satis  firmum  sit  et  ratum.  Quid?  cuiusmodi  est 
illud?  tollitur  vestrum  iudicium:  foedus  totum  exci¬ 
pitur:  comprobatur.  Quod  minuit  auctionem  de- 
cemviralem,  laudo:  quod  regi  amico  cavet,  non  re- 
prebendo:  quod  non  gratis  fit,  indico.  59.  Volitat 
enim  ante  oculos  istorum  Iubae  regis  filius,  adole- 
scens  non  minus  bene  nummatus,  quam  bene  capil- 
latus. 

Vix  iam  videtur  locus  esse,  qui  tantos  acervos  pe¬ 
cuniae  capiat.  Auget,  addit,  accumulat:  aurum, 

ARGENTUM  EX  PRAEDA,  EX  MANUBIIS,  EX  CORONA- 
RIO,  AD  QUOSCUMQUE  PERVENIT,  NEQUE  RELATDM 
EST  IN  PUBLICUM,  NEQUE  IN  MONUMENTO  CONSUM- 

ptum,  id  profiteri  apud  decemviros  et  ad  eos  referre 
iubet.-  Hoc  capite  etiam  quaestionem  de  clarissimis 
viris,  qui  populi  Romani  bella  gesserunt,  iudicium- 
que  de  pecuniis  repetundis  ad  decemviros  tralatum 
videtis.  Horum  erit  [nullum]  iudicium,  quantae  cu- 
iusque  manubiae  fuerint,  quid  relatum,  quid  resi¬ 
duum  sit.  In  posterum  vero  lex  haec  imperatoribus 
vestris  constituitur ,  ut,  quicumque  de  provincia  de- 
cesserit,  apud  eosdem  decemviros,  quantum  habeat 
praedae,  manubiarum ,  auri  coronarii,  profiteatur. 
60.  Hie  tamen  vir  optimus  eum,  quem  amat,  excipit, 
Cn.  Pompeium.  Unde  iste  amor  tam  improvisus  ac 
tarn  repentinus?  qui  honore  decemviratus  excluditur 
prope  nominatim:  cuius  iudicium,  legumque  datio, 
captorum  agrorum  ipsius  virtute  cognitio  tollitur: 
cuius  non  in  provinciam,  sed  in  ipsa  castra  decemvi¬ 
ri  cum'imperio,  infinita  pecunia,  maxima  potestate 
et  iudicio  rerum  omnium  mittuntur:  cui  ius  impera- 
torium,  quod  semper  omnibus  imperatoribus  estcon- 
servatum,  soli  eripitur;  is  excipitur  unus,  ne  manu- 
bias  referre  debeat.  Utrum  tandem  hoc  capite  honos 
haberi  homini,  an  invidia  quaeri  videtur? 

XXIII.  61.  Remittit  hoc  Rullo  Cn.  Pompeius:  be- 
neficio  isto  legis,  benignitate  decemvirali  nihil  utitur. 
Nam  si  est  aequum  praedas  ac  manubias  suas  impe-  ! 


ratores  non  in  monumenta  deorum  immortalium,  ne- 
que  in  Urbis  ornamenta  conferre,  sed  ad  decemviros 
tamquam  ad  dominos  reportare:  nihil  sibi  appetit 
praecipue  Pompeius,  nihil:  vult  se  in  communi  at¬ 
que  in  eodem,  quo  ceteri,  iure  versari.  Sin  est  ini- 
quum,  Quirites;  si  turpe,  si  intolerandum ,  hos  de¬ 
cemviros  portitores  omnibus  omnium  pecuniis  con- 
stitui,  qui  non  modo  reges  atque  exterarum  nationum 
homines,  sed  etiam  imperatores  vestros  excutiant: 
non  mihi  videntur  honoris  caussa  excipere  Pompe¬ 
ium,  sed  metuere,  ne  ille  eamdem  contumeliam,  quam 
ceteri,  ferre  non  possit:  62.  Pompeius  autem  quum 
hoc  animo  sit,  ut,  quidquid  vobis  placeat,  sibi  feren- 
dum  putet:  quod  vos  ferre  non  poteritis,  id  profecto 
perficiet,  ne  diutius  inviti  ferre  cogamini.  Verumta- 
men  cavet,  ut,  si  qua  pecunia  post  nos  consules 

EX  NOVIS  VECTIGALIBUS  RECIPIATUR,  EA  DECEMVI¬ 
RI  utantur.  Nova  porro  vectigalia  videt  ea  fore,  quae 
Pompeius  adiunxerit.  Ita  remissis  manubiis,  vecti- 
galibus  eius  virtute  partis  se  frui  putat  oportere. 
Parta  sit  pecunia,  Quirites,  decemviris  tanta,  quanta 
sit  in  terris,  nihil  praetermissum ,  sed  omnes  urbes, 
agri,  regna  denique,  postremo  etiam  vectigalia  vestra 
venierint :  accesserint  in  cumulum  manubiae  vestro- 
rum  imperatorum :  quantae  et  quam  immanes  divi 
tiac  decemviris  in  tantis  auctionibus,  tot  iudiciis,  tam 
infinita  potestate  rerum  omnium  quaerantur,  videtis 
XXIV.  63.  Cognoscite  nunc  alios  immensos  atque 
intolerabiles  quaestus,  ut  intelligatis,  ad  certorum 
hominum  importunam  avaritiam  hoc  populare  legis 
agrariae  nomen  esse  quaesitum.  Hac  pecunia  iubet 
agros  emi,  quo  deducamini.  Non  consuevi  homines 
appellare  asperius,  Quirites,  nisi  lacessitus.  Vellem 
fieri  posset,  ut  a  me  sine  contumelia  nominarentur 
ii,  qui  se  decemviros  sperant  futuros :  iam  videretis, 
quibus  hominibus  omnium  rerum  et  vendendarum  et 
emendarum  potestatem  permitteretis.  64.  Sed,  quod 
ego  nondum  statuo  mihi  esse  dicendum ,  vos  tamen 
id  potestis  cum  animis  vestris  cogitare.  Unum  hoc 
certe  videor  mihi  verissime  posse  dicere:  turn,  quum 
haberet  haec  respublica  Luscinos ,  Calatinos ,  Acidi- 
nos,  homines  non  solum  honoribus  populi  rebusque 
gestis,  verum  etiam  patientia  paupertatis  ornatos,  et 
turn,  quum  erant  Catones,  Phili,  Laelii,  quorum  sa- 
pientiam  temperantiamque  in  publicis  privatisque, 
forensibus  domesticisque  rebus  perspexeratis :  tamen 
huiuscemodi  res  commissa  nemini  est,  ut  idem  iudi- 
caret  et  venderet,  et  hoc  faceret  per  quinquennium 
toto  in  orbe  terrarum,  idemque  agros  vectigales  po¬ 
puli  Romani  abalienaret;  et  quum  summam  tantae 
pecuniae,  nullo  teste,  sibi  ipse  ex  sua  voluntate  fe- 
cisset;  turn  denique  emeret,  a  quibus  vellet,  quod 
videretur.  65.  Committite  vos  nunc,  Quirites,  his  ho¬ 
minibus  haec  omnia,  quos  odorari  hunc  decemviratum 
suspicamini :  reperietis  partem  esse  eorum ,  quibus 
ad  habendum,  partem,  quibus  ad  consumendum  ni¬ 
hil  satis  esse  videatur.  XXV.  Hie  ego  iam  illud,  quod 
expeditissimum  sit,  ne  disputo  quidem,  Quirites,  non 
esse  hanc  vobis  a  maioribus  relictam  consuetudinem, 
ut  emantur  agri  a  privatis,  quo  plebes  publice  dedu- 
catur:  omnibus  legibus  agris  publicis  privatos  esse 
deduetos :  huiuscemodi  me  aliquid  ab  hoc  horrido  ac 
truce  tribuno  plebis  exspectasse : "  hanc  vero  emendi 
et  vendendi  quaestuosissimam  ac  turpissimam  mer- 
caturam  alienam  actione  tribunicia,  alienam  dignita- 
te  populi  Romani  semper  putavi.  66.  Libet  agros 
emi?  Primum  quaero,  quos  agros  et  quibus  in  locis? 

nolo  suspensam  et  incertam  plebem  Romanam  obscu- 
ra  spe  et  caeca  exspectatione  pendere.  Albanus  ager 
est,  Setinus,  Privernas,  Fundanus,  Vescinus,  Faler- 
nus,  Linternus,  Cumanus,  Casinas.  Audio.  Ab  alia 
porta,  Capenas,  Faliscus,  Sabinus,  Reatinus,  Venafra- 
nus,  Allifanus,  Trebulanus.  Habes  tantam  pecuniam, 
qua  hosce  omnes  agros  et  ceteros  horura  similes  non 
modo  emere ,  verum  etiam  coacervare  possis :  cur  eos 
non  definis  neque  nominas,  ut  saltern  deliberare  plebs 
Romana  possit,  quid  intersit  sua,  quid  expediat,  quan¬ 
tum  tibi  in  emendis  et  in  vendendis  rebus  committen- 
dum  putet?  Definio,  inquit,  Italiam.  Satis  certa  regio. 
Etenim  quantulum  interest,  utrum  in  Massici  radices, 
an  in  Italiam  above  deducamini?  67.  Age,  non  definis 
locum.  Quid?  naturam  agri?  Vero,  inquit,  qui  araui 
aut  coli  possit.  Qui  possit  arari,  inquit,  autcoli: 
non  qui  aratus  aut  cultus  sit.  Utrum  haec  lex  est,  an 
tabula  Neratianae  auctionis?  in  qua  scriptum  fuisse 
aiunt:  iugera  cc,  in  quibus  olivetum  fieri  po¬ 
test:  IUGERA  CCC,  UBI  INSTITUI  VINEAE  POSSUNT. 

Hoc  tu  ernes  ista  innumerabili  pecunia,  quod  arari  aut 
coli  possit?  Quod  solum  tarn  exile  et  macrum  est,  quod 
aratro  perstringi  non  possit?  aut  quod  est  tam  aspe- 
rum  saxetum,  in  quo  agricolarum  cultus  non  elabo- 
ret?  Idcirco,  inquit,  agros  nominare  non  possum,  quia 
tangam  nullum  ab  invito.  Hoc  quoque  multo  est  quae- 
stuosius,  quam  si  ab  invito  sumeret.  Inibitur  enim 
ratio  quaestus  de  vestra  pecunia :  et  turn  denique  ager 
emetur,  quum  idem  expediet  emptori  et  venditori. 

XXVI.  68.  Sed  videte  vim  legis  agrariae.  Ne  ii 
quidem,  qui  agros  publicos  possident,  decedent  de 
possessione,  nisi  erunt  deducti  optima  conditione  et 
pecunia  maxima.  Con  versa  ratio.  Antea,  quum  erat  a 
tribuno  plebis  mentio  legis  agrariae  facta,  continuo, 
qui  agros  publicos  aut  qui  possessiones  invidiosas  te- 
nebant,  pertimescebant.  Haec  lex  eos  homines  fortu- 
nis  locupletat,  invidia  liberat.  Quam  multos  enim, 
Quirites,  existimatis  esse,  qui  latitudinem  possessio- 
num  tueri,  qui  invidiam  Sullanorum  agrorum  ferre 
non  possint?  qui  vendere  cupiant,  emptorem  non  re- 
periant?  perdere  iam  denique  illos  agros  ratione  ali- 
qua  velint?  Qui  paullo  ante  diem  noctemque  tribuni- 
cium  nomen  horrebant,  vestram  vim  metuebant,  men-  j 
tionem  legis  agrariae  pertimescebant:  ii  nunc  etiam 
ultro  rogabuntur  atque  orabuntur,  ut  agros  partim  pu¬ 
blicos,  partim  plenos  invidiae,  plenos  periculi,  quanti 
ipsi  velint,  decemviris  tradant.  Atque  hoc  carmen  hie 
tribunus  plebis  non  vobis,  sed  sibi  intus  canit.  69. 
Ilabet  socerum,  virum  optimum,  qui  tantum  agri  in 
illis  reipublicae  tenebris  occupavit,  quantum  concu- 
pivit.  Huic  subvenire  vult  succumbenti  iam,  oppres- 
so,  Sudanis  oneribus  gravi,  sua  lege,  ut  liceat  illi  in¬ 
vidiam  deponere,  pecuniam  condere.  Et  vos  non  du- 
bitatis,  quin  vectigalia  vestra  vendatis,  plurimo  ma- 
iorum  vestrorum  sanguine  et  sudore  quaesita,  ut  Sul- 
lanos  possessores  divitiis  augeatis,  periculo  liberetis? 
70.  Nam  ad  banc  emptionem  decern viralem  duo  gene¬ 
ra  agrorum  spectant,  Quirites.  Eorum  unum  propter 
invidiam  domini  fugiunt,  alterum  propter  vastitatem. 
Sullanus  ager,  a  certis  hominibus  latissime  continua- 
tus,  tantam  habet  invidiam,  ut  veri  ac  fortis  tribuni 
plebis  stridorem  unum  perferre  non  possit.  Hie  ager 
omnis,  quoquo  pretio  coemptus  erit,  tamen  ingenti 
pecunia  vobis  inducetur.  Alterum  genus  agrorum, 
propter  sterilitatem  incultum,  propter  pestilentiam 
vastum  atque  desertum,  emetur  ab  iis,  qui  eos  vident 
sibi  esse,  si  non  vendiderint,  relinquendos.  Etnimi- 


rum  istud  est,  quod  ab  hoc  tribuno  plebis  dictum  est 
in  senatu :  urbanam  plebem  nimium  in  republica  pos¬ 
se  :  exhauriendam  esse:  hoc  enim  verbo  est  usus ,  qua¬ 
si  de  aliqua  sentina ,  ac  non  de  optimorum  civium  ge- 
nere  loqueretur.  XXVII.  71 .  Vos  vero,  Quirites,  si  me 
audire  vultis,  retinete  istam  possessionem  gratiae,  li- 
bertatis,  suffragiorum,  dignitatis,  Urbis,  fori,  ludo- 
rum,  festorum  dierum,  ceterorum  omnium  commodo- 
rum :  nisi  forte  mavultis ,  relictis  his  rebus  atque  hae 
luce  reipublicae,  in  Sipontina  siccitate  aut  in  Salapi- 
norum  pestilentiae  finibus,  Rullo  duce,  collocari.  At 
dicat,  quos  agros  empturus  sit:  ostendat,  et  quid  et 
quibus  daturus  sit.  Ut  vero,  quum  omnes  urbes, 
agros,  vectigalia,  regna  vendiderit,  turn  arenam  ali¬ 
quant  aut  paludes  emat:  id  vos  potestis,  quaeso,  con- 
cedere?  Quamquam  illud  est  egregium,  quod  hac  le¬ 
ge  ante  omnia  veneunt,  ante  pecuniae  coguntur  et  coa- 
cervantur,  quam  gleba  una  ematur.  Deinde  emi  iu- 
bet:  ab  invito  vetat.  72.  Quaero,  si,  qui  velint  vende¬ 
re,  non  fuerint,  quid  pecuniae  fiet?  Referre  in  aera- 
rium  lex  vetat:  exigi  prohibet.  Igitur  pecuniam 
omnem  decemviri  tenebunt:  vobis  ager  non  emetur. 
Vectigalibus  abalienatis,  sociis  vexatis,  regibus  atque 
omnibus  gentibus  exinanitis,  illi  pecunias  habebunt, 
vos  agros  non  habebitis.  Facile,  inquit,  adducentur 
pecuniae  magnitudine,  ut  velint  vendere.  Ergo  ea  lex 
est,  qua  nostra  vendamus,  quanti  possimus:  aliena 
emamus,  quanti  possessores  velint.  73.  Atque  in  hos 
agros ,  qui  hac  lege  empli  sint,  colonias  ab  iis  decem¬ 
viris  deduci  iubet? 

Quid?  omnisne  eiusmodi  locus  est,  ut  nihil  inter¬ 
sit  reipublicae,  colonia  deducatur  in  eum  locum,  nec- 
ne?  An  est  locus ,  qui  coloniam  postulet  aut  plane  re- 
cuset?  Quo  in  genere,  sicut  in  ceteris  reipublicae  par- 
tibus,  est  operae  pretium  diligentiam  maiorum  recor- 
dari :  qui  colonias  sic  idoneis  in  locis  contra  suspicio- 
nem  periculi  collocarunt,  ut  esse  non  oppida  Italiae, 
sed  propugnacula  imperii  viderentur.  Hi  deducent 
colonias  in  eos  agros ,  quos  emerint.  74.  Etiamne  si 
reipublicae  non  expediat?  et  in  quae  loca  prae- 
terea  videbitur.  Quid  igitur  est  caussae,  quin  co¬ 
loniam  in  Ianiculum  possint  deducere  et  suum  praesi- 
dium  in  capite  atque  cervicibus  vestris  collocare?  Tu 
non  definias ,  quot  colonias,  in  quae  loca,  quo  numero 
colonorum  deduci  velis?  tu  occupes  locum,  quem  ido- 
neum  ad  vim  tuam  iudicaris?  compleas  numero,  con- 
firmes  praesidio,  quo  velis?  populi  Romani  vectigali¬ 
bus  atque  omnibus  copiis  ipsum  populum  Romanum 
coerceas,  opprimas,  redigas  in  istam  decemviralem 
ditionem  ac  potestatem?  XXVIII.  75.  Ut  vero  totam 
Italiam  suis  praesidiis  obsidere  atque  occupare  cogi- 
tet,  quaeso,  Quirites,  cognoscite.  Permittit  decemvi¬ 
ris,  ut  in  omnia  municipia,  in  omnes  colonias  totius 
Italiae  colonos  deducant,  quos  velint:  iisque  colonis 
agrum  dari  iubet.  Num  obscure  maiores  opes,  quam 
libertas  vestra  pati  potest,  et  maiora  praesidia  quae- 
runtur?  num  obscure  regnum  constituitur?  num  ob¬ 
scure  libertas  vestra  tollitur?  Nam,  quum  iidem 
omnem  pecuniam,  maximam  multitudinem,  id  est, 
totam  Italiam,  suis  opibus  obsidebunt,  iidem  vestram 
libertatem  suis  praesidiis  et  coloniis  interclusam  lene- 
bunt:  quae  spes  tandem,  quae  facultas  recuperandae 
vestrae  libertatis  relinquetur? 

76.  At  enim  ager  Campanus  hac  lege  dividetur, 
orbis  terrae  pulcherrimus :  et  Capuam  colonia  deduce- 
'  tur,  urbem  amplissimam  atque  ornatissimam.  Atqui 
quid  ad  haec  possumus  dicere?  De  commodo  vestro 

prius  dicam,  Quirites  :  deinde  ad  amplitudinem  et  di¬ 
gnitatem  revertar :  ut,  si  quis  agri  aut  oppidi  bonitate 
delectetur,  ne  quid  exspectet:  si  quem  rei  dignitas 
commovet ,  ut  huic  simulatae  largitioni  resistat.  Ac 
primum  de  oppido  dicam ,  si  quis  est  forte,  quem  Ca¬ 
pua  magis,  quam  Roma  delectet.  Quinque  millia  co- 
lonorum  Capuam  scribi  iubet.  Ad  hunc  numerum 
quingenos  sibi  singuli  sument.  77.  Quaeso,  nolite 
vosmetipsos  consolari :  vere  et  diligenter  considerate. 
Num  vobis  aut  vestri  similibus  integris ,  quietis,  otio- 
sis  hominibus  in  hoc  numero  locum  foreputatis?  Si 
est  omnibus  vobis  aut  maiori  vestrum  parti :  quam- 
quam  me  vester  honos  vigilare  dies  atque  noctes  et 
intends  oculis  omnes  reipublicae  partes  intueri  iubet : 
tamen  paullisper,  si  ita  commodum  vestrum  feret, 
connivebo.  Sed  si  quinque  hominum  millibus,  ad 
vim,  facinus  caedemque  delectis,  locus  atque  urbs, 
quae  bellum  facere  atque  instruere  possit,  quaeritur: 
tamenne  patiemini,  vestro  nomine  contra  vos  firmari 
opes?  armari  praesidia?  urbes,  agros,  copias  compara- 
ri?  78  .  Nam  agrum  quidem  Campanum,  quem  vobis 
ostentant,  ipsi  concupiverunt :  deducent  suos,  quorum 
nomine  ipsi  teneant  et  fruantur :  coement  praeterea : 
ista  dena  iugera  continuabunt.  Nam,  si  dicent  per  le¬ 
gem  id  non  licere :  ne  per  Corneliam  quidem  licet.  At 
videmus  (ut  longinqua  mittamus)  agrum  Praenesti- 
num  a  paucis  possideri :  neque  istorum  pecuniis  quid- 
quam  aliud  deesse  video ,  nisi  eiusmodi  fundos ,  quo¬ 
rum  subsidio  familiarum  magnitudines ,  et  Cumano- 
rura  ac  Puteolanorum  praediorum  sumptus  sustentare 
possint.  Quod  si  vestrum  commodum  spectat:  veniat, 
et  coram  mecum  de  agri  Campani  divisione  disputet. 
XXIX.79.  Quaesivi  ex  eo  Kalendis  Ian.,  quibus  homi¬ 
nibus  et  quemadmodum  ilium  agrum  esset  distribu- 
turus.  Respondit,  a  Romulia  tribu  se  initium  esse  fa- 
cturum.  Primum,  quae  est  ista  superbia  et  contume- 
lia,  ut  populi  pars  amputetur,  ordo  tribuum  negliga- 
tur?  Ante  rusticis  detur  ager,  qui  habent,  quam  urba- 
nis ,  quibus  ista  agri  spes  et  iucunditas  ostenditur? 
Aut,  si  hoc  ab  se  dictum  negat,  et  satisfacere  omnibus 
vobis  cogitat,  proferat:  in  iugera  dena  describat:  a 
Suburana  usque  ad  Arniensem  nomina  vestra  propo- 
nat.  Si  non  modo  dena  iugera  dari  vobis,  sed  ne  con- 
stipari  quidem  tantum  numerum  hominum  posse  in 
agrum  Campanum  intelligetis :  tamenne  vexari  rem- 
publicam,  contemni  maiestatem  populi  Romani,  delu- 
di  vosmetipsos  diutius  a  tribuno  plebis  patiemini?  80. 
Quod  si  posset  ager  iste  ad  vos  pervenire,  nonne  eum 
tamen  in  patrimonio  vestro  remanere  malletis?  Unurn- 
ne  fundum  pulcherrimum  populi  Romani ,  caput  ve- 
strae  pecuniae,  pacis  ornamentum,  subsidium  belli, 
fundamentum  vectigalium,  horreum  legionum,  sola¬ 
tium  annonae,  disperire  patiemini?  An  obliti  estis, 
Italico  bello,  amissis  ceteris  vectigalibus,  quantos  agri 
Campani  fructibus  exercitus  alueritis?  An  ignoratis, 
cetera  ilia  magnifica  populi  Romani  vectigalia,  perlevi 
saepe  momento  fortunae,  inclinatione  temporis  pende- 
re?  Quid  nos  Asiae  portus,  quid  Syriae  rura,  quid 
omnia  transmarina  vectigalia  iuvabunt ,  tenuissima 
suspicione  praedonum  aut  hostium  iniecta?  81 .  At  ve- 
ro  hoc  agri  Campani  vectigal  quum  eiusmodi  est,  ut 
domi  sit  et  omnibus  praesidiis  oppidorum  tegatur, 
turn  neque  bellis  infestum,  nec  fructibus  varium,  nec 
caelo  ac  loco  calamitosum  esse  solet.  Maiores  no§tri 
non  solum  id,  quod  de  Campanis  ceperant,  non  irnrni- 
nuerunt,  verum  etiam  id,  quod  tenebant,  quibus  adi- 
nii  iure  non  poterat,  coemerunt.  Qua  de  caussa  nec 


duo  Gracchi,  qui  de  plebis  Romanae  commodis  pluri- 
mum  cogitaverunt ,  nec  L.  Sulla,  qui  omnia  sine  ulla 
religione,  quibus  voluit,  est  dilargitus,  agrum  Cam¬ 
panum  attingere  ausus  est.  Rullus  exstitit,  qui  ex  ea 
possessione  rempublicam  demoveret,  ex  qua  nec 
Gracchorum  benignitas  earn,  necSullae  dominatio  de- 
iecisset.  XXX.  Quem  agrum  nunc  praetereuntes  ve¬ 
strum  esse  dicitis,  et  quem  per  iter  qui  faciunt,  exter- 
ni  homines,  vestrum  esse  audiunt :  is  quum  erit  divi- 
sus,  neque  erit  neque  vester  esse  dicetur.  82.  At  qui 
homines  possidebunt?  Primo  quidem  acres,  ad  vim 
prompti,  ad  seditionem  parati,  qui,  simulac  decemviri 
concrepuerint,  armati  in  cives  et  expediti  ad  caedem 
esse  possint.  Deinde  ad  paucos ,  opibus  et  copiis  af- 
fluentes ,  totum  agrum  Campanum  perferri  videbitis. 
Vobis  interea,  qui  illas  a  maioribus  pulcherrimas  ve¬ 
ctigalium  sedes  armis  captas  accepistis,  gleba  nulla  de 
paternis  atque  avitis  possessionibus  relinquetur:  ac 
tantum  intererit  inter  vestram  et  privatorum  diligen- 
tiam:  quod,  quum  a  maioribus  nostris  P.  Lentulus, 
qui  princeps  senatus,  in  ea  loca  missus  esset,  ut  pri¬ 
vates  agros,  qui  in  publicum  Campanum  incurrebant, 
pecunia  publica  coemeret,  dicitur  renuntiasse,  nulla 
se  pecunia  fundum  cuiusdam  emere  potuisse:  eum- 
que,  qui  nollet  vendere,  ideo  negasse  se  adduci  posse, 
utivenderet,  quod,  quum  plures  fundos  haberet,  ex 
illo  solo  fundo  numquam  malum  nuntium  audisset. 
83.  Itane  vero?  privatum  haec  caussa  commovit :  po- 
pulum  Romanum ,  ne  agrum  Campanum  privatis  gra¬ 
tis,  Rullo  rogante,  tradat,  non  commovebit?  Atque 
idem  populus  Romanus  de  hoc  vectigali  potest  dicere, 
quod  ille  de  suo  fundo  dixisse  dicitur.  Asia  multos 
annos  vobis  fructum  Mithridatico  bello  non  tulit:  Hi- 
spaniarum  vectigal  temporibus  Sertorianis  nullum 
fuit :  Siciliae  civitatibus  bello  fugitivorum  M’.  Aquil- 
lius  etiam  mutuum  frumentum  dedit.  At  ex  hoc  ve¬ 
ctigali  numquam  malus  nuntius  auditus  est.  Cetera 
vectigalia  belli  difficultatibus  affliguntur:  hoc  vecti¬ 
gali  etiam  belli  facultates  sustentantur.  84.  Deinde  in 
hac  assignatione  agrorum  ne  illud  quidem  dici  potest, 
quod  in  ceteris ,  agros  desertos  a  plebe  atque  a  cultura 
hominum  liberorum  esse  non  oportere.  XXXI.  Sic 
enimdico:  si  Campanus  ager  dividatur,  exturbari  et 
expelli  plebem  ex  agris,  non  constitui  et  collocari. 
Totus  enim  ager  Campanus  colitur  et  possidetur  a  ple¬ 
be,  et  a  plebe  optima  et  modestissima :  quod  genus 
hominum  optime  moratum,  optimorum  et  aratorum  et 
militum,  ab  hoc  plebicola  tribuno  funditus  eiicitur. 
Atque  illi  miseri,  nati  in  illis  agris  et  educati,  glebis 
subigendis  exercitati,  quo  se  subito  conferant,  non  ha- 
bebunt:  his  robustis  et  valentibus  et  audacibus  de- 
cemvirum  satellitibus  agri  Campani  possessio  tota 
tradetur :  et,  ut  vos  nunc  de  vestris  maioribus  praedi- 
catis:  hunc  agrum  nobis  maiores  nostri  reliquerunt: 
sic  vestri  posted  de  vobis  praedicabunt:  hunc  agrum 
patres  nostri,  acceptum  a  patribus  suis,  perdiderunt. 
85.  Equidem  existimo,  si  iam  campus  Martius  divida¬ 
tur  ,  et  uni  cuique  vestrum ,  ubi  consistat ,  bini  pedes 
assignentur,  tamen  promiscue  toto,  quam  proprie  par- 
va  frui  parte  maletis.  Quare,  etiamsi  ad  vos  esset  sin- 
gulos  aliquid  ex  hoc  agro  perventurum,  qui  vobis 
ostenditur,  aliis  comparatur:  tamen  honeslius  eum 
vos  universi,  quam  singuli  possideretis.  Nunc  vero, 
quum  ad  vos  nihil  pertineat,  sed  paretur  aliis,  eripia- 
tur  vobis :  nonne  acerrime,  tamquam  armato  hosti,  sic 
huic  legi  pro  vestris  agris  resistetis?  Adiungit  Stella- 
tem  campum  agro  Campano ,  et  in  eo  duodena  descri- 

bit  in  singulos  homines  iugera.  Quasi  vero  paullum 
differat  ager  Campanus  ac  Stellatis. 

86.  Et  multitudo,  Quirites,  quaeritur,  qua  ilia 
omnia  oppida  compleantur.  Nam  dixi  antea,  lege  per- 
initti,  ut,  quae  velint  municipia ,  quas  velint  veteres 
colonias,  colonis  suis  occupent.  Calenum  munici- 
pium  complebunt:  Theanum  oppriment:  Atellam, 
Lumas,  Neapolin,  Pompeios,Nuceriam  suis  praesidiis 
devincient:  Puteolos  vero,  qui  nunc  in  sua  potestate 
sunt,  suo  iure  libertateque  utuntur,  totos  novo  populo 
atque  adventitiis  copiis  occupabunt.  XXXII.  Tunc  il- 
lud  Campanae  vexillum  coloniae,  vehementer  huic 
imperio  timendum,  Capuae  a  decern viris  inferetur: 
tunc  contra  hancRomam,  communem  patriam omnium 
nostrum,  ilia  altera  Roma  quaeretur.  87.  In  id  oppi- 
dum  homines  nefarie  rempublicam  nostram  transferre 
conantur,  quo  in  oppido  maiores  vestri  nullam  omni- 
no  rempublicam  esse  voluerunt :  qui  tres  solum  urbes 
in  terris  omnibus,  Karthaginem,  Corinthum,  Capuam, 
statuerunt  posse  imperii  gravitatem  ac  nomen  susti- 
nere.  Deleta  Karthago  est,  quod  quum  hominum  co¬ 
piis,  turn  ipsa  natura  ac  loco,  succincta  portubus,  ar- 
matamuris,  excurrere  ex  Africa,  imminere  iam  fru- 
ctuosissimis  insulis  populi  Romani  videbatur.  Corin- 
thi  vestigium  vix  relictum  est.  Ei-at  enim  posita  in 
angustiis  atque  in  faucibus  Graeciae  sic,  ut  terra  clau- 
stra  locorum  teneret,  et  duo  maria,  maxime  navigatio- 
ni  diversa ,  paene  coniungeret ,  quum  pertenui  discri- 
mine  separarentur.  Haec,  quae  procul  erant  a  conspe- 
ctu  imperii,  non  solum  afflixerunt,  sed  etiam,  ne 
quando  recreata  exsurgere  atque  erigere  se  possent, 
funditus,  ut  dixi,  sustulerunt.  88.  De  Capua  multum 
est  et  diu  consultum :  exstant  litterae,  Quirites,  publi- 
cae :  sunt  senatusconsulta  complura.  Statuerunt  ho¬ 
mines  sapientes ,  si  agrum  Campanis  ademissent,  ma- 
gistratus ,  senatum ,  publicum  ex  ilia  urbe  consilium 
sustulissent,  imaginem  reipublicae  nullam  reliquis- 
sent,  nihil  fore,  quod  Capuam  timeremus.  Itaque  hoc 
perscriptum  in  monumentis  veteribus  reperietis :  ut 
esset  urbs,  quae  res  eas,  quibus  ager  Campanus  cole- 
retur,  suppeditare  posset ,  ut  esset  locus  comportandis 
condendisque  fructibus,  ut  aratores,  cultu  agrorum 
defessi,  urbis  domiciliis  uterentur,  idcirco  ilia  aedifi- 
cia  non  esse  deleta.  XXXIII.  89.  Videte,  quantum  in¬ 
tervallum  sit  interiectum  inter  maiorum  nostrorum 
consilia  et  inter  istorum  hominum  dementiam.  Illi 
Capuam,  receptaculum  aratorum,  nundinas  rustico- 
rum ,  cellam  atque  horreum  Campani  agri  esse  volue¬ 
runt:  hi,  expulsis  aratoribus,  effusis  ac  dissipatis  fru¬ 
ctibus  vestris ,  eamdem  Capuam  sedem  novae  reipu¬ 
blicae  constituunt ,  molem  contra  veterem  rempubli¬ 
cam  comparant.  Quod  si  maiores  nostri  existimas- 
sent ,  quemquam  in  tarn  illustri  imperio  et  tam  prae- 
clara  populi  Romani  disciplina  M.  Bruti  aut  P.  Rulli 
similem  futurum,  (hos  enim  nos  duos  adhuc  vidimus, 
qui  hanc  rempublicam  Capuam  totam  transferre  vel~ 
lent,)  profecto  nomen  illius  urbis  non  reliquissent. 
90.  Yerum  arbitrabantur ,  Corintho  et  Karthagini, 
etiamsi  senatum  et  magistratus  sustulissent  agrum- 
que  civibus  ademissent,  tamen  non  defore.  qui  ilia  re- 
stituerent  atque  qui  ante  omnia  commutarent,  quam 
nos  audire  possemus :  hie  vero ,  in  oculis  senatus  po- 
pulique  Romani,  nihil  posse  exsistere,  quod  non  ante 
exstingui  atque  opprimi  posset,  quam  plane  exortum 
ac  natum  esset.  Neque  vero  ea  res  fefellit  homines, 
divina  menle  et  consilio  praeditos.  Nam  post  Q.  Ful- 
vium,  Q.  Fabium  consules,  quibus  consulibus  Capua 


devicta  atque  capta  est,  nihil  est  in  ea  urbe  contra 
hanc  rempublicam,  non  dico  factum,  sed  nihil  omnino 
est  cogitatum.  Multa  postea  bella  gesta  cum  regibus, 
Philippo,  Antiocho,  Persa,  Pseudophilippo,  Aristoni- 
co,  Mithridate  et  ceteris :  multa  praeterea  bella  gravia, 
Karthaginiense,  Corinthium,  Numantinum:  multae  in 
hac  republica  seditiones  domesticae,  quas  praetermit- 
to:  bella  cum  sociis,  Fregellanum,  Marsicum:  quibus 
omnibus  domesticis  externisque  bellis  Capua  non  mo- 
do  non  obfuit,  sed  opportunissimam  se  nobis  praebuit 
et  ad  bellum  instruendum,  et  ad  exercitus  ornandos  et 
tectis  ac  sedibus  suis  recipiendos.  91 .  Homines  non 
inerant  in  urbe,  qui  malis  concionibus,  turbulentis 
senatusconsultis ,  iniquis  imperiis  rempublicam  mi- 
scerent  et  rerum  novarum  caussam  aliquam  quaere- 
rent.  Neque  enim  concionandi  potestas  erat  cuiquam 
nec  consilii  capiundi  publici :  non  gloriae  cupiditate 
efferebantur ,  propterea  quod,  ubi  honos  publice  non 
est,  ibi  gloriae  cupiditas  esse  non  potest :  non  conten- 
tione,  non  ambitione  discordes.  Nihil  enim  supererat, 
de  quo  certarent :  nihil ,  quod  contra  peterent :  nihil, 
ubi  dissiderent.  Itaque  illam  Campanam  arrogantiam 
atque  intolerandam  ferociam  ratione  et  consilio  maio¬ 
res  nostri  ad  inertissimum  et  desidiosissimum  otium 
perduxerunt.  Sic  et  crudelitatis  infamiam  effugerunt, 
quod  urbem  ex  Italia  pulcherrimam  non  sustulerunt, 
et  multum  in  posterum  providerunt,  quod,  nervis  ur¬ 
bis  omnibus  exsectis,  urbem  ipsam  solutam  ac  debili— 
tatam  reliquerunt.  XXXIV.  92.  Haec  consilia  maio¬ 
rum  M.  Bruto,  ut  antea  dixi,  reprehendenda  et  P.Rul- 
lo  visa  sunt:  neque  te,  P.  Rulle,  omina  ilia  M.  Bruti 
atque  auspicia  a  simili  furore  deterrent.  Nam  et  ipse, 
qui  deduxit,  et  qui  magistratum  Capuae  [ea  lege 
creati,]  ceperunt,  et  qui  aliquam  partem  illius  dedu- 
ctionis,  honoris,  muneris  attigerunt,  omnes  acerbissi- 
mas  impiorum  poenas  pertulerunt.  Et  quoniam  Bruti 
atque  illius  temporis  feci  mentionem,  commemorabo 
id,  quod  egomet  vidi,  quum  venissem  Capuam  colo- 
niam,  deductam  L.  Considio  et  Sext.  Saltio  (quemad- 
modum  ipsi  loquebantur)  praetoribus :  ut  intelligatis, 
quantam  locus  ipse  afferat  superbiam:  quae  paucis 
diebus,  quibus  illo  colonia  deducta  fait ,  perspici  at¬ 
que  intelligi  potuit.  93.  Namprimum,  id  quod  dixi, 
quum  ceteris  in  coloniis  duumviri  appellentur,  hi  se 
praetores  appellari  volebant.  Quibus  primus  annus 
hanc  cupiditatem  attulisset,  nonne  arbitramini  paucis 
annis  fuisse  consulum  nomen  appetituros?  Deinde  an- 
teibant  lictores,  non  cum  baculis,  sed,  ut  hie  praetori¬ 
bus  anteeunt,  cum  fascibus  duobus.  Erant  hostiae 
maiores  in  foro  constitutae,  quae  ab  his  praetoribus  de 
tribunali ,  sicut  a  nobis  consulibus,  de  consilii  senten- 
tia  probatae,  ad  praeconem  et  ad  tibicinem  immola- 
bantur:  deinde  patres  conscripti  vocabantur.  Iam  ve¬ 
ro  vultum  Considii  videre,  ferendum  vix  erat.  Quern 
hominem ,  vegrandi  macie  torridum ,  Romae  contem- 
ptum  atque  abiectum  videbamus,  hunc  Capuae  Cam- 
pano  supercilio  ac  regio  spiritu  quum  videremus,  Ma- 
gios,  Blossios  mihi  videbar  illos  videre  ac  Iubellios. 
94.  Iam  vero  qui  metus  erat  tunicatorum  illorum?  et 
in  Albana  et  Seplasia  quae  concursatio  percontan- 
tium,  quid  praetor  edixisset?  ubi  caenaret?  quid 
enuntiasset?  Nos  autem,  hinc  Roma  qui  veneramus, 
iam  non  hospites ,  sed  peregrini  atque  advenae  nomi- 
nabamur.  XXXV.  95.  Haec  qui  prospexerint,  maiores 
nostros  dico,  Quirites,  non  eos  in  deorum  immorta- 
lium  numero  venerandos  a  nobis  et  colendos  putatis? 
Quid  enim  viderunt?  hoc,  quod  nunc  vos,  quaeso, 

perspicite  atque  cognoscite.  Non  ingenerantur  homi- 
nibus  mores  tam  a  stirpe  generis  ac  seminis,  quam  ex 
iis  rebus ,  quae  ab  ipsa  natura  loci  et  a  vitae  consuetu- 
tline  suppeditantur,  quibus  alimur  et  vivimus.  Kar- 
thaginienses ,  fraudulenti  et  mendaces,  non  genere, 
sed  natura  loci ,  quod,  propter  portus  suos ,  multis  et 
variis  mercatorum  et  advenarum  sermonibus ,  ad  stu- 
dium  fallendi  studio  quaestus  vocabantur.  Ligures, 
montani,  duri  atque  agrestes.  Docuit  ager  ipse,  nihil 
ferendo,  nisi  multa  cultura  et  magno  labore  quaesi- 
tum.  Campani  semper  superbi  bonitate  agrorum ,  et 
fructuummagnitudine,  urbis  salubritate,  descriptione, 
pulchritudine.  Ex  hac  copia  atque  omnium  rerum  af- 
fluentia  primum  ilia  nata  sunt:  arrogantia,  quae  a  ma- 
ioribus  nostris  alterum  Capua  consulem  postulavit: 
deinde  ea  luxuries,  quae  ipsum  Hannibalem,  armis 
etiam  turn  invictum,  voluptate  vicit.  96.  Hue  isti  de¬ 
cemviri  quum  do  colonorum  ex  legeRulli  deduxerint, 
centum  decuriones,  decern  augures,  sex  pontifices 
constituerint :  quos  illorum  animos,  quos  impetus, 
quam  ferociam  fore  putatis?  Romam  in  montibus  po- 
sitam  et  convallibus,  caenaculis  sublatam  atque  sus- 
pensam,  non  optimis  viis,  angustissimis  semitis,  prae 
sua  Capua,  pianissimo  in  loco  explicata,  ac  prae  illis 
semitis  irridebunt  atque  contemnent;  agros  vero  Va- 
ticanum  et  Pupinium  cum  suis  opimis  atque  uberibus 
campis  conferendos  scilicet  putabunt.  Oppidorum 
autem  finitimorum  illam  copiam  cum  hac  per  risum 
ac  per  iocum  contendent :  Labicos,  Fidenas,  Collatiam, 
ipsum  hercle  Lanuvium,  Ariciam,  Tusculum  cum 
Calibus,  Theano,  Neapoli,  Puteolis,  Cumis,  Pompeiis, 
Nuceria  comparabunt.  97.  Quibus  illi  rebus  elati  et 
inflati,  fortasse  non  continue,  sed  certe,  si  paullum  as- 
sumpserint  venustatis  ac  roboris ,  non  continebuntur : 
progredientur  longius ,  efferentur.  Singularis  homo, 
privatus ,  nisi  magna  sapientia  praeditus ,  vix  facile 
sese  regionibus  officii ,  magnis  in  fortunis  et  copiis, 
continet:  nedum  isti  ab  Rullo  et  Rulli  similibus 
conquisiti  atque  electi  coloni,  Capuae,  in  domicilio 
superbiae  atque  in  sedibus  luxuriae,  collocati,  non  sta- 
tim  conquisituri  sint  aliquid  sceleris  et  flagitii.  Immo 
vero  etiam  hoc  magis,  quam  illi  veteres  germanique 
Campani,  quod  in  vetere  fortuna  illos  natos  et  educa- 
tos  nimiae  tamen  rerum  omnium  copiae  depravabant : 
hi,  ex  summa  egestate  in  eamdem  rerum  abundan- 
tiam  traducti,  non  solum  copia,  verum  etiam  insolen- 
tia  commovebuntur. 

XXXVI.  98.  Haec  tu,  P.  Rulle,  M.  Bruti  sceleris 
vestigia ,  quam  monumenta  maiorum  sapientiae  sequi 
maluisti:  haec  tu  cum  istis  tuis  actoribus  cxcogitasti, 
ut  vetera  vectigalia  venderetis ,  et  exigeretis  *  nova : 
ut  Urbi  Capuam  ad  certamen  dignitatis  opponeretis: 
ut  sub  vestrum  ius,  iurisdictionem,  potestatem  ur- 
bes,  nationes,  provincias,  liberos  populos,  reges,  ter- 
rarum  denique  orbem  subiungeretis :  ut,  quum 
omnem  pecuniam  ex  aerario  exhausissetis ,  ex  vecti- 
galibus  redegissetis ,  ab  omnibus  regibus,  gentibus, 
imperatoribus  nostris  coegissetis,  tamen  omnes  vobis 
pecunias  ad  nutum  vestrum  penderent:  ut  iidem  par- 
tim  invidiosos  agros  a  Sudanis  possessoribus ,  partim 
desertos  ac  pestilentes  a  vestris  necessariis,  a  vobis- 
metipsis  emptos ,  quanti  velletis ,  populo  Romano  in- 
duceretis:  ut  omnia  municipia  coloniasque  Italiae  no- 
vis  colonis  occuparetis :  ut  quibuscumque  in  locis  vo¬ 
bis  videretur,  ac  quam  multis  videretur,  colonias  col- 
locaretis:  99.  ut  omnem  rempublicam  vestris  militi- 


bus ,  vestris  urbibus ,  vestris  praesidiis  cingeretis  at¬ 
que  oppressam  teneretis:  ut  ipsum  Cn.  Pompeium, 
cuius  praesidio  saepissime  populus  Romanus  contra 
acerrimos  hostes  et  contra  improbissimos  cives  victor 
exstitit,  proscribere  atque  horum  conspectu  privare 
possetis :  ut  nihil  auro  et  argento  violari,  nihil  numero 
et  suffragiis  declarari ,  nihil  vi  ac  manu  perfringi  pos¬ 
set,  quod  non  vos  oppressum  atque  ereptum  tenere¬ 
tis  :  ut  volitaretis  interea  per  gentes,  per  regna  omnia, 
cum  imperio  summo ,  cum  iudicio  infinito ,  cum  omni 
pecunia:  ut  veniretis  in  castra  Cn.  Porhpeii,  atque 
ipsa  castra,  si  commodum  vobis  esset,  venderetis :  ut 
interea  magistratus  reliquos ,  legibus  omnibus  soluti, 
sine  metu  iudiciorum,  sine  periculo  petere  possetis : 
ut  nemo  ad  populum  Romanum  vos  adducere,  nemo 
producere,  non  senatus  cogere,  non  consul  coercere, 
non  tribunus  plebis  retinere  posset. 

100.  Haec  ego  vos  concupiisse  pro  vestra  stultitia 
atque  intemperantia  non  miror :  sperasse,  me  consule, 
assequi  posse,  demiror.  Nam  quum  omnium  consu- 
lum  gravis  in  republica  custodienda  cura  ac  diligentia 
debet  esse,  turn  eorum  maxime,  qui  non  in  cunabulis, 
sed  in  campo  sunt  consules  facti.  Nulli  populo  Roma¬ 
no  pro  me  maiores  mei  spoponderunt :  mihi  creditum 
est:  a  me  petere,  quod  debeo,  me  ipsum  appellare  de- 
betis.  Quemadmodum,  quum  petebam,  nulli  me  vo¬ 
bis  auctores  generis  mei  commendarunt :  sic ,  si  quid 
deliquero,  nullae  sunt  imagines,  quae  me  a  vobis  de- 
precentur.  XXXVII.  Quare,  modo  ut  vita  suppetat: 
quam  ego  si  quivero  ab  istorum  scelere  insidiisque 
defendere:  polliceor  hoc  vobis,  Quirites,  bona  fide: 
rempublicam  vigilanti  homini ,  non  timido ;  diligenti, 
non  ignavo  commisistis.  101 .  Ego  is  consul,  qui  con- 
cionem  metuam?  qui  tribunos  plebis  perhorrescam? 

I  qui  saepe  et  sine  caussa  tumultuer?  qui  timeam,  ne 
mihi  in  carcere  habitandum  sit,  si  tribunus  plebis  du- 
ci  iussisset?  Ego,  nondum  vestris  armis  armatus  insi- 
gnibusque  amplissimis  ornatus,  imperio,  auctoritate, 
non  horrui  in  hunc  locum  progredi  vobisque  auctori- 
bus  improbitati  hominis  resistere :  nec  vereor,  ne  res- 
publica,  tantis  munita  praesidiis,  ab  istis  vinci  aut  op- 
primi  possit.  Si  antea  timuissem,  hac  concione,  hoc 
populo,  certe  non  vererer.  Quis  enim  umquam  tam 
secunda  concione  legem  agrariam  suasit,  quam  ego 
dissuasi?  si  hoc  dissuadere  est,  ac  non  disturbare  ac 
pervertere.  102.  Ex  quo  intelligi,  Quirites,  potest,  ni¬ 
hil  esse  tam  populare ,  quam  id ,  quod  ego  vobis  in 
hunc  annum  consul  popularis  affero,  pacem,  tranquil- 
litatem,  otium.  Quae  nobis  designatis  timebatis,  ea  ne 
accidere  possent,  consilio  meo  ac  ratione  provisa  sunt. 
Non  modo  vos  eritis  in  otio,  qui  semper  esse  volueri- 
tis,  verum  etiam  istos,  quibus  otiosi  negotium  faces- 
simus,  otiosissimos  reddam.  Etenim  illis  honores, 
potestates ,  divitiae  ex  tumultu  atque  ex  dissensioni- 
bus  civium  comparari  solent:  vos,  quorum  gratia  in 
suffragiis  consistit,  libertas  in  legibus,  honos  in  iudi- 
ciis  et  aequitate  magistratuum* ,  res  familiares  in  pa¬ 
ce,  omni  ratione  otium  tenere  debetis.  103.  Nam,  si 
ii ,  qui  propter  desidiam  in  otio  vivunt ,  tamen  in  sua 
turpi  inertia  capiunt  voluptatem:  sub  ipso  otio,  quo 
vos  fortunam  regitis ,  si  hunc  statum ,  quern  habetis, 
esse  meliorem  non  ignoratis,  nonut  quaesitum,  sed 
vita  partum  otium  tenueritis***.  Quod  ego  et  Con¬ 
cordia,  quam  mihi  constitui  cum  collega,  invitissimis 
iis  hominibus,  quos  in  consulatu  inimicos  esse  et  ani- 
mis,  et  corporis  actibus ,  providi:  omnibus  prospexi 

sane  et  revocavi.  Idem  tribunis  plebis  denuntiavi,  ne 
quid  turbulenti,  me  consule,  conflarent.  Summum  et 
firmissimum  est  illud  communibus  fortunis  presi¬ 
dium,  Quirites,  ut,  quales  vos  hodierno  die  maxima 
concione  mihi  pro  salute  vestra  praebuistis ,  tales  reli- 


quis  temporibus  reipublicae  *  praebeatis.  Pro  certo 
polliceor  hoc  vobis  atque  confirmo  me  esse  perfectu- 
rum,  ut  iam  tandem  illi,  qui  honori  inviderunt  meo, 
tamen  vos  universos  in  consule  deligendo  plurimum 
vidisse  fateantur. 


31. 

0  R  A  T  I  0  TERTIA 

D  E 

LEGE  A  G  R  A  R  I  A 

CONTRA 


P.  SERVILIUM  RULLUM,  TR.  PL. 

AD  P  O  P  U  L  U  M  H  A  B  I  T  A. 


I.  1 .  Commodius  fecissent  tribuni  plebis ,  Quiri¬ 
tes,  si,  quae  apud  vos  de  me  detulerunt,  ea  coram  po- 
tius,  me  praesente,  dixissent.  Nam  et  aequitatem  ve- 
strae  disceptationis ,  et  consuetudinem  superiorum,  et 
ius  suae  potestatis  retinuissent.  Sed  quoniam  adhuc 
praesens  certamen  contentionemque  fugerunt :  nunc, 
si  videtur  eis ,  in  meam  concionem  prodeant ,  et ,  quo 
provocati  a  me  venire  noluerunt,  revocati  saltern  re- 
vertantur.  2.  Video  quosdam,  Quirites,  strepitu  si- 
gnificare  nescio  quid,  et  non  eosdem  vultus,  quos  pro- 
xima  mea  concione  praebuerunt,  in  hanc  concionem 
mihi  retulisse.  Quare  a  vobis ,  qui  nihil  de  me  credi- 
distis,  ut  earn  voluntatem,  quam  semper  habuistis  er- 
game,  retineatis,  peto:  avobisautem,  quos  leviter 
immutatos  esse  sentio ,  parvam  exigui  temporis  usu- 
ram  bonae  de  me  opinionis  postulo,  uteam,  si,  quae 
dixero,  vobis  probabo,  perpetuo  retineatis :  sin  aliter, 
hoc  ipso  in  loco  depositam  atque  abiectam  relinquatis. 
3.  Completi  sunt  animi  auresque  vestrae,  Quirites, 
me,  gratificantem  septem  tyrannis  ceterisque  Sullana- 
rum  assignationum  possessoribus ,  agrariae  legi  et 
commodis  vestris  obsistere.  Hoc  si  qui  crediderunt, 
illud  prius  crediderint  necesse  est,  hac  lege  agraria, 
quae  promulgata  sit,  adimi  Sullanos  agros  vobisque 
dividi,  aut  denique  minui  privatorum  possessiones, 
ut  in  eas  vos  deducamini.  Si  ostendo,  non  modo  non 
adimi  cuiquam  glebam  de  Sudanis  agris,  sed  etiam 
genus  id  agrorum  certo  capite  legis  impudentissime 
confirmari  atque  sanciri:  si  doceo,  agris  his,  qui  a 
Sulla  sunt  dati,  sic  diligenter  Rullum  sua  lege  consu- 
lere,  ut  facile  apparent,  earn  legem  non  a  vestrorum 
commodorum  patrono,  sed  a  Valgii  genero  esse  con- 
scriptam:  num  quid  est  caussae,  Quirites,  quin  ilia 
criminatione,  qua  in  me  absentem  usus  est,  non  so¬ 
lum  meam,  sed  etiam  vestram  diligentiam  pruden- 
tiamque  despexerit? 

II.  4.  Caput  est  legis  xi.,  de  quo  ego  consulto, 
Quirites,  neque  apud  vos  ante  feci  mentionem,  ne  aut 


refricare  obductam  iam  reipublicae  cicatricem  vide- 
rer,  aut  aliquid  alienissimo  tempore  novae  dissensio- 
nis  commovere.  Neque  vero  nunc  ideo  disputabo, 
quod  hunc  statum  reipublicae  non  magno  opere  de- 
fendendum  putem :  praesertim,  qui  otii  et  concordiae 
patronum  me  in  hunc  annum  reipublicae  professus 
sim :  sed  ut  doceam  Rullum  posthac  in  his  saltern  ta- 
cere  rebus ,  in  quibus  de  se  et  de  suis  factis  taceri  ve- 
lit.  5.  Omnium  legum  iniquissimam  dissimillimam- 
que  legis  esse  arbitror  earn ,  quam  L.  Flaccus  interrex 
de  Sulla  tulit,  ut  omnia,  quaecumque  ille  fecis- 
set,  essent  rata.  Nam  quum  ceteris  in  civitatibus, 
tyrannis  institutis,  leges  omnes  exstinguantur  atque 
tollantur,  hie  reipublicae  tyrannum  lege  constituit. 
Est  invidiosa  lex,  sicut  dixi:  verumtamen  habet  ex- 
cusationem :  non  enim  videtur  hominis  lex  esse ,  sed 
temporis.  6.  Quid,  si  est  haec  multo  impudentior? 
Nam  Valeria  lege  Corneliisque  legibus  eripitur,  quum 
datur ;  coniungitur  impudens  gratificatio  cum  acerba 
iniuria:  sed  tamen  habet  in  illis  legibus  spem  nonnul- 
lam  ille,  cui  ademptus  est,  aliquem  scrupulum,  cui 
datus  est.  Rulli  cautio  est  haec,  quae  post  c.  ma- 
rium,  cn.  papirium  consules.  Quam  procul  a  su- 
spicione  fugit,  quod  eos  consules,  qui  adversariiSullae 
maxime  fuerunt,  potissimum  nominavit?  Si  enimSul- 
lam  dictatorem  nominasset:  perspicuum  fore  et  invi- 
diosum  arbitratus  est.  Sed  quern  vestrum  tarn  tardo 
ingenio  fore  putavit,  cui,  post  eos  consules  Sullam  di¬ 
ctatorem  fuisse,  in  mentem  venire  non  posset?  7.  Quid 
!  ergo  ait  Marianus  tribunus  plebis,  qui  nos  Sullanos  in 
S  invidiam  rapit?  quae  post  marium  et  carbonem 

CONSULES,  AGRI,  AEDIFICIA,  LACUS,  STAGNA,  LO- 

!  ca,  possessiones,  (caelum  et  mare  praetermisit,  ce- 
'  tera  complexus  est,)  publice  data,  assignata, 

^  vendita,  concessa  sunt.  A  quo ,  Rulle?  Post  Ma- 
;  rium  et  Carbonem  consules  quis  assignavit?  quis  de- 
dit?  quis  concessit  praeterSullam?  ea  omnia  eo  iure 
.  sint.  Quo  iure?  labefactat  videlicet  nescio  quid.  Ni- 

mium  acer,  nimium  vehemens  tribunus  plebis  Sulla- 
na  rescindit.  ut  quae  optimo  iure  privata  sint. 
Etiamne  meliore,  quam  paterna  et  avita?  Meliore.  8. 
At  hoc  Valeria  lex  non  dicit :  Corneliae  leges  non  san- 
ciunt :  Sulla  ipse  non  postulat.  Si  isti  agri  partem  ali— 
quam  iuris ,  aliquam  similitudinem  propriae  posses-  i 
sionis,  aliquam  spem  diuturnitatis  attingunt:  nemo 
est  tarn  impudens  istorum ,  quin  agi  secum  praeclare 
arbitretur.  Tu  vero,  Rulle,  quidquaeris?  Quod  ha- 
bent,  ut  habeant?  quis  vetat?  Ut  privatum?  at  ita  la¬ 
tum  est,  ut  melior  tui  soceri  fundus  Hirpinus  sit ,  sive 
ager  Hirpinus,  (totum  enim  possidet,)  quam  meus  pa- 
ternus  avitusque  fundus  Arpinas.  9.  Id  enim  caves. 
Optimo  enim  iure  ea  sunt  profecto  praedia,  quae  opti¬ 
ma  conditione  sunt.  Libera,  meliore  iure  sunt,  quam 
serva.  Capite  hoc  omnia ,  quae  serviebant ,  non  ser¬ 
vient.  Soluta  meliore  in  caussa  sunt,  quam  obligata  : 
eodem  capite  obligata  omnia,  si  modo  Sullana  sunt, 
liberantur.  Immunia  commodiore  conditione  sunt, 
quam  ilia,  quae  pensitant:  ego  Tusculanis  pro  aqua 
Crabra  vectigal  pendam,  quia  mancipio  fundum  acce- 
pi :  si  a  Sulla  mihi  datus  esset,  Rulli  lege  non  pende- 
rem.  III.  10.  Video  vos,  Quirites,  sicuti  res  ipsa  cogit, 
commoveri  vel  legis  vel  orationis  impudentia :  legis, 
quae  ius  melius  Sudanis  praediis  constituat,  quam 
paternis:  orationis,  quae  eiusmodi  caussa  insimulare 
quemquam  audeat,  rationes  Sullae  nimium  vehemen- 
ter  defendere.  At  si  ilia  solum  sanciret,  quae  a  Sulla 
essent  data,  tacerem:  modo  ipse  se  Sullanum  esse 
confiteretur.  Sed  non  modo  illis  cavet,  verum  etiam 
aliud  quoddam  genus  donationis  inducit:  et  is,  qui  a 
me  Sullanas  possessiones  defendi  criminatur,  non  eas 
solum  sancit ,  verum  ipse  novas  assignations  insti- 
tuit,  et  repentinus  Sulla  nobis  exoritur.  1 1 .  Nam  at¬ 
tendee,  quantas  concessiones  agrorum  hie  noster  ob- 
iurgator  uno  verbo  facere  conetur :  quae  data,  do- 
nata,  concessa,  vendita.  Patior :  audio.  Quid 
deinde?  possessa.  Hoc  tribunus  plebis  promulgare 
ausus  est,  ut,  quod  quisque  post  Marium  et  Carbo- 
nem  consoles  possidet,  id  eo  iure  teneret,  quo  qui 
optimo  privatum?  etiamne  si  vi  eiecit?  etiamne  si 
clam,  si  precario  venit  in  possessionem?  Ergo  hac  lege 
ius  civile,  caussae  possessionum,  praetorum  interdi¬ 
cta  tollentur.  12.  Non  mediocris  res  neque  parvum 
sub  hoc  verbo  furtum,  Quirites,  latet.  Sunt  enim 
multi  agri  lege  Cornelia  publicati,  nec  cuiquam  assi- 
gnati  neque  venditi ,  qui  a  paucis  hominibus  impu- 
dentissime  possidentur.  His  cavet,  hos  defendit,  bos 

privatos  facit :  hos,  inquam,  agros ,  quos  Sulla  nemini 
dedit,  Rullus  non  vobis  assignare  vult,  sed  eis  condo- 
nare,  qui  possident.  Caussam  quaero,  curea,  quae 
maiores  vobis  in  Italia,  Sicilia,  duabus  Hispaniis,  Ma¬ 
cedonia,  Asia  quaesiverunt,  venire  patiamini,  quum 
;  ea ,  quae  vestra  sunt ,  condonari  possessoribus  eadem 
lege  videatis.  13.  Iam  totam  legem  intelligetis,  quum 
ad  paucorum  dominationem  scripta  sit,  turn  ad  Sulla- 
I  nae  assmnationis  rationes  esse  accommodatissimam. 

1  O 

j  Nam  socer  huius  vir  multum  bonus  est:  neque  ego 
nunc  de  illius  bonitate,  sed  de  generi  impudentia  dis- 
puto.  Ille  enim,  quod  habet,  retinere  vult,  neque  se 
i  Sullanum  esse  dissimulat.  IV.  Hie,  ut  ipse  habeat, 

,  quod  non  habet,  quae  dubia  sunt,  per  vos  sancire 
vult:  et,  quum  plus  appetat,  quam  ipse  Sulla,  quibus 
ego  rebus  resisto,  Sullanas  res  defendere  criminor. 
14.  Habet  agros  nonnullos ,  inquit ,  socer  meus  deser- 
tos  atque  longinquos :  vendet  eos  mea  lege,  quanti  vo¬ 
let.  Habet  incertos  ac  nullo  iure  possessos :  confirma- 
buntur  optimo  iure.  Habet  publicos :  reddam  privatos. 
Denique  eos  fundos ,  quos  in  agro  Casinati  optimos  et 
fructuosissimos  continuavit,  quum  usque  eo  vicinos 
proscriberet,  quoad  oculis  conformando  *  ex  multis 
praediis  unam  fundi  regionem  formamque  perfecerit, 
quos  nunc  cum  aliquo  metu  tenet,  sine  ulla  cura  pos- 
sidebit. 

15.  Et  quoniam ,  qua  de  caussa  et  quorum  caussa 
ille  hoc  promulgarit*,  ostendi :  doceat  ipse,  num  ego 
quern  possessorem  defendam,  quum  agrariae  legi  re¬ 
sisto.  Silvam  Scantiam  vendis.  Populus  Romanus 
possidet:  defendo.  Campanum  agrum  dividis.  Vos 
estis  in  possessione :  noncedo.  Deinde  Italiae,  Sici— 
liae  ceterarumque  provinciarum  possessiones  venales 
ac  proscriptas  hac  lege  video.  Vestra  sunt  praedia,  ve- 
strae  possessiones :  resistam  atque  repugnabo ,  neque 
patiar,  a  quoquam  populum  Romanum  de  suis  pos- 
sessionibus  me  consule  demoveri:  praesertim  quum 
vobis  nihil  quaeratur.  16.  Hoc  enim  vos  in  errore  ver- 
!  sari  diutius  non  oportet.  Num  quis  vestrum  ad  vim, 
ad  facinus,  ad  caedem  accommodatus  est?  Nemo.  At- 
qui  ei  generi  hominum,  mihi  credite,  Campanus  ager 
et  praeclara  ilia  Capua  servatur :  exercitus  contra  vos, 
contra  libertatem  vestram,  contra  Cn.  Pompeium  con- 
stituitur:  contra  banc  urbem  Capua  :  contra  vos  ma- 
nus  hominum  audacissimorum :  contra  Cn.  Pompe¬ 
ium  decern  duces  comparantur.  Veniant  coram  et, 
quoniam  me  in  vestram  concionem  vobis  flagitanti- 
bus  convocaverunt,  disserant. 

NOTITIA  LITTERARIA. 


Ilaec  oratio  una  de  Ciceronis  consularibus  (anni  691.  p.  TJ .  c.)  non  est  Integra.  Eius  antetn  finis  completur  duobvs 
bibliothecae  Vaticunae  fragmentis  a  Niebuhr io  ( 1820.J  editis. 


ARG.  T.  Attius  Lahienus  tribunns  pi.  C.  Rabirio  penluel- 
lioiiis  crimen  Cicerone  consule  intemlit,  quod  L.  Appuleium 
Saturninum  trib.  pi.  res  novas  molientem  interfecisset.  C.  Mario 
L.  Valerio  coss.  (654.  U.  c.)  Caussa  acta  est  primo  apud  Iulium 
et  Lucium  Caesares ,  duumviros,  ex  antiquo  more,  sed  sorte  a 
praetore  datos,  non  a  populo  more  et  institute  Romano  creatos. 
Ab  his  condemnatus  Rabirius  provocat  ad  populum.  Itaque 
caussa  postea  acta  est  in  Campo  Martio  comitiis  centuriatis. 
Cicero  Rabirium  defendit,  sed  in  semihorae  cui-riculum  coactus 
a  Labieno  tribuno.  Haud  dubie  igitur  a  populo  condemnatus 
esset,  nisiMetellus  Celer,  augur  et  praetor,  quum  a  multitudine 
se  non  audiri,  et  Rabirium  cupide  condemnari  videret,  vexillum 
de  laniculo  detraxisset,  ut  iam  nihil  sciscere  populo  liceret. 
Comitiis  ergo  tunc  solutis,  Labienus  actionem  abiecit.  Hoc  mo¬ 
de  Rabirius  est  liberatus. 

I.  I.  Etsi,  Quirites,  non  est  meae  consuetudinis, 
initio  dicendi  rationem  reddere,  qua  de  caussa  quera- 
que  defendant,  propterea,  quod  cum  omnibus  civibus 
in  eorum  periculis  semper  satis  iustam  mihi  caussam 
necessitudinis  esse  duxi :  tamen  in  hac  defensione  ca¬ 
pitis,  famae  fortunarumque  omnium  G.  Rabirii  pro- 
ponenda  ratio  videtur  esse  officii  mei,  propterea  quod,, 
quae  iustissima  mihi  caussa  ad  hunc  defendendum 
esse  visa  est,  eadem  vobis  ad  absolvendum  debet  vi- 
deri.  2.  Nam  me  quum  amicitiae  vetustas,  quum  di- 
gnitas  hominis ,  turn  ratio  humanitatis ,  turn  meae  vi¬ 
tae  perpetua  consuetudo  ad  C.  Rabirium  defenden¬ 
dum  est  adhortata :  tumvero,  ut  id  studiosissime  fa- 
cerem,  salus  reipublicae,  consulare  officium,  consula¬ 
te  denique  ipse,  mihi  una  vobiscum  cum  salute  rei¬ 
publicae  commendatus,  coegit.  Non  enim  C.  Rabi-  i 
rium  culpa  delicti,  non  invidia  vitae,  non  denique  ve-  ji 
teres,  iustae  gravesque  inimicitiae  civium  in  discri-  ; 
men  capitis  vocaverunt:  sed  ut  illud  summum  auxi-  ! 
Hum  maiestatis  atque  imperii,  quod  nobis  a  maioribus 


est  traditum,  de  republica  tolleretur,  ut  nihil  posthac 
auctoritas  senatus,  nihil  consulare  imperium,  nihil 
consensio  bonorum  contra  pestem  ac  perniciem  civi- 
tatis  valeret,  idcirco  in  his  rebus  evertendis  unius  ho¬ 
minis  senectus,  infirmitas  solitudoque  tentata  est.  3. 
Quamobrem ,  si  est  boni  consulis ,  quum  cuncta  auxi- 
lia  reipublicae  labefactari  convellique  videat,  ferre 
opem  patriae,  succurrere  saluti  fortunisque  commu- 
nibus,  implorare  civium  fidem ,  suam  salutem  poste- 
riorem  salute  communi  ducere ,  est  etiam  bonorum  et 
fortium  civium,  quales  vos  omnibus  reipublicae  tem- 
poribus  exstitistis,  intercludere  omnes  seditionum 
vias,  munire  praesidia  reipublicae ,  summum  in  con- 
sulibus  imperium,  summum  in  senatu  consilium  pu- 
tare :  ea  qui  secutus  sit,  laude  potius  et  honore,  quam 
poena  et  supplicio  dignum  iudicare.  4.  Quamobrem 
labor  in  hoc  defendendo  praecipue  meus  est :  studium 
vero  conservandi  hominis  commune  mihi  vobiscum 
esse  debebit.  II.  Sic  enim  existimare  debetis,  Quiri¬ 
tes,  post  hominum  memoriam  rem  nullam  maiorem, 
magis  periculosam,  magis  ab  omnibus  vobis  provi- 
dendam  neque  a  tribuno  plebis  susceptam ,  neque  a 
consule  defensam,  neque  ad  populum  Romanum  esse 
delatam.  Agitur  enim  nihil  aliud  in  hac  caussa ,  Qui¬ 
rites,  quam  ut  nullum  sit  posthac  in  republica  publi¬ 
cum  consilium ,  nulla  bonorum  consensio  contra  im- 
proborum  furorem  et  audaciam,  nullum  extremis  rei¬ 
publicae  temporibus  perfugium  et  praesidium  salutis. 
5.  Quae  quum  ita  sint,  primum,  quod  in  tanta  dimi- 
catione  capitis,  famae  fortunarumque  omnium  fieri 
;  necesse  est,  ab  love  Optimo  Maximo  ceterisque  diis 
;  deabusque  immortalibus,  quorum  ope  et  auxilio  mul- 
to  magis  haec  respublica,  quam  ratione  hominum  et 
consilio  gubernatur,  pacem  ac  veniam  peto,  precorque 
ab  iis,  ut  hodiernum  diem  et  ad  huius  salutem  con- 

servandam  et  ad  rempublicam  constituendam  illuxis- 
se  patiantur.  Deinde  vos ,  Quirites ,  quorum  potestas 
proximo  ad  deorum  immortalium  numen  accedit,  oro 
atque  obsecro,  quoniam  uno  tempore  vita  C.  Rabirii, 
hominis  miserrimi  atque  innocentissimi ,  et  salus  rei- 
publicae  vestris  manibus  suffragiisque  permittitur, 
adhibeatis  in  hominis  fortunis  misericordiam ,  in  rei- 
publicae  salute  sapientiam,  quam  soletis. 

6.  Nunc,  quoniam,  T.  Labiene,  diligentiae  meae 
temporis  angustiis  obstitisti ,  meque  ex  comparato  et 
constituto  spatio  defensionis  in  semihorae  curriculum 
coegisti,  parebitur,  et,  quod  iniquissimum  est,  accu- 
satoris  conditioni,  et,  quod  miserrimum,  inimici  pote- 
stati.  Quamquam  in  hac  praescriptione  semihorae  pa- 
troni  mihi  partes  reliquisti,  consulis  ademisti:  pro- 
pterea ,  quod  ad  defendendum  propemodum  satis  erit 
hoc  mihi  temporis,  ad  conquerendum  parum.  7.  Nisi 
forte  de  locis  religiosis  ac  de  lucis ,  quos  ab  hoc  viola- 
tos  esse  dixisti,  pluribus  verbis  tibi  respondendum 
putas :  quo  in  crimine  nihil  est  umquam  abs  te  di¬ 
ctum,  nisi  a  C.  Macro  obiectum  esse  crimen  id  C.  Ra- 
birio.  In  quo  ego  demiror,  meminisse  te,  quid  obiece- 
rit  C.  Rabirio  Macer  inimicus ,  oblitum  esse ,  quid  ae- 
qui  et  iurati  iudices  iudicarint.  III.  8.  An  de  peculatu 
facto,  an  de  tabulario  incenso  longa  oratio  est  expri- 
menda?  quo  in  crimine  propinquus  C.  Rabirii  iudicio 
clarissimo,  C.  Curtius ,  pro  virtute  sua  est  honestissi- 
me  libera tus :  ipse  vero  Rabirius  non  modo  in  iudi- 
cium  horum  criminum,  sed  ne  in  tenuissimam  quidem 
suspicionem  verbo  est  umquam  vocatus.  An  de  soro- 
ris  filio  diligentius  respondendum  est?  quem  ab  hoc 
necatum  esse  dixisti,  quum  ad  iudicii  moram  familia- 
ris  funeris  excusatio  quaereretur.  Quid  enim  est  tarn 
veri  simile,  quam  cariorem  huic  sororis  maritum, 
quam  sororis  filium  fuisse?  atque  ita  cariorem,  ut  alter 
vita  crudelissime  privaretur ,  quum  alteri  ad  prolatio- 
nem  iudicii  biduum  quaereretur?  An  de  servis  alienis 
contra  legem  Fabiam  retentis,  aut  de  civibus  Romanis 
contra  legem  Porciam  verberatis  aut  necatis  plura  di- 
cenda  sunt,  quum  tanto  studio  C. Rabirius  totius  Apu- 
liae,  singulari  voluntate  Campaniae  vicinitatis  orne- 
tur?  quumque  ad  eius  propulsandum  periculum  non 
modo  homines,  sed  prope  regiones  ipsae  concurrerint, 
aliquanto  etiam  latius  excitatae,  quam  ipsius  vicinita¬ 
tis  nomen  ac  termini  postulabant?  Nam  quid  ego  ad  id 
longam  orationem  comparem,  quod  est  in  eadem  mul- 
ctae  irrogatione  perscriptum,  hunc  nec  suae  nec  alie- 
nae  pudicitiae  pepercisse?  9.  Quin  etiam  suspicor,  eo 
mihi  semihoram  a  Labieno  praestitutam  esse,  ut  ne 
plura  de  pudicitia  dicerem.  Ergo  ad  haec  crimina, 
quae  patroni  diligentiam  desiderant,  intelligis  mihi 
semihoram  istam  nimium  longam  fuisse. 

Illam  alteram  partem  de  nece  Saturnini  nimis  exi- 
guam  atque  angustam  esse  voluisti:  quae  non  oratoris 
ingenium,  sed  consulis  auxilium  implorat  et  flagitat. 
10. Nam  de  perduellionis  iudicio,  quod  a  me  sublatum 
esse  criminari  soles,  meum  crimen  est,  non  Rabirii. 
Quod  utinam,  Quirites,  ego  id  aut  primus  aut  solus  ex 
hac  republica  sustulissem  !  utinam ,  quod  ille  crimen 
esse  vult,  proprium  testimonium  meae  laudis  esset! 
Quid  enim  optari  potest,  quod  ego  mallem ,  quam  me 
in  consulatu  meo  carnificem  de  foro,  crucem  de  campo 
sustulisse?  Sed  ista  laus  primum  est  maiorum  nostro- 
rum,  Quirites,  qui,  expulsis  regibus,  nullum  in  libero 
populo  vestigium  crudelitatis  regiae  retinuerunt: 
deinde  multorum  virorum  fortium,  qui  vestram  liber— 
tatem  non  acerbitate  suppliciorum  infestam ,  sed  leni- 


tate  legum  munitam  esse  voluerunt.  IV.  11.  Quam- 
obrem  uter  nostrum  tandem ,  Labiene,  popularis  est? 
tune,  qui  civibus  Romanis  in  concione  ipsa  carnificem, 
qui  vincla  adhiberi  putas  oportere,  qui  in  campo  Mar- 
tio ,  comitiis  centuriatis ,  auspicato  in  loco ,  crucem  ad 
civium  supplicium  defigi  et  constitui  iubes:  an  ego, 
qui  funestari  concionem  contagione  carnificis  veto? 
qui  expiandum  forum  populi  Romani  ab  illis  nefarii 
sceleris  vestigiis  esse  dico?  qui  castam  concionem, 
sanctum  campum ,  inviolatum  corpus  omnium  civium 
Romanorum ,  integrum  ius  libertatis  defendo  servari 
oportere?  12.  Popularis  vero  tribunus  plebis,  custos 
defensorque  iuris  et  libertatis.  Porcia  lex  virgas  ab 
omnium  civium  Romanorum  corpore  amovit :  hie  mi- 
sericors  flagella  retulit.  Porcia  lex  libertatem  civium 
lictori  eripuit:  Labienus,  homo  popularis,  carnifici 
tradidit.  C.  Gracchus  legem  tulit,  ne  de  capite  civium 
Romanorum  iniussu  vestro  iudicaretur:  hie  popularis 
a  duumviris,  iniussu  vestro,  non  iudicari  de  cive  Ro¬ 
mano,  sed  indicta  caussa  civemRomanum  capitis  con- 
demnari  coegit.  13.  Tu  mihi  etiam  legis  Porciae,  tuC. 
Gracchi,  tu  horum  libertatis,  tu  cuiusquam  denique 
hominis  popularis  mentionem  facis,  qui  non  modo 
suppliciis  inusilatis,  sed  etiam  verborum  inaudita  cru- 
delitate  violare  libertatem  huius  populi ,  tentare  man- 
suetudinem,  commutare  disciplinam  conatus  es? 
Namque  haec  tua,  quae  te  hominem  clementem  popu- 
laremque  delectant,  ilictor,  colliga  manus,  non 
modo  huius  libertatis  mansuetudinisque  non  sunt,  sed 
ne  Romuli  quidem  aut  Numae  Pompilii:  Tarquinii, 
superbissimi  atque  crudelissimi  regis ,  ista  sunt  cru- 
ciatus  carmina :  quae  tu ,  homo  lenis  ac  popularis ,  li- 
bentissime  commemoras.  caput  obnubito,  arbori 
infelici  suspendito...  Quae  verba,  Quirites,  iam- 
pridem  in  hac  republica  non  solum  tenebris  vetusta- 
tis,  verum  etiam  luce  libertatis  oppressa  sunt. 

V.  14.  An  vero,  si  actio  ista  popularis  esset,  et,  si 
ullam  partem  aequitatis  haberet  aut  iuris,  C.  Gracchus 
earn  reliquisset?  Scilicet  tibi  graviorem  dolorem  pa- 
trui  tui  mors  attulit,  quam  C.  Graccho  fratris:  et  tibi 
acerbior  eius  patrui  mors  est,  quem  numquam  vidisti. 
quam  illi  eius  fratris,  quicum  concordissime  vixerat: 
et  similis  viri  tu  ulcisceris  patrui  mortem,  atque  ille 
persequeretur  fratris  sui,  si  ista  ratione  agere  voluis- 
set :  et  par  desiderium  sui  reliquit  apud  populum  Ro- 
manum  Labienus  iste,  patruus  vester,  quisquis  fuit, 
acTi.  Gracchus  reliquerat?  An  pietas  tua  maior,  quam 
Gracchi?  an  animus?  an  consilium?  an  opes?  an  au- 
ctoritas?  an  eloquentia?  quae,  si  in  illo  minima  fuis- 
sent,  tamen  prae  tuis  facultatibus  maxima  putarentur. 
15.  Quum  vero  his  rebus  omnibus  C.  Gracchus  omnes 
vicerit,  quantum  intervallum  tandem  inter  te  atque  il¬ 
ium  interiectum  putas?  Sed  moreretur  prius  acerbis- 
sima  morte  millies  Gracchus ,  quam  in  eius  concione 
carnifex  consisteret:  quem  non  modo  foro,  sed  etiam 
caelo  hoc  ac  spiritu  censoriae  leges,  atque  Urbis  domi- 
cilio  carere  voluerunt.  Hie  se  popularem  dicere  audet, 
me  alienum  a  commodis  vestris :  quum  iste  omnes  et 
suppliciorum  et  verborum  acerbitates  non  ex  memoria 
vestra  ac  patrum  vestrorum,  sed  ex  annalium  monu- 
mentis  atque  ex  regum  commentariis  conquisierit: 
ego  omnibus  meis  opibus,  omnibus  consiliis,  omnibus 
dictis  atque  factis  repugnarim  etxestiterim  crudelita- 
ti?  Nisi  forte  hanc  conditionem  vobis  esse  vultis, 
quam  servi,  si  libertatis  spem  propositam  non  habe- 
rent,  ferre  nullo  modo  possent.  16.  Misera  est  igno- 
minia  iudicioruin  publicorum,  misera  mulctatio  bono- 

rum,  miserum  exsilium :  sed  tamen  in  omni  calamita- 
te  retinetur  aliquod  vestigium  libertatis.  Mors  deni- 
que  si  proponitur,  in  libertate  moriamur ;  carnifex  ve- 
ro  et  obductio  capitis  et  nomen  ipsum  crucis  absit  non 
modo  a  corpore  civium  Romanorum,  sed  etiam  a  cogi- 
tatione,  oculis,  auribus.  Harum  enim  omnium  rerum 
non  solum  eventus  atque  perpessio,  sed  etiam  condi¬ 
tio,  exspectatio,  mentio  ipsa  denique  indigna  cive 
Romano  atque  homine  libero  est.  An  vero  servos  no¬ 
stros  horum  suppliciorum  omnium  metu  dominorum 
benignitas  una  vindicta  liberat :  nos  a  verberibus ,  ab 
unco,  a  crucis  denique  terrore  neque  res  gestae,  neque 
acta  aetas,  neque  vestri  honores  vindicabunt?  17. 
Quamobrem  fateor,  atque  etiam,  T.  Labiene,  profiteor 
et  prae  me  fero,  te  ex  ilia  crudeli,  importuna,  non  tri- 
bunicia  actione ,  sed  regia,  meoconsilio,  virtute,  au- 
ctoritate  esse  depulsum.  Qua  tu  in  actione  quamquam 
omnia  exempla  maiorum,  omnes  leges,  omnem  aucto- 
ritatem  senatus ,  omnes  religiones  atque  auspiciorum 
publica  iura  neglexisti :  tamen  a  me  haec ,  in  hoc  tarn 
exiguo  meo  tempore,  non  audies.  Liberum  tempus 
nobis  dabitur  ad  is  tarn  disceptationem. 

VI.  18.  Nunc  de  Saturnini  crimine  ac  de  clarissimi 
patrui  tui  morte  dicemus.  Arguis,  occisum  esse  a  C. 
Rabirio  L.  Saturninum:  et  id  G.  Rabirius  multorum 
testimoniis,  Q.Hortensio  copiosissime  defendente,  an- 
tea  falsum  esse  docuit.  Ego  autem,  si  mihi  esset  inte¬ 
grum,  susciperem  hoc  crimen ,  agnoscerem,  confite- 
rer.  Utinam  hanc  mihi  facultatem  caussa  concederet, 
ut  possem  hoc  praedicare,  C.  Rabirii  manu  L.  Satur¬ 
ninum,  hostem  populi  Romani,  interfectum!  —  Nihil 
me  clamor  iste  commovet,  sed  consolatur,  quum  indi¬ 
cat  esse  quosdam  cives  imperitos,  sed  non  multos. 
Numquam,  mihicredite,  populus  Romanus  hie,  qui 
silet,  consulem  me  fecisset,  si  vestro  clamoi'e  pertur- 
batum  iri  arbitraretur.  Quanto  iam  levior  est  accla- 
matio !  Quin  continetis  vocem,  indicem  stultitiae  ve- 
strae,  testem  paucitatis.  —  19.  Libenter,  inquam, 
confiterer,  si  vere  possem,  aut  etiam,  si  mihi  esset  in¬ 
tegrum,  C.  Rabirii  manu  L.  Saturninum  esse  occi¬ 
sum  :  et  id  facinus  pulcherrimum  esse  arbitrarer :  sed, 
quoniam  id  facere-non  possum,  confitebor  id,  quod  ad 
laudem  minus  valebit,  ad  crimen  non  minus.  Confi- 
teor,  interficiendi  Saturnini  caussa  C.  Rabirium  arma 
cepisse.  Quid  est,  Labiene?  quam  a  me  graviorem 
confessionem ,  aut  quod  in  hunc  maius  crimen  exspe- 
ctas?  Nisi  vero  interesse  aliquid  putas  inter  eum ,  qui 
hominem  occidit,  et  eum,  qui  cum  telo  occidendi  ho- 
minis  caussa  fuit.  Si  interfici  Saturninum  nefas  fuit, 
arma  sumpta  esse  contra  Saturninum  sine  scelere  non 
possunt:  si  arma  iure  sumpta  concedis,  interfectum 
iure  concedas  necesse  est. 

Pauca  quaedam  deesse  vulentur. 

VII.  20.  Fit  senatus  consultum,  ut  C.  Marius,  L. 
Valerius,  consules,  adhiberent  tribunos  plebis  et  prae- 
tores,  quos  eis  videretur,  operamque  darent,  ut  impe- 
rium  populi  Romani  maiestasque  conservaretur.  Ad- 
bibent  omnes  tribunos  plebis  praeter  Saturninum, 
praetores  praeter  Glauciam :  qui  rempublicam  salvam 
esse  vellent,  arma  capere  et  se  sequi  iubent.  Parent 
omnes.  Ex  aedibus  sacris  armamentariisque  publicis 
arma  populo  Romano,  G.  Mario  consule  distribuente, 
dantur.  Hie  iam,  ut  omittam  cetera,  de  te  ipso,  Labie¬ 
ne,  quaero:  quum  Saturninus  Capitolium  teneret  ar- 
matus,  esset  una  C.  Glaucia,  C.Saufeius,  etiam  ille  ex 
compedibus  atque  ergastulo  Gracchus :  addam  (quo¬ 
niam  ita  vis)  eodem  Q.  Labienum,  patruum  tuum:  in 


foro  autem  G.  Marius  et  L.  Valerius  Flaccus,  consules, 
post  cunctus  senatus ,  atque  ille  senatus ,  quern  etiam 
vos  ipsi ,  qui  hos  patres  conscriptos,  qui  nunc  sunt,  in 
invidiam  vocatis,  quo  facilius  de  hoc  senatu  detrahere 
possitis,  laudareconsuevistis :  quum  equester  ordo:  (at 
quorum  equitum ,  dii  immortales !  patrum  nostrorum 
atque  eius  aetatis ,  quae  turn  magnam  partem  reipu- 
blicae  atque  omnem  dignitatem  iudiciorum  tenebat:) 
quum  omnes  omnium  ordinum  homines,  qui  in  salu¬ 
te  reipublicae  salutem  suam  repositam  esse  arbitra- 
bantur,  arma  cepissent:  quid  tandem  C.  Rabirio  fa¬ 
ciendum  fuit?  21 .  De  te  ipso,  inquam,  Labiene,  quae¬ 
ro:  quum  ad  arma  consules  ex  senatus  consulto  voca- 
vissent:  quum  armatus  M.  Aemilius,  princeps  sena¬ 
tus  ,  in  comitio  constitisset :  qui ,  quum  ingredi  vix 
posset,  non  ad  insequendum  sibi  tarditatem  pedum, 
sed  ad  fugiendum  impedimento  fore  putabat:  quum 
denique  Q.  Scaevola,  confectus  senectute,  praepeditus 
morbo ,  mancus  et  membris  omnibus  captus  ac  debi- 
lis ,  hastili  nixus ,  et  animi  vim  et  infirmitatem  corpo¬ 
ris  ostenderet:  quum  L.  Metellus,  Ser.  Galba,  C.  Ser- 
ranus,  P.  Rutilius,  C.  Fimbria,  Q.  Catulus  omnesque, 
qui  turn  erant ,  consulares  pro  salute  communi  arma 
cepissent :  quum  omnes  praetores,  cuncta  nobilitas  ac 
iuveutus  accurreret,  Cn.  et  L.  Domitii,  L.  Crassus,  Q. 
Mucius ,  C.  Claudius ,  M.  Drusus :  quum  omnes  Octa- 
vii,  Metelli,  Iulii,  Cassii,  Catones,  Pompeii:  quum  L. 
Philippus,  L.Scipio,  quum  M.Lepidus,  quum  D. Bru¬ 
tus,  quum  hie  ipse  P.  Servilius,  quo  tu  imperatore, 
Labiene,  meruisti:  quum  hie  Q.  Catulus ,  admodum 
turn  adolescens,  quum  hie  C.  Curio,  quum  denique 
omnes  clarissimi  viri  cum  consulibus  essent:  quid 
tandem  C.  Rabirium  facere  convenit?  Utrum  inclusum 
atque  abditum  latere  in  occulto,  atque  ignaviam  suam 
tenebrarum  ac  parietum  custodiis  tegere ,  an  in  Capi¬ 
tolium  pergere  atque  ibi  se  cum  tuo  patruo  et  ceteris, 
ad  mortem  propter  vitae  turpitudinem  confugienti- 
bus,  congregare?  an  cum  Mario,  Scauro,  Catulo,  Me- 
tello,  Scaevola,  cum  bonis  denique  omnibus  coire  non 
modo  salutis,  verum  etiam  periculi  societatem? 

VIII.  22.  Tu  denique,  Labiene,  quid  faceres  tali  in 
re  ac  tempore?  quum  ignaviae  ratio  te  in  fugam  atque 
in  latebras  impelleret:  improbitas  et  furor  L.  Saturni¬ 
ni  in  Capitolium  arcesseret:  consules  ad  patriae  salu¬ 
tem  ac  libertatem  vocarent:  quam  tandem  auctorita- 
tem,  quam  vocem,  cuius  sectam  sequi,  cuius  imperio 
parere  potissimum  velles?  Patruus,  inquit,  meus  cum 
Saturnino  fuit.  Quid?  pater  quicum?  quid?  propinqui 
vestri,  equites  Romani?  quid?  omnis  praefectura,  re- 
gio,  vicinitas  vestra?  quid?  ager  Picenus  universus 
utrum  tribunicium  furorem,  an  consularem  auctorita- 
tem  secutus  est?  23.  Equidem  hoc  affirmo ,  quod  tu 
nunc  de  tuo  patruo  praedicas ,  neminem  umquam  ad- 
huc  de  sese  esse  confessum:  nemo  est,  inquam,  in¬ 
ventus  tam  profligatus,  tarn  perditus,  tarn  ab  omni 
non  modo  honestate,  sed  etiam  simulatione  honestatis 
relictus,  qui  se  in  Capitolio  fuisse  cum  Saturnino  fa- 
teretur.  At  fuit  vester  patruus.  Fuerit :  et  fuerit  nul¬ 
la  desperatione  rerum  su  arum,  nullis  domes  ticis  vul- 
neribus  coactus :  induxerit  eum  L.  Saturnini  familia- 
ritas,  ut  amicitiam  patriae  praeponeret:  idcircone 
oportuitC. Rabirium  desciscere  a  republica?  non  com- 
parere  in  ilia  armata  multitudine  bonorum?  Consulum 
voci  atque  imperio  non  obedire?  24.  Atqui  videmus, 
haec  in  rerum  natura  tria  fuisse :  ut  aut  cum  Saturni¬ 
no  esset,  aut  cum  bonis,  aut  lateret.  Latere  mortis 
erat  instar  turpissimae :  cum  Saturnino  esse  furoris  et 

sceleris:  virtus,  ethonestas,  et  pudor  cum  consulibus 
esse  cogebat.  Hoc  tu  igitur  in  crimen  vocas,  quod  cum 
iis  fuerit  C.  Rabirius,  quos  amentissimus  fuisset  si 
oppugnasset;  turpissimus,  si  reliquisset?  IX.  At  C. 
Decianus ,  de  quo  tu  saepe  commemoras ,  quia ,  quum 
hominem  omnibus  insignem  notis  turpitudinis,  P. 
Furium,  accusaret  summo  studio  bonorum  omnium, 
queri  est  ausus  in  concione  de  morte  Saturnini ,  con- 
demnatus  est:  et  Sex.  Titius,  quod  habuit  imaginem 
L.  Saturnini  domi  suae,  condemnatus  est.  Statuerunt 
equites  Romani  illo  iudicio,  improbum  civem  esse,  et 
non  retinendum  in  civitate ,  quihominis,  hostilem  in 
modum  seditiosi,  imagine  aut  mortem  eius  bonesta- 
ret ,  aut  desideria  imperitorum  misericordia  commo- 
veret,  aut  suam  significaret  imitandae  improbitatis  vo- 
luntatem.  25.  Itaque  mihi  mirum  videtur,  unde  hanc 
tu,  Labiene,  imaginem,  quam  habes,  inveneris.  Nam 
Sex.  Titio  damnato,  qui  istam  habere  auderet,  inven¬ 
tus  est  nemo.  Quod  tu  si  audisses,  aut  si  per  aetatem 
scire  potuisses :  numquam  profecto  istam  imaginem, 
quae  domi  posita  pestem  atque  exsilium  Sex.  Titio 
attulisset,  in  Rostra  atque  in  concionem  attulisses,  nec 
tuas  umquam  rationes  ad  eos  scopulos  appulisses ,  ad 
quos  Sex.  Titii  afflictam  navem,  et  in  quibus  C.Decia- 
ni  naufragium  fortunarum  videres.  Sed  in  his  rebus 
omnibus  imprudentia  laberis.  Caussam  enim  susce- 
pisti  antiquiorem  memoria  tua.  Quae  caussa  ante  mor- 
tua  est ,  quam  tu  natus  esses :  qua  in  caussa  tute  pro¬ 
fecto  fuisses,  si  per  aetatem  esse  potuisses :  earn  caus¬ 
sam  in  iudicium  vocas.  26.  An  non  intelligis,  primum 
quos  homines  et  quales  viros  mortuos  summi  sceleris 
arguas?  deinde  quot  ex  iis,  qui  vivunt,  eodem  crimine 
in  summum  capitis  periculum  arcessas?  Nam  si  C. 
Rabirius  fraudem  capitalem  admisit ,  quod  arma  con¬ 
tra  L.  Saturninum  tulit :  huic  quidem  afferet  aliquam 
deprecationem  periculi  aetas  ilia,  qua  turn  fuit :  Q.ve- 
ro  Catulum,  patrem  huius,  in  quo  summa  sapientia, 
eximia  virtus,  singularis  humanitas  fuit:  M.  Scau- 
rum ,  ilia  gravitate ,  illo  consilio,  ilia  prudentia :  duos 
Mucios,  L.  Crassum,  M.  Antonium,  qui  turn  extra  Ur- 
bem  cum  praesidio  fuit;  quorum  in  hac  civitate  longe 
maxima  consilia  atque  ingenia  fuerunt:  ceteros  pari 
dignitate  praeditos ,  custodes  gubernatoresque  reipu- 
blicae,  quemadmodum  mortuos  defendemus?  27. 
Quid  de  illis  honestissimis  viris  atque  optimis  civi- 
bus,  equitibus  Romanis,  dicemus,  qui  turn  una  cum 
senatu  salutem  reipublicae  defenderunt?  quid  de  tri- 
bunis  aerariis  ceterorumque  ordinum  omnium  homi- 
nibus,  qui  turn  arma  pro  communi  libertate  ceperunt? 
X.  Sed  quid  ego  de  iis  omnibus,,  qui  consulari  impe- 
rio  paruerunt,  loquor?  de  ipsorum  consulum  fama 
quid  futurum  est?  L.  Flaccum,  hominem  quum  sem¬ 
per  in  republica,  turn  in  magistratibus  gerendis,  in 
sacerdotio  caerimoniisque,  quibus  praeerat,  diligen- 
tissimum ,  nefarii  sceleris  ac  parricidii  mortuum  con- 
demnabimus?  adiungemus  ad  hanc  labem  ignomi- 
niamque  mortis  etiam  C.  Marii  nomen?  C.  Marium, 
quem  vere  patrem  patriae,  parentem,  inquam,  vestrae 
libertatis  atque  huiusce  reipublicae  possumus  dicere, 
sceleris  ac  parricidii  nefarii  mortuum  condemnabi- 
mus?  28.  Etenim,  si  C.  Rabirio,  quod  iit  ad  arma, 
crucem  T.  Labienus  in  campo  Martio  defigendam  pu- 
tavit:  quod  tandem  excogitabitur  in  eum  supplicium, 
qui  vocavit?  Ac,  si  Tides  Saturnino  data  est,  quod  abs 
te  saepissime  dicitur,  non  earn  C.  Rabirius,  sed  C. 
Marius  dedit,  idemque  violavit,  si  in  fide  non  stetit. 
Quaefides,  Labiene,  qui  potuit  sine  senatusconsulto 


dari?  Adeone  hospes  huiusce  urbis,  adeone  ignarus  es 
disciplinae  consuetudinisque  nostrae,  uthaec  nescias? 
ut  peregrinari  in  aliena  civitate,  non  in  tua  magistra- 
tum  gerere  videare?  29.  Quid  iam  ista  C.  Mario,  in¬ 
quit,  nocere  possunt,  quoniam  serisu  et  vita  caret? 
Itane  vero?  tantis  in  laboribus  C.  Marius  periculisque 
vixisset,  si  nihil  longius,  quam  vitae  termini  postula- 
bant,  spe  atque  animo  de  se  et  gloria  sua  cogitasset? 
At  credo ,  quum  innumerabiles  hostium  copias  in  Ita¬ 
lia  fudisset  atque  obsidione  rempublicam  liberasset, 
omnia  sua  secum  una  moritura  arbitrabatur.  Non  est 
ita,  Quirites:  neque  quisquam  nostrum  in  reipublicae 
periculis  cum  laude  ac  virtute  versatur ,  quin  spe  po- 
steritatis  fructuque  ducatur.  Itaque  quum  multis  aliis 
de  caussis  virorum  bonorum  mentes  divinae  mihi  at¬ 
que  aeternae  videntur  esse,  turn  maxime,quod  optimi 
et  sapientissimi  cuiusque  animus  ita  praesentit  in  po- 
sterum,  ut  nihil  nisi  sempiternum  spectare  videatur. 
30.  Quapropter  equidem  et  C.  Marii  et  ceterorum  viro¬ 
rum  sapientissimorum  ac  fortissimorum  civium  men¬ 
tes,  quae  mihi  videntur  exhominum  vita  ad  deorum 
religionem  et  sanctimoniam  demigrasse,  testor,  me 
pro  illorum  fama,  gloria,  memoria  non  secus,  ac  pro 
patriis  fanis  atque  delubris  propugnandum  putare  : 
ac,  si  pro  illorum  laude  mihi  arma  capienda  essent, 
non  minus  strenue  caperem ,  quam  illi  pro  communi 
salute  ceperunt.  Etenim,  Quirites,  exiguum  nobis  vi¬ 
tae  curriculum  natura  circumscripsit,  immensum  glo- 
riae.  XI.  Quare,  si  eos,  qui  iam  de  vita  decesserunt, 
ornabimus ,  iustiorem  nobis  mortis  conditionem  relin- 
quemus.  Sed,  si  illos,  Labiene,  quos  iam  videre  non 
possumus,  negligis:  ne  his  quidem,  quos  vides,  con- 
suli  putas  oportere?  31.  Neminem  esse  dico  ex  iis 
omnibus,  qui  illo  die  Romae  fuerint,  quem  tu  diem  in 
iudicium  vocas,  pubesque  turn  fuerit,  quin  arma  ce- 
perit,  quin  consules  secutus  sit.  Omnes  ii,  quorum  tu 
ex  aetate  coniecturam  facere  potes ,  quid  turn  fecerint, 
abs  te  rei  capitis,  C.  Rabirii  nomine,  citantur.  At  oo- 
ciditSaturninum  Rabirius.  Utinam  fecisset!  non  sup¬ 
plicium  deprecarer ,  sed  praemium  postularem.  Et¬ 
enim,  si  Scaevae,  servo  Q.  Crotonis,  qui  occidit  L.  Sa¬ 
turninum,  libertas  data  est:  quod  equitiRomano  prae¬ 
mium  dari  par  fuisset?  et,  si  C.  Marius,  quod  fistulas, 
quibus  aqua  suppeditabatur  Iovis  Optimi  Maximi  tem- 
plis  ac  sedibus,  praecidi  imperarat,  quod  in  clivo  Ca- 
pitolino  improborum  civium  ** 

Desunt  non  panca. 

XII.  32.  ***  aret.  Itaque  non  senatus  in  ea  caussa 
cognoscenda,  meagente,  diligentior  aut  inclementior 
fuit,  quam  vos  universi,  quum  orbis  terrae  distribu- 
tionem  atque  ilium  ipsum  agrum  Campanum  animis, 
manibus,  vocibus  r epudiavistis. 

33.  Idem  ego,  quod  is,  qui  auctor  huius  iudicii  est, 
clamo,  praedico,  denuntio:  nullus  est  reliquus  rex, 
nulla  gens ,  nulla  natio ,  quam  pertimescatis :  nullum 
adventitium,  nullum  extraneum  malum  est,  quod  insi- 
nuare  in  hanc  rempublicam  possit :  si  immortaiem  hanc 
civitatem  esse  vultis,  si  aeternum  imperium,  si  g loriam 
sempiternam  manere,  nobis  a  nostris  cnpiditatibus,  a 
tur&w/entis  hominibus  atque  novarum  rerum  cupidis , 
ah  intestinis  malis ,  a  domesticis  co nsiliis  est  cavendum. 

34.  Hisce  autem  m alts  magnum  praesidunn  robis 
maiores  xestri  reliquerunt,  vo cem  illam  consulis,  qui 
rempublicam  salvam  esse  vult.  Iluic  voci  faveie,  Qui¬ 
rites,  neque  vestro  iudicio  ais/wleritis  mihi  rempubli¬ 
cam,  neque  eripueritis  reipublicae  spem  libertatis, 
spe m  salutis,  spcm  dignitatis. 

35.  Quid  face rem ,  si  T.  Labiemis  caedem  civium 
fecisse t,  ut  L.  Saturnmus,  si  carcerem  refregisset,  si 
Capitoliwm  cum  armatis  occupaw isset?  Facerem  id, 
quod  C.  Marius  fecit:  ad  senatum  referrem,  vos  ad 
rempublicam  de/endendam  cohort&rer,  armatus  ipse 
vobiscum  ar mato  obsisterem.  Nunc,  quoniam  armo- 
rum  suspicio  nulla  est,  tela  non  video,  non  vis,  non 
caedes,  non  Capitolii  atque  arcis  obsessio  est,  sed  ac- 
cusatio  perniciosa ,  iudicium  acerbum ,  res  tota  a  tri— 
buno  plebis  suscepta  contra  rempublicam:  non  vos  ad 
arma  vocandos  mihi  esse,  sed  ad  suffragia  cohortandos 
contra  oppugnationem  vestrae  maiestatis  putavi. 

Itaque  nunc  vos  omnes  oro  atque  obtestor  hortof- 
que.  Non  ita  mos  est,  consulem  quum  es  *** 

XIII.  36.  **  timet:  qui  hasce  ore  adverso  pro  repu- 


blica  cicatrices  ac  notas  virtutis  accepit,  is  ne  quod  ac- 
cipiat  famae  vulnus  pertimescit :  quern  numquam  incur- 
siones  hostium  loco  movere  patuerunt,  is  nunc  impetum 
civium ,  cui  necessario  cedendum  est ,  perhorrescit. 

37.  iVeque  a  vobis  iam  bene  rivendi ,  sed  hones/e 
moriendi  faculfatem  petit:  neque  tarn  «t  domo  sua 
fruatur,  quam  ne  patrio  sepulcro  privetur,  laborat. 
Nihil  aluid  iam  vos  orat  atque  ofcsecrat,  nisi  uti  ne  se 
legitimo  funere  et  domestica  morte  privetis ;  ut  eum, 
qui  pro  patria  nu llum  umquam  mortis  periculum  fu- 
git,  in  patria  mori  patiamma. 

38.  Dixi  ad  id  tempus,  quod  mihi  a  tribuno  plebis 
praesD'tutum  est:  a  vo  bispeto  quaesoque  ut  hanc  me  am 
defensionm  pro  amici  periculo  /idelem ,  pro  reipubli- 
cae  salute  consularem  putetis. 


33  —  36. 

M.  TULLII  CICERONIS 
i  .v 

C  A  T  I  L  I  N  A  M 

ORATIONES  QUATTUOR. 


NOTITIA  LITTERARIA. 

Consularium  Ciceronis  orationum  istue  quattuor  Catilinuriae  palmam  merentur  intelligentissimorum  quorumque  ho- 
minum  iudicio.  Si  quid  dubitationis  de  earum  origine  relinquitur ,  scrupulum  omnem  sustulit  Jacobii  Centura  editiunis 
Kenekianae  (in  Ialinii  Annuli.  1830.). 


A  RG.  L.  Sergius  Catilina,  genere  patricius,  Sullanis  fem- 
poribus  in  caedibus  proscriptorum  et  in  rapinis  versatus,  postea 
obaeratus  res  novas  moliri  coepit  et,  adiunctis  in  societatem  ho- 
minibus  perditissiniis ,  opprimendae  reipublicae  consilium  iniit. 
Ex  Africa,  quam  M.  Lepido  L.  Volcatio  Tullo  coss.  (688.  U.  c.) 
pro  praetore  obtinuerat,  reversus  a  P.  Clodio  repetundarum  reus 
factus  est  et,  quam  quam  auno  post  absolutus  est,  turn  tamen 
consulatus  petitione  probibitus.  (piare  primum  cum  P.  Autro- 
nio  Paeto  et  P.  Cornelio  Sulla,  qui  coss.  designati  in  a. 
DCLXXXIX.  U.  c.  de  ambitu  damnati  cesserant Torquato  etCot- 
tae,  et  cum  Cn.  Pisone  conspiravit  extreme  anno  DCLXXXVIH., 
consilio  tamen  et  conatu  interficiendorum  consulum  excidit. 
fam  quum  anno  DCXC.,  quo  inter  sicarios  accusatus  esse  dici- 
tnr,  itenim  consulatum  petiisset,  Cicero  autem  et  C.  Antonius 
Hybrids  facti  essent  consules  (a.  691.  U.),  hunc  Catilina©  ami- 
cum  ille  per  Fulviam  a  Q.  Curio  conscio  de  coniuratione  certior 
factus,  ne  contra  rempublicam  sentiret,  provinciae  pactione  ad- 
duxit,  atque  furori  Catilinae  crescenti  omni  modo  obstitit.  Ubi 
igitur  iste  rursus  consulatum  petere  aggressus  est,  Cicero  de 
coniuratione  in  senatu  verba  fecit  (a.  d.  XIV.  et  XIII.  Kal.  Nov.) 
et  comitiis  consularibus  a  d.  XII.  Kal.  Nov.  in  V.  Kal.  Nov.  di- 
latis  effecit,  ut  Catilina  spem  abiiceret.  Ac  quum  XII.  Kal.  Nov. 
senatus  decrevisset,  darent  operam  coss.,  ne  quid  respublica  de- 
trimeuti  caperet :  iste  extrema  experiri  et  bellum  facere  consti- 
tuit.  Primus  arma  contra  rempublicam  movit  L.  Manlius  (s. 
Mallius)  Faesulas  missus.  Ipse  Catilina  coniuratis  in  Laecae 
(s.  Leccae)  domo  consilia  noctu  (VI.  et  VII.  Id.  Nov.)  aperuit. 
Hinc  senatus  consulto  (I-  Martins  Rex  et  Q.  Metellus  Creticus, 
qui  erant  ad  Urbem  cum  exercitu,  in  Apuliam ,  praetores  Q. 
Pompeius  Rufus  Capuam ,  (J.  Metellus  Celer  in  agrum  Picenum 
missi  sunt,  per  totam  autem  Urbem  vigiliae  habitae.  Postquam 
vero  a.  d.  VII.  Id.  Nov.  Cicero  insidias  effugerat  Vargunteii  et 
Cornelii  per  caussam  matutinae  saiutationis  caedem  ipsi  mo- 
lientium  ,  a.  d.  VI.  Id.  Nov.  in  templo  Iovis  senatum  babuit.  In 
quern  quum  Catilina  venire  ausus  esset,  primum  in  eum  ora- 


tionem  dixit,  eique  suasit,  ut  Urbe  exiret.  Ipse  vero  senatores 
precatus,  ne  quid  temere  de  se  crederent,  omnes  autem  sibi  ob- 
strepere  conspicatus ,  minatur  suum  incendium  patriae  ruina  se 
restincturum ,  domum  se  e  curia  proripit  et  cum  aliquot  amicis 
in  castra  Manliana  proficiscitur,  relictis  in  Urbe  consciis  ,  qui- 
bus  caedium  et  incendiorum  partes  erant  datae.  Proximo  die 
(a.  d.  V.  Id.  Nov.)  Cicero  secundum  orutionem  babuit  ad  popu- 
lum ,  qua  invidiam  a  se  averteret  Catilinae  sive  lenius  puniti 
sive  crudelius  eiecti.  Catilina  igitur  et  Manlius  a.  d.  XII.  Kal. 
Decembr.  senatus  consulto  patriae  hostes  sunt  iudicati.  Interea 
legati  Allobrogum  a  P.  Cornelio  Lentulo  Sura  praetore  per  P. 
Umbrenum  ,  equitem  Romanum  ,  sollicitati  litteris  ad  populi  sni 
senatum  acceptis,  sed  Ciceroni  per  Q.  Fabium  Sangam  civitatis 
suae  patronum  re  patefacta  discedentes  a.  d.  IV.  aut  III.  Non. 
Decembr.  tertia  vigilia  noctis  iussu  eonsulis  a  L.  Valerio  Flacco 
et  C.  Pomptino  praetoribus  in  ponte Mulvio  comprehensi  sunt  et 
prima  luce  ad  Ciceronem  deducti.  Hie  arcessitis  coniurationis 
principibus  et  senatu  in  Concordiae  aedem  convocato  rem 
omnem  certis  indiciis  et  litteris  patefecit.  Itaque  novem  coniu¬ 
rationis  principibus  in  custodiam  datis  senatus  Ciceroni  testi¬ 
monium  conservatae  reipublicae  et  novum  supplicationis  genus 
decrevit.  Q.uo  facto  Cicero  iterum  in  concionem  progressus  a. 
d.  III.  aut  prid.  Kal.  Dec.  orutione  tertia  et  quae  in  senatu  acta 
essent  exposuit  et  ad  coucelebraudam  supplicadonem  sibi  a  se¬ 
natu  decretam  populum  cohortatus  est.  Denique  Nonis  Decem- 
bribus  quum  senatu  de  puniendis  coniuratis  deliberante  duae  es¬ 
sent  sententiae,  altera  D.  Iunii  Silani  cos.  designati  suppli- 
cium  suadentis,  altera  C.  Iulii  Caesaris  coniuratos  bonis  publi- 
catis  per  municipia  custodiendos  esse  censentis :  tandem  senten- 
tia  Silani  severior  Catonis  auctoritate  et  orutione  Ciceronis 
quarto,  commendata  vicit.  Itaque  senatus  consulto  in  hanc 
sententiam  facto  de  quinque  coniuratis  in  carcere  supplicium 
est  sumptum  ;  Catilina  antem  cum  plerisque  sociis  in  praelio 
Pistoriensi  Non.  Ianuar.  a.  DCXCII.  cecidit. 

M.  TULLII  CICERONIS 

IN 

L.  C  A  T  I  L  I  N  A  M 

ORATIO  PRIM  A 

HABITA  IN  SENATU. 


I.  1.  Quousque  tandem  abutere,  Catilina,  patien- 
tia  nostra?  Quamdiu  etiam  furor  iste  tuus  nos  eludet? 
Quem  ad  finem  sese  effrenata  iactabit  audacia?  Nihil— 
ne  te  nocturnum  praesidium  Palatii,  nihil  Urbis  vigi- 
liae,  nihil  timor  populi,  nihil  concursus  bonorum 
omnium ,  nihil  hie  munitissimus  habendi  senatus  lo¬ 
cus,  nihil  horum  ora  vultusque  moverunt?  Patere  tua 
consilia  non  sentis?  Constrictam  iam  omnium  horum 
conscientia  teneri  coniurationem  tuam  non  vides? 
Quid  proxima,  quid  superiore  nocte  egeris,ubi  fueris, 
quos  convocaveris ,  quid  consilii  ceperis :  quem  no¬ 
strum  ignorare  arbitraris?  2.  0  tempora !  o  mores !  se¬ 
natus  haec  intelligit;  consul  videt:  hie  tamen  vivit. 
Vivit?  immo  vero  etiam  in  senatum  venit;  fit  publici 
consilii  particeps;  notat  et  designat  oculis  ad  caedem 
unum  quemque  nostrum.  Nos  autem,  viri  fortes,  sa- 
tisfacere  reipublicae  videmur,  si  istius  furorem  ac  tela 
vitemus.  Ad  mortem  te,  Catilina,  duci  iussu  consulis 
iampridem  oportebat:  in  te  conferri  pestem  istam, 
quam  tu  in  nos  omnes  iamdiu  machinaris.  3.  An  vero 
vir  amplissimus,  P.  Scipio,  pontifex  maximus,  Ti. 
Gracchum  mediocriter  labefactantem  statum  reipubli¬ 
cae  privatus  interfecit:  Catilinam  vero  orbem  terrae 
caede  atque  incendiis  vastare  cupientem  nosconsules 
perferemus?  Nam  ilia  nimis  antiqua  praetereo,  quod 
C.  Servilius  Ahala  Sp.  Maelium  novis  rebus  studen- 
tem  manu  sua  occidit.  Fuit,  fuit  ista  quondam  in  hac 
republica  virtus,  ut  viri  fortes  acrioribus  suppliciis 
civein  perniciosum,  quam  acerbissimum  hostem  coer- 
cerent.  Ilabemus  senatusconsultum  in  te,  Catilina, 
vehemens  et  grave :  non  deest  reipublicae  consilium 
neque  auctoritas  huius  ordinis :  nos,  nos,  dico  aperte, 
consules  desumus.  II.  4.  Decrevit  quondam  senatus, 
ut  L.  Opimius  consul  videret,  ne  quid  respublica  de- 
trimenti  caperet.  Nox  nulla  intercessit:  interfectus 
est  propter  quasdam  seditionum  suspiciones  C.  Grac¬ 
chus  ,  clarissimo  patre,  avo,  maioribus :  occisus  est 
cum  liberis  M.  Fulvius  consularis.  Simili  senatus- 
consulto  C.  Mario  et  L.  Valerio  consulibus  permissa 
est  respublica:  num  unum  diem  postea  L.  Saturni- 
num  tribunum  plebis  etC.  Servilium  praetorem  mors 
ac  R.  P.  poena  remorata  est?  At  vero  nos  vicesimum 
iam  diem  patimur  hebescere  aciem  horum  auctorila- 
tis.  Ilabemus  enim  liuiusmodi  senatusconsultum,  ve- 
rumtamen  inclusum  in  tabulis,  tamquam  gladium  in 
vagina  reconditum :  quo  ex  senatusconsulto  confestim  I 


interfectum  te  esse,  Catilina,  convenit.  Vivis :  et  vivis 
non  ad  deponendam,  sed  ad  eonfirmandam  audaciam. 
Cupio ,  patres  conscripti ,  me  esse  clementem :  cupio 
in  tantis  reipublicae  periculis  me  non  dissolutum  vi- 
deri,  sed  iam  me  ipse  inertiae  nequitiaeque  condemno. 
5.  Castra  sunt  in  Italia  contra  rempublicam  in  Etru- 
riae  faucibus  collocata:  crescit  in  dies  singulos  ho- 
stium  numerus :  eorum  autem  imperatorem  castrorum 
ducemque  hostium  intra  moenia  atque  adeo  in  senatu 
videmus ,  intestinam  aliquam  quotidie  perniciem  rei¬ 
publicae  molientem.  Si  te  iam,  Catilina,  comprehen- 
di ,  si  interfici  iussero ,  credo ,  erit  verendum  mihi ,  ne 
non  hoc  potius  omnes  boni  serius  a  me ,  quam  quis- 
quam  crudelius  factum  esse  dicat.  Verum  ego  hoc, 
quod  iampridem  factum  esse  oportuit ,  eerta  de  caussa 
nondum  adducor,  ut  faciam.  Turn  denique  interficiam 
te,  quum  iam  nemo  tarn  improbus,  tam  perditus,  tarn 
tui  similis  inveniri  poterit,  qui  id  non  iure  factum  es¬ 
se  fateatur.  6.  Quamdiu  quisquam  erit,  qui  te  defen- 
dere  audeat,  vives :  et  vives  ita,  ut  nunc  vivis,  multis 
meis  et  firmis  praesidiis  obsessus ,  ne  commovere  te 
contra  rempublicam  possis :  multorum  te  etiam  oculi 
et  aures  non  sentientem ,  sicut  adhuc  fecerunt,  specu- 
labuntur  atque  custodient. 

III.  Etenim  quid  est,  Catilina,  quod  iam  amplius 
exspectes,  si  neque  nox  tenebris  obscurare  coetus  ne- 
farios ,  nec  privata  domus  parietibus  continere  vocem 
coniurationis  tuae  potest?  si  illustrantur,  si  erumpunt 
omnia?  Muta  iam  istam  mentem :  mihi  crede,  oblivi- 
scere  caedis  atque  incendiorum.  Teneris  undique: 
luce  sunt  clariora  nobis  tua  consilia  omnia,  quae  etiam 
mecum  licet  recognoscas.  7.  Meministine,  me  ante 
diem  xii.  Kalendas  Novembr.  dicere  in  senatu ,  certo 
die  fore  in  armis,  qui  dies  futurus  esset  ante  diem  vi. 
Kal.  Novembris,  C.  Manlium,  audaciae  satellitem  at¬ 
que  administrum  tuae?  Num  me  fefellit,  Catilina,  non 
modo  res  tanta,  tam  atrox,  tam  incredibilis,  verum,  id 
quod  multo  magis  est  admirandum,  dies?  Dixi  ego 
idem  in  senatu,  caedem  te  optimatium  contulisse  in 
ante  diem  v.  Kalendas  Novembris,  turn  quum  multi 
principes  civitatis  Roma  non  tam  sui  conservandi, 
quam  tuorum  consiliorum  reprimendorum  caussa 
profugerunt.  Num  infitiari  potes  te  illo  ipso  die,  meis 
praesidiis,  mea  diligentia  circumclusum,  commovere 
te  contra  rempublicam  non  potuisse,  quum  tu,  disces- 
su  cetcrorum,  nostra  tamen,  qui  remansissemus,  cae- 

de  contentum  te  esse  dicebas?  8.  Quid?  quum  tute 
Praeneste  Kalendis  ipsis  Novembribus  occupaturum 
nocturno  impetu  esse  confideres,  sensistine  illam  co- 
loniam  meo  iussu  praesidiis,  custodiis  vigiliisque 
esse  munitam?  Nihil  agis,  nihil  moliris,  nihil  eogitas, 
quod  ego  non  modo  non  audiam,  sed  etiam  non  videam 
planeque  sentiam.  IV.  Recognosce  tandem  mecum  no- 
ctem  illam  superiorem :  iam  intelliges  multo  me  vigi- 
lare  acrius  ad  salutem ,  quam  te  ad  perniciem  reipu- 
blicae.  Dico  te  priori  nocte  venisse  inter  falcarios(non 
agam  obscure)  in  M.  Laecae  domum;  convenisse  eo- 
dem  complures  eiusdem  amentiae  scelerisque  socios. 
Num  negare  audes?  Quid  taces?  Convincam,  si  negas. 
Video  enim  esse  hie  in  senatu  quosdam,  qui  tecum 
una  fuere.  9.  0  dii  immortales !  ubinam  gentium  su- 
mus?  quam  rempublicam  habemus?  in  qua  urbe  vi- 
vimus?  Hie,  hie  sunt,  in  nostro  numero,  patres  con- 
scripti ,  in  hoc  orbis  terrae  sanctissimo  gravissimoque 
consilio ,  qui  de  meo  nostrumque  omnium  interitu, 
qui  de  h*uius  urbis  atque  adeo  orbis  terrarum  exitio 
cogitent.  Hosce  ego  video  consul  et  de  republica  sen- 
tentiamrogo,  et,  quos  ferro  trucidari  oportebat,  eos 
nondum  voce  vulnero.  Fuisti  igitur  apud  Laecam  ilia 
nocte,  Catilina:  distribuisti  partes  Italiae:  statuisti, 
quo  quemque  proficisci  placeret:  delegisti,  quos  Ro- 
mae  relinqueres ,  quos  tecum  educeres :  descripsisti 
Urbis  partes  ad  incendia:  confirmasti,  te  ipsum  iam 
esse  exiturum :  dixisti  paullulum  tibi  esse  etiam  nunc 
morae,  quod  ego  viverem.  Reperti  sunt  duo  equites 
Romani ,  qui  te  ista  cura  liberarent ,  et  sese  ilia  ipsa 
nocte  paullo  ante  lucem  me  meo  in  lectulo  interfectu- 
ros  pollicerentur.  10.  Haec  ego  omnia ,  vixdum  etiam 
coetu  vestro  dimisso,  comperi:  domum  meam  maiori- 
bus  praesidiis  munivi  atque  firmavi:  exclusi  eos, 
quos  tu  mane  ad  me  salutatum  miseras,quum  illi  ipsi 
venissent,  quos  ego  iam  multis  ac  summis  viris  ad  me 
id  temporis  venturos  esse  praedixeram. 

V.  Quae  quum  ita  sint,  Catilina,  perge  quo  coepi- 
sti :  egredere  aliquando  ex  Urbe :  patent  portae :  profi- 
ciscere :  nimium  diu  te  imperatorem  ilia  tua  Manliana 
castra  desiderant :  educ  tecum  etiam  omnes  tuos ;  si 
minus,  quam  plurimos:  purga  Urbem:  magno  me 
metu  liberabis,dummodo  inter  me  atque  te  murus  in¬ 
tersit.  Nobiscum  versari  iam  diutius  non  potes:  non 
feram,  non  patiar,  non  sinam.  11 .  Magna  diis  immor- 
talibus  habenda  est  gratia  atque  huic  ipsi  Iovi  Statori, 
antiquissimo  custodi  huius  urbis ,  quod  hanc  tarn  tae- 
tram,tam  horribilem  tamque  infestam  reipublicae  pe- 
stem  toties  iam  effugimus.  Non  est  saepius  in  uno  ho- 
mine  summa  salus  periclitanda  reipublicae.  Quamdiu 
mihi,  consuli  designate,  Catilina,  insidiatus  es,  non 
publico  me  praesidio,  sed  privata  diligentia  defendi. 
Quum  proximis  comitiis  consularibus  me  consulem  in 
campo  et  competitores  tuos  interficere  voluisti ,  com- 
pressi  tuos  nefarios  conatus  amicorum  praesidio  et 
copiis,  nullo  tumultu  publice  concitato;  denique,  quo- 
tiescumque  me  petisti,  per  me  tibi  obstiti :  quamquam 
videbam,  perniciem  meam  cum  magna  calamitate  rei¬ 
publicae  esse  coniunctam.  12.  Nunc  iam  aperte  rem¬ 
publicam  universam  petis :  templa  deorum  immorta- 
lium ,  tecta  Urbis ,  vitam  omnium  civium ,  Italiam  de¬ 
nique  totam  ad  exitium  et  vastitatem  vocas. 

Quare,  quoniam  id,  quod  primum  atque  huius  im¬ 
perii  disciplinaeque  maiorum  proprium  est,  facere 
nondum  audeo,  faciam  id,  quod  est  ad  severitatem  le- 
nius  et  ad  communem  salutem  utilius.  Nam  si  te  in- 
terlici  iussero ,  residebit  in  republica  reliqua  coniura-  I 


torum  manus.  Sin  tu  (quod  te  iamdudum  hortor)  ex- 
ieris,  exhaurietur  ex  Urbe  tuorum  comitum  magna  et 
perniciosa  sentina  reipublicae.  13.  Quid  est,  Catilina? 
Num  dubitas  id,  me  imperante,  facere,  quod  iam  tua 
sponte  faciebas?  Exire  ex  Urbe  consul  hostem  iubet. 
Interrogas  me,  num  in  exsilium?  Non  iubeo:  sed,  si 
me  consulis,  suadeo.  VI.  Quid  est  enim,  Catilina, 
quod  te  iam  in  hac  urbe  delectare  possit?  in  qua  nemo 
est  ,  extra  istam  coniurationem  perditorum  hominum, 
qui  te  non  metuat;  nemo,  qui  non  oderit.  Quae  nota 
domesticae  turpitudinis  non  inusta  vitae  tuae  est? 
[Quod  privatarum  rerum  dedecus  non  haeret  infa- 
miae?]  Quae  libido  ab  oculis,  quod  facinus  a  manibus 
umquam  tuis,  quod  flagitium  a  toto  corpore  abfuit? 
Cui  tu  adolescentulo,  quem  corruptelarum  illecebris 
irretisses ,  non  aut  ad  audaciam  ferrum ,  aut  ad  libidi— 
nem  facem  praetulisti?  14.  Quid  vero?  Nuper,  quum 
morte  superioris  uxoris  novis  nuptiis  domum  vacue- 
fecisses ,  nonne  etiam  alio  incredibili  scelere  hoc  sce- 
lus  cumulasti?  Quod  ego  praetermitto  et  facile  patior 
sileri,  ne  in  hac  civitate  tanti  facinoris  immanitas  aut 
exstitisse  aut  non  vindicata  esse  videatur.  Praeter¬ 
mitto  ruinas  fortunarum  tuarum,  quas  omnes  impen- 
dere  tibi  proximis  Idibus  senties :  adillavenio,  quae 
non  ad  privatam  ignominiam  vitiorum  tuorum,  non 
ad  domesticam  tuam  difficultatem  ac  turpitudinem, 
sed  ad  summam  reipublicae  atque  ad  omnium  no¬ 
strum  vitam  salutemque  pertinent.  IS.  Potestne  tibi 
haec  lux,  Catilina,  aut  huius  caeli  spiritus  esse  iucun- 
dus,  quumscias,  horum  esse  neminem,  qui  nesciat, 
te  pridie  Kalendas  Ian.  Lepido  et  Tullo  consulibus 
stetisse  in  comitio  cum  telo?  manum,  consulum  et 
principum  civitatis  interficiendorum  caussa,  paravis- 
se?  sceleri  ac  furori  tuo  non  mentem  aliquam  aut  ti- 
morem  tuum,  sed  fortunam  P.  R.  obstitisse?  Ac  iam 
ilia  omitto:  neque  enim  sunt  aut  obscura,  aut  non 
multa  post  commissa.  Quoties  tu  me  designatum, 
quoties  consulem  interficere  conatus  es?  Quot  ego 
tuas  petitiones,  ita  coniectas,  ut  vitari  non  posse  vide- 
rentur,  parva  quadam  declinatione  et,  ut  aiunt,  corpo¬ 
re  effugi.  Nihil  agis,  nihil  assequeris[,  nihil  moliris, 
quod  mihi  latere  valeat  in  tempore] :  neque  tamen  co- 
nari  ac  velle  desistis.  1 6.  Quoties  iam  tibi  extorta  est 
sica  ista  de  manibus !  quoties  vero  excidit  casu  aliquo 
et  elapsa  est !  [tamen  ea  carere  diutius  non  potes :] 
quae  quidem  quibus  abs  te  initiata  sacris  ac  devota 
sit,  nescio,  quod  earn  necesse  putas  esse  consulis  in 
corpore  defigere.  VII.  Nunc  vero,  quae  tua  est  ista  vi¬ 
ta  !  Sic  enim  iam  tecum  loquar,  non  ut  odio  permotus 
esse  videar,  quo  debeo,  sed  ut  misericordia,  quae  tibi 
nulla  debetur.  Venisti  paullo  ante  in  senatum.  Quis 
te  ex  hac  tanta  frequentia ,  ex  tot  tuis  amicis  ac  neces- 
sariis  salutavit?  Si  hoc  post  hominum  memoriamcon- 
tigit  nemini ,  vocis  exspectas  contumeliam ,  quum  sis 
gravissimo  iudicio  taciturnitatis  oppressus?  Quid, 
quod  adventu  tuo  ista  subsellia  vacuefacta  sunt?  quod 
omnes  consulares,  qui  tibi  persaepe  ad  caedem  consti- 
tuti  fuerunt,  simul  atque  assedisti,  partem  istam  sub- 
selliorum  nudam  atque  inanem  reliquerunt?  Quo  tan¬ 
dem  animo  hoc  tibi  ferendum  putas?  17.  Servi  me- 
hercle  mei  si  me  isto  pacto  metuerent,  ut  te  metuunt 
omnes  cives  tui,  domum  meam  relinquendam  puta- 
rem :  tu  tibi  Urbem  non  arbitraris?  et,  si  me  meis  ci- 
vibus  iniuria  suspectum  tarn  graviter  atque  offensum 
viderem,  carere  me  aspectu  civium,  quam  infestis 
oculis  omnium  conspici  mallem :  tu ,  quum  conscien- 
tia  scelerum  tuorum  agnoscas  odium  omnium  iustum 

et  iam  tibi  diu  debitum,  dubitas,  quorum  mentes  sen- 
susque  vulneras,  eorum  aspectum  praesentiamque  vi- 
tare?  Si  te  parentes  timerent  atque  odissent  tui,  neque 
eos  ulla  ratioue  placare  posses,  ut  opinor,  ab  eorum 
oculis  aliquo  concederes :  nunc  te  patria ,  quae  com¬ 
munis  est  omnium  nostrum  parens ,  odit  ac  metuit ,  et 
iamdiu  te  nihil  iudicat  nisi  de  parricidio  suo  cogitare. 
Huius  tu  neque  auctoritatem  verebere,  neque  iudi- 
cium  sequere,  neque  vim  pertimesces?  18.  Quae  te¬ 
cum,  Catilina,  sicagit,  et  quodammodo  tacita  loqui¬ 
tur:  Nullum  aliquot  iam  annis  facinus  exstitit,  nisi 
per  te:  nullum  flagitium  sine  te:  tibi  uni  multorum 
civium  neces ,  tibi  vexatio  direptioque  sociorum  im- 
punita  fuit  ac  libera :  tu  non  solum  ad  negligendas  le¬ 
ges  ac  quaestiones ,  verum  etiam  ad  evertendas  per- 
fringendasque  valuisti.  Superiora  ilia,  quamquam  fe- 
renda  non  fuerunt,  tamen,  utpotui,  tuli:  nunc  vero 
me  totam  esse  in  metu  propter  te  unum  :  quidquid  in- 
crepuerit,  Catilinam  timeri:  nullum  videri  contra  me 
consilium  iniri  posse,  quod  a  tuo  scelere  abhorreat, 
non  est  ferendum.  Quamobrem  discede  atque  hunc 
mihi  timorem  eripe :  si  est  verus ,  ne  opprimar ;  sin 
falsus,  ut  tandem  aliquando  timere  desinam.  VIII.  19. 
Haec  si  tecum,  ut  dixi,  patria  loquatur,  nonne  impe- 
trare  debeat,  etiamsi  vim  adhibere  non  possit?  Quid? 
quod  tu  te  ipse  in  custodiam  dedisti?  quid?  quod,  vi- 
tandae  suspicionis  caussa,  apud  M’.*  Lepidum  te  ha- 
bitare  velle  dixisti?  a  quo  non  receptus ,  etiam  ad  me 
venire  ausus  es,  atque,  ut  domi  meae  te  asservarem, 
rogasti.  Quum  a  me  quoque  id  responsum  tulisses, 
me  nullo  modo  posse  iisdem  parietibus  tuto  esse  te¬ 
cum,  qui  magno  in  periculo  essem,  quod  iisdem  moe- 
nibus  contineremur ,  ad  Q.  Metellum  praetorem  veni- 
sti.  A  quo  repudiatus ,  ad  sodalem  tuum,  virum  opti¬ 
mum,  M.  Marcellum  demigrasti:  quem  tu  videlicet  et 
ad  custodiendum  te  diligentissimum ,  et  ad  suspican- 
dum  sagacissimum,  et  ad  vindicandum  fortissimum 
fore  putasti.  Sed  quam  longe  videtur  a  carcere  atque 
a  vinculis  abesse  debere,  qui  se  ipse  iam  dignum  cu- 
stodia  iudicarit?  20.  Quae  quum  ita  sint,  Catilina,  du¬ 
bitas,  si  emori  aequo  animo  nonpotes,  abire  in  ali- 
quas  terras,  et  vitam  istam,  multis  suppliciis  iustis 
debitisque  ereptam,  fugae  solitudinique  mandare? 

Refer,  inquis,  adsenatum:  id  enim  postulas  et, 
si  hie  ordo  placere  sibi  decreverit,  te  ire  in  exsilium, 
obtemperaturum  te  esse  dicis.  Non  referam ,  id  quod 
abhorret  a  meis  moribus ,  et  tamen  faciam ,  ut  intelli- 
gas,  quid  hi  de  te  sentiant.  Egredere  ex  Urbe,  Catili¬ 
na:  libera  reinpublicam  metu :  in  exsilium,  si  hanc 
vocem  exspectas,  proficiscere.  Quid  est,  Catilina?  ec- 
quid  attendis?  ecquid  animadvertis  horum  silentium? 
Patiuntur,  tacent.  Quid  exspectas  auctoritatem  lo- 
quentium,  quorum  voluntatem  tacitorum  perspicis? 
21.  At  si  hoc  idem  huic  adolescenti  optimo,  P.  Sextio, 
si  fortissimo  viro,  M.  Marcello,  dixissem:  iam  mihi 
consuli,  hoc  ipso  in  templo,  iure  optimo  senatus  vim 
et  manus  intulisset.  De  te  autem,  Catilina,  quum 
quiescunt,  probant:  quum  patiuntur,  decernunt: 
quum  tacent,  clamant:  neque  hi  solum,  quorum  tibi 
auctoritas  est  videlicet  cara,  vita  vilissima  ,  sed  etiam 
illi  equites Romani,  honestissimi  atque  optimi  viri.ce- 
terique  fortissimi  cives,  qui  circumstant  senatum, 
quorum  tu  et  frequentiam  videre  et  studia  perspicere 
et  voces  paullo  ante  exaudire  potuisti:  quorum  ego 
vix  abs  te  iamdiu  manus  ac  tela  contineo :  eosdem  fa¬ 
cile  adducam,  ut  te  haec,  quae  iampridem  vastare  slu- 
des,  relinquenlem  usque  ad  portas  prosequantur. 


IX.  22.  Quamquam  quid  loquor?  Te  ut  ulla  res 
frangat?  tu  ut  umquam  te  corrigas?  tu  ut  ullam  fu- 
gam  meditere?  tu  ut  ullum  exsilium  cogites?  Utinam 
tibi  istam  mentem  dii  immortales  duint !  tametsi  vi¬ 
deo,  si  mea  voce  perterritus  ire  in  exsilium  animum 
induxeris ,  quanta  tempestas  invidiae  nobis ,  si  minus 
in  praesens  tempus,  recenti  memoria  scelerum  tuo- 
rura,  at  in  posteritatem  impendeat.  Sed  est  mihi  tan- 
ti,  dummodo  ista  privata  sit  calamitas  et  a  reipublicae 
periculis  seiungatur.  Sed  tu  ut  vitiis  tuis  commovea- 
re,  ut  legum  poenas  pertimescas,  ut  temporibus  rei¬ 
publicae  cedas,  non  est  postulandum.  Neque  enim  is 
es,  Catilina,  ut  te  aut  pudor  umquam  a  turpitudine, 
aut  metus  a  periculo,  aut  ratio  a  furore  revocarit.  23. 
Quamobrem,  ut  saepe  iam  dixi,  proficiscere:  ac,  si 
mihi  inimico,  ut  praedicas ,  tuo  conflare  vis  invidiam, 
recta  perge  in  exsilium.  Vix  feram  sermones  homi- 
num,  siidfeceris:  vix  molem  istius  invidiae,  si  in 
exsilium  ieris  iussu  consulis,  sustinebo.  Sin  autem 
servire  meae  laudi  et  gloriae  mavis,  egredere  cum  im- 
portuna  sceleratorum  manu :  confer  te  ad  Manlium  : 
concita  perditos  cives:  secerne  te  a  bonis:  infer  pa¬ 
triae  bellum;  exsulta  impio  latrocinio,  ut  a  me  non 
eiectus  ad  alienos,  sed  invitatus  ad  luos  isse  videaris. 
24.  Quamquam  quid  ego  te  invitem,  a  quo  iam  sciam 
esse  praemissos,  qui  tibi  ad  forum  Aurelium  praesto- 
larentur  armati?  cui*  sciam  pactam  et  constitutam  es¬ 
se  cum  Manlio  diem?  a  quo  etiam  aquilam  illam  ar- 
genteam ,  quam  tibi  ac  tuis  omnibus  perniciosam  esse 
confido  et  funestam  futuram,  cui  domi  tuae  sacrarium 
scelerum  tuorum  constitutum  fuit,  sciam  esse  prae- 
missam?  Tu  ut  ilia  diutius  carere  possis,  quam  vene- 
rari,  ad  caedem  proficiscens ,  solebas?  a  cuius  altari- 
bus  saepe  istam  impiam  dexteram  ad  necem  civium 
tratulisti?  X.  25.  Ibis  tandem  aliquando,  quo  te 
iampridem  tua  ista  cupiditas  effrenata  ac  furiosa  ra- 
piebat.  Neque  enim  tibi  haec  res  affert  dolorem ,  sed 
quamdam  incredibilem  voluptatem.  Ad  hanc  te  amen- 
tiam  natura  peperit,  voluntas  exercuit,  fortuna  serva- 
vit.  Numquam  tu  non  modo  otium,  sed  ne  bellum 
quidem,  nisi  nefarium  concupisti.  Nactus  es  ex  per- 
ditis  atque  ab  omni  non  modo  fortuna,  verum  etiam 
spe  derelictis  conflatam  improborum  manum.  26.  Hie 
!  tu  qua  laetitia  perfruere?  quibus  gaudiis  exsultabis? 
quanta  in  voluptate  bacchabere,  quum  in  tanto  nume- 
ro  tuorum  neque  audies  virum  bonum  quemquam, 
neque  videbis?  Ad  huius  vitae  studium  meditati  illi 
sunt,  qui  feruntur,  lahores  tui :  iacere  humi  non  modo 
ad  obsidendum  stuprum ,  verum  etiam  ad  facinus  ob- 
eundum:  vigilare  non  solum  insidiantem  somno  ma- 
ritorum,  verum  etiam  bonis  occisorum.  Habes,  ubi 
ostentes  illam  praeclaram  tuam  patientiam  famis ,  fri- 
goris,  inopiae  rerum  omnium ;  quibus  te  brevi  tempo¬ 
re  confectum  esse  senties.  27.  Tantum  profeci  turn, 
quum  te  a  consulatu  repuli,  ut  exsul  potius  tentare, 
quam  consul  vexare  rempublicam  posses:  atque  ut 
id,  quod  esset  abs  te  scelerate  susceptum,  latrocinium 
potius,  quam  bellum  nominaretur. 

XI.  Nunc,  ut  a  me,  patres  conscripti,  quamdam 
prope  iustam  patriae  querimoniam  detester  ac  depre- 
cer:  percipite,  quaeso,  diligenler,  quae  dicam,  et  ea 
penitus  animis  vestris  menlibusque  mandate.  Et- 
enim,  si  rnecum  patria,  quae  mihi  vita  mea  multo  est 
carior,  si  cuncta  Italia,  si  omnis  respublica  sic  loqua¬ 
tur:  M.  Tulli,  quidagis?  Tuneeum,  quem  esse  ho- 
stem  comperisti,  quem  ducem  belli  futurum  vides, 
quem  exspectari  imperatorem  in  castris  hostium  sen- 

tis ,  auctorem  sceleris ,  principem  coniurationis ,  evo- 
catorem  servorum  et  civium  perditorum,  exire  patie- 
re,  ut  abs  te  non  emissus  exUrbe,  sed  immissus  in 
Urbem  esse  videatur?  Nonne  hunc  in  vineula  duci, 
non  ad  mortem  rapi,  non  summo  supplicio  maetari 
imperabis?  28.  Quid  tandem  te  impedit?  Mosne  maio- 
rum?  At  persaepe  etiam  privati  in  hac  republica  per- 
niciosos  cives  morte  mulctarunt.  An  leges,  quae  de 
civium  Romanorum  supplicio  rogatae  sunt?  At  num- 
quam  in  hac  urbe  ii,  qui  a  republica  defecerunt,  ci¬ 
vium  iura  tenuerunt.  An  invidiam  posteritatis  times? 
Praeclaram  vero  populo  Romano  refers  gratiam ,  qui 
te,  hominem  per  te  cognitum,  nulla  commendatione 
maiorum,  tarn  mature  ad  summum  imperium  per 
omnes  honorum  gradus  extulit,  si  propter  invidiam 
aut  alicuius  periculi  metum  salutem  civium  tuorum 
negligis.  29.  Sed,  si  quis  est  invidiae  metus :  num  est 
vehementius  severitatis  ac  fortitudinis  invidia ,  quam 
inertiae  ac  nequitiae  pertimescenda?  An,  quum  bello 
vastabitur  Italia,  vexabuntur  urbes,  tecta  ardebunt, 
turn  te  non  existimas  invidiae  incendio  conflagratu- 
rum?  XII.  His  ego  sanctissimis  reipublicae  vocibus, 
et  eorum  hominum,  qui  idem  sentiunt,  mentibus  pau- 
ca  respondebo.  Ego,  si  hoc  optimum  factu  iudicarem, 
patres  conscripti,  Catilinam  morte  mulctari,  unius 
usuram  horae  giadiatori  isti  ad  vivendum  non  dedis- 
sem.  Etenim,  si  summi  viri  et  clarissimi  cives  Sa- 
turnini  et  Gracchorum  et  Flacci  et  superiorum  com- 
plurium  sanguine  non  modo  se  non  contaminarunt, 
sed  etiam  honestarunt :  certe  mihi  verendum  non  erat, 
ne  quid,  hoc  parricida  civium  interfecto,  invidiae  mi¬ 
hi  in  posteritatem  redundaret.  Quod  si  ea  mihi  maxi- 
me  impenderet ,  tamen  hoc  animo  semper  fui,  ut  invi¬ 
diam,  virtute  partam,  gloriam,  non  invidiam  putarem. 
30.  Quamquam  nonnulli  sunt  in  hocordine,  qui  aut 
ea,  quae  imminent,  non  videant,  aut  ea,  quae  vident, 
dissimulent :  qui  spem  Gatilinae  mollibus  sententiis 
aluerunt,  coniurationemque  nascentem  non  credendo 
corroboraverunt :  quorum  auetoritatem  secuti  multi 
non  solum  improbi ,  verum  etiam  imperiti ,  si  in  hunc 
animadvertissem,  crudeliter  et  regie  factum  esse  dice- 
rent.  Nunc  intelligo,  si  iste,  quo  intendit,  in  Manliana 
castra  pervenerit,  neminem  tam  stultum  fore,  qui  non 
videat  coniurationem  esse  factam ,  neminem  tam  im- 
probum ,  qui  non  fateatur.  Hoc  autem  uno  interfecto, 
intelligo  hanc  reipublicae  pestem  paullisper  reprimi, 

non  in  perpetuum  comprimi  posse.  Quod  si  se  eiece- 
rit  secumque  suos  eduxerit  et  eodem  ceteros  undique 
collectos  naufragos  aggregaverit,  exstinguetur  atque 
delebitur  non  modo  haec  tam  adulta  reipublicae  pe- 
stis,  verum  etiam  stirps  ac  semen  maiorum  omnium. 
XIII.  31 .  Etenim  iamdiu,  patres  conscripti,  in  his  pe- 
riculis  coniurationis  insidiisque  versamur :  sed,  nescio 
quo  pacto,  omnium  scelerum  ac  veteris  furoris  et  au- 
daciae  maturitas  in  nostri  consulatus  tempus  erupit. 
Quod  si  ex  tanto  latrocinio  iste  unus  tolletur ;  videbi- 
mur  fortasse  ad  breve  quoddam  tempus  cura  et  metu 
esse  relevati :  periculum  autem  residebit  et  erit  inclu- 
sum  penitus  in  venis  atque  in  visceribus  reipublicae. 
Ut  saepe  homines  aegri  morbo  gravi,  quum  aestu  fe- 
brique  iactantur,  si  aquam  gelidam  biberint,  primo 
relevari  videntur,  deinde  multo  gravius  vehementius- 
que  afflictantur :  sic  hie  morbus ,  qui  est  in  republica, 
relevatus  istius  poena,  vehementius,  vivis  reliquis, 
ingravescet.  32.  Quare,  patres  conscripti ,  secedant 
improbi,  secernant  se  a  bonis,  unum  in  locum  congre- 
gentur:  muro  denique,  id  quod  saepe  iam  dixi,  secer- 
nantur  a  nobis :  desinant  insidiari  domi  suae  consuli, 
circumstare  tribunal  praetoris  urbani,  obsidere  cum 
gladiis  curiam,  malleolos  et  faces  ad  inflammandam 
Urbem  comparare :  sit  denique  inscriptum  in  frontc 
unius  cuiusque,  quid  de  republica  sentiat.  Polliceor 
hoc  vobis ,  patres  conscripti ,  tantam  in  nobis  eonsuli- 
bus  fore  diligentiam,  tantam  in  vobis  auetoritatem, 
tantam  in  equitibus  Romanis  virtutem,  tantam  in 
omnibus  bonis  consensionem ,  ut  Catilinae  profectione 
omnia  patefacta,  illustrata,  oppressa,  vindicata  esse 
videatis. 

33.  Hisce  ominibus,  Catilina,  cum  summa  reipu¬ 
blicae  salute  et  cum  tua  peste  ac  pernicie,  cumque  eo¬ 
rum  exitio ,  qui  se  tecum  omni  scelere  parricidioque 
iunxerunt,  proficiscere  ad  impium  bellum  ac  nefa- 
rium.  Turn  tu,  Iuppiter,  qui  iisdem,  quibus  haec 
urbs ,  auspiciis  a  Romulo  es  constitutus ;  quern  Stato- 
rem  huius  urbis  atque  imperii  vere  nominamus :  hunc 
et  huius  socios  a  tuis  aris  ceterisque  templis ,  a  tectis 
Urbis  ac  moenibus,  a  vita  fortunisque  civium  omnium 
arcebis ,  et  omnes  inimicos  bonorum ,  hostes  patriae, 
latrones  Italiae ,  scelerum  foedere  inter  se  ac  nefaria 
societate  coniunctos,  aeternis  suppliciis  vivos  mor- 
tuosque  mactabis. 

I.  I.  Tandem  aliquando,  Quirites,  L.  Catilinam, 
furentem  audacia,  scelus  anhelantem,  pestem  patriae 
nefarie  molientem,  vobis  atque  huieUrbi  ferrum  flam- 


mamque  minitantem,  ex  Urbe  vel  eiecimus,  vel  emi- 
simus ,  vel  ipsum  egredientem  verbis  prosecuti  su- 
mus.  Abiit,  excessit,  evasit,  erupit:  nulla  iam  perni- 

cies  a  monstro  illo  atque  prodigio  moenibus  ipsis  intra 
moenia  coraparabitur.  Atque  hunc  quidem  unum  hu- 
ius  belli  domestici  ducem  sine  controversia  vicimus. 
Non  enim  iam  inter  latera  nostra  sica  ilia  versabitur : 
non  in  campo,  non  in  foro,  non  in  curia,  non  denique 
intra  domesticos  parietes  pertimescemus.  Loco  ille 
motus  est,  quum  est  exUrbe  depulsus.  Palam  iam 
cum  hoste,  nullo  impediente,  bellum  iustum  geremus. 
Sine  dubio  perdidimus  hominem ,  magnificeque  vici¬ 
mus  ,  quum  ilium  ex  occultis  insidiis  in  apertum  la- 
trocinium  coniecimus.  2.  Quod  vero  non  cruentum 
mucronem,  ut  voluit,  extulit,  qujd  vivis  nobis  egres- 
sus  est,  quod  ei  ferrum  de  manibus  extorsimus ,  quod 
incolumes  cives,  quod  stantem  Urbem  reliquit :  quan¬ 
to  tandem  ilium  maerore  afflictum  esse  et  profligatum 
putatis?  Iacet  ille  nunc  prostratus,  Quirites,  et  se  per- 
culsum  atque  abiectum  esse  sentit,  et  retorquet  oculos 
profecto  saepe  ad  hanc  urbem ,  quam  ex  suis  faucibus 
ereptam  esse  luget :  quae  quidem  laetari  mihi  videtur, 
quod  tantam  pestem  evomuerit  forasque  proiecerit. 

II.  3.  At  si  quis  est  tabs ,  quales  esse  omnes  opor- 
tebat,  qui  in  hoc  ipso,  in  quo  exsultat  et  triumphat 
oratio  mea,  me  vehementer  accuset,  quod  tam  capita- 
lem  hostem  non  comprehenderim  potius ,  quam  emi- 
serim:  non  est  ista  mea  culpa,  Quirites,  sed  tempo- 
rum.  Interemptum  esse  L.  Catilinam  et  gravissimo 
supplicio  affectum  iampridem  oportebat ,  idque  a  me 
et  mos  maiorum  et  huius  imperii  severitas  et  respu- 
blica  postulabat.  Sed  quam  multos  fuisse  putatis, 
qui,  quae  ego  deferrem,  non  crederent?  quam  multos, 
qui  propter  stultitiam  non  putarent?  quam  multos, 
qui  etiam  defenderent?  quam  multos,  qui  propter  im- 
probitatem  faverent?  Ac  si,  sublato  illo,  depelli  a  vo- 
bis  omne  periculum  iudicarem,  iam  pridem  ego  L. 
Catilinam  non  modo  invidiae  meae,  verum  etiam  vitae 
periculo  sustulissem.  4.  Sed  quum  viderem,  ne  vobis 
quidem  omnibus  re  etiam  turn  probata ,  si  ilium,  ut 
erat  meritus ,  morte  mulctassem ,  fore ,  ut  eius  socios, 
invidia  oppressus,  persequi  non  possem,  rem  hue 
deduxi,  ut  turn  palam  pugnare  possetis.quum  hostem 
aperte  videretis :  quern  quidem  ego  hostem ,  Quirites, 
quam  vehementer  foris  esse  timendum  putem,  licet 
hinc  intelligatis ,  quod  illud  etiam  moleste  fero,  quod 
ex  Urbe  parum  comitatus  exierit.  Utinam  ille  omnes 
secum  suas  copias  eduxisset !  Tongilium  mihi  eduxit, 
quem  amare  in  praetexta  [calumnia]  coeperat:  Publi- 
cium  et  Munatium,  quorum  aes  alienum ,  contractum 
in  popina ,  nullum  reipublicae  motum  afferre  poterat: 
reliquit  quos  viros !  quanto  aere  alieno !  quam  valen- 
tes !  quam  nobiles !  III.  5.  Itaque  ego  ilium  exercitum 
et  Gallicanis  legionibus  et  hoc  delectu ,  quem  in  agro 
Piceno  et  Gallico  Q.  Metellus  habuit,  et  his  copiis, 
quae  a  nobis  quotidie  comparantur ,  magno  opere  con- 
temno;  collectum  ex  senibus  desperatis,  ex  agresti  lu- 
xuria ,  ex  rusticis  decoctoribus ,  ex  iis ,  qui  vadimonia 
deserere,  quam  ilium  exercitum,  maluerunt:  quibus 
ego  non  modo  si  aciem  exercitus  nostri ,  verum  etiarn^ 
si  edictum  praetoris  ostendero,  concident.  Hos,  quos 
video  volitare  in  foro,  quos  stare  ad  curiam,  quos 
etiam  in  senatum  venire,  qui  nitent  unguentis,  qui 
fulgent  purpura,  mallem  secum  suos  milites  eduxis¬ 
set:  qui  si  hie  permanent,  mementote,  non  tam  exer¬ 
citum  ilium  esse  nobis,  quam  hos,  qui  exercitum  de- 
seruerunt,  pertimescendos.  Atque  hoc  etiam  sunt  ti- 
mendi  magis,  quod,  quid  cogitent,  me  scire  sentiunt, 
neque  tamen  permoventur.  6.  Video,  cui  Apulia  sit 
attributa,  quis  habeat  Etruriam,  quis  agrumPicenum, 


quis  Gallicum ,  quis  sibi  has  urbanas  insidias  caedis 
atque  incendiorum  depoposcerit.  Omnia  superioris 
noctis  consilia  ad  me  delata  esse  sentiunt :  patefeci  in 
senatu  hesterno  die :  Catilina  ipse  pertimuit,  profugit: 
hi  quid  exspectant?  Nae  illi  vehementer  errant,  si 
illam  meam  pristinam  lenitatem  perpetuam  sperant 
futuram. 

IV.  Quod  exspectavi ,  iam  sum  assecutus ,  ut  vos 
omnes  factam  esse  aperte  coniurationem  contra  rem- 
publicam  videretis :  nisi  vero  si  quis  est,  qui  Catilinae 
similes  cum  Catilina  sentire  non  putet.  Non  est  iam 
lenitati  locus :  severitatem  res  ipsa  flagitat.  Unum 
etiam  nunc  concedam :  exeant ,  proficiscantur ,  ne  pa- 
tiantur  desiderio  sui  Catilinam  miserum  tabescere. 
Demonstrabo  iter :  Aurelia  via  profectus  est :  si  accele- 
rare  volent,  ad  vesperam  consequentur.  7.  0  for  tuna- 
tarn  rempublicam,  si  quidem  hanc  sentinam  huius  ur- 
bis  eiecerit!  Uno  mehercule  Catilina  exhausto,  releva- 
ta  mihi  et  recreata  respublica  videtur.  Quid  enim 
mali  aut  sceleris  fingi  aut  cogitari  potest,  quod  non 
ille  conceperit?  Quis  tota  Italia  veneficus,  quis  gladia¬ 
tor,  quis  latro,  quis  sicarius,  quis  parricida,  quis  te- 
stamentorum  subiector ,  quis  circumscriptor,  quis  ga- 
neo,  quis  nepos,  quis  adulter,  quae  mulier  infamis, 
quis  corruptor  iuventutis,  quis  corruptus,  quis  perdi- 
tus  inveniri  potest ,  qui  se  cum  Catilina  non  familia- 
rissime  vixisse  fateatur?  Quae  caedes  per  hosce  annos 
sine  illo  facta  est?  quod  nefarium  stuprum  non  per  il¬ 
ium?  8.  Iam  vero  quae  tanta  in  ullo  umquam  homine 
iuventutis  illecebra  fuit,  quanta  in  illo?  qui  alios  ipse 
amabat  turpissime,  aliorum  amori  flagitiosissime  ser- 
viebat:  aliis  fructum  libidinum ,  aliis  mortem  paren- 
tum  non  modo  impellendo,  verum  etiam  adiuvando 
pollicebatur.  Nunc  vero  quam  subito ,  non  solum  ex 
Urbe,  verum  etiam  ex  agris  ingentem  numerum  per- 
ditorum  hominum  collegerat!  Nemo  non  modo  Ro- 
mae ,  sed  nec  ullo  in  angulo  totius  Italiae  oppressus 
aere  alieno  fuit,  quem  non  ad  hoc  incredibile  sceleris 
foedus  asciverit.  V.  9.  Atque  ut  eius  diversa  studia  in 
dissimili  ratione  perspicere  possitis :  nemo  est  in  ludo 
gladiatorio  paullo  ad  facinus  audacior,  qui  se  non  in- 
timum  Catilinae  esse  fateatur:  nemo  in  scena  levior  et 
nequior,  qui  se  non  eiusdem  prope  sodalem  fuisse 
commemoret.  Atque  idem  tamen,  stuprorum  et  scele- 
rum  exercitatione  assuefactus ,  frigore  et  fame  et  siti 
ac  vigiliis  perferendis  fortis  ab  istis  praedicabatur, 
quum  industriae  subsidia  atque  instrumenta  virtutis 
in  libidine  audaciaque  consumeret.  1 0.  Hunc  vero  si 
secuti  erunt  sui  comites,  si  exUrbe  exierint  desperato- 
rum  hominum  flagitiosi  greges :  o  nos  beatos ,  o  rem¬ 
publicam  fortunatam,  o  praeclaram  laudem  consulatus 
mei !  Non  enim  iam  sunt  mediocres  hominum  libidi— 
nes,  non  humanae  ac  tolerandae  audaciae :  nihil  cogi- 
tant,  nisi  caedes,  nisi  incendia,  nisi  rapinas:  patrimo- 
nia  sua  profuderunt:  fortunas  suas  abligurrierunt: 
res  eos  iampridem,  fides  nuper  deficere  coepit:  eadem 
tamen  ilia ,  quae  erat  in  abundantia ,  libido  permanet. 
Quod  si  in  vino  et  alea  comissationes  solum  et  scorta 
quaererent,  essent  illi  quidem  desperandi,  sed  tamen 
essent  ferendi.  Hoc  vero  quis  ferre  possit,  inertes  ho¬ 
mines  fortissimis  viris  insidiari,  stultissimos  pruden- 
tissimis,  ebriosos  sobriis,  dormientes  vigilantibus? 
qui  mihi  accubantes  in  conviviis,  complexi  mulieres 
impudicas,  vino  languidi ,  conferti  cibo,  sertis  redi- 
miti,  unguentis  obliti,  debilitati  stupris,  eructant  ser- 
monibus  suis  caedem  bonorum  atque  Urbis  incendia. 

1 1 .  Quibus  ego  confido  impendere  fatum  aliquod  et 

poenas,  iamdiu  improbitati,  nequitiae,  sceleri,  libidini 
debitas ,  aut  instare  iam  plane  aut  certe  appropinqua- 
re.  Quos  si  meus  consulatus,  quoniam  sanare  non  po¬ 
test,  sustulerit,  non  breve  nescio  quod  tempus ,  sed 
multa  saecula  propagarit  reipublicae.  Nulla  est  enim 
natio,  quam  pertimescamus ;  nullusrex,  quibellum 
populo  Romano  facere  possit.  Omnia  sunt  externa 
unius  virtute  terra  marique  pacata.  Domesticum  bel- 
lummanet:  intus  insidiae  sunt :  intus  inclusum  peri- 
culum  est :  intus  est  hostis :  cum  luxuria  nobis ,  cum 
amentia,  cum  scelere  certandum  est.  Huic  ego  me 
bello ,  Quirites ,  profiteor  ducem :  suscipio  inimicitias 
hominum  perditorum.  Quae  sanari  poterunt,  qua- 
curnque  ratione  sanabo:  quae  resecanda  erunt,  non 
patiar  ad  perniciem  civitatis  manere.  Proinde  aut  ex- 
eant  aut  quiescant,  aut,  si  et  in  Urbe  et  in  eadem 
mente  permanent,  ea,  quae  merentur,  exspectent. 

YI.  12.  Atetiamsunt,  Quirites,  qui  dicant,  a  me 
in  exsilium  eiectum  esse  Catilinam.  Quod  ego  si  ver- 
bo  assequi  possem ,  istos  ipsos  eiicerem ,  qui  haec  lo- 
quuntur.  Homo  videlicet  timidus  et  permodestus  vo- 
cem  consulis  ferre  non  potuit :  sirnul  atque  ire  in  exsi¬ 
lium  iussus  est,  paruit,  ivit.  Hesterno  die  quum  domi 
rneae  paene  interfectus  essem ,  senatum  in  aedem  lo- 
vis  Statoris  vocavi :  rem  omnern  ad  patres  conscriptos 
detuli.  Quo  quum  Catilina  venisset,  quis  eum  senator 
appellavit?  quis  salutavit?  quis  denique  ita  aspexit, 
ut  perditum  civem ,  ac  non  potius,  ut  importunissi- 
mum  liostem?  Quin  etiam  principes  eius  ordinis  par¬ 
tem  illam  subselliorum,  ad  quam  ille  accesserat,  nu- 
dam  atque  inanem  reliquerunt.  13.  Hie  ego  vehemens 
ille  consul,  qui  verbo  cives  in  exsilium  eiicio,  quaesi- 
vi  a  Catilina,  in  nocturno  conventu  apud  M.  Laecam 
fuisset,  necne.  Quum  ille,  homo  audacissimus,  con- 
scientia  convictus ,  primo  reticuisset,  patefeci  cetera : 
quid  ea  nocte  egisset,  ubi  fuisset,  quid  in  proximam 
constituisset,  quemadmodum  esset  ei  ratio  totius  belli 
descripta,  edocui.  Quum  haesitaret,  quum  teneretur, 
quaesivi ,  quid  dubitaret  eo  proficisci,  quo  iampridem 
pararat:  quum  arma,  quum  secures,  quum  fasces, 
quum  tubas,  quum  signa  militaria,  quum  aquilam  il¬ 
lam  argenteam,  cui  ille  etiam  sacrarium  scelerum  do¬ 
mi  suae  fecerat,  scirem  esse  praemissam.  14.  In  exsi¬ 
lium  eiiciebam ,  quern  iam  ingressum  esse  in  helium 
videbam?  Etenim,  credo,  Manlius  iste,  centurio,  qui  j 
in  agro  Faesulano  castra  posuit,  bellum  populoRoma- 
no  suo  nomine  indixit:  et  ilia  castra  nunc  non  Catili¬ 
nam  ducem  exspectant:  et  ille,  eiectus  in  exsilium,  se 
Massiliam,  ut  aiunt,  non  in  haec  castra  conferet. 

VII.  0  conditionem  miseram  non  modo  admini-  j 
strandae,  verum  etiam  conservandae  I'eipublicae ! 
Nunc,  si  L.  Catilina,  consiliis,  laboribus,  periculis 
meis  circumclusus  ac  debilitatus,  subito  pertimuerit, 
sententiam  mutaverit,  deseruerit  suos,  consilium  belli 
faciundi  abiecerit,  ex  hoc  cursu  sceleris  et  belli  iter  ad 
fugam  atque  in  exsilium  converterit:  non  ille  a  me 
spoliatus  armis  audaciae,  non  obstupefactus  ac  perter- 
ritus  mea  diligentia,  non  de  spe  conatuque  depulsus, 
sed  indemnatus ,  innocens  in  exsilium  eiectus  a  con- 
sule  vi  et  minis  esse  dicetur;  et  erunt,  qui  ilium,  si 
hoc  fecerit,  non  improbum,  sed  miserum,  me  non  di- 
ligentissimum  consulem ,  sed  crudelissimum  tyran- 
num  existimari  velint!  15.  Est  mihi  tanti ,  Quirites, 
huius  invidiae  falsae  atque  iniquae  tempestalem  sub- 
ire  ,  dummodo  a  vobis  huius  horribilis  belli  ac  nefarii 
periculum  depellatur.  Dicatur  sane  eiectus  esse  a  me, 
dummodo  eat  in  exsilium.  Sed,  mihi  credite,  non  est 


iturus.  Numquam  ego  a  diis  immortalibus  optabo, 
Quirites ,  invidiae  meae  levandae  caussa,  ut  L.  Catili¬ 
nam  ducere  exercitum  hostium  atque  in  armis  volita- 
re  audiatis :  sed  triduo  tamen  audietis :  multoque  ma- 
gis  illud  timeo,  ne  mihi  sit  invidiosum  aliquando, 
quod  ilium  emiserim  potius,  quam  quod  eiecerim. 
Sed  quum  sint  homines ,  qui  ilium ,  quum  profectus 
sit,  eiectum  esse  dicant,  iidem,  si  interfectus  esset, 
quid  dicerent?  16.Quamquam  isti,  quiCatilinam  Mas¬ 
siliam  ire  dictitant,  non  tam  hoc  queruntur,  quam 
verentur.  Nemo  est  istorum  tam  misericors,  qui  ilium 
non  ad  Manlium,  quam  ad  Massilienses  ire  malit:  ille 
autem ,  si  mehercules  hoc,  quod  agit,  numquam  ante 
cogitasset,  tamen  latrocinantem  se  interfici  mallet, 
quam  exsulem  vivere.  Nunc  vero,  quum  ei  nihil  ad- 
huc  praeter  ipsius  voluntatem  cogitationemque  acci¬ 
dent,  nisi  quod  vivis  nobis  Roma  profectus  est,  opte- 
mus  potius,  ut  eat  in  exsilium,  quam  queramur. 

VIIL  17.  Sed  cur  tamdiu  de  uno  hoste  loquimur, 
et  de  eo  hoste,  qui  iam  fatetur  se  esse  hostem,  et 
quern ,  quia ,  quod  semper  volui ,  murus  interest ,  non 
timeo;  de  his,  qui  dissimulant,  qui  Romae  remanent, 
qui  nobiscum  sunt,  nihil  dicimus?  Quos  quidem  ego, 
si  ullo  modo  fieri  possit,  non  tam  ulcisci  studeo,  quam 
sanare ,  et  ipsos  placare  reipublicae ;  neque ,  id  quare 
fieri  non  possit,  si  me  audire  volunt,  intelligo.  Expo- 
nam  enim  vobis,  Quirites,  ex  quibus  generibus  homi¬ 
num  istae  copiae  eomparentur ;  deinde  singulis  medi- 
cinam  consilii  atque  oralionis  meae ,  si  quam  potero, 
afferam.  18.  Unum  genus  est  eorum,  qui,  magno  in 
aere  alieno ,  maiores  etiam  possessiones  habent ,  qua- 
rum  amore  adducti  dissolvi  nullo  modo  possunt.  Ho- 
rum  hominum  species  est  honestissima;  sunt  enim 
locupletes:  voluntas  vero  et  caussa  impudentissima. 
Tu  agris,  tu  aedificiis,  tu  argento,  tu  familia,  tu  rebus 
omnibus  ornatus  et  copiosus  sis,  et  dubites  de  pos- 
sessione  detrahere,  acquirere  ad  fidem?  Quid  enim 
exspectas?  Bellum?  Quid?  ergo  in  vastatione  omnium 
tuas  possessiones  sacrosanctas  futuras  putas?  An  ta- 
bulas  novas?  Errant,  qui  istas  a  Catilina  exspectant. 
Meo  beneficio  tabulae  novae  proferentur,  verum  au- 
ctionariae.  Neque  enim  isti,  qui  possessiones  habent, 
alia  ratione  ulla  salvi  esse  possunt.  Quod  si  maturius 
facere  voluissent,  neque  (id  quod  stultissimum  est) 
certare  cum  usuris  fructibus  praediorum :  et  locuple- 
tioribus  his  et  melioribus  civibus  uteremur.  Sed  hos- 
ce  homines  minime  puto  pertimescendos ,  quod  aut 
deduci  de  sententia  possunt,  aut,  si  permanebunt,  ma- 
gis  mihi  videntur  vota  facturi  contra  rempublicam, 
quam  arma  laturi.  IX.  19.  Alterum  genus  est  eorum, 
qui,  quamquam  premuntur  aere  alieno,  dominationem 
tamen  exspectant:  rerum  potiri  volunt:  honores,quos 
quieta  repuhlica  desperant,  perturbata  consequi  se 
posse  arbitrantur.  Quibus  hoc  praecipiendum  vide- 
tur,  unum  scilicet  et  idem,  quod  ceteris  omnibus ,  ut 
desperent,  se  id,  quod  conantur,  consequi  posse.  Pri- 
mum  omnium  me  ipsum  vigilare ,  adesse ,  providere 
"reipublicae.  Deinde  magnos  animos  esse  in  bonis  vi- 
ris,  magnam  concordiam,  maximam  multitudinem, 
magnas  praeterea  copias  militum ;  deos  denique  im- 
mortales  huic  invicto  populo,  clarissimo  imperio,  pul- 
cherrimae  urbi  contra  tantam  vim  sceleris  praesen- 
tes  auxilium  esse  laturos.  Quod  si  iam  sint  id ,  quod 
cum  summo  furore  cupiunt,  adepti :  num  illi  in  cinere 
Urbis  et  sanguine  civium ,  quae  mente  conscelerata  ac 
nefaria  concupierunt,  consules  se  ac  dictatores,  aut 
etiam  reges  sperant  futures?  Non  vident  id  se  cupere, 

quod  si  adepti  sint,  fugitivo  alicui,  aut  gladiatori  con- 
cedi  sit  necesse?  20.  Tertium  genus  est  aetate  iam  af¬ 
fectum,  sed  tamen  exercitatione  robustum:  quo  ex 
genere  est  ipse  Manlius,  cui  nunc  Catilina  succedit. 
Hi  sunt  homines  ex  iis  coloniis ,  quas  [Faesulis]  Sulla 
constituit:  quas  ego  universas  civium  esse  optimo- 
rum  et  fortissimorum  virorum  sentio.  Sed  tamen  hi 
sunt  coloni ,  qui  se  in  insperatis  repentinisque  pecu- 
niis  sumptuosius  insolentiusque  iactarunt.  Hi  dum 
aedificant  tamquam  beati,  dum  praediis,  lecticis,  fa- 
miliis  magnis,  conviviis  apparatis  delectantur,  in  tan 
turn  aes  alienum  inciderunt,  ut,  si  salvi  esse  velint, 
Sulla  sit  his  ab  inferis  excitandus :  qui  etiam  nonnul-  I 
los  agrestes ,  homines  tenues  atque  egentes ,  in  eam- 
dem  illam  spem  rapinarum  veterum  impulerunt. 
Quos  ego  utrosque,  Quirites,  in  eodem  genere  praeda- 
torum  direptorumque  pono.  Sed  eos  hoc  moneo :  de- 
sinant  furere  ac  proscriptiones  et  dictaturas  cogitare. 
Tantus  enim  illorum  temporum  dolor  inustus  est  ci- 
vitati ,  ut  iam  ista  non  modo  homines ,  sed  ne  pecudes 
quidem  mihi  passurae  esse  videantur.  X.  21 .  Quar- 
tum  genus  est  sane  varium  et  mixtum  et  turbulen- 
tum :  qui  iam  pridem  premuntur,  qui  numquam  emer- 
gunt:  qui  partim  inertia,  partim  male  gerendo  nego- 
tio ,  partim  etiam  sumptibus  in  vetere  acre  alieno  va- 
cillant:  qui  vadimoniis,  iudiciis,  proscriptionibus  bo- 
norum  defatigati,  permulti  et  ex  Urbe  et  ex  agris  se  in 
ilia  castra  conferre  dicuntur.  Hosce  ego  non  tam  mili- 
tes  acres,  quam  infitiatores  lentos  esse  arbitror.  Qui 
homines  primum,  si  stare  non  possunt,  corruant:  sed 
ita,  ut  non  modo  civitas ,  sed  ne  vicini  quidem  proxi- 
mi  sentiant.  Nam  illud  non  intelligo,  quamobrem,  si 
vivere  honeste  non  possunt, perire  turpiter  velint;  aut 
cur  minore  dolore  perituros  se  cum  multis,  quam  si 
soli  pereant,  arbitrentur.  22.  Quintum  genus  est  par- 
ricidarum,  sicariorum,  denique  omnium  facinoroso- 
rum  :  quos  ego  a  Catilina  non  revoco.  Nam  neque  di- 
velli  ab  eo  possunt,  et  pereant  sane  in  latrocinio,  quo- 
niam  sunt  ita  multi ,  ut  eos  career  capere  non  possit. 
Postremum  autem  genus  est,  non  solum  numero,  ve- 
rum  etiam  genere  ipso  atque  vita ,  quod  proprium  est 
Catilinae,  de  eius  delectu,  immo  vero  de  complexu 
eius  ac  sinu,  quos  pexo  capillo,  nitidos,  aut  imberbes, 
aut  bene  barbatos  videtis,  manicatis  ac  talaribus  tuni- 
cis,  velis  amictos,  non  togis:  quorum  omnis  industria 
vitae  et  vigilandi  labor  in  antelucanis  coenis  expromi- 
tur.  23.  In  his  gregibus  omnes  aleatores,  omnes  adul- 
teri,  omnes  impuri  impudicique  versantur.  Hi  pueri 
tam  lepidi  ac  delicati  non  solum  amare  et  amari  neque 
psallere  et  saltare,  sed  etiam  sicas  vibrare  et  spargere 
venena  didicerunt:  qui  nisi  exeunt,  nisi  pereunt, 
etiamsi  Catilina  perierit,  scitote  hoc  in  republica  se- 
minarium  Catilinarium  futurum.  Verumtamen  quid 
sibi  isti  miseri  volunt?  Num  suas  secum  mulierculas 
sunt  in  castra  ducturi?  Quemadmodum  autem  illis  ca- 
rere  poterunt,  his  praesertim  iam  noctibus?  Quo  au¬ 
tem  pacto  illi  Apenninum  atque  illas  pruinas  ac  nives 
perferent?  Nisi  idcirco  se  facilius  hiemem  toleraturos 
putant,  quod  nudi  in  conviviis  saltare  didicerunt. 

XI.  24.  0  bellum  magno  opere  pertimescendum, 
quum  hanc  sit  habiturus  Catilina  scortorum  cohortem 
praetoriam!  Instruite  nunc,  Quirites,  contra  has  tam 
praeclaras  Catilinae  copias  vestra  praesidia  vestrosque 
exercitus :  et  primum  gladiatori  illi  confecto  et  saucio 
consules  imperatoresque  vestros  opponite :  deinde 
contra  illam  naufragorum  eiectam  ac  debilitatam  ma- 
num  florem  totius  Italiae  ac  robur  educite.  Iam  vero  I 


urbes  coloniarum  ac  municipiorum  respondebunt  Ca¬ 
tilinae  tumulis  silvestribus.  Neque  vero  ceteras  co¬ 
pias,  ornamenta,  praesidia  vestra  cum  illius  latronis 
inopia  atque  egestate  conferre  debeo.  25.  Sed,  si, 
omissis  his  rebus  omnibus,  quibus  nos  suppeditamus, 
egetille,  senatu,  equitibus  Romanis,  populo,  Urbe, 
aerario,  vectigalibus,  cuncta  Italia ,  provinciis  omni¬ 
bus  ,  exteris  nationibus :  si ,  his  rebus  omissis ,  ipsas 
caussas,  quae  inter  se  confligunt,  contendere  velimus: 
ex  eo  ipso,  quam  valde  illi  iaceant,  intelligere  possu- 
inus.  Ex  hac  enim  parte  pudor  pugnat,  illinc  petulan- 
tia:  hinc  pudicitia ,  illinc  stuprum :  hinefides,  illinc 
fraudatio:  hinc  pietas,  illinc  scelus :  hinc  constantia, 
illinc  furor:  hinc  honestas,  illinc  turpitudo:  hinc  con- 
tinentia,  illinc  libido :  denique  aequitas,  temperantia, 
fortitudo,  prudentia,  virtutes  omnes  certant  cum  ini- 
quitate,  cum  luxuria,  cum  ignavia,  cum  temeritate, 
cum  vitiis  omnibus :  postremo  copia  cum  egestate,  bo¬ 
na  ratio  cum  perdita ,  mens  sana  cum  amentia,  bona 
denique  spes  cum  omnium  rerum  desperatione  confli- 
git.  In  huiusmodi  certamine  ac  praelio  nonne,  etiam¬ 
si  hominum  studia  deficiant,  dii  ipsi  immortales  co¬ 
gent,  ab  his  praeclarissimis  virtutibus  tot  et  tanta  vi- 
tia  superari?  XII.  26.  Quae  quum  ita  sint,  Quirites, 
vos ,  quemadmodum  iam  antea ,  vestra  tecta  custodiis 
vigiliisque  defendite :  mihi,  ut  Urbi  sine  vestro  motu 
ac  sine  ullo  tumultu  satis  esset  praesidii,  consultum 
ac  provisum  est.  Coloni  omnes  municipesque  vestri, 
certiores  a  me  facti  de  hac  nocturna  excursione  Catili¬ 
nae,  facile  urbes  suas  finesque  defendent :  gladiatores, 
quam  sibi  ille  maximam  manum  et  certissimam  fore 
putavit,  quamquam  meliore  animo  sunt,  quam  pars 
patriciorum,  potestate  tamen  nostra  continebuntur. 
Q.  Metellus,  quem  ego,  prospiciens  hoc,  in  agrum 
Gallicanum  Picenumque  praemisi,  aut  opprimet  ho- 
minem ,  aut  omnes  eius  motus  conatusque  prohibebit. 
Reliquis  autem  de  rebus  constituendis,  maturandis, 
agendis  iam  ad  senatum  referemus ,  quem  vocari  vi¬ 
detis. 

27.  Nuncillos,  qui  in  Urbe  remanserunt,  atque 
adeo  qui  contra  Urbis  salutem  omniumque  vestrum 
in  Urbe  aCatilina  relicti  sunt,  quamquam  sunt  hostes, 
tamen,  quia  nati  sunt  cives ,  monitos  eos  etiam  atque 
etiam  volo.  Mea  lenitas  adhuc  si  cui  solutior  visa  est, 
hoc  exspectavit,  utid,  quod  latebat,  erumperet:  quod 
reliquumest,  iam  non  possum  oblivisci,  meam  hanc 
esse  patriam,  me  horum  esse  consulem,  mihi  aut  cum 
his  vivendum  aut  pro  his  esse  moriendum.  Nullus 
est  portae  custos,  nullus  insidiator  viae :  si  qui  exire 
volunt,  consulere  sibi  possunt;  qui  vero  in  Urbe  se 
commoverit,  cuius  ego  non  modo  factum,  sed  ince- 
ptum  ullum  conatumve  contra  patriam  deprehendero, 
sentiet  in  hac  urbe  esse  consules  vigilantes,  esse  egre- 
gios  magistratus,  esse  fortem  senatum,  esse  arma,  es¬ 
se  carcerem,  quem  vindicem  nefariorum  ac  manifesto- 
rum  scelerum  maiores  nostri  esse  voluerunt. 

XIII.  28.  Atque  haec  omnia  sic  agentur,  Quirites, 
ut  res  maximae  minimo  motu,  pericula  summa  nullo 
tumultu ,  bellum  intestinum  ac  domesticum  post  ho¬ 
minum  memoriam  crudelissimum  ac  maximum ,  me 
uno  togato  duce  et  imperatore ,  sedetur :  quod  ego  sic 
administrabo,  Quirites,  ut,  si  ullo  modo  fieri  poterit, 
ne  improbus  quidem  quisquam  in  hac  urbe  poenam 
sui  sceleris  sufferat.  Sed  si  vis  manifestae  audaciae, 
si  impendens  patriae  periculum  me  necessario  de  hac 
animi  lenitate  deduxerit,  illud  profecto  perficiam, 
quod  in  tanto  et  tam  insidioso  hello  vix  optandum  vi- 

detur,  ut  neque  bonus  quisquam  intereat,  paucorum- 
que  poena  vos  iam  omnes  salvi  esse  possitis.  29.  Quae 
quidem  ego  neque  mea  prudentia,  neque  humanis 
consiliis  fretus  polliceor  vobis ,  Quirites ,  sed  multis, 
et  non  dubiis  deorum  immortalium  significationibus, 
quibus  ego  ducibus  in  hanc  spem  sententiamque  sum 
ingressus :  qui  iam  non  procul,  ut  quondam  solebant, 
ab  externo  hoste  atque  longinquo,  sed  hie  praesentes 


suo  numine  atque  auxilio  sua  templa  atque  Urbis  te¬ 
cta  defendunt :  quos  vos ,  Quirites ,  precari ,  venerari 
atque  implorare  debetis,  ut,  quam  urbem  pulcherri- 
mam,  florentissimam  potentissimamque  esse  volue- 
runt,  hanc,  omnibus  hostium  copiis  terra  marique  su- 
peratis,  a  perditissimorum  civium  nefario  scelere  de¬ 
fendant. 


35. 

♦ 

M.  TULLI1  CICERONIS 

I  N 

L.  C  A  T  I  L  I  N  A  M 

ORATIO  TERTIA 

A  D 

QUIRITES. 


I.  I.  Rempublicam,  Quirites,  vitamque omnium 
vestrum,  bona,  fortunas,  coniuges  liberosque  vestros, 
atque  hoc  domicilium  clarissimi  imperii,  fortunatissi- 
mam  pulcherrimamque  urbem  hodierno  die  deorum 
immortalium  summo  erga  vos  amore,  laboribus,  con¬ 
siliis,  periculisque  meis  ex  flamma  atque  ferro  ac 
paene  ex  faucibus  fati  ereptam  et  vobis  conservatam 
ac  restitutam  videtis.  2.  Et,  si  non  minus  nobis  iu- 
cundi  atque  illustres  sunt  ii  dies,  quibus  conserva- 

mur,  quam  illi ,  quibus  nascimur;  quod  salutis  certa 
laetitia  est,  nascendi  incerta  conditio,  et  quod  sine 
sensu  nascimur ,  cum  voluptate  servamur :  profecto, 
quoniam  ilium,  qui  hanc  urbem  condidit,  ad  deos  im- 
mor tales  benevolentia  famaque  sustulimus,  esse  apud 
vos  posterosque  vestros  in  honore  debebit  is,  qui  eam- 
dem  hanc  urbem  conditam  amplificatamque  servavit. 
Nam  toti  Urbi ,  templis ,  delubris ,  tectis  ac  moenibus 
subiectos  prope  iam  ignes  circumdatosque  restinxi- 

mus ,  iidemque  gladios  in  rempublicam  destrictos  re- 
tudimus  mucronesque  eorum  a  iugulis  vestris  deieci- 
mus.  3.  Quae  quoniam  in  senatu  illustrata,  patefacta, 
comperta  sunt  per  me ,  vobis  iam  exponam  breviter, 
Quirites ;  ut,  et  quanta  et  quam  manifesta  et  qua  ra- 
tione  investigata  et  comprebensa  sint,  vos ,  qui  igno- 
ratis,  ex  actis  scire  possitis. 

Principio,  ut  Catilina  paucis  ante  diebus  erupit  ex 
Urbe,  quum  sceleris  suisocios,  huiusce  nefarii  belli 
acerrimos  duces ,  Romae  reliquisset,  semper  vigilavi 
et  providi ,  Quirites,  quemadmodum  in  tantis  et  tam 
absconditis  insidiis  salvi  esse  possemus.  II.  Nam 
turn,  quum  ex  Urbe  Catilinam  eiiciebam,  (non  enim 
iam  vereor  huius  verbi  invidiam ,  quum  ilia  magis  sit 
timenda,  quod  vivus  exierit,)  sed  turn,  quum  ilium 
exterminari  volebam,  aut  reliquam  coniuratorum  ma- 
num  simul  exituram ,  aut  eos,  qui  restitissent,  infir- 
mos  sine  illo  ac  debiles  fore  putabam.  4.  Atque  ego, 
ut  vidi ,  quos  maximo  furore  et  scelere  esse  inflamma- 


tos  sciebam,  eos  nobiscum  esse  et  Romae  remansisse- 
in  eo  omnes  dies  noctesque  consumpsi,  ut,  quid  age- 
rent,  quid  molirentur,  sentirem  ac  viderem,  ut,  quo¬ 
niam  auribus  vestris  propter  incredibilem  magnitudi- 
nem  sceleris  minorem  fidem  faceret  oratio  mea,  rem 
ita  comprehenderem ,  ut  turn  demum  animis  saluti 
vestrae  provideretis ,  quum  oculis  maleficium  ipsum 
videretis.  Itaque  ut  comperi,  legatos  Allobrogum, 
belli  Transalpini  et  tumultus  Gallici  excitandi  caussa, 
a  P.  Lentulo  esse  sollicitatos,  eosque  in  Galliam  ad 
suos  cives,  eodemque  itinere  cum  litteris  mandatisque 
ad  Catilinam  esse  missos ,  comilemque  iis  adiunctum 
T.  Vulturcium,  atque  huic  datas  esse  ad  Catilinam  lit— 
teras :  facultatem  mihi  oblatam  putavi,  ut,  quod  erat 
difficillimum,  quodque  ego  semper  optabam  a  diis  im- 
mortalibus,  tota  res  non  solum  a  me,  sed  etiam  a  se¬ 
natu  et  a  vobis  manifesto  deprehenderetur.  5.  Itaque 
hesterno  die  L.  Flaccum  et  C.  Pomptinum,  praetores 
fortissimos  atque  amantissimos  reipublicae  viros ,  ad 
me  vocavi :  rem  omnem  exposui :  quid  fieri  placeret, 
ostendi.  Illi  autem,  qui  omnia  de  republica  praeclara 
atque  egregia  sentirent ,  sine  recusatione  ac  sine  ulla 
mora  negotium  susceperunt,  et,  quum  advesperasce- 
ret,  occulte  ad  pontemMulvium  pervenerunt  atque  ibi 
in  proximis  villis  ita  bipartito  fuerunt,  ut  Tiberis  in¬ 
ter  eos  et  pons  interesset.  Eodem  autem  et  ipsi  sine 
cuiusquam  suspicione  multos  fortes  viros  eduxerunt, 
et  ego  ex  praefectura  Reatina  complures  delectos  ado- 
lescentes,  quorum  opera  in  republica  assidue  utor, 
praesidio  cum  gladiis  miseram.  6.  Interim  tertia  fere 
vigilia  exacta,  quum  iam  pontem  Mulvium  magno  co- 
mitatu  legati  Allobrogum  ingredi  inciperent  unaque 
Yulturcius,  fit  in  eos  impetus:  educuntur  et  ab  illis 
gladii  et  a  nostris.  Res  erat  praetoribus  nota  sobs, 
ignorabatur  a  ceteris.  III.  Turn,  interventu  Pomptini 
atque  Flacci,  pugna,  quae  erat  commissa,  sedatur. 
Litterae,  quaecumque  erant  in  eo  comitatu,  integris 

signis,  praetoribus  traduntur:  ipsi  comprehensi  ad 
me,  quum  iam  dilucesceret,  deducuntur.  Atque  ho- 
rum  omnium  scelerum  improbissimum  machinato- 
rem,  Cimbrum  Gabinium ,  statim  ad  me,  nihildum 
suspicantem,  vocavi.  Deinde  item  arcessitur  P.  Stati— 
bus  et  post  eum  C.  Cetbegus.  Tardissime  autem  Len- 
tulus  venit,  credo  quod  litteris  dandis  praeter  consue- 
tudinem  proxima  nocte  vigilarat.  7.  Quum  vero  sum- 
mis  ac  clarissimis  huius  civitatis  viris,  qui,  audita  re, 
frequentes  ad  me  mane  convenerant,  litteras  a  me 
prius  aperiri,  quam  ad  senatum  deferri,  placeret,  ne, 
si  nihil  esset  inventum ,  temere  a  me  tantus  tumultus 
iniectus  civitati  videretur :  negavi  me  esse  facturum, 
ut  de  periculo  publico  non  ad  consilium  publicum 
rem  integram  deferrem.  Etenim,  Quirites,  si  ea,  quae 
erant  ad  me  delata ,  reperta  non  essent,  tamen  ego  non 
arbitrabar  in  tantis  reipublicae  periculis  mihi  esse  ni- 
miam  diligentiam  pertimescendam.  Senatum  fre- 
quentem  celeriter,  ut  vidistis,  coegi.  8.  Atque  interea 
statim,  admonitu  Allobrogum,  C.  Sulpicium,  praeto- 
rem,  fortemvirum,  misi,  qui  ex  aedibus  Cethegi,  si 
quid  telorum  esset ,  efferret :  ex  quibus  ille  maximum 
sicarum  numerum  et  gladiorum  extulit.  IV.  Introduxi 
Vulturcium  sine  Gallis:  fidem  ei  publicam  iussu  se- 
natus  dedi:  hortatus  sum,  ut  ea,  quae  sciret,  sine  me- 
tu  indicaret.  Turn  ille,  quum  vix  se  ex  magno  limore 
recreasset,  dixit  a  P.  Lentulo  se  habere  ad  Catilinam 
mandata  et  litteras,  ut  servorum  praesidio  uteretur  et 
ad  Urbem  quam  primum  cum  exercitu  accederet :  id 
autem  eo  consilio,  ut,  quum  Urbem  omnibus  ex  parti- 
bus,  quemadmodum  descriptum  distributumque  erat, 
incendissent,  caedemque  infinitam  civium  fecissent, 
praesto  esset  ille,  qui  et  fugientes  exciperet,  et  se  cum 
his  urbanis  ducibus  coniungeret.  9.  Introducti  autem 
Galli  iusiurandum  sibi  et  litteras  a  Lentulo ,  Cethego, 
Statilio  ad  suam  gentem  datas  esse  dixerunt ,  atque  ita 
sibi  ab  his  et  a  L.Cassio  esse  praescriptum,  ut  equita- 
tum  in  Italiam  quam  primum  mitterent:  pedestres  si¬ 
bi  copias  non  defuturas :  Lentulum  autem  sibi  confir- 
masse  ex  fatis  Sibyllinis  haruspicumque  responsis,  se 
esse  tertium  ilium  Cornelium,  ad  quern  regnum  huius 
urbis  atque  imperium  pervenire  esset  necesse :  Cin- 
nam  ante  se  et  Sullam  fuisse:  eumdemque  dixisse, 
fatalem  hunc  esse  annum  ad  interitum  huius  urbis  at¬ 
que  imperii,  qui  esset  decimus  annus  post  virginum 
absolutionem ,  post  Capitolii  autem  incensionem  vice- 
simus.  10.  Hanc  autem  Cethego  cum  ceteris  contro- 
versiain  fuisse  dixerunt,  quod  Lentulo  et  aliis  caedem 
Saturnalibus  fieri  atque  Urbem  incendi  placeret,  Ce¬ 
thego  nimium  id  longum  videri.  V.  Ac  ne  longum  sit, 
Quirites,  tabellas  proferri  iussimus,  quae  a  quoque  di- 
cebantur  datae.  Primum  ostendimus  Cethego  si- 
gnum:  cognovit.  Nos  linum  incidimus:  legimus. 
Erat  scriptum  ipsius  manu  Allobrogum  senatui  et  po- 
pulo,  sese,  quae  eorum  legatis  confirmasset,  esse  fa¬ 
cturum:  orare,  ut  item  illi  facerent,  quae  sibi  legati 
eorum  recepissent.  Turn  Cethegus,  qui  paullo  ante 
aliquid  tamen  de  gladiis  ac  sicis,  quae  apud  ipsum 
erant  deprehensae,  respondisset  dixissetque,  se  sem¬ 
per  bonorum  ferramentorum  studiosum  fuisse,  recita- 
tis  litteris  debilitatus  atque  abiectus .  conscientia  con- 
victus,  repente  conticuit.  Introductus  est  Statilius : 
cognovit  et  signum  et  manum  suam.  Recitatae  sunt 
tabellae  in  eamdem  fere  sententiam :  confessus  est. 
Turn  ostendi  tabellas  Lentulo ,  et  quaesivi ,  cognosce- 
retne  signum.  Annuit.  Est  vero,  inquam,  signum  no- 
tum,  imago  avi  tui,  clarissimi  viri ,  qui  amavit  unice 

patriam  et  cives  suos :  quae  quidem  te  a  tanto  scelere 
etiam  muta  revocare  debuit.  1 1 .  Leguntur  eadem  ra- 
tione  ad  senatum  Allobrogum  populumque  litterae :  si 
quid  de  his  rebus  dicere  vellet,  feci  potestatem.  At¬ 
que  ille  primo  quidem  negavit:  post  autem  aliquanto, 
toto  iam  indicio  exposito  atque  edito ,  surrexit :  quae- 
sivit  a  Gallis,  quid  sibi  esset  cum  iis :  quamobrem  do- 
mum  suam  venissent,  itemque  aVulturcio.  Qui  quum 
illi  breviter  constanterque  respondissent,  per  quem  ad 
eum,  quotiesque  venissent,  quaesissentque  ab  eo,  ni- 
hilne  secum  esset  de  fatis  Sibyllinis  locutus :  turn  ille 
subito,  scelere  demens,  quanta  conscientiae  vis  esset, 
ostendit.  Nam,  quum  id  posset  infitiari,  repente  prae¬ 
ter  opinionem  omnium  confessus  est:  ita  eum  non 
modo  ingenium  illud  et  dicendi  exercitatio,  qua  sem¬ 
per  valuit,  sed  etiam,  propter  vim  sceleris  manifest! 
atque  deprehensi,  impudentia,  qua  superabat  omnes, 
improbitasque  defecit.  12.  Vulturcius  vero  subito 
proferri  litteras  atque  aperiri  iussit,  quas  sibi  a  Len¬ 
tulo  ad  Catilinam  datas  esse  dicebat.  Atque  ibi  vehe- 
mentissime  perturbatus  Lentulus,  tamen  et  signum 
suum  et  manum  cognovit.  Erant  autem  scriptae  sine 
nomine,  sed  ita :  Qui  sim ,  ex  eo,  quem  ad  te  misi ,  co¬ 
gnosces.  Cura,  ut  vir  sis,  et  quem  in  locum  sisprogres- 
suscogita,  etvide,  quid  iam  tibi  sit  necesse.  Cura,  ut 
omnium  tibi  auxilia  adiungas,  etiam  infimorum.  Gabi- 
nius  deinde  introductus,  quum  primo  impudenter  re- 
spondere  coepisset,  ad  extremum  nihil  ex  iis ,  quae 
Galli  insimulabant ,  negavit.  13.  Ac  mihi  quidem, 
Quirites,  quum  ilia  certissima  sunt  visa  argumenta 
atque  indicia  sceleris,  tabellae,  signa,  manus,denique 
unius  cuiusque  confessio,  turn  multo  ilia  certiora,  co¬ 
lor,  oculi,  vultus,  taciturnitas.  Sic  enim  obstupue- 
rant,  sic  terram  intuebantur,  sic  furtim  nonnumquam 
inter  se  aspiciebant ,  ut  non  iam  ab  aliis  indicari ,  sed 
indicare  se  ipsi  viderentur. 

VI.  Indiciis  expositis  atque  editis,  Quirites,  sena¬ 
tum  consului,  de  summa  republica  quid  fieri  placeret. 
Dictae  sunt  a  principibus  acerrimae  ac  fortissimae 
sententiae,  quas  senatus  sine  ulla  varietate  est  conse- 
cutus.  Et  quoniam  nondum  est  perscriptum  senatus 
consultum,  exmemoria  vobis,  Quirites,  quid  senatus 
censuerit,  exponam.  14.  Primum  mihi  gratiae  verbis 
amplissimis  aguntur,  quod  virtute,  consilio,  providen- 
tia  mea  respublica  periculis  sit  maximis  liberata: 
deinde  L.  Flaccus  et  C.  Pomptinus ,  praetores,  quod 
eorum  opera  forti  fidelique  usus  essem,  merilo  ac  iure 
laudantur:  atque  etiam  viro  forti  ,  collegae  meo,  laus 
impertitur,  quod  eos,  qui  huius  coniurationis  partici- 
pes  fuissent,  a  suis  et  reipublicae  oonsiliis  removis- 
set.  Atque  ita  censuerunt,  ut  P.  Lentulus ,  quum  se 
praetura  abdicasset,  turn  in  custodiam  traderetur: 
itemque  uti  C.  Cethegus,  L.  Statilius,  P.  Gabinius, 
qui  omnes  praesentes  erant,  in  custodiam  traderentur: 
atque  idem  hoc  decretum  est  in  L.  Cassium,  qui  sibi 
procurationem  incendendae  Urbis  depoposcerat :  in 
M.  Caeparium,  cui  ad  sollicitandos  pastores  Apuliain 
esse  attributam,  erat  indicatum :  in  P.  Furium,  qui  est 
ex  his  colonis,  quos  Faesulas  L.  Sulla  deduxit:  in  Q. 
Manlium  Chilonem,  qui  una  cum  hoc  Furio  semper 
erat  in  hac  Allobrogum  sollicitatione  versatus:  in  P. 
Umbrenum,  libertinum  hominem,  a  quo  primum  Gal¬ 
los  ad  Gabinium  perductos  esse  constabat.  Atque  ea 
lenitate  senatus  usus  est,  Quirites,  ut  ex  tanta  coniura- 
tione  tantaque  vi  ac  multitudine  domesticorum  ho- 
stium,  novem  hominum  perditissimorum  poena  re¬ 
publica  conservata,  reliquorum  mentes  sanari  posse 

54 


426 


35.  M.  T.  C  I  C  E  R  0  N  I  S 


arbitraretur.  15.  Atque  etiam  supplicatio  diis  immor- 
talibus  pro  singular!  eorum  merito  meo  nomine  de- 
cretaest,  Quirites:  quod  mihi  primum  post  hanc  ur- 
bem  conditam  togato  contigit:  et  his  decreta  verbis 

bello  liberassem.  Quae  supplicatio  si  cum  ceteris 
conferatur ,  Quirites,  hoc  intersit,  quod  ceterae  bene 
gesta,  haec  una  conservata  republica  constituta  est. 
Atque  illud,  quod  faciendum  primum  fuit,  factum  at¬ 
que  transactum  est.  Nam  P.  Lentulus,  quamquam, 
patefactis  indiciis  et  confessionibus  suis,  iudicio  se- 
natus  non  modo  praetoris  ius,  verum  etiam  civis  ami- 
serat,  tamen  magistratu  se  abdicavit:  ut,  quae  religio 
C.  Mario,  clarissimo  viro,  non  fuerat,  quo  minus  C. 
Glauciam ,  de  quo  nihil  nominatim  erat  decretum, 
praetorem  occideret,  ea  nos  religione  in  privato  P. 
Lentulo  puniendo  liberaremur. 

VII.  16.  Nunc,  quoniam,  Quirites,  sceleratissimi 
periculosissimique  belli  nefarios  duces  captos  iam  et 
comprehensos  tenetis ,  existimare  debetis ,  omnes  Ca- 
tilinae  copias,  omnes  spes  atque  opes,  his  depulsis 
Urbis  periculis,  concidisse.  Quem  quidem  ego  quum 
ex  Urbe  pellebam,  hoc  providebam  animo,  Quirites, 
remoto  Catilina,  non  mihi  esse  P.  Lentuli  somnum, 
nec  L.  Cassii  adipem,  nec  Cethegi  furiosam  temerita- 
tem  pertimescendam.  Ille  erat  unus  timendus  ex  his 
omnibus;  sed  tamdiu,  dum  moenibus  Urbis  contine- 
batur.  Omnia  norat,  omnium  aditus  tenebat :  appella- 
re,  tentare,  sollicitare  poterat,  audebat:  erat  ei  consi¬ 
lium  ad  facinus  aptum :  consilio  autem  neque  lingua 
neque  manus  deerat.  Iam  ad  certas  res  conficiendas 
certos  homines  delectos  ac  descriptos  habebat.  Neque 
vero,  quum  aliquid  mandaverat,  confectum  putabat: 
nihil  erat,  quod  non  ipse  obiret,  occurreret,  vigilaret, 
laboraret:  frigus,  sitim,  famem  ferre  poterat.  17. 
Hunc  ego  hominem  tarn  acrem ,  tam  paratum,  tarn  au- 
dacem,  tam  callidum,  tam  in  scelere  vigilantem,  tam 
in  perditis  rebus  diligentem  nisi  ex  domesticis  insi- 
diis  in  castrense  latrocinium  compulissem,  (dicam  id, 
quod  sentio,  Quirites,)  non  facile  hanc  tantam  molem 
mali  a  cervicibus  vestris  depulissem.  Non  ille  nobis 
Saturnalia  constituisset,  neque  tanto  ante  exitii  et  fati 
diem  reipublicae  denuntiavisset,  neque  commisisset, 
utsignum,  ut  litterae  suae,  testes  denique  manifesti 
sceleris  deprehenderentur.  Quae  nunc,  illo  absente, 
sic  gesta  sunt,  ut  nullum  in  privata  domo  furtum  um- 
quam  sit  tam  palam  inventum,  quam  haec  tanta  in  re¬ 
publica  coniuratio  manifesto  inventa  atque  deprehen- 
sa  est.  Quod  si  Catilina  in  Urbe  ad  hanc  diem  reman- 
sisset:  quamquam,  quoad  fuit,  omnibus  eius  consiliis 
occurri  atque  obstiti ,  tamen,  ut  levissime  dicam,  di- 
micandum  nobis  cum  illo  fuisset,  neque  nos  umquam, 
dum  ille  in  Urbe  hostis  fuisset,  tantis  periculis  rem- 
publicam  tanta  pace,  tanto  otio,  tanto  silentio  liberas- 
semus. 

VIII.  18.  Quamquam  haec  omnia,  Quirites,  ita 
sunt  a  me  administrata ,  ut  deorum  immortalium  nutu 
atque  consilio  et  gesta  et  provisa  esse  videantur.  Id- 
que  quum  coniectura  consequi  possumus,  quod  vix 
videtur  humani  consilii  tantarum  rerum  gubernatio 
esse  potuisse :  turn  vero  ita  praesentes  his  temporibus 
opem  et  auxilium  nobis  tulerunt,  ut  eos  paene  oculis 
videre  possemus.  Nam,  ut  ilia  omittam,  visas  noctur- 
no  tempore  ab  occidente  faces  ardoremque  caeli ,  ut 
fulminum  iactus,  ut  terrae  motus  ceteraque,  quae  tam 
multa ,  nobis  consulibus,  facta  sunt,  ut  haec,  quae 
nunc  hunt,  canere  dii  immortales  viderentur :  hoc  cer- 


te,  Quirites,  quod  sum  dicturus,  neque  praetermitten- 
duni,  neque  relinquendum  est.  19.  Nam  profecto  me- 
moria  tenetis,  Cotta  et  Torquato  consulibus  complures 
in  Capitolio  res  de  caelo  esse  percussas :  quum  et  si¬ 
mulacra  deorum  immortalium  depulsa  sunt,  et  statuae 
veterum  hominum  deiectae,  et  legum  aera  liquefacta: 
tactus  est  etiam  ille,  qui  hanc  urbem  condidit,  Romu¬ 
lus;  quem  inauratum  in  Capitolio  parvum  atque  la- 
ctentem ,  uberibus  lupinis  inhiantem  fuisse  memini- 
stis.  Quo  quidem  tempore ,  quum  haruspices  ex  tota 
Etruria  convenissent,  caedes  atque  incendia  et  legum 
interitum  et  bellum  civile  ac  domesticum  et  totius  Ur- 
bis  atque  imperii  occasum  appropinquare  dixerunt, 
nisi  dii  immortales,  omni  ratione  placati,  suo  numine 
prope  fata  ipsa  flexissent.  20.1taque  illorum  responsis 
tunc  et  ludi  decern  per  dies  facti  sunt,  neque  res  ulla, 
quae  ad  placandum  deos  pertineret,  praetermissa  est, 
iidemque  iusserunt,  simulacrum  Iovis  facere  maius  et 
in  excelso  collocare  et  contra,  atque  ante  fuerat,  ad 
orientem  converters  ac  se  sperare  dixerunt,  si  illud 
signum,  quod  videtis,  solis  ortum  et  forum  curiamque 
conspiceret,  fore,  ut  ea  consilia,  quae  clam  essent  ini— 
ta  contra  salutem  Urbis  atque  imperii,  illustrarentur, 
ut  a  senatu  populoque  Romano  perspici  possent.  At¬ 
que  illud  ita  collocandum  consules  illi  locaverunt. 
Sed  tanta  fuit  operis  tarditas,  ut  neque  a  superioribus 
consulibus,  neque  a  nobis  ante  hodiernum  diem  collo- 
caretur.  IX.  21.  Hie  quis  potest  esse,  Quirites ,  tam 
aversus  a  vero,  tam  praeceps ,  tam  mente  captus,  qui 
neget,  haec  omnia,  quae  videmus,  praecipueque  hanc 
urbem  deorum  immortalium  nutu  ac  potestate  admi- 
nistrari?  Etenim  quum  esset  ita  responsum,  caedes, 
incendia  interitumque  reipublicae  comparari,  et  ea  a 
perditis  civibus,  quae  turn  propter  magnitudinem  sce- 
lerum  nonnullis  incredibilia  videbantur :  ea  non  modo 
cogitata  a  nefariis  civibus ,  verum  etiam  suscepta  esse 
sensistis.  Illud  vero  nonne  ita  praesens  est,  ut  nutu 
Iovis  Optimi  Maximi  factum  esse  videatur,  ut,  quum 
hodierno  die  mane  per  forum  meo  iussu  et  coniurati 
et  eorum  indices  in  aedem  Concordiae  ducerentur,  eo 
ipso  tempore  signum  statueretur?  quo  collocato  atque 
ad  vos  senatumque  converso,  omnia  et  senatus  et  vos, 
quae  erant  contra  salutem  omnium  cogitata,  illustrata 
et  patefacta  vidistis.  22.  Quo  etiam  maiore  sunt  isti 
odio  supplicioque  digni ,  qui  non  solum  vestris  domi- 
ciliis  atque  tectis,  sed  etiam  deorum  templis  atque  de- 
lubris  sunt  funestos  ac  nefarios  ignes  inferre  conati. 
Quibus  ego  si  me  restitisse  dicam ,  nimium  mihi  su- 
mam,  et  non  sim  ferendus.  Ille,  ille  Iuppiter  restitit  : 
ille  Capitolium,  ille  haec  templa,  ille  hanc  urbem,  ille 
vos  omnes  salvos  esse  voluit.  Diis  ego  immortalibus 
ducibus  hanc  mentem,  Quirites,  voluntatemque  sus- 
cepi,  atque  ad  haec  tanta  indicia  perveni.  Iam  vero 
ilia  Allobrogum  sollicitatio,  sic  a  P.  Lentulo  ceterisque 
domesticis  hostibus,  tanta  res,  tam  dementer  credita  et 
ignotis  et  barbaris ,  commissaeque  litterae  numquam 
essent  profecto,  nisi  a  diis  immortalibus  huic  tantae 
audaciae  consilium  esset  ereptum.  Quid  vero?  ut  ho¬ 
mines  Galli  ex  civitate  male  pacata,  quae  gens  una  re- 
stat,  quae  populo  Romano  bellum  facere  et  posse  et 
non  nolle  videatur,  spem  imperii  et  rerum  amplissi- 
marum  ultro  sibi  a  patriciis  hominibus  oblatam  negli- 
gerent,  vestramque  salutem  suis  opibus  anteponerent: 
id  non  divinitus  factum  esse  putatis?  praesertim  gui 
nos  non  pugnando,  sed  tacendo  superare  potuerunt? 

X.  23.  Quamobrem,  Quirites,  quoniam  ad  omnia 
pulvinaria  supplicatio  dccreta  est,  celebratote  illos 


0  R  A  T  I  0  III.  IN  L.  C  A  T  I  L  I  N  A  M.  C  A  P.  7  —  12. 


427 


dies  cum  coniugibus  ac  liberis  vestris.  Nam  multi 
saepe  honores  diis  immortalibus  iusti  habiti  sunt  ac 
debiti,  sed  profecto  iustiores  numquam.  Erepti  enim 
estis  ex  crudelissimo  ac  miserrimo  interitu,  et  erepti 
sine  caede,  sine  sanguine,  sine  exercitu,  sine  dimica- 
tione:  togati,  me  uno  togato  duce  et  imperatore  vici- 
stis.  24.  Etenim  recordamini,  Quirites,  omnes  civiles 
dissensiones ,  neque  solum  eas ,  quas  audistis,  sed  et 
has,  quas  vosmetipsi  meministis  atque  vidistis.  L. 
Sulla  P.  Sulpicium  oppressit:  ex  Urbe  eiecit  C.  Ma- 
rium,  custodem  huius  urbis,  multosque  fortes  viros 
partim  eiecit  ex  civitate,  partim  interemit.  Cn.  Octa¬ 
vius  consul  armis  ex  Urbe  collegam  suum  expulit: 
omnis  hie  locus  aeervis  corporum  et  civium  sanguine 
redundavit.  Superavit  postea  Cinna  cum  Mario.  Turn 
vero,  clarissimis  viris  interfectis,  lumina  civitatis  ex- 
stincta  sunt.  Ultus  est  huius  victoriae  crudelitatem 
postea  Sulla:  ne  dici  quidem  opus  est,  quanta  dimi- 
nutione  civium  et  quanta  calamitate  reipublicae.  Dis- 
sensit  M.  Lepidus  a  clarissimo  et  fortissimo  viro  Q. 
Catulo:  attulit  non  tarn  ipsius  interitus  reipublicae  lu- 
ctum,  quam  ceteroruin:  25.  Atque  illae  dissensiones 
erant  huiusmodi,  Quirites,  quae  non  ad  delendam,  sed 
ad  commutandam  rempublicam  pertinerent.  Non  illi 
nullam  esse  rempublicam ,  sedinea,  quae  esset,  se 
esse  principes ,  neque  hanc  urbem  conflagrare ,  sed  se 
in  hac  urbe  florere  voluerunt.  Atque  illae  tamen 
omnes  dissensiones,  quarum  nulla  exitium  reipubli¬ 
cae  quaesivit,  eiusmodi  fuerunt,  ut  non  reconciliatio- 
ne  concordiae,  sed  internecione  civium  diiudicatae 
sint.  In  hoc  autem  uno  post  hominum  memoriam  raa- 
ximo  crudelissimoque  bello,  quale  bellum  nulla  um- 
quam  barbaria  cum  sua  gente  gessit,  quo  in  bello  lex 
haec  fuit  a  Lentulo,  Catilina,  Cassio,  Cethego  consti- 
tuta,  ut  omnes,  qui  salva  Urbe  salvi  esse  possent,  in 
hostium  numero  ducerentur,  ita  me  gessi,  Quirites,  ut 
omnes  salvi  conservaremini :  et,  quum  hostes  vestri 
tantum  civium  superfuturum  putassent,  quantum  in- 
finitae  caedi  restitisset,  tantum  autem  Urbis,  quantum 
flamma  obire  non  potuisset,  et  Urbem  et  cives  inte- 
gros  incolumesque  servavi. 

XI.  26.  Quibus  pro  tantis  rebus ,  Quirites,  nullum 
ego  a  vobis  praemium  virtutis,  nullum  insigne  hono¬ 
ris,  nullum  monumentum  laudis  postulo,  praeterquam 
huius  diei  memoriam  sempiternam.  In  animis  ego  ve¬ 
stris  omnes  triumphos  meos,  omnia  ornamenta  hono¬ 
ris,  monumenta  gloriae,  laudis  insignia  condi  et  col- 
Iocari  volo.  Nihil  me  mutum  potest  delectare,  nihil 


taciturn,  nihil  denique  eiusmodi,  quod  etiam  minus 
digni  assequi  possint.  Memoria  vestra,  Quirites,  no- 
strae  res  alentur,  sermonibus  crescent,  litterarum  mo- 
numentis  inveterascent  et  corroborabuntur :  eamdem- 
que  diem  intelligo,  quam  spero  aeternam  fore,  etad 
salutem  Urbis  et  ad  memoriam  consulatus  mei  pro- 
pagatam :  unoque  tempore  in  hac  republica  duos  cives 
exstitisse,  quorum  alter  fines  vestri  imperii  non  ter- 
rae,  sed  caeli  regionibus  terminaret,  alter  eiusdem 
imperii  domicilium  sedemque  servaret.  XII.  27.  Sed 
quoniam  earum  rerum,  quas  ego  gessi,  non  eadem  est 
fortuna  atque  conditio,  quae  illorum,  qui  externa  bella 
gesserunt ;  quod  mihi  cum  his  vivendum  est,  quos  vi- 
ci  ac  subegi,  isti  hostes  aut  interfectos  aut  oppressos 
reliquerunt:  vestrum  est,  Quirites,  si  ceteris  sua  facta 
prosunt,  mihi  mea  ne  quando  obsint,providere.  Men- 
tes  enim  hominum  audacissimorum  sceleratae  ac  ne- 
fariae  ne  vobis  nocere  possent,  ego  providi:  ne  mihi 
noceant,  vestrum  est  providere.  Quamquam ,  Quiri¬ 
tes  ,  mihi  quidem  ipsi  nihil  iam  ab  istis  noceri  potest. 
Magnum  enim  est  in  bonis  praesidium,  quod  mihi  in 
perpetuum  comparatum  est:  magna  in  republica  di- 
gnitas,  quae  me  semper  tacita  defendet :  magna  vis  est 
conscientiae ,  quam  qui  negligent ,  quum  me  violare 
volent,  se  ipsi  indicabunt.  28.  Est  etiam  in  nobis  is 
animus ,  Quirites,  ut  non  modo  nullius  audaciae  ceda- 
mus,  sed  etiam  omnes  improbos  ultro  semper  lacessa- 
mus.  Quod  si  omnis  impetus  domesticorum  hostium, 
depulsus  a  vobis ,  se  in  me  unum  converterit :  vobis 
erit  providendum,  Quirites,  qua  conditione  posthac 
eos  esse  velitis ,  qui  se  pro  salute  vestra  obtulerint  in- 
vidiae  periculisque  omnibus.  Mihi  quidem  ipsi  quid 
est,  quod  iam  ad  vitae  fructum  possit  acquiri,  praeser- 
tim  quum  neque  in  honore  vestro,  neque  in  gloria  vir¬ 
tutis  quidquam  videam  altius,  quo  quidem  mihi  li- 
beat  ascendere?  29.  Ulud  perficiam  profecto,  Quirites, 
ut  ea,  quae  gessi  in  consulatu,  privatus  tuear  atque 
ornem :.  ut,  si  qua  est  invidia  in  conser vanda  republica 
suscepta,  laedat  invidos,  mihi  valeat  ad  gloriam.  De¬ 
nique  ita  me  in  republica  tractabo,  ut  meminerim 
semper,  quae  gesserim ,  curemque,  ut  ea  virtute,  non 
casu  gesta  esse  videantur.  Vos ,  Quirites ,  quoniam 
iam  nox  est,  veneramini  ilium  Iovem,  custodem  huius 
urbis  ac  vestrum,  atque  in  vestra  tecta  discedite  et  ea, 
quamquam  iam  periculum  est  depulsum ,  tamen  ae- 
que  ac  priori  nocte  custodiis  vigiliisque  defendite.  Id 
ne  vobis  diutius  faciendum  sit,  atque  ut  in  perpetua 
pace  esse  possitis,  providebo,  Quirites. 

I.  \ .  Video,  patres  conscripti ,  in  me  omnium  ve¬ 
strum  ora  atque  oculos  esse  conversos.  Video,  vos  non 
solum  de  vestro  ac  reipublicae.  verum  etiam,  si  id  de¬ 


pulsum  sit ,  de  meo  periculo  esse  sollicitos.  Est  mihi 
iucunda  in  malis  et  grata  in  dolore  vestra  erga  me  vo¬ 
luntas:  sed  earn,  per  deos  immortales!  quaeso,  depo- 

nite  atque,  obliti  salutis  meae,  de  vobis  ac  de  liberis 
vestris  cogitate.  Mihi  quidem  si  haec  conditio  consu- 
latus  data  est,  ut  omnes  acerbitates,  omnes  dolores 
cruciatusque  perferrem :  feram  non  solum  fortiter,  sed 
etiam  libenter,  dummodo  meis  laboribus  vobis  popu- 
loqueRomano  dignitas  salusque  pariatur.  2.  Ego  sum 
ille  consul,  patres  conscripti,  cui  non  forum,  in  quo 
omnis  aequitas  continetur,  non  campus,  consularibus 
auspiciis  consecratus,  non  curia,  summum  auxilium 
omnium  gentium,  nondomus,  commune  perfugium, 
non  lectus,  ad  quietem  datus,  non  denique  haec  sedes 
honoris,  sella  curulis,  umquam  vacua  mortis  periculo 
atque  insidiis  fuit.  Ego  multa  tacui,  multa  pertuli, 
multa  concessi,  multa  meo  quodam  dolore,  in  vestro 
timore,  sanavi.  Nunc,  si  hunc  exitum  consulatus  mei 
dii  immortales  esse  voluerunt,  ut  vos,  patres  conscri¬ 
pti  ,  populumque  Romanum  ex  caede  miserrima ,  con- 
iuges  liberosque  vestros  virginesque  Vestales  ex  acer- 
bissima  vexatione,  templa  atque  delubra,  hanc  pul- 
cherrimam  patriam  omnium  nostrum  ex  foedissima 
flamma ,  totam  Italiam  ex  bello  et  vastitate  eriperem : 
quaecumque  mihi  uni  proponetur  fortuna,  subeatur. 
Etenim ,  si  P.  Lentulus  suum  nomen,  inductus  a  vati- 
bus ,  fatale  ad  perniciem  reipublicae  fore  putavit ,  cur 
ego  non  laeter,  meum  consulatum  ad  salutem  reipu¬ 
blicae  prope  fatalem  exstitisse?  II.  3.  Quare,  patres 
conscripti,  consulite  vobis,  prospicite  patriae,  conser- 
vate  vos ,  coniuges ,  liberos  fortunasque  vestras ,  po- 
puli  Romani  nomen  salutemque  defendite:  mihi  par- 
cere  ac  de  me  cogitare  desinite.  Nam  primum  debeo 
sperare,  omnes  deos ,  qui  huic  urbi  praesident,  pro  eo 
mihi,  acmereor,  relaturos  gratiam  esse.  Deinde,  si 
quid  obtigerit,  aequo  animo  paratoque  moriar.  Neque 
enim  turpis  mors  forti  viro  potest  accidere,  neque  im- 
matura  consulari,  nec  misera  sapienti.  Nec  tamen  ego 
sum  ille  ferreus,  qui  fratris  carissimi  atque  amantissi- 
mi  praesentis  maerore  non  movear  horumque  omnium 
lacrimis,  a  quibus  me  circumsessum  videtis :  neque 
meam  mentem  non  domum  saepe  revocat  exanimata 
uxor,  abiecta  metu  fdia  et  parvulus  filius,  quern  mihi 
videtur  amplecti  respublica  tamquam  obsidem  con¬ 
sulatus  mei,  neque  ille,  qui,  exspectans  huius  exitum 
diei,  adstat  in  conspectu  meo  gener.  Moveor  his  rebus 
omnibus ,  sed  in  earn  partem ,  ut  salvi  sint  vobiscum 
omnes,  etiamsi  vis  aliqua  me  oppresserit,  potius, 
quam  et  illi  et  nos  una  reipublicae  peste  pereamus. 
4.  Quare,  patres  conscripti,  incumbite  ad  reipublicae 
salutem:  circumspicite  omnes  procellas,  quae  impen¬ 
dent,  nisi  providers.  Non  Ti.  Gracchus ,  qui  iterum 
tribunus  plebis  fieri  voluit,  non  C.  Gracchus,  qui 
agrarios  concitare  conatus  est,  non  L.  Saturninus,  qui 
C.  Memmium  occidit,  in  discrimen  aliquod  atque  in 
vestrae  severitatis  iudicium  adducitur:  tenentur  ii, 
qui  ad  Urbis  incendium,  ad  vestram  omnium  caedem, 
ad  Catilinam  accipiendum  Romae  restiterunt:  tenen¬ 
tur  litterae,  signa,  manus,  denique  unius  cuiusque 
confessio:  sollicitantur  Allobro&es :  servitia  excitan-- 
tur:  Catilina  arcessitur :  id  est  initum  consilium,  ut, 
interfectis  omnibus,  nemo  ne  ad  deplorandum  quidem 
populiRomani  nomen  atque  ad  lamentandam  tanti  im¬ 
perii  calamitatem  relinquatur.  III.  5.  Haec  omnia  in¬ 
dices  detulerunt,  rei  confessi  sunt,  vos  multis  iam  iu- 
diciis  iudicastis :  primum,  quod  mihi  gratias  egistis 
singularibus  verbis,  et  mea  virtute  atque  diligentia 
perditorum  hominum  patefactam  esse  coniurationem 
decrevistis :  deinde,  quod P.Lentulum,  ut  se  abdicaret 
praetura,  coegistis :  turn,  quod  eum  et  ceteros,  de  qui¬ 


bus  iudicastis,  in  custodiam  dandos  censuistis :  maxi- 
meque,  quod  meo  nomine  supplicationem  decrevistis, 
qui  honos  togato  habitus  ante  me  est  nemini :  postre- 
mo  hesterno  die  praemia  legatis  Allobrogum  Titoque 
Vulturcio  dedistis  amplissima.  Quae  sunt  omnia  eius- 
modi,  ut  ii,  qui  in  custodiam  nominatim  dati  sunt,  si¬ 
ne  ulla  dubitatione  a  vobis  damnati  esse  videantur. 

6.  Sed  ego  institui  referre  ad  vos ,  patres  conscri¬ 
pti,  tamquam  integrum,  et  de  facto,  quid  iudicetis,  et 
de  poena,  quid  censeatis :  ilia  praedicam,  quae  sunt 
consulis.  Ego  magnum  in  republica  versari  furorem 
et  nova  quaedam  misceri  et  concitari  mala  iampridem 
videbam:  sed  hanc  tantam,  tam  exitiosam  haberi  con¬ 
iurationem  a  civibus,  numquam  putavi.  Nunc,  quid- 
quid  est,  quocumque  vestrae  mentes  inclinant  atque 
sententiae,  statuendum  vobis  ante  noctem  est.  Quan¬ 
tum  facinus  ad  vos  delatum  sit,  videtis.  Huic  si  pau- 
cos  putatis  affines  esse,  vehementer  erratis.  Latius 
opinione  disseminatum  est  hoc  malum:  manavit  non 
solum  per  Italiam ,  verum  etiam  transcendit  Alpes  et 
obscure  serpens  multas  iam  provincias  occupavit.  Id 
opprimi  sustentando  ac  prolatando  nullo  pacto  potest. 
Quacumque  ratione  placet,  celeriter  vobis  vindican- 
dum  est.  IV.  7.  Video  duas  adhuc  esse  sententias : 
unam  D.  Silani,  qui  censet,  eos,qui  haec  delere  conati 
sunt,  morte  esse  mulctandos :  alteram  C.  Caesaris,  qui 
mortis  poenam  removet,  ceterorum  suppliciorum 
omnes  acerbitates  amplectitur.  Uterque  et  pro  sua  di- 
gnitate  et  pro  rerum  magnitudine  in  summa  severitate 
versatur.  Alter  eos,  qui  nos  omnes,  qui  populum  Ro¬ 
manum  vita  privare  conati  sunt,  qui  delere  imperium, 
qui  populi  Romani  nomen  exstinguere,  punctum  tem- 
poris  frui  vita  et  hoc  communi  spiritu  non  putat  opor- 
tere ,  atque  hoc  genus  poenae  saepe  in  improbos  cives 
in  hac  republica  esse  usurpatum  recordatur.  Alter  in- 
telligit,  mortem  a  diis  immortalibus  non  esse  supplicii 
caussa  constitutam,  sed  aut  necessitatem  naturae  aut 
laborum  ac  miseriarum  quietem  esse.  Itaque  earn  sa- 
pientes  numquam  inviti,  fortes  etiam  saepe  libenter 
oppetiverunt.  Vincula  vero,  et  ea  sempiterna,  certe  ad 
singularem  poenam  nefarii  sceleris  inventa  sunt.  Mu- 
nicipiis  dispertiri  iubet.  Habere  videtur  ista  res  ini- 
quitatem,  si  imperare  velis ,  difficultatem,  si  rogare. 
Decernatur  tamen,  si  placet.  8.  Ego  enim  suscipiam, 
et,  utspero,  reperiam,  qui  id,  quod  salutis  omnium 
caussa  statueritis ,  non  putent  esse  suae  dignitatis  re- 
cusare.  Adiungit  gravem  poenam  municipibus,  si 
quis  eorum  vincula  ruperit:  horribiles  custodias  cir- 
cumdat  et  digna  scelere  hominum  perditorum  sancit, 
ne  quis  eorum  poenam,  quos  condemnat,  aut  per  sena- 
tum  aut  per  populum  levare  possit :  eripit  etiam  spem, 
quae  sola  hominem  in  miseriis  consolari  solet:  bona 
praeterea  publicari  iubet :  vitam  solam  relinquit  nefa- 
riis  hominibus :  quam  si  eripuisset ,  multos  uno  dolo¬ 
re  dolores  *  animi  atque  corporis  et  omnes  scelerum 
poenas  ademisset.  Itaque,  ut  aliqua  in  vita  formido 
improbis  esset  posita,  apud  inferos  eiusmodi  quaedam 
illi  antiqui  supplicia  impiis  constituta  esse  voluerunt: 
quod  videlicet  intelligebant,  his  remotis,  non  esse 
mortem  ipsam  pertimescendam. 

V.  9.  Nunc,  patres  conscripti,  ego  mea,  video, 
quid  intersit.  Si  eritis  secuti  sententiam  C.  Caesaris ; 
quoniam  hanc  is  in  republica  viam ,  quae  popularis 
habetur,  secutus  est :  fortasse  minus  erunt,  hoc  aucto- 
re  et  cognitore  huiusce  sententiae,  mihi  populares  im¬ 
petus  pertimescendi :  sin  illam  alteram,  nescio,  an 
amplius  mihi  negotii  contrahatur.  Sed  tamen  meorum 

periculorum  rationes  utilitas  reipublicae  vincat.  II a- 
bemus  enim  a  C.  Caesare,  sicut  ipsius  dignitas  et  ma- 
iorum  eius  amplitudo  postulabat,  sententiam,  tam- 
quam  obsidem  perpetuae  in  rempublicam  voluntatis, 
lntellectum  est,  quid  intersit  inter  levitateni  conciona- 
torum  et  animum  vere  popularem ,  saluti  populi  con- 
sulentem.  10.  Video  de  istis,  qui  se  populares  haberi 
volunt,  abesse  non  neminem,  ne  de  capite  videlicet  ci- 
vium  Romanorum  sententiam  ferat.  Is  et  nudiuster- 
tius  in  custodiam  cives  Romanos  dedit,  et  supplica- 
tionem  mihi  decrevit,  et  indices  hesterno  die  maximis 
praemiis  affecit.  Iam  hoc  nemini  dubium  est,  qui  reo 
custodiam,  quaesitori  gratulationem,  indici  praemium 
decrevit ,  quid  de  tota  re  et  caussa  iudicarit.  At  vero 
C.  Caesar  intelligit,  legem  Semproniam  esse  de  civi- 
bus  Romanis  constitutam :  qui  autem  reipublicae  sit 
hostis,  eum  civem  esse  nullo  modo  posse:  denique 
ipsum  latorem  legis  Semproniae  iussu  populi  poenas 
reipublicae  dependisse.  Idem  ipsum  Lentulum,  largi- 
torem  et  prodigum ,  non  putat ,  quum  de  pernicie  po¬ 
puli  Romani  et  exitio  huius  urbis  tarn  acerbe  tam- 
que  crudeliter  cogitarit,  appellari  posse  popularem. 
Itaque  homo  mitissimus  atque  lenissimus  non  dubitat 
P.  Lentulum  aeternis  tenebris  vinculisque  mandare, 
et  sancit  in  posterum,  ne  quis  huius  supplicio  levando 
se  iactare  et  in  pernicie  populi  Romani  posthac  popu- 
laris  esse  possit :  adiungit  etiam  publicationem  bono- 
rum ,  ut  omnes  animi  cruciatus  et  corporis  etiam  ege- 
stas  ac  mendicitas  consequatur. 

VI.  11.  Quamobrem,  sive  hoc  statueritis,  dederitis 
mihi  comitem  ad  concionem ,  populo  carum  atque  iu- 
cundum;  siveSilani  sententiam  sequi  malueritis,  faci¬ 
le  me  atque  vos  a  crudelitatis  vituperatione  defende¬ 
rs;  atque  obtinebo,  earn  multo  leniorem  fuisse. 
Quamquam,  patres  conscripti,  quae  potest  esse  in  tan- 
ti  sceleris  immanitate  punienda  crudelitas?  Ego  enim 
de  meo  sensu  iudico.  Nam  ita  mihi  salva  republica 
vobiscum  perfrui  liceat,  ut  ego,  quod  in  hac  caussa 
vehementior  sum ,  non  atrocitate  animi  moveor ,  (quis 
enim  est  me  mitior?)  sed  singulari  quadam  humanita- 
te  et  misericordia.  Videor  enim  mihi  hanc  urbem  vi- 
dere,  lucern  orbis  terrarum  atque  arcem  omnium  gen¬ 
tium  ,  subito  uno  incendio  concidentem :  cerno  animo 
sepultam  patriam,  miseros  atque  insepultos  acervos 
civium :  versatur  mihi  ante  oculos  aspectus  Cethegi  et 
furor  in  vestra  caede  bacchantis.  12.  Quum  vero  mihi 
proposui  regnantem  Lentulum ,  sicut  ipse  se  ex  fatis 
sperasse  confessus  est  ;  purpuratum  esse  hunc  Gabi- 
nium ;  cum  exercitu  venisse  Catilinam :  turn  lamenta- 
tionem  matrumfamilias ,  turn  fugam  virginum  atque 
puerorum,  ac  vexationem  virginum  Vestalium  perhor- 
resco:  et,  quia  mihi  vehementer  haec  videntur  misera 
atque  miseranda ,  idcirco  in  eos ,  qui  ea  perficere  vo- 
luerunt,  me  severum  vehementemque  praebeo.  Et- 
enim  quaero,  si  quis  paterfamilias,  liberis  suis  a  ser¬ 
vo  interfectis,  uxore  occisa,  incensa  domo,  supplicium 
de  servis  non  quam  acerbissimum  sumpserit :  utrum 
is  clemens  ac  misericors ,  an  inhumanissimus  et  cru- 
delissimus  esse  videatur?  Mihi  vero  importunus  ac 
ferreus,  qui  non  dolore  ac  cruciatu  nocentis  suum  do- 
lorem  cruciatumque  lenierit.  Sic  nos  in  his  homini- 
bus,  qui  nos,  qui  coniuges,  qui  liberos  nostros  truci- 
dare  voluerunt,  qui  singulas  unius  cuiusque  nostrum 
domos  et  hoc  universurn  reipublicae  domicilium  dele- 
re  conati  sunt,  qui  id  egerunt,  ut  gentem  Allobrogum 
in  vestigiis  huius  urbis  atque  in  cinere  deflagrati  im¬ 
perii  collocarent,  si  vehementissimi  fuerimus ,  mise- 


ricordes  habebimur;  sin  remissiores  esse  voluerimus, 
summae  nobis  crudelitatis  in  patriae  civiumque  per¬ 
nicie  fama  subeunda  est.  13.  Nisi  vero  cuipiam  L. 
Caesar,  vir  fortissimus  et  amantissimus  reipublicae, 
crudelior  nudiustertius  visus  est,  quum  sororis  suae, 
feminae  lectissimae,  virum,  praesentem  et  audientem, 
vita  privandum  esse  dixit,  quum  avum  iussu  consulis 
interfectum  filiumque  eius  impuberem,  legatum  a 
patre  missum ,  in  carcere  necatum  esse  dixit.  Quo¬ 
rum  quod  simile  factum?  quod  initum  delendae  rei¬ 
publicae  consilium?  Largitionis  voluntas  turn  in  repu¬ 
blica  versata  est  et  partium  quaedam  contentio.  Atque 
illo  tempore  huius  avus  Lentuli,  clarissimus  vir,  ar- 
matus  Gracchum  est  persecutus :  ille  etiam  grave  turn 
vulnus  accepit,  ne  quid  de  summa  republica  minuere- 
tur:  hie  ad  evertenda  fundamenta  reipublicae  Gallos 
arcessit,  servitia  concitat,  Catilinam  vocat,  attribuit 
nos  trucidandos  Cethego ,  ceteros  cives  interficiendos 
Gabinio,  Urbem  inflammandam  Cassio,  totam  Italiam 
vastandam  diripiendamque  Catilinae.  Veremini,  cen- 
seo,  ne  in  hoc  scelere  tarn  immani  ac  nefando  nimis 
aliquid  severe  statuisse  videamini;  quum  multo  ma- 
gis  sit  verendum,  ne  remissione  poenae  crudeles  in 
patriam,  quam  ne  severitate  animadversionis  nimis 
vehementes  in  acerbissimos  hostes  fuisse  videamur. 

VII.  14.  Sedea,  quae  exaudio,  patres  conscripti, 
dissimulare  non  possum.  Iaciuntur  enim  voces,  quae 
perveniunt  ad  aures  meas ,  corum ,  qui  vereri  viden¬ 
tur ,  ut  habeam  satis  praesidii  ad  ea ,  quae  vos  statue¬ 
ritis  hodierno  die,  transigunda.  Omnia  et  provisa  et 
parata  et  constituta  sunt,  patres  conscripti,  quum  mea 
summa  cura  atque  diligentia,  turn  multo  etiam  maiore 
populi  Romani  ad  summum  imperium  retinendum  et 
ad  communes  fortunas  conservandasvoluntate.  Omnes 
adsunt  omnium  ordinum  homines ,  omnium  denique 
aetatum :  plenum  est  forum,  plena  templa  circa  forum, 
pleni  omnes  aditus  huius  loci  ac  templi.  Caussa  est 
enim  post  Urbem  conditam  haec  inventa  sola,  in  qua 
omnes  sentirent  unum  atque  idem ,  praeter  eos ,  qui, 
quum  sibi  viderent  esse  pereundum,  cum  omnibus 
potius,  quam  soli  perire  voluerunt.  15.  Hosce  ego  ho¬ 
mines  excipio  et  secerno  libenter:  neque  enim  in  im- 
proborum  civium,  sed  in  acerbissimorum  hostium  nu- 
mero  habendos  puto.  Ceteri  vero,  dii  immortales! 
qua  frequentia,  quo  studio,  qua  virtute  ad  communem 
dignitatem  salutemque  consentiunt!  Quid  ego  hie 
equites  Romanos  commemorem?  qui  vobis  ita  sum- 
mam  ordinis  consiliique  concedunt,  ut  vobiscum  de 
amore  reipublicae  certent :  quos,  ex  multorum  anno- 
rum  dissensione  ad  huius  ordinis  societatem  concor- 
diamque  revocatos,  hodiernus  dies  vobiscum  atque 
haec  caussa  coniungit:  quam  coniunctionem  si,  in 
consulatu  confirmatam  meo,  perpetuam  in  republica 
tenuerimus,  confirmo  vobis,  nullum  posthac  malum 
civile  ac  domesticum  ad  ullam  reipublicae  partem  es¬ 
se  venturum.  Pari  studio  defendendae  reipublicae 
convenisse  video  tribunos  aerarios,  fortissimos  viros : 
scribas  item  universos;  quos  quum  casu  hie  dies  ad 
aerarium  frequentasset,  video  ab  exspectatione  sortis 
ad  communem  salutem  esse  conversos.  16.  Omnis  in- 
genuorum  adest  multitudo,  etiam  tenuissimorum. 
Quis  est  enim,  cui  non  haec  templa,  aspectus  Urbis, 
possessio  libertatis,  lux  denique  haec  ipsa  et  hoc  com¬ 
mune  patriae  solum  quum  sit  carum ,  turn  vero  dulce 
atque  iucundum?  VIII.  Operae  pretium  est,  patres 
conscripti ,  libertinorum  hominum  studia  cognoscere ; 
qui,  virtute  sua  fortunam  civitatis  consecuti,  hanc  vere 

suam  patriam  esse  iudicant ;  quam  quidam  hie  nati,  et 
summo  nati  loco,  non  patriam  suam,  sed  urbem  ho- 
stiuin  esse  iudicaverunt.  Sed  quid  ego  huiusce  ordi- 
nis  homines  cominemorem,  quos  privatae  fortunae, 
quos  communis  respublica,  quos  denique  libertas  ea, 
quae  dulcissima  est,  ad  salutem  patriae  defendendam 
excitavit?  Servus  est  nemo,  qui  modo  tolerabili  condi- 
tione  sit  servitutis ,  qui  non  audaciam  civium  perhor- 
rescat;  qui  non  haec  stare  cupiat;  qui  non,  quantum 
audet  et  quantum  potest,  tantum  conferat  ad  commu- 
nem  salutem  voluntatis.  17.  Quare  si  quern  vestrum 
forte  commovet  hoc,  quod  auditum  est,  lenonem 
quemdam  Lentuli  concursare  circum  tabernas ,  pretio 
sperare  sollicitari  posse  animos  egentium  atque  impe- 
ritorum :  est  id  quidem  coeptum  atque  tentatum :  sed 
nulli  sunt  inventi  tarn  aut  for  tuna  miseri  aut  volunta- 
te  perditi,  qui  non  ipsum  ilium  sellae  atque  operis  et 
quaestus  quotidiani  locum ,  qui  non  cubile  ac  lectu- 
lum  suum ,  qui  denique  non  cursum  hunc  otiosum  vi¬ 
tae  suae  salvum  esse  velint.  Multo  vero  maxima  pars 
eorum,  qui  in  tabernis  sunt,  immo  vero  (id  enim  po- 
tius  est  dicendum)  genus  hoc  universum  amantissi- 
mum  est  otii.  Etenim  omne  eorum  instrumentum, 
omnis  opera  ac  quaestus  frequentia  civium  sustenta- 
tur,  alitur  otio :  quorum  si  quaestus  occlusis  tabernis 
minui  solet,  quid  tandem  incensis  futurum  est? 

18.  Quae  quum  ita  sint,  pati’es  conscripti,  vobis 
populi  Romani  praesidia  non  desunt:  vos  ne  populo 
Romano  deesse  videamini,  providete.  IX.  Habetis 
consulem ,  ex  plurimis  periculis  et  insidiis  atque  ex 
media  morte  non  ad  vitam  suam,  sed  ad  salutem  ve- 
stram  reservatum .  omnes  ordines  ad  conservandam 
rempublicam  mente,  voluntate,  studio,  virtute,  voce 
consentiunt:  obsessa  facibus  et  telis  impiae  coniura- 
tionis ,  vobis  supplex  manus  tendit  patria  communis : 
vobis  se,  vobis  vitam  omnium  civium,  vobis  arcem  et 
Capitolium,  vobis  aras  Penatium ,  vobis  ilium  ignem 
Vestae  perpetuum  ac  sempiternum,  vobis  omnia  tem- 
pla  deorum  atque  delubra ,  vobis  muros  atque  Urbis 
tecta  commendat.  Praeterea  de  vestra  vita ,  de  coniu- 
gum  vestrarum  ac  liberorum  anima,  de  fortunis 
omnium,  de  sedibus,  de  focis  vestris  hodierno  die  vo¬ 
bis  iudicandum  est.  19.  Habetis  ducem,  memorem 
vestri ,  oblitum  sui :  quae  non  semper  facultas  datur : 
habetis  omnes  ordines,  omnes  homines,  universum 
populum  Romanum ,  id  quod  in  civili  caussa  hodierno 
dieprimum  videmus,  unum  atque  idem  sentientem. 
Cogitate,  quantis  laboribus  fundatum  imperium, 
quanta  virtute  stabilitam  libertatem ,  quanta  deorum 
benignitate  auctas  exaggeratasque  fortunas  una  nox 
paene  delerit.  Id  ne  umquam  posthac  non  modo  con- 
fici,  sed  ne  cogitari  quidem  possit  a  civibus,  hodierno 
die  providendum  est.  Atque  haec  non,  ut  vos,  qui  mi- 
hi  studio  paene  praecurritis ,  excitarem,  locutus  sum: 
sed  ut  mea  vox,  quae  debet  esse  in  republica  prin- 
ceps,  officio  functa  consulari  videretur. 

X.  20.  Nunc  antequam,  P.  C.,  ad  sententiam  redeo, 
de  me  pauca  dicam.  Ego,  quanta  manus  est  coniura- 
torum,  quam  videtis  esse  permagnam ,  tantam  me  ini- 
micorum  multitudinem  suscepisse  video :  sed  earn  es¬ 
se  iudico  turpem  et  infirmam,  contemptam  et  abie- 
ctam.  Quod  si  aliquando,  alicuius  furore  et  scelere 
concitata,  manus  ista  plus  valuerit,  quam  vestra  ac 
reipublicae  dignitas :  me  tamen  meorum  factorum  at¬ 


que  consiliorum  numquam,  patres  conscripti,  poeni- 
tebit.  Etenim  mors,  quam  illi  mihi  fortasse  minitan- 

tur,  omnibus  est  parata:  vitae  tantam  laudem,  quanta 
vos  me  vestris  decretis  honestastis,  nemo  est  assecu- 

tus.  Ceteris  enim  semper  bene  gestae ,  mihi  uni  con- 
servatae  reipublicae  gratulationem  deci’evistis.  21 .  Sit 
Scipio  clarus  ille,  cuius*  consilio  atque  virtute  Hanni¬ 
bal  in  Africam  redire  atque  ex  Italia  decedere  coactus 
est:  ornetur  alter  eximia  laude  Africanus,  qui  duas 
urbes  huic  imperio  infestissimas ,  Karthaginem  Nu- 
mantiamque,  delevit:  habeatur  vir  egregiusL.Paullus 
ille  ,  cuius  currum  rex  potentissimus  quondam  et  no- 
bilissimus  Perses  honestavit:  sit  in  aeterna  gloria  Ma¬ 
rius,  qui  bis  Italian!  obsidione  et  metu  servitutis  libe¬ 
ra  vit  :  anteponatur  omnibus  Pompeius ,  cuius  res  ge¬ 
stae  atque  virtutes  iisdem ,  quibus  solis  cursus,  regio- 
nibus  ac  terminis  continentur :  —  erit  pro fecto  inter  ho- 
rum  laudes  aliquid  loci  nostrae  gloriae,  nisi  forte  ma- 
ius  est  patefacere  nobis  provincias,  quo  exire  possi- 
mus,  quam  curare,  ut  etiam  illi,  qui  absunt,  habeant, 
quo  victores  revertantur.  22.  Quamquam  est  uno  loco 
conditio  melior  externae  victoriae ,  quam  domesticae, 
quod  hostes  alienigenae  aut  oppressi  serviunt,  aut  re- 
cepti  beneficio  se  obligatos  putant :  qui  autem  ex  nu- 
mero  civium,  dementia  aliqua  depravati,  hostes  pa¬ 
triae  semel  esse  coeperunt,  eos,  quum  a  pernicie  rei¬ 
publicae  repuleris,  nec  vi  coercere  nec  beneficio  pla- 
care  possis.  Quare  mihi  cum  perditis  civibus  aeter- 
num  bellum  susceptum  esse  video :  quod  ego  vestro 
bonorumque  omnium  auxilio ,  memoriaque  tantorum 
periculorum ,  quae  non  modo  in  hoc  populo ,  qui  ser- 
vatus  est,  sed  etiam  in  omnium  gentium  sermonibus 
ac  mentibus  semper  haerebit,  a  me  atque  a  meis  facile 
propulsari  posse  confido:  neque  ulla  profecto  tanta 
vis  reperietur,  quae  coniunctionem  vestram  equitum- 
que  Romanorum  et  tantam  conspirationem  bonorum 
omnium  perfringere  et  labefactare  possit. 

XI.  23.  Quae  quum  ita  sint,  patres  conscripti,  pro 
imperio,  proexercitu,  pro  provincia,  quam  neglexi, 
pro  triumpho  ceterisque  laudis  insignibus,  quae  sunt 
a  me  propter  Urbis  vestraeque  salutis  custodiam  repu- 
diata,  pro  clientelis  hospitiisque  provincialibus ,  quae 
tamen  urbanis  opibus  non  minore  labore  tueor ,  quam 
compare:  pro  his  igitur  omnibus  rehus ,  pro  meis  in 
vos  singularibus  studiis  proque  hac,  quam  conspici- 
tis,  ad  conservandam  rempublicam  diligentia  nihil 
aliud  a  vobis,  nisi  huius  temporis  totiusque  mei  con¬ 
sulates  memoriam  postulo:  quae  dum  erit  vestris 
mentibus  infixa,  firmissimo  me  muro  septum  esse  ar- 
bitrabor.  Quod  si  meam  spem  vis  improborum  fefel- 
lerit  atque  superaverit,  commendo  vobis  parvum 
meum  filium ;  cui  profecto  satis  erit  praesidii  non  so¬ 
lum  ad  salutem,  verum  etiam  ad  dignitatem,  si  eius, 
qui  haec  omnia  suo  solius  periculo  conservaverit,  il¬ 
ium  esse  filium  memineritis.  24.  Quapropter  de  sum- 
ma  salute  vestra  populique  Romani,  patres  conscripti, 
de  vestris  coniugibus  ac  liberis,  de  aris  ac  focis,  de  fa- 
nis  ac  templis,  de  totius Urbis  tectis  ac  sedibus,  de  im¬ 
perio,  de  libertate,  de  salute  Italiae  deque  universa 
republica  decernite  diligenter ,  ut  instituistis,  ac  forti- 
ter.  Habetis  enim  eum  consulem,  qui  et  parere  vestris 
decretis  non  dubitet,  et  ea,  quae  statueritis,  quoad  vi- 
vet,  defendere  et  per  se  ipsum  praestare  possit. 

N  O  T  I  T  I  A  LITTERAR1A. 

Quum  D.  I  twins  Silanus  et  L.  Licinius  Murena  M.  Ttillio  Cicerone  console  (U91.  }>■  V.  c.)  comitin  consularia  habentc 
in  annum  futurum  cons  ules  essent  designati:  Sulpicius  competitor  repulsam  aegre  ferens  Murenam  de  ambitu  accusavit 
cum  tribus  subscriptoribus ,  M.  C atone ,  Cn.  Postumio  et  Seruio  Sulpicio  udolescente.  Defendit  eum  Cicero  consul  defen- 
sum  iarn  a  Q.  Uortensio  et  M.  Crasso,  multo  lepore  in  dicendo  usus,mense  Novembri  post  or  at.  Catilin.  II.et,ne  aut  Catonem, 
cuius  amicitiarn  colebat ,  aut  Su/piciurn ,  quern  ob  iuris  scientiam  magni  faciebat ,  offendere  velle  videretur ,  huius  caussa 
iurisconsullos ,  illius  nomine  Stoicos  exagitans.  Quo  factum  est ,  ut  Cato  Plutarcho  referente  sibi  non  posset  temperare, 
quin  exclamaret:  0  quam  ridiculum  consulem  habemus.  In  hue  autem  oratione  Ciceronis  urbanitatem  admirabilem  esse  iudi- 
cat  Quinctil.  Lib.  XI,  1.  Neque  igitur  mirum,  si  Murena  absolutus  est  et  consul f actus. 


ARC.  Cicero  Murenam  in  exordio  docet  innocentem  vi- 
rum,  eumque  cos.  design,  a  se  consule  defendendum  esse  maxi- 
me  reipublicae  caussa.  Quod  autem  tripartita  erat  accusatio, 
primo  Murenae  vitam  purgat  Sulpicii  et  Catonis  reprebensioni- 
bus  ;  deinde,  Sulpicio  digniorem  se  consulatu  futurum  fuisse  con- 
tendente,  Murenam  ceterarum  rerum  laude  parent ,  rei  bellicae 
autem  gloria  florentiorem  esse  demonstrat ;  denique  eum,  quo 
ambitus  crimine  liberaret,  plurium  animos  rebus  gerendis  sibi 
conciliasse  populique  gratia  potentiorem  esse  ostendit ,  quant  ut 
ainbitum  experiretur. 

I.  1.  Quae  deprecatus  a  diis  immortalibus  sum, 
iudices,  more  institutoque  maiorum,  illo  die,  quo  au-  , 
spicato  comitiis  centuriatis  L.  Murenam  consulem  re-  ; 
nuntiavi:  ut  ea  res  mihi  magistratuique  meo,  populo 
plebique  Romanae  bene  atque  feliciter  eveniret:  ea-  j 
dem  precor  ab  iisdem  diis  immortalibus  ob  eiusdem  | 
hominis  consulatum  una  cum  salute  obtinendum,  et  j 
ut  vestrae  mentes  atque  sententiae  cum  populi  Roma¬ 
ni  voluntatibus  suffragiisque  consentiant,  eaque  res 
vobis  populoque  Romano  pacem,  tranquillitatem, 
otium  concordiamque  afferat.  Quod  si  ilia  sollemnis 
comitiorum  precatio  consularibus  auspiciis  consecrata 
tantam  habet  in  se  vim  et  religionem,  quantam  reipu- 
blicae  dignitas  postulat:  idem  ego  sum  precatus,  ut 
eis  quoque  bominibus,  quibus  hie  consulatus,  me  ro- 
gante,  datus  esset,  ea  res  fauste,  feliciter  prospereque 
eveniret.  %  Quae  quum  ita  sint,  iudices,  et  quum  ; 
omnis  deorum  immortalium  potestas  aut  tralata  sit  ; 
ad  vos,  aut  certe  communicata  vobiscum :  idem  con-  | 
sul  eum  vestrae  fidei  commendat,  qui  antea  diis  im-  : 
mortalibus  commendavit;  ut  eiusdem  hominis  voce  et 
declaratus  consul  et  defensus  beneficium  populi  Ro¬ 
mani  cum  vestra  atque  omnium  civium  salute  tuea- 
tur.  Et  quoniam  in  hoc  officio  studium  ineae  defen- 
sionis  ab  accusatoribus,  atque  etiam  ipsa  susceptio  | 
caussae  reprehensa  est:  antequam  proL.  Murena  di-  j 
cere  instituo,  pro  me  ipso  pauca  dicam  ;  non  quo  mihi  ; 


potior,  hoc  quidem  in  tempore,  sit  officii  mei,  quam 
huiusce  salutis  defensio,  sed  ut,  meo  facto  vobis  pro- 
bato,  maiore  auctoritate  ab  huius  honore,  fama  for- 
tunisque  omnibus  inimicorum  impetus  propulsare 
possim. 

II.  3.  Et  primum  M.  Catoni,  vitam  ad  certam  ra- 
tionis  normam  dirigenti  et  diligentissime  perpendenti 
momenta  officiorum  omnium ,  de  officio  meo  respon- 
debo.  Negat  fuisse  rectum  Cato ,  me ,  et  consulem  et 
legis  ambitus  latorem,  et  tam  severe  gesto  consulatu, 
caussam  L.  Murenae  attingere.  Cuius  reprehensio  me 
vehementer  movet,  non  solum  ut  vobis,  iudices,  qui¬ 
bus  maxime  debeo ,  verum  etiam  ut  ipsi  Catoni ,  gra- 
vissimo  atque  integerrimo  viro,  rationem  facti  mei 
probem.  A  quo  tandem,  M.  Cato,  est  aequius  consu¬ 
lem  defendi,  quam  a  consule?  Quis  mihi  in  republica 
potest  aut  debet  esse  coniunctior ,  quam  is,  cui  respu- 
blica  a  me  uno  traditur  sustinenda,  magnis  meis  labo- 
ribus  et  pericu-lis  sustentata?  Quod  si  in  iis  rebus  re- 
petendis,  quae  mancipi  sunt,  is  periculum  iudicii 
praestare  debet,  qui  se  nexu  obligavit,  profecto  etiam 
rectius  in  iudicio  consulis  designati  is  potissimum 
consul,  qui  consulem  declaravit,  auctor  beneficii  po¬ 
puli  Romani  defensorque  periculi  esse  debebit.  4.  Ac 
si,  ut  nonnullis  in  civitatibus  fieri  solet,  patronus  huic 
caussae  publice  constitueretur ,  is  potissime  honore 
affecto  defensor  daretur,  qui  eodem  honore  praeditus 
non  minus  afferret  ad  dicendum  auctoritatis,  quam  fa- 
cultatis.  Quod  si  portu  solventibus  ii,  qui  iam  in  por- 
tum  ex  alto  invehuntur,  praecipere  summo  studio  so- 
lent  et  tempestatum  rationem  et  praedonum  et  loco- 
rum;  quod  natura  fert,  ut  eis  faveamus ,  qui  eadem 
pericula,  quibus  nos  perfuncti  sumus,  ingrediantur  : 
quo  tandem  me  animo  esse  oportet,  prope  iarn  ex  ma- 
gna  iactatione  terram  videntem,  in  hunc,  cui  video 
maximas  reipublicae  tempestates  esse  subeundas? 
Quare  si  est  boni  consulis,  non  solum  videre,  quid 

agatur,  verum  etiam  providere,  quid  futurum  sit: 
ostendam  alio  loco,  quantum  salutis  communis  inter¬ 
sit,  duos  consules  in  republica  Kalendis  Ian.  esse.  5. 
Quod  si  ita  est ,  non  tam  me  officium  debuit  ad  homi- 
nis  amici  fortunas,quam  respublica  consulem  adcom- 
munem  salutem  defendendam  vocare.  III.  Nam  quod 
legem  de  ambitu  tuli ,  certe  ita  tub ,  ut  earn,  quam  mi- 
himet  ipsi  iampridem  tulerim  de  civium  periculis  de- 
fendendis,  non  abrogarem.  Etenim  si  largitionem  fa- 
ctam  esse  confiterer ,  idque  recte  factum  esse  defende- 
rem,  facerem  improbe,  etiamsi  alius  legem  tulisset: 
quum  vero  nihil  commissum  contra  legem  esse  defen- 
dam,  quid  est,  quod  meam  defensionem  latio  legis  im- 
pediat?  6.  Negat  esse  eiusdem  severitatis,  Catilinam, 
exitium  reipublicae  intra  moenia  molientem ,  verbis 
et  paene  imperio  Urbe  expulisse,  et  nunc  pro  L.  Mu- 
rena  dicere.  Ego  autem  has  partes  lenitatis  et  miseri- 
cordiae,  quas  me  natura  ipsa  docuit,  semper  egi  liben- 
ter:  illam  vero  gravitatis  severitatisque  personam  non 
appetivi,  sed  ab  republica  mihi  impositam  sustinui, 
sicut  huius  imperii  dignitas ,  in  summo  periculo  ci¬ 
vium,  postulabat.  Quod  si  turn,  quum  respublica  vim 
et  severitatem  desiderabat,  vici  naturam,  et  tam  vehe- 
mensfui,  quamcogebar,  non  quam  volebam :  nunc, 
quum  omnes  me  caussae  ad  misericordiam  atque  ad 
humanitatem  vocent,  quanto  tandem  studio  debeo  na¬ 
turae  meae  consuetudinique  servire?  Ac  de  officio  de- 
fensionis  meae  ac  de  ratione  accusationis  tuae  fortasse 
etiam  alia  in  parte  orationis  dicendum  nobis  erit. 

7.  Sed  me,  iudices,  non  minus  hominis  sapientis- 
simi  atque  ornatissimi,  Ser.  Sulpicii,  conquestio, 
quam  Catonis  accusatio  commovebat :  qui  gravissime 
et  acerbissime  ferre  se  dixit,  me ,  familiaritatis  neces- 
situdinisque  oblitum,  caussam  L.  Murenae  contra  se 
defendere.  Huic  ego,  iudices ,  satisfacere  cupio,  vos- 
que  adhibere  arbitros.  Nam  quum  grave  est,  vere  ac- 
cusari  in  amicitia ,  turn ,  etiamsi  falso  accuseris ,  non 
est  negligendum.  Ego,  Ser.  Sulpici,  me  in  petitione 
tua  tibi  omnia  studia  atque  officia  pro  nostra  necessi- 
tudine  et  debuisse  confiteor  et  praestitisse  arbitror. 
Nihil  tibi  consulatum  petenti  a  me  defuit,  quod  esset 
aut  ab  amico  aut  a  gratioso  aut  a  consule  postulan- 
dum.  Abiit  illud  tempus :  mutata  ratio  est.  Sic  ex- 
istimo,  sic  mihi  persuadeo,  me  tibi  contra  lionorem  L. 
Murenae ,  quantum  tu  a  me  postulare  ausus  sis,  tan- 
tum  debuisse:  contra  salutem  nihil  debere.  8.  Neque 
enim,  si  tibi  turn,  quum  peteres  consulatum,  affui,  id- 
circo  nunc,  quum  Murenam  ipsum  petas,  adiutor  eo- 
dem  pacto  esse  debeo.  Atque  hoc  non  modo  non  lau- 
dari,  sed  ne  concedi  quidem  potest,  ut,  amicis  nostris 
accusantibus,  non  etiam  alienissimos  defendamus. 

IV.  Mihi  autem  cum  Murena,  iudices,  et  vetus 
et  magna  amicitia  est,  quae  in  capitis  dimicatione 
a  Ser.  Sulpicio  non  idcirco  obruetur,  quod  ab  eo- 
dem  in  honoris  contentione  superata  est.  Quae  si 
caussa  non  esset,  tamen  vel  dignitas  hominis  vel  ho¬ 
noris  eius,  quern  adeptus  est,  amplitudo  summam 
mihi  superbiae  crudelitatisque  famam  inussisset,  si 
hominis,  et  suis  et  populi  Romani  ornamentis  amplis- 
simi,  caussam  tanti  periculi  repudiassem.  Neque 
enim  iam  mihi  licet,  neque  est  integrum,  ut  meum  la- 
borem  hominum  periculis  sublevandis  non  imper- 
tiam.  Nam  quum  praemia  mihi  tanta  pro  hac  indu- 
stria  sint  data,  quanta  antea  nemini :  labores,  per  quos 
ea  ceperis,  quum  adeptus  sis,  deponere,  esset  hominis 
et  astuti  et  ingrati.  Quod  si  licet  desinere,  si  te  aucto- 
re  possum,  si  nulla  inertiae,  nulla  superbiae  turpitu- 


do,  nulla  inhumanitatis  culpa  suscipitur :  ego  vero  li- 
benter  desino.  9.  Sin  autem  fuga  laboris  desidiam,  re- 
pudiatio  supplicum  superbiam,  amicorum  neglectio 
improbitatem  coarguit:  nimirum  haec  caussa  est  eius- 
modi,  quam  nec  industrius  nec  misericors  nec  officio- 
sus  deserere  possit.  Atque  huiusce  rei  coniecturam 
de  tuo  ipsius  studio,  Servi,  facillime  ceperis.  Nam  si 
tibi  necesse  putas,  etiam  adversariis  amicorum  tuo- 
rum ,  de  iure  consulentibus ,  respondere ,  et  si  turpe 
existimas,  te  advocato,  ilium  ipsum,  quern  contra  ve¬ 
neris,  caussa  cadere:  noli  tam  esse  iniustus,  ut,  quum 
tui  fontes  vel  inimicis  tuis  pateant ,  nostros  [rivulos] 
etiam  amicis  putes  clausos  esse  oportere.  10.  Etenim 
si  me  tua  familiaritas  ab  hac  caussa  removisset,  et  si 
hoc  idem  Q.  Hortensio,  M.  Crasso,  clarissimis  viris,  si 
item  ceteris ,  a  quibus  intelligo  tuam  gratiam  magni 
aestimari,  accidisset:  in  ea  civitate  consul  designatus 
defensorem  non  haberet,  in  qua  nemini  umquam  infi- 
mo  maiores  nostri  patronum  deesse  voluerunt.  Ego 
vero,  iudices,  ipse  me  existimarem  nefarium,  si  ami¬ 
co,  crudelem,  si  misero,  superbum,  siconsuli  defuis- 
sem.  Quare,  quod  dandum  est  amicitiae,  large  dabilur 
a  me,  ut  tecum  agam,  Servi,  non  secus,  ac  si  meus 
esset  frater,  qui  mihi  est  carissimus,  isto  in  loco. 
Quod  tribuendum  est  officio,  fidei,  religioni,  id  ita 
moderabor,  ut  meminerim,  me  contra  amici  studium 
pro  amici  periculo  dicere. 

V.  11.  Intelligo,  iudices,  tres  totius  accusationis 
partes  fuisse ,  et  earum  unam  in  reprehensione  vitae, 
alteram  in  contentione  dignitatis ,  tertiam  in  crimini- 
bus  ambitus  esse  versatam.  Atque  harum  trium  par- 
tium  prima  ilia,  quae  gravissima  esse  debebat,  ita  fuit 
infirma  et  levis ,  ut  illos  lex  magis  quaedam  accusato- 
ria,  quam  vera  maledicendi  facultas  de  vita  L.  Mure¬ 
nae  dicere  aliquid  coegerit.  Obiecta  est  enim  Asia : 
quae  ab  hoc  non  ad  voluptatem  et  luxuriam  expetita 
est,  sed  in  militari  labore  peragrata :  qui  si  adolescens, 
patre  suo  imperatore ,  non  meruisset ;  aut  hostem,  aut 
patris  imperium  timuisse,  aut  a  parente  repudiatus 
videretur.  An,  quum  sedere  in  equis  triumphantium 
praetextati  potissimum  filii  soleant,  huic  donis  milita- 
ribus  patris  triumphum  decorare  fugiendum  fuit ,  ut 
rebus  communiter  gestis  paene  simul  cum  patre 
triumpharet?  12.  Hie  vero,  iudices,  et  fuit  in  Asia,  et 
viro  fortissimo ,  parenti  suo ,  magno  adiumento  in  pe¬ 
riculis  ,  solatio  in  laboribus ,  gratulationi  in  victoria 
fuit.  Et  si  habet  Asia  suspicionem  luxuriae  quam- 
dam,  non  Asiam  numquam  vidisse,  sed  in  Asia  conti- 
nenter  vixisse  laudandum  est.  Quamobrem  non  Asiae 
nomen  obiiciendum  Murenae  fuit ,  ex  qua  laus  fami- 
liae,  memoria  generi,  honos  et  gloria  nomini  constitu- 
ta  est :  sed  aliquod  aut  in  Asia  susceptum  aut  ex  Asia 
deportatum  flagitium  ac  dedecus.  Meruisse  vero  sti¬ 
pends  in  eo  bello,  quod  turn  populus  Romanus  non 
modo  maximum ,  sed  etiam  solum  gerebat ,  virtutis ; 
patre  imperatore  libentissime  meruisse,  pietatis; 
finem  stipendiorum  patris  victoriam  ac  triumphum 
fuisse,  felicitatis  fuit.  Maledicto  quidem  idcirco  nihil 
in  hisce  rebus  loci  est,  quod  omnia  laus  occupavit. 

VI.  13.  Saltatorem  appellat  L.  Murenam  Cato.  Ma- 
ledictumest,  si  vere  obiicitur,  vehementis  accusato- 
ris:  sin  falso,  maledici  conviciatoris.  Quare,  quum 
ista  sis  auctoritate,  non  debes,  M.  Cato,  arripere  male- 
dictum  ex  trivio  aut  ex  scurrarum  aliquo  convivio, 
neque  temere  consulem  populi  Romani  saltatorem  vo¬ 
care,  sed  circumspicere,  quibus  praeterea  vitiis  affe¬ 
ctum  esse  necesse  sit  eum ,  cui  vere  istud  obiici  pos- 

sit.  Nemo  enim  fere  saltat  sobrius,  nisi  forte  insanit, 
neque  in  solitudine,neque  in  convivio  moderato  atque 
honesto.  Tempestivi  convivii,  amoeni  loci,  multarum 
deliciarum  comes  est  extrema  saltatio.  Tu  mihi  arri- 
pis  id,  quod  necesse  est  omnium  vitiorum  esse  postre- 
mum:  relinquis  illa,quibus  remotis  hoc  vitium  omni- 
no  esse  non  potest.  Nullum  turpe  convivium ,  non 
amor,  non  comissatio,  non  libido,  non  sumptus  osten- 
ditur:  et,  quum  ea  non  reperiantur,  quae  voluptatis 
nomen  habent,  quaeque  vitiosa  sunt :  in  quo  ipsam  lu- 
xuriam  reperire  non  potes,  in  eo  te  umbram  luxuriae 
reperturum  putas?  14.  Nihil  igitur  in  vitam  L.  Mure- 
nae  dici  potest?  nihil,  inquam,  omnino,  iudices.  Sic 
a  me  consul  designatus  defenditur,  ut  eius  nulla  fraus, 
nulla  avaritia,  nulla  perfidia,  nulla  crudelitas,  nullum 
petulans  dictum  in  vita  proferatur.  Bene  habet :  iacta 
sunt  fundamenta  defensionis.  Nondum  enim  nostris 
laudibus,  quibus  utar  postea,  sed  prope  inimicorum 
confessione  virum  bonum  atque  integrum  hominem 
defendimus.  VII.  Quo  constituto,  facilior  est  mihi 
aditus  ad  contentionem  dignitatis:  quae  pars  altera 
fuit  accusationis. 

IS.  Summam  video  esse  in  te,  Ser.  Sulpici,  digni¬ 
tatem  generis,  integritatis ,  industriae  ceterorumque 
ornamentorum  omnium,  quibus  fretum  ad  consulatus 
petitionem  aggredi  par  est.  Paria  cognosco  esse  ista 
in  L.  Murena,  atque  ita  paria,  ut  neque  ipse  dignitate 
vinci  potuerit,  neque  te  dignitate  superarit.  Contem- 
psisti  L.  Murenae  genus  :  extulisti  tuum.  Quo  loco  si 
tibi  hoc  sumis ,  nisi  qui  patricius  sit ,  neminem  bono 
esse  genere  natum :  facis,  ut  rursus  plebes  in  Aventi- 
numsevocanda  esse  videatur.  Sin  autem  sunt  amplae 
et  honestae  familiae  plebeiae:  et  proavus  L.  Murenae 
et  avus  praetores  fuerunt,  et  pater,  quum  amplissime 
atque  honestissime  ex  praetura  triumphasset ,  hoc  fa- 
ciliorem  huic  gradum  consulatus  adipiscendi  reliquit, 
quod  is  iam  patri  debitus  a  filio  petebatur.  16.  Tua 
vero  nobilitas,  Ser.  Sulpici,  tametsi  summa  est,  tamen 
hominibus  litteratis  et  bistoricis  est  notior,  populo  ve¬ 
ro  et  suffragatoribus  obscurior.  Pater  enim  fuit  eque- 
stri  loco :  avus  nulla  illustri  laude  celebratus.  Itaque 
non  ex  sermone  hominum  recenti,  sed  ex  annalium 
vetustate  eruenda  est  memoria  nobilitatis  tuae.  Qua- 
re  ego  te  semper  in  nostrum  numerum  aggregare  so- 
leo,  quod  virtute  industriaque  perfecisti,  ut,  quum 
equitis  Romani  esses  filius ,  summa  tamen  amplitudi- 
ne  dignus  putarere:  nee  mihi  umquam  minus  in  Q. 
Pompeio,  novo  homine  et  fortissimo  viro,  virtutis  esse 
visum  est,  quam  in  homine  nobilissimo,  M.  Aemilio. 
Etenim  eiusdem  animi  atque  ingenii  est,posteris  suis, 
quod  Pompeius  fecit ,  amplitudinem  nominis ,  quam 
non  acceperit,  tradere:  et,  utScaurus,memoriam  pro¬ 
pe  intermortuam  generis  sui  virtute  renovare. 

VIII.  17.  Quamquam  ego  iam  putabam,  iudices, 
multis  viris  fortibus  ne  ignobilitas  obiiceretur  gene¬ 
ris,  meo  labore  esse  perfectum ;  qui  non  modo  Curiis, 
Catonibus,  Pompeiis,  antiquis  illis,  fortissimis  viris, 
novis  hominibus,  sed  his  recentibus ,  Mariis  et  Didiis 
et  Caeliis  commemorandis  iacebant.  Quum  ego  vero 
tanto  intervallo  claustra  ista  nobilitatis  refregissem, 
ut  aditus  ad  consulatum  posthac,  sicut  apud  maiores 
nostros  fuit,  non  magis  nobilitati,  quam  virtuti  pate- 
ret:  non  arbitrabar,  quum  ex  familia  veterc  et  illustri 
consul  designatus  ah  equitis  Romani  lilio,  consule,  de- 
fenderetur,  de  generis  novitate  accusatores  esse  dictu- 
ros.  Etenim  mihi  ipsi  accidit,  ut  cum  duobus  patri- 
ciis,  altero  improbissimo  atque  audacissimo,  altero 


modestissimo  atque  optimo  viro,  peterem :  superavi 
tamen  dignitate  Catilinam,  sxatia  Galbam.  Quod  si  id 
crimen  homini  novo  esse  deberet:  profecto  nuhi  ne¬ 
que  inimici  neque  invidi  defuissent.  18.  Omittamus 
igitur  de  genere  dicere,  cuius  est  magna  in  utroque 
dignitas:  videamus  cetera. 

Quaesturam  una  petiit,  et  sum  ego  factus  prior. 
Non  est  respondendum  ad  omnia  :  neque  enim  quem- 
quam  vestrum  fugit,  quum  multi  pares  dignitate 
(iant,  unus  autem  primum  solus  possit  obtinere,  non 
eumdem  esse  ordinem  dignitatis  et  renuntiationis, 
propterea,  quod  renuntiatio  gradus  habeat,  dignitas 
autem  sit  persaepe  eadem  omnium.  Sed  quaestura 
utriusque  propemodum  pari  momento  sortis  fuit.  Ha- 
buit  hie  lege  Titia  provinciam  tacitam  et  quietam :  tu 
illam,cui,  quum  quaestores  sortiuntur,  etiam  accla- 
mari  solet,  Qstiensem,  non  tarn  gratiosam  et  illustrem, 
quam  negotiosam  et  molestam.  Consedit  utriusque 
nomen  in  quaestura.  Nullum  enim  vobis  sors  cam- 
pum  dedit ,  in  quo  excurrere  virtus  cognoscique  pos¬ 
set.  19.  Reliqui  temporis  spatium  in  contentionem 
vocatur.  Ab  utroque  dissimillima  ratione  tractatum 
est.  IX.  Servius  hie  nobiscum  hanc  urbanam  mili- 
tiam  respondendi,  scribendi,  cavendi,  plenam  sollici- 
tudinis  ac  stomachi,  secutus  est:  ius  civile  didicit: 
multum  vigilavit,  laboravit:  praesto  multis  fuit: 
multorum  stultitiam  perpessus  est,  arrogantiam  per- 
tulit,  difficultatem  exsorbuit:  vixit  ad  aliorum  arbi- 
trium,  non  ad  suum.  Magna  laus  et  grata  hominibus, 
unum  hominem  elaborare  in  ea  scientia,  quae  sit  mul¬ 
tis  profutura.  20.  Quid  Murena  interea?  Fortissimo  et 
sapientissimo  viro,  sunmio  imperatori,  legatus  L.  Lu- 
cullo  fuit:  qua  in  legatione  duxit  exercitum:  signa 
contulit :  manum  conseruit :  magnas  copias  hostium 
fudit:  urbes  partim  vi,  partim  obsidione  cepit:  Asiarn 
istam  refertam  et  eamdem  delicatam  sic  obiit,  ut  in  ea 
neque  avaritiae  neque  luxuriae  vestigium  reliquerit : 

J  maximo  in  bello  sic  est  versatus ,  ut  hie  multas  res  et 
magnas  sine  imperatore  gesserit,  nullam  sine  hoc  im- 
perator.  Atque  haec,  quamquam  praesente  L.  Lucullo 
loquar ,  tamen,  ne  ab  ipso  propter  periculum  nostrum 
concessam  videamur  habere  licentiam  fingendi,  pu- 
blicis  litteris  testata  sunt  omnia;  quibus  L.  Lucullus 
tantum  laudis  impertiit*,  quantum  neque  ambitiosus 
imperator  neque  invidus  tribuere  alteri  in  communi- 
canda  gloria  debuit.  21 .  Summa  in  utroque  est  hone- 
stas,  summa  dignitas :  quam  ego,  si  mihi  perServium 
liceat,  pari  atque  eadem  in  laude  ponam.  Sed  non  li¬ 
cet.  Agitat  rem  militarem :  insectatur  totam  hanc  le- 
gationem:  assiduitatis  et  operarum  harum  quotidia- 
|  narum  putat  esse  consulatum.  Apud  exercitum  mihi 
fueris,  inquit,  totannos?  forum  non  attigeris?  abfue- 
ris  tamdiu?  et,  quum  longo  intervallo  veneris,  cum 
iis,  qui  in  foro  habitarunt,  de  dignitate  con tendas? 
Primum  ista  nostra  assiduitas,  Servi,  nescis,  quantum 
interdum  afferat  hominibus  fastidii,  quantum  satiela- 
tis?  Mihi  quidem  vehementer  expediit,  positam  in 
oculis  esse  gratiam.  Sed  tamen  ego  mei  satietatem 
magno  meo  labore  superavi ,  et  tu  idem  fortasse :  ve- 
rumtamen  utrique  nostrum  desiderium  nihil  obfuis- 
set.  22.  Sed  ut ,  hoc  omisso ,  ad  studiorum  atque  ar- 
tium  contentionem  reverlamur :  qui  potest  dubitari, 
quin  ad  consulatum  adipisccndum  multo  plus  afferat 
dignitatis  rei  militaris,  quam  iuris  civilis  gloria?  VI- 
gilas  tu  de  nocte,  ut  tuis  consultoribus  respondeas :  il- 
le,  utco,  quo  intendit,  mature  cum  exercitu  perve- 
niat.  Te  gallorum,  ilium  buccinarum  cantus  exsusci- 

tat.  Ta  actionem  instituis,  ille  aciem  instruit.  Tu  ca¬ 
ves,  ne  tui  consultores,  ille,  ne  urbes  aut  castra  ca- 
piantur.  Ille  tenet  et  scit,  ut  hostium  copiae,  tu,  ut 
aquae  pluviae  arceantur :  ille  exercitatus  est  in  propa¬ 
ganda  finibus ,  tu  in  regendis :  ac  nimirum  (dicendum 
est  enim,  quod  sentio.)  rei  militaris  virtus  praestat  ce¬ 
teris  omnibus.  X.  Haec  nomen  populo  Romano,  haec 
buic  urbi  aeternam  gloriam  peperit :  haec  orbem  ter- 
rarum  parere  huic  imperio  coegit:  omnes  urbanae  res, 
omnia  haec  nostra  praeclara  studia,  et  haec  forensis 
laus  et  industria,  latent  in  tutela  ac  praesidio  bellicae 
virtutis.  Simul  atque  increpuit  suspicio  tumultus, 
artes  illico  nostrae  conticescunt. 

23.  Et  quoniam  mihi  videris  istam  scientiam  iu- 
ris  tamquam  filiolam  osculari  tuam ,  non  patiar  te  in 
tanto  errore  versari ,  ut  istud  nescio  quid,  quod  tanto 
opere  didicisti,  praeclarum  aliquid  esse  arbitrere. 
Aliis  ego  te  virtutibus,  continentiae,  gravitatis,  iusti- 
tiae ,  fldei ,  ceteris  omnibus ,  consulatu  et  omni  honore 
semper  dignissimum  iudicavi.  Quod  quidem  ius  ci¬ 
vile  didicisti,  non  dicam,  operam  perdidisti,  sed  illud 
dicam,  nullam  esse  in  ilia  disciplina  munitam  ad  con- 
sulatum  viam.  Omnes  enim  artes,  quae  nobis  populi 
Romani  studia  conciliant ,  et  admirabilem  dignitatem 
et  pergratam  utilitatem  debent  habere.  XI.  24.  Sum- 
madignitas  est  in  iis,  qui  militari  laude  antecellunt: 
omnia  enim,  quae  sunt  in  imperio  et  in  statu  civitatis, 
ab  iis  defendi  et  firmari  putantur;  summa  etiam  utili— 
tas :  siquidem  eorum  consilio  et  periculo  quum  repu- 
blica,  turn  etiam  nostris  rebus  perfrui  possumus. 
Gravis  etiam  ilia  est  et  plena  dignitatis  dicendi  facul- 
tas,  quae  saepe  valuit  in  consule  deligendo,  posse  con¬ 
silio  atque  oratione  et  senatus  et  populi  et  eorum,  qui 
res  iudicant,  mentes  permovere.  Quaeritur  consul, 
qui  dicendo  nonnumquam  comprimat  tribunicios  fu¬ 
rores,  qui  concitatum  populum  flectat ,  qui  largitioni 
resistat.  Non  mirum ,  si  ob  hanc  facultatem  homines 
saepe  etiam  non  nobiles  consulatum  consecuti  sunt: 
praesertim  quum  haec  eadem  res  plurimas  gratias, 
firmissimas  amicitias,  maxima  studia  pariat:  quorum 
in  isto  vestro  artificio,  Sulpici,  nihil  est.  25.  Primum 
dignitas  in  tarn  tenui  scientia  quae  potest  esse?  Res 
enim  sunt  parvae,  prope  in  singulis  litteris  atque  in- 
terpunctionibus  verborum  occupatae.  Deinde,  etiamsi 
quid  apud  maiores  nostros  fuit  in  isto  studio  admira- 
lionis ,  id ,  enuntiatis  vestris  mysteriis ,  totum  est  con- 
temptum  et  abiectum.  Posset  agi  lege,  necne,  pauci 
quondam  sciebant :  fastos  enim  vulgo  non  habebant. 
Erant  in  magna  potentia,  qui  consulebantur :  a  quibus 
etiam  dies,  tamquam  a  Chaldaeis,  petebantur.  Inven¬ 
tus  est  scriba  quidam  Cn.  Flavius,  qui  cornicum  ocu- 
los  confixerit,  et  singulis  diebus  ediscendos  fastos  po¬ 
pulo  proposuerit,  et  ab  ipsis  cautis  iurisconsultis  eo¬ 
rum  sapientiam  compilarit.  Itaque  irati  illi,  quod 
suntveriti,  ne,  dierum  ratione  pervulgata  et  cognita, 
sine  sua  opera  lege  posset  agi,  notas  quasdam  compo- 
suerunt,  ut  omnibus  in  rebus  ipsi  interessent. 

XII.  26.  Quum  hoc  fieri  bellissime  posset:  Fundus 
Sabinus  meus  est :  immo  meus :  deinde  iudicium ;  no- 
luerunt.  fundus,  inquit,  qui  est  in  agro,  qui  sa¬ 
binus  vocatur.  Satis  verbose.  Cedo,  quid  postea? 

GUM  EGO  EX  IURE  QUIRITIUM  MEUM  ESSE  AIO.  Quid 
turn?  INDE  IBI  EGO  TE  EX  IURE  MANU  CONSERTUM 

vo co.  Quid  huic  tarn  loquaciter  litigioso  respondent 
ille,  unde  petebatur,  non  habebat.  Transit  idem  iure- 
consultus,  tibicinisLatini  modo:  unde  tu  me,  inquit, 

EX  IURE  MANU  CONSERTUM  VOCASTI,  INDE  IBI  EGO 


te  re  voco.  Praetor  interea  ne  pulchrum  se  ac  bea- 
tum  putaret  atque  aliquid  ipse  sua  sponte  loqueretur, 
ei  quoque  carmen  compositum  est,  quum  ceteris  re¬ 
bus  absurdum,  turn  vero  in  illo :  suis  utrisque  su- 

PERSTITIBUS,  PRAESENTIBUS  ISTAM  VIAM  DICO:  INI- 

te  viam.  Praesto  aderat  sapiens  ille,  qui  inire  viam 
doceret:  redite  viam.  Eodem  duce  redibant.  Haec 
iam  turn  apud  illos  barbatos  ridicula ,  credo ,  videban- 
tur :  homines ,  quum  recte  atque  in  loco  constitissent, 
iuberi  abire,  ut,  unde  abissent,  eodem  statim  redirent. 
Iisdem  ineptiis  fucata  sunt  ilia  omnia,  quando  te  in 
iure  conspicio;  et  haec:  sed  anne  tu  dicis,  qua 
ex  caussa  vindicaveris?  quae  dum  erant  occulta, 
necessario  ab  eis,  qui  ea  tenebant,  petebantur:  postea 
vero  pervulgata  atque  in  manibus  iactata  et  excussa, 
inanissima  prudentiae  reperta  sunt,  fraudis  autem  et 
stultitiae  plenissima.  27.  Nam  quum  permulta  prae- 
clare  legibus  essent  constituta,  ea  iureconsultorum  in- 
geniis  pleraque  corrupta  ac  depravata  sunt.  Mulieres 
omnes  propter  infirmitatem  consilii  maiores  in  tuto- 
rum  potestate  esse  voluerunt:  hi  invenerunt  genera 
tutorum,  quae  potestate  mulierum  continerentur.  Sa¬ 
cra  interire  illi  noluerunt:  horum  ingenio  senes  ad 
coemptiones  faciendas,  interimendorum  sacrorum 
caussa,  reperti  sunt.  In  omni  denique  iure  civili  ae- 
quitatem  reliquerunt,  verba  ipsa  tenuerunt:  ut,  quia 
in  alicuius  libris,  exempli  caussa,  id  nomen  invene- 
rant,  putarunt,  omnes  mulieres,  quae  coemptionem 
facerent,  Caias  vocari.  Iam  illud  mihi  quidem  mirum 
videri  solet,  tot  homines,  tam  ingeniosos ,  per  tot  an- 
nos  etiam  nunc  statuere  non  potuisse,  utrum  diem  ter- 
tiuman  perendinum,  iudicem  an  arbitrum,  rem  an 
litem  dici  oporteret.  XIII.  28.  Itaque  (ut  dixi)  dignitas 
in  ista  scientia  consularis  numquam  fuit;  quae  tota  ex 
rebus  ficlis  commentitiisque  constaret:  gratiae  vero 
mul to  etiam  minores.  Quod  enim  omnibus  patet,  et 
aeque  promptum  est  mihi  et  adversario  meo,  id  esse 
gratum  nullo  pacto  potest.  Itaque  non  modo  beneficii 
collocandi  spem,  sed  etiam  illud,  quod  aliquamdiu 
fuit,  licet  consulere,  iam  perdidistis.  Sapiens  ex- 
istimari  nemo  potest  in  ea  prudentia,  quae  neque  ex¬ 
tra  Romam  usquam,  neque  Romae,  rebus  prolatis, 
quidquam  valet.  Peritus  ideo  haberi  nemo  potest, 
quod  in  eo,  quod  sciunt  omnes,  nullo  modo  possuut 
inter  se  discrepare.  Difficilis  autem  res  ideo  non  puta- 
tur,  quod  et  perpaucis  et  minime  obscuris  litteris  con- 
tinetur.  Itaque,  si  mihi,  hornini  vehementer  occupato, 
stomachum  moveritis,  triduo  me  iurisconsultum  esse 
profitebor.  Etenim  quae  de  scripto  aguntur,  scripta 
sunt  omnia:  neque  tamen  quidquam  tam  anguste  scri- 
ptum  est,  quo  ego  non  possim,  qua  de  re  agitur, 
addere.  Quae  consuluntur  autem,  minimo  periculo 
respondentur.  Si  id,  quod  oportet,  responderis,  idem 
videare  respondisse ,  quodServius:  sinaliter,  etiam 
controversum  ius  nosse  et  tractare  videare.  29.  Qua- 
propter  non  solum  ilia  gloria  militaris  vestris  formu- 
lis  atque  actionibus  anteponenda  est,  verum  etiam  di¬ 
cendi  consuetudo  longe  et  multum  isti  vestrae  exerci- 
tationi  ad  honorem  antecellet.  Itaque  mihi  videntur 
plerique  initio  multo  hoc  maluisse :  post,  quum  id  as- 
sequi  non  potuissent,  istuc  potissimum  suntdelapsi. 
Ut  aiunt  in  Graecis  artificibus,  eos  auloedos  esse,  qui 
citbaroedi  fieri  non  potuerint:  sic  nonnullos  videmus, 
qui  oratores  evadere  non  potuerunt,  eos  ad  iuris  stu- 
diurn  devenire.  Magnus  dicendi  labor,  magna  res, 
magna  dignitas,  summa  autem  gratia.  Etenim  a  vobis 
salubritas  quaedani:  ab  iis,  qui  dicunt,  salus  ipsa  pe- 

titur.  Deinde  vestra  responsa  atque  decreta  et  ever- 
tuntur  saepe  dicundo,  et  sine  defensione  oratoris  firma 
esse  non  possunt:  in  qua  si  satis  profecissem,  parcius 
de  eius  laude  dicerem :  nunc  nihil  de  me  dico,  sed  de 
iis,  qui  in  dicendo  magni  sunt  aut  fuerunt. 

XIV.  30.  Duae  sunt  artes,  quae  possunt  locare  ho¬ 
mines  in  amplissimo  gradu  dignitatis :  una  imperalo- 
ris,  altera  oratoris  boni :  ab  hoc  enim  pacis  ornamenta 
retinentur ,  ab  illo  belli  pericula  repelluntur.  Ceterae 
tamen  virtutes  ipsae  per  se  multum  valent,  iustitia, 
tides,  pudor,  temperantia:  quibus  te,  Servi,  excellere 
omnes  intelligunt:  sed  nunc  de  studiis  ad  honorem 
dispositis,  non  de  insita  cuiusque  virtute  disputo. 
Omnia  ista  nobis  studia  de  manibus  excutiuntur ,  si- 
mul  atque  aliquis  motus  novus  bellicum  canere  coe- 
pit.  Etenim,  ut  ait  ingeniosus  poeta  et  auctor  valde 
bonus,  praeliis  promulgatis 

Pellitur  e  medio 

non  solum  ista  vestra  verbosa  simulatio  prudentiae, 
sed  etiam  ipsa  ilia  domina  rerum 

sapient ia:  vi  geritur  res; 

Spernitur  orator, 

non  solum  odiosus  in  dicendo  ac  loquax,  verum  etiam 
bonus :  horridu'  miles  amatur : 
vestrum  vero  studium  totum  iacet. 

Non  ex  iure  manu  consertum,  sed  mage  ferro,  inquit, 

Rem  repetunt. 

Quod  si  ita  est,  cedat,  opinor,  Sulpici,  forum  castris, 
otium  militiae,  stilus  gladio,  umbra  soli :  sit  denique 
in  civitate  ea  prima  res,  propter  quam  ipsa  est  civitas 
omnium  princeps.  31 .  Verum  haec  Cato  nimium  nos 
nostris  verbis  magna  facere  demonstrat,  et  oblitos  es¬ 
se,  bellum  illud  omne  Mithridaticum  cum  mulierculis 
esse  gestum.  Quod  ego  longe  secus  existimo,  iudices: 
deque  eo  pauca  disseram.  Neque  enim  caussa  in  hoc 
continetur. 

Nam  si  omnia  bella ,  quae  cum  Graecis  gessimus, 
contemnenda  sunt:  derideatur  de  rege  Pyrrho  trium- 
phus  M’.  Curii,  de  Philippo  T.  Flaminini,  de  Aetolis 
M.  Fulvii,  de  rege  Perse  L.  Paulli,  de  Pseudophilippo 
Q.  Metelli,  de  Corinthiis  L.  Mummii.  Sin  haec  bella 
gravissima  victoriaeque  eorum  bellorum  gravissimae 
"fuerunt :  cur  Asiaticae  nationes ,  atque  ille  a  te  hostis 
contemnitur?  Atqui  ex  veterum  rerum  monumentis 
vel  maximum  bellum  populum  Romanum  cum  Antio- 
cho  gessisse  video:  cuius  belli  victor  L.  Scipio,  parta 
cumPublio  fratre  gloria,  quam  laudem  ille,  Africa  op- 
pressa,  cognomine  ipso  prae  se  ferebat,  eamdem  hie 
sibi  ex  Asiae  nomine  assumpsit.  32.  Quo  quidem  in 
bello  virtus  enituit  egregiaM.  Catonis,  proavi  tui ;  quo 
ille,  quum  esset,  ut  ego  mihi  statuo,  tabs,  qualem  te 
esse  video,  numquam  cum  Scipione  esset  profectus,  si 
cum  mulierculis  bellandum  esse  arbitraretur.  Neque 
vero  cum  P.  Africano  senatus  egisset,  ut  legatus  fratri 
proficisceretur :  quum  ipse  paullo  ante ,  Hannibale  ex 
Italia  expulso,  ex  Africa  eiecto ,  Karthagine  oppressa, 
maximis  periculis  rempublicam  liberasset :  nisi  illud 
grave  bellum  et  vehemens  putaretur.  XV.  Atqui,  si 
diligenter,  quid  Mithridates  potuerit,  et  quid  effecerit, 
et  qui  vir  fuerit,  consideraris ,  omnibus  regibus,  qui- 
buscum  populus  Romanus  bellum  gessit,  hunc  regem 
nimirum  antepones:  quern  L.  Sulla,  maximo  et  fortis¬ 
simo  exercitu ,  pugnax  et  acer  et  non  rudis  imperator, 
ut  aliud  nihil  dicam,  bello  invectum  totam  in  Asiam, 
cum  pace  dimisit:  quem  L.  Murena,  pater  huiusce, 
vehementissime  vigilantissimeque  vexatum,  repres- 
sum  magna  ex  parte,  non  oppressum  reliquit :  qui  rex, 

sibi  aliquot  annis  sumptis  ad  confirmandas  rationes  et 
copias  belli,  tantum  ipse  opibus  conatuque  invaluit, 
ut  se  Oceanum  cum  Ponto ,  Sertorii  copias  cum  suis 
coniuncturum  putaret.  33.  Ad  quod  bellum  duobus 
consulibus  ita  missis ,  ut  alter  Mithridatem  perseque- 
retur,  alter  Bithyniam  tueretur :  alterius  res  et  terra  et 
mari  calamitosae  vehementer  et  opes  regis  et  nomen 
auxerunt:  L.  Luculli  vero  res  tantae  exstiterunt,  ut 
neque  maius  bellum  commemorari  possit ,  neque  ma- 
iore  consilio  et  virtute  gestum.  Nam,  quum  totius  im¬ 
petus  belli  ad  Cyzicenorum  moenia  constitisset,  eam- 
que  urbem  sibi  Mithridates  Asiae  ianuam  fore  puta- 
visset,  qua  effracta  el  revulsa ,  tota  pateret  provincia : 
perfecta  ab  Lucullo  haec  sunt  omnia,  ut  urbs  lidelissi- 
morum  sociorum  defenderetur  et  omnes  copiae  regis 
j  diuturnitate  obsessionis  consumerentur.  Quid?illam 
j  pugnam  navalem  ad  Tenedum,  quum  contento  cursu, 
acerrimis  ducibus ,  hostium  classis  ltaliam  spe  atque 
animis  inflata  peteret,  mediocri  certamine  et  parva  di- 
micatione  commissam  arbitraris?  Mitto  praelia  :  prae- 
tereo  oppugnationes  oppidorum :  expulsus  regno  tan- 
j  dem  aliquando,  tantum  tamen  consilio  atque  auctori- 
tate  valuit,  ut  se,  rege  Armeniorum  adiuncto,  novis 
opibus  copiisque  renovarit.  XVI.  Ac,  si  mihi  nunc  de 
rebus  gestis  esset  nostri  exercitus  imperatorisque  di- 
cendum,  plurima  et  maxima  praelia  commemorare 
possem.  Sed  non  id  agimus.  34.  Hoc  dico:  si  bellum 
hoc,  si  hie  hostis,  si  ille  rex  contemnendus  fuisset; 
neque  tanta  cura  senatus  et  populus  Romanus  susci- 
piendum  putasset,  neque  tot  annos  gessisset,  neque 
tanta  gloria  L.  Luculli:  neque  vero  eius  belli  confi- 
ciendi  curam  tanto  studio  populus  Romanus  ad  Cn. 
Pompeium  detulisset:  cuius  ex  omnibus  pugnis,  quae 
sunt  innumerabiles,  vel  acerrima  mihi  videtur  ilia 
quae  cum  rege  commissa  est,  et  summa  contentione 
pugnata.  Qua  ex  pugna  quum  se  ille  eripuisset,  et 
Bosporum  confugisset,  quo  exercitus  adire  non  pos¬ 
set:  etiam  in  extrema  fortuna  et  fuga  nomen  tamen  re- 
tinuit  regium.  Itaque  ipse  Pornpeius,  regno  possesso, 
ex  omnibus  oris  ac  notis  sedibus  hoste  pulso,  tamen 
tantum  in  unius  anima  posuit,  ut,  quum  omnia,  quae 
ille  tenuerat,  adierat,  sperarat,  victoria  possideret,  ta¬ 
men  non  ante,  quam  ilium  vita  expulit,  bellum  confe- 
ctum  iudicarit.  Hunc  tu  hostein,  Cato,  contemnis, 
quocum  per  tot  annos  tot  praeliis  tot  impera tores  bella 
gesserunt?  cuius  expulsi  et  eiecti  vita  tanti  aestimata 
est,  ut,  morte  eius  nuntiata,  turn  denique  bellum  con- 
fectum  arbitraremur?  Hoc  igitur  in  bello  L.  Murenam, 
legatum  fortissimi  animi,  summi  consilii,  maximi  la- 
boris  cognitum  esse  defendimus,  et  hanc  eius  operam 
non  minus  ad  consulatum  adipiscendum ,  quam  hanc 
nostram  forensem  industriam,  dignitatis  habuisse. 

XVII.  35.  At  enim  in  praeturae  petitione  prior  re- 
nuntiatus  estServius.  Pergitisne  vos,  tamquam  ex 
syngrapha ,  agere  cum  populo ,  ut ,  quem  locum  semel 
honoris  cuipiam  dederit,  eumdem  reliquis  honoribus 
debeat?  Quod  enim  fretum,  quemEuripum  tot  motus, 
tantas,  tarn  varias  habere  putatis  agitationes  fluctuum, 
quantas  perturbationea  et  quantos  aestus  habet  ratio 
comitiorum?  Dies  intermissus  unus  aut  nox  interposi- 
ta  saepe  perturbat  omnia,  et  totam  opinionem  parva 
nonnumquam  commutat  aura  rumoris.  Saepe  etiam 
sine  ulla  aperta  caussa  fit  aliud,- atque  existimamus, 
ut  nonnumquam  ita  factum  esse  etiam  populus  admi- 
retur:  quasi  vero  non  ipse  fecerit.  3G.  Nihil  est  incer- 
tius  vulgo,  nihil  obscurius  voluntate  hominum ,  nihil 
fallacius  ratione  tota  comitiorum.  Quis  L.  Philippum 

55  * 


436 


37.  M.  T.  GIGERONIS 


sum  mo  ingenio,  opera,  gratia,  nobilitate,  a  M.  Heren- 
nio  superari  posse  arbitratus  est?  quis  Q.  Catulum, 
humanitate,  sapientia,  integritate  antecellentem,  aCn! 
Mallio?  quis  M.  Scaurum,  hominem  gravissimum,  ci- 
vem  egregium,  fortissimum  senatorem,  a  Q.  Maximo? 
Non  modo  horum  nihil  ita  fore  putatum  est,  sed  ne 
quum  esset  factum  quidem ,  quare  ita  factum  esset, 
intelligi  potuit.  Nam  ut  tempestates  saepe  certo  ali- 
quo  caeli  signo  commoventur,  saepe  improviso  nulla 
ex  certa  ratione,  obscura  aliqua  ex  caussa  concitantur : 
sic  in  hac  comitiorum  tempestate  populari  saepe  in- 
telligas ,  quo  signo  commota  sit;  saepe  ita  obscura  est, 
ut  casu  excitata  esse  videatur.  XVIII.  37.  Sed  tamen, 
si  est  reddenda  ratio,  duae  res  vehementer  in  praetura 
desideratae  sunt,  quae  ambae  in  consulatu  Murenae 
profuerunt:  una,  exspectatio  muneris,  quae  etrumore 
nonnullo,  et  studiis  sermonibusque  competitorum  cre- 
verat:  altera,  quod  ii,  quos  in  provincia  ac  legatione 
omnis  et  liberalitatis  et  virtutis  suae  testes  ha'buerat, 
nondum  decesserant.  Horum  utrumque  ei  fortuna  ad 
consulatus  petitionem  reservavit.  Nam  et  L.  Luculli 
exercitus,  qui  ad  triumphum  convenerat,  idem  comi- 
tiis  *  L.  Murenae  praesto  fuit:  et  munus  amplissi- 
mum,  quod  petitio  praeturae  desiderabat,  praetura  re- 
stituit.  38.  Num  tibi  haec  parva  videntur  adiumenta 
et  subsidia  consulatus?  voluntas  militum?  quae 
quum  per  se  valet  multitudine,  quum  apud  suos  gra¬ 
tia;  turn  vero  in  consule  declarando  multum  etiam 
apud  universum  populum  Romanum  auctoritatis  ha- 
bet  siilTragatio  militaris:  imperatores  enim  comitiis 
consularibus ,  non  verborum  interpretes  deliguntur. 
Quare  gravis  est  ilia  oratio ,  me  saucium  recreavit :  me 
praeda  donavit:  hoc  duce  castra  cepimus,  signa  contuli- 
mus :  numquam  iste  plus  mihti  laboris  imposuit,  quam 
sibi  sumpsit  ipse;  quum  for  Us ,  turn  etiam  felix.  Hoc 
quanti  putas  esse  ad  famam  hominum  ac  voluntatem? 
Etenim,  si  tanta  illis  comitiis  religio  est,  ut  adhuc 
semper  omen  valuerit  praerogativum,  quid  mirum  est 
in  hoc  felicitatis  famam  sermonemque  valuisse? 

XIX.  Sed,  si  haec  leviora  ducis,  quae  sunt  gravis- 
sima,  et  hanc  urbanam  suffragationem  militari  ante- 
ponis :  noli  ludorum  huius  elegantiam  et  scenae  ma- 
gnificentiam  valde  contemnere:  quae  huic  admodum 
profuerunt.  Nam  quid  ego  dicam,  populum  ac  vulgus 
imperitorum  ludis  magno  opere  delectari?  Minus  est 
mirandum.  Quamquam  huic  caussae  id  satis  est. 
Sunt  enim  populi  ac  multitudinis  comitia.  39.  Quare, 
si  populo  ludorum  magnificentia  voluptati  est,  non  est 
mirandum,  earn  L.  Murenae  apud  populum  profuisse. 
Sed  si  nosmetipsi,  qui  et  ab  delectatione  omni  negotiis 
impedimur,  et  in  ipsa  occupatione  delectationes  alias 
multas  habere  possumus ,  ludis  tamen  oblectamur  et 
ducimur;  quid  tu  admirere  de  multitudine  indocta? 
40.  L.  Otho,  vir  fortis,  meus  necessarius,  equestri  or- 
dini  restituit  non  solum  dignitatem,  sed  etiam  volu- 
ptatem.  Itaque  lex  haec,  quae  ad  ludos  pertinet,  est 
omnium  gratissima,  quod  honestissimo  ordini  cum 
splendore  fructus  quoque  iucunditatis  est  restitutus. 
Quare  delectant  homines,  mihi  erede,  ludi  etiam  il- 
los,  qui  dissimulant,  non  solum  eos,  qui  fatentur: 
quod  ego  in  mea  petitione  sensi.  Nam  nos  quoque  ha- 
buimus  scenam  competitricem.  Quod  si  ego,  qui  tri- 
nos  ludos  aedilis  feceram,  tamen  Anlonii  ludis  com- 
movebar:  tibi,  qui  casu  nullos  feceras,  nihil  huius 
istam  ipsam  ,  quam  irrides,  argenteam  scenam  adver-  j 
satam  putas?  41 .  Sed  haec  sane  sint  paria  omnia:  sit  | 
par  forensis  opera  militari:  sit  par  militari  suflragatio  !! 


urbana :  sit  idem ,  magnificentissimos  et  nullos  um- 
quam  fecisse  ludos.  Quid?  in  ipsa  praetura  nihilne 
existimas  inter  tuam  et  istius  sortem  interfuisse? 

XX.  Huius  sors  ea  fuit,  quam  omnes  tui  necessa- 
lii  tibi  optabamus ,  iuris  dicundi:  in  qua  gioriam  con- 
ciliat  magnitudo  negotii,  gratiam  aequitatis  largitio: 
qua  in  sorte  sapiens  praetor,  qualis  hie  fuit,  offensio- 
nem  vitat  aequabilitate  decernendi,  benevolentiam  ad- 
iungit  lenitate  audiendi.  Egregia  et  ad  consulatum 
apta  provincia,  in  qua  laus  aequitatis,  integritatis,  fa- 
cilitatis  ad  extremum  ludorum  voluptate  concluditur. 
42.  Quid  tua  sors?  tristis,  atrox:  quaestio  peculatus, 
ex  altera  parte  lacrimarum  et  squaloris,  ex  altera  ple¬ 
na  catenarum  atque  indicum.  Cogendi  iudices  inviti, 
retinendi  contra  voluntatem;  scriba  damnatus,  ordo 
totus  alienus;  Sullana  gralificatio  reprehensa,  multi 
viri  fortes,  et  prope  pars  civitatis  olfensa  est;  lites  se¬ 
vere  aestimatae:  cui  placet,  obliviscitur :  cui  dolet, 
meminit.  Postremo  tu  in  provinciam  ire  noluisti.  Non 
possum  id  in  te  reprehendere ,  quod  in  me  ipso  et 
praetor  et  consul  probavi.  Sed  tamen  L. Murenae  pro¬ 
vincia  multas  bonas  gratias  cum  optima  existimatione 
attulit.  Habuit  proficiscens  dilectum  inUmbria:  dedit 
ei  facultatem  respublica  liberalitatis :  qua  usus ,  mul¬ 
tas  sibi  tribus,  quae  municipiis  Umbriae  conficiuntur, 
adiunxit.  Ipsa  autem  in  Gallia,  ut  nostri  homines  de- 
speratas  iam  pecunias  exigerent,  aequitate  diligentia- 
que  perfecit.  Tu  interea  Romae  scilicet  amicis  praesto 
fuisti.  Fateor :  sed  tamen  illud  cogita,  nonnullorum 
amicorum  studia  minui  solere  in  eos,  a  quibus  pro- 
vincias  contemni  intelligant. 

XXI.  43.  Et  quoniam  ostendi ,  iudices,  parem  di¬ 
gnitatem  ad  consulatus  petitionem ,  disparem  fortu- 
nam  provincialium  negotiorum  in  Murena  atque  in 
Sulpicio  fuisse :  dicam  iam  apertius ,  in  quo  meus  ne¬ 
cessarius  fuerit  inferior  Servius,  et  ea  dicam,  vobis 
audientibus,  amisso  iam  tempore,  quae  ipsi  soli,  re 
integra,  saepe  dixi.  Petere  consulatum  nescire  te, 
Servi,  persaepe  tibi  dixi :  et  in  iis  rebus  ipsis,  quas  te 
magno  et  forti  animo  et  agere  et  dicere  videbam ,  tibi 
solitus  sum  dicere,  magis  te  fortem  senatorem  mihi 
videri,  quam  sapientem  candidatum.  Primum  accu- 
sandi  terrores  etminae,  quibus  tu  quotidie  uti  sole- 
bas ,  sunt  fortis  viri ;  sed  et  populi  opinionem  a  spe 
adipiscendi  avertunt,  et  amicorum  studia  debilitant. 
Nescio  quo  pacto  semper  hoc  fit ;  nequer  in  uno  aut  al- 
tero  animadversum  est,  sed  iam  in  pluribus :  simul 
atque  candidatus  accusationem  meditari  visus  est,  ut 
honorem  desperasse  videatur.  44.  Quid  ergo?  acce- 
ptam  iniuriam  persequi  non  placet?  immo  vehemen¬ 
ter  placet :  sed  aliud  tempus  est  petendi ,  aliud  perse- 
quendi.  Petitorem  ego,  praesertim  consulatus,  magna 
spe,  magno  animo,  magnis  copiis  et  in  forum  et  in 
campum  deduci  volo :  non  placet  mihi  inquisitio  can¬ 
didate  praenuntia  repulsae :  non  testium  potius,  quam 
suffragatorum  comparatio:  non  minae.  magis,  quam 
blanditiae:  non  declamatio  potius,  quam  persalutatio : 
praesertim  quum  iam  hoc  novo  more  omnes  fere  do- 
mos  omnium  concursent,  et  ex  vultu  candidatorum 
eoniecturam  faciant,  quantum  quisque  animi  et  facul- 
tatis  habere  videatur.  43.  Videsne  tu  ilium  tristem? 
demissum?  iacet,  diffidit,  abiecit  hastas.  Serpit  hie 
rumor:  scis  tu,  ilium  accusationem  cogitare?  inquirere 
in  competitor es?  testes  quaerere?  Alium  faciam,  quo¬ 
niam  sibi  hie  ipse  desperat.  Eiusmodi  candidatorum 
amici  intimi  debilitantur,  studia  deponunt,  aut  [testa- 
tarn]  rem  abiiciunt,  aut  suam  operam' et  gratiam  iudi- 

cio  et  accusationi  reservant.  XXII.  Accedit  eodem,  ut 
etiam  ipse  candidatus  totum  animum  atque  omnem 
curam,  operam  diligentiamque  suam  in  petitione  non 
possit  ponere.  Adiungitur  enim  accusationis  cogita- 
tio,  non  parva  res,  sed  nimirum  omnium  maxima. 
Magnum  est  enim,  te  comparare  ea,  quibus  possis  ho- 
minem  e  civitate,  praesertim  non  inopem  neque  infir- 
mum,  exturbare:  qui  et  per  se,  et  per  suos  et  vero 
etiam  per  alienos  defendatur.  Omnes  enim  ad  pericu- 
la  propulsanda  concurrimus,  et  qui  non  aperte  inimici 
sumus,  etiam  alienissimis  in  capitis  periculis  amicis- 
simorum  officia  et  studia  praestamus.  46.  Quare  ego 
expertus  et  petendi  et  defendendi  et  accusandi  mole- 
stiam  sic  intellexi:  in  petendo  studium  esse  acerri- 
mum,  in  defendendo  officium,  in  accusando  laborem. 
Itaque  sic  statuo,  fieri  nullo  modo  posse,  ut  idem  ac- 
cusationem  et  petitionem  consulatus  diligenter  ador- 
net  atque  instruat.  Unum  sustinere  pauci  possunt, 
utrumque  nemo.  Tu,  quum  te  de  curriculo  petitionis 
deflexisses  animumque  ad  accusandum  tratulisses, 
existimasti  te  utrique  negotio  satisfacere  posse?  Vehe- 
menter  errasti.  Quis  enim  dies  fuit,  posteaquam  in 
istam  accusandi  denuntiationem  ingressus  es,  quern 
tu  non  totum  in  ista  ratione  consuinpseris?  XXIII.  Le¬ 
gem  ambitus  flagitasti,  quae  tibi  non  deerat.  Erat 
enim  severissime  scripta  Calpurnia.  Gestus  est  mos 
et  voluntati  et  dignitati  tuae.  Sed  tota  ilia  lex  accusa- 
tionem  tuam ,  si  haberes  nocentem  reum ,  fortasse  ar- 
masset:  petitioni  vero  refragata  est.  47.  Poena  gra- 
vior  in  plebem  tua  voce  efflagitata  est:  commoti  ani- 
mi  tenuiorum ;  exsilium  in  nostrum  ordinem :  conces¬ 
sit  senatus  postulationi  tuae,  sed  non  libenter  durio- 
rem  fortunae  communi  conditionem  te  auctore  consti- 
tuit.  Morbi  excusationi  poena  addita  est :  voluntas  of- 
fensa  multorum,  quibus  aut  contra  valetudinis  com- 
modum  laborandum  est,  aut  incommodo  morbi  etiam 
ceteri  vitae  fructus  relinquendi.  Quid  ergo?  haec  quis 
tulit?  Is,  qui  auctoritati  senatus,  voluntati  tuae  pa- 
ruit:  denique  is  tulit,  cui  minime  proderant.  Ilia, 
quae  mea  surama  voluntate  senatus  frequens  repudia- 
vit,  mediocriter  adversata  tibi  esse  existimas?  Gonfu- 
sionem  suffragiorum  flagitasti,  prorogationem  legis 
Maniliae,  aequationem  gratiae,  dignitatis,  suffragio¬ 
rum.  Graviter  homines  honesti  atque  in  suis  civitati- 
bus  et  municipiis  gratiosi  tulerunt,  a  tali  viro  esse  pu- 
gnatum ,  ut  omnes  et  dignitatis  et  gratiae  grad  us  tolle- 
rentur.  Idem  edititios  iudices  esse  voluisli ,  ut  odia 
occulta  civium  ,  quae  tacitis  nunc  discordiis  continen- 
tur,  in  fortunas  optimi  cuiusque  erumperent.  48. 
Haec  omnia  tibi  accusandi  viam  muniebant,  adipi- 
scendi  obsepicbant. 

Atque  ex  omnibus  ilia  plaga  est  iniecta  petitioni 
tuae,  non  tacente  me,  maxima:  de  qua  ab  homine  in- 
geniosissimo  et  copiosissimo,  Hortensio,  multa  gravis- 
sime  dicta  sunt.  Quo  etiam  mihi  durior  locus  est  di- 
cendi  datus,  ut,  quum  ante  me  et  ille  dixisset,  et  vir 
summa  dignitate  et  diligentia  et  facultate  dicendi,  M. 
Crassus,  ego  in  extremo  non  partem  aliquam  agerem 
caussae,  sed  de  tota  re  dicerem,  quod  mihi  videretur. 
Itaque  in  iisdem  rebus  fere  versor,  et,  quod  possum, 
iudices,  occurro  vestrae  satietati.  XXIV.  Sed  tamen, 
Servi ,  quam  te  securim  putas  iniecisse  petitioni  tuae, 
quum  tu  populum  Romanum  in  cum  metum  adduxi- 
sti,  ut  pertimesceret,  ne  consul  Catilina  fierct,  dum  tu 
accusationem  comparares,  deposita  atque  abieeta  peti¬ 
tione?  49.  Etenim  te  inquirere  videbant,  tristem 
ipsum,  maestos  amicos,  obscrvationes,  testificationes, 

”  seductiones  testium,  secessionem  subscriptorum  ani- 
j  madvertebant:  quibus  rebus  certe  ipsi  eandidatorum 
'  vultus  obscuriores  videri  solent:  Catilinam  interea 
I  alacrem  atque  laetum,  stipatum  choro  iuventutis,  val- 
latum  indicibus  atque  sicariis,  inflatum  quum  spe  mi- 
|  litum,  turn  collegae  mei,  quemadmodum  dicebat  ipse, 
promissis ,  circumfluentem  colonorum  Arretinorum  et 
Faesulanorum  exercitu:  quam  turbam  dissimillimo 
ex  genere  dislinguebant  homines  perculsi  Sudani 
temporis  calamitale.  Vultus  erat  ipsius  plenus  furo- 
ris,  oculi  sceleris,  sermo  arrogantiae,  sic  ut  ei  iam 
exploratus  et  domi  conditus  consulatus  videretur. 
Murenam  contemnebat:  Sulpicium  accusatorem  suum 
numerabat,  non  competitorem :  ei  vim  denuntiabat: 
reipublicae  minabatur.  XXV.  50.  Quibus  rebus  qui 
timor  bonis  omnibus  iniectus  sit ,  quantaque  despera¬ 
do  reipublicae,  si  ille  factus  esset,  nolite  a  me  com- 
moneri  velle:  vosmetipsi  vobiscum  recordamini.  Me- 
ministis  enim,  quum  illius  nefarii  gladiatoris  voces 
percrebruissent,  quas  habuisse  in  concione  domestica 
dicebatur,  quum  miserorum  fidelem  defensorem  ne- 
gasset  inveniri  posse ,  nisi  eum ,  qui  ipse  miser  esset  : 
integrorum  et  fortunatorum  promissis  saucios  et  mi- 
seros  credere  non  oportere:  quare,  qui  consumpta  re- 
plere ,  erepta  recuperare  vellent,  spectarent,  quid  ipse 
deberet,  quid  possideret,  quid  auderet:  minime  timi- 
dum  et  valde  calamitosum  esse  oportere  eum ,  qui  es¬ 
set  futurus  dux  et  signifer  calamitosorum.  —  51 .  turn 
igitur,  his  rebus  auditis,  meministis  fieri  senatuscon- 
sultum,  referente  me,  ne  postero  die  comitia  haberen- 
tur,  ut  de  his  rebus  in  senatu  agere  possemus.  Itaque 
postridie,  frequenti  senatu ,  Catilinam  excitavi,  atque 
eum  de  his  rebus  iussi,  si  quid  vellet,  quae  ad  me  al- 
latae  essent,  dicere.  Atque  ille,  ut  semper  fuit  aper- 
tissimus ,  non  se  purgavit,  sed  indicavit  atque  induit. 
Turn  enim  dixit,  duo  corpora  esse  reipublicae,  unum 
debile,  infirmo  capite:  alterum  firmum ,  sinecapite: 
j  huic,  quum  ita  de  se  meritum  esset,  caput,  se  vivo, 

;  non  defuturum.  Congemuit  senatus  frequens,  neque 
tamen  satis  severe,  pro  rei  indignitate,  decrevit.  Nam 
partim  ideo  fortes  in  decernendo  non  erant,  quia  nihil 
timehant,  partim,  quia  timebant:  quum  erupit  e  se¬ 
natu,  triumphans  gaudio,  quern  omnino  vivum  illinc 
exire  non  oportuerat:  praesertim  quum  idem  ille  in 
eodem  ordine  paucis  diebus  anteCatoni,  fortissimo  vi¬ 
ro,  indicium  minitanti  ac  denuntianti,  respondisset,  si 
quod  esset  in  suas  fortunas  incendium  excitatum ,  id 
se  non  aqua,  sed  ruina  restincturum.  XXVI.  52.  His 
turn  rebus  commotus ,  et  quod  homines  iam  turn  con- 
iuratos  cum  gladiis  in  eampum  deduci  a  Catilina  scie- 
bam,  descendi  in  eampum  cum  firmissimo  praesidio 
fortissimorum  virorum ,  et  cum  ilia  lata  insignique  lo- 
rica,  non  quae  metegeret,  (etenim  sciebam  Catilinam 
non  latus  aut  ventrem,  sed  caput  et  collum  solere  pe- 
j  tere,)  verum  ut  omnes  boni  animadverterent,  et,  quum 
in  metu  et  periculo  consulem  viderent,  id  quod  est  fa¬ 
ctum,  ad  opem  praesidiumque  meum  concurrerent. 
Itaque  quum  to,  Servi,  remissiorem  in  petendo  puta- 
rent,  Catilinam  et  spe  et  cupiditate  inflammatum  vide¬ 
rent:  omnes,  qui  i  I  lain  ab  republiea  pestem  depellere 
cupiebant,  ad  Murenam  se  statim  contulerunt.  53.  Ma¬ 
gna  est  autem  comitiis  consularibus  repentina  volun- 
tatum  inclinatio,  praesertim  quum  incubuit  ad  virum 
bonum  et  multis  aliis  adiumentis  petitionis  ornatum. 
Qui  quum  honestissimo  patre  atque  maioribus,  mode- 
slissima  adolescentia,  clarissima  legatione,  praetura 
probata  in  iure,  grata  in  munere,  ornata  in  provincia, 

pelisset  diligenter,  et  ita  petisset,  ut  neque  minanti 
cederet,  neque  cuiquam  minaretur:  huic  mirandum 
est  magno  adiumento  Catilinae  subitam  spem  consu- 
latus  adipiscendi  fuisse? 

54.  Nunc  mihi  tertius  ille  locus  est  relictus  oratio- 
nis  de  ambitus  criminibus,  perpurgatus  ab  iis,  qui  an¬ 
te  me  dixerunt,  a  me,  quoniam  ita  Murena  voluit,  re- 
tractandus:  quo  in  loco  Postumio,  familiari  meo,  or- 
natissimo  viro ,  de  divisorum  indiciis  et  de  deprehen- 
sis  pecuniis,  adolescenti  ingenioso  et  bono,  Ser.  Sul- 
picio,  de  equitum  centuriis,  M.  Catoni,  homini  in  omni 
virtute  excellenti,  de  ipsius  accusatione ,  de  senatus- 
consulto,  de  republica  respondebo.  XXVII.  55.  Sed 
pauca,  quae  meum  animum  repente  moverunt,  prius 
de  L.  Murenae  fortuna  conquerar.  Nam  quum  saepe 
antea,  iudices,  et  ex  aliorum  miseriis,  et  ex  meis  curis 
laboribusque  quotidianis ,  fortunatos  eos  homines  iu- 
dicarem,  qui  remoti  a  studiis  ambitionis,  otium  ac 
tranquillitatem  vitae  secuti  sunt,  turn  vero  in  his  L. 
Murenae  tantis  tamque  improvisis  periculis  ita  sum 
animo  affectus ,  ut  non  queam  satis  neque  communem 
omnium  nostrum  conditionem ,  neque  huius  eventum 
fortunamque  miserari :  qui  primum ,  dum  ex  honori- 
bus  continuis  familiae  maiorumque  suorum  unum  ad- 
scendere  gradum  dignitatis  conatus  est,  venit  in  peri- 
culum,  ne  et  ea,  quae  relicta,  ethaec,  quae  ab  ipso 
parta  sunt ,  amittat ,  deinde ,  propter  studium  novae 
laudis ,  etiam  in  veteris  fortunae  discrimen  adducitur. 
56.  Quae  quum  sint  gravia,  iudices,  turn  illud  acer- 
bissimum  est,  quod  habet  eos  accusatores,  non  qui 
odio  inimicitiarum  ad  accusandum ,  sed  qui  studio  ac- 
cusandi  ad  inimicitias  descenderint.  Nam,  ut  omit- 
tam  Servium  Sulpicium,  quern  intelligo  non  iniuria 

L.  Murenae,  sed  honoris  contentione  permotum :  ac- 
cusat paternus  amicus,  Cn.  Postumius,  vetus,  ut  ait 
ipse ,  vicinus  ac  necessarius :  qui  necessitudinis  caus- 
sas  complures  protulit,  simultatis  nullam  commemo- 
rarepotuit:  accusatSer.  Sulpicius,  sodalis  filii,  cuius 
ingenio  paterni  omnes  necessarii  munitiores  esse  de- 
bebant:  accusat  M.  Cato,  qui  quamquam  a  Murena 
nulla  re  umquam  alienus  fuit,  tamen  ea  conditione  no¬ 
bis  erat  in  hac  civitate  natus,  ut  eius  opes  et  ingenium 
praesidio  multis  etiam  alienissimis,  vix  cuiquam  ini- 
mico  exitio  esse  deberent.  57.  Respondebo  igitur  Po¬ 
stumio  primum,  qui  nescio  quo  pacto  mihi  videtur 
praetorius  candidatus  in  consularem,  quasi  desulto- 
rius  in  quadrigarum  curriculum  incurrere.  Cuius 
competitores  si  nihil  deliquerunt,  dignitati  eorum  con¬ 
cessit,  quum  petere  destitit.  Sin  autem  eorum  aliquis 
largitus  est:  expetendus  amicus  est,  qui  alienam  po- 
tius  iniuriam,  quam  suam  persequatur. 

( Ea  omnia,  quae  et  Postumio,  et  Ser.  Sulpicio,  adole¬ 
scenti,  responsa  sunt,  desideranlur .) 

XXVIII.  58.  Venio  nunc  ad  M.  Catonem,  quod  est 
tirmamentum  ac  robur  totius  accusationis :  qui  tamen 
ita  gravis  est  accusator  et  vehemens ,  ut  multo  magis 
eius  auctoritatem ,  quam  criminationem  pertimescam. 
In  quo  ego  accusatore,  iudices,  primum  illud  depreca- 
bor,  ne  quid  L.  Murenae  dignitas  illius,  ne  quid  ex- 
spectatio  tribunatus,  ne  quid  totius  vitae  splendor  et 
gravitas  noceat:  denique  ne  ea  soli  huic  obsint  bona 

M.  Catonis,  quae  ille  adeptus  est,  ut  multis  prodesset. 
Bis  consul  fuerat  P.  Africanus  et  duos  terrores  huius 
imperii,  Karthaginem  Numantiamque,  deleverat, 
quum  accusavit  L.  Cottam.  Erat  in  eo  summa  elo- 
quentia,  summa  fides,  summa  integritas,  auctoritas 
tanta,  quanta  in  ipso  imperio  populi  Romani,  quod  il¬ 


lius  opera  tenebatur.  Saepe  hoc  maiores  natu  dicere 
audivi,  hanc  aecusatoris  eximiam  dignitatem  pluri- 
mum  L.  Cottae  profuisse.  Noluerunt  sapientissimi 
homines,  qui  turn  rem  illam  iudicabant,  ita  quem- 
quam  cadere  in  iudicio ,  ut  nimiis  adversarii  viribus 
abiectus  videretur.  59.  Quid?  Ser.  Galbam  (nam  tra- 
ditum  memoriae  est)  nonne  proavo  tuo ,  fortissimo  at- 
que  florentissimo  viro,  M.  Catoni,  incumbenti  ad  eius 
perniciem,  populus  Romanus  eripuit?  Semper  in  hac 
civitate  nimis  magnis  accusatorum  opibus  et  populus 
universus,  et  sapientes  ac  multum  in  posterum  pro- 
spicientes  iudices  restiterunt.  Nolo  accusator  in  iudi- 
cium  potentiam  afferat,  non  vim  maiorem  aliquam, 
non  auctoritatem  excellentem,  non  nimiam  gratiam. 
Valeant  haec  omnia  ad  salutem  innocentium,  ad  opem 
impotentium,  ad  auxilium  calamitosorum,  in  periculo 
vero  et  in  pernicie  civium  repudientur.  60.  Nana  si 
quis  hoc  forte  dicet ,  Catonem  descensurum  ad  accu¬ 
sandum  non  fuisse,  nisi  prius  de  caussa  iudicasset- 
iniquam  legem ,  iudices ,  et  miseram  conditionem  in- 
stituet  periculis  hominum ,  si  existimabit ,  iudicium 
aecusatoris  in  reum  pro  aliquo  praeiudicio  valere 
oportere. 

XXIX.  Ego  tuum  consilium,  Cato,  propter  singu- 
lare  animi  mei  de  tua  virtute  iudicium,  vituperare  non 
audeo:  nonnulla  in  re  forsitan  conformare  et  leviter 
emendare  possim.  Non  multa  peccas,  inquit  ille  fortis¬ 
simo  viro  senior  magister:  sed,  si  peccas,  te  regere  pos¬ 
sum.  At  ego  te  verissime  dixerim  peccare  nihil ,  ne¬ 
que  ulla  in  re  te  esse  huiusmodi,  ut  corrigendus  po- 
tius ,  quam  leviter  inflectendus  esse  videare.  Finxit 
enim  te  ipsa  natura  ad  honestatem ,  gravitatem ,  tem- 
perantiam,  magnitudinem  animi,  iustitiam,  ad  omnes 
denique  virtutes  magnum  hominem  et  excels  um.  Ac- 
cessitistuc  doctrina  non  moderata  nec  mitis,  sed,  ut 
mihi  videtur,  paullo  asperior  et  durior,  quam  veritas 
aut  natura  patiatur.  61 .  Et  quoniam  non  est  nobis 
haec  oratio  habenda  aut  cum  imperita  multitudine, 
aut  in  aliquo  conventu  agrestium :  audacius  paullo  de 
studiis  humanitatis,  quae  et  mihi  et  vobis  nota  et  iu- 
cundasunt,  disputabo.  In  M.  Catone,  iudices,  haec 
bona ,  quae  videmus ,  divina  et  egregia,  ipsius  scitote 
esse  propria :  quae  nonnumquam  requirimus ,  ea  sunt 
omnia  non  a  natura,  sed  a  magistro.  Fuit  enim  qui- 
dam  summo  ingenio  vir ,  Zeno ,  cuius  inventorum  ae- 
muli  Stoici  nominantur.  Huius  sententiae  sunt  et 
praecepta  eiusmodi :  sapientem  gratia  numquam  mo- 
veri,  numquam  cuiusquam  delicto  ignoscere:  nemi- 
nem  misericordem  esse,  nisi  stultum  et  levem:  viri 
non  esse,  neque  exorari  neque  placari:  solos  sapientes 
esse,  si  distortissimi  sint,  formosos ;  si  mendicissimi, 
divites ;  si  servitutem  serviant,  reges :  nos  autem,  qui 
sapientes  non  sumus,  fugitivos,  exsules,  hostes,  insa- 
nos  denique  esse  dicunt:  omnia  peccata  esse  paria: 
omne  delictum  scelus  esse  nefarium,  nec  minus  de- 
linquere  eum,  qui  gallum  gallinaceum,  quum  opus 
non  fuerit ,  quam  eum ,  qui  patrem  suffocaverit :  sa¬ 
pientem  nihil  opinari,  nullius  rei  poenitere,  nulla  in 
re  falli,  sententiam  mutare  numquam.  XXX.  62.  Haec 
homo  ingeniosissimus,  M.  Cato,  auctoribus  eruditissi- 
mis  inductus,  arripuit:  neque  disputandi  caussa,  ut 
magna  pars,  sed  ita  vivendi.  Petunt  aliquid  publica- 
ni?  cave  quidquam  habeat  momenti  gratia.  Supplices 
aliqui  veniunt,  miseri  et  calamitosi?  sceleratus  et  ne- 
farius  fueris,  si  quidquam,  misericordia  adductus,  fe- 
ceris.  Fatetur  aliquis  se  peccasse ,  et  eius  delicti  ve- 
niam  petit?  nefarium  est  facinus ,  ignoscere.  At  leve 


0  R  A  T  I  0  PRO  L.  MURENA.  CAP.  27 


439 


delictum  est :  omnia  peccata  sunt  paria.  Dixisti : 
quippe  iam  fixum  et  statutum  est.  Non  re  ductus  es, 
sed  opinione :  sapiens  nihil  opinatur.  Errasti  aliqua  in 
re :  maledici  putat.  Hac  ex  disciplina  nobis  ilia  sunt,  j 
Dixi  in  senatu,  me  nomen  consularis  candidati  delatu- 
rum.  Iratus  dixisti.  Numquam,  inquit,  sapiens  ira- 
scitur.  At  temporis  caussa.  Improbi,  inquit,  hominis 
est,  mendacio  fallere :  mutare  sententiam ,  turpeest: 
exorari,  scelus;  misereri,  flagitium.  63.  Nostri  autem 
illi,  (fatebor  enim,  Cato,  me  quoque  in  adolescentia, 
diffisum  ingenio  meo,  quaesisse  adiumenta  doctrinae,) 
nostri,  inquam,  illi  a  Platone  et  Aristotele,  moderati 
homines  et  temperati,  aiunt  apud  sapientem  valere 
aliquando  gratiam :  viri  boni  esse  misereri :  distincta 
genera  esse  delictorum  et  dispares  poenas :  esse  apud 
hominem  constantem  ignoscendi  locum:  ipsum  sa¬ 
pientem  saepe  aliquid  opinari,  quod  nesciat:  irasci 
nonnumquam :  exorari  eumdem  et  placari :  quod  di-  j 
xerit,  interdum,  si  ita  rectius  sit,  mutare :  de  senten- 
tia  decedere  aliquando:  omnes  virtutes  mediocritate 
quadam  esse  moderatas.  XXXI.  64.  Hos  ad  magistros 
si  qua  te  fortuna,  Cato,  cum  ista  natura  detulisset: 
non  tu  quidem  vir  melior  esses ,  nec  fortior ,  nec  tem- 
perantior,  nec  iustior,  (neque  enim  esse  potes,)  sed 
paullo  ad  lenitatem  propensior.  Non  accusares  nullis 
adductus  inimicitiis,  nulla  lacessitus  iniuria ,  puden- 
tissimum  hominem,  summa  dignitate  atque  honestate 
praeditum:  putares,  quum  in  eiusdem  anni  custodia 
te  atque  L.  Murenam  fortuna  posuisset,  aliquo  te  cum 
hoc  reipublicae  vinculo  esse  coniunctum :  quod  atro- 
citer  in  senatu  dixisti,  aut  non  dixisses  aut  seposuis- 
ses  aut  mitiorem  in  partem  interpretarere.  65.  Ac  tc 
ipsum  (quantum  ego  opinione  auguror)  nunc  et  animi  : 
quodam  impetu  concitatum ,  et  vi  naturae  atque  inge-  j 
nii  elatum,  et  recentibus  praeceptorum  studiis  flagran- 
tem  iam  usus  flectet,  dies  leniet,  aetas  mitigabit.  Et-  !l 
enim  isti  ipsi  mihi  videntur  vestri  praeceptores  et  vir- 
tutis  magistri  fines  officiorum  paullo  longius,  quam 
natura  vellet,  protulisse;  ut,  quum  ad  ultimum  animo 
contendissemus,  ibi  tamen,  ubi  oporteret,  consistere- 
mus.  Nihil  ignoveris.  Immo  aliquid,  non  omnia.  Ni¬ 
hil  gratiae  caussa  feceris.  Immo  resistito  gratiae, 
quum  officium  et  fides  postulabit.  Misericordia  com- 
motus  ne  sis.  Etiam ,  in  dissolvenda  severitate,  sed 
tamen  est  laus  aliqua  humanitatis.  In  sententia  per- 
maneto.  Yero,  nisi  sententiam  alia  vicerit  melior.  66. 
Iiuiuscemodi  Scipio  ille  fuit ,  quem  non  poenitebat  fa- 
cere  idem,  quodtu:  habere  eruditissimum  hominem 
Panaetium  domi :  cuius  oratione  et  praeceptis ,  quam- 
quam  erant  eadem  ista,  quae  te  delectant,  tamen  aspe- 
rior  non  est  factus,  sed  (ut  accepi  a  senibus)  lenissi- 
mus.  Quis  vero  C.  Laelio  comior?  quis  iucundior,  eo- 
dem  ex  studio  isto?  quis  illo  gravior,  sapientior?  Pos¬ 
sum  de  L.  Philo,  de  C.  Gallo  dicere  haec  eadem :  sed 
te  domum  iam  deducam  tuam.  Quemquamne  existi- 
mas  Catone,  proavo  tuo,  commodiorem,  communio- 
rem,  moderatiorem  fuisse,  ad  omnem  rationem  huma¬ 
nitatis?  de  cuius  praestanti  virtute  quum  vere  gravi- 
terque  diceres,  domesticum  te  habere  dixisti  exem- 
plum  ad  imitandum.  Est  illud  quidem  exemplum  tibi 
propositum  domi :  sed  tamen  naturae  similitudo  illius  , 
ad  te  magis,  qui  ab  illo  ortus  es,  quam  ad  unum  ; 
quemque  nostrum  pervenirepotuit:  ad  imitandum  vero 
tarn  mihi  propositum  exemplar  illud  est,  quam  tibi. 
Sed,  si  illius  comitatem  etfacilitatem  tuae  gravitatise- 
veritatique  asperseris :  non  ista  quidem  erunt  meliora, 
quae  nunc  sunt  optima,  sed  certc  condita  iucundius. 


XXXII.  67.  Quare,  ut  ad  id,  quod  institui,  rever- 
tar,  tolle  mihi  e  caussa  nomen  Catonis:  remove  ac 
praetermitte  auctoritatem ,  quae  in  iudiciis  aut  nihil 
valere,  aut  ad  salutem  debet  valere:  congredere  me- 
cum  criminibus  ipsis.  Quid  accusas,  Cato?  quid  of¬ 
fers  in  indicium?  quid  arguis?  Ambitum  accusas?  non 
defendo.  Me  reprehendis,  quod  idem  defendant,  quod 
lege  punierim.  Punivi  ambitum,  non  innocentiam. 
Ambitum  vero  ipsum  vel  tecum  accusabo,  si  voles. 
Dixisti  senatusconsultum ,  me  referente,  esse  factum : 
si  mercede  corrupti  obviam  candidatis  issent,  si  con- 
ducti  sectarentur,  si  gladiatoribus  vulgo  locus  tribu- 
tim,  et  item  prandia  si  vulgo  essent  data ;  contra  legem 
Calpurniam  factum  videri.  Ergo  ita  senatus  iudicat, 
contra  legem  facta  haec  videri,  si  facta  sint:  decernit, 
quod  nihil  opus  est,  dum  candidatis  morem  gerit. 
Nam  factum  sit,  necne,  vehementer  quaeritur.  Si  fa¬ 
ctum  sit,  quin  contra  legem  sit,  dubitare  nemo  potest. 
68.  Est  igitur  ridiculum ,  quod  est  dubium,  id  relin- 
quere  incertum :  quod  nemini  dubium  potest  esse ,  id 
iudicare.  Atque  id  decernitur  omnibus  postulantibus 
candidatis :  ut  ex  senatusconsulto ,  neque  cuius  inter¬ 
sit  neque  contra  quem  sit,  intelligi  possit.  Quare  do- 
ce,  a  L.  Murena  ilia  esse  commissa :  turn  egomet  tibi, 
contra  legem  commissa  esse,  concedam. 

XXXIII.  Multi  obviam  prodierunt  de  provincia  de- 
cedenti,  consulatum  petenti.  (Solet  fieri.  Eccui  autem 
non  proditur  revertenti?)  Quae  fuit  ista  multitudo? 
Primum,  si  tibi  istam  rationem  non  possim  reddere, 
quid  habet  admirationis,  tali  viro  advenienti,  candida- 
to  consulari,  obviam  prodisse  multos?  quod  nisi  esset 
factum,  magis  mirandum  videretur.  69.  Quid,  si  etiam 
illud  addam,  quod  a  consuetudine  non  abhorret,  ro- 
gatos  esse  multos?  num  aut  criminosum  sit  aut  mi¬ 
randum  ,  qua  in  civitate  rogati  infimorum  hominum 
filios  prope  de  nocte  ex  ultima  saepe  Urbe  deductuni 
venire  soleamus,  in  ea  non  esse  gravatos  homines, 
prodire  bora  tertia  in  campum  Martium,  praesertim 
tabs  viri  nomine  rogatos?  Quid,  si  omnes  societates 
venerunt,  quarum  ex  numero  multi  hie  sedent  iudi- 
ces?  quid,  si  multi  homines  nostri  ordinis  honestissi- 
mi?  quid,  si  ilia  officiosissima,  quae  neminem  patitur 
non  honeste  in  Urbem  introire,  tota  natio  candidato- 
rum?  Si  denique  ipse  accusator  noster  Postumius  ob¬ 
viam  cum  bene  magna  caterva  sua  venit,  quid  habet 
ista  multitudo  admirationis?  Omitto  clientes,  vicinos, 
tributes,  exercitum  totum  Luculli,  qui  ad  triumphum 
per  eos  dies  venerat :  hoc  dico,  frequentiam  in  isto  of¬ 
ficio  gratuitam,  non  modo  dignitati  ullius  umquam, 
sed  ne  voluntati  quidem  defuisse.  70.  At  sectabantur 
multi.  Doce,  mercede:  concedam  esse  crimen.  Hoc 
quidem  remoto,  quid  reprehendis?  XXXIV. Quid  opus 
est,  inquit,  sectatoribus?  A  me  tu  id  quaeris,  quid 
opus  sit  eo,  quo  semper  usi  sumus?  Homines  tenues 
unum  habent  in  nostrum  ordinem  aut  promerendi  aut 
referendi  beneficii  locum,  hanc  in  nostris  petitionibus 
operam  atque  assectationem.  Neque  enim  fieri  potest, 
neque  postulandum  est  a  nobis  aut  ab  equitibus  Ro¬ 
manis,  ut  suos  necessarios  candidatos  sectentur  totos 
dies :  a  quibus  si  domus  nostra  celebratur,  si  interdum 
ad  forum  deducimur,  si  uno  basilicae  spatio  honesta- 
mur,  diligenter  observari  videmur  et  coli:  tenuiorum 
et  non  occupatorum  amicorum  est  ista  assiduitas: 
quorum  copia  bonis  et  beneficis  deesse  non  solet.  7 1 . 
Noli  igitur  eripere  hunc  inferiori  generi  hominum  fru- 
ctum  officii,  Cato :  sine  eos,  qui  omnia  a  nobis  sperant, 
habere  ipsos  quoque  aliquid,  quod  nobis  tribuere  pos- 

sint.  Si  nihil  erit  praeter  ipsorum  suffragium,  tenue 
est:  si,  ut  suffragentur,  nihil  valent  gratia.  Ipsi  deni- 
que,  ut  solent  loqui,  non  dicere  pro  nobis,  non  spon- 
dere,  non  vocare  domum  suam  possunt:  atque  haec 
a  nobis  petunt  omnia :  neque  ulla  re  alia,  quae  a  nobis 
consequuntur,  nisi  opera  sua,  compensari  putant  pos¬ 
se.  Itaque  et  legi  Fabiae,  quae  est  de  numero  sectato- 
rum ,  et  senatusconsulto ,  quod  est  L.  Caesare  consule 
factum,  restiterunt.  Nulla  est  enim  poena,  quae  pos- 
sit  observantiam  tenuiorum  ab  hoc  vetere  instituto  of- 
ficiorum  excludere.  72.  At  spectacula  sunt  tributim 
data,  et  ad  prandium  vulgo  vocati.  Etsi  hoc  factum  a 
Murena  omnino ,  iudices ,  nonest,  ab  eius  amicis  au- 
tem  more  et  modo  factum  est;  tamen  admonitus  re 
ipsa  recordor ,  quantum  hae  quaestiones  in  senatu  ha- 
bitae  punctorum  nobis,  Servi,  detraxerint.  Quod  enim 
tempus  fuit  aut  nostra  aut  patrum  nostrorum  memo- 
ha,  quo  haec  sive  ambitio  est  sive  liberalitas  non 
fuerit,  ut  locus  et  in  circo  et  in  foro  daretur  amicis  et 
tribulibus?  Haec  homines  tenuiores  primum,  nondum 
qui  a  suis  tribulibus  vetere  instituto  assequeban- 
tur  *  *  * 

(Deest  nonnihil.) 

XXXV.  73.  Praefectum  fabrum  semel  locum  tribuli¬ 
bus  suis  dedisse:  quid  statuetur  in  viros  primai-ios, 
qui  in  cii-co  totas  tabernas  tribulium  caussa  compara- 
runt?  Haec  omnia  sectatorum,  spectaculox-um ,  pran- 
diorurn  item  ci’imina  a  multitudine  iix  tuam  nimiam 
diligentiam,  Servi,  coniecta  sunt:  in  quibus  tamen 
Murena  ab  senatus  auctoi’itate  defenditur.  Quid  enim? 
Senatus  num  obviam  prodire  crimen  putat?  Non ;  sed 
mercede:  convince.  Num  sectari  multos?  Non;  sed 
conductos :  doce.  Num  locum  ad  spectandum  dare? 
aut  ad  prandiuixi  invitare?  Minime.  Sed  vulgo,  pas¬ 
sim.  Quid  est  vulgo?  universos.  Non  igitur ,  si  L. 
Natta,  summo  loco  adolescens,  qui  et  quo  animo  iam 
sit,  et  qualis  vir  futurus  sit,  videmus,  in  equitum  cen- 
turiis  voluit  esse  et  ad  hoc  officium  necessitudinis  et 
ad  reliquum  tempus  gratiosus,  id  erit  eius  vitrico 
fraudi  aut  crimini:  nec,  si  virgo  Vestalis ,  huius  pro- 
pinqua  et  necessaria ,  locum  suum  gladiatorium  con¬ 
cessit  huic,  non  et  ilia  pie  fecit,  et  hie  a  culpa  est  re- 
motus.  Omnia  haec  sunt  officia  necessariorum,  com- 
moda  tenuiorum,  munia  candidatorum. 

74.  At  enim  agit  mecum  austere  et  Stoice  Cato. 
Negat  verum  esse,  allici  benevolentiam  cibo:  negat, 
iudicium  hominum  in  magistratibus  mandandis  cor- 
rumpi  voluptatibus  oportere.  Ergo  ad  coenam ,  peti- 
tionis  caussa,  si  quis  vocat,  condemnetur.  Quippe, 
inquit,  tu  mihi  summurn  imperium,  tu*  summam  au- 
ctoritatem ,  tu  gubernacula  reipublicae  petas  fovendis 
hominum  sensibus  et  deliniendis  animis  etadhibendis 
voluptatibus?  Utrum  lenocinium,  inquit,  a  grege  deli- 
catae  iuventutis ,  an  oi’bis  terrarum  imperium  a  popu- 
lo  Romano  petebas?  Horribilis  oratio:  sed  earn  usus, 
vita,  mores,  civitas  ipsa  respuit.  Neque  tamen  Lace- 
daemonii,  auctoi’es  istius  vitae  atque  orationis,  qui 
quotidianis  epulis  in  robore  accumbunt;  neque  vero 
Ci-etes,  quorum  nemo gustavit  umquam  Cubans,  me¬ 
lius,  quam  Romani  homines,  qui  tempora  voluptatis 
laborisque  dispertiunt,  respublicas  suas  retinuerunt: 
quorum  alteri  uno  adventu  nostri  exercitus  deled 
sunt,  alteri  nostri  imperii  praesidio  disciplinam  suam 
legesque  conservant.  XXXVI.  75.  Quare  noli,  Cato, 
maiorum  instituta,  quae  i'es  ipsa,  quae  diuturnitas  im¬ 
perii  comprobat,  nimium  severa  oratione  reprehende- 
re.  Fuit  eodem  ex  studio  vir  eruditus  apud  patres  no¬ 


stros,  et  honestus  homo  et  nobilis,  Q.  Tubero.  Is, 
quurn  epulum  Q.  Maximus  African!  patrui  sui  xxomine 
populo  Romano  daret,  rogatus  est  a  Maximo,  ut  tricli¬ 
nium  sterneret,  quurn  esset  Tubero  eiusdem  Africani 
sororis  filius.  Atque  ille,  homo  eruditissimus  ac  Stoi- 
cus,  stravit  pelliculis  haedinis  lectulos  Punicanos  et 
exposuit  vasa  Samia ;  quasi  vero  esset  Diogenes  Cyni- 
cus  mortuus,  et  non  divini  hominis  Africani  mors  ho- 
nestaretur:  quern  quurn  supremo  eius  die  Maximus 
laudaret,  gratias  egit  diis  immortalibus ,  quod  ille  vir 
in  hac  x-epublica  potissimum  natus  esset:  necesse 
enim  fuisse,  ibi  esse  terrarum  imperium,  ubi  ille  es¬ 
set.  Huius  in  morte  celebranda  graviter  tulit  populus 
Romanus  banc  perversam  sapientianx  Tuberonis.  76. 
Itaque  homo  integerrimus ,  civis  optimus,  quurn  esset 
L.  Paulli  nepos,  P.  Africani,  ut  dixi,  sororis  filius,  his 
haedinis  pelliculis  praetura  deiectus  est.  Odit  popu¬ 
lus  Romanus  privatam  luxuriam,  publicam  nxagnifi- 
centiam  diligit:  non  arnat  pi'ofusas  epulas,  soi’des  et 
inhumanitatem  multo  minus.  Distinguit  rationem  of- 
ficiorum  ac  temporum ,  vicissitudinem  laboris  ac  vo¬ 
luptatis.  Nam,  quod  ais,  nulla  re  allici  hominum  men- 
tes  oportere  ad  magistratum  mandandum ,  nisi  digni- 
tate :  hoc  tu  ipse ,  in  quo  summa  est  dignitas,  non  ser- 
vas.  Cur  enim  quemquam ,  ut  studeat  tibi,  ut  te  adiu- 
vet,  rogas?  Rogas  tu  me,  ut  mihi  praesis,  ut  commit- 
tam  ego  me  tibi.  Quid  tandem?  Istixc  me  rogari  opor- 
tet  abs  te,  an  te  potius  a  me,  ut  pro  mea  salute  laborem 
periculumque  suscipias?  77.  Quid?  quod  babes  no- 
menclatorem ,  in  eo  quidem  fallis  et  decipis.  Nam  si 
nomine  appellari  abs  te  cives  tuos,  honestum  est:  tur- 
pe  est  eos  notiores  esse  servo  tuo  quam  tibi.  Sin  etiam 
noris,  tamen  per  monitorem  appellandi  sunt;  cur  ante 
petis,  quam  insusurravit?  Quid?  quod  quurn  adrno- 
neris,  tamen,  quasi  tute  noris,  ita  salutas?  Quid,  post- 
eaquam  es  designatus,  multo  salutas  negligentius? 
Haec  omnia  ad  rationem  civitatis  si  dirigas,  recta  sunt: 
sin  perpendere  ad  disciplinae  praecepta  velis,  repe- 
riantur  pravissima.  Quare  nec  plebi  Romanae  eri- 
piendi  fructus  isti  sunt  ludorum,  gladiatorum,  convi- 
viorum,  quae  omnia  maiores  nostri  comparaverunt  : 
nec  candidatis  ista  benignitas  aditxienda  est,  quae  libe- 
ralitatem  magis  significat,  quam  largitionem. 

XXXVII.  78.  At  enim  te  ad  accusandum  respubli- 
ca  adduxit.  Credo ,  Cato ,  te  isto  animo  atque  ea  opi- 
nione  venisse.  Sed  tu  imprudentia  labei’is.  Ego  quod 
facio,  iudices,  quurn  amicitiae  dignitatisque  L.  Mu- 
renae  gi'atia  facio ,  turn  me  pacis ,  otii ,  concordiae ,  li- 
bertatis,  salutis,  vitae  denique  omniuih  nostrum  caus¬ 
sa  facere  clamo  atque  testor.  Audite,  audite  consulenx, 
iudices,  nihil  dicam  arrogantius,  tantuxn  dicam,  totos 
dies  atque  noctes  de  republica  cogitantem !  Non  usque 
eo  L.  Catilina  rempublicam  despexit  atque  contem- 
psit ,  ut  ea  copia ,  quam  secum  eduxit ,  se  hanc  civita- 
tem  oppressurum  arbitraretur.  Latius  patet  illius  sce- 
lei’is  contagio,  quam  quisquam  putat;  ad  plures  perti- 
net.  Intus,  intus,  inquam,  est  equus  Troianus :  a  quo 
numquam,  me  consule,  dormientes  opprimemini.  79. 
Quaeris  a  me,  quid  ego  Catilinam  metuam.  Nihil :  et 
curavi,  ne  quis  metueret:  sed  copias  illius,  quas  hie 
video,  dico  esse  metuendas:  nec  tarn  timendus  est 
nunc  exei-citus  L.Catilinae,  quam  isti,  qui  ilium  exer- 
citurn  deseruisse  dicuntur.  Non  enim  deseruerunt: 
sed  ab  illo  in  speculis  atque  insidiis  relicti,  in  capite 
atque  in  cervicibus  nostris  restiterunt.  Hi  et  integrum 
consulem  et  bonum  imperatorem ,  et  natura  et  fortuna 
cum  reipublicae  salute  coniunctum ,  deiici  de  Urbis 

praesidio  et  de  custodia  civitatis  vestris  sententiis  de- 
turbari  volunt.  Quorum  ego  ferrum  et  audaciam  reie- 
ci  in  campo ,  debilitavi  in  foro ,  compressi  etiam  domi 
meae  saepe,  iudices ;  his  vos  si  alterum  consulem  tra- 
dideritis,  plus  multo  erunt  vestris  sententiis,  quam 
suis  gladiis  consecuti.  Magni  interest,  iudices,  id 
quod  ego  multis  repugnantibus  egi  atque  perfeci,  esse 
Kalendis  Ian.  in  republica  duo  consules.  80.  Nolite 
arbitrari,  mediocribus  consiliis  aut  usitatis  viis  aut**. 
Non  lex  improba ,  non  perniciosa  largitio ,  non  audi- 
tum  aliquando  aliquod  malum  reipublicae  quaeritur. 
Inita  sunt  in  hac  civitate  consilia ,  iudices ,  Urbis  de- 
lendae ,  civium  trucidandorum ,  nominis  Romani  ex- 
stinguendi.  Atque  haec  cives ,  cives ,  inquam ,  (si  eos 
hoc  nomine  appellari  fas  est,)  de  patria  sua  et  cogitant 
et  cogitaverunt.  Horum  ego  quotidie  consiliis  occur- 
ro,  audaciam  debilito,  sceleri  resisto.  Sed  vos  moneo, 
iudices :  in  exitu  est  iam  meus  consulatus :  nolite  mi- 
hi  subtrahere  vicarium  meae  diligentiae :  nolite  ad- 
imere  eum,  cui  rempublicam  cupio  tradere  incolu- 
mem,  ab  his  tantis  periculis  defendendam. 

XXXVIII.  81.  Atque  ad  haec  mala,  iudices,  quid 
accedat  aliud,  non  videtis?  Te,  te  appello,  Cato :  nonne 
prospicis  tempestatem  anni  tui?  Iam  enim  hesterna 
concione  intonuit  vox  perniciosa  designati  tribuni, 
collegae  tui:  contra  quern  multum  tua  mens,  multum 
omnes  boni  providerunt ,  qui  te  ad  tribunatus  petitio- 
nem  vocaverunt.  82.  Omnia,  quae  per  hoc  triennium 
agitata  sunt,  iam  ab  eo  tempore,  quo  a  L.  Catilina  et 
Cn.  Pisone  initum  consilium  senatus  interficiendi  sci- 
tis  esse,  in  hos  dies,  in  hos  menses,  in  hoc  tempus 
erumpunt.  Qui  locus  est ,  iudices,  quod  tempus,  qui 
dies,  quae  nox,  quum  ego  non  ex  istorum  insidiis  ac 
mucronibus  non  solum  meo,  sed  multo  etiam  magis 
divino  consilio  eripiar  atque  evolem?  Neque  isti  me 
meo  nomine  interfici,  sed  vigilantem  consulem  de  rei¬ 
publicae  praesidio  demovere  volunt:  nec  minus  vel- 
lent,  Cato,  te  quoque  aliqua  ratione,  si  possent,  tolle- 
re:  id  quod,  mihi  crede,  et  agunt  et  moliuntur.  Vi- 
dent,  quantum  in  te  sit  animi,  quantum  ingenii,  quan¬ 
tum  auctoritatis,  quantum  reipublicae  praesidii :  sed 
quum  consulari  auctoritate  et  auxilio  spoliatam  vim 
tribuniciam  viderint,  turn  se  facilius  inermem  et  de- 
bilitatum  te  oppressuros  arbitrantur.  Nam  ne  suffi- 
ciatur  consul,  non  timent.  Vident,  in  tuorum  potesta- 
te  collegarum  fore :  sperant  sibi  Silanum ,  clarum  vi- 
rum ,  sine  collega ,  te  sine  consule,  rempublicam  sine 
praesidio  obiici  posse.  83.  His  tantis  in  rebus  tantis- 
que  in  periculis  est  tuum ,  M.  Cato,  qui  non  mihi,  non 
tibi,  sed  patriae  natus  esse  videris ,  videre,  quid  aga- 
tur,  retinere  adiutorem,  defensorem,  socium  in  repu¬ 
blica  ,  consulem  non  cupidum ,  consulem  (quod  maxi- 
me  tempus  hoc  postulat)  fortuna  constitutum  ad  am- 
plexandum  otium ,  scientia  ad  bellum  gerendum, 
animo  et  usu  ad  quod  velis  negotium. 

XXXIX.  Quamquain  huiusce  rei  potestas  omnis  in 
vobis  sita  est,  iudices :  totam  rempublicam  vos  in  hac 
caussa  tenetis,  vos  gubernatis.  Si  L.  Catilina  cum  suo 
consilio  nefariorum  hominum,  quos  secum  eduxit, 
hac  de  re  posset  iudicare,  condemnaret  L.  Murenam  : 
si  interficere  posset,  occideret.  Petunt  enim  rationes 
illius,  ut  orbetur  auxilio  respublica :  ut  minuatur  con¬ 
tra  suum  furorem  imperatorum  copia :  ut  maior  facul- 
tas  tribunis  plebis  detur ,  depulso  adversario,  seditio- 
nis  ac  discordiae  concitandae.  Idemne  igitur  delecti 
amplissimis  ex  ordinibus  lionestissimi  atque  sapien- 
tissimi  viri  iudicabunt,  quod  ille  importunissimus 


gladiator,  hostis  reipublicae,  iudicarit?  84.  Mihi  cre- 
dite,  iudices :  in  hac  caussa  non  solum  de  L.Murenae, 
verum  etiam  de  vestra  salute  sententiam  feretis.  In 
discrimen  extremum  venimus:  nihil  est  iam,  unde 
nos  reficiamus,  aut  ubi  lapsi  resistamus.  Non  solum 
minuenda  non  sunt  auxilia ,  quae  habemus,  sed  etiam 
nova,  si  fieri  possit,  comparanda.  Hostis  est  enim  non 
apud  Anienem,  quod  bello  Punico  gravissimum  visum 
est,  sed  in  Urbe,  in  foro :  (dii  immortales  !  sine  gemitu 
hoc  dici  non  potest:)  non  nemo  etiam  in  illo  sacrario 
reipublicae,  in  ipsa,  inquam,  curia  non  nemo  hostis 
est.  Dii  faxint,  ut  meus  collega,  vir  fortissimus,  hoc 
Catilinae  nefarium  latrocinium  armatus  opprimat! 
Ego  togatus,  vobis  bonisque  omnibus  adiutoribus, 
hoc,  quod  eonceptum  respublica  periculum  parturit, 
consilio  discutiam  et  comprimam  1  85.  Sed  quid  tan¬ 
dem  fiet,  si  haec,  elapsa  de  manibus  nostris,  in  eum 
annum,  qui  consequitur,  redundarint?  Unus  erit  con¬ 
sul  ,  et  is  non  in  administrando  bello,  sed  in  sufficien- 
do  collega  occupatus.  Hunc  iam  qui  impedituri  sint, 
*  *  ilia  pestis  immanis,  importuna  Catilinae  perrum- 
pet,  qua  poterit:  et  iam  populo  Romano  minatur :  in 
agros  suburbanos  repente  advolabit:  versabitur  in  ca- 
stris  furor,  in  curia  timor,  in  foro  coniuratio,  in  campo 
exercitus ,  in  agris  vastitas :  omni  autem  in  sede  ac  lo¬ 
co  ferrum  flammamque  metuemus.  Quae  iamdiu  com- 
parantur,  eadem  ista  omnia ,  si  ornata  suis  praesidiis 
erit  respublica,  facile  et  magistratuum  consiliis  et  pri- 
vatorum  diligentia  comprimentur. 

XL.  86.  Quae  quum  ita  sint,  iudices,  primum  rei¬ 
publicae  caussa,  qua  nulla  res  cuiquam  potior  debet 
esse ,  vos ,  pro  mea  summa  et  vobis  cognita  in  rempu¬ 
blicam  diligentia,  moneo,  pro  auctoritate  consulari 
hortor,  pro  magnitudine  periculi  obtestor ,  utotio,  ut 
paci,  ut  saluti,  ut  vitae  vestrae  et  ceterorum  civium 
consulatis :  deinde  ego  fide[m  vestram,  vel]  defensoris 
et  amici  officio  adductus,  oro  atque  obsecro,  iudices, 
ut  ne  hominis  miseri  et  quum  corporis  morbo,  turn 
animi  dolore  confecti,  L.  Murenae,  recentem  gratula- 
tionem  nova  lamentatione  obruatis.  Modo,  maximo 
beneficio  populi  Romani  ornatus,  fortunatus  videba- 
tur,  quod  primus  in  familiam  veterem,  primus  in  mu- 
nicipium  antiquissimum,  consulatum  attulisset;  nunc 
idem  squalore  sordidus,  confectus  morbo,  lacrimis  ac 
maerore  perditus,  vester  est  supplex,  iudices,  vestram 
fidem  obtestatur,  misericordiam  implorat,  vestram  po- 
testatem  ac  vestras  opes  intuetur.  87.  Nolite,  per  deos 
immortales!  iudices,  hac  eum  re,  qua  se  honestiorem 
fore  putavit,  etiam  ceteris  ante  partis  honestatibus  at¬ 
que  omni  dignitate  fortunaque  privare.  Atque  ita  vos 
si  L.  Murena,  iudices,  orat  atque  obsecrat;  si  iniuste 
neminem  laesit;  si  nullius  aures  voluntatemve  viola- 
vit;  si  nemini,  ut  levissime  dicam,  odio,  nec  domi, 
nec  militiae,  fuit:  sit  apud  vos  modestiae  locus ;  sit  de- 
missis  hominibus  perfugiuin,  sit  auxilium  pudori. 
Misericordiam  spoliatio  consulatus  magnam  habere 
debet,  iudices:  una  enim  eripiuntur  cum  consulatu 
omnia.  Invidiam  vero  his  temporibus  habere  consu¬ 
latus  ipse  nullam  potest:  obiicitur  enim  concionibus 
seditiosorum,  insidiis  coniuratorum ,  telis  Catilinae: 
ad  omne  denique  periculum,  atque  ad  omnem  invi¬ 
diam  solus  opponitur.  88.  Quare  quid  invidendum 
Murenae  aut  cuiquam  nostrum  sit  in  hoc  praeclaro 
consulatu,  non  video,  iudices.  Quae  vero  miseranda 
sunt,  ea  et  mihi  ante  oculos  versantur,  et  vos  videre  et 
perspicere  polestis.  XLI.  Si  (quod  Iuppiter  omen 
avertat)  hunc  vestris  sententiis  afllixeritis :  quo  se  mi- 

ser  vertet?  Domumne?  ut  earn  imaginem  clarissimi 
viri,  parentis  sui,  quam  paucis  ante  diebus  laureatam 
in  sua  gratulatione  conspexit,  eamdem  deformatam 
ignominia  lugentemque  videat?  An  ad  matrem?  quae 
misera,  modo  consulem  osculata  filium  suum,  nunc 
cruciatur  et  sollicita  est,  ne  eumdem  paullo  post  spo- 
liatum  omni  dignitate  conspiciat?  89.  Sed  quid  ego 
matrem  aut  domum  appello,  quem  nova  poena  legis  et 
domo  et  parente  et  omnium  suorum  consuetudinecon- 
spectuque  privat?  Ibit  igitur  in  exsilium  miser?  Quo? 
ad  Orientisne  partes ,  in  quibus  annos  multos  legatus 
fuit  et  exercitus  duxit  et  res  maximas  gessit?  At  habet 
magnum  dolorem,  unde  cum  honore  decesseris,  eodem 
cum  ignominia  reverti.  An  se  in  contrariam  partem 
terrarum  abdet,  ut  Gallia  Transalpina,  quem  nuper 
summo  cum  imperio  libentissime  viderit,  eumdem  lu- 
gentem,  maerentem,  exsulem  videat?  In  ea  porro  pro- 
vincia  quo  animo  C.  Murenam,  fratrem  suum,  aspi- 
ciet?  Qui  huius  dolor?  qui  illius  maeror  erit?  quae 
utriusque  lamentatio?  quanta  autem  perturbatio  for- 
tnnae  atque  sermonis,  quod,  quibus  in  locis  paucis 

ante  diebus  factum  esse  consulem  Murenam  nuntii  lit- 
teraeque  celebrassent,  et  unde  hospites  atque  amici 
gratulatum  Romam  concurrerint ,  repente  eo  accedat 
ipse  nuntius  suae  calamitatis?  90.  Quae  si  acerba ,  si 
misera,  si  luctuosa  sunt,  si  alienissima  a  mansuetudi- 
ne  et  misericordia  vestra ,  iudices  ,  conservate  populi 
Romani  beneflcium :  reddite  reipublicae  consulem : 
date  hoc  ipsius  pudori,  date  patri  mortuo,  date  generi 
et  familiae,  date  etiam  Lanuvio,  municipio  honestissi- 
mo,  quod  in  hac  tota  caussa  frequens  maestumque  vi- 
distis.  Nolite  a  sacris  patriis  Iunonis  Sospitae,  cui 
omnes  consules  facere  necesse  est,  domesticum  et 
suum  consulem  potissimum  avellere.  Quem  ego  vo- 
bis ,  si  quid  habet  aut  momenti  commendatio,  aut  au- 
ctoritatis  confirmatio  mea,  consul  consulem,  iudices, 
ita  commendo,  ut  cupidissimum  otii,  studiosissimum 
bonorum,  acerrimum  contra  seditionem,  fortissimum 
in  bello,  inimicissimum  huic  coniurationi,  quae  nunc 
rempublicam  labefactat,  futurum  esse  promittam  et 
spondeam. 

NOTH!  A  LITTERARIA. 

P.  Sulla,  L.  Sullae  dictatoris  propinquus,  ex  SCto  de  conquirendis  Catilinae  coniuratis  facto,  a  L.  Torquato  filio  de 
coniuratione  accusatus  est  V.  lunio  Silano  et  L.  Murena  coss.  ('692.  U.  c.)  defendentibus  autem  Hortensio  et  Cicerone  absolu- 
tus.  Quo  factum  est,  ut  ipse  postea  (a.  U.  300.)  Gabinium  de  ambitu  accusaret.  Cf.  Ep.  ad  Q.fratr.  Ill,  3.  Idem  Sulla  cum 
P.  Autronio  Paeto  a.  6S7.  cos.  design,  lege  Calpurnia  de  arnbitu  accusatus  est  ab  eodem  Torquato  et  consulatu  deiectus,  sublectis 
L.  Aurelio  Cotta  et  L.  Manlio  Torquato  patre  coss.  Idem  in  caussa  Catilinaria  ab  Allobrogibus  nominatus  erat  et  a  Cicerone 
in  epistola  ad  Pompeium  (if.  c.  24.).  Praeterea  Cicero  cum  optimatibus  quibusdam  caussae  Sullanae  favere  existimabatur, 
et  Torquato  peregrinus  etiam  et  rex  esse  insimulabatur.  Hinc  palrocinium  quo  plus  invidiae  ,  eo  plus  liabebat  dijjicultutis. 


ARG.  Cicevo  a  principio,  cur  Sullam  defendendum  silii  ex- 
istimaverit,  explicat.  Deinde  criminationes  diluit,  quod  Sulla 
sit  ab  Allobrogibus  eommemoratus,  quod  res  aliter  sit  a  Cicero¬ 
ne  in  tabulas  publicas  relata,  fabulas  de  conductis  gladiatori- 
bus,  de  Hispania  ulteriore  per  Sittium  sollicitata,  de  Pompeio- 
rum  incolis  ad  coniurationem  a  Sulla  compulsis,  de  L.  Caecilii, 
Sullae  fratris  ,  consilio  ambitus  poenam  nova  lege  minuendi,  de- 
nique  de  Cic.  ad  Pompeium  epistola. 

Deinde  Sullam  a  vita  publica  et  privata  collaudat  et  nota 
damnationis  de  ambitu  semiambustum  excusat.  Servorum  testi- 
monia,  quae  Torquatus  minatus  erat,  virorum  clarissimorum 
auctoritatibus  extenuat.  Postremo  deos  obtestatur  integro  se 
animo  dcfendisse  Sullam  eumque  iudicibus  comniendat. 

I.  \ .  Maxime  vellem ,  iudices,  ut  P.  Sulla  et  antea 
dignitatis  suae  splendorem  obtinere,  et  post  calamita- 


tem  acceptam  modestiae  fructum  aliquem  potuisset 
percipere:  sed  quoniam  ita  tulit  casus  infestus,ut  am- 
plissimo  in  honore  quum  communi  ambitionis  invidia 
turn  singulari  Autronii  odio  everteretur ,  et  in  his  pri- 
stinae  fortunae  reliquiis  miseris  et  afflictis  tamen  ha- 
beret  quosdam,  quorum  animos  ne  supplicio  quidem 
suo  satiare  posset:  quamquam  ex  huius  incommodis 
magnam  animo  molestiam  capio,  tamen  in  ceteris  ma- 
lis  facile  patior  oblatum  mihi  tempus,  in  quo  boni  viri 
lenitatem  meam  misericordiamque,  notam  omnibus 
quondam,  nunc  quasi  intermissam ,  agnoscerent,  im- 
probi  ac  perditi  cives  redomiti  atque  victi,  praecipi- 
tante  republica  vehementem  me  fuisse  atque  fortem, 
conservata  mitem  ac  misericordem,  faterentur.  2.  Et 
quoniam  L.  Torquatus,  meus  familiaris  ac  necessa- 

rius,  iudices,  existimavit,  si  nostram  in  accusatione 
sua  necessitatem  familiaritatemque  violasset,  aliquid 
se  de  auctoritate  meae  defensionis  posse  detrahei'e: 
cum  huius  periculi  propulsatione  coniungam  defen- 
sionem  officii  mei.  Quo  quidem  genere  non  uterer 
orationis,  iudices,  hoc  tempore,  si  mea  solum  interes- 
set:  multis  enim  mihi  locis  et  data  facultas  est  et  sae- 
pe  dabitur,  de  mea  laude  dicendi.  Sed,  ut  ille,  iudi¬ 
ces,  quantum  de  mea  auctoritate  deripuisset,  tantum 
se  de  huius  praesidiis  deminuturum  putavit :  sic  hoc 
ego  sentio ,  si  mei  facti  rationem  vobis  constantiam- 
que  huius  officii  ac  defensionis  probavero,  caussam 
quoque  me  P.  Sullae  probaturum.  .  3.  Ac  primum  abs 
te  illud,  L.  Torquate,  quaero,  cur  me  a  ceteris  claris- 
simis  viris  ac  principibus  civitatis  in  hoc  officio  atque 
in  defensionis  iure  secernas.  Quid  enim  est,  quam- 
obrem  abs  te  Q.Iiortensii  factum,  clarissimi  viri  atque 
ornatissimi  civis,  non  reprehendatur,  reprehendatur 
meum?  Nam  si  initum  est  consilium  a  P.  Sulla  inflam- 
mandae  civitatis ,  huius  exstinguendi  imperii,  delen- 
daeUrbis;  mihi  maiorem  hae  res  dolorem,  quam  Q. 
Hortensio,  mihi  maius  odium  afferre  debent?  meum 
denique  gravius  esse  iudicium,  qui  adiuvandus  in  his 
caussis,  qui  oppugnandus ,  qui  defendendus ,  qui  de- 
serendus  esse  videatur?  Ita,  inquit.  Tu  enim  investi- 
gasti,  tu  patefecisti  coniurationem.  II.  4.  Quod  quum 
dicit,  non  attendit,  eum,  qui  patefecerit,  hoccurasse, 
ut  id  omnes  viderent,  quod  antea  fuisset  occultum. 
Quare  ista  coniuratio,  si  patefacta  per  me  est,  tam  pa- 
tet  Hortensio,  quam  mihi.  Quern  quum  videas  hoc 
honore,  auctoritate,  virtute,  consilio  praeditum  non 
dubitasse,  quin  innocentem  P.  Sullam  defenderet: 
quaero,  cur,  qui  aditus  ad  caussam  Hortensio  patuerit, 
mihi  interclusus  esse  debuerit.  Quaero  illud  etiam,  si 
me,  qui  defendo,  reprehendendum  putas  esse,  quid 
tandem  de  his  existimes  summis  viris  et  clarissimis 
civibus,  quorum  studio  et  dignitate  celebrari  hoc  iu¬ 
dicium,  ornari  caussam,  defendi  huius  innoccntiam 
vides?  Non  enim  una  est  ratio  defensionis  ea,  quae 
posita  est  in  oratione.  Omnes,  qui  adsunt,  qui  labo- 
rant,  qui  salvum  volunt,  pro  sua  parte  atque  auctori¬ 
tate  defendunt.  5.  An  vero,  in  quibus  subselliis  haec 
ornamenta  ac  lumina  reipublicae  viderem ,  in  his  me 
apparere  nollem,  quorum  ego  opera  ilium  in  locum  at¬ 
que  in  hanc  celsissimam  sedem  dignitatis  atque  hono¬ 
ris  multis  meis  ac  magnis  laboribus  et  periculis, 
ascendissem?  Atque,  ut  intelligas,  Torquate,  quem 
accuses,  si  te  id  oflendit,  quod  ego,  qui  hoc  genere 
quaestionis  defenderim  neminem ,  non  desim  P .  Sul¬ 
lae  :  recordare  de  ceteris ,  quos  adesse  huic  vides :  in- 
telliges,  et  de  hoc  et  de  ceteris  iudicium  meum  et  ho- 
rum  par  atque  unum  fuisse.  6.  Quis  nostrum  adfuit 
Yargunteio?  Nemo:  ne  hie  quidem  Q.  Hortensius, 
praesertim  qui  ilium  solus  antea  de  ambitu  defendis- 
set.  Non  enim  iam  se  ullo  officio  cum  illo  coniunctum 
arbitrabatur,  quum  ille,  tanto  scelere  commisso, 
omnium  officiorum  societatem  diremisset.  Quis  no¬ 
strum  Ser.  Sullam,  quis  P.,  quis  M.  Laecam,  quis  C. 
Cornelium  defendendum  putavit?  quis  his  horum  ad¬ 
fuit?  Nemo.  Quid  ita?  Quia  ceteris  in  caussis  etiam 
nocentes  viri  boni,  si  necessarii  sunt,  deserendos 
esse  non  putant:  in  hoc  crimine  non  solum  levitatis 
est  culpa,  verum  etiam  quaedam  contagio  sceleris,  si 
defendaseum,  quem  obstrictum  esse  patriae  parrici- 
dio  suspicere.  7.  Quid  Autronio?  nonne  sodales,  non 
collegae  sui,  non  veteres  amici,  quorum  ille  copia 
quondam  abundarat,  non  hi  omnes ,  qui  sunt  in  repu- 

blica  principes,  defuerunt?  immo  etiam  testimonio 
plerique  laeserunt?  Statuerant,  tantum  illud  esse  ma- 
leficium,  quod  non  modo  non  occultari  per  se,  sed 
etiam  aperiri  illustrarique  deberet.  III.  Quamobrem 
quid  est,  quod  mirere,  si  cum  iisdem  me  in  hac  caus- 
sa  vides  adesse,  cum  quibus  in  ceteris  intelligis  ab- 
fuisse?  Nisi  vero  me  unum  vis  ferum ,  praeter  ceteros 
me  asperum,  me  inhumanum  existimari,  me  singulari 
immanitate  et  crudelitate  praeditum.  8.  Hanc  mihi  tu 
si  propter  res  meas  gestas  imponis  in  omni  vita  mea 
personam,  Torquate,  vehementer  erras.  Me  natura 
misericordem ,  patria  severum,  crudelem  nec  patria 
nec  natura  esse  voluit.  Denique  istam  ipsam  perso¬ 
nam  vehementem  et  acrem,  quam  mihi  turn  tempos 
et  respublica  imposuit,  iam  voluntas  et  natura  ipsa 
detraxit.  Ilia  enim  ad  breve  tempus  severitatem  po- 
stulavit :  haec  in  omni  vita  misericordiam  lenitatem- 
que  desiderat.  9.  Quare  nihil  est,  quod  ex  tanto  comi- 
tatu  virorum  amplissimorum  me  unum  abstrahas. 
Simplex  officium  atque  una  est  bonorum  omnium 
caussa.  Nihil  erit,  quod  admirere  posthac,  si  in  ea 
'  parte,  in  qua  hos  animadverteris ,  me  videbis.  Nulla 
est  enim  in  republica  caussa  mea  propria.  Tempus 
agendi  fuit  magis  mihi  proprium,  quam  ceteris :  dolo- 
ris  vero ,  et  timoris  et  periculi  fuit  ilia  caussa  commu¬ 
nis.  Neque  enim  princeps  tunc  ad  salutem  esse  po- 
tuissem,  si  esse  alii  comites  noluissent.  Quare  neces- 
se  est,  quod  mihi  consuli  praecipuum  fuit  praeter 
alios,  id  iam  privato  cum  ceteris  esse  commune.  Ne¬ 
que  ego  hoc  partiendae  invidiae,  sed  communicandae 
laudis  caussa  loquor.  Oneris  mei  partem  nemini  im- 
pertio,  gloriae  bonis  omnibus.  10.  In  Autronium  te¬ 
stimonium  dixisti,  inquit:  Sullam  defendis.  Hoc  to- 
tum  eiusmodi  est,  iudices,  ut,  si  ego  sim  inconstans 
ac  levis ,  nec  testimonio  fidem  tribui  convenerit ,  nec 
defensioni  auctoritatem.  Sin  est  in  me  ratio  reipubli¬ 
cae,  religio  privati  officii,  studium  retinendae  volun¬ 
tatis  bonorum:  nihil  minus  accusator  debet  dicere, 
quam  a  me  defendi  Sullam,  testimonio  laesum  esse 
Autronium.  Yideor  enim  non  solum  studium  ad  de- 
fendendas  caussas ,  verum  opinionis  aliquid  et  aucto- 
ritatis  afferre:  qua  et  moderate  egoutar,  iudices,  et 
omnino  non  uterer,  si  ille  me  non  coegisset. 

IV.  1 1 .  Duae  coniurationes  abs  te ,  Torquate ,  con- 
stituuntur:  una,  quae  Lepido  et  Volcatio  consulibus, 
patre  tuo  consule  designato,  facta  esse  dicitur :  altera, 
quae  me  consule.  Ilarum  in  utraque Sullam  dicis  fuis¬ 
se.  Patris  tui,  fortissimi  viri  atque  optimi  consulis, 
scis  me  consiliis  non  interfuisse :  scis  me,  quum  mihi 
summus  tecum  usus  esset,  tamen  illorum  expertem 
temporum  et  sermonum  fuisse:  credo,  quod  nondum 
penitus  in  republica  versabar,  quod  nondum  ad  pro- 
positum  mihi  finem  honoris  perveneram,  quod  mea 
me  ambitio  et  forensis  labor  ab  omni  ilia  cogitatione 
abstrahebat.  1 2.  Quis  ergo  intererat  vestris  consiliis? 
Omnes  hi,  quos  vides  huic  adesse,  et  in  primis  Q. 
Hortensius :  qui  quum  propter  honorem  ac  dignitatem 
atque  animum  eximium  in  rempublicam,  turn  propter 
summam  familiaritatem  summumque  amorem  in  pa- 
trem  tuum  quum  communibus,  turn  praecipuis  patris 
tui  periculis  commovebatur.  Ergo  istius  coniurationis 
crimen  defensum  ab  eo  est,  qui  interfuit,  qui  cogno¬ 
vit,  qui  particeps  et  consilii  vestri  fuit  et  timoris.  Cu¬ 
ius  in  hoc  crimine  propulsando  quum  esset  copiosis- 
sima  atque  ornatissima  oratio,  tamen  non  minus  inerat 
auctoritatis  in  ea,  quam  facultatis.  Illius  igitur  coniu¬ 
rationis,  quae  facta  contra  vos,  delata  ad  vos,  a  vobis 

prolata  esse  dicitur,  ego  testis  esse  nonpotui.  Non 
modo  enim  nihil  comperi,  sedvix  ad  aures  meas  istius 
suspicionis  fama  pervenit.  13.  Qui  vobiscum  in  con- 
silio  fnerunt,  qui  vobiscum  ilia  cognorunt,  quibus 
ipsis  periculum  turn  eonflari  putabatur ,  qui  Autronio 
non  adfuerunt,  qui  in  ilium  testimonia  gravia  dixe- 
runt,  hunc  defendunt,  huic  adsunt,  in  huius  perioulo 
declarant,  se  non  crimine  coniurationis ,  ne  adessent 
ceteris,  sed  hominum  maleficio,  deterritos  esse.  Mei 
consulatus  autem  tempus,  et  crimen  maximae  coniu¬ 
rationis  a  me  defendetur.  Atque  inter  nos  partitio  non 
est  fortuito,  iudices ,  nec  temere  facta :  sed ,  quum  vi- 
deremus  eorum  criminum  nos  patronos  adhiberi,  quo¬ 
rum  testes  esse  possemus ,  uterque  nostrum  id  sibi 
suscipiendum  putavit,  de  quo  aliquid  scire  ipse  atque 
existimare  potuisset.  V.  14.  Et,  quoniam  de  crimini- 
bus  superioris  coniurationisHortensium  diligenter  au- 
distis,  de  hac  coniuratione,  quae  me  consule  facta  est, 
hoc  primum  attendite. 

Multa,  quum  essem  consul,  de  summis  reipubli- 
cae  periculis  audivi’,  multa  quaesivi,  multa  cognovi. 
Nullus  umquam  de  Sulla  nuntius  ad  me,  nullum  indi¬ 
cium,  nullae  litterae  pervenerunt,  nulla  suspicio. 
Multum  haec  vox  fortasse  deberet  valere  eius  homi- 
nis,  qui  consul  insidias  reipublicae  consilio  investi- 
gasset ,  veritate  aperuisset ,  magnitudine  animi  vindi- 
casset,  quum  ipse  nihil  audisse  de  P.  Sulla,  nihil  su- 
spicatum  esse  diceret.  Sed  ego  nondum  utor  hac  voce 
ad  hunc  defendendum:  ad  purgandum  me  potius 
utor,  ut  mirari  Torquatus  desinat,  me,  qui  Autronio 
abfuerim,  Sudani  defendere.  IS.  Quae  enim  Autronii 
fuit  caussa?  quae  Sullae  est?  Ille  ambitus  iudicium 
tollere  ac  disturbare  primum  conflato  voluit  gladiato- 
rum  ac  fugitivorum  tumultu,  deinde,  id  quod  vidimus 
omnes,  lapidatione  atque  concursu.  Sulla,  si  sibi  suus 
pudor  ac  dignitas  non  prodesset,  nullum  auxilium  re- 
quisivit.  Ille  damnatus  ita  se  gerebat,  non  solum  con- 
siliis  et  sermonibus ,  verum  etiam  aspectu  atque  vul- 
tu,  ut  inimicus  esse  amplissimis  ordinibus ,  infestus 
bonis  omnibus,  hostis  patriae  videretur.  Hie  se  ita 
fractum  ilia  calamitate  atque  afflictum  putavit,  ut  ni¬ 
hil  sibi  ex  pristina  dignitate  superesse  arbitraretur, 
nisi  quod  modestia  retinuisset.  16.  Hac  vero  in  coniu¬ 
ratione  quid  tarn  coniunctum,  quam  ille  cum  Catilina, 
cum  Lentulo?  quae  tanta  societas  ullis  inter  se  rerum 
optimarum,  quanta  ei  cum  illis  sceleris,  libidinis,  au- 
daciae?  quod  flagitium  Lentulus  non  cum  Autronio 
concepit?  quod  sine  eodem  illo  Catilina  facinus  admi- 
sit?  quum  interim  Sulla  cum  eisdem  illis  non  modo 
noctem  solitudinemque  non  quaereret ,  sed  ne  medio- 
cri  quidem  sermone  et  congressu  coniungeretur.  17. 
Ilium  Allobroges,  maximarum  rerum  verissimi  indi¬ 
ces,  ilium  multorum  litterae  ac  nuntii  coarguerunt: 
Sullam  interea  nemo  insimulavit,  nemo  nominavit. 
Postremo  eiecto  sive  emisso  iam  exUrbe  Catilina,  ille 
arma  misit,  cornua,  tubas,  falces,  signa,  ligones:  ille 
relictus  intus,  exspectatus  foris,  Lentuli  poena  com- 
pressus,  convertit  se  aliquando  ad  timorem,  numquam 
ad  sanitatem.  Hie  contra  ita  quievit,  ut  eo  tempore 
omni  Neapoli  fuerit,  ubi  neque  homines  fuisse  putan- 
tur  huius  affines  suspicionis,  et  locus  est  ipse  non  tarn 
ad  inflammandos  calamitosorum  animos,  quam  ad 
consolandos  accommodatus.  VI.  Propter  hanc  igitur 
tantam  dissimilitudinem  hominum  atque  caussarum 
dissimilem  me  in  utroque  praebui.  18.  Veniebat  enim 
ad  me,  et  saepe  veniebat  Autronius  multis  cum  la- 
crimis,  supplex,  ut  se  defenderem ;  et  se  meum  condi- 


scipulum  in  pueritia ,  familiarem  in  adolescentia  ,  col- 
legam  in  quaestura  commemorabat  fuisse:  multa  mea 
in  se,  nonnulla  etiam  sua  in  me  proferebat  officia. 
Quibus  ego  rebus,  iudices,  ita  flectebar  animo  atque 
frangebar,  ut  etiam  ex  memoria,  quas  mihi  ipsi  fece- 
rat  insidias ,  deponerem :  ut  iam  immissum  esse  ab  eo 
C.  Cornelium ,  qui  me  in  sedibus  meis,  in  conspectu 
uxoris  meae  ac  liberorum  meorum  trucidaret,  oblivi- 
scerer.  Quae  si  de  uno  me  cogitasset,  qua  mollitia 
sum  animi  ac  lenitate,  numquam  mehercule  illius  la- 
crimis  ac  precibus  restitissem.  19.  Sed  quum  mihi 
patriae,  quum  vestrorum  periculorum,  quum  huius 
urbis,  quum  illorum  delubrorum  atque  templorum, 
quum  puerorum  infantium,  quum  matronarum  ac  vir- 
ginum  veniebat  in  mentem,  et  quum  illae  infestae  ac 
funestae  faces,  universumque  totius  Urbis  incendium, 
quum  tela,  quum  eaedes,  quum  civium  cruor,  quum 
cinis  patriae  versari  ante  oculos  atque  animum  me¬ 
moria  refricare  coeperat :  turn  denique  ei  resistebam, 
neque  solum  illi  hosti  ac  parricidae,  sed  his  etiam  pro- 
pinquis  illius ,  Marcellis,  patri  et  filio,  quorum  alter 
apud  me  parentis  gravitatem,  alter  filii  suavitatem  ob- 
tinebat :  neque  me  arbitrabar  sine  summo  scelere  pos¬ 
se,  quod  maleficium  in  aliis  vindicassem,  idem  in  illo¬ 
rum  socio,  quum  scirem,  defendere.  20.  Atque  idem 
ego  neque  P.  Sullam  supplicem  ferre,  neque  eosdem 
Marcellos,  pro  huius  periculis  lacrimantes  aspicere, 
neque  huius  M.  Messallae,  hominis  necessarii,  preces 
sustinere  potui.  Neque  enim  est  caussa  adversata  na¬ 
turae,  nec  hbmo,  nec  res  misericordiae  meae  repugna- 
vit.  Nusquam  nomen,  nusquam  vestigium  fuerat: 
nullum  crimen,  nullum  indicium,  nulla  suspicio. 
Suscepi  caussam,  Torquate,  suseepi,  et  feci  libenter, 
ut  me ,  quern  boni  constantem  semper,  ut  spero,  ex- 
istimassent,  eumdem  ne  improbi  quidem  crudelem 
dicerent. 

VII.  21 .  Hie  ait  se  ille,  iudices,  regnum  meum  fer¬ 
re  non  posse.  Quod  tandem,  Torquate,  regnum?  con¬ 
sulatus,  credo,  mei:  in  quo  ego  imperavi  nihil,  sed 
contra  patribus  conscriptis  et  bonis  omnibus  parui: 
quo  in  magistratu  non  institutum  est  a  me,  iudices, 
regnum ,  sed  repressum.  An  turn ,  in  tanto  imperio, 
tanta  potestate,  non  dicis  fuisse  regem;  nunc  priva¬ 
tum,  regnare  dicis?  quo  tandem  nomine?  Quod,  in 
quos  testimonia  dixisti,  inquit,  damnati  sunt:  quern 
defendis,  sperat  se  absolutum  iri.  Hie  tibi  ego  de  te- 
stimoniis  meis  hoc  respondeo :  si  falsum  dixerim ,  te 
in  eos  dixisse;  sin  verum,  non  esse  hoc  regnare, 
quum  verum  iuratus  dicas ,  probare.  De  huius  spe 
tantum  dico,  nullas  a  me  opes  P.  Sullam,  nullam  po- 
tentiam ,  nihil  denique,  praeter  fidem  defensionis,  ex- 
spectare.  22..  Nisi  tu,  inquit,  caussam  recepisses, 
numquam  mihi  restitisset,  sed,  indicta  caussa,  profu- 
gisset.  Si  iam  hoc  tibi  concedam,  Q.  Hortensium,  tan¬ 
ta  gravitate  hominem ,  si ,  hos  tales  viros  non  suo  stare 
iudicio,  sed  meo :  si  hoc  tibi  dem ,  quod  credi  non  po¬ 
test  ,  nisi  ego  huic  adessem,  hos  adfuturos  non  fuisse : 
liter  tandem  rex  est,  isne,  cui  innocentes  homines  non 
resistunt,  an  is,  qui  calamitosos  non  deserit?  At  hie 
etiam,  id  quod  tibi  necesse  minime  fuit,  facetus  esse 
voluisti ,  quum  Tarquinium  et  Numam,  et  me  tertium 
peregrinum  regem  esse  dixisti.  Mitto  iam  de  rege 
quaerere :  illud  quaero,  peregrinum  cur  me  esse  dixe- 
ris.  Nam,  si  ita  sum,  non  tarn  est  admirandum,  regem 
esse  me,  quia,  ut  tu  vis,  etiam  peregrini  reges  Romae 
fuerunt,  quam  consulem  Romae  fuisse  peregrinum. 
23.  Hoc  dico,  inquit,  te  esse  ex  municipio.  Fateor,  et 

addoetiam,  ex  eo  municipio ,  unde  iterum  iam  salus 
huic  urbi  imperioque  missa  est.  Sed  scire  ex  te  per- 
velim,  quamobrem,  qui  ex  municipiis  veniant,  pere- 
grini  tibi  esse  videantur.  Nemo  enim  istuc  M.  illi  Ca- 
toni  seni,  quum  plurimos  haberet  inimicos,  nemo  Ti. 
Coruncanio,  nemo  M’.  Curio,  nemo  huic  ipsi  nostro  C. 
Mario,  quum  ei  multi  inviderent,  obiecit  umquam. 
Equidem  vehementer  laetor,  eum  esse  me,  in  quem 
tu,  quum  cuperes,  nullam  contumeliam  iacere  potue- 
ris,  quae  non  ad  maximam  partem  civium  conveniret. 
VIII.  Sed  tamen  te  a  me,  pro  magnis  caussis  nostrae 
necessitudinis,  monendum  esse  etiam  atque  etiam  pu- 
to.  Nonpossunt  omnes  esse  patricii.  Si  verum quaeris, 
ne  curant  quidem :  nec  se  aequales  tui  propter  istam 
caussam  abs  te  anteiri  putant.  24.  Ac,  si  tibi  nos  pe- 
regrini  videmur,  quorum  iam  et  nomen  et  honos  inve- 
teravit  et  huic  urbi  et  hominum  famae  ac  sermoni- 
bus :  quam  tibi  illos  competitores  tuos  peregrinos  vi- 
deri  necesse  erit,  qui  iam,  ex  tota  Italia  delecti,  tecum 
de  honore  et  de  omni  dignitate  contendunt?  Quorum 
cave  tu  quemquam  peregrinum  appelles,  ne  peregri- 
norum  suffragiis  obruare.  Qui,  si  attulerint  nervos  et 
industriam,  mihi  crede,  excutient  tibi  istam  verborum 
iactationem ,  et  te  ex  somno  saepe  excitabunt  nec  pa- 
tientur  se  abs  te,  nisi  virtute  vincentur,  honore  supe- 
rari.  25.  Ac  si,  iudices,  ceteris  patriciis  me  et  vos  pe¬ 
regrinos  videri  oporteret,  a  Torquato  tamen  hoc  vitium 
sileretur.  Est  enim  ipse  a  materno  genere  municipa- 
lis,  honestissimi  ac  nobilissimi  generis,  sed  tamen 
Asculani.  Aut  igitur  doceat,  Picentes  solos  non  esse 
peregrinos,  aut  gaudeat  suo  generi  me  meum  ante  non 
ponere.  Quare  neque  me  peregrinum  posthac  dixeris, 
ne  gravius  refutere:  neque  regem,  ne  derideare.  Nisi 
forte  regium  tibi  videtur ,  ita  vivere ,  ut  non  modo  ho- 
mini  nemini,  sed  ne  cupiditati  quidem  ulli  servias: 
contemnere  omnes  libidines:  non  auri,  non  argenti, 
non  ceterarum  rerum  indigere :  in  senatu  sentire  libe- 
re:  populi  utilitati  magis  consulere,  quam  voluntati: 
nemini  cedere,  multis  obsistere.  Si  hoc  putas  esse  re¬ 
gium  ,  me  regem  esse  .confiteor.  Sin  te  potentia  mea, 
si  dominatio,  si  denique  aliquod  dictum  arrogans  aut 
superbum  movet:  quin  tu  id  potius  profers,  quam 
verbi  invidiam  contumeliamque  maledicti? 

IX.  26.  Ego,  tantis  a  me  beneficiis  in  republica  po- 
sitis,  si  nullum  aliud  mihi  praemium  a  senatu  popu- 
loque Romano,  nisi  honestum  otium,  postularem,  quis 
non  concederet?  Sibi  haberent  honores,  sibi  imperia, 
sibi  provincias,  sibi  triumphos,  sibi  alia  praeclarae 
laudis  insignia :  mihi  liceret  eius  urbis,  quam  conser- 
vassem,  conspectu,  tranquillo  animo  et  quieto  frui. 
Quid?  si  hoc  non  postulo:  si  ille  labor  meus  pristinus, 
si  sollicitudo,  si  officia,  si  operae,  si  vigiliae  deser- 
viunt  amicis ,  praesto  sunt  omnibus ;  si  neque  amici 
in  foro  requirunt  studium  meum  neque  respublica  in 
curia:  si  me  non  modo  rerum  gestarum  vacatio,  sed 
neque  honoris,  neque  aetatis  excusatio  vindicat  a  la- 
bore;  si  voluntas  mea,  si  industria,  si  domus,  si  ani¬ 
mus,  si  aures  patent  omnibus;  si  mihi  ne  ad  ea  qui¬ 
dem,  quae  pro  salute  omnium  gessi,  recordanda  et  co- 
gitanda  quidquam  relinquitur  temporis:  tamen  hoc 
regnum  appellabitur,  cuius  vicarius  qui  velit  esse,  in- 
veniri  nemo  potest?  Longe  abest  a  me  regni  suspicio. 
27.  Si  quaeris,  qui  sintRomae  regnum  occupare  cona- 
ti,  ut  ne  replices  annalium  memoriam ,  ex  domesticis 
imaginibus  invenies.  Res  enim  gestae,  credo,  meae 
me  nimis  extulerunt,  ac  mihi  nescio  quos  spiritus  at- 
tulerunt.  Quibus  de  rebus  tarn  Claris,  tarn  immortali- 


bus ,  iudices ,  hoc  possum  dicere ,  me ,  qui  e  summis 
eripuerim  periculis  urbem  hanc  et  vitam  omnium  ci¬ 
vium,  satis  adeptum  fore,  si  ex  hoc  tanto  in  omnes 
mortales  beneficio  nullum  in  me  periculum  redunda¬ 
nt.  28.  Etenim,  in  qua  civitate  res  tantas  gesserim, 
memini ;  in  qua  urbe  verser,  intelligo.  Plenum  forum 
est  eorum  hominum,  quos  ego  a  vestris  cervicibus  de¬ 
puli,  iudices,  a  meis  non  removi.  Nisi  vero  paucos 
fuisse  arbitramini ,  qui  conari  aut  sperare  possent ,  se 
tantum  imperium  posse  delere.  Horum  ego  faces  eri- 
pere  de  manibus  et  gladios  extorquere  potui ,  sicut  fe¬ 
ci  :  voluntates  vero  consceleratas  ac  nefarias  nec  sana- 
re  potui  nec  tollere.  Quare  non  sum  nescius,  quanto 
periculo  vivam  in  tanta  multitudine  improborum, 
quum  mihi  uni  cum  omnibus  improbis  aeternum  vi- 
deam  bellum  esse  susceptum.  X.  29.  Quod  si  illis 
meis  praesidiis  forte  invides ,  et  si  ea  tibi  regia  viden- 
tur,  quod  omnes  boni  omnium  generum  atque  ordi- 
num  suam  salutem  cum  mea  coniungunt :  consolare 
te,  quod  omnium  mentes  improborum  mihi  uni  maxi- 
me  sunt  infensae  et  adversae:  qui  me  non  solum  id- 
circo  oderunt,  quod  eorum  conatus  impios  et  furorem 
consceleratum  repressi ,  sed  eo  etiam  magis ,  quod  ni¬ 
hil  iam  se  simile,  me  vivo,  conari  posse  arbitrantur. 
30.  At  vero  quid  ego  miror,  si  quid  ab  improbis  de  me 
improbe  dicitur:  quumL.  Torquatus  ipse,  primum, 
his  fundamentis  adolescentiae  iactis,  ea  spe  proposita 
amplissimae  dignitatis,  deinde  L.  Torquati,  fortissimi 
consulis,  constantissimi  senatoris,  semper  optimi  ci- 
vis,  filius,  interdum  efferatur  immoderatione  verbo¬ 
rum?  qui,  quum  suppressa  voce  de  scelere  P.Lentuli, 
de  audacia  coniuratorum  omnium  dixisset,  tantummo- 
do  ut  vos,  qui  ea  probatis ,  exaudire  possetis :  de  sup¬ 
plied  P.  Lentuli,  de  carcere,  magna  et  queribunda  vo¬ 
ce  dicebat.  31 .  In  quo  primum  illud  erat  absurdum, 
quod,  quum  ea,  quae  leviter  dixerat,  vobis  probare 
volebat,  eos  autem,  qui  circum  iudicium  stabant,  au- 
direnolebat,  non  intelligebat,  ea,  quae  clare  diceret, 
ita  illos  audituros,  quibus  se  venditabat,  ut  vos  quo- 
que  audiretis ,  qui  id  non  probabatis :  deinde  alterum 
iam  oratoris  vitium,  non  videre,  quid  quaeque  caussa 
postulet.  Nihil  est  enim  tam  alienum  ab  eo,  qui  alte¬ 
rum  coniurationis  accuset,  quam  videri  coniuratorum 
poenam  mortemque  lugere.  Quod  quum  is  tribunus 
plebis  facit,  qui  unus  videtur  ex  illis  ad  lugendos  con- 
iuratos  relictus,  non  mirum  est:  difficile  est  enim  ta- 
cere,  quum  doleas.  Te,  si  quid  eiusmodi  facis,  non 
modo  talem  adolescentem  ,  sed  in  ea  caussa ,  in  qua  te 
vindicem  coniurationis  velis  esse,  vehementer  admi- 
ror.  32.  Sed  reprehendo  tamen  illud  maxime,  quod, 
isto  ingenio  et  prudentia  praeditus,  caussam  reipubli- 
cae  non  tenes,  qui  arbitrere,  plebi  Romanae  res  eas 
non  probari,  quas,  me  consule,  omnes  boni  pro  salute 
communi  gesserunt.  XI.  Ecquem  tu  horum,  qui  ad- 
sunt,  quibus  te  contra  ipsorum  voluntatem  vendita- 
bas,  aut  tam  sceleratum  statuis  fuisse,  ut  haec  omnia 
perire  voluerit,  aut  tam  miserum,  ut  et  se  perire  cupe- 
ret,  et  nihil  haberet,  quod  salvum  esse  vellet?  An  vero 
clarissimum  virum  generis  vestri  ac  nominis  nemo 
reprehendit,  qui  filium  suum  vita  privavit,  ut  in  cete- 
ros  firmaret  imperium ;  tu  rempublicam  reprehendis, 
quae  domesticos  hostes,  ne  ab  iis  ipsa  necaretur,  ne- 
cavit?  33.  Itaque  attende  iam,  Torquale,  quam  ego 
defugiam  auctoritatem  consulatus  mei.  Maxima  voce, 
ut  omnes  exaudire  possint,  dico,  semperque  dicam: 
adestote  omnes  animis,  qui  adestis  corporibus,  quo¬ 
rum  ego  frequentia  magno  opere  laetor :  erigite  men- 

tes  auresque  vestras,  et  me  de  invidiosfs  rebus,  ut  ille 
putat,  dicentem  attendite !  Ego  consul ,  quum  exerci- 
tus  perditorum  civium,  clandestine  scelere  conflatus, 
crudelissimum  et  luctuosissimum  exitium  patriae 
comparasset:  quum  ad  occasum  interitumque  reipu- 
blicae  Catilina  in  castris ,  in  his  autem  templis  atque 
tectis  duxLentulus  esset  constitutus:  meis  consiliis, 
meis  laboribus,  mei  capitis  periculis,  sine  tumultu, 
sinedelectu,  sine  armis,  sine  exercitu,  quinqueho- 
minibus  comprehensis  atque  confessis,  incensioneUr- 
bem,  internecione  cives,  vastitate  Italiam,  interitu 
rempublicam  liberavi:  ego  vitam  omnium  civium, 
statum  orbis  terrae,  urbem  hanc  denique,  sedem 
omnium  nostrum,  arcem  regum  ac  nationum  extera- 
rum,  lumen  gentium,  domicilium  imperii  quinque 
hominum  amentium  ac  perditorum  poena  redemi.  34. 
An  me  existimasti  haec  iniuratum  in  iudicio  non  esse 
dicturum,  quae  iuratus  in  maxima  concione  dixissem? 

XII.  Atque  etiam  illud  addam,  ne  qui  forte  incipiat 
improbus  subito  te  amare,  Torquate,  et  aliquid  spera- 
re  de  te :  atque ,  ut  idem  omnes  exaudiant ,  clarissima 
voce  dicam.  Harum  omnium  rerum,  quas  ego  in  con- 
sulatu  pro  salute  communi  suscepi  et  gessi,  L.  ille 
Torquatus ,  quum  esset  meus  contubernalis  in  consu- 
latu  atque  etiam  in  praetura  fuisset,  auctor,  adiutor, 
parliceps  exstitit,  quum  princeps,  [quum  auctor,] 
quum  signifer  esset  iuventutis ;  parens  eius,  homo 
amantissimus  patriae,  maximi  animi,  summi  consilii, 
singularis  constantiae,  quum  esset  aeger,  tamen  omni¬ 
bus  rebus  illis  interfuit:  numquam  est  a  me  digres- 
sus:  studio,  consilio,  auctoritate  unus  adiuvit  pluri- 
mum,  quum  infirmitatem  corporis  animi  virtute  supe- 
raret.  35.  Videsne,  ut  eripiam  te  ex  improborum  su- 
bita  gratia  et  reconciliem  bonis  omnibus?  qui  te  et  di- 
ligunt,  et  retinent  retinebuntque  semper :  nec,  si  a  me 
forte  desciveris ,  idcirco  te  a  se  et  a  republica  et  a  tua 
dignitate  deficere  patientur.  Sed  iam  redeo  ad  caus- 
sam :  atque  hoc  vos,  iudices,  testor :  mihi  de  memet- 
ipso  tarn  multa  dicendi  necessitas  quaedam  imposita 
est  ab  illo.  Nam,  si  Torquatus  Sudani  solum  accusas- 
set:  ego  quoque  hoc  tempore  nihil  aliud  agerem,  nisi 
eum,  qui  accusatus  esset,  defenderem ;  sed  quum  ille 
tota  ilia  oratione  in  me  esset  invectus,  et  quum  initio, 
ut  dixi,  defensionem  meam  auctoritate  spoliare  voluis- 
set:  etiamsi  dolor  meus  respondere  noncogeret,  tamen 
ipsa  caussa  hanc  a  me  orationem  flagitasset. 

XIII.  36.  Allobrogibus  nominatum  Sullam  esse 
dicis.  Quis  negat?  Sed  lege  indicium,  et  vide,  quem- 
admodum  nominatus  sit.  L.  Cassium  dixerunl  com- 
memorasse,  cum  ceteris  Autronium  secum  facere. 
Quaero,  num  Sullam  dixerit  Cassius?  nusquam.  Sese 
aiunt  quaesisse  de  Cassio,  quid  Sulla  sentiret.  Yidete 
diligentiam  Gallorum:  qui  vitam  hominum  naturam- 
que  non  nossent,  ac  tantum  audissent,  eos  pari  cala- 
mitate  esse;  quaesiverunt,  essentne  eadem  voluntate? 
Quid  turn?  Cassius  si  respondisset,  idem  sentire  et  se¬ 
cum  facere  Sullam,  tamen  mihi  non  videretur  in  hunc 
id  criminosum  esse  debere.  Quid  ita?  quia,  qui  barba- 
ros  homines  ad  helium  impelleret,  non  debebat  mi- 
nuere  illorum  suspicionem  et  purgare  eos ,  de  quibus 
illi  aliquid  suspicarentur.  37.  Non  respondit  tamen, 
una  facere  Sullam.  Etenim  esset  absurdum,  quum 
ceteros  sua  sponte  nominasset,  mentionem  Sullae  fa¬ 
cere  nullam ,  nisi  admonitum  et  interrogatum :  nisi 
forte  veri  simile  est,  P.  Sullae  nomen  in  memoria  Cas¬ 
sio  non  fuisse.  Si  nobilitas  hominis,  si  afflicta  fortu-  Jj 
na,  si  reliquiae  pristinae  dignitatis  non  tam  illustres  li 


fuissent,  tamen  Autronii  commemoratio  memoriam 
Sullae  retulisset.  Etiam,  ut  arbitror,  quum  auctorita- 
tes  principum  coniurationis  ad  incitandos  animos  Al- 
lobrogum  colligeret  Cassius,  et  quum  sciret,  exteras 
nationes  maxime  nobilitate  moveri,  non  prius  Autro¬ 
nium,  quam  Sullam  nominasset.  38.  Iam  vero  illud 
probari  minime  potest,  Gallos,  Autronio  nominato, 
putasse  propter  calamitatis  similitudinem,  sibi  ali¬ 
quid  de  Sulla  esse  quaerendum:  Cassio,  si  hie  esset 
in  eodem  scelere,  ne  quum  appellasset  quidem  Autro¬ 
nium  ,  huius  in  mentem  venire  potuisse.  Sed  tamen 
quid  respondit  de  Sulla  Cassius?  Se  nescire  certum. 
Non  purgat,  inquit.  Dixi  antea :  ne  si  argueret  quidem 
turn  denique,  quum  esset  interrogatus,  id  mihi  crimi¬ 
nosum  videretur.  39.  Sed  ego  in  indiciis  et  in  quae- 
stionibus  non  hoc  quaerendum  arbitror,  num  purge- 
tur  aliquis,  sed  num  arguatur.  Etenim  quum  negat 
se  scire  Cassius,  utrum  sublevat  Sullam,  an  satis  pro¬ 
bat  se  nescire?  Sublevat  apud  Gallos.  Quid  ita?  ne 
indicent?  Quid?  si  periculum  esse  putasset,  ne  illi 
umquamindicarent;  de  seipso  confessus  esset?  Nesci- 
vit.  Credo,  iudices,  celatum  esse  Cassium  de  Sulla 
uno.  Nam  de  ceteris  certe  sciebat,  et  ea  domi  eius  ple- 
raque  conflata  esse  constabat.  Qui  negare  noluit  esse 
in  eo  numero  Sullam,  quo  plus  spei  Gallis  daret,  di- 
cere  autem  falsum  non  ausus  est :  nescire  dixit.  Atqui 
hoc  perspicuum  est,  quum  is,  quis  de  omnibus  scie- 
rit,  de  Sulla  se  scire  negarit;  eamdem  vim  esse  nega¬ 
tion^  huius,  quam  si,  extra  coniurationem  hunc  esse, 
se  scire  dixisset.  Nam,  cuius  scientiam  de  omni¬ 
bus  constat  fuisse ,  eius  ignoratio  de  aliquo  purgatio 
debet  videri.  Sed  iam  non  quaero,  purgetne  Cassius 
Sullam:  illud  mihi  tantum  satis  est,  contra  Sullam 
nihil  esse  in  indicio. 

XIV.  40.  Exclusus  hac  criminatione  Torquatus, 
rursus  in  me  irruit,  me  accusat.  Ait,  me  aliter,  ac  di¬ 
ctum  est,  in  tabulas  publicas  retulisse.  0  dii  immor- 
tales !  (vobis  enim  tribuam,quae  vestra  sunt:  nec  vero 
possum  meo  tantum  ingenio  dare,  ut  tot  res,  tantas, 
tam  varias,  tam  repentinas,  in  ilia  turbulentissima 
tempestate  reipublicae ,  mea  sponte  dispexerim :)  vos 
profecto  animum  meum  turn  conservandae  patriae  cu- 
piditate  incendistis :  vos  me  ab  omnibus  ceteris  cogi- 
tationibus  ad  unam  salutem  reipublicae  convertistis : 
vos  denique  in  tantis  tenebris  erroris  et  inscientiae 
clarissimum  lumen  praetulistis  menti  meae.  41 .  Vidi 
ego  hoc,  iudices,  nisi,  recenti  memoria  senatus ,  au- 
ctoritatem  huius  indicii  monumentis  publicis  testatus 
essem ,  fore ,  ut  aliquando  non  Torquatus ,  neque  Tor- 
quati  quispiam  similis ,  (nam  id  me  multum  fefellit,) 
sed  ut  aliquis  patrimonio  naufragus,  inimicus  otii, 
bonorum  hostis,  aliter  indicata  haec  esse  diceret,  quo 
facilius,  vento  aliquo  in  optimum  quemque  excitato, 
posset  in  malis  reipublicae  portum  suorum  malorum 
aliquem  invenire.  Itaque  introductis  in  senatum  in- 
dicibus,  constitui  senatores,  qui  omnia  indicum  dicta, 
interrogata ,  responsa  perscriberent.  42.  Atquosvi- 
ros?  non  solum  summa  virtute  et  fide;  cuius  generis 
in  senatu  facultas  maxima :  sed  etiam ,  quos  sciebam 
memoria,  scientia,  consuetudine  et  celeritate  scriben- 
di  facillime,  quae  dicerentur,  persequi  posse :  C.  Co- 
sconium,  qui  tunc  erat  praetor:  M.  Messallam,  qui 
tumpraeturam  petebat:  P.Nigidium,  App.  Claudium. 
Credo  esse  neminem ,  qui  his  hominibus  ad  vere  refe¬ 
rendum  aut  fidem  putet,  autingenium  defuisse. 

XV.  Quid  deinde?  quid  feci?  quum  scirem,  ita  in¬ 
dicium  in  tabulas  publicas  relatum ,  ut  illae  tabulae 

privata  tamen  custodia,  more  maiorum,  contineren- 
tur:  non  occultavi,  non  continui  domi,  sed  describi  ab 
omnibus  statim  librariis ,  dividi  passim  et  pervulgari 
atque  edi  populo Romano  imperavi.  Divisi  toti  Italiae, 
emisi  in  omnes  provincias :  eius  indicii ,  e  quo  salus 
oblata  esset  omnibus ,  expertem  esse  neminem  volui. 

43.  Itaque  dico,  locum  in  orbe  terrarum  esse  nullum, 
quo  in  loco  populi  Romani  nomen  sit,  quin  eodem  per- 
scriptum  hoc  indicium  pervenerit.  In  quo  ego  tam 
subito  et  exiguo  et  turbido  tempore  multa  divinitus, 
ita  ut  dixi,  non  mea  sponte ,  providi :  primum,  ne  qui 
posset  tantum  aut  de  reipublicae  aut  de  alicuius  peri- 
culo  meminisse,  quantum  vellet :  deinde ,  ne  cui  lice— 
ret  umquam  reprehendere  illud  indicium,  aut  temere 
creditum  criminari :  postremo,  ne  quid  iam  a  me,  ne 
quid  ex  meis  commentariis  quaereretur,  ne  aut  obli- 
vio  mea  aut  memoria  videretur  nimia ,  ne  denique  aut 
negligentia  turpis ,  aut  diligentia  crudelis  putaretur. 

44.  Sed  tamen  abs  te,  Torquate,  quaero,  quum  indica- 
tus  tuus  inimicus  esset,  et  esset  eius  rei  frequens  se- 
natus  et  recens  memoria  testis ,  tibi,  meo  familiari  et  j 
contubernali ,  prius  etiam  edituri  fuerint  indicium 
scribae  mei,  si  voluisses,  quam  in  codicem  retulis- 
sent:  quum  videres  aliter  fieri,  cur  tacuisti?  passus 
es?  non  mecum,  aut  cum  familiari  meo  questus  es? 
aut,  quoniam  tam  facile  inveheris  in  amicos,  iracun- 
dius  ac  vehementius  expostulasti?  Tu,  quum  tua  vox 
numquam  sit  audita ;  quum ,  indicio  lecto ,  descripto, 
divulgato,  quieveris,  tacueris:  repente  tantam  rem 
enuntiare  audeas?  et  in  eum  locum  te  deducas,  ut  an¬ 
te,  quam  me  commutati  indicii  coargueris,  te  summae 
negligentiae,  tuo  iudicio,  convictum  esse  fateare? 

XVI.  45.  Mihi  cuiusquam  salus  tanti  fuisset,  ut 
meam  negligerem?  per  me  ego  veritatem  patefactam 
contaminarem  aliquo  mendacio?  quemquam  denique 
ego  iuvarem ,  a  quo  et  crudeles  insidias  in  rempubli- 
cam  factas,  et  in  me  potissimum  consulem  constitu- 
tas  putarem?  Quod  si  iam  essem  oblitus  severitatis  et 
constantiae  meae,  tamne  amens  eram,  ut,  quum  litte- 
rae  posteritatis  caussa  repertae  sint,  quae  subsidio  ob- 
livioni  esse  possent,  ego  recentem  putarem  memoriam 
cuncti  senatus  commentario  meo  posse  superari?  46. 
Fero  ego  te,  Torquate,  iamdudum,  fero,  et  nonnum- 
quamanimum,  incitatum  ad  ulciscendam  orationem 
tuam,  revoco  ipse  et  reflecto.  Permitto  aliquid  iracun- 
diae  tuae,  do  adolescentiae,  cedo  amicitiae,  tribuo  pa- 
renti.  Sed,  nisi  tibi  aliquem  modum  tute  constitueris, 
coges  oblitum  me  nostrae  amicitiae,  habere  rationem 
meae  dignitatis.  Nemo  umquam  me  tenuissima  su- 
spicione  perstrinxit,  quern  non  perculerim  ac  perfre- 
gerim.  Sed  mihi  hoc  credas  velim :  non  iis  libentissi- 
me  soleo  respondere,  quos  mihi  videor  facillime  posse 
superare.  47.  Tu,  quoniam  minime  ignoras  consuetu- 
dinem  dicendi  meam,  noli  hac  nova  lenitate  abuti 
mea:  noli  aculeos  orationis  meae,  qui  reconditi  sunt, 
excussos  arbitrari:  noli  id  putare  omnino  a  me  esse 
amissum,  si  quid  est  tibi  remissum  atque  conoessum. 
Quum  illae  valent  apud  me  excusationes  iniuriaetuae, 
iratus  animus  tuus,  aetas,  amicitia  nostra :  turn  non- 
dum  statuo  te  virium  satis  habere,  ut  ego  tecum  lu- 
ctari  et  congredi  debeam.  Quod  si  esses  usu  atque  ae- 
late  robustior:  essem  idem,  qui  soleo,  quum  sum  la- 
cessitus:  nunc  tecum  sic  agam,  tulisse  ut  potius  iniu- 
riam,  quam  retulisse  gratiam  videar.  XVII.  48.  Ne- 
que  vero,  quid  mihi  irascare,  intelligere  possum.  Si, 
quod  eum  defendo,  quem  tu  accusas:  cur  tibi  quoque 
ipse  non  succenseo,  qui  accuses  eum,  quem  ego  de¬ 


fendo?  Inimicum,  inquis,  accuse  meum.  Et  amicum 
ego  defendo  meum.  Non  debes  tamen  quemquam  in 
coniurationis  quaestione  defendere.  Immo  nemo  ma- 
gis  eum ,  de  quo  nihil  est  umquam  suspicatus ,  quam 
is ,  qui  de  aliis  multa  cogitavit.  Cur  dixisti  testimo¬ 
nium  in  alios?  Quia  coactus.  Cur  damnati  sunt?  Quia 
creditum  est.  Regnum  est ,  dicere  in  quem  velis ,  ac 
defendere  quem  velis.  Immo  servitus  est,  non  dicere 
in  quem  velis,  nec  defendere  quem  velis.  Ac,  si  con- 
siderare  coeperis ,  utrum  magis  mihi  hoc  necesse  fue- 
rit  facere,  an  istud  tibi :  intelliges,  honestius  te  inimi- 
citiarum  modum  statuere  potuisse,  quam  me  humani- 
tatis.  49.  At  vero  quum  honos  agebatur  amplissimus 
familiae  vestrae,  hoc  est  consulatus  parentis  tui,  sa- 
pienlissimus  vir  familiarissimis  suis  non  succensuit 
pater  tuus ,  quum  Sullam  et  defenderent  et  laudarent. 
Intelligebat,  hanc  nobis  a  maioribus  esse  traditam  di- 
sciplinam ,  ut  nullius  amicitia  ad  propulsanda  pericu- 
la  impediremur.  Et  erat  huic  iudicio  Ionge  dissimilis 
ilia  contentio:  turn,  afflicto  P.  Sulla,  consulatus  vobis 
pariebatur,  sicuti  partus  est:  honoris  erat  certamen  : 
ereptum  repetere  vos  clamitabatis,  ut,  victi  in  campo, 
in  foro  vinceretis.  Turn  qui  contra  vos  pro  huius  sa¬ 
lute  pugnabant,  amicissimi  vestri,  quibus  non  irasce- 
bamini,  consulatum  vobis  eripiebant,  honori  vestro 
repugnabant,  et  tamen  id  inviolata  vestra  amicitia,  in- 
tegro  officio ,  veteri  exemplo ,  atque  instituto  optimi 
cuiusque  faciebant.  XVI1I.50.  Ego  vero  quibus  orna- 
mentis  adversor  tuis?  aut  cui  dignitati  vestrae  repu- 
gno?  Quid  est,  quod  iam  ab  hoc  expetas?  Honor  ad  pa- 
trem,  insignia  honoris  ad  te  delata  sunt.  Tu  ornatus 
exuviis  huius,  venis  ad  eum  lacerandum,  quem  inter- 
emisti :  ego  iacentem  et  spoliatum  defendo  et  prote- 
go.  Atque  hie  tu  et  reprehendis  me,  quia  defendant, 
et  irasceris.  Ego  autem  non  modo  tibi  non  irascor,  sed 
ne  reprehendo  quidem  factum  tuum.  Te  enim  existi- 
mo  tibi  statuisse,  quid  faciendum  putares,  et  satis 
idoneum  officii  iudicem  posuisse.  51.  AtaccusatC. 
Cornelii  filius ,  idemque  valere  debet,  ac  si  pater  indi¬ 
caret.  0  patrem  Cornelium  sapientem !  qui,  quod 
praemii  solet  esse  in  indicio,  reliquerit:  quod  turpitu- 
dinis  in  confessione,  id  per  accusationem  filii  susce- 
perit.  Sed  quid  est  tandem,  quod  indicat  per  istum 
puerum  Cornelius?  Si  est  caussa  mihi  ignota,  cum 
Hortensio  communicata ,  respondeat  Hortensius.  Sin 
tu  ais  ilium  comitatum  Aulronii  et  Catilinae,  quum  in 
campo,  consularibus  comitiis,  quae  a  me  habita  sunt, 
caedem  facere  voluerunt:  Autronium  turn  in  campo 
vidimus:  et  quid  dixi,  vidisse  nos?  Ego  vidi.  Vos 
enim  turn,  iudices,  nihil  laborabatis  neque  suspicaba- 
mini :  ego,  tectus  praesidio  firmo  amicorum,  Catilinae 
turn  et  Autronii  copias  et  conatum  repressi.  52.  Num 
quis  est  igitur,  qui  turn  dicat  in  campum  aspirasse 
Sullam?  Atqui  si  turn  se  cum  Catilina  societate  scele- 
ris  coniunxerat,  cur  ab  eo  discedebat?  cur  cum  Autro- 
nio  non  erat?  cur  in  pari  caussa  non  paria  signa  repe- 
riuntur  criminis?  Sed  quoniam  Cornelius  ipse  etiam 
nunc  de  indicando  dubitat,  ut  dicitis,  informat  adhuc 
adumbratum  indicium  filii :  quid  tandem  de  ilia  nocte 
dicit,  quum  inter  falcarios  ad  M.  Laecam,  nocte  ea, 
quae  consecuta  est  posterum  diem  Nonarum  Novemb. 
meconsule,  Catilinae  denuntiatione  convenit?  quae 
nox  omnium  temporum  coniurationis  acerrima  fuit  at¬ 
que  acerbissima.  Turn  Catilinae  dies  exeundi,  turn 
ceteris  manendi  conditio,  turn  descriptio  totam  perUr- 
bem  caedis  atque  incendiorum  constituta  est:  tunc 
tuus  pater,  Corneli,  id  quod  tandem  aliquando  confi- 

tetur ,  illam  sibi  officiosam  provinciam  depoposcit,  lit 
cum  prima  luce  consulem  salutatum  veniret,  intro- 
missus  meo  more  et  iure  amicitiae,  me  in  meo  lectulo 
trucidaret.  XIX.  53.  Hoc  tempore,  quum  arderet  acer- 
rime  coniuratio:  quumCatilina  egrederetur  ad  exerci- 
tum :  Lentulus  in  Urbe  relinqueretur :  Cassius  incen- 
diis ,  Cethegus  caedi  praeponeretur :  Autronio ,  ut  oc- 
cuparet  Etruriam,  praescriberetur :  quum  omnia  ordi- 
narentur,  instituerentur ,  pararentur:  ubi  fuit  Sulla, 
Corneli?  Num  Romae?  immo  longe  abfuit.  Num  in  iis 
regionibus,  quo  se  Catilina  inferebat?  multo  etiam 
longius.  Num  in  agro  Camerti,  Piceno,  Gallico ;  quas 
oras  maxime  quasi  morbus  quidam  illius  furoris  per- 
vaserat?  nihil  vero  minus:  fuit  enim,  ut  iam  ante  di- 
xi,  Neapoli:  fuit  in  ea  parte  Italiae,  quae  maxime  ea 
suspicione  caruit.  54.  Quid  ergo  indicat,  aut  quid  af- 
fert  aut  ipse  Cornelius ,  aut  vos ,  qui  ab  eo  haec  man- 
data  defer  tis?  Gladiatores  emptosesse,  Fausti  simu- 
latione ,  ad  caedem  ac  tumultum.  Ita  prorsus :  inter- 
positi  sunt  gladiatores ,  quos  testamento  patris  vide- 
mus  deberi.  Arrepta  est  familia:  quae  si  esset  prae- 
termissa,  posset  alia  familia  Fausti  munus  praebere. 
Utinam  quidem  haec  ipsa  non  modo  iniquorum  invi- 
diae,  sed  et  aequorum  exspectationi  satisfacere  pos¬ 
set!  Properatum  vehementer,  quum  longe  tempus 
muneris  abesset.  Quasi  vero  tempus  dandi  muneris 
non  valde  appropinquaret.  Nec  opinante  Fausto, 
quum  is  neque  sciret ,  neque  vellet ,  familia  est  com- 
parata.  55.  At  litterae  sunt  Fausti,  per  quas  ille  pre- 
cibus  a  P.  Sulla  petit,  ut  emat  gladiatores,  et  ut  hos 
ipsos  emat;  neque  solum  ad  Sullam  missae,  sed  ad  L. 
Caesarem,  Q.  Pompeium,  C.  Memmium:  quorum  de 
sententia  tota  res  gesta  est.  At  praefuit  familiae  Cor¬ 
nelius.  Iam  si  in  comparanda  familia  suspicio  est  nul¬ 
la  :  quod  praefuit,  nihil  ad  rem  pertinet.  Sed  tamen 
munere  servili  obtulit  se  ad  ferramenta  prospicienda. 
Praefuit  vero  numquam ;  eaque  res  per  Bellum ,  Fau¬ 
sti  libertum,  omni  tempore  administrata  est. 

XX.  56.  At  enim  Sittius  est  abhocin  ulteriorem 
Hispaniam  missus,  ut  earn  provinciam  perturbaret. 
Primum  Sittius,  iudices,  L.  Iulio,  C.  Figulo  consuli- 
bus  profectus  est  aliquanto  ante  furorem  Catilinae  et 
ante  suspicionem  huius  coniurationis :  deinde  est  pro¬ 
fectus  non  turn  primum,  sed  quum  in  iisdem  locis 
aliquanto  ante  eadem  de  caussa  aliquot  annos  fuisset. 
Ac  profectus  est  non  modo  ob  caussam ,  sed  etiam  ne- 
cessariam  caussam,  magna  ratione  cum  Mauritaniae 
rege  contracta.  Turn  autem,  illo  profecto,  Sulla  pro- 
curante  eius  rem  et  gerente,  plurimis  et  pulcherrimis 
P.  Sittii  praediis  venditis,  aes  alienum  eiusdem  dis- 
solutum  est :  ut,  quae  caussa  ceteros  ad  facinus  impu- 
lit,  cupiditas  retinendae  possessionis ,  ea  Sittio  non 
fuerit,  praediis  deminutis.  57.  Iam  vero  illud  quam 
incredibile !  quam  absurdum !  qui  Romae  caedem  fa- 
cere,  qui  hanc  urbem  inflammare  vellet,  eum  familia- 
rissimum  suum  dimittere  ab  se  et  amandare  in  ulti¬ 
mas  terra's !  utrum  quo  facilius  Romae  ea,  quae  cona- 
batur,  efficeret,  si  in  Hispania  turbatum  esset?  At  haec 
ipsa  per  se  sine  ulla  coniunctione  agebantur.  An  in 
tantis  rebus,  tam  novis  consiliis,  tam  periculosis,  tarn 
turbulentis  hominem  amantissimum  sui ,  familiaris- 
simum ,  coniunetissimum  officiis ,  usu,  consuetudine, 
dimittendum  esse  arbitraretur?  Yeri  simile  non  est, 
ut,  quern  in  secundis  rebus,  quern  in  otio  secum  sem¬ 
per  habuisset,  hunc  in  adversis  et  in  eo  tumultu, 
quern  ipse  comparabat,  ab  se  dimitteret.  58.  Ipse  au¬ 
tem  Sittius  (non  enim  mihi  deserenda  est  caussa  amici 


veteris  atque  hospitis)  is  homo  est ,  aut  ea  familia  ac 
disciplina,  ut  hoc  credi  possit,  eum  bellum  reipubli- 
cae  facere  voluisse?  ut,  cuius  pater,  quum  ceteri  defi- 
cerent  finitimi  ac  vicini,  singulari  exstiterit  in  rempu- 
blicam  nostram  officio  et  fide,  is  sibi  nefarium  bellum 
contra  patriam  suscipiendum  putaret?  cuius  aes  alie¬ 
num  videmus,  iudices,  non  libidine,  sed  negotiige- 
rendi  studio  esse  contractum :  qui  ita  Romae  debuit, 
ut  in  provinciis  et  in  regnis  maximae  ei  pecuniae  de- 
berentur:  quas  quum  peteret,  non  commisit,  ut  sui 
procuratores  quidquam  oneris  absente  se  sustinerent: 
venire  omnes  suas  possessiones ,  et  patrimonio  se  or- 
natissimo  spoliari  maluit,  quam  ullam  moram  cui- 
quam  fieri  creditorum  suorum.  59.  A  quo  quidem  ge- 
nere,  iudices,  ego  numquam  timui,  quum  in  ilia  rei- 
publicae  tempestate  versarer.  Illud  erat  genus  homi- 
num  horribile  et  pertimescendum ,  qui  tanto  amore 
suas  possessiones  amplexi  tenebant ,  ut  ab  his  mem¬ 
bra  divelli  citius  ac  distrahi  posse  diceres.  Sittius 
numquam  sibi  cognationem  cum  praediis  esse  existi- 
mavit  suis.  Itaque  se  non  modo  ex  suspicione  tanti 
sceleris,  verum  etiam  ex  omni  hominum  sermone,  non 
armis,  sed  patrimonio  suo  vindicavit. 

XXI.  60.  Iam  vero,  quod  subiicit,  Pompeianos  es¬ 
se  a  Sulla  impulsos,  ut  ad  istam  coniurationem  et  ad 
hoc  nefarium  facinus  accederent :  id  cuiusmodi  sit,  in- 
telligere  non  possum.  An  tibi  Pompeiani  coniurasse 
videntur?  Quis  hoc  umquam  dixit?  aut  quae  fuit 
istius  rei  vel  minima  suspicio?  Disiunxit,  inquit,  eos 
a  colonis,  ut  hoc  dissidio  ac  dissensione  facta  oppidum 
in  sua  potestate  posset  et  Pompeianos  habere.  Pri¬ 
mum  omnis  Pompeianorum  colonorumque  dissensio 
delata  ad  patronos  est,  quum  iam  inveterasset  ac  mul- 
tos  annos  esset  exagitata :  deinde  ita  a  patronis  res  co- 
gnita  est,  ut  nulla  in  re  a  ceterorum  sententiis  Sulla 
dissenserit:  postremo  coloni  ipsi  sic  intelligunt,  non 
Pompeianos  a  Sulla  magis,  quam  sese  esse  defensos. 
61.  Atque  hoc,  iudices,  ex  hac  frequentia  colonorum, 
honestissimorum  hominum,  intelligere  potestis ;  qui 
adsunt,  laborant:  hunc  patronum,  defensorem,  custo- 
dem  illius  coloniae,  si  in  omni  fortuna  atque  in  omni 
honore  incolumem  habere  non  potuerunt,  in  hoc  ta¬ 
men  casu,  quo  afflictus  iacet,  per  vos  tutari  conserva- 
rique  cupiunt.  Adsunt  pari  studio  Pompeiani,  qui  ab 
illis  etiam  in  crimen  vocantur :  qui  ita  de  ambulatione 
et  de  suffrages  suis  cum  colonis  dissenserunt,  ut  idem 
de  communi  salute  sentirent.  62.  Ac  ne  haec  quidem 
P.  Sullae  mihi  videtur  silentio  praetereunda  esse  vir- 
tus,  quod,  quum  ab  hoc  ilia  colonia  deducta  sit,  et 
quum  commoda  colonorum  a  fortunis  Pompeianorum 
reipublicae  fortuna  disiunxerit,  ita  carus  utrisque  est 
atque  iucundus ,  ut  non  alteros  demovisse,  sed  utros- 
que  constituisse  videatur. 

XXII.  At  enim  et  gladiatores  et  omnis  ista  vis  ro- 
gationis  Caeciliae  caussa  comparabantur.  Atque  in 
hoc  loco  in  L.  Caecilium,  pudentissimum  atque  orna- 
tissimum  virum,  vehementer  invectus  est:  cuius  ego 
de  virtute  et  constantia,  iudices,  tantum  dico:  talem 
hunc  in  ista  rogatione ,  quam  promulgavit  non  de  tol- 
lenda,  sed  de  levanda  calamitate  fratris  sui,  fuisse,  ut 
consultum  esse  voluerit  fratri,  cum  republica  pugnare 
noluerit:  promulgarit  impulsus  amore  fraterno,  desti- 
terit  fratris  auctoritate  deductus.  63.  Atque  in  ea  re 
per  L.  Caecilium  Sulla  accusatur,  in  qua  re  est  uter- 
que  laudandus:  primum  Caecilius,  *qui  id  promulga¬ 
rit,  in  quo  fratris  casum  levare  posset,  quern  quia 

I  res  iudicatas  videbatur  voluisse  rescindere,  ut  desiste- 

ret,  Sulla  recte  reprehendit.  Status  enim  reipublicae 
maxime  iudicatis  rebus  continetur.  Neque  ego  tan- 
turn  fraterno  amori  dandum  arbitror,  ut  quisquam  de 
salute  suorum  consulat,  communem  relinquat.  Nihil 
de  iudicio  ferebut:  sed  poenam  ambitus  auferebat, 
quae  fuerat  nuper  superioribus  legibus  constituta. 
Itaque  hac  rogatione  non  iudicum  sententiam ,  sed  le- 
gis  vitium  corrigebat.  Nemo  iudicium  reprehendit, 
quum  de  poena  queritur,  sed  legem.  Damnatio  enim 
est  iudicum,  quae  manebat:  poena  legis,quae  levaba- 
tur.  64.  Noli  igitur  animos  eorum  ordinum,  qui  prae- 
sunt  iudiciis  summa  cum  gravitate  et  dignitate ,  alie- 
nare  a  caussa.  Nemo  labefactare  iudicium  est  conatus: 
nihil  est  eiusmodi  promulgatum.  Semper  Caecilius 
in  calamitate  fratris  sui  iudicum  potestatem  perpe- 
tuandam,  legis  acerbitatem  mitigandam  putavit. 

XXIII.  Sed  quid  ego  de  hoc  plura  disputem?  Dice- 
rem  fortasse ,  et  facile  et  libenter  dicerem.  Si  paullo 
etiam  longius,  quam  finis  quotidiani  officii  postulat, 
pietas  et  fraternus  amor  L.  Caecilium  propulisset:  im- 
plorarem  sensus  vestros:  unius  cuiusque  indulgen- 
tiam  in  suos  testarer:  peterem  errato  veniam  L.  Cae- 
cilii  ex  intimis  vestris  cogitationibus  atque  ex  huma- 
nitate  communi.  63.  Lex  dies  fuit  proposita  paucos ; 
ferri  coepta  numquam :  deposita  est  in  senatu ;  popu- 
lum  Romanum  latuit.  Quum  in  Capitolium  nos  sena- 
tum  convocassemus,  nihil  est  actum  prius :  et  id  man- 
dato  Sullae  Q.  Metellus  praetor  se  loqui  dixit,  Sullam 
illam  rogationem  de  se  nolle  ferri.  Ex  illo  tempore  L. 
Caecilius  multa  e  republica  egit :  agrariae  legi ,  quae 
tota  a  me  reprehensa  et  abiecta  est,  intercessorem  fore 
professus  est :  improbis  largitionibus  restitit :  senatus 
auctoritatem  numquam  impedivit ;  ita  se  gessit  in  tri- 
bunatu,  ut,  onere  deposito  domestici  officii,  nihil  post- 
ea  nisi  de  reipublicae  commodis  cogitarit.  66.  Atque 
in  ipsa  rogatione,  ne  per  vim  quid  ageretur,  quis  ta- 
men  nostrum  Sullam  aut  Caecilium  verebatur?  nonne 
omnis  ille  terror ,  omnis  seditionis  timor  atque  opinio 
ex  Autronii  improbitate  pendebat?  Eius  voces,  eius 
minae  ferebantur :  eius  aspectus,  concursatio,  stipa- 
tio,  greges  hominum  perditorum  metum  nobis  sedi- 
tionesque  afferebant.  Itaque  P.  Sulla,  hoc  importunis- 
simo  turn  honoris  turn  etiam  calamitatis  socio  atque 
comite,  et  secundas  fortunas  amittere  coactus  est,  et 
in  adversis  sine  ullo  remedio  atque  allevamento  per- 
manere. 

XXIV.  67.  Hie  tu  epistolam  meam  saepe  recitas, 
quam  ego  ad  Cn.Pompeium  de  meis  rebus  gestis  et  de 
summa  reipublicae  misi :  et  ex  ea  crimen  aliquod  in 
P.  Sullam  quaeris:  et,  si  furorem  incredibilem,  bien- 
nio  ante  conceptum ,  erupisse  in  meo  consulatu  scri- 
psi,  me  hoc  demonstrasse  dicis ,  Sullam  in  ilia  fuisse 
superiore  coniuratione.  Scilicet  is  sum,  qui  existi- 
mem,  Cn.  Pisonem  et  Catilinam  et  Vargunteium  et 
Autronium  nihil  scelerate,  nihil  audacter  ipsos  per  se- 
se  sine  P.  Sulla  facere  potuisse.  68.  De  quo  etiam  si 
quis  dubitasset  antea;  num,idquod  tu  arguis,  cogitas- 
set,  interfecto  patre  tuo,  consule,  descendere  Kalendis 
lanuariis  cum  lictoribus?  sustulisti  hanc  suspicio- 
nem,  quum  dixisti,  hunc,  ut  Catilinam  consulem  effi- 
ceret,  contra  patrem  tuum  operas  et  manum  compa- 
rasse.  Quod  si  tibi  ego  confiteor,  tu  mihi  concedas  ne- 
cesse  est,  hunc,  quumCatilinae  suffragaretur,  nihil  de 
suo  consulatu,  quern  iudicio  amiserat,  per  vim  recu- 
perando  cogitavisse.  Neque  enim  istorum  facinorum 
tantorum,  tarn  atrocium  crimen,  iudices,  P.  Sullae 
persona  suscipit. 


69.1am  enim  faciam,  criminibus  omnibus  fere  dis- 
solutis,  contra  atque  in  ceteris  caussis  fieri  solet,  ut 
nunc  denique  de  vita  hominis  ac  de  moribus  dicam. 
Etenim  de  principio  studuit  animus  occurrere  magni- 
tudini  criminis,  satisfacere  exspectationi  hominum,  de 
me  aliquid  ipso,  qui  accusatus  eram,  dicere :  nunc  iam 
revocandi  estis  eo ,  quo  vos  ipsa  caussa ,  etiam  tacente 
me,  cogit  animos  mentesque  convertere.  XXV.  Omni¬ 
bus  in  rebus,  iudices,  quae  graviores  maioresque 
sunt,  quid  quisque  voluerit,  cogitarit,  admiserit,  non 
ex  crimine,  sed  ex  moribus  eius,  qui  arguitur,  est 
ponderandum.  Neque  enim  potest  quisquam  nostrum 
subito  fmgi,  neque  cuiusquam  repente  vita  mutari  aut 
natura  converti.  70.  Circumspicite  paullisper  menti- 
bus  vestris,  ut  alia  omittamus ,  hosce  ipsos  homines, 
qui  huic  affines  sceleri  fuerunt.  Catilina  contra  rem- 
publicam  coniuravit.  Cuius  aures  umquam  hoc  re- 
spuerunt  conatum  esse  hominem,  usque  a  pueritia  non 
solum  intemperantia  et  scelere ,  sed  etiam  consuetudi- 
ne  et  studio  in  omni  flagitio,  stupro,  caede  grassatum? 
Quis  eum  contra  patriam  pugnantem  periisse  miratur, 
quern  semper  omnes  ad  civile  latrocinium  natum  pu- 
taverunt?  Quis  Lentuli  societates  cum  indicibus,  quis 
insaniam  libidinum,  quis  perversam  atque  impiam 
religionem  recordatur,  qui  ilium  aut  nefarie  cogitasse 
aut  stulte  sperasse  miretur?  Quis  de  C.  Cethego  atque 
eius  in  Hispaniam  profectione,  ac  de  vulnereQ.  Me- 
telli  Pii  cogitat,  cui  non  ad  illius  poenam  career  aedi- 
ficatus  esse  videatur?  Omitto  ceteros,  ne  sit  infinitum. 
7 1 .  Tantum  a  vobis  peto ,  ut  taciti  de  omnibus ,  quos 
coniurasse  cognitum  est,  cogitetis.  Intelligetis  unum 
quemque  illorum  prius  a  sua  vita,  quam  nostra  suspi- 
cione  esse  damnatum.  Ipsum  ilium  Autronium  (quo- 
niam  eius  nomen  finitimum  maxime  est  huius  pericu- 
lo  et  crimini)non  sua  haec  vita  convincit?  Semper  au- 
dax,  petulans,  libidinosus.  Quern  in  stuprorum  de- 
fensionibus  non  solum  verbis  uti  improbissimis  soli- 
tum  esse  scimus,  verum  etiam  pugnis  et  calcibus: 
quem  exturbare  homines  e  possessionibus,  caedem 
facere  vicinorum ,  spoliare  fana  sociorum ,  vi  conatum 
et  armis  disturbare  iudicia,  in  bonis  rebus  omnes  con- 
temnere,  in  malis  pugnare  contra  bonos,  non  reipubli¬ 
cae  cedere,  non  fortunae  ipsi  succumbere.  Huius  si 
caussa  non  manifestissimis  rebus  teneretur,  tamen 
eum  mores  ipsius  ac  vita  convincerent. 

XXVI.  72.  Agedum,  conferte  nunc  cum  illis  vitam 
P.  Sullae,  vobis  populoque  Romano  notissimam,  iu¬ 
dices,  et  earn  ante  oculos  vestros  proponite.  Ecquod 
huius  factum  aut  commissum,  non  dicam  audacius, 
sed  quod  cuiquam  paullo  minus  consideratum  videre- 
tur?  Factum  quaero?  verbum  ecquod  umquam  ex  ore 
huius  excidit,  unde  quisquam  posset  offendi?  At  vero 
in  ilia  gravi  L.  Sullae  victoria  turbulentaquc  quis  P. 
Sulla  mitior,  quis  misericordior  inventus  est?  Quam 
multorum  hie  vitam  est  a  L.  Sulla  deprecatus?  quam 
multi  sunt  summi  homines  et  ornatissimi ,  et  nostri  et 
equestris  ordinis,  quorum  pro  salute  se  hie  Sullae  ob- 
ligavit?  Quos  ego  nominarem:  neque  enim  ipsi  no- 
lunt,  et  huic  animo  gratissimo  adsunt:  sed  quia  maius 
est  beneficium,  quam  posse  debet  civis  civi  dare,  ideo 
a  vobis  peto,  ut,  quod  potuit,  tempori  tribuatis,  quod 
fecit,  ipsi.  73.  Quid  reliquam  constantiam  vitae  com- 
memorem?  dignitatem?  liberalitatem?  moderationem 
in  privatis  rebus?  splcndorem  in  publicis?  quae  ita  a 
fortuna  deformata  sunt,  ut  tamen  a  natura  inchoata 
compareant.  Quaedomus?  quae  celebratio  quotidia- 
na?  quae  familiaris  dignitas?  quae  studia  amicorum? 

quae  ex  quoque  ordine  multitudo?  Haec  diu  multum- 
que,  et  multo  labore  quaesita  una  eripuit  hora.  Acce- 
pit  P.  Sulla,  iudices,  vehemens  vulnus  et  mortiferum: 
verumtamen  eiusmodi,  quod  videretur  eius  vita  et  na- 
tura  accipere  potuisse.  Honestatis  et  dignitatis  ha- 
buisse  nimis  magnam  iudicatus  est  cupiditatem: 
quam  si  nemo  alius  habuit  in  consulatu  petendo ,  cu- 
pidior  iudicatus  est  hie  fuisse,  quam  ceteri :  sin  etiam 
in  aliis  nonnullis  fuit  iste  consulatus  amor,  fortuna  in 
hoc  fuit  fortasse  gravior,  quam  in  ceteris.  74.  Postea 
vero  quis  P.  Sullam,  nisi  maerentem,  demissum  affli- 
ctumque  vidit?  quis  umquam  est  suspicatus,  hunc 
magis  odio,  quam  pudore  hominum  aspectum  lucem- 
que  vitare?  Qui  quum  multa  haberet  invitamenta  Ur- 
bis  et  fori,  propter  summa  studia  amicorum,  quae  ta- 
men  ei  sola  in  malis  restiterunt:  abfuit  ab  oculis  ve- 
stris ;  et,  quum  lege  retineretur,  ipse  se  exsilio  paene 
mulctavit.  XXVII.  In  hoc  vos  pudore,  iudices,  et  in 
hac  vita  tanto  sceleri  locum  fuisse  creditis?  Aspicite 
ipsum:  contuemini  os  :  conferte  crimen  cum  vita:  vi- 
tam,  ab  initio  ad  hoc  tempus  explicatam,  cum  crimine 
recognoscite.  75.  Mitto  rempublicam,  quae  fuit  sem¬ 
per  Sullae  carissima :  hosneamicos,  tales  viros,  tam 
cupidos  sui,  per  quos  res  eius  secundae  quondam 
erant  ornatae ,  nunc  sublevantur  adversae,  crudelissi- 
me  perire  voluit,  ut  cum  Lentulo  et  Catilina  et  Cethe- 
go  foedissimam  vitam  ac  miserrimam  turpissimamor- 
te  proposita  degeret?  Non  cadit,  non,  inquam,  cadit  in 
hos  mores ,  non  in  hunc  pudorem ,  non  in  hanc  vitam, 
non  in  hunc  hominem  ista  suspicio.  Nova  quaedam 
ilia  immanitas  exorta  est;  incredibilis  fuit  ac  singula- 
ris  furor:  ex  multis  ab  adolescentia  collectis  perdito- 
rum  hominum  vitiis  repente  tanta  ista  importunitas 
inauditi  sceleris  exarsit.  76.  Nolite,  iudices,  arbitrari, 
hominum  ilium  impetum  et  conatum  fuisse.  Neque 
enim  ulla  gens  tam  barbara  aut  tam  immanis  umquam 
fuit,  in  qua  non  modo  tot,  sed  unus  tam  crudelis  hostis 
patriae  sit  inventus.  Belluae  quaedam  illae  ex  porten- 
tis  immanes  ac  ferae,  forma  hominum  indutae,  exsti- 
terunt.  Perspicite  etiam  atque  etiam,  iudices.  Nihil 
enim  est,  quod  in  hac  caussa  dici  possit  vehementius. 
Penitus  introspicite  Catilinae,  Autronii,  Cethegi,  Len- 
tuli  ceterorumque  mentes :  quas  vos  in  his  libidines, 
quae  flagitia,  quas  turpitudines ,  quantas  audacias, 
quam  incredibiles  furores,  quas  notas  scelerum,  quae 
indicia  parricidiorum ,  quantos  acervos  facinorum  re- 
jierietis !  Ex  magnis  et  diuturnis  et  iam  desperatis  rei- 
publicae  morbis  ista  repente  vis  erupit,  ut,  ea  confecta 
et  eiecta,  convalescere  aliquando  et  sanari  civitas  pos¬ 
set.  Neque  enim  est  quisquam ,  qui  arbitretur,  illis 
inclusis  in  republica  pestibus ,  diutius  haec  stare  po¬ 
tuisse.  Itaque  eos  non  ad  perficiendum  scelus,  sed  ad 
luendas  reipublicae  poenas,  Furiae  quaedam  incitave- 
runt.  XXVIII.  77.  In  hunc  igitur  gregem  vos  nunc  P. 
Sullam,  iudices,  ex  his,  qui  cum  hoc  vivunt  atque  vi-  J 
xerunt,  honestissimorum  hominum  gregibus  reiicie- 
lis?  ex  hoc  hominum  numero,  ex  hac  familiari  digni- 
tate  in  impiorum  partem  atque  in  parricidarum  coe- 
tum  ac  numerum  transferees?  Ubi  erit  igitur  illud 
fortissimum  praesidium  pudoris?  quo  in  loco  nobis 
vita  ante  acta  proderit?  quod  ad  tempus  existimatio- 
nis  partae  fructus  reservabitur,  si  in  extremo  discri- 
mine  ac  dimicatione  fortunae  deseruerit?  si  non  ad- 
erit?  si  nihil  adiuvabit?  78.  Quaestiones  nobis  servo-  i 
rum  ac  tormenta  accusator  minitatur:  in  quibus 
quamquam  nihil  periculi  suspicamur;  tamen  ilia  tor¬ 
menta  gubernat  dolor,  moderatur  natura  cuiusque 


tumanimi,  turn  corporis,  regit  quaesitor,  flectit  libi¬ 
do  ,  corrumpit  spes ,  infirmat  metus ,  ut  in  tot  rerum 
angustiis  nihil  veritati  loci  relinquatur.  Vita  P.  Sul¬ 
lae  torqueatur :  ex  ea  quaeratur,  num  quae  occultetur 
libido,  num  quod  lateat  facinus,  num  quae  crudelitas. 
num  quae  audacia.  Nihil  erroris  erit  in  caussa  nec  ob- 
scuritatis,  iudices,  si  a  vobis  vitae  perpetuae  vox,  ea 
quae  gravissima  debet  esse,  audietur.  79.  Nullum  in 
hac  caussa  testem  timemus :  nihil  quemquam  scire, 
nihil  vidisse,  nihil  audisse  arbitramur.  Sed  tamen,  si 
nihil  vos  P.  Sullae  fortuna  movet,  iudices,  vestra  mo- 
veat.  Vestra  enim,  qui  cum  summa  elegantia  atque 
integritate  vixistis,  hoc  maxime  interest,  non  ex  libi- 
dine  aut  simultate  aut  levitate  testium  caussas  hone- 
storum  hominum  ponderari,  sed  in  magnis  disquisi- 
tionibus  repentinisque  periculis  vitam  unius  cuius¬ 
que  esse  testem.  Quam  vos,  iudices,  nolite  armis  suis 
spoliatam  atque  nudatam  obiicere  invidiae,  dedere 
suspicioni.  Munite  communem  arcem  bonorum,  ob- 
struite  perfugia  improborum.  Valeat  ad  poenam  et  ad 
salutem  plurimum,  quam  solam  videtis  ipsam  ex  vi 
sua  naturaque  facillime  perspici,  subito  flecti  fingique 
non  posse.  XXIX.  80.  Quid  vero?  haec  auctoritas, 
(semper  enim  de  ea  dicendum  est:  quamquam  a  me 
timide  modieeque  dicetur,)  quid,  inquam,  haec  aucto¬ 
ritas  nostra,  qui  a  ceteris  coniurationis  caussis  absti- 
nuimus,  P.  Sullam  defendimus:  nihil  hunc  tandem 
iuvabit?  Grave  est  hoc  dictum  fortasse,  iudices ,  gra¬ 
ve,  si  appetimus  aliquid :  si,  quum  ceteri  de  nobis  si¬ 
lent,  non  etiam  nosmet  ipsi  tacemus,  grave.  Sed,  si 
laedimur,  si  accusamur,  si  in  invidiam  vocamur :  pro- 
fecto  conceditis,  iudices,  ut  nobis  libertatem  retinere 
liceat,  si  minus  liceat  dignitatem.  81.  Accusati  sunt 
uno  nomine  consulares:  ut  iam  videatur  honoris  am- 
plissimi  nomen  plus  invidiae,  quam  dignitatis  afferre. 
Adfuerunt,  inquit,  Catilinae  illumque  laudarunt.  Nul¬ 
la  turn  patebat,  nulla  erat  cognita  coniuratio:  defende- 
bantamicum,  aderant  supplici,  vitae  eius  turpitudi- 
nem  in  summis  eius  periculis  non  insequebantur. 
Quin  etiam  parens  tuus,  Torquate,  consul  reo  de  pe- 
cuniis  repetundis  Catilinae  fuit  advocatus,  improbo 
homini,  at  supplici,  fortasse  audaci,  at  aliquando  ami- 
co.  Cui  quum  adfuit  post  delatam  ad  eum  primam  il- 
lam  coniurationem,  indicavit  se  audisse  aliquid,  non 
credidisse.  At  idem  non  adfuit  alio  in  iudicio,  quum 
adessent  ceteri.  Si  postea  cognorat  ipse  aliquid,  quod 
in  consulatu  ignorasset:  ignoscendum  est  iis,  qui 
postea  nihil  audierunt.  Sin  ilia  res  prima  valuit: 
num  inveterata,  quam  recens,  debuit  esse  gravior? 
Sed  si  tuus  parens,  etiam  in  ilia  suspicione  periculi 
sui,  tamen  humanitate  adductus  advocationem  homi- 
nis  improbissimi  sella  curuli  atque  ornamentis  et  suis 
et  consulatus  honestavit:  quid  est,  quamobrem  consu¬ 
lares,  qui  Catilinae  adfuerunt,  reprehendantur?  82.  At 
iidem  iis,  qui  ante  hunc  caussam  de  coniuratione  di- 
xerunt,  non  adfuerunt.  Tanto  scelere  astrictis  homi- 
nibus  statuerunt  nihil  a  se  adiumenti,  nihil  opis,  ni¬ 
hil  auxilii  ferri  oportere.  Atque,  ut  de  eorum  constan¬ 
ts  atque  animo  in  rempublicam  dicam,  quorum  tacita 
gravitas  et  tides  de  uno  quoque  loquitur,  neque  cuius- 
quam  ornamenta  orationis  desiderat,  potest  quisquam 
dicere  umquam  meliores,  fortiores,  constantiores  con¬ 
sulares  fuisse,  quam  iis  temporibus  et  periculis,  qui¬ 
bus  paene  oppressa  est  respublica?  Quis  non  de  com- 
muni  salute  apertissime,  quis  non  fortissime,  quis  non 
constantissime  sensit?  Neque  ego  praecipue  de  consu- 
laribus  disputo.  Nam  haec  et  hominum  ornatissimn- 

rum,  qui  praetores  fuerunt,  et  universi  senatus  com¬ 
munis  est  laus :  ut  constet,  post  hominum  memoriam 
numquam  in  illo  ordine  plus  virtutis ,  plus  amoris  in 
rempublicam,  plus  gravitatis  fuisse.  Sed  quia  sunt 
descripti  consulares,  de  his  tantum  mihi  dicendum 
putavi,  quod  satis  esset,  attestante  memoria  omnium, 
neminem  esse  ex  illo  honoris  gradu,  qui  non  omni 
studio,  virtute,  auctoritate  incubuerit  ad  rempubli¬ 
cam  conservandam.  XXX.  83.  Sed  quid?  Ego ,  qui 
Catilinam  non  laudavi,  qui  reo  Catilinae  consul  non 
adfui,  qui  testimonium  de  coniuratione  dixi  in  alios, 
adeone  vobis  alienus  a  sanitate ,  adeo  oblitus  constan- 
tiae  meae ,  adeo  immemor  rerum  a  me  gestarum  esse 
videor,  ut,  quum  consul  bellum  gesserim  cum  coniu- 
ratis ,  nunc  eorum  ducem  servare  cupiam ,  et  in  ani- 
mum  inducam ,  cuius  nuper  ferrum  retuderim  flam- 
mamque  restinxerim ,  eiusdem  nunc  caussam  vitam- 
que  defendere?  Si  medius  fidius,  iudices,  non  me  ipsa 
respublica ,  meis  laboribus  et  periculis  conservata ,  ad 
gravitatem  anirni  et  constantiam  sua  dignitate  revoca- 
ret,  tamen  hoc  natura  est  insitum,  ut,  quem  timueris, 
quicum  de  vita  fortunisque  contenderis ,  cuius  ex  in- 
sidiis  evaseris,  hunc  semper  oderis.  Sed,  quum  aga- 
tur  honos  meus  amplissimus ,  gloria  rerum  gestarum 
singularis,  quum,  quoties  quisquam  est  in  hoc  scelere 
convictus ,  toties  renovetur  memoria  per  me  inventae 
salutis :  ego  sim  tarn  demens,  ego  committam,  ut  ea, 
quae  pro  salute  omnium  gessi,  casu  magis  et  felicitate 
a  me,  quam  virtute  et  consilio  gesta  esse  videantur? 
84.  Quid  ergo?  Hoc  tibi  sumis,  dicet  fortasse  quis- 
piam,  ut,  quia  tu  defenderis,  innocens  iudicetur?  Ego 
vero ,  iudices ,  non  modo  mihi  nihil  assumo ,  in  quo 
quispiam  repugnet,  sed  etiam,  si  quid  ab  omnibus 
conceditur ,  id  reddo  ac  remitto.  Non  in  ea  republica 
versor,  non  iis  temporibus  caput  meum  obtuli  pro  pa- 
tria  periculis  omnibus,  non  aut  ita  sunt  exstincti,quos 
vici ,  aut  ita  grati ,  quos  servavi,  ut  ego  mihi  plus  ap- 
petere  coner,  quam  quantum  omnes  inimici  invidique 
patiantur.  85.  Grave  esse  videtur,  eum,  qui  investi- 
garit  coniurationem ,  qui  patefecerit ,  qui  oppresserit, 
cui  senatus  singularibus  verbis  gratias  egerit,  cui  uni 
togato  supplicationem  decreverit,  dicere  in  iudicio. 
non  defenderem ,  si  coniurasset.  Non  dico  id,  quod 
m-ave  est :  dico  illud,  quod  in  his  caussis  coniurationis 
non  auctoritati  assumam,  sed  pudori  meo:  Ego  ille 
coniurationis  investigator  atque  ultor  certe  non  defen¬ 
derem  Sullam,  si  coniurasse  arbitrarer.  Ego,  iudices, 
de  tantis  omnium  periculis  quum  quaererem  omnia, 
multa  audirem,  non  crederem  omnia,  caverem  omnia : 
dico  hoc,  quod  initio  dixi,  nullius  indicio,  nullius  su- 
spicione,  nullius  lilteris  de  P.  Sulla  rem  ullam  ad  me 
esse  delatam.  XXXI.  86.  Quamobrem  vos ,  dii  patrii 
ac  penates,  qui  huic  urbi  atque  huic  imperio  praeside- 
tis,  qui  hoc  imperium,  qui  hanc  libertatem  populum- 
que  Romanum ,  qui  liaec  tecta  atque  templa ,  me  con- 
sule,  vestro  numine  auxilioque  servastis,  testor,  inte- 
gro  me  animo  ac  libero  P.  Sullae  caussam  defendere: 
nullum  a  me  sciente  facinus  occultari,  nullum  scelus 
susceptum  contra  salutem  omnium  defendi  ac  tegi. 
Nihil  de  hoc  consul  comperi,  nihil  suspicatus  sum, 
nihil  audivi.  87.  Itaque  idem  ego  ille,  qui  vehemens 
in  alios,  qui  inexorabilis  in  ceteros  esse  visus  sum, 
(persolvi  patriae,  quod  debui :  reliqua  iam  a  me  meae 
perpetuae  eonsuetudini  naturaeque  debentur:)  tarn 
sum  misericors,  iudices,  quam  vos:  tarn  mitis,  quam 
qui  lenissimus.  In  quo  vehemens  fui  vobiscum,  nihil 
feci,  nisi  coactus:  reipublicae  praecipitanti  subveni : 


patriam  demersam  extuli :  misericordia  civium  addu- 
cti  tunc  fuimus  tam  vehementes,  quam  necesse  fuit: 
salus  esset  omnium  amissa  una  nocte,  nisi  esset  seve- 
ritas  ilia  suscepta.  Sed  ut  ad  sceleratorum  poenam 
amore  reipublicae  sum  adductus :  sic  ad  salutem  in- 
nocentium  voluntate  deducor. 

88.  Nihil  video  esse  in  hoc  P.  Sulla ,  iudices,  odio 
dignum,  misericordia  digna  multa.  Neque  enim  nunc 
propulsandae  calamitatis  suae  caussa  supplex  ad  vos, 
iudices,  confugit:  sed  ne  qua  generi  ac  nomini  suo 
nota  nefariae  turpitudinis  inuratur.  Nam  ipse  qui- 
dem,  si  erit  vestro  iudicio  liberatus,  quae  habet  orna- 
menta,  quae  solatia  reliquae  vitae,  quibus  laetari  et 
perfrui  possit?  Domus  erit,  credo,  exornata :  aperien- 
tur  maiorum  imagines :  ipse  ornatum  ac  vestitum  re- 
cuperabit.  Omnia,  iudices,  haec  amissa  sunt:  omnia 
generis,  nominis,  honoris  insignia  atque  ornamenta 
unius  iudicii  calamitate  occiderunt.#Sed,  ne  exstinctor 
patriae,  ne  proditor,  ne  hostis  appelletur,  ne  hanc  la- 
bem  tanti  sceleris  in  familia  relinquat,  id  laborat,  id 
metuit;  ne  denique  hie  miser  coniurati  et  conscelerati 
et  proditoris  filius  nominetur:  huic  puero,  qui  est  ei 
vita  sua  multo  carior,  metuit,  cui  honoris  integros  fru- 
ctus  non  sit  traditurus,  ne  aeternam  mernoriam  dede- 
coris  relinquat.  89.  Hie  vos  orat,  iudices,  parvus,  ut 
sealiquando,  si  non  integra  fortuna ,  atafflicta,  patri 
suo  nratulari  sinatis :  huic  misero  notiora  sunt  iudi- 
ciorum  itinera  et  fori,  quam  campi  et  disciphnarum. 
Non  iam  de  vita  P.  Sullae,  iudices,  sed  de  sepultura 
contenditur.  Vita  erepta  est  superiore  iudicio :  nunc, 
ne  corpus  eiiciatur,  laboramus.  Quid  enim  est  huic 
reliqui,  quod  eum  in  vita  hac  teneat?  aut  quid  est, 
quamobrem  haec  cuiquam  vita  videatur?  XXXlI.  Nu¬ 
per  is  homo  fuit  in  civilate  P.  Sulla,  ut  nemo  ei  se  ne¬ 
que  lionore,  neque  gratia  nec  fortunis  anteferret :  nunc 
spoliatus  omni  dignitate,  quae  erepta  sunt,  non  repe- 
tit:  quod  fortuna  in  malis  reliqui  fecit,  ut  cum  paren- 
te,  cum  liberis,  cum  fratre,  cum  his  necessariis  lugere 
suam  calamitatem  liceat,  id  sibi  ne  eripiatis,  iudices, 
vos  obtestatur.  90.  Te  ipsum  iam,  Torquate,  exple- 
tum  esse  huius  miseriis  par  erat.  Etsi  nihil’aliud  Sul¬ 
lae  nisi  consulatum  abstulissetis,  tamen  eo  vos  con¬ 
tends  esse  oportebat.  Honoris  enim  contentio  vos  ad 
i  caussam,  non  inimicitiae  deduxerunt.  Sed  quum  huic 
j  omnia  cum  honore  detracta  sint,  quum  in  hac  fortuna 
miserrima  ac  luctuosissima  destitutus  sit:  quid  est, 
quod  expetas  amplius?  Lucisne  hanc  usuram  eripere 
vis,  plenam  lacrimarum  atque  maeroris ,  in  qua  cum 
maximo  cruciatu  atque  dolore  retinetur?  Libenterred- 
diderit,  adempta  ignominia  foedissimi  criminis.  An 
vero  inimicum  ut  expellas?  cuius  ex  miseriis,  si  esses 
crudelissimus,  videndo  fructum  caperes  maiorem, 
quam  audiendo.  91.  0  miserum  et  infelieem  ilium 
diem,  quo  consul  omnibus  centuriisP.  Sulla  renun- 
tiatus  est!  o  falsam  spem!  o  volucrem  fortunam!  o 
caecam  cupiditatem !  o  praeposteram  gratulationem ! 
Quam  cito  ilia  omnia  ex  laetitia  et  voluptate  ad  luctum 
et  lacrimas  reciderunt,  ut,  qui  paullo  ante  consul  de- 
signatus  fuisset,  retineret  repente  nullum  vestigium 
pristinae  dignitatis !  Quid  enim  erat  mali ,  quod  huic, 
spoliato  honore,  fama,  fortunis,  deesse  videretur?  aut 
cui  novae  calamitati  locus  ullus  relictus  esset?  Urget 
eadem  fortuna,  quae  coepit:  reperit  novum  maero- 
rem:  non  patitur,  hominem  calamitosum  uno  modo 
afllictum  uno  in  luctu  perire.  XXXIII.  92.  Sed  iam 
impedior  egomet,  iudices,  dolore  animi,  ne  de  huius 
iniseria  plura  dicam.  Vestrae  iam  sunt  partes ,  indi- 

ces :  in  vestra  mansuetudine  atque  humanitate  caus 
sam  totam  repono.  Vos,  reiectione  interposita,  nihil 
suspicantibus  nobis,  repentini  in  nos  iudices  consedi- 
stis,  ab  accusatoribus  delecti  ad  spem  acerbitatis,  a 
fortnna  nobis  ad  praesidiuni  innocentiae  constituti. 
Ut  ego,  quid  de  me  populus  Romanus  existimaret, 
quia  severus  in  improbos  fueram,  laboravi,  et,  quae 
prima  innocentis  mihi  defensio  est  oblata,  suscepi :  sic 
vos  severitatem  iudiciorum,  quae  per  hos  menses  in 


homines  audacissimos  facta  sunt,  lenitate  ac  miseri- 
cordia  mitigate.  93.  Hoc  quum  impetrare  a  vobis  ipsa 
caussa  debet :  turn  est  vestri  animi  atque  virtutis,  de- 
clarare ,  non  esse  eos  vos ,  ad  quos  potissimum ,  inter¬ 
posita  reiectione,  devenire  convenerit.  In  quo  ego,  iu¬ 
dices  ,  vos,  quantum  meus  in  vos  amor  postulat,  tan- 
tum  hortor,  ut  communi  studio,  quoniam  in  rebus 
coniuncti  sumus,  mansuetudine  et  misericordia  vestra 
falsam  a  nobis  crudelitatis  famam  repellamus. 

(a  Maio  e  cod.  AmLros.  1817.  editum  et  suppletum  ). 

A.  Licinius  Arcliias  se  studiis  poeticis  dedidit,  et  adprime, 
ut  virtebatur,  excelluit  in  hoc  genere  litterarum.  Amicitia  igitui- 
etiam  viris  illustribus  familiariter  copulatus  est,  ut  ipse  M.  Tul¬ 
lius  in  ovationis  huius  narratione  confirmat.  Interim  satis  lon- 
go  intervaf/o  quum  esset  cum  L.  Luculfo  in  Siciliam  profe- 
ctus ,  et  quum  ex  ea  provincia  cum  eodem  L.  Lucullo  r  egret]  c- 
retur,  Heracleani  venit,  quae  tunc  erat  civitas  foedevata,  et 
ascriptus  est  in  ordinem  Heracleensium  civis.  Tunc  Silanus  et 
Carho  coss.  legem  tulerunt,  ut  onines,  qui  essent  ex  foederatis 
populis,  civitatem  Romanam  consequerentur :  si  modo  illo  tem¬ 
pore,  quo  lex  lata  esset,  doinicilium  in  Italia  haherent,  et  intra 
diem  sexagesimum  professi  apud  praeforem  fuissent.  Quae 
quum  Licinio  Archiae  ad  ohtinendum  ius  civitatis  Roinanae  ar- 
gumenta  deessent,  quoniam  neque  tabulis  Heracleensium  proba- 
re  poterat  ascriptum  se  in  ordinem  civium ;  quippe  tabularium 
civitatis  illius  exarserat  hello  sociali ,  nec  bona  sua  in  censum 
detulerat:  reus*factus  est  lege  Papia,  quae  lata  fuerat  ad  eos 
coercendos,  qui  temere  et  illicite  civitatem  Romanam  usurpas- 
sent.  Fit  ergo  quasi  cociecturalis ,  an  ascriptus  sit  in  ordinem 
Heracleensium,  et  an  fecerit  omnia,  quae  is  facere  debuerit,  qui 
esset  e  numero  foederatorum.  Et  deficitur  quidem  multis  proba- 
tionibus  ;  testimonio  tamen  Heracleensium  et  vel  maxime ,  qui- 
bus  tota  occupatur  oratio,  poeticae  facultatis  et  doctrinae  iucun- 
dissimae  gratia  nilitur.  Est  etiam,  omissa  coniectura,  discepta- 
tio  per  ipsam  qualitatem  personae,  ut  civis  Romanus  debeat 
adoptari,  etiamsi  in  praeteritum  non  sit  associatus. 

I.  1.  Si  quid  est  in  me  ingenii ,  iudices,  quod  sen- 
tio  quam  sit  exiguum,  aut  si  qua  exercitatio  dicendi, 
in  qua  me  non  infitior  mediocriter  esse  versatum ,  aut 
si  huiusce  rei  ratio  aliqua,  ab  optimarum  artium  stu¬ 
diis  ac  disciplina  profecta,  a  qua  ego  nullum  confiteor 


aetatis  meae  tempus  abhorruisse:  earum  rerum 
omnium  vel  in  primis  hie  A.  Licinius  fructum  a  me 
repetere  prope  suo  iure  debet.  Nam  quoad  longissime 
potest  mens  mea  respicere  spatium  praeteriti  tempo- 
ris  et  pueritiae  memoriam  recordari  ultimam,  inde  us¬ 
que  repetens  hunc  video  mihi  principem  et  ad  susci- 
piendam  et  ad  ingrediendam  rationem  horum  studio- 
rum  exstitisse.  Quod  si  haec  vox,  huius  hortatu  prae- 
ceptisque  conformata,  nonnullis  aliquando  saluti  fuit: 
a  quo  id  accepimus,  quo  ceteris  opitulari  et  alios  ser- 
vare  possemus ,  huic  profecto  ipsi,  quantum  est  situm 
in  nobis,  et  opem  et  salutem  ferre  debemus.  2.  Ac  ne 
quis  a  nobis  hoc  ita  dici  forte  miretur,  quod  alia  quae- 
dam  in  hoc  facultas  sit  ingenii,  neque  haec  dicendi 
ratio  aut  disciplina :  ne  nos  quidem  huic  uni  studio 
penitus  umquam  dediti  fuimus.  Etenim  omnes  artes, 
quae  ad  humanitatem  pertinent,  habent  quoddam 
commune  vinculum,  et  quasi  cognatione  quadam  inter 
se  continentur.  II.  3.  Sed  ne  cui  vestrum  mirum  esse 
videatur,  me  in  quaestione  legitima  et  in  iudicio  pu¬ 
blico,  quum  res  agatur  apud  praetorem  populi  Roma¬ 
ni,  lectissimum  virum,  et  apud  severissimos  iudices, 
tanto  conventu  hominum  ac  frequentia,  hoc  uti  genere 
dicendi,  quod  non  modo  a  consuetudine  iudiciorum, 
verum  etiam  a  forensi  sermone  abhorreat:  quaeso  a 
vobis,  ut  in  hac  caussa  mihi  detis  hanc  veniam,  ac- 
commodatam  huic  reo,  vobis,  quemadmodum  spero, 
non  molestam :  ut  me ,  pro  summo  poeta  atque  erudi- 
tissimo  homine  dicentem ,  hoc  concursu  hominum  lit— 
teratissimorum,  hac  vestra  humanitate,  hoc  denique 
praetore  exercente  iudicium ,  patiamini  de  studiis  hu- 
manitatis  ac  litterarum  paullo  loqui  liberius,  et  in 

eiusmodi  persona,  quae,  propter  otium  ac  studium, 
minime  in  iudiciis  periculisque  tractata  est ,  uti  prope 
novo  quodam  et  inusitato  genere  dicendi.  4.  Quod  si 
mihi  a  vobis  tribui  concedique  sentiam,  perficiam  pro- 
fecto ,  ut  hunc  A.  Licinium  non  modo  non  segregan- 
dum,  quum  sit  civis,  a  numero  civium,  verum  etiam, 
si  non  esset,  putetis  asciscendum  fuisse. 

III.  Nam  ut  primum  ex  pueris  excessit  Archias,  at- 
que  ab  iis  artibus,  quibus  aetas  puerilis  ad  humanita- 
tem  informari  solet,  se  ad  scribendi  studium  contulit  : 
primum  Antiochiae  (nam  ibi  natus  est,  loco  nobili,  ce- 
lebri  quondam  urbe  et  copiosa  atque  eruditissimis  ho- 
minibus  liberalissimisque  studiis  affluenti,)  celeriter 
ei*  antecellere  omnibus  ingenii  gloria  contigit.  Post 
in  ceteris  Asiae  partibus  cunctaque  Graecia  sic  eius 
adventus  celebrabantur,  ut  famam  ingenii  exspectatio 
hominis,  exspectationem  ipsius  adventus  admiratio- 
que  superaret.  5.  Erat  Italia  tunc  plena  Graecarum 
artium  ac  disciplinarum ,  studiaque  haec  et  in  Latio 
vehementius  turn  colebantur,  quam  nunc  iisdem  in 
oppidis ,  et  hie  Romae ,  propter  tranquillitatem  reipu- 
blicae,  non  negligebantur.  Itaque  hunc  et  Tarentini 
et  Rhegini  et  Neapolitani  civitate  ceterisque  praemiis 
donarunt :  et  omnes ,  qui  aliquid  de  ingeniis  poterant 
iudicare ,  cognitione  atque  hospitio  dignum  existima- 
runt.  Hac  tanta  celebritate  famae  quum  esset  iam  ab- 
sentibus  notus,  Romam  venit,  Mario  consule  etCatulo. 
Nactus  est  primum  consules  eos,  quorum  alter  res  ad 
scribendum  maximas,  alter  quum  res  gestas,  turn 
etiam  studium  atque  aures  adhibere  posset.  Statim 
Luculli ,  quum  praetextatus  etiam  turn  Archias  esset, 
eum  domum  suam  receperunt.  Sed  [etiam]  hoc  non 
solum  ingenii  ac  litterarum,  verum  etiam  naturae  at¬ 
que  virtutis ,  ut  domus ,  quae  huius  adolescentiae  pri- 
ma  fuerit,  eadem  esset  familiarissima  senectuti.  6. 
Erat  temporibus  illis  iucundus  Q.Metello  illi  Numidi- 
co  et  eius  pio  filio ;  audiebatur  a  M.  Aemilio ;  vivebat 
cum  Q.  Catulo,  et  patre  et  filio;  a  L.  Crasso  colebatur: 
Lucullos  vero  et  Drusum  et  Octavios  et  Catonem  et  to- 
tam  Hortensiorum  domum  devinctam  consuetudine 
quum  teneret,  afficiebatur  summo  honore,  quod  eum 
non  solum  colebant,  qui  aliquid  percipere  atque  audi- 
re  studebant,  verum  etiam,  si  qui  forte  simulabant. 
IV.  Interim  satis  longo  intervallo,  quum  esset  cum  L. 
Lucullo  in  Siciliam  profectus ,  et  quum  ex  ea  provin- 
cia  cum  eodem  Lucullo  decederet,  venit  Heracleam. 
Quae  quum  esset  civitas  aequissimo  iure  ac  foedere, 
ascribi  se  in  earn  civitatem  voluit:  idque,  quum  ipse 
per  se  dignus  putaretur,  turn  auctoritate  et  gratia  Lu¬ 
culli  ab  Heracleensibus  impetravit.  7.  Data  est  civitas 
Silvani  lege  et  Carbonis,  si  qui  foederatis  ci  vita- 
tibus  ascripti  fuissent:  si  tcm,  quum  lex  fe- 
REBATUR,  IN  ITALIA  DOMICILIUM  HABUISSENT:  et, 
SI  SEXAGINTA  DIEBUS  APUD  PRAETOREMESSENT PRO¬ 
FESS  1.  Quum  hie  domicilium  Romae  multos  iam  an- 
nos  haberet,  professus  est  apud  praetorem,  Q.  Metel- 
lum,  familiarissimum  suum.  8.  Si  nihil  aliud,  nisi  de 
civitate  ac  lege,  dicimus,  nihil  dico  amplius :  caussa 
dicta  est.  Quid  enim  horum  infirmari ,  Grati ,  potest? 
Ileracleaene  esse  turn  ascriptum  negabis?  Adest  vir 
summa  auctoritate  et  religione  et  fide,  L.  Lucullus, 
qui  se  non  opinari ,  sed  scire ;  non  audivisse ,  sed  vi- 
disse ;  non  interfuisse,  sed  egisse  dicit.  Adsunt  Ilera- 
cleenses  legati,  nobilissimi  homines:  huius  iudicii 
caussa  cum  mandatis  et  cum  publico  testimonio  vene- 
runt;  qui  hunc  ascriptum  Heracleensem  dicunt.  Hie 
tu  tabulas  desideras  Ileraclcensium  publicas ;  quas 

Italico  bello,  incenso  tabulario,  interisse  scimus 
omnes.  Est  ridiculum  ad  ea,  quae  habemus,  nihil  di- 
cere  ;  quaerere,  quae  habere  non  possumus ;  et  de  ho- 
minum  memoria  tacere ,  litterarum  memoriam  flagita- 
re ;  et,  quum  habeas  amplissimi  viri  religionem,  inte- 
gerrimi  municipii  iusiurandum  fidemque,  ea,  quae 
depravari  nullo  modo  possunt,  repudiare;  tabulas, 
quas  idem  dicis  solere  corrumpi,  desiderare.  9.  At 
domicilium  in  Italia  non  habuit  is ,  qui  tot  annis  ante 
civitatem  datam  sedem  omnium  rerum  ac  fortunarum 
suarum  Romae  collocavit?  An  non  est  professus?  Im- 
mo  vero  iis  tabulis  professus,  quae  solae  ex  ilia  pro- 
fessione  collegioque  praetorum  obtinent  publicarum 
tabularum  auctoritatem.  V.  Nam  quum  Appii  tabulae 
negligentius  asservatae  dicerentur,  Gabinii,  quamdiu 
incolumis  fuit,  levitas,  post  damnationem  calamitas, 
omnem  tabularum  fidem  resignasset:  Metellus,  homo 
sanctissimus  modestissimusque  omnium ,  tanta  dili— 
gentia  fuit,  ut  ad  L.  Lentulum  praetorem  et  ad  iudices 
venerit  et  unius  nominis  litura  se  commotum  esse  di- 
xerit.  His  igitur  tabulis  nullam  lituram  in  nomine  A. 
Licinii  videtis.  10.  Quae  quum  ita  sint,  quid  est,  quod 
de  eius  civitate  dubitetis ,  praesertim  quum  aliis  quo- 
que  in  civitatibus  fuerit  ascriptus?  Etenim  quum  me- 
diocribus  multis  et  aut  nulla,  aut  humili  aliqua  arte 
praeditis  gratuito  civitatem  in  Graecia  homines  imper- 
tiebantur,  Rheginos  credo  aut  Locrenses  aut  Neapo- 
litanos  autTarentinos,  quod  scenicis  artificibus  largiri 
solebant,  id  huic,  summa  ingenii  praedito  gloria,  no- 
luisse!  Quid?  quum  ceteri,  non  modo  post  civitatem 
datam,  sed  etiam  post  legem  Papiam ,  aliquo  modo  in 
eorum  municipiorum  tabulas  irrepserint,  hie,  qui  ne 
utitur  quidem  illis,  in  quibus  est  scriptus,  quod  sem¬ 
per  se  Heracleensem  esse  voluit,  reiicietur?  11.  Cen¬ 
sus  nostros  requiris  scilicet.  Est  enim  obscurum,  pro- 
ximis  censoribus  hunc  cum  clarissimo  imperatore,  L. 
Lucullo,  apud  exercitum  fuisse:  superioribus,  cum 
eodem  quaestore  fuisse  in  Asia :  primis,  Iulio  et  Cras¬ 
so,  nullam  populi  partem  esse  censam.  Sed,  quoniam 
census  non  ius  civitatis  confirmat,  ac  tantummodo  in¬ 
dicat,  eum,  qui  sit  census,  ita  se  iam  turn  gessisse  pro 
cive:  iis  temporibus,  quae  tu  criminaris  ne  ipsius 
quidem  iudicio  eum  in  civium  Romanorum  iure  esse 
versatum,  et  testamentum  saepe  fecit  nostris  legibus, 
et  adiit  hereditates  civium  Romanorum,  et  in  benefi- 
ciis  ad  aerarium  delatus  est  a  L.  Lucullo  praetore  et 
consule.  VI.  Quaere  argumenta,  si  quae  potes;  num- 
quam  enim  hie  neque  suo,  neque  amicorum  iudicio 
revincetur. 

12.  Quaeres  a  nobis,  Grati,  cur  tanto  opere  hoc  ho- 
mine  delectemur.  Quia  suppeditat  nobis,  ubi  et  ani¬ 
mus  ex  hoc  forensi  strepitu  reficiatur  et  aures  convi- 
cio  defessae  conquiescant.  An  tu  existimas,  aut  sup- 
petere  nobis  posse,  quod  quotidie  dicamus,  in  tanta 
varietate  rerum,  nisi  animos  nostros  doctrina  excola- 
mus,  aut  ferre  animos  tantam  posse  contentionem,  ni¬ 
si  eos  doctrina  eadem  relaxemus?  Ego  vero  fateor,  me 
his  studiis  esse  deditum;  ceteros  pudeat,  si  qui  ita  se 
litteris  abdiderunt,  ut  nihil  possint  ex  his  neque  ad 
communem  afferre  fructum,  neque  in  aspectum  lu- 
cemque  proferre.  Me  autem  quid  pudeat,  qui  tot  an- 
nos  ita  vivo,  iudices,  ut  ab  nullius  umquam  me  tem¬ 
pore  aut  commodo  aut  otium  meum  abstraxerit  aut 
voluptas  avocarit  aut  denique  somnus  retardarit?  13. 
Quare  quis  tandem  me  reprehendat,  aut  quis  mihi  iu¬ 
re  succenseat ,  si ,  quantum  ceteris  ad  suas  res  obeun- 
das,  quantum  ad  festos  dies  ludorum  celebrandos, 

quantum  ad  alias  voluptates,  et  ad  ipsam  requiem  ani- 
mi  et  corporis  conceditur  temporum;  quantum  alii 
tribuunt  tempestivis  conviviis,  quantum  denique 
aleae,  quantum  pilae,  tantum  mihi  egomet  ad  haec 
studia  recolenda  sumpsero?  Atque  hoc  adeo  mihi  con- 
cedendum  est  magis,  quod  ex  his  studiis  haec  quoque 
censetur  oratio  et  facultas ;  quae  quantacumque  in 
me,  numquam  amicorum  periculis  defuit.  Quae  si 
cui  levior  videtur:  ilia  quidem  certe,  quae  summa 
sunt,  ex  quo  fonte  hauriam,  sentio.  1 4.  Nam  nisi  mul- 
torum  praeceptis  multisque  litteris  mihi  ab  adole- 
scentia  suasissem ,  nihil  esse  in  vita  magno  opere  ex- 
petendum,nisi  laudem  atque  honestatem;  in  ea  autem 
persequenda  omnes  cruciatus  corporis ,  omnia  pericu- 
la  mortis  atque  exsilii  parvi  esse  ducenda :  numquam 
me  pro  salute  vestra  in  tot  ac  tantas  dimicationes  at¬ 
que  in  hos  profligatorum  hominum  quotidianos  impe¬ 
tus  obiecissem.  Sed  pleni  sunt  omnes  libri,  plenae 
sapientium  voces ,  plena  exemplorum  vetustas ;  quae 
iacerent  in  tenebris  omnia ,  nisi  litterarum  lumen  ac- 
cederet.  Quam  multas  nobis  imagines  non  solum  ad 
intuendum ,  verum  etiam  ad  imitandum ,  fortissimo- 
rum  virorum  expressas ,  scriptores  et  Graeci  et  Latini 
reliquerunt!  Quas  ego  mihi  semper  in  administranda 
republica  proponens,  animum  et  mentem  meam  ipsa 
cogitatione  hominum  excellentium  conformabam. 

VII.  15.  Quaeret  quispiam :  quid?  illi  ipsi  summi  f 
viri,  quorum  virtutes  litteris  proditae  sunt,  istane  do-  j 
ctrina,  quam  tu  effers  laudibus,  eruditi  fuerunt?  Dif¬ 
ficile  est  hoc  de  omnibus  confirmare;  sed  tamen  est 
cerium,  quid  respondeam.  Ego  multos  homines  ex*  1 
cellenti  animo  ac  virtute  fuisse,  et  sine  doctrina  na¬ 
turae  ipsius  habitu  prope  divino  per  seipsos  et  mo¬ 
derates  et  graves  exstitisse  fateor.  Etiam  illud  adiun- 
go ,  saepius  ad  laudem  atque  virtutem  naturam  sine 
doctrina,  quam  sine  natura  valuisse  doctrinam.  At¬ 
que  idem  ego  contendo ,  quum  ad  naturam  eximiam 
atque  illustrem  accesserit  ratio  quaedam  conformatio- 
que  doctrinae:  turn  illud  nescio  quid  praeclarum  ac 
singulare  solere  exsistere.  16.  Ex  hoc  esse  hunc  nu- 
mero,  quern  patres  nostri  viderunt,  divinum  homi-  ! 
nem,  Africanum;  ex  hoc  C.  Laelium,  L.  Furium,  mo- 
deratissimos  homines  et  continentissimos ;  ex  hoc  for- 
tissimum  virum  et  illis  temporibus  doctissimum ,  M. 
Catonem  ilium  senem :  qui  profecto ,  si  nihil  ad  perci- 
piendam  colendamque  virtutem  litteris  adiuvarentur, 
numquam  se  ad  earum  studium  contulissent.  Quod  si 
non  hie  tantus  fructus  ostenderetur,  et  si  ex  his  stu¬ 
diis  delectatio  sola  peteretur,  tamen,  utopinor,  hanc  : 
animi  adversionem  humanissimam  ac  liberalissimam 
iudicaretis.  Nam  ceterae  neque  temporum  sunt ,  ne- 
que  aetatum  omnium  neque  locorum ;  haec  studia 
adolescentiam  agunt,  senectutem  oblectant,  secundas 
resornant,  adversis  perfugium  ac  solatium  praebent;  i 
delectant  domi ,  non  impediunt  foris ,  pernoctant  no¬ 
biscum,  peregrinantur,  rusticantur. 

17.  Quod  si  ipsi  haec  neque  attingere  neque  sensu 
nostro  gustare  possemus,  tamen  ea  mirari  deberemus,  i 
etiam  quum  in  aliis  videremus.  VIII.  Quis  nostrum 
tam  animo  agresti  ac  duro  fuit,  ut  Roscii  morte  nuper 
non  commoveretur?  qui  quum  esset  senex  mortuus, 
tamen  propter  excellentem  artem  ac  venustatem  vide- 
batur  omnino  mori  non  debuisse.  Ergo  ille  corporis 
motu  tantum  amorem  sibi  conciliarat  a  nobis  omni¬ 
bus  :  nos  animorum  incredibiles  motus  celeritatemque 
ingeniorum  negligemus?  18.  Quoties  ego  hunc  Ar- 
chiam  vidi,  iudices,  (utar  enim  vestra  benignitate,  , 


quoniam  me  in  hoc  novo  genere  dicendi  tam  diligen- 
ter  attenditis,)  quoties  ego  hunc  vidi,  quum  litteram 
scripsisset  nullam,  magnum  numerum  optimorum 
versuum  de  his  ipsis  rebus ,  quae  turn  agerentur ,  di- 
cere  ex  tempore !  quoties  revocatum  eamdem  rem  di- 
cere,  commutatis  verbis  atque  sententiis!  Quae  vero 
accurate  cogitateque  scripsisset,  ea  sic  vidi  probari, 
ut  ad  veterum  scriptorum  laudem  pervenirent.  Hunc 
ego  non  diligam?  non  admirer?  non  omni  ratione  de- 
fendendum  putem?  Atqui  sic  a  summis  hominibus 
eruditissimisque  accepimus ,  ceterarum  rerum  studia 
et  doctrina  et  praeceptis  et  arte  constare :  poetam  na¬ 
tura  ipsa  valere  et  mentis  viribus  excitari  et  quasi  di¬ 
vino  quodam  spiritu  inflari.  Quare  suo  iure  noster  ille 
Ennius  sanctos  appellat  poetas ,  quod  quasi  deorum 
aliquo  dono  atque  munere  commendati  nobis  esse  vi- 
deantur.  19.  Sitigitur,  iudices,  sanctum  apud  vos, 
humanissimos  homines,  hoc  poetae  nomen,  quod  nul¬ 
la  umquam  barbaria  violavit.  Saxa  et  solitudines  voci 
respondent,  bestiae  saepe  immanes  cantu  flectuntur 
atque  consistunt:  nos,  instituti  rebus  optimis,  non 
poetarum  voce  moveamur?  Homerum  Colophonii  ci- 
vem  esse  dicunt  suum,  Chii  suum  vindicant,  Salami- 
nii  repetunt ,  Smyrnaei  vero  suum  esse  eonfirmant  : 
itaque  etiam  delubrum  eius  in  oppido  dedicaverunt : 
permulti  alii  praetere?  pugnant  inter  se  atque  conten- 
dunt.  IX.  Ergo  illi  alienum,  quia  poeta  fuit,  post 
mortem  etiam  expetunt:  nos  hunc  vivum,  qui  et  vo- 
luntate  et  legibus  noster  est,  repudiamus?  praesertim 
quum  omne  olim  studium  atque  omne  ingenium  con- 
tulerit  Archias  ad  populi  Romani  gloriam  laudemque 
celebrandam?  Nam  et  Cimbricas  res  adolescens  atti- 
git,  et  ipsi  illi  C.  Mario,  qui  durior  ad  haec  studia  vi- 
debatur,  iucundifs  fuit.  20.  Neque  enim  quisquam  est 
tam  aversus  a  Musis,  qui  non  mandari  versibus  ae- 
ternum  suorum  laborum  facile  praeconium  patiatur. 
Themistoclem  ilium,  summum  Athenis  virum,  dixisse 
aiunt,  quum  ex  eo  quaereretur,  quod  acroama  aut  cu¬ 
ius  vocem  libentissime  audiret :  —  eius ,  a  quo  sua  virtus 
optime praedicaretur.  Itaque  ille  Marius  item  eximie 
L.  Plotium  dilexit,  cuius  ingenio  putabat  ea,  quae 
gesserat,  posse  celebrari.  21 .  Mithridaticum  vero  hel¬ 
ium,  magnum  atque  difficile  et  in  multa  varietate 
terra  marique  versatum,  totum  ab  hoc  expressum  est: 
qui  libri  non  modo  L.  Lucullum,  fortissimum  et  cla- 
rissimum  virum ,  verum  etiam  populi  Romani  nomen 
illustrant.  Populus  enim  Romanus  aperuit,  Lucullo 
imperante ,  Pontum ,  et  regiis  quondam  opibus  et  ipsa 
natura  regionis  vallatum :  populi  Romani  exercitus, 
eodem  duce,  non  maxima  manu  innumerabiles  Arme- 
niorum  copias  fudit :  populi  Romani  laus  est,  urbem 
amicissimam  Cyzicenorum  eiusdem  consilio  ex  omni 
impetu  regio  ac  totius  belli  ore  ac  faucibus  ereptam 
esse  atque  servatam :  nostra  semper  feretur  et  praedi- 
cabitur,  L.  Lucullo  dimicante,  cum  interfectis  ducibus 
depressa  hostium  classis,  et  incredibilis  apud  Tene- 
dum  pugna  ilia  navalis :  nostra  sunt  tropaea ,  nostra 
monumenta,  nostri  triumphi.  Quare,  quorum  inge- 
niis  haec  feruntur,  ab  iis  populi  Romani  fama  celebra- 
tur.  22.  Carus  fuit  Africano  superiori  noster  Ennius : 
itaque  etiam  in  sepulcro  Scipionum  putatur  is  esse 
constitutus  e  marmore.  At  iis  laudibus  certe  non  so¬ 
lum  ipsi,  qui  laudantur ,  sed  etiam  populi  Romani  no¬ 
men  ornatur.  In  caelum  huius  proavus  Cato  tollitur : 
magnus  honos  populi  Romani  rebus  adiungitur. 
Omnes  denique  illi  Maximi,  Marcelli,  Fulvii  non  sine 
communi  omnium  nostrum  laude  decorantur.  X.  Er- 

go  ilium ,  qui  haec  fecerat,  Rudinum  hominem,  maio- 
res  nostri  in  civitatem  receperunt :  nos  hunc  Heracle- 
ensem,  multis  civitatibus  expetitum,  in  hac  autem  le- 
gibus  constitutum,  de  nosti’a  civitate  eiiciemus? 

23.  Nam  si  quis  minorem  gloriae  fructum  putat 
ex  Graecis  versibus  percipi ,  quam  ex  Latinis ,  vehe- 
menter  errat:  propterea,  quod  Graeca  leguntur  in 
omnibus  fere  gentibus,  Latina  suis  finibus,  exiguis 
sane,  continentur.  Quare  si  res  eae,  quas  gessimus, 
orbis  terrae  regionibus  definiuntur :  cupere  debemus, 
quo  manuum  nostrarum  tela  pervenerint ,  eodem  glo- 
riam  famamque  penetrare,  quod  quum  ipsis  populis, 
de  quorum  rebus  scribitur,  haec  ampla  sunt,  turn  iis 
certe,  qui  de  vita  gloriae  caussa  dimicant,  hoc  maxi¬ 
mum  et  periculorum  incitamentum  est  et  laborum. 
24.  Quam  multos  scriptores  rerum  suarum  magnus 
ille  Alexander  secum  habuisse  dicitur!  Atque  is  ta- 
men,  quum  in  Sigeo  ad  Achillis  tumulum  astitisset, 
0  fortunate,  inquit,  adolesccns ,  qui  tuae  virtulis  Home- 
rum  praeconem  inveneris!  Et  vere.  Nam,  nisi  Ilias  ilia 
exstitisset,  idem  tumulus,  qui  corpus  eius  contexerat, 
nomen  etiam  obruisset.  Quid?  noster  hie  Magnus, 
qui  cum  virtute  fortunam  adaequavit,  nonneTheopha- 
nem  Mitylenaeum,  scriptorem  rerum  suarum,  in  con- 
cione  militum  civitate  donavit?  et  nostri  illi  fortes  vi- 
ri,  sed  rustici  ac  milites,  dulcedine  quadam  gloriae 
commoti ,  quasi  participes  eiusdem  laudis ,  magno  il- 
lud  clamore  approbaverunt?  25.  Itaque,  credo,  si  civis 
Romanus  Archias  Iegibus  non  esset,  lit  ab  aliquo  im- 
peratore  civitate  donaretur,  perficere  non  potuit.  Sul¬ 
la,  quum  Hispanos  et  Gallos  donaret,  credo,  hunc  pe- 
tentem  repudiasset;  quem  nos  in  concione  vidimus, 
quum  ei  libellum  malus  poeta  de  populo  subiecisset, 
quod  epigramma  in  eum  fecisset  tanf'ummodo  alternis 
versibus  longiusculis,  statim  ex  iis  rebus,  quas  tunc 
vendebat,  iussit  ei  praemium  tribui  sub  ea  conditione, 
ne  quid  post  ea  scriberet.  Qui  sedulitatem  mali  poetae 
duxerit  aliquo  tamen  praemio  dignam ,  huius  inge- 
nium  et  virtutem  in  scribendo  et  copiam  non  expetis- 
set?  26.  Quid?  a  Q.  Metello  Pio,  familiarissimo  suo, 
qui  civitate  multos  donavit,  neque  per  se,  neque  per 
Lucullos  impetravisset?  qui  praesertim  usque  eo  de 
suis  rebus  scribi  cuperet,  ut  etiam  Cordubae  natis 
poetis,  pingue  quiddam  sonantibus  atque  peregrinum, 
tamen  aures  suas  dederet.  XI.  Neque  enim  est  hoc 
dissimulandum,  quod  obscurari  non  potest,  sed  prae 
nobis  ferendum :  trahimur  omnes  laudis  studio,  et 
optimus  quisque  maxime  gloria  ducitur.  Ipsi  illi  phi- 
losophi  etiam  illis  libellis,  quos  de  contemnenda  glo¬ 
ria  scribunt,  nomen  suum  inscribunt:  in  eoipso,  in 
quo  praedicationem  nobilitatemque  despiciunt,  prae- 
dicari  de  se  ac  nominari  volunt.  27.  Decimus  quidem 
Brutus,  summus  ille  vir  et  imperator,  Accii,  amicissi- 
mi  sui,  carminibus  templorum  ac  monumentorum 
aditus  exornavit  suorum.  Iam  vero  ille,  qui  cum  Ae- 
tolis-,  Ennio  comite,  bellavit,  Fulvius,  non  dubitavit 
Martis  manubias  Musis  consecrare.  Quare,  in  qua  ur- 
be  imperatores  prope  armati  poetarum  nomen  et  Mu- 
sarum  delubra  coluerunt,  in  ea  non  debent  togati  iudi- 
ces  a  Musarum  honore  et  a  poetarum  salute  abhorrerc. 

28.  Atque,  ut  id  libentius  faciatis,  iam  me  vobis, 


|  indices,  indicabo,  et  de  meo  quodam  amore  gloriae, 
nimis  acri  fortasse,  verumtamen  hones  to,  vobis  con- 
j  fitebor.  Nam ,  quas  res  nos  in  consulatu  nostro  vobis- 
j  cum  simul  pro  salute  huius  urbis  atque  imperii  et 
pro  vita  civium  proque  universa  republica  gessimus, 
attigit  hie  versibus  atque  inchoavit:  quibus  auditis, 

|  quod  mihi  magna  res  et  iucunda  visa  est,  hunc  ad  per- 
ficiendum  hortatus  sum.  Nullam  enim  virtus  aliam 
mercedem  laborum  periculorumque  desiderat,  praeter 
hanc  laudis  et  gloriae ;  qua  quidem  detracta,  iudices, 
quid  est,  quod  in  hoc  tam  exiguo  vitae  curriculo  et 
tarn  brevi  tantis  nos  in  laboribus  exerceamus?  29. 
Certe,  si  nihil  animus  praesentiret  in  posterum,  et  si, 
quibus  regionibus  vitae  spatium  circumscriptum  est, 
eisdem  omnes  cogitationes  terminaret  suas,  nec  tantis 
se  laboribus  frangeret,  neque  tot  curis  vigiliisque  an- 
geretur,  neque  toties  de  vita  ipsa  dimicaret.  Nunc 
insidet  quaedam  in  optimo  quoque  virtus,  quae  no- 
ctes  et  dies  animum  gloriae  stimulis  concitat,  atque 
admonet,  non  cum  vitae  tempore  esse  dimittendam 
commemorationem  nominis  nostri,  sed  cum  omni  po- 
steritate  adaequandam.  XII.  30.  An  vero  tam  parvi 
animi  videamur  esse  omnes,  qui  in  republica  atque 
in  his  vitae  periculis  laboribusque  versamur,  ut, 
quum  usque  ad  extremum  spatium  nullum  tranquil- 
lum  atque  otiosum  spiritum  duxerimus,  nobiscum 
simul  moritura  omnia  arbitremur?  An,  quum  statuas 
et  imagines,  non  animorum  simulacra,  sed  corporum, 
studiose  multi  summi  homines  reliquerint,  consilio- 
rum  relinquere  ac  virtutum  nostrarum  effigiem  non 
multo  malle  debemus,  summis  ingeniis  expressam  et 
politam?  Ego  vero  omnia ,  quae  gerebam ,  iam  turn  in 
gerendo  spargere  me  ac  disseminare  arbitrabar  in  or¬ 
bis  terrae  memoriam  sempiternam.  Haec  vero  sive  a 
meo  sensu  post  mortem  abfutura  est,  sive,  ut  sapien- 
tissimi  homines  putaverunt,  ad  aliquam  mei  partem 
pertinebit,  nunc  quidem  certe  cogitatione  quadam 
speque  delector. 

31.  Quare  conservate,  iudices,  hominem  pudore 
eo,quem  amicorum  videtis  comprobari  quum  dignita- 
te,  turn  etiam  vetustate ;  ingenio  autem  tanto,  quan¬ 
tum  id  convenit  existimari,  quod  summorum  homi- 
num  ingeniis  expetitum  esse  videatis ;  caussa  vero 
eiusmodi,  quae  beneficio  legis,  auctoritate  municipii, 
testimonio  Luculli,  tabulisMetelli  comprobetur.  Quae 
quumitasint:  petimus  a  vobis,  iudices,  si  qua  non 
modo  liumana,  verum  etiam  divina  in  tantis  negotiis 
commendatio  debet  esse,  ut  eum,  qui  vos,  qui  vestros 
imperatores,  qui  populi  Romani  res  gestas  semper 
ornavit;  qui  etiam  his  recentibus  nostris  vestrisque 
domesticis  periculis  aeternum  se  testimonium  laudum 
daturum  esse  profitetur;  quique  est  eo  numero,  qui 
semper  apud  omnes  sancti  sunt  habiti  atque  dicti,  sic 
in  vestram  accipiatis  fidem,  ut  humanitate  vestra  le- 
vatus  potius,  quam  acerbitate  violatus  esse  videatur. 
32.  Quae  de  caussa  pro  mea  consuetudine  breviter 
simpliciterque  dixi,  iudices,  ea  contido  probata  esse 
omnibus:  quae  non  fori  neque  iudiciali  consuetudine 
et  de  hominis  ingenio  et  communiter  de  ipsius  studio 
locutus  sum,  ea,  iudices,  a  vobis  spero  esse  in  bonum 
partem  accepta;  ab  eo,qui  indicium  exercet,certoscio. 

L.  Flaccus,  qui  Attain  triennium  pro  praetore  obtinuerat,  a  D.  Laelio  de  repetundis  accusatus  est  Caesare  et  Bibulo  cost. 
f695.  U.  c.)  Unus  de  tnbus  eius  defensoribus  fait  Cicero ,  quern  consulem  Flaccus  praetor  in  vindicanda  coniuratione  iuverat. 
Item  etiam  Hortensius  patrocimum  susceperat,  cuius  orationem  Cicero  memorut  ad  Att.  II,  25.  Ciceronis  autem  non  tota  su 
perstes  est  oratio ,  sed  tribus  lacunosa  locis ,  capp.  2.  8.  et  32.  Ad  primum  locum  quae  referuntur  fragmenta  ab  Angelo  Maio  e 
cod.  bibl.  Vatican,  et  Mediolan.  inde  ab  a.  1814.  edita,  cum  Peyronis  supplementis  obliqua  scriptura  notntis  adiicere  visum  est. 


ARG.  Cicero  in  exordio,  commemoratis  Flacci  in  rempu- 
Itlicam  meritis,  mirari  se  ait,  qui  eius  obtrectatoribus  aurem 
praebere  potuerit  D.  Laelius  et  accusationem  suscipere.  Lau- 
data  igitur  Flacci  quaestura,  legatiune,  praetura,  primo  Graeco¬ 
rum  testium  fidem  elevat,  quamquam  Graecorum  ingenia  collau- 
dat;  deinde  Iudaeorum  aurum  sacrum  undique  collectum ,  quod 
intercepisse  dicebatur,  interdictum  esse  docet,  ne  exportaretur ; 
denique  querelis  respondet  civium  Romanorum,  1)  Deciani,  cu¬ 
ius  turpitudinem  et  crudelitatem  exagitat  c.  29.  sqq.  2j  Andro- 
nis  Sextilii,  qui  sibi  ereptam  esse  dicebat  hereditatem  coniugis, 
et  3)  Falcidii,  cui  Flaccus  L  talenta  eripuisse  ferebatur.  In  per- 
oratione  ab  iis  cavendum  esse  commonstrat,  qui  illos  persequan- 
tur,  quorum  opera  in  Catilina  coercendo  magni  fuerit. 

I.  \ .  Quum  in  maximis  periculis  huius  urbis  at- 
que  imperii,  gravissimo  atque  acerbissimo  reipublicae 
casu,  socio  atque  adiutore  consiliorum  periculorum- 
que  meorum  L.  Flacco,  caedem  a  vobis,  coniugibus, 
liberis  vestris,  vastitatem  a  templis,  delubris,  Urbe, 
Italia  depellebam :  sperabam ,  iudices ,  honoris  potius 
L.  Flacci  me  adiutorem  futurum,  quam  miseriarum 
deprecatorem.  Quod  enim  esset  praemium  dignitatis, 
quod  populus  Romanus,  quum  huius  maioribus  sem¬ 
per  detulisset,  huic  denegaret :  quum  L.  Flaccus  ve- 
terem  Yaleriae  gentis  in  liberanda  patria  laudem  pro- 
pe  quingentesimo  anno  reipublicae  retulisset?  2.  Sed 
si  forte  aliquando  aut  beneficii  huius  obtrectator,  aut  j 
virtutis  hostis  aut  laudis  invidus  exstitisset:  existi- 
mabam,  L.  Flacco  multitudinis  potius  imperitae,  nullo 
tamen  cum  periculo,  quam  sapientissimorum  et  le- 
etissimorum  virorum  iudicium  esse  subeundum.  Et- 
enim,  quibus  auctoribus  et  defensoribus  omnium  turn 
salus  esset  non  civium  solum ,  verum  etiam  gentium 
defensa  ac  retenta ,  neminem  umquam  putavi  per  eos 
ipsos  periculum  huius  fortunis  atque  insidias  creatu- 
rum.  Quod  si  esset  aliquando  futurum,  ut  aliquis  de 
L.  Flacci  pernicie  cogitaret:  numquam  tamen  existi- 


mavi,  iudices,  D.  Laelium,  optimi  viri  fdium,  optima 
ipsum  spe  praeditum  suminae  dignitatis,  earn  susce- 
pturum  accusationem,  quae  sceleratorum  civium  po¬ 
tius  odio  et  furori ,  quam  ipsius  virtuti  atque  institu- 
tae  adolescentiae  conveniret.  Etenim  quum  a  clarissi- 
mis  viris  iustissimas  inimicitias  saepe  cum  bene  me¬ 
ritis  civibus  depositas  esse  vidissem,  non  sum  arbi¬ 
trate  ,  quemquam  amicum  reipublicae ,  posteaquam 
L-  Flacci  amor  in  patriam  perspectus  esset,  novas  huic 
inimicitias ,  nulla  accepta  iniuria,  denuntiaturum.  3. 
Sed  quoniam,  iudices,  multa  nos  et  in  nostris  rebus  et 
in  republica  fefellerunt,  ferimusea,  quae  sunt  feren- 
da.  Tantum  a  vobis  petimus ,  ut  omnia  reipublicae 
subsidia,  totum  statum  civitatis,  omnem  memoriam 
temporum  praeteritorum,  salutem  praesentium,  spem 
reliquorum  in  vestra  potestate,in  vestris  sententiis,  in 
hoc  uno  iudicio  positam  esse  et  defixam  putetis.  Si 
umquam  respublica  consilium,  gravitatem,  sapien- 
tiam,  providentiam  iudicum  imploravit:  hoc  tempore, 
hoc,  inquam,  tempore  implorat.  II.  Non  estis  de  Ly- 
dorum  aut  Mysorum  aut  Phrygum ,  qui  hue  compulsi 
concitatique  venerunt,  sed  de  vestra  republica  iudi- 
caturi,  de  civitatis  statu,  de  communi  salute,  de  spe 
bonorum  omnium,  si  qua  reliqua  est  etiam  nunc,  quae 
fortium  civium  mentes  cogitationesque  sustentet: 
omnia  alia  perfugia  bonorum,  praesidia  innocentium, 
subsidia  reipublicae,  consilia,  auxilia,  iura  cecide- 
runt.  4.  Quern  enim  appellem?  quern  obtester?  quern 
implorem?  Senatumne?  at  is  ipse  auxilium  petit  a  vo¬ 
bis  ,  et  confirmationem  auctoritatis  suae  vestrae  pote- 
stati  permissam  esse  sentit.  An  equites  Romanos?  iu- 
dicabitis  principes  eius  ordinis  quinquaginta,  quid 
cum  omnibus  senseritis.  An  populum  Romanuin?  at 
is  quidem  omnem  suam  de  nobis  potestatem  tradidit 
vobis.  Quamobrem,  nisi  hoc  loco,  nisi  apud  vos,  nisi 
per  vos,  iudices,  non  auctoritatem,  quae  amissa  est, 

sed  salutem  nostram,  quae  spe  exigua  extremaque 
pendet,  tenuerimus  :  nihil  est  praeterea,  quo  confuge- 
re  possimus:  nisi  forte,  quae  res  hoc  iudicio  tentetur, 
quidagatur,  cui  caussae  fundamenta  iaciantur,  iudi- 
ces,  non  videtis.  5.  Condemnatus  est  is,  qui  Catili— 
nam,  signa  patriae  inferentera,  interemit:  quid  est 
caussae,  cur  non  is,  qui  Catilinam  ex  Urbe  repulit, 
pertimescat?  Repetitur  ad  poenam  ,  qui  indicia  com¬ 
munis  exitii  excepit :  cur  sibi  confidat  is ,  qui  ea  pro- 
ferenda  et  patefacienda  curavit?  Socii  consiliorum, 
ministri,  comitesque  vexantur:  quid  auctores,  quid 
duces,  quid  principes  sibi  exspectent?  Atque  utinam 
inimici  nostri  ac  bonorum  omnium  mecum  potius 
contendant !  utrum  turn  omnes  boni  duces  nostri ,  an 
comites  fuerint  ad  communem  conservandam  salu¬ 
tem  ** 

*  *  * 

*  Strangulatos  maluit  dicere. 

Quid  sibi  meus  necessarius  Caetra  voluit? 

Quid  vero  Decianus? 

Utinam  esset  proprie  mea!  Senatus  igitur  magna 
ex  parte .... 

Di,  inquam,  immortales !  Lentulum .... 

*  *  Quid  allinuit  adhibere  testimonium  externum, 
quum  domestica  vita  naturaque  constaret?  Itaque  non 
patiar,  D.  Laeli,  te  tibi  hoc  sumere  atque  hanc  caeteris 
in  posterum ,  nobis  in  praesens  tempus  legem  condi- 
tionemque  statuere,  ut  defensiones  nostras  ad  accusato- 
rum  arbitrium  accommodcmus ,  non  veniamus  adillam 
contentionem,  ad  quam  nos  caussa  ipsa  deducit. 

Quum  adolescentiam  notaris,  quum  reliquum  tem¬ 
pus  aetatis  turpitudinis  maculis  consperseris ,  quum 
privatarum  rerum  ruinas,  quum  domesticas  labes, 
quum  urbanam  infamiam,  quum  Hispaniae,  Galliae, 
Ciliciae,  Cretae,  quibus  in  provinciis  non  obscure  ver- 
satus  est,  vitia  et  flagitia  protuleris:  turn  denique, 
quid  TAnoIitae  et  Lon/meni  de  L.  Flacco  existiment, 
audiemus. 

Quem  vero  tot  tarn  gravesque  provinciae  salvum 
esse  cupiant,  quem  plurimi  cives  tota  ex  Italia  devin- 
cti  necessitudine  ac  vetustate  defendant,  quem  haec 
communis  nostrum  omnium  patria  propter  recentem 
summi  beneficii  memoriam  complexa  teneat:  hunc 
etiamsi  tota  Asia  deposcit  ad  supplicium,  defendam, 
resistam. 

Quid?  si  nequetota,  neque  optima,  neque  incor- 
rupta,  neque  sua  sponte,  nec  iure,  nec  more,  nec  we¬ 
re,  nec  religiose,  nec  integre;  si  impa/sa,  si  sollicitn- 
ta,  si  concitata,  si  coacta,  si  impia,  si  temere,  si  cupi- 
de,  si  inconstanter  nomen  suum  misit  m  hoc  iudicium 
per  egentissimos  testes;  ipsa  autem  nihil  queri  were 
de  iniuriis  potest:  tamenne,  iudices,  liaec  ad  breve 
tempus  audita  longinqui  temporis  cognitarum  rerum 
fidem  derogabunt? 

Tenebo  igitur  hunc  ordinem  defensor ,  quem  fugit 
inimicus ;  et  accusatorem  urgebo  atque  insequar  et  ul- 
tro  crimen  ab  ad versario  flagitabo.  Quid  est,  Laeli? 
Num  quid  ea  d . . .  d . . .  ea . . .  f ...  no  —  ,  vere  **  di- 
cis?  qui  [ejquidem  non  in  umbra  neque  in  illius  aeta¬ 
tis  disciplinis  artibusque  versatus  est.  Etenim  puer 
cum  patre  consule  ad  bellum  est  profectus.  Nimirum 
etiam  hoc  ipso  nomine  aliquid,  qui  a  sus piciose  dicipo- 
terat,  criminabare. 

*  Sed  si  neque  Asiae  luxuries  infirmissimum  tem¬ 
pus  aetatis  *** 

Ex  hoc  aetatis  gradu  se  ad  exercitum  C.  Flacci 
patrui  contulit. 

Tribunus  militaris  cum  P.  Servilio,  gravissimo  et 
sanctissimo  cive,  profectus. 

Quorum  amplissimis  iudiciis  ornatus,  quaestor  fa- 
ctus  est. 

M.  Pisone,  qui  cognomen  frugalitatis ,  nisi  acce- 
pisset,  ipse  peperisset. 

Idem  novum  bellum  suscepit  atque  confecit. 

Non  Asiae  testibus,  sed  accusatoribus  contuberna- 
libus  traditus. 

*  *  * 

III.  6.  Hunc  igitur  virum,  Laeli,  quibus  tandem 
rebus  oppugnas?  Fuit,  P.  Servilio  imperatore,  in  Cili¬ 
cia  tribunus  militum.  Ea  res  siletur.  FuitM.  Pisoni 
quaestor  in  Ilispania.  Vox  de  quaestura  nulla  missa 
est.  Bellum  Cretense  ex  magna  parte  gessit,  atque  una 
cum  sunimo  imperatore  sustinuit.  Muta  est  huius 
temporis  accusatio.  Praeturae  iurisdictio,  res  varia  et 
multiplex  ad  suspiciones  et  simultates,  non  attingitur. 
Ea  vero  in  summo  et  periculosissimo  reipublicae  tem¬ 
pore  etiam  ab  inimicis  laudatur.  At  a  testibus  laedi- 
tur.  Antequam  dico ,  a  quibus ,  qua  spe ,  qua  vi,  qua 
re  concitatis ,  qua  levitate,  qua  egestate,  qua  perfidia, 
qua  audacia  praeditis ,  dicam  de  genere  universo  et  de 
conditione  omnium  nostrum.  Per  deos  immortales! 
iudices,  vos,  quomodo  is,  qui  anno  anteRomae  ius  di- 
xerat,  anno  post  in  Asia  ius  dixerit,  a  testibus  quaere- 
tis  ignotis?  ipsi  coniectura  nihil  iudicabitis?  In  tam 
varia  iurisdictione  tam  multa  decreta,  tot  hominum 
gratiosorum  laesae  voluntates.  Quae  est  umquam  ia- 
cta  non  suspicio,  quae  lamen  solet  esse  falsa,  sed  ira- 
cundiae  vox  aut  doloris?  7.  Et  is  est  reus  avaritiae,  qui 
in  uberrima  re  turpe  compendium,  in  maledicentissi- 
ma  civitale,  in  suspiciosissimo  negotio  maledictum 
omne,  non  modo  crimen  effugit?  Praetereo  ilia,  quae 
praetereunda  non  sunt:  nullum  huius  in  privatis  re¬ 
bus  factum  avarum ,  nullam  in  re  pecuniaria  conten¬ 
tionem  ,  nullam  in  re  familiari  sordem  posse  proferri. 
Quibus  igitur  testibus  ego  hosce  possum  refutare,  nisi 
vobis?  8.  Tmolites  ille  vicanus,  homo  non  modo  no¬ 
bis;  sed  ne  inter  suos  quidem  notus,  vos  docebit,  qua- 
lis  sit  L.  Flaccus?  quem  vos  modestissimuni  adole- 
scenlem,  provinciae  maximae  sanctissimum  virum, 
nostri  exercitus  fortissimum  militem.diligentissimum 
ducem,  temperatissimum  legatum  quaestoremque  co- 
gnoverunt:  quem  vos  praesenles  constantissimum  se- 
natorem,  iustissimum  praetorem,  atque  amantissi- 
mum  reipublicae  civem  iudicastis:  IV.  9.  de  quibus 
vos  aliis  testes  esse  debetis,  do  iis  ipsi  alios  testes  au- 
dietis?  At  quos  testes?  primum  dicam  (id  quod  est 
commune,)  Graecos:  non  quo  nationi  huic  ego  unus 
maxime  fidem  derogem;  nam,  si  quis  umquam  de 
nostris  hominibus  a  genere  isto  studio  ac  voluntate 
non  abhorrens  fuit,  me  et  esse  arbitror,  et  magis  etiam 
turn,  quum  plus  erat  otii,  fuisse:  sed  sunt  in  illo  nu- 
mero  multi  boni,  docti,  prudentes,  qui  ad  hoc  iudi¬ 
cium  deducti  non  sunt;  multi  imprudentes ,  illiterati, 
leves,quos  variis  de  caussis  video  concitatos.  Verum- 
tamen  hoc  dico  de  toto  genere  Graecorum :  tribuo  illis 
litteras,  do  multarum  artium  disciplinam,  non  adimo 
sermonis  leporem,  ingeniorum  acumen,  dicendi  co- 
piam ;  denique  etiam,  si  qua  sibi  alia  sumunt,  non  re- 


•  Fragmenla  e  codice  Vaticano  ab  A.  Maio  cdita. 

*•  Fragmentum  e  codice  Mediotanensi  ab  eodcm  Maio  edit  inn . 


*  Fragmcnta  e  cod.  Vaticano  cdita. 

pugno :  testimoniorum  religionem  et  fidem  numquani 
ista  natio  coluit;  totiusque  huiusce  rei  quae  sit  vis, 
quae  auctoritas,  quod  pondus,  ignorant.  10.  Unde  il- 
lud  est:  da  mihi  testimonium  mutuum?  Num  Gallo- 
rum,  num  Hispanorum  putatur?  Totum  istud  Graeco¬ 
rum  est:  utetiam,  qui  Graece  nesciunt,  hoc  quibus 
verbis  a  Graecis  dici  soleat,  sciant.  Itaque  videte,  quo 
vultu,  qua  confidentia  dicant:  turn  intelligetis,  qua  re- 
ligione  dicant.  Numquam  nobis  ad  rogatum  respon¬ 
dent,  semper  accusatori  plus,  quam  ad  rogatum. 
Numquam  laborant,  quemadmodum  probent,  quod  di- 
cunt  :  sed  quemadmodum  se  explicent  dicendo.  Ira- 
tus  Flacco  dixit  M.  Lurco,  quod,  ut  ipse  aiebat,  liber- 
lus  erat  eius  turpi  iudicio  condemnatus.  Nihil  dixit, 
quod  laederet  eum,  quumcuperet:  impediebat  enim 
religio.  Tamenid,  quod  dixit,  quanto  cum  pudore, 
quo  tremore  et  pallore  dixit?  1  1 .  Quam  promptus  ho¬ 
mo  P.  Septimius?  quam  iratus  de  iudicio  et  de  villico? 
Tamen  haesitabat;  tamen  eius  iracundiae  religio  non- 
numquam  repugnabat.  Inimicus  M.  Caelius,  quod, 
quum  in  re  manifesta  putasset  nefas  esse,  publicanum 
iudicare  contra  publicanum ,  sublatus  erat  e  numero 
recuperatorum.  Tamen  tenuit  se,  neque  attulit  in  iu- 
dicium  quidquam  ad  laedendum,  nisi  voluntatem. 

Y.  Hi  siGraeci  fuissent,  ac  nisi  nostri  mores  ac  di- 
sciplina  plus  valerent,  quam  dolor  ac  simultas :  omnes 
sespoliatos,  vexatos,  fortunis  eversos  esse  dixissent. 
Graecus  testis  cum  ea  voluntate  processit,  ut  laedat: 
non  iurisiurandi,  sed  laedendi  verba  meditatur.  Vin¬ 
ci,  refelli,  coargui  putat  esse  turpissimum:  adidse 
parat:  nihil  aliud  curat.  Itaque  non  optimus  quisque, 
nec  gravissimus,  sed  impudentissimus  loquacissi- 
musque  deligitur.  12.  Yos  autem  in  privatis  minima- 
rum  rerum  iudiciis  testem  diligenter  expenditis: 
etiam  si  formam  hominis ,  si  nomen ,  si  tribum  nostis, 
mores  tamen  exquirendos  putatis.  Qui  autem  dicit  te¬ 
stimonium  ex  nostris  hominibus,  ut  se  ipse  sustentat! 
ut  omnia  verba  moderatur !  ut  timet ,  ne  quid  cupide, 
ne  quid  iracunde,  ne  quid  plus  minusve,  quam  sit  ne- 
cesse,  dicat!  Num  illos  item  putatis?  quibus  iusiuran- 
dum  iocus  est,  testimonium  ludus :  existimatio  vestra 
tenebrae:  laus,  merces,  gratia,  gratulatio  proposita  est  ' 
omnis  in  impudenti  mendacio.  Sed  non  dilatabo  ora-  | 
tionem  meam:  etenim  potest  esse  infinita,  si  mihi  li-  j 
beat  totius  gentis  in  testimoniis  dicendis  explicare  va-  j 
nitatem.  Sed  propius  accedam :  de  his  vestris  testibus  ' 
dicam.  13.  Vehementcm  accusatorem  nacti  sumus, 
iudices,  et  inimicum  in  omni  genere  odiosum  ac  mo-  j 
lestum :  quern  spero  his  rebus  fore  magno  usui  etami- 
cis  et  reipublicae.  Sed  certe  inflammatus  incredibili  I 
cupiditate,  hanc  caussam  accusationemque  suscepit. 
Qui  comitatus  in  inquirendo?  comitatum  dico?  immo 
vero  quantus  exercitus?  quaeiactura?  qui  sumptus?  j 
quanta  largitio?  Quae  quamquam  utilia  sunt  caussae,  ! 
timide  tamen  dico ;  quod  vereor,  ne  Laelius  ex  his  re-  | 
bus ,  quas  sibi  suscepit  gloriae  caussa ,  putet  aliquid,  i 
oratione  mea,  sermonis  in  sese  aut  invidiae  esse  quae- 
situm.  VI.  Itaque  hanc  partem  lotam  relinquam :  tan- 
tum  a  vobis  petam,  iudices,  ut,  si  quid  ipsi  audistis 
communi  fama  atque  sermone ,  de  vi,  de  manu,  de  ar- 
mis ,  de  copiis ,  memineritis :  quarum  reruni  invidia, 
lege  hac  recenti  ac  nova ,  certus  est  inquisitioni  comi- 
tum  numerus  constitutus.  1  4.  Sed  ut  hanc  vim  omit- 
tam,  quanta  ilia  sunt?  quae  quoniam  accusatorio  iure 
et  more  sunt  facta,  reprehendere  non  possumus,  queri 
tamen  cogimur:  primum  quod,  distributis  partibus, 
sermo  est  tota  Asia  dissipatus,  Gn.  Pompeium,  quod  i 


L.  Flacco  est  vehementer  inimicus,  contendisse  a  D. 
Laelio ,  paterno  amico  ac  pernecessario ,  ut  hunc  hoc 
iudicio  arcesseret:  omnemque  ei  suam  auctoritatem, 
gratiam ,  copias ,  opes  ad  hoc  negotium  conficiendum 
detulisse.  Id  hoc  verisimilius  Graecis  hominibus  vi- 
debatur,  qui  paullo  ante  in  eadem  provincia  familia- 
rem  Laelium  Flacco  viderant.  Pompeii  autem  aucto¬ 
ritas  quum  apud  omnes  tanta  est,  quanta  esse  debet, 
turn  excellit  in  ista  provincia,  quam  nuper  et  praedo- 
num  et  regum  bello  liberavit.  Adiunxit  ilia,  ut  eos, 
qui  domo  exire  nolebant,  testimonii  denuntiatione  ter- 
reret:  qui  domi  stare  non  poterant,  largo  et  liberali 
viatico  commoveret.  15.  Sic  adolescens,  ingenii  ple- 
nus,  locupletes  metu,  tenues  praemio,  stultos  errore 
permovit :  sic  sunt  expressa  ista  praeclara,  quae  reci- 
tantur,  psephismata,  non  sententiis,  neque  auctorita- 
tibus  declarata,  nec  iureiurandoconstricta,  sed  porri- 
genda  manu  profundendoque  clamore  multitudinis 
concitatae. 

VII.  0  morem  praeclarum  disciplinamque,  quam 
a  maioribus  accepimus,  si  quidem  teneremus !  sed  ne- 
scio  quo  pacto  iam  de  manibus  elabitur.  Nullam  enim 
illi  nostri  sapientissimi  et  sanctissimi  viri  vim  concio- 
nis  esse  voluerunt:  quae  scisceret  plebes ,  aut  quae 
populus  iuberet,  summota  concione,  distributis  parti¬ 
bus,  tributim  et  centuriatim  descriptis  ordinibus,  clas- 
sibus,  aetatibus,  auditis  auctoribus,  re  multos  dies 
promulgata  et  cognita,  iuberi  v.etarique  voluerunt.  16. 
Graecorum  autem  totae  respublicae  sedentis  concionis 
temeritate  administrantur.  Itaque,  ut  hanc  Graeciam, 
quae  iamdiu  suis  consiliis  perculsa  et  afflicta  est,  / 
omittam :  ilia  vetus ,  quae  quondam  opibus ,  imperio, 
gloria  floruit,  hoc  uno  malo  concidit,  libertate  immo-  j 
derata  ac  licentia  concionum.  Quum  in  theatro  impe-  1  * 
riti  homines,  rerum  omnium  rudes  ignarique,  conse- 
derant:  turn  bella  inutilia  suscipiebant,  turn  seditio- 
sos  homines  reipublicae  praeficiebant,  turn  optime 
meritos  cives  e  civitate  eiiciebant.  17.  Quod  si  haec 
Athenis  turn,  quum  illae  non  solum  in  Graecia,  sed 
prope  cunctis  gentibus  enitebant,  accidere  sunt  solita, 
quam  moderationem  putatis  in  Phrygia  aut  in  Mysia 
concionum  fuisse?  Nostras  conciones  illarum  natio- 
num  homines  plerumque  perturbant.  Quid,  quum  so¬ 
li  sunt  ipsi,  tandem  fieri  putatis?  Caesus  est  virgisCy- 
macus  ille  Athenagoras,  qui  in  fame  frumentum  ex- 
portare  erat  ausus.  Data  concio  Laelio  est.  Processit 
ille,  et  Graecus  apud  Graecos  non  de  culpa  sua  dixit, 
sed  de  poena  questus  est.  Porrexerunt  manus :  pse- 
phisma  natum  est.  Hoc  testimonium  est?  Nuper  epu-  • 
lati,  paullo  ante  omni  largitione  saturati,  Pergameni, 
quod  Mithridates,  qui  multitudinem  illam  non  aucto- 
ritate,  sed  sagina  tenebat,  se  velle  dixit,  id  sutores,  id 
zonarii  conclamarunt.  Hoc  testimonium  est  civitatis? 
Ego  testes  a  Sicilia  publice  duxi.  Verum  erant  ea  te- 
stimonia  non  concitatae  concionis,  sed  iurati  senatus. 

18.  Quare  iam  non  est  mihi  contentio  cum  teste:  vobis 
videndum  est,  sintne  haec  testimonia  putanda.  C-V 1.  $7 

VIII.  Adolescens  bonus,  honesto  loco  natus,  diser-  / 
tus,  cum  maximo  ornatissimoque  comitatu  venit  in 
oppidum  Graecorum :  postulat  concionem :  locupletes 
homines  et  graves,  ne  sibi  adversentur,  testimonii  de¬ 
nuntiatione  deterret:  egentes  et  leves  spe  legationis  et 
viatico  publico,  privata  etiam  benignitate  prolectat. 
Opifices  et  tabernarios,  atque  illam  omnem  faecem  ci- 
vitatum,  quid  est  negotii  concitare,  in  eum  praeser- 
tim,  qui  nuper  summo  cum  imperio  fuerit,  summo 
autem  in  amore  esse,  propter  nomen  ipsum  imperii, 

non  potuerit?  Mirandum  vero  est,  homines  eos,quibus 
odio  sunt  nostrae  secures,  nomen  acerbitad,  scriptura, 
decumae ,  portorium  morti ,  libenter  arripere  faculta- 
tem  laedendi,  quaecumque  detur.  19.  Mementote  igi- 
tur,  quum  audietis  psephismata,  non  audire  vos  testi- 
monia ;  audire  temeritatem  vulgi,  audire  vocem  levis- 
simi  cuiusque,  audire  strepitum  imperitorum,  audire 
concionem  concitatam  levissimae  nationis.  Itaque 
perscrutamini  penitus  naturam  rationemque  crimi- 
num :  iam  nihil  praeter  spem ,  nihil  praeter  terrorem 
ac  minas  reperietis. 

Deesse  videntar  nonnulla. 

IX.  20.  In  aerario  nihil  habent  civitates,  nihil  in 
vectigalibus.  Duae  rationes  conficiendae  pecuniae,  aut 
versura,  aut  tributo.  Nec  tabulae  creditoris  proferun- 
tur,  nec  tributi  confectio  ulla  recitatur.  Quam  vero 
facile  falsas  rationes  inferre  et  intabulas,  quodcum- 
que  commodum  est,  referre  soleant,  ex  Cn.  Pompeii 
litteris  ad  Hypsaeum ,  et  Hypsaei  ad  Pompeium  mis¬ 
sis,  quaeso,  cognoscite.  LITTERAE  POMPEII  ET  HY¬ 
PSAEI.  Satisne  vobis  coarguere  his  auctoribus  disso- 
lutam  Graecorum  consuetudinem  licentiamque  impu- 
dentem  videmur?  Nisi  forte,  qui  Cn.  Pompeium,  qui 
praesentem,  qui  nullo  impellente  fallebant,  eos,  ur- 
gente  Laelio,  in  absentem  et  in  L.  Flaccum  aut  timi- 
dos  fuisse  aut  religiosos  putamus.  21 .  Sed  fuerint  in- 
corruptae  litterae  domi :  nunc  vero  quam  habere  au- 
ctoritatem  aut  quam  fidem  possunt?  Triduo  lex  ad 
praetorem  deferri,  iudicum  signis  obsignari  iubet. 
Tricesimo  die  vix  deferuntur.  Ne  corrumpi  tabulae 
facile  possint,  idcirco  lex  obsignatas  in  publico  poni 
voluit.  At  obsignantur  corruptae.  Quid  refer t  igitur, 
tanto  post  ad  iudices  deferantur,  an  omnino  non  defe- 
rantur? 

X.  Quid?  si  testium  studium  cum  accusatore  so- 
ciatumest:  tamenne  isti  testes  habebuntur?  Ubi  est 
igitur  ilia  exspectatio,  quae  versari  in  iudiciis  solet? 
Nam  antea ,  quum  dixerat  accusator  acriter  et  vehe- 
menter,  quumque  defensor  suppliciter  demisseque 
responderat,  tertiusille  erat  exspectatus  locus  testium, 
qui  aut  sine  ullo  studio  dicebant,  aut  cum  dissimula- 
tione  aliqua  cupiditatis.  22.  Hoc  vero  quid  est?  Una 
sedent;  ex  accusatorum  subselliis  surgunt;  non  dissi- 
mulant;  non  verentur.  De  subselliis  queror?  una  ex 
domo  prodeunt :  si  verbo  titubarint ,  quo  revertantur, 
non  habebunt.  An  quisquam  esse  testis  potest,  quern 
accusator  sine  cura  interroget  nec  metuat,  ne  sibi  ali- 
quid,  quod  ipse  nolit,  respondeat?  Ubi  est  igitur  ilia 
laus  oratoris ,  quae  vel  in  accusatore  antea,  vel  in  pa- 
trono  spectari  solebat?  Bene  testem  interrogavit :  col¬ 
lide  accessit:  reprehendit:  quo  voluit,  adduxit:  convi- 
cit  et  elinguem  reddidit.  23.  Quid  tu  istum  roges, 
Laeli,  qui,  priusquam  hoc,  te  rogo,  dixeris,  plura 
etiam  effundet,  quam  tu  ei- domi  ante  praescripseris? 
Quid  ego  autem  defensor  rogem?  Nam  aut  oratio  te¬ 
stium  refelli  solet,  aut  vita  laedi.  Qua  disputatione 
orationem  refellam  eius,  qui  dicit,  dedimus:  nihil 
amplius?  In  hominem  dicendum  est  igitur,  quum  ora¬ 
tio  argumentationem  non  habet.  Quid  dicam  in  igno- 
tum?  Querendum  est  ergo  et  deplorandum,  id  quod 
iamdudum  facio,  de  omni  accusationis  iniquitate:  pri- 
mum  de  communi  genere  testium:  dicit  enim  natio 
minime  in  testimoniis  dicendis  religiosa.  Propius  ac- 
cedo :  nego  esse  ista  testimonia ,  quae  tu  ipse  psephi¬ 
smata  appellas,  [sed]  et  fremitum  egentium,  et  motum 
quemdam  temerarium  Graeculae  concionis.  Intrabo 
etiam  magis.  Qui  gessit,  non  adest :  qui  numerasse 


dicitur,  non  est  deductus :  privatae  litterae  nullae  pro- 
feruntur :  publicae  retentae  sunt  in  accusatorum  pote- 
state :  summa  est  in  testibus :  hi  vivunt  cum  inimicis, 
adsunt  cum  adversariis,  habitant  cum  accusatoribus. 
24.  Utrum  hie  tandem  disceptationem  et  cognitionem 
veritatis,  an  innocentiae  labem  aliquam  aut  ruinam 
fore  putatis?  Multa  enim  sunt  eiusmodi ,  iudices,  ut, 
etiamsi  in  homine  ipso,  de  quo  agitur,  negligenda 
sint ,  tamen  in  conditione  atque  in  exemplo  pertime- 
scenda  videantur.  XI.  Si  quern  infimo  loco  natum, 
nullo  splendore  vitae,  nulla  commendationefamae,  de- 
fenderem :  tamen  civem  a  civibus  communis  humani- 
tatis  iure  ac  misericordia  deprecarer,  ne  ignotis  testi¬ 
bus,  ne  incitatis,  ne  accusatoris  consessoribus,  convi- 
vis ,  contubernalibus ,  ne  hominibus,  levitate  Graecis, 
crudelitate  barbaris ,  civem  ac  supplicem  vestrum  de- 
deretis:  ne  periculosam  imitationem  exempli  reliquis 
in  posterum  proderetis.  25.  Sed,  quum  L.  Flacci  res 
agatur,  cuius  ex  familia  qui  primus  consul  factus  est, 
primus  in  hac  civitate  consul  fuit;  cuius  virtute  regi¬ 
bus  exterminatis,  libertas  in  republica  constituta  est; 
quae  usque  ad  hoc  tempus  honoribus,  imperiis,  rerum 
gestarum  gloria,  continuata  permansit:  quumque  ab 
hac  peremni  contestataque  virtute  maiorum  non  modo 
non  degeneraritL.Flaccus,  sed,  in  qua  maxime  florere 
generis  sui  gloriam  viderat,  laudem  patriae  in  liberta- 
tem  vindicandae  praetor  adamarit :  in  hoc  ego  reo  ne 
quod  perniciosum  exemplum  prodatur,  pertimescam, 
in  quo,  etiamsi  quid  errasset,  omnes  boni  conniven- 
dum  esse  arbitrarentur?  26.  Quod  quidem  ego  non 
modo  non  postulo ,  sed  contra ,  iudices ,  vos  oro  et  ob- 
testor,  ut  totam  caussam  quam  maxime  intends  oculis 
(ut  aiunt)  acerrime  contemplemini.  Nihil  religione 
testatum,  nihil  veritate  fundatum,  nihil  dolore  expres- 
sum,  contraque  omnia  corrupta  libidine,  iracundia, 
studio,  pretio,  periurio  reperientur 

XII.  27.  Etenirn  iam  universa  istorum  cognita  cu- 
piditate,  accedam  ad  singulas  querelas  criminationes- 
que  Graecorum.  Classis  nomine  pecuniam  civitatibus 
imperatam  queruntur :  quod  nos  factum,  iudices,  con- 
fitemur.  Sed  si  hoc  crimen  est,  aut  in  eo  est,  quod  non 
licuerit  imperare,  aut  in  eo,  quod  non  opus  fuerit  na- 
vibus,  aut  in  eo,  quod  nulla,  hoc  praetore,  classis  na- 
vigarit.  Licuisse  ut  intelligas,  cognosce,  quid,  me 
consule,  senatus  decreverit,  quum  quidem  nihil  a  su- 
perioribus  continuorum  annorum  decretis  decesserit. 
Senatusconsultum.  Proximum  est  ergo ,  ut,  opus 
fuerit  classe,  necne,  quaeramus.  Utrum  igitur  hoc 
Graeci  statuent  aut  ullae  exterae  nationes,  an  vestri 
praetores,  vestri  duces,  vestri  imperatores?  Equidem 
existimo,  in  eiusmodi  regione  atque  provincia,  quae 
mari  cincta,  pordbus  distincta,  insulis  circumdata  es- 
set,  non  solum  praesidii,  sed  etiam  ornandi  imperii 
caussa  navigandum  fuisse.  28.  Haec  enim  ratio  ac 
magnitudo  animorum  in  maioribus  nostris  fuit,  ut, 
quum  in  privads  rebus  suisque  sumptibus,  minimo 
contend,  tenuissimo  cultu  viverent,  in  imperio  atque 
in  publica  dignitate  omnia  ad  gloriam  splendoremque 
revocarent.  Quaeritur  enim  in  re  domestica  continen- 
dae  laus,  in  publica  dignitatis.  Quod  si  etiam  prae¬ 
sidii  caussa  classem  habuit,  quis  erit  tarn  iniquus,  qui 
reprehendat?  Nulli  erant  pracdones.  Quid?  nullos  fo¬ 
re,  quis  praestare  poterat?  Minuis,  inquit,  gloriam 
Pompeii.  29.  Imrao  tu  auges  molestiam.  Ille  enim 
classes  pracdonum,  urbes,  portus,  receptacula  suslu- 
lit,  pacem  maritimam  summa  virtute  atque  incredibili 
celeritate  confecit:  illud  vero  neque  suscepit  neque 

suseipere  debait,  ut,  si  qua  uspiam  navicula  praedo- 
num  apparuisset,  accusandus  videretur.  Itaque  ipse 
in  Asia,  quum  omnia  iam  bella  terra  marique  confe- 
cisset,  classem  tamen  iisdem  istis  civitatibus  impera- 
vit.  Quod  si  turn  statuit  opus  esse,  quum  ipsius  prae- 
sentis  nomine  tuta  omnia  et  pacata  esse  poterant; 
quid,  quum  ille  decessisset,  Flacco  existimatis  sta- 
tuendum  et  faciendum  fuisse?  XIII.  30.  Quid?  nos  hie 
nonne  ipso  Pompeio  auctore,  Silano  et  Murena  consu- 
libus,  decrevimus,  ut  classis  in  Italia  navigaret?  non¬ 
ne  eo  ipso  tempore,  quum  L.  Flaccus  in  Asia  remiges 
imperabat,  nos  hie  in  mare  superum  et  inferumsester- 
tium  ter  et  quadragies  erogabamus?  Quid  postero  an¬ 
no?  Nonne  M’.  Curio  et  P.  Sextilio  quaestoribus  pe- 
cunia  in  classem  est  erogata?  Quid?  hoc  omni  tempo¬ 
re  equites  in  ora  maritima  non  fuerunt?  Ilia  est  enim 
gloria  divina  Pompeii:  primum  praedones  eos,  qui 
turn ,  quum  illi  bellum  maritimum  gerendum  datum 
est ,  toto  mari  dispersi  vagabantur  ,  redactos  esse 
omnes  in  potestatem  :  deindeSyriam  esse  nostram,  Ci- 
liciam  teneri,  Cyprum  per  Ptolemaeum  regem  nihil 
audere :  praetereaCretamMetelli  virtute  esse  nostram  : 
nihil  esse,  unde  proficiscantur ;  nihil,  quo  revertantur : 
omnes  sinus,  promontoria,  littora,  insulas,  urbes  ma- 
ritimas  claustris  imperii  nostri  contineri.  31 .  Quod  si, 
Flacco  praetore,  nemo  in  mari  praedo  fuisset,  tamen 
huius  diligentia  reprehendenda  non  esset.  Idcirco 
enim,  quod  hie  classem  habuisset,  existimarem  non 
fuisse.  Quid?  si  L.  Oppii,  L.Agrii,  C.Cestii,  equitum 
Romanorum,  huius  etiam  clarissimi  viri,  Cn.  Domitii, 
qui  in  Asia  turn  legatus  fuit,  testimonio  doceo,  eo  ipso 
tempore ,  quo  tu  ipse  negas  classem  habendam  fuisse, 
complures  a  praedonibus  esse  captos:  tamen  Flacci 
consilium  in  remigibus  imperandis  reprehendetur? 
Quid?  si  etiam  occisus  est  a  piratis  Adramytenus  ho¬ 
mo  nobilis,  cuius  est  fere  nobis  omnibus  nomen  audi- 
tum,  Atyanas  pugil,  Olympionices?  hoc  est  apud 
Graecos  (quoniam  de  eorum  gravitate  dicimus)  prope 
maius  et  gloriosius ,  quam  Romae  triumphasse.  At 
neminem  cepisti.  Quam  multi  orae  maritimae  claris¬ 
simi  viri  praefuerunt,  qui,  quum  praedonem  nullum 
cepissent,  mare  tamen  tutum  praestiterunt?  Casus  est 
enim  in  capiendo,  locus,  eventus,  occasio :  defendendi 
facilis  est  cautio,  non  solum  latibulis  occultorum  loco- 
rum,  sed  etiam  tempestatum  moderatione  et  conver- 
sione.  XIV.  32.  Reliquumest,  ut  quaeratur,  utrum 
ista  classis  cursu  et  remis  an  sumptu  tantum  et  litte- 
ris  navigarit.  Num  id  igitur  negari  potest,  cuius  rei 
cuncta  testis  est  Asia,  bipartite  classem  distributam 
fuisse,  ut  una  pars  supra  Ephesum,  altera  infra  Ephe- 
sum  navigaret?  Hac  classe  M.  Crassus,  vir  amplissi- 
mus ,  ab  Aeno  in  Asiam ,  his  navibus  Flaccus  ex  Asia 
in  Macedoniam  navigavit.  In  quo  igitur  praetoris  est 
diligentia  requirenda?  In  numero  navium,  et  in  de- 
scriptione  aequabili  sumptus?  Dimidium  eius,  quo 
Pompeius  erat  usus,  imperavit.  Num  potuit  parcius? 
Descripsit  autem  pecuniam  ad  Pompeii  rationem; 
quae  fuit  accommodata  L.  Sullae  descriptioni ;  qui 
quum  omnes  Asiae  civitates  pro  portione  in  provincia 
descripsisset,  illam  rationem  in  imperando  sumptu  et 
Pompeius  et  Flaccus  secutus  est.  Neque  est  adhuc  ta¬ 
men  ea  summa  completa.  Non  refert  vero.  33.  Quid 
lucretur?  Quum  enim  onus  imperatae  pecuniae  susci- 
pit :  id,  quod  tu  crimen  esse  vis,  confitetur.  Qui  igi¬ 
tur  probari  potest,  in  ea  pecunia  non  referenda  crimen 
sibi  ipsum  facere,  in  qua  crimen  esset  nullum,  si  re¬ 
ferret?  At  enim  negas  fratrem  meum,  qui  L.  Flacco  I 


successerit,  pecuniam  ullam  in  remiges  imperasse. 
Equidem  Quinti  fratris  mei  laude  delector:  sed  aliis 
magis,  gravioribus  atque  maioribus.  Aliud  quiddam 
statuit,  aliud  vidit.  Existimavit,  quocumque  tempore 
auditum  quid  esset  de  praedonibus,  quam  vellet  subi- 
to,  se  classem  comparaturum.  Denique  hoc  primus 
frater  meus  in  Asia  fecit,  ut  hoc  sumptu  remigum  ci¬ 
vitates  levaret.  Crimen  autem  turn  videri  solet,  quum 
aliquis  sumptus  instituit  eos,  qui  antea  non  erant  in- 
stituti ,  non  quum  successor  aliquid  immutat  de  insti¬ 
tute  priorum.  Flaccus,  quid  alii  postea  facturi  essent, 
scire  non  poterat:  quid  fecissent,  videbat. 

XV.  34.  Sed  quoniam  de  communi  totius  Asiae 
crimine  dictum  est,  aggrediar  iam  ad  singulas  civita¬ 
tes  :  ex  quibus  sit  sane  nobis  prima  civitas  Acmonen- 
sis.  Citat  praeco  voce  maxima  legates  Acmonenses. 
Procedit  unus  Asclepiades.  Prodeant.  Etiamne  prae- 
conem  mentiri  coegisti?  est  enim,  credo,  is  vir  iste,  ut 
civitatis  nomen  sua  auctoritate  sustineat;  damnatus 
turpissimis  iudiciis  domi ,  notatus  litteris  publicis : 
cuius  de  probris,  adulteriis  ac  stupris  exstant  Acmo- 
nensium  litterae :  quas  ego  non  solum  propter  longi- 
tudinem,  sed  etiam  propter  turpissimam  obscenitatem 
verborum,  praetereundas  puto.  Dixit  publice  data 
drachmarum  ccvi  millia.  Dixit  tantum :  nihil  osten- 
dit,  nihil  protulit:  sed  adiunxit  id,  quodeerte,  quo¬ 
niam  erat  domesticum,  docere  debuit,  se  privatim 
drachmarum  ccvi  millia  dedisse.  Quantum  sibi  abla- 
tum  homo  impudentissimus  dicit,  tantum  numquam 
est  ausus,  ut  haberet,  optare.  35.  Ab  A.  Sextilio  dicit 
se  dedisse  et  a  suis  fratribus.  Potuit  dare  Sextilius. 
Nam  fratres  quidem  consortes  sunt  mendicitatis.  Au- 
diamus  igitur  Sextilium:  fratres  denique  ipsi  pro¬ 
deant  :  quam  volent,  impudenter  mentiantur :  et,  quod 
numquam  habuerint,  dedisse  se  dicant:  tamen  aliquid 
fortasse  coram  producti  dicent ,  in  quo  reprehendan- 
tur.  Non  deduxi,  inquit,  Sextilium.  Cedo  tabulas. 
Non  deportavi.  Fratres  saltern  exhibe.  Non  denun- 
tiavi.  Quod  ergo  unus  Asclepiades,  fortuna  egens, 
vita  turpis,  existimatione  damnatus,  impudentia  atque 
audacia  fretus ,  sine  tabulis ,  sine  auctore  iecerit ,  id 
nos  quasi  crimen  aut  testimonium  pertimescamus? 
36.  Idem  laudationem,  quam  nos  ab  Acmonensibus 
Flacco  datam  proferebamus,  falsam  esse  dicebat.  Cu¬ 
ius  quidem  laudationis  iactura  exoptanda  nobis  fuit. 
Nam,  ut  signum  publicum  inspexit  praeclarus  iste 
auctor  suae  civitatis,  solere  suos  cives  ceterosque 
Graecos,  ex  tempore  quod  opus  sit,  obsignare  dixit. 
Tu  vero  tibi  habeto  istam  laudationem.  Nec  enim  Ac- 
monensium  testimonio  Flacci  vita  et  dignitas  nititur. 
Das  enim  mihi ,  quod  haec  caussa  maxime  postulat, 
nullam  gravitatem,  nullam  constantiam ,  nullum  fir- 
mum  inGraecis  hominibus  consilium,  nullam  denique 
esse  testimonii  fidem.  Nisi  vero  haetenus  ista  formula 
testimonii  atque  orationis  tuae  describi  ac  distingui 
potest,  ut  Flacco  absenti  aliquid  civitates  tribuisse  di- 
cantur :  Laelio  praesenti,  per  se  agenti,  vi  legis,  iure 
accusationis,  opibus  praeterea  suis  terrenti  ac  minan- 
ti ,  nihil  temporis  caussa  scripsisse  aut  obsignasse  vi- 
deantur.  XVI. 37.  Equidem  in  minimis  rebus  saepe  res 
magnas  vidi ,  iudices ,  deprehendi  ac  teneri ,  ut  in  hoc 
Aselepiade.  Haec,  quae  est  a  nobis  prolata  laudatio, 
obsignata  erat  creta  ilia  Asiatica;  quae  fere  est  omni¬ 
bus  nota  nobis :  qua  utuntur  omnes  non  modo  in  pu¬ 
blicis,  sed  etiam  in  privatis  litteris,  quas  quotidie  vi- 
demus  mitti  a  publicanis ,  saepe  uni  cuique  nostrum. 
Neque  enim  testis  ipse  signo  inspecto  falsum  nos  pro- 

ferre  dixit ,  sed  levitatem  totius  Asiae  protulit ,  de  qua 
nos  et  libenter  et  facile  concedimus.  Nostra  igitur  lau- 
datio,  quam  ille  temporis  caussa  nobis  datam  dicit,  da- 
tam  quidem  confitetur,  consignata  creta  est :  in  illo  au- 
teni  testimonio ,  quod  accusatori  dicitur  datum,  ceram 
esse  vidimus.  38.  Hie  ego,  iudices,  si  vos  Acmonen- 
sium  decretis ,  si  ceterorum  Phrygum  litteris  permo- 
veriputarem,  vociferarer,  et,  quantum  maxime  pos- 
sem,  contenderem:  testarer  publicanos,  excitarem  ne- 
gotiatores ,  vestram  etiam  conscientiam  implorarem  : 
cera  deprehensa,  confiderem  totius  testimonii  fictam 
audaciam  manifesto  comprehensam  atque  oppressam 
teneri.  Nunc  vero  non  insultabo  vehementius,  nec  vo- 
iitabo  in  hoc  insolentius,  neque  in  istum  nugatorem, 
tamquam  in  aliquem  testem,  invehar,  neque  in  toto 
Acmonensium  testimonio ,  sive  hie  confictum  est,  ut 
apparet,  sive  missum  domo  est,  ut  dicitur,  commove- 
bor.  Etenim,  quibus  ego  istam  laudationem  remit- 
tam,  quoniam  sunt  (ut  Asclepiades  dicit)  leves,  horum 
testimonium  non  pertimescam. 

XVII.  39.  Venio  nunc  ad  Dorylensium  testimo¬ 
nium  :  qui  producti,  tabulas  se  publicas  ad  speluncas 
perdidisse,  dixerunt.  0  pastores,  nescio  quos,  cupi- 
dos  litterarum!  siquidem  nihil  istis  praeter  litteras 
abstulerunt.  Sed  aliud  esse  caussae  suspicamur ,  ne 
forte  isti  parum  versuti  esse  videantur.  Poena  est,  ut 
opinor,  Dorylai  gravior,  quam  apud  alios,  falsarum  et 
corruptarum  litterarum.  Si  veras  protulissent,  crimi- 
nis  nihil  erat:  si  falsas,  erat  poena.  Bellissimum  pu- 
taverunt,  dicere  amissas.  40.  Quiescant  igitur,  et  me 
hoc  in  lucro  ponere  atque  aliud  agere  patiantur.  Non 
sinunt.  Supplet  enim  ille  nescio  quis,  et  privatim  di¬ 
cit  se  dedisse.  Hoc  vero  ferri  nullo  modo  potest.  Qui 
de  tabulis  publicis  recitat  iis ,  quae  in  accusatoris  po- 
testate  fuerunt,  non  debet  habere  auctoritatem :  sed  ta- 
men  iudicium  fieri  videtur,  quum  tabulae  illae  ipsae, 
cuicuimodi  sunt,  proferuntur.  Quum  vero  is,  quem 
nemo  vestrum  vidit  umquam ;  nemo,  qui  mortalis  es- 
set,  audivit;  tantum  dicit,  dedi:  dubitatis,  iudices, 
quin  ab  hoc  ignotissimo  Phryge  nobilissimum  civem 
vindicetis?  Atque  huic  eidem  nuper  tres  equites  Ro¬ 
mani  honesti  et  graves,  quum  in  caussa  liberali  eum, 
qui  asserebatur,  cognatum  suum  esse  diceret,  non  cre- 
diderunt.  Qui  hoc  evenit,  ut,  qui  locuples  testis  dolo- 
ris  et  sanguinis  sui  non  fuerit,  idem  sit  gravis  auctor 
iniuriae  publicae?  41.  Atque  hie  Dorylensis  nuper 
quum  efferretur  magna  frequentia,  consessuque  ve- 
stro:  mortis  illius  invidiam  in  L.  Flaccum  Laelius 
conferebat.  Facis  iniuste,  Laeli,  si  putas  periculo  no¬ 
stro  vivere  tuos  contubernales :  praesertim  quum  tua 
negligentia  factum  arbitremur.  Homini  enim  Phrygi, 
qui  arborem  numquam  vidisset ,  fiscinam  ficorum  ob- 
iecisti :  cuius  mors  te  ex  aliqua  parte  relevavit.  Eda- 
cem  enim  hospitem  amisisti.  Flacco  vero  quid  pro- 
fuit,  qui  valuit  tamdiu,  dum  hue  prodiret:  mortuus 
est,  aculeo  iam  dimisso,  ac  dicto  testimonio?  At  istud 
columen  actionis  tuae,  Mithridates,  posteaquam,  bi- 
duum  retentus  testis  a  nobis,  effudit,  quae  voluit, 
omnia ,  reprehensus ,  convictus  fractusque  discessit, 
ambulat  cum  lorica:  metuit  homo  doctus  et  sapiens, 
ne  L.  Flaccus  nunc  se  scelere  alliget,  quum  iam  te¬ 
stem  ilium  effugere  non  possit:  ut,  qui  ante  dictum 
testimonium  sibi  temperarit,  quum  tamen  aliquid  as- 
sequi  posset,  is  nunc  id  agat,  ut  ad  falsum  avaritiae 
testimonium  verum  maleficii  crimen  adiungat.  Sed 
de  hoc  teste,  totoque  Mithridatico  crimine,  disseruit 


et  subtiliter  et  copiose  Q.  Hortensius :  nos,  ut  institui- 
mus,  ad  reliqua  pergamus. 

XVIII.  42.  Caput  est  omnium  Graecorum  conci- 
tandorum,  qui  cum  accusatoribus  sedet,  Heraclides 
ille  Temnites,  homo  ineptus  et  loquax,  sed  (ut  sibi 
videtur)  ita  doctus,  ut  etiam  magistrum  illorum  se  es¬ 
se  dicat:  et,  qui  ita  sit  ambitiosus,  ut  omnes  vos,  nos- 
que  quotidie  persalutet.  Temni  usque  ad  illam  aeta- 
tem  in  senatum  venire  non  potuit :  et,  qui  se  artem  di- 
cendi  traditurum  etiam  ceteris  profiteatur,  ipse  omni¬ 
bus  turpissimis  iudiciis  convictus  est.  43.  Pari  felici¬ 
tate  una  legatus  venit  Nicomedes ,  qui  neque  in  sena¬ 
tum  ulla  conditione  pervenire  potuit,  et  furti  et  pro 
socio  damnatus  est.  Nam  princeps  legationis,  Lysa- 
nias,  adeptus  est  ordinem  senatorium :  sed  quum  rem- 
publicam  nimium  amplecteretur ,  peculatus  damna¬ 
tus,  et  bona  et  senatorium  nomen  amisit.  Hi  tres 
etiam  aerarii  nostri  tabulas  falsas  esse  voluerunt. 
Nam  servos  novem  se  professi  sunt  habere,  quum 
omnino  sine  comite  venissent.  Decreto  scribendo  pri- 
mum  video  affuisse  Lysaniam:  cuius  fratris  bona, 
quod  is  populo  non  solvebat,  praetore  Flacco,  publice 
venierunt.  Praeterea  Philippus  est,  Lysaniae  gener, 
et  Hermobius :  cuius  frater  Poles  item  pecuniae  pu¬ 
blicae  est  condemnatus.  XIX.Dicunt  se  Flacco,  et  iis, 
qui  simul  essent,  drachmarum  xv  millia  dedisse.  44. 
Cum  civitate  mihi  res  est  acerrima,  et  conficientissima 
litterarum :  in  qua  nummus  commoveri  nullus  potest 
sine  quinque  praetoribus,  tribus  quaestoribus,  quat- 
tuor  mensariis,  qui  apud  illos  a  populo  creantur.  Ex 
hoc  tanto  numero  deductus  est  nemo:  et  quum  illam 
pecuniam  nominatim  Flacco  datam  referant;  maiorem 
etiam  aliquam  quum  huic  iidem  darent,  in  aedem  sa- 
cram  reficiendam ,  se  perscripsisse  dicunt :  quod  mi- 
nime  convenit.  Nam  aut  omnia  occulte  referenda  fue¬ 
runt,  aut  aperte  omnia.  Quum  perscribunt,  Flacco 
nominatim,  nihil  timent,  nihil  verentur:  quum  operi 
publico  referunt,  iidem  homines  subito  eumdem, 
quem  contempserant,  pertimescunt.  Si  praetor  dedit, 
ut  est  scriptum:  a  quaestore  numeravit:  quaestor  a 
mensa  publica :  mensa  aut  ex  vectigali,  aut  ex  tributo. 
Numquam  erit  istuc  simile  criminis ,  nisi  mihi  totam 
rationem  omni  et  personarum  genere,  et  litterarum 
explicaris.  46.  Vel ,  quod  est  in  eodem  decreto  scri¬ 
ptum,  homines  clarissimos  civitatis,  amplissimis  usos 
honoribus  hoc  praetore  circumventos :  cur  hi  neque 
in  iudicio  adsunt,  neque  in  decreto  nominantur?  non 
enim  credo  significari  isto  loco  ilium,  qui  se  erigit, 
Heraclidem.  Utrum  enim  in  clarissimis  est  civibus  is, 
quem  iudicatum  hie  duxit  Hermippus?  qui  hanc 
ipsam  legationem ,  quam  habet,  non  accepit  a  suis  ci¬ 
vibus,  sed  usque  Tmolo  petivit?  cui  nullus  honos  in 
sua  civitate  habitus  est  umquam ;  res  autem  ea ,  quae 
tenuissimis  committebatur,  huic  uni  in  vita  commissa 
sola  est.  Custos,  T.  Aufidio  praetore,  in  frumento  pu¬ 
blico  est  positus.  Pro  quo  quum  a  P.  Varino  praetore 
pecuniam  accepisset:  celavit  suos  cives ,  ultroque  iis 
sumptum  intulit.  Quod  posteaquam  Temni,  litteris  a 
P.  Varino  missis,  cognitum  atque  patefactum  est, 
quumque  eadem  de  re  Cn.  Lentulus,  qui  censor  fuit, 
Temnitarum  patronus,  litteras  misisset,  Heraclidem 
istum  Temni  nemo  postea  vidit.  46.  Atque,  ut  eius 
impudentiam  perspicere  possitis,  caussam  ipsam,  quae 
levissimi  hominis  animum  in  Flaccum  incitavit,  quae- 
so,  cognoscite.  XX.  Fundum  Cymaeum  Romae  mer- 
catus  est  de  pupillo  Meculonio.  Quum  verbis  se  locu- 
pletem  faceret;  haberet  nihil  praeter  illam  impuden- 

tiam,  quara  videtis:  pecuniam  sumpsit  mutuam  a 
Sex.  Stola ,  iudice  hoc  nostro,  primario  viro,  qui  et 
rem  agnoscit,  neque  hominem  ignorat:  qui  tamen  cre- 
didit  P.  Fulvii  Veratii,  lectissimi  hominis,  fide.  Ei 
cum  solveret,  sumpsit  a  C.  et  M.  Fufiis,  equitibus  Ro¬ 
manis,  primariis  viris.  Hie  hercule,  cornici  oculum, 
ut  dicitur.  Nam  hunc  Hermippum,  hominem  erudi- 
tum,  civemsuum,  cui  debebat  esse  notissimus,  per- 
cussit.  Eius  enim  fide  sumpsit  a  Fufiis.  Securusller- 
mippus  Temnum  proficiscitur ,  quum  iste  sese  pecu¬ 
niam,  quam  huius  fide  sumpserat,  a  discipulis  suis 
diceret  Fufiis  persoluturum.  Ilabebat  enim  rhetor  iste 
adolescentes  quosdam  locupletes,  quos  dimidio  redde- 
ret  stultiores,  quam  acceperat,  ubi  nihil  possent  di- 
scere,  nisi  ignorantiam  litterarum :  47.  neminem  qui- 
dem  adeo  infatuare  potuit,  ut  ei  nummum  ullum  cre- 
deret.  Itaque,  quum  Roma  clam  esset  profectus,  mul- 
tosque  minutis  mutuationibus  fraudavisset ,  in  Asiam 
venit,  Hermippoque  perconlanti  de  nomine  Fufiano 
respondet,  se  omnem  pecuniam  Fufiis  persolvisse. 
Interim,  neque  ita  longo  intervallo,  libertus  a  Fufiis 
cum  litteris  ad  Hermippum  venit:  pecunia  petitur  ab 
Hermippo.  Hermippus  ab  Heraclide  petit:  ipse  tamen 
Fufiis  satisfacit  absentibus,  et  fidem  suam  liberat: 
hunc  aestuantem  et  tergiversantem  iudicio  ille  perse- 
quitur:  a  recuperatoribus  caussa  cognoscitur.  48.  No- 
lite  existimare ,  ludices ,  non  unam  et  eamdem  omni¬ 
bus  in  locis  esse  fraudatorum  et  infitiatorum  impu- 
dentiam :  fecit  eadem  omnia,  quae  nostri  debitores  so- 
lent.  Negavit  sese  omnino  versuram  ullam  fecisseRo- 
mae:  Fufiorum  se  affirmavit  numquam  omninonomen 
audisse :  Hermippum  vero  ipsum ,  pudentissimum  at- 
que  optimum  virum,  veterem  amicum  atque  hospitem 
meum,  splendidissimum  atque  ornatissimum  civitatis 
suae,  probris  omnibus  maledictisque  vexavit.  Sed 
quum  se  homo  volubilis  quadam  praecipiti  celeritate 
dicendi  in  ilia  oratione  iactaret,  repente  testimoniis 
Fufiorum  nominibusque  recitatis,  homo  audacissimus 
pertimuit,  loquacissimus  obmutuit.  Itaque  recupera- 
tores  contra  istum  rem  minime  dubiam  prima  actione 
iudicaverunt.  Quum  iudicatum  non  faceret,  addictus 
Hermippo,  et  ab  hoc  ductus  est.  XXI.  49.  Habetis  et 
honestatem  hominis  et  auctoritatem  testimonii  et 
caussam  omnem  simultatis.  Atque  is  ab  Hermippo 
missus,  quum  ei  pauca  mancipia  vendidisset,  Romam 
secontulit:  deinde  in  Asiam  rediit,  quum  iam  frater 
meus  Flacco  successisset,  ad  quem  adiit  caussamque 
itadetulit:  recuperatores ,  vi  Flacci  coactos  et  metu, 
falsum  invitos  iudicavisse.  Frater  meus  pro  sua  ae- 
quitate  prudentiaque  decrevit ,  ut ,  si  iudicatum  nega- 
ret,  in  duplumiret:  si  metu  coactos  diceret,  haberet 
eosdem  recuperatores.  Recusavit :  et,  quasi  nihil  es¬ 
set  actum,  nihil  iudicatum,  ab  Hermippo  ibidem  man¬ 
cipia,  quae  ipse  ei  vendiderat,  petere  coepit.  M.  Gra- 
tidius ,  legatus ,  ad  quem  est  aditum ,  actionem  se  da- 
turum  negavit :  re  iudicata  stari  ostendit  placere.  50. 
Iterum  iste,  cui  nullus  esset  usquam  consistendi  lo¬ 
cus,  Romam  se  retulit:  persequitur  Hermippus,  qui 
numquam  istius  impudentiae  cessit.  Petit  Heraclides 
a  C.  Plotio  senatore,  viro  primario,  qui  legatus  in  Asia 
fuerat,  mancipia  quaedam,  quae  se,  quum  iudicatum 
esset,  per  vim  vendidisse  dicebat.  Q.  Naso,  vir  orna- 
tissimus,qui  praetor  fuerat,  iudex  sumitur:  qui  quum 
sententiam  secundum  Plotium  se  dicturumostenderet, 
et  ab  eo  iudice  abiit  et,  quod  iudicium  lege  non  erat, 
caussam  totam  reliquit.  Satisne  vobis,  iudices,  videor 
ad  singulos  testes  accedere,  neque,  ut  primo  consti- 


tueram,  tantummodo  cum  uni  verso  genere  confligere? 
51.  Yenio  ad  Lysaniam  eiusdem  civitatis ,  peculiarem 
tuum,  Deciane,  testem:  quem  tu,  quum  ephebum 
Temni  cognosses,  quoniam  te  nudus  delectaverat, 
semper  nudum  esse  voluisti.  Abduxisti  Temno  Apol- 
lonidem :  pecuniam  adolescentulo,  grandi  foenore,  fi- 
ducia  tamen  accepta,  occupavisti:  hanc  fiduciam  com- 
missam  tibi  dicis:  tenes  hodie  ac  possides.  Eum  tu 
testem  spe  recuperandi  fundi  paterni  venire  ad  testi¬ 
monium  dicendum  coegisti:  qui  quoniam  testimo¬ 
nium  nondum  dixit,  quidnam  sit  dicturus ,  exspecto. 
Novi  genus  hominum,  novi  consuetudinem,  novi  libi- 
dinem.  Itaque,  etsi  teneo,  quid  sit  dicere  paratus,  ni¬ 
hil  tamen  contra  disputabo  prius,  quam  dixerit.  To- 
tum  enim  convertet  atque  alia  finget.  Quamobrem  et 
ille  servet ,  quod  paravit ,  et  ego  me  ad  id ,  quod  attu- 
lerit,  integrum  conservabo. 

XXII.  52.  Venio  nunc  ad  earn  civitatem,  in  quam 
ego  multa  et  magna  studia  et  officia  contuli,  et  quam 
meus  frater  in  primis  colit  atque  diligit :  quae  si  civi- 
tas  per  viros  bonos  gravesque  homines  querelas  ad 
vos  detulisset,  paullo  commoverer  magis.  Nunc  vero 
quid  putem?  Trallianos  Maeandrio  caussam  commi- 
sisse,  homini  egenti,  sordido,  sine  honore,  sine  existi- 
matione,  sine  censu?  Ubi  erant  illi  Pythodori,  Aetide- 
ni,  Lepisones,  ceteri  homines  apud  nos  noti,  inter 
suosnobiles?  ubi  ilia  magnifica  et  gloriosa  ostentatio 
civitatis?  Nonne  esset  putidum,  si  hanc  caussam  age- 
rent  severe,  non  modo  legatum,  sed  Trallianum 
omnino  dici  Maeandrium?  huic  illi  legato,  huic  publi¬ 
co  testi  patronum  suum  iam  inde  a  patre  atque  maio- 
ribus,  L.  Flaccum,  mactandum  civitatis  testimonio 
tradidissent?  53.  Non  est  ita,  iudices,  non  est  profe- 
cto.  Vidi  ego  in  quodam  iudicio  nuper  Philodorum 
testem  Trallianum,  vidi  Parrhasium,  vidi  Archide- 
mum,  quum  quidem  idem  hie  mihi  Maeandrius  quasi 
ministrator  aderat,  subiiciens,  quid  in  suos  cives  civi- 
tatemque,  si  vellem,  dicerem.  Nihil  enim  illo  homine 
levius,  nihil  egentius,  nihil  inquinatius.  Quare  si 
hunc  habent  auctorem  Tralliani  doloris  sui ,  si  hunc 
custodem  litterarum ,  si  hunc  testem  iniuriae,  si  hunc 
auctorem  querelarum;  remittant  spiritus,  compri- 
mant  animos  suos,  sedent  arrogantiam,  fateantur  in 
Maeandrii  persona  esse  expressam  faciem  civitatis. 
Sin  istum  semper  illi  ipsi  domi  proterendum  esse  et 
conculcandum  putaverunt :  desinant  putare ,  auctori¬ 
tatem  esse  in  eo  testimonio ,  cuius  auctor  inventus  est 
nemo.  XXIII.  Sed  exponam,  quid  in  re  sit,  ut,  quam¬ 
obrem  ista  civitas  neque  severe  Flaccum  oppugnarit, 
neque  benigne  defenderit,  scire  possitis.  54.  Erat  ei 
Castriciano  nomine  irata;  de  quo  toto  respondit  Hor- 
tensius:  iuvita  solverat  Castricio  pecuniam,  iamdiu 
debitam.  Hinc  totum  odium,  hinc  omnis  offensio.  Quo 
quum  venisset  Laelius  ad  iratos,  et  illudCastricianum 
vulnus  dicendo  refricuisset:  siluerunt  principes,  ne¬ 
que  in  ilia  condone  adfuerunt ,  neque  istius  decreti  ac 
testimonii  auctores  esse  voluerunt.  Usque  eo  orba  fuit 
ab  optimatibus  ilia  concio ,  ut  princeps  principum  es- 
setMaeandrius :  cuius  lingua,  quasi  flabello  seditionis, 
ilia  turn  est  egentium  concio  ventilata.  55.  Itaque  ci¬ 
vitatis  pudentis ,  ut  ego  semper  existimavi ,  et  gravis, 
ut  ipsi  existimari  volunt,  iustum  dolorem  quereiasque 
cognoscite.  Quae  pecunia  fuerit  apud  se  Flacci  patris 
nomine  collata  a  civitatibus,  hanc  a  se  esse-ablatam 
queruntur.  Alio  loco  quaeram ,  quid  licuerit  Flacco  : 
nunc  tantum  a  Trallianis  requiro,  quam  pecuniam  a 
se  ablatam  queruntur ,  suamne  dicant,  sibi  a  civitati- 

bus  collatam  in  usum  suum.  Cupio  audire.  Non,  in¬ 
quit,  dicimus.  Quid  igitur?  delatam  ad  nos,  creditam 
nobis  L.  Flacci  patris  nomine ,  ad  huius  dies  festos  at- 
que  ludos.  Quid  turn?  Hanc  te,  inquit,  capere  non  li- 
cuit.  56.  Iam  id  videro  :  sed  primum  illudtenebo: 
queritur  gravis,  locuples,  ornata  civitas,  quod  non  re- 
tinet  alienum  :  spoliatam  se  dicit,  quod  id  non  habet, 
quod  eius  non  fuit.  Quid  hoc  impudentius  dici  aut 
fingi  potest?  Delectum  est  oppidum,  quoin  oppido  uno 
pecunia  a  tota  Asia  ad  honores  L.  Flacci  poneretur. 
Haec  pecunia  tota  ab  honoribus  tralata  est  inquaestum 
et  foenerationem :  recuperata  est  multis  post  annis. 
XXIV.  57.  Quae  civitati  facta  est  iniuria?  At  moleste 
fert  civitas.  Credo.  Avulsum  est  enim  praeter  spem, 
quod  erat  spe  devoratum  lucrum.  At  queritur.  Im- 
pudenter  facit.  Non  enim  omnia,  quae  dolemus,  ea- 
dem  iure  queri  possumus.  At  accusat  verbis  gravissi- 
mis.  Non  civitas ,  sed  imperiti  homines,  a  Maeandrio 
concitati.  Quo  loco  etiam  atque  etiam  facite,  ut  recor- 
demini,  quae  sit  temeritas  multitudinis,  quae  levitas 
propria  Graecorum ,  quid  in  concione  seditiosa  valeat 
oratio.  Hie ,  in  hac  gravissima  et  moderatissima  civi- 
tate,  quum  est  forum  plenum  iudiciorum,  plenum  ma- 
gistratuum,  plenum  optimorum  virorum  et  civium, 
quum  speculatur  atque  obsidet  rostra  vindex  temeri- 
tatis  et  moderatrix  officii,  curia :  tamen  quantosfluctus 
excitari  concionum  videtis?  Quid  vos  fieri  censetis 
Trallibus?  An  id ,  quod  Pergami?  Nisi  forte  hae  civi- 
tates  existimari  volunt,  facilius  una  se  epistolaMithri- 
datis  moveri  impellique  potuisse,  ut  amicitiam  populi 
Romani,  fidem  suam,  iura  omnia  officii  humanitatis- 
que  violarent,  quam  ut  filium  testimonio  laederent, 
cuius  patrem  armis  pellendum  a  suis  moenibus  cen- 
suissent.  58.  Quare  nolite  mihi  ista  nomina  civitatum 
nobilium  opponere.  Quos  enim  hostes  haec  familia 
contempsit,  numquam  eosdem  testes  pertimescet.  Vo- 
bis-autem  est  confitendum ,  si  consiliis  principum  ve- 
strae  civitates  reguntur ,  non  multitudinis  temeritate, 
sed  optimatum  consilio  bellum  ab  istis  civitatibus 
cum  populoRomano  esse  susceptum :  sin  ille  turn  mo- 
tus  est  temeritate  imperitorum  excitatus,patimini,  me 
delicta  vulgi  a  publica  caussa  separare.  XXV.  59.  At 
enim  istam  pecuniam  huic  capere  non  licuit.  Utrum 
vultis  patri  Flacco  licuisse,  necne?  Si  licuit,  sicuti 
certe  licuit,  ad  eius  honores  collatam,  ex  quibus  ipse 
nihil  capiebat,  patris  pecuniam  recte  abstulit  filius:  si 
non  licuit,  tamen  illo  mortuo,  non  modo  filius ,  sed 
quivis  heres  rectissime  potuit  auferre.  Ac  turn  qui- 
dem  Tralliani,  quum  ipsi  gravi  foenore  istam  pecu¬ 
niam  multos  annos  occupavissent,  a  Flacco  tamen 
omnia,  quae  voluerunt,  impetraveruntt  neque  tarn 
fuerunt  impudentes,  ut  id,  quod  Laelius  dixit,  dicere 
auderent,  hanc  ab  se  pecuniam  abstulisse  Mithrida- 
tem.  Quis  enim  erat,  qui  non  sciret,  in  ornandis  stu- 
diosiorem  Mithridatem,  quam  in  spoliandis  Trallianis 
fuisse?  60.  Quae  quidem  a  me  si,  ut  dicenda  sunt,  di- 
cerentur,  gravius  agerem,  indices,  quam  adhuc  egi, 
quantam  Asiaticis  testibus  fidem  habere  vos  conveni- 
ret:  revocarem  animos  vestros  ad  Mithridatici  belli 
memoriam,  ad  illam  universorum  civium Romanorum 
per  tot  urbes  uno  puncto  temporis  miscram  crudelem- 
que  caedem :  praetores  nostros  deditos,  legatos  in  vin¬ 
cula  coniectos,  nominis  prope Romani  memoriam  cum 
vestigio  imperii,  non  modo  ex  aedibus  Graecorum, 
verum  etiam  ex  litteris  esse  deletam.  Mithridatem 
deum,  ilium  patrem,  ilium  conservatorem  Asiae,  ilium 
Evium,  Nysium,  Bacchum,  Liberum  nominabant.  61. 


Unum  atque  idem  erat  tempus,  quum  L.  Flacco  con- 
suli  portas  tota  Asia  claudebat,  Cappadocem  autem 
ilium  non  modo  recipiebat  suis  urbibus,  verum  etiam 
ultro  vocabat.  Liceat  haec  nobis,  si  oblivisci  non  pos¬ 
sumus  ,  at  tacere :  liceat  mihi  potius  de  levitate  Grae¬ 
corum  queri ,  quam  de  crudelitate.  Auctoritatem  isti 
habeant  apud  eos,  quos  esse  omnino  noluerunt?  Nam, 
quoscumque  potuerunt ,  togatos  interemerunt :  nomen 
civium  Romanorum,  quantum  in  ipsis  fuit,  sustule- 
runt.  XXYI.  In  hac  igitur  urbe  se  iactent,  quam  ode- 
runt?  apud  eos,  quos  inviti  vident?  in  ea  republica,ad 
quam  opprimendam  non  animus  eis,  sed  vires  defue- 
runt?  Aspiciant  hunc  florem  legatorum  laudatorum- 
que  Flacci,  ex  vera  atque  integra  Graecia.  Turn  se 
ipsi  expendant,  turn  cum  his  secomparent,  turn,  si 
audebunt,  dignitati  horum  anteponant  suam. 

62.  Adsunt  Athenienses,  unde  humanitas,  doctri- 
na ,  religio ,  fruges ,  iura ,  leges  ortae  atque  in  omnes 
terras  distributae  putantur :  de  quorum  urbis  posses¬ 
sion,  propter  pulchritudinem,  etiam  inter  deos  certa- 
men  fuisse  proditum  est:  quae  vetustate  eaest,  ut 
!  ipsa  ex  sese  suos  cives  genuisse  dicatur  et  eorum  ea- 
1  dem  terra  parens,  altrix,  patria  dicatur:  auctoritate 
autem  tanta  est ,  ut  iam  fractum  prope  ac  debilitatum 
Graeciae  nomen  huius  urbis  laude  nitatur.  63.  Ad¬ 
sunt  Lacedaemonii,  cuius  civitatis  spectata  ac  nobili- 
tata  virtus,  non  solum  natura  corroborata,  verum 
etiam  disciplina  putatur:  qui  soli  toto  orbe  terrarum 
septingentos  iam  annos  amplius  unis  moribus  et  num¬ 
quam  mutatis  legibus  vivunt.  Adsunt  ex  Achaia  cun- 
cta  multi  legati ,  Boeotia ,  Thessalia :  quibus  locis  nu- 
per  legatus  L.  Flaccus ,  imperatore  Metello,  praefuit. 
Neque  verote,  Massilia,  praetereo,  quae  L.  Flaccum 
militem  quaestoremque  cognosti :  cuius  ego  civitatis 
disciplinam  atque  gravitatem  non  solum  Graeciae,  sed 
haud  scio  an  cunctis  gentibus  anteponendam  dicam : 
quae  tam  procul  a  Graecorum  omnium  regionibus,  di¬ 
scipline  linguaque  divisa,  quum  in  ultimis  terris  cin- 
cta  Gallorum  gentibus,  barbariae  fluctibus  alluatur, 
sic  optimatum  consilio  gubernatur,  ut  omnes  eius  in- 
stituta  laudare  facilius  possint,  quam  aemulari.  64. 
Hisce  utitur  laudatoribus  Flaccus,  his  innocentiae  te¬ 
stibus,  Graecorum  cupiditati  ut  Graecorum  auxilio  re- 
sistamus. 

XXVII.  Quamquam  quisignorat,  qui  modo  um- 
quam  mediocriter  res  istas  scire  curavit,  quin  tria 
Graecorum  genera  sint  vere?  quorum  uni  sunt  Athe¬ 
nienses,  quae  gens  Ionum  habebatur:  Aeoles  alteri, 
Dores  tertii  nominabantur.  Atque  haec  cuncta  Grae¬ 
cia  ,  quae  fama ,  quae  gloria ,  quae  doctrina ,  quae  plu- 
rimis  artibus,  quae  etiam  imperio  et  bellica  laude  flo¬ 
ruit,  parvum  quemdam  locum,  ut  scitis,  Europae  te¬ 
net  semperque  tenuit.  Asiae  maritimam  oram  bello 
superatam  cinxit  urbibus,  non  ut  munitam  coloniis 
illam  augeret,  sed  ut  obsessam  teneret.  65.  Quamob- 
rem  quaeso  a  vobis,  Asiatici  testes,  ut,  quum  vere  re- 
cordari  voletis,  quantum  auctoritatis  in  iudicium  af- 
feratis,  vosmetipsi  describatis  Asiam :  nec ,  quid  alie- 
nigenae  de  vobis  loqui  soleant,  sed  quid  vosmetipsi  de 
generc  vestro  statuatis,  memineritis.  Namque,  ut  opi- 
nor,  Asia  vestra  constat  ex  Phrygia,  Mysia,  Caria,  Ly¬ 
dia.  Utrum  igitur  nostrum  est,  an  vestrum,  hoc  pro- 
verbium,  Phrygem  plagis  fieri  solere  meliorem?  Quid 
de  tota  Caria?  Nonne  hoc  vestra  voce  vulgatum  est,  si 
quid  cum  periculo  experiri  velis ,  in  Care  id  potissi- 
mum  esse  faciendum?  Quid  porro  in  Graeco  sermone 
tam  tritum  atque  celebratum  est,  quam,  si  quis  despi- 

catui  ducitur,  ut  Mysorum  ultimus  esse  dicatur?  Nam 
quid  ego  dicam  de  Lydia?  Quis  umquam  Graecus  co- 
moediam  scripsit,  in  qua  servus  primarum  partium 
non  Lydus  esset?  Quamobrem  quae  vobis  fit  iniuria, 
si  statuimus,  vestro  nobis  iudicio  standum  esse  de  vo¬ 
bis?  66.  Equidem  mihi  iam  satis  superque  dixisse  vi- 
deor  de  Asiatico  genere  testium :  sed  tamen  vestrum 
est,  iudices,  omnia,  quae  dici  possunt  in  hominum 
levitatem,  inconstantiam ,  cupiditatem,  etiamsi  a  me 
minus  dicuntur,  vestris  animis  et  cogitatione  compre- 
hendere. 

XXVIII.  Sequitur  auri  ilia  invidia  Iudaici.  Hoc 
nimirum  est  illud,  quod  non  longe  a  gradibus  Aureliis 
haec  caussa  dicitur.  Ob  hoc  crimen  hie  locus  abs  te, 
Laeli,  atque  ilia  turba  quaesita  est.  Scis,  quanta  sit 
manus ,  quanta  concordia ,  quantum  valeat  in  concio- 
nibus.  Summissa  voce  agam,  tantum  ut  iudices  au- 
diant.  Neque  enim  desunl,  qui  istos  in  me  atque  in 
optimum  quemque  incitent :  quos  ego,  quo  id  facilius 
faciant,  non  adiuvabo.  67.  Quum  aurum  Iudaeorum 
nomine  quotannis  ex  Italia  et  ex  omnibus  provinciis 
Hierosolyma  *  exportari  soleret,  Flaccus  sanxit  edicto, 
ne  exAsia  exportari  liceret.  Quis  est,  iudices,  qui  hoc 
non  vere  laudare  possit?  Exportari  aurum  non  oporte- 
re,  quum  saepe  antea  senatus,  turn,  me  consule,  gra- 
vissime  iudicavit.  Huic  autem  barbarae  superstitioni 
resistere,  severitatis,  multitudinem  Iudaeorum ,  fla- 
grantem  nonnumquam  in  concionibus ,  pro  republica 
contemnere,  gravitatis  summae  fuit.  At  Cn.  Pompe- 
ius,  captis  Hierosolymis ,  victor  ex  illo  fano  nihil  atti— 
git.  68.  In  primis  hoc,  ut  multa  alia,  sapienter,  quod 
in  tarn  suspiciosa  ac  maledica  civitate  locum  sermoni 
obtrectatorum  non  reliquit.  Non  enim  credo,  religio— 
nem  et  Iudaeorum  et  hostium  impedimento  praestan- 
tissimo  imperatori,  sed  pudorem  fuisse.  Ubi  ergo  cri¬ 
men  est?  Quoniam  quidem  furtum  nusquam  repre- 
hendis,  edictum  probas,  iudicatum  fateris,  quaesitum 
et  prolatum  palam  non  negas,  actum  esse  per  viros 
primarios  res  ipsa  declarat:  Apameae  manifesto  com- 
prehensum,  ante  pedes  praetoris  in  foro  expensum  est 
auri  pondo  centum  paullo  minus  per  Sex.  Caesium, 
equitemRomanum,  castissimum  hominem  atque  inte- 
gerrimum:  Laodiceae  viginti  pondo  paullo  amplius 
per  hunc  L.  Peducaeum,  iudicem  nostrum,  Adramyt- 
tii  *  per  Cn.  Domitium  legatum.  69.  Pergami  non 
multum.  Auri  ratio  constat:  aurum  in  aerario  est: 
furtum  non  reprehenditur :  invidia  quaeritur:  a  iudi- 
cibus  oratio  avertitur :  vox  in  coronam  turbamque  ef- 
funditur.  Sua  cuique  civitati  religio,  Laeli,  est,  nostra 
nobis.  Stantibus  Hierosolymis  pacatisque  Iudaeis,  ta¬ 
men  istorum  religio  sacrorum  a  splendore  huius  im¬ 
perii,  gravitate  nominis  nostri,  maiorum  institutis  ab- 
horrebat:  nunc  vero  hoc  magis ,  quod  ilia  gens,  quid 
de  imperio  nostro  sentiret,  ostendit  armis :  quam  cara 
diis  immortalibus  esset,  docuit,  quod  est  victa,  quod 
elocata,  quod  servata. 

XXIX.  70.  Quamobrem,  quoniam,  quod  crimen 
esse  voluisti,  id  totum  vides  in  laudem  esse  conver- 
sum,  veniamus  iam  ad  civium  Romanorum  querelas. 
Ex  quibus  sit  sane  prima  Deciani.  Quid  tibi  tandem, 
Deciane,  iniuriae  factum  est?  Negotiaris  in  libera  civi¬ 
tate.  Primum  patere  me  esse  curiosum.  Quousque 
negotiabere?  praesertim  quum  sis  illo  loco  natus.  An- 
nos  iam  triginta  in  foro  versaris;  sed  tamen  in  Perga- 
meno.  Longo  intervallo,  si  quando  tibi  peregrinari 


commodum  est,  Romam  venis:  affers  faciem  novani, 
nomen  vetus,  purpuram  Tyriam.  In  qua  tibi  invideo, 
quod  unis  vestimentis  tamdiu  lautus  es.  71.  Verum 
esto:  negotiari  libet:  cur  non  Pergami?  Smyrnae? 
Trallibus?  ubi  et  multi  cives  Romani  sunt,  et  ius  a  no¬ 
stro  magistratu  dicitur?  Otium  te  delectat:  lites,  tur¬ 
ba,  praetor  odio  est :  Graecorum  libertate  gaudes.  Cur 
ergo  unus  tu  Appollonidenses,  amantissimos  populi 
Romani  fidelissimosque  socios,  miseriores  habes, 
quam  aut  Mithridates,  aut  etiam  pater  tuus  habu[er]it 
umquam?  Cur  his  per  te  frui  libertate  sua,  cur  deni- 
que  esse  liberis  non  licet?  Homines  sunt  tota  ex  Asia 
frugalissimi ,  sanctissimi,  a  Graecorum  luxuria  et  le¬ 
vitate  remotissimi,  patresfamilias  suo  contend,  arato- 
res,  rusticani:  agros  habent  et  natura  perbonos,  et  di- 
ligentia  culturaque  meliores.  In  hisce  agris  tu  prae- 
dia  habere  voluisti.  Omnino  mallem,  (et  magis  erat 
tuum,  si  te  crassi  agri  delectabant,)  hie  alicubi  inCru- 
stumino  aut  in  Capenati  paravisses.  72.  Verum  esto; 
Catonis  est  dictum:  pedibus  compensari  pecuniam. 
Longe  omnino  a  Tiberi  ad  Caicum :  quo  in  loco  etiam 
Agamemnon  cum  exercitu  errasset,  nisi  ducem  Tele- 
pbum  invenisset.  Sed  concedo  id  quoque :  placuit  op- 
pidum:  regio  delectavit:  emisses.  XXX.  Amyntas  est 
genere,  honore,  existimatione,  pecunia  princeps  illius 
civitatis.  Huius  socrum,  mulierem  imbecilli  consilii, 
satis  locupletem,  pellexit  Decianus  ad  sese :  et,  quum 
ilia,  quid  ageretur ,  nesciret,  in  possessione  praedio- 
rum  eius  familiam  suam  collocavit :  uxorem  abduxit 
ab  Amynta  praegnantem,  quae  peperit  apudDecianum 
filiam ,  hodieque  apud  Decianum  est  et  uxor  Amyntae 
et  filia.  73.  Numquid  harum  rerum  a  me  fingitur,  De¬ 
ciane?  Sciunt  haec  omnes  nobiles,  sciunt  boni  viri, 
sciunt  denique  nostri  homines,  sciunt  mediocres  ne- 
gotiatores.  Exsurge,  Amynta :  repete  a  Deciano,  non 
pecuniam,  nonpraedia,  socrum  denique  sibi  habeat: 
restituat  uxorem,  reddat  misero  patri  filiam.  Mem¬ 
bra,  quae  debilitavit  lapidibus,  fustibus,  ferro,  ma¬ 
nus,  quos  contudit,  digitos,  quos  confregit,  nervos, 
quos  concidit,  restituere  non  potest:  filiam,  filiam,  in- 
quam ,  aerumnoso  patri ,  Deciane ,  redde.  74.  Haec 
Flacco  non  probasse  te  miraris?  Cui,  quaeso,  tandem 
probasli?  Emptiones  falsas,  praediorum  proscriptio- 
nes  cum  mulierculis  aperta  circumscriptione  fecisti. 
Tutor  his  rebus  Graecorum  legibus  ascribendus  fuit. 
Polemocratem  scripsisti,  mercenarium  et  administrum 
consiliorum  tuorum.  Adductus  est  in  iudicium  Pole- 
mocrates  de  dolo  malo  et  de  fraude  a  Dione,  huius 
ipsius  tutelae  nomine.  Qui  concursus  ex  oppidis  fini- 
timis  undique?  qui  dolor  animorum?  quae  querela? 
Condemnatus  estPolemocrates  sententiis  omnibus:  ir- 
ritae  venditiones,  irritae  proscriptiones.  Num  resti- 
tuis?  Defers  ad  Pergamenos ,  ut  illi  reciperent  in  suas 
litteras  publicas  praeclaras  proscriptiones  et  emptio¬ 
nes  tuas.  Repudiant,  reiiciunt:  atque  homines  Perga- 
meni,  laudatores  tui!  Ita  enim  mihi  gloriari  visus  es 
laudatione  Pergamenorum  ,  quasi  honorem  maiorum 
tuorum  assecutus  esses  :  et  hoc  te  superiorem  putabas 
esse,  quam  Laelium,  quod  te  civitas  Pergamena  lau- 
daret.  Num  honestior  est  civitas  Pergamena,  quam 
Smyrna?  At  ne  ipsi  quidem  dicunt.  XXXI.  75.  Vel- 
lem  tantum  habere  me  otii,  ut  possem  recitare  psephi- 
sma  Smyrnaeorum,  quod  fecerunt  in  Castricium  mor- 
tuum:  primum,  ut  in  oppidum  introferretur :  quod 
aliis  non  conceditur;  deinde,  ut  ferrent  ephebi:  po- 
stremo,  ut  imponeretur  aurea  corona  mortuo.  Haec  P. 
Scipioni,  clarissimo  viro,  quum  esset  Pergami  mor- 

tuus,  facta  non  sunt.  At  Castricium  quibus  verbis,  dii 
immortales !  decus  patriae,  ornamentum  populi  Romani , 
florem  iuventutis  appellant.  76.  Quare,  Deciane,  si  cu- 
pidus  es  gloriae,  alia  ornamenta,  censeo,  quaeras. 
Pergameni  te  deriserunt.  Quid?  Tu  ludi  te  non  intel- 
ligebas,  quum  tibi  haec  recitabant :  clarissimum  virum, 
praestantissima  sapientia ,  singulars  ingenio?  Mihi  cre- 
de,  ludebant.  Quum  vero  coronam  auream  litteris  im- 
ponebant:  re  vera  non  plus  aurum  tibi,  quam  mone- 
dulae  committebant.  Ne  turn  quidem  hominum  venu- 
statem  et  facetias  perspicere  potuisti?  Illi  igitur,  illi 
Pergameni  proscriptiones,  quas  tu  afferebas,  repudia- 
verunt.  P.  Orbius,  homo  et  prudens  et  innocens,  con¬ 
tra  te  omnia  decrevit.  XXXII.  InP.  Globulum,  meum 
necessarium ,  fuisti  gratiosior.  Utinam  neque  ipsum 
neque  me  poeniteret!  Flaccum  in  curia  decrevissent. 

77.  Veridicas  adiungis  caussas  inimicitiarum ,  quod 
patri  L.  Flacci,  aedili  curuli,  pater  tuus,  tribunus  ple- 
bis,  diem  dixerit.  At  istud  ne  ipsi  quidem  patri  Flacci 
valde  molestum  esse  debuit:  praesertim  quum  ille, 
cui  dies  dicta  est,  praetor  postea  factus  sit  et  consul: 
ille,  qui  diem  dixit,  non  potuerit  privatus  in  civitate 
consistere.  Sed,  si  iustas  inimicitias  putabas,  cur, 
quum  tribunus  militum  Flaccus  esset,  in  eius  legione 
miles  fuisti,  quum  tibi  per  leges  militares  effugere  li- 
ceret  iniquitatem  tribuni?  Cur  autem  praetor  te,  ini- 
micum  paternum ,  in  consilium  vocavit?  **  quae  qui¬ 
dem  quam  sancte  solita  sint  observari,  scitis  omnes. 

78.  Nunc  accusamur  ab  iis ,  qui  in  consilio  nobis  fue- 
runt.  Decrevit  Flaccus.  Num  aliud ,  atque  oportuit? 
In  liberos.  Num  aliter  censuit  senatus?  In  absentem 
decrevit.  Quum  ibidem  esses,  quum  prodire  nolles. 
Non  est  hoc  in  absentem,  sed  in  latentem  reum.  sena- 

TUSCONSULTUM  ET  DECRETUM  FLACCI.  Quid?  Si  llOn 

decrevisset,  sed  edixisset :  quis  posset  vere  reprehen- 
dere?  Num  etiam  fratris  mei  litteras,  plenissimas  hu- 
manitatis  et  aequitatis,  reprehensurus  es,  quas  eas- 
dem  mulieri  a  me  datas,  apud  Pataranos  requisivit? 
Recita  litteras  Q.  Ciceronis.  litterae  q.  cicero- 
nis.  79.  Quid?  haec  Apollonidenses,  occasione  facta, 
ad  Flaccum  detulerunt:  apud  Orbiutn  acta  non  sunt? 
ad  Globulum  delata  non  sunt?  Ad  senatum  nostrum, 
me  consule,  nonne  legati  Apollonidenses  omnia  postu- 
lata  de  iniuriis  unius  Deciani  detulerunt?  At  haec 
praedia  etiam  in  censu  dedicavisti.  Mitto ,  quod  alie- 
na :  mitto,  quod  possessa  per  vim  :  mitto,  quod  convi- 
cta  ab  Apollonidensibus ;  mitto,  quod  a  Pergamenis 
repudiata  :  mitto  etiam ,  quod  a  nostris  magistratibus 
in  integrum  restituta  :  mitto,  quod  nullo  iure,  neque 
in  re,  neque  in  possessione  tua.  80.  Ulud  quaero,  sint- 
ne  ista  praedia  censui  censendo?  habeant  ius  civile? 
sint,  necne  sint  mancipi?  subsignari  apud  aerarium, 
aut  apud  censorem  possint?  In  qua  tribu  denique  ista 
praedia  censuisti?  Commisisti,  si  tempus  aliquod  gra- 
vius  accidisset ,  ut  ex  iisdem  praediis  et  Apollonide  et 
Romae  imperatum  esset  tributum.  Verum  esto:  glo- 
riosus  fuisti :  voluisti  magnum  agri  modum  censeri, 
et  eius  agri,  qui  dividi  plebi  Romanae  non  potest. 
Census  es  praeterea  numeratae  pecuniae  centum  tri- 
ginta  H-S  millia.  Earn  opinor  tibi  numeratam  non  es¬ 
se  abs  te.  Sed  haec  omitto.  Census  es  mancipia 
Amyntae.  Neque  huic  ullam  in  eo  fecisti  iniuriam. 
Possidet  enim  ea  mancipia  Amyntas.  Ac  primo  qui¬ 
dem  pertimuit,  quum  te  audisset  servos  suos  esse 
censum.  Retulit  ad  iurisconsultos.  Constabat  inter 
omnes,  si  aliena  censendo  Decianus  sua  facere  posset, 
eum  maxima  habiturum  esse***  XXXIII. 81.  Habetis 


caussam  inimicitiarum ,  qua  caussa  inflammatus  De¬ 
cianus  ad  Laelium  detulerit  banc  opimam  accusatio- 
nem.  Nam  ita  questus  est  Laelius,  quum  de  perfidia 
Deciani  diceret:  Qui  mihi  auctor  fuit,  qui  caussam  ad 
me  detulit,  quem  ego  sum  secutus  :  is  a  Flacco  corru- 
ptus  est,  is  me  deseruit  ac  prodidit.  Siccine  tu  auctor 
tandem  eum,  cui  tu  in  consilio  fuisses,  apud  quem 
omnes  gradus  dignitatis  tuae  retinuisses  ,  pudentissi- 
mum  hominem,  nobilissima  familia  natum,  optime  de 
republica  meritum,  in  discrimen  omnium  fortunaruin 
vocavisti?  Scilicet  defendam  Decianum :  qui  tibi  in 
suspicionem  nullo  suo  delicto  venit.  82.  Non  est,  mi¬ 
hi  crede,  corruptus.  Quid  enim  fuit,  quod  ab  eo  redi- 
meretur?  Ut  duceret  iudicium?  cui  sex  boras  omnino 
lex  dedit.  Quantum  tandem  ex  his  horis  detraberet, 
si  tibi  morem  gerere  voluisset?  Nimirum  illud  est, 
quod  ipse  suspicatur.  Invidisti  ingenio  subscriptoris 
tui.  Quod  ornabat  facile  locum,  quem  prehenderat,  et 
acute  testes  interrogabat ,  aut  *  *  circumveniebat ;  for- 
tasse  fecisset,  ut  tu  ex  populi  sermone  exciperes*.  Id- 
circo  Decianum  usque  ad  coronam  applicuisti.  Sed,  ut 
hoc  veri  simile  est ,  ita  baud  veri  simile,  Decianum  a 
Flacco  esse  corruptum.  83.  Ita  scitote,  iudices,  esse 
cetera:  vel  quod  aitLucceius,  L.  Flaccum  sibi  dare 
cupisse,  ut  a  fide  se  abduceret,  sestertium  vicies.  Et 
eum  tu  accusas  avaritiae,quem  dicis  sestertium  vicies 
voluisse  perdere?  Nam  quid  emebat,  quum  te  emebat? 
Ut  ad  se  transires?  Quam  partem  caussae  tibi  dare- 
mus?  An  ut  enuntiares  consilia  Laeiii?  Qui  testes  ab 
eo  prodirent?  Quid?  Nos  non  videbamus  liabitareuna? 
Quis  hoc  nescit?  Tabulas  in  Laeiii  potestate  fuisse, 
num  dubium  est?  An,  ne  vehementer,  ne  copiose  ac- 
cusarcs?  Nunc  facis  suspicionem.  Ita  enim  dixisti,  ut 
nescio  quid  abs  te  impetratuin  esse  videatur. 

XXXIV.  84.  At  enim  Androni  Sextilio  gravis  iniu- 
ria  facta  est  et  non  ferenda :  quod ,  quum  esset  eius 
uxor  Valeria  intestato  mortua,  sic  egit  earn  rem  Flac¬ 
cus,  quasi  ad  ipsum  hereditas  pertineret.  In  quo  quid 
reprehendas,  scire  cupio.  Quod  falsum  intenderit? 
Qui  doces?  Ingenua,  inquit,  fuit.  0  peritum  iuris  ho¬ 
minem  !  Quid?  Ab  ingenuis  mulieribus  hereditates  le¬ 
ge  non  veniunt?  In  manum,  inquit,  convenerat.  Nunc 
audio.  Sed  quaero,  usu  an  coemptione?  Usu  non  po- 
tuit.  Nihil  enim  potest  de  tutela  legitima  nisi  omnium 
tutorum  auctoritate  deminui.  Coemptione?  Omnibus 
ergo  auctoribus.  In  quibus  certe  Flaccum  fuisse  non 
dices.  85.Relinquitur  illud,  quod  vociferari  non  desti- 
tit,  non  debuisse,  quum  praetor  esset,  suum  negotium 
agere  aut  mentionem  facere  hereditatis.  Maximas  au¬ 
dio  tibi,  L.  Luculle,  qui  de  L.  Flacco  sententiam  latu- 
rus  es ,  pro  tua  eximia  liberalitate  maximisque  benefi- 
ciis  in  tuos,  venisse  hereditates,  quum  Asian)  provin- 
ciam  consulari  imperio  obtineres.  Si  quis  eas  suas  es¬ 
se  dixisset,  concessisses?  Tu,  T.  Vecti,  si  qua  tibi  in 
Africa  venerit  hereditas,  usu  amiltes?  an  tuum,  nulla 
avaritia,  salva  dignitate,  retinebis?  Atistius  heredita¬ 
tis  iam  Globulo  praetore  Flacci  nomine  petita  posses- 
sio  est.  Non  igitur  impressio,  non  occisio,  non  vis, 
non  tempus ,  non  imperium ,  non  secures  ad  iniuriam 
faciendam  Flacci  animum  impulerunt.  86.  Ilaque  eo- 
dem  etiam  M.  Lurco,  vir  optimus,  meus  familiaris, 
convertit  aculeum  testimonii  sui.  Negavit  a  privato 
pecuniam  in  provincia  praetorem  petere  oportere.  Cur 
tandem,  M.  Lurco,  non  oportet?  Extorquere,  accipere 
contra  leges  non  oportet:  petere  non  oportere  nun- 
quam  ostendes ,  nisi  docueris  non  licere.  An  legatio- 

nes  sumere  Jiberas  exigendi  caussa,  sicut  et  tu  ipse 
nuper  et  multi  viri  boni  saepe  fecerunt,  rectum  est; 
quod  ego  non  reprehendo ,  socios  video  queri :  praeto- 
rem,  si  hereditatem  in  provincia  non  reliquerit,  non 
solum  reprehendendum,  verum  etiam  condemnandum 
putas?  XXXV.  Doti,  inquit,  Valeria  pecuniam  omnem 
suam  dixerat.  Nihil  istorum  explicari  potest,  nisi 
ostenderis ,  illam  in  tutela  Flacci  non  fuisse.  Si  fuit, 
quaecumque  sine  hoc  auctore  est  dicta  dos,  nulla  est. 
87.  Sed  tamen  Lurconem,  quamquam  pro  sua  dignita- 
te  moderatus  est  in  testimonio  dicendo  religioni  suae, 
tamen  iratum  Flacco  esse  vidistis.  Neque  enim  occul- 
tavit  caussam  iracundiae  suae,  neque  reticendam  pu- 
tavit.  Questus  est,  libertum  suum  Flacco  praetore 
esse  damnatum.  0  conditiones  miseras  administran- 
darum  civitatum  et  provinciarum ;  in  quibus  diligen- 
tia  plena  simultatum  est,  negligentia  vituperationum : 
ubi  severitas  periculosa  est,  liberalitas  ingrata:  sermo 
insidiosus :  assentatio  perniciosa :  frons  omnium  fami- 
liaris,  multorum  animus  iratus :  iracundiae  occultae, 
blanditiae  apertae:  venientes  praetores  exspectant, 
praesentibusinserviunt,  abeuntes  deserunt !  Sed  omit- 
tamus  querelas,  ne  nostrum  consilium  in  praetermit- 
tendis  provinces  laudare  videamur.  88.  Litteras  mi- 
sit  de  villico  P.  Septimii,  hominis  ornati.  Qui  villicus 
caedem  fecerat :  Septimium  ardentem  iracundia  videre 
potuistis.  In  Lurconis  libertum  iudicium  ex  edicto 
dedit:  hostis  est  Lurco.  Quid  igitur?  Hominumgra- 
tiosorum  splendidorumque  libertis  fuitAsia  tradenda? 
An  simultates  nescio  quas  cum  libertis  vestris  Flaccus 
exercet?  an  vobis  in  vestris  vestrorumque  caussis  se¬ 
veritas  odio  est:  eamdem  laudatis,  quum  de  nobis  iu- 
dicatis?  XXXVI.  At  iste  Andro,  spoliatus  bonis,  ut 
dicitis,  ad  dicendum  testimonium  non  venit.  89. 
Quid,  si  veniat?  Decisionis  arbiter  C.  Caecilius  fuit: 
quo  splendore  vir !  qua  fide !  qua  religione !  obsigna- 
tor  C.  Sextilius,  Lurconis  sororis  filius ,  homo  et  pu- 
dens  et  constans  et  gravis.  Si  vis  erat,  si  fraus,  si 
metus,  si  circumscriptio :  quis  pactionem  fieri,  quis 
adesse  istos  coegit?  Quid,  si  ista  omnis  pecunia  huic 
adolescentulo,  L.  Flacco,  reddita  est?  si  petita?  si  re- 
dacta?  si  per  hunc  Antiochum,  paternum  huius  adole¬ 
scents  libertum ,  seni  illi  Flacco  probatissimum?  vi- 
demurne  non  solum  avaritiae  crimen  effugere,  sed 
etiam  liberalitatis  laudem  assequi  singularem?  Com- 
munem  enim  hereditatem,  quae  aequaliter  ad  utrum- 
que  lege  venisset,  concessit  adolescenti,  propinquo 
suo :  nihil  ipse  attigit  de  Valerianis  bonis.  Quod  sta- 
tuerat  facere,  adductus  huius  pudore ,  et  non  amplis- 
simis  patrimonii  copiis,  id  non  solum  fecit,  sed  etiam 
prolixe  cumulateque  fecit.  Ex  quo  intelligi  debet, 
eum  contra  leges  pecunias  non  cepisse,  qui  tam  fuerit 
in  hereditate  concedenda  liberalis.  90.  AtFalcidianum 
crimen  est  ingens.  Talenta  quinquaginta  seFlacco  di- 
cit  dedisse.  Audiamus  hominem.  Non  adest.  Quomo- 
do  igitur  dicit?  Epistolam  mater  eius  profert  et  alte¬ 
ram  soror:  scriptum  ad  se  dicunt  esse  ab  illo,  tantam 
pecuniam  Flacco  datam.  Ergo  is,  cui*,  si  aram  tenens 
iuraret,  crederet  nemo,  per  epistolam,  quod  volet,  in- 
iuratus  probabit?  At  qui  vir!  quam  non  amicus  suis 
civibus !  qui  patrimonium  satis  lautum ,  quod  hie  no¬ 
biscum  conficere  potuit,  Graecorum  conviviis  maluit 
dissipare.  91.  Quid  attinuit  relinquere  hanc  urbem? 
liber tate  tam  praeclara  carere?  adire  periculum  navi- 
gandi?  quasi  bona  comesse  Romae  non  liceret.  Nunc 
denique  materculae  suae  festivus  filius,  aniculae  mi- 
nime  suspiciosae,  purgat  se  per  epistolam,  ut  earn  pe¬ 


cuniam,  quacum  traiecerat,  non  consumpsisse,  sed 
Flacco  dedisse  videatur.  XXXVII.  At  fructus  isti 
Trallianorum  Globulo  praetore  venierant :  Falcidius 
emerat  H-S  nongentis  millibus.  Si  dat  tantam  pecu¬ 
niam  Flacco,  nempe  idcirco  dat,  ut  rata  sit  emptio. 
Emit  igitur  aliquid,  quod  certe  multo  pluris  esset:  dat 
de  lucro:  nihil  detrahit  de  vivo.  Minus  igitur  lucri 
facit.  92.  Cur  Albanum  venire  iubet?  cur  matri  prae- 
terea  blanditur?  cur  epistolis  et  sororis  et  matris  im- 
becillitatem  aucupatur?  postremo  cur  non  audimus 
ipsum?  Retinetur,  credo,  in  provincia :  mater  negat. 
Venisset,  inquit,  si  esset  denuntiatum.  Tu  certe  coe- 
gisses,  si  ullum  firmamentum  in  illo  teste  posuisses. 
Sed  hominem  ab  negotio  abducere  noluisti.  Magnum 
erat  ei  certamen  propositum,  magna  cum  Graecis  con- 
tentio:  qui  tamen,  ut  opinor,  iacent  victi.  Nam  iste 
unus  totam  Asiam  magnitudine  poculorum  bibendo- 
que  superavit.  Sed  tamen  quis  tibi,  Laeli,  de  epistolis 
istis  indicavit?  Mulieres  negant  se  scire.  Quis  is  est 
igitur?  Ille  ipse  tibi,  se  ad  matrem  et  sororem  scripsis- 
se,  narravit?  An  etiam  scripsit  oratu  tuo?  93.  At  vero 
M.  Aebutium,  constantissimum  et  pudentissimum  ho¬ 
minem,  Falcidii  affinem,  nihil  interrogas?  nihil  eius 
generum,  pari  fide  praeditum,  C.  Manilium?  qui  pro- 
fecto  de  tanta  pecunia,  si  esset  data,  nihil  audisse  non 
posset.  His  tu  igitur  epistolis,  Deciane,  recitatis,  his 
mulierculis  productis,  illo  absente  auctore  laudato, 
tantum  te  crimen  probaturum  putasti?  praesertim, 
quum  ipse  non  deducendo  Falcidium ,  iudicium  fece- 
ris,  plus  falsam  epistolam  habituram  ponderis,  quam 
ipsius  praesenlis  fictam  vocem  et  simulatum  dolorem? 

94.  Sed  quid  ego  de  epistolis  Falcidii  aut  de  An- 
drone  Sextilio  aut  de  Deciani  censu  tamdiu  disputo 
et  expostulo?  de  salute  omnium  nostrum ,  de  fortunis 
civitatis,  de  summa  reipubl.  taceo?  quam  vos  univer- 
sam  in  hoc  iudicio  vestris  humeris ,  vestris ,  inquam, 
humeris,  iudices,  sustinetis.  Videtis,  in  quo  motu 
temporum ,  quanta  in  conversione  rerum  ac  perturba¬ 
tion  versemur.  XXXVIII.  Quum  alia  multa  certi  ho¬ 
mines,  turn  hoc  vel  maxime  moliuntur,  ut  vestrae 
quoque  mentes,  vestra  iudicia,  vestrae  sententiae 
optimo  cuique  infestissimae  atque  inimicissimae  re- 
periantur.  Gravia  iudicia  pro  reipublicae  dignitate 
multa  de  coniuratorum  scelere  fecistis.  Non  putant 
satis  conversant  rempublicam,  nisi  in  eamdem  impio- 
rum  poenam  optime  meritos  cives  detruserint.  95.  Op- 
pressus  est  C.  Antonius.  Esto:  habuit  quamdam  ille 
infamiam  suam :  neque  tamen  ille  ipse ,  pro  meo  iure 
dico,  vobis  iudicibus  damnatus  esset,  cuius  danma- 
tione  sepulcrum  L.  Catilinae,  floribus  ornatum,  homi- 
num  audacissimorum  ac  domesticorum  hostium  con- 
ventu  epulisque  celebratum  est:  iusta  Catilinae  facta 
sunt.  Nunc  a  Flacco  Lentuli  poenae  per  vos  expetun- 
tur.  Quam  potestis  P.  Lentulo,  qui  vos  in  complexu 
liberorum  coniugumque  vestrarum  trucidatos  incen- 
dio  patriae  sepelire  conatus  est,  mactare  victimam  gra- 
tiorem ,  quam  si  L.  Flacci  sanguine  illius  nefarium  in 
nos  omnes  odium  saturaveritis?  96.  Litemus  igitur 
Lentulo,  parentemus  Cethego,  revocemus  eiectos :  ni- 
miae  pietatis  et  summi  amoris  in  patriam  vicissim  nos 
poenas,  si  ita  placet,  sufferamus.  Nos  iam  ab  indici- 
bus  nominamur :  in  nos  crimina  finguntur:  nobis  pe- 
ricula  comparantur.  Quae  si  per  alios  agerent,  si  de¬ 
nique  per  populi  nomen  civium  imperitorum  multitu- 
dinem  concitassent:  aequiore  animo  ferre  possemus. 

HI ud  vero  ferri  non  potest,  quod  per  senatores  et  per 
equites  Romanos ,  qui  haec  omnia  pro  salute  omnium 

communi  consilio,  una  mente  ao  virtute  gesserunt, 
harum  rerum  aactores,  duces,  principes  spoliari  omni¬ 
bus  fortunis  atque  civitate  expelli  posse  arbitrantur. 
Etenim  populi Romani  perspiciunt  earn  mentem  et  vo- 
luntatem :  omnibus  rebus,  quibus  potest,  populus  Ro- 
manus  significat,  quid  sentiat :  nulla  varietas  est  inter 
homines  opinionis ,  nulla  voluntatis,  nulla  sermonis. 
97.  Quare,  si  quis  illuc  me  vocat,  venio :  populum  Ro- 
manum  disceptatorem  non  modo  non  recuso,  sedetiam 
deposco.  Vis  absit:  ferrum  ac  lapides  removeantur : 
operae  facessant,  servitia  sileant :  nemo  erit  tarn  iniu- 
stus,  qui  me  audierit,  sit  modo  liber  et  civis ,  quin  po- 
tius  de  praemiis  meis,  quam  de  poena  cogitandum  pu- 
tet.  XXXIX.  0  dii  immortales!  quid  hoc  miserius? 
Nos,  qui  P.  Lentulo  ferrum  et  flammam  de  manibus 
extorsimus,  imperitae  multitudinis  iudicio  confidi- 
mus,  lectissimorum  civium  et  amplissimorum  senten- 
tias  pertimescimus.  98.  M’.  Aquillium  patres  nostri 
multis  avaritiae  criminibus  testimoniisqueconvictum, 
quia  cum  fugitivis  fortiter  bellum  gesserat,  iudicio  li- 
beraverunt.  Consul  ego  nuper  defendi  C.  Pisonem: 
qui  quia  consul  fortis  constansque  fuerat ,  incolumis 
est  reipublicae  conservatus.  Defendi  item  consul  L. 
Murenam,  consulem  designatum.  Nemo  illorum  iudi- 
cum,  clarissimis  viris  accusantibus,  audiendum  sibi 
de  ambitu  putavit,  quum ,  bellum  iam  gerente  Catili- 
na,  omnes  me  auctore  duos  consules  Kalendislan.  sci- 
rent  esse  oportere.  Innocens  et  bonus  vir  et  omnibus 
rebus  ornatus  bis  hoc  anno,  me  defcndente,  absolutus 
est  A.  Thermus.  Quanta,  reipublicae  caussa,  laetitia  ! 
populi  Romani,  quanta  gratulatio  consecuta  est?  Sem¬ 
per  graves  et  sapientes  iudices  in  rebus  iudicandis, 
quid  utilitas  civitatis,  quid  communis  salus,  quid  rei¬ 
publicae  tempora  poscerent,  cogitaverunt.  99.  Quum 
tabella  vobis  dabitur,  iudices,  non  deFlacco  dabitur 
solum :  dabitur  de  ducibus  auctoribusque  conservan- 
dae  civitatis :  dabitur  de  omnibus  bonis  [civibus] :  da¬ 
bitur  de  vobismet  ipsis :  dabitur  de  liberis  vestris,  de 
vita ,  de  patria ,  de  salute  communi.  Non  iudicatis  in 
hac  caussa  de  exteris  nationibus,  non  de  sociis :  de  vo¬ 
bis  ac  de  vestra  republica  iudicatis.  XL.  1 00.  Quod  si 
provinciarum  vos  ratio  magis  movet,  quam  vestra, 
ego  vero  non  modo  non  recuso,  sed  etiam  postulo,  ut 
provinciarum  auctoritate  moveamini.  Etenim  oppone¬ 
nts  Asiae  provinciae  primum  magnam  partem  eius- 
dem  provinciae,  quae  pro  huius  periculis  legatos  lau- 
datoresque  misit:  deinde  provinciam  Galliam,  proyin- 
ciam  Ciliciam,  provinciam  Hispaniam,  provinciam 
Cretam:  Graecis  autem,  Lydis  et  Phrygibus  et  Mysis 
obsistent  Massilienses,  Rhodii,  Lacedaemonii,  Athe- 
nienses,  cuncta  Achaia,  Thessalia,  Boeotia.  Septimio 
et  Caelio  testibus  P.  Servilius  et  Q.*  Metellus  huius 
pudoris  integritatisque  testes  repugnabunt.  Asiaticae 
iurisdictioni  urbana  iurisdictio  respondebit.  Annul 
temporis  criminationem  omnis  aetas  L.  IGacci  et  per- 
petua  vita  defendet.  101.  Et,  si  prodesse  L.  Flacco, 
iudices,  debet,  quod  se  tribunum  militum,  quod  quae- 
storem,  quod  legatum  imperatoribus  clarissimis,  ex- 
ercitibus  ornatissimis,  provinciis  gravissimis  dignum 
suismaioribuspraestitit:  prosit,  quod  hie,  vobis  vi- 
dentibus,  in  periculis  communibus  omnium  vestrum 
sua  pericula  cum  meis  coniunxit:  prosint  honestissi- 
morum  municipiorum  coloniarumque  laudationes: 
prosit  etiam  senatus  populique  Romani  praeclara  et 
vera  laudatio.  102.  O  nox  ilia,  quae  paene  aeternas 
huic  urbi  tenebras  attulisti,  quum  Galh  ad  bellum, 
Catilina  ad  Urbem,  coniurati  ad  ferrum  et  flammam 


vocabantur :  quum  ego  te,  Flacce,  caelum  noctemque 
contestans ,  flens  flentem  obtestabar :  quum  tuae  fidei 
optimae  et  spectatissimae  salutem  Urbis  et  civium 
commendabam.  Tu,  tu,  Flacce,  praetor ,  communis 
exitii  nuntios  cepisti:  tu  inclusam  in  litteris  reipubli¬ 
cae  pestem  deprehendisti :  tu  periculorum  indicia ,  tu 
salutis  auxilia  ad  me  et  ad  senatum  attulisti.  Quae  ti- 
bi  turn  gratiae  sunt  a  me  actae !  quae  ab  senatu !  quae 
a  bonis  omnibus !  Quis  tibi,  quis  C.  Pomptinio,  fortis¬ 
simo  viro ,  quemquam  bonum  putaret  umquam ,  non 
salutem,  verum  honorem  ullum  denegaturum?  O  No- 
nae  illae  Decembres,  quae  me  consule  fuistis!  quern 
e°-o  diem  vere  natalem  huius  urbis,  aut  certe  sal  uta- 
rem  appellare  possum.  XLI.  103.  O  nox  ilia,  quam 
iste  est  dies  consecutus ,  fausta  huic  urbi !  miserum 
me!  metuo,  ne  funesta  nobis!  Qui  turn  animus  L. 
Flacci?  (nihil  dicam  enim  de  me.)  Qui  amor  in  pa- 
triam !  quae  virtus !  quae  gra vitas  exstitit !  Sed  quid 
ea  commemoro,  quae  turn,  quum  agebantur ,  uno  con¬ 
sensu  omnium ,  una  voce  populi  Romani ,  uno  orbis 
terrae  testimonio  in  caelum  laudibus  efferebantur? 
nunc  vereor ,  ne  non  modo  non  prosint ,  verum  etiam 
aliquid  obsint.  Etenim  multo  acriorem  improborum 
interdum  memoriam  esse  sentio,  quam  bonorum.  Ego 
te,  si  quid  gravius  accident,  ego  te,  inquam,  Flacce, 
prodidero :  mea  dextera  ilia,  mea  fides,  mea  promissa, 
quum  te,  si  rempublicam  conservaremus,  omnium  bo¬ 
norum  praesidio,  quoad  viveres,  non  modo  munitum, 
sedetiam  ornatum  fore  pollicebar.  Putavi,  speravi, 
etiamsi  honos  noster  vobis  vilior  fuisset,  salutem  certe 
caram  futuram.  104.  At  L.Flaccum  quidem,  iudices, 
si  (quod  dii  immortales  omen  avertant!)  gravis  iniuria 
afflixerit,  numquam  tamen  prospexisse  vestrae  saluti, 
consuluisse  vobis,  liberis,  coniugibus,  fortunis  ve¬ 
stris  poenitebit.  Semper  ita  sentiet,  talem  se  animum 
et  generis  dignitati  et  pietati  suae  et  patriae  debuis- 
se :  vos  ne  poeniteat  tali  civi  non  pepercisse ,  per  deos 
immortales!  iudices,  providete.  Quotus  enim  quisque 
est,  qui  hanc  in  republica  sectam  sequatur?  qui  vobis, 
qui  vestri  similibus  placere  cupiat?  qui  optimi  atque 
amplissimi  cuiusque  hominis  atque  ordinis  auctorita- 
tem  magni  putet?  quum  illam  viam  sibi  videant  expe- 
ditiorem  ad  honores  et  ad  omnia,  quae  concupiverunt. 
XLII.  Sed  cetera  sint  eorum  :  sibi  habeant  potentiam, 
sibi  honores,  sibi  ceterorum  commodorum  suramas 
facultates :  liceat  iis,  qui  haec  salva  esse  voluerunt, 
ipsis  esse  salvis.  10S.  Nolite,  iudices,  existimare,  eos, 
quibus  integrum  est,  qui  nondum  ad  honores  accesse- 
runt,  non  exspectare  huius  exitum  iudicii.  Si  L.  Flac¬ 
co  tantus  amor  in  bonos  omnes,  tantum  in  rempubli¬ 
cam  studium  calamitati  fuerit:  quern  posthac  tarn 
amentem  fore  putatis,  qui  non  illam  viam  vitae,  quam 
ante  praecipitem  et  lubricam  esse  ducebat,  huicplanae 
et  stabili  praeponendam  esse  arbitretur?  Quod  si  ta- 
lium  civium  vos,  iudices,  taedet,  ostendite:  mutabunt 
sententiam,  qui  potuerint:  constituent,  quid  agant, 
quibus  integrum  est:  nos,  qui  iam  progressi  sumus, 
hunc  exitum  nostrae  temeritatis  feremus.  Sin  hoc 
animo  quam  plurimos  esse  vultis,  declarabitis  hoc  iu¬ 
dicio  ,  quid  sentiatis.  1 06.  Huic ,  huic  misero  puero, 
vestroac  liberorum  vestrorum  supplici,  iudices,  hoc 
iudicio  vivendi  praecepta  dabitis :  cui  si  patrem  con- 
servatis :  qualis  ipse  debeat  esse  civis ,  praescribetis : 
sin  eripitis,  ostendetis,  bonae  rationi  et  constanti  et 
gravi  nullum  a  vobis  fructum  esse  propositum.  Qui 
vos,  quoniam  est  id  aetatis,  ut  sensum  iam  percipere 
possit  ex  maerore  patrio,  auxilium  nondum  patri  ferre 

possit,  orat,  ne  suum  luctum  patris  lacrimis,  patris 
maerorem  suo  fletu  augeatis:  qui  etiam  me  intuetur, 
me  vultu  appellat,  meam  quodammodo  flens  fidem 
implorat,  ac  repetit  earn,  quam  ego  patri  suo  quondam 
pro  salute  patriae  spoponderim,  dignitatem.  Misere- 


mini  familiae,  iudices,  miseremini  fortissimi patris, 
miseremini  filii :  nomen  clarissimum  et  fortissimum 
vel  generis  vel  vetustatis  vel  hominis  caussa  reipu- 
blicae  reservate. 


41. 

M.  T  U  L  L  1 1  CICERONIS 

POST  REDITUM,  IN  SEN  ATU 

NOTITIA  UTTEHAHU. 

U%C  °ratl°  sPeci°?ioribus,  quam  verioribus  argument  is,  a  dictionis  et  ingenii  insolent  la  quadam  repetitis,  a  M aril  undo 
'  °Jl0J  .  4  Clcerom  abiudicata,  eidein  vero  codicum  maxime  auctoritate  vindicari  facile  potuit.  Sunt  vero  etiam  alia 

quae  faciunt ,  ut  Cicero,  etiamsi  passim  sui  dissimilis  esse  videatur ,  tamen  huius  hand  ineptae  gratiarum  actionis  auctor 
exstitisse  existnnetur. 


AHG.  Cicero  postridie  eius  diei,  quo  at>  exsilio  Romani 
reversus  erat,  in  senatu,  exposita  beneficii  magnitiidine,  quum 
ceteris  senatoribus,  turn  maxime  Lentulo  et  Metello  coss.  (a. 
697.  V.)  ac  praeterea  Pompeio,  Miloni  etP.  Sextio  nominatim 
gratias  agit,  exagitatis  solis  superioris  anni  consulibus,  Pisone 
et  Gabinio.  Item  collaudat  septem  praetores,  qui  de  se  resti- 
tuendo  consenserant,  uno  dissentiente  octavo  ,  Appio  Claudio, 
f  ra t re  P.  Clodii.  Ad  extremum  ,  quo  consilio  Urbem  reliquerit, 
exponit  purgatque  se  timiditatis  crimine. 

I.  \  .  Si,  patres  conscripti,  pro  vestris  immortali- 
bus  in  me  fratremque  meum  liberosque  nostros  men¬ 
tis  parum  vobis  cumulate  gratias  egero,  quaeso  obte- 
storque,  ne  meae  naturae  potius ,  quam  magnitudini 
vestrorum  beneficiorum  id  tribuendum  putetis.  Quae 
enim  tanta  potest  exsistere  ubertas  ingenii,  quae  tanta 
dicendi  copia,  quod  tarn  divinum  atque  incredibile  ge¬ 
nus  orationis ,  quo  quisquam  possit  vestra  in  nos  uni- 
versa  promerita  non  dicam  complecti  ornando,  sed 
percensere  enumerando?  qui  mihi  fratrem  optatissi- 
mum,  me  fratri  amantissimo;  liberis  nostris  parentes, 
nobis  liberos;  qui  dignitatem,  qui  ordinem,  qui  fortu¬ 
nes,  qui  amplissimam  rempublicam,  qui  patriam.qua 
nihil  potest  esse  iucundius ,  qui  denique  nobis  nos- 
metipsos  reddidistis.  2.  Quod  si  parentes  carissimos 
habere  debemus,  quod  ab  iis  nobis  vita,  patrimonium, 
lihertas,  civitas  tradita  est;  si  deos  immortales,  quo¬ 
rum  beneficio  et  haec  tenuimus  et  ceteris  rebus  aucti 
sumus ;  si  populum  Romanum ,  cuius  honoribus  in 
amplissimo  consilio  et  in  altissimo  gradu  dignitatis 
atque  in  hac  omnium  terrarum  arce  collocati  sumus ; 
si  bunc  ipsum  ordinem ,  a  quo  saepe  magnificentissi- 
mis  decretis  sumus  honestati :  immensum  quiddam  et 
infinitum  est,  quod  vobis  debemus ,  qui  vestro  sinmi- 
lari  studio  atque  consensu  parentum  beneficia ,  deo- 
rum  immortalium  munera,  populi  Romani  honores, 
vestra  de  me  multa  iudicia  nobis  omnia  uno  tempore 
reddidistis :  ut,  quum  multa  vobis,  magna  populo  Ro¬ 


mano,  innumerabilia  parentibus,  omnia  diis  immor- 
talibus  debeamus ,  haec  antea  singula  per  illos  habue- 
rimus,  nunc  universa  per  vos  recuperaverimus. 

II.  3.  Itaque,  patres  conscripti,  quod  ne  optandum 
quidem  est  homini,  immortalitatem  quamdam  per  vos 
adepti  videmur.  Quod  enim  tempus  erit  umquam, 
quo  vestrorum  in  nos  beneficiorum  memoria  ac  fama 
moriatur?  qui  illo  ipso  tempore,  quum  vi,  ferro,  metu, 
minis  obsessi  teneremini,  non  multo  post  discessum 
meum,  universi  me  revocavistis,  referente  L.  Ninnio, 
fortissimo  atque  optimo  viro ;  quern  habuit  ille  pesti- 
fer  annus  et  maxime  fidelem,  et  minime  timidum,  si 
dimicare  placuisset ,  defensorem  salutis  meae.  Post- 
eaquam  vobis  potestas  decernendi  non  est  permissa 
per  eum  tribunum  plebis ,  qui ,  quum  per  se  rempu¬ 
blicam  lacerare  non  posset,  sub  alieno  scelere  delevit: 
numquam  de  me  siluistis,  numquam  meam  salutem 
non  ab  his  consulibus ,  qui  vendiderant,  flagitavistis. 
4.  Itaque  vestro  studio  atque  auctoritate  perfectum  est, 
ut  ille  ipse  annus,  quern  ego  mihi,  quam  patriae,  ma- 
lueram  esse  fatalem ,  hos  tribunos  haberet,  qui  et  pro- 
mulgarent  de  salute  mea ,  et  ad  vos  saepenumero  re- 
ferrent.  Nam  consules  modesti  legumque  metuentes 
impediebantur  lege,  non  ea,  quae  de  me,  sed  quae  de 
ipsis  lata  erat,  quum  meus  inimicus  promulgavit,  ut, 
si  revixissent  ii ,  qui  haec  paene  delerunt,  turn  ego  re- 
direm :  quo  facto  utrumque  confessus  est,  et  seillorum 
vitam  desiderare,  et  magno  in  periculo  rempublicam 
futuram ,  si  aut  hostes  atque  interfectores  reipublicae 
revixissent,  aut  ego  non  revertissem.  Itaque  illo  ipso 
tamen  anno ,  quum  ego  cessissem ,  princeps  autem  ci- 
vitatis  non  legum  praesidio,  sed  parietum,  vitam  suam 
tueretur,  respublica  sine  consulibus  esset,  neque  so¬ 
lum  parentibus  perpetuis ,  verum  etiam  tutoribus  an- 
nuis  esset  orbata :  sententias  dicere  prohiberemini : 
caput  meae  proscriptionis  recitaretur:  numquam  du- 
bitastis  meam  salutem  cum  communi  salute  coniun- 

gc-re.  III.  5.  Postea  vero  quam  singulari  et  praeslan- 
tissima  virtute  P.  Lentuli  consulis  ex  superioris  cali- 
gine  anni  et  tenebris  lucem  in  republica  Kal.  Ian.  di- 
spicere  coepistis :  quum  Q.  Metelli,  nobilissirai  homi- 
nis  atque  optimi  viri,  summa  dignitas,  quum  praeto- 
rum,  tribunorum  plebis  paene  omnium  virtus  et  fides 
reipublicae  subvenisset:  quum  virtute,  gloria,  rebus 
gestis  Cn.  Pompeius ,  omnium  gentium ,  omnium  sae- 
culorum ,  omnis  memoriae  facile  princeps,  tuto  se  in 
senatum  venire  arbitraretur :  tantus  vester  consen¬ 
sus  de  salute  mea  fuit,  ut  corpus  abesset  meum,  di¬ 
gnitas  iam  in  patriam  revertisset.  6.  Quo  quidem 
inense,  quid  inter  me  et  meos  inimicos  interesset,  exi- 
stimare  potuistis.  Ego  meam  salutem  deserui,  ne  pro¬ 
pter  me  civium  vulneribus  respublica  cruentaretur  : 
illi  meum  reditum  non  populi  Romani  suffragiis,  sed 
flumine  sanguinis  intercludendum  putaverunt.  Itaque 
postea  nihil  vos  civibus,  nihil  sociis,  nihil  regibus  re- 
spondistis :  nihil  iudices  sententiis,  nihil  populus  suf-  | 
fragiis ,  nihil  hie  ordo  auctoritate  declaravit :  mutum  j 
forum,  elinguem  curiam,  tacitam  et  fractam  civitatem 
videbatis.  7.  Quo  quidem  tempore,  quum  is  excessis- 
set,  qui  caedi  et  flammae,  vobis  auctoribus,  restiterat, 
cum  ferro  et  facibus  homines  tota  Urbe  volitantes, 
magistratuum  tecta  impugnata,  deorum  templa  in- 
flammata,  summi  viri  et  clarissimi  consulis  fasces  fra- 
ctos ,  fortissimi  atque  optimi  viri ,  tribuni  plebis ,  san- 
ctissimum  corpus ,  non  tactum  ac  violatum  manu,  sed 
vulneratum  ferro  confeotumque  vidistis.  Qua  strage 
nonnulli  permoti  magistratus,  partim  metu  mortis, 
partim  desperatione  reipublicae,  paullulum  a  mea 
caussa  recesserunt :  reliqui  fuerunt ,  quos  neque  ter¬ 
ror,  neque  vis,  nec  spes,  nec  metus,  nec  promissa,  nec 
minae,  nec  tela,  nec  faces  a  vestra  auctoritate,  a  populi 
Romani  dignitate,  a  mea  salute  depellerent. 

IV.  8.  Princeps  P.  Lentulus,  parens  ac  deusno- 
strae  vitae ,  fortunae ,  memoriae ,  nominis,  hoc  speci¬ 
men  virtutis,  hoc  indicium  animi,  hoc  lumen  consu- 
latus  sui  fore  putavit,  si  me  mihi,  si  meis,  si  vobis,  si 
reipublicae  reddidisset.  Qui  ut  est  designatus,  num- 
quara  dubitavit  sententiam  de  salute  mea,  se  et  repu¬ 
blica  dignam,  dicere.  Quum  a  tribuno  plebis  vetare- 
tur,  quum  praeclarum  caput  recitaretur,  ne  quis  ad 

VOS  REFERRET,  NE  QUIS  DECERNERET,  NE  DISPU- 
TARET,  NE  LOQUERETDR,  NE  PEDIBUS  IRET,  NE  SCRI- 

bendoadesset:  totam  illam,  ut  antedixi,  proscri- 
ptionem,  non  legem  putavit,  qua  civis  optime  de  repu¬ 
blica  meritus  nominatim ,  sine  iudicio  una  cum  sena- 
tu  reipublicae  esset  ereptus.  Ut  vero  iniit  magistra- 
tum :  non  dicam ,  quid  prius,  sed  quid  omnino  egit 
aliud,  nisi  ut,  me  conservato,  vestram  in  posterum 
dignitatem  auctoritatemque  sanciret?  9.  Dii  immorta- 
les,  quantum  mihi  beneficium  dedisse  videmini,  quod 
hoc  annoP.  Lentulus  consul  fuit!  quo  quanto  maius 
dedissetis,  si  superiore  anno  fuisset !  nec  enim  eguis- 
sem  medicina  consulari,  nisi  consulari  vulnere  conci- 
dissem.  Audieram  ex  sapientissimo  homine  atque 
optimo  civi  et  viro,  Q.  Catulo,  non  saepe  unum  consu- 
lem  improbum,  duos  vero  numquam  postRomam  con- 
ditam,  excepto  illo  Cinnano  tempore,  fuisse.  Quare 
meam  caussam  semper  fore  firmissimam  dicere  sole- 
bat,  dum  vel  unus  in  republica  consul  esset.  Quod 
vere  dixerat,  si  illud  de  duobus  consulibus,  quod  ante 
in  republica  non  fucrat,  peremne  ac  proprium  manere 
potuisset.  10.  Quod  si  Q.  Metellus  illo  tempore  consul 
fuisset  inimicus :  dubitatis,  quo  animo  fuerit  in  me 
conservando  futurus ,  quum  in  restituendo  auctorem 


fuisse  ascriptoremque  videatis?  Sed  fuerunt  duo  con¬ 
soles,  quorum  mentes  angustae,  humiles,  parvae,  op- 
pletae  tenebris  ac  sordibus ,  nomen  ipsum  consulatus, 
splendorem  illius  honoris ,  magnitudinem  tanti  impe¬ 
rii  nec  intueri,  nec  sustinere,  nec  capere  potuerunt  : 
non  consules,  sed  mercatores  provinciarum  ac  vendi- 
tores  vestrae  dignitatis.  Quorum  alter  a  meCatilinam, 
amatorem  suum ,  multis  audientibus,  alter  Cethegum 
consobrinum  reposcebat:  qui  me  duo  sceleratissimi 
post  hominum  memoriam,  non  consules,  sed  latrones, 
non  modo  deseruerunt,  in  caussa  praesertim  publica 
et  consulari ,  sed  prodiderunt,  oppugnarunt,  omni  au- 
xilio,  non  solum  suo,  sed  etiam  vestro  ceterorumque 
ordinum ,  spoliatum  esse  voluerunt :  quorum  alter  ta- 
men  neque  me,  neque  quemquam  fefellit.  V.  11 .  Quis 
enim  ullam  ullius  boni  spem  haberet  in  eo,  cuius  pri- 
mum  tempus  aetatis  palam  fuisset  ad  omnium  libidi- 
nes  divulgatum?  qui  ne  a  sanctissima  quidem  parte 
!  corporis  potuisset  hominum  impuram  intemperan- 
tiam  propulsare:  qui  quum  suam  rem  non  minus  stre- 
nue,  quam  postea  publicam  confecisset ,  egestatem  et 
j!  luxuriam  domestico  lenocinio  sustentavit:  qui,  nisi  in 
aram  tribunatus  confugisset,  neque  vim  praetoris,  nec 
multitudinem  creditorum  nec  bonorum  proscriptio- 
nem  effugere  potuisset.  Quo  in  magistratu  nisi  roga- 
tionem  de  piratico  bello  tulisset,  profecto  egestate  et 
improbitate  coactus  piraticam  ipse  fecisset :  ac  minore 
quidem  cum  reipublicae  detrimento,  quam  quod  intra 
moenia  nefarius  hostis  praedoque  versatus  est:  quo 
inspectante  ac  sedente  legem  tribunus  plebis  tulit ,  ne 
auspiciis  obtemperaretur :  ne  obnuntiare  concilio  aut 
comitiis,  ne  legi  intercedere  liceret:  ut  lex  Aelia  et 
Fufia  ne  valerent:  quae  nostri  maiores  certissimasub- 
sidia  reipublicae  contra  tribunicios  furores  esse  volue¬ 
runt.  12.  Idemque  postea,  quum  innumerabilis  mul¬ 
titude  bonorum  deCapitolio  supplex  ad  eum  sordidata 
venisset,  quumque  adolescentes  nobilissimi  cunctique 
equites  Romani  se  ad  lenonis  impurissimi  pedes  abie- 
cissent:  quo  vultu  cincinnatus  ganeo  non  solum  ci¬ 
vium  lacrimas ,  verum  etiam  patriae  preces  repudia- 
vit!  Neque  eo  contentus  fuit,  sed  etiam  in  concionem 
ascendit,  eaque  dixit,  quae,  si  eius  vir  Catilina  revi- 
xisset ,  dicere  non  esset  ausus :  se  Nonarum  Decembr. 
quae  me  consule  fuissent,  clivique  Capitolini  poenas 
ab  equitibus  Romanis  esse  repetiturum :  neque  solum 
id  dixit,  sed  quos  ei  commodum  fuit,  compellavit:  L. 
vero  Lamiam,  equitem  Romanum,  praestanti  dignita¬ 
te  hominem  et  saluti  meae  pro  familiaritate ,  reipubli¬ 
cae  pro  fortunis  suis  amicissimum,  consul  imperio- 
sus  exire  Urbe  iussit:  et  quum  vos  vestem  mutandam 
censuissetis  cunctique  mutassetis ,  atque  idem  omnes 
boni  iam  ante  fecissent:  ille  unguentis  oblitus,  cum 
toga  praetexta,  quam  omnes  praetores  aedilesque  turn 
abiecerant,  irrisit  squalorem  vestrum  et  luctum  gra- 
tissimae  civitatis :  fecitque,  quod  nemo  umquam  ty- 
1  rannus ,  ut ,  quo  minus  occulte  vestrum  malum  geme- 
retis,  nihil  diceret,  ne  aperte  incommoda  patriae  luge- 
retis,  ediceret.  VI.  13.  Quum  vero  in  Circo  Flaminio, 
non  a  tribuno  plebis  consul  in  concionem ,  sed  a  latro- 
no  archipirata  productus  esset:  primum  processit,  qua 
auctoritate  vir !  vini ,  somni ,  stupri  plenus ,  madenti 
coma,  composito  capillo,  gravibus  oculis,  lluentibus 
buccis,  pressa  voce  et  temulenta :  quod  in  cives  inde- 
mnatos  esset  animadversum,  id  sibi  dixit  gravis  au- 
ctor  vehementissime  displicere.  Ubi  nobis  haec  au- 
i  ctoritas  tamdiu  tanta  latuit?  cur  in  lustris  et  helluatio- 
!  nibus  huius  calamistrati  saltatoris  tarn  eximia  virtus 

tamdiu  cessavit?  Nam  ille  alter  Caesoninus  Calventius 
ab  adolescentia  versatus  est  in  foro ,  quum  eum  prae- 
ter  simulatam  versutamque  tristitiam  nulla  res  com- 
mendaret,  non  iuris  studium,  non  dicendi,  non  rei  mi- 
litaris,  non  cognoscendorum  hominum ,  non  liberali- 
tas.  Quem  praeteriens  quum  incultum ,  horridum 
maestumque  vidisses;  etiamsi  agrestem  et  inhuma- 
num  existimares ,  tamen  libidinosum  et  perditum  non 
putares.  1 4.  Cum  hoc  homine,  an  cum  stipite  Aethio- 
pe  si  in  foro  constitisses,  nihil  crederes  interesse :  sine 
sensu,  sine  sapore,  elinguem,  tardum,  inhumanum 
negotium.  Cappadocem  modo  abreptum  de  grege  ve- 
nalium  diceres.  Idem  domi  quam  libidinosus!  quam 
impurus !  quam  intemperans,  non  ianua  receptis,  sed 
pseudothyro  intromissis  voluptatibus !  Quum  vero 
etiam  litteris  studere  incipit  et  helluo  immanis  cum 
Graeculis  philosophari ,  turn  est  Epicureus ,  non  peni- 
tus  iili  disciplinae,  quaecumque  est,  deditus,  sed  ca- 
ptus  uno  verbo  voluptatis.  Habet  autem  magistros 
non  ex  istis  ineptis ,  qui  dies  totos  de  officio  ac  de  vir- 
tute  disserunt,  qui  ad  laborem,  ad  industriam,  ad  pe- 
ricula  pro  patria  subeunda  adhortantur ;  sed  eos,  qui 
disputent,  horam  nullam  vacuam  voluptate  esse  debe- 
re;  in  omni  parte  corporis  semper  oportere  aliquod 
gaudium  delectationemque  versari.  15.  His  utitur 
quasi  praefectis  libidinum  suarum:  hi  voluptates 
omnes  vestigant  atque  odorantur :  hi  sunt  conditores 
instructoresque  convivii :  iidem  expendunt  atque  ae- 
stimant  voluptates,  sententiamque  dicunt  et  iudicant, 
quantum  cuique  libidini  tribuendum  esse  videatur. 
Horum  ille  artibus  eruditus  ita  contempsit  hanc  pru- 
dentissimam  civitatem,  ut  omnes  suas  libidines, 
omnia  flagitia  latere  posse  arbitraretur ,  si  modo  vul- 
tum  importunum  in  forum  detulisset.  YII.  Is  me, 
quamquam  me  quidem  non,  (cognoram  enim ,  propter 
Pisonum  affinitatem,  quam  longe  hunc  ab  hoc  genere 
cognatio  materna  Transalpini  sanguinis  abstulisset,) 
sed  vos,  populumque  Romanum ,  non  consilio,  neque 
eloquentia,  quod  in  multis  saepe  accidit,  sed  rugis  su- 
percilioque  decepit.  16.  L.Piso,  tune  ausus  es  isto 
oculo,  non  dicam  isto  animo,  ista  fronte,  non  vita,  tan- 
to  supercilio ,  (non  enim  possum  dicere ,  tantis  rebus 
gestis,)  cum  A.  Gabinio  consociare  consilia  pestis 
meae?  Non  te  illius  unguentorum  odor,  non  vini  an- 
helitus,  non  frons,  calamistri  notata  vestigiis,  in  earn 
cogitationem  adducebat,  ut,  quum  illius  re  similis 
fuisses ,  frontis  tibi  integumento  ad  occultanda  tanta 
flagitia  diutius  uti  non  liceret?  Cum  hoc  tu  coire  ausus 
es ,  ut  consularem  dignitatem ,  ut  reipublicae  statum, 
ut  senatus  auctoritatem,  ut  civis  optime  meriti  fortu- 
nas  provinciarum  foedere  addiceres?  te  consule,  tuis 
edictis  et  imperiis,  senatui  populoque Romano  non  est 
licitum,  non  modo  sententiis  atque  auctoritate  sua,  sed 
ne  luctu  quidem  ac  vestitu  reipublicae  subvenire.  17. 
Gapuaene  te  putabas,  in  qua  urbe  domicilium  quon¬ 
dam  superbiae  fait,  consulem  esse,  sicut  eras  eo  tem¬ 
pore,  an  Romae,  in  qua  civitate  omnes  ante  vos  consu¬ 
ls  senatui  paruerunt?  Tu  es  ausus,  in  Circo  Flaminio 
productus,  cum  tuo  illo  pari  dicere,  Te  semper  miseri- 
cordem  fuisse?  quo  verbo  senatum  atque  omnes  bo- 
nos  turn ,  quum  a  patria  pestem  depulissem ,  crudeles 
demonstrabas  fuisse.  Tu  misericors  me  affinem  tuum, 
quem  tuis  comitiis,  praerogativae  primum  custodem 
praefeceras,  quem  Kalendislan.  tertio  loco  sententiam 
rogaras,  constrictum  inimicis  reipublicae  tradidisti: 
tu  meum  generum,  propinquum  tuum,  tu  affinem 
twain,  filiam  meam,  superbissimis  et  crudelissimis 

verbis  a  genibus  tuis  repulisti :  idemque  tu,  dementia 
ac  misericordia  singulari,  quum  ego  una  cum  repu- 
blica  non  tribunicio ,  sed  consulari  ictu  concidissem, 
tanto  scelere  tantaque  intemperantia  fuisti,  ut  neunam 
quidem  horam  interesse  paterere  inter  meam  pestem 
et  tuam  praedam;  saltern  dum  conticesceret  ilia  la- 
men  tatio  et  gemitus  Urbis.  18.  Nondum  palam  factum 
erat  occidisse  rempublicam,quum  tibi  arbitria  funeris 
solvebantur.  Uno  eodemque  tempore  domus  mea  diri- 
piebatur ,  ardebat ,  bona  ad  vicinum  consulem  de  Pa- 
latio,  deTusculano  ad  item  vicinum  alterum  consulem 
deferebantur :  quum,  iisdem  operis  suffragium  feren- 
tibus ,  eodem  gladiatore  latore ,  vacuo  non  modo  a  bo¬ 
nis,  sed  etiam  a  liberis,  atque  inani  foro,  ignaro  popu- 
lo  Romano  quid  ageretur ,  senatu  vero  oppresso  et  af- 
flicto,  duobus  impiis  nefariisque  consulibus  aerarium, 
provinciae,  legiones,  imperia  donabantur. 

VIII.  Horum  consulum  ruinas  vos  consules  vestra 
virtute  fulsistis,  summa  tribunorum  plebis  praeto- 
rumque  fide  et  diligentia  sublevati.  19.  Quid  ego  de 
praestantissimo  viro,  T.  Annio,  dicam?  aut  quis  de 
tali  cive  satis  digne  umquam  loquetur?  Qui  quum  vi- 
deret,  sceieratum  civem,  aut  domesticum  potius  ho- 
stem,  si  legibus  uti  liceret,  iudicio  esse  frangendum: 
sin  ipsa  iudicia  vis  impediret  ac  tolleret,  audaciam 
virtute,  furorem  fortitudine,  temeritatem  consilio, 
manum  manu,  vim  vi  esse  superandam :  primo  de  vi 
postulavit.  Posteaquam  ab  eodem  iudicia  sublata  esse 
vidit ;  ne  ille  omnia  vi  posset  efficere,  curavit :  qui  do- 
cuit,  neque  tecta  neque  templa  neque  forum  neque 
curiam  sine  summa  virtute  ac  maximis  opibus  et  co- 
piis  ab  intestino  latrocinio  posse  defendi :  qui  primus, 
post  meum  discessum  metum  bonis,  spem  audacibus’ 
Jimorem  huic  ordini,  servitutem  depulit  civitati.  2o! 
Quam  rationem  pari  virtute,  animo,  fide  P.  Sextius 
secutus,  pro  mea  salute,  pro  vestra  auctoritate,  pro 
statu  civitatis  nullas  sibi  inimicitias,  nullam  vim, 
nullos  impetus,  nullum  vitae  discrimen  vitandum um¬ 
quam  putavit :  qui  caussam  senatus ,  exagitatam  con- 
cionibus  improborum,  sic  sua  diligentia  multitudini 
commendavit,  ut  nihil  tarn  populare,  quam  vestrum 
nomen,  nihil  tarn  omnibus  carum  aliquando,  quam 
vestra  auctoritas  videretur .-  qui  me  quum  omnibus  re¬ 
bus,  quibus  tribunus  plebis  potuit,  defendit,  turn  re- 
liquis  officiis,  iuxta  ac  si  meus  frater  esset,  sustenta- 
vit  :  cuius  ego  clientibus,  libertis,  familia,  copiis,  lit¬ 
teris  ita  sum  sustentatus ,  ut  meae  calamitatis  non  ad- 
iutor  solum,  verum  etiam  socius  videretur.  21 .  Iam 
ceterorum  officia  studiaque  vidistis:  quam  cupidus 
meiC.Cestilius,  quam  studiosus  vestri,  quam  non  va- 
rius  fuerit  in  caussa.  Quid  M.  Cispius?  cui  ego  ipsi, 
parenti  fratrique  eius  sentio  quantum  debeam :  qui, 
quum  a  me  voluntas  eorum  in  privato  iudicio  esset  of- 
fensa,  publici  mei  beneficii  memoria  privatam  offen- 
sionem  oblitteraverunt.  Iam  T.  Fadius,  qui  mihi 
quaestor  fuit,  M’.  Curtius,  cuius  ego  patri  quaestor 
fui,  studio,  amore,  animo  huic  necessitudini  non  de- 
fuerunt.  Multa  de  me  C.  Messius,  et  amicitiae  et  rei¬ 
publicae  caussa, dixit:  legem  speciatim  initio  de  salu¬ 
te  mea  promulgavit.  22.  Q.  Fabricius,  si,  quae  de  me 
agere  conatus  est,  ea  contra  vim  et  ferrum  perficere 
potuisset :  mense  Ianuario  nostrum  statum  recuperas- 
semus:  quem  ad  salutem  meam  voluntas  impulit,  vis 
retardavit,  auctoritas  vestra  revocavit.  IX.  Iam  vero 
praetores  quo  animo  in  me  fuerint,  vos  existimare  po- 
tuistis,  quum  L.  Caecilius  privatim  me  suis  omnibus 
copiis  studuerit  sustentare,  publice  promulgarit  de 

mea  salute  cum  collegis  paene  omnibus ,  direptoribus 
autem  meorum  bonorum  in  ius  adeundi  potestatem 
non  fecerit.  M.  autem  Calidius  statim  designatus  sen- 
tentia  sua,  quam  esset  cara  sibi  mea  salus,  declaravit. 

23.  Omnia  officia  C.  Septimii,  Q.  Valerii,  P.  Crassi, 
Sex.  Quintilii,  C.  Cornuti  summa  et  in  me  et  in  rem- 
publicam  constiterunt. 

QvfSe  quum  libenter  commemoro,  turn  non  invitus 
nonnullorum  in  me  nefarie  commissa  praetereo.  Non 
est  mei  temporis  iniurias  meminisse,  quas  ego  etiam- 
si  ulcisci  possem,tamen  oblivisci  mallem.  Alio  trans- 
ferenda  mea  tota  vita  est ,  ut  bene  de  me  mentis  refe- 
ram  gratiam ,  amicitias  igne  perspectas  tuear ,  cum 
apertis  hostibus  bellum  geram ,  timidis  amicis  igno- 
scam ,  proditoribus  meis  non  indicem  dolorem  profe- 
ctionis  meae :  defensores  reditus  dignitate  consoler. 

24.  Quod  si  mihi  nullum  aliud  esset  officium  in  omni 
vita  reliquum,  nisi  ut  erga  duces  ipsos  et  principes  at- 
que  auctores  salutis  meae  satis  gratus  iudicarer:  ta- 
men  exiguum  reliquae  vitae  tempus  non  modo  ad  re- 
ferendam ,  verum  etiam  ad  commemorandam  gratiam 
mihi  relictum  putarem.  Quando  enim  ego  huic  homi- 
ni  ac  liberis  eius,  quando  omnes  mei  gratiam  referent? 
Quae  memoria ,  quae  vis  ingenii ,  quae  magnitudo  ob- 
servantiae  tot  tantisque  beneficiis  respondere  poterit? 
qui  mihi  primus  afflicto  et  iacenti  consularem  fidem 
dexteramque  porrexit:  qui  me  a  morte  ad  vitam,  a  de- 
speratione  ad  spem,  ab  exitio  ad  salutem  revocavit: 
qui  tanto  amore  in  me ,  studio  in  rempublicam  fuit,  ut 
excogitaret,  quemadmodum  calamitatem  meam  non 
modo  levaret,  sed  etiam  honestaret.  Quid  enim  ma- 
gnificentius ,  quid  praeclarius  mihi  accidere  potuit, 
quam  quod ,  illo  petente ,  vos  decrevistis ,  ut  cuncti  ex 
omni  Italia,  qui  rempublicam  salvam  vellent,  ad  me 
unum,  hominem  fractum  et  prope  dissipatum,  resti- 
tuendum  et  defendendum  venirent?  ut,  qua  voce  ter 
omnino  post  Romam  conditam  consul  usus  esset  pro 
universa  republica  apud  eos  solum,  qui  eius  vocem 
exaudire  possent,  eadem  voce  senatus  omnibus  agris 
atque  oppidis  cives  totamque  Italiam  ad  unius  salu¬ 
tem  defendendam  excitaret?  X.  25.  Quid  ego  glorio- 
sius  meis  posteris  potui  relinquere ,  quam ,  hoc  sena- 
tum  iudicasse,  qui  civis  me  non  defendisset,  eum 
rempublicam  salvam  noluisse?  Itaque  tantum  vestra 
auctoritas,  tantum  eximia  consulis  dignitas  valuit,  ut 
dedecus  et  flagitium  se  committere  putaret,  si  quis  non 
veniret.  Idemque  consul,  quum  ilia  incredibilis  mul¬ 
titude  Romam,  et  paene  Italia  ipsa  venisset,  vos  fre- 
quentissimos  in  Capitolium  convocavit.  Quo  tempore 
quantam  vim  naturae  bonitas  haberet  et  vera  nobili¬ 
tas,  intelligere  potuistis.  Nam  Q.  Metellus,  et  inimi- 
cus  et  frater  inimici,  perspecta  vestra  voluntate,  omnia 
privata  odia  deposuit:  quern  P.  Servilius,  vir  quum 
clarissimus  turn  vero  optimus  mihique  amicissimus, 
et  auctoritatis  et  orationis  suae  divina  quadam  gravi¬ 
tate  ad  sui  generis  communisque  sanguinis  facta  vir- 
tutesque  revocavit,  ut  haberet  in  consilio  et  fratrem  ab 
inferis,  socium  rerum  mearum,  et  omnes  Metellos, 
praestantissimos  cives ,  paene  ex  Acheronte  excitatos : 
in  quibusNumidicum  ilium,  cuius  quondam  de  patria 
discessus  molestus  omnibus,  ipsi  ne  luctuosus  quidem 
est  visus.  26.  Itaque  dimittitur  non  modo  salutis  de¬ 
fensor,  qui  ante  hoc  unum  beneficium  fuerat  inimi- 
cus,  verum  etiam  ascriptor  dignitatis  meae.  Quo  qui¬ 
dem  die,  quum  ccccxvn  ex  senatu  essetis ,  magistra- 
tus  autem  hi  omnes  adessent,  dissensit  unus,  is,  qui 
sua  lege  coniuratos  etiam  ab  inferis  excitandos  puta- 


rat.  Atque  illo  die,  quum*  rempublicam  meis  consi- 
liis  conservatam  gravissimis  verbis  et  plurimis  iudi- 
cassetis ,  idem  consul  curavit,  ut  eadem  a  principibus 
civitatis  in  concione  postero  die  dicerentur:  quum 
quidem  ipse  egit  ornatissime  caussam  meam,  perfe- 
citque  astante  atque  audiente  Italia  tota ,  ut  nemo  cu- 
iusquam  conducti  aut  perditi  vocem  acerbam  atque 
inimicam  bonis  posset  audire.  XI.  27.  Ad  haec  non 
modo  adiumenta  salutis ,  sed  etiam  ornamenta  digni¬ 
tatis  meae  reliqua  vos  iidem  addidistis :  decrevistis, 
ne  quis  ulla  ratione  rem  impediret :  qui  id  impedisset, 
graviter  molesteque  laturos :  ilium  contra  rempubli¬ 
cam  salutemque  bonorum  concordiamque  civium  fa- 
cturum :  et  ut  ad  vos  de  eo  statim  referretur :  meque, 
etiam  si  diutius  calumniarentur ,  redire  iussistis. 
Quid?  ut  agerentur  gratiae,  qui  e  municipiis  venis- 
sent?  quid?  ut  ad  illam  diem,  res  quum  redissent,  ro- 
garentur,  ut  pari  studio  convenirent?  Quid  denique 
illo  die,  quem  P.  Lentulus  mihi  fratrique  meo,  libe- 
risque  nostris  natalem  constituit,  non  modo  ad  no- 
stram,  verum  etiam  ad  sempiterni  memoriam  tempo¬ 
ris?  quo  die  nos  comitiis  centuriatis,  quaemaxime 
maiores  comitia  iusta  dici  haberique  voluerunt,  arces- 
sivit  in  patriam,  ut  eaedem  centuriae,  quae  me  consu- 
lem  fecerant,  consulatum  meum  comprobarent.  28. 
Quo  die  quis  civis  fuit,  qui  fas  esse  putaret,  quacum- 
que  aut  aetate  aut  valetudine  esset,  non  se  de  salute 
mea  sententiam  ferre?  Quando  tantam  frequentiam  in 
campo,  tantum  splendorem  Italiae  totius  ordinumque 
omnium,  quando  ilia  dignitate  rogatores,  diribitores, 

!  custodesque  vidistis?  Itaque  P.  Lentuli  beneficio  ex- 
cellenti  atque  divino  non  reducti  sumus  in  patriam, 
sicut nonnulli  clarissimi  cives,  sed  equis  insignibus 
et  curru  aurato  reportati. 

29.  Possum  ego  satis  in  Cn.  Pompeium  umquam 
gratus  videri,  qui  non  solum  apud  vos,  qui  omnes 
idem  sentiebatis,  sed  etiam  apud  universum  populum 
j  Romanum  salutem  reipublicae  et  conservatam  per 
|  me,  et  coniunctam  esse  cum  mea  dixerit?  qui  caussam 
meam  prudentibus  commendarit,  imperitos  edocuerit 
eodemque  tempore  improbos  auctoritate  sua  compres- 
serit,  bonos  excitarit?  qui  populum  Romanum  pro 
me,  tamquam  pro  fratre  aut  proparente,  non  solum 
hortatussit,  verum  etiam  obsecrarit?  qui  ipse  quum 
propter  metum  dimicationis  et  sanguinis  domo  se  te- 
neret,  etiam  a  superioribus  tribunis  petierit,  ut  de  sa¬ 
lute  mea  et  promulgarent  et  referrent?  qui  in  colonia 
nuper  constituta ,  quum  ipse  gereret  magistratum ,  in 
qua  nemo  erat  emptus  intercessor,  vim  et  crudelita- 
tem  privilegii  auctoritate  honestissimorum  bominum 
et  publicis  litteris  consignarit,  princepsque,  Italiae  to¬ 
tius  praesidium  ad  meam  salutem  implorandum  pu- 
tarit?  qui,  quum  ipse  mihi  semper  amicissimus  fuis- 
set,  etiam  ut  suos  necessarios  mihi  amicos  redderet, 
elaborarit?  XII.  30.  Quibus  autem  officiis  T.  Annii 
beneficia  remunerabor?  cuius  omnis  actio,  ratio,  cogi- 
tatio,  totus  denique  tribunatus  nihil  aliud  fuit,  nisi 
constans,  perpetua,  fortis,  invicta  defensio  salutis 
meae?  Quid  deP.  Sextio  loquar?  qui  suam  erga  me 
benevolentiam  et  fidem  non  solum  animi  dolore,  sed 
etiam  corporis  vulneribus  ostendit? 

Vobis  vero,  patres  conscripti,  singulis  et  egi  et 
agam  gratias.  Universis  egi  ab  initio,  quantum  potui : 
satis  ornate  agere  nullo  modo  possum.  Et  quamquam 
sunt  in  me  praecipua  merita  multorum,  quae  sileri 
I  nullo  modo  possunt,  tamen  huius  temporis  ac  timoris 
i  mei  non  est,  conari  commemorare  beneficia  in  me  sin- 

gulorum.  Nam  difficile  est,  non  aliquem,  nefas,  quem- 
quam  praeterire.  Ego  vos  universos,  patres  conscri¬ 
pt*,  deorum  numero  colere  debeo.  Sed,  ut  in  ipsis  diis 
immortalibus  non  semper  eosdem ,  atque  alias  alios 
solemn s  et  venerari  et  precari :  sic  in  hominibus  de 
me  divinitus  mentis  omnis  erit  aetas  mihi  ad  eorum 
erga  me  merita  praedicanda  atque  recolenda.  31 .  Ho- 
dierno  autem  die  nominatim  a  me  magistratibus  statui 
gratias  esse  agendas,  et  de  privatis  uni,  qui  pro  salute 
mea  municipia  coloniasque  adisset,  populum  Roma- 
num  supplex  obsecrasset,  sententiam  dixisset  earn, 
quam  vos  secuti ,  mihi  dignitatem  meam  reddidistis. 
Vos  me  florentem  semper  ornastis :  laborantem  muta- 
tione  vestis  et  prope  luctu  vestro,  quoad  licuit,  defen- 
distis.  Nostra  memoria  senatores  ne  in  suis  quidem 
periculis  mutare  vestem  solebant :  in  meo  periculo  se- 
natus  veste  mutata  fuit,  quoad  licuit  per  eorum  edicta, 
qui  mea  pericula  non  modo  suo  praesidio,  sed  etiam 
vestra  deprecatione  nudarunt. 

32.  Quibus  ego  rebus  obiectis,  quum  mihi  privato 
confligendum  viderem  cum  eodem  exercitu,  quern 
consul  non  armis ,  sed  vestra  auctoritate  superaram : 
multa  mecum  ipse  reputavi.  XIII.  Dixerat  in  concione 
consul,  se  clivi  Capitolini  poenas  ab  equitibus  Roma¬ 
nis  repetiturum.  Nominatim  alii  compellabantur,  alii 
citabantur,  alii  relegabantur.  Aditus  templorum  erant 
non  solum  praesidi is  et  manu,  verum  etiam  demoli- 
tione  sublati.  Alter,  consul  ut  me  et  rempublicam  non 
modo  desereret,  sed  etiam  hoslibus  reipublicae  pro- 
deret,  pactionibus  eos  suorum  praemiorum  obliga- 
rat.  Erat  alius  ad  portas  cum  imperio  in  multos  annos 
magnoque  exercitu :  quern  ego  inimicum  mihi  fuisse 
non  dico;  tacuisse,  quum  diceretur  esse  inimicus,  ! 
scio.  33.  Duae  partes  esse  in  republica  quum  putaren- 
tur:  altera  me  deposcere  propter  inimicitias,  altera 
timide  defendere  propter  suspicionem  caedis  putaba- 
tur.  Qui  autem  me  deposcere  videbantur,  in  hoc  au- 
xerunt  dimicationis  metum ,  quod  numquam  infitian- 
do  suspicionem  hominum  curamque  minuerunt.  Qua- 
re  quum  viderem  senatum  ducibus  orbatum,  me  a 
magistratibus  partim  oppugnatum ,  partim  proditum, 
partim  derelictum;  servos  simulatione  collegiorum 
nominatim  esse  conscriptos,  copias  omnes  Catilinae 
paene  iisdem  ducibus  ad  spem  caedis  et  incendiorum 
esse  revocatas ;  equites  Romanos  proscriptionis ,  mu¬ 
nicipia  vastitatis ,  omnes  caedis  metu  esse  permotos  : 
potui ,  potui ,  patres  conscripti ,  multis  auctoribus  for- 
lissimis  viris,  me  vi  armisque  defendere:  nec  mihi 
ipse  ille  animus  idem  meus,  vobis  non  incognitus,  de- 
fuit.  Sed  videbam ,  si  vicissem  praesentem  adversa- 
rium,  nimium  multos  mihi  alios  esse  vincendos:  si 
victus  essem ,  multis  bonis  et  pro  me,  et  mecum,  etiam 
post  me  esse  pereundum :  tribuniciique  sanguinis  ul- 
tores  esse  praesentes :  meae  mortis  poenas  iudicio  et 
posteritati  reservari.  XIV.  34.  Nolui,  quum  consul 
communem  salutem  sine  ferro  defendissem,  meam 
privatus  armis  defendere,  bonosque  viros  lugere  ma- 
lui  meas  fortunas,  quam  suis  desperare :  ac,  si  solus 
essem  interfectus,  mihiturpe,  si  cum  multis,  reipu¬ 
blicae  funestum  fore  videbatur.  Quod  si  mihi  aeter- 
nam  esse  aerumnam  propositam  arbitrarer,  morte  me 
ipse  potius,  quam  sempiterno  dolore  mulctassem. 
Sed  quum  viderem,  me  non  diutius,  quam  ipsam  rem¬ 
publicam,  ex  hac  urbe  abfuturum  :  neque  ego  ilia  ex- 
terminata  mihi  remanendum  amplius  putavi,  et  ilia, 
simul  atque  revocata  est,  me  secum  pariter  reportavit. 
Mecum  leges,  mecum  quaestiones,  mecum  dura  magi- 


stratuum,  mecum  senatus  auctoritas,  mecum  libertas, 
mecum  etiam  frugum  ubertas ,  mecum  deorum  et  ho¬ 
minum  sanctitates  omnes  et  religiones  abfuerunt. 
Quae  si  semper  abessent,  magis  vestras  fortunas  luge- 
rem ,  quam  desiderarem  meas :  sin  aliquando  revoca- 
rentur,  intelligebam,  mihi  cum  illis  una  esse  redeun- 
dum.  35.  Cuius  mei  sensus  certissimus  testis  est  hie 
idem,  qui  custos  capitis  fuit,  Cn.  Plancius,  qui,  omni¬ 
bus  provinciaiibus  ornamentis  commodisque  deposi¬ 
ts,  totam  suam  quaesturam  in  me  sustentando  et  con- 
servando  collocavit.  Qui  si  mihi  quaestor  imperatori 
!  fuisset,  in  filii  loco  fuisset:  nunc  certe  erit  in  parentis, 
quum  luerit  quaestor  non  imperii,  sed  doloris  mei. 

36.  Quapropter ,  patres  conscripti,  quoniam  in 
rempublicam  sum  pariter  cum  republica  restitutus, 
non  modo  in  ea  defendenda  nihil  imminuam  de  liber— 

J  ^te  mea  pristina,  sed  etiam  adaugebo.  XV.  Etenim, 
si  earn  turn  defendebam,  quum  mihi  aliquid  ilia  dc- 
bebat:  quid  nunc  me  facere  oportet,  quum  ego  illi 
plurimum  debeo?  Nam  quid  est,  quod  animum  meum 
frangere  aut  debilitare  possit,  cuius  ipsam  calamita- 
tem  non  modo  nullius  delicti,  sed  etiam  divinorum 
;  in  rempublicam  beneficiorum  testem  esse  videatis? 

Nam  et  importata  est,  quia  defenderam  civitatem ;  et 
l  mea  voluntate  suscepta  est,  ne  a  me  defensa  respubli- 
j  ca  Per  eumdem  me  extremum  in  discrimen  vocaretur. 
i  37.  Pro  me  non ,  ut  pro  P .  Popillio ,  nobilissimo  homi- 
ne,  adolescentes  filii,  non  propinquorum  multitudo 
populum  Romanum  est  deprecata:  non,  ut  pro  Q.  Me- 
tello,  summo  et  clarissimo  viro ,  spectata  iam  adole- 
scentia  filius:  non  L.  et  C.  Metelli,  consulares,  non 
eorum  liberi ,  non  Q.  Metellus  Nepos,  qui  turn  consu- 
latum  petebat,  nonLuculli,  Servilii,  Scipiones,  Metel- 
larum  filii,  flentes  ac  sordidati  populo  Romano  suppli- 
caverunt:  sed  unus  frater,  qui  in  me  pietate  filius, 
consiliis  parens ,  amore  (ut  erat)  frater  inventus  est, 
squalore  et  lacrimis  et  quotidianis  precibus  deside- 
rium  mei  nominis  renovari  et  rerum  gestarum  memo- 
riam  usurpari  coegit.  Qui  quum  statuisset,  nisi  per 
vos  me  recuperasset ,  eamdem  subire  fortunam  atque 
idem  sibi  domicilium  et  vitae  et  mortis  deposceret,  ta- 
men  numquam  nec  magnitudinem  negotii ,  nec  solitu- 
dinem  suam  nec  vim  inimicorum  ac  tela  pertimuit. 
38.  Alter  fuit  propugnator  mearum  fortunarum  et  de¬ 
fensor  assiduus,  summa  virtute  et  pietate,  C.Piso,ge- 
ner,  qui  minas  inimicorum  meorum,  qui  inimicitias 
affinis  mei,  propinqui  sui,  consulis,  qui  Pontum  etBi- 
thyniam  quaestor  pro  mea  salute  neglexit.  Nihil  um- 
quam  senatus  de  P.  Popillio  decrevit,  numquam  in 
hoc  ordine  Q.  Metelli  mentio  facta  est.  Tribuniciis 
sunt  illi  rogationibus ,  interfectis  inimicis,  denique 
nulla  auctoritate  senatus  restituti;  quum  alter  eorum 
senatui  paruisset,  alter  vim  caedemque  fugisset.  Nam 
C.  quidem  Marius,  qui  hac  hominum  memoria  tertius 
ante  me  consularis  tempestate  civili  expulsus  est,  non 
modo  a  senatu  non  est  restitutus,  sed  reditu  suo  sena¬ 
tum  cunctum  paene  delevit.  Nulla  de  illis  magistra- 
tuum  consensio,  nulla  ad  rempublicam  defendendam 
populi  Romani  convocatio,  nullus  Italiae  motus,  nulla 
decreta  municipiorum  et  coloniarum  exstiterunt.  39. 
Quare,  quum  me  vestra  auctoritas  arcessierit,populus 
Romanus  revocarit,  respublica  implorarit ,  Italia  cun- 
cta  paene  suis  humeris  reportarit:  non  committam, 
patres  conscripti,  ut,  quum  eamihi  sint  restituta,  quae 
in  potestate  mea  non  fuerunt,  ea  non  babeam,  quae 
ipse  praestare  possim,  praesertim  quum  ilia  amissa 
recuperarim,  virtutem  et  fidem  numquam  amiserim. 

NOTITIA  LITTERARIA. 

Uaec  oratio  a  declamatore  nescio  quo  Ciceroni  supposita  esse  dicitur:  l)  quod  Ep.  ad  Att.  IV,  1.  non  dicatur  basic 
in  sententiam  post  reditum  a  se  esse  dicta  oratio,  ac  solius  Dionis  Cassii  testimonio  nitatur ,  cui  fortasse  fucum  fecerit  haec  tarn 
turn  Ciceroni  subiecta  declamatio ,  et  2)  quod  cap.  S.frugumse  ubertate  et  vilitate  in  reditu  gaudere  dicat  Cicero  ,  qui  bi- 
duo  post  reditum  Attico  de  annonae  caritate  questus  sit.  Cf.  Uchutzii  Prolegomena.  Haec  autem  argumentatio  leviuscula 
est,  quod  silentium  antiquitati,  nullum  est ,  a  quo  alterum  argumentum  ducitur ,  et  alterum  repugnantiae  speciosum ,  pro - 
mittente  suis  Tullio  meliora  temp  or  a ,  ac  praesentia  main  referente  ad  Clodtum. 


ARG.  Hac  oratione  Cicero  ab  exsilio  revocatus  liuius  be-  jj 
neficii  magnitmlinem  illustrat.  Ac  primum  quidem  se  nunc, 
quam  antea,  etiam  feliciore  conditione  rerum  et  maiore  amplitu- 
dine  uti  ostendit.  Deinde  nmlto  etiam  honorificentius  se  resti- 
tutum  esse  gloriatur,  quam  alios  viros  consulates,  ut  Popillium, 

Q.  Metellum  Numidicum  et  C.  Marium. 

I.  1 .  Quod  precatus  a  love  Optimo  Maximo  cete- 
risque  diis  immortalibus  sum,  Quirites,  eo  tempore, 
^quum  me  fortunasque  meas  pro  vestra  incolumitate, 
otio  concordiaque  dev'ovi,  ut,  si  meas  rationes  um¬ 
quam  vestrae  saluti  anteposuissem,  sempiternam  poe- , 
nam  sustinerem,  mea  voluntate  susceptam ;  sin  et  ea, 
quae  ante  gesseram,  conservandae  civitatis  caussa 
gessissem,  et  illam  miseram  profectionem  vestrae  sa- 
lutis  gratia  suscepissem,  ut,  quod  odium  scelerati  ho¬ 
mines  et  audaces  in  rempublicam  et  in  omnes  bonos 
conceptum  iamdiu  continerent,  id  in  me  uno  potius, 
quam  in  optimo  quoque  et  in  universa  republica  defi- 
ceret;  hoc  si  animo  in  vos  liberosque  vestros  fuissem, 
ut  aliquando  vos  patresque  conscriptos ,  Italiamque 
universam  memoria  mei,  misericordia  desideriumque 
teneret:  eius  devotionis  me  esse  convictum  iudicio 
deorum  immortalium ,  testimonio  senatus ,  consensu 
Italiae ,  confessione  inimicorum ,  beneficio  divino  im- 
mortalique  vestro,  maxime  laetor,  Quirites.  2.  Etsi 
homini  nihil  est  magis  optandum,  quam  prospera,  ae- 
quabilis  perpetuaque,  fortuna  secundo  vitae  sine  ulia 
offensione  cursu,  tamen,  si  rnihi  tranquilla  et  placata 
omnia  fuissent,  incredibili  quadam  et  paene  divina, 
qua  nunc,  vestro  beneficio ,  fruor,  laetitiae  voluptate 
caruissem.  Quid  dulcius  hominum  generi  a  natura 
datum  est,  quam  sui  cuique  liberi?  Mibi  vero  et  pro¬ 
pter  indulgentiam  meam  et  propter  excel  lens  eorum 
ingenium  vita  sunt  mea  cariores.  Tamen  non  tanta 
voluptate  erant  suscepti,  quanta  nunc  sunt  restituti. 

3.  Nihil  cuiquam  fuit  umquam  iucundius,  quam  mihi 
meus  frater.  Non  tarn  id  sentiebam ,  quum  fruebar, 
quam  tunc,  quum  carebam,  et  posteaquam  vos  me  il-  j; 
li  et  mihi  eum  reddidistis.  Res  familiaris  sua  quern-  ii 


que  delectat :  reliquae  meae  fortunae  recuperatae  plus 
mihi  nunc  voluptatis  afierunt,  quam  tunc  incolumes 
afferebant.  Amicitiae,  consuetudines ,  vicinitates, 
clientelae,  ludi  denique  et  dies  festi  quid  haberent  vo¬ 
luptatis  ,  carendo  magis  intellexi ,  quam  fruendo.  4. 
Iam  vero  honos,  dignitas,  locus,  ordo,  beneficia  vestra, 
quamquam  mihi  semper  clarissima  visa  sunt,  tamen 
ea  nunc  renovata  illustriora  videntur,  quam  si  obscu- 
rata  non  essent.  Ipsa  autem  patria,  dii  immortales! 
dici  vix  potest,  quid  caritatis,  quid  voluptatis  habeat! 
Quae  species  Italiae !  quae  celebritasoppidorum !  quae 
forma  regionum !  qui  agri !  quae  fruges !  quae  pul- 
chritudo  Urbis !  quae  humanitas  civium  !  quae  reipu- 
blicae  dignitas!  quae  vestra  maiestas!  Quibus  ego 
omnibus  antea  rebus  sic  fruebar,  ut  nemo  magis.  Sed 
tamquam  bona  valetudo  iucundior  est  eis ,  qui  e  gravi 
morbo  recreati  sunt,  quam  qui  numquam  aegro  corpo- 
re  fuerunt:  sic  ea  omnia  desiderata  magis,  quam  assi- 
duepercepta,  delectant.  II.  5.  Quorsum  igitur  haec 
disputo?  Quorsum?  Ut  intelligerepossitis,  neminem 
umquam  tanta  eloquentia  fuisse  neque  tarn  divino  at- 
que  incredibili  genere  dicendi,  qui  vestrorum  magni- 
tudinem  multitudinemque  beneficiorum ,  quae  in  me 
fratremque  meum  et  liberos  nostros  contulistis,  non 
modo  augere  aut  ornare  oratione ,  sed  enumerare  aut 
consequi  possit.  A  parentibus ,  id  quod  necesse  erat, 
parvus  sum  procreatus :  a  vobis  natus  sum  consularis. 
Uli  mihi  fratrem,  incognitum,  qualis  futurus  esset, 
dederunt :  vos  spectatum  et  incredibili  pietate  cogni- 
tum  reddidistis.  Rempublicam  illis  accepi  tempori- 
bus  earn,  quae  paene  amissa  est:  a  vobis  earn  recupe- 
ravi,  quam  aliquando  omnes  unius  opera  servatam  iu- 
dica’verunt.  Dii  immortales  mihi  liberos  dederunt : 
vos  reddidistis.  Multa  praeterea  a  diis  immortalibus 
optata  consecuti  sumus:  nisi  vestra  voluntas  fuisset, 
omnibus  divinis  muneribus  careremus.  Vestros  deni¬ 
que  honores,  quos  eramus  gradatim  singulos  assecuti, 
nunc  a  vobis  universos  habemus :  ut,  quantum  antea 
1  parentibus,  quantum  diis  immortalibus,  quantum  vo- 

bismetipsis,  tantum  hoc  tempore  universum  cuncto  : 
populo  Romano  debeamus. 

6.  Nam  quum  in  ipso  beneficio  vestro  tanta  magni- 
tudo  est,  ut  earn  complecti  oratione  non  possim,  turn 
in  studiis  vestris  tanta  animorum  declarata  est  volun¬ 
tas,  ut  non  solum  calamitatem  mihi  detraxisse,  sed 
etiam  dignitatem  auxisse  videamini.  III.  Non  enim 
pro  meo  reditu,  ut  proP.  Popillii,  nobilissimi  homi- 
nis,  adolescentes  filii  et  multi  praeterea  cognati  atque 
aflines  deprecati  sunt:  non,  ut  pro  Q.  Metello,  claris- 
simo  viro,  iam  spectata  aetate  filius,  non  L.  Diadema- 
tus,  consularis  summa  auctoritate  vir,  non  C.Metellus 
censorius,  non  eorum  liberi,  non  Q.  Metellus  Nepos, 
qui  turn  consulatum  petebat,  non  sororum  filii,  Lu- 
culli,  Servilii,  Scipiones:  permulti  enim  turn  Metelli 
aut  Metellarum  liberi  pro  Q.  Metelli  reditu  vobis  ac 
patribus  vestris  supplicaverunt.  Quod  si  ipsius  sum¬ 
ma  dignitas  maximaeque  res  gestae  non  satis  valent, 
tamen  filii  pietas,  propinquorum  preces,  adolescen- 
tium  squalor,  maiorum  natu  lacrimae  populumRoma- 
uum  movere  potuerunt.  7.  Nam  C.  Marii,  qui  post  il- 
los  veteres  clarissimos  consulares,  vestra  patrumque 
memoria,  tertius  ante  me  consularis,  subiit  indignis- 
simam  fortunam  praestantissima  sua  gloria,  dissimilis 
fuit  ratio.  Non  enim  ille  deprecatione  rediit,  sed  in 
discessu  civium  exercitu  se  armisque  revocavit:  at 
me  nudum  a  propinquis ,  nulla  cognatione  munitum, 
nullo  armorum  ac  tumultus  metu,  C.Pisonis,  generi 
mei,  divina  quaedam  et  inaudita  auctoritas  atque  vir- 
tus  fratrisque  miserrimi  atque  optimi  quotidianae  la¬ 
crimae  sordesque  lugubres  a  vobis  deprecatae  sunt. 
8.  F rater  erat  unus,  qui  suo  squalore  vestros  oculos 
inflecteret;  qui  suo  fletu  desiderium  mei  memoriam- 
que  renovaret;  qui  statuerat,  Quirites,  si  vos  me  sibi 
non  reddidissetis,  eamdem  subire  fortunam.  Tanto  in 
me  amore  exstitit,  ut  negaret  fas  esse,  non  modo  do- 
micilio,  sed  ne  sepulcro  quidem  se  a  me  esse  seiun- 
ctum.  Pro  me  praesente  senatus  hominumque  prae¬ 
terea  viginti  millia  vestem  mutaverunt:  pro  eodemme 
absente  unius  squalorem  sordesque  vidistis.  Unus  • 
hie,  qui  domi,  qui  in  foro  posset  esse  mihi  pietate 
filius,  inventus  est  beneficio  parens,  amore  idem,  qui 
semper  fuit,  frater.  Nam  coniugis  miserae  squalor  et 
luctus,  atque  optimae  filiae  maeror  assiduus  filiique 
parvi  desiderium  mei  lacrimaeque  pueriles  aut  itine- 
ribus  necessariis  aut  magnam  partem  tectis  ac  tene- 
bris  continebantur.  IV.  Quare  hoc  maius  est  vestrum 
in  nos  promeritum,  quod  non  multitudini  propinquo¬ 
rum,  sed  nobismetipsis  nos  reddidistis. 

9.  Sed  quemadmodum  propinqui,  quos  ego  para- 
re  non  potui,  mihi  ad  deprecandam  calamitatem  meam 
non  affuerunt,  sic  (illud,  quod  mea  virtus  praestare 
debuit,)  adiutores,  auctores  hortatoresque  ad  me  resti- 
tuendum  ita  multi  fuerunt,  ut  longe  superiores  omnes 
haedignitate  copiaque  superarem.  Numquam  deP. 
Popillio,  clarissimo  atque  fortissimo  viro ;  numquam 
de  Q.  Metello,  nobilissimo  et  constantissimo  cive; 
numquam  de  G.  Mario,  custode  civitatis  atque  impe¬ 
rii  vestri,  in  senatu  mentio  facta  est.  10.  Tribuniciis 
superiores  illi  rogationibus,  nulla  auctoritate  senatus 
sunt  restituti.  Marius  vero  non  modo  non  a  senatu, 
sed  etiam  oppresso  senatu  est  restitutus;  nec  rerum 
gestarum  memoria  in  reditu  C.  Marii,  sed  exercitus 
atque  arma  valuerunt.  At  de  me  ut  valeret,  semper 
senatus  flagitavit:  ut  aliquando  perficerelur,  quum 
primum  licuit,  frequentia  atque  auctoritate  perfecit. 
Nullus  in  eorum  reditu  motus  municipiorum  et  colo- 


niarum  factus  est.  At  me  in  patriam  ter  suis  decretis 
Italia  cuncta  revocavit.  Illi,  inimicis  interfectis,  ma- 
gna  civium  caede  facta,  reducti  sunt:  ego  iis,  a  quibus 
eiectus  sum,  provincias  obtinentibus ,  inimico  autem 
optimo  viro  et  mitissimo,  altero  consule  referente  re- 
ductus  sum:  quum  is  inimicus,  qui  ad  meam  perni- 
ciem  vocem  suam  communibus  hostibus  praebuisset, 
spiritu  dumtaxat  viveret,  re  quidem  infra  omnes  mor- 
tuos  amandatus  esset.  V.  1 1 .  Numquam  de  P.  Popil¬ 
lio  L.  Opimius,  fortissimus  consul,  numquam  de  Q. 
Metello  non  modo  C.  Marius,  qui  erat  inimicus,  sed  nc 
is  quidem,  qui  secutus  est,  M.  Antonius,  homo  elo- 
quentissimus,  cum  A.  Albino  collega  senatum  aut  po- 
pulum  est  cohortatus :  at  pro  me  superiores  consules 
semper,  ut  referrent,  flagitati  sunt:  sed  veriti  sunt,  ne 
gratiae  caussa  facere  viderentur,  quod  alter  mihi  affi- 
nis  erat,  alterius  caussam  capitis  receperam :  qui  pro- 
vinciarum  foedere  irretiti,  totum  ilium  annum  quere¬ 
las  senatus ,  luctum  bonorum ,  Italiae  gemitum  pertu- 
lerunt.  Kalendis  vero  Ian.  posteaquam  orba  respubli- 
ca  consulis  fidem ,  tamquam  legitimi  tutoris,  implora- 
vit,  P.  Lentulus  consul ,  parens,  deus  salutis  nostrae, 
vitae,  fortunae,  memoriae,  nominis,  simulac  de  sole- 
mni  religione  retulit,  nihil  humanarum  rerum  sibi 
prius,  quam  de  me  agendum  iudicavit.  12.  Atque  eo 
die  confecta  res  esset,  nisi  is  tribunus  plebis,  quern 
ego  maximis  beneficiis  quaestorem  consul  ornaveram, 
quum  et  cunctus  ordo,  et  multi  eum  summi  viri  ora- 
rent,  et  Cn.  Oppius  socer,  optimus  vir,  ad  pedes  eius 
Hens  iaceret,  noctem  sibi  ad  deliberandum  postulas- 
set :  quae  deliberatio  non  in  reddenda,  quemadmodum 
nonnulli  arbitrabantur,  sed,  utpatefactum  est,  in  au- 
genda  mercede  consumpta  est.  Postea  res  acta  est  in 
senatu  alia  nulla ;  et  quum  variis  rationibus  impedi- 
retur,  voluntate  tamen  perfecta  senatus  caussa  ad  vos 
mense  Ian.  deferebatur.  1 3.  Hie  tantum  interfuit  inter 
me  et  inimicos  meos.  Ego,  quum  homines  in  tribunali 
Aurelio  palam  conscribi  centuriarique  vidissemf 
quum  intelligerem ,  veteres  ad  spem  caedis  Catilinae 
copias  esse  revocatas ;  quum  viderem,  ex  ea  parte  ho¬ 
mines,  cuius  partis  nos  vel  principes  numerabamur, 
partim  quod  mihi  inviderent,  partim  quod  sibi  time- 
rent  ,  aut  proditores  esse  aut  desertores  salutis  meae ; 
quum  duo  consules,  empti  pactione  provinciarum,  au¬ 
ctores  se  inimicis  reipublicae  tradidissent;  quum  ege- 
statem,  avaritiam,  libidines  suas  viderent  expleri  non 
posse,  nisi  me  constrictum  domesticis  hostibus  dedi¬ 
dissent;  quum  senatus  equitesque  Romani  Here  pro 
me  ac  mutata  veste  vobis  supplicare  edictis  atque  im- 
periis  vetarentur;  quum  omnium  provinciarum  pa- 
ctiones,  quum  omnia  cum  omnibus  loedera,  reconci- 
liationes  gratiarum,  sanguine  meo  sancirentur;  quum 
omnes  boni  non  recusarent,  quin  vel  pro  me  vel  me- 
cum  perirent :  armis  decertare  pro  mea  salute  nolui, 
quod  potui,  quoniam  et  vincere  et  vinci  luctuosum 
reipublicae  fore  putavi.  14.  At  inimici  mei,  mense 
Ian.  quum  de  me  ageretur ,  corporibus  civium  truci- 
datis,  flumine  sanguinis  meum  reditum  intercluden- 
dum  putaverunt.  VI.  Itaque  quum  ego  abfui,  earn 
rempublicam  habuistis,  ut  aeque  me  atque  illam  re- 
stituendam  putaretis.  Ego  autem,  in  qua  civitate  nihil 
valeret  senatus,  omnis  esset  impunitas,  nulla  iudicia, 
vis  et  ferrum  in  foro  versarentur;  quum  privati  se  pa- 
|  rietum  praesidio,  non  legum  tuerentur,  tribuni plebis, 
j  vobis  inspectantibus,  vulnerarentur,  ad  magistratuum 
j  domos  cum  ferro  et  facibus  iretur,  consulis  fasces 
frangerentur,  deorum  immortalium  templa  incende- 

rentur :  rempublicam  esse  nullam  putavi.  Itaque  ne- 
que ,  republica  exterminata ,  mihi  locum  in  hac  urbe 
esse  duxi,  nec,  si  ilia  restitueretur,  dubitavi,  quin  me 
secum  ipsa  reduceret.  15.  An  ego,  quum  mihi  esset 
exploratissimum ,  P.  Lentulum  proximo  anno  consu- 
lem  futurum,  qui  illis  ipsis  reipublicae  periculosissi- 
mis  temporibus  aedilis  curulis,  meconsule,  omnium 
meorum  consiliorum  particeps  periculorumque  socius 
fuisset :  dubitarem ,  quin  is  me ,  confectum  consulari- 
bus  vulneribus ,  consulari  medicina  ad  salutem  redu¬ 
ceret?  Hoc  duce  et  collega  eius ,  clementissimo  atque 
optimo  viro,  primo  non  adversante,  post  etiam  adiu- 
vante,reliqui  magistratus  paene  omnes  fuerunt  defen- 
sores  salutis  meae.  Ex  quibus  excellenti  animo,  vir- 
tute,  auctoritate,  praesidio,  copiis,  T.  AnniusetP. 
Sextius  praestanli  in  me  benevolentia  et  divino  studio 
exstiterunt :  eodemque  P.  Lentulo  auctore,  et  pariter 
referente  collega,  frequentissimus  senatus,  uno  dis- 
sentiente,  nullo  intercedente ,  dignitatem  meam,  qui¬ 
bus  potuit,  verbis  amplissimis  ornavit,  salutem  vobis, 
municipiis  coloniisque  omnibus  commendavit.  16.1ta 
me,  nudum  a  propinquis,  nulla  cognatione  munitum, 
consules,  praetores,  tribuni  plebis,  senatus,  Italia  cun- 
cta  semper  a  vobis  deprecata  est:  denique  omnes,  qui 
vestris  maximis  beneficiis  honoribusque  sunt  ornati, 
producti  ad  vos  ab  eadem ,  non  solum  ad  me  conser- 
vandum  vos  cohortati  sunt ,  sed  etiam  rerum  mearum 
gestarum  auctores,  testes,  laudatores  fuerunt. 

VII.  Quorum  princeps  ad  cohortandos  vos  et  ad 
rogandos  fuit  Cn.  Pompeius ,  vir  omnium  ,  qui  sunt, 
fuerunt,  erunt,  virtute,  sapientia  ac  gloria  princeps : 
qui  mihi  unus  uni  privato  amico  eadem  omnia  dedit, 
quae  universae  reipublicae :  salutem,  otium,  dignita¬ 
tem.  Cuius  oratio  fuit,  quemadmodum  accepi,  tripar¬ 
tita.  Primum  vos  docuit,  meis  consiliis  rempublicam 
esse  servatam ,  caussamque  meam  cum  communi  sa¬ 
lute  coniunxit,  hortatusque  est,  ut  auctoritatem  sena¬ 
tus,  statum  civitatis,  fortunas  civis  bene  meriti  defen- 
deretis :  turn  in  perorando  posuit,  vos  rogari  a  senatu, 
rogari  ab  equitibus  Romanis,  rogari  ab  Italia  cuncta: 
denique  ipse  ad  extremum  pro  mea  vos  salute  non  ro- 
gavit  solum,  verum  etiam  obsecravit.  17.  Huic  ego 
homini,  Quirites,  tantumdebeo,  quantum  hominem 
homini  debere  vix  fas  est.  Huius  consilia,  P.  Lentuli 
sententiam ,  senatus  auctoritatem  vos  secuti ,  in  eo  me 
loco ,  in  quo  vestris  beneficiis  fueram ,  iisdem  centu- 
riis,  quibus  collocaratis,  reposuistis.  Eodem  tempore 
audistis  eodem  ex  loco  summos  viros,  ornatissimos 
atque  amplissimos  homines,  principes  civitatis,  omnes 
consulares,  omnes  praetorios  eadem  diceie,  ut 
omnium  testimonio  per  me  unum  rempublicam  con- 
servatam  esse  constaret.  Itaque  quum  P.  Servilius, 
gravissimus  vir  et  ornatissimus  civis,  dixisset,  opera 
mea  rempublicam  incolumem  magistratibus  deinceps 
traditam,  dixerunt  in  eamdem  sententiam  ceteri.  Sed 
audistis  eo  tempore  clarissimi  viri  non  solum  auctori¬ 
tatem,  sed  etiam  testimonium,  L.  Gellii:  qui,  quia 
suam  classem  attentatam  magno  cum  suo  periculo 
paene  sensit,  dixit  in  concione  vestra:  si  ego  consul, 
quum  fui ,  non  fuissern ,  rempubliccwi  funditus  intcritu- 
ram  fuisse. 

VIII.  18.  En  ego  tot  testimoniis,  Quirites,  hac 
auctoritate  senatus,  tanta  consensione  Ilaliae,  tanto 
studio  bonorum  omnium,  agente  P.  Lentulo,  consen- 
tientibus  ceteris  magistratibus,  deprecante  Cn.  Pom- 
peio,  omnibus  hominibus  faventibus,  diis  denique 
immortalibus  frugum  ubertate,  copia,  vilitate  reditum 


meum  comprobantibus,  mihi,  meis,  reipublicae  resti- 
tutus,  tantum  vobis,  quantum  facere  possum  ,  Quiri¬ 
tes,  pollicebor:  primum,  qua  sanctissimi  homines 
pietate  erga  deos  immortales  esse  solent,  eadem  me 
erga  populum  Romanum  semper  fore  numenque  ve- 
strum  aeque  mihi  grave  et  sanctum  ac  deorum  im- 
mortalium  in  omni  vita  futurum:  deinde,quoniam  me 
in  civitatem  respublica  ipsa  reduxit,  nullo  me  loco 
reipublicae  defuturum.  19.  Quod  si  quis  existimat, 
me  aut  voluntate  esse  mutata  aut  debilitata  virtute  aut 
animo  fracto,  vehementer  errat.  Mihi,  quod  potuit  vis 
et  iniuria  et  sceleratorum  hominum  furor  detrahere, 
eripuit,  abstulit,  dissipavit :  quod  viro  forti  adimi  non 
potest,  id  manet  et  permanebit.  Vidi  ego  fortissimum 
j  virum,  municipem  meum,  C.Marium,  — quoniam 
nobis,  quasi  aliqua  fatali  necessitate,  non  solum  cum 
his,  qui  haec  delere  voluissent,  sed  etiam  cum  fortuna 
j  belligerandum  fuit:  eum  tamen  vidi, quum  essetsum- 
5  ma  senectute,  non  modo  non  infracto  animo  propter 
magnitudinem  calamitatis,  sed  confirmato  atque  reno- 
i  vato.  20.  Quern  egomet  dicere  audivi,  turn  se  fuisse 
miserum ,  quum  careret  patria ,  quam  obsidione  libe- 
ravisset;  quum  sua  bona  possideri  ab  inimicis  ac  di- 
;  ripi  audiret ;  quum  adolescentem  filium  videret  eius- 
dem  socium  calamitatis;  quum  in  paludibus  demer- 
sus,  concursu  ac  misericordia  Minturnensium  corpus 
!  ac  vitam  suam  conservasset;  quum  parva  navicula 
|  traiectus  in  Africam,  quibus  regna  ipse  dederat,  ad 
eos  inops  supplexque  venisset:  recuperata  vero  sua 
dignitate,  se  non  commissurum,  ut,  quumea,  quae 
amiserat,  sibi  restituta  essent,  virtutem  animi  non  ha- 
;  beret,  quam  numquam  perdidisset.  Sed  hoc  inter  me 
atque  ilium  interest,  quod  ille,  qua  re  plurimum  po¬ 
tuit,  ea  ipsa  re  inimicos  suos  ultus  est,  armis:  ego, 
qua  consuevi ,  utar :  quoniam  illi  arti  in  bello  ac  sedi- 
tione  locus  est,  huic  in  pace  atque  otio.  21.  Quam- 
quam  ille  animo  irato  nihil  nisi  de  inimicis  ulciscen- 
dis  agebat:  ego  de  ipsis  inimicis  tantum,  quantum 
mihi  respublica  permittet,  cogitabo.  IX.  Denique, 
Quirites,  quoniam  me  quattuor  omnino  genera  homi¬ 
num  violarunt,  unum  eorum ,  qui  odio  reipublicae, 

I  quod  earn  ipsis  invitis  conservaram,  mihi  inimicissli- 
mi  fuerunt:  alterum ,  qui  per  simulationem  amicitiae 
nefarie  me  prodiderunt:  tertium,  qui,  quum  propter 
inertiam  suam  eadem  assequi  non  possent,  inviderunt 
laudi  et  dignitati  meae:  quartum,  qui,  quum  custodes 
reipublicae  esse  deberent,  salutem  meam,  statum  ci¬ 
vitatis,  dignitatem  eius  imperii,  quod  erat  penes  ipsos, 
vendiderunt :  sic  ulciscar  genera  singula ,  quemadmo¬ 
dum  a  quibusque  sum  provocatus :  males  cives  rem¬ 
publicam  bene  gerendo,  perfidos  amicos  nihil  creden- 
do  atque  omnia  cavendo,  invidos  virtuti  et  gloriae  ser- 
viendo,  mercatores  provinciarum  revocando  domum 
atque  ab  iis  provinciarum  rationem  repetendo.  22. 
Quamquam  mihi  maiori  curae  est,  quemadmodum  vo¬ 
bis,  qui  de  me  estis  optime  meriti,  gratiam  referam, 
quam,  quemadmodum  inimicorum  iniurias  crudelita- 
temque  persequar.  Etenim  ulciscendae  iniuriae  faci- 
lior  ratio  est,  quam  beneficii  remunerandi,  propterea 
quod  superiorem  esse  contra  improbos  minus  est  ne- 
gotii,  quam  bonis  exaequari :  turn  etiam  ne  tarn  neees- 
sarium  quidem  est,  male  mentis,  quam  optime  men¬ 
tis  referre,  quod  debeas.  23.  Odium  vel  precibus  mi- 
tigari  potest,  vel  temporibus  reipublicae  communique 
militate  deponi,  vel  difficultate  ulciscendi  teneri ,  vel 
vetustate  sedari :  bene  meritos  quin  colas,  nec  exorari 
fas  est  nec  id  reipublicae  repetere  utcumque  necesse 

est ;  neque  est  excusatio  difficultatis ,  neque  aequum 
est  tempore  et  die  memoriam  beneficii  definire.  Po- 
stremo  qui  in  ulciscendo  remissior  fuit,  mox  aperte 
laudatur:  at  gravissime  vituperatur ,  qui  in  tantis  be- 
neficiis ,  quanta  vos  in  me  contulistis ,  remunerandis 
esttardior,  neque  solum  ingratus ,  quod  ipsum  grave 
est.verum  etiam  impius  appelletur  necesse  est.  Atque 
in  officio  persolvendo  dissimilis  est  ratio,  pecuniae  de- 
bitae:  propterea  quod  pecuniam,  qui  retinet,  non  dis- 
solvit :  qui  reddidit,  non  habet :  gratiam,  et  qui  retulit, 
habet,  et  qui  habet,  dissolvit.  X.  24.  Quapropter  me¬ 
moriam  vestri  beneficii  colam  benevolentia  sempiter- 
na,  non  solum  dum  anima  spirabo  mea,  sed  etiam  cum 
mortuo  monumenta  vestri  in  me  beneficii  permane- 


ONIS  ORATIO 

bunt.  In  referenda  autem  gratia  hoc  vobis  repromitto 
semperque  praestabo,  mihi  neque  in  consiliis  de  repu- 
blica  capiendis  diligentiam,  neque  in  periculis  a  repu- 
blica  propulsandis  animum,  neque  in  sententia  sim- 
pliciter  referenda  fidem ,  neque  in  hominum  volunta- 
tibus  pro  republica  laedendis  libertatem,  nec  in  perfe- 
rendo  labore  industriam,  nec  in  vestris  commodis  au- 
gendis  gratam  animi  benevolentiam  defuturam.  25. 
Atque  haec  cura,  Quirites,  erit  infixa  animo  meo  sem- 
piterna ,  ut  quum  vobis ,  qui  apud  me  deorum  immor- 
talium  vim  et  numen  tenetis,  turn  posteris  vestris  cun- 
ctisque  gentibus  dignissimus  ea  civitate  videar,  quae 
suam  dignitatem  non  posse  tenere  se ,  nisi  me  recupe- 
rasset,  cunctis  suffragiis  iudicavit. 

PRO  DOMO  SUA  AD  PONTIFICES 

ORATIO. 


NOTITIA  LITTERARIA. 

Clodius  Ciceronis  exsulit  domum  in  Pulatio  et  aliquot  villas  inflammaverat.  Cicero  ab  exsilio  post  XVI  menses  bo¬ 
nis  Sept.  a.  V.  697 .  Romam  reversus  ante  omnia  hocegit,  tit  sibi  domus  restitueretur ,  oratione  ,  magna  cum  vi,  ut  ipse  (ad 
Att.  IV,  2.)  scribit,  hubita  ad  pontifices.  Haec  oratio  sitne  Ciceronis  necne,  speciosius ,  quum  evidentius  dubitatur.  Cf. 
Schiitz.  Prolegomena  Cic.  Tom.  VJ11.  P.  XXJ. 


ARG.  Cicero  hac  in  oratione  domum  suam,  quae  Romae 
fueratin  regione  decima,  Clodio  auctore  contra  fas  et  ius  puLli- 
catam,  eversam  et  aream  eiusLibertati  (vel  Licentiae  —  deLegg. 
II  17.  -)  consecratam  esse.omni  modo  conatur  ostendere,postu- 
lans,  ut  ea  sibi  restituatur,  eiusque  area  falsa  dedicationis  a 
Clodio  factae  religione  solvatur.  In  peroratione  lovem  aliosque 
deos  obtestatus,  admonet  pontifices  se  non  posse  sine  maxima 
reipublicae  ignominia  et  suo  dedecore  ac  dolore  domo  carere 
eamque  ut  relici  iubeant,  rogat. 

I.  I.  Quum  multa  divinitus,  pontifices,  a  maiori- 
bus  nostris  inventa  atque  instituta  sunt,  turn  nihil 
praeclarius ,  quam  quod  eosdem  et  religionibus  deo¬ 
rum  immortalium  et  summae  reipublicae  praeessevo- 
luerunt,  ut  amplissimi  et  clarissimi  cives,  rempubli- 
cam,  bene  gerendo,  pontifices  religiones,  sapienter  in- 
terpretando,  [rempublicam]  conservarent.  Quod  si 
ullo  tempore  magna  caussa  in  sacerdotum  populi  Ro¬ 
mani  iudicio  ac  potestate  versata  est,  haec  profecto 
tantaest,  ut  omnis  reipublicae  dignitas,  omnium  ci- 
vium  salus,  vita,  libertas,  arae,  foci,  dii  penates,  bo¬ 
na,  fortunae,  domicilia,  vestrae  sapientiae,  fidei,  po- 
testatique  commissa  creditaque  esse  videantur.  2.  Vo¬ 
bis  hodierno  die  constituendum  est,  utrum  posthac 
amentes  ac  perditos  magistratus  improborum  ac  sce- 
leratorum  civium  praesidio  nudare,  an  etiam  deorum 
immortalium  religione  armare  malitis.  Nam  si  ilia  la- 
bes  ac  flamma  reipublicae  suum  ilium  pestiferum  et 
funestum  tribunatum,  quem  aequitate  humana  tueri 


non  potest,  divina  religione  defenderit,  aliae  caerimo- 
niae  nobis  erunt,  alii  antistites  deorum  immortalium, 
alii  interpretes  religionum  requirendi.  Sin  autem  ve- 
stra  auctoritate  sapientiaque,  pontifices,  ea.quae  furo¬ 
re  improborum  in  republica,  ab  aliis  oppressa,  ab  aliis 
deserta,  ab  aliis  prodita,  gesta  sunt,  rescinduntur : 
erit  caussa,  cur  consilium  maiorum  in  amplissimis  vi- 
ris  ad  sacerdotia  deligendis,  iure  ac  merito  laudare 
possimus.  3.  Sed,  quoniam  ilie  demens,  si  ea,  quae 
ego  per  hos  dies  in  senatu  de  republica  sensi ,  vitupe- 
rasset,  aliquem  se  aditum  ad  aures  vestras  esse  habi- 
turum  putavit,  omittam  ordinem  dicendimeum:  re- 
spondebo  hominis  furiosi  non  orationi,  qua  ille  uti  non 
potest,  sed  convicio ,  cuius  exercitationem  quum  into- 
lerabili  petulantia,  turn  etiam  diuturna  impunitate 
munivit. 

II.  Ac  primum  illud  a  te,  homine  vesano  ac  furio- 
so ,  requiro ,  quae  te  tanta  poena  tuorum  scelerum  fla- 
gitiorumque  vexet,  ut  hos  tales  viros,  qui  non  solum 
consiliis  suis ,  sed  etiam  specie  ipsa  dignitatem  reipu¬ 
blicae  sustinent,  quod  ego  in  sententia  dicenda  salu- 
tem  civium  cum  honore  Cn.  Pompeii  coniunxerim, 
mihi  esse  iratos ,  et  aliud  de  summa  hoc  tempore  reli¬ 
gione  sensuros,  ac  me  absente  senserint,  arbitrere.  4. 
Fuisti  tu,  inquit,  apud  pontifices  superior :  sed  iam, 
quoniam  te  ad  populum  contulisti,  sis  inferior,  neces¬ 
se  est.  Itane  vero?  Quod  in  imperita  multitudine  est 
vitiosissimum,  varietas  et  inconstantia,  et  crebra,  tarn- 

quam  tempestatum,  sic  sententiarum ,  commutatio, 
hoc  tu  ad  bos  transferas,  quos  ab  inconstantia  gravi- 
tas,  a  libidinosa  s'ententia  certum  et  definitum  ius  re- 
ligionum,  vetustas  exemplorum,  auctoritas  litterarum 
monumentorumque  deterret?  Tune  es  ille,  inquit,  quo 
senatus  carere  non  potuit?  quem  boni  luxerunt?  quem 
respublica  desideravit?  quo  restituto,  senatus  auctori- 
tatem  restitutam  putabamus?  quam  primum  adve- 
niens  prodidisti?  Nondum  de  mea  sententia  dico.  Im- 
pudentiae  primum  respondebo  tuae.  III.  5.  Hunc  igi- 
tur,  funesta  reipublicae  pestis,  hunc  tu  civem  ferro  et 
armis  et  exercitus  terrore  et  consulum  scelere  etauda- 
cissimorum  hominum  minis,  servorum  delectu,  obses- 
sione  templorum ,  occupatione  fori ,  oppressione  cu¬ 
riae  ,  domo  et  patria ,  ne  cum  improbis  boni  ferro  di- 
micarent,  cedere  curasti,  quem  a  senatu,  quem  a  bonis 
omnibus ,  quem  a  cuncta  Italia  desideratum ,  arcessi- 
tum,  revocatum  conservandae  reipublicae  caussa  con- 
fiteris?  At  enim  in  senatum  venire,  in  Capitolium  in- 
trare  turbulento  illo  die  non  debuisti.  6.  Ego  vero  ne- 
que  veni  et  domo  me  tenui ,  quamdiu  turbulentum 
tempus  fuit:  quum  servos  tuos  ad  rapinam,  ad  bono 
rum  caedem  paratos,  cum  ilia  tua  consceleratorum  ac 
perditorum  manu  armatos  etiam  in  Capitolium  tecum 
venisse  constabat.  Quod  quum  mihi  nuntiaretur,  scio 
me  domi  mansisse  et  tibi  et  gladiatoribus  tuis  instau- 
randae  caedis  potestatem  non  fecisse.  Posteaquam 
mihi  nuntiatum  est,  populumRomanum  in  Capitolium 
propter  metum  atque  inopiam  rei  frumentariae  conve- 
nisse ;  ministros  autem  scelerum  tuorum  perterritos, 
partim  amissis  gladiis,  partim  ereptis,  diffugisse:  ve¬ 
ni  non  solum  sine  ullis  copiis  ac  manu,  verum  etiam 
cum  paucis  amicis.  7.  An  ego,  quumP.  Lentulus  con¬ 
sul  ,  optime  de  me  ac  de  republica  meritus ,  quum  Q. 
Metellus,  qui,  quum  meus  inimicus  esset,  frater  tuus, 
et  dissensioni  nostrae  et  precibus  tuis  salutem  ac  di¬ 
gnitatem  meam  praetulisset,  me  arcesserent  in  sena¬ 
tum  ;  quum  tanta  multitudo  civium ,  tam  recenti  offi¬ 
cio  suo,  me  ad  referendam  gratiam  nominatim  voca- 
rent:  non  venirem,quum  praesertim  te  iam  illinc  cum 
tua  fugitivorum  manu  discessisse  constaret?  Hie  tu 
me  etiam,  custodem  defensoremque  Capitolii  templo- 
rumque  omnium,  hostemCapitolinum  appellare  ausus 
es,  quod,  quum  inCapitolio  senatum  duo  consoles  ha- 
berent,  eo  venirem?  Utrumne  est  tempus  aliquod,  quo 
in  senatum  venisse  turpe  sit?  an  res  ilia  tabs  erat,  de 
qua  agebatur,  ut  rem  ipsam  repudiare  et  eos,  qui  age- 
bant,  condemnare  deberem?  IV.  8.  Primum  dico  se- 
natoris  esse  boni,  semper  in  senatum  venire  :  nec  cum 
his  sentio,  qui  statuunt  minus  bonis  temporibus  in  se¬ 
natum  ipsi  non  venire ,  non  intelligentes ,  hanc  suam 
nimiam  perseverantiam  vehementer  iis ,  quorum  ani- 
mum  offendere  voluerunt,  gratam  et  iucundam  fuisse. 
At  enim  nonnulli  propter  timorem ,  quod  se  in  senatu 
tuto  non  esse  arbitrabantur,  discesserunt.  Non  repre- 
hendo;  nec  quaero,  fueritne  aliquid  pertimescendum. 
Puto,  suo  quemque  arbitratu  timere  oportere.  Cur  ego 
non  timuerim ,  quaeris?  quia  te  illinc  abiisse  consta¬ 
bat.  Cur,  quum  viri  boni  nonnulli  putarent,  tuto  se  in 
senatu  esse  non  posse,  ego  non  idem  senserim?  Cur, 
quum  ego  me  existimassem  tuto  omnino  in  civitate 
esse  non  posse,  illi  non  item?  An  aliis  licet  et  recte  li¬ 
cet,  in  meo  metu  sibi  nihil  timere:  mihi  uni  necesse 
erit  et  meam  et  aliorum  vicem  pertimescere? 

9.  An,  quia  non  condemnavi  sententia  mea  duo 
consules,  sum  reprehendendus?  Eos  igitur  ego  potis- 
simum  damnare  debui,  quorum  lege  perfectum  est, 

ne  ego  indemnatus  atque  optime  de  republica  meritus 
damnatorum  poenam  sustinerem?  Quorum  etiam  de- 
licta  propter  eorum  egregiam  in  me  conservando  vo- 
luntatem  non  modo  me,  sed  omnes  bonos  ferre  opor- 
teret,  eorum  optimum  consilium  ego  potissimum,  per 
eos  in  meam  pristinam  dignitatem  restitutus,  consilio 
repudiarem  meo?  10.  At  quam  sententiam  dixi?  Pri¬ 
mum  earn ,  quam  populi  sermo  in  animis  nostris  iam 
ante  defixerat:  deinde  earn,  quae  erat  superioribus 
diebus  agitata  in  senatu :  deinde  earn,  quam  senatus 
frequens  turn,  quum  mihi  est  assensus,  secutusest: 
ut  neque  allata  sit  a  me  res  inopinata  ac  recens,  nec,  si 
quod  in  sententia  vitium  est,  magis  sit  eius,  qui  dixe- 
rit,  quam  omnium,  qui  probarint.  —  At  enim  liberum 
senatus  iudicium  propter  metum  non  fuit.  —  Si  ti- 
muisse  eos  facis ,  qui  discesserunt ,  concede ,  non  ti- 
muisse  eos,  qui  remanserunt.  Sin  autem  sine  iis,  qui 
turn  abfuerunt,  nihil  decerni  libere  potuit:  quum 
omnes  adessent,  coeptum  est  referri  de  inducendo  se- 
natusconsulto.  Ab  universo  senatu  reclamatum  est. 
V.  Sed  quaero,  in  ipsa  sententia ,  quoniam  princeps 
ego  sum  eius  atque  auctor,  quid  reprehendatur, 
Utrum  caussa  capiendi  novi  consilii  non  fuit?  an  meae. 
partes  in  ea  caussa  non  praecipuae  fuerunt?  an  alio 
potius  confugiendum  fuit?  Quae  res,  quae  caussa  ma~ 
ior  esse,  quam  fames,  potuit?  quam  seditio?  quam 
consilia  tua  tuorumque;  qui,  facilitate  oblata,  ad  im- 
peritorum  animos  incitandos ,  renovaturum  te  tua  ilia 
funesta  latrocinia  ob  annonae  caussam  putarunt?  1 1 . 
Frumentum  provinciae  frumentariae  partim  non  ha- 
bebant,  partim  in  alias  terras,  credo,  propter  varieta- 
tem  venditorum  miserant,  partim,  quo gratius  esset, 
turn,  quum  in  ipsa  fame  subvenissent,  custodiis  suis 
clausum  continebant,  ut  subito  novum  mitterent.  Res 
erat  non  in  opinione  dubia,  sed  in  praesenti  atque  ante 
oculos  proposito  periculo :  neque  id  coniectura  prospi- 
ciebamus,  sed  iam  experti  videbamus.  Nam,  quum 
ingravesceret  annona ,  ut  iam  plane  inopia  ac  fames, 
non  caritas  timeretur,  concursus  est  ad  templum  Con- 
cordiae  factus,  senatum  illuc  vocante  Metello  consule. 
Qui  si  verus  fuit  ex  dolore  hominum  et  fame,  certe 
consules  caussam  suscipere,  certe  senatus  aliquid 
consilii  capere  potuit.  Sin  in  caussa  fuit  annona ,  se- 
ditionis  quidem  instimulator  et  concitator  tu  fuisti : 
nonne  id  agendum  nobis  omnibus  fuit,  ut  materiem 
subtraheremus  furori  tuo?  12.  Quid?  si  utrumque 
fuit,  et  ut  fames  stimularet  homines,  et  tu  in  hoc  ulce¬ 
re  tamquam  unguis  exsisteres:  nonne  fuit  eo  maior 
adhibenda  medicina ,  quae  et  illud  nativum  et  hoc  de- 
latum  malum  sanare  posset?  Erat  igitur  et  praesens 
caritas  et  futura  fames :  non  est  satis :  facta  lapidatio 
est.  Si  ex  dolore  plebei,  nullo  incitante,  magnum  ma¬ 
lum:  siP.  Clodii  impulsu ,  usitatum  hominis  facino- 
rosi  seel  us :  si  utrumque ,  ut  et  res  esset  ea ,  quae  sua 
sponte  multitudinis  animos  incitaret,  et  parati  atque 
armati  seditionis  duces :  videturne  ipsa  respublica  et 
consulis  auxilium  implorasse  et  senatus  fidem?  Atqui 
utrumque  fuisse  perspicuum  est,  difficultatem  anno¬ 
nae  summamque  inopiam  rei  frumentariae ,  ut  homi¬ 
nes  non  iam  diuturnam  caritatem,  sed  ut  famem  plane 
timerent:  nemo  negat.  Hanc  istum  otii  et  pacis  ho- 
stem  caussam  arrepturum  fuisse  ad  incendia,  caedem, 
rapinas,  nolo,  pontifices,  suspicemini,  nisi  videritis. 
13.  Qui  sunt  homines  a  Q.  Metello,  fratre  tuo,  consu¬ 
le,  in  senatu  palam  nominati,  a  quibus  ille  se  lapidi- 
bus  appetitum,  etiam  percussum  esse  dixit?  L.  Ser- 
sium  et  M.  Lollium  nominavit.  Quis  est  iste  Lollius? 

qui  sine  ferro  ne  nunc  quidem  tecum  est :  qui ,  te  tri- 
buno  plebis,  nihil  de  me  dicam,  sed  qui  Cn.  Pompe- 
ium  interficiendum  depoposcit.  Quis  est  Sergius?  ar- 
miger  Catilinae,  stipator  tui  corporis,  signifer  seditio- 
nis,  concitator  tabernariorum,  damnatus  iniuriarum, 
percussor,  lapidator,  fori  depopulator,  obsessor  curiae. 
His  atque  huiusmodi  ducibus ,  quum  tu  in  annonae 
caritate  in  consules ,  in  senatum ,  in  bona  fortunasque 
locupletium,  per  caussam  inopum  atque  imperitorum, 
repentinos  impetus  comparares :  quum  tibi  salus  esse 
in  otio  nulla  posset:  quum,  desperatis  ducibus,  decu- 
riatos  ac  descriptos  haberes  exercitus  perditorum : 
nonne  providendum  senatui  fait ,  ne  in  hanc  tantam 
materiem  seditionis  ista  funesta  fax  adhaeresceret? 

VI.  14.  Fuit  igitur  caussa  capiendi  consilii  novi. 
Videte  nunc,  fuerintne  partes  meae  paene  praecipuae. 
Quern  turn  Sergius  ille  tuus,  quem  Lollius,  quern  ce- 
terae  pestes  in  lapidatione  ilia  nominabant?  quem  an- 
nonam  praestare  oportere  dicebant?  nonne  me?  Quid 
puerorum  ilia  concursatio  nocturna  turn  a  te  ipso  in- 
stituta?  Me  frumentum  flagitabant.  Quasi  vero  ego 
aut  rei  frumentariae  praefuissem,  aut  compressum 
aliquod  frumentum  tenerem ,  aut  in  isto  genere  omni- 
no  quidquam  aut  curatione  aut  potestate  valuissem. 
Sed  homo  ad  caedem  imminens  meum  nomen  operis 
ediderat,  imperitis  iniecerat.  Quum  de  mea  dignitate 
in  templo  Iovis  Optimi  Maximi  senatus  frequentissi- 
mus,  uno  isto  dissentiente ,  decrevisset:  subito,  illo 
ipso  die,  carissimam  annonam  nec  opinata  vilitas  con- 
secuta  est.  15.  Erant ,  qui  deos  immortales  (id  quod 
ego  sentio)  numine  suo  reditum  meum  dicerent  com- 
probasse.  Nonnulli  autem  illam  rem  ad  illam  ratio- 
nem  coniecturamque  revocabant,qui,  quod  in  meo  re¬ 
ditu  spes  otii  et  concordiae  sita  videbatur,  in  discessu 
autem  quotidianus  seditionis  timor,  iam  paene  belli 
depulso  metu,  commutatam  annonam  esse  dicebant: 
quae  quia  rursus  in  meo  reditu  facta  erat  durior,  a  me, 
cuius  adventu  fore  vilitatem  boni  viri  dictitabant,  an- 
nona  flagitabatur.  VII.  Ego  denique  non  solum  ab  ope¬ 
ris  tuis,  impulsu  tuo,  nominabar,  sed  etiam,  depulsis 
ac  dissipatis  tuis  copiis,  a  populo  Romano  universo, 
qui  turn  in  Capitolium  convenerat ,  quum  illo  die  mi¬ 
nus  valerem,  nominatim  in  senatum  vocabar.  16.  Ve- 
ni  exspectatus.  Multis  sententiis  iam  dictis,  rogatus 
sum  sententiam.  Dixi  reipublicae  saluberrimam.  mihi 
necessariam.  Petebatur  a  me  frumenti  copia,  annonae 
vilitas:  quasi  possem  aliquid  in  ea  re  gerenda.  Non 
habebatur.  Flagitabar  bonorum  expostulatione.  Im- 
proborum  convicia  sustinere  non  poteram.  Delegavi 
amico  locupletiori,  non  quo  illi,  ita  de  me  merito,onus 
illud  imponerem  (succubuissem  enim  potius  ipse)  sed 
quia  videbam  id,  quod  omnes :  quod  nos  de  Cn.  Pom- 
peio  polliceremur ,  id  ilium  fide,  consilio,  virtute,  au- 
ctoritate,  felicitate  denique  sua  facillime  perfecturum. 
17.  Itaque,  sive  hunc  dii  immortales  fructum  mei  re- 
ditus  populoRomano  tribuunt,  ut,  quemadmodum dis¬ 
cessu  meo  frugum  inopia,  fames,  vastitas,  caedes, 
incendia,  rapinae,  scelerum  impunitas,  fuga,  formido, 
discordia  fuisset,  sic  reditu  meo  ubertas  agrorum, 
frugum  copia,  spes  otii,  tranquillitas  animorum,  iudi- 
cia,  leges,  concordia  populi,  senatus  auctoritas  mecum 
simul  reducta  videantur;  sive  egomet  aliquid  adventu 
meo,  consilio,  auctoritate,  diligentia  pro  tanto  benefi- 
cio  populo  Romano  praestare  debui:  praesto,  promit- 
to,  spondeo.  Nihil  dico  amplius:  hoc,  quod  satis  est 
huic  tempori,  dico,  rempublicam  annonae  nomine  in 
id  discrimen,  quo  vocabatur,  non  esse  venturam. 


VIII.  18.  Num  igitur  in  hoc  officio,  quod  fuit  prae- 
cipue  meum ,  sententia  mea  reprehenditur?  Rem  ma- 
ximam  eripui  e  peste  summi  periculi,  non  solum  earn, 
sed  etiam  vos  a  caede ,  incendiis ,  vastitate :  nemo  ne- 
gat,  quum  ad  caussam  caritatis  accederet  iste  specula¬ 
tor  communium  miseriarum,  qui  semper  in  reipubli¬ 
cae  malis  sceleris  sui  faces  inflammarit. 

Negat  oportuisse  quidquam  uni  extra  ordinem  de- 
cerni.  Non  iam  tibi  sic  respondebo ,  ut  ceteris:  Cn. 
Pompeio  plurima,  periculosissima,  maxima  terra  ma- 
rique  bella  extra  ordinem  esse  commissa :  quarum  re¬ 
rum  si  quem  poeniteat,  eum  victoriae  populi  Romani 
necesse  est  poenitere.  Non  ita  tecum  ago.  1 9.  Cum  his 
haec  a  me  haberi  oratio  potest,  qui  ita  disputant,  se,  si 
qua  res  ad  unum  deferenda  sit,  ad  Cn.  Pompeium  de- 
laturos  potissimum :  sed  se  extra  ordinem  nihil  cui- 
quam  dare:  quumPompeio  datum  sit,  id  se  pro  digni¬ 
tate  hominis  ornare  ac  tueri  solere.  Horum  ego  sen¬ 
tentiam  ne  laudem,  impedior  Cn.  Pompeii  triumphis, 
quibus  ille,  quum  esset  extra  ordinem  ad  patriam  de- 
fendendam  vocatus ,  auxit  nomen  populi  Romani  im- 
periumque  honestavit:  constantiam  probo,  qua  mihi 
quoque  utendum  fuit,  quo  ille  auctore  extra  ordinem 
bellum  cum  Mithridate  Tigraneque  gessit.  20.  Sed 
cum  illis  tamen  possum  aliquid  disputare:  tua  vero 
quae  tanta  impudentia  est,  ut  audeas  dicere,  extra  or¬ 
dinem  dari  nihil  cuiquam  oportere?  Qui,  quum  lege 
nefaria  Ptolemaeum,  regem  Cypri,  fratrem  regis  Ale¬ 
xandria,  eodem  iure  regnantem,  caussa  incognita  pu- 
blicasses  populumque  Romanum  scelere  obligasses: 
quum  in  eius  regnum,  bona,  fortunas  latrocinium  hu- 
ius  imperii  immisisses,  cuius  cum  patre,  avo,  maiori- 
bus  societas  nobis  et  amicitia  fuisset:  huius  pecuniae 
deportandae  et,  si  quis  suum  defenderet,  bello  geren- 
do  M.  Catonem  praefecisti.  21 .  Dices,  quem  virum? 
Sanctissimum,  prudentissimum,  fortissimum,  amicis- 
simum  reipublicae,  virtute,  consilio,  ratione  vitae,  mi- 
rabili  ad  laudem,  et  prope  singulari.  Sed  quid  ad  te, 
qui  negas  esse  verum,  quemquam  ulli  rei  publicae 
extra  ordinem  praefici?  IX.  Atque  in  hoc  solum  in- 
constantiam  redarguo  tuam;  qui  in  ipso  Catone,  quem 
tu  non  pro  illius  dignitate  produxeras,  sed  pro  tuo  sce¬ 
lere  subduxeras,  quem  tuis  Sergiis,  Lolliis,  Titiis  ce- 
terisque  caedis  et  incendiorum  ducibus  obieceras, 
quem  carnificem  civium,  quem  indemnatorum  necis 
principem,  quem  crudelitatis  auctorem  fuisse  dixeras  : 
ad  hunc  honorem  et  imperium  extra  ordinem  nomi¬ 
natim  rogatione  tua  detulisti  et  tanta  fuisti  intempe- 
rantia,  ut  illius  tui  sceleris  rationem  occultare  non 
posses.  22.  Litteras  in  concione  recitasti,  quas  tibi  a 
C.  Caesare  missas  diceres.  caesar  pulchro:  quum 
etiam  es  argumentatus,  amoris  esse  hoc  signum,  quum 
nominibus  tantum  uteretur,  neque  ascriberet,  pro 
consule  ,  aut  tuibuno  plebis  :  deinde  gratulari  tibi, 
quod  idem  in  posterum  M.  Catonem  tribunatu  tuo  re- 
movisses,  et  quod  idem  in  posterum  de  extraordina- 
riis  potestatibus  libertatem  ademisses:  quas  aut  num- 
quam  tibi  ille  litteras  misit,  aut,  si  misit,  in  concione 
recitari  noluit,  aut,  sive  ille  misit,  sive  tu  finxisti, 
certe  consilium  tuum  de  Catonis  honore  illarum  litte- 
rarum  recitatione  patefactum  est.  Sed  omitto  Cato¬ 
nem,  cuius  eximia  virtus,  dignitas  et  in  eo  negotio, 
quod  gessit,  fides  et  continen'tia  tegere  videntur  im- 
probitatem  et  legis  et  actionis  tuae.  23.  Quid?  homini 
post  homines  natos  turpissimo,  sceleratissimo,  conta- 
minatissimo  quis  illam  opimam  fertilemque  Syriam, 
quis  bellum  pacatissimis  gentibus ,  quis  pecuniam  ad 

emendos  agros  constitutam,  ereptam  vi  ex  Caesaris 
rebus  actis,  quis  imperium  infinitum  dedit?  Cui  qui- 
dem  quum  Ciliciam  dedisses ,  mutasti  pactionem ,  et 
Ciliciam  ad  praetorem  item  extra  ordinem  tratuli- 
sti:  Gabinio,  pretio  amplificato,  Syriam  nominatim 
dedisti.  Quid?  homini  taeterrimo,  crudelissimo,  falla- 
cissimo ,  omnium  scelerum  libidinumque  maculis  no- 
tatissimo,  L.Pisoni,  nonne  nominatim  populos  libe- 
ros,  multis  senatusconsultis,  etiam  recenti  lege  generi 
ipsius  liberatos,  vinctos  et  constrictos  tradidisti?  Non¬ 
ne,  quum  ab  eo  merces  tuibeneficii  pretiumque  pro- 
vinciae  meo  sanguine  tibi  esset  persolutum,  tamen  ae- 
rarium  cum  eo  partitus  es?  24.  Itane  vero?  tu  provin- 
cias  consulares,  quas  C.  Gracchus  ,  qui  unus  maxime 
popularis  fuit,  non  modo  non  abstulit  ab  senatu,  sed 
etiam,  ut  necesse  esset  quotannis  constitui  per  sena- 
tum,  decreta  lege  sanxit,  eas,  lege  Sempronia  per  se- 
natum  decretas,  rescidisti;  extra  ordinem,  sine  sorte, 
nominatim  dedisti,  non  consulibus,  sed  reipublicae 
pestibus:  nos,  quod  nominatim  rei  maximae,  paene 
iam  desperatae,  summum  virum,  saepe  ad  extrema 
reipublicae  discrimina  delectum,  praefecimus,  a  te  re- 
prehendemur?  X.  Quid  tandem?  si,  quae  turn  illis 
reipublicae  tenebris  caecisque  nubibus  et  procellis, 
quum  senatum  a  gubernaculis  deiecisses,  populum  e 
navi  exturbasses ,  ipse  archipirata  cum  grege  praedo- 
num  impurissimo  plenissimis  velis  navigares,  —  si, 
quae  turn  promulgasti,  constituisti,  promisisti,  vendi- 
disti,  perferre  potuisses :  qui  locus  in  orbe  terrarum 
vacuus  extraordinariis  fascibus  atque  imperio  Clodia- 
no  fuisset?  25.  Sed  excitatus  aliquando  Cn.  Pompeii, 
(dicam  ipso  audiente,  quod  sensi  et  sentio,  quoquo 
animo  me  auditurus  est,)  excitatus,  inquam,  aliquan¬ 
do  Cn.  Pompeii  nimium  diu  recondilus  et  penitus  abs- 
trusus  animi  dolor  subvenit  subito  reipublicae,  civi- 
tatemque  fractam  malis,  mutam,  debilitatam,  abie- 
ctam  metu,  ad  aliquam  spem  libertatis  et  pristinae  di¬ 
gnitatis  erexit.  Hie  vir  extra  ordinem  rei  frumentariae 
praeficiendus  non  fuit?  Scilicet  tu  helluoni  spurcissi- 
mo ,  praegustatori  libidinum  tuarum ,  homini  egentis- 
simo  et  facinorosissimo,  Sex.Clodio,  socio  tui  sangui¬ 
nis  ,  qui  sua  lingua  etiam  sororem  tuam  a  te  abaliena- 
vit,  omne  frumentum  privatum  et  publicum,  omnes 
provincias  frumentarias,  omnes  mancipes,  omnes  hor- 
reorum  claves  lege  tua  tradidisti.  Qua  ex  re  primum 
caritas  nata  est,  deinde  inopia.  Impendebat  fames,  in- 
cendia,  caedes,  direptio:  imminebat  tuus  furor 
omnium  fortunis  et  bonis.  26.  Queritur  etiam  impor- 
tuna  pestis,  ex  ore  impurissimo  Sex.  Clodii  rem  fru- 
mentariam  esse  ereptam,  summisque  in  periculis  eius 
viri  auxilium  implorasse  rempublicam,  a  quo  saepe  se 
et  servatam  et  amplificatam  esse  meminisset.  Extra 
ordinem  ferri  nihil  placet  Clodio.  Quid?  de  me  quod 
tulisse  te  dicis,  patricida,  fratricida,  sororicida,  nonne 
extra  ordinem  tulisti?  An  de  peste  civis,  quemadmo- 
dum  omnes  iam  dii  atque  homines  iudicaverunt,  con- 
servatoris  reipublicae,  quemadmodum  autem  tute  ipse 
confiteris,  non  modo  indemnati,  sed  ne  accusati  qui- 
dem,  licuit  tibi  ferre,  non  legem,  sed  nefarium  privi- 
legium ,  lugente  senatu ,  maerentibus  bonis  omnibus, 
totius  Italiae  precibus  repudiatis,  oppressa  captaque 
republica:  mihi,  populo  Romano  implorante,  senatu 
poscente,  temporibus  reipublicae  llagitanlibus ,  non 
licuit  de  salute  populi  Romani  sententiam  dicere?  27. 
Qua  quidem  in  sententia  si  Cn.  Pompeii  dignitas  au- 
cta  est,  coniuncta  cum  utilitate  cornmuni ,  certe  lau- 
dandus  essem,  si  eius  dignitati  sufl'ragatus  viderer, 


qui  meae  saluti  opem  et  auxilium  tulisset.  XI.  Desi- 
nant,  desinant  homines  iisdem  machinis  sperare  me 
restitutum  posse  labefactari,  quibus  antea  stantem 
perculerunt.  Quod  enim  par  amicitiae  consularis  fuit 
umquam  in  hac  civitate  coniunctius,  quam  fuimus  in¬ 
ter  nos,  ego  et  Cn.Pompeius?  Quis  apud  populumRo- 
manum  de  illius  dignitate  illustrius,  quis  senatui  sae- 
pius  dixit?  Qui  tantus  fuit  labor,  quae  simultas,  quae 
contentio ,  quam  ego  non  pro  illius  dignitate  suscepe- 
rim?  Qui  ab  illo  in  me  honos,  quae  praedicatio  de  mea 
laude,  quae  remuneratio  benevolentiae  praetermissa 
est?  28.  Hanc  nostram  coniunctionem ,  hanc  conspi- 
rationem  in  republica  bene  gerenda ,  hanc  iucundissi- 
mam  vitae  atque  officiorum  omnium  societatem  certi 
homines  fictis  sermonibus  et  falsis  criminibus  dire- 
merunt:  quum  iidem  ilium,  ut  me  metueret,  me  cave- 
ret,  monerent,  iidem  apud  me,  mihi  ilium  esse  uni 
inimicissimum,  dicerent:  utnequeego,  ab  illo  quae 
mihi  petenda  essent,  satis  audaciter  petere  possem, 
neque  ille,  tot  suspicionibus  certorum  hominum  et 
scelere  exulceratus,  quae  meum  tempus  postularet, 
satis  prolixe  mihi  polliceretur.  29.  Data  merces  est  er- 
roris  mei  magna,  pontifices,  ut  me  non  solum  pigeat 
stultitiae  meae,  sed  etiam  pudeat:  qui ,  quum  me  non 
repentinum  aliquod  tempus  meum ,  sed  veteres  multo 
ante  suscepti  et  provisi  labores  cum  viro  fortissimo  et 
clarissimo  coniunxissent,  sim  passus  a  tali  amicitia 
distrahi ;  neque  intellexerim ,  quibus  aut  ut  apertis 
inimicis  obsisterem ,  aut  ut  insidiosis  amicis  non  cre- 
derem.  Proinde  desinant  aliquando  me  iisdem  inflam- 
mare  verbis:  Quid  sibi  iste  vult?  nescit,  quantum  au- 
ctoritate  valeat,  quas  res  gesserit,  qua  dignitate  sit  re- 
stitutus!  cur  ornat  eum,  a  quo  desertus  est?  30.  Ego 
vero  neque  me  turn  desertum  puto,  sed  paene  dedi- 
tum:  nec,  quae  sint  in  ilia  reipublicae  flamma  gesta 
contra  me,  neque  quomodo,  neque  perquos,  patefa- 
ciundum  mihi  esse  arbitror.  Si  utile  reipublicae  fuit, 
haurire  me  unum  pro  omnibus  illam  indignissimam 
calamitatem,  etiam  hoc  utile  sit,  quorum  id  scelere 
conflatum  sit,  me  occultare  et  tacere.  Iliad  vero  et  ho- 
minis  ingrati  tacere.  Itaque  libentissime  praedicabo, 
Cn.  Pompeium  studio  et  auctoritate  aeque,  utunum 
quemque  vestrum,  opibus,  contentione,  precibus,  pe¬ 
riculis  denique  praecipue  pro  salute  mea  laborasse. 
XII.  Hie  tuis,  P.  Lentule,  quum  tu  nihil  aliud  dies  et 
noctes,  nisi  de  salute  mea  cogitares,  consiliis  omnibus 
interfuit:  hie  tibi  gravissimus  auctor  ad  instituendam, 
fidelissimus  socius  ad  comparandam ,  fortissimus  ad- 
iutor  ad  rem  perficiendam  fuit:  hie  municipia  colo- 
niasque  adiit:  hie  Italiae  totius  auxilium  cupientis 
imploravit:  hie  in  senatu  princeps  sententiae  fuit: 
idemque  quum  dixisset,  turn  etiam  pro  salute  mea  po¬ 
pulum  Romanum  obsecravit.  31 .  Quare  istam  oratio- 
nem,  qua  es  usus,  omittas  licet :  post  illam  sententiam, 
quam  dixeram  de  annona,  pontificum  animos  esse  mu- 
tatos:  proinde,  quasi  isti  aut  de  Cn.  Pompeio  aliter, 
atque  ego  existimo,  sentiant,  aut,  quid  mihi  pro  ex- 
spectatione  populi  Romani,  pro  Cn.  Pompeii  meritis 
erga  me,  pro  ratione  mei  temporis  faciendum  fuerit, 
ignorent,  aut  etiam ,  si  cuius  forte  pontificis  animum, 
quod  certo  scio  aliter  esse,  mea  sententia  olfendit,  alio 
modo  sit  constituturus  aut  de  religione  pontifex  *  aut 
de  republica  civis ,  quam  eum  aut  caerimoniarum  ius, 
aut  civitatis  salus  coegerit. 

32.  Intelligo,  pontifices,  me  plura  extra  caussam 
dixisse,  quam  aut  opinio  tulerit,  aut  voluntas  mea: 
sed  quum  me  purgatum  vobis  esse  cuperem,  turn 

etiam  vestra  in  me  attente  audiendo  benignitas  prove- 
xit  orationem  meam.  Sed  hoc  compensabo  brevitate 
eius  orationis,  quae  pertinet  ad  ipsam  cognitionem  ve- 
stram :  quae  quum  sit  in  ius  religionis ,  et  in  ius  rei- 
publicae  distributa,  religionis  partem,  quae  multo  est 
verbosior,  praetermittens ,  de  iure  reipublicae  dicam. 
33.  Quid  est  enim  aut  tam  arrogans ,  quam  de  religio- 
ne,  de  rebus  divinis,  caerimoniis,  sacris  pontificum 
collegium  docere  conari;  aut  tamstultum,  quam,  si 
quis  quid  in  vestris  libris  invenerit,  id  narrare  vobis ; 
aut  tam  curiosum,  quam  ea  scire  velle,  de  quibus  ma- 
lores  nostri  vos  solos  et  consuli  et  scire  voluerunt? 
XIII.  Nego  potuisse  iure  publico,  legibus  iis,  quibus 
haec  ci vitas  utitur,  quemquam  civem  ulla  eiusmodi 
calamitate  affici,  sine  iudicio :  hoc  iuris  in  hac  civitate, 
etiam  turn,  quum  reges  essent,  dico  fuisse :  hoc  nobis 
esse  a  maioribus  traditum :  hoc  esse  deniqueproprium 
liberae  civitatis,  ut  nihil  de  capite  civis  aut  de  bonis 
sine  iudicio  senatus  aut  populi  aut  eorum,  qui  de  qua- 
que  re  constituti  iudices  sint,  detrahi  possit.  34.  Vi- 
desne,  me  non  radicitus  evellere  omnes  actiones  tuas? 
neque  illud  agere,  quod  apertum  est,  te  omnino  nihil 
gessisse  iure,  non  fuisse  tribunum  plebis?  hoc  dico, 
esse  patricium.  Dico  apud  pontifices :  augures  adsunt: 
versor  in  medio  iure  publico.  Quod  est,  pontifices,  ius 
adoptionis?  nempe  ut  is  adoptet,  qui  neque  procreare 
iam  liberos  possit,  et,  quum  potuerit,  sitexpertus. 
Quae  deinde  caussa  cuique  sit  adoptionis,  quae  ratio 
generum  ac  dignitatis,  quae  sacrorum,  quaeri  a  pon¬ 
tificum  collegio  solet.  Quid  est  horum  in  ista  adoptio- 
ne  quaesitum?  Adoptat  annos  viginti  natus,  etiam  mi¬ 
nor  senatorem.  Liberorumne  caussa?  At  procreare 
potest.  Habet  uxorem :  suscepit  etiam  liberos.  Exhe- 
redabit  igitur  pater  filium.  Quid?  sacra  Clodiae  gentis 
cur  intereunt,  quod  in  te  est?  quae  omnis  notio  ponti¬ 
ficum,  quum  adoptarere,  esse  debuit.  35.  Nisi  forte  ex 
te  ita  quaesitum  est,  num  perturbare  rempublicam 
seditionibus  velles ,  et  ob  earn  caussam  adoptari,  non 
ut  eius  filius  esses ,  sed  ut  tribunus  plebis  fieres  et 
funditus  everteres  civitatem.  Respondisti,  credo,  te 
ita  velle.  Pontificibus  bona  caussa  visa  est:  approba- 
verunt.  Non  aetas  eius,  qui  adoptabat,  quaesita  est,  ut 
in  Cn.  Aufidio,  M.  Pupio:  quorum  uterque  nostra  me- 
moria,  summa  senectute,  alter  Orestem,  alter Pisonem 
adoptavit.  Quas  adoptiones,  sicut  alias  innumerabiles, 
hereditates  nominis,  pecuniae,  sacrorum  secutae  sunt. 
Tu  neque  Fonteius  es,  qui  esse  debebas :  neque  patris 
heres :  neque,  amissis  sacris  paternis,  in  haec  adopti- 
va  venisti.  Ita  perturbatis  sacris,  contaminatis  genti- 
bus,  et  quam  deseruisti,  et  quam  polluisti,  iure  Quiri- 
tium  legitimo  tutelarum  et  hereditatum  relicto ,  factus 
es  eius  filius  contra  fas,  cuius  per  aetatem  pater  esse 
potuisti.  XIV.  36.  Dico  apud  pontifices :  nego  istam 
adoptionem  pontificio  iure  esse  factam :  primum,  quod 
eae  vestrae  sint  aetates,  ut  is,  qui  te  adoptavit  loco  pa¬ 
tris,  vel  filii  tibi  loco  per  aetatem  esse  potuerit,  vel  eo, 
quo  fuit :  deinde  quod  caussa  quaeri  solet  adoptandi, 
ut  et  is  adoptet,  qui,  quod  natura  iam  assequi  non  po¬ 
test,  et  legitimo  et  pontificio  iure  quaerat :  et  ita  ado¬ 
ptet,  ut  ne  quid  aut  de  dignitate  generum  aut  de  sa¬ 
crorum  religione  minuatur:  illud  in  primis,  ne  qua 
calumnia,  ne  qua  fraus,  ne  quis  dolus  adhibeatur :  ut 
haec  simulata  adoptio  filii  quam  maxime  veritatem 
illam  suscipiendorum  liberorum  imitata  essevideatur. 
37.  Quae  maior  calumnia  est,  quam  venire  imberbem 
adolescentulum ,  bene  valentem  ac  maritum  :  dicere, 
filium  senatorem  populi  Romani  sibi  velle  adoptare: 


id  autem  scire  et  videre  omnes,  non  ut  ille  filius  insti- 
tuatur,  sed  ut  e  patriciis  exeat,  et  tribunus  plebis  fieri 
possit,  idcirco  adoptari?  neque  id  obscure.  Nam  ado- 
ptatum  emancipari  statim,  ne  sit  eius  filius,  qui  ado- 
ptarit.  Cur  ergo  adoptatur?  probate  genus  adoptionis : 
iam  omnium  sacra  interierint,  quorum  custodes  vos 
esse  debetis,  iam  patricius  nemo  relinquetur.  Cur 
enim  quisquam  vellet,  tribunum  plebis  se  fieri  non 
licere?  angustiorem  sibi  esse  petitionem  consulatus? 
in  sacerdotium  quum  possit  venire ,  quia  patricio  non 
is  sit  locus,  non  venire?  Ut  cuique  aliquid  accident, 
quare  commodius  sit  esse  plebeium,  simili  ratione 
adoptabitur.  38.  Ita  populus  Romanus  brevi  tempore 
neque  regem  sacrorum,  neque  flamines,  nec  salios  ha- 
bebit,  nec  ex  parte  dimidia  reliquos  sacerdotes ,  neque 
auctores  centuriatorum  et  curiatorum  comitiorum  : 
auspiciaque  populi  Romani,  si  magistratus  patricii 
creati  non  sint,  intereant  necesseest,  quum  interrex 
nullus  sit,  quod  et  ipsum  patricium  esse ,  et  a  patricio 
prodi  necesse  est.  Dixi  apud  pontifices,  istam  ado¬ 
ptionem  nullo  decreto  huius  collegii  probatam ,  contra 
omne  pontificium  ius  factam,  pro  nihilo  esse  haben- 
dam:  qua  sublata,  intelligis,  totum  tribunatum  tuum 
concidisse.  XV.  39.  Venio  ad  augures.  Quorum  ego 
libros ,  si  qui  sunt  reconditi ,  non  scrutor :  non  sum  in 
exquirendo  iure  augurum  curiosus.  Haec,  quae  una 
cum  populo  didici ,  quae  saepe  in  concionibus  respon- 
sa  sunt,  novi.  Negant  fas  esse  agi  cum  populo,  quum 
de  caelo  servatum  sit.  Quo  die  de  te  lex  curiata  lata 
esse  dicatur,  audes  negare  de  caelo  esse  servatum? 
Adest  praesens  vir  singulari  virtute,  constantia,  gravi¬ 
tate  praeditus,  M.  Bibulus.  Hunc  consulem  illo  ipso 
die  contendo  servasse  de  caelo.  Infirma  sunt  igitur, 
tua  sententia,  acta  C.  Caesaris,  viri  fortissimi?  Mini- 
me.  Neque  enim  mea  iam  quidquam  interest,  exceptis 
his  telis ,  quae  ex  illius  actionibus  in  meum  corpus 
immissa  sunt.  40.  Sed  haec  de  auspiciis,  quae  ego 
nunc  perbreviter  attingo,  acta  sunt  a  te.  Tu,  tuo  prae- 
cipitante  iam  et  debilitato  tribunatu,  auspiciorum  pa- 
tronus  subito  exstitisti:  tu  M.  Bibulum  in  concionem, 
tu  augures  produxisti.  Te  interrogante  augures  re- 
sponderunt ,  quum  de  caelo  servatum  sit ,  cum  populo 
agi  non  posse.  Tibi  M.  Bibulus  quaerenti,  se  de  caelo 
servasse,  respondit:  idemque  in  concione  dixit,  ab 
Appio,  fratre  tuo,  productus,  te  omnino,  quod  contra 
auspicia  adoptatus  esses,  tribunum  plebis  non  fuisse. 
Tua  denique  omnis  actio  posterioribus  mensibus  fuit: 
omnia,  quae  C.  Caesar  egisset,  quod  contra  auspicia 
essent  acta,  per  senatum  rescincli  oportere:  quod  si 
fieret,  dicebas,  te  tuis  humeris  me  custodem  Urbis  in 
Urbem  relaturum.  Videte  hominis  amentiam,  ubi  per 
suum  tribunatum  Caesaris  actis  illigatus  teneretur. 
41 .  Si  et  sacrorum  iure  pontifices,  et  auspiciorum  re¬ 
ligione  augures  totum  evertunt  tribunatum  tuum, 
quid  quaeris  amplius?  an  etiam  apertius  aliquodius 
populi  atque  legum?  XVI.  Hora  fortasse  sexta  diei 
questus  sum  in  iudicio,  quum  C.  Antonium,  collegam 
meum,  defenderem,  quaedam  de  republica,  quae  mihi 
visa  sunt  ad  illius  miseri  caussam  pertinere.  Haec  ho¬ 
mines  improbi  ad  quosdam  viros  fortes  longe  aliter, 
atque  a  me  dicta  erant,  detulerunt.  Hora  nona  illo 
ipso  die  tu  es  adoptatus.  Si,  quod  in  ceteris  legibus 
trinum  nundinum  esse  oportet,  id  in  adoptione  satis 
est,  trium  esse  horarum :  nihil  reprehendo.  Sin  eadem 
observanda  sunt:  si  decrevit  senatus,  M.  Drusi  lesi- 
bus,  quae  contra  legem  Caeciliam  etDidiam  latae es¬ 
sent,  populum  non  teneri :  42.  iam  intelligis,  omni  ge- 

nere  iuris ,  quod  in  sacris ,  quod  in  auspiciis ,  quod  in 
legibus  sit,  te  tribunum  plebis  non  fuisse.  Atque  ego 
hoc  totum  non  sine  caussa  relinquo.  Video  enim 
quosdam  clarissimos  viros,  principes  civitatis,  aliquot 
locis  iudicasse ,  te  cum  plebe  iure  agere  potuisse :  qui 
otiam  de  me  ipso,  quum  tua  rogatione  funere  elatam 
rempublicam  esse  dicerent ,  tamen  id  funus ,  etsi  mi- 
serum  atque  acerbum  fuisset,iure  indictum  esse  dice- 
bant,  Quod  de  me  civi  ac  de  republica  bene  merito  tu- 
lisses,  funestum  funus  te  indixisse  reipublicae:  quod 
salvis  auspiciis  tulisses,  iure  egisse  dicebant.  Quare 
licebit,  ut  opinor,  nobis,  eas  actiones  non  infirm  are, 
quibus  illi  actionibus  constitutum  tribunatum  tuum 
comprobaverunt. 

43.  Fueris  sane  tribunus  plebis  tarn  iure  ac  lege,  : 
quam  fuit  hie  ipse  Rullus,  vir  omnibus  rebus  clarissi- 
mus  atque  amplissimus:  quo  iure,  quo  more,  quo 
exemplo  legem  nominatim  de  capite  civis  indemnati 
tulisti?  XVII.  Vetant  leges  sacratae,  vetant  xii  tabu¬ 
lae,  leges  privis  *  hominibus  irrogari :  id  est  enim  pri- 
vilegium.  Nemo  umquam  tulit:  nihil  est  crudelius, 
nihil  perniciosius,  nihil  quod  minus  haec  civitas  ferre 
possit.  Proscriptionis  miserrimum  nomen  illud,  et 
omnis  acerbitas  Sudani  temporis ,  quid  habet,  quod 
maxime  sit  insigne  ad  memoriam  crudelitatis?  Opi¬ 
nor,  poenam  in  cives  Romanos  nominatim  sine  iudicio 
constitutam.  44.  Hanc  vos  igitur ,  pontifices ,  iudicio 
atque  auctoritate  vestra  tribuno  plebis  potestatem  da- 
bitis ,  ut  proscribes  possit,  quos  velit?  quaero  enim, 
quid  sit  aliud  proscribes,  velitis,  iubeatis,  ut  m. 

TULLIUS  IN  CIVITATE  NE  SIT,  BONAQUE  EIUS  UT  MEA 

SINT.  Ita  enim  fecit,  etsi  aliis  verbis  tulit.  Hoc  ple- 
beiscitum  est?  haec  lex?  haec  rogatio  est?  hoc  vos  pati 
potestis?  hoc  ferre  civitas,  ut  singuli  cives  singulis 
versiculis  e  civitate  tollantur?  Equidem  iam  perfun- 
ctus  sum  :  nullam  vim,  nullum  impetum  metuo:  ex- 
plevi  animos  invidorum:  placavi  odia  improborum.  j 
saturavi  etiam  perfidiam  et  scelus  proditorum :  deni- 
que  de  mea  caussa,  quae  videbatur  perditis  civibus  ad 
invidiam  esse  proposita,  iam  omnes  urbes,  omnes  or- 
dines,  omnes  dii  atque  homines  iudicaverunt.  45.  Vo- 
bismetipsis,  pontifices,  et  vestris  liberis  ceteiisque  ci¬ 
vibus  pro  vestra  auctoritate  et  sapientia  consulere  de- 
betis.  Nam,  quum  tarn  moderata  iudicia  populi  sint  a 
maioribus  constituta,  primum,  ut  ne  poena  capitis 
cum  pecunia  coniungatur:  deinde,  ne,  nisi  prodicta 
die,  quis  accusetur:  ut  ter  ante  magistratus  accuset,in- 
termissa  die,  quam  mulctam  irroget  aut  iudicet :  quar- 
ta  sit  accusatio  trinum  nundinum  prodicta  die,  qua  die 
indicium  sit  futurum :  quum  multa  etiam  ad  placan- 
dum  atque  ad  misericordiam  reis  concessa  sint:  dein¬ 
de  exorabilis  populus,  facilis  suffragatio  pro  salute: 
denique  etiam  si  qua  res  ilium  diem  aut  auspiciis  aut 
excusatione  sustulit,  tota  caussa  iudiciumque  subla- 
tum  est:  —  XVIII.  46.  haec  quum  ita  sint  in  re,  ubi 
crimen  est,  ubi  accusator,  ubi  testes:  quid  indignius, 
quam,  qui  neque  adesse  sit  iussus,  neque  citatus,  ne- 
que  accusatus,  de  eius  capite,  liberis,  fortunis  omni¬ 
bus  conductos ,  sicarios ,  egentes  et  perditos  suffra- 
gium  ferre,  et  earn  legem  putare?  At,  si  hoc  de  me  po- 
tuit,  quern  honos,  quern  dignitas,  quern  caussa,  quern 
respublica  tuebatur,  cuius  denique  pecunia  non  expe- 
tebatur,  cui  nihil  oberat  praeter  conversionem  status 
et  inclinationem  communium  temporum :  quid  tan¬ 
dem  futurum  est  iis,  quorum  vita  remota  ab  lionore 
populari  et  ab  hac  illustri  gratia  est,  pecuniae  autem 
tantae  sunt,  ut  eas  nimium  multi,  egentes,  sumptuosi,  I 


nobiles  concupiscant?  47.  Date  hanc  tribuno  plebis  li- 
centiam,  et  intuemini  paullisper  animis  iuventutem, 
et  eos  maxime,  qui  imminere  iam  cupiditate  videntur 
in  tribuniciam  potestatem:  collegia,  medius  fidius, 
tribunorum  plebis  tota  reperientur,  hoc  iure  firmato, 
quae  coeant  de  hominum  locupletissimorum  bonis, 
praeda  praesertim  populari  et  spe  largitionis  oblata. 

At  quid  tulit  legum  scriptor  peritus  et  callidus? 

VEL1T1S,  IUBEATIS,  UT  M.  TULLIO  AQUA  ET  IGNI  IN- 

terdicatur?  Crudele,  nefarium,  ne  in  sceleratissimo 
quidem  civi  sine  iudicio  ferundum.  Non  tulit,  ut  in- 
terdicatur.  Quid  ergo?  ut  interdictum  sit.  0  eoe- 
num,  o  portentum,  o  scelus!  Hanc  tibi  legem  Clodius 
scripsit,  spurciorem  lingua  sua?  ut  interdictum  sit, 
cui  non  sit  interdictum?  Sexte  noster,  bona  venia :  die, 
quoniam  iam  dialecticus  es,  et  hoc  quoque  liguris: 
quod  factum  non  est,  ut  sit  factum ,  ferri  ad  populum 
aut  verbis  ullis  sanciri  aut  suffragiis  confirmari  po¬ 
test?  48.  Hoc  tu  scriptore,  hoc  consiliario,  hoc  mini- 
stro,  omnium  non  bipedum  solum,  sed  etiam  quadru- 
pedum  impurissimo,  rempublicam  perdidisti?  neque 
tu  eras  tarn  excors,  tamque  demens,  ut  nescires,  liunc 
Clodium  esse,  qui  contra  leges  faceret:  alios,  qui  leges 
scribere  solerent:  sed  neque  eorum,  neque  ceterorum, 
in  quibus  esset  aliquid  modestiae,  cuiusquam  tibi  po- 
testas  fuit :  neque  tu  legum  scriptoribus  iisdem  potui- 
sti  uti,  quibus  ceteri,  neque  operum  architectis :  neque 
pontificem  adhibere,  quem  velles:  postremo  ne  in 
praedae  quidem  societate  mancipem  aut  praedem  ,  so- 
cium  extra  tuorum  gladiatorum  numerum,  aut  deni¬ 
que  suffragii  latorem  in  ista  tua  proscriptione  quem- 
quam,  nisi  furem  aut  sicarium,  reperire  potuisti. 

XIX.  49.  Itaque  quum  tu  florens  ac  potens  per  me¬ 
dium  [cohortis]  popularis  volitares:  amici  illi  tui,  te 
uno  amico  tecti  et  beati,  qui  se  populo  commiserant, 
ita  repel lebantur,  ut  etiam  Palatinam  tuam  perderent. 
Qui  in  iudicium  venerant,-  sive  accusatores  erant  sive 
rei,  te  deprecante  damnabantur.  Denique  etiam  ille 
novitius  Ligur,  venalis  ascriptor  et  subscriptor  tuus, 
quum  M.  Papirii ,  sui  fratris,  esset  testamento  et  iudi¬ 
cio  improbatus ,  mortem  eius  se  velle  persequi  dixit: 
nomen  Sex.  Propertii  detulit.  Accusare  alienae  da- 
mnationis  scelerisque  socios,  propter  calumniae  me- 
tum ,  non  est  ausus.  50-.  De  hac  igitur  lege  dicimus, 
quae  iure  rogata  videatur:  cuius  quam  quisque  par¬ 
tem  tetigit,  digito,  voce,  praeda,  suffragio:  quocum- 
que  venit,  repudiatus  convictusque  discessit. 

Quid,  si  iis  verbis  scripta  est  ista  proscriptio,  ut 
se  ipsa  dissolvat?  est  enim,  quod  m.  tullius  fal- 
sum  senatusconsultum  retulerit.  Si  igitur  retu- 
lit  falsum  senatusconsultum ,  turn  est  rogatio :  si  non 
retulit,  nulla  est.  Satisne  tibi  videtur  a  senatu  iudica- 
tum,  me  non  modo  non  ementitum  esse  auctoritatem 
eius  ordinis,  sed  etiam  unum  post  Urbem  conditam 
diligentissime  senatui  paruisse?  Quot  modis  doceo,  le¬ 
gem  istam,  quam  vocas,  non  esse  legem?  Quid,  si 
etiam  pluribus  de  rebus  uno  sortitu  retulisti?  tamenne 
arbitraris,  id,  quod  M.  Drusus  in  legibus  suis  pleris- 
que,  bonus  ille  vir,  M.  Scaurus,  et  L.  Crassus  consu- 
laris  non  obtinuerint,  id  te  posse,  omnium  facinorum  . 
et  stuprorum  omnium  Decumis  et  C.lodiis  auctoribus, 
obtinere?  51.  Tulisti  de  me,  ne  reciperer,  non  ut  exi- 
rem :  quem  tu  ipse  non  poteras  dicere  non  licere  esse 
Romae.  XX.  Quid  enim  diceres?  Damnatum?  certe 
non.  Expulsum?  qui  licuit?  Sed  tamen  ne  id  quidem 
est  scriptum,  ut  exirem :  poena  est,  qui  receperit: 
quam  omnes  neglexerunt:  eiectio  nusquam  est.  Ve- 

rum  sit.  Quid?  operum  publicorum  exactio:  quid? 
nominis  inscriptio  tibi  num  aliud  videtur  esse,  ac 
meorum  bonorum  direptio?  praeterquam ,  quod  ne  id 
quidem  per  legem  Liciniam,  ut  ipse  tibi  curationem 
ferres,  facere  potuisti?  Quid  hoc  ipsum ,  quod  nunc 
apud  pontifices  agis ,  te  meam  domum  consecrasse ,  te 
monumentum  fecisse ,  in  meis  aedibus  te  signum  de- 
dicasse ,  eaque  te  ex  una  rogatiuncula  fecisse :  unum 
et  idem  videtur  esse,  atque  id,  quod  de  me  ipso  nomi- 
natim  tulisti?  52.  Tam  hercule  est  unum,  quam  quod 
idem  tu  lege  una  tulisti,  ut  Cyprius  rex,  cuius  maio- 
res  huic  populo  socii  atque  amici  semper  fuerunt,cum 
bonis  omnibus  sub  praecone  subiiceretur,  et  exsules 
Byzantium  reducerentur.  Eidem,  inquit,  utraque  de 
re  negotium  dedi.  Quid?  si  eidem  negotium  dedisses, 
ut  in  Asia  cistophorum  flagitaret,  inde  iretinHispa- 
niam;  quum  Roma  decessisset,  consulatum  ei  petere 
liceret;  quum  factus  esset,  provinciamSyriam  obtine- 
ret:  quoniam  de  uno  homine  scriberes,  una  res  esset? 
53.  Quod  si  iam  populus  Romanus  de  ista  re  consultus 
esset,  et  non  omnia  per  servos  latronesque  gessisses, 
nonne  fieri  poterat,  ut  jiopulo  de  Cyprio  rege  placeret, 
de  exsulibus  Byzantiis  displiceret?  Quae  est,  quaeso, 
alia  vis,  quae  sententia  Caeciliae  legis  etDidiae,  nisi 
liaec,  ne  populo  necesse  sit  in  coniunctis  rebus  com- 
pluribus  aut  id,  quod  nolit,  accipere,  aut  id,  quod  ve- 
lit,  repudiare? 

Quid?  si  per  vim  tulisti:  tamenne  lex  est?  aut 
quidquam  iure  gestum  videri  potest,  quod  per  vim 
gestum  esse  constet?  An,  si  in  ipsa  latione  tua,  capta 
iam  Urbe,  lapides  iacti,  si  manus  collata  non  est:  id- 
circo  tu  ad  illam  labem  atque  eluviem  civitatis  sine 
summa  vi  pervenire  potuisti?  XXI.  54.  Quum  in  tri— 
bunali  Aurelio  conscribebas  palam  non  modo  liberos, 
sed  etiam  servos,  ex  omnibus  vicis  concitatos:  vim 
turn  videlicet  non  parabas?  Quum  edictis  tuis  taber- 
nas  claudi  iubebas :  non  vim  imperitae  multitudinis, 
sed  hominum  honestorum  modestiam  prudentiamque 
quaerebas?  Quum  arma  in  aedem  Castoris  comporta- 
bas  :  nihil  aliud ,  nisi  uti  ne  quid  per  vim  agi  posset, 
machinabare?  Quum  vero  gradus  Castoris  convellisti 
ac  removisti :  turn,  ut  modeste  tibi  agere  liceret,  homi¬ 
nes  audaces  ab  eius  templi  aditu  atque  ascensu  re- 
pulisti?  Quum  eos,  qui  [in]  conventu  virorum  bono¬ 
rum  verba  de  salute  mea  fecerant,  adesse  iussisti,  eo- 
rumque  advocationem  manibus,  ferro,  lapidibus  dis- 
cussisti:  turn  profecto  ostendisti,  vim  tibi  maxime 
displicere.  55.  Verum  haec  furiosa  vis  vesani  tribuni 
plebis  facile  superari  frangique  potuit  virorum  bono¬ 
rum  vel  virtute,  vel  multitudine.  Quid?  quum  Gabi- 
nioSyria  dabatur,  Macedonia Pisoni,  utrique  infinitum 
imperium,  ingens  pecunia,  ut  tibi  omnia  permitterent, 
te  adiuvarent,  tibimanum,  copias,  tibi  suos  paratos 
centuriones,  tibi  pecunias,  tibi  familias  compararent, 
te  suis  sceleratis  concionibus  sublevarent,  senatus  au- 
ctoritatem  irriderent,  equitibus  Romanis  mortem  pro- 
scriptionemque  minitarentur,  me  terrerent  minis,  mi- 
hi  caedem  et  dimicationem  denuntiarent,  meam  do¬ 
mum  ,  referlam  viris  bonis ,  per  amicos  suos  comple- 
rent,  proscriptionis  metu  me  frequentia  nudarent  vi¬ 
rorum  bonorum,  me  praesidio  spoliarent,  senatum  pro 
me  non  modo  pugnare,  amplissimum  ordinem,  sed 
etiam  plorare ,  et  supplicare,  mutata  veste,  prohibe- 
rent:  ne  turn  quidem  vis  erat?  XXII.  56.  Quid  igitur 
ego  cessi,  aut  qui  timor  fuit?  non  dicam,  in  me :  fac  me 
timidum  esse  natura  :  quid  ilia  tot  virorum  fortissimo- 
rum  millia?  quid  nostri  equites  Romani?  quid  sena¬ 


tus?  quid  denique  omnes  boni?  Si  nulla  erat  vis,  cur 
me  Rentes  potius  prosecuti  sunt,  quam  aut  increpan- 
tes  retinuerunt  aut  irati  reliquerunt?  An  hoc  timebam, 
si  mecum  ageretur  more  institutoque  maiorum,  ut 
possem  praesens  sustinere?  57.  Utrum  si  dies  dicta 
esset,  iudicium  mihi  fuit  pertimescendum?  an  sine 
iudicio  privilegium?  Iudicium  in  caussa  tam  turpi? 
Scilicet  is  homo  sum,  qui,  etiamsi  caussa  esset  ignota, 
dicendo  non  possem  explicare.  An  earn  caussam, pro- 
bare  non  poteram ,  cuius  tanta  bonitas  est,  ut  ea  ipsa 
non  modo  se  praesentem ,  sed  etiam  me  absentem  per 
se  probarit?  An  senatus,  an  ordines,  an  ii,  qui  cuncta 
ex  Italia  ad  me  revocandum  convolaverunt,  segniores, 
me  praesente,  ad  me  retinendum  et  conservandum 
fuissent  in  ea  caussa,  quam  ipse  iam  parricida  talern 
dicat  fuisse,  ut  me  ab  omnibus  ad  meam  pristinam  di¬ 
gnitatem  expetitum  atque  revocatum  queratur?  58. 
An  vero  in  iudicio  periculi  nihil  fuit:  privilegium  per- 
timui,  ne,  mihi  praesenti  si  mulcta  irrogaretur ,  nemo 
intercederet?  Tam  inops  autem  ego  eram  ab  amicis, 
aut  tam  nuda  respublica  a'magistratibus?  Quid?  si 
vocatae  tribus  essent,  proscriptionem  non  dicam  in 
me,  ita  de  sua  salute  merito,  sed  omnino  in  ullo  civi 
comprobavissent?  An,  si  ego  praesens  fuissem,  vete- 
res  illae  copiae  coniuratorum  tuique  perditi  milites 
atque  egentes  et  nova  vis  sceleratissimorum  consulum 
corpori  meo  pepercissent?  qui  quum  eorum  omnium 
crudelitati  scelerique  cessissem,  ne  absens  quidem 
luctu  meo  mentes  illorum  satiare  potui. 

XXIII.  59.  Quid  enim  vos  uxor  mea  misera  viola- 
rat?  quam  vexavistis,  raptavistis,  omni  crudelitate  Ia- 
ceravistis.  Quid  mea  filia?  cuius  fletus  assiduus  sor- 
desque  lugubres  vobis  erant  iucundae;  ceterorum 
omnium  mentes  oculosque  flectebant.  Quid  parvus 
filius?  quern,  quamdiu  abfui,  nemo  nisi  lacrimantem 
confectumque  vidit;  quid  fecerat,  quod  eum  toties  per 
insidias  interfieere  voluistis?  Quid  frater  meus?  qui 
quum  aliquanto  post  meum  discessum  ex  provincia 
venisset,  neque  sibi  vivendum,  nisi  me  restituto,  pu- 
taret,  quum  eius  maeror,  squalor  incredibilis  et  inau- 
ditus,  omnibus  mortalibus  miserabilis  videretur,  quo- 
ties  ex  vestro  ferro  ac  manibus  estelapsus?  60.  Sed 
quid  ego  vestram  crudelitatem  expromo,  quam  in 
ipsum  me  ac  meos  adhibuistis :  qui  parietibus,  qui  tc- 
ctis,  qui  columnis  ac  postibus  meis  horrificum  quod- 
dam  et  nefarium ,  omni  imbutum  odio  bellum  intuli- 
stis?  Non  enim  tearbitror,  quum  post  meum  disces¬ 
sum  omnium  locupletium  forlunas ,  omnium  provin- 
ciarum  fructus,  tetrarcharum  ac  regum  bona  spe  et 
avaritia  devorasses,  argenti  et  supellectfiis  meae  cupi- 
ditate  esse  caecatum :  non  existimo,  Campanum  ilium 
consulem  cum  saltatore  collega,  quum  alteri  totam 
Achaiam,  Thessaliam,  Boeotiam,  Graeciam,  Macedo- 
niam  omnemque  barbariam,  bona  civiumRomanorum 
condonasses  :  alteri  Syriam,  Babylonem,  Persas,  inte- 
gerrimas  pacatissimasque  gentes,  ad  diripiendum  tra- 
didisses:  illos  tam  cupidos  liminum  meorum  et  colu- 
mnarum  et  valvarum  fuisse.  61 .  Neque  porro  ilia  ma¬ 
nus  copiaeque  Catilinae  caementis  ac  testis  tectorurh 
meorum  se  famem  suam  expleturas  putaverunt.  Sed, 
ut  hostium  urbes,  nec  omnium  hostium,  verum  eo¬ 
rum,  quibuscum  acerbum  bellum  intestinumque  sus- 
cepimus,  non  praeda  adducti,  sed  odio  solemus  exci- 
dere,  quod,  in  quos  propter  eorum  crudelitatem  in- 
flammatae  mentes  nostrae  fuerunt,  cum  horum  etiam 
tec.tis  ac  sedibus  residere  aliquod  bellum  semper  vi¬ 
detur:** 

XXIV  62.  Nihil  erat  latum  de  me:  non  adesse 
eramiussus:  noncitatus.  Abfueram  :  eram  etiam  tuo 
iudicio  civis  incolumis,  quum  domus  in  Palatio,  villa 
in  Tusculano ,  altera  ad  alterum  consulem ,  transfere- 
batur,  senatusconsulta  volabant:  columnae  marmo- 
reae  ex  aedibus  meis  inspectante  populo  Romano  ad 
socrum  consulis  portabantur :  in  fundum  autem  vicini 
consulis  non  instrumentum  aut  ornamenta  villae,  sed 
etiam  arbores  transferebantur :  quum  ipsa  villa  non 
praedae  cupiditate,  (quid  enim  erat  praedae?)  sed  odio 
et  crudelitate  funditus  everteretur.  Domus  ardebat  in 
Palatio  non  fortuito,  sed  oblato  incendio:  consules  j 
epulabantur  et  in  coniuratorum  gratulatione  versa-  j 
bantur ,  quum  alter  se  Catilinae  delicias,  alter  Cethegi 
consobrinum  fuisse  diceret.  63.  Hanc  ego  vim,  ponti- 
fices,  hoc  scelus,  hunc  furorem,  meo  corpore  opposito, 
ab  omnium  bonorum  cervicibus  depuli,  omnemque 
impetum  discordiarum,  omnem  diu  collectam  vim  im-  t 
proborum,  quae  inveterata ,  compresso  odio  atque  ta- 
cito,  iam  erumpebat,  nacta  tarn  audaces  duces,  excepi 
meo  corpore.  In  me  uno  consulares  faces,  iactae  ma- 
nibus  tribuniciis:  in  me  omnia,  quae  ego  quondam 
retuderam ,  coniurationis  nefaria  tela  adhaeserunt. 
Quod  si,  ut  multis  fortissimis  viris  placuit,  vi  et  armis 
contra  vim  decertare  voluissem,  aut  vicissem  cum 
magna  internecione  improborum ,  sed  tamen  civium, 
aut,  interfectis  bonis  omnibus,  quod  illis  optatissimum 
erat,  una  cum  republica  concidissem.  64.  Yidebam, 
vivo  senatu  populoque  Romano,  celerem  mihi  summa 
cum  dignitate  reditum  :  nec  intelligebam,  fieri  diutius 
posse ,  ut  mihi  non  liceret  esse  in  ea  republica ,  quam 
ipse  servassem.  Quod  si  non  liceret,  audieiam  et  le- 
geram,  clarissimos  nostrae  civitatis  viros  se  in  medios 
hostes  ad  perspicuam  mortem  pro  salute  exercitus  in- 
iecisse:  ego,  pro  salute  reipublicae  universae,  dubita- 
rem ,  hoc  meliore  conditione  esse,  quamDecii,  quod 
illi  ne  auditores  quidem  suae  gloriae,  ego  etiam  spe¬ 
ctator  meae  laudis  esse  potuissem?  XXV .  Itaque  in- 
fractus  furor  tuus  inanes  faciebat  impetus.  Omnem 
enim  vim  omnium  sceleratorum  acerbitas  mei  casus 
exceperat.  Non  erat  in  tam  immani  iniuria  tantisque 
ruinis  novae  crudelitati  locus.  65.  Cato  fa  erat  proxi- 
mus.  Quid  ageres ,  non  erat,  nisi  ut,  qui  mihi  dux  in 
omnibus  meis  rebus  fuerat,  socius  idem  esset  iniu- 
riae?  Quid?  eiicere  posses?  Non.  Quid  ergo?  extru- 
dere  ad  Cypriam  pecuniam.  Praeda  pcrierit :  alia  non 
deerit:  hie  modo  amandatus  sit.  Sic  M.  Cato  invisus 
quasi  per  beneficium  Cyprum  relegatur.  Eiiciuntur 
duo,  quos  improbi  videre  non  poterant,  alter  per  hono- 
rem  turpissimum ,  alter  per  honestissimam  calamita- 
tem.  66.  Atque,  ut  sciatis,  nonhominibus  istum,  sed 
virtutibus  hostem  semper  fuisse ,  meexpulso,  Catone 
a  man  da  to,  in  eum  ipsum  se  convertit,  quo  auctore, 
quo  adiutore,  in  concionibus  ea,  quae  gerebat,  omnia, 
quae  gesserat,  se  et  fecisse  et  facere  dicebat.  Cn.Pom- 
peium,  quem  omnium  iudicio  longe  principem  esse 
civitatis  videbat,  diutius  furori  suo  veniam  daturum 
non  arbitrabatur.  Qui  ex  eius  custodia  per  insidias  re- 
ms  amici  filium,  hostem, captivum,  surripuisset,  etea 
iniuria  virum  fortissimum  lacessisset,  speravit  iisdem 
se  copiis  cum  illo  posse  confligere,  quibuscum  ego 
noluissem  bonorum  periculo  dimicare,  et  primo  qui¬ 
dem,  adiutoribus  consulibus:  postea  fregit  i'oedus 
Gabinius:  Piso  tamen  in  fide  mansit.  67.  Quas  iste 
turn  caedes,  quas  lapidationes ,  quas  fugas  ieceiit, 
quam  facile  ferro  quotidianisque  insidiis,  quum  iam  a 
(irmissimo  robore  copiarutn  suarum  relictus  esset,  Cn. 


Pompeium  foro  curiaque  privarit  domumque  coniece- 
rit,  vidistis.  Ex  quo  iudicare  potestis,  quanta  vis  ilia 
fuerit  oriens  et  congregata,  quum  haec  Cn.  Pompeium 
terruerit  iam  distracta  et  exstincta. 

XXVI.  68.  Hoc  vidit  in  sententia  dicenda  Kalendis 
lanuariis  vir  prudentissimus,  et  quum  reipublicae, 
turn  mihi,  turn  etiam  veritati  amicissimus,  L.  Cotta, 
qui  legem  de  meo  reditu  ferendam  non  censuit:  qui 
me  consuluisse  reipublicae,  cessisse  tempestati,  ami- 
ciorem  vobis  ceterisque  civibus,  quam  mihi  ac  meis 
exstitisse,  vi,  armis,  dissensione  hominum  ad  caedem 
instituta  novoque  dominatu  pulsum  esse  dixit:  nihil 
de  meo  capite  potuisse  ferri :  nihil  esse  scriptum  aut 
posse  valere :  omnia  contra  leges  moremque  maioruni 
temers,  turbulente,  per  vim,  per  furorem  esse  gesta. 
Quod  si  ilia  lex  esset,  nec  referre  ad  senatum  consu¬ 
les,  nec  sententiam  dicere  sibi  licere :  quorum  utrum- 
que  quum  fieret,  non  oportere,  ut  de  me  lex  ferretur, 
decerni :  ne  ilia,  quae  nulla  esset,  esse  lex  iudicaretur. 
Sententia  verior,  gravior,  utilior,  melior  reipublicae 
nulla  esse  potuit.  Hominis  enim  scelere  et  furore  no- 
tato,  similis  a  republica  labes  in  posterum  demoveba- 
tur.  69.  Neque  hoc  Cn.  Pompeius,  qui  ornatissimam 
de  me  sententiam  dixit,  vosque  pontifices,  qui  me  ve- 
stris  sententiis  auctoritatibusque  defendistis,  non  vi¬ 
distis,  illam  esse  nullam,  atque  esse  potius  flammam 
temporis,  interdictum  sceleris,  vocem  furoris:  sed 
prospexistis ,  ne  qua  popularis  in  vos  aliquando  invi- 
dia  redundaret,  si  sine  populi  iudicio  restituti  videre- 
mur.  Eodemque  consilio,  M.  Bibuli,  fortissimi  viri, 
senatus  sententiam  secutus  est,  ut  vos  de  mea  domo 
statueretis :  non  quod  dubitaret,  quin  ab  isto  nihil  le- 
gibus ,  nihil  religionibus ,  nihil  iure  esset  actum ,  sed 
ne  quis  oriretur  aliquando  in  tanta  ubertate  improbo¬ 
rum,  qui  in  meis  aedibus  aliquam  religionem  residere 
diceret.  Nam  legem  quidem  istam  nullam  esse,  quo- 
tiescumque  de  me  senatus  sententiam  dixit,  toties  iu- 
dicavit,  quoniam  quidem  scripto  illo  istius  sententiam 
dicere  vetabatur.  70.  Atque  hanc  rem  par  illud  simi¬ 
le,  Piso  et  Gabinius,  vidit.  Homines  legum  iudicio- 
rumque  metuentes,  quum  frequentissimus  senatus 
eos,  ut  de  me  referrent,  quotidie  flagi  tarot,  non  se  rem 
improbare  dicebant,  sed  lege  istius  impediri.  Erat 
hoc  verum.  Nam  impediebantur,  verum  ea  lege,  quam 
idem  iste  de  Macedonia  Syriaque  tulerat. 

XXVII.  Hanc  tu.  P.  Lentule,  neque  privatus  ne¬ 
que  consul  legem  esse  umquam  putasti.  Nam  tribunis 
plebis  referentibus,  sententiam  de  me  designatus  con¬ 
sul  saepe  dixisti :  ex  Kalendis  lanuariis,  quoad  perfe- 
cta  res  est,  de  me  retulisti,  legem  promulgasti,  tulisti: 
quorum  tibi,  si  esset  ilia  lex,  nihil  liceret.  At  etiam 
Q.Metellus,collega  tuus,  vir  clarissimus,  quam  legem 
esse  homines  alienissimi  aP.  Clodio  iudicarent,  Piso 
et  Gabinius,  earn  nullam  esse,  frater  P.  Clodii,  quum 
de  me  ad  senatum  tecum  una  retulit,  iudicavit.  71. 
Sedisti,  qui  Clodii  leges  timuerunt,  quemadmodum 
ceteras  observarunt?  Senatus  quidem,  cuius  est  gia- 
vissimum  iudicium  de  iure  legum,  quotiescumque  de 
me  consultus  est,  toties  earn  nullam  esse  iudicavit. 
Quod  idem  tu,  Lentule,  vidisti  in  ea  lege,  quam  de  me 
tulisti.  Nam  non  est  ita  latum,  ut  mihi  Romam  venire 
liceret,  seduT  veniuem.  Non  enim  voluisti  id,  quod 
licebat,  ferre,  ut  liceret:  sed  me  ita  esse  in  republica, 
magis  ut  arcessitus  imperio  populi  Romani  viderer, 
quam  ad  administrandam  civitatem  restitutus. 

72.  Hunc  tu  etiam,  portentosa  peslis,  exsulem  ap- 

pellare  ausus  es,  quum  tantis  sceleribus  esses  et  factis 
notatus,  ut  omnem  locum,  quo  adisses,  exsilii  similli- 
mum  redderes?  Quid  est  enim  exsul?  Ipsum  per  se 
uomen  calamitatis,  non  turpitudinis.  Quando  igitur 
est  turpe?  re  vera,  quando  est  poena  peccati :  opinione 
autem  hominum  etiam,  si  est  poena  damnati.  Utrum 
igitur  peccato  meo  exsulis  nomen  subeo,  an  re  iudica- 
ta?  Peccato?  Iam  neque  tu  id  dicere  audes,  quern  isti 
satellites  tui  felicem  Catilinam  nominant,  neque  quis- 
quam  eorum ,  qui  solebant.  Non  modo  iam  nemo  est 
tarn  imperitus,  qui  ea,  quaegessi  in  consulatu,  pecca- 
ta  esse  dicat:  sed  nemo  est  tam  inimicus  patriae,  qui 
non  meis  consiliis  patriam  conservatam  esse  fateatur. 
XXVIII.  73.  Quod  enim  est  in  terris  commune  tantum 
tantulumve  consilium,  quod  non  de  meis  rebus^gestis 
ea,  quae  mild  essent  optatissima  et  pulcherrinia,  iu- 
dicarit?  Summum  est  populi  Romani  populorumque 
et  gentium  omnium  ac  regum  consilium  senatus :  de- 
crevit,  utomnes,  qui  rempublicam  salvam  esse  vel- 
lent,  ad  me  unum  defendendum  venirent,  ostenditque, 
nec  stare  potuisse  rempublicam ,  si  ego  non  fuissem, 
nec  futuram  esse  ullam,  si  non  rediissem.  74.  Proxi- 
mus  est  huic  dignitati  ordo  equester.  Omnes  omnium 
publicorum  societates  de  meo  consulatu  ac  de  meis  re¬ 
bus  gestis  amplissima  atque  ornatissima  decreta  fece- 
runt.  Scribae,  qui  nobiscum  in  rationibus  monumen- 
tisque  publicis  versantur ,  non  obscurum  de  meis  in 
rempublicam  beneficiis  suum  iudicium  decretumque 
esse  voluerunt.  Nullum  est  in  hac  urbe  collegium, 
nulli  pagani  aut  montani,  (quoniam  plebei  quoque  ur- 
banae  maiores  nostri  conventicula  et  quasi  consilia 
quaedam  esse  voluerunt,)  qui  non  amplissime,  non 
modo  de  salute  mea,  sed  etiam  de  dignitate  decreve- 
rint.  75.  Nam  quid  ego  ilia  divina  atque  immortalia 
municipiorum  et  coloniarum  et  totius  Italiae  decreta 
commemorem,  quibus  tamquam  gradibus  mihi  videor 
in  caelum  ascendisse,  non  solum  in  patriam  revertis- 
se?  Ille  vero  dies  qui  fait ,  quum  te,  P.  Lentule,  legem 
de  me  ferentem  populus  Romanus  vidit,  sensitque, 
quantus  et  quanta  dignitate  esses?  Constat  enim,  nul- 
lis  umquam  comitiis  campum  Martium  tanta  celebri- 
tate,  tanto  splendore  omnis  generis  hominum ,  aeta- 
tum,  ordinum  floruisse.  Omitto  civitatum,  nationum, 
provinciarum,  regum,  orbis  denique  terrarum  de  meis 
in  omnes  mortales  meritis  unum  iudicium  unumque 
consensum :  adventus  meus  atque  introitus  in  Urbem 
qui  fuit?  utrum  me  patria  sic  accepit,  ut  lucem  salu- 
temque  redditam  sibi  ac  restitutam  accipere  debuit,  an 
ut  crudelem  tyrannum,  quod  vos  Catilinae  gregales  de 
me  dicere  solebatis?  76.  Itaque  ille  unus  dies,  quo  die 
me  populus  Romanus  a  porta  in  Capitolium ,  atque  in- 
de  domum  sua  celebritate  laetitiaque  comitatumhone- 
stavit,  tantae  mihi  iucunditati  fuit,  ut  tua  mihi  consce- 
lerata  ilia  vis  non  modo  non  propulsanda,  sed  etiam 
emenda  fuisse  videatur.  Quare  ilia  calamitas(si  ita  est 
appellanda)  excussit  hoc  genus  totum  maledicti,  ne 
quisquam  audeat  iam  reprehendere  consulatum  meum 
tot,  tantis,  tam  ornatis  iudiciis,  testimoniis,  auetorita- 
tibus  comprobatum.  XXIX.  Quod  si  in  isto  tuo  male- 
dicto  probrum  non  modo  mihi  nullum  obiectas,  sed 
etiam  laudem  illustras  meam,  quid  te  aut  fieri  aut 
tingi  dementius  potest?  Uno  enim  maledicto  bis  a  me 
patriam  servatam  esse  concedis:  semel,  quum  id  feci, 
quod  omnes  non  negent  immortalitati,  si  fieri  potest, 
mandandum,  tusupplicio  puniendum  putasti :  iterum, 
quum  tuum  multorumque  propter  te  inflammatum  in 
bonos  omnes  impetum  meo  corpore  excepi,  ne  earn  ci- 


vitatem,  quam  servassem  inermis,  armatus  in  discri- 
men  adducerem. 

77.  Esto,  non  fuit  in  me  poena  ulla  peccati :  at  fuit 
iudicii.  Cuius?  quis  me  umquam  ulla  lege  interroga- 
vit?  quis  postulavit?  quis  diem  dixit?  Potest  igitur 
damnati  poenam  sustinere  indemnatus?  hoc  tribuni- 
cium  est?  hoc  populare?  quamquam  ubi  tu  te  popula- 
rem,  nisi  quum  pro  populo  fecisti,  potes  dicere?  Scili¬ 
cet  quum  hoc  iuris  a  maioribus  proditum  sit,  ut  nemo 
civis  Romanus  aut  libertatem  aut  civitatem  possit 
amittere,  nisi  ipse  auctor  factus  sit?  quod  tu  ipse  po- 
tuisti  in  tua  caussa  discere.  Credo  enim,  quamquam 
in  ilia  adoptione  legitime  factum  est  nihil,  tamen  te 
esse  interrogatum,  adctokke  esses,  ut  in  te  p. 

FONTEIUS  VITAE  NECISQUE  POTESTATEM  HABERET, 

ut  in  filio.  Quaero,  si  autnegasses  aut  tacuisses,  si 
tamen  id  xxx  curiae  iussissent,  num  id  iussum  esset 
ratum?  Certe  non.  Quid  ita?  quia  ius  a  maioribus  no- 
stris ,  qui  non  ficte  et  fallaciter  populares ,  sed  vcre  et 
sapienter  fuerunt,  ita  comparatum  est,  ut  civis  Roma¬ 
nus  libertatem  nemo  posset  invitus  amittere.  78.  Quin 
etiam ,  si  decemviri  sacramentum  in  libertatem  iniu- 
stum  iudicassent,  tamen,  quotiescumque  vellet  quis, 
in  hoc  genere  solo  rem  iudicatam  referre  posse  volue¬ 
runt.  Civitatem  vero  nemo  umquam  ullo  populi  iussu 
amittet  invitus.  XXX.  Qui  cives  Romani  in  colonias 
Latinas  proficiscebantur,  fieri  non  poterant  Latini,  qui 
non  erant  auctores  facti  nomenque  dederant.  Qui 
erant  rerum  eapitalium  condemnati,  non  prius  banc 
civitatem  amittebant,  quam  erant  in  earn  recepti,  quo 
vertendi,  hoc  est  mutandi,  soli  caussa  venerant.  Id 
autem  ut  esset  faciundum,  non  ademptione  civitatis, 
sed  tecti,  et  aquae  et  ignis  interdictione  faciebant. 
79.  Populus  Romanus ,  L.  Sulla  dictatore  ferente ,  co¬ 
mitiis  centuriatis ,  municipiis  civitatem  ademit:  ade- 
mit  iisdem  agros.  De  agris  ratum  est :  fuit  enim  po¬ 
puli  potestas:  de  civitate  ne  tamdiu  quidem  valuit, 
quamdiu  ilia  Sullani  temporis  arma  valuerunt.  An 
veroVolaterranis,  quum  etiam  turn  essent  in  armis,  L. 
Sulla  victor,  republica  recuperata ,  comitiis  centuria¬ 
tis  civitatem  eripere  non  potuit:  hodieque  Volaterra- 
ni,  non  modo  cives,  sed  etiam  optimi  cives  fruuntur 
nobiscum  simul  hac  civitate?  Consulari  homini  P. 
Clodius,  eversa  republica,  civitatem  adimere  potuit, 
concilio  advocate,  conductis  operis  non  solum  egen- 
tium,  sed  etiam  servorum,  Sedulio  principe,  qui  se  il- 
lo  die  confirmat  Romae  non  fuisse?  80.  Quod  si  non 
fuit,  quid  te  audacius,  qui  eius  nomen  incideris?  quid 
desperatius,  qui  ne  ementiendo  quidem  potueris  au- 
ctorem  adumbrare  meliorem?  Sin  autem  is  primus 
scivit,  quod  facile  potuit,  propter  inopiam  tecti  in  foro 
pernoctans:  cur  non  iuret  se  Gadibus  fuisse,  quum  tu 
te  fuisse  Interamnae  probaveris?  Hoc  tu  igitur  homo 
popularis  iure  munitam  civitatem  et  libertatem  no- 
stram  putas  esse  oportere,  ut,  si,  tribuno  plebis  ro- 
gante,  velitis  iubeatisne,  Sedulii  centum  se  velle 
et  iubere  dixerint,  possit  unus  quisque  nostrum  amit¬ 
tere?  Turn  igitur  maiores  nostri  populares  non  fue¬ 
runt,  qui  de  civitate  et  libertate  ea  iura  sanxerunt, 
quae  nec  vis  temporum,  nec  potentia  magistratuum, 
nec  res  iudicata,  nec  denique  universi  populi  Ro¬ 
mani  potestas,  quae  ceteris  in  rebus  est  maxima,  labe- 
factare  possit.  81 .  At  tu  etiam,  ereptor  civitatis,  legem 
de  iniuriis  publicis  tulisti  Anagnino  nescio  cui  Menu- 
lae,  per  gratiam,  qui  tibi  ob  earn  legem  statuam  in 
meis  aedibus  posuit;  ut  locus  ipse,  in  tua  tanta  iniu- 
ria,  legem  et  inscriptionem  statuae  refelleret:  quae  res 

municipibus  Anagninis  [ornatissimis]  multo  maiori 
dolori  fait,  quam  quae  idem  gladiator  scelera  Anagniae 
fecerat.  XXXI.  Quid?  si  ne  scriptum  quidem  um- 
quam  est  in  ista  ipsa  rogatione,  quam  se  Sedulius  ne- 
gat  scivisse :  tu  huius,  ut  acta  tui  praeclari  tribunatus 
hominis  dignitate  cohonestes,  auctoritatem  ample- 
cteris? 

82.  Sed,  tametsi  nihil  de  me  tulisti,  quo  minus  es- 
sem  non  modo  in  civium  numero ,  sed  etiam  in  eo  lo¬ 
co,  in  quo  me  honores  populi  Romani  collocaverunt : 
tamenne  eum  tua  voce  violabis,  quern  post  nefarium 
scelus  consulum  superiorum  tot  vides  iudiciis  sena- 
tus,  populi  Romani ,  totius  Italiae  honestatum?  quern 
ne  turn  quidem,  quum  aberam,  negare  poteras  esse  tua  , 
lege  senatorem?  Ubi  enim  tuleras,  ut  mihi  aqua  et 
iuni  interdiceretur?  quod  Gracchus  de  P.  Popillio,  Sa- 
turninus  de  Metello  tulit,  homines  seditiosissimi  de 
optimis  ac  fortissimis  civibus,  non,  ut  esset  interdi¬ 
ctum,  quod  ferri  non  poterat,  tulerunt,  sed  ut  interdi-  j 
ceretur.  Ubi  cavisti ,  ne  meo  me  loco  censor  in  sena- 
tum  legeret?  quod  de  omnibus,  etiam  quibus  damna- 
tis  interdictum  est,  scriptum  est  in  legibus.  83.  Quae¬ 
re  hoc  e  Sex.  Clodio,  scriptore  legum  tuarum :  iube 
adesse :  latitat  omnino :  sed  si  requiri  iusseris ,  inve- 
vient  hominem  apud  sororem  tuam,  occultantem  se 
capite  demisso.  Sed  si  patrem  tuum,  civem,  medius 
fidius  egregium  dissimilemque  vestri,  nemo  umquam 
sanus  exsulem  appellavit,  qui,  quum  de  eo  tribunus 
plebis  promulgasset,  adesse  propter  iniquitatem  illius 
Cinnani  temporis  noluit,  eique  imperium  est  abroga- 
tum.  Si  in  illo  poena  legitima  turpitudinem  non  ha-  j 
buit  propter  vim  temporum :  in  me,  cui  dies  dicta  non  j 
est,  qui  reus  non  fui,  qui  numquam  sum  a  tribuno  ple¬ 
bis  citatus,  damnati  poena  esse  potuit,  ea  praesertim, 
quae  ne  in  ipsa  quidem  rogatione  praescripta  est? 
XXXII.  84.  At  vide ,  quid  intersit  inter  ilium  iniquis- 
simum  patris  tui  casum  et  hanc  fortunam  conditio- 
nemque  nostram.  Patrem  tuum,  civem  optimum,  cla- 
rissimi  viri  fdium ,  qui  si  viveret,  qua  severitate  fuit, 
tu  profecto  non  viveres,  L.  Philippus  censor  avuncu- 
lum  suum  praeteriit  in  recitando  senatu.  Nihil  enim 
poterat  dicere,  quare  rata  non  essent,  quae  erant  acta 
in  ea  republica,  in  qua  se  illis  ipsis  temporibus  censo- 
rem  esse  voluisset.  Me  L.  Cotta,  homo  censorius,  in 
senatu  iuratus  dixit ,  se,  si  censor  turn  esset,  quum 
e"o  aberam,  meo  loco  senatorem  recitaturum  fuisse. 
85.  Quis  in  meum  locum  iudicem  subdidit?  quis  meo- 
rum  amicorum  testamentum  discessu  meo  fecit,  qui 
mihi  non  idem  tribuerit,  quod  et,  si  adessem?  quis  me 
non  modo  civis,  sed  socius  recipere  contra  tuam  legem 
et  iuvare  dubitavit?  Denique  universus  senatus  multo 
ante,  quam  est  lata  lex  de  me,  gratias  agendas 

CENSCIT  CIVITATIBUS  IIS,  QUAE  M.  TULLIUM :  tan- 

tumne?  immo  etiam,  civem  optime  de  republica 
meritum  recepissent.  Et  tu  unus  pestifer  civis 
eum  restitutum  negas  esse  civem ,  quern  eiectum  uni- 
versus  senatus  non  modo  civem ,  sed  etiam  egregium 
civem  semper  putavit?  86.  At  vero,  ut  annales  populi 
Romani  et  monumenta  vetustatis  loquuntur,  Caeso  die 
Quintius,  et  M.  Furius  Camillus,  et  M.  Servilius  Aha- 
]a,  quum  essent  optime  de  republica  meriti,  tamen  po¬ 
puli  incitati  vim  iracundiamque  subierunt :  damnati- 

que  comitiis  centuriatis  quum  in  exsilium  profugis- 
sent,  rursus  ab  codem  populo  placato  sunt  in  suam 
pristinam  dignitatem  restituti.  Quod  si  his  damnatis 
non  modo  non  imminuit  calamitas  clarissimi  nominis 
gloriam,  sed  etiam  honestavit:  (nam,  etsi  optabilius 


|j  est,  cursum  vitae  conficere  sine  dolore  et  sine  iniuria ; 

|  tamen  ad  immortalitem  gloriae  plusaffert,  desidera¬ 
tum  esse  a  suis  civibus,  quam  omnino  numquam  esse 
violatum :)  mihi,  sine  ullo  iudicio  populi  profecto, 

turn  amplissimis  omnium  iudiciis  restituto ,  maledicti 

locum  aut  criminis  obtinebit?  87.  Fortis  et  constans  in 
i  optima  ratione  civis  P.  Popillius  semper  fuit:  tamen 
eius  in  omni  vita  nihil  est  iam  ad  laudem  illustrius, 
quam  calamitas  ipsa.  Quis  enim  iam  meminisset,  eum 
bene  de  republica  meritum,  nisi  et  ab  improbis  expul¬ 
sus  esset  et  per  bonos  restitutus?  Q.  Metelli  praecla- 
rum  imperium  in  re  militari  fuit,  egregia  censura, 
omnis  vita  plena  gravitatis :  tamen  liuius  viri  laudem 
ad  sempiternam  memoriam  temporis  calamitas  propa- 
gavit.  XXXIII.  Quod  si  et  illis,  qui  expulsi  sunt  ini- 
que,  sed  tamen  legibus  reducti,  inimicis  interfectis, 
rogationibus  tribuniciis,  non  auctoritate  senatus  ,  non 
comitiis  centuriatis,  non  decretis  Italiae,  non  desiderio 
civitatis,  inimicorum  iniuria  probro  non  fuit :  in  me, 
qui  profectus  sum  integer, abfui  simul  cumrepublica, 
redii  cum  maxima  dignitate,  te  vivo,  tratre  tuo  altero 
consule  reducente,  altero  praetore  petente,  tuum  sce¬ 
lus  meum  probrum  putas  esse  oportere?  88.  Ac  si  me 
populus  Romanus  incitatus  iracundia  aut  invidia  e  ci- 
vitate  eiecisset,  idemque  postea,  mea  in  rempublicam 
beneficia  recordatus,  se  collegisset,  temeritatem  atque 
iniuriam  suam  restitutione  mea  reprehendisset:  tamen 
profecto  nemo  tarn  esset  amens ,  qui  mihi  populi  tale 
iudicium  non  dignitati  potius,  quam  dedecori  putaret 
esse  oportere.  Nunc  vero,  quum  me  in  iudicium  po¬ 
puli  nemo  omnium  vocarit:  condemnari  non  potue- 
rim,qui  accusatus  non  sim  :  denique  ne  expulsus  qui¬ 
dem  ita  sim,  ut  ne,  si  contenderem,  superare  non  pos- 
sem :  contraque  a  populo  Romano  semper  sim  defen- 
sus,  amplificatus,  ornatus  :  quid  est,  quare*quisquam 
mihi  se  ipsa  populari  ratione  anteponat?  89.  An  tu 
populum  Romanum  esse  ilium  putas,  qui  constat  ex 
iis,  qui  mercede  conducuntur?  qui  impelluntur,  ut 
vim  afferent  magistratibus?  ut  obsideant  senatum? 
optent  Catilinae  caedem,  incendia,  rapinas?  Quern  tu 
tamen  populum,  nisi  tabernis  clausis,  frequentare  non 
poteras :  cui  populo  duces  Lentidios,  Lollios,  Plagule- 
ios,  Sergios  praefeceras.  0  speciem  dignitatemque 
populi  Romani,  quam  reges,  quam  nationes  exterae, 
quam  gentes  ultimae  pertimescant,  multitudinem  ho- 
minum  ex  servis,  ex  conductis,  ex  facinorosis,  ex 
egentibus  congregatam !  90.  Ilia  fuit  pulchritudo  po¬ 
puli  Romani,  ilia  forma,  quam  in  campo  vidisti  turn, 
quum  etiam  tibi  contra  senatus  totiusque  Italiae  au¬ 
ctoritatem  et  studium  dicendi  potestas  fuit.  Me,  ille 
populus  est  dominus  regum,  victor  atque  imperator 
omnium  gentium ,  quern  illo  clarissimo  die ,  scelerate, 
vidisti  turn,  quum  ornnes  principes  civitatis,  omnes 
ordinum  atque  aetatum  omnium  suffragium  se,  non 
de  civis,  sed  de  civitatis  salute  ferre  censebant :  quum 
denique  homines  in  campum,non  tabernis,  sed  muni- 
cipiis  clausis,  venerunt.  XXXIV.  91.  Hoc  ego  populo, 
si  turn  consules  aut  fuissent  in  republica  aut  omnino 
non  fuissent,  nullo  labore,  tuo  praecipiti  furori  atque 
impio  sceleri  restitissem.  Sed  publicam  caussam  con¬ 
tra  vim  armatam  sine  populi  praesidio  suscipere  no- 
I ii i :  non  quo  mihi  P.  Scipionis,  fortissimi  viri,  vis  in- 
tima,  privati  hominis,  displiceret:  sed  Scipionis  fa¬ 
ctum  statim  P.  Mucius  consul,  qui  in  gerenda  repu¬ 
blica  putabatur  fuisse  scgnior,  gestam  multis  senatus- 
consultis  non  modo  defendit,  sed  etiam  ornavit:  mihi 
aut,  te  interfecto,  cum  consulibus  aut,  te  vivo,  et  te- 

cum  et  cum  illis,  armis  decertandum  fuit.  92.  Erant 
eo  tempore  multa  etiam  alia  metuenda.  Ad  servos, 
medius  fidius,  res  pervenisset.  Tantum  homines  im- 
pios  ex  vetere  ilia  coniuratione  inustum  nefariis  men- 
tibus  bonorum  odium  retinebat. 

Hie  tu  me  etiam  gloriari  vetas :  negas  esse  ferenda, 
quae  soleam  de  me  praedicare ;  e-t  homo  facetus  indu- 
cis  etiam  sermonem  urbanum  ac  venustum :  me  dice- 
re  solere ,  esse  me  Iovem ;  eumdemque  dictitare ,  Mi- 
nervam  esse  sororem  meam.  Non  tam  insolens  sum, 
quod  Iovem  esse  me  dico,  quam  ineruditus,  quod  Mi- 
nervam  sororem  Iovis  esse  existimo.  Sed  tamen  ego 
mihi  sororem  virginem  ascisco :  tu  sororem  tuam  vir- 
ginem  esse  non  sivisti.  Sed  vide,  ne  tu  te  debeas  Io¬ 
vem  dicere ,  quod  tu  iure  eamdem  sororem  et  uxorem 
appellare  possis.  XXXV.  93.  Et  quoniam  hoc  repre- 
hendis,  quod  solere  me  dicas  de  me  ipso  gloriosius 
praedicare:  quis  umquam  audivit,  quum  ego  de  me, 
nisi  coactus  ac  necessario,  dicerem?  Nam  si,  quum 
mihi  furta,  largitiones,  libidines  obiiciuntur,  ego  re- 
spondere  soleo,  meis  consiliis,  periculis,  laboribus  pa- 
triam  esse  conservatam ,  non  tam  sum  existimandus 
de  gestis  rebus  gloriari ,  quam  de  obiectis  non  confite- 
ri .  Sed  si  mihi  ante  liaec  durissima  reipublicae  tem- 
pora  nihil  umquam  aliud  obiectum  est,  nisi  crudelitas 
illius  temporis,  quum  a  patria  perniciem  depuli: 
quid?  me  huic  maledicto  utrum  non  respondere,  an 
demisse  respondere  decuit?  94.  Ego  vero  etiam  reipu¬ 
blicae  semper  interesse  putavi,  me  illius  pulcherrimi 
facti,  quod  ex  auctoritate  senatus,  consensu  bonorum 
omnium,  pro  salute  patriae  gessissem,  splendorem 
verbis  dignitatemque  retinere :  praesertim  quum  mihi 
uni  in  hac  republica,  audiente  populo  Romano,  opera 
mea  hanc  urbem  et  hanc  rempublicam  esse  salvam, 
iurato  dicere  fas  fuisset.  Exstinctum  est  iam  illud 
maledictum  crudelitatis ,  quod  me ,  non  ut  crudelem 
tyrannum ,  sed  ut  mitissimum  parentem ,  omnium  ci¬ 
vium  studiis  desideratum ,  repetitum ,  arcessitum  vi- 
dent.  95.  Aliud  exortum  est.  Obiicitur  mihi  meus  ille 
discessus :  cui  ego  crimini  respondere  sine  mea  maxi¬ 
ma  laude  non  possum.  Quid  enim ,  pontifices,  debeo 
dicere?  Peccati  me  conscientia  profugisse?  At  id,  quod 
mihi  crimini  dabatur,  non  modo  peccatum  non  erat, 
sed  erat  res  post  natos  homines  pulcherrima.  Iudi-  ( 
cium  populi  pertimuisse?  At  id  nec  propositum  ullum 
fuit,  et,  si  fuisset,  duplicata  gloria  discessissem.  Bo¬ 
norum  mihi  praesidium  defuisse?  falsum  est.  Me 
mortem  timuisse?  turpe  est.  XXXVI.  Dicendum  igi- 
tur  est  id,  quod  non  dicerem,  nisi  coactus :  (nihil  enim 
umquam  de  me  dixi  sublatius,  asciscendae  laudis 
caussa  potius,  quam  criminis  depellendi :)  dico  igitur, 
et  quam  possum  maxima  voce  dico:  96.  Quum 
omnium  perditorum  et  coniuratorum  incitata  vis,  du- 
ce  tribuno  plebis,  consulibus  auctoribus,  afflicto  sena- 
tu,  perterritis  equitibus  Romanis,  suspensa  ac  sollici-  [ 
ta  tota  civitate,  non  tam  in  me  impetum  faceret,  quam 
per  me  in  otnnes  bonos :  me  vidisse ,  si  vicissem ,  te¬ 
nues  reipublicae  reliquias,  si  victus  essem,  nullas  fu- 
turas.  Quod  quum  iudicassem,  deflevi  coniugis  mise-  1 
rae  discidium,  liberorum  carissimorum  solitudinem, 
fratris  absentis  amantissimi  atque  optimi  casum,  su- 
bitas  fundatissimae  familiae  ruinas :  sed  bis  omnibus 
rebus  vitam  anteposui  meorum  civium ;  remque  pu- 
blicam  concidere  unius  discessu ,  quam  omnium  inte- 
ritu  occidere  malui.  Speravi,  id  quod  accidit,  me  ia- 
centem  posse  a  vivis  viris  fortibus  excitari:  si  una 
cum  bonis  interiissem,  nullo  modo  posse  recreari.  97.  : 

Accepi,  pontifices,  magnum  atque  incredibilem  dolo- 
rem :  non  ego:  neque  istam  mihi  ascisco  sapientiam, 
quam  nonnulli  in  me  requirebant,  qui  me  animo  ni- 
mis  fracto  esse  atque  afflicto  loquebantur.  An  ego  po- 
teram,  quum  a  tot  rerum  tanta  varietate  divellerer, 
(quas  idcirco  praetereo,  quod  ne  nunc  quidem  sine  fle- 
tu  commemorare  possum,) infitiari,  me  esse  hominem, 
et  communem  naturae  sensum  repudiare?  Turn  vero 
neque  illud  meum  factum  laudabile,  nec  beneficium 
ullum  a  me  in  rempublicam  profectum  dicerem,  si 
quidem  ea  reipublicae  caussa  reliquissem,  quibus  ae¬ 
quo  animo  carerem:  eamque  animi  duritiam,  sicut 
corporis,  quod,  quum  uritur,  non  sentit,  stuporem  po¬ 
tius,  quam  virtutem  putarem.  XXXVII.  98.  Suscipe- 
re  tantos  animi  dolores,  atque  ea,  quae  captaUrbe,  ac- 
cidunt  victis,  stante  Urbe,  unum  perpeti,  et  iam  se 
videre  distrahi  a  complexu  suorum,  disturbari  tecta, 
diripi  fortunas ,  patriae  denique  caussa  patriam  ipsam 
amittere,  spoliari  populi  Romani  beneficiis  amplissi- 
mis ,  praecipitari  ex  altissimo  dignitatis  gradu ,  videre 
praetextatos  inimicos ,  nondum  morte  complorata ,  ar- 
bitria  petentes  funeris :  haec  omnia  subire  conservan- 
dorum  civium  caussa,  atque  ita,  ut  dolenter  absis,  non 
tam  sapiens,  quam  ii,  qui  nihil  curant,  sed  tam  amans 
tuorum  ac  tui,  quam  communis  humanitas  postulat : 
ea  laus  praeclara  atque  divina.  Nam,  qui  ea,  quae 
numquam  cara  ac  iucunda  duxit,  animo  aequo  reipu¬ 
blicae  caussa  deserit,  nullam  benevolentiam  insignem 
in  rempublicam  declarat:  qui.autem  ea  relinquit,  rei¬ 
publicae  caussa,  a  quibus  cum  summo  dolore  divelli- 
tur,  ei  patria  cara  est :  cuius  salutem  caritati  anteponit 
suorum.  99.  Quare  rempublicam,  —  disrumpatur  li¬ 
cet  ista  furia,  atque  audiat  haec  ex  me,  quoniam  laces- 
sivit,  —  bis  servavi,  ut  consul  togatus  armatos  vice¬ 
rim,  privatus  consulibus  armatis  cesserim.  Utriusque 
temporis  fructum  tub  maximum :  superiors,  quod,  ex 
senatus  auctoritate,  et  senatum  et  omnes  bonos  meae 
salutis  caussa  mutata  veste  vidi:  posterioris,  quod  et 
senatus  et  populus  Romanus  et  omnes  mortales  et 
privatim  et  publice  iudicarunt,  sine  meo  reditu  rem¬ 
publicam  salvam  esse  non  posse. 

100.  Sed  hie  meus  reditus,  pontifices,  vestro  iudi- 
cio  continetur.  Nam,  si  vos  me  in  meis  aedibus  collo- 
catis,  id  quod  in  omni  mea  caussa  semper  studiis, 
consiliis,  auctoritatibus  sententiisque  fecistis,  video 
me  plane  ac  sentio  restitutum :  sin  mea  domus  non 
modo  mihi  non  redditur,  sed  etiam  monumentum 
praebet  inimico  doloris  mei,  sceleris  sui,  publicae  ca- 
lamitatis,  quis  erit,  qui  hunc  reditum  potius ,  quam 
poenam  sempiternam  putet?  In  conspectu  praeterea 
totius  Urbis  domus  est  mea ,  pontifices :  in  qua  si  mu- 
net  illud,  non  monumentum  Urbis,  sed  sepulcrum, 
inimico  nomine  inscriptum ;  demigrandum  potius  ali- 
quo  est,  quam  habitandum  in  ea  urbe,  in  qua  tropaea 
et  de  me  et  de  republica  videam  constituta. 

XXXVIII.  101.  An  ego  tantam  aut  animi  duritiem 
habere,  aut  oculorum  impudentiam  possim,  ut,  cuius 
urbis  servatorem  me  esse  senatus  omnium  assensu 
toties  iudicarit,  in  ea  possim  intueri  domum  meam 
eversam,  non  ab  inimico  meo,  sed  ab  hoste  communi, 
et  ab  eodem  exstructam  et  positam  in  oculis  civitatis, 
ne  umquam  conquiescere  possit  fletus  bonorum?  Sp. 
Maelii,  regnum  appetentis,  domus  est  complanata. 
Ecquid  aliud?  aequum  accidisse  Maelio  populus  Ro- 
manus  iudicavit  nomine  ipso  Aequimaelii:  stultitiae 
poena  comprobata  est.  Sp.  Cassii  domus  ob  eamdem 
caussam  eversa :  atque  in  eodem  loco  aedes  positaTcl- 

lui'is.  In  Yacci  pratis  domus  fait  M.  Vacci ,  quae  pu- 
blicata  est  et  eversa,  ut  illius  facinus  memoria  et  no¬ 
mine  loci  notaretur.  M.  Manlius,  quum  ab  ascensu 
Capitolii  Gallorum  impetum  repulisset,  non  fuit  con- 
tentus  beneficii  sui  gloria :  regnum  appetisse  est  iudi- 
catus :  ergo  eius  domum  eversam  duobus  lucis  conve- 
stitam  videtis.  Quam  igitur  maiores  nostri  sceleratis 
ac  nefariis  civibus  maximam  poenam  constitui  posse 
arbitrati  sunt;  eamdem  ego  subibo  ac  sustinebo,  ut 
apud  posteros  nostros  non  exstinctor  coniurationis  et 
sceleris,  sed  auctor  et  dux  fuisse  videar?  102.  Hanc 
vero,  pontifices ,  labem  turpitudinis  et  constantiae  po¬ 
tent  populi  Romani  dignitas  sustinere,  vivo  senatu, 
vobis  principibus  publici  consilii,  ut  domus  M.  Tullii 
Ciceronis  cum  domo  Fulvii  Flacci  ad  memoriam  poe- 
nae  publice  constitutae  coniuncta  esse  videatur?  M. 
Flaccus,  quia  cum  C.  Graccho  contra  salutem  reipu- 
blicae  fecerat,  et  senatus  sententia  est  interfectus,  et 
eius  domus  eversa  et  publicata  est:  in  qua  porticum 
post  aliquanto  Q.  Catulus  de  manubiis  Cimbricis  fecit. 
Ista  autem  fax  ac  furia  patriae ,  quum  Urbem  Pisone 
et  Gabinio  ducibus  cepisset,  occupasset,  teneret,  uno 
eodemque  tempore  et  clarissimi  viri  mortui  monu- 
menta  delebat,  et  meam  domum  cum  M.  Flacci  domo 
coniungebat :  ut ,  qua  poena  senatus  affecerat  everso- 
rem  civitatis ,  eadem  iste ,  oppresso  senatu ,  afficeret 
eum ,  quern  patres  conscripti  custodem  patriae  iudi- 
cassent.  XXXIX.  103.  Hanc  vero  in  Palatio  atque  in 
pulcherrimo  Urbis  loco  porticum  esse  patiemini,  furo- 
ris  tribunicii,  sceleris  consularis,crudelitatis  coniura- 
torum,  calamitatis  reipublicae,  doloris  mei  defixum 
indicium  ad  memoriam  omnium  gentium  sempiter- 
nam?  quam  porticum  pro  amore,  quem  habetis  in 
rempublicam  et  semper  habuistis ,  non  modo  senten- 
tiis,  sed,  si  opus  esset,  manibus  veslris  disturbare  cu- 
peretis.  Nisi  quem  forte  illius  castissimi  sacerdotis 
superstitiosa  dedicatio  deterret. 

104.  0  rem,  quam  homines  soluti  ridcre  non  de- 
sinant,  tristiores  autem  sine  maximo  dolore  audire 
non  possint !  Publiusne  Clodius,  qui  ex  pontificis  ma- 
ximi  domo  religionem  eripuit,  is  in  meam  intulit? 
hunccine  vos,  qui  estis  antistites  caerimoniarum  et 
sacrorum,  auctorem  habetis  et  magistrum  publicae 
religionis?  0  dii  immortales !  ’(vos  enim  haec  audire 
cupio)  P.  Clodius  vestra  sacra  curat?  vestrum  numen 
borret?  res  omnes  humanas  religione  vestra  contineri 
putat?  Hie  non  illudit  auctoritati  horum  omnium,  qui 
adsunt,  summorum  virorum?  non  vestra,  pontifices, 
gravitate  abutitur?  Ex  isto  ore  religionis  verbum  ex- 
cidere  aut  elabi  potest?  quam  tu  eodem  ore,  accusan- 
do  senatum ,  quod  severe  de  religione  decerneret,  im- 
purissime  taeterrimeque  violasti.  XL.  105.  Aspicite, 
aspicite,  pontifices,  hominem  religiosum,  et,  si  vobis 
videtur,  (quod  est  bonorum  pontificum,)  monete  eum, 
modum  quemdam  esse  religionis  :  nimium  esse  su- 
perstitiosum  non  oportere.  Quid  tibi  necesse  fuit  anili 
superstitione ,  homo  fanatice ,  sacrificium,  quod  alie- 
nae  domi  fieret,  invisere?  quae  autem  te  tanta  mentis 
imbecillitas  tenuit,  ut  non  putares,  deos  satis  posse 
placari ,  nisi  etiam  muliebribus  religionibus  te  impli- 
cuisses?  quem  umquam  audisti  maiorum  tuorum,  qui 
et  sacra  privata  coluerunt,  et  publicis  sacerdotiis  prae- 
fuerunt,  quum  sacrificium  Bonae  dcae  fieret,  inler- 
fuisse?  Neminem,  ne  ilium  quidem,  qui  caecus  est  fa- 
ctus.  Ex  quo  intelligitur,  multa  in  vita  falso  homines 
opinari :  quum  ille,  qui  nihil  viderat  sciens,  quod  ne~ 
fas  esset,  lamina  amisit ;  istius ,  qui  non  solum  aspe- 


ctu,  sed  etiam  incesto  flagitio  et  stupro  polluit  caeri- 
monias,  poena  omnis  oculorum  ad  caecitatem  mentis 
estconversa.  Hoc  auctore  tarn  casto,  tarn  religioso, 
tam  sancto,  tam  pio,  potestis,  pontifices,  non  commo- 
veri,  quum  suis  dicat  se  manibus  domum  civis  optimi 
evertisse,  et  earn  iisdem  manibus  consecrasse? 

106.  Quae  tua  fuit  consecratio?  Tuleram,  inquit, 
ut  mihi  liceret.  Quid?  non  exceperas,  ut,  si  quid  ius 
non  esset  rogari,  ne  esset  rogatum?  Ius  igitur  statue- 
tisesse,  unius  cuiusque  vestrum  sedes,  aras,  focos, 
deos  penates  subiectos  esse  libidini  tribuniciae?  in 
quem  quisque  per  homines  concitatos  irruerit ,  quem 
impetu  perculerit,  huius  domum  non  solum  affligere, 
quod  est  praesentis  insaniae,  quasi  tempestatis  repen- 
tinae ,  sed  etiam  in  posterum  tempus  religione  sempi- 
terna  obligare?  XLI.  107.  Equidem  sic  accepi,  ponti¬ 
fices,  in  religionibus  suscipiendis  caput  esse  interpre- 
tari ,  quae  voluntas  deorum  immortalium  esse  videa¬ 
tur  :  nec  est  ulla  erga  deos  pietas ,  nisi  honesta  de  nu- 
mine  eorum  ac  mente  opinio,  quum  expeti  nihil  ab  iis, 
quod  sit  iniustum  atque  inhonestum ,  arbitrere.  Ho¬ 
minem  invenire  ista  labes  turn,  quum  omnia  tenebat, 
neminem  potuit,  cui  meas  aedes  addiceret,  cui  trade- 
ret,  cui  donaret:  ipse  quum  loci  illius,  quum  aedium 
cupiditate  flagraret,  ob  eamque  caussam  unam  una 
iusta  ilia  rogatione  sua  vir  bonus  dominum  se  in  meis 
|  bonis  esse  voluisset:  tamen  illo  ipso  in  furore  suo  non 
j  est  ausus  meam  domum,  cuius  cupiditate  inflammatus 
j  erat,  possidere.  Deos  immortales  existimatis,  cuius 
:  labore  et  consilio  sua  ipsi  templa  tenuerunt,  in  eius 
domum  afflictam  et  eversam  per  unius  hominis  scele- 
ratissimi  nefarium  latrocinium  immigrare  voluisse? 
108.  Civis  est  nemo  in  tanto  populo,  extra  contamina- 
tam  illam  et  cruentam  P.  Clodii  matium,  qui  rem  ul- 
lam  de  meis  bonis  attigerit,  qui  non  pro  suis  opibus  in 
:  ilia  tempestate  defenderit.  At,  qui  aliqua  se  contagio- 
]  ne  praedae.  societatis,  emptionis  contaminaverunt, 
nullius  neque  privati  neque  publici  iudicii  poenam  ef- 
fugere  potuerunt.  Ex  his  igitur  bonis,  quorum  nemo 
rem  ullam  attigit,  qui  non  omnium  iudicio  sceleratis- 
!  simus  haberetur,  dii  immortales  domum  meam  con- 
;  cupiverunt?  Ista  tua  pulchra  Libertas  deos  penates  et 
i  familiares  meos  lares  expulit,  ut  a  te  ipsa,  tamquam  in 
captivis  sedibus,  collocaretur?  109.  Quid  est  sanctius, 
j  quid  omni  religione  munitius,  quam  domus  unius  cu¬ 
iusque  civium?  Hie  arae  sunt,  hie  foci,  hie  dii  penates: 
hie  sacra,  religiones,  caerimoniae  continentur:  hoc 
perfugium  est  ita  sanctum  omnibus,  ut  inde  abripi  ne¬ 
minem  fas  sit.  XLII.  Quo  magis  est  furor  istius  ab 
auribus  vestris  repellendus ,  qui ,  quae  maiores  nostri 
religionibus  tuta  nobis  et  sancta  esse  voluerunt,  ea 
iste  non  solum  contra  religionem  labefactavit,  sed 
etiam  ipsius  religionis  nomine  evertit. 

110.  At  quae  dea  est?  Bonam  esse  oportet,  quando- 
quidem  est  abs  te  dedicata.  Libertas,  inquit,  est. 
Earn  tu  igitur  domi  meae  collocasti,  quam  ex  Urbe  to- 
ta  sustulisti?  Tu,  quum  collegas  tuos.summa  potesta- 
te  praeditos ,  negares  liberos  esse :  quum  in  templum 
Castoris  aditus  esset  apertus  nemini :  quum  hunc  cla- 
rissimum  virum,  summo  genere  natum,  summis  po¬ 
puli  beneficiis  usum,  pontificem  et  consularem,  et 
singulari  bonitate  et  modestia  praeditum,  (quem  satis 
mirari,  quibus  oculis  aspicere  audeas,  non  queo,)  au- 
diente  populo  Romano  a  pedisequis  conculcari  inhe¬ 
res  :  quum  indemnatum  exturbares,  privilegiis  tyran- 
nicis  irrogatis:  quum  principem  orbis  terrae  virum 
inclusum  domi  contineres :  quum  forum  armatis  ca- 

tervis  perditorum  hominum  possideres:  Libertatis  si¬ 
mulacrum  in  ea  domo  collocabas,  quae  domus  erat 
ipsa  indicio  tui  crudelissimi  dominatus  et  miserrimae 
populi  Romani  servitutis?  111.  Eumne  potissimum 
Libertas  domo  sua  debuit  pellere,  qui  nisi  fuisset,  in 
servorum  potestatem  civitas  tota  venisset?  XLIII.  At 
unde  inventa  est  ista  Libertas?  quaesivi  enim  diligen- 
ter.  Tanagraea  quaedam  meretrix  fuisse  dicitur.  Eius 
non  longe  aTanagris  simulacrum  e  marmore  in  sepul- 
cro  positum  fuit.  Hoc  quidam  homo  nobilis,  non  alie— 
nus  ab  hoc  religioso  Libertatis  sacerdote ,  ad  ornatum 
aedilitatis  suae  deportavit.  Etenim  cogitarat  omnes 
superiores  muneris  splendore  superare.  Itaque  omnia 
signa,  tabulas ,  ornamentorum  quod  superfuit  in  fanis 
et  communibus  locis,  tota  e  Graecia  atque  insulis 
omnibus,  honoris  populi  Romani  caussa ,  sane  fruga- 
liter  domum  suam  deportavit.  1 12.  Is  posteaquam  in- 
tellexit,  posse  se,  interversa  aedilitate,  a  L.  Pisone 
console  praetorem  renuntiari,  si  modo  eadem  prima 
littera  competitorem  habuisset  aliquem :  aedilitatem 
duobus  in  locis,  partim  in  area,  partim  in  hortis  suis, 
collocavit :  signum  de  busto  meretricis  ablatum  isti 
dedit,  quod  esset  signum  magis  istorum,  quam  pu- 
blicae  libertatis.  Hanc  deam  quisquam  violare  audeat, 
imaginem  meretricis,  ornamentum  sepulcri,  a  fure 
sublatam,  a  sacrilego  collocatam?  haec  me  domo  mea 
pellet?  haec  ultrix  afflictae  civitatis,  reipublicae  spo¬ 
ils  ornabitur?  haec  erit  in  eo  monumento,  quod  posi¬ 
tum  est,  ut  esset  indicium  oppressi  senatus  ad  memo- 
riam  sempiternam  turpitudinis?  113.  0  Q.  Catule, 
(patremne  appellem,  an  filium?  recentior  memoria  filii 
est,  et  cum  rebus  meis  gestis  coniunctior :)  tantumne 
te  fefellit,  quum  mihi  summa  et  quotidie  maiora  prae- 
mia  in  republica  fore  putabas?  negabas  fas  esse,  duos 
consoles  esse  in  hac  civitate  inimicos  reipublicae. 
Duo  sunt  inventi,  qui  senatum  tribuno  furenti  con- 
strictum  traderent  •  qui  pro  me  patres  conscriptos  de- 
precari  et  populo  supplices  esse  edictis  atque  imperio 
vetarent:  quibus  inspectantibus  domus  mea  disturba- 
retur ,  diriperetur:  qui  denique  ambustas  fortunarum 
mearum  reliquias  suas  in  domos  comportari  inherent. 

1 1 4.  Venio  nunc  ad  patrem.  Tu ,  Q.  Catule ,  M.  Ful- 
vii  domum,  quum  is  fratris  tui  socer  fuisset,  monu- 
mentum  tuarum  manubiarum  esse  voluisti,  ut  eius, 
qui  perniciosa  reipublicae  consilia  cepisset,  omnis 
memoria  funditus  ex  oculis  hominum  ac  mentibus 
tolleretur.  Hoc  si  quis  tibi  aedificanti  illam  porticum 
diceret,  fore  tempus,  quum  is  tribunus  plebis,  qui  au- 
ctoritatem  senatus,  iudicium  bonorum  omnium  negle- 
xisset,  tuum  monumentum,  consulibus  non  modo  in¬ 
spectantibus,  verum  adiuvantibus ,  disturbaret,  ever- 
teret,  idque  cum  eius  civis,  qui  rempublicam  ex  sena¬ 
tus  auctoritate  consul  defendisset,  domo  coniungeret: 
nonne  responderes,  id,  nisi  eversa  civitate,  accidere 
non  posse? 

XLIV.  115.  At  videte  hominis  intolerabilem  auda- 
ciam  cum  proiecta  quadam  et  effrenata  cupiditate. 
Monumentum  iste  numquam  aut  religionem  ullamex- 
cogitavit:  habitare  laxe  et  magnifice  voluit,  duasque 
et  magnas  et  nobiles  domos  coniungere.  Eodem  pun- 
cto  temporis ,  quo  meus  discessus  isti  caussam  caedis 
eripuit,  a  Q.  Seio  contendit,  ut  sibi  domum  venderet: 
quum  i lie  id  negaret,  primo  se  luminibus  eius  esse 
obstructurum  minabatur.  Affirmabat  Postumus,  se 
vivo  illam  domum  istius  numquam  futuram.  Acutus 
adolescens  ex  ipsius  sermone  intellexit,  quid  fieri 
oportcret:  hominem  veneno  apertissimesustulit:  emit 


domum,  licitatoribus  defatigatis,  prope  dimidio  carius, 
quam  aestimabat.  116.  Quorsum  igitur  haec  oratio 
pertinet?  Domus  ilia  mea  prope  tota  vacua  est:  vix 
pars  aedium  mearum  decima  ad  Catuli  porticum  ac- 
cessit.  Caussa  fuit  ambulatio  et  monumentum  et  ista 
Tanagraea,  oppressa  libertate,  Libertas.  In  Palatio, 
pulcherrimo  prospectu,  porticum  cum  conclavibus 
pavimentatam  trecentum  pedum  concupierat,  amplis- 
simum  peristylum ;  cetera  eiusmodi,  facile  ut  omnium 
domos  et  laxitate  et  dignitate  superaret.  Et  homo  reli- 
giosus,  quum  aedes  meas  idem  emeret  et  venderet, 
tamen  illis  tantis  tenebris  non  est  ausus  suum  nomen 
emptioni  illi  ascribere.  Posuit  scilicet  Scatonem  il¬ 
ium,  hominem  sua  virtute  egentem,  ut  is,  qui  in  Mar- 
sis,  ubi  natus  est,  tectum,  quo  imbris  vitandi  caussa 
succederet,  nullum  haberet,  aedes  inPalatio  nobilissi- 
mas  emisse  se  diceret.  Inferiorem  aedium  partem  as- 
signavit  non  suae  genti  Fonteiae,  sedClodiae,  quam 
reliquit :  quern  in  numerum  ex  multis  Clodiis  nemo 
nomen  dedit,  nisi  aut  egestate  aut  scelere  perditus. 
XLV.  Hanc  vos,  pontifices,  tarn  variam ,  tam  novam 
in  omni  genere  voluntatem,  impudentiam,  audaciam, 
cupiditatem  comprobabitis? 

117.  Pontifex,  inquit,  adfuit.  Non  te  pudet,  quum 
apud  pontifices  res  agatur,  pontificem  dicere,  non  col¬ 
legium  pontificum  adfuisse:  praesertim  quum  tribu¬ 
nus  plebis  vel  denuntiare  potueris,  vel  etiam  cogere? 
Esto:  collegium  non  adhibuisti.  Quid?  de  collegio 
quis  tandem  adfuit?  Posuerat  6nim  auctoritatem  in 
lino,  quae  est  in  his  omnibus ;  sed  tamen  auget  et  ae- 
tas  et  honos  dignitatem :  opus  erat  etiam  scientia ; 
quam  etsi  omnes  consecuti  sunt,  tamen  certe  peritio- 
res  vetustas  facit.  118.  Quis  ergo  adfuit?  Frater,  in¬ 
quit,  uxoris  meae.  Si  auctoritatem  quaerimus,  etsi  id 
est  aetatis,  ut  nondum  consecutus  sit:  tamen  quanta 
est  in  adolescente  auctoritas ,  ea ,  propter  tantam  con- 
iunctionem  affinitatis,  minor  est  putanda.  Sin  autem 
scientia  est  quaesita:  quis  erat  minus  peritus,  quam 
is,  qui  paucis  illis  diebus  in  collegium  venerat?  qui 
etiam  tibi  erat  magis  obstrictus  beneficio  recenti, 
quum  se,  fratrem  uxoris  tuae,  fratri  tuo  germano  an- 
telatum  videbat.  Etsi  in  eo  providisti,  ne  frater  te  ac- 
cusare  posset.  Hanc  tu  igitur  dedicationem  appellas, 
ad  quam  non  collegium ,  non  honoribus  populi  Roma¬ 
ni  ornatum  pontificem,  non  denique  adolescentem 
quemquam.quumhaberes  in  collegio  familiarissimos, 
adhibere  potuisti?  Adfuit  is,  si  modo  adfuit,  quem  tu 
impulisti,  soror  rogavit,  mater  coegit.  119.  Videte 
igitur,  pontifices,  quid  statuatis  in  mea  caussa  de 
omnium  fortunis.  Verbone  pontificis  putatis,  si  is  po- 
(  stem  tenuerit  et  aliquid  dixerit,  domum  unius  cuius- 
que  consecrari  posse?  At  istae  dedicationes,  et  tem- 
•  plorum  et  delubrorum  religiones,  ad  honorem  deorum 
immortalium,  sine  ulla  civium  calamitate  a  maioribus 
nostris  constitutae  sunt.  Est  inventus  tribunus  plebis, 
qui  consularibus  copiis  instructus,  omni  impetu  furo- 
ris  in  eum  civem  irruerit,  quem  perculsum  ipsa  res- 
publica  suis  manibus  extolleret.  XLVI.  120.  Quid  ?  si 
quis  similis  istius  (neque  enim  iam  deerunt,  qui  imi- 
tari  velint)  aliquem  mei  dissimilem,  cui  respublica 
non  tantum  debeat,  per  vim  afflixerit,  domum  eius  per 
pontificem  dedicarit :  id  vos  ista  auctoritate  constitue- 
tis  ratum  esse  oportere?  Dicetis,  quem  repererit  pon¬ 
tificem?  Quid?  et  tribunus  plebis  idem  esSe  non  potest 
pontifex?  M.  Drusus,  ille  clarissimus  tribunus  plebis, 
pontifex  fuit.  Ergo,  si  is  Q.  Caepionis,  inimici  sui, 
postern  aedium  tenuisset,  et  pauca  verba  fecisset,  ae- 

ties  Caepionis  essent  dedicatae?  121.  Nihil  ioquor  de 
pontificio  iure,  nihil  de  ipsius  verbis  dedicationis,  ni¬ 
hil  de  religione,caerimoniis:  non  dissimulo  me  nesci- 
reea,  quae,  etiamsi  scirem,  dissimularem,  nealiis 
inolestus,  vobis  etiam  curiosus  viderer:  etsi  effluunt 
multa  ex  vestra  disciplina ,  quae  etiam  ad  nostras  au-  ; 
res  saepe  permanant.  Postern  teneri  in  dedicatione 
oportere  videor  audisse  templi.  Ibi  enim  postis  est, 
ubi  templi  aditus  est  et  valvae.  Ambulationis  postes 
nemo  umquam  tenuit  in  dedicando :  simulacrum  au- 
tem  aut  aram  si  dedicasti ,  sine  religione  loco  moveri 
potest.  Sed  iam  hoc  dicere  tibi  non  licebit ,  quoniam 
pontificem  postern  tenuisse  dixisti. 

122.  Quamquam  quid  ego  de  dedicatione  Ioquor? 
aut  quid  de  vestro  iure  et  religione  contra ,  quam  pro- 
posueram,  disputo?  XL VII.  Ego  vero,  si  omnia  sol- 
lemnibus  verbis,  veteribus  et  priscis  institutis  acta  es¬ 
se  dicerem :  tamen  me  reipublicae  iure  defenderem. 
An,  quum  tu  eius  civis  discessu,  cuius  unius  opera 
senatus  atque  omnes  boni  civitatem  esse  incolumem 
toties  iudicassent,  oppressam  taeterrimo  latrocinio  i 
cum  duobus  sceleratissimis  consulibus  rempublicam 
teneres :  domum  eius,  qui  patriam  a  se  servatam  peri- 
re  suo  nomine  noluisset,  per  pontificem  aliquem  dedi- 
casses :  posset  reereata  respublica  sustinere?  1 23.  Da¬ 
te  huic  religioni  aditum ,  pontifices:  iam  nullum  for- 
tunis  communibus  exitum  reperietis.  An ,  si  postern 
tenuerit  pontifex ,  et  verba  ad  religionem  deorum  im- 
mortalium  composita  ad  perniciem  civium  tratule- 
rit,  valebit  ad  iniuriam  nomen  sanctissimum  religio- 
nis :  si  tribunus  plebis  verbis  non  minus  priscis  et 
paene  sollemnibus  bona  civis  cuiuspiam  consecrarit, 
non  valebit?  Atqui  C.  Atinius  patrum  memoria  bona  { 
Q.  Metelli,  qui  eum  ex  senatu  censor  eiecerat,  avi  tui, 
Q.  Metelle,  et  tui,  P.  Servili,  et  proavi  tui,  P.  Scipio, 
consecravit,  foculo  posito  in  rostris  adhibitoque  tibi— 
cine.  Quid  turn?  Numille  furor  tribuni  plebis,  ductus  j 
ex  nonnullis  perveterum  temporum  exemplis ,  fraudi 
Metello  fuit,  summo  illi  et  clarissimo  viro?  Certe  non 
fuit.  124.  Vidimus,  hoc  idem  Cn.  Lentulo  censori  tri-  | 
bunum  plebis  facere.  Numquid  igitur  is  bona  Lentuli  j 
religionibus  obligavit?  Sed  quid  ego  ceteros?  Tu,  tu,  j 
inquam,  capite  velato,  concione  advocata,  foculo  posi-  | 
to ,  bona  tui  Gabinii ,  cui  regna  omnia  Svrorum ,  Ara- 
bum  Persarumque  donaras,  consecx-asti.  Quod  si  turn 
nihil  est  actum :  quid  in  meis  bonis  agi  potuit?  Sin  est 
ratum:  cur  ille  gurges ,  helluatus  tecum  simul  reipu¬ 
blicae  sanguinem ,  ad  caelum  tamen  exstruit  villam  in 
Tusculano  visceribus  aerarii ;  mihi  meas  ruinas,  qua- 
rum  e"0  similem  totam  Urbem  esse  passus  non  sum, 
aspicere  non  licuit?  XL VIII.  125.  Omitto  Gabinium . 
quid?  exemplo  tuo  bona  tua  nonne  L.  Ninnius*,  vir 
omnium  fortissimus  atque  optimus,  consecravit?  quod 
si ,  quia  ad  te  pertinet ,  ratum  esse  negas  oportere :  ea 
iura  constituisti  in  praeclaro  tribunatu  tuo  ,  quibus  in 
te  conversis ,  recusares ,  alios  everteres?  Sin  ista  con- 
secratio  legitima  est:  quid  est,  quod  profanum  in  tuis 
bonis  esse  possit?  An  consecratio  nullum  habet  ins, 
dedicatio  est  religiosa?  Quid  ergo  ilia  tua  turn  obtesta- 
tiotibicinis?  quid  foculus?  quidpreces?  quid  prisca 
verba  voluerunt?  ementiri,  fallere,  abuti  deorum  im- 
mortalium  numine  ad  hominum  timorem  [quid]  vo- 
luisti?  Nam  si  est  illud  ratum:  mitto  Gabinium :  tua 
domus  certe,  et,  quidquid  habes  aliud,  est  Cereri  con- 
secratum.  Sin  ille  tibi  ludus  fuit,  quid  te  impuiius, 
qui  religiones  omnes  polluoris  aut  ementiendo,  aut 
stuprando?  126.  Iam  fateor,  inquit,  in  Gabinio  me  ne- 


farium  fuisse.  Quippe  vides,  poenam  illam  a  tc  in 
alium  institutam ,  in  te  ipsum  esse  conversam.  Sed 
homo  omnium  scelerum  flagitiorumque  documentum, 
quod  in  Gabinio  fateris,  cuius  impudicitiam  pueritiae, 
libidines  adolescentiae,  dedecus  et  egestatem  reliquac 
vitae,  latrocinium  consulatus  vidimus,  cui  ne  ista 
quidem  ipsa  calami tas  iniuria  potuit  accidere:  id  in 
me  infirmas?  et  gravius  esse  dicis,  quod  uno  adole- 
scente,  quam  quod  concione  tota  teste ,  fecisti?  127. 
Dedicatio  magnam,  inquit,  habet  religionem. 

XLIX.  Nonne  vobis  Numa  Pompilius  videtur  lo- 
qui?  Discite  orationem ,  pontifices,  et  vos  flamines: 

I  etiam  tu,  rex,  disce  a  gentili  tuo:  quamquam  ille  gen- 
tem  istam  reliquit:  sed  tamen  disce  ab  homine  religio¬ 
nibus  dedito,  iusto,  turn  omnium  religionum  perito. 
Quid?  in  dedicatione  nonne,  et  quis  dicit,  et  quid,  et 
quomodo,  quaeritur?  An  tu  haec  ita  confundis  et  per- 
turbas,  ut,  quicumque  velit,  quod  velit,  quomodo  ve- 
lit,  possit  dedicare?  Quis  eras  tu,  qui  dedicabas?  quo 
iure?  qua  lege?  quo  exemplo?  qua  potestale?  ubi  te 
isti  rei  populus  Romanus  praefecerat?  Video  enim  es¬ 
se  legem  veterem  tribuniciam,  quae  vetet,  iniussu 
plebis  aedes,  terram,  aram  consecrare.  Neque  turn 
hocQ.Papirius,  quihanc  legem  rogavit,  sensit,  neque 
suspicatus  est,  fore  pericul urn,  ne  domicilia  aut  pos- 
sessiones  indemnatorum  civium  consecrarentur.  Ne¬ 
que  enim  id  fieri  fas  erat,  neque  quisquam  fecerat,  ne¬ 
que  erat  caussa,  cur  prohibendo  non  tain  deterrere  vi- 
deretur,  quam  admonere.  128.  Sed  quia  consecraban- 
tur  aedes,  non  privatorum  domicilia,  sed  quae  sacrae 
nominantur:  consecrabantur  agri,  non  ita  ut  nostra 
•praedia,  si  quis  vellet,  sed  utimperator  agros  de  ho- 
stibus  captos  consecraret:  statuebantur  arae,  quae  re¬ 
ligionem  afferrent ,  [ipso]  si  loco  essent  consecratae : 
haec,  nisi  plebs  iussisset,  fieri  vetuit.  Quae  si  tu  in- 
terpretaris  de  nostris  aedibus  atque  agris  scripta  esse, 
non  repugno:  sed  quaero,  quae  lex  lata  sit,  ut  tu  ae¬ 
des  meas  consecrares :  ubi  tibi  haec  potestas  data  sit : 
quo  iure  feceris.  Neque  ego  nunc  de  religione,  sed  de 
bonis  omnium  nostrum ,  nec  de  pontificio,  sed  de  iure 
publico  disputo.  L.  Lex  Papiria  vetat,  aedes  iniussu 
plebis  consecrari.  Sit  sane  hoc  de  nostris  aedibus,  ac 
non  de  publicis  templis.  Unum  ostende  verbum  con- 
secrationis  in  ipsa  tua  lege :  si  ilia  lex  est,  ac  non  vox 
sceleris  et  crudelitatis  tuae.  129.  Quod  si  tibi  turn  in 
illo  reipublicae  naufragio  omnia  in  mentem  venire  po- 
tuissent,  aut  si  tuus  scriptor  in  illo  incendio  civitatis 
non  syngraphas  cum  Byzantiis  exsulibus  et  cum  lega- 
tis  regiis  faceret,  sed  vacuo  animo  tibi  ista  non  scita, 
sed  portenta  conscriberet:  esses  omnia,  si  minus  re, 
at  verbis  legitimis  consecutus.  Sed  uno  tempore  cau- 
tiones  fiebant  pecuniarum,  foedera  feriebantur  provin- 
ciarum,  regum  appellationes  venales  erant,  servorum 
omnium  vicatim  celebrabatur  tota  Urbe  descriptio, 
inimici  in  gratiam  reconciliabantur,  imperia  ascribe- 
bantur  nova  iuventuti ,  Q.  Seio  venenum  misero  para- 
batur,  de  Cn.  Pompeio,  propugnatore  et  custode  im¬ 
perii,  interficiendo  consilia  inibantur,  senatus  ne  quid 
esset,  ut  lugerent  boni  semper,  ut  capta  respublica 
consulum  proditione,  vi  tribunicia  leneretur.  Ilaec 
quum  tot  tantaque  agerentur :  non  mirum  est,  praeser- 
tim  in  furore  animi  et  caecitate,  multa  ilium  et  te  fe- 
fellisse. 

130.  At  videte,  quanta  vis  sit  huius  Papiriae  legis 
in  re  tali;  non  qualem  tu  aflers,  sceleris  plenam  et  fu- 
roris.  Q.  Marcius  censor  signum  Concordiae  fecerat, 
idque  in  publico  collocarat.  Hoc  signum  C.  Qassius 

censor  quum  in  curiam  tratulisset,  collegium  ve- 
strum  consuluit,  numquid  esse  caussae  videretur, 
quin  id  signum  curiamque  Concordiae  dedicaret. 
LI.  Quaeso,  pontifices,  et  hominem  cum  homine,  et 
tempus  cum  tempore ,  et  rem  cum  re  comparate.  Ule 
erat  summa  modestia  et  gravitate  censor :  hie  tribunus  | 
plebis  scelere  et  audacia  singulari.  Tempus  illud  erat 
tranquillum,  et  in  libertate  populi  et  gubernatione  po- 
situm  senatus:  tuum  porro  tempus,  libertate  populi 
Romani  oppressa,  senatus  auctoritate  deleta.  Res  ilia 
plena  iustitiae,  sapientiae,  dignitatis.  Censor  enim, 
penes  quem  maiores  nostri  (id  quod  tu  sustulisti)  iu- 
dicium  senatus  de  dignitate  esse  voluerunt,  Concor¬ 
diae  signum  volebat  in  curia,  curiamque  ei  deae  dedi¬ 
care.  131.  Praeclara  voluntas  atque  omni  laude  digna.  j 
Praescribere  enim  se  arbitrabatur,  ut  sine  studiis  dis- 
sensionis  sententiae  dicerentur,  si  sedem  ipsam  ac 
templum  publici  consilii  religione  Concordiae  devin- 
xisset.  Tu,  quum  ferro,  quum  metu,  quum  edictis, 
quum  privilegiis,  quum  praesentibus  copiis  perdito-  j 
rum,  absentis  exercitus  terrore  et  minis,  consulum 
societate  et  nefario  foedere  servitute  oppressam  civi- 
tatem  teneres,  Libertatis  signum  posuisti  magis  ad  lu- 
dibrium  impudentiae,  quam  ad  simulationem  religio- 
nis.  Ille  in  curia,  quae  poterat,  sine  cuiusquam  in- 
commodo  dedicabat :  tu  in  civis  optime  de  republica 
meriti  cruore  ac  paene  ossibus  simulacrum  non  liber¬ 
tatis  publicae,  sed  licentiae  collocasti.  132.  Atque  ille 
tamen  ad  collegium  retulit:  tu  ad  quem  retulisti?  Si 
quid  deliberares,  si  quid  tibi  aut  piandum,  aut  insti- 
tuendum  fuisset  religione  domestica:  tamen  instituto 
ceterorum  vetere  ad  pontificem  detulisses.  Novum- 
delubrum  quum  in  Urbis  clarissimo  loco,  nefando 
quodam  atque  inaudito  instituto,  inchoares :  referen¬ 
dum  ad  sacerdotes  publicos  non  putasti?  At,  si  colle¬ 
gium  pontificum  adhibendum  non  videbatur:  nemone 
horum  tibi  idoneus  visus  est,  qui  aetate,  honore,  au¬ 
ctoritate  antecellunt,  ut  cum  eo  dedicationem  comrnu- 
nicares?  Quorum  quidem  tu  non  contempsisti,  sed 
pertimuisti  dignitatem.  LII.  An  tu  auderes  quaerere 
ex  P.  Servilio,  aut  ex  M.  Lucullo :  quorum  ego  consi- 
lio  atque  auctoritate  rempublicam  consul  ex  vestris 
manibus  ac  faucibus  eripui:  quibusnam  verbis  aut 
quo  ritu,  primum  hoc  dico,  civis  domum  consecrares; 
(leinde  civis  eius,  cui  princeps  senatus,  cui  etiam  or- 
dines  omnes,  deinde  Italia  tota,  post  cunctae  gentes 
testimonium  huius  Urbis  atque  imperii  conservati  de¬ 
dissent?  133.  Quid  diceres,  o  nefanda  et  perniciosa  la- 
bes  civilatis?  Ades,  ades,  Luculle,  Servili,  dum  dedi- 
co  domum  Ciceronis ,  ut  mihi  praeeatis  postemque  te- 
neatis.  Es  tu  quidem  quum  audacia,  turn  impudentia 
singulari:  sed  tibi  tamen  oculi,  vultus,  verba  cecidis- 
sent,  quum  te  viri,  qui  sua  dignitate  personam  populi 
Romani  atque  auctoritatem  imperii  sustinerent,  verbis 
gravissimis  perterruissent,  neque  sibi  fas  esse  dixis- 
sent,  furori  interesse  tuo ,  atque  in  patriae  parricidio 
et  scelere.  134.  Quae  quum  videres,  turn  te  ad  tuum  j 
affinem,  non  delectum  a  te,  sed  relictum  a  ceteris  con-  I 
tulisti.  Quem  ego  tamen  credo ,  si  est  ortus  ab  illis,  j 
quos  memoriae  proditum  est  ab  ipso  Hercule,  perfun-  i 
cto  iam  laboribus ,  sacra  didicisse,  in  viri  forlis  aeru- 
mnis  non  ita  crudelem  fuisse,  ut  in  vivi  et  iam  spi-  j 
rantis  caput  bustum  suis  manibus  imponeret:  qui  aut 
nihil  dixit  aut  fecit  omnino,  poenamque  hanc  mater- 
nae  temeritatis  tulit,  ut  mutam  in  delicto  personam  j 
nomenque  praeberet:  aut,  si  dixit  aliquid  verbis  hae-  j 
sitantibus,  postemque  tremebunda  manu  tetigit,  certe  l! 


nihil  rite,  nihil  caste,  nihil  more  institutoque  perfecit. 
Yiderat  ille  Murenam,  vitricum  suum,  consulem  desi- 
gnatum,  ad  me  consulem  cumAllobrogibus  communis 
exitii  indicia  afferre :  audierat  ex  illo,  se  a  me  bis  salu- 
tem  accepisse,  separatim  semel,  iterum  cumuniversis. 
135.  Quare  quis  est,  qui  existimare  possit,  huic  novo 
pontifici,  primam  hanc  post  sacerdotium  initum  reli- 
gionem  instituenti  vocemque  mittenti,  non  et  linguam 
obmutuisse,  et  manum  obtorpuisse,  et  mentem  debi- 
litatam  metu  concidisse:  praesertim  quum  ex  collegio 
tan  to  non  regem,  nonflaminem,  non  pontificem  videret, 
fierique  particeps  alieni  sceleris  invitus  cogeretur,  et 
gravissimas  poenas  affinitatis  impurissimae  sustincrel? 

LIII.  136.  Sed,  ut  revertar  ad  ius  publicum  vindi- 
candum,  quod  ipsi  pontifices  semper  non  solum  ad 
suas  caerimonias,  sed  etiam  ad  populi  iussa  accommo- 
daverunt:  habetis  in  commentariis  vestris,  C.Cassium 
censorem  de  signo  Concordiae  dedicando  ad  pontifi¬ 
cum  collegium  retulisse,  eique  M.  Aemilium,  pontifi¬ 
cem  maximum,  pro  collegio  respondisse,  nisi  eum  po- 
pulus  Romanus  nominatim  praefecisset,  atque  eius 
iussufaceret,  non  videri  ea  recte  posse  dedicari.  Quid? 
quumLicinia,  virgo  Yestalis,  summo  loco  nata ,  san- 
ctissimo  sacerdotio  praedita,  T.  Flaminino,  Q.  Metello 
consulibus,  aram  et  aediculam  et  pulvinar  sub  saxo 
sacro  dedicasset:  non  earn  rem  ex  auctoritate  senatus 
ad  hoc  collegium  Sex.  Iulius  praetor  retulit?  quum  P. 
Scaevola,  pontifex  maximus ,  pro  collegio  respondit, 
quod  in  loco  publico  Licinia,  Caii  filia,  iniussu  populi 
dedicasset,  sacrum  non  viderier.  Quam  quidem  rem 
quanta  severitate,  quantaque  diligentia  senatus  sustu- 
lerit,  ex  ipso  senatusconsulto  facile  cognoscetis.  Re- 
cita  senatusconsultum.  senatusconsultum.  137. 
Videtisne,  praetori  urbano  negotium  datum ,  ut  cura- 
ret,  ne  id  sacrum  esset?  etut,  si  quae  essent  incisae 
aut  inscriptae  litterae,  tollerentur?  0  temporal  o  mo¬ 
res!  Turn  censorem,  hominem  sanctissimum,  simula¬ 
crum  Concordiae  dedicare  pontifices  in  templo  inau- 
gurato  prohibuerunt:  post  autem  senatus  in  loco  au- 
gusto  consecratam  earn  aram,  tollendam  ex  auctoritate 
pontificum  censuit,  neque  ullum  est  passus  ex  ea  de- 
dicatione  litterarum  exstare  monumentum.  Tu,  pro- 
cella  patriae,  turbo  ac  tempestas  pacis  atque  otii,  quod 
in  naufragio,  reipublicae  tenebris  offusis,  demerso  po- 
pulo  Romano,  everso  atque  eiecto  senatu,  dirueris,  ae- 
dificaris,  religione  omni  violata ,  religionis  tamen  no¬ 
mine  contaminaris,  in  civis  huiusce  aedibus,  et  in  Ur- 
be,  quam  suis  laboribus  ac  periculis  conservasset, 
monumentum  deletae  reipublicae  collocaris,  ad  equi- 
tum  notam,  ad  dolorem  bonorum  omnium,  sublatoque 
Q.  Catuli  nomine  incideris:  id  sperasti  rempublicam 
diutius,  quam,  quoad  mecum  simul  expulsa  careret 
his  moenibus,  esse  laturam? 

138.  At  si,  pontifices,  neque  is,  cui  licuit,  neque 
id,  quod  fas  fuit,  dedicavit:  quid  me  attinet  iam  illud 
tertium,  quod  proposueram,  docere,  non  his  institutis 
ac  verbis,  quibus  caerimoniae  postulant,  dedicasse? 
LIV.  Dixi  a  principio,  nihil  me  de  scientia  vestra,  nihil 
de  sacris,  nihil  de  abscondito  iure  pontificum  dictu- 
rum.  Quae  sunt  adhuc  a  me  de  iure  dedicandi  dispu- 
tata,  non  sunt  quaesita  ex  occulto  aliquo  genere  litte¬ 
rarum,  sed  sumpta  de  medio,  ex  rebus  palam  per  ma- 
gistratus  actis  ad  collegiumque  delatis,  ex  senatus¬ 
consulto,  ex  lege.  Ilia  interiora  iam  vestra  sunt,  quid 
dici,  quid  praecipi ,  quid  tangi,  quid  teneri  ius  fuerit. 
139.  Quae  si  omnia  exCoruncanii  scientia,  qui  peritis- 
simus  pontifex  fuisse  dicitur,  acta  esse  constarent,  aut 

si  M.  Horatius  ille  Pulvillus,  qui,  quum  eius  dedica- 
tionem  multi  propter  invidiam  fictis  religionibus  im- 
pedirent,  restitit,  et  constantissima  mente  Capitolium 
dedicavit,  huiusmodi  alicui  dedicationi  praefuisset: 
tamen  in  scelere  religio  non  valeret;  nedum  valeat  id, 
quod  imperitus  adolescens,  novus  sacerdos,  sororis 
precibus,  matris  minis  adductus,  ignarus,  invitus,  si¬ 
ne  collegis ,  sine  libris ,  sine  auctore ,  sine  fictore ,  fur- 
tim ,  mente  ao  lingua  titubante  fecisse  dicatur :  prae- 
sertim  quum  iste  impurus  atque  impius  hostis 
omnium  religionum,  qui  contra  fas  inter  viros  saepe 
mulier  et  inter  mulieres  vir  fuisset,  ageret  illam  rem 
ita  raplim  et  turbulent© ,  ut  neque  mens  neque  vox 
neque  lingua  consistent.  LV.  140.  Delatum  turn  est 
ad  vos,  pontifices,  et  post  omnium  sermone  celebra- 
tum,  quemadmodum  iste  praeposteris  verbis ,  omini- 

bus  obscenis,  idemtidem  se  ipse  revocando,  dubitans, 
timens,  haesitans  omnia  aliter,  ac  vos  in  monumentis 
habetis ,  et  pronuntiarit  et  fecerit.  Quod  quidem  mi- 
nime  mirum  est,  in  tanto  scelere  tantaque  dementia 
ne  audaciae  quidem  locum  ad  timorem  comprimen- 
dum  fuisse.  Etenim,  si  nemo  umquam  praedo  tarn 
barbarus  atque  immanis  fuit,  qui,  quum  fana  spolias- 
set ,  deinde  aram  aliquam  in  littore  deserto ,  somniis 
stimulatus  aut  religione  aliqua  consecraret,  non  hor- 
reret  animo,  quum  divinum  numen,  scelere  violatum, 
placare  precibus  cogeretur :  qua  tandem  istum  pertur- 
batione  mentis  omnium  templorum  atque  tectorumto- 
tiusque  Urbis  praedonem  fuisse  censetis,  quum  pro 
detestatione  tot  scelerum  unam  aram  nefarie  consecra¬ 
ret?  141.  Non  poterat  ullo  modo  (quamquam  et  insolentia 
dominatus  extuleratanimos,  et  erat  incredibiliarmatus 
audacia)  non  in  agendo  ruere,  ac  saepe  peccare,  praeser- 
tim  illo  pontifice  et  magistro,  qui  cogeretur  docere,  ante- 
quain  ipse  didicisset .  Magna  vis  est  quum  in  deorum 
immortalium  numine,  turn  vero  in  ipsa  republica.  Dii 
immortales  suorum  templorum custodem  acpraesidem 
sceleratissime  pulsum  quum  viderent,  ex  suis  templis 
in  eius  aedes  immigrare  nolebant.  Itaque  istius  vecoi- 
dissimi  mentem  cura  metuque  terrebant.  Res  vero 
publica,  quamquam  eratexterminata  mecum, tamen  ob- 
versabatur  ante  oculos  exstinctoris  sui,  et  ab  istius  in- 
tlammato  atque  ignito  furore  iamtummesequerepete- 
bat.  Quare  quid  est  mirum ,  si  iste  metus  furore  m- 
stinctus,  scelere praeceps,  nequeinstitutascaerimonias 
persequi,  neque  verbum  ullum  sollcmne  potuit  effari . 

LYI.  142.  Quae  quum  ita  sint,  pontifices,  revocate 
iam  animos  vestros  ab  hac  subtili  nostra  disputatione 
ad  universam  rempublicam ,  quam  antea  cum  viris 
fortibus  multis,  in  hac  vero  caussa  sobs  vestris  cervi- 
cibus  sustinetis.  Yobis  universi  senatus  perpetua  au- 
ctoritas,  cui  vosmetipsi  praestantissimi  semper  in  mea 
caussa  praefuistis;  vobis  Italiae  magnificentissimus 
ille  motus ,  municipiorumque  concursus ;  vobis  cam¬ 
pus  centuriarumque  una  vox  omnium,  quarum  vos 
principes  atque  auctores  fuistis;  vobis  omnes  societa- 
tes,  omnes  ordines,  omnes,  qui  aut  re  aut  spe  denique 
sunt  bona,  omne  suum  *  erga  meam  dignitatem  stu- 
dium  et  iudicium  non  modo  commissum,  verum  etiam 
commendatum  esse  arbitrantur.  1 43.  Denique  ipsi  du 
immortales,  qui  hanc  urbem  atque  hoc  impenum 
tuentur,  ut  esset  omnibus  gentibus  posteritatique  per- 
spicuum,  divino  me  numine  esse  reipublicae  reddi- 
tum  ,  idcirco  mihi  videntur  fructum  ipsum  reditus  el 
gratulationis  meae  ad  suorum  sacerdotum  potestatem 
iudiciumque  revocasse.  Hie  est  enim  reditus,  ponti  i 
ces,  baec  restitutio  in  domo,  in  sedibus,  inans,  in 


focis,  in  diis  penatibus  recuperandis.  Quorum  si  iste 
suis  sceleratissimis  manibus  tecta  sedesque  convellit: 
ducibusque  consulibus,  tamquam  Urbe  capta ,  hanc 
unam  domum ,  quasi  acerrimi  propugnatoris ,  sibi  de- 
lendam  putavit:  tamen  illi  dii  penates  ac  familiares 
mei  per  vos  in  meam  domum  mecum  erunt  restituti. 
LYII.  144.  Quocirca  te,  Capitoline,  quern  propter  bene- 
ficia  populus  Romanus  Optimum,  propter  vim  Maxi¬ 
mum  nominavit,  teque,  Iuno  Regina,  et  te,  custos  Ur¬ 
bis  ,  Minerva,  quae  semper  adiutrix  consiliorum  meo- 
rum,  testis  laborum  exstitisti,  precor  ac  quaeso :  vos- 
que,  qui  maxime  me  repetistis  atque  revocastis,  quo- 
!  rum  de  sedibus  haec  mihi  proposita  est  contentio ,  pa- 
|  trii  penates  familiaresque,  qui  huic  urbi  et  reipubli- 
j  cae  praesidetis,  vos  obtestor,  quorum  ego  a  templis  ac 
del ubris  pestiferam  illam  et  nefariam  flammam  depu¬ 
li  :  teque,  Vesta  mater,  cuius  castissimas  sacerdotes  ab 
hominum  amentia,  furore  et  scelere  defendi,  cuiusque 
ignem  ilium  sempiternum  non  sum  passus  aut  san¬ 
guine  civium  restingui,  aut  cum  totius  Urbis  incendio 
commisceri :  145.  ut,  si  in  illo  paene  fato  reipublicae 
j  obieci  meum  caput  pro  vestris  caerimoniis  atque  tem- 
|  plis  perditissimorum  civium  furori  atque  ferro,  et  si 
i  iterum,  quum  ex  mea  contention©  interitus  bonorum 
I  omnium  quaereretur,  vos  sumtestatus,  vobis  me  ac 
meos  commendavi,  meque  ac  meum  caput  ea  condi- 
tione  devovi,  ut,  si  et  eo  ipso  tempore  et  ante  et  in 
;  consulatu  meo,  commodis  meis  omnibus,  emolumen- 
j  tis,  praemiis  praetermissis ,  cura,  cogitatione,  vigiliis 
p  omnibus  nihil,  nisi  de  salute  meorum  civium ,  labo- 
1  rassem,  turn  mihi  republica  aliquando  restituta  lice- 
j  ret  frui :  sin  autem  mea  consilia  patriae  non  profuis- 
sent,  ut  perpetuum  dolorem,  avulsus  a  meis,  sustine- 
rem:  hanc  ego  devotionem  capitis  mei,  quum  ero  in 
j  sedes  meas  restitutus ,  turn  denique  convictam  esse  et 
commissam  putabo.  146.  Nam  nunc  quidem,  pontifi¬ 
ces,  non  solum  domo,  de  qua  cognoscitis,  sed  tota  Ur¬ 
be  careo,  in  quam  videor  esse  restitutus.  Urbis  enim 
celeberrimae  et  maximae  partes  adversum  illud  non 
monumentum,  sed  vulnus  patriae  con  tuentur.  Quern 
quum  mihi  conspectum  morte  magis  vitandum  fu- 
giendumque  esse  videatis :  nolite,  quaeso,  eum,  cuius 
reditu  restitutam  rempublicam  fore  putastis ,  non  so¬ 
lum  dignitatis  ornamentis,  sed  etiam  Urbis  partibus 
velle  esse  privatum.  LVIU.  Non  me  bonorum  direptio, 
non  tectorum  excisio,  non  depopulatio  praediorum, 

|  non  praeda  consulum  ex  meis  fortunis  crudelissime 
capta  permovet :  caduca  semper  et  mobilia  haec  esse 
duxi,  non  virtutis  atque  ingenii,  sed  fortunae  et  tem- 
porum  munera :  quorum  ego  non  tarn  facultatem  um¬ 
quam  et  copiam  expetendam  putavi ,  quam  et  in  uten- 
do  rationem  et  in  carendo  patientiam.  Etenim  ad  no- 
'  strum  usum  propemodum  iam  est  definita  moderatio 
rei  familiaris :  liberis  autem  nostris  satis  amplum  pa- 
j  trimonium  paterni  nominis  ac  nostrae  memoriae  re- 
linquemus :  domo  per  scelus  erepta,  per  latrocinium 
occupata,  per  religionis  vim  sceleratius  etiam  aedificata, 
quam  eversa,  carere  sine  maxima  ignominia  reipubli¬ 
cae,  meo  dedecore  ac  dolore  non  possum.  Quapropter, 
si  diis  immortalibus,  si  senatui,  si  populo  Romano,  si 
cunctae  Italiae,  si  provinciis,  si  exteris  nationibus,  si 
vobismetipsis,  qui  in  mea  salute  principem  semper  lo¬ 
cum  auctoritatemque  tenuistis ,  gratum  et  iucundum 
meum  reditum  intel ligitis  esse:. quaeso  obtestorque 
vos,  pontifices,  utme,  quern  auctoritate,  studio, sen- 
tentiis  reslituistis,  nunc,  quoniam  senatus  ita  vult, 
manibus  quoque  vestris  in  sedibus  meis  collocetis. 

HARUSPICUM  RESPONS IS 

IN  P.  CL  ODIUM 

HABITA  IN  SENATU  ORATIO. 


N  O  T  I  T  I  A  LITTERARIA. 


Varia  prodigin  anno  U.  697.  Cn.  Cornelia  Lentulo  Marcellino  L.  Marcia  Philippa 
Cassius  narrut  L.  38.,  in  monte  Albano  et  in  ugro  Lutiniensi  editn  sunt,  huruspicibus  in 
ntis.  Clodtus  igitur  piaculum  esse  in  Ciceronis  do  mo  monstrure  uggressut  est. 


cnss.  mense  circiter  Mai.o ,  nt  Dio 
ipso  terrue  expiandue  negotio  ter- 


AllG.  Octe  resuonsa  haruspicum  de  porteutoso  quodam, 
qui  in  agro  Latiuieusi  auditus  erat,  strepitu  subterraneo  et 
clangore  bellico,  senatui,  civitatis  formidine  liberandae  caussa 
cuiisulenti,  data,  a  Clodio  autem  in  Ciceronem  maligue  conver- 
sa,  bic  oidine  deinceps  proposita,  nec  de  ceteris  rebus  suis,  nec 
de  sua  do  mo  ,  sed  potius  de  domo  Cludii  et  rebus  accipienda  es¬ 
se,  hac  o ratio ne  propositum  habet  ostendere.  Haruspicum  igi¬ 
tur  ilia  responsa  erant  Iiuiuscemodir  1)  Ludos  minus  diligenter 
factos  pollutos que ;  2)  loca  sacra  et  religiosa  profana  haberi 
leap.  5.);  3)  oratores  contra  ius  fasque  interfectos  (c.  16.)  ;  4) 
tidem  et  iusiurandum  neglectuni  (c.  17.)  ;  5)  sacriticia  retusta  oc- 
cultaque- minus  diligenter  facta  pollutaque  (c.  17.) ;  6)  monere 
deos  lmmortales,  neper  optimatium  discordiam  dissensionem- 
que  patribus  principibusque  caedes  periculaque  creentur  auxi- 
lioque  deminuti  deliciantur,  quare  ad  unum.  imperium  provinciae 
redeant  exercitusque  pulsus  deminutioque  accedat  (c.  19.);  7)  ne 
deterioribus  repulsisque  bonus  augeatur  (c.  26.),  et  8)  providen- 
ilum  esse,  ne  status  reipublieae  commutetur  (c.  27.  extr.). 

I.  f.  Hesterno  die,  patres  conscript!,  quttm  me  et 
vestra  dignitas  et  frequentia  equitum  Romanorum, 
quibus  senatus  dabatur,  magno  opere  commosset :  pu- 
tavi  mihi  reprimendam  esse  P.  Clodii  knpudicaro  im- 
pudentiam,  quum  is  publicanorum  caussam  stultissi- 
mis  interrogationibus  impediret,  et  P.  Tullioni  Syro 
navaret  operam,  atque  ei  sese,  cui  totus  venierat,  etiam 
vobis  inspeefcantibus  venditaret.  Itaque  hominem  fu- 
rentem  exsultantemque  continui ,  simulac  periculum 
iudicii  intendi:  duobus  inceptis  verbis  omnem  impe- 
tum  gladiatoris  ferociamque  compressi.  2.  Attamen 
ignarus  ille,  qui  consules  essent,  exsanguis  atque  ae- 
stuans.  se  ex  curia  repente  proripuit,  cum  quibusdam 
fractis  iam  atque  inanibus  minis,  etcum  illius  Piso- 
niani  temporis  Gabiniauique  terroribus.  Quem  quum 
egredientem  insequi  coepissem :  cepi  equidem  fru- 
ctum  maximum  et  ex  consurrectione  omnium  ve- 
strum  et  ex  comitatu  publicanorum.  Sed  vecors  re¬ 
pente  sine  suo  vultu ,  sine  colore,  sine  voce  constitit: 
deinde  respexit;  et  simulac  Cn.  Lentulum  consulem 
aspexit,  concidit  in  curiae  paene  limine,  recordatione, 
credo,  Gabinii  sui  desiderioque  Pisonis.  Cuius  ego  de 


effrenato  et  praecipiti  furore  quid  dicam?  Haud  potest 
gravioribus  a  me  verbis  vulnerari,  quam  est  statim,  in 
facto  ipso,  a  gravissimo  viroP.  Servilio  confectus  ac 
trucidatus.  Cuius  si  etiam  vim  et  gravitatem  illam 
singularem  ac  paene  divinam  assequi  possem :  tamen 
non  dubito,  quin  ea  tela,  quae  coniecerit  inimicus, 
quam  ea ,  quae  collega  patris  emisit,  leviora  atque  he- 
betiora  esse  videantur. 

II.  3.  Sed  tamen  mei  facti  rationem  exponere  illis 
volo  ,  qui  hesterno  die  dolore  me  elatum,  et  iracundia 
longius  prope  digressum  arbitrabantur,  quam  sapien- 
tis  hominis  cogitata  ratio  postularet.  Nihil  feci  iratus, 
nihil  impotenti  animo,  nihil  non  diu  consideratum  ac 
multo  ante  meditatum.  Egoenim,  patres  conscripti, 
inimicum  me  semper  esse  professus  sum  duobus,  qui 
me,  qui  rempublicam,  quum  defendere  deberent,  ser- 
vare  possent ;  quumque  ad  consulare  officium  ipsis 
insignibus  illius  imperii,  ad  meam  salutem  non  solum 
auctoritate,  sed  etiam  precibus  vestris  vocarentur: 
primo  reliquerunt,  deinde  prodiderunt,  postremo  op- 
pugnaverunt,  praemiisque  nefariae  pactionis  funditus 
una  cum  republica  oppressum  exstinctumque  volue- 
runt:  quique  suo  ductu  et  imperio,  cruento  illo  atque 
funesto,  supplicia  neque  a  sociorum  moenibus  prohi- 
bere,  neque  hostium  urbibus  inferre  potuerunt :  exci- 
sionem,  inflammationem,  eversionem,  depopulatio- 
nem ,  vastitatem  earn  sua  cum  praeda  meis  omnibus 
tectis  atque  agris  intulerunt.  k.  Cum  his  furiis  et  fa- 
cibus,  cum  his,  inquam,  exitiosis  prodigiis  ac  paene 
huius  imperii  pestibus  bellum  mihi  inexpiabile  dico 
esse  susceptum :  neque  id  tamen  ipsum  tantum,  quan¬ 
tum  meus  ac  meorum,  sed  tantum,  quantum  vester  at¬ 
que  omnium  bonorum  dolor  postulavit.  III.  In  Clo- 
dium  vero  non  est  hodie  meum  maius  odium ,  quam 
illo  die  fuit,  quum  ilium  ambustum  religiosissimis 
ignibus  cognovi  muliebri  ornatu  ex  incesto  stupro  at¬ 
que  ex  domo  pontificis  maximi  emissum.  Turn,  in¬ 
quam,  turn  vidi  ac  multo  ante  prospexi,  quanta  tem- 
pestas  excitaretur,  quanta  impenderet  procella  reipu- 

blicae.  Videbam,  illud  scelus  tam  importunurn,  auda- 
ciam  tam  immanem  adolescentis  furentis,  nobilis,  vul- 
nerati  non  posse  arceri  otii  finibus:  erupturum  illud 
malum  aliquando,  si  impunitum  fuisset,  ad  perniciem 
civitatis.  5.  Non  multum  mihi  sane  post  ad  odium  ac- 
cessit.  Nihil  enim  contra  me  fecit  odio  mei,  sed  odio 
severitatis,  odio  dignitatis,  odio  reipublicae.  Non  me 
magis  violavit,  quamsenatum,  quam  equites  Roma-  ; 
nos,  quam  omnes  bonos,  quam  Italiam  cunctam.  Non 
denique  in  me  sceleratior  fuit,  quam  in  ipsos  deos  im- 
mortales.  Etenim  illos  eo  scelere  violavit ,  quo  nemo 
antea:  in  me  fuit  eodem  animo,  quo  etiam  eius  fami- 
liaris  Catilina,  si  vicisset,  fuisset.  Itaque  eum  num- 
quam  a  me  esse  accusandum  putavi ,  non  plus ,  quam 
stipitem  ilium,  qui,  quorum  hominum  esset,  nescire- 
mus,  nisi  se  Ligurem  ipse  esse  diceret.  Quid  enim 
hunc  persequar ,  pecudem  ac  belluam ,  pabulo  inimi- 
corum  meorum  et  glande  corruptum?  qui  si  sensit, 
quo  sese  scelere  devinxerit,  nondubito,  quin  sit  mi- 
serrimus:  sin  autem  id  non  videt,  periculum  est,  ne 
se  stuporis  excusatione  defendat.  6.  Accedit  etiam,  | 
quod  exspectatione  omnium  fortissimo  et  clarissimo 
viro,  T.  Annio,  devota  et  constituta  ista  hostia  esse  vi- 
detur:  cui  me  praeripere  desponsam  iam  et  destina- 
tam  laudem,  quum  ipse  eius  opera  et  dignitatem  et 
salutem  recuperarim,  valde  estiniquum.  IV.  Etenim, 
ut  P.  ille  Scipio  natus  mihi  videtur  ad  interitum  exi- 
tiumque  Karthaginis,  qui  illam  a  multis  imperatori- 
bus  obsessam ,  oppugnatam ,  labefactatam ,  paene  ca- 
ptam  aliquando,  quasi  fatali  eventu,  solus  evertit:  sic 
T.  Annius  ad  illam  pestem  comprimendam ,  exstin- 
guendam,  funditus  delendam  natus  esse  videtur,  et 
quasi  divino  munere  donatus  reipublicae.  Solus  ille 
cognovit,  quemadmodum  armatum  civem,  qui  lapidi- 
bus,  qui  ferro  alios  fugaret,  alios  domi  contineret,  qui 
Urbem  totam,  qui  curiam,  qui  forum,  qui  templa 
omnia  caede  incendiisque  terreret,  non  modo  vincere, 
verum  etiam  vincire  oporteret.  7.  Huic  ego,  et  tali,  et 
ita  de  me,  ac  de  patria  merito  viro,  numquam  mea  vo- 
luntate  praeripiam  eum  praesertim  reum,  cuius  ille 
inimicitias  non  solum  suscepit  propter  salutem meam, 
verum  etiam  appetivit.  Sed  si  etiam  nunc  illaqueatus 
iam  omnium  legum  periculis,  irretitus  odio  bonorum 
omnium,  exspectatione  supplicii  iam  non  diuturna 
implicatus,  feretur  tamen  haesitans,  et  in  me  impetum 
impeditus  facere  conabitur :  resistam  et,  aut  conceden- 
te  aut  etiam  adiuvante  Milone,  eius  conatum  refutabo: 
velut  hesterno  die,  quum  mihi  stanti  tacens  minare- 
tur,  voce  tantum  attigi  legum  initium  et  iudicii.  Con- 
scdit  ille.  Conticuit.  Diem  dixisset,  ut  fecerat:  fecis- 
sem,  ut  ei  statim  tertius  a  praetore  dies  diceretur.  At- 
que  hoc  sic  moderetur  et  cogitet,  si  contentus  sitiis 
sceleribus ,  quae  commisit,  esse  iam  consecratum  Mi- 
loni:  si  quod  in  me  lelum  intenderit,  statim  me  esse 
arrepturum  arma  iudiciorum  atque  legum. 

8.  Atqui  paullo  ante,  patres  conscripti,  concionem 
habuit,  quae  est  ad  me  tota  delata:  cuius  concionis 
primum  universum  argumentum  sententiamque  au- 
dite.  Quum  riseritis  impudentiam  hominis,  turn  a  me 
de  tota  concione  audietis.  V.  De  religionibus,  sacris  et 
caerimoniis  est  concionatus,  patres  conscripti,  P.  Clo- 
dius:  P.  inquam  Clodius  sacra  et  religiones  negligi, 
violari,  pollui  questus  est.  Non  mirum,  si  hoc  vobis 
ridiculum  videtur.  Etiam  sua  concio  risit,  hominem, 
quomodo  ipse  gloriari  solet,  ducentis  confixum  sena- 
tusconsultis ,  quae  sunt  omnia  contra  ilium  pro  re  l- 
gionibus  facta,  hominemque  eum,  qui  pulvinanbus 


Bonae  deae  stuprum  intulerit,  eaque  sacra,  quae  viri 
oculis  ne  imprudentis  quidem  aspici  fas  est,  non  so¬ 
lum  aspectu  virili,  sed  flagitio  stuproque  violarit,  in 
concione  de  religionibus  neglectis  conqueri.  9.  Itaque 
nunc  proxima  concio  eius  exspectatur  de  pudicitia. 
Quid  enim  interest,  utrum  ab  altaribus  religiosissimis 
fugatus  de  sacris  et  religionibus  conqueratur,  an  ex 
sororum  cubiculo  egressus  pudorem  pudicitiamque 
defendat?  Responsum  haruspicum  hoc  recens  de  fre- 
mitu  in  concione  recitavit,  in  quo  cum  aliis  multis 
scriptum  etiam  illud  est  (id  quod  audistis)  loen  sacra 
et  religiusa  profana  hciberi.  In  ea  caussa  esse  dixit  do- 
mum  meam,  a  religiosissimo  sacerdote,  P.  Clodio, 
consecratam.  10.  Gaudeo  mihi  de  toto  hoc  ostento, 
quod  baud  scio,  an  gravissimum  multis  his  annis  huic 
ordini  nuntiatum  sit,  datam  non  modo  iustam,  sed 
etiam  necessariam  caussam  esse  dicendi.  Reperietis 
enim  ex  hoc  toto  prodigio  atque  responso,  nosde  istius 
scelere  ac  furore  ac  de  impendentibus  periculis  maxi- 
mis  prope  iam  voce  Iovis  Optimi  Maximi  praemoneri. 
11.  Sed  primum  expiabo  religionem  aedium  mearum, 
si  id  facere  vere  ac  sine  cuiusquam  dubitatione  pote- 
;  ro:  sin  scrupulus  tenuissimus  residere  aliquis  vide- 
bitur,  non  modo  patienti,  sed  etiam  libenti  animo  por¬ 
tends  deorum  immortalium  religionique  parebo. 

VI.  Sed  quae  tandem  est  in  hac  urbe  tanta  domus, 
ab  ista  religionis  suspicione  tam  vacua  atque  pura? 
Quamquam  vestrae  domus,  patres  conscripti,  cetero- 
rumque  civium  multo  maxima  ex  parte  sunt  liberae 
j  religione,  tamen  una  mea  domus  iudiciis  omnibus  li- 
'  berata  in  hac  urbe  sola  est.  Te  enim  appello,  Lentule, 
et  te,  Philippe.  Ex  hoc  haruspicum  responso  decrevit 
senatus ,  ut  de  locis  sacris  religiosis  ad  hunc  ordinem 
referretis.  Potestisne  referre  de  mea  domo?  quae  (ut 
dixi)  sola  in  hac  urbe  omni  religione,  omnibus  iudi¬ 
ciis  liberata  est:  quam  primum  inimicus  ipse  in  ilia 
tempestate  ac  nocte  reipublicae,  quum  cetera  scelera 
stiloillo  impuro,  Sex.  Clodii  ore  tincto,  conscripsis- 
set,  ne  una  quidem  attigit  littera  religionis.  Deinde 
eamdem  domum  populus  Romanus ,  cuius  est  summa 
potestas  omnium  rerum,  comitiis  centuriatis  omnium 
aetatum  ordinumque  suffragiis  eodem  iure  esse  iussit, 
quo  fuisset.  12.  Postea  vos,  patres  conscripti,  non 
quod  dubia  res  esset,  sed  ut  huic  furiae,  si  diutius  in 
hac  urbe,  quam  delere  euperet,  maneret,  vox  interdi- 
ceretur,  decrevistis,  ut  de  mearum  aedium  religione 
ad  pontificum  collegium  referretur.  Quae  tanta  religio 
est,  qua  non  in  nostris  dubitationibus  atque  in  maxi- 
mis  superstitionibus  unius  P.  Servilii  ac  M.  Luculli 
responso  ac  verbo  liberemur?  De  sacris  publicis,  de 
ludis  maximis,  de  deorum  penatium  Vestaeque  matris 
caerimoniis,  de  illo  ipso  sacrificio,  quod  fit  pro  salute 
populi  Romani,  quod  post  Romam  conditam  huius 
unius  casti  tutoris  religionum  scelere  violatum  est, 
quod  tres  pontifices  statuissent,  id  semper  populo  Ro¬ 
mano,  semper  senatui,  semper  ipsis  diis  immortalibus 
satis  sanctum,  satis  augustum,  satis  religiosum  esse 
visum  est.  At  vero  meam  domum  P.  Lentulus,  consul 
et  pontifex,  P.  Servilius,  M.  Lucullus,  Q.  Metellus, 
M’.  Glabrio,  M.  Messalla,  L.  Lentulus,  flamen  Martia- 
lis,  P.  Galba,  Q.  Metellus  Scipio,  C.  Fannius,  M.  Le- 
pidus,  L.  Claudius,  rex  sacrorum,  M.  Scaurus,  M. 
Crassus,  C.  Curio,  Sex.  Caesar,  flamen  Quirinalis,  Q. 
Cornelius,  P.  Albinovanus,  Q.  Terentius,  pontifices 
minores,  caussa  cognita,  duobus  locis  dicta,  maxima 
frequentia  amplissimorum  ac  sapientissimorum  ci¬ 
vium  astante,  omni  religione,  una  mente,  omnes  libe- 

raverunt.  VII.  13.  Nego  umquam  post  sacra  constitu- 
ta,  quorum  eadem  est  antiquitas,  quae  ipsius  Urbis, 
ulia  de  re,  ne  decapite  quidem  virginum  Vestalium, 
tarn  frequens  collegium  iudicasse :  quamquam  ad  fa- 
cinoris  disquisitionem  interest  adesse  quamplurimos. 
Ita  est  enim  interpretatio  ilia  pontificum,  ut  iidem  po- 
testatem  habeant  iudicum.  Religionis  explanatio  vel 
ab  uno  pontifice  peri  to  recte  fieri  potest :  quod  idem  in 
iudicio  capitis  durum  atque  iniquum  est.  Tamen  sic 
reperietis,  frequentiores  pontificesde  mea  domo,  quam 
umquam  de  caerimoniis  virginum  iudicasse.  Postero 
die  frequentissimus  senatus,  te  consule  designato, 
Lentule,  sententiae  principe,  P.  Lentulo  etQ.  Metello 
consulibus  referentibus  statuit,  quum  omnes  pontifi- 
ces,  qui  erant  huius  ordinis,  adessent,  quumque  alii, 
qui  honoribus  populi  Romani  antecedebant,  multa  de 
collegii  iudicio  verba  fecissent,  omnesque  iidem  scri- 
bendo  adessent ,  domum  meam  iudicio  pontificum  re- 
ligione  liberatam  videri.  1  i.  De  hoc  igitur  loco  sacro 
potissimiim  videntur  haruspices  dicere ,  qui  locus  so¬ 
lus  ex  privatis  locis  omnibus  hoc  praecipue  iuris  ha- 
bet,  ut  ab  ipsis,  qui  sacris  praesunt,  sacer  non  esse  iu- 
dicatus  sit?  Verum  referte:  quod  ex  senatusconsulto 
facere  debetis.  Aut  vobis  cognitio  dabitur,  qui  primi 
de  hac  domo  sententiam  dixistis,  et  earn  religione 
omni  liberastis :  aut  senatus  ipse  iudicabit,  qui,  uno 
illo  solo  antistite  sacrorum  dissentiente ,  frequentissi¬ 
mus  antea  iudicavit :  aut,  id  quod  certe  fiet,  ad  pontifi- 
ces  reiicietur,  quorum  auctoritati,  fidei,  prudentiae 
maiores  nostri  sacra  religionesque  et  privatas  et  pu- 
blicas  commendarunt.  Quid  ergo  hi  possunt  aliud  iu- 
dicare,  ac  iudicaverunt?  Multae  sunt  domus  in  hac  ur- 
be,  patres  conscripti,  atque  haud  scio,  an  paene  cun-  ; 
ctae  iure  optimo ,  sed  tamen  iure  privato,  iure  heredi-  j 
tario,  iure  auctoritatis,  iure  mancipi,  iure  nexi.  Nego  ! 
esse  ullam  domum  aliam  aeque  privato  iure  atque 
optima  lege,  publico  vero  omni  praecipuo  et  humano 
et  divino  iure  munitam :  15.  quae  primum  aedificatur 
ex  auctoritate  senatus,  pecunia  publica,  deinde  contra  jj 
vim  nefariam  huius  gladiatoris  tot  senatusconsultis  Ij 
munita  atque  septa  est.  VIII.  Primum  negotium  iis-  ij 
dem  magistratibus  est  datum  anno  superiore,  ut  cura-  ! 
rent,  ut  sine  vi  mihi  aedificare  liceret,  quibus  in  ma- 
ximis  periculis  universa  respublica  commendari  so- 
let:  deinde,  quum  ille  saxis  et  ignibus  et  ferro  vasti- 
tatem  meis  sedibus  intulisset,  decrevit  senatus,  eos, 
qui  id  fecissent,  legedevi,  quae  est  in  eos,  qui  uni-  j 
versam  rempublicam  oppugnassent,  teneri.  Vobis  ve¬ 
ro  referentibus,  o  post  hominum  memoriam  fortissimi 
atque  optimi  consules,  decrevit  idem  senatus  frequen¬ 
tissimus,  qui  meam  domum  violasset,  contra  rempu¬ 
blicam  esse  facturum.  16.  Nego,  ullo  de  opere  publi¬ 
co,  de  monumento,  de  templo,  tot  senatus  exstare  con- 
sulta,  quot  de  mea  domo,  quam  senatus  unam,  post  j 
banc  urbem  constitutam ,  ex  aerario  aedificandam ,  a  I 
pontificibus  liberandam,  a  magistratibus  defenden- 
dam,  a  iudicibus  puniendam  putaret.  P.  Valerio  pro 
maximis  in  rempublicam  beneficiis  data  domus  est  in 
Velia  publice*:  at  mihi  in  Palatio  restituta ;  illi  locus: 
at  mihi  etiam  parietes  atque  tectum;  illi,  quam  ipse 
privato  iure  tueretur:  mihi,  quam  publice  magistratus 
omnes  defenderent.  Quae  quidem  ego  si  aut  per  me, 
aut  ab  aliis  haberem:  non  praedicarem  a  pud  vos,  ne 
nimis  gloriari  viderer.  Sed,  quum  sint  mihi  data  a 
vobis,  quum  ea  attententur  eius  lingua ,  cuius  antea 
manu  eversa  vos  mihi  et  liberis  meis,  manibus  vestris  j 
reddidistis :  non  ego  de  meis ,  sed  de  vestris  factis  lo-  ! 


quor:  nec  vereor,  ne  haec  mea  vestrorum  beneficio- 
rum  praedicatio,  non  grata  potius,  quam  arrogans  vi- 
deatur.  17.  Quamquam,  si  me,  tantis  laboribus  pro 
communi  salute  perfunctum,  efferret  aliquando  ad 
gloriam  in  refutandis  maledictis  improborum  homi¬ 
num  animi  quidam  dolor,  quis  non  ignosceret?  Vidi 
enim  hesterno  die  quemdam  murmurantem;  quern 
aiebant  negare,  ferre  me  posse,  quia,  quum  ab  hoc  eo- 
j  dem  impurissimo  parricida  rogarer,  cuius  essem  civi- 
tatis ,  respondi,  me,  probantibus  et  vobis  et  equitibus 
Romanis,  eius  esse,  quae  carere  me  non  potuisset. 
Ille ,  ut  opinor ,  ingemuit.  Quid  igitur  responderem? 
(quaero  ex  eo  ipso,  qui  ferre  me  non  potest  :)me  civem 
esse  Romanum?  litterate  respondissem.  Tacuissem? 
desertum  negotium.  Potest  quisquamvir,  in  rebus 
magnis  cum  invidia  versatus,  satis  graviter  contra  ini- 
mici  contumeliam  sine  sua  laude  respondere?  At  ipse 
non  modo  respondet,  quidquid  potest,  quum  est  la- 
cessitus :  sed  etiam  gaudet,  se  ab  amicis,  quid  re¬ 
spondeat,  admoneri. 

IX.  18.  Sed,  quoniam  mea  caussa  expedita  est,  vi- 
deamus  nunc ,  quid  haruspices  dicant.  Ego  enim  fa- 
teor ,  me  et  magnitudine  ostenti  et  gravitate  responsi 
et  una  atque  constanti  haruspicum  voce  vehementer 
esse  commotum.  Neque  is  sum ,  qui ,  si  cui  forte  vi- 
deor  plus,%quam  ceteri,  qui  aeque,  atque  ego,  sunt  oc- 
cupati ,  versari  in  studio  litterarum ,  his  delecter ,  aut 
utar  omnino  litteris,  quae  nostros  animos  deterrent  at¬ 
que  avocant  a  religione.  Ego  vero  primum  habeo  au- 
ctores  ac  magistros  religionum  colendarum  maiores 
nostros :  quorum  mihi  tanta  fuisse  sapientia  videtur, 
ut  satis  superque  prudentes  sint,  qui  illorum  pruden- 
tiam,  non  dicam  assequi ,  sed,  quanta  fuerit,  perspi- 
cere  possint:  qui  statas  sollemnesque  caerimonias 
pontificatu ,  rerum  bene  gerendarum  auctoritates  au- 
gurio,  fatorum  veteres  praedictiones  Apollinis  vatum 
libris,  portentorum  explanationes  Etruscorum  disci- 
plina  contineri  putarunt:  quae  quidem  tanta  est,  ut 
nostra  memoria  primum  Italici  belli  funesta  ilia  prin- 
cipia,  post  Sudani  Cinnanique  temporis  extremum 
paene  discrimen,  turn  hanc  recentem  Urbis  inflam- 
mandae  delendique  imperii  coniurationem  non  obscu¬ 
re  nobis  paullo  ante  praedixerint.  '19.  Deinde  etiam 
cognovi ,  multa  homines  doctissimos  sapientissimos- 
que  et  dixisse  et  scripta  de  deorum  immortalium  nu- 
mine  reliquisse.  Quae  quamquam  divinitus  perscri- 
pta  video,  tamen  eiusmodi  sunt,  ut  ea  maiores  nostri 
docuisse  illos ,  non  ab  illis  didicisse  videantur.  Et- 
enim  quis  est  tam  vecors,  qui  aut,  quum  suspexerit 
in  caelum,  deos  esse  non  sentiat,  et  ea,  quae  tanta 
mente  fiunt,  ut  vix  quisquam  arte  ulla  ordinem  rerum 
ac  necessitudinem  persequi  possit,  casu  fieri  putet: 
aut,  quum  deos  esse  intellexerit,  non  intelligat,  eorum 
numine  hoc  tantum  imperium  esse  natum  et  auctum 
etretentum?  Quam  volumus  licet,  patres  conscripti, 
ipsi  nos  amemus:  tamen  nec  numero  Ilispanos,  nec 
robore  Gallos,  nec  calliditate  Poenos,  nec  artibus 
Graecos,  nec  denique  hoc  ipso  huius  gentis  ac  terrae 
domestic*)  nativoque  sensu  Italos  ipsos  ac  Latinos,  sed 
pietate  ac  religione,  atque  hac  una  sapientia,  quod 
deorum  immortalium  numine  omnia  resn  subernari- 

que  perspeximus,  omnes  gentes  nationesque  supera- 
vimus. 

X.  20.  Quare,  ne  plura  de  re  minime  loquar  dubia, 
adhibete  animos,  et  mentes  vestras,  non  solum  aures 
ad  haruspicum  vocem  admovete:  quodinagrola- 

Mitto  haruspices,mitto  illam  veterem  ab  ipsis  diis  im- 
mortalibus,  ut  hominum  fama  est,  Etruriae  datam 
disciplinam :  nos  nonne  haruspices  esse  possumus? 

EXAUDITUS  IN  AGRO  PROPINQUO  ET  SUBURBANO  EST 
STREPITUS  QUIDAM  RECONDITUS,  ET  HORRIBILIS 

fremitus  armorum.  Quis  est  ex  gigantibus  illis, 
quos  poetae  ferunt  bellum  diis  immortalibus  intulis- 
se ,  tam  impius ,  qui  hoc  tam  novo  tantoque  motu  non 
magnum  aliquid  deos  populo  Romano  praemonstrare 
et  praecinere  fateatur?  De  ea  re  scriptum  est,  postula- 
tiones  esselovi,  Saturno,  Neptuno,  Telluri,  diis  cae- 
lestibus.  21 .  Audio,  quibus  diis  violatis  expiatio  de- 
beatur :  sed,  hominum  quae  ob  delicta,  quaero.  lu- 

DOS  MINUS  DILIGENTER  FACTOS,  P 0 L L U TO S Q U E . 

Quos  ludos?  Te  appello,  Lentule,  (tui  sacerdotii  sunt 
tensae,  curricula,  praecentio,  ludi,  libationes,  epulae- 
que  ludorum  publicorum,)  vosque,  pontifices,  ad  quos 
epulones  Iovis  Optimi  Maximi,  si  quid  est  praeter- 
missum  aut  commissum,  aflerunt:  quorum  de  senten- 
tia  ilia  eadem  renovata  atque  instaurata  celebrantur  : 
qui  sunt  ludi  minus  diligenter  facti?  quanto  aut  quo 
scelere  polluti?  Respondebis  et  pro  te  et  pro  collcgis 
tuis  et  pro  pontificum  collegio,  nihil  cuiusquam  aut 
negligentia  contemptum  aut  scelere  esse  pollutum: 
omnia  sollemnia  ac  iusta  ludorum,  omnibus  rebus  ob- 
servatis,  summa  cum  caerimonia  esse  servata. 

XI.  22.  Quos  igitur  haruspices  ludos  minus  dili¬ 
genter  factos  pollutosque  esse  dicunt?  Eos,  quorum 
ipsi  dii  immortales  atque  ilia  Mater  Idaea  te,  te,  Cn. 
Lentule,  cuius  abavi  manibus  esset  accepta,  spectato- 
rem  esse  voluit.  Quod  ni  tu  Megalesia  illo  die  specta- 
re  voluisses,  haud  scio  an  vivere  nobis  atque  his  de 
rebus  iam  queri  liceret.  Vis  enim  innumerabilis  inci- 
tata,  ex  omnibus  vicis  collecta,  servorum  ab  hoc  aedi- 
le  religioso  repente  fornicibus  ostiisque  omnibus  in 
scenam ,  signo  dato,  immissa  irrupit.  Tua  turn ,  tua, 
Cn.  Lentule,  eadem  virtus  fuit,  quae  in  privato  quon¬ 
dam  tuo  proavo.  Te,  nomen,  imperium,  vocem,aspe- 
ctum,  impetum  tuum  stans  senates  equitesque  Roma¬ 
ni  et  omnes  boni  sequebantur,  quum  ille  servorum  et 
ludiorum  multitudini  senatum  populumque  Roma- 
num  vinctum  ipso  consessu  et  constrictum  spectaculis 
atque  impeditum  turba  et  angustiis  tradidisset.  23. 
An,  si  ludius  constitit,  aut  tibicen  repente  conticuit, 
aut  puer  ille  patrimus  et  matrimus,  si  terrain  non  te- 
nuit,  aut  tensam,  aut  lorum  amisit.aut  si  aedilis  verbo 
autsimpulo  aberravit,  ludi  sunt  non  rite  facti  ,  eaque 
errata  expiantur,  et  mentes  deorum  immortalium  lu¬ 
dorum  instauratione  placantur:  si  ludi  ab  laetitia  ad 
metum  traducti  sunt,  si  non  intermissi,  sed  perempti 
atque  sublati  sunt,  si  civitati  universae  scelere  eius, 
qui  ludos  ad  luctum  conferre  voluit,  exstiterunt  dies 
illi  festi  paene  funesti ;  dubitabimus ,  quos  ille  fremi¬ 
tus  nuntiet  ludos  esse  pollutos?  24.  Ac  si  volumus  ea, 
quae  de  quoque  deo  nobis  tradita  sunt,  recordari: 
hanc  Matrem  magnam,  cuius  ludi  violati,  polluti, 
paene  ad  caedem  et  ad  funus  civitatis  conversi  sunt, 
hanc,  inquam,  accepimus  agros  et  nemora  cum  quo- 
dam  strepitu  fremituque  peragrare.  XII.  Ilaec  igitur 
vobis,  haec  populo  Romano  et  scelerum  indicia  osten- 
dit  et  periculorum  signa  patefecit.  Nam  quid  ego  de 
illis  ludis  loquar,  quos  in  Palatio  nostri  maiores  ante 
templum  ,  in  ipso  Matris  magnae  conspectu,  Megalen- 
sibus  fieri  celebrarique  voluerunt?  qui  sunt  more  in- 
stitutisque  maxime  casti,  sollemnes,  religiosi ;  quibus 
ludis  primum  ante  populi  consessum  senatui  locum 
p.  Africanus  iterum  consul  ille  maior  dedit :  ut  eos  lu¬ 


dos  haec  lues  impura  pollueret:  quo  si  qui  liber  aut 
spectandi  aut  etiam  religionis  caussa  accesserat,  ma- 
nus  afferebantur :  quo  matrona  nulla  adiit,  propter  vim 
consessumque  servorum.  Ita  ludos  eos ,  quorum  reli- 
gio  tanta  est,  ut  ex  ultimis  terris  arcessita  in  hac  urbe 
consederit;  qui  uni  ludi  ne  verbo  quidem  appellantur 
Latino,  ut  vocabulo  ipso  et  appetita  religio  externa,  et 
Matris  magnae  nomine  suscepta  declaretur :  hos  ludos 
servi  fecerunt,  servi  spectaverunt :  totadenique,  hoc 
aedile,  servorum  Megalesia  fuerunt.  25.  Pro  dii  im¬ 
mortales  1  qui  magis  nobiscum  loqui  possetis,  si  esse- 
tis  versareminique  nobiscum?  ludos  esse  pollutos  si- 
gnificatis  ac  plane  dicitis.  Quid  magis  deformatum, 
inquinatum,  perversum,  conturbatum  dici  potest, 
quam  omne  servitium,  permissu  magistratus ,  libera- 
tum,  in  alteram  scenam  immissum,  alteri  praeposi- 
tum ,  ut  alter  consessus  potestati  servorum  obiicere- 

tur,  alter  servorum  totus  esset?  Si  examen  apum  ludis 
in  scenam  venisset,  haruspices  acciendos  ex  Etruria 
putaremus :  videmus  universi  repente  examina  tanta 
servorum  immissa  in  populum  Romanum  septum  at¬ 
que  inclusum,  et  non  commovemur?  Atque  in  apum 
fortasse  examine  nos  ex  Etruscorum  scriptis  haruspi¬ 
ces,  ut  a  servitio  caveremus,  monerent.  26.  Quod  igi¬ 
tur  ex  aliquo  disiuncto  diversoque  monstro  significa¬ 
tion  caveremus,  id  quum  ipsum  feibi  monstrum  est, 
et  quum  in  eo  ipso  periculum  est,  ex  quo  periculum 
portenditur,  non  pertimescemus?  Istiusmodi  Megale¬ 
sia  fecit  pater  tuus?  istiusmodi  patruus?  Is  mihi etiam 
generis  sui  mentionem  facit,  quum  Athenionis  aut 
Spartaci  exemplo  ludos  facere  maluerit,  quam  Caii  aut 
Appii  Claudiorum?  Illi  quum  ludos  facerent,  servos 
de  cavea  exire  iubebant:  tu  in  alteram  servos  immisi- 
sti,  ex  altera  liberos  eiecisti.  Itaque  qui  antea  voce 

1  praeconis  a  liberis  semovebantur ,  tuis  ludis  non  voce, 
sed  manu  liberos  a  se  segregabant.  XIII.  Ne  hoc  qui- 
|  dem  tibi  in  mentem  veniebat,  Sibyllino  sacerdoti,  haec 
!  sacra  maiores  nostros  ex  vestris  libris  expetisse?  si  il¬ 
li  sunt  vestri ,  quos  tu  impia  mente  conquiris ,  violatis 
oculis  legis,  contaminatis  manibus  attrectas.  27.  Hac 
igitur  vate  suadente  quondam,  defessa  Italia  Punico 
bello  atque  ab  Hannibale  vexata,  sacra  ista  maiores 
nostri  ascita  ex  Phrygia  Romae  collocaverunt :  quae 
vir  is  accepit,  qui  est  optimus  populi  Romani  iudica- 

tus,  P.  Scipio:  femina  autem,  quae  matronarum  ca- 
stissima  putabatur,  Q.  Claudia:  cuius  priscam  illam 
severitatem  sacrificii  mirifice  tua  soror  existimatur 
imitata.  Nihil  te  igitur  neque  maiores  tui,  coniuncti 
cum  his  religionibus,  neque  sacerdotium  ipsum,  quo 
est  haec  tota  religio  constituta ,  neque  curulis  aedi li¬ 
tas  ,  quae  maxime  hanc  tueri  religionem  solet,  permo- 
vit,  quo  minus  castissimos  ludos  omni  flagitio  pollue- 
res,  dedecore  maculares ,  scelere  obligares?  28.  Sed 
quid  ego  id  admiror?  qui,  accepta  pecunia,  Pessinun- 
tem  ipsum,  sedem  domiciliumque  Matris  deorum,  va- 
staris,  et  Brogitaro  Gallograeco,  impuro  homini  ac  ne- 
fario,  cuius  legati,  te  tribuno,  dividere  in  aede  Casto- 
ris  tuis  operis  nummos  solebant,  totum  ilium  locum 
fanumque  vendideris?  sacerdotem  ab  ipsis  aris  pul- 
vinaribusque  detraxeris?  omina  ilia,  quae  vetustas, 
quae  Persae,  quae  Syri ,  quae  reges  omnes,  qui  Euro- 
pam  Asiamque  tenuerunt,  semper  summa  religione 
coluorunt,  perverteris?  quae  denique  nostri  maiores 
lam  sancta  duxerunt,  ut,  quum  refertam  Urbem  atque 
Italiam  fanorum  haberemus,  tamen  nostri  imperatores 
maximis  et  periculosissimis  bellis  huic  deae  vota  fa¬ 
cerent,  eaque  in  ipso  Pcssinunte  ad  illam  ipsarn  prin- 

cipem  aram  et  in  illo  loco  fanoque  persolverent.  29. 
Quod  quiun  Deiotarus  religione  sua  castissime  tuere- 
tur,  quern  unum  habemus  in  orbe  terrarum  fidelissi- 
inum  huic  imperio  atque  amantissimum  nostri  nomi¬ 
nis  :  Brogitaro,  ut  ante  dixi,  addictum  pecunia  tradidi- 
sti.  Alque  hunc  tamen  Deiotarum,  saepe  a  senatu  re- 
gali  nomine  dignum  existimatum,  clarissimorum  im- 
peratorum  testimoniis  ornatum,  tu  etiam  regem  appel- 
lari  cum  Brogitaro  iubes.  Sed  alter  est  rex  iudicio  se- 
natus  per  nos ,  pecunia  Brogifarus  per  te  appellatus : 
alterum  putabo  regem,  si  habuerit,  unde  tibi  solvat, 
quod  ei  per  syngrapham  credidisti.  Nam  quum  multa 
regia  sunt  in  Deiotaro,  turn  ilia  maxime,  quod  tibi 
minimum  nullum  dedit;  quod  earn  partem  legis  tuae, 
quae  congruebat  cum  iudicio  senatus ,  ut  ipse  rex  es- 
set,  non  repudiavit :  quod  Pessinuntem  ,  per  scelus  a 
te  violatum  et  sacerdote  sacrisque  spoliatum ,  recupe- 
ravit ,  ut  in  pristina  religione  servaret :  quod  caerimo- 
nias ,  ab  omni  vetuslate  acceptas ,  a  Brogitaro  pollui 
non  sinit,  mavultque  generum  suum  munere  tuo, 
quam  illud  fanum  antiquitate  religionis  carere.  Sed, 
ut  ad  haec  haruspicum  responsa  redeam ,  ex  quibus 
est  primum  de  ludis:  quis  est,  qui  id  non  totum  in 
istius  ludos  praedictum  et  responsum  esse  fateatur? 

XIV.  30.  Sequitur  de  locis  sacris,  religiosis.  0 
impudentiam  miram!  de  mea  domo  dicere  audes? 
Committe  vel  consulibus  vel  senatui  vel  collegio  pon- 
tificum  tuam.  Ac  mea  quidem  his  tribus  omnibus  iu- 
diciis,  utdixiantea,  liberata  est.  At  in  iis  aedibus, 
quas  tu,  Q.  Seio,  equite  Romano,  viro  optimo,  per  te 
apertissime  interfecto,  tenes,  sacellum  dico  fuisse  et 
aras.  Tabulis  hoc  censor um,  memoria  multorum  fir- 
.mabo  ac  docebo.  31 .  Agatur  modo  haec  res,  (quod  ex 
eo  senatus  consulto,  quod  nuper  est  factum,  referri  ad 
vos  necesse  est,)  habeo,  quae  de  locis  religiosis  velim 
dicere.  Quum  de  domo  tua  dixero,  in  qua  tamen  ita 
est  inaedificatum  sacellum,  ut  alius  fecerit,  tibi  tan- 
tummodo  sit  demoliendum:  turn  videbo,  num  mihi 
necesse  sit  de  aliis  etiam  aliquid  dicere.  Putant  enim 
nonnulli  ad  me  pertinere,  armamentarium  Telluris 
aperire.  Nuper  id  patuisse  dicunt,  et  ego  recordor. 
Nunc  sanclissimam  partem  ac  sedem  maximae  reli¬ 
gionis  privato  dicunt  vestibulo  contineri.  Multa  me 
movent;  quod  aedes  Telluris  est  curationis  meae: 
quod  is,  qui  illud  armamentarium  sustulit,  meam  do- 
mum  pontificum  iudicio  liberatam  secundum  fratrem 
suum  iudicatam  esse  dicebat.  Movet  me  etiam  in  hac 
caritate  annonae ,  sterilitate  agrorum,  inopia  frugum 
religio  Telluris,  et  eo  magis,  quod  eodem  ostento  Tel- 
luri  postulatio  deberi  dicitur.  32.  Vetera  fortasse  lo- 
quimur:  quamquam  hoc  si  minus  civili  iureperscri- 
ptum  est,  lege  tamen  naturae,  communi  iure  gentium 
sancitum  est,  ut  nihil  mortales  a  diis  immortalibus 
usu  capere  possint.  XV.  Verumtamen  antiqua  negli- 
gimus :  etiamne  ea  negligemus,  quae  fiunt  quum  ma¬ 
xime  :  quaevidemus?  L.Pisonem,  quisnescit,  his 
ipsis  temporibus  maximum  et  sanctissimum  Dianae 
sacellum  in  Caeliculo  sustulisse?  Adsunt  vicini  eius 
loci:  multi  sunt  etiam  in  hoc  ordine,  qui  sacrificia 
gentilitia,  illo  ipso  in  sacello,  statuto  loco,  anniversa- 
rii  factitarint.  Et  quaerimus,  dii  immortales  quae  loca 
desiderent,  quid  significent,  de  quo  loquantur?  A 
Sex.  Serrano  sanctissima  sacella  suffossa,  inaedilicata, 
oppressa,  summa  denique  turpitudine  esse  foedata 
nescinlus?  33.  Tu  meam  domum  religiosam  facere  po- 
tuisti?  Ecqua  mente?  quam  amiseras.  Qua  manu?  qua 
disturbaras.  Qua  voce?  qua  inccndi  iusseras.  Qua 


lege?  quam  ne  in  ilia  quidem  impunitate  tua  scripse- 
ras.  Quo  pulvinari?  quod  stupraras.  Quo  simulacro? 
quod  ereptum  ex  meretricis  sepulcro  in  imperatoris 
monumento  collocaras.  Quid  babet  mea  domus  reli- 
giosi,  nisi  quod  impuri  et  sacrilegi  parietem  tangit? 
Itaque,  ne  quis  meorum  imprudens  introspicere  pos- 
sit  tuam  domum,  ac  te  sacra  ilia  tua  facientem  videre ; 
tollam  altius  tectum  :  non  ut  ego  te  despiciam,  sed  ne 
tu  aspicias  urbem  earn,  quam  delere  voluisti. 

XVI.  34.  Sed  iam  haruspicum  reliqua  responsa 
videamus.  oratores  contra  ius  fasque  interfe- 
ctos.  Quid  est  hoc?  de  Alexandrinis  esse  video  ser- 
monem  :  quem  ego  non  refuto.  Sic  enim  sentio,  ius 
legatorum,  quum  hominum  praesidio  munitum  sit, 
turn  etiam  divino  iure  esse  vallatum.  Sed  quaero  ab 
illo,  qui  omnes  indices  tribunus  e  carcere  in  forum  ef- 
fudit,  cuius  arbitrio  sicae  omnes  nunc  atque  omnia 
venena  tractantur,  qui  cum  Hermarcho  Chio  syngra- 
phas  fecit:  ecquidsciat,  unum  acerrimum  adversa- 
rium  Hermarchi,  Theodosium,  legatum  ad  senatum  a 
civitate  libera  missum,  sica  percussum?  quod  non  mi¬ 
nus,  quam  de  Alexandrinis,  indignum  diis  immortali¬ 
bus  esse  visum,  certo  scio.  35.  Nec  confero  nunc  in  te 
unum  omnia.  Spes  maior  esset  salutis,  si  praeter  te 
nemo  esset  impurus :  plures  sunt :  hoc  et  tu  tibi  confi- 
dis  magis,  et  nos  prope  iure  diffidimus.  Quis  Plato- 
rem  ex  Orestide,  quae  pars  Macedoniae  libera  est,  ho- 
minem  in  illis  locis  clarum  ac  nobilem,  legatum  Thes- 

I  salonicam  ad  nostrum  (ut  se  ipse  appellavitjimperalo- 
’  rem  venisse  nescit?  quem  ille  propter  pecuniam, 
quam  ab  eo  extorquere  non  poterat,  in  vincula  conie- 
;  cit,  et  medicum  intromisit  suum ,  qui  legato,  socio, 
amico,  libero  foedissime  et  crudelissime  venas  incide- 
ret.  Secures  suas  cruentari  scelere  noluit:  nomen  qui- 
dem  populi  Romani  tanto  scelere  contaminavit,  ut  id 
nulla  re  possit,  nisi  ipsius  supplicio,  expiari.  Quales 
'hunc  carnifices  putamus  habere,  qui  etiam  medicis 
suis  non  ad  salutem,  sed  ad  necem  utatur? 

XVII.  36.  Sed  recitemus ,  quid  sequatur.  fidem 
et  iusiurandum  neglectum.  Hoc  quid  sit ,  per  se 

;  ipsum  non  facile  interpretor,  sed  ex  eo,  quod  sequi¬ 
tur,  suspicor  de  tuorum  iudicum  manifesto  periurio 
||  dici,  quibus  olim  erepti  essent  nummi,  nisi  a  senatu 
praesidium  postulassent.  Quare  autem  de  his  dici  su- 
spicer,  haec  caussa  est,  quod  sic  statuo,  et  illud  in  hac 
civitate  esse  maxime  illustre  alque  insigne  periurium, 
et  te  ipsum  tamen  in  periurii  poenam  ab  iis,  quibus- 
I  cum  coniurasti,  non  vocari. 

37.  Et  video,  in  haruspicum  responsis  haec  esse 
j  subiuncta,  sacrificia  vetusta  occultaque  mi¬ 
nus  diligenter  facta  pollutaque.  Haruspices 
haec  loquuntur,  an  patrii  penatesque  dii?  Multi  enim 
sunt,  credo,  in  quos  huius  maleficii  suspicio  cadat. 

!  quis  praeter  hunc  unum?  Obscure  dicitur,  quae  sacra 
polluta  sint?  quid  planius,  quid  gravius,  quid  religio- 
sius  dici  potest?  vetusta  occultaque.  Nego  ulla 
verba  Lentulum,  gravem  oratorem  ac  disertum,  sae- 
pius,  quum  te  accusafet,  usurpasse,  quam  haec,  quae 
nunc  ex  Etruscis  libris  in  te  conversa  atque  interpre- 
tata  dicuntur.  Etenim  quod  sacrificium  tam  vetustum 
est,  quam  hoc,  quod  a  regibus  aequale  huic  urbi  acce- 
pimus?  Quod  autem  tam  occultum,  quam  id,  quod  non 
solum  curiosos  oculos  excludit,  sed  etiam  errantes? 
quo  non  modo  improbitas,  sed  ne  imprudentia  quidem 
possit  intrare?  quod  quidem  sacrificium  nemo  ante  P. 
Clodium,  omni  memoria,  violavit,  nemoumquam  ad- 
1  bt,  nemo  neglexit,  nemo  vir  aspicere  non  horruit: 

quod  fit  per  virgines  Vestales,  fit  pro  populo  Romano?  < 
fit  in  ea  domo ,  quae  est  in  imperio ,  fit  incredibili  cae-  i 
rimonia,  fit  ei  deae,  cuius  ne  nomen  quidem  viros  sci¬ 
re  fas  est :  quam  iste  idcirco  Bonam  dicit,  quod  in  tan-  i 
to  sibi  scelere  ignoverit.  XVIII.  Non  ignovit,  mihi 
crede,  non.  Nisi  forte  tibi  ignotum  putas,  quod  te  iu-  :  1 
dices  emiserunt  excussum  et  exhaustum ,  suo  iudicio 
absolutum ,  omnium  condemnatum ,  aut  quod  oculos, 
ut  opinio  illius  religionis  est,  non  perdidisti.  38.  Quis 
enim  ante  te  sacra  ilia  vir  sciens  viderat,  ut  quisquam 
poenam,  quae  sequeretur  illud  scelus,  stfire  posset? 

An  tibi  luminis  obesset  caecitas  plus,  quam  libidinis? 
ne  id  quidem  sends,  conniventes  illos  oculos  abavi  tui 
magis  optandos  fuisse,  quam  hos  flagrantes  sororis? 
Tibi  vero,  si  diligenter  attenderis,  intelliges  hominum 
poenas  deesse  adhuc,  non  deorum.  Homines  te  in  re 
foedissima  defenderunt :  homines  turpissimum  nocen- 
tissimumque  laudarunt:  homines  prope  confitentem 
[propter  pecuniam]  iudicio  liberaverunt:  hominibus 
iniuria  tui  stupri  illata  in  ipsos  dolori  non  fuit:  homi¬ 
nes  tibi  arma,  alii  in  me,  alii  post  in  ilium  invictum 
civem  dederunt:  hominum  beneficia  prorsus  concedo 
tibi ;  ac  maiora  non  esse  quaerenda.  39.  A  diis  quidem 
immortalibus  quae  potest  homini  maior  esse  poena, 
furore  atque  dementia?  nisi  forte  in  tragoediis,  quos 
vulnere  ac  dolore  corporis  cruciari  vides  et  consumi, 
graviores  deorum  immortalium  iras  subire ,  quam  il¬ 
los,  qui  furentes  inducuntur,  putas.  Non  sunt  illi  eiu- 
latus  et  gemitus  Philoctetae  tarn  miseri  (quamquam 
sunt  acerbi),  quam  ilia  exsultatio  Athamantis,  et  quam 
somnium  matricidarum.  Tu,  quum  furiales  in  con- 
cionibus  voces  mittis ,  quum  domos  civium  evertis, 
quum  lapidibus  optimos  viros  foro  pellis,  quum  ar- 
dentes  faces  in  vicinorum  tecta  iactas,  quum  aedes  sa- 
cras  inflammas,  quum  servos  concitas,  quum  sacra  lu- 
dosque  conturbas,  quum  uxorem  sororemque  non  dis- 
cernis;  quum,  quod  ineas  cubile,  nonsentis;  quum 
baccharis,  quum  furis :  turn  das  eas  poenas,  quae  so- 
lae  sunt  hominum  sceleri  a  diis  immortalibus  consti- 
tutae.  Nam  corporis  quidem  nostri  infirmitas  mujtos 
subit  casus  per  se :  denique  ipsum  corpus  tenuissima 
saepe  de  caussa  conficitur :  deorum  tela  in  impiorum 
mentibus  figuntur.  Quare  miserior  es,  quum  in 
omnem  fraudem  raperis  oculis,  quam  si  omnino  ocu¬ 
los  non  habueris. 

XIX.  40.  Sed,  quoniam  de  iis  omnibus,  quae  ha- 
ruspices  commissa  esse  dicunt,  satis  est  dictum,  vi- 
dearnus ,  quid  iidem  haruspices  a  diis  iam  immortali¬ 
bus  dicant  moneri.  Monent,  ne  per  optimatium 

DISCORDIAM  DISSENSIONEMQUE  PATRIBUS  PRINCIP1- 
BUSQUE  CAEDES  PERICULAQUE  CREENTUR,  AUXI- 
LIOQUE  DEMINUTI  DEFICIANTUR,  QUA  RE  AD  UNUM 
IMPERIUM  PROVINCIAE  REDEANT,  EXERCITUSQUE 

pulsus,  deminutioque  accedat.  Haruspicum  ver¬ 
ba  sunt  haec  omnia :  nihil  addo  de  meo.  Quis  igitur 
hanc  optimatium  discordiam  molitur?  Idem  iste:  nec  , 
ulla  vi  ingenii  aut  consilii  sui ,  sed  quodam  errore  no¬ 
stro:  quem  quidem  ille,  quod  obscurus  non  erat,  faci¬ 
le  perspexit.  Hoc  enim  etiam  turpius  afllictatur  res- 
publica ,  quod  ne  ab  eo  quidem  vexalur ,  ut,  tamquam 
fortis  in  pugna  vir,  acceptis  a  forti  adversario  vulneri- 
bus  adversis  et  honestis,  cadere  videatur.  41 .  Ti.Grac- 
chus  convellit  stalum  civitatis :  qua  gravitate  vir !  qua 
eloquential  qua  dignilate!  nihil  ut  a  patris  avique 
Africani  praestabili  insignique  virtute,  praeterquain 
quod  a  senatu  desciverat,  dellexisset.  Secutus  est  C. 
Gracchus;  quoingenio!  quanta  vi!  quanta  gravitate 


dicendi  1  ut  dolerent  boni  omnes ,  non  ilia  tanta  orna- 
menta  ad  meliorem  mentem  voluntatemque  esse  con- 
versa.  Ipse  L.  Saturninus  ita  fuit  effrenatus  et  paene 
demens ,  ut  auctor  esset  egregius ,  et  ad  animos  impe- 
ritorum  excitandos  inflammandosque  perfectus.  Nam 
quid  ego  de  P.  Sulpicio  loquar?  cuius  tanta  in  dicendo 
gravitas,  tanta  iucunditas,  tanta  brevitas  fuit,  ut  pos¬ 
set  ,  vel  ut  prudentes  errarent  vel  ut  boni  minus  bene 
sentirent ,  perficere  dicendo.  Cum  his  conflictari ,  et 
pro  salute  patriae  quotidie  dimicare,  erat  omnino  illis, 
qui  turn  rempublicam  gubernabant,  molestum,  sed 
habebat  ea  molestia  quamdam  tamen  dignitatem. 

XX.  42.  Hie  vero,  de  quo  ego  ipse  tam  multa  nufic 
dico,  pro  dii  immortales !  quid  est?  quid  valet?  quid 
affert,  ut  tanta  ci vitas,  si  cadet,  (quod  dii  omen  ob- 
ruant!)  a  viro  tamen  confecta  videatur?  qui  post  patris 
mortem  primam  illam  aetatulam  suam  ad  scurrarum 
locupletium  libidines  detulit:  quorum  intemperantia 
expleta,  in  domesticis  est  germanitatis  stupris  voluta- 
tus :  deinde  iam  robustus,  provinciae  se  ac  rei  militari 
dedit,  atque  ibi  piratarum  contumelias  perpessus, 
etiam  Cilicum  libidines Barbarorumque  satiavit:  post, 
exercitu  L.  Luculli  sollicitato  per  nefandum  scelus, 
fugit  illinc,  Romaeque,  recenti  adventu  suo,  cum  pro- 
pinquis  suis  decidit,  ne  reos  faceret:  a  Catilina  pecu¬ 
niam  accepit,  ut  turpissime  praevaricaretur.  Inde  cum 
Murena  se  in  Galliam  contulit:  in  qua  provincia  mor- 
tuorum  testamenta  conscripsit,  pupillos  necavit,  nefa- 
rias  cum  multis  scelerum  pactiones  societatesque  con- 
flavit.  Unde  ut  rediit,  quaestum  ilium  maxime  fecun- 
dum  uberemque,  campestrem,  totum  ad  se  ita  redegit, 
ut  homo  popularis  fraudaret  improbissime  populum, 
idemque  vir  clemens  divisores  omnium  tribuum  domi 
ipse  suae  crudelissima  morte  mactaret.  43.  Exorta  est 
ilia  reipublicae,  sacris,  religionibus ,  auctoritati  ve- 
strae,  iudiciis  publicis  funesta  quaestura :  in  qua  idem 
iste  deos  hominesque,  pudorem,  pudicitiam,  senatus 
auctoritatem ,  ius,  fas,  leges,  indicia  violavit.  Atque 
hie  ei  gradus,  (o  misera  tempora  stultasque  nostras 
discordias !)  P.  Clodio  gradus  ad  rempublicam  hie  pri¬ 
mus  est  aditus  ad  popularem  iactationem  atque  ascen- 
sus.  Nam  Ti.  Graccho  invidia  Numantini  foederis, 
cui  feriendo,  quaestor  C.  Mancini  consulis  quum  es¬ 
set,  interfuerat,  et  in  eo  foedere  improbando  senatus 
severitas  dolori  et  timori  fuit :  istaque  res  ilium,  for- 
tem  et  clarum  virum ,  a  gravitate  patrum  desciscere 
coegit.  C.  autem  Gracchum  mors  fraterna,  pietas,  do¬ 
lor,  magnitudo  animi  ad  expetendas  domestici  san¬ 
guinis  poenas  excitavit.  Saturninum ,  quod  in  anno- 
nae  caritate  quaestorem  a  sua  frumentaria  procuratio- 
ne  senatus  amovit,  eique  rei  M.  Scaurum  praefecit, 
scimus  dolore  factum  esse  popularem.  Sulpicium,  ab 
optima  caussa  profectum,  Caioque  Iulio,  consulatum 
contra  leges  petenti,  resistentem  ,  longius,  quam  vo- 
luit,  popularis  aura  provexit.  XXI.  44.  Fuit  in  his 
omnibus  caussa,  etsi  non  iusta,  (nulla  enim  potest  cui- 
quam  male  de  republica  merendi  iusta  esse  caussa,) 
gravis  tamen,  et  cum  aliquo  animi,  et  virili  dolore 
coniuncta.  P.  Clodius  a  crocota,  a  mitra,  a  muliebri- 
bus  soleis  purpureisque  fasciolis ,  a  strophio,  a  psal- 
terio,  a  flagitio,  a  stupro  est  factus  repente  popularis. 
Nisi  euro  mulieres  exornatum  ita  deprehendissent: 
nisi  ex  eo  loco,  quo  cum  adire  fas  non  erat,  ancillarum 
beneficio  emissus  esset :  populari  homine  populusRo- 
manus,  respublioa  cive  tali  careret.  Hanc  ob  amen- 
tiam ,  in  discordiis  noslris,  de  quibus  ipsis,  his  prodi- 
giis  recentibus,  a  diis  immortalibus  admonemur,  ar- 

reptus  est  unus  ex  patriciis ,  cui  tribuno  plebis  fieri 
non  liceret.  45.  Quod  anno  ante  frater  Metellus,  et 
ooncors  etiam  turn  senatus,  principe  Cn.Pompeio  sen- 
tentiam  dicente,  excluserat,  acerrimeque  una  voce  ac 
mente  restiterat :  id  post  dissidium  optiraatium ,  de 
quo  ipso  nunc  monemur,  ita  perturbatum  itaque  per- 
mutatum  est,  ut,  quod  frater  consul,  ne  fieret,  obstite-  | 
rat,  quod  affinis  et  sodalis,  vir  clarissimus,  qui  ilium 
reum  non  laudarat,  excluserat :  id  is  consul  efficeret  in 
discordiis  principum,  qui  illi  unus  inimicissimus  esse 
debuerat:  et  eo  fecisse  auctore  se  diceret,  cuius  aucto- 
ritatis  neminem  posset  poenitere.  Iniecta  est  fax  foeda 
a5  luctuosa  reipublicae:  petita  est  auctoritas  vestra, 
gravitas  amplissimorum  ordinum,  consensio  bonorum  ■ 
omnium,  totus  denique  civitatis  status.  Haec  enim  i 
certe  petebantur,  quum  in  me,  cognitorem  harum 
omnium  rerum,  ilia  flamma  illorum  temporum  conii- 
ciebatur.  Excepi,  et  pro  patria  solus  exarsi:  sic  ta- 
men,  ut  vos,  iisdem  ignibus  circumsepti,  me  primum 
ictum  pro  vobis  et  fumantem  videretis.  XXII.  46.  Non 
sedabantur  discordiae,  sed  etiam  crescebat  in  eos 
odium,  a  quibus  nos  defendi  putabamur.  Ecce,  iis¬ 
dem  auctoribus,  Pompeio  principe,  qui  cupientem 
Italiam,  populum  Romanum  desiderantem,  flagitantes 
vos  non  auctoi’itate  sua  solum ,  sed  etiam  precibus  ad 
meam  salutem  excitavit,  restituti  sumus.  Sit  discor- 
diarum  finis:  aliquando  a  diuturnis  dissensionibus 
conquiescamus.  Non  sinit  eadem  ista  labes :  eas  habet 
conciones,  ea  miscet  ac  turbat,  ut  se  modo  his,  modo 
vendat  illis  :  nec  tamen  ita,  ut  se  quisquam,  si  ab  isto 
laudatus  sit,  laudatiorem  putet;  sed  ut  eos,  quos  non 
amant,  ab  eodem  gaudeant  vituperari.  Atque  ego 
hunc  non  miror.  Quid  enim  faciat  aliud?  Illos  homi¬ 
nes  sapientissimos  gravissimosque  miror:  primum, 
quod  quemquam  clarum  hominem  atque  optime  de 
republica  meritum  impurissimi  voce  hominis  violari 
facile  patiuntur:  deinde,  quod  existimant,  perditi  ho¬ 
minis  profligatique  maledictis  posse ,  id  quod  minime 
conducit  ipsis,  cuiusquam  gloriam  dignitatemque  vio¬ 
lari  :  postremo,  quod  non  sentiunt  id,  quod  tamen  mi¬ 
ld  iam  suspicari  videntur,  illius  furentes  ac  volaticos 
impetus  in  se  ipsos  posse  converti.  47.  Atque  ex  hac 
nimia  nonnullorum  alienatione  a  quibusdam  haerent  i 
ea  tela  in  republica,  quae  quamdiu  haerebant  in  uno  j 
me,  graviter  equidem,  sed  aliquanto  levius  ferebam.  ! 
Aniste,  nisi  primo  se  dedisset  iis,  quorum  animos  a  j 
vestra  auctoritate  seiunctos  esse  arbitrabatur,  nisi  eos  | 
in  caelum  suis  laudibus  praeclarus  auctor  extolleret, 
nisi  exercitum  C.  Caesaris,  (in  quo  fallebat.  sed  eum 
nemo  redarguebat,)  nisi  eum,  inquam,  exercitum  si- 
gnis  infestis  in  curiam  se  immissurum  minitaretur: 
nisi  Cn.  Pompeio  adiutore,  M.  Crasso  auctore,  quae 
faciebat,  facere  clamaret :  nisi  consules  caussam  con- 
iunxisse  secum,  in  quo  uno  non  mentiebatur,  confir- 
maret:  tam  crudelis  mei,  tarn  sceleratus  reipublicae 
vexator  esse  potuisset?  XXIII.  48.  Idem,  posteaquam  i 
respirare  vos  a  metu  caedis,  emergere  auctoritatem  j 
vestram  e  fluctibus  illius  servitutis,  reviviscere  me-  I 
moriam  ac  desiderium  mei  vidit,  vobis  se  coepit  subi-  I 
to  fallacissime  venditare.  Turn  leges  Iulias  contra  au- 
spicia  latas,  et  hie,  et  in  concionibus  dicere:  in  quibus 
legibus  inerat  curiata  ilia  lex,  quae  totum  eius  tribu- 
natum  continebat:  quam  caecus  amentia  non  videbat: 
producebat  fortissimum  virum,  M.  Bibulum :  quaere-  ! 
bat  ex  co,  C.  Caesare  leges  ferente,  de  caelo  semperne  j 
servasset?  semper  se  ille  servasse  dicebat.  Augures 
interrogabat,  quae  ita  lata  essent,  rectene  lata  essent?  i 


Illi  vitio  lata  esse  dicebant.  Ferebant  in  oculis  homi¬ 
nem  quidam  boni  viri  et  de  me  optime  meriti :  sed  il¬ 
lius,  ut  ego  arbitror,  furoris  ignari.  Longius  proces- 
sit:  in  ipsum  Cn.  Pompeium,  auctorem,  utpraedicare 
est  solitus,  consiliorum  suorum,  invehi  coepit.  Inibat 
gratiam  a  nonnullis.  49.  Turn  vero  elatus  spe,  posse 
se,  quoniam  togatum  domestici  belli  exstinctorem  ne- 
fario  scelere  foedasset,  ilium  etiam,  ilium  externorum 
bellorum  hostiumque  victorem  affligere :  turn  est  ilia 
in  templo  Castoris  scelerata  et  paene  deletrix  huius 
imperii  sica  deprehensa  :  turn  ille,  cui  nulla  hostium 
diutius  urbs  umquam  fuit  clausa,  qui  omnes  angu- 
stias,  omnes  altitudines,  omnium  obiecta  tela  semper 
vi  et  virtute  perfregit,  obsessus  est  ipse  domi ;  meque 
nonnulla  imperitorum  vituperatione  timiditatis  meae 
consilio  et  facto  suo  liberavit.  Nam  si  Cn.  Pompeio, 
viro  uni  omnium  fortissimo,  quicumque  nati  sunt,  mi- 
serum  magis  fuit,  quam  turpe,  quamdiu  ille  tribunus 
plebis  fuit,  lucem  non  aspicere,  carere  publico,  minas 
eius  perferre,  quum  in  concionibus  diceret,  velle  se  in 
Carinis  aedificare  alteram  porticum ,  quae  Palatio  re¬ 
spondent:  certe  mihi  exire  domomea,  ad  privatum 
dolorem  fuit  luctuosum ,  ad  rationem  reipublicae  glo- 
riosum.  XXIV.  50.  Videtis  igitur  hominem  per  se- 
ipsum  iampridem  afflictum  ac  iacentem  perniciosis 
optimatium  discordiis  excitari:  cuius  initia  furoris 
dissensionibus  eorum ,  qui  turn  a  vobis  seiuncti  vide- 
bantur,  sustentata  sunt.  Reliqua  iam  praecipitantis 
tribunatus  etiam  post  tribunatum  obtrectatores  eorum 
atque  adversarii  defenderunt :  ne  a  republica  reipubli¬ 
cae  pestis  removeretur,  restiterunt:  etiam,  ne  caussam 
diceret:  etiam,  ne  privatus  esset.  Etiamne  in  sinu  at¬ 
que  in  deliciis  quidam  optimi  viri  viperam  illam  ve- 
nenatam  ac  pestiferam  habere  potuerunt?  quo  tandem 
decepti  munere?  Volo,  inquiunt,  esse,  qui  in  concione 
detrahat  de  Pompeio.  Detrahat  ille  vituperando?  Ve- 
lim  sic  hoc  vir  summus  atque  optime  de  mea  salute 
meritus  accipiat,  ut  a  me  dicitur :  dicam  quidem  certe, 
quod  sentio.  Mihi,  medius  fidius,  turn  de  illius  am- 
plissima  dignitate  detrahere,  quum  ilium  maximis 
laudibus  efferebat,  videbatur.  51.  Utrum  tandem  C. 
Marius  splendidior,  quum  eum  C.  Glaucia  laudabat, 
an  quum  eumdem  iratus  postea  vituperabat?  an  ille 
demens  et  iampridem  ad  poenam  exitiumque  prae- 
ceps,  foedior  atque  inquinatior  in  Cn.  Pompeio  accu- 
sando,  quam  in  universo  senatu  vituperando  fuit? 
quod  quidem  miror,  quum  alterum  gratum  sit  iratis, 
alterum  esse  tam  bonis  civibus  non  acerbum.  Sed,  ne 
id  viros  optimos  diutius  delectet,  legant  hanc  eius  con- 
cionem,  dequaloquor:  in  qua  Pompeium  ornat,  an 
potius  deformat?  certe  laudat,  et  unum  esse  in  hac  ci- 
vitate  dignum  huius  imperii  gloria  dicit,  et  significat, 
se  illi  esse  amicissimum,  et  reconciliationem  gratiae 
esse  factam.  52.  Quod  ego  quamquam,  quid  sit,  ne- 
scio:  tamen  hoc  statuo,  hunc,  si  amicus  esset  Pompe¬ 
io,  laudaturum  ilium  non  fuisse.  Quid  enim,  si  ille 
inimicissimus  esset,  amplius  ad  eius  laudem  minuen- 
dam  facere  potuisset?  Videant  ii,  qui  ilium  Cn.  Pom¬ 
peio  inimicum  esse  gaudebant,  ob  eamque  caussam  in 
tot  tantisque  sceleribus  connivebant,  et  nonnumquam 
eius  indomitos  atque  elTrenatos  furores  plausu  etiam 
suo  prosequebantur,  quam  se  cito  inverterit.  Nunc 
enim  iam  laudat  ilium:  in  eos  invehitur,  quibus  se 
antea  venditabat.  Quid  existimatis  eum,  si  reditus  ei 
gratiae  patuerit,  esse  facturum,  qui  tam  libenter  in 
opinionem  gratiae  irrepat?  XXV.  53.  Quas  ego  alias 
optimatium  discordias  a  diis  immortalibus  definiri 

putem?  nam  hoc  quidem  verbo  neque  P.  Clodius  ne-  j 
que  quisquam  de  gregalibus  eius  aut  de  consiliariis 
designatin'.  Habent  Etrusci  libri  certa  nomina ,  quae  ! 
in  id  genus  civium  cadere  possunt.  deteiuores,  re-  [ 
pulsos,  quod  iam  audietis,  bos  appellant,  quorum  et 
mentes  et  res  sunt  perditae  longeque  a  communi  salu¬ 
te  disiunctae.  Quare,  quum  dii  immortales  monent  de 
optimatium  discordiis:  de  clarissimorum  et  optime 
meritorum  civium  dissensione  praedicunt:  quum 
principibus  periculum  caedemque  portendunt,  in  in¬ 
to  collocant  Clodium,  qui  tantum  abest  a  principibus, 
quantum  a  puris,  quantum  a  religiosis.  54.  Yobis,  o 
clarissimi  atque  optimi  cives ,  et  vestrae  saluti  consu- 
lendum  et  prospiciendum  vident.  Caedes  principum 
ostenditur:  id,  quod  interitum  optimatium  sequi  ne- 
cesse  est,  adiungitur.  Ne  in  unius  imperium  res  reci- 
dat,  admonemur.  Ad  quem  metum  si  deorum  monitis 
non  duceremur,tamen  ipsi  nostro  sensu  coniecturaque 
raperemur.  Neque  enim  ullus  alius  discordiarum  so- 
let  esse  exitus  inter  claros  et  potentes  viros ,  nisi  aut 
universus  interitus,  aut  victoris  dominatus,  aut  re- 
gnum.  Dissensit  cum  Mario,  clarissimo  cive,  consul 
nobilissimus  et  fortissimus,  L.  Sulla.  Horum  uterque 
ita  cecidit  victus,  ut  victor  idem  regnaverit.  Cum 
Octavio  collega  Cinna  dissedit.  Utrique  horum  secun- 
da  fortuna  regnum  est  largita,  ad  versa  mortem.  Idem 
iterum  Sulla  superavit :  turn  sine  dubio  habuit  rega- 
lempotestatem,quamquam  rempublicam  recuperavit. 
55.  Inest  hoc  tempore  haud  obscurum  odium,  atque  id 
insitum  penitus  et  inustum  animis  hominum  amplis- 
simorum :  dissident  principes :  captatur  occasio.  Qui 
non  tantum  opibus  valent,  nescio  quam  fortunam  ta- 
men  ac  tempos  exspectant.  Qui  sine  controversy  plus 
possunt,  hi  lortasse  nonnumquam  consilia  ac  senten- 
tias  inimicorum  suorum  extimescunt.  Tollatur  haec  e 
civitate  discordia.  Iam  omnes  isti ,  qui  portenduntur 
metus,  exstinguentur:  iam  ista  serpens,  quae  turn  hie 
delitescit,  turn  se  emergit  et  fertur  illuc,  compressa 
atque  illisa  morietur.  XXYI.  Monent  enim  iidem,  ne 
occultis  consiliis  respublica  laedatur.  Quae  sunt  oc- 
cultiora,  quam  eius,  qui  in  concione  ausus  est  dicere, 
iustitium  edici  oportere,  iurisdictionem  intermitti, 
claudi  aerarium,  iudicia  tolli?  nisi  forte  existimatis, 
hanc  tantam  colluvionem  illi,  tantamque  eversionem 
civitatis  in  mentem  subito  in  Rostris  nec  cogitanti  ve¬ 
nire  potuisse.  Est  quidem  ille  plenus  vini,  stupri,  so- 
mni  plenusque  inconsideratissimae  ac  dementissimae 
temeritatis.  Verumtamen  nocturnis  vigiliis,  etiam  coi- 
tione  hominum ,  iustitium  illud  concoctum  ac  medita- 
tum  est.  Mementote,  patres  conscripti,  verbo  illo  ne- 
fario  tentatas  aures  vestras,  et  perniciosam  viam,  au- 
diendi  consuetudine,  esse  munitam. 

56.  Sequitur  illud,  ne  deterioribus  repulsis- 
que  honos  augeatur.  Repulsos  videamus :  nam  de- 
teriores  qui  sint,  post  docebo.  Sed  tamen  in  eum  ca¬ 
dere  hoc  verbum  maxime,  qui  sit  unus  omnium  mor- 
talium  sine  ulla  dubitatione  deterrimus,  concedendum 
est.  Qui  sunt  igitur  repulsi?  Non,  ut  opinor,  ii,  qui 
aliquando  honorem,  vitio  civitatis,  non  suo,  non  sunt 
assecuti.  Nam  id  quidem  multis  saepe  optimis  civi- 
bus  atque  honestissimis  viris  accidit.  Repulsi  sunt  ii, 
quos  ad  omnia  progredientes ,  quos  munera  contra  le¬ 
ges  gladiatoria  parantes,  quos  apertissime  largientes 
non  solum  alieni,  sed  etiam  sui,  vicini,  tribules,  urba- 
ni,  rustici  rcpulcrunt.  Hi  ne  honore  augcanlur,  mone- 
mur.  Debet  esse  gratum,  quod  praedicunt:  sed  tamen 
huic  malo  populus  Romanus  ipse,  nullo  haruspicum 


admonitu,  sua  sponte  prospexit.  57.  Deteriores  cave- 
te ;  quorum  quidem  magna  est  natio :  sed  tamen  eo- 
rum  omnium  hie  dux  est  atque  princeps.  Etenim,  si 
unum  hominem  deterrimum  poeta  praestanti  aliquis 
ingenio  fictis  conquisitisque  vitiis  deformatum  vellet 
inducere:  nullum  profecto  dedecus  reperire  posset, 
quod  in  hoc  non  inesset,  multaque  in  eo  penitus  defi- 
xa  atque  haerentia  praeteriret.  XXVII.  Parentibus  et 
diis  immortalibus  et  patriae  nos  primum  natura  con- 
ciliat.  Eodem  enim  tempore  et  suscipimur  in  lucem 
et  hoc  caelesti  spiritu  augemur  et  certam  in  sedem  ci¬ 
vitatis  ac  libertatis  ascribimur.  Iste  parentum  nomen, 
sacra,  memoriam,  gentem  Fonteiano  nomine  obruit : 
deorum  ignes,  solia,  mensas,  abditos  ac  penetrales  fo- 
cos,  occulta,  et  maribus  non  invisa  solum,  sed  etiam 
inaudita  sacra  inexpiabili  scelere  pervertit,  idemque 
earum  templum  inflammavit  dearum,  quarum  ope 
etiam  aliis  incendiis  subvenitur.  58.  Quid  de  patria 
loquar?  qui  primum  eum  civem  vi,  ferro,  periculis, 
Urbe,  omnibus  patriae  praesidiis  depulit,  quem  vos 
j  patriae  conservatorem  esse  saepissime  iudicaveratis : 
deinde  everso  senatus,  ut  ego  semper  dixi,  comite, 
duce,  ut  ille  dicebat,  senatum  ipsum,  principem  salu- 
tis  mentisque  publicae,  vi,  caede  incendiisque  per- 
|  vertit:  sustulit  duas  leges,  Aeliam  et  Fufiarn,  maxime 
reipublicae  salutares:  censuram  exstinxit:  interces- 
!  sionem  removit :  auspicia  delevit:  consules,  sceleris 
1  sui  socios,  aerario,  provinces,  exercitu  armavit:  reges, 
qui  erant,  vendidit;  qui  non  erant,  appellavit:  Cn. 
Pompeiumvi,  ferro  domum  compulit:  imperatorum 
monumenta  evertit:  inimicorum  domos  disturbavit: 
vestris  monumentis  nomen  suum  inscripsit.  Infinita 
!  sunt  scelera,  quae  ab  illo  in  patriam  sunt  edita.  Quid, 

I  quae  in  singulos  cives,  quos  necavit?  socios,  quos  di- 
|  ripuit?  imperatores,  quos  prodidit?  exercitus,  quos 
!  tentavit?  59.  Quid  vero?  ea  quanta  sunt,  quae  in 
ipsum  se  scelera,  quae  in  suos  edidit?  Quis  minus 
umquam  pepercit  hostium  castris ,  quam  ille  omnibus 
corporis  sui  partibus?  Quae  navis  umquam  in  flumine 
publico  tarn  vulgata  omnibus,  quam  istius  aetas  fuit? 
Quis  umquam  nepos  tam  libere  est  cum  scortis,  quam 
hie  cum  sororibus  volutatus?  Quam  denique  tam  im- 
I  manem  Charybdim  poetae  fingendo  exprimere  potue- 
runt,  quae  tantos  exhaurire  gurgites  posset,  quantas 
iste  ByzantiorumRrogitarorumque  praedas  exsorbuit? 
aut  tam  eminentibus  canihusScyllam,  tamque  ieiunis, 
quam,  quibus  istum  videtis ,  Gelliis,  Clodiis,  Titiis, 
Rostra  ipsa  mandentem? 

60.  Quare,  id  quod  extremum  est  in  haruspicum 
responsis,  providete,  ne  reipublicae  status 
commutetur.  Etenim  vix  haec ,  si  undique  fulcia- 
mus,  iam  labefacta ,  vix,  inquam,  innixa  in  omnium 
nostrum  humeris  cohaerebunt.  XXVIII.  Fuit  quon¬ 
dam  ita  firma  haec  civitas  et  valens,  ut  negligentiam 
senatus,  vel  etiam  iniurias  civium  ferre  posset.  Iam 
non  potest.  Aerarium  nullum  est:  vectigalibus  non 
fruuntur,  qui  redemerunt:  auctoritas  principum  ceci¬ 
dit:  consensus  ordinum  est  divulsus:  iudicia  perie- 
runt:  suffragia  descripta  tenentur  a  paucis :  bonorum 
animus,  ad  nutum  nostri  ordinis  expeditus,  iam  non 
!  erit :  civem,  qui  se  pro  patriae  salute  opponat  invidiae, 
frustra  posthac  requiretis.  61 .  Quare  hunc  statum,  qui 
nunc  est,  qualiscumque  est,  nulla  alia  re,  nisi  Concor¬ 
dia  ,  retinere  possumus :  nam ,'  ut  meliore  simus  loco, 
i  ne  optandum  quidem  est,  illo  impunito:  deteriore  au- 
tem  statu  ut  simus,  unus  est  inferior  gradus,  aut  in¬ 
teritus,  aut  servitutis.  Quo  ne  trudamur,  dii  immor- 

tales  nos  admonent,  quoniam  iampridem  liuraana  con- 
silia  ceciderunt.  Atque  ego  hanc  orationem,  patres 
conscripti,  tam  tristem,  tam  gravem,  non  suscepissem ; 
non  quin  hanc  personam  et  has  partes  honoribus  po- 
puli  Romani,  vestris  plurimis  ornamentis  mihi  tribu- 
tis  deberem  et  possem  sustinere :  sed  tamen  facile,  ta- 
centibus  ceteris,  reticuissem:  sed  haec  oratio  omnis 
fuit  non  auctoritatis  meae,  sed  publicae  religionis. 
Mea  fuerunt  verba  fortasse  plura :  sententiae  quidem 
omnes  haruspicum:  ad  quos  aut  referri  nuntiata 
ostenta  non  convenit ,  aut  eorum  responsis  commoveri 
necesse  est.  62.  Quod  si  cetera  magis  pervulgata  nos 
saepe  et  leviora  moverunt :  vox  ipsa  deorum  immorta- 
lium  non  mentes  omnium  permovebit?  Nolite  enim  id 
putare  accidere  posse,  quod  in  fabulis  saepe  videtis 
fieri,  ut  deus  aliquis,  delapsus  caelo,  coetus  hominum 


adeat,  versetur  in  terris,  cum  hominibus  colloquatur. 
Cogitate  genus  sonitus  eius,  quern Latinienses  nuntia- 
runt:  recordamini  illud  etiam,  quod  nondum  est  rela- 
tum ,  quod  eodem  fere  tempore  factus  in  agro  Piceno 
Potentiae  nuntiatur  terrae  motus  horribilis,  cum  qui- 
busdam  multis  metuendisque  rebus.  Haec  eadem  pro- 
fecto,  quae  prospicimus,  impendentia  pertimescetis. 
63.Etenim  haec  deorum  immortalium  vox,  haec  paene 
oratio  iudicanda  est,  quum  ipse  mundus ,  quum  aer 
atque  terra*  motu  quodam  novo  contremiscunt  et  inu- 
sitato  aliquid  sono  incredibilique  praedicunt.  In  quo 
constituendae  nobis  quidem  sunt  procurationes  etob- 
secratio,  quemadmodum  monemur.  Sed  faciles  sunt 
preces  apud  eos,  qui  ultro  nobis  viam  salutis  osten- 
dunt :  nostrae  nobis  sunt  inter  nos  irae  discordiaeque 
placandae. 

Cnussa  acta  est  a  V.  c.  698.  Cn.  Cornelio  LentuJo  et  L.  Marcio  Philippo  coss.  Sexlius  secundum  etymologiam ,  qua  a 
sexto  ducitur ,  bonosque  et  plerosque  codd.  praeter  Erf.  et  Getnbl.  item  secundum  Graecos  rerum  Romanarum  scriptores 
•Sf'^GTios  aut  Sc^uog  scribi  consuevisse  videtur.  Apud  Appianum  tamen  Sweighaeusero  referente  passim  fuit  etiam  JScgtioc. 
Notior  forma  est  2>}gtco<;.  TJtraque  promiscue  apud  hunc  aeqve  atque  apud  Ptolemaeum  bonis  in  Mss.  iisdem  exstat.  Ipse 
Cicero  utraque  forma  videtur  uti ,  inclinare  autem  ad  Hijarcov.  Cf.  Epp.  ad  Att.  VII ,  17*  2  „Itaque  nihil  umquam  legi 
scriptum  orjaxiwdioTeQov.  “ 


ARG.  P.  Sestius  tribunus  plebis  fuit,  Lentulo  Marcellino 
et  Marcio  Philippo  coss.  (698.  U.  c.).  Qui  optiinatium  et  Cice- 
ronis  amantissimus ,  totum  tribunatum  suum  et  ad  hunc  resti- 
tuendum  et  ad  impediendas  leges  perniciosas  contulit.  Quae  res 
non  niultum  abfuit,  quin  ei  summam  perniciem  afferret.  Nani 
quuni  priino,  senatus  consulto  de  revocando  Cicerone  facto,  Fa- 
bricius  tribunus  pi.  IIX.  Kal.  Febr.  rostra  conscendisset ,  ut  ad 
populum  ea  de  re  referret,  operae  Clodianae  euin  adortae  de  ro- 
stris  deiicere  tentarunt.  Hinc  orta  utrimque  pugna,  magna  caedes 
facta  est.  Deinde  quum  P.  Sestius  Q.  Metello  in  aede  Castoris 
legem  quamdam  ad  populum  ferenti  obnuntiavisset,  iterum  vi  a 
Clodianis  orta ,  ipse  paene  est  deletus.  Harum  rerum  culpam 
quum  in  Sestium  conferre  Clodiani  cuperent,  eum  proximo  anno 
lege  Lutatia  reum  de  vi  fecerunt.  In  quo  periculo  quum  praeter 
alios  Hortensius  et  Cicero  subvenissent,  eumque  orationibus  de- 
fendissent,  absolutus  est  iudicum  sententiis.  Defensionis  autem 
Ciceronianae  haec  est  ratio ,  ut,  qualis  Sestius  inde  a  pueritia, 
inprimisque  in  tribunatu  fuerit,  commemoret  et,  quaecumque  vis 
in  foro  et  in  templo  Castoris  versafa  sit,  earn  a  Clodianis  ortam 
esse  ostendat.  Et  quoniam  accusator  Sestii  quaedam  etiam  in 
Ciceronem  dixerat,  eumque  per  ludibrium  interrogaverat,  quae- 
nam  esset  ilia  optimatium  natio:  liic  fuse  et  graviter,  qui  sint 
optimates  et  populares ,  docet,  et  simul  ostendit,  populum  Ro- 
manum  etiam  nunc  in  conxitiis,  concionibus  ludisque  signilicare, 
inagis  sibi  optimates  quam  populares  placere. 

I.  1 .  Si  quis  antea,  indices,  mirabatur,  quid  esset, 
quod,  pro  tantis  opibus  reipublicae  tantaque  dignitate 


imperii ,  nequaquam  satis  multi  cives  forti  et  magno 
animo  invenirentur ,  qui  auderent  se  et  salutem  suam 
in  discrimen  offerre  pro  statu  civitatis  et  pro  communi 
libertate :  ex  hoc  tempore  miretur  potius,  si  quem  bo- 
num  et  fortem  civem  viderit,  quam  si  quem  aut  timi- 
dum,  aut  sibi  potius,  quam  reipublicae  consulentem. 
Nam,  ut  omittatis  de  unius  cuiusque  casu  cogitando 
recordari ,  uno  aspectu  intueri  potestis ,  eos ,  qui  cum 
senatu,  cum  bonis  omnibus  rempublicam  afflictam 
excitarint  et  latrocinio  domestico  liberarint,  maestos, 
sordidatos,  reos  de  capite,  de  fama,  de  civitate,  de 
fortunis,  de  liberis  dimicare :  eos  autem,  qui  omnia  di- 
vina  et  humana  violarint,  vexarint,  perturbarint,  ever- 
terint,  non  solum  alacres  laetosque  volitare,  sed  etiam 
fortissimis  atque  optimis  civibus  periculum  moliri,  de 
se  nihil  timere.  2..  In  quo  quum  multa  sint  indigna, 
turn  nihil  minus  est  ferendum,  quam  quod  iam  non 
per  latrones  suos,  non  per  homines  egestate  et  scelere 
perditos,  sed  per  vos  nobis,  per  optimos  viros  optimis 
civibus  periculum  inferre  conantur  et,  quos  lapidi- 
bus,  quos  ferro,  quos  facibus,  quos  vi,  manu,  copiis 
delere  non  potuerunt,  hos  vestra  auctoritate,  vestra 
religione,  vestris  sententiis  se  oppressuros  arbitran- 
tur.  Ego  autem,  iudices,  quia,  qua  voce  mihi  in  agen- 
dis  gratiis,  commemorandoque  eorum,  qui  de  me 
optime  sunt  meriti,  beneficia,  esse  utendum  putabam, 

ea  nunc  uti  cogor  in  eorum  periculis  depellendis :  iis  ! 
potissimum  vox  haec  serviat,  quorum  opera  et  mihi, 
et  vobis,  et  populo  Romano  restituta  est.  II.  3.  Et, 
quamquam  a  Q.  Hortensio,  clarissimo  viro  atque  elo- 
quentissimo,  caussa  est  P.  Sestii  perorata,  nihilque  ab 
eo  praetermissum  est,  quod  aut  pro  republica  conque- 
rendum  fuit ,  aut  pro  reo  disputandum :  tamen  aggre-  , 
diar  ad  dicendum ,  ne  mea  propugnatio  ei  potissimum 
defuisse  videatur ,  per  quem  est  perfectum ,  ne  ceteris 
civibus  deesset.  Atque  ego  sic  statuo,  indices,  a  me  in 
hac  caussa  atque  hoc  extremo  dicendi  loco  pietatis  po- 
tius,  quam  defensionis ;  querelae,  quam  eloquentiae ; 
doloris,  quam  ingenii  partes  esse  susceptas.  4.  Ita- 
que,  si  aut  acrius  egero,  autliberius,  quam  qui  ante 
me  dixerunt:  peto  a  vobis,  ut  tantum  orationi  meae 
concedatis,  quantum  et  pio  dolori  et  iustae  iracundiae 
concedendum  putetis.  Neque  enim  officio  coniunctior 
dolor  ullius  esse  potest,  quam  hie  meus,  susceptus  ex 
hominis,  de  me  optime  meriti,  periculo:  neque  ira- 
cundia  magis  ulla  laudanda,  quam  ea,  quae  me  in- 
flammat  eorum  scelere,  qui  cum  omnibus  salutismeae 
defensoribus  bellum  esse  sibi  gerendum  iudicave- 
runt.  5.  Sed,  quoniam  singulis  criminibus  ceteri  re- 
sponderunt,  dicam  ego  de  omni  statu  P.  Sestii,  de  ge- 
nere  vitae,  de  natura,  de  moribus ,  de  incredibili  amo- 
re  in  bonos,  de  studio  conservandae  salutis  communis 
atque  otii :  contendamque,  si  modo  id  consequi  potero, 
ut  in  hac  confusa  atque  universa  defensione  nihil  a 
me,  quod  ad  vestram  quaestionem ;  nihil,  quod  ad 
reum;  nihil,  quod  ad  rempublicam  pertineat,  praeter¬ 
missum  esse  videatur.  Et  quoniam  in  gravissimis 
temporibus  civitatis  atque  in  ruinis  eversae  atque  af- 
flictae  reipublicae  P.  Sestii  tribunatus  est  a  fortuna 
ipsa  collocatus :  non  aggrediar  ad  ilia  maxima  atque 
amplissima  prius,  quam  docuero,  quibus  initiis  ac 
fundamentis  hae  tantae  summis  in  rebus  laudes  exci- 
tatae  sint. 

III.  6.  Parente  P.  Sestius  natus  est,  iudices,  homi- 
ne,  ut  plerique  meministis ,  etsapiente,  etsancto,et 
severo:  qui,  quum  tribunus  plebis  primus  inter  ho¬ 
mines  nobilissimos  temporibus  optimis  factus  esset, 
reliquis  honoribus  non  tam  uti  voluit,  quam  dignus 
videri.  Eo  auctore  duxit  honestissimi  et  spectatissimi 
viri,  C.  Albini,  filiam,  ex  qua  hicestpuer,  et  nupta 
iam  filia.  Duobus  his  gravissimae  antiquitatis  viris  sic 
probatus  fuit,  ut  utrique  eorum  et  carus  maxime  et  iu- 
cundus  esset.  Ademit  Albino  soceri  nomen  mors  fi- 
liae,  sed  caritatem  illius  necessitudinis  et  benevolen- 
tiam  non  ademit.  Hodie  sic  hunc.  diligit,  ut  vos  facil- 
lime  potestis  ex  hac  vel  assiduitate  eius,  vel  sollicitu- 
dine  et  molestia,  iudicare.  7.  Duxit  uxorem,  patre  vi¬ 
vo,  optimi  et  calamitosissimi  viri  filiam,  L.  Scipionis. 
Clara  in  hoc  P.  Sestii  pietas  exstitit,  et  omnibus  grata, 
quod  et  Massiliam  statim  profectus  est,  ut  socerum  vi- 
dere  consolarique  posset,  fluctibus  reipublicae  expul- 
sum,  in  alienis  terris  iacentem,quem  in  maiorum  suo- 
rum  vestigiis  stare  oportebat;  et  ad  eum  filiam  eius 
adduxit,  ut  ille  insperato  aspectu  complexuque,  si  non 
omnem,  at  aliquam  partem  maeroris  sui  deponeret: 
et  maximis  officiis  et  illius  aerumnam,  quoad  vixit,  et 
filiae  solitudinem  sustentavit.  Possum  multa  dicere 
de  liberalitate,  de  domesticis  officiis,  de  tribunatu  mi- 
litari,  de  provincial!  in  eo  magistratu  abstinentia:  sed 
mihi  ante  oculos  obversatur  reipublicae  dignitas,quae 
me  ad  sese  rapit,  haec  minora  relinquerc  hortatur. 

8.  Quaestor  hie  C.  Antonii,  collegae  mei,  iudices, 
fuit  sorte,  sed  societate  consiliorum  meus.  Impedior 


b. 

nonnullius  officii,  ut  ego  interpreter,  religione,  quo 
minus  exponam,  quam  multa  P.  Sestius,  quum  esset 
cumcollega  meo,  senserit,  ad  me  detulerit,  quanto  ante 
provident.  Atque  ego  de  Antonio  nihil  dico,  praeter 
unum :  numquam  ilium  illo  summo  timore  ac  pericu¬ 
lo  civitatis,  neque  communem  metum  omnium,  neque 
propriam  nonnullorum  de  ipso  suspicionem  aut  infi- 
tiando  tollere,  aut  dissimulando  sedare  voluisse.  In 
quo  collega  sustinendo  atque  moderanclo  si  meam  in 
ilium  indulgentiam,  coniunctam  cum  summa  custodia 
reipublicae ,  laudare  vere  solebatis :  par  prope  laus  P. 
Sextii  esse  debet,  qui  suum  ita  consulem  observavit, 
ut  et  illi  quaestor  bonus,  et  vobis  omnibus  optimus  ci- 
vis  videretur.  IV.  9.  Idem,  quum  ilia  coniuratio  ex  la- 
tebris  atque  ex  tenebris  erupisset,  palamque  armata 
volitaret,  venit  cum  exercitu  Capuam :  quam  urbem, 
propter  plurimas  belli  opportunitates ,  ab  ilia  impia  et 
scelerata  manu  attentari  suspicabamur :  et  inde  M. 
Aulanum,  tribunum  militum  Antonii,  Capua  praecipi- 
tem  eiecit,  hominem  perditum,  et  non  obscure  Pisau- 
ri,  et  in  aliis  agri  Gallici  partibus ,  in  ilia  coniuratione 
versatum.  Idemque  C.  Marcellum ,  quum  is  non  Ca¬ 
puam  solum  venisset,  verum  etiam  se  quasi  armorum 
studio  in  maximam  familiam  coniecisset,  exterminan- 
dum  ex  ilia  urbe  curavit.  Qua  de  caussa  et  turn  con- 
ventus  ille  Capuae,  qui  propter  salutem  illius  urbis 
consulatu  conservatam  meo  me  unum  patronum  ado- 
ptavit,  huic  apud  me  P.  Sextio  maximas  gratias  egit, 
et  hoc  tempore  iidem  homines  nomine  commutato  co- 
loni  decurionesque,  fortissimi  atque  optimi  viri,  bene- 
ficium  P.  Sestii  testimonio  declarant  periculumque 
decreto  suo  deprecantur.  10.  Recita,  quaeso,  P.  Sesti, 
quid  decreverint  Capuae  decuriones ,  ut  iam  puerilis 
tua  vox  possit  aliquid  significare  inimicis  nostris, 
quidnam,  quum  se  corroborant,  effectura  esse  videa¬ 
tur.  decretum  DECuiuoNUM.  Non  recito  decretum 
officio  aliquo  expressum  vicinitatis,  aut  clientelae,  aut 
hospitii  publici,  aut  ambitionis  aut  commendationis 
gratia :  sed  recito  memoriam  perfuncti  periculi ,  prae- 
dicationem  amplissimi  beneficii,  vicem  officii  prae- 
sentis,  testimonium  praeteriti  temporis.  1 1 .  Atque  il- 
lis  temporibus  iisdem ,  quum  iam  Capuam  metu  Ses¬ 
tius  liberasset,  Urbem  senatus  atque  omnes  boni,  de- 
prehensis  atque  oppressis  domesticis  hostibus,  medu- 
ce  ex  periculis  maximis  extraxissent :  ego  litteris  eum 
Capua  arcessivi  cum  illo  exercitu,  quem  turn  secum 
habebat.  Quibus  hie  litteris  lectis  ad  Urbem  confestim 
incredibili  celeritate  advolavit.  Atque,  ut  illius  tem¬ 
poris  atrocitatem  recordari  possitis,  audite  litteras,  et 
vestram  memoriam  ad  timoris  praeteriti  cogitationem 
excitate.  litterae  ciceronis  consulis.  V.  Hoc 
adventu  P.  Sestii,  tribunorum  plebis  novorum,  qui 
turn ,  extremis  diebus  consulatus  mei ,  res  eas ,  quas 
gesseram,  vexare  cupiebanl,  reliquique  coniurationis 
impetus  et  conatus  sunt  retardati.  12.  Ac,  posteaquam 
est  intellectum,  M.  Catone,  tribuno  plebis,  fortissimo 
atque  optimo  cive,  rempublicam  defendente,  per  se- 
ipsum  senatum  populumque  Romanum  sine  militum 
praesidio  tueri  facile  maiestatem  suam  et  dignitatem 
eorum,  qui  salutem  communem  periculo  suo  defen- 
dissent  :  Sestius  cum  illo  suo  exercitu  summa  celeri¬ 
tate  est  Antonium  consecutus.  Ilic  ego  quid  praedi- 
cem,  quibus  hie  rebus  consulem  ad  rem  gerendam  ex¬ 
citant?  quot  stimulos  admoverit  homini,  stiulioso  for- 
tassis  victoriae,  sed  tamen  nimium  communem  Mar- 
lem  bellique  casum  metuenti?  Longum  est  ea  dicere : 
sed  hoc  breve  dicam.  Si  M.  Petreii  non  excellens  ani- 

mus,  et  amor  reipublicae,  non  praestans  in  republica 
virtus ,  non  summa  auctoritas  apud  milites ,  non  miri- 
ficus  usus  in  re  militari  exstitisset,  neque  adiutor  ei 
P.  Sestius  ad  excitandum  Antonium,  cohortandum, 
impellendum  fuisset;  datus  illo  in  bello  esset  hierai 
locus,  neque  umquam  Catilina,  quum  e  pruina  Apen- 
nini  atque  e  nivibus  illis  emersisset  atque,  aestatem 
integram  nactus,  Italiae  calles  et  pastorum  stabula 
praedari  coepisset,  sine  multo  sanguine  ac  sine  totius 
Italiae  vastitate  miserrima  concidisset. 

13.  Huno  igitur  animum  ad  tribunatum  attulitP. 
Sestius ;  ut  quaesturamMacedoniae  relinquam,  et  ali— 
quando  ad  haec  propiora  veniam.  Quamquam  non  est 
omittenda  singularis  ilia  integritas  provincialis,  cuius 
ego  nuper  in  Macedonia  vidi  vestigia  non  pressa  levi- 
ter  ad  exigui  praedicationem  temporis ,  sed  fixa  ad 
memoriam  illius  provinciae  sempiternam.  Verum 
haec  ita  praetereamus ,  ut  tamen  intuentes  et  respe- 
ctantes  relinquamus.  VI.  Ad  tribunatum,  quia  ipse  ad 
sese  iam  dudum  vocat ,  et  quodammodo  absorbet  ora- 
tionem  meam,  contento  studio  cursuque  veniamus. 

14.  De  quo  quidem  tribunatu  ita  dictum  est  a  Q.  Hor- 
tensio,  ut  eius  oratio  non  defensionem  modo  criminum 
videretur  continere,  sed  etiam  memoria  digna  esset, 
uti  et  reipublicae  capessendae  auctoritatem  discipli- 
namque  praescriberet.  Sed  tamen,  quoniam  tribuna- 
tus  quidem  totus  P.  Sestii  nihil  aliud,  nisi  meum  no¬ 
men  caussamque  sustinuit,  necessario  mihi  de  iisdem 
rebus  esse  arbitror,  si  non  subtilius  disputandum  ,  at 
certe,  iudices,  dolentius  deplorandum.  Qua  in  oratio- 
ne  si  asperius  in  quosdam  homines  invehi  vellem, 
quis  non  concederet,  ut  eos,  quorum  sceleris  furore 
violatus  essem,  vocis  libertate  perstringerem?  Sed 
agam  moderate,  et  huius  potius  tempori  serviam, 
quam  dolori  meo ;  si  qui  occulte  a  salute  nostra  dis- 
sentiunt,  lateant:  si  qui  fecerunt  aliquid  aliquando, 
atque  iidem  nunc  tacent  et  quiescunt ;  nos  quoque  si- 
mus  obliti.  Si  qui  se  offerunt,  insectantur :  quod  ferri 
poterunt,  perferemus ;  neque  quemquam  offendet  ora¬ 
tio  mea,  nisi  qui  se  ita  obtulerit,  ut  in  eum  non  inva- 
sisse,  sed  incurrisse  videamur. 

15.  Sed  necesse  est,  antequam  de  tribunatu  P. 
Sestii  dicere  incipiam ,  me  totum  superioris  anni  rei¬ 
publicae  naufragium  exponere:  in  quo  colligendo  ac 
reficienda  salute  communi  omnia  reperientur  P.  Sestii 
dicta,  facta,  consilia  versata.  VII.  Fuerat  ille  annus 
in  reipublicae  magno  motu  et  multorum  timore  tam- 
quam  intentus  arcus  in  me  unum,  sicut  vulgoignari 
rerum  loquebantur;  re  quidem  vera  in  universam 
rempublicam,  traductione  ad  plebem  furibundi  homi- 
nis  ac  perditi,  mihi  irati,  sed  multo  acrius  otii  et  com¬ 
munis  salutis  inimici.  Hunc  vir  clarissimus,  mihique, 
multis  repugnantibus ,  amicissimus,  Cn.  Pompeius, 
omni  cautione ,  foedere,  exsecratione  devinxerat,  nihil 
in  tribunatu  contra  me  esse  facturum.  At  ille  nefarius, 
ex  omnium  scelerum  colluvione  natus,  parum  se  foe- 
dus  violaturum  est  arbitratus,  nisi  ipsum  cautorem 
alieni  periculi  suis  propriis  periculis  terruisset.  16. 
Hanc  taetram  immanemque  belluam,  vinctam  auspi- 
ciis,  alligatam  more  maiorum,  constrictam  legum  sa- 
cratarum  catenis,  solvit  subito  lege  curiata  consul,  vel, 
ut  ego  arbitror,  exoratus,  vel,  ut  non  nemo  putat,  mi¬ 
hi  iratus,  ignarus  quidem  certe  et  imprudens  impen- 
dentium  tantorum  scelerum  ac  maiorum:  qui  tribu- 
nus  plebis  felixin  evertenda  republica  fuit  nullis  suis 
nervis:  qui  enim  in  eiusmodi  vita  nervi  esse  potue- 
runt  hominis,  fraternis  flagitiis,  sororiis  *  stupris, 


omni  inaudita  libidine  insani?  17.  Sed  fuit  profecto 
quaedam  ilia  reipublicae  fortuna  fatalis,  ut  ille  caecus 
atque  amens  tribunus  plebis  nancisceretur ,  quid  di¬ 
cam  consules?  hoccine  ut  ego  appellem  nomine  ever- 
sores  huius  imperii,  proditores  vestrae  dignitatis,  ho- 
stes  bonorum  omnium?  qui  ad  delendum  senatum,  af- 
fligendum  equestrem  ordinem,  exstinguenda  omnia 
iura  atque  instituta  maiorum  se  illis  fascibus  ceteris- 
que  insignibus  summi  honoris  atque  imperii  ornatos 
esse  arbitrabantur.  Quorum,  per  deos  immortales,  si 
nondum  scelera  vulneraque  inusta  reipublicae  vultis 
recordari,  vultum  atque  incessum  animis  intueamini. 
Facilius  facta  eorum  occurrent  mentibus  vestris,  si 
ora  ipsa  oculis  proposueritis.  VIII.  18.  Alter  unguen- 
tis  affluens,  calamistrata  coma,  despiciens  conscios 
stuprorum  ac  veteres  vexatores  aetatulae  suae,  pu- 
tealietfoeneratorum  gregibus  inflatus  atque  perculsus 
olim,  ne  in  Scyllaeo  illo  aeris  alieni  in  freto  ad  colu- 
mnam  adhaeresceret,  in  tribunatus  portum  perfuge- 
rat.  Contemnebat  equites  Romanos,  minitabatur  se- 
natui,  venditabat  se  operis,  atque  ab  iis  se  ereptum,  ne 
de  ambitu  caussam  diceret,  praedicabat,  ab  iisdemque 
se,  etiam  invito  senatu,  provinciam  sperare  dicebat: 
eamque  nisi  adeptus  esset,  se  incolumem  nullo  modo 
fore  arbitrabatur.  19.  Alter,  o  diiboni!  quam  taeter 
incedebat!  quam  truculentus!  quam  terribilis  aspe- 
ctu !  Unum  aliquem  te  ex  barbatis  illis,  exemplum  im¬ 
perii  veteris,  imaginem  antiquitatis,  columen  reipu¬ 
blicae,  diceres  intueri.  Vestitus  aspere  nostra  hac  pur¬ 
pura  plcbeia  ac  paene  fusca:  capillo  ita  horrido,  ut 
Capua,  in  qua  ipse  turn  imaginis  ornandae  caussa 
duumviratum  gerebat,  Seplasiam  sublaturus  videre¬ 
tur.  Nam  quid  ego  de  supercilio  dicam?  quod  turn  ho- 
minibus  non  supercilium,  sed  pignus  reipublicae  vi- 
debatur.  Tanta  erat  gravitas  in  oculo,  tanta  contractio 
frontis,  ut  illo  supercilio  respublica,  tamquam  Atlante 
caelum,  niti  videretur.  20.  Erat  denique  hie  omnium 
sermo:  Est  tamen  reipublicae  magnum  firmumque 
subsidium :  habeo,  quem  opponam  labi  illi  atque  coe- 
no:  vultu,  medius  fidius,  collegae  sui  libidinem  levi- 
tatemque  franget:  habebit  senatus,  in  hunc  annum 
quem  sequatur:  non  deerit  auctor  et  dux  bonis.  Mihi 
denique  homines  praecipue  gratulabantur,  quod  babi- 
turus  essem  contra  tribunum  plebis  furiosum  etauda- 
cem  quum  amicum  et  affinem ,  turn  etiam  fortem  et 
gravem  consulem.  IX.  Atque  eorum  alter  fefellit  ne- 
ininem.  Quis  enim  clavum  tanti  imperii  tenere  et  gu- 
bernacula  reipublicae  tractare  in  maximo  cursu  ac 
fluctibus  posse  arbitraretur  hominem  emersum  subito 
ex  diuturnis  tenebris  lustrorum  ac  stuprorum,  vino, 
ganeis,  lenociniis  adulteriisque  confectum?  quum  is 
praeter  spem  in  altissimo  gradu  alienis  opibus  positus 
esset,  qui  non  modo  tempestatem  impendentem  intue¬ 
ri  temulentus,  sed  ne  lucem  quidem  insolitam  aspice- 
re  posset?  21 .  Alter  multos  plane  in  omnes  partes  fe¬ 
fellit.  Erat  enim  hominum  opinioni  nobilitate  ipsa, 
blanda  conciliatricula,  commendatus.  Omnes  boni 
semper  nobililati  favemus,  et  quia  utile  est  reipubli¬ 
cae,  nobiles  homines  esse  dignos  maioribus  suis,  et 
quia  valet  apud  nos  clarorum  hominum  et  bene  de  re¬ 
publica  meritorum  memoria  etiam  morluorum.  Quia 
tristem  semper,  quia  taciturnum,  quia  subhorridum 
atque  incultum  videbant,  et  quod  erat  eo  nomine,  ut 
ingenerata  familiae  frugalitas  videretur,  favebant, 
gaudebant,  et  ad  integritatem  maiorum  spe  sua  homi¬ 
nem  vocabant,  materni  generis  obliti.  22.  Ego  autem 
(vere  hoc  dicam,  indices,)  tanlum  esse  in  homine  see- 

leris,  audaciae,  crudelitatis ,  quantum  ipse  cum  repu- 
blica  sensi,  numquam  putavi.  Nequam  esse  hominem 
et  levem ,  et  falsa  opinione ,  errore  hominum  ab  adole- 
scentia  commendatum,  sciebam.  Etenim  animus  eius 
vultu,  flagitia  parietibus  tegebantur :  sed  haec  obstru- 
ctio  nec  diuturna  est,  nec  obducta  ita ,  ut  curiosis  ocu- 
lis  perspici  non  possit.  X.  Videbamus  genus  vitae, 
desidiam,  inertiam :  inclusas  eius  libidines,  qui  paullo 
propius  aocesserant,  intuebantur.  Denique  etiam  ser- 
monis  ansas  dabat,  quibus  reconditos  eius  sensus  te- 
nere  possemus.  23.  Laudabat  homo  doctus  philoso- 
phos  nescio  quos :  neque  eorum  tamen  nomina  poterat 
dicere:  sed  tamen  eos  laudabat  maxime,  qui  dicuntur 
praeter  ceteros  esse  auctores  et  laudatores  voluptatis : 
cuius ,  et  quo  tempore ,  et  quo  modo ,  non  quaerebat  : 
verbum  ipsum  omnibus  modis  animi  et  corporis  devo- 
rabat:  eosdemque  praeclare  dicere  aiebat,  sapientes 
omnia  sua  caussa  facere :  rempublicam  capessere  ho¬ 
minem  bene  sanum  non  oportere :  nihil  esse  praesta- 
bilius  otiosa  vita,  et  plena,  et  conferta  voluptatibus : 
eos  autem,  qui  dicerent,  dignitati  esse  serviendum, 
reipublicae  consulendum ,  officii  rationem  in  omni  vi¬ 
ta,  non  commodi,  esse  ducendam,  subeunda  pro  patria 
pericula,  vulnera  excipienda,  mortem  oppetendam, 
vaticinari  atque  insanire  dicebat.  24.  Ex  his  assiduis 
eius  quotidianisque  sermonibus,  et  quod  videbam, 
quibuscum  hominibus  in  interiore  aedium  parte  vive- 
ret ,  et  quod  ita  domus  ipsa  fumabat ,  ut  multa  eius 
sermonis  indicia  redoleret,  statuebam  sic,  boni  nihil 
ab  illis  nugis  exspectandum ,  mali  quidem  certe  nihil 
pertimescendum.  Sed  ita  est,  iudices,  ut,  si  gladium 
parvo  puero,  aut  si  imbecillo  seni  aut  debili  dederis, 
ipse  impetu  suo  nemini  noceat:  sin  ad  nudum  vel  for- 
tissirai  viri  corpus  accesserit,  possit  acie  ipsa  et  ferri 
viribus  vulnerari :  ita  quum  hominibus  enervatis  at¬ 
que  exsanguibus  consulatus,  tamquam  gladius,  esset 
datus;  qui  per  se  pungere  neminem  umquam  potuis- 
sent,  hi  summi  imperii  nomine  armati  rempublicam 
contrucidaverunt.  Foedus  fecerunt- cum  tribuno  ple- 
bis  palam,  ut  ab  eo  provincias  acciperent,  quas  ipsi 
vellent:  exercitum,  etpecuniam,  quantam  vellent,  ea 
lege,  si  ipsi  prius  tribuno  plebis  afflictam  et  constri- 
ctam  rempublicam  tradidissent :  id  autem  foedus  meo 
sanguine  ictum  sanciri  posse  dicebant.  25.  Qua  re  pa- 
tefacta,  (neque  enim  dissimulari  tantum  scelus  pote¬ 
rat,  nec  latere,)  promulgantur  uno  eodemque  tempore 
rogationes  ab  eodem  tribuno  de  mea  pernicie  et  de 
provinciis  consulum  nominatim. 

XI.  Hie  turn  senatus  sollicitus,  vos  equites  excita- 
ti,  Italia  cuncta  permota,  omnes  denique  omnium  ge- 
nerum  atque  ordinum  cives  summae  reipublicae  a 
consulibus  atque  a  summo  imperio  petendum  esse  au- 
xilium  arbitrabantur,  quum  illi  soli  essent,  praeter 
furiosum  ilium  tribunum ,  duo  reipublicae  turbines, 
qui  non  modo  praecipitanti  patriae  non  subvenirent, 
sed  cam  etiam  nimium  tarde  concidere  maererent. 
Flagitabatur  ab  his  quotidie  quum  querelis  bonorum 
omnium,  turn  etiam  precibus  senatus,  ut  meam  caus- 
sam  susciperent,  agerent,  aliquid  denique  ad  senatum 
referrent.  Hi  non  modo  negando,  sed  etiam  irridendo 
amplissimum  quemque  illius  ordinis  insequebantur. 
26.  Hie  subito  quum  incredibilis  in  Capitolium  multi- 
tudo  ex  totaUrbe  cunctaque  Italia  con venisset:  vestem 
mutandam  omnes ,  meque  etiam  omni  ratione,  privato 
consilio  (quoniam  publicis  ducibus  respublica  careret) 
defendendum  putarunt.  Erat  eodem  tempore  senatus 
in  aede  Concordiae,  quod  ipsum  templum  repraesen- 


tabat  memoriam  consulatus  mei ,  quum  Hens  univer- 
sus  ordo  cincinnatum  consulem  orabat :  nam  alter  ille 
horridus  et  severus  consulto  se  domi  continebat.  Qua 
turn  superbia  coenum  illud  ac  labes  amplissimi  ordi¬ 
nis  preces  et  clarissimorum  civium  lacrimas  repudia- 
vit !  me  ipsum  ut  contempsit  helluo  patriae !  nam  quid 
ego  patrimonii  dicam,  quod  ille,  quum  quasi  quae- 
stum  faceret,  amisit?  vos,  inquam,  equites  Romani,  et 
omnes  boni,  vestemutata,  vos,  inquam,  pro  meo  ca- 
pite  ad  pedes  lenonis  impurissimi  proiecistis,  quum, 
vestris  precibus  ab  latrone  illo  repudiatis,  vir  incredi- 
bili  fide,  magnitudine  animi,  constantia,  L.  Ninnius, 
ad  senatum  de  republica  retulit,  senatusque  frequens 
vestem  pro  mea  salute  mutandam  censuit.  XII.  27.  0 
diem  ilium,  iudices,  funestum  senatui,  bonisque 
omnibus !  reipublicae  luctuosum  1  mihi  ad  domesti- 
cum  maerorem  gravem  1  ad  posteritatis  memoriam 
gloriosum  1  Quid  enim  quisquam  potest  ex  omni  me- 
moria  sumere  illustrius,  quam  pro  uno  cive  et  bonos 
omnes  privato  consensu  et  universum  senatum  publi¬ 
co  consilio  mutasse  vestem?  quae  quidem  turn  muta- 
tio  non  deprecationis  caussa  est  facta,  sed  luctus. 
Quern  enim  deprecarere,  quum  omnes  essent  sordida- 
ti?  quumque  hoc  satis  esset  signi,  esse  improbum,  qui 
mutata  veste  non  esset?  Hac  mutatione  vestis  facta, 
tanto  in  luctu  civitatis,  omitto,  quid  ille  tribunus, 
omnium  rerum  divinarum  humanarumque  praedo, 
fecerit:  qui  adesse  nobilissimos  adolescentes,  hone- 
stissimos  equites  Romanos,  deprecatores  salutis  meae, 
iusserit,  eosque  operarum  suarum  gladiis  et  lapidibus 
obiecerit:  de  consulibus  loquor,  quorum  fide  respu¬ 
blica  niti  debuit.  28.  Exanimatus  evolat  ex  senatu, 
non  minus  perturbato  animo  atque  vultu,  quam  si 
paucis  ante  annis  in  creditorum  conventumincidisset. 
Advocat  concionem :  habet  orationem  talem  consul, 
qualem  numquam  Catilina  victor  habuisset:  Errare 
homines ,  si  etiam  turn  senatum  aliquid  in  republica 
posse  arbitrarentur :  equites  vero  Romanos  daturos  il- 
lius  diei  poenas,  quo,  me  consule,  cum  gladiis  in 
clivo  Capitolino  fuissent:  venisse  tempus  iis,  qui  in 
timore  fuissent,  (coniuratos  videlicet  dicebat,)  ulci- 
scendi  se.  Si  dixisset  hoc  solum,  omni  supplicio  esset 
dignus :  nam  oratio  ipsa  consulis  perniciosa  potest 
rempublicam  labefactare.  29.  Quid  fecerit,  videte.  L. 
Lamiam,  qui,  quum  me  ipsum  pro  summa  familiari- 
tate,  quae  mihi  cum  fratre,  cum  patre  eius  erat,  unice 
diligebat,  turn  pro  republica  vel  mortem  oppetere  cu- 
piebat,  in  concione  relegavit:  edixitque,  ut  ab  Urbe 
abesset  millia  passuum  ducenta:  quod  esset  ausus 
pro  civi,  pro  bene  merito  civi,  pro  amico,  pro  republi¬ 
ca  deprecari.  XIII.  Quid  hoc  homine  facias?  aut  quo 
civem  importunum ,  aut  quo  potius  hostem  tam  scele- 
ratum  reserves?  qui,  ut  omittam  cetera,  quae  sunt  ei 
cum  collega  immani  impuroque  coniuncta  atque  com- 
munia,  hoc  unum  habet  proprium,  ut  expulerit  exUr- 
be,  relegarit,  non  dico  equitem  Romanum,  non  orna- 
tissimum  atque  optimum  virum,  non  amicissimum 
reipublicae  civem ,  non  illo  ipso  tempore  una  cum  se¬ 
natu  et  cum  bonis  omnibus  casum  amici  reique  pu- 
blicae  lugentem :  sed  civem  Romanum  sine  ullo  iudi- 
cio  [aut  edicto]  ex  patria  consul  eiecerit.  30.  Nihil 
acerbius  socii  et  Latini  ferre  soliti  sunt,  quam  se,  id 
quod  perraro  accidit,  ex  Urbe  exire  a  consulibus  iube- 
ri.  Atque  illis  turn  erat  reditus  in  suas  civitates,  ad 
!  suos  lares  familiares :  et  in  illo  communi  incommodo 
I  nulla  in  quemquam  propria  ignominia  nominatim  ca- 
;  debat.  Hoc  vero  quid  est?  exterminabit  cives  Roma- 

nos  edicto  consul  a  suis  diis  penalibus?  expellet  a  pa- 
tria?  deliget,  quem  volet?  damnabit  atque  eiiciet  no- 
minatim?  Hie,  si  umquam  vos  eos,  qui  nunc  estis,  in 
republica  fore  putasset,  si  denique  imaginem  iudicio- 
rum  aut  simulacrum  aliquod  futurum  in  civitate  reli- 
quum  credidisset,  umquam  ausus  esset  senatum  de 
republica  tollere?  equitum  Romanorum  preces  asper- 
nari?  civium  denique  omnium  novis  et  inauditis  edi- 
ctis  ius  libertatemque  pervertere? 

31.  Etsi  me  attentissimis  animis  summa  cum  be- 
nignitate  auditis,  iudices :  tamen  vereor,  ne  quis  forte 
vestrum  miretur,  quid  haec  mea  oratio  tarn  longa  ac 
tarn  alte  repetita  velit,  aut  quid  ad  P.  Sestii  caussam 
eorum ,  qui  ante  huius  tribunatum  rempublicam  ve- 
xarunt,  delicta  pertineant.  Mihi  autem  hoc  proposi- 
tum  est  ostendere,  omnia  consilia  P.  Sestii,  mentem- 
que  totius  tribunatus  lianc  fuisse,  ut  afflictae  et  perdi- 
tae  reipublicae,  quantum  posset,  mederetur.  Ac,  si  in 
exponendis  vulneribus  illis  de  me  ipso  plura  dicere 
videbor,  ignoscitote.  Nam  et  illam  meam  cladem  vos 
et  omnes  boni  maximum  esse  reipublicae  vulnus  iu- 
dicastis ;  et  P.  Sestius  est  reus ,  non  suo,  sed  meo  no¬ 
mine,  qui  quum  omnem  vim  sui  tribunatus  in  mea 
salute  consumpserit,  necesse  est,  meam  caussam  prae- 
teriti  temporis  cum  huius  praesenti  defensione  esse 
coniunctam. 

XIV.  32.  Erat  igitur  in  luctu  senatus :  squalebat 
civitas,  publico  consilio  mutata  veste:  nullum  eratlta- 
liae  municipium,  nulla  colonia,  nulla  praefectura, 
nulla  Romae  societas  vectigalium,  nullum  collegium, 
aut  concilium  aut  omnino  aliquod  commune  consi¬ 
lium,  quod  turn  non  honorificentissime  decrevisset  de 
mea  salute :  quum  subito  edicunt  duo  consules ,  ut  ad 
suum  vestitum  senatores  redirent.  Quis  umquam 
consul  senatum  ipsius  decretis  parere  prohibuit?  quis 
tyrannus  miseros  lugere  vetuit?  Parumne  est,  Piso,  ut 
omittam  Gabinium,  quod  tantum  homines  fefellisti, 
ut  negligeres  auctoritatem  senatus?  optimi  cuiusque 
consilia  contemneres?  rempublicam  proderes?  consu- 
lare  nomen  affligeres?  Etiamne  edicere  audebas,  ne 
maererent  homines  meam ,  suam ,  reipublicae  calami- 
tatem?  neve  hunc  suum  dolorem  veste  significarent? 
Sive  ilia  vestis  mutatio  ad  luctum  ipsorum  sive  ad  de- 
precandum  valebat ;  quis  umquam  tarn  crudelis  fuit, 
qui  prohiberet  quemquam  aut  sibi  maerere  aut  ceteris 
supplicare?  33.  Quid?  sua  sponte  homines  in  amico- 
rum  periculis  vestitum  mutare  non  solent?  pro  te 
ipso ,  Piso ,  nemone  mutabit?  ne  isti  quidem ,  quos  le¬ 
gates  non  modo  nullo  senatusconsulto,  sed  etiam  re- 
pugnante  senatu,  tute  tibilegasti?  Ergo  hominis  de- 
sperati  et  proditoris  reipublicae  casum  lugebunt  for- 
tasse ,  qui  volent :  civis  florentissimi  benevolentia  bo- 
norum,  et  optime  de  salute  patriae  meriti,  periculum, 
coniunctum  cum  periculo  civitatis,  lugere  senatui  non 
licebit?  Iidem  consules,  (si  appellandi  sunt  consules, 
quos  nemo  est,  quin  non  modo  ex  memoria,  sed  etiam 
ex  fastis  evellendos  putet,)  pacto  iam  foedere  provin- 
ciarum,  producti  in  circo  Flaminio  in  concionem  ab  il¬ 
ia  furia  ac  peste  patriae,  maximo  cum  gemitu  vestro, 
ilia  omnia,  quae  turn  contra  me  contraque  rempubli¬ 
cam  dixerat,  voce  ac  sententia  sua  comprobaverunt. 

XV.  Iisdem  consulibus  sedentibus  atque  inspectanti- 
bus,  lata  lex  est,  ne  auspicia  valerent,  ne  quis  obnun- 
tiaret,  ne  quis  legi  intercederet :  ut  omnibus  fastis  die- 
bus  legem  ferri  liceret:  ut  lex  Aelia,  lex  Fufia  ne  va- 
leret:  qua  una  rogatione,  quis  est,  qui  non  intelligat, 
universam  rempublicam  esse  deletam?  34.  Iisdem 


consulibus  inspectantibus,  servorum  delectus  habe- 
batur  pro  tribunali  Aurelio,  nomine  collegiorum, 
quum  vicatim  homines  conscriberentur,  decuriaren- 
tur ,  ad  vim,  ad  manus,  ad  caedem,  ad  direptionem  in- 
citarentur.  Iisdem  consulibus  arma  in  templum  Ca- 
storis  palam  comportabantur,  gradus  eiusdem  templi 
tollebantur :  armati  homines  forum  et  conciones  tene- 
bant:  caedes  lapidationesque  fiebant:  nullus  erat  se¬ 
natus,  nihil  reliqui  magistratus :  unus  omnem  omnium 
potestatem  armis  et  latrociniis  possidebat,  non  aliqua 
vi  sua ,  sed  quum  duo  consules  a  republica  provincia- 
rum  foedere  retraxisset,  insultabat,  dominabatur,  aliis 
pollicebatur,  terrore  ac  metu  multos,  plures  etiam  spe 
et  promissis  tenebat. 

35.  Quae  quum  essent  eiusmodi,  iudices,  quum 
senatus  duces  nullos,  ac  pro  ducibus  proditores,  aut 
potius  apertos  hostes  haberet:  equester  ordo  reus  ab 
consulibus  citaretur :  Italiae  totius  auctoritas  repudia- 
retur :  alii  nominatim  relegarentur ,  alii  metu  ac  peri¬ 
culo  terrerentur :  arma  essent  in  templis,  armati  in  fo- 
ro:  eaque  non  silentio  consulum  dissimularentur,  sed 
et  voce  et  sententia  comprobarentur :  quum  omnes  Ur- 
bem  nondum  excisam  et  eversam ,  sed  iam  captam  at¬ 
que  oppressam  videremus :  tamen  his  tantis  malis, 
tanto  bonorum  studio,  iudices ,  restitissemus :  sed  me 
alii  metus  atque  aliae  curae  suspicionesque  moverunt. 

XVI.  36.  Exponam  enim  hodierno  die,  iudices,  omnem 
rationem  facti  et  consilii  mei:  neque  huic  vestro  tanto 
studio  audiendi  neque  vero  huic  tantae  multitudini, 
quanta ,  mea  memoria ,  numquam  ullo  in  iudicio  fuit.. 
deero.  Nam ,  si  ego  in  caussa  tarn  bona,  tanto  studio 
senatus,  consensu  tarn  incredibili  bonorum  omnium, 
tam  parato,tota  denique  Italia  ad  omnem  contentionem 
expedita,  cessi  tribuni  plebis,  despicatissimi  hominis, 
furori,  contemptissimorum  consulum  levitatem  auda- 
ciamque  pertimui :  nimium  me  timidum,  nullius  ani- 
mi,  nullius  consilii  fuisse  confiteor.  37.  Quid  enim  si¬ 
mile  fuit  inQ.  Metello?  cuius  caussam  etsi  omnes  boni 
probabant,  tamen  neque  senatus  publice,  neque  ullus 
ordo  proprie.  neque  suis  decretis  Italia  tota  susceperat. 
Ad  suam  enim  magis  quamdam  ille  gloriam,  quam  ad 
perspicuam  salutem  reipublicae  spectarat*,  quum 
unus  in  legem  per  vim  latam  iurare  noluerat:  denique 
videbatur  ea  conditione  tam  fortis  fuisse,  utcum  pa¬ 
triae  caritate  constantiae  gloriam  commutaret.  Erat 
autem  ei  res  cum  exercitu  C.  Marii  invicto:  habebat 
inimicum  C.  Marium,  conservatorem  patriae,  sextum 
iam  ilium  consulatum  gerentem :  res  erat  cum  L.  Sa- 
turnino,  iterum  tribuno  plebis,  vigilante  homine,  et  in 
caussa  populari  si  non  moderate ,  at  certe  populariter 
abstinenterque  versato.  Cessit,  ne  aut  victus  a  forti- 
bus  viris  cum  dedecore  caderet ,  aut  victor  multis  et 
fortibus  civibus  rempublicam  orbaret.  38.  Meam 
caussam  senatus  palam ,  equester  ordo  acerrime,  cun- 
cta  Italia  publice,  omnes  boni  proprie  enixeque  susce- 
perant.  Eas  res  gesseram,  quarum  non  unus  auctor, 
sed  dux  omnium  voluntatis  fuissem,  quaeque  non 
modo  ad  singularem  meam  gloriam ,  sed  ad  salutem 
communem  omnium  civium,  et  prope gentium,  perti- 
nerent:  ea  conditione  gesseram,  ut  meum  factum  sem¬ 
per  omnes  praestare  tuerique  deberent.  XVII.  Erat 
autem  mihi  contentio  non  cum  victore  exercitu ,  sed 
cum  operis  conductis  et  ad  diripiendam  Urbem  conci- 
tatis.  Habebam  inimicum  non  C.  Marium,  terrorem 
hostium,  spem  subsidiumque  patriae:  sed  duo  impor- 
tuna  prodigia,  quosegestas,  quos  aeris  alieni  magni- 
tudo,  quos  levitas,  quos  improbitas  tribuno  plebis 

constrictos  addixerat.  39.  Nec  mihi  res  erat  cum  Sa- 
turnino,  qui,  quod  a  se,  quaestore  Ostiensi,  per  igno- 
miniam  ad  principem  et  senatus  et  civitatis,  M.  Scau- 
rum,  rem  frumentariam  tralatam  sciebat,  dolorem 
suum  magna  contentione  animi  persequebatur :  sed 
cum  scurrarum  locupletium  scorto,  cum  sororis  adul- 
tero,  cum  stuprorum  sacerdote,  cum  venefico,  cum  te- 
stamentario,  cum  sicario,  cum  latrone.  Quos  homines 
si,  id  quod  facile  factu  fuit,  et  quod  fieri  debuit,  quod- 
que  a  me  optimi  et  fortissimi  cives  flagitabant ,  vi  ar- 
misque  superassem :  non  verebar ,  ne  quis  aut  vim  vi 
depulsam  reprehenderet,  aut  perditorum  civium,  vel 
potius  domesticorum  hostium,  mortem  maereret.  Sed 
me  ilia  moverunt:  omnibus  in  concionibus  ilia  furia 
clamabat,  se,  quae  faceret  contra  salutem  meam,  face- 
re  auctore  Cn.  Pompeio,  clarissimo  viro,  mihique  et 
nunc,  et  quoad  licuit,  amicissimo.  M.  Crassus,  quo- 
cum  mihi  erant  omnes  amicitiae  necessitudines,  vir 
fortissimus,  ab  eadem  ilia  peste  infestissimus  esse 
meis  fortunis  praedicabatur.  C.  Caesar,  qui  a  me  nul- 
lo  meo  merito  alienus  esse  debebat,  inimicissimus  es¬ 
se  meae  saluti  ab  eodem  quotidianis  concionibus  dice- 
batur.  40.  His  se  tribus  auctoribus  in  consiliis  capien- 
dis,  adiutoribus  in  re  gerenda  esse  usurum  dicebat. 
Ex  quibus  unum  habere  exercitum  in  Italia  maxi¬ 
mum  :  duo,  qui  privati  turn  essent,  el  praeesse,  et  pa- 
rare,  si  vellent,  exercitum  posse :  idque  facturos  esse 
dicebat.  Nec  mihi  ille  iudicium  populi,  nec  legitimam 
aliquam  contentionem ,  nec  disceptationem ,  aut  caus- 
sae  dictionem,  sed  vim,  arma,  exercitus,  imperatores, 
castra  denuntiabat.  XVIII.  Quid  ergo?  inimici  oratio, 
vana  praesertim,  tarn  improbe  in  clarissimos  viros 
coniecta,  me  movit?  Me  vero  non  illius  oratio,  sed  eo- 
rum  taciturnitas ,  in  quos  ilia  oratio  tam  improba  con- 
ferebatur:  qui  turn,  quamquam  ob  aliam  caussam  ta- 
cebant,  tamen  hominibus  omnia  timentibus  tacendo 
loqui ,  non  infitiando  confiteri  videbantur.  Illi  autem 
aliquo  turn  timore  perterriti,  quod  acta  ilia  atque 
omnes  res  anni  superioris  labefactari  a  praetoribus, 
infirmari  a  senatu  atque  principibus  civitatis  puta- 
bant,  tribunum  popularem  a  se  alienare  nolebant,  sua- 
que  sibi  propiora  pericula  esse,  quam  mea,  loqueban- 
tur.  41.  Sed  tamen  et  Crassus  a  consulibus  meam 
caussam  suscipiendam  esse  dicebat,  et  eorum  fidem 
Pompeius  implorabat:  neque  se  privatum  publice 
susceptae  caussae  defuturum  esse  dicebat:  quern  vi- 
rum  studiosum  mei,  cupidissimum  reipublicae  con- 
servandae,  domi  meae  certi  homines,  ad  earn  rem 
compositi,  monuerunt,  ut  esset  cautior :  eiusque  vitae 
a  me  insidias  apud  me  domi  positas  esse  dixerunt,  at¬ 
que  hanc  ei  suspicionem  alii  litteris  mittendis,  alii 
nuntiis,  alii  coram  ipsi  excitaverunt,  ut  ille ,  quum  a 
me  certe  nihil  timeret,  ab  illis,  ne  quid  meo  nomine 
molirentur,  sibi  cavendum  putaret.  Ipse  autem  Cae¬ 
sar,  quern  maxime  homines  ignari  veritatis  mihi  esse 
iratum  putabant,  erat  ad  portas,  erat  cum  imperio: 
erat  in  Italia  eius  exercitus,  inque  eo  exercitu  ipsius 
tribuni  plebis,  inimici  mei,  fratrem  praefecerat. 

XIX.  42.  Haec  ego  quum  viderem,  (neque  enim 
erant  occulta,)  senatum,  sine  quo  civitas  stare  non 
posset,  omnino  de  civitate  esse  sublatum :  consules, 
qui  publici  consilii  duces  esse  deberent,  perfecisse, 
ut  per  ipsos  publicum  consilium  funditus  tolleretur: 
eos,  qui  plurimum  possent,  opponi  omnibus  concioni¬ 
bus,  falso,  sed  formidolose  tamen,  auctores  ad  perni- 
ciem  meam  :  conciones  haberi  quotidie  contra  me :  vo- 
cem  pro  me  ac  pro  republica  neminem  mittere :  inten- 


ta  signa  legionum  existimari  cervicibus  ac  bonis  ve- 
stris,  falso,  sed  putari  tamen:  coniuratorum  copias 
veteres,  et  fusam  illam  ac  superatamCatilinae  manum 
importunam  novo  duce  et  insperata  commutatione  re¬ 
rum  esse  renovatam :  —  43.  haec  quum  viderem,  quid 
agerem,  indices?  scio  enim,  turn  non  mihi  vestrum 
studium,  sed  meum  prope  veslro  defuisse.  Contende- 
rem  contra  tribunum  plebis  privatus  armis?  Vicissent 
improbos  boni,  fortes  inertes  :  interfectus  esset  is,  qui 
hac  una  medicina  sola  potuit  a  reipublicae  peste  de- 
pelli.  Quid  deinde?  quis  reliqua  praestaret?  cui  deni- 
que  erat  dubium,  quin  ille  sanguis  tribunicius,  nullo 
praesertim  publico  consilio  profusus,  consules  ultores 
et  defensores  esset  habiturus?  quum  quidem  in  con- 
cione  dixisset,  aut  mihi  sernel  pereundum  aut  bis  es¬ 
se  vincendum.  Quid  erat  bis  vincere?  Id  profecto,  ut, 
cum  amentissimo  tribuno  plebis  quum  decertassem, 
cum  consulibus,  ceterisque  eius  ultofibus  dimicarem. 
44.  Ego  vero,  si  mihi  uni  pereundum  non  fuisset,  ac 
non  accipienda  plaga  insanabilis,  ilia  mortifera,  quam 
reipublicae  imposuisset:  semel  perire  tamen,  iudices, 
maluissem,  quam  bis  vincere.  Erat  enim  ilia  altera 
eiusmodi  contentio,  ut  neque  victi  neque  victores  rem- 
publicam  tenere  possemus.  Quid?  si  in  prima  conten¬ 
tione,  vi  tribunicia  victus ,  inforo,  cum  multis  bonis 
viris  concidissem?  senatum  consules,  credo,  vocassent, 
quern  totum  de  civitate  delerant:  ad  arma  vocarent, 
qui  ne  vestitu  quidem  defendi  rempublicam  sissent : 

!  a  tribuno  plebis  post  interitum  meum  dissedissent, 

'  qui  eamdem  horam  meae  pestis  et  suorum  praemio- 
j  rum  esse  voluissent.  XX.  45.  Unum  enim  mihi  resta- 
|  bat  illud,  quod  forsitan  non  nemo  vir  fortis  et  acris 
■  animi  magnique  dixerit:  restitisses,  repugnasses, 
mortem  pugnans  oppetisses.  De  quo  te,  te,  inquam, 
patria,  testor,  et  vos,  penates  patriique  dii,  me  vestra- 
rum  sedum  templorumque  caussa,  me  propter  salutem 
meorum  civium,  quae  mihi  semper  fuit  mea  carior  vi¬ 
ta,  dimicationem  caedemque  fugisse.  Etenim,  si  mi¬ 
hi,  in  aliqua  nave  cum  meis  amicis  naviganti,  hoc,  iu¬ 
dices,  accidisset,  ut  multi  ex  multis  locis  praedones 
classibus  earn  navcm  se  oppressuros  minitarentur,  ni¬ 
si  me  unum  sibi  dedidissent:  si  id  vectores  negarent, 
ac  mecum  simul  interire,  quam  me  tradere  hostibus 
mallent:  iecissem  ipse  me  potius  in  profundum,  utce- 
teros  conservarem,  quam  illos  mei  tam  cupidos,  non 
modo  ad  certam  mortem,  sed  in  magnum  vitae  discri- 
men  adducerem.  46.  Quum  vero  in  hanc  reipublicae 
navem,  ereptis  senatui  gubernaculis,  fluitantem  in  alto 
tempestatibus  seditionum  ac  discordiarum,  armatae 
tot  classes,  nisi  ego  unus  deditus  essem,  incursurae 
viderentur:  quum  proscriptio,  caedes,  direptio  denun- 
tiarentur:  quum  alii  me  suspicione  periculi  sui  non 
defenderent,  alii  vetere  odio  bonorum  incitarentur, 
alii  inviderent,  alii  obstare  sibi  me  arbitrarentur,  alii 
ulcisci  dolorem  suum  aliquem  vellent,  alii  rem  ipsam 
publicam  atque  hunc  bonorum  statum  otiumque  odis- 
sent,  et  ob  hasce  caussas  tot  tamque  varies  me  unum 
deposcerent ;  depugnarem  potius  cum  summo,  non  di¬ 
cam  exitio,  sed  periculo  certe  vestro  liberorumque  ve- 
strorum,  quam  non  id,  quod  omnibus  impendebat, 
unus  pro  omnibus  susciperem  ac  subirem? 

XXI.  47.  Victi  essent  improhi.  At  cives ,  at  ab  eo 
privato,  qui  sine  armis  etiam  consul  rempublicam 
conservarat.  Sin  victi  essent  boni :  qui  superessent? 
non  ad  servos  videtis  rempublicam  venturam  fuisse? 
An  mihi  ipsi ,  ut  quidam  putant ,  fuit  mors  aequo  ani- 
mooppetenda?  Quid?  turn  mortemne  fugiebam?  an 

erat  res  ulla,  quam  mihi  magis  optandam  putarem? 
aut  ego  illas  res  tantas  in  tanta  improborum  multitu- 
dine  quum  gerebam,  non  mihi  mors,  non  exsilium  ob 
oculos  versabatur?  non  haec  denique  a  me  turn,  tam- 
quam  fata,  in  ipsa  re  gerenda  canebantur?  an  erat  mi¬ 
hi  in  tanto  luctu  meorum,  tanta  disiunetione,  tanta 
acerbitate,  tanta  spoliatione  omnium  rerum,  quas  mi¬ 
hi  aut  natura  aut  fortuna  dederat,  vita  retinenda?  tarn 
eramrudis?  tam  ignarus  rerum?  tam  expers  consilii 
aut  ingenii?  nihil  audieram?  nihil  videram?  nihil  ipse 
legendo  quaerendoque  cognoveram?  nesciebam  vitae 
brevem  esse  cursum,  gloriae  sempiternum?  quum  es- 
set  omnibus  definita  mors,  optandum  esse,  ut  vita, 
quae  necessitati  deberetur,  patriae  potius  donata, 
quam  reservata  naturae  videretur?  nesciebam ,  inter 
sapientissimos  homines  hanc  contentionem  fuisse,  ut 
alii  dicerent  animos  hominum  sensusque  morte  re- 
stingui,  alii  autem  turn  maxime  mentes  sapientium 
ac  fortium  virorum.quum  e  corpore  excessissent,  sen- 
tire  ac  vigere?  quorum  alterum  fugiendum  non  esse, 
careresensu:  alterum  etiam  optandum,  meliore  esse 
sensu.  48.  Denique,  quum  omnia  semper  ad  dignita¬ 
tem  retulissem,  nec  sine  ea  quidquam  expetendum  es¬ 
se  homini  in  vita  putassem :  mortem,  quam  etiam  vir- 
gines  Athenis,  regis,  opinor,  Erechthei  fdiae,  pro  pa- 
tria  contempsisse  dicuntur ,  ego  vir  consularis ,  tantis 
rebus  gestis,  timerem?  praesertim  quum  eius  essem 
civitatis,  ex  qua  Q.  Mucius  solus  in  castra  Porsenae 
venisset,  eumque  interficere,  proposita  sibi  morte,  co- 
natus  esset?  ex  qua  P.  Decius  primum  pater,  post  ali¬ 
quot  annos  patria  virtute  praeditus  filius  se  ac  vitam 
suam,  instructa  acie,  pro  salute  populi  Romani  victo- 
riaque  devovisset?  ex  qua  innumerabiles  alii  partim 
adipiscendae  laudis,  partim  vitandae  turpitudinis 
caussa  mortem  in  variis  bellis  aequissimis  animis  op- 
petissent?  in  qua  civitate  ipse  meminissem,  patrem 
huius  M.  Crassi,  fortissimum  virum,  ne  videret  vieto- 
rem  vivus  inimicum,  eadem  sibi  manu  vitam  exhau- 
sisse,  qua  mortem  saepe  hostibus  obtulisset? 

XXII.  49.  Haec  ego  et  multa  alia  cogitans ,  hoc  vi- 

debam ,  si  caussam  publicam  mea  mors  peremisset 
neminem  umquam  fore,  qui  auderet  suscipere  contra 
impiobos  cives  reipublicae  salutem.  Itaque  non  solum 
si  vi  interissem,  sed  etiam  si  morbo  exstinctus  essem, 
fore  putabam,  ut  exemplum  reipublicae  conservandae 
mecum  simul  interiret.  Quis  enim  umquam,  me  a 
senatu  populoque  Romano,  tanto  omnium  bonorum 
studio,  non  restituto,  (quod  certe,  si  essem  interfectus, 
accidere  non  potuisset,)ullam  reipublicae  partem  cum 
sua  minima  invidia  auderet  attingere?  Servavi  igitur 
rempublicam  discessu  meo,  iudices:  caedem  a  vobis 
liberisque  vestris ;  vastitatem,  incendia,  rapinas,  meo 
dolore  luctuque  depuli :  et  unus  bis  rempublicam  ser- 
vavi,  semel  gloria,  iterum  aerumna  mea.  Neque  enim 
in  hoc  me  hominem  esse  infitiabor  umquam,  ut  me 
optimo  fratre ,  carissimis  liberis,  fidelissima  connive, 
vestro  conspectu,  patria,  hoc  honoris  gradu,  sinedolore 
caruisse  glorier.  Quod  si  fecissem :  quod  a  me  bene- 
ficium  haberetis,  quum  pro  vobis  ea,  quae  mihi  essent 
yilia,  reliquissem?  Hoc,  meo  quidem  animo,  summi 
in  patriam  amoris  mei  signum  essedebetcertissimum, 
quod,  quum  abesse  ab  ea  non  possem  sine  summo  do¬ 
lore,  hunc  me  perpeti,  quam  illam  labefactari  ab  im- 
probis ,  malui.  50.  Memineram,  iudices,  divinum 
ilium  virum,  atque  ex  iisdem,  quibus  nos,  radicibus 
natum  ad  salutem  huius  imperii,  C.  Marium,  summa 
senectute,  quum  vim  prope  iustorum  armorum  profu- 


i  gisset,  primo  senile  corpus  paludibus  occultasse  de- 
mersum .  deinde.  ad  inflmorum  ac  tenuissimorum  ho¬ 
minum  Minturnis  misericordiam  confueisse:  inde 
navigio  perparvo,  quum  omnes  portus  terrasque  fuge- 
ret,  in  oras  Africae  desertissimas  pervenisse.  Atque 
iHe  vitam  suam,  ne  inultus  esset,  ad  incertissimam 
spem  et  ad  reipublicae  fatum  reservavit:  ego,  qui 
(quemadmodum  multi  in  senatu  me  absente  dixerunt) 
periculo  reipublicae  vivebam,  quique  ob  earn  caussam 
consularibus  litteris  desenatus  sententia  exteris  natio- 
nibus  commendabar,  nonne,  si  meam  vitam  deseruis- 
sem,  rempublicam  prodidissem  ?  in  qua  quidem  nunc, 
me  restituto,  vivit  mecum  simul  exemplum  fidei  pu- 
blicae,  exemplum  reipublicae  defendendae;  quod  si 
immortale  retinetur,  quis  non  intelligit,  immortalem 
hanc  civitatemfuturam?  XXIII.  51 .  Nam  externa  bella 
regum,  gentium,  nationum,  iampridem  ita  exstincta 
sunt,  ut  praeclare  cum  iis  agarnus,  quos  pacatos  esse 
patiamur.  Denique  ex  bellica  victoria  non  fere  quem- 
quam  est  invidia  civium  consecuta.  Domesticis  malis 
et  audacium  civium  consiliis  saepe  est  resistendum, 
eorumque  periculorum  est  in  republica  retinenda  me- 
dicina :  quam  omnem ,  iudices ,  perdidissetis ,  si  meo 
interitu  senatui  populoque  Romano  doloris  sui  de  me 
declarandi  potestas  esset  erepta.  Quare  moneo  vos 
adolescentes,  atque  hoc  meo  iure  praecipio,  qui  digni¬ 
tatem,  qui  rempublicam,  qui  gloriam  spectatis :  ne,  si 
qua  vos  aliquando  necessitas  ad  rempublicam  contra 
improbos  cives  defendendam  vocabit,  segniores  sitis 
et  recordatione  mei  casus  a  consiliis  fortibus  refugia- 
tis.  52.  Primum  non  est  periculum,  ne  qui  umquam 
sint  in  civitate  eiusmodi  consules,  praesertim  si  erit 
his  id,  quod  debetur,  persolutum.  Deinde  numquam 
iam,  ut  spero,  quisquam  improbus,  consilio  et  auxilio 
bonorum  se  oppugnare  rempublicam  dicet,  illis  tacen- 
tibus ,  nec  armati  exercitus  terrorem  opponet  togatis : 
neque  erit  iusta  caussa  ad  portas  sedenti  imperatori, 
quare  terrorem  suum  falso  iactari  opponique  patiatur. 
Numquam  enim  erit  tam  oppressus  senatus,  ut  ei  ne 
supplicandi  quidem  aclugendi  sitpotestas,  tam  captus 
equester  ordo,  ut  equites  Romani  a  consule  relegentur. 
Quae  quum  omnia,  atqueetiam  nuilto  aliamaiora,  quae 
consulto  praetereo,  accidissent,  videtis  me  tamen  in 
pristinam  meam  dignitatem,  brevi  tempore  doloris  in- 
teriecto,  reipublicae  voce  esse  revocatum. 

XXIV.  53.  Sed,  ut  revertar  ad  illud,  quod  mihi  in 
hac  omni  est  oratione  propositum,  omnibus  malis  illo 
anno,  scelere  consulum,  rempublicam  esse  confectam: 
primum  illo  ipso  die,  qui  mihi  funestus  fuit,  omnibus 
bonis  luctuosus,  quum  ego  me  e  complexu  patriae, 
eonspectuque  vestro  eripuissem ,  et  metu  vestri  peri- 
culi,  non  mei,  furori  hominis,  sceleri,  perfidiae,  telis, 
minisque  eessissem,patriamque,quae  mihi  erat  caris- 
sima,  propter  ipsius  patriae  caritatem  reliquissem:  • 
quum  meum  illumcasumtamhorribiIem,tamgravem, 
tam  repentinum,  non  solum  homines,  sed  tecta  Urbis 
ac  templa  lugerent:  nemo  vestrum  forum,  nemo 
curiam,  nemo  lucem  aspicere  vellet:  illo,  inquam, 
ipso  die,  die  dico?  immo  hora,  atque  etiam  puncto 
temporis  eodem,  mihi  reique  publicae  pernicies; 
Gabinio  et  Pisoni  provincia  rogata  est.  Pro  dii  im- 
,  moi  tales,  custodes  et  conservatores  huius  urbis  atque 
imperii!  quaenam  ilia  in  republica  monstra,  quae 
scelera  vidistis!  Civis  erat  expulsus  is,  qui  rempu¬ 
blicam  ex  senatus  auctoritate  cum  omnibus  bonis  de- 
fenderat,  et  expulsus  non  alio  aliquo,  sed  eo  ipso  cri- 
mine.  Erat  autem  expulsus  sine  iudicio,  vi,  lapidibus, 

ferro,  servitio  denique  concitato:  lex  erat  lata,  vastato 
ac  relicto  foro ,  et  sicariis  servisque  tradito,  et  ea  lex, 
quae  ut  ne  ferretur,  senatus  fuerat  veste  mutata. 
54.  Hac  tanta  perturbatione  civitatis,  ne  noctem  qui- 
dem  consules  inter  meum  discriraen  et  suam  praedam 
interesse  passi  sunt:  statim,  me  perculso,  ad  meum 
sanguinem  hauriendum,  et,  spirante  etiam  republica, 
ad  eius  spolia  detralienda  advolaverunt.  Omitto  gra- 
tulationes,  epulas,  partitionem  aerarii,  beneficia,  spem, 
promissa,  praedam,  laetitiam  paucorum,  in  luctu 
omnium.  Vexabatur  uxor  mea:  liberi  ad  necem 
quaerebantur :  gener ,  et  Piso  gener ,  a  Pisonis  consu- 
lis  pedibus  supplex  reiiciebatur :  bona  diripiebantur, 
eaque  ad  consules  deferebantur :  domus  ardebat  in 
Palatio :  consules  epulabantur.  Quod  si  meis  incom- 
modis  laetabantur,  Urbis  tamen  periculo  commo- 
verentur ! 

XXV.  55.  Sed,  ut  a  mea  caussa  iam  recedam,  re- 
liquas  illius  anni  pestes  recordamini  (sic  enim  facilli- 
me  perspicietis ,  quantam  vim  omnium  remediorum  a 
magistratibusproximis  respublica  desiderarit:)  legum 
multitudinem ,  quum  earum,  quae  latae  sunt,  turn 
vero,  quae  promulgatae  fuerunt.  Nam  latae  quidem 
sunt  consulibus  illis,  tacentibus  dicam?  immo  vero 
approbantibus  etiam:  ut  censorianotioetgravissimum 
iudicium  sanctissimi  magistratus  de  republica  tollere- 
tur,  ut  collegia  non  modo  ilia  vetera  contra  senatus 
consultum  restituerentur ,  sed  ab  uno  gladiatore  innu- 
merabilia  alia  nova  conscriberentur ,  ut,  remissis  se- 
missibus  et  trientibus,  quinta  prope  pars  vectigalium 
tolleretur,  ut  Gabinio  pro  ilia  sua  Cilicia,  quam  sibi, 
si  rempublicam  prodidisset,  pactus  erat,  Syria  dare- 
tur,  ut  uni  helluoni  bis  de  eadem  re  deliberandi,  et  ro- 
gata  lege  potestas  fieret  provinciae  commutandae. 

XXVI.  56.  Mitto  earn  legem,  quae  omnia  iura 
religionum ,  auspiciorum ,  potestatum ,  omnes  leges, 
quae  sunt  de  iure  et  de  tempore  legum  rogandarum, 
una  rogatione  delevit:  mitto  omnem  domesticam 
labem:  etiam  exteras  nationes  illius  anni  furore  con- 
quassatas  videbamus.  Lege  tribunicia  Matris  Magnae 
Pessinuntius  ille  sacerdos  expulsus  et  spoliatus  sa- 
cerdotio  est,  fanumque  sanctissimarum  atque  antiquis- 
simarum  religionum  venditum  pecunia  grandi  Bro- 
gitaro,  impuro  homini  atque  indigno  ilia  religione, 
praesertim  quum  ea  sibi  ille  non  colendi,  sed  violandi 
caussa  appetisset:  appellati  reges  a  populo,  qui  id 
numquam  ne  a  senatu  quidem  postulassent:  con- 
demnati*  exsules  Byzantium  reducti  turn,  quum  inde- 
mnati  cives  e  civitate  eiiciebantur.  57.  Rex  Ptole- 
maeus,  qui,  si  nondum  erat  ipse  a  senatu  socius  appel- 
latus,  erat  tamen  frater  eius  regis,  qui,  quum  esset  in 
eadem  caussa,  iam  erat  a  senatu  honorem  istum  con- 
secutus:  erat  eodem  genere,  iisdemque  maioribus, 
eadem  vetustate  societatis:  denique  erat  rex,  si  non¬ 
dum  socius,  at  non  hostis:  pacatus,  quietus,  fretus 
imperio  populi  Romani,  regno  paterno  atque  avito, 
regali  otio  perfruebatur.  De  hoc  nihil  cogitante,  nihil 
suspicante,  eisdem  operis  suffragium  ferentibus,  est 
rogatum,  ut  sedens,  cum  purpura  etsceptro  et  illis  in- 
signibus  regiis,  praeconi  publico  subiiceretur :  et  im- 
perante  populo  Romano,  qui  etiam  bello  victis  regibus 
regna  reddere  consuevit,  rex  amicus,  nulla  iniuria 
commemorata,  nullis  rebus  repetitis,  cum  bonisomni- 
bus  publicaretur.  XXVII.  58.  Multa  acerba,  multa 
turpia,  multa  turbulenta  habuit  ille  annus :  tamen  illi 
sceleri,  quod  in  me  illorum  immanitas  edidit,  haud 
scio  an  recte  hoc  proximum  esse  dicam.  Antiochum  I 


I  ilium  Magnum  maiores  nostri,  magna  belli contentione 
terra  marique  superatum,  intra  montem  Taurum 
;  regnare  iusserunt:  Asiam,  qua  ilium  mulctarunt, 
Attalo,  ut  is  regnaret  in  ea,  condonaverunt.  Cum  Ar- 
meniorum  rege  Tigrane  grave  bellum  perdiutur- 
numque  gessimus;  quum  ille,  iniuriis  in  socios  no¬ 
stros  inferendis,  bello  prope  nos  lacessisset.  Hie  et 
ipse  per  se  vehemens  fuit,  et  acerrimum  hostemhuius* 
imperii Mithridatem.pulsum  Ponte,  opibus  suis  regno- 
que  defendit:  et  a  L.  Lucullo,  summo  viro  atque  im- 
peratore,  pulsus,  animo  tamen  hostili  cum  reliquis 
copiis  suis  in  pristina  mente  mansit.  Hunc  Cn.  Pom- 
peius,  quum  in  suis  castris  supplicemabiectum  vidis- 
set,  erexit,  atque  insigne  regium,  quod  ille  de  suo 
capite  abiecerat,  reposuit,  et,  certis  rebus  imperatis, 
regnare  iussit :  nec  minus  et  sibi  et  huic  imperio  glo- 
riosum  putavit,  constitutum  a  se  regem,  quamconstri- 
ctum  videri.  59.  Qui  et  ipse  hostis  fuit  populi  Romani, 
et  acerrimum  hostem  in  regnum  recepit,  qui  conflixit, 
qui  signa  contulit,  qui  de  imperio  paene  certavit,  re¬ 
gnat  hodie,  et  amicitiae  nomen  ac  societatis,  quod  ar- 
mis  violarat,  id  precibus  est  consecutus:  ille  Cyprius 
miser,  qui  semper  amicus,  semper  socius  fuit :  de  quo 
nulla  umquam  suspicio  durior  aut  ad  senatum,  aut  ad 
imperatores  nostros  allata  est :  vivus  (ut  aiunt)  est  et 
videns  cum  victu  ac  vestitu  suo  publicatus.  En,  cur 
ceteri  reges  stabilem  esse  suam  fortunam  arbitrentur, 
quum,  hoc  illius  funesti  anni  prodito  exemplo,  videant, 
per  tribunum  aliquem  et  sexcentas  operas  se  fortunis 
I  spoliari  et  regno  omni  posse  nudari !  XXVIII.  60.  At 
etiam  eo  negotio  M.  Catonis  splendorem  maculare  vo- 
luerunt,  ignari,  quid  gravitas,  quid  integritas ,  quid 
magnitudo  animi,  quid  denique  virtus  valeret;  quae 
in  tempestate  saeva  quieta  est ,  et  lucet  in  tenebris ,  et 
pulsa  loco  manet  tamen  atque  haeret  in  patria,  splen- 
detque  per  sese  semper,  neque  alienis  umquam  sor- 
dibus  obsolescit.  Non  illi  ornandum  M.  Catonem,  sed 
relegandum,  nec  illi  committendum  illud  negotium, 
sed  imponendum  putaverunt,  qui  in  concione  palam 
dixerint,  linguam  se  evellisse  M.  Catoni,  quae  semper 
contra  extraordinarias  potestates  libera  fuisset.  Sen¬ 
tient,  ut  spero,brevi  tempore,  manerelibertatemillarn, 
atque  hoc  etiam,  si  fieri  poterit,  esse  maiorem,  quod 
cum  consulibus  illis  M.  Cato,  etiam  quum  iam  despe- 
rasset  aliquid  auctoritate  sua  profici  posse,  tamen  voce 
ipsa  ac  dolore  pugnavit,  et  post  meum  discessum,  iis 
Pisonem  verbis,  liens  meum  et  reipublicae  casum, 
vexavit,  ut  ilium  hominem  perditissimum  atque 
impudentissimum  paene  iam  provinciae  poeniteret. 
61.  Cur'igitur  rogationi  paruit?  Quasi  vero  ille  non 
in  alias  quoque  leges,  quas  iniuste  rogatas  putaret, 
iam  ante  iurarit !  Non  offert  se  ille  istis  temeritatibus, 
ut,  quum  reipublicae  nihil  prosit,  se  cive  rempublicam 
privet.  Consule  me, quum  essetdesignatus  tribunus 
plebis ,  obtulit  in  discrimen  vitam  suam :  dixit  earn 
sententiam,  cuius  invidiam  capitis  periculo  sibi  prae- 
standam  videbat:  dixit  vehementer:  egit  acriter :  ea 
quae  sensit,  prae  se  tulit:  dux,  auctor,  actor  rerum 
illarum  fuit:  non  quo  periculum  suum  non  videret; 
sed  in  tanta  reipublicae  tempestate  nihil  sibi,  nisi  de 
patriaepericuliscogitandumputabat.  XXIX.  62. Con¬ 
secutus  est  ipsius  tribunatus.  Quid  ego  de  singulari 
magnitudine  animi  eius,ac  do  incredibili  virtute  di¬ 
cam?  meministis  ilium  diem,  quum,  templo  a  collega 
!  occupato,  nobis  omnibus  de  vita  eius  viri  et  ci vis  ti- 
mentibus ,  ipse  animo  fortissimo  venit  in  templum ,  et 
clamorem  hominum auctoritate,  impetum  improborum 

64  * 


508 


45.  M.  T.  CICERONIS 


virtute  sedavit.  Adiit  turn  periculum,  sed  adiit  obeam 
caussam :  quae  quanta  fuerit,  iara  mihi  dicere  non  est 
necesse.  At,  si  isti  Cypriae  rogationi  sceleratissimae 
non  paruisset;  haereret  ilia  nihilominus  in  republica 
turpitudo.  Regno  enim  iam  publieato,  de  ipso  Catone 
erat  nominating  rogatum.  Quod  ille  si  repudiasset, 
ubitatis,  quin  ei  vis  esset  allata,  quum  omnia  acta 
lllius  anni  per  ilium  unum  labefactari  viderentur? 
63.  Atque  etiam  hoc  videbat:  quoniam  ilia  in  republica 
macula  regm  publicati  maneret,  quam  nemo  iam  posset 
eluere,  quod  ex  malis  boni  posset  in  republica  pro- 
vemre  id  utiliusesseperseconservari,  quamperalios. 
Atque  ille  etiamsi  ahquapiam  vi  expelleretur  illistem- 
ponbus  ex  hac  urbe,  facile  pateretur.  Etenim  qui 
supenore  anno  senatu  caruisset,  quo  si  turn  veniret, 
me  tamen  socmm  suorum  in  republica  consiliorum 
videre  posset:  is  aequo  animo  turn,  me  expulso,  et 
meo  nomine  quum  universo  senatu,  turn  sententia  sua 
condemnata ,  in  hac  urhe  esse  posset?  Ille  vero  eidem 
tempori ,  cui  nos ,  eidem  furori ,  eisdem  consulibus, 
eisdem  minis ,  insidiis ,  periculis  cessit.  Luctum  nos 
hausimus  maiorem,  dolorem  ille  animi  non  minorem. 

AAA.  64.  His  de  tot  tantisque  iniuriis  in  socios, 
in  reges,  m  hberas  civitates,  consulum  querela  esse 
debuit.  In  eius  magistratus  tutela  reges  atque  exterae 
na hones  semper  fuerunt.  Ecquae  vox  umquam  est 
audita  consulum?  Quamquamquis  audiret,  simaxime 
q.uen  vellent.  De  Cyprio  rege  quererentur,  qui  me 
civem,  nullo  meo  cnmine,  patriae  nomine  laborantem, 
non  modo  stantem  non  defenderunt,  sed  ne  iacentem 
qmdem  protexerunt?  Cesseram,  si  alienam  a  me 
plebem  fuisse  vult.s,  quae  non  fuit,  invidiae:  si  corn- 
mown  omnia  videbantur,  tempori:  si  vis  suberat, 
arm  is:  si  societas,  magistratuum  pactioni :  si  pericu¬ 
lum  civium  reipublicae.  65.  Cur,  quum  de  capite 
civis  (non  dispute,  cuiusmodi  civis,)  et  de  bonis  pro¬ 
script  10  ferretur,  quum  etsacratis  legibus  et  xi  i  tabulis 
sancitum  esset,  ut  neque  privilegium  irrogari  liceret, 
neque  de  capite,  nisi  comitiis  centuriatis,  rogari,  nulla 
vox  est  audita  consulum  :  eonstitutumque  est  illo  anno, 
quantum  m  ilhs  tluabus  huius  Imperii  pestibus  fuit 
lure  posse,  per  operas  concitatas,  quemvis  civem  no¬ 
minatim,  tribum  plebis  concilio,  ex  eivitate  extur- 
13 an •  66-  vero  promulgata  illo  anno  fuerunt? 

quae  promissa  multis?  quaeconscripta?  quaesperata? 
quae  cogitata?  Quid  dicam?  qui  locus  orbis  terrae iam 
non  erat  alicui  destmatus?  cuius  negotii  publici  cogi- 
tan,  optari  fmgi  curatio  potuit,  quae  non  esset  attri- 
buta  atque  desenpta?  quod  genus  imperii,  aut  quae 
pro vinci a ,  quae  ratio  aut  flandae  aut  conflandae  pecu¬ 
niae  non  reperiebatur?  quae  regio  orave  terrarum  erat 
latior,  in  qua  non  regnum  aliquod  statueretur?  quis 
autem  rex,  qui  illo  anno  non  aut  emendum  sibi,  quod 
non  habebat,  aut  redimendum,  quod  habebat,  arbitra- 
retur .  quis  provinciam ,  quis  pecuniam,  quis  legatio- 
nem  ab  senatu  petebat?  Damnatis  de  vi,  restitutio 
consulates  petitio  ipsi  illi  popularisacerdoti  compara- 
batur  Haec  gemebant  boni,  sperabant  improbi,  age- 
nat  tnbunus  plebis,  consules  adiuvabant. 

XXXI.  67.  Hie,  aliquantoserius,  quam  ipse  vellet, 

Cn.  Pompenis,  invitissimis  iis,  qui  mentem  optimi  ac 
fortissimi  viri  suis  consiliis  fictisque  terroribus  a  de- 
tensione  meae  salutis  averterant,  excitavit  illam  suam 
non  sopitam,  sed  suspicionealiquaretardatam  consue- 
udinem  reipublicae  bene  gerendae.  Non  est  passus 

me  vir,  qui  sceleratissimoscives.quiacerrimoshostes, 

qui  maximas  natmnes,  qui  reges,  qui  gentes  feras 


atque  inauditas,  qui  praedonum  infinitam  manum,  qui 
etiam  seryitia  virtute  victoriaque  domuisset,  qui,  om- 

-,  rLbeIhStT  manque  c°mpressis ,  imperium  po- 
puli  Romani  orbis  terrarum  terminis  definisset,  rem- 
pubheam  everti  scelere  paucorum ;  quam  ipse  non 
solum  consiliis ,  sed  etiam  sanguine  suo  saepe  servas- 
setr  accessit  ad  caussam  publicam:  restitit  auctori- 
tate  sua  reliquis  rebus:  de  praeteritis  questus  est. 
Tieri  quaedam  ad  mehorem  spem  inclinatio  visa  est. 
68.  Decrevit  senatus  frequens  de  meo  reditu  Kalendis 
iun.,  dissentiente  nullo,  referente  L.  Ninnio,  cuius  in 
mea  caussa  numquam  fides  virtusque  contremuit. 
intercessit  Ligus  iste,  nescioqui,  additamentum  ini- 
nn corum  meorum  Res  erat  et  caussa  nostra  eo  iam 
loci  ut  erigere  oculos,  et  vivere  videretur.  Quisquis 
erat,  qui  ahquam  partem  in  meoluctuscelerisClodiani 
attigisset ,  quocumque  venerat,  quod  iudicium  cum- 
que  subierat,  damnabatur.  Inveniebatur  nemo,  qui 
se  suffragium  de  me  tulisse  confiteretur.  Decesserat 
ex  Asia  frater  meus  magno  squalore,  sed  multo  etiam 
maiore  maerore.  Huic  ad  Urbem  venienti  tota  obviam 
civitas  cum  lacrimis  gemituque  processerat:  loque- 
batur  Iibenus  senatus :  concurrebant  equites Romani : 

iso  ille,  gener  meus,  cui  fructum  pietatis  suae  neque 
ex  me  neque  a  populo  Romano  ferre  iicuit,  a  propin- 
quo  suo  socerum  suurn  flagitabat:  omnia  senatus  re- 
nciebat  nisi  de  me  primum  consules  retulissent. 

XXXII.  69.  Quae  quum  res  iam  manibus  tenere- 
tur :  et  quum  consules  provinciarum  pactione  liberta- 
tem  omnem  perdidissent,  qui  quum  in  senatu  priva- 
tim,  ut  de  me  sententias  dicerent,  flagitabantur,  legem 
1II1  se  Llocham  timere  dicebant:  quum  haec  non  pos- 
sent  iam  diutius  sustinere,  initur  consilium  de  interitu 
Ln.  Pompeii:  quo  patefacto  ferroque  deprehenso,  ille 
inclusus  domi  tamdiu  fuit,  quamdiu  inimicus  meus  in 
tnbunatu.  De  meo  reditu  octo  tribuni  promulgarunt. 

x  quo  intellectum  est,  mihi  absenti [non] crevisse 
amicos,  in  eapraesertimfortuna,  in  qua  nonnullietiam 
quos  esse  putaveram,  nonerant;  sed  eos  voluntatem 
semper  eamdem ,  libertatem  non  eamdem  semper  ba- 
buisse.  Nam  ex  novem  tribunis,  quos  tunc  habue- 
ram,  unus,  me  absente,  defluxit,  qui  cognomen  sibi  ex 
Aehorum  lmagmibus  arripuit,  quo  magisnationis  eius 
esse ,  quam  generis,  videretur.  70.  Hoc  igitur  anno 
magistratibus  novis  designatis,  quum  omnes  boni 
omnem  spem  mehoris  status  in  eorum  fidem  conver¬ 
gent:  pnneeps  P.  Lentulus,  auctoritate  ac  sententia 
sua,  Pisone  et  Gabinio  repugnantibus,  caussam  susce- 
pi  ,  tribunisque  plebis  octo  referentibus,  praestantis- 
simam  de  me  sententiam  dixit.  Qui  quum  ad  gloriam 
suam  atque  ad  amplissimibeneficiigratiam  magisper- 
tinere  videret,  caussam  illam  integram  ad  suum  con- 
sulatum  reservari,  tamen  rem  talem  per  alios  citius 
quam  per  se  tardius  conficimalebat.  XXXIII.  71 .  Hoc 
intenm  tempore  P.  Sestius,  iudices,  designatus,  iter 
ad  L.  Laesarem  pro  mea  salute  suscepit.  Quid  e°orit 
quantum  profecerit,  nihil  ad  caussam.  Equiden?exi- 
stimo,  si  ille  (ut  arbitror)  aequus  nobis  fuerit,  nihil  ab 
hoc  profectum :  sin  iratior,  non  multum.  Sed  tamen 
seduhtatem  atque  integritatem  hominis  videtis  In- 
gredior  iam  in  Sestii  tribunatum .  Nam  hoc  primum 
iter  designatus  reipublicae  caussa  suscepit.  Pertinere 
et  ad  concordiam  civium  putavit  et  ad  perficiundi  fa- 
cultatem,  ammum  Caesaris  a  caussa  non  abhorrere. 

Abut  die  annus.  Respirasse  homines  videbantur 
nondum  re,  sed  spe  reipublicae  recuperandae.  Exie- 
runt  mahs  ominibus  atque  exsecrationibus  duo  vul- 

turii  paludati:  quibus  utinamipsisevenissent  ea,quae 
turn  homines  precabantur!  neque  nos  provinciam 
Macedonian!  cum  exercitu ,  neque  equitatum  in  Syria 
et  cohortes  optimas,  perdidissemus.  72.  Ineuntma- 
gistratum  tribuni  plebis,  qui  omnes  se  de  me  promul- 
gaturos  confirmarant.  Ex  his  princeps  emitur  ab  ini- 
micis  meis  is,  quem  homines  in  luctu  irridentes 
Gracchum  vocabant :  quoniam  id  etiam  fatum  civita- 
tis  fuit,  ut  ilia  ex  vepreculis  extracta  nitedula  rempu- 
blicam  conaretur  arrodere.  Alter  vero,  non  ille  Ser- 
ranus  ab  aratro ,  sed  ex  deserto  Gavii  Oleli  horreo  ca- 
latis  granis,  in  Calatinos  Attilios  insitus,  subito  nomi¬ 
nibus  in  tabulas  relatis,  nomen  suum  de  tabula  sustu- 
lit.  Veniunt  Kalendae  Ianuarii.  Yos  haec  melius  scire 
potestis :  equidem  audita  dico :  quae  turn  frequentia 
senatus ,  quae  exspectatio  populi,  qui  concursus  lega- 
torum  ex  Italia  cuncta,  quae  virtus,  actio,  gravitas  P. 
Lentuli  consulis  fuerit,  quae  etiam  collegae  eius  mo- 
deratio  de  me:  qui  quum  inimicitias  sibi  mecum  ex 
reipublicae  dissensione  susceptas  esse  dixisset,  eas  se 
patribus  conscriptis ,  dixit  et  temporibus  reipublicae 
permissurum.  XXXIY.  73.  Turn  princeps  rogatus 
sententiam  L.  Cotta,  dixit  id,  quod  dignissimum  repu- 
blica  fuit,  nihil  de  me  actum  esse  iure,  nihil  more 
maiorum ,  nihil  legibus :  non  posse  quemquam  de  ci- 
vitate  tolli  sine  iudicio :  de  capite  non  modo  ferri,  sed 
ne  iudicari  quidem  posse ,  nisi  comitiis  centuriatis  : 
•vim  fuisse  illam ,  flammam  quassatae  reipublicae  per- 
turbatorumque  temporum,  iure  iudiciisque  sublatis: 
magna  rerum  perturbatione  impendente,  declinasse 
me  paullulum  et,  spe  reliquae  tranquillitatis ,  prae- 
sentes  fluctus  tempestatemque  fugisse.  Quare,  quum 
absens  rempublicam  non  minus  magnis  periculis, 
quam  quodam  temporepraesens  liberassem,  non  resti- 
tui  me  solum,  sed  etiam  ornari  asenatudecere.  Dispu- 
tavit  etiam  multa  prudenter,  ita  de  me  ilium  amentis- 
simum  et  profligatissimum  hostem  pudoris  et  pudicitiae 
scripsisse  quae  scripserat,  iis  verbis,  rebus,  sententiis, 
ut,  etiamsi  iure  esset  rogatum,  tamen  vim  habere  non 
posset.  Quare  me,  qui  nulla  lege  abessem,  non  resti- 
tui  lege,  sed  revocari  senatus  auctoritate  oportere. 
7£.  Hunc,  nemo  erat,  quin  verissime  sentire  diceret. 
Sed  post  eum  rogatus  Cn.  Pompeius,  approbata  lauda- 
taque  Cottae  sententia,  dixit,  sese  otii  mei  caussa,  ut 
omni  populari  concitatione  defungerer ,  censere,  ut  ad 
senatus  auctoritatem ,  populi  quoque  Romani  benefi- 
cium  erga  me  adiungeretur.  Quum  omnes  certatim, 
aliusque  alio  gravius  atque  ornatius  de  mea  salute 
dixisset,  fieretque  sine  ulla  varietate  discessio:  sur- 
rexit,  ut  scitis ,  Attilius  hie  Gavianus :  nec  ausus  est, 
quum  esset  emptus,  intercedere ;  noctem  sibi  ad  deli¬ 
berandum  postulavit.  Clamor  senatus,  querelae, 
preces,  socer  ad  pedes  abiectus.  Ille  se  affirmare, 
postero  die  moram  nullam  esse  facturum.  Creditum 
est:  discessum  est.  Illi  interea  deliberatori  merces, 
longa  interposita  nocte,  duplicata  est.  Consecuti  dies 
pauci  omnino  Ianuario  mense,  per  quos  senatum 
haberi  liceret:  sed  tamen  actum  nihil,  nisi  de  me. 

XXXV.  75.  Quum  omni  mora,  ludificatione,  calu- 
mnia,  senatus  auctoritas  impediretur,  venit  tandem 
concilii  de  me  agendi  dies,  vm  Kalendas  Febr.  Prin¬ 
ceps  rogationis,  vir  mihi  amicissimus,  Q.  Fabricius, 
templum  aliquanto  ante  lucem  occupavit.  Quietus 
eo  die  Sestius,  is,  qui  est  de  vi  reus :  actor  hie  defen- 
sorque  caussae  meae  nihil  progreditur,  consilia 
exspectat  inimicorum  meorum.  Quid  illi,  quorum 
consilio  P.  Sestius  in  iudicium  vooatur?  quo  se  pacto 


gerunt?  Quum  forum,  comitium,  curiam,  multa  de 
nocte,  armatis  hominibus  ac  servis  plerisque  occupa- 
vissent,  impetum  faciunt  in  Fabricium,  manus  afle- 
runt,  occidunt  nonnullos,  vulnerant  multos.  76.  Ve- 
nientem  inforum,  virumoptimumetconstantissimum, 
M.  Cispium,  tribunum  plebis ,  vi  depellunt:  caedem 
in  foro  maximam  faciunt:  universique  destrictis  gla- 
diis  et  cruentis  in  omnibus  fori  partibus,  fratrem 
meum,  virum  optimum,  fortissimum  meiqueamantis- 
simum,  oculis  quaerebant,  voce  poscebant.  Quorum 
ille  telis  libenter,  in  tanto  luctu  ac  desiderio  mei  non 
repugnandi,  sed  moriendi  caussa  corpus  obtulisset 
suum,  nisi  suam  vitam  ad  spem  mei  reditus  reservas- 
set.  Subiit  tamen  vim  illam  nefariam  conscelerato- 
rum  latronum  et,  quum  ad  fratris  salutem  a  populo 
Romano  deprecandam  venisset,  pulsus  e  rostris  in 
comitio  iacuit,  seque  servorum  et  libertorum  corpori- 
bus  obtexit,  vitamque  turn  suam  noctis  et  fugae  prae- 
sidio,  non  iuris  iudiciorumque  defendit.  77.  Memi- 
nistis  turn,  iudices,  corporibus  civium  Tiberim  com- 
pleri ,  cloacas  referciri,  e  foro  spongiis  effingi  sangui- 
nem,  ut  omnes tantam  illamcopiam  ettam  magnificum 
apparatum  non  privatum  aut  plebeium,  sed  patricium 
et  praetorium  esse  arbitrarentur.  XXXVI.  Nihil, 
neque  ante  hoc  tempus ,  neque  hoc  ipso  turbulentis- 
simo  die,  criminationis  esse  in  Sestium.  Atqui  vis  in 
foro  versata  est.  Certe.  Quando  enim  maior?  Lapi- 
dationes  persaepe  vidimus :  non  ita  saepe,  sednimium 
tamen  saepe  gladios:  caedem  vero  tantam,  tantos 
acervos  corporum  exstructos,  nisi  forte  illo  Cinnano 
atque  Octaviano  die,  quis  umquam  in  foro  vidit?  qua 
ex  concertatione  animorum?  Nam  ex  pertinacia  aut 
constantia  intercessoris  oritur  saepe  seditio,  culpa 
atque  improbitate  latoris,  commodo  aliquo  imperitis 
aut  largitione  proposita :  oritur  ex  concertatione  ma- 
gistratuum:  oritur sensimexclamore  primum ,  deinde 
aliqua  discessioneconcionis :  vix,  seroet  raroad  manus 
pervenitur:  nullo  vero  verbo  facto,  nulla  concione 
advocata,  nulla  lege  recitata,  concitatam  nocturnam 
seditionem  quis  audivit?  78.  An  veri  simile  est,  ut 
civis  Romanus  aut  homo  liber  quisquam  cum  gladio 
in  forum  descenderit  ante  lucem,  ne  de  me  ferri  pate- 
retur,  praeter  eos,  qui  ab  illo  pestifero  ac  perdito  cive 
iampridem  reipublicae  sanguine  saginantur?  Hie  iam 
de  ipso  accusatore  quaero,  qui  P.  Sestium  queritur 
cum  multitudine  in  tribunatu  et  cum  praesidio  magno 
fuisse:  num  illo  die  fuerit.  Certe,  certe  non  fuit. 
Victa  igitur  est  caussa  reipublicae,  et  victa  non  auspi- 
ciis,  non  intercessione,  non  suffragiis:  sed  vi,  manu, 
ferro.  Nam  si  obnuntiasset  Fabricio  is,  qui  servasset 
de  caelo,  accepisset  respublica  plagam,  sed  earn,  quam 
acceptam  gemere  posset :  si  intercessisset  collega  Fa¬ 
bricio,  laesisset  rempublicam,  sed  rempublicam  iure 
laesisset.  Gladiatores  tu  novicios,  pro  exspeotata 
aedili tate  suppositos,  cum  sicariis  e  carcere  emissis 
ante  lucem  immittas?  magistratus  templo  deiicias? 
caedem  maximam  facias?  forum  purges?  et,  quum 
omnia  vi  et  armis  egeris,  accuses  eum,  qui  se  praesi¬ 
dio  munierit,  non  ut  te  oppugnaret,  sed  ut  vitam  suam 
posset  defendere? 

XXXVII.  79.  Atqui  ne  ex  eo  quidem  tempore  id 
egit  Sestius,  ut  a  suis  munitus,  tuto  in  foro  rnagistra- 
tum  gereret,  rempublicam  administraret.  Itaque  fre- 
tus  sanctitate  tribunatus,  quum  se  non  modo  contra 
vim  et  ferrum,  sed  etiam  contra  verba  atque  interfatio- 
nem  legibus  sacratis  esse  armatum  putaret,  venit  in 
templum  Castoris,  obnuntiavit  consuli :  quum  subito 

manus  ilia  Clodiana,  in  caede  civium  saepe  iam  vi- 
ctrix,  exclamat,  incitatur,  invadit:  inermem  atque 
impaiatum  tribunum  alii  gladiis  adoriuntur,  alii 
frogmen tis  septorum  et  fustibus :  a  quibus  hie,  multis 
vulneribus  acceptis  ac  debilitato  corpore  et  contruci- 
dato,  se  abiecit  exanimatus  neque  ulla  alia  re  ab  se 
mortem,  nisi  opinione  mortis  depulit.  Quern  quum 
lacentem  et  concisum  plurimis  vulneribus  extremo 
spintu  exsanguem  etconfectumviderent,  defatigatione 
magis  et  errore,  quam  misericordia  et  modo,  aliquando 
caedere  destiterunt.  80.  Et  caussam  dicit  Sestius  de 
vi/  Quid  rta?  quiavivit:  at  id  non  sua  culpa :  plaga 
una  ilia  extrema  defuit:  quae  si  accessisset,  reliquum 
spintum  exhausisset.  Accusa  Lentidium:  non  per- 
cussit  locum:  maledic  Titio  Sabinio,  homini  Reatino, 
cur  tarn  temere  exclamarit  occisum.  Ipsum  vero  quid 
accusas?  Num  defuit  gladiis?  num  repugnavit?  Num, 

Ut  y vv vrr t rb U f  imperari  solet’  ferrum  non  recepit? 

AXXVIII.  An  haec  ipsa  vis  est,  non  posse  emori? 

an  ilia,  quod  tribunus  plebis  templum  cruentavit?  an 
quod,  quum  esset  ablatus,  primumque  resipisset,  non 
se  referri  mssit?  Ubi  est  crimen,  quod  reprehenditis? 
81  Hie  quaero  mdices,  si  illo  die  gens  ista  Clodia, 
quod  facere  voluit,  effecisset:  si  P.  Sestius,  qui  pro 
occiso  relictus  est,  occisus  esset:  fuistisne  ad  arma 
nun .  fuistisne  vos  ad  patrium  ilium  animum,  maio- 
rumque  virtutem  excitaturi?  fuistisne  aliquando  rem- 
pubheam  a  funesto  latrone  repetituri :  an  etiam  tunc 
quiesceretis,  cunctaremini,  timeretis,  quum  rempubli- 
cam  a  facinorosissimis  sicariis  et  a  servis  esse  oppres- 
sam  atque  conculcatam  videretis?  Cuius  igitur  mor¬ 
tem  ulcisceremini,  siquidem  liberi  esse  et  habere  rem- 
publicam  cogitaretis :  de  eius  virtute  vivi  quid  vos  lo- 
qui,  quid  sentire,  quidcogitare,  quidiudicareoporteat, 
dubitandum  putatis?  82.  At  vero  illi  ipsi  parricidae 
quorum  effrenatus  furor  alitur  impunitate  diulurna 
adeo  vim  facinoris  sui  perhorruerunt ,  ut,  si  paullo 
longior  opinio  mortis  Sestii  fuisset,  Gracchum  ilium 
suum,  transferendi  in  nos  criminis  caussa,  occidere 
cogitarint.  Sensit  rusticulus  non  incautus,  (neque 
emm  homines  nequam  tacere  potuerunt,)  suum  san- 
guinem  quaeri  ad  restinguendam  invidiam  facinoris 
Llodiam :  muliomcam  paenulam  arripuit,  cum  qua 
pi  mium  Romani  ad  comitia  venerat :  messoria  se  cor- 
be  contexit.  Quum  quaererent  alii  Numerium,  alii 
Guintium,  gemini  nominis  errore  servatus  est  At¬ 
que  hoc  scitis  omnes,  usque  adeo  hominem  in  peri- 
eulo  fuisse,  quoad  scitum  sit  Sestium  vivere.  Quod 
in  esset  patefactum  paullo  citius,  quam  vellem:  non 
Hh  quidem  morte  mercenarii  sui  transferre  potuis- 
sent  invidiam  in  quos  putabant,  sed  acerbissimi  sce- 
eris  intamiam  grato  quodam  scelere  minuissent  83 
Ac  si  tunc  P.  Sestius,  iudices,  in  templo  Castoris  ani- 
mam,  quam  vix  retinuit,  edidisset:  non  dubito,  quin 
si  modo  esset  in  republica  senatus,  si  maiestas  popull 
Romani  re vixisset,  aliquando  statuahuic,  ob  rempu- 
Diicam  mterfecto,  in  foro  statueretur.  Nec  vero  il- 
lorum  quisquam,  quos  a  maioribus  nostris,  morte 
obita,  positos  in  illo  loco  atque  in  rostris  collocatos 
videtis,  esset  P.  Sestio  aut  acerbitate  mortis,  aut 
ammo  in  rempublicam  praeponendus :  quiquum caus¬ 
sam  ci vis  calamitosi,  caussam  amici,  caussam  bene 
de  republica  menti ,  caussam  senatus ,  caussam  Ita- 
hae,  caussam  reipublicae  suscepisset;  quumque  au- 
spicns  rehgionique  parens  obnuntiaret,  quod  sense- 
iat:  luce,  palam,  a  nefariis  pestibus  in  deorum  ho- 
minumque  conspectu  esset  occisus,  sanctissimo  in 


templo,  sanctissima  in  caussa,  sanctissimo  in  magi- 
s  la  u.  Eius  igitur  vitam  quisquam  spoliandam  or- 
namentis  esse  dicet,  cuius  mortem  ornandam  monu- 
mento  sempiterno  putaretis? 

Homines,  -inquit,  emisti,  coegisti, 
parasti.  Quid  uti  faceret?  senatum  obsideret?  cives 
indemnatos  expelleret?  bona  diriperet?  aedes  incen- 
deret?  tecta  disturbaret?  templa  deorum  immorta- 
bum  lnflammaret?  tribunos  plebis  ferro  e  rostris 
expelleret?  provincias,  quas  vellet,  quibus  vellet, 
venderet.  reges  appellaret?  rerum  capitalium  con- 
c  emnatos  in  liberas  civitates  per  legatos  nostros  re- 
duceret/  pnncipem  civitatis  ferro  obsessum  teneret? 
Haec  ut  efficere  posset,  quae  fieri,  nisi  armis  oppressa 
repubhea,  nullo  modo  poterant,  idcirco,  credo,  manum 
sibi  P.  bestius  et  copias  comparavit.  At  nondum  erat 
maturum :  nondum  res  ipsa  ad  eiusmodi  praesidia  vi- 
ros  bonos  compellebat.  Pulsi  nos  eramus,  non  omni- 
no  ista  manu  sola,  sed  lamen  non  sine  ista :  vos  taciti 
nurabamini.  85.  Captum  erat  forum  anno  superiore, 
aede  Castoris,  tamquam  arce  aliqua,  a  fugitivis  occu- 
pata:  silebatur.  Omnia  hominum,  quum  egestate, 
turn  audacia  perditorum,  clamore,  concursu,  vi.manu 
gerebantur :  perferebatis.  Magistratus  templis  pelle- 
bantur :  alii  omnino  aditu  ac  foro  prohibebantur :  ne¬ 
mo  resistebat.  Gladiatores  ex  praetoris  comitatu  com- 
prehensi,  in  senatum  introducti,  confessi,  in  vincula 
coniecti  a  Milone,  emissi  a  Serrano:  mentio  nulla, 
rorum  corporibus  civium  Romanorum  constratum 
caede  nocturna  :  non  modo  nulla  nova  quaestio,  sed 
etiam  vetera  iudicia  sublata.  Tribunum  plebis  plus 
viginti  vulneribus  acceptis  iacentem  moribundumque 
vidistis :  alterius  tribuni  plebis,  divini  hominis,  (di¬ 
cam  enim,  quod  sentio,  et  quod  mecum  sentiunt  omnes, ) 
divini,  insigni  quadam,  inaudita,  nova  magnitudine 
aninu,  gravitate,  fide  praediti,  domus  est  oppugnata 
terro,  facibus,  exercitu  Clodiano.  XL.  86.  Et  tu  hoc 
loco  laudas  Milonem,  et  iure  laudas.  Quem  enim  um- 
quam  virum  tarn  immortali  virtute  vidimus?  qui, 
nullo  praemio  proposito,  praeter  hoc,  quod  iam  con- 
tntum  et  contemptum  putatur,  iudicium  bonorum 
omnia  pericula,  summos  labores,  gravissimas  conten- 
tiones  lmmicitiasque suscepit ?  qui  mihiunusexomni- 
bus  civibus  videtur  re  docuisse,  non  verbis,  quid 
oporteret  a  praestantissimis  viris  in  republica  fieri,  et 
quid  necesse esset:  oportere hominum audacium,  ever- 
sorum  reipublicae,  sceleri  legibus  et  iudiciis  resiste- 
re'  .  1  ^ges  non  valerent,  iudicia  non  essent,  si  res- 
pubhea  vi,  consensuque  audacium,  armis  oppressa 
teneretur :  praesidio  et  copiis  defendi  vitam  et  liber- 
tatem  necesse  esse.  Hoc  sentire,  prudentiae  est :  fa- 
cere,  fortitudinis:  et  sentire  vero  et  facere,  perfectae 
cumulataeque  virtutis.  87.  Adiit  ad  rempublicam 
tribunus  plebis,  Milo :  de  cuius  laude  plura  dicam,  non 
quo  aut  ipse  haec  dici,  quam  existimari  malit,  aut  ego 
lunc  laudis  fructum  praesenti  libenter  impertiam, 
praesertim  quum  verbis  consequi  non  possim:  sed 
quod  existimo,  si  Milonis  caussam  accusatoris  voce 
collaudatam  probaro,  vos  in  hoc  crimine  parem  Sestii 
caussam  existimaturos.  Adiit  igitur  T.  Annius  ad 
caussam  reipublicae  sic,  ut  civem  patriae  recuperare 
vellet  ereptum.  Simplex  caussa,  constans  ratio,  plena 
consensioms  omnium,  plena  concordiae.  Collegas 
adiutores  habebat:  consulis  alterius  summum  stu- 
dium,  alterius  animus  paene  placatus.  De  praetori- 
bus  unus  ahenus:  senatus  incredibilis  voluntas,  equi- 
tum  Romanorum  animi  ad  caussam  excitati,  erecta 

Italia.  Duo  soli  erant  empti  ad  impediendum  :  qui 
si  homines  despecti  et  contempti  tantam  rem  sustinere 
non  potuissent;  se  caussam,  quam  susceperat,  nullo 
labore  peracturum  videbat.  Agebat  auctoritate,  age- 
bat  consilio,  agebat  per  summum  ordinem,  agebat 
exemplo  bonorum  et  fortium  civium :  quid  republica, 
quid  se  dignum  esset,  quis  ipse  esset,  quid  sperare, 
quid  maioribus  suis  reddere  deberet,  diligentissime 
cogitabat.  XLI.  88.  Huic  gravitati  hominis,  videbat 
ille  gladiator,  se,  si  moribus  ageret,  parem  esse  non 
posse:  ad  ferrum,  ad  faces,  ad  quotidianam  caedem, 
incendia,  rapinas,  se  cum  exercitu  suo  contulit :  do- 
mum  oppugnare,  itineribus  occurrere,  vi  lacessere  et 
terrere  coepit.  Non  movit  hominem  summa  gravitate 
summaque  constantia:  sed  quamquam  dolor  animi, 
innata  libertas,  prompta  excellensque  virtus,  fortissi- 
mum  virum  hortabatur,  vi  vim  oblatam,  praesertim 
saepius,  ut  frangeret  et  refutaret ;  tanta  moderatio  fuit 
hominis,  tantum  consilium,  ut  contineret  dolorem, 
neque  eadem  se  re  ulcisceretur,  qua  esset  lacessitus, 
sed  ilium,  tot  iam  infuneribusreipublicaeexsultantem 
ac  tripudiantem,  legum,  si  posset,  laqueis  constrin- 
geret.  89.  Descendit  ad  accusandum.  Quis  umquam 
tarn  proprie  reipublicae  caussa ,  nullis  inimicitiis, 
nullis  praemiis,  nulla  hominum  postulatione,  aut 
etiam  opinione,  id  umquam  esse  facturum?  Fracti 
erant  animi  hominis.  Hoc  enim  accusante  pristini 
illius  sui  iudicii  turpitudinem  desperabat.  Ecce  tibi 
consul,  praetor,  tribunus  plebis,  nova  novi  generis 
edicta  proponunt:  Ne  reus  adsit,  ne  citetur,  ne  quae- 
ratur,  ne  mentionem  omnino  cuiquam  iudicum  aut 
iudiciorum  facere  liceat.  Quid  ageret  vir  ad  virtutem, 
dignitatem,  gloriam  natus,  vi  sceleratorum  hominum 
corroborata,  legibus  iudiciisque  sublatis?  Cervices 
tribunus  plebis  privato,  praestantissimus  vir  profliga- 
tissimo  homini  daret?  an  caussam  susceptam  afflige- 
ret?  an  se  domi  contineret?  Et  vinci  turpe  putavit  et 
deterreri  et  latere.  Perfecit,  ut,  quoniam  sibi  in  ilium 
legibus  uti  non  liceret,  illius  vim  neque  in  suo,  neque 
in  reipublicae  periculo  pertimesceret.  XLII.  90.  Quo- 
modo  igitur  hoc  in  genere  praesidii  comparali  accusas 
Sestium,  quum  idem  laudes  Milonem?  An,  qui  sua 
tecta  defendit :  qui  ab  aris,  focis,  ferrum  flammamque 
depellit:  qui  sibi  licere  vult  tuto  esse  in  foro,  in  tem- 
plo,  in  curia:  iure  praesidium  comparat;  qui  vulneri- 
bus,  quae  cernit  quotidie  toto  corpore,  monetur,  ut  ali- 
quo  praesidio  caput  et  qervices  et  iugulum  aclateratu- 
tetur,  hunc  de  vi  accusandum  putas?  91.  Quis  enim 
vestrum,  iudices,  ignorat,  ita  naturam  rerum  tulisse, 
ut  quodam  tempore  homines,  nondum  neque  naturali  | 
neque  civili  iure  descripto,  fusi  per  agros  ac  dispersi  ! 
vagarentur,  tantumque  haberent,  quantum  manu  ac  i 
viribus  per  caedem  ac  vulnera  aut  eripere  aut  reti-  ! 
nere  potuissent?  Qui  igitur  primi  virtute  et  consilio 
praestanti  exstiterunt,  ii,  perspecto  genere  humanae 
docilitatis  atque  ingenii,  dissipatos  unum  in  locum 
congregarunt,  eosque  ex  feritate  ilia  ad  iustitiam  at¬ 
que  mansuetudinem  traduxerunt.  Turn  res,  ad  com- 
munem  utilitatem,  quas  publicas  appellamus,  turn 
conventicula  hominum,  quae  postea  civitates  nomi- 
natae  sunt,  turn  domicilia  coniuncta,  quas  urbes 
dicimus,  invenlo  et  divino  et  humano  iure,  moenibus 
sepserunt.  92.  Atque  inter  hanc  vitam  perpolitam 
humanitate  et  illam  immanem  nihil  tarn  interest, 
quam  ius  atque  vis.  Horum  utro  uti  nolumus,  altero 
est  utendum.  Vim  volumus  exstingui?  ius  valeat 
necesse  est,  id  est,  iudicia,  quibus  omne  ius  contine- 


tur.  Iudicia  displicent,  aut  nulla  sunt?  vis  domi ne- 
tur  necesse  est.  Hoc  vident  omnes :  Milo  et  vidit, 
et  fecit,  ut  ius  experiretur,  vim  depelleret.  Altero 
uti  voluit,  ut  virtus  audaciam  vinceret:  altero  usus 
necessario  est,  ne  virtus  ab  audacia  vinceretur.  Ea- 
demque  ratio  fuit  P.  Sestii,  si  minus  in  accusando, 
(neque  enim  per  omnes  fuit  idem  necesse  fieri,)  at 
certe  in  necessitate  defendendae  salutis  suae  prae- 
sidioque  contra  vim  et  manum  comparando. 

XLIII.  93.  0  dii  immortales!  quemnam  ostendi- 
tis  exitum  nobis?  quam  spem  reipublicae  datis? 
quotus  quisque  invenietur  tanta  virtute  vir,  qui  opti- 
mam  quamque  caussam  reipublicae  amplectatur?  qui 
bonis  viris  deserviat?  qui  solidam  laudem  veramque 
quaerat?  quum  sciat,  duo  ilia  reipublicae  paene  fata, 
Gabinium  et  Pisonem,  alterum  haurire  quotidie  ex 
pacatissimis  atque  opulentissimis  Syriae  gazis  innu- 
merabile  pondus  auri :  bellum  inferre  quiescentibus, 
ut  eorum  veteres  illibatasque  divitias  in  profundis- 
simum  libidinum  suarum  gurgitem  profundat:  vil- 
lam  aedificare  in  oculis  omnium  tantam,  tugurium 
ut  iam  videatur  esse  ilia  villa,  quam  ipse  tribunus 
plebis  pictam  olim  in  concionibus  explicabat,  quo 
fortissimum  ac  summum  civem  in  invidiam  homo  ca- 
stus  ac  non  cupidus  vocaret:  94.  alterum  Thracibus 
ac  Dardanis  primum  pacem  maxima  pecunia  vendi- 
disse:  deinde,  ut  illi  pecuniam  conficere  possent, 
vexandam  his  Macedoniam  et  spoliandam  tradidis- 
se,  eumdemque  bona  creditorum,  civium  Romano- 
rum,  cum  debitoribus  Graecis  divisisse,  cogere  pe- 
cunias  maximas  a  Dyrrhachinis,  spoliare  Thessalos, 
certam  Achaeis  in  annos  singulos  pecuniam  impera- 
visse,  neque  tamen  ullo  in  publico  aut  religioso  loco 
signum,  aut  tabulam,  aut  ornamentum  reliquisse: 
hos  sic  eludere,  quibus  omne  supplicium  atque  omnis 
iure  optimo  poena  debetur:  reos  esse  hos  duos,  quos 
videtis.  Omitto  iam  Numerium,  Serranum,  Aelium, 
quisquilias  seditionis  Clodianae:  sed  tamen  hiquoque 
etiam  nunc  volitant,  ut  videtis,  nec,  dum  vos  de  vobis 
aliquid  timebitis,  illi  umquam  de  se  pertime- 
scent.  XLIY.  95.  Nam  quid  ego  de  aedile  ipso  loquar, 
qui  etiam  diem  dixit,  et  accusavit  de  vi  Milonem? 
Neque  hie  tamen  ulla  umquam  iniuria  adducetur,  ut 
eum  tali  virtute  tantaque  firmitate  animi  se  in  rem- 
publicam  fuisse  poeniteat :  sed,  qui  haec  vident,  ado- 
lescentes,  quonam  suas  mentes  conferent?  Ille,  qui 
monumenta  publica,  qui  aedes  sacras,  qui  domos  ini— 
micorum  suorum  oppugnavit,  excidit,  incendit,  qui 
stipatus  semper  sicariis,  septus  armatis,  munitus  in- 
dicibus  fuit,  quorum  hodie  copia  redundat,  qui  et  pe- 
regrinam  manum  facinorosorum  concitavit,  et  servos 
ad  caedem  idoneos  emit,  et  in  tribunatu  carcerem  to- 
tum  in  forum  effudit,  volitat  aedilis,  accusat  eum,  qui 
aliqua  ex  parte  eius  furorem  exsultantem  repressit. 
Hie,  qui  se  est  tutatus  sic,  ut  in  privata  re  deos  pena- 
tes  suos,  in  republica  iura  tribunatus  auspiciaque  de- 
fenderet,  accusare  eum  moderate,  a  quo  ipse  nefarie 
accusatur,  per  senatus  auctoritatem  non  est  situs. 

96.  Nimirum  hoc  illud  est,  quod  de  me  potissi- 
mum  tu  in  accusatione  quaesisti,  quae  esset  nostra 
natio  optimatium.  Sic  enim  dixisti.  Rem  quaeris 
praeclaram  iuventuti  ad  discendum,  nec  mihi  diffici- 
lem  ad  perdocendum  :  de  qua  pauca,  iudices,  dicam  : 
et,  ut  arbitror,  nec  ab  utilitate  eorum,  qui  audient, 
nec  ab  officio  vestro,  nec  ab  ipsa  caussa  P.  Sestii  ab- 
horrebit  oratio  mea.  XLV.  Duo  genera  semper  in  hac 
I  civitate  fuerunt  eorum,  qui  versari  in  republica,  atque 

in  ea  se  excellentius  gerere  studuerunt:  quibus  ex 
generibus  alteri  se  populares,  alteri  optimates  ethaberi 
et  esse  voluerunt.  Qui  ea,  quae  faciebant,  quaeque 
dicebant,  multitudini  iucunda  esse  volebant,  popula¬ 
res  :  qui  autem  ita  se  gerebant,  ut  sua  consilia  optimo 
cuique  probarent,  optimates  habebantur.  97.  Quis 
ergo  iste  optimus  quisque?  De  numero  si  quaeris,  in- 
numerabiles :  neque  enim  aliter  stare  possemus :  sunt 
principes  consilii  publici:  sunt,  qui  eorurn  sectam 
sequuntur:  sunt  maximorum  ordinum  homines,  qui¬ 
bus  patet  curia :  sunt  municipals  rusticiqueRomani : 
sunt  negotia  gerentes :  sunt  etiam  libertini  optimates. 
Numerus,  ut  dixi,  huius  generis  late  et  varie  diffusus 
est:  sed  genus  universum  (ut  tollatur  error)  brevi  cir- 
cumscribi  et  definiri  potest.  Omnes  optimates  sunt, 
qui  neque  nocentes  sunt,  nec  natura  improbi,  nec  fu¬ 
riosi  nec  malis  domesticis  impediti.  Sequitur,  ut  hi 
sint,  (quam  tu  nationem  appellasti,)  qui  et  integri 
sunt,  et  sani,  et  bene  de  rebus  domesticis  constituti. 
Horum  qui  voluntati,  commodis,  opinioni  in  guber- 
nanda  republicaserviunt,  defensoresoptimatium,  ipsi- 
que  optimates  gravissimi,  et  clarissimi  cives  nume- 
rantur,  et  principes  civitatis.  98.  Quid  est  igitur  pro- 
positum  bis  reipublicae  gubernatoribus,  quod  intueri, 
etquo  cursum  suum  dirigere  debeant?  Id  quod  est 
praestantissimum,  maximeque  optabile  omnibus  sa- 
nis  et  bonis  et  beatis,  cum  dignitate  otium.  Hoc 
qui  volunt,  omnes  optimates:  qui  efficiunt,  summi 
viri  et  conservatores  civitatis  putantur.  Neque  enim  j 
rerum  gerendarum  dignitate  homines  efferri  ita  con- 
venit,  utotiononprospiciant:  neque ullumamplexari 
otium,  quod  abhorreat  a  dignitate.  XL VI.  Huius  au¬ 
tem  otiosae  dignitatis  haec  fundamenta  sunt,  haec 
membra,  quae  tuenda  principibus,  et  vel  capitis  peri- 
culo  defendenda  sunt,  religiones,  auspicia,  potestates 
magistratuum,  senatusauctoritas,  leges,  mosmaiorum, 
iudicia,  iurisdictio,  fides,  provinciae,  socii,  imperii 
laus,  res  militaris,  aerarium.  99.  Harum  rerum  tot 
atque  tantarum  esse  defensorem  et  patronum ,  magni 
animi  est,  magni  ingenii,  magnaeque  constantiae. 
Etenim  in  tanto  civium  numero  magna  inultitudo  est 
eorum ,  qui  aut  propter  metum  poenae ,  peccatorum 
suorum  conscii,  novos  motus  conversionesque  reipu¬ 
blicae  quaerant,  aut  qui  propter  insitum  quemdam 
animi  furorem ,  discordiis  civium  ac  seditione  pascan- 
tur,  aut  qui,  propter  implicationem  rei  familiaris, 
communi  incendio  malint,  quam  suo  deflagrare.  Qui 
quum  auctores  sunt  et  duces  suorum  studiorum  vi- 
tiorumque  nacti,  in  republica  fluctus  excitantur,  ut 
vigilandum  sit  iis,  qui  sibi  gubernacula  patriae  de- 
poposcerunt,  enitendumque  omni  scientia  ac  dili- 
gentia,  ut,  conservatis  his,  quae  ego  paullo  ante  fun¬ 
damenta  ac  membra  esse  dixi,  tenere  cursum  pos- 
sint  et  capere  otii  ilium  portum  et  dignitatis.  100. 
Hanc  ego  viam,  iudices,  si  aut  asperam,  aut  arduam, 
aut  plenam  esse  periculorum  aut  insidiarum  negem, 
mentiar:  praesertim  quum  id  non  modo  intellexerim 
semper,  sed  etiam  praeter  ceteros  senserim. 

XLVII.  Maioribus  praesidiis  et  copiis  oppugnatur 
respublica,  quam  defenditur,propterea,  quod  audaces 
homines  et  perditi  nutu  impelluntur,  et  ipsi  etiam 
sponte  sua  contra  rempublicamincitantur :  boninescio 
quomodo  tardiores  sunt  et,  principiis  rerum  negle- 
ctis,  ad  extremum  ipsa  denique  necessitate  excitan¬ 
tur:  ita  ut  nonnumquam  cunctatione  ac  tarditate, 
dum  otium  volunt  etiam  sine  dignitate  retinere,  ipsi 
utrumque  amittant.  101.  Propugnatores  autem  rei¬ 


publicae  qui  esse  voluerunt,  si  leviores  sunt,  desci- 
scunt :  si  timidiores,  desunt:  permanent  illi  soli,  at¬ 
que  omnia  reipublicae  caussa  perferunt,  qui  sunt  ta¬ 
les,  qualis  pater  tuus,  M.  Scaure,  fuit,  qui  a  Graccho 
usque  ad  Q.  Varium  seditiosis  omnibus  restitit,  quern 
nulla  umquam  vis,  nullae  minae,  nulla  invidia  labe- 
fecit:  aut  qualis  Q.  Metellus,  patruus  matris  tuae : 
qui,  quum  florentem  hominem  in  populari  ratione,  L. 
Saturninum,  censor  notasset,  quumque  insitivum 
Gracchum  contra  vim  multitudinis  incitatae  censu 
prohibuisset,  quumque  in  earn  legem,  quam  non  iure 
rogatam  iudicarat,  iurare  unus  noluisset,  de  civitate 
maluit,  quam  de  sententia  demoveri;  aut,  ut  vetera 
exempla, quorum  est  copia  digna  huiusimperiigloria, 
relinquam,  neveeorumaliquem, qui vivunt, nominem, 
qualis  nuper  Q.  Catulus  fuit,  quern  neque  periculi 
tempestas  neque  honoris  aura  potuit  umquam  de  suo 
cursu  aut  spe  aut  metudemovere.  XL VIII.  102.  Haec 
imitamini,  per  deos  immortales !  qui  dignitatem,  qui 
laudem,  qui  gloriam  quaeritis.  Haec  ampla  sunt, 
haec  divina,  haec  immortalia :  haec  fama  celebrantur, 
monumentis  annalium  mandantur,  posteritati  propa- 
gantur.  Est  labor:  non  nego;  pericula  magna; 
fateor. 

Miiltae  insidiae  sunt  bonis: 
verissime  dictum  est.  Sed 

Te  id ,  quod  multi  invideant,  multique  expetant, 
inscitia’st *, 

inquit, 

postulare,  si  laborem  summa  cum  cura  effercis 
nullum. 

Idem  alio  loco  dixit,  quod  exciperent  improbi  cives. 
Oderint,  dum  metuant. 

103.  Praeclara  enim  ilia  praecepta  dederat  iuventuti. 
Sed  tarnen  haec  via,  haec  ratio  reipublicae  capessen- 
dae  olim  erat  magis  pertimescenda,  quum  multis  in 
rebus  multitudinis  studium  ad  populi  commodum 
ab  utilitate  reipublicae  discrepabat.  Tabellaria  lex 
ab  L.  Cassio  ferebatur.  Populus  libertatem  agi  pu- 
tabat  suam.  Dissentiebant  principes,  et  in  salute 
optimatium  temeritatem  multitudinis,  et  tabellae 
licentiam  pertimescebant.  Agrariam  Ti.  Gracchus 
legem  ferebat.  Grata  eratpopulo:  fortunae  consti- 
tui  tenuiorum  videbantur.  Nitebantur  contra  opti¬ 
mates,  quod  ea  discordiam  excitari  videbant:  et, 
quum  locupletes  possessionibus  diuturnis  moveren- 
tur,  spoliari  rempublicam  propugnatoribus  arbitra- 
bantur.  Frumentariam  legem'  C.  Gracchus  ferebat. 
Iucunda  res  plebi  Romanae.  Victus  enim  suppedi- 
tabatur  large  sine  labore.  Repugnabant  boni,  quod  et 
ab  industria  plebem  ad  desidiam  avocari  putabant,  et 
aerarium  exbauriri  videbatur.  XLIX.  Multa  etiam 
nostra  memoria,  quae  consulto  praetereo,  fuerunt  in  ea 
contentione,  ut  popularis  cupiditas  a  consilio  princi- 
pum  dissideret.  104.  Nunc  iam  nihil  est,  quod  popu¬ 
lus  a  delectis  principibusque  dissentiat:  necflagitat 
rem  ullam,  neque  novarum  rerum  est  cupidus,  et  otior 
suo,  et  dignitate  optimi  cuiusque,  et  universae  reipu¬ 
blicae  gloria  delectatur.  Itaque  homines  seditiosi  ac 
turbulenti,  quia  nulla  iam  largitione  populum  Roma- 
num  concitare  possunt,  quod  plebs  perfuncta  gravis- 
simis  seditionibus  ac  discordiis  otium  amplexatur, 
conductas  habent  conciones :  neque  id  agunt,  ut  ea 
dicant  aut  ferant,  quae  illi  velint  audire,  qui  in  con- 
cione  sunt,  sed  pretio  ac  mercede  perficiunt,  ut,  quid- 
quid  dicant,  id  illi  velle  audire  videantur.  105.  Num 
vos  existimatis,  Gracchos  aut  Saturninum  aut  quem- 

quam  illorum  veterum ,  qui  populares  habebantur, 
ullum  umquam  in  concionehabuisseconductum?  Ne¬ 
mo  habuit.  Ipsa  enim  largitio  et  spes  commodi  pro¬ 
positi  sine  mercede  ulla  multitudinemconcitabat.  Ita- 
que  temporibus  illis,  qui  populares  erant,  offendebant 
illi  quidem  apud  graves  et  honestos  homines,  sed  po- 
puli  iudiciis  atque  omni  significatione  florebant.  His 
in  theatro  plaudebatur:  hi  suffragiis,  quod  contende- 
rant,  consequebantur :  horum  homines  nomen,  oratio- 
nem,  vultum,  incessum  amabant.  Qui  autem  adver- 
sabantur  ei  generi,  graves  et  magni  homines  habeban¬ 
tur  :  sed  valebant  in  senatu  multum,  apud  bonos  viros 
plurimum:  multitudini  iucundi  non  erant,  suffragiis 
offendebatur  saepe  eorum  voluntas:  plausum  vero 
etiamsi  quis  eorum  aliquando  acceperat,  ne  quid  pec- 
easset,  pertimescebat.  Attamen,  si  quae  res  eratmaior, 
idem  ille  populus  horum  auctoritate  maxime  com- 
movebatur. 

L.  106.  Nunc,  nisi  me  fallit,  in  eo  statu  civitas  est, 
ut,  si  operas  conductorum  removeris,  omnes  idem  de 
republics  sensuri  esse  videantur.  Etenim  tribus  locis 
significari  maxime  populi  Romani  iudicium  ac  volun¬ 
tas  potest,  concione,  comitiis,  ludoruyi  gladiatorum- 
que  consessu.  Quae  concio  fuit  per  hos  annos,  quae 
quidem  esset  non  conducta,  sed  vera,  in  qua  populi 
Romani  consensus  perspici  non  posset?  Habitae  sunt 
multae  de  me  a  gladiatoresceleratissimo,  adquasnemo 
adibat  incorruptus,  nemo  integer:  nemo  ilium  foedum 
vultum  aspicere,  nemo  furialem  vocem  bonus  audire 
poterat.  Erant,  erant  illae  condones  perditorum  ho- 
minum  necessario  turbulentae.  107.  Habuit  de  eodem 
me  P.  Lentulus  consul  concionem :  concursus  est  po¬ 
puli  Romani  factus :  omnes  ordines,  tota  in  ilia  con¬ 
cione  Italia  constitit.  Egit  caussam  summa  cum  gra¬ 
vitate  copiaque  dicendi,  tanto  silentio,  tanta  approba¬ 
tions  omnium,  nihil  ut  umquam  videretur  tarn  popu- 
lare  ad  populi  Romani  aures  accidisse.  Productus  est 
ab  eo  Cn.  Pompeius,  qui  se  non  solum  auctorem  meae 
salutis,  sed  etiam  supplicem  populoRomanoexhibuit. 
Huius  oratio  et  pergravis  et  grata  concioni  fuit :  sic 
contendo,  numquam  neque  sententiam  eius  auctori¬ 
tate,  neque  eloquentiam  iucunditate  fuisse  maiore. 
108.  Quo  silentio  sunt  auditi  de  me  ceteri  principes 
civitatis!  quos  idcirco  non  appello  hoc  loco,  ne  mea 
oratio,  si  minus  de  aliquo  dixero,  ingrata ;  si  satis  de 
omnibus,  infmita  esse  videatur.  Cedo  nunc  eiusdem 
illius  inimici  mei  de  me  eodem  ad  verum  populum  in 
campo  Martio  concionem !  Quis  non  modo  approbavit, 
sed  non  indignissimum  facinus  putavit,  ilium,  non  di¬ 
cam  loqui,  sed  vivere  ac  spirare?  Quis  fuit,  qui  non 
eius  voce  maculari  rempublicam,  seque,  si  eum  audi- 
ret,  scelere  astringi  arbitraretur?  LI.  109.  Venio  ad 
comitia,  sive  magistratuum  placet,  sive  legum.  Leges 
videmus  saepe  ferri  multas.  Omitto  eas,  quae  ferun- 
tur  ita,  vix  ut  quini,  et  hi  ex  alia  tribu,  quisuffragium 
ferant,  reperiantur.  De  me,  quern  tyrannum  atque 
ereptorem  libertatis  esse  dicebat,  in  ilia  ruina  reipu- 
blicae  dicit  se  legem  tulisse.  Quis  est,  qui  se,  quutn 
contra  me  ferebatur,  inisse  suffragium  conliteatur? 
quum  autem  de  me  eodem  ex  senatusconsulto,  comitiis 
centuriatis,  ferebatur,  quis  est,  qui  non  profiteatur  se 
adfuisse  et  suffragium  de  salute  mea  tulisse?  Utra  igi- 
tur  caussa  popularis  debet  videri?  in  qua  omnes  ho- 
nestates  civitatis,  omnes  aetates,  omnes  ordines  una 
consentiunt:  an,  in  qua  furiae  concitatae,  tamquam 
ad  funus  reipublicae,  convolant?  110.  An,  sicubi  ade- 
rit  Gellius,  homo  et  fratre  indignus,  viro  clarissimo. 


atque  optimo  eonsule,  et  ordine  equestri,  cuius  ille 
ordinis  nomen  retinet,  ornamenta  confecit;  id  erit 
populare?  Est  enim  homo  iste  populo  Romano  dedi- 
tus.  Nihil  vidi  magis :  qui,  quum  eius  adolescentia 
in  amplissimis  honoribus  summi  viri,  L.  Philippi  vi- 
trici,  florere  potuisset,  usque  eo  non  fuit  popularis,  ut 
bona  solus  comesset :  deinde  ex  impuro  adolescente  et 
petulante,  posteaquam  rem  paternam  ab  idiotarum  di- 
vitiis  ad  philosophorum  regulamperduxit,  Graeculum 
se  atque  otiosum  putari  voluit,  studio  litterarum  se 
subito  dedidit.  Nihil  iuvabant  anagnostae :  libelli 
etiam  pro  vino  saepe  oppignerabantur.  Manebat  in- 
saturabile  abdomen,  copiae  deficiebant.  Itaque  sem¬ 
per  versabatur  in  spe  rerum  novarum :  otio  et  tran- 
quillitate  reipublicae  consenescebat.  LII.  Ecquaesedi- 
tio  umquam  fuit,  in  qua  non  ille  princeps?  ecqui  se- 
ditiosus,  cui  ille  non  familiaris?  eoquae  turbulenta 
concio,  cuius  ille  non  concitator?  Cui  bene  dixit  um¬ 
quam  bono?  bene  dixit?  immo,  quern  fortem  et  bo- 
num  civem  non  petulantissime  est  insectalus?  qui,  ut 
credo,  non  libidinis  caussa,  sed  ut  plebicola  videretur, 
libertinam  duxit  uxorem.  111.  Is  de  me  suffragium 
tulit,  is  adfuit,  is  interfuit  epulis  et  gratulationibus 
parricidarum.  In  quo  tamen  est  me  ultus,  cumillo 
ore  inimicos  est  meos  suaviatus.  Qui,  quasi  mea 
culpa  bona  perdiderit,  ita  ob  earn  ipsam  caussam  est 
mihi  inimicus,  quia  nihil  habet.  Utrum  ego  tibi  patri- 
monium  eripui,  Gelli,  an  tu  comedisti?  Quid?  tu  meo 
periculo,  gurges  ac  vorago  patrimonii,  helluabare :  ut, 
si  ego  consul  rempublicam  contra  te  et  gregales  tuos 
defendissem,  in  civitate  esse  me  nolles?  Te  nemotuo- 
rum  videre  vult :  omnes  aditum,  sermonem,  congres- 
sum  tuum  fugiunt :  te  sororis  filius  Postumius,  adole- 
scens  gravis,  senili  iudicio,  notavit,  quum  in  rriagno 
numero  tutorem  liberis  non  instituit.  Sed  elatus  odio, 
et  meo,  et  reipublicae  nomine,  quorum  ille  utri  sit  ini- 
micior,  nescio,  plura  dixi,  quam  dicendum  fuit,  in 
furiosissimum  atque  egentissimum  ganeonem.  112. 
Illuc  revertor :  contra  me  quum  sit  actum,  capta  Urbe 
atque  oppressa,Gellium,  Firmidium,  Titium,  eiusdem 
modi  furias,  illis  mercenariis  gregibus  duces  et  aucto- 
res  fuisse,  quum  ipse  la  tor  nihil  ab  horum  turpitu- 
dine,  audacia,  sordibus  abhorreret.  At,  quum  de 
dignitate  mea  ferebatur,  nemo  sibi  nee  valetudinis  ex- 
cusationem,  nec  senectutis,  satis  iustam  putavit:  ne¬ 
mo  fuit,  qui  se  non  rempublicam  mecum  simul  revo- 
care  in  suas  sedes  arbitraretur.  LIII.  113.  Videamus 
nunc  comitia  magistratuum.  Fuit  collegium  nuper 
tribunicium,  in  quo  tres  minime,  duo  vehementer  po¬ 
pulares  existimabantur.  Ex  his,  qui  populares  non 
habebantur,  quibus  in  illo  genere  conductarum  con- 
cionum  consistendi  potestas  non  erat,  duo  a  populo 
Romano  praetores  video  esse  factos :  et,  quantum  ser- 
i  monibus  vulgi  et  suffragiis  intelligere  potui,  prae  se 
populus  Romanus  ferebat,  sibi  ilium  in  tribunatu  Cn. 
Domitii  animum  constantem  et  egregium ,  et  Q.  An- 
charii  fidem  ac  fortitudinem,  etiamsi  nihil  agere  po- 
tuissent,  tamen  voluntate  ipsa  gratum  fuisse.  Iam  de 
C.  Fannio  quae  sit  existimatio,  videmus :  quod  iudi¬ 
cium  populi  Romani  in  honoribus  eius  futurum  sit, 
nemini  dubium  esse  debet.  114.  Quid?  populares  illi 
duo  quid  egerunt?  alter,  qui  tamen  se  continuerat, 
tulerat  nihil,  senserat  tantum  de  republicaaliud,  atque 
homines  exspectabant,  vir  et  bonus,  et  innocens,  et 
bonis  viris  semper  probatus,  quod  parum  videlicet  in- 
tellexit  in  tribunatu,  quid  vero  populo  probaretur,  et 
quod  ilium  esse  populum  Romanum,  qui  in  concione 

erat,  arbitrabatur,  non  tenuit  eum  locum,  in  quern, 
nisi  popularis  esse  voluisset,  facillime  pervenisset. 
Alter,  qui  ita  se  in  populari  ratione  iactarat,  ut  auspi- 
cia,  legem  Aeliam,  senatus  auctoritatem ,  consulem, 
collegas,  bonorum  iudicium  nihil  putaret,  aedilitatem 
petivit  cum  bonis  viris  et  hominibus  primis,  sed  non 
praestantissimis  opibus  et  gratia :  tribum  suam  non 
tulit:  Palatinam  denique,  per  quam  omnesillaepestes 
vexare  populum  Romanum  dicebantur,  perdidit:  nec 
quidquam  illis  comitiis,  quod  boni  viri  vellent,  nisi 
repulsam,  tulit.  Videtis  igitur,  populum  ipsum,  ut 
ita  dicam,  iam  non  esse  popularem :  qui  ita  vehemen- 
ter  eos,  qui  populares  habentur,  respuat:  eos  autem, 
qui  ei  generi  adversantur,  honore  dignissimos  iudicet. 

LIY.  115.  Veniamus  ad  ludos.  Facit  enim ,  iu- 
dices,  vester  iste  in  me  animorum  oculorumque  conie- 
ctus ,  ut  mihi  iam  licere  putem  remissiore  uti  genere 
dicendi.  Comitiorum  et  concionum  significationes 
interdum  verae  sunt,  nonnumquam  vitiatae  atque 
corruptae :  theatrales  gladiatoriique  consessus  dicun- 
tur  omnino  solere  levitate  nonnullorum  emptos  plau- 
sus  exiles  et  raros  excitare.  Attamen  facile  est,  quum 
id  fit,  quemadmodum,  et  a  quibus  fiat,  et  quid  integra 
multitudo  faciat,  videre.  Quid  ego  nunc  dicam, 
quibus  viris,  aut  cui  generi  civium  maxime  applau- 
datur?  Neminem  vestrum  fallit.  Sit  hoc  sane  leve: 
quod  non  ita  est,  quoniam  optimo  cuique  impertitur: 
sed,  si  est  leve,  homini  gravi  leve  est:  ei  vero,  qui 
pendet  a  rebus  levissimis,  qui  rumore,  et(utipsi  lo- 
quuntur)  favore  populi  tenetur  et  ducitur,  plausum, 
immortalitatem,  sibilum  mortem  videri  necesse  est. 
116.  Ex  te  igitur,  Scaure,  potissimum  quaero,  qui  lu¬ 
dos  apparatissimos  magnificentissimosque  fecisti, 
ecquis  istorum  popularium  tuos  ludos  aspexerit, 
ecquis  se  theatro  populoque  Romano  commiserit. 
Ipse  ille  maxime  ludius,  non  solum  spectator,  sed 
actor  et  acroama,  qui  omnia  sororis  embolia  novit,  qui 
in  coetum  mulierum  pro  psaltria  adducitur,  nec  tuos 
ludos  aspexit  in  illo  ardenti  tribunatu  suo,  nec  ullos 
alios,  nisi  eos,  a  quibus  vix  vivus  effugit.  Semel, 
inquam ,  se  ludis  homo  popularis  commisit  omnino, 
quum  in  templo  Honoris-Virtutis  honos  habitus  esset 
virtuti,  Caiique  Marii,  conservatoris  huius  imperii, 
inonumentum  municipi  eius  et  reipublicae  defensori 
sedem  ad  salutem  praebuisset.  LV.  117.  Quo  quidem 
tempore,  quid  populusRomanus  sentire  se  ostenderit, 
utroque  in  genere  declaratum  est:  primo,  quum,  au- 
dito  senatusconsulto,  rei  ipsi  atque  absenti  senatui 
plausus  est  ab  universis  datus:  deinde,  quum  sena- 
toribus  singulis  spectatum  e  senatu  redeuntibus. 
Quum  vero  ipse,  qui  ludos  faciebat,  consul  assedit, 
stantes  et  manibus  passis  gratias  agentes  et  lacriman- 
tes  gaudio  suam  erga  me  benevolentiam  ac  misericor- 
diam  declarar.unt.  At  quum  ille  furibundus  incitata 
ilia  sua  vecordi  mente  venisset,  vix  se  populus  Roma¬ 
nes  tenuit,  vix  homines  odium  suum  a  corpore  eius 
impuro  atque  infando  represserunt.  Voces  quidem  et 
palmarum  intentus  et  maledictorum  clamorem  omnes 
profuderunt.  118.  Sed  quid  ego  populi  Romani  ani- 
mum  virtutemque  commemoro,  libertatem  iam  ex 
diuturna  servitute  respicientis,  in  eohomine,  cui  turn 
petenti  iam  aedilitatem  ne  histriones  quidem  coram 
sedenti  pepercerunt?  Nam  quum  ageretur  togata, 
Simulans,  ut  opinor;  caterva  tota  clarissima  concen- 
tione.in  ore  impuri  hominisimminens,  concionataest: 

- Iluic  vitae  tuae  —  et, 

- Post principia  atque  exilus 


vitiosae  vitae! - 

Sedebat  exanimatus :  et  is ,  qui  antea  cantorum  con- 
vicio  conciones  celebrare  suas  solebat,  cantorum  ipso- 
rum  vocibus  eiiciebatur.  Et,  quoniam  facta  mentio 
est  ludorum,  ne  illud  quidem  praetermittam,  in  ma- 
gna  varietate  sententiarum,  numquam  ullum  fuisse 
locum,  in  quo  aliquid  a  poeta  dictum ,  cadere  in  tern- 
pus  nostrum  videretur,  quod  aut  populum  universum 
fugeret,  aut  non  exprimeret  ipse  actor.  1 19.  Et,  quaeso, 
hoc  loco,  iudices,  ne  qua  me  levitate  ductum  ad  inso^ 
litum  genus  dicendi  labi  putetis,  sidepoetis,  de  hn 
strionibus,  de  ludis  in  iudicio  loquar.  LVI.  Non  sum 
tarn  ignarus ,  iudices,  caussarum ,  non  tam  insolens  in 
dicendo,  ut  omni  ex  genere  orationem  aucuper,  el 
omnes  undique  flosculos  carpam  atque  delibem.  Scio, 
quid  gravitas  vestra,  quid  haec  advocatio,  quid  ille 
conventus,  quid  dignitas  P.  Sestii,  quid  periculi  ma¬ 
gnitude ,  quid  aetas,  quid  honos  meus  postulet.  Sed 
mihi  sumpsi  hoc  loco  doctrinam  quamdam  iuventuti, 
qui  essent  optimates.  In  ea  explicanda  demonstran¬ 
dum  est,  non  esse  populares  omnes  eos,  qui  putentur. 
Id  facillime  consequar,  si  universi  populi  iudicium 
verum  et  incorruptum,  et,  si  intimos  sensus  civitatis 
expressero.  120.  Quid  fuit  illud,  quod,  recenti  nuntio 
de  illo  senatusconsulto,  quod  factum  est  in  templo 
Virtutis,  ad  ludos  scenamque  perlato,consessu  maxi- 
mo  summus  artifex ,  et  mehercule  semper  partium  in 
republica,  tamquam  in  scena,  optimarum,  flens  et  re¬ 
centi  laetitia  et  mixto  dolore  ac  desiderio  mei,  egit 
aperte  multo  gravioribus  verbis  meam  caussam,quam 
egomet  de  me  agere  potuissem?  Summi  enim  poetae 
ingenium  non  solum  arte  sua,  sed  etiam  dolore  expri- 
mebat.  Quid  enim? 

- Certo  qui  rempublicam  animo  adiuveril, 

statuerit ,  steterit  cum  Achivis, - 

Vobiscum  me  stetisse  dicebat;  vestros  ordinesdemon- 
strabat.  Revocabatur  ab  universis. 

—  re  dubia; 

nec  dubitarit  vitam  offerre ,  nec  capiti  pepercerit. 

121.  Haec  quantisabilloclamoribusagebantur !  quum 
iam ,  omisso  gestu ,  verbis  poetae ,  et  studio  actoris ,  et 
exspectationi  nostrae  plauderetur? 

Siimmum  amicum,  summo  in  bello  — 

(nam  illud  ipse  actor  adiungebat  amico  animo,  et 
fortassis  homines  propter  aliquod  desiderium  appro- 
babant) 

- siimmo  ingenio  praeditum. 

LVII.  Turn  ilia,  quanto  cum  gemitu  populi  Romani 
ab  eodem  paullo  post  in  eadem  fabula  sunt  acta ! 

0  pater!  — 

Me,  me  ille  absentem,  utpatrem,  deplorandum  puta- 
bat,  quem  Q.  Catulus,  quem  multi  alii  saepe  in  sena¬ 
tu  patrem  patriae  nominarant.  Quanto  cum  fletu  de 
illis  nostris  incendiis  ac  ruinis,  quum  patrem  pulsum, 
patriam  afflictam  deploraret,  domura  incensam  ever- 
samque,  sic  egit,  ut,  demonstrata  pristina  fortuna, 
quum  se  convertisset, 

Haec  omnia  vidi  mfldmmari ! 

Return  etiam  inimicis  atque invidisexcitaret!  122.  Pro, 
dii  immortales!  quid?  ilia  quemadmodum  dixit  idem? 
quae  mihi  quidem  ita  et  acta  et  scripta  videntur  esse, 
ut  vel  a  Q.  Catulo,  si  revixisset,  praeclare  posse  dici 
viderentur:  is  enim  libere  reprehendere,  et  accusare 
populi  nonnumquam  temeritatem  solebat,  aut  errorem 
senatus : 

0  ingralifici  Argivi,  inanes  Graii,  immemores 
benefici 1 

Non  erat  illud  quidem  verum:  non  enim  ingrati,  sed 
miseri,  quibus  reddere  salutem,  a  quo  acceperant,  non 
liceret:  nec  unus  in  quemquam  umquam  gratior, 
quam  in  me  universi.  Sed  tamen  illud  scripsit  diser- 
tissimus  poeta  pro  me :  egit  fortissimus  actor,  non  so¬ 
lum  optimus,  de  me,  quum  omnes  ordines  demonstra- 
ret;  senatum,  equites  Romanos,  universum  populum 
Romanum  accusaret : 

Exsulare  sinitis,  sistis  pelli,  pulsum  p&timini. 
Quae  turn  significatio  fuerit  omnium ,  quae  declaratio 
voluntatis  ab  universo  populo  Romano  in  caussa  ho- 
minis  non  popularis,  equidem  audiebamus:  existi- 
mare  facilius  possunt,  qui  adfuerunt.  LVI1I.  123.  Et, 
quoniam  me  hue  provexit  oratio,  histrio  casum  meum 
toties  collacrimavit,  quum  ita  dolenter  ageret  caussam 
meam,  ut  vox  eius  ilia  praeclara  lacrimis  impediretur. 
Neque  poetae,  quorum  ego  semper  ingenia  dilexi, 
tempori  meo  defuerunt,  eaque  populus  Romanus  non 
solum  plausu,  sed  etiam  gemitu  suo  comprobavit. 
Utrum  igitur  haecAesopum  potiuspro  me  aut  Accium 
dicere  oportuit,  si  populus  Romanus  liber  esset, 
an  principes  civitatis?  Nominatim  sum  appellatus  in 
Bruto, 

Tullius,  qui  libertatem  civibus  stabiliverat. 

Millies  revocatum  est.  Parumne  videbatur  populus 
Romanus  iudicare,  id  a  me  et  a  senatu  esse  constitu- 
tum,  quod  perditi  cives  sublatumper  nos  criminaban- 
tur?  124.  Maxime  vero  populi  Romani  iudiciunl  uni¬ 
verso  consessu  gladiatorio  declaratum  est.  Erat  enim 
munus  Scipionis  dignum  et  eo  ipso  et  illo  Q.  Metello, 
cui  dabatur.  Id  autem  spectaculi  genus  erat,  quod 
omni  frequentia  atque  omni  genere  hominum  celebra- 
tur,  quo  multitudo  maxime  delectatur.  In  hunc  con- 
sessum  P.  Sestius,  tribunus  plebis,  quum  ageret  nihil 
aliud  in  eo  magistratu ,  nisi  meam  caussam,  venit,  et 
se  populo  dedit,  non  plausus  cupiditate,  sed  utipsi 
inimici  nostri  voluntatem  universi  populi  viderent. 
Venit  (ut  scitis)  ad  columnam  Maeniam.  Tantus  est  ex 
omnibus  spectaculis  usque  a  Capitolio,  tantus  ex  fori 
cancellis  plausus  excitatus ,  ut  numquam  maior  con- 
sensio  aut  apertior  populi  Romani  universi  fuisse  ulla 
in  caussa  diceretur.  125.  Ubi  erant  turn  illiconcionum 
moderatores,  legum*domini,  civium  expulsores?  Ali- 
usne  est  aliquis  improbis  civibus  peculiaris  populus, 
cui  nos  offensi  invisique  fuerimus?  LIX.  Equidem 
existimo,  nullum  tempus  esse  frequentioris  populi, 
quam  illud gladiatorium,  neque concionisullius,  neque 
vero  ullorum  comitiorum.  Haec  igitur  innumerabilis 
hominum  multitudo,  haec  populi  Romani  tanta  signi¬ 
ficatio,  sine  ulla  varietate,  universi,  quum  illis  ipsis 
diebus  de  me  actum  iri  putaretur,quid  declaravit,  nisi 
optimorum  civium  salutem  et  dignitatem  populo  Ro¬ 
mano  caram  esse  universo?  126.  At  vero  ille  tribunus 
plebis,  qui  de  me,  non  patris,  avi,  proavi,  maiorum 
denique  suorum  omnium,  sed  Graeculorum  institute, 
concionem  interrogaresolebat:  Velletne  me  redire:  et, 
quum  erat  reclamatum  semivivis  mercenariorum  vo- 
cibus,  populum  Romanum  negare  dicebat :  is,  quum 
quotidie  gladiatores  spectaret,  numquam  est  conspe¬ 
ctus.  Quum  veniret,  emergebat  subito,  quum  sub 
tabulas  subrepserat,  ut ,,  Mater  te  appello!“  dicturus 
videretur.  Itaque  ilia  via  latebrosa,  qua  spectatum 
ille  veniebat,  Appia  iam  vocabatur.  Qui  tamen,  quo- 
quo  tempore  conspectus  erat,  non  modo  gladiatores, 
sed  equi  ipsi  gladiatorum  repentinis  sibilisextimesce- 
bant.  127.  Videtisne  igitur,  quantum  inter  populum 
Romanum  et  concionem  intersit?  dominos  concionum 


omni  odio  populi  notari?  quibus  autem  consistere  in 
operarum  concionibus  non  liceat,  eos  omni  populi 
Romani  significatione  decorari? 

Tu  mihi  etiam  M.  Attilium  Regulum  commemo- 
ras,  qui  redire  ipseKarthaginem  suavoluntate  ad  sup- 
plicium,  quam  sine  iis  captivis,  a  quibus  ad  senatum 
missus  erat,  Romae  manere  maluerit?  et  mihi  negas 
optandum  reditum  fuisse  per  familias  comparatas  et 
homines  armatos.  LX.  Vim  scilicet  ego  desideravi, 
qui,  dum  vis  fuit,  nihil  egi,  et  quern,  si  vis  nonfuisset, 
nulla  res  labefactarepotuisset.  128. Hunc  ego  reditum 
repudiarem,  qui  ita  florens  fuit,  ut  verear,  ne  quis  me 
studio  gloriae  putet  idcirco  exisse,  ut  ita  redirem? 
Quern  enim  umquam  senatus  civem,  nisi  me,  nationi- 
bus  exteris  commendavit?  cuius  umquam  propter  sa¬ 
lutem,  nisi  meam,  senatus  publice  sociis  populi  Ro¬ 
mani  gratias  egit?  De  me  uno  patres  conscripti  decre- 
;  verunt,  ut,  qui  provincias  cum  imperio  obtinerent,  qui 
,  quaestores  legatique  essent,  salutem  et  vitam  meam 
custodirent.  In  una  mea  caussa  post  Romam  condi- 
tam  factum  est,ut  litterisconsularibus  ex  senatuscon- 
sulto,  cuncta  ex  Italia,  omnes,  qui  rempublicam  sal- 
vam  vellent,  convocarentur.  Quod  numquam  senatus 
in  universae  reipublicae  periculo  decrevit,  id  in  unius 
mea  salute  conservanda  decernendum  putavit.  Quern 
curia  magis  requisivit?  quern  forum  luxit?  quern 
aeque  ipsa  tribunalia  desideraverunt?  Omnia  discessu 
meo  deserta,  horrida,  muta,  plena  luctus  et  maeroris 
fuerunt.  Quis  est  Italiae  locus,  in  quo  non  fixum  sit 
in  publicis  monumentis  studium  salutis  meae,  testi¬ 
monium  dignitatis?  LXI.  129.  Nam  quid  ego  ilia  de 
me  divina  senatusconsulta  commemorem?  vel  quod 
in  templo  Iovis  Optimi  Maximi  factum  est,  quum  vir 
is ,  qui  tripartitas  orbis  terrarum  oras  atque  regiones 
tribus  triumphis  adiunctas  huic  imperio  notavit,  de 
scripto  sententia  dicta ,  mihi  uni  testimonium  patriae 
conservatae  dedit?  cuius  sententiam  ita  frequentissi- 
mus  senatus  secutus  est,  ut  unus  dissentiret  hostis, 
idque  ipsum  tabulis  publicis  mandaretur,  ad  memo- 
riain  posteri  temporis  sempiternam :  vel  quod  est  po- 
stridie  decretum  in  curia,  populi  ipsius  Romani,  et  eo- 
rum,  qui  ex  municipiis  convenerant,  admonitu,  ne  quis 
de  caelo  servaret:  ne  quis  moram  ullam  afferret:  si 
quis  aliter  fecisset,  eum  plane  eversorem  reipublicae 
fore,  idque  senatum  gravissime  laturum :  et  ut  statim 
de  eius  facto  referretur?  Qua  gravitate  sua  quum  fre- 
quens  senatus  nonnullorum  scelus  audaciarnque  tar- 
dasset,  tamen  illud  addidit,  si  diebus  quinque,  quibus 
agi  de  me  potuisset,  non  esset  actum,  redirem  in  pa- 
S  triam,  dignitate  omni  recuperata.  LXII.  Decrevit eo- 
dem  tempore  senatus,  ut  iis,  qui  ex  tota  Italia  salutis 
meae  caussa  convenerant,  agerentur  gratiae,  atque 
j  ut  iidem,  ad  res  redeuntes  ut  venirent,  rogarentur. 
j  130.  Ilaec  erat  studiorum  in  mea  salute  contentio:  ut 
ii,  qui  a  senatu  de  me  rogabantur,  iidem  senatui  pro 
me  supplicarent.  Atque  ita  in  his  rebus  unus  est 
solus  inventus ,  qui  ab  hac  tam  impensa  voluntate  bo- 
norum  palam  dissideret,  ut  etiam  Q.  Metellus  consul, 
qui  mihi  vel  maxime  ex  magnis  contentionibus  reipu¬ 
blicae  fuisset  inimicus,  de  mea  salute  retulerit.  Qui 
excitatus  summa  quum  auctoritate  P.  Servilii,tum 
quadam  gravitate  dicendi,  quum  ille  omnes  prope  ab 
inferis  evocasset  Metellos,  et  ad  illius  generis,  quod 
sibi  cum  eo  commune  esset,  dignitatem,  propinqui  sui 
mentem  a  Clodianis  latrociniis  reflexisset :  quumque 
eum  ad  domestici  exempli  memoriam  et  ad  Numidici 
illius Metelli  casum,  vel  gloriosum  velgravem  conver- 

tisset:  collacrimavit  vir  egregius  ac  vere  Metellus, 
totumque  se  P.  Servilio  dicenti  etiam  turn  tradidit  nec 
illam  divinam  gravitatem,  plenamantiquitatis,  diutius 
homo  eiusdem  sanguinis  potuit  sustinere,  etmecum 
absens  beneficio  suo  rediit  in  gratiam.  131.  Quod 
certe,  si  est  aliqui  sensus  in  morte  praeclarorum  viro- 
rum ,  quum  omnibus  Metellis ,  turn  vero  uni  viro  for¬ 
tissimo  et  praestantissimocivi  gratissimum,  fratri  suo, 
fecit,  socio  laborum ,  periculorum ,  consiliorum  meo- 
rum.  LX1II.  Reditus  vero  meus  qui  fuerit,  quis 
ignorat?  quemadmodum  mibi  advenienti  tamquam 
totius  Italiae  atque  ipsius  patriae  dexteram  porrexe- 
l-int  Brundisini;  quum  ipsis  Nonis  Sext.  idem  dies 
adventus  mei  fuisset  reditusque,  natalis  idem  carissi- 
mae  filiae,  quam  ex  gravissimo  turn  primum  desiderio 
luctuque  conspexi,  idem  etiam  ipsius  coloniaeBrundi- 
sinae,  idem  Salutis,  utscitis:  quumque  me  domus 
eadem  optimorum  et  doctissimorum  virorum ,  Laenii 
Flacci ,  et  patris  et  fratris  eius ,  laetissima  accepisset, 
quae  proximo  anno  maerens  receperat  et  suopraesidio 
periculoque  defenderat :  quumque  itinere  toto  urbes 
Italiae  festos  dies  agere  adventus  mei  videbantur,  viae 
multitudine  legatorum  undiquemissorum  celebraban- 

tur,  ad  Urbem  accessus  incredibili  hominum  multitu¬ 
dine  et  gratulatione  florebat,  iter  a  porta,  in Capitolium 
ascensus,  domum  reditus  erateiusmodi,  ut  summa  in 
laetitia  illud  dolerem,  civitatem  tam  gratam  tarn  mi- 
seram  atque  oppressam  fuisse. 

132.  Habes  igitur,  quod  ex  me  quaesisti,  qui  es- 
sent  optimates.  Non  est  natio,  ut  dixisti :  quod  ego 
verbum  agnovi:  est  enim  illius,  a  quo  uno  maxime 
P.  Sestius  se  oppugnari  videt,  hominis  eius,  qui  hanc 
nationem  deleri  et  concidi  cupivit:  qui  C.  Caesarem, 
mitem  hominem,  et  a  caede  abhorrentem,  saepe  in- 
crepuit,  saepe  accusavit,  quum  affirmaret, ilium  num- 
quam,  dum  haec  natio  viveret,  sine  cura  futurum. 
Nihil  profecit  de  universis:  de  me  agere  non  destitit: 
me  oppugnavit,  primum  per  indicem  Vettium,  quem 
in  concione  de  me  et  de  clarissimis  viris  interrogavit. 
In  quo  tamen  eos  cives  coniunxit  eodem  periculo  et 
crimine,  ut  a  me  inieritgratiam,quod  me  cum  amplis- 
simis  et  fortissimis  viris  congregavit.  LXIV.  133.  Sed 
postea  mihi,  nullo  meo  merito,  nisi  quod  bonis  placere 
cupiebam,  omnes  est  insidias  sceleratissime  machina- 

tus.  Ille  ad  eos,  a  quibus  audiebatur,  quotidie  ali- 
quid  ficti  afferebat:  ille  hominem  mihi  amicissimum, 
Cn.  Pompeium,  monebat,  ut  meam  domum  metueret 
atque  a  me  ipso  caveret :  ille  se  sic  cum  inimico  meo 
copularat,  ut  ilium  meaeproscriptionis,  quam  adiuva- 
bat  Sex.  Clodius,  homo  iis  dignissimus,  quibuscum 
vivit,  tabulam  esse,  se  scriptorem  diceret :  ille  unus 
ordinis  nostri  discessu  meo,  luctu  vestro  palam  exsul- 
tavit.  De  quo  ego,  quum  quotidie  rueret,.  verbum 
feci,  iudices,  numquam :  neque  putavi,  quum  omnibus 
machinis  ac  tormentis,  vi,  exercitu,  copiis  oppugnarer, 
de  uno  sagittario  me  queri  convenire.  Acta  mea  sibi 
ait  displicere.  Quis  nescit?  qui  legem  earn  con- 
temnat,  quae  dilucide  vetat,  gladiatores  biennio,  quo 
quis  peteret  aut  petiturus  sit,  dare?  134.  In  quo  eius 
temeritatem  satis  inirari,  iudices,  non  queo.  Facit 
apertissime  contra  legem  :  facit  is,  qui  neque  elabi  ex 
iudicio  iucunditate  sua,  neque  emitli  gratia  potest, 
neque  opibus  et  potentia  leges  ac  iudicia  perfringere. 
Quae  res  hominem  impellit,  ut  sit  tam  intemperans? 
Iste  nimia  gloriae  cupiditate  familiam  gladiatoriam, 
credo,  nactus  est,  speciosam,  nobilem,  gloriosam.  No¬ 
rat  studia  populi:  videbat  clamores  et  concursus  fu- 


turos.  Hac  exspectatione  elatus  homo,  flagrans  cu¬ 
piditate  gloriae,  tenere  se  non  potuit, quin  eos  gladia¬ 
tores  induceret,  quorum  esset  ipse  pulcherrimus.  Si 
ob  earn  caussam  peccaret  et,  pro  recenti  populiRomani 
in  se  beneficio ,  populari  studio  elatus,  tamen  ignosce- 
ret  nemo :  quum  vero  ne  de  venalibus  quidem  homi¬ 
nes  electos ,  sed  ex  ergastulis  emptos ,  nominibus  gla- 
diatoriis  ornarit,  et  sortito  alios  Samnites,  alios  provo- 
catores  fecerit,  tanta  licentia,  tanta  legum  contemptio, 
quem  habitura  sit  exitum,  non  pertimescit?  135.  Sed 
habet  defensiones  duas:  primum,  Do,  inquit,  bestia- 
rios:  lex  est  scripta  de  gladiatoribus.  Festive.  Acci- 
pite  aliquid  etiam  acutius.  Dicet  se  non  gladiatores, 
sed  unum  gladiatorem  dare,  et  totam  aedilitatem  in 
munus  hoc  tratulisse.  Praeclara  aedilitas.  Unus 
leo:  ducenti  bestiarii.  Verum  utatur  hac  defensione : 
cupio  eum  suae  caussae.confidere.  Solet  enim  tribu- 
nos  plebis  appellare,  et  vi  iudicium  disturbare,  quum 
diffidit.  Quem  non  tam  admiror,  quod  meam  legem 
contemnat ,  hominis  inimici ,  quam  quod  se  statuit 
omnino  consularem  legem  nullam  putare.  Aciliam, 
Didiam,  Liciniam,  Iuniam  contempsit.  Etiamne  eius, 
quem  sua  lege  et  suo  beneficio  ornatum,  munitum, 
armatum  solet  gloriarij  C.  Caesaris  legem  de  pecuniis 
repetundis  non  putat  esse  legem?  Et  aiunt  alios  esse, 
qui  acta  Caesaris  rescindant,  quum  haec  optima  lex, 
et  ab  illo  socero  eius  et  ab  hoc  assecla  negligatur? 

LXV.  Et  cohortari  ausus  est  accusator  in  hac 
caussa  vos,  iudices,  ut  aliquando  essetis  severi,  aii- 
quando  medicinam  adhiberetis  reipublicae.  Non  ea 
est  medicina,  quum  sanae  parti  corporis  scalpellum 
adhibetur  atque  integrae:  carnificina  est  ista  et  crude- 
litas.  Hi  medentur  reipublicae,  qui  exsecant  pestem 
aliquam,  tamquam  strumam  civitatis. 

136.  Sed,  ut  extremum  habeat  aliquid  oratio  mea, 
et  ut  ego  ante  dicendi  finem  faciam,  quam  vos  me  tam 
attente  audiendi;  concludam  illud  de  oplimatibus 
eorumque  principibus  ac  reipublicae  defensoribus : 
vosque,  adolescentes,  et  qui  nobiles  estis,  ad  maiorum 
vestrorum  imitationem  excitabo,  et  qui  ingenio  et  vir- 
tute  nobilitatem  potestis  consequi ,  ad  earn  rationem, 
in  qua  multi  homines  novi  et  honore  et  gloria  florue- 
runt,  cohortabor.  137.  Haec  est  una  via,  mihi  credite, 
et  laudis  et  dignitatis  ethonoris :  a  bonis  viris,  sapien- 
tibus,  et  bene  natura  constitutis  laudari  et  diligi: 
nosse  descriptionem  civitatis,  a  maioribus  nostris  sa- 
pientissime  constitutam :  qui  quum  regum  potestatem 
non  tulissent,  ita  magistratus  annuos  creaverunt,  ut 
consilium  senatus  reipublicae  praeponerent  sempiter- 
num  ,  deligerentur  autem  in  id  consilium  ab  universo 
populo,  aditusque  in  ilium  summum  ordinem  civium 
industriae  ac  virtuti  pateret:  senatum  reipublicae  cu- 
stodem,  praesidem,  propugnatorem  collocaverunt: 
huius  ordinis  auctoritate  uti  magistratus,  et  quasi 
ministros  gravissimi  consilii  esse  voluerunt :  senatum 
autem  ipsum  proximorum  ordinum  splendore  confir- 
mari,  plebis  libertatem  etcommoda  tueri  atque  augere 
voluerunt.  LXYI.  138.  Haec  qui  pro  virili  parte  de- 
fendunt,  optimates  sunt,  cuiuscumque  sint  ordinis: 
qui  autem  praecipue  suis  cervicibus tanta  muniaatque 
rempublicam  sustinent,  ii  semper  habiti  sunt  optima- 
tium  principes,  auctores  et  conservatores  civitatis. 
Huic  hominum  generi  fateor,  ut  ante  dixi,  multos  ad¬ 
versaries,  inimicos,  invidos  esse,  multa  proponi  peri- 
cula,  multas  inferri  iniurias,  magnos  esse  experiundos 
et  subeundos  labores :  sed  mihi  omnis  oratio  est  cum 
virtute,  non  cum  desidia;  cum  dignitate,  non  cura 

voluptate;  cum  iis,  qui  se  patriae,  qui  suis  civibus, 
qui  laudi,  qui  gloriae;  non  qui  somno  et  conviviis  et 
delectationi  natos  arbitrantur.  Nam  si  qui  voluptati- 
bus  ducuntur  et  se  vitiorum  illecebris  etcupiditatum 
lenoniciis  dediderunt:  missos  faciant  honores :  ne  at- 
tingant  rempublicam :  patiantur  viros  fortes  la- 
bore,  se  otio  suo  perfrui.  139.  Qui  autem  bonam  fa- 
mam  bonorum ,  quae  sola  vere  gloria  nominari  potest, 
expetunt,  aliis  otium  quaerere  debent  et  voluptates, 
non  sibi.  Sudandum  est  his  pro  communibus  com- 
modis,  adeundae  inimicitiae,  subeundae  saepe  pro  re- 
publica  tempestates:  cum  multis  audacibus,.  impro- 
bis,  nonnumquam  etiampotentibusdimicandum.Haec 
audivimus  de  clarissimorum  virorum  consiliis  et 
factis  :  haec  accepimus,  haec  legimus.  Neque  eos  in 
laude  positos  videmus,qui  incitarunlaliquandopopuli 
animos  ad  seditionem,  aut  qui  largitione  caecarunt 
mentes  imperitorum ,  aut  qui  fortes  et  claros  viros  et 
bene  de  republica  meritos  in  invidiam  aliquam  voca- 
verunt.  Leves  hos  semper  nostri  homines,  et  audaces, 
et  malos,  et  perniciosos  cives  putaverunt.  At  vero  qui 
horum  impetus  et  conatus  represserunt ,  qui  auctori- 
tate,  qui  fide,  qui  constantia,  qui  magnitudine  animi 
consiliis  audacium  restiterunt;  ii  graves,  ii  principes, 
ii  duces,  ii  auctores  huius  ordinis  et  dignitatis  atque 
imperii  semper  habiti  sunt.  LXVII.  140.  Ac  ne 
quis  ex  nostro  aut  aliquorum  praeterea  casu  hanc 
vitae  viam  pertimescat;  unus  in  hac  civitate,  quem 
quidem  ego  possim  dicere,  praeclare  vir  de  republica 
meritus,  L.  Opimius  indignissime  concidit:  cuius 
monumentum  celeberrimum  in  foro,  sepulcrumdeser- 
tissimum  in  littore  Dyrrhachino  relictum  est.  Atque 
hunc  tamen  flagrantem  invidia,  propter  interitum  G. 
Gracchi,  semper  ipse  populus  Romanus  periculo  libe- 
ravit.  Alia  quaedam  civem  egregium  iniqui  iudicii 
procella  pervertit.  Ceteri  vero  aut,  repentina  vi  per- 
culsi  ac tempestate populari ,  perpopulum tamen  ipsum 
recreati  sunt  atque  revocati:  aut  omnino  invulnerati 
inviolatique  vixerunt.  At  vero  ii,  qui  senatus  consi¬ 
lium,  qui  auctoritatem  bonorum,  qui  instituta  maio- 
rum  neglexerunt,  et  imperitae  aut  concitatae  multitu- 
dini  iucundi  esse  voluerunt ,  omnes  fere  reipublicae 
poenas  aut  praesenti  morte  aut  turpi  exsilio  depen- 
derunt.  141.  Quod  si  apud  Athenienses,  homines 
Graecos,  longe  a  nostrorum  hominum  gravitate  dis- 
iunctos ,  non  deerant,  qui  rempublicam  contra  populi 
temeritatem  defenderent,  quum  omnes,  qui  ita  fecerant, 
e  civitate  eiicerentur :  si  Themistoclem  ilium,  conser- 
vatorem  patriae,  non  deterruit  a  republica  defendenda 
necMiltiadis  calamitas,  qui  illam  civitatem  paullo  ante 
servarat,  nec  Aristidi  fuga,  qui  unus  omnium  iustis- 
simus  fuisse  traditur:  si"  postea  summi  eiusdem  civi- 
tatis  viri,  quos  nominatim  appellari  non  est  necesse, 
propositis  tot  exemplis  iracundiae  levitatisque  popu- 
laris,  tamen  suam  rempublicam  illam  defenderunt: 
quid  nos  tandem  facere  debemus,  primum  in  ea  civi¬ 
tate  nati,  unde  orta  mihi  gravitas  et  magnitudo  animi 
videtur:  turn  in  tanta  gloria  insistentes,  ut  omnia  hu- 
mana  leviora  videri  debeant :  deinde  ad  earn  rempu¬ 
blicam  tuendam  aggressi,  quae  tanta  dignitate  est,  ut 
earn  defendentem  occidere  non  aliud  sit,  quam  oppu- 
gnantem  rerum  potiri?  LXVIII.  142.  Homines  Graeci, 
quos  antea  nominavi,  inique  a  suis  civibus  damnati 
atque  expulsi,  tamen,  quia  bene  sunt  de  suis  civitati- 
bus  meriti,  tanta  hodie  gloria  sunt,  non  in  Graecia 
solum,  sed  etiam  apud  nos  atque  in  ceteris  terris,  ut 
eos,  a  quibus  illi  oppressi  sunt,  nemo  nominet,  horum 

calamitatem  dominationi  illorum  omnes  anleponant. 
Quis  Karthaginiensium  pluris  fuitHannibale  consilio, 
virtute,  rebus  gestis,  qui  unus  cum  tot  imperatoribus 
nostris  per  tot  annosde  imperioet  de  gloria  decertavit? 
Hunc  sui  cives  e  civitate  eiecerunt:  nos  etiam  hostem 
litteris  nostris  et  memoria  videmus  esse  celebratum. 
1 43.  Quare  imitemur  nostros Brutos,  Camillos,  Ahalas, 
Decios,  Curios,  Fabricios,  Maximos,  Scipiones,  Len- 
tulos,  Aemilios,  innumerabiles  alios,  qui  hanc  rempu¬ 
blicam  stabiliverunt:  quos  equidem  in  deorum  im- 
mortalium  coetu  ac  numero  repono.  Amemuspatriam, 
pareamus  senatui,  consulamus  bonis:  praesentes 
fructus  negligamus,  posteritatis  gloriae  serviamus :  id 
esse  optimum  putemus,  quod  erit  rectissimum :  spe- 
remus,  quae  volumus;  sed  quod  acciderit,  feramus: 
cogitemus  denique,  corpus  virorum  fortium  magno- 
rumque  hominum  esse  mortale,  animi  vero  motus  et 
virtutis  gloriamsempiternam:  neque,  hanc  opinionem 
si  in  illo  sanctissimo  Hercule  consecratam  videmus, 
cuius  corpore  ambusto,  vitam  eiuset  virtutem  immor- 
talitas  excepisse  dicitur,  minus  existimemus,  eos,  qui 
hanc  tantam  rempublicam  suis  consiliis  aut  laboribus 
aut  auxerint  aut  defenderint  aut  servarint,  esse  im- 
inortalem  gloriam  consecutos. 

LXIX.  144.  Sed  me  repente,  indices,  de  fortissi- 
morum  et  clarissimorum  civium  dignitate  et  gloria  di- 
centem ,  et  plura  etiam  dicere  parantem ,  horum  aspe- 
ctus  in  ipso  cursu  orationis  repressit.  Video  P. 
Sestium,  meae  salutis,  vestrae  auctoritatis,  publicae 
caussae  defensorem,  propugnatorem,  actorem,  reum  : 
video  hunc  praetextatum  eius  filium  oculis  lacriman- 
tibus  me  intuentem :  video  Milonem,  vindicem  vestrae 
libertatis,  custodem  salutis  meae,  subsidium  afflictae 
reipublicae,  exstinctorem  domestici  latrocinii ,  repres- 
sorem  caedis  quotidianae,  defensorem  templorum  atque 
tectorum,  praesidium  curiae,  sordidatum  et  reum: 
video  P.  Lentulum,  cuius  ego  patrem  deum  ac  paren- 
tem  statuo  fortunae  ac  nominis  mei  etfratris  rerumque 
nostrarum,  in  hoc  misero  squalore  et  sordibus:  cui 
superior  annus  idem  et  virilem  patris  et  praetextam 
populi  iudicio  togam  dederit,  hunc  hoc  anno,  in  hac 
toga,  rogationis  iniustissimae  subitam  acerbitatem  pro 

patre  fortissimo  et  clanssimo  cive  deprecantem. 

145.  Atque  hie  tot  et  talium  civium  squalor,  hie 
luctus ,  hae  sordes  susceptae  sunt  propter  unum  me, 
quia  me  defenderunt,  quia  meum  casum  luctumque 
doluerunt,  quia  me  lugenti  patriae,  flagitanti  senatui, 
poscenti  Italiae,  vobis  omnibus  orantibus  reddiderunt. 
Quod  tantum  est  in  me  scelus?  quid  tanto  opere  deli- 
qui  illo,  illo  die,  quum  ad  vos  indicia,  litteras,  confes- 
siones  communis  exitii  detuli?  quum  parui  vobis? 
At,  si  scelestum  est  amarc  patriam ,  pertuli  poenarum 
satis:  eversa  domus  est,  fortunae  vexatae,  dissipati 
liberi,  raptata  coniux,  frater  optimus,  incredibili  pie- 
tate,  amore  inaudito,  maximo  in  squalore  volutatus  est 
ad  pedes  inimicissimorum :  ego,  pulsus  aris,  focis,  diis 
penatibus,  distractus  a  meis,  carui  patria,  quam  (uti 
levissime  dicam)  certe  texeram :  pertuli  crudelitatem 
inimicorum,  scelus  infidelium,  fraudem  invidorum. 

146.  Si  hoc  non  est  satis,  quod  haec  omnia  dcleta 
videntur  reditu  meo:  multo  mihi,  multo,  inquam,  in¬ 
dices,  praestat,  in  eamdem  illam  recidere  fortunam, 
quam  tantam  importare  meis  defensoribus  et  conser- 
vatoribus  calamitatem.  An  ego  in  hac  urbe  esse  pos¬ 
sim,  his  pulsis,  qui  me  huius  urbis  compotem  fece- 
runt?  Non  ero:  non  potero  esse,  iudices:  neque  hie 
umquam  puer,  qui  his  lacrimis,  qua  sit  pietate,  decla- 

rat,  amisso  patre  suo  propter  me,  me  ipsum  incolu- 
mem  videbit:  nec,  quotiescumque  me  viderit,  inge- 
miScet  ac  pestem  suam  et  patris  sui  sese  dicet  videre. 
Ego  vero  vos  in  omni  fortuna,  quaecumque  erit  oblata, 
complectar :  necme  ab  iis,  quosmeo  nomine sordidatos 
videtis,  umquam  ulla  fortuna  divellet:  neque  eaenati- 
ones,  quibus  me  senatus  commendavit,  quibus  de  me 
gratias  egit,  hunc  exsulem  propter  me  sine  me  vide- 
bunt. 


M.  T  U  L  L  1 1 


V  A  T  I 

ORA 


I 47.  Sed  baec  dii  immortales,  qui  me  suis  templis 
advenientem  receperunt,  stipatum  ab  his  viris  et  P. 
Lentulo  consule ,  atque  ipsa  respublica ,  qua  nihil  est 
sanctius,  vestrae  potestati,  iudices,  commiserunt.  Vos 
hoc  iudicio  omnium  bonorum  mentes  confirmare,  im- 
proborum  reprimere  potestis :  vos  hiscivibus  uti  opti- 
mis,  vos  me  reficere,  et  renovare  rempublicam.  Quare 
vos  obtestor  atque  obsecro,  ut,  si  me  salvum  esse  vo- 
luistis,  eos  conservetis,  per  quos  me  recuperavistis. 


IGERONIS 


N  I  U  M 

T  i  0. 


NOTITIA  L  I  T  T  E  R  A  R  l  A. 

P.  Vutinius  quaestor  fuerat  anno  U.  691.  Cicerone  et  Antonio  coss.,  jnovinciam  aqunriam  vel  Ostiensem  obtinens.  Lega¬ 
tees  cum  C.  Cosconio  in  Uispaniam  ulterior em  iverat  a.  V.  C92.  Tribunus  pi.  anno  695.  C.  Julio  Caesari  consuli  prueter  Gallium 
ulteriorem  etiam  citeriorem  cum  lUyrico  et  tribus  legionibus  in  quinquennium  attribuendam  curaverat.  Idem  alterum  con- 
sulem  M.  Bibulum  vi  e  curia  exactum,  domi  cap  turn  in  carcerem  duci  iusserat. 


ARG.  Quum  inter  testes  contra  Sestium  productus  esset 
Yatinius,  et  defensor  Sestii  Cicero  ei  esset  inimicissimus,  op¬ 
portune  nblatam  occasionem  arripuit  Vatinii  ulciscendi.  ltaque 
quum  defensoris  inpriniis  iioc  esset,  ut  testes  productos  apte 
acuteqne  interrogando  calumniae  convinceret;  Cicero  Vatinium, 
qui,  quo  genere  sit,  quomodo  in  pueritia  vixerit,  quid  in  quae- 
stura  totoque  tribunatu  fecerit,  ac  tandem  etiam  deipsa  caussa, 
sed  breviter  interrogavit,  omnibus  vehementer  plaudentibus. 
itaque  baec  non  tarn  oratio  est,  quam  quae  ab  ipso  Cicerone  cap. 
ult.  dicitur,  interrogatio ,  instituta  ilia  quidem  eodem  tempore, 
quo  Sestiana  oratio,  i.  e.  anno  U.  698. 

I.  1 .  Si  tua  tantummodo,  Vatini,  quid  indignitas 
postularet,  spectare  voluissem,  fecissem  id,  quod  his 
vehementer  placebat,  ut  te,  cuius  testimonium,  pro¬ 
pter  turpitudinem  vitae  sordesque  domesticas,  nullius 
momenti  putaretur,  tacitus  dimitterem.  Nemo  enim 
horum  aut  ita  te  refutandum,  ut  gravem  adversarium, 
aut  ita  rogandum,  ut  religiosum  testem,  arbitrabatur. 
Sed  fui  paullo  intemperantior  fortasse,  quam  debui. 
Odio  enim  tui,  in  quo,  etsi  omnes,  propter  tuum  in 
me  scelus,  superare  debeo,  tamen  ab  omnibus  paene 
vincor,  sic  sum  incitatus,  ut,  quum  te  non  minus  con- 
temnerem,  quam  odissem,  tamen  vexatum  potius, 
quam  despectum,  vellem  dimittere.  2.  Quare,  ne  tibi 
hunc  honorem  a  me  haberi  forte  mirere,  quod  interro- 
gem,  quem  nemo  congressu,  nemo  aditu,  nemo  suffra- 
gio,  nemo  civitate,  nemo  luce  dignum  putet:  nulla 
me  caussa  impulisset,  nisi  ut  ferocitatem  tuam  istam 
comprimerem,  et  audaciam  frangerem,  etloquacitatem 
paucissimis  interrogationibus  irretitam  retardarem. 
Etenim  debuisti,  Vatini,  etiamsi  falso  venisses  in  su- 
spicionem  P.  Sestio,  tamen  mihi  ignoscere,  si,  in  tanto 
hominis  de  me  optime  meriti  periculo,  et  tempori  eius 
et  voluntati  parere  voluissem.  3.  Sed  hesterno  pro 


testimonio  esse  mentitum,  quum  affirmares,  nullum 
tibi  omnino  cum  Albinovano  sermonem,  non  modo  de 
Sestio  accusando, sed  ullaumquam  derefuisse,  paullo 
ante  imprudens  indicasti :  qui  et  T.  Claudium  tecum 
communicasse,  et  a  te  consilium  P.  Sestii  accusandi 
petisse,  et  Albinovanum ,  quem  antea  vix  tibi  notum 
esse  dixisses,  domum  tuam  venisse,  multa  tecum  lo- 
cutum  dixeris:  denique  conciones  P.  Sestii  scriptas, 
quas  neque  nosset,  neque  reperire  posset,  te  Albino¬ 
vano  dedisse,  easque  in  hoc  iudicio  esse  recitatas.  In 
quorum  altero  es  confessus,  a  te  accusatores  esse  in- 
structos  et  subornatos:  in  altero  inconstantiam  tuam, 
quum  levitate,  turn  etiam  periurio  implicatam,  refel- 
listi:  quum,  quem  alienissimum  a  te  esse  dixisses, 
eum  domi  tuae  fuisse:  quem  praevaricatorem  ab  initio 
iudicasses,  ei  te,  quos  rogasset,  ad  accusandum  libros 
,  dixeris  dedisse.  II.  4.  Nimium  es  vehemens  feroxque 
natura :  non  putas  fas  esse,  verbum  ex  ore  exirecuius- 
quam,  quod  non  iucundum  et  honorificum  ad  aures 
tuas  accidat.  Venisti  iratus  omnibus :  quod  ego,  si- 
mulac  te  aspexi,  prius  quam  loqui  coepisti,  quum 
j  ante  Gellius,  nutricula  seditiosorum omnium,  testimo¬ 
nium  diceret,  sensi  atque  providi.  Repente  enim  te, 
tamquam  serpens  e  latibulis,  oculis  eminentibus,  in¬ 
flate  collo,  tumidis  cervicibus,  intulisti :  ut  mihi  reno- 
vatus  ille  tuus  in  te**  5.  veterem  meum  amicum,  sed 
tamen  tuum  familiarem,  defenderim,  quum  in  hac  ci¬ 
vitate  oppugnatio  soleat,  qua  tu  nunc  uteris,  nonnum- 
quam,  defensio  numquam  vituperari.  Sed  quaero  a 
te,  cur  C.  Cornelium  non  defenderem  :  num  legem  ali- 
quam  Cornelius  contra  auspicia  tulerit:  num  Aeliam. 
num  Fufiam  legem  neglexerit:  num  consuli  vim  attu- 
lerit:  num  armatis  hominibus  templum  tenuerit :  num 
intercessorem  vi  deiecerit :  num  religiones  polluerit, 

aerarium  exhauserit ,  rempublicam  compilarit.  Tua 
sunt,  tua  sunt  haec  omnia.  Cornelio  eiusmodi  nihil 
obiectum  est.  Codicem  legisse  dicebatur:  defende- 
batur,  testibus  collegis  suis,  non  recitandi  caussa  le¬ 
gisse,  sed  recognoscendi.  Constabat  tamen,  Corne- 
lium  concilium  illo  die  dimisisse,  intercessioni  pa- 
ruisse.  Tu  vero,  cui  Cornelii  defensio  displicet, 
quam  caussam  ad  patronos  tuos,  aut  quod  os  afferes? 
quibus  iam  praescribis,  quanto  illis  probro  futurum 
sit,  si  te  defenderint,  quum  tu  mihi  Cornelii  defen- 
sionem  in  maledictis  obiiciendam  putaris.  6.  Attamen 
hoc,  Vatini,  memento,  paullo  post  istam  defensionem 
meam,  quam  tu  bonis  viris  displicuisse  dicis,  me, 
quum  universi  populi  Romani  summa  voluntate,  turn 
optimi  cuiusque  singulari  studio,  magnificentissime 
post  hominum  memoriam  consulem  factum,  omniaque 
.  ea  me  pudenter  vivendo  consecutum  esse,  quae  tu  im- 
pudenter  vaticinando  sperare  te  saepe  dixisti. 

III.  Nam  quod  mihi  discessum  obiecisti  meum,  et 
quod  horum,  quibus  ille  dies  acerbissimus  fuit,  qui 
idem  tibi  laetissimus,  luctum  et  gemitum  renovarevo- 
luisti:  tantum  tibi  respondeo,  me,  quum  tu,  ceterae- 
que  reipublicae  pestes,  armorum  caussam quaereretis, 
et  quum  per  meum  nomen  fortunas  locupletium  diri- 
pere,  sanguinem  principum  civitatis  exsorbere,  crude- 
litatem  vestram  odiumque  diuturnum,  quod  in  bonos 
iam  inveteratum  habebatis,  saturare  cuperetis,  scelus 
et  furorem  vestrum  cedendo  maluisse  frangere,  quam 
resistendo.  7.  Quare  peto  a  te,  ut  mihi  ignoscas,  Va¬ 
tini,  quum  patriae  pepercerim,  quam  servaveram :  et, 
si  ego  te  perditorem  et  vexatorem  reipublicae  fero,  tu 
me  conservatorem  et  custodem  feras.  Deinde  eius 
viri  discessum  increpas,  quern  vides  omnium  civium 
desiderio,  ipsius  denique  reipublicae  luctu  esse  revo- 
catum?  At  enim  dixisti,  non  mea,  sed  reipublicae 
caussa  homines  de  meo  reditu  laborasse.  Quasi  vero 
quisquam  vir,  excellenti  animo  in  rempublicam  in- 
gressus,  optabilius  quidquam  arbitretur,  quam  se  a 
suis  civibus  reipublicae  caussa  diligi.  8.  Scilicet 
aspera  mea  natura:  difficilis  aditus :  gravis  vultus : 
superba  responsa:  insolens  vita :  nemo  consuetudi- 
nem  meam,  nemohumanitatem,  nemo  consilium,  nemo 
auxilium  requirebat :  cuius  desiderio  (ut  haec  minima 
dicam)  forum  maestum,  muta  curia,  omnia  denique 
bonarum  artium  studia  siluerunt.  Sed  nihil  sit  fa¬ 
ctum  mea  caussa:  omnia  ilia  senatusconsulta,  populi 
iussa,  Italiae  totius,  cunctarum  societatum,  collegio- 
rum  omnium  decreta  de  me  reipublicae  caussa  esse 
facta  fateamur.  Quid  ergo,  homo  imperitissime  soli- 
dae  laudis  ac  verae  dignitatis,  praestantius  mihipotuit 
accidere?  quid  optabilius  ad  immortalitem  gloriae 
atque  ad  memoriam  mei  nominis  sempiternam,  quam 
omnes  hoc  cives  meos  iudicare,  civitatis  salutem  cum 
mea  unius  salute  esse  coniunctam?  9.  Quodquidem 
ego  tibi  reddo  tuum.  Nam,  ut  tu  me  carum  esse  di¬ 
xisti  senatui  populoque Romano,  non  tarn  mea  caussa, 
quam  reipublicae :  sic  ego  te,  quamquam  sis  omni  di- 
ritate  atque  immanitate  taeterrimus,  tamen  dico  esse 
odio  civitati,  non  tarn  tuo,  quam  reipublicae  nomine. 

IV.  Atque,  ut  aliquando  ad  te  veniam,  de  me  hoc 
sit  extremum.  Quid  quisque  nostrum  de  se  ipse  lo- 
quatur,  non  est  sane,  non  est  requirendum.  Boni 
viri  iudicent.  Id  est  maximi  momenti  et  ponderis. 
10.  Duo*sunt  tempora,  quibus  nostrorum  civium  spe- 
ctentur  indicia  de  nobis:  unum  honoris,  alterum  sa- 
lutis.  Honos  tali  populi  Romani  voluntate  paucis  est 
delatus,  ac  mihi :  salus  tanto  studio  civitatis  nemini  l! 


reddita.  De  te  autem  homines  quid  sentiant,  in  hono- 
re  experti  sumus,insaluteexspectamus.  Sedtamenne 
me  cum  hisprincipibus  civitatis  *  qui  adsuntP.  Sestio, 
sed  ut  cum  homineuno  omnium  impudentissimo atque 
infimo  conferam :  de  te  ipso,  homine  etarrogantissimo 
et  mihi  inimicissimo,  quaero,  Vatini,  utrum  tandem 
putes,  huic  civitati,  huic  reipublicae,  huic  urbi,  his 
templis,  aerario,  curiae,  viris  his,  quos  vides,  horum 
bonis,  fortunis,  liberis,  civibus  ceteris,  denique  deo- 
rum  immortalium  delubris,  auspiciis,  religionibus, 
melius  fuisse  et  praestabilius,  me  civem  in  hac  civi- 
tate  nasci,  an  te?  Quum  mihi  haec  responderis,  aut 
ita  impudenter,  ut  manus  a  te  homines  vix  abstinere 
possint,  aut  ita  dolenter,  ut  aliquando  ista,  quae  sunt 
inflata,  rumpantur:  turn  memoriter  respondeto  ad  ea, 
quae  de  te  ipso  rogaro.  V.  11 .  Atque  illud  tenebrico- 
sissimum  tempus  ineuntis  aetatis  tuae  patiar  latere. 
Licet  impune  per  me  parietes  in  adolescentia  perfode- 
ris,  vicinos  compilaris,  matrem  verberaris.  Habeat 
hoc  praemii  tua  indignitas,  ut  adolescentiae  turpitudo 
obscuritate  et  sordibus  tuis  obtegatur. 

Quaesturam  petisti  cum  P.  Sestio,  quum  hie  nihil 
loqueretur,  nisi  quod  agebat,  tu  de  altero  consulatu 
gerendo  te  diceres  cogitare.  Quaero  abs  te,  teneasne 
memoria,  quum  P.  Sestius  quaestor  sit  cunctis  suffra¬ 
ges  factus,  tunc  te  vix,  invitis  omnibus,  non  populi 
beneficio,  sed  consulis,  extremum  adhaesisse?  121.  In 
eo  magistratu,  quum  tibi  magno  clamore  aquaria  pro- 
vincia  sorte  obtigisset,  missusne  sis  a  me  consule  Pu- 
teolos,  ut  inde  aurum  exportari  argentumque  prohi- 
beres?  In  eo  negotio,  quum  te  non  custodem  ad  conti- 
nendas,  sed  portitorem  ad  partiendas  merces  missum 
putares,  quumque  omnium  domos,  apothecas,  naves 
furacissime  scrutarere,  hominesque  negotia  gerentes 
iudiciis  iniquissimis  irretires,  mercatores  e  navi  egre- 
dientes  terreres,  conscendentes  morarere:  teneasne 
memoria,  tibi  in  conventuPuteolis  manus  esse  allatas? 
ad  me  consulem  Puteolanorum  querelas  esse  delatas? 
Post  quaesturam  exierisne  legatus  in  ulteriorem  Hi- 
spaniam,  C.  Cosconio  pro  consule?  Quum  illud  iter 
Hispaniense  pedibus  fere  confici  soleat,  aut,  si  quis 
navigare  velit,  certa  sit  ratio  navigandi :  venerisne  in 
Sardiniam  atque  inde  in  Africam?  fuerisne,  quod  sine 
senatusconsulto  tibi  facere  non  licuit,  in  regno  Iliem- 
psalis?  fuerisne  in  regno  Mastanesosi?  venerisne  ad 
fretum  per  Mauritaniam?  Quern  scias  umquam  lega- 
tum  Hispaniensem  istis  itineribus  in  illam  provinciam 
pervenisse? 

13.  Factus  es  tribunus  plebi :  (quid  enim  te  de  Hi— 
spaniensibus  flagitiis  tuis  sordidissimisque  furtis  in- 
terrogem?)  quaero  abs  te  primum,  quod  genus  im- 
probitatis  et  sceleris  in  eo  magistratu  praetermiseris? 
Ac  tibi  iam  inde  praescribo,  ne  tuas  sordescumclaris- 
simorum  virorum  splendore  permisceas.  Ego  te, 
quaccumque  rogabo,  de  te  ipso  rogabo,  neque  te  ex 
amplissimi  viri  dignitate,  sed  ex  tuis  tenebris  extra¬ 
ham:  omniaque  mea  tela  sic  in  te  coniicientur ,  ut 
nemo  per  tuum  latus  (quod  soles  dieere)  saucietur :  in 
tuis  pulmonibus  ac  visceribus  haerebunt.  VI.  14.  Et, 
quoniam  omnium  rerum  magnarum  ab  diis  immorta- 
libus  principia  ducuntur,  volo  ut  mihi  respondeas,  tu, 
qui  te  Pythagoricum  soles  dieere,  et  hominis  doctis- 
simi  nomen  tuis  immanibus  et  barbaris  moribus  prae- 
tendere,  quae  te  tanta  pravitas  mentis  tenuerit,  qui 
tantus  furor,  ut,  quum  inaudita  ac  nefaria  sacra susce- 
peris,  quum  inferorum  animas  elicere,  quum  puero- 
rum  extis  deos  manes  mactaresoleas,  auspieia,  quibus 

haec  urbs  condita  est,  quibus  omnis  respublica  atque 
imperium  tenctur,  contempscris,  inilioque  tribunatus 
tui  senatui  denuntiaris,  tuis  actionibus  auguram  re- 
sponsa  atque  eius  collegii  arrogantiam  impedimento 
non  fuluram?  15.  Secundum  ea  quaero,  servarisne  in 
eo  fidem?  num  quando  tibi  moram  attulerit,  quo  mi¬ 
nus  concilium  advocares  legemque  ferres,  quod  eo  die 
scires  de  caelo  esse  servatum?  Et  quoniam  hie  locus 
unus  est,  quern  tibi  cum  Caesare  communem  esse  di- 
cas :  seiungam  te  ab  illo,  non  solum  reipublicaecaussa, 
verum  etiam  Caesaris,  ne  qua  ex  tua  summa  indi- 
gnitate  labes  illius  dignitati  aspersa  videatur.  Pri- 
mum  quaero,  num  tu  senatui  caussam  tuam  permit- 
tas,  quod  facit  Caesar?  deinde,  quae  sit  auctoritas 
eius,  qui  se  alterius  facto,  non  suo  defendat?  deinde, 
(erumpet  enim  aliquando  ex  me  vera  vox,  et  dicam 
sine  cunctatione,  quod  sentio,)  si  iam  violentior  aliqua 
in  re  C.  Caesar  fuisset,  si  eum  magnitudocontentionis, 
studium  gloriae,  praestans  animus,  cxcellens  nobilitas 
aliquo  impulisset,  quod  in  illo  viro  et  turn  ferendum 
esset,  et  maximis  rebus,  quas  postea  gessit,  oblitte- 
randum ;  id  tu  tibi,  furcifer,  sumes,  et  Yatinii  latronis 
ac  sacrilegi  vox  audietur,  hoc  postulantis,  ut  idem  sibi 
concedatur,  quod  Caesari?  VII.  16.  Sic  enim  ex  te 
quaero.  Tribunus  plebi  fuisti :  seiunge  te  a  consule : 
collegas  habuisti  Yiros  fortes  novem.  Ex  histreserant, 
quos  tu  quotidie  sciebas  servare  de  caelo,  quos  irride- 

bas,  quos  privatos  esse  dicebas,  de  quibus  duos  prae- 
textatos  sedentes  vides,  te  aediliciam  praetextam  to- 
gam,  quam  frustra  confeceras,  vendidisse,  tertium 
sciesex  illo  obsesso  atque afflictotribunatuconsularem 
auctoritatem  hominem  esse  adolescentemconsecutum. 
Reliqui  sex  fuerunt,  ex  quibus  partim  plane  tecum 
sentiebant,  partim  medium  quemdam  cursum  tene- 
bant:  omnes  habuerant  leges  promulgatas,  in  his 
multas  meus  necessarius  etiam  de  mea  sententia  C. 
Cosconius,  iudexnoster:  quern  tu  disrumperis  quum 
aedilicium  vides.  17.  Yolo  uti  mihi  respondeas,  num 
quis  ex  toto  collegio  legem  sit  aususferrepraeterunum 
te?  quae  tanta  in  te  fuerit  audacia,  quae  tanta  vis,  ut, 
quod  novem  tui  collegae  sibi  timendum  esseduxerint, 
id  unus  tu  emersus  e  coeno,  omnium  facile  omnibus 
rebus  infnnus ,  contemnendum ,  despiciendum ,  irri- 
dendum  putares?  num  quern  post  Urbem  conditam 
scias  tribunum  plebis  egisse  cum  plebe,  quum  con- 
staret  servatum  esse  de  caelo?  18.  Simul  etiam  illud 
volo  uti  respondeas,  quum,  te  tribuno  plebis,  es¬ 
set  etiam  turn  in  republica  lex  Aelia  etFufia:  quae 
leges  saepenumero  tribunicios  furores  debilitarunt  et 
represserunt :  quas  contra  praeter  te  nemo  umquam 
est  facere  conatus :  (quae  quidem  leges  anno  post,  se- 
dentibus  in  templo  duobus  non  consulibus,  sed  prodi- 
toribus  huius  civitatis  ac  pestibus,  una  cum  auspiciis, 
cum  intercessionibus ,  cum  omni  iure  publico  confla- 
graverunt:)  ecquando  dubitaris  contra  eas  leges  cum 
plebe  agere  et  concilium  convocare?  num  quern  ex 
omnibus  tribunis  plebi,  quicumque  seditiosi  fuerint, 
tarn  audacem  audieris  fuisse,  ut  umquam  contra  legem 
Aeliam  aut  Fufiam  concilium  advocaret? 

VIII.  19.  Quaero  etiam  illud  ex  te ,  conatusne  sis, 
voluerisne ,  denique  cogitaris,  (est  enim  res  eiusmodi, 

ut,  si  tibi  modo  in  mentem  venit,  nemo  sit,  qui  te  ullo 
cruciatu  esse  indignum  putet,)  cogitarisne,  in  illo  tuo 
intolerabiR,  non  regno,  (nam  cupis  id  audire,)  sed  la- 
trocinio,  augur  fieri  in  Q.  Metelli  locum?  ut,  quicum¬ 
que  te  aspexisset,  duplicem  dolorem  gemitumque 
susciperet ,  et  ex  desiderio  clarissimi  et  fortissimi  ci- 


vis,  et  ex  honore  turpissimi  atque  improbissimi. 
Adeone,  non  labefactatam  rempublicam  te  tribuno, 
neque  conquassatam  civitatem,  sed  captam  hanc  ur¬ 
bem  atque  eversamputaris,ut  auguremVatiniumferre 
possemus?  20.  Hoc  loco  quaero,  si,  id  quod  concupie- 
ras,  augur  factus  esses:  in  qua  tua  cogitatione  nos, 
qui  te  oderamus,  vix  dolorem  ferebamus ,  illiautem, 
quibus  eras  in  deliciis,  vix  risum  tenebant :  sed  quae¬ 
ro,  si  ad  cetera  vulnera,  quibus  putasti  rempublicam 
deleri,  hanc  quoque  mortiferam  plagam  inflixisses 
auguratus  tui,  utrum  decreturus  fueris  id,  quod  augu- 
res  omnes  usque  abRomulodecreverunt,  love  fulgente 
cum  populo  agi  nefas  esse,  an,  quia  tu  semper  sic 
egisses,  auspicia  fueris  augur  dissoluturus? 

21.  Ac,  ne  diutius  loquar  de  auguratu  tuo;  quod 
invitus  facio,  ut  recorder  ruinas  reipublicae :  neque 
enim  tu  umquam,  stante  non  modo  maiestate  horum, 
sed  etiam  Urbe,  te  augurem  fore  putasti:  IX.  verum 
tamen,  ut  somnia  tua  relinquam,  ad  scelera  veniam, 
volo  uti  mihi  respondeas :  quum  M.  Bibulum  consu- 
lem,  non  dicam  bene  de  republica  sentientem,  ne  tu 
mihi  homo  potens  irascare,  qui  ab  eo  dissensisti,  sed 
hominem  certe  nusquam  progredientem,  nihil  in  re¬ 
publica  molientem,  tantum  animo  ab  actionibus  tuis 
dissentientem,  quum  eum  tu  consulem  in  vincla  du- 
ceres,  et  ab  tabula  Valeria  collegae  tui  mitti  iuberent : 
fecerisne  ante  rostra  pontem,  continuatis  tribunali- 
bus,  per  quern  consul  populi  Romani  moderatissimus 
et  constantissimus,  sublato  auxilio,  exclusis  amicis, 
vi  perditorum  hominum  incitata,  turpissimo  miserri- 
moque  spectaculo,  non  in  carcerem,  sedadsupplicium 
et  ad  necem  duceretur?  22.  Quaero,  num  quis  ante 
te  tarn  fuerit  nefarius,  qui  id  fecerit?  ut  sciamits, 
utrum  veterum  facinorum  sis  imitator,  an  inventor 
novorum.  Idemque  tu  quum  his  atque  huiusmodi 
consiliis  ac  facinoribus,  nomine  C.  Caesaris,  clemen- 
tissimi  atque  optimi  viri,  scelere  vero  atque  audacia 
tua,  M.  Bibulum  foro,  curia,  templis,  locis  publicis 
omnibus  expulisses,  inclusum  domi  contineres :  quum- 
que  non  maiestate  imperii,  non  iure  legum,  sedianuae 
praesidio  et  parietum  custodiis  consulisvitategeretur  : 
miserisne  viatorem,  qui  M.  Bibulum  domo  vi  extra- 
heret,  ut,  quod  in  privatis  semper  est  servatum,  id,  te 
tribuno  plebis,  consulidomusexsilium  esse  non  posset? 
23.  Simulque  mihi  respondeto  tu,  qui  nos,  qui  decom- 
muni  salute  consentimus,  tyrannos  vocas,  fuerisnenon 
tribunus  plebi ,  sed  intolerandus  ex  coeno  nescio  qui 
atque  ex  tenebris  tyrannus?  qui  primum  earn  rem¬ 
publicam,  quae  auspiciis  inventisconstituta  est,  iisdem 
auspiciis  sublatis  conarere  evertere,  deinde  sanctis- 
simas  leges,  Aeliam  et  Fufiam  dico,  quae  in  Graccho- 
rum  ferocitate,  et  in  audacia  Saturnini,  etin  colluvione 
Drusi,  et  in  contentione  Sulpicii,  et  in  cruore  Cinnano, 
etiam  inter  Sullana  arma  vixerunt,  solus  conculcaris 
ac  pro  nihilo  putaris :  qui  consulem  morti  obieceris, 
inclusum  obsederis,  extrahere  ex  suis  tectis  conatus 
sis:  qui  in  eo  magistratu  non  modo  emerserisexmen- 
dicitate,  sed  etiam  divitiis  nos  iam  tuisterreas:  fueris- 
ne  tanta  crudelitate,  ut  delectos  viros  et  principes  civi¬ 
tatis  tollere  et  delere  tua  rogatione  conareris? 

X.  24.  Quum  L.  Vettium,  qui  in  senatu  confessus 
esset,  se  cum  telo  fuisse,  Cn.  Pompeio,  summo  et  cla- 
rissimocivi,  suis  manibus  necem  offerre  voluisse,  in 
concionem  produxeris,  indicem  in  rostris,  in  illo,  in- 
quam,  augurato  templo  ac  loco  collocaris :  quo,  aucto- 
ritatis  exquirendae  caussa,  ceteri  tribuni  plebi  princi¬ 
pes  civitatis  producere  consueverunt,  ibi  tu  indicem 

Vettium  linguam  et  vocem  suam  sceleri  et  menti  tuae 
praebere  voluisti:  dixeritne  L.  Yettiusinconcionetua, 
rogatus  a  te,  se  auctores  et  impulsores  et  socios  habu- 
isse  sceleris  illius  eos  viros,  quibus  e  civitatesublatis, 
quod  tu  eo  tempore  moiiebare,civitas  stare  non  posset? 
M.  Bibulum,  cuius  inclusione  contentus  non  eras,  in- 
terficere  volueras,  spoliaveras  consulatu,  patria  priva- 
re  cupiebas :  L.  Lucullum,  cuius  turebusgestis,  quod 
ipse  ad  imperatorias  laudes  a  puero  videlicet  specta- 
ras,  vehementius  invidebas :  C.  Curionem,  perpetuum 
hostem  improborum  omnium,  auctorem  publici  con- 
silii,  libertate  communi  tuenda  maxime  liberum,  cum 
filio  principe  iuventutis,  cum  republica  coniunctiore 
etiam,  quam  ab  ilia  aetate  postulandumfuit,  delere  vo¬ 
luisti:  25.  L.  Domitium,  cuius  dignitas  et  splendor 
praestringebat,  credo,  oculos  Vatinii,  quem  tu  propter 
commune  odium  in  bonos  oderas,  in  posterum  autem, 
propter  omnium  spem,  quae  de  illo  est  atqueerat,ante 
aliquanto  timebas:  L.  Lentulum  hunc  iudicem  no¬ 
strum,  flaminem  Martialem,  quod  erat  eo  tempore  Ga- 
binii  tui  competitor,  eiusdem  Yettii  indicio  opprimere 
voluisti.  Qui  si  turn  illam  labem  pestemque  vicisset, 
quod  ei  tuoscelerenonlicuit,  respublica  victanonesset. 
Huius  etiam  filium  eodem  indicio  et  crimine  ad  patris 
interitum  aggregare  voluisti:  L.  Paullum,  qui  turn 
quaestor  Macedonian!  obtinebat,  quemcivem!  quem 
virum!  qui  duos  nefarios  patriae  proditores,  domesti- 
cos  hostes,  legibus  exterminarat,  hominem  ad  conser- 
vandam  rempublicam  natum,  in  idem  Yettii  indicium 
atque  ineumdemhuncnumerumcongregasti.  26.  Quid 
ego  de  me  querar?  qui  etiam  gratias  tibi  agere  debeo, 
quod  me  ex  fortissimorum  civium  numero  seiungen- 
dum  non  putaris.  XI.  Sed  qui  fuit  ille  tuus  tantus 
furor,  ut,  quum  iamVettiusadarbitrium  tuumperoras- 
set  et  civitatis  lumina  notasset  descendissetque  de  ro- 
stris,  eum  repente  revocares,  colloquerere,  populoRo- 
mano  vidente?  deinde  interrogares,  ecquosnam  alios 
posset  nominare?  inculcarisne,  utC.Pisonemgenerum 
meum  nominaret:  qui  in  summacopiaoptimorumado- 
lescentium  pari  continentia,  virtute,  pietate  reliquit 
neminem?  itemque  M.  Laterensem,  hominem  dies 
atque  noctes  de  laude  et  derepublica  cogitantem?  pro- 
mulgarisne,  impurissime  et  perditissime  hostis,  quae- 
stionem  de  tot  amplissimis  et  talibus  viris,  indicium 
Vettio,  praemia  amplissima?  quibus  rebus  omnium 
mortalium  non  voluntate,  sed  convicio  repudiatis, 
fregerisne  in  carcere  cervices  ipsi  illi  Vettio,  ne  quod 
indicium  corrupti  indicii  exstaret  eiusque  sceleris  in 
te  ipsum  quaestio  flagitaretur? 

27.  Et,  quoniam  crebro  usurpas,  legem  tede  alter- 
nis  consiliis  reiiciendis  tulisse:  ut  omnes  intelligant, 
te  ne  recte  quidem  facere  sine  scelerepotuisse,  quaero, 
quum  lex  esset  aequa  promulgata  initio  magistratus, 
multas  etiam  alias  tulisses:  exspectarisne,  clumC.  An- 
tonius  reus  fieret  apud  Cn.  Lentulum  Clodianum?  et 
posteaquam  ille  est  reus  factus,  statim  tuleris  in  cum, 
qui  tuam  post  legem  reus  factus  esset:  uthomo  consula- 
ris  exclusus,  miser,  puncto  temporis  spoliareturbene- 
ficio  et  aequitate  legis  tuae?  28.  Dices,  familiaritatem 
tibi  fuisse  cum  Q.  Maximo.  Praeclara  defensiofacino- 
ris  tui.  Nam  Maximi  quidem  summa  lausest,  sum- 
ptis inimicitiis,  suscepta  caussa,  quaesitore  consiboque 
delecto,  commodiorem  inimico  suo  conditionem  reie- 
clionis  dare  noluisse:  nihil  Q.  Maximus fecitalienum 
aut  sua  virtute,  aut  i  His  vi  ris  clarissimis,  Pa  u  1 1  is,  Maxi- 
mis,  Africanis :  quorum  gloriam  huius  virtute  reno- 
vatam  non  modo  speramus,  yerum  etiam  iamvidemus. 


Tua  fraus,  tuum  maleficium,  tuum  scelus  illud  est,  te 
id,  quod  promulgassesmisericordiae  nomine,  adcrude- 
litatis  tempus  distulisse.  Ac  nunc  quidem  C.  Antoni- 
us  hac  una  re  miseriam  suam  consolatur,  quod  imagi¬ 
nes  patris  et  fratris  sui,  fratrisque  filiam,  non  in  fami- 
lia,  sed  in  carcere  collocatam  audire  maluit,  quam 
videre. 

XII.  29.  Et  quoniam  pecunias  aliorum  despicis, 
de  tuis  divitiis  intolerantissime  gloriaris,  volo  utimihi 
respondeas,  fecerisne  foedera  tribunus  plebis  cum  ci- 
vitatibus,  cum  regibus,  cum  tetrarchis,  erogarisque 
pecunias  ex  aerario  tuis  legibus?  eripuerisne  partes 
illo  tempore  carissimas  partim  aCaesare,  partim  a  pu- 
blicanis?  Quae  quum  ita  sint,  quaero  ex  te,  sisne  ex 
pauperrimo  dives  factus  illo  ipso  anno,  quo  lex  lata  est 
de  pecuniis  repetundis  acerrima :  ut  omnes  intelligere 
possent,  a  te  non  modo  nostra  acta,  quos  tyrannos  vo- 
cas,  sed  etiam  amicissimi  tui  legem  esse  contemptam  : 
apud  quem  tu  etiam  nos  criminari  soles,  quiillisumus 
amicissimi,  quum  tu  ei  contumeliosissime  toties  male- 
dicas,  quoties  te  illi  affinem  esse  dicis. 

30.  Atque  etiam  illud  scire  ex  te  cupio,  quo  con- 
silio  aut  qua  mente  feceris,  ut  inepuloQ.  Arriifamilia- 
ris  mei  cum  toga  pulla  accumberes?  quem  umquam 
videris?  quem  audieris?  quo  exemplo,  quo  more  fece¬ 
ris?  Dices  supplicationes  te  illas  non  probasse.  Opti¬ 
me.  Nullae  fuerint  supplicationes.  Videsne,  me  nihil 
de  anni  illius  caussa,  nihil  de  eo,  quod  tibi  cum  sum- 
mis  viris  commune  esse  videatur,  sed  de  tuis  propriis 
sceleribus  ex  te  quaerere?  Nulla  supplicatio  fuerit. 
Cedo,  quis  umquam  caenarit  atratus?  Ita  enim  illud 
epulum  est  funebre,  ut  munus  sit  funeris,  epulae  qui¬ 
dem  ipsae  dignitatis.  XIII.  31.  Sed  omitto  epulumpo- 
puli  Romani,  festum  diem,  argento,  veste,  omni  ap- 
paratu  ornatuque  visendo.  Quis  umquam  in  luctu  do- 
mestico,  quis  in  funere  familiaricaenavit  cum  toga  pul¬ 
la?  Cui  de  balneis  exeunti  praeter  te  toga  pulla  um¬ 
quam  data  est?  Quum  tot  hominummilliaaccumberent, 
quum  ipse  epuli  dominusQ.  Arrius  albatus  esset,  tuin 
templum  Castoris  te  cum  C.  Fidulo  atrato  ceterisque 
tuis  furiis  funestum  intulisti.  Quis  tumnoningemuit? 
quis  non  doluit  reipublicae  casum?  Quis  sermo  alius 
in  illo  epulo  fuit,  nisi  hanc  tantam  et  tam  gravem  ci vi— 
tatem  subiectam  esse  non  modo  furori,  verum  etiam 
irrisioni  tuae?  32.  Hunc  tu  morem  ignorabas?  num- 
quam  epulum  videras?  numquam  puerautadolescens 
inter  coquos  fueras?  Fausti,  adolescenlis  nobilissimi, 
paulloanteexepulomagnificentissimofamem  illam  ve- 
terem  tuam  non  expleras?  Quem  accumbere  atratum 
videras,  dominum  cum  toga  pulla  et  eius  amicos  ante 
convivium?  quae  te  tanta  tenuit  amentia,  ut  tu,  nisi  id 
fecisses,  quod  fas  non  fuit,  nisi  violasses  templum  Ca¬ 
storis,  nomen  epuli,  oculos  civium,  morem  veterem, 
eius,  qui  te  invitarat,  auctoritatem,  parum  putares  te- 
stificalum  esse,  supplicationes  te  illas  non  putare? 

XIV.  33.  Quaero  etiam  illud  exte,  quod  privatus 
admisisti:  in  quocerte  iam  tibi dicere non  licebit,  cum 
clarissimi  viri  caussa  caussam  tuam  esse  coniunctam  : 
postulatusne  sis  lege  Licinia  et  Iunia?  edixeritne  C. 
Memmius  praetor  ex  ea  lege,  ut  adesses  die  tricesimo? 
quum  is  dies  venisset,  fecerisne,  quod  in  hac  republi¬ 
ca  non  modo  factum  ante  numquam  esset,  sed  in  omni 
memoria  sit  omnino  inauditum  :  appellarisnc  tribunos 
plebi,  ne  causam  diceres?  levins  dixi:  quamquam  id 
ipsum  esset  et  novum  et  non  ferendum:  sod  appe  1  la— 
risne  nominatim  pestem  illius  anni,  furiam  patriae, 
tempeslatem  reipublicae,  Glodium?  qui  tamen  quum 

lure,  quum  more,  quum  potestate  iudicium  impedire 
non  posset,  rediit  ad  illam  vim  et  furorem  suum,  du- 
cemque  se  militibus  tuis  praebuit.  In  quo,  ne  quid  a 
me  dictum  in  te  potius  putes,  quam  abs  te  esse  quae- 
situm  ,  nullum  onus  imponam  mihi  testimonii :  quae 
mihi  brevi  tempore  ex  eodem  isto  loco  video  esse  di- 
cenda,  servabo,  teque  non  arguam,  sed,  ut  in  ceteris 
rebus  feci,  rogabo.  34.  Quaero  ex  te,  Vatini,  numquis 
in  hac  civitate  post  Urbem  conditam  tribunos  plebi 
appellant,  ne  caussam  diceret?  num  quis  reus  in  tri¬ 
bunal  sui  quaesitoris  escenderit,  eumque  vi  deturba- 
rit?  subsellia  dissiparit?  urnas  deiecerit?  eas  denique 
omnes  res  in  iudicio  disturbando  commiserit,  quarum 
rerum  caussa  iudicia  sunt  constituta?  sciasne,  turn  fu- 
gisse  Memmium?  accusatores  esse  tuos  de  tuis  tuo- 
rumque  manibus  ereptos?  iudices  quaestionum  de 
proximis  tribunalibus  esse  depulsos?  in  foro  luce, 
inspectante  populo  Romano,  quaestionem,  magistra- 
tus,  morem  maiorum,  leges,  iudices,  scelerum  poe- 
nam  esse  sublatam?  haec  omnia  sciasne  diligentia 
C.  Memmii  publicis  tabulis  esse  notata  atque  testata? 
Atque  illud  etiam  quaero,  quum,  posteaquam  es  po- 
stulatus,  ex  legatione  redieris,  ne  quis  te  iudicia  defu- 
gere  arbitraretur,  teque,  quum  tibi.utrum  velles,  lice- 
ret,  dictitaris  caussam  dicere  maluisse:  qui  consenta- 
neum  fuerit,  quum  legationis  perfugio  uti  noluisses, 
appellatione  improbissima  te  ad  auxilium  nefarium 
confugisse? 

XV.  35.  Et  quoniam  legationis  tuae  facta  mentio 
est,  volo  etiam  audire  de  te,  quo  tandem  senatuscon- 
sulto  legatus  sis?  De  gestu  intelligo  quid  respondeas  : 
tua  lege,  dicis.  Esne  igitur  patriae  cerlissimus  parri- 
cida?  Sperabasne  id,  ut  patres  conscripti  exrepublica 
funditus  tollerentur?  Ne  hoc  quidem  senatuirelinque- 
bas,  quod  nemo  umquam  ademit,  ut  legati  ex  eius  or- 
dinis  auctoritate  legarentur?  Adeone'tibi  sordidum 
consilium  publicum  visum  est?  adeoafflictussenatus, 
adeo  misera  et  prostrata  respublica,  ut  non  nuntios 
pads  ac  belli,  non  oratores,  non  interpretes,  non  bel- 
lici  consilii  auctores,  non  ministros  muneris  provin- 
cialis  senatus  more  maiorum  deligere  posset?  36.  Eri- 
pueras  senatui  provinciae  decernendaepotestatem,  im- 
peratoris  deligendi  iudicium,  aerarii  dispensationem : 
quae  numquam  sibi  populus  Romanus  appetivit,  qui 
numquam,  ut  tu,  sumrni  consilii  gubernationem  au- 
ferre  conatus  est.  Age:  factum  est  horum  aliquid  in 
aliis:  sed  tamen  factum  est,  ut  populus  deligeret  im- 
peratorem.  Quis  legatos  umquam  audivit  sine  sena- 
tusconsulto?  Ante*te  nemo:  post  continuo  fecit  idem 
in  duobus  prodigiis  reipublicae  Clodius:  quo  etiam 
maiore  es  malo  mactandus,  quod  non  solum  facto  tuo, 
sed  etiam  exemplorempublicam  vulnerasti,  nequetan- 
tum  ipse  es  irnprobus,  sed  etiam  alios  docere  voluisti. 

37.  Ob  hasce  omnes  res,  sciasne  teseverissimorum 
hominum  Sabinorum,  fortissimorum  virorum,  Marso- 
rum  et  Pelignorum,  tribulium  tuorum  iudicio  notatum, 
nec  post  Romam  conditam  praeter  te  tribulem  quem- 
quam  tribum  Sergiam  perdidisse?  Atqueillud  etiam  au¬ 
dire  ex  tecupio:  quare,  quum  ego  legem  de  am  bitu  ex  se- 

natusconsulto  tulerim,  sine  vi  tulerim,  salvisauspiciis 
tulerim,  salva  lege  Aelia  et  Fufia,  tu  earn  esse  legem 
non  putes?  praesertim  quum  ego  legibus  tuis,quoquo 
modo  latae  sunt,  paream.  Quum  mea  lexdilucide vetet, 

BIENNIO,  QUO  QUtS  PETAT  PETIT URUSVE  SIT,  GLA- 
DIATOUES  DARE,  NISI  EX  TESTA MENTO  PRAESTITUTA  I 

DIE,  quae  tanta  in  te  sit  amentia,  ut  in  ipsa  petitione  ! 
gladiatores  audeas  dare?  num  quem  putes  illius  tui  ! 


certissimi  gladiatoris  similem  tribunum  plebis  posse 
reperiri,  quiseinterponat,  quo  minus  reus  mea  legefias? 

XVI.  38.  Ac  si  haec  omnia  contemnis  ac  despicis, 
quod  ita  tibi  persuaseris,  ut  palam  dictitas,  te,  diis 
hominib usque  invitis,  amore  in  te  incredibili  quodam 
C.  Caesaris  omnia,  quae  velis,  consecuturum :  ecquid 
audieris,  ecquisnam  tibi  dixerit,  C.  Caesarem  nuper 
Aquileiae,  quum  de  quibusdam  esset  mentio  facta,  di- 
xisse,  C.  Alfium  praeteritum  permoleste  tulisse,  quod 
in  homine  summam  fidem  probitatemque  cognosset, 
graviterque  etiam  se  ferre,  praetorem  aliquem  esse 
factum,  qui  a  suis  rationibus  dissensisset?  turn  quae- 
sisse  quemdam,  de  Yatinio  quemadmodum  ferret; 
ipsum  respondisse,  Vatinium  in  tribunatu  gratis  nihil 
fecisse:  qui  omnia  in  pecunia  posuisset,  honore  ani- 
mo  aequo  carere  debere.  39.  Quod  si  ipse,  quite,  suae 
dignitatis  augendae  caussa,  periculo  tuo,  nullo  suo 
delicto,  ferri  praecipitem  est  facile  passus,  tamen  te 
omni  honore  indignissimum  iudicat:  si  te  vicini,  si 
affines,  si  tributes  ita  oderunt,  ut  repulsam  tuam 
triumphum  suum  duxerint:  si  nemo  aspicit,  quin 
ingemiscat,  nemo  mentionem  facit,  quin  exsecretur  : 
si  vitant,  fugiunt,  audire  de  te  nolunt,  quum  vide- 
runt,  tamquam  auspicium  malum  detestantur:  si 
cognati  respuunt,  tribules  exsecrantur,  vicini  metu- 
unt,  affines  erubescunt,  strumae  denique  ab  ore  im- 
probo  demigrarunt,  et  aliis  iam  se  locis  collocarunt: 
si  es  odium  publicum  populi,  senatus,  universorum 
hominum  rusticanorum ;  quid  est,  quam  ob  rem 
praeturam  potius  exoptes,  quam  mortem?  praeser¬ 
tim  quum  popularem  te  velis  esse ,  neque  ulla  in  re 
populo  gratius  facere  possis. 

40.  Sed,  ut  aliquando  audiamus,  quam  copiose 
mihi  ad  rogata  respondeas,  concludam  iam  interroga- 
tionem  meam  teque  in  extremo  pauca  de  ipsa  caussa 
rogabo.  XVII.  Quaero,  quae  tanta  in  te  vanitas,  tanta 
levitas  fuerit,  ut  in  hoc  iudicio  T.  Annium  iisdem  ver¬ 
bis  laudares ,  quibus  eum  laudare  et  boni  viri  et 
boni  cives  consueverunt,  quum  in  eumdem  nuper, 
ab  eadem  ilia  taeterrima  furia  productus  ad  popu- 
lum,  cupidissime  falsum  testimonium  dixeris?  An 
erit  haec  optio  et  potestas  tua,  ut,  quum  Clodianas 
operas  et  facinorosorum  hominum  et  perditorum 
manum  videris,  Milonem  dicas,  id  quod  in  concione 
dixisti,  gladiatoribus  et  bestiariis  obsedisse  rempubli- 
cam :  quum  autem  ad  tales  viros  veneris,  non  au¬ 
deas  civem  singulari  virtute,  fide,  constantia  vitupe- 
rare?  41.  Sed,  quum  T.  Annium  tanto  opere  laudes, 

I  et  clarissimo  viro  nonnullam  laudatione  tua  labecu- 
lam  aspergas,  (in  illorum  enim  numero  mavult  T. 
Annius  esse,  qui  a  te  vituperantur,)  verum  tamen 
quaero,  quuminrepublicaadministrandaT.  Anniocum 
P.  Sestio  consiliorum  omnium  societas  fuerit,  (idquod 
non  solum  bonorum  ,  verum  etiam  improborum  iudi¬ 
cio  declaratum  est:  est  enim  reus  uterque  ob  eamdem 
caussam  et  eodem  crimine:  alter  die  dicta  ab  eo, 
quem  tu  unum  improbiorem  esse,  quam  te,  nonnum- 
quam  soles  confiteri:  alter  tuis  consiliis,  illo  tamen 
adiuvante :)  quaero,  qui  possis  eos,  quos crimine  con- 
iungis,  testimonio  disiungere.  Extremum  illud  est, 
quod  mihi  abs  te  responded  velim;  quum  multa  in 
Albinovanum  de  praevaricatione  diceres,  dixerisne, 
nec  tibi  placuisse,  nec  oportuisse  Sestium  de  vi  reum 
fieri?  quavis  lege,  quovis  crimine  accusandum  potius 
fuisse?  etiam  illud  dixeris,  caussam  Milonis,  fortis- 
simi  viri,  coniunctam  cum  hoc  existimari?  quae  pro 
me  a  Sestio  facta  sint,  bonis  esse  grata?  Non  coarguo 

inconstantiam  orationis  ac  testimonii  tui.  Qaas  enim 
huius  actiones  probatas  bonis  esse  dicis.  in  eas  pluri- 
mis  verbis  testimonium  dixisti :  quicum  autem  huius 
caussam  periculumque  coniungas,  eum  summis  laudi- 
bus  extulisti.  Sed  hoc  quaero,  num  P.  Sestium,  qua 


lege  accusandum  omnino  fuisse  negas,  ea  lege  con- 
demnari  putes  oportere?  aut,  si  te  in  testimonio  con- 
suli  nolis,  ne  quid  tibi  auctoritatis  a  me  tributum  esse 
videatur,  dixerisne  in  eum  testimonium  de  vi,  quern 
ne°;aris  reum  omnino  de  vi  fieri  debuisse? 

NOTITIA  LITTERARIA. 

M.  Caelius  Rufus,  eques  Romania,  idem  est,  cuius  nomine  exstat  liber  epistolarum  ad  Ciceronem  (1  lll.Ejip.ad  Div.) 
I/liut  caussam  egit  Cicero  apud  Cn.  Domitium  praetor em  a.  698.  Cn.  Cornelio  Lentulo  Marcellino  et  L.  Marcio  1  liilippo  coss. 


AR6.  M.  Caelius  C.  Antunium  et  Atratinum  accusaverat. 
Quocirca  a  Clodia,  muliere  lihidinosa,  P.  Clodii  sorore,  impul- 
sus  Atratinus  lilius,  Caelium  lege  Lutatia  de  m  reurn  fecit,  quod 
a  Clodia  auruni  ex  armavio  mutuum  sumpsisset,  quo  servos  Luc- 
ceii  ad  caedem  Dionis  legati  Alexaudrinorum  impelleret ;  dein- 
de,  quod,  quum  Clodia  aurum  repetiisset,  et  ipse  alios  eius  ser¬ 
vos  ad  dominant  veneno  tollendam  sollicitasset,  et  Licinius  uni 
eorum  venenunt  tradidisset.  In  utroque  crintine  diluendo  Cicero 
ita  versatur,  ut  neque  posse  caussas  afferri,  quiltus  Caelius  ad 
hoc  facinus  inductus  sit,  neque  res  ipsas,  quihus  crimen  conti- 
neatur,  inter  se  et  cum  principiis  consentire  ostendat.  Ac  quo- 
main  multa  in  vitam  Caelii  dicta  erant  ah  accusatore,  his  quo- 
que  Cicero  respondet,  et  crimina  partim  refellit,  partim  excusat, 
et  optima  quaeque  in  posterum  iudices  a  Caelio  exspectare  iubet. 

I.  \ .  Si  quis,  iudices,  forte  nunc  adsit,  ignarus  le- 
gum,  iudiciorum ,  consuetudinis  nostrae:  miretur 
profecto,  quae  sit  tanta  atrocitas  huiusce  caussae, 
quod  diebus  festis  ludisque  publicis,  omnibus  nego- 
tiis  forensibus  intermissis,  unum  hoc  iudicium  exer- 
ceatur,  nec  dubitet,  quin  tanti  facinoris  reus  argua- 
tur,  ut  eo  neglecto  civitas  stare  non  possit,  idem, 
quum  audiat  esse  legem ,  quae  de  seditiosis  consce- 
leratisque  civibus,  qui  armati  senatum  obsederint, 
magistratibus  vim  attulerint,  rempublicam  oppugna- 
rint,  quotidie  quaeri  iubeat:  legem  non  improbet, 
crimen,  quod  versetur  in  iudicio,  requirat;  quum 
audiat,  nullum  facinus,  nullam  audaciam,  nullam 
vim  in  iudicium  vocari,  sed  adolescentem  illustri  in- 
genio,  industria,  gratia  accusari  ab  eius  filio,  quern 
ipse  in  iudicium  et  vocet  et  vocarit :  oppugnari  autem 
opibus  meretriciis :  Atratini  illius  pietatem  non  re- 
prehendat,  muliebrem  libidinem  comprimendam  pu- 
tet;  vos  laboriosos  existimet,  quibus  otiosis  ne  in 
communi  quidem  olio  liceat  esse.  2.  Etenim,  si  at- 
tendere  diligenter  et  existimare  vere  de  omni  hac 
caussa  volueritis:  sic  constituetis ,  iudices,  nec  de- 
scensurum  quemquam  ad  hanc  accusationem  fuisse, 
cui,  utrum  vellet,  liceret;  nec,  quum  descendisset, 


quidquam  habiturum  spei  fuisse,  nisi  alicuius  intole- 
rabili  libidine  et  nimis  acerbo  odio  niteretur.  Sed  ego 
Atratino,  humanissimo  atque  optimo  adolescenti,  meo 
necessario,  ignosco,  qui  habet  excusationem  velpieta- 
tis  vel  necessitatis  vel  aetatis.  Si  voluit  accusare, 
pietati  tribuo;  si  iussus  est,  necessitati;  si  speravit 
aliquid,  pueritiae.  Ceteris  non  modo  nihil  ignoscen- 
dum,  sed  etiam  acriter  est  resistendum. 

II.  3.  Ac  mihi  quidem  videtur,  iudices,  hie  introi- 
tus  defensionis  adolescentiae  M.  Caelii  maxime  con- 
venire,  ut  ad  ea,  quae  accusatores,  deformandi  huius 
caussa,  detrahendae  spoliandaeque  dignitatis  gratia, 
dixerunt,  primum  respondeam.  Obiectus  est  pater 
varie,  quod  aut  parum  splendidus  ipse  aut  parum  pie 
tractatus  a  filio  diceretur.  De  dignitate  M.  Caelius  no- 
tis  ac  maioribus  natu,  etiam  sine  mea  oratione,  tacitus 
facile  ipse  respondet:  quibus  autem, propter  senectu- 
tem,  quod  iam  diu  minus  in  foro  nobiscum  versatur, 
non  aeque  est  cognitus,  hi  sic  habeant:  quaecumque 
in  equite  Romano  dignitas  esse  possit,  quae  certe  po¬ 
test  esse  maxima,  earn  semper  in  M.  Caelio  habitam 
esse  summam  hodieque  haberi,  non  solum  a  suis,  sed 
etiam  ab  omnibus,  quibus  potuerit  aliqua  de  caussa 
esse  notus.  4.  Equitis  autem  Romani  esse  filium,  cri- 
minis  loco  poni  ab  accusatoribus  neque  his  iudicanti- 
bus  oportuit,  neque  defendentibus  nobis.  Nam,  quod 
de  pietate  dixistis,  est  quidem  ista  nostra  existimatio, 
sed  iudicium  certe  parentis.  Quid  nos  opinemur, 
audietis  exiuratis:  quid  parentes  sentiant,  lacrimae 
matris  incredibilisque  maeror,  squalor  patris  et  haec 
praesens  maestitia,  quam  cernitis,  luctusque  declarat. 
5.  Nam,  quod  est  obiectum,  municipibus  esse  adole¬ 
scentem  non  probatum  suis :  nemini  umquam  prae- 
senti  Puteolani  maiores  honores  habuerunt,  quam  ab- 
senti  M.  Caelio:  quern  et  absentem  in  amplissimum 
ordinem  cooptarunt,  et  ea  non  petentidetulerunt,  quae 
multis  petentibus  denegarunt:  iidemque  nunc  lectis- 
simos  viros,  et  nostri  ordinis  et  equites  Romanos,  cum 

legatione  ad  hoc  iudicium  et  cum  gravissima  atque 
ornalissima  laudatione  miserunt.  Yideor  mild  iecisse 
fundamenta  defensioms  meae :  quae  firmissima  sunt, 
si  nituntur  ludicio  suorum.  Neque  enim  vobis  satis 
commendata  hums  aetas  esse  posset,  si  non  modo  pa- 
renti,  tali  viro,  verum  etiam  municipio  tarn  illustri  ac 
tarn  gravi  disphceret.  III.  6.  Equidem,  ut  ad  me  re- 
vertar,  ab  his  fontibus  profluxi  ad  hominum  famam, 
et  meus  hie  forensis  labor  vitaeque  ratio  dimanavit  ad 
existimationem  hominum  paullo  latius  commenda- 
tione  ac  mdicio  meorum. 

Nam,  quod  obiectum  est  de  pudicitia,  quodque 
omnium  accusatorum  non  criminibus,  sed  vocibus 
maledictisque  celebratum  est,  id  numquam  tarn  acer- 
tae  ieret  M.  Caehus,  ut  eum  poeniteat  non  deformem 
esse  natum.  Sunt  etenim  ista  maledicta  pervul°ata 
in  omnes  quorum  in  adolescentia  forma  et  species 
uit  liberahs.  Sed  ahud  est  maledicere,  aliud  accu- 
sare.  Accusatio  crimen  desiderat,  rem  ut  definiat  ho- 
minem  ut  notet,  argumento  probet,  teste  confirmet. 
Ma  edictio  autem  nihil  habet  propositi  praeter  contu- 
meham ;  quae  si  petulantius  iactatur,  convicium,  si 
tacetius,  urbanitas  nominatur.  7.  Quam  quidem  par¬ 
tem  accusations  admiratus  sum  et  moleste  tuli  po- 
tissimum  esse  Atratino  datam.  Neque  enim  decebat, 
neque  aetas  ilia  postufabat  neque,  id  quod  animadver- 
tere  poteratis,  pudor  patiebatur  optimi  adolescentis  in 
tab  ilium  oratione  versari.  Vellem  aliquis  ex  vobis 
robustioribus  hunc  maledicendi  locum  suscepissef 
aliquanto  libenus  et  fortius  et  magis  more  nostro  re- 
futaiemus  istam  maledicendi  licentiam.  Tecum 
Atratine,  agam  lenius,  quod  et  pudor  tuus  moderatur 
oratiom  meae,  et  meum  erga  te  parentemque  tuumbe- 
neficium  tuen  debeo.  8.  Illud  tamen  te  esse  admoni- 
tum  volo:  primum,  quaiis  es,  talem  te  esseexistimes 
ut,  quantum  a  rerum  turpitudine  abes,  tantum  te  a 
veiborum  libertate  semngas;  deinde,  ut  ea  in  alte- 
rum  ne  dicas,  quae  quum  tibi  falso  responsa  sint,  eru- 
bescas.  Quis  est  enim,  cui  via  ista  non  pateat?  qui 
isti  aetati  atque  etiam  dignitati  non  possit,  quam  velit 
petulanter,  etiamsi  sine  ulla  suspicione,  at  non  sine 
argumento  maledicere?  Sed  istarum  partium  culpa 
est  eorum,  qui  te  agere  voluerunt;  laus  pudoris  tui, 
quod  ea  te  invitum  dicere  videbamus ;  insenii  quod 
ornate  doctequedixisti.  IV.  9.  Verum  ad  istam  omnem 
orationem  brevis  est  defensio.  Nam  quoad  aetas  M 
Caeln  dare  potuit  isti  suspicioni  locum,  fuit  primum 
ipsius  pudore,  deinde  etiam  patris  diligentia  discipb- 
naque  mumta,  qui,  ut  liuic  virilemtogamdedit ■—  nihil 
me  loco  de  me  (tantum  sit,  quantum  vos  existimatis) : 
hoc  dicam,  hunc  a  patre  continuo  ad  me  esse  dedu- 
ctum;  —  nemo  hunc  M.  Caelium  in  illo  aetatis  flore 
vidit,  nisi  aut  cum  patre,  aut  mecum  aut  in  M  Crassi 

diretifr m®  d°m0’  qUUm  aitibUS  honestissimis  eru- 

10.  Nam  quod  Catilinae  famibaritas  obiecta  Cae- 
Jio  est,  longe  ab  ista  suspicione  abhorrere  debet.  Hoc 
enim  adolescente  scitis  consulatum  mecum  petisse 
Latilinam :  ad  quern  si  accessit  aut  si  a  me  discessit 
umquam,  (quamquam  multi  boni  adolescentes  illi  ho- 
mini  nequam  atque  improbo  studuerunt:)  turn  existi- 
metur  Caehus  Catilinae  nimium  famibaris  fuisse  At 
enim  postea  scimus  et  vidimus  esse  huncinilliusami- 
cis.  Quis  negat?  Sed  ego  illud  tempus  aetatis,  quod 
ipsum  sua  sponte  infirmum,  aborum  libidineinfestum 
est,  id  hoc  loco  defendo.  Fuit  assiduus  mecum  :  prae- 
oi e  mo  non  noverat  Catibnam.  Africam  turn  praetor 


die  obtinebat.  Secutus  est  annus :  caussam  de  pecu- 
nns  repetundis  Catilina  dixit.  Mecum  erat  hie;  illi 
ne  advocatus  quidem  venit  umquam.  Deinceps  fuit 
annus,  quo  ego  consulatum  petivi;  petebat  Catilina 
mecum.  Numquam  ad  ilium  accessit;  a  me  num- 
quam  recessit.  V.  11.  Tot  igitur  annos  versatus  in 
toro  sine  suspicione,  sine  infamia,  studuit  Cafibnae 
iterum  petenti.  Quern  ergo  ad  finem  putas  custodien- 
dam  dlam  aetatem  fuisse?  Nobis  quidem  ohm  annus 
erat  unus  ad  cohibendum  brachium  toga  constitutus ; 
et  ut  exercitatione  ludoque  campestri  tunicati  utere- 
mur;  eademque  erat,  si  statim  mereri  stipendia  coe- 
peramus,  castrensis  ratio  ac  mibtaris.  Qua  in  aetate 
msi  qui  se  ipse  sua  gravitate  et  eastimonia  etquuni 
discipbna  domestica,  turn  etiam  naturali  quodambono 
detenderat,  quoquo  modo  asuiscustoditusesset,  tamen 
intamiam  veram  effugere  non  poterat.  Sed  qui  prima 
1  la  mitia  aetatis  Integra  atque  inviolata  praestitisset  : 
ae  eius  fama  ac  pudicitia,  quum  is  iam  se  corrobora- 
visset  ac  vir  inter  viros  esset,  nemo  loquebatur.  12. 
studuit  Catilinae,  quum  iam  aliquot  annos  esset  in 
loro,  Caehus :  et  multi  hoc  idem  ex  omni  ordine  atque 
ex  omni  aetate  fecerunt.  Habuit  enim  die,  sicuti  me- 
minisse  vos  arbitror,  permulta  maximarum,  non  ex- 
pressa  signa,  sed  adumbrata  virtutum.  Utebatur  ho- 
minibus  improbis  multis:  et  quidem  optimis  se  viris 
deditum  esse  simulabat.  Erant  apud  ilium  illecebrae 
bbidinum  multae:  erant  etiam  industriae  quidam  sti¬ 
muli  ac  laboris.  Flagrabant  vitiabbidinis  apudillum : 
vigebant  etiam  studia  rei  mibtaris.  Neque  e°o  um¬ 
quam  fuisse  tale  monstrum  in  terris  ullumputo,  tam 
ex  contrarns  diversisque  inter  se  pugnantibus  naturae 
studns  cupiditatibusque  conflatum.  VI.  13.  Quis  cla- 
rioribus  viris  quodam  tempore  iucundior?  quis  tur- 
pioribus  coniunctior?  Quis  civis  meborum  partium 
abquando?  quis  taetrior  hostis  huic  civitati?  Quis  in 
voluptatibus inquinatior ?  quis  inlaboribuspatientior? 
quis  in  rapacitate  avarior?  quis  in  largitione  effusior? 

1  a  ver°.  indices ,  in  illo  homine  mirabiba  fuerunt 
comprehendere  multos  amicitia,  tueri  obsequio,  cum 
omnibus  communicare,  quod  habebat,  servire  tempo- 
ribus  suorum  ommumpecunia,  gratia,  labore  corporis 
scelere  etiam,  si  opus  esset,  et  audacia;  versare  suam 
naturam  et  regere  ad  tempus  atque  hue  et  illuc  tor- 
quere  et  flectei-e:  cum  tristibus  severe,  cum  remissis 
lucunde,  cum  sembus  graviter,  cum  iuventute  comi¬ 
ter,  cum  faemorosis  audacter,  cum  libidinosis  luxu- 
nose  vivere.  14.  Hac  die  tam  varia  multiplicique  na- 
tura  quum  omnes  omnibus  ex  terris  homines  impro- 
bos  audacesque  collegerat,  turn  etiam  multos  fortes 
vn  os  et  bonos  specie  quadam  virtutis  assimulatae  te- 
nebat.  Neque  umquam  ex  illo  delendi  huius  imperii 
tam  consceleratus  impetus  exstitisset,  nisi  totvitiorum 
tanta  immamtas  quibusdam  facilitate  etpatientiae  ra- 
dicibus  mteretur.  Quare  ista  conditio,  indices,  re- 
spuatur,  nec  Catilinae  familiaritatis  crimen  haereat. 

Cst  enim  commune  cum  multis,  et  cum  quibusdam 
etiam  bonis.  Me  ipsum,  me,  inquam,  quondam  paene 
die  decepit,  quum  et  civis  mild  bonus,  et  optimi 
cuiusque  cupid us ,  et  firmus  amicus  ac  fidelis  videre- 
tur:  cuius  ego  facinora  oculis  prius,  quam  opinione 
manibus  ante,  quam  suspicione  deprehendi:  huius  in 
magms  catervis  amicorum  si  fuit  etiam  Caehus,  magis 
est,  ut  ipse  moleste  ferat  errasse  se,  sicuti  nonnum- 
quam  in  eodem  homine  me  quoque  erroris  mei  poe- 
mtet,  quam  ut  istius  amicitiae  crimen  reformidet. 

VII.  15,  Itaque  a  maledictis  pudicitiae  ad  coniuru™ 

tionis  invidiam  oratio  est  vestra  delapsa.  Posuistis 
enim,atqueid  tamen  titubanter  etstrictim,  coniuratio- 
nis  hunc  propter  amicitiam  Catilinae  participem  fuisse: 
in  quo  non  modo  crimen  non  haerebat,  seel  vix  diserti 
adolescentis  cohaerebat  oratio.  Qui  enim  tantus  furor 
in  Caelio?  quod  tantum  aut  in  moribus  naturaque 
vulnus,  aut  in  re  atque  fortuna?  ubi  denique  est  in 
ista  suspicione  Caelii  nomen  auditum?  Nimium  mul- 
ta  de  re  minime  dubia  loquor ;  hoc  tamen  dico :  non 
modo  si  socius  coniurationis ,  sed  nisi  inimicissimus 
istius  sceleris  fuisset,numquam  coniurationis  accusa- 
tione  adolescentiam  suam  potissimum  commendare 
voluisset.  16.  Quod,  haud  scio,  an  de  ambitu  et  de 
criminibus  istis  sorlalium  ac  sequestrium  (quoniam 
hue  incidi) similiter  respondendum  putem.  Numquam 
enim  tarn  Caelius  amens  fuisset,  ut,  si  se  istoinfinito 
ambitu  commaculasset,  ambitus  alterum  accusaret; 
neque  eius  facti  in  altero  suspicionem  quaereret,  cuius 
ipse  sibi  perpetuam  licentiam  optaret ;  nec,  si  sibi  se- 
mel  periculum  ambitus  subeundum  putaret,  ipse  al¬ 
terum  iterum  ambitus  criminearcesseret.  Quodquam- 
quam  nec  sapienter  et  me  invito  facit,  tamen  est 
eiusmodi  cupidinis ,  ut  magis  insectari  alterius  inno- 
centiam,  quam  de  se  timide  cogitare  videatur. 

17.  Nam  quod  aes  alienum  obiectum  est,  sumptus 
reprehensi,  tabulae  flagitatae:  videte,  quam  pauca 
respondeam.  Tabulas,  qui  in  patris  potestate  est, 
nullas  conficit.  Yersuram  numquam  omnino  fecit 
ullam.  Sumptus  unius  generis  obiectus  est,  habita- 
tionis:  triginta  millibus  dixistis  eum  habitare.  Nunc 
demum  intelligo,  P.  Clodii  insulam  esse  venalem, 
cuius  hie  in  aediculis  habitat,  decern ,  ut  opinor,  mil¬ 
libus.  Yos  autem,  dum  illi  placere  vultis,  ad  tempus 
ei  mendacium  vestrum  accommodavistis. 

18.  Reprehendistis,  a  patre  quodsemigrarit.  Quod 
quidem  iam  in  hac  aetate  minime  reprehendendum 
est:  qui  quum  et  ex  reipublicae  eaussa  iam  esset 
mihi  quidem  molestam,  sibi  tamen  gloriosam  victo- 
riam  consecutus,  et  per  aetatem  magistratus  petere 
posset,  non  modo  permittente  patre,  sed  etiam  sua- 
dente  ab  eo  semigravit ;  et  quum  domus  patris  a  fo- 
ro  longe  abesset,  quo  facilius  et  nostras  domes  obire, 
et  ipse  a  suis  coli  posset,  conduxit  in  Palatio ,  non 
magno,  domum.  VIII.  Quo  loco  possum  dicere  id, 
quod  vir  clarissimus,  M.  Grassus,  quum  de  adventu 
regis  Ptolemaei  quereretur,  paullo  ante  dixit, 

Utindm  ne  in  nemore  Pelio - 

ac  longius  quidem  mihi  contexere  hoc  carmen  liceret. 

Nam  numquam  hera  errans 
hanc  molestiam  nobis  exhiberet, 

Medea  animo  aegra,  amove  saevo  saucia ! 

Sic  enim,  iudices,  reperietis,  quod,  quum  ad  id  loci 
venero,  ostendam,  hanc  Palatinam  Medeam  migratio- 
nemque  huic  adolescenti  caussam  malorum  omnium 
sive  potius  sermonum  fuisse. 

19.  Quamobrem  ilia,  quae  ex  accusatorum  ora- 
tione  praemuniri  iam  et  fingi  intelligebam ,  fretus  ve¬ 
stra  prudentia,  iudices,  non  pertimesco.  Aiebant 
enim,  fore  testem  senatorem,  qui  se  pontificiis  comi- 
tiis  pulsatum  a  Caelio  diceret.  A  quo  quaeram ,  si 
prodierit:  primum,  cur  statim  nihil  egerit?  deinde,  si 
id  queri,  quam  agere  maluerit,  cur  productus  a  vobis 
potius,  quam  ipse  per  se ,  cur  tanto  post  potius,  quam 
continuo,  queri  maluerit?  Si  mihi  ad  haec  acute  ar- 
guteque  respondent:  turn  quaeram  denique,  ex  quo 
iste  fonte  senator  emanet.  Nam  si  ipse  orietur  et  na- 
scetur  ex  sese ;  fortasse,  ut  soleo,  commovebor.  Sin 


autem  est  rivulus  arcessitus  et  ductus  ab  ipso  capite 
accusationis  vestrae :  laetabor,  quum  tanta  gratia  tan- 
tisque  opibus  accusatio  vestra  nitatur,  unum  senato¬ 
rem  solum  esse,  qui  vobis  gratificari  vellet,  inventum. 

20.  Nec  tamen  illud  genus  alterum  nocturnorum 
testium  pertimesco.  Est  enim  dictum  ab  illis,  fore 
qui  dicerent ,  uxores  suas  a  caena  redeuntes  attrectatas 
esse  a  Caelio.  Graves  erunt  homines,  qui  hoc  iurati 
dicere  audebunt:  quum  sit  his  confitendum,  num¬ 
quam  se,  ne  congressu  quidem  et  constituto,  coepisse 
de  tantis  iniuriis  experiri.  IX.  Sed  totum  genus  op- 
pugnationis  huius,  iudices,  etiam  prospicitis  animis 
et,  quum  inferetur,  propulsare debebitis.  Non  enim 
ab  iisdem  accusatur  M.  Caelius,  a  quibus  oppugnatur. 
Palam  in  eum  tela  iaciuntur,  clam  subministrantur. 

21 .  Neque  id  eo  dico,  ut  invidiosum  sit  in  eos,  quibus 
gloriosum  hoc  etiam  esse  debet.  Funguntur  officio, 
defendunt  suos,  faciunt,  quod  viri  fortissimi  solent: 
laesi  .dolent,  irati  efferuntur,  pugnant  lacessiti.  Sed 
vestrae  sapientiae  tamen  est,  iudices,  non,  si  eaussa 
iusta  est  viris  fortibus  oppugnandi  M.  Caelium,  ideo 
vobis  quoque  vos  caussam  putare  esse  iustam  alieno 
dolori  potius,  quam  vestrae  fidei  consulendi.  Quae 
sit  multitudo  in  foro,  quae  genera,  quae  studia,  quae 
varietas  hominum ,  videtis.  Ex  hac  copia  quam  mul- 
tos  esse  arbitramini,  qui  hominibus  potentibus,  gra- 
tiosis,  disertis,  quum  aliquid  eos  velle  arbitrentur, 
ultro  se  offerre  soleant,  operam  navare,  testimonium 
polliceri?  22.  Hoc  ex  genere  si  qui  se  in  hoc  indicium 
forte  proiecerint:  excluditote  eorum  cupiditatem,  iu¬ 
dices,  sapientia  vestra,  ut  eodem  tempore  et  huius 
saluti  et  religioni  vestrae  et  contra  periculosissimas 
hominum  potentias  conditioni  omnium  civium  provi- 
disse  videamini.  Equidem  vos  abducam  a  testibus, 
neque  huius  iudicii  veritatem,  quae  mutari  nullo 
modo  potest,  in  volunlate  testium  collocari  sinam, 
quae  facillime  fingi,  nullo  negotio  flecti  ac  detorqueri 
potest.  Arguments  agemus;  signis  omni  luce  cla- 
rioribus  crimina  refellemus.  Res  cum  re,  eaussa  cum 
eaussa,  ratio  cum  ratione  pugnabit. 

X.  23.  Itaque  illam  partem  caussae  facile  patior 
graviter  et  ornate  a  M.  Crasso  [esse]  peroratam,  de  se- 
ditionibusNeapolitanis,  deAlexandrinorum  pulsatione 
Puteolana,  de  bonis  Pallae.  Vellem  dictum  esset  ab 
eodem  etiam  de  Dione.  De  quo  ipso  tamen  quid  est, 
quod  exspectetis ,  quod  is,  qui  fecit,  aut  non  timet,  aut 
etiam  fatetur?  Est  enim  rex.  Qui  autem  dictus  est  et 
adiutor  fuisse  et  conscius,P.  Ascitius,  is  iudicio  est  li¬ 
berals.  Quod  igitur  est  huiusmodi  crimen,  ut,  qui 
commisit,  non  neget,  qui  negavit,  absolutus  sit;  id  hie 
pertimescat,  qui  non  modo  a  facto,  verum  etiam  a 
conscientiae  suspicione  abfuit?  et,  si  Ascitio  eaussa 
plus  profuit,  quam  nocuit  invidia;  huic  oberit  tuum 
maledictum,  qui  istius  facti  non  modo  suspicione,  sod 
ne  infamia  quidem  est  aspersus?  24.  —  At  praeva- 
ricatione  est  Ascitius  liberatus.  —  Perfacile  est  isti 
loco  respondere,  mihi  praesertim,  a  quo  ilia  eaussa  de- 
fensa  est.  Sed  Caelius  optimam  caussam  Ascitii  esse 
arbitratin’:  cuicuimodi  *  autem  sit,  a  sua  putat  esse 
seiunctam;  neque  solum  Caelius,  sed  etiam  adolescen- 
tes  humanissimietdoctissimi,  rectissimis  studiis  atque 
optimis  artibus  praediti,  Titus  Caiusque  Coponii:  qui 
ex  omnibus  maxime  Dionis  mortem  doluerunt:  qui 
quum  doctrinae  studio  atque  humanitatis,  turn  etiam 
hospitio  Dionis  tenebantur.  Habitabat  is  apud  L. 
Lucceium,  ut  audistis.  Fuerat  ei  cognitus  Alexan- 
driae.  Quid  aut  hie,  aut  summo  splendore  praeditus, 

frater  eius,  de  M.  Caelio  existimet,  ex  ipsis,  si  produ- 
c  erun/>  .audiet*s-  25.  Ergo  haec  removeantur,  ut 

iqvaindA°’ m  q,UlbuS  Caussa  nititur>  ad  ea  veniamus 
XL  AmmadyerU  emm,  iudices,  audiri  a  vohis 
meum  famiharem,  L.  Herennium,  perattente.  In  quo 

rmLina§,na  fX  pai^te  inseni0  eius  et  dicendi  genere 

d  S-rfebWI?lni-;  t3men  nonnui«q»am  verebar.ne 
ilia  subLhter  ad  crumnandum  inducta  oratio  animos 

yestros  sensim  ac  lender  accenderet.  Dixit  enim 
multa  de  luxuna,  multa  de  libidine,  multade  vitiis  iu- 
ventutis,  multa  de  moribus;  et,  qui  in  reliqua  vita 
mitis  esset  et  in  hac  suavitate  humanitatis,  qua  prope 
lam  delectantur  omnes,  versari  periucundesoleret,  fuit 
in  hac  caussa  pertnstis  quidam  patruus, censor,  magi- 

nlrp  0blMTVIJ  Caellum’ sicut  neminem  umquam 
paiens.  Multa  de  incontinentia  intemperantiaque  dis- 

f.5U1 ’  %^ld  quaeritis,  iudices?  ignoscebam  vobis 
flluH  audientlbus>  Pr°pterea,  quod  egomet  tam  triste 
1  .  et  tam  asperum  genus orationishorrebam.  26.  Ac 
prana  pars  fuit  ilia,  quae  me  minus  movebat,  fuisse 
meo  necessano  Bestiae  Caelium  familiarem,  caenasse 
apud  eum,  ventitasse  domum,  studuisse  praeturae 
Xon  me  haec  movent,  quae  perspicue  falsa  sunt. 
Ltenim  eos  una  caenasse  dicit,  qui  aut  absunt,  aut 
quibus  necesse  est  idem  dicere.  Neque  vero  illud  me 
commovet,  quod  sibi  in  Lupercis  sodalem  esse  Cae- 
uum  dixit.  F era  quaedam  sodalitas  et  plane  pastori- 
daatque  agrestis  germanorum  Lupercorum:  quorum 

ato  m  lilS1VceStnS,ante  eSt  instituta’  quamhumanitas 
atque  le^es.  Siquidem  non  modo  nomina  deferunt  in- 

tei  se  sodales ,  sed  etiam  commemorant  sodalitatem  in 

f“USwd04  ne  qui?  id  forte  nesciat,  timere  videa- 
tui.  27.  Sed  haec  omittam :  ad  ilia,  quae  me  mams 
moverunt,  respondebo.  4  ° 

I  DeIlciarum  obiurgatio  fuit  longa  et  ea  lenior, 
plusque  disputatioms  habuit,  quam  atrocitatis:  quo 
etiam  audita  est  attentius.  Nam  P.  Clodius,  amicus 
meus  quum  se  gravissime  vehementissimeque  iacta- 
ret  et  omnia  inflammatus  ageret  tristissimis  verbis 
voce  maxima:  tametsi  probabam  eius  eloquentiam’ 
tamen  non  pertimescebam.  Aliquot  enim  in  caussis 
eum  videram  frustra  litigantem.  Tibi  autem,  Balbe 
respondebo  primurn  precario;  si  licet,  si  fas  estdefen- 
di  a  me  eum,  qui  nullum  convivium  renuerit,  qui  un- 
guenta  sumpsent,  qui  Baias  viderit.  XII.  28  Eaui 
dem  multos  et  vidi  in  hac  civitate  et  audivi,  non  modo 
qui  primonbus  labns  gustassent  genus  hoc  vitae  et 
extremis ,  ut  dicitur,  digitis  attigissent,  sed  qui  totam 
adolescentiam  mluptatibus  dedissent,  emersisse  ali- 
quando  et  se  ad  frugem  bonam,  ut  dicitur,  recepisse 
gravesque  homines  atque  illustres  fuisse.  Datur  enim 
concessu  omnium  huic  aliquis  ludus  aetati  et  ipsa 
natura  profundit  adolescentiae  cupiditates :  ’quaePsi 
ita  erumpunt,  ut  nullius  vitam  labefactent,  nullius 
tlcmurn  evertant,  faciles  et  tolerabiles  haberi  Lieut 
,  bed  tu  mihl  videbare  ex  communi  infamia  iu- 
ventutis  ahquam  invidiam  Caelio  velle  conflare.  Ita- 
que  omne  illud  silentium,  quod  est  orationi  tributum 
luae,  fuit  ob  earn  caussam,  quod,  uno  reo  proposito,  de 
inultorum  vitiis  cogitabamus.  Facile  est  accusare 
^xunem.  Dies  lam  me  deficiat*,  si,  quae  dici  in  earn 
^ententiam  possunt,  coner  expromere :  de  corruptelis 

orations trilITt d.e,  Pro*ei  VI *ate>  de  sumptibus  immensa 
oiatio  est.  Ut  tibi  reum  neminem,  sed  vitia  proponas 

Sed  vp1!11  ipSa  et  C°pi0Se  6t  §raviter  accusari  Poi¬ 
sed  vestrae  sapientiae  est,  iudices,  non  abduci  ab  reo  - 

nec,  quos  aculeos  habeat  severitas  gravitasque  vestra 


quum  eos  accusator  erexerit  in  rem,  in  vitia,  in  mores 
n  tempora,  emittere  in  hominem  et  in  reum:  quum  is 
non  suo  cnmine,  sed  multorum  vitio  sit  in  qSm 

utZonTT  V0CatUS,-  3°-  Itaf*UC  -verS  t^ 
ut  op01  et,  ita  respondere  non  audeo:  erat  enim 

peeter“!  ZnT'  VaCatl0ne,m  adolescentiae veniamque 
petere,  non,  inquam,  audeo;  perfugiis  non  utor  ae- 
tatis,  concessa  omnibus  iura  dimitto;  tantum  peto  ut 
si  qua  est  in vidia  communis  hoc  tempore  aeris  alien!’ 
petulantiae,  hbidinum  iuventutis,  quam  video  esse 

rum  vitia  noceant.  Atque  ego  idem,  qui  haec  postulo, 
quin  crimimbus ,  quae  in  hunc  proprie  conferuntur 

d  1  ArmSScme  resP°ndeam»  non  recuso. 

XIII.  Sunt  autem  duo  crimina,  auri  et  veneni:  in 
quibus  una  atque  eadem  persona  versatur.  Aurum 

ST*  c,l0<iia'  renu“  <iuaesit'im'  ^  oK 

daretur,  dicitur.  Omnia  sunt  alia  non  crimina  sed 

T]antis  ^uam  pub5i- 

quaestioms.  Adulter,  impudicus,  sequester,  convi- 
lum  est,  non  accusatio:  nullum  est  enim  fundamen- 
tum  horum  cnminum ,  nulla  sedes.  Voces  sunt  con- 

“  !Sae,i  t?ImCre  ^  irat0  accusatore,  nullo  auctore, 
emissae.  31 .  Horum  duorum  criminum  video  fontem 
video  auctorem ,  video  certum  nomen  et  caput.  Auro 
opus  fuit;  sumpsit  a  Clodia,  sumpsit  sine  teste,  ha¬ 
buit  quamdiu  voluit.  Maximum  video  signum  cuius- 
dam  egregiae  familiaritatis.  Necare  eamdem  voluit- 
quaesivit  venenum ;  sollicitavit  quos  potuit;  paravit’ 
locum  constituit;  attulit.  Magnum  rursus  odium 
video  cum  crudelissimo  discidio  exstitisse.  Res  est 
omnis  in  hac  caussa  nobis,  iudices,  cum  Clodia,  mu- 
here  non  solum  nobili,  sed  etiam  nota:  de  qua  e°o 
nihil  dmctm,  nisi  depellendi  criminis  caussa.  32.  Sed 
lnteiligis  pro  tuapraestantiprudentia,  Cn.Domiti,  cum 

cnmi3  rem  ess®.nobis:  quae  si  se  aurum  Caelio 
commodasse  non  dicit,  si  venenum  ab  hoc  sibi  para- 

tum  esse  non  arguit;  petulanter  facimus,  si  matrein- 
mdias ,  secus i  quam  matronarum  sanctitas  postulat, 
nominamus.  Sin  ista  muliere  remota,  nec  crimen 
Hum ,  nec  opes  ad  oppugnandum  Caelium  illis  relin- 
quentur;  quid  est  aliud,  quod  nos  patroni  facere  de- 

n!!rS’|D1S1{Ut  e0S’  qui  insectantur,  repellamus? 
guod  quidem  facerem  vehementius,  nisi  intercederent 
nhi  inimicitiae  cum  istius  mulieris  viro:  fratrem 
volui  dicere:  semper  hie  erro.  Nunc  agam  modice 
nec  longius  progrediar,  quam  me  mea  fides  et  caussa 
ipsa  coget.  Neque  emm  muliebres  umquam  inimici- 
tias  mihi  gerendas  putavi,  praesertim  cum  ea,  quam 
omnes  semper  amicam  omnium  potius,  quam  cuius- 
quam  mimicam  putaverunt.  XIV.  33.  Sed  tamen  ex 
ipsa  quaeram  prius ,  utrum  me  secum  severe  et  °ra- 

viter  et  prisce  agere  an  remisse  ac  ]eniter  et°ur_ 

pane,  bi  ilio  austero  more  ac  modo :  aliquis  mihi  ab 
in  fens  excitandus  est,  ex  barbatis  illis ;  non  hac  bar- 
bula,  qua  ista  delectatur,  sed  ilia  horrida,  quam  in 
statuis  antiquis  et  imaginibus  videmus :  qui  obiur^et 
muberem  et  pro  me  loquatur,  ne  ista  mihi  forte  suc- 
censeat.  Exsistat  lgitur  ex  hac  ipsa  familia  aliquis  ac 
potissimum  Caecus  ille.  Minimum  enim  dolorem 
capiet,  qui  istam  non  videbit.  Qui  profecto  si  exsti- 
terit,  sic  aget  et  sic  loquetur:  Mulier,  quid  tibi  cum 
Caelio?  quid  cum  homine  adolescentulo?  quid  cum 
alieno?  Cur  aut  tam  familiaris  huic  fuisti,  ut  aurum 
commodares,  aut  tam  inimica,  ut  venenum  ti meres 9 
Non  patrem  tuum  videras,  non  patruum,  non  avum' 
pioavum,  atavum  audieras  consules  fuisse?  34.  Non 

denique  modo  te  Q.  Metelli  matrimonium  tenuisse 
sciebas,  clarissimi  ac  fortissimi  viri  patriaeque  aman- 
tissimi?  qui  simulac  pedem  limine  extulerat,  omnes 
prope  cives  virtute,  gloria,  dignitate  superabat?  cui 
quum  ex  amplissimo  genere  in  familiam  clarissimam 
nupsisses,  cur  tibi  Caelius  tam  coniunctus  fuit? 
Cognatus?  affinis?  viri  tui  familiaris?  Nihil  horum. 
Quid  igitur  fuit,  nisi  quaedam  temeritas  ac  libido? 
Nonne  te,  si  nostrae  imagines  viriles  non  commove- 
bant,  ne  progenies  quidem  mea,  Q.  ilia  Claudia,  ae- 
mulam  domesticae  laudis  in  gloria  muliebri  esse  ad- 
monebat?  non  virgo  ilia  Vestalis  Claudia,  quae,  pa- 
trem  complexa  triumphantem,  abinimico  tribuno  ple- 
bis  de  curru  detrahi  passa  non  est?  Cur  te  fraterna 
vitia  potius,  quam  bona  paterna  et  avita  et  usque  a 
nobis  quum  in  viris,  turn  etiam  in  feminis  repetita 
moverunt?  Ideone  ego  pacem  Pyrrhi  diremi,  ut  tu 
amorum  turpissimorum  quotidie  foedera  ferires?  ideo 
aquam  adduxi,  ut  ea  tu  inceste  uterere?  ideo  viam 
munivi,  ut  earn  tu  alienis  viris  comitata  celebrares? 

XV.  35.  Sed  quid  ego,  iudices,  ita  gravem  perso¬ 
nam  induxi,  ut  verear,  ne  se  idemAppius  repente  con- 
vertat  et  Caelium  incipiat  accusare  ilia  sua  gravitate 
censoria?  Sed  videro  hoc  posterius,  atque  ita,  iudices, 
ut  vel  severissimis  disceptatoribus  M.  Caelii  vitam  me 
probaturum  esse  confidam.  Tu  vero  mulier  (iam 
enim  ipse  tecum,  nulla  persona  introducta,  loquor)  si 
ea,  quae  facis,  quae  dicis,  quae  insimulas,  quae  moli- 
ris ,  quae  arguis,  probare  cogitas :  rationem  tantae  fa- 
miliaritatis,  tantae  consuetudinis,  tantae  coniunctionis 
reddas  atque  exponas  necesse  est.  Accusatores  qui¬ 
dem  libidines,  amores,  adulteria,  Baias,  actas,  convi- 
via,  comissationes,  cantus,  symphonias,  navigia 
iactant :  iidemque  significant  nihil  se,  te  invita,  dicere. 
Quae  tu,  quoniam  mente  nescio  qua  effrenata  atque 
praecipiti  in  forum  deferri  iudiciumque  voluisti,  aut 
diluas  oportet  et  falsa  esse  doceas,  aut  nihil  neque 
crimini  tuo  neque  testimonio  credendum  esse  fateare. 
36.  Sin  autem  urbanius  me  agere  mavis ,  sic  again 
tecum:  removebo  ilium  senem  durum  ac  paene  agre- 
stem ;  ex  bisque  tuis  sumam  aliquem  ac  potissimum 
minimum  fratrem,  qui  est  in  isto  genere  urbanissi- 
mus:  qui  te  amat  plurimum,  qui,  propter  nescio 
quam,  credo,  timiditatem  et  nocturnos  quosdam  ina- 
nes  metus,  tecum  semper  pusio  cum  maiore  sorore  cu- 
bitavit.  Eum  putato  tecum  loqui :  Quid  tumultuaris, 
soror?  quid  insanis?  quid  clamore  exorsa,  verbis  par- 
vam  rem  magnam  facis?  Vicinum  adolescentulum 
aspexisti :  candor  huius  te  et  proceritas  vultus  oculi- 
que  pepulerunt :  saepius  videre  voluisti:  nonnum- 
quam  in  iisdem  hortis  visa nobilis mulier :  ilium  filium 
familias  patre  parco  ac  tenaci  habere  tuis  copiisdevin- 
ctum  non  potes :  calcitrat,  respuit,  non  putat  tua  dona 
esse  tanti.  Confer  te  alio.  Habes  hortos  ad  Tiberim, 
ac  dilmenter  eo  loco  parasti,  quo  omnis  inventus  na- 
tandi  caussa  venit.  Mine  licet  conditiones  quotidie 
le^as.  Cur  huic,  qui  te  spernit,  molesta  es? 

°  XVI.  37.  Redeo  nunc  ad  te,  Caeli ,  vicissim ,  ac 
mihi  auctoritatem  patriam  severitatemque  suscipio: 
sed  dubito,  quern  patrem  potissimum  sumam  :  Caeci- 
lianumne  aliquem  vehementem  atque  durum? 

Nunc  enim  demum  mihi  Animus  ardet,  nunc  meum 

cor  cumuldlur  ira. 

Aut  ilium, - 

0  infelix ,  o  sceleste - 

Ferrei  sunt  isti  patres. 

- Egone  quid  dicam?  egone  quid  velim? 


527 

Quae  tu  omnia  tuis  foedis  factis  fdcis,  ut  nequid- 
qudm  velim. 

Vix  ferenda  diceret  tabs  pater:  ,,Cur  te  in  istam  vi- 
cinilalem  merctriciam  contulisti?  Cur,  illecebris  cogni- 
tis,  non  refugisti?  Cur  alienam  ullam  mulier emnosti? 
Bide  ac  disjice!  Per  me  licebit.  Si  egebis,  tibi  dolebit. 

Mihi  sat  est, 

qui,  aetdtis  quod  reliquum  est,  oblectem,  meae.  “ 

38.  Huic  tristi  ac  directo  seni  responderet  Caelius,  se 
nulla  cupiditate  inductum  de  via  decessisse.  Quid 
signi?  Nulli  sumptus,  nulla  iactura,  nulla  versura. 
At  fuit  fama.  Quotus  quisque  est,  qui  istam  effugere 
potest  in  tam  maledicacivitate?  Vicinum  eiusmulieris 
miraris  male  audisse,  cuius  frater  germanus  sermones 
iniquorum  effugere  non  potuit?  Leni  vero  et  dementi 
patri,  cuiusmodi  ille  est : 

Fores  effregit?  restituentur :  discidit 

vestem?  resarcielur, — 

Caelii  caussa  est  expeditissima.  Quid  enim  esset,  in 
quo  se  non  facile  defenderet?  Nihil  iam  in  istam  mu- 
lierem  dico:  sed,  si  esset  aliqua  dissimilis  istius,  quae 
se  omnibus  pervulgaret,  quae  haberet  palamdecretum 
semper  aliquem,  cuius  in  hortos,  domum,  Baias,  iure 
suo  libidines  omnium  commearent ;  quae  etiam  aleret 
adolescentes ,  et  parsimoniam  patrum  suis  sumptibus 
sustentaret:  si  vidua  libere,  proterva  petulanter,  dives 
effuse,  libidinosa  meretricio  more  viveret;  adulterum 
ego  putarem,  si  quis  hanc  paullo  liberius  salutasset? 

XVII.  39.  Dicet  aliquis:  Haec  est  igitur  tua  disei- 
plina?  sic  tu  instituis  adolescentes?  ob  hanc  caussam 
tibi  hunc  puerum  parens  commendavit  et  tradidit,  ut 
in  amore  et  voluptatibus  adolescentiam  suam  colloca- 
ret,  et  hanc  tu  vitam  atque  haec  studia  defenderes? 
Ego,  si  qui,  iudices,  hoc  robore  animi  atque  hac  in¬ 
dole  virtutis  ac  continentiae  fuit,  ut  respueret  omnes 
voluptates  omnemque  vitae  suae  cursum  in  labore cor¬ 
poris  atque  in  animi  contentione  conficeret;  quern 
non  quies,  non  remissio,  non  aequalium  studia,  non 
ludi,  non  convivia  delectarent;  nihil  in  vita  expeten- 
dum  putaret,  nisi  quod  esset  cum  laude  et  cum  digni¬ 
tate  coniunctum  :  hunc  mea  sententia  divinis  quibus- 
dam  bonis  instructum  atque  ornatum  puto.  Ex  hoc 
genere  illos  fuisse  arbitror,  Camillos,  Fabricios,  Cu¬ 
rios,  omnesque  eos,  qui  haec  ex  minimis  tanta  fece- 
runt.  40.  Verum  haec  genera  virtutum  non  solum  in 
moribus  nostris ,  sed  vix  iam  in  libris  reperiuntur. 
Chartae  quoque,  quae  illam  pristinam  severitatem 
continebant,  obsoleverunt;  neque  solum  apud  nos, 
qui  hanc  sectam  rationemque  vitae  re  magis,  quam 
I  verbis  secuti  sumus,  sed  etiam  apud  Graecos,  doctis- 
j  simos  homines,  quibus,  quum  facere  non  possent,  lo- 
[  qui  tamen  et  scribere  honeste  et  magnifice  licebat, 

;  alia  quaedam,  mutatis  Graeciae  temporibus,  praecepta 
exstiterunt.  41.  Itaque  alii  voluptatis  caussa  omnia 
|  sapientes  facere  dixerunt,  neque  ab  hac  orationis  tur- 
pitudine  eruditi  homines  refugerunt:  alii  cum  volu- 
ptatc  dignitatem  coniungendam  putaverunt,  ut  resma- 
xime  inter  se  repugnantes  dicendi  facilitate  coniunge- 
rent.  Ill ud  unum  directum  iter  ad  laudem  cum  labore 
qui  probaverunt,  prope  iam  soli  in  scholis  sunt  relicti. 
Multa  enim  nobis  blandimenta  natura  ipsagenuit, qui¬ 
bus  sopita  virtus  conniveretr*  et  interdum  multas  vias 
adolescentiae  lubricas  ostendit,  quibus  ilia  insistere 
aut  ingredi  sine  casu  aliquo  aut  prolapsione  vix  pos¬ 
set,  et  multarum  rerum  iucundissimarum  varietatem 
dedit,  qua  non  modo  haec  aetas,  sed  etiam  iam  corro- 
borala  caperetur.  42.  Quamobrem  si  quern  forte  inve- 


neritis,  qui  aspernetur  oculis  pulchritudinem  rerum 
non  odoreulio,  non  tactu,  non  sapore  capiatur  exclu’ 
dat  auribus  omnem  suavitatem :  huic  homing 'o  5or- 

putbultPaTvin0SFPr°Piti0S’  1P'eriqUe  au^em°irat0s 

puiauunt.  XVIII.  Ergo  haec  deserta  via  et  incnha 
a  que  mterclusa  iam  frondibus  et  virgultis  relinmn’ 

t‘U1'  si,  adoleffiS  : 

pe™tTe“aiIh  ^f  f  d?e*emur:  semper  su- 

ditas  vnJimt  uecta  ratio;  vincat  aliquando  cupi- 
di  as  voluptasque  rationem,  dummodo  ilia  in  hoc  £ 
neie  praescriptiomoderatioqueteneatur  ■  parcatiuven 

slsSt  r?  •  “e  sp'liet 

patrimonium,  ne  foenore  trucidetur,  ne  incurrat  in 
a  terms  domum  atque  famam;  ne  proLum  castis 
,e“  lnteSr's’  infamiam  bonis  inferat;  ne  quern  vi 
eat .  ne  intersit  insidns ;  scelere  careat  •  postremo 
quum  pa'uent  voluptatibus,  dederit  ahquid  tempoHs 
•  ^um  aetatis  atdue  ad  manes  hasce  adolescentiae 

sticae  re?}-  Se  aIiduando  ad  curam  rei  dome- 

SpCde’  rei  forensis,  rei  publicae:  ut  ea  quae  ratio  ne 

satietate  abiecisse’  expe™d° 

fervissentqi ?  C,UUm  ado,escentiae  cupiditates  de- 
t  u  t  Fv  I"6  V11'tUteS’  firmata  iam  aetate>  exsti- 
nare  vosmef  tS?  nemmem  “lihi  ne<*sse  est  nomi- 
cUiusc,„am  for, is  atque 

dem  erratum  cum  maxima  laude  coniun^ere  Ouod 
si  facere  vellem,  multi  a  me  summi  atque  ornatissimi 
viii  praedicarentur,  quorum  partim  nimia  iiberlas 
in  ado  escentia,  partim  profusa  luxuries,  ma°nitudo 
aeris  ahem,  sumptus,  libidines  nominarentur  quae 
multis  postea  virtutibus  obtecta,  adolescentiae^  mii 
vellet,  excusatione  defenderet.  XIX.  U.  At  veroin 
M.  Caeho  (dicam  enim  iam  confidentius  de  studiiseius 
hones tis,  quoniam  audeo  quaedam  fretus  leslra  Sa 
pientia  libere  confiten,)  nulla  luxuries  reperietur  nulli 

2  um  lib  r aes  fT-  -"acoSLT;™1 

mstrorum  libido :  quod  quidem  vitium  ventris  et 
tuns  non  modo  n0„  miJu  ^IXZdeUam 

miaP  r  Amores.autem>  et  hae  deliciae  quae’  vocantur 
quae  fiimiore  ammo  praeditis  diutius  molestae  nonso’ 

quamSSh„t  6  emmet  Celeriter  deflorescunt,)nUni- 

45  4udistis  mnm  Um  lmP<;ditumque  tenuerunt. 

Auaistis,  duum  pro  se  diceret:  audistis  anfea 
quum  accusaret:  (defendendi  haec  caussa  nonelori’ 
andi  l°qu°r ;)  genus  orationis,  facultatem,  c’opiam  sen- 

pe"spexStiasqUi,Ve  °rUm'  IJ"ae  vcslra  Psedentia  est, 
perspexistis.  Atque  in  eo  non  solum  inmmium  Pi„ 

amur1UvaVIeteteme;  ■  l'0d  sael>e'eliamsi  tndustria  non 
amur,  valet  tamen  ipsum  suis  viribus:  sed  inent 

nisi  me  propter  benevolentiam  forte  fa llebat  ratio  et 

horns  artibus  nstituta,  et  cura  et  vig  fs  eiaborata 

Atque  scitote,  iudices,  eas  cupiditates.VaV obiiciun: 

ur  Caelio,  atque  haec  studia,  de  quibus  dispute  non 

acile  in  eodem  homine  esse  posse.  Fieri  enim  non 

potest,  ut  animus  libidini  deditus,  amore  desiderio 

cupiditate,  saepe  nimia  copia,  inopia  etiam noanum- 

quam  impeditus,  hoc,  quidquid  est,  quod  nos  facimus 

possit  suslinere.  46.  An  vos  aham  caussam  essenlhm 
putatis,  cur,  in  tantis  praemiis  eloquentiae  tanti  vo 

ePtam stCtnadui-‘anta  la“de' r'anla S'atia.  ta’nto  hono-' 
vmentur"  Seij'pertl,'e  f«<=rint,  qni  i„  hoc  laboro 

versentur?  Obterendae  sunt  omnes  voluptates;  relin- 

£  5lse™oees?‘i0niS'  Tdicfs ;  Iudl|s.  i»sus,  coi- 

n  ’  •  im°  est  Paene  familiarium  deserendus 
c°endi  deterred  h°mi“es  a  labore  studioquedii 
ctrina  Terms’  ,7 i’T ““  m8enia  de(ida"‘  a»>  *>- 

cons„,aPrembo„*L^atXr:rLtnCstdrudf 

to,  menses  au,  de  salute  an,  de  gloria  d£L,? 

minum'famae  Shun  •“  vjcinilas  red»la‘?  nihilho- 
ill  a  ,  h  Baiae  Unique  ipsae  loquuntur? 

Hlae  vero  non  Ioquuntur  solum,  verum  etiam  perso 
nant:  hue  unius  mulieris  libidinem  esse  prZsam' 
ut  ea  non  modo  solitudinem  ac  tenebras  atquePhaec 
fla  Umrum  integumenta  non  quaerat,  sed  inlurpissi- 

ce  laetefur.  r,'eC|Ue"llssinia  calab''i,a,e  e,  clarissima  lu- 

ribuf  inlS  Si  q"is  est'  1ui  eliam  meretriciis  amo- 
inus  intei dictum  mventuti  putet:  est  ille  auidem 

SeTlrUS:  neSare  non  possum :  sed  abho’etnon 
modo  ab  hums  saeculi  licentia,  verum  etiam  a  maT 

SmT^eftT  a,CiUj  CNndolIm Too 

,  quando  reprehensum?  quando  non 

bcorrio  il;,.',,-!,,1'  0  dc"‘,<I“e  ?“■*. quod  licet,  non 
.  lie  ego  iam  lem  definiam :  mulierem  nulhm 

nommabo:  tantum  in  medio  relinquam  i9  Sio^ 

d°mUm  5"am  P^-erlt  omnium 
piclitati,  palamque  sese  in  meretricia  vita  collocarit 

hoc°in  Urbees-1SS1IJ°rUm  COnviviis  ^  instituerit:  si 
Uoc  in  Elbe,  s  in  hortis,  si  in  Baiarum  ilia  celebritate 

d  ornaT  dr"e  “*  S'Se  8eral''  “»  i-essu  solum 
“™atu  atq“o  comitatu,  non  ilagrantia  oculornm 
non  liber  ate  sermonis,  sed  etiam  c°omp lexu  osouh' 

S  aSSe.iaamga,i0ne’  “I"  V“S' «  "“iam  ml 

letnx,  sed  etiam  proeax  videatur:  cum  hac  si  auis 

adolescens  forte  fuerit,  utrum  hie  tibi,  L  Herenni 

du  ter,  an  amator,  expugnare  pudicitiam,  an  explere 

rias  Clodia  U1fe  videatur?  50-  Obliviscor  iam  fniu- 
as  Clodia  depono  memonam  doloris  mei  •  auae 

Z0  t  ftT  m  meos,me  ahsente  facta  sunt  ne- 
pb0o.  Ne  sint  haec  in  te  dicta,  quae  dixi  Sed  ex  te 

psa  requiro,  quoniam  et  crimen  accusatores  abs  te  et 
te  em  eius  enminis  te  ipsam  dicunt  se  habere  si 

scrZi  \uiSZU1UT°di’qUaIem  eg°  paull°  ante  de- 
cnpsi,  tui  dissimihs,  vita  institutoque  meretricio- 

cum  hac  aliquid  adolescentem  hominem  habuisse  ra’ 

deaTur^PA  hblt  Pei'tUrpe  9Ut  PerPag*tiosum  esse  vi- 
tleatu,  ?  Ea  si  tu  non  es,  sicut  ego  malo  •  quid  es 

quod  obnciant  Caelio?  Sin  earn  te  volunt’esse  •  quid 
est  cur  nos  crimen  hoc,  si  tu  contemnis,  pertimesca- 
ius.  Quare  nobis  da  viam  rationemque  defensionis 
htam  aut  pudor  tuus  defendet,  nihil  a  M.  Caelio  nefnl 
antius  esse  factum :  aut  impudentia  et  huic  et  ceteris 
magnam  ad  se  defendendum  facultatem  dabit. 
cono  i  51 '  bed  Ru°uiam  emersisse  iam  e  vadis  et 
•  tPU  °f.  Praetervecta  videtur  oratio  mea,  perfacilis 
u  la  rehquus  cursus  ostenditur.  Duo  sunt  enim  cri- 
uina,  una  in  muliere,  summorum  fac.inorum-  auri 
quod  sumptum  a  Clodia  dicitur  et  venmni  „  j  ’ 
dem  Clodiae  necandae  caussa  parasse  Caelium  crTnT 
uantur  Aurum  sumpsit,  ut  dicitis,  quod  L  WeH 

LuSabZZu^ 

Hum,  plenum  audaciae.  52.  Quo  quidem  in  crimine 
primum  illud  requiram,  dixeritne  Clodiae,  quam  ad 
rem  aurum  turn  sumeret,  an  non  dixerit.  Si  non  di¬ 
xit,  cur  dedit?  Si  dixit,  eodem  se  conscientiae  scelere 
devinxit.  Tune  aurum  ex  armario  tuo  promere  ausa 
es?  tune  Venerem  illam  tuam  spoliatricem  spoliare 
ornamentis?  Ceterum  quum  scires,  quantum  ad  faei- 
nus  aurum  hoc  quaereretur,  ad  necem  legati,  ad  L. 
Lucceii,  sanctissimi  hominis  atque  integerrimi,  labem 
sceleris  sempiterni :  huic  facinori  tanto  tua  mens  li- 
beralis ,  conscia  tua  domus  popularis  ministra ,  tua 
denique  hospitalis  illaVenus  adiutrix  esse  nondebuit. 
53.  Yidit  hoc  Balbus:  celatam  esse  Clodiam  dixit, 
atque  ita  Caelium  ad  illam  attulisse,  se  ad  ornatumlu- 
dorum  aurum  quaerere.  Si  tarn  familiaris  erat  Clo¬ 
diae,  quam  tu  esse  vis,  quum  de  libidine  eius  tam 
multa  dicis :  dixit  profecto,  quo  vellet  aurum.  Si  tam 
familiaris  non  erat,  non  dedit.  Ita  si  verum  tibi  Cae- 
lius  dixit,  o  immoderata  mulier,  sciens  tu  aurum  ad 
facinus  dedisti:  si  non  est  ausus  dicere,  nondedisti. 

XXII.  Quid  ego  nunc  argumentis  huic  crimini, 
quae  sunt  innumerabilia,  resistam?  Possum  dicere, 
mores  M.  Caelii  longissime  a  tanti  sceleris  atrocitate 
esse  disiunctos :  minime  esse  credendum,  homini  tam 
ingenioso  tamque  prudenti  non  venisse  in  mentem, 
rem  tanti  sceleris  ignotis  alienisque  servis  non  esse 
credendam.  Possum  etiam,  ilia  et  ceterorum  patro- 
norum  et  mea  consuetudine ,  ab  accusatore  perqui- 
rere,  ubi  sit  congressus  cum  servis  Lucceii  Caelius : 
qui  ei  fuerit  aditus.  Si  per  se:  qua temeritate?  Si 
per  alium:  per  quern?  Possum  omnes  latebras  suspi- 
cionum  peragrare  dicendo.  Non  caussa,  non  locus, 
non  facultas,  non  conscius,  non  perficiendi,  non  occul- 
tandi  maleficii  spes,  non  ratio  ulla,  non  vestigium  ma- 
ximi  facinoris  reperietur.  54.  Sed  haec,  quae  sunt  ora- 
toris  propria :  quae  mihi ,  non  propter  ingenium 
meum,  sed  propter  hanc  exercitationem  usumque  di- 
cendi,  fructum  aliquem  ferre  possent,quum  a  me  ipso 
elaborata  proferri  viderentur,  brevitatis  caussa  relin- 
quo  omnia.  Habeo  enim,  iudices,  quern  vos  socium 
vestrae  religionis  iurisque  iurandi  facile  esse  patia- 
mini,  L.  Lucceium,  sanctissimum  hominem  etgravis- 
simum  testem :  qui  tantum  facinus  in  famam  atque 
fortunas  suas  neque  non  audisset  illatum  a  Caelio 
neque  neglexisset  neque  tulisset.  An  ille  vir,  ilia  hu- 
manitate  praeditus,  illis  studiis,  artibus  atque  doctri- 
na,  illius  ipsius  periculum,  quern  propter  haec  ipsa 
studia  diligebat,  negligere  potuisset?  et,  quod  facinus 
in  alienum  hominem  illatum  severe  acciperet,  id  omi- 
sisset  curare  in  hospitem?  q  uod  per  ignotos  actum  quum 
comperisset,  doleret,id  asuistentatumessenegligeret? 
quod  in  agris  locisve  publicis  factum  reprehenderet, 
id  in  Urbe  ac  suae  domi  coeptum  esse,  leviter  ferret? 
quod  in  alicuius  agrestis  periculo  non  praetermitteret, 
id  homo  eruditus  in  insidiis  doctissimi  hominis  dissi- 
mulandum  putaret?  55.  Sed  cur  diutius  vos,  iudices, 
teneo?  ipsius  iurati  religionem  auctoritatemque  per- 
cipite  atque  omnia  diligenter  testimonii  verba  cogno- 
scite.  Recita  testimonium  L.  Lucceii.  testimo¬ 
nium  lucceii.  Quid  exspectatis  amplius?  an  ali- 
quam  vocem  putatis  ipsam  pro  secaussamet  veritatem 
posse  mittere?  Haec  est  innocentiae  defensio ,  haec 
ipsius  caussae  oratio,  haec  una  vox  veritatis.  In  cri¬ 
mine  ipso  nulla  suspicio  est,  in  re  nihil  est  argumen- 
ti:  in  negotio,  quod  actum  esse  dicitur,  nullum  vesti¬ 
gium  sermonis,  loci,  temporis:  nemo  testis,  nemo 
conscius  nominatur:  totum  crimen  profertur  ex  ini- 


mica,  ex  infami,  ex  crudeli,  ex  facinorosa,  ex  libidi- 
nosa  domo :  domus  autem  ilia,  quae  tentata  scelere 
isto  nefario  dicitur,  plena  est  integritatis,  dignitatis, 
officii,  religionis :  ex  qua  domo  recitatur  vobisiureiu- 
rando  devincta  auctoritas :  ut  res  minime  dubitanda  in 
contentione  ponatur,  utrum  temeraria,  procax,  irata 
mulier  fmxisse  crimen,  an  gravis,  sapiens  moderatus- 
que  vir  religiose  testimonium  dixisse  videatur. 

XXIII.  56.  Reliquum  est  igitur  crimen  de  veneno, 
cuius  ego  neque  principium  invenire  neque  evolvere 
exitum  possum.  Quae  fuit  enim  caussa,  quamobrem 
isti  mulieri  venenum  vellet  dare  Caelius?  Ne  aurum 
redderet?  num  petivit?  ne  crimen  haereret?  num 
quis  obiecit?  num  quis  denique  fecisset  mentionem, 
si  hie  nemini  nomen  detulisset?  Quin  etiam  L.  He- 
rennium  dicere  audistis,  verbo  se  molestum  non  fu- 
turum  fuisse  Caelio,  nisi  iterum  eadem  de  re  suo  Tami¬ 
lian  absoluto  nomen  hie  detulisset.  Credibile  est 
igitur,  tantum  facinus  nullam  ob  caussam  esse  com- 
missum?  et  vos  non  videtis,  fingi  sceleris  maximi 
crimen,  ut  alterius  caussa  sceleris  suscipiendi  fuisse 
videatur?  57.  Cui  denique  commisit?  quo  adiutore 
usus  est?  quo  socio?  quo  conscio?  cui  tantum  faci¬ 
nus,  cui  se,  cui  salutem  suam  credidit?  Servisne  mu- 
lieris?  sic  enim  obiectum  est.  Et  erat  tam  demens 
hie ,  cui  vos  ingenium  certe  tribuitis,  etiamsi  cetera, 
inimica  oratione  detrahitis,  ut  omnes  suas  fortunas 
alienis  servis  committeret?  At  quibus  servis?  refert 
enim  magno  opere  id  ipsum  :  iisne,  quos  intelligebat 
non  communi  conditione  servitutis  uti,  sed  licentius, 
liberius,  familiarius  cum  domina  vivere?  Quis  enim 
hoc  non  videt,  iudices,  aut  quis  hoc  ignorat,  in  eius- 
rnodi  domo,  in  qua  materfamilias  meretricio  more  vi- 
vat,  in  qua  nihil  geratur,  quod  foras  proferendum  sit, 
in  qua  lustra,  libidines,  luxuries,  omnia  denique  inau- 
dita  vitia  atque  flagitia  versentur,  hie  servos  non  esse 
servos?  quibus  omnia  committantur,  per  quos  geran- 
tur,  qui  versentur  iisdem  in  voluptatibus,  quibus  oc¬ 
culta  credantur?  ad  quos  aliquantum  etiam  ex  quo- 
tidianis  sumptibus  ac  luxuria  redundet.  58.  Id  igitur 
Caelius  non  videbat?  Si  enim  tam  familiaris  erat  mu- 
lieris,  quam  vos  vultis,  istos  quoque  servos  familiares 
esse  dominae  sciebat.  Sin  ei  tanta  consuetudo,  quanta 
a  vobis  inducitur ,  non  erat :  quae  cum  servis  potuit 
familiaritas  esse  tanta?  XXIV.  Ipsius  autem  veneni 
quae  ratio  fingitur?  ubi  quaesitum  est?  quemadmo- 
dum  paratum?  quo  pacto?  cui,  quo  in  loco  traditum  ? 
Habuisse  aiunt  domi  vimque  eius  esse  expertum  in 
servo  quodam ,  ad  rem  ipsam  parato :  cuius  perceleri 
interitu  esse  ab  hoc  comprobatum  venenum.  59.  Pro 
dii  immortales !  cur  interdum  in  hominum  sceleribus 
maximis  aut  connivetis  aut  praesentis  fraudis  poenas 
in  diem  reservatis?  Yidi  enim,  vidi,  et  ilium  hausido- 
lorem  vel  acerbissimum  in  vita,  quum  Q.Metellusabs- 
traheretur  e  sinu  gremioque  patriae,  quumque  ille 
vir,  qui  se  natum  huic  imperio  putavit,  tertio  die  post, 
quam  in  curia,  quam  in  rostris,  quam  in  republica  flo- 
ruisset,  integerrima  aetate,  optimo  habitu,  maximis  vi- 
ribus,  eriperetur  indignissime  bonis  omnibus  atque 
universae  civitati)  quo  quidem  tempore  ille  moriens, 
quum  iam  ceteris  ex  partibus  oppressa  mensesset,  ex¬ 
tremum  sensum  ad  memoriam  reipublicaereservabat : 
quum  me  intuens  flenteni  significabat  interruptis  at¬ 
que  morientibus  vocibus,  quanta  impenderet  procella 
Urbi,  quanta  tempestas  civitati:  et  quum  parietem 
saepe  feriens  eum,  qui  cum  Q.  Catulo  fuerat  ei  com¬ 
munis,  crebro  Catulum,  saepe  me,  saepissime  rempu- 

blicam  nominabat :  lit  non  tam  se  emori,  quam  spoliari 
suo  praesidio  quum  patriam,  turn  etiam  me  doleret. 
60.  Quern  quidem  virum  si  nulla  vis  repentini  sceleris 
sustulisset :  quonam  modo  ille  furenti  fratri  suo  pa- 
trueli  consularis  restitisset,  qui  consul  incipientem 
furere  atque  conantem  sua  se  manu  interfecturum  au- 
diente  senatu  dixerit?  Ex  hac  igitur  domo  progressa, 
ista  mulier  de  veneni  celeritate  dicere  audebit?  Non- 
ne  ipsam  domum  metuet,  ne  quam  vocemeliciat?  non 
parietes  conscios,  non  noctem  illam  funestam  ac  lu- 
ctuosam  perhorrescet?  Sed  revertar  ad  crimen.  Ete- 
nim  haec  facta  illius  clarissimi  ac  fortissimi  viri  men- 
tio  et  vocem  meam  fletu  debilitavit  et  rnentem  dolore 
impedivit. 

XXV.  61 .  Sed  tamen  venenum  unde  fuerit,  quem- 
admodum  paratum  sit,  non  dicitur.  Datum  esse  hoc 
aiunt  P.  Licinio,  pudenti  adolescenti  et  bono,  Caelii 
familiari :  constitutum  factum  esse  cum  servis,  ut  ve  - 
nirent  ad  balneas  Senias ;  eodem  Licinium  esse  ven 
turum  atque  iis  veneni  pyxidem  traditurum.  Hicpri- 
mum  illud  requiro :  quid  attinuerit  ill ud  ferri  in  eum 
locum  constitutum :  cur  illi  servi  non  ad  Caelium  do¬ 
mum  venerint.  Si  manebat  tanta  ilia  consuetudo  Cae¬ 
lii  cum  Clodia  tantaque  familiaritas,  quid  suspicionis 
esset,  si  apud  Caelium  mulierisservusvisusesset?  Sin 
autem  iam  suberat  simultas,  exstincta  erat  consuetu¬ 
do,  discidium  exstiterat:  hinc  illaelacrimaenimirum, 
et  haec  caussa  est  horum  omnium  scelerum  atque  cri- 
minum.  —  62.  Immo,  inquit,  quum  servi  ad  dominara 
rem  istam  et  maleficium  Caelii  detulissent,  mulier  in- 
geniosa  praecepit  suis,  ut  omnia  Caelio  pollicerentur : 
sed  ut  venenum,  quum  a  Licinio  traderetur,  manife¬ 
sto  comprehendi  posset,  constitui  locum  iussit,  balne¬ 
as  Senias,  ut  eo  mitteret  amicos,  qui  delitescerent ; 
deinde  repente,  quum  venisset  Licinius,  ut  venenum 
traderet,  prosilirent  hominemque  comprehenderent. 
—  XXVI.  Quae  quidem  omnia,  iudices,perfacilemra- 
tionem  habent  reprehendendi.  Cur  enim  balneas  pu- 
blicas  potissimum  constituerat?  in  quibus,  non  inve- 
nio,  quae  latebra  togatis  hominibus  esse  possit.  Nam 
si  essent  in  vestibulo  balnearum ;  non  laterent:  sin 
se  in  intimum  coniicere  vellent;  nec  satis  commode 
calceati  et  vestiti  id  facere  possent  et  fortasse  non  re- 
ciperentur:  nisi  forte  mulier  potens  quadrantaria  ilia 
permutatione  familiaris  facta  erat  balneatori.  63.  At¬ 
que  equidem  vehementer  exspectabam,  quinam  isti 
viri  boni,  testes  huius  manifesto  deprehensi  veneni 
dicerentur.  Nulli  enim  sunt  adhuc  nominati.  Sed 
non  dubito,  quin  sint  pergraves,  qui  primum  sinttalis 
feminae  familiares,  deinde  earn  provinciam  suscepe- 
rint,  ut  in  balneas  contruderentur :  quod  ilia,  nisi  a 
viris  honestissimis  ac  plenissimis  dignitatis,  quam 
velit,  sit  potens,  numquam  impetravisset.  Sed  quid 
ego  de  dignitate  istorum  testium  loquor?  Virtutem 
eorum  diligentiamque  cognoscite.  In  balneis  delitue- 
runt.  Testes  egregios  !  Deinde  temere  prosiluerunt. 
Homines  gravitati  deditos!  Sic  enim  fingunt,  quum 
Licinius  venisset,  pyxidem  teneret  in  manu,  conaretur 
tradere,  nondum  tradidisset,  turn  repente  evolasse 
istos  praeclaros  testes  sine  nomine:  Licinium  autem, 
quum  iam  manum  ad  tradendam  pyxidem  porrexisset, 
retraxisse  atque  illo  repentino  hominum  impetu  se  in 
fugam  coniecisse.  0  magna  vis  veritatis,  quae  contra 
hominum  ingenia,  calliditatem,  sollertiam  contraque 
fictas  omnium  insidias  facile  se  perse  ipsa  defendat ! 

XXVII.  64.  Verum  haec  tota  fabella  veteris  et  plu- 
rimarum  fabularum  poetriae,  quam  est  sine  argumen¬ 


ts  |  quam  nullum  invenire  exitum  potest!  Quid 
enim?  isti  tot  viri  (nam  necesse  est  fuisse  non  paucos, 
ut  et  comprehendi  Licinius  facile  posset  et  res  multo- 
lum  oculis  esset  testatior:)  cur  Licinium  de  manibus 
amiserunt?  Qui  minus  enim  Licinius  comprehendi 
potuit,  quum  se  retraxit,  ne  pyxidem  traderet,  quam 
si  non  retraxisset?  Erant  enim  illi  positi,  ut  compre¬ 
henderent  Licinium ;  ut  manifesto  Licinius  teneretur, 
aut  quum  retineret  venenum ,  aut  quum  tradidisset! 
Hoc  fuit  totum  consilium  mulieris,  haec  istorum  pro- 
vincia,  qui  rogati  sunt ;  quos  quidem  tu  quamobrem 
temere  prosiluisse  dicas  atque  ante  tempus,  non  re- 
perio.  — Fuerant  hoc  rogati;  fuerantadhancremcollo- 
cati,  ut  venenum,  ut  insidiae,  facinus  denique  ipsum 
ut  manifesto  comprehenderetur.  —  65.  Potueruntne 
meliori  tempore  prosilire,  quam  quum  Licinius  venis¬ 
set?  quum  in  manu  teneret  veneni  pyxidem?  quae 
si  quum  iam  erat  tradita  servis,  evasissent  subito  ex 
balneis  mulieris  amici  Liciniumque  comprehendis- 
sent  :  imploraret  hominum  fidem  atque  a  se  illam 
pyxidem  traditam  pernegaret.  Quem  quomodo  illi 
reprehenderent?  vidisse  se  dicerent?  Primum  ad  se 
revocarent  maximi  facinoris  crimen :  deinde  id  se  vi¬ 
disse  dicerent,  quod,  quo  loco  collocati  fuerant,  non 
potuissent  videre.  Tempore  igitur  ipso  se  ostende- 
runt,  quum  Licinius  venisset,  pyxidem  expediret,  ma - 
num  porrigeret,  venenum  traderet.  Mimi  ergo  est  iam 
exitus,  non  fabulae :  in  quo  quum  clausula  non  inve- 
nitur,  fugit  aliquis  e  manibus,  deinde  scabilla  concre- 
pant,  aulaeum  tollitur.  XXVIII.  66.  Quaero  enim.  cur 
Licinium  titubantem,  haesitantem,  cedentem,  fugere 
conantem,  mulieraria  manus  ista  de  manibus  emiserit : 
cur  non  comprehenderint:  cur  non  ipsiusconfessione, 
multorum  oculis,  facinoris  denique  voce,  tanti  sceleris 
crimen  expresserint?  An  timebant,  ne  tot  unum,  va- 
lentes  imbecillum,  alacres  perterritum  superare  non 
possent? 

Nullum  argumentum  in  re,  nulla  suspicio  in  caus¬ 
sa,  n  ull  us  exitus  criminis  reperietur.  Itaque  haec 
caussa  ab  argumentis,  a  coniectura,  ab  iis  signis,  qui¬ 
bus  veritas  illustrari  solet,  ad  testes  tota  traducta  est. 
Quos  quidem  ego  testes,  iudices,  non  modo  sine  ullo 
timore,  sed  etiam  cum  aliqua  spe  delectationis  ex- 
specto.  67.  Praegestit  animus  iam  videre,  primum 
lautos  iuvenes,  mulieris  beatae  ac  nobilis  familiares  : 
deinde  fortes  viros,  ab  imperatrice  in  insidiis  atque 
in  praesidio  balnearum  locatos:  ex  quibus  requiram, 
quonam  modo  latuerint,  aut  ubi :  alveusne  ille,  an 
equus  Troianus  fuerit,  qui  tot  invictos  viros,  mulie- 
bre  bellum  gerentes,  tulerit  ac  texerit.  Illud  vero  re- 
spondere  cogam,  cur  tot  viri  ac  tales  hunc  et  unum 
et  tam  imbecillum,  quam  videtis,  non  aut  stantem 
comprehenderint  aut  fugientem  consecuti  sint:  qui 
se  numquam  profecto,  si  istum  in  locum  processerint, 
explicabunt:  quam  volent  in  conviviisfaceti,  dicaces, 
nonnumquam  etiam  ad  vinumdisertisint.  Alia  fori  vis 
est,  alia  triclinii :  alia  subselliorum  ratio,  alia  lecto- 
rum:  non  idem  iudicum  comissatorumque  conspe¬ 
ctus:  lux  denique  longe  alia  est  solis  ac  lychnorum. 
Quamobrem  excutiemus  omnes  istorum  delicias,  om- 
nes  ineptias,  si  prodierint.  Sed,  si  me  audiant,  navent 
aliam  operam,  aliam  ineant  gratiam,  in  aliis  se  rebus 
ostentent :  vigeant  apud  istam  mulierem  venustate, 
dominentur  sumptibus,  haereant,  iaceant,  deservi- 
ant ;  capiti  vero  innocentis  et  fortunis  parcant. 

XXIX.  68.  At  sunt  servi  illi  de  cognatorum  sen- 
tentia,  nobilissimorum  et  clarissimorum  hominum, 


0  R  A  T  I  0  PRO  M.  C  A  E  L  I  0.  CAP.  25  —  32. 


manumissi.  — Tandem  aliquid  invenimus,  quod  ista 
mulier  de  suorum  propinquorum,  fortissim'orum  vi- 
rorum ,  sententia  atque  auctoritate  fecisse  dicatur. 
Sed  scire  cupio,  quid  habeat  argumenti  ista  manumis- 
sio:  in  qua  aut  crimen  estCaelio  quaesitum,  autquae- 
stio  sublata  aut  multarum  rerum  consciis  servis  cum 
caussa  praemium  persolutum.  —  At  propinquis  pla- 
cuit.  —  Cur  non  placeret,  quum  rem  tute  ad  eos  non 
ab  aliis  tibi  allatam,  sed  a  te  ipsa  compertam  deferre 
diceres?  69.  Hie  etiam  miramur,  si  illam  commenti- 
tiam  pyxidem  obscenissima  sit  fabula  consecuta?  Ni¬ 
hil  est,  quod  in  eiusmodi  mulierem  non  cadere  videa- 
tur.  Audita  et  percelebrata  sermonibus  res  est.  Per- 
cipilis  animis,  iudices,  iamdudum,  quid  velim,  vel 
potius,  quid  nolim  dicere.  Quod  etiamsi  est  factum, 
certe  a  Caelio  non  est  factum:  quid  enim  attinebat? 
Est  enim  ab  aliquo  fortasse  adolescente,  non  tarn  in- 
sulso,  quam  non  verecundo.  Sin  autem  est  fictum, 
non  illud  quidem  molestum,  sed  tamen  est  non  infice- 
tum  mendacium;  quod  profecto  numquam  hominum 
sermo  atque  opinio  comprobasset,  nisi  omnia,  quae 
cum  turpitudine  aliqua  dicerentur,  in  istam  quadrare 
apte  viderentur. 

70.  Dicta  est  a  me  caussa,  iudices,  et  perorata. 
lam  intelligitis,  quantum  iudicium  sustineatis,  quan¬ 
ta  res  sit  commissa  vobis.  De  vi  quaeritis :  quae  lex 
ad  imperium,  ad  maiestatem,  ad  statum  patriae,  ad 
salutem  omnium  pertinet;  quam  legem  Q.  Catulus 
armata  dissensione  civium  reipublicae  paene  extremis 
temporibus  tulit;  quaeque  lex,  sedata  ilia  flamma 
consulatus  mei,  fumantes  reliquias  coniurationis  ex- 
stinxit.  Hac  enim  lege  Caelii  adolescentia  non  ad 
reipublicae  poenas,  sed  ad  mulieris  libidines  et  deli- 
cias  deposcitur.  XXX.  71 .  Atque  hoc  etiam  loco  M. 
Camurtii  et  C.  Caesernii  damnatio  praedicatur.  0, 
stultitiamne  dicam,  an  impudentiam  singularem! 
Audetisne,  quum  ab  ea  muliere  veniatis,  facere  isto- 
rum  hominum  mentionem?  audetisne  excitare  tanti 
flagitii  mfemoriam,  non  exstinctam  illam  quidem,  sed 
repressam  vetustate?  Quo  enim  illi  crimine  pecca- 
toque  perierunt?  nempe,  quod  eiusdem  mulieris  do- 
lorem  et  iniuriam  Vettiano  nefario  sunt  stupro  perse¬ 
cute  Ergo,  ut  audiretur  Vettii  nomen  in  caussa,  ut 
ilia  vetus  Afrania  fabula  refricaretur,  idcirco  Camur¬ 
tii  et  Caesernii  caussa  est  renovata?  qui,  quamquam 
lege  de  vi  certe  non  tenebantur,  eo  maleficio  tamen 
erant  implicati,  ut  ex  nullius  legis  laqueis  emittendi 
viderentur.  72.  M.  vero  Caelius  cur  in  hoc  iudicium 
vocatur?  cui  neque  proprium  quidem  crimen  quae- 
stionis  obiicitur,  nec  vero  aliquid  eiusmodi,  quod  sit 
a  lege  seiunctum,  et  cumvestraseveritateconiunctum  : 
cuius  prima  aetas  dedita  disciplinis  fuit  iisque  arti- 
bus,  quibus  instruimur  ad  hunc  usum  forensem,  ad 
capessendam  rempublicam,  ad  honorem,  gloriam,  di¬ 
gnitatem  :  iis  autem  fuit  amicitiis  maiorum  natu,  quo¬ 
rum  imitari  industriam  continentiamque  maxime  vel- 
let,  iis  aequalium  studiis,  ut  eumdem,  quern  optimi 
ac  nobilissimi,  petere  cursum  laudis  videretur.  73. 
Quum  autem  paullum  iam  roboris  accessisset  aetati, 
in  Africam  profectus  est,  Q.  Pompeio  proconsuli  con- 
tubernalis,  castissimo  viro  atque  omnis  officii  diligen- 
tissimo:  in  qua  provincia  quum  res  erant  et  posses- 
siones  paternae,  turn  etiam  usus  quidam  provincialis, 
non  sine  caussa  a  maioribus  huic  aetati  tributus.  Dis- 
cessit  illinc  Pompeii  iudicio  probatissimus,  utipsius 
testimonio  cognoscetis.  Voluit  vetere  instituto,  eorum 
adolescentium  exemplo,  qui  post  in  civitate  summi 

viri  et  clarissimi  cives  exstiterunt,  industriam  suam  a 
populo  Romano  ex  aliqua  illustri  accusatione  cogno- 
sci.  XXXI.  74.  Vellem  alio  potius  eum  cupiditas  glo- 
riae  detulisset !  sed  abiit  huius  tempus  querelae.  Ac- 
cusavit  C.  Antonium,  collegam  meura ;  cui  misero 
praeclari  in  rempublicam  beneficii  memoria  nihil  pro- 
fuit,  nocuit  opinio  maleficii  cogitati.  Postea  nemini 
umquam  concessit  aequalium,  plus  ut  in  foro,  plus  ut 
in  negotiis  versaretur  caussisque  amicorum,  plus  ut 
valeret  inter  suos  gratia.  Quae  nisi  vigilantes  homi¬ 
nes,  nisi  sobrii,  nisi  industrii,  consequi  non  possunt, 
omnia  labore  et  diligentia  est  consecutus.  75.  In  hoc 
flexu  quasi  aetatis  (nihil  enim  occultabo,  fretushuma- 
nitate  ac  sapientia  vestra,)  fama  adolescentis  paullum 
haesit  ad  metas  notitia  nova  mulieris  et  infelici  vicini- 
tate  et  insolentia  voluptatum;  quae,  quum  inclusae 
diutius,  et  prima  aetate  compressae  et  constrictae  fue- 
runt,  subito  senonnumquamprofundunt  atque  eiiciunt 
universae.  Qua  ex  vita,  vel  dicam,  quo  ex  sermone, 
(nequaquam  enim  tantum  erat,  quantum  homines  lo- 
quebantur.)verumex  eo,  quidquiderat,  emersittotum- 
que  se  eiecit  atque  extulit,  tantumque  abest  ab  illius 
familiaritatis  infamia,  ut  eiusdem  nunc  ab  sese  ini- 
micitias  odiumque  propulset.  76.  Atque  ut  iste  inter- 
positus  sermo  deliciarum  desidiaeque  moreretur,  (fe¬ 
cit,  me  mehercule  invito  et  multum  repugnante,  sed 
tamen  fecit;)  nomen  amici  de  ambitu  detulit;  quem 
absolutum  insequitur,  revocat;  nemini  nostrum  ob- 
temperat;  est  violentior,  quam  vellem.  Sed  ego  non 
loquor  de  sapientia,  quae  non  cadit  in  hanc  aetatem  : 
de  impetu  animi  loquor,  de  cupiditate  vincendi,  de  ar- 
dore  mentis  ad  gloriam ;  quae  studia  in  his  iam  aeta- 
tibus  nostris  contractiora  esse  debent,  in  adolescentia 
vero  tamquam  in  herbis  significant,  quae  virtutis  ma- 
turitas  et  quantae  fruges  industriae  sint  futurae.  Ete- 
nim  semper  magno  ingenio  adolescentes  refrenandi 
potius  a  gloria,  quam  incitandi  fuerunt:  amputanda 
plura  sunt  illi  aetati,  siquidem  efflorescit ingenii laudi- 
bus,  quam  inserenda.  77.  Quare,  si  cui  nimium  effer- 
visse  videtur  huius  vel  in  suscipiendis,  vel  in  geren- 
dis  inimicitiis  vis,  ferocitas,  pertinacia;  si  quem 
etiam  minimorum  horum  aliquid  offendit;  si  pur- 
purae  genus,  si  amiconim  catervae,  si  splendor,  si  ni- 
tor:  iam  ista  deferverint,  iam  aetas  omnia,  iam  res, 
iam  dies  mitigarit. 

XXXII.  Conservate  igitur  reipublicae,  iudices, 
civem  bonarum  artium,  bonarum  partium,  bonorum 
virorum.  Promitto  hoc  vobis  et  reipublicae  spondeo, 
si  modo  nos  ipsi  reipublicae  satisfecimus,  numquam 
hunc  a  nostris  rationibus  seiunctum  fore.  Quod  quum 
fretus  nostra  familiaritate  promitto,  turn  quod  duris- 
simis  se  ipse  legibus  iam  obligavit.  78.  Neque  enim 
potest,  qui  hominem  consularem,  quod  ab  eo  rempu¬ 
blicam  violatam  diceret,  in  iudicium  vocarit,  ipse  esse 
in  republica  civis  turbulentus:  non  potest,  qui  am¬ 
bitu  ne  absolutum  quidem  patitur  esse  absolutum, 
ipse  impune  umquam  esse  largitor.  Habet  a  M.  Caelio 
respublica,  iudices,  duas  accusationes ,  vel  obsides 
periculi  vel  pignora  voluntatis.  Quare  oro  obtestor- 
que  vos,  iudices,  ut,  qua  in  civitate  paucis  his  diebus 
Sex.  Clodius  absolutus  sit,  quem  vos  per  biennium 
aut  ministrum  seditionis,  aut  ducem  vidistis,  qui  ae- 
des  sacras,  qui  censum  populi  Romani,  qui  memoriam 
publicam  suis  manibus  incendit,.  hominem  sine  re, 
sine  fide,  sine  spe,  sine  sede,sine  fortunis,ore,  lingua, 
manu,  vita  omni  inquinatum;  qui  Catuli  monumen- 
lum  affiixit,  meam  domum  diruit,  mei  fratris  incen- 

dit;  qui  in  Palatio  atque  in  Urbis  oculis  servitia  ad 
caedem  et  inflammandani  Urbem  incitavit:  in  ea  civi- 
tate  ne  patiamini  ilium  absolutum  muliebri  gratia,  M. 
Caelium  libidini  muliebri  condonatum :  ne  eadem 
mulier  cum  suo  coniuge  et  fratre,  turpissimum  latro- 
nem  eripuisse  et  honestissimum  adolescentemoppres- 
sisse  videatur.  79.  Quod  quum  huius  vobis  adoleseen- 
tiam  proposueritis ,  constituitote  vobis  ante  oculos 
etiam  huius  miseri  senectutem,  qui  hoe  unico  filio  ni- 
titur,  in  huius  spe  requiescit,  huius  unius  casum  per- 
timescit :  quern  vos  supplicem  vestrae  misericordiae, 
servum  potestatis,  abiectum  non  tam  ad  pedes,  quam 
ad  mores  sensusque  vestros,  vel  recordatione  paren- 
tum  vestrorum  vel  liberorum  iucunditate  sustentate, 
ut  in  alterius  dolore  vel  pietati,  vel  indulgentiae  ve¬ 


strae  serviatis.  Nolite,,  iudices,  aut  hunc,  iam  natura 
ipsa  occidentem,  velle  maturius  exstingui  vulnere  ve- 
stro,  quam  suo  fato:  aut  hunc,  nunc primum florescen- 
tem,  firmata  iam  stirpe  virtutis,  tamquam  turbine  ali- 
quo,  aut  subita  tempestate  pervertere.  80.  Conservate 
parenti  filium,  parentem  filio :  ne  aut  senectutem  iam 
prope  desperatam  contempsisse  aut  adolescentiam 
plenam  spei  maximae  non  modo  non  aluisse  vos,  sed 
etiam  perculisse  atque  afflixisse  videamini.  Quem  si 
vobis,  si  suis,  si  reipublicae  conservatis,  addictum, 
deditum,  obstrictum  vobis  ac  liberis  vestris  habe- 
bitis,  omniumque  huius  nervorum  ac  laborum  vos 
potissimum,  iudices,  fructus  uberes  diuturnosque 
capietis. 

NOTITIA  LITTERARIA. 

Haec  orntio  habita  est  in  senatu  Cn.  Cornelio Lentulo,  L.  Marcio  Philippo  coss.  698.  Fuit  autemlex  Sempronia,  quam 
C.  Gracchus  anno  V.  630.  pertulerat,  ut  ante  comitia  eonsularia  senatus  decerneret ,  in  quas  provincias  consules  designati 
post  consulatum  mitterentur,  eique  senatusconsulto  ne  quis  posset  intercedere. 


AR  G.  Quum  Gabinius  etPiso,  qui  non  ex  senatusconsulto, 
sed  e  lege  Clodia,  propter  quam  Ciceronis  relegationi  annuerant, 
Syriam  et  Macedonian!  post  consulatum  obtinebant,  has  provin¬ 
cias  incredibiliter  vexarent  et  spoliarent,  Cicero  sententiam  ro- 
gatus  eos  revocandos  censuit,  (c.  1—5.)  hoc  pacto,  ut  provinciae 
in  annum  proximum  praetoriae  fierent,  postea  consulares.  (6.  7.) 
Quandoquidem  vero,  qui  ante  ipsum  dixerunt  sententias,  praeter 
Servilium  sibi  placere  professi  erant,  ut  alterutra  Gallia  Caesari 
detraherctur,  et  consularis  fieret,  unusque  ex  iismirari  se  osten- 
derat,  quiire  Cicero  ita  ornaret  Caesarem,  cui  eodem  iure,  quo 
Gabinio,  succensere  posset,  quod  Clodium  in  se  vexando  iuvis- 
set;  graviter  et  multis  verbis  docet,  quare  Caesari  nulla  provin¬ 
ciae  pars  detrahenda  sit;  iniurias  autem  si  quas  a  Caesare  acce- 
perit,  eas  se  omnes  reipublicae  condonasse,  neque  se  in  senten- 
tia  dicenda  odio  indulgere,  sed  senatus  voluntatem  et  utilitatem 
reipublicae  sequi.  (c.  8 — 16.)  Denique,  (c.  17 — 19.)  quae  sibi  cum 
Caesare  necessitudo  intercedat,  explicat,  et  (c.  20.)  sententiae 
suae  argumenta  brevi  peroratione  complectitur, 

Factum  est  igitur,  ut  Caesari  imperium  SCto  prorogaretur, 
Pisoni  autem  in  Macedonia  anno  698.  Q.  Ancharius,  et  699.  Ga- 
hinio  in  Syria  M.  Licinius  Crassus  succederet. 

I.  I.  Si  quis  vestrum,  patres  conscripti,  exspectat, 
quas  sim  provincias  decreturus,  consideret  ipse  se- 
cum,  qui  mihi  homines  ex  provinciis  potissimum  de- 
trahendi  sint:  non  dubitabit ,  quid  me  sentire  conve- 
niat,  quum,  quid  mihi  sentire  necesse  sit,  cogitarit. 
Ac,  si  princeps  earn  sententiam  dicerem,  laudaretis 
profecto:  si  solus,  certe  ignosceretis.  Etiamsi  paullo 


minus  utilis  vobis  sententia  videretur,  veniam  tamen 
aliquam  dolori  meo  tribueretis.  Nunc  vero,  patres 
conscripti,  non  parva  afficior  voluptate,  vel  quod  hoc 
maxime  reipublicae  conducit  Syriam  Macedoniamque 
decerni,  ut  dolor  meus  nihil  a  communi  utilitate  dis- 
sentiat:  vel  quod  habeo  auctorem  P.  Servilium,  qui 
ante  me  sententiam  dixit,  virum  clarissimum  et  quum 
in  universam  rempublicam,  turn  etiam  erga  meam  sa- 
lutem ,  fide  ac  benevolentia  singulari.  2.  Quod  si  ille 
et  paullo  ante,  et  quotiescumque  ei  locus  dicendi  ac 
potestas  fuit,  Gabinium  et  Pisonem,  duo  reipublicae 
portenta  ac  paene  funera,  quum  propter  alias  caussas, 
turn  maxime  propter  illud  insigne  seelus  eorumet  im- 
portunam  in  me  crudelitatem ,  non  solum  sententia 
sua,  sed  etiam  verborum  gravitate  esse  notandosputa- 
vit:  quonam  me  animo  in  eos  esse  oportet,  cuius  illi 
salutem  pro  pignoretradiderunt  ad  explendas  suascu- 
piditates?  Sed  ego  in  hac  sententia  dicenda  nonparebo 
dolori  meo  nec  iracundiae  serviam.  Quo  animo  unus 
quisque  vestrum  debet  esse  in  illos ,  hoc  ero :  praeci- 
puum  ilium  et  proprium  sensum  doloris  mei,  quem 
tamen  vos  communem  semper  vobis  mecum  esse 
duxistis,  a  sententia  dicenda  amovebo,  ad  ulciscendi 
tempora  reservabo. 

II.  3.  Quattuor  sunt  provinciae,  patres  conscripti, 
de  quibus  adhuc  intelligo  sententias  esse  dictas :  Gal- 
liae  duae,  quas  hoc  tempore  uno  imperio  videmus  esse 

conianctas :  et  Syria  et  Macedonia,  quas,  vobis  invitis 
et  oppressis ,  pestiferi  illi  consules  pro  eversae  reipu- 
blicae  praemiis  occupaverunt.  Decernendae  nobis 
sunt  lege  Sempronia  duae.  Quid  est,  quod  possimus 
de  Syria  Macedoniaque  dubitare?  Mitto,  quod  eas  ita 
partas  liabent  ii,  qui  nunc  obtinent,  ut  non  ante  atti- 
gerint,  quam  hunc  ordinem  condemnarint,  quam  au- 
ctoritatem  vestram  e  civitate  exterminarint ,  quam 
fidem  publicam ,  quam  perpetuam  populi  Romani  sa- 
lutem,  quam  me  ac  meos  omnes  foedissime  crudelis- 
simeque  vexarint.  4.  Omnia  domestica  ilia  atque  ur- 
bana  mitto;  quae  tanta  sunt,  ut  numquam  Hannibal 
huic  urbi  tantum  mali  optarit,  quantum  illi  effecerint. 
Ad  ipsas  venio  provincias,  quarum  Macedonia,  quae 
erat  antea  munita  plurimorum  imperatorum  non  tur- 
ribus,  sed  tropaeis,  quae  multis  victoriis  erat  iamdiu 
triumphisque  pacata,  sic  a  barbaris,  quibus  estpropter 
avaritiam  pax  erepta,  vexatur,  ut  Thessalonicenses, 
positi  in  gremio  imperii  nostri,  relinquere  oppidum  et 
arcem  munire  cogantur :  ut  via  ilia  nostra ,  quae  per 
Macedoniam  est  usque  ad  Hellespontum  militaris,  non 
solum  excursionibusbarbarorum  sit  infesta,  sed  etiam 
castris  Thraciis  distincta  ac  notata.  Ita  gentes  eae, 
quae,  ut  paceuterentur,  vim  argentidederantpraeclaro 
nostro  imperatori,  ut  exhaustas  domos  replerepossent, 
pro  empta  pace  bellum  nobis  prope  iustumintulerunt. 

III.  5.  Iam  vero  exercitusille  noster,  superbissimo 
delectu  et  durissima  conquisitione  collectus,omnis  in- 
teriit.  Magno  hoc  dico  cum  dolore.  Miserandum  in 
modum  milites  populi  Romani  capti,  necati,  deserti, 
dissipati  sunt,  incuria,  fame,  morbo,  vastitate  con- 
sumpti:  ut,  quod  est  indignissimum,  scelus  impera- 
toris  in  poenam  exercitus  expetitum  esse  videatur. 
Atque  hanc  Macedoniam,  domitis  iam  gentibus  finiti- 
mis,  Barbariaque  compressa,  pacatam  ipsam  per  se  et 
quietam,  tenui  praesidio atque  exigua  manu etiam  sine 
imperio  per  legatos,  nomine  ipso  populi  Romani  tue- 
bamur:  quae  nunc  consulari  imperio  atque  exercitu 
ita  vexata  est,  vix  ut  se  possit  diuturna  pace  recreare : 
quum  interea ,  —  quis  vestrum  hoc  non  audivit ,  quis 
ignorat  Aehaeos  ingentem  pecuniam  pendereL.  Pisoni 
quotannis?  vecligal  ac  portorium  Dyrrhachinorum 
totum  in  huius  unius  quaestum  esse  conversum? 
urbem  Bvzantiorum,  vobis  atque  huic  imperio  fide- 
lissimam,  hostilem  in  modum  esse  vexatam?  quo  ille, 
posteaquam  nihil  exprimere  ab  egentibus,  nihil  ulla 
vi  a  miseris  extorquere  potuit,  cohortes  in  hiberna 
misit:  his  praeposuit,  quos  putavit  fore  diligentis- 
simos  satellites  scelerum,  ministros  cupiditatum  sua- 
rum.  6.  Omitto  iurisdictionem  in  libera  civitate  contra 
leges  senatusque  consulta:  caedes  relinquo,  libidines 
praetereo,  quarum  acerbissimum  exstat  indicium  et 
ad  insignem  memoriam  turpitudinis,  et  paene  adiu- 
stum  imperii  nostri  odium  ;  quod  constat  nobilissimas 
virgines  se  in  puteos  abiecisse  et  morte  volunlaria  ne- 
cessariam  turpitudinem  depulisse.  Nec  haec  idcirco 
omitto,  quod  non  gravissima  sint,  sed  quia  nunc  sine 
teste  dico.  IV.  Ipsam  vero  urbem  Byzantiorum  fuisse 
refertissimam  atqueornatissimamsignis.quis  ignorat? 
quae  illi  exhaustisumptibusbellisque  maximis.quum 
Mithridaticos  impetus  totumquePontum  armatum,  ef- 
fervescentem  in  Asiam  atque  erumpentem  ,  aegre  re- 
pulsum  et  eervicibus  interclusum  suis  sustinerent, 
turn,  inquam,  Byzantii  et  postea  signa  ilia  et  reliqua 
urbis  ornamenta  sanctissiine  custodita  tenuerunt: 

7.  te  imperatore  infelicissimo  et  taeterrimo,  Cacsonine 
Calventi,  ci vitas  libera  ct  proximis  suis  beneliciis  a 


senatu  et  a  populo  Romano  liberata  sic  spoliata  atque 
nudata  est,  ut,  nisi  C.  Virgilius  legatus,  vir  fortis  et 
innocens,  intervenisset,  unum  signum  Byzantii  ex 
maximo  numero  nullum  haberent.  Quod  fanum  in 
Achaia,  qui  locus  autlucus  inGraecia  totatam  sanctus 
fuit,  in  quo  ullum  simulacrum,  ullum  ornamentum 
reliquum  sit?  Emisti  a  foedissimo  tribuno  plebis  turn 
in  illo  naufragio  huius  urbis,  quam  tuidem,  qui  gu- 
bernare  debueras,  everteras,  turn,  inquam,  emisti 
grandi  pecunia,  ut  tibi  de  pecuniis  creditis  ius  in  li- 
beros  populos  contra  senatusconsulta  et  contra  legem 
generi  tui  dicere  liceret:  id  emptum  ita  vendidisti,  ut 
aut  ius  non  diceres  aut  bonis  cives  Romanos  everteres. 

8.  Quorum  ego  nihil  nunc,  patres  conscripti,  in  homi- 
nemipsum;  de  provincia  disputo.  Itaque  omnia  ilia, 
quae  et  saepe  audistis  et  tenetis  animis,  etiamsi  non 
audiatis,  praetermitto:  nihil  de  hac  eius  urbana,  quam 
ille  praesens  in  oculis  vestris  mentibusque  defixit,  au- 
dacia  loquor :  nihil  de  superbia,  nihil  de  contumacia, 
nihil  de  crudelitate  disputo.  Lateant  libidines  eius 
iilae  tenebricosae,  quas  fronte  et  supercilio,  non  pu- 
dore  et  temperantia  contegebat:  de  provincia,  quod 
agitur,  id  disputo.  Huic  vos  non  summittetis?  hunc 
diutius  manere  patiemini?  cuius,  ut  provinciam  teti— 
git,  sic  fortuna  cumimprobitate  certavit,  ut  nemo  pos¬ 
set,  utrum  posterior,  an  infelicior  esset,  iudicare. 

9.  An  vero  in  Syria  diutius  estSemiramis  ilia  retinen- 
da?  cuius  iter  in  provinciam  fuit  eiusmodi,  ut  rex 
Ariobarzanes  consulem  vestrum  ad  caedem  faciendam 
tamquam  aliquem  Thracem  conduceret.  Deinde  ad- 
ventus  in  Syriam  primus  equitatus  habuit  interitum  : 
post  concisae  sunt  optimae  cohortes.  Igitur  in  Syria 
imperatore  illo  nihil  aliud  actum  est,  nisi  pactiones 
pecuniarum  cum  tyrannis,  decisiones,  direptiones, 
latrocinia,  caedes,  quum  palam  populi  Romani  impe- 
rator,  instructo  exercitu ,  dexteram  tendens,  non  ad 
laudem  milites  hortaretur,  sed  omnia  sibi  et  empta  et 
emenda  esse  clamaret.  V.  10.  Iam  vero  publicanos 
miseros  (me  etiam  miserum,illorum  ita  de  me  merito- 
rum  miseriis  ac  dolore,)  tradidit  in  servitutem  Iudaeis 
et  Syris,  nationibus  natis  servituti.  Statuit  ab  initio, 
et  in  eo  perseveravit,  ius  publicano  non  dicere:  pa¬ 
ctiones  sine  ulla  iniuria  factas  rescidit,  custodias  sus- 
tulit,  vectigales  multos  acstipendiarios  liberavit:  quo 
in  oppido  ipse  esset  aut  quo  veniret,  ibi  publicanum 
aut  publicani  servum  esset  vetuit.  Quid  multa?  cru- 
delis  haberetur,  si  in  hostem  animo  fuisset  eo,  quo 
fuit  in  cives  Romanos  eius  ordinis  praesertim,  qui  est 
semper  dignitate  sua,  benignitate  magistratus  susten- 
tatus.  11.  Itaque  videtis,  patres  conscripti,  non  te- 
meritate  redemptionis  aut  negotii  gerendi  inscitia,  sed 
avaritia ,  superbia,  crudelitate  Gabinii  pae.,ne  afflictos 
iam  atque  eversos  publicanos ;  quibus  quidem  vos  in 
his  angustiis  aerarii  tamen  subveniatis  necesse  est: 
etsi  iam  multis  non  potestis :  qui  propter  ilium  hostem 
senatus,  inimicissimum  ordinis  equestrisbonorumque 
omnium,  non  solum  bona,  sed  etiam  honestatem  mi- 
seri  deperdiderunt;  quos  non  parsimonia,  non  conti- 
ncntia ,  non  virtus,  non  labor,  non  splendor  tueri  po¬ 
tuit  contra  illius  helluonis  et  praedonis  audaciam. 
12.  Quid?  qui  se  etiam  nunc  subsidiis  patrimonii  aut 
amicorum  liberalitate  sustentant,  hos  perirepatiemur? 
An ,  si  qui  frui  publico  non  potuit  per  hostem  ,  hie  te- 
gitur  ipsa  lege  censoria:  quern  is  frui  non  sinit,  qui 
est,  etiamsi  non  appellatur,  hostis,  huic  ferri  auxilium 
non  oportet?  Retinete  igitur  in  provincia  diutius  eum, 
qui  de  sociis  cum  hostibus,  de  civibus  cum  sociis  fa- 

ciat  pactiones :  qui  hoc  etiam  se  pluris  esse,  quam  col- 
legam,  putet,  quod  ille  vos  tristitia  vultuque  decepe- 
rit,  ipse  numquam  se  minus,  quam  erat,  nequam  esse 
simularit.  Piso  autem  alio  quodam  modo  gloriatur  se 
brevi  tempore  perfecisse,  ne  C.  Gabinius  unus  omni¬ 
um  nequissimus  existimaretur. 

VI.  13.  Hos  vos  de  provinciis,  si  non  aliquando 
deducendi  essent,  deripiendos  non  putaretis?  et  has 
duplices  pestes  sociorum,  militum  clades,  publicano- 
rum  ruinas ,  provinciarum  vastitates ,  imperii  macu- 
las  teneretis?  At  iidem  vos  anno  superiorehos  eosdem 
revocabatis,  quum  in  provincias  iam  pervenissent. 
Quo  tempore  si  liberum  vestrum  iudicium  fuisset,  nec 
toties  dilata  res,  nec  ad  extremum  e  manibus  erepta; 
restituissetis,  id  quod  cupiebatis,  vestram  auctorita- 
tem,  iis ,  per  quos  erat  amissa,  revocatis  ethisipsis 
praemiis  extortis ,  quae  erant  pro  scclere  atque  ever- 
sione  patriae  consecuti:  14.  qua  e  poena  si  turn  alio- 
rum  opibus,  non  suis,  invitissimis  vobis,  evolarunt,  at 
aliam  multo  maiorem  gravioremque  subierunt.  Quae 
enim  homini,  in  quo  aliquis  si  non  famae  pudor,  at 
supplicii  timorest,  gravior  poena  acciderepotuit,quam 
non  credi  litteris  his ,  quae  rem  bene  gestam  in  bello 
nuntiarent?  Hoc  statuit  senatus ,  quum  frequens  sup- 
plicationem  Gabinio  denegavit :  primum,  homini  sce- 
leribus,  flagitiis  contaminatissimo  nihil  esse  creden- 
dum;  deinde  a  proditore  atque  eo,  quem  praesentem 
hostem  reipublicae  cognosset,  bene  rem  geri  non  po- 
tuisse :  postremo  ne  deos  quidem  immortales  velle 
aperiri  sua  templa  et  sibi  supplicari  hominis  impuris- 
simi  et  sceleratissimi  nomine.  Itaque  ille  alter  aut 
ipse  est  homo  doctus  et  a  suis  Graecis  subtilius  erudi- 
tus,  quibuscum  iam  in  exostra  helluatur,  antea  post 
siparium  solebat,  aut  amicos  habetprudentiores,  quam 
Gabinius,  cuius  nullae  litterae  perferuntur. 

VII.  15.  Hosce  igitur  imperatores  habebimus? 
quorum  alter  non  audet  nos  certiores  facere ,  ne  impe- 
rator  appelletur :  alterum ,  si  tabellarii  non  cessarint, 
necesse  est  paucis  diebus  poeniteat  audere.  Cuius 
amici  si  qui  sunt,  aut  si  belluae  tarn  immani  tamque 
taetrae  possunt  ulli  esse  amici,  hac  consolatione  utun- 
tur,  etiam  T.  Albucio  supplicationem  hunc  ordinem 
denegasse.  Quod  est  primum  dissimile:  — res  in 
Sardinia  cum  mastrucatis  latrunculis  a  propraetore 
una  cohorte  auxiliaria  gesta ,  et  bellum  cum  maximis 
Syriae  gentibus,  tyrannis  consulari  exercitu  imperio- 
que  confectum.  Deinde  Albucius,  quod  a  senatu  pe- 
tebat,  ipse  sibi  in  Sardinia  ante  decreverat.  Constabat 
enim  Graecum  hominem  ac  levem  in  ipsa  provincia 
quasi  triumphasse.  Itaque  hanc  eius  temeritatem  se¬ 
natus  supplicatione  denegata  notavit.  16.  Sed  fruatur 
sane  hoc  solatio,  atque  hanc  insignem  ignominiam, 
quoniam  unipraeter  se  inusta  est,  putet  esseleviorem  : 
dummodo,  cuius  exemplo  se  consolatur,  eius  exitum 
exspectet :  praesertim  quum  in  Albucio  necPisonis  li- 
bidines  nec  audacia  Gabinii  fuerit,  hac  tamen  una 
plaga  conciderit,  ignominia  senatus. 

17.  Atqui  duas  Gallias  qui  decernit  consulibus 
duobus,  hos  retinet  ambo:  qui  autem  alteram  Galliam 
et  aut  Syriam  aut  Macedoniam ;  tamen  alterum  retinet  j 
et  in  utriusque  pari  scelere  disparem  conditionem 
facit.  Faciam,  inquit,  illas  praetorias,  ut  Pisoni  et 
Gabinio  succedatur  statim.  Sihicsinat.  Turn  enim 
[tribunus]  intercedere  poterit ;  nunc  non  potest.  Itaque 
ego  idem,  qui  nunc  consulibus  iis,  quidesignati  erunt, 
Syriam  Macedoniamque  decerno,  decernam  easdem 
praetorias ,  ut  et  praetores  annuas  provincias  habeant, 


et  eos  quam  primum  videamus,  quos  animo  aequo  vi- 
dere  non  possumus.  VIII.  Sed  mihi  credite:  num¬ 
quam  succedetur  illis,  nisi  quum  ea  lege  referetur,  qua 
intercedi  de  provinciis  non  licebit.  Itaque  hoc  tem¬ 
pore  amisso  annus  est  integer  vobis  exspectandus :  quo 
interiecto,  civium  calamitas,  sociorum  aerumna,  sce- 
leratissimorum  hominum  impunitas  propagatur. 

18.  Quod  si  essent  illi  optimi  viri,  tamen  ego  mea 
sententia  C.  Caesari  succedendum  nondum  putarem. 
Qua  de  re  dicam,  patres  conscripti,  quod  sentio,  atque 
illam  interpellationem  mei  familiarissimi ,  quapaullo 
ante  interrupta  estoratio  mea,  nonpertimescam.  Negat 
me  vir  optimus  inimiciorem  Gabinio  debere  esse, 
quam  Caesari:  omnem  enim  illam  tempestatem ,  cui 
cesserim,  Caesare  impulsore  atque  adiutore  esse  exci- 
tatam.  Cui  si  primum  sic  respondeam,  me  communis 
utilitatis  habere  rationem,  non  doloris  mei:  possimne 
probare,  quum  id  me  facere  dicam,  quod  exemplo  for- 
tissimorum  et  clarissimorum  civium  facere  possim? 
An  Ti.  Gracchus  (patrem  dico,  cuius  utinam  filii  ne 
degenerassent  a  gravitate  paterna !)  tantam  laudem  est 
adeptus,  quod  tribunus  plebis  solus  ex  toto  illo  colle- 
gio  L.  Scipioni  auxilio  fuit,  inimicissimus  et  ipsius  et 
fratris  eius  Africani,  iuravitque  in  concione,  se  in  gra- 
tiam  non  rediisse,  sed  alienum  sibi  videri  dignitate 
imperii,  quo  duces  essent  hostium  Scipione  trium- 
phante  ducti,  eodem  ipsum  duci,  qui  triumphasset? 

19.  Quisplenior  inimicorumfuit  C.  Mario?  L.Crassus, 
M.  Scaurus,  [aliineinimici?]  omnes  Metelli.  At  hi 
non  modo  ilium  inimicum  ex  Gallia  aententiis  suis 
non  detrahebant,  sed  et  propter  rationem  Gallici  belli 
provinciam  extra  ordinem  decernebant.  Bellum  in 
Gallia  maximum  gestum  est :  domitae  sunt  a  Caesare 
maximae  nationes,  sed  nondum  Iegibus,  nondum  iure 
certo,  nondum  satis  firmapacedevinctae.  Bellum  affe¬ 
ctum  videmus  et,  vere  ut  dicam,  paene  confectum  ;  sed 
ita  ut,  si  idem  extrema persequitur,  qui  inchoavit,  iam 
omnia  perfecta  videamus,  si  succeditur,  periculum 
sit,  ne  instauratas  maximi  belli  reliquias  ac  renovatas 
audiamus.  Ergo  ego  senator,  inimicus,  si  ita  vultis, 
homini,  amicus  esse,  sicut  semper  fui,  reipublicae  de- 
beo.  20.  Quid?  si  ipsas  inimicitias  depono  reipublicae 
caussa,  quis  me  tandem  iure  reprehendat?  praesertim 
quum  ego  omnium  meorum  consiliorum  atque  facto¬ 
tum  exempla  semper  ex  summorum  hominum  factis 
mihi  censuerim  petenda.  IX.  An  vero  non  M.  ille 
Lepidus,  qui  bis  consul  et  pontifex  maximus  fuit,  non 
solum  memoriae  testimonio,  sed  etiam  annalium  lit¬ 
teris  et  summi  poetae  voce  laudatus  est,  quod  cum  M. 
Fulvio  collega,  quo  die  censor  est  factus,  homine  ini- 
micissimo,  in  campo  statim  rediit  in  gratiam,  ut  com¬ 
mune  officium  censurae  communi  animo  ac  voluntate 
defenderent?  21.  Atque,  ut  vetera,  quae  sunt  innu- 
merabilia,  mittam;  tuus  pater,  Philippe,  nonne  uno 
tempore  cum  suis  inimicissimis  in  gratiam  rediit? 
quibus  eum  omnibus  eadem  respublica  reconciliavit, 
quae  alienarat.  22.  Multa  praetereo,  quod  intueor 
coram  haec  lumina  atque  ornamenta  reipublicae,  P. 
Servilium  et  M.  Lucullum.  (Utinam  etiam  L.  Lucul- 
lus  ille  viveret!)  Quae  fuerunt  inimicitiae  graviores 
in  civitate,  quamLucullorumatqueServiliorum?  quas 
in  viris  fortissimis  non  solum  exstinxit  respublica  di- 
gnitasque  ipsorum,  sed  etiam  ad  amieitiam  eonsuetu- 
dinemque  traduxit.  Quid?  Q.  Metellus  Nepos,  nonne 
consul  in  templolovis  optimi  maximi,  permotusquum 
auctoritate  vestra,  turn  illiusP.  Servilii  incredibili  gra¬ 
vitate  dicendi,  absens  mecum  summo  suo  beneficio 

rediit  in  gratiam?  An  ego  possum  huic  esse  inimicus, 
cuius  litteris,  fama,  nuntiis  celebrantur  aures  quotidie 
meae  novis  nominibus  gentium,  nationum,  locorum? 
23.  Ardeo,  mihi  credite,  patres  conscripti,  (id  quod 
vosmet  de  me  existimatis,  et  facitis  ipsi,)  incredibili 
quodam  amore  patriae :  quime  amor  et  sub  venire  olim 
impendentibus  periculis  maximis  cum  dimicatione 
capitis,  et  rursum,  quum  omnia  tela  undique  esse  in- 
tenta  in  patriam  viderem,  subire  coegit,  atque  exci- 
pere  unum  pro  universis.  Hie  me  meus  in  rempubli- 
cam  animus  pristinus  ac  peremnis  cum  C.  Caesare  re- 
ducit,  reconciliat,  restituit  in  gratiam.  24.  Quod  vo- 
lent  denique,  homines  existiment;  nemini  ego  possum 
esse  bene  de  republicamerenti  non  amicus.  X.Etenim 
si  iis,quihaec  omnia flamma  ac  ferrodelere  voluerunt, 
non  inimicitias  solum,  sed  etiam  bellum  indixi 
atque  intuli,  quum  partim  mihi  illorum  familiares, 
partim  etiam  me  defendente  capitis  iudiciis  essent  li- 
berali;  cur  eadem  respublica,  quae  me  in  amicos  in- 
flammare  potuit,  inimicis  placare  non  possit?  Quod 
mihi  odium  cum  P.  Clodio  fuit,  nisi  quod  perniciosum 
patriae  civem  fore  putabam ,  qui  turpissima  libidine 
incensus  duas  res  sanctissimas,  religionem  et  pudici- 
tiam ,  uno  scelere  violasset?  Num  est  igitur  dubium 
ex  iis  rebus,  quas  is  egit  agitque  quotidie,  quin  ego  in 
illo  oppugnando  reipublicae  plus,  quam  otio  meo, 
nonnulli,  in  eodem  defendendo,  suo  plus  otio,  quam 
communi  prospexerint?  25.  Ego  me  a  Caesare  inrepu- 
blica  dissensisse  fateor  et  sensisse  vobiscum :  sed 
nunc  iisdem  vobis  assentior,  cum  quibus  antea  sentie- 
bam.  Vos  enim,  ad  quos  litteras  L.  Piso  de  suis  rebus 
non  audet  mittere,  quiGabinii  litteras  insigniquadam 
nota  atque  ignominia  nova  condemnastis ,  C.  Caesari. 
supplicationes  decrevistis;  numero,  ut  nemini  uno  ex 
bello:  honore,  ut  omnino  nemini.  Cur  igitur  exspe- 
ctem  hominem  aliquem,  qui  me  cum  illo  in  gratiam 
reducat?  Reduxit  ordo  amplissimus  et  ordo  is,  qui  est 
et  publici  consilii  et  meorum  omnium  consiliorum 
auctor  et  princeps.  Vos  sequor,  patres  conscripti: 
vobis  obtempero,  vobis  assentior;  qui,  quamdiu  C. 
Caesaris  consilia  in  republica  non  maxime  diligebatis, 
me  quoque  cum  illo  minus  coniunctum  videbatis: 
posteaquam  rebus  gestis  mentes  vestras  voluntates- 
que  mutastis,  me  non  solum  comitem  esse  sententiae 
vestrae,  sed  etiam  laudatorem  vidistis. 

XI.  26.  Sed  quid  est,  quod  in  hac  caussa  maxime 
homines  admirentur  etreprehendant  meum consilium, 
quum  ego  idem  antea  multa  decrerim,  quae  magis  ad 
hominis  dignitatem,  quam  ad  reipublicae  necessitatem 
pertinerent?  Supplicationem  quindecim  dierum  decre- 
vi  sententia  mea.  Reipublicae  satis  erat  tot  dierum, 
quot  C.  Mario.  Diis  immortalibus  non  erat  exigua 
eadem  gratulatio,  quae  ex  maximis  bellis.  Ergo  ille 
.  cumulus  dierum  hominis  est  dignitati  tributus.  27.  In 
quo  ego,  quo  consule  referente  primum  decern  dierum 
supplicatio  decreta  Cn.  Pompeio,  Mithridate  interfecto 
confectoqueMithridatico  bello,  cuius  sententia  primum 
duplicata  est  supplicatio  consularis,  (mihi  enim  estis 
assensi,  quum,eiusdem  Pompeii  litteris  recitatis,  con- 
fectis  omnibus  maritimis  terrestribusque  bellis,  sup¬ 
plicationem  dierum  duodecim  decrevistis:)  sum  Cn. 
Pompeii  virtutem  et  animi  magnitudinem  admiratus, 
quod,  quum  ipse  ceteris  omnibus  esset  omni  honore 
antelatus,  ampliorem  honorem  alteri  tribuebat,  quam 
ipse  erat  consecutus.  Ergo  in  ilia  supplicatione,  quam 
ego  decrevi,  res  ipsa  tributa  est  diis  immortalibus  et 
maiorum  institutis  et  utilitati  reipublicae :  sed  digni- 


tas  verborum ,  honos,  et  novitas ,  et  numerus  dierum 
Caesaris  ipsius  laudi  gloriaeque  concessus  est.  28.  Re- 
latum  est  ad  nos  nuperde  stipendio  exercitus :  non  de¬ 
crevi  solum,  sed  etiam,  ut  vos  decerneretis,  laboravi  : 
multa  dissentientibus  respondi:  scribendoadfui.  Turn 
quoque  homini  plus  tribui,  quam  nescio  cui  necessi¬ 
tate  Ilium  enim  arbitrabar,  etiam  sine  hoc  subsidio 
pecuniae,  retinere  exercitum  praeda  ante  parta  et 
bellum  conficere  posse :  sed  decus  illud  et  ornamen- 
tum  triumphi  minuendum  nostra  parsimonia  non  pu- 
tavi.  Actum  est  de  decern  legatis,  quos  alii  omnino 
non  dabant,  alii  exempla  quaerebant,  alii  tempos  dif- 
ferebant,  alii  sine  ullis  verborum  ornamentis  dabant: 
in  ea  quoque  re  sic  sum  locutus,  ut  omnes  intellige- 
rent,  me  id,  quod  reipublicae  caussa  sentirem,  facere 
uberius  propter  ipsius  Caesaris  dignitatem. 

XII.  29.  At  ego  idem  nunc  in  provinciis  decernen- 
dis,  qui  illas  omnes  res  egi  silentio,interpellor;  quum 
superioribus  caussis  hominis  ornamenta  fuerint,  in 
hac  me  nihil  aliud,  nisi  ratio  belli,  nisi  summa  utili- 
tas  reipublicae  moveat.  Nam  ipse  Caesar,  quid  est, 
cur  in  provincia  commorari  velit,  nisi  ut  ea,  quae  per 
eum  affecta  sunt,  perfecta  reipublicae  tradat?  Amoe- 
nitas  eum,  credo,  locorum,  urbium  pulchritudo,  ho- 
minum  nationumque  illarum  humanitas  et  lepos,  vi- 
ctoriae  cupiditas,  finium  imperii  nostri  propagatio  re- 
tinet.  Quid  illis  terris  asperius?  quid  incultius  oppi- 
dis?  quid  nationibus  immanius?  quid  porro  tot  vi- 
ctoriis  praestabilius?  quid  Oceano  longius  inveniri 
potest?  An  reditus  in  patriam  habet  aliquam  offensi- 
onem?  utrum  apud  populum,  a  quo  missus,  an  apud 
senatum,  a  quo  ornatus  est?  an  dies  auget  eius  desi- 
derium,  an  magis  oblivionem?  ac  laurea  ilia  magnis 
periculis  parta  amittit  longo  intervallo  viriditatem? 
Quare,  si  qui  hominem  non  diligunt,  nihil  est,  quod 
eum  de  provincia  devocent.  Ad  gloriam  devocant, 
ad  triumphum,  ad  gratulationem,  ad  summum  hono¬ 
rem  senatus,  equestris  ordinis  gratiam,  populi  carita- 
tem.  30.  Sed,  si  ille  hac  tam  eximia  fortuna,  propter 
utilitatem  reipublicae,  frui  non  properat,  ut  omnia  ilia 
conficiat:  quid  ego  senator  facere  debeo,  quem,  et- 
iamsi  ille  aliud  vellet,  reipublicae  consulereoporteret? 
Ego  vero  sic  intelligo,  patres  conscripti,  nos  hoc  tem¬ 
pore  in  provinciis  decernendis  perpetuae  pacis  habere 
oportere  rationem.  Nam  quis  hoc  non  sentit,  omnia 
alia  esse  nobis  vacua  ab  omni  periculo  atque  etiam  ab 
omni  suspicione  belli?  31  .Iamdiu  mare  videmusillud 
immensum,  cuius  fervore  non  solum  maritimi  cursus, 
sed  urbes  etiam  et  viae  mililares  iam  tenebantur,  vir- 
tute  Cn.  Pompeii  sic  a  populo  Romano  ab  Oceano 
usque  ad  ultimum  Pontum,  tamquam  unum  aliquem 
portum ,  tutum  et  clausum  teneri :  nationes  eas ,  quae 
numero  hominum  ac  multitudine  ipsa  poterant  inpro- 
vincias  nostras  redundare,  ita  ab  eodem  esse  partim 
recisas,  partim  repressas,  ut  Asia,  quae  imperium  an¬ 
tea  nostrum  terminabat,  nunc  tribus  novis  provinciis 
ipsa  cingatur.  Possum  de  omni  regione,  de  omni 
hostium  genere  dicere.  Nulla  gens  est,  quae  non  aut 
ita  sublata  sit,  utvixexstet:  aut  ita  domita,  utquie- 
scat :  aut  ita  pacata,  ut  victoria  nostra  imperioque  lae- 
tetur.  XIII.  32.  Bellum  Gallicum ,  patres  conscripti, 
C.  Caesare  imperatorc  gestum  est,  antea  tantummodo 
repulsum.  Semper  illas  nationes  nostri  imperatores 
rei'utandas  potius  bello,  quam  lacessendas  putaverunt. 
Ipse  ille  G.  Marius,  cuius  divina  atque  eximia  virtus 
magnis  populi  Romani  luctibusfuneribusquesubvenit, 
influentes  in  ItaliamGallorum  maximas  copias  repres- 

sit,  non  ipse  adeorumurbessedesquepenetravit.  Modo 
ille  meorum  laborum,  periculorum,  consiliorum  so- 
cius,  C .  Pomptinius,  fortissimus  vir,  ortum repente  bel- 
lum  Allobrogum  atquehac  scelerataconiuratione  exci- 
tatum  praeliis  fregit,  eosque  domuit,  qui  lacessierant , 
et  ea  victoria  contentus,  republica  metu  liberata  quie- 
vit.  C.  Caesaris  longe  aliam  video  fuisse  rationem. 
Non  enim  sibi  solum  cum  iis,  quos  iam  armatos  con¬ 
tra  populum  Romanum  videbat,  bellandum  esse 
duxit,  sed  totam  Galliam  in  nostram  ditionem  esse 
redigendam.  33.  Itaque  cum  acerrimis  nationibus  et 
maximis  Germanorum  et  Ilelvetiorum  praeliis  felicis- 
sime  decertavit:  ceteras  conterruit,  compulit,  domuit, 
imperio  populi  Romani  parere  assuefecit,  et  quas  re- 
giones,  quasque  gentes  nullae  nobis  antea  litterae, 
nulla  vox,  nulla  fama  notas  fecerat,  has  noster  impera- 
tor  nosterque  exercitus  et  populi  Romani  arma  pera- 
<>rarunt.  Semitam  tantum  Galliae  tenebamus  antea, 
patres  conscripti ;  ceterae  partes  a  gentibus  aut  inimi- 
cis  huic  imperio,  autinfidis,  aut  incognitis,  aut  certe 
immanibus  et  barbaris  et  bellicosis  tenebantur;  quas 
nationes,  nemo  umquam  fuit,  quin  frangi  domarique 
cuperet;  nemo  sapienter  de  republica  nostra  cogitavit 
iam  inde  a  principio  huius  imperii,  quin  Galliam  ma- 
xime  timendam  huic  imperio  putaret:  sed  propter  vim 
ac  multitudinem  gentium  illarum  numquam  est  antea 
cum  omnibus  dimicatum.  Restitimus  semper  laces- 
siti.  Nunc  denique  est  perfectum,  ut  imperii  nostri 
terrarumque  illarum  idem  esset  extremum. 

XIV.  34.  Alpibus  Italiam  munierat  ante  natura, 
non  sine  aliquo  divino  numine ;  nam,  si  ille  aditus 
Gallorum  immanitati  multitudinique  patuisset,  num¬ 
quam  haec  urbs  summo  imperio  domicilium  ac  sedem 
praebuisset.  Quae  iam  licet  considant!  nihil  est  enim 
ultra  illam  altitudinem  montium  usque  ad  Oceanum, 
quod  sit  Italiae  pertimescendum.  Sed  tamen  una  at- 
que  altera  aestas  vel  metu  vel  spe  vel  poena  vel  prae- 
miis  vel  armis  vel  legibus  potest  totam  Galliam  sem- 
piternis  vinculis  astringere.  Impolitae  vero  res  etacer- 
bae  si  erunt  relictae :  quamquam  sunt  accisae,  tamen 
efferent  se  aliquando  et  ad  renovandum  bellum  revi- 
rescent.  35.  Quare  sit  in  eius  tutela  Gallia,  cuius  vir- 
tuti,  fidei,  felicitati  commendata  est.  Etenim  si,  Fortu- 
nae  muneribus  amplissimis  ornatus ,  saepius  eius 
deae  periculum  facere  nollet;  si  in  patriam,  si  addeos 
penates,  si  ad  earn  dignitatem,  quam  in  civitate  sibi 
propositam  videt ,  si  ad  iucundissimos  iiberos ,  si  ad 
clarissimum  generum  redire  properaret:  si  in  Capito- 
lium  invehi  victor  cum  ilia  insigni  laurea  gestiret;  si 
denique  timeret  casum  aliquem,  qui  illi  tantum  ad- 
dereiam  non  potest,  quantum  auferre:  vos  tamen  opor- 
teret  ab  eodem  ilia  omnia,  a  quo  profligata  sunt,  con- 
fici  velle.  Quum  vero  ille  suae  gloriae  iampridem, 
reipublicae  nondum  satisfecerit,  et  malit  tamen  tardi- 
us  ad  suorum  laborum  fructus  pervenire,  quam  non 
explere  susceptum  reipublicae  munus :  nec  imperato- 
rem,  incensum  ad  rempublicam  bene  gerendam,  revo- 
care,  nec  totam  Gall ici  belli  rationem  prope  iamexpli- 
catam  perturbare  atque  impedire  debemus. 

XV.  36.  Nam  illae  sententiae  virorum  clarissimo- 
rum  minime  probandae  sunt:  quorum  alter  ulterio- 
rem  Galliam  decernit  cum  Syria,  alter  citeriorem.  Qui 
ulteriorem,  omnia  ilia,  de  quibus  disserui  paulloante, 
perturbat;  simul  ostendit,  earn sesciscere legem,  quam 
esse  legem  neget,  et,  quae  pars  provinciae  sit,  cui 
non  possit  intercedi,  hanc  se  avellere,  quae  defenso- 
rem  habeat,  non  tangere;  simul  et  illud  facit,  ut, 


quod  illi  a  populo  datum  sit,  id  non  violet;  quod  se- 
natus  dederit,  id  senator  properet  auferre.  37.  Alter 
belli  Gallici  rationem  h abet;  fungitur  officio  boni  se- 
natoris :  legem,  quam  non  putat,  earn  quoque  servat. 
Praefinit  enim  successori  diem.  Atqui  mihi  nihil  vi- 
detur  magis  a  dignitate  disciplinaque  maiorum  dissi- 
dere,  quam  ut,  qui  consul  Kalendis  Ian.  habere  pro- 
vinciam  debet,  is  ut  earn  desponsam,  non decretam ha¬ 
bere  videatur.  Fuerit  toto  in  consulatu  sine  provincia, 
cui  fuerit,  antequam  designatus  esset,  provincia  decre- 
ta?  Sortietur,  an  non?  Nam  et  non  sortiri  absurdum 
est,  et,  quod  sortitus  sis,  non  habere.  Proficiscetur 
paludatus?  Quo?  Quo  pervenire  ante  certam  diem 
non  licebit.  Ianuario,  Februario  provinciam  non  ha- 
bebit.  Kalendis  ei  denique  Martiis  nascetur  repente 
provincia.  38.  Attamen  his  sententiis  Piso  in  provin¬ 
cia  permanebit.  Quae  quum  gravia  sunt,  turn  nihil 
gravius  illo,  quod  mulctari  imperatorem  deminutione 
provinciae  contumeliosum  est,  neque  solum  summo  in 
viro,  sed  etiam  mediocri  in  homine  ne  accidat  provi- 
dendum. 

XVI.  Ego  vos  intelligo,  patres  conscripti,  multos 
decrevisse  honores  eximios  C.  Caesari,  et  prope  singu- 
lares.  Quod  ita  meritus  erat,  grati*,  si  etiam,  ut 
quam  coniunctissimus  huic  ordini  esset,  sapientes 
ac  divini  fuistis.  Neminem  umquam  est  hie  ordo  corn- 
plexus  honoribus  et  beneficiis  suis,  qui  ullam  digni¬ 
tatem  praestabiliorem  ea,  quam  per  vos  esset  adeptus, 
putarit.  Nemo  umquam  hie  potuit  esse  princeps,  qui 
maluerit  esse  popularis.  Sed  homines  aut  propter  in- 
dignitatem  suam  diffisi  ipsi  sibi,  aut  propter  reliquo- 
rum  obtrectationem  ab  huius  ordinis  coniunctione  de- 
pulsi,  saepe  ex  hoc  portu  se  in  illos  fluctus  prope  ne- 
cessario  contulerunt.  Qui  si  ex  ilia  iactatione  cursu- 
que  populari,  bene  gesta  republica,  referunt  aspe¬ 
ctual  in  curiam  atque  huic  amplissimaedignitaticom- 
mendati  esse  volunt,  non  modo  non  repellendi  sunt, 
verum  etiam  expetendi.  39.  Monemur  a  fortissimo 
viro  atque  optimo  post  hominum  memoriam  con- 
sule,  ut  provideamus,  ne  citerior  Gallia  nobis  invi- 
tis  alicui  decernatur  post  eos  consules,  qui  nunc 
erunt  designati:  perpetuoque  posthac  ab  iis,  qui 
hunc  ordinem  oppugnent,  populari  ac  turbulentarati- 
one  teneatur.  Quam  ego  plagam  etsi  non  conlemno, 
patres  conscripti,  praesertim  monitus  a  sapientissimo 
consule  et  diligentissimo  custode  pacis  et  otii,  tamen 
vehementius  arbitror  pertimescendum,  si  hominum 
clarissimorum  ac  potentissimorum  aut  honorem  mi- 
nuero  aut  studium  erga  hunc  ordinem  repudiaro.  Nam 
ut  C.  Iulius  omnibus  a  senatu  eximiis  ac  novis  rebus 
ornatus  per  manus  hanc  provinciam  tradat  ei,  cui  mi¬ 
nime  vos  velitis ;  per  quern  ordinem  ipse  amplissi- 
mam  sit  gloriam  consecutus,  ei  ne  libertatem  quidem 
relinquat,  adduci  ad  suspicandumnullo  modo  possum. 
Postremo,  quo  quisque  animo  futurus  sit,  nescio: 
quid  sperem,  video.  Praestare  hoc  senator  debeo, 
quantum  possum,  ne  quis  vir  clarus  aut  potens  huic 
ordini  iure  irasci  posse  videatur.  40.  Atque  hoc,  si 
inimicissimus  essem  C.  Caesari,  sentirem  tamen  rei¬ 
publicae  caussa. 

XVII.  Sed  non  alienum  esse  arbitror,  quo  minus 
saepe  aut  interpeller  a  nonnullis,  aut  tacitorum  existi- 
matione  reprehendar,  explicare  breviter,  quae  mihi 
sit  ratio  et  caussa  cum  Caesare.  Ac  primumilludtem- 
pus  familiaritatis  et  consuetudinis,  quae  mihi  cum  il¬ 
lo,  quae  fratri  meo,  quae  C.  Varroni,  consobrino  no¬ 
stro,  ab  omnium  nostrum  adolescentia  fuit,  praetermit- 

to.  Posteaquam  sum  penitus  in  rempublicam  Ingres-  | 
sus,  ita  dissensi  ab  illo,  ut,  in  disiunctione  sententiae,  j 
coniuncti  tamen  amicitia  maneremus.  41 .  Consul  ille  j 

egit  eas  res,quarummeparticipemessevoluit:  quibus  j 
ego  si  minus  assentiebar,  tamen  illius  mihi  iudicium  | 
gratum  esse  debebat.  Me  ille,  ut  quinqueviratum  ac-  || 
ciperem,  rogavit:  me  in  tribus  sibi  coniunctissimis  j 
consularibus  esse  voluit:  mihi  legationem,  quam  vel-  j 
lem,  quanto  cum  honore  vellem,  detulit.  Quae  ego 
omnia  non  ingrato  animo,  sed  obstinatione  quadam  j 
sententiae  repudiavi.  Quam  sapienter,  non  disputo: 
multis  enim  non  probabo :  constanter  quidem  et  for- 
titer  certe:  qui  quum  me  firmissimis  opibus  contra 
scelus  inimicorum  munire  et  populares  impetus  po- 
pulari  praesidio  propulsare  possem,  quamvis  excipe-  j 
re  fortunam,  subire  vim  atque  iniuriam  malui,  quam  jj 
aut  a  vestris  sanctissimis  mentibus  dissidere  aut  de  j| 
meo  statu  declinare.  Sed  non  is  solum  gratus  debet 
esse,  qui  accepit  beneficium,  verum  etiam  is,  cui  po-  | 
testas  accipiendi  fuit.  Ego  ilia  ornamenta,  quibus  ille  j: 
me  ornabat,  decere  me  et  convenire  iis  rebus,  quas  || 
gesseram,  non  putabam.  Ilium  quidem  amico  animo 
me  habere  eodem  loco,  quo  principem  civem,  suum 
"enerum,  sentiebam.  42.  Traduxit  ad  plebem  inimi- 
cum  meum  :  sive  iratus  mihi,  quod  me  secum  ne  be- 
neficiis  quidem  videbat  posse  coniungi,  sive  exoratus. 
Ne  haec  quidem  fuit  iniuria.  Nam  postea  me,  ut  sibi 
essem  legatus,  non  solum  suasit,  verum  etiam  rogavit. 
Ne  id  quidem  accepi :  non  quo  alienum  mea  dignitate 
arbitrarer ,  sed  quod  tantum  reipublicae  sceleris  im- 
pendere  a  consulibus  proximis  non  suspicabar. 

XYIII.  Ergo  adhuc  magis  est  mihi  verendum,  ne 
mea  superbia  in  illius  liberalitate,  quam  ne  illius  in¬ 
iuria  in  nostra  amicitia  reprehendatur.  43.  Ecce  ilia 
tempestas,  caligo  bonorum,  et  subita  atque  improvisa 
formido,  tenebrae  reipublicae,  ruina  atque  incendium 
civitatis,  terror  iniectus  Caesari  de  eius  actis,  metus 
caedis  bonis  omnibus,  consulum  scelus,  cupiditas, 
e^estas,  audacia.  Si  non  sum  adiutus,  non  debuit :  si 
desertu’s,  sibi  fortasse  providit ;  si  etiam  oppugnatus, 
ut  quidam  aut  putant  aut  volunt,  violata  amicitia  est; 
accepi  iniuriam,  inimicus  esse  debui:  non  nego:  sed, 
si  idem  ille  turn  me  salvum  esse  voluit,  quum  vosme, 
ut  carissimum  fdium,  desiderabatis,  et  si  vos  iidem 
pertinere  ad  caussam  illam  putabatis,  voluntatem  C. 
Caesaris  a  salute  mea  non  abhorrere;  et,  si  illius  vo¬ 
luntatis  generum  eius  habeo  testem,  qui  idem  Italiam 
in  municipiis,  populum  Romanum  in  concione,  vos 
mei  semper  cupidissimos  in  Capitolio  ad  meam  salu- 
tem  incitavit:  si  denique  Cn.  Pompeius  idem  mihi 
testis  de  voluntate  Caesaris,  et  sponsor  est  illi  demea: 
nonne  vobis  videor  et  ultimi  temporis  recordatione, 
et  proximi  memoria  medium  illud  tristissimum  tern- 
pus  debere,  si  ex  rerum  natura  non  possum  evellere, 
ex  animo  quidem  certe  excidere?  44.  Ego  vero,  si  mi¬ 
hi  non  licet  per  aliquos  ita  gloriari,  me  dolorem  atque 
inimicitias  meas  reipublicae  concessisse,  quod  magni 
cuiusdam  hominis  et  persapientis  videtur:  utarhoc, 
quod  non  tarn  ad  laudem  adipiscendam,  quam  ad  vi- 
tandam  vituperationem  valet,  hominem  me  esse  gra¬ 
tum,  et  non  modo  tantis  beneficiis,  sed  etiam  mediocri 

hominum  benevolentia  commoveri.  XIX.  A  viris 
fortissimis  et  de  me  optime  meritis  quibusdam  peto, 
ut,  si  ego  illos  meorum  laborum  et  incommodorum 
participes  esse  nolui,  ne  illi  me  suarum  inimicitiarum 
socium  velint  esse,  praesertim  quum  mihi  iidem  illi 
concesserint,  ut  etiam  acta  ilia  Caesaris,  quae  neque 
oppugnavi  antea  neque  defendi,  meo  iam  iure  possim 
defendere.  45.  Nam  summi  civitatis  viri,  quorum  ego 
consilio  rempublicam  conservavi,  et  quorum  auctori- 
tate  illam  coniunctionem  Caesaris  defugi,  Iulias  leges 
et  ceteras  illo  consule  rogafas  iurelatasnegant:  iidem 
illam  proscriptionem  capitis  mei  contra  salutem 
reipublicae,  sed  salvis  auspiciis  rogatam  esse  dice- 
bant.  Itaque  vir  summa  auctoritate,  summa  eloquen- 
tia,  dixit  graviter,  casum  ilium  meum  funus  esse  rei¬ 
publicae,  sed  funus  iustum  et  indictum.  Est  mihi 
ipsi  omnino  perhonorificum,  discessum  meum  funus 
dici  reipublicae.  Reliqua  non  reprehendo:  sed  mihi 
ad  id,  quod  sentio,  assumo.  Nam,  si  illud  iure  roga- 
tum  dicere  ausi  sunt,  quod  nullo  exemplo  fieri  potuit, 
nulla  lege  licuit,  quia  nemo  de  caelo  servarat :  obliti- 
ne  erant,  turn,  quum  ille,  qui  idegerat,  plebeius  est 
lege  curiata  factus,  dici  de  caelo  esse  servatum?  Qui 
si  plebeius  omnino  esse  non  potuit,  quitribunusplebis 
potuit  esse?  et,  cuius  tribunatus  si  ratus  est,  nihil  est, 
quod  irritum  ex  actis  Caesaris  possit  esse:  eius  non 
solum  tribunatus  ratus,  sed  etiam  perniciosissimae 
res,  auspiciorum  religione  conservata,  iure  latae  vide- 
buntur?  46.  Quare  aut  vobis  statuendum  est,  legem 
Aeliam  manere,  legem  Fufiam  non  esse  abrogatam, 
non  omnibus  fastis  legem  ferri  licere ;  quum  lex  fera- 
tur,  de  caelo  servari,  obnuntiari,  intercedi  licere :  cen- 
sorium  iudicium  ac  notionem  et  illud  morum  seve- 
rissimum  magisterium  non  esse  nefariis  legibus  de 
civitate  sublatum;  si  patricius  tribunus  plebis  fuerit, 
contra  leges  sacratas,  si  plebeius,  contra  auspicia  fu- 
isse :  aut  mihi  concedant  homines  oportet,  in  rebus 
bonis  non  exquirere  iura  ea,  quae  ipsi  in  perditis  non 
exquirunt,  praesertim  quum  ab  illis  aliquoties  condi¬ 
tio  C.  Caesari  lata  sit,  ut  easdem  res  alio  modo  ferret: 
(qua  conditione  auspicia  requirebant,  leges  comproba- 
bant;)  in  Clodio  auspiciorum  ratio  sit  eadem,  leges 
omnes  sint  eversae  ac  perditae  civitatis. 

XX.  47.  Extremum  illud  est:  ego,  siessentini- 
micitiae  mihi  cum  C.  Caesare,  tamen  hoc  tempore  rei¬ 
publicae  consulere,  inimicitias  in  aliud  tempus  reser- 
vare  deberem.  Possem  etiam  summorum  virorum 
exemplo  inimicitias  reipublicae  caussa  deponeie.  Sed 
quum  inimicitiae  fuerint  numquam,  opinio  iniuriae 
beneficio  sit  exstincta;  sententia  mea,  patresconscripti, 
si  dignitas  agitur  C.  Caesaris,  homini  tribuam.  si  ho- 
nos  quidam,  senatus  concordiae  consulam :  siauctori- 
tas  decretorum  vestrorum,  constantiam  ordinis  in  eo¬ 
dem  ornando  imperatore  servabo :  si  perpetua  ratio 
Gallici  belli,  reipublicae  providebo :  si  aliquod  meum 
privatum  officium,  me  non  ingratum  esse  praestabo. 
Atque  hoc  velim  probare  omnibus,  patresconscripti: 
sed  levissime  feram,  si  forte  aut  iis  minus  piobaio, 
qui  meum  inimicum  repugnante  vestra  auctoritate 
texerunt,  aut  iis,  si  qui  meum  cum  inimico  suo  redi- 
tum  in  gratiam  vituperabunt,  quum  ipsi  et  cum  meo 
et  cum  suo  inimico  in  gratiam  non  dubilarint  redire. 

NOTITIA  LITTERARIA. 

Lex  L.  GeUii  Publicolae  Cn.  Cornelii  Le/Uuli  Clodiani  coss.  ("682.  TJ.  c.)  de  senatus  sententia  sanxit,  ut,  quos  Cn. 
Pompeius  imperator  de  consilii  bellici  sententia  singillatim  civitate  donaret,  cives  Romani  essent  here  optima.  Cuius  leges 
beneficio  ne  Baibas  destitueretur ,  eius  patrocinium  suscepere  Crassus,  ipse  Pompeius  et  Cicero  Cn.  Cornelio  Lentulo,  L. 
yiarcio  Philippo  coss.  ("698.  U.j 


ARG.  Gaditanus  quid  am  L.  Cornelio  Balbo  item  Gaditano 
eique  per  Pompeii  gratiam  civi  Romano  facto  eontroversiam  de 
civitate  moverat,  duoLns  arguments  usus,  primo,  quod  populus 
Gaditanus  non  esset  fundus  factuslegis  Gelliae  Corneliae,  h.  e. 
earn  non  ascivisset  et  approba&set:  secundo,  quod  foedus  esset 
cum  populo  Gaditano  sacrosanctum,  neque  igitur,  quoniam  rei 
sacrosanctae  partem  vel  violare  vel  auferre  nefas  esset,  salvo 
foedere  liceret  civem  Gaditanis  auferre.  Cicero  igitur  caussam 
sic  dixit,  ut,  quo  adversarii  argumenta  dissolveret,  primo  osten- 
deret  posse  etiam  populum  foederatum  aut  liberum,  permittente 
populo  Romano,  fundum  fieri  legurn  tantum  civilium,  non  autem 
earum,  quae  ad  imperium  populi  Romani,  bella,  victorias  perti- 
nerent,  qualis  esset  Gellia  Cornelia.  Deinde  non  modo  in  roga- 
tione  Gellia  Cornelia  nihil,  quod  sacrosanctum  esset,  exceptum 
esse  docuit,  sed  etiam  foedus  illud  non  esse  sacrosanctum,  quod 
non  a  populo  aut  plebe  esset  sancitum,  neque  obtestatione  legis 
aut  consecratione  capitis  sacratum.  Itaque  et  summos  impera- 
tores  hominibus  et  foederatis  populis  civitatem  impertiisse, 
eamque  rem  saepe  senatus  auctoritate  ac  iudicum  sententiis,  po¬ 
puli  denique  suffragiis  esse  comprobatam.  Exordio  magnificas 
Pompeii  laudes  complexus,  invidiam  familiaritatis,  quae  llalbo 
cum  Caesare  intercedebat,  conclusione  deprecatus  est. 

I.  1 .  Si  auctoritates  patronorum  in  iudiciis  valent, 
ab  amplissimis  viris  L.  Cornelii  caussa  defensaest; 
si  usus,  a  peritissimis ;  si  ingenia,  ab  eloquentissi- 
mis ;  si  studia,  ab  amicissimis  et  quum  beneficiiscum 
L.  Cornelio,  turn  maxima  familiaritate  coniunctis. 
Quae  sunt  igitur  meae  partes?  Auctoritatis  tantae, 
quantam  vos  in  me  esse  voluistis,  usus  mediocris,  in- 
genii  mimine  voluntati  paris.  Nam  ceteris,  a  quibus 
est  defensus,  hunc  debere  plurimum  video:  ego, 
quantum  ei  debeam,  alio  loco  [ostendam].  2.  Prin- 
cipio  orationis  hoc  pono,  me  omnibus,  qui  amici  fue- 
rint  saluti  et  dignitati  meae,  si  minus  referenda  gratia 
satisfacere  potuerim,  at  praedicanda  et  habenda  certe 
satis  esse  facturum.  Quae  fuerit  hesterno  die  Cn. 
Pompeii  gravitas  in  dicendo,  iudices,  quae  facultas, 
quae  copia,  non  opinione  tacita  vestrorum  animorum, 


sed  perspicua  admiratione  declarari  videbatur.  Nihil 
enim  umquam  audivi,  quod  mihi  de  iure  subtilius 
dici  videretur,  nihil  de  more  maiorum,  de  exemplis 
acutius,  nihil  peritius  de  foederibus,  nihil  illustriore 
auctoritate  de  bellis,  nihil  de  republica  gravius,  nihil 
de  ipso  modestius,  nihil  de  caussa  etcrimineornatius : 
3.  ut  mihi  iam  verum  videatur  illud  esse,  quod  non- 
nulli,  litteris  ac  studiis  doctrinae  dediti,  quasi  quid- 
dam  incredibile  dicere  putabantur,  eum,  qui  omnes 
animo  virtutes  penituscomprehendisset,  omnia,  quae 
vellet,  quam  facillime  tractare.  Quae  enim  in  L. 
Crasso  potuit,  homine  nato  ad  dicendi  singularem 
quamdam  facultatem,  si  hanc  caussam  ageret,  maior 
esse  ubertas,  varietas,  copia,  quam  fuit  in  eo,  qui  tan¬ 
tum  potuit  impertire  liuic  studio  temporis,  quantum 
ipse,  apueritia  usque  ad  hanc  aetatem,  a  continuis 
bellis  et  victoriis  conquievit?  4.  Quo  mihi  difficilior 
est  hie  extremus  perorandi  locus.  Etenim  ei  succedo 
orationi,  quae  non  praetervecta  sit  aures  vestras,  sed 
in  animis  omnium  penitus  insederit;  ut  plus  volupta- 
tis  ex  recordatione  illius  orationis,  quam  non  modo  ex 
mea,  sed  cuiusquam  oratione  capere  possitis.  II.  Sed 
mos  est  gerendus  non  modo  Cornelio,  cuius  ego  volun¬ 
tati  in  eius  periculis  nullo  modo  deesse  possum,  sed 
etiam  Cn.  Pompeio,  qui  suifacti,  sui  iudicii,  sui  bene- 
ficii  voluit  me  esse,  ut  apud  eosdem  vos,  iudices,  nu- 
per  in  alia  caussa  fuerim,  etpraedicatoremetauctorem. 

5.  Ac  mihi  quidem  hoc  dignum  rei  videtur,  hoc 
deberi  huius  excellentis  viri  praestantissimae  gloriae, 
hoc  proprium  esse  vestri  officii,  hoc  satis  esse  caussae, 
ut,  quod  fecisse  Cn.  Pompeium  constet,  id  omnes  ei 
licuisse  concedant.  Nam  verius  nihil  est,  quam  quod 
hesterno  die  dixit  ipse,  ita  L.  Cornelium  de  fortunis 
omnibus  dirnicare,  ut  nullius  in  delicti  crimen  voca- 
retur.  Non  enim  furatus  esse  civitatem,  non  genus 
suum  ementitus,  non  in  aliquo  impudenti  mendacio 
delituisse,  non  irrepsisse  in  censum  dicitur:  unum 

obiicitur,  natum  esse  Gadibus ;  quod  negat  nemo.  Ce- 
terum  accusator  fatetur ,  hunc  in  Hispania  dui'issimo 
bello  cum  Q.  Metello,  cum  C.  Memmio,  et  in  classe  et 
in  exercitu  fuisse,  et, utPompeius  inHispaniamvenerit 
Memmiumque  habere  quaestorem  coeperit,  numquam 
a  Memmio  discessisse,  Karthaginem  possessum  isse, 
acerrimis  illis  praeliis  etmaximis,  Sucronensi  et  Tu- 
riensi ,  interfuisse ,  cum  Pompeio  ad  extremum  belli 
tempus  fuisse.  6.  Haec  sunt  praelia  Cornelii :  tabs  in 
rempublicam  nostram  labor,  assiduitas,  dimicatio, 
virtus  digna  summo  imperatore,  spes  pro  pericxilis 
praemiorum.  Praemia  quidem  ipsa  non  sunt  in  eius 
facto,  qui  adeptus  est,  sed  in  eius,  qui  dedit.  .  III.  Do- 
natus  igitur  est  ob  eas  caussas  a  Cn.  Pompeio  civita- 
te.  Id  accusator  non  negat:  sed  reprehendit;  ut  in 
Cornelio  caussa  ipsius  probetur,  poena  quaeratur ,  in 
Pompeio  caussa  laedatur,  poena  sit  nulla.  Sic  famam, 
sic  innocentissimi  hominis  fortunas ,  praestarxtissimi 
imperatoris  factum  condemnari  volunt.  Ergo  in  iudi- 
cium  caput  Cornelii,  factum  Pompeii  vocatur.  Hunc 
enim  in  ea  civitate,  in  qua  sit  natus,  honestissimo  loco 
natum  esse  concedis  et  ab  ineunte  aetate,  relictis  rebus 
suis  omnibus,  in  nostris  bellis,  nostris  cum  imperato- 
l’ibus  esse  versatum,  nullius  laboris,  nullius  obsessio- 
nis,  nullius  praelii  expertem  fuisse.  Haec  sunt  omnia 
quum  plena  laudis ,  turn  propria  Cornelii :  nec  in  his 
rebus  crimen  est  ullum.  7.  Ubi  igitur  est  crimen? 
—  Quod  eum  Pompeius  civitate  donavit.  —  Huiusce 
crimen?  Minime:  nisi  honos  ignominia  putanda  est. 
Cuius  igitur?  Re  vera  nullius :  actione  accusatoris, 
eius  unius,  qui  donavit.  Qui  si  adductus gratia  minus 
idoneum  hominem  praemio  affecisset;  [qui]  etiamsi 
virum  bonum ,  sed  non  ita  meritum ;  si  denique  ali- 
quid,  quod  non  contra,  ac  liceret,  factum  diceretur,  sed 
contra,  atque  oporteret :  tamen  esset  omnis  eiusmodi 
reprehensio  a  vobis,  indices,  repudianda.  8.  Nunc 
vero  quid  dicitur?  quid  ait  accusator?  fecisse  Pom- 
peium ,  quod  ei  facere  non  licuerit?  quod  gravius  est, 
quam,si  id  factum  ab  eodiceret,  quod  non  oportuisset. 
Est  enim  aliquid,  quod  non  oporteat,  etiamsi  licet. 
Quidquid  vei’O  non  licet,  certe  non  oportet. 

IY.  Hie  ego  nunc  cuncter  sic  agere,  iudices,  non 
esse  fas  dubitare,  quin,  quod  Cn.  Pompeium  fecisse 
constet,  id  non  solum  decuisse,  sed  etiam  debuisse 
fateamur?  9.  Quid  enim  abest  huic  homini,  quod  si 
adesset,  iure  hoc*ei  tribui  et  concedi  putaremus? 
Ususne  rerum?  qui  pueritiae  tempus  extremum,  prin- 
cipium  habuit  bellorum  atque  imperiorum  maximo- 
rum?  cuius  plerique  aequales  minus  saepe  castra  vi- 
derunt,  quam  hie  triumphavit?  qui  tot  habet  trium- 
phos,  quot  orae  sunt  par tesque  terrarum?  tot  victo- 
'  rias  bellicas,  quot  sunt  in  rerum  natura  genera  bel¬ 
lorum?  An  ingenium?  quum  etiam  ipsi  casus  even- 
tusque  rerum  non  duces,  sed  comites  eius  consiliorum 
fuerint?  in  quo  uno  ita  surnma  fortuna  cum  summa 
virtute  certavit,  ut  omnium  iudicio  plus  homini, •quam 
deae  tribueretur.  An  pudor,  an  integritas,  an  religio 
in  eo,  an  diligentia  umquam  requisita  est?  Quern  pro- 
vinciae  nostrae,  quem  liberi  populi,  quern  reges,quem 
exterae  gentes,  castiorem,  moderatiorem,  sanctioiem, 
non  modo  viderunt,  sed  aut  sperando  umquam  ant 
optando  cogitaverunt?  10.  Quid  dicam  de  auctoritatc ! 
quae  tanta  est,  quanta  in  his  tantis  virtutibus  ac  lau- 
dibus  esse  debet.  Cui  senatus  populusque  Romanus 
amplissimae  dignitatis  praemia  dedit,  non  postulanti 
imperia,  verum  etiam  recusanti ;  huius  de  facto,  indi¬ 
ces,  ita  quaeri,  ut  id  agatur,  licueritne  ei  facere,  quod 


fecit,  an  vero,  non  dicam,  non  licuerit,  sed  nefasfuerit, 
(contra  foedus  enim,  id  est,  contra  populi  Romani  reli- 
gionem  et  fidem,  fecisse  dicitur, )non  turpe  populo  Ro¬ 
mano?  nonne  vobis?  V.  11.  Audivi  hoc  de  parente 
meo  puer:  quum  Q.  Metellus,  Lucii  filius ,  caussam 
de  pecuniis  repetundis  diceret,  ille,  ille  vir,cui  pati’iae 
salus  dulcior,  quam  conspectus  fuit,  qui  de  civitate 
decedere,  quaiu  de  sententia  maluit;  hoc  igitur  caus¬ 
sam  dicente,  quum  ipsius  tabulae  circumferrentxxr 
inspiciendi  nominis  caussa,  fuisse  iudicem  ex  illis 
equitibus  Romanis,  gravissimis  viris,  neminem,  quin 
removeret  oculos  et  se  totum  averteret,  ne  forte,  quod 
ille  in  tabulas  publicasretulisset,  dubitassequisquam, 
verumne,  an  falsum  esset,  videretur.  Nos  Cn.  Pom¬ 
peii  decretum  de  consilii  sententia  pronuntiatum  re- 
cognoscemus?  cum  legibus  conferemus?  cum  foe- 
deribus?  omnia  acerbissima  diligentia  perpendemus? 
12.  Athenis  aiunt,  quum  quidam  apud  eos,  qui  sancte 
graviterque  vixisset,  et  testimonium  [publice]  dixis- 
set,  et  (ut  mos  Graecorunx  est)  iurandi  caussa  ad  aras 
accederet,  una  voce  omnes  iudices,  ne  is  ixxraret,  re- 
clamasse.  Qixum  Graeci  homines,  spectati  viri,  no- 
luerint  religione  videri  potius,  quam  vei'itate  fidem 
esse  constrictam :  nos  etiam,  in  ipsa  religione  et  le- 
gum  et  foederum  conservanda,  qualis  fuerit  Cn.  Pom¬ 
peius,  dubitabimus?  13.  Utrum  enim  inscientem  vul- 
tis  contra  foedera  fecisse,  an  scientem?  Si  scientem  : 
o  nomen  nosti’i  imperii !  o  populi  Romani  excellens 
dignitas !  o  Cn. Pompeii  sic  late  longeque  diffusa  laus, 
ut  eius  gloriae  domicilium  communis  imperii  finibus 
terminetur!  o  nationes,  urbes,  populi,  reges,  tetrar- 
chae,  tyranni  testes  Cn.  Pompeii  non  solum  virtutis  in 
bello,  sed  etiam  religionis  in  pace!  vos  denique,  rnu- 
tae  regiones,  imploro  et  sola  terrarum  ultimarum :  vos, 
maria,  portus,  insulae  littoraque !  Quae  est  enim  ora, 
quae  sedes,  qui  locus,  in  quo  non  exstent  huius  quum 
fortitudinis,  turn  vero  humanitatis,  turn  aninxi,  turn 
consilii  impressa  vestigia?  Huncquisquamincredibili 
quadam  atque  inaxxdita  gravitate,  virtute,  constantia 
praeditum  foedera  scientem  neglexisse,  violasse,  ru- 
pisse,  dicere  audebit?  YI.  14.  Gratificatur  mihi  gestu 
accusator:  inscientem  Cn.  Pompeium  fecisse  signi- 
ficat.  Quasi  vero  levius  sit,  quum  in  tanta  republica 
versere  et  maximis  negotiis  praesis,  facere  aliquid, 
quod  scias  non  licere,  an  omnino  nescire,  quid  liceat. 
Etenim  quum  in  Hispania  bellum  acerrimum  et  ma¬ 
ximum  gesserat,  qixo  iure  Gaditana  civitas  esset  ,  ne- 
sciebat?  an,  cuius  linguam  populi  non  nosset,  inter- 
pretationem  foederis  non  tenebat?  Id  igitur  quisquam 
Cn.  Pompeium  ignorasse  dicere  audebit,  quod  medio- 
cres  homines,  quod  nullo  usu,  nullo  studio  militari 
praediti,  quod  librarioli  denique  scire  profiteantur? 
15.  Equidem  contra  existimo,  iudices,  quum  in  omni 
genere  ac  varietate  artium,  etiam  illarum,  quae  sine 
summo  otio  non  facile  discuntur,  Cn.  Pompeius  excel- 
lat,  singularem  quamdam  laudenx  eius  etpraestabilem 
esse  scientiam  in  foederibus,  pactionibus,  conditioni- 
bus,  populorum,  regum,  exterarum  nationum,  in  uni- 
verso  denique  belli  iure  ac  pacis.  Nisi  forte,  quae 
nos  libri  docent  in  umbra  et  otio,  eaCn.  Pompeium, 
neque  quum  requiesceret,  litterae,  neque,  quum  rem 
gereret,  res  ipsae  docere  potuerunt.  Atque,  ut  ego 
sentio,  iudices,  caussa  dicta  est  temporis  magis.  Ego 
non  huius,  inquam,  genere  iudicii  plura  dicam.  Est 
enim  haec  seculi  labes  quaedam  et' macula,  virtuti  in- 
videre,  velle  ipsum  florein  dignitatis  infringere.  16. 
!  Etenim,  si  Cn.  Pompeius  abhinc  annos  quingentos 

68  *' 


540 


49.  M.  T.  C  I  G  E  R  0  N  I  S  0  R  A  T  I  0 


fuisset,  is  vir,  a  quo  senatusadolescentulo  atque  equite  I 
Romano  saepe  communis  salutis  auxilium  expetisset;  j 
cuius  res  gestae  omnes  gentes  cum  clarissima  victoria 
terra  marique  peragrassent;  cuius  tres  triumphi testes 
essent,  totum  orbem  terrarum  nostro  imperio  teneri ; 
quern  populus  Romanus  singularibus  honoribus  deco- 
rasset:  si  nunc  apud  vos  id,  quod  is  fecisset,  contra 
foedus  factum  diceretur,  quis  audiret?  Nemoprofecto. 
Mors  enim  quum  exstinxissetinvidiam,  res  eius gestae 
sempiterni  nominis  gloria  niterentur.  Cuius  igitur 
audita  virtus  dubitationi  locum  nondaret:  huiusprae- 
sens  experta  atque  perspeeta  obtrectatorum  voce 
laedetur? 

VII.  17.  Omittam  igitur  Pompeium  iam  oratione 
meareliqua:  sed  vos,  indices,  animis  ac  memoria  te- 
netote.  De  lege,  de  foedere,  de  exemplis,  de  perpe- 
tua  consuetudine  civitatis  nostrae  renovabo  ea,  quae 
dicta  sunt.  Nihil  enim  mihi  novi,  nihil  integri  neque 
M.  Crassus,  qui  totam  caussam  et  pro  facultate  et  pro 
fide  sua  diligentissime  vobis  explicavit,  neque  Cn. 
Pompeius,  cuius  oratio  omnibus  ornamentis  abunda- 
vit,  ad  dicendum  reliquit.  Sed  quoniam,  me  recu- 
sante,  placuit  ambobus  adhiberi  hunc  a  me  quasi  per- 
poliendi  quemdam  operis  extremum  laborem,  peto 
a  vobis,  ut  me  officii  potius,  quam  dicendi  studio hanc 
suscepisse  operam  ac  raunus  putetis.  18.  Acprius, 
quam  aggrediar  ad  ius  caussamque  Cornelii,  quid- 
dam  de  communi  conditione  omnium  nostrum,  depre- 
candae  malevolentiae  caussa,  breviter  commemoran- 
dum  videtur.  Si,  quoquisque  loco  nostrum  est,  iudi- 
ces,  natus,  aut  si,  in  qua  fortuna  est  nascendi  initio 
constitutus,  hunc  vitae  statum  usque  ad  senectutem 
obtinere  debet,  et,  si  omnes,  quos  aut  fortuna  extulit 
aut  ipsorum  illustravit  labor  et  industria,  poena  sunt 
afficiendi :  non  gravior  L.  Cornelio,  quam  multis  viris 
bonis  atque  fortibus,  constitui  lex  vitae  et  conditio 
videtur.  Sin  autem  multorum  virtus,  ingenium,  hu- 
manitas  ex  infimo  genere  et  fortunae  gradu  non  modo 
amicitias  et  rei  familiaris  copias  consecuta  est,  sed 
summam  laudem,  bonores,  gloriam,  dignitatem:  non 
intelligo,  cur  potius  invidia  violatura  virtutem  L.  Cor¬ 
nelii,  quam  aequitas  vestra  pudorem  eius  adiutura  vi- 
deatur.  19.  ltaque,  quod  maxime  petendum  est,  a  vo¬ 
bis  idcirco  non  peto,  indices,  ne  de  vestra  sapientia 
atque  de  vestra  humanitate  dubitare  videar.  Est  au¬ 
tem  petendum,  ne  oderitis  ingenium,  ne  inimici  sitis 
industriae,  ne  humanitatem  opprimendam,  ne  virtu¬ 
tem  puniendam  putetis.  Illud  peto,  ut,  si  caussam 
ipsam  per  se  firmam  esse  et  stabilem  videritis,  homi- 
nis  ipsius  ornamenta  adiumento  caussae  potius,  quam 
impedimento  esse  malitis. 

VIII.  Nascitur,  iudices,  caussa  Cornelii  ex  ea  lege, 
quam  L.  Gellius,  Cn.  Cornelius  ex  senatus  sentenlia 
tulerunt.  Qua  lege  videmus  satis  esse  sanctum,  uti 
cives  Romani  sint  ii,  quos  Cn.  Pompeius  de  consilii 
sententia  singillatim  civitate  donarit.  Donatum  esse 
L.  Cornelium,  praesens  Pompeius  dicit;  indicant  pu- 
blicae  tabulae:  accusator  fatetur.  Sed  negat  ex  foe- 
derato  populo  quemquam  potuisse,  nisi  is  populus 
fundus  factus  esset,  in  hanc  civitatem  venire.  20.  0 
praeclarum  interpretem  iuris!  auctorem  antiquitatis! 
correctorem  atque  emendatorem  nostrae  civitatis !  qui 
hanc  poenam  foederibus  ascribat,  ut  omnium  prae- 
miorum  beneficiorumque  nostrorum  expertes  faciat 
foederatos.  Quid  enim  potuit  dici  imperitius ,  quam 
foederatos  populos  fieri  fundos  oportere?  Nam  id  non 
magis  est  proprium  foederatorum,  quam  omnium  libe- 


rorum.  Sed  totum  hoc,  iudices,  in  ea  fuit  positum 
semper  ratione  atque  sententia,  ut,  quum  iussisset  po¬ 
pulus  Romanus  aliquid,  si  id  ascivissent  socii  populi 
ac  Latini ,  et  si  ea  lex,  quam  nos  haberemus,  eadem  in 
populo  aliquo,  tamquam  in  fundo,  resedisset;  ut  turn 
lege  eadem  is  populus  teneretur:  non,  ut  de  nostro 
iure  aliquid  diminueretur,  sed  ut  illi  populi  aut  iure 
eo,  quod  a  nobis  esset  constitutum,  aut  aliquo  com- 
modo  aut  beneficio  uterentur.  21 .  Tulit  apud  maiores 
nostros  legem  C.  Furius  de  testamentis :  tulit  Q.Vo- 
conius  de  mulierum  hereditatibus:  innumerabiles 
aliae  leges  de  civili  iure  sunt  latae:  quas  Latini  vo- 
luerunt,  asciverunt:  ipsa  denique  Iulia,  qua  lege  ci- 
vitas  est  sociis  et  Latinis  data,  ut*,  qui  fundi  populi 
facti  non  essent,  civitatem  non  haberent.  In  quo 
magna  contentio  Heracleensium  et  Neapolitanorum 
fuit,  quum  magna  pars  in  iiscivitatibus  foederis  sui  li- 
bertatem  civitati  anteferret.  Postremo  haec  vis  est 
istius  et  iuris  etverbi,ut  fundi  populibeneficio  nostro, 
non  suo  iure  fiant.  22.  Quum  aliquid  populus  Roma¬ 
nus  iussit,  id  si  est  eiusmodi,  ut  quibusdam  populis 
sive  foederatis  sivelibei'ispermittendumessevideatur, 
ut  statuant  ipsi  non  de  nostris,  sed  de  suis  rebus,  quo 
iure  uti  velint:  turn,  utrum  fundi  facti  sint,  an  non, 
quaerendum  esse  videatur:  de  nostra  vero  republica, 
de  nostro  imperio,  de  nostris  bellis ,  de  victoria,  de  sa¬ 
lute  fundos  populos  fieri  noluerunt.  IX.  Atqui,  si 
imperatoribus  nostris,  si  senatui,  si  populo  Romano 
non  licebit,  propositis  praemiis  elicere  ex  civitatibus 
sociorum  atque  amicorumfortissimum  atque  optimum 
quernque  ad  subeunda  pro  salute  nostra  pericula: 
summa  utilitate  ac  maximo  saepe  praesidio  in  pericu- 
lis  atque  asperis  temporibus  carendum  erit.  23.  Sed, 
per  deos  immortales!  quae  est  istasocietas,  quae  ami- 
citia ,  quod  foedus ,  ut  aut  nostra  civitas  careat  in  suis 
periculis  Massiliensi  propugnatore ,  careat  Gaditano, 
careat  Saguntino :  aut,  si  quis  ex  illis  populis  sit  ex- 
ortus,  qui  nostros  duces  auxilio  laboris,  commeatus 
periculo  suo  iuverit,  qui  cum  hoste  nostro  cominus  in 
acie  saepe  pugnarit,  qui  se  saepe  telis  hostium,  qui  di- 
micationi  capitis,  qui  morti  obiecerjt;  nulla  conditio¬ 
ne  huius  civitatis  praemiis  affici  possit?  24.  Est  enim 
in  populum  Romanum  grave,  non  posse  uti  sociis  ex- 
cellenti  virtute  praeditis,  qui  velint  cum  periculis  no¬ 
stris  sua  communicare :  in  socios  vero  ipsos,  et  in  eos, 
de  quibus  agimus,  foederatos  iniuriosum  et  contume- 
liosum  est,  his  praemiis  ethis  honoribus  exclusos  esse 
fidelissimos  et  coniunctissimos  socios,  quae  pateant 
stipendiariis ,  pateant  hostibus,  pateant  saepe  servis. 
Nam  et  stipendiaries  ex  Africa,  Sicilia,  Sardinia,  cete¬ 
ris  provinces  multos  civitate  donatos  videmus :  et.qui 
hostes  ad  nostros  imperatores  perfugissent,  et  magno 
usui  reipublicae  nostrae  fuissent,  scimus  civitate  esse 
donatos :  servos  denique,  quorum  ius  et  fortunae  con¬ 
ditio  infima  est,  bene  de  republica  meritos,  persaepe 
libertate,  id  est  civitate,  publice  donari  videmus. 

X.  25.  Hanc  tu  igitur,  patrone  foederum  ac  foede¬ 
ratorum,  conditionem  statuis  Gaditanis,  tuis  civibus, 
ut,  quod  iis,  quos  Gaditanis  adiutoribus  armis  sube- 
gimus  atque  in  ditionem  nostram  redegimus,  liceat,  si 
populus  Romanus  permiserit,  ut  ab  senatu,  ab  impera¬ 
toribus  nostris,  civitate  donentur:  id  ne  liceat  ipsis? 
qui  si  suis  decretis  legibusve  sanxissent,  ne  quis  suo- 
rum  civium  castra  imperatorum  populiRomani  iniret; 
ne  quis  se  pro  nostro  imperio  in  periculum  capitis 
atque  in  vitae  discrimen  inferret :  Gaditanorum  auxi- 
liis ,  quum  vellemus,  uti  nobis  non  liceret,  privatim 

vero,  ne  quis  vir  et  animo  et  virtute  praecellens  pro 
nostro  imperio  periculo  suo  dimicaret:  graviter  iure 
ferreraus,  minui  auxilia  populiRomani,  debilitari  ani- 
mos  fortissimorum  virorum,  alienigenarura  nos  homi-  i 
num  studiis  atque  externa  virtute  privari.  26.  Atqui 
nihil  interest,  iudices,  utrum  haec  foederati  iura  con- 
stituant,  ut  ne  cui  liceat  ex  his  civitatibus  ad  nostro- 
rum  bellorum  pericula  accedere ,  an ,  quae  nos  eorum 
civibus,  virtutis  caussa,  tribuerimus,  ea  rata  esse  non  j 
possint.  Nihil  enim  magis  uteremur  his  adiutoribus,  j 
sublatis  praemiis  virtutis,  quam,  si  omnino  his  versari  j 
in  nostris  bellis  non  liceret.  Etenim,  quum  pro  sua 
patria  pauci  post  genus  hominum  natum  reperti  sint, 
qui,  nullis  praemiis  propositis,  vitam  suam  hostium 
telis  obiecerint:  pro  aliena  republica  quemquam  fore 
putatis,  qui  se  opponat  periculis,  non  modo  nullo  pro- 

posito  praemio,  sed  etiam  interdicto? 

XI.  27.  Sed,  quum  est  illudimperitissime  dictum,  | 
dc  populis  fundis,  quod  commune  est  liberorum  po- 
pulorum,  non  proprium  foederatorum :  ex  quo  intel-  j 
ligi  necesse  est,  aut  neminem  ex  sociis  civem  fieri 
posse,  aut  etiam  posse  ex  foederatis:  turn  vero  ius 
omne  noster  iste  magister  mutandae  civitatis  ignorat ;  j 
quod  est,  iudices,  non  solum  in  legibus  publicis  posi- 
tum,  sed  etiam  in  privatorum  voluntate.  lure  enim 
nostro  neque  mutare  civitatem  quisquam  invitus  po¬ 
test,  neque,  si  velit,  mutare  non  potest,  modo  aseisca- 
tur  ab  ea  civitate,  cuius  esse  se  civitatis  velit:  ut,  si 
Gaditani  sciverint  nominatim  de  aliquo  cive  Romano, 
ut  sit  is  civis  Gaditanus,  magna  potestas  sit  nostro  civi 
mutandae  civitatis,  nec  foedere  impediatur,  quo  minus 
ex  cive  Romano  civis  Gaditanus  possit  esse.  28.  Dua- 
rum  civitatum  civis  esse,  nostro  iure  civili,  nemo  po¬ 
test:  non  esse  huius  civitatis  civis,  qui  se  alii  civitati 
dicarit,  potest.  Neque  solum  dicatione,  quod  in  cala- 
mitate  clarissimis  viris  Q.  Maximo,  C.  Laenati,  Q. 
Philippo  Nuceriae,  C.  Catoni  Tarracone,  Q.  Caepioni, 
P.  Rutilio  Smyrnae  vidimus  accidisse,  ut  earum  civi- 
tatumfierent  cives:  (— hanc  ante  amittere  non  potuis- 
sent,  quam  huius  solum  civitatis  mutatione  vertis- 
sent:)  sed  etiam  postliminio  potest  civitatis  fieri  mu- 
tatio.  Neque  enim  sine  caussa  de  Cn.  Publicio  Me- 
nandro,  libertino  homine,  quern  apud  maiores  legati 
nostri  in  Graeciam  proficiscentes  interpretem  secum 
habere  voluerunt,  ad  populum  latum,  ut  is  Publicius, 
si  domum  revenisset  et  inde  Romam  rediisset,  ne  mi¬ 
nus  civis  esset.  Multi  etiam  superiore  memoria  cives 
Romani  sua  voluntate,  indemnati  et  incolumes,  his 
rebus  relictis,  alias  se  in  civitates  contulerunt. 

XII.  29.  Quod  si  civi  Romano  licet  esseGaditanum 
sive  exsilio  sive  postliminio  sive  reiectionehuius  civi- 
latis :  (ut  iam  ad  foedus  veniam,  quod  ad  caussam  ni¬ 
hil  pertinet:  de  civitatis  enim  iure,  non  de  foederibus 
disceptamus:)  quid  est  quamobrem  civi  Gaditano  in 
hanc  civitatem  venire  non  liceat?  Eqmdem  longe 
secus  sentio.  Nam  quum  ex  omnibus  civitatibus  via 
sit  in  nostram,  quumque  nostris  civibus  pateat  iter  ad 
ceteras  civitates:  turn  vero,  ut  quaeque  nobiscum  ma- 
xime  societate,  amicitia,  sponsione,  pactione,  foedere 
coniuncta  est,  ita  mihi  maxime  communionem  beneti- 
ciorum,  praemiorum,  civitatis,  continere  videtur. 
Atqui  ceterae  civitates  omnes  non  dubitarent  nostros 
recipere  in  suas civitates,  si  idem  nos  iuris  haberemus, 
quod  ceteri.  Sed  nos  non  possumus  et  huius  esse  ci¬ 
vitatis  ,  et  cuiusvis  praeterea :  ceteris  concessum  est. 
30.  Itaque  in  Graecis  civitatibus  videmus,  Athems 
Rhodios,  Lacedaemonios ,  ceteros  undique  ascnbi, 


multarumque  esse  eosdem  homines  civitatum.  Quo 
errore  ductos  vidi  egomet  nonnullos  imperitos  homi¬ 
nes  ,  nostros  cives ,  Athenis  in  numero  iudicum  atque 
Areopagitarum, certa  tribu,  certo numero;  quumigno- 
rarent,  si  illam  civitatem  essent  adepti,  hanc  se  perdi- 
disse,  nisi  postliminio  recuperassent.  Peritus  vero 
nostri  iuris  ac  moris  nemo  umquam,  qui  hanc  civita¬ 
tem  retinere  vellet,  in  aliam  civitatem  se  dicavit. 

XIII.  Sed  hie  totus  locus  disputationis  atque  ora- 
tionis  meae,  iudices,  pertinet  ad  commune  ius  mutan- 
darum  civitatum :  nihil  habet,  quod  sit  proprium  reli- 
gionis  ac  foederum.  Defendo  enim  rem  universam, 
nulla m  esse  gentem  ex  omni  regione  terrarum,  neque 
tam  dissidentem  a  populo  Romano  odio  quodam  atque 
discidio  neque  tam  fide  benevolentiaque  coniunctam, 
ex  qua  nobis  interdictum  sit,  ut  ne  quern  asciscere  ci¬ 
vem  aut  civitatedonarepossimus.  31 . 0  iurapraeclara 
atque  divinitus  iam  inde  a  principio  Romani  nominis 
a  maioribus  nostris  comparata!  ne  quis  nostrum  plus 
quam  unius  civitatis  esse  possit:  (dissimilitudo  enim 
civitatum  varietatem  iuris  habeat  necesse  est:)  ne 
quis  invitus  civitate  mutetur,  neve  in  civitate  maneat 
invitus.  Haec  sunt  enim  fundamenta  firmissima  no- 
strae  libertatis,  sui  quemque  iuris  et  retinendi  et  di- 
mittendi  esse  dominum.  Illud  vero  sine  ulla  dubita- 
tione  maxime  nostrum  fundavit  imperium,  et  populi 
Romani  nomen  auxit,  quod  princepsille,  creator  huius 
urbis,  Romulus  foedere  Sabino  docuit,  etiam  hostibus 
recipiendis  augeri  hanc  civitatem  oportere.  Cuius 
auctoritate  et  exempio  numquam  est  internnssa  a 
maioribus  nostris  largitio  et  communicatio  civitatis. 
Itaque  et  ex  Latio  multi  et  Tusculani  et  Lanuvini  et  ex 
ceteris  generibus  gentes  universae  in  civitatem  sunt 
receptae,  ut  Sabinorum,  Volscorum,  Hernicorum: 
quibus  ex  civitatibus  nec  coacti  essent  civitatem  mu¬ 
tare,  si  qui  noluissent,  nec,  si  qui  essent  civitatem 
nostram  beneficio  populi  Romani  consecuti ,  violatum 
foedus  eorum  videretur. 

XIV.  32.  At  enim  quaedam  foedera  exstant,  ut 
Germanorum,  Insubrium,  Helvetiorum,  Iapidum, 
nonnullorum  item  ex  Gallia  barbarorum ,  quorum  in 
foederibus  exceptum  est,  ne  quis  eorum  a  nobis  civis 
recipiatur.  —  Quod  si  exceptio  facit,  ne  liceat,  ibi  ne¬ 
cesse  est  licere,  ubi  non  est  exceptum.  Ubi  est  igitur 
exceptum  foedere  Gaditano,  ne  quern  populus  Roma- 
nus  Gaditanum  recipiatcivitate?  Nusquam.  Ac  sicubi 
esset ,  lex  id  Gellia  et  Cornelia,  quae  definite  potesta- 
tem  Pompeio  civitatem  donandi  dederat,  sustulisset. 
Exceptum  est,  inquit,  foedus,  si  quidem  sacrosan- 
ctum  est.  Ignosco  tibi,  si  neque  Poenorum  iura  cal les , 
reliqueras  enim  civitatem  tuam:  neque  nostias  po- 
tuisti  leges  inspicere;  ipsae  enim  te  a  cognitione  sua 
iudicio  publico  repulerunt.  33.  Quid  fuit  in  rogatione 
ea ,  quae  de  Pompeio  a  Gellio  et  a  Lentulo  consulibus 
lata  est,  in  quo  aliquidsacrosanctum  exceptum  videre¬ 
tur?  Primum  enim  sacrosanctum  esse  nihil  potest, 
nisi  quod  populus  plebesvesanxisset:  deinde  sanctio- 
nes  sacrandae  sunt  aut  genere  ipso  aut  obtestationc 
[et  consecratione]  legis  autpoenae,  quum  caput  eius, 
qui  contra  fecerit,  consecratur.  Quid  babes  igitur 
dicere  de  Gaditano  foedere  eiusmodi?  Utrum  a  capitis 
consecratione,  an  obtestatione  legis  sacrosanctum  esse 
confirmas?  Nihil  omnino  umquam  de  isto  foedere  ad 
populum,  nihil  ad  plebem  latum  esse  dico :  do  quibus 
etiamsi  latum  esset,  neque  legem  tieque  poenam  latam 
esse,  ne  quem  civem  reciperemus:  tamen  id  esset, 
quod  populus  postea  iussisset,  ratum,  neque  quid- 

quam  illis  verbis ,  si  quid  sacrosanctum  esset,  esse  ex¬ 
cepting  videretur:  de  his,  quum  populus  Romanus 
nihil  umquam  iusserit,  quidquam  audes  dicere  sacro- 
sanctum  fuisse?  XV.  34.  Nec  vero  haec  oratio  mea  ad 
infirmandum  foedus  Gaditanorum,  iudices,  pertinet. 
Neque  enim  est  meum,  contra  opinionem  vetustatis, 
contra  ius  optime  meritaecivitatis,  contra  auctoritatem 
senatus  dicere.  Duris  enim  quondam  temporibus  rei- 
publicae  nostrae,  quum  praepotens  terra  mariqueKar- 
thago  nixa  duabus  Hispaniis  huic  imperio  immineret, 
et  quum  duofulminanostri  imperii  subito  inHispania, 
Cn.  et  P.  Scipiones,  exstincti  occidissent,  L.  Marcius, 
primipili  centurio,  cumGaditanis  foedus  icissedicitur. 
Quod  quum  magis  fide  illius  populi,  iustitia  nostra, 
vetustate  denique  ipsa,  quam  aliquo  publico  vinculo 
religionis  teneretur,  sapientes  homines  et  publici  iuris 
periti,  Gaditani,  M.Lepido  Q.  Catulo  consulibus,  a  se- 
natu  de  foedere  postulaverunt.  Turn  est  cum  Gadita- 
nis  foedus  vel  renovatum  vel  ictum.  De  quo  foedere 
populus  Romanus  sententiam  non  tulit,  qui  iniussu 
suo  nullo  pacto  potest  religione  obligari.  35.  Ita  Ga- 
ditana  civitas,  quod  beneficiis  suis  erga  rempublicam 
nostram  consequi  potuit,  quod  imperatorum  testimo- 
niis,  quod  vetustate,  quod  Q.  Catuli,  summi  viri,  au- 
ctoritate,  quod  iudicio  senatus,  quod  foedere,  conse- 
cuta  est;  quod  publica  religione  sanciri  potuit,  id 
abest.  Populus  enim  se  nusquam  obligavit.  Neque 
ideo  est  Gaditanorum  caussa  deterior.  Gravissimis 
enim  et  plurimis  rebus  est  fulta.  Sed  isti  disputationi 
certe  nihil  est  loci.  Sacrosanctum  enim  nihil  potest 
esse,  nisi  quod  per  populum  plebemve  sancitum  est. 
XVI.  Quod  si  hoc  foedus,  quod  populus  Romanus  au- 
ctore  senatu  commendatione  et  iudicio  vetustatis,  vo- 
luntate  et  sententiis  suis  comprobat,  idem  suffragiis 
comprobasset :  quid  erat ,  cur  ex  ipso  foedere  Gadita- 
num  in  civitatem  nostram  recipi  nonliceret?  Nihil  est 
enim  aliud  in  foedere,  nisi,  ut  pia  et  aeterna  pax 
sit.  Quid  id  ad  civitatem?  Adiunctum  illud  etiam 
est,  quod  non  est  in  omnibus  foederibus :  maiesta- 
tem  populi  romani  comiter  conservato.  Id  habet 
hanc  vim,  ut  sit  ille  in  foedere  inferior.  36.  Primum 
verbi  genus  hoc  conservato*,  quo  magis  in  legibus, 
quam  in  foederibus ,  uti  solemus ,  imperantis  est ,  non 
precantis.  Deinde  quum  alterius  populi  maiestas 
conservari  iubetur,  de  altero  siletur :  certe  ille  populus 
in  superiori  conditione  caussaqueponitur,  cuius  maie¬ 
stas  foederis  sanctione  defenditur.  In  quo  erat  accu- 
satoris  interpretatio  indigna  responsione ,  qui  ita  dice- 
bat,  comiter  esse  communiter:  quasi  vero  priscum 
aliquod  aut  insolitum  verbum  interpretaretur.  Comes 
benigni,  faciles,  suaves  homines  esse  dicuntur. 

- qui  erranti  comiter  monstrut  viam, 

benigne,  non  gravate :  communiter  quidem  certe  non 
convenit.  37.  Et  simul  absurda  res  est,  caveri  foedere, 
ut  maiestatem  populiRomani  communiter  conservent, 
id  est,  ut  populus  Romanus  suam  maiestatem  essesal- 
vam  velit.  Quod  si  iam  ita  esset,  ut  esse  non  potest: 
tamen  de  nostra  maiestate,  nihil  de  illorum  caveretur. 
Potestne  igitur  nostra  maiestas  a  Gaditanis  benigne 
conservari ,  si  ad  earn  retinendam  Gaditanos  praemiis 
elicere  non  possumus?  Potest  esse  ulladenique  maie¬ 
stas,  si  impedimur ,  quo  minus  per  populum  Romanum 
beneficiorum  virtutis  caussa  tribuendorumpotestatem 
imperatoribus  nostris  deferamus? 

XVII.  38.  Sed  quid  ego  disputo,  quae  mihi  turn, 
si  Gaditani  contra  me  dicerent,  vere  posse  dici  vide- 
rentur?  Illis  enim  repetentibus  L.  Cornelium  respon- 


derem,  legem  populum  Romanum  iussisse  de  civitate 
tribuenda ;  huic  generi  legum  fundos  populos  fieri  non 
solere ;  Cn.  Pompeium  de  consilii  sententia  civitatem 
huic  dedisse,  nullum  populi  nostri  iussum  Gaditanos 
habere:  itaque  nihil  esse  sacrosanctum,  quod  lege 
exceptum  videretur;  si  esset,  tamen  in  foedere  nihil 
esse  cautum  praeter  pacem ;  additum  etiam  esse  illud, 
ut  maiestatem  illi  nostram  conservare  deberent :  quae 
certe  minueretur,  si  aut  adiutoribus  illorum  civibus 
uti  in  bellis  nobis  non  liceret,  aut  praemii  tribuendi 
potestatem  nullam  haberemus.  39.  Nunc  vero  quid 
ego  contra  Gaditanos  loquar,  quum  id  quod  defendo 
voluntate  eorum,  auctoritate,  legatione  ipsa  compro- 
betur?  qui,  a  principio  sui  generis  ac  reipublicae,  ab 
omni  studio  sensuque  Poenorum  mentes  suas  ad  no¬ 
strum  imperiumnomenqueflexerunt;  quos,  quum  ma¬ 
xima  bella  nobis  inferrent,  moenibus  excluserunt, 
classibus  insecuti  sunt,  corporibus,  copiis,  opibusde- 
pulerunt ;  qui  et  veterem  illam  speciem  foederis  Marcia- 
ni  semper  omni  arce  duxerunt  sanctiorem,  et  hoc  foe¬ 
dere  Catuli  senatusque  auctoritate  se  nobiscum  con- 
iunctissimos  esse  arbitrati  sunt :  quorum  moenia ,  de- 
lubra,  agros,  ut  ipse  Hercules  itinerum  ac  laborum 
suorum,  sic  maiores  nostri  imperii  ac  nominis  populi 
Romani  terminos  esse  voluerunt.  40.  Testantur  et 
mortuos  nostros  imperatores ,  quorum  vivit  immorta- 
lis  memoria  et  gloria,  Scipiones,  Brutos,  Horatios,  Cas- 
sios,  Metellos  et  hunc  praesentem  Cn.  Pompeium, 
quern  procul  ab  eorum  moenibus  acre  et  magnum  hel¬ 
ium  gerentem,  commeatu  pecuniaque  iuverunt:  et 
hoc  tempore  ipso  populum  Romanum,  quem  in  caritate 
annonae,  ut  saepe  ante  fecerant,  frumento  suppeditato, 
levaverunt:  se  hoc  ius  esse  velle,  ut  sibi  et  liberis,  si 
qui  eximia  virtute  fuerint,  sit  in  nostris  castris,  sit  in 
imperatorum  praetoriis ,  sit  denique  inter  signa  atque 
in  acie  locus ,  sit  his  gradibus  ascensus  etiam  ad  civi¬ 
tatem.  XVIII.  41.  Quod  si  Afris,  si  Sardis,,  si  Hispa- 
nis,  agris  stipendioque  mulctatis,  virtute  adipisci  licet 
civitatem,  Gaditanis  autem,  officiis,  vetustate,  fide, 
periculis,  foedere  coniunctis,  hoc  idem  non  licebit: 
non  foedus  sibi  nobiscum,  sed  iniquissimas  leges  im- 
positas  a  nobis  esse  arbitrabuntur.  Atque  hanc,  iu¬ 
dices  ,  non  a  me  fingi  orationem,  sed  me  dicere ,  quae 
Gaditani  iudicarint,  res  ipsa  declarat.  Iiospitium 
multis  annis  ante  hoc  tempus  cum  L.  Cornelio Gadita¬ 
nos  fecisse  publice,  dico.  Proferam  testes,  proferam 
legatos :  excitabo  laudatores ,  quos  ad  hoc  iudicium, 
summos  homines  ac  nobilissimos,  deprecatores  huius 
periculi,  missos  videtis.  Re  denique  multo  ante  Ga- 
dibus  inaudita,  fore,  huic  ut  ab  illo  periculum  creare- 
tur,  gravissima  turn  in  istum  civem  suum  Gaditani 
senatusconsulta  fecerunt.  42.  Potuit  magis  fundus 
populus  Gaditanus  fieri,  (quoniam  hoc  magno  opere 
delectare  verbo,)  si  turn  sit  fundus,  quum  scitaac  iussa 
nostra  sua  sententiacomprobat,  quam  quum  hospitium 
fecit,  ut  et  civitate  ilium  mutatum  esse  fateretur  et 
huius  civitatis  honore  dignissimum  iudicaret?  Potuit 
certius  interponere  iudicium  voluntatis  suae,  quam 
quum  etiam  accusatorem  huius  mulcta  et  poena  mul- 
ctavit?  Potuit  magis  de  re  iudicare,  quam  quum  ad 
vestrum  iudicium  cives  amplissimos  legavit,  testes 
huius  iuris,  vitae  laudatores,  periculi  deprecatores? 
43.  Etenim  quis  est  tam  demens,  quin  sentiat,  ius  hoc 
Gaditanis  esse  retinendum ,  ne  interseptum  sit  iis  iter 
perpetuo  ad  hoc  amplissimum  praemium  civitatis ;  et 
magno  opere  iis  esse  laetandum,  huius  L.  Cornelii  be- 
nevolentiam  erga  suos  remanere  Gadibus,  gratiam  et 

facultatem  commendandi  in  hac  civitate  versari?  Qnis 
enim  nostrum  est,  cui  non  ilia  civitas  sit  huius  studio, 
cura,  diligentia,  commendatior?  XlX.Omitto,  quantis 
ornamentis  populum  istum  C.  Caesar,  quum  esset  in 
Ilispania  praetor,  affecerit,  controversias  sedarit,  iura 
ipsorum  permissu  statuerit,  inveteratam  *  quamdam 
barbariam  ex  Gaditanorum  moribus  disciplinaque  de- 
lerit,  summa  in  earn  civitatem  huius  rogatu  studia  et 
beneficia  contulerit.  Multa  praetereo,  quae  quotidie 
labore  huius  et  studio  aut  omnino ,  aut  certe  facilius 
consequantur.  Itaque  et  adsunt  principes  civitatis  et 
defendunt:  amore,  ut  suum  civem:  testimonio,  ut 
nostrum:  officio,  ut  ex  nobilissimo  civi  sanctissimum 
hospitem:  studio,  ut  diligentissimum  defensorem 
commodorum  suorum.  44.  Ac  ne  ipsi  Gaditani  arbi- 
trentur,  quamquam  nullo  incommodo  afficiantur,  si 
liceat,  eorum  cives  virtutiscaussain  nostram  civitatem 
venire,  tamen  hoc  ipso  inferius  esse  suum  foedus, 
quam  ceterorum :  consolabor  et  hos  praesentes  viros 
optimos  et  illam  fidelissimam  atque  amicissimam  no¬ 
bis  civitatem ;  simul  et  vos,  non  ignorantes ,  iudices, 
admonebo ,  quo  de  iure  hoc  iudicium  constitutum  sit, 
de  eo  numquam  omnino  esse  dubitatum. 

45.  Quos  igitur  prudentissimos  interpretes  foede- 
rum,  quos  peritissimos  bellici  iuris,  quos  diligentis- 
simos  in  exquirendis  conditionibus  civitatum  atque 
caussis  esse  arbitramur?  Eos  profecto,  qui  iam  impe- 
ria  ac  bella  gesserunt.  XX.  Etenirn,  si  Q.  Scaevola 
ille  augur,  quum  de  iure  praediatorio  consuleretur, 
homo  iuris  peritissimus,  consultores  suos  nonnum- 
quam  adFurium  etCascellium  praediatores  reiiciebat; 
si  nos  de  aqua  nostra  Tusculana  M.  Tugionem  potius, 
quam  C.  Aquillium  consulebamus,  quod  assiduus 
usus  uni  reideditus  etingenium  etartemsaepe  vincit: 
quis  dubitet,  de  foederibus  etde  toto  iurepacis  et  belli 
omnibus  iuris  peritissimis  imperatores  nostros  ante- 
ferre?  46.  Possumusne  igitur  tibi  probare  auctorem 
exempli  atque  facti  illius,  quod  a  te  reprehenditur,  C. 
Marium?  quaeris  aliquem  graviorem?  constantiorem? 
praestantiorem  virtute,  prudentia,  religione,  aequita- 
te?  Is  igitur  M.  Annium  Appium  ,  fortissimum  virum 
summa  virtute  praeditum,  civitate  donavit,  quum  Ca- 
mertinum  foedus,  sanctissimum  atque  aequissimum 
sciret  esse.  Potest  igitur,  iudices,  L.  Cornelius  con- 
demnari,  ut  non C.  Marii factum  condemnetur?  47.  Ex- 
sistat  ergo  ille  vir  parumper  cogitatione  vestra ,  quo- 
niam  re  non  potest,  ut  conspiciatis  eum  mentibus, 
quern  oculis  non  potestis :  dicat  se  non  imperitum  foe¬ 
deris,  non  rudem  exemplorum,  non  ignarum belli  fuis- 
se:  se  P.  Africani  discipulum  ac  militem:  se  stipen- 
diis ,  se  legationibus  bellicis  eruditum:  se,  si  tanta 
bella  egisset,  quanta  gessitetconfecit,  si  totconsulibus 
meruisset,  quoties  ipse  consul  fuisset,  omnia  iura  belli 
perdiscere  ac  nosse  potuisse:  sibi  non  fuisse  dubium, 
quin  nullo  foedere  a  republica  benegerenda  impedire- 
tur:  a  se  ex  coniunctissima  atque  amicissima  civitate 
fortissimum  qucmque  esse  delectum :  nequc  Iguvina- 
tium  neque  Camertium  foedere  esse  exceptum,  quo 
minus  eorum  civibus  a  populo  Romano  praemia  viitu- 
tis  tribuerentur.  XXI.  48.  Itaque  quum  paucis  annis 
post  banc  civitatis  donationem  acerrima  de  civitate 
quaestio  Licinia  et  Mucia  lege  venisset :  num  quis  eo¬ 
rum  ,  qui  de  foederatis  civitatibus  esset  civitate  dona- 
tus,  in  iudicium  est  vocatus?  Nam  Spoletinus  T.  Ma- 
trinius  unus  ex  iis,  quos  C.  Marius  civitate  donasset, 
dixit  caussam,  ex  colonia Latina  in  primis  firma  et  illu- 
stri.  Quern  quum  diserlus  homo  L.Antistius  accusa- 


ret,  *  non  dixit,  fundum  populum  Spoletinutn  non  esse 
factum?  Videbat  enim,  populos  de  suo  iure,  non  de 
nostro,  fundos  fieri  solere;  sed,  quum  lege  Appuleia 
coloniae  non  essent  dcductae,  qua  lege  Saturninus  C. 
Mario  tulerat,  ut  in  singulas  colonias  ternos  eives  Ro¬ 
manos  facere  posset,  negabat  hoc  beneficium,  re  ipsa 
sublata ,  valere  debere.  ^49.  Nihil  habet  similitudinis 
ista  accusatio:  sed  tamen  tanta  auctoritas  in  C.  Mario 
fuit ,  ut  non  per  L .  Crassum,  affinem  suum ,  hominem 
incredibili  eloquentia,  sed  paucis  ipse  verbis  caussam 
illam  gravitate  sua  defenderit  et  probarit.  Quis  enim 
esset,  iudices,  qui  imperatoribus  nostris,  in  bello,  in 
acie ,  in  exercitu ,  delectum  virtutis ;  qui  sociis ,  qui 
foederatis,  in  defendenda  republica  nostra  spem  prae- 
miorum  eripi  vellet?  Quod  si  vultus  C.  Marii,  si  vox, 
si  ille  imperatorius  ardor  oculorum,  si  recentes  trium- 
phi,  si  praesens  valuit  aspectus:  valeat  auctoritas, 
valeant  res  gestae,  valeat  memoria,  valeat  fortissimi  et 
clarissimi  viri  nomen  aeternum.  Sit  hoc  discrimen 
inter  gratiosos  cives  atque  fortes,  utilli  vivi  fruantur 
opibus  suis;  liorum,  etiam  mortuorum,  (si  quisquam 
huius  imperii  defensor  mori  potest,)  vivat  auctoritas  • 
immortalis.  XXII.  50.  Quid?  Cn.  Pompeius  pater 
rebus  Italicobello  maximis  gestis,P.  Caesium  equitem 
Romanum,  virum  bonum,  qui  vivit  Ravennae,  foede- 
rato  ex  populo,  nonne  civitate  donavit?  quid?  cohor- 
tes  duas  universas  Camertium?  quid?  Heracleensem 
Alexam  P.  Crassus,  vir  amplissimus,  ex  ea  civitate, 
quacum  prope  singulare  foedus  Pyrrhi  temporibus  C. 
Fabricio  consule  ictum  putatur?  quid?  Massiliensem 
Aristonem  Sulla?  quid?  quoniam  de  Gaditanis  agi- 
mus,  idem  heros  novem  Gaditanos?  quid?  vir  san- 
ctissimus  et  summa  religione  ac  modestia.Q.  Metellus 
Pius,  Q.  Fabium  Saguntinum?  quid?  hie,  qui  adest, 
a  quo  liaec,  quae  ego  nunc  percurro,  subtilissime  sunt 
omnia  perpolita,  M.  Crassus,  non  Aletrinensem  foede- 
ratum  civitate  donavit,  homo  quum  gravitate  et  pru¬ 
dentia  praestans ,  turn  vel  nimium  parcus  in  largienda 
civitate?  51 .  Hie  tu  Cn.  Pompeii  beneficium  vel  po¬ 
tius  iudicium  et  factum  infirmare  conaris,  qui  fecit, 
quod  C.  Marium  fecisse  audierat;  fecit,  quod  P.  Cras¬ 
sum,  quod  L.  Sullam,  quod  Q.  Metellum,  quod  deni- 
que  domesticum  auctorem ,  patrem  suum  ,  facere  vi- 
derat?  Neque  vero  in  uno  Cornelio  id  fecit.  Nam  et 
Gaditanum  Hasdrubalem  ex  bello  illo  Africano,  et  Ma- 
mertinos  obvios,  et  quosdam  Uticenses  et  Saguntinos 
Fabios  civitate  donavit.  Etenirn,  quum  ceteris  prae- 
miis  digni  sunt,  qui  suo  labore  et  periculo  nostram 
rempublicam  defendunt,  turn  certe  dignissimi  sunt, 
qui  civitate  ea  donentur,  pro  qua  pericula  ac  tela  sub- 
ierunt.  Atque  utinam,  qui  ubique  sunt  propugna- 
tores  huius  imperii,  possent  in  hanc  civitatem  venire 
et  contra  —  oppugnatores  rcipublicae  de  civitate  ex- 
terminari !  Neque  enim  ille  summus  poeta  nosterllan- 
nibalis  illam  magis  cohortationem ,  quam  communem 
imperatoriam,  voluit  esse : 

Moslem  qui  feriet,  inquit,  mihi  erit  Kartliaginiensis , 
quisquis  erit,  cuialis : 

etsi  idhabent  omnes  levc  et  semper habuerunt.  Itaque 
et  cives  undique  fortes  viros  asciverunt  et  hominum 
ignobilium  virtutem  persaepenobilitatis  inertiaeprae- 
tulerunt. 

XXIII.  52.  Ilabctis  imperatorum  summorum  et 
sapientissimorum  hominum,  clarissimorum  virorum, 
interpretationem  iuris  ac  foederum :  dabo  etiam  iudi— 
cum,  qui  huic quaestioni  praefuerunt,  dabo  universi 
!  populi Romani,  dabo  sanctissimum  et  sapientissimum 

iudicium  senatus.  Iudices  quum  prae  se  ferrent  pa- 
lamque loquerentur,quid  essent legePapia de  M.Crasso 
Mamertinis  repetentibusiudicaturi :  Mamertini.publi- 
ce  suscepta  caussa,  destiterunt.  Multi  in  civitatem  le- 
eepti  ex  liberis  foederatisque  populis  sunt  liberati: 
nemo  umquam  est  de  civitate  accusatus,  quod  aut  po- 
pulus  fundus  factus  non  esset,  aut  quod  foedere  civi- 
tatis  mutandae  ius  impediretur.  53.  Audebo  etiamhoc 
contendere,  nunaquam  esse  condemnatum,  quern  con- 
staret  ab  imperatore  nostro  civitate  donatum.  Cogno- 
scite  nunc  populi  Romani  iudicium ,  multis  rebus  in- 
terpositum  atque  in  maximiscaussis  re  ipsa  atque  usu 
comprobatum.  Cum  Latinis  omnibus  foedus  ictum 
Sp.  Cassio,  Postumo  Cominio  consulibus,  quis  ignorat? 
quod  quidem  nuper  in  columna  aenea  meminimus 
post  rostra  incisum  et  perscriptum  fuisse.  Quomodo 
igitur  L.CossiniusTiburs,  pater huius  equitis Romani, 
optimi  atque  ornatissimi  viri,  damnato  T .  Caelio :  quo¬ 
modo  ex  eadem  civitate  T.  Coponius,  civis  item  sum- 
ma  virtute  et  dignitate  (nepotes  T.  et  C.  Copomos  no- 
stis)  damnato  C.  Massone,  civis  Romanus  est  factus? 
54.  An  lingua  et  ingenio  patefieri  aditus  ad  civitatem 
potuit,  manu  et  virtute  non*  poterit?  anne  de  nobis 
trahere  spolia  foederatis  licebat,  de  hostibus  non  lice- 
bit?  an,  quod  adipisci  poterant  dicendo,id  eis  assequi 
pugnando  non  licebit?  an  accusatori  maiores  nostri 
maiora  praemia,  quam  bellatori  esse  voluerunt? 

XXIV.  Quod  si  acerbjssima  legeServilia  principes 
viri,  [ac]  gravissimi  et  sapientissimi  cives ,  hanc  Lati¬ 
nis,  id  est ,  foederatis ,  viam  ad  civitatem  populi  iussu 
patere  passi  sunt,  neque  in  his  est  hoc  reprehensum 
Licinia  et  Mucia  lege :  quum  praesertim  genus  ipsum 
accusationis  et  nomen,  eiusmodi  praemium,  quod 
nemo  assequi  posset  nisi  ex  senatoris  calamitate,  ne¬ 
que  senatori  neque  bono  cuiquam  nimis  iucundum 
esse  posset:  dubitandum  fait,  quin,  quo  in  genere  iu- 
dicum  praemia  rata  essent,  in  eodem  iudicia  impera- 
torum  valerent?  num  fundos  igitur  factos  populos 
Latinos  arbitramur  autServilia  lege  aut  ceteris,  quibus 
Latinis  hominibus  erat  propositum  aliqua  ex  re  prae¬ 
mium  civitatis?  55.  Cognoscite  nunc  iudicium  sena¬ 
tus,  quod  semper  est  iudicio  populi  comprobatum. 
Sacra  Cereris ,  iudices ,  summa  maiores  nostri  religio- 
ne  confici  caerimoniaque  voluerunt:  quae  quum  es¬ 
sent  assumpta  de  Graecia,  et  per  Graecas  semper  cu- 
rata  sunt  sacerdotes  et  Graeca  omnia  nominata.  Sed 
quum  illam,  quaeGraecum  illud sacrum  monstraret  et 
faceret,  ex  Graecia  deligerent :  tamen  sacra  procivibus 
civem  facere  voluerunt,  ut  deos  immortales  scientia 
peregrina  et  externa ,  mente  domestica  et  civili  preca- 
retur .  Has  sacerdotes  video  fere  aut  Neapolitans  aut 
Velienses  fuisse,  foederatarum  sine  dubio  civitatum. 
Mitlo  vetera:  proximadico,  —  ante  civitatem  Veliensi- 
bus  datam,  de  senatus  sententiaC.  Valeri  urn  Flaccum, 
praetorem  urbanum,  nominatim  ad  populum  deCalli- 
phana  Veliense,  ut  ea  civis  Romana  esset,  tulisse. 
Num  isitur  aut  fundos  factos  Velienses  aut  sacerdo- 
tem  illam  civemRomanam  factam  non  esse,  aut  foedus 
et  a  senatu  et  a  populo Romano  violatumarbitrabimui  ? 

XXV.  56.  lntelligo,  iudices,  in  caussa  aperta  mi- 
nimeque  dubia  multo  et  plura,  et  a  pluribus  peritis- 
simis  esse  dicta,  quam  res  postularet.  Sed  id  factum 
est,  non  ut  vobis  rem  tam  perspicuam  dicendo  proba- 
remus,  verum  ut  omnium  malevolorum,  iniquorum, 
invidorum  animos  frangeremus:  quos  ut  accusator 
incenderet,  ut  aliqui  sermones  hominum,  alienis  bo¬ 
nis  maerentium,  etiam  ad  vestras  aures  permanarent 

et  in  iudicio  ipso  redundarent,  idcirco  ilia  in  omni 
parte  orationis  suae  arte  aspergi  videbatis :  turn  pe- 
cuniam  L.  Cornelii,  quae  neque  invidiosaest,  et,quan- 
tacumque  est,  eiusmodi  est,  ut  conservatamagis,  quam 
correpta  esse  videatur:  turn  luxuriam,  quae  non  cri- 
mine  aliquo  libidinis,  sed  communi  maledicto  notaba- 
tur;  turn  Tusculanum,  quod  Q.  Metelli  fuisse  memi- 
nerat,  et  L.  Crassi,  Crassum  emisse  de  libertino  ho- 
mine,  Soterico  Marcio,  ad  Metellum  pervenisse  de 
Venonii  Vindicii  bonis,  non  tenebat;  simul  illud  ne- 
sciebat,  praediorum  nullam  esse  gentem;  emptioni- 
bus  ea  solere  saepe  ad  alienos  homines,  saepe  ad  in- 
fimos,  non  legibus,  tamquam  tutelas,  pervenire.  57. 
Obiectum  est  etiam,  quod  in  tribum  Crustuminamper- 
venerit :  quod  hie  assecutus  est  legis  de  ambitu  prae- 
mio,  minus  invidioso,  quam  qui  legum  praemiis  prae- 
toriam  sententiam  et  praetextam  togam  consequuntur. 
Et  adoptio  Theophani  agitata  est :  per  quam  Cornelius 
nihil  est,  praeterquam  propinquorum  suorum  heredi- 
tates  assecutus. 

XXVI.  Quamquam  istorum  animos,  qui  ipsi  Cor- 
nelio  invident,  non  est  difficillimum  mitigare.  More 
hominum  invident,  in  conviviis  rodunt,  in  circulis 
vellicant:  non  illo  inimico,  sed  hoc  maledico  dente 
carpunt.  58.  Qui  amicis  L.  Cornelii  aut  inimici  sunt, 
aut  invident,  hi  sunt  huic  multo  vehementius  perti- 
mescendi.  Nam  huic  quidem  ipsi  quis  est  umquam 
inventus  inimicus  ?  aut  quis  iure  esse  potuit?  Quem 
bonum  non  coluit?  cuius  fortunae  dignitatique  non 
concessit?  Versatus  in  intima  familiaritate  hominis 
potentissimi,  in  maximis  nostris  malis  atque  discor- 
diis  neminem  umquam  alterius  rationis  ac  partis,  non 
re,  non  verbo,  non  vultu  denique  offendit.  Fuit  hoc 
sive  meum  sive  reipublicae  fatum ,  ut  in  me  unum 
omnis  ilia  inclinatio  communium  temporum  incum- 
beret.  Non  modo  non  exsultavit  in  ruinis  nostris  ve- 
strisque  discordiis  Cornelius ,  sed  omni  officio,  lacri- 
mis,  opera,  consolatione  omnes,  me  absente,  meos 
sublevavit.  59.  Quorum  ego  testimonio  ac  precibus 
munushoc  meritumhuicet,  ut  a  principiodixi,  iustam 
et  debitam  gratiam  refero:  speroque,  iudices,  ut  eos, 
qui  principes  l’uerunt  conservandae  salutis  aut  digni¬ 
tatis  meae,  diligitis  et  caros  habetis,  sic,  quae  ab  hoc 
pro  facultate  huius,  pro  loco  facta  sunt,  et  grata  esse 
vobis  et  probata.  Non  igitur  a  suis,  quos  nullos  ha- 
bet,  sed  a  suorum,  qui  et  multi  et  potentes  sunt,  urge- 
tur  inimicis :  quos  quidem  hesterno  die  Cn.  Pompeius 
copiosa  oratione  et  gravi  secum,  si  vellent,  contendere 
iubebat,  ab  hoc  impari  certamine  atque  iniusta  con- 
tentione  avocabat.  XXVII.  60.  Et  erat  aequa  lex,  et 
nobis,  iudices,  atque  omnibus,  qui  nostris  familiari- 
tatibus  implicantur,  vehementer  utilis,  ut  nostras  ini— 
micitias  ipsi  inter  nos  geramus,  amicis  nostrorum  ini- 
micorum  temperemus.  Ac  si  mea  auctoritas  satis 
apud  illos  in  hac  re  ponderis  haberet,  quum  me  prae¬ 
sertim  rerum  varietate  atque  usu  ipso  iam  perdoctum 
viderent:  etiam  ab  illis  eos  maioribus  discordiis  avo- 
carem.  Ita  enim  contendere  de  republica,  ut  id  de- 
fendas,  quod  esse  optimum  sentias,  et  fortium  virorum 
et  magnorum  hominum  semper  putavi,  neque  huic 
umquam  labori,  officio,  muneri  defui.  Sed  contentio 
tamdiu  sapiens  est,  quamdiu  aut  proficit  aliquid,  aut, 
si  non  proficit,  non  obest  civitati.  61.  Voluimus  quae- 
dam,  contendimus,  experti  sumus:  obtenta  non  sunt. 
Dolorem  alii,  nos  luctum  maeroremque  suscepimus. 
Cur  ea,  quae  mutare  non  possumus,  convellere  malu- 
mus,  quam  tueri?  C.  Caesarem  senatus  et  genere  sup- 

plicationum  amplissimo  ornavit  et  numero  dierum 
novo.  Idem,  in  angustiis  aerarii,  victorem  exercitum 
stipendio  affecit:  imperatori  decern  legatos  decrevit, 
lege  Sempronia  succedendum  non  censuit.  Harum 
ego  sententiarum  et  princeps  et  auctor  fui :  neque  nie 
dissensioni  meae  pristinae  putavi  potius  assentiri, 
quam  praesentibus  reipublicae  temporibus  et  concor- 
diae  convenire.  Non  idem  aliis  videtur.  Sunt  for- 
tasse  in  sententia  firmiores.  Reprehendo  neminem, 
sed  assentior  non  omnibus :  neque  esse  inconstantis 
puto,  sententiam  [aliquam]  tamquam  aliquod  navi- 
gium  atque  cursum  ex  reipublicae  tempestate  mode- 
rari.  62.  Sed  si  qui  sunt,  quibus  infinitum  sit  odium, 
in  quos  semel  susceptum  sit;  quos  video  esse  non- 
nullos :  cum  ducibus  ipsis,  non  cum  comitatu  assecta- 
toribusque  confligant.  Illam  enim  fortasse  pertina- 
ciam  nonnulli,  virtutem  alii  putabunt:  hanc  vero  ini- 
quitatem  omnes,  cum  aliqua  crudelitate  coniunctam. 
Sed  si  certorum hominum  mentes  nulla  ratione,  iudices, 
placare  possumus :  vestros  quidem  animos  certe  con- 
fidimus,  non  oratione  nostra,  sed  humanitate  vestra 
esse  placatos. 

XXVIII.  63.  Quid  enim  est,  cur  non  potius  ad  sum- 
mam  laudem  huic,  quam  ad  minimam  fraudem,  Cae- 
saris  familiaritas  valere  debeat?  Cognovit  adolescens : 
placuit  homini  prudentissimo;  in  summa  amicorum 
copia  cum  familiarissimis  eius  est  adaequatus.  In 
praetura,  in  consulatu  praefectum  fabrum  detulit; 
consilium  hominis  probavrt,  (idem  est  complexus : 
officia  observantiamque  dilexit.  Fuit  hie  multorum 
illi  laborum  socius  aliquando:  est  fortasse  nunc  non- 
nullorum  particeps  commodorum.  Quae  quidem  si 
huic  obfuerint  apud  vos,  non  intelligo,  quod  bonurn 
cuiquam  sit  apud  tales  viros  profuturum.  64.  Sed, 


quoniam  C.  Caesar  abest  longissime,  atque  in  iis  est 
nunc  locis,  quae  regione  orbem  terrarum,  rebus  illius 
gestis  imperium  populi  Romani  definiunt :  nolite,  per 
deos  immortales !  iudices,  hunc  illi  acerbum  nuntium 
velle  perferri,  ut  suum  praefectum  fabrum,  ut  homi- 
nem  sibi  carissimum  et  familiarissimum,  non  obipsius 
aliquod  delictum,  sed  ob  suam  familiaritatem  vestris 
oppressum  sententiis  audiat.  Miseremini  eius,  qui 
non  de  suo  peccato,  sed  de  huius  summi  et  clarissimi 
|  viri  facto ;  non  de  aliquo  crimine,  sed,  periculo  suo, 
de  publico  iure  disceptat;  quod  ius  si  Cn.  Pompeius 
ignoravit,  si  P.  Crassus,  si  Q.  Metellus,  si  Cn.  Pom¬ 
peius  pater,  si  L.  Sulla,  si  L.  Crassus,  si  C.  Marius,  si 
|  senatus,  si  populus  Romanus,  si,  qui  de  re  similiiudi- 
carunt,  si  foederati  populi,  si  socii,  si  illi  antiqui  La- 
tini :  videte,  ne  utilius  vobis  et  honestius  sit,  illis  du¬ 
cibus  errare,  quam  hoc  magistro  erudiri.  Sed,  si  de 
certo,  de  perspicuo,  de  utili,  de  probato,  de  iudicato 
vobis  iure  esse  constituendumvidetis :  nolite  commit- 
tere,  ut  in  re  tarn  inveterata  quidquam  novi  sentiatis. 
Simul  et  ilia,  iudices,  omnia  ante  oculos  vestros  pro- 
ponite:  primum,  esse  omnes  eliam  post  mortem  reos 
clarissimos  illos  viros,  qui  foederatos  civitate  dona- 
runt:  deinde  senatum,  qui  persaepe  hoc  iudicavit: 
populum,  qui  iussit:  iudices,  qui  approbarunt.  Turn 
etiam  illud  cogitatote:  sic  vivere  ac  vixisse  Corne- 
lium,  ut,  quum  omnium  peccatorum  quaestiones  sint, 
non  de  vitiorum  suorum  poena,  sed  de  virtutis  prae- 
mio  in  iudicium  vocetur.  Accedat  etiam  illud,  ut 
statuatis  hoc  iudicio,  utrum  posthac  amicitias  claro- 
rum  virorum  calamitati  hominibus ,  an  ornamento 
esse  malitis.  Postremo  illud,  iudices,  fixum  in  ani- 
mis  vestris  tenetote,  vos  in  hac  caussa  non  de  male- 
ficio  L.  Cornelii,  sed  de  beneficio  Cn.  Pompeii  iudi- 
caturos. 

A  R  G.  A  S  C.  Argumentum  huius  orationis  breve  admodum 
est.  Nam  quum  revocad  essent  ex  provinciis  Piso  et  Gahinius 
sententia  Ciceronis,  quam  dixerat  de  provinciis  consulaiibus 
Lentulo  et  Philippo  coss.,  reversus  in  civitatem  Piso  de  msecta- 
done  Ciceronis  in  senatu  conquestus  est,  et  in  eum  invectus, 
fidueia  maxime  Caesaris  generi,  qui  turn  Gallias  obrinebat.  Pi- 
soni  Cicero  respondit  hac  oradone. 

Haec  oratio  dicta  est  Cn.  Pompeio  Magno  II.  M-  Crasso  II. 
coss.  (699.  TJ.  c.)  ante  paucos  dies,  quam  Cn.  Pompeius  ludos 
faceret,  quibus  theatrum  a  se  factum  dedicavit.  Hoc  infelligi  i 
ex  ipsius  Ciceronis  verbis  potest.  Enimvero  hac  in  oratione  I 
sic  dixit  (c.  27.):  „  Instant  post  hominum  memoriam  ap- 

paradssimi  magnificendssimique  ludi.  “  Fenestella  quidem  po- 
suit  hanc  inter  eas  arationes,  quas  dixit  Cicero  L.  Domitio, 
Appio  Claudio  coss.,  ultimam.  Sed ,  ut  ab  eo  dissentiam,  facit 
primum,  quod  Piso  reversus  est  ex  provincia  Pompeio  et  Crasso  i 
coss.,  Gabiuius  Homitio  et  Appio;  turn  autem  oradonem  di- 


ctam  ante  Gabinil  reditura,  ex  ipsa  manifestum  est;  deinde, 
quod  magis  naturale  est,  ut  in  ipso  recenti  reditu  invectus  sit  in 
Cicerouem,  responderitque  insectadoni  eius,  qua  revocatus  erat 
ex  provincia  prius,  quam  post  anni  intervallum.  Apparet  autem 
Ciceronem  respondisse  Pisoni  in  senatu.  In  summa  quum  dicat 
hac  ipsa  oratione  Cicero,  instare  inagnifieentissimos  apparatissi- 
mosque  ludos,  non  video,  quo  modo  hoc  magis  Domido  et  Ap¬ 
pio  coss.  dictum  sit,  quibus  consulibus  nulli  notabiliores  ludi 
fuerunt,  quam  Pompeio  et  Crasso ;  quo  anno  Pompeius  exqui- 
sidssimis  magnificentissimisque  omnis  generis  ludis  theatrum 
dedicavit. 

CettTum  praeter  fraginentn  (ib  Asconio  et  <t  Huinctilinno 
lntt.  Or.  IX,  4.  et  Vlll,  3.  tervuta,  yune  art  siipplendum  ora- 
tionii  principium  muti/um  nonnihil  conferunt,  puuca  quae- 
rtum  alia  inter  cetera  leguntur.  Huae  quidem  art  idem  princi¬ 
pium  pertinere  videntur ,  sed  qua  terie  collocanrta  tint, 

non  liquet. 

I  a\  pro  dii  immortales,  qui  hie  illuxit  dies. 

( Quinctil .  IX,  4,  76.) 

b)  Circa  vers,  aprimo *. 

♦Quod  minimum  specimen  in  te  ingenii.  Inge¬ 
nii  autem?  immo  ingenui  hominis,  acliberi;  qm  co¬ 
lore  ipso  patriam  aspernaris,  oratione  genus,  monbus 
nomen.**  ( Ascon .) 


c)  Circa  vers,  a  primo  LXXX. 

♦♦Hoc  non  ad  contemnendam  Placentiam  pertinet, 
unde  se  is  ortum  gloriari  solet:  neque  enim  hoc  mea 
natura  fert:  nec  municipn,  praesertim  de  me  optime 
meriti,  dignitas  patitur.**  [Ascon.) 

d)  **Insuber  quidam  fuit  idem  mercator  etpraeco : 
is  quum  Romam  cum  filia  venisset,  adolescentem  no- 
bilem  Caesonium,  hominis  furacissimi  filium,  ausus 
est  appellare :  filiam  collocavit  .  .  .  [Ascon.)  quae  te 
belluam  ex  utero,  non  hominem  fudit.  [Scr».  ad 
Aen.  VIII,  139.)  Hoc  Servii  anoanaa panov  ae  Ureun 
coniectura  Asconiano  subiunximus. 

e)  Paulo  post. 

(De  avo  Pisonis  paterno.) 

Hie  quum  ad  Padum  Placentiae  forte  consedisset, 
paucis  post  annis  in  earn  civitatem  (nam  turn  erat  ci- 
yitas  ascendit.  Prius  emm  Gallus,  dein  Gallicanus, 
extremo  Semiplacentinus  haberi  coeptus  est.  [Ascon.) 

f)  **Maiorem  sibi  Insuber  ille  avus  adoptavit.** 
[ex  Arusiano  Messo  p.  250.  ed.  Lindemann.) 

g)  Circa  vers,  aprimo *. 

♦♦Lautiorem  pater  tuns  socerum,  quam  C.  Piso** 
in  illo  luctu :  non  ei  filiam  meam  collocavi,  quern  ego, 
potestas  quum  omnium  fuisset,  unum  potissimum  de- 
legissem.**  [Ascon.) 

h)  Quum  tibi  tota  cognatio  sarraco  adveh’atur. 
[Quinctil.  VIII,  3,  21.) 

t)  [Caput  opponis,  cum  eo  coniscans.]  (Alibi  haec 
Ciceronem  dixisse  ait  Quinctil.  ib.) 

k)  Proxime  Pompeium  sedebam  [Diomed.  1 .) 

*1  _  ♦♦♦Jarnne  vides,  bellua,  iamne  sentis,  quae  sit 
hominum  querela  frontis  tuae?  Nemo  queritur,  Sy- 
rum,  nescio  quern,  de  grege  noviciorum  factum  esse 
consulem.  Non  enim  nos  color  iste  servilis,  non  pi- 
losae  genae,  non  dentes  putridi  deceperunt:  oculi,  su¬ 
percilia,  frons,  vultus  denique  totus,  qui  sermo  qui 
dam  tacitus  mentis  est,  hie  in  fraudem  homines  lm- 
pulit-  hie  eos,  quibus  erat  ignotus,  decepit,  telellit, 
induxit.  Pauci  ista  tua  lutulenta  vitia  noveramus, 
pauci  tarditatem  ingenii,  stuporem  debilitatemque 
linguae.  Numquam  erat  audita  vox  in  foro:  num¬ 
quam  periculum  factum  consilii;  nullum,  non  modo 
illustre,  sed  ne  notum  quidem  factum  aut  mihtiae  aut 
domi.  Obrepsisti  ad  honores  errore  hominum,  com- 
mendatione  fumosarum  imaginum,  quarum  simile  ba¬ 
bes  nihil,  praeter  colorem.  2.  Is  milii  etiam  glonabi 
tur,  se  omnes  magistrate  sine  repulsa  assecutum. 
Mihi  ista  licet  de  me  vera  cum  gloria  praedicare. 
Omnes  enim  honores  populus  Romanus  mihi  ipsi,  ho- 
mini  novo,  detulit.  Nam,  tu  quum  quaestor  es  la- 
ctus,  etiam  qui  te  numquam  viderant,  tamen  ilium 
honorem  nomini  mandabant  tuo.  Aedilis  es  lactus. 
Piso  est  a  populo  Romano  factus,  non  iste  Piso.  Prae- 
tura  item  maioribus  delata  est  tuis.  Noti  erant  l  l 


mortui:  te  vivum  nondum  noverat  quisquam.  Me 
quum  quaestorem  in  primis,  aedilem  priorem,  prae- 
torem  primum  cunctis  suffrage  populus  Romanus  fa- 
ciebat:  homini  ille  honorem,  non  genen,  monbus, 
non  maioribus  meis,  virtuti  perspectae,  non  auditae 
nobilitati  deferebat.  Nam  quid  ego  de  consulatu 
loquar,— parto  vis,  anne  gesto?  3.  Miserum  me!  cum 
hac  me  nunc  peste  atquelabe  confero !  Sed  nihil  com- 
parandi  caussa  loquar :  at  tamen  ea,  quae  sunt  longis- 
sime  disiuncta,  comprehendam.  Tu  consul  es  renun- 
tiatus  —  nihil  dicamgravius,  quam  quod  omnes  faten- 
tur — impeditis  reipublicae  temporibus,  dissidentibus 
consulibusCaesare  etBibulo,  quumhoc  non  recusares, 
quin  ii,  a  quibus  dicebare  consul,  te  luce  dignum  non 
putarent,  nisi  nequior,  quam  Gabimus,  exstitisses. 

Me  cuncta  Italia,  me  omnes  ordines,  me  umversa  civi- 
tas  non  prius  tabella,  quam  voce  priorem  consulem 
declaravit.  II.  Sed  omitto,  ut  sit  factus  uterque  no¬ 
strum.  Sit  sane  Fors  domina  campi.  Magmficentius 
est  dicere,  quemadmodum  gesserimus  consulatum, 
quam,  quemadmodum  ceperimus. 

■  4.  Ego  Kalendis  Ian.  senatum  et  bonos  omnes  Ie- 
gis  agrariae  maximarumque  largitionum  metu  li  ;e- 
ravi.  Ego  agrum  Campanum,  si  dividi  non  oportuit, 
conservavi :  si  oportuit ,  melioribus  auctonbus  reser- 
vavi.  Ego  in  C.  Rabirio,  perdueilionis  reo,  xl  annis 
ante  me  consulem  interpositam  senatus  auctontatein 
sustinui  contra  invidiam  atque  defendi.  Ego  adole- 
scentes  bonos  et  fortes,  sed  usos  ea  conditionefortunae, 
ut ,  si  essent  magistratus  adepti ,  reipublicae  statum 
convulsuri  viderentur,  meis  inimicitns,  nulla  senatus 
mala  gratia,  comitiorum  ratione  pnvavi.  5.  Ego  An 
to nium  collegam,  cupidum  provinciae,  multa  in  repu- 
blica  molientem ,  patientia  atque  obsequio  meo  rniti 
o-avi.  Ego  provinciam  Galliam,  senatus  auctontate, 
exercitu  et  pecunia  instructam  et  ornatam,  quam  cum 
Antonio  commutavi,  quod  ita  existimabam  tempora 
reipublicae  ferre,  in  concione  deposui,  reclamante  po 
pulo  Romano.  Ego  L.  Catilinam,  caedem  senatus  in- 
teritum  Urbis  non  obscure,  sed  palam  molientem, 
eo-redi  ex  Urbe  iussi :  ut,  a  quo  legibus  nonpoteramus, 
moenibus  tuti  essepossemus.  Ego  tela  extremo  mense 
consulatus  mei  intenta  iugulis  civitatis,  de  comurato- 
rum  nefariis  manibus  extorsi.  Ego  faces  lam  accensas 
ad  huius  urbis  incendium  comprehendi,  protuli,  ex- 
stinxi.  III.  6.  Me  Q.  Catulus,  princeps  hums  ordims 
et  auctor  publici  consilii,  frequentissimo  senatu,  pa- 
rentem  patriae  nominavit.  Mihi  hie  vir  clarissimus, 
qui  propter  te  sedet,  L.  Gellius,  his  audientibus,  civi- 
cam  coronam  deberi  a  republica  dixit.  Mihi  togato 
senatus,  non,  ut  multis,  bene  gestae,  sed,  utnemim, 
conservatae  reipublicae  singularigeneresupplicatioms 
deorum  immortalium  templa  patefecit.  Ego  quum  in 
concione  abiens  magistratu  dicere  atribunoplebispro- 
hiberer,  quae  constitueram ,  quumque  is  mihi  tan- 
tummodo,  utiurarem,  permitteret:  sine  ulla  dubita 
tione  iuravi,  rempublicam  atque  hanc  urbem  mea 
unius  opera  esse  salvam.  7.  Mihi  populus  Romanus 
universus  illainconcione  non  unius  dieigratulationem, 
sed  aeternitatein  immortalitatemque  donavit,  quum 
meum  iusiurandumtale  atque  tantum  iuratusipse  una 
voce  et  consensu  approbavit.  Quo  quidem  tempoie 
is  meus  donium  fuit  e  foro  reditus,  ut  nemo,  nisi  qui 
mecum  esset,  civium  esse  in  numero  videretur.  Atque 
,  jta  est  a  me  consulatus  peractus,  ut  nihil  sine  consiho 
senatus,  nihil  non  approbante  populoRomano  egenm , 
ut  semper  in  rostris  curiam,  in  senatu  populum  deleii- 

derim ;  ut  multitudinem  cum  principibus,  equestrem 
ordinem  cum  senatu  coniunxerim.  IV.  8.  Exposui 
breviter  consulatum  meum. 

Aude  nunc ,  o  furia ,  de  tuo  dicere :  cuius  fuit  ini- 
tium  ludi  Compitalitii,  turn  primum  facti  post  L.  Me- 
tellum  et  Q.  Marcium  consules,  contra  auctoritatem 
huius  ordinis:  quos  Q.  Metellus,  (facio  iniuriam  for¬ 
tissimo  viro  mortuo ,  qui  ilium ,  cuius  paucos  pares 
haec  civitas  tulit,  cum  hac  importuna  bellua  confe- 
ram,)  sed  ille  designatus  consul,  quum  quidam  tribu- 
uus  plebis  suo  auxilio  magistrosludos  contra  senatus- 
consultum  facere  iussisset,  privatus  fieri  vetuit:  atque 
id,  quodnondumpotestatepoterat,  obtinuit  auctoritate. 
Tu,  quum  in  Kalendas  Ian.  Compitaliorum  dies  inci- 
disset,  Sex.  Clodium,  qui  numquam  antea  praetexta- 
tus  fuisset,  ludos  facere  et  praetextatum  volitare  pas- 
sus  es,  hominem  impurum,  atque  non  modo  facie,  sed 
etiam  oculo  tuo  dignissimum.  9.  Ergo  his  fundamen- 
tis  positis  consulatus  tui,  triduo  post,  inspectante  et 
tacente  te,  a  P.  Clodio,  fatali  portento  prodigioque  rei-  j 
publicae ,  lex  Aelia  et  Fufia  eversa  est,  propugnacula 
murique  tranquillitatis  atque  otii:  collegia,  non  ea 
solum,  quae  senatus  sustulerat,  restituta,  sed  innu-  j 
merabilia  quaedam  nova  ex  omni  faeceUrbis  ac  servi- 
tio  concitata.  Ab  eodem  homine,  in  stupris  inauditis 
nefariisque  versato,  vetus  ilia  magistra  pudoris  et  mo- 
destiae,  severitas  censoria,  sublata  est:  quum  tu  inte¬ 
rim  ,  bustum  reipublicae,  qui  te  consulem  turn  Romae 
dicis  fuisse,  verbo  numquam  significaris  sententiam 
tuam  tantis  in  naufragiis  civitatis.  V.  10.  Nondum, 
quae  feceris,  sed  quae  fieri  passus  sis,  dico.  Neque 
vero  multum  interest,  praesertim  inconsule,  utrum 
ipse  perniciosis  legibus,improbis  concionibus  rempu- 
blicam  vexet,  an  alios  vexare  patiatur.  An  potest  ulla 
esse  excusatio,  non  dicam  male  sentienti,  sed  sedenti, 
cunctanti,  dormienti  in  maximo  reipublicae  motu  con- 
suli?  Centum  prope  annos  legem  Aeliam  etFufiam  te- 
nueramus,  quadringentos  iudicium  notionemque  cen- 
soriam,  quas  leges  ausus  est  non  nemo  improbus ,  po- 
tuit  quidem  nemo  convellere:  quam  potestatem  mi- 
nuere,  quo  minus  de  moribus  nostris  quinto  quoque 
anno  iudicaretur,  nemo  tarn  effuse  petulans  conatusest. 
11.  Haec  sunt,  o  carnifex!  in  grernio  scpulta  consula¬ 
tus  tui.  Persequere  connexos  his  funeribus  dies.  Pro 
Aurelio  tribunali,  ne  connivente  quidem  te,  quod 
ipsum  esset  scelus,  sed  etiam hilarioribusoculis,  quam 
solitus  eras,  intuente,  delectus  servorum  habebaturab 
eo,  qui  nihil  sibi  umquam  nec  facere  nec,  pati  turpe 
duxit.  Arma  in  templo  Castoris,  o  proditor  templo- 
rum  omnium !  vidente  te,  constituebantur  ab  eo  latro- 
ne,  cui  templum  illud  fuit,  te  consule,  arx  civiuro 
perditorum,  receptaculum  veterum  Catilinae  militum, 
castellum  forensis  lalrocinii,  bustum  legum  omnium 
ac  religionum.  Erat  non  solum  domus  mea,sed  totum 
Palatium ,  senatu,  equitibus  Romanis,  civitate omni, 
Italia  cuncla  refertum,  quum  tu  non  modoad  eumCi- 
ceronem,  (mitto  enim  domestica,  quae  negan  possunt; 
haec  commemoro,  quae  sunt  palanv,)  non  modo,  in- 
quam,  ad  eum,  cui  primam  comitiistuisdederas  tabu- 
lam  praerogativae,  quern  in  senatu  sententiam  iogabas 
terlium,  numquam  aspirasti,  sed  omnibus  consiliis, 
quae  ad  me  opprimendurn  parabantur ,  non  interf uisti 
solum,  verum  etiam  crudelissime  praefuisti. 

VI.  12.  Mihi  vero  ipsi  coram  genero  meo,  propin- 
quo  tuo,  quae  dicere  ausus  es?  Egere,  foris  esse  Gabi- 
nium :  sine  provincia  stare  non  posse :  spem  habere  a 
tribuno  plebis,  si  tua  consilia  cum  illo  coniunxisses ,  a 


senatu  quidem desperasse:  huius  tecupiditatiobsequi, 
sicuti  ego  fecissem  in  collega  meo :  nihil  esse,  quod 
praesidium  consulum  implorarem :  sibiquemque  con- 
sulere  oportere.  Atque  haec  dicere  vix  audeo :  — ve- 
reor,  ne  qui  sit,  qui  istius  insignem  nequitiam,  frontis 
involutam  integumentis,  nondum  cernat:  dicam  ta- 
men :  —  ipse  certe  agnoscet,  et  cum  aliquodoloreflagi- 
tiorum  suorum  recordabitur.  13.  Meministine,  coe- 
num,  quum  ad  te  quinta  fere hora  cumC.Pisone  venis- 
sem,  nescio  quo  e  gurgustio  te  prodire,  involuto 
capite,  soleatum?  et,  quum  isto  ore  foetido  taeterri- 
mam  nobis  popinam  inhalasses,  excusatione  te  uti  va- 
letudinis ,  quod  diceres,  vinolentis  te  quibusdam  me- 
dicaminibus  solere  curari?  quam  nos  caussam  quum 
accepissemus,  (quid  enim  facere  poteramus  ?)  paullisper 
stetimus  in  illo  ganearum  tuarum  nidore  atque  fumo : 
unde  tu  nos  quum  improbissime  respondendo,  turn 
turpissime  eructando  eiecisti.  1 4.  Idem  illo  fere  biduo 
productus  in  concionem  ab  eo,  cui  sic  aequatum  prae- 
bebas  consulatum  tuum,  quum  esses  interrogatus, 
quid  sentires  de  consulatu  meo:  gravis  auctor,  Cala- 
tinus  credo  aliquis,  aut  Africanus  autMaximus,  etnon 
:  Caesoninus  Semiplacentinus  Calventius,  respondes, 
altero  ad  frontem  sublato,  altero  ad  mentum  depresso 
supercilio,  crudelitatem  tibi  non  placere.  VII.  Ilic  te 
ille  homo,  dignissimus  tuislaudibus,  collaudavit.  Cru- 
delitatis  tu,  furcifer,  senatum  consul  in  condone  con- 
demnas?  non  enim  me,  qui  senatui  parui;  nam  rela- 
tio  ilia  salutaris  et  diligens  fuerat  consulis :  animad- 
versio  quidem  et  iudicium  senatus.  Quae  quum  re- 
prehendis,  ostendis,  qualis  tu,  si  ita  forte  accidisset, 
fueris  illo  tempore  consul  futurus.  Stipendio,  meher- 
cule,  et  frumento  Catilinam  esse  putasses  iuvandum. 
15.  Quid  enifh  interfuit  inter  Catilinam  et  eum,  cui  tu 
senatus  auctoritatem,  salutem  civitatis,  totam  rempu- 
blicam,  provinciae  praemio  vendidisti?  Quae  enim  L. 
Catilinam  conantem  consul  prohibui,  ea  P.  Clodium 
facienlem  consules  adiuverunt.  Voluit  ille  senatum 
interficere,  vos  sustulistis:  leges  incendere,  vos  abro- 
gastis:  interire  patriam,  vos  adiuvistis.  Quid  est 
vobis  consulibus  gestum  sine  armis?  Incendere  ilia 
coniuratorum  manus  voluit  Urbem :  vos  eius  domum, 
quern  propter  Urbs  incensa  non  est.  Ac  ne  illi  qui- 
dem,  si  habuissent  vestri  similem  consulem,  de  Urbis  , 
incendio  cogitassent.  Non  enim  se  tectis  privare  vo- 
luerunt :  sed  his  stantibus  nullum  domicilium  sceleri 
suo  fore  putaverunt.  Caedem  illi  civium,  vos  servi- 
tutem  expetistis.  Hie  vos  etiam  crudeliores.  Huic 
enim  populo  ita  fuerat,  ante  vos  consules,  libertas  in- 
sita,  ut  emori  potius,  quam  servirepraestaret.  16.  Illud 
vero  geminum  consiliis  Catilinae  et  Lentuli,  quod  me 
domo  mea  expulistis,  Cn.  Pompeium  domum  suam 
compulistis.  Neque  enim,  me  stante,  et  manente  in 
Urbis  vigilia,  neque  resistente  Cn.  Pompeio,  omnium 
Pentium  victore,  umquam  se  illi  rempublicam  delere 
posse  duxerunt.  A  me  quidem  etiam  poenas  expetistis, 
quibus  coniuratorum  manes  mortuorum  expiaretis : 
omne  odium,  inclusum  nefariis  sensibus  impiorum,  in 
me  profudistis.  Quorum  ego  furori  nisi  cessissem,  in 
;  Catilinae  busto,  vobis  ducibus,  mactatus  essem.  Quod 
autem  maius  indicium  cxspectatis,  nihil  inter  vos  et 
i  Catilinam  interfuisse,  quam  quod  eamdem  illam  ma-- 
num  ex  intermortuis  Catilinae  reliquiis  concitastis? 
quod  omnes  undique  perditos  collegislis?  quod  in  me 
carcerem  effudistis?  quod  coniuratos  armastis?  quod 
i  eorum  ferro  ac  furori  meum  corpus  atque  omnium  bo- 
i  norum  vitam  obiicere  voluistis?  VIII.  17.  Sed  iam  re- 

deo  ad  praeclaram  illam  concionem  tuam.  Ta  es  ille, 
cui  crudelitas  displicet?  qui,  quum  senatus  luctumac 
dolorem  suum  vestis  mutatione  declarandum  censuis- 
set,  qiium  videres  maerere  rempublicam  amplissimi 
ordinis  luctu,  o  noster  misericors!  quid  facis?  Quod 
nulla  in  barbaria  quisquam  tyrannus.  Omitto  enim 
illud,  consulem  edicere,  ut  senatus  senatusconsulto  ne 
obtemperet;  quo  foedius  nec  fieri  nec  cogitari  quid- 
quam  potest.  Ad  misericordiam  redeo,  eius,  cui  nimis 
videtur  senatus  in  conservanda  patria  fuisse  crudelis. 
18.  Edicere  est  ausus  cum  illo  suo  pari,  quern  tamen 
omnibus  vitiis  superare  cupiebat,  ut  senatus,  contra, 
quam  ipse  censuisset,  ad  vestitum  rediret.  Quis  hoc 
fecit  ulla  in  Scythia  tyrannus,  ut  eos,  quos  luctu  affi- 
ceret,  lugere  non  sineret?  Maerorem  relinquis :  mae- 
roris  aufers  insignia.  Eripis  lacrimas,  non  consolan- 
do,  sed  minando.  Quod  si  vestem  non  publico  consi- 
lio,  patres  conscripti,  sed  privato  officio,  aut  miseri- 
cordia  mutavissent,  tamen,  id  iis  non  licere  per  inter¬ 
dicta  crudelitatis  tuae,  potestatis  erat  non  ferendae: 
quum  vero  id  senatus  frequens  censuisset,  ordines  re- 
liqui  iam  ante  fecissent;  tu,  ex  tenebricosa  popina 
consul  extractus,  cum  ilia  saltatrice  tonsa,  senatum 
populi  Romani  occasum  atque  interitum  reipublicae 
lugere  vetuisti.  IX.  Atquaerebat  etiam  paullo  ante  de 
me,  quid  suo  mihi  opus  fuisset  auxilio :  cur  non  meis 
inimicis,  meis  copiis  restitissem.  Quasi  vero.  non 
modo  ego,  qui  multis  saepe  auxilio  fuissem,  sed  quis¬ 
quam  tarn  inops  fuerit  umquam ,  qui,  isto  non  modo 
propugnatore,  tutiorem  se,  sed  advocato  aut  astipu- 
latore,  paratiorem  fore  putaret.  19.  Ego  istius  pecudis 
ac  putidae  carnis  consilio  scilicet  autpraesidio  niti  vo- 
lebam?  ab  hoc  eiecto  cadavere  quidquam  mihi  aut 
opis,  aut  ornamenti  expetebam?  Consulem  ego  turn 
requirebam,  consulem,  inquam,  non  ilium  quidem, 
quern  in  hoc  maiali  invenire  non  possem,  qui  tantam 
reipublicae  caussam  gravitate  et  consilio  suo  tueretur, 
sed  qui ,  tamquam  truncus  atque  stipes ,  si  stetisset 
modo,  posset  sustinere  tamen  titulum  consulatus. 
Quum  enim  esset  omnis  caussa  ilia  mea  consularis  et 
senatoria,  auxilio  mihi  opus  fuerat  et  consulis  et  sena¬ 
tus  :  quorum  alterum  etiam  ad  perniciem  meam  erat 
a  vobis  consulibus  conversum,  alterum  reipublicae 
penitus  ereptum.  Attamen,  si  consilium  exquiris 
meum,  neque  ego  cessissem,etmeipsa  suo  complexu 
patria  tenuisset ,  si  mihi  cum  illo  bustuario  gladiatore 
et  tecum  et  cum  collega  tuo  decertandum  fuisset. 
20.  Alia  enim  caussa  praestantissimi  viri,  Q.  Metelli, 
fuit :  quern  ego  eivem,  meo  iudicio ,  cum  deorum  im- 
mortalium  laude  coniungo:  qui  C.  illi  Mario,  fortis¬ 
simo  viro  et  consuli  et.  sextum  consuli,  et  eius  invictis 
legionibus,  ne  armis  confligeret,cedendum  esseduxit. 
Quod  mihi  igltur  certamen  esset  huiusmodi?  cum  C. 
Mario  scilicet,  autcumaliquo  pari,  an  cum  altero,bar- 
baro  Epicureo,  cum  altero,  Catilinae  lanternario?  quos 
neque  hercule  ego,  neque  supercilium  tuum,  neque 
collegae  tui  cymbala  ac  crotala,  fugi :  neque  tarn  fui  ti- 
midus,  ut,  qui  in  maximis  turbinibus  ac  fluctibus 
reipublicae  navem  gubernassem,  salvamque  in  portu 
collocassem ,  frontis  tuae  nubeculam,  aut  collegae  tui 
contaminatum  spiritum  pertimescerem.  21.  Alios  ego 
vidi  ventos :  alias  prospexi  animo  procellas :  aliis  im- 
pendentibus  tempestatibus  non  cessi,  sed  his  unum 
me  pro  omnium  salute  obtuli.  Itaque  discessu  turn 
meo  omnes  illi  nefarii  gladiide  manibus  crudelissimis 
exciderunt:  quum  quidem  tu,  o  vecorsetamens,  quum 
omnes  boni  abditi  inclusique  maererent,  templa  ge- 


merent,  tecta  ipsa  Urbis  lugerent,  complexus  es  illud 
funestum  animal,  ex  nefariis  stupris,  ex  civili  cruore, 
ex  omnium  scelerum  importunitate  et  flagitiorum  im- 
punitate  eoncretum,  atque  eodem  in  templo,  eodem  et 
loci  vestigio  et  temporis,  arbitria  non  mei  solum,  sed 
patriae  funeris  abstulisti.  X.  22.  Quid  ego  illorum 
dierum  epulas,  quid  laetitiam  et  gratulationem  tuam, 
quid  cum  tuis  sordidissimis  gregibus  intemperantis- 
simas  perpotationes  praedicem?  Quis  te  illis  diebus 
sobrium,  quis  agentem  aliquid,  quod  esset  libero  di- 
gnum,  quis  denique  in  publico  vidit?  quum  collegae 
tui  domus  cantu  etcymbalispersonaret,  quumque  ipse 
nudus  in  convivio  saltaret :  in  quo  ne  turn  quidem, 
quum  ilium  suum  saltatorium  versaret  orbem,  fortunae 
rotam  pertimescebat.  Hie  autem  non  tarn  concinnus 
heluo,  nec  tam  musicus,  iacebat  in  suo  Graecorum 
foetore  atque  vino.  Quod  quidem  istius,  in  illis  rei¬ 
publicae  luctibus,  quasi  aliquod  Lapitharum  aut  Cen- 
taurorum  convivium  ferebatur:  in  quo,  nemo  potest 
dicere,  utrum  iste  plus  biberit,  an  vomuerit  an  effu- 
derit.  23.  Tune  etiam  mentionem  facies  consulatus 
tui?  aut  te  fuisse  Romae  consulem  dicere  audebis? 
Quid?  tu  in  lictoribus,  in  toga  et  praetexta  esse  con- 
sulatum  putas?  quae  ornamenta  etiam  in  Sex.  Clodio, 
te  consule,  esse  voluisti.  *His  tu  Clodiani  canis  insi- 
gnibus  consulatum  declarari  putas?  Animo  consulem 
esseoportet,  consilio,  fide,  gravitate,  vigilantia,  cura, 
toto  denique  munere  consulatus  omni  officio  tuendo, 
maximeque,  id  quod  vis  nominis  praescribit,  reipubli¬ 
cae  consulendo.  Ego  consulem  esse  putem,  qui  sena¬ 
tum  esse  in  republica  non  putavit?  et  sine  eo  consilio 
consulem  numerem,  sine  quoRomae  ne  reges  quidem 
esse  potuerunt?  Etenim  ilia  iam  omitto :  quum  servo- 
rum  delectus  haberetur  in  foro;  arma  in  templum 
Castoris  luce  et  palam  comportarentur ;  id  autem  tem¬ 
plum,  sublato  aditu,  revulsisgradibus,  aconiuratorum 
reliquiis  atque  a  Catilinae  praevaricatore  quondam, 
turn  ultore,  armis  teneretur:  quum  equites  Romani 
relegarentur,  viri  boni  lapidibus  e  foro  pellerentur, 
senatui  non  solum  iuvare  rempublicam,  sed  ne  lugere 
quidem  liceret :  quum  civis  is,  quern  hie  ordo,  assen- 
tiente  Italia  cunctisque  gentibus,  conservatorem  pa¬ 
triae  iudicarat,  nullo  iudicio,  nulla  lege,  nullo  more, 
servilio  atque  armis  pelleretur,  non  dicam  auxilio  ve- 
stro,  quod  vere  licet  dicere,  sed  certe  silentio :  turn 
Romae  fuisse  consules quisquam existimabit?  24.  Qui 
latrones  igitur,  si  quidem  vos  consules?  qui  praedo- 
nes,  qui  hostes,  qui  proditores,  qui  tyranni  nomina- 
buntur?  XI.  Magnum  nomen  est,  magna  species, 
magna  dignitas,  magna  maiestas  consulis:  non  ca- 
piunt  angustiae  pectoris  tui,  non  recipit  levitas  ista, 
non  egestas  animi;  non  infirmitas  ingeniisustinet.non 
insolentia  rerum  secundarum  tantam  personam,  tam 
gravem,  tam  severam.  Seplasia  mehercle,  ut  dici  au- 
diebam,  te,  ut  primum  aspexit,  Campanum  consulem 
repudiavit.  Audierat  Decios ,  Magios ,  et  de  Taurea 
illo  Iubellio  aliquid  acceperat :  in  quibus  si  moderatio 
ilia,  quae  in  nostris  solet  esse  consulibus,  non  fuit,  at 
fuitpompa,  fuit  species,  fuitincessus  saltern  Seplasia 
dignus  et  Capua.  25.  Gabinium  denique  si  vidissent 
duumvirum  vestri  illi  unguentarii,  citiusagnovissent. 
Erant  illi  compli  capilli,  et  madentes  cincinnorum 
fimbriae  et  fluentes  cerussataeque  buceae,  dignae 
Capua,  sed  ilia  vetere.  Nam  haec  quidem,  quae  nunc 
est,  splendidissimorum  hominum,  fortissimorum  vi- 
rorum,  optimorum  civium  mihique  amicissimorum 
j  multitudine  redundat;  quorum  Capuae  te  praetex- 

tatum  nemo  aspexit,  qui  non  gemeret  desiderio 
mei:  cuius  consilio  quum  universam  rempuhlicam, 
turn  illam  ipsam  urbem  meminerant  esse  serva- 
tam.  Me  inaurata  statua  donarant;  me  patronum 
unurn  asciverant;  a  me  se  habere  vitam,  fortu- 
nas,  liberos  arbitrabantur ;  me  et  praesentem  con¬ 
tra  latrocinium  tuum  suis  decretis  legatisque  de- 
fenderant,  et  absentem,  principe  Cn.  Pompeio  refe- 
rente  et  de  corpore  reipublicae  tuorum  scelerum  tela 
revellente,  revocarunt.  26.  An  tu  eras  consul,  quum 
in  Palatio  mea  domus  ardebat,  non  casu  aliquo,  sed 
ignibus  iniectis,  instigante  te?  Ecquod  in  hac  urbe 
maius  umquam  incendium  fuit,  cui  non  consul  sub- 
venerit?  At  tu  illo  ipso  tempore  apud  socrum  tuam 
prope  a  meis  aedibus,  cuius  domum  ad  meam  exhau- 
riendam  patefeceras,  sedebas,  non  exstinctor,  sed  au- 
ctor  incendii,  et  ardentes  faces  furiis  Clodianis  paene 
ipse  consul  ministrabas.  XII.  An  vero  reliquo  tempo¬ 
re  consulem  te  quisquam  duxit?  quisquam  tibi  pa- 
ruit?  quisquam  in  curiam  venienti  assurrexit?  quis¬ 
quam  consulenti  respondendum  putavit?  numerandus 
est  ille  annus  denique  in  republica,  quum  obmutuis- 
set  senatus,  iudicia  conticuissent,  maererent  boni,  vis 
latrocinii  vestri  tota  Urbe  volitaret  neque  civis  unusex 
civitate,  sed  ipsa  civitas  tuo  et  Gabinii  sceleri  furo- 
rique  cessisset? 

27.  At  ne  turn  quidem  emersisti,  lutulente  Caeso- 
nine,  ex  miserrimis  naturae  tuae  sordibus,  quum  ex- 
perrecta  tandem  virtus  clarissimi  viri,  celeriter  et  ve- 
rum  amicum,  et  optime  meritum  civem  et  suum  pri- 
stinum  morem  requisivit:  neque  est  ille  vir  passus, 
in  ea  republica,  quam  ipse  decorarat  atque  auxerat, 
diutius  vestrorum  scelerum  pestem  morari :  quum 
tamen  ille,  qualiscumque  est,  qui  est  ab  uno  te 
improbitate  victus,  Gabinius,  collegit  ipse  se,vix, sed 
collegit  tamen  et  contra  suum  Clodium,  primum  simu¬ 
late,  deinde  non  libenter,  ad  extremum  tamen  pro  Cn. 
Pompeio  vere  vehementerque  pugnavit.  Quo  quidem 
in  spectaculo  mira  populi  Romani  aequitas  erat.  Uter 
eorum  perisset,  tamquam  lanista,  in  eiusmodi  pari  lu¬ 
crum  fieri  putabat:  immortalem  vero  quaestum,  si 
uterque  cecidisset.  28.  Sed  ille  tamen  agebat  ali- 

quid:  tuebatur  auctoritatem  summi  viri.  Erat  ipse 
sceleratus,  erat  gladiator;  cum  scelerato  tamen,  et 
cum  pari  gladiatore  pugnabat.  Tu,  scilicet  homo  re- 
ligiosus  et  sanctus,  foedus,  quod  meo  sanguine  in  pa- 
ctTone  provinciarum  iceras,  frangere  noluisti.  Caverat 
enim  sibi  ille  sororius  adulter,  ut,  si  tibi  provinciam, 
si  exercitum,  si  pecuniam  ereptam  ex  reipublicae 
visceribus  dedisset,  omnium  suorum  scelerum  soci- 
um  te  adiutoremque  praeberes.  Itaque  in  illo  tu- 
multu  fracti  fasces:  ictus  ipse;  quotidie  tela,  lapi- 
des,  fu»ae ;  deprehensus  denique  cum  ferro  ad  sena- 
tuni  ist  quern  ad  Cn.  Pompeium  interimendum  col- 
locatum  fuisse  constabat.  XIII.  29.  Et  quis  audivit 
non  modo  actionem  aliquam,  aut  relationem,  sed  vo- 
cem  omnino,  aut  querelam  tuam?  consulem  turn  te  fu¬ 
isse  putas,  cuius  in  imperio,  qui  rempublicam,  sena¬ 
tus  auctoritatem  servarat,  [idemque  in  Italia,]  qui  om- 
nes  omnium  gentium  partes  tribus  triumphisdevinxe- 
rat,  is  sein  publico  tutostatuitessenon  posse?  An  turn 
eratis  consules,  quum,  quacumque  de  re  verbum  face- 

re  coeperatis  autreferreadsenatum.cunctusordorecla- 

mabat,  ostendebatque,  nihil  esse  vos  acturos,  nisi  pn- 
us  de  me  retulissetis?  quum  vos,  quamquam  foedere 
obstricti  tenebamini,  tamen  cupere  vos  diceretis,  sed 
lege  impediri?  30.  Quae  lex  privatis  hominibus  esse 


lex  non  videbatur,  inusta  per  servos,  incisa  per  vim, 
imposita  per  latrocinium,  sublato  senatu,  pulsis  e  foro 
bonis  omnibus,  capta  republica  contra  omnes  leges, 
nullo  scripta  more :  hanc  qui  se  metuere  dicerent,  hos 
consules,  non  dicam  animi  hominum,  sed  fasti  ulli 
ferre  possunt?  Nam,  si  illam  legem  non  putabatis, 
quae  erat  contra  omnes  leges,  indemnati  civis  atque 
integri  capitis  bonorumque  tribunicia  proscriptio,  hac 
tamen  obstricti  pactione  tenebamini:  quis  vos  non 
modo  consules,  sed  liberos  fuisse  putet,  quorum  mens 
fuerit  oppressa  praemio,  lingua  astricta  mercede? 
Sin  illam  vos  soli  legem  putabatis:  quisquam  vos 
consules  tunc  fuisse,  aut  nunc  esse  consulares  putet, 
qui  eius  civitatis,  in  qua  in  principum  numero  vultis 
esse, non  leges,  non  instituta,non  mores, noniura  noritis? 
31.  An,  quum  proficiscebamini  paludati  in  provincias 
vel  emptas,  vel  ereptas,  consules  vos  quisquam  puta¬ 
vit?  Itaque,  credo,  si  minus  frequentia  sua  vestrum 
egressum  ornando  atque  celebrando ;  at  ominibus  sal¬ 
tern  bonis,  ut  consules,  non  tristissimis,  uthostesaut 
proditores  prosequebantur. 

XIY.  Tune  etiam,  immanissimum  ac  foedissimum 
monstrum,  ausus  es  meum  discessum  ilium,  testem 
sceleris  et  crudelitatis  tuae,  maledicti  et  contumeliae 
loco  ponere?  Quo  quidem  tempore  cepi,  patres  con- 
scripti,  fructum  immortalem  vestri  in  me  et  amoris  et 
iudicii ;  qui  non  admurmuratione,  sed  voce  et  clamo- 
re,  abiecti  hominis  et  semivivi  furorem  petulantiam- 
que  fregistis.  32.  Tu  luctum  senatus,  tu  desiderium 
equestris  ordinis,  tu  squalorem  Italiae,  tu  curiae  taci— 
turnitatem  annuam,  tu  silentium  perpetuum  iudicio- 
rum  ac  fori,  tu  cetera  ilia  in  maledicti  loco  pones, 
quae  meus  discessus  reipublicae  vulnera  inflixit? 
Qui  si  calamitosissimus  fuisset;  tamen  misericordia 
dignior,  quam  contumelia,  et  cum  gloria  potius  esse 
coniunctus,  quam  cum  probro  putaretur,  atque  ille 
dolor,  meus  dumtaxat,  vestrum  quidem  scelus  ac  de- 
decus  haberetur.  Quum  vero,  (forsitan  hoc,  quod  di- 
cturus  sum,  mirabile  auditu  esse  videatur,  sed  certe 
id  dicam,  quod  sentio,)  quum  tantis  a  vobis,  patres 
conscripti,  beneficiis  affectus  sim,  tantis  honoribus . 
non  modo  illam  calamitatem  esse  non  duco,  sed,  si  quid 
mihi  potest  a  republica  esse  seiunctum,  quod  vix  po¬ 
test,  privatim  ad  meum  nomen  augendum,  optandam 
duco  mihi  fuisse  illam  expetendamque  fortunam. 
33.  Atque,  ut  tuum  laetissimum  diem  cum  tristissimo 
meo  conferam,  utrum  tandem  bono  viro  et  sapienti 
optabilius  putas,  sic  exire  e  patria,  ut  omnes  sui  cives 
salutem,  incolumitatem,  reditum  precentur,  quod  mi¬ 
hi  accidit;  an,  quod  tibi  proficiscenti  evenit,  ut  om¬ 
nes  exsecrarentur,  male  precarentur,  unam  tibi  illam 
viam  et  perpetuam  esse  vellent?  Mihi,  medius  fidius, 
in  tanto  omnium  mortalium  odio,  iusto  praesertim  et 
debito,  quaevis  fuga  potius,  quam  ulla  provincia 
esset  optatior. 

XV.  Sed  perge  porro.  Nam  si  illud  meum  turbu- 
lentissimum  tempus  profectionis  tuo  tranquillissimo 
praestat,  quid  conferam  reliqua,  quae  in  te  dedecoris 
plena  fuerunt,  in  me  dignitatis?  34.  MeKalendisIan., 
qui  dies  post  obitum  occasumque  nostrum  reipublicae 
primus  illuxit,  frequentissimus  senatus ,  concursu 
Italiae,  referente  darissimo  atque  fortissimo  viro, 
P.  Lentulo,  consentiente  populo  Romano,  atque  una 
voce  revocavit.  Me  idem  senatus  exteris  nationibus, 
me  legatis  magistratibusque  nostris  auctoritate  sua, 
consularibus  litteris,  non,  ut  tu  Insuber  dicere  ausus 
es,  orbatum  patria,  sed,  ut  senatus  illo  ipso  tempore 

appellavit,  civem  conservatorem  reipublicae,  com- 
mendavit.  Ad  meam  unius  salutem  senatus  auxilium 
omnium  civium  cuncta  ex  Italia,  qui  rempublicam 
salvam  esse  vellent,  consulis  voce  et  litteris  implo- 
randum  putavit.  Mei  capitis  servandi  caussa  Romam 
uno  tempore,  quasi  signo  dato,  Italia  tota  convenit. 
De  mea  salute,  P.  Lentuli,  praestantissimi  viri,  atque 
optimi  consulis,  Cn.  Pompeii,  clarissimi  atque  invi- 
ctissimi  civis,  ceterorumque  principum,  celeberrimae 
et  gratissimae  conciones  fuerunt.  De  me  senatus  ita 
decrevit,  Cn.  Pompeio  auctore  et  eius  sententiae  prin- 
cipe,  ut,  si  quis  impedisset  reditum  raeum,  in  ho- 
stium  numero  putaretur:  iisque  verbis  ea  de  me  se¬ 
natus  auctoritas  declarata  est,  ut  nemini  sittriumphus 
honorificentius,  quam  mihi  salus  restitutioque  per- 
scripta.  35.  De  me  quum  omnes  magistratus  promul- 
gassent,  praeter  unum  praetorem,  a  quo  non  fuit  po- 
stulandum,  fratrem  inimici  mei,  praeterque  duos  de 
lapide  emptos  tribunos  plebis,  legem  comitiis  centu- 
riatis  tulit  P.  Lentulus  consul  de  collegae  Q.  Metel- 
li  sententia:  quem  raecum  eadem  respublica,  quae 
in  tribunatu  eius  disiunxerat,  in  consulatu  virtute 
optimi  ac  iustissimi  viri  sapientiaque  coniunxit. 
36.  Quae  lex  quemadmodum  accepta  sit,  quid  me 
attinet  dicere?  Ex  vobis  audio,  nemini  civi  ullam, 
quo  minus  adesset,  satis  iustam  excusationem  esse 
visam ;  nullis  comitiis  umquam  neque  multitu- 
dinem  bominum  tantam  neque  splendidiorem  fuisse: 
hoc  certe  video,  quod  indicant  tabulae,  vos  rogatores, 
vos  diribitores,  vos  custodes  fuisse  tabularum :  et, 
quod  in  honoribus  vestrorum  propinquorum  non  faci- 
tis  vel  aetatis  excusatione  vel  honoris,  id  in  salute 
mea  nullo  rogante  vos  vestra  sponte  fecistis. 

XVI.  37.  Confer  nunc,  Epicure  noster,  ex  hara 
producte,  non  ex  schola,  confer,  si  audes,  absentiam 
tuam  cum  mea.  Obtinuisti  provinciam  consularem 
finibus  iis,  quos  lex  cupiditatis  tuae,  non  quos  lex  ge- 
neri  tui  pepigerat.  Nam  lege  Caesaris  iustissima  atque 
optima  populi  liberi,  plane  et  vere  erant  liberi :  lege 
autem  ea,  quam  nemo  legem  praeter  te  et  collegam 
tuum  putavit,  omnis  erat  tibi  Achaia,  Thessalia,  Athe- 
nae,  cuncta  Graecia  addicta.  Habebas  exercitum  tan- 
tum,  quantum  tibi  non  senatus  aut  populus  Romanus 
dederat,  sed  quantum  tua  libido  conscripserat ;  aera- 
rium  exhauseras.  38.  Quas  res  gessisti  in  imperio, 
exercitu,  provincia  consulari?  Quas  res  gesserit, 
quaero !  qui,  ut  venit,  statim  —  (nondum  commemo- 
ro  rapinas,  nondum  exactas  pecunias,  non  captas,  non 
imperatas,  non  neces  sociorum,  non  caedem  hospi- 
tum,  non  perfidiam,  non  immanitatem,  non  scelera 
praedico :  mox,  si  videbitur,  ut  cum  fure,  ut  cum  sa- 
crilego,  ut  cum  sicario  disputabo :  nunc  meam  spoli- 
atam  fortunam  conferam  cum  florente  fortuna  impera- 
toris.)  Quis  umquam  provinciam  cum  exercitu  obti- 
nuit,  qui  nullas  ad  senatum  litteras  miserit?  tantam 
vero  provinciam  cum  tanto  exercitu,  Macedoniam 
praesertim,  quae  tantis  barbarorum  gentibus  attingi- 
tur,  ut  semper  Macedonicis  imperatoribus  iidem  fines 
provinciae  fuerint,  qui  gladiorum  atque  pilorum :  ex 
qua  aliquot  praetorio  imperio,  consulari  quidem  nemo 
rediit,  qui  incolumis  fuerit,  qui  non  triumpharit.  Est 
hoc  novum:  multo  illud  magis.  Appellatus  est  hie 
vulturius  illius  provinciae  (si  diis  placet)  imperator. 

XVII.  39.  Ne  turn  quidem,  Paulle  noster,  tabellas 
Romam  cum  laurea  mittere  audebas?  Misi,  inquit. 
Quis  umquam  recitavit?  quis,  ut  recitarentur,  postu- 


lavit?  Nihil  enim  mea  iam  refert,  utrum  tu,  consci- 
entia  oppressus  scelerum  tuorum,  nihil  umquam  au- 
sus  sis  scribere  ad  eum  ordinem,  quem  despexeras, 
quem  afflixeras,  quem  deleveras,  an  amici  tui  tabellas 
abdiderint,  iidemque  silentio  suo  temeritatem  atque 
audaciam  tuam  condemnarint.  Atque  haud  scio,  an 
malim  te  videri  nullo  pudore  fuisse  in  litteris  mitten- 
dis,  amicos  tuos  plus  habuisse  et  pudoris  et  consilii, 
quam  aut  te  videri  pudentiorem  fuisse,  quam  soles, 
aut  tuum  factum  non  esse  condemnatum  iudicio  ami- 
corum.  40.  Quod  si  non  tuis  nefariis  in  hunc  ordinem 
contumeliis  in  perpetuum  tibi  curiam  praeclusisses, 
quid  tandem  erat  actum  aut  gestum  in  ilia  provincia, 
de  quo  ad  senatum  cum  gratulatione  aliqua  scribi  abs 
te  oporteret?  Vexatio  Macedoniae?  an  oppidorum  tur- 
pis  amissio?  an  sociorum  direptio?  an  agrorum  de- 
populatio?  an  munitio  Thessalonicae?  an  obsessio 
militaris  viae?  an  exercitus  nostri  interitus  ferro, 
fame,  frigore,  pestilentia?  Tu  vero,  qui  ad  senatum 
nihil  scripseris,  ut  in  Urbe  nequior  inventus  es,  quam 
Gabinius,  sic  in  provincia  paullo  tamen,  quam  ille, 
demissior.  41.  Nam  ille  gurges  atque  heluo,  natus 
abdomini  suo,  non  laudi  atque  gloriae,  quum  equites 
Romanos  in  provincia,  quum  publicanos,  nobiscum 
et  voluntate  et  dignitate  coniunctos,  omnes  fortunis, 
multos  fama  vitaque  privasset,  quum  egisset  aliud 
nihil  in  illo  exercitu,  nisiuturbesdepopularetur,  agros 
vastaret,  exhauriret  domos,  ausus  est  (quid  enim  ille 
non  auderet?)  a  senatu  supplicationem  per  litteras  po- 
stulare.  XVIII.  0  dii  immortales !  tune  etiam,  atque 
adeo  vos,  geminae  voragines  scopulique  reipublicae, 
vos  meam  fortunam  deprimitis?  vestram  extollitis? 
quum  de  me  ea  senatusconsulta  absente  facta  sint,  eae 
conciones  habitae,  is  motus  fuerit  municipiorum  et 
coloniarum  omnium,  ea  decreta  publicanorum,  ea  col- 
legiorum,  ea  denique  generum  ordinumque  omnium, 
quae  ego  non  modo  optare  numquam  auderem,  sed 
cogitare  non  possem :  vos  autem  sempiternas  foedis- 
simae  turpitudinis  notas  subieritis?  42.  An  ego,  si  te 
et  Gabinium  cruci  suffixos  viderem,  maiore  afficerer 
laetitia  ex  corporis  vestri  laceratione,  quam  afficior  ex 
famae?  Nullum  est  supplicium  putandum,  quo  affici 
casu  aliquo  etiam  boni  viri  fortesque  possunt.  Atque 
hoc  quidem  etiam  isti  tui  dicunt  voluptarii,  Graeci : 
quos  utinam  ita  audires,  ut  erant  audiendi !  numquam 
te  in  tot  flagitia  ingurgitasses.  Verum  audis  inpraese- 
pibus,  audis  in  stupris,  audis  in  cibo  et  vino.  Sed  di¬ 
cunt  isti  ipsi,  qui  mala  dolore,  bona  voluptate  defini- 
unt,  sapientem,etiamsiinPhalaridistauroinclusussuc- 
censis  ignibus  torreatur,  dicturum  tamen,  suave  illud 
esse  seque  ne  tantulum  quidem  commoveri.  Tantam 
virtutis  esse  vim  voluerunt,ut  non  posset  umquam  esse 
vir  bonus  non  beatus.  43.  Quae  est  igitur  poena?  quod 
supplicium?  Id  mea  sententia,  quod  accidere  nemini 
potest,  nisi  noeenti,  susceptafraus,impeditaetoppres- 
sa  mens  conscientia,  bonorum  omnium  odium,  notaiu- 
sta  senatus,  amissio  dignitatis.  XIX.  Nec  mihi  ille  M. 
Regulus,  quem  Karthaginienses,  resectis  palpebris, 
illigatum  in  machina,  vigilando  necaverunt,  supplicio 
videtur  affectus;  nec  C.  Marius,  quem  Italia  servata 
ab  illo,  demersum  in  Minturnensium  paludibus, 
Africa,  devicta  ab  eodem,  expulsum  et  naufragum 
vidit.  Fortunae  enim  ista  tela  sunt,  non  culpae; 
supplicium  autem  est  poena  peccati.  Neque  vero  ego, 
si  umquam  vobis  mala  precarer,  quod  saepe  feci,  (in 
quo  dii  immortales  meas  preces  audiverunt,)  morbum 
aut  mortem  aut  cruciatum  precarer.  Thyestea  isla 

exsecratio  est,  poetae,  vulgi  animos,  non  sapientum, 
moventis ;  Ut  tu  naufragio  expulsus,  uspiam 

- saxis  fixus  asperis ,  evisceralus , 

Idtere  penderes  (ut  ait  ille)  scixa  spargens  tdbo,  sanie 

et  sdnguine  atrol 

44.  Non  ferrem  omnino  moleste,  si  ita  accidisset:  sed 
id  tamen  esset  humanum.  M.  Marcellus,  qui  ter  con¬ 
sul  fuit,  summa  virtute,  pietate,  gloria  militari,  periit 
in  mari:  qui  tamen  ob  virtutem  gloria  et  laude  vivit. 
In  fortuna  quadam  est  ilia  mors,  non  in  poena,  putan- 
da.  Quae  est  igitur  poena?  quod  supplicium?  quae 
saxa?  quae  cruces?  Esse  duo  duces  in  provinces  po- 
puli  Romani,  habere  exercitus,  appellari  imperatores:  j 
horum  alterum  sic  fuisse  infirmatum  conscientia  see-  ! 
lerum  et  fraudum  suarum,  ut  ex  ea  provincia,  quae 
fuerit  ex  omnibus  una  maxime  triumphalis,  nullas  sit 
ad  senatum  litteras  mittere  ausus.  Ex  qua  provincia 
modo  vir  omni  dignitate  ornatissimus,  L.  Torquatus, 
magnis  rebus  gestis,  me  referente,  ab  senatu  impera- 
tor  est  appellatus :  unde  his  paucis  annis  Cn.  Dola- 
bellae,  C.  Curionis,  M.  Luculli  iustissimos  triumphos 
vidimus,  ex  ea  te  imperatore  nuntius  ad  senatum  alla- 
tus  est  nullus.  Ab  alteroallataelitterae,recitatae,  rela- 
tum  ad  senatum.  45.  Dii  immortalcs !  idne  ego  opta- 
rem,  ut  inimicus  meus  ea,  qua  nemo  umquam,ignomi- 
nia  notaretur?  ut  senatus  is,  qui  ineamiambenignita- 
tis  consuetudinem  venit,  uteos,  qui  bene  rempublicam 
gesserint,  novis  honoribus  afficiat,  et  numero  dierum 
et  genere  verborum ,  huius  unius  litteris  nuntianti- 
bus  non  crederet?  postulantibus  denegaret?  XX.  His 
ego  rebus  pascor,  his  delector,  his  perfruor :  quod  de 
vobis  hie  ordo  opinatur  non  secus,  ac  de  taeterrimis 
hostibus ;  quod  vos  equites  Romani,  quod  ceteri  ordi- 
nes,  quod  cuncta  civitas  odit :  quod  nemo  bonus,  ne¬ 
mo  denique  civis  est,  qui  modo  se  civem  esse  memi- 
nerit,  qui  vos  non  oculis  fugiat,  auribus  respuat,  ani- 
mo  aspernetur,  recordatione  denique  ipsa  consulatus 
vestri  perhorrescat.  46.  Haec  ego  semper  de  vobis  ex- 
petivi,  haec optavi,haecprecalus  sum.  Plura  etiam  acci- 
derunt,  quam  vellem.  Nam,  ut  amitteretis  exercitum, 
numquam  mehercule  optavi.  Illud  etiam  accidit  prae- 
ter  optatum  meum:  sed  valde  ex  voluntate.  Mihi 
enim  numquam  veniret  in  mentem,  furorem  et  insani- 
am  optare  vobis,  in  quam  incidistis.  Atqui  fuitoptan- 
dum.  Me  tamen  fngerat,  deorum  immortalium  has 
esse  in  impios  et  consceleratos  poenas  certissimascon- 
stitutas.  Nolite  enim  putare,  patres  conscripti,  ut  in 
scena  videtis,  homines  consceleratos  impulsu  deorum 
terreri  Furiarum  taedis  ardentibus .  Sua  qucmque  fraus, 
suum  facinus,  suum  scelus,  sua  audaeja  de  sanitate  ac 
mente  deturbat.  Hae  sunt  impiorum  furiae,  hae  flam- 
mae,  hae  faces.  47.  Ego  te  non  vecordem ,  non  furiosum , 
non  mente  captum,  non  tragico  illo  Oreste  aut  Atha- 
mante  dementiorem  putem,  qui  sis  ausus,  primum fa- 
cere,  (nam  id  est  caput :)  deinde  paullo  ante  Torqua¬ 
to,  gravissimo  et  sanctissimo  viro,  premente  confiteii, 
te  provinciam  Macedoniam,  in  quam  tantum  exerci¬ 
tum  transportasses,  sine  ul  lomilitereliquisse?  Mittode 
amissa  maxima  parte  exercitus.  Sit  hoc  infelicitatis 
tuae.  Dimittendi  vero  exercitus  quam  potes  afferre 
caussam?  quam  potestatem  habuisti?  quam  legem? 
quod  senatusconsultum?  quodius?  quodexemplum? 
Quid  est  aliud  furere,  nisi  non  cognoscerc  homines, 
non  cognoscere  leges,  non  senatum,  non  civitatem? 
Cruentare  corpus  suum  leve  est-  maior  haec  est  vitae, 
famae,  salutis  suae  vulneratio.  48.  Si  familiam  tuam 
diinisisscs,  quod  ad  neminem,  nisi  ad  ipsum  te  per- 


tineret,  amici  te  tui  constringendum  putarent :  pre¬ 
sidium  tu  reipublicae,  custodiam  provinciae,  iniussu 
populi  senatusque,  dimisisses,  si  tuae  mentis  compos 
fuisses?  XXI.  Ecce  tibi  alter,  effusa  iam  maxima 
praeda,quam  ex  fortunis  publicanorum,quamexagris 
urbibusque  sociorum  exhauserat,  quum  partim  eius 
praedae  profundae  libidines  devorassent,  partim  nova 
quaedam  et  inaudita  luxuries,  partim  etiam  in  illis  lo- 
cis,  ubi  omnia  diripuit,  emptiones,  partim  permuta- 
tiones  ad  huncTusculani  [in  monte]  montemexstruen- 
dum ;  quum  iam  egeret,  quum  ilia  eius  immensa  et 
intolerabilis  aedificalio  constitisset;  se  ipsum,  fasces 
suos,  exercitum  populi  Romani,  numen  interdictum- 
que  deorum  immortalium,  responsa  sacerdotum, 
auctoritatem  senatus,  iussa  populi,  nomen  ac  dignita¬ 
tem  imperii  regi  Aegyptio  vendidit.  49.  Quum  fines 
provinciae  tantos  haberet,  quantos  voluerat,  quantos 
optaverat,  quantos  mei  capitis  pretio  periculoque  erne- 
rat:  his  se  tenere  non  potuit:  exercitum  eduxit  ex 
Syria.  Qui  licuit  extra  provinciam?  Praebuit  se  mer- 
cenarium  comitem  regi  Alexandrino.  Quid  hoc  tur- 
pius?  In  Aegyptum  venit :  signa  contulitcum  Alexan- 
drinis.  Quando  hoc  bellum  aut  hie  ordo,  aut popu- 
lus  susceperat?  Cepit  Alexandriam.  Quid  aliud  ex- 
spectamus  a  furore  eius,  nisi  ut  ad  senatum  tantis  de 
rebus  gestis  litteras  mittat?  50.  Hie  si  mentis  esset 
suae,  nisi  poenas  patriae  diisque  immortalibus  eas, 
quae  gravissimae  sunt,  furore  atque  insania  penderet : 
ausus  esset  (mitto,  exire  de  provincia)  educere  exerci¬ 
tum,  bellum  sua  sponte  gerere,  in  regnum  iniussu  po¬ 
puli  aut  senatus  accedere?  Quae  quum  plurimae  le¬ 
ges  veteres,  turn  lex  Cornelia  maiestatis,  Iulia  de  pe- 
cuniis  repetundis,  planissime  vetant.  Sed  haec  omit- 
to.  Ille,  si  non  acerrime  fureret,  auderet,  quam  pro¬ 
vinciam  P.  Lentulus,  amicissimus  huic  ordini,  quum 
et  auctoritate  senatus,  et  sorte  haberet,  interposita  re- 
ligione,  sine  ulla  dubitatione  deposuisset,  earn  sibi 
asciscere,  quum,  etiamsi  religio  non  impediret,  mos 
maiorum  tamen,  et  exempla  et  gravissimae  legum 
poenae  vetarent? 

XXII.  51 .  Sed,  quoniam  fortunarum  contentionem 
facere  coepimus,  de  reditu  Gabinii  omittamus :  quern 
etsi  sibi  ipse  praecidit,  ego  tamen,  os  ut  videain  ho- 
minis,  exspecto.  Tuum,  si  placet,  reditum  cum  meo 
conferamus.  Ac  meus  quidem  is  fuit,  ut  a  Brundisio 
usque  Romam  agmen  perpetuum  totius  Italiae  vide- 
rem.  Neque  enim  regio  fuit  ulla,  neque  municipium, 
neque  praefectura  aut  colonia,  ex  qua  non  publice  ad 
me  vencrint  gvatulatum.  Quid  dicam  adventus  meos? 
quid  effusiones  hominum  ex  oppidis?  quid  concursus 
ex  agris  patrum-familias  cum  coniugibus  ac  liberis? 
quid  eos  dies,  qui,  quasi  deorum  immortalium  festi 
atque  sollemnes,  sunt  apud  omnes  adventu  meo  redi¬ 
tuque  celebrati?  52.  Unus  ille  dies  mihi  quidem  im- 
mortalitatis  instar  fuit,  quo  in  patriam  redii.quum  se¬ 
natum  egressum  vidi  populumque  Romanum  univer- 
sum,  quum  mihi  ipsa  Roma  prope  convulsa  sedibus 
suis,  ad  complectendum  conservatorem  suum  proce- 
dere  visa  est.  Quae  me  ita  accepit,  ut  non  modo 
omnium  generum,  aetatum,  ordinum  omnes  viri  ac 
mulieres  omnis  fortunae  ac  loci,  sed  etiam  inoenia 
ipsa  viderentur  et  tecta  Urbis  ac  templa  laetari.  Me 
conscquentibus  diebus  in  ea  ipsa  domo,  qua  tu  me 
expuleras,  quam  expilaras,  quam  incenderas,  ponti- 
fices,  consules,  patres  conscripti  collocaverunt,  mihi- 
que,  quod  ante  me  nemini,  pecunia  publica  aedifican- 
dam  domum  censuerunt. 

53  Habes  reditum  meum.  Confer  nunc  vicissim 
tuum,  quandoquidem,  amisso  exercitu,  mhil  incolu- 
me  domum,  praeter  os  illud  pnstinum  tuum,  retu 
sti  Qui  primum,  qua  veneris  cum  laureatis  tuis  hcto- 
ribus,  quis  scit?  quos  turn  Maeandros ,  dum  omnes 
solitudines  persequeris,  quae  diverticu  a  flexion  - 
nue  quaesisti?  quod  te  mumcipium  vidit '  quis  ami 
cus  Sritavit?  qui  hospes  aspexit?  Nonne  tibi  nox 
erat  pro  die?  solitude  pro  frequentia?  caupona  pro 
oppido?  non  ut  redire  ex  Macedonia  nobilis  imperato  , 
sed  ut  mortuus  infamis  referri  videretur 
ro  ipsam  foedavit  adventus  tuus.  XXIII.  0  famihae 
non  dicam  Calpurniae,  sed  Calventiae,  nequehuu 
urbis,  sed  Placentini  mumcipu,  neque  paterm  ^ene 
ris  sed  bracatae  cognationis  dedecus !  quemadmo- 
dum  venisti?  quis  tibi,  non  dicam  horum,  aut  crnurn 
ceterorum,  sed  tuorum  legatorum  obviam  venit .  54. 
Mecum  enim  L.  Flaccus,  vir  tua  legatione  mdigmssi- 
mus  atque  iis  consiliis,  quibus  mecum  in  consulatu 
raeo  coniunctus  fuit  ad  conservandam  rempublicam, 

di-nior,  mecum  fuit  turn,  quum  te  quidam  non  longe 
a  porta  cum  lictoribus  errantem  visum  esse  narraret. 
Scio  item  virum  fortem  in  pnmis,  belli  ac  rei  militai  is 
peritum,  familiarem  meum,  Q.  Marcium,  quorum  tu 
legatorum  praelio  imperator  appellatus  eras,  quun 
longe  abfuisses,  adventu  isto  tuo  dorm  fuisse  otiosum. 
Sed  quid  ego  enumero,  qui  tibi  obviam  non  venerint . 

55  rcuil  dico  venisse  paene  nennnem,  ne  de  officio 
sissi  na  quidem  natione  candidatorum ,  quum  vulgo 
assent  et  illo  ipso  et  multis  ante  diebus  admomti  et 
ro^ati.  Togulae  lictoribus  ad  portam  praesto  fuerunt . 
quibus  illi  acceptis  sagula  reiecerunt,  et  catervam  lm- 
peratori  suo  novam  praebuerunt.  Sic  iste,  tanto  exei- 
citu,  tanta  provincia,  trienmo  post,  Macedonicus  imp 
rator,  in  Urbem  se  intulit,  ut  nullius  negotiators  ob 
scurissimi  reditus  umquam  fuent  desertior.  In  quo 
me  tamen,  qui  esset  paratus  ad  se  defendendum  re 
prehendit.  Quum  ego  Caelimontana  porta  introiss 
dixissem,  sponsione  me,  ni  Esquilina  introisset,bomo 
promptissimus  lacessivit:  quasi  ver°  id  aut  ego  sci 
debuerim,  aut  vestrum  quispiam  audient,  aut  ad  re 
pertineat,  qua  tu  porta  introiens,  modo  ne  triumphal 
Lae  porta  Macedonicis  semper  proconsulibus  ante  te 
patuit  Tu  inventus  es,  qui  consulan  imperio  prae- 
ditus  ex  Macedonia  non  triumphares. 

XXIV.  56.  At  audistis,  patres  conscnpti,  philoso- 
nhi  vocem.  Negavit  se  triumphi  cupidum  umquam 
fuisse.  0  scelus,  o  pestis,  o  labes !  Quum  exstingue- 
bas  senatum,  vendebas  auctoritatem  hums  ordinis, 
addicebas  tribuno  plebis  consulatum  tuum,  rempu¬ 
blicam  evertebas,  prodebas  caput  et  salutem  meam 
una  mercede  provinciae :  si  triumphum  non  cupiebas, 
cuius  tandem  rei  te  cupiditate  arsisse  defendes  !  Sae- 
ne  enim  vidi,  qui  et  mihi  et  ceteris  cupidiores  provin¬ 
ciae  viderenlur,  triumphi  nomine  tegere  atque  velare 
cupiditatem  suam.  Hoc  modo  D.  Silanus  consul  in 
hoc  ordine,  hoc  meus  etiam  collega  dicebat.  Neque 
enim  quisquam  potest  exercitum  cupere  apertequepe- 
tere  ut  non  praetexat  cupiditatem  triumphi.  57.  Quod 
si  te  senatus  populusque  Romanus  aut  non  appeten- 
tem  aut  etiam  recusantem  bellum  suscipere,  exerci¬ 
tum  ducerecoegisset:  tamen  erat  angusti  animi  at¬ 
que  demissi  iusti  triumphi  honorem  atque  dignitatem 
contemnere.  Nam  ut  levitatis  est  inanem  aucupan 
rumorem  et  omnes  umbras  etiam  falsae  glonae  conse 
ctari :  siclevisestanimi,  lucem  splendoremque  fugi-en- 
tis,  iustam  gloriam,  qui  est  fructus  verae  virtutis  ho- 


nestissimus,  repudiare.  Quum  vero  non  modo  non 
postulante  atque  cogente,  sed  invito  atque  oppress 
senatu,  non  modo  nullo  populi  Romani  studio,  sed 
nullo  ferente  suffragium  hbero,  provincia  tibi  lsta  ma¬ 
im  prelium  fuerit,  non  eversae  per  te,  sed  perditae  ci- 
vitatis:  quumque  omnium  tuorum  scelerum  haec 
pactio  exstiterit,  ut,  si  tu  totam  rempublicam  nefarns 
latronibus  tradidisses,  Macedonia  tibi  ob  earn  rem, 
quibus  tu  finibus  velles,  redderetur:  quum  exliaune- 
bas  aerarium:  quum  orbabas  Italiamiuventute  :  quum 
mare  vastissimum  hieme  transibas :  si  triumphum 
contemnebas,  quae  te,  praedo  amentissime,  nisi  prae- 
dae  ac  rapinarum  cupiditas  tarn  caeca  rapiebat  .  58. 
Non  est  integrum  Cn.  Pompeio  consilio  ram  uti  tuo. 
Erravit  enim.  Non  gustarat  istam  tuam  Phll°3^Ja“ ' 

Ter  iam  homo  stultus  triumphavit.  Crasse  pudet  me 
tui.  Quid  est,  quod,  confecto  per  te  formidolosissimo 
bello,  coronam  illam  lauream  tibi  tanto  opere  decerm 
volueris  a  senatu?  P.  Servili,  Q.  Metelle  C.  Cuno, 

L.  Afrani,  cur  non  hunc  audistis  tam  doctum  homi 
nem,  tam  eruditum,  prius  quam  in  istum  errorem  in- 
duceremini?  C.  ipsi  Pomptino,  necessano  meo,  iam 

non  est  integrum  f  religionibus  enim  susceptis  impe- 

ditur  0  stultos  Camillos,  Curios,  Fabncios,  Calati 
nos,  Scipiones,  Marcellos,  Maximos!  o  amen  tern 
Paullum !  rusticum  Manum!  nullius  consiln  patres 
horum  amborum  consulum  :  qui  triumpbarunt . 

XXV  59  Sed,  quoniam  praetenta  mutare  non 
possumus,  quid  cessat  hie  homullus,  ex  argilla  et  luto 
fictus  Epicurus,  dare  haec  praeclara  praecepta  sapien- 
tiae  clarissimo  et  summo  imperaton,  genero  suo  . 
Fertur  ille  vir,  mihi  crede,  gloria :  flagrat,  ardet  cupi¬ 
ditate  iusti  et  magni  triumphi.  Nondidicit  eadem  ista, 
quae  tu.  Mitte  ad  eum  libellum.  Sed  iam,  si  ipse 
coram  congredi  poteris,  meditare,  quibus  verbis  m- 
censam  illius  cupiditatem  compnmas  atque restinguas . 
Valebis  apud  hominem  volitantem  glonae  cupiditate, 
vir  moderatus  et  constans ,  apud  indoctum  eruditus, 
apud  generum  socer.  Dices  enim,  ut  es  homo  fac[e]tus 
ad  persuadendum,  concinnus,  perfectus  politus  e 
schola:  Quid  est,  Caesar,  quod  te  supplicationes 
toties  decretae  tot  dierum  tanto  opere  delectent .  in 
auibus  homines  errore  ducuntur;  quas  dn  negii- 
-unt,  qui,  ut  noster  ille  divinus  dixit  Epicurus,  neque 
propitii  cuiquam  esse  solent  neque  irati.  Non  facies 
fidem  scilicet,  quum  haec  disputabis.  Tibi  enim 
esse  et  fuisse  deos  videbit  iratos.  60.  Vertes  te  ad  alte¬ 
ram  scholam :  disseres  de  triumpho :  Quid  tandem  ha- 
bet  iste  currus?  quid  vincti  ante  currum  duces .  quid 
simulacra  oppidorum?  quid  aurum?  qurrl  argentum 
quid  legati  in  equis,  et  tribuni?  quid  clamor  militum  . 
quid  tota  ilia  pompa?  Inama  sunt  ista,  mihi  crede,  de 
lectamenta  paene  puerorum,  captare  plausus,  yehi  per 
Urbem,  conspici  velle.  Quibus  ex  rebus  nihi  , 
quod  solidum  tenere,  nihil,  quod  referre  ad  volupta 
tern  corporis  possis.  61.  Quin  tu  me  vld®s ’  e' 
qua  provincia  l.  Flamininus,  L.  Paullus,Q.  Metellus, 
T.  Didius,  innumerabiles  alii,  levi  cupiditate  commoti, 
triumpharunt,  ex  ea  sic  redii,  ut  ad  portam  Esquili- 
nam,  Macedonicam  lauream  conculcarim?  ipse  cum 
hominibus  quindecim  male  vestitis  ad  portam  Caeii- 
montanam  sitiens  pervenerim :  quo  in  loco  mihi  liber- 
tus  praeclaro  imperatori,  domum  ex  hac  die  tnduo 
ante  conduxerat:  quae  vacua  si  non  fuisset,  in  campo 
Martio  mihi  tabernaculum  collocassem .  Nummus  m- 
terea  mihi,  Caesar,  neglectis  vehiculis  triumplialibus, 
domi  manet,  et  manebit.  Rationes  ad  aerarium  re- 

tali  continuo,  sicut  tua  lex  iubebat:  neque  alia  ulla 
in  re  legi  tuae  parui.  Quas  rationes  si  cognoris,  in- 
telliges,  netnini  plus,  quam  mihi,  litteras  profuisse. 
Ita  enim  sunt  perscriptae  scite  et  litterate,  ut  scriba, 
ad  aerarium  qui  eas  retulit,  perscriptis  rationibus, 
secum  ipse,  caput  sinistra  manu  perfricans,  commur- 
muratus  sit, 

Ratio  quidem  hercle  apparet,  argentum  oY/etcu.  _ 

Hac  tu  oratione,  non  dubito,  quin  ilium  iam 
ascendentem  in  currum  possis  revocare.  XXVI.  62.  0 
tenebrae,  o  lutum,  o  sordes,  o  paterni  generis  oblite, 
materni  vix  memor!  ita  nescio  quid  istuc  fractum, 
humile,  demissum,  sordidum,  inferius  etiam  est, 
quam  ut  Mediolanensi  praecone,  avo  tuo,  dignum  esse 
videatur.  L.  Crassus,  homo  sapientissimus  nostrae 
civitatis,  spiculis  prope  scrutatus  est  Alpes,  ut,  ubi 
hostis  non  erat,  ibi  triumphi  caussam  aliquam  quae- 
reret :  eadem  cupiditate  vir  summo  ingenio  praeditus, 
C.  Cotta,  nullo  certo  hoste,  flagravit.  Eorum  neuter 
triumphavit;  quod  alteri  ilium  honorem  collega,  alteri 
mors  ademit.  Irrisa  abs  te  paullo  ante  M.  Pisonis  cu- 
piditas  triumphandi,  a  qua  te  longe  dixisti  abhorrere : 
qui  etiamsi  minus  magnum  bellum  gesserat,  ut  abs  te 
dictum  est,  tamen  istum  honorem  contemnendum  non 
putavit.  Tu,  eruditior,  quam  Piso,  prudentior,  quam 
Cotta,  abundantior  consilio,  ingenio,  sapientia,  quam 
Crassus,  ea  contemnis,  quae  illi  idiotae,  ut  tu  appellas, 
praeclara  duxerunt.  63.  Quod  si  reprehendis,  quod 
cupidi  laureae  fuerint,  quum  bella  aut  parva  aut  nulla 
"essissent:  tu,  tantis  nationibus  subactis,  tantis  rebus 
gestis,  minime  fructum  laborum  tuorum,  praemia  pe- 
riculorum,  virtutis  insignia  contemnere  debuisti.  Ne¬ 
que  vero  contempsisti,  sis  licet  Thcmista  sapientior , 

'  sed  os  tuum  ferreum  senatus  convicio  verberari 

noluisti.  ..... 

Iam  vides,  quandoquidem  ita  mihimet  fui  innm- 
cus,  ut  me  tecum  compararem,  et  degression  meum 
et  absentiam  et  reditum  ita  longe  tuo  pracstitisse,  ut 
mihi  ilia  omnia  immortalem  gloriam  dederint,  tibi 
sempiternam  turpitudinem  inflixerint.  64.  Num 
etiam  in  hac  quotidiana  assidua  urbanaque  vitasplen- 
dorem  tuum,  gratiam,  celebritatem  domesticam,  ope- 
ram  forensem,  consilium,  auxiliura,  auctoritatem, 
sententiam  senatoriam  nobis  aut,  ut  verius  dicam, 
cuiquam  es  infimo  ac  desperatissimo  antelaturus? 

XXYII.  Age,  senatus  odit  te,  quod  eum  tu  facere 
iure  concedis,  afflictorem  ac  perditorem  non  mod o  di¬ 
gnitatis  et  auctoritatis,  sed  omnino  ordinis  ac  nominis 
sui:  videre  equites  Romani  non  possunt,  quo  ex  or- 
dine  vir  praestantissimus  et  ornatissimus,  L.  Aelius, 
est  te  consule  relegatus:  plebs  Romana  perditum 
cupit,  in  cuius  tu  infamiam  ea,  quae  per  latrones  et 
per  servos  de  me  egeras,  contulisti :  Italia  cuncta  ex- 
secratur,  cuius  idem  tu  superbissime  decreta  etpreces 
repudiasti.  65.Fachuiusodiitantiactamuniversi  peri- 
culum,  si  audes.  Instant  post  hominum  memoriam 
apparatissimi  magnificentissimique  ludi,  quales  non 
modo  numquam  fuerunt,  sed  ne  quomodo  fieri  quidem 
posthac  possint,  possum  ullopacto  suspicari.  Da  te 
populo,  committe  ludis.  Sibilum  metuis?  ubi  sunt 
vestrae  scholae?  Ne  acclametur?  ne  id  quidem  est  cu¬ 
rare  philosophi.  Manus  tibi  ne  afferantur,  tunes. 
Dolor  enim  est  malum,  utdisputas:  exislimatio,  de- 
decus,  infamia,  turpitudo,  verba  sunt  atque  ineptiae. 
Sed  de  hoc  non  dubito.  Non  audebit  accedere  ad  ju¬ 
dos.  Convivium  publicum  non  dignitatis  giatia  in- 
ibit,  (nisi  forte  ut  cum  P.  Clodio,  hoc  est,  cum  amori- 


bus  suis,  eaenet,)  sed  plane  animi  suicaussa:  66.  Ju¬ 
dos  nobis  idiotis  relinquet.  Solet  enim  in  disputa- 
tionibus  suis  oculorum  et  aurium  delectationi  abdomi¬ 
nis  voluptates  anteferre.  Nam,  quod  vobis  iste  tan- 
tummodo  improbus,  crudelis  olim  furunculus,  nunc 
vero  etiam  rapax,  quod  sordidus,  quod  contumax, 
quod  superbus,  quod  fallax,  quod  perfidiosus,  quod 
impudens,  quod  audax  esse  videatur:  nihil  scitole 
esse  luxuriosius,  nihil  libidinosius,  nihil  posterius, 
nihil  nequius.  Luxuriam  autem  in  isto  nolite  hanc 
cogitare.  67.  Est  enim  quaedam,  quamquam  omnis 
est  vitiosa  atque  turpis,  tamen  ingenuo  ac  libero  di- 
gnior.  Nihil  apud  hunc  lautum,  nihil  elegans,  nihil 
exquisitum :  laudabo  inimicum :  ne  magno  opere 
quidem  quidquam  praeter  libidines  sumptuosum. 
Toreuma  nullum  :  maximicalices,  et  hi,  ne  contemnere 
suos  videatur,  Placentini :  exstructa  mensa,  non  con- 
chyliis  aut  piscibus ,  sed  multa  carne  subrancida. 
Servi  sordidati  ministrant:  nonnulli  etiam  senes: 
idem  coquus,  idem  atriensis:  pistor  domi  nullus, 
nulla  cella:  panis  et  vinum  a  propola  atque  de  cupa : 
Graeci  stipati,  quini  in  lectulis,  saepe  plures:  ipse 
solus,  bibiturus,  quae  eodem  de  dolio  ministrentur. 
Ubi  galli  cantum  audivit,  avum  suum  revixisse  putat : 
mensarn  tolli  iubet.  XXVIII.  68.  Dicet  aliquis :  Unde 
tibi  haec  nota  sunt?  Non  meherculecontumeliaecaussa 
describam  quemquam,  praesertim  ingeniosum  homi- 
nem  atque  eruditum ,  cui  generi  esse  ego  iratus ,  ne 
si  cupiam  quidem,  possum.  Est  quidam  Graecus, 
qui  cum  isto  vivit,  homo,  vere  ut  dicam,  (sic  enim  co- 
gnovi,)  humanus,  sed  tamdiu,  quamdiu  cum  aliis  est, 
aut  ipse  secum.  Is  quum  istum  adolescentem,  iam 
turn  cum  hac  diis  irata  fronte,  vidisset,  non  fastidivit 
eius  amicitiam,  quum  esset  praesertim  appetitus: 
dedit  se  in  consuetudinem,  sic  ut  prorsus  una  vive- 
ret,  nec  fere  ab  isto  umquam  discederet.  Non  apud 
indoctos,  sed,  ut  ego  arbitror,  in  hominum  eruditis- 
simorum  et  humanissimorum  coetu  loquor.  Audistis 
profecto  dici,  philosophos  Epicureos,  omnes  res,  quae 
sunt  homini  expetendae,  voluptate  metiri.  Recte  an 
secus,  nihil  ad  nos :  aut  si  ad  nos,  nihil  ad  hoc  tempus : 
sed  tamen  lubricum  genus  orationis  adolescenti,  non 
acriter  intelligenti,  saepe  praeceps.  69.  Itaque  admis- 
sarius  iste  simulatqueaudivitaphilosophovoluptatem 
tanto  opere  laudari,  nihil  expiscatus  est :  sic  suos  sen- 
sus  voluptarios  omnes  incitavit,  sic  ad  illius  hanc  ora- 
tionem  adhinniit,  utnon  magistrum virtutis,  sed  aucto- 
rem  libidinis  a  se  ilium  inventum  arbitraretur.  Grae¬ 
cus  primo  distinguere  atque  dividere,  ilia  quemad- 
modum  dicerentur:  iste  claudus,  quomodo  aiunt,  pi- 
lam  :  retinere  quod  acceperat,  testificari,  tabellas  ob- 
signare  veile,  Epicurum  disertum  dicere ;  est  tamen : 
dicit,  ut  opinor,  se  nullum  bonum  intelligere  posse, 
demptis  corporis  voluptatibus.  70.  Quid  multa?  Grae¬ 
cus  facilis  et  valde  venustus  nimis  pugnax  contra  se- 
natorem  populiRomani  esse  noluit.  XXIX.  Est  autem 
hie,  de  quo  loquor,  non  philosophia  solum,  sed  etiam 
litteris,  quod  fere  ceteros  Epicureos  negligere  dicunt, 
perpolitus.  Poema  porro  facit  ita  festivum,  ita  con- 
cinnum,  ita  elegans,  nihil  ut  fieri  possit  argutius.  In 
quo  reprehendat  eum  licet,  si  qui  volet;  modo  leviter, 
non  ut  impurum,  non  ut  improbum,  non  ut  audacem, 
sed  ut  Graeculum,  ut  assentatorem,  ut  poetam.  Deve- 
nit,  aut  potius  incidit  in  istum,  eodem  deceplus  super- 
cilio,  Graecus  atque  advena,  quo  tarn  sapiens  et  tanta 
civitas.  Revocare  se  non  poterat,  familiaritate  im- 
plicatus :  et  simul  inconstantiae  famam  verebatur. 

Rogatus,  invitatus,  coactus,  ita  multa  ad  istum  de 
isto  scripsit,  ut  omnes  hominis  libidines,  omnia  stupra, 
omnia  caenarum  genera  conviviorumque,  adnlteria 
denique  eius,  delicatissimis  versibus  expresserit.  71. 
In  quibus,  si  quis  velit,  possit  istius  tamquam  in  spe- 
culo  vitam  intueri :  ex  quibus  multa,  a  multis  lecta  et 
audita,  recitarem,  nisi  vererer,  ne  hoc  ipsum  genus 
orationis,  quo  nunc  utor,  ab  huius  loci  more  abhorre- 
ret:  et  simul  de  ipso,  qui  scripsit,  detrahi  nolo.  Qui 
si  fuisset  in  discipulo  comparando  meliore  fortuna, 
fortasse  austerior  et  gravior  esse  potuisset :  sed  eum 
casus  in  hanc  consuetudinem  scribendi  induxit,  phi- 
losopho  valde  indignam :  siquidem  philosophia ,  ut 
fertur,  virtutis  continet  et  officii  et  bene  vivendi  disci- 
plinam:  quam  qui  profitetur,  gravissirnam  mi  hi  su- 
stinere  personam  videtur.  72.  Sed  idem  casus  ilium, 
ignarum,  quid  profiteretur,  quum  se  philosophum 
esse  diceret,  istius  impurissimae  atque  intemperan- 
tissimae  pecudis  coeno  et  sordibus  inquinavit. 

Qui  modo  quum  res  gestas  consulatus  mei  collau- 
dasset:  (quae  quidem  laudatio  hominis  turpissimi 
mihi  ipsi  erat  paene  turpis:)  non  ilia  tibi,  inquit,  invi- 
dia  nocuit,  sed  versus  tui.  —  Nimis  magna  poena  te 
consule  constituta  est  sive  malo  poetae,  sive  libero. 
Scripsisti  enim :  cedant  arm  a  togae.  —  Quid  turn? 
Haec  res  tibi  fluctus  illos  excitavit.  At  hoc  nusquam 
opinor  scriptum  fuisse  in  illo  elogio,  quod  te  consule 
in  sepulcro  reipublicae  incisum  est,  velitisiubea- 
t i s ,  ut,  quod  M.  Cicero  versum  fecerit:  sed, 
quod  vindicarit. 

XXX.  73.  Verum  tamen,  quoniam  te  non  Aristar- 
chum,  sedPhalarim  grammaticum  habemus,  qui  non 
notam  apponas  ad  malum  versum,  sed  poetam  armis 
persequare :  scire  cupio,  quid  tandem  isto  in  versu  re- 
prehendas:  cedant  arma  togae.  Tuaedicis,  in¬ 
quit,  togae  summum  imperatorem  esse  cessurum. 
Quid  nunc  te,  asine,  litteras  doceam?  Non  opus  est 
verbis,  sed  fustibus.  Non  dixi  hanc  togam,  qua  sum 
amictus ;  nec  arma,  scutum  et  gladium  unius  impera- 
toris:  sed,  quod  pacis  est  insigne  et  otii  toga,  contra 
autem  arma  tumultus  atque  belli ,  poetarum  more  lo- 
cutus,  hoc  intelligi  volui,  bellum  ac  tumultum  paci 
atque  otio  concessurum.  74.  Quaere  ex  familiari  tuo, 
Graeco  illo  poeta :  probabit  genus  ipsum  et  agnoscet, 
neque  te  nihil  sapere  mirabitur.  At  in  altero  illo,  in¬ 
quit,  haeres:  concedat  laurea  laudi.  Imino  me- 
hercule,  habeo  tibi  gratiam.  Haererem  enim,  nisi  tu 
me  expedisses.  Nam  quum  tu  timidus  ac  tremens 
tuis  ipse  furacissimis  manibus  detractam  e  cruentis 
fascibus  lauream  ad  portam  Esquilinam  abiecisti,  in- 
dicasti,  non  modo  amplissimae,  sed  etiam  minimae 
laudi  lauream  concessisse.  Atque  ista  ratione  hoc 
tamen  intelligi,  scelerate,  vis,  Pompeium  inimicum 
mihi  isto  versu  esse  factum:  ut,  si  versus  mihi  no- 
cuerit,  ab  eo,  quem  is  versus  offenderit,  videatur  mihi 
pernicies  esse  quaesita.  75.  Omitto  nihil  istum  ver¬ 
sum  pertinuisse  ad  ilium:  non  fuisse  meum,  quem, 
quantum  potuissem,  multis  saepe  orationibus  scri- 
ptisque  decorassem,  hunc  uno  violare  versu.  Sed  sit 
offensus.  Primo,  nonne  compensabit  cum  uno  versi- 
culo  tot  mea  volumina  laudum  suarum?  Quod  si  est 
commotus,  ad  perniciemne,  non  dicam  amicissimi,  non 
ita  de  sua  laude  meriti,  non  ita  de  republica,  non  con- 
sularis,  non  senatoris,  non  civis,  non  liberi:  in  homi¬ 
nis  caput  ille  tarn  crudelis  propter  versum  fuisset? 

XXXI.  Tu  quid,  tu  apud  quos,  tu  de  quo  dicas, 
intelligis?  Complecteris  amplissimos  viros  adluum  et 


Gabinii  scelus:  neque  id  occulte.  Nam  paullo  ante 
dixisti  me  cum  iis  confligere,  quos  despicerem :  non 
attingere  eos,  qui  plus  possent,  quibus  iratus  esse  de- 
berem.  Quorum  quidem  (quis  enim  non  intelligit, 
quos  dicas?)  quamquam  non  est  una  caussa  omnium, 
tamen  est  omnium  mihi  probata.  76.  Me  Cn.  Pompe- 
ius,  multis  obsistentibus  eius  erga  me  studio  atque 
amori,  semper  dilexit,  semper  sua  coniunctione  di- 
gnissimum  iudicavit,  semper  non  modo  incolumem, 
sed  etiam  amplissimum  atque  ornatissimum  voluit 
esse.  Vestrae  fraudes,  vestrum  scelus,  vestrae  cri- 
minationes  insidiarum  mearum,  illius  periculorum, 
nefarie  fictae ,  simul  eorum ,  qui ,  familiaritatis  licen- 
tia,  suorum  improbissimorum  sermonum  domicilium 
in  auribus  eius,  impulsu  vestro,  collocaverunt,  ve¬ 
strae  cupiditates  provinciarum  effecerunt,  ut  ego  ex- 
cluderer,  omnesque,  qui  me,  qui  illius  gloriam,  qui 
rempublicam  salvam  esse  cupiebant,  sermone  atque 
aditu  prohiberentur.  77.  Quibus  rebus  est  perfectum, 
ut  illi  plane  suo  stare  iudicio  non  liceret,  quum  certi 
homines  non  studium  eius  a  me  alienassent,  sed  auxi- 
lium  retardassent.  Nonne  ad  te  L.  Lentulus,  qui  turn 
erat  praetor,  non  Q.  Sanga,  nonL.  Torquatus  pater, 
non  M.  Lucullus  venit?  qui  omnes  ad  eum,  multique 
mortales  oratum  in  Albanumobsecratumque  venerant, 
ut  ne  meas  fortunas  desereret,  cum  reipublicae  salute 
coniunctas.  Quos  ille  ad  te  et  ad  tuum  collegam  re- 
misit,  ut  caussampublicam  susciperetis,  utadsenatum 
referretis :  se  contra  armatum  tribunum  plebis  sine 
consilio  publico  decertare  nolle,  consulibus  ex sena- 
tusconsulto  rempublicam defendentibus,  searma  sum- 
pturum.  78.  Ecquid,  infelix,  recordaris,  quid  respon- 
deris?  In  quo  illi  omnes  quidem,  sed  Torquatus  prae- 
ter  ceteros  furebat  contumacia  responsi  tui,  tenon  esse 
tam  fortem,  quam  ipse  [Torquatus]  in  consulatu  fuis¬ 
set,  aut  ego ;  nihil  opus  esse  armis,  nihil  contentione : 
me  posse  iterum  rempublicam  servare,  si  cessissem  ; 
infinilam  caedem  fore,  si  restitissem;  deinde  ad  ex¬ 
tremum  neque  se  neque  generum  neque  collegam 
suum  tribuno  plebis  defuturum.  Hie  tu,  hostis  ac 
proditor,  aliis  me  inimiciorem,  quam  tibi  debere  esse 
dicis?  XXXII.  79.  Ego  C.  Caesarem  non  eadem  de 
republica  sensisse,  quae  me,  scio:  sed  tamen,  quod 
iam  de  eo,  his  audienlibus,  saepe  dixi,  me  ille  sui  to- 
tius  consulatus,  eorumque  honorum,  quos  cum  pro- 
ximis  communicavit,  socium  esse  voluit;  detulit,  in- 
vitavit,  rogavit.  Non  sum  ego  propter  nimiam  fortasse 
constantiae  cupiditatem  adductus  ad  caussam;  non 
postulabam ,  ut  ei  carissimus  essem  ,  cuius  ego  ne  be- 
neficiis  quidem  sententiam  meamtradidissem.  Addu- 
cta  res  in  certamen  te  consule  putabatur,  utrum,quae 
superiore  anno  ille  gessisset,  manerent,  an  rescinde- 
rentur.  Quid  loquar  plura?  Si  tantum  ille  in  me  esse 
uno  roboris  et  virtutis  putavit,  ut  ea,  quae  ipse  ges- 
serat,  conciderent,  si  ego  restitissem :  cur  einon  igno- 
scam,  si  anteposuit  suamsalutem  meae?  80.  Sed  prae- 
terita  omitto.  Me  ut  Cn.  Pompeius  omnibus  suis  stu- 
diis,  laboribus,  vitae  periculis  complexus  est,  quum 
municipia  pro  me  adiret,  Italiae  fidem  imploraret,  P. 
Lentulo  consuli,  auctori  salulis  meae,  frequens  assi- 
deret,  senatui  sententiam  praestaret,  in  concionibus 
non  modo  se  defensorem  salutis  meae,  sed  etiam  sup- 
plicem  pro  me  profiteretur:  huius  voluntatis  eum, 
quem  multum  posse  in  tell  igebat ,  mihi  non  inimicum 
esse  cognorat,  socium  sibi  et  adiutorem  C.  Caesarem 
adiunxit.  Iam  vides,  me  tibi  non  inimicum,  sed  ho- 
stem,  illis,  quos  describis,  non  modo  non  iratum,  sed 

etiam  amicum  esse  debere?  quorum  alter,  id  quod 
meminero  semper,  aeque  mihi  fuit  amicus  ac  sibi: 
alter,  id  quod  obliviscar  aliquando,  sibi  amicior,  quam 
mihi.  81.  Deinde  hoc  ita  fit,  ut  viri  fortes,  etiamsi 
ferro  inter  se  cominus  decertarint,tamen  illud  conten- 
tionis  odium  simul  cum  ipsa  pugna  armisque  ponant. 
Neque  me  ille  odisse  umquam  potuit,  ne  turn  quidem, 
quum  dissidebamus.  Habet  hoc  virtus,  quam  tu  ne 
de  facie  quidem  nosti ,  ut  viros  fortes  species  eius  et 
pulchritudo  etiam  in  boste  posita  delectet. 

XXXIII.  Equidem  dicam  ex  animo,  patres  conscri- 
pti ,  quod  sentio,  et  quod  vobis  audientibus  saepe  iam 
dixi.  Si  mihi  numquam  amicus  C.  Caesar  fuisset, 
sed  semper  iratus :  si  aspernaretur  amicitiam  meam 
seseque  mihi  implacabilem  inexpiabilemque  praebe- 
ret:  tamen  ei,  quum  tantas  res  gessissct  gereretque 
quotidie,  non  amicus  esse  non  possem.  Cuius  ego 
imperio  non  Alpium  vallum  contra  ascensum  trans- 
gressionemque  Gallorum,  non  Rheni  fossam,  gurgi- 
tibus  illis  redundantem,  Germanorum  immanissinus 
gentibus  obiicio  et  oppono;  82.  perfecit  ille,  ut  si 
montes  residissent,  amnes  exaruissent,  non  naturae 
praesidio,  sed  victoria  sua  rebusque  gestis  Italian*  mu- 
nitam  haberemus.  Sed  quum  me  expetat,  diligat, 
omni  laude  dignum  putet :  tu  me  a  tuis  inimicitiis  ad 
simultatem  revocabis?  sic  tuis  sceleribus  reipublicae 
praeterita  fata  refricabis?  Quod  quidem  tu,  qui  bene 
nosses  coniunctionem  meam  et  Caesaris,  eludebas, 
quum  a  me  trementibus  omnino  labris,  sed  tamen, 
curtibi  nomen  nondeferrem,  requirebas.  Quamquam, 
quod  ad  me  attinet, 

Numquam  istam  imminuam  curam  infitiando  tibi  : 
tamen  est  mihi  considerandum ,  quantum  illi,  tantis 
reipublicae  negotiistantoquebelloimpedito,  ego,  homo 
amicissimus,  sollicitudinis  atque  oneris  imponam. 
Nec  despero  tamen,  quamquam  languet  iuventus,  nec 
perinde,  atque  debebat,  in  laudis  et  gloriae  cupiditate 
versatur,  futuros  aliquos,  qui  abiectum  hoc  cadaver 
consularibus  spoliis  nudarenon  nolint,  praesertim  tarn 
afflicto,  tam  infirmo,  tarn  enervato  reo :  qui  te  ita  ges- 
seris,  ut  timeres,  ne  indignus  beneficio  videreris,  nisi 
eius,  a  quo  missus  eras,  simillimus  exstitisses. 

XXXIV.  83.  An  vero  tu  parum  putas  investigatas 
esse  a  nobis  labes  imperii  tui  stragesque  provinciae? 
quas  quidem  nos  non  vestigiis  odorantes  ingressus 
tuos,  sed  totis  volutationibus  corporis  et  cubilibus 
persecuti  sumus.  Notata  a  nobis  sunt,  et  primailla 
scelera  in  adventu,  quum,  accepta  pecunia  a  Dyrrha- 
chinis  ob  necem  hospitis  tui  Platoris ,  eius  ipsius  do- 
mum  evertisti ,  cuius  sanguinem  addixeras,  eumque, 
servis  symphoniacis  et  aliis  muneribus  acceptis,  ti- 
mentem,  multumque  dubitantem  confirmasti,  etThes- 
salonicam  fide  tua  venire  iussisti.  Quern  ne  maiorum 
quidem  more  supplicio  affecisti,  quum  miser  ille  se- 
curibus  hospitis  sui  cervices  subiicere  gestiret,  sed 
ei  medico,  quern  tecum  eduxeras,  imperasti,  ut  venas 
hominis  incideret:  84.  quum  quidem  tibi  etiam  ac- 
cessio  fuit  ad  necem  Platoris  Pleuratus,  eius  comes; 
quern  necasti  verberibus,  summa  senectute  confectum. 
Idemque  tu  Rabocentum,  Bessicae  gentis  principem, 
quum  te  trecentis  talentis  regi  Cotto  vendidisses,  se- 
curi  percussisti :  quum  ille  ad  te  legatus  in  castra  ve- 
nisset,  et  tibi  magna  praesidia  et  auxilia  a  Bessis  pe- 
ditum  equitumque  polliceretur :  neque  eum  solum, 
sed  etiam  ceteros  legatos,  qui  simul  venerant;  quorum 
omnium  capita  regi  Cotto  vendidisti.  Denseletis,  quae 
natio,  semper  obediens  huic  imperio,  etiam  in  ilia 


omnium  barbarorum  defectione  Macedoniam  C.  Sentio 
praetore  tutata  est,  nefarium  bellum  et  crudele  intu- 
listi:  eisque,  quum  fidelissimis  sociis  uti  posses,  ho- 
stibus  uti  acerrimis  maluisti.  Ita  perpetuos  defenso- 
I  res  Macedoniae  vexatores  ac  perditores  effecisti.  Ve- 
ctigalia  nostra  perturbarunt,  urbes  ceperunt,  vastarunt 
agros,  socios  nostros  in  servitutem  abduxerunt,  fami- 
lias  abripuerunt,  pecus  abegerunt;  Thessalonicenses, 
quum  oppido  desperassent,  munire  arcem  coegerunt. 
XXXV.  85.  A  te  IovisUrii  fanum  antiquissimum  bar¬ 
barorum  sanctissimumque  direptum  est.  Tua  scelera 
dii  immortales  in  nostros  milites  expiaverunt:  qui 
quum  uno  genere  morbi  affligerentur,  neque  se  recre- 
are  quisquam  posset,  qui  semel  incidisset;  dubitabat 
nemo,  quin  violati  hospites,  legati  necati,  pacati  atque 
socii  nefario  bello  lacessiti ,  fana  vexata,  hanc  tantam 
efficerent  vastitatem.  Cognoscis  ex  particula  parva 
scelerum  et  crudelitatis  tuae  genus  universum. 

86.  Quid  avaritiae,  quae  criminibus  infinitis  im- 
plicata  est,  summam  nunc  explicem?  Generation  ea, 
quae  maxime  nota  sunt,  dicam.  Nonne  sestertium 
centies  et  octogies,  quod,  quasi  vasarii  nomine,  in 
venditione  mei  capitis  ascripseras,  ex  aerariotibi  attri- 
butum,  Romae  in  quaestu  reliquisti?  Nonne,  quum 
cc:  talenta  tibi  Apolloniatae  Romae  dedissent,  ne  pecu- 
nias  creditas  solverent,  ultro  Fufidium  ,  equitem  Ro- 
manum,  hominem  ornatissimum,  creditorem,  debito- 
ribus  suis  addixisti?  Nonne,  hiberna  quum  legato 
praefectoque  tradidisses ,  evertisti  miseras  funditus 
civitates:  quae  non  solum  bonis  sunt  exhaustae,  sed 
etiam  nefarias  libidinum  contumelias  turpitudinesque 
subierunt?  Qui  modus  tibi  fuit  frumenti  aestimandi? 
qui  honorarii?  si  quidem  potest  vi  et  metu  extortum, 
honorarium  nominari.  Quod  quum  peraeque  omnes, 
turn  acerbissime  Boeotii,  et  Byzantii,  Cherronenses, 
Thessalonica  sensit.  Unus  tu  dominus,  unus  aesti- 
mator,  unus  venditor  tota  in  provincia  per  triennium 
frumenti  omnis  fuisti.  XXXVI.  87.  Quid  ego  rerum 
capitalium  quaestiones,  reorum  pactiones,  redemptio- 
nes,  acerbissimas  damnationes,  libidinosissimas  libe- 
rationesproferam?  Tantum,  locum  aliquem  quum  mihi 
notum  senseris,  tecum  ipse  licebit,  quot  in  eo  genere 
et  quanta  sint  crimina,  recordere.  Quid?  illam  armo- 
rum  officinam  ecquid  recordaris,  quum,  omni  totius 
provinciae  pecore  compulso,  pellium  nomine,  omnem 
quaestum  ilium  domesticum  paternumque  renovasti? 
Videras  enim  grandis  iam  puer,  bello  Italico,  repleri 
quaestu  vestram  domum  ,  quum  pater  armis  faciendis 
tuns  praefuisset.  Quid?  vectigalem  provinciam,  sin¬ 
gulis  rebus,  quaecumque  venirent,  certo  portorio  im- 
posito,  servis  tuis  publicanis  a  te  factam  esse'memini- 
sti?  88.  Quid?  centuriatus  palam  venditos?  quid? 
per  tuum  servulum  ordines  assignatos?  quid?  stipen- 
dium  militibus  per  omnes  annos  a  civitatibus,  mensis 
palam  propositis,  esse  numeratum?  quid  ilia  in  Pon- 
tum  profectio  et  conatus  tuus?  quid  debilitatio  atque 
abiectio  animi  tui,  Macedonia praetoria  nuntiata,  quum 
tu  non  solum ,  quod  tibi  succederetur,  sed  quod  Gabi- 
nio  non  succederetur,  exsanguisetmortuus  concidisti? 
quid  quaestor  aedilicius  reiectus?  praepositus  legato- 
rum  tuorum  optimus  abs  te  quisque  violatus?  tribuni 
militares  non  recepti?  M.  Baebius,  vir  fortis,  interfe- 
ctus  iussu  tuo?  89.  Quid?  quod  tu  tolies  diflidens  ac 
desperans  rebus  tuis,  in  sordibus,.lamentis  luctuque 
iacuisti?  quod  populari  illi  sacerdoti  sexcenlos  ad 
bestias  amicos  sociosque  misisti?  quid?  quod,  quum 
sustentare  vix  posses  maerorem  tuum  doloremque  de- 

cessionis,  Samothraciam  te  primum,post  indeThasum 
cum  tuis  teneris  saltatoribus,  et  cum  Autobulo,  Atha- 
mante  etTimocle,  formosis  fratribus,contulisti?  quid? 
quod,  quum  inde  te  recipiens,  in  villa  Euchadiae, 
quae  fuit  uxor  Execesti*,  iacuisti  maerens  aliquot 
dies;  atque  inde  obsoletus  Thessalonicam  omnibus 
inscientibus  noctuque  venisti?  qui,  quum  concursum 
plorantium,  ac  tempestatemquerelarumferre  non  pos¬ 
ses,  in  oppidum  devium  Beroeam  profugisti:  quo  in 
oppido  quum  tibi  spe  falsa,  quod  Q.  Ancharium  non 
esse  suceessurum  putares,  animos  rumor  inflasset: 
quo  te  modo  ad  tuam  intemperantiam,  scelerate,  inno- 
vasti?  XXXVII.  90.  Mitto  aurum  coronarium,  quod 
te  diutissime  torsit,  quum  modo  velles,  modo  nolles. 
Lex  enim  generi  tui  et  decerni  et  accipere  vetabat,  nisi 
decreto  triumpho.  In  quo  tu,  accepta  tamen  et  devo- 
rata  pecunia,  ut  in  Achaeorum  centum  talentis,  evo- 
mere  non  poteras:  vocabula  tantum  pecuniarum  et 
genera  mutabas.  Mitto  diplomata  tota  in  provincia 
passim  data:  mitto  numerum  navium  summamque 
praedae:  mitto  rationem  exacti  imperatique  frumenti : 
mitto  ereptam  libertatem  populis  ac  singulis,  qui erant 
affecti  praemiis  nominatim,  quorum  nihil  est,  quod 
non  sit  lege  Iulia,  ne  fieri  liceat,  sancitum  diligenter. 
91.  Aetoliam,  quae  procul  a  barbaris  disiuncta  genti- 
bus,  in  sinu  pacis  posita,  medio  fere  Graeciae  gremio 
continetur,  (o  Poena,  o  Furia  sociorum !)  decedens, 
miseram  perdidisti.  Arsinoen,  Stratum,  Naupaetum, 
ut  modo  tute  indicasti ,  nobiles  urbes  atque  plenas  fa- 
teris  ab  hostibus  essecaptas.  Quibus  autem  hostibus? 
Nempe  iis ,  quos  tu ,  Ambraciae  sedens,  primo  tuo  ad- 
ventu  ex  oppidisAgrinarum  atque Dolopumdemigrare 
et  aras  et  focos  relinquere  coegisti.  Hoc  tu  in  exitu, 
praeclare  imperator,  quum  tibi  ad  pristinas  clades 
accessio  fuisset  Aetoliae  repentinus  interitus ,  exerci- 
tum  dimisisti:  neque  ullam  poenam,  quae  tanto  faci- 
nori  deberetur,  non  maluisti  subire,  quam  numerum 
tuorum  militum  reliquiasque  cognoscere. 

XXXVIII.  92.  Atque,  ut  duorum  Epicureorum  si- 
militudinem  in  re  militari  imperioque  videatis :  Albu- 
cius ,  quum  in  Sardinia  triumphasset,  Romae  damna- 
tus  est.  Hie  quum  similem  exitum  exspectaret,  in 
Macedonia  tropaea  posuit :  eaque,  quae  bellicae  laudis 
victoriaeque  omnes  gentes  insignia  etmonumenta  esse 
voluerunt,  noster  hie  praeposterus  imperator,  ainisso- 
rum  oppidorum,  caesarum  legionum,  provinciae, 
praesidio  etreliquismilitibus  orbatae,  adsempiternum 
dedecus  sui  generis  et  nominis,  funesta  indicia  consti- 
tuit:  idemque,  ut  esset,  quod  in  basi  tropaeorum  in- 
scribi  incidique  posset,  Dyrrhachium  utvenit,  dece¬ 
dens,  obsessus  est  ab  iis  ipsis  militibus,  quos  paullo 
ante  Torquato  respondit.beneficii  caussa  ab  se  esse 
dimissos.  Quibus  quum  iuratus  affirmasset  se,  quae 
deberentur ,  postero  die  persoluturum ,  domum  se  ab- 
didit :  inde  nocte  intempesta  crepidatus,  veste  servili, 
navem  conscendit  Brundisiumque  vitavit  et  ultimas 
Hadriani  maris  oras  petivit:  93.  quum  interim  Dyr- 
rbachii  milites  domum,  in  qua  istum  esse  arbitraban- 
tur,  obsidere  coeperunt  et,  quum  latere  hominem  pu- 
tarent,  ignes  circumdederunt.  Quo  metu  commoti 
Dyrrhachini,  profugisse  noctu  crepidatum  imperato- 
rem  indicaverunt.  °  Illi  autem  statuam  istius  persi- 
milem,  quam  stare  celeberrimo  in  loco  voluerat,  ne 
suavissimi  hominis  memoria  moreretur,  deturbant, 
affligunt,  comminuunt,  dissipant.  Sic  odium,  quod 
in  ipsum  attulerant,  id  in  eius  imaginem  ac  simula¬ 
crum  profuderunt.  94.  Quae  quum  ita  sint,  (non 


enim  dubito ,  quin ,  quum  haec ,  quae  excellunt ,  me 
nosse  videas ,  non  existimes ,  mediam  illam  partem  el 
turbamflagitiorum  tuorum  mihiesse  inauditam:)  nihil 
est,  quod  me  hortere :  nihil  est,  quod  invites.  Admo- 
neri  me  satis  est.  Admonebit  autem  nemo  alius,  nisi 
reipublicae  tempus :  quod  mihiquidem  magisvidetur, 
quam  tu  umquam  arbitratus  es,  appropinquare. 

XXXIX.  Ecquid  vides,  ecquid  sentis,  lege  iudi- 
ciaria  lata,  quos  posthac  iudices  simus  habituri?  Non 
aeque  legetur,  quisquis  voluerit:  nec,  quisquis  no- 
luerit,  non  legetur.  Nulli  coniicientur  in  ilium  ordi- 
nem,  nulli  eximentur :  non  ambitio  ad  gratiam  ,  non 
iniquitas  ad  simulationem  coniicietur.  Iudices  iudi- 
cabunt  ii,  quos  lex  ipsa,  non  quoshominum  libido  de- 
legerit.  Quod  quum  ita  sit,  mihi  crede,  neminem  in- 
vitum  invitabis:  res  ipsa,  et  reipublicae  tempus  aut 
me  ipsum ,  quod  nolim ,  aut  alium  quempiam,  aut  in- 
vitabit  aut  debortabitur. 

95.  Equidem,  ut  paullo  ante  dixi,  non  eadem  sup- 
plicia  esse  in  hominibus  existimo,  quae  fortasse  ple- 
rique,  damnationes,  expulsiones,  neces:  denique 
nullam  mihi  poenam  videtur  habere  id,  quod  accide- 
re  innocenti,  quod  forti,  quod  sapienti,  quod  bono  viro 
et  civi  potest.  Damnatio  ista,  quae  in  te  flagitatur, 
obtigitP.  Rutilio,  quod  specimen  habuit  haec  civitas 
innocentiae.  Maior  mihi  iudicum  et  reipublicae  poena 
ilia  visa  est,  quam  Rutilii.  L.  Opimius  eiectus  est  e 
patria,  is,  qui  praetor  et  consul  maximisrempublicam 
periculis  liberarat.  Non  in  eo,  cui  facta  est  iniuria, 
sed  in  iis ,  qui  fecerunt,  sceleris  ac  conscientiae  poena 
permansit.  At  contra  bis  Catilina  absolutus :  emissus 
etiam  ille  auctor  tuus  provinciae,  quum  stuprum  Bo- 
nae  Deae  pulvinaribus  intulisset.  Quis  fuit  in  tanta 
civitate,  qui  ilium  incesto  liberatum,  non  eos,  qui  ita 
iudicarint,  pari  scelere  obstrictos  arbitraretur? 

XL.  96.  An  ego  exspectem,  dum  de  te  quinque  et 
septuaginta  tabellae  dirimantur:  de  quo  iam  pridem 
omnes  \nortales  omnium  generum,  aetatum,  ordinum 
iudicavei’unt?  Quis  enim  te  aditu,  quis  ullo  honore, 
quis  denique  communi  salutatione  dignum  putet? 
Omnes  memoriam  consulatus  tui,  facta,  mores,  faciem 
denique  ac  nomen  a  republica  detestantur.  Legati, 
qui  una  fuere,  alienati :  tribuni  militum  inimici :  cen- 
turiones ,  et  si  qui  ex  tanto  exercitu  reliqui  milites  ex- 
stant,  non  dimissi  abs  te,  sed  dissipati,  te  oderunt, 
tibi  pestem  exoptant,  te  exsecrantur.  Achaia  exhau- 
sta:  Thessalia  vexata:  laceratae  Athenae :  Dyrrha¬ 
chium  et  Apollonia  exinanita:  Ambracia  direpta: 
Parthini  et  Bullienses  illusi:  Epirus  excisa:  Locri, 
Phocii,  Boeotii  exusti:  Acarnania,  Amphilochia,  Per- 
rhaebia ,  Athamanumque  gens  vendita :  Macedonia 
condonata  barbaris:  Aetolia  amissa:  Dolopes  finiti- 
mique  montani,  oppidis  atqueagris  exterminati :  cives 
Romani  ,  qui  in  iis  locis  negotiantur,  te  unum  solum 
suum  depeculatorem,  vexatorem,  praedonem,  hostem 
venisse  senserunt.  97.  Ad  horum  omnium  iudicia  tot 
atque  tanta  domesticum  iudicium  accessit  sententiae 
damnationis  tuae:  occult  us  advenlus,  furtivum  iter 
per  Italiam,  introitus  in  Urbem  desertus  ab  amicis, 
nullae  ad  senatum  e  provincia  litterae,  nulla  extrinis 
aestivis  gratulatio,  nulla  triumphi  mentio:  non  modo 
quid  gesseris,  sed  ne  quibus  in  locis  quidem  fueris, 
dicere  audes.  Ex  illo  fonte  et  seminario  triumphorum 
quum  arida  folia  laureae  retulisses;  quum  ea  abiecta 
ad  portam  reliquisti,  turn  tu  ipse  de  te  fecisse  vi¬ 
de  ri  pronuntiavisti.  Qui  si  nihil  gesseras  dignum 
honore;  ubi  exercitus?  ubi  sumptus?  ubi  imperium? 

ubi  ilia  uberrima  supplicationibus  triumphisque  pro- 
vincia?  Sin  autem  aliquid  sperare  volueras,  si  cogita- 
ras  id,  quod  imperatoris  nomen,  quod  laureati  fasces, 
quod  ilia  tropaea,  plena  dedecoris  et  risus,  te  commen- 
tatum  esse  declarant :  quis  te  miserior,  quis  te  damna¬ 
tion  qui  neque  scribere  ad  senatum,  a  te  bene  rempu- 
blicam  esse  gestam,  neque  praesens  dicere  ausus  es? 
XLI.  98.  An  tu  mihi,cui  semper  ita  persuasum  fuerit, 
non  eventis,  sed  factis  cuiusque  fortunam  ponderari 
[dicere  audes] ,  neque  in  tabellis  paucorum  iudicum, 
sed  in  sententiis  omnium  civium,  famam  nostram  for- 
tunamque  pendere?  Te  indemnatum  videri  putas, 
quem  socii,  quem  foederati,  quem  liberi  populi.quem 
stipendiarii,  quem  negotiatores,  quem publicani,  quem 
universa  civitas,  quem  legati,  quem  tribuni  militares, 
quem  reliqui  milites,  qui  ferrum,  qui  famem,  qui 
morbum  effugerunt,  omni  cruciatu  dignissimum  pu- 
tant?  cui  non  apud senatum,  non  apudullum  ordinem, 
non  apud  equites  Romanos,  non  in  Urbe,  non  in  Italia, 


i  N  E  M.  C  A  P.  37  —  40. 

maximorum  scelerum  venia  ulla  ad  ignoscendum  dari 
possit?  qui  se  ipse*  oderit,  qui  metuat  omnes,  qui 
suam  caussam  nemini  committere  audeat,  qui  se  ipse 
condemnet?  99.  Numquam  ego  sanguinem  expetivi 
tuum :  numquam  illud  extremum ,  quod  posset  esse 
improbis  et  probis  commune,  supplicium  legis  aciu- 
dicii ;  sedabiectum,  contemptum,  despectum  a  ceteris, 
a  te  ipso  desperatum  et  relictum ,  circumspectantem 
omnia,  quidquid  increpuisset,  pertimescentem,  diffi- 
dentem  tuis  rebus ,  sine  voce,  sine  libertate,  sine  au- 
ctoritate ,  sine  ulla  specie  consulari ,  horrentem ,  tre- 
mentem,  adulantem  omnes,  videre  te  volui:  vidi. 
Quare,  si  tibi  evenerit,  quod  metuis,  ne  accidat,  equi- 
dem  non  moleste  feram :  sin  id  tardius  forte  fiet,  fruar 
tamen  tua  indignitate ;  nec  minus  libenter  metuentem 
videbo,  ne  reus  fias,  quam  reum ;  nec  minus  laetabor, 
quum  te  semper  sordidum,  quam  si  paullisper  sordi- 
datum  videbo. 

NOTITIA  LITTER  ARIA. 

Cn.  Flancins  anno  U.  696.  L.  Appuleio  propraetore  quaestor  in  Macedonia  Ciceronem  exsulem  I  hessalonicae  hospitio 
excenerat  in  quaestorio.  Is  a.  U.  698.  tribunus  pi.  in  hoc  munere  praeter  alios  collegam  habuit  L.  Ractlium.  Idem  a.  U- 
698.  quum  aedilitatem  petiisset,  repulsam  ferente  M.  luventio  Laterense,  aedilis  designate  ab hoc  acxusatus  est  lege  Lu 
cinia  de  sodalitiis,  h.  e.  coitionibus  ad  corrumpenda  populi  suffragia  factis.  ( Cf .  p.  Gael.  c.  7.J  Absolutus  est  autem  uc 
postero  anno  (U.  700.,)  aedilitatem  gessit.  In  eumdem  annum  700.  cadit  editio  orutionis  carts  secundis  elaboralae.  tf.  hp.  ad 

(i.  Fratr.  Ill,  1. 


\  R  (i.  Cicero  in  exortlio  etsi  gauclet  iudices  omnes  sibi  favere, 
dolet  tamen  Plancii  accusationi  favere suosinimicos  et  obtrectato- 
res,ac  miratur,  cur  M.  Iuventius  Laterensis,quem  inter  amicos  suos 
numeret,  hunc  maxime  Plancium  accusandum  sibi  sumpserit;  et 
quod  contra  amicum  agendum  sibi  sit,  id  ingratum  sibi  esse  pro- 
fitetur.  Huic  vero  quaerenti,  qua  virtute,  qua  laude,  qua  digni- 
tate  Plancius  se  in  aedilitatis  petitione  superaverit,  Cicero  ita 
respondet,  ut  ad  lias  quaestiones  respondendum  esseneget,quani- 
quam  non  desit  praedicandae  virtutis  Plancianae  materies.  Nam 
populo  suffragaudilibertatem  competere.populum  vero  Laterensi 
patricio  minus  fav  ere,  quam  Plancio  equiti,  Plancii  tribules  multo 
numerosiores  esse,  aliquid  etiam  suae  commendation!  in  desi- 
gnatione  datum  videri.  Deinde  Laterensem  nullum  ostendere 
vestigium  corruptionis  tribuum.  Hunc  autem  solatur,  quod  saepe, 
qui  in  aedilitate  praeteritus  fuerit,  postea  statim  factus  sit  con¬ 
sul.  Laterensis  autem  revera  praetor  fuit  a.  U.  703. 

I.  1.  Quum  propter  egregiam  et  singularem  Cn. 
Plancii,  iudices,  in  mea  salute  custodienda  fidem  tarn 
multos  et  bonos  viros  eius  honori  viderem  esse  fauto- 
res,  capiebam  animo  non  mediocrem  voluptatem,  quod, 
cuius  officium  mihi  saluti  fuisset,  ei  meorum  tempo- 


rum  memoriam  suffragari  videbam.  Quum  autem 
audirem ,  meos  partim  inimicos ,  partim  invidos ,  huic 
accusationi  esse  fautores ,  eamdemque  rem  adversa- 
riam  esse  in  iudicio  Cn.  Plancio,  quae  in  petitione 
fuisset  adiutrix:  dolebam,  iudices,  et  acerbe  ferebam, 
si  huius  salus  ob  earn  ipsam  caussam  esset  infestior, 
quod  is  meam  salutem  atque  vitam  sua  benevolentia, 
praesidio,  custodiaque  texisset.  2.  Nunc  autem  ve- 
ster,  iudices,  conspectus  et  consessus  iste  reficit  et  re- 
creat  mentem  meam,  quum  intueor  et  contemplor 
unum  quemque  vestrum.  Video  enim  hoc  in  numero 
neminem ,  cui  mea  salus  non  cara  fuerit,  cuius  non 
exstet  in  me  summum  meritum,  cui  nonsimobstnctus 
memoria  beneficii  sempiterna.  Itaque  non  extimesco, 
ne  Cn.  Plancio  custodia  meae  salutis  apud  eos  obsit, 
qui  me  ipsi  maxime  salvum  videre  voluerunt:  saepi- 
usque,  iudices,  mihi  venit  in  mentem,  admirandum 
esse,  M.  Laterensem,  hominem  studiosissimum  et  di¬ 
gnitatis  et  salutis  meae,  reum  sibi  hunc  potissimum 
dclegisse,  quam  metuendum,  ne  vobis  id  ille  magna 
ratione  fecisse  videatur.  3.  Quamquam  mihi  non 


558 


51.  M.  T.  CICERONIS 


sumo  tantum,  indices,  neque  arrogo,  ut  Cn.  Plancium 
suis  erga  me  meritis  impunitatem  consecuturum  pu- 
tem.  Nisi  eius  integerrimam  vitam,  modestissimos 
mores,  summam  fidem,  continentiam,  pietatem,  inno- 
centiam  ostendero:  nihil  de  poena,  recusabo.  Sin 
omnia  praestitero,  quae  sunt  abonis  virisexspectanda, 
petam  a  vobis,  iudices,  ut,  cuius  misericordia  salus 
mea  custodita  sit,  ei  vos  vestram  misericordiam,  me 
deprecante,  tribuatis.  Equidem  ad  reliquos  labores, 
quos  in  hac  caussa  maiores  suscipio,  quam  in  ceteris, 
etiam  hanc  molestiam  assumo,  quod  mihi  non  solum 
pro  Cn.  Plancio  dicendum  est,  cuius  ego  salutem  non 
secus,  ac  meam  tueri  debeo,  sed  etiam  pro  me  ipso,  de 
quo  accusatores  plura  paene  quam  de  re  reoque  dixe- 
runt.  II.  4.  Quamquam,  iudices,  si  quid  est  in  me 
ipso  ita  reprehensum,  ut  id  ab  hoc  seiunctum  sit,  non 
me  id  magno  opere  conturbat:  non  enim  timeo,  ne, 
quia  perraro  grati  homines  reperiantur,  idcirco,  quum 
me  nimium  gratum  illi  esse  dicant,  id  mihi  crimino- 
sum  esse  possit.  Quae  vero  ita  sunt  agitata  ab  illis, 
ut  aut  meritaCn.Plancii  erga  me  minora  esse  dicerent,. 
quam  a  me  ipso  praedicarentur;  aut,  si  essent  sum- 
ma,  negarent  ea  tamen  ita  magni,  ut  ego  putarem, 
ponderis  apud  vos  esse  debere :  haec  mihi  sunt  tra- 
etanda,  iudices,  et  modice,  ne  quid  ipse  offendam ,  et 
turn  denique,  quum  respondent  criminibus,  ne  non 
tam  innocentia  reus  sua,  quam  recordatione  meorum 
temporum  defensus  esse  videatur. 

5.  Sed  mihi  in  caussa  facili  atqueexplicataperdif- 
ficilis,  iudices,  et  lubrica  defensionis  ratio  proponitur. 
Nam,  si  tantummodo  mihi  necesse  esset  contra  Late- 
rensem  dicere :  tamen  id  ipsum  esset  in  tanto  usu 
nostro  tantaque  amicitia  molestum.  Yetus  est  enim 
lex  ilia  iustae  veraeque  amicitiae,  quae  mihi  cum  illo 
iam  diu  est,  ut  idem  amici  semper  velint:  neque  est 
ullum  certius  amicitiae  vinculum,  quam  consensus  et 
societas  consiliorum  et  voluntatum.  Mihi  autem  non 
id  est  in  hac  re  molestissimum,  contra  ilium  dicere, 
sed  multo  illud  magis,quod  in  ea  caussa  contra  dicen¬ 
dum  est,  in  qua  quaedam  hominum  ipsorum  videtur 
facienda  esse  contentio.  6.  Quaerit  enim  Laterensis, 
atque  hoc  uno  maxime  urget,  qua  se  virtute,  qua  Iaude 
Plancius,  qua  dignitate  superarit.  Ita,  si  cedo  illius 
ornamentis,  quae  multa  et  magna  sunt:  non  solum 
huius  dignitatis  iactura  facienda  est,  sed  etiam  largi- 
tionis  recipienda  suspicio  est:  sin  huncilli  antepono, 
contumeliosa  habenda  est  oratio,  et  dicendum  est  id, 
quod  ille  me  flagitat,  Laterensem  a  Plancio  dignitate 
esse  superatum.  Ita  aut  amicissimi  hominis  existi- 
matio  offendenda  est,  si  illam  accusationisconditionem 
sequar,  aut  optime  de  me  meriti  salus  deserenda  est. 

III.  Sed  ego,  Laterensis,  caecum  me  et  praecipi- 
tem  ferri  confitear  in  caussa,  si  te  aut  a  Plancio,  aut  ab 
ullo,  dignitate  potuisse  superari  dixero.  Itaque  disce- 
dam  ab  ea  contentione,  ad  quam  tu  me  vocas,  et  ve- 
niam  ad  illam,  ad  quam  me  caussa  ipsa  deducit.  7. 
Quid?  tu  dignitatis  iudicem  putas  esse  populum? 
Fortasse  nonnumquam  est.  Utinam  vero  semper  esset! 
Sed  est  perraro;  et  si  quando  est,  in  iis  magistratibus 
est  mandandis,  quibus  salutem  suam  committi  putat: 
his  levioribus  comitiis  diligentia  et  gratia  petitorum 
honos  paritur,  non  iis  ornamentis,  quae  esse  in  te  vi- 
demus.  Nam,  quod  ad  populum  pertinet,  semper  di¬ 
gnitatis  iniquus  iudex  est,  qui  aut  invidet  aut  favet. 
Quamquam  nihil  poles  in  te,  Laterensis,  constituere, 
quod  sit  proprium  laudis  tuae,  quin  id  tihi  sit  com¬ 
mune  cum  Plancio.  8.  Sed  hoc  totum  agetur  alio  loco: 


nunc  tantum  dispute  de  iure  populi,  qui  et  potest  et 
solet  nonnumquam  dignos  praeterire:  nee,  siapopulo 
praeteritus  est,  quem  non  oportuit,  a  iudicibus  con- 
demnandus  est,  qui  praeteritus  non  est.  Nam  si  ita 
esset :  quod  patres  apud  maiores  nostros  tenere  non 
potuerunt,  ut  reprehensores  essent  comitiorum,  id  ha- 
berent  iudices ;  vel,  quod  multo  etiam  minus  esset 
ferendum.  Turn  enim  magistratum  non  gerebat  is, 
qui  ceperat,  si  patres  auctores  non  erant  facti :  nunc 
postulatur  a  vobis,  ut  eius  exsilio,  quicreatussit.iudi- 
ciurn  populi  Romani  reprehendatis.  Itaque  quam¬ 
quam,  qua  nolui,  ianua  sum  ingressus  in  caussam, 
sperare  videor,  tantum  abfuturam  esse  orationem 
meam  a  minima  suspicione  offensionis  tuae,  te  ut  po- 
tius  obiurgem,  quod  iniquum  in  discrimen  adducas 
dignitatem  tuam,  quam  ut  ego  earn  ulla  contumelia 
coner  attingere.  IV.  9.  Tu  continentiam,  tuindustriam, 
tu  animum  in  rempublicam,  tu  virtutem,  tu  innocen- 
tiam,  tu  fidem,  tu  labores  tuos,  quod  aedilis  non  sis 
factus,  fractos  esse  et  abiectos  et  repudiatos  putas? 
Vide  tandem,  Laterensis,  quantum  ego  a  te  dissen- 
tiam.  Si,  medius  fidius,  decern  soli  essent  in  civitate 
viri  boni,  sapientes,  iusti,  graves,  qui  te  indignum 
aedilitate  iudicavissent :  gravius  de  te  iudicatum  pu¬ 
tarem,  quam  est  hoc,  quod  tu  metuis,  nea  populo  iudi¬ 
catum  esse  videatur.  Non  enim  comitiis  iudicat  sem¬ 
per  populus,  sed  movetur  plerumque  gratia;  cedit 
precibus ;  facit  eos,  a  quibus  est  maxime  ambitus  : 
denique,  si  iudicat,  non  delectu  aliquo  aut  sapientia 
ducitur  ad  iudicandum,  sed  impetu  nonnumquam  et 
quadam  etiam  temeritate.  Non  est  enim  consilium 
in  vulgo,  non  ratio,  non  discrimen,  non  diligentia: 

!  semperque  sapientes  ea,  quae  populus  fecisset,  feren- 
da,  non  semper  laudanda  duxerunt.  Quare  quum  te 
ij  aedilem  fieri  oportuisse  dicis,  populiculpam,  noncom- 
j!  petitoris  accusas.  10.  Ut  fueris  dignior,  quam  Plan- 
eius :  de  quo  ipso  ita  tecum  contendam  paullo  post,  ut 
conservem  dignitatem  tuam :  sed,  ut  fueris  dignior : 
non  competitor,  a  quo  es  victus,  sed  populus,  a  quo  es 
praeteritus,  in  culpa  est.  In  quo  primum  illud  debes 
putare,  comitiis,  praesertim  aediliciis,  studium  esse 
populi,  noniudicium:  eblandita  ilia,  non  enucleata 
esse  suffragia ;  eos,  qui  suffragium  ferant,  quid  cui- 
que  ipsi  debeant,  considerare  saepius,  quam,  quid 
cuique  a  republica  videatur  deberi.  Sin  autem  mavis 
esse  iudicium :  non  tibi  id  rescindendum  est,  sed  fe¬ 
rendum.  1 1 .  Maleiudicavitpopulus.  —  Atiudicavit.  — 
Non  debuit.  —  At  potuit.  — Non  fero.  — At  multi 
clarissimi  et  sapientissimi  cives  tulerunt.  Est  enim 
haec  conditio  liberorum  populorum,  praecipueque 
huius  principis  populi  et  omnium  gentium  domini  ac 
victoris,  posse  suffragiis  vel  dare  vel  detrahere,  quod 
velit,  cuique:  nostrum  est  autem,  nostrum,  qui  in 
hac  tempestate  populi  iactamur  ac  fluctibus,  ferre  mo¬ 
dice  populi  voluntates,  allicere  alienas,  retinere  par- 
tas,  placare  turbatas :  honores  si  magni  non  putemus, 
non  servire  populo :  sin  eos  expetamus,  non  defati- 
gari  supplicando. 

V.  12.  Yenio  iam  ad  ipsius  populi  partes,  tit  illius 
contra  te  oratione  potius,  quam  mea  disputem.  Qui 
si  tecum  congrediatur ,  et  si  una  voce  loqui  possit, 
haec  dicat:  Ego  tibi,  Laterensis,  Plancium  non  ante- 
posui;  sed,  quum  essetis  aeque  boni  viri,  meum  be- 
neficium  ad  eum  potius  detuli,  qui  a  me  contenderat, 
quam  ad  eum, qui  mihi  non  nimis  submisse  supplica- 
rat.  Respondebis,  credo,  te,  splendore  et  vetustate 
familiae  fretum,  non  valde  ambiendum  putasse.  At 

vero  te  ille  ad  sua  instituta  suorumque  maiorum  ex- 
empla  revocabit;  semper  se  dicet  rogari  voluisse, 
semper  sibi  supplicari:  M.  Seium,  qui  ne  equestrem 
quidem  splendorem  incolumem  a  calamitate  iudicii 
retinere  potuisset,  homini  nobilissimo,  innocentissi- 
mo,  eloquentissimo,  M.  Pisoni,  praetulisse:  praepo- 
suisse  se  Q.  Catulo,  summa  in  familia  nato,  sapien- 
tissimo  et  sanctissimo  viro,  non  dico  C.  Serranum, 
stultissimum  hominem,  (fuit  enim  tamen  nobilis,)  non 
C.  Fimbriam,  novum  hominem,  (fuit  enim  et  animi 
satis  magni  et  consilii,)  sed  Cn.  Mallium,  non  solum 
ignobilem,  verum  sine  virtute,  sine  ingenio,  vita  etiam 
eontempta  ac  sordida.  13.  Desiderarunt  te,  inquit, 
oculi  mei,  quum  tu  esses  Cyrenis.  Me  enim,  quam 
socios,  tua  frui  virtute  malebam;  et,  quo  plus  inter- 
erat,  eo  plus  aberas  a  me:  certe  te  non  videbam.  De- 
inde  sitientem  me  virtulis  tuae,  deseruisli  ac  dereli-  j 
quisti.  Coeperas  enim  petere  tribunatum  plebis  tem- 
poribus  iis,  quae  istam  eloquentiam  et  virtutem  re- 
quirebant:  quam  petitionem  quum  reliquisses,  si  hoc 
iudicasti,  tanta  in  tempestate  te  gubernare  non  posse, 
de  virtute  tua  dubitavi:  si  nolle,  de  voluntate.  Sin, 
quod  magis  intelligo,  temporibus  te  aliis  reservasti: 
ego  quoque,  inquiet  populus  Romanus,  ad  ea  te  tem- 
pora  revocavi,  ad  quae  tu  te  ipse  servaras.  Pete  igi- 
tur  eum  magistratum,  in  quo  mihi  magnae  utilitati 
esse  possis:  aediles  quicumque  erunt,  iidem  mihi 
sunt  ludi  parati:  tribuni  plebis,  permagni  interest, 
qui  sint.  Quare  aut  redde  mihi  quod  ostenderas: 
aut,  si,  quod  mea  minus  interest,  id  te  magis  forte 
delectat,  reddam  tibi  istam  aedilitatem,  etiam  negli- 
genter  petenti.  Sed  amplissimos  honores  ut  pro  di- 
gnitate  tua  consequare,  condiscas,  censeo,  mihi  paul- 
lo  diligentius  supplicare. 

VI.  1 4.  Haec  populi  oratio  est:  mea  vero,  Lateren- 
sis,  haec :  Quare  victus  sis,  non  debere  iudicem  quae- 
rere,  modo  ne  largitione  sis  victus.  Nam  si,  quo- 
tiescumque  praeteritus  erit  is,  qui  non  debuerit  prae- 
teriri,  toties  oportebit  eum,  qui  factus  erit,  condemna- 
ri:  nihil  iam  est,  quod  populo  supplicetur:  nihil, 
quod  diribitio,  nihil,  quod  supplicatio  magistratuum, 
renuntiatio  suffragiorum  exspectetur;  simul  ut,  qui 
sint  professi,  videro,  dicam :  15.  hie  familia  consulari 
est,  ille  praetoria:  reliquos  video  esse  equestri  loco : 
sunt  omnes  sine  macula,  sunt  aeque  boni  viri  atque 
integri:  sed  servari  necesse  est  gradus :  cedat  consu¬ 
lari  generi  praetorium,  nec  contendat  cum  praetorio 
equester  locus.  Sublata  sunt  studia,  exstinctae  suffra- 
gationes,  nullae  contentiones,  nulla  libertas  populi  in 
mandandis  magistratibus,  nulla  exspectatio  sulfragio- 
rum  :  nihil,  ut  plerumque  evenit,  praeter  opinionem 
accidet:  nulla  erit  posthac  varietas  comitiorum.  Sin 
hoc  persaepe  accidit,  ut  et  factos  aliquos  et  non  factos 
esse  miremur:  si  campus,  atque  illae  undae  comitio¬ 
rum,  ut  mare  profun  dum  et  im  mens  urn,  siceffervescunt 
quodam  quasi  aestu,  ut  ad  alios  accedant,  ab  aliis  au- 
tem  recedant:  in  tanto  nos  impetu  studiorum  et  motu 
temeritatis  modum  aliquem  et  consilium  et  rationem 
requiremus?  16.  Quare  noli  me  ad  contentionem  ve- 
stram  vocare,  Laterensis.  Etenim  si  populo  grata  est 
tabella,  quae  frontes  aperit  hominum,  mentes  tegit, 
datque  earn  libertatem,  ut,  quod  velint,  faciant,  pro- 
mittant  autem,  quod  rogentur:  cur  tu  iniudiciocx- 
primis,  quod  non  fit  in  campo?  Hie,  quam  ille,  di- 
gnior :  ‘  perquam  grave  est  dictu.  Quomodo  igitur 
est  aequius?  Sic  credo:  quodagitur,  quod  satis  est 
mdici :  hie  factus  est.  Cur  iste  potius,  quam  ego? 


Vel  nescio,  vel  non  dico,  vel  denique,  quod  mihi  gra- 
vissimum  esset  sic  dicere,  sed  impune  tamen  debe- 
rem  dicere:  Non  recte.  Nam  quid  assequerere*,  si 
ilia  extrema  defensione  uterer,  populum,  quod  vo- 
luisset,  fecisse,  non  quod  debuisset? 

VII.  17.  Quid,  si  populi  quoque  factum  defendo, 
Laterensis,  et  doceo,  Cn.  Planorum  non  obrepsisse  ad 
honorem,  sed  eo  venisse  cursu,  qui  semper  patuerit 
hominibus  ortis  hoc  nostro  equestri  loco?  possumne 
eripere  orationi  tuae  contentionem  vestram,  quae  tra- 
ctari  sine  contumelia  non  potest,  et  te  ad  caussam  ali- 
quando  crimenque  deducere?  Si,  quod  equitis  Ro¬ 
mani  filius  est,  inferior  esse  debuit:  omnes  tecum 
equitum  Romanorum  filii  petiverunt.  Nihil  dico 
amplius:  hoc  tamen  miror,  cur  tu  huic  potissimum 
irascare,  qui  longissime  a  te  abfuit.  Equidem,  si 
quando,  ut  fit,  iactor  in  turba,  non  ilium  accuso,  qui 
est  in  summa  sacra  via,  quum  ego  ad  Fabium  forni- 
cem  impellor:  sed  eum,  qui  in  me  ipsum  incurrit 
atque  incidit.  Tu  neque  Q.  Pedio,  forti  viro,  succen- 
ses,  neque  huic  A.  Plotio,  ornatissimo  homini,  fami- 
liari  meo:  et  ab  eo,  qui  hos  dimovit,  potius,  quam 
ab  iis,  qui  in  te  ipsum  incubuerunt,  te  depulsum  pu- 
tas.  18.  Sed  tamen  haec  tibi  est  prima  cum  Plancio 
generis  vestri  familiaeque  contentio,  qua  abs  te  vinci- 
tur.  Cur  enim  non  confitear,  quod  necesse  est?  Sed 
non  hie  magis,  quam  ego  a  meis  competitoribus,  et 
alias  et  in  consulatus  petitione,  vincebar.  Sed  vide, 
ne  haec  ipsa,  quae  despicis,  huic  suffragata  sint:  sic 
enim  conferamus.  Est  tuum  nomen  utraque  familia 
consulare.  Num  dubitas  igitur,  quin  omnes,  qui  fa- 
vent  nobilitati,  qui  id  putant  esse  pulcherrimum,  qui 
imaginibus,  qui  nominibus  vestris  ducuntur,  te  aedi- 
lem  fecerint?  Equidem  non  dubito.  Sed,  si  parum 
multi  sunt,  qui  nobilitatem  ament:  num  ista  est  nostra 
culpa?  Etenim  ad  caput  et  ad  fontem  utriusque  gene¬ 
ris  veniamus.  VIII.  19.  Tu  es  ex  municipio  antiquis- 
simo  Tusculano,  eS  quo  plurimae  familiae  sunt  con- 
sulares,  (in  quibus  est  etiam  Iuventia,)  quot  e  reliquis 
municipiis  omnibus  non  sunt.  Hie  est  e  praefectura 
Atinati,  non  tarn  prisca,  non  tam  honorata,  non  tarn 
suburbana.  Quantum  interesse  vis  ad  rationem  pe- 
tendi?  Primum  utrum  magis  favere  putas  Atinates, 
an  Tusculanos  suis?  Alteri,  (scire  enim  hoc  propter 
vicinitatem  facile  possum,)  quum  huius  ornatissimi 
atque  optimi  viri,  Cn.  Saturnini,  patrem  aedilem, 
quum  praetorem  viderunt,  quod  primus  ille  non  modo 
in  earn  familiam,  sed  etiam  in  praefecturam  illam 
sellam  curulem  attulisset,  mirandum  in  modum  lae- 
tati  sunt:  alteros  (credo,  quia  refertum  est  munici- 
pium  consularibus ;  nam  malevolos  non  esse  certo 
scio,)  numquam  intellexi  vehementius  municipum 
suorum  honore  laetari.  20.  Ilabemus  hoc  nos :  habent 
nostra  municipia.  Quid  ego  de  me,  de  fratre  meo  lo- 
quar?  quorum  honoribus  agri,  prope  dicam, ipsi mon- 
tesque  faverunt.  Num  quando  vides  Tusculanum  ali¬ 
quem  de  M.  Catone  illo,  in  omni  virtute  principe,  num 
de  Ti.  Coruncanio,  municipe  suo,  num  de  tot  Fulviis 
gloriari?  Verbum  nemo  facit.  At,  in  quemcumque 
Arpinatem  incideris,  etiamsi  nolis,erit  tamen  tibi,  for- 
tasse  etiam  de  nobis  a  liquid,  aliquid  certe  de  C.  Mario 
audiendum.  Primum  igitur  hie  habuit  studia  suorum 
ardentia :  tu  tanta,  quanta  in  hominibus  iam  saturatis 
honoribus  esse  potuerunt.  21 .  Deinde  tui  municipes, 
sunt  illi  quidem  splendidissimi  homines:  sed  tamen 
pauci,  si  quidem  cum  Atinatibus  conferantur.  Huius 
praefectura  plena  virorum  fortissimorum,  sic  ut  nulla 

tota  Italia  frequentior  dici  possit.  Quam  quidem  nunc 
multitudinem  videtis,  iudices,  in  squalore  et  luctu 
supplicem  vobis.  Hi  tot  equites  Romani,  tot  tnbuni 
aerarii  (nam  plebem  a  iudicio  dimisimus,  quae  cun- 

eta  comitiis  ad  fuit,)  quid  roboris,  quid  dignitatis  hu- 
ius  petitioni  attulerunt?  Non  enim  tribum  Terenti 
nam  de  qua  dicam  alio  loco,  sed  dignitatem,  sed  ocu- 
lorum  coniectum ,  sed  solidam  et  robustam  et  assi- 

duam  frequentiam  praebuerunt.  # 

IX.  22.  Iam  nostra  municipia  coniunctione  etiam 
vicinitatis  vehementer  moventur.  Omnia,  quae  dico 
de  Plancio,  dico  expertus  in  nobis.  Sumus  enim  hni- 
timi  Atinatibus.  Laudanda  est,  vel  etiam  amanda  vi- 
cinitas,  retinens  veterem  ilium  officii  morem,  non  m- 
fuscata  malevolentia,  non  assueta  mendacns,  non  lu- 
cata,  non  fallax,  non  erudita  artificio  simulatioms  vel 
suburbano,  vel  etiam  urbano.  Nemo  Arpinas  non 
Plancio  studuit,  nemo  Soranus,  nemo  Casinas,  nemo 
Aquinas.  Totus  ille  tractus  celebernmus ,  Yenatra- 
nus  Allifanus,  tota  denique  nostra  illaaspera,  et  mon- 
tuosa,  et  fidelis,  et  simplex,  et  fautnx  suorum  regio, 
se  huius  honore  ornari,  se  augeri  digmtate,  arbitraba- 
tur :  iisdemque  nunc  a  municipns  adsunt  equites  Ro¬ 
mani  publice  et  cum  legatioms  testimomo :  nec  minore 
nunc  sunt  sollicitudine,  quam  turn  erant  studio.  Rte- 
nim  est  gravius,  spoliari  fortunis,  quam  non  augeri 
dimiitate  23.  Ergo  ut  alia  in  te  erant  lllustriora,  La- 
terensis,  quae  tibi  maiores  tui  reliquerant:  sic  te 
Plancius  hoc  non  solum  mumcipn,  verum  etiam  vici- 
nitatis  genere  vincebat.  Nisi  forte  te  Labicana  aut 
Gabina  aut  Bovillana  vicinitas  adiuvabat:  quibus  e 
municipiis  vix  iam,  qui  carnem  Latinis  petant,  repe- 
riuntur.  Adiungam,  si  vis,  id,  quod  tu  etiam  huic 
obesse  putas,  patrem  publicanum:  qui  ordo  quanto 
adiumento  sit  in  honore,  quis  nescit?  Flos  enim  equi- 
tum  Romanorum,  ornamentum  civitatis,  firmamentum 
reipublicae,  publicanorum  ordine  contmetur.  24.Quis 
est  igitur,  qui  neget,  eius  ordinis  stadium  fuisse  in 
honore  Plancii  singulare?  neque  miuria  ;  vel  quod 
erat  pater  is,  qui  est  princeps  iam  diu  publicanorum, 
vel  quod  is  ab  sociis  unice  diligebatur,  vel  quod  dili- 
gentissime  rogabat,  vel  quod  pro  filio  supplicabat  vel 
quia  huius  ipsius  in  ilium  ordinem  summa  officia 
quaesturae  tribunatusque  constabant :  vel  quod  llh  in 
hoc  ornando  ordinem  se  ornare  et  consulere hbens  suis 
arbitrabantur.  X.  Aliquid  praeterea  (timide  dico, 
sed  tamen  dicendum  est:)  non  enim  opibus,  non  mvi- 
diosa  gratia,  non  potentia  vix  ferenda,  sed  commemo- 
ratione  beneficii,  sed  misericordia  sed  precibus  all¬ 
quid  attulimus  etiam  nos.  Appellavi  populum  tri- 
butim,  submisi  me  et  supplicavi:  ultro  mehercu  es 
se  mihi  etiam  offerentes,  ultro  pollicentes  rogavi.  \  a- 
luit  caussa  rogandi,  non  gratia.  25.  Nec,  si  vir  am- 
plissimus,  cui  nihil  est,  quod  roganti  concedi  non  lure 
possit,  de  aliquo,  ut  dicis,  non  impetravit  ego  sum 
arrogans,  quod  me  valuisse  dico.  Nam,  ut  omittam 
illud  quod  ego  pro  eo  laborabam ,  qui  valebat  ipse 
per  sese,  rogatio  ipsa  semper  est  gratiosissima,  quae 
est  officio  necessitudinis  coniuncta  maxime.  Neque 
enim  ego  sic  rogabam,  ut  petere  viderer,  quia  familia- 
ris  esset  meus,  quia  vicinus,  quia  hums  parente  sem¬ 
per  plurimum  essem  usus :  sed,  ut  quasi  parenti  et 
custodi  meo,  non  potentia  mea,  sed  caussa  rogatioms 
fuit  gratiosa.  Nemo  mea  restitutione  laetatus  est,  ne¬ 
mo  'iniuria  doluit,  cui  non  huius  in  me  misericordia 
Grata  fuerit.  26.  Etenim,  si  ante  reditum  meum  Ln. 
Plancio  se  vulgo  viri  boni,  quum  hie  tnbunatumpete- 


ret,  ultro  offerebant:  cui  nomen  meum  absentis  ho- 
nori  fuisset,  ei  meas  praesentis  preces  non  putas  pro- 
fuisse?  An  Minturnenses  coloni,  quod  C.  Marium  e 
civili  ferro  atque  ex  impiis  manibus  eripuerunt,  quod 
tecto  receperunt:  quod  fessum  inedia  fluctibusque  re- 
crearunt,  quod  viaticum  congesserunt,  quodnavigium 
dederunt,  quod  eum  linquentem  terram  earn,  quam 
servaverat,  votis,  ominibus,  lacrimis  prosecuti  sunt, 
aeterna  in  laude  versantur:  Plancio,  quod  me  vel  vi 
pulsum ,  vel  ratione  cedentem  receperit,  mvent,  cu- 
stodierit,  his  et  senatui  populoque  Romano,  ut  habe- 
rent,  quern  reducerent,  conservarit,  honorihanendem, 
misericordiam,  virtutem  fuisse  miraris? 

XI.  27.  Vitia  mehercule  Cn.  Plancii  res  eae,  de 
quibus  dixi,  tegere  potuerunt:  ne  tu,  in  ea  vita,  de 
qua  iam  dicam,  tot  et  tanta  adiumenta  huic  honon  tu- 
isse  mirere.  Hie  est  enim,  qui  adolescentulus,  cum 
A.  Torquato  profectus  in  Africam,  sic  ab  illo  gravis- 
simo  et  sanctissimo  atque  omni  laude  et  honore  di- 
gnissimo  viro  dilectus  est,  ut  et  contubernii  necessitu- 

tudo  et  adolescentuli  modestissimi  pudor  postulabat. 

Quod,  si  adesset,  non  minus  ille  declararet,  quam  hie 
illius  frater  patruelis,  et  socer  T.  Torquatus,  llh  omni 
virtute  et  laude  par:  qui  est  quidem  cum  illo  maxi- 
mis  vinculis  et  propinquitatis  et  affinitatisconiunctus: 
sed  ita  magni  amoris,  utillae necessitudinis  caussae  lo¬ 
ves  esse  videantur.  Fuit  in  Creta  postea  contuberna- 
lis  Saturnini,  propinqui  sui,  miles  hums  Q.  Metelh. 
Cui  quum  fuerit  probatissimus  hodieque  sit,  omni¬ 
bus  esse  se  probatum  debet  sperare.  In  ea  provincia 
le^atus  fuit  C.  Sacerdos:  qua  virtute,  qua  constants 
vir!  L.  Flaccus :  qui  homo!  qui  civis!  Qualem 
huneputent,  assiduitate  testimonioque  declarant.  28. 
In  Macedonia  tribunus  militum  fuit ;  in  eadem  provin- 
cia  postea  quaestor.  Primum  Macedonia  sic  eum  dili- 
git,  ut  indicant  hi  principes  civitatum  suarum :  qui 
quum  missi  sint  ob  aliam  caussam,  tamen,  hums  re 
pentino  periculo  commoti,  huic  assident,  prohoclabo- 
rant,  huic  si  praesto  fuerint,  gratius  se  civitatibus  suis 
facturos  putant,  quam  si  legationem  suam  et  mandata 
confecerint.  L.  vero  Appuleius  liunc  tanti  facit,  ut 
morem  ilium  maiorum,  qui  praescnbit,  in  parentum 
loco  quaestoribus  suis  praetores  esse  oportere,  othciis 
benevolentiaque  superarit.  Tribunus  plebis  fuit,  non 
fortasse  tarn  vehemens,  quam  isti,  quos  tu  iure  lau- 
das :  sed  certe  tabs,  quales  si  omnes  semper  fuissent, 
numquam  desideratus  vehemens  esset  tribunus. 

XII.  29.  Omitto  ilia,  quae  si  minus  in  scena  sunt, 
at  certe,  quum  sunt  prolata,  laudantur :  ut  vivat  cum 
suis :  primum  cum  parente,  (nam  meo  iudicio  pietas 
fundamentum  est  omnium  virtutum,)  quern  vereturut 
deum  (neque  enim  multo  secus  est  parens  liberis,) 
amat  vero  ut  sodalem,  ut  fratrem,  ut  aequalem.  Quid 
dicam  cum  patruo?  cum  affinibus?  cum  propinquis  . 
cum  hoc  C.  Saturnino,  ornatissimo  viro?  cuius  quan- 
tam  honoris  huius  cupiditatem  fuisse  creditis,  quum 
videtis  luctus  societatem?  Quid  de  me  dicam  .  qui 
mihi  in  huius  periculo  reus  esse  videor?  quid  de  his 
lot  viris  talibus,  quos  videtis  veste  mutata?  Atqui 
haec  sunt  indicia  solida,  iudices,  et  expressa ;  haec 
smna  probitatis,  non  fucata  forensi  specie,  sed  dome- 
stfeis  inusta  notis  veritatis.  Facilis  est  ilia  occursatio 
et  blanditia  popularis:  aspicitur,  non  attrectatur; 
procul  apparet,  non  excutitur,  non  in  manus  sumitur. 
30.  Omnibus  igitur  rebus  ornatum  hominem,  tam  ex- 

|  ternis,  quam  domesticis :  nonnullis  rebus  inferiorem, 

I  quam  te,  generis  et  nominis  dico:  superiorem  aliis. 

municipum,  vicinorum,  societatam  studio,  temporum 
meorum  memoria :  parem  virtute,  integritate,  mode- 
stia,  aedilem  factum  esse  miraris? 

Hunc  tu  vitae  splendorem  maculis  aspergis  istis? 
Iacis  adulteria,  quae  nemo  non  modo  nomine,  sed  ne 
suspicione  quidem  possit  agnoscere.  Bimaritum  ap- 
pellas,  ut  verba  etiam  fingas,  non  solum  crimina. 
Ductum  esse  ab  eo  in  provinciam  aliquem  dicis  libi- 
dinis  caussa :  quod  non  crimen  est,  sed  impunitum  in 
maledicto  mendacium.  Raptam  esse  mimulam  :  quod 
dicitur  Atinae  factum  a  iuventute,  vetere  quodam  in 
scenicos  iure  maximeque  oppidano.  31 . 0  adolescen- 
tiam  traductam  eleganter!  cui  quidem  quum,  quod 
licuerit,  obiiciatur,  tamen  id  ipsum  falsumreperiatur. 
Emissus  aliquis  e  carcere,  et  quidem  emissus  per  im- 
prudentiam,  emissus,  ut  cognostis,  necessariihominis 
optimique  adolescentis  rogatu;  idem  posteapraeman- 
datis  requisitus.  Atque  haec,  nec  ulla  alia,  suntcon- 
iecta  maledicta  in  eius  vitam,  de  cuius  vos  pudore, 
religione,  integritate  dubitetis.  XIII.  Pater  vero,  in¬ 
quit,  etiam  obesse  fdio  debet.  0  vocem  duram  atque 
indignam  tua  probitate,  Laterensis !  Pater  ut  in  iudi- 
cio  capitis,  pater  ut  in  dimicatione  fortunarum,  pater 
ut  apud  tales  viros  obesse  fdio  debeat?  qui  si  esset 
turpissimus,  si  sordidissimus :  tamen  ipso  nomine 
palrio  valeret  apud  clementes  iudices  et  misericordes ; 
valeret,  inquam,  communi  sensu  omnium,  et  dulcis- 
sima  commendatione  naturae.  32.  Sed  quum  sit  Cn. 
Plancius  is  eques  Romanus,  ea  primum  vetustate 
equestris  nominis,  ut  pater,  ut  avus,  ut  maiores  eius 
omnes  equites  Romani  fuerint,  summum  inpraefectu- 
ra  florentissima  gradum  tenuerint  et  dignitatis  et  gra- 
tiae;  deinde  ut  ipse  in  legionibus  P.  Crassi,  impera- 
toris,  inter  ornatissimos  homines,  equites  Romanos, 
summo  splendore  fuerit;  ut  posteaprinceps  inter  suos, 
plurimarum  rerum  sanctissimus  et  iustissimus  iudex, 
maximarum  societatum  auctor,  plurimarum  magister, 
si  non  modo  in  eo  nihil  umquam  reprehensum ,  sed 
laudata  sunt  omnia :  tamen  is  oberit  honestissimo  filio 
pater,  qui  vel  minus  honestum  et  alienum  tueri  vel 
auctoritate  sua  vel  gratia  possit? —  33.  Asperius,  in¬ 
quit,  locutus  est  aliquid  aliquando.  —  Immo  fortasse 
liberius.  At  id  ipsum,  inquit,  non  est  ferendum.  — 
Ergo  hi  ferendi  sunt,  qui  queruntur,  libertatem  equi- 
tis  Romani  se  ferre  non  posse?  Ubinam  die  mos?  ubi 
ilia  aequitas  iuris?  ubi  ilia  antiqua  libertas,  quae, 
malis  oppressa  civilibus,  extollere  iam  caput  et  ali¬ 
quando  recreata  se  erigere  debebat?  Equitum  ego  Ro- 
manorum  etiam  in  homines  nobilissimos  maledicta, 
publicanorum  in  Q.  Scaevolam ,  virum  omnibus  inge- 
nio,  iustitia,  integritate  praestantem,  aspere  et  feroci- 
ter  et  libere  dicta  commemorem?  XIV.  Consuli  P. 
Nasicae  praeco  Granius  medio  in  foro,  quum  die,  edi- 
cto  iustitio,  domum  decedens  rogasset  Granium,  quid 
tristis  esset:  an,  quod  reiectae  auctiones  essent?  — 
immo  vero,  inquit,  quod  legiones. —  Idem  tribuno 
plebis,  potentissimo  homini,  M.  Druso,  sed  multa  in 
rempublicam  molienti,  quum  ille  eum  salutasset,  ut 
fit,  dixissetque,  Quid  agis,  Grani?  respond'd,  Immo 
vero,  tu  Druse,  quid  agis?  Ille  L.  Crassi,  ille  M.  An- 
tonii  voluntatem  asperioribus  facetiis  saepe  perstrin- 
xit  impune.  Nunc  usque  eo  oppressa  vestraarroganlia 
civitas  est,  ut,  quae  fuit  olim  praeconi  in  ridendo,  nunc 
equiti  Romano  in  plorando,  non  sitconcessa  libertas. 
34.  Quae  enim  umquam  Plancii  vox  fuit  contume- 
liae  potius,  quam  doloris?  quid  est  autem  umquam 
questus,  nisi  quum  a  sociis  et  a  se  iniuriam  propulsa- 


ret?  Quum  senatus  impediretur,  quo  minus,  id  quod 
hostibus  semper  erat  tributum,  responsum  equitibus 
Romanis  redderetur:  omnibus  ilia  iniuria  dolori  pu- 
blicanis  fuit:  sed  eum  ipsum  dolorem  hie  tulit  paul- 
lo  apertius.  Communis  ille  sensus  in  aliis  fortasse  la- 
tuit :  hie,  quod  cum  ceteris  animo  sentiebat,  id  magis, 
quam  ceteri,  et  vultu  promptum  habuit  et  lingua. 

35.  Quamquam,  iudices,  (agnosco  enim  ex  me.) 
permulta  in  Plancium,  quae  ab  eo  numquam  dicta 
sunt,  conferuntur.  Ego  quia  dico  aliquid  aliquando, 
non  studio  adductus,  sed  aut  contentione  dicendi,  aut 
lacessitus ;  et  quia,  ut  fit  in  multis,  exit  aliquando  ali¬ 
quid,  si  non  perfacetum,  attamen  fortasse  non  rusti- 
cum :  quod  quisque  dixit,  me  id  dixisse  di-cunt.  Ego 
autem,  si  quid  est,  quod  mihi  scitum  esse  videatur,  et 
hornine  ingenuo  dignum  atque  docto ;  non  aspernor ; 
stomachor  vero,  quum  aliorum  non  me  digna  in  me 
conferuntur.  Nam  quod  primus  scivit  legem  depubli- 
canis,  turn,  quum  vir  amplissimus  consul  id  illi  ordi- 
ni  per  populum  dedit,  quod  per  senatum,  si  licuisset, 
dedisset:  si  in  eo  crimen  est,  quia  suffragium  tulit : 
quis  non  tulit  publicanus?  si,  quia  primus  scivit: 
utrum  id  sortis  esse  vis,  an  eius,  qui  illam  legem  fere- 
bat?  Si  sortis,  nullum  crimen  est  in  casu;  si  consu¬ 
lt,  splendor  etiam  Plancii,  hunc  a  summo  viro  prin- 
cipem  ordinis  esse  iudicatum. 

XV.  36.  Sed  aliquando  veniamus  ad  caussam  :  in 
qua  tu  nomine  legis  Liciniae,  quae  est  de  sodalitiis, 
omnes  ambitus  leges  complexus  es.  Neque  enim 
quidquam  aliud  in  hac  lege,  nisi  edititios  iudices,  es 
secutus :  quod  genus  iudiciorum  si  est  aequum  nulla 
in  re,  nisi  in  hac  tribuaria :  non  intelligo,  quamobrem 
senatus  hoc  uno  in  genere  tribus  edi  voluerit  ab  accu- 
satore,  neque  eamdem  editionem  transtulerit  in  cete- 
ras  caussas,  de  ipso  denique  ambitu,  reiectionem  fieri 
voluerit  iudicum  alternorum  :  quumque  nullum  ge¬ 
nus  acerbitatis  praetermitteret,  hoc  tamen  unumprae- 
tereundum  putarit.  37.  Quid?  huiusce  rei  obscura 
caussa  est?  an  et  agitata  turn,  quum  ista  in  senatu  res 
agebatur,  et  disputata  hesterno  die  copiosissime  a  Q. 
Hortensio?  cui  turn  est  senatus  assensus.  Hoc  igitur 
sensimus :  cuiuscumque  tribus  largitor  esset,  per 
hanc  consensionem,  quae  magis  honeste  quam  vere 
sodalitas  nominaretur,  quam  quisque  tribum  turpi 
largitione  corrumperet,  eum  maxime  iis  hominibus, 
qui  eius  tribus  essent,  esse  notum.  Ita  putavit  sena- 
j  tus,  quum  reo  tribus  ederentur  eae,  quas  is  largitione 
devinctas  haberet,  eosdem  fore  testes etiudices.  Acer- 
bum  omnino  genus  iudicii :  sed  tamen,  si  vel  sua  vel 
ea,  quae  maxime  esset  cuique  coniuncta,  tribus  edere- 
tur,  vix  recusandum.  XVI.  38.  Tu  autem,  Laterensis, 
quas  tribus  edidisti?  Terentinam,  credo.  Fuit  certe 
id  aequum,  et  certe  exspectatum  est,  et  fuit  dignum 
constanlia  tua.  Cuius  tu  tribus  venditorem  etcorru- 
ptorem  et  sequestrem  Plancium  fuisse  clamitas :  earn 
tribum  profecto,  severissimorum  praesertim  homi- 
num  et  gravissimorum,  edere  debuisti.  At  Voltiniam : 
libet  enim  tibi  nescio  quid  etiam  de  ilia  tribu  crimina- 
ri.  Hanc  igitur  ipsam  cur  non  edidisti?  QuidPlan- 
cio  cum  Lemonia?  quid  cum  Ufentina?  quid  cum 
Crustumina?  Nam  Maetiam,  non  quae  iudicaret,  sed 
quae  reiiceretur,  esse  voluisti.  39.Dubitatis  igitur, 
iudices,  quin  vos  M.  Laterensis  suo  iudicio,  non 
ad  sententiam  legis,  sed  ad  suam  spem  aliquam 
de  civitate  delegerit?  dubitatis,  quin  eas  tribus, 

I  in  quibus  magnas  necessitudines  habet  Plancius, 
|j  quum  ille  non  ediderit,  iudicarit  officiis  ab  hoc  obser- 

vatas,  non  largitione  corruptas?  Quid  enim  potest  di- 
cere,  cur  ista  editio  non  suramam  habeat  acerbitatem, 
remota  ratione  ilia,  quam  in  decernendosecutisumus  . 

40.  Tu  deligas  ex  omni  populo  aut  amicos  tuos,  aut 
inimicos  meos  aut  denique  eos,  quos  inexorabiles, 
quos  inhumanos,  quos  crudeles  existiraes?  Tu,  me 
i°uaro,  nec  opinante,  inscio,  notes  et  tuos,  et  tuorum 
ifecessarios,  iniquos  vel  meos,  vel  etiam  defensorum 
meorum?  eodemque  adiungas,  quosnaturaputesaspe- 
ros,  atque  omnibus  iniquos?  deinde  effundas  le 
pente,  ut  ante  consessum  eorum  iudicum  videam, 
quam  potuerim,  qui  essent  futuri,  suspican.  apu 
eosque  me,  ne  quinque  quidem  reiectis,  quod  in  pio- 
ximo  reo  de  consilii  sententia  constitutum  est,  cogas 
caussam  de  fortunis  omnibus  dicere?  41 .  Non  enim, 
si  aut  Plancius  ita  vixit,  ut  offenderet  sciensnennnem, 
aut  tu  ita  errasti,  ut  eos  ederes  imprudens,  ut  nos,  in¬ 
vito  te,  tamen  ad  iudices,  non  adcarnilices  veniremus . 
idcirco  ista  editio  per  se  non  acerba  est.  XYI1.  An  ve- 
ro  nuper  clarissimi  cives  nomen  editi  iudicis  nontule- 
runt,  quum  ex  cxxv  iudicibus,  principibus  equestns 
ordinis,  quinque  et  lxx  reus  reiiceret,  l  referret,  om- 
niaque  potius  permiscuerunt,  quam  ei  legi  conditiom- 
que  parerent ;  nos  neque  ex  delectis  iudicibus,  sed  ex 
omni  populo,  neque  editos  ad  reiiciendum,  sed  ab  ac- 
cusatore  constitutes  iudices  ita  feremus,  ut  nenunem 
reiiciamus?  42.  Neque  ego  nunc  legis  lniquitatem 
queror,  sed  factum  tuum  a  sententia  legis  doceodis- 
crepare:  et  illud  acerbum  iudicium,  si,  quemadmo- 
dum  senatus  censuit  populusque  iussit,  ita  fecisses, 
ut  in  hunc  et  suam,  et  abhoc  observatas  tribus  ederes , 
non  modo  non  quererer,  sed  hunc,  his  iudicibus  editis, 
qui  testes  iidem  esse  possent,  absolutum  putarem . 
neque  nunc  multo  secus  existimo.  Quum  enim  has 
tribus  edidisti,  ignotis  te  iudicibus  uti  malle  quamno- 
tis  iudicavisti.  Fugisti  sententiam  legis;  aequitatem 
omnem  reiecisti:  in  tenebris,  quam  in  luce,  caussam 
versarimaluisti.  43.  Yoltinia  tribus  abhoc corrupta,  Te- 
rentinam  habuerat  venalem.  Quid  diceret  apud  Volti- 
nienses,  aut  apud  tribules  suos  iudices?  immo  vero 
tu  quid  diceres?  quern  iudicem  ex  illis  aut  taciturn 
testem  haberes,  aut  vero  etiam  excitares?  Etenim,  si 
reus  tribum  ederet,  Voltiniam  fortasse  Plancius  pio- 
pter  necessitudinem  ac  vicinitatem,  suam  vero  certe  edi- 
disset:  et,  si  quaesitor  edendus  fuisset,  quern  tandem 
potius,  quam  hunc  C.  Alfium,  quern  habet,  cuinotissi- 
mus  esse  debet,  vicinum,  tribulem,  gravissimum 
hominem  iustissimumque,  edidisset?  cuius  quidem 
aequitas,  et  ea  voluntas  erga  Cn.  Plancii  salutem, 
quam  ille  sine  ulla  cupiditatis  suspicione  prae  se  fert, 
facile  declarat,  non  fuisse  fugiendum  tribulem  huic 
iudicem,  cui  quaesitorem  tribulem  exoptandum  fuis¬ 
se  videatis.  ij 

XYI1I.  44.  Neque  ego  nunc  consilium  reprenendo 
tuum,  quod  non  eas  tribus,  quibus  hie  maxime  notus 
erat,  edideris :  sed  a  te  doceo  consilium  non  servatum 
senatus.  Etenim  quis  te  turn  audiret  illorum,  autquid 
diceres?  Sequestremne  Plancium?  respuerent  aures, 
nemo  agnosceret,  repudiaretur.  An  gratiosum.  il h 
libenter  audirent:  nos  non  timide  confiteremur.  Noli 
enim  putare,  Laterensis,  legibus  istis,  quas  senatus 
de  ambitu  sancire  voluerit,  id  esse  actum,  ut  sutlra- 
gatio,  ut  observantia,  ut  gratia  tolleretur.  Semper 
fuerunt  boni  viri,  qui  apud  tribules  suos  gratiosi  esse 
vellent.  45.  Neque  vero  tam  durus  in  plebem  noster 
ordo  fuit,  ut  earn  coli  nostra  modica  liberalitate  nolue- 
rit:  neque  hoc  liberis  nostris  interdicendum  est,  ne 


C  I  G  E  R  0  N  I  S 

observent  tribules  suos,  ne  diligant,  ne  conficere  ne- 
cessariis  suis  suam  tribum  possint,  ne  par  ab  iis  mu- 
nus  in  sua  petitione  respectent :  haec  enim  plena  sunt 
officii,  plena  observantiae,  plena  etiam  antiquitatis. 
Isto  in  genere  et  fuimus  ipsi,  quumambitionisnostrae 
tempora  postulabant,  etclarissimosviros  esse  vidimus, 
et  hodie  esse  videmusquam  plurimosgratiosos.  Decu- 
riatio  tribulium,  descriptio  populi,  suffragia  largitione 
devincta  severitatem  senatus,  etbonorum  omnium  vim 
ac  dolorem  excitarunt.  Haec  doce,  haec  profer,  hue  m- 
cumbe,  Laterensis,  decuriasse  Plancium,  conscripsis- 
se,  sequestrem  fuisse,  pronuntiasse,  divisisse :  turn 
mirabor,  te  iis  armis  uti,  quae  tibi  lex  dabat,  noluisse. 
Tribulibus  enim  iudicibus,  non  modo  severitatem  ll- 
lorum,  si  ista  vera  sunt,  sed  ne  vultus  quidem  ferre 
possemus.  46.  Hanc  tu  rationem  quum  fugeris, 
quumque  eos  iudices  habere  nolueris,  quorum  in  hu- 
ius  delicto  quum  scientia  certissima,  turn  dolor  gra- 
vissimus  esse  debuerit:  quid  apud  hos  dices,  qui  abs 
te  taciti  requirunt,  cur  hoc  sibi  oneris  imposueris,  cur 
se  potissimum  delegeris,  cur  denique  se  divinare  ma- 
lueris,  quam  eos,  qui  scirent,  iudicare?  XIX.  Ego 
Plancium,  Laterensis,  et  ipsum  gratiosum  esse  dico, 
et  habuisse  in  petitione  multos  cupidos  sui,  gratiosos  : 
quos  tu  si  sodales  vocas ,  officiosam  amicitiam  nomine 
inquinas  criminoso :  sin,  quia  gratiosi  sint,  accusan- 
dos  putas ;  noli  mirari,  te  id ,  quod  tua  dignitas  po- 
stularit,  repudiandis  gratiosorum  amicitiis  non  esse 
assecutum.  47.  Iam,  ut  ego  doceo,  gratiosum  esse  in 
sua  tribu  Plancium,  quod  multis  benigne  fecerit,  pro 
multis  spoponderit,  in  operas  plurimos  patris  aucton- 
tate  et  gratia  miserit :  quod  denique  omnibus  otlicns 
per  se,  per  patrem,  per  maiores  suos  totam  Atinatem 
praefecturam  comprehenderit:  sic  tu  doce,  seque¬ 
strem  fuisse,  largitum  esse,  conscripsisse,  tribu  es 
decuriavisse.  Quod  si  non  potes :  noli  tollere  ex  or- 
dine  nostro  liberalitatem,  noli  maleficium  putare  esse 
o-ratiam,  noli  observantiam  sancire  poena. 

°  Itaque  haesitantem  te  in  hoc  sodalitiorum  tnbua- 
rio  crimine  ad  communem  ambitus  caussam  contu- 
listi,  in  qua  desinamus  aliquando,  si  videtur,  vulgari 
et  pervagata  declamatione  contendere.  Sic  enim  te¬ 
cum  ago.  48.  Quam  tibi  commodum  est,  unam  tribum 
deli°,e:  tu  doce  id,  quod  debes,  per  quemsequestiem, 
quo^ivisore  corrupta  sit :  ego,  si  id  facere  non  potue- 
ris,  quod,  ut  opinio  mea  fert,  ne  incipies  quidem,  per 
quern  tulerit,  docebo.  Estne  haec  vera  contentio. 
placetne  sic  agi?  Num  possum  magis  pedem  conferre 
(ut  aiunt)  aut  propius  accedere?  Quid  taces?  quiddis- 
simulas?  quid  tergiversaris?  Etiam  atque  etiam  insto 
atque  urgeo,  insector,  posco,  atque  adeo  flagito  cri¬ 
men;  quamcumque  tribum,  inquam,  delegeris,  quam 
tulerit  Plancius,  tu  ostendito,  si  poteris,  vitium :  ego, 
qua  ratione  tulerit,  docebo :  nec  erit  haec  aha  ratio 
Plancio  ac  tibi,  Laterensis.  Nam  ut,  quas  tribus  tu 
tulisti,  si  iam  ex  te  requiram,  possis,  quorum  studio 
tuleris,  explicare :  sic  ego  hoc  contendo,  me  tibi  ipsi 
adversario,  cuiuscumque  tribus  rationem  poposcens, 
redditurum. 

XX.  49.  Sed  cur  ego  sic  ago?  quasi  non  comitiis 
iam  superioribus  sit  Plancius  designatus  aedilis : 
quae  comitia  primum  habere  coepit  consul  quum  om¬ 
nibus  in  rebus  summa  auctoritate,  turn  harum  ipsa- 
rum  legum  ambitus  auctor ;  deinde  habere  coepit  su- 
bito,  praeter  opinionem  omnium,  ut  ne  si  cogitasset 
quidem  quispiam  largiri,  daretur  spatium  comparan- 
di.  Vocatae  tribus,  latum  suffragium,  descriptae,  re- 

nuntiatae:  longe  plurimum  valuit  Plancius :  nulla 
largitionis  nec  fuit,  nec  esse  potuit  suspicio.  An  tan¬ 
dem  una  centuria  praerogativa  tantum  habet  auctori- 
tatis,  ut  nemo  umquam  prior  earn  tulerit,  quin  renun- 
tiatus  sit:  aut  his  ipsis  comitiis  consularibus ,  aut 
certe  in  ilium  annum :  aedilem  tu  Plancium  factum 
miraris,  in  quo  non  exigua  pars  populi,  sed  universus 
populus  voluntatem  suam  declarant?  cuius  in  hono- 
re  non  unius  tribus  pars,  sed  comitia  tota  comitiis  fue- 
rint  praerogativa?  60.  Quo  quidem  tempore,  si  id,  La- 
terensis,  facere  voluisses,  aut  si  gravitatis  esse  putas- 
ses  tuae,  quod  multi  nobiles  saepe  fecerunt,  ut,  quum 
minus  valuissent  suffrages,  quam  putassent,  postea, 
prolatis  comitiis,  prosternerent  se,  et  populo  Romano, 
fracto  animo  atque  humili  supplicarent :  non  dubito, 
quin  omnis  ad  te  conversura  se  fuerit  multitudo. 
Numquam  enim  fere  nobilitas,  integra  praesertim 
atque  innocens,  a  populo  Romano  supplex  repudiata 
est.  Sed,  si  tibi  gravitas  tua  et  magnitudo  animi  plu- 
ris  fuit,  sicut  esse  debuit,  quam  aedilitas :  noli,  quum 
habeas  id,  quod  malueris,  desiderare  id,  quod  minoris 
putaris.  Equidem  primum,  ut  bonore  dignus  essem, 
maxime  semper  laboravi:  secundo,  ut  existimarer; 
tertium  mihi  fuit  illud,  quod  plerisque  primum  est, 
ipse  honos :  qui  iis  denique  debet  esseiucundus,  quo¬ 
rum  dignitati  populus  Romanus  testimonium,  non 
beneficium  ambitioni  dedit. 

XXI.  51.  Quaeris  etiam,  Laterensis,  quid  imagi- 
nibus  tuis,  quid  ornatissimo  atque  optimo  viro,  patri 
tuo,  respondeas  mortuo.  Noli  ista  meditari :  atque  il¬ 
lud  cave  potius,  ne  tua  ista  querela  dolorque  nimius 
ab  illis  sapientissimis  viris  reprehendatur.  Yiditenim 
pater  tuus,  Appium  Claudium,  nobilissimum  homi- 
nem,  vivo  patre  suo,  potentissimo  et  clarissimo  cive, 
C.  Claudio,  aedilem  non  esse  factum,  et  eumdem  sine 
repulsa  factum  esse  consulem:  vidit,  hominem  sibi 
maxime  coniunctum,  egregium  virum,  L.  Volcatium, 
vidit  M.  Pisonem,  in  ista  aedilitate,offensiunculaacce- 
pta,  summos  a  populo  Romano  esse  honores  adeptos. 
Avus  vero  tuus,  et  P.  Nasicae  tibi  aedilitiam  praedi- 
caret  repulsam,  quo  cive  neminem  ego  statuo  in  hac 
republica  fortiorem :  et  C.  Marii,  qui  duabus  aedilita- 
tis  acceptis  repulsis,  septies  consul  est  factus:  et  L. 
Caesaris,  Cn.  Octavii,  M.  Tullii:  quos  omnes  scimus 
aedilitate  praeteritos,  consules  esse  factos.  52.  Sed 
quid  ego  aedilitias  repulsas  colligo?  quae  saepe  eius- 
modi  habitae  sunt,  ut  iis,  qui  praeteriti  essent,  beni- 
gne  a  populo  factum  videretur.  Tribunus  militum,  L. 
Philippus,  summa  nobilitate  et  eloquentia,  quaestor 
C.  Caelius,  clarissimus  ac  fortissimus  adolescens,  tri- 
buni  plebisP.  Rutilius  Rufus,  C.  Fimbria,  C.  Cassius, 
Cn.  Orestes,  facti  non  sunt:  quos  tamen  omnes  con¬ 
sules  factos  scimus  esse.  Quae  tibi  ultro  pater  et  ma- 
iores  tui,  non  consolandi  tui  gratia,  dicent,  neque  ve¬ 
ro,  quo  te  liberent  aliqua  culpa,  quam  tu  vereris,  ne  a 
te  suscepta  videatur:  sed  ut  te  ad  istum  cursum  te¬ 
nendum,  quern  a  prima  aetate  suscepisti,  cohortentur. 
Nihil  est  enim,  mihi  crede,  Laterensis,  de  te  detra- 
ctum :  detractum  dico?  si  mehercule  vere,  quod  acci- 
dit,  interpretari  velis,  est  aliquid  etiam  de  virtute  si- 
gnificatum  tua.  XXII.  Noli  enim  existimare,  non  ma¬ 
gnum  quemdam  motum  fuisseilliuspetitionis  tuae,de 
qua,  ne  aliquid  iurares,  destitisti.  Denuntiasti,  liomo 
adolescens,  quid  de  summa  republica  sentires:  for¬ 
tius  tu  quidem,  quam  nonnulli  defuncti  honoribus, 
sed  apertius,  quam  vel  ambitionis,  vel  aetatis  tuae  ra¬ 
tio  postulabat.  53.  Quamobrem  in  dissentiente  popu¬ 


lo,  noli  putare,  nullos  fuisse,  quorum  animos  tuus  ille 
fortis  animus  offenderet:  qui  te  incautum  fortasse 
nunc  tuo  loco  demo  vere  potuerunt,  providentemautem 
et  praecaventem  numquam  certe  movebunt. 

An  te  ilia  argumenta  duxerunt?  Dubitabitis,  in¬ 
quit,  quin  coitio  facta  sit,  quum  tribus  plerasque  cum 
Plotio  tulerit  Plancius?  An  una  fieri  potuerunt,  si 
una  tribus  non  tulissent?  —  At  nonnullas  punctis 
paene  totidem.  —  Quippe ;  quum  iam  facti  prope  su- 
perioribus  comitiis  declaratique  venissent:  quam- 
quam  ne  id  quidem  suspicionem  coitionis  habuerit. 
Neque  enim  umquam  maiores  nostri  sortitionem  con- 
stituissent  aedilitiam,  nisi  viderent  accidere  posse,  ut 
competitores  pares  suffragiis  essent.  54.  Et  ais,  prio- 
ribus  comitiis  Aniensem  a  Plotio  Pedio,  Terentinam 
a  Plancio  tibi  esse  concessam :  nunc  ab  utroque  eas 
avulsas,  ne  in  angustum  venirent.  Quam  convenit, 
nondum  cognita  populi  voluntate,  hos,  quos  iam  turn 
coniunctos  fuisse  dicis,  iacturam  suarum  tribuum, 
quo  vos  adiuvaremini,  fecisse:  eosdem,  quum  iam  es¬ 
sent  experti,  quid  valerent,  restrictos  et  tenaces  fuisse? 
Etenim  verebantur,  credo,  angustias,  quasi  res  in 
contentionem  aut  in  discrimen  aliquod  posset  venire. 
Sed  tamen  tu  A.  Plotium,  virum  ornatissimum ,  in 
idem  crimen  vocandum  iudicas?  an  dicis  eum  te  arri- 
puisse,  a  quo  non  sis  rogatus?  Nam  quod  questus  es, 
plures  te  testes  habere  de  Yoltinia,  quam  quot  in  ea 
tribu  puncta  tuleris :  indicas,  aut  eos  testes  te  adduce- 
re,  qui,  quia  numraos  aceeperint,  te  praeterierint : 
aut,  te  ne  gratuita  quidem  eorum  suffragia  tulisse. 

XXIIL  55.  Illud  vero  crimen  de  nummis,  quos  in 
circo  Flaminio  deprehensos  esse  dixisti,  caluit  re  re- 
centi :  nunc  in  caussa  refrixit.  Neque  enim,  qui  illi 
nummi  fuerint,  nec,  quae  tribus,  nec,  qui  divisor, 
ostenderis.  Atque  is  quidem  eductus  ad  consules,  qui 
turn  in  crimen  vocabatur,  se  inique  a  tuis  iactatum 
graviter  querebatur.  Qui  si  erat  divisor,  praesertim 
eius,  quern  tu  habebas  reum,  cur  abs  te  reus  non  est 
factus?  cur  non  eius  damnatione  aliquid  ad  hoc  iudi- 
cium  praeiudicii  comparasti?  Sed  neque  tu  habes 
haec,  neque  eis  confidis.  Alia  te  ratio,  alia  cogitalio 
ad  spem  huius  opprimendi  excitavit.  Magnae  sunt  in 
teopes;  late  patet  gratia:  multi  amici,  multi  cupidi 
tui,  multi  fautores  laudis  tuae;  multi  huic  invident; 
multis  etiam  pater,  optimus  vir,  nimium  retinens  e- 
questris  iuris  et  libertatis  videtur;  multi  etiam  com¬ 
munes  inimici  reorum  omnium;  qui  ita  semper  testi¬ 
monium  de  ambitu  dicunt,  quasi  aut  moveant  animos 
iudicum  suis  testimoniis,  aut  gratum  populo  Romano 
sit,  aut  ab  eo  facilius  ob  earn  caussam  dignitatem, 
quam  volunt,  consequantur.  56.  Quibuscum  me,  iu- 
dices,  pugnantem  meo  more  pristino  non  videbitis: 
non  quo  mihi  fas  sit  quidquam  defugere,  quod  salus 
Plancii  postulet:  sed  quia  neque  necesse  est,  me  id 
persequi  voce,  quod  vos  mente  videatis ;  et  quod  ita 
de  me  meriti  sunt  illi  ipsi,  quos  ego  testes  video  pa- 
ratos ,  ut  eorum  reprehensionem  vos  vestrae  pruden- 
tiae  assumere,  meae  modestiae  remittere  debeatis.  Il¬ 
lud  unum  vos  magno  opere  oro  atqueobsecro,iudices, 
quum  huius,  quern  defendo,  turn  communis  periculi 
caussa,  ne  fictis  auditionibus ,  ne  disseminato  disper- 
soque  sermoni  fortunas  innocentium  subiiciendas  pu- 
tetis.  57.  Multi  amici  accusatoris,  nonnulli  etiam 
nostri  iniqui,  multi  communes  obtrectalores  atqueom- 
nium  invidi  multa  finxerunt.  Nihil  est  autem  tarn  vo- 
lucre,  quam  maledictum  :  nihil  facilius  emittitur,  ni¬ 
hil  citius  excipitur,  nihil  latius  dissipatur.  Neque 

ego,  si  fontem  maledicti  reperietis ,  ut  negligatis,  aut 
dissimuletis ,  umquam  postulabo.  Sed ,  si  quid  sine 
capite  manabit,  aut  si  quid  erit  eiusmodi,  ut  non  ex- 
stetauctor,  quiaudierit:  aut  ita  negligens  vobis  esse 
videbitur,  ut,  unde  audierit,  oblitus  sit :  aut  ita  levem 
habebit  auctorem,  ut  memoria  dignuni  non  putarit: 
huius  ilia  vox  vulgaris,  audivi,  ne  quid  reo  innocenti 
noceat,  oramus. 

XXIV.  58.  Sed  venio  iam  ad  L.  Cassium,  familia- 
rem  mcura,  cuius  ex  oratione  ne  ilium  quidem  Iuven- 
tium  tecum  expostulavi :  quern  ille  omni  et  virtute  et 
humanitate  ornatus  adolescens  primum  de  plebeaedi- 
lem  curulem  factum  esse  dixit.  In  quo,  Cassi,  si  tibi 
ita  respondeam,  nescisse  id  populum  Romanum ,  ne- 
que  fuisse  qui  id  nobis  narraret,  praesertim  mortuo 
Longino:  non,  ut  opinor,  admirere,  quum  ego  ipse, 
non  abhorrens  a  studio  antiquitatis,  me  hie  id  ex  te  pri¬ 
mum  audisse  confitear.  Et,  quoniam  tua  fuit  perele- 
gans  ac  persubtilis  oratio ,  digna  equitis  Romani  vel 
studio  vel  pudore :  quoniamque  sic  ab  his  es  auditus, 
ut  magnus  honos  et  ingenio  et  humanitati  tuae  tribue- 
retur:  respondebo  ad  ea,  quae  dixisti,  quae  pleraque 
de  ipso  me  fuerunt;  in  quibus  ipsi  aculei,  si  quos  ha- 
buisti  in  me  reprehendendo,  tamen  mihi  non  ingrati 
acciderunt.  59.  Quaesisti,  utrum  mihi  putarem, 
equitis  Romani  filio,  faciliorem  fuisse  ad  adipiscendos 
honores  viam,  an  futuram  esse  filio  meo,  qui  esset  fa- 
milia  consulari.  Ego  vero,  quamquam  illi  omnia  ma- 
lo,  quammihi;  tamen  illi  honorum  aditus  numquam 
faciliores  optavi,  quam  mihi  fuerunt :  quineliam,  ne 
forte  ille  sibi  me  potius  peperisse  iam  honores ,  quam 
iter  demonstrasse  adipiscendorum  putet,  haec  illi 
soleo  praecipere,  (quamquam  ad  praecepta  aetas  non 
est  gravis,)  quae  ille  a  love  ortus  suis  praecepit  filiis : 

—  Vigilandum  est  semper:  multae  insidiae  sunt 

bonis . 

Nosti  cetera.  Nonne, 

Id  quod  multi  invideant,  — 

quae  scripsit  gravis  ille  et  ingeniosus  poeta,  scri- 
psit,  non  ut  illos  regios  pueros,  qui  iam  nusquam 
erant,  sed  ut  nos  et  nostros  liberos  ad  laborem  et  lau- 
dem  excitaret?  60.  Quaeris,  quid  potuerit  amplius  as- 
sequi  Plancius,  si  Cn.  Scipionis  fuisset  filius.  Magis 
aedilis  fieri  non  potuisset;  sed  hoc  praestaret,  quod  ei 
minus  invideretur.  Etenim  honorum  gradus  summis 
hominibus  et  infimis  sunt  pares,  gloriae  dispares. 

XXV.  Quis  nostrum  se  dicit  M’. Curio,  quis  C. 
Fabricio,  quis  C.  Duillio  parem?  quis  AtilioCalatino? 
quis  Cn.  et  P.  Scipionibus?  quis  Africano,  Marcello, 
Maximo?  Tamen  eosdem  sumus  honorum  gradus, 
quos  illi,  assecuti.  Etenim  in  virtute  multi  sunt 
ascensus:  ut  is  maxime  gloria  excellat,  qui  virtute  plu- 
rimum  praestet.  Honorum  populi  finis  estconsulatus : 
quern  magistratum  iam  octingenti  fere  consecuti  sunt. 
Horum,  si  di  I  igenter  quaeres,  vixdecimam  partem  repe- 
rias  gloria  dignam.  Sed  nemo  umquam  sicegit,  ut  tu : 
Cur  iste  fit  consul?  quid  potuit  amplius,  si  L.  Brutus 
esset,  qui  civitatem  dominatu  regio  liberavit?  Honore 
nihil  amplius,  laude  multum.  Sic  igitur  Plancius  ni- 
hilo  minus  quaestor  est  factus  et  tribunus  plebis  etae- 
dilis,  quam  si  esset  summo  loco  natus :  sed  haec,  pari 
loco  orti,  sunt  innumerabiles  alii  consecuti.  61 .  Pre¬ 
fers  triumphos  T.  Didii  et  C.  Marii:  et  quaeris,  quid 
simile  in  Plancio.  Quasi  vero  isti,  quos  commemoras, 
propterea  magistratus  ceperint,  quod  triumpharant,  et 
non,  quia  commissi  sunt  iis  magistratus,  in  quibus  re 
bene  gesta  triumpharent.  Rogas,  quae  castra  viderit: 


qui  et  miles  in  Greta,  Metello  hoc  imperatore,  et  tribu¬ 
nus  in  Macedonia  militum  fuerit,  et  quaestor  tantum 
ex  re  militari  detraxerit  temporis,  quantum  in  me  cu- 
stodiendum  transferre  maluerit.  62.  Quaeris,. num  di- 
sertus.  Immo,  id  quod  secundum  est,  ne  sibi  quidem 
videtur.  Num  iurisconsultus?  Quasi  quisquam  sit, 
qui  sibi  hunc  falsum  deiurerespondisse dicat.  Omnes 
enim  istiusmodi  artes  in  iis  reprehenduntur,  qui, 
quum  professi  fuerint,  satisfacere  nonpossunt:  non 
in  iis,  qui  se  abfuisse  ab  istis  studiis  confitentur.  Vir- 
tus,  probitas,  integritas  in  candidato,  non  linguae  vo- 
lubilitas,  non  ars,  non  scientia  requiri  solet.  Ut  nos  in 
mancipiis  parandis ,  quamvis  frugi  hominem  si  pro 
fabro,  aut  pro  tectore  emimus,  ferre  moleste  solemus, 
si  eas  artes,  quas  in  emendo  secuti  sumus,  forte  ne- 
sciverit :  sin  autem  emimus,  quem  villicum  imponere- 
mus,  quem  pecori  praeficeremus,  nihil  in  eo,  nisi  fru- 
galitatem,  laborem,  vigilantiam  esse  curamus:  sic 
populus  Romanus  deligit  magistratus,  quasi  reipubli- 
cae  villicos ;  in  quibus  si  qua  praeterea  est  ars ,  facile 
patitur;  sin  minus,  virtute  eorum  etinnocentia  con- 
tentus  est.  Quotus  enim  quisque  disertus,  quotus 
quisque  iuris  peritus  est,  ut  eos  numeres,  qui  volunt 
esse?  Quod  si  praeterea  honore  dignus  nemo,  quidnam 
tot  optimis  et  ornatissimis  civibus  est  futurum? 

XXVI.  63.  lubes  Plancium  de  vitiis  Laterensis  di- 
cere.  Nihil  potest,  nisi  eum  nimis  in  se  iracundum 
putabis  fuisse.  Idem  efiers  Laterensem  laudibus. 
Facile  patior,  id  te  agere  multis  verbis,  quod  ad  iudi- 
cium  non  pertineat,  et  id  te  accusantem  tamdiu  dice- 
re,  quod  ego  defensor  sine  periculo  possim  confiteri. 
Atqui  non  modo  confiteor,  summa  in  Laterense  orna- 
menta  esse,  sed  te  etiam  reprehendo,  quod  ea  non  enu- 
meres,  alia  quaedam  inania  et  levia  conquiras.  Prae- 
neste  fecisse  ludos.  Quid?  alii  quaestores  non  fece- 
runt?  Cyrenis  liberalem  in  publicanos,  iustum  in  so- 
cios  fuisse.  Quis  negat?  sed  ita  multa  Romae  gerun- 
tur,  ut  vix  ea,  quae  fiunt  in  provinciis,  audiantur. 
64.  Non  vereor,  ne  mihi  aliquid,  iudices,  videar  arro- 
gasse,  si  de  quaestura  mea  dixero.  Quamvis  enim  ilia 
floruerit,  tamen  eum  me  postea  fuisse  in  maximis  im¬ 
pends  orbitror,  ut  non  ita  mihi  multum  gloriae  sit  ex 
quaesturae  laude  repetendum  :  sed  tamen  non  vereor, 
ne  quis  audeat  dicere,  ullius  in  Sicilia  quaesturam  aut 
gratiorem  aut  clariorem  fuisse.  Vere  mehercules  hoc 
dicam:  sic  turn  existimabam,  nihil  homines  aliud 
Romae,  nisi  de  quaestura  mea  loqui.  Frumenti  in 
summa  caritate  maximum  numerum  miseram :  nego- 
tiatoribus  comis,' mercatoribus  iustus ,  municipibus 
liberalis,  sociis  abstinens,  omnibus  eram  visus  in  omni 
officio  diligentissimus.  Excogitati  quidam  erant  a 
Siculis  honores  in  me  inauditi.  65.  Itaque  hac  spe 
decedebam,  ut  mihi  populum  Romanum  ultro  omnia 
delaturum  putarem.  At  ego,  quum  casu  diebus  iis, 
itineris  faciendi  caussa,  decedens  e  provincia^Puteo- 
los  forte  venissem,  quum  plurimi  et  lautissimi  solent 
esse  in  iis  locis:  concidi  paene,  iudices,  quum  ex  me 
quidam  quaesisset,  quo  die  Roma  exissem,  et  num- 
quidnam  esset  novi.  Cui  cum  respondissem,  me  e 
provincia  decedere :  etiam  mehercule,  inquit,  ut  opi¬ 
nor,  ex  Africa.  XXVII.  Huic  ego  iam  stomachans 
fastidiose,  immo  ex  Sicilia,  inquam.  Turn  quidam, 
quasi  qui  omnia  sciret,  quid?  tu  nescis,  inquit,  hunc 
Syracusis  quaestorem  fuisse?  Quid  multa?  destiti 
stomachari,  et  me  unum  ex  iis  feci,  qui  ad  aquas  ve- 
nissent.  66.  Sed  ea  res,  iudices,  baud  scio  an  plus 
mihi  profuerit,  quam  si  mihi  turn  essent  omnes  con- 


0  R  A  T  I  0  PRO  C  N.  PLANCIO.  CAP.  24  —  30. 


565 


gratulati.  Nam  posteaquam  sensi,  populumRomanum 
aures  hebetiores,  oculos  acres  atque  acutos  habere: 
destiti,  quid  de  me  audituri  essent  homines,  cogitare : 
feci,  ut  postea  quotidie  me  praesentem  viderent :  ha- 
bitavi  in  oculis:  pressi  forum,  neminem  a  congressu 
meo  neque  ianitor  meus,  neque  somnus  absterruit. 
Ecquid  ego  dicam  de  occupatis  meis  temporibus ,  cui 
fuerit  ne  otium  quidem  umquam  otiosum?  Nam,  quas 
lu  commemoras,  Cassi,  legere  te  solere  orationes, 
quum  otiosus  sis,  has  ego  scripsi  ludis  et  feriis,  ne 
omnino  umquam  essem  otiosus.  Etenim  M.  Catonis 
illud,  quod  in  principio  scripsit  Originum  suarum, 
semper  magnificum  et  praeclarum  putavi,  clarorum 

VIRORUM  ATQUE  MAGNORUM  NON  MINUS  OTII,  QUAM 
NEGOTII,  RATIONEM  EXSTARE  OPORTERE.  Ita,  si 

quam  habeo  laudem,  quae  quanta  sit,  nescio,  parta 
Romae  est,  quaesita  inforo:  meaque  privata  consilia 
publici  quoque  casus  comprobaverunt,  ut  etiam  sum- 
ma  respublica  mihi  domi  fuerit  gerenda,  et  Urbs  in 
Urbe  servanda.  67.  Eademigitur,  Cassi,  via  munita 
Laterensi  est,  idem  virtutis  cursus  ad  gloriam:  hoc 
facilior  fortasse,  quod  ego  hue,  a  me  ortus  et  per  me 
nixus,  ascendi;  istius  egregia  virtus  adiuvabitur 
commendatione  maiorum.  Sed,  ut  redeam  ad  Plan- 
cium,  numquam  ex  Urbe  abfuit,  nisisorte,  lege,  ne¬ 
cessitate.  Non  valuit  rebus  iisdem,  quibus  fortasse 
nonnulli:  at  valuit  assiduitate,  valuit  observandis 
amicis,  valuit  liberalitate :  fuit  in  oculis :  petivit:  ea 
est  usus  ratione  vitae,  qua,  minima  invidia,  novi  ho¬ 
mines  plurimi  eosdem  honores  consecuti  sunt. 

XXVIII.  68.  Nam,  quod  ais,  Cassi,  non  plus  me 
Plancio  debere,  quam  bonis  omnibus,  quod  iis  aeque 
mea  salus  cara  fuerit:  ego  me  debere  bonis  omnibus 
fateor.  Sed  etiam  hi  quibus  ego  debeo,  boni  viri  et 
cives,  aediliciis  comitiis  aliquid  se  meo  nomine  debere 
Plancio  dicebant.  Verum  fac  me  multis  debere,  et  in 
iis  Plancio:  utrum  igitur  me  conturbare  oportet:  an 
ceteris,  quum  cuiusque  dies  venerit,  hoc  nomen,  quod 
urget,  nunc,  quum  petitur,  dissolvere?  Quamquam 
dissimilis  est  pecuniae  debitio,  etgratiae.  Nam  qui 
pecuniam  dissolvit,  statim  non  habet  id,  quod  reddi¬ 
dit:  qui  autem  debet,  aes  retinet  alienum:  gratiam 
autem ,  etquirefert,  habet,  et  qui  habet,  in  eo  ipso, 
quod  habet,  refert.  Neque  ego  nunc  Plancio  desinam 
debere,  si  hoc  solvero :  nec  minus  ei  redderem  volun- 
tate  ipsa,  si  hoc  molestiae  non  accidisset.  69.  Quae- 
ris  a  me,  Cassi.  quid  pro  fratre  meo,  qui  mihi  est  ca- 
rissimus ,  quid  pro  meis  liberis,  quibus  nihil  potest 
*  mihi  esse  iucundius,  amplius,  quam  pro  Plancio  facio, 
facere  possim :  nec  vides,  istorum  ipsorum  caritate  ad 
huius  salutem  defendendam  maxime  stimulari  me  at¬ 
que  excitari.  Nam  neque  illis  huius  salute,  a  quo 
meam  sciunt  esse  defensam,  quidquam  est  optatius, 
et  ego  ipse  numquam  illos  aspicio,  quin,  quum  per 
hunc  me  his  conservatum  esse  meminerim ,  huiusce 
meriti  in  me  recorder.  Opimium  damnatum  esse 
commemoras,  servatorem  ipsum  reipublicae :  Calidi- 
um  adiungis,  cuius  lege  Q.  Metellus  in  civitatem  sit 
restitutus ;  reprehendis  meas  pro  Plancio  preces,  quod 
nec  Opimius  suo  nomine  liberatus  sit,  necQ.  Metelli 
Calidius.  XXIX.  De  Calidio  tibi  tantum  respondeo, 
quod  ipse  vidi:  Q.  Metellum  Pium,  consulem,  prae- 
toriis  comitiis,  petente  Q.  Calidio,  populo  Romano 
supplicasse,  quum  quidem  non  dubitaret,  et  consul  et 
homo  nobilissimus,  patronum  ilium  esse  suum,  et  fa- 
miliae  suae  nobilissimae  dicere.  70.  Quo  loco  quaero 
ex  te,  num  id  in  iudicio  Calidii  putes,  quod  ego  in 


Plancii  facio,  aut  Metellum  Pium,  si  Romae  esse  po- 
tuisset,  aut  patrem  eius,  si  vixisset,  non  fuisse  factu- 
rum.  Nam  Opimii  quidem  calamitas  utinam  ex  homi- 
num  memoria  posset  evelli !  Vulnus  illud  reipublicae, 
dedecus  huius  imperii,  turpitudo  populi  Romani,  non 
iudicium  putandum  est.  Quam  enim  illi  iudices,  si 
iudices,  et  non  parricidae  patriae  nominandi  sunt,  gra- 
viorem  potuerunt  reipublicae  infligeresecurim,  quam, 
quum  ilium  e  civitate  eiecerunt,  qui  praetor  finitimo, 
consul  domestico  bello,rempublicamliberarat?  71.  At 
enim  nimis  ego  magnum  beneficium  Plancii  facio ,  et, 
ut  ais,  id  verbis  exaggero:  quasi  vero  me  tuo  arbitra- 
tu,  et  non  meo,  gratum  esse  oporteat.  Quod  istius 
tantum  meritum,  inquit?  An  quia  te  non  iugulavit? 
Immo  vero,  quia  iugulari  passus  non  est.  Quo  qui¬ 
dem  tu  loco,  Cassi,  etiam  purgasti  inimicos  meos,  me- 
aeque  vitae  nullas  ab  illis  insidias  fuisse  dixisti.  Po- 
suit  hoc  idem  Laterensis.  Quamobrem  de  isto  paullo 
post  plura  dicam :  de  te  tantum  requiro,  utrum  putes 
odium  in  me  mediocre  inimicorum  fuisse.  —  Quod 
fuit  ullorum  umquam  barbarorum  tarn  immane  ac  tarn 
crudele  in  hostem?  —  An  fuisse  in  iis  aliquem  aut 
famae  metum,  aut  poenae,  quorum  vidisti  toto  illo 
anno  ferrum  in  foro,  flammam  in  delubris,  vim  in  tota 
Urbe  versari?  Nisi  forte  existimas,  eos  idcirco  vitae 
meae  pepercisse,  quod  de  reditu  meo  non  timerent. 
Et  quemquam  putas  fuisse  tam  excordem,  qui,  vivis 
his,  stante  Urbe  et  curia,  rediturum  me,  si  viverem, 
non  putaret?  Quamobrem  non  debes  is  homo  et  is  ci- 
vis  praedicare,  vitam  meam,  quae  fidelitate  amicorum 
conservata  sit,  inimicorum  modestia  non  esse  apper¬ 
tain. 

XXX.  72.  Respondebo  tibi  nunc,  Laterensis,  mi¬ 
nus  fortasse  vehementer,  quam  abs  te  sum  provoca- 
tus:  sed  profecto  nec  considerate  minus,  nec  minus 
amice.  Nam  primum  illud  fuit  asperius,  me,  quae 
de  Plancio  dicerem,mentiri  et  temporis  caussafingere. 
Scilicet  homo  sapiens  excogitavi,  quamobrem  viderer 
maximis  beneficii  vinculis  obstrictus,  quum  liber 
essem  et  solutus.  Quid  enim?  mihi  ad  defendendum 
Plancium  parum  multae,  parum  iustae  necessitudines 
erant  familiaritatis,  vicinitatis,  patris  amicitiae?  Quae 
si  non  essent,  vererer,  credo,  ne  turpiter  facerem,  si 
hoc  spiendore  et  hac  dignitate  hominem  defenderem. 
Fingenda  fuit  mihi  videlicet  caussa  peracuta,  ut  ei, 
quem  mihi  debere  oporteret,  ego  me  omnia  debere  di- 
cerem.  At  id  etiam  gregarii  milites  faciunt  inviti,  ut 
coronam  dent  civicam,  et  se  ab  aliquo  servatos  esse 
fateantur:  non  quo  turpe  sit,  protectum  in  acie,  ex 
hostium  manibus  eripi,  (nam  id  accidere,  nisi  forli 
viro  et  pugnanti  cominus,  non  potest,)  sed  onus  bene¬ 
ficii  reformidant,  quod  permagnum  est,  alieno  debere 
idem,  quod  parenti.  73.  Ego,  quum  ceteri  vera  bene- 
ficia,  etiam  minora,  dissimulent,  ne  obligati  esse  vide- 
antur,  eo  me  beneficio  obstrictum  esse  ementior,  cui 
ne  referri  quidem  gratia  posse  videatur?  An  hoc  tu, 
Laterensis,  ignoras?  qui,  quum  mihi  esses  amicissi- 
mus,  quum  vel  periculum  vitae  tuae  mecum  sociare 
voluisses,  quum  me  in  illo  tristi  et  acerbo  luctu  atque 
discessu  non  lacrimis  solum  tuis,  sed  animo,  corpore, 
copiis  prosecutus  esses,  quum  meos  liberos  et  uxo- 
*Tem,  me  absente,  tuis  opibus  auxilioque  defendisses, 
sic  mecum  semper  egisti,  te  mihi  remittere  atque  con- 
cedere,  ut  orane  studium  meum  in  Cn.  Plancii  honore 
consumerem,  quod  eius  in  me  meritum  tibi  etiam  ipsi 
gratum  esse  dicebas.  74.  Nihil  autem  me  novi,  nihil 
temporis  caussa  dicere,  nonne  etiam  ilia  testis  est 

oratio,  quae  est  a  me  prima  habita  in  senatu?  in  qua 
quum  perpaucis  nominatim  egissem  gratias,  quod 
omnes  enumerari  nullo  modo  possent,  scelus  autem 
esset  quemquam  praeteriri ,  statuissemque  eos  solum 
nominare,  qui  caussae  nostrae  duces  et  quasi  signi- 
feri  fuissent :  in  his  Plancio  gratias  egi.  Recitetur 
oratio,  quae  propter  rei  magnitudinem  dicta  de  scn- 
pto  est :  in  qua  ego  homo  astutus  ei  me  dedebam,  cui 
nihil  magno  opere  deberem,  et  buius  tanti  officii  ser- 
vitutem  astringebam  testimonio  sempiterno.  Isolo 
cetera ,  quae  a  me  mandata  sunt  litteris ,  recitare : 
praetermitto,  ne  aut  proferre  videar  ad  tempus,  aut  eo 
genere  uti  litterarum,  quod  meis  studiis  aptius,  quam 
consuetudini  iudiciorum  esse  videatur. 

XXXI.  75.  Atque  etiarn  clamitas,  Laterensis: 
Quousque  ista  diets?  Nihil  in  Cispio  profecisti.  Ob- 
soletae  iam  sunt  preces  tuae.  De  Cispio  mihine  tu 
obiicies,  quern  ego,  de  me  bene  meritum  quia,  te  teste, 
co°noveram,  te  eodem  auctore  defendi?  et  ei  dices, 
Quousque ,  quem  negas,  quod  pro  Cispio  contenderit, 
impetrare  potuisse?  Nam  istius  verbi,  Quousque,  haec 
poterat  esse  invidia :  datus  est  tibi  ille :  condonatus 
ille:  non  facis  finem:  ferre  non  possumus;  ei  qui- 
dem,  qui  pro  uno  laborarit,  id  ipsum  non  obtinuent, 
dici,  Quousque ,  irridentis  magis  est,  quam  reprehen- 
dentis.  Nisi  forte  ego  unus  ita  me  gessi  in  iudicns, 
ita  et  cum  bis  et  inter  hos  vixi,  is  in  caussis  patronus, 
is  in  republica  civis  et  sum  et  semper  fui,  solus  ut  a  te 
constituar,  qui  nihil  a  iudicibus  debeam  umquam  im¬ 
petrare.  76.  Et  mibi  lacrimulam  Cispiani  iudicn  ob- 
iectas:  sic  enim  dixisti:  Vidi  ego  tuam  lacrimulam. 
Vide,  quam  me  verbi  tui  poeniteat.  Non  modo  lacri¬ 
mulam,  sed  multas  lacrimas,  et  fletum  cum  singultu 
videre  potuisti.  An  ego,  qui  meorum  lacrimis,  me 
absente,  commotus  simultates,  quas  mecum  habebat, 
deposuisset,  meaeque  salutis  non  modo  non  oppugna- 
tor  (ut  inimici  meiputarant)  sed etiam defensor  fuisset, 
buius  in  periculo  non  dolorem  meum  sigmficarem ! 
77.  Tu  autem,  Laterensis,  qui  turn  lacrimas  meas  gra- 
tas  esse  dicebas,  nunc  easdem  vis  invidiosas  videri. 

XXXII.  Negas,  tribunatum  Plancii  quidquam  at- 
tulisse  adiumenti  dignitati  meae:  atquebocloco(quod 
verissime  facere  potes)  L.Racilii,  fortissimietconstan- 
tissimi  viri,  divina  in  me  merita  commemoras.  Cui 
quidem  ego,  sicut  Cn.*  Plancio,  numquamdissimulavi 
me  plurimum  debere,  semperque  prae  me  feram. 
Nullas  enim  sibi  ille  neque  contentiones,  neque  mi- 
micitias,  neque  vitae  dimicationes  nec  pro  republica, 
nec  pro  me  defugiendas  putavit.  Atque  utinam,  quam 
ego  sum  in  ilium  gratus,  tarn  licuisset,  pei  hominum 
vim,  et  iniuriam  P.  R-,  ei  gratiam  referre !  Sed,  si  non 
eadem  contendit  in  tribunatu  Plancius,  existimaie 
debes,  non  huic  voluntatem  defuisse,  sed  me,  quum 
tantum  iam  Plancio  deberem,  Racilii  beneficiis  fuisse 
contentum.  78.  An  vero  putas,  iudices  idcirco  minus 
mea  caussa  facturos.quod  me  esse  gratum  crimineris? 
an,  quum  popuIusRomanus  illosenatusconsulto,  quod 
in  monumento  Marii  factum  est,  quo  mea  salus  omni¬ 
bus  est  gentibus  commendata,  uni  Cn.  Plancio  gratias 
e»erit,  (unus  enim  fuit  de  magistralibus  aut  pro  magi- 
sfratibus  defensor  salutis  meae,  cui  senatus  pro  me 
gratias  agendas  putavit,)  ei  ego  a  me  referendam  gia- 
tiam  non  putem?  Atqui,  haec  quum  vides,  quo  me 
tandem  animo  in  te  putas  esse,  Laterensis?  ullum  esse 
tantum  periculum,  tantum  laborem,  tantam  contentio- 
nem,  quam  ego  non  modo  pro  salute  tua,  sed  etiam 
pro  dignitate  defugerim?  Quo  quidem  etiam  magis 


sum,  non  dicam  miser,  (nam  hoc  quidem  abhorret  a 
virtute  verbum,)  sed  certe  exercitus:  non  quia  mul- 
tis  debeo,  (leve  enim  est  onus,  beneficii  gratia,)  sed 
quia  saepe  concurrunt,  propter  aliquorum  de  me  me- 
ritorum  inter  ipsos  contentiones,  ut  eodem  tempore  in 
omnes  verear  ne  vix  possim  gratus  videri.  79.  Sed 
ego  hoc  meis  ponderibus  examinabo,  non  solum  quid 
cuique  debeam,  sed  etiam  quid  cuiusque  intersit,  et 
quid  a  me  cuiusque  tempus  poscat.  XXXIII.  Agitur 
studium  tuum,  vel  etiam,  si  vis,  existimatio,  lausaedi- 
litatis :  at  Cn.  Plancii  salus,  patria,  fortunae.  Salvum 
tu  me  esse  cupisti:  hie  fecit  etiam,  ut  esse  possem. 
Distineor  tamen  et  divellor  dolore,  et  in  caussa 
dispari  offendi  te  a  me,  doleo:  sed,  medius  fidius, 
multo  citius  meam  salutem  pro  te  abiecero,  quam  Cn. 
Plancii  salutem  tradidero  contentioni  tuae.  80.  Ete- 
nim,  iudices,  quum  omnibus  me  virtutibus  affectum 
esse’  cupio,  turn  nihil  est,  quod  malim,  quam  me  et 
gratum  esse,  et  videri.  Haec  est  enim  una  virtus  non 
solum  maxima,  sed  etiam  mater  virtutum  omnium  re- 
liquarum.  Quid  est  pietas,  nisi  voluntas  grata  in  pa- 
rentes?  qui  sunt  boni  cives,  qui  belli,  qui  domi  de 
patria  bene  merentes,  nisi  qui  patriae  beneficia  memi- 
nerunt?  qui  sancti,  qui  religionum  colentes,  nisi  qui 
meritam  diis  immortalibus  gratiam  iustis  honoribus 
et  memori  mente  persolvunt?  Quae  potest  esse  iucun- 
ditas  vitae,  sublatis  amicitiis?  quae  porro  amicitia po¬ 
test  esse  inter  ingratos?  81.  Quis  est  nostrum  libera- 
liter  educatus,  cui  non  educatores,  cui  non  magistri 
sui  atque  doctores,  cui  non  locus  ille  mutus  ipse,  ubi 
altus  aut  doctus  est,  cum  grata  recordatione  in  mente 
versetur?  Cuius  opes  tantae  esse  possunt,  aut  um¬ 
quam  fuerunt,  quae  sine  multorum  amicorum  officiis 
stare  possint?  quae  certe,  sublata  memoria  et  gratia, 
nullae  exstare  possunt.  Equidem  nil  tam  proprium 
hominis  existimo,  quam  non  modo  beneficio,  sed  etiam 
benevolentiae  significatione  alligari :  nihil  porro  tam 
inhumanum,  tamimmane,  tam  ferum,  quam  commit- 
tere,  ut  beneficio  non  dicam  indignus,  sed  victus  esse 
videare.  82.  Quae  quum  ita  sint,  iam  succumbam, 
Laterensis,  isti  tuo  crimini ;  in  eo  ipso,  in  quo  nihil 
potest  esse  nimium,  quoniam  ita  tu  vis,  nimium  me 
°ratum  esse  concedam :  petamque  a  vobis,  iudices,  ut 
eum  beneficio  complectamini,  quem  qui  reprehendit, 
in  eo  reprehendit,  quod  gratum  praeter  modum  dicat 
esse.  Neque  enim  ad  negligendam  meam  gratiam 
debet  valere,  quod  dixit  idem,  vos  nec  nocentes,  nec 
litigiosos  esse,  quo  minus  me  apud  vos  valere  oporte- 
ret.  Quasi  vero  in  amicitia  mea  non  haec  praesidia  (si 
quae  forte  sunt  in  me)  parata  semper  amicis  esse  ma- 
luerim,  quam  necessaria.  Etenim  ego  de  me  tantum 
audeo  dicere,  amicitiam  meam  voluptati  pluribus, 
quam  praesidio  fuisse :  meque  vehementer  vitae  meae 
poeniteret,  si  in  mea  familiaritate  locus  esset  nemini, 

nisi  litigioso,  aut  nocenti. 

XXXIV.  83.  Sed  hoc  nescio  quomodo  frequenter 
in  me  congessisti,  saneque  in  eo  creber  fuisti,  te  id¬ 
circo  in  ludos  caussam  coniicere  noluisse,  ne  ego,  mea 
consuetudine,  aliquid  de  thensis  misericordiae  caussa 
dicerem ",  quod  in  aliis  aedilibus  ante  fecissem.  Non- 
nihil  emsti  hoc  loco :  nam  mihi  eripuisti  ornamentum 
oratioms  meae:  deridebor,  si  mentionem  thensarum 
fecero,  quum  tu  id  praedixeris :  sine  thensis  autem 
quid  potero  dicere?  Hie  etiam  addidisti,  me  idcirco 
mea  lege  exsilio  ambitum  sanxisse,  ut  miserabiliores 
epilogos  possem  dicere.  Non  vobis  videor  cum  ali- 
quo  declamatore,  non  cum  laboris  et  fori  discipulo 

disputare?  84.  Rhodienim,  inquit,  ego  non  fui:  mevult 
fuisse:  sed  fui,  inquit,  Nicaeae  (putabam  in  Vaccaeis 
dicturum)  bis  [in  Bithynia].  Si  locus  habet  reprehen- 
sionis  ansam  aliquam,  nescio  cur  severiorera  Nicaeam 
putes,  quam  Rhodum :  si  spectanda  caussa  est,  et  tu 
in  Bithynia  surama  cum  dignitate  fuisti,  et  ego  Rhodi 
non  minore.  Nam,  quod  in  eo  me  reprehendisti,  quod 
nimium  multos  defenderim  :  utinam  et  tu,  qui  potes, 
et  ceteri,  qui  defugiunt,  vellent  me  labore  hoc  levare ! 
Sed  fit  vestra  diligentia,  qui  in  caussis  ponderandis 
omnes  fere  repudiatis,  ut  ad  nos  pleraeque  confluant, 
qui  miseris  et  laborantibus  nihil  negare  possumus. 
85.  Admonuisti  etiam,  quod  in  Creta  fuisses,  dictum 
aliquod  in  petitionem  tuam  dici  potuisse :  me  id  per- 
didisse.  Uter  igitur  nostrum  est  cupidiordicti?  egone, 
qui,  quod  dici  potuit,  non  dixerim :  an  tu,  qui  etiam 
ipse  in  te  dixeris?  Te  aiebas  de  tuis  rebus  gestisnullas 
litteras  misisse,  quod  mihi  meae,  quas  ad  aliquem 
misissem,  obfuissent.  Quas  ego  mihi  obfuisse  non  in- 
telligo,  reipublicae  video  prodesse  potuisse. 

XXXV.  86.  Sed  sunt  haec  leviora:  ilia  vero  gra- 
via  atque  magna,  quod  meum  discessum,  quern  sae- 
pe  defleras,  nunc  quasi  reprehendere  et  subaccusare 
voluisti.  Dixisti  enim,  non  auxilium  mihi,  sed  me 
auxilio  defuisse.  Ego  vero  fateor  me  [hercule],  quod 
viderim  mihi  auxilium  non  deesse,  idcirco  [me]  illi 
auxilio  pepercisse.  Qui  enim  status,  quod  discrimen, 
quae  fuerit  in  republica  tempestas  ilia ,  quis  nescit? 
Tribunicius  me  terror,  an  consularis  furor  movit? 
decertare  mihi  ferro  magnum  fuit  cum  reliquiis  eo- 
rum,  quos  ego  florentes  atque  integros  sine  ferro  vi¬ 
ceram?  Consules  post  hominum  memoriam  taeterri- 
mi  atque  turpissimi,  sicut  et  ilia  principia,  et  hi  re- 
centes  rerum  exitus  declararunt,  quorum  alter  exer- 
citum  perdidit,  alter  vendidit,  emptis  provinces,  a 
senatu,  a  republica,  a  bonis  omnibus  defecerant :  qui 
exercitibus.qui  armis,  qui  opibus  plurimumpoterant, 
quum,  quid  sentirent,  nesciretur,  furialis  ilia  vox,  ne- 
fariis  stupris,  religiosis  altaribus  effeminata,  secum 
et  illos  et  consules  facere,  acerbissime  personabat. 
Egentes  in  locupletes,  perditi  in  bonos,  servi  in  do¬ 
minos  armabantur.  87.  At  erat  mecum  senatus,  et 
quidem  veste  mutata :  quod  pro  me  uno  post  homi¬ 
num  memoriam  publico  consilio  susceptum  est.  Sed 
recordare,  qui  turn  fuerint  consulum  nomine  hostes ; 
qui  soli  in  hac  urbe  senatum  senatui  parere  non  si- 
verint,  edictoque  suo  non  luctum  patribus  conscri- 
ptis,  sed  luctus  indicia  ademerint.  At  erat  mecum 
cunctus  equester  ordo :  quern  quidem  in  concionibus 
saltator  ille  Catilinae  consul  proscriptionis  denun- 
tiatione  terrebat.  At  tota  Italia  convenerat:  cui  qui¬ 
dem  belli  intestini  et  vastitatis  metus  inferebatur. 

XXXVI.  Hisce  ego  auxiliis  studentibus  atque  in- 
citatis  uti  me,  Laterensis,  potuisse  confiteor :  sed  erat 
non  iure,  non  legibus,  non  disceptando  decertandum : 
nam  profecto,  praesertim  tarn  bona  in  caussa ,  num- 
quam,  quo  ceteri  saepe  abundarunt,  id  mihi  ipsi  au¬ 
xilium  meum  defuisset:  armis  fuit,  armis,  inquam, 
fuit  dimicandum :  quibus  a  servis  atque  a  servorum 
ducibus  caedem  fieri  senatus  et  bonorum ,  reipubli¬ 
cae  exitiosum  fuisset.  88.  Vinci  autem  improbos  a 
bonis,  fateor  fuisse  praeclarum,  si  finem  turn  vincen- 
di  viderem:  quern  profecto  non  videbam.  Ubi  enim 
praesto  fuisset  mihi  aut  tarn  fortis  consul,  quam  L. 
Opimius?  quam  C.  Marius?  quam  L.  Flaccus?  quibus 
ducibus  improbos  cives  respublica  vicit  armatis :  aut, 
si  minus  fortes,  attamen  tam  iusti,  quam  P .  Mucius, 


qui  arma,  quae  privatus  P.  Scipio  sumpserat,  ea,  Ti. 
Graccho  interempto ,  iure  optimo  sumpta  esse  defen- 
dit?  Esset  igitur  pugnandum  cum  consulibus.  Nihil 
dico  amplius,  nisi  illud :  victoriae  nostrae  graves  ad- 
versarios  paratos,  interitus  nullos  esse  ultores  vide¬ 
bam.  89.  Hisce  ego  auxiliis  salutis  meae  si  idcirco 
defui,  quia  nolui  dimicare:  fatebor,  id  quod  vis,  non 
mihi  auxilium,  sed  me  auxilio  defuisse.  Sin  autem, 
quo  maiora  studia  in  me  bonorum  fuerunt,  hoc  iis 
magis  consulendum  et  parcendum  putavi:  tu  id  in 
me  reprehendis,  quod  Q.  Metello  laudi  datum  est,  ho- 
dieque  est  et  semper  erit  maximae  gloriae?  quern,  ut 
potes  ex  multis  auaire,  qui  turn  affuerunt,  constat, 
invitissimis  viris  bonis,  cessisse :  nec  fuisse  dubium, 
quin  contentione  et  armis  superior  posset  esse.  Ergo 
ille  quum  suum,  non  quum  senatus  factum  defende¬ 
rs,  quum  perseverantiam  sententiae  suae,  non  salu- 
tem  reipublicae,  retinuisset,  tamen,  quod  illud  volun- 
tarium  vulnus  accepit,  iustissimos  omnium  Metello- 
rum  et  clarissimos  triumphos  gloria  et  laude  supera- 
vit,  quod  et  illos  ipsos  improbissimos  cives  interfici 
noluit,  et,  ne  quis  bonus  interiret  in  eademcaede,  pro- 
vidit:  ego,  tantis  periculis  propositis,  quum,  si  victus 
essem,  interitus  reipublicae,  si  vicissem,  infinita  dimi- 
catio  pararetur,  committerem,  ut  idem  perditor  rei¬ 
publicae  nominarer,  qui  servator  fuissem? 

XXXVII.  90.  Mortem  me  timuisse  dicis.  —  Ego 
vero  ne  immortalitatem  quidem  contra  rempublicam 
accipiendam  putarem,  nedum  emori  cum  pernicie  rei¬ 
publicae  vellem.  Nam,  qui  pro  republica  vitam  dedide- 
runt,  (licet  me  desipere  dicatis,)  numquam  mehercu- 
le  eos  mortem  potius,  quam  immortalitatem  assequu- 
tos  putavi.  Ego  vero,  si  turn  illorum  impiorum  ferro 
ac  manu  concidissem,  in  perpetuum  respublica  civile 
praesidium  salutis  suae  perdidisset.  Quin  etiam,  si 
me  vis  aliqua  morbi  aut natura  ipsa  consumpsisset :  ta¬ 
men  auxilia  posteritatis  essent  imminuta,  quodperem- 
ptum  esset  mea  morte  id  exemplum,  qualis  futurus  in 
me  retinendo  fuisset  senatus  popul usque  Romanus.  An, 
si  umquam  in  me  vitae cupiditas  fuisset,  egomenseDe- 
cembri  mei  consulatus,  omnium  parricidarum  tela 
commossem?  quae,  si  vigintiquiessem  dies,  inaliorum 
vigiliam  consulum  recidissent.  Quamobrem  si  vitae  cu¬ 
piditas  contra  rempublicam estturpis,  certemulto mor¬ 
tis  cupiditas  mea  turpior  fuisset  cum  pernicie  civitatis. 

91 .  Nam  quod  te  in  republica  liberum  esse  glori- 
atus  es,  id  ego  et  fateor  et  laetor,  et  tibi  etiam  in  hoc 
gratulor:  quod  me  autem  negasti,  in  eo  neque  te,  ne- 
que  quemquam  diutius  patiar  errare.  XXXVIII.  Nam 
si  quis  idcirco  aliquid  de  liber tate  mea deminu turn pu- 
tat,  quod  non  ab  omnibus  eisdem,»a  quibus  antea  so- 
litus  sum  dissentire,  dissentiam:  primum,  si  bene  de 
me  mentis  gratum  me  praebeo,  non  desino  incurrere 
in  crimen  hominis  nimium  memorisnimiumquegrati ; 
sin  autem  sine  ullo  reipublicae  detrimento  respicio 
etiam  aliquando  salutem  quum  meam  turn  meorum, 
certe  non  modo  non  sum  reprehendendus,  sed  etiam, 
si  mere  vellem,  boni  viri  me,  ut  id  ne  facerem,  roga 
rent.  92.  Res  vero  ipsa  publica,  si  loqui  posset,  age- 
ret  mecum,  ut,  quoniam  sibi  servissem  semper,  nurn 
quam  mihi,  fructus  autem  ex  sese  non,  ut  oportuisset, 
laetos  et  uberes,  sed  magna  acerbitate  pcrmixtos,  tu- 
lissem,  ut  iam  mihi  servircm,  consulerem  meis;  se 
non  modo  satis  habere  a  me,  sed  etiam  vereri,  ne  pa- 
rum  mihi  pro  eo,  quod  turn  a  me  haberet,  reddidisset. 
93.  Quid,  si  horum  ego  nihil  cogito,  et  idem  sum  in 
republica,  qui  fui  semper:  tamenne  libertatem  requi- 

res  meam?  quam  tu  ponis  in  eo,  si  semper  cum  iis, 
quibuscum  aliquando  contendimus,  depugnemus. 
Quod  est  longe  secus.  Stare  enim  omnes  debemus, 
tamquam  in  orbe  aliquo  reipublicae,  qui  quoniamver- 
satur,  earn  deligere  partem,  ad  quam  nos  illius  utili- 
tas  salusqueconverterit.  XXXIX.  Egoautem  Cn.Pom- 
peium.  non  dico  auctorem,  ducem,  defensorem  salu- 
tis  meae,  (nam  haec  privatim  fortasse  officiorum  me- 
moriam  quaerunt  et  gratiam,)  sed  hoc  dico,  quod  ad 
salutem  reipublicae  pertinet:  ego  eum  non  tuear, 
quem  omnes  in  republica  principem  esse  concedunt? 
Ego  C.  Caesaris  laudibus  desim,  quas  primum  popu- 
li  Romani,  nunc  etiam  senatus,  cui  me  semper  addixi, 
plurimis  atque  amplissimis  iudiciis  videam  esse  cele- 
bratas?  Turn  hercule  me  confitear,  non  iudicium  ali- 
quod  habuisse  de  reipublicae  utilitate,  sed  hominibus 
amicum  aut  inimicum  fuisse.  94.  An,  quum  videam 
navem  secundis  ventis  cursum  tenentem  suum,  si 
non  eum  petat  portum,  quem  ego  aliquando  probavi, 
sed  alium  non  minus  tutum  atque  tranquillum :  cum 
tempestate  pugnem  periculose  potius,  quam  illi,  salu¬ 
te  praesertim  proposita,  obtemperem  et  paream?  Ego 
vero  haec  didici,  baec  vidi,  haec  scripta  legi :  haec  de 
sapientissimis  et  clarissimis  viris,  et  in  hac  republica, 
et  in  aliis  civitatibus,monumenta  nobis  litterae  prodi- 
derunt:  non  semper  easdem  sententias  ab  iisdem, 
sed,  quascumque  reipublicae  status,  inclinatio  tempo- 
rum,  ratio  concordiae  postularet,  esse  defensas.  Quod 
ego  et  facio,  Laterensis,  et  semper  faciam :  libertatem- 
que,  quam  tu  in  me  requiris,  quam  ego  neque  dimisi 
umquatn  neque  dimittam,  non  in  pertinacia,  sed  in 
quadam  moderatione  positam  putabo. 

XL.  95.  Nunc  venio  ad  illud  extremum,  quod  di- 
xisti,  dum  Plancii  in  me  meritum  verbis  extollerem, 
me  arcem  facere  ex  cloaca  lapidemque  e  sepulcro  ve- 
nerari  pro  deo :  neque  enim  mihi  insidiarum  pericu- 
lum  ullum  neque  mortis  fuisse.  Cuius  ego  temporis 
rationem  explicabo  brevi,  neque  invitus.  Nihil  enim 
ex  meis  est  temporibus,  quod  minus  pervagatum, 
quodque  minus  aut  mea  commemoratione  celebratum 
sit,  aut  hominibus  auditum  atque  notum.  Ego  enim, 
Laterensis,  ex  illo  incendio  legum,  iuris,  senatus,  bo- 
norum  omnium,  cedens,  quum  mea  domus  ardore  suo 
deflagrationem  Urbi  atque  Italiae  toti  minaretur,  nisi 
quievissem :  Siciliam  petivi  animo,  quae  et  ipsa  erat 
mihi,  sicut  domus  una,  coniuncta,  et  obtinebatur  a 
C.  Virgilio,  quocum  me  uno  vel  maxime  quum  vetu- 
stas,  turn  amicitia ,  turn  mei  fratris  collegia,  turn  res- 
publica  sociarat.  96.  Vide  nunc  caliginem  temporum 
illorum.  Quum  ipsa  paene  insula  mihi  sese  obviam 
ferre  vellet :  praetor  ille,  eiusdem  tribuni  plebis  con- 
cionibus  propter  eamdem  reipublicae  caussam  saepe 
vexatus,  nihil  amplius  dico,  nisi,  me  in  Siciliam  ve¬ 
nire  noluit.  Quid  dicam?  C.  Virgilio,  tali  civi  etviro, 
benevolentiam  in  me,  memoriam  communium  tempo- 
rum,  pietatem,  humanitatem,  fidem  defuisse?  Nihil, 
iudices,  est  eorum;  sed,  quam  tempestatem  nos  vo- 
biscum  non  tulissemus,  metuit,  ut  earn  ipse  posset 
opibus  suis  sustinere.  Turn,  consilio  repente  mutato, 
iter  a  Vibone  Brundisium  terra  petere  contendi:  nam 
maritimos  cursus  praecludebat  hiemis  magnitudo. 

XLI.  97.  Quum  omnia  ilia  municipia,  quae  sunt 
a  Vibone  Brundisium,  in  fide  mea,  iudices,  essent: 
iter  mihi  tutum,  multis  minitantibus,  magno  cum  suo 
metu  praestilerunt.  Brundisium  veni,  vel  potius  ad 
moenia  accessi.  Urbem  unam  mihi  amicissimam  de- 
clinavi,  quae  se  vel  potius  exscindi,  quam,  e  suo  com- 

plexu  ut  eriperer,  facile  pateretur.  In  hortos  me  M. 
Laenii  Flacci  contuli:  cui  quum  omnis  metus,  pu- 
blicatio  bonorum ,  exsilium,  mors  proponeretur,  haec 
perpeti,  si  acciderent,  maluit,  quam  custodiam  mei 
capitis  dimittere.  Huius  ego,  et  parentis  eius,  pruden- 
tissimi  atque  optimi  senis,  et  fratris,  et  utriusque  fili- 
orum  manibus,  in  navi  tuta  ac  fideli  collocatus,  eo- 
rumque  preces  et  vota  de  meo  reditu  exaudiens, .  Dyr- 
rhachium,  quod  erat  in  fide  mea,  petere  contendi.  98. 
Quo  quum  venissem,  cognovi,  id  quod  audieram, 
refertam  esse  Graeciam  sceleratissimorum  hominum 
ac  nefariorum,  quorum  impium  ferrum  ignesque  pe- 
stiferos  meus  ille  consulatus  e  manibus  extorserat: 
qui  antequam  de  meo  adventu  audire  potuissent, 
quumtamen  abessent  aliquot  dierum  viam,inMacedo- 
niam  ad  Planciumque  perrexi.  Hie  vero  simulatque 
me  mare  transisse  cognovit:  (audi,  audi,  atque  atten- 
de,  Laterensis,  ut  scias,  quid  ego Plancio debeam,  con- 
fiteareque  aliquando,  me,  quod  faciam,  et  grate  et  pie 
facere:  huic,  quae  pro  salute  mea  fecerit,  si  minus 
profutura  sint,  obesse  certe  nonoportere :)  nam,  simul- 
ac  me  Dyrrhachium  attigisse  audivit;  statim  ad  me, 
lictoribus  dimissis,  insignibus  abiectis,  veste  mutata, 
profectus  est.  99.  0  acerbam  mihi,  iudices,  memoii- 
am  temporis  illius  et  loci,  quum  hie  in  me  incidit, 
quum  complexus  est,  conspersitque  lacrimis,  neclo- 
qui  prae  maerore  potuit !  0  rem  quum  auditu  crude- 
lem,  turn  visu  nefariam!  o  reliquos  omnes  dies  no- 
ctesque  eas,  quibus  iste,  a  me  non  recedens,  Thessalo- 
nicam  me  in  quaestoriumque  perduxit!  Hie  ego  nunc 
de  praetore  Macedoniae  nihil  dicam  amplius,  nisi  eum 
et  civem  optimum  semper  et  mihi  amicum  fuisse: 
sed  eadem  timuisse,  quae  ceteros;  Cn.  Plancium  fuis¬ 
se  unum,  non,  qui  minus  timeret,  sed,  si  acciderent 
ea,  quae  timerentur,  mecum  ea  subire  et  perpeti  vel¬ 
let.  100.  Qui,  quum  ad  me  L.  Tubero,  meus  necessa- 
rius,  qui  fratri-meo  legatus  fuisset,  decedens  ex  Asia 
venisset,  easque  insidias,  quas  mihi  paratas  ab  exsu- 
libus  coniuratis  audierat,  ad  me  animo  amicissimo 
detulisset :  in  Asiam  me  ire  (propter  eius  provinciae 
mecum  et  cum  meo  fratre  necessitudinem)  comparan- 
tem,  non  est  passus :  vi  me,  vi  me,  inquam,  Plancius, 
et  complexu  suo  retinuit,  multosque  menses  a  capite 
meo  non  discessit,  abiecta  quaestoria  persona,  conri- 

tisque  sumpta.  .  . 

XLII.  101.  0  excubias  tuas,  Cn.  Planci,  miseras ! 
o  flebiles  vigilias  1  o  noctes  acerbas !  o  custodiam 
etiam  mei  capitis  infelieem !  si  quidem  ego  tibi  vivus 
non  prosum,  qui  fortasse  mortuus  profuissem.  Me- 
mini  enim,  memini,  neque  umquam  obliviscar  noctis 
illius,  quum  tibi  vigilanti,  assidenti,  maerenti,  vana 
quaedam  miser,  atque  inania,  falsa  spe  inductus,  pol- 
licebar :  me,  si  essem  in  patriam  restitutus,  praesen- 
tem,  tibi  gratiam  relaturum:  sin  autem  vitam  mihi 
fors  ademisset  aut  vis  aliqua  maior  reditum  peremis- 
set:  hos,  hos  (quos  enim  ego  turn  alios  animo  intue- 
bar?)  omnia  tibi  illorum  laborum  praemia  pro  me 
persoluturos.  Quid  measpectas?  quid  mea  piomis- 
sa  repetis?  quid  meam  fidem  imploras?  Nihil  tibi 
e°'0  turn  de  meis  opibus  pollicebar,  sed  de  horum  erga 
me  benevolentia  promittebam :  hos  pro  melugere,  hos 
gemere,  hos  decertare  pro  meo  capite,  vel  vitae  peri- 
culo  velle  videbam :  de  horum  desiderio,  luctu,  que- 
relis  quotidie  aliquid  tecum  simul  audiebam  :  nunc 
timeo,  ne  nihil  tibi,  praeter  lacrimas,  queam  reddere, 
quas  tu  in  meis  acerbitatibus  plurimas  effudisti.  102. 
Quid  enim  possum  aliud,  nisi  maerere?  nisi  Here?  ni- 

si  te  cum  mea  salute  complecti?  Salutem  tibi  iidem 
dare  possunt,  qui  mihi  reddiderunt.  Te  tamen,  exsur¬ 
ge  quaeso,  retinebo  et  complectar :  nec  me  solum  de- 
precatorem  fortunarum  tuarum,  sed  comitem  socium- 
que  profitebor :  atque,  ut  spero  ,nemo  erit  tam  crudeli 
animo  tamque  inhumano,  nec  tam  immemor,  non  di¬ 
cam  meorum  in  bonos  meritorum,  sed  bonoruminme, 
qui  a  me  mei  servatorem  capitis  divellat  ac  distrahat. 
Non  ego  meis  ornatum  beneficiis  a  vobis  deprecor,  iu- 
dices,  sedcustodemsalutismeae :  nonopibuscontendo, 
non  auctoritate,  non  gratia,  sed  precibus,  sedlacrimis, 
sed  misericordia :  mecumque  vos  simul  hie  miserri- 
mus  et  optimus  obtestatur  parens,  et  pro  uno  filio  duo 
patres  deprecamur.  103.  Nolite,  iudices,  per  vos,  per 
fortunas  vestras,  per  liberos  vestros,  inimicis  meis, 
his  praesertim,  quos  ego  pro  vestra  salute  suscepi, 
dare  laetitiam,  eloriantibus,  vos  iam  oblitos  mei  salu- 

tis  eius,  a  quo  mea  salus  conservata  est,  hostes  exsti- 
tisse.  Nolite  animum  meum  debilitare  quum  luctu, 
turn  etiam  metu  commutatae  vestrae  voluntatis  erga 
me:  sinite  me,  quod  vobis  fretus  huic  saepe  promisi, 
id  a  vobis  ei  persolvere.  104.  Teque,  C.  Flavi,  oro  et 
obtestor,  qui  meorum  consiliorum  in  consulatu  socius, 
periculorum  particeps,  rerum,  quas  gessi,  adiutorfui- 
sti,  meque  non  modo  salvum  semper,  sed  etiam  orna¬ 
tum  florentemque  esse  voluisti :  ut  mihi  per  hos  con¬ 
serves  eum,  per  quern  me  tibi  et  his  conservatum  vi- 
des.  Plura  ne  dicam,  tuae  me  etiam  lacrimae  impedi- 
unt  vestraeque,  iudices,  non  solum  meae:  quibus 
ego,  magno  in  metu  meo,  subito  inducor  in  spem, 
vos  eosdem  in  hoc  conservando  futuros,  qui  fueritis 
in  me:  quoniam  istis  vestris  lacrimis  de  illis  recor- 
dor,  quas  pro  me  saepe  et  multum  profudistis. 

NOTITIA  LITTERARIA. 

Hnec  oratio  dicta  est  L.  Domitio  Ahenobarbo ,  Appio  Claudio  Pulchro  coss.  (700.  TJ.) 


A  R  G.  A.  Gabinins,  quum  in  Syria  cum  proconsular!  iniperio 
esset,  a  Ptoleniaeo  rege  Aegvpti  decern  millibus  talenhim  acce- 
piis,  ausus  est  eum  in  regnum  restituere,  non  modo  iniussu  po- 
puli,  sed  etiam  contra  S.  C.  Ltaque  quum  ex  provincia  redisset 
Romam,  reus  factns  est  lege  lulia  de  repetnndis  a  C.  Memmio,  et 
quamvis  defendente  Cicerone  condemnatus  est.  Lis  aestimata 
est  totidem  talentis,  quot  acceperat.  Quae  gumma  pecuniae  quod 
ex  bonis  Gabinii  redacta  non  erat,  eadem  lege  lulia  accusatus 
est  Raliirius  Postumus,  eques  Romanus,  qui  partem  illius  pecu¬ 
niae  accepisset,  ut,  quantum  summae  decern  millium  taleutum 
deesset,  persolveret.  list  ergo  caussa  Rabirii  appendicula  caus- 
sae  Gabinianae,  eodem  accusatore,  eodem  defensore  acta.  De- 
fensionis  Itaec  inita  est  ratio  a  Cicerone,  ut  prime,  lege  de  repe- 
tundis,  quae  avaritiae  magistralmim  provincialium  coercendae 
caussa  lata  esset,  equestrem  ordinem  teneri  negaret:  deinde  ad 
Raltirium  uullam  partem  pecuniae  pervenisse  ostenderet,  sed 
eum  potius  tantum  pecuniae  Ptolemaeo  credidisse,  ut,  quum  ea 
pecunia  reddita  non  esset,  omnibus  bonis  eversus  et  foro  cedere 
coactus  esset,  nisi  C.  Caesaris  liberalitate  fuisset  sublevatus. 
Uenique  eum,  cuius  beneficiis  se  exsulem  auctum  esse  gratus 
memorat,  iudicum  misericordiae  commendat. 

I.  1.  Si  quis  est,  iudices,  qui  C.  Rabirium,  quod 
suae  fortunae  fundatas  praesertim  atque  optime  consti¬ 
tutes  opes  potestati  regiae  libidinique  commiserit, 
reprehendendum  pulet,  ascribat  ad  iudicium  suum 
non  modo  meam,  sed  huius  etiam  ipsius,  qui  commi- 
sit,  sententiam.  Neque  enim  cuiquam  eius  consilium 
vehementius,  quam  ipsi,  displicet.  Quamquam  hoc 
plerumque  facimus,  ut  consilia  eventis  ponderemus, 
et,  cui  bene  quid  processerit,  multum  ilium  providis- 


se,  cui  secus,  nihil  sensisse  dicamus.  Si  exstitisset 
in  rege  tides,  nihil  sapientius  Postumo;  quia  fefel- 
lit  rex,  nihil  hoc  amentius  dicitur:  ut  iam  nihil  esse 
videatur,  nisi  divinare,  sapientis.  2.  Sed  tamen,  si 
quis  est,  iudices, qui  lllamPostumi  sive  inanemspem, 
sive  inconsultam  rationem  sive  (ut  gravissimo  verbo 
utar)  temeritatem,  vituperandam  putet,  ego  eius  opi- 
nioni  non  repugno:  illud  tamen  deprecor,  ut,  quum 
ab  ipsa  fortuna  crudelissime  videat  huius  consilia  esse 
mulctata,  ne  quid  ad  eas  ruinas,  quibus  hie  oppressus 
est,  addendum  acerbitatis  putet.  Satis  est,  homines 
imprudentia  lapsos  non  erigere:  urgere  vero  iacentes 
aut  praecipitantes  impellere  certe  est  inhumanum  : 
praesertim,  iudices,  quum  sit  hoc  generi  hominum 
prope  natura  datum,  uti,  qua  in  familia  laus  aliqua 
forte  floruerit,  hanc  fere,  qui  sunt  eiusdem  stirpis, 
quod  sermone*  hominum  ac  memoria  patrum  virtus* 
celebretur,  cupidissime  persequantur :  siquidem  non 
modo  in  gloria  rei  militaris  Paullum  Scipio  aut  Maxi¬ 
mum  films,  sed  etiam  in  devotione  vitae  et  in  ipso  ge- 
nere  mortis  imitatus  est  P.  Decium  filius.  Sint  igitur 
similia,  iudices,  parva  magnis.  II.  3.  Fuit  enim,  pue- 
ris  nobis,  huius  pater  C.  Curtius,  princeps  ordinis 
equestris,  fortissimus  et  maximus  publicanus:  cuius 
in  negotiis  gerendis  magnitudinem  animi  non  tam  ho¬ 
mines  probassent,  nisi  in  eodem  beriignitasincredibilis 
fuisset:  ut  in  augenda  re  non  avaritiae  praedam,  sed 
instrumentum  bonitati  quaerere  videretur.  4.  Hoc  ille 
natus,  quamvis  patrem  suum  numquam  viderit,  tamen 

72 


570 


52.  M.  T.  C1CERONIS  ORATIO 


ct  natura  ipsa  dace,  quae  plurimum  valet,  et  assiduis 
domesticorum  sermonibus  in  paternae  culpae  simili- 
tudinem  deductus  est.  Multa  gessit:  multa  contraxit: 
magnas  partes  habuit  publicorum :  credidit  populis : 
in  pluribus  provinciis  eius  versata  res  est:  dedit  se 
etiam  regibus :  huic  ipsi  Alexandrino  grandem  iam 
antea  pecuniam  credidit :  nec  interea  locupletare  ami- 
cos  umquam  suos  destitit,  mittere  in  negotium,  dare 
partes,  re  augere,  fide  sustentare.  Quid  multa?  quum 
magnitudine  animi,  turn  liberalitate  vitam  patris  et 
consuetudinem  expresserat.  Pulsus  interea  regno  j 
Ptolemaeus  dolosis  consiliis  (ut  dixit  Sibylla,  sensit 
Postumus,)  Romam  venit.  Huic  egenti  et  roganti  hie 
infelix  pecuniam  credidit:  nec  turn  primum:  nam 
regnanti  crediderat  absens :  nec  temere  se  credere  pu- 
tabat,  quod  erat  nemini  dubium,  quin  is  in  regnum 
restitueretur  a  senatu  populoque  Romano.  5.  In  dando 
autem  et  credendo  processit  longius :  nec  suam  solum 
pecuniam  credidit,  sed  etiam  amicorum.  Stulte. 
quis  negat?  aut  quis  iam  non  admonet?  Quod  male 
cecidit,  bene  consultum  putares?  Sed  est  difficile, 
quod  cum  spe  magna  sis  ingressus,  id  non  exsequi 
usque  ad  extremum.  III.  Supplex  erat  rex:  multa 
rogabat:  omnia  pollicebatur:  ut  iam  metuere  Postu¬ 
mus  cogeretur,  ne,  quod  crediderat,  perderet,  si  cre- 
dendi  constituisset  modum.  Nihil  autem  erat  illo 
blandius,  nihil  hoc  benignius:  ut  magis  poeniteret 
coepisse,  quam  liceret  desistere. 

Mine  primum  exoritur  crimen  illud :  senatum  cor- 
ruptum  esse  dicunt.  6.  0  dii  immortales !  haec  est 
ilia  exoptata  iudiciorum  severitas?  Corruptores  nostii 
caussam  dicunt:  nos,  qui  corrupti  sumus,  non  dici- 
mus?  Quid  ergo?  Senatum  defendam  hoc  loco,  iudi- 
ces?  Omni  equidem  loco  debeo.  Ita  de  me  est  meri- 
tus  ille  ordo.  Sed  id  nec  agitur  hoc  tempore,  nec  cum 
Postumi  caussa  res  ista  coniuncta  est.  Quamquam  ad 
sumptum  itineris,  ad  illam  magnificentiam  apparatus 
comitatumque  regium  suppeditata  pecunia  a  Postumo 
est,  factaeque  syngraphae  sunt  in  AlbanoCn. Pompeii, 
quum  ille  Roma  profectus  esset :  tamen  non  debuit  is, 
qui  dabat,  quo  ille,  qui  accipiebat,  consumeret,  quae¬ 
res.  Non  enim  latroni,  sed  regi  credidit :  nec  regi 
inimico  populi  Romani,  sed  ei,  cuius  reditui  consul¬ 
tum  a  senatu  videbat :  nec  ei  regi,  qui  alienus  ab  hoc 
imperio  esset,  sed  ei,  quicum  foedus  feriri  inCapitoho 
viderat.  7.  Quod  si  creditor  in  culpa  sit,  non  qui  im- 
probe  est  credita  pecunia  usus :  damnetur  is,  qui  fa- 
bricatus  gladium  est  et  vendidit,  non  is,  qui  illo  gladio 
civem  aliquem  interemit.  Quamobrem  neque  tu, 
C.  Memmi,  hoc  facere  debes,  ut  senatum,  cuius  aucto- 
ritati  te  ab  adolescentia  dedisti,  in  tanta  infamia  ver- 
sari  velis,  neque  ego  id,  quod  non  agitur,  defendere. 
Postumi  enim  caussa,  quaecumque  est,  seiuncta  a 
senatu  est.  8.  Quod  si  item  aGabinio  seiunctamosten- 
dero,  certe,  quod  dicas,  nihil  habebis. 

IV.  Est  enim  haec  caussa,  quo  ea  pecunia  per- 
venerit,  quasi  quaedam  appendicula  caussae  iudi- 
•  catae  atque  damnatae.  Sunt  lites  aestimatae  A.  Gabi- 
nio,  nec  praedes  dati,  nec  ex  eius  bonis,  quanta  sum- 
ma’litium  fuisset,  a  populo  recepta  est.  At  nec  ex 
Postumi  bonis  servari  legem  aequum  est.  Iubet  lex 
Iulia  persequi  ab  iis,  ad  quos  ea  pecunia,  quam  is  ce- 
perit,  qui  damnatus  sit,  pervenerit.  Si  est  hoc  novum 
in  lege  Iulia,  sicuti  multa  sunt  severius  scripta,  quam 
in  antiquis  legibus,  et  sanctius :  inducatur  sane  etiam 
consuetude  huius  generis  iudiciorum  nova.  9.  Sin  hoc 
totidem  verbis  tralatum  caput  est,  quod  fuit  non  modo 


in  Cornelia,  sed  etiam’  ante  in  lege  Servilia:  per  deos 
immortales!  quid  agimus,  iudices?  aut  quern  hunc 
morem  novorum  iudiciorum  in  rempublicam  induci- 
mus?  Erat  enim  haec  consuetudo  nota  vobis  quidem 
omnibus,  sed,  si  usus  magister  est  optimus,  mihi  de¬ 
bet  esse  notissima.  Accusavi  de  pecuniis  repetundis : 
iudex  sedi:  praetor  quaesivi:  defendi  plurimos. 
Nulla  pars,  quae  aliquam  facultatem  dicendi  afferre 
posset,  non  mea  fuit.  Ita  contendo:  neminem  um¬ 
quam,  quo  ea  pecunia  pervenisset,  caussam  di- 
xisse,  qui  in  aestimandis  litibus  appellatus  non  esset. 

In  litibus  autem  nemo  appellabatur,  nisi  ex  testium 
dictis  aut  tabulis  privatorum  aut  rationibus  civitatum. 
10.  Itaque  in  inferendis  litibus  adesse  solebant,  qui 
aliquid  de  se  verebantur :  et,  quum  erant  appellati,  si 
videbatur,  statim  contradicere  solebant:  sin  eiustem- 
poris  recentem  invidiam  pertimuerant,  respondebant 
postea.  Quod  quum  fecissent,  permulti  saepe  vice- 
runt.  V.  Hoc  vero  novum  est,  ante  hoc  tempusomnino 
inauditum.  In  litibus  Postumi  nomen  est  nusquam. 
In  litibus  dico?  Modo  vos  iidem  in  A.  Gabinium  iudi¬ 
ces  sedistis.  Num  quis  testis  Postumum  appellavit? 
testis  autem?  num  accusator?  num  denique  toto  illo 
in  iudicio  Postumi  nomen  audistis?  11.  Non  igitur 
reus,  ex  ea  caussa,  quae  iudicata  est,  redundat  Postu¬ 
mus,  sed  est  arreptus  unus  eques  Romanus  de  pecu¬ 
niis  repetundis  reus.  Quibus  tabulis?  quae  in  iudicio 
A.  Gabinii  recitatae  non  sunt.  Quo  teste?  a  quo  turn 
appellatus  nusquam  est.  Qua  appellatione  litium? 
in  qua  Postumi  mentio  facta  nulla  est.  Qua  lege?  qua 
non  tenetur. 

Hie  iam,  iudices,  vestri  consilii  res  est,  vestrae  sa- 
pientiae.  Quid  deceat  vos,  non,  quantum  liceat  vo- 
bis,  spectare  debetis.  Si  enim,  quid  liceat,  quaeritis : 
potestis  toll  ere  e  civitate  quern  vultis.  Tabella  est, 
quae  dat  potestatem ;  occultat  eadem  libidinem.  Cu¬ 
ius  conscientiam  nihil  est,  quod  quisquam  timeat,  si 
non  pertimescat  suam.  12.  Ubi  est  igitur  sapientia 
iudicis?  In  hoc,  ut  non  solum,  quid  possit,  sed  etiam, 
quid  debeat,  ponderet:  nec,  quantum  sibi  permissum, 
meminerit  solum,  sed  etiam,  quatenus  commissumsit. 
Datur  tibi  tabella  iudicii.  Qua  lege?  Iulia  de  pecu¬ 
niis  repetundis.  Quodereo?  de  equite  Romano.  At 
iste  ordo  lege  ea  non  tenetur.  Illo,  inquit,  capite, 
quod  erat  in  Postumum ,  quod  in  Gabinium  iudex  es¬ 
ses,  nihil  Gabinio  datum,  quum  in  eum  lites  aestima- 
rentur.  At  nunc  audio.  Reus  igitur  Postumus  est 
ea  lege,  qua  non  modo  ipse,  sed  totus  etiam  ordo  solu- 
tus  ac  liber  est.  VI.  13.  Hie  ego  nunc  non  vos  piius 
implorabo,  equites  Romani,  quorum  ius  iudicio  tenta- 
tur,  quam  vos,  senatores,  quorum  agitur  fides  in  hunc 
ordinem :  quae  quidem  quum  saepe  ante,  turn  in  hac 
ipsa  caussa  nuper  est  cognita.  Nam  quum,  optimo  et 
praestantissimo  consule,  Cn.  Pompeio,  de  hac  ipsa 
quaestione  referente,  exsisterent  nonnullae,  sedpei- 
paucae  tamen  acerbae  sententiae,  quae  censeient,  ut 
tribuni,  ut  praefecti,  ut  scribae,  ut  comites  omnes  ma- 
gistratuum,  lege  hac  tenerentur:  vos,  vos,  inquam, 
ipsi  et  senatus  frequens  restitit:  et,  quamquam  turn, 
propter  multorum  delicta,  etiam  ad  innocentium  peri— 
culum  tempus  illud  exarserat,  tamen,  quum  odium 
non  restingueretis ,  huic  ordini  ignem  novum  subiici 
non  sivistis.  14.  Hoc  animo  igitur  senatus.  Quid?  vos 
equites  Romani,  quid  tandem  estis  acturi?  Glaucia 
solebat ,  homo  impurus ,  sed  tamen  acutus,  populum 
monere,  ut,  quum  lex  aliqua  recitaretur,  primum  ver- 
sum  attenderet:  si  esset  dictator,  consul,  prae- 

tor,  magister  equitum,  nelaboraret;  sciret  nihil 
ad  se  pertinere:  sin  esset,  quicumque  post  hanc 
legem,  videret,  ne  qua  nova  quaestione  alligaretur. 
15.  Nunc  vos,  equites  Romani,  videte.  Scitis,  me 
ortum  e  vobis,  omnia  semper  sensisse  pro  vobis: 
nihil  horum  sine  magna  cura  et  summa  caritate  vestri 
ordinis  loquor.  Alius  alios  homines  et  ordines,  ego 
vos  semper  complexus  sum.  Moneo  et  praedico: 
integra  re  caussaque  denuntio :  omnes  homines  deos- 
que  testor:  dum  potestis,  dum  licet,  providete,  ne 
duriorem  vobis  conditionem  statuatisordinique  vestro, 
quam  ferre  possit.  Serpet  hoc  malum  (mihi  credite) 
longius,  quam  putatis.  VII.  16.  Potentissimo  et  nobi- 
lissimo  tribuno  plebis,  M.  Druso,  unam  in  equestrem 
ordinem  quaestionem  ferenti,  si  quis  ob  rem  iddi- 
catam  pecuniam  cepisset,  aperte  equites  Romani 
restiterunt.  Quid?  hoc  licere  volebant?  Minime; 
neque  solum  hoc  genus  pecuniae  capiendae  turpe,  sed 
etiam  nefarium  arbitrabantur.  Attamen  ita  disputa- 
bant,  eos  teneri  legibus  oportere,  qui  suo  iudicio  es- 
sent  illam  conditionem  vitae  secuti.  Delectat  amplis- 
simus  civitatis  gradus,  sella  curulis,  fasces,  imperia, 
provinciae ,  sacerdotia,  triumphi,  denique  imago  ipsa, 
ad  posteritatis  memoriamprodita.  17.  Est  simul  etiam 
sollicitudo  aliqua  etlegum  etiudiciorum  maiorquidam 
metus.  Nos  ista  numquam  contempsimus :  ita  enim 
disputabant:  sed  hanc  vitam  quietam  atque  otiosam 
secuti  sumus.  Quae  quoniam  honore  caret,  careat 
etiam  molestia.  Tam  es  tu  iudex,  quam  ego  senator. 
Ita  est:  sed  tu  istud  petiisti;  ego  hoc  cogor.  Quare 
aut  iudici  mihi  non  esseliceat  aut  legem  lege  senatoria 
non  timere.  18.  Hoc  vos,  equites  Romani,  ius  a  patri- 
bus  acceptum  amittetis?  Moneo,  ne  facia tis.  Rapien- 
tur  homines  inhaec  iudicia  ex  omni  non  modoinvidia, 
sed  sermone  malevolorum,  nisi  cavetis.  Si  iam  vobis 
nuntiaretur,  in  senatu  sententias  dici,  ut  his  legibus 
teneremini:  concurrendum  ad  curiam  putaretis.  Si 
lex  ferretur:  convolaretis  ad  rostra.  Vos  senatus 
liberos  hac  lege  esse  voluit:  populus  numquam  alli- 
gavit :  soluti  hue  convenistis :  ne  constrictidiscedatis, 
cavete.  19.  Nam,  si  Postumo  fraudi  fuerit,  qui  nec 
trihunus,  nec  praefectus,  nec  exltalia  comes  neefami- 
liaris  Gabinii  fuit:  quonam  se  mododefendentposthac, 
qui  vestri  ordinis  cum  magistratibus  nostris  fuerint 
his  caussis  implicati? 

VIII.  Tu,  inquit,  Gabinium ,  ut  regem  reduceret, 
impulisti.  Non  patitur  mea  me  iam  tides  de  Gabinio 
gravius  ag6rc.  Qucm  6nim  6x  tantis  inircricitiis  re— 
ceptum  in  gratiam  summo  studio  defenderim,  hunc 
afflictum  violare  non  debeo.  Quocum  stante  si  me  Cn. 
Pompeii  auctoritas  in  gratiam  non  reduxisset,  nunc 
iam  ipsius  fortuna  reduceret.  20.  Sed  tamen,  quum 
ita  dicis,  Postumi  impulsu  Gabinium  profectum  Ale¬ 
xandrian! :  si  defensioni  Gabinii  fidem  non  habes,  obli- 
viscerisne  etiam  accusationis  tuae?  Gabinius  se  id  fe- 
cisse  dicebat  reipublicae  caussa,  quod  classem  Arche- 
lai  timeret,  quod  marc  refertum  fore  praedonum  puta- 
ret.  Lege  etiam  id  sibi  licuisse  dicebat.  Tu  inimicus 
negas.  Ignosco:  et  co  magis,  quod  est  contra  illud 
iudicatum.  Redeo  igitur  ad  crimen  et  accusationem 
tuam.  21.  Quid  vociferabare ,  decern  millia  talentum 
Gabinio  esse  promissa?  Huic  videlicet  suasorperblan- 
dus  reperiendus  fuit,  qui  hominem,  ut  tu  vis,  avaris- 
simum  exoraret,  seslertium  bis  millies  etquadringen- 
ties  ne  magno  opere  contemneret.  Gabinius  illud, 
quoquo  consilio  fecit,  fecit  certe  suo:  quaecumque 
mens  ilia  fuit,  Gabinii  fuit.  Sive  ille,  ut  ipse  dicebat, 


gloriam  ,  sive,  ut  tu  vis,  pecuniam  quaesivit,  quaesi- 
vit  sibi.  Num  Gabinii  comes,  vel  sectator?  Negat. 
Non  enim  ad  Gabinii,  cuius  id  negotium  non  erat,  sed 
ad  P.  Lentuli,  clarissimi  viri,  auctoritatem ,  a  senatu 
profectam,  et  consilio  certo  et  spe  non  dubia,  Romani 
contenderat. 

22.  At  dioecetes  fuit  regius.  Et  quidem  in  custo- 
dia  etiam  fuit  regia:  et  vita  eius  ablata  paene  est. 
Multa  praeterea,  quae  libido  regis,  quae  necessitas 
coegit  ferre,  pertulit.  Quarum  omnium  rerum  una 
reprehensio  est,  quod  regnum  intrarit,  quod  potestati 
se  regis  commiserit.  Verum  si  quaerimus,  stulte. 
Quid  enim  stultius,  quam  equitem  Romanum,  ex  hac 
urbe,  huius,  inquam,  reipublicae  civem,  quae  est  una 
maxime  et  fuit  semper  libera,  venire  in  eum  locum, 
ubi  parendum  alteri  et  serviendum  sit?  IX.  23.  Sed 
ego  in  hoc  tandem  Postumo  non  ignoscam,  homini  me- 
diocriter  docto,  quo  videam  sapientissimos  homines 
esse  lapsos?  Virum  unum  totius  Graeciae  facile  do- 
ctissimum,  Platonem,  iniquitate  Dionysii,  Siciliae 
tyranni,  cui  se  ille  commiserat,  in  maximis  periculis 
insidiisque  esse  versatum  accepimus :  Callisthenem, 
doctum  hominem ,  comitem  Magni  Alexandri,  ab  Ale- 
xandro  necatum :  Demetrium,  et  ex  republica  Athenis, 
quam  optime  digesserat,  et  ex  doctrina  nobilem  et 
clarum,  qui  Phalereus  vocitatus  est,  in  eodem  isto 
Aegypti  regno,  aspide  ad  corpus  admota,  vita  esse 
privatum.  24.  Plane  confiteor,  fieri  nihil  posse  de- 
mentius,  quam  scientem  in  eum  locum  venire,  ubi  li- 
bertatem  sis  perditurus.  Sed  huius  istius  facti  stul- 
titiam  maior  iam.  superior  stultitia  defendit:  quae 
facit ,  ut  hoc  stultissimum  facinus ,  quod  in  regnum 
venerit,  quodregi  se  commiserit,  sapienter  factum  esse 
videatur :  siquidem  non  tam  semper  stulti,  quam  sero 
sapientis  est,  quum  stultitia  sua  impeditus  sit,  quoquo 
modo  possit,  se  expedire.  25.  Quamobrem  illud  ma- 
neat  et  fixum  sit ,  quod  neque  moveri  neque  mutari 
potest:  in  quo  aequi  sperasse  Postumum  dicunt,  pec- 
casse  iniqui,  ipse  etiam  insanisse  se  confitetur,  quod 
suam,  quod  amicorum  pecuniam  regi  crediderit  cum 
tanto  fortunarum  suarum  periculo:  hoc  quidem  semel 
suscepto  atque  contracto,  perpetienda  ilia  fuerunt,  ut 
se  aliquando  ad  suos  vindicaret.  Itaque  obiicias  licet, 
quam  voles  saepe,  palliatum  fuisse,  aliqua  habuisse 
non  Romani  hominis  insignia:  quoties  eorum  quip- 
piam  dices,  toties  unum  dices  atque  illud,  temere  hunc 
pecuniam  regi  credidisse:  suas  lortunas  atque  famam 
libidini  regiae  commisisse.  26.  Fecerat  temere: 
fateor:  mutari  factum  iam  nullo  modo  poterat:  aut 
pallium  sumendunY  Alexandriae,  ut  ei  Romae  togato 
esse  liceret,  aut  omnes  fortunae  abiiciendae,  si  togam 
retinuisset.  X.  Deliciarum  caussa  et  voluptatis,  non 
modo  cives  Romanos,  sed  et  nobiles  adolescentes,  et 
quosdam  etiam  senatores,  summo  loco  natos,  non  in 
hortis  aut  suburbanis  suis,  sedNeapoli,  inceleberrimo 
oppido,  cum  mitella  saepe  vidimus.  27.  Chlamyda- 
tum  L.  Sullam  imperatorem:  L.  vero  Scipionis,  qui 
bellum  in  Asia  gessitAntiochumquedevicit,  non  solum 
cum  chlamyde,  sed  etiam  cum  crepidis  in  Capitolio 
statuam  videtis.  Quorum  impunitas  fuit  non  modo  a 
iudicio,  sed  etiam  a  sermone.  Facilius  certe  P .  Ruli- 
1  in  in  Rufum  necessitatis  excusaliodefendct :  qui  quum 
a  Mithridate  Mitylenis  oppressus  esset,  crudelitatem 
rems  in  togatos  vestitus  mutatione  vitavit.  Ergo  ille 
P°Rutilius ,  qui  documentum  fuit  hominibus  nostris 
virtutis,  antiquitatis,  prudentiae,  consularis  homo, 
soccos  habuit  et  pallium:  nec  vero  id  homini  turn 

quisquam,  sedtempori  assignandumputavit:  Postumo 
crimen  vestitus  afferet  is,  in  quo  spes  fuit,  posse  sese 
aliquando  ad  forlunas  suas  pervenire?  28.  Nam ,  ut 
ventum  est  Alexandriam  ad  Auletem,  iudices,  haec 
una  ratio  a  rege  proposita  Postumo  est  servandae  pe¬ 
cuniae,  si  curationem  et  quasi  dispensationem  regiam 
suscepisset.  Id  autem  facere  non  poterat  nisi  dioece- 
tes :  hoc  enim  nomine  utitur ,  qui  a  rege  esset  consti- 
tutus.  Odiosum  negotium  Postumo  videbatur;  sed 
erat  nulla  omnino  recusatio :  molestum  etiam  nomen 
ipsum ;  sed  res  habebat  nomen  hoc  apud  illos,  non  hie 
imposuerat :  oderat  vestitum  etiam  ilium ;  sed  sine  eo 
nec  nomen  illud poterat,  nec  munus  tueri.  Ergo  aderat 
vis,  ut  ait  poeta  ille  noster, 

quae  summas  frcingit  infirmatque  opes. 

29.  Moreretur,  inquies:  nam  id  sequitur.  Fecisset  ! 
certe,  si  sine  maximo  dedecore,  tam  impeditis  suis 
rebus,  potuisset  emori.  XI.  Nolite  igitur  fortunam 
converter  in  culpam:  neque  regis  iniuriam,  hums 
crimen  putare,  nec  consilium  ex  necessitate  nec  volun- 
tatem  ex  vi  inlerpretari,  nisi  forte  eos  etiam,  qui  in  ho- 
stes  aut  in  praedones  inciderint,  si  aliter  quippiam 
coacti  faciant,  quam  libere,  vituperandos  putes.  Nemo 
nostrum  ignorat,  etiamsi  experti  non  sumus ,  consue- 
tudinem  regiam.  Regum  autem  haec  sunt  imperia. 
animadverte  et,  dido  pare:  et,  praeter  rogitatum  si 
quippiam :  et  illae  minae, 

Si  te  sccundo  lumine  hie  o [fender o, 
moriere : 

quae  non ,  ut  delectemur  solum,  legere  et  spectare  de- 
bemus,  sed  ut  cavere  etiam  et  effugere  discamus. 

30.  At  ex  hoG  ipso  crimen  exoritur.  Ait  enim, 
Gabinio  quum  pecuniam  Postumus  cogeret  ex  decu- 
mis  imperatorum,  pecuniam  sibi  coegisse.  Non  intel- 
lio-o,  hoc  quale  sit:  utrum  accessionem  decumae,  ut 
nost'ri  facere  coactores  solent  centesimae,  an  decessio- 
nem  de  summa  fecerit:  si  accessionem,  undecim 
millia  talentum  ad  Gabinium  pervenerunt.  At  non 
modo  abs  te  decern  millia  obiecta  sunt,  sed  etiam  ab 
his  aestimata.  31.  Addo  illud  etiam:  qui  tandem 
convenit,  aut  tarn  gravi  onere  tributorum  ad  tantam 
pecuniam  cogendam  miile  talentum  accessionem  esse 
factam,  aut,  in  tanta  mercede  hominis,  ut  vis,  avaris- 
simi,  miile  talentum  decessionem  esse  concessam? 
Neque  enim  fuitGabinii,  remittere  tantum  de  suo :  nec 
regis,  imponere  tanto  plus  suis.  Aderunt  testes,  le- 
<*ati  Alexandrini.  Hi  nihil  in  Gabinium  dixerunt. 
Immo  hi  Gabinium  laudaverunt.  Ubi  ergo  ille  mos . 
ubi  consuetudo  iudiciorum?  ubi  exempla?  Soletne  is 
dicere  in  eum,  qui  pecuniam  redegit,  qui  in  ilium, 
cuius  nomine  ea  pecunia  redigeretur ,  non  dixent . 
32.  A°e,  si  is,  qui  non  dixit,  solet:  etiamne  is  solet, 
qui  laudavit?  iisdem  testibus,  et  quidem  non  produ¬ 
ces  ,  sed  dictis  testium  recitatis,  quasi  praeiudicata  res 
ad  has  caussas  deferri  solet?  XII.  Et  ait  etiam  meus 
familiaris  et  necessarius,  eamdem  caussam  Alexandri- 
nis  fuisse,  cur  laudarent  Gabinium,  quae  mihi  fuent, 
cur  eumdem  defenderem.  Mihi,  G.  Memnu,  caussa 
defendendi  Gabinii  fuit  reconciliatio  graliae.  Neque 
me  vero  poenitet  mortales  inimicitias,  sempiternas 
amicitias  habere.  33.  Nam  si  me  invitum  putas,  ne 
Cn.  Pompeii  animumoflenderem,  defendisse  caussam, 
ct  ilium  et  me  vehementer  ignoras.  Neque  enim 
Poinpeius  me  sua  caussa  quidquam  facere  voluisset 
invitum ,  neque  ego,  cui  omnium  civium  libertas  ca- 
rissima  fuisset,  meam  proiecissem.  Quamdiu  inimi- 
cissimus  Gabinio  fui,  non  amicissimus  mihi  nonPom- 

peius  fuit :  nec  posteaquam  illius  auctoritati  earn  dedi 
veniam,  quam  debui,  quidquam  simulavi,  ne,  cum 
mea  perfidia,  illi  etiam  ipsi  facerem,  cui  beneficium 
dedissem,  iniuriam.  Nam  non  redeundo  in  gratiam 
cum  inimico ,  non  violabam  Pompeium.  Si  per  eum 
reductus  insidiose  redissem ;  me  scilicet  maxime,  sed 
proxime  ilium  quoque  fefellissem.  34.  At  de  me 
omittamus:  ad  Alexandrinos  istos  revertamur.  Quod 
habent  os!  quam  audaciam!  Modo,  vobis  inspectan- 
tibus,  in  iudicio  Gabinii,  tertio  quoque  verbo  excita- 
bantur:  negabant,  pecuniam  Gabinio  datam.  Recita- 
batur  identidem  Pompeii  testimonium:  regem  ad  se 
scripsisse,  nullam  pecuniam  Gabinio,  nisi  in  rem  mi- 
litarem ,  datam.  Non  est,  inquit,  turn  Alexandnms 
testibus  creditum.  Quid?  postea  creditum?  non. 
Quamobrem?  quia  nunc  aiunt,  quod  tunc  negabant. 
35.  Quid?  ergo  ista  conditio  est  testium,  ut,  quibus 
creditum  non  sit  negantibus,  iisdem  credatur  dicenti- 
bus?  At,  si  verum  turn  cum  verissimafronte dixerunt, 
nunc  mentiuntur:  si  tunc  mentiti  sunt,  doceant  nunc 
verum  esse,  quod  vultis,  aut  sileant.  Dici  audieba 
mus  de  Alexandria:  nunc  cognoscimus  omnes  illius 
praestigias:  illinc,  inquam,  omnes  fallaciae:  omnia 
denique  ab  his  malorum  argumenta  nata  sunt.  Nec 
mihi  longius  quidquam  est,  iudices ,  quam  videre  ho- 
minum  vultus.  XIII.  36.  Dixerunt  hie  modo  nobiscum 
ad  haec  subsellia ,  quibus  superciliis  renuentes  huic 
decern  millium  crimini!  Iam  nostis  insulsitatem  Grae¬ 
corum:  humeris  gestum  agebant:  turn  temporis, 
credo,  caussa :  nunc  scilicet  tempus  nullum  est.  .  Ubi 
semel  quis  peieraverit,  ei  credi  postea,  etiamsi  per 
plures  decs  iuret,  non  oportet:  praesertim,  iudices, 
quum  in  his  iudiciis  ne  locus  quidem  novo  testi  soleat 
esse,  ob  eamque  caussam  iidem  iudices  retineantur, 
qui  sederint  de  reo,  ut  his  nota  sint  omnia,  neque  quid 
fingi  novi  possit. 

37.  Lites,  quo  ea  pecunia  pervenerit,  non 
suis  propriis  iudiciis ,  sed  in  reum  faetis  condemnari 
solent.  Itaque  si  aut  praedes  dedisset  Gabinius,  aut 
tantum  ex  eius  bonis,  quanta  summa  litium  fuisset, 
populus  recepisset :  quamvis  magna  ad  Postumum  ab 
eo  pecunia  pervenisset,  non  redigeretur:  ut  intelligi 
facile  possit,  quod  ex  ea  pecunia,  quam  ceperit  is,  qui 
damnatus  est,pervenisse  ad  aliquem  illoprimo  iudicio 
planum  factum  sit,  id  hoc  genere  iudicii  redigi  solere. 
Nunc  vero  quid  agitur?  ubi  terrarum  sumus?  quid 
tam  insolens,  tam  perversum  praeposterumve  dici  aut 
exco°itari  potest?  38.  Accusatur  is,  qui  non  abstulit  a 
rege^sicut  Gabinius  iudicatus  est:  sed  qui  maximam 
regi  pecuniam  credidit.  Ergo  is  Gabinio  dedit,  qui 
non  huic  reddidit.  Iam  cedo,  quum  is,  qui  pecuniam 
Postumo  debuit,  non  huic,  sed  Gabinio  dederit;  con- 
dgmnato  Gabinio,  utrum  illi  earn  pecuniam  reddidit, 
an  etiam  nunc  debet?  XIV.  At  habet  et  celat.  Sunt 
enim,  qui  ita  loquantur.  Quod  genus  tandem  est 
illud  ostentationis  et  gloriae?  Si  nihil  habuisset  uin- 
quam,  tamen,  si  quaesisset,  cur  dissimularet  habere, 
caussa  non  esset.  Qui  vero  duo  lauta  et  copiosa  pa- 
trimonia  accepisset,  remque  praeterea  bonis  et  hone- 
stis  rationibus  auxisset:  quid  esset  tandem  caussae, 
cur  existimari  vellet  nihil  habere?  39.  An,  quum  cre- 
debat  inductus  usuris,  id  agebat,  ut  haheret  quam 
plurimum:  posteaquam  exegit,  quod  crediderat,  ut 
existimaretur  egere,  novum  genus  hoc  gloriae  [concu- 
piscit] ?  Dominatus  est  enim,  inquit,  Alexandriae. 
Immo  vero  in  superbissimo  dominatu  fuit:  pertulit 
ipse  custodiam :  vidit  in  vinculis  familiares  suos : 

mors  ob  oculos  saepe  versata  est:  nudus  atque  egens 
ad  extremum  fugit  e  regno.  40.  At  permutata  aliunde 
pecunia  est:  ductae  naves  Postumi  Puteolis  sunt: 
auditae  visaeque  merces ,  fallaces  quidem  et  fucosae, 
chartis  et  linteis  et  vitro  delatae :  quibus  quum  multae 
naves  refertae  fuissent,  una  non  patuit  parva  atque 
arcta.  Quid  amplius?  Ille  Puteolanus  sermo  illius 
temporis  vectorumque  cursus  atque  ostentatio,  turn 
subinvisum  apud  malevolos  Postumi  nomen,  propter 
opinionem  pecuniae  nescio  quam,  aestatem  unam,  non 
plures,  aures  refersit  istis  sermonibus. 

XV.  41.  Verum  autem,  iudices,  si  scire  vultis: 
nisi  C.  Caesaris  summa  in  omnes,  incredibilis  in  hunc 
eadem  liberalitas  exstitisset,  nos  hunc  Postumum  iam 
pridem  in  foro  non  haberemus.  Ille  onera  multorum 
huius  amicorum  excepit  unus;  quaeque  multi  homi¬ 
nes  necessarii  secundis  Postumi  rebus  descripta  susti- 
nuerunt,  nunc  eius  afflictis  fortunis  universa  sustinet. 
Umbram  equitis  Romani  et  imaginem  videtis,  iudices, 
unius  amici  conservatam  auxilio  et  fide.  Nihil  huic 
eripi  potest  praeter  hoc  simulacrum  pristinae  digni¬ 
tatis  ,  quod  Caesar  solus  tuetur  et  sustinet :  quae  qui¬ 
dem,  in  miserrimis  rebus,  huic  tamen  tribuenda  est 
maxima.  Nisi  vero  hoc  mediocri  virtute  effici  potest, 
ut  tantus  ille  vir  tanti  ducat  hunc,  et  afflictum  praeser- 
tim  et  absentem,  et  in  tanta  fortuna  sua,  ut  aliena  re- 
spicere  magnum  sit;  tanta  occupatione  maximarum 
rerum,  quas  gerit  atque  gessit,ut  veloblivisci  aliorum 
non  sit  mirum,  vel,  si  meminerit,  oblitum  esse,  facile 
possit  probare.  42.  Multas  equidem  C.  Caesaris  virtu- 
tes  magnas  incredibilesque  cognovi.  Sed  sunt  ceterae 
maioribus  quasi  theatrispropositae  etpaenepopulares : 
castris  locum  capere ,  exercitum  instruere,  expugnare 
urbes,  aciem  hostium  profligare :  hanc  vim  frigorum 
hiememque,  quam  nos  vix  huius  urbis  tectis  sustine- 
mns,  excipere:  his  ipsis  diebushostem  persequi,  turn, 
quum  etiam  ferae  latibulis  se  tegant,  atque  omnia 
bella  iure  gentium  conquiescant.  Sunt  ea  quidem 
magna :  quis  negat?  sed  magnis  excitata  suntpraemiis 
ad  memoriam  hominum  sempiternam.  Quo  minus 
admirandum  est,  eum  facereilla,  qui  immortalitatem 
concupiverit.  XVI.  43.  Haec  mira  laus  est,  quae  non 
poetarum  carminibus,  non  annalium  monumentis  ce- 
lebratur,  sed  prudentium  iudicio  expenditur:  equitem 
Romanum,  veterem  amicum  suum,  studiosum,  aman- 
tem,  observantem  sui,  non  libidine,  non  turpibus  im- 
pensis  cupiditatum  atque  iacturis,  sed  experientia  pa¬ 
trimonii  amplificandi  labentem  excepit,  corruere  non 
sivit,  fulsit  et  sustinuit,  re,  fortuna,  fide,  hodieque 
sustinet;  nec  amicum  pendentem  corruere  patitur; 
nec  illius  animi  aciem  praestringit  splendor  sui  nomi¬ 
nis  ,  nec  mentis  quasi  luminibus  officit  altitudo  fortu- 
nae  et  gloriae.  44.  Sint  sane  ilia  magna,  quae  re  vera 
magna^sunt:  de  iudicio  animi  mei,  ut  volet,  quisque 
sentiat :  ego  enim  hanc  in  tantis  opibus,  tanta  fortuna, 


liberalitatem  in  suos,  memoriam  amicitiae,  reliquis 
virtutibus  omnibus  antepono.  Quam  quidem  vos, 
iudices,  in  novogenere  bonitatem,  inusitatam  Claris  ac 
praepotentibus  viris,  non  modo  non  aspernari  ac  refu- 
tare,  sed  complecti  etiam  et  augere  debetis:  et  eo 
magis ,  quod  videtis ,  hos  quasi  sumptos  dies  ad  labe- 
factandum  illius  dignitatem :  ex  qua  i Hi  nihil  detrahi 
potest,  quod  non  aut  fortiter  ferat,  aut  facile  restituat. 
Amicissimum  hominem  si  honestate  spoliatum  audie- 
rit,  nec  sine  magno  dolore  feret,  nec  id  amiserit,  quod 
posse  speret  recuperari. 

XVII.  45.  Satis  multa  hominibiis  non  iniquis  haec 
esse  debent:  nimis  etiam  multa  vobis,  quos  aequissi- 
mos  esse  confidimus.  Sed,  ut  omnium  vel  suspicioni 
vel  malevolentiae  vel  crudelitati  satis  fiat:  occultat 
pecuniam  Postumus,  latent  regiae  divitiae.  Ecquis 
est  ex  tanto  populo,  qui  bona  C.  Rabirii Postumi  num- 
rno  sestertio  sibi  addici  velit?  Sed,  miserum  me! 
quanto  haec  dixi  cum  dolore !  Hem,  Postume,  tune  es 
C.  Curti  filius,  C.  Rabirii,  iudicio  et  voluntate,  filius, 
natura,  sororis  filius?  Tune  ille  in  omnes  tuosliberalis? 
cuius  multos bonitas  locupletavit?  qui  nihil  profudisti? 
nihil  ullaminlibidinemcontulisti?  tua,  Postume,  num- 
mo  sestertio  a  me  addicuntur?  46.  0  meum  miserum 
acerbumque  praeconium  !  At  hoc  etiam  optat  miser,  ut 
condemnetur  a  vobis:  ita  bona  veneant,  ut  solidum 
suum cuique  sol vatur.  Nihil  iam  aliud  nisi fidem  curat : 
nec  vos  huic,  si  iam  oblivisci  vestrae  mansuetudinis 
volueritis,  quidquampraetereapotestis  eripere.  Quod, 
iudices,  ne  faciatis,  oro  obtes torque  vos,  atque  eo  magis, 
si  adventitia  pecunia  petitur  ab  eo,  cui  sua  non  reddi- 
tur  Nam  in  eum ,  cui  misericordia  opitulari  debebat, 
invidia  quaesita  est.  47.  Sed  iam,  quoniam,  ut  spero, 
fidem,  quam  potui,  tibi  praestiti,  Postume,  reddam 
etiam  lacrimas,  quas  debeo :  quas  quidem  ego  tuas  in 
meo  casu  plurimas  vidi.  Versatur  ante  oculos  luctuo- 
sa  nox  meis  omnibus ,  quum  tu  totum  te  cum  tuis  co- 
piis  ad  me  detulisti.  Tu  comitibus,  tu  praesidio,  tu 
etiam  tanto  pondere  auri,  quantum tempus  illudpostu- 
labat,  discessum  ilium  sustentasti :  tu  numquam 
meis,  me  absente,  liberis,  numquam  coniugi  meaede- 
fuisti.  Possum  excitare  multos  reductos  testes  libera- 
litatis  tuae:  quod  saepe  audivi  patri  tuo,  qui  id  fecis- 
set,  magno  adiumento  in  iudicio  capitis fuisse.  48.  Sed 
iam  omnia  timeo:  bonitatis  ipsius  invidiam  reformido. 
Iam  indicat  tot  hominum  fletus,  quam  sis  carus  tuis: 
et  me  dolor  debilitat,  includitque  vocem.  Vosobsecro, 
iudices,  uthuic  optimo  viro,  quonemomeliorumquam 
fuit,  nomen  equitis  Romani,  et  usuram  huius  lucis,  et 
vestrum  conspectum  ne  eripiatis.  Hie  vos  aliud  nihil 
orat,  nisi  ut  rectis  oculis  hanc  urbem  sibi  intueri, 
atque  ut  in  hoc  foro  vestigium  facere  liceat:  quod 
ipsum  fortuna  eripuerat,  nisi  unius  amici  opes  subve- 
nissent. 

simus  ,  ideoque  summe  studebat  Hypsaeo  et  Scipioni  contra  Mi- 
lonem.  Ac  saepe  inter  se  Milo  et  Clodius  cum  suis  factionibus 
Romae  depugnaverant;  et  erat  uterque  audacia  par ;  sed  Milo 
pro  melioribus  partibus  stabat. 

Praeterea  in  eumdem  annum  consulatum  Milo ,  Clodius 
praeturam  petebat ;  quam  debilem  futuram  consule  Milone  in- 
telligebat. 

Deinde,  quum  diu  tracta  essent  comitia  consularia,  perfici- 
que  ob  eas  ipsasperditas candidatorum contentiones  nonpossent ; 
et  ob  id  mense  Ianuario  nulli  dum  neque  consules  neque  praeto- 
res  essent,  trahereturque  dies  eodem  quo  antea  modo,  dum  Milo 
quam  primum  comitia  confici  vellet,  conficeretquequumbonorum 
studiis,  qui  obsistebant Clodio,  turn  etiam  populi,  propter  effusas 
largitiones,  impensas  quoque  ludorum  scenicorum  ac  gladiatorii 
muneris  maximas,  in  quas  tria  patrimonia  effudisse  eum  Cicero 
significat;  competitores  vero  eius  trahere  vellent,  ideoque  Pom- 
peius  gener  Scipionis  et  T.  Munatius  tribunus  plebis  referri  ad 
senatum  de  patriciis  convocandis,  qui  interregem  proderent,  non 
essent  passi;  quum  interregem  prodere  moris  esset:  a  d.  XIII. 
Kal.  Febr.  (acta  etenim  magis  sequenda  et  ipsam  orationem,  quae 
actis  congruit,  puto,  quam  Fenestellam,  qui  a.  d.  XIV.  Kal.  Febr. 
tradit)  Milo  Lanuvium ,  ex  quo  erat  municipio  et  ibi  turn  dicta¬ 
tor,  profectus  est  ad  flaminem  prodendum  postero  die.  Occurrit 
ei  circa  horam  nonani  Clodius  paullo  ultra  Bovillas,  rediens  ab 
Aricia  prope  eum  locum,  in  quo  Bonae  Deae  sacellum  est.  Erat 
autem  allocutus  decuriones  Aricianorum.  Vehebatur  Clodius 
equo.  Servi  XXX  fere  expediti,  ut  illo  tempore  mos  erat  iter  fa- 
cientibus,  gladiis  cincti  sequebantur.  Erant  cum  Clodio  praeter¬ 
ea  tres  comites  eius  ,  ex  qnibus  eques  Romanus  unus ,  C.  Cassi- 
nius  Schola ,  duo  de  plebe  novi  homines,  P.  Pomponius,  C.  Clo¬ 
dius.  Milo  rheda  vehebatur  cum  uxore  Fausta,  filia  L.  Sullae  di¬ 
ctators,  et  M.  Fusio  familiari  suo.  Sequebatur  eos  magnum  ser- 
vorum  agmen,  inter  quos  gladiatores  quoque  erant,  ex  quibus  duo 


noti,  Eudamus  et  Birria.  Hi  in  ultimo  agmine  tardius  euntes, 
cum  servis  P.  Clodii  rixam  commiserunt.  Ad  quern  tumultum 
quum  respexisset  Clodius  minitabundus ,  liumerum  eius  Birria 
romphaea  traiecit.  Inde  quum  orta  esset  pugna,  plures  Miloniani 
accurrerunt.  Clodius  vulneratus  in  tabernam  proximam  Bovil- 
lano  delatus  est.  Milo ,  ut  cognovit  vulneratum  Clodium ,  quum 
sibi  periculosius  iudicium  *  vivo  eo  futurum  intelligeret,  occiso 
autem  magnum  solatium  esset  habiturus,  etiam  sisubeunda  esset 
poena,  exturbari  tabernam  iussit.  Fuit  antesignanus  servorum 
eius  M.  Fustenus.  Atque  ita  Clodius  latens  extractus  est,  mul- 
tisque  vulneribus  confectus.  Cadaver  eius  in  via  relictum,  quia 
servi  Clodii  aut  occisi  erant,  aut  graviter  saucii  latebant.  Sex. 
Tedius  senator,  qui  forte  ex  rure  in  Urbem  revertebatur,  sustu- 
lit,  et  lectica  sua  Romani  ferri  iussit.  Ipse  rursus  eodem,  unde 
venerat,  gressum  recepit.  Perlatum  est  corpus  Clodii  ante  pri- 
mam  noctis  horam,  infimaeque  plebis  et  servorum  maxima  multi- 
tudo  magno  luctu  corpus  m  atno  domus  positum  circumstetit. 
Augebat  autem  facti  invidiam  uxor  Clodii  Fulvia,  quae  cum  effu- 
sa  lamentatione  vulnera  eius  ostendebat.  Maior  postera  die  luce 
prima  multitudo  eiusdem  generis  confluxit,  compluresque  noti 
homines  elisi  sunt,  inter  quos  C.  Vihieuus  senator.  (Erat  domus 
Clodii  ante  paucos  menses  empta  de  M.  Scauro  in  Palatio.)  Eo¬ 
dem  Munatius  Plancus  frater  L.  Planci  oratoris,  et  Q.  Pompeius 
Rufus  Sullae  dictators  ex  filia  nepos,  tribuni  pi.  accurrerunt, 
eisque  hortantibus  vulgus  imperitum  corpus  nudum  ac  saucia- 
tum*  sicut  in  lecto  erat  positum,  ut  vulnera  videri  possent,  in 
forum  detulit  et  in  rostris  posuit.  Ibi  pro  condone  Plancus  et 
Pompeius,  qui  competitoribus  Milonis  studebant,  invidiam  Miloni 
fecerunt.  Populus,  duce  Sex.  Clodio  scriba,  corpus  P.  Clodii  in 
|  curiam  intulit,  cremavitque  subselliis  et  tribunalibus,  et  mensis, 
et  codicibus  librariorum.  Quo  igne  et  ipsa  quoque  curia  flagra- 
vit,  et  item  Portia  basilica,  quae  erat  ei  iuncta,  ambusta  est. 
Domum  quoque  M.  Lepidi  interregis  (is  enim  magistratus  curu- 
lis  erat  creatus)  et  absentis  Milonis,  eadein  ilia  Clodiana  multi¬ 
tudo  oppugnavit;  deinde  sagittis  repulsa  est.  Turn  fasces  ex 
lecto  Libitinae  raptos  attulit  ad  domum  Scipionis  et  Hypsaei, 
deinde  ad  hortos  Pompeii,  clamitans  eum  modo  consulem,  modo 
dictatorem.  Incendium  curiae  maiorem  aliquanto  indignationem 
civitatis  moverat,  quam  interfectio  Clodii.  Itaque  Milo,  quern 
opinio  fuerat  ivisse  in  voluntarium  exsilium,  invidia  adversario- 
rum  recreatus,  nocte  ea  reilierat  Romam,  qua  incensa  erat  curia, 
petebatque  nihilo  deterius  consulatum ;  aperte  quoque  tributim 
in  singulos  millia  assium  dederat.  Concionem  etiam  ei  post  ali¬ 
quot  dies  dedit  M.  Caelius  tribunus  pi.  etManiliusCanianus  eius 
collega  -,  ipsiusqne  caussam  etiam  ad  populum  probabant.  Dice- 
bjint  utrique  Miloni  a  Clodio  factas  esse  insidias.  Fiebant  inter- 
ea  alii  ex  aliis  interreges,  qui  comitia  consularia  propter  eorum 
candidatorum  tumultus  et  easdem  manus  armatas  habere  non  po- 

terant;  itaque  primo  factum  erat  S.  C.,  ut  interrex  et  tribuni 
plebis  et  Cn.  Pompeius,  qui  proconsule  adUrbem  erat,  viilerent, 
ne  quid  detrimenti  respublica  caperet,  delectus  autem  Pompeius 
tota  Italia  haberet.  Qui  quum  summa  celeritate  praesidium 
compavasset,  postulaverunt  apud  eum  familiani  Milonis ,  item 
Faustae  uxoris  eius  exliibendam  duo  adolescentuli ,  qui  Appii 
Claudii  ambo  appellabantur,  qui  erant  C.  Claudii  filii,  qui  frater 
fuerat  Clodii,  et  obid  illi  patrui  sui  mortem,  velut  auctorefratre, 
persequebantur.  Easdem  Faustae  et  Milonis  faniilias  postula¬ 
verunt  duo  Valerii,  Nepos  et  Leo,  et  L.  Herennius  Balbus.  P. 
Clodii  quoque  familiam  et  comitum  eius  postulavit  eodem  tem¬ 
pore  Caelius;  familiam  Hypsaei,  et  Q.  Metelli  Mauilius  Canini- 
anus  eius  collega.  Adfuerunt  Miloni  Q.  Hortensius,  M.  Cicero, 
M.  Marcellus,  M.  Calidius,  M.  Cato,  Faustus  Sulla.  Verba  pau- 
ca  Q.  Hortensius  dixit,  quae  sunt,  liberos  esse  eos,  qui  pro  servis 
postularentur ;  nam  post  recentem  caedem  manu  miserat  eos 
Clodius  sub  hoc  titulo,  quod  caput  suum  ulti  essent.  Haec  age- 
bantur  mense  intercalari  post  diqjn  trigesimum  fere,  quam  erat 
Clodius  occisus.  Q.  Metellus  Scipio  in  senatu  contra  M.  Cae- 
pionem  conquestus  est,  ac  de  caede  P.  Clodii  falsum  esse  dixit, 
quod  Milo  sic  se  defenderet,  et  Clodiuni  Aricinos  decuiiones  al-  I 
loquendi  gratia  abiisse,  profectum  cum  sex  ac  viginti  servis :  I 
Milonem  subito  post  horam  quartam ,  senatu  misso,  cum  servis 
amplius  trecentis  armatis  obviam  ei  contendisse,  et  supra  Bovil-  | 
las  inopinantem  in  itinere  aggressum:  ibi  P.  Clodium  tribus 
vulueribus  acceptis,  Bovillas  perlatum;  tabernam,  in  quam  pro- 
fugerat,  expugnatam  a  Milone;  semianimem  Clodium  extractum 
in  via  Appia  occisuin  esse,  annulumque  eius  ei  morienti  extra- 
rumque  non  domi  suae,  sed  in  hortis  manebat ;  idque  ipsum  in 
superioribus,  circa  quos  etiam  magna  manus  militum  excubabat. 
Senatum  quoque  semel  in  porticu  sua  habuerat  Pompeius,  quud 
diceret  timere  se  adventum  Milonis.  Dein  proximo  senatu  P. 
Cornificius  ferrum  Milonem  intra  tunicam  habere  ad  femur  alli- 
gatum  dixerat.  Postulaverat,  ut  femur  nudaret;  et  ille  sine 
mora  tunicam  levaverat.  Turn  M.  Cicero  exclamaverat,  omnia 
illi  similia  crimina  esse,  quae  in  Milonem  dieerentur  alia.  Deinde 
Munatius  Plancus  tribunus  pi.,  produxerat  in  concionem  M.  Ae- 
milium  Philemonem,  notum  hominem,  libertum  M.  Lepidi.  Js  se 
dicebat  pariterque  secum  quattuor  liberos  homines  iter  facientes 
supervenisse,  quum  Clodius  occideretur,  et  ob  id  quum  procla- 
massent,  abreptos  et  perductos  in  villain  Milonis,  ibique  per  duos 
menses  praeclusos  fuisse:  eaque  res  seu  vera  seu  falsa  magnam 
invidiam  Miloni  contraxerat.  lideinque  Munatius  et  Pompeius 
tribuni  pi.  in  rostra  produxerant  triumvirum  capitalem,  eumque 
interrogaverant,  an  Galatam,  Milonis  servum,  caedes  facientem 
deprehendisset.  Ille  dormientem  in  taberna  pro  fugitivo  depre- 
hensum,  et  ad  se  perductum  esse  respomlerat ;  denuntiaverant 
tamen  triumviro  ,  ne  servum  remitteret,  sed  postera  die  Caelius 
tribunus  pi.  et  Manilius  Cauinianus  collega  eius  ereptum  e  domo 
triumviri  servum  Miloni  reddiderunt.  Etsi  nullam  de  his  crimi- 
nibus  mentionem  fecit  Cicero,  tamen,  quia  ita  compereram,  pu- 
tavi  exponenda.  Inter  primes  et  Q.  Pompeius,  et  C.  Sallustius 
et  T.  Munatius  Plancus  tribuni  pi.  inimicissimas  conciones  de 
Milone  habebant,  invidiosas  etiam  de  Cicerone,  qui  Milonem 
tanto  studio  defenderet.  Eratque  maxima  pars  multitudinis  in- 
fensa  non  solum  Miloni,  sed  ipsi  etiam  propter  invisum  patroci- 
nium  Ciceroni.  Postea  Pompeius  et  Sallustius  in  suspicione 
fuerunt,  in  gratiam  redisse  cum  Milone  ac  Cicerone.  Plancus 
autem  infestissime  perstitit,  atque  in  Ciceronem  quoque  multi- 
tudinem  instigavit:  Pompeio  autem  suspectum  faciebat  Milo¬ 
nem  ,  ad  perniciem  eius  comparari  vim  vociferatus ;  Pompeius- 
que  ob  ea  saepius  querebatur,  fieri  sibi  quoque  insidias,  et  id  pa- 
lam  ,  ac  maiore  manu  se  armabat.  Dicturum  quoque  diem  Cice- 
ctum:  deinde  Milonem  ,  quum  sciret  in  Albano  parvulum  filium 
Clodii  venisse  ad  villam,  et  quum  puer  ante  subtractus  esset,  de 
servo  Alicore  quaestionem  ita  habuisse,  ut  eum  articulalim  con- 
secaret:  villicum  et  duos  praeterea  servos  iugulasse ;  ex  servis 
Clodii,  qui  dominum  defenderint,  undecim  esse  interfectos, 
Miloni  duos  solos  saucios  factos  esse:  ob  quae  Milonem  postero 
die  duodecim  servos,  qui  ei  maxime  operam  navassent,  manu 
misisBe,  populoque  tributiin  singula  millia  aeris  ad  defendendos 
de  se  rumores  dedisse.  Milo  niisisse  adCn.Puinpeiumdicebatur, 


quod  Hypsaeo  summe  studeliat,  quod  fuerat  eius  quaestor,  desi- 
stere  se  de  petitione  consulatus,  si  ita  ei  videretur;  Pompeiuni 
respondisse,  nemini  se  neque  petendi,  nequedesistendi  auctorem 
esse,  neque  populi Romani  potestatem,  aut  consilium  aut  senten- 
tiam  interpellaturum.  Deinde  per  C.  Lucilium,  qui  propter  M. 
Ciceronis  familiaritatem  amicus  erat  Miloni ,  egisse  quoque  di- 
cebatur,  ne  se  de  hac  re  consulendo  invidia  oneraret.  Inter  haec 
quum  crebresceret  rumor,  C'n.Ponipeium  creari  dictatorem,  neque 
opportune  aliter  mala  civitatis  sedari  posse:  visum  est  optima- 
tibus,  tutius  esse,  eum  consulem  sine  collega  creari.  Et  quum 
tractata  ea  res  esset  in  senatu,  facto  in  M.  Bibuli  sententiam  S. 
C.,  Pompeius  ab  interrege  Ser.  Sulpicio  V.  Kal.  Mart,  mense 
intercalario  consul  creatus  est,  statimque  consulatum  iniit. 
Deinde  post  diem  tertium  de  legibus  novis  ferendis  retulit;  duas 
ex  S.  C.  promulgavit:  alteram  de  vi,  qua  nominatim  caedem  in 
via  Appia  factam ,  et  incendium  curiae,  et  domum  M.  Lepidi  in- 
terregis  oppugnatam  comprehendit ;  alteram  de  ambitu,  poenam 
graviorem  et  formam  iudiciorum  breviorem.  Utraque  enim  lex 
prius  testes  dari  per  triduum,  deinde  uno  die  atque  eodem  et  ab 
accusatore  et  ab  reo  perorari  iubebat,  ita  utduaehorae  accusato- 
ri,  tres  reo  darentur.  His  legibus  obsistere  M.  Caelius  tribunus 
pi.,  studiosissimus  Milonis,  conatuB  est,  quod  et  privilegium  di¬ 
ceret  in  Milonem  ferri,  et  iudicia  praecipitari.  Et  quum  pertina- 
cius  legem  Caelius  vituperaret ,  eo  processit  irae  Pompeius,  ut 
diceret,  si  coactus  esset,  armis  se  rempublicam  defensurum.  Ti¬ 
nt  ebat  autem  Pompeius  Milonem,  seu  timere  se  simulabat.  Ple- 
roni  Plancus  ostendebat,  postea  autem  Q.  Pompeius  idem  mini- 
tatus  erat.  Tanta  tamen  constantia  ac  tides  fuit  Ciceronis,  ut 
non  populi  a  se  alienatione,  non  Cn.  Pompeii  suspicionibus,  non 
periculi  futuri  metu ,  si  sibi  dies  ad  populum  diceretur,  non  ar¬ 
mis,  quae  palam  in  Milonem  sumpta  erant,  deterreri  potuerit  a 
defensione  eius ,  quum  posset  omne  periculum  suum  et  offensio- 
nem  inimicae  multitudinis  declinare,  redimere  etiam  Cn.  Pom¬ 
peii  animum,  si  paullum  ex  studio  defensionis  remisisset.  Per- 
lata  deinde  lege  Pompeii,  in  qua  id  quoque  scriptum  erat,  ut 
quaesitor  suffragio  populi  exiis,  qui  consules  fuerant,  ci-earetur, 
statim  comitia  habuit,  creatusque  erat  L.  Domitius  Ahenobarbus 
quaesitor.  Aliorum  quoque  iudicum ,  qui  de  ea  re  iudicarent, 
Pompeius  tales  proposuit,  ut  numquam  neque  clariores  virus 
neque  sanctiores  propositos  esse  constaret.  Post  quod  statim 
nova  lege  Milo  postulatus  aduobus  Appiis  Clodiis  adolescentibus 
iisdem,  a  quibus  antea  familia  eius  fuerat  postulata,  itemque  de 
ambitu  ab  iisdem  Appiis ;  et  praeterea  de  vi  a  Q.  Petulcio  et  L. 
Cornificio;  de  sodalitiis  a  P.  Fulvio  Nerato;  postulatus  autem 
erat  et  de  sodalitiis  et  de  ambitu  ea  spe,  quod  primum  iudicium 
de  vi  futurum  apparebat,  quo  eum  damnatum  iri  confidebant,  nec 
postea  responsurum.  Divinatio  de  ambitu  accusatorum  facta  est 
quaesitore  A.  Torquato:  atque  ambo  quaesitores,  Torquatus  et 
Domitius ,  pridie  Nonas  Apr.  reum  adesse  lusserunt.  Quo  die 
Milo  ad  Domitii  tribunal  venit,  ad  Torquati  amicos  misit.  Ibi 
postulante  pro  eo  M.  Marcello,  obtinuit,  ne  prius  caussam  de 
ambitu  diceret,  quam  de  vi  iudicium  esset  perfectum.  Apud  Do- 
raitium  autem  quaesitorem  maior  Appius  postulavit  a  Milone 
servos  exhiberi  numero  IV.  et  L.,  et  quum  ille  negaret,  eos,  qui 
nominabantur,  in  sua  potestate  esse,  Domitius  ex  sententia  iu¬ 
dicum  pronuntiavit,  ut  ex  servorum  eorum  numero  accusator, 
quot  vellet,  ederet.  Citati  deinde  testes,  secundum  legem,  quae, 
ut  supra  diximus  iubebat,  „ut  prius  quam  caussa  ageretur,  testes 
per  triduum  audirentur,  dicta  eorum  iudices  consignarent,  quarta 
die  adesse  omnes  in  diem  posterum  iuberentur,  ac  coram  accusa¬ 
tore  ac.  reo  pilae,  in  quibus  nomina  iudicum  inscripta  essent, 
aequarentur;  dein  rursus  postera  diesortitio  iudicum lieret  unius 
et  LXXX,  qui  numerus  quum  sorte  obtigisset,  ipsi  protinus  ses- 
sum  irent;  turn  ad  dicenduin  accusator  duas  boras,  reus  tres  ha¬ 
beret,  reusque  eodem  die  illo  iudicnretur;  prius  autem,  quam 
sententiae  ferrentur,  quinos  ex  singulis  ordinibuB  accusator, 
totidem  reus  reiiceret;  ita  ut  numerus  iudicum  relinqueretur, 
qui  scntentias  ferrent,  quinquaginta  et  unus.  “  Primo  die  datus 
erat  in  Milonem  testis  Cassinius  Schola,  qui  Be  cum  P.  Clodio 
fuisse,  quum  is  occisus  est,  dixit;  atrocitatemque  rei  factae, 
quam  maxime  potuit,  auxit.  Quern  quum  interrogate  M.  Marcel¬ 
lus  coepisset,  tanto  tumultu  Clodianae  multitudinis  circumstau- 

tis  exterritua  eal,  nt  vim  ultimam  timensin  tribunal  a  Du  initio 
reciperetur.  Quam  ob  canssam  M.  Marcellus,  ut  ipae  Milo,  a 
Domitiu  praeaidium  imploraverunt.  Sedebat  eo  tempore  Cn. 
Pompeius  ad  aerarium ,  pertuvbatusque  erat  eodem  illo  claniore. 
Itaque  Domitio  promisit,  se  poatero  die  cum  praesidio  descensu- 
rum,  idque  fecit;  quare  territi  Clodiani  silentio  verba  teatium 
per  biduum  audiri  passi  sunt,  lnterrogaverunt  eos  M.  Cicero, 
M.  Marcellus,  et  Milo  ipse.  Multi  ex  iis,  qui  Bovillisliabitabant, 
testimonium  dixerunt  de  iis,  quae  ibi  facta  erant,  cauponem  oc- 
cisum,  tabernam  expugnatam,  corpus  Clodii  in  publicum  extra- 
etum  esse.  Yirgines  quoque  Vestales  dixerunt  mulierem  ignotam 
venisse  ad  se,  quae  Milonis  mandate  votum  solveret,  quod  Clo- 
dius  occisus  esset.  Ultimae  testimonium  dixerunt,  Sempronia 
Tuditani  (ilia,  socrus  P.  Clodii  et  uxor  Ful via,  etfletu  suo  ma- 
gno  opere  eos  ,  qui  astabant,  commoverunt.  Dimisso  circa  ho- 
ram  decimam  iudicio  T.  Munatius  pro  concione  populum  adbor- 
tatus  est,  ut  postero  die  frequens  adesset,  et  elabi  Milouem  non 
pateretur,  iudiciumque  et  dolorem  suum  ostenderet.  Euntibus  ad 
tabellam  ferendam  postero  die  iudicibus,  qui  fuit  iudicii  primus 
a.  d.  YI.  Id.  Aprilis,  clausae  fuerunt  tota  Urbe  tabernae;  prae- 
aidia  in  foro ,  et  circa  omnes  fori  aditus  Pompeius  disposuit ; 
ipse  pro  aerario,  ut  pridie,  consedit,  septus  d electa  manu  mili- 
tum.  Sortitio  deinde iudicum,  ut  primo  die  facta  est;  post tan- 
tum  silentium  toto  foro  fuit,  quantum  esse  in  aliquo  foro  posset. 
Turn  intra  horam  secundam  accusatores  coeperunt  dicere  Appius 
maior  et  M.  Antonius  et  P.  Valerius  Nepos.  Usi  sunt  ex  lege 
horis  duabus.  Respondit  his  unus  M.  Cicero.  Et  quum  quibusdam 
placuisset,  ita  defendi  crimen,  interfici  Clodium,  pro  republica 
fuisse,  quam  formam  M.  Brutus  secutus  est  in  ea  oratione,  quam 
pro  Milone  composuit  et  edidit,  quamvis  non  egisset:  Ciceroni 
id  non  placuit,  quod  non,  qui  bono  publico  danmari,  idem  etiam 
occidi  indemnatus  posset.  Itaque  quum  insidias  Milonem  Clodio 
fecisse  posuissent  accusatores,  quia  falsum  id  erat,  (nam  forte 
ilia  rixa  commissa  fuerat,)  Cicero  apprebendit  et  contra  Clodium 
Miloni  fecisse  insidias  disputavit;  eoque  tota  oratio  eius  specta- 
vit;  sed  ita  constitit,  ut  diximus  ,  neutrius  consilio  pugnatum 
esse  eo  die,  verum  forte  occurrisse;  ex  ea  rixaservorum  ad  earn 
caedem  perventum.  Notum  tamen  erat  utrumque  mortem  alteri 
saepe  minatum  esse;  et  sicut  suspectum  Milonem  maior  quam 
Clodii  familia  faciebat,  ita  expeditior  et  paratior  ad  pugnam 
Cludianorum ,  quam  Milonis  fuerat.  Cicero  quum  inciperet 
dicere,  exceptus  est  acclamatione  Clodianorum,  qui  se  continere 
ne  metu  quidem  circumstantium  militum  potuerunt;  itaque  non 
ea,  qua  solitus  erat,  constantia  dixit.  Manet  auteni  ilia  quoque 
excepta  eius  oratio.  Scripsit  vero  iianc,  quam  legimus,  ita  per- 
fecte,  ut  iure  prima  iiaberi  possit. 

I.  1 .  Etsi  vereor,  iudices,  ne  turpe  sit,  pro  fortissi¬ 
mo  viro  dicere  incipientem  timere,  minimeque  deceat, 
quum  T.  Annius  ipse  magis  de  reipublicae  salute, 
quam  de  sua  perturbetur,  me  ad  eius  caussam  parem 
animi  magnitudinem  afferre  non  posse:  tamen  haec 
novi  iudicii  nova  forma  terret  oculos,  qui,  quocumque 
inciderunt,  veterem  consuetudinem  fori  et  pristinum 
morem  iudiciorum  requirunt.  Non  enim  corona  con- 
sessus  vester  cinctus  est,  ut  solebat ;  non  usitata  fre- 
quentia  stipati  sumus.  2.  Nam  ilia  praesidia,  quae 
pro  templis  omnibus  cernitis,  etsi  contra  vim  colloca- 
ta  sunt,  non  aflerunt  tamen  oratori  aliquid,  ut  in  foro 
et  in  iudicio,  quamquam  praesidiis  salutaribus  et  ne- 
cessariis  septi  sumus,  tamen  ne  non  timere  quidem 
sine  aliquo  timore  possimus.  Quae  si  opposita  Miloni 
putarem ,  cederem  tempori,  iudices,  nec  inter  tantam 
vim  armorum  existimarem  oratori  locum  esse.  Sed 
me  recreat  et  reficit  Cn.  Pompeii,  sapientissimi  et  iu- 
stissimi  viri,  consilium ;  qui  profecto  nec  iustitiae 
suae  putaret  esse,  quern  reum  sententiis  iudicum  tra- 
didisset,  eumdem  telis  militum  dedere,  necsapientiae, 
temeritatem  concitatae  multitudinis  auctoritate  publi- 
ca  armare.  3.  Quamobrem  ilia  arma,  centuriones,  co- 


hortes,  non  periculum  nobis,  sed  praesidium  denun- 
tiant;  neque  solum,  ut  quieto,  sed  etiam  ut  magno 
animo  simus,  hortantur;  neque  auxiliummodo  defen- 
sioni  meae,  verum  etiam  silentium  pollicentur.  Reli- 
qua  vero  multitudo,  quae  quidem  est  civium,  tota  no¬ 
stra  est:  neque  eorum  quisquam,  quos  undique  intu- 
entes,  unde  aliqua  pars  fori  aspici  potest,  et  liuius 
exitum  iudicii  exspectantes  videtis,  non  quum  virtuti 
Milonis  favet,  turn  de  se,  de  liberis  suis,  de  patria,  de 
fortunis  hodierno  die  decertari  putat.  II.  Unum  genus 
est  adversum  infestumque  nobis  eorum,  quos P.  Clodii 
furor  rapinis  et  incendiis  et  omnibus  exitiis  publicis 
pavit;  qui  hesterna  etiam  concione  incitati  sunt,  ut 
vobis  voce  praeirent,  quid  iudicaretis.  Quorum  cla¬ 
mor,  si  qui  forte  fuerit,  admonere  vos  debebit,  ut  eum 
civem  retineatis,  qui  semper  genus  illud  hominum 
clamoresque  maximos  pro  vestra  salute  neglexit.  h. 
Quamobrem  adeste  animis,  iudices,  et  timorem,  si 
quern  habetis,  deponite.  Nam  si  umquam  de  bonis  et 
fortibus  viris,  si  umquam  de  bene  meritis  civibus  po- 
testas  vobis  iudicandi  fuit,  si  denique  umquam  locus 
amplissimorum  ordinum  delectis  viris  datus  est,  ubi 
sua  studia  erga  fortes  et  bonos  cives,  quae  vultu  et 
verbis  saepe  significassent,  re  et  sententiis  declara- 
rent:  hoc  profecto  tempore  earn  potestatem  omnem 
vos  habetis,  ut  statuatis,  utrum  nos,  qui  semper  ve- 
strae  auctoritati  dediti  fuimus,  semper  miseri  lugea- 
mus,  an,  diu  vexati  a  perditissimis  civibus,  aliquando 
per  vos,  ac  per  vestram  fidem,  virtutem  sapientiam- 
que  recreemur.  5.  Quid  enim  nobis  duobus,  iudices, 
laboriosius,  quid  magis  sollicitum,  magis  exercltum, 
dici  aut  fingi  potest,  qui,  spe  amplissimorum  praemi- 
oi'um  ad  rempublicam  adducti,  metu  crudelissimorum 
exitiorum  carere  non  possumus?  Equidem  ceteras 
tempestates  et  procellas  in  illis  dumtaxat  fluctibus 
concionum  semper  putavi  Miloni essesubeundas,  quod 
semper  pro  bonis  contra  improbos  senserat ;  in  iudi¬ 
cio  vero  et  in  eo  consilio,  in  quo  ex  cunctis  ordinibus 
amplissimi  viri  iudicarent,  numquamexistimavispem 
ullam  esse  habituros  Milonis  inimicos  ad  eius  non  sa- 
lutem  modo  exstinguendam,  sed  etiam  gloriam  per 
tales  viros  infringendam.  6.  Quamquam  in  hae  caus- 
sa,  iudices,  T.  Annii  tribunatu  rebusque  omnibus  pro 
salute  reipublicae  gestis  ad  huius  criminis  defensio- 
nem  non  abutemur,  nisi  oculis  videritis  insidias  Milo¬ 
ni  a  Clodio  factas :  nec  deprecaturi  sumus,  ut  crimen 
hoc  nobis  multa  propter  praeclara  in  rempublicam 
merita  condonetis :  nec  postulated,  ut,  si  morsP.  Clo¬ 
dii  salus  vestra  fuerit,  idcirco  earn  virtuti  Milonis  po- 
tius,  quam  populi  Romani  felicitati  assignetis.  Sed  si 
illius  insidiae  clariores  hac  luce  fuerint,  turn  denique 
obsecrabo  obtestaborque  vos,  iudices,  si  cetera  amisi- 
mus,  hoc  saltern  nobis  ut  relinquatur,  ab  inimicorum 
audacia  telisque  vitam  ut  impune  liceat  defendere. 

III.  7.  Sed  antequam  ad  earn  orationemvenio.quae 
est  propria  vestrae  quaestionis,  videntur  ea  esse  refu- 
tanda,  quae  et  in  senatu  ab  inimicis  saepe  iactata  sunt 
et  in  concione  saepe  ab  improbis  et  paullo  ante  ab  ac- 
cusatoribus :  ut,  omni  errore  sublato,  rem  plane,  quae 
venit  in  iudicium,  videre  possitis.  Negant  intueri  lu- 
cem  esse  fas  ei,  qui  a  se  hominem  occisum  esse  fatea- 
tur.  In  qua  tandem  urbe  hoc  homines  stultissimi  dis¬ 
putant?  nempe  in  ea,  quae  primum  iudicium  de  ca- 
pite  vidit  M.  Iloratii,  fortissimi  viri:  qui,  nondum  li¬ 
bera  civitate,  tamen  populi  Romani  comitiis  liberatus 
est,  quum  sua  manu  sororem  esse  interfectam  fatere- 
tur.  8.  An  est  quisquam,  qui  hoc  ignoret,  quum  de 

homine  occiso  quaeratur,  ant  negari  solere  omnino  es¬ 
se  factum  aut  recte  ac  iure  factum  esse  defendi?  Nisi 
vero  existimatis,  dementem  P.  Africanum  fuisse,  qui, 
quum  a  C.  Carbone  tribuno  plebis  in  concione  seditio- 
se  interrogaretur,  quid  de  Ti.  Gracchi  morte  sentiret, 
respondent,  iure  caesum  videri.  Neque  enim  posset 
aut  Ahala  ille  Servilius,  autP.  Nasica,  autL.  Opimius, 
aut  C.  Marius,  aut  me  consule  senatus  non  nefarius 
haberi,  si  sceleratos  cives  interfici  nefas  esset.  Itaque 
hoc,  iudices,  non  sine  caussa  etiam  fictis  fabulis  do- 
ctissimi  homines  memoriae  prodiderunt,  eum,  quipa- 
tris  ulciscendi  caussa  matrem  necavisset,  variatis  ho- 
minum  sententiis  non  solum  divina,  sed  etiam  sapien- 
tissimae  deae  sententia  liberatum.  9.  Quod  si  duode- 
cim  tabulae  nocturnum  furem  quoquo  modo,  diur- 
num  autem,  si  se  telo  defenderet,  interfici  impune  vo- 
luerunt,  quis  est,  qui,  quoquo  modo  quis  interfectus 
sit,  puniendum  putet,  quum  videat  aliquando  gladi- 
um  nobis  ad  hominem  occidendum  ab  ipsis  porrigile- 
gibus?  IV.  Atqui  si  tempus  est  ullum  iure  hominis 
necandi,  quae  multa  sunt;  certe  illud  est  non  modo 
iustum,  verum  etiam  necessarium,  quum  vi  vis  Plata 
defenditur.  Pudicitiam  quum  eriperet  militi  tribu- 
nus  militaris  in  exercitu  C.  Marii,  propinquus  eius 
imperatoris,  interfectus  ab  eo  est,  cui  vim  afferebat. 
Facere  enim  probus  adolescens  periculose,  quam  per- 
peti  turpiter  maluit.  Atque  hunc  ille  vir  summus  sce- 
lere  solutum  periculo  liberavit.  10.  Insidiatori  vero 
et  latroni  quae  potest  inferri  iniusta  nex?  Quid  comi- 
tatus  nostri,  quid  gladii  volunt?  quos  habere  certe 
non  liceret,  si  uti  illis  nullo  pacto  liceret.  Est  igitur 
haec,  iudices,  non  scripta,  sed  nata  lex:  quam  non 
didicimus,  accepimus,  legimus,  verum  ex  natura  ipsa 
arripuimus,  hausimus,  expressimus,  ad  quam  non  do- 
cti,  sed  facti,  non  instituti,  sed  imbuti  sumus,  ut,  si 
vita  nostra  in  aliquas  insidias,  si  in  vim  et  in  tela 
aut  latronum  aut  inirnicorum  incidisset,  omnis  hone- 
sta  ratio  esset  expediendae  salutis.  Silent  enim  leges 
inter  arma  nec  se  exspectari  iubent,  quum  ei,  qui  ex- 
spectare  velit,  ante  iniusta  poena  luenda  sit,  quam  iu- 
sta  repetenda.  1 1 .  Etsi  persapienter  et  quodam  modo 
tacite  dat  ipsa  lex  potestatem  defendendi,  quae  non 
modo  hominem  occidi,  sed  esse  cum  telo  hominis  oc- 
cidendi  caussa  vetat,  ut,  quum  caussa,  nontelumquae- 
reretur,  qui  sui  defendendi  caussa  telo  esset  usus, 
non  hominis  occidendi  caussa  habuisse  telum  iudica- 
retur.  Quapropter  hoc  maneat  in  caussa,  iudices ; 
non  enim  dubito,  quin  probaturus  sim  vobis  defensio- 
nem  meam,  si  id  memineritis,  quod  oblivisci  non  po- 
teslis,  insidiatorem  iure  interfici  posse. 

Y.  12.  Sequitur  illud,  quod  a  Milonis  inimicis 
saepissime  dicitur,  caedem,  in  qua  P.  Clodius  oc- 
cisus  est,  senatum  iudicasse  contra  rempublicam 
esse  factam.  Illam  vero  senatus  non  sententiis  suis so¬ 
lum,  sed  etiam  studiis  comprobavit.  Quoties  enim  est 
ilia  caussa  a  nobis  acta  in  senatu !  quibus  assensioni- 
bus  universi  ordinis!  quam  nec  tacitis  nec  occultis! 
Quando  enim  frequentissimo  senatu  quattuor,  ad  sum- 
mum  quinque  sunt  inventi,  qui  Milonis  caussam  non 
probarent?  Declarant  huius  ambusti  tribuni  plebis  il- 
lae  intermortuae  coneiones,  quibus  quotidie  mcampo- 
tentiam  invidiose  criminabatur,  quum  diceret  sena¬ 
tum,  non  quod  sentiret,  sed  quod  egovellem,  decerne- 
re.  Quae  quidem  si  potentia  est  appellanda  potius, 
quam  aut  propter  magna  in  rempublicam  merita 
mediocris  in  bonis  caussis  auctoritas,  aut  propter  hos 
ofliciosos  labores  meos  nonnulla  apud  bonos  gratia, 


appelletur  ita  sane,  dummodo  ea  nos  utatnur  pro  salu¬ 
te  bonorum  contra  amentiam  perditorum.  13.  Hunc 
vero  quaestionem,  etsi  non  est  iniqua,  numquam  ta- 
men  senatus  constituendam  putavit.  Erant  enim  le¬ 
ges,  erant  quaestiones  vel  de  caede  vel  de  vi,  nec  tan- 
tum  maerorem  ac  luctum  senatui  mors  P.  Clodii  affe- 
rebat,  ut  nova  quaestio  constitueretur.  Cuius  enim 
de  illo  incesto  stupro  iudicium  decernendi  senatui  po- 
testas  esset  erepta,  de  eius  interitu  quis  potest  crede¬ 
re  senatum  iudicium  novum  constituendum  putasse? 
Cur  igitur  incendium  curiae,  oppugnationem  aedium 
M.  Lepidi,  caedem  hanc  ipsam  contra  rempublicam 
senatus  factam  esse  decrevit?  Quia  nulla  visumquam 
est  in  libera  civitate  suscepta  inter  cives  non  contra 
rempublicam.  14.  Non  enim  est  ilia  defensio  contra 
vim  umquam  optanda,  sed  nonnumquam  est  necessa- 
ria.  Nisi  vero  aut  ille  dies,  in  quo  Ti.  Gracchus  est 
caesus,  aut  ille,  quo  Caius,  aut  quo  arma  Saturnini, 
etiamsi  e  republica  oppressa  sunt,  rempublicam  ta- 
men  non  vulnerarunt.  VI.  Itaque  ego  ipse  decrevi, 
quum  caedem  in  Appia  factam  esse  constaret,  non  eum, 
qui  se  defendisset,  contra  rempublicam  fecisse;  sed, 
quum  inesset  in  re  vis  et  insidiae,  crimen  iudicio  re- 
servavi,  rem  notavi.  Quodsi  perfuriosumillumtribu- 
num  senatui,  quod  sentiebat,  perficere  licuisset,  no- 
vam  quaestionem  nunc  nullam  haberemus.  Decerne- 
bat  enim,  ut  veteribus  legibus  tantummodo  extra  or- 
dinem  quaereretur.  Divisa  sententia  est  postulante 
nescio  quo.  Nihil  enim  necesseest  omnium  me  flagi- 
tia  proferre.  Sic  reliqua  auctoritas  senatus,  empta 
intercessione,  sublata  est. 

15.  At  enim  Cn.  Pompeius  rogatione  sua  et  de  re 
et  de  caussa  iudicavit.  Tulit  enim  deeaede,  quae  in 
Appia  via  facta  esset,  in  qua  P.  Clodius  occisus  esset. 
—  Quid  ergo  tulit?  Nempe  ut  quaereretur.  Quidpor- 
ro  quaerendum  est?  Factumne  sit?  At  constat.  A 
quo?  At  patet.  Yidit  igitur,  etiam  in  confessione  facti 
iuris  tamen  defensionem  suscipi  posse.  Quod  nisi 
vidisset,  posse  absolvi  eum,  qui  fateretur,  quum  vi- 
deret  nos  fateri;  neque  quaeri  umquam  iussisset  nec 
vobis  tarn  salutarem  hanc  in  iudicando  litteram,  quam 
illam  tristem  dedisset.  Mihi  vero  Cn.  Pompeius  non 
modo  nihil  gravius  contra  Milonem  iudicasse,  sed  et- 
■  iam  statuisse  videtur,  quid  vos  in  iudicando  spectare 
oporteret.  Nam  qui  non  poenam  eonfessioni,  sed  de¬ 
fensionem  dedit,  is  caussam  interitus  quaerendam, 
non  interitum  putavit.  16.  Iam  illud  dicet  ipse  profe- 
cto,  quod  sua  sponte  fecit,  Publione  Clodio  tribuen- 
dum  putarit,  an  tempori.  VII.  Domi  suae  nobilissi- 
raus  vir,  senatus  propugnator  atque  illis  quidem  tem- 
poribus  paene  patronus,  avunculus  huius  iudicis 
nostri,  fortissimi  viri,  M.  Catonis,  tribunus  plebis  M. 
Drusus  occisus  est.  Nihil  de  eius  morte  populus  con- 
sultus,  nulla  quaestio  decreta  a  senatu  est.  Quantum 
luctum  in  hac  urbe  fuisse  a  nostris  palribus  accepi¬ 
mus,  quum  P.  Africano,  domi  suae  quiescenti,  ilia  no- 
cturna  vis  esset  illata!  Quis  turn  non  gemuit?  quis 
non  arsit  dolore?  Quem  immortalem,  si  fieri  posset, 
omnes  esse  cuperent,  eius  ne  necessariam  quidem  ex- 
spectatam  esse  mortem  !  Num  igitur  ulla  quaestio  de 
A  fricani  morte  lata  est?  Certenulla.  l7.Quidita?  Quia 
non  alio  facinore  clari  homines,  alio  obscuri  necantur. 
Intersit  inter  vitae  dignitatem  summorum  atque  infi- 
morum :  mors  quidem  illata  per  scelus  iisdem  etpoe- 
nis  teneatur  et  legibus.  Nisi  forte  magis  erit  parrici- 
da,  si  quis  consularem  patrem,  quam  si  quishumilem 
necaverit:  aut  eo  mors  atrocior  erit  P.  Clodii,  quod 

is  in  monumentis  maiorum  suorum  sit  interfectus. 
Hoc  enini  ab  istis  saepe  dicitur :  proinde  quasi  Appius 
ille  Caecus  viam  raunierit,  non  qua  populus  uteretur,  j 
sed  ubi  impune  sui  posterilatrocinarentur !  18.  Itaque 
in  eadem  ista  Appia  via  quum  ornatissimum  equitem 
Romanum  P.  Clodius  M.  Papirium  oecidisset,  non  tint 
illud  facinus  puniendum:  homo  enim  nobilis  in  suis 
monumentis  equitem  Romanum  occiderat;  nunceius-  . 
deni  Appiae  nomen  quantas  tragoedias  excitat !  Quae 
cruentata  antea  caede  honesti  atque  innocentis  vm 
silebatur,  eadem  nunc  crebro  usurpatur,  posteaquam 
tatronis  et  parricidae  sanguine  imbuta  est.  Sed  quid  j 
e»o  ilia  commemoro?  Comprehensus  est  in  temp  o 
Castoris  servus  P.  Clodii,  quern  ille  ad  Cn.  Pompeium 
interficiendum  collocarat.  Extorta  est  confitenti  sica 
de  manibus;  caruit  foro  postea  Cn.  Pompeius,  caruit 
seiiatu,  caruit  publico,  ianua  se  ae  parietibus,  non  lure 
le<yum  iudiciorumque  texit.  19.  Num  quae  rogatio 
lata,  num  quae  nova  quaestio  decreta  est?  Atqui,  si 
res,  si  vir,  si  tempus  ullum  dignum  fuit,  certe  haec  in 
ilia  caussa  summa  omnia  fuerunt.  Insidiator  erat  in 
foro  collocatus  atque  in  vestibulo  ipso  senatus ;  eiviro 
autem  mors  parabatur,  cuius  in  vita  nitebatur  salus  , 
civitatis;  eo  porro  reipublicae  tempore,  quo,  si  unus 
ille  oecidisset,  non  haec  solum  civitas,  sed  gentes  ; 
omnes  concidissent.  Nisi  vero,  quia  perfecta  res  non 
est,  non  fuit  punienda;  proinde  quasi  exitus  rerum,  | 
non  hominum  eonsilia  legibus  vindicentur.  Minus  | 
dolendum  fuit,  re  non  perfecta,  sed  puniendum  certe 
nihilo  minus.  20.  Quoties  ego  ipse,  iudices,  ex  t . 
Clodii  telis  et  ex  cruentis  eius  manibus  eflugi!  Ex 
quibus  si  me  non  vel  mea  vel  reipublicae  fortuna  ser- 
vasset,  quis  tandem  de  interitu  meo  quaestionem  tu- 
lisset?  VIII.  Sed  stulti  sumus,  qui  Drusum,  qm  Atri- 
canum,  Pompeium,  nosmetipsos  cum  P.  Cloclio  con- 
ferre  audeamus.  Tolerabilia  fuerunt  ilia,  P.  Clodii 
mortem  aequo  animo  nemoferre  potest;  luget senatus, 
maeret  equester  ordo,  tota  civitas  confecta  senio  est, 
squalent  municipia,  afflictantur  coloniae,  agn  dem- 
que  ipsi  tarn  beneficum,  tarn  salutarem,  tarn  mansue- 
tum  civem  desiderant.  21 .  Non  fuit  ea  caussa,  ludi 
ces,  profecto  non  fuit,  cur  sibicenseretPompeius  quae¬ 
stionem  ferendam,  sed  homo  sapiens  et  alta  quadam  e 
divina  mente  praeditus  multa  vidit :  fuisse  sibi  ilium 
inimicum,  familiarem  Milonem.  In  communi  omni¬ 
um  laetitia,  si  etiam  ipse  gauderet,  timuit,  ne  videre- 
tur  infirmior  fides  reconciliatae  gratiae.  Multa  etiam 
alia  vidit,  sed  illud  maxime,  quamvis  atrociter  ipse 
tulisset,  vos  tamen  fortiter  iudicaturos.  Itaque  dele¬ 
ft  e  florentissimis  ordinibus  ipsalumina,  neque  ve¬ 
ro,  quod  nonnulli  dictitant,  secrevit  in  iudicibus  le- 
gendis  amicos  meos.  Neque  enim  hoc  cogitavit  vir 
iustissimus,  neque  in  bonis  viris  legendis  id  asseqm 
potuisset,  etiamsi  cupisset.  Non  enim  mea  gratia  ta- 
miliaritatibus  continetur,  quae  late  patere  nonpossunt 
propterea,  quod  consuetudines  victus  non  possunt  es¬ 
se  cum  multis.  Sed,  si  quid  possumus,  ex  eo  possu- 
m us, quod  respublica  nos  coniunxitcum  boms.  Ex  qui¬ 
bus  ille  quum  optimos  viros  legeret,  idque  maxime 
ad  fidem  suam  pertinere  arbitraretur,  non  potuit  le- 
o-ere  non  studiosos  mei.  22.  Quod  vero  te,  L  Donnti, 
huic  quaestioni  praeesse  maxime  voluit,  nihil  quaesi- 
vit  aliud ,  nisi  iustitiam,  gravitatem,  humamtatem, 
fidem.  Tulit,  ut  consularem  necesse  esset:  credo, 
quod  principum  munus  esse  ducebat,  resisteie  etlevi- 
tati  multitudinis  et  perditorum  temeritati.  Ex  con- 
sularibus  te  creavit  potissimum :  dederas  enim,  quam 


contemneres  populares  insanias,  iam  ab  adolescentia 
documenta  maxima.  IX.  23.  Quamobrem,  iudices, 
ut  aliquando  ad  caussam  crimenque  veniamus,  si  ne¬ 
que  omnis  confessio  facti  estinusitata,  neque  de  caussa 
nostra  quidquam  aliter,  ac  nos  vellemus,  a  senatu 
iudicatum  est,  et  lator  ipse  legis,  quum  esset  contro¬ 
versy  nulla  facti,  iuris  tamen  disceptationem  esse  vo¬ 
luit,  et  electi  iudices,  isque  praepositus  quaestioni, 
qui  haec  iuste  sapienterque  disceptet:  reliquum  est, 
iudices,  ut  nihil  iam  aliud  quaereredebeatis,  nisi,  uter 
utri  insidias  fecerit.  Quod  quo  facilius  argumentis 
perspicere  possitis ,  rem  gestam  vobis  dum  breviter 
expono,  quaeso  diligenter  attendite. 

24.  P.  Clodius  quum  statuisset  omni  scelere  in 
praetura  vexare  rempublicam  videretque  ita  tracta 
esse  comitia  anno  superiore,  ut  non  multos  menses 
praeturam  gerere  posset ,  qui  non  honoris  gradum 
spectaret,  ut  ceteri,  sed  et  L.  Paullum  collegam  eftu- 
gere  vellet,  singulari  virtute  civem,  et  annum  inte¬ 
grum  ad  dilacerandam  rempublicam  quaereret:  subi- 
to  reliquit  annum  suum  seseque  in  annum  proximum 
tratulit,  non,  ut  fit,  religione  aliqua,  sed  ut  habe- 
ret,  quod  ipse  dicebat,  ad  praeturam  gerendam,  hoc 
est  ad  evertendam  rempublicam,  plenum  annum  atque 
integrum.  25.0ccurrebat  ei,  mancam  ac  debilem prae¬ 
turam  suam  futuram  consuleMilone :  eum  porrosum- 
mo  consensu  populi  Romani  consulem  fieri  videbat. 
Contulit  se  ad  eius  competitores,  sed  ita,  totam  ut  pe- 
titionem  ipse  solus,  etiam  invitisillis,gubernaret,  tota 
ut  comitia  suis,  ut  dictitabat,  humeris  sustineret. 
Convocabat  tribus ;  se  interponebat;  Collinam  novam 
delectu  perditissimorum  civiumconscribebat.  Quanto 
ille  pi  lira  miscebat,  tanto  hie  magis  in  diescon  valesce- 
bat.  Ubi  vidit  homo  ad  omne  facinus  paratissimus, 
fortissimum  virum,  inimicissimum  suum,  certissimum 
consulem,  idque  intellexit  non  solum  sermonibus,  sed 
etiam  suffragiis  populi  Romani  saepe  esse  declaratum. 

;  palam  agere  coepit  et  aperte  dicere  occidendum  Mi¬ 
lonem.  26.  Servos  agrestes  et  barbaros,  quibus  silvas 
I  publicas  depopulatus  erat  Etruriamque  vexarat,  ex 
|  Apennino  deduxerat,  quos  videbatis.  Res  erat  mi- 
nime  obscura.  Etenim  palam  dictitabat  consulatum 
Miloni  eripi  non  posse :  vitam  posse.  Significavit  hoc 
|  saepe  in  senatu,  dixit  in  concione.  Quin  etiam  Fa- 
!  vonio,  fortissimo  viro,  quaerenti  ex  eo,  qua  spe  fure- 
ret  Milone  vivo,  respondit  triduo  ilium,  aut  summum 
quatriduo  periturum.  Quam  vocem  eius  ad  hunc 
M.  Catonem  statim  Favonius  detulit.  X.  27.  Interim 
;  quum  sciret  Clodius  (neque  enim  erat  difficile  scire), 
ii  iter  sollenne,  legitimum,  necessarium  ante  diem  xm. 

’  Kalendas  Febr.'Miloni  esse  Lanuvium  ad  flaminem 
i  prodendum,  quod  erat  dictator  Lanuvii  Milo:  Roma 
subito  ipseprofectus  pridie  est,  ut  ante  suumfundum, 

;  quod  re  intelleetum  est,  Miloni  insidias  collocaret. 

!  Atque  ita  profeclus  est,  ut  concionem  turbulentam,  in 
!  qua  eius  furor  desideratus  est,  quae  illo  ipso  die  habita 
i  est,  relinqueret,  quam,  nisi  obire  facinoris  locum  tem- 
;  pusque  voluisset,  numquam  reliquisset.  28.  Milo 
|  autem  quum  in  senatu  fuisset  eo  die,  quoad  senatus 
dimissus  est,  domum  venit,  calceos  et  vestimenta  mu- 
tavit,  paullisper,  dum  se  uxor  (ut  fit)  comparat,  com- 
moratus  est,  deinde  profectus  id  temporis,  quum  iam 
Clodius,  siquidem  eo  die  Romam  venturus  erat,  re- 
dire  potuisset.  Obviam  fit  ei  Clodius,  expeditus,  in 
equo,  nulla  rheda,  nullis  impedimentis,  nullis  Grae- 
cis  comitibus,  ut  solebat,  sine  uxore,  quod  numquam 
fere :  quum  hie  insidiator,  qui  iter  illud  ad  caedem  fa- 

ciendam  apparasset,  cum  uxore  veheretur  in  rheda, 
paenulatus,  magno  impedimento  ac  muliebri  et  deli- 
cato  ancillarum  puerorumquecomitatu.  29.Fitobviam 
Clodio  ante  fundum  eius,  hora  fere  undecima  aut  non 
multo  secus.  Statim  complures  cum  telis  in  hunc  fa- 
ciunt  de  loco  superiore  impetum :  adversi  rhedarium 
occidunt.  Quum  autem  bic  de  rheda,  reiecta  paenula, 
desiluisset  seque  acri  animo  defenderet,  illi,  qui  erant 
cum  Clodio,  gladiis  eductis,  partim  recurrere  ad  rhe- 
dam,  ut  a  tergo  Milonem  adorirentur,  partim,  quod 
hunc  iam  interfectum  putarent,  caedere  incipiunt  eius 
servos,  qui  post  erant :  ex  quibus,  qui  animo  fideli  in 
dominum  et  praesenti  fuerunt,  partim  occisi  sunt,  par¬ 
tim,  quum  ad  rhedam  pugnari  viderent,  domino  suc- 
currere  prohiberentur ,  Milonem  occisum  et  ex  ipso 
Clodio  audirent  et  revera  putarent,  fecerunt  id  servi 
Milonis,  (dicam  enim  non  derivandi  criminis  caussa, 
sed  ut  factum  est,)  neque  imperante  neque  sciente  ne- 
que  praesente  domino,  quod  suos  quisque  servos  in 
tali  re  facere  voluisset.  XL  30.  Haec,  sicut  exposui, 
ita  gesta  sunt,  iudices:  insidiator  superatus  est,  vi 
victa  vis,  vel  potius  oppressa  virtuteaudaciaest.  Nihil 
dico,  quid  respublica  consecuta  sit,  nihil,  quid  vos, 
nihil,  quid  omnes  boni ;  nihil  sane,  quod  prosit  Mi- 
loni,  qui  hoc  fato  natus  est,  ut  ne  se  quidem  servare 
potuerit,  quin  una  rempublicam  vosque  servaret.  Si 
id  iure  fieri  non  potuit,  nihil  habeo,  quod  defendant. 
Sin  hoc  et  ratio  doctis,  et  necessitas  barbaris,  et  mos 
gentibus,  et  feris  natura  ipsa  praescripsit,  ut  omnem 
semper  vim,  quacumque  ope  possent,  a  corpore,  a  ca- 
pite,  a  vita  sua  propulsarent :  non  potestis  hoc  facinus 
improbum  iudicare,  quin  simul  iudicetis,  omnibus, 
qui  in  latrones  inciderint,  aut  illorum  telis,  aut  vestris 
sententiis  esse  pereundum.  31 .  Quod  si  ita  putasset , 
certe  optabilius  Miloni  fuit  dare  iugulum  P.  Clo¬ 
dio,  non  semel  ab  illo  neque  turn  primum  petitum, 
quam  iugulari  a  vobis,  quia  se  illi  non  iugulandum 
tradidisset.  Sin  hoc  nemo  vestrum  ita  sentit,  non  illud 
iam  in  iudicium  venit,  occisusne  sit,  quod  fatemur, 
sed,  iure  an  iniuria,  quod  multis  in  caussis  iam  saepe 
qiiaesitum  est.  Insidias  factas  esse  constat,  et  id  est, 
quod  senatus  contra  rempublicam  factum  iudicavit: 
ab  utro  factae  sint,  incertum  est.  De  hoc  igitur  latum 
est  ut  quaereretur.  Ita  et  senatus  rem,  non  hominem, 
notavit  et  Pompeius  de  iure,  non  de  facto  quaestionem 
tulit.  XII.  Numquid  igitur  aliud  in  iudicium  venit, 
nisi  uter  utri  insidias  fecerit?  Profecto  nihil:  Si  hie 
illi,  ut  ne  impune  sit,  si  ille  huic,  ut  scelere  solvamur. 

32.  Quonam  igitur  pacto  probari  potest,  insidias 
Miloni  fecisse  Clodium?  Satis  est  in  ilia  quidem  tarn 
audaci,  tamnefaria  bellua,  docere,  magnameicaussam, 
magnam  spem  in  Milonis  morte  propositam,  magnas 
—  utilitates  fuisse.  Itaque  illud  Cassianum,  cui  bono 
fuerit,  in  his  personis  valeat:  etsi  boni  nullo  emo- 
lumento  impellunturinfraudem,  improbi  saepe parvo. 
Atqui,  Milone  interfecto,  Clodius  hoc  assequebatur, 
non  modo  ut  praetor  esset,  non  eo  consule,  quo  scele- 
ris  facere  nihil  posset:  sed  etiam,  ut  iis  consulibus 
praetor  esset,  quibus  si  non  adiuvantibus,  at  conni- 
ventibus  certe,  speraret  se  posse  rempublicam eludere 
in  illis  suis  cogitatis  furoribus:  cuius  illi  conatus,  ut 
ipse  ratiocinabatur,  nec,  si  possent,  reprimere  cupe- 
rent,  quum  tantum  beneficium  ei  se  deberearbitraren- 
tur;  et,  si  vellent,  fortasse  vix  possent  frangere  ho- 
minis  sceleratissimi  corroboratam  iam  vetustateauda- 
ciam.  33.  An  vero,  iudices,  vos  soli  ignoratis?  vos 
hospites  in  hac  urbe  versamini?  vestrae  peregrinan- 

tur  aures,  neque  in  hoc  pervagato  civitatis  sermone 
versantur,  quas  ille  leges,  (si  leges  nominandae  sunt, 
ac  non  faces  urbis  et  pestes  reipublicae)  fuerit  imposi- 
turus  nobis  omnibus  atque  inusturus?  Exhibe,  exhi- 
be,  quaeso,  Sexte  Clodi,  exhibe  librarium  illud  legum 
vestrarum,  quod  te  aiunt  eripuisse  e  domo  etexmediis 
armis  turbaque  nocturna  tamquam  Palladium  sustu- 
lisse,ut  praeclarum  videlicet  munus  atque  instrumen- 
tum  tribunatus  ad  aliquem,  si  nactus  esses,  qui  tuo 
arbitrio  tribunatum  gereret,  deferre  posses.  Atque 
per  [omnes  tribus  divisis  libertinis  servos  ille  omnes, 
qui  in  libertate  morarentur,  lege  nova  additurus  erat, 
ut  ipsi  cum  ingenuis  aequaliter  suffragia  ferrent].  An 
huius  ille  legis,  quam  Clodius  a  se  inventam  gloriatur, 
mentionem  facere  ausus  esset  vivo  Milone,  ne  dicam 
consule?  De  nostrum  enim  omnium  —  non  audeo  to- 
tum  dicere.  Yidete,  quid  ea  vitii  lex  habitura  fuerit, 
cuius  periculosa  etiam  reprehensio  est.  Et  aspexit 
me  illis  quidem  oculis,  quibus  turn  solebat,  quum 
omnibus  omnia  minabatur.  Movet  me  quippe  lumen 
curiae!  XIII.  Quid?  tu  me  iratum,  Sexte,  putas  tibi, 
cuius  tu  inimicissimum  multo  crudelius  etiam  puni- 
tus  es,  quam  erat  humanitatis  meae  postulare?  Tu  P. 
Clodii  cruentum  cadaver  eiecisti  domo,  tu  in  publicum 
abiecisti;  tu  spoliatum  imaginibus,  exsequiis,  pompa, 
laudatione,  infelicissimis  lignis  semiustulatum ,  no- 
cturnis  canibus  dilaniandum  reliquisti.  Qua  re  etsi 
nefarie  fecisti,  tamen,  quoniam  in  meo  inimico  crude- 
litatem  exprompsisti  tuam,  —  laudare  non  possum, 
irasci  certe  nondebeo.  34.  [Dcmonstravi,  iudices,  quan¬ 
tum  Clodii  inter*]  fuerit  occidi  Milonem;  convertite 
animos  nunc  vicissim  ad  Milonem.  Quid  Milonis  in- 
tererat  interfile!  Clodium?  Quid  erat,  cur  Milo,  non  di¬ 
cam  admitteret,  sed  optaret?  Obstabat  in  spe  con¬ 
sulate  Miloni  Clodius.  At  eo  repugnante,  immo 
vero,  eo  fiebat  magis ;  nec  me  suffragatore  meliore 
utebatur,  quam  Clodio.  Yalebat  apud  vos,  iudices, 
Milonis  erga  me  remque  publicam  meritorum  memo- 
ria,  valebant  preces  etlacrimaenostrae,  quibus  ego  turn 
vos  mirifice  mover!  sentiebam,  sed  plus  multo  valebat 
periculorum  impendentium  timor.  Quis  enim  erat 
civium,  qui  sibi  solutam  P.  Clodii  praeturam  sine  ma- 
ximo  rerum  novarum  metu  proponeret?  Solutam 
autem  fore  videbatis,  nisi  esset  is  consul,  qui  earn  au- 
deret  possetque  constringere.  Eum  Milonem  unum 
esse,  quum  sentiret  universus  populus  Romanus,quis 
dubitaret  suffragio  suo  se  metu,  periculo  rempublicam 
liberare?  At  nunc,  P.  Clodio  remoto,  usitatis  iam  rebus 
enitendum  est  Miloni,  ut  tueatur  dignitatem  suam. 
Singularis  ilia  huic  uni  concessa  gloria,  quae  quotidie 
augebatur  frangendis  furoribus  Clodianis,  iam  Clodii 
morte  cecidit.  Vos  adepti  estis,  ne  quern  civem  me- 
tueretis :  hie  exercitationem  virtutis,  suffragationem 
consulatus,  fontem  perennem  gloriae  suae  perdidit. 
Itaque  Milonis  consulatus,  qui,  vivo  Clodio,  labefa- 
ctari  non  poterat,  mortuo  denique  tentari  coeptus  est. 
Non  modo  igitur  nihil  prodest,  sed  obest  etiam  P. 
Clodii  mors  Miloni.  35.  At  valuit  odium,  fecit  iratus, 
fecit  inimicus,  fuit  ultor  iniuriae,  punitor  doloris 
sui.  —  Quid?  si  haec,  non  dico,  maiora  fuerunt  in 
Clodio,  quam  in  Milone,  sed  in  illo  maxima,  nulla  in 
hoc:  quid  vultisamplius?  Quid  enim odisset Clodium 
Milo,  segetem  ac  materiam  suae  gloriae,  praeter  hoc 
civile  odium,  quo  omnes  improbos  odimus?  Ille,  erat, 
ut  odisset,  primum  defensorem  salutis  meae,  deinde 
vexatorem  furoris,  domitorem  armorum  suorum,  po- 
stremo  etiam accusatoremsuum.  ReusenimMilonisle- 

53.  M.  T.  C  I  C  E  R  ( 

o-e  Plotia  fuitClodius,  quoad  vixit.  Quo  tandem  ammo 
hoc  tvrannum  ilium  tulisse  creditis?  quantum  odium 
illius"  et  in  homine  iusto.quam  etiam  iustum  fuisse  . 

XIV.  36.  Reliquum  est,  ut  iam  ilium  natura  ipsius 
consuetudoque  defendat,  hunc  autem  haee  eadem 
coarguant.  Nihil  per  vim  umquam  Clodius,  omnia 
per  vim  Milo!  Quid  ergo,  iudices?  quum,  maerenti- 
bus  vobis,  Urbe  cessi,  iudiciumne  timui?  non  servos, 
non  arma,  non  vim?  Quae  fuisset  igitur  iusta  caussa 
restituendi  mei,  nisi  fuisset  iniusta  eiiciendi?  Diem 
mihi,  credo,  dixerat,  mulctam  irrogarat,  actionem  per- 
duellionis  intenderat:  et  mihi  videlicet  in  caussa  aut 
malaaut  mea,  non  et  praeclarissimaetvestra,  iudicium 
timendum  fuit.  Servorum  et  egentium  civium  et  fa- 
cinorosorum  armis  meos  cives,  meis  consiliis  pericu- 
lisque  servatos,  pro  me  obiici  nolui..  37.  Vidi  emm, 
vidi,  hunc  ipsum  Q.  Hortensium,  lumen  et  ornamen- 
tum  reipublicae,  paene  interfici  servorum manu,  quum 
mihi  adesset:  qua  in  turba  C.  Vibienus  senator,  vir 
optimus,  cum  hoc  quum  esset  una,  ita  est  mulctatus, 
ut  vitam  amiserit.  Itaque  quando  illius  postea  sica 
ilia,  quam  a  Catilina  acceperat,  conquievit?  Haec  m- 
tentata  nobis  est,  huic  ego  vos  obiici  pro  me  non  sum 
passus,  haec  insidiataPompeio  est,  haec  istamAppiam, 
monumentum  sui  nominis ,  nece  Papirii  cruentavit, 
haec,  haec  eadem,  longo  intervallo,  conversa  rursusin 
me  nuper  quidem,  ut  scitis,  me  ad  regiam  paene 
confecit.  38.  Quid  simile  Milonis?  cuius  vis  omnis 
haec  semper  fuit,  ne  P.  Clodius,  quum  in  iudicium  de¬ 
train  non  posset,  vi  oppressam  civitatem  teneret. 
Quern  si  interficere  voluisset,  quoties  et  quantae  occa- 
siones,  quam  praeclarae  fuerunt!  Potuitne,  quum  do- 
mum  ac  deos  penates  suos  illo  oppugnante  defende- 
ret,  iure  se  ulcisci?  potuitne,  cive  egregio  et  viro  for¬ 
tissimo,  P.  Sextio,  collega  suo,  vulnerato?  potuitne, 
Q.  Fabricio,  viro  optimo,  quum  de  reditu  meo  legem 
ferret,  pulso,  crudelissima  in  foro  caede  facta?  po¬ 
tuitne,  L.  Caecilii,  iustissimi  fortissimique  praetoris, 
oppugnata  domo?  potuitne  illo  die,  quum  est  lata  lex 
de  me?  quum  totius  Italiae  concursus,  quern  mea  sa- 
lus  concitarat,  facti  illius  gloriam  libensagnovisset,  ut, 
etiamsi  id  Milo  fecisset,  cuncta  civitas  earn  laudem  pro 
sua  vindicaret?  XV.  39.  At  quod  erat  tempus?  Cla- 
rissimus  et  fortissimus  consul,  inimicus  Clodio,  P. 
Lentulus,  ultor  sceleris  illius,  propugnator  senatus, 
defensor  vestrae  voluntatis,  patronus  illius  publici 
consensus,  restitutor  salutis  meae:  septem  praetores, 
octo  tribuni  plebis,  illius  adversarii,  defensores  mei: 
Cn.  Pompeius  auctor  et  dux  mei  reditus,  illius  hostis : 
cuius  sententiam  senatus  omnis  de  salute  mea  gravis- 
simam  et  ornatissimam  secutus  est:  qui  populum  Ro- 
manum  cohortatus  est:  qui,  quum  de  me  decretum 
Capuae  fecit,  ipse  cunctae  Italiae  cupienti,  eteiusfidem 
imploranti,  signum  dedit,  ut  ad  me  restituendum  Ro¬ 
mani  concurrerent :  omnia  turn  denique  in  ilium  odia 
civium  ardebant  desiderio  mei :  quern  qui  tumintere- 
misset,  non  de  impunitate  eius,  sed  de  praemus  cogi- 
taretur  40.  Tamen  se  Milo  continuit,  etP.  Clodium 
in  iudicium  bis,  ad  vim  numquam  vocaviL  Quid? 
privato  Milone,  et  reo  ad  populum,  accusanteP.  Ciodio, 
quum  in  Cn.  Pompeium  pro  Milone  dicentem  impe¬ 
tus  factus  est,  quae  turn  non  modo  occasio,  sed  etiam 
caussa  illius  opprimendi  fuit?  Nuper  vero  quum  M. 
Antonius  summam  spem  salutis  bonis  omnibus  attu 
lissct,  gravissimamque  adolescens  nobilissimus  lei- 
publicae  partem  fortissime  suscepisset,  atque  illam 
belluam,  iudicii  laqueos  declinantem,  iam  irretitam 

teneret:  qui  locus,  quod  tempus  illud,  dii  immorla- 
les,  fuit!  Quum  se  ille  fugiens  in  scalarum  tenebras 
abdidisset,  magnum  Miloni  fuit  conficere  illam  pestem 
nulla  sua  invidia,  M.  veroAntonii  maxima  gloria?  41 . 
Quid?  comitiis  in  campo  quoties  potestas  fuit?  quum 
ille  vi  in  septa  irrupisset,  gladios  destringendos,  la- 
pides  iaciendos  curavisset,  deinde  subito,  vultu  Milo¬ 
nis  perterritus,  fugeret  adTiberim,  vos  et  omnes  boni 
vota  faceretis,  ut  Miloni  uti  virtute  sua  liberet? 

XVI.  Quern  igitur  cum  omnium  gratia  noluit, 
hunc  voluit  cum  aliquorum  querela?  quern  iure,  quern 
loco,  quem  tempore,  quem  impune  non  est  ausus, 
hunc  iniuria,  iniquo  loco,  alieno  tempore,  periculo 
capitis,  non  dubitavit  occidere?  42.  praesertim,  iudi¬ 
ces,  quum  honoris  amplissimi  contentio  et  dies  comi- 
tiorum  subesset,  quo  quidem  tempore  (scio  enim, 
quam  timida  sit  ambitio  quantaque  et  quam  sollicita 
cupiditas  consulatus,)  omnia  non  modo,  quae  repre- 
hendi  palam,  sed  etiam  quae  obscure  cogitaripossunt, 
timemus,  rumorem,  fabulam  fict’am,  falsam  perhor- 
rescimus,  ora  omnium  atque  oculos  intuemur.  Nihil 
est  enim  tarn  molle,  tarn  tenerum,  tarn  aut  fragile  aut 
flexibile,  quam  voluntas  erga  nos  sensusque  civium, 
qui  non  modo  improbitati  irascuntur  candidatorum, 
sed  etiam  in  recte  factis  saepe  fastidiunt.  43.  Hunc 
diem  igitur  campi  speratum  atque  exoptatum  sibipio- 
ponens  Milo,  cruentis  manibus  scelus  et  facinus  prae 
se  ferens  et  confitens,  ad  ilia  augusta  centuriarum 
auspicia  veniebat?  Quam  hoc  non  credibile  in  hoc ! 
quam  idem  in  Clodio  non  dubitandum,  quin  se  ille  in- 
terfecto  Milone  regnaturum  putaret !  Quid?  quod  ca¬ 
put  est  audaciae,  iudices-  quis  ignorat,  maximam 
illecebram  esse  peccandi  impunitatis  spem?  In  utro 
igitur  haec  fuit?  In  Milone?  qui  etiam  nunc  reus  est 
facti  aut  praeclari  aut  certe  necessarii.  An  in  Clodio? 
qui  ita  iudicia  poenamque  contempserat,  lit  eum  nihil 
delectaret ,  quod  aut  per  naturam  fas  esset  aut  per 
leges  liceret. 

44.  Sed  quid  ego  argumentor?  quid  plura  dispu¬ 
ted  Te,  Q.  Petilli,  appello,  optimum  et  fortissimum 
civem :  te,  M.  Cato,  testor:  quos  mihi  divina  quae- 
dam  sors  dedit  iudices.  Yos  ex  M.  Favonio  audistis, 
Clodium  sibi.dixisse,  et  audistis  vivo  Clodio,  peritu- 
rum  Milonem  triduo.  Post  diem  tertium  gesta  res 
est,  quam  dixerat.  Quum  ille  non  dubitaret  aperire, 
quid  cogitaret,  vos  potestis  dubitare,  quid  fecerit. 
XVII.  45.  Quemadmodum  igitur  eum  dies  non  fe- 
fellit?  Dixi  equidem  modo.  Dictatoris  Lanuvini  stata 
sacrificia  nosse  negotii  nihil  erat.  Vidit  necesse  esse 
Miloni  proficisci  Lanuvium  illo  ipso,  quo  profectus 
est,  die.  Itaque  antevertit.  At  quo  die?  quo,  ut 
ante  dixi ,  insanissima  concio  ab  ipsius  mercenario 
tribuno  plebis  est  concitata :  quem  diem  ille,  quam 
concionem,  quos  clamores,  nisi  ad  cogitatum  fpcinus 
approperaret,  numquam  reliquisset.  Ergo  ilh  ne 
caussa  quidem  itineris,  etiam  caussa  manendi:  Mi¬ 
loni  manendi  nulla  facultas,  exeundi  non  caussa  so¬ 
lum,  sed  etiam  necessitas  fuit.  Quid?  si,  ut  ille  sci- 
vit,  Milonem  fore  eo  die  in  viar  sic  Clodium  Milo  ne 
suspicari  quidem  potuit?  46.  Primum  quaero,  qui 
scire  potuerit?  quod  vos  idem  in  Clodio  quaerere  non 
potestis.  Ut  enim  neminem  alium,  nisiT.  Patinam, 
familiarissimum  suum,  rogasset,  scire  potuit,  illo  ipso 
die  Lanuvii  a  dictatore  Milone  prodi  flaminem  necesse 
esse.  Sed  erant  permulti  alii,  ex  quibus  id  facillime 
scire  posset:  omnes  scilicet  Lanuvini.  Milo  de  Clodii 
reditu  unde  quaesivit?  Quaesierit  sane.  Yidete,  quid 

vobis  largiar.  Servum  etiam,  utArrius  meus  ami¬ 
cus  dixit,  corruperit.  Legite  testimonia  testium 
vestrorum.  Dixit  C.  Cassinius,  cognomento  Scola, 
Interamnas,  familiarissimus  et  idem  comes  P.  Clodii, 
cuius  iam  pridem  testimonio  Clodius  eadem  bora 
Interamnae  fuerat  et  Romae,  P.  Clodium  illo  die  in 
Albano  mansurum  fuisse,  sed  subito  ei  esse  nuntia- 
tum,  Cyrum  architectum  esse  mortuum ,  itaque  Ro- 
mam  repente  constituisse  proficisci.  Dixit  hoc  comes 
itemP.  Clodii,  C.  Clodius.  XVIII.  47.  Videte,  indices, 
quantae  res  his  testimoniis  sint  confectae.  Primum 
certe  liberatur  Milo,  non  eo  consilio  profectus  esse,  ut 
insidiaretur  in  via  Clodio:  quippe;  si  ille  obvius  ei 
futurus  omnino  non  erat.  Deinde  (non  enim  video, 
cur  non  meum  quoque  agamnegotium,)scitis,  iudices, 
fuisse,  qui  in  hac  rogatione  suadenda  dicerent,  Milonis 
manu  caedem  esse  factam,  consilio  vero  maioris  ali- 
cuius.  Me  videlicet  latronem  ac  sicarium  abiecti  ho¬ 
mines  et  perditi  describebant.  Iacent  suis  testibus  ii, 
qui  Clodium  negant  eo  dieRomam,  nisi  deCyro  audis- 
set,  fuisse  rediturum.  Respiravi,  liberatus  sum,  non 
vereor,  ne,  quod  ne  suspicari  quidem  potuerim,  vi- 
dear  id  cogitasse.  48.  Nunc  persequar  cetera.  Nam 
occurrit  illud:  igitur  ne  Clodius  quidem  de  insidiis 
cogitavit,  quoniam  fuit  in  Albano  mansurus,  siquidem 
exiturus  ad  caedem  e  villa  non  fuisset.  Video  enim, 
ilium ,  qui  dicitur  de  Cyri  morte  nuntiasse ,  non  id 
nuntiasse,  sed  Milonem  appropinquare.  Nam  quid 
de  Cyro  nuntiaret,  quern  Clodius  Roma  proficiscens 
reliquerat  morientem?  Una  fui,  testamentum  simul 
obsignavi  cum  Clodio:  testamentum  autem  palam 
fecerat,  et  ilium  heredem  et  me  scripserat.  Quern 
pridie  hora  tertia  animam  efflantem  reliquisset,  eum 
mortuum ,  postridie  hora  decima  denique  ei  nuntia- 
batur?  XIX.  49.  Age,  sit  ita  factum:  quae  caussa, 
cur  Romam  properaret?  cur  in  noctem  se  coniiceret? 
Quid  afierebat  festinationis,  quod  heres  erat?  Primum 
erat  nihil,  cur  properato  opus  esset:  deinde,  si  quid 
esset,  quid  tandem  erat,  quod  ea  nocteconsequi posset, 
amitteret  autem,  si  postridie  mane  Romam  venisset? 
Atque,  ut  illi  nocturnus  ad  Urbem  adventus  vitandus 
potius,  quam  expetendus  fuit:  sic  Miloni,  quum  in- 
sidiator  esset,  si  ilium  ad  Urbem  noctu  accessurum 
sciebat,  subsidendum  atque  exspectandum  fuit.  50. 
Noctu,  insidioso  et  pleno  latronum  in  loco  occidisset. 
Nemo  ei  neganti  non  credidisset,  quem  esse  omnes 
salvum  etiam  confitentem  volunt.  Sustinuisset  hoc 
crimen  primum  ipse  ille  latronum  occultator  et  rece- 
ptator  locus,  dum  neque  muta  solitudo  indicasset, 
neque  caeca  nox  ostendisset  Milonem,  deinde  ibi  multi 
ab  illo  violati,  spoliati,  bonis  expulsi,  multi  haccetiam 
timentes  in  suspicionem  caderent,  tota  denique  rea 
citaretur  Etruria.  51.  Atque  illo  die  certe  Aricia  re- 
diens  devertit  Clodius  ad  se  in  Albanum.  Quod  ut 
sciret  Milo,  ilium  Ariciae  fuisse,  suspicari  tamen  de- 
buit,  eum,  etiamsi  Romam  illo  die  reverti  vellet,  ad 
villam  suam,  quae  viam  tangeret,  deversurum.  Cur 
neque  ante  occurrit,  ne  ille  in  villa  resideret :  nec  eo 
in  loco  subsedit,  quo  ille  noctu  venturus  esset? 

Video  adhuc  constare  omnia,  iudices :  Miloni  etiam 
utile  fuisse  Clodium  vivere,  illi  ad  ea,  quae  concupie- 
rat,  optatissimum  interitum  Milonis;  odium  fuisse 
illius  in  hunc  acerbissimum,  in  ilium  huius  nullum; 
consuetudinem  illius perpetuam in viinferenda,  huius 
tantum  in  rcpellenda ;  52.  mortem  ab  illodenuntiatam 
Miloni  et  praedicatam  palam,  nihil  umquam  auditum 
exMilone;  profeclionis  huius  diem  illi  notum,  redi- 


tum  illius  huic  ignotum  fuisse;  huius  iter  necessa- 
rium,  illius  etiam  potius  alienum;  hunc  prae  se  tu- 
lisse,  se  illo  die  Roma  exiturum,  ilium  eo  die  se  dis- 
simulasse  rediturum;  hunc  nullius  rei  mutasse  con¬ 
silium,  ilium  caussam  mutandiconsiliifinxisse;  huic, 
si  insidiaretur,  noctem  prope  Urbem  exspectandam, 
illi,  etiamsi  hunc  non  timeret,  tamen  accessum  ad 
Urbem  nocturnum  fuisse  metuendum. 

XX.  53.  Videamus  nunc  id,  quod  caput  est,  locus 
ad  insidias  ille  ipse,  ubi  congressi  sunt,  utri  tandem 
fuerit  aptior.  Id  vero,  iudices,  etiam  dubitandum  et 
diutius  cogitandum  est?  Ante  fundum  Clodii,  quo  in 
fundo,  propter  insanas  il las  substructiones,  facilemille 
hominum  versabantur  valentium,  edito  adversarii 
atque  excelso  loco  superiorem  se  fore  putabat  Milo, 
et  ob  earn  rem  eum  locum  ad  pugnam  potissimumele- 
gerat?  an  in  eo  loco  est  potius  exspectatus  ab  eo,  qui 
ipsius  loci  spe  facere  impetum  cogitarat?  Res  loqui¬ 
tur  ipsa,  iudices:  quae  semper  valet  plurimum.  54. 
Si  haec  non  gesta  audiretis,  sed  picta  videretis:  tamen 
appareret,  liter  esset  insidiator,  liter  nihil  cogitaret 
mali,  quum  alter  veheretur  in  rheda  paenulatus ,  una 
sederet  uxor.  Quid  horum  non  impeditissimum? 
vestitus,  an  vehiculum,  an  comes?  quid  minus  prom- 
ptuni  ad  pugnam,  quum  paenula  irretitus,  rheda  im- 
peditus,  uxore  paene  constrictus  esset?  Videte  nunc 
ilium,  primum  egredientem  e  villa,  subito:  cur? 
vesperi:  quid  necesse  est?  tarde  • .  qui  convenit,  id 
praesertim  temporis?  Devertit  in  villam  Pompeii. 
Pompeium  utvideret?  Sciebat  inAlsiensi  esse.  Villam 
ut  perspiceret?  Millies  in  ea  fuerat.  Quid  ergo  erat 
morae  et  tergiversationis?  Dum  hie  veniret,  locum  re- 
linquere  noluit. 

XXI.  55.  Age  nunc,  iter  expediti  latronis  cum  Mi¬ 
lonis  impedimentis  comparate.  Semper  ille  antea 
cum  uxore,  turn  sine  ea:  numquam  non  in  rheda, 
turn  in  equo.  Comites  Graeculi,  quocumque  ibat, 
etiam  quum  in  castra  Etrusca  properabat;  turn  nuga- 
rum  in  comitatu  nihil.  Milo,  qui  numquam,  turn  casu 
pueros  symphoniacos  uxoris  ducebat  et  ancillarum 
greges.  Ille,  qui  semper  secum  scorta,  semper  exo- 
letos,  semper  lupas  duceret,  turn  neminem,  nisi  ut 
virum  a  viro  lectum  essediceres.  Cur  igitur  victus 
est?  quia  non  semper  viator  a  latrone,  nonnumquam 
etiam  latro  a  viatore  occiditur  :  quia,  quamquam  pa- 
ratus  in  imparatos  Clodius,  tamen  mulier  inciderat 
in  viros.  56.  Nec  vero  sic  erat  umquam  non  paratus 
Milo  contra  ilium,  ut  non  satis  fere  esset  paratus. 
Semper  ille,  et  quantum  interesset  P.  Clodii  se  peri- 
re,  et  quanto  illi  odio  esset  et  quantum  ille  auderet, 
cogitabat.  Quamobrem  vitam  suam,  quam  maximis 
praemiis  propositam  et  paene  addictam  sciebat,  num¬ 
quam  in  periculum  sine  praesidio  et  sine  custodia 
proiiciebat.  Adde  casus,  adde  incertos  exitus  pugna- 

j  rum,  Martemque  communem,  qui  saepe  spoliantem 
|  iam  et  exsullantem  evertit  et  perculit  ab  abiecto. 
Adde  inscitiam  pransi,  poti,  oscitantis  ducis,  qui  quum 
a  tergo  hostem  interclusum  reliquisset,  nihil  de  eius 
extremis  comitibus  cogitavit:  in  quos  incensos  ira 
vitamque  domini  desperantes  quum  incidisset,  haesit 
in  iis  poenis,  quas  ab  eo  servi  fideles  pro  domini  vita 
expetiverunt.  57.  Cur  igitur  eos  manu  misit?  Metue- 
bat  scilicet,  ne  indicarent,  ne  dolorem  perferre  non 
possent,  ne  tormentis  cogerentur,  occisum  esse  a  ser- 
vis  Milonis  in  Appia  via  P.  Clodium  conliteri.  Quid 
opus  est  tortore?  quid  quaeris?  Occideritne?  occidit. 
lure  an  iniuria,  nihil  ad  tortorem.  Facti  enim  in 

eculeo  quaestio  est,  iuris  in  iudicio.  XXII.  Quod  igl 
tur  in  caussa  quaerendum  est,  id  agamus  hie :  quod 
tormentis  invenire  vis,  id  fatemur.  Manu  vero  cur 
miserit,  si  id  potius  quaeris,  quam  cur  parum  amplis 
affecerit  praemiis:  nescis  inimici  factum  reprehende- 
re  58  Dixit  enim  hie  idem,  qui  omnia  semper  con- 
stanter  et  fortiter,  M.  Cato,  dixitque  in  turbulenta  con- 
cione  quae  tamen  huius  auctoritate  placata  est,  non 
libertate  solum,  sed  etiarn  omnibus  praemiis  digmssi- 
mos  fuisse ,  qui  domini  caput  defendissent.  Quo 
enim  praemium  satis  magnum  est  tarn  beneyohs,  tarn 
bonis,  tarn  fidelibus  servis,  propter  quosvivit.  Rtsi 

id  quidem  non  tanti  est,  quam  quod  propter  eosdem 
non  sanguine  et  vulneribus  suis  crudelissimi  inimici 
mentem  oculosque  satiavit.  Quos  nisi  manu  misisset, 
tormentis  etiam  dedendi  fuissentconservatores  domini, 
ultores  sceleris,  defensores  necis.  Hie  vero  nihil  ha- 
bet  in  his  malis,  quod  minus  moleste  ferat,  quam, 
etiamsi  quid  ipsi  accidat,  esse  tamen  illis  meritum 
praemium  persolutum.  —  59.  Sed  quaestiones  urgent 
Milonem,  quae  sunt  babitae  nunc  in  atrio  Libertatis . 
Quibusnam  de  servis?  rogas?  de  P.  Clodn.  Quis 
eos  postulavit?  Appius.  Quis  produxit.  Appius 
Unde?  ab  Appio.  Diiboni!  quid  potest  agi  sevenus  . 

De  servis  nulla  quaestio  est  in  dominum,  nisi  de  incestu, 
ut  fuit  in  Clodium.  Proxime  deos  accessit  Clodius, 
propius  quam  turn,  quum  ad  ipsos  penetrarat,  cuius 
de  morte  tamquam  de  caerimoniis  violatis  quaentur. 
Sed  tamen  maiores  nostri  in  dominum  de  servo  quaen 
noluerunt,  non  quia  non  posset  verum  invenin,  sed 
quia  videbatur  indignum  esse  et  domini  morte  ipsa 
tristius  In  reum  de  servis  accusatoris  quum  quaen- 
tur,  verum  inveniri  potest?  60.  Age  vero,  quae  erat 
aut  qualis  quaestio?  Ileus  tuRufio,  verbi  caussa,  cave 
sis  mentiaris.  Clodius  insidias  fecit  Miloni.  Fecit. 
Certa  crux.  —  Nullas  fecit.  Sperata  libertas.  Quid 
hac  quaestione  certius?  Subito  abrepti  in  quaestio- 
nem,  tamen  separantur  a  ceteris,  et  in  areas  coniiciun- 
tur,  ne  quis  cum  iis  colloqui  possit.  Hi  centum  dies 
penes  accusatorem  quum  fuissent,  ab  eo  ipso  accusa- 
tore  producti  sunt.  Quid  hac  quaestione  dici  potest 
intesrius?  quid  incorruptius? 

XXIII.  61 .  Quod  si  nondum  satis  cernitis,  quum 
res  ipsa  tot  tarn  Claris  arguments  signisque  luceat, 
pura  mente  atque  integra  Milonem,  nullo  scelere  im- 
butum,  nullo  metu  perterritum,  nulla  conscientia  ex- 
animatum,  Romam  revertisse:  recordamini,  per  deos 
immortales!  quae  fuerit  celeritas  reditus  eius:  qui 
ingressus  in  forum  ardente  curia,  quae  magmtudo  | 
animi,  qui  vultus,  quae  oratio.  Neque  vero  se  popuio  j 
solum,  sed  etiam  senatui  commisit;  neque  senatui  | 
modo,  sed  etiam  publicis  praesidiis  et  armis :  neque  , 
his  tantum,  verum  etiam  eius  potestati,  cui  senatus  j 
totam  rempublicam,  omnem  Italiae  pubem,  cuncta 
populi  Romani  arma  commiserat :  cui  numquam  se 
hie  profecto  tradidisset,  nisi  caussae  suae  confideret, 
praesertim  omnia  audienti,  magna  metuenti,  multa 
suspicanti,  nonnulla  credenti.  Magna  vis  est  con- 
scientiae,  iudices,  et  magna  in  utramque  partem :  ut 
neque  timeant,  qui  nihil  commisennt,  et  poenam 
semper  ante  oculos  versari  putent,  qui  peccarint.  62. 
Neque  vero  sine  ratione  certa  caussa  Milonis  semper 
a  senatu  probata  est.  Videbant  enim  sapientissimi 
homines  facti  rationem ,  praesentiam  animi ,  defen- 
sionis  constantiam.  An  vero  obliti  estis,  iudices,  re- 
centi  illo  nuntio  necis  Clodianae,  non  modo  lnimico 
rum  Milonis  sermones  et  opiniones,  sed  nonnulloium 


etiam  imperitorum?  Negabant  eum  Romam  esse  rc- 
diturum.  63.  Sive  enim  illud  animo  irato  ac  percito 
fecisset,  ut  incensus  odio  trucidaret  inimicum,  arbi- 
trabantur  eum  tanti  mortem  P.  Clodii  putasse,  ut 
aequo  animo  patria  careret,  quum  sanguine  inimici 
explesset  odium  suum:  sive  etiam  illius  morte  pa- 
triam  liberare  voluisset,  non  dubitaturum  fortem  vi- 
rum ,  quin,  quum  suo  periculo  salutem  reipublicae 
attulisset,  cederet  aequo  animo  legibus ,  secum  au- 
ferret  gloriam  sempiternam,  nobis  haec  fruenda  re- 
linqueret,  quae  ipse  servasset.  Multi  etiam  Catilinam 
atque  ilia  portenta  loquebantur:  erumpet,  occupabit 
aliquem  locum,  bellum  patriae  faciet.  Miseros  inler- 
dum  cives,  optime  de  republica  meritos!  in  quibus 
homines  non  modo  res  praeclarissimas  oblivisciuitur, 
sed  etiam  nefarias  suspicantur.  64.  Ergo  ilia  falsa 
fuerunt :  quae  certe  vera  exstitissent,  si  Milo  admisis- 
set  aliquid,  quod  non  possethoneste  verequedefendere. 

XXIV.  Quid?  quae  postea  sunt  in  eum  congesta, 
quae  quemvis  etiam  mediocrium  delictorumconscien- 
tia  perculissent,  utsustinuit!  Dii  immortales !  susti- 
nuit?  immo  vero  ut  contempsit  ac  pro  mhilo  putavit, 
quae  neque  maximo  animo  nocens,  neque  innocens, 
nisi  fortissimus  vir,  negligere  potuisset!  Scutorum, 
o-ladiorum,  ferramentorum  pilorumque  etiam  multi- 
tudo  deprehendi  posse  indicabatur.  Nullum  in  Urbe 
vicum,  nullum  angiportum  esse  dicebant,  in  qu0 
Miloni  non  esset  conducta  domus:  arma  in  villam 
Ocriculanam  devecta  Tiberi :  domum  in  clivo  Capito- 
lino  scutis  refertam:  plena  omnia  malleolorum  ad 
Urbis  incendia  comparatorum.  Haec  non  delata  solum, 
sed  paene  credita,  nec  ante  repudiata  sunt,  quaui 
quaesita.  65.  Laudabam  equidem  incredibilem  dili- 
«entiam  Cn.  Pompeii:  sed  dicam,  utsentio,  iudices. 
Nimis  multa  audire  coguntur,  neque  aliter  facere  pos- 
sunt  ii,  quibus  tota  commissa  est  respublica.  Quin 
etiam  audiendus  fuerit  popa  Licinius  nescio  qui  de 
circo :  servos  Milonis,  apud  se  ebrios  factos,  sibiconies- 
sos  esse,  se  de  interficiendo  Cn.  Pompeio  coniurasse, 
deinde  postea  se  gladiopercussum  esse  abuno  de  libs, 
ne  indicaret,  Pompeio  in  hortos  nuntiavit.  Arcessor 
in  primis ;  de  amicorum  sententia  rem  defert  ad  sena- 
tum.  Non  poteram,  in  illius  mei  patriaeque  custodis 
tanta  suspicione,  non  metu  exanimari,  sed  mirabar 
tamen  credi  popae,  confessionem  servorum  audiri, 
vulnus  in  latere,  quod  acu  punctum  videretur,  pro  ictu 
oladiatoris  probari.  66.  Verum  tamen,  ut  intelligo, 
cavebat  magisPompeiss,  quam  timebat,  non  ea  solum, 
quae  timenda  erant,  sed  omnia,  ne  aliquid  vos  timere- 
tis.  Oppugnata  domus  C.  Caesaris,  clarissimi  et  foi- 
tissimi  viri,  per  multas  noctis  horas  nuntiabatur. 
Nemo  audierat  tamcelebri  loco,  nemo  senserat.  Tamen 
audiebatur.  Non  poteram  Cn.  Pompeium,  praestan- 
tissima virtute virum,  timidumsuspicari ;  dihgentiam, 
tota  republica  suscepta,  nimiam  nullam  putabam. 
Frequentissimo  senatu  nuper  in  Capitolio  senator  in¬ 
ventus  est,  qui  Milonem  cum  telo  esse  diceret.  Nuda- 
vit  se  in  sanctissimo  templo,  quoniam  vita  tabs  et  civis 
et  viri  fidem  nonfaciebat,ut,  eotacente,  res  ipsa  loque- 
retur.  XXV.  67.  Omnia  falsa  atque  insidiose  ficta 
comperta  sunt.  Cur  tamen ,  si  metuitur  etiam  nunc 
Milo,  non  hoc  iam  Clodianum  crimen  timemus,  sed 
tuas,  Cn.  Pompei,  (te  enim  iam  appello  ea  voce,  ut  me 
audire  possis,)  tuas,  tuas,inquam,suspiciones  perhor- 
rescimus?  Si  Milonem  times,  si  hunc  de  tua  vita 
nefarie  aut  nunc  cogitare  aut  molitum  aliquando  ali¬ 
quid  putas,  si  Italiae  delectus,  ut  nonnulli  conquisito- 

res  tui  dictitarunt,  si  haec  arraa,  si  Capitolinae  cohor- 
tes,  s:  excubiae,  si  vigiliae,  si  delecta  iuventus,  quae 
tuum  corpus  domumque  custodit,  contra  Milonis  im- 
petum  armata  est,  atque  ilia  omnia  in  hunc  unum  in- 
stituta,  parata,  intenta  sunt:  magna  inhoc  certe  vis  et 
incredibilis  animus,  et  non  unius  viri  vires  atque  opes 
iudicantur,  si  quidem  in  hunc  unum  et  praestantissi- 
mus  dux  electus  et  tota  respublica  armata  est.  68.  Sed 
quis  non  intelligit  omnes  tibi  reipublicae partes  aegras 
et  labantes,  ut  eas  his  armis  sanares  et  confirmai’es, 
esse  commissas?  Quod  si  Miloni  locus  datus  esset; 
probasset  profecto  tibi  ipsi,  neminem  umquam  homi- 
nem  homini  cariorem  fuisse,  quam  te  sibi,  nullum  se 
umquam  periculum  pro  tua  dignitate  fugisse :  cum 
ilia  ipsa  taeterrima  peste  saepissime  pro  tua  gloria 
contendisse:  tribunatum  suum  ad  salutcm  meam, 
quae  tibi  carissima  fuisset,  consiliis  tuis  gubernatum, 
se  a  te  postea  defensum  in  periculo  capitis ,  adiutum 
in  petitione  praeturae,  duos  se  habere  semper  ainicis- 
simos  sperasse,  te  tuo  beneficio,  me  suo.  Quae  si  non 
probaret,  si  tibi  ita  penitus  inhaesisset  ista  suspicio, 
nullo  ut  evelli  modo  posset,  sidenique  Italia  a  delectu, 
Urbs  ab  armis,  sine  Milonis  clade  numquam  esset  con- 
quietura:  nae  iste  baud  dubitans  cessisset  patria,  is, 
qui  ita  natus  est,  et  ita  consuevit;  te,  Magne,  tamen 
antestaretur,  quod  nunc  etiam  facit.  XXVI.  69.  Vide, 
quam  sit  varia  vitae  commutabilisque  ratio,  quam 
vaga  volubilisque  fortuna,  quantae  infidelitates  in 
amicitiis,  quam  ad  tempus  aptae  simulationes,  quan¬ 
tae  in  periculis  fugae  proximorum,  quantae  timidita- 
tes.  Erit,  erit  illud  profecto  tempus,  et  illucescet  ali- 
quando  ille  dies,  quum  tu  salutaribus,  ut  spero,  rebus 
tuis,  sed  fortasse  motu  aliquo  communiumtemporum, 
(qui  quam  crebro  accidat,  experti  scire  debemus,)  et 
amicissimi  benevolentiam ,  et  gravissimi  hominis 
fidem ,  et  unius  post  homines  natos  fortissimi  viri  ma- 
gnitudinem  animi  desideres.  70  Quamquam  quis 
hoc  credat,  Cn.  Pompeium,  iuris  publici,  moris  maio- 
rum ,  rei  denique  publicae  peritissimum,  quum  sena- 
tus  ei  commiserit,  ut  videret,  ne  quid  respublica 
detrim enti  caperet:  quo  uno versiculo satis  armati 
semper  consules  fuerunt,  etiam  nullis  armis  datis: 
hunc  exercitu,  hunc  delectu  dato,  iudicium  exspecta- 
turum  fuisse  in  eius  consiliis  vindicandis,  qui  vi  iudi- 
cia  ipsa  tolleret?  Satis  iudicatum  est  a  Pompeio,  satis, 
falso  ista  conferri  in  Milonem :  qui  legem  tulit,  qua, 
ut  ego  sentio,  Milonem  absolvi  a  vobis  oporteret,  ut 
omnes  confitentur ,  liceret.  71 .  Quod  vero  in  illo  loco, 
atque  illis  publicorum  praesidiorum  copiis  circumfu- 
sus  sedet:  satis  declarat,  se  non  terroreminferre  vobis, 
(quid  enim  illo  minus  dignum,  quam  cogere,  ut  vos 
eum  condemnetis,  in  quem  animadvertere  ipse,  et 
more  maiorum  et  suo  iure,  posset?)  sedpraesidio  esse, 
ut  intelligatis,  contra  hesternam  concionem  illamlicere 
vobis,  quod  sentiatis,  libere  iudicare. 

XXVII.  72.  Nec  vero  me,  iudices,  Clodianum  cri¬ 
men  movet:  nec  tarn  sum  demens  tamque  vestri  sen- 
sus  ignarus  atque  expers,  ut  nesciam,  quid  de  morte 
Clodii  sentiatis.  De  qua,  si  iam  nollem  ita  diluere 
crimen,  ut  dilui,  tamen  impune  Miloni  palam  clamare 
atque  mentiri  gloriose  liceret:  occidi,  occidi,  non  Sp. 
Maelium,  qui  annona  levanda  iacturisque  rei  fatnilia- 
ris,  quia  nimis  amplecti  plcbem  putabatur,  in  suspi- 
cionem  inciditregni  appetendi,  nonTi.Gracchum,qui 
collegae  magistratum  per  seditionem  abrogavit,  quo¬ 
rum  interfectores  impleverunt  orbem  terrarum  nomi¬ 
nis  sui  gloria  ,  sed  eum,  (auderet  enim  dicere,  quum 


patriam  periculo  suoliberasset,)cuius  nefandum  adul- 
terium  in  pulvinaribus  sanctissimis  nobilissimae  fe- 
minae  comprehenderunt;  73.  eum,  cuius  supplicio 
senatus  sollennes  religiones  expiandas  saepe  censuit ; 
eum,  quem  cum  sorore  germana  nefarium  stuprum 
fecisse  L.  Lucullus  iuratus  se  quaestionibus  habitis 
dixit  comperisse;  eum,  qui  civem,  quem  senatus, 
quem  populus  Romanus,  quem  omnes  gentesUrbis  ac 
vitae  civium  conservatorem  iudicarant,  servorum 
armis  exterminavit;  eum,  qui  regna  dedit,  ademit, 
orbem  terrarum, quibuscum  voluit,  partitus  est;  eum, 
qui,  plurimis  caedibus  in  foro  factis,  singulari  virtute 
et  gloria  civem  domum  vi  etarmis  compulit;  eum,  cui 
nihil  umquam  nefasfuitnec  in  facinore  necinlibidine ; 
eum,  qui  aedem  Nvmpharum  incendit,  ut  memoriam 
publicam  recensionis,  tabulis  publicis  impressam, 
exstingueret;  74.  eum  denique,  cui  iam  nulla  lex  erat, 
nullum  civile  ius,  nulli  possessionum  termini,  qui 
non  calumnia  litium,  non  iniustis  vindiciis  ac  sacra- 
mentis  alienos  fundos,  sed  castris,  exercitu,  signis  in- 
ferendis  petebat:  qui  non  solum  Etruscos,  (eos  enim 
penitus  contempserat,)  sed  hunc  P.  Varium,  virum 
fortissimum  atque  optimum  civem,  iudicem  nostrum, 
pellere  possessionibus,  armis,  castrisque  conatusest, 
qui  cum  architects  et  decempedis  villas  multorum 
hortosque  peragrabat,  qui  Taniculo  et  Alpibus  spem 
possessionum  terminarat  suarum  :  qui,  quumabequite 
Romano  splendido  et  forti  viro,  M.  Pacconio,  non  im- 
petrasset,  ut  insulam  in  lacu  Prelio  venderet,  repente 
lintribus  in  earn  insulam  materiem,  calcem,  caement? 
atque  arma  convexit  dominoque  trans  ripam  inspectante 
non  dubitavit  aedificium  exstruere  in  alieno;  75.  qui 
huic  T.  Furfanio,  cui  viro!  dii  immortales!  (quid 
enim  ego  de  muliercula  Scantia?  quid  de  adolescente 
Aponio  dicam?  quorum  utrique  mortem  estminitatus, 
nisi  sibi  hortorum  possessione  cessisset;)  sed  ausus 
est  Furfanio  dicere,  si  sibi  pecuniam,  quantam  popo- 
scerat,  non  dedisset,  mortuum  se  in  domum  eius  illa- 
turum  ,qua  invidia  huic  esset  tali  viro  conflagrandum ; 
qui  Appium  fratrem,  hominem  mihi  coniunctum  fidis— 
sima  gratia,  absentem  de  possessione  fundi  deiecit; 
qui  parietem  sic  per  vestibulum  sororis  instituit  du- 
cere,  sic  agere  fundamenta,  ut  sororem  non  modo  ve- 
stibulo  privaret,  sed  omni  aditu  et  limine. 

XXVIII.  76. Quamquam  haec  quidem  iam  tolerabilia 
videbantur,  etsi aequaliter in rempublicam, in privatos, 
in  longinquos,  in  propinquos,in  alienos,  in  suos  irrue- 
bat;  sed  nescioquomodo  iam  usu  obdurueratetpercal- 
luerat  civitatis  incredibilis  patientia.  Quae  vero  ade- 
rantiam etimpendebant,  quonam  modo  ea autdepellere 
potuissetis  aut  ferre?  Imperium  ille  si  nactus  esset, 
omitto  socios,  exteras  nationes,  reges,  tetrarchas ;  vota 
enim  faceretis,  ut  in  eos  se  potius  immitteret,  quam  in 
vestras  possessiones,  vestra  tecta,  vestras  pecunias: 
pecunias  dico?  a  liberis,  a  liberis,  medius  fidius,  et  a 
coniugibus  vestris  numquam  ille  effrenatas  suas  libi- 
dines  cohibuisset.  Fingi  haec  putatis,  quae  patent? 
haec,  quae  nota  sunt  omnibus?  quae  tenentur?  ser¬ 
vorum  exercitus  ilium  in  Urbe  conscripturum  fuisse, 
per  quos  totam  rempublicam,  resqueprivatas  omnium 
possideret?  77.  Quamobrem,  si  cruentum  gladium 
tenens  clamaret  T.  Annius:  Adeste,  quaeso,  atque 
audite  cives:  P.  Clodium  interfeci,  eius  furores,  quos 
nullis  iam  legibus,  nullis  iudiciis  frenare  poteramus, 
hoc  ferro  et  hac  dextera  a  cervicibus  vestris  repuli, 
per  me  ut  unum ,  ius,  aequilas,  leges,  libertas,  pudor, 
pudicitia  in  civitate  manerent;  esset  vero  timendum, 

quonam  modo  id  ferret  civitas!  Nunc  enim  quis  est, 
qui  non  probet?  qui  non  laudet?  qui  non  unum  post 
hominum  memoriam  T.  Annium  plurimum  reipubli- 
cae  profuisse,  maxima  laetitia  populum  Romanum, 
cunctam  ltaliam ,  nationes  omnes  affecisse  et  dicat  et 
sentiat?  Nequeo,  vetera  ilia  populi  Romani  gaudia 
quanta  fuerint,  iudicare.  Multas  tamen  iam  summo- 
rum  imperatorum  clarissimas  victorias  aetas  nostra 
vidit,  quarum  nulla  neque  tarn  diuturnam  attulit  lae- 
titiam  nec  tantam.  78.  Mandate  hoc  memoriae,  iudi- 
ces.  Spero  multa  vos  liberosque  vestros  in  republica 
bona  esse  visuros  ;  in liis  singulis  ita  semper  existima- 
bitis,  vivo  P.  Clodio  nihil  eorum  vos  visuros  fuisse. 
In  spem  maximam  et,  quemadmodum  confido,  veris- 
simam  adducti  sumus,  hunc  ipsum  annum,  hoc  ipso 
summo  viro  consule,  compressa  hominum  licentia, 
cupiditatibus  fractis,  legibus  et  iudiciis  constitutis, 
salutarem  civitati  fore.  Numquis  est  igitur  tam  de¬ 
mens,  qui  hoc,  P.  Clodio  vivo,  contingere  potuisse  ar- 
bitretur?  Quid?  ea,  quae  tenetis,  privata  atque  vestra, 
dominante  homine  furioso  quod  ius  perpetuae  posses- 
sionis  habere  potuissent? 

XXIX.  Non  timeo,  iudices,  ne  odio  inimicitiarum 
mearum  inflammatus,  libentius  haec  in  ilium  evome- 
re  videar,  quam  verius.  Etenim  etsi  praecipuum  esse 
debebat;  tamen  ita  communis  erat  omnium  illehostis, 
ut  in  communi  odio  paene  aequaliterversaretur  odium 
meum.  Non  potest  dici  satis,  ne  cogitari  quidem, 
quantum  in  illo  sceleris,  quantum  exitii  fuerit. 
79.  Quin  sic  attendite,  iudices.  Nempe  haec  est  quae- 
stio  de  interitu  P.  Clodii.  Fingite  animis ;  (liberae 
enim  sunt  cogitationes  nostrae  et,  quae  volunt,  sic  in- 
tuentur,  ut  ea  cernimus,  quae  videmus;)  fingite  igitur 
cogitatione  imaginem  huius  condi tionis  meae :  si  pos- 
sim  efficere,  ut  Milonem  absolvatis,  sed  ita,  si  P .  Clo- 
dius  revixerit.  Quid  vultu  extimuistis?  quonam  modo 
ille  vos  vivus  afficeret,  quos  mortuus  inani  cogitatione 
percussit?  Quid?  si  ipse  Cn.  Pompeius,  qui  ea  virtute 
ac  fortuna  est,  ut  ea  potuerit  semper,  quae  nemo  prae- 
ter  ilium:  si  is,  inquam,  potuisset,  aut  quaestionem 
de  morte  P.  Clodii  ferre,  aut  ipsum  ab  inferis  excitare, 
utrum  putatis  potius  facturum  fuisse?  Etiamsi propter 
amicitiam  vellet  ilium  ab  inferis  revocare,  propter 
rempublicam  non  fecisset.  Eius  igitur  mortis  sedetis 
ultores,  cuius  vitam  si  putetis  per  vos  restitui  posse, 
nolitis :  et  de  eius  nece  lata  quaestio  est,  qui  si  eadem 
lege  reviviscere  posset,  lata  lex  numquamesset.  Iluius 
ergo  interfector  qui  esset,  in  confitendo  ab  iisne  poe- 
nam  timeret,  quos  liberavisset?  80.  Graeci  homines 
deorum  honores  tribuunt  iis  viris,  qui  tyrannos  neca- 
verunt.  Quae  ego  vidi  Athenis!  quae  aliis  in  urbi- 
bus  Graeciae !  quas  resdivinas  talibusinstitutas  viris ! 
quos  cantus !  quae  carmina !  Prope  ad  immortalitatis 
et  religionem  et  memoriam  consecrantur.  Vos  tanti 
conservatorem  populi,  tanti  sceleris  ultorem,  non  modo 
honoribus  nullis  afficietis,  sed  etiam  ad  supplicium 
rapi  patiemini?  Confiteretur ,  confiteretur,  inquam,  si 
fecisset,  et  magno  animo  et  libente  se  fecisse  liber tatis 
omnium  caussa :  quod  ei  certe  non  conlitendum  modo, 
verum  etiam  praedicandum.  XXX.  81 .  Etenim,  si  id 
non  negat,  ex  quo  nihil  petit,  nisi  ut  ignoscatur:  du- 
bitaret  id  fateri,  ex  quo  etiam  praemia  laudis  essent 
petenda?  Nisi  vero  gratius  putat  esse  vobis,  sui  se 
capitis,  quam  vestri  defensorem  fuisse:  quum  prae- 
sertim  in  ea  confessione,  si  grati  esse  velletis,  honores 
assequeretur  amplissimos.  Si  factum  vobis  non  pro- 
baretur,  (quamquam  qui  poterat  salus  sua  cuique  non 


probari?)  sed  tamen  si  minus  fortissimi  viri  virtus 
civibus  grata  cecidisset:  magno  animo  constantique 
cederet  ex  ingrata  civitate.  Nam  quid  esset  ingratius, 
quam  laetari  ceteros,  lugere  eum  solum,  propter  quern 
ceteri  laetarentur?  82.  Quamquam  hoc  animo  semper 
fuimus  omnes  in  patriae  proditoribus  opprimendis, 
ut,  quoniam  nostra  futura  esset  gloria,  periculum 
quoque  et  invidiam  nostram  putaremus.  Nam  quae 
mihi  ipsi  tribuenda  laus  esset,  quum  tantum  in  con- 
sulatu  meo  pro  vobis  ac  liberis  vestris  ausus  essem ; 
si  id,  quod  conabar,  sine  maximisdimicationibusmeis 
me  esse  ausurum  arbitrarer?  Quae  mulier  sceleratum 
ac  perniciosum  civem  occidere  non  auderet,  si  pericu¬ 
lum  non  timeret?  Proposita  invidia,  morte,  poena,  qui 
nihilo  segnius  rempublicam  defendit,  is  vir  vere  pu- 
tandus  est.  Populi  grati  est,  praemiis  aflicere  bene 
meritos  de  republica  cives :  viri  fortis,  ne  suppliciis 
quidem  moveri,  ut  fortiter  fecisse  poeniteat.  83. 
Quamobrem  uteretur  eadem  confessione  T.  Annius, 
qua  Ahala,  qua  Nasica,  qua  Opimius,  qua  Marius, 
qua  nosmet  ipsi:  et,  si  grata  respublica  esset,  laetare- 
tur:  si  ingrata,  tamen,  in  gravi  fortuna,  conscientia 
sua  niteretur. 

Sed  huius  beneficii  gratiam,  iudices,  fortuna  po¬ 
puli  Romani  et  vestra  felicitas  et  dii  immortales  sibi 
deberi  putant.  Nec  vero  quisquam  aliter  arbitrari  po¬ 
test,  nisi  qui  nullam  vim  esseducitnumenvedivinum, 
quern  neque  imperii  nostri  magnitude,  neque  sol  ille, 
nec  caeli  signorumque  motus,  nec  vicissitudines rerum 
atque  ordines  movent,  neque,  id  quod  maximum  est, 
maiorum  nostrorum  sapientia,  qui  sacra,  qui  caeri- 
monias,  qui  auspicia  et  ipsi  sanctissime  coluerunt,  et 
nobis,  suis  posteris,  prodiderunt.  XXXI.  84.  Est,  est 
profecto  ilia  vis:  neque  in  his  corporibus,  atque  in 
hac  imbecillitate  nostra,  inest  quiddam,  quod  vigeatet 
sentiat,  et  non  inest  in  hoc  tanto  naturae  tam  praeclaro 
motu.  Nisi  forte  idcirco  esse  non  putant,  quia  non  appa- 
ret,  neccernitur :  proinde  quasi  nostram  ipsammentem, 
qua  sapimus,  qua  pro  videmus,  qua  haec  ipsa  agimus 
ac  dicimus,  videre,  aut  plane,  qualis,  aut  ubi  sit,  sen- 
tire  possimus.  Ea  vis  igitur  ipsa,  quae  saepe  incredi- 
biles  huic  urbi  felicitates  atque  opes  attulit,  illam 
perniciem  exstinxit  ac  sustulit,  cui  primum  mentem 
iniecit,  ut  vi  irritare  ferroque  lacessere  fortissimum 
virum  auderet  vincereturque  ab  eo,  quern  si  vicisset, 
habiturus  essetimpunitatemetlicentiamsempiternam. 
85.  Non  est  humane  consilio,  ne  mediocri  quidem,  iu¬ 
dices,  deorum  immortalium  cura  res  ilia  perfecta. 
Religiones  mehercule  ipsae,  quae  illam  belluam  cade- 
re  viderunt,  commovisse  se  videntur,  et  ius  in  illo 
suum  retinuisse.  Vos  enim  iam,  Albani  tumuli  atque 
luci,  vos,  inquam,  imploro  atque  obtestor,  vosque,  Al- 
banorum  obrutae  arae,  sacrorum  populi  Romani  so- 
ciae  et  aequales,  quas  ille,  praeceps  amentia,  caesis 
prostratisque  sanctissimis  lucis,  substructionum  in- 
sanis  molibus  oppresserat:  vestrae  turn  arae,  vestrae 
religiones  viguerunt,  vestra  vis  valuit,  quam  ille  om- 
ni  scelere  poHuerat;  tuque  ex  tuo  edito  monte,  Latiaris 
sancte  Iuppiter,  cuius  ille  lacus,  nemora  finesque  sae¬ 
pe  omni  nefario  stupro  et  scelere  macularat,  aliquan- 
do  ad  eum  puniendum  oculos  aperuisti:  vobis  illae, 
vobis  vestro  in  conspectu  serae,  sed  iustae  tamen  et 
debitae  poenae  solutae  sunt.  86.  Nisi  forte  hoc  etiam 
casu  factum  esse  dicemus,  ut  ante  ipsum  sacrarium 
Bonae  Deae,  quod  est  in  fundo  T.  Sextii  Galli,  in  pri- 
mis  honesti  et  ornati  adolcscentis,  anteipsam,  inquam, 
Bonain  Deam,  quum  praelium  commisisset,  primum 

illud  vulnus  acceperit,  quo  taeterrimam  mortem  obiret, 
ut  non  absolutus  iudicio  illo  nefario  videretur,  sed  ad 
hanc  insignem  poenam  reservatus.  XXXII.  Nec  vero 
non  eadem  ira  deorum  hanc  eius  satellitibus  iniecit 
amentiam,ut  sine  imaginibus,  sine  cantu  atque  ludis, 
sine  exsequiis,  sine  lamentis,  sine  laudationibus,  sine 
funere,  oblitus  cruore  et  luto,  spoliatus  illius  supremi 
diei  celebritate,  cui  concedere  etiam  inimici  solent, 
ambureretur  abiectus.  Non  fuisse  credo  fas,  clarissi- 
morum  virorum  formas  illi  taeterrimo  parricidae  ali- 
quid  decoris  afferre,  neque  ullo  in  loco  potius  mortem 
eius  lacerari,  quam  in  quo  vita  esset  damnata. 

87.  Dura  mihi,  medius  fidius,  iam  fortuna  populi 
Romani  et  crudelis  videbatur,  quae  tot  annos  ilium 
in  hanc  rempublicam  insultare  videret  et  pateretur. 
Polluerat  stupro  sanctissimas  religiones,  senatus  gra- 
vissima  decreta  perfregerat,  pecunia  se  palam  a  iudi- 
cibus  redemerat,  vexarat  in  tribunatu  senatum,  omni¬ 
um  ordinum  consensu  pro  salute  reipublicae  gesta  re- 
sciderat,  me  patria  expulerat,  bonadiripuerat,  domum 
incenderat,  liberos,  coniugem  meara  vexaverat,  Cn. 
Pompeio  nefarium  helium  indixerat,  magistratuum 
privatorumque  caedes  fecerat,  domum  mei  fratris  in¬ 
cenderat,  vastarat  Etruriam,  multos  sedibus  ac  fortu- 
nis  eiecerat;  instabat,  urgebat,  capere  eius  amentiam 
civitas,  Italia,  provinciae,  regna  non  poterant ;  incide- 
bantur  iam  domi  leges,  quae  nos  nostris  servis  addi- 
cerent;  nihil  erat  cuiusquam,  quod  quidem  ille  ada- 
masset,  quod  non  hoc  anno  suumforeputaret.  88.  Ob- 
stabat  eius  cogitationibus  nemo  praeter  Milonem. 
Ipsum  ilium,  qui  poterat  obstare,  novo  reditu  in  gra- 
tiam  quasi  devinctum  arbitrabatur,  Caesarispotentiam 
suam  esse  dicebat,  bonorum  animos  etiam  in  meocasu 
contempserat ,  Milo  unus  urgebat.  XXXIII.  Hie  dii 
immortales,  ut  supra  dixi,  mentem  dederunt  illi  per- 
dito  ac  furioso,  ut  huic  faceret  insidias.  Aliter  perire 
pestis  ilia  non  potuit:  numquam  ilium  respublica 
suo  iure  esset  ulta.  Senatus,  credo,  praetorem  eum 
circumscripsisset?  Ne  quum  solebat  quidem  id  face- 
re  in  privato  eodem  hoc,  aliquid  profecerat.  89.  An 
consules  in  praetorecoercendo  fortes  fuissent?  Primum, 
Milone  occiso  habuisset  suos  consules.  Deinde,  quis 
in  eo  praetore  consul  fortis  esset,  per  quern  tribunum 
virtutem  consularem  crudelissime  vexatam  esse  me- 
minisset?  Oppressisset  omnia,  possideret,  teneretlege 
nova,  quae  est  inventa  apud  eum  cum  reliquis  legibus 
Clodianis ;  servos  nostros  libertos  suos  fecisset.  Po- 
stremo,  nisi  eum  dii  immortales  in  earn  mentem  im- 
pulissent,  ut  homo  effeminatus  fortissimum  virum 
conaretur  occidere,  hodie  rempublicam  nullamhabere- 
tis.  90.  An  ille  praetor,  ille  vero  consul,  si  modo  haec 
templa  atque  ipsa  moenia  stare  eo  vivo  tamdiu,  etcon- 
sulatum  eius  exspectare  potuissent,  ille  deniqueviyus 
mali  nihil  fecisset,  qui  mortuus  uno  ex  suis  satelliti¬ 
bus  Sex.  Clodio  duce  curiam  incenderit?  Quo  quid 
miserius,  quid  acerbius,  quid  luctuosius  vidimus? 
Templum  sanctitatis,  amplitudinis,  mentis,  consilii 
publici,  caput  Urbis,  aram  sociorum,  portum  omnium 
gentium,  sedem  ab  universo  populo  Romano  conces- 
sam  uni  ordini,  inflammari,  exscindi,  funestari?  neque 
id  fieri  a  multitudine  imperita,  quamquam  esset  mise- 
rum  id  ipsum,  sed  ab  uno?  Qui  quum  tantum  ausus 
sit  ustor  pro  mortuo,  quid  signifer  pro  vivo  non  esset 
ausus?  In  curiam  potissimum  abiecit,  ut  earn  mortu¬ 
us  incenderet,  quam  vivus  everterat.  91 .  Et  sunt, 
qui  de  via  Appia  querantur,  taceant  de  curia?  et  qui 
ab  eo  spirante  forum  putent  potuisse  defendi,  cuius 


non  restiterit  cadaveri  curia?  Excitate,  excitate  eum, 
si  potestis,  ab  inferis.  Frangetis  impetum  vivi,  cuius 
vix  sustinetis  furias  insepulti?  Nisi  vero  sustinuistis 
eos,  qui  cum  facibus  ad  curiam  cucurrerunt,  cum  fal- 
cibus  ad  Castoris,  cum  gladiis  toto  foro  volitarunt. 
Caedi  vidistis  populum  Romanum,  concionem  gladiis 
disturbari,  quum  audiretur  silentio  M.  Caelius,  tribu- 
nus  plebis,  vir  et  in  republica  fortissimus  et  in  sus- 
cepta  caussa  firmissimus,  et  bonorum  voluntati  et  au- 
ctoritati  senatus  deditus,  et  in  hac  Milonis  sive  invi- 
dia  sive  fortuna,  singulari,  divina,  et  incredibili  fide. 

XXXIV.  92.  Sed  iam  satis  multa  de  caussa :  extra 
caussam  etiam  nimis  fortasse  multa.  Quid  restat,  nisi 
ut  orem  obtesterque  vos,  iudices,  ut  earn  misericor- 
diam  tribuatis  fortissimo  viro,  quam  ipse  non  implo- 
rat,  ego,  etiam  repugnante  hoc,  et  imploro  et  expo- 
sco?  Nolite,  si  in  nostro  omnium  fletu  nullam  lacri- 
mam  aspexistis  Milonis,  si  vultum  semper  eumdem, 
si  vocem,  si  orationem  stabilem  ac  non  mutatam 
videtis,  hoc  minus  ei  parcere!  Haud  scio,  an  mul- 
to  etiam  sit  adiuvandus  magis.  Etenim  si  in  gla- 
diatoriis  pugnis  et  in  infimi  generis  hominum  condi- 
tione  atque  fortuna  timidos  et  supplices  et,  ut  vivere 
liceat,  obsecrantes  etiam  odisse  solemus,  fortes  et 
animosos  et  se  acriter  ipsos  morti  offerentesservaricu- 
pimus:  eorumque  nos  magis  miseret,  qui  nostram  mi- 
sericordiam  non  requirunt,  quam  quiillamefflagitant; 
quanto  hoc  magis  in  fortissimis  civibus  facere  debe- 
mus?  93.  Me  quidem,  iudices,  exanimant  et  interi- 
munt  hae  voces  Milonis,  quas  audio  assidue,  et  qui- 
bus  intersum  quotidie.  Valeant,  valeant,  inquit,  ci- 
ves  mei,  valeant,  sint  incolumes,  sint  florentes,  sint 
beati,  stet  haec  urbs  praeclara,  mihique  patria  ca- 
rissima,  quoquo  modo  merita  de  me  erit.  Tran- 
quilla  republica  cives  mei  (quoniam  mihi  cum  illis 
non  licet)  sine  me  ipsi,  sed  per  me  tamen  perfruantur. 
Ego  cedam  atque  abibo.  Si  mihi  republica  bona  frui 
non  licuerit,  at  carebo  mala;  et  quam  primam  tetige- 
ro  bene  moratam  et  iiberam  civitatem,  in  ea  conquie- 
scam.  94.  0  frustra,  inquit,  mihi  suscepti  labores !  o 
cogitationes  inanes  meae !  Ego,  quum  tribunus  ple¬ 
bis,  republica  oppressa,  me  senatui  dedissem,  quern 
exstinctum  acceperam,  equitibus  Romanis,  quorum 
vires  erant  debiles,  bonis  viris,  qui  omnem  auctorita- 
tem  Clodianis  armis  abiecerant  ;  mihi  umquam  bono¬ 
rum  praesidium  defuturum  putarem?  Ego,  quum  te 
(mecum  enim  saepissime  loquitur)  patriae  reddidis- 
sem,  mihi  futurum  in  patria  non  putarem  locum?  Ubi 
nunc  senatus  est,  quern  secuti  sumus?  ubi  equites 
Romani  illi,  illi,  inquit,  tui?  ubi  studiamunicipiorum? 
ubi  Italiae  voces?  ubi  denique  tua,  M.  Tulli,  quae 
plurimis  fuit  auxilio,  vox  et  defensio?  Mihine  ea  soli, 
qui  pro  te  toties  morti  me  obtuli,  nihil  potest opitulari? 

XXXV.  95.  Nec  vero  haec,  iudices,  ut  ego  nunc, 
flens,  sed  hoc  eodem  loquitur  vultu,quo  videtis.  Ne- 
gat  enim,  se  negat  ingratis  civibus  fecisse,  quae  fece- 
rit:  timidis  et  omnia  circumspicientibus  pericula, 
non  negat.  Plebem  et  infimam  multitudinem,  quae 
P.  Clodio  duce,  fortunis  vestris  imminebat,  earn,  quo 
tutior  esset  vita  vestra,  suam  se  fecisse  eommemorat; 
ut  non  modo  virtute  flecteret,  sed  etiam  tribus  suis 
patriinoniis  deliniret,  nec  timet,  ne,  quum  plebem 
muneribus  placarit,  vos  non  conciliarit  meritis  in  rem¬ 
publicam  singularibus.  Senatus  erga  se  benevolen- 
tiam  temporibus  his  ipsis  saepe  esse  perspectam :  ve- 
stras  vero  et  veslrorum  ordinum  occursationes,  studia, 
sermones,  quemcumque  cursum  fortuna  dederit,  se- 

cum  se  ablaturum  esse  dicit.  96.  Meminit  etiam  sibi 
vocem  praeconis  modo  defuisse,  quam  minime  desi- 
derarit :  populi  vero  cunctis  suffragiis,  quod  unum 
cupierit,  se  consulem  declaratum.  Nunc  denique,  si 
haec  arma  contra  se  sint  futura,  sibi  facinoris  suspici- 
onem,  non  facti  crimen  obstare.  Addit  haec,  quae 
certe  vera  sunt,  fortes  et  sapientes  viros  non  tarn  prae- 
mia  sequi  solere  recte  factorum,  quam  ipsa  recte  fa¬ 
cta;  se  nihil  in  vita,  nisi  praeclarissime  fecisse,  siqui- 
dem  nihil  sit  praestabilius  viro,  quam  periculis  patn- 
am  liberare;  beatos  esse,  quibus  ea  res  honori  luent  a 
suis  civibus,  97.  nec  tamen  eos  miseros,  qui  beneficio 
cives  suos  vicerint :  sed  tamen  ex  omnibus  praemiis 
virtutis,  si  esset  habenda  ratio  praemiorum,  amplis- 
simum  esse  praemium  gloriam ;  esse  banc  unam, 
quae  brevitatem  vitae  posteritatis  memoria  consolare- 
tur,  quae  efficeret,  ut  absentes  adessemus,  mortuivi- 
veremus;  hanc  denique  esse,  cuius  gradibus  etiam 
homines  in  caelum  viderentur  ascendere.  98.  De  me, 
inquit,  semper  populus  Romanus,  semper  omnes  gen- 
tes  loquentur,  nulla  umquam  obmutescet  vetustas. 
Quin  hoc  tempore  ipso,  quum  omnes  a  meis  inimicis 
faces  meae  invidiae  subiiciantur ,  tamen  omni  in  ho- 
minum  coetu  gratiis  agendis  et  gratulationibushaben- 
dis  et  omni  sermone  celebramur.  Omitto  Etruriae  fe- 
stos  et  actos  et  institutes  dies  :  centesima  lux  est  haec 
ab  interituP.  Clodii  et,  opinor,  altera:  qua  fines  impe¬ 
rii  populi  Romani  sunt,  ea  non  solum  fama  iamdeillo, 
sed  etiam  laetitia  peragravit.  Quamobrem,  ubi  corpus 
hoc  sit,  non,  inquit,  laboro,  quoniam  omnibus  in  terris 
et  iam  versatur  et  semper habitabit  nominis  meigloria. 

XXXVI.  99.  Haec  tu  mecum  saepe  his  absentibus, 
sed  iisdem  audientibus  haec  ego  tecum,  Milo.  Te  qui- 
dem,  quum  isto  animo  es,  satis  laudare  non  possum, 
sed,  quo  est  ista  magis  divina  virtus,  eo  maiore  a  te 
dolore  divellor.  Nec  vero,  si  mihi  eriperis,  reliqua 
est  ilia  saltern  ad  consolandum  querela,  ut  his  irasci 
possim,  a  quibus  tantum  vulnus  accepero.  Non  enim 
inimici  mei  te  mihi  eripient,  sed  amicissimi,  non 
male  aliquando  de  me  meriti,  sed  semper  optime. 
Nullum  umquam,  iudices,  mihi  tantum  dolorem  inu- 
retis,  (etsi  quis  potestessetantus?)  sednehuncquidem 
ipsum,  ut  obliviscar,  quanti  me  semper  feceritis. 
Quae  si  vos  cepit  oblivio,  aut  si  in  me  aliquid  offen- 
distis :  cur  non  id  meo  capite  potius  luitur,  quam  Mi- 
lonis?  praeclare  enim  vixero,  si  quid  mihi  acciderit 
prius,  quam  hoc  tantum  mali  videro.  100.  Nunc  me 
una  consolatio  sustentat,  quod  tibi,  T.  Anni,  nullum  a 
me  amoris,  nullum  studii,  nullum  pietatis  officium 
defuit.  Ego  inimicitias  potentium  pro  te  appetivi: 
efyo  meum'saepe  corpus  et  vitam  obieci  armis  inimi- 
corum  tuorum:  ego  me  plurimis  pro  te  supplicem 
obieci:  bona,  fortunas  meas  ac  liberorum  meorum  in 
communionem  tuorum  tempor um  con tuli :  hoc  deni¬ 
que  ipso  die,  si  qua  vis  est  parata,  si  qua  dimicatio 
capitis  futura,  deposco.  Quid  iam  restat?  quid  habeo? 
quid  faciam  pro  tuis  in  me  mentis,  nisi  ut  earn  for- 
tunam,  quaecumque  erit  tua,  ducam  meam?  Non  re- 
cuso,  non  abnuo:  vosque  obsecro,  iudices,  ut  vestra 


beneficia,  quae  in  me  contulistis,  aut  in  huius  salute 
aimeatis  aut  in  eiusdem  exitio  occasura  esse  videatis. 

XXXVII.  101.  His  lacrimis  non  movetur  Milo. — 
Est  quodam  incredibili  robore  animi,  —  exsilium 
ibi  esse  putat,  ubi  virtuti  non  sit  locus :  mortem  na¬ 
turae  finem  esse,  non  poenam.  Sit  hie  ea  mente,  qua 
natus  est.  Quid  vos,  iudices?  quo  tandem  animo 
eritis?  Memoriam  Milonis  retinebitis,  ipsum  eiicietis . 
et  erit  dignior  locus  in  terris  ullus,  qui  hanc  virtutem 
excipiat,  quam  hie,  qui  procreavit?  Vos,  vos  appello, 
fortissimi  viri,  qui  mul turn  pro  republica  sanguinem 
effudistis:  vos  in  viri  et  in  civis  invicti  periculo  ap¬ 
pello,  centuriones,  vosque  milites :  vobis  non  modo  in- 
spectantibus,  sed  etiam  armatis  et  huic  iudicio  praesi- 
dentibus,  haec  tanta  virtus  ex  hac  urbe  expelletur, 
exterminabitur,  proiicietur?  102.  0  me  miserum,  o 
me  infelieem !  revocare  tu  me  in  patriam,  Milo,  potui- 
sti  per  hos :  ego  te  in  patria  per  eosdem  retinere  non 
potero?  Quid  respondebo  liberis  meis,  qui  te  paren- 
tem  alterum  putant?  quid  tibi,  Q.  lrater ,  qui  nunc 
abes,  consorti  mecum  tempor  um  illorum?  Me  non 
potuisse  Milonis  salutem  tueri  per  eosdem,  per  quos 
nostram  ille  servasset?  At  in  qua  caussa  non  potuis¬ 
se?  quae  est  grata  gentibus.  A  quibus  non  potuisse? 
ab  iis,  qui  maxime  P.  Clodii  morte  acquierunt.  Quo 
deprecante?  me.  103.  Quodnam  ego  concepi  tantum 
scelus,  aut  quod  in  me  tantum  facinus  admisi,  iudi¬ 
ces,  quum  ilia  indicia  communis  exitii  indagavi,  pa- 
tefeci,  protuli,  exslinxi?  Omnes  in  me  meosque  red¬ 
undant  ex  fonte  illo  dolores.  Quid  me  reducem  esse 
voluistis?  An,  ut  inspectante  me  expellerentur  ii,  per 
quos  essem  restitutes?  Nolite,  obsecro  vos,  acerbio- 
rem  mihi  pati  reditum  esse,  quam  fuerit  ille  ipse  dis- 
cessus.  Nam  qui  possum  putare  me  restitutum  esse, 
si  distrahar  ab  iis,  per  quos  restitutes  sum? 

XXXVIII.  Utinam  dii  immor tales  fecissent:  (pace 
tua,  patria,  dixerim:  metuo  enim,  ne  scelerate  dicam 
j  in  te,  quod  pro  Milone  dicam  pie:)  —  utinam  P.  Clo- 
dius  non  modo  viveret,  sed  etiam  praetor,  consul, 
dictator  esset  potius,  quam  hoc  spectaculum  viderem  1 

104.  O  dii  immortales !  fortern  et  a  vobis,  indices, 

|  conservandum  virum!  Minime,  minime,  inquit. 

Immo  vero  poenas  ille  debitas  luerit:  nos  subeamus, 
si  ita  necesse  est,  non  debitas.  Hiccine  vir,  patriae 
natus,  usquam,  nisi  in  patria,  morietur?  aut,  si  forte, 

|  pro  patria?  Huius  vos  animi  monumenta  retinebitis, 
s  corporis  in  Italia  nullum  sepulcrum  esse  patiemini? 

!  hune  sua  quisquam  sententia  ex  hac  urbe  expellet, 

S  quern  omnes  urbes  expulsum  a  vobis  ad  se  vocabunt . 

105.  O  terrain  illam  beatam,  quae  hunc  virum  exce- 
perit:  hanc  ingratam,  si  eiecerit:  miseram,  si  amise- 
rit!  Sed  finis  sit:  neque  enim  prae  lacrimis  iam  loqui 
possum,  et  hie  se  lacrimis  defendi  vetat.  Vos  oio, 
obtestorque,  iudices,  ut  in  sententiis  ferendis,  quod 
sentiatis,  id  audeatis  Vestram  virtutem,  iustitiam, 
fidem,  mihi  credite,  is  maxime  probabit,  qui  in  iiidi- 
cibus  legendis  optimum  et  sapientissimum  et  fortissi- 
mum  quemque  legit. 

Haec  oratio  habit*  est  C.  Julio  Caesare  111.  M.  Aemilio  Lepido  c  oss.  C708J  Earn  an  tern  genuinam  esse  Fridericus 
Augustus  Wolf  ins  in  animadversionibus  ad  editionem  suam  fl802.)  infitiatus,  complures  nactus  est  opimoms  suae adverse 
rios.  Ac  primum  Olaus  Wormius  ilium  impugnavit  in  cditione  eiusdem  oratiom,  Havmenst  (ISOi.) i  deinde 
Wei  she  et  in  Commentario  perpetuo  et  plena  in  oral.  Cic.  pro  Marcello  flSOS.j  et  in  Kill,  seectis  Cic.  orationibus  (IM.); 
turn  August.  Ludov.  Guil.  lacob  in  quaes  tione  de  oratione,  quae  inscribitur  pro  M.  Marcello,  Ciceroni  vel  abiudicandavel 
adiudicanda,  Ualis  proposita  (tSU.) ,  novam  quamdam  coniecturam  enixus.  Nihilo  minus  comecturae  Wolfianae  Clin. 
Godofr.  Schiitz  adstipulari  ausus  est  Cic.  Operum  ed.  suae  Tom.  1111.  P.  3.  (ISW)  Sed  ecce  nova  et  paene  insperata  lux 
orta  est  inventis  a  Maio  veterum  in  hanc  orationem  sclioliorum  fragments,  usque  inter  sex  or. ationum  partes  ante  no¬ 
strum  aetatem  ineditas  cum  antique  interprete  ante  nostrum  item  aetatem  inedito,  qui  videtur  Ascomus  Pedianus,  ad  Tulha- 
as  septem  orationes  Mediolani  fl817j  editis.  Unde  satis  certum  fit,  ab  ipso  Cicerone  mac  tore  hanc  gratiarum  actionem 
profectam  esse.  Eodem  denique  anno  in  Helvetia  H  u gilts ,  Lucubration e  de  oratione  Cl c.  pro  Marcello  Fnburgi  edita, 
dubitationem  ilium  redargue re  conatus  est.  Cf,  Rlotz. 


AR(r.  M.  Marcellas,  qui  Ponipeianarum  pavtium  in  Rello 
civili  fuerat,  victo  ad  Pharsalum  Pompeio,  Mitylenas  profectus 
otiosus  in  littevis  vixerat  sine  ullo  patriae  desidevio.  Huic  ut 
veniain  darefc,  et  reditum  in  j)atriam  permitteret  Caesar,  quum 
esset  a  fratre  eius  et  universo  senatu  suppliciter  rogatus,  dolo- 
rein  suum  senatui  condonavit.  Quo  facto,  liac  oratione  gratias 
Caesari  amplissimas  in  senatu  egit  Cicero.  Ea  duas  partes  lia- 
bet:  quarum  prima  in  laude  huius  facti  versatur,  et  magnificen- 
tissiniis  est  verbis  scrii>ta;  altera  autem  Caesaris  de  insidiis 
suspiciones  inanes  esse  ostendit. 

I.  1 .  Diuturni  silentii,  patres  conscripti,  quo  eram 
his  temporibus  usus,  non  timore  aliquo,  sed  partim 
do  lore,  partim  verecundia,  finem  hodiernus  dies  at- 
tulit,  idemque  initium,  quae  vellem,  quaeque  senti- 
rem,  meo  pristino  more  dicendi.  Tantam  enirn  man- 
suetudinem,  tarn  inusitatam  inauditamque  clemen- 
tiam,  tantum  in  sumraa  potestate  rerum  omnium  mo- 
dum,  tarn  denique  incredibilem  sapientiam  ac  paene 
divinam  tacitus  praelerire  nullo  modo  possum.  2.  M. 
enim  Marcello  vobis,  patres  conscripti,  reique  pu- 
blicae  reddito,  non  solum  illius,  sed  meam  etiam  vo- 
cem  et  auctoritatem  et  vobis  et  reipublicae  conserva- 
tam  ac  restitutam  puto.  Dolebam  enim,  patres  con¬ 
scripti,  et  vehementer  angebar,  quum  viderem,  virum 
talem  in  eadem  caussa,  in  qua  ego  fuissem,  non  in 
eadem  esse  fortuna :  nec  mihi  persuadcre  poteram, 
nec  fas  esse  ducebam,  versari  me  in  nostro  vetere  cui- 
riculo,  illo  aemulo  atqiie  imitatore  studiorum  ac  labo- 
rum  meorum,  quasi  quodam  socio  a  me  et  comite  dis- 


tracto.  Ergo  et  mihi  meae  pristinae  vitae  consuetu- 
dinem,  C.  Caesar,  interclusam  aperuisti,  et  his  omni¬ 
bus  ad  bene  de  ornni  republica  sperandum  quasi  si- 
gnum  aliquod  sustulisti.  3.  Intellectum  est  enim, 
mihi  quidem  in  rnultis,  et  maxime  in  me  ipso,  sed 
paullo  ante  in  omnibus,  quum  M.  Marcellum  senatui 
populoque  Romano  concessisti,  commemoratis  prae- 
sertim  offensionibus,  te  auctoritatem  huius  ordinis  di- 
gnitatemque  reipublicae  tuis  vel  doloribus  vel  suspi- 
cionibus  anteferre.  Ille  quidem  fructum  ornnis  vitae 
anteactae  hodierno  die  maximum  cepit,  quumsummo 
consensu  senatus,  turn  praeterea  iudicio  tuo  gravis- 
simo  et  maxitno.  Ex  quo  profecto  intelligis,  quanta 
in  dato  beneficio  sit  laus,  quum  in  accepto  tanta  sit 
gloria.  Est  vero  fortunatus  ille,  cuius  ex  salute  non 
minor  paene  ad  omnes,  quam  ad  ipsum  ventura  sit, 
laetitia  pervenerit.  4.  Quod  quidem  ei  merito  atque 
optimo  iure  contigit.  Quis  enim  est  illo  aut  nobili- 
tate  aut  probitate'  aut  optimarum  artium  studio  aut 
innocentia  aut  ullo  genere  laudis  praestantioi  ? 

II.  Nullius  tantum  est  flumen  ingenii,  nullius  di¬ 
cendi  aut  scribendi  tanta  vis,  tanta  copia,  quae,  non 
dicam  exornare,  sed  enarrare,  C.  Caesar,  res  tuas  ge- 
stas  possit.  Tamen  affirmo,  et  hoc  pace  dicam  tua, 
mil  lam  in  his  esse  laudem  ampliorem,  quam  earn, 
quam  hodierno  die  consecutus  es.  5.  Soleo  saepe  ante 
oculos  ponere,  idque  libenter  crcbris  usurpare  sermo- 
nibus :  omnes  nostrorum  imperatorum,  omnes  exte- 
rarum  gentium  potentissimorumque  populorum, 

omnes  clarissimorum  regam  res  gestas  cum  tuis  nec 
contentionum  magnitudihe,  nec  numero  praeliorum, 
nec  varietate  regionum,  nec  celeritate  conficiendi,  nec 
dissimilitudine  bellorum  posse  conferri;  nec  vero 
disiunctissimas  terras  citius  cuiusquam  passibus  po- 
tuisse  peragrari,  quam  tuis,  non  dicam  cursibus,  sed 
victoriis  lustratae  sunt.  6.  Quae  quidem  ego  nisi  ita 
magna  esse  fatear,  ut  ea  vix  cuiusquam  mens  aut  co- 
'ntatio  capere  possit,  amens  sim.  Sed  tamen  sunt  alia 
maiora.  Nam  bellicas  laudes  solent  quidam  extenu- 
are  verbis,  easque  detrahere  ducibus,  communicare 
cum  multis,  ne  propriae  sint  imperatorum.  Et  certe 
in  armis  militum  virtus,  locorum  opportunitas,  auxilia 
sociorum,  classes,  commeatus,  multum  iuvant;  maxi- 
mam  vero  partem  quasi  suo  iure  fortuna  sibi  vindi- 
cat,  et,  quidquid  prospere  gestum  est,  id  paene  omne 
ducit  suura.  7,  At  vero  huius  gloriae,  C.  Caesar,  quam 
es  paullo  ante  adeptus,  socium  babes  neminem. 
Totum  hoc,  quantumcumque  est,  quod  certe  maxi¬ 
mum  est,  totum  est,  inquam ,  tuum.  Nihil  sibi  ex 
ista  laude  centurio,  nihil  praefectus,  nihil  cohors, 
nihil  turma  decerpit.  Quin  etiam  ilia  ipsa  rerum  hu- 
manarum  domina,  Fortuna,  in  istius  se  societatem 
gloriae  non  offert,  tibi  cedit,  tuam  esse  totam  et  pro- 
priam  fatetur.  Numquam  enim  temeritas  cumsapien- 
tia  commiscetur,  nec  ad  consilium  casus  admittitur. 

III.  8.  Domuisti  gentes  immanitate  barbaras ,  multi- 
tudine  innumerabiles,  locis  infinitas,  omni  copiarum 
genere  abundantes:  sed  tamen  ea  vicisti.quae  etnatu- 
ram  et  conditionem,  ut  vinci  vi  possent,  habebant. 
Nulla  est  enim  tanta  vis,  quae  non  ferro  ac  viribus  de- 
bilitari  frangique  possit.  Animum  vincere,  iracun- 
diam  cohibere,  victoriam  temperare,  adversarium  no- 
bilitate ,  ingenio,  virtute  praestantem  non  modo  ex- 
tollere  iacentem,  sed  etiam  amplificare  eius  pristinam 
dignitatem,  haec  qui  faciat,  non  ego  eum  cum  summis 
viris  comparo,  sed  simillimum  deo  iudico.  9.  ltaque, 
C.  Caesar,  bellicae  tuae  laudes  celebrabuntur  illae 
quidem  non  solum  nostris,  sed  paene  omnium  gen¬ 
tium  litteris  atque  linguis,  neque  ulla  umquam  aetas 
de  tuis  laudibus  conticescet:  sed  tamen  eiusmodi 
res,  nescio  quomodo,  etiam  quum  leguntur,  obstrepi 
clamore  militum  videntur  et  tubarum  sono.  At  vero 
quum  aliquid  clementer,  mansuete,  iuste,  moderate, 
sapienter  factum,  in  iracundia  praesertim,  quae  est 
inimica  consilio,  et  in  victoria,  quae  natura  insolens 
et  superba  est,  audimus  aut  legimus,  quo  studio  in- 
cendimur,  non  modo  ingestis  rebus,  sed  etiam  in  fictis, 
ut  eos  saepe,  quos  numquam  vidimus,  diligamus! 
10.  Te  vero,  quem  praesentem  intuemur,  cuius  men- 
tem  sensusque  et  os  cernimus,  ut,  quidquid  belli  for¬ 
tuna  reliquum  reipublicae  fecerit,  id  esse  salvum  ve- 
lis,  quibus  laudibus  efferemus?  quibus  studiis  pro- 
sequemur?  qua  benevolentia  complectemur?  Paiie- 
tes,  medius  fidius,  ut  mihi  videtur,  huius  curiae  tibi 
gratias  agere  gestiunt,  quod  brevi  tempore  futura  sit 
ilia  auctoritas  in  his  maiorum  suorum  et  suis  sedibus. 
IV.  Equidem  quum  C.  Marcelli,  viri  optimi  et  com- 
memorabili  pietate  praediti,  lacrimas  modo  vobiscum 
viderem,  omnium  Marcellorum  meum  pectus  memoria 
obfudit.  Quibus  tu  etiam  mortuis,  M.  Marcello  con- 
servato,  dignitatem  suam  reddidisti,  nobilissimamque 
familiam  iam  ad  paucos  redactam  paene  ab  interitu 
vindicasti.  H.  Hunc  tu  igitur  diem  tuis  maximis  et 
innumerabilibus  gratulationibus  iureantepones.  Haec 
enim  res  unius  est  propria  Caesaris :  ceterae  duce  te 
gestae,  magnac  iliac  quidem,  sed  tamen  multomagno- 


que  comitatu.  Huius  autem  rei  tu  idem  et  dux  es,  et 
comes :  quae  quidem  tanta  est,  ut  nulla  tropaeis  mo- 
numentisque  tuis  allatura  finem  sit  aetas:  nihil  est 
enim  opere  aut  manu  factum,  quod  aliquando  non 
conficiat  et  consumat  vetustas:  12.  at  vero  haec  tua 
iustitia  et  lenitas  animi  florescet  quotidie  magis.ita  ut, 
quantum  operibus  tuis  diuturnitas  detrahet,  tantum 
afferat  laudibus.  Et  ceteros  quidem  omnes  victores 
bellorum  civilium  iam  ante  aequitate  et  misericordia 
viceras:  hodierno  vero  die  te  ipsum  vicisti.  Vereor, 
ne  hoc,  quod  dicam,  non  perinde  intelligi  auditu  pos¬ 
sit,  atque  ipse  cogitans  sentio:  ipsam  victoriam  vi- 
cisse  videris,  quum  ea,  quae  ilia  erat  adepta,  victis  re- 
misisti.  Nam  quum  ipsius  victoriae  conditione  omnes 
victi  occidissemus,  clementiae  tuae  iudicio  conseryati 
sumus.  Recte  igitur  unus  invictus  es,  a  quo  etiam 
ipsius  victoriae  conditio  visque  devicta  est. 

V.  13.  Atque  hoc  C.  Caesaris  iudicium,  patres 
conscripti,  quam  late  pateat,  attendite:  omnes  enim, 
qui  ad  ilia  arma  fato  sumus  nescio  quo  reipublicae mi- 
sero  funestoque  compulsi,  etsi  aliqua  culpa  tenemur 
erroris  humani,  a  scelere  certe  liberati  sumus.  Nam 
quum  M.  Marcellum,  deprecantibus  vobis,  reipubli¬ 
cae  conservavit:  memet  mihi  et  item  reipublicae, 
nullo  deprecante,  reliquos  amplissimos  viros  et  sibi 
ipsos  et  patriae  reddidit:  quorum  et  frequentiam  et 
dignitatem  hoc  ipso  in  consessu  videtis.  Non  ille 
hostes  induxit  in  curiam,  sed  iudicavit,  a  plerisque 
ignoratione  potius  et  falso  atque  inani  metu ,  quam 
cupiditate  aut  crudelitate  bellum  esse  susceptum. 

14.  Quo  quidem  in  bello  semper  de  pace  audiendum 
putavi,  semperque  dolui,  non  modo  pacem,  sed  ora- 
tionem  etiam  civium  pacem  flagitantium  repudiari. 
Neque  enim  ego  ilia  nec  ulla  umquam  secutus  sum 
arma  civilia,  semperque mea  consilia  pacis  et  togae  so- 
cia,  non  belli  atque  armorum  fuerunt.  Hominem 
sum  secutus  privato  consilio,  non  publico :  tantumque 
apud  me  grati  animi  fidelis  memoria  valuit,  ut  nulla 
non  modo  cupiditate,  sed  ne  spe  quidem,  prudens  et 
sciens,  tamquam  ad  interitum  ruerem  voluntarium. 

15.  Quod  quidem  meum  consilium  minime  obscurum 
fuit.  Nam  et  in  hoc  ordine,  integra  re,  multa  de  pace 
dixi,  et  in  ipso  bello  eadem  etiam  cum  capitis  mei 
periculo  sensi.  Ex  quo  nemo  iam  erit  tam  iniustus 
rerum  existimator,  qui  dubitet,  quae  Caesaris  de  bello 
voluntas  fuerit,  quum  pacis  auctoresconservandossta- 
tim  censuerit,  ceteris  fuerit  iratior.  Atque  id  minus 
mirum  fortasse  turn,  quum  esset  incertus  exitus  et  an- 
ceps  fortuna  belli.  Qui  vero  victor  pacis  auctores  di- 
ligit,  is  profecto  declarat,  se  maluisse  non  dimicare, 
quam  vincere.  VI.  16.  Atque  huius  quidem  rei  M. 
Marcello  sum  testis.  Nostri  enim  sensus,  ut  in  pace 
semper,  sic  turn  etiam  in  bello  congruebant.  Quolies 
ego  eum,  et  quanto  cum  dolore  vidi  quum  insolentiarn 
certorum  hominum,  turn  etiam  ipsius  victoriae  feroci- 
tatem  extimescentem  1  Quo  gratior  tua  liberalitas,  C. 
Caesar,  nobis,  qui  ilia  vidimus,  debet  esse.  Non  enim 
iam  caussae  sunt  inter  se,  sed  victoriae  comparandae. 

17.  Vidimus  tuam  victoriam  praeliorum  exitutermina- 
tam:  gladium  vagina  vacuum  in  Urbe  non  vidimus. 
Quos  amisimus  cives,  eos  Martis  vis  perculit,  non  ira 
victoriae ,  ut  dubitare  debeat  nemo ,  quin  multos ,  si 
fieri  posset,  C.  Caesar  ab  inferis  excitaret,  quoniam  ex 
eadem  acie  conservat,  quos  potest.  Alterius  vero 
partis,  nihil  amplius  dicam,  quam,  id  quod  omnes  ve- 
rebamur,  nimis  iracundam  futuram  fuisse  victoriam. 

18.  Quidam  enim  non  modo  armatis,  sed  interdum 

etiam  otiosis  minabantur,  nec,  quidquisque  sensisset, 
sed  ubi  fuisset,  cogitandum  esse  dicebant:  ut  mihi 
quidem  videantur  dii  immortales,  etiamsi  poenas  a 
populo  Romano  ob  aliquod  delictum  expetiverint,  qui 
civile  bellum  tantum  et  tarn  luctuosum  excitaverint, 
vel  placati  iam,  vel  satiati  aliquando,  omnem  spem 
salutis  ad  clementiamvictoris  etsapientiamcontulisse. 

19.  Quare  gaude  tuo  isto  tam  excellenti  bono :  et 
fruere  quum  fortuna  et  gloria,  turn  etiam  natura  et 
moribus  tuis  :  ex  quo  quidem  maximus  estfructus  iu- 
cunditasque  sapienti.  Cetera  quum  tua  recordabere, 
etsi  persaepe  virtuti,  tamen  plerumque  felicitati  tuae 
congratulabere.  De  nobis,  quos  in  repub lica  tecum 
simul  salvos  esse  voluisti,  quoties  cogitabis,  toties  de 
maximis  tuis  beneficiis,  toties  de  incredibili  liberalita- 
te,  toties  de  singulari  sapientia  tua  cogitabis :  quae 
non  modo  summa  bona,  sed  nimirum  audebo  vel 
sola  dicere.  Tantus  est  enim  splendor  in  laude  vera, 
tanta  in  magnitudine  animi  et  consiliidignitas,  uthaec 
a  virtute  donata ,  cetera  a  fortuna  commodata  esse  vi¬ 
deantur.  20.  Noli  igitur  in  conservandis  bonis  viris 
defatigari,  non  cupiditate  praesertim  aut  pravitate  ali- 
qua  lapsis,  sed  opinione  officii,  stulta  fortasse,  certe 
non  improba,  et  specie  quadam  reipublicae;  non  enim 
tua  ulla  culpa  est,  si  te  aliqui  timuerunt,  contraque 
summa  laus,  quodminimetimendumfuisse  senserunt. 

VII.  21.  Nunc  vero  venio  ad  gravissimam  quere- 
lam  et  atrocissimam  suspicionem  tuam:  quae  non  tibi 
ipsi  magis,  quamquum  omnibus  civibus,  turn  maxime 
nobis,  qui  a  te  conservati  sumus,  providenda  est: 
quam  etsi  spero  falsam  esse,  numquam  tamen  verbis 
extenuabo.  Tua  enim  cautio  nostra  cautio  est:  ut,  si 
in  alterutro  peccandum  sit,  malim  videri  nimis  timi- 
dus,  quam  parum  prudens.  Sed  quisnam  est  iste  tam 
demens?  De  tuisne?  — Tametsi  qui  magis  sunt  tui, 
quam  quibus  tu  salutem  insperantibus  reddidisti?  An 
ex  eo  numero,  qui  una  tecum  fuerunt?  Non  est  credi- 
bilis  tantus  in  ullo  furor,  ut,  quo  duce  omnia  summa 
sit  adeptus ,  huius  vitam  non  anteponat  suae.  An  si 
tui  nihil  cogitant  sceleris,  cavendum  est,  ne  quid  ini- 
mici?  Qui?  Omnes  enim  qui  fuerunt,  aut  sua  pertina- 
cia  vitam  amiserunt,  aut  tua  misericordia  retinuerunt, 
ut  adt  nulli  supersint  de  inimicis,  aut,  qui  superfue- 
runt,  sint  amicissimi.  22.  Sed  tamen,  quum  in  animis 
hominum  tantae  latebrae  sint  et  tanti  recessus,  augea- 
mus  sane  suspicionem  tuam:  simul  enim  augebimus 
diligentiam.  Nam  quis  est  omnium  tam  ignarus  re¬ 
rum,  tam  rudis  in  republica,  tam  nihil  umquam  nec 
de  sua  nec  de  communi  salute  cogitans,  qui  non  intel- 
ligat,  tua  salute  contineri  suam?  et  ex  unius  tua  vita 
pendere  omnium?  Equidem  de  te  dies  noctesque,  ut 
debeo,  cogitans,  casus  dumtaxat  humanos,  et  incertos 
eventus  valetudinis  et  naturae  communis  fragilitatem 
extimesco,  doleoque.quum  respublica  immortalisesse 
debeat,  earn  in  unius  mortalis  anima  consistere.  23.  Si 
vero  ad  humanos  casus  incertosque  motus  valetudinis, 
sceleris  etiam  accedat  insidiarumque  consensio :  quern 
deum ,  si  cupiat,  opitulari  posse  reipublicae  creda- 
mus?  VIII.  Omnia  sunt  excitanda  tibi,  C.  Caesar, 
uni,  quae  iacere  sentis  ,  belli  ipsius  impetu,  quod  ne- 
cesse  fuit,  perculsa  atque  prostrata;  constituenda  iu- 
dicia,  revocanda  fides,  comprimendae  libidines,  pro¬ 
paganda  suboles,  omnia ,  quae  dilapsa  iam  fluxerunt, 
severis  legibus  vincienda  sunt.  24.  Non  fuit  recusan- 
dum  in  tanto  civili  bello  tantoque  animorum  ardore  et 
armorum,  quin  quassata  respublica,  quicumque  belli 
eventus  fuisset,  multa  pcrderet  et  ornamenta  dignita¬ 


tis  et  praesidia  stabilitatis  suae,  multaque  uterque 
dux  faceret  armatus,  quae  idem  togatus  fieri  prohibu- 
isset.  Quae  quidem  tibi  nunc  omnia  belli  vulnera 
curanda  sunt:  quibus  praeter  te  mederi  nemo  potest. 
25.  Itaque  illam  tuam  praeclarissimam  et  sapientissi- 
mam  vocem  invitus  audivi :  satis  diu  vel  naturae  vixi 
vel  gloriae.  Satis,  si  ita  vis,  naturae  fortasse,  addo 
etiam,  si  placet,  gloriae:  at,  quod  maximum  est, 
patriae  certe  parum.  Quare  omitte  istam,  quaeso, 
doctorum  hominum  in  contemnenda  morte  pruden- 
tiam:  noli  nostro  periculo  esse  sapiens.  Saepe  enim 
venit  ad  aures  meas,  te  idem  istud  nimis  crebro 
dicere ,  satis  te  tibi  vixisse.  Credo :  sed  turn  id  audi- 
rem,  si  tibi  soli  viveres,  aut  si  tibi  etiam  soli  natus 
esses.  Nunc,  quum  omnium  salutem  civium  cunctam- 
que  rempublicam  res  tuae  gestae  complexae  sint, 
tantum  abes  a  perfectione  maximorum  operum ,  ut 
fundamenta,  quae  cogitas,  nondum  ieceris.  Hie  tu 
modum  vitae  tuae  non  salute  reipublicae,  sed  aequi- 
tate  animi  definies?  Quid,  si  istud  ne  gloriae  tuae 
quidem  satis  est?  cuius  te  esse  avidissimum,  quamvis 
sis  sapiens,  non  negabis.  26.  Parumne  igitur,  inquies, 
gloriam  magnam  relinquemus?  Immo  vero  aliis, 
quamvis  multis,  satis,  tibi  uni  parum.  Quidquid  est 
enim,  quamvis  amplum  sit,  id  certe  parum  est  turn, 
quum  est  aliquid  amplius.  Quod  si  rerum  tuarum 
immortalium,  C.  Caesar,  hie  exitus  futurus  fuit ,  ut, 
devictis  adversariis,  rempublicam  in  eo  statu  relinque- 
res,  in  quo  nunc  est:  vide,  quaeso,  ne  tua  divina  vir- 
tus  admirationis  plus  sithabitura,  quam  gloriae:  si- 
quidem  gloria  est  illustris  ac  pervagata  multorum  et 
magnorum,  vel  in  suos,  vel  in  patriam,  vel  in  omne 
genus  hominum ,  fama  meritorum.  IX.  27.  Haec  igi¬ 
tur  tibi  reliqua  pars  est:  hie  restat  actus,  in  hoc  ela- 
borandum  est,  ut  rempublicam  constituas,  eaque  tu 
in  primis  cum  summa  tranquil litate  et  otio  perfruare : 
turn  le,  si  voles,  quum  etpatriae,quod  debes,  solveris, 
et  naturam  ipsam  expleveris  satietate  vivendi,  satis 
diu  vixisse  dicito.  Quid  est  enim  omnino  hoc  ipsum 
diu,  in  quo  est  aliquid  extremum?  quod  quum  venit, 
omnis  voluptas  praeterita  pro  nihilo  est,  quia  postea 
nulla  est  futura.  Quamquam  iste  tuus  animus  num¬ 
quam  his  angustiis ,  quas  natura  nobis  ad  vivendum 
dedit,  contentus  fuit,  semper  immortalitatis  amore 
flagravit.  28.  Nec  verohaec  tua  vita  ducenda  est, quae 
corpore  etspiritu  continetur.  Ilia,  ilia,  inquam,  vita 
est  tua,  quae  vigebit  memoria  saeculorum  omnium; 
quam  posteritas  alet,  quam  ipsa  aeternitas  semper  tue- 
bitur.  Huic  tu  inservias,  huic  te  ostentes,  oportet: 
quae  quidem,  quae  miretur,  iam  pridem  multa  habet: 
nunc  etiam,  quae  laudet,  exspectat.  Obstupescent 
posteri  certe  imperia,  provincias,  Rhenum,  Oceanum, 
Nilum,  pugnas  innumerabiles,  incredibiles  victorias, 
monumenta  innumera,  triumphos  audientes  et  legen- 
tes  tuos.  29.  Sed,  nisi  haec  urbs  stabilita  tuis  consi- 
liis  et  institutis  erit,  vagabitur  modo  nomen  tuum 
longe  atque  late:  sedem  quidem  stabilem  et  domici- 
lium  certum  non  habebit.  Erit  inter  eos  etiam,  qui 
nascentur,  sicut  inter  nos  fuit,  magna  dissensio,  quum 
alii  laudibus  ad  caelum  res  tuas  gestas  efferent,  alii 
fortasse  aliquid  requirent,  idque  vel  maximum,  nisi 
belli  civilis  incendium  salute  patriae  restinxeris;  ut 
illud  fati  fuisse  videatur,  hoc  consilii.  Servi  igitur 
iis  etiam  iudicibus,  qui  multis  post  saeculis  de  te  iu- 
dicabunt,  et  quidem  baud  scio,  an  incorruptius,  quam 
nos.  Nam  et  sine  amore  et  sine  cupiditate,  et  rursus 
sine  odio  et  sine  invidia  iudicabunt.  30.  Id  autem 

etiamsi  tunc  ad  te,  ut  quidam  falso  putant,  non  perti- 
nebit:  nunc  certe  pertinet,  esse  te  talem,  ut  tuas  lau- 
des  obscuratura  nulla  umquam  sit  oblivio.  X.  Diver- 
sae  voluntates  civium  fuerunt  distractaeque  senten- 
tiae.  Non  enim  consiliis  solum  et  studiis ,  sed  armis 
etiam  et  castris  dissidebamus.  Erat  autem  obscuritas 
quaedam,  erat  certamen  inter  clarissimos  duces: 
multi  dubitabant,  quid  optimum  esset,  multi,  quid 
sibi  expediret,  multi,  quid  deceret,  nonnulli  etiam, 
quid  liceret.  31 .  Perfuncta  respublica  est  hoc  misero 
fatalique  bello:  vicit  is,  qui  non  fortuna  inflammaret 
odium  suura,  sed  bonitate  leniret:  nec qui  omnes,  j 
quibus  iratus  esset ,  eosdem  etiam  exsilio  aut  moi  te 
dignos  iudicaret.  Arm  a  ab  aliis  posita,  ab  aliis  erepta  j 
sunt.  Ingratus  est  iniustusque  civis ,  qui ,  armorum  j 
periculo  liberatus,  animum  tamen  retinet  armatum,  ut  ! 
etiam  ille  sit  melior,  qui  in  acie  cecidit ,  qui  in  caussa 
animam  profudit.  Quae  enim  pertinacia  quibusdam, 
eadem  aliis  constantia  videri  potest.  32.  Sed  iam 
omnis  fracta  dissensio  est  armis  et  exstincta  aequitate 
victoris :  restat,  ut  omnes  unum  velint,  qui  inodo  ha- 
bent  aliquid  non  solum  sapientiae,  sed  etiam  sanitatis. 
Nisi  te,  C.  Caesar,  salvo,  etin  ista  sententia,qua  quum 
antea ,  turn  hodie  vel  maxime  usus  es ,  manente,  salvi 
esse  non  possumus.  Quare  omnes  te,  qui  haec  salva 
esse  volumus,  et  hortamur  et  obsecramus,  ut  vitae,  ut 
saluti  tuae  consulas :  omnesque  tibi ,  —  ut  pro  aliis 


etiam  loquar,  quod  deme  ipsesentio,  —  quoniam  sub- 
esse  aliquid  putas ,  quod  cavendum  sit ,  non  modo  ex- 
cubias  et  custodias,  sed  etiam  laterum  nostrorum  op- 
positus  et  corporum  pollicemur. 

XI.  33.  Sed,  unde  est  orsa,  in  eodem  terminetur 
oratio.  Maximas  tibi  omnes  gratias  agimus,  C.  Cae¬ 
sar,  maiores  etiam  habemus.  Nam  omnes  idem  sen- 
tiunt-,  quod  ex  omnium  precibus  et  lacrimis  sentire 
potuisti :  sed  quia  non  est  stantibus  omnibus  necesse 
dicere,  a  me  certe  dici  volunt,  cui  necesse  est  quo- 
dammodo ,  et  quod  volunt,  et  quod  decet,  et  quod  M. 
Marcello,  a  te  huic  ordini  populoqueRomano  et  reipu- 
blicae  reddito,  deberi  intelligo.  Nam  laetari  omnes, 
non  ut  de  unius  solum,  sed  ut  decommuni  omnium 
salute,  sentio:  34.  quod  autem  summaebenevolentiae 
est,  quae  mea  erga  ilium  omnibus  semper  nota  fuit,  ut 
vix  C.  Marcello,  optimo  et  amantissimo  fratri,  praeter 
eum  quidem,  cederem  nemini,  quum  id  sollicitudine, 
cura,  labore  tamdiu  praestiterim ,  quamdiu  est  de  illius 
salute  dubitatum,  certe  hoc  tempore,  magnis  curis, 
molestiis,  doloribus liberatus,  praestare debeo.  Itaque, 
C.  Caesar,  sic  tibi  gratias  ago,  ut,  omnibus  me  rebus  a 
te  non  conservato  solum ,  sed  etiam  ornato,  tamen  ad 
tua  in  me  unum  innumerabilia  merita,  quod  fieri  iam 
posse  non  arbitrabar ,  maximus  hoc  tuo  facto  cumu¬ 
lus  accesserit. 

Q.  LIGARIO  AD  CAESAREM 

ORATIO. 


notitia  litteraria. 

Haec  oratio,  quae  deprecationis,  quum  defensionis  est  similior ,  hahita  est  anno  708.  V.  C.  lulio  Caesare  111.  M.  Aemiho 
Lepido  coss. 


ARG.  Q.  Ligarius ,  qui  in  Africa  provincia  legatus  erat 
Considii,  ab  hoc  depositum  iraperiura  proconsulare  suscepit. 
Interim  fama  de  bello  civil!  orto  in  Africam  est  perlata:  qua 
commoti  cives ,  qui  in  ista  provincia  erant,  et  veliqui  provincia¬ 
tes,  quod  Pompeii  in  primis  studiosi  erant,  euniducem  sibi  esse 
voluerunt,  quo  contra  Caesarem  uterentur.  Hoc  munus  quum  iste 
recusaret,  accidit,  ut  P.  Attius  Varus,  qui  pro  praetore  in  Africa 
fuerat,  TJticam  veniret,  etimperium  oblatum  privatus  susciperet. 
Haec  dum  geruntur,  Q.  Tubero  ex  S.  C.  in  provinciam  venit. 
Sed  quod  imperium  iam  ab  alio  erat  occupatum,  ex  ea  repulsus, 
in  castra  Pompeii  profectus  contra  Caesarem  arma  tulit.  Verum 
Pompeio  mortuo  ,  totoque  bello  composite,  quum  Caesar  inter 
alios  etiam  Tuberoni  ignovisset,  lilius  eius  Ligarium,  Caesari 
invisum  aut  suspectum  certe ,  accusavit  de  vi,  quod  in  Africa 
Caesarianis  partibus  inimicus  fuisset.  Eum  defendit  Cicero,  ita, 
ut  concedat  quidem,  eum  Pompeianae  caussae  favisse,  sed  Cue- 
saris  gratia  non  minus  dignum  esse  ostendat,  quam  se  et  Tubero- 
nem,  et  multos  alios,  quibus  veniam  dederit. 


I.  1 .  Novum  crimen,  C.  Caesar,  et  ante  hunc  diem 
inauditum  propinquus  meus  ad  te,  Q.  Tubero,  detu- 
lit,  Q.  Ligarium  in  Africa  fuisse:  idqueC.Pansa,prae- 
stanti  vir  ingenio,  fretus  fortasse  ea  familiaritale,  quae 
est  ei  tecum,  ausus  est  confiteri.  Itaque,  quo  me  ver- 
tam,  nescio.  Paratus  enim  veneram,  quum  tu  id  ne- 
que  per  te  scires  neque  audire  aliunde  potuisses,  ut 
ignoratione  tua  ad  hominis  miseri  salutem  abuterer. 
Sed  quoniam  diligentia  inimici  investigatum  est,  id, 
quod  latebat,  confitendum  est,  opinor:  praesertim 
quum  meus  necessarius,  C.  Pansa,  fecerit,  ut  id  inte¬ 
grum  iam  non  esset :  omissaque  controversia  omnis 
oratio  ad  misericordiam  tuam  conferenda  est,  qua  plu- 
rimi  sunt  conservati,  quum  a  te  non  liberationem  cul- 
pae,  sed  errati  veniam  impetravissent.  2.  Ilabes  igi- 
tur,  Tubero,  quod  est  accusatori  maxime  oplandum, 
confitentem  reum,  sed  tamen  ita  confitentem,  se  in  ea 

parte  fuisse,  qua  te,  Tubero,  qua  virum  omni  laude 
dignum,'  patrera  tuurn.  Itaque  prius  de  vestro  delicto 
confiteamini  necesse  est,  quam  Ligarii  ullam  culpam 
reprehendatis. 

Q.  enim  Ligarius,  quum  esset  nulla  belli  suspicio, 
legatus  in  Africam  cum  C.  Considio  profectus  est: 
qua  in  legatione  et  civibus  et  sociis  ita  se  probavit,  ut 
decedens  Considius  provincia,  satisfacei’e  hominibus 
non  posset,  si  quemquam  alium  provinciae  praefecis- 
set.  Itaque  Q.  Ligarius,  quum  diu  recusans  nihil  pro- 
fecisset,  provinciam  accepit  invitus :  cui  sic  praefuit 
in  pace,  ut  et  civibus  et  sociis  gratissima  esset  eius 
integritas  et  tides.  3.  Bellum  subito  exarsit:  quod, 
qui  erant  in  Africa,  ante  audierunt  geri,  quam  parari. 
Quo  audito,  partimcupiditateinconsiderata,  pardmcae- 
co  quodam  timore,  primo  salutis,  post  etiam  studii 
sui,  quaerebant  aliquem  ducem :  quum  Ligarius,  do- 
mum  spectans  et  ad  suos  redire  cupiens,  nullo  se  im- 
plicari  negotio  passus  est.  Interim  P.  Attius  Varus, 
qui  praetor  Africam  obtinuerat,  Uticam  venit.  Ad 
eum  statim  concursum  est.  Atque  ille  non  mediocri 
cupiditate  arripuit  imperium,  si  illud  imperium  esse 
potuit,  quod  a  privato  clamore  multitudinis  imperitae, 
nullo  publico  consilio  deferebatur.  4.  Itaque  Ligarius, 
qui  orane  tale  negotium  cuperet  effugere,  paullum  ad- 
ventu  Vari  conquievit.  II.  Adhuc,  G.  Caesar,  Q.  Li¬ 
garius  omni  culpa  vacat.  Domo  est  egressus  non  modo 
nullum  ad  bellum,  sed  ne  ad  minimam  quidem  suspi- 
cionem  belli;  legatus  in  pace  profectus  in  provincia 
pacatissima  ila  se  gessit,  ut  ei  pacem  esse  expediret. 
Profectio  certe  animum  tuum  non  debet  offendere. 
Num  igitur  remansio?  Multo  minus.  Nam  profectio 
voluntatem  habuit  non  turpem,  remansio  necessita- 
tem  etiam  bonestam.  Ergo  haec  duo  tempora  carent 
crimine:  unum,  quum  est  legatus  profectus:  alterum, 
quum  efflagitatus  a  provincia,  praepositus  Africae  est. 
5.  Tertium  est  tempus,  quo  post  adventum  Vari  in 
Africa  restitit :  quod  si  est  criminosum,  necessitatis 
crimen  est,  non  voluntatis.  An  ille,  si  potuisset 
i  I  line  ullo  modo  evadere,  Uticae  potius,  quam  Ro- 
mae,  cum  P.  Attio,  quam  cum  concordissimis  fratri- 
bus,  cum  alienis  esse,  quam  cum  suis  maluisset? 
Quum  ipsa  legatio  plena  desiderii  ac  sollicitudinis 
fuisset,  propter  incredibilem  quemdam  fratrum 
amorem,  hie  aequo  animo  esse  potuit,  belli  discidio 
distractus  a  fratribus? 

6.  Nullum  igitur  habes,  Caesar,  adhuc  in  Q.Liga- 
rio  signum  alienae  a  te  voluntatis:  cuius  ego  caussam, 
animadverte,  quaeso,  qua  fide  defendam,  quum  prodo 
meam.  0  cletnentiam  admirabilem  atque  omni  laude, 
praedicatione ,  litteris  monumentisque  decorandam! 
M.  Cicero  apud  te  defendit,  alium  in  ea  voluntate  non 
fuisse,  in  qua  seipsum  confitetur  fuisse,  nec  tuas  ta- 
citas  cogitationes  extimescit,  nec,  quid  tibi,  de  alio 
audienti,  de  se  ipso  occurrat,  reformidat.  III.  Vide, 
quam  non  reformidem,  vide,  quanta  lux  liberalitatis 
et  sapientiae  tuae  mihi  apud  te  dicenti  oboriatur. 
Quantum  potero,  voce  contendam,  ut  populus  hoc 
Romanus  exaudiat.  7.  Suscepto  bello,  Caesar,  gesto 
etiam  ex  magna  parte,  nulla  vicoactus,  iudicio  ac  vo¬ 
luntate  ad  ea  arma  profectus  sum,  quae  erant  sumpta 
contra  te.  Apud  quern  igitur  hoc  dico?  Nempe  apud 
eum,  qui,  quum  hoc  sciret,  tamenme,antcquam  vidit, 
reipublicae  reddidit;  qui  ad  me  ex  Aegypto  litteras 
misit,  ut  cssem  idem,  qui  fuissem:  qui,  quum  ipse 
imperalor  in  toto  imperio  populi  Romani  unus  esset, 
esse  me  alterum  passus  est;  a  quo,  hoc  ipso  C.  Pansa 


mihi  nuntium  perferente,  concessos  fasces  laureatos 
tenui,  quoad  tenendos  putavi;  qui  mihi  turn  denique 
se  salutem  putavit  dare,  si  earn  nullis  spoliatam  orna- 
mentis  dedisset.  8.  Vide,  quaeso,  Tubero,  ut,  qui  de 
meo  facto  non  dubitem  dicere,  de  Ligarii  non  audeam 
confiteri.  Atque  haec  propterea  de  me  dixi,  ut  mihi 
Tubero,  quum  de  se  eadem  dicerem,  ignosceret:  cu¬ 
ius  ego  industriae  gloriaeque  faveo  vel  propter  propin- 
quam  cognationem,  vel  quod  eius  ingenio  studiisque 
delector,  vel  quod  laudem  adolescentis  propinqui  exi- 
stimo  etiam  ad  meum  aliquem  fructum  redundare. 
9.  Sed  hoc  quaero,  quis  putet  esse  crimen,  fuisse 
in  Africa  Ligarium?  Nempe  is,  qui  et  ipse  in  eadem 
Africa  esse  voluit  et  prohibitum  se  a  Ligario  queritur, 
et  certe  contra  ipsum  Caesarem  est  congressus  arma- 
tus.  Quid  enim  tuus  ille,  Tubero,  destrictus  in  acie 
Pharsalica  gladius  agebat?  cuius  latus  ille  mucro  pe- 
tebat?  qui  sensus  erat  armorum  tuorum?  quae  tua 
mens?  oculi?  manus?  ardor  animi?  Quid  cupiebas? 
quid  optabas?  Nimisurgeo;  commoveri  videtur  ado- 
lescens;  ad  me  revertar.  Iisdem  in  armis  fui. 

IV.  10.  Quid  autem  aliud  egimus,  Tubero,  nisi, 
ut,  quod  hie  potest,  nos  possemus?  Quorum  igitur  im- 
punitas,  Caesar,  tuae  clementiae  laus  est,  eorum  ipso- 
rum  ad  crudelitatem  te  acuit  oratio?  Atque  in  hac 
caussa  nonnihil  equidem,  Tubero,  etiam  tuam,  sed 
multo  magis  patris  tui  prudentiam  desidero,  quod  ho¬ 
mo  quum  ingenio,  turn  etiam doctrinaexcellens.  genus 
hoc  caussae  quod  esset,  nonviderit.  Nam  si  vidisset, 
quovis  profecto,  quam  isto  modo,  a  te  agi  maluisset. 

Arguis  fatentem.  Non  est  satis.  Accusas  eum, 
qui  caussam  habet  aut,  ut  ego  dico,  meliorem,  quam 
tu,  aut,  ut  tu  vis,  parem.  11.  Haec  non  modo  mira- 
bilia  sunt,  sed  prodigii  simile  est,  quod  dicam.  Non 
habet  earn  vim  ista  accusatio,  ut  Q.  Ligarius  conde- 
mnetur,  sed  ut  necetur.  Hoc  egit  civis  Romanus  ante 
te  nemo.  Externi  isti  sunt  mores.  Usque  ad  sangui- 
nem  incitari  solet  odium  aut  levium  Graecorum  aut 
immanium  barbarorum.  Nam  quid  aliud  agis?  Ut 
Romae  ne  sit?  ut  domo  careat?  ne  cum  optimis  fratri¬ 
bus,  ne  cum  hoc  T.  Broccho,  avunculo  suo,  ne  cum 
eius  filio,  consobrino  suo,  ne  nobiscum  viv.at?  Ne  sit 
in  patria?  num  est?  num  potest  magis  carere  his  om¬ 
nibus,  quam  caret?  Italia  prohibetur :  exsulat.  Non 
tu  ergo  hunc  patria  privare,  qua  caret,  sed  vita,  vis. 
12.  At  istud  ne  apud  eum  quidem  dictatorem,  qui 
omnes,  quos  oderat,  morte  mulctabat,  quisquam  egit 
isto  modo.  Ipse  iubebat  occidi,  nullo  postulante,  prae- 
miis  etiam  invitabat.  Quae  tamen  crudelitas  ab  eodem 
aliquot  annis  post,  quern  tu  nunc  crudelem  esse  vis, 
vindicata  est.  V.  Ego  vero  istud  non  postulo,  in- 
quies.  Ita  mehercle  existimo,  Tubero.  Novi  enim 
te,  novi  patrem,  novi  domum  nomenque  vestrum, 
studia  denique  generis  ac  familiae  vestrae,  virtutis, 
humanitatis,  doctrinae  plurimarum  artium  atque  opli- 
marum,  nota  sunt  mihi  omnia.  13.  Itaque  certo  scio 
vos  non  petere  sanguinem,  sed  parum  attenditis.  Res 
enim  eo  spectat,  ut  ea  poena,  in  qua  adhuc  Q.  Liga¬ 
rius  sit,  non  videamini  esse  contend.  Quae  est  igitur 
alia  praeter  mortem?  Si  enim  in  exsilio  est,  sicutiest, 
quid  amplius  postulatis?  An,  ne  ignoscatur?  Hoc 
vero  multo  acerbius  multoque  est  diu  ius.  Quod  nos 
domi  petimus  precibus  et  lacrimis,  strati  ad  pedes, 
non  tarn  nostrae  caussae  fidentes,  quam  Indus  humani- 
tati,  id  ne  impetremus,  pugnabis?  etin  nostrum  Re¬ 
turn  irrumpes?  et  nos  iacentes  ad  pedes  supplicuin 
voce  prohibebis?  14.  Si,  quum  hoc  domi  faceremus, 

quod  et  fecimus,  et,  ut  spero,  non  frustra  fecimus,  tu 
derepente  irrupisses  et  clamare  coepisses :  Caesar, 
cave  ignoscas,  cave  te  fratrum,  pro  fratris  salute  obse- 
crantium,  misereatur:  nonne  omnem  humanitatem 
exuisses?  Quanto  hoc  durius,  quod  nos  domi  petimus, 
id  te  in  foro  oppugnare*?  et  in  tali  miseria  multorum 
perfugium  misericordiae  tollere?  Dicam  plane,  C. 
Caesar,  quod  sentio.  15.  Si  in  hac  tanta  tua  fortuna 
lenitas  tanta  non  esset,  quantam  tu  per  te,  per  te,  in- 
quam,  obtines,  (intelligo,  quid  loquar,)  acerbissimo 
luctu  redundaret  ista  victoria.  Quam  multi  enim  es- 
sent  de  victoribus,  qui  te  crudelem  esse  vellent,  quum 
etiam  de  victis  reperiantur?  quam  multi,  qui,  quum 
a  te  nemini  ignosci  vellent,  impedirent  clementiam 
tuam,  quum  etiam  ii,  quibus  ipse  ignovisti,  nolint  te 
in  alios  esse  misericordem?  16.  Quod  si  probare  Cae- 
sari  possemus  in  Africa  Ligarium  omnino  non  fuisse; 
si  honesto  et  misericordi  mendacio  saluti  civi  calami- 
toso  esse  vellemus :  tamen  hominis  non  esset,  intanto 
discrimine  et  periculo  civis,  refellere  et  coarguere  no¬ 
strum  mendacium ;  et,  si  esset  alicuius,  eius  certe 
non  esset,  qui  in  eadem  caussa  et  fortuna  fuisset.  Sed 
tamen  aliud  est  errare  Caesarem  nolle,  aliud  nolle  mi- 
sereri.  Turn  diceres:  cave,  Caesar,  credas;  fuit  in 
Africa Ligarius ;  tulit  arma  contra  te.  Nunc  quid dicis? 
cave  ignoscas.  Haec  nec  hominis,  nec  ad  hominem 
vox  est:  qua  qui  apud  te,  C.  Caesar,  utetur,  suam 
citius  abiiciet  humanitatem,  quam  extorquebit  tuam. 

VI.  17.  Ac  primus  aditus  et  postulatio  Tuberonis 
haec,  ut  opinor,  fuit;  velle  se  de  Q.  Ligarii  scelere 
dicere.  Non  dubito,  quin  admiratus  sis,  vel  quod  de 
nullo  alio  quisquam,  vel  quod  is,  qui  in  eadem  caussa 
fuisset,  vel  quidnam  novi  facinoris  aflerret.  Scelus 
tu  ill ud  vocas,  Tubero?  Cur?  Isto  enim  nomine  ilia 
adhuc  caussa  caruit.  Alii  errorem  appellant:  alii 
timorem;  qui  durius,  spem,  cupiditatem,  odium, 
pertinaciam ;  qui  gravissime,  temeritatem;  scelus, 
praeter  te,  adhuc  nemo.  Ac  mihi  quidem,  si  proprium 
et  verum  nomen  nostri  mali  quaeratur,  fatalis  quae- 
dam  calamitas  incidisse  videtur  et  improvidas  homi- 
num  mentes  occupavisse:  ut  nemo  mirari  debeat, 
liumana  consilia  divina  necessitate  esse  superata. 
18.  Liceat  esse  miseros:  quamquam  hoc  victore  esse 
non  possumus ;  sed  non  loquor  de  nobis :  de  illis  lo- 
quor,  qui  occiderunt.  Fuerint  cupidi,  fuerint  irati, 
fuerint  pertinaces:  sceleris  vero  crimine,  furoris, 
parricidii,  liceat  Cn.  Pompeio  mortuo,  liceat  multis 
aliis  carere.  Quando  hoc  quisquam  ex  te,  Caesar, 
audivit,  aut  tua  quid  aliud  arma  voluerunt,  nisi  a  te 
contumeliam  propulsare?  Quid  egit  tuus  ille  invictus 
exercitus,  nisi  ut  suum  ius  tueretur  et  dignitatem 
tuam?  Quid?  Tu,  quum  pacem  esse  cupiebas,  idne 
agebas,  ut  tibi  cum  sceleratis,  an  ut  cum  bonis  civi- 
bus  conveniret?  19.  Mihi  vero,  Caesar,  tua  in  me 
maxima  merita  tanta  certe  non  viderentur,  si  me,  ut 
sceleratum,  a  te  conservatum  putarem.  Quomodo 
autem  tu  de  republica  bene  meritus  esses,  si  tot  scele- 
ratos  incolumi  dignitate  esse  voluisses?  Secessionem 
tu  illam  existimavisti,  Caesar,  initio,  non  bellum,  non 
hostile  odium,  sed  civile  dissidium ;  utrisque  cupien- 
tibus  rempublicam  salvam,  sed  partim  consiliis,  par- 
tim  studiis  a  communi  utilitale  aberrantibus.  Prin- 
cipum  dignitas  erat  paene  par,  non  par  fortasseeorum, 
qui  sequebantur ;  caussa  turn  dubia,  quoderat  aliquid 
in  utraque  parte,  quod  probari  posset;  nunc  melior 
certe  ea  iudicanda  est,  quam  etiam  dii  adiuverunt. 


Cognita  vero  dementia  tua,  quis  non  earn  victoriam 
probet,  in  qua  occiderit  nemo,  nisi  armatus? 

VII.  20.  Sed,  ut  omittam  communem  caussam, 
veniamus  ad  nostram.  Utrum  tandem  existimas  fa- 
cilius  fuisse,  Tubero,  Ligarium  ex  Africa  exire ,  an 
vos  in  Africam  non  venire?  Poteramusne,  inquies, 
quum  senatus  censuisset?  Si  meconsulis,  nullomodo. 
Sed  tamen  Ligarium  senatus  idem  legaverat.  Atque 
ille  eo  tempore  paruit,  quum  parere  senatui  necesse 
erat:  vos  turn  paruistis,  quum  paruit  nemo,  qui  no- 
luit.  Reprehendo  igitur?  Minime  vero.  Neque  enim 
licuit  aliter  vestrogeneri,  nomini,  familiae,  disciplinae. 
Sed  hoc  non  concedo,  ut,  quibus  rebus  gloriemini  in 
vobis,  easdem  in  aliis  reprehendatis.  21.  Tuberonis 
sors  coniecta  est  ex  senatusconsulto,  quum  ipse  non 
adesset,  morbo  etiam  impediretur;  statuerat  excu- 
sare.  Haec  ego  novi  propter  omnes  necessitudines, 
quae  mihi  sunt  cum  L.  Tuberone.  Domi  una  eruditi, 
militiae  contubernales,  post  affines,  in  omni  denique 
vita  familiares.  Magnum  etiam  vinculum,  quod  iisdem 
studiis  semper  usi  sumus.  Scio  igitur  Tuberonem 
domi  manere  voluisse;  sed  ita  quidam  aiebat,  ita  rei- 
publicae  sanctissimum  nomen  opponebat,  ut,  etiamsi 
aliter  sentiret,  verborum  tamen  ipsorum  pondussusti- 
nere  non  posset.  22.  Cessit  auctoritati  amplissimi 
viri,  vel  potius  paruit.  Una  est  profectus  cum  iis, 
quorum  erat  una  caussa :  tardius  iter  fecit.  Itaque 
in  Africam  venit  iam  occupatam.  Hinc  in  Ligarium 
crimen  oritur,  vel  ira  potius.  Nam ,  si  crimen  est, 
ilium  voluisse,  non  minus  magnum  est,  vos  Africam, 
omnium  provinciarum  arcem,  natam  ad  bellum  con¬ 
tra  hanc  urbem  gerendum,  obtinere  voluisse,  quam 
aliquem  se  maluisse.  Atque  is  tamen  aliquis  Ligarius 
non  fuit.  Varus  imperium  se  habere  dicebat;  fasces 
certe  babebat.  23.  Sed  quoquo  modo  sese  illud  habet, 
haec  querela  vestra,  Tubero,  quid  valet?  Recepti  in 
provinciam  non  sumus.  Quid,  siessetis?  Caesarine 
earn  tradituri  fuissetis,  an  contra  Caesarem  retenturi? 

VIII.  Vide,  quid  licentiae,  Caesar,  nobis  tua  libera- 
litas  det,  vel  potius  audaciae.  Si  respondent  Tubero, 
Africam,  quo  senatus  eum  sorsque  miserat,  tibipatrem 
suum  traditurum  fuisse;  non  dubitabo  apud  ipsum 
te,  cuius  id  eum  facere  interfuit,  gravissimis  verbis 
eius  consilium  reprehendere.  Non  enim,  si  tibi  ea  res 
grata  fuisset,  esset  etiam  probata.  24.  Sed  iam  hoc 
totum  omitto;  non  tarn,  ut  ne  offendam  tuas  patien- 
tissimas  aures,  quam  ne  Tubero,  quod  nUmquam  co- 
gitavit,  facturus  esse  videatur.  Veniebatis  igitur  in 
Africam  provinciam,  unam  ex  omnibus  huic  victoriae 
maxime  infestam,  in  qua  erat  rex  potentissimus,  ini- 
micus  huic  caussae,  aliena  voluntas,  conventus  firmi 
atque  magni.  Quaero,  quid  facturi  fuistis?  quam¬ 
quam,  quid  facturi  fueritis,  non  dubitem,  quum  vi- 
deam,  quid  feceritis.  Prohibiti  estis  in  provincia  ve¬ 
stra  pedem  ponere,  et  prohibiti,  ut  perhibetis,  summa 
cum  iniuria.  25.  Quomodo  id  tulistis?  acceptae  iniu- 
riae  querelam  ad  quern  detulistis?  Nempe  ad  eum, 
cuius  auctoritatem  secuti  in  societatem  belli  venera- 
tis.  Quod  si  Caesaris  caussa  in  provinciam  veniebatis, 
ad  eum  profecto  exclusi  provincia  venissetis.  Venistis 
ad  Pompeium.  Quae  est  ergo  haec  apud  Caesarem 
querela,  quum  eum  accusetis,  a  quo  queramini  vos 
prohibitos,  contra  Caesarem  bellum  gerere?  Atque  in 
hoc.  quidem,  vel  cum  mendacio,  si  velitis,  gloriari  per 
me  licet,  vos  provinciam  fuisse  Caesari  tradituros, 
etiamsi  a  Varo  eta  quibusdam  aliis  prohibiti  essetis: 
ego  tamen  confitebor  culpam  esse  Ligarii,  qui  vos 


PRO  Q.  L  I  G  A  R  I  0  AD  CAESAREM.  CAP.  6 


593 


tanlae  laudis  occasione  privaverit.  IX.  26.  Sed  vide, 
quaeso,  C.  Caesar,  constantiam  ornatissirai  viri,  L. 
Tuberonis,  quam  ego,  quamvis  ipse  probarem,  ut  pro- 
bo,  tamen  non  commemorarem,  nisi  a  te  cognovissem 
in  primis  earn  virtutem  solere  laudari.  Quae  fuit  igi- 
tur  umquam  in  ullo  hominetantaconstantia?  Constan¬ 
tiam  dico?  nescio,  an  melius  patientiam  possim  di- 
cere.  Quotus  enim  quisque  istud  fecisset,  ut,  a  qui- 
bus  in  dissensione  civili  non  esset  receptus,  esset 
etiam  cum  crudelitate  reiectus,  ad  eos  ipsos  rediret? 
Magni  cuiusdam  animi,  atque  eius  viri  esset,  quem 
de  suscepta  caussa,  propositaque  sententia,  nulla  con- 
tumelia,  nulla  vis,  nullum  periculum  possetdepellere. 
27.  Ut  enim  cetera  paria  Tuberoni  cum  Varo  fuissent, 
bonos,  nobilitas,  splendor,  ingenium,  quae  nequa- 
quam  fuerunt;  hoc  certe  praecipuum  Tuberonis  fuit, 
quod  iusto  cum  imperio  ex  senatus  consul  to  in  pro- 
vinciam  suam  venerat.  Hinc  probibitus  non  ad  Cae- 
sarem,  ne  iratus,  non  domum,  ne  iners,  non  aliquam 
in  regionem,  ne  condemnare  caussam  illam,  quam 
secutus  erat,  videretur,inMacedoniam,ad  Cn. Pompeii 
castra  venit,  in  earn  ipsam  caussam,  a  qua  eratYeie- 
ctus  cum  iniuria.  28.  Quid?  quum  ista  res  nihil  com- 
movisset  eius  animum,  ad  quem  veneratis;  langui- 
diore,  credo,  studio  in  caussa  fuistis:  — tantummodo 
in  praesidiis  eratis;  animi  vero  a  caussa  abhorre- 
bant:  —  an,  ut  fit  in  civilibus  bellis,  nec  in  vobis  ma- 
gis,  quam  in  reliquis:  omnes  enim  vincendi  studio 
tenebamur?  Pacis  equidem  semper  auctor  fui :  sed 
turn  sero.  Erat  enim  amentis,  quum  aciem  videres, 
pacem  cogitare.  Omnes,  inquam,  vincere  volebamus : 
tu  certe  praecipue,  qui  in  eum  locum  veneras,  ubi 
tibi  esset  pereundum,  nisi  vicisses.  Quamquam,  ut 
nunc  se  res  babet,  non  dubito,  quin  hanc  salutem 
anteponas  illi  victoriae.  X.  29.  Haec  ego  non  dicerem, 
Tubero,  si  aut  vos  constantiae  vestrae,  aut  Caesarem 
beneficii  sui  poeniteret.  Nunc  quaero,  utrum  vestras 
iniurias,  an  reipublicae  persequamini.  Si  reipublicae : 
quid  de  vestra  in  ea  caussa  perseveranlia  respondebi- 
tis?  Si  vestras :  videte,  neerretis,  qui  Caesarem  vestris 
inimicis  iratum  fore  putetis,  quum  ignoverit  suis. 

Itaque  num  tibi  videor,  Caesar,  in  caussa  Ligarii 
esse  occupatus?  num  de  eius  facto  dicere?  Quidquid 
dixi,  ad  unam  summam  referri  volo  vel  humanitatis 
vel  clementiae  vel  misericordiae  tuae.  30.  Caussas, 
Caesar,  egi  multas,  et  quidem  tecum,  dum  te  in  foro 
lenuit  ratio  honorum  tuorum,  certe  numquam  hoc 
modo :  Icjnoscite,  iudices,  errcivit,  lapsus  est,  non  pu- 
tavit ,  si  umquam  posthac.  Ad  parenlem  sic  agi  solet; 
ad  iudices :  Non  fecit ,  non  cogitavit,  falsi  testes ,  fictnm 
crimen.  Die,  te,  Caesar,  de  facto  Ligarii  iudicem 
esse:  quibus  in  praesidiis  fuerit,  quaere.  Taceo. 
Ne  haec  quidem  colligo,  quae  fortasse  valerent  etiam 
apud  iudicem.  Legatus  ante  helium  profectus,  re- 
lictus  in  pace,  bello  oppressus,  in  eo  ipso  non  accrbus, 
tametsi  totus  animo  et  studio  tuns.  Ad  iudicem  sic 
agi  solet,  sed  ego  apud  parentem  loquor:  Erravi, 
temere  feci,  poenitet;  ad  clementiam  tuarn  confugio, 
delicti  veniampeto;  ut  ignoscas,  oro;  si  nemo  impe- 
travit,  arroganter;  si  plurimi,  tu  idem  feropem,  qui 
spem  dedisti.  31 .  An  sperandi  Ligario  caussa  non  sit, 
quum  mihi  apud  te  locus  sit  etiam  pro  altero  depre- 
candi?  Quamquam  neque  in  hacoratione  spes  est  po- 
sita  caussae,  nec  in  eorum  studiis,  qui  a  te  pro  Ligario 
petunl,  tui  necessarii.  XL  Vidi  enim  et  cognovi,  quid 
maxime  spectares,  quum  pro  alicuius  salute  multi 
laborarent;  caussas  apud  te  rogantium  gratiosiores 

esse,  quam  vultus;  neque  spectare  te,  quam  tuus 
esset  necessarius  is,  qui  te  oraret,  sed  quae  illius,  pro 
quo  laboraret.  Itaque  tribuis  tu  quidem  tuis  itamulta, 
ut  mihi  beatiores  illi  esse  videantur  interdum,  qui 
tua  liberalitate  fruuntur,  quam  tu  ipse,  qui  illis  tarn 
rnulta  concedas.  Sed  video  tamen,  apud  te  caussas, 
ut  dixi,  rogantium  valere  plus,  quam  preces:  ab  iis- 
que  te  moveri  maxime,  quorum  iustissimum  dolo- 
rem  videas  in  petendo. 

32.  In  Q.  Ligario  conservando  multis  tu  quidem 
gratum  facies  necessariis  tuis:  sed  hoc,  quaeso,  con- 
sidera,  quod  soles.  Possum  fortissimos  viros,  Sabi- 
nos,  tibi  probatissimos ,  totumque  agrum  Sabinum, 
florem  Italiae  ac  robur  reipublicae,  proponere.  Nosti 
optime  homines.  Animadverte  horum  omnium  mae- 
stitiam  et  dolorem :  huius  T.  Brocchi,  de  quo  non  du¬ 
bito,  quid  existimes,  lac.rim3s  squaloremque  ipsius 
et  filii  vides.  33.  Quid  de  fratribus  dicam?  Noli, 
Caesar,  putare,  de  unius  capite  nos  agere.  Aut  tres 
tibi  Ligarii  retinendi  in  civitate  sunt,  aut  tres  e  civi- 
tate  exterminandi.  Quod  vis  exsilium  his  est  opta- 
tius,  quam  patria,  quam  domus,  quam  dii  penates, 
uno  illo  exsulante.  Si  fraterne,  si  pie,  si  cum  dolore 
faciunt;  moveant  te  horum  lacrimae,  moveat  pietas, 
moveat  germanitas:  valeat  tua  vox  ilia,  quae  vicit. 
Te  enim  dicere  audiebamus,  nos,  omnes  adversaries 
putare,  nisi  qui  nobiscum  essent :  te  omnes,  qui  con¬ 
tra  te  non  essent,  tuos.  Videsne  igitur  hunc  splen- 
dorem  omnium,  banc  Brecchorum  domum,  hunc  L. 
Marcium,  C.  Caesetium,  L.  Corfidium,  hosce  omnes 
equites  Romanos,  qui  adsunt  veste  mutata,  non  so¬ 
lum  notos  tibi,  verum  etiam  probatos  viros,  qui  tecum 
fuerunt?  Atque  his  irasoebamur,  hos  requirebamus, 
his  nonnulli  etiam  minabamur.  Conserva  igitur  tuis 
suos:  ut,  quemadmodum  cetera,  quae  dicta  sunt  a  te, 
sic  hoc  verissimum  reperialur.  XII.  34.  Quod  si  peni- 
tus  perspicere  posses  concordiam  Ligariorum :  omnes 
fratres  tecum  iudicares  fuisse.  An  potest  quisquam 
dubitare,  quin,  si  Q.  Ligarius  in  Italia  esse  potuisset, 
in  eadem  sententia  fuisset  futurus,  in  qua  fratres  fue¬ 
runt?  Quis  est,  qui  horum  consensum  conspirantem 
et  paene  conflatum,  in  hac  prope  aequalitate  fraterna, 
non  nover.it?  qui  hoc  non  sentiat,  quidvis  prius  futu- 
rum  fuisse,  quam,  ut  hi  fratres  diversas  sententias 
fortunasque  sequerentur?  Voluntale  igitur  omnes 
tecum  fuerunt;  tempestate  abreptus  est  unus;  qui  si 
consilio  id  fecisset,  esset  eorum  similis,quos  tu  tamen 
salvos  esse  voluisti.  35.  Sed  ierit  ad  helium,  disces- 
serit  non  a  te  solum,  verum  etiam  a  fratribus.  Hi  te 
orant  tui.  Equidem,  quum  tuis  omnibus  negotiis 
interessem,  memoria  teneo,  qualis  T.  Ligarius  quae¬ 
stor  urbanus  fuerit  erga  te  et  dignitatem  tuam.  Sed 
parum  est,  me  hoc  meminisse,  spero  etiam  te,  qui 
o!>li visci  nihil  soles,  nisi  iniurias,  quoniam  hoc  est 
animi,  quoniam  etiam  ingenii  tui,  te,  aliquid  de  huius 
illo  quaestorio  officio  cogitantem,  etiam  de  aliis  qui- 
busdam  quaestoribus  reminiscentem  recordari.  36. 
Ilic  igitur  T.  Ligarius,  qui  turn  nihil  egit  aliud  (neque 
enim  haec  divinabat),  nisi  ut  tu  eum  studiosum  et 
bonum  virum  iudicares,  nunc  a  te  supjdex  fratris  sa¬ 
lutem  petit.  Quam,  huius  admonitus  officio,  quum 
utrisque  his  dederis,  tres  fratres  optimos  et  integerri- 
mos,  non  solum  sibi  ipsos,  neque  bis  tot  ac  talibus 
viris,  neque  nobis  necessariis  suis,  sed  etiam  reipu¬ 
blicae  condonaveris.  37.  Fac  igitur,  quod  de  homine 
nobilissimo  et  clarissimo  M.  Marcello  fecisti  nuper  in 
curia,  nunc  idem  in  foro  de  optimis  et  liuic  omni  fre- 

quentiae  probatissimis  fratribus.  Ut  concessisti  il¬ 
ium  senatui,  sic  da  hunc  populo,  cuius  yoluntatem 
carissimam  semper  habuisti ;  et,  si  ille  dies  tibi  glo- 
riosissimus,  et  populo  Romano  gratissimus  fuit :  noli, 
obsecro,  dubitare,  C.  Caesar,  similem  illi  gloriae  lau- 
dem  quam  saepissime  quaerere.  Nihil  est  enim  tam 
populare,  quam  bonitas,  nulla  de  virtutibus  tuis  plu- 
rimis  nec  admirabilior  nec  gratior  misericordia  est. 
38.  Homines  enim  ad  deos  nulla  re  propius  accedunt, 


quam  salutem  hominibus  dando.  Nihil  liabet,  Caesar, 
nec  fortuna  tua  maius,  quam  ut  possis,  nec  natura 
tua  melius,  quam  ut  velis  servare  quam  plurimos. 
Longiorem  orationem  caussa  forsitan  postulat,  tua 
certe  natura  breviorem.  Quare,  quum  utilius  esse 
arbitrer,  te  ipsum,  quam  aut  me,  aut  quemquam,  lo- 
qui  tecum,  finem  iam  faciam:  tantum  te  admonebo, 
si  illi  absenti  salutem  dederis,  praesentibus  his  omni¬ 
bus  te  daturum. 

NOTITIA  LITTER  ARIA. 

Deiotarus,  tetrarcha  Gallo  -  Graeciae  sive  Galutiae,  quod  summa  erat  in  Romanos  fide,  a  Pompeio Armeniae  minons 
regno  donatus  est,  et  rex  a  senatu  appellatus.  llis  ille  beneficiis  permotus,  quum  in  hello  cimh  Pompeio  auxiha  misisset, 
Caesaris  animum  offendit.  J  tuque  Caesar,  quum,  hello  Alexandria  composite,  m  Assam  profectus,  Phamacem  Pants  regem 
superasset  etium  Deiotarum  regno  Armeniae  mulctavit ,  concesso  tamen  nomine  regio  et  reluquis  senatus  beneficiis  rehctis. 

L  ~  tempore  ml  r,Sem  CccerGce,  .  KW.We  uh  hoc  huUtu,  C  mupclficc^iouat,,.  Gr.c.uuCcm  .neme 
citioe  Lterceclcbant  Deiotaro  cum  Ca.tore,  nepote  cafilia,  Saoconducio  nap, cat.  ltatae  Ca.tor  ,,r- 

vum  medicum.  perfide  ah  avo  ahductum ,  rnisit,  qui  Romae  accusaret  avum,  quod  Caesan  apud  se  deversanti  msidias  fecis- 
set  Leo-ati  Deiotari  caussam  ad  Ciceronem  detulerunt ,  antiquum  Deiotari  lwspitem  et  amicum.  Is  caussa  suscepta ,  co¬ 
ram  Caesare,  intra  domesticos  parietes  peroravit  C.  Julio  Caesare  IV.  cos.  sine  collega  eodemque  dictatore  f709.  U,  c.). 


AUG.  Cicero  Deiotari  fortunam  saevitia  nepotis  et  servi 
indignitate  affligi  in  orationis  initio  queritur,  ac  gratiam  Cae¬ 
saris  aucupatur  laudurn  ipsius  praeconio.  Deinde  excusat  eius 
studiuro  P ompeian arum  partium.  Turn  ipsum  crimen,  quod  a 
Deiotari  morilras  alienum  sit,  Return  esse  docet.  Denique  eius- 
dem  laudes  celelirat  et  Caesaris  implorat  mansuetudinem. 

I.  I.  Quum  in  omnibus  caussis  gravioribus,  C. 
Caesar,  initio  dicendi  commoverisoleam  vehementius, 
quam  videtur  vel  usus  vel  aetas  mea  postulate,  turn 
in  hac  caussa  ita  me  multa  perturbant,  ut,  quantum 
mea  fides  studii  mihi  afferat  ad  salutem  regis  Deiotari 
defendendam,  tantum  facultatis  timor  detrahat.  Pri- 
mum  dico  pro  capite  forlunisque  regis,  quod  ipsum 
etsi  non  iniquum  est,  in  tuo  dumtaxat  periculo,  tamen 
est  ita  inusitatum,  regem  capitis  reum  esse,  ut  ante 
hoc  tempus  non  sit  auditum.  2.  Deinde  eum  regem, 
quern  ornare  antea  cuncto  cum  senatu  solebamus,  pio 
perpetuis  eius  in  nostram  rempublicam  meritis,  nunc 
contra  atrocissimum  crimen  cogor  defendere.  _  Acce- 
dit,  ut  accusatorum  alterius  crudelitate,  alterius  in¬ 
dignitate  conturber.  Crudelem  Castorem  !  ne  dicam 
sceleratum  et  impium !  qui  nepos  avum  in  discrimen 
capitis  adduxerit,  adolescentiaeque  suae  tenoremin- 
tulerit  ei,  cuius  senectutem  tueri  et  tegere  debebat, 
commendationemque  ineuntis  aetatis  ab  impietate  et 
scelere  duxerit,  avi  servum,  corruptum  praemiis,  ad 
accusandum  dominum  impulerit  et  a  legatorum  pedi- 
bus  abduxerit.  3.  Fugitivi  autem,  dominum accusan- 


tis,  et  dominum  absentem  et  dominum  amicissimum 
nostrae  reipublicae,  quum  os  videbam,  quum  verba 
audiebam,  non  tam  afflictam  regiam  conditionem  dole- 
bam,  quam  de  fortunis  communibus  extimescebam. 
Nam  quum  more  maiorum  de  servo  in  dominum  netor- 
mentis  quidem  quaeri  liceat  j  in  qua  quaestione  dolor 
veram  vocem  elicere  .possit  etiam  ab  invito:  exortus 
est  servus,  qui,  quem  in  eculeo  appellare  non  posset, 
eum  accusaret  solutus. 

II.  4.  Perturbat  me,  C.  Caesar,  etiam  illucl  inter- 
dum :  quod  tamen,  quum  te  penitus  recognovi,  time- 
re  desino.  Re  enim  iniquum  est,  sed  tua  sapientia  lit 
aequissimum.  Nam  dicere  apud  eum  de  facinore,  con¬ 
tra  cuius  vitam  consilium  facinoris  inisse  arguare,  si 
per  se  ipsum  consideres,  grave  est:  nemo  enim  fere 
est,  qui,  sui  periculi  iudex,  non  sibi  se  aequiorem, 
quam  reo  praebeat:  sed  tua,  C.  Caesar,  praestans 
singularisque  natura  hunc  mihi  metum  minuit.  Non 
enim  tam  timeo,  quid  tu  de  rege  Deiotaro,  quam  in- 
telligo,  quid  de  te  ceteros  velis  iudicare.  5.  Moveor 
etiam  loci  ipsius  insolentia,  quod  tantam  caussam, 
quanta  nulla  umquam  in  disceptatione  versata  est, 
dico  intra  domesticos  parietes,  dico  extra  conventum 
et  earn  frequentiam,  in  qua  oratorum  studia  niti  so- 
lent;  in  tuis  oculis,  in  tuo  ore  vultuque  acquiesco;  te 
unum  intueor;  ad  te  unum  omnis  mea  spectat  oratio. 
Quae  mihi  ad  spem  obtinendae  veritatis  gravissima 
sunt,  ad  motum  animi  et  ad  omnem  impetum  dicendi 

contentionemque  leviora.  6.  Hanc  enim,  C.  Caesar, 
caussam  si  in  foro  dicerem,  eodem  audiente  et  disce- 
ptante  te,  quantam  mihi  alacritatem  populi  Romani 
concursus  afferret !  Quis  enim  civis  ei  regi  non  fave- 
ret,  cuius  omnem  aetatem  in  populi  Romani  bellis 
consumptam  esse  meminisset?  Spectarem  curiam, 
intuerer  forum,  caelum  denique  testarer  ipsum.  Sic, 
quum  et  deorum  immortalium  et  populi  Romani  etse- 
natus  beneficia  in  regem  Deiotarum  recordarer,  nullo 
modo  milii  deesse  posset  oratio.  7.  Quae  quoniam 
angustiora  parietes  faciunt,  actioque  caussae  maxime 
debilitatin’  loco:  tuum  est,  Caesar,  qui  promultissae- 
pe  dixisti,  quid  nunc  mihi  animi  sit,  ad  te  ipsum  re- 
ferre;  quo  facilius  quum  aequitas  tua,  turn  audiendi 
diligentia  minuat  hanc  perturbationem  meant. 

Sed  antequam  de  accusatione  ipsa  dico,  de  accu- 
satorum  spe  pauca  dicam.  Qui  quum  videantur  neque 
ingenio,  neque  usu  atque  exercitatione  rerum  valere, 
tamen  ad  hanc  caussam  non  sine  aliqua  spe  et  cogita- 
tione  venerunt.  III.  8.  Iratum  te  regi  Deiotaro  fuisse  ; 
non  erant  nescii;  affectum  ilium  quibusdam  incom- 
modis  et  detrimentis,  propter  offensionem  animi  tui, 
meminerant:  teque  quum  huic  iratum,  turn  sibi  ami- 
cum  esse  cognoverant:  quumque  apud  ipsum  te  de 
tuo  periculo  dicerent,  fore  putabant,  ut  in  exulcerato 
animo  facile  Return  crimen  insideret.  Quamobrem 
hoc  nos  primum  metu,  C.  Caesar,  per  fidem  et  con- 
stantiam  et  clementiam  tuam  libera,  ne  residere  in  te 
ullam  partem  iracundiae  suspicemur.  Per  dexteram 
te  istam  oro,  quam  regi  Deiotaro  hospes  hospiti  porre- 
xisti:  istam,  inquam,  dexteram,  non  tarn  in  bellis  et 
in  praeliis,  quam  in  promissis  et  fide  firmiorem.  Tu 
illius  domum  inire,  tu  vetus  hospitium  renovarevo- 
luisti ;  te  eius  dii  penates  acceperunt ;  te  amicum  et 
placatum  Deiotari  regis  arae  focique  viderunt.  9. 
Quum  facile  orari,  Caesar,  turn  semel  exorari  soles. 
Nemo  umquam  te  placavit  inimicus,  qui  ullas  x-ese- 
disse  in  te  simultatis  reliquias  sensei’it.  Quamquam 
cui  sunt  inauditae  cum  Deiotaro  querelae  tuae?  Nura- 
quam  tu  ilium  accusavisti,  ut  hostem,  sed  ut  amicum 
officio  parum  functum,  quod  propensior  in  Cn.  Pom¬ 
peii  amicitiam  fuisset,  quam  in  tuam.  Cui  tamen  ipsi 
rei  veniam  te  daturum  esse  dicebas,  si  tantum  auxilia 
Pompeio,  vel  si  etiam  filium  misisset,  ipse  excusatione 
aetatis  usus  esset.  10.  Ita  quum  maximis  eum  rebus 
liberares,  perparvam  amiciliae  culparn  relinquebas. 
Itaque  non  solum  in  eum  non  animadvertisti,  sedomni 
metu  liberavisti,  hospitem  agnovisti,  regem  reliqui- 
sti.  Neque  enim  ille  odio  tui  progressus,  sed  errore 
communi  lapsus  est.  Is  rex,  quern  senatus  hoc  no¬ 
mine  saepe  honorificentissimis  decretis  appellavisset, 
quique  ilium  ordinem  ab  adolescentia  gravissimum 
sanctissimumque  duxisset,  iisdem  rebus  estperturba- 
tus,  homo  longinquus  et  alienigena,  quibus  nos  in 
media  republica  nati  semperque  versati .  I V.  11 .  Quum 
audiret,  senatus  consentientis  auctoritate  arma  sum- 
pta  esse:  consulibus,  praetoribus,  tribunis  plebis, 
nobis  imperatoribus  l-empublicam  defendendam  da- 
tam  :  movebatur  animo,  et  vir,  huic  imperio  amicis- 
simus,  de  salute  populi  Romani  extinxescebat,  in  qua 
etiam  suam  inclusam  videbat.  In  summo  tamen  ti 
more  quiescendum  sibi  esse  arbitrabatur.  Maxime 
vero  perturbatus  est,  ut  audivit,  consules  ex  Italia 
profugisse,  omnesque  consulares,  (sic  enim  nuntiaba- 
tur,)  cunctum  senatum,  totam  Italiam  esse  effusam. 
Talibus  enim  nuntiis  et  rumoribus  patebat  ad  Orien- 
tem  via,  nec  ulli  veri  nuntii  subsequebanlur.  Nihil 


ille  de  conditionibus  tuis,  nihil  de  studio  concordiae 
et  pacis,  nihil  de  conspiratione  audiebat  certorum  ho- 
minum  conti’a- dignitatem  tuam.  Quae  quum  ita  es- 
sent,  tamen  usque  eo  se  tenuit,  quoad  a  Cn.  Pompeio 
ad  eum  legati  litteraeque  venerunt.  12.  Ignosce,  Cae¬ 
sar,  si  eius  viri  auctoritati  rex  Deiotarus  cessit,  quem 
nos  omnes  secuti  surnus :  in  quem  quum  dii  atque 
homines  omnia  ornamenta  congessissent,  turn  tu  ipse 
plurima  et  maxima.  Neque  enim,  si  tuae  res  gestae 
ceterorum  laudibus  obscuritatem  attulerunt,  idcirco 
Cn.  Pompeii  memoriam  amisimus.  Quantum  nomen 
eius  fuerit,  quantae  opes,  quanta  in  omni  genei'e  bel- 
loruin  gloria,  quanti  honores  populi  Romani,  quanti 
senatus,  quanti  tui,  quis  ignorat?  Quanto  ille  supe- 
l'iores  vicei’at  gloria,  tanto  tu  omnibus  pi’aestitisti. 
Itaque  Cn.  Pompeii  bella,  victorias,  triumphos,  consu- 
latus,  admirantes  numei’abamus :  tuos  enumei’are  non 
possumus.  V.  13.  Ad  eum  igitur  x'ex  Deiotarus  venit 
hoc  misei’o  fatalique  bello,  quem  antea  iustis  hostili- 
busque  bellis  adiuvei’at,  quocum  erat  non  hospitio  so¬ 
lum,  verum  etiam  familiaritate  coniunctus:  et  venit 
vel  rogatus,  ut  amicus ;  vel  ai’cessitus,  ut  socius  ; 
vel  evocatus,  ut  is,  qui  senatui  parere  didicisset:  po- 
strerno  venit,  ut  ad  fugientem,  non  utadinsequentem, 
id  est,  ad  pei’iculi,  non  ad  victoriae  societatem.  Ita¬ 
que,  Pharsalico  praelio  facto,  a  Pompeio  discessit: 
spem  infinitam  persequi  noluit;  vel  officio,  si  quid 
debuerat,  vel  errori,  si  quid  nescierat,  satisfactum  es¬ 
se  duxit:  domum  se  contulit;  teque  Alexandrinum 
helium  gerente,  utiiitatibus  tuis  paruit.  1 4.  Ille  exer- 
citurn  Cn.  Domitii,  amplissimi  viri,  suis  tectis  et  co- 
piis  sustentavit;  ille  Ephesum  ad  eum,  quem  tu  ex 
tuisfidelissimum  et  probatissimum  omnibus  delegisti, 
pecuniam  misit;  ille  iterum,  ille  tertio,  auctionibus 
factis,  pecuniam  dedit,  qua  ad  helium  uterere;  ille 
corpus  suum  periculo  obiecit,  tecumque  in  acie  contra 
Pharnacem  fuit,  tuumque  hostem  esse  duxit  suum. 
Quae  quidem  a  te  in  earn  partem  accepta  sunt,  C.  Cae¬ 
sar,  ut  eum  amplissimo  regis  honore  et  nomine  affeceris . 

15.  Is  igitur,  non  modo  a  te  periculo  liberatus,  sed 
etiam  honore  amplissimo  ornatus,  arguiturdomi  tesuae 
interficere  voluisse.  Quod  tu,  nisi  eum  furiosissimum 
indices ,  suspicai’i  pi’ofecto  non  potes.  Ut  enim  ornit- 
tam,  cuius  tanti  sceleris  fuerit,  in  conspectu  deorum 
penatium,  necare  hospitem;  cuius  tantae  importuni- 
tatis,  omnium  gentium,  atque  omnis  memoriae  claris- 
simum  lumen  exstinguere;  cuius  tantae  ferocitatis, 
victorem  orbis  terrarum  non  extimescere ;  cuius  tarn 
inhumani  et  ingrati  animi,  a  quo  rex  appellatus  esset, 
in  eo  tyrannum  inveniri :  ut  haec  omittam,  cuius  tanti 
furoris  fuit,  omnes  reges,  quorum  multi  ei’ant  finitimi, 
omnes  liberos  populos,  omnes  socios,  omnes  provin- 
cias,  omnia  denique  omnium  arma  contra  se  unum 
excitare?  Quonarn  ille  modo,  quum  regno,  quum 
domo,  quum  coniuge,  quum  carissimo  fdio  distractus 
esset,  tanto  scelere  non  modo  perfecto,  sed  etiam  cogi- 
tato?  VI.  16.  At,  credo,  haec  homo  inconsultus  et  te- 
merarius  non  videbat.  Quis  considei-atior  illo?  quis 
tectior?  quis  prudentior?  Quamquam  hoc  loco  Deio¬ 
tarum  non  tarn  ingenio  et  prudentia,  quam  fide  et  reli- 
gionc  vitae  defendendum  puto.  Nota  tibi  est,  C.  Cae¬ 
sar,  hominis  probitas,  noti  mores,  nota  constantia.  Cui 
porro,  qui  modo  populi  Romani  nomen  audivit,  Deio¬ 
tari  integritas,  gravitas,  virtus,  (ides  non  audita  est? 
Quod  igitur  facinus  nec  in  hominem  imprudentem  ca- 
dere  posset,  propter  metum  praesentis  exitii,  nec  in 
facinorosum,  nisi  esset  idem  amentissimus,  id  vos  el 

a  viro  optimo  et  ab  homine  minime  stulto  cogitatum 
esse  confingitis.  17.  At  quam  non  modo  non  credibi- 
liter ,  sed  ne  suspiciose  quidem.  Quum,  inquit,  in 
castellum  Luceium  venisses  et  domum  regis,  hospitis 
tui,  devertisses,  locus  erat  quidam,  in  quo  erant  ea 
composita,  quibus  rex  te  munerare  constituerat.  Hue 
te  e  balneo,  priusquam  accumberes,  ducere  volebat. 
Erant  enim  armati,  qui  te  interficerent,  in  eo  ipso  loco 
collocati.  En  crimen,  en  caussa,  cur  regem  fugitivus, 
dominum  servus  accuset.  Ego  mebercule,  C.  Caesar, 
initio,  quum  est  ad  me  ista  caussa  delata,  Phidippum 
medicum,  servum  regium,  qui  cum  legatis  missus 
esset ,  ab  isto  adolescente  esse  corruptum ,  hac  suspi- 
cione  sum  percussus:  medicum  indicem  subornavit: 
finget  videlicet  aliquod  crimen  veneni.  Etsi  a  veritate 
lonee,  tamen  a  consuetudine  criminandi  non  multum 
res'abhorrebat.  18.  Quid  ait  medicus?  Nihil  de  ve- 
neno.  At  id  fieri  potuit  primo  occultius  in  potione  vel 
in  cibo:  deinde  etiam  impunius  fit,  quod,  quum  est 
factum,  negari  potest.  Si  palam  te  interemisset: 
omnium  in  se  gentium  nonsolum  odia,  sed  etiam  arma 
convertisset ;  siveneno:  Iovis  illius  quidem  hospita- 
lis  numen  numquam  celare  potuisset,  homines  for- 
tasse  celavisset.  Quod  igitur  et  occultius  conari,  et 
efficere  cautius  potuit;  id  tibi,  et  medico  callido,  et 
servo,  ut  putabat,  fideli,  non  credidit:  de  armis,  de 
ferro,  de  insidiis  celare  te  noluit?  19.  At  quam  festive 
crimen  contexitur?  Tua  te,  inquit,  eadem,  quae  sem¬ 
per,  fortuna  servavit :  negavistitumte  inspicerevelle. 

VII.  Quid  postea?  An  Deiotarus  rex,  illo  tempore  non 
perfecta  re,  continuo  dimisit  exercitum?  Nullus  erat 
alius  insidiandi  locus?  Ateodemte,  quum  caenavis- 

ses,  rediturum  dixeras :  itaque  fecisti.  Horam  unam 
aut  duas  eodem  loco  armatos,  ut  collocati  fuerant,  re- 
tinere  magnum  fuit?  Quum  in  convivio  comiter  et  iu- 
cunde  fuisses ,  turn  illuc  isti,  ut  dixeras.  Quo  in  loco 
Deiotarum  talem  erga  te  cognovisti,  qualis  rex  Attalus 
in  P.  Africanum  fuit:  cui  magnificentissima  dona,  ut 
scriptum  legimus,  usque  adNumantiam  misitexAsia; 
quae  Africanus,  inspectante  exercitu,  accepit.  Quod 
quum  praesens  Deiotarus  regio  et  animo  etmorefecis- 

set,  tu  in  cubiculum  discessisti.  20.  Obsecro,  Caesar, 
repete  temporis  illius  memoriam :  pone  ilium  ante 
oculos  diem:  vultus  hominum  te  intuentium  atque 
admirantium  recordare.  Num  quae  trepidatio?  num 
qui  tumultus?  num  quid,  nisi  moderate,  nisi  quiete, 
nisi  ex  hominis  gravissimi  et  sanctissimi  disciplina? 
Quid  igitur  caussae  excogitari  potest,  cur  te  lautum 
voluerit,  caenatum  nolueritoccidere?  2i .  Inposterum, 
inquit,  diem  distulit,  ut,  quum  in  castellum  Luceium 
ventum  esset,  ibi  cogitata  perficeret.  Non  video  caus- 
sam  loci  mutandi :  sed  tamen  acta  res  criminose  est. 
Quum,  inquit,  vomere  te  post  caenam  velle  dixisses, 
in  balneum  te  ducere  coeperunt;  ibi  enim  erant  insi- 
diae ;  at  te  eadem  tua  fortuna  servavit ;  in  cubiculum 
te  ire  malle  dixisti.  Dii  te  perduint,  fugitive !  ita  non 
modo  nequam  et  improbus,  sed  fatuus  et  amens  es. 
Quid?  ille  signa  aenea  in  insidiis  posuerat,  quae  e 
balneo  in  cubiculum  transferri  non  possent?  —  Habes 
crimina  insidiarum.  Nihil  enim  dixit  amplius.  Ho- 
rum,  inquit,  eram  conscius.  Quid  tu[m]?  Ita  demens 
ille  erat,  ut  eum,  quern  conscium  tanti  sceleris  habe- 
bat,  a  se  dimitteret?  Romam  etiam  mitteret,  ubi  et 
inimicissimum  sciret  esse  nepotem  suum  et  G.  Caesa- 
rem,  cui  fecisset  insidias?  praesertim  quum  is  unus 
esset,  qui  posset  de  absente  se  vindicare?  22.  Et  fra- 
tres  meos,  inquit,  quod  erant  conscii,  in  vincula  conie- 


cit.  Quum  igitur  eos  vinciret,  quos  secum  habebat, 
te  solutum  Romam  mittebat,  qui  eadem  scires,  quae 
illos  scire  dicis? 

VIII.  Reliqua  pars  acc.usationis  duplex  fuit :  una, 
regem  semper  in  speculis  fuisse,  quum  a  te  animo 
esset  alieno :  altera,  exercitum  eum  contra  te  magnum 
comparasse.  De  exercitu  dicam  breviter,  ut  cetera. 
Numquam  eas  copias  rex  Deiotarus  habuit,  quibus 
inferre  bellum  populo  Romano  posset:  sed  quibus 
fines  suos  ab  excursionibus  hostium  et  latrociniis  tue- 
retur  et  imperatoribus  nostris  auxilia  mitteret.  Atque 
antea  quidem  maiores  copias  alere  poterat :  nunc  exi- 
guas  vix  tueri potest.  23.  At  misit  adCaecilium,  nescio 
quem:  sed  eos,  quos  misit,  quod  ire  noluerunt,  in 
vincula  coniecit.  Non  quaero,  quam  verisimile  sit, 
aut  non  habuisse  regem,  quos  mitteret,  aut  eos,  quos 
misisset,  non  paruisse;  aut,  qui  dicto  audientes  in 
tanta  re  non  fuissent,  eos  vinctos  potius,  quam  neca- 
tos  fuisse.  Sed  tamen,  quum  ad  Caecilium  mittebat, 
utrum  caussam  illam  victam  esse  nesciebat,  an  Caeci¬ 
lium  istum ,  magnum  hominem  putabat?  quem  pro- 
fecto  is,  qui  optime  nostros  homines  novit,  vel  quia 
non  nosset,  vel  si  nosset,  contemneret.  24.  Addidit 
etiam  illud,  equites  non  optimos  misisse  tibi.  Veteres, 
credo,  Caesar;  nihil  ad  tuum  equitatum:  sed  misit 
ex  iis,  quos  habuit,  electos.  At  nescio  quem  ex  eo 
numero,  servum  iudicatum.  Nonarbitror;  nonaudivi. 
Sed  in  eo,  etiamsi  accidisset,  culpam  regis  nullam 
fuisse  arbitrarer. 

IX.  Alieno  autem  a  teanimo  fuit.  Quomodo?  Spe- 
ravit,  credo,  difficiles  tibi  Alexandria  fore  exitus,  pro¬ 
pter  regionis  naturam  et  fluminis.  At  eo  ipso  tempore 
pecuniam  dedit,  exercitum  aluit;  quem  Asiae  praefe- 
ceras,  nulla  re  defuit:  tibi  victori,  non  solum  ad  ho- 
spitium,  sed  ad  periculum  etiam  atque  adaciempraesto 
fuit.  25.  Secutum  est  bellum  Africanum.  Graves  de 
te  rumores  sparsi:  qui  etiam  furiosum  ilium  Caecilium 
excitaverunt.  Quo  turn  erga  te  rex  animo  fuit?  qui 
auctionatus  sit,  seseque  exspoliare  maluerit,  quam  tibi 
pecuniam  non  subministrare.  At  eo,  inquit,  tempore 
ipso  Nicaeam  Ephesumque  mittebat,  qui  rumores 
Africanosexciperent,  et  celeriteradsereferrent.  Itaque 
quum  esset  einuntiatum,Domitiumnaufragioperiisse, 
te  in  castello  circumsideri :  de  Domitio  dixit  versum 
Graecum  eadem  sententia,  qua  etiam  nos  habemus 
Latinum : 

Perednt  amici,  dum  una  inimici  inter cidant : 
quod  ille,  si  esset  tibi  inimicissimus ,  numquam  ta¬ 
men  dixisset.  Ipse  enim  mansuetus;  versus  imma- 
nis.  Qui  autem  Domitio  poterat  esse  amicus,  qui  tibi 
esset  inimicus?  tibi  porro  inimicus  cur  esset,  a  quo 
quum  vel  interfici,  belli  lege,  potuisset,  regem  et  seet 
filium  suum  constitutos  esse  meminisset?  26.  Quid 
deinde?  furcifer  quo  progreditur?  ait,  hac  laetitia 
Deiotarum  elatupi ,  vino  se  obruisse ,  in  convivioque 
nudum  saltavisse.  Quae  crux  huic  fugitivo  potest 
satis  supplicii  afferre?  Deiotarum  saltantem  quisquam, 
aut  ebrium  vidit  umquam?  Omnes  sunt  in  illo  rege 
regiae  virtutes,  quod  te,  Caesar,  ignorare  non  arbitror: 
sed  praecipue  singularis  et  admiranda  frugalitas.  Etsi 
hoc  verbo  scio  laudari  regem  non  solere.  Frugi  homi¬ 
nem  dici,  non  multum  habet  laudis  in  rege :  fortem, 
iustum,  severum,  gravem,  magnanimum,  largum, 
beneficum ,  liberalem ;  hae  sunt  regiae  laudes :  ilia 
privata  est.  Ut  volet,  quisque  accipiat:  ego  tamen 
frugalitatem,  id  est  modestiamet  temperantiam,  virtu- 
tem  esse  maximam  iudico.  Haec  in  illo  est  ab  ineunte 

aetate,  quum  a  cuncta  Asia,  turn  a  magistratibus  lega- 
tisque  nostris,  turn  ab  equitibus  Romanis,  qui  in  Asia 
negotiati  sunt,  perspecta  et  cognita.  27.  Multis  ille 
quidem  gradibus  officiorum  erga  rempublicam  nostram 
ad  hoc  regium  nomen  ascendit :  sed  tamen  quidquid 
a  bellis  populiRomanivacabat,  cum  hominibus  nostris 
consuetudines ,  amicitias,  res  rationesque  iungebat; 
ut  non  solum  tetrarcha  nobilis ,  sed  optimus  paterfa¬ 
milias  ,  et  diligentissimus  agricola  et  pecuarius  habe- 
retur.  Qui  igitur  adolescens,  nondum  tanta  gloria 
praeditus ,  nihil  umquam ,  nisi  severissime  et  gravis- 
sime,  fecerit;  is  ea  existimatione,  eaque  aetate  salta- 
vit?  X.  28.  lmitari  potius,  Castor,  avi  mores  disci- 
plinamque  debebas,  quam  optimo  et  clarissimo  viro 
fugitivi  ore  maledicere.  Quod  si  saltatorem  avum  ha- 
buisses ,  neque  eum  virum ,  unde  pudoris  pudicitiae- 
que  exempla  peterentur:  tamen  hoc  maledictum  mi- 
nime  in  illam  aetatem  conveniret.  Quibus  ille  studiis 
ab  ineunte  aetate  se  imbuerat,  non  saltandi,  sed  bene 
ut  armis,  optime  ut  equis  uteretur;  ea  tamen  ilium 
cuncta  iam  aetate  exacta  defecerant.  ItaqueDeiotarum 
quum  plures  in  equum  sustulissent,  quod  haerere  in 
eo  senex  posset,  admirari  solebamus :  hie  vero  adole¬ 
scens,  qui  meus  in  Cilicia  miles,  inGraecia  commilito 
fait,  quum  in  illo  nostro  exercitu  equitaret  cum  suis 
delectis  equitibus,  quos  una  cum  eo  adPompeium  pa¬ 
ter  miserat,  quos  concursus  facere  solebat!  quam  se 
iactare!  quam  ostentare!  quam  nemini  in  ilia  caus- 
sa  studio  et  cupiditate  concedere!  29.  Quum  vero, 
exercitu  amisso,  ego,  qui  pacis  auctor  semper  fui,  post 
Pharsalicum  autem  praelium  suasorfuissem  armor  uni 
non  deponendorum,  sedabiiciendorum,  hunc  admeam 
auctoritatem  non  potui  adducere,  quod  et  ipse  ardebat 
studio  ipsius  belli,  et  patri  satisfaciendum  esse  arbi- 
trabatur.  Felix  ista  domus,  quae  non  impunitatem 
solum  adepta  sit,  sed  etiam  accusandi  licentiam  :  ca- 
lamitosus  Deiotarus,  qui  ab  eo,  qui  in  iisdem  castris 
fuerit,  non  modo  apud  te,  sed  etiam  a  suis  accusetur. 
Vos  vestra  secunda  fortuna,  Castor,  non  potestis  sine 
propinquorum  calamitate  esse  contend? 

XI.  30.  Sint  sane  inimicitiae,  quae  esse  non  debe- 
bant.  Rex  enim  Deiotarus  vestram  familiam  abiectam 
et  obscuram  e  tenebris  in  lucem  evocavit.  Quis  tuum 
patrem  ante,  qui  esset,  quam  cuius  gener  esset,  audi- 
vit?  Sed  quamvis  ingrate  et  impie  necessitudinis  no¬ 
men  repudiaretis,  tamen inimicitiashominum  morege- 
rere  poteratis,  non  ficto  crimineinsectari,  nonexpetere 
vitam,  non  capitis  arcessere.  Esto:  concedatur  liaec 
quoque  acerbitatis  et  odii  magnitudo.  Adeone,  ut 
etiam  omnia  vitae  salutisque  communis  atque  etiam 
humanitatis  iuraviolentur?  Servum  sollicitare  verbis, 
spe  promissisque  corrumpere,  abducere  domum; 
contra  dominum  armare :  hoc  est,  non  uni  propinquo, 
sed  omnibus  familiis  bellum  nefarium  indicere.  Nam 
ista  corrupted  servi,  si  non  modo  impunita  fuerit,  sed 
etiam  a  tanta  auctoritate  approbata:  nulli  parietes 
nostram  salutem,  nullae  leges,  nulla  iura  custodient. 
Ubi  enim  id,  quod  intus  est  atque  nostrum ,  impune 
evolare  potest  contraque  nospugnare :  fit  in  dominatu 
servitus,  in  servitute  dominatus.  31.  0  tempora,  o 
mores!  Cn.  Domitius  ille,  quern  nos  pueri  consulem, 
censorem,  pontificem  maximum  vidimus,  quum  tri— 
bunus  plebis  M.  Scaurum  principem  civitatis  in  indi¬ 
cium  populi  vocasset,  Scaurique  servus  ad  eum  clam 
domum  venisset,  etcrimina  in  dominum  delaturum  se 
esse  dixisset :  prehendi  hominem  iussit  ad  Scaurum- 
que  deduci.  Vide,  quid  intersit :  etsi  iniquo  Castorem 


cum  Domitio  comparo :  sed  tamen  ille  inimico  servum 
remisit,  tu  ab  avo  abduxisti ;  ille  incorruptum  audire 
noluit,  tu  corrupisti;  ille  adiutorem  servum  contra 
dominum  repudiavit,  tu  etiam  accusatorem  adhi- 
buisti.  32.  At  semel  iste  est  corruptusavobis?  Nonne, 
quum  esset  productus,  et  quum  tecum  fuisset,  refugit 
ad  legatos?  nonne  etiam  ad  huncCn.Domitium  venit? 
Nonne,  audiente  hoc  Ser.  Sulpicio,  clarissimo  viro, 
qui  turn  casu  apud  Domitium  caenabat,  et  hoc  T.  Tor¬ 
quato  ,  optimo  adolescente,  se  a  te  corruptum ,  tuis 
promissis  in  fraudem  impulsum  esse  confessus  est? 

XII.  Quae  est  ista  tam  impudens,  tarn  crudelis,  tarn 
immoderata  inhumanitas?  Idcirco  in  hanc  urbem 
venisti,  ut  huius  urbis  iura  et  exempla  corrumperes 
domesticaque  immanitate  nostrae  civitatis  humani- 
tatem  inquinares? 

33.  At  quam  acute  collecta  criminal  Blesamius, 
inquit,  (eius  enim  nomine,  optimi  hominis,  nec  tibi 
ignoti,  maledicebat  tibi,)  ad  regem,  inquit,  scribere 
solebat,  te  in  invidia  esse,  tyrannum  existimari,  statua 
inter  reges  posita  animos  hominum  vehementer  offen¬ 
ses,  plaudi  tibi  non  solere.  Non  intelligis,  Caesar, 
ex  urbanis  malevolorum  sermunculis  haec  ab  istis 
esse  collecta?  Blesamius  tyrannum  Caesarem  scribe- 
ret?  Multorum  enim  capita  civium  viderat;  multos 
iussu  Caesaris  vexatos,  verberatos,  necatos ;  multas 
afflictas  et  eversas  domos ;  armatis  militibus  refertum 
forum.  Quae  semper  in  civili  victoria  sensimus,  ea  te 
victore  non  vidimus.  34.  Solus,  inquam,  es,  C.  Caesar, 
cuius  in  victoria  ceciderit  nemo,  nisi  armatus.  Et 
quem  nos  liberi,  in  summa  populi  Romani  libertate 
nati,  non  modo  non  tyrannum,  sed  etiam  clementis- 
simum  in  victoria  ducimus :  is  Blesamio,  qui  vivit  in 
regno,  tyrannus  videri  potest?  Nam  de  statua  quis 
queritur,  una  praesertim,  quum  tam  multas  videat? 
Valde  enim  invidendum  est  eius  statuis,  cuius  tro- 
paeis  non  invidimus.  Nam,  si  locus  affert  invidiam, 
nullus  locus  est,  ad  statuam  quidem,  rostris  clarior. 
Deplausu  autem  quid  respondeam?  qui  nec  deside- 
ratus  umquam  a  te  est,  et  ngannumquam  obstupefactis 
hominibus  ipsa  admiratione  compressus  est,  et  for- 
tasse  eo  praetermissus,  quia  nihil  vulgare  te  dignum 
videri  potest. 

XIII.  35.  Nihil  a  me  arbitror  praetermissum,  sed 
aliquid  ad  extremam  caussae  partem  reservatum.  Id 
autem  aliquid  est,  te  ut  plane  Deiotaro  reconciliet 
oratio  mea.  Non  enim  iam  metuo,  ne  tu  illi  succen- 
seas :  illud  vereor,  ne  tibi  ilium  succensere  aliquid 
suspicere.  Quod  abest  longissime,  mihi  crede,  Cae¬ 
sar.  Quid  enim  retineat  per  te,  meminit,  non  quid 
amiserit  j  neque  se  a  te  mulctatum  arbitratur ,  sed, 
quum  existimares,  multis  tibi  multa  esse  tribuenda, 
quo  minus  a  se,  qui  in  altera  parte  fuisset,  ea  sume- 
res,  non  reeusavit.  36.  Etenim  si  Antiochus,  magnus 
ille  rex  Asiae,  quum,  posteaquam  a  Scipione  devi- 
ctus  Tauro  tenus  regnare  iussus  esset  omnemque 
hanc  Asiam,  quae  est  nunc  nostra  provincia,  amisis- 
set,  dicere  est  solitus,  benigne  sibi  a  populo  Romano 
esse  factum,  quod,  nimis  magna  procuratione  libera- 
tus,  modicis  regni  terminis  uteretur:  potest  multo 
facilius  se  Deiotarus  consolari.  Ille  enim  furoris 
mulctam  suslinuerat,  hie  erroris.  Omnia  tu  Deiotaro, 
Caesar,  tribuisti,  quum  et  ipsi  et  filio  nomen  regium 
concessisti.  Hoc  nomine  retento  atque  conservato, 
nullum  beneficium  populi  Romani,  nullum  iudicium 
de  se  senatus  imminutum  putat.  Magno  animo  et 
erecto  est,  nec  umquam  succumbet  inimicis,  ne  for- 

tunae  quidern.  37.  Multa  se  arbitratur  et  peperisse 
antefactis  et  habere  in  animo  atque  virtute,  quae  nullo 
modo  possit  araittere.  Quae  enim  fortuna,  aut  quis 
casus,  aut  quae  tanta  possit  iniuria  omnium  impera- 
torum  de  Deiotaro  decreta  delere?  Ab  omnibus  enim 
his  ornatus  est,  qui,  postquam  in  castris  esse  potuit 
per  aetatem,  in  Asia,  Cappadocia,  Ponto,  Cilicia,  Syria, 
bella  gesserunt,  senatus  vero  indicia  de  illo  tarn  multa 
tamque  honorifica,  quae  publicis  populi  Romani  litte- 
ris  monumentisque  consignata  sunt,  quae  umquam 
vetustas  obruet,  aut  quae  tanta  delebit  oblivio?  Quid 
de  virtute  eius  dicam?  quid  de  magnitudine  animi, 
gravitate,  constantia?  quae  omnes  docti  atque  sapien¬ 
ces  summa,  quidam  etiam  sola  bona  esse  dixerunt, 
bisque,  non  modo  ad  bene,  sed  etiam  ad  beate  viven- 
dum  contentam  virtutem  esse.  38.  Haec  ille  reputans 
et  dies  noctesque  cogitans,  non  modo  tibi  non  succen- 
set,(esset  enim  non  solum  ingratus,  sed  etiam  aniens,) 
verum  omnem  tranquil litatem  et  quietem  senectutis 
acceptam  refert  clementiae  tuae.  XIV.  Quo  quidern 
animo  quum  antea  fuit,  turn  non  dubito,  quin  tuis 
litteris,  quarum  exemplum  legi,  quas  ad  eum  Tarra- 
cone  huic  Blesamio  dedisti,  se  magis  etiam  erexerit, 
ab  omnique  sollicitudine  abstraxerit.  lubes  enim 
eum  bene  sperare  et  bono  esse  animo :  quod  scio  te 
non  frustra  scribere.  Memini  enim  iisdem  fere  verbis 
ad  me  te  scribere  meque  tuis  litteris  bene  sperare  non 
frustra  esse  iussum.  39.  Laboro  equidem  regis  Deio- 
tari  caussa,  quocum  mihi  amicitiam  respublica  con- 
ciliavit,  hospitium  voluntas  utriusque  coniunxit,  fa- 
miliaritatem  consuetudo  attulit,  summam  vero  neces- 
situdinem  magna  eius  officia  in  me  et  in  exercitum 
meum  effecerunt :  sed  quum  de  illo  laboro,  turn  de 
multis  amplissimis  viris,  quibus  semel  ignotum  a  te 
esse  oportet,  nec  beneficium  tuum  in  dubium  vocari, 
n'ec  haerere  in  animis  hominum  sollicitudinem  sem- 
piternam,  nec  accidere,  ut  quisquam  te  timere  incipiat 
eorum,  qui  semel  a  te  sint  liberati  timore.  40.  Non 


debeo,  C.  Caesar,  quod  fieri  solet  in  tantis  periculis, 
tentare,  quonam  modo  dicendo  misericordiam  tuam 
commovere  possim.  Nihil  opus  est.  Occurrere  ipsa 
solet  supplicibus  et  calamitosis,  nullius  oratione  evo- 
cata.  Propone  tibi  duos  reges,  et  id  animo  contem- 
plare,  quod  oculis  non  potes.  Dabis  profecto  miseri- 
cordiae,  quod  iracundiae  negavisti.  Multa  suntmonu- 
menta  tuae  clementiae :  sed  maxime  eorum  incolumi- 
tates,  quibus  salutem  dedisti.  Quae  si  in  privatis 
gloriosa  sunt,  multo  magis  commemorabuntur  in  regi¬ 
bus.  Semper  regium  nomen  in  hac  civitate  sanctum 
fuit:  sociorum  vero  regum  et  amicorum  sanctissi- 
mum.  XV.  41 .  Quod  nomen  hi  reges  ne  amitterent, 
te  victore,  timuerunt :  retentum  vero,  et  a  teconfirma- 
tum,  posteris  etiam  suis  tradituros  esseconfido.  Cor¬ 
pora  vero  sua  pro  salute  regum  suorum  hi  legati  tibi 
regii  tradunt,  Hieras  et  Blesamius  et  Antigonus,  tibi 
nobisque  omnibus  iam  diu  noti,  eademque  fide  et  vir¬ 
tute  praeditus  Dorylaus ,  qui  nuper  cum  Hiera  legatus 
est  ad  te  missus,  quum  regum  amicissimi,  turn  tibi 
etiam,  ut  spero,  probati.  42.  Exquire  de  Blesamio, 
numquid  ad  regem  contra  dignitatem  tuam  scripserit. 
Hieras  quidern  caussam  omnem  suscipit,  etcriminibus 
illis  pro  rege  se  supponit  reum :  memoriam  tuam  im- 
plorat,  qua  vales  plurimum ;  negat  umquam  se  a  te  in 
Deiotari  tetrarchia  pedemdiscessisse:  in  primisfinibus 
tibi  se  praesto  fuisse  dicit,  usque  ad  ultimos  prosecu- 
tum:  quum  e  balneo  exisses,  tecum  se  fuisse,  quum 
ilia  munera  inspexisses  caenatus,  quum  in  cubiculo 
recubuisses ;  eamdemque  assiduitatem  tibi  se  prae- 
buisse  postridie.  43.  Quamobrem,  si  quid  eorum, 
quae  obiecta  sunt,  cogitatum  sit,  non  recusat,  quin  id 
facinus  suum  indices.  Quocirca,  C.  Caesar,  velim 
existimes ,  hodierno  die  sententiam  tuam  aut  cum 
summo  dedecore  miserrimam  pestem  importaturam 
esse  regibus  aut  incolumem  famam  cum  salute :  quo¬ 
rum  alterum  optare,  illorum  crudelitatis  est;  alterum 
conservare,  clementiae  tuae. 

NOTITIA  LITTERARIA. 

Interfecto  Idibus  Mart,  anni  V.  c.  DCCX.  C.  Caesare,  M.  Antonius,  colleges  eius  in  consulatu,  sibi  metuens,  non  solum 
eo  die  latuit,  verum  etiam  texit  aliquamdiu  consilia  sun,  simulatione  ad  tempus  accommodates.  Postridie  Idas  esetum  est 
cum  eo  de  communi  coeicordies  per  viros  consulares :  post  diem  tertium ,  quifuit  XI I.  Keel.  Apr.,  in  esedem  Telheris  convocest 
senates,  Cicero  oratione ,  quam  graece  conversant  Dio  Cassius  (XL1V,  63.)  nobis  servavit ,  pacem  suasit  discordiarumque 
memoriam  omnern ,  vetere  Atheniensium  exem/plo ,  oblivione  sempiterna  deJendam  censuit.  ({uo  die  pr declare  de  rep.  ocu 
tus  Antonias,  consequentibus  etiam  diebus  non  dubia  suae  voluntatis  arg  amenta  dare  visas  est:  misso  pesrvo filio, pacts  obside, 
in  Capitolium,  C.  Cesssium  ipse,  M.  Brutum  Lepidus,  pontifex  max.  eelii  alios  ex  tyrannoctonis,  qui  post  Caesesms  necem,  po- 
puli  et  Antonii  mesxime  consulis  metis,  in  Capitolium  se  contulerant,  cesenese  adhibuerunt.  Sed  fictam  personam  sustciere  diu 
nemo  potest.  Quinn  Caesarem,  quamquesm  in  libera  civiteste  singulari  potestate  issum,  funere  tamen  effern  placuisset :  qui 
fans  malorum  omnium  fuit:  (sic  enim  tyr annum  non  fuisse  iudicabatur,  nam  tyrannorum  corpora  proiiciuntur  inhumesta:) 
laudavit  eurn  de  more  Antonins  in  foro:  commemorestisque  rebus  eib  eo  gestis ,  maximisque  erges  ramp,  mentis ,  explicates  de- 
mum  cruenta  veste,  in  qua  caesus  fuerat,  multis  pugionum  ictibus  perfossa ,  convertit  orationem  ad  miserationem  conimoven- 
dam,  populumque ,  iam  dolore  incensum,  in  earn  iracundiam  furoremque  impulit ,  ut  statim  a  funere  ad  domum  Bruts  et 
Cassii  cum  facibus  accurreret :  unde  aegre  repulsus  est.  Brutus  et  Cassius,  vitato  praesenti  periculo,  concitatae  multitudims 
vim  timentes,  Antoniique  perfidiam  iam  satis  expert! ,  Antium  et  Lanuvium  aufugerunt,  eo  consiho,  ut  mde  tn  provmcias  a 
senatu  decretas  proficiscerentur.  Decreverat  autern  senatus ,  postridie  quam  e  Capitolio  Caesaris  mterfectores  descenderant, 
Bruto  Cretam,  Cassio  Africans,  Trebonio  Asiam,  Cimbro  Bithyniam :  D.Bruto  Gallium  citeriorem,  datum  a  Caesare  antea, 
confirmarat.  Idem  tamen ,  quasi  ad  sanitatem  revocatus ,  reliquis  diebus  in  Capitolio  praeclara  S.  C.  fecit,  pnmum  illud  e 
Ser.  Sulpicii  sententia,  ne  qua  post  Idas  Mart,  immunitatis  tabula,  neve  cuius  beneficii  figeretur -.  decide,  ut  dictaturae  nomen 
in  perpetuum  e  rep.  tolleretur.  Lux  quaedam  oblata  videbatur-,  erecti  erant  spe  hbertatis  et  otn  bonorum  ammi :  constituta 
resp.  putabatur.  Sed  cito  ille  simulationem  sustulit,  suique  similis  visas  est.  Habito  enim  Kalendis  lun.  senatu,  non  earn, 
quern  antea,  de  rep.  sensum,  nee  superiorum  dierum  actis  consentientem  voluntatem  ostendit.  Nihil  decide  ad  senatum  refer ebat: 
ver  populism,  id  est,  per  infimam  corruptamque  plebem,  contempta  amplissimi  ordinis  auctontate,  agebat  omnia,  contra 
S  C  quod  ipse  fieri  voluerat,  tabulas  figebat,  civitatem  immunitatesque  dabat,  ex  sales  reducebati  eaque  sefacere  omnia  dicebat 
ex  leaibus  Caesaris,  ant  ex  eius  commentariis .  Turn  Cicero,  desperata  prorsus  Antonio  consule  hbertate,  Urbem  rehquit,  in 
Graeciam  Hums,  ea  mente,  ut  Kalendis  Ian.  quo  die  Pans  a  et  Hirtius  consulatum  inituri  erant,  adesset.  Nec  tamen  iter  il¬ 
lud  absolvit.  Nam  Leucopetrae  adversa  Umpestate  detent us ,  ah  Us,  qui  ab  Urbe  venerant,  et concionem  accepitAntonu,  et 
ea  counocit,  unde  revertendi  consilium  cepit.  Post  reditum,  de  via  languens ,  in  senatum,  qui  Kalendis  Sept,  ut  Phil,  f.  /egi- 
tur,  in  aede  Concordiae  habebatur ,  non  venit.  Quo  graviter  commotus  Antonius ,  fabros  se  missurum  et  domum  eius  distur- 

huLuruni.  audic/ibe  send tu j  dixit •  ,  n7 .7.  .  .•  •. 

Postridie,  id  est  XIV.  Non.  Sept.,  Cicero  in  senatum  venit  absente  Antonio  et  pnmum  orationem  PJahppicam  ixit. 


ARG.  Cicero  liac  oratione  primum  exposuit  consilium pro- 
fectionis  in  Graeciam  susceptae,  ol>  M.  Antonium  a  se  cap  turn, 
imle  a  Kal.  Tun.  res  novas  in  civitate  molientem  (c.  1.2.).  Deimle 
ratione  re.litus  sui  re.l.lita,  Pisonis  orationem  collau.lat,  Kal. 
habitam  Sextililms  (c.  3.  4.).  Turn  Anlonii  iniuriam  hesterno 
die  si  hi  illatam  castigat  et  se,  si  in  senatu  adfuisset,  panter  ac 
Pisonem,  supplicationes  Caesari  mortuo  negaturum  fuisse  pro- 
nuntiat  (c.  5  0.).  lam,  quae  in  praesenti  e  republica  esse  sila  vi- 
deantur,  exponit.  Ac  primum  quidem  Caesaris  acta  pads  et  otn 
caussa  servanda  esse  censet.  Uocet  autern,  nihil  esse  tarn  m 


actis  Caesaris  ,  quam  leges  Caesaris.  His  acta  eius  dissolvi,  fe- 
rendum  non  esse.  Ilic  commemorat  legem,  ne  praetoriae  provin- 
ciae  ultra  annum,  neve  consulates  ultra  biennium  olitineantur. 
Delude  ostendit,  Antonii  lege  de  tertia  iudicum  decuria  lulias 
leges  iudiciarias  tolli  omnes:  item  Antonii  lege,  quae  homines 
de  vi  et  de  maiestate  damnatos,  si  velint,  ad  populum  provocare 
iuheat,  quum  ceteras  leges  dissolvi,  turn  in  primis  lulias,  quibus 
decrctum  sit,  ut  de  vi  et  de  maiestate  damnatis  aqua  et  igni  in- 
terdicatur.  Sed  ne  Antonii  quideiu  leges  post  Caesaris  mortem 
lulus  evertemlas  iudicut:  quumquam  vercudum  sit ,  ne  isto,  qui 

(]uasi  a  Caesaris  mortui  commentaviis  reduxerit  exsules.univer- 
sas  nationes  et  provincias  civitate  et  vectigalil.us  immimitis ,  m- 
finita  immunitate  omaverit,  omnia  susque  deque  haljeat,  iam 
quaecnmque  videantuv  vi  et  artnis  ol.tvudat  pro  legibus  (c.7— 10.) 
lam  ul)i,  quae  de  repnl.liea  sentiat,  libere  dixit,  depreeatur  iram 
Antonii,  qnam  si  non  possit  lenire  precilms.  petit,  ut  Antomus 
sibi  tamquam  civi  irascatur,  arniovum  xi  abstineat  (c.  11.).  Po- 
stre.no  utrumque  consulem,  et  Dolabellam  praesentem  et  absentee. 
Antonium  coliortatur,  utveram  sectentur  gloria... ,  quae  ex  recte 
factis  magnisque  in  renipublicam  meritis  nascatuv  (c.  12  -15.). 

I.  1.  Antequam  de  republica,  patres  conscripli, 
dicam  ea,  quae  dicenda  hoc  tempore  arbitror,  exponam 
vobis  breviter  consilium  et  profectionis  et  reversioms 
meae.  Ego  quum  sperarem,  aliquando  ad  vestrum 
consiiium  auctoritatemque  rempublicam  esse  revoca- 
tam,  manendum  mihi  statuebam,  quasi  in  vigilia 
quadam  consulari  ac  senatoria.  Nec  vero  usquam 
discedebam,  nec  a  republica  deiiciebam  oculos  ex  eo 
die,  quo  in  aedem  Telluris  convocati  sumus.  In  quo 
templo ,  quantum  in  me  fuit,  ieci  fundamenta  pacis, 
Atheniensiumque  renovavi  vetus  exemplum,  Grae- 
cum  etiam  verbum  usurpavi,  quo  turn  in  sedandis 
dNcordiis  eratusacivitasilla,  atque  omnem  memoriam 
discordiarum  oblivione  sempiterna  delendam  censui. 

2.  Praeclara  turn  oratio  M.  Antonii :  egregia  etiam  vo¬ 
luntas  :  pax  denique  per  eum  et  per  liberos  eius  cum 
praestantissimis  civibus  confirmata  est.  Atque  his 
principiis  reliqua  consentiebant.  Ad  deliberaliones 
eas,  quas-  babebat  domi  de  republica,  principes  civita- 
tis  adhibebat :  ad  hunc  ordinem  res  optimasdeferebat: 
nihil  turn,  nisi  quod  erat  notum  omnibus,  in  C.  Cae¬ 
saris  commentariis  reperiebatur ;  summa  constantia 
ad  ea,  quae  quaesita  erant,  respondebat.  3.  Num  qui 
exsules  restituti?  Unumaiebat,  praeterea  neminem. 
Num  immunitates  datae?  Nullae,  respondebat.  Assen- 
tiri  etiam  nos  Ser.  Sulpicio,  clarissimo  viro,  voluit,  ne 
qua  tabula  post  ldus  Martias  ullius  decreti  Caesaris 
aut  beneficii  figeretur.  Multa  praetereo,  eaque  prae¬ 
clara.  Ad  singulare  enim  M.  Antonii  factum  festinat 
oratio.  Dictaturam ,  quae  vim  iam  regiae  potestatis 
obsederat,  funditus  ex  republica  sustulit:  de  qua  ne 
sententias  quidem  diximus.  Scriptum  senatuscon- 
sultum ,  quod  fieri  vellet,  attulit:  quo  recitato,  aucto- 
ritatem  eius  summo  studio  secuti  sumus,  eique  am- 
plissimis  verbis  per  senatusconsultumgratias  egimus. 

II.  4.  Lux  quaedam  videbatur  oblata,  non  modo  regno, 
quod  pertuleramus,  sed  etiam  regni  timore  sublato: 
magnumque  pignus  ab  ec  reipublicae  datum,  se 
liberam  civitatem  esse  velle,  quum  dictatoris  nomen, 
quod  saepe  iustum  fuisset,  propter  perpetuaedictaturae 
recentem  memoriam  funditus  ex  republica  sustulisset. 
5.  Liberatus  caedis  periculo  paucis  post  diebus  sena- 
tus :  uncus  impactus  est  fugitivo  illi ,  qui  in  C.  Marii 
nomen  invaserat.  Atque  haec  omnia  communiter  cum 
collega :  alia  porro  propria  Dolabellae :  quae,  nisi  col- 
le»a  abfuisset,  credo  iis  fuissefutura  communia.  Nam, 
quum  serperet  in  Urbe  infinitum  malum,  idque  mana- 
ret  in  dies  latius ;  iidemque  bustum  in  foro  facerent, 
(iui  illam  insepultam  sepulturameffecerant,  etquotidie 
ma°'is  magisque  perditi  homines  cum  sui  similibus 
servis  tectis  ac  templis  Urbis  minarentur:  tabs  ani- 
madversio  fuit  Dolabellae  quum  in  audaces  scelera- 
tosque  servos,  turn  in  impuros  et  nefarios  liberos, 
talisque  eversio  illius  exsecratae  columnae,  ut  mirum 
mihi  videatur,  tam  valde  reliquum  tempus  ab  illo  uno 
die  dissensisse.  6.  Ecce  enim  Kalendis  Iuniis,  quibus 
ut  adessemus  edixerat,  mutata  omnia:  nihil  per  sena- 

turn,  multa  et  magna  per  populum,  et  absente  populo 
et  invito.  Consules  designati  se  audere  negabant  in 
senatum  venire :  patriae  liberatores  Urbe  carebant  ea, 
cuius  a  cervicibus  iugum  servile  deiecerant:  quos 
tamen  ipsi  consules  et  in  concionibus  et  in  omni  ser- 
mone  laudabant.  Yeterani  qui  appellabantur ,  quibus 
hie  ordo  diligentissimecaverat,  non  adconservationem 
earum  rerum,  quas  habebant,  sed  ad  spem  novaium 
praedarum  incitabantur.  Quae  quum  audire  mallem, 
quam  videre,  haberemque  ius  legationis  liberum,  ea 
mente  discessi,  ut  adessem  Kalendis  Ianuariis,  quod 
initium  senatus  cogendi  fore  videbatur. 

III.  7.  Exposui,  patres  conscripti,  profectionis 
consilium :  nunc  reversionis ,  quae  plus  admirationis 
habet,  breviter  exponam.  Quum  Brundisium,  iterque 
illud,  quod  tritum  in  Graeciam  est  ,  non  sine  caussa 
vitavissem,  Kalendis  Sextilibus  veni  Syracusas,  quod 
ab  Urbe  ea  transmissio  in  Graeciam  laudabatur :  quae 
tamen  urbs  mihi  coniunctissima,  plus  una  me  nocte 
cupiens  retinere,  non  potuit.  Veritus  sum,  ne  meus 
repentinus  ad  meos  necessarios  adventus  suspicionis 
aliquid  afferret,  si  essem  commoratus.  Quum  autem 
me  ex  Sicilia  ad  Leucopetram,  quod  est  promontorium 
a°ri  Rhegini,  venti  detulissent;  ab  eo  loco  conscendi, 
ut  tiansmitterem :  nec  ita  multum  provectus,  reiectus 
austro  sum  in  eum  ipsum  locum,  unde  conscenderam. 

8.  Quumque  iiitGinpostci  nox  6ss6t  nisiisissGrncjuG  in 
villa  P.  Yalerii,  comitis  et  familiaris  mei,  postridieque 
apud  eumdem  ventumexspectansmanerem,  municipes 
Rhegini  complures  ad  me  venerunt,  ex  his  quidam 
Roma  recentes:  a  quibus  primum  accipioM.  Antonii 
concionem :  quae  ita  mihi  placuit,  ut  ea  lecta  de  rever 
sione  primum  coeperim  cogitare.  Nec  ita  multo  post 
edictum  Bruti  affertur  et  Cassii :  quod  quidem  mihi, 
fortasse  quod  eos  etiam  plus  reipublicae,  quam  fami- 
liaritatis  gratia  diligo,  plenum  aequitatis  videbatur. 
Addebant  praeterea  (fit  enim  plerumque,  utn,  qui 
boni  quid  volunt  afferre,  affingant  aliquid,  quo  faciant 

id,  quod  nuntiant,laetius,)rem con venturam  :  Kalendis 

Sextilibus  senatum  frequentem  fore:  Antonium,  repu- 
diatis  malis  suasoribus,  remissis  Galliis  provinciis, 
ad  auctoritatem  senatus  esse  rediturum.  1Y.  9.  Turn 
vero  tanta  sumcupiditateincensus  adreditum.ut  mihi 
nulli  neque  remi  neque  venti  satisfacerent :  non  quo 
me  ad  tempus  occursurum  nonputarem,  sednetardius, 
quam  cuperem,  reipublicae  gratularer.  Atque  ego 
celeriter  Veliam  devectus,  Brutum  vidi;  quanto  meo 
dolore,  non  dico.  Turpe  mihi  ipsi  videbatur,  in  earn 
urbem  me  audere  reverti ,  ex  qua  Brutus  cederet :  et 
ibi  velle  tuto  esse,  ubi  ille  non  posset.  Neque  vero 
ilium  similiter,  atque  ipse  eram,  commotum  essevidi. 
Erectus  enim  maximi  ac  pulcherrimi  facti  sui  consci- 
entia,  nihil  de  suo  casu,  multa  de  vestro  querebatur. 
10.  Ex  quo  primum  cognovi,  quae  Kalendis  Sextilibus 
in  senatu  fuisset  L.  Pisonis  oratio:  qui  quamquam 
parum  erat  (id  enim  ipso  a  Bruto  audieram)  a  quibus 
debuerat,  adiutus:  tamen  et  Bruti  testimonio  (quo 
quid  potest  esse  gravius?)  et  omnium  praedicatione, 
quos  postea  vidi ,  magnam  mihi  videbatur  gloriam 
consecutus.  Hunc  igitur  ut  sequerer,  properavi,  quern 
praesentes  non  sunt  secuti:  non  utproficerem  aliquid, 
(neque  enim  sperabam  id,  neque  praestare  poteram,) 
sedut,  si  quid  mihi  humanitus  accidisset,  (multa  autem 
impendere  videntur  praeter  naturam  etiam  praeterque 
fatum,)  huius  tamen  diei  vocem  testem  reipublicae 
relinquerem  meae  perpetuae  erga  se  voluntatis. 

11.  Quoniam  utriusque  consilii  caussam,  patres 

conscripti,  probatam  vobis  esse  confido,  priusquam 
de  republica  dicere  incipio,  pauca  querar  de  hester- 
na  M.  Antonii  iniuria:  cui  sum  amicus ,  idque  me 
nonnullo  eius  officio  debere  esse,  prae  me  semper  tub. 
V.  Quid  tandem  erat  caussae,  cur  in  senatum  hesterno 
die  tarn  acerbe  cogerer?  Solusne  aberam?  an  non 
saepe  minus  frequentes  fuistis?  an  ea  res  agebatur, 
ut  etiam  aegrotos  deferri  oporteret?  Hannibal,  credo, 
erat  ad  portas,  autde  Pyrrhi  pace  agebatur :  ad  quam 
caussam  etiam  Appium  ilium,  et  caecum  et  senem, 
delatum  esse  memoriae  proditum  est.  12.  De  suppli- 
cationibus  referebatur :  quo  in  generesenatoresdeesse 
non  solent.  Coguntur  enim  non  pignoribus,  sed 
eorum,  quorum  de  honore  agitur,  gratia :  quod  idem 
fit,  quum  de  triumpho  refertur.  Ita  sine  curaconsules 
sunt,  ut  paene  liberum  sit  senatori,  non  adesse.  Qui 
quum  mihi  mos  notus  esset,  quumque  de  via  langue- 
rem  et  rnihimet  displicerem,  misi  pro  amicitia,  qui 
hoc  ei  diceret.  At  ille,  vobis  audientibus,  cum  fabris 
se  domum  meam  venturum  esse  dixit.  Nimis  ira- 
cunde  hoc  quidem  et  valde  intemperanter.  Cuius 
enim  maleficii  ista  poena  est,  ut  dicere  in  hoc  ordine 
auderet,  se  publicis  operis  disturbaturum  publice  ex 
senatus  sententia  aedificatam  domum?  Quis  autem 
umquam  tanto  damno  senatorem  coegit?  aut  quid  est 
ultra  pignus  aut  mulctam?  Quod  si  scisset,  quam  sen- 
tentiam  dicturus  essem,  remisisset  aliquid  profecto  de 
severitate  cogendi.  VI.  13.  An  me  censetis,  patres 
conscripti,  quod  vos  inviti  secuti  estis,  decreturum 
fuisse,  ut  parentalia  cum  supplicalionibus  misceren- 
tur?  ut  inexpiabiles  religiones  in  rempublicam  in- 
ducerentur?  ut  decernerentur  supplicationes  mortuo? 
nihil  dico,  cui.  Fuerit  ille  L.  Brutus,  qui  et  ipse 
regio  dominatu  rempublicam  liberavit,  et  ad  similem 
virtutem  et  simile  factum  stirpem  iam  prope  in  quin- 
gen  tesimum  annum  propagavit:  adduci  tamen  non 
possem,  ut  quemquam  mortuum  coniungerem  cum 
immortalium  religione :  ut,  cuius  sepulcrum  usquam 
exstet,  ubi  parentetur,  ei  publice  supplicetur.  Ego 
vero  earn  sententiam  dixissem,  patres  conscripti,  ut 
me  adversus  populum  Romanum,  si  qui  accidisset 
gravior  reipublicae  casus,  si  bellum,  si  morbus,  si 
fames,  facile  possem  defendere:  quae  partim  iam 
sunt,  partim  timeo  ne  impendeant.  Sed  hoc  ignoscant 
dii  immortales  velim  et  populo  Romano,  qui  id  non 
probat,  et  huic  ordini,  qui  decrevit  invitus.  1 4.  Quid? 
de  reliquis  reipublicae  malislicetne  dicere?  mihi  vero 
licet  et  semper  licebit  dignitatem  tueri ,  mortem  con- 
temnere.  Potestas  modo  veniendi  in  hunc  locum  sit : 
dicendi  periculum  non  recuso.  Atque  utinam,  patres 
conscripti,  Kalendis  Sextilibus  adesse  potuissem!  non 
quo  profiei  potuerit  aliquid,  sed  ne  unus  modo  consu- 
laris,  quod  turn  accidit,  dignus  illo  honore,  dignus  re¬ 
publica  inveniretur.  Qua  quidem  ex  re  magnum  acci- 
pio  dolorem ,  homines  amplissimis  populi  Romani  be- 
neficiis  usos  L.  Pisonem,  ducem  optimae  sententiae, 
non  secutos.  Idcircone  nos  populusRomanusconsules 
fecit,  ut,  in  altissimo  amplissimoque  gradu  dignitatis 
locati,  rempublicam  pro  nihilohaberemus?  Non  modo 
voce  nemo  L.  Pisoni  consularis,  sed  ne  vultu  quidem 
assensus  est.  IS.  Quae,  malum !  est  ista  voluntaria 
servitus?  fuerit  quaedam  necessaria.  Ncc  ego  hoc  ab 
omnibus  iis  desidero,  qui  sententiam  consulari  loco 
dicunt.  Alia  caussa  est  eorum,  quorum  silentio  igno- 
sco:  alia  eorum,  quorum  vocemrequiro  :  quos  quidem 
doleo  in  suspicionem  populi  Romani  venire,  non  metus, 
quod  ipsum  esset  turpe,  sedalium  aliadecaussadeesse 

dignitati  suae.  VII.  Quare  primum  maximas  gratias 
et  habeo  et  ago  L.  Pisoni,  qui  non,  quid  efficere  posset 
in  republica,  cogitavit,  sed  quid  ipse  facere  deberet: 
deinde  a  vobis ,  patres  conscripti ,  peto ,  ut ,  etiamsi 
sequi  minus  audebitis  orationem  atque  auctoritatem 
meam ,  benigne  tamen  me,  ut  fecistis  adhuc,  audiatis. 

16.  Primum  igitur  acta  Caesaris  servanda  censeo : 
non  quo  probem :  quis  enim  id  quidem  potest?  sed 
quia  rationem  habendam  maxime  arbitrorpacis  etotii. 
Vellem  adesset  Antonius,  modo  sine  advocatis.  Sed, 
ut  opinor,  licet  ei  minus  valere,  quod  mihi  heri  per 
ilium  non  licuit.  Doceret  me  vel  potius  vos,  patres 
conscripti,  quemadmodum  ipse  Caesaris  acta  defen- 
deret.  An  in  commentariolis  et  chirographis  etlibellis 
se  uno  auctore  prolatis,  ac  ne  prolatis  quidem,  sed 
tantummodo  dictis,  acta  Caesaris  firma  erunt:  quae 
ille  in  aes  incidit,  in  quo  populi  iussa  perpetuasque 
leges  esse  voluit,  pro  nihilohabebuntur?  17.Equidem 
sic  existimo:  nihil  tam  esse  in  actis  Caesaris.  quam 
leges  Caesaris.  An,  si  cui  quid  ille  promisit,  id  erit 
fixum,  quod  idem  facere  non  potuit?  ut  multis  multa 
promissa  non  fecit.  Quae  tamen  multo  plura  illo 
mortuo  reperta  sunt,  quam  a  vivo  beneficia  per  omnes 
annos  tributa  et  data.  Sed  ea  non  muto,  non  moveo: 
sumrao  etiam  studio  praeclara  illius  acta  defendo. 
Pecunia  utinam  adOpis  maneret!  cruenta  illaquidem, 
sed  his  temporibus,  quoniam  his,  quorum  est,  non 
redditur,  necessaria.  Quamquam  ea  quoque  sit  ef- 
fusa,  si  ita  in  actis  fuit.  18.  Ecquid  est,  quod  tam 
proprie  dici  possit  actum  eius,  qui  togatus  in  republica 
cum  potestate  imperioque  versatus  sit,  quam  lex? 
Quaere  acta  Gracchi:  leges  Semproniae  proferentur. 
Quaere  Sullae:  Corneliae.  Quid?  Cn. Pompeii  tertius 
consulatus  intjuibus  actis  constitit?  nempe  inlegibus. 
A  Caesare  ipso  si  quaereres,  quidnam  egisset  in  Urbe 
et  in  toga ,  leges  multas  responderet  se  et  praeclaras 
tulisse :  chirographa  vero  aut  mutaret  aut  non  daret : 
aut,  si  dedisset,  non  istas  res  in  actis  suisduceret.  Sed 
ea  ipsa  concedo :  quibusdam  in  rebus  etiam  conniveo : 
in  maximis  vero  rebus,  id  estlegibus,  acta  Caesaris 
dissolvi  ferendum  nonputo.  VIII.  19.  Quae  lex  melior, 
utilior,  optima  etiam  republica  saepiusflagitata,  quam, 
ne  praetoriae  provinciae  plus  quam  annum,  neve  plus 
quam  biennium  consulares  obtinerentur?  Hac  lege 
sublata,  videnturne  vobis  acta  Caesaris  servari?  Quid? 
ea  lege,  quaepromulgata  est  detertia  decuria  iudicum, 
nonne  omnes  iudiciariae  leges  Caesaris  dissolvuntur? 
Et  vos  acta  Caesaris  defenditis,  qui  leges  eius  evertitis? 
Nisi  forte,  si  quid  memoriae  caussa  retulitin  libellum, 
id  numerabitur  in  actis  et,  quamvis  iniquumet  inutile 
sit,  defendetur :  quod  ad  populum  centuriatis  comitiis 
tulit,  id  in  actis  Caesaris  non  habebitur.  20.  At  quae 
est  ista  tertia  decuria?  Centurionum,  inquit.  Quid? 
isti  ordini  iudicatus  lege  Iulia,  etiam  ante  Pompeia, 
Aurelia  non  patebat?  Census  praefiniebatur,  inquit. 
Non  centurioni  quidem  solum,  sed  equiti  etiam  Ro¬ 
mano.  Itaque  viri  fortissimi  atque  honestissimi,  qui 
ordines  duxerunt,  res  et  indicant  et  iudicaverunt.  Non 
quaero,  inquit,  istos.  Quicumque  ordinem  duxit,  iu- 
dicet.  At  si  ferretis,  quicumque  equo  meruisset,  quod 
est  Iautius,  nemini  probaretis.  Iniudice  enimspectari 
et  fortuna  debet  et  dignitas.  Non  quaero,  inquit,  ista : 
addo  etiam  indices manipulares  exlegionc Alaudarum. 
Aliter  enim  nostri  negant  posse  s.e  salvos  esse.  0  con- 
tumeliosum  honorem  iis,  quos  ad  iudicandum  nec 
opinantes  vocatis!  Ilic  enim  est  legis  index,  ut  ii  in 
!!  tertia  decuria  iudicent,  quilibereiudicarenon  audeant. 

In  quo  quantus  est  error,  dii  immortales,  eorum,  qui 
istam  legem  excogitaverunt !  Ut  enim  quisque  sordi- 
dissirnus  videbitur,  ita  libentissime  severitate  iudi- 
candi  sordes  suas  eluet  laborabitque ,  ut  honestis  de- 
curiis  potius  dignus  videatur,  quam  in  turpem  iure 
coniectus.  IX.  21 .  Altera  promulgata  lex  est,  ut  et  de 
vi  et  de  maiestate  damnati  ad  populum  provocent,  si 
velint.  Haec  utrum  tandem  lex  est,  an  Iegum  omnium 
dissolutio?  Quis  est  enim  hodie ,  cuius  intersit  istam 
legem  manere?  Nemo  reus  est  istis  legibus:  nemo, 
quem  futurumputemus.  Armis  enim  gesta  numquam 
profecto  in  iudicium  vocabuntur.  At  res  popularis. 
Utinam  quidem  aliquid  velletis  esse  populare !  Omnes 
enim  iam  cives  de  reipublicae  salute  una  et  mente  et 
voce  consentiunt.  Quae  est  igitur  ista  cupiditas  eius 
legis  ferendae,  quae  turpitudinem  summam  habeat, 
gratiam  nullam?  Quid  enim  turpius,  quam,  qui  maie- 
statem  populi  Romani  per  vim  minuerit,  eum,  darnna- 
tum  iudicio,  ad  earn  ipsam  vim  reverti,  propter  quam 
sit  iure  damnatus?  22.  Sed  quid  pluradelegedisputo? 
quasi  vero  id  agatur,  ut  quisquam  provocet.  Id  agitur, 
id  fertur,  ne  quis  omnino  umquam  istis  legibus  reus 
fiat.  Quis  enim  aut  accusator  tam  amens  reperietur, 
qui  reo  condemnato  obiicere  se  multitudini  conductae 
velit?  aut  iudex,  qui  reum  damnare  audeat,  ut  ipse 
ad  operas  mercenarias  statim  protrahatur?  Non  igitur 
provocatio  ista  lege  datur :  sed  duae  maxime  salutares 
leges  quaestionesque  tolluntur.  Quid  est  aliud  adhor- 
tari  adolescentes,  ut  turbulenti,  utseditiosi,  ut  perni- 
ciosi  cives  velint  esse?  Quam  autem  ad  pestem  furor 
tribunicius  impelli  non  poterit,  his  duabus  quaestio- 
nibus  de  vi  et  de  maiestate  sublatis?  23.  Quid,  quod 
obrogatur  legibus  Caesaris,  quae  iubent  ei,  qui  de  vi, 
itemque  ei ,  qui  maiestatis  damnatus  sit,  aqua  et  igni 
interdici?  Quibus  quum  provocatio  datur,  nonne  acta 
Caesaris  rescinduntur?  Quae  quidem  ego,  patres  con- 
scripti,  qui  ilia  numquam  probavi,  tamen  ita  conser- 
vanda  concordiae  caussa  arbitratus  sum,  ut  non  modo, 
quas  vivus  Caesar  leges  tulisset,  infirmandashoc  tem¬ 
pore  non  putarem,  sed  ne  illas  quidem,  quas  post 
mortem  Caesaris  prolatas  esse  et  fixas  videtis. 

X.  24.  De  exsilio  reducti  a  mortuo:  civitas  data 
non  solum  singulis ,  sed  nationibus  et  provinces  uni- 
versis  a  mortuo:  immunitatibus  infinitissublala  vecti- 
galia  a  mortuo.  Ergo  haec  uno,  verum  optimo,  auctore 
domo  prolata,  defendimus:  eas  leges,  quas  ipse,  no¬ 
bis  inspectantibus ,  recitavit,  pronuntiavit,  tulit,  qui¬ 
bus  latis  gloriabatur,  iisque  legibus  rempublicam  con- 
tineri  putabat,  de  provinciis,  de  iudiciis,  eas,inquam, 
Caesaris  leges ,  nos ,  qui  defendimus  acta  Caesaris, 
evertendas  putabimus?  25.  Ac  de  iis  tamen  legibus, 
quae  promulgatae  sunt,  saltern  queri  possumus:  de 
iis,  quae  iam  latae  dicuntur,  ne  illud  quidem  licuit. 
Illae  enim  nulla  promulgatione  latae  sunt  ante,  quam 
scriptae.  Quaero  autem,  quid  sit,  cur  aut  ego  aut 
quisquam  vestrum ,  patres  conscripti,  bonis  tribunis 
plebis,  leges  malas  metuat.  Paratos  habemus,  qui  in- 
tercedant:  paratos,  qui  rempublicam  religione  defen¬ 
dant:  vacui  metu  esse  debemus.  Quas  tu  mihi, 
inquit,  intercessiones ,  quas  religiones?  Eas  scilicet, 
quibus  reipublicae  salus  continetur.  Negligimus  ista, 
et  nimis  antiqua  et  stulta  ducimus.  Forum  sepietur: 
omnes  claudentur  aditus:  armati  in  praesidiis  multis 
locis  collocabuntur.  26.  Quid  turn?  Quod  erit  ita 
gestum,  id  lex  erit;  et  in  aes  incidi  iubebitis  credo  ilia 
legitima:  consules  populum  iure  rogaverunt 
(hoccine  a  maioribus  accepimus  ius  rogandi?)  popu- 


lusque  iure  scivit.  Qui  popul us ?  isne,  qui  exclu- 
sus  est?  quo  iure?  an  eo,  quod  vi  et  armis  omne  sub- 
latum  est?  Atque  ego  hoc  dico  de  futuris;  quod  est 
amicorum  ante  dicere  ea,  quae  vitari  possint:  quae  si 
facta  non  erunt,  refelleturoratiomea.  Loquorde  legibus 
promulgate :  de  quibus  est  integrum  vobis.  Demon- 
strovitia:  tollite.  Denuntio  vim,  arma :  removete. 

XI.  27.  Irasci  vos  quidem  mihi,  Dolabella,  pro  re- 
publica  dicenti  non  oportebit.  Quamquam  te  quidem 
id  facturum  non  arbitror.  Novi  enim  facilitatemtuam. 
Collegam  tuum  aiunt  in  hac  sua  fortuna,  quae  bona 
ipsi  videtur,  mihi,  ne  gravius  quippiam  dicam,  avo- 
rum  et  avunculi  sui  consulatum  si  imitaretur,  for- 
tunatior  videretur:  sed  eum  iracundum  audio  esse 
factum.  Video  autem, quam  sit  odiosumhabere  iratum 
eumdem  et  armatum,  quum  tanta  praesertim  gladio- 
rum  sit  impunitas.  Sed  proponam  ius,  ut  opinor,  ae- 
quum:  quod  M.  Antonium  non  arbitror  repudiatu- 
rum.  Ego,  si  quid  in  vitam  eius  aut  in  mores  cum 
contumelia  dixero,  quo  minus  mihi  inimicissimus  sit, 
non  recusabo.  Sin  consuetudinem  meam,  quam  in 
republica  semper  habui,  tenuero,  id  est,  si  libere, 
quae  sentiam,  de  republica  dixero :  primumdeprecor, 
ne  irascatur :  deinde,  si  hoc  non  impetro,  peto,  ut  sic 
irascatur,  ut  civi.  Armis  utatur,  si  ita  necesse  est, 
ut  dicit,  sui  defendendi  caussa:  iis,  qui  pro  republi¬ 
ca,  quae  ipsis  visa  erunt,  dixerint,  ista  arma  ne  noce- 
ant.  Quid  hac  postulatione  dici  potest  aequius? 
28.  Quod  si,  ut  a  quibusdam  mihi  eius  familiaribus 
dictum  est,  omnis  eum,  quae  habetur  contra  volunta- 
tem  eius,  oratio,  graviter  offendit,  etiamsi  nulla  inest 
contumelia:  feremus  amici  naturam.  Sed  iidem  illi 
ita  mecum  loquuntur :  Non  idem  tibi,  adversario  Cae¬ 
saris,  licebit,  quod  Pisoni  socero :  et  simul  admonent 
quiddam,  quod  cavebimus;  nec  erit  iustior,  patres 
conscripti,  in  senatum  non  veniencli  morbi  caussa, 
quam  mortis.  XII.  29.  Sed  per  deos  immortales !  te 
enim  intuens,  Dolabella,  qui  es  mihi  carissimus,  non 
possum  de  utriusque  vestrum  errore  reticere.  Credo 
enim  vos,  homines  nobiles,  magna  quaedam  spectan- 
tes,  non  pecuniam,  ut  quidam  nimis  creduli  suspi- 
cantur,  quae  semper  abamplissimoquoque  clarissimo- 
que  contempta  est,  non  opes  violentas,  et  populo  Ro¬ 
mano  minime  ferendam  potentiam,  sed  caritatem  ci- 
vium  et  gloriam  concupisse.  Ea  est  autem  gloria,  laus 
recte  factorum  magnorumque  in  rempublicam  fama 
meritorum ,  quae  quum  optimi  cuiusque ,  turn  etiam 
multitudinis  testimonio  comprobatur.  30.  Dicerem, 
Dolabella,  qui  recte  factorum  fructus  esset,  nisi  te 
praeter  ceteros  paullisper  esse  expertum  viderem. 
Quem  potes  recordari  in  vita  illuxisse  tibi  diem  laetio- 
rem,  quam  quum,  expiato  foro,  dissipato  concursu 
impiorum,  principibus  sceleris  poena  affectis,  Urbe 
incendii*  et  caedis  metu  liberata  te  domum  recepisti? 
Cuius  ordinis,  cuius  generis,  cuius  denique  fortunae 
studia  turn  laudi  etgratulationituae  senonobtulerunt? 
Quin  mihi  etiam ,  quo  auctore  te  in  iis  rebus  uti  arbi- 
trabantur,  et  gratias  boni  viri  agebant,  et  tuo  nomine 
gratulabantur.  Recordare,  quaeso,  Dolabella,  consen¬ 
sual  ilium  theatri,  quum  omnes  earum  rerum  obliti, 
propter  quas  tibi  fuerant  offensi,  significaverunt,  se 
novo  beneficio  memoriam  veteris  doloris  abiecisse. 
31.  Hanc  tu,  Dolabella,  (magno  loquor  cum  dolore,) 
banc  tu,  inquam,  animo  aequo  potuisti  tantam  digni¬ 
tatem  deponere?  XIII.  Tu  autem,  M.  Antoni,  (absen- 
tem  enim  appello,)  unum  ilium  diem,  quo  in  aede 
Telluris  senatus  fuit,  non  omnibus  iis  mensibus,  qui- 


P  H  I  L  I  P  P  I  C  A  I.  CAP.  9  —  15. 


603 


bus  te  quidam,  multum  a  me  dissentientes,  beatum 
putant,  anteponis?  Quae  fuit  oratio  de  concordia! 
quanto  metu  veterani,  quanta  sollicitudinecivitas  turn 
a  te  liberata  est !  quum  collegam  tuum,  depositis  ini- 
micitiis ,  oblitus  auspicia  a  te  ipso  augure  populi  Ro¬ 
mani  nuntiata  illo  primum  die  collegam  tibi  esse  vo- 
luisti :  tuus  parvulus  fdius  in  Capitolium  a  te  missus 
pacis  obses  fuit.  32.  Quo  senatus  die  laetior?  quo  po- 
pulus  Romanus?  qui  quidem  nulla  in  concione  um- 
quam  frequentior  fuit.  Turn  denique  liberati  per 
viros  fortissimos  videbamur;  quia,  ut  illi  voluerant, 
libertatem  pax  sequebatur.  Proximo,  altero,  tertio, 
denique  reliquis  consecutis  diebus ,  non  intermittebas  j 
quasi  donum  aliquod  quotidie  afferre  reipublicae. 
Maximum  autem  illud,  quod  dictaturae  nomen  sustu- 
listi.  Haec  inusta  est  a  te,  a  te,  inquam,  mortuo 
Caesari  nota  ad  ignominiam  sempiternam.  Ut  enim 
propter  unius  M.  Manlii  scelus,  decreto  gentisManliae, 
neminem  patricium  M.  Manlium  vocari  licet:  sic  tu 
propter  unius  dictatoris  odium  nomen  dictatoris  fun- 
ditus  sustulisti.  33.  Num  te,  quum  haec  pro  salute 
reipublicae  tantagessisses,  fortunaetuae,num  amplitu- 
dinis,  num  claritatis,  num  gloriae  poenitebat?  Unde 
igitur  subito  tanta  ista  mutatio?  Non  possum  adduci, 
ut  suspicer  te  pecunia  captum.  Licet,  quod  cuique 
libet,  loquatur.  Credere  non  est  necesse.  Nihil  enim 
umquam  in  tesordidum,  nihilliumile  cognovi.  Quam- 
quam  solent  domestici  depravare  nonnumquam :  sed 
novi  firmitatem  tuam.  Atque  utinam,  ut  culpam,  sic 
etiam  suspicionem  vitare  potuisses !  XIV.  Illud  magis 
vereor,  ne,  ignorans  verum  iter  gloriae,  gloriosum 
putes,  plus  te  unum  posse,  quam  omnes,  et  metui  a 
civibus  tuis,  quam  diligi  malis.  Quod  si  ita  putas, 
totam  ignoras  viam  gloriae.  Carum  esse  civem,  bene 
de  republica  mereri ,  laudari,  coli,  diligi,  gloriosum 
est.  Metui  vero,  et  in  odio  esse,  invidiosum,  detesta- 
bile,  imbecillum,  caducum.  34.  Quod  videmus  etiam 
in  fabula  illi  ipsi,  qui 

Oderint,  dum  metuant, 

dixerit,  perniciosum  fuisse.  Utinam,  Antoni,  avum 
tuum  meminisses !  de  quo  tamen  multa  audisti  ex  me 
saepissime.  Putasne  ilium  immortalitatem  mereri 
voluisse,  ut  propter  armorum  babendorum  licentiam 
metueretur?  Ilia  erat  vita,  ilia  secunda  fortuna,  liber- 
tate  esse  parem  cum  ceteris,  principem  dignitate. 
Itaque,  ut  omittam  resavi  tuiprosperas,  acerbissimum 
eius  diem  supremum  malim,  quam  L.  Cinnae  domi- 
natum,  a  quo  ille  crudelissime  est  interfectus. 

35.  Sed  quid  oratione  te  flectam?  Si  enim  exitus 
C.  Caesaris  efficere  hoc  non  potest,  ut  malis  carus 
esse,  quam  metui,  nihil  cuiusquam  proficiet  nec  vale- 


bit  oratio.  Quern  qui  beatum  fuisse  putant,  miseri 
ipsi  sunt.  Beatus  est  nemo,  qui  ea  lege  vivit,  ut  non 
modo  impune,  sed  etiam  cum  summa  interfectoris 
gloria  interfici  possit.  Quare  flecte  te,  quaeso,  et 
maiores  tuos  respice,  atque  ita  guberna  rempublicam, 
ut  natum  esse  te  cives  tui  gaudeant:  sine  quo  nec 
beatus,  nec  clarus  esse  quisquam  potest. 

XV.  36.  Et  populi  quidem  Romani  iudicia  multa 
ambo  habetis,  quibus  vos  non  satis  moveripermoleste 
fero.  Quid  enim  gladiatoribus  clamores  innumera- 
bilium  civium?  quid  populi  versus?  quid  Pompeii 
statuae  plausus  infiniti?  quid  II  tribunis  plebis,  qui 
vobis  adversantur?  parumne  haec  significant,  incre- 
dibiliter  consentientem  populiRomani  universi  volun- 
tatem?  Quid?  Apollinarium  ludorum  plausus,  vel 
testimonia  potius  et  iudicia  populi  Romani  parum 
magna  vobis  videbantur?  0  beatos  illos,  qui,  quum 
adesse  ipsis  propter  vim  armorum  non  licebat,  aderant 
tamen  et  in  medullis  populi  Romani  ac  visceribus 
haerebant !  Nisi  forte  Accio  turn  plaudi  et  sexagesimo 
post  anno  palmam  dari  putabatis ,  non  Bruto ;  qui 
ludis  suis  ita  caruit,  ut  in  illo  apparatissimospectaculo 
studium  populus  Romanus  tribueret  absenti ,  deside- 
rium  liberatoris  suiperpetuoplausu  et  clamoreleniret. 

37.  Equidem  is  sum,  qui  istos  plausus,  quum  a 
popularibus  civibus  tribuerentur ,  semper  contempse- 
rim  :  idemque  quum  a  summis,  mediis,  infimis,  quum 
denique  ab  universis  hoc  idem  fit,  quumqueii,  qui 
ante  sequi  populi  consensum  solebant,  fugiunt,  non 
plausum  ilium ,  sed  iudicium  puto.  Sin  haec  leviora 
vobis  videntur,  quae  sunt  gravissima :  num  etiam  hoc 
contemnitis,  quod  sensistis,  tarn  caram  populo  Roma¬ 
no  vitam  A.  Hirtii  fuisse?  Satis  erat  enim,  probatum 
ilium  esse  populo  Romano,  ut  est:  iucundum  amicis, 
in  quo  vincit  omnes :  carum  suis,  quibus  estipsecaris- 
simus :  tantam  tamen  sollicitudinembonorum,tantum 
timorem  omnium  in  quo  meminimus?  Certe  in  nullo. 

38.  Quid  igitur?  hoc  vos,  per  deos  immortales! 
quale  sit,  non  interpretamini?  Quid  eos  de  vestra  vita 
cogitare  censetis,  quibus  eorum,  quos  sperant  reipu¬ 
blicae  consulturos,  vita  tarn  cara  sit?  Cepi,  patres 
conscripti ,  reversionis  meae  fructum :  et  quoniam  ea 
dixi ,  ut ,  quicumque  casus  consecutus  esset ,  exstaret 
constantiae  meae  testimonium,  et  sum  a  vobis  benigne 
ac  diligenter  auditus.  Quae  potestas  si  mihi  saepius 
sine  meo  vestroque  periculo  fiet,  utar:  si  minus, 
quantum  potero,  non  tarn  mihi  me,  quam  reipublicae 
reservabo.  Mihi  fere  satis  est,  quod  vixi,  vel  ad  aeta- 
tem  vel  ad  gloriam :  hue  si  quid  accesserit,  non  tam 
mihi,  quam  vobis  reique  publicae  accesserit. 

notitia  litteraria. 

Antonins  an  inn  de  primn  Ciceronis  oratione  Philippic  a  accepisset,  cum  inimicitiis  denuntiatis  ante  d.  XIII.  Kal.Oct.in 
senatu  adesse  iussit.  Cui  Cicero,  partim  sibi  ipse  vitae  pericuhtm  metuens ,  partim  ab  amicis  admomtus,  nonparuit.  In¬ 
terim  vero  Antonins,  in  Tiburtino  Scipionis  meditatus  orationem  dicta  die  in  senatu  liabuit  et  in  Ciceronem  absentem  acer- 
bissime  est  invectus.  Hide  orationi  Cicero  Philippicam  secundam  opposuit,  numquam  habitam  nec  stalim  editum  (cf.  ad 
Att.  XV,  13.  XVI,  11.),  sed  tamen  ita  scriptarn,  ut  si  ipse  in  senatu  eodem  die  Antonio  respondisset. 


ARG.  Cicero  in  orationis  exorilio  Antonium  cum  Catilina 
et  Clodio  comparat  (c.  1.).  Deinde  ei  respondet,  quod  amicitiani 
a  se  violatam  esse  criminatus  erat  (c.  2.  3.).  Turn  reprehendit 
Antonium,  quod epistolas  suas  palam recitaverat,  refutatque  quum 
alias  et  criminationes  Antonii  et  repvehensiones,  turn  quod  ille, 
sua  culpa  Caesavem  a  Pompeio  disiunctum,  sua  opera  bellum  ci¬ 
vile  conflatum  et  suo  consilio  intevfectum  esse  Caesavem  dixerat 
(c.  4  —  17.).  Secunda  orationis  parte  vitani  exagitat  Antonii,  in 
qua  quum  alia  ei  probro  dat,  turn  quod  in  Pompeii  fortunas  in- 
vaserit,  Caesari  autem  bona  ista  repetenti  insidias  stmxerit, 
eius  testamentum  irritum  reddiderit,  postremo  tempore  etiam 
senatum  et  forum  militibus  circumsepserit,  baud  salva  Iibertate 
reipublicae,  quae  non  possit  nisi  caede  eius  restitui(c.  18 — 44.). 
In  conclusione  autem  Antonium  ilicit  cumCaesare  unadominandi 
cupiditate,  ceteris  vero  rebus  nullo  modo  esse  comparandum, 
eumque  bortatur,  ut  in  gratiam  redeat  cum  republica,  quae  non 
sit  banc  latura  tyrannidem.  Sibi  vero  niliil  potius  in  votis  esse 
pronuntiat,  quam  ut,  si  boc  tempore  moriendum  sit,  populum 
Romanum  relinquat  liberum  (c.  45.  4G.). 

I.  1 .  Quonam  meo  fato,  patres  conscripti,  fieri  di¬ 
cam,  ut  nemo  his  viginti  annis  reipublicae  fuerit  ho- 
slis ,  qui  non  bellum  eodem  tempore  mihi  quoque  in- 
dixerit?  Nec  vero  necesse  est  a  me  quemquam  nomi- 
nari:  vobiscum  ipsi  recordamini.  Mihi  poenarum  illi 
jilus ,  quam  optarem,  dederunt;  te  miror,  Antoni, 
quorum  facta  imitere,  eorum  exitus  nonperhorrescere. 
Atque  hoc  in  aliis  minus  mirabar.  Nemo  illorum  ini- 
micus  mihi  fait  voluntarius:  omnes  a  me  reipublicae 
caussa  lacessiti.  Tu,  ne  verbo  quidem  violatus,  ut 
audacior,  quam  L.  Catilina,  furiosior,  quam  P.  CIo- 
dius  viderere,  ultro  maledictis  melacessisti :  tuamque 
a  me  alienationem  commendationem  tibi  ad  cives  im- 
pios  fore  putavisti.  2.  Quid  putem?  contemptumne 
me?  Non  video  nec  in  vita,  nec  in  gratia,  nec  in  rebus 
gestis,  nec  in  hac  mea  mediocritate  ingenii,  quid 
despicere  possit  Antonins.  An  in  senatu  facillime  de 
me  detrahi  posse  credidit?  quiordo  clarissimiscivibus 
bene  gestae  reipublicae  testimonium  multis,  mihi  uni 


conservatae  dedit.  An  decertare  mecum  voluit  con- 
tentione  dicendi?  Hoc  quidem  est  beneficium.  Quid 
enim  plenius ,  quid  uberius ,  quam  mihi  et  pro  me  et 
contra  Antonium  dicere?  Illud  profecto  est:  non  exi- 
stimavit  sui  similibus  probari  posse,  se  esse  hostem 
patriae,  nisi  mihi  esset  inimicus.  3.  Cui  priusquam 
de  ceteris  rebus  respondeo,  de  amicitia,  quam  a  me 
violatam  esse  criminatus  est,  quod  ego  gravissimum 
crimen  iudico,  pauca  dicam. 

II.  Contra  rem  suam  me,  nescio  quando,  venisse 
questus  est.  An  ego  non  venirem  contra  alienum 
pro  familiari  et  necessario  meo?  non  venirem  contra 
gratiam,  non  virtutis  spe,  sed  aetatis  flore  collectam? 
non  venirem  contra  iniuriam,  quam  iste  intercessoris 
iniquissimi  beneficio  obtinuit,  non  iure  praetorio? 
Sed  hoc  idcirco  commemoratum  a  te  puto,  ut  te  infimo 
ordini  commendares,  quum  te  omnes  recordarentur 
libertini  generum,  et  liberos  tuos  nepotes  Q.  Fadii, 
libertini  hominis,  fuisse.  At  enim  te  in  disciplinam 
meam  tradideras:  (nam  ita  dixisti:)  domum  meam 
ventitaras.  Nae  tu,  si  id  fecisses,  melius  famae, 
melius  pudiciliae  tuae  consuluisses.  Sed  nec  fecisti, 
nec,  sicuperes,  tibi  idperC.  Curionem  facerelicuisset. 
1.  Auguratus  petitionem  mihi  te  concessisse  dixisti. 
0  incredibilem  audaciam !  o  impudentiam  praedican- 
j  dam  1  Quo  enim  tempore  me  augurem  a  toto  collegio 
expetitum  Cn.  Pompeius  et  Q.  Hortensius  nominave- 
runt,  (neque  enim  licebat  a  pluribus  nominari,)  tu  pec 
solvendo  eras,  nec  te  ullo  modo,  nisi  eversa  republica, 
fore  incolumem  putabas.  Poteras  autem  eo  tempore 
|  auguratum  petere,  quum  in  Italia  Curio  non  esset? 
aut  turn,  quum  es  factus,  unam  tribum  sine  Curione 
ferre  potuisses?  cuius  etiam  familiares  de  vi  conde- 
I  mnati  sunt,  quod  tui  nimis  studiosifuissent.  III.  5.  At 
beneficio  sum usustuo.  Quo?  quamquam  illudipsum, 
quod  commemoras,  semper  prae  me  tuli.  Malui  me 
;  tibi  debere  confiteri,  quam  cuiquam  minus  prudenti 
non  satis  gratus  videri.  Sed  quo  beneficio?  Quod  me 

Brundisii  non  occideris?  Quem  ipse  victor,  qui  tibi, 
ut  tute  gloriari  solebas,  detiilerat  ex  latronibus  suis 
principatum,  salvura  esse  voluisset,  in  Italiam  ire 
iussisset,  eum  tu  occideres?  Fac  potuisse.  Quod  est 
aliud,  patres  conscripti,  beneficium  latronum,  nisi  ut 
coramemorarepossint,  iis  sededisse  vitam,  quibus  non 
ademerint?  Quod  si  esset  beneficium,  numquam,  qui 
ilium  interfecerunt,  a  quo  erant  servati,  quos  tu  ipse 
viros  clarissimos  appellare  soles,  tantam  essent  glo- 
riam  consecuti.  Quale  autem  beneficium  est,  quod  te 
abstiuueris  nefario  scelere?  Qua  in  re  non  tam  iucun- 
dum  videri  mihi  debuit,  non  interfectum  a  te,  quam 
miserum,  id  te  impune  facere  potuisse.  6.  Sed  sit  be¬ 
neficium,  quandoquidemmaius  accipi  a  latrone  nullum 
potuit:  in  quo  potes  me  dicere  ingratum?  An  de  in- 
teritu  reipublicae  queri  non  debui,  ne  in  te  ingratus 
viderer?  At  in  ilia  querela,  miseraquidem  et  luctuosa, 
sed  mihi  pro  hoc  gradu,  in  quo  me  senatuspopulusque 
Romanus  collocavit,  necessaria,  quid  est  dictum  a  me 
cum  contumelia?  quid  non  moderate?  quid  non 
amice?  Quod  quidem  cuius  temperantiae  fuit,  de  M. 
Antonio  querentem,  abstinere  maledicto?  praesertim 
quum  tu  reliquias  reipublicae  dissipavisses?  quum 
domi  tuae  turpissimo  mercatu  omnia  essent  venalia? 
quum  leges  eas,  quae  numquam  promulgatae  essent, 
et  de  te,  et  a  telatasconfiterere?  quum  auspicia  augur, 
intercessionem  consul  sustulisses?  quum  esses  foedis- 
sime  stipatus  armatis?  quum  omnes  impuritates  pu- 
dica  in  domo  quotidie  susciperes,  vino  lustrisque 
confectus?  7.  At  ego,  tamquam  mihi  cum  M.  Crasso 
contentio  esset,  quocum  multae  et  magnae  fuerunt, 
non  cum  uno  gladiatore  nequissimo,  de  republica  gra- 
viter  querens,  de  bomine  nihil  dixi.  IV.  Itaque  hodie 
perficiam,  ut  intelligat,  quantum  a  me  beneficium  turn 
acceperit.  At  etiam  litteras,  quas  me  sibi  misisse  di- 
ceret,  recitavit,  homo  et  humanitatis  expers  et  vitae 
communis  ignarus.  Quis  enim  umquam,  qui  paullum 
modo  bonorum  conmietudinem  nosset,  litteras  ad  se  ab 
amico  missas,  offensione  aliqua  interposita,  in  medium 
protulit  palamque  recitavit?  Quid  est  aliud,  tollere  e 
vita  vitae  societatem,  tollere  amicorum  colloquia  ab- 
sentium?  Quam  multa  ioca  solent  esse  in  epistolis, 
quae,  prolata  si  sint,  inepta  videantur?  quam  multa 
seria ,  neque  tamen  ullo  modo  divulganda?  8.  Sit  hoc 
inhumanitatis:  stultitiam  incredibilem  videte.  Quid 
habes,  quod  mihi  opponas,  homo  diserte,  ut  Mustellae 
Tamisio  et  Tironi  Numisio  videris?  qui  quum  hoc 
ipso  tempore  stent  cum  gladiis  in  conspectu  senatus, 
ego  quoque  te  disertumputabo,siostenderis,quomodo 
sis  eos  inter  sicarios  defensurus.  Sed  quid  opponas 
tandem,  si  negem,  me  umquam  istas  litteras  ad  te  mi¬ 
sisse?  Quo  me  teste  convincas?  An  chirographo?  in 
quo  habes  scientiam  quaestuosam.  Qui  possis?  sunt 
enim  librarii  manu.  Iam  invideo  magistro  tuo,  qui  te 
tanta  mercede,  quantam  iam  proferam,  nihil  sapere 
docuit.  9.  Quid  enim  est  minus,  non  dico  oratoris, 
sed  hominis,  quam  id  obiicere  adversario,  quod  ille  si 
verbo  negarit,  longius  progredi  non  possit  qui  obiece- 
rit?  At  ego  non  nego :  teque  in  islo  ipso  convinco,  non 
inhumanitatis  solum,  sed  etiam  amentiae.  Quod  enim 
verbum  in  istis  litteris  est  non  plenum  humanitatis, 
officii,  benevolentiae?  Omne  autem  critnen  tuum  est, 
quod  de  te  in  his  litteris  non  male  existimem :  quod 
scribam  tamquam  ad  civem,  tamquam  ad  bonum 
virum  ,  non  tamquam  ad  sceleratum  et  latronem.  At 
ego  tuas  litteras,  etsi  iure  poteram  a  te  lacessitus, 
tamen  non  proferam:  quibus  petis,  ut  tibi  per  me  li- 


ceat  quemdam  de  exsilio  reducere :  adiurasque,  id  te, 
invito  me,  non  esse  facturum;  idque  a  meimpetras. 
Quid  enim  me  interponerem  audaciae  tuae :  quam 
neque  auctoritas  huius  ordinis  neque  existimatio  po- 
puli  Romani  neque  leges  ullae  possent  coercere? 

10.  Verumtamen  quid  erat,  quod  me  rogares,  si  erat  is, 
de  quo  rogabas,  Caesaris  lege  reductus?  Sed  videlicet 
meam  gratiam  voluit  esse :  in  quo  ne  ipsius  quidem 
ulla  poterat  esse,  lege  lata. 

V.  Sed  quum  mihi,  patres  conscripti,  et  pro  me 
aliquid,  et  in  M.  Antonium  multa  dicenda  sint:  alte¬ 
ram  peto  a  vobis ,  ut  me,  pro  me  dicentem,  benigne ; 
alterum  ipse  efficiam,  ut,  contra  ilium  quum  dicam, 
attente  audiatis.  Simul  illud  oro :  si  meam  quum  in 
omni  vita,  turn  in  dicendo  moderationem  modestiam- 
que  cognostis,  ne  me  hodie,  quum  isti,  ut  provocavit, 
respondero,  oblitum  esse  putetis  mei.  Non  tractabo 
ut  consulem :  ne  ille  quidem  me  ut  consularem. 
Etsi  ille  nullo  modo  consul ,  vel  quod  ita  vivit, 
vel  quod  ita  rempublicam  gerit ,  vel  quod  ita  factus 
est  [consul] :  ego  sine  ulla  controversia  consularis.  . 

11.  Ut  igitur  intelligeretis,  qualem  ipse  se  consulem 
profiteretur,  obiecit  mihi  consulatum  meum.  Qui 
consulatus,  verbo  meus,  patres  conscripti,  re  vester 
fuit.  Quid  enim  constitui ,  quid  gessi,  quid  egi,  nisi 
ex  huius  ordinis  consilio,  auctoritate,  sententia?  Haec 
tu  homo  sapiens,  non  solum  eloquens,  apud  eos,  quo¬ 
rum  consilio  sapientiaque  gesta  sunt,  ausus  esvitupe- 
rare?  Quis  autem,  meum  consulatum  praeter  P .  Clo- 
dium  qui  vituperaret,  inventus  est?  cuius  quidem  ti¬ 
bi  fatum,  sicuti  C.  Curioni  manet:  quoniam  id  domi 
tuae  est,  quod  fuit  illorum  utrique  fatale.  12.  Non 
placet  M.  Antonio  consulatus  meus.  At  placuit  P. 
Servilio,  ut  eum  primum  nominem  ex  illius  temporis 
consularibus,  qui  proxime  mortuus  est:  placuit  Q. 
Catulo,  cuius  semper  in  hac  republica  vivet auctoritas : 
placuit  duobus  Lucullis,  M.  Crasso,  Q.  Hortensio,  C. 
Curioni,  C.  Pisoni,  M.’Glabrioni*,  M.’  Lepido,  L.  Vol- 
catio,  C.  Figulo,  D.  Silano,  L.  Murenae,  qui  turn  erant 
consules  designati :  placuit  idem ,  quod  consularibus, 
M.  Catoni:  qui  quum  multa,  vita  excedens,  providit, 
turn  quod  te  consulem  non  vidit.  Maxime  vero  con¬ 
sulatum  meum  Cn.  Pompeius  probavit:  qui,  ut  me 
primum  decedens  ex  Syria  vidit,  complexus  et  gra- 
tulans ,  meo  beneficio  patriam  se  visurum  esse  dixit. 
Sed  quid  singulos  commemoro?  frequentissimo  se- 
natui  sic  placuit,  ut  esset  nemo,  qui  mihi  non,  ut  pa- 
renti,  gratias  ageret:  qui  non  mihi  vitam  suam,  libe— 
ros,  fortunas,  rempublicam  referret  acceptam. 

VI.  13.  Sed  quoniam  illis,  quos  nominavi,  tot  et 
talibus  viris  respublica  orbata  est:  veniamus  ad  vivos, 
qui  duo  e  consularium  numero  reliqui  sunt.  L.  Cotta, 
vir  summo  ingenio  summaque  prudentia ,  rebus  iis 
gestis,  quas  tu  reprehendis,  supplicationem  decrevit 
verbis  amplissimis:  eique  illi  ipsi,  quos  modo  nomi¬ 
navi,  consulares  senatusque  cunctus  assensus  est: 
qui  honos  post  conditam  hanc  urbem  habitus  est  to- 
gato  ante  me  nemini.  14.  L.  Caesar,  avunculus  tuus, 
qua  oratione,  qua  constantia,  qua  gravitate  sententiam 
dixit  in  sororis  suae  virum ,  vitricum  tuum  1  Hunc  tu 
quum  auctorem  et  praeceptorem  omnium  consiliorum 
totiusque  vitae  debuisses  habere,  vitrici  te  similem, 
quam  avunculi  esse  maluisti.  Huius  ego  alienus  con- 
siliis  consul  usus  sum:  tu,  sororis  filius,  ecquid  ad 
eum  umquam  de  republica  retulisti?  At  ad  quos 
refert?  Dii  immortalcs !  ad  eos  scilicet,  quorum  nobis 
etiam  dies  natales  audiendi  sunt.  15.  Hodie  non  de- 


606 


58.  M.  T.  CICERON1S 


scendit  Antonius.  Cur?  Dat  natalicia  in  hortis.  Cui? 
Neminem  nominabo.  Putate  turn  Phormioni  alicui, 
turn  Gnatoni ,  turn  Ballioni.  0  foeditatem  hominis 
flagitiosam !  o  impudentiam ,  nequitiam ,  libidinem 
non  ferendam!  Tu  quum  principem  senatorem,  civem 
singularem  tam  propinquum  habeas,  ad  eum  de  repu- 
blica  nihil  referas :  referas  ad  eos,  qui  rem  suam  nul- 
lam  babent,  tuam  exhauriunt?  Tuus  videlicet  saluta- 
ris  consulatus,  perniciosus  meus.  VII.  Adeone  pudo-  ' 
rem  cum  pudicitia  perdidisti ,  ut  hoc  in  eo  templo  di- 
cere  ausus  sis,  in  quo  ego  senatum  ilium,  qui  quondam 
florens  orbi  terrarum  praesidebat,  consulebam,  tu 
homines  perditissimos  cum  gladiiscollocavisti?  16.  At 
etiam  ausus  es  (quid  autem  est,  quod  tu  non  audeas?) 
clivum  Capitolinum  dicere,  me  consule,  plenum  ser- 
vorum  armatorum  fuisse.  Ut  ilia,  credo,  nefaria  se- 
natusconsulta  fierent,  vim  afferebam  senatui.  0  raise-  i 
rum,  siveilla  tibi  notanonsunt,(nihilenimboninosti,) 
sive  sunt,  qui  apud  tales  viros  tam  impudenter  loqua- 
re!  Quis  enim  eques  Romanus,  quis,  praeter  te,  ado- 
lescens  nobilis ,  quis  ullius  ordinis,  qui  se  civem  me- 
minisset,  quum  senatus  in  hoc  templo  esset,  in  clivo 
Capitolino  non  fuit?  quis  nomen  non  dedit?  quam- 
quam  nec  scribae  sufficere,  nec  tabulae  nomina  illo- 
rum  capere  potuerunt.  17.  Etenim  quum  homines 
nefarii  de  patriae  parricidio  confiterentur,  consciorum 
indiciis,  sua  manu,  voce  paene  litterarum  coacti ;  se 
Urbem  inflammare,  cives  trucidare,  vastare  Italiam, 
delere  rempublicam  consensisse:  quis  esset,  qui  ad 
salutem  communem  defendendam  non  excitaretur? 
praesertim  quum  senatus  populusque  Romanus  habe- 
ret  ducem,  qualis  si  qui  nunc  esset,  tibi  idem,  quod 
illis  accidit,  contigisset.  Ad  sepulturam  corpus  vi- 
trici  sui  negat  a  me  datum.  Hoc  veroneP.  quidem 
Clodius  dixit  umquam  :  quem,  quia  iure  ei  inimicus 
fui,  doleo  a  te  iam  omnibus  vitiis  esse  superatum. 
18.  Quid  autem  tibi  venit  in  mentem,  redigere  in  me- 
moriam  nostram,  te  domi  P.  Lentuli  esse  educatum? 
An  verebare,  ne  non  putaremus  natura  tepotuisse  tam 
improbum  evadere,  nisi  accessisset  etiam  disciplina? 
VIII.  Tam  autem  eras  excors,  ut  tota  in  oratione  tecum 
ipse  pugnares,  non  modo  non  cohaerentia  inter  se  di- 
ceres  ,  sed  maxime  disiuncta  atque  contraria:  ut  non 
tanta  mecum,  quanta  tecum  tibi  esset  contentio.  Vi- 
tricum  tuum  fuisse  in  tanto  scelere  fatebare,  poena 
affectum  querebare.  Ita,  quod  proprie  meurn  est, 
laudasti :  quod  totum  est  senatus,  reprehendisti.  Nam 
comprebensiosontium  mea.animadversio  senatus  fuit. 
Homo  disertus  non  intelligit  eum,  quem  contra  dicit, 
laudari  a  se;  eos,  apud  quos  dicit,  vituperari.  19. Iam 
illud  cuius  est,  non  dico  audaciae,  (cupit  enim  se  au- 
dacem,)  sed,  quod  minime  vult,  stultitiae,  qua  vincit 
omnes,  clivi  Capitolini  mentionem  facere,  quum  inter 
subsellia  nostra  versentur  armati?  quum  in  hac  cella 
Concordiae,  o  dii  immortales!  in  qua,  me  consule, 
salutares  sententiae  dictae  sunt,  quibus  ad  hanc  diem 
viximus,  cum  gladiis  homines  collocati  stent?  Accusa 
senatum:  accusa  equestrem  ordinem,  qui  turn  cum 
senatu  copulatus  fuit:  accusa  omnes  ordines,  omnes 
cives,  dum  confiteare,  hunc  ordinem  hoc  ipso  tempore 
ab  Ituraeis  circumsederi.  Haec  tu  non  propter  auda- 
ciam  dicis  tam  impudenter,  sed  quia  tantam  rerum  re- 
pugnantiam  non  videas.  Nihil  profecto  sapis.  Quid 
est  enim  dementius,  quam,  quum  reipublicae  perni- 
ciosa  arma  ipse  ceperis,  obiicere  alteri  salutaria? 
20.  At  etiam  quodam  loco  facetus  esse  voluisti.  Quam 
id  te  (dii  boni!)  non  decebat!  In  quo  est  tua  culpa 


nonnulla.  Aliquid  enim  salis  a  mima  uxore  trahere 
potuisti.  cedant  ah»a  togae.  Quid?  turn  nonne 
cesserunt?  At  postea  tuis  armis  cessit  toga.  Quae- 
ramus  igitur,  utrum  melius  fuerit,  libertati  populi 
Romani  sceleratorum  arma,  an  libertatem  nostram 
armis  tuis  cedere.  Nec  vero  tibi  de  versibus  plura 
respondebo:  tantum  dicam  breviter:  te  neque  illos, 
neque  ullas  te  omnino  litteras  nosse:  me  nec  reipu¬ 
blicae,  nec  amicis  umquam  defuisse,  et  tamen  omni 
genere  monumentorum  rneorumperfecisseoperis  sub- 
secivis ,  ut  meae  vigiliae  meaeque  litterae  et  iuventuti 
utilitatis  et  nomini  Romano  laudis  aliquid  afferrent. 
Sed  haec  non  huius  temporis :  maiora  videamus. 

IX.  21.  P.  Clodium  meo  consilio  interfectum  esse 
dixisti.  Quidnam  homines  putarent,  si  turn  occisus 
esset,  quum  tu  ilium  inforo,  inspectante  populo  Ro¬ 
mano  ,  gladio  stricto  insecutus  es,  negotiumque  trans- 
egisses ,  nisi  ille  se  in  scalas  tabernae  librariae  conie- 
cisset,  hisque  oppilatis  impetum  tuumcompressisset? 
Quod  quidem,  ego  favisse  me  tibi  fateor,  suasisse  ne 
tu  quidem  dicis.  At  Miloni  ne  favere  quidem  potui. 
Prius  enim  rem  transegit,  quam  quisquam  eum  factu- 
rum  id  esse  suspicaretur.  At  ego  suasi.  Scilicet  is 
animus  erat  Milonis,  ut  prodesse  reipublicae  sine  sua- 
sore  non  posset.  At  laetatus  sum.  Quid  ergo?  in  tanta 
laetitia  cunctae  civitatis  me  unum  tristem  esse  opor- 
tebat?  22.Quamquam  de  morte  P.  Clodii  fuitquaestio, 
non  satis  prudenter  illaquidem  constituta.  Quid  enim 
attinebat  nova  legequaeri  de  eo,  quihominem  occidis- 
set,  quum  esset  legibus  quaestio  constituta?  quaesi- 
tum  est  tamen.  Quod  ergo,  quum  res  agebatur,  nemo 
in  me  dixit;  id  tot  annispost  tues  inventus  qui  diceres? 

23.  Quod  vero  dicere  ausus  es,  idque  multis  ver¬ 
bis,  opera  meaPompeium  aCaesaris  amicitia  esse  dis- 
iunctum ,  ob  earnque  caussam  mea  culpa  civile  hel¬ 
ium  esse  natum:  in  eo  non  tu  quidem  tota  re,  sed, 
quod  maximum  est,  temporibus  errasti.  X.  Ego  M. 
Bibulo,  praestantissimo  civi,  consule,  nihil  praeter- 
misi,  quantum  facere  enitique  potui,  quin  Pompeium 
a  Caesaris  coniunctione  avocarem.  In  quo  Caesar  fuit 
felicior.  Ipse  enim  Pompeium  a  mea  familiaritate  dis- 
iunxit.  Postea  vero,  quam  se  totum  Pompeius  Cae- 
sari  tradidit:  quid  ego  ilium  ab  eo  distrahere  conarer? 
Stulti  erat  sperare,  suadere  impudentis.  24.  Duo 
tamen  tempora  inciderunt,  quibus  aliquid  contra  Cae- 
sarem  Pompeio  suaserim.  Ea  velim  reprehendas,  si 
potes :  unum ,  ne  quinquennii  imperium  Caesari  pro- 
rogaret:  alterum,  ne  pateretur  ferri,  ut  absentis  eius 
ratio  haberetur.  Quorum  si  utrumvis  persuasissem, 
in  has  miserias  numquam  incidissemus.  Atque  idem 
ego,  quum  iam  omnes  opes,  et  suas,  et  populi  Romani, 
Pompeius  ad  Caesarem  detulisset;  seroque  ea  sentire 
coepisset,  quae  multo  ante  praevideram,  inferrique 
patriae  bellum  nefarium  viderem:  pacis,  concordiae, 
compositionis  auctor  esse  non  destiti :  meaque  ilia  vox 
est  nota  multis :  Utinam,  Cn.  Pompei,  cum  C.  Caesare 
societatem  aut  numquam  coisses  ant  numquam  diremis- 
ses!  Fuit  alterum  gravitatis,  alterum  prudentiae  tuae . 
Haec  mea,  M.  Antoni,  semper  et  de  Pompeio  etde  repu- 
blica  consilia  fuerunt:  quae  si  valuissent ,  respublica 
staret,  tu  tuis  flagitiis,  egestate,  infanria  concidisses. 

XI.  25.  Sed  haec  vetera:  illud  vero  recens,  Cae¬ 
sarem  meo  consilio  interfectum.  Iam  vereor,  patres 
conscripti,  ne,  quod  turpissimum  est,  praevaricatorem 
mihi  apposuisse  videar,  qui  me  non  solum  meis  lau- 
dibus  ornaret,  sed  etiam  oneraret  alicnis.  Quis  enim 
meum  in  istius  gloriosissimi  facti  conscientia  nomen 

audivit?  Cuius  autem,  qui  in  eo  numero  fuisset,  no¬ 
men  est  occultatum?  Occultatum  dico?  cuius  non  sta- 
tim  divulgatum?  Citius  dixerim  iactasse  se  aliquos, 
ut  fuisse  in  ista  societate  viderentur,  qui  socii  non 
fuissent,  quam  ut  quisquam  celari  vellet,  qui  fuisset. 

26.  Quam  veri  simile  porro  est  in  tot  hominibus,  par- 
tim  obscuris ,  partim  adolescentibus  neminem  occul- 
tanlibus,  meum  nomen  latere  potuisse?  Etenim  si 
auctores  ad  liberandam  patriam  desiderarentur  illis 
auctoribus,  Brutos  ego  impellerem,  quorum  uterque 
L.  Bruti  imaginem  quotidie  videret,  alter  etiam  Aha- 
lae?  Ili  igitur  his  maioribus  ab  alienis  potius  consili¬ 
um  peterent,  quam  a  suis?  etforis  potius,  quam domo? 
Quid?  C.  Cassius,  in  ea  familia  natus,  quae  non  modo 
dominatum,  sed  ne  potentiamquidem  cuiusquamferre 
potuit,  me  auctorem,  credo,  desideravit:  qui  etiam 
sine  his  clarissimisviris,hancrem  in  Cilicia  ad  ostium 
fluminis  Cydni  confecisset,  si  ille  ad  eamripam,  quam 
constituerat ,  non  ad  contrariam,  naves  appulisset. 

27.  Cn.  Domitium  non  patris  interitus,  clarissimi  viri, 
non  avunculi  mors,  non  spoliatio  dignitatis  ad  recu- 
perandam  libertatem ,  sed  mea  auctoritas  excitavit  ? 
An  C.  Trebonio  ego  persuasi?  cui  ne  suadere  quidem 
ausus  essem :  quo  etiam  maiorem  ei  respublica  gra- 
tiam  debet,  qui  libertatem  populi  Bomani  unius  ami- 
citiae  praeposuit,  depulsorque  dominatus,  quam  par- 
ticeps  esse  maluit.  An  L.  Tillius  Cimber  me  est  au¬ 
ctorem  secutus?  quern  ego  magis  fecisse  illam  rem 
sum  admiratus,  quam  facturum  putavi:  admiratus 
sum  autem  ob  earn  caussam,  quod  immemorbeneficio- 
rum,  memor  patriae  fuisset.  Quid  duos  Servilios? 
Cascas  dicam ,  an  Ahalas?  et  hos  auctoritate  mea  cen¬ 
ses  excitatos  potius,  quam  caritate  reipublicae?  Lon- 
gum  est  persequi  ceteros :  idque  reipublicae  praecla- 
rum,  fuisse  tarn  multos,  ipsis  gloriosum. 

XII.  28.  At  quemadmodum  me  coarguerit  homo 
acutus,  recordamini.  Caesare  interfecto,  inquit,  sta- 
tim  cruentum  alte  extollens  M.  Brutus  pugionem,  Ci- 
ceronem  nominatim  exclamavit,  atque  ei  recuperatam 
libertatem  est  gratulatus.  Cur  mihi  potissimum? 
quia  sciebam?  Vide  ne  ilia  caussa  fuerit  appellandi 
mei,  quod,  quum  rem  gessisset  consimilem  rebus  iis, 
quas  ipse  gesseram,  me  potissimum  testatus  est  se 
aemulum  mearum  laudum  exstitisse.  29.  Tu  autem, 
omnium  stultissime,  non  intelligis,  si  id,  quod  me 
arguis,  voluisse  interfici  Caesarem,  crimen  sit :  etiam, 
laetatum  esse  morteCaesaris, crimen  esse?  Quid  enim 
interest  inter  suasorem  facti,  et  probatorem?  aut  quid 
refert,  utrum  voluerim  fieri,  an  gaudeam  factum?  Ec- 
quis  est  igitur,  te  excepto,  et  iis,  qui  ilium  regnare 
gaudebant,  qui  illud  aut  fieri  noluerit,  aut  factum 
improbarit?  Omnes  ergo  in  culpa.  Etenim  omnes 
boni,  quantum  in  ipsis  fuit,  Caesarem  occiderunt. 
Aliis  consilium,  aliis  animus,  aliis  occasio  defuit:  vo¬ 
luntas  nemini.  30.  Sed  stuporem  hominis ,  vel  dicam 
pecudis,  attendite.  Sic  enim  dixit:  M.  Brutus,  quern 
ego  honoris  caussa  nomino ,  cruentum  pugionem  teneus, 
Ciceronem  exclamavit :  ex  quo  intelligi  debet,  cum  con - 
scium  fuisse.  Ergo  ego  sceleratus  appellor  a  te,  quern 
tu  suspicatum  aliquid  suspicaris  :  ille,  qui  stillantem 
prae  se  pugionem  tulit,  is  a  te  honoris  caussa  nomina¬ 
tor?  Esto :  sit  in  verbis  tuis  hie  stupor:  quanto  in 
rebus  sententiisquo  maior?  Constitue  hoc,  consul, 
aliquando;  Brutorum,  C.  Cassii,  Cn.  Domitii,  C.  Tre- 
bonii,  reliquorum  quam  velis  esse  caussam:  edormi 
crapulam ,  inquam,  et  exhala.  An  faces  admovendae 
sunt,  quae  te  excitent,  tantae  caussae  indormientem? 


Numquamne  intelligis,  statuendum  tibi  esse,  utrum 
illi,  qui  istam  rem  gesserunt,  homicidae  sint,  an  vin- 
dices  libertatis?  XIII.  31.  Attende  enim  paullisper, 
cogitationemque  sobrii  hominis  punctum  temporis 
suscipe.  Ego ,  qui  sum  illorum,  ut  ipse  fateor,  fami- 
liaris,  ut  a  te  arguor,  socius,  nego  quidquam  esse  me¬ 
dium:  confiteor  eos,  nisi  liberatores  populi  Romani 
conservatoresque  reipublicae  sint,  plus  quam  sicarios, 
plus  quam  homicidas,  plus  etiam  quam  parricidas 
esse :  siquidem  est  atrocius  patriae  parentem ,  quam 
suum  occidere.  Tu,  homo  sapiens  et  considerate,  quid 
dicis?  Si  parricidas:  cur  honoris  caussa  a  te  sunt  et 
in  hoc  ordine  et  apud  populum  Romanum  semper  ap- 
pellati?  Cur  M.  Brutus,  te  referente,  legibus  est  solu- 
tus,  si  ab  Urbe  plus,  quam  decern  dies  abfuisset?  Cur 
ludi  Apollinares  incredibili  M.  Bruti  honore  celebrati? 

Cur  provinciae  Cassio  et  Bruto  datae?  cur  quaestores 
additi?  cur  legatorum  numerus  auctus?  Atque  haec 
acta  per  te.  Non  igitur  homicidae.  Sequitur,  ut  libe¬ 
ratores  tuo  iudicio  sint :  quandoquidem  tertium  nihil 
potest  esse.  32.  Quid  est?  num  conturbo  te?  Non 
enim  fortasse  satis,  quae  distinctius  dicuntur,  intelli¬ 
gis.  Sed  tamen  haec  est  summa  conclusionis  meae: 
quoniam  scelere  a  te  liberati  sunt,  ab  eodem  te  am- 
plissimis  praemiis  dignissimos  iudicatos.  Itaque  iam 
retexo  orationem  meam.  Scribam  ad  illos,  ut,  si  qui 
forte,  quod  a  te  mihi  obiectum  est,  quaerent,  sitne 
verum :  ne  cui  negent.  Etenim  vereor,  ne  aut  celatum 
me,  illis  ipsis  non  honestum,  aut  invitation  refugisse, 
mihi  sit  turpissimum.  Quae  enim  res  umquam  (pro 
sancte  luppiter !)  non  modo  in  hac  urbe,  sed  in  omni¬ 
bus  terris  est  gesta  maior!  quae  gloriosior?  quae 
commendatior  hominum  memoriae  sempiternae?  In 
huius  me  tu  consilii  societatem  tamquam  in  equum 
Troianum  cum  principibus  includis?  33.  Non  recuso : 
ago  etiamgratias,  quoquo  animo  facis.  Tanta  enim  res 
est,  ut  invidiam  istam,  quam  tu  in  me  vis  concitare, 
cum  laude  non  comparem.  Quid  enim  beatius  illis, 
quos  tu  expulsos  a  te  praedicas  et  relegatos?  qui  locus 
est  aut  tarn  desertus  aut  tarn  inhumanus,  qui  illos, 
quum  accesserint,  non  affari  atque  appetere  videatur? 
qui  homines  tarn  agrestes,  qui  se,  quum  eos  aspexe- 
rint,  non  maximum  cepisse  vitae  fructum  putent? 
quae  vero  tarn  immemor  posteritas,  quae  tarn  ingratae 
litterae  reperientur,  quae  eorum  gloriam  non  immor- 
talitatis  memoria  prosequantur?  Tu  vero  ascribe  me 
talem  in  numerum.  XIV.  34.  Sed  unam  rem  vereor 
ne  non  probes.  Si  enim  fuissem,  non  solum  regem, 
sed  regnum  etiam  de  republica  sustulissem:  et,  si 
meus  stilus  ille  fuisset,  ut  dicitur,  mihicrede,  non 
solum  unum  actum,  sed  totam  fabulam  confecissem. 
Quamquam  si  interfici  Caesarem  voluisse  crimen  est, 
vide,  quaeso,  Antoni,  quid  tibi  futurum  sit,  quern  et 
Narbone  hoc  consilium  cum  C.  Trebonio  cepisse  notis- 
simum  est,  et  ob  eius  consilii  societatem,  quum  inter- 
ficeretur  Caesar,  turn  te  a  Trebonio  vidimus  sevocari.  - 
Ego  autem,  (vide quam  tecum  agamnoninimice!)  quod 
bene  cogitasti  aliquando,  laudo:  quod  non  indicasti, 
gratias  ago :  quod  non  fecisti,  ignosco.  Virum  res  ilia 
quaerebat.  35.  Quod  si  te  in  iudicium  quis  adducat 
usurpetque  illud Cassianum,  cui  bono  fuerit:  vide, 
quaeso,  ne  haereas.  Quamquam  illud  quidem  fuit, 
ut  tu  dicebas,  omnibus  bono,  qui  servire  nolebant: 
tibi  tamen  praecipue,  qui  non  modo  non  servis,  sed 
etiam  regnas :  qui  maximo  te  aere  alieno  ad  aedem 
Opis  liberavisti :  qui  per  easdem  tabulas  innumerabi- 
lem  pecuniam  dissipavisti :  ad  quern  e  domo  Caesaris 

tam  multa  delata  sunt :  cuius  domus  quaestuosissima 
est  falsorum  commentariorum  et  chirographorum  of- 
ficina,  agrorum,  oppidorum,  immunitatum,  vectiga- 
lium  flagitiosissimae  nundinae.  36.  Etenim  quaeres 
egestati  et  aeri  alieno  tuo,  praeter  mortem  Caesaris, 
subvenire  potuisset?  Nescio  quidconturbatus  esse  vi- 
deris.  Numquid  subtimes ,  ne  ad  te  hoc  crimen  per- 
tinere  videatur?  Libero  te  metu :  nemo  credet  um- 
quam :  non  est  tuum  de  republica  bene  mereri :  babet 
istius  pulcherrimi  facti  clarissimos  viros  respublica 
auctores:  ego  te  tantum  gaudere  dico:  fecisse  non 
arguo.  Respondi  maximis  criminibus:  nunc  etiam 
reliquis  respondendum  est. 

XV.  37.  Castra  mihi  Pompeii  atque  illud  omne 
tempus  obiecisti.  Quo  quidem  tempore  si,  ut  dixi, 
meum  consilium  auctoritasque  valuisset,  tu  hodie 
egeres ,  nos  liberi  essemus ;  respublica  non  tot  duces 
et  exercitus  amisisset.  Fateor  enim,  me,  quum  ea, 
quae  acciderunt,  providerem  futura,  tanta  in  maesti- 
tia  fuisse,  quanta  ceteri  optimi  cives,  siidemprovi- 
dissent ,  fuissent.  Dolebam ,  dolebam,  patres  conscri- 
pti,  rempublicam,  vestris  quondam  meisque  conser- 
vatam  consiliis,  brevi  tempore  esse  perituram.  Nec 
vero  eram  tam  indoctus  ignarusque  rerum,  ut  frange- 
rer  animo  propter  vitae  cupiditatem,  quae  me  manens 
conficeret  angoribus,  dimissa  molestiis  omnibus  libe- 
raret.  Illos  ego  praestantissimos  viros ,  lumina  rei- 
publicae ,  vivere  volebam ,  tot  consulares ,  tot  praeto- 
rios,  tot  honestissimos  senatores,  omnem  praeterea 
florem  nobilitatis  ac  iuventutis,  turn  optimorum  ci- 
vium  exercitus :  qui  si  viverent,  quamvis  iniqua  con- 
ditione  pacis,  (mihi  enim  omnispax  cum  civibus  bello 
civili  utilior  videbatur,)  rempublicam  hodie  tenere- 
mus.  38.  Quae  sententia  si  valuisset, ac  non  ii  maxime 
mihi ,  quorum  ego  vitae  consulebam ,  spe  victoriae 
elati,  obstitissent :  ut  alia  omittam,  tu  certe  numquam 
in  hoc  ordine ,  vel  potius  in  hac  urbe  mansisses.  At 
vero  Cn.  Pompeii  voluntatem  a  me  abalienabat  oratio 
mea.  An  ille  quemquam  plus  dilexit?  cum  ullo  aut 
sermones  aut  consilia  contulit  saepius?  quod  quidem 
erat  magnum,  de  summa  republica  dissentientes  in 
eadem  consuetudine  amicitiae  permanere.  Sedet  ego, 
quid  ille,  et  contra  ille,  quid  ego  sentirem  etspectarem, 
videbat.  Ego  incolumitati  civium  primum ,  ut  postea 
dignitati,  ille  praesenti  dignitati  potius  consulebat. 
Quod  autem  habebat  uterque  quid  sequeretur ,  idcirco 
tolerabilior  erat  nostra  dissensio.  39.  Quid  vero  ille 
singularis  vir  ac  paene  divinus  de  me  senserit,  sciunt, 
qui  eum  de  Pharsalica  fuga  Paphum  persecuti  sunt. 
Numquam  ab  eo  mentio  de  me,  nisi  honorifica,  nisi 
plena  amicissimi  desiderii,  quum  me  vidisse  plus  fa- 
teretur,  se  speravisse  meliora.  Et  eius  viri  nomine 
me  insectari  audes,  cuius  me  amicum,  te  sectorem  esse 
fateare?  XVI.  Sed  omittatur  bellum  illud,  in  quo  tu 
nimium  felix  fuisti.  Ne  iocis  quidem  respondebo, 
quibus  me  in  castris  usum  esse  dixisti.  Erant  ilia 
quidem  castra  plena  curae:  verumtamen  homines, 
quamvis  in  turbidis  rebus  sint,  tamen,  si  modo  homi¬ 
nes  sunt,  interdum  animis  relaxantur.  40.  Quod  au¬ 
tem  idem  maestitiam  meam  reprehendit,idem  iocum : 
magno  argumentoest,  me  in  utroque  fuisse  moderatum. 

Hereditates  mihi  negasti  venire.  Utinamhoc  tuum 
verum  crimen  esset!  plures  amici  mei  et  necessarii 
viverent.  Sed  qui  istuc  tibi  venit  in  mentem?  Ego 
enim  amplius  H-S  ducenties  acceptum  hereditatibus 
retuli.  Quamquam  in  hoc  genere  fateor  feliciorem 
esse  te.  Me  nemo,  nisi  amicus,  fecit  heredem,  ut  cum 


illo  commodo,  si  quod  erat,  animiquidam  dolor  iun- 
geretur:  te  is,  quem  tu  vidisti  numquam,  L.  Rubrius 
Cassinas  fecit  heredem.  41 .  Et  quidem  vide,  quam  te 
amarit  is,  qui,  albus  aterne  fueris,  ignorans,  fratris 
filium  praeteriit,  Q.Fufii,  honestissimi  equitis  Romani 
suique  amantissimi,  quem  palam  heredem  semper 
factitarat,  ne  nominat  quidem:  te,  quem  numquam 
viderat  aut  certe  numquam  salutaverat,  fecitheredem. 
Velim  mihi  dicas,  nisi  molestum  est,  L.  Turselius  qua 
facie  fuerit,  qua  statura,  quo  municipio,  qua  tribu. 
Nihil  scio,  inquis,  nisi  quae  praedia  habuerit.  Igitur 
fratrem  exheredans,  te  faciebat  heredem.  In  mul- 
tas  praeterea  pecunias  alienissimorum  hominuin, 
eiectis  veris  heredibus,  tamquam  heres  esset,  invasit. 
42.  Quamquam  hoc  maxime  admiratus  sum,  mentio- 
nem  te  hereditatum  ausum  esse  facere,  quum  ipse 
hereditatem  patris  non  adisses. 

XVII.  Haec  ut  colligeres,  homo  amentissime,  tot 
dies  in  aliena  villa  declamasti?  quamquam  tu  quidem 
(ut  tui  familiarissimi  dictitant)  vini  exhalandi,  non  in¬ 
genii  acuendi  caussa  declamitas.  Et  vero  adhibes  ioci 
caussa  magistrum,  suffragio  tuo,  etcompotorum  tuo- 
rum,  rhetorem,  cui  concessisti,  ut  in  te,  quae  vellet, 
diceret.  Salsum  omnino  hominem !  Sed  materia  fa- 
cilis,  in  te  et  in  tuos  dicta  dicere.  Vide  autem,  quid 
inter  te  et  avum  tuum  intersit.  Ille  sensim  dicebat, 
quod  caussae  prodesset;  tu  cursimdicis  aliena.  43.  At 
quanta  merces  data  est  rhetori!  Audite,  audite,  patres 
conscripti,  et  cognoscite  reipublicae  vulnera.  Duo 
millia  iugerum  campi  Leontini  Sex.  Clodio  rhetori 
assignasti,  etquidem  immunia,  utpopuli Romani  tanta 
mercede  nihil  sapere  disceres.  Num  etiam  hoc,  homo 
audacissime,  ex  Caesaris  commentariis?  Sed  dicam 
alio  loco  et  de  Leontino  agro  et  de  Campano :  quos  iste 
agros,  ereptos  reipublicae,  turpissimis  possessoribus 
inquinavit.  Iam  enim,  quoniam  criminibus  eius  satis 
respondi,  de  ipso  emendatore  et  correctore  nostro 
quaedam  dicenda  sunt.  Nec  enim  omnia  effundam, 
ut,  si  saepius  decertandum  sit,  ut  erit,  semper  novus 
veniam :  quam  facultatem  mihi  multitudo  istius  viti- 
orum  peccatorumque  largitur. 

XVIII.  44.  Visne  igitur  te  inspiciamus  a  puero? 
Sic  opinor.  A  principio  ordiamur.  Tenesne  memo- 
ria,  praetextatum  te  decoxisse?  Patris,  inquies,  ista 
culpa  est.  Concedo:  etenim  est  pietatis  plena  de- 
fensio.  Illud  tamen  audaciae  tuae,  quod  sedisti  in 
quattuordeeim  ordinibus,  quum  esset  lege  Roscia  de- 
coctoribus  certus  locus  constitutus,  quamvis  quis  for- 
tunae  vitio,  non  suo  decoxisset.  Sumpsisti  virilem, 
quam  statim  muliebrem  togam  reddidisti :  primo  vul- 
gare  scortum :  certa  flagitii  merces,  nec  ea  parva:  sed 
cito  Curio  intervenit,  qui  te  a  meretricio  quaestu  ab- 
duxit,  et,  tamquam  stolam  dedisset,  in  matrimonio 
stabili  et  certo  locavit.  45.  Nemo  umquam  puer 
emptus  libidinis  caussa,  tam  fuit  in  domini  potestate, 
quam  tu  in  Curionis.  Quoties  te  pater  eius  domo  sua 
eiecit?  quoties  custodes  posuit,  ne  limen  intrares? 
quum  tu  tamen,  nocte  socia,  hortante  libidine,  cogente 
mercede,  per  tegulas  demitterere.  Quae flagitia domus 
ilia  diutius  ferre  non  potuit.  Scisne,  me  de  rebus 
mihi  notissimis  dicere?  Recordare  tempus  illud,  quum 
pater  Curio  maerens  iacebat  in  lecto:  fdius  se  ad  pedes 
meos  posternens,  lacrimans  te  mihi  commendabat; 
orabat,  ut  te  contra  suum  patrem,  si  sestertium 
sexagies  peteret,  defenderem :  tantum  enim  se  pro  te 
intercessisse.  Ipse  autem  amore  ardens  confirmabat, 

I  quod  desiderium  tui  discidii  ferre  non  posset,  se  in 

exsilium  iturum.  46.  Quo  ego  tempore  quanta  mala 
florentissimae  familiae  sedavi  vel  potiussustuli!  Patri 
persuasi,  ut  aes  alienum  filii  dissolveret:  redimeret 
adolescentem,  summa  spe  et  animi  et  ingenii  praedi- 
tum,  rei  familiaris  facultatibus :  eumque  a  tua  non 
modo  familiaritate,  sed  etiam  congressione,  patrio  iure 
et  potestate  prohiberet.  Haec  tu  quum  per  me  acta 
meminisses:  nisi  illis,  quos  videmus,  gladiis  con- 
fideres,  maledictis  me  provocare  ausus  esses? 

XIX.  47.  Sed  iam  stupra  et  flagitia  omittam:  sunt 
quaedam,  quae  honeste  non  possum  dicere:  tu  autem 
eo  liberior,  quod  ea  in  te  admisisti,  quae  a  verecundo 
inimico  audire  non  posses.  Sed  reliquum  vitae  cur- 
sum  videte:  quern  quidem  celeriter  perstringam.  Ad 
haec  enim,  quae  in  civili  bello,  in  maximis  reipublicae 
miseriis  fecit,  et  ad  ea,  quae  quotidie  facit,  festinat 
animus.  Quae  peto,  ut,  quamquam  multo  notiora 
vobis,  quam  mihi  sunt,  tamen,  ut  facitis,  attente  au- 
diatis.  Debet  enim  talibus  in  rebus  excitare  animos 
non  cognitio  solum  rerum,  sed  etiam recordatio.  Tam- 
etsi  incidamus  oportet  media,  ne  nimis  sero  ad  ex¬ 
trema  veniamus. 

48.  Intimus  erat  in  tribunatu  Clodio,  qui  sua  erga 
me  beneficia  commemorat;  eius  omnium  incendiorum 
fax:  cuius  etiam  domi  quiddam  iam  turn  molitus  est. 
Quid  dicam,  ipse  optime  intelligit.  Inde  iter  Alexan- 
driam  contra  senatus  auctoritatem,  contra  rempubli- 
cam  et  religiones:  sed  habebat  ducem  Gabinium, 
quicum  quidvis  rectissime  facere  posset.  Qui  turn 
inde  reditus,  aut  qualis?  prius  in  ultimam  Galliam  ex 
Aegypto,  quam  domum.  Quae  autem  erat  domus? 
Suam  enim  quisque domum  turn  obtinebat,  neque  erat 
usquam  tua.  Domum  dico?  Quid  erat  in  terris,  ubi  in 
tuo  pedem  poneres,  praeter  unumMisenum,  quod  cum 
sociis,  tamquam  Sisaponem,  tenebas?  XX.  49.  Ve- 
nisti  e  Gallia  ad  quaesturam  petendam.  Aude  dicere, 
te  prius  ad  parentem  tuum  venisse,  quam  ad  me.  Ac- 
ceperam  enim  iam  ante  Caesaris  litteras,  ut  mihi  sa¬ 
tisfied  paterer  a  te.  Itaque  ne  loqui  quidem  sum  te 
passus  de  gratia.  Postea  cultus  sum  a  te,  tu  a  me  ob- 
servatus  in  petitione  quaesturae.  Quo  quidem  tem¬ 
pore  P.  Clodium,  approbante  populo  Romano,  in  foro 
es  conatus  occidere :  quumque  earn  rem  tua  sponte  co- 
narere,  non  impulsu  meo,  tamen  ita  praedicabas,  te 
non  existimare,  nisi  ilium  interfecisses,  umquam  mihi 
pro  tuis  in  me  iniuriis  satis  esse  facturum.  In  quo 
demiror,  cur  Milonem  impulsu  meo  rem  illam  egisse 
dicas,  quum  te,  ultro  mihi  idem  illud  deferentem, 
numquam  sim  adhortatus.  Quamquam,  si  in  eo  per- 
severares,  ad  tuamgloriam  rem  illam referri  malebam, 
quam  ad  meam  gratiam.  50.  Quaestor  es  factus: 
deinde  continuo  sine  senatusconsulto,  sine  sorte,  sine 
lege  ad  Caesarem  cucurristi.  Id  enim  unum  in  terris 
egestatis ,  aeris  alieni ,  nequitiae,  perditis  vitae  ratio- 
nibus  perfugium  esse  ducebas.  Ibi  te  quum  et  illius 
largitionibus  et  tuis  rapinis  explevisses,  (si  hoc  est  ex- 
plere,  quod  statim  effundas,)  advolasti  egens  adtribu- 
natum ,  ut  in  eo  magistratu,  si  posses,  viri  tui  similis 

XXI  Accipite  nunc ,  quaeso,  non  ea,  quae  ipse  in 
se  atque  in  domesticum  dedecus  impure  atque  intem- 
peranter,  sed  quae  in  nos  fortunasque  nostras,  id  est, 
in  universam  rempublicam,  impie  ac  nefarie  fecerit. 
Ab  huius  enim  scelere  omnium  malorum  principium 
natum  reperietis.  51.  Nam,  quum,  L.  Lentulo,  C. 
Marcello  consulibus,  Kalendis  Ianuar.  labantcm  et 
prope  cadentem rempublicam  fulcirecuperetis,  ipsique 


C.  Caesari,  si  sana  mente  esset,  consulere  velletis: 
turn  iste  venditum  atque  emancipatum  tribunatum 
consiliis  vestris  opposuit,  cervicesque  suas  ei  subiecit 
securi,  qua  multi  minoribus  in  peccatis  occiderunt. 
In  te,  M.  Antoni,  id  decrevit  senatus,  et  quidem  inco- 
lumis,  nondum  tot  luminibus  exstinctis,  quod  in 
hostem  togatum  decerni  est  solitum  more  maiorum. 
Et  tu  apud  patres  conscriptos  contra  me  dicere  ausus 
es,  quum  ab  hoc  ordine  ego  conservator  essem,  tu 
hostis  reipublicae  iudicatus?  Commemoratio  illius  tui 
sceleris  intermissa  est,  non  memoria  deleta.  Dum 
genus  hominum,  dum  populi  Romani  nomen  exstabit, 
(quod  quidem  erit,  si  per  te  licebit,  sempiternum,)  tua 
ilia  pestifera  intercessionominabitur.  52.Quidcupide 
a  senatu,  quid  temere  fiebat,  quum  tu,  unus  adole- 
scens ,  universum  ordinem  decernere  de  salute  reipu¬ 
blicae  prohibuisti?  neque  idsemel,  sedsaepius :  neque 
tu  tecum  de  senatus  auctoritate  agi  passus  es.  Quid 
autem  agebatur,  nisi  ne  deleri  et  everti  rempublicam 
funditus  velles,  quum  te  neque  principes  civitatis  ro- 
gando ,  neque  maiores  natu  monendo,  neque  frequens 
senatus  agendo,  de  vendita  atque  addicta  sententiade- 
movere  potuit?  Turn  illud,  multis  rebus  ante  tentatis, 
necessario  tibi  vulnus  inflictum,  quod  paucis  ante  te: 
quorum  incolumis  fuit  nemo.  53.  Turn  contra  te  dedit 
|  arma  hie  ordo  consulibus  reliquisque  imperiis  et  po- 
testatibus:  quae  non  effugisses,  nisi  te  ad  arma  Cae¬ 
saris  contulisses.  XXII.  Tu,  tu,  inquam,  M.  Antoni, 
princeps  C.  Caesari  omnia  perturbare  cupienti  caus- 
sam  belli  contra  patriam  inferendi  dedisti.  Quid 
enim  aliud  ille  dicebat?  quam  caussam  dementis- 
simi  sui  consilii  et  facti  afferebat,  nisi  quod  inter- 
cessio  neglecta,  ius  tribunicium  sublatum,  circum- 
scriptus  a  senatu  esset  Antonius?  Omitto,  quam  haec 
;  falsa ,  quam  levia :  praesertim  quum  omnino  nulla 
caussa  iusta  cuiquam  esse  possit  contra  patriam  arma 
capiendi.  Sed  nihil  de  Caesare:  tibi  certe  confiten- 
dum  est,  caussam  perniciosissimi  belli  in  persona 
tua  constitisse.  54.  0  miserum  te,  si  haec  intelligis  ! 
miseriorem,  si  non  intelligis,  hoc  litteris  mandari, 
hoc  memoriae  prodi,  huius  rei  ne  posteritatem 
quidem  omnium  saeculorum  umquam  immemorem 
fore,  consules  ex  Italia  excussos,  eumque  his  Cn. 
Pompeium,  quod  imperii  populi  Romani  decus  ac 
lumen  fuit,  omnes  consulares,  qui  per  valetudinem 
exsequi  cladem  illam  fugamque  potuissent,  praetores, 
praetorios,  tribunos  plebis,  magnam  partem  senatus, 
omnem  sobolem  iuventutis,  unoque  verbo,  rempu¬ 
blicam  expulsam  atque  exterminatam  suis  sedibus. 
55.  Ut  igitur  in  seminibus  est  caussa  arborum  et  stir- 
pium:  sic  huius  luctuosissimi  belli  semen  tu  fuisti. 
Doletis  tres  exercitus  populi  Romani  interfectos:  in- 
tc-rfecit  Antonius.  Desideratis  clarissimos  cives :  eos 
quoque  vobis  eripuit  Antonius.  Auctoritas  huius  or- 
dinis  afflicta  est:  afflixit  Antonius.  Omnia  denique, 
quae  postea  vidimus,  (quid  autem  mali  non  vidimus?) 
si  reCte  ratiocinabimur,  uni  acceptareferemus  Antonio. 
Ut  Helena Troianis,  sic  iste  huic  reipublicae  belli  caus¬ 
sa,  caussa  pestis  atque  exitii  fuit.  Reliquae  partes  tri- 
bunatus  principio  similes.  Omnia  perfecit,  quae  se¬ 
natus,  salva  republica  ne  fieri  possent ,  perfecerat. 
—  Cuius  tamen  scelus  in  scelere  cognoscite. 

XXIII.  56.  Restituebat  multos  calamitosos.  In  his 
patrui  nulla  mentio.  Si  severus-:  cur  non  in  omnes? 
Si  misericors:  cur  non  in  suos?  Sed  omitto  ceteros. 
Licinium  Lenticulam,  de  alea  condemnatum,  colluso- 
rem  suum,  restituit:  quasi  vero  ludere  cum  con- 

demnato  non  liceret :  sed  ut,  quod  in  alea  perdiderat, 
beneficio  legis  dissolveret.  Quam  attulisti  rationem 
populo  Romano,  cur  eura  restitui  oporteret?  Absen- 
tem,  credo,  in  reos  relatum :  rem  indicta  caussa  iudi- 
catam:  nullum  fuisse  de  alea  lege  iudicium:  vi  op- 
pressum  et  armis:  postremo,  quod  de  patruo  tuo  di- 
cebatur,  pecunia  iudicium  esse  corruptum?  Nihil 
horum.  At  vir  bonus  et  republica  dignus.  Nihil  id 
quidem  ad  rem  :  ego  tamen ,  quoniam  condemnatum 
esse  pro  nihilo  est,  si  ita  esset,  ignoscerem.  Homi- 
nem  omnium  nequissimum ,  qui  non  dubitaret  vel  in 
foro  alea  ludere,  lege,  quae  est  de  alea,  condemnatum, 
qui  in  integrum  restituit,  is  non  apertissime  studium 
suum  ipse  profitetur?  57.  In  eodem  vero  tribunatu, 
quum  Caesar  in  Hispaniam  proficiscens,  huic  concul- 
candam  Italiam  tradidisset,  quae  fuit  eius  peragratio 
itinerum,  lustratio  municipiorum?  Scio  me  in  rebus 
celebratissimis  sermone  omnium  versari,  eaque,  quae 
dico  dicturusque  sum ,  notiora  esse  omnibus ,  qui  in 
Italia  turn  fuere,  quam  mihi,  qui  non  fui.  Notabo 
tamen  singulas  res :  etsi  nullo  modo  poterit  oratio  mea 
satisfacere  vestrae  scientiae.  Etenim  quod  umquam 
in  terris  tantum  flagitium  exstitisse  auditum  est?  tan- 
tam  turpitudinem?  tantum  dedecus?  XXIV.  58.  Ve- 
hebatur  in  essedo  tribunus  plebis:  lictores  laureati 
antecedebant :  inter  quos  aperta  lectica  mima  portaba- 
tur:  quam  ex  oppidis  municipales,  homines  honesti, 
obviam  necessario  prodeuntes,  non  noto  illo  et  mimico 
nomine,  sed  Volumniam  consalutabant.  Sequebatur 
rheda  cum  lenonibus,  comites  nequissimi,  reiecta 
mater  amicam  impuri  filii  tamquam  nurum  sequeba¬ 
tur.  0  miserae  mulieris  fecunditatem  calamitosam ! 
Horum  flagitiorum  istevestigiis  omnia  municipia,  prae- 
fecturas,  colonias,  totam  denique  Italiam  impressit. 

59.  Reliquorum  factorum  eius,  patres  conscripti, 
difficilis  est  sane  reprehensio  et  lubrica.  Versatus  in 
bello  est :  saturavit  se  sanguine  dissimillimorum  sui 
civium:  fuit  felix,  si  potest  ulla  esse  inscelerefelicitas. 
Sed,  quoniam  veteranis  cautum  esse  volumus ,  quam- 
quam  dissimilis  est  militum  caussa  et  tua :  (illi  secuti 
sunt:  tu  quaesisti  ducem:)  tamen,  ne  apud  illos  me 
in  invidiam  voces ,  nihil  de  belli  genere  dicam.  Victor 
e  Thessalia  Brundisium  cum  legionibus  revertisti.  Ibi 
me  non  occidisti.  Magnum  beneficium.  Potuisse 
enim  fateor.  Quamquam  nemo  erat  eorum,  qui  turn 
tecum  fuerunt,  qui  mihi  non  censeret  parci  oportere. 
60.  Tanta  enim  est  caritas  patriae,  ut  vestris  etiam  le¬ 
gionibus  sanctus  essem,  quod  earn  a  me  servatam  esse 
meminissent.  Sed  fac  id  te  dedisse  mihi,  quod  non 
ademisti,  meque  a  te  habere  vitam,  quia  non  a  te  sit 
erepta :  licuitne  mihi  per  tuas  contumelias,  hoc  tuum 
beneficium  sic  tueri,  ut  tuebar,  praesertim  quum  te 
haec  auditurum  videres?  XXV.  61.  Venisti  Brundi¬ 
sium,  in  sinum  quidem  et  incomplexumtuae  mimulae. 
Quid  est?  Num  mentior?  Quam  miserum  est  idnegare 
non  posse,  quod  sit  turpissimum  confiteri!  Si  te  mu¬ 
nicipiorum  non  pudebat:  ne  veterani  quidem  exerci- 
tus?  Quis  enim  miles  fuit,  qui  Brundisii  illam  non  vi- 
derit?  quis,  qui  nescierit,  venisse  earn  tot  tibi  dierum 
viam  gratulalum?  quis,  qui  non  indoluerit,  tarn  sero 
se,  quern  hominem  secutus  esset,  cognoscere?  62.1ta- 
liae  rursus  percursatio  eadem  comite  mima :  in  oppi- 
da  militum  crudelis  et  misera  deductio :  in  Urbe  auri, 
argenti,  maximeque  vini  foeda  direptio.  Accessit,  ut, 
Caesare  ignaro,  quum  ille  esset  Alexandriae,  beneficio 
amicorum  eius  magister  equitumconstitueretur.  Turn 
existimavit  se  suo  hire  cum  Hippia  vivere  et  equos 


vectigales  Sergio  mimo  tradere.  Turn  sibi  non  hanc, 
quam  nunc  male  tuetur,  sed  M.  Pisonis  domum,  ubi 
habitaret,  legerat.  Quid  ego  istius  decreta,  quid  ra- 
pinas,  quid  hereditatum  possessiones  datas,  quid 
ereptas  proferam?  Cogebat  egestas:  quo  se  verteret, 
non  habebat:  nondum  ei  tanta  a  L.  Rubrio,  non  a  L. 
Turselio  hereditas  venerat:  nondum  in  Cn.  Pompeii 
locum  multorumque  aliorum ,  qui  aberant,  repentinus 
heres  successerat.  Erat  ei  vivendum  latronum  ritu, 
ut  tantum  haberet,  quantum  rapere  potuisset. 

63.  Sed  haec,  quae  robustioris  improbitatis  sunt, 
omittamus :  loquamur  potius  de  nequissimo  genere 
levitatis.  Tu,  istis  faucibus,  istis  lateribus,  ista  gla- 
diatoria  totius  corporis  firmitate,  tantum  vini  in  Hip- 
piae  nuptiis  exhauseras,  ut  tibi  necesse  esset  in  populi 
Romani  conspectu  vomere  postridie.  0  rem  non  modo 
visu  foedam,  sed  etiam  auditu!  Si  inter  caenam  in 
ipsis  tuis  immanibus  illis  poculis  hoc  tibi  accidisset, 
quis  non  turpe  duceret?  In  coetu  vero  populi  Romani 
negotium  publicum  gerens  magister  equitum,  cui 
ructare  turpe  esset,  is  vomens  frustis  esculentisvinum 
redolentibus  gremium  suum  et  totum  tribunal  imple- 
vit.  Sed  hoc  ipse  fatetur  esse  in  suis  sordibus :  ve- 
niamus  ad  splendida. 

XXVI.  64.  Caesar  Alexandria  se  recepit,  felix,  ut 
sibi  quidem  videbatur:  mea  autem  sententia,  si  quis 
reipublicae  sit  infelix,  felix  esse  non  potest.  Hasta 
posita  pro  aede  Iovis  Statoris,  bona  (miserum  me! 
consumptis  enim  lacrimis,  tamen  infixus  haeretdolor,) 
bona,  inquam,  Cn.  Pompeii  Magni,  voci  acerbissimae 
subiecta  praeconis.  Una  in  ilia  re  servitutis  oblita 
civitas  ingemuit,  servientibusque  animis,  quum  omnia 
metu  tenerentur,  gemitus  tamen  populi  Romani  liber 
fuit.  Exspectantibus  omnibus,  quisnam  esset  tarn 
impius,  tam  demens,  tarn  diis  hominibusque  hostis, 
qui  ad  illud  scelus  sectionis  auderet  accedere,  inven¬ 
tus  est  nemo  praeter  Antonium,  praesertim  quum  tot 
essent  circum  hastam  illam,  qui  alia  omnia  auderent: 
unus  inventus  est,  qui  id  auderet,  quod  omnium  fu- 
gisset  et  reformidasset  audacia.  65.  Tantus  igitur  te 
stupor  oppressit,  vel,  ut  verius  dicam,  tantus  furor, 
ut  primum,  quum  sector  sis  isto  loco  natus,  deinde 
quum  Pompeii  sector,  non  te  exsecrandum  populo 
Romano,  non  detestabilem ,  non  omnes  tibi  deos, 
omnes  homines  et  esse  inimicos  et  futuros  scias?  At 
quam  insolenter  statim  helluo  invasit  in  eius  viri  for- 
tunas,  cuius  virtute  terribilior  erat  populus  Romanus 
exteris  gentibus,iustitia  carior?  XXVII.  In  eius  igitur 
viri  copias  quum  se  subito  ingurgitavisset,  exsultabat 
gaudio  persona  de  mimo  modo  egens,  repente  dives. 
Sed,  ut  est  apud  poetam  nescio  quem ,  male  par ta,  male 
dilabuntur.  66.  Incredibile  ac  simile  portenti  est, 
quonam  modo  ilia  tam  multa,  quam  paucis,  non  dico 
mensibus,  sed  diebus  effuderit.  Maximus  vini  nu- 
merus  fuit,  permagnum  optimi  pondus  argenti,  pre- 
tiosa  vestis,  multa  et  lauta  supellex,  et  magnifica 
multis  locis,  non  ilia  quidem  luxuriosi  hominis ,  sed 
tamen  abundantis.  Horum  paucis  diebus  nihil  erat. 
67.  Quae  Charybdis  tam  vorax?  Charybdindico?  quae 
si  fuit,  fuit  animal  unum:  Oceanus,  medius  fidius, 
vix  videtur  tot  res,  tam  dissipatas,  tam  distantibus  in 
locis  positas ,  tam  cito  absorbere  potuisse.  Nihil  erat 
clausum,  nihil  obsignatum,  nihil  scriptum.  Apothe- 
cae  totae  nequissimis  hominibus  condonabantur.  Alia 
mimi  rapiebant,  alia  mimae:  domus  erat  aleatoribus 
referta,  plena  ebriorum :  totos  dies  potabatur,  atque  id 
locis  pluribus :  suggerebantur  etiam  saepe  (non  enim 

semper  iste  felix)  damna  aleatoria.  Conchyliatis  Cn. 
Pompeii  peristromatis ,  seryorum  in  cellis,  lectos  stra- 
tos  v.ideres.  Quamobrem  desinite  mirari,  haec  tam 
celeriter  esse  consumpta.  Non  modo  unius  patrimo- 
nium,  quamvis  amplum,  ut  illud  fuit,  sed  urbes  et 
regna  celeriter  tanta  nequitia  devorare  potuisset.  At 
idem  aedes  etiam  et  hortos.  68.  0  audaciam  irama- 
nem !  Tu  etiam  ingredi  illam  domum  ausus  es?  tu  il¬ 
lud  sanctissimum  limen  intrare?  tu  illarum  aedium 
diis  penatibus  os  importunissimum  ostendere?  Quam 
domum  aliquamdiu  nemo  aspicere  poterat,  nemo  sine 
lacrimis  praeterire,  hac  te  in  domo  tamdiu  deversari 
non  pudet?  In  qua,  quamvis  nihil  sapias,  tamen  nihil 
tibi  potest  esse  iucundum.  XXVIII.  An  tu,  ilia  in  ve- 
stibulo  rostra,  an*  spolia  quum  aspexisti,  domum 
tuam  te  introire  putas?  Fieri  non  potest.  Quamvis 
enim  sine  mente ,  sine  sensu  sis,  ut  es :  tamen  et  te  et 
tua  et  tuos  nosti.  Nec  vero  te  umquam  neque  vigilan- 
tem  neque  in  somnis  credo  posse  mente  consistere. 
Necesse  est,  quamvis  sis,  ut  es,  violentus  et  furens, 
quum  tibi  obiecta  sit  species  singularis  viri ,  perterri- 
tum  te  de  somno  excitari ,  furere  etiam  saepe  vigilan-  | 
tern.  69.  Me  quidem  miseret  parietum  ipsorum  atque 
tectorum.  Quid  enim  umquam  domus  ilia  viderat, 
nisi  pudicum,  nisi  ex  optimo  more  et  sanctissima 
disciplina?  Fuit  enimillevir,  patres  conscripti,  sicut 
scitis,  quum  forisclarus.tumdomi  admirandus,  neque 
rebus  externis  magis  laudandus,  quam  institutis  do- 
mesticis :  huius  in  sedibus  pro  cubiculis  stabula ,  pro 
tricliniis  popinae  sunt.  Etsi  iam  negat.  Nolite,  nolite 
quaerere.  Frugi  factus  est.  Illam  suam  suas  res  sibi 
habere  iussit,  ex  duodecim  tabulis  claves  ademit, 
exegit.  Quam  porro  spectatus  civis,  quam  probatus ! 
cuius  ex  omni  vita  nihil  est  honestius,  quam  quod  cum 
mima  fecit  divortium.  70.  At  quam  crebro  usurpat,  et 
consul,  et  Antonins?  Hoc  est  dicere ,  et  consul  et  im- 
pudicissimus :  et  consul  et  homo  nequissimus.  Quid 
enim  est  aliud  Antonius?  Namsidignitas  significaretur 
in  nomine,  dixisset,  credo,  aliquando  avus  tuus  se 
et  consulem  et  Antonium.  Numquam  dixit.  Dixisset 
etiam  collega  meus,  patruus  tuus.  Nisi  si  tu  solus  es 
Antonius.  Sed  omitto  eapeccata,  quae  non  sunt  earum 
partium  propria ,  quibus  tu  rempublicam  vexavisti : 
ad  ipsas  tuas  partes  redeo,  id  est,  ad  civile  bellum, 
quod  natum,  conflatum,  susceptum  opera  tua  est. 

XXIX.  71 .  Cui  bello  quum  propter  timiditatem 
tuam,  turn  propter  libidines  clefuisti?  Gustaras  civi- 
lem  sanguinem,  vel  potius  exsorbueras :  fueras  in  acie 
Pharsalica  antesignanus :  L.  Domitium,  clarissimum 
et  nobilissimum  virum,  occideras:  multosque  prae- 
terea,  qui  de  praelio  effugerant,  quos  Caesar ,  ut  non- 
nullos ,  fortasse  servasset,  crudelissime  persecutes 
trucidaras.  Quibus  rebus  tantis,  talibus  gestis,  quid 
fuit  caussae,  cur  in  Africam  Caesarem  non  sequerere, 
quum  praeserlim  belli  pars  tanta  reslaret?  Itaque 
quern  locum  apud  ipsum  Caesarem  post  eius  ex  Africa 
reditum  obtinuisti?  quo  numero  fuisti?  Cuius  tu  im- 
peratoris  quaestor  fueras,  dictatoris  magister  equitum, 
belli  princeps ,  crudelitatis  auctor,  praedae  socius,  te- 
stamento,  ut  ipse  dieebas,  filius,  appellatus  es  de  pe- 
cunia,  quam  pro  domo,  pro  hortis,  pro  sectione  debe- 
bas.  72.  Primo  respondisti  plane  ferociter:  et,  ne 
omnia  videar  contra  te,  propemodum  aequa  et  iusta 
dieebas.  A  me  C.  Caesar  pecuniam?  cur  potius,  quam 
ego  ab  illo?  An  ille  sine  me  vicit?  At  ne  potuit  qui¬ 
dem.  Ego  ad  ilium  belli  civilis  caussam  attuli:  ego 
leges  jierniciosas  rogavi:  ego  arma  contra  consules 


imperaloresque  populi  Romani,  contra  senatum  popu- 
lumque  Romanum ,  contra  deos  patrios  arasque  et  fo- 
cos,  contra  patriam  tuli.  Num  sibi  soli  vicit?  Quorum 
facinus  est  commune,  cur  non  sit  eorum  praeda  com¬ 
munis?  Ius  postulabas:  sed  quid  ad  rem?  plus  ille 
poterat.  73.  Itaque,  excussis  tuis  vocibus,  et  ad  te  et 
ad  praedes  tuos  milites  misit:  quum  repente  a  te 
praeclara  ilia  tabula  prolata.  Qui  risus  hominum? 
tantam  esse  tabulam,  tam  varias,  tam  multas  posses¬ 
sions,  ex  quibus,  praeter  partem  Miseni,  nihil  erat, 
quod  is,  qui  auctionaretur,  posset  suum  dicere.  Au¬ 
ctions  vero  miserabilis  aspectus :  vestis  Pompeii  non 
multa,  eaque  maculosa:  eiusdem  quaedam  argentea 
vasa  collisa:  sordida  mancipia,  ut  doleremus  quid- 
quarn  esse  ex  illis  reliquiis ,  quod  videre  possemus. 
74.  Hanc  tamen  auctionem  heredes  L.  Rubrii  decreto 
Caesaris  prohibuerunt.  Haerebat  nebulo:  quosever- 
teret,  non  habebat.  Quin  his  ipsis  temporibus  domi 
Caesaris  percussor,  ab  isto  missus,  deprehensus  dice- 
batur  esse  cum  sica.  De  quo  Caesar  in  senatu ,  aperte 
in  te  invehens,  questus  est.  Proficiscitur  inllispaniam 
I  Caesar,  paucis  tibi  ad  solvendum  propter  inopiam 
tuam  prorogatis  diebus.  Ne  turn  quidem  sequeris. 
Tam  bonus  gladiator  rudem  tam  cito  accepisti?  Hunc 
igitur  quisquam,  qui  in  suis  partibus,  id  est,  in  suis 
fortunis,  tam  timidus  fuerit,  pertimescat? 

XXX.  75.  Profectus  est  tandem  aliquando  in  Hi- 
spaniam:  sed  tuto,  ut  ait,  pervenire  non  potuit.  Quo- 
nam  modo  igitur  Dolabella  pervenit?  Aut  non  susci- 
pienda  fuit  ista  caussa,  Antoni:  aut,  quum  suscepis- 
ses,  defendenda  usque  ad  extremum.  Ter  depugna- 
vit  Caesar  cum  civibus,  in Thessalia,  Africa,  Hispania. 
Omnibus  adfuit  his  pugnis  Dolabella :  in  Hispaniensi 
etiam  vulnus  accepit.  Si  de  meo  iudicio  quaeris; 
nollem.  Sed  tamen  consilium  a  primo  reprehenden- 
dum,  laudanda  constanlia.  Tu  vero  quid  es?  Cn. 
Pompeii  liberi  primum  patriam  repetebant.  Esto: 
fuerit  haec  partium  caussa  communis.  Repetebant 
praeterea  deos  penates  patrios,  aras,  focos,  larem 
suum  familiarem;  in  quae  tu  invaseras.  Haec  quum 
repeterent  armis  ii,  quorum  erant  legibus :  (etsi  in 
rebus  iniquissimis  quid  potest  esse  aequi?)  tamen  erat 
aequissimum,  contra  Cn.  Pompeii  liberos  pugnare. 
quern?  te,  sectorem.  76.  An  tu  Narbone  mensas 
hospitum  convomeres,  Dolabella  pro  te  in  Hispania 
dimicaret? 

Qui  vero  Narbone  reditus!  Etiam  quaerebat,  cur 
I  ego  ex  ipso  cursu  tam  subito  revertissem.  Exposui 
nuper,  patres  conscripti,  caussam  reditus  mei.  Volui, 
si  possem,  etiam  ante  Kalendas  Ian.  prodesse  reipu- 
blicae.  Nam,  quod  quaerebas,  quomodo  redissem : 
primum  luce,  non  tenebris:  deinde  cum  calceis  et 
toga,  nullis  nec  Gallicis,  nec  lacerna.  At  etiam  aspi- 
cis  me,  et  quidem,  ut  videris,  iratus.  Nae  tu  iam 
mecurn  in  gratiam  redeas,  si  scias,  quam  me  pudeat 
nequitiae  tuae,  cuius  te  ipsum  non  pudet.  Ex  omni¬ 
bus  omnium  flagitiis  nullum  turpius  vidi,  nullum  au- 
divi.  Qui  magister  equitum  fuisse  tibi  viderere,  in 
proximum  annum  consulatum  peteres,  vel  potius  ro- 
gares;  is  per  municipia  coloniasque  Galliae,  aqua 
nos  turn,  quum  consulatus  petebatur,  non  rogabatur, 
petere  consulatum  solebamus,  cum  Gallicis  et  lacerna 
cucurristi.  XXXI.  77.  At  videte  levitatem  hominis. 
Quum  hora  diei  decima  fere  ad  Saxa  rubra  venisset, 
delituit  in  quadam  cauponula,  atque  ibi  se  occultans 
perpotavit  ad  vesperum :  inde  cisio  celeriter  adUrbem 
advectus,  domum  venit  capite  involuto.  Ianitor :  Quis 

tu?  A  Marco  tabellarius.  Confestim  ad  earn,  cuius 
caussa  venerat,  eique  epistolara  tradidit.  Quam  quum 
ilia  legeret  flens,  (erat  enim  amatorie  scripta:  capul 
autem  litterarura,  sibi  cum  ilia  mima  posthac  nihil  fu- 
turum:  omnem  se  amorem  abiecisse  illinc,  atque  in 
banc  transfudisse :)  quum  mulier  fleret  uberius,  homo 
misericors  ferre  non  potuit,  caput  aperuit,  in  collnm 
invasit.  0  hominem  nequam!  Quid  enim  aliud  di¬ 
cam?  magis  proprie  nihil  possum  dicere.  Ergo,  ut  te 
Catamitum,  nec  opinato  quum  ostendisses,  praeter 
spem  mulier  aspiceret,idcircoUrbemterrore  nocturno, 
Italiam  multorum  dierum  metu  perturbasti?  78.  Et 
domi  quidem  caussam  amoris  habuit;  foris  etiam 
turpiorem,  ne  L.  Plancus  praedes  suos  venderet.  Pro- 
ductus  autem  in  concionem  a  tribuno  plebis ,  quum 
respondisses,  te  rei  tuae  caussa  venisse,  populum 
etiam  dicacem  in  te  reddidisti.  XXXII.  Sed  nimis 
multa  de  nugis.  Ad  maiora  veniamus. 

C.  Caesari  exllispania  redeunti  obviamlongissime 
processisti.  Celeriter  isti,  redisti ,  ut  cognosceret  te, 
si  minus  fortem,  attamen  strenuum.  Factus  es  ei  rur- 
sus,  nescio  quomodo,  familiaris.  Habebat  hoc  omnino 
Caesar:  quern  plane  perditum  aere  alieno  egentem- 
que,  si  eumdem  nequam  hominem  audacemque  co- 
gnorat,  lmncin  familiaritatem  libentissime  recipiebat. 
79.  His  igitur  rebus  praeclare  commendatus,  iussus  es 
renuntiari  consul,  et  quidem  cum  ipso.  Nihil  queror 
de  Dolabella,  qui  turn  estiropulsus,  inductus,  elusus. 
Qua  in  re  quanta  fuerit  utriusque  vestrum  perfidia  in 
Dolabellam,  quis  ignorat?  Ille  induxit,  ut  peteret:  i lie 
promissum  et  receptum  intervertit  ad  seque  tratulit : 
tu  eius  perfidiae  voluntatemtuam  ascripsisti.  Veniunt 
Kalendae  Ianuariae:  cogimur  in  senatum:  invectus 
est  copiosius  multo  in  istum  et  paratius  Dolabella, 
quam  nunc  ego.  80.  Hie  autem  iratus  quae  dixit,  dii 
boni?  Primum  quum  Caesar  ostendisset,  se,  prius- 
quam  proficisceretur ,  Dolabellam  consulem  esse  ius- 
surum:  quem  negant  regem,  qui  et  faceret  semper 
eiusmodi  aliquid  et  diceret;  sed  quum  Caesar  ita  dixis- 
set,  turn  hie  bonus  augur  eo  se  sacerdotio  praeditum 
esse  dixit,  ut  comitia  auspiciisvel  impedire,  vel  vitiare 
posset,  iclque  se  facturum  esse  asseveravit.  In  quo 
primum  incredibilem  stupiditatem  hominis  cognosci- 
te.  81 .  Quid  enim?  Istuc,  quod  te  sacerclotii  iure  fa- 
cere  posse  dixisti,  si  augur  non  esses  et  consul  esses, 
minus  facere  potuisses?  Vide  ne  etiam  facilius.  Nos 
enim  nuntiationem  solum  habemus:  consules  et  re- 
liqui  magistratus  etiam  spectionem.  Esto:  hoc  im- 
pei'ite:  nec  enim  est  ah  homine  numquam  sobrio  po- 
stulanda  prudentia :  sed  videte  impudentiam.  Multis 
ante  mensibus  in  senatu  dixit,  se  Dolabellae  comitia 
aut  prohibiturum  auspiciis  aut  id  facturum  esse,  quod 
fecit.  Quisquamne  divinare  potest,  quid  vitii  in  au¬ 
spiciis  futurum  sit,  nisi  qui  de  caelo  servare  consti- 
tuit?  quod  neque  licet  comitiis  per  leges,  et,  si  quis 
servavit,  non  habitis  comitiis,  sed  priusquambabean- 
tur,  debet  nuntiare.  Verum  implicata  inscitia  impu- 
dentia  est,  nec  scit  quod  augurem,  nec  facit,  quodpu- 
dentem  decet.  82.  Atque  ex  illo  die  recordamini  eius 
usque  ad  Idus  Martias  consulatum.  Quis  umquam 
apparitor  tarn  humilis,  tarn  abiectus?  Nihil  ipsepo- 
terat:  omnia  rogabat:  caput  in  aversam  lecticam  in- 
serens,  beneficia,  quae  venderet,  a  collega  petebat. 

XXXIII.  Ecce  Dolabellae  comitiorumdies :  sortitio 
praerogativae :  quiescit.  Renuntiatur:  tacet.  Prima 
classis  vocatur:  renuntiatur:  deinde,  ut  assolet,  suf- 
fragatum  secunda  classis:  quae  omnia  citius  sunt 


facta,  quam  dixi.  83.  Confecto  negotio  bonus  augur 
(C.  Laelium  diceres),  alio  die,  inquit.  0  impuden¬ 
tiam  singularem !  Quidvideras?  quid  senseras?  quid 
audieras?  Nec  enim  te  de  caelo  servasse dixisti,  neque 
hodie  dicis.  Id  igitur  obvenit  vitium,  quod  tu  iam 
Kalendis  Ianuariis  'futurum  esse  provideras  et  tanto 
ante  praedixeras.  Ergo,  hercule,  magna,  ut  spero, 
tua  potius,  quam  reipublicae  calamitate  ementitus  es 
auspicia :  obstrinxisti  populum  Romanum  religione, 
augur  auguri,  consul  consuli  nuntiasti.  Nolo  plura, 
ne  acta  Dolabellae  videar  convellere,  quae  necesse 
est  aliquando  ad  nostrum  collegium  deferantur. 
84.  Sed  arrogantiam  hominis  insolentiamque  cogno- 
scite.  Quamdiu  tu  voles,  vitiosus  consul  Dolabella : 
rursus,  quum  voles,  salvis  auspiciis  creatus.  Si  nihil 
est,  quum  augur  iis  verbis  nuntiat,  quibus  tu  nunti¬ 
asti;  confitere  te,  quum  alio  die  dixeris,  sobrium 
non  fuisse :  sin  est  aliqua  vis  in  istis  verbis,  ea  quae 
sit,  augur  a  collega  requiro. 

Sed,  ne  forte  ex  multis  rebus  gestis  M.  Antonii 
rem  unam  pulcherrimam  transsiliat  oratio,  ad  Luper- 
calia  veniamus.  XXXIV.  Non  dissimulat,  patres  con- 
scripti:  apparet  esse  commotum :  sudat,  pallet.  Quid- 
libet,  modo  ne  nauseet,  faciat,  quod  in  porticu  Mi- 
nutia  fecit.  Quae  potest  esse  turpitudinis  tantae  de- 
fensio?  Cupioaudire:  ut  videam,  ubi  rlietoris  tanta 
merces,  ubi  campus  Leontinus  appareat.  85.  Sedebat 
in  rostris  collega  tuus,  amictus  toga  purpurea,  in  sella 
aurea,  coronatus.  Escendis,  accedis  ad  sellam,  (ita 
eras  Lupercus,  ut  te  consulem  esse  meminisse  debe- 
res,)  diadema  ostendis.  Gemitus  toto  foro.  Unde 
diadema?  Non  enim  ahiectum  sustuleras,  sed  attule- 
ras  domo  meditatum  et  cogitatum  scelus.  Tudiadema 
imponebas  cum  plangore  populi:  ille  cum  plausu 
reiiciebat.  Tu  ergo  unus,  scelerate,  inventus  es,  qui, 
quum  auctor  regni  esses,  eum,  quem  collegam  habe- 
bas,  dominum  habere  velles,  et  idem  tentares,  quid 
populus  Romanus  ferre  et  pati  posset.  86.  At  etiam 
misericordiam  captabas :  supplex  te  ad  pedes  abiicie- 
bas.  Quid  petens?  ut  servires?  Tibi  uni  peteres,  qui 
ita  a  puero  vixeras,  ut  omnia  palerere,  ut  facile  servi¬ 
res:  a  nobis  populoque  Romano  mandatum  id  certe 
non  habebas.  0  praeclaram  illam  eloquentiam  tuam, 
quum  es  nudus  concionatus  1  Quid  hoc  turpius?  quid 
foedius?  quid  suppliciis  omnibus  dignius?  Num 
exspectas,  dum  te  stimulis  fodiam?  Haec  te,  si  ullam 
partem  sensus  babes,  lacerat,  haec  cruentat  oratio. 
Vereor,  ne  imminuam  summorum  virorum  gloriam : 
dicam  tamen  dolore  commotus.  Quid  indignius, 
quam  vivere  eum,  qui  imposuerit  diadema,  quum 
omnes  fateantur  iure  interfectum  esse,  qui  abiecerit? 
87.  At  etiam  ascribi  iussit  in  fastis  ad  Lupercalia : 

C.  CAESARI,  DICTA  TORI  PERPETUO,  M.  ANT0NIUJ1, 
CONSULEM,  POPULI  IUSSU  REGNUM  DETULISSE:  CAE- 

sarem  uti  noluisse.  Iamiam  minime  miror,  te 
otium  perturbare :  non  modo  Urbem  odisse,  sed  etiam 
lucem :  cum  perditissimis  latronibus  non  solum  de 
die,  sed  etiam  in  diem  vivere.  Ubi  enim  tu  in  pace 
consistes?  qui  locus  tibi  in  legibus  et  in  iudiciis  esse 
potest,  quae  tu,  quantum  in  te  fuit,  dominatu  regio 
sustulisti?  Ideone  L.  Tarquinius  exaclus,  Spurii 
Cassius  et  Melius,  M.  Manlius,  necati,  ut  multis  post 
saeculis  a  M.  Antonio,  quod  fas  non  est,  rex  Romae 
constitueretur?  —  Sed  ad  auspicia  redeamus. 

XXXV.  88.  De  quibus  rebus  Idibus  Martiis  fuit 
in  senatu  Caesar  acturus ;  quaero,  turn  tu  quid  egis- 
ses.  Audiebam  quidem  te  paratum  venisse,  quod  me 


P  H  I  L  I  P  P  I  C  A  II.  C  A  P.  32  —  38. 


CIS 


de  ementitis  auspiciis ,  quibus  tamen  parere  necesse 
crat,  putares  esse  dicturum.  Sustulit  ilium  diem  for- 
luna  populi  Romani.  Num  etiam  tuum  de  auspiciis 
iudicium  interitus  Caesaris  sustulit?  Sed  incidi  in  id 
tempus ,  quod  iis  rebus ,  in  quas  ingressa  erat  oratio, 
praevertendum  est.  Quae  tua  fuga?  quae  formido 
praeclaro  illodie?  quae  propter  conscientiam  scelerum 
desperatio  vitae?  quum  ex  ilia  fuga  beneficio  eorum, 
qui  te,  si  sanus  esses,  salvum  esse  voluerunt,  clam 
te  domum  recepisti?  89.  0  mea  frustra  semper  veris- 
sima  auguria  rerum  futurarum !  Dicebam  illis  in  Ca- 
pitolio  liberatoribusnostris,  quum  me  adte  ire  vellent, 
ut  ad  defendendam  rempublicam  te  adhortarer,  quoad 
metueres ,  omnia  te  promissurum :  simul  ac  timere 
desiisses,  similem  te  futurum  tui.  Itaque,  quum  ce- 
teri  consulares  irent,  redirent,  in  sententia  mansi : 
neque  te  illo  die  neque  postero  vidi,  neque  ullam  so- 
cielatem  optimis  civibus  cum  importunissimo  hoste 
foedere  ullo  confirmari  posse  credidi.  Post  diem  ter- 
tium  veni  in  aedem  Telluris  et  quidem  invitus,  quum 
omnes  aditus  armati  obsiderent.  90.  Qui  tibi  dies  ille, 
M.  Antoni,  fuit?  Quamquam  mihi  subito  inimicus 
exstitisti:  tamen  me  tui  miseret,  quod  tibi  invideris. 
XXXVI.  Qui  tu  vir ,  dii  immortales !  et  quantus  fuis- 
ses,  si  illius  diei  mentem  servare  potuisses !  Pacem 
haberemus ,  quae  erat  facta  per  obsidem ,  puerum  no- 
bilem,  M.  Bambalionis  nepotem.  Quamquam  bonum 
te  timor  faciebat,  non  diuturnus  magister  officii:  im- 
probum  fecit  ea,  quae,  dum  timor  abest,  a  te  non  dis- 
cedit,  audacia.  Etsi  turn,  quum  optimum  te  puta- 
bant,  me  quidem  dissentiente,  funeri  tyranni,  si  funus 
illud  fuit,  sceleratissime  praefuisti.  Tua  ilia  pulchra 
Jaudatio,  tua  miseratio,  tua  cohortatio.  91.  Tu,  tu, 
inquam ,  il las  faces  incendisti,  et  eas,  quibus  semiu- 
stulatus  ille  est,  et  eas,  quibus  incensa  L .  Bellieni  domus 
dellagravit.  Tu  illos  impetus  perditorum  hominum  et 
ex  maxima  parte  servorum,  quos  nos  vi  manuque  re- 
puiimus,  in  nostras  domos  immisisti.  Idem  tamen, 
quasi  fuligine  abstersa,  reliquis  diebus  in  Capitolio 
praeclara  senatus  consulta  fecisti,  ne  qua  post  Idus 
Martias  immunitatis  tabula,  neve  cuiusquam  beneficii 
figeretur.  Meministi  ipse,  de  exsulibus,  scis,  de  mi¬ 
ni imitate  quid  dixeris.  Optimum  vero,  quod  dicta- 
turae  nomen  in  perpetuum  de  republica  sustulisti. 
Quo  quidem  facto  tantum  te  cepisse  odium  regni  vi- 
debatur,  ut  eius  omnern,  propter  proximum  dicta to- 
rem,  tolleres  metum.  92.  Constituta  respublica  vide- 
batur  aliis,  mihi  vero  nullo  modo,  qui  omnia  te  gu- 
bernante  naufragia  metuebam.  Num  me  igitur  fel'el- 
lit?  aut  num  diutius  sui  potuit  esse  dissimilis?  In- 
spectantibus  vobis,  toto  Capitolio  tabulae  figebantur : 
neque  solum  singulis  venibant  immunitates,  sed  etiam 
populis  universis.  Civitas  non  iam  singillatim,  sed 
provinciis  totis  dabatur.  Itaque  si  liaec  manent,  quae 
stante  republica  manere  non  possunt,  provincias  uni- 
versas,  patres  conscripti,  perdidistis :  neque  vectiga- 
lia  solum ,  sed  etiam  imperium  populi  Romani  huius 
domesticis  nundinisdeminutum  est.  XXXVII.  93.Ubi 
est  septics  millies  sesterlium,  quod  in  tabulis,  quae 
sunt  ad  Opis,  patebat?  funestae  illius  quidem  pecu¬ 
niae,  sed  tamen,  si  iis,  quorum  erat,  non  redderetur, 
quae  nos  a  tributis  posset  vindicare.  Tu  autem  qua- 
dringenties  II— S  quod  Idibus  Martiis  debuisti,  quonam 
modo  ante  Kalendas  Aprilis  debere  desisti?  Sunt  ea 
quidem  innumerabilia,  quae  a  luis  emebantur,  non 
insciente  te:  sed  unum  egregium  de  rege  Deiotaro, 
populi  Romani  amicissimo,  decretum  in  Capitolio 


fixum :  quo  proposito  nemo  erat ,  qui  in  ipso  dolore 
risum  posset  continere.  94.  Quis  enim  cuiquam  ini- 
micior,  quam  Deiotaro  Caesar?  aeque  atque  liuic  or- 
dini,  ut  equestri,  ut  Massiliensibus ,  ut  omnibus,  qui¬ 
bus  rempublicampopuliRomani  caram  esse  sentiebat. 
Is  igitur,  aquo  vivo  necpraesens  nec  absensquidquam 
aequi  boni  impetravit,  apud  mortuum  factus  estgru- 
tiosus.  Compellarat  hospitem  praesens,  computarat, 
pecuniam  imperarat,  in  eius  tetrarchia  unum  ex  Grae- 
cis  comitibus  suis  collocarat:  Armeniam  abstulerat  a 
senatu  datam.  Haec  vivus  eripuit,  reddidit  mortuus. 
95.  At  quibus  verbis?  Modo  aequum  sibi  videri,  modo 
non  iniquum.  Mira  verborum  complexio.  At  ille 
numquam  (semper  enim  abse.nti  adfui  Deiotaro)  quid- 
quam  sibi,  quod  nos  pro  illo  postularemus ,  aequum 
dixit  videri.  Syngrapha  II-S  centies  per  legatos, 
viros  bonos,  sed  timidos  etimperitos,  sine  nostra,  sine 
reliquorum  hospitum  regis  sententia,  facta  in  gynae- 
ceo:  quo  in  loco  plurimae  resveniere  et  veneunt.  Qua 
ex  syngrapha  quid  sis  acturus,  meditere  censeo.  Rex 
enim  ipse  sua  sponte,  nullis  commentariis  Caesaris, 
simul  atque  audivit  eius  interitum,  suo  Marte  res  suas 
recuperavit.  96.  Sciebat  homo  sapiens  ius  semper 
hoc  fuisse,  ut,  quae  tyranni  eripuissent,  ea,  tyrannis 
interfectis,  ii,  quibus  erepta  essent,  recuperarent. 
Nemo  igitur  iureconsultus,  ne  iste  quidem,  qui  tibi 
uni  est  iureconsultus,  per  quemhaec  agis,  ex  ista  syn¬ 
grapha  deberi  dicit  pro  iis  rebus,  quae  erant  ante  syn- 
grapham  recuperatae.  Non  enim  a  te  emit:  sed  prius, 
quam  tu  suum  sibi  venderes,  ipse  possedit.  Ille  vir 
fuit:  nos  quidem  contemnendi,qui  auctoremodimus, 
acta  defendimus.  XXXVIII.  97.  Quid  ego  de  commen¬ 
tariis  infinitis ,  quid  de  innumerabilibus  chirographis 
loquar?  quorum  etiam  imitatores  sunt,  quiea,  tam- 
quam  gladiatorum  libellos,  palam  venditent.  Itaque 
tanti  acervi  nummorum  apud  is  turn  construuntur ,  ut 
iam  expendantur,  non  numerentur pecuniae.  At  quam 
caeca  avaritia  est!  Nuper  fixa  tabula  est,  qua  civitates 
locupletissimae  Cretensium  vectigalibus  liberantur, 
statuiturque ,  ne  post  M.  Brutum  proconsulem  sit 
Greta  provincia.  Tu  mentis  es  compos?  tu  non  con- 
stringendus?  An  Caesaris  decreto  Creta  postM.  Bruti 
decessum  potuit  liberari,quum  Creta  nihil  adBrutum, 
Caesare  vivo,  pertineret?  At  huius  venditione  decreti 
(ne  nihil  actum  putetis)  provinciam  Cretam  perdidi¬ 
stis.  Omnino  nemo  ullius  rei  fuit  emptor,  cui  defuerit 
hie  venditor.  98.  Et  de  exsulibus  legem,  quam  fixisti, 
Caesar  tulit?  Nullius  insector  calamitatem:  tantum 
queror,  primum  eorum  reditus  inquinatos,  quorum 
caussam  Caesar  dissimilem  iudicarit;  deinde  nescio, 
cur  non  reliquis  idem  tribuas.  Neque  enim  plus  quam 
tres  aut  quattuor  reliqui  sunt.  Qui  simili  in  calami- 
tate  sunt,  cur  tua  misericordia  simili  non  fruuntur? 
cur  eos  habes  in  loco  patrui?  de  quo  ferre,  quum  de 
reliquis  ferres,  noluisti:  quern  etiam  adeensuram  pe- 
tendam  impulisti,  eamque  petitionem  comparasti, 
quae  et  risus  hominum  et  querelas  moveret.  99.  Cur 
autem  ea  comitia  non  habuisti?  an  quia  tribunus  ple- 
bis  sinistrum  fulmen  nuntiabat?  Quum  tua  quid  in¬ 
terest,  nulla  auspicia  sunt:  quum  tuorum,  turn  fis  re- 
ligiosus.  Quid?  eumdem  in  septemviratu  nonne  de- 
stituisti?  intervenit  enim.  Cui  metuisti,  credo,  ne 
salvo  capite  negare  non  posses.  Omnibus  eum  con- 
tumeliis  onerasti,  quern  patris  loco,  si  ulla  in  te  pietas 
esset,  colere  debebas.  Filiam  eius,  sororem  tuam, 
eiecisti,  alia  conditione  quaesita  et  ante  prospecta. 
Non  est  satis :  probri  insimulasti  pudicissimam  femi- 

nam.  Quid  est,  quod  addi  possit?  contentus  eo  non 
fuisti.  Frequentissimo  senatu  Kalendis  Ian.  sedente 
patruo,  hanc  tibi  esse  cum  Dolabella  caussam  odii,  di- 
cere  ausus  es,  quod  ab  eo  sorori  et  uxori  tuaestuprum 
oblatum  esse  comperisses.  Quis  interpretari  potest, 
impudentiorne,  qui  in  senatu,  an  improbior,  qui  in 
Dolabellam,  an  impurior,  qui  patre  audiente,  an  cru- 
delior,  qui  in  illam  miseram  tam  spurce,  tam  impie 
dixeris?  XXXIX.  100.  Sed  ad  chirographa  redeamus. 
Quae  tua  fuit  cognitio?  Acta  enim  Caesaris  pacis 
caussa  confirmata  sunt  a  senatu;  quae  quidem  Caesar 
egisset ,  non  ea,  quae  Caesarem  egisse  dixisset  Anto- 
nius.  Unde  ista  erumpunt?  quo  auctore  proferuntur? 
Si  sunt  falsa,  cur  probantur?  si  vera,  cur  veneunt? 
At  sic  placuerat,  ut  ex  Kalendis  Iuniis  de  Caesaris 
actis  cum  consilio  cognosceretis.  Quod  fuit  consi¬ 
lium?  quern  umquam  advocasti?  quas  Kalendas 
Iunias  exspectasti?  An  eas,  ad  quas  te,  peragratis  ve- 
teranorum  coloniis,  stipatum  armis  retulisti? 

0  praeclaram  illam  percursationem  tuam  mense 
April!  atque  Maio,  turn,  quum  etiam  Capuam  colo- 
niam  deducere  conatus  es !  Quemadmodum  illinc 
abieris,  vel  potius  paene  non  abieris,  scimus.  1 01. 
Cui  tu  urbi  minitaris.  Utinam  conere,  ut  aliquando 
illud  paene  tollatur !  At  quam  nobilitata  est  tua  ilia 
peregrinatio !  Quid  prandiorum  apparatus,  quid  furio- 
sam  vinolentiam  tuam  proferam?  Tua  ista  detrimen- 
ta  sunt:  ilia  nostra.  Agrum  Campanum,  qui  quum 
de  vectigalibus  eximebatur,  ut  militibus  daretur,  ta- 
men  infligi  magnum  reipublicae  vulnus  putabamus : 
hunc  tu  compransoribus  tuis  et  collusoribus  divide- 
bas.  Mimos  dico  et  mimas,  patres  conscripti,  in 
agro  Campano  collocatos.  Quid  iam  querar  de  agro 
Leontino?  quandoquidem  hae  quondam  arationes 
Campana  et  Leontina,  in  populi  Romani  patrimonio 
grandi  foenore  et  fructuosae  ferebantur.  Medico  tria 
millia  iugerum,  quasi  te  sanum  fecisset:  rhetori  duo, 
quasi  disertum  facere  potuisset.  Sed  ad  iter  Italiam- 
que  redeamus.  XL.  102.  Deduxisti  coloniam  Casili- 
num,  quo  Caesar  ante  deduxerat.  Consuluisti  me  per 
litteras  de  Capua  tu  quidem ;  sed  idem  de  Casilino 
respondissem :  possesne,  ubi  colonia  esset,  eo  colo¬ 
niam  novam  iure  deducere.  Negavi  in  earn  coloniam,  j 
quae  esset  auspicate  deducta,  dum  esset  incolumis, 
coloniam  novam  iure  deduci :  colonos  novos  ascribi 
posse  rescripsi.  Tu  autem  insolentia  elatus,  omni 
auspiciorum  iure  turbato,  Casilinum  coloniam  dedu¬ 
xisti,  quo  erat  paucis  annis  ante  deducta,  ut  vexillum 
tolleres  et  aratrum  circumduceres :  cuius  quidem  vo- 
mere  portam  Capuae  paene  perstrinxisti,  ut  florentis 
coloniae  territorium  minueretur.  103.  Ab  hac  religio- 
num  perturbatione  advolas  in  M.  Varronis,  sanctissimi 
atque  integerrimi  viri ,  fundum  Cassinatem.  Quo 
iure?  quo  ore?  Eodem,  inquies ,  quo  in  heredum  L.  ' 
Rubrii,  quo  in  heredum  L.  Turselii  praedia,  quo  in  j 
reliquas  innumerabiles  possessiones.  Et  si  ab  hasta,  ‘ 
valeat  hasta,  valeant  tabulae,  modo Caesaris,  non  tuae, 
quibus  debuisti,  non  quibus  tute  te  liberavisti.  Var¬ 
ronis  quidem  Cassinatem  fundum  quis  veniisse  dicit? 
quis  hastam  istius  venditionis  vidit?  quis  vocem 
praeconis  audivit?  Misisse  te  dicis  Alexandrian! ,  qui 
emeret  a  Caesare.  Ipsum  enim  exspectare  magnum 
fuit.  104.  Quis  vero  audivit  umquam  (nullius  autem 
salus  curae  pluribus  fuit)  de  fortunis  Varronis  rem 
ullam  esse  detractam?  Quid?  si  etiam  scripsit  ad  te 
Caesar,  ut  redderes:  quid  satis  potest  dici  de  tanta 
impudentia?  Remove  gladios  parumper  illos,  quos  ' 


videmus.  Iam  intelliges,  aliam  caussam  esse  hastae 
Caesaris ,  aliam  confidentiae  et  temeritatis  tuae.  Non 
enim  te  dominus  modo  illis  sedibus,  sed  quivis  ami¬ 
cus,  vicinus,  hospes,  procurator  arcebit.  XLI.  At 
quam  multosdies  in  ea  villa  turpissime  estperbaccha- 
tus !  Ab  bora  tertia  bibebatur,  ludebatur,  vomebatur. 
O  tecta  ipsa  misera,  quam  dispari  domino !  Quamquam 
quomodo  iste  dominus?  Sed  tamen  quam  ab  dispari 
tenebantur !  Studiorum  enim  suorum  M.  Varro  voluit 
esse  illud,  non  libidinum  deversorium.  105.  Quae  in 
ilia  villa  ante  dicebantur!  quae  cogitabantur !  quae 
lilteris  mandabantur!  Iura  populi  Romani,  monu- 
menta  maiorum,  omnis  sapientiae  ratio  omnisque 
doctrinae.  At  vero,  te  inquilino,  (non  enim  domino,) 
personabant  omnia  vocibus  ebriorum :  natabant  pavi- 
menta  vino :  madebant  parietes :  ingenui  pueri  cum 
meritoriis,  scorta  inter  matres  familias  versabantur. 
Cassino  salutatum  veniebant,  Aquino,  Interamna. 
Admissus  est  nemo.  lure  id  quidem.  In  homine 
enim  turpissimo  obsolefiebant  dignitatis  insignia. 
106.  Quum  inde  Romam  proficiscens  ad  Aquinum  ac- 
cederet ,  obviam  ei  processit  (ut  est  frequens  munici- 
pium)  magna  sane  multitudo.  At  iste  operta  lectica 
latus  est  per  oppidum,  ut  mortuus.  Stulte  Aquinates : 
sed  tamen  in  via  habitabant.  Quid  Anagnini?  Qui, 
quum  essent  devii,  descenderunt,  ut  istum,  tamquam 
si  esset  consul,  salutarent.  Incredibile  dictu ;  tamen 
inter  omnes  constabat,  neminem  esse  resalutatum; 
praesertim  quum  duos  secum  Anagninos  haberet, 
Mustellam  et  Laconem:  quorum  alter  gladiorum  est 
princeps,  alter  poculorum.  1 07.  Quid  ego  illas  istius 
minas  contumeliasque  commemorem,  quibus  invectus 
est  in  Sidicinos,  vexavit  Puteolanos,  quodC.  Cassium, 
quod  Brutos  patronos  adoptassent?  magno  quidem 
iudicio,  studio,  benevolentia,  caritate,  non  utle,  ut 
Basilum ,  vi  et  armis,  et  alios  vestri  similes,  quos  cli- 
entes  nemo  habere  velit,  non  modo  esse  illorumcliens. 
XLII.  Interea  dum  tu  abes :  qui  dies  ille  collegae  tui 
fuit,  quum  illud,  quod  tu  venerari  solebas,  bustum  in 
foro  evertit?  Qua  re  tibi  nuntiata,  ut  constabat  inter 
eos,  qui  una  fuerunt,  concidisti.  Quid  eveneritpostea, 
nescio.  Metum  credo  valuisse  et  arma.  Collegam 
quidem  de  caelo  detraxisti,  effecistique,  non  tu  qui¬ 
dem  etiam  nunc,  ut  similis  tui,  sed  certe,  ut  dissi- 
milis  esset  sui. 

108.  Qui  vero  inde  reditus  Romam?  Quae  per- 
turbatio  totius  Urbis?  Memineramus  Cinnam  nimis 
potentem,  Sullam  postea  dominantem ;  modo  regnan- 
tem  Caesarem  videramus.  Erant  fortasse  gladii,  sed 
absconditi,  nec  ita  multi.  Ista  vero  quae  et  quanta 
barbaria  est !  Agmine  quadrato  cum  gladiis  sequun- 
tur:  scutorum  lecticas  portari  videmus.  Atque  his 
quidem  iam  inveteratis,  patres  conscripti,  consuetu- 
dine  obduruimus.  Kalendis  Iuniis  quum  in  senatum, 
ut  erat  constitutum,  venire  vellemus,  metu  perterriti 
repente  diffugimus.  109.  At  iste,  qui  senatu  non  ege- 
ret,  neque  desideravit  quemquam,  et  potius  discessu 
nostro  laetatus  est,  statimque  ilia  inirabilia  facinora 
effecit.  Qui  chirographa  Caesaris  defendisset  lucri 
sui  caussa,  is  leges  Caesaris,  easque  praeclaras,  ut 
rempublicam  concutere  posset,  evertit:  numerum 
annorum  provinciis  prorogavit :  idemque,  quum  acto- 
rum  Caesaris  defensor  esse  deberet,  et  in  publicis  et 
in  privatis  rebus  acta  Caesaris  rescidit.  In  publicis 
nihil  est  lege  gravius :  in  privatis  firmissimum 
est  testamentum.  Leges  alias  sine  promulgatione 
sustulit,  alias  ut  tolferet,  promulgavit.  Testamen- 

turn  irritum  fecit :  quod  etiam  infimis  civibus  semper 
obtenturn  est.  Signa,  tabulas,  quas  populo  Caesar 
una  cum  hortis  legavit,  eas  hie  partim  in  hortos  Pom¬ 
peii  deportavit,  partim  iu  villam  Scipionis. 

XLIII.  1  i 0.  Et  tu  in  Caesaris  memoria  diligens? 
tu  ilium  amas  mortuum?  Quern  is  maiorem  honorem 
consecutus  erat,  quam  ut  haberet  pulvinar,  simula¬ 
crum,  fastigium,  flaminem?  Est  ergo  flamen,  ut  Iovi, 
ut  Marti,  ut  Quirino,  sic  Divo  Iulio  M.  Antonius?  Quid 
igitur  cessas?  Cur  non  inaugurare?  Sumediem:  vide, 
qui  te  inauguret.  Collegae  sumus;  nemo  negabit. 
0  detestabilem  hominem,  sive  quod  tyranni  sacerdos 
es,  sive  quod  mortui !  Quaero  deinceps,  num,  hodier- 
nus  dies  qui  sit,  ignores?  Nescis,  heri  quartum  in 
Circo  diem  ludorum  Romanorum  fuisse?  te  ipsum 
autem  ad  populum  tulisse,  ut  quintus  praeterea  dies 
Caesari  tribueretur?  Cur  non  sumus  praetextati?  Cur 
honorem,  Caesari  tua  lege  datum,  deseri  patimur?  an 
supplicationes  addendo  diem  contaminari  passus  es ; 
pulvinaria  noluisti?  Aut  undique  religionem  tolle  aut 
usquequaque  conserva.  HI.  Quaeres,  placeatne  mihi 
pulvinar  esse,  fastigium,  flaminem.  Mihi  vero  nihil 
istorum  placet.  Sed  tu,  qui  acta  Caesaris  defendis, 
quid  potes  dicere,  cur  alia  defendas,  alia  non  cures? 
Nisi  forte  vis  fateri,  te  omnia  quaestu  tuo,  non  illius 
dignitate  metiri.  Quid  ad  haec  tandem?  exspecto 
enim  eloquentiamtuam.  Disertissimumcognovi  avum 
tuum :  at  te  etiam  apertiorem  in  dicendo.  Ille  num- 
quam  nudus  est  concionatus :  tuum  hominis  simplicis 
pectus  vidimus.  Respondebisne  ad  haec?  aut  omnino 
hiscere  audebis?  Ecquid  reperies  ex  tarn  longa  ora- 
tione  mea,  cui  te  respondere  posse  confidas?  —  Sed 
praeterita  omittamus.  XLIV.  112.  Hunc  unum  diem, 
hunc  unum ,  inquam ,  hodiernum  diem ,  hoc  punctum 
temporis,  quo  loquor,  defende,  si  potes.  Cur  armato- 
rum  corona  senatus  septus  est?  cur  me  tui  satellites 
cum  gladiis  audiunt?  cur  valvae  Concordiae  non  pa¬ 
tent?  cur  homines  omnium  gentium  maxime  barba- 
ros,  Ituraeos,  cum  sagittis  deducisin  forum?  Praesidii 
sui  caussa  se  facere  dicit.  Nonne  igitur  millies  perire 
est  melius,  quam  in  sua  civitate  sine  armatorum  prae- 
sidio  non  posse  vivere?  Sed  nullum  est  istuc,  mihi 
crede,  praesidium.  Caritate  et  benevolentia  civium 
septum  oportetesse,  non  armis.  113.  Eripiet,  extor- 
quebit  tibi  istapopulusRomanus,  utinam  salvis  nobis  ! 
Sed  quoquo  modo  nobiscum  egeris,  dum  istis  consiliis 
uteris,  non  potes,  mihi  crede,  esse  diuturnus.  Etenim 
ista  tua  minime  avara  coniux,  quam  ego  sine  contu- 
melia  describo,  nimium  debet  diu  populo  Romano 
pensionem  tertiam.  Habet  populus  Romanus,  ad  quos 
gubernacula  reipublicae  deferat:  qui  ubicumque  ter- 
rarum  sunt,  ibi  est  omne  reipublicae  praesidium  vel 
potius  ipsa  respublica,  quae  se  adhuc  tantummodo 
ulta  est,  nondum  recuperavit.  Habet  quidem  certe 
respublica  adolescentes  nobilissimos,  paratos  defen- 
sores.  Quam  volent,  illi  cedant,  otio  consulentes : 
tamen  a  republica  revocabuntur.  Et  nomen  pacis 
dulce  est,  et  ipsa  res  salutaris.  Sed  inter  pacem  et 
servitutem  plurimum  interest.  Pax  est  tranquilla 
libertas,  servitus  malorum  omnium  postremum ,  non 
modo  bello,  sed  morte  etiam  repellendum.  1 1 4.  Quod 
si  se  ipsos  illi  nostri  liberatores  e  conspectu  nostro 
abstulerunt:  at  exemplum  facti  reliquerunt.  Illi, 
quod  nemo  fecerat,  fecerunt.  Tarquinium  Brutus 
bello  est  persecutus:  qui  turn  rex  fuit,  quum  esse 
Roinae  regem  licebat.  Spurii  Cassius  et  Melius,  M. 
Manlius  propter  suspicionem  regni  appetendi  sunt 


necati.  Hi  primi  cum  gladiis,  non  in  regnum  appe- 
tentem,  sed  in  regnantem  impetum  fecerunt.  Quod 
quum  ipsum  factum  per  se  praeclarum  atquedivinum 
est,  turn  expositum  adimitandum,  praesertim  quum 
illi  earn  gloriam  consecuti  sint,  quae  vix  caelo  capi 
posse  videatur.  Etsi  enim  satis  in  ipsa  conscientia 
pulcherrimi  facti  fructus  erat ,  tamen  mortali  immor- 
talitatem  non  arbitror  esse  contemnendam. 

XLV.  115.  Recordare  igitur  ilium,  M.  Antoni, 
diem,  quo  dictaturam  sustulisti.  Pone  ante  oculos 
laetitiam  senatus  populique  Romani:  confer  cum 
nundinatione  tuatuorumque :  turn  intelliges,  quantum 
inter  laudem  et  lucrum  intersit.  Sed  nimirum,  ut 
quidam  morbo  aliquo  et  sensus  stupore  suavitatem 
cibi  non  sentiunt:  sic  libidinosi,  avari,  facinorosi, 
verae  laudis  gustatum  non  habent.  Sed,  si  te  laus 
allicere  ad  recte  faciendum  non  potest,  ne  metus  qui¬ 
dem  a  foedissimis  factis  potest  avocare?  Iudicia  non 
metuis.  Si  propter  innocentiam,  laudo:  sin  propter 
vim ,  non  intelligis,  qui  isto  modo  iudicia  non  timeat, 
ei  quid  timendum  sit?  116.  Quod  si  non  metuis  viros 
fortes  egregiosque  cives,  quod  a  corpore  tuo  prohiben- 
tur  armis;  tui  te,  mihi  crede,  diutius  non  ferent. 
Quae  est  autem  vita,  dies  et  nodes  timere  a  suis?  Nisi 
vero  aut  maioribus  habes  beneficiis  obligatos,  quam 
ille  quosdam  habuit  ex  iis,  a  quibus  est  interfectus : 
aut  tu  es  ulla  re  cum  eo  comparandus.  Fuit  in  illo 
ingenium,  ratio,  memoria,  litterae,  cura,  cogitatio,  di- 
ligentia:  res  bello  gesserat,  quamvis  reipublicae  ca- 
lamitosas,  attamen  magnas:  multos  annos  regnare 
meditatus,  magno  labore,  magnis  periculis,  quod  co- 
gitarat,  effecerat:  muneribus,  monumentis,  congia- 
riis,  epulis,  multitudinem  imperitam  lenierat:  suos 
praemiis,  adversaries  clementiae  specie  devinxerat. 
Quid  multa?  attulerat  iam  liberae  civitati  partim 
metu,  partim  patientia  consuetudinem  serviendi. 

XLYI.  117.  Cum  illo  ego  te  dominandi  cupiditate 
conferee  possum,  ceteris  vero  rebus  nullo  modo  es 
comparandus.  Sed  ex  plurimis  malis,  quae  ab  illo 
reipublicae  sunt  inusta ,  hoc  tamen  boni  est,  quod  di- 
dicit  iam  populus  Romanus,  quantum  cuique  crede- 
ret;  quibus  se  committeret;  a  quibus  caveret.  Haec 
non  cogitas?  nec  intelligis,  satis  esse  viris  fortibus  di- 
dicisse,  quam  sit  re  pulchrum,  beneficio  gratum,  fama 
gloriosum,  tyrannum  occidere?  an,  quum  ilium  ho¬ 
mines  non  tulerint,  te  ferent?  118.  Certatim  posthac, 
mihi  crede,  ad  hoc  opus  curretur,  neque  occasionis 
tarditas  exspectabitur. 

Respice,  quaeso,  aliquando  rempublicam,  M.  An¬ 
toni  :  quibus  ortus  sis ,  non  quibuscum  vivas ,  consi¬ 
der:  mecum,  ut  voles;  cum  republica  redi  in  gra- 
tiam.  Sed  de  te  tu  ipse  videris :  ego  de  me  ipso  pro- 
fitebor.  Defendi  rempublicam  adolescens,  non  de- 
seram  senex:  contempsi  Catilinae  gladios,  non  per- 
timescam  tuos.  Quin  etiam  corpus  libenter  obtule- 
rim,  si  repraesentari  morte  mea  libertas  civitatis  potest  : 
119.  ut  aliquando  dolor  populi  Romani  pariat,  quod 
iamdiu  parturit!  Etenim  si  abhinc  annos  prope  viginli 
hoc  ipso  in  templo  negavi  posse  mortem  immaturam 
esse  consulari,  quanto  verius  nunc  negabo  seni?  Mihi 
vero,  patres  conscripti,  iam  etiam  optanda  mors  est, 
perfuncto  rebus  iis,  quas  adeptus  sum  quasque  gessi. 
Duo  modo  haec  opto,  unum ,  ut  moriens  populum  Ro- 
!  manum  liberum  relinquam:  hoc  mihi  maius  a  diis 
immortalibus  dari  nihil  potest:  alterum,  ut  ita  cuique 
eveniat,  ut  de  republica  quisque  mercatur. 

PH1LIPPICA  TERTIA. 


ARG.  Hac  oratione  Cicero  collaudat  primo  Octavianum, 
qui  Antonio  restiterit  exercitu  suis  impensis  comparato  (c.  1. 
2.);  ileinde  legiones  Mavdam  et  Quartani,  quae  Antonio  relicto, 
Octavianum  sint  secutae  (c.  3.);  denique  Decinii  Brnti  edictum 
(c.  4.  5.).  Iam  impudentiam  Antonii  et  maledicta  turn  in  Ocfa- 
vianum,  turn  in  Q.  Cic.eronem  filium  castigat  (c.  6.  7.).  Maxime 
vero  exagitat  edictum  ,  quo  senatum  a.  d.  VIII.  Kal.  Dec.  adesse 
iusserat,  et  fugam  miseram  foedamque  perstringit  (c.  8.  9.). 
l*orro  tribunis  pi.  gratias  agit,  quod  de  consulum  senatusque 
praesidio  retulerint,  acerrinium  defendendae  lihertatis  studium 
commendans:  Antonii  turpia  facinora  recenset,  hortaturque 
cives,  liunc  et  eius  fratres  Urbe  arceant  atque  omni  modo  perse- 
quantur,  suam  promittens  operam:  de  Bruto  autem,  de  Octavia- 
no,  de  Hirtio  et  Pansa  coss.  designatis  uptime  sperare  iubet 
(c.  10-14.).  Exeunte  oratione  sententiani ,  quam  rogatus  erat, 
ljreviter  concludit  et  coss.  designatos  hortatur,  dent  operam,  ut 
senatus  Kal.  Ian.  tuto  possit  Jiaberi:  praeterea  D.  Brutum,  Cae- 
sarern  Octavianum  laudandos.  legiones  autem  Martiam  et  Quar- 
tam  lionoribus  afliciendas  iudicat  (c.  15.).  Fit  in  Ciceronis  sen- 
tentiam  S.  C.  (Dio  Cassius  XLV.). 

I.  1.  Serius  omnino,  patres  conscripti,  quam  tem- 
pus  reipublicae  postulabat,  aliquando  tamen  convo- 
catisumus:  quodflagitabamequidemquotidie :  quippe 
quum  bellum  nefarium  contra  aras  et  focos,  contra 
vitam  fortunasque  nostras,  ab  homine  profligato  ac 
perdito  non  comparari,  sed  geri  iam  viderem.  Ex- 
spectantur  Kalendae  Ianuar.,  quas  non  exspectat  An- 
tonius,  qui  in  provinciam  D.  Bruti,  summi  et  singu¬ 
lars  viri,  cum  exercitu  impetum  facere  conatur;  ex 
qua  se  instructum  et  paratum  ad  Urbem  venturum 
esse  minitatur.  2.  Quae  est  igitur  exspectatio,  aut 
quae  vel  minimi  dilatio  temporis?  Quamquam  enim 
adsunt  Kalendae  Ian.,  tamen  breve  tempus  longum 
est  imparatis.  Dies  enim  affert  vel  hora  potius,  nisi 
provisum  est,  magnas  saepe  clades.  Certus  autem 
dies  non  ut  sacrificii,  sic  consilii  exspectari  solet. 
Quod  si  aut  Kalendaelan.  fuissent  eo  die,  quo  primum 
ex  Urbe  fugitAntonius,  aut  hae  nonessentexspectatae, 
bellum  iam  nullum  haberemus.  Auctoritate  enim 
senatus  consensuque  populi  Romani  facile  hominis 
amentis  fregissemus  audaciam.  Quod  confido  equi- 
dem  consules  designatos,  simulac  magistratum  inie- 
rint,  esse  facturos.  Sunt  enim  optimo  animo,  summo 
consilio,  singulari  concordia.  Mea  autem  festinatio 
non  victoriae  solum  avida  est,  sed  etiam  celeritatis. 

3.  Quo  enim  usque  tantum  bellum,  tam  crudele, 
lam  nefarium  privatis  consiliis  propulsabitur?  cur 


non  quam  primum  publica  accedit  auctoritas?  II.  C. 
Caesar  adolescens,  paene  potius  puer,  incredibili-  ac 
divina  quadam  mente  atque  virtute,  turn,  quum  ma¬ 
xime  furor  arderet  Antonii,  quumque  eius  a  Brundisio 
crudelis  et  pestifer  reditus  timeretur,  nec  postulanti- 
bus  nec  cogitantibus,  ne  optantibus  quidem  nobis 
(quia  fieri  non  posse  videbatur)firmissimumexercitum 
ex  invicto  genere  veteranorum  miiitum  comparavit, 
patrimoniumque  suum  effudit:  quamquam  non  sum 
usus  eo  verbo,  quo  debui.  Non  enim  effudit,  sed  in 
salute  reipublicae  collocavit.  4. Cuiquamquamgratia 
referri  tanta  non  potest,  quanta  debetur:  habenda 
tamen  tanta  est,  quantam  maximam  animi  nostri  ca- 
pere  possunt.  Quis  enim  est  tam  ignarus  rerum,  tam 
nihil  de  republica  cogitans,  qui  hoc  non  intelligat:  si 
M.  Antonius  a  Brundisio  cum  iis  copiis,  quas  se  habi- 
turum  putabat,  Romam,  ut  minabatur,  venire  potuis- 
set,  nullum  genus  eum  crudelitatis  praeteriturum 
fuisse?  quippe  qui  in  hospilis  tectis  Brundisii  fortis¬ 
simos  viros  oplimosque  cives  iugulari  iussit:  quorum 
ante  pedes  eius  morientium  sanguine  osuxoris  resper- 
sum  esse  constabat.  Hac  ille  crudelitate  imbutus, 
quum  multo  bonis  omnibus  veniret  iratior ,  quam  illis 
fuerat,  quos  trucidarat:  cui  tandem  nostrum ,  aut  cui 
omnino  bono  pepercisset?  5.  Qua  peste  rempubjicam 
privato  consilio  (nec  enim  fieri  potuit  aliter)  Caesar 
liberavit.  Qui  nisi  in  hac  republica  natus  esset,  rem- 
publicam  scelereAntoniinullamhaberemus.  Sic  enim 
perspicio,  sic  iudico,  nisi  unus  adolescens  illius 
furentis  impetus ,  crudelissimosque  conatus  cohibuis- 
set,  rempublicam  funditus  interituram  fuisse.  Cui 
quidem  hodierno  die,  patres  conscripti ,  (nunc  enim 
primum  ita  convenimus,  ut  illius  beneficio  possemus 
ea,  quae  sentiremus,  libere  dicere,)  tribuenda  est  au¬ 
ctoritas,  ut  rempublicam  non  modo  a  se  susceptam, 
sed  etiam  a  nobis  commendatam  possit  defendere. 

III.  6.  Nec  vero  de  legione  Martia  (quoniam  longo 
intervallo  loqui  nobis  de  republica  licet)  sileri  potest. 
Quis  enim  unus  fortior,  quis  amicior  umquam  reipu¬ 
blicae  fait ,  quam  legio  Martia  uni  versa?  Quae  quum 
hostem  populi  RomaniM.  Antonium  iudicasset,  comes 
esse  eius  amentiae  noluit:  reliquit  consulem.  Quod 
profecto  non  fecisset,  si  eum  consulem  iudicavisset, 
quern  nihil  aliud  agere,  nihil  moliri  nisi  caedem  ci- 
vium  atque  interitum  ci vitatis  videret.  Atque  ea 
legio  consedit  Albae.  Quam  potuit  urbem  eligere  aut 

opportuniorem  ad  res  gerendas  aut  fideliorem  aut  for- 
tiorum  virorum  aut  amiciorum  reipublicae  civium? 
7.  Huiusce  legionis  virtutem  imitataquarta  legio,  duce 
L.  Egnatuleio  quaestore,  eivi  optimo  et  fortissimo, 
Caesaris  auctoritatem  atque  exercitum  persecuta  est. 
Faciundum  est  igitur  nobis,  patres  conscripti,  ut  ea, 
quae  sua  sponte  clarissimus  adolescens  atque  omnium 
praestantissimus  gessit  etgerit,  haec  auctoritate  nostra 
comprobentur :  veteranorumque,  fortissimorum  viro¬ 
rum  ,  turn  legionis  Martiae,  quartaeque  mirabilis  con¬ 
sensus  ad  rempublicam  recuperandam  laude  et  testi— 
monio  nostro  confirmetur:  eorumque  commoda,  ho- 
nores,  praemia,  quumconsules  designati  magistratum 
inierint,  curae  nobis  fore,  hodierno  die  spondeamus. 

IV.  8.  Atque  ea  quidem,  quae  dixi  de  Caesare  de¬ 
que  eius  exercitu,  iam  diu  nota  sunt  nobis.  Virtute 
enim  admirabili  Caesaris  constantiaque  militum  ve- 
teranorum  legionumque  earum  optimo  iudicio,  quae 
auctoritatem  nostram,  libertatem  populi  Romani,  vir- 
tutem  C.  Caesaris  secutae  sunt,  a  cervicibus  nostris 
est  depulsus  Antonius.  Sed  haec,  ut  dixi,  superiora : 
hoc  vero  recens  edictum  D.  Bruti,  quod  paullo  ante 
propositum  est,  certe  silentio  non  potest  praeteriri. 
Pollicetur  enim  se  provinciam  Galliam  retenturum  in 
senatus  populique  Romani  potestate.  0  civem  natum 
reipublicae,  memorem  sui  nominis  imitatoremque 
rnaiorum!  Neque  enim,  Tarquinio  expulso,  maiori- 
bus  nostris  tarn  fuit  optata  libertas,  quam  est  depulso 
iam  Antonio  retinenda  nobis.  9.  Illi  regibus  parere 
iam  a  condita  Urbe  didicerant :  nos  post  reges  exactos 
servitutis  oblivio  ceperat.  Atque  ille  Tarquinius, 
quem  maiores  nostri  non  tulerunt,  non  crudelis,  non 
impius,  sed  superbus  habitus  est  et  dictus :  quod  nos 
vitium  in  privatis  saepe  tulimus,  id  maiores  nostri  ne 
in  rege  quidem  ferre  potuerunt.  L.  Brutus  regem 
superbum  non  tulit :  D.  Brutus  sceleratum  atque  im- 
pium  regnare  patietur  Antonium?  Quid  Tarquinius 
tale,  qualia  innumerabilia  et  fecit  et  facit  Antonius? 
Senatum  etiam  reges  habebant :  nec  tamen,  ut  Antonio 
senatum  habente,  in  consilio  regis  versabantur  barbari 
armati.  Servabant  auspicia  reges;  quae  hie  consul 
augurque  neglexit,  neque  solum  legibus  contra  auspi¬ 
cia  ferendis  j  sed  etiam  collega  una  ferente  eo,  quern 
ipse  ementitis  auspiciis  vitiosum  fecerat.  10.  Quis 
autem  rex  umquam  fuit  tam  insignite  impudens,  ut 
haberet  omnia  commoda,  beneficia,  iura  regni  venalia? 
quam  hie  immunitatem,  quam  civitatem,  quodprae- 
mium  non  vel  singulis  hominibus  vel  civitatibus  vel 
universis  provinciis  vendidit?  Nihil  humile  de  Tar¬ 
quinio,  nihil  sordidum  accepimus  :  at  verohuius  domi 
inter  quasilla  pendebatur  aurum ,  numerabatur  pecu¬ 
niar  una  in  domo  omnes,  quorum  intererat,  totum 
imperium  populi  Romani  nundinabantur.  Supplicia 
vero  in  cives  Romanos  nulla  Tarquinii  accepimus  :  at 
hie  et  Suessae  iugulavit  eos,  quos  in  custodiam  dede¬ 
rat,  et  Brundisii  ad  trecenlos  fortissimos  viros  cives- 
que  optimos  trucidavit.  1 1 .  Postremo  Tarquinius  pro 
populo  Romano  helium  gerebat  turn,  quum  est  expul¬ 
sus:  Antonius  contra  populum  Romanum  exercitum 
adducebat  turn,  quum  a  legionibus  relictus,  nomen 
Caesaris  exercitumque  pertimuit,  neglectisque  sacri- 
liciis  sollemnibus,  ante  lucem  vota  ea.quae  numquam 
solveret,  nuncupavit:  et  hoc  tempore  in  provinciam 
populi  Romani  conalur  invadere.  Maius  igitur  a  De- 
cimo  Bruto  beneficium  populus  Romanus  et  habet  et 
exspectat,  quam  maiores  nostri  acceperunt  a  L.  Bru¬ 
to,  principe  huius  maxime  conservandi  generis  et  no¬ 


minis.  Y.  12.  Quum  autem  omnis  servitus  est  mi- 
sera,  turn  vero  intolerable  est  servire  impuro,  impu- 
dico,  effeminato,  numquam,  ne  in  metu  quidem,  so- 
brio.  Hunc  igitur  qui  Gallia  prohibet,  privato  prae- 
sertim  consilio,  iudicat  verissimeque  iudicat,  non  esse 
consulem.  Faciendum  est  igitur  nobis ,  patres  con¬ 
scripti,  ut  D.  Bruti  privatum  consilium  auctoritate  pu- 
blica  comprobemus.  Nec  vero  M.  Antonium  consulem 
post  Lupercalia  putare  debuistis.  Quo  enim  ille  die, 
populo  Romano  inspectante,  nudus,  unctus,  ebrius 
est  concionatus  et  id  egit,  ut  collegae  diadema  impo- 
neret,  eo  die  se  non  modo  consulatu,  sed  etiam  liber- 
tate  abdicavit.  Esset  enim  ipsi  certe  statim  servien- 
dum,  si  Caesar  ab  eo  regni  insignia  accipere  voluisset. 
Hunc  igitur  ego  consulem,  hunc  civem  Romanum, 
hunc  liberum,  hunc  denique  hominem  putem,  qui 
foedo  illo  et  flagitioso  die,  et  quid  pati  Caesare  vivo 
posset,  et  quid  eo  mortuo  consequi  ipse  cuperet,  osten- 
dit?  13.  Nec  vero  de  virtute,  constantia,  gravitate  pro- 
vinciae  Galliae  taceri  potest.  Est  enim  ille  flos  Italiae, 
ill ud  firmamentum  imperii  populiRomani,  illud  orna- 
mentum  dignitatis.  Tantus  autem  est  consensus  mu- 
nicipiorum  coloniarumque  provinciae  Galliae,  ut 
omnes  ad  auctoritatem  huius  ordinis  maiestatemque 
populi  Romani  defendendam  conspirasse  videantur. 
Quamobrem,  tribuni  plebis,  quamquam  vos  nihil 
aliud,  nisi  de  praesidio,  ut  senatum  tuto  consules 
Kalendis  Ian.  habere  possent,  retulistis,  tamen  mihi 
videmini  magno  consilio  atque  optima  mente  potesta- 
tem  nobis  de  tota  republica  fecisse  dicendi.  Quum 
enim  tuto  senatum  haberi  sine  praesidio  non  posse  iu- 
dicavistis:  turn  statuistis  etiam  intra  muros  Antonii 
scelus  audaciamque  versari. 

VI.  14.  Quamobrem  omnia,  mea  sententia,  com- 
plectar,  vobis,  ut  intelligo,  non  invitis,  ut  et  praestan- 
tissimis  ducibus  a  nobis  detur  auctoritas,  etfortissimis 
militibus  spes  ostendatur  praemiorum  et  iudicetur 
non  verbo,  sed  re,  non  modo  non  consul,  sed  etiam  ho- 
stis  Antonius.  Nam,  si  ille  consul,  fustuarium  merue- 
runt  legiones,  quae  consulem  reliquerunt;  scelera- 
tus  Caesar,  Brutus  nefarius,  qui  contra  consulem  pri¬ 
vato  consilio  exercitus  comparaverunt:  sin  autem 
militibus  exquirendi  sunt  bonores  novi  propter  eorum 
divinum  atque  immortale  meritum,  ducibus  autem  ne 
referri  quidem  potest  gratia,  quis  est,  qui  eum  non 
bostem  existimet,  quem  qui  armis  persequuntur, 
conservatores  reipublicae  iudicantur?  15.  At  quam 
contumeliosus  in  edictis!  quam  barbarus!  quam 
rudis !  Primum  in  Caesarem  ut  maledicta  congessit, 
deprompta  ex  recordalione  impudicitiae  et  stuprorum 
i  suorum!  Quis  enim  hoc  adolescente  castior?  quis 
j  modestior?  Quod  in  iuventute  babemus  illustrius 
exemplum  veteris  sanctitalis?  Quis  autem  illo  male- 
dico  impurior?  Ignobilitatem  obiicit  C.  Caesaris  filio, 
cuius  etiam  naturalis  pater,  si  vita  suppeditasset, 
consul  factus  esset.  —  Aricina  mater.  —  Trallianam 
aut  Ephesiam  pules  dicere.  Videte,  quam  despicia- 
mur  omnes,  qui  sumus  e  municipiis,  id  est,  omnes 
plane.  Quotus  enim  quisque  nostrum  non  est?  Quod 
autem  municipium  non  contemnit  is,  qui  Aricinum 
tanto  opere  despicit,  vetustate  antiquissimum,  iure 
foederatum,  propinquitate  paene  finitimum,  splendore 
municipum  honestissimum?  16.  HincVoconiae,  bine 
Atiniae  leges:  bine  multae  scllae  curules  et  patrum 
memoria  el  nostra  :  bine  equites  Romani  lautissimi  et 
plurimi.  Sed  si  Aricinam  uxorem  non  probas,  cur 
probas  Tusculanam?  Quamquam  huius  sanctissimac 

feniinae  atque  optimae  pater,  M.  Atius  Baibas,  in 
primis  honestus,  praetorius  fuit:  tuae  coniugis,bonae 
feminae,  locupletis  quidem  certe,  Bambalio  quidam 
pater,  homo  nullo  numero:  nihil  illo  contemptius, 
qui  propter  haesitantiam  linguae  stuporemque  cordis 
cognomen  ex  contumelia  traxerit.  —  At  avus  nobi- 
lis.  —  Tuditanus  nempe  ille,  ille  qui  cum  palla  et 
cothurnis  nummos  populo  de  rostris  spargeresolebat. 
Vellem  hanc  contemptionem  pecuniae  suisreliquisset! 
Habetis  nobilitatem  generis  gloriosam.  17.  Qui  autem 
evenit,  ut  tibi  Aricina  natus  ignobilis  videatur,  quum 
tu  eodem  materno  genere  soleas  gloriari?  Quae  porro 
amentia  est,  eum  dicere  aliquid  de  uxorum  ignobili- 
tate,  cuius  pater  Numitoriam  Fregellanam,  proditoris 
filiam,  babuerit  uxorem  :  ipse  ex  libertini  filia  susce- 
perit  liberos?  Sed  hoc  clarissimi  viri  viderint,  L.  Phi- 
lippus,  qui  habet  Aricinam  uxorem,  C.Marcellus,  qui 
Aricinae  filiam :  quos  certo  scio  dignitatis  optimarum 
feminarum  non  poenitere.  VII.  Idem  etiam  Q.  Cice- 
ronem,  fratris  mei  filium,  compellat  edicto:  nec  sentit 
amens,  commendationem  esse  compellationem  suam. 
Quid  enim  accidere  huic  adolescenti  potuit  optatius, 
quam  cognosci  ab  omnibus,  Caesaris  consiliorum  esse 
socium,  Antonii  furoris  inimicum?  18.  At  etiam  gla¬ 
diator  ausus  est  scribere,  hunc  de  patris  et  patrui  par- 
ricidio  cogitasse.  0  admirabilem  impudentiam,  au- 
daciam,  temeritatem  in  eum  adolescentem  hoc  scri¬ 
bere  audere,quem  ego  et  fratermeus  propter  eius  sua- 
vissimos  atque  optimos  mores  praestantissimumque 
ingenium  certatim  amamus  omnibusque  horis  oculis, 
auribus,  complexu  tenemus!  Nam  meeisdem  edictis 
nescit  laedat  an  Jaudet.  Quum  idem  supplicium  mi- 
natur  optimis  civibus,  quod  ego  de  seeleratissimis 
ac  pessimis  sumpserim,  laudare  videtur,  quasi imitari 
velit:  quum  autem  illam  pulcherrimi  facti  memori- 
am  refricat,  turn  a  sui  similibus  invidiam  aliquam 
in  me  commoveri  putat. 

VIII.  19.  Sed  ipse  quid  fecit?  Quum  tot  edicta 
proposuisset,  edixit,  ut  adesset  senatus  frequens  a. 
d.  viii.  Kalendas  Decembres ;  eo  die  ipse  non  adfuit. 
At  quomodo  edixit?  Haec  sunt,  opinor,  verba  in  ex- 
tremo:  Si  qui  non  adfuerit,  hunc  omnes  exislimare  po- 
terunt  et  interitus  mei  et  perditissimorum  consiliorum 
auctorem  fuisse.  Quae  sunt  perdita  consilia?  An  ea, 
quae  pertinent  ad  libertatem  populi  Romani  recupe- 
randam?  quorum  consiliorum  Caesari  me  auctorem 
et  hortatorem  et  esse  et  fuisse  fateor.  Quamquam 
ille  non  eguit  consilio  cuiusquam ,  sed  tamen  curren- 
tem,  ut  dicitur,  incitavi.  Nam  interitus  quidem  tui 
quis  bonus  non  esset  auctor,  quum  in  eo  salus  et  vita 
optimi  cuiusque,  libertas  populi  Romani  dignitasque 
consisteret?  20.  Sed  quum  tarn  atroci  edicto  nos  con- 
citavisset,  cur  ipse  non  adfuit?  Num  putatis  aliqua 
re  tristi  ac  severa?  Vino  atque  epulis  retentus  est:  si 
illae  epulae  potius,  quam  popinae  nominandae  sunt. 
Diem  edicti  obire  neglexit:  in  ante  diem  quartum 
Kalendas  Decembres  distulit.  Adesse  in  Capitolio 
iussit:  quod  in  templum  ipse,  nescioqua,  per  Gal- 
lorum  cuniculum ,  ascendit.  Convenerunt  corrogati, 
et  quidem  ampli  quidam  homines,  sed  immemores 
dignitatis  suae.  Is  enim  erat  dies,  ea  fama,  is,  qui  se- 
natum  vocarat,  ut  turpe  senatori  esset,  nihil  timere. 
Ad  eos  tamen  ipsos,  qui  convenerant,  ne  verbum  qui¬ 
dem  ausus  est  faccre  de  Caesare,  quum  de  eo  consti- 
tuisset  ad  senatum  referre.  Scriptam  attulerat  con- 
sularis  quidam  sententiam.  21.  Quid  est  aliud,  de 
eo  referre  non  audere,  qui  contra  seconsulem  exerci- 


tum  duceret,  nisi  se  ipsum  hostem  iudicare?  Necesse 
erat  enim  alterutrum  esse  hostem :  nec  poterat  aliter 
de  adversariis  ducibus  iudicari.  Si  igitur  C.  Caesar 
hostis,  cur  consul  nihil  referat  ad  senatum?  Sin  ille  a 
senatu  notandus  non  fuit,  quid  potest  dicere,  quin, 
quum  de  illo  tacuerit,  se  hostem  confessus  sit?  Quern 
in  edictis  Spartacum  appellat,  hunc  in  senatu  ne  im- 
probum  quidem  dicere  audet.  IX.  At  in  rebus  tri- 
stissimis  quantos  excitat  risus !  Sententiolas  edicti  cu- 
iusdam  memoriae  mandavi,  quas  videtur  ille  peracu- 
tas  putare:  ego  autem,  qui  intelligeret,  quid  dicere 
vellet,  adhuc  neminem  inveni.  22.  Nulla  contumelia 
est,  quam  facit  dignus.  Primum  quid  est,  Dignus? 
Nam  etiam  malo  digni  multi,  sicut  ipse.  An  quam 
facit  is,  qui  cum  dignitate  est?  quae  autem  potest  esse 
maior?  Quid  est  porro,  Facere  contumeliam?  quis  sic 
loquitur?  Deinde:  Nec  timor,  quern  denuntiat  inimicus. 
Quid  ergo?  ab  amico  timor  denunliari  solet?  Horum 
similia  deinceps.  Nonne  satiusest  mutum  esse,  quam, 
quod  nemo  intelligat,  dicere?  En,  cur  magister  eius 
ex  oratore  arator  factus  possideat  in  agro  publico  po¬ 
puli  Romani  campi  Leontini  duo  millia  iugerum  im- 
munia,  ut  hominem  stolidum  magis  etiam  infatuel 
mercede  publica.  23.  Sed  haec  leviora  fortasse :  illud 
quaero,  cur  tam  subito  mansuetus  in  senatu  fuerit, 
quum  in  edictis  tam  fuisset  ferus ;  quid  autem  atti- 
nuerit,  L.  Cassio,  tribuno  plebis  fortissimo  et  con- 
stantissimo  civi,  mortem  denuntiare,  si  in  senatum 
venisset :  D.  Carfulenum ,  bene  de  republica  sentien- 
tem,  e  senatu  vi  et  minis  mortis  expellere:  Ti.  Canu- 
tium,  a  quo  erat  honestissimis  contentionibus  et  saepe 
et  iure  vexatus,  non  templo  solum,  verum  etiam  aditu 
prohibere  Capitolii.  Cui  senatusconsulto  ne  interce- 
derent,  verebatur?  De  supplicatione,  credo,  M.  Lepidi, 
clarissimi  viri.  Atque  id  erat  periculum,  de  cuius 
honore  extraordinario  quotidie  aliquid  cogitabamus, 
ne  eius  usitatus  honos  impediretur.  24.  Ac,  ne  sine 
caussa  videretur  edixisse,  ut  senatus  adesset;  quum 
de  republica  relaturus  fuisset:  allato  nuntio  de  legione 
Quarta,  mente  concidit:  et,  fugere  festinans,  senatus- 
consultum  de  supplicatione  per  discessionem  fecit, 
quum  id  factum  esset  antea  numquam. 

X.  Quae  vero  profectio  postea?  quod  iter  paluda- 
ti!  quae  vitatio  oculorum,  lucis,  Urbis,  fori!  quam 
miserafuga!  quamfoeda!  quamturpis!  Praeclara  ta¬ 
men  senatusconsulta  illo  ipso  die  vespertina,  provin- 
ciarum  religiosa  sortitio :  divina  vero  opportunitas,  ut, 
quae  cuique  apta  esset,  ea  cuique  obveniret.  25.  Prae- 
clare  igitur  facitis,  tribuni  plebis,  qui  de  praesidio 
consulum  senatusque  referatis:  meritoque  vestro  ma- 
ximas  vobis  gratias  omnes  et  agere  et  habere  debe- 
mus.  Qui  enim  carere  metu  et  periculo  possumus  in 
tanta  hominum  cupiditate  et  audacia?  Ille  autem  homo 
afflietus  et  perditus  quae  de  se  exspectat  iudicia  gra- 
viora,quam  amicorum  suorum?  Familiarissimuseius, 
mihi  homo  coniunctus,  L.  Lentulus  et  P.  Naso,  omni 
earens  cupiditate,  nullarn  se  habere  provinciam,  nul- 
lam  Antonii  sortitionem  fuisse  iudicaverunt.  Quod 
idem  fecit  L.  Philippus,  vir  patre,  avo,  maioribus  suis 
disnissimus.  In  eadem  sententia  fuit  homo  surnma 

O  ,  , 

integritate  atque  innocentia,  M’.  Turranius.  Idem  fe¬ 
cit  P.  Oppius;  ipsi  etiam,  qui  amicitiam  M.  Antonii 
veriti  plus  ei  tribuerunt,  quam  fortasse  vellent,  M. 
Piso,  necessarius  mens  et  vir  et  civis  egregius,  pari- 
que  innocentia  M.  Vehilius ,  senatus  aucloritati  se  ob- 
temperaturos  esse  dixerunt.  26.  Quid  ego  de  L.  Cinna 
loquar?  cuius  spectata  multis  magnisque  rebus  sin- 

gularis  integritas  minus  admirabilem  facit  huius  ho- 
nestissimi  facti  gloriam:  qui  omnino  provinciam  ne- 
glexit :  quam  item  magno  animo  et  constanti  C.  Caese- 
tius  repudiavit.  Qui  sunt  igitur  reliqui,  quos  sors  di- 
vina  delectet?  L.  Annius  et  M.  Antonius.  0  felicem 
utrumque !  nihil  enim  maluerunt.  C.  Antonius  Ma¬ 
cedonian).  Hunc  quoque  felicem !  hanc  enim  semper 
habebat  in  ore  provinciam.  C.  Calvisius  African).  Ni¬ 
hil  felicius  !  Modo  enim  ex  Africa  decesserat  et,  quasi 
divinans  se  rediturum ,  duos  legatos  Uticae  reliquerat. 
Deinde  M.  Iccius  Sicilian),  Q.  Cassius  Hispaniam. 
Non  habeo,  quid  suspicer.  Duarum  credo  provincia- 
rum  sortes  minus  divinas  fuisse.  XI.  27.  0  C.  Cae¬ 
sar,  (adolescentem  appello,)quam  tu  salutem  reipubli- 
cae  attulisti !  quam  improvisam !  quam  repentinam  ! 
Qui  enim  baec  fugiens  fecerit,  quid  faceret  insequens? 
Etenim  in  concione  dixerat,  se  custodem  futurum  Ur- 
bis ,  usque  ad  Kalendas  Maias  ad  Urbem  exercitum 
habiturum.  0  praeclarum  custodem  ovium  (ut  aiunt) 
lupum!  Custosne  Urbis,  an  direptor  et  vexator  esset 
Antonius?  Et  quidem  se  introiturum  in  Urbem  dixit, 
exilurumque ,  quum  vellet.  Quid  illud?  Nonne  au- 
diente  populo  sedens  pro  aede  Castoris  dixit,  nisi  qui 
vicisset,  victurum  neminem? 

28.  Hodierno  die  primum,  patres  conscripti,  longo 
intervalloin  possessionem  libertatis  pedem  ponimus: 
cuius  quidem  ego,  quoad  potui,  non  modo  defensor, 
sed  etiam  conservator  fui.  Quum  autem  id  facere  non 
possem ,  quievi:  nec  abiecte,  nec  sine  aliqua  dignitate 
casum  ilium  temporum  et  dolorem  tub.  Hanc  vero 
taeterrimam  belluam  quis  ferre  posset,  aut  quomodo? 
Quid  est  in  Antonio  praeter  libidinem,  crudelitatem, 
petulantiam,  audaciam?  Ex  his  totus  conglutinatus 
est.  Nihil  apparet  in  eo  ingenuum,  nihil  moderatum, 
nihil  pudens,  nihil  pudicum.  29.  Quapropter,  quo- 
niam  res  in  id  discrimen  adducta  est,  utrum  ille  poe- 
nas  reipublicae  luat,  an  nos  serviamus,  aliquando,  per 
deos  immortales !  patres  conscripti ,  patrium  animum 
virtutemque  capiamus,  ut  aut  libertatem  propriam  Ro¬ 
mani  generis  et  nominis  recuperemus  aut  mortem  ser- 
vituli  anteponamus.  Multa,  quae  in  libera  civitate 
ferenda  non  essent,  tulimus  et  perpessi  sumus:  alii 
spe  recuperandae  libertatis,  alii  vivendi  nimia  cupidi- 
tate.  Sed,  si  ilia  tulimus,  quae  nos  necessitas  ferre 
coegit,  quae  vis  quaedam  paene  fatalis:  quae  tamen 
ipsa  non  tulimus  :  etiamne  huius  impuri  latronis  fere- 
mus  taeterrimum  crudelissimumque  dominatum? 

XII.  30.  Quid  hie  faciet,  sipotuerit,  iratus,  qui, 
quum  succensere  nemini  posset,  omnibus  bonis  fuerit 
inimicus?  Quid  hie  victor  non  audebit,  qui,  nullam 
adeptus  victoriam,  tanta  scelera  post  Caesaris  interi- 
tum  fecerit?  refertam  eiusdomum  exhauserit?  hortos 
compilarit?  ad  se  ex  his  omnia  ornamenta  tratule- 
rit?  caedis  et  incendiorum  caussam  quaesierit  ex  fu- 
nere?  duobus  aut  tribus  senatusconsultis  bene  et  e 
republica  factis,  reliquas  res  ad  lucrum  praedamque 
revocaverit?  vendiderit  iramuni tales ?  civitates  libera- 
verit?  provincias  universas  ex  imperii  populi  Romani 
iure  sustulerit?  exsules  reduxerit?  falsas  leges  C.  Cae¬ 
saris  nomine,  et  falsa  decreta  in  aes  incidenda  et  in 
Capitolio  figenda  curaverit,  earumque  rerum  omnium 
domesticum  mercatum  instituerit?  populo  Romano  le¬ 
ges  imposuerit?  armis  et  praesidiis,  et  populum  et 
magistratus  foro  excluserit?  31.  senatum  stiparit 
armis?  armatos  in  cella  Concordiae,  quum  senatum 
haberet,  incluserit?  ad  legiones  Brundisium  cucurre- 
rit?  ex  his  optime  sentientes  centuriones  iugulaverit? 


cum  exercitu  Romam  sit  ad  interitum  nostrum  et  ad 
disperditionem  Urbis  venire  conatus?  Atque  is  ab  hoc 
impetu  abstractus  consilio  et  copiis  Caesaris,  consensu 
veteranorum,  virtute  legionum,  ne  fortuna  quidem 
fractus  minuit  audaciam,  nec  ruere  demens  nec  furere 
desinit.  In  Galliam  mutilatum  ducit  exercitum :  cum 
una  legione  et  ea  vacillante  L.  fratrem  exspectat:  quo 
neminem  reperire  potest  sui  similiorem.  Ille  autem 
ex  mirmillone  dux,  ex  gladiatore  imperator,  quas  fecit 
strages,  ubicumque  posuit  vestigia!  Fundit  apothe- 
cas;  caedit  greges  armentorum  reliquique  pecoris, 
quodcumque  nactus  est:  epulantur  milites :  ipse  au¬ 
tem  se,  ut  fratrem  imitetur,  obruit  vino:  vastantur 
agri:  diripiuntur  villae:  matresfamilias,  virgines, 
pueri  ingenui  abripiuntur,  militibus  traduntur.  Haec 
eadem,  quacumque  exercitum  duxit,  fecit  M.  Anto¬ 
nius.  XIII.  32.  His  vos  taeterrimis  fratribus  portas 
aperietis?  hos  umquam  in  Urbem  recipietis?  non,  tem¬ 
pore  oblato,  ducibus  paratis,  animis  militum  incitatis, 
populo  Romano  conspirante,  Italia  tota  ad  libertatem 
recuperandam  excitata,  deorum  immortalium  benefi- 
cio  utemini?  Nullum  erit  tempus,  hoc  amisso.  A  ter- 
go,  a  fronte,  a  lateribus  tenebitur,  si  in  Galliam  vene- 
rit.  Nec  ille  armis  solum ,  sed  etiam  nostris  decretis 
urgendus  est.  Magna  vis  est,  magnum  numen  unura 
et  idem  sentientis  senatus.  Yidetis  refertum  forum, 
populumque  Romanum  ad  spem  recuperandae  liber¬ 
tatis  erectum:  qui  longo  intervallo  quum  frequentes 
hie  videt  nos,  turn  sperat  etiam  liberos  convenisse. 
33.  Hunc  ego  diem  exspectans ,  M.  Antonii  scelerata 
arma  vitavi,  turn,  quum  ille  in  me  absentem  invehens 
non  intelligebat,  ad  quod  tempus  me  et  meas  vires  re- 
servarem.  Si  enim  turn  illi,  caedis  a  me  initium  quae- 
renti ,  respondere  voluissem ,  nunc  reipublicae  consu- 
lere  non  possem.  Hanc  vero  nactus  facultatem ,  nul¬ 
lum  tempus,  patres  conscripti ,  dimittam  neque  diur- 
num  neque  nocturnum,  quin,  de  libertate  populi  Ro¬ 
mani,  de  dignitate  vestra  quod  cogitandum  sit,  cogi- 
tem :  quod  agendum  atque  faciendum,  idem  non  modo 
recusem,  sed  appetam  etiam  atque  deposcam.  Hoc 
feci,  dum  licuit:  intermisi,  quoad  non  licuit.  Iam  non 
solum  licet,  sed  etiam  necesse  est,  nisi  servire  malu- 
mus,  quam,  ne  serviamus,  armis  animisque  decer- 
nere.  34.  Dii  immortales  nobis  haec  praesidia  dede- 
runt:  Urbi  Caesarem ,  Brutum  Galliae.  Si  enim  ille 
Urbem  opprimere  potuisset  statim,  si  Galliam  tenere ; 
paullo  post  optimo  cuique  pereundum,  reliquis  esset 
serviendum.  XIY.  Hanc  igitur  occasionem  oblatam 
tenete,  per  deos  immortales !  patres  conscripti,  et  am- 
plissimi  orbis  terrae  consilii  principes  vos  esse,  ali¬ 
quando  recordamini.  Signum  date  populo  Romano, 
consilium  vestrum  non  deesse  reipublicae,  quoniam 
ille  virtutem  suam  non  defuturam  esse  profitetur.  Ni¬ 
hil  est,  quod  moneam  vos.  Nemo  est  tarn  stultus, 
qui  non  intelligat,  si  indormierimus  huic  tempori,  non 
modo  crudelem  superbamque  dominationem  nobis, 
sed  ignominiosam  etiam  et  flagitiosam  ferendam.  35. 
Nostis  insolentiam  Antonii,  nostis  amicos ,  nostis  to- 
tam  domum  libidinosis,  petulantibus,  impuris,  im- 
pudicis,  aleatoribus,  ebriis  servire.  Ea  est  summa  mi- 
seria,  summo  dedecore  coniuncta.  Quod  si  iam  (quod 
dii  omen  avertant!)  fatum  extremum  reipublicae  ve- 
nit:  quod  gladiatores  nobiles  faciunt,  ut  honeste  de- 
cumbant,  faciamus  nos,  principes  orbis  terrarum  gen- 
tiumque  omnium,  ut  cum  dignitate  potius  cadamus, 
quam  cum  ignominia  serviamus.  36.  Nihil  est  dete- 
1  stabilius  dedecore,  nihil  foedius  servitute.  Ad  decus 

et  libertatem  nati  sutnus :  aut  haec  teneamus  aut  cum 
dignitate  moriamur.  Nimium  diu  teximus,  quid  sen- 
tiremus :  nunc  iam  apertum  est:  omnes  patefecerunt, 
in  utramque  partem  quid  sentiant,  quid  velint.  Sunt 
impii  cives  pro  caritate  reipublicae  nimium  multi: 
pro  multitudine  bene  sentientium  admodum  pauci : 
quorum  opprimendorum  dii  immortales  incredibilem 
reipublicae  potestatem  et  fortunam  dederunt.  Ad  ea 
enim  praesidia ,  quae  habemus,  iam  accedent  consules 
summa  prudentia,  virtute,  concordia,  multos  menses 
depopuli  Romani  libertate  commentati  atque  meditati. 
His  auctoribus  et  ducibus,  diis  iuvantibus ,  nobis  vi- 
gilantibus  et  multum  in  posterum  providentibus,  po- 
puloRomano  consentiente,  erimus  profecto  liberi  brevi 
tempore.  lucundiorem  autem  faciet  libertatem  servi- 
tutis  recordatio. 

XV.  37.  Quas  ob  res,  quod  tribuni  plebis  verba 
fecerunt,  ut  senatus  Kalendis  Ianuar.  tuto  haberi,  sen- 
tentiaeque  de  summa  republica  libere  dici  possent :  de 
ea  re  ita  censeo,  uti  C.  Pansa,  A.  Hirtius,  consules  de- 
signati,  dentoperam,  uti  senatus  Kalendis  Ianuar.  tu¬ 
to  haberi  possit:  quodque  edictum  D.  Bruti,  imperato- 
ris,  consulis  designati,  optime  de  republica  meriti, 
propositum  sit,  senatum  existimare,  D.  Brutum,  im- 
peratorem,  consulem  designatum,  optime  de  republica 
mereri,  quum  senatus  auctoritatem  populique  Romani 
libertatem  imperiumque  defendat.  38.  Quodque  pro- 
vinciam  Galliam  citeriorem ,  optimorum  et  fortissimo- 
rum  virorum  amicissimorumque  reipublicae  civium, 


exercitumque  in  senatus  potestate  retineat,  id  eum, 
exercitumque  eius,  municipia,  colonias  provinciae 
Galliae  recte  atque  ordine  exque  republica  fecisse  et 
facere :  senatum  ad  summam  rempublicam  pertinere 
arbitrari,  a  D.  Bruto  et  ab  L.  Planco  imperatoribus, 
consulibus  designatis  itemque  a  ceteris,  qui  provincias 
obtinent,  obtineri  ex  lege  Iulia,  quoad  ex  senatuscon- 
su!to  cuique  eorum  successum  sit:  eosq ue  dare  ope- 
ram,  ut  eae  provinciae  exercitusque  in  senati  populi¬ 
que  Romani  potestate  praesidioque  reipublicae  sint: 
quumque  opera ,  virtute,  consilio  C.  Caesaris  summo- 
que  consensu  militum  veteranorum ,  qui  eius  auctori¬ 
tatem  secuti  reipublicae  praesidio  sunt  et  fuerunt,  a 
gravissimis  periculis  populus  Romanus  defensus  sit, 
et  hoc  tempore  defendatur :  39.  quumque  legio  Martia 
Albae  constiterit,  in  municipio  fidelissimo  et  fortissi¬ 
mo,  seseque  ad  senatus  auctoritatem  populique  Roma¬ 
ni  libertatem  contulerit:  quod  pari  consilio,  eadem- 
que  virtute  legio  Quarta  usa,  duce  L.Egnatuleio  quae- 
store,  civi  egregio,  senatus  auctoritatem  populique 
Romani  libertatem  defendat,  defenderit:  senatui  ma- 
gnae  curae  esse  ac  fore,  ut  pro  tantis  eorum  in  rem¬ 
publicam  meritis  honores  eis  habeantur  gratiaeque 
referantur:  senatui  placere,  uti  C.  Pansa,  A.  Hirtius, 
consules  designati,  quum  magistratum  inissent,  si  eis 
videretur,  primo  quoque  tempore  de  his  rebus  ad 
hunc  ordinem  referrent  ita,  uti  e  republica  fideque  sua 
videretur. 

ARG.  Cicero  postquam  tertiam  oradonem  Philippicam  in 
senatu  habuit,  prortuctus  a  magistratu  quodam,  in  concione  pn- 
puli,  quae  in  senatu  acta  et  ilecreta  erant,  exponit.  Caesarem, 
I).  Brutum,  legionem  Mardam  et  Quartam,  quae  duce  Egnatuleio 
at>  Antonio  defecerat,  sumnds  laudiljus  ovnat,  inAntonium  inve- 
liitur,  et  quum  bene  de  republica  populum  gperare  iubet,  turn 
eum  ad  libertads  vecuperandae  studium  cohortatur. 

I.  1 .  Frequentia  vestra  incredibilis,  Quirites,  con- 
cioque  tanta,  quantam  meminisse  non  videor,  et  ala- 
critatem  mihi  summam  affert  reipublicae  defendendae 
et  spent  recuperandae  libertatis.  Quainquam  animus 
mihi  quidein  numquam  defuit;  tempora  defuerunt: 
quae  simulac  primum  aliquid  lucis  ostendere  visa 
sunt,  princeps  vestrae  libertatis  defendendae  fui.  Quod 
si  ante  facere  conatus  essem ,  nunc  facere  non  possem. 
Ilodierno  enim  die,  Quirites,  ne  mediocrem  rem  actam 
arbitremini,  fundamenta  iacta  sunt  reliquarum  actio- 
num.  Nam  est  hostis  a  senatu  nondum  verbo  appel- 


latus,  sed  re  iam  iudicatus  Antonius.  2.  Nunc  vero 
multo  sum  erectior,  quod  vos  quoque,  hostem  ilium 
esse,  tanto  consensu  tantoque  clamore  approbavistis. 
Necenim,  Quirites,  fieri  potest,  utnon  aut  ii  sint  impii, 
qui  contra  consulem  exercitus  comparaverunt :  aut 
ille  hostis,  contra  quern  iure  arma  sumpta  sunt.  Hanc 
igitur  dubitationem ,  quamquam  nulla  erat,  tamen  ne 
qua  posset  esse,  senatus  hodierno  die  sustulit.  C.  Cae¬ 
sar,  qui  rempublicam  libertatemque  vestram  suo  stu¬ 
dio,  consilio,  patrimonio  denique  tutatus  est  et  tuta- 
tur,  maximis  senatus  laudibus  ornatus  est.  3.  Laudo, 
laudo  vos,  Quirites,  quum  gratissimis  animis  prose- 
quimini  nomen  clarissimi  adolescentis ,  vel  pueri  po- 
tius.  Sunt  enim  facta  eius  immortalitatis,  nomen 
aetatis.  Multa  memini,  multa  audivi,  multa  legi: 
nihil  ex  omni  saeculorum  memoria  tale  cognovi:  qui, 
quum  servitute  premeremur,  in  dies  malum  cresceret, 
praesidii  nihil  haberemus ,  capitalem  et  pestiferum  a 

Brundisio  M.  Antonii  reditum  timeremus,  hoc  inspe- 
ratum  omnibus  consilium  ,  incognitum  certe,  ceperit, 
ut  exercitum  invictum  ex  paternis  militibus  conficeret 
Antoniique  furorem,  crudelissimis  consiliis  incitatum, 
a  pernicie  reipublicae  averteret.  II.  4.  Quis  est  enim, 
qui  hoc  non  intelligat ,  nisi  Caesar  exercitum  paravis- 
set,  non  sine  exitio  nostro  futurum  Antonii  reditum 
fuisse?  Ita  enim  se  recipiebat  ardens  odio  vestri, 
cruentus  sanguine  civium,  quos  Suessae ,  quos  Brun- 
disii  occiderat,  ut  nihil,  nisi  de  reipublicae  pernicie 
cogitaret.  Quod  autem  praesidium  erat  salutis  liber- 
tatisque  vestrae ,  si  C.  Caesaris  fortissimorum  sui  pa- 
tris  militum  exercitus  non  fuisset?  cuius  de  laudibus 
et  honoribus ,  qui  ei  pro  divinis  et  immortalibus  men¬ 
tis  divini  immortalesque  debentur,  mihi  senatus  as- 
sensus  paullo  ante  decrevit,  ut  primo  quoque  tempore 
referretur.  5.  Quo  decreto,  quis  non  perspicit,  An- 
tonium  hostem  esse  iudicatum?  Quem  enim  appellare 
possumus  eum,  contra  quem  qui  exercitus  ducunt,  iis 
senatus  arbitratin'  singulares  exquirendos  honores? 
Quid?  legio  Martia,  quae  mihi  videtur  divinitus  ah  eo 
deo  traxisse  nomen ,  a  quo  populum  Romanum  gene¬ 
ration  accepimus,  non  ipsa  suis  decretis  prius ,  quam 
senatus,  hostem  iudicavit  Antonium?  Nam,  si  ille  non 
hostis,  qui  consulem  reliquerunt,  hostes  necesse  est 
iudicemus.  Praeclare  et  loco,  Quirites ,  reclamatione 
vestra  factum  pulcherrimum  Martialium  comproba- 
stis :  qui  se  ad  senatus  auctoritatem ,  ad  libertatem 
vestram,  ad  universam  rempublicam  contulerunt: 
hostem  ilium  et  latronem  et  parricidam  patriae  reli- 
querunt.  6.  Nec  solum  id  animose  et  fortiter,  sed 
considerate  etiam  ,  sapienterque  fecerunt.  Albae  con- 
stiterunt,  in  urbe  opportuna,  munita,  propinqua,  for¬ 
tissimorum  virorum,  fidelissimorum  civium  atque 
optimorum.  Huius  Martiae  legionis  legio  Quarta  imi- 
tata  virtutem,  duce  L.  Egnatuleio,  quem  senatus  me- 
rito  paullo  ante  laudavit,  C.  Caesaris  exercitum  per¬ 
secute  est. 

III.  Quae  exspectas ,  M.  Antoni,  iudicia graviora? 
Caesar  fertur  in  caelum,  qui  contra  te  exercitum  com- 
paravit.  Laudantur  exquisitissimis  verbis  legiones, 
quae  te  reliquerunt,  quae  a  te  arcessitae  sunt,  quae 
essent,  si  te  consulem  quam  hostem  maluissent,  tuae. 
Quarum  legionum  fortissimum  verissimumque  iudi- 
cium  confirmat  senatus,  comprobat  universus  popu- 
lus  Romanus ,  nisi  forte  vos,  Quirites,  consulem,  non 
hostem,  iudicatis  Antonium.  7.  Sic  arbitrabar,  Qui¬ 
rites  ,  vos  iudicare ,  ut  ostenditis.  Quid?  municipia, 
colonias,  praefecturas  num  aliter  iudicare  censetis? 
Omnes  mortales  una  mente  consentiunt:  omnia  arma 
eorum,  qui  haec  salva  velint,  contra  illam  pestem  esse 
capienda.  Quid?  D.  Bruti  iudicium ,  Quirites,  quod 
ex  hodierno  eius  edicto  perspicere  potuistis,  num  cui 
tandem  contemnendum  videtur?  Recte  et  vere  nega- 
tis,  Quirites.  Est  enim  quasi  deorum  immortalium 
beneficio  et  munere  datum  reipublicae  Brutorum  ge¬ 
nus  et  nomen,  ad  libertatem  populi  Romani  vel  con- 
stituendam  vel  recuperandam.  8.  Quid  igitur  D.  Bru¬ 
tus  de  M.  Antonio  iudicavit?  Excludit  provincia: 
exercitu  obsistit:  Galliam  totam  hortatur  ad  bcllum, 
ipsam  sua  sponte  suoque  iudicio  excitatam.  Si  con¬ 
sul  Antonius,  Brutus  hostis.  Si  conservator  reipubli¬ 
cae  Brutus,  hostis  Antonius.  Num  igitur,  utrum 
horum  sit,  dubitare  possumus?  IV.  Atque  ut  vos  una 
mente  unaquc  voce  dubitare  vos  negatis,  sic  modo  de¬ 
crevit  senatus,  D.Brutum  optime  de  republica  mereri, 
quum  senatus  auctoritatem  populique  Romani  liberta¬ 


tem  imperiumque  dcfenderet.  A  quo  defenderet? 
nempe  ab  hoste.  Quae  est  enim  alia  laudanda  defen- 
sio?  9.  Deinceps  laudatur  provincia  Gallia  meritoque 
ornatur  verbis  amplissimis  ab  senatu,  quod  resistat 
Antonio.  Quem  si  consulem  ilia  provincia  putaret 
neque  eum  reciperet:  magno  scelere  se  astringeret. 
Omnes  enim  in  consulis  iure  et  imperio  debent  esse 
provinciae.  Negat  hoc  D.  Brutus  imperator,  consul 
designatus ,  natus  reipublicae  civis :  negat  Gallia,  ne¬ 
gat  cuncta  Italia,  negat  senatus,  negatis  vos.  Quis 
igitur  ilium  consulem,  nisi  latrones,  putant?  Quam- 
quam  ne  ii  quidem  ipsi,  quod  loquuntur,  id  sentiunt: 
nec  a  iudicio  omnium  mortalium ,  quamvis  impii  ne- 
fariique  sint,  sicut  sunt,  dissentire  possunt.  Sed  spes 
rapiendi  atque  praedandi  occaecat  animos  eorum: 
quos  non  bonorum  donatio,  non  agrorum  assignatio, 
non  ilia  infinita  hasta  satiavit:  qui  sibi  Urbem,  qui 
bona  et  fortunas  civium  ad  praedam  proposuerunt ! 
qui,  dum  hie  sit  quod  rapiant,  quod  auferant,  nihil 
sibi  defuturum  arbitrantur :  10.  quibus  M.  Antonius 

(o  dii  immortales,  avertite  et  detestamini,  quaeso,  hoc 
omen !)  Urbem  se  divisurum  esse  promisit.  Ita  vero, 
Quirites,  utprecamini,  eveniat,  atque  huius  amentiae 
poena  in  ipsum  familiamque  eius  recidat,  quod  ita  fu¬ 
turum  esse  confido.  Iam  enim  non  solum  homines, 
sed  etiam  deos  immortales  ad  rempublicam  conser- 
vandam  arbitror  consensisse.  Sive  enim  prodigiis  at¬ 
que  portentis  dii  immortales  nobis  futura  praedicunt; 
ita  sunt  aperte  denuntiata ,  ut  et  illi  poena ,  et  nobis  li- 
bertas  appropinquet :  sive  tantus  consensus  omnium 
sine  impulsu  deorum  esse  non  potuit;  quid  est,  quod 
de  voluntate  caelestium  dubitare  possimus? 

V.  11.  Reliquum  est,  Quirites ,  ut  vos  in  ista  sen- 
tentia ,  quam  prae  vobis  fertis ,  perseveretis.  Faciam 
igitur,  ut  imperatores  instructa  acie  solent:  quam- 
quam  paratissimos  milites  ad  praeliandum  videant,  ut 
eos  tamen  adhortentur :  sic  ego  vos  ardentes  et  ere- 
ctos  ad  libertatem  recuperandam  cohortabor.  Non 
est,  non  est  vobis,  Quirites,  cum  eo  hoste  certamen, 
quocum  aliqua  pacis  conditio  esse  possit.  Neque 
enim  ille  servitutem  vestram ,  ut  antea,  sed  iam  iratus 
sanguinem  concupiscit.  Nullus  ei  ludus  videtur  esse 
iucundior,  quam  cruor,  quam  caedes,  quam  ante  ocu- 
los  trucidatio  civium.  12.  Non  est  vobis,  Quirites, 
res  cum  scelerato  homine  atque  nefario,  sed  cum  im- 
mani  taelraque  bellua :  quae  quoniam  in  foveam  inci- 
dit,  obruatur.  Si  enim  illinc  emerserit,  nullius  sup- 
plicii  crudelitas  erit  recusanda.  Sedtenetur,  premi- 
tur ,  urgetur  nunc  iis  copiis,  quas  iam  habemus :  mox 
iis ,  quas  paucis  diebus  novi  consules  comparabunt. 
Incumbite  in  caussam,  Quirites,  ut  facitis.  Numquam 
maior  vester  consensus  in  ulla  caussa  fuit :  numquam 
tam  vehementer  cum  senatu  consociati  fuistis.  Nec 
minim.  Agitur  enim,  non,  qua  conditione  victuri, 
sed,  victurine  simus,  an  cum  supplicio  ignominiaque 
perituri.  13.  Quamquam  mortem  quidem  omnibus 
natura  proposuit:  crudelitatem  mortis  et  dedecus  vir- 
tus  propulsare  solet;  quae  propria  est  Romani  generis 
et  seminis.  Ilanc  retinete,  quaeso,  Quirites,  quam 
vobis  tamquam  hereditatem  maiores  vestri  relique¬ 
runt.  Quamquam  alia  omnia  incerta  sunt,  caduca, 
mobilia:  virtus  est  una  allissimis  defixa  radicibus: 
quae  numquam  ulla  vi  labefactari  potest,  numquam 
demoveri  loco.  Hac  virtute  maiores  vestri  primum 
universam  Italian!  devicerunt,  deinde  Karthaginem 
exsciderunt,  Numantiam  everterunt,  potentissimos  re- 
ges ,  bellicosissimas  gentes  in  ditionem  huius  imperii 

redegerunf.  VI.  14.  Ac  maioribus  quidem  vestris, 
Quirites,  cum  eo  hoste  res  erat,  qui  haberet  rempubli- 
cam,  curiam,  aerarium,  consensum  et  concordiam  ei- 
vium,  rationem  aliquam,  si  ita  res  tulisset,  pacis  et 
foederis:  hie  vester  hostis  vestram  rempublicam  op- 
pugnat,  ipse  habet  nullam:  senatum,  id  est  orbis 
terrae  consilium,  delere  gestit,  ipse  consilium  publi¬ 
cum  nullum  habet:  aerarium  vestrum  exhausit,  suum 
non  habet.  Nam  concordiam  civium  qui  habere  potest, 
nullam  quum  habeat  civitatem?  pacis  vero  quae  potest 
esse  cum  eo  ratio,  in  quo  est  incredibilis  crudelitas, 
tides  nulla?  15.  Est  igitur,  Quirites,  populo  Romano, 
victori  omnium  gentium,  omne  certamen  cum  percus- 
sore,  cum  latrone,  cum  Spartaco.  Nam ,  quod  se  si- 
milem  esse  Catilinae  gloriari  solet:  scelere  par  est  illi, 
industria  inferior.  Ille ,  quum  exercitum  nullum  ha¬ 


beret,  repente  conflavit:  hie  eum  ipsum  exercitum, 
quern  habebat,  amisit.  Ut  igitur  Catilinam  diligentia 
mea ,  senatus  auctoritate ,  vestro  studio  et  virtute  fre- 
gistis :  sic  Antonii  nefarium  latrocinium  vestra  cum 
senatu  concordia  tanta,  quanta  numquam  fuit,  felici¬ 
tate  et  virtute  exercituum  ducumque  vestrorum  brevi 
tempore  oppressum  audietis.  16.  Equidem,  quan¬ 
tum  cura,  labore,  vigiliis,  auctoritate,  consilio  eniti 
atque  efficere  potero,  nihil  praetermittam ,  quod  ad  li- 
bertatem  vestram  pertinere  arbitrabor.  Neque  enim 
id  pro  vestris  amplissimis  in  me  beneficiis  sine  scelere 
facere  possum.  Hodierno  autem  die  primum,  refe- 
rente  viro  fortissimo  vobisque  amicissimo,  M.  hoc 
Serv’lio,  collegisque  eius,  ornatissimis  viris,  optimis 
civibus,  longo  intervallo,  me  auctore  et  principe,  ad 
spem  libertatis  exarsimus. 

ARC.  Cicero  hac  oratione,  quam  habuit  a.  <1.  XIII.  Kal. 
Ian.,  nullos  legatos  ail  Antonium,  qui  Mutinam  eo  tempore  obsi- 
ilebat,  mittenilos  esse  docet  et  acta  Antonii  rescindenda,  defen- 
soribus  autem  reipublicae  praemia  decernenda  suadet.  Senatus 
eo  die  nihil  decrevit,  sed  triduo  post  mittenilos  omnino  censuit, 
qui  Antonio  nuntiarent,  ne  consulem  ilesignatum  oppugnaret,  ne 
provinciam  depopularetur,  ne  delectus  baberet,  esset  in  senatus 
populique  Romani  potestate. 

I.  1 .  Nihil  umquam  longius  hisKalendis  Ian.  mihi 
visum  est,  patres  conscripti :  quod  idem  intelligebam 
per  hos  dies  uni  cuique  vestrum  videri.  Qui  enim 
bellum  cum  republica  gerunt,  hunc  diem  non  exspe- 
ctabant.  Nos  autem  turn,  quum  maxime  consilio  no¬ 
stro  subvenire  communi  saluti  oporteret,  in  senatum 
non  vocabamur.  Sed  querelam  praeteritorum  dierurn 
sustulit  oratio  consulum :  qui  ita  locuti  sunt,  ut  magis 
exoptatae  Kalendae  Ian.,  quam  serae  esse  videantur. 
Atque  ut  oratio  consulum  animum  meum  erexit  spem- 
que  attulit  non  modo  salutis  conservandae,  verum 
etiam  dignitatis  pristinae  recuperandae:  sic  me  per- 
turbasset  eius  sententia,  qui  primus  rogatus  est,  nisi 
vestrae  virtuti  constantiaeque  confiderem.  2.  Hie 
enim  vobis,  patres  conscripti,  diesilluxit,  haeepotestas 
data  est,  ut,  quantum  virtutis,  quantum  constantiae, 
quantum  gravitatis  in  huius  ordinis  consilio  esset,  po¬ 
pulo  Romano  declarare  possetis.  Recordamini,  qui 
dies  nudiustertiusdecimus  fuerit,  quantus  consensus 
vestrum,  quanta  virtus,  quanta  constantia :  quantam 
sitis  a  populo  Romano  laudem,  quantam  gloriam, 
quantam  gratiam  consecuti.  II.  Atque  illo  die,  patres 
conscripti,  ea  constituistis,  ut  vobis  nihil  iam  sit  inte¬ 
grum,  nisi  aut  honesta  pax  aut  bellum  necessarium. 
3.  Pacem  vult  M.  Antonius?  Arma  ponat,  roget,  de- 


precetur.  Neminem  aequiorem  me  reperiet:  cui, 
dum  se  civibus  impiis  commendat,  inimicus  esse, 
quam  amicus  maluit.  Nihil  est  profecto,  quod  dari 
possit  bellum  gerenti :  erit  fortasse  aliquid,  quod  con- 
cedi  possit  roganti :  legatos  vero  ad  eum  mittere ,  de 
quo  gravissimum  et  severissimum  iudicium  nudius¬ 
tertiusdecimus  feceritis,  non  iam  levitatis  est,  sed,  ut, 
quod  sentio,  dicam,  dementiae.  Primum  duces  eos 
laudavistis,  qui  contra  ilium  bellum  privato  consilio 
suscepissent:  deinde  milites  veteranos,  qui,  quum  ab 
Antonio  in  colonias  essent  deducti,  illius  beneficio  li- 
bertatem  populi  Romani  anteposuerunt.  4.  Quid?  le- 
gio  Martia :  quid?  Quarta,  cur  laudantur?  Si  enim  con¬ 
sulem  suum  reliquerunt,  vituperandae  sunt:  si  inimi- 
cum  reipublicae,  iure  laudantur.  Atqui  quum  consu- 
les  nondum  haberetis,  decrevistis,  ut  et  de  praemiis 
militum ,  et  de  honoribus  imperatorum  primo  quoque 
tempore  referretur.  Placet,  eodem  tempore  praemia 
constituere  iis,  qui  contra  Antonium  arma  ceperint, 
et  legatos  ad  Antonium  mittere?  ut  iam  pudendum 
sit,  honestiora  decreta  esse  legionum ,  quam  senatus: 
siquidemlegionesdecreveruntsenatum  defendere  con¬ 
tra  Antonium :  senatus  decernit  legatos  ad  Antonium. 
Utrum  hoc  est  confirmare  militum  animos,  an  debili- 
tare  virtutem?  5.  Hoc  dies  duodecim  profecerunt,  ut, 
quern  nemo,  praeter  Cotylam ,  turn  inventus  sit,  qui 
defenderet,  is  habeat  iam  patronos  etiam  consulares? 
Qui  utinam  omnes  ante  me  sententiam  rogarentur! 
(quamquam  suspicor,  quid  dicturi  sint  quidam  eorum, 
qui  post  me  rogabuntur,)  facilius  contra  dicerem,  si 
quid  videretur.  Est  enim  opinio,  decreturum  aliquem 
M.  Antonio  illam  ultimam  Galliam,  quam  Plancus  ob- 
tinet.  Quid  est  aliud,  omnia  ad  bellum  civile  hosti 

arma  iargiri?  primum  nervos  belli,  pecuniam  infini- 
tam,  qua  nunc  eget :  deinde  equitatum,  quantum  velit. 
Equitatum  dico?  Dubitabit,  credo,  gentes  barbaras 
secum  adducere.  Hoc  qui  non  videt,  excors  est :  qui, 
quum  videt,  decernit,  impius.  6.  Tu  civem  scelera- 
tum  et  perditum  Gallorum  et  Germanorum  exercitu, 
pecunia,  peditatu,  equitatu,  copiis  instrues?  Nullae 
istae  excusationes  sunt:  meus  amicus  est.  Sit  prius 
patriae.  Meus  cognatus.  An  potest  cognatio  ulla 
propior  esse,  quam  patriae,  in  qua  etiam  parentes  con- 
linentur?  Mihi  pecuniam  attribuit.  Cupio  videre, 
qui  id  audeat  dicere.  Quid  autem  agatur,  quum  ape- 
ruero,  facile  erit  statuere,  quam  sententiam  dicatis, 
aut  quam  sequamini. 

III.  Agitur ,  utrum  M.  Antonio  facultas  detur  op- 
primendae  reipublicae,  caedis  faciendae  bonorum ,  di- 
ripiendae  Urbis,  agrorum  suis  latronibus  condonandi, 
populum  Romanum  servitute  opprimendi :  an  horum 
ei  facere  nihil  liceat.  Dubitate ,  quid  agatis.  At  non 
cadunt  haec  in  Antonium.  7.  Hoc  ne  Cotyla  quidem 
dicere  auderet.  Quid  enim  in  eum  non  cadit?  qui, 
cuius  acta  se  defendere  dicit,  eius  eas  leges  pervertit, 
quas  maxime  laudare  poteramus.  Ille  paludes  siccare 
voluit:  hie  omnem  Italiam  moderato  homini,  L.  An¬ 
tonio,  dividendam  dedit.  Quid?  hanc  legem  populus 
Romanus  accepit?  quid?  per  auspicia  ferri  potuit?  Sed 
augur  verecundus  sine  collegis  de  auspiciis.  Quam- 
quam  ilia  auspicia  non  egent  interpretation .  love 
enim  tonante  cum  populo  agi  non  esse  fas,  quis  igno- 
rat?  Tribuni  plebis  tulerunt  de  provinciis  contra  acta 
Caesaris,  ille  biennium ,  iste  sexennium:  num  etiam 
hanc  legem  populus  Romanus  accepit?  quid?  promul- 
gatafuit?  quid?  nonne  ante  lata,  quam  scripta?  non 
ante  factam  vidimus ,  quam  futuram  quisquam  est  su- 
spicatus?  8.  Ubi  lex  Caecilia  et  Didia?  ubi  promulga¬ 
te  ,  trinum  nundinum?  ubi  poenae,  recenti  lege  luma 
et  Licinia?  Possuntne  hae  leges  ratae  esse  sine  interitu 
legum  reliquarum?  Eccui  potestas  in  forum  insinuan- 
di  fuit?  Quae  porro  ilia  tonitrua?  quae  tempestas  ? 
ut,  si  auspicia  M.  Antonium  non  moverent,  sustineie 
tamen  eum,  ac  ferre  posse  tantam  vim  tempestatis, 
imbris  ac  turbinum ,  mirum  videretur.  Quam  legem 
igitur  se  augur  dicit  tulisse,  non  modo  tonante  love, 
sed  prope  caelesti  clamore  prohibente,  hanc  dubitabit 
contra  auspicia  latam  confiteri?  9.  Quid?  quod  cum  eo 
collegatulit,  quern  ipse  fecit  sua  nuntiatione  vitiosum, 
nihilne  ad  auspicia  bonus  augur  arbitratus  est  perti- 
nere?  IV.  Sed  auspiciorum  nos  fortasse  erimus  inter- 
pretes,  qui  sumus  eius  collegae.  Num  ergo  etiam 
armorum  interpretes  quaerimus?  Primum  omnes  fori 
aditus  ita  septi,  ut,  etiamsi  nemo  obstaret  armatus,  ta¬ 
men,  nisi  septis  rcvulsis,  introiri  in  forum  nullo  modo 
posset.  Sic  vero  erant  disposita  praesidia,  ut,  quo- 
modo  aditus  hostium  Urbe  probibentur,  ita  castcllis  et 
operibus  ab  ingressione  fori  populum  tribunosque 
plebis  propulsari  videres.  10.  Quibus  de  caussis  eas 
leges,  quas  M.  Antonius  tulisse  dicitur,  omnes  censeo 
per  vim  et  contra  auspicia  latas,  iisque  legibus  popu¬ 
lum  non  teneri.  Si  quam  legem,  de  actis  Caesans 
confirmandis,  deve  dictatura  in  perpetuum  tollenda, 
deve  coloniis  in  agros  deducendis,  tulisse  M.  Antonius 
dicitur;  easdem  leges  de  integro,  ut  populum  teneant, 
salvis  auspiciis  ferri  placet.  Quamvis  enim  res  bonas 
vitiose,  per  vimque  tulerit:  tamen  hae  leges  non  sunt 
habendae :  omnisque  audacia  gladiatoris  amends  au- 
ctoritate  nostra  repudianda  est.  11.  111a  vero  dissipa- 
tio  pecuniae  publicae  ferenda  nullo  modo  est,  per 


quam  HS  septies  millies  falsis  perscriptionibus,  dona- 
tionibusque  avertit:  ut  portenti  simile  videatur,  tan¬ 
tam  pecuniam  populi Romani  tam  brevi  tempore  perire 
potuisse.  Quid?  illi  immanes  quaestus  ferendine, 
quos  M.  Antonii  tota  exbausit  domus?  Decreta  falsa 
vendebat;  regna,  civitales,  immunitates  in  aes  accepta 
pecunia  iubebat  incidi.  Haec  se  ex  commentariis  Cae¬ 
saris,  quorum  ipse  auctor  erat,  agere  dicebat.  Cale- 
bant  in  interiore  aedium  parte  totius  reipublicae  nun- 
dinae:  mulier,  sibi  felicior,  quam  viris,  auctionem 
provinciarum  regnorumque  faciebat:  restituebantur 
exsules,  quasi  lege,  sine  lege  :  quae  nisi  auctoritate  se- 
natus  rescinduntur ,  quoniam  ingressi  in  spem  reipu¬ 
blicae  recuperandae  sumus,  imago  nulla  liberae  civi- 
tatis  relinquetur.  12.  Neque  solum  commentariis 
commentitiis  chirographisque  venalibus  innumerabi- 
lis  pecunia  congesta  in  illam  domum  est,  quum ,  quae 
vendebat  Antonius ,  ea  se  ex  actis  Caesaris  agere  dice- 
ret:  sed  senatus  etiam  consulta,  pecunia  accepta,  falsa 
referebat:  syngraphae  obsignabantur :  senatusconsul- 
ta,  numquam  facta,  ad  aerarium  deferebantur.  Huius 
turpitudinis  testes  erant  etiam  exterae  nationes.  Foe- 
dera  interea  facta :  regna  data:  populi  provinciaeque 
liberatae:  earumque  rerum  falsae  tabulae,  gemente 
populo  Romano,  toto  Capitolio  figebantur.  Quibus 
rebus  tanta  pecunia  una  in  domo  coacervata  est,  ut,  si 
hoc  genus  in  unum  redigatur,  non  sit  pecunia  populo 
Romano  defutura. 

V.  Legem  etiam  iudiciariam  tulit,  homo  castus 
atque  integer,  iudiciorum  et  iuris  auctor.  In  quo  nos 
fefellit.  Antesignanos  et  manipulares  et  alaudas  iu- 
dices  se  constituisse  dicebat.  At  ille  legit  aleatores, 
legit  exsules,  legit  Graecos.  0  consessum  iudicum 
praeclarum!  o  dignitatem  consilii  admirandam!  13. 
Avet  animus  apud  consilium  illud  pro  reo  dicere,  Cy- 
dam  Cretensem,  portentum  insulae,  hominem  auda- 
cissimum  et  perditissimum.  Sed  fac  ita  non  esse, 
num  Latine  scit?  num  est  ex  iudicum  genere  et  for¬ 
ma?  num  leges  nostras  moresve  novit?  num  denique 
homines?  Est  enim  Creta  vobis  notior,  quam  Roma 
Cydae.  Delectus  autem  et  notatio  iudicum  etiam  in 
nostris  civibus  haberi  solet.  Gortynium  vero  iudicem 
quis  novit  aut  quis  nosse  potuit?  NamLysiadem  Athe- 
niensem  plerique  novimus.  Est  enim  Phaedri,  phi- 
losophi  nobilis,  filius:  homo  praeterea  festivus,  ut  ei 
cum  M’.  Curio,  consessore  eodemque  collusore,  fa- 
cillime  possit  con  venire.  14.  Quaero  igitur,  si  Lysia- 
des  citatus  iudex  non  respondent,  excuseturqueAreo- 
pagites  esse,  nec  debere  eodem  tempore  Romae  et 
Athenis  res  iudicare :  accipictne  excusationem  is ,  qui 
quaestioni  praeerit,  Graeculi  iudicis,  modo  palliati, 
modo  togati?  An  Atheniensium  antiquissimas  leges 
negliget?  Qui  porro  ille  eonsessus,  dii  boni?  Cretensis 
iudex ,  isque  nequissimus.  Quem  ad  hunc  reus  alle- 
get?  quomodo  accedat?  Dura  natio  est.  AtAtbenien- 
ses  misericordes.  Puto,  ne  Curium  quidem  esse  cru- 
delem ,  qui  quotidie  periculum  fortunac  faciat.  Sunt 
item  lecti  iudices,  qui  fortasse  excusabuntur.  Ilabenl 
enim  legitimam  excusationem,  exsilii  caussa  solum 
vertisse  ,  nec  esse  postea  restitutos.  15.  IIos  ille  de¬ 
mens  iudices  legisset:  horum  nomina  ad  aerarium  de- 
tulisset:  bis  magnam  partem  reipublicae  credidisset, 
si  ullam  speciem  reipublicae  cogitavisset?  VI.  Atque 
ego  de  notis  iudicibus  dixi :  quos  minus  nostis,  nolui 
nominare:  saltatores,  citharistas,  totum  denique  co- 
missationis  Antonianae  chorum,  in  terliam  decuriam 
iudicum  scitote  esse  coniectum.  En  caussam,  cur  lex 

tam  egregia,  tamque  praeclara,  maximo  imbri,  tempe- 
statc,  ventis,  procellis,  turbinibus ,  inter  fultnina  et 
tonitrua  ferretur :  ut  eos  iudices  haberemus ,  quos  ho- 
spites  habere  nemo  velit.  Soelerum  magnitudo,  con- 
scientia  maleficiorum ,  direptio  eius  pecuniae,  cuius 
ratio  in  aede  Opis  confecta  est,  hanc  tertiam  decuriam 
excogitavit:  nec  ante  turpes  iudices  quaesiti,  quam 
honestis  iudicibus  nocentium  sulus  desperata  est.  1  6. 
Sed  illud  os,  illam  impuritatem  coeni  fuisse,  ut  hos 
iudices  legere  auderet!  quorum  lectione  duplex  im- 
primeretur  reipublicae  dedecus :  unum,  quod  tam  tur¬ 
pes  iudices  essent:  alterum,  quod  patefactum  esset, 
quam  multos  in  civitate  turpes  haberemus.  Hanc  er¬ 
go  et  reliquas  eiusmodi  leges,  etiamsi  sine  vi,  salvis 
auspiciis,  essent  rogatae,  censerem  tamen  abrogandas. 
Nunc  vero  cur  abrogandas  censeam,  quas  iudico  non 
rogatas? 

17.  An  ilia  non  gravissimis  ignominiis,  monu- 
mentisque  huius  ordinis,  ad  posteritatis  memoriam 
sunt  notanda,  quod  unus  M.  Antonius  in  hac  urbe 
post  conditam  Urbem  palam  secum  habuerit  armatos: 
quod  neque  reges  fecerunt,  neque  ii,  qui  regibus  ex- 
actis  regnum  occupare  voluerunt.  Cinnam  memini: 
vidiSujlam:  modo  Caesarem.  Hi  enim  tres  post  ci- 
vitatem  a  L.  Bruto  liberatam,  plus  potuerunt,  quam 
universa  respublica.  Non  possum  affirmare,  nullis 
telis  eos  stipatos  fuisse :  hoc  dico,  nec  multis  et  occul- 
tis.  18.  At  hanc  pestem  agmen  armatorum  sequeba- 
tur:  Classitius,  Mustela,  Tiro,  gladios  ostentantes,  sui 
similes  greges  ducebant  per  forum :  certum  agminis 
locum  tenebant  barbari  sagittarii.  Quum  autem  erat 
ventum  ad  aedem  Goncordiae,  gradus  complebantur, 
lecticae  col.locabantur ,  non  quo  ille  scuta  occulta  esse 
vellet,  sed  ne  familiares,  si  scuta  ipsi  ferrent,  labora- 
rent.  VII.  Illud  vero  taeterrimum  auditu,  non  modo 
aspeetu,  in  cella  Concordiae  collocari  armatos,  latro- 
nes,  sicarios :  de  templo  carcerem  fieri :  opertis  valvis 
Concordiae,  quum  inter  subsellia  senatus  versarentur 
latrones,  patres  conscriptos  sententias  dicere.  19.  Hue 
etiam  nisi  venirem  Kalend.  Septemb.,  fabros  se  mis- 
surum ,  et  domum  meam  disturbaturum  esse  dixit. 

*  Magna  res ,  credo ,  agebatur :  de  supplicatione  refere- 
batur.  Veni  postridie:  ipse  non  venit.  Loculus  sum 
de  republica,  minus  equidem  libere,  quam  meacon- 
suetudo;  liberius  tamen,  quam  pericula  minaeque 
postulabant.  At  ille  homo  vehemens  et  violentus, 
qui  hanc  consuetudinem  libere  dicendi  excluderet, 
(fecerat  enim  hoc  idem  maxima  cum  laude  L.  Piso 
xxxdiebus  ante,)inimicitias  mihi  denuntiavit:  adesse 
in  senatum  iussit  a.  d.  xiii.  Kalend.  Octob.  Ipse  interea 
xvii  dies  de  me  inTiburtinoScipionis  declamitavit,  si- 
tim  quaerens:  haec  enim  ei  caussa  esse  declamandi 
solet.  20.  Quum  is  dies,  quo  me  adesse  iusserat,  ve- 
nisset,  turn  vero  agmine  quadrato  in  aedem  Concordiae 
venit,  atque  in  me  absentem  orationem  ore  impurissi- 
mo  evomuit.  Quo  die,  si  per  amicos  mihi  cupienti  in 
senatum  venire  licuisset,  caedis  initium  fecisset  a  me : 
sic  enim  statuerat.  Quum  autem  semel  gladium  sce- 
lere  imbuisset,  nulla  res  ei  fmem  caedendi,  nisi  defa- 
tigatio  et  satietas,  attulisset.  Etenim  aderat  L.  frater, 
gladiator  Asiaticus,  qui  mirmillo  Myiasis  depugnarat; 
sanguinem  nostrum  sitiebat,  suum  in  ilia  gladiatoria 
pugna  multum  profuderat.  Hie  pecunias  nostras  aesti- 
mabat:  possessiones  notabat  et  urbanas  et  rusticas; 
huius  mendicitas  aviditate  coniuncta  in  fortunas  no¬ 
stras  imminebat.:  dividebat  agros,  quibus  et  quos  vo- 
lebat:  nullus  aditus  erat  privato,  nulla  aequitatis  de- 


precatio.  Tantum  quisque  habebat  possessor ,  quan¬ 
tum  reliquerat  divisor  Antonius.  21.  Quae  quam- 
quam,  si  leges  irritas  feceritis,  rata  esse  non  possunt: 
tamen  separatim  suo  nomine  notanda  censeo;  iudican- 
dumque,  nullos  septemviros  fuisse:  nihil  placere  ra- 
tum  esse,  quod  ab  iis  actum  diceretur. 

VIII.  M.  veroAntonium,  quis  est,  qui  civem  possit 
iudicare  potius,  quam  taeterrimum  et  crudelissimum 
hostem :  qui  pro  aede  Castoris  sedens  audiente  populo 
Romano  dixerit,  nisi  victorem,  victurum  neminem? 
Num  putatis,  patres  conscripti,  dixisse  eum  minacius, 
quam  facturum  fuisse?  Quid  vero,  quod  in  concione 
dicere  ausus  est,  se,  quum  magistratu  abisset,  ad  Ur¬ 
bem  fulurum  cum  exercitu?  introiturum,  quotiescum- 
que  vellet?  quid  erat  aliud,  nisi  denuntiare  populo 
Romano  servitutem?  22.  Quod  autem  eius  iter  Brun- 
disium  ?  quae  festinatio?  quae  spes,  nisi  ut  ad  Urbem 
vel  in  Urbem  potius  exercitum  maximum  adduceret? 
Qui  autem  dilectus  centurionum?  quae  effrenatio  im- 
potentis  animi?  Quum  eius  promissis  legiones  fortis- 
simae  reclamassent,  domum  ad  se  venire  iussit  centu- 
riones,  quos  bene  de  republica  sentire  cognoverat: 
eosque  ante  pedes  suos  uxorisque  suae,  quam  secum 
gravis  imperator  ad  exercitum  duxerat,  iugulari  coe- 
git.  Quo  animo  hunc  futurum  fuisse  censetis  in  nos, 
quos  oderat,  quum  in  eos,  quos  numquam  viderat, 
tam  crudelis  fuisset?  et  quam  avidum  in  pecuniis  lo- 
cupletium,  qui  pauperum  sanguinem  concupisset? 
quorum  ipsorum  bona,  quantacumque  erant,  statim 
comitibus  suis  compotoribusque  descripsit.  23.  At¬ 
que  ille  furens  infesta  iam  patriae  signa  a  Brundisio 
inferebat:  quum  Caesar  deorum  immortalium  benefi- 
cio,  divini  animi,  ingenii,  consilii  magnitudine,  quam- 
quam  sua  sponte  eximiaque  virtute,  tamen  approba- 
tione  auctoritatis  meaecolonias  patris  adiit:  veteranos 
milites  convocavit:  paucis  diebus  exercitum  fecit:  in- 
citatos  latronis  impetus  retardavit.  Postea  vero  quam 
legio  Martia  ducem  praestantissimum  vidit,  nihil  egit 
aliud,  nisi,  ut  aliquando  liberi  essemus;  quam  est 
imitata  Quarta  legio.  IX.  Quo  ille  nuntio  audito, 
quum  senatum  vocasset  adhibuissetque  consularem, 
qui  sua  sententia  C.  Caesarem  hostem  iudicaret,  re- 
pente  concidit.  24.  Post  autem,  neque  sacnficiis  sol- 
lemnibus  factis,  neque  votis  nuncupatis,  non  profectus 
est,  sed  profugit  paludatus.  At  quo?  in  provinciam 
firmissimorum  et  fortissimorum  civium,  qui  ilium,  ne 
si  ita  quidem  venisset,  ut  nullum  bellum inferret,  ferre 
potuissent,  impotentem,  iracundum,  contumeliosum, 
superbum,  semper  poscentem,  semper  rapientem, 
semper  ebrium.  At  ille,  cuius  ne  pacatam  quidem 
nequitiam  quisquam  ferre  posset,  bellum  intulit  pro- 
vinciae  Galliae:  circumsedet  Mutinam,  firmissimam 
et  splendidissimam  populi  Romani  coloniam :  oppu- 
gnat  D.  Brutum,  imperatorem,  consulem  designatum, 
civem,  nonsibi,  sed  nobis  et  reipublicae  natum.  25. 
Ergo  Hannibal  hostis,  civis  Antonius?  Quid  ille  fecit 
hostiliter,  quod  hie  non  aut  fecerit  aut  faciat,  aut  mo- 
liatur  et  cogitet?  Totum  iter  Antoniorum  quid  habuit, 
nisi  depopulaliones,  vastationes,  caedes,  rapinas?  quae 
non  faciebat  Hannibal ,  quia  multa  ad  usum  reserva- 
bat:  liaec  hi,  qui  in  horam  viverent,  non  modo  de  for- 
tunis  et  de  bonis  civium,  sed  ne  de  utilitate  quidem 
sua  cogitaverunt. 

Ad  hunc,  dii  boni!  legatos  mitti  placet?  Norunt 
isti  homines  formam  reipublicae ,  iura  belli,  exempla 
maiorum?  cogitant,  quid  populi  Romani  maiestas, 
quid  senatus  severitas  postulet?  Legatos  decernis?  Si, 

ut  deprecere ,  contemnet :  si ,  ut  imperes ,  non  audiet : 
denique  quamvis  severa  legatis  mandata  dederimus, 
nomen  ipsum  legatorum  hunc,  quern  videmus,  populi 
Romani  restinguet  ardorem ,  municipiorum  atque  Ita- 
liae  franget  animos.  Ut  omittam  haec,  quae  magna 
sunt,  certe  ista  leg3tio  moram  et  tarditatem  afferet  bel- 
lo.  26.  Quamvis  dicant,  quod  quosdam  audio  dictu- 
ros:  Legati  proficiscantur :  bellum  nihilominus  pare- 
tur :  tamen  legatorum  nomen  ipsum  et  animos  homi- 
num  molliet,  et  belli  celeritatem  morabitur.  X.  Mini¬ 
mis  momentis,  patres  conscripti,  maximae  inclination 
nes  temporum  fiunt,  quum  in  omni  casu  reipublicae, 
turn  in  bello,  et  maxime  civili :  quod  opinione  plerum- 
que  et  fama  gubernatur.  Nemoquaeret,  quibuscum 
mandatis  legatos  miserimus :  nomen  ipsum  legationis 
ultro  missae  timoris  esse  signum  videbitur.  Recedat 
a  Mutina,  desinat  oppugnare  Brutum,  decedat  ex  Gal¬ 
lia  :  non  est  verbis  rogandus,  cogendus  est  armis.  27. 
Non  enim  ad  Hannibalem  mittimus ,  ut  a  Sagunto  re¬ 
cedat,  ad  quem  miserat  olim  senatus  P.  Valerium 
Flaccum  et  Q.  Baebium  Tampilum  :  qui ,  si  Hannibal 
non  pareret,  Kartbaginem  ire  iussi  sunt.  Nostros  quo 
iubemus  ire,  si  non  paruerit  Antonius?  Ad  nostrum 
civem  mittimus,  ne  imperatorem ,  ne  coloniam  populi 
Romani  oppugnet?  Itane  vero?  hoc  per  legatos  rogan- 
dumest?  Quid  interest,  per  deos  immortales !  utrum 
banc  urbem  oppugnet,  an  huius  urbis  propugnacu- 
lum,  coloniam  populi  Romani ,  praesidii  caussa  collo- 
catam?  Belli  Punici  secundi ,  quod  contra  maiores  no¬ 
stros  Hannibal  gessit,  caussa  fuit  Sagunti  oppugnatio. 
Recte  ad  eum  legati  missi.  Mittebantur  ad  Poenum, 
mittebantur  pro  Hannibalis  hostibus,  nostris  sociis. 
Quid  simile  tandem?  Nos  ad  civem  mittimus,  ne  im¬ 
peratorem  populi  Romani ,  ne  exercitum ,  ne  coloniam 
circumsedeat ,  ne  oppugnet,  ne  agros  depopuletur,  ne 
sitbostis?  XI.  28.  Age,  si  paruerit,  hoc  cive  uti  aut 
volumus  aut  possumus?  Ante  diem  xm.Kalendas  Ian. 
decretis  vestris  eum  concidistis:  constituistis ,  ut  haec 
ad  vos  Kalend.  Ian.  referrentur,  quae  referri  videtis, 
de  bonoribus  et  praemiis  bene  de  republica  meritorum 
et  merentium :  quorum  principem  iudicastis  eum,  qui 
fuit,  C.  Caesarem ,  qui  M.  Antonii  impetus  nefarios  ab 
Ur  be  in  Galliam  avertit:  deinde  milites  veteranos,  qui 
primi  Caesarem  secuti  sunt;  turn  illas  caelestes  divi- 
nasque  legiones ,  Martiam  et  Quartam ,  quibus ,  quum 
consulem  suum  non  modo  reliquissent,  sed bello  etiam 
persequerentur ,  honores  et  praemia  spopondistis .  eo- 
demque  die  D.  Bruti,  praestantissimi  civis,  edicto  al- 
lato  atque  proposito ,  factum  eius  collaudastis :  quod- 
que  ille  bellum  privato  consilio  susceperat,  id  vos  au- 
ctoritate  publica  comprobastis.  29.  Quid  igitur  illo 
die  aliud  egistis,  nisi  ut  bostem  iudicaretis  Antomum? 
His  vestris  decretis  aut  ille  vos  aequo  animo  aspicere 
poterit  aut  vos  ilium  sine  summo  dolore  videbitis? 
Exclusit  ilium  a  republica,  distraxit,  segregavit  non 
solum  scelusipsius,  sed  etiam,  utmibi  videtur,  for- 
tuna  quaedam  reipublicae.  Qui  si  legatis  paruerit 
Romamque  redierit :  num  quando  perditis  civibus 
vexillum,  quo  concurrant,  defuturum  putatis?  Sed 
hoc  minus  vereor:  sunt  alia,  quae  magis  timeam  et 
cogitem.  Numquam  parebit  ille  legatis.  Novi  homi- 
nis  insaniam ,  arrogantiam :  novi  perdita  consilia  ami- 
corum ,  quibus  ille  est  deditus.  30.  Lucius  quidem 
fratereius,  utpote  qui  peregre  depugnarit,  familiam 
ducit.  Sit  per  se  ipse  sanus,  quod  numquam  erit; 
per  bos  esse  ei  tamen  non  licebit.  leretur  interea 
tempus:  belli  apparatus  refrigescent.  Unde  est  ad- 


huc  bellum,  nisi  ex  retardatione  et  mora?  Ut  primum 
post  discessum  latronis  vel  potius  desperatam  fugam 
libere  senatus  haberi  potuit,  semper  flagitavi,  ut  con- 
vocaremur.  Quo  die  primum  convocati  sumus,  quum 
designati  consules  non  adessent,  ieci  sententia  mea, 
maximo  vestro  consensu,  fundamenta  reipublicae ;  se- 
riusomnino,  quamdecuit:  nec  enim  ante  potui :  sed 
tamen  si  ex  eo  tempore  dies  nullus  intermissus  esset, 
bellum  profecto  nullum  haberemus.  31.  Omne  ma¬ 
lum  nascens  facile  opprimitur:  inveteratum  fit  ple- 
rumque  robustius.  Sed  turn  exspectabantur  Kalendae 
Ian.  fortasse  non  recte.  XII.  Verum  praeterita  omit- 
tamus.  Etiamne  hanc  moram  afferemus,  dum  profi¬ 
ciscantur  legati?  dum  revertantur?  quorum  exspecta- 
tio  dubitationem  belli  afferet.  Bello  autemdubio,  quod 
potest  studium  esse  delectus? 

Quamobrem,  patres  conscripti,  legatorum  mentio- 
nem  nullam  censeo  faciendam :  rem  administrandam 
arbitror  sine  ulla  mora  et  confestimgerendam  :  tumul- 
tum  decerni.iustitium  indici,  saga  sumi  dico  oportere, 
delectum  haberi,  sublatis  vacationibus  in  Urbe  et  in 
Italia  praeter  Galliam  tota.  32.  Quae  si  erunt  facta: 
opinio  ipsa  et  fama  vestrae  severitatis  obruet  scelerati 
gladiatoris  amentiam.  Sentiet  sibi  bellum  cum  re¬ 
publica  esse  susceptum :  experietur  consentientis  se¬ 
natus  nervos  atque  vires.  Nam  nunc  quidem  partium 
contentionem  esse  dictitat.  Quarum  partium?  Alteri 
victi  sunt,  alteri  sunt  e  mediis  C.  Caesaris  partibus. 
Nisi  forte  Caesaris  partes  a  Pansa  et  Hirtio  consulibus 
et  a  filio  C.  Caesaris  oppugnari  putamus.  Hoc  vero 
bellum  non  est  ex  dissensione  partium ,  sed  ex  nefaria 
spe  perditissimorum  civium  excitatum :  quibus  bona 
fortunaeque  nostrae  notatae  sunt  et  iam  ad  cuiusque 
opinionem  distributae.  33.  Legi  epistolam  Antonii, 
quam  ad  quemdam  septemvirum,  capitalem  homi- 
nem,  collegam  suum,  miserat.  quid  concupiscas, 

TU  VIDERIs:  QUOD  C  0  N  C  U  PI  VE  R I S  ,  CERTE  HABEBIS. 

En ,  ad  quem  legatos  mittamus :  cui  bellum  moremur 
inferre :  qui  ne  sorti  quidem  fortunas  nostras  destina- 
vit,  sed  libidini  cuiusque  nos  ita  addixit,  ut  ne  sibi 
quidem  quidquam  integrum,  quod  non  alicui  promis- 
sum  iam  sit,  reliquerit.  Cum  hoc,  patres  conscripti, 
bello,  bello  inquam,  decertandum  est,  idque  confe- 
stim.  Legatorum  tarditas  repudianda  est.  34.  Qua- 
propter,  nemulta  nobis  quotidie  decernenda  sint:  con¬ 
sulibus  totam  rempublicam  committendam  censeo, 
bisque  permittendum,  ut  rempublicam  defendant  pro- 
videantque,  ne  quid  respublica  detrimenti  accipiat: 
censeoque ,  ut  iis ,  qui  in  exercitu  M.  Antonii  sunt,  ne 
sit  ea  res  fraudi ,  si  ante  Kalendas  Febr.  ab  eo  disces- 
serint.  Haec  si  censueritis ,  patres  conscripti,  brevi 
tempore  libertatem  populi  Romani  auctoritatemque 
veslram  recuperabitis.  Sin  autem  lenius  agetis ,  ta¬ 
men  eadem ,  sed  fortasse  serius  decernetis.  De  repu¬ 
blica  quoad  retulistis ,  satis  decrevisse  videor. 

XIII.  35.  Altera  res  est  de  honoribus :  de  quibus 
deinceps  intelligo  esse  dicendum.  Sed  qui  ordo  in 
sententiis  rogandis  servari  solet,  eumdem  tenebo  in 
viris  fortibus  honorandis.  A  Bruto  igitur,  consule  de¬ 
signate,  more  maiorum  capiamus  exordium :  cuius  ut 
superiora  omittam ,  quae  sunt  maxima  ilia  quidem, 
sed  adhuc  hominum  magis  iudiciis,  quam  publice 
laudata:  quibusnam  verbis  eius  laudes  huius  ipsius 
temporis  consequi  possumus?  NeqUe  enim  ullammer- 
cedem  tanta  virtus  praeter  hanc  laudis  gloriaeque 
desiderat:  qua  etiamsi  careat,  tamen  sit  se  ipsa  con- 
tenta :  atque  in  memoria  gratorum  civium ,  tamquain 

79 


G26 


62.  M.  T.  CIGERONIS 


in  luce,  posita  laetetur.  Laus  igitur  iudicii  testi-  j 
moniique  nostri  tribuenda  Bruto  est.  36.  Quam-  ; 
obrem  his  verbis,  patres  consoripti,  senatusconsul- 
tura  faciendum  censeo:  quum  D.  Brutus,  imperator, 
consul  designatus  provinciam  Galliam  in  senatus  po- 
pulique  Romani  potestate  teneat:  quumque  exercitum 
tantum  tam  brevi  tempore,  summo  studio  municipio- 
rum  coloniarumque  provinciae  Galliae,  optime  de  re- 
publica  meritae  merentisque,  conscripserit,  compara- 
rit:  id  eum  recte  et  ordine  exque  republica  fecisse: 
idque  D.  Bruti  praestantissimum  meritum  in  rempu- 
blicam  senatui  populoque  Romano  gratum  esse  et  fo¬ 
re:  itaque  senatum  populumque  Romanum  existi- 
mare,  D.  Bruti,  imperatoris,  consulis  designati,  opera, 
consilio,  virtute  incredibilique  studio,  et  consensu 
provinciae  Galliae  reipublicae  difficillimo  tempore 
esse  subventum.  37.  Huic  tanto  merito  Bruti,  patres 
conscripti,  tantoque  in  rempublicam  beneficio,  quis 
est  tantus  honos ,  qui  non  debeatur?  Nam  si  M.  Anto- 
nio  patuisset  Gallia,  si,  oppressis  municipiis,  et  colo- 
niis  imparatis,  in  illam  ultimam  Galliam  penetrare 
potuisset:  quantus  reipublicae  terror  impenderet?  Du- 
bitaret,  credo,  homo  amentissimus  atque  in  omnibus 
consiliis  praeceps  et  devius,  non  solum  cum  exercitu 
suo,  sed  etiam  cum  omni  immanitate  barbariae  bellum 
inferre  nobis:  ut  eius  furorem  ne  Alpium  quidem 
muro  cohibere  possemus.  Haec  igitur  habenda  gratia 
est  D.  Bruto,  qui  ilium,  nondum  interposita  auctoritate 
vestra,  suo  consilio  atque  iudicio,  non  ut  consulem 
recepit,  sed  ut  hostein  arcuit  Gallia ,  seque  obsideri, 
quam  hanc  urbem  maluit.  Habeat  ergo  huius  tanti 
facti  tamque  praeclari  decreto  vestro  testimonium 
sempiternum:  Galliaque,  quae  semper  praesidet  at¬ 
que  praesedit  huic  imperio  libertatique  communi,  me¬ 
rito  vereque  laudetur,  quod  se  suasque  vires  non  tra- 
didit,  sed  opposuit  Antonio. 

XIV.  38.  Atque  etiam  M.  Lepido  pro  eius  egregiis 
in  rempublicam  meritis  decernendos  honores  quam 
amplissimos  censeo.  Semper  ille  populum  Romanum 
liberum  voluit,  maximumque  signum  illo  die  dedit 
voluntatis  et  iudicii  sui,  quum,  Antonio  diadema  Cae- 
sari  imponente,  se  avertit  gemituque  et  maestitia  de- 
claravit,  quantum  haberet  odium  servitutis:  quam 
populum  Romanum  liberum  cuperet:  quam  ilia, 
quae  tulerat,  temporum  magis  necessitate,  quam  iu¬ 
dicio  tulisset.  Quanta  vero  is  moderatione  usus  sit 
in  illo  tempore  civitatis,  quod  post  mortem  Caesaris 
consecutum  est,  quis  nostrum  oblivisci  potest?  Magna 
haec:  sed  ad  maiora  properat  oratio.  39.  Quid  enim 
(o  dii  immortales!)  admirabilius  omnibus  gentibus, 
quid  optatius  populo  Romano  accidere  potuit,  quam, 
quum  bellum  civile  maximum  esset,  cuius  belli  exi- 
tum  omnes  timeremus,  sapientia  etiam  id  potius  ex- 
stingui,  quam  armis  et  ferro  rem  in  discrimen  addu- 
cere?  Quod  si  eadem  ratio  Caesaris  fuisset  in  illo  taetro 
miseroquebello :  utomittam  patrem,  duos Cn.  Pompeii, 
summi  et  singularis  viri,  filios  incolumes  haberemus : 
quibus  certe  pietas  fraudi  esse  non  dcbuit.  Utinam 
omnes  M.  Lepidus  servare  potuisset!  facturum  fuisse  i 
declaravit  in  eo,  quod  potuit,  quum  Sextum  Pompeium 
restituit  civitati ,  maximum  ornamentum  reipublicae, 
clarissimum  monumentum  clementiae  suae.  Gravis  | 
ilia  fortuna  populi  Romani,  grave  fatum.  Pompeio  j 
enim  patre,  quod  imperii  populi  Romani  lumen  fuit, 
exstincto,  interfectus  est  patris  simillimus  filius.  40. 
Sed  omnia  mihi  videntur  deorum  immortalium  iudicio 
expiata,  Sex.  Pompeio  reipublicae  conservato. 


XV.  Quam  ob  caussam  iustam  atque  magnam ,  et 
:  quod  periculosissimum  civile  bellum  maximumque 

humanitate  et  sapientia  sua  M.  Lepidus  ad  pacem  con- 
cordiamque  convertit,  senatusconsultum  his  verbis 
censeo  perscribendum :  quum  aM.  Lepido, imperatore, 
pontifice  maximo,  saepenumero  respublica  et  bene  et 
feliciter  gesta  sit,  pop»lusque  Romanus  intellexerit, 
ei  dominatum  regium  maxime  displicere:  quumque 
eius  opera,  virtute,  consilio,  singularique  dementia  et 
mansuetudine  bellum  acerbissimum  civile  sit  restin- 
ctum:  41.  Sextusque  Pompeius,  Cnaei  filius,  Magnus, 
huius  ordinis  auctoritate  ab  armis  discesserit,  et  a  M. 
Lepido,  imperatore,  pontifice  maximo,  summa  sena¬ 
tus  populique  Romani  voluntate  civitati  restitutus  sit: 
senatum  populumque  Romanum  pro  maximis  pluri- 
misque  in  rempublicam  M.  Lepicli  meritis,  magnam 
spem  in  eius  virtute,  auctoritate,  felicitate  reponere 
otii,  pacis,  concordiae,  libertatis:  eiusque  in  rempu¬ 
blicam  meritorum  senatum  populumque  Romanum 
memorem  fore,  eique  statuam  equestrem  inauratam  in 
rostris,  aut  quo  alio  loco  in  foro  velit,  ex  huius  ordinis 
sententia  statui  placere.  Qui  honos,  patres  conscri¬ 
pti,  mihi  maximus  videtur  primum,  quia  iustus  est: 
non  enim  solum  datur  propter  spem  temporum  reli- 
quorum,  sed  pro  amplissimis  meritis  redditur:  nec 
vero  cuiquam  possumus  commemorare  hunc  honorem 
a  senatu  tributum  iudicio  senatus  soluto  et  libero. 

XVI.  42.  Venio  ad  C.  Caesarem,  patres  conscripti, 
qui  nisi  fuisset,  quis  nostrum  esse  potuisset?  Advola- 
bat  ad  Urbem  a  Brundisio  homo  impotentissimus,  ar- 
dens  odio,  animo  hostili  in  omnes  bonos,  cum  exerci¬ 
tu,  Antonius.  Quid  huius  audaciae  et  sceleri  poterat 
opponi?  Nondum  ullos  duces  habebamus,  non  copias : 
nullum  erat  consilium  publicum,  nulla  libertas :  dan- 
dae  cervices  erant  crudelitati  nefariae:  fugam  quaere- 
bamus  omnes,  quae  ipsa  exitum  non  habebat.  43. 
Quis  turn  nobis,  quis  populo  Romano  obtulit  hunc  di- 
vinum  adolescentem  deus?  qui,  quum  omnia  ad  perni- 
ciem  nostram  pestifero  illi  civi  paterent,  subito,  prae- 
ter  spem  omnium ,  exortus,  prius  confecit  exercitum, 
quem  furori  M.  Antonii  opponeret,  quam  quisquam 
hoc  eum  cogitare  suspicaretur.  Magni  honores  habiti 
Cn.  Pompeio,  quum  esset  adolescens,  et  quidem  iure. 
Subvenitenim reipublicae :  sed  aetate  multo  robustior, 
et  militum  ducem  quaerentium  studio  paratior,  et  in 
alio  genere  belli.’  Non  enim  omnibus  Sullae  caussa 
grata.  Declarat  multitudo  proscriptorum,  tot  muni- 
cipiorum  maximae  calamitates.  44.  Caesar  autem, 
annis  multis  minor,  veteranos,  cupientes  iam  requie- 
scere,  armavit:  earn  complexus  est  caussam,  quae  es¬ 
set  senatui,  quae  populo,  quae  cunctae  Italiae ,  quae 
diis  hominibusque  gratissima.  Et  Pompeius  ad  L. 
Sullae  maximum  imperium  victoremque  exercitum 
accessit:  Caesar  se  ad  neminem  adiunxit:  ipse  prin- 
ceps  exercitus  faciendi  et  praesidii  comparandi  fuit. 
Ille  in  adversariorum  partibus  agrum  Picenum  habuit 
inimicum:  hie  ex  Antonii  amicis,  sed  amicioribus  li¬ 
bertatis,  contra  Antonium  confecit  exercitum.  Illius 
opibus  Sulla  regnavit:  huius  praesidio  Antonii  domi- 
natus  oppressus  est.  45.  Demus  igitur  imperium 
Caesari :  sine  quo  res  militaris  administrate,  teneri 
exercitus,  bellum  geri  non  potest.  Sit  pro  praetore  eo 
iure,  quo  qui  optimo.  Qui  honos,  quamquam  est  ma- 
gnus  ilia  aetate,  tamen  ad  necessitatem  rerum  geren- 
darurn,  non  solum  ad  dignitatem  valet.  Itaque  ilia 
quaeramus ,  quae  vix  hodierno  die  consequemur. 

XVII.  Sed  saepe  spero  fore  huius  adolescentis  or- 

nandi  honorandique  et  nobis  et  populo  Romano  pote- 
statem:  hoc  autem  tempore  ita  censeo  decernendum. 
46.  Quod  C.  Caesar,  Caii  Alius,  pontifex,  pro  praetore, 
summo  reipublicae  tempore  milites  veteranos  adliber- 
tatem  populi  Romani  cohortatus  sit  eosque  conscripsc- 
rit :  quodquelegioMartiaQuartaquesummostudioopti- 
moque  in  rempublicam  consensu  C.  Caesare  duce  et 
auctore  rempublicam,  libertatem  populi  Romani  de¬ 
fendant,  defenderint:  et  quod  C.  Caesar  pro  praetore 
Galliae  provinciae  cum  exercitu  subsidio  profectus 
sit:  equites,  sagittarios,  elephantos  in  suam  populi- 
que  Romani  potestatem  redegerit,  difficillimoque  rei¬ 
publicae  tempore  saluti  dignitatique  populi  Romani 
subvenerit;  ob  eas  caussas  senatui  placere,  C.  Caesa- 
rem,  Caii  filium,  pontificem,  pro  praetore,  senatorem 
esse,  sententiamque  loco  praetorio  dicere:  eiusque  ra- 
tionem,  quemcumque  magistratum  petet ,  ita  haberi, 
prout  haberi  lege  liceret,  si  anno  superiore  quaestor 
fuisset.  47.  Quidestenim,  patres  conscripti,  cur 
eum  non  quam  primum  amplissimos  honores  capere 
cupiamus?  Legibus  enim  annalibus  quum  grandiorem 
aetatem  ad  consulatum  constituebant,  adolescentiae 
temeritatem  verebantur.  C.  Caesar  ineunte  aetate 
docuit,  ab  excellent  eximiaque  virtute  progressum 
aetatis  exspectari  non  oportere.  Itaque  maiores  no- 
stri,  veteres  illi,  admodum  antiqui,  leges  annales  non 
habebant:  quas  multis  post  annis  attulit  ambitio,  ut 
gradus  essent  petitionis  inter  aequales.  Ita  saepe  ma- 
gna  indoles  virtutis ,  priusquam  reipublicae  prodesse 
potuisset ,  exstincta  fuit.  48.  At  vero  apud  antiquos 
Rulli,  Decii,  Corvini,  multique  alii,  recentiore  autem 
memoria  superior  Africanus,  T.  Flamininus,  admo¬ 
dum  adolescentes  consules  facti,  tantas  res  gesserunt, 
ut  populiRomani  imperium  auxerint,  nomen  ornarint. 
Quid?  Macedo  Alexander,  quum  ab  ineunte  aetate  res 
inaximas  gerere  coepisset,  nonne  tertio  et  tricesimo 
anno  mortem  obiit?  quae  est  aetas  nostris  legibus  de¬ 
cern  annis  minor,  quam  consularis.  Ex  quo  iudicari 
potest,  virtutis  esse,  quam  aetatis,  cursum  celeriorem. 
XVIII.  Nam  quod  ii,  quae  Caesari  invident,  simulant, 
se  timere,  ne  verendum  quidem  est,  ut  tenere  se  pos- 
sit,  ut  moderari,  ne  honoribus  nostris  elatus  intempe- 
rantius  suis  opibus  utatur.  49.  Ea  natura  rerum  est, 
patres  conscripti,  ut,  qui  sensurn  verae  gloriae  cepe- 
r it ,  quique  se  ab  senatu,  ab  equitibus  populoque  Ro¬ 
mano  universo  senserit  civern  carum  haberi  saluta- 
remque  reipublicae,  nihil  cum  hac gloria  comparan- 
dum  putet.  Utinam  C.  Caesari,  patri  dico,  contigisset 
adolescenti ,  ut  esset  senatui  atque  optimo  cuique  ca- 
rissimus!  Quod  quum  consequi  neglexisset:  omnem 
vim  ingenii,  quae  summa  fuit  in  illo,  in  populari  levi¬ 
tate  consumpsit.  Itaque  quum  respectum  ad  senatum 
et  ad  bonos  non  haberet,  earn  sibi  viam  ipse  patefecit 
ad  opes  suas  amplificandas ,  quam  virtus  liberi  populi 
ferre  non  posset.  Eius  autem  filii  longissime  di versa 
ratio  est:  qui  quum  omnibus  est,  turn  optimo  cuique 
carissimus.  In  hoc  spes  libertatis  posita  est:  ab  hoc 
accepta  iam  salus:  huic  summi  honores  et  exquirun- 
tur  et  parati  sunt.  50.  Cuius  igitur  singularem  pru- 
dentiam  admiramur,  eius  stultitiam  tirnemus?  Quid 
enim  stultius,  quam  inutilem  potentiam,  invidiosas 
opes,  cupiditatem  dominandi  praecipitem  et  lubricam 
anteferre  verae,  gravi,  solidae  gloriae?  An  hoc  vidit 
puer:  si  aetate  processerit,  non  videbit?  At  est  qui- 


busdam  inimicus  clarissimis  atque  optimis  civibus. 
Null  us  iste  timor  esse  debet.  Omnes  Caesar  inimici- 
tias  reipublicae  condonavit:  banc  sibi  iudicem  con- 
stituit,  banc  moderatricem  omnium  factorum.  Ita 
enim  ad  rempublicam  accessit,  ut  earn  confirmarct, 
non  ut  everteret.  Omnes  habeo  cognitos  sensus  ado¬ 
lescents.  Nihil  est  illi  republica  carius,  nihil  vestra 
auctoritate  gravius,  nihil  bonorum  virorum  iudicio 
optatius,  nihil  vera  gloria  dulcius.  51.  Quamobrem 
ab  eo  non  modo  nihil  timere,  sed  maiora  et  meliora 
exspectare  debetis :  neque  in  eo,  qui  ad  D.  Brutum  ob- 
sidione  liberandum  profectus  sit,  timere,  ne  memoria 
maneat  domestici  doloris,  quae  plus  apud  eum  possit, 
quam  salus  civitatis.  Audebo  etiam  obligare  fidem 
meam,  patres  conscripti ,  vobis,  populoque  Romano; 
quod  profecto,  quum  me  nulla  vis  cogeret,  facere  non 
auderem,  pertimesceremque  in  re  maxima  periculo- 
sam  opinionem  temeritatis :  promitto,  recipio,  spon¬ 
dee,  patres  conscripti,  C.  Caesarem  talem  semper  fore 
civern,  qualis  hodie  sit,  qualemque  eum  maxime  esse 
velle  et  optare  debemus. 

XIX.  52.  Quae  quum  ita  sint,  de  Caesare  satis 
hoc  tempore  dictum  habebo.  Nee  vero  de  L.  Egnatu- 
leio,  fortissimo  et  constantissimo  cive  amicissimoque 
reipublicae,  silendum  arbitror :  sed  tribuendum  testi¬ 
monium  virtutis  egregiae,  quod  is  legionem  Quartam 
adCaesarem  adduxerit,  quae  praesidio  consulibus,  se¬ 
natui,  populoque  Romano  reique  publicae  esset:  ob 
earn  caussam  placere,  utiL.Egnatuleio  triennium  ante 
iegitimum  tempus  magistratus  petere,  capere,  gerere 
liceat.  In  quo,  patres  conscripti,  non  tarn  commodum 
tribuitur  L.  Egnaluleio,  quam  honos.  In  tali  enim  re 
satis  est  nominari. 

53.  De  exercitu  autem  C.  Caesaris  ita  censeo  de¬ 
cernendum:  senatui  placere,  militibus  veteranis,  qui 
Caesaris  pontificis  auctoritatemque  huius  ordinis  de¬ 
fenderint  atque  defendant,  his  libensque  eorum  mili- 
tiae  vacationem  esse:  utique  C.  Pansa,  A.  Hirtius  con¬ 
sules,  alter,  ambove,  S.  E.  V.  cognoscerent,  qui  ager 
bis  coloniis  esset,  quo  milites  veterani  deducti  essent, 
qui  contra  legem  Iuliam  possideretur ,  ut  is  militibus 
veteranis  divideretur :  de  agro  Campano  separatim  co¬ 
gnoscerent,  inirentque  rationem  de  commodis  militum 
veteranorum  augendis :  legionique  Martiae  et  legioni 
Quartae  etiis  militibus,  qui  de  legione  Secunda,  Tri- 
cesima  Quinta,  ad  C.  Pansam,  A.  Ilirtium  consules 
venissent  suaque  nomina  dedissent:  quod  iis  auctori- 
tas  senatus  populique  Romani  libertas  carissinia  sit  et 
fuerit,  vacationem  militiae  ipsis  liberisque  eorum  esse 
placere,  extra  tumultum  Gallicum  Italicumque:  eas- 
que  legiones,  hello  confecto,  missas  fieri  placere: 
quantamque  pecuniam  militibus  earum  legionum  in 
singulos  C.  Caesar,  pontifex,  propraetor,  pollicitus  sit, 
tantam  dari  placere:  utique  C.  Pansa,  A.  Hirtius  con¬ 
sules,  alter  ambove,  S.  E.  V.  rationem  agri  habeant, 
qui  sine  iniuria  privatorum  dividi  possit:  isque  mili- 
tibus  legionis  Martiae  et  legionis  Quartae  ita  daretur, 
assignaretur,  ut  quibus  militibus  amplissime  dati,  as- 
smnati  essent.  Dixi  ad  ea  omnia,  consules,  de  quibus 
retulistis  :  quae  si  erunt  sine  mora  matureque  decreta, 
facilius  apparabitis  ea,  quae  tempus  et  necessitas  fla- 
gitat.  Celeritate  autem  opus  est :  qua  si  essemus  usi, 
helium,  ut  saepe  dixi,  nullum  haberemus. 


79  * 


62. 

M,  T  U  L  L  1 1  G  I  G  E  R  0  N  I  S 


1  N 

M.  A  N  T  0  N  I  U  M 

AD  QUIRITES 

ARG.  Facto  a.  d.  X.  Kal.  Ian.  senatus  consulto  de  mitten- 
dis  ad  Antonium  legatis,  Cicero  in  concionem  productus  alj  Ap- 
puleio  tribuno  pleliis ,  hanc  orationeni  halmit: ,  in  qua  primo  de 
legatione  exponit  j  deinde  nihil  legatos  apud  Antonium  profe- 
cturos  auguratur;  denique  populum  ad  tuemlae  et  reipublicae  et 
lihertatis  stndium  cohortatur. 

I.  1.  Audita  vobis  esse  arbitror,  Quirites,  quae 
sint  acta  in  senatu,  quaefuerit  cuiusque  sententia.  Res 
enim  ex  Kal.  Ian.  agitata,  paullo  ante  confecta  est : 
minus  quidem  iila  severe,  quam  decuit,  non  tamen 
omnino  dissolute.  Mora  est  allata  bello,  non  caussa 
sublata.  Quamobrem,  quod  quaesivit  ex  me  P.  Ap- 
puleius,  homo  et  multis  officiis  mi  hi  et  summa  fami- 
liaritate  coniunctus,  et  vobis  amicissimus,  ita  respon- 
debo,  ut  ea,  quibus  non  interfuistis ,  nosse  possitis. 
Caussa  fortissimis  optimisque  consulibus  Kalendis 
Ianuar.  de  republica  primum  referendi  fuit  ex  eo, 
quod  xni.  Kalendas  Ian.  senatus  me  auctore  decrevit. 
2.  Eo  die  primum,  Quirites,  fundamenta  iacta  sunt 
reipublicae.  Fuit  enim  longo  intervallo  ita  liber  se¬ 
natus,  ut  vos  aliquando  liberi  essetis.  Quo  quidem 
tempore,  etiamsi  ille  dies  vitae  finem  mihi  allaturus 
esset,  satis  magnum  ceperam  fructum,  quum  vos  uni- 
versi,  una  mente  atque  voce,  iterum  a  me  conservatam 
esse  rempublicam  conclamastis.  Hoc  vestro  iudicio 
tanto  tamque  praeelaro  excitatus,  ita  Kalendis  Ian. 
veni  in  senatum,  ut  meminissem,  quam  personam  im- 
positam  a  vobis  suslinerem.  Itaque  helium  nefarium 
illatum  reipublicae  quum  viderem,  nullam  moram  in- 
terponendam  insequendi  M.  Antonium  putavi :  homi- 
nemque  audacissimum,  qui  multis  nefariis  rebus  ante 
commissis ,  hoc  tempore  imperatorem  populi  Romani 
oppugnaret,  coloniam  vestram  fidissimam  fortissi- 
mamque  obsideret,  bello  censui  persequendum :  tu- 
multum  essedecerni,  iustitium  edici,  saga  sumi  dixi 
placere,  quo  omnes  acrius  graviusque  incumberent  ad 
ulciscendas  reipublicae  iniurias,  si  omnia  gravissimi 
belli  insignia  suscepta  a  senatu  viderent.  3.  Itaque 
haec  sententia,  Quirites,  sic  per  triduum  valuit,  ut, 
quamquam  discessio  facta  non  esset,  tamen,  praeter 
paucos,  omnes  mihi  assensuri  viderentur.  Hodierno 
autem  die,  nescio  qua  obiecta  re,  remissior  senatus 
fuit.  Nam  plures  earn  senlentiam  secuti  sunt,  ut, 
quantum  senatus  auctoritas  vesterque  consensus 


apud  Antonium  valiturus  esset,  per  legatos  experi- 
remur. 

II.  Intelligo,  Quirites ,  a  vobis  hanc  sententiam  re- 
pudiari:  neque  iniuria.  Ad  quern  enim  legatos?  ad 
eumne,  qui,  pecunia  publica  dissipata  atque  effusa, 
per  vim  et  contra  auspicia  impositis  populo  Romano 
legibus,  fugata  concione,  obsesso  senatu,  ad  oppri- 
mendam  rempublicam  Brundisio  legiones  arcessierit? 
ab  his  relictus ,  cum  Iatronum  manu  in  Galliam  irru- 
perit?  Brutum  oppugnet?  Mutinam  circumsedeat? 
Quae  vobis  potest  cum  hoc  gladiatore  conditionis,  ae- 
quitatis,  legationis  esse  communitas?  4.  Quamquam, 
Quirites,  non  est  ilia  legatio,  sed  denuntiatio  belli,  nisi 
paruerit.  Ita  enim  est  decretum,  ut  si  legati  ad  Han- 
nibalem  mitterentur.  Mittuntur  enim  qui  nuntient, 
ne  oppugnet  consulem  designatum,  ne  Mutinam  obsi- 
deat,  ne  provinciam  depopuletur,  ne  delectus  habeat, 
sit  in  senatus  populique  Romani  potestate.  Facile 
vero  huic  denuntiationi  parebit,  ut  in  patrum  conscri- 
ptorum  atque  in  vestra  potestate  sit,  qui  in  sua  num- 
quam  fuerit !  Quid  enim  ille  umquam  arbitrio  suo  fe¬ 
cit,  semper  eo  tractus,  quo  libido  rapuit,  quo  levitas, 
quo  furor,  quo  vinolentia?  Semper  eum  duo  dissimilia 
genera  tenuerunt ,  lenonum  et  Iatronum  :  itadomesti- 
cis  stupris,  forensibus  parricidiis  delectatur,  ut  mu- 
lieri  citius  avarissimae  paruerit,  quam  senatui  popu- 
loque  Romano.  III.  5.  Itaque,  quod  paullo  ante  feci 
in  senatu,  faciam  apud  vos.  Testificor,  denuntio,  ante 
praedico,  nihil  M.  Antonium  eorum,  quae  sunt  legatis 
mandata,  facturum:  vastaturum  agros ,  Mutinam  ob- 
sessurum,  delectus,  qua  possit,  habiturum.  Is  est 
enim  ille,  qui  semper  senatus  iudicium  et  auctorita- 
tem,  semper  voluntatem  vestram  potestatemque  con- 
tempserit.  An  ille  id  faciat,  quod  paullo  ante  decre¬ 
tum  est,  ut  exercitum  citra  flumen  Rubiconem,  qui 
finis  est  Galliae,  educeret,  dum  ne  propius  urbem  Ro¬ 
mani  CC  mill,  admoveret?  Huic  denuntiationi  ille  pa- 
reat?  ille  se  fluvio  Rubicone  CC  mill,  circumscriptum 
esse  patiatur?  6.  Non  is  est  Antonius.  Nam  si  esset, 
non  commisisset,  ut  ei  senatus,  tamquam  Hannibali 
initio  belli  Punici,  denuntiaret,  ne  oppugnaret  Sagun- 
tum.  Quod  vero  ita  avocatur  a  Mutina,  ut  abUrbe, 
tamquam  pestiferaflamma,arceatur,quam  habet  igno- 
miniam!  quod  iudicium  senatus!  Quid,  quod  a  se- 

natu  dantur  mandata  legatis,  ut  D.  Brutum  militesque  j 
eius  adeant  iisque  demonstrent ,  summa  in  rempubli- 
cam  raerita  beneficiaque  eorum  grata  esse  senatui  po- 
puloque  Romano ,  iisque  earn  rem  magnae  Iaudi  ma- 
gnoque  honori  fore?  Passurumne  censetis  Antonium, 
introire  Mutinam  legatos?  exire  inde  tuto?  Numquam 
patietur ,  mihi  credite.  Novi  violentiam ,  novi  impu- 
dentiam,  novi  audaciam.  7.  Necverodeillo,  sicut 
de  homine  aliquo,  debemus,  sed  ut  de  importunissima 
bellua ,  cogitare.  Quae  quum  ita  sint,  non  omnino 
dissolutum  est,  quod  decrevit  senatus.  Habet  atro- 
citatis  aliquid  legatio :  utinam  nihil  haberet  morae ! 
Nam  quum  plerisque  in  rebus  gerendis  tarditas  et 
procrastinatio  odiosa  est:  turn  hoc  bellum  indiget  ce- 
leritatis.  Succurrendum  est  D.  Bruto,  omnes  undi- 
que  copiae  colligendae:  horam  exhibere  nullam,intali 
cive  liberando,  sine  scelere  non  possumus.  8.  An  ille 
non  potuit,  si  Antonium  consulem,  si  Galliam  Antonii 
provinciam  iudicasset,  legiones  Antonio  et  provinciam 
tradere?  domum  redire?  triumphare?  primus  in  hoc 
ordine,  quoad  magistratum  iniret,  sententiam  dicere? 
quid  negotii  fuit?  9.  Sed,  quum  se  Brutum  esse  me- 
minisset,  vestraeque  libertati  natum,  non  otio  suo. 
quid  eait  aliud,  nisi  ut  paene  corpore  suo  Gallia  pro- 
hibererAntonium?  Ad  hunc  utrum  legatos,  an  legio¬ 
nes  ire  oportebat?  Sed  praeterita  omittamus.  Prope- 
rent  legati,  quod  video  esse  facturos :  vos  saga  parate. 
Est  enim  ita  decretum,  ut,  si  ille  auctoritati  senatus 
non  paruisset,  ad  saga  iretur.  Ibitur.  Non  parebit. 
nos  amissos  tot  dies  rei  gerendae  queremur. 

IV.  Non  metuo,  Quirites,  ne,  quum  audierit  An- 
tonius ,  me  hoc  in  senatu  et  in  concione  confii masse, 
numquam  ilium  futurum  in  senatus  potestate,  refel- 
lendi  mei  caussa,  ut  ego  nihil  vidisse  videar,  vertat  se, 
senatui  pareat.  Numquam  faciet :  non  inyidebit  huic 
meae  gloriae:  malet  me  sapientem  a  vobis,  quam  se 
modestum  existimari.  10.  Quid?  ipse  si  velit,  nura 
etiam  L.  fratrem  passurum  arbitramur?  Nuper  qui- 
dem  dicitur  ad  Tibur,  ut  opinor,  quum  ei  labaieM. 
Antonius  videretur,  mortem  fratri  esse  minitatus. 
Etiamne  ab  hoc  mirmillone  Asiatico  senatus  mandata, 
legatorum  verba  audientur?  Nec  enim  secerni  a  fratre 
poterit ,  tanta  praesertim  auctoritate.  Nam  hie  inter 
illos  Africanus  est:  pluris  liabetur,  quam  L.  Trebel- 
lius,  pluris,  quam  T.  Plancus,  adolescens  nobilis. 
Plancum,  qui omnibus  sententiis,  maximo  vestro  plau- 
su  condemnatus ,  nescio  quomodo  se  coniecit  in  tui- 
bam,  atque  ita  maestus  rediit,  ut  retractus ,  non  revet- 
sus  videretur,  sic  contemnit,  tamquam  si  illi  aqua  et 
i"ni  interdictum  sit:  aliquando  negat  ei  locum  esse 
oportere  in  curia,  qui  incenderit  curiam.  11.  Nam 
Trebellium  valde  iam  diligit:  oderattum,  quum  ille 
tabulis  novis  adversabatur :  iam  fert  in  oculis,  post- 
quam  ipsum  Trebellium  vidit  sine  tabulis  novis  sal- 
vum  esse  non  posse.  Audisse  enim  vos  arbitror,  Qui¬ 
rites,  quod  etiam  videre  potuistis,  quotidie  sponsores 
et  creditores  L.  Trebellii  convenire.  0  fides !  hoc  enim 
puto  Trebellium  sumpsisse  cognomen;  quae  potest 
esse  maior  fides,  quam  fraudare  creditores?  domo  pro- 
fugere?  propter  aes  alienum  ire  ad  arma?  Ubi  plausus 
ille  in  triumpho  est,  saepe  ludis?  ubi  aedilitas  delata 
summo  studio  bonorum?  Quis  est,  qui  hune ‘  non  easi u 
existimet  recte  fecisse?  Nequitia  estsceleie.  Y.  1i<.  e 
redeo  ad  amores  deliciasque  nostras,  L.  Antonium,  qui 
vos  omnes  in  fidem  suam  recepit.  Negatis.  Num 
quispiam  est  vestrum,  qui  tribum  non  habeat .  Certe 
nemo.  Atqui  ilium  quinque  et  triginta  tribus  pa tio- 


num  adoptarunt.  Rursus  reclamatis?  Aspicite  illam 
a  sinistra  equestrem  statuam  inauratam ,  in  qua  quid 
inscriptum  est?  quinque  et  triginta  tribus  pa- 
trono.  Populi  Romani  igitur  est  patronus  L.  Anto¬ 
nius?  Malam  quidem  illi  pestem  !  Clamori  enim  vestro 
assentior.  Non  modo  hie  latro,  quern  clientem  habere 
nemo  velit:  sed  quis  umquam  tantis  opibus,  tantis 
rebus  gestis  fuit,  qui  se  populi  Romani ,  victoris  do- 
minique  omnium  gentium ,  patronum  dicere  auderet? 
13.  In  foro  L.  Antonii  statuam  videmus:  sicut  illam 
Q.  Tremuli,  qui  Hernicos  devicit,  ante  Castoris.  0  im- 
pudentiam  incredibilem !  Tantumne  sibi  sumpsit, 
quia  Myiasis  mirmillo  Thracem  iugulavit,  familiarem 
suum?  Quonam  modo  istum  ferre  possemus,  si  in  hoc 
foro,  spectantibus  vobis ,  depugnasset?  Sedhaecuna 
statua.  Altera  ab  equitibus  Romanis,  equo  publico: 
qui  item  ascribunt,  patrono.  Quern  umquam  iste 
ordo  patronum  adoptavit?  Si  quemquam,  debuit  me. 
Sed  me  omitlo.  Quem  censorem?  quem  imperato- 
rem?  14.  Agrum  his  divisit.  0  sordidos,  qui  accepe- 
rint!  improbum,  qui  dederit !  Statuerunt  etiam  tribu- 
ni  militares,  qui  in  exercituCaesaris  II.  fuerunt.  Quis 
est  iste  ordo?  Multi  fuerunt  multis  in  legionibus  per 
tot  annos.  His  quoque  di visit  Semurium.  Campus 
Martius  restabat,  nisi  prius  cum  fratre  fugisset.  Sed 
haec  agrorum  assignatio  paullo  ante,  Quirites,  L.  Cae- 
saris ,  clarissimi  viri  et  praestantissimi  senatoris ,  sen- 
tentia  dissoluta  est.  Huic  enim  assensi,  septemvirum 
acta  sustulimus.  Iacent  beneficia  Nuculae:  friget 
patronus  Antonius.  Nam  possessores  animo  aequiore 
discedent:  nullam  impensam  fecerant:  nondum  in- 
struxerant,  partim  quia  non  confidebant,  partim  quia 
non  habebant.  15.  Sed  ilia  statua  palmaris ,  de  qua, 
si  meliora  tempora  essent,  non  possem  sine  risu  dice¬ 
re:  l.  antonio  i ano  medio  patrono.  Itane? Ianus 
medius  in  L.  Antonii  clientela  est?  Quis  umquam  in 
illo  Iano  inventus  est,  qui  L.  Antonio  mille  minimum 
ferret  expensum?  VI.  Sed  nimis  multa  de  nugis :  ad 
caussam  bellumque  redeamus :  quamquam  non  alie¬ 
num  fuit,  personas  quasdam  a  vobis  recognosci :  ut, 
quibuscum  bellum  gereretur,  possetis  taciti  cogitare. 

Ego  autem  vos  hortor,  Quirites,  ut,  etiamsi  melius 
aliud  fuit,  tamen  legatorum  reditum  exspectetis  ani¬ 
mo  aequo.  Celeritas  detracta  de  caussa  est:  boni  ta¬ 
men  aliquid  accessit  ad  caussam.  16.  Quum  enim 
legati  renuntiarint ,  quod  certe  renuntiabunt,  non  in 
vestra  potestate,  non  in  senatus  esse  Antonium :  quis 
erit  tarn  improbus  civis,  qui  ilium  civem  habendum 
putet?  Nunc  enim  sunt,  pauci  illi  quidem ,  sed  tamen 
plures,  quam  republica  dignum  est,  qui  ita  loquan- 
tur:  ne  legatos  quidem  exspectabimus?  Istam  certe 
vocem,  simulationemque  clementiae,  extorquebit  iis 
res  ipsa  publica.  Quo  etiam ,  ut  confitear  vobis,  Qui¬ 
rites,  minus  hodierno  die  contendi,  minus  labora- 
vi,  ut  mihi  senatus  assentiens  tumultum  decerneret, 
saga  sumi  iuberet.  Malui  viginti  diebus  post  senten¬ 
tiam  meam  laudari  ab  omnibus,  quam  a  paucis  liodie 
vituperari.  17.  Quapropter,  Quirites,  exspectate  le¬ 
gatorum  reditum  et  paucorum  dierum  molestiam  de- 
vorate.  Qui  quum  redierint;  si  pacem  afferent,  cu- 
pidum  me :  si  bellum ,  providum  iudicatote.  An  ego 
non  provideam  meis  civibus?  non  dies  noctesque  de 
vestra  libertate ,  de  reipublicae  salute  cogitem?  Quid 
enim  non  debeo  vobis,  Quirites,  quem  vos  a  se  ortum, 
hominibus  nobilissimis ,  omnibus  honoribus,  praetu- 
listis?  An  ingratus  sum?  quis  minus?  qui,  partis  ho¬ 
noribus,  eosdem  gesserim  *  in  foro  labores,  quos  in 

petendis.  Rudis  in  republica?  Quis  exercitatior ,  qui 
viginti  iatn  annos  bellum  gerani  cum  impiis  civibus? 
VIL  18.  Quamobrem,  Quirites,  consilio,  quantum  po- 
tero,  labore  plus  paene,  quam  potero,  excubabo  vigi- 
laboque  pro  vobis.  Etenim  quis  estcivis,  praesertim 
hoc  gradu,  quo  me  vos  esse  voluistis,  tarn  oblitus  be- 
neficii  vestri,  tam  immemor  patriae,  tarn  inimicus  di¬ 
gnitatis  suae,  quern  non  excitet,  non  inflammet  tantus 
vester  iste  consensus?  Multas  magnasque  habui  con¬ 
sul  conciones,  multis  interfui:  nullam  umquam  vidi 
tantam,  quanta  nunc  vestrum  est.  Unum  sentitis 
omnes,  unum  studetis,  M.  Antonii  conatum  avertere  a 
republica,  furorem  exstinguere,  opprimere  audaciam. 
Idem  volunt  omnes  ordines:  eodem  incumbunt  mu- 
nicipia,  coloniae,  cuncta  Italia,  ltaque  senatum,  sua 


sponte  bene  firmum,  firmiorem  vestra  auctoritate  fe- 
cistis.  19.  Venittempus,  Quirites,  serius  omnino, 
quam  dignum  populo  Romano  fuit:  sed  tamen  ita  ma- 
turum,  ut  differri  iam  hora  non  possit.  Fuitaliquis 
fatalis  casus,  ut  ita  dicam,  quern  tulimus,  quoquo 
modo  ferendus  fuit.  Nunc ,  si  quis  erit,  erit  volunta- 
rius.  Populum  Romanum  servire  fas  non  est:  quem 
dii  immortales  omnibus  gentibus  imperare  voluerunt. 
Res  in  extremum  est  adducta  discrimen.  De  libertate 
decernitur.  Aut  vincatis  oportet,  Quirites,  quod  pro- 
fecto  et  pietate  vestra  et  tanta  concordia  consequemi- 
ni,  aut  quidvis  potius,  quam  serviatis.  Aliae  nationes 
servitutem  pati  possunt,  populi  Romani  res  est  pro- 
|  pria  libertas. 

AR  G.  Quum  exspectaretur  reditus  L.  Pisonls  et  L.  Philip¬ 
pi,  qui  ml  Antonium  legati  erant  niissi,  Cicero  metuens,  ne  sena- 
turuni  aninii  ail  paceni  inclinarent,  hac  oratione  senatum  horta- 
tus  est,  ne,  si,  quae  suspicio  erat,  paullo  ilurius  responileret  An- 
tonius,  mitius  acciperent.  Negat  autem  lie  pace  esse  cogitan- 
,1am,  quia  non  modo  turpis  sit  et  periculosa,  sed  etiam  plane  non 
possit  esse:  Antonium  autem,  quem  paene  constrictum  teneant, 
ililigenter  observandum  et  rempuhlicani  metu  et  periculo  in  per- 
petuum  liherandam  censet. 

I.  1.  Parvis  de  rebus,  sed  fortasse  necessariis, 
consulimur,  patres  conscripti.  De  Appia  via  et  de 
Moneta  consul,  de  Lupercis  tribunus  plebis  refert. 
Quarum  rerum  etsi  facilis  explicatio  videtur,  tamen 
animus  aberrat  a  sententia,  suspensus  curis  maiori- 
bus.  Adducta  est  enim ,  patres  conscripti,  res  in  ma¬ 
ximum  periculum  et  extremum  paene  discrimen.  Non 
sine  caussa  legatorum  istam  missionem  semper  timui, 
numquam  probavi:  quorum  reditusquid  sit  allaturus, 
ignoro :  exspectatio  quidem  quantum  afferat  languoris 
animis,  quis  non  videt?  Non  enim  se  tenent  ii,  qui  se¬ 
natum  dolent  ad  auctoritatis  pristinae  spem  revivisce- 
re,  coniuuctum  huicordini  populum  Romanum,  con- 
spirantem  Italian!,  paratos  exercitus,  expeditos  duces. 
2.  Iam  nunc  fingunt  responsa  Antonii,  eaque  defen- 
dunt.  Alii,  postulare  ilium,  ut  omnes  exercitus  di- 
mittantur.  Scilicet  legatos  ad  eummisimus,  nonut 
pareret  et  dicto  audiens  esset  huic  ordini ,  sed  ut  con¬ 
ditions  ferret,  leges  imponeret,  reserare  nos  exteris 
gentibus  Italian!  iuberet:  se  praesertim  incolumi,  a 
quo  maius  periculum,  quam  ab  ullis  nationibus  exti- 
mescendum  est.  Alii,  remittere  eum  nobis  Galliam 
cileriorem :  illam  ultimam  postulare.  3.  Praeclare:  ex 
qua  non  legiones  solum,  sed  etiam  nationes  ad  Urbem 


conetur  adducere.  Alii,  nihil  eum  iam  nisi  modestum 
postulare.  Macedonian!  suam  vocat  omnino :  quoniam 
Caius  frater  est  inde  revocatus.  Sed  quae  provincia 
est,  ex  qua  ilia  fax  excitare  non  possit  incendium?  Ita- 
que  iidem,  quasi  providi  cives  et  senatores  diligentes, 
bellicum  me  cecinisse  dicunt.  Suscipiunt  pacis  *  pa- 
trocinium,  qui  sic  disputant:  irritari  Antonium  non 
oportuit.  Nequam  est  homo  ille  atque  confidens: 
multi  praeterea  improbi:  quos  quidem  a  se  primum 
numerare  possunt,  qui  liaec  loquuntur :  eos  cavendos 
esse  denuntiant.  Utrum  igitur  in  nefariis  civibus  ul- 
ciscendis ,  quum  possis ,  an  pertimescendis ,  diligen- 
tior  cautio  est?  II.  4.  Atque  liaec  illi  loquuntur,  qui 
quondam  propter  levitatem  populares  habebantur. 
Ex  quo  intelligi  potest,  animo  illos  abhorruisse  sem¬ 
per  ab  optimo  civitatis  statu,  non  voluntate  fuisse  po¬ 
pulares.  Qui  enim  evenit,  ut,  qui  in  rebus  improbis 
populares  fuerunt,  iidem  in  re  una  maxime  populari, 
quod  eadem  salutaris  populo  Romano  sit,  improbos 
se ,  quam  populares  esse  malint?  Me  quidem,  semper 
(ut  scitis)  adversatum  multitudinis  temeritati,  haec  fe¬ 
cit  praeclarissima  caussa  popularem.  5.  Et  quidem 
dicuntur,  vel  potius  se  ipsi  dicunt  consulares :  quo  no¬ 
mine  dignus  est  nemo,  nisi  qui  tanti  honoris  nomen 
potest  sustinere.  Faveas  tu  hosti?  ille  litteras  ad  te 
mittat  de  sua  spe  rerun!  secundarum?  eas  tu  laetus 
proferas?  recites?  describendas  etiam  des  improbis  ci¬ 
vibus?  eorum  augeas  animos?  bonorum  spem  virtu- 
temque  debilites?  et  te  consularem  aut  senatorem,  de- 
nique  civem  putes?  Accipiet  in  optimam  partem  C. 
Pansa,  fortissimus  consul  atque  optimus ;  etenim  di¬ 
cam  animo  amicissimo:  huncipsum,  milii  hominem 
familiarissimum ,  nisi  tabs  consul  esset,  ut  omnes  vi- 

gilias,  curas,  cogitationes  in  reipublicae  salute  defige- 
ret,  consulem  non  putarem.  6.  Quamquam  nos  ab 
ineunte  illius  aetate  usus,  consuetudo,  studiorum 
etiam  honestissimorum  societas  similitudoque  devin- 
xit :  eiusdemque  cura  incredibilis ,  in  asperrimis  belli 
civilis  periculis  perspecta,  docuit,  non  modo  salutis, 
sed  etiam  dignitatis  rneae  fuisse  fautorem :  tamen 
eurndem,  utdixi,  nisi  tabs  consul  esset,  negare  esse 
consulem  auderem.  Idem  non  modo  consulem  esse 
dico,  sed  etiam  memoria  mea  praestantissimum  atque 
optimum  consulem,  non,  quin  pari  virtute  et  volun- 
tate  alii  fuerint,  sed  tantam  caussam  non  habuerunt, 
in  qua  et  virtutem  et  voluntatem  suam  declararent. 
7.  Huius  magnitudini  animi,  gravitati,  sapientiae 
tempestas  est  oblata  formidolosissimi  temporis.  Turn 
autem  illustratin'  eonsulatus,  quum  gubernat  rempu- 
blicam,  si  non  optabili,  at  necessario  tempore.  Magis 
autem  necessarium,  patres  conscripti,  nullum  tempus 
umquam  fuit. 

III.  Itaque  ego  ille,  qui  semper  pacis  auctor  fui, 
cuique  pax,  praesertim  civilis,  quamquam  omnibus 
bonis,  tamen  in  primis  fuit  optabilis :  (omne  enim  cur¬ 
riculum  industriae  nostrae  in  foro,  in  curia,  in  ami- 
corum  periculis  propulsandis  elaboratum  est:  hinc 
honores  amplissimos,  hinc  mediocres  opes,  hinc  di¬ 
gnitatem,  si  quam  habemus ,  consecuti  suraus:)  8. 
ego  itaque  pacis,  ut  ita  dicam,  alumnus,  qui,  quantus- 
cumque  sum,  (nihil  enim  mihi  arrogo,)sine  pace  civili 
certe  non  fuissem:  (periculose  dico:  quemadmodum 
accepturi,  patres  conscripti,  sitis,  horreo:  sed  pro  mea 
perpetua  cupiditate  vestrae  dignitatis  retinendae  et 
augendae,  quaeso  oroque  vos,  patres  conscripti,  ut  pri- 
mo,  si  erit  vel  acerbum  auditu  vel  incredibile,  a  M. 
Cicerone  esse  dictum,  accipiatis  sine  offensione,  quod 
dixero,  neve  id  prius,  quam,  quale  sit,  explicavero, 
repudietis,)  ego  ille,  dicam  saepius,  pacis  semper  lau¬ 
dator,  semper  auctor,  pacem  cum  M.  Antonio  esse 
nolo.  Magna  spe  ingredior  in  reliquam  orationem, 
patres  conscripti ,  quoniam  periculosissimum  locum 
silentio  sum  praetervectus.  9.  Cur  igitur  pacem  no¬ 
lo?  Quia  turpis  est,  quia  periculosa,  quia  esse  non  po¬ 
test.  Quae  tria  dum  explico,  peto  a  vobis,  patres  con¬ 
scripti,  ut  eadem  benignitate,  qua  soletis,  mea  verba 
audiatis. 

Quid  est  inconstantia,  mobilitate,  levitate,  quum 
singulis  hominibus,  turn  vero  universo  senatui  tur- 
pius?  Quid  porro  inconstantius ,  quam,  quern  modo 
hostem  non  verbo,  sed  re  multis  decretis  iudicaritis, 
cum  hoc  subito  pace  velle  coniungi?  10.  Nisi  vero, 
quum  C.  Caesari  meritos  illi  quidem  honores  et  debi- 
tos,  sed  tamen  singulares  et  immortales  decrevistis, 
unam  ob  caussam,  quod  contra  M.  Antonium  exerci- 
tum  comparavisset ,  non  hostem  Antonium  iudicavi- 
stis :  nec  turn  hostis  est  a  vobis  iudicatus  Antonius, 
quum  laudati  auctoritate  vestra  veterani  milites,  qui 
Caesarem  secuti  essent :  nec  turn  hostem  Antonium 
iudicavistis,  quum  fortissimis  legionibus,  quod  ilium, 
qui  consul  appellabatur ,  quum  esset  hostis,  reliquis- 
sent,  vacationes,  pecunias,  agros  spopondistis. 

IV.  11.  Quid?  quum  Brutum,  omine  quodam  ll- 
lius  generis  et  nominis,  natum  ad  rempublicam  libe- 
randam ,  exercitumquc  eius  pro  libcrtate  populi  Ro¬ 
mani  bellum  gerentem  cum  Antonio,  provinciamque 
fidelissimam  atque  optimam,  Galliam,  laudibusam- 
plissimis  affecistis,  turn  non  hostem  iudicastis  Anto¬ 
nium?  Quid?  quum  decrevistis,  ut  consules,  alter 
ambove,  ad  bellum  proficiscerentur :  quod  erat  bel¬ 


lum,  si  hostis  Antonius  non  erat?  12.  Quid  igitur 
profectus  est  vir  fortissimus ,  meus  collega  et  familia- 
ris,  A.  Hirtius  consul?  at  qua  imbecillitate?  qua  ma- 
cie?  Sed  animi  vires  corporis  infirmitas  non  retarda- 
vit.  Aequum,  credo,  putavit,  vitam,  quam  populi 
Romani  votis  retinuisset,  pro  libertate  populi  Romani 
in  discrimen  adducere.  13.  Quid?  quum  delectus  ha- 
beri  tota  Italia  iussistis,  quum  vacationes  omnes  sus- 
tulistis,  turn  ille  hostis  non  est  iudicatus?  Armorum 
officinas  in  Urbe  videtis:  milites  cum  gladiis  sequun- 
tur  consulem  :  praesidio  sunt  specie  consuli,  re  et  ve- 
ritate  nobis :  omnes  sine  ulla  recusatione  summo  etiam 
cum  studio  nomina  dant:  parent  auctoritati  vestrae. 
Non  est  iudicatus  hostis  Antonius?  At  legatos  misi- 
mus.  14.  Heu,  me  miserum!  cur  senatum  cogor, 
quern  laudavi  semper,  reprehendere?  Quid?  vos  cen- 
setis,  patres  conscripti,  legatorum  missionem  populo 
Romano  vos  probavisse?  non  intelligitis ,  non  auditis, 
meam  sententiam  flagitari?  cui  quum  pridie  frequen- 
tes  essetis  assensi,  postridie  ad  spem  estis  inanem  pa¬ 
cis  devoluti.  Quam  turpe  porro,  legiones  ad  senatum 
legatos  mittere ,  senatum  ad  Antonium?  quamquam 
ilia  legatio  non  est:  denuntiatio  est,  para  turn  illi  exi- 
tium,  nisi  paruerit  huic  ordini.  Quid  refert?  tamen 
opinio  est  gravior.  Missos  enim  legatos  omnes  vi- 
dent:  decreti  vestri  non  omnes  verba  noverunt.  V.Re- 
tinenda  est  igitur  vobis  constantia,  gravitas,  perseve- 
rantia.  Repetenda  est  vetus  ilia  severitas :  siquidem 
auctoritas  senatus  decus ,  honestatem ,  laudem  digni- 
tatemque  desiderat :  quibus  hie  ordo  caruit  nimium 
diu.  Sed  erat  tunc  excusatio  oppressis;  misera  ilia 
quidem,  sed  tamen  iusta :  nunc  nulla  est.  Liberati 
turn  regio  dominatu  videbamur :  multo  postea  gravius 
urgebamur  armis  domesticis.  Ea  ipsa  depulimus  nos 
quidem;  extorquenda  sunt.  Quod  si  non  possumus 
facere,  (dicam,  quod  dignum  est  et  senalore  et  Roma¬ 
no  homine,)  moriamur.  15.  Quanta  enim  erit  ilia  rei¬ 
publicae  turpitudo,  quantum  dedecus,  quanta  labes, 
dicere  in  hoc  ordine  sententiam  M.  Antonium  consu- 
lari  loco?  cuius  ut  omittam  innumerabilia  scelera  ur- 
bani  eonsulatus,  in  quo  pecuniam  publicam  maxi- 
mam  dissipavit,  exsules  sine  lege  restituit,  vectigalia 
divendidit,  provincias  de  populi  Romani  imperio  sus- 
tulit,  regna  addixit  pecunia,  leges  civitati  per  vim 
imposuit,  armis  aut  obsedit  aut  exclusit  senatum :  ut 
haec,inquam,  omittam  :  ne  hoc  quidem  cogitatis,  eum, 
qui  Mutinam  ,  coloniam  populi  Romani  firmissimam, 
oppugnarit,  imperatorem  populi  Romani,  consulem 
designatum,  obsederit,  depopulatus  agros  sit;  hunc  in 
eum  ordinem  recipi,  a  quo  toties  ob  has  ipsas  caussas 
hostis  iudicatus  sit,  quam  foedum  flagitiosumque  sit? 

16.  Satis  multa  de  turpitudine:  dicam  deinceps, 
ut  proposui,  de  periculo:  quod  etsi  minus  est  fugien- 
;  dum ,  quam  turpitudo,  tamen  bflendit  animos  maioris 
partis  hominum  magis.  VI.  Poteritis  igitur  explora- 
tam  habere  pacem ,  quum  in  civitate  Antonium  vide- 
bitis,  vel  potius  Antonios?  Nisi  forte  contemnitis  Lu- 
cium.  Ego  ne  Caium  quidem.  Sed,  ut  video,  domi- 
nabitur  Lucius.  Est  enim  patronus  xxxv  tribuum, 
quarum  sua  lege,  qua  cum  C.  Caesare  magistratus 
partitus  est,  suffragium  sustulit:  patronus  centuria- 
rutn  equitum  Romanorum,  quas  item  sine  suftragio 
esse  voluit:  patronus  eorum,  qui  tribuui  militares  fue- 
runt:  patronus  lani  medii.  17.  O  dii !  quis  huius  po- 
tentiam  poterit  sustincre?  praesertim  quum  eosdem 
in  agros  etiam  deduxerit.  Quis  umquam  omnes  tri¬ 
bus?  quis  cquites  Romanos?  quis  tribunos  militares? 


632 


63.  M.  T.  CICERONIS  PHILIPPICA  YII.  CAP.  7  —  9. 


Gracchorum  potentiam  maiorem  fuisse  arbitramini, 
quam  huius  gladiatoris  futura  sit?  Quern  gladiatorem 
non  ita  appellavi,  ut  interdum  etiam  M.  Antonius  gla¬ 
diator  appellari  solet,  sed  ut  appellant  ii,  qui  plane  et 
Latine  loquuntur.  Mirmillo  in  Asia  depugnavit.  Quum 
ornasset  Threcidicis  comitem  et  familiarem  suum,  il¬ 
ium  miserum  fugientem  iugulavit:  luculentam  tamen 
ipse  plagam  accepit,  ut  declarat  cicatrix.  18.  Qui  fa¬ 
miliarem  iugularit,  quid  hie,  occasione  data,  faciet 
inimico?  et  qui  illud  animi  caussa  fecerit,  hunc  prae- 
dae  caussa  quid  facturum  putatis?  Non  rursus  impro- 
bos  decuriabit?  non  sollicitabit  rursus  agrarios?  non 
quaeret  expulsos?  M.  vero  Antonius  non  is  erit,  ad 
quern  omni  motu  concursus  fiat  civium  perditorum? 
Ut  nemo  sit  alius ,  nisi  illi,  qui  una  sunt,  et  hi,  qui  hie 
ei  nunc  aperte  favent :  parumne  erunt  multi?  praeser- 
tim  quum  bonorum  praesidia  discesserint,  illi  parati 
sint  ad  nutum  futuri?  Ego  vero  metuo,  si  hoc  tempore 
consilio  lapsi  erimus,  ne  illi  brevi  tempore  nimis  mul¬ 
ti  nobis  esse  videantur.  19.  Nec  ego  pacem  nolo :  sed 
pacis  nomine  helium  obvolutum  reformido.  Quare  si 
pace  frui  volumus :  bellum  gerendum  est.  Si  bellum 
omittemus :  pace  numquam  fruemur.  YII.  Est  autem 
vestri  consilii,  patres  con  scrip  tia  in  posterum  quam 
longissime  providere.  Idcirco  in  hac  custodia  et  tam- 
quam  in  specula  collocati  sumus,  ut  vacuum  metu  po- 
pulum  Romanum  nostra  vigilia  et  prospicientia  redde- 
remus.  Turpe  est,  summo  consilio  orbis  terrae,  prae- 
sertim  in  re  tarn  perspicua,  consilium  intelligi  defuis- 
se.  20.  Eos  consules  habemus ,  earn  populi  Romani 
alacritatem,  eum  consensum  Italiae,  eos  duces,  eos 
exercitus ,  ut  nullam  calamitatem  respublica  accipere 
possit  sine  culpa  senatus.  Equidem  non  deero:  mo- 
nebo,  praedicam,  denuntiabo,  testabor  semper  deos 
hominesque,  quid  sentiam:  nec  solum  fidemmeam; 
quod  fortasse  videatur  satis  esse,  sed  in  principe  civi 
non  est  satis :  curam ,  consilium  vigilantiamque  prae- 
stabo. 

VIII.  21.  Dixi  de  periculo :  docebo,  ne  coagmen- 
tari  quidem  posse  pacem.  De  tribus  enim,  quae  pro- 
posui,  hoc  extremum  est.  Quae  potest  esse  pax  M, 
Antonio  primum  cum  senatu?  Quo  ore  ille  vos  poterit, 
quibus  vicissim  vos  ilium  oculis  intueri?  Quis  ve~ 
strum  ilium,  quem  ille  vestrum  non  oderit?  Age,  vos 
ille  solum  et  vos  ilium?  *Quid?  ii,  qui  Mutinam  cir- 
cumsedent,  qui  in  Gallia  delectus  habent,  qui  in  ve- 
stras  fortunas  imminent,  amici  umquam  nobis  erunt 
aut  nos  illis?  An  equites  Romanos  amplectetur?  Oc¬ 
culta  enim  fuit  eorum  voluntas  iudiciumque  de  M. 
Antonio?  qui  frequentissimi  in  gradibus  Concordiae 
steterunt:  qui  vos  ad  libertatem  recuperandam  excita- 
verunt:  arma,  saga,  bellum  flagitaverunt :  me  una 
cum  populo  Romano  in  concionem  vocaverunt :  22.  hi 
Antonium  diligent? cum  his  pacem  servabit  Antonius? 
Nam  quid  ego  de  uni  verso  populo  Romano  dicam?  qui 
pleno  ac  referto  foro  bis  me  una  mente  atque  voce  in 
concionem  vocavit  declaravitque  maximam  libertatis 
recuperandae  cupiditatem.  Ita,  quod  erat  optabile 
antea,  ut  populum  Romanum  comitem  haberemus, 
nunc  habemus  ducem.  Quae  est  igitur  spes,  qui  Mu¬ 


tinam  circumsedent,  imperatorem  populi  Romani  ex- 
ercitumque  oppugnant,  iis  pacem  cum  populoRomano 
esse  posse?  23.  An  cum  municipiis  pax  erit,  quorum 
tanta  studia  cognoscuntur  in  decretis  faciendis,  militi- 
bus  dandis,  pecuniis  pollicendis,  ut  in  singulis  oppi- 
dis  curiam  populi  Romani  non  desideretis?  Laudandi 
sunt  ex  huius  ordinis  sententiaFirmani,  qui  principes 
pecuniae  pollicendae  fuerunt :  respondendum  honori- 
fice  est  Marrucinis ,  qui  ignominia  notandos  censue- 
runt  eos,  si  qui  militiam  subterfugissent.  Haec  iam 
tota  Italia  fiunt.  Magna  pax  Antonio  cum  iis,  his  item 
cum  illo.  Quae  potest  maior  esse  discordia?  in  dis- 
cordia  autem  pax  civilis  esse  pacto  nullo  potest.  24. 
Ut  omittam  multitudinem  :  L.Nasidio,  equiti  Romano, 
homini  in  primis  ornato  atque  honesto,  civique  sem¬ 
per  egregio,  cuius  ego  excubias  et  custodias  mei  capi¬ 
tis  cognovi  in  consulatu  meo :  qui  vicinos  suos  non 
cohortatus  est  solum,  ut  milites  fierent,  sed  etiam  fa- 
cultatibus  suis  sublevavit:  huic,  inquam,  tali  viro, 
quem  nos  senatusconsulto  collaudarimus,  poteritne 
esse  pacatus  Antonius?  Quid?  C.  Caesari,  qui  ilium 
Urbe;  quid?  D.  Bruto,  qui  Gallia  prohibuit?  25.  Iam 
vero  ipse  se  placabit  et  leniet  provinciaeGalliae,  a  qua 
exclusus  et  repudiatus  est?  Omnia  videbitis,  patres 
conscripti ,  nisi  prospicitis ,  plena  odiorum ,  plena  dis- 
cordiarum:  ex  quibus  oriuntur  bella  civilia.  Nolite 
igitur  id  velle,  quod  fieri  non  potest:  et  cavete,  per 
deos  immortales !  patres  conscripti ,  ne  spe  praesentis 
pacis  perpetuam  pacem  amittatis. 

IX.  26.  Quorsum  haec  omnis  spectat  oratio?  quid 
enim  legati  egerint,  nondum  scimus.  At  vero  exci- 
tati,  erecti,  parati,  armati  animis  iam  esse  debemus, 
ne  blanda  aut  supplici  oratione,  aut  aequitatis  simu- 
latione  fallamur.  Omnia  fecerit  oportet,  quae  inter¬ 
dicta  et  denuntiata  sunt,  priusquam  aliquid  postulet: 
Brutum  exercitumque  eius  oppugnare,  urbes  et  agros 
provinciae  Galliae  populari  destiterit :  ad  Brutum  ad- 
eundi  legatis  potestatem  fecerit,  exercitum  citra  flu- 
men  Rubiconem  eduxerit,  nec  propius  Urbem  millia 
passuum  ducenta  admoverit:  fuerit  in  senatus  populi- 
que  Romani  potestate.  Haec  si  fecerit,  erit  integra 
potestas  nobis  deliberandi.  Si  senatui  non  paruerit, 
non  illi  senatus ,  sed  ille  populo  Romano  bellum  indi- 
xerit.  27.  Sed  vos  moneo,  patres  conscripti;  libertas 
agitur  populi  Romani,  quae  est  commendata  vobis: 
vita  et  fortunae  optimi  euiusque,  quo  cupiditatem  in- 
finitam  cum  immani  crudelitate  iampridem  intendit 
Antonius:  auctoritas  vestra,  quam  nullam  habebitis, 
nisi  nunc  tenueritis :  taetram  et  pestiferam  belluam  ne 
inclusam  et  constrictam  dimittatis,  cavete.  Te  ipsum, 
Pansa,  moneo,  (quamquam  non  eges  consilio,  quo  va¬ 
les  plurimum :  tamen  etiam  summi  gubernatores  in 
magnis  tempestatibus  a  vectoribus  admoneri  solent:) 
hunc  tantum  tuum  apparatum  tamque  praeclarum  ne 
ad  nihilum  recidere  patiare.  Tempus  habes  tale, 
quale  nemo  babuit  umquam.  Hac  gravitate  senatus, 
hoc  studio  equestris  ordinis ,  hoc  ardore  populi  Roma¬ 
ni  potes  in  perpetuum  rempublicam  metu  et  periculo 
liberare.  —  Quibus  de  rebus  refers,  P.  Servilio  as- 
sentior. 

ARG.  Mortiio  Ser.  Sulpicio  in  legatione,  L.  Piso  et  L.  Phi- 
lippus  intoleraliilia  postulata  all  Antonio  ad  senatnm  retulemnt. 
Turn  senatus  Antonio  inclixit  bellum  tumultus  nomine.  Qua  le- 
nitate  veprehensa  Cicero  turn  Caleni  perstringit  sententiam  ,  ad- 
1,  uc  de  pace  agentis,  turn  senatorum  novam  ad  Antonium  legatio- 
nem  suadentinm.  Pisonem  et  Philippum  increpat,  qui  non  tam 
senatus,  quam  Antonii  legati  Imius  mandate  Romam  retulisse 
videantur.  Reprehendit  senatores  Antonio  faventes:  decernen-  j 
dum  censet,  ut  iis,  qui  cum  Antonio  sint,  potestas  detur  cum  re- 
publicain gratiam  redeundi  ante proximas  idus Martias :  bene  me-  j 
rentibus  gratiae  referantur:  proficiscendi  ad  Antonium  ,  excepto 
eius  legato  Q.  Vario  Cotyla,  nemini  facultas  concedatur. 

I.  1 .  Confusius  hesterno  die  est  acta  res ,  C.  Pan- 
sa,  quam  postulabat  institutum  consulatus  tui.  Parum  j 
niihi  visus  es  eos,  quibus  cedere  non  soles,  sustineie.  j 
Nam  quurn  senatus  ea  virtus  fuisset,  quae  solet,  et  j 
quurn  re  viderent  ornnes  esse  bellum,  quidamque  id  j 
verbum  removendum  arbitrarentur ,  tua  voluntas  in 
discessione  fuit  ad  lenitatem  propensior.  Yictaest  igi- 
tur  propter  verbi  asperitatem ,  teauctore,  nostra  sen-  ; 
tentia.  Yicit  L.  Caesaris,  amplissimi  viri,  qui,  verbi 
atrocitate  dempta,  oratione  fuit,  quam  sententia,  le- 
nior.  Quamquam  is  quidem ,  antequam  sententiam 
diceret,  propinquitatem  excusavit.  Idem  fecerat,  me 
consule,  in  sororis  viro ,  quod  hoc  tempore  in  sororis 
filio,  ut  et  luctu  sororis  moveretur,  et  saluti  reipubh- 
cae  provideret.  2.  Atque  ipse  tamen  Caesar  praecepit 
vobis  quodammodo,  patres  conscripti,  ne  sibi  assenti- 
remini,  quurn  ita  dixit,  aliam  sententiam  se  dicturum 
fuisse,  eamque  se  ac  republica  dignam,  nisi  propin- 
quitate  impediretur.  Ergo  ille  avunculus.  Num 
etiam  vos  avunculi,  qui  illi  estis  assensi? 

At  in  quo  fuit  controversia?  Belli  nomen  ponen- 
dum  in  sententia  quidam  non  putabant:  tumultum 
appellare  malebant,  ignari  non  modo  rerum,  sed  etiam 
verborum  :  potest  enim  esse  bellum  sine  tumultu :  tu¬ 
multus  esse  sine  bello  non  potest.  3.  Quid  est  enim 
tumultus,  nisiperturbatiotanta,  ut  maior  timor  ona- 
tur?  unde  etiam  nomen  ductum  est  tumultus.  Itaque 
maiores  nostri  tumultum  Italicum,  quod  erat  domesti- 
cus,  tumultum  Gallicum,  quod  erat  Italiae  finitimus, 
praeterea  nullum  nominabant.  Gravius  autem  tu¬ 
multum  esse,  quam  bellum,  hinc  intelligi  potest,  quot 
bello  vacationes  valent,  tumultu  non  valent.  Ita  lit, 
quemadmodum  dixi ,  ut  bellum  sine  tumultu  possit, 


tumultus  sine  bello  esse  non  possit.  4.  Etenim  quum 
inter  bellum  et  pacem  medium  nihil  sit:  necesse  est 
tumultum,  si  belli  non  sit,  pacis  esse.  Quo  quid  ab- 
surdius  dici  aut  existimari  potest?  Sed  nimis  multa  de 
verbo:  rem  potius  videamus,  patres  conscripti,  quam 
quidem  intelligo  verbo  fieri  interdum  deteriorem  so- 
lere.  II.  Nolumus  hoc  bellum  videri.  Quam  igitur 
municipiis  et  coloniis  ad  excludendum  Antonium  au- 
ctoritatem  damus?  quam,  ut  milites  fiant  sine  vi,  sine 
mulcta,  studio  et  voluntate?  quam,  ut  pecunias  in 
rempublicam  polliceantur?  Si  enim  belli  nomen  tolle- 
tur,  municipiorum  studia  tollentur :  consensus  populi 
Romani,  qui  iam  descendit  in  caussam,  si  nos  langue- 
scimus,  debilitetur  necesse  est.  5.  Sed  quid  plura?  D. 
Brutus  oppugnatur :  non  est  bellum?  Mutina  obside- 
tur:  ne  hoc  quidem  bellum  est?  Gallia  vastatur: 
quae  potest  pax  esse  certior?  Ulud  vero  quis  potest 
bellum  esse  dicere?  consulem,  fortissimum  virum, 
cum  exercitu  misimus?  qui  quum  esset  infirm  us  ex 
gravi  diuturnoque  morbo,  nullam  sibi  putavit  excusa- 
tionem  esse  oportere,  quum  ad  reipublicae  praesidium 
vocaretur.  C.  quidem  Caesar  non  exspectavit  vestra 
decreta,  praesertim  quum  esset  illud  aetatis  :  bellum 
contra  Antonium  sua  sponte  suscepit.  Decernendi 
enim  tempus  nondum  erat:  belli  autem  gerendi  tem- 
pus  si  praetermisisset,  videbat,  republica  oppressa, 
nihil  posse  decerni.  6.  Ergo  illi  nunc  et  eorum  exer- 
citus  in  pace  versantur.  Non  est  hostis  is,  cuius  prae¬ 
sidium  Claterna  deiecit  Hirtius :  non  est  hostis,  qui 
consul!  armatus  obsistit,  designatum  consulem  oppu- 
gnat:  nec  ilia  hostilia  verba,  nec  bellica,  quae  paullo 
ante  ex  collegae  litteris  Pansa  recitavit:  Deieci  praesi¬ 
dium:  Claterna  potitus  sum:  fugati  equites:  praelium 
commissum:  occisi  aliquot.  Quae  pax  potest  esse 
maior?  Delectus  tota  Italia  decreti ,  sublatis  vacatiom- 
bus:  saga  eras  sumentur:  consul  se  cum  praesidio 
descensurum  esse  dixit. 

7.  Utrum  hoc  bellum  non  est?  Etiam  tantum  bel¬ 
lum,  quantum  numquam  fuit.  Ceteris  enim  bellis 
maximeque  civilibus  contentionem  reipublicae  caussa 
faciebat.  Sulla  cum  Sulpicio  de  iure  legum,  quas  per 
vim  latas  Sulla  dicebat:  Cinna  cym  Octavio  de  novo- 
rum  civiilm  suffragiis:  rursus  cum  Mario  et  Carbone 
Sulla,  ne  dominarentur  indigni ,  et  ut  clarissimorum 
]  hominum  crudelissimam  puniretur  necem.  Iloium 

omnium  bellorum  caussae  ex  reipublicae  contentione 
natae  sunt.  De  proximo  bello  civili  non  libet  dicere : 
ignoro  caussam :  detestor  exitum.  III.  8.  Hoc  bellum 
quintum  civile  geritur:  (atque  omnia  in  nostram  ae- 
tatem  inciderunt,)  primum  non  modo  non  in  dissen- 
sione  et  discordia  civium ,  sed  in  maxima  consensione 
incredibilique  concordia.  Omnes  idem  volunt,  idem 
defendunt,  item  sentiunt.  Quum  omnes  dico,  eos  ex- 
cipio,  quos  nemo  civitate  dignos  putat.  Quae  est  igi- 
tur  in  medio  belli  caussa  posita?  Nos  deorum  immor- 
talium  templa,  nos  muros,  nos  domicilia  sedesque  po- 
puli  Romani,  penates,  aras,  focos,  sepulcra  maiorum: 
nos  leges,  iudicia,  libertatem,  coniuges,  liberos,  pa- 
triam  defendimus  :  contra  M.  Antonius  id  molitur,  id 
pugnat,  ut  haec  omnia. perturbet,  evertat,  praedam 
reipublicae  caussam  belli  putet,  fortunas  nostras  par- 
tim  dissipet,  partim  dispertiat  parricidis. 

9.  In  hac  tarn  dispari  ratione  belli  miserrimum 
illud  est,  quod  ille  latronibus  suis  pollicetur,  primum 
domos:  Urbem  enim  se  divisurum  confirmat:  deinde 
omnibus  portis,  quo  velint,  deducturum.  Omnes  Ca- 
phones,  omnes  Saxae  ceteraeque  pestes,  quae  sequun- 
tur  Antonium,  aedes  sibi  optimas,  hortos,  Tusculana, 
Albana  definiunt.  Atque  etiam  homines  agrestes ,  si 
homines  illi  ac  non  pecudes  potius,  inani  spe  ad  aquas 
usque  et  Puteolos  provehuntur.  Ergo  habet  Antonius, 
quod  suis  polliceatur.  Quid  nos?  numquid  tale  ha- 
bemus?  Dii  meliora.  Id  enim  ipsum  agimus,  ne  quis 
posthac  eiusmodi  quidquam  possit  polliceri.  Invitus 
dico ,  sed  dicendum  est.  Hasta  Caesaris,  patres  con- 
scripti,  multis  improbis  et  spem  affert  et  audaciam. 
Viderunt  enim ,  ex  mendicis  fieri  repente  divites :  ita- 
que  hastam  semper  videre  cupiunt  ii ,  qui  nostris  bo¬ 
nis  imminent :  quibus  omnia  pollicetur  Antonius.  10. 
Quid  nos?  nostris  exercitibus  quid  pollicemur?  Multo 
meliora  atque  maiora.  Scelerum  enim  promissio  et 
iis,  qui  exspectant,  pernieiosa  est,  et  iis,  qui  promit- 
tunt.  Nos  nostris  militibus  libertatem,  iura,  leges, 
iudicia,  imperium  orbis  terrae,  dignitatem,  pacem, 
otium  pollicemur.  Antonii  igitur  promissa  cruenta, 
taetra,  scelerata,  diis  hominibusque  invisa,  nec  diu- 
turna  nec  salutaria;  nostra  contra  honesta,  integra, 
gloriosa,  plena  laetitiae,  plena  pietatis. 

IV.  11.  Hie  mihi  etiam  Q.  Fufius,  vir  fortis  ac 
strenuus,  amicus  meus,  pacis  commoda  commemorat. 
Quasi  vero,  si  laudanda  pax  esset,  ego  id  aeque  com¬ 
mode  facere  non  possem.  Semel  enim  pacem  defen- 
di?  non  semper  otio  studui?  quod  quum  omnibus 
bonis  utile  est,  turn  praecipue  mihi.  Quem  enim  cur- 
sum  industria  mea  tenere  potuisset  sine  forensibus 
caussis,  sine  legibus,  sine  iudiciis?  quae  esse  non  pos- 
sunt,  civili  pace  sublata.  12.  Sed  quaeso,  Calene: 
quid?  tu  servitutem  pacem  vocas?  Maiores  quidem 
nostri  non  modo,  ut  liberi  essent,  sed  etiam,  ut  impe- 
rarent,  arma  capiebant;  tu  arma  abiicienda  censes,  ut 
serviamus.  Quae  caussa  iustior  est  belli  gerendi, 
quam  servitutis  depulsio?  in  qua  etiamsi  non  sitmo- 
lestus  dominus :  tamen  est  miserrimum ,  posse,  si  ve- 
lit.  Immo  aliae  caussae  iustae,  haec  necessaria  est. 
Nisi  forte  ad  te  hoc  non  putas  pertinere,  quod  te  so- 
ciurn  fore  speras  dominationis  Antonii.  In  quo  bis 
laberis :  primum,  quod  tuas  rationes  communibus  an- 
teponis:  deinde,  quod  quidquam  stabile  in  regno  aut 
iucundum  putas.  Non ,  si  tibi  antea  profuit,  semper 
proderit.  13.  Quin  etiam  de  illo  homine  queri  sole- 
bas:  quid  te  facturum  de  bellua  putas?  Atque  ais 
eum  te  esse,  qui  semper  pacem  optaris,  semper  omnes 


cives  salvos  volueris.  Honesta  oratio :  sed  ita ,  si  bo- 
nos  et  utiles  et  e  republica  cives;  sin  eos,  qui  natura 
cives  sunt,  voluntate  hostes,  salvos  velis :  quid  tandem 
interest  inter  te  et  illos?  Pater  quidem  tuus ,  quo  ute- 
bar  sene  adolescens,  homo  severus  et  prudens,  primas 
omnium  civium  P.  Nasicae,  qui  Ti.  Gracchum  inter- 
fecit,  dare  solebat:  eius  virtute,  consilio,  magni- 
tudine  animi  liberatami  rempublicam  arbitrabatur. 
14.  Quid?  nos  a  patribus  num  aliter  accepimus?  Ergo 
is  tibi  civis,  si  temporibus  illis  fuisses,  non  probare- 
tur,  quia  non  omnes  salvos  esse  voluisset.  Quod  L. 
Opimius  consul  verba  fecit  de  republica,  de  ea  re  ita  cen- 
suerunt,  uti  l.  opimius  consul  rempublicam  de- 
fenderet.  Senatus  haec  verbis,  Opimius  armis. 
Num  igitur  eum,  si  turn  esses,  temerarium  civern  aut 
crudelem  putares?  aut  Q.  Metellum,  cuius  quattuor 
filii  consulares?  P.  Lentulum,  principem  senatus, 
complures  alios  sumrnos  viros,  qui  cum  L.  Opimio 
consule  armati  Gracchum  in  Aventinum  persecuti 
sunt?  quo  in  praelio  Lentulus  grave  vulnus  accepit: 
interfectus  est  Gracchus,  et  M.  Fulvius  consuiaris 
eiusque  duo  adolescentuli  filii.  Illi  igitur  viri  vitu- 
perandi  Non  enim  cives  omnes  salvos  esse  volue- 
runt.  V.  15.  Ad  propiora  veniamus.  C.  Mario,  L. 
Valerio  consulibus  senatus  rempublicam  defenden- 
dam  dedit:  L.  Saturninus  tribunus  plebis,  Glaucia 
praetor  est  interfectus.  Omnes  illo  die  Scauri ,  Metel- 
li,  Claudii,  Catuli,  Scaevolae,  Crassi  arma  sumpse- 
runt.  Num  aut  consumes  illos  aut  clarissimos  viros 
vituperandos  putas?  EgoCatilinam  perire  volui.  Num 
tu,  qui  omnes  salvos  vis,  Catilinam  salvum  esse  volu- 
isti?  Hoc  interest,  Calene,  inter  meam  sententiam  et 
tuam  :  ego  nolo  quemquam  civern  committere,  ut  mor- 
te  mulctandus  sit:  tu,  etiamsi  commiserit,  conservan- 
dum  putas.  In  corpore  si  quid  eiusmodi  est,  quod 
reliquo  corpori  noceat,  uri  secarique  patimur,  ut 
membrorum  aliquod  potius,  quam  totum  corpus  in- 
tereat :  sic  in  reipublicae  corpore,  ut  totum  salvum  sit, 
quidquid  est  pestiferum ,  amputetur.  16.  Dura  vox. 
Multo  ilia  durior :  Salvi  sint  improbi,  scelerati,  impii : 
deleantur  innocentes,  honesti,  boni,  tota  respublica. 
Uno  in  homine,  Q.  Full,  fateor  te  vidisse  plus,  quam 
me.  Ego  P.  Clodium  arbitrabar  perniciosum  civern, 
sceleratum,  libidinosum,  impium,  audacem,  facino- 
rosum  :  tu  contra  sanctum,  temperantem,  innocentem, 
modestum,  retinendum  civern  et  optandum.  In  hoc 
uno  te  plurimum  vidisse,  me  multum  errasse  concedo. 
Nam  quod  me  tecum  iracunde  agere  dixisti  solere: 
non  est  ita.  Vehementer  me  agere  fateor,  iracunde 
nego.  Omnino  irasci  amicis  non  temeresoleo;  ne  si 
merentur  quidem.  17.  Itaque  sine  verborum  contu- 
melia  a  te  dissentire  possum,  sine  animi  summo  do- 
lore  non  possum.  Parva  est  enim  mihi  tecum  aut 
:  parva  de  re  dissensio?  Ego  huic  vel  illi  videlicet  faveo, 
tu  illi?  Immo  vero  ego  D.  Bruto  faveo,  tu  M.  Antonio: 
ego  conservari  coloniam  populi  Romani  cupio,  tu  ex- 
pugnari  studes.  VI.  An  hoc  negare  potes :  qui  omnes 
moras  interponas,  quibus  infirmetur  Brutus,  melior 
fiat  Antonius?  Quousque  enim  dices  pacem  velle  te? 
Res  geritur:  conductae  vineae  sunt:  pugnatur  acerri- 
me.  Qui  intercurrerent,  misimus  tres  principes  civi- 
tatis.  Hos  contempsit,  reiecit,  repudiavit  Antonius  : 
tu  tamen  permanes  constantissimus  defensor  Antonii. 
18.  Et  quidem,  quo  melior  senator  videatur,  negatse 
illi  amicum  esse  debere:  quum  suo  magno  esset  be- 
neficio,  venisse  eum  contra  se.  Vide,  quanta  caritas 
sit  patriae.  Quum  homini  sit  iratus .  tamen  reipubli- 

cae  caussa  defendit  Antonium.  Ego  te,  quum  in  Mas- 
silienses  tam  es  acerbus,Fufi,non  animo  aequo  audio. 
Quousque  enimMassiliam  oppugnabis?  Ne  triumphus 
quidem  finem  facit  belli?  per  quem  lata  est  urbs  ea, 
sine  qua  numquam  ex  Transalpinis  gentibus  maiores 
nostri  triumphaverunt.  Quo  quidem  tempore  popu- 
lus  Romanus  ingemuit.  Quamquam  enim  proprios 
dolores  suarum  rerum  omnes  babebant:  tamen  huius 
oivitatis  fidelissimae  miserias  nemo  erat  civis  qui  a 
se  alienas  arbitraretur.  19.  Caesar  ipse,  qui  illis  fue- 
rat  iratissimus ,  tamen  propter  singularem  eius  civita- 
tis  gravitatem  et  fidem  quotidie  aliquid  iracundiae  re- 
mittebat:  te  nulla  sua  calamitate  civitas  satiare  tam 
fidelis  potest?  Rursus  iam  me  irasci  fortasse  dices. 
Ego  autem  sine  iracundia  dico,  ut  omnia,  nec  tamen 
sine  dolore :  Neminem  illi  civitati  inimicum  esse  arbi- 
tror,  qui  amicus  huic  sit  civitati.  Excogitare,  quae 
tua  ratio  sit,  Calene,  non  possum.  Antea  deterrere  te, 
ne  popularis  esses ,  non  poteramus :  exorare  nunc ,  ut 
sis  popularis,  non  possumus.  Satis  multa  cum  Fufio, 
ac  sine  odio  omnia,  nihil  sine  dolore.  Credo  autem, 
qui  generi  querelam  moderate  ferat,  aequo  animo  latu- 
rurn  amici. 

VII.  20.  Yenio  nunc  ad  reliquos  consulares,  quo¬ 
rum  est  nemo,  (iure  hoc  meo  dico,)  quin  mecum  habe- 
at  aliquam  coniunctionem  gratiae;  alii  maximam, 
alii  mediocrem,  nemo  nullam.  Quam  hesternus  dies 
nobis,  consularibus  dico,  turpis  illuxit!  Iterum  le- 
gatos?  Quid?  ille  faceret  inducias?  Ante  os  oculos- 
que  legatorum  tormentis  Mutinam  verberavit :  opus 
ostendebat  munitionemque  legatis :  ne  punctum  qui¬ 
dem  temporis,  quum  legati  adessent,  oppugnatio  re- 
spiravit.  Ad  hunc  legatos?  Cur?  an  ut  eorum  reditu 
vehementius  pertimescatis?  21.  Equidem  quum  an¬ 
tea  legatos  decerni  non  censuissem,  hoc  me  tamen 
consolabar,  quod,  quum  illi  ab  Antonio  contempti  et 
reiecti  revertissent  dixissentque  senatui,  non  modo 
ilium  e  Gallia  discessisse,  uti  censuissemus:  sed  ne  a 
Mutina  quidem  recessisse,  potestatem  sibi  D.  Rruti 
conveniendi  non  fuisse:  putabam  fore,  ut  omnes  in- 
flammati  odio,  excitati  dolore,  armis,  equis,  viris  D. 
Bruto  subveniremus.  Nos  etiam  languidiores  postea 
facti  sumus,  quam  M.  Antonii  non  solum  audaciam  et 
scelus,  sed  etiam  insolentiam  superbiamque  perspe- 
ximus.  22.  Utinam  L.  Caesar  valeret,  Servius  Sul- 
picius  viveret:  multo  melius  haec  caussa  ageretur  a 
tribus,  quam  nunc  agitur  ab  uno.  Dolenter  hocdicam 
potius,  quam  contumeliose:  deserti,  deserti,  inquam, 
sumus,  patres  conscripti,  a  principibus.  Sed,  ut 
saepe  iam  dixi,  omnes  in  tanto  periculo,  qui  recte  et 
fortiter  sentient,  erunt  consulares.  Animum  nobis 
aflerre  legati  debuerunt:  timorem  attulerunt:  quam¬ 
quam  mihi  quidem  nullum  :  quamvis  de  illo,adquem 
missi  sunt,  bene  existiment:  a  quo  etiam  mandata 
acceperunt.  VIII .  23.  Pro,  dii  immortales!  ubi  est 
ille  mos  virtusque  maiorum?  C.Popillius  apud  maio- 
res  nostros  quum  ad  Antiochum  regem  legatus  missus 
esset,  et  verbis  senatus  denuntiasset,  utab Alexandria 
discederet,  quam  obsidebat:  quum  tempus  ille  differ— 
ret,  virgula  stantem  circumscripsit  dixitque  se  re- 
nuntialurum  senatui, nisi  prius  sibirespondisset,  quid 
facturus  esset,  quam  ex  ilia  circumscriptione  excede- 
ret.  Praeclare :  senatus  enim  faciem  secum  attule- 

rat,  auctoritatem  populi  Romani :  cui  qui  non  paret, 
non  ab  eo  mandata  accipicnda  sunt,  sed  ipse  est  totus 
repudiandus.  24.  An  ego  ab  eo  mandata  acciperem, 
qui  senatus  mandata  contemneret?  aut  ei  cum  senatu 


quidquam  commune  iudicarem,  qui  imperatorem  po¬ 
puli  Romani,  senatu  prohibente,  obsideret?  At  quae 
mandata  !  qua  arrogantia !  quo  stupore !  quo  spiritu ! 
Cur  autem  ea  legatis  nostris  dabat,quum  ad  nos  Cotv- 
lam  mitteret,  ornamentum  atque  arcem  amicoruin 
suorum,  hominem  aedilicium?  si  vero  turn  fuit  aedi- 
lis,  quum  eum  iussu  Antonii  in  convivio  servi  publici 
loris  ceciderunt.  25.  At  quam  modesta  mandata !  fer- 
rei  sumus,  patres  conscripti,  qui  quidquam  huic  ne- 
gamus.  Utramque  provinciam,  inquit,  remitto :  exer- 
citum  depono:  privatus  esse  non  recnso.  Haec  sunt 
enim  verba.  Redire  ad  se  videtur.  Omnia  obliviscor, 
in  gratiam  redeo.  Sed  quid  adiungit?  si  legionibus 
meis  sex,  si  equitibus ,  si  cohorti  praetoriae  praedam 
agrumque  dederitis.  His  etiam  praemia  postulat,  qui- 
bus  ut  ignoscatur  si  postulet,  impudentissimus  iudi- 
cetur.  Addit  praeterea,  ut,  quos  ipse  cum  Dolabella 
dederit  agros,  teneant  ii,  quibus  clati  sint.  IX.  26.  Ilic 
est  Campanus  ager  et  Leontinus,  quae  duo  maiores 
nostri  annonae  perfugia  ducebant.  Cavet  mimis, 
aleatoribus,  lenonibus :  Caphoni  etiam  et  Saxae  cavet : 
quos  centuriones  pugnaces  et  lacertosos  inter  mimo- 
rum  et  mimarum  greges  collocavit.  Postulat  prae¬ 
terea,  ut  chirographorum  el  commenlariorum  sua  colle- 
gaeque  sui  decreta  maneant.  Quid  laborat,  ut  habeat, 
quod  quisque  mercatus  est,  si,  quod  accepit,  habet  qui 
vendidit?  et  ne  tangantur  rationes  ad  Opis:  id  est,  ne 
septies  millies  recuperetur:  ne  fraudi  sit  seplemviris, 
quod  egissent.  Nucula  hoc,  credo,  admonuit:  vere- 
batur  fortasse,  ne  amitteret  tantas  clientelas.  Caveri 
etiam  vult  Us,  qui  secum  sunt,  quidquid  contra  leges 
commiserint.  Mustelae  et  Tironi  prospicit:  de  se. 
nihil  laborat.  27.  Quid  enim  commisitumquam?  num 
aut  pecuniam  publicam  attigit,  'aut  hominem  occidit, 
aut  secum  habuit  armatos?  Sed  quid  est,  quod  de’’iis 
laboret?  Postulat  enim,  ne  sua  iudiciaria  lex abrogetur . 
Quo  impetrato,  quid  est  quod  metuat?  an,  ne  suorum 
aliquis  a  Cyda,  Lysiade,  Curio  condemnetur?  Neque 
tamen  nos  urget  mandatis  pluribus ;  remiltit  aliquan- 
tum  et  relaxat.  Galliam ,  inquit,  togatam  remitto,  co- 

matam  postulo .  Otiosus  videlicet  esse  mavujt.  Cum 
sex  legionibus ,  inquit,  Usque  supplelis  ex  D.  Bruti  exer- 
citu,  non  modo  ex  delectu  suo :  tamdiuque  ut  oblineat, 
quamdiu  M.  Brutus,  C.  Cassius,  consoles  prove  coss. 
provincias  obtinebunt.  Huius  comitiis  C.  frater  (eius 
est  enim  iam  annus)  iam  repulsam  tulit.  28.  Ipse 
autem  ut  quinquennium,  inquit,  obtineam.  At  istud 
vetat  lex  Caesaris.  Et  tu  acta  Caesaris  defendis? 

X.  Haec  tu  mandata,  L.  Piso,  et  tu,  L.  Philippe, 
principes  civitatis,  non  dico  animo  ferre,  verum  auri- 
bus  accipere  potuistis?  Sed,  ut  suspicor,  terror  erat 
quidam,  nec  vos  ut  legati  apud  ilium  fuistis,  nec  ut 
consulares:  nec  vos  vestram  nec  reipublicae  digni¬ 
tatem  tenere  potuistis.  Et  tamen,  nescio  quo  pacto, 
sapienlia  quadam,  credo,  quod  ego  non  possem,  non 
nimis  irati  revertistis.  Vobis  M.  Antonius  nihil  tri- 
buit,  clarissimis  viris,  legatis  populi  Romani.  Nos, 
quid  non  legato  Antonii  Cotylac  concessimus?  Cui 
portas  huius  urbis  patere  ins  non  erat,  huic  hoc  lem- 
plum  patuit:  huic  aditus  in  senatum  fuit:  hie  he- 
sterno  die  sententias  nostras  in  codicillos  et  omnia 
verba  referebat:  huic  se  etiam  summis  honoribus  usi 
contra  suam  dignitatem  venditabant.  29.  0  dii  im¬ 
mortales!  quam  magnum  est,  personam  in  republica 
tueri  principis!  quae  non  animis  solum  debet,  sed 
etiam  oculis  servire  civium.  Domum  recipere  lega- 
tum  hostium,  in  cubiculum  admittere,  etiam  seduce- 

re,  hominis  est  nihil  de  dignitate,  minium  de  periculo 
cogitantis.  Quod  autem  est  periculum?  Nam  si  maxi¬ 
mum  in  discrimen  venitur,  aut  libertas  parata  victori 
est  aut  mors  proposita  victo.  Quorum  alterum  opta- 
bile  est,  alterum  effugere  nemo  potest.  Turpis 
autem  fuga  mortis  omni  est  morte  peior.  30.  Nam 
illud  quidem  non  adducor  ut  credam,  esse  quosdam, 
qui  invideant  alicuius  constantiae,  qui  labori,  eius 
perpetuam  in  republica  adiuvanda  voluntatem  et  a 
senatu  et  a  populo  Romano  probari,  moleste  ferant. 
Omnes  id  quidem  facere  debebamus :  eaque  erat  non 
modo  apud  maiores  nostros,  sed  etiam  nuper  siimma 
laus  consularium,  vigilare,  cogitare,  adesse  animo, 
semper  aliquid  pro  republica  aut  facere  aut  dicere. 
31 .  Ego  Q.  Scaevolam  augurem  memoria  teneo,  bello 
Marsico,  quum  esset  summa  senectute  et  perdita  va- 
letudine,  quotidie,  simul  atque  luceret,  facere  omnibus 
conveniendi  sui  potestatem :  neque  eum  quisquam 
illo  bello  vidit  in  lecto;  senexque  et  debilis,  primus 
veniebat  in  curiam .  Huius  industriam  maxime  quidem 
vellem  ut  imitarentur  ii,  quos  oportebat:  secundo 
autem  loco,  ne  alterius  labori  inviderent.  XI.  32.  Ete- 
nim,patres  conscripti,  quum  in  spem  libertatis  sexen- 
nio  postsimus  ingressidiutiusqueservitutemperpessi, 
quam  captivi  frugi  et  diligentes  solent :  quas  vigilias, 
quas  sollicitudines,  quos  labores,  liberandi  populi 
Romani  caussa  recusare  debemus?  Equidem,  patres 
conscripti,  quamquam  hoc  lionore  usi,  togati  solent 
esse,  quum  est  in  sagis  civitas,  statui  tamen,  a  vobis 
ceterisque  civibus  in  tanta  atrocitatetemporistantaque 


perturbatione  reipublicae  non  differre  vestitu.  Non  enim 
ita  gerimusnoshocbelloconsulares,  ut  aequo  animo  po- 
pulus  Romanus  visurus  sit  nostri  honoris  insignia : 
quum  partim  e  nobis  ita  timidi  sint,  ut  omnem  populi 
Romani  beneficiorum  memoriamabiecerint :  partim  ita 
a  republica  aversi,  ut  se  hosti  favere  prae  se  ferant : 
legatos  nostros  ab  Antonio  despectos  esse  et  irrisos  fa¬ 
cile  patiantur:  legatum  Antonii  sublevatum  velint. 
Hunc  enim  reditu  ad  Antonium  prohiberi  negabant 
oportere,  et  in  eodem  excipiendo  sententiam  meam 
corrigebant.  Quibus  geram  morem.  Redeat  ad  im- 
peratorem  suum  Varius,  sed  ea  lege,  ne  umquam  Ro- 
mam  revertatur.  Ceteris  autem,  si  errorem  suum  de- 
posuerint,  et  cum  republica  in  gratiam  redierint,  ve- 
niam  et  impunitatem  dandam  puto. 

33.  Quas  ob  res  ita  censeo :  Eorum,  qui  cum  M. 
Antonio  sunt,  qui  ab  armis  discesserint,  et  aut  ad  A. 
Pansam  aut  ad  C.  Hirtium,consules,  autadDecimum 
Brutum,  imperatorem,  consulem  designatum,  aut  ad 
C.  Caesarem,  pro  praetore,  ante  Id  u's  Martias  primas 
adierint,  iis  fraudi  ne  sit,  quod  cum  M.  Antonio  fue- 
rint.  Si  quis  eorum,  qui  cum  M.  Antonio  sunt,  fece- 
rit,  quod  honore  praemiove  dignum  esse  videatur; 
uti  C.  Pansa,  A.  Hirtius,  consules,  alter  ambove,  si 
eis  videbitur,  de  eius  honore  praemiove  primo  quoque 
die  ad  senatum  referant.  Si  quis  post  hocsenatuscon- 
sultum  ad  Antonium  profectus  fuerit  praeter  L.Ya- 
rium,  senatum  existimaturum  eum  contra  rempubli- 
cam  fecisse. 


65. 

M.  TULLII  CICERONIS 

I  N 

ANTONIUM 

PHILIPPIC  A  NONA. 


ARG.  Referente  Pansa  cousule  de  lionore  Ser.  Sulpicii, 
qui,  legatus  ad  Antonium  cum  Pisone  et  Philippo  missus,  in  iti- 
nere  prope  castra  obierat:  post  P.  Servilium  Cicero  sententiam 
rogatus,  Sulpiciuni  sepulcro  publico  et  statua  quoque  ornandum 
esse  censet,  quod,  quum  ad  Antonium  gravi  affectus  morbo  sit 
profectus,  non  casus  ei,  verum  ipsa  legatio  mortem  attulisse  vi¬ 
deatur.  S.  C.  in  eius  sententiam  factum  esse,  ex  eo  perspicitur, 
quia  Pomponius  (de  Origine  iuris)  exslarepro  Augusti  rostris 
statuam  illani  tradit. 

I.  1 .  Vellem,  dii  immortales  fecissent,  patres  con¬ 
scripti,  ut  vivo  potius  Ser.  Sulpicio  gratias  ageremus, 
quam  honores  mortuo  quaereremus.  Nec  vero  du- 
bito,  quin,  si  ille  vir  legationem  renuntiare  potuisset, 
reditus  eius  et  nobis  gratus  fuerit  et  x'eipublicae  salu- 
taris  futurus:  non  quo  L.  Philippo  et  L.  Pisoni  aut 
studium  aut  cura  defuerit  in  tanto  officio  tantoquemu- 
nere:  sed  quum  Ser.  Sulpicius  aetate  illos  an- 
teiret,  sapientia  omnes,  subito  ereptus  e  caussa,  totam 


legationem  orbam  et  debilitatam  reliquit.  2.  Quod  si 
cuiquam  iustus  honos  habitus  est  in  morte  legato,  in 
nullo  iustior,  quam  in  Ser.  Sulpicio,  reperietur .  Ceteri, 
qui  in  legatione  mortem  obierunt,  ad  incertum  vitae 
periculum  sine  ullo  mortis  metu  profecti  sunt:  Ser. 
Sulpicius  cum  aliqua  perveniendi  ad  M.  Antonium 
spe  profectus  est,  nulla  revertendi.  Qui  quum  ita 
affectus  esset,  ut,  si  ad  gravem  valetudinem  labor  ac- 
cessisset,  sibiipse  diffideret:  non  recusavit,  quo  mi¬ 
nus  vet  extremo  spiritu,  si  quam  opem  reipublicae 
ferre  posset,  experiretur.  Itaque  non  ilium  vis  hie- 
mis,  non  nives,  non  longitudo  itineris,  non  asperitas 
viarum,  non  morbus  ingravescens  retardavit:  quum- 
que  iam  ad  congressum  colloquiumque  eius  pervenis- 
set,  ad  quern  erat  missus,  in  ipsa  cura  et  meditatione 
obeundi  sui  muneris  excessit  e  vita. 

3.  Ut  igitur  alia,  sic  hoc,  C.  Pansa,  praeclare,  quod 

nos  et  ad  honorandum  Ser.  Sulpicium  cohortatus  es, 
et  ipse  multa  copiose  de  illius  laude  dixisti.  Quibus 
a  te  dictis,  nihil  praeter  sententiam  dicerem,  nisi  P. 
Servilio  respondendum  putarem,  qui  hunc  honorem 
statuae  nemini  tribuendum  censuit,  nisi  qui  ferro  es- 
set  in  legatione  interfectus.  Ego  autem,  patres  con- 
scripti,  sic  interpretor  sensisse  maiores  nostros,  ut 
caussam  mortis  censuerint,  non  genus  esse  quaeren- 
dum.  Etenim  cui  legatio  ipsa  morti  fuisset,  eius  mo- 
numentum  exstare  voluerunt,  ut  in  bellis  periculosis 
obirent  homines  legationis  munus  audacius.  Non 
igitur  exempla  maiorum  quaerenda,  sed  consilium 
est  eorum,  a  quo  ipsa  exempla  nata  sunt,  explican- 
dum.  II.  4-.  Lar  Tolumnius,  rex  Yeientium,  quattuor 
legatos  populi  Romani  Fidenis  interemit:  quorum 
statuae  in  rostris  steterunt  usque  ad  nostram  memo- 
riam.  Iustus  honos.  Iis  enim  maiores  nostri,  qui  ob 
rempublicam  mortem  obierant,  pro  brevi  vita  diutur- 
nam  memoriam  reddiderunt.  Cn.  Octavii,  clari  et 
magni  viri,  qui  primus  in  earn  familiam ,  quae  postea 
viris  fortissimis  floruit,  attulit  consulatum,  statuam 
videmus  in  rostris.  Nemo  turn  novitati  invidebat: 
nemo  virtutem  non  honorabat.  At  ea  fuit  legatio 
Octavii,  in  qua  periculi  suspicio  non  subesset.  Nam, 
quum  esset  missus  a  senatu  ad  animos  regum  perspi- 
ciendos  liberorumque  populorum,  maximeque,  ut  ne- 
potemAntiochi  regis,  eius,  qui  cum  maioribus  nostris 
bellum  gesserat,  classes  habere,  elephantos  alere  pro- 
hiberet :  Laodiceae  in  gymnasio  a  quodam  Leptine  est 
interfectus.  5.  Reddita  est  ei  turn  a  maioribus  statua 
pro  vita,  quae  multos  per  annos  progeniem  eius  hone- 
staret,  nunc  ad  tantae  familiae  memoriam  sola  resta- 
ret.  Atqui  et  huic,  et  Tullo  Cluilio  *,  et  L.  Roscio,  et 
Sp.  Antio  et  C.  Fulcinio,  qui  a  Yeientium  rege  caesi 
sunt,  non  sanguis,  qui  profusus  est  in  morte,  sed  ipsa 
mors  ob  rempublicam  obita  honori  fuit.  III.  Itaque, 
patres  conscripti,  si  Ser.  Sulpicio  casus  mortem  attu- 
lisset,  dolerem  quidem  tanto  reipublicae  vulnere: 
mortem  vero  eius  non  monumentis,  sed  luctu  publico 
honorandam  putarem.  Nunc  autem  quis  dubitat, 
quin  ei  vitam  abstulerit  ipsa  legatio?  Secum  enim  ille 
mortem  extulit :  quam,  si  nobiscum  remansisset ,  sua 
cura,  optimi  filii  fidelissimaeque  coniugis  diligentia 
vitare  potuisset.  6.  At  ille,  quum  videret,  si  vestrae 
auctoritati  non  paruisset,  dissimilem  se  futurum  sui; 
sin  paruisset,  munus  sibi  illud  pro  republica  susce- 
ptum  vitae  finem  fore :  rnaluit  in  maximo  reipublicae 
discrimine  emori ,  quam  minus ,  quam  potuisset ,  vi- 
deri  reipublicae  profuisse.  Multis  illi  in  urbibus, 
qua  iter  faciebat,  reficiendi  se  et  curandi  potestas 
fuit.  Aderat  et  hospitum  invitatio  libcralis  pro  di- 
gnitate  summi  viri,  et  eorum  hortatio,  qui  una  erant 
missi,  ad  requiescendum  et  vitae  suae  consulendum. 
At  ille  properans ,  festinans ,  mandata  vestra  conficeie 
cupiens,  in  hac  constantia,  morbo  adversante,  perse- 
veravit.  7.  Cuius  quum  adventu  maxime  perturba- 
tus  essetAntonius,  quod  ea,  quae  sibi  iussu  vestro  de- 
nuntiarentur,  auctoritate  erant  et  sententia  Sei.  Sulpi- 
ciiconstituta :  declaravit,  quamodisset  senatum,quum 
auctorem  senatus  exstinctum  laete  atque  insolentertu- 
lit.  Non  igitur  magis  Octavium  Leptines,  nec  Veien- 
tium  rex  eos,  quos  modo  nominavi,  quam  Ser.  S u  1  pi— 
cium  occidit  Antonins.  Is  enim  profecto  mortem  at¬ 
tulit,  qui  caussa  mortis  fuit.  Quocirca  eliam  ad  po- 

steritatis  memoriam  pertinere  arbitror ,  exstaie,  quod 

fuerit  de  hoc  hello  iudicium  senatus.  Erit  enim  sta¬ 
tua  ipsa  testis,  bellum  tarn  grave  fuisse,  lit  Iegati  inte- 

ritus  honoris  memoriam  consecutus  sit.  IV.  8,  Quod 
si  excusationem  Ser.  Sulpicii,  patres  conscripti,  lega- 
tionis  obeundae  recordari  volueritis,  nulla  dubitatio 
relinquetur,  quin  honore  mortui,  quam  vivo  iniuriam 
fecimus,  sarciamus.  Vos  enim,  patres  conscripti, 
(grave  dictu  est,  sed  dicendum  tamen,)  vos,  inquam, 
Ser.  Sulpicium  vita  privastis:  quern  quum  videretis 
re  magis  morbum,  quam  oratione,  excusantem ,  non 
vos  quidem  crudeles  fuistis,  (quid enim  minus  in  hunc 
ordinem  convenit?)  sed,  quum  speraretis  nihil  esse, 
quod  non  illius  auctoritate  et  sapientia  effici  posset, 
vehementius  excusationi  obstitistis,  atque  eum,  qui 
semper  vestrum  consensum  gravissimum  iudicavis- 
set,  de  sententia  deiecistis.  9.  Ut  vero  Pansae  consu¬ 
lt  accessit  cohortatio  gravior,  quam  aures  Ser.  Sulpi¬ 
cii  ferre  didicissent,  turn  vero  denique  filium  meque 
seduxit,  atque  ita  locutus  est,  ut  auctoritatem  vestram 
vitae  suae  se  diceret  anteferre.  Cuius  nos  virtutem 
admirati,  non  ausi  sumus  adversari  voluntati.  Mo- 
vebatur  singulari  pietate  filius :  non  multum  eius  per- 
turbationi  meus  dolor  concedebat:  sed  uterque  no¬ 
strum  cedere  cogebatur  magnitudini  animi  orationis- 
que  gravitati :  quum  quidem  ille,  maxima  laude  et 
gratulatione  omnium  vestrum  ,  pollicitus  est,  se,  quod 
velletis,  esse  facturum ,  neque  eius  sententiae  pericu- 
lum  vitaturum,  cuius  ipse  auctor  fuisset :  quern,  exse- 
qui  mandata  vestra  properantem ,  mane  pos tridie  pro- 
secuti  sumus.  Qui  quidem  discedens  mecum  ita  lo¬ 
cutus  est,  ut  eius  oratio  omen  fati  videretur. 

V.  10.  Reddite  igitur,  patres  conscripti,  ei  vitam, 
cui  ademistis.  Vita  enim  mortuorum  in  memoria  vi- 
vorum  est  posita.  Perficite ,  ut  is ,  quem  vos  ad  mor¬ 
tem  inscii  misistis,  immortalitatem  habeat  a  vobis. 
Cui  si  statuam  in  rostris  decreto  vestro  statueritis, 
nulla  eius  legationem  posteritatis  obscurabit  oblivio. 
Nam  reliqua  Ser.  Sulpicii  vita  multis  erit  praeclaris- 
que  monumentis  ad  omnem  memoriam  commendata. 
Semper  illius  gravitatem,  constantiam,  fidem,  prae- 
stantem  in  republica  tuenda  curam  atque  prudentiam 
omnium  mortalium  fama  celebrabit.  Nec  vero  silebi- 
tur  admirabilis  quaedam  et  incredibilis  ac  paene  divi- 
na  eius  in  legibusinterpretandis,  aequitateexplicanda, 
scientia.  Omnes,  exomni  aetate,  qui  in  hac  civitate 
intelligentiam  iuris  habuerunt,  si  unum  in  locum  con- 
ferantur,  cum  Ser.  Sulpicio  non  sint  comparand!.  Ne- 
que  enim  ille  magis  iuris  consultus,  quam  iustitiae 
fuit.  11.  Itaque  quae  profieiscebantur  ab  legibus  et 
ab  iure  civili,  semper  ad  facilitatem  aequitatemque  re- 
ferebat:  neque  instituere  litium  actiones  malebat, 
quam  controversias  tollere.  Ergo  hoc  statuae  monu- 
mento  non  eget:  habet  alia  maiora.  Haec  enim  sta¬ 
tua  mortis  honestae  testis  erit,  ilia,  memoria  vitae  glo- 
riosae:  ut  hoc  magis  monumentum  grati  senatus, 
quam  clari  viri  futurum  sit.  12.  Multum  etiam  va- 
luisse  ad  patris  honorem  pietas  filii  videbitur:  qui 
quamquam  afflictus  luctu  non  adest,  tamen  sic  animati 
esse  debetis,  ut  si  ille  adesset.  Est  autem  ita  affectus, 
ut  nemo  umquam  unici  filii  mortem  magis  doluerit, 
quam  ille  maeret  patris.  Equidem  etiam  ad  famam 
Ser.  Sulpicii  filii  arbitror  pertinere ,  ut  videatur  hono¬ 
rem  debitum  patri  praestitisse.  Quamquam  nullum 
monumentum  clarius  Ser.  Sulpicius  relinquere  potuit, 
quam  effigiem  morum  suorum,  virtutis,  constantiae, 
pietatis,  ingenii,  filium:  cuius  luctus  aut  hoc  honore 
vestro  autnullo  solatio  levari  potest. 

VI.  13.  Mihi  autem  rccordanti  Ser.  Sulpicii  mul¬ 
tos  in  nostra  familiaritate  sermones ,  gratior  illi  vide- 

lur,  si  quis  est  9ensus  in  morte,  aenea  statua  futura, 
et  ea  pedestris,  quam  inaurata  equestris:  qualis  L. 
Sullae  primum  statuta  est.  Mirifice  enim  Ser.  Sul- 
picius  maiorum  continentiam  diligebat,  huius  saeculi 
insolentiam  vituperabat.  Ut  igitur,  si  ipsum  consu- 
lam,  quid  velit,  sic  pedestrem  ex  aere  statuam ,  tam- 
quam  ex  eius  auctoritate  et  voluntate  decerno:  quae 
quidem  magnum  civium  dolorem  et  desiderium  ho- 
nore  monumenti  minuet  et  leniet.  14.  Atque  hanc 
meam  sententiam  ,  patres  conscripti,  P.  Servilii  sen- 
tentia  probari  necesse  est:  qui  sepulcrum  publice  de- 
cernendumSer.  Sulpicio  censuit,  statuam  non  censuit. 
Nam  si  mors  legati  sine  caede  atque  ferro  nullum  ho- 
norem  desiderat :  cur  decernit  honorem  sepulturae, 
qui  maximus  haberi  potest  mortuo?  Sin  id  tribuitSer. 
Sulpicio,  quod  non  est  datum  Cn.  Octavio:  cur,  quod 
illi  datum  est,  huic  dandum  esse  non  censet?  Maiores 
quidem  nostri  statuas  multis  decreverunt:  sepulcra 
paucis.  Sed  statuae  intereunt  tempestate,  vi,  vetu- 
state:  sepulcrorum  autem  sanctitas  in  ipso  solo  est: 
quod  nulla  vi  moveri  neque  deleri  potest.  Atque,  ut 
cetera  exstinguuntur,  sic  sepulcra  fiunt  sanctiora  ve- 
tustate.  IS.  Augeatur  igitur  isto  bonore  etiam  is  vir, 
cui  nullus  honor  tribui  non  debitus  potest.  Grati  si- 
mus  in  eius  morte  decoranda,  cui  nullam  iam  aliam 
gratiam  referre  possumus.  Notetur  etiam  M.  Antonii, 
nefarium  bellum  gerentis,  scelerata  audacia.  His 
enim  honoribus  habitis  Ser.  Sulpicio,  repudiatae  reie- 
ctaeque  legationis  ab  Antonio  manebit  testificatio  sem- 
piterna. 

VII.  Quas  ob  res  ita  censeo:  Quum  Ser.  Sulpicius, 
Q.  F.  Lemonia,  Rufus,  difficillimo  reipublicae  tempo¬ 
re,  gravi  periculosoque  morbo  affectus,  auctoritatem 
senatus  salutemque  reipublicae  vitae  suae  praeposue- 


rit,  contraque  vim  gravitatemque  morbi  contenderit, 
ut  in  castra  Antonii,  quo  senatus  eum  miserat,  perve- 
niret :  isque,  quum  iam  prope  castra  venisset,  vi  mor¬ 
bi  oppressus ,  vitam  amiserit  in  maximo  reipublicae 
munere:  eiusque  mors  consentanea  vitae  fuerit  san- 
ctissime  honestissimeque  actae,  in  qua  saepe  magno 
usui  reipublicae  Ser.  Sulpicius  et  privatus  et  in  ma- 
gistratibus  fuerit:  16.  quum  tabs  vir  ob  rempubli- 
cam  in  legatione  mortem  obierit;  senatui  placere,  Ser. 
Sulpiciostatuam pedestrem  aeneam  in  rostris  ex  huius 
ordinis  sententia  statui  circumque  earn  statuam  locum, 
ludis  gladiatoribusque  liberos  posterosque  eius  quo- 
quo  versus  pedes  quinque  habere ,  quod  is  ob  rempu- 
blicam  mortem  obierit,  eamque  caussam  in  basi  in- 
scribi:  utique  C.  Pansa,  A.  Hirtius  consules,  alter  am- 
bove,  si  eis  videatur,  quaestoribus  urbis  imperent,  ut 
earn  basim  statuamque  faciendam  et  in  rostris  sta- 
tuendam  locent:  quantique  locaverint,  tantam  pecu- 
niam  redemptori  attribuendam  solvendamque  curent: 
quumque  antea  senatus  auctoritatem  suam  in  virorum 
fortium  funeribus  ornamentisque  ostenderit,  placere 
eum  quam  amplissime  supremo  die  suo  efferri:  17. 
et,  quum  Ser.  Sulpicius,  Q.  F.  Lemonia,  Rufus,  ita  de 
republica  meritus  sit,  ut  iis  ornamentis  decorari  de¬ 
beat:  senatum  censere  atque  e  republica  existimare, 
aediles  curules  edictum,  quod  de  funeribus  habeant, 
Ser.  Sulpicii,  Q.  F.  Lemonia,  Rufi,  funeri  remittere : 
utique  locum  sepulcro  in  campo  Esquilino  G.  Pansa 
consul,  seu  quo  alio  in  loco  videatur,  pedes  triginta 
quoquo  versus  assignet,  quoSer.  Sulpicius  inferatur: 
quod  sepulcrum  ipsius,  liberorupi  posterorumque 
eius  esset,  uti,  quod  optimo  iure  publice  sepulcrum 
datum  esset. 


M. 

ARG.  Cicero  grati  as  agit  Pansae,  quia  litteris  M.  Bruti 
accepl  is,  senatum  statim  vocayil*.  Queritur,  quod  Calenus,  Bru- 
tis  patriae  defensorilms  neglectis,  probet  Antonium  iiostem  pa¬ 
triae.  Res  a  M.  Bruto  in  Graecia  private  consilio  gestas  publica 
auctoritate  comproljandas,  ft.  autem  Hortensio,  Maeedoniae  pro- 
consuli,  qui  Brutum  in  comparando  exercitu  adiuverat,  provin- 
ciae  adniinistrationem  confirmandam  censet. 

I.  1.  Maximas  tibi,  Pansa,  gratias  omnes  et  ha¬ 
bere  et  agere  debemus :  qui,  quum  hodierno  die  sena¬ 
tum  te  habiturum  non  arbitraremur,  utM.  Bruti,  prae- 
stantissimi  civis ,  litteras  accepisti ,  ne  minimam  qui¬ 
dem  moram  interposuisti ,  quin  quam  primum  maxi¬ 
mo  gaudio  et  gratulatione  frueremur.  Quum  factum 
tuum  gratum  omnibus  debet  esse,  turn  vero  oratio, 


qua,  recitatis  litteris ,  usus  es.  Declarasti  enim,  ve- 
rum  esse  id,  quod  ego  semper  sensi,  neminem  alte- 
rius,  qui  suae  confuleret,  virtuti  invidere.  2.  Itaque 
mihi ,  qui  plurimis  officiis  sum  cum  Bruto  et  maxima 
familiaritate  coniunctus ,  minus  multa  de  illo  dicenda 
sunt.  Quas  enim  mihi  ipse  partes  sumpseram,  eas 
praecepit  oratio  tua.  Sed  mihi,  patres  conscripti,  ne- 
cessitatem  attulit  paullo  plura  dicendi  sententia  eius, 
qui  rogatus  est  ante  me;  a  quo  ita  saepe  dissentio,  ut 
iam  verear,  ne,  id  quod  fieri  minime  debet,  minuere 
amicitiam  nostram  videatur  perpetua  dissensio. 

3.  Quae  est  enim  ista  tua  ratio,  Calene,  quae 
mens,  ut  numquam  post  Kalendas  Ian.  idem  senseris, 
quod  is,  qui  te  sententiam  primum  rogat?  Numquam 

tam  frequens  senatus  fait ,  ut  unus  aliquis  tuam  sen-  || 
tentiam  secutus  sil?  Cur  semper  tui  dissimiles  defen- 
dis?  cur,  quum  te  et  vita  et  fortuna  tua  ad  otium  et  ad 
dignitatem  invitet,  ea  probas,  eadecernis,  ea  sentis, 
quae  sint  inimica  et  otio  communi  et  dignitati  tuae? 
II.  4.  Nam,  ut  superiora  omittam,hoc  certe,quod  mihi 
maximam  admirationem  movet,  non  tacebo.  Quod 
est  tibi  cumBrutis  bellum?  Cur  eos,  quos  omnespaene 
venerari  debemus,  solus  oppugnas?  Alterum  circum- 
sederi  non  moleste  fers,  alterum  tua  sententia  spolias 
iis  copiis,  quas  ipse  suo  labore  et  periculo  ad  reipubli- 
cae,  non  ad  suum  praesidium  per  se  nullo  adiuvante 
confecit.  Quis  est  iste  tuus  sensus,  quae  cogitatio, 
Brutos  ut  non  probes,  Antonios  probes?  quos  onmes 
carissimos  habent,  tu  oderis?  quos  acerbissime  ceteri 
oderunt,  tu  constantissime  diligas?  Amplissimae  tibi 
fortunae  sunt,  summus  honoris  gradus,  filius,  ut  et 
audio  etspero,  natus  ad  laudem:  cui  quum  reipubli- 
cae  caussa  faveo,  turn  etiam  tua.  5.  Quaero  igitur, 
eumne  Bruti  similem  malis ,  anAntonii?  ac  permitlo, 
ut  de  tribus  Antoniis  eligas,  quem  velis.  Dii  meliora, 
inquies.  Cur  igitur  non  eis  faves,  eos  laudas,  quorum 
similem  filium  tuum  esse  vis?  Simul  enim  et  reipu- 
blicae  consules,  et  propones  illi  exempla  ad  imitan- 
dum.  Hoc  vero,  Q.  Fufi,  cupio  sine  offensione  nostrae 
amicitiae  sic  tecum,  ut  a  te  dissentiens  senator,  que- 
ri :  (ita  enim  dixisti,  et  quidem  de  scripto :  nam  te  ino- 
pia  verbi  lapsum  putarem,  nisi  tuam  in  dicendo  facul- 
tatem  nossem:)  litteras  Bruti  recte  et  ordine  scriptas 
videri.  Quid  est  aliud,  librarium  Bruti  laudare,  non 
Brutum?  6.  Usum  in  republica,  Calene,  magnum 
iam  habere  et  debes  et  potes.  Quando  ita  decerni  vi- 
disti?  aut  quo  senatusconsulto  huius  generis  (sunt 
enim  innumerabilia)  bene  scriptas  litteras  decretum  a 
senatu?  Quod  verbum  tibi  non  excidit,  ut  saepe  fit, 
fortuito:  scriptum,  meditatum,  cogitatum  attulisti. 

III.  Hanc  tibi  consuetudinem  plerisque  in  rebus 
bonis  obtrectandi  si  qui  detraxerit:  quid  tibi,  quod  sibi 
quisque  velit,  non  relinquetur?  Quamobrem  collige 
te  placaque  animum  istum  aliquando  et  mitiga :  audi 
viros  bonos,  quibus  uteris  multum:  loquere  cum  sa- 
pientissimo  homine,  generotuo,  saepius,  quam  ipse 
tecum :  turn  denique  amplissimi  honoris  nomen  obti- 
nebis.  An  vero  hoc  pro  nihilo  putas,  (in  quo  equidem 
pro  amicitia  tuam  vicem  dolere  soleo,)  efferri  hoc  foras 
et  ad  populi  Romani  aures  pervenire,  ei,  qui  primus 
sententiam  dixerit,  neminem  assensum?  quod  etiam 
hodie  futurum  arbitror. 

Legiones  abducis  a  Bruto.  Quas?  Nempe  eas, 
quas  ille  a  C.  Antonii  scelere  avertit,  et  ad  rempubli- 
cam  sua  auctoritate  traduxit.  Bursus  igitur  vis  nu- 
datum  ilium  atque  solum  a  republica  relegatum  vide¬ 
ri.  7.  Vos  autem,  patres  conscripli,  si  M.  Brutum  de- 
serueritis  et  prodideritis ,  quem  tandem  civem  um- 
quam  ornabitis?  cui  favebitis?  Nisi  forte  eos,  qui  dia- 
dema imposuerint,  conservandos ,  eos,  qui  regni  no¬ 
men  sustulerint,  deserendos  putalis.  Ac  de  hac  qui¬ 
dem  divina  atque  immortali  laude  M.  Bruti  silebo, 
quae,  gratissima  memoria  omnium  civium  inclusa, 
nondum  publica  auctoritate  testata  est.  rantamne 
patientiam,  dii  boni!  tantam  moderationem,  tantam  in 
iniuria  tranquillitatem  et  modestiam!  Qui  quum  prae¬ 
tor  Urbis  esset,  Urbe  caruit,  ius  non  dixit,  quum  omne 
ius  rei  publicae  recuperavisset:  quumque  concursu 
quotidiano  bonorum  omnium,  qui  admirabilis  ad  eum 
fieri  solebat,  praesidioquc  Italiae  cunctae  septus  posset 
esse,  absens  iudicio  bonorum  defensus  esse  nialuit, 


quampraesensmanu :  quine  Apollinares  quidem  ludos 
prosuapopuliqueRomanidignitate  apparatos  praesens 
fecit,  ne  quam  viam  patefaceret  sceleratissimorum  ho- 
minum  audaciae.  IV.  8.  Quamquam,  qui  umquam 
aut  ludi  aut  dies  laetiores  fuerunt,  quam  quum  in  sin¬ 
gulis  versibus  populus  Romanus  maximo  clamore  et 
plausu  Bruti  memoriam  prosequebatur?  Corpus  abe- 
rat  liberatoris,  libertatis  memoria  aderat:  in  qua  Bruti 
imago  cerni  videbatur.  At  hunc  his  ipsis  ludorum 
diebus  videbam  in  insula  clarissimi  adolescenlis ,  Lu- 
culli,  propinqui  sui ,  nihil  nisi  de  pace  et  concordia  ci¬ 
vium  cogitantem.  Eumdem  vidi  postea  Veliae  ceden- 
tem  Italia ,  ne  qua  oriretur  belli  civilis  caussa  propter 
se.  0  spectaculum  illud  non  modo  hominibus,  sed 
undis  ipsis  et  littoribus  luctuosum!  cedere  e  patria 
servatorem  eius,  manere  in  patria  perditores!  Cassii 
classis  paucis  post  diebus  consequebatur,  ut  me  pu- 
deret,  patres  conscripti,  in  earn  urbem  redire,  ex  qua 
illi  abirent.  Sed  quo  consilio  redierim,  initio  audi- 
stis,  post  estis  experti.  9.  Exspectatum  igitur  tempus 
a  Bruto  est.  Nam  quoad  vos  omnia  pati  vidit,  usus 
est  ipse  incredibili  patientia.  Posteaquam  vos  ad  li- 
bertatem  sensit  erectos,  praesidia  vestrae  libertati  pa- 
ravit. 

At  cui  pesti  quantaeque  restitit?  Si  enim  C.  An- 
tonius,  quod  animo  intenderat,  perficere  potuisset, 
(potuisset  autem,  nisi  eius  scelerivirtusM. Bruti  obsti- 
tisset,)  Macedoniam,  Illyricum,  Graeciam  perdidisse- 
mus  :  esset  vel  receptaculum  pulso  Antonio  vel  agger 
oppugnandae  Italiae  Graecia :  quae  quidem  nunc,  M. 
Bruti  imperio,  auctoritate,  copiis  non  instructa  solum, 
sed  etiam  ornata ,  tendit  dexteram  Italiae ,  suumque  ei 
praesidium  pollicetur.  Quod,  qui  ab  illo  abducit 
exercitum ,  et  respectum  pulcherrimum  et  praesidium 
firmissimum  adimit  reipublicae.  10.  Equidem  cupio 
haec  quam  primum  Antonium  audire,  ut  intelligat, 
nonD. Brutum,  quem  vallo  circumsedeat,  sed  seipsum 
obsideri.  V.  Tria  tenet  oppida  toto  in  orbe  terrarum  : 
habet  inimicissimam  Galliam  :  eos  etiam,  quibus  con- 
fidebat,  alienissimos,  Transpadanos :  Italia  omnis  in- 
festa  est:  exterae  nationes  a  prima  ora  Graeciae usque 
ad  Aegyptum,  optimorum  et  fortissimorum  civium 
imperiis  et  praesidiis  tenentur.  Erat  ei  spes  una  in 
C.  Antonio:  qui,  duorum  fratrum  aetatibus  medius  in- 
teriectus ,  vitiis  cum  utroque  certabat:  is,  tamquam 
extruderetur  a  senatu  in  Macedoniam ,  et  non  contra 
prohiberetur  proficisci ,  ita  cucurrit.  1 1 .  Quae  tem- 
pestas,  dii  immortales!  quae  flamnis,  quae  vastitas, 
quae  pestis  Graeciae  fuisset,  nisi  incredibilis  ac  divina 
virtus  furentis  hominis  conatum  atque  audaciam  com- 
pressisset?  Quae  celeritas  ilia  Bruti !  quaecura!  quae 
virtus!  Etsi  ne  C.  quidem  Antonii  celeritas  conte- 
mnenda  est,  quem  nisi  in  via  caducae  hereditates  re¬ 
tar  dassent,  volasse  cum,  non  iter  fecisse  diceres.  Alios 
ad  negotium  publicum  ire  quum  cupimus,  vix  sole- 
mus  extrudere :  hunc  retinentes  extrusimus.  At  quid 
ei  cum  Apollonia?  quid  cum  Dyrrhachio?  quid  cum 
Illyrico?  quid  cum  P.  Vatinii  imperatoris  exercitu? 
Succedebat,  ut  ipse  dicebat,  Hortensio.  Certi  fines 
Macedoniae,  certa  conditio,  certus,  si  modo  erat  ullus 
exercitus:  cum  Illyrico  vero  et  cum  Vatinii  legionibus 
quid  erat  Antonio?  12.  At,  ne  Bruto  quidem.  Id  enim 
fortasse  quispiam  improbus  dixerit.  Omnes  legiones, 
omncs  copiae, quae  ubique  sunt,  reipublicae  sunt:  ne- 
que  hae  legiones,  quae  M.  Antonium  reliquerunt,  An¬ 
tonii  potius,  quam  reipublicae  fuisse  dicentur.  Omne 
1  enim  exercitus  et  imperii  ius  amittit  is,  qui  eo  imperio 

et  exercitu  rempublicara  oppugnat.  VI.  Quod  si  ipsa 
respublica  iudicaret,  aut  si  orane  ius  decretis  eius  sta- 
tueretur:  Antonione,  an  Bruto  legiones  populi  Romani 
adiudicaret?  Alter  advolarat  subito  ad  direptionem 
pestemque  sociorum,  ut,  quacumque  iret,  omnia  va- 
staret,  diriperet,  auferret,  exercitu  populi  Romani  con¬ 
tra  ipsum  populum  Romanum  uteretur:  alter  earn 
sibi  legem  statuerat,  ut,  quocumque  venisset,  lux  ve- 
nisse  quaedam  et  spes  salutis  videretur.  Denique  al¬ 
ter  ad  evertendam  rempublicam  praesidia  quaerebat, 
alter  ad  conservandam.  Nec  vero  nos  hoc  magis  vide- 
bamus,  quam  ipsi  milites ;  a  quibus  tanta  in  iudicando 
prudentia  non  erat  postulanda.  13.  Cum  vii  cohorti- 
bus  isse  Apolloniam  scribit  Antonium,  qui  iam  aut 
captus  est,  (quod  dii  dent !)  aut  certe  homo  verecundus 
in  Macedonian!  non  accedit,  ne  contra  senatus  consul- 
turn  fecisse  videatur.  Delectus  habitus  in  Macedonia 
est  summo  Q.  Hortensii  studio  et  industria :  cuius  ani- 
mum  egregium  dignumque  et  ipso  et  maioribus  eius 
ex  Bruti  litteris  perspicere  potuistis.  Legio,  quam 
L.  Piso  ducebat,  legatus  Antonii,  Ciceroni  se  filio  meo 
tradidit.  Equitatus ,  qui  in  Syriam  ducebatur  bipar¬ 
tite,  alter  eum,  a  quo  ducebatur,  reliquit  in  Thessalia 
seseque  adBrutum  contulit:  alterum  in  MacedoniaCn. 
Domitius  adolescens  summa  virtute  et  constantia  ab 
legato  Syriaco  abduxit.  P.  autem  Yatinius,  qui  et 
antea  iure  laudatus  a  nobis,  et  hoc  tempore  merito  lau- 
dandus  est,  aperuit  Dyrrhachii  portas  Bruto,  et  exerci- 
tum  tradidit.  14.  Tenet  igitur  populus  Romanus  Ma¬ 
cedonian!  ,  tenet  lllyricum ,  tuetur  Graeciam :  nostrae 
sunt  legiones,  nostra  levis  armatura,  noster  equitatus, 
maximeque  noster  est  Brutus,  semperque  noster, 
quum  sua  excellentissima  virtute  reipublicae  natus, 
turn  fato  quodam  paterni  maternique  generis  et  nomi- 
nis.  VII.  Ab  hoc  igitur  quisquam  bellum  timet,  qui, 
antequam  nos  id  coacti  suscepimus,  in  pace  iacere, 
quarii  in  hello  vigere  maluit?  Quamquam  ille  quidem 
numquam  iacuit,  nec  hoc  cadere  verbum  in  tantam 
virtutis  praestantiam  potest.  Erat  enim  in  desiderio 
civitatis,  in  ore,  in  sermone  omnium.  Tantum  autem 
aberat  a  bello,  ut,  quum  cupiditate  libertatis  Italia  ar- 
deret,  defuerit  civium  studiis  potius,  quam  eos  in  ar- 
morum  discrimen  adduceret.  Itaque  illi  ipsi,  si  qui 
sunt,  qui  tarditatem  Bruti  reprehendant,  tamen  iidem 
moderationem  patientiamque  mirantur. 

15.  Sed  iam  video,  quid  loquantur.  Nequeenim 
id  occulte  faciunt.  Timere  se  dicunt,  quomodo  ferant 
veterani,  exercitum  Brutum  habere.  Quasi  vero  quid- 
quam  intersit  inter  A.  Hirtii,  C.  Pansae,  D.  Bruti,  C. 
Caesaris  et  hunc  exercitum  M.  Bruti.  Nam  si  quat- 
tuor  exercitus  ii,  de  quibus  dixi,  propterea  laudantur, 
quod  pro  populi  Romani  libertate  arma  ceperunt:  quid 
est,  cur  hie  M.  Bruti  exercitus  non  in  eadem  caussa 
ponatur?  At  enim  veteranis  suspectum  est  nomen  M. 
Bruti.  Magisne  quam  Decimi?  Equidem  non  arbitror. 
Etsi  est  enim  Brutorum  commune  factum  et  laudis  so- 
cietas  aequa,Decimo  tamen  iratiores  erant  ii,  qui  id  fa¬ 
ctum  dolebant,  quo  minus  ab  eo  rem  illamdicebant  fie¬ 
ri  debuisse.  Quid  ergo  nunc  agunt  totexercitus,  nisi  ut 
obsidione  D.  Brutus  liberetur?  Qui  autem  hos  exerci¬ 
tus  ducunt?  hi,  credo,  qui  C.  Caesaris  res  actas  everti, 
qui  caussam  veteranorum  prodi  volunt.  VIII.  16.  Si 
ipse  viveretC.  Caesar,  acrius,  credo,  acta  sua  defende- 
ret,  quam  vir  fortissimus  defendit  Ilirtius :  aut  ami- 
cior  caussae  quisquam  potest  inveniri,  quam  filius? 
At  horum  alter,  nondum  ex  longinquitate  gravissimi 
morbi  recreatus,  quidquid  habuit  virium,  id  in  eorum 


libertatem  defendendam  contulit,  quorum  votis  iudi- 
cavit  se  a  morte  revocatum :  alter  virtutis  robore  fir- 
mior,  quam  aetatis ,  cum  istis  ipsis  veteranis  ad  D. 
Brutum  liberandum  est  profectus.  Ergo  illi  certissi- 
mi,  iidemque  acerrimi  Caesaris  actorum  patroni  pro 
D.  Bruti  salute  bellum  gerunt :  quos  veterani  sequun- 
tur.  De  libertate  enim  populi  Romani,  non  de  suis 
commodis,  armis  decernendum  vident.  17.  Quid  est 
igitur,  cur  iis,  qui  D.  Brutum  omnibus  opibus  conser- 
vatum  velint,  M.  Bruti  sit  suspectus  exercitus?  An 
vero,  si  quid  esset,  quod  a  M.  Bruto  timendum  vide¬ 
retur,  Pansa  id  non  videret?  aut,  si  videret,  non  labo- 
raret?  Quis  aut  sapientior  ad  coniecturam  rerum  fu- 
turarum,  aut  ad  propulsandum  metum  diligentior? 
Atquin  huius  animum  erga  M.  Brutum  studiumque 
vidistis.  Praecepit  oratione  sua,  quid  decernere  nos 
deM. Bruto,  quid  sentire  oporteret:  tantumque  abfuit, 
ut  periculosum  reipublicae  M.  Bruti  putaret  exerci¬ 
tum,  ut  in  eo  firmissimum  reipublicae  praesidium  et 
gravissimum  poneret.  Scilicet  hoc  Pansa  aut  non  vi- 
det  (hebeti  enim  ingenio  est)  aut  negligit.  Quae  enim 
Caesar  egit,  ea  rata  esse  non  curat:  de  quibus  confir- 
mandis  et  sanciendis  legem  comitiis  centuriatis  ex  au- 
ctoritate  nostra  laturus  est.  IX.  Desinant  igitur ,  aut 
ii,  qui  non  timent,simulare,  se  timere,  se  prospicere 
reipublicae,  aut  ii,  qui  omnia  verentur,  nimium  esse 
timidi ;  ne  illorum  simulatio,  horum  obsit  ignavia.  18. 
Quae  (malum!)  est  ista  ratio,  semper  optimis  caussis 
veteranorum  nomen  opponere?  Quorum  etiamsi  am- 
plecterer  virtutem ,  ut  facio :  tamen ,  si  essent  arrogan- 
tes,  non  possem  ferre  fastidium.  An  nos  conantes 
servitutis  vincula  rumpere  impediet,  si  quis  vetera- 
nos  id  nolle  dixerit?  Non  sunt  enim,  credo,  innume- 
rabiles,  qui  pro  communi  libertate  arma  capiant.  Ne¬ 
mo  est  praeter  veteranos  milites,  qui  ad  servitutem 
propulsandam  ingenuo  dolore  excitetur.  Potest  igi¬ 
tur  stare  respublica ,  freta  veteranis ,  sine  magno  sub- 
sidio  iuventutis?  quos  quidem  vos  libertatis  adiutores 
complecti  debetis  :  servitutis  auctores  sequi  non  debe- 
tis.  19.  Postremo,  (erumpat  enim  aliquando  vera  et 
me  digna  vox,)  si  veteranorum  nutu  mentes  huius  or- 
dinis  gubernantur,  omniaque  ad  eorum  voluntatem 
nostra  dicta,  facta  referuntur:  optanda  mors  est,  quae 
civibus  Romanis  semper  fuit  servitute  potior.  Omnis 
est  misera  servitus :  sed  fuerit  quaedam  necessaria  : 
ecquodnam  principium  putatis  libertatis  capessendae? 
an,  quum  ilium  necessarium  et  fatalem  paene  casum 
non  tulerimus,  hunc  feremus  voluntarium?  Tota  Ita¬ 
lia  desiderio  libertatis  exarsit :  servire  diutius  non  po¬ 
test  civitas :  serius  populo  Romano  hunc  vestitum  at- 
que  arma  dedimus,  quam  ab  eo  flagitati  sumus. 

X.  20.  Magna  quidem  nos  spe  et  prope  explorata 
libertatis  caussam  suscepimus:  sed,  ut  concedam  in- 
certos  exitus  esse  belliMartemque  communem :  tamen 
pro  libertate  vitae  periculo  decertandum  est.  Non 
enim  in  spiritu  vita  est,  sed  ea  nulla  est  omnino  ser- 
vienti.  Omnes  nationes  servitutem  ferre  possunt: 
nostra  civitas  non  potest:  nec  ullam  aliam  obcaussam, 
nisi  quod  illae  laborem  doloremque  fugiunt,  quibus 
ut  careant,  omnia  perpeti  possunt:  nos  ita  a  maioribus 
instituti  atque  imbuti  sumus ,  ut  omnia  consilia  atque 
facta  ad  virtutem  et  ad  dignitatem  referremus.  Ita 
praeclara  est  recuperatio  libertatis,  ut  ne  mors  quidem 
sit  in  repetenda  libertate  fugienda.  Quod  si  immorta- 
litas  consequeretur  praesentis  periculi  fugam  :  tamen 
eo  magis  ea  fugienda  videretur ,  quo  diuturnior  servi¬ 
tus  esset.  Quum  vero  dies  et  nodes  omnia  nos  undi- 

que  fata  circumstent :  non  est  viri  minimeque  Roma¬ 
ni  dubitare ,  eum  spiritum ,  quem  naturae  debeat,  pa¬ 
triae  reddere.  21 .  Concurritur  undique  ad  commune 
incendium  restinguendum.  Yeterani,  primi  Caesaris 
auctoritatem  secuti,  conatum  Antonii  repulerunt :  post 
eiusdem  furorem  Martia  legio  fregit,  Quarta  afflixit. 
Sic,  a  suis  legionibus  condemnatus,  irrupit  in  Gal- 
liam,  quam  sibi  armis  animisque  infestam  inimicam- 
que  cognovit.  Hunc  A.  Hirtii,  C.  Caesaris  exercitus 
insecuti  sunt:  post  Pansae  delectus  Urbem  totamque 
Italiam  erexit.  Unus  omnium  est  hostis.  Quamquam 
habet  secum  L.  fratrem,  carissimum  populo  Romano 
civem :  cuius  desiderium  civitas  ferre  diutius  non  po¬ 
test.  22.  Quid  ilia  taetrius  bellua?  quid  immanius? 
qui  ob  earn  caussam  natus  videtur,  ne  omnium  mor- 
talium  turpissimus  esset  M.  Antonius.  Est  una  Tre- 
bellius,  qui  iam  cum  tabulis  novis  redit  in  gratiam : 
T.  Plancus ,  ceteri  pares:  qui  id  pugnant,  id  agunt, 
ut  contra  rempublicam  restituti  esse  videantur.  Sol- 
licitant  homines  imperitos  Saxae  et  Caphones,  ipsi 
rustici  atque  agrestes ,  qui  hanc  rempublicam  nec  vi- 
derunt  umquam  nec  videre  constitutam  volunt:  qui 
non  Caesaris,  sed  Antonii  acta  defendunt:  quos  aver- 
tit  agri  Campani  infinita  possessio:  cuius  eos  non  pu- 
dere  demiror,  quum  videant,  se  mimos  et  mimas  ha¬ 
bere  vicinos.  XI.  23.  Ad  has  pestes  opprimendas, 
quid  est  cur  moleste  feramus,  quod  M.  Bruti  accessit 
exercitus?  immoderati ,  credo,  hominis  et  turbulenti : 
videte,  ne  nimium  paene  patientis.  Etsi  in  illius  viri 
consiliis  atque  factis  nihil  nec  nimium ,  nec  parum 
umquam  fuit.  Omnis  voluntas  M.  Bruti ,  patres  con- 
scripti,  omnis  cogitatio,  tota  mens  auctoritatem  sena- 
tus,  libertatem  populi  Romani  intuetur:  haec  habet 
proposita,  haec  tueri  vult.  Tentavit,  quid  patientia 
proficere  posset.  Nihil  quum  proficeret,  vi  contra 
vim  experiendum  putavit.  Cuiquidem,  patres  con- 
scripti,  vos  idem  tribuere  hoc  tempore  debetis,  quod 
a.  d.  xm.  Kalend.  Ian.  D.  Bruto  et  C.  Caesari,  me  au- 
ctore,  tribuistis :  quorum  privatum  de  republica  con¬ 
silium  et  factum  auctoritate  vestra  est  comprobatum 

atque  laudatum.  24.  Quod  idem  in  M.  Bruto  facere 
debetis,  a  quo  insperatum  et  repentinum  reipublicae 
praesidium  legionum ,  equitatus,  auxiliorum  magnae 
et  firmae  copiae  comparatae  sunt:  adiungendusque 
est  Q.  Hortensius,  qui,  quum  Macedonians  obtineret, 
adiutorem  se  Bruto  ad  comparandum  exercitum  fide- 
lissimum  et  constantissimum  praebuit.  Nam  de  M. 
Appuleio  separatim  censeo  referendum :  cui  testis  est 
per  litteras  M.  Brutus,  eum  principem  fuisse  ad  cona¬ 
tum  exercitus  comparandi.  25.  Quae  quum  ita  sint : 
quod  C.  Pansa ,  consul ,  verba  fecit  de  litteris ,  quae  a 
Q.  Caepione Bruto,  proconsule,  allatae  et  in  hoc  ordine 
recitatae  sunt,  de  ea  re  ita  censeo :  Quum  Q.  Caepionis 
Bruti,  proconsulis,  opera,  consilio  ,  industria,  virtute 
difficillimo  reipublicae  tempore  provincia  Macedonia, 
Illyricum,  cuncta  Graecia,  legiones,  exercitus,  equita¬ 
tus  in  consulum,  senatus  populique  Romani  potestate 
sint:  id  Q.  Caepionem  Brutum  proconsulem  bene  et  e 
republica  et  sua  maiorumque  suorum  dignitate  con- 
suetudineque  reipublicae  bene  gerendae  fecisse,  eam- 
que  rem  senatui  populoque  Romano  gratam  esse  et 
fore:  26.  utque  Q.  Caepio  Brutus  proconsul  provin- 
ciam  Macedonian!,  Illyricum  cunctamque  Graeciam 
tueatur,  defendat,  custodiat  incolumemque  conservet, 
eique  exercitui,  quem  ipse  constituit,  comparavit, 
praesit,  pecuniaque  ad  rem  militarem,  si  qua  opus  sit, 
quae  publica  sit  et  exigi  possit,  utatur,  exigat,  pecu- 
niasque,  a  quibus  videatur,  ad  rem  militarem  mutuas 
sumat,  frumentum  imperet,  operamque  det,  ut  cum 
suis  copiis  quam  proxime  Italiam  sit:  quumque  ex 
litteris  Q.  Caepionis  Bruti  proconsulis  intellectum  sit, 
Q.  Hortensii  proconsulis  opera  et  virtute  vehementer 
rempublicam  adiutam  omniaque  eius  consilia  cum 
consiliis  Q.  Caepionis  Bruti  proconsulis  coniuncta 
fuisse,  eamque  rem  magno  usui  reipublicae  fuisse; 
Q.  Hortensium  proconsulem  recte  et  ordine,  exque  re¬ 
publica  fecisse:  senatuique  placere,  Q.  Hortensium 
proconsulem  cum  quaestoribus  prove  quaestoribus  et 
legatis  suis  provinciam  Macedonian!  obtinere ,  quoad 
ei  ex  senatusconsulto  successum  sit. 

PHILIPPI  CA  UNDECIMA. 


ARG.  Dolaliella  quum,  C.  TreJjimio  Smyrnae  interfecto, 
Asiam  occupasset,  a  genatu  liostis  iudicatus  est.  Relli  autem 
cura  ut  C.  Cassio  iinperatori  committeretur ,  Cicero  liac  oratione 
suasit.  Cuius  in  sententiani  senatusconsultuin  factum  esse,  te¬ 
stis  est  Velleius  II,  G2. 

I.  1 .  Magno  in  dolore  sum ,  patres  conscripti,  vel 
maerore  potius,  quem  ex  crudeli  el  miserabili  morte 
C.  Trcbonii ,  optimi  civis  moderatissimique  hominis, 


accepimus;  inest  tamen  aliquid,quod  reipublicae  pro- 
futurum  putem.  Perspeximus  enim,  quanta  in  iis, 
qui  contra  patriam  scelerata  arma  ceperunt,  inesset 
immanilas.  Nam  duo  haec  capita  nata  sunt  post  ho¬ 
mines  natos  taetcrrima  et  spurcissima,  Dolabella  et 
Antonius:  quorum  alter  effecit,  quodoptabat;  de  al- 
tero  patefactum  est,  quid  cogitaret.  L.  Cinna  crude- 
lis:  C.  Marius  in  iracundia  perseverans  :  L.  Sulla  ve- 

hemens :  neque  ullius  horum  in  ulciscendo  acerbitas 
progressa  ultra  mortem  est.  Quae  tamen  poena  in  ci- 
ves  nimis  crudelis  putabatur.  2.  Ecce  tibi  geminum 
in  scelere  par,  invisitatnm,  inauditum,  ferum,  barba- 
rum.  Itaque  quorum  summum  quondam  inter  ipsos 
odium  bellumque  meministis,  eosdem  postea  singula- 
ri  inter  se  consensu  et  amore  devinxit  impurissimae 
naturae  et  turpissimae  vitae  similitudo.  Ergo  id, 
quod  fecit  Dolabella,  in  quo  potuit,  multis  idem  mina- 
tur  Antonius.  Sed  ille  quum  procul  abesset  a  consu- 
libus  exercitibusque  nostris,  neque  dum  senatum  cum 
populo  Romano  conspirasse  sensisset ,  fretus  Antonii 
copiis  ea  scelera  suscepit,  quae  Romae  iam  suscepta 
arbitrabatur  a  socio  furoris  sui.  3.  Quid  ergo  hunc 
aliudmoliri,  quid  optare  censetis,  aut  quam  omnino 
caussam  esse  belli?  Omnes,  qui  libere  de  republica 
sensimus,  qui  dignas  nobis  sententias  diximus,  qui 
populum  Romanum  liberum  esse  voluimus,  statuit 
ille  quidem  non  inimicos,  sed  hostes:  maiora  tamen  in 
nos,  quam  in  hostem,  supplicia  meditatur:  mortem 
naturae  poenam  putat  esse,  iracundiae  tormenta  atque 
cruciatum.  Qualis  igitur  hostis  habendus  est  is,  a 
quo  victore  si  cruciatus  absit,  mors  in  beneficii  parte 
numeretur?  II.  Quamobrem,  patres  conscripti,  quam- 
quam  hortatore  non  egetis,  (ipsi  enim  vestra  sponte 
exarsistis  ad  libertatis  recuperandae  cupiditatem,)  ta¬ 
men  eo  maiore  animo  studioque  libertatem  defendite, 
quo  maiora  proposita  victis  supplicia  servitutis  vide- 
tis.  4.  In  Galliam  invasit  Antonius,  in  Asiam  Dola¬ 
bella  :  in  alienam  uterque  provinciam.  Alteri  se  Bru¬ 
tus  obiecit,  impetumque  furentis  atque  omnia  dive- 
xare  ac  diripere  cupientis  vitae  suae  periculo  colliga- 
vit,  progressu  arcuit,  a  reditu  refrenavit:  obsideri  se 
passus  ex  utraque  parte  constrinxit  Antonium.  Alter 
in  Asiam  irrupi|.  Cur?  Si,  ut  in  Syriam,  patebat  via 
certa  neque  longa:  quid  opus  fuit  cum  legioneprae- 
misso  Marso  nescio  quo  Octavio,  scelerato  latrone  at¬ 
que  egente,  qui  popuiaretur  agros,  vexaret  urbes,  non 
ad  spem  constituendae  rei  familiaris,  quamtenere  eum 
posse  negant,  qui  norunt :  (mihi  enim  hie  senator  igno- 
tus  est:)  sed  ad  praesentem  pastum  mendicitatis  suae, 
consecutus  est  Dolabella,  nulla  suspicione  belli.  5. 
Quis  enim  id  putaret?  Secutae  coliocutiones  familia- 
rissimae  cum  Trebonio,  complexusque  summae  bene- 
volentiae  falsi  indices  exstiterunt  in  amore  simulato : 
dexterae,  quae  fidei  testes  esse  solebant,  perfidia  sunt 
et  scelere  violatae:  nocturnus  introitus  Smyrnam, 
quasi  in  hostium  urbem ,  quae  est  fidelissimorum  an- 
tiquissimorumque  sociorum:  oppressus  Trebonius: 
si,  ut  ab  eo,  qui  aperte  hostis  esset,  incautus :  si,  ut  ab 
eo,  qui  ci vis  etiam  turn  speciem  haberet,  miser.  Ex 
quo  nimirum  documentum  nos  capere  fortuna  voluit, 
quid  esset  victis  extimescendum.  Consularem  homi- 
nem,  consulari  imperio  provinciam  Asiam  obtinentem, 
Samiario  exsuli  tradidit:  interficere  captum  statim  no- 
luit,  ne  nimis,  credo,  in  victoria  liberalis  videretur. 
Quum  verborum  contumeliis  optimum  virum  incesto 
ore  lacerasset,  turn  verberibus  ac  tormentis  quaestio- 
nem  babuit  pecuniae  publicae,  idque  per  biduum. 
Post  cervicibus  caput  abscidit,  idque  affixum  gestari 
iussit  in  pilo:  reliquum  corpus  tractum  atque  lania- 
tum  abiecit  in  mare.  6.  Cum  hoc  bellandum  boste 
est;  cuius  taeterrima  crudelitate  omnis  barbaria  supe- 
rata  est.  Quid  loquar  de  caede  civium  Romanorum? 
de  direptione  fanorum?  Quis  est,  qui  pro  rerum  atro- 
citate  deplorare  tantas  calamitates  queat?  Et  nunc  tota  j 
Asia  vagatur,  volitat  ut  rex;  nos  alio  bello  distineri  j 


putat.  Quasi  vero  non  unum  idemque  bellum  sit  con¬ 
tra  hoc  iugum  impiorum  nefarium.  III.  Imaginem 
M.  Antonii  crudelitatis  in  Dolabella  cernitis :  ex  hoc  ef- 
ficta  est:  ab  hoc  ilia  Dolabellae  scelerum  praecepta 
sunt  tradita.  Num  leniorem ,  quam  in  Asia  Dolabella 
fuit,  in  Italia,  siliceat,  fore  putatis  Antonium?  Mihi 
quidem  et  ille  pervenisse  videtur,  quoad  progredi  po- 
tuerit  feri  hominis  amentia,  neque  Antonius  ullius 
supplied  adhibendi,  si  potestatem  habeat,  ullam  esse 
partem  relicturus.  7.  Ponite  igitur  ante  oculos,  pa¬ 
tres  conscripti,  miseram  illam  quidem  et  flebilem  spe¬ 
ciem  ,  sed  ad  incitandos  animos  vestros  necessariam  : 
nocturnum.impetum  in  urbem  Asiae  clarissimam ,  ir- 
ruptionem  armatorum  in  Trebonii  domum,  quum  mi¬ 
ser  ille  prius  latronum  gladios  videret,  quam,  quae  res 
esset,  audisset:  furentis  introitum  Dolabellae,  vocem 
impuram  atque  os  illud  infame,  vincula,  verbera,  ecu- 
leum,  tortorem  carnificemque  Samiarium.  Quae  tu- 
lisse  ilium  fortiter  et  patienter  ferunt.  Magna  laus, 
meoque  iudicio  omnium  maxima.  Est  enim  sapientis, 
quidquid  homini  accidere  possit,  id  praemeditari  fe- 
rendum  modice  esse,  si  evenerit.  Maioris  omnino  est 
consilii  providere,  ne  quid  tale  accidat:  animi  non  mi- 
noris  fortiter  ferre,  si  evenerit.  8.  Ac  Dolabella  qui¬ 
dem  tam  fuit  immemor  humanitatis ,  quamquam  eius 
numquam  particeps  fuit,  ut  suam  insatiabilem  crude- 
litatem  exercuerit  non  solum  in  vivo,  sed  etiam  in 
mortuo,  atque  in  eius  corpore  lacerando  atque  vexan- 
do,  quum  animum  satiare  non  posset,  oculos  paverit 
suos.  IV.  0  multo  miserior  Dolabella,  quam  ille, 
quern  tu  miserrimum  esse  voluisti !  Dolores  Trebonius 
pertulit  magnos :  multi,  ex  morbi  gravitate  maiores : 
quos  tamen  non  miseros ,  sed  laboriosos  solemus  di- 
cere.  Longus  fuit  dolor  bidui :  at  compluribus  anno- 
rum  saepe  multorum.  Nec  vero  graviora  sunt  carni- 
ficum  tormenta ,  quam  interdum  cruciamenta  morbo- 
rum.  9.  Alia  sunt ,  alia ,  inquam ,  o  perditissimi  ho¬ 
mines  et  amentissimi,  multo  miseriora.  Nam,  quo 
maior  vis  est  animi,  quam  corporis,  hoc  sunt  graviora 
ea,  quae  concipiuntur  animo,  quam  ilia,  quae  corpore. 
Miserior  igitur,  qui  suscipit  in  se  scelus,  quam  is,  qui 
alterius  facinus  subire  cogitur.  Cruciatus  est  a  Dola¬ 
bella  Trebonius:  et  quidem  a  Karthaginiensibus  Re- 
gulus.  Qua  re  quum  crudelissimi  Poeni  iudicati  sint 
in  hoste,  quid  in  cive  de  Dolabella  iudicandum  est? 
An  vero  hoc  conferendum  est?  aut  dubitandum,  liter 
miserior?  isne,  cuius  mortem  senatus  populusque  Ro- 
manus  ulciscicupit;  an  is,  qui  cunctis  senatus  senten- 
tiis  hostis  est  iudicatus?  Nam  ceteris  quidem  vitae 
partibus,  quis  est,  qui  possit  sine  Trebonii  maxima 
contumelia  conferre  vitam  Trebonii  cum  Dolabellae? 
Alterius  consilium,  ingenium,  humanitatem,  innocen- 
tiam,  magnitudinem  animi  in  patria  liberanda,  quis 
ignorat?  alteri  a  puero  pro  deliciis  crudelitas  fuit: 
deinde  ea  libidinum  turpitude,  ut  in  hoc  sit  semper 
ipse  laetatus,  quod  ea  faceret,  quae  sibi  obiici  ne  ab 
inimico  quidem  possenf  verecundo.  10.  Et  hie,  dii 
immortales!  aliquando  fuit  meus.  Occulta  enim  erant 
vitia  non  inquirenti.  Neque  nunc  fortasse  alienus  ab 
eo  essem,  nisi  ille  vobis,  nisi  moenibus  patriae,  nisi 
huicurbi,  nisidiis  penatibus,  nisi  aris  et  focis  omnium 
nostrum,  nisi  denique  naturae  et  humanitati  inventus 
esset  inimicus.  A  quo  admoniti,  diligentius  et  vigi- 
lantius  caveamus  Antonium. 

V.  Etenim  Dolabella  non  ita  multos  secum  habuit 
notos  et  insignes  latrones.  At  videtis,  quos  et  quam 
multos  habeat  Antonius.  Primum  L.  fratrem.  Quam 

facem ,  dii  immortales !  quod  faeinus !  quod  scelus ! 
quem  gurgitem !  quam  voraginem!  Quid  eum  non 
sorbere  animo,  quid  non  haurire  cogitatione,  cuius 
sanguinem  non  bibere  censetis?  in  cuius  possessiones 
atque  fortunas  non  impudentissimos  oculos  spe  et 
mente  defigere?  11.  Quid  Censorinum?  qui  se  ver- 
bo  praetorem  esse  urbanum  cupere  dicebat,  re  certe 
noluit.  Quid  Besliam?  qui  se  consulatum  in  Bruti 
locum  pelere  profitetur.  Atque  hoc  quidem  detesta- 
bile  omen  avertat  Iuppiter!  Quam  absurdum  autem, 
qui  praetor  fieri  non  potuerit,  eum  petere  consulatum? 
Nisi  forte  damnationem  pro  praetura  putat.  Alter 
Caesar,  Vopiscus  ille ,  homo  summo  ingenio,  summa 
potentia,  qui  ex  aedilitate  consulatum  petit,  solvatur 
legibus :  quamquam  leges  eum  non  tenent,  propter 
eximiam,  credo,  dignitatem.  At  hie,  me  defendente, 
quinquies  absolutus  est.  Sexta  palma  urbana ,  etiam 
in  gladiatore  difficilis.  Sed  haec  iudicum  culpa ,  non 
mea  est.  Ego  defendi  fide  optima :  illi  debuerunt  cla- 
rissimum  et  praestantissimum  senatorem  in  civitate 
retinere.  Qui  tamen  nunc  nihil  aliud  agere  videtur, 
nisi  ut  intelligamus,  illos,  quorum  res  iudicatas  irritas 
fecimus,  bene  et  e  republica  iudicavisse.  12.  Neque 
hoc  in  hoc  uno  est :  sunt  alii  in  eisdem  castris  honeste 
condemnati,  turpiter  restituti.  Quod  horum  consi¬ 
lium,  qui  omnibus  bonis  hostes  sunt,  nisi  crudelissi- 
mum,  putatis  fore?  AcceditSaxa,  nescio  quis,  quem 
nobis  Caesar  ex  ultima  Celtiberia  tribunum  plebis  de- 
dit,  castrorum  antea  metator,  nunc,  ut  sperat,  Uibis  . 
a  qua  quum  sit  alienus,  suo  capiti,  salvis  nobis,  omi- 
netur.  Cum  hoc  veteranus  Capho:  quo  neminem  ve- 
terani  peius  oderunt.  His,  quasi  praeter  dotem,  quam 
in  civilibus  malis  acceperant,  agrum  Campanum  est 
lar^itus  Antonius,  ut  haberent  reliquorum  nutnculas 
praediorum :  quibus  utinam  contenti  essent!  fene- 
mus  :  etsi  tolerabile  non  erat:  sed  quidvis  patiendum 
fuit,  ut  hoc  taeterrimum  bellum  non  haberemus. 

VI.  13.  Quid?  ilia  castrorum  M.  Antonii  lumina, 
nonne  ante  oculos  proponitis?  Primum  duos  collegas 
Antoniorum  et  Dolabellae,  Nuculam  et  Lentonem,  Ita- 
liae  divisores  lege  ea,  quam  senatus  per  vim  latam  iu- 
dicavit:  quorum  alter  commentatus  est  mimos ,  alter 
egit  tragoediam.  Quid  dicam  de  ApuloDomitio?  cuius 
bona  modo  proscripta  vidimus:  tanta  procuratorum 
est  negligentia.  At  hie  nuper  sororis  filio  infudit  ve- 
nenum ,  non  dedit.  Sed  non  possunt  non  prodige  vi- 
vere,  qui  nostra  bona  sperant,  quum  effundant  sua. 
Vidimus  etiam P.Decii  auctionem,  clarissimi  viri :  qui, 
maiorum  suorum  exempla  persequens ,  pro  alieno  se 
aere  devovit.  Emptor  tamen  in  ea  auctione  inventus 
est  nemo.  Hominem  ridiculum ,  qui  se  exire  aere 
alieno  putet  posse,  quum  vendat  aliena.  14.  Nam 
quid  ego  de  Trebellio  dicam?  quem  ultae  videntur  fu- 
riae  debitorum :  vindicem  enim  tabularum  novarum 
novam  tabulam  videmus.  Quid  de  T.  Planco?  quem 
praestantissimus  civis,  Aquila,  Pollentia  expulit,  et 
quidem  crure  fracto :  quod  utinam  illi  ante  accidisset, 
ne  hue  redire  potuisset !  Lumen  et  decus  illius  exei  ci- 
tus  paene  praeterii,  C.  Annium  Cimbrum,  Lysidici  fi- 
lium,  Lysidicum  ipsum,  Graeco  verbo,  quoniam  omnia 
iura  dissolvit :  nisi  forte  iure  Germanum  Cimber  occi- 
dit.  Quum  hanc  et  huius  generis  copiam  tantam  ha- 
beat  Antonius  :  quod  scelus  omittet,  cumDolabella  tan- 
tis  se  obstrinxerit  parricidiis,  nequaquam  pari  latio- 
num  manu  et  copia?  15.  Quapropter,  ut  invitus  saepe 
dissensi  a  Q.  Fufio,  ita  sum  eius  sententiae  hbenter 
assensus.  Ex  quo  iudicare  debetis,  me  non  cum  ho- 


mine  solere,  sed  cum  caussa  dissidere.  Itaque  non 
assentior  solum,  sed  etiam  gratias  ago  Q.  Fufio.  Dixit 
enim  severam,  gravem,  republica  dignam  sententiam  : 
iudicavit  hostem  Dolabellam :  bona  eius  censuit  pu- 
blice  possidenda.  Quo  quum  addi  nihil  posset:  (quid 
enim  atrocius  potuit,  quid  severius  decernere?)  dixit 
tamen ,  si  quis  eorum ,  qui  post  se  rogati  essent ,  gra- 
viorem  sententiam  dixisset,  in  earn  se  iturum.  Quam 
severitatem  quis  potest  non  laudare? 

VII.  16.  Nunc,  quoniam  hostis  est  iudicatus  Do- 
labella,  bello  est  persequendus.  Neque  enim  quie- 
scet:  habet  legionem,  habet  fugitivos,  habet  scelera- 
tam  impiorum  manum  :  est  ipse  confidens,  impotens, 
gladiatorio  generi  mortis  addictus.  Quamobrem, 
quoniam  cum  Dolabella  hesterno  die  hoste  decreto 
bellum  gerendum  est,  imperator  est  deligendus. 
Duae  dictae  sunt  sententiae :  quarum  neutram  probo : 
alteram,  quia  semper,  nisi  quum  est  necesse,  pericu- 
losam  arbitror :  alteram,  quia  alienam  his  tempori- 
bus  existimo.  17.  Nam,  extraordinarium  imperium 
populare  atque  ventosum  est,  minime  nostrae  gravi- 
tatis,  minime  huius  ordinis.  Bello  Antiochi  magno 
et  aravi,  quum  L.  Scipioni  provincia  obvenisset  Asia, 
parumque  in  eo  putaretur  esse  animi,  parum  roboris, 
senatusque  ad  collegam  eius,  C.  Laelium,  huius  Sa- 
pientis  patrem,  negotium  deferret :  surrexit  P.  A f ri— 
canus,  l'rater  maior  L.  Scipionis,  et  illam  ignominiam 
a  familia  deprecatus  est:  dixitque  et  in  fratre  suo 
summam  virtutem  esse  summumque  consilium,  ne¬ 
que  se  ei  legatum,  id  aetatis  iisque  rebus  gestis,  de- 
futurum.  Quod  quum  ab  eo  esset  dictum ;  nihil  est 
de  Scipionis  provincia  commutatum :  nec  plus  extra¬ 
ordinarium  imperium  ad  id  bellum  quaesitum,  quam 
duobus  antea  maximis  Punicis  bellis,  quae  aconsuli- 
bus,  aut  a  dictatoribus  gesta  et  confecta  sunt:  aut 
quam  Pyrrhi,  quam  Philippi,  quam  post  Achaico bello, 
quam  Punico  tertio:  ad  quod  populus  Romanus  ita 
sibi  ipse  delegit  idoneum  ducem,  P.  Scipionem,  ut 
eum  tamen  bellum  gerere  consulem  vellet. 

VIII.  18.  Cum  Aristonico  bellum  gerendum  fuit, 
P.  Licinio,  L.  Valerio  consulibus.  Rogatus  est  popu¬ 
lus,  quem  id  bellum  gerere  placeret:  Crassus,  consul 
et  pontifex  maximus,  Flacco  collegae,  flamini  Martiali, 
mulctam  dixit,  si  a  sacris  discessisset.  Quam  mul- 
ctam  populus  remisit:  pontifici  tamen  flaminem  pa- 
rere  iussit.  Sed  ne  turn  quidem  populus  Romanus 
ad  privatum  detulit  bellum:  quamquam  erat  Afri- 
canus,  qui  anno  ante  de  Numantinis  triumphaverat: 
qui  quum  longe  omnes  belli  gloria  et  virtute  supe- 
raret,  duas  tantum  tribus  solas  tulit.  Ita  populus 
Romanus  consuli  potius  Crasso,  quam  privato  Afii- 
cano  bellum  gerendum  dedit.  De  Cn.  Pompeii  im- 
periis,  summi  viri,  atque  omnium  principis,  tribuni 
plebis  turbulenti  tulerunt.  Nam  Sertorianum  bellum 
a  senatu  privato  datum  est,  quia  consules  recusabant. 
quum  L.  Philippus  pro  consulibus  eum  se  mittere  di¬ 
xit,  non  pro  consule.  19.  Quae  igitur  haec  comitia? 
aut  quam  ambitioncm  constantissimus  et  gravissimus 
civis,  L.  Caesar,  in  senatum  introduxit?  Clarissimo 
viro  atque  innocentissimo  decrevit  imperium,  privato 
tamen.  In  quo  maximum  nobis  onus  imposuit.  As¬ 
sensus  ero :  ambitionem  induxero  in  curiam.  Negaro : 
videbor  suffragio  meo,  tamquam  comitiis ,  honorem 
homini  amicissimo  denegasse.  Quod  si  comitia  placet 
in  senatu  habere:  petamus,  ambiamus.  Tabella 
modo  detur  nobis,  sicut  populo  data  est.  Cur  com- 
mittis,  Caesar,  ut  aut  praestantissimus  vir,  si  tibi  non 

sit  assensum,  repulsam  tulisse  videatur,  aut  unus 
quisque  nostrum  praeteritus,  si,  quum  pari  dignitate 
simus,  eodem  honore  digni  non  putemur.  20.  At  enim 
(nam  id  exaudio)  C.  Caesari  adolescentulo  imperium 
extraordinarium  mea  sentenlia  dedi.  Ille  enim  mihi 
praesidium  extraordinarium  dederat.  Quum  dico 
mihi,  senatui  dico  populoque  Romano.  A  quo  respu- 
blica  praesidium,  ne  cogitatum  quidem,  tantum  habe- 
ret,  ut  sine  eo  salva  esse  non  posset,  huic  extraordi¬ 
narium  imperium  non  darem?  Aut  exercitus  adi- 
mendus  aut  imperium  dandum  fuit.  Quae  est  enim 
ratio,  aut  qui  potest  fieri,  ut  sine  imperio  teneatur 
exercitus?  Non  igitur,  quod  ereptum  non  est, 
id  existimandum  est  datum.  Eripuissetis  C.  Cae¬ 
sari,  patres  conscripti,  imperium,  nisi  dedissetis. 
Milites  veterani,  qui  illius  auctoritatem,  imperium, 
nomen  secuti,  pro  republica  arma  ceperant,  vole- 
bant  sibi  ab  illo  imperari:  legio  Martia  et  Quarta 
ita  se  contulerant  ad  auctoritatem  senatus  populi- 
que  Romani  dignitatem,  ut  deposcerent  imperatO"- 
rem  et  ducem.  Imperium  C.  Caesari  belli  necessi- 
tas,  fasces  senatus  dedit.  Otioso  vero  et  nihil  agenti 
privato,  obsecro  te,  L.  Caesar,  (cum peritissimohomine 
mihi  res  est,)  quando  imperium  senatus  dedit? 

IX.  Sed  de  hoc  quidem  hactenus,  ne  refragari  ho- 
mini  amicissimo  ac  de  me  optime  merito  videar.  Etsi 
quis  potest  refragari  non  modo  non  petenti,  verum 
etiam  recusanti?  21.  Ilia  vero,  patres  conscripti,  alie- 
na'consulum  dignitate,  aliena  temporum  gravitate 
sententia  est,  ut  consules  Dolabellae  persequendi 
caussa  Asiam  et  Syriam  sortiantur.  Dicam,  cur  inutile 
reipublicae,  sed  prius,  quam  turpe  consulibus  sit,  vi- 
dete.  Quum  consul  designatus  obsideatur,  quum  in 
eo  liberando  salus  sit  posita  reipublicae,  quum  a  po- 
pulo  Romano  pestiferi  cives  parricidaeque  descive- 
rint,  quumque  id  bellum  geramus,  quo  bello  de  digni¬ 
tate,  de  libertate,  de  vita  decernamus,  et,  si  in  pote- 
statem  quis  Antonii  venerit,  proposita  sint  tormenta 
atque  cruciatus :  quumque  harum  rerum  omnium  de- 
certatio  consulibus  optimis  et  fortissimis  commissa 
et  commendata  sit:  Asiae  et  Syriae  mentio  fiet,  ut 
aut  suspicioni  crimen  aut  invidiae  materiam  dedisse 
videamur?  22.  At  vero  ita  decernunt,  ut  liberate  Bru- 
to:  id  enim  restabat:  ut  relicto,  deserto,  prodito. 
Ego  vero  mentionem  omnino  provinciarum  factam 
dico  alienissimo  tempore.  Quamvis  enim  intentus 
animus  tuus  sit,  C.  Pansa,  sicut  est,  ad  virum  fortis- 
simum  et  omnium  clarissimum  liberandum,  tamen 
rerum  natura  co°;it  te  necessario  referre  animum  ali- 
quando  ad  Dolabellam  persequendum,  et  partem  ali- 
quam  in  Asiam  etSyriam  derivare  curae  etcogitationis 
tuae.  Si  autem  fieri  posset,  vel  plures  te  animos  ha¬ 
bere  vellem,  quos  omnes  ad  Mutinam  intenderes. 
Quod  quoniam  fieri  non  potest,  istoc  animo,  quem  ha- 
bes  praestantissimum  atque  optimum,  nihil  te  volu- 
mus,  nisi  de  Rruto  cogitare.  23.  Facis  tu  id  quidem, 
et  eo  maxime  incumbis !  duas  tamen  res ,  magnas 
praesertim,  non  modo  agere  uno  tempore,  sed  ne  cogi- 
tando  quidem  explicare  quisquam  potest.  Incitare  et 
inflammare  tuum  istuc  praestantissimum  studium, 
non  ad  aliam  ulla  ex  parte  curam  transferre  debemus. 

X.  Adde  istuc  sermones  hominum,  adde  suspi- 
ciones,  adde  invidiam.  Imitare  me,  quem  tu  semper 
laudasti:  qui  instructam  ornatamque  a  senatu  pro- 
vinciam  deposui,  ut  incendium  patriae,  omissa  omni 
cogitatione,  restinguerem.  Nemo  erit  praeter  unum 
me,  quicum  profecto,  si  quid  interesse  tuaputasses, 


pro  summa  familiaritate  nostra  communicasses ,  qui 
credat,  te  invito,  provinciam  tibi  essedecretam.  Hanc, 
quaeso,  pro  tua  singulari  sapientia,  reprime  famam : 
atque  effice,  ne  id,  quod  non  curas,  cupere  videare. 
24.  Quod  quidem  eo  vehementius  tibi  laborandum 
est,  quia  in  eamdem  cadere  suspicionem  collega,  vir 
clarissimus,  non  potest.  Nihil  horum  scit,  nihil  su- 
spicatur.  Bellum  gerit:  inaciestat:  de  sanguine  et 
de  spiritu  decertat:  ante  provinciam  sibi  decretam 
audiet,  quam  potuerit  tempus  ei  rei  datum  suspicari. 
Vereor,  ne  exercitus  quoque  nostri,  qui  non  delectus 
necessitate,  sed  voluntariis  studiis  se  ad  rempublicam 
contulerunt,  tardentur  animis,  si  quidquam  aliud  a 
nobis,  nisi  de  instanti  bello  cogitatum  putabunt.  Quod 
si  provinciae  consulibus  expetendae  videntur,  sicut 
saepe  multis  clarissimis  viris  expetitae  sunt:  reddite 
prius  nobis  Brutum,  lumen  et  decus  civitatis :  qui  ita 
conservandus  est,  ut  id  signum,  quod  de  caelo  dela- 
psum  Yestae  custodiis  continetur:  quo  salvo,  salvi 
sumus  futuri.  Tunc  vel  in  caelum  vos,  si  fieri  pote- 
rit,  humeris  nostris  tollemus :  provincias  certe  dignis- 
simas  vobis  deligemus.  Nunc,  quod  agitur,  agamus. 
Agitur  autem,  liberine  vivamus,  an  mortem  obeannis: 
quae  certe  servituti  anteponenda  est.  25.  Quid,  si 
etiam  affert  tarditatem  ista  sententia  ad  Dolabellam 
persequendum?  Quando  enim  veniet  consul?  An  id 
exspectamus,  quo  ne  vestigium  quidem  Asiae  civita- 
tum  atque  urbium  relinquatur?  At  mittent  aliquemde 
suo  numero.  Yalde  mihi  probari  potest,  qui  paullo 
ante  clarissimo  viro  privato  imperium  extra  ordinem 
non  dedi.  At  hominem  di°num  mittent.  Num  P. 
Servilio  digniorem?  At  eum  quidem  ci vitas  non  habet. 
Quod  ergo  ipse  nemini  putat  dandum,  ne  a  senatu 
quidem;  id  ego  unius  iudicio  delatum  comprobem? 
26.  Expedito  nobis  homine  et  parato,  patres  conscri¬ 
pti,  opus  est,  et  eo,  qui  imperium  legitimum  habeat: 
qui  praeterea  auctoritatem,  nomen,  exercitum,  per- 
spectum  animum  in  republica  liberanda. 

XI.  Quis  igitur  is  est?  Aut  M.  Brutus,  aut  C.  Cas¬ 
sius  aut  uterque.  Decernerem  plane,  sicut  multi*, 
consulem  alterum  ambove,  ni  Brutum  colligassemus 
in  Graecia,  et  eius  auxilium  ad  Italiam  vergere,  quam 
ad  Asiam  maluissemus :  non  ut  ex  ea  acie  respectum 
haberemus,  sed  ut  ipsa  acies  subsidium  haberet  etiam 
transmarinum.  Praeterea,  patres  conscripti,  M.  Bru¬ 
tum  retinet  etiam  nunc  C.  Antonius,  qui  tenet  Apol- 
loniam,  magnam  urbem  et  gravem:  tenet,  opinor, 
Byllidem:  tenet  Amantiam :  instatEpiro:  urget  Illy— 
ricum:  habet  aliquot  cohortes,  habet  equitatum. 
Ilinc,  si  Brutus  erit  traductus  ad  aliud  bellum,  Grae- 
ciam  certe  amiserimus.  Est  autem  etiam  de  Brun- 
disio  atque  ilia  ora  Italiae  providendum.  Quamquam 
miror  tamdiu  morari  Antonium.  Solet  enim  accipe- 
re  ipse  manicas,  nec  diutius  obsidionis  metum  susti- 
nere.  Quod  si  confecerit  Brutus  et  intellexerit  plus 
se  reipublicae  profuturum,  si  Dolabellam  persequatur, 
quam  si  in  Graecia  maneat:  aget  ipse  per  sese,  ut  ad- 
huc  quoque  fecit:  neque  in  tot  incendiis,  quibus  con- 
festim  succurrendum  est,  exspectabit  senatum.  27. 
Nam  et  Brutus  et  Cassius  multis  iam  in  rebus  ipse  sibi 
senatus  fuit.  Necesse  est  enim,  in  tanta  conversione 
et  perlurbatione  omnium  rerum ,  temporibus  potius 
parere,  quam  moribus.  Nec  enim  nunc  primum  aut 
Brutus  aut  Cassius  salutem  libertatemque  patriae  le¬ 
gem  sanctissimam  et  morem  optimum  iudicavit.  Ita— 
que  si  ad  nos  nihil  referretur  de  Dolabella  persequen- 
do,  tamen  ego  pro  decreto  putarem,  quum  essent  tales 

virtute,  auctoritate,  nobilitate  summi  viri:  quorum 
alterius  iam  notus  nobis  est  exercitus,  alterius  audi- 
tus.  XII.  Non  igitur  Brutus  exspectavit  decreta  no¬ 
stra,  quum  studia  nosset.  Neque  enim  est  in  provin- 
ciam  suam  Cretam  profectus :  in  Macedonians  alienam 
advolavit :  omnia  sua  putavit,  quae  vos  vestra  esse 
velletis :  legiones  conscripsit  novas,  excepit  veteres : 
equitatum  ad  se  abduxit  Dolabellae,  atque  eum,  non- 
dum  tanto  parricidio  oblitum,  hostem  sua  sententia 
iudicavit.  Nam  ni  ita  esset,  quo  iure  equitatum  a  con- 
sule  abduceret?  28.  Quid?  C.  Cassius,  pari  magni- 
tudine  animi  et  consilii  praeditus,  nonne  eo  ex  Italia 
consilio  profectus  est,  ut  probiberet  Syria  Dolabellam? 
Qua  lege?  quo  iure?  Eo,  quod  Iuppiter  ipse  sanxit, 
ut  omnia,  quae  x'eipublicae  salutaria  essent,  legitima 
et  iusta  haberentur.  Est  enim  lex  nihil  aliud,  nisi 
recta  et  a  numine  deorum  tracta  ratio,  imperans  ho- 
nesta,  prohibens  contraria.  Huic  igitur  legi  paruit 
Cassius,  quum  est  in  Syriam  profectus,  alienam  pro- 
vinciam,  si  homines  legibusscriptisuterentur,  hisvero 
oppressis,  suam  lege  naturae.  29.  Sed  utea  vestra  quo- 
que  auctoritate  firmetur,  censeo:  Quum  P.  Dolabella, 

quique  eius  crudelissimi  e  t  taeterrimi  facinoris  ministri, 

socii,  adiutores  fuerunt,  hostes  populi  Romani  a  sena- 
tu  iudicati  sint;  quumque  senatus  P.  Dolabellam 
bello  persequendum  censuerit,  utis,  qui  omnia  deo¬ 
rum  hominumque  iura  novo,  inaudito,  inexpiabi  i 
scelere  polluerit,  nefarioque  patriae  se  parricidio  ob- 
strinxerit,  poenas  diis  hominibusque  meritas  debitas- 
que  persolvat:  30.  senatui  placere,  C.  Cassium 
proconsulem  provinciam  Syriam  obtinere,  uti,  qui 
earn  optimo  iure  provinciam  obtinuerit  :  eumque  a 
Q.  Marcio  Crispo  proconsule,  L.  Statio  Murco  pro- 
consule,  A.  Allieno  legato  exercitus  accipere,  eos- 
que  ei  tradere:  eumque  his  copiis,  et  si  quas  prae- 
terea  paraverit,  bello  P.  Dolabellam  terra  manque 
persequi :  eius  belli  gerendi  caussa,  quibus  ei  videa- 
tur,  naves,  nautas,  pecuniam,  cetera,  quae  ad  id  hel¬ 
ium  gerendum  pertineant,  ut  imperandi  in  Syria, 
Asia,  Bithynia,  Ponto  ius  potestatemque  habeat:  ut- 
que,  quamcumque  in  provinciam  eius  belli  gerendi 
caussa  advenerit,  ibi  maius  imperium  C.  Cassii,  pio- 
consulis,  sit,  quam  eius  erit,  qui  earn  provinciam  turn 
obtinebit,  quum  C.  Cassius  proconsul  in  earn  pio- 
vinciam  venerit:  31.  regem  Deiotarum  patrem,  et 
regem  Deiotarum  filium,  si,  ut  multis  bellis  saepenu- 
mero  imperium  populi  Romani  iuverint,  item  C.  Cas¬ 
sium  proconsulem  copiis  suis  opibusque  iuvissent, 
senatui  populoque  Romano  gratum  esse  facturos: 
itemque  si  ceteri  reges,  tetrarchae  dynastaeque  lecis- 
sent,  senatum  populumqne  Romanum  eorum  olhcii 
non  immemorem  futurum;  utique  C.  Pansa,  A.  Hir- 
tius  consules,  alter  ambove,  si  eis  videbitur,  republi- 
ca  recuperata,  de  provinciis  consularibus,  praetorus, 
ad  hunc  ordinem  primo  quoque  tempore  referant. 
Intcrea  provinciae  ab  iis,  a  quibus  obtinentur,  obtine- 
antur,  quoad  cuique  ex  senatusconsultosuccessumsit. 

XIII.  32.  Hoc  senatusconsulto  ardentem  intlam 
mabitis,  et  armatum  armabitis  Cassium.  Nec  enim 
animum  eius  potestis  ignorare  nec  copias.  Animus 
is  est,  quern  videtis:  copiae,  quas  audistis,  fortis et 
constantis  viri,  qui,  ne  vivo  quidem  Trebomo  Dola¬ 
bellae  latrocinium  in  Syriam  penetrare  sivisset.  A  - 
Menus,  familiaris  et  necessarius  meus,  post  intention 
Trebonii  profectus  ne  dici  quidem  se  legation  Dola¬ 
bellae  volet.  Est  Q.  Caecilii  Bassi ,  pnvati  llhus  qui¬ 
dem,  sed  fortis  et  praeclari  viri,  robustus  et  victor 


exercitus.  33.  Deiotari  regis,  et  patris  et  filii,  et 
magnus  et  nostro  more  instructus  exercitus ;  summa 
in  filio  spes,  summa  ingenii  indoles,  summaque  vir- 
tus.  Quid  de  patre  dicam?  cuius  benevolentia  in  po- 
pulum  Romanum  est  ipsius  aequalis  aetati :  qui  non 
solum  socius  imperatorum  nostrorum  fuit  in  bellis, 
verum  etiam  dux  copiarum  suarum.  Quae  de  illo  viro 
Sulla,  quae  Murena,  quae  Servilius,  quae  Lucullus, 
quam  ornate,  quam  honorifice,  quam  gravitcr  saepe 
in  senatu  praedicaverunt?  34.  QuiddeCn.  Pompeio 
loquar?  qui  unum  Deiotarum  in  toto  orbe  terrarum 
ex  animo  amicum  vereque  benevolum,  unum  fidelem 
populo  Romano  iudicavit.  Fuimus  imperatores,  ego 
et  M.  Bibulus,  in  propinquis  finitimisque  provinciis. 
Ab  eodem  rege  adiuti  sumus  et  equitatu  et  pedestii- 
bus  copiis.  Secutum  est  hoc  acerbissimum  et  cala- 
mitosissimum  civile  bellum.  In  quo  quid  faciendum 
Deiotaro,  quid  omnino  rectius  fuerit,  dicere  non  est 
necesse:  praesertim,  quum  contra  ac  Deiotarus  sen- 
sit,  victoria  belli  iudicarit.  Quo  in  bello  si  fuit  error, 
communis  ei  fuit  cum  senatu :  sin  recta  sententia,  no 
victa  qiiidem  caussa  vituperanda  est.  Ad  has  copias 
accedent  alii  reges,  etiam  delectus  accedent.  35.  Ae- 
que  vero  classes  deerunt:  tanti  Tyrii  Cassium  fa- 
ciunt,  tanti  eius  in  Syria  nomen  atque  Phoenice  est. 
XIV.  Paratum  habet  imperatorem,  C.  Cassium,  pa- 
tres  conscripti,  respublica  contra  Dolabellam,  nec 
paratum  solum,  sed  peritum  atque  fortem.  Magnas 
ille  res  gessit  ante  Bibuli,  summi  viri,  adven turn, 
quum  Parthorum  nobilissimos  duces  maximasque  co¬ 
pias  fudit,  Syriamque  immani Parthorum  impetu  libe- 
ravit.  Illaximam  eius  et  singularem  laudem  praeter- 
mitto.  Cuius  enim  praedicatio  nondum  omnibus  gra¬ 
ta  est,  hanc  memoriae  potius ,  quam  vocis  testimonio 
conservemus.  36.  Animadverti,  patres  consciipti, 
dici  iam  a  quibusdam,  exornari  etiam  nimium  a  me 
Brutum,  nimium  Cassium  ornari:  Cassio  vero  senten¬ 
tia  mea  dominatum  et  principatum  dari.  Quos  ego 
orno?  Nempe  eos,  qui  ipsi  sunt  ornamenta  reipubh- 
cae.  Quid?  D.  Brutum  nonne  omnibus  sententiis 
semper  ornavi?  Num  igitur  reprehenditis?  An  Anto¬ 
nios  potius  ornarem,  non  modo  suarum  familiarum, 
sed  Romani  nominis  probra  atque  dedecora?  an  Cen- 
sorinum  ornern,  in  bello  hostem,  in  pace  sectorem?  An 
cetera  ex  eodem  latrocinio  naufragia  colligam?  Ego 
vero  istos,  otii,  concordiae,  legum,  iudiciorum,  hber- 
tatis  inimicos,  tantum  abest  ut  ornem,  ut  effici  non 
possit,  quin  eos  tarn  oderim,  quam  rempubheam  di  i- 
o’o.  37.  Vide,  inquit,  ne  veteranos  offendas.  Hoc 
enim  vel  maxime  exaudio.  Ego  vero  veteranos  tueri 
debeo,  sed  hos,  quibus  sanitas  est :  certe  timere  non 
debeo.  Eos  veteranos ,  qui  pro  republica  arma  cepe- 
runt  secutique  suntC.  Caesarcm,  auctoritate  beneficio- 
rum  paternorum,  hodiequo  rempublicam  defenduni, 
cum  magno  periculo,  non  tueri  solum,  sed  etiam  com- 
modis  augere  debeo.  Qui  autem  quiescunt ,  ut  sexta 
et  octava  legio,  in  magna  gloria  et  laude  ponendos 
puto  Comites  vero  Antonii,  qui,.postquam  benehcia 
Caesaris  comederunt,  consulem  designatum  obsulent, 
huic  urbi  ferro  ignique  minitantur,  Saxae  se  etCapho- 
ni  tradiderunt,  ad  facinus  praedamque  natis,  num  quis 
est,  qui  tuendos  putet?  Ergo  aut  boni  sunt,  quos  etiam 
ornare ,  aut  quieti ,  quos  conservare  debemus,  aut  im- 
nii  quorum  contra  furorem  et  bellum  et  iusta  arma 
suscepimus.  XV.  38.  Quorum  Igitur  veleranorum 
animos  ne  offendamus,  veremur?  Eorumno,  qui  I). 
Brutum  obsidione  cupiunt  liberare?  quibus  quum 

Bruti  salus  cara  sit,  qui  possunt  Cassii  nomen  odisse? 
An  eorum,  qui  utrisque  armis  vacant?  Non  vereor,  ne 
acerbus  civis  quisquam  istorum  sit,  qui  otio  delectan- 
tur.  Tertio  vero  generi  non  militum  veteranorum,  sed 
iraportunissimorum  hostium,  cupio  quam  acerbissi- 
mum  dolorem  inurere.  Quamquam,  patres  conscri- 
pti,  quousque  dicemus  sententias  veteranorum  arbi- 
tratu?  Quod  eorum  tantum  fastidium  est,  quae  tanta 
arrogantia,  ut  ad  arbitrium  illorum  imperatores  etiam 
deligamus?  39.  Ego  autem  (dicendum  est  enim,  pa¬ 
tres  conscripti,  quod  sentio,)  non  tarn  veteranos  in- 
tuendos  nobis  arbitror,  quam  quid  tirones  milites,  flos 
Italiae,  quid  novae  legiones,  ad  liberandam  patriam 


paratissimae ,  quid  cuncta  Italia  de  vestra  gravitate 
sentiat.  Nihil  enim  semper  floret:  aetas  succedit  ae- 
tati:  diu  legiones  Caesaris  viguerunt:  nunc  vigent 
Pansae,  vigent  Hirtii,  vigent  Caesaris  filii,  vigentPlan- 
ci :  vincunt  numero,  vincunt  aetatibus :  nimirum  etiam 
auctoritate  vincunt.  Id  enim  bellum  gerunt,  quod  ab 
omnibus  gentibus  comprobatur.  Itaque  his  promissa 
sunt  praemia :  illis  persoluta.  Fruantur  his  illi,  per- 
solvantur  his,  quae  spopondimus.  Id  enim  deos  im- 
mortales  spero  aequissimum  iudicare. 

4-0.  Quae  quum  ita  sint,  earn  ,  quam  dixi ,  senten- 
tiam  vobis,  patres  conscripti,  censeo  comprobandam. 


6  8. 

M.  TULLII  CICERONIS 

1  N 

M.  ANTONIUM 

PIIILIPPICA  DUODECIMA. 


ARG.  Pansa  consule  de  legatis  iterum  ad  Antonin m  mit- 
tendis  referente,  fuerunt,  qui  P.  Servilium  et  Ciceronem  mitti 
vellent.  Post  lios  sententiani  rogatus  ipse  Cicero  ,  legationem 
non  modo  supervacaneam  et  inutilem ,  sed  etiam  turpem  perni- 
ciosamque  fore  ostendit.  Quod  si  hah  end  a  pacis  ratio  sit,  se  ta- 
men  mittendum  esse  negat,  qui  et  legationem  semper dissuaserit, 
et  sine  vitae  periculo  mitti  nequeat,  reipuljlicae  vero  plurimum 
iam  prodesse  possit. 

I.  1 .  Etsi  minime  decere  videtur,  patres  conscri¬ 
pti,  falli,  decipi,  errare  eum,  cui  vos  maximis  saepe  de 
rebus  assentiamini:  consolor  me  tamen,  quoniam  vo- 
biscum  pariter  et  una  cum  sapientissimo  consule  er- 
ravi.  Nam  quum  duo  consulares  spem  honestae  pacis 
nobis  attulissent:  quod  erant  familiares  M.  Antonii, 
quod  domestici,  nosse  aliquod  eius  vulnus,quod  nobis 
ignotum  esset,  videbantur :  apud  alterum  uxor,  liberi  : 
alter,  quotidie  litteras  mittere,  accipere,  aperte  favere 
Antonio.  2.  Hi  subito  hortari  ad  pacem,  quod  iamdiu 
non  fecissent,  non  sine  caussa  videbantur.  Accessit 
consul  hortator.  At  qui  consul?  Si  prudentiam  quae- 
rimus,  qui  minime  falli  posset:  si  virtutem,  quinul- 
lam  pacem  probaret,  nisi  Antonio  cedente  atque  victo: 
si  magnitudinem  animi,  qui  praeferret  mortem  servi- 
tuti.  Vos  autem,  patres  conscripti,  non  tarn  immemo- 
res  vestrorum  gravissimorum  decretorum  videbamini, 
quam,  spe  allata  deditionis,  quam  amici  pacem  appel- 
larent,  de  imponendis ,  non  de  accipiendis  legibus  co- 
gitare.  Auxerat  autem  meam  quidem  spem,  credo 
item  vestram,  quod  domum  Antonii  afflictam  maesti- 
tia  audiebam ,  lamentari  uxorem  :  hie  etiam  fautores 
Antonii,  quorum  in  vultu  habitant  oculi  mei,  tristiores 
videbam.  3.  Quod  si  non  ita  est,  cur  a  Pisone  et  a 
Caleno  potissimum ,  cur  hoc  tempore ,  cur  tam  impro- 
viso,  cur  tam  repente  pads  est  facta  mentio?  Negat 


Piso  scire  se,  negat  audisse  quidquam:  negatCalenus, 
rem  ullam  novam  allatam  esse.  Atque  id  nunc  ne- 
gant,  posteaquam  nos  pacificatoria  legatione  implica- 
tos  putant.  Quid  ergo  opus  est  novo  consilio,  si  in  re 
nihil  omnino  novi  est?  II.  Decepti,  decepti,  inquam, 
sumus,  patres  conscripti:  Antonii  est  acta  caussa  ab 
amicis  eius,  non  publica.  Quod  videbam  equidem ; 
sed  quasi  per  caliginem  praestrinxerat  aciem  animi  D. 
Bruti  salus.  Quod  si  in  bello  dari  vicarii  solerent,  li- 
benter  me,  ut  D.  Brutus  emitteretur,  pro  illo  includi 
paterer.  4.  Atque  hac  voce  Q.  Fufii  capti  sumus:  ne 
si  a  Mulina  quiclem  recesserit,  audiemus  Antonium?  ne 
si  in  senatus  quidem  potestatem  futurum  se  dixerit?  Du¬ 
rum  videbatur :  itaque  fracti  sumus :  cessimus.  Re- 
cedit  igitur  a  Mulina?  Nescio.  Paret  senatui?  Credo, 
inquit  Calenus:  sed  ita,  ut  teneat  dignitatem.  Yalde 
hercule  vobis  laborandum  est,  patres  conscripti,  ut 
vestram  dignitatem  amittatis ,  quae  maxima  est ,  An¬ 
tonii,  quae  neque  est  ulla  neque  esse  potest,  retineatis : 
ut  earn  per  vos  recuperet,  quam  per  se  perdidit.  Si 
iacens  vobiscum  aliquid  ageret,  audirem  fortasse: 
quamquam  (sed  hoc  malo  dicere)  audirem.  Stanti  re- 
sistendum  est,  aut  concedenda  una  cum  dignitate  li- 
bertas.  5.  At  non  est  integrum.  Constituta  legatio 
est.  Quid  autem  integrum  non  est  sapienti,  quod  re- 
stitui  potest?  Cuiusvis  hominis  est  errare:  nullius, 
nisi  insipientis,  in  errore  perseverare.  Posteriores 
enim  cogitationes  (ut  aiunt)  sapientiores  solent  esse. 
Discussa  est  ilia  caligo,  quam  paullo  ante  dixi :  dilu- 
xit,  patet,  videmus  omnia,  neque  per  nos  solum,  sed 
admonemur  a  nostris.  Attendistis  paullo  ante,  prae- 
stantissimi  viri  quae  esset  oratio.  Maestam,  inquit, 
domum  offendi,  coniugem,  liberos.  Admirabantur 
boni  viri,  accusabant  amici,  quod  spe  pacis  legatio- 


P  H  I  L  I  P  P  I  C  A  XII.  C  A  P.  1  -  7. 


647 


nem  suscepissem.  Nec  mirum,  P.  Servili.  Tuis  enim  ( 
verissimis  gravissimisque  sententiis  omni  estnon  dico  ( 
dignitate,  sed  etiam  spe  salatis  spoliatus  Antonius.  6.  j  i 

Ad  eum  te  ire  legatum,  quis  non  miraretur?  De  me  i 
experior:  cuius  idem  consilium,  quodtuum,  sentio,  < 
quam  reprehendatur.  Nos  reprehendimur  soli?  Quid? 
vir  fortissimus  Pansa  sine  caussa  tam  accurate  paullo  i 
ante  locutus  est  tamdiu?  Quid  egit,  nisi  uti  falsam 
proditionis  a  se  suspicionem  depelleret?  Unde  autem  1 
est  ista  suspicio?  Ex  pads  patrocinio  repentino,  quod 
subito  suscepit,  eodem  captus  errore,  quo  nos. 

7.  Quod  si  est  erratum,  patres  conscripti,  spe  falsa 
atque  fallaci:  redeamus  in  viam.  Optimus  est  por- 
tus  poenitenti ,  mutatio  consilii.  III.  Quid  enim,  per 
deos  immortales !  potest  reipublicae  prodesse  nostia 
legatio?  Prodesse  dico?  Quid,  si  etiam  obfutura  est? 
Obfutura?  Quid,  si  iam  nocuit?  An  vos  acerrimam  il- 
lam  et  fortissimam  populi  Romani  libertatis  recupe- 
randae  cupiditatem  non  imminutam  ac  debilitatam 
putatis,  legatione  pacis  audita?  Quid  municipia  cense- 
tis?  quid  colonias?  quid  cunctam  Italiam?  futuram 
eodem  studio,  quo  contra  commune  incendium  exar- 
serat?  An  non  putamus  fore,  ut  eos  poeniteat  profes- 
sos  esse,  et  prae  se  tulisse  odium  in  Antonium,  qui 
pecunias  polliciti  sunt,  qui  arma,  qui  se  totos  et  ani- 
mis  ei  corporibus  in  salutem  reipublicae  contulerunt? 
Quern  ad  modum  vestrum  hoc  consilium  Capua  pro- 
babit,  quae  temporibus  his  Roma  altera  est?  Ilia  im- 
pios  cives  iudicavit,  eiecit,  exclusit.  Illi,  illi,  inquam, 
urbi ,  fortissime  conanti ,  e  manibus  est  ereptus  Anto¬ 
nius.  8.  Quid?  legionum  nostrarum  nervos  nonne 
his  consiliis  incidimus?  Quis  est  enim,  qui  ad  bellum 
inflammato  animo  futurus  sit,  spe  pacis  oblata?  Ipsa 
ilia  Martia,  caelestis  et  divina  legio,  hoc  nuntio  lan- 
guescet  et  mollietur  atque  illud  pulcherrimum  Mar- 
tium  nomen  amittet:  excident  gladii:  fluent  arma  de 
manibus.  Senatum  enimsecuta,  non  arbitrabitui  se 
graviori  odio  in  Antonium  esse  debere,  quam  sena¬ 
tum.  Pudet  huius  legionis,  pudet  quartae ,  quae  pari 
virtute  nostram  auctoritatem  probans ,  non  ut  consu- 
lem  et  imperatorem  suum ,  sed  ut  hostem  et  oppugna- 
torem  patriae,  reliquit  Antonium  :  pudet  optimi  exei- 
citus,  qui  coniunctus  est  ex  duobus:  qui  iam  lustra- 
tus,qui  profectus  adMutinam  est:  qui  si  pacis,  id  est, 
timoris  nostri  nomen  audiverit,  ut  non  referat  pedem, 
insistet  certe.  Quis  enim,  revocante  et  receptui  ca- 
nentesenatu,  properet  dimicare?  IV.  9.  Quid  autem 
hoc  iniustius ,  quam  nos ,  inscientibus  iis ,  qui  bellum 
o’erunt,  de  pace  decernere?  nec  solum  inscientibus, 
sed  etiam  invitis?  An  vos  A.Hirtium,  praeclarissimum 
consulem,  C.  Caesarem,  deorum  beneficio  natum  ad 
haec  tempora,  quorum  epistolas,  spem  victoriae  de- 
clarantes ,  inmanuteneo,  pacem  velle  censetis?  Vin-  ( 
cere  illi  expetunt,  pacisque  dulcissimum  et  pulcherri¬ 
mum  nomen  non  pactione,  sed  victoria  concupiverunt. 
Quid?  Galliam  quo  tandem  animo  hanc.  rem  auditu- 
ram  putatis?  Ilia  enim  huius  belli  propulsandi,  ad- 
ministrandi,  sustinendi  principatum  tenet.  Gallia  D. 
Bruti  nutum  ipsum,  ne  dicam  imperium,  secuta  armis, 
viris,  pecunia,  belli  principia  firmavit:  eadem  crudeli- 
tati  M.  Antonii  suum  totum  corpus  obiecit:  exhauri- 
tur,  vastatur,  uritur.  Omnes  aequo  animo  belli  pali- 
tur  iniurias,  dummodo  repellat  periculum  servitutis. 
10.  Et,  ut  omittam  reliquas  partes  Galliac,  (nam  sunt 
omnes  pares,)  Patavini  alios  excluserunt,  alios  eiece- 
runt,  missos  ab  Antonio:  pecunia,  militibus,  et,  quod 
maxime  deerat,  armis,  nostros  duces  adiuverunt.  I  e- 


cerunt  idem  reliqui,  qui  quondam  in  eadem  caussa 
erant  et  propter  multorum  annorum  iniurias  alienati 
a  senatu  putabantur :  quos  minime  mirum  est  ,  com- 
municata  cum  his  republica,  fideles  esse,  qui  etiam 
expertes  eius,  fidem  suam  semper  praestiterunt. 

V.  His  igitur  omnibus  victoriam  sperantibus  pa¬ 
cis  nomen  afferemus,  id  est,  desperationem  victoriae? 
11.  Quid,  si  ne  potest  quidem  ulla  esse  pax?  Quae 
enim  est  conditio  pacis,  in  qua  ei,  cum  quo  pacem  fa¬ 
cias,  nihil  concedi  potest?  Multis  rebus  a  nobis  ad  pa¬ 
cem  invitatus  Antonius  bellum  tamenmaluit.  Missi 
legati  repugnante  me  :  sed  tamen  missi.  Delata  man- 
data:  non  paruit.  Denuntiatum  est,  ne  Brutum  obsi- 
deret,  a  Mutina  discederet:  oppugnavit  etiam  vehe- 
mentius.  Et  ad  eum  legatos  de  pace  mittemus ,  qui 
pacis  nuntios  repudiavit?  Verecundioremne  coram 
putamus  in  postulando  fore,  quam  fuerit  turn,  quum 
misit  mandata  ad  senatum?  Atqui  turn  ea  petebat, 
quae  videbantur  improba  omnino,  sed  tamen  aliquo 
modo  posse  concedi :  nondum  erat  vestris  tam  gravis- 
simis,  tamque  multis  iudiciis  ignominiisque  concisus  : 
nunc  ea  petit,  quae  dare  nullo  modo  possumus,  nisi 
prius  volumus  nos  bello  victos  confiteri.  12.  Sena- 
tusconsulta  falsa  delata  ab  eo  iudicavimus :  num  ea 
vera  possumus  iudicare?  Leges  statuimus  per  vim  et 
contra  auspicia  latas ,  iisque  nec  populum  nec  plebem 
teneri:  num  eas  restitui  posse  censetis?  Sestertium 
septies  millies  avertisse  Antonium  pecuniae  publicae 
iudicavistis :  num  fraude  poterit  carere  peculates?  Im- 
munitates  ab  eo,  civitates,  sacerdotia,  regna  venierunt: 
num  figentur  rursus  eae  tabulae,  quas  vos  decretis  ve¬ 
stris  refixistis?  VI.  Quod  si  ea,  quae  decrevimus,  ob- 
ruere,  num  etiam  memoriam  rerum  delere  possumus? 
Quando  enim  obliviscetur  ulla  posteritas,  cuius  scelere 
in  hac  vestitus  foeditate  fuerimus?  Ut  centurionum 
legionis  Martiae  Brundisii  profusus  sanguis  eluatur . 
num  elui  praedicatio  crudelitatis  poterit?  Ut  media 
praeteream:  quae  vetustas  toilet  operum  circa  Muti- 
nam  taetra  monumenta ,  sceleris  indicia  latrociniique 
vestigia?  13.  Huic  igitur  importuno  atque  impuropar- 
ricidae,  quid  habemus,  per  deos  immortales  1  quod 
remittamus?  An  Galliam  ultimam  et  exercitum?  quid 
est  aliud,  non  pacem  facere,  sed  differre  bellum?  nec 
solum  propagare  bellum,  sed  concedere  etiam  victo¬ 
riam?  An  ille  non  vicerit,  quacumque  conditione  in 
hanc  urbem  cum  suis  venerit?  Armis  nunc  omnia  te- 
nemus:  auctoritate  valemus  plurimum:  absunt  tot 
perditi  cives ,  nefarium  secuti  ducem.  Tamen  eorum 
ora  sermonesque,  qui  in  Urbe  ex  eo  numero  relicti 
sunt,  ferre  non  possumus.  Quid  censetis ,  quum  tot 
uno  tempore  irruperint?  nos  arma  posuerimus,  illi. 
non?  nonne  nos  nostris  consiliis  victos  in  perpetuum 
fore?  1 4.  Ponite  ante  oculos  M.  Antonium  consularem  : 

'  sperantem  consulatum  Lucium  adiungite :  supplete 
ceteros ,  neque  nostri  ordinis  solum ,  honores  et  irnpe- 
1  ria  meditantes :  nolite  ne  Tirones  quidem  ,  Numisios, 
et  Mustelas  Seiosve  contemnere.  Cum  his  facta  pax 
noneritpax,  sed  pactio  servitutis.  L.  Pisonis,  am- 
plissimi  viri ,  praeclara  vox,  a  te  non  solum  in  hoc  or- 
dine,  Pansa,  sed  etiam  in  concione  iure  laudata  est. 
Excessurum  se  ex  Italia  dixit,  deos  penates  et  sedes 
patrias  relicturum,  si  (quod  dii  omen  aveiteiint!)  i^m- 
publicam  oppressisset  Antonius.  VII.  15.  Quaero  igi¬ 
tur  a  te,  L.Piso,  nonne  oppressam  rempublicam  putes, 
si  tot,  tam  impii,  tam  audaces,  tam  facinorosi  recepti 
sint?  Quos  nondum  tantis  parricidiis  contaminates  vix 
ferebamus,  hos  nunc  omni  scelere  coopertos,  tolerabi- 

les  censes  civitati  fore?  Aut  isto  tuo,  milii  crede,  con- 
silio  erit  utendum,  nt  cedamus,  abeamus,  vitam  in- 
opem  et  vagam  persequamur,  aut  cervices  latronibus 
dandae,  atque  in  patria  cadendum  est.  Ubi  sunt,  C. 
Pansa,  illae  cohortationes  pulcherrimae  tuae,  quibus 
a  te  excitatus  senatus,  inflammatus  populus  Romanus, 
non  solum  audivit,  sed  etiam  didicit,  nihil  esse  homi- 
ni  Romano  foedius  servitute?  16.  Idcircone  saga 
sumpsimus,  arma  cepimus,  iuventutem  omnem  exto- 
ta  Italia  excussimus ,  ut ,  exercitu  florentissimo  et  ma- 
ximo,  legati  ad  pacem  mitterentur?  si  accipiendam, 
cur  non  rogamur?  si  postulandam,  quid  timemus?  In 
hac  ego  legatione  sim,  aut  ad  id  consilium  admiscear, 
in  quo,  ne  si  dissensero  quidem  a  ceteris,  sciturus  po¬ 
pulus  Romanus  sit?  Ita  fiet,  ut,  si  quid  remissum  aut 
concessum  sit,  meo  semper  periculo  peccet  Anto- 
nius,  quum  ei  peccandi  potestas  a  me  concessa  vi- 
deatur. 

17.  Quod  si  habenda  cum  M.  Antonii  latrocinio  pa¬ 
ds  ratio  fuit ,  mea  tamen  persona  ad  istam  pacem  con- 
ciliandam  minime  fuit  deligenda.  Ego  numquam  le- 
gatos  mittendos  censui:  ego  ante  legatorum  reditum 
ausus  sum  dicere,  Pacem  ipsam  si  aflerrent,  quoniam 
sub  nomine  pads  bellum  lateret,  repudiandam:  ego 
princeps  sagorum :  ego  semper  ilium  hostem  appella- 
vi,  quum  alii  adversarium,  semper  hoc  bellum,  quum 
alii  tumultum.  Nec  haec  in  senatu  solum  :  eadem  ad 
populum  egi:  neque  solum  in  ipsum,  sed  in  eius  so- 
cios  facinorum  et  ministros ,  et  praesentes  et  eos ,  qui 
una  sunt:  in  totam  denique  M.  Antonii  domum  sum 
semper  invectus.  18.  Itaque,  ut  alacres  et  laeti ,  spe 
pacis  oblata,  inter  se  impii  cives,  quasi  vicissent,  gra- 
tulabantur,  sic  me  iniquum  eierabant:  de  me  cjuere- 
bantur.  Diffidebant  etiam  Servilio.  Meminerant, 
eius  sententiis  confixum  Antonium:  L.  Caesarem,  for- 
tem  quidem  ilium  et  constantem  senatorem,  avuncu- 
lum  tamen :  Calenum  procuratorem :  Pisonem  familia- 
rem:  te  ipsum  ,  Pansa,  vehementissimum  et  fortissi- 
mum  consulem,  factum  iam  putant  leniorem :  non  quo 
ita  sit  aut  esse  possit ;  sed  mentio  a  te  facta  pacis ,  su- 
spicionem  multis  attulit  immutatae  voluntatis.  Inter 
has  personas  me  interiectum  amici  Antonii  moleste  fe- 
runt:  quibus  gerendus  mos  est,  quoniam  semel  libe- 
rales  esse  coepimus.  VIII.  19.  Proficiscantur  legati 
optimis  ominibus :  sed  ii  proficiscantur,  in  quibus  non 
offendatur  Antonius.  Quod  si  de  Antonio  non  labora- 
tis,  mihi  certe,  patres  conscripti,  consulere  debetis. 
Parcite  oculis  saltern  meis,  et  aliquam  veniam  iusto 
dolori  date.  Quo  enim  aspectu  videre  potero,  (mitto 
hostem  patriae,  ex  quo  mihi  odium  in  ilium  commune 
vobiscum  est,)  sed  quomodo  aspiciam  mihi  uni  crude- 
lissimum  hostem,  utdeclarant  eius  de  me  acerbissimae 
conciones?  Adeone  me  ferreum  putatis,  utcum  eo  con- 
gredi  aut  ilium  aspicere  possim ,  qui  nuper,  quum  in 
concione  donaret  eos,  qui  ei  de  parricidis  audacissimi 
videbantur,  mea  bona  donare  se  dixit  Petissio  Urbina- 
ti,  qui  ex  naufragio  luculenti  patrimonii  ad  haecAnto- 
niana  saxa  proiectus  est?  20.  An  L.  Antonium  aspi¬ 
cere  potero,  cuius  ego  crudelitatem  effugere  non  po- 
tuissem,  nisi  me  moenibus  et  portis  et  studio  munici- 
pii  mei  defendissem?  Atque  idem  hie  mirmillo  Asia- 
ticus,  latro  Italiae,  collega  Lentonis  et  Nuculae,  quum 
Aquilae  primipili  nummos  aureos  daret,  de  meis  bonis 
se  dare  dixit.  Si  enim  de  suis  dixisset,  ne  aquilam 
quidem  ipsam  credituram  putavit.  Non  ferent,  non 
ferent,  inquam,  oculi  Saxam,  Caphonem,  non  duos 
praetores,  non  tribunum  plebis,  non  duo  designatos 


tribunos ,  non  Bestiam ,  non  Trebellium,  non  T.  Plan- 
cum.  Non  possum  animo  aequo  videre  tot  tarn  im- 
portunos,  tamsceleratoshostes :  nec  id  fit  fastidio  meo, 
sed  caritate  reipublicae.  21 .  Sed  vincam  animum,  mi- 
hique  imperabo :  dolorem  iustissimum,  si  non  potuero 
frangere,  occultabo.  Quid?  vitae  censetisne,  patres 
conscripti,  habendam  mihi  aliquam  esse  rationem? 
quae  mihi  quidem  minime  cara  est,  praesertim  quum 
Dolabella  fecerit,  ut  optanda  mors  esset,  modo  sine 
cruciatu  atque  tormentis :  vobis  tamen  et  populo  Ro¬ 
mano  vilis  esse  spiritus  meus  non  debet.  Is  enim 
sum,  nisi  me  forte  fallo,  qui  vigiliis,  curis,  sententiis, 
periculis  etiam ,  quae  plurima  adii  propter  acerbissi- 
mum  omnium  in  me  odium  impiorum ,  perfecerim ,  ut 
non  obstarem  reipublicae :  ne  quid  arrogantius  videar 
dicere.  IX.  22.  Quod  quum  ita  sit,  nihil  ne  mihi  de 
periculo  meo  cogitandum  putatis?  Hie  quum  essem 
in  Urbe  ac  domi,  tamen  rnulta  saepe  tentata  sunt,  ubi 
me  non  solum  amicorum  fidelitas,  sed  etiam  universae  * 
civitatis  oculi  custodiunt.  Quid  censetis,  quum  iter 
ingressus  ero,  longum  praesertim?  nullasne  insidias 
extimescendas?  Tres  viae  sunt  ad  Mutinam,  quo  festi— 
nat  animus ,  ut  quam  primum  illud  pignus  libertatis 
populi  Romani,  D.  Brutum,  aspicere  possim:  cuius  in 
complexu  libenter  extremum  vitae  spiritum  ediderim, 
quumomnes  actiones  horum  mensium,  omnes  senten- 
tiae  meae  pervenerint  ad  eum,  qui  mihi  fuit  proposi¬ 
tus,  exitum.  Tres  ergo,  ut  dixi,  viae;  a  supero  mari, 
Flaminia:  abinfero,  Aurelia:  media,  Cassia.  23.  Nunc, 
quaeso,  attendite,  num  aberret  coniectura  suspicio  pe- 
riculi  mei.  Etruriam  discriminat  Cassia.  Scimusne 
igitur,  Pansa,  quibus  in  locis  nunc  sit  Lentonis  Cae- 
sennii  septemviralis  auctoritas?  Nobiscum  nec  animo 
certe  est,  nec  corpore.  Si  autem  aut  domi  est  aut  non 
longe  a  domo,  certe  in  Etruria  est,  id  est,  in  via.  Quis 
igitur  mihi  praestat,  Lentonem  uno  capite  esse  conten- 
tum?  Die  mihi  praeterea,  Pansa,  Ventidius  ubi  sit,  cui 
fui  semper  amicus,  antequam  ille  reipublicae  bonis- 
que  omnibus  tarn  aperte  est  factus  inimicus.  Possum 
Cassiam  vitare,  tenere  Flaminiam.  Quid,  siAnconam, 
ut  dicitur,  Ventidius  venerit,  poterone  Ariminum  tuto 
accedere?  Restat  Aurelia.  Hie  quidem  etiam  praesi- 
dia  habebo:  possessiones  enim  sunt  P.  Clodii:  tota  fa- 
milia  occurret:  hospitio  invitabit  propter  familiarita- 
tem  notissimam.  X.  24.  Ilisce  ego  me  viis  commit- 
tam,  qui  Terminalibus  nuper  in  suburbium,  ut  eodem 
die  reverterer,  ire  non  sum  ausus?  Domesticis  me  pa- 
rietibus  vix  tueor,  sine  amicorum  custodiis.  Itaque 
in  Urbe  maneo.  Si  sic  licebit,  manebo.  Haec  mea 
sedes  est,  haec  vigilia,  haec  custodia,  hoc  praesidium 
stativum.  Teneant  alii  castra,  regna,  res  bellicas: 
oderint  hostem:  nam  hoc  caput  est:  nos,  ut  dicimus 
semperque  fecimus ,  Urbem  et  res  urbanas  vobiscum 
pariter  tuebimur.  Neque  vero  recuso  munus  hoc: 
quamquam  populum  Romanum  video  pro  me  recusa- 
re.  Nemo  me  minus  timidus,  nemo  cautior.  Res  de- 
clarat.  Vigesimus  annus  est,  quum  omnes  scelerati 
me  unum  petunt.  Itaque  ipsi,  ne  dicam  mihi,  reipu¬ 
blicae  poenas  dederunt:  me  salvum  adhuc  respublica 
conservavit  sibi.  Timide  hoc  dicam :  scio  enim  quid- 
vis  homini  accidere  posse:  verumtamen  semel  circum- 
septus  lectisvalentissimorum  hominum  viribus  cecidi 
sciens,  ut  honestissime  exsurgere  possem.  25.  Pos- 
sumne  igitur  satis  videri  cautus,  satis  providus,  si  me 
buic  itineri  tarn  infesto,  tamque  periculoso  commise- 
ro?  Gloriam  in  morte  debent  ii,  qui  in  republica  ver- 
santur,  non  culpae  reprehensionem  et  stultitiae  vitu- 

perationem  relinquere.  Quis  bonus  non  luget  mortem 
Trebonii?  quis  non  dolet  interitum  tabs  et  civis  et  vi- 
ri?  At  sunt,  qui  dicant:  dure  illi  quidem,  sed  tamen 
dicunt :  minus  dolendum ,  quod  ab  homine  impuro 
nefarioque  non  caverit.  Etenim  qui  multorum  custo- 
dem  se  profiteatur,  eum  sapientes  sui  primum  capitis 
aiunt  custodem  esse  oportere.  Quum  septus  sis  legi- 
bus  et  iudiciorum  metu ,  non  sunt  omnia  timenda ,  ne- 
que  ad  omnes  insidias  praesidia  quaerenda.  Quis 
enim  audeat  luci,  quis  in  militari  via,  quis  bene  comi- 
tatum,  quis  illustrem  aggredi?  26.  Haec  neque  hoc 
tempore',  neque  in  me  valent.  Non  modo  enim  poe- 
nam  non  extimescet,  qui  mihi  vim  attulerit,  sed  etiam 
gloriam  sperabit  a  latronum  gregibus  et  praemia. 

XI.  Haec  ego  inUrbepraevideo :  facilis  est  circum- 
spectus,  undeexeam,  quoprogrediar,  quid  ad  dextram, 
quid  ad  sinistram  sit.  Num  idem  in  Apennini  trami- 
tibus  facere  potero?  in  quibus,  etiamsi  non  erunt  insi- 
diae ,  quae  facillime  esse  poterunt,  animus  tamen  erit 
sollicitus,  ut  nihil  possit  de  officiis  legationis  attende- 
re.  Sed  effugi  insidias,  perrupi  Apenninum.  Nempe 
inAntonii  congressum  colloquiumque  veniendum  est. 
Quinam  locus  capietur?  Si  extra  castra,  ceten  vide- 
rint :  ego  mortem  actutum  futuram  puto.  Novi  homi- 
nis  furorem,  novi  effrenatam  violentiam.  Cuius  acer- 
bitas  morum  immanitasque  naturae  ne  vino  quidem 
permixta  temperari  solet,  hie  ira  dementiaque  inflam- 
matus,  adhibito  fratre  Lucio,  taeterrima  bellua,  num- 
quam  profecto  a  me  sacrilegas  manus  atque  impias 
abstinebit.  27.  Memini  colloquia  et  cum  acerrimis  ho- 
stibus  et  cum  gravissime  dissentientibus  civibus.  Cn. 
Pompeius,  Sextifilius,  consul,  mepraesente,  quum 
essem  tiro  in  eius  exercitu,  cum  P.  Yettio  Scatone,  (lu¬ 
ce  Marsorum,  inter  bina  castra  collocutus  est.  Quo 
quidem  memini  Sex.  Pompeium  ,  fratrem  consulis,  ad 
colloquium  ipsum  Roma  venire,  doctum  virum  atque 
sapientem :  quern  Scato  quum  salutasset,  Quern  te  ap- 
pellem?  inquit.  At  ille,  Voluntate  hospitem :  necessi¬ 
tate  hostem.  Erat  in  illo  colloquio  aequitas:  nullus 
timor,  nulla  suberat  suspicio :  mediocre  etiam  odium. 
Non  enim,  ut  eriperent  nobis  socii  civitatem,  sed  ut  in 
earn  reciperentur ,  petebant.  Sulla  cum  Scipione  in¬ 
ter  Cales  et  Teanum,  quum  alter  nobilitatis  florem,  al¬ 
ter  belli  socios  adhibuisset,  de  auctoritate  senatus,  de 
suffragiis  populi,  et  de  hire  civitatis  leges  inter  se  et 
conditiones  *  contulerunt.  Non  tenuit  omnino  col¬ 
loquium  illud  fidem:  a  vi  tamen  periculoque  ab- 
fuit.  XII.  Possumusne  igitur  in  Antonii  latrocinio 

aeque  esse  tuti?  Non  possumus:  aut,  si  ceteri  possunt, 
me  posse  diffido.  28.  Quod  si  non  extra  castra  con- 
grediemur,  quae  ad  colloquium  castra  sumentur?  In 
nostra  ille  numquam  veniet:  multo  minus  nos  in  il- 
lius.  Reliquum  est,  ut  et  accipiantur  et  remittantur 
postulata  per  litteras.  Ergo  erimus  in  castris.  Mea 
ad  omnia  postulata  una  sententia:  quam  quum  hie, 
vobis  audientibus,  dixero,  isse  et  redisse  me  putatote : 
legationem  confecero.  Omnia  ad  senatum  mea  sen¬ 
tentia  reiiciam,  quaecumque  postulabit  Antonius.  Ne- 
que  enim  licet  aliter,  neque  permissum  est  nobis  ab 
hocordine,  ut,  bellis  confectis,  decern  legatis  permitti 
solet  more  maiorum:  neque  ulla  omnino  a  senatu 
mandata  accepimus.  Quae  quum  again  in  consilio, 
nonnullis,  utarbitror,  repugnantibus,  nonne  metuen- 
dumest,  ne  imperita  militum  multitudo  per  me  pacem 
distineri  putet?  29.  Facite,  hoc  meum  consilium  le- 
giones  novas  non  improbare.  Nam  Martiam  et  Quar- 
tam  nihil ,  praeter  dignitatem  et  decus  comprobaturas 
esse  certo  scio.  Quid?  veteranos  non  veremur?  Nam 
timeri  se  ne  ipsi  quidem  volunt.  Sed  quonam  modo 
accipient  severitatem  meam?  Multa  enim  falsa  de  me 
audierunt :  multa  ad  eos  improbi  detulerunt.  Quorum 
commoda,  ut  vos  optimi  testes  estis,  semper  ego  sen¬ 
tentia,  auctoritate,  oratione  firmavi:  sed  credunt  im- 
probis,  credunt  turbulentis,  credunt  suis.  Sunt  autem 
fortes  illi  quidem,  sed  propter  memoriam  rerum,  quas 
gesserunt  pro  populi  Romani  libertate  et  salute  reipu- 
blicae,  nimis  feroceset  ad  suam  vim  omnia  nostra  con- 
silia  revocantes.  30.  llorum  ego  cogitationem  non  ve- 
reor:  impetum  pertimesco.  Haec  quoque  tanta  peri- 
cula  si  effugero,  satisne  tutum  reditum  putalis  lore? 
Quum  enim  et  vestram  auctoritatem  meo  more  de- 
fendero,  et  meam  fidem  reipublicae  constantiamque 
praestitero,  turn  erunt  mihi  non  hi  solum,  qui  me  ode- 
runt,  sed  illi  etiam,  qui  invident,  extimescendi.  Cu- 
stodiatur  igitur  mea  vita  reipublicae,  eaque,  quoad  vel 
dignitas  vel  natura  patietur ,  patriae  reservetur :  mors 
autem  necessitatem  habeat  fati,  aut,  si  ante  oppetenda 
est,  oppetatur  cum  gloria.  Haec  quumitasint,  etsi 
hanc  legationem  respublica  ,  ut  levissime  dicam ,  non 
desiderat,  tamen,  si  tuto  licebit  ire,  proficiscar.  Omni¬ 
no,  patres  conscripti,  totum  huiusce  rei  consilium  non 
periculo  meo,  sed  utilitate  reipublicae  metiar.  De  cjua 
mihi,  quoniam  liberum  est  spatium,  multum  etiam  at¬ 
que  etiam  considerandum  puto,  idque  potissimum 
faciendum  ,  quod  maxime  interesse  reipublicae  iudi- 
cavero. 

PHILIPPICA  TEftTIADECIMA. 


A  KG.  Cicero,  sententiH  lie  liiittendis  itevuni  legatis  iam  al>- 
iecta,  pacem  lamlat,  sed  negat  posse  ullani  esse  cum  Antonio. 
Recitat  et  interpretative  Antonii  litteras  ad  Hirtium  Caesavemqne 
missas.  Servilii  protiat  sententiam  de  mandatis  litterisque  M. 
Lepidi,  ad  pacem  eoliortantis.  Sex.  Pompeium ,  quod  operam 
suam  senatui  populoque  Romano  pollieitus  esset,  SCto  laudan- 
duin  esse  censet.  Post  hanc  orationein  Pansa  mense  Aprili  pro- 
fectus  est  ad  ljellum  cum  M.  Antonio,  qui  Mutinam  obsideEat, 
gerendum. 

I.  1.  A.  principio  huius  belli,  patres  conscripti, 
quod  cum  impiis  civibus  consceleratisque  suscepi- 
mus,  timui,  ne  conditio  insidiosa  pacis  libertatis  recu- 
perandae  studia  restingueret.  Dulce  enim  etiam  no¬ 
men  est  pacis :  res  vero  ipsa  quum  iucunda,  turn  salu- 
taris.  Nam  nec  privatos  focos,  nec  publicas  leges  vi- 
detur  nec  libertatis  iura  cara  habere,  quern  discordiae, 
quern  caedes  civium,  quem  bellum  civile  delectat: 
eumque  ex  numero  hominum  eiiciendum,  ex  finibus 
humanae  naturae  exterminandum  puto.  Itaque  sive 
Sulla  sive  Marius  sive  uterque  sive  Octavius  sive  Cin- 
na,  sive  iterum  Sulla  sive  alter  Marius  et  Carbo  sive 
quis  alius  civile  bellum  optavit,  eum  detestabilem  ci- 
vem  reipublicae  natum  iudico.  2.  Nam  quid  ego  de 
proximo  dicam,  cuius  acta  defendimus,  auctorem 
ipsurn  iure  caesum  fatemur?  Nihil  igitur  hoc  cive, 
nihil  hoc  homine  taetrius;  si  aut  civis  aut  homo  ha- 
bendus  est,  qui  civile  bellum  concupiscit.  Sed  hoc 
primum  videndum  est,  patres  conscripti,  cum  omni- 
busne  pax  esse  possit,  an  sit  aliqnod  bellum  inexpia- 
bile,  in  quo  pactio  pacis  lex  sit  servitutis.  Pacem  cum 
Scipione  Sulla  sive  faciebat  sive  simulabat;  non  erat 
desperandum,si  convenisset,  fore  aliquem  tolerabilem 
statum  civitatis.  Cinna  si  concordiam  cum  Octavio 
confirmare  voluisset,  hominum  in  republica  sanitas 
remanere  potuisset.  Proximo  bello  si  aliquid  de  sum- 
ma  gravitate  Pompeius,  multum  de  cupiditate  Caesar 
remisisset,  et  pacem  stabilem  et  aliquam  rempubli- 
cam  nobis  habere  licuisset.  II.  Hoc  vero  quid  est? 
cum  Antoniis  pax  potest  esse?  cum  Censorino,  Venti- 
dio,  Trebellio,  Bcstia,  Nucula,  Munatio,  Lentone,  Sa- 


xa?  Exempli  caussa  paucos  nominavi:  genus  infini¬ 
tum,  immanitatemque  ipsi  cernitis  reliquorum.  3. 
Addite  ilia  naufragia  Caesaris  amicorum  ,  Barbas  Cas- 
sios,  Barbatos,  Polliones:  addite  Antonii  collusores  et 
sodales,  Eutrapelum,  Melam,  Caelium,Pontium,  Cras- 
sicium,  Tironem,  Mustelam,  Petissium:  comitatum 
relinquo,  duces  nomino.  Hue  accedunt  Alaudae  ce- 
teriqueveterani,  seminariumiudicum  tertiae  decuriae, 
qui,  suis  rebus  exhaustis,  beneficiis  Caesaris  devora- 
tis,  fortunas  nostras  concupiverunt.  4.  0  fidam  dex- 
teram  Antonii,  qua  ille  plurimos  cives  trucidavit!  o 
ratum  religiosumque  foedus,  quod  cum  Antoniis  fece- 
rimus!  Hoc  si  Marcus  violare  conabitur,  Lucii  eum 
sanctitas  a  scelere  revocabit.  Illis  locus  si  in  hac  urbe 
fuerit,  Urbi  ipsi  locus  non  erit.  Ora  vobis  eorum  po- 
nite,  patres  conscripti,  ante  oculos,  et  maxime  Anto- 
niorum,  incessum,  aspectum,  vultum,  spiritum  :  late- 
ra  tegentes  alios,  sequentes  alios,  alios  praegredientes 
amicos.  Quem  vini  anhelitum,  quas  contumelias  fore 
censetis  minasque  verborum  1  Nisi  forte  eos  pax  ipsa 
leniet,  maximeque,  quum  in  hunc  ordinem  venerint, 
salutabunt  benigne,  comiter  appellabunt  unum  quem- 
que  nostrum.  III.  5.  Non  recordamini,  per  deos  im- 
mortales!  quas  in  eos  sententias  dixeritis?  Acta  An¬ 
tonii  rescidistis :  leges  refixistis :  per  vim  et  contra 
auspicia  latas  decrevistis :  totius  Italiae  delectus  exci- 
tastis :  collegam  et  scelerum  socium  omnium ,  hostem 
iudicavistis.  Cum  hoc  quae  pax  potest  esse?  Si  esset 
externus  hostis,  tamen  id  ipsum  vix,  talibus  factis, 
posset  aliquo  modo.  Maria,  montes,  regionum  ma- 
gnitudines  interessent:  odissetis  eum,  quem  non  vi- 
deretis.  Hi  in  oculis  haerebunt,  et,  quum  licebit,  in 
faucibus.  Quibus  enim  septis  tarn  immanes  belluas 
continebimus?  At  incertus  exitus  belli  est.  Est  omni- 
no  fortium  virorum ,  quales  vos  esse  debetis,  virtutem 
praestare:  tantum  enim  possunt:  fortunae  culpam  non 
extimescere.  6.  Sed  quoniam  ab  hoc  ordine  non  for- 
titudosolum,  verum  etiam  sapientia  postulatur :  (quam- 
quam  vix  videntur  haec  posse  seiungi,  seiungamus 
tamen:)  fortitudo  dimicare  iubet,  iustum  odium  in- 

cendit,  ad  confligendum  impellit,  vocat ad  periculum: 
quid  sapientia?  cautioribus  utitur  consiliis ,  in  poste- 
rum  providet,  est  omni  ratione  pvotectior.  Quid  igitui 
censet?  parendum  est  enim  :  atque  id  optimum  iudi- 
candum,  quod  sit  sapientissime  constitutum.  Si  hoc 
praecipit,  ne  quid  vita  existimem  antiquius,  ne  decer- 
na m  capitis  periculo ,  fugiam  omne  discrimen .  quae- 
ram  ex  ea,  etiamne  fuerit,  quumid  fecero,  serviendum. 

Si  annuerit;  nae  ego  sapientiam  istam,  quamyis  sit 
erudita,  non  audiam.  Sin  respondent,  tu  vero  ita  yi- 
tam  corpusque  servato,  ita  fortunas,  ita  rem  tamilia- 
rem,  ut  haec  libertate  posteriora  ducas,  itaque  his  uti 
velis,  si  libera  republica  possis  :  nec  pro  bis  liberta- 
tem,  sed  pro  libertate  haec  proiicias,  tamquam  pignoia 
iniuriae:  turn  sapientiae  vocem  audire  videar ,  eique, 
uti  deo,  paream.  7.  Itaque  si,  receptis  illis,  possu- 
mus  esse  liberi,  vincamus  odium  pacemque  patiamui  . 
sin  otium,  incolumibus  his,  esse  nullum  potest,  laete- 
mur  decertandi  oblatam  esse  fortunam.  Aut  enim, 
victis  his,  fruemur  victrice  republica,  aut  oppressi, 
(quod  omen  avertat  Iuppiter !)  si  non  spiritu ,  at  virtu 
tis  laude  vivemus. 

IV.  At  enim  nos  M.  Lepidus,  imperator  iterum, 
pontifex  maximus,  optime  proximo  civili  hello  c  e  ie- 
publica  meritus,  ad  pacem  adliortatur.  Nul  ius  apu 
me,  patres  conscripti,  auctoritas  maior  est,  quam  '  • 
Lepidi,  vel  propter  ipsius  virtutem  vel  propter  fannliae 
dignitatem.  Accedunt  eodem  multa  privata,  maSna 
eius  in  me  merita,  mea  quaedam  officia  in  ilium.  a 
ximum  vero  eius  beneficium  numero,  quod  hoc  ammo 
in  rempublicam  est:  quae  mihi  vita  mea  semper  tint 
carior.  8.  Nam  quum  Magnum  Pompeium ,  clanssi 
mum  adolescentem,  praestantissimi  vin  tilium,  aucto- 
ritate  adduxit  ad  pacem,  remque  publicam  sine  armis 
maximo  civilis  belli  periculo  hberavit,  turn  me  eiu 
beneficio  plus  quam  pro  virili  parte  obligatum  puto. 
Itaque  et  honores  ei  decrevi ,  quos  potui  amplissimos, 
in  t  uibus  mihi  vos  estis  assensi :  nec  umquam  de  i  o 
et  sperare  optime  et  loqui  destiti.  Magms  et  multis 
pmnoribus  M.  Lepidum  respublica  illigatum  teneU 
Summa  nobilitas  est  hominis,  summi  honores,  amplis 
simum  sacerdotium,  plurimaUrbis  ornamenta,  ipsius, 
fratris  maiorumque  monumenta:  probatissima  uxoi, 
optatissimi  liberi,  res  familiaris  quum  ampla,  turn  ca¬ 
sta  a  cruore  civili.  Nemo  ab  eo  civis  violatus,  multi 
eius  beneficio  et  misericordia  liberati.  labs  lgitrir  vir 
et  civis  opinione  labi  potest,  voluntate  a  repubhca  d  s 
sidere  nulio  pacto  potest.  9  Pacem  vult  M.  Lepidus. 
Praeclare :  si  talem  potest  efficere,  qualem  nuper  effe- 
cit:  qua  pace  Cn.  Pompeii  filium  respublica  aspiciet 
suoque  sinu  complexuque  recipiet:  neque  solum  i 
lum1,  sed  cum  illo  seipsam  sibi  restitutam  putabit 
Haec  caussa  fuit,  cur  decerneretis  statuam  in  lostus 
cum  inscriptions  praeclara,  cur  absenti  triumphum. 
Quamquam  enim  magnasresbelhcasgesseratet  tnum- 
pho  dignas,  non  erat  tamen  ei  tribuendum,  quod l  nec 
L  Aemllio,  necAemiliano  Scipiom,  nec  supenori  Afn- 
cano  nec  Mario,  nec  Pompeio,  qui  maiora  bella  ges. 
runt!  sed,  quod  silentio  helium  civile  con fecera  ,  quum 

nrim'um  licuit,  honores  in  eum  maximos  contulis  s^ 

V  10  Existimasne  igitur,  M.  Lepide,  qua  era  om- 
peium  respublica  habitura  sitcivem,  tales  futuros  in 
republica  Antonios?  In  altero  pudor ,  gravite.  .mode- 
ratio,  integritas:  in  illis  (etquum  hos  C^f]1^d^es 
tereo  animo  ex  grege  latrocinu  neminmn  )  bbulme  , 
scelera  ad  omne  facinus  immanis  audacia.  ucinue 
obsecro’  vos,  patres  conscripti,  quis  hoc  vestium 


videt,  quod  Fortuna  ipsa,  quae  dicitur  caeca ,  vidit? 
Salvis  enim  actis  Caesaris,  quae  concordiae  caussa  de- 
fendimus,  Pompeio  sua  domus  patebit:  eamque  non 
minoris,  quam  emit  Antonius,  redimet:  redimet,  in- 
quam,  Cn.  Pompeii  domum  filius.  0  rem  acerbam  . 

Sed  haec  satis  diu  multumque  defleta  sunt.  Decrevi- 
....  _ : t> — mmnhtYi  py  hnnis  na- 


stis  tantam  pecuniam  Pompeio ,  quantam  ex  bonis  pa 
triis  in  praedae  dissipatione  inimicus  victor  redegis- 
set.  11.  Sed  hanc  mihi  dispensationem  pro  paterna 
necessitudine  et  coniunctione  deposco.  Redimet  hor- 
tos,  aedes,  urbana  quaedam ,  quae  possidet  Antonins. 
Nam  argentum,  vestern,  supellectilem ,  vinum  amittet 
aequo  animo,  quae  ille  heluo  dissipavit.  Albanum, 
Formianum  a  Dolabella  recuperabit :  etiam  ab  Anto¬ 
nio  Tusculanum.  Hique,  qui  nunc  Mutinam  oppu- 
gnant,  D.  Brutum  obsident,  de  Falerno  Anseres  depel- 
lentur.  Sunt  alii  plures  fortasse:  sed  mea  memoria 
dilabuntur.  Ego  etiam  eos  dico,  qui  hostium  numero 
non  sunt,  Pompeianas  possessiones ,  quanti  emerint, 
filio  reddituros.  12.  Satis  inconsiderati  fuit,  ne  di- 
camaudacis,  rem  ullam  ex  illis  attingere.  Retinere 
vero  quis  poterit,  clarissimo  domino  restitu to  .  An  is 
non  reddet,  qui  domini  patrimonium  circumplexus, 
quasi  thesaurum  draco,  Pompeii  servus,  libertus  Cae¬ 
saris,  agri  Lucani  possessiones  occupavit?  Atque  ll- 
lud  septies  inillies,  quod  adolescenti,  patres  conscri¬ 
pti,  spopondistis,  ita  describetur,  ut  videatur  a  vobis 
Cn.  Pompeii  filius  in  patrimonio  suo  collocatus. 
Haec  senatus.  Reliqua  populus  Romanus  in  ea  la- 
milia ,  quam  vidit  amplissimam,  persequetur :  in  pri- 
mis  paternum  auguratus  locum,  in  quern  ego  eum, 
ut  quod  a  patre  accepi,  filio  reddam,  mea  nominatio- 
ne  cooptabo.  Utrum  igitur  augurem  Iovis  optimi 
maximi,  cuius  interpretes  internuntiique  constituti 
sumus,  utrum  populus  Romanus  hbentius  sanciet, 
Pompeium  an  Antonium?  Mihi  quidem  numine  deo- 
rum  immortalium  videtur  hoc  fortuna  voluisse,  ut, 
actis  Caesaris  firmis  ac  ralis,  Cn.  Pompeii  films  pos¬ 
set  et  dignitatem  et  fortunas  patrias  recuperare. 

VI.  13.  Ac  ne  illud  quidem  silentio,  patres  conscri¬ 
pti,  praetereundum  puto,  quod  clarissimi  vin  legati, 

L.  Paullus,  Q.  Thermus,  C.  Fannius,  quorum  habetis 
co^nitam  voluntatem  in  rempublicam,  eamque  per- 
petuam  atque  constantem,  nuntiant  se  Pompeii  con- 
veniendi  caussa  devertisse  Massiliam,  eumque  cogno- 
visse  paratissimo  animo,  ut  cum  suis  copus  iret  ad 
Mutinam,  ni  vereretur  veteranorum  animos  otlendere. 
Est  vero  eius  patris  filius,  qui  sapienter  faciebat  non 
minus  multa,  quam  fortiter.  Itaque  Intel ligitis  et 
animum  ei  praesto  fuisse  nec  consilium  defuisse. 
Atque  etiam  hoc  M.  Lepido  providendum  est,  ne  quid 
arrogantius,  quam  eius  mores  ferunt,  facere  videa¬ 
tur.  U.  Si  enim  nos  exercitu  terret,  non  meminit 
ilium  exercitum  senatus  populique  Romani  atque  um- 
versae  reipublicae  esse,  non  suum.  At  uti  potest  pro 
suo  Quid  turn?  omniane  vins  boms,  quae  facere 
possunt,  facienda  sunt?  etiamne,  si  turpia,  si  perm- 
ciosa  erunt,  si  facere  omnino  non  licebit  quid  autem 
turpius  aut  foedius  aut  quid  minus  deceat,  quam 
contra  senatum,  contra  cives,  contra  patriam  exerci¬ 
tum  ducere?  Quid  vero  magis  vituperandum,  quam 
id  facere,  quod  non  liceat?  Licet  autem  nemim  contra 
patriam  ducere  exercitum:  si  quidem  licere  dicimus, 
qll0d  le°ibus,  quod  more  maiorum  institulisque  con- 
ceditur.°Neque  enim, quod  quisqtie  potest,  id  ei  beet: 
nec  si  non  obstatur,  proptcrca  etiam  permittitur.  Tibi 
enim  exercitum,  Lepide,  tamquam  maionbus  tins, 

patria  pro  se  dedit.  Hoc  tu  arcebis  hostem,  fines  im¬ 
perii  propagabis :  senatui  popnloque  Romano  pare- 
bis,  si  quam  ad  aliam  rem  te  forte  traduxerit. 

VII.  15.  Haec  si  cogitas,  es,  M.  Lepide,  pontifex 
maximus,  M.  Lepidi,  pontificis  maximi,  pronepos. 
Sin  hominibus  .tantum  licere  iudicas,  quantum  pos- 
sunt:  vide,  ne  alienis  exemplis  iisque  recentibus  uti, 
quam  et  antiquis  et  domesticis  malle  videare.  Quod 
si  auctoritatem  interponis  sine  armis,  magis  equidem 
laudo:  sed  vide,  ne  hoc  ipsum  nonsit necesse.  Quarn- 
quam  enim  est  tanta  in  te  auctoritas,  quanta  debet  in 
homine  nobilissimo,  tamen  senatus  ipse  se  non  con- 
temnit:  nec  vero  fait  umquam  gravior,  constantior, 
fortior.  Incensi  omnes  rapimur  ad  libertatem  recupe- 
randam :  non  potest  ullius  auctoritate  tantus  senatus 
populique  Romani  ardor  exstingui :  odimus:  irati 
pugnamus :  extorqueri  de  manibus  arma  non  possunt : 
receptui  signum  aut  revocationem  a  hello  audire  non 
possumus:  speramus  optima:  pati  vel  difficillima 
malumus,  quam  servire.  16.  Caesar  confecit  invictum 
exercitum:  duo  fortissimi  consulesadsuntcumcopiis  : 
L.  Planci,  consulis  designati,  varia  et  magna  auxilia 
non  desunt :  de  D.  Bruti  salute  certatur.  Unus  fu- 
riosus  gladiator  cum  taeterrimorum  latronum  manu, 
contra  patriam,  contra  deos  penates,  contra  aras  et  fo- 
cos,  contra  quattuor  consules  gerit  bellum.  Huicce- 
damus?  huius  conditiones  audiamus?  cum  hoc  pa- 
cem  fieri  posse  credamus? 

VIII.  At  periculum  est,  ne  opprimamur.  Non 
metuo,  ne  is,  qui  suis  amplissimis  fortunis,  nisi  nobis 
salvis,  frui  non  potest,  prodat  salutem  suam.  Bonos 
cives  primum  n  at  lira  efficit,  adiuvat  deinde  fortuna. 
Omnibus  enim  bonis  expedit,  salvam  esse  rempubli- 
cam.  Sed  in  iis,  qui  fortunati  sunt,  magis  id  apparet. 
17.  Quis  fortunatior  Lepido,  ut  ante  dixi?  quis  eodem 
sanior?  Vidit  eius  maestitiam  atque  lacrimas  populus 
Romanus  Lupercalibus :  vidit,  quam  abiectus,  quam 
confectus  esset,  quum  Caesari  diadema  imponens  An- 
tonius,  servum  se  illius,quam  collegam  esse  malebat. 
Qui  si  reliquis  flagitiis  et  sceleribus  se  abstinerepo- 
tuisset,  tamen  unum  ob  hoc  factum,  dignum  ilium 
omni  poena  putarem.  Nam,  si  ipse  servire  poterat, 
nobis  dominum  cur  imponebat?  et,  si  eius  pueritia 
ixertulerat  libidines  eorum,  qui  erant  in  eum  tyranni, 
etiamne  in  nostros  liberos  dominum  et  tyrannumcom- 
parabat?  Itaque  illo  interfecto,  qualem  eum  in  nos 
esse  voluit,  tabs  ipse  in  ceteros  exstitit.  18.  Qua  enim 
in  barbaria  quisquam  tarn  taeter,  tani  crudelis  tyran- 
nus,  quam  in  liac  urbe  armis  barbarorum  stipatus 
Antonius?  Caesare  dominante  veniebamus  in  sena- 
tum,  si  non  libere,  attamen  tuto.  Hoc  archipirata, 
(quid  enim  dicam  tyranno?)  haec  subsellia  ah  Ituraeis 
occupabantur.  Prorupit  subito  Brundisium,  ut  inde 
agmine  quadrato  ad  Urbem  accederet:  lautissimum 
oppidum,  nunc  municipium,  honestissimorum  quon¬ 
dam  colonorum,  Suessam,  fortissimorum  miJitum 
sanguine  implevit:  Brundisii  in  sinu  non  modo  ava- 
rissimae ,  sed  etiam  crudelissimae  uxoris  delectos 
Martiae  legionis  centuriones  trucidavit.  Inde  se  quo 
furore,  quo  ardore,  ad  Urbem,  id  est,  ad  caedemoptimi 
cuiusque,  rapiebat!  Quo  tempore  dii  immortales  ipsi 
praesidium  improvisum  nec  opinantibus  nobis  obtu- 
lerunt.  IX.  19.  Caesaris  enim  incredibilis  ac  divina 
virtus  latronis  impetus  crudeles  ac  furibundos  retar- 
davit:  quern  turn  ille  demens  laedere  se  putabat  edi- 
ctis,  ignorans,  quaecumque  falso  diceret  in  sanctissi- 
mum  adolescentem ,  ea  vere  recidere  in  memoriam 


pueritiae  suae.  Ingressus  Urbem  est,  quo  comitatu, 
vel  potius  agmine  !  quum  dextra,  sinistra,  gemente 
populo  Romano,  minaretur  dominis,  notaret  domos, 
divisurum  se  Urbem  palam  suis  polliceretur.  Rediit 
ad  milites;  ibi  pestifera  ilia  Tiburi  concio.  Indead 
Urbem  cursus:  senatus  in  Capitolium:  parata  de 
circumscribendo  adolescente  sententia  consularis : 
quum  repente  (nam  Martiam  legionem  Albae  conse- 
disse  sciebat)  affertur  ei  de  quarta  nuntius.  Quo  per- 
culsus  abiecit  consilium  referendi  ad  senatum  de  Cae¬ 
sare.  Egressus  est  non  viis,  sed  tramitibus  paluda- 
tus :  eoque  die  ipso  innumerabilia  senatusconsulta 
fecit:  quae quidem  omnia  citius  delata,  quam  scripta 
sunt.  20.  Ex  eo  non  iter,  sed  cursusetfugainGalliam. 
Caesarem  sequi  arbitrabatur  cum  legione  Martia,  cum 
quarta,  cum  veteranis:  quorum  ille  nomen  prae  me- 
tu  ferre  non  poterat:  eique  in  Galliam  penetranti, 
D.  se  Brutus  obiecit:  qui  se  totius  belli  fluctibus  cir- 
cumiri,  quam  ilium  aut  regredi  aut  progredi  maluit, 
Mutinamque  i Hi  exsultanti,  tamquam  frenos  furoris 
iniecit.  Quam  quum  operibus  munitionibusque  se- 
psisset,  nec  eum  florentissimae  coloniae  dignitas,  ne- 
que  consulis  designati  maiestasaparricidiodeterreret: 
turn,  me  (testor  et  vos  et  populum  Romanum  et  om¬ 
nes  deos,  qui  huic  urbi  praesident,)  invito  et  repu- 
gnante,  legati  missi  tres  consulares  adlatronemM.  An- 
tonium,  gladiatorum  ducem.  21.  Quis  tam barbarus 
umquam?  tam  immanis?  tam  ferus?  Nonaudivit: 
non  respondit:  neque  eos  solum  praesentes,  sed  mul- 
to  magis  nos,  a  quibus  illi  erant  missi,  sprevit  et  pro 
nihilo  putavit.  Postea,  quod  scelus,  quod  facinus 
parricida  non  edidit?  Circumsedit  colonos  vestros, 
exercitum  populi  Romani,  imperatorem,  consulem  de- 
signatum:  agros  divexat  civium  optimorum :  hostis 
taeterrimus  omnibus  bonis  cruces  ac  tormenla  mini- 
tatur.  X.  Cum  hoc,  M.  Lepide,  pax  esse  quae  potest? 
cuius  ne  supplicio  quidem  ullo  satiari  videtur  posse 
populus  Romanus 

22.  Quod  si  quis  adhuc  dubitare  potuit,  quin  nulla 
societas  huic  ordini  populoque  Romano  cum  ilia  im- 
portunissima  bellua  possitesse:  desinet  *  profecto 
dubitare,  his  cognitis  litteris,  quas  mihi  missas  ab 
Hirtio  consule  modo  accepi.  Eas  dum  recito,  dum- 
que  de  singulis  sententiis  breviter  disputo,  velim, 
patres  conscripti,  ut  adhuc  fecistis,  me  attente  au- 
diatis.  Antonius  Hirtio  et  Caesari.  Neque  se  impe¬ 
ratorem,  neque  Hirtium  consulem,  nec  pi'O  praetore 
Caesarem.  Satis  hoc  quidem  scite.  Deponere  alie- 
num  nomen  ipse  maluit,  quam  illis  suum  reddere. 
Cognitamorte  C.  Trebonii,  nonplus  gavisus  sum,  quam 
dolui.  Videte,  quid  se  gavisum,  quid  doluisse  dicat: 
facilius  de  pace  deliberabitis.  Dedisse  poenas  scele- 
rutum  cineri  atque  ossibus  clarissimi  viri,  et  apparuis- 
se  numen  deorum  intra  fmem  anni  vertentis,  aut  iam 
soluto  supplicio  parricidii  aut  impendente ,  laetandum 
est.  OSpartace!  Quem  enim  te  potius  appellem?  cu¬ 
ius  propter  nefaria  scelera  tolerabilis  fuisse  videtur 
Catilina:  laetandum  esse,  ausus  es  scribere,  Trebo- 
nium  dedisse  poenas?  sceleratum  Trebonium?  quo 
scelere,  nisi  quod  te  Idibus  Martiis  a  debita  tibi  peste 
seduxit?  23.  Age,  hoclaetaris:  videamus,  quidmole- 
ste  feras.  Hostem  iudicatum  hoc  tempore  Dolabellam, 
eo,  quod  sicarium  occiderit,  et  videri  cariorem  populo 
Romano  [ilium  scurrae,  quam  C.  Caesarem,  patriae 
parentem,  ingemiscendum  est.  Quid  ingemiscis,  hostem 
Dolabellam  iudicatum?  quid?  te  non  intelligis,  dele- 
ctu  tota  Italia  habito,  consulibus  missis,  Caesare  or- 

nato,  sagis  denique  sumptis,  hostemiudicatum?  Quid 
est  autem,  scelerate,  quod  gemas,  hostem  Dolabellaru 
iudicatum  a  senatu?  quern  tu  ordinem  omnino  esse 
nullum  putas:  sed  earn  tibi  caussam  belli  gerendi 
proponis,  ufc  senatum  funditus  deleas,  reliqui  boni  et 
locupletes  omnes  suramum  ordinem  subsequantur. 
At  scurrae  filium  appellat.  Quasi  vero  ignotus  nobis 
fuerit  splendidus  eques  Romanus,  Trebonii  pater.  Is 
autem  humilitatem  despicere  audet  cuiusquam,  qui 
ex  Fadia  sustulerit  liberos?  XI.  24.  Acerbissimum 
vero  est ,  te,  A.  Hirti,  ornalum  esse  beneficiis  Caesar  is, 
el  talem  ab  eo  relictum,  qualem  ipse  miraris.  Equidem 
negare  non  possum,  a  Caesare  Hirtium  ornatum,  sed 
ilia  ornamenta,  in  virtute  et  industria  posita,  lucent. 
Tu  vero,  qui  te  ab  eodem  Caesare  ornatum  negare  non 
potes,  quid  esses,  si  tibi  ille  non  tammulta  tribuisset? 
ecquo  te  tua  virtus  provexisset?  ecquo  genus?  In 
lustris,  popinis,  alea,  vino,  tempus  aetatis  omne  con- 
sumpsisses,  ut  faciebas,  quum  in  gremiis  rnima- 
rum  mentum  Tnentemque  deponeres.  Et  te,  opuer. 
Puerum  appellat,  quem  non  modo  virum,  sed  etiam 
fortissimum  virum,  sensit  et  sentiet.  Est  istuc  qui- 
dem  nomen  aetatis,  sed  ab  eo  minime  usurpandum, 
qui  suam  amentiam  puero  huic  praebet  adgloriam. 

25.  Qui  omnia  eius  nomini  clebes.  Debet  vero  solvitque 
praeclare.  Si  enim  ille  patriae  parens  est,  ut  tu  ap- 
pellas  :  (ego,  quid  sentiam,  videro:)  cur  non  hie  pa¬ 
rens  verior,  a  quo  certe  vitam  habemus,  e  tuis  facino- 
rosissimis  manibus  ereptam?  idagere,  ut  iure  da- 
mnatus  sit  Dolabella?  Turpem  vero  actionem,  qua  de- 
fenditur  amplissimi  auctoritas  ordinis  contra  crudelis- 
simi  gladiatoris  amentiam  1  et  ut  venefica  haec  libere- 
tur  obsidione?  Veneficam  audes  appellare  cum  virum, 
qui  tuis  veneficiis  remedia  invenit?  quem  itaobsides, 
nove  Hannibal,  aut  si  quis  acutior  imperator  fait,  ut  te 
ipse  obsideas,  neque  te  islinc,  si  cupias,  possis  cxpli- 
care.  Recesseris;  undique  omnes  insequentur. 
Manseris:  haerebis.  Nimirum  recte  veneficam  ap- 
pellas,  a  quo  tibi  praesentem  pestem  vides  compara- 
tam .  Ut  quam potentissimus  sit  Cassius  atque  Brutus ! 

26.  Putes  Censorinum  dicere  aut  Yentidium  aut  etiam 
ipsos  Antonios.  Cur  autem  nolint  potentes  esse  non 
modo  optimos  et  nobilissimos  viros,  sed  secum  etiam 
in  reipublicae  defensione  coniunctos?  Nimirum  eodem 
modo  haec  aspicitis,  ut  prior  a.  Quae  tandem?  Ca¬ 
stra  Pompeii  senatum  appellatis.  XII.  An  vero  tua 
castra  potius  senatum  appellaremus?  in  quibus  tu 
videlicet  consularis ,  cuius  totus  consulatus  est  ex 
omni  monumentorum  memoria  revulsus :  duo  prae- 
tores  sine  caussa  diffisi,  se  aliquid  habituros:  nos 
enim  Gaesaris  beneficia  defendimus:  praetorii,  Phil- 
adelphus  Annins  et  innocens  Gallius  :  aoclilicii ,  Co— 
ricus  laterum  et  vocis  meae  Bestia,  et  fidei  patronus, 
fraudator  creditorum  Trebellius,  et  homo  diruptus 
dirutusque,  Q.  Caelius,  columenquc  amicorum  Anto- 
nii,  Cotyla  Varius ;  quem  Antonius  deliciarum  caussa 
loris  in  convivio  caedi  iubebat  a  servis  publicis:  se- 
ptemvirales,  Lento,  Nucula:  turn  doliciae  atque  amo- 
res  populi  Romani  L.  Antonius  :  tribuni  primum  duo 
dcsignati,  Tullus  Hostilius,  qui  suo  iure  in  poita  no¬ 
men  inscripsit:  qui  quum  prodere  imperatoremsuum 
non  posset,  reliquit.  Alter  est  designatus,  Viseius 
nescio  qui,  fortis  (ut  aiunt)  latro;  quem  tamen  tem- 
perantem  fuisse  ferunt  Pisauri  balncatorcm.  27.  Se- 
quuntur  alii,  tribunicii,  T.  Plancus  in  primis .  qui  si 
senatum  dilexisset,  numquam  curiam  incendisset. 
Quo  scelere  damnatus  in  eamurbem  rediitarmis,  unde 


excesserat  legibus.  Sed  hoc  ei  commune  cum  plu- 
rimis  dissimillimis.  Illud  tamen  verum,  quod  in 
hoc  Planco  proverbii  loco  dicisolet:  perire  eum  non 
posse,  nisi  ei  crura  frac.ta  essent.  Fracta  sunt,  et  vi- 
vit.  Hoc  tamen,  ut  alia  multa,  Aquilae  fertur  acce- 
ptum.  XIII.  Est  etiam  ibi  Decius,  ab  illis,  ut  opinor, 
Muribus  Deciis.  .  Itaque  Caesaris  munera  rosit.  De- 
ciorum  quidem  multo  intervallo  per  hunc  praeclarum 
virum  memoria  renovata  est.  Saxam  vero  Decidium 
praeterire  qui  possum,  hominem  deductum  ex  ultimis 
gentibus,  ut  eum  tribunum  plebis  videremus,  quem 
civem  numquam  videramus?  28.  Est  quidem  alter 
Saserna :  sed  omnes  tamen  tantam  habent  similitudi- 
nem  inter  se,  ut  in  eorum  praenominibus  errem.  Nec 
vero  Exitius,  Philadelphi  frater,  quaestor,  praeter- 
mittendus  est,  ne,  si  de  clarissimo  adolescente  silue- 
ro,  invidisse  videar  Antonio.  Est  etiam  Asinius  qui- 
dam  senator  voluntarius,  lectus  ipse  a  se.  Apertam 
curiam  vidit  post  Caesaris  mortem:  mutavit  calceos : 
pater  conscriptus  repente  factus  est.  Non  novi  Sex. 
Albedium .  sed  tamen  neminem  tarn  maledicum  ol- 
fendi,  qui  ilium  negaret  dignum  Antonii  senatu.  Ar- 
bitror  me  aliquos  praeteriisse :  de  iis  tamen,  qui  oc- 
currebant,  tacere  non  potui.  Hoc  igitur  fretus  se¬ 
natu  Pompeianum  senatum  despicit:  in  quo  decern 
fuimus  consulares:  qui  si  omnes  viverent,  bellum 
omnino  hoc  non  fuisset:  auctoritati  cessisset  auda- 
cia.  29.  Sed  quantum  praesidii  fuerit  in  ceteris,  hinc 
intelligi  potest,  quod  ego,  unus  relictus  e  niultis,  con- 
tudi  et  fregi  adiuvantibus  vobis  exsultantis  praedo- 
nis  audaciam.  XIV.  Quod  si  fortuna  nobis  modo  non 
eripuisset  Ser.  Sulpicium  eiusque  collegam  ante  M. 
Marcellum:  quoscives!  quos  viros!  si  duosconsules, 
amicissimos  patriae,  simul  ex  Italia  eiectos;  si  L. 
Afranium,  summum  ducem:  si  P.  Lentulum,  civem 
quum  in  ceteris  rebus,  turn  in  salute  mea  singula- 
rem:  si  Bibulum,  cuius  est  in  rempublicam  merito 
semper  laudata  constantia:  si  L.  Domitium,  prae- 
stantissimum  civem :  siAppiumClaudium,  pari  nobi- 
litate  et  voluntate  praeditum:  si  P.  Scipionem,  cla- 
rissimum  virum  maiorumque  suc#um  simillimum, 
respublica  tenere  potuisset;  certe  his  consularibus 
non  essetPompeianusdespiciendussenatus.  30.Utrum 
igitur  aequius,  utrum  melius  reipublicae  fuit,  Cn. 
Pompeium,  an  sectorem  Cn.  Pompeii  vivere  Anto- 
nium?  Qui  vero  praetorii?  quorum  princeps  M.  Ca- 

i  to,  iclemque  omnium  gentium  virtute  princeps.  Quid 
reliquos  clarissimos  viros  commemorem?  Nostis 
omnes.  Magis  vereor,  ne  longum  me  in  enumerando, 
quam  ne  ingratum  in  praetereundo  putetis.  Qui  aedi- 
licii!  qui  tribunicii!  qui  quaestorii!  Quid  multa? 
Talis  senatorum  et  dignitas  et  multitudo  fuit,  ut  ma- 
gna  excusatione  opus  iis  sit,  qui  ilia  in  castra  non  ve- 
nerunt.  XV.  Nunc  reliqua  attendite.  Victum  Cicero- 
nem  ducem  habuistis.  Eo  libentius  ducem  audio,  quod 
certe  ille  dicit  invitus :  nam  de  victo  nihil  laboro.  la¬ 
tum  enim  meum  est,  sine  republica  nec  vinci  posse 
nec  vincere.  Macedoniam  munitis  exercitibus,  Et 
quidem  fratri  tuo,  qui  a  vobis  nihil  degenerat,  extor- 
simus.  African i  commisistis  Varo  bis  capto.  Hie  cum 
C.  fratre  putat  se  litigare.  In  Syriam  Cassium  misistis. 
Non  igitur  sentis,  huic  caussae  orbem  terrae  patere : 
te,  extra  munitiones  tuas,  vestigium  ubi  imprimas, 
non  habere?  Cascam  tribunatum  gerere  passi  estis. 
31.  Quid  ergo?  ut  Marullum,  ut  Caesetium  a  repu¬ 
blica  removeremus,  eum,  per  quem,  ut  neque  idem 
hoc  pos iliac  neque  mulla  huiusmodi  accidere  possent, 

consecuti  sumus?  Ve  dig  alia  Iuliana  Lupercis  acle- 
mistis.  Lupercorum  mentionem  facere  audet?  neque 
illius  diei  meraoriam  perhorrescit ,  quo  ausus  est, 
obrutus  vino,  unguentis  oblitus,  nudus,  gementem 
populura  Romanum  ad  servitutem  cohortari?  Vetera- 
norum  colonias,  deductas  lege,  senalusconsulto  sustu- 
listis.  Nos  sustulimus,  an  contra  legem  comitiis  cen- 
turiatis  latam  sanximus?  Vide  ne  tu  veteranos,  tamen 
eos,  qui  erant  perditi,  perdideris  in  eumque  locum 
deduxeris,  ex  quo  ipsi  iam  sentiunt  se  numquam  exi- 
turos.  32.  Massiliensibus  lure  belli  adempta  reddituros 
vos  pollicemini.  Nihil  disputo  de  iure  belli.  Magis 
facilis  disputatio  est,  quam  necessaria.  Illud  tamen 
animadvertite,  patres  conscripti,  quam  sit  huic  rei- 
publicae  natus  hostis  Antonius,  qui  tanto  opere  earn 
civitatem  oderit,  quam  scit  huic  reipublicae  semper 
fuisse  amicissimam.  XVI.  Neminem  Pompeianum, 
qui  vivat,  tenerilege  Hirtia  dictitatis?  Qui,quaeso,iam 
legis  Hirtiae  mentionem  facit?  cuius  non  minus  arbi- 
tror  latorem  ipsum,  quam  eos,  de  quibus  lata  est, 
poenitere?  Omnino,  mea  quidem  sententia,  legem 
illam  appellare  fas  non  est:  et,  ut  sit  lex,  non  debe- 
mus  illam  Hirtii  legem  putare.  Appuleiana  pecunia 
Brutum  subornastis.  Quid,  si  omnibus  suis  copiis  ex- 
cellentem  virum  respublica  armasset,  quern  tandem 
bonum  poeniteret?  Nec  enim  sine  pecunia  exercitum 
alere,  nec  sine  exercitu  fratrem  tuum  capere  potuis- 
set.  33.  Securi percussos  Petrum  etMenedemum,  civitate 
donatos  et  hospites  Caesaris,  laudastis.  Non  laudamus, 
quod  ne  audivimus  quidem.  Valde  enim  nobis  in 
tanta  perturbatione  reipublicae  deduobusnequissimis 
Graeculis  cogitandum  fuit.  Theopompum,  nudum,  ex- 
pulsum  a  Trebonio,  confugere  Alexandriam  neglexistis. 
Magnum  crimen  senatus.  De  Theopompo,  summo 
homiue,  negleximus :  qui  ubi  terrarum  sit,  quid  agat, 
vivat  denique,  an  mortuus  sit,  quis  aut  scit  aut  curat? 
Ser.  Galbam  eodem  pugione  succinctum  in  castris  vide- 
tis.  Nihil  tibi  de  Galba  respondeo,  fortissimo  et  con- 
stantissimo  cive:  coram  aderit:  praesens  tibi  et  ipse, 
et  ille,  quern  insimulas,  pugio  respondebit.  Milites 
aut  meos  aut  veteranos  contraxistis,  tamquam  ad  exi¬ 
lium  eorum,  qui  Caesar  em  occiderant:  et  eosdem  nec 
opinantes  ad  quaestoris  sui,  aut  imperaloris,  aut  com- 
militonum  suorum  pericula  impulistis.  Scilicet  verba 
dedimus,  decepimus:  ignorabat  legio  Martia ,  quarta : 
nesciebant  veterani,  quid  ageretur.  Non  illi  senatus 
auctoritatem,  non  libertatem  populi Romani  sequeban- 
tur:  Caesaris  mortem  ulcisci  volebant,  quamomnes  fa- 
talem  fuisse  arbitrabantur :  te  videlicet  salvum,  bea- 
tum,  florentem  esse  cupiebant.  XVII.  31 . 0  miser  quum 
re,  turn  hoc  ipso,  quod  non  sentis,  quam  miser  sis  1 
Sed  maximum  crimen  audite.  Denique  quid  non  aut 
probavistisaut  fecistis,  quod  faciat,si  reviviscat — Quis? 
credo  enim,  afferet  aliquod  scelerati  hominis  exem- 
plum !  Cn.  Pompeius  ipse — 0  nos  turpes,  si  quidem  Cn. 
Pompeium  imitati  sumus !  aut  fdius  eius,  si  clomi  esse 
possit.  Poterit,  mihi  crede.  Nam  paucisdiebuset  in  do- 
mum  et  in  hortos  paternos  immigrabit.  Postremo  ne- 
gatis  pacem  posse  fieri,  nisi  aut  emisero  Brutum,  autfru- 
mento  iuvero.  Alii  istuc  negant?  Ego  vero,  ne  si  ista 
quidem  feceris,  umquam  tecum  pacem  huic  civitati 
futuram  puto.  Quid?  hoc  placetne  veteranis  istis? 
quibus  adhuc  omnia  Integra  sunt.  Nihil  vidi  tam  in¬ 
tegrum,  quam  ut  oppugnare  imperatorem  incipiant, 
quem  tanto  studio  consensuque  offenderint.  35.  Quo- 
niam  vos  assentalionibus  et  venenalis  muneribus  veni- 
stis  depravali.  An  corrupli  sunt,  quibus  persuasum 


est  foedissimum  hostem  iustissimo  bello  persequi? 
At  militibus  inclusis  opem  fertis.  Nihil  moror  eos  sal¬ 
vos  esse,  et  ire,  quo  iubetis:  tantum  modo  patiantur , 
perire  eum,  qui  meruit.  Quam  benigne!  deni¬ 
que  usi  liberalitate  Antonii  milites  imperatorem  re- 
liquerunt,  et  se  ad  hostem  metuperterriticontulerunt: 
per  quos  si  stetisset,  non  Dolabella  prius  imperatori 
suo,  quam  Antonius  etiam  collegae  parentasset.  36. 
Concordiae  factam  esse  mentionem  scribilis  in  senatu  et 
legatos  esse  consulares  quinque.  Difficile  est  credere, 
eos,  qui  me  praecipitem  egerint,  aequissimas  conditiones 
ferentem,  et  tamen  ex  his  aliquid  remittere  cogitantem, 
putare,  aliquid  moderate  aut  humane  esse  facturos.  Vix 
etiam  veri  simile  est,  qui  iudicaverint  hostem  Dolabellam 
ob  rectissimum  f acinus ,  eosdem  nobis  parcere  posse 
idem  sentientibus .  Parumne  videtur  omnium  facino- 
rum  sibi  cum  Dolabella  societatem  initam  confiteri? 
Nonne  cernitis  ex  uno  fonte  omnia  scelera  manare? 
Ipse  denique  fatetur,  hoc  quidem  satis  acute,  non  pos¬ 
se  eos,  qui  hostem  Dolabellam  iudicaverint  ob  rectis¬ 
simum  facinus,  (ita  enim  videtur  Antonio,)  sibi  parce¬ 
re  idem  sentienti.  XVIII.  37.  Quid  huic  facias,  qui 
haec  litteris  memoriaeque  mandarit,  ita  sibi  convenis- 
se  cum  Dolabella,  ut  ille  Trebonium,  et,  si  posset, 
etiam  Brutum,  Cassium,  discruciatos  necaret,  eadem- 
que  inhiberet  supplicia  nobis?  Conservandus  civis 
cum  tam  pio  iustoque  foedere !  Is  etiam  queritur  con¬ 
ditiones  suas  repudiatas,  aequas  quidem  et  verecun- 
das:  ut  baberet  Galliam  ultimam,  aptissimam  ad 
bellum  renovandum  instruendumque  provinciam: 
ut  Alaudae  in  tertia  decuria  iudicarent,  id  est,  ut  per- 
fugiuin  scelerum  essent  cum  turpissimis  reipublicae 
sordibus :  ut  acta  sua  rata  essent,  cuius  nullum  rema- 
net  consulatus  vestigium.  Cavebat  etiam  L.  Antonio, 
qui  fuerat  aequissimus  agri  privati  et  publici  decem- 
pedator,  Nucula  et  Lentone  collega.  38.  Quamobrem 
vos  potius  animadvertite,  ulrum  sit  elegantius,  et  parti- 
bus  utilius,  Trebonii  mortem  persequi,  an  Caesaris :  et 
utrum  sit  aequius,  concurrere  nos,  quo  facilius  revivi¬ 
scat  Pompeianorum  caussa,  toties  iugulata,  an  consen- 
tire,  ne  ludibrio  simus  inimicis.  Si  esset  iugulata, 
numquam  exsurgeret:  quod  tibi  tuisque  contingat. 
Ulrum,  inquit,  elegantius.  Atqui  hoc  bello  de  elegan- 
tia  quaeritur !  et  partibus  utilius.  39.  Partes,  furio- 
se,  dicuntur  in  foro,  in  curia.  Bellum  contra  patriam 
nefarium  suscepisti:  oppugnas  Mutinam:  circum- 
sedes  consulem  designatum:  bellum  contra  te  duo 
consules  gerunt,  eumque  his  pro  praetore  Caesar: 
cuncta  contra  te  Italia  armata  est.  Istas  tu  partes  po¬ 
tius,  quam  a  re  publicadefectionemvocas?  Potius \  Tre¬ 
bonii  mortem,  an  Caesaris  persequamur?  Trebonii  satis 
persecuti  sumus,  hoste  iudicato  Dolabella:  Caesaris 
mors  facillime  defenditur  oblivione  et  silentio.  Sed 
videte,  quid  moliatur.  Quum  mortem  Caesaris  ulci- 
scendam  putat,  mortem  proponit  non  iis  solum,  qui 
illam  rem  gesscrunt,  sed  iis  etiam,  si  qui  non  moleste 
tulerunt.  XIX.  40.  Quibus,  utri  nostrum  ceciderint, 
lucrofuturum  est.  Quod  spectaculum  adhuc  ipsafortuna 
vitavit,  ne  viderel  unius  corporis  duas  acies,  lanista  Cice¬ 
rone,  dimicantes:  qui  usque  eo  felix  esl,ut  iisdem  ornamen- 
tis  deceperit  vos,  quibus  deceptum  Caesaremgloriatus  est. 
Pergi  t  in  mea  maledicta,  quasi  vero  ei  pulcherri  me  prio- 
ra  processerint :  quem  ego  inustum  verissimis  maledi- 
ctorum  notis  tradam  hominum  memoriaesempiternae. 
Ego  lanista?  et  quidem  non  insipiens:  deteriores 
enim  iugulari  cupio,  meliores  vincere.  Utri  cecide¬ 
rint,  scribit,  lucro  nobis  futurum.  41 .  0  praeclarum 

lucrum!  cjuo,  te  victore,  (quod  dii  omen  avertant!) 
beata  mors  eorum  futura  sit,  qui  e  vita  excesserint 
sine  tormentis.  A  me  deceptos  ait  eisdem  ornamen- 
tis  Hirtium  et  Caesarem.  Quod,  quaeso,  adhuc  a  me 
est  tributum  Hirtio  ornamentum?  Nam  Caesari  plura 
et  maiora  debentur.  Deceptum  autem  patrem  a  me 
Caesarem  dicere  audes?  Tu,  tu,  inquam,  ilium  occi- 
disti  Lupercalibus :  cuius,  homo  ingratissime,  fla- 
minium  cur  reliquisti?  Sed  iam  videte  magni  et  clari 
viri  admirabilem  gravitatem  atque  constantiam.  42. 
Mihi  quidem  constat,  nec  meam  contumeliam,  nec  meo- 
rum  ferre :  nec  deserere  partes,  quas  Pomp  eius  odivit, 
nec  veteranos  sedibus  suis  moveri  pati,  nec  singulos  ad 
cruciatum  trahi,  nec  fallere  fidem,  quam  dedi  Dolabel- 
lae.  Omitto  alia :  fidem  Dolabellae ,  sanctissimi  viri, 
deserere  homo  pius  non  potest.  Quam  fidem?  an 
optimi  cuiusque  caedis,  Urbis  et  Italian  partitionis, 
suis  dandarum  diripiendarumque  provinciarum? 
Nam  quid  erat  aliud,  quod  inter  Antonium  et  Dola- 
bellam,  impurissimos  parricidas,  foedere  ac  fide  san- 
ciretur?  Nec  Lepidi  societatem  violare,  piissimi  homi- 
nis.  43.  Tibi  cum  Lepido  societas,  aut  cum  ullo,  non 
dicam  bono  civi,  sicut  ille  est,  sed  homine  sano?  Id 
a"is,  ut  Lepidum  autimpium  aut  insanum  existiman 
velis.  Nihil  agis.  Quamquam  affirmare  de  altero 
difficile  est,  de  Lepido  praesertim,  quern  ego  metuam 
numquam ;  bene  sperabo,  dum  licebit.  Revocare  te 
a  furore  Lepidus  voluit,  non  adiutor  esse  dementiae. 
Tu  porro  ne  pios  quidem,  sed  piissimos  quaeris  :  et, 
quod  verbum  omnino  nullum  in  lingua  Latina  est,  id, 
propter  tuam  divinam  pietatem,  novum  inducis.  44. 
Nec  Plancum  prodere,  participem  consiliorum.  Plan- 
cum  participem?  cuius  memorabilis  ac  divina  virtus 
lucem  affert  reipublicae :  (nisi  forte  eum  subsidio  tibx 
venire  arbitraris  cum  fortissimis  legionibus,  maximo 
equitatu  peditatuque  Gallorum:)  quique,  nisi  ante 
eius  adventum  reipublicae  poenas  dederis,  ille  huius 
belli  feret  principatum.  Quamquam  enim  prima 
praesidia  utiliora  reipublicae  sunt,  tamen  extrema 
sunt  gratiora.  XX.  45.  Sed  iam  se  colligit  et  ad 
extremum  incipit  philosophari.  Si  me  rectis  sensibus 
euntem  dii  immortales,  utspero ,  adiuverint :  vivam  liben- 
ter.  Sin  autem  aliud  me  f alum  mane t:  praecipiogaudta 
suppliciorum  vestrorum.  Namque ,  si  victi  Pompe- 
iani  tarn  insolentes  sunt:  victores  quales  futuri  sint,  vos 
potius  experiemini.  Praecipias  licet  gaudia :  non  enim 
tibi  cum  Pompeianis,  sed  cum  universa  repubhca  hel¬ 
ium  est.  Omnes  te  dii,  homines,  summi,  medn,  infi¬ 
rm;  cives,  peregrini;  viri,  mulieres;  liberi,  servi 
oderunt.  Sensimus  hoc  nuper  falso  nuntio:  vero 
prope  diem  sentiemus.  Quae  si  tecum  ipse  recolis: 
aequiore  animo  et  maiore  consolatione  moiieie.  16. 
Denique  summa  iudiciimei  spectat  hue,  ut  meorum  in- 
iurias  ferre  possim,  si  aut  oblivisci  velint  ipsi  fecisse, 
out  ulcisci  parati  sint  una  nobiscum  Caesaris  mortem. 
Hac  Antonii  sententia  cognita,  dubitaturosne  A.  Hirti¬ 
um  C.  Pansam  consules  putatis,  quin  ad  Antonium 
transeant?  Brutum  obsideant?  Mutinam  expugnare 
cupiant?  Quid  de  Pansa  et  Hirtio  loquor  ?  Caesar, 
singulari  pietate  adolescens,  poterit  se  tenere,  quin 
D.  Bruli  sanguine  poenas  patrias  persequatur.  lla- 


que  fecerunt,  uti,  his  litteris  lectis,  ad  munitionespro- 
pius  accederent.  Quo  maior  adolescens  Caesar,  ma- 
ioreque  deorum  immortalium  beneficio,  reipublicae 
natus  est,  qui  nulla  specie  paterni  nominis  nec  pietate 
abductus  umquam  est.  Intelligit,  maximam  pietatem 
conservatione  patriae  contineri.  47.  Quodsi  partium 
certamen  esset,  quarum  omnino  nomen  exstinctum 
est,  Antoniusne  potius  et  Ventidius  partes  Caesaris 
defenderent,  quam  primum  Caesar,  adolescens  sum¬ 
ma  pietate  et  memoria  parentis  sui?  deinde  Pansa  et 
Hirtius,  qui  quasi  cornua  duo  tenuerunt Caesaris,  turn, 
quum  illae  vere  partes  vocabantur?  Hae  vero  quae 
sunt  partes,  quum  alteris  senatus  auctoritas,  populi 
Romani  libertas,  reipublicae  salus  proposita  sit:  al¬ 
teris  caedes  bonorum, Urbis  Italiaeque  partitio?  Ve- 
niamus  aliquando  ad  clausulam.  Legalos  venire  non 
credo.  XXI.  Bene  me  novit.  Bellum  quo  venial: 
proposito  praesertim  exemplo  Dolabellae.  Sanctiore 
erunt,  credo,  iure  legati,  quam  duo  consules,  contra 
quos  arma  fert:  quam  Caesar,  cuius  patris  flamen 
est:  quam  consul  designatus,  quem  oppugnat:  quam 
Mutina,  quam  obsidet:  quam  patria,cui  igni  ferroque 
minitatur.  48.  Quum  venerint,  quae  postulent,  cogno- 
scam.  Quin  tu  abis  in  malam  pestem,  malumque 
cruciatum?  Ad  te  quisquam  veniat,  nisi  Ventidii  si- 
milis?  Oriens  incendium  qui  restinguerent,  summos 
viros  misimus:  repudiasti:  nunc  in  tantam  flammam 
tamque  inveteratam  mittamus,  quum  locum  tibi  re- 
liquum  non  modo  ad  paceni,  sed  ne  ad  deditionem 
quidem  feceris? 

Hanc  ego  epistolam,  patres  conscripti,  non  quo 
ilium  dignum  putarem,  recitavi,  sed  ut  confessioni- 
bus  ipsius  omnia  patefacta  eius  parricidia  videretis. 
49.  Cum  hoc  pacem  M.  Lepidus,  vir  ornatissimus 
omnibus  et  virtutis  et  fortunae  bonis,  sihaec  videret 
denique,  aut  vellet  aut  fieri  posse  arbitraretur?  Prius 
undis  flamma,  ut  ait  poeta,  nescio  quis,  prius  denique 
omnia,  quam  aut  cum  Antoniis  respublica,  aut  cum 
republica  Antonii  redeant  in  gratiam.  Monstra  quae- 
dam  sunt  ista  et  portenta  et  prodigia  reipublicae.  Mo¬ 
veri  sedibus  suis  huic  urbi  melius  est,  atque  in  alias, 
si  fieri  possit,  terras  demigrare,  unde  Antoniorum  nec 
facta,  nec  nomen  audiat,  quam  illos,  Caesaris  virtute 
eiectos ,  Bruti  retentos,  intra  haec  moenia  videre. 
Optatissimum  est  vincere:  secundum  est,  nullum  ca- 
sum  pro  dignitate  et  libertate  patriae  non  ferendum 
putare.  Quod  reliquum  est,  non  est  tertium,  sed 
postremum  omnium ,  maximam  turpitudinem  susci- 
pere  vitae  cupiditate.  50.  Quae  quum  ita  sint,  de 
mandatis  litterisque  M.  Lepidi,  viri  clarissimi,  Ser- 
vilio  assentior :  et  hoc  amplius  censeo,  Magnum Pom- 
peium,  Cnaei  filium,  pro  patris  maiorumque  suorum 
animo  studioque  in  rempublicam,  suaque  pristina 
virtute,  industria,  voluntate,  fecisse,  quod  suam 
eorumque.quos  secum  haberet,  operam  senatui  popu- 
loque  Romano  pollicitus  esset,  eamque  rem  senatui 
populoque  Romano  gratam  acceptamque  esse,  eique 
honori  dignitatique  earn  rem  fore.  Hoc  vel  comungi 
cum  hoc  senatusconsulto  licet,  vel  seiungi  potest  se- 
paratimque  perscribi,  ut  proprio  senatusconsulto  Pom¬ 
peius  collaudatus  esse  videatur. 

ARG.  Antonio  ad  Mntinam  victo,  M.  Cornutus,  praetor  ur- 
lianus,  consilium  et  Caesaris  litteras  in  senatu  recitat  et  rogat 
sententias.  In  quo  ceterorum  unus ,  ut  videtur,  sagis  depositis, 
ad  togas  redeundum  et  supplicarionem  consulilius  et  Caesari  de- 
cernendam  censuerat.  Turn  vero  Cicero  vestitum  niutandum  esse 
negat,  nisi  D.  llruto  lilierato:  Antonium,  quique  una  essent,  Lo- 
stes  iudicandos :  supplicationem  quinquaginta  dierum  communi- 
ter  tribus  ducilius  decernendam :  niilites  eos,  qui  pro  republica 
pugnantes  interierint,  monumento  quani  amplissimo  colionestan- 
dos,  promissa  iis  praemia  parentibus  eorum,  liberis,  coniugibus, 
fratribus  persolvenda. 

I.  \ .  Si ,  ut  ex  litteris ,  quae  recitatae  sunt,  patres 
conscripti ,  sceleratissimorum  hostium  exercitum  cae¬ 
sura  fusumque  cognovi,sic  id,  quod  et  omnes  maxime 
optamus  et  ex  ea  victoria,  quae  parta  est,  consecutum 
arbitramur,  D.  Brutum  egressum  iain  Mutina  esse  co- 
gnovissem:  propter  cuius  periculum  ad  saga  issemus, 
propter  eiusdem  salutera  redeundtim  ad  pristinum  ve¬ 
stitum  sine  ulla  dubitatione  censerem.  Ante  vero, 
quara  sit  ea  res,  quam  avidissime  civitas  exspectat, 
aliata,  laetitia  frui  satis  est  maximae  praeclarissimae- 
que  pugnae:  reditum  ad  vestitum  confectae  victoriae 
reservate.  Confectio  autem  huius  belli  est  D.  Bruti 
salus.  2.  Quae  autem  est  ista  sententia,  ut  in  hodier- 
num  diem  vestitus  mutetur,  deinde  eras  sagati  pro- 
deamus?  Nos  vero  quum  semeladeum,  quem  cupi- 
mus  optamusque,  vestitum  redierimus,  id  agamus,  ut 
eura  in  perpetuum  retineamus.  Nam  hoc  quidem 
quum  turpe  est,  turn  ne  diis  quidem  immortalibus 
gratum,  ab  eorum  aris,  ad  quas  togati  adierimus,  ad 
saga  sumenda  discedere.  3.  Atque  animadverto,  pa¬ 
tres  conscripti,  quosdam  huic  favere  sententiae,  quo¬ 
rum  ea  mens  idque  consilium  est,  ut,  quum  videant, 
gloriosissimum  ilium  D.  Bruto  futurum  diem,  quo  die 
propter  eius  salutem  redierimus  ad  vestitum,  hunc 
tantum  ei  fructum  eripere  cupiant,  ne  memoriae  poste- 
ritatique  prodatur,  propter  unius  civis  periculum  po- 
pulum  Romanum  ad  saga  ivisse,  propter  eiusdem  sa¬ 
lutem  redisse  ad  togas.  Tollite  hanc,  nullam  tam 
pravae  sententiae  caussam  reperietis.  Vos  vero,  pa-  j 
tres  conscripti ,  conservate  auctoritatem  vestram,  ma-  ; 


nete  in  sententia ,  tenete  vestra  memoria ,  quod  saepe 
ostendistis,  huius  totius  belli  in  unius  viri  fortissimi 
et  maximi  vita  positum  esse  discrimen.  II.  4.  Ad  D. 
Brutum  liberandum  legati  missi,  principes  civitatis, 
qui  illi  hosti  ac  parricidae  denuntiarent,  ut  a  Mutina 
discederet :  eiusdem  D.  Bruti  conservandi  gratia  con- 
sul  sortitu  ad  bellum  profectus  A.  Hirtius:  cuius  im- 
becillitatem  valetudinis  animi  virtus  et  spes  victoriae 
confirmavit :  Caesar ,  quum ,  exercitu  per  se  compara- 
to,  a  primis  pestibus  rempublicam  liberasset,  ne  quid 
postea  sceleris  oriretur,  profectus  est  ad  eumdem  Bru¬ 
tum  liberandum,  vicitque  dolorem  aliquem  domesti- 
cum  patriae  caritate.  5.  Quid  C.  Pansa  egit  aliud  de- 
lectibus  habendis,  pecuniis  comparandis,  senatuscon- 
sultis  faciendis  gravissimis  in  Antonium,  nobis  cohor- 
tandis,  populoRomano  ad  caussam  libertatis  vocando, 
nisi  ut  D.  Brutus  liberaretur?  a  quo  populus  Romanus 
frequens  ita  salutem  D.  Bruti  una  voce  depoposcit,  ut 
earn  non  solum  commodis  suis,  sed  etiam  necessitati 
victus  anteferret.  Quod  sperare  nos  quidem  debemus, 
patres  conscripti,  aut  inibi  esse,  aut  iam  esseconfe- 
ctum  :  sed  spei  fructum  rei  convenit  et  eventui  reser- 
vari,  ne  aut  deorum  immortalium  beneficium  festina- 
tione  praeripuisse,  aut  vim  fortunae  stultitia  contem- 
psisse  videamur. 

6.  Sed  quoniam  significatio  vestra  satis  declarat, 
quid  bac  de  re  sentiatis,  ad  litteras  veniam,  quae  sunt 
a  consulibus  et  a  propraetore  missae ,  si  pauca  ante, 
quae  ad  ipsas  litteras  pertineant,  dixero.  III.  Imbuti 
sanguine  gladii,  patres  conscripti,  legionum  exerci- 
tuumque  nostrorum,  vel  madefacti  potius  duobus  con- 
sulum,  tertio  Caesaris  praelio.  Si  hostium  f ait  ille 
sanguis,  summa  militum  pietas :  nefarium  scelus,  si 
civium.  Quousque  igitur  is,  qui  omnes  hostes  scelere 
superavit,  nomine  hostis  carebit?  nisi  mucrones  etiam 
nostrorum  militum  tremere  vultis,  dubitantes,  utrum 
in  cive,  an  in  hoste  figantur.  7.  Supplicationem  de- 
cernitis :  hostem  non  appellatis.  Gratae  vero  nostrae 
diis  immortalibus  gratulationes  erunt,  gratae  victi- 
mae,  quum  interfecta  sit  civium  multitudo !  De  impro- 

bis,  inquit ,  et  audacibus.  Nam  sic  eos  appellat  Claris- 
simus  vir:  quae  sunt  urbanarum  maledicta  litium, 
non  inustae  belli  internecini  notae.  Testamenta,  cre¬ 
do,  subiiciunt,  aut  eiiciunt  vicinos  aut  adolescentulos 
circumscribunt :  his  enim  vitiis  affectos  et  talibus,ma- 
los  et  audaces  appellare  consuetudo  solet.  8.  Bellum 
inexpiabile  infert  quattuor  consulibus  unus  omnium 
latronum  taeterrimus;  gerit  idem  bellum  cum  senatu 
populoque  Romano.  Omnibus  (quamquam  ruit  ipse 
suis  cladibus)  pestem,  vastitatem,cruciatum,  tormenta 
denuntiat:  Dolabellae  ferum  et  immane  facinus,  quod 
nulla  barbaria  posset  agnoscere,id  suo  consilio  factum 
esse  testatur :  quaeque  esset  facturus  in  hac  urbe,  nisi 
eum  hie  ipse  Iuppiter  ab  hoc  templo  atque  his  moeni- 
bus  repulisset,  declaravit  in  Parmensium  calamitate, 
quos,  optimos  viros  honestissimosque  homines ,  ma- 
xime  cum  auctoritate  huius  ordinis  populique  Romani 
dignitate  coniunctos,  crudelissimis  exemplis  interemit 
propudium  illud  et  portentum,  L.  Antonius,  insigne 
odium  omnium  hominum,  vel,  si  etiam  dii  oderint  jj 
quos  oportet,  omnium  deorum.  9.  Refugit  animus,  j 
patres  conscripti,  eaque  dicere  reformidat,  quae  L.  An-  i 
tonius  in  Parmensium  liberis  et  coniugibus  eflecerit.  | 
Quas  enim  turpitudines  Antonii  libenter  cum  dedecore  | 
subierunt,  easdem  per  vim  laetantur  aliis  se  intulisse. 
Sed  vis  calamitosa  est,  quam  illis  intulerunt:  libido 
flagitiosa ,  qua  Antoniorum  oblita  est  vita.  Est  igitur 
quisquam,  qui  hostes  appellare  non  audeat,  quorum 
scelere  crudelitatem  Karthaginiensium  victam  esse  fa- 
teatur?  IV.  Qua  enim  in  urbe  tarn  immanis  Hannibal 
capta,  quam  in  Parma  surrepta  Antonius?  Nisi  forte 
huius  coloniae  et  ceterarum,  in  quas  eodem  est  animo, 
non  est  hostis  Antonius  putandus.  10.  Si  vero  colo- 
niarum  et  municipiorum  sine  ulla  dubitatione  hostis 
est:  quid  tandem  huius  censetis  urbis,  quam  ille  ad 
explendas  egestates  latrocinii  sui  concupivit?  quam 
iam  peritus  metator  et  callidus  decempeda  sua  Saxa 
diviserat?  Recordamini,  per  deos  immortales !  patres 
conscripti,  quid  hoc  biduo  timuerimus  a  domesticis 
hostibus,  rumoribus  improbissimis  dissipatis.  Quis 
liberos,quisconiugemaspicere  poterat  sine  fletu?  quis 
domum?  quis  tecta?  quis  larem  familiarem?  Iam  aut 
foedissimam  mortem  omnes ,  aut  miserabilem  fugam 
cogitabant.  Haec  a  quibus  timebantur,  eos  hostes  ap¬ 
pellare  dubitamus?  Gravius  si  quis  attulerit  nomen, 
libenter  assentiar:  hoc  vulgari  contentus  vix  sum,  le- 
viore  non  utar. 

1 1 .  Itaque  quum  supplicationes  iustissimas  ex  iis 
litteris,  quae  recitatae  sunt,  decernere  debeamus,  Ser- 
viliusque  decreverit:  augebo  omnino  numerum  die- 
rum,  praesertim  quum  non  uni,  sed  communiter  tii- 
bus  ducibus  sint  decernendae.  Sed  hoc  primum  fa- 
ciam ,  ut  imperatores  appellem  eos ,  quorum  virtute, 
consilio,  felicitate,  maximis  periculis  servitutis  atque 
interitus  liberati  sumus.  Etenim  cui  viginti  his  anms 
supplicalio  decreta  est,  ut  non  imperator  appellaretur, 
aut  minimis  rebus  gestis,  autplerumquenullis  !  Quam- 
obrem  aut  supplicatio  ab  eo,  qui  ante  dixit,  decernen- 
da  non  fuit:  aut  usitalus  honos  pervulgatusque  tn- 
buendusiis,  quibus  etiam  novi  singularesque  deben- 
tur.  V.  12.  An,  si  quis  Iiispanorum  aut  Gallorum  aut 
Thracum  mille  aut  duo  millia  occidisset,  non  eum  hac 
consuetudine,  quae  increbruit,  imperatorem  appella- 
retsenatus?  tot  legionibus  caesis,  tanta  multitudine 
interfecta  hostium  :  ila  inquam,  hostium,  quamvis  hoc 
isti  hostes  domestici  nolint:  clarissimis  ducibus  sup- 


plieationum  honorem  tribuemus,  imperatorum  nomen 
adimemus?  Quanto  enim  honore,  laetitia,  gratulatione 
in  hoc  templum  ingredi  debent  illi  ipsi  huius  urbis  li- 
beratores,  quum hesterno die,  propter  eorum  res  gestas 
me  ovantem  et  prope  triumphantem  populusRomanus 
in  Capitolium  domo  tulerit,  domum  inde  reduxerit? 
13.  Is  enim  demum  est,  mea  quidem  sententia,  iustus 
triumphus  ac  verus,  quum  bene  de  republica  mentis 
testimonium  a  consensu  civitatis  datur.  Nam  sive  in 
communi  gaudio  populi  Romani  uni  gratulabantur, 
magnum iudicium :  siveuni  gratiasagebant,  eo  mains : 
sive  utrumque,  nihil  magnificentius  excogitari  potest. 

Tu  igitur  ipse  de  te?  dixerit  quispiam.  Equidem 
invitus  :  sed  iniuriae  dolor  fecit  me  praeter  consuetu- 
dinem  gloriosum.  Nonne  satis  est  ab  hominibus  vir- 
tutis  ignaris  gratiam  bene  merentibus  non  referri? 
etiam  in  eos ,  qui  omnes  suas  curas  in  reipublicae  sa¬ 
lute  defigunt,  crimen  invidiaque  quaeretur?  1 4.  Sci- 
tis  enim  per  hos  dies  creberrimum  fuisse  sermonem, 
me  pridie  Vinalia  * ,  qui  dies  hodie  est,  cum  fascibus 
descensurum.  In  aliquem  credo  hoc  gladiatorem  aut 
latronem  aut  Catilinam  esse  confictum,  non  in  eum, 
qui,  ne  quid  tale  in  republica  fieri  posset,  effecerit.  An 
ut  ego,  qui  Catilinam  haec  molientem  sustulerim, 
everterim,  afflixerim,  ipse  exsisleremrepenteCatilina9 
Quibus  auspiciis  istos  fasces  augur  acciperem?  quate- 
nus  haberem?  cui  traderem?  Quemquamne  fuisse  tarn 
sceleratum,  qui  hoc  fingeret?  tamfuriosum,  qui  cre- 
deret?  Unde  igitur  ista  suspicio,  vel  potius  unde  iste 
sermo?  VI.  15.  Quum ,  ut  scitis,  hoc  triduo  vel  qua- 
triduo  tristis  a  Mutina  fama  manaret,  inflati  laetitia  at¬ 
que  insolentia,  impii  cives  unum  se  in  locum,  ad  illam 
curiam,  viribus  potius  suis,  quam  reipublicae  infeli- 
cem ,  Congregabant.  Ibi  quum  consilium  inirent  de 
caede  nostra ,  partirenturque  inter  se,  qui  Capitolium, 
qui  rostra,  quiUrbis  portas  occuparent,  ad  me  concur- 
sum  futurum  civitatis  putabant.  Quod  ut  cum  invi- 
dia  mea  fieret,  et  cum  vitae  etiam  periculo,  famam 
istam  fascium  dissipaverunt:  fasces  ipsi  ad  me  dela- 
turi  fuerunt.  Quod  quum  esset  quasi  mea  voluntate 
factum,  turn  in  me  impetus  conductorum  hominum, 
quasi  in  tyrannum,  parabatur:  ex  quo  caedes  esset 
vestrum  omnium  consecuta.  Quae  res  patescit,  patres 
conscripti :  sed  suo  tempore  totius  huius  sceleris  Ions 
aperietur.  16.  Itaque  P.  Appuleius,  tribunus  plebis, 
meorum  omnium  consiliorum  periculorumque,  iam 
inde  a  consulatu  meo,  testis,  conscius,  adiutor,  dolo- 
rem  ferre  non  potuit  doloris  mei :  concionem  habuil 
maximam ,  populo  Romano  unum  atque  idem  son- 
tiente.  In  qua  concione  quum  me,  pro  sumraa  nostra 
coniunctione  et  familiaritate ,  liberare  suspicione  fa¬ 
scium  vellet,  una  voce  cuncta  concio  declaravit,  nihil 
esse  a  me  umquam  de  republica,  nisi  optime  cogita- 
tum.  Post  banc  habitam  concionem  cluabus  tribusve 
horis  optatissimi  nuntii  et  litterae  venerunt:  ut  idem 
dies  non  modo  me  iniquissima  invidia  liberarit,  sed 
etiam  celeberrima  populiRomani  gratulatione  auxerit. 

17.  Haec  inlerposui,  patres  conscripti,  non  tarn  ut 
pro  medicerem,  (male  enim  mecum  ageretur,  si  pai um 
vobis  cssem  sine  defensione  purgatus,)  quam  lit  quos- 
dam  nimis  ieiuno  animo  et  angusto  monerem ,  id  quod 
semper  ipse  fecissem,  uti  excellentium  civium  virtu- 
tem  imitatione  dignam,  non  invidia  pularont.  IMagnus 
est  in  republica  campus,  utsapienter  dicere  Crassus 
solebat:  multis  apertus  cursus  ad  laudem.  VII.  Uti- 
nam  quidem  illi  principes  viverent,  qui  me  post  meum 

consulatum,  quum  iis  ipse  cederem,  principem  non 
inviti  videbant !  Hoc  vero  tempore  in  tanta  inopia  con- 
stantium  et  fortium  consularium  ,  quo  me  dolore  affici 
creditis,  quum  alios  male  sentire,  alios  nihil  omnino 
curare  videam,  alios  parum  constanter  in  suscepta 
caussa  permanere,  sententiamque  suam  non  semper 
utilitate  reipublicae,  sed  quum  spe,  turn  timore  mode- 
rari?  18.  Quod  si  quis  de  contentione  principatus  la- 
borat,  quae  nulla  esse  debet,  stultissime  facit,  si  vitiis 
cum  virtute  contendit.  Ut  enim  cursu  cursus ,  sic  in 
viris  fortibus  virtus  virtute  superatur.  Tu ,  si  ego  de 
republica  optime  sentiam,  ut  me  vincas,  ipse  pessime 
senties?  aut,  si  ad  me  bonorum  concursum  fieri  vide- 
bis,  ad  te  improbos  invitabis?  Nolim :  primum  reipu¬ 
blicae  caussa:  deinde  etiam  dignitatis  tuae.  Sed,  si 
principatus  ageretur,  quern  numquam  expetivi,  quid 
tandem  mihi  esset  optatius?  Ego  enim  malis  senten- 
tiis  vinci  non  possum,  bonis  forsitan  possum,  et  liben- 
ter.  19.  Haec  populum  Romanum  videre,  animad- 
vertere ,  iudicare ,  quidam  moleste  ferunt.  Poteratne 
fieri,  ut  non  perinde  homines  de  quoque,  ut  quisque 
mereretur,  iudicarent?  Ut  enim  de  universo  senatu 
populusRomanus  verissime  iudicat,  nullis  reipublicae 
temporibus  hunc  ordinem  firmiorem  atque  fortiorem 
fuisse,  sic  de  uno  quoque  nostrum,  et  maxime,  qui  hoc 
loco  sententias  dicimus,  sciscitantur  omnes,  avent  au- 
dire,  quid  quisque  senserit:  ita  de  uno  quoque,  ut 
quemque  meritum  arbitrantur,  existimant.  Memoria 
tenent,  me  ante  diem  xm.  Kalendas  lanuarias  princi¬ 
pem  revocandae  libertatis  fuisse :  me  ex  Kalendis  Ia- 
nuariis  ad  hanc  horam  invigilasse  reipublicae:  20. 
meam  domum  measque  aures,  dies  noctes,  omnium 
praeceptis  monitisque  patuisse:  meis  litteris,  meis 
nuntiis,  meis  cohortationibus  omnes,  qui  ubique  es- 
sent,  ad  patriae  praesidium  excitatos:  meis  sententiis 
a  Kalendis  Ianuariis  numquam  legatos  adAntonium: 
semper  ilium  hostem,  semper  hoc  helium :  ut  ego,  qui 
omni  tempore  verae  pacis  auctor  fuissem,  huic  essem 
nomini  pestiferae  pacis  inimicus :  21.  idem  Venti- 

dium,  quum  alii  tribunum  plebis  voluissent,  non  ego 
semper  hostem?  Has  in  sententias  meas  si  consules 
designati  discessionem  facere  voluissent,  omnibus 
istis  latronibus  auctoritate  ipsa  senatus  iam  pridem  de 
manibus  arma  cecidissent.  VIII.  Sed,  quod  turn  non 
licuit,  patres  conscripti,  id  hoc  tempore  non  solum  li¬ 
cet,  verum  etiam  necesse  est,  eos,  qui  re  sunt  hostes, 
verbis  notari ,  sententiis  nostris  hostes  iudicari.  22. 
Antea  quum  hostem  aut  bellum  nominassem,  semel  et 
saepiussententiam  meam  de  numero  sententiarum  su- 
stulerunt:  quod  in  hac  caussa  iam  fieri  non  potest. 
Ex  litteris  enim  C.  Pansae,  A.Hirtii  consulum,  C.Cae- 
saris  pro  praetore,de  honore  diis  immortalibus  haben- 
do  sententias  diximus.  Supplicationem  modo  qui  de- 
crevit,  idem  imprudens  hostes  iudicavit.  Numquam 
enim  in  civili  bellp  supplicatio  decreta  est:  decretam 
dico?  ne  victoris  quidem  litteris  postulata  est.  23. 
Civile  bellum  consul  Sulla  gessit:  legionibus  in  Ur- 
bem  adductis,  quos  voluit,  expulit:  quos  potuit,  occi- 
dit:  supplicationis  mentio  nulla.  Grave  bellum  Octa- 
vianum  insecutum  est:  supplicatio Cinnae  nulla  victo¬ 
ris.  Cinnae  victoriam  imperator  ultus  est  Sulla :  nulla 
supplicatio  decreta  a  senatu.  Ad  te  ipsum,  P.  Servili, 
num  misit  ullas  collega  litteras  de  ilia  calamitosissima 
pugna  Pharsaliae?  num  te  de  supplicatione  voluit  re- 
ferre?  Profecto  noluit.  At  misit  postea  de  Alexandria, 
de  Pbarnace.  Pharsalicae  vero  pugnae  ne  triumphum 
quidem  egit :  eos  enim  cives  pugna  illasustulerat,  qui- 


bus  non  modo  vivis,  sed  etiam  victoribus,  et  incolumis 
et  florens  civitas  esse  posset.  24.  Quod  idem  conti- 
gerat  superioribus  bellis  civilibus.  Nam  mihi  consuli 
supplicatio,  nullis  armis  sumptis,  non  ob  caedem  ho- 
stium,  sed  ob  conservationem  civium,  novo  et  inaudito 
genere,  decreta  est.  Quamobrem  aut  supplicatio  ob 
rempublicam  pulcherrime  gestam  postulantibus  ve- 
stris  imperatoribus,  patres  conscripti ,  deneganda  est, 
quod  praeter  Gabinium  contigit  nemini:  aut,  suppli¬ 
catione  decernenda ,  hostes  eos ,  de  quibus  decernitis, 
iudicetis  necesse  est.  IX.  Quod  ergo  ille  re,  id  ego 
etiam  verbo,  quum  imperatores  eos  appello :  hoc  ipso 
nomine  et  eos ,  qui  iam  devicti  sunt,  et  eos,  qui  super- 
sunt,  hostes  iudico,  quum  victores  appello  imperato¬ 
res.  25.  Quo  modo  enim  potius  Pansam  appellem? 
etsi  habet  honoris  amplissimi  nomen.  Quomodo  Hir- 
tium?  Est  ille  quidem  consul :  sed  alterum  nomen  be- 
neficii  est  populi  Romani,  alterum  virtutis  atque  vi- 
ctoriae.  Quid?  Caesarem,  deorum  beneficio  reipubli¬ 
cae  procreatum,  dubitemne  appellare  imperatorem? 
qui  primus  Antonii  immanem  et  foedam  crudelitatem, 
non  solum  a  iugulis  nostris,  sed  etiam  a  membris  et 
visceribus  avertit.  Unius  autem  diei  quot  et  quantae 
virtutes,  dii  immortales,  fuerunt!  26.  Princeps  enim 
omnium  Pansa  praelii  faciendi  et  cum  Antonio  confli- 
gendi  fuit:  dignus  imperator  legione  Martia,  digna  le- 
gio  imperatore.  Cuius  si  acerrimum  impetum  cohi- 
bere  Pansa  potuisset,  uno  praelio  confecta  res  esset. 
Sed  quum  libertatis  avida  legio  effrenatius  in  aciem 
hostium  irrupisset,  ipseque  in  primis  Pansa  pugnaret, 
duobus  periculosis  vulneribus  acceptis,  sublatus  e 
praelio  reipublicae  vitam  reservavit.  Ego  vero  hunc 
non  solum  imperatorem,  sed  etiam  clarissimum  impe¬ 
ratorem  iudico,  qui,  quum  aut  morte  aut  victoria  se 
satisfacturum  reipublicae  spopondisset,  alterum  fecit, 
alterius  dii  immortales  omen  avertant!  X.  27.  Quid 
dicam  de  Hirtio?  qui,  re  audita,  e  castris  duas  legiones 
eduxit  incredibili  studio  atque  virtute,  quartam  illam, 
quae,  relicto  Antonio,  se  olim  cum  Martia  legione  con- 
iunxit,  etseptimam,  quae  constituta  ex  veteranis  do- 
cuit  illo  praelio,  militibus  iis,  qui  Caesaris  beneficia 
servassent,  senatus  populique  Romani  carum  nomen 
esse.  His  viginti  cohortibus,  nullo  equitatu ,  Hirtius 
ipse  aquilam  quartae  legionis  quum  inferret,  qua  nul- 
lius  pulchriorem  speciem  imperatoris  accepimus,  cum 
tribus  Antonii  legionibus  equitatuqueconflixit,  hostes- 
que  nefarios,  huic  Iovi  maximo  ceterisque  deorum  im- 
mortalium  templis,  Urbis  tectis,  libertati  populi  Ro¬ 
mani,  nostrae  vitae  sanguinique  imminentes,  prostra- 
vit,  fudit,  occidit,  ut  cum  admodum  paucis,  nocte  te- 
ctus,  metu  perterritus,  princeps  latronum  duxque  fu- 
gerit.  0  solem  ipsum  beatissimum,  qui,  antequam 
se  abderet,  stratis  cadaveribus  parricidarum,  cum  pau¬ 
cis  fugientem  vidit  Antonium  1  28.  An  vero  quisquam 
dubitabit  appellare  Caesarem  imperatorem?  Aetas  eius 
certe  ab  hac  sententia  neminem  deterrebit,  quandoqui- 
dem  virtute  superavit  aetatem.  Ac  mihi  semper  eo 
maiora  beneficia  C.  Caesaris  visa  sunt,  quo  minus 
erant  ab  aetate  ilia  postulanda:  cui  quum  imperium 
dabamus,  eodem  tempore  etiam  spem  eius  nominis 
deferebamus:  quod,  quum  est  consecutus  auctorita- 
tem  nostri  decreti,  rebus  gestis  suis  comprobavit.  Hie 
ergo  adolescens  maximi  animi,  ut  verissime  scribit 
Hirtius,  castra  multarum  legionum  paucis  cohortibus 
tutatus  est  secundumque  praelium  fecit.  Ita  trium 
imperatorum  populi  Romani  virtute,  consilio,  felicita¬ 
te,  uno  die  locis  pluribus  respublica  est  conservata. 

XI.  29.  Decerno  igitur  eorura  trium  nomine  quin- 
quaginta  dierum  supplicationes :  caussas,  ut  honorifi- 
centissimis  verbis  consequi  potero,  complectar  ipsa 
sententia. 

Est  autem  fidei  pietatisque  nostrae  declarare  for- 
tissimis  militibus,  quam  memores  simus,  quamquc 
grati.  Quamobrem  promissa  nostra  atque  ea,  quae 
legionibus,  bello  confecto,  tributuros  nos  spopondi- 
mus,  hodierno  senatusconsulto  renovanda  censeo.  ae- 
quum  est  enim,  militum,  talium  praesertim,  honoreni 
coniungi.  30.  Atque  utinam.,  patres  conscripti,  civi- 
bus  omnibus  solvere  nobis  praemia  liceret!  quam- 
quam  nos  ea,  quae  promisimus,  studiose  cumulata 
reddemus.  Sed  id  quidem  restat,  utspero,  victori- 
bus,  quibus  senatus  tides  praestatur:  quam  quidem 
quoniam  difficillimo  reipublicae  tempore  secuti  sunt 
eos  numquam  oportebit  consilii  sui  poenitere.  Sed 
facile  est  bene  agere  cum  iis ,  a  quibus  etiam  tacenti- 
bus  flagitari  videmur.  Illud  admirabilius  et  mams, 
maximeque  proprium  senatus  sapientis  est,  grata  eo- 
rum  virtutem  memoria  prosequi,  qui  pro  patria  vitam 
profuderunt.  31.  Quorum  de  honore  utinam  mihi 
plura  in  mentem  venirent!  duo  certe  non  praeteribo, 
quae  maxime  occurrunt:  quorum  alterum  pertinet  ad 
virorum  fortissimorum  gloriamsempiternam :  alterum 
ad  leniendum  maerorem  et  luctum  proximorum. 

XII.  Placet  igitur  mihi,  patres  conscripti,  legioms 
Martiae  militibus,  et  eis,  qui  una  pugnantes  occi de- 
runt,  monumentum  fieri  quam  amplissimum.  Magna 
atque  incredibilia  sunt  in  rempublicam  huius  merita 
legionis.  Haec  se  prima  latrocinio  abrupit  Antonn. 
haectenuitAlbam  :‘haec  se  adCaesarem  contulit:  hanc 
imitata  quarta  legio  parem  virtutis  gloriam  consecuta 
est.  Quarta  victrix  desiderat  neminem:  ex  Martia 
nonnulli  in  ipsa  victoria  conciderunt.  0  fortunata 
mors,  quae  naturae  debila  pro  patria  est  potissimum 
reddita!  32.  Vos  vero  patriae  natos  iudico:  quorum 
etiam  nomen  a  Marte  est:  ut  idem  deus  urbem  hanc 
gentibus,  vos  huic  urbi  genuisse  videatur.  In  fuga 
foeda  mors  est:  in  victoria  gloriosa.  Etenim  Mars  ipse 
ex  acie  fortissimum  quemque  pignerari  solet.  Ilh  igi- 
tur  impii,  quos  cecidistis,  etiam  ad  inferos  poenas  par- 
ricidii  luent:  vos  vero,  qui  extremum  spintum  in  vi¬ 
ctoria  effudistis ,  piorum  estis  sedem  et  locum  conse- 
cuti.  Brevis  a  natura  nobis  vita  data  est:  at  memoria 
bene  redditae  vitae  sempiterna.  Quae  si  non  esset 
longior,  quam  haec  vita;  quis  esset  tarn  amens,  qui 
maximis  laboribus  et  periculis  ad  summam  laudem 
gloriamque  contenderet?  33.  Actum  igitur  praeclare 
vobiscum ,  fortissimi,  dumvixistis,  nunc  vero  etiam 
sanctissimi  milites,  quod  vestra  virtus  nec  obhvione 
eorum,  qui  nunc  sunt,  nec  reticentia  posterorum  mse- 
pulta  esse  poterit,  quum  vobis  immortale  monumen¬ 
tum  suis  paene  manibus  senatus  populusque  Roma- 
nus  exstruxerit.  Multi  saepe  exercitus  Pumcis ,  Ual- 
licis,  Italicis  bellis,  clari  et  magni  fuerunt:  nec  tamen 
ullis  tale  genus  honoris  tributum  est.  Atque  utinam 
maiora  possemus,  quandoquidem  a  vobis  maxima  ac- 
cepimus  1  Vos  ab  Urbe  furentem  Antonium  avertistis : 
vos  redire  molientem  repulistis.  Erit  igitur  exstructa 
moles  opere  magnifico  incisaeque  litterae,  divinae  vir¬ 
tutis  testes  sempiternae;  numquam  de  vobis,  eorum, 
qui  aut  videbunt  vestrum  monumentum ,  aut  audient, 
gratissimus  sermo  conticescet.  Ila  pro  morta  i  con  i 
tione  vitae  immortalitatem  estis  consecuti. 


XIII.  34.  Sed  quoniam,  patres  conscripti,  gloriae 
mu  nus  optimis  et  fortissimis  civibus  monumenti  ho¬ 
nore  persolvitur,  consolemur  eorum  proximos ,  qui¬ 
bus  optima  est  haec  quidem  consolatio:  parentibus, 
quod  tanta  reipublicae  praesidia  genuerunt:  liberis, 
quod  habebunt  domestica  exempla  virtutis :  coniugi- 
bus,  quod  iis  viris  carebunt,  quos  laudare,  quam  lu- 
gere  praestabit:  fratribus,  quod  in  se,  ut  corporum, 
sic  virtutum  similitudinem  esse  confident.  Atque 
utinam  his  omnibus  abstergere  fletum  sehtentiis  no- 
stris  consultisque  possemus,  vel  aliqua  talis  his  adhi- 
beri  publice  posset  oratio,  qua  deponerent  maerorem 
atque  luctum,  gauderentque  potius,  quum  multa  et 
varia  impenderent  hominibus  genera  mortis,  id  ge¬ 
nus,  quod  esset  pulcherrimum,  suis  obtigisse,  eosque 
nec  inhumatos  esse  nec  desertos,  (quod  tamen  ipsum 
pro  patria  non  miserandum  putatur:)  nec  dispersis 
bustis  humili  sepultura  crematos,  sed  contectos  pu- 
blicis  operibus  atque  muneribus,  eaque  exstructione, 
quae  sit  ad  memoriam  aeternitatis  ara  virtutis.  35. 
Quamobrem  maximum  quidem  solatium  erit  propin- 
quorum  ,  eodem  monument©  declarari  et  virtutem 
suorum,  et  populi  Romani  pietatem,  et  senatus  fidem, 
et  crudelissimi  memoriam  belli:  in  quo  nisi  tanta 
militum  virtus  exstitisset,  parricidioM.  An tonii nomen 
populi  Romani  occidisset.  Atque  etiam  censeo,  patres 
conscripti,  quae  praemia  militibus  promisimus  nos,  re- 
publica  recuperata,  tributuros,  ea  vivis  victoribusque 
cumulate,  quum  tempus  venerit,  persolvenda:  qui 
autem  ex  iis,  quibus  ilia  promissa  sunt,  pro  patria  oc- 
ciderunt,  eorum  parentibus,  liberis,  coniugibus,  fra¬ 
tribus  eadem  tribuenda censeo.  XIV.  36.  Sed,  ut  ali- 
quando  sententia  complectar,  ita  censeo. 

Quum  C.  Pansa  consul,  imperator,  initium  cum 
hostibus  confligendi  fecerit,  quo  praelio  legio  Mar¬ 
tia  admirabili  incredibilique  virtute  libertatem  po¬ 
puli  Romani  defenderit,  quod  idem  legiones  tironum 
fecerint:  ipseque  C.  Pansa  consul,  imperator,  quum 
inter  media  hostium  tela  versaretur,  vulnera  accepe- 
rit:  quumque  A.  Ilirtius  consul,  imperator,  praelio 
audito,  re  cognita,  fortissimo  praestantissimoque 
animo  exercitum  castris  eduxerit,  impetumque  in  M. 
Antonium  exercitumque  hostium  fecerit  eiusque  co- 
pias  occidione  occiderit,  suo  exercitu  ita  incolumi,  ut 
ne  unum  quidem  militem  desideraverit:  37.  quumque 
C.  Caesar  pro  praetore,  imperator,  consilio  diligentia- 
que  sua  castra  feliciter  defenderit,  copiasque  hostium, 
quae  ad  castra  accesserant,  profligarit,  occiderit :  ob 
eas  res  senatum  existimare  et  iudicare,  eorum  trium 
imperatorum  virtute,  imperio,  consilio,  gravitate,  con- 
stantia,  magnitudine  animi,  felicitate,  populum  Ro- 
manum  foedissima  crudelissimaque  servitute  libera- 

tum:  quumque  rempublicam,  Urbem,  templa  deorum 

immortalium,  bona  fortunasque  omnium,  libeiosque 
conservarint  dimicatione  et  periculo  vitae  utl 

ob  eas  res  bene,  fortiter,  feliciterque  gestas,  C.  Pansa 
A.  Ilirtius  consules,  imperatores,  alter  ambove,  aut  si 
aberunt,  M.  Cornutus,  praetor  urbanus,  supplicationes 
per  dies  quinquaginta  ad  omnia  pulvinariaconstituat : 
38.  quumque  virtus  legionum  digna  clarissinns  lm- 
peratoribus  exstiterit,  senatum,  quae  sit  antea  polliei- 
tus  legionibus  exercitibusque  nostris,  ea  summo  stu¬ 
dio,  republica  recuperata,  resoluturum:  quumque 
lc«io  Martia  princeps  cum  hostibus  conflixerit,  atque 
ita  cum  maiore  numero  hostium  contenderit,  ut  pluii- 
mos  caederent,  caperent  nonnullos:  quumque  sine 

nlla  retractatione  pro  patria  vitamprofuderint:  quum- 
que  simili  virtute  reliquarum  legionum  milites  pro 
salute  et  libertate  populi  Romani  mortem  oppetiverint: 
senatui  piacere,  ut  C.  Pansa  A.  Hirtius  consoles, 
imperatores,  alter  ambove,  si  eis  videatur,  iis,  qui 
sanguinem  pro  vita,  libertate,  fortunisque  populi  Ro¬ 
mani,  pro  Urbe,  templisque  deorum  immortalium  : 
profudissent,  monumentum  quam  amplissimum  lo-  ' 
candum,  faciundum  curent:  quaestores  Urbis  ad  earn  ! 


rem  pecuniam  dare,  attribuere,  solvere  iubeant,  ut 
exstet  ad  memoriam  posteritatis  sempiternam,  ad  sce- 
lus  crudelissimorum  hostium  militumque  divinam 
virtutem:  utique,  quae  praemia  senatus  militibus 
ante  constituit,  ea  solvantur  eorum,  qui  hoc  bello  pro 
patiia  occiderunt,  parentibus,  liberis,  coniugibus, 
fratribus :  iisque  tribuantur,  quae  militibus  ipsis  tri- 
bui  oporteret,  si  illi  vixissent,  qui  morte  vicerint. 

I.  ARG.  Quum  P totem aeus  AegypGrex,  a  suis  eiectus,  lar- 
gitionilms  lalioraret,  ut  a  Romanis  l-estitueretur :  vetante  carmine 
Sibyllino,  Aegyptium  exercitu  iuvari,  alii  censuerunt,  ut  1*. 
Lentulus ,  Ciliciae  procos.,  sine  exercitu  reduce  ret;  alii,  ut 
Pompeius.  '  Be  quibus  quid  actum  in  senatu  sit,  Cicero  per- 
scribit.  (Romae,  Cn.  Lentulo,  Philippo  coss.  698.  U.  Idibus  la. mania.) 

M.  T.  C.  S.  D.  P.  LENTULO  PROCOS. 

1  omni  officio  ac  potius  pietate  erga  te  ceteris 

satisfacio  omnibus,  mihi  ipsi  numquam  satisfacio. 
Tanta  enim  magnitudo  est  tuorum  erga  memeritorum, 
ut  quoniam  tu,  nisi  perfecta  re,  de  me  non  conquiesti, 
etr'o  non  idem  in  tua  caussa  efficio,  vitam  mihi  esse 
acerbam  putem.  In  caussa  haec  sunt.  Ammomus, 
renis  legatus,  aperte  pecunia  nos  oppugnat.  Res 
agitur  per  eosdem  creditores,  per  quos,  quum  tu  ade- 
ras  agebatur.  Regis  caussa,  si  qui  sunt,  qui  vehnt, 
qui  pauci  sunt,  omnes  rem  ad  Pompeium  defem  vo¬ 
lant  Senatus  religionis  calumniam  non  religione, 
sed  malevolentia  et  illius  regiae  largitioms  invidia 
comprobat.  2.  Pompeium  et  hortari  et  orare  et  1am 
liberius  accusare  et  monere,  ut  magnam  infamiam  fu- 
giat,  non  desistimus.  Sed  plane  nec  prec.bus  nostris, 
nec  admonitionibus  reliquit  locum.  Nam  quum  in 
sermone  quotidiano,  turn  in  senatu  palam  sic  egit 
caussam  tuam,  ut  neque  eloquentia  maiore  quisquam, 
neque  gravitate,  nec  studio,  nec  content, one  agere 
poluerit,  cum  summa  testification  tuorum  in  se  offi- 
ciorum  et  amoris  erga  te  sui.  Marcellinum  legi 
esse  iratum  scis.  Is,  hac  regia  caussa  excepta  cete¬ 
ris  in  rebus  se  acerrimum  tui  defensorem  foie  osten- 
dit.  Quod  dat,  accipimus:  quod  instituit  referre  de 
religione  et  sacpe  iam  retulit,  ab  eo  deduci  non  po 
test  3.  Res  ante  Idus  acta  sic  est.  (Nam  liaec  Idibus 
mane  scrips!.)  Hortensii  et  mea  et  Luculh  sentenha 
cedit  religioni  de  exercitu,  (tenen  enim  ics  ahter  no 
potest,)  sed  ex  illo  senatusconsulto,  quod  ^  refe"entd 
factum  est,  tibi  decernit,  ut  regem  «du«8.  quod 
commode  facere  possis :  ut  exercitum  relig  o  to Jlat ,  te 
auctorem  senatus  retineat.  Crassus  tres  0 


i  cernit,  nec  excludit  Pompeium :  censet  enim  etiam  ex 
!  iis,  qui  cum  imperio  sint:  M.  Bibulus  tres  legatos 
decernit  ex  iis,  qui  privati  sint.  Huic  assentiuntui 
reliqui  consulares  praeter  Servilium,  qui  omnino 
reduci  negat  oportere,  et  Volcatium,  qui,  Lupo  lete- 
rente,  Pompeio  decernit,  et  Afranium,  qui  assentitur 
Volcatio :  quae  res  auget  suspioionem  Pompeii  volun¬ 
tatis:  nam  adverteba[n]tur  Pompeii  familiares  assen- 

tire  Volcatio.  Laboratur  vehementer:  inclinata  res 
est.  Libonis  et  Hypsaei  non  obscura  concursatio  et 
contentio,  omniumque  Pompeii  familiarium  studium 
in  earn  opinionem  rem  adduxerunt,  ut  Pompeius  cu- 
pere  videatur:  cui  qui  nolunt,  iidem  tibi,  quodeum 
ornasti,  non  sunt  amici.  4.  Nos  in  caussa  auctoritatem 
eo  minorem  habemus,  quod  tibi  debemus.  Gratiam 
I  autem  nostram  exstinguit  hominum  suspicio,  quod 
I  Pompeio  se  gratificari  putant.  Ut  in  rebus  niulto 
i  ante,  quam  profectus  es,  ab  ipso  rege  et  ab  intimis  ac 
i  domesticis  Pompeii  c|am  exulceratis,  deinde  palam  a 
;  consularibus  exagitaTis  et  in  summam  invidiam  ad- 
ductis,  ita  versamur.  Nostram  fidem  omnes,  amorem 

tui  absentia  praesentes  tui  cognoscent.  Siesset  inus 

!  tides,  in  quibus  summa  esse  debebat,  non  labora- 
!  remus.  Vale.  _ 

II  ARG.  Significiit,  quid  deinceps  actum  a  senatu  sit  m 
;  caussR  regia  Id.  Ian.,  quae  sententiae  dictae,  quo  l»ompeius,  quo 
!  eius  familiares  aniino,  et  quae  tribuni  frustra  moliti  sint. 

(Romae,  Cn.  Lentulo,  Pbilippo  coss.  698.) 

M.  T.  C.  S.  D.  P.  LENTULO  PROCOS. 

1  Idibus  Ianuariis  in  senatu  nihil  est  confectum, 
nropterea  quod  dies  magna  ex  parte  consumptus  est 
|  altercatione  Lentuli  consulis  et  Caninu  tribuni  plebis. 
Eo  die  nos  quoque  multa  verba  fecimus,  maximeque 
visi  sumus  senatum  conimemoratione  tuae  voluntatis 
cr<ya  ilium  ordinem  commovere.  Itaque  postridie 
i  placuit,  ut  breviter  sententias  diceremus:  videbalur 
|  enim  reconciliata  nobis  voluntas  senatus  [esse] :  quod 
j  timi  dicendo,  turn  singulis  appcllandis  logandisque 

perspexeram.  Itaque  quum  sententia  prima  Bib u li  ! 
pronuntiata  esset,  ut  tres  legati  regeni  reduceient, 
secunda  Hortensii,  ut  tu  sine  exercitu  reduceres; 
tertia  Yolcatii,  ut  Pompeius  reduceret:  postulatum 
est,  ut  Bibuli  sententia  divideretur.  Quatenus  de  re- 
li»ione  dicebat,  cui  rei  iam  obsisti  non  poterat,  Bibulo 
assensum  est:  de  tribus  legatis,  frequentes  ierunt  in 
alia  omnia.  2.Proxima  erat  Hortensii  sententia  ;  quum 
Lupus,  tribunus  plebis,  quod  ipse  de  Pompeio  retu- 
lisset,  intendere  coepit,  ante  se  oportere  discessionem 
facere,  quam  consules.  Eius  orationi  vehementer  ab 
omnibus  reclamatum  est :  erat  enim  et  iniqua  etnova.  ; 
Consules  neque  concedebant,  neque  valde  repugna- 
bant:  diem  consumi  volebant;  id  quod  est  factum. 
Perspiciebant  enim,  in  Hortensii  sententiam  multis 
partibus  plures  ituros:  quamquam  aperte  Volcatio 
assentirentur.  Multi  rogabantur,  atque  id  ipsum  con-  j 
sulibus  invitis:  nam  ii  Bibuli  sententiam  valerecu- 
pierunt.  3.  Hac  controversia  usque  ad  noctem  ducta, 
senatus  dimissus :  et  ego  eo  die  casu  apud  Pompeium 
caenavi,  nactusque  tempus  hoc  magis  idoneum,  quam 
umquam  antea,  quod  post  tuum  discessum  is  dies  ho- 
nestissimus  nobis  fuerat  in  senatu,  ita  sum  cum  illo 
locutus,  ut  mihi  viderer  animum  hominis  ab  omni  alia 
cogitatione  ad  tuam  dignitatem  tuendam  traducere. 
Quern  ego  ipsum  quum  audio,  prorsus  eum  libero 
omni  suspicione  cupiditatis:  quum  autem  eius  fami- 
liares  omnium  ordinum  video,  perspicio,  id  quod  iam 
omnibus  est  apertum,  totam  rem  istam  iam  pridem  a 
certis  hominibus,  non  invito  rege  ipso  consiliariisque 
eius,  esse  corruptam.  h.  Haec  scripsi  a.  d.  xvi.  Kal. 
Febr.  ante  lucem.  Eo  die  senatus  erat  futurus.  Nos 
in  senatu,  quemadmodum  spero,  dignitatem  nostram, 
ut  potest  in  tanta  hominum  perfidia  et  iniquitate,  re- 
tinebimus.  Quod  ad  popularem  rationem  attinet, 
hoc  videmur  esse  consecuti,  ut  ne  quid  agi  cum  po- 
pulo  aut  salvis  auspiciis,  aut  salvis  legibus,  aut  deni- 
que  sine  vi  possit.  De  his  rebus  pridie,  quam  haec 
scripsi,  senatus  auctoritas  gravissima  intercessit: 
cui  quum  Cato  et  Caninius  intercessissent,  tamen  est 
perscripta.  Earn  ad  te  missam  esse  arbitror.  De  ce-  ; 
teris  rebus  quidquid  erit  actum,  scribam  adte:  ut-  i 
que  quam  rectissime  agantur,  omni  mea  cura,  ope¬ 
ra,  diligentia,  gratia  providebo.  Vale. 


lit  AUG.  A.  Treljonii  in  Cilicia  res  pvocos.  Lentulo 
cjmmemlat.  (Romac,  Cn.  Lentulo,  Plulippo  coss.  698.) 

M.  T.  C.  S.  D.  P.  LENTULO  PROCOS. 

1 .  Aulo  Trebonio,  qui  in  tua  provincia  magna  ne- 
gotia  et  ampla  et  expedita  habet,  multos  annos  utor 
Valde  familiariter.  Is  quum  antea  semper  et  suo 
splendore,  et  nostra  ceteror unique amicorumcommen- 
datione  gratiosissimus  in  provincia  fuit,  turn  hoc  tem¬ 
pore  propter  tuum  in  me  amorem  nostramquenecessi- 
tudinem  vehementer  confidit,  his  meis  litteris  se  apud 
te  gratiosum  fore.  2.  Quae  ne  spes  eum  fallat,  vehe¬ 
menter  rogo  te;  commendoque  tibi  eius  omnia  ne- 
gotia,  libertos,  procuratores,  familiam,  in  primisque, 
ut,  quae  T.  Ampins  de  eius  re  decrevit,  ea  compro- 
bes,  omnibusque  rebus  eum  ita  tractes,  ut  in telligat, 
meam  commendationem  non  vulgarem  fuisse.  Vale. 


IV.  A  KG.  Lentuli  caussani  de  Ptolomaeo  reducendo  ca- 
lumniis  iinpeditain  queritur,  sed  nisi  vis  interverterit,  senatus 
populique  studio  posse  sustentavi  iudicat.  (Scr.Romat  eodcrn  anno.) 


M.  T.  C.  S.  D.  P.  LENTULO  PROCOS. 

1 .  A.  d.  xvi.  Kal.  Febr.  quum  in  senatu  pulcher- 
rime  staremus,  quod  iam  illam  sententiam  Bibuli  de 
tribus  legatis  pridie  eius  diei  fregeramus,  unumque 
certamen  esset  relictum,  sententia  Yolcatii:  res  ab 
adversariis  nostris  extracta  est  variiscalumniis.  Caus- 
sam  enim  frequenti  senatu,  in  magna  varietate  ma- 
gnaque  invidia  eorum,  qui  a  te  caussam  regiam  alio 
transferebant,  obtinebamus.  Eo  die  acerbum  habui- 
mus  Curionem,  Bibulum  multo  iustiorem,  paene 
etiam  amicum.  Caninius  et  Cato  negarunt,  se  legem 
ullam  ante  comitia  esse  laturos.  Senatus  haberi 
ante  Kalendas  Febr.  per  legem  Pupiam,  id  quod  scis, 
non  potest,  neque  mense  Febr.  toto,  nisi  perfectis 
aut  reiectis  legationibus.  2.  Haec  tamen  opinio  est 
populi  Romani,  a  tuis  invidis  atque  obtrectatoribus 
nomen  inductum  fictae  religionis,  non  tarn  ut  te  impe- 
dirent,  quam  ut  ne  quis  propter  exercitus  cupidita- 
tem  Alexandriam  vellet  ire.  Dignitatis  autem  tuae, 
nemo  est,  quin  existimet,  habitam  esse  rationem  ab 
senatu.  Nemo  est  enim,  qui  nesciat,  quo  minus  dis- 
cessio  fieret,  per  adversaries  tuos  esse  factum :  qui 
nunc  populi  nomine,  re  autem  vera  sceleratissimo 
latrocinio ,  si  quae  conabuntur  agere,  satis  mihi  pro- 
visum  est,  ut  ne  quid  salvis  auspiciis  aut  legibus,  aut 
etiam  sine  vi  agere  possint.  3.  Ego  neque  de  meo  stu¬ 
dio,  neque  de  nonnullorum  iniuria  scribendum  mihi 
esse  arbitror.  Quid  enim  aut  me  ostentem,  qui,  si 
vitam  pro  tua  dignitate  profundam,  nullam  partem  vi- 
dear  tuorum  meritorum  assecutus :  aut  de  aliorum 
iniuriis  querar,  quod  sine  summo  dolore  facere  non 
possum?  Ego  tibi  a  vi,  hac  praesertim  imbecillitate 
magistratuum,  praestare  nihil  possum:  vi  excepta, 
possum  confirmare,  te  et  senatus  et  populi  Romani 
summo  studio  amplitudinem  tuam  retenturum.  Vale. 


V  a.  A  KG.  SubitS  Catonis  promulgatio.  Veretur,  necaus- 
sa  regia,  Lentulo  erejita,  destituatuv. 

(Romae,  Cn.  Lenlulo,  Pliilippo  coss.  m.  Febr.  698.) 

M.  T.  C.  S.  D.  P.  LENTULO  PROCOS. 

1.  Tametsi  mihi  nihil  fuit  optatius,  quam  ut  pri- 
mum  abs  te  ipso,  deinde  a  ceteris  omnibus  quam  gra- 
tissimus  erga  te  esse  cognoscerer :  tamen  afficior 
summo  dolore,  eiusmodi  tempora  post  tuam  profectio- 
nem  consecuta  esse,  ut  et  meam  et  ceterorum  erga  te 
fidem  et  benevolentiam  absens  experirere.  Te  vide- 
re  et  sentire,  eamdem  fidem  esse  hominum  in  tua 
dignitate,  quam  ego  in  mea  salute  sum  expertus,  ex 
tuis  1  i  tteris  intellexi .  2.  Nos  quum  maxime  consilio,  stu¬ 
dio,  labore,  gratia,  de  caussa  regia  niteremur,  subito 
exorta  est  nefaria  Catonis  promulgatio,  quae  nostra 
i  sludia  impediret,  et  animos  a  minore  cura  ad  sum- 
mum  timorem  traduceret.  Sed  tamen,  in  huiusmodi 
perturbatione  rerum  quamquam  omnia  sunt  metuen- 
da,  nihil  magis,  quam  perfidiam  timemus :  et  Catoni 
quidem  (quoquo  modo  se  res  habet)  profecto  resiste- 
mus.  3.  De  Alexandria  re  caussaque  regia  tantum 
habeo  polliceri,  me  tibi  absenti  tuisque  praesentibus 
cumulate  satisfacturum.  Sed  vereor,  ne  aut  eripia- 
tur  nobis,  aut  deseratur:  quorum  utrum  minus  ve- 
lim,  non  facile  possum  existimare.  Sed,  si  res  coget, 
est  quiddam  tertium,  quod  neque  Selicio,  nec  mihi 
displicebat:  ut  neque  iacere  rem  pateremur,  nec,  no¬ 
bis  repugnantibus,  ad  eum  deferri,  ad  quern  prope 
iam  delata*  existimatur.  A  nobis  agentur  omnia  di- 
ligenter :  ut  nec,  si  quid  obtineri  poterit,  non  conten- 

damns,  nec,  si  quid  non  obtinuerimus,  rcpulsi  esse 
videamur.  4.  Tnae  sapientiae  magnitudinisque  animi 
est,  omnem  amplitudinem  et  dignitatem  tuam  in  vii- 
tute  atque  in  rebus  gestis  tuis  atque  in  tua  gravitate 
positam  existimare :  si  quid  ex  iis  rebus ,  quas  tibi 
fortuna  largita  est,  nonnullorum  hominum  perfidia  de- 
traxerit,  id  maiori  illis  fraudi,  quam  tibi  futurum.  A 
me  nullum  tempus  praetermittitur  de  tins  rebus  et 
asendi  et  cogitandi :  u torque  ad  omnia  Q.Selicio:  ne¬ 
que  enim  prudentiorem  quemquam  ex  tuis,  neque  tic  e 
maiore  esse  iudico,  neque  amantiorem  tui. 


V  b.  ARG.  Caussa  regia  a  Pompeio  iam  paene  (lerelicta, 
futurum  sibi  viileii  scribit,  ut  rex  ad  Lentulum  restituendi  sui 
caussa  se  conferat. 

(Eiusdem  anui  memeFeLruavio.)  (Haeo  ep.  a  superiore,  quacum  vulgo 
iungitur,  Mss.  auctoritate  a  Mart.  Lag.  et  Scbiitzio  disumcta.) 

M.  T.  C.  S.  D.  P.  LENTULO  PROCOS. 

\ .  Hie  quae  agantur,  quaeque  acta  sint,  ea  te  et  lit- 
teris  multorum  et  nuntiis  cognoscere  arbitroi  .  quae 
autem  posita  sunt  in  coniectura,  quaeque  mihi  viden- 
tur  fore,  ea  puto  tibi  a  me  scribi  oportere. 

Posteaquam  Pompeius  et  apud  populum  a.  d.  vm. 
Idus  Febr.,  quum  pro  Milone  diceret,  clamore  convi- 
cioque  iactatus  est,  in  senatuque  a  Catone  aspere  et 
aeerbe  nimium  magno  silentio  est  accusatus:  visits 
est  mihi  vehementer  esse  perturbatus.  Itaque  Ale 
xandrina  caussa,  quae  nobis  adhuc  integra  est,  (ni¬ 
hil  enim  tibi  detraxit  senatus,  nisi  id,  quod  per  eam- 
dem  religionem  dari  alteri  non  potest,)  videtur  ab  lllo 
plane  esse  deposita.  2.  Nunc  id  speramus,  idque  mo- 
limur,  ut  rex,  quum  intelligat,  sese  id,  quodcogitabat, 
ut  a  Pompeio  reducatur,  assequi  non  posse:  et,  nisi 
per  te  sit  restitutus,  desertum  se  atque  abiectum  lore, 
proficiscatur  ad  te :  quod  sine  ulla  dubitatione,  si  Pom¬ 
peius  paullum  modo  ostenderit  sibi  placere,  faciet. 
Sed  nosti  hominis  tarditatem  et  taciturmtatem.  Nos 
tamen  nihil,  quod  ad  earn  rem  pertineat,  praetermitti- 
mus.  Ceteris  iniuriis,  quae  propositae  sunt  a  Catone, 
facile,  ut  spero,  resistemus.  Amicum  ex  consularibus 
neminem  tibi  esse  video,  praeter  Hortensium  et  Lu- 
cullum  •  ceteri  sunt  partim  obscurius  imqui,  partim 
non  dissimulanter  irati.  Tu  fac  animo  forti  magnoque 
sis,  speresque,  fore  ut,  fracto impetu  leviss.mi  homi¬ 
nis  tuam  pristinam  dignitatem  et  gloriam  consequare. 


VI.  ARG.  Solatia-  Lentulum  in  tardo  speratae  rei  piogres- 

su,  el  magno  esse  animo  iubet. 

(llomac  Cn.  Lenlulo,  Pbilippo  coss.  698). 

M.  T.  C.  S.  D.  P.  LENTULO  PROCOS. 

\  Quae  gerantur,  accipies  ex  Pollione,  qui  omni¬ 
bus  negotiis  non  interfuit  solum,  sed  praefuit.  Me  in 
sum  mo  dolore,  quern  ex  tuis  rebus  capio,  maxime  sci¬ 
licet  consolatur  spes,  quod  valde  suspicor  fore  ut  in- 
frinoatur  hominum  improbitas,  et  consihis  tuorum 
amicorum ,  et  ipsa  die:  quae  debilitat  cog.tat.ones  et 
inimicorum  et  proditorum.  2.  Facile  secundo  loco  me 
consolatur  recordatio  meorum  temporum:  quorum 
imaginem  video  in  rebus  tuis.  Nam  ets.  mmore  in  re 
violatur  tua  dignitas ,  quam  mea  salus  alllicta  sit .  ta 
men  est  tanta  similitudo,  ut  sperem  te  mihi  ignoscere, 
si  ea  non  timuerim,  quae  ne  tu  quidcm  un.quam  ti- 
menda  duxisti.  Sed  praesta  te  eum,  qui  mihi  a  tene- 
ris,  utGraeci  dicunt,  unguiculis  es  cogmtus.  lllustra- 
bit,  mihi  crede,tuam  amplitudinem  honnnum  lniuria. 


A  me  omnia  summa  in  te  studia  officiaque  exspecta. 
Non  fallam  opinionem  tuam.  Vale. 

Vlf.  ARG.  De  litterarum  ail  Lentulum  cvebritate,  de  ami¬ 
corum  fide,  de  caussa  regia,  de  suis  consiliis,  de  constantly  te- 
nenda,  de  suo  et  reip.  statu,  de  Tulliae  nuptiis,  de  Lentuli  film. 

(Eod.,  quo  sexta,  aut  sequente,  ut  videtur,  anno  scr.) 

M.  T.  C.  S.  D.  P.  LENTULO  PROCOS. 

1 .  Legi  tuas  litteras ,  quibus  ad  me  scribis  gratum 
tibi  esse ,  quod  crebro  certior  per  me  fias  de  omnibus 
rebus,  et  raeam  erga  te  benevolentiam  facile  perspi- 
cias :  quorum  alterum  mihi ,  ut  te  plurimum  diligam, 
facere  necesse  est,  si  volo  is  esse,  quern  tu  me  esse  vo- 
luisti:  alterum  facio  libenter,  ut,  quoniam  intervallo 
locorum  et  temporum  disiuncti  sumus,  per  litteras  te¬ 
cum  quam  saepissime  colloquar.  Quod  si  rarius  net, 
quam  tu  exspectabis,  id  erit  caussae,  quod  non  ei us 
"eneris  meae  litterae  sunt,  ut  eas  audeam  temeie  com- 
mittere.  Quoties  mihi  certorum  hominum  potestas 
erit,  quibus  recte  dem,  non  praetermittam.  2. 
scire  vis ,  qua  quisque  in  te  fide  sit  et  voluntate ,  diifi- 
cile  dictu  est  de  singulis.  Unum  illud  audeo,  quod 
antea  tibi  saepe  significavi,  nunc  quoque,  re  perspecta 
etcognita,  scribere:  vehementer  quosdam  homines,  et 
eos  maxime,  qui  te  et  maxime  debuerunt  et  plurimum 
iuvare  potuerunt,  invidisse  dignitati  tuae,  similhmam- 
que  in  re  dissimili ,  tui  temporis  nunc,  et  nostri  quon¬ 
dam  fuisse  rationem:  ut,  quos  tu  reipublicae  caussa 
laeseras,palamte  oppugnarent;  quorum  auctoritatem, 
dignitatem  voluntatemque  defenderas,  non  tarn  memo- 
res  essent  virtutis  tuae,  quam  laudis  inimici.  Quo 
quidem  tempore,  ut  perscripsi  ad  te  antea,  cognovi 
Hortensium  percupidum  tui,  studiosum  Lucullum,  ex 
magistratibus  autem  L.  Racilium  et  fide  et  animo  sin- 
gulari.  Nam  nostra  propugnatio  ac  defensio  dignita¬ 
tis  tuae,  propter  magnitudinem  beneficii  tui,  fortasse 
plerisque  officii  maiorem  auctoritatem  habere  videa- 
tur,  quam  sententiae.  3.  Praeterea  quidem  de  consu¬ 
laribus  nemini  possum  aut  studii  erga  te,  aut  officii  aut 
amici  animi  esse  testis.  Etenim  Pompeium ,  qui  me- 
cum  saepissime,  non  solum  a  me  provocatus,  sed 
etiam  sua  sponte  de  te  communicare  solet,  scis,  tem- 
poribus  illis  non  saepe  in  senatu  fuisse.  Cui  quidem 
litterae  tuae,  quas  proxime  miseras,  quod  facile  intel- 
lexerim,  periucundae  fuerunt.  Mihi  quidem  liuma- 
nitas  tua  vel  summa  potius  sapientia  non  incunda  so¬ 
lum,  sed  etiam  admirabilis  visa  est.  Virum  enim  ex- 
cellentem  et  tibi  tua  praestanti  in  eum  liberahtate  de- 
vinctum,  nonnihil  suspicantem,  propter  aliquorum 
opinionem  suae  cupiditatis,  te  ab  se  abalienatum  ,  ilia 
epistola  retinuisti.  Qui  mihi  quum  semper  tuae  laudi 
favere  visus  est,  etiam  ipso  suspiciosissimo  tempore 
Caniniano:  turn  vero,  lectis  tuis  litteris,  perspectus 
est  a  me,  toto  animo  de  te  ac  de  tuis  ornamentis  et 
commodis  cogitare.  4.  Quare  ea ,  quae  scribam  ,  sic 
habeto,  me,  cum  illo  re  saepe  communicata,  de  lllms 
ad  te  sententia  atque  auctoritate  scribere:  quoniam 
senatusconsultum  nullum  exstat,  quo  reductio  regis 
Alexandrini  tibi  adempta  sit:  eaque,  quae  de  ea  sen- 
pta  est,  auctoritas,  cui  scis  intercessum  esse,  ut  ne  quis 
omnino  regem  reduccret,  tantam  vim  habet,  ut  magis 
iratorum  hominum  studium,  quam  constantis  senatus 
consilium  esse  videatur:  te  perspicere  posse,  qui  Cili- 
ciam  Cyprumqueteneas,  quid  eflicere  et  quid  consequi 
possis :  et,  si  res  facultatem  habitura  videatur,  ut  Ale- 
xandriam  atque  Aegyptum  tenere  possis ;  esse  et  tuae 
et  nostri  imperii  dignitatis,  Ptolemaide,  aut  aliquo pro- 

pinquo  loco  rege  collocato,  te  cum  classe  atque  exerci- 
tu  proficisci  Alexandriam :  ut,  quum  earn  pace  praesi- 
diisque  firmaris,  Ptolemaeus  redeat  in  regnum:  ita 
fore,  ut  per  te  restituatur,  quemadmodum  senatus  ini¬ 
tio  censuit,  et  sine  multitudine  reducatur,  quemadmo- 
dum  homines  religiosi  Sibyllae  placere  dixerunt.  5. 
Sed  haec  sententia  sic  et  illi  et  nobis  probabatur,  ut  ex 
eventu  homines  de  tuo  consilio  existimaturos  videre- 
mus:  si  cecidisset,  ut  volumus  et  optamus,omneste  et 
sapienter  et  fortiter,  sin  aliquid  esset  offensum,  eos- 
dem  illos,  et  cupide  et  temere  fecisse,  dicturos.  Quare 
quid  assequi  possis,  non  tarn  facile  est  nobis,  quam 
tibi ,  cuius  prope  in  conspectu  Aegyptus  est,  iudicare. 
Nos  quidem  hoc  sentimus:  si  exploratum  tibi  sit,  pos¬ 
se  te  illius  regni  potiri,  non  esse  cunctandum :  si  du- 
bium  sit,  non  esse  conandum.  Iliad  tibi  affirmo,  si 
rem  istam  ex  sententia  gesseris,  fore,  ut  absens  a  mul- 
tis,  quum  redieris,  ab  omnibus  collaudere.  Oflensio- 
nem  esse  periculosam  propter  interpositam  auctorita- 
tem  religionemque  video.  Sed  ego  te,  ut  ad  certam 
laudem  adhortor,  sic  a  dimicatione  deterreo:  redeoque 
adillud,  quod  initio  scripsi,  totius  facti  tui  indicium 
non  tarn  ex  consilio  tuo,  quam  ex  eventu  homines  esse 
facturos.  6.  Quod  si  haec  ratio  rei  gerendae  pericu- 
losa  tibi  esse  videbitur,  placebat  illud ,  ut,  si  rex  ami- 
cis  tuis,  qui  per  provinciam  atque  imperii  tui  provin- 
cias  ei  credidissent,  fidem  suam  praestitisset,  et  auxi- 
liis  eum  tuis  et  copiis  adiuvares ;  earn  esse  naturam  et 
regionem  provinciae  tuae,  ut  illius  reditum  vel  adiu- 
vando  confirmares  vel  negligendo  impedires.  In  hac 
ratione  quid  res,  quidcaussa,  quid  tempusferat,  tu 
facillime  optimeque  perspicies:  quid  nobis  placuisset, 
ex  me  potissimum  putavi  te  scire  oportere.  7.  Quod 
mihi  de  nostro  statu,  de  Milonis  familiaritate,  de  levi- 
tateetimbecillitateClodiigratularis ;  minimemiramur, 
te  tuis,  ut  egregium  artificem,  praeclaris  operibus  lae- 
tari;  quamquam  est  incredibilishominumperversitas, 
(graviori  enim  verbo  uti  non  libet,)  qui  nos,  quos  fa- 
vendo  in  communi  caussa  retinere  potuerunt,inviden- 
do  abalienarunt;  quorum  malevolenlissimis  obtrecta- 
tionibus  nos  scito  de  vetere  ilia  nostra  diuturnaque 
sententia  prope  iam  esse  depulsos,  non  nos  quidem  ut 
nostrae  dignitatis  simus  obliti,  sed  ut  habeamus  ratio- 
nem  aliquando  etiam  salutis.  Poterat  utrumque  prae- 
clare,  si  esset  tides ,  si  gravitas  in  hominibus  consula- 
ribus:  sed  tanta  est  in  plerisque  levitas,  ut  eos  non 
tarn  constantia  in  republica  nostra  delectet,  quam 
splendor  offendat.  8.  Quod  eo  liberius  ad  te  scribo, 
qui  non  solum  temporibus  iis,  quae  per  te  sum  ade- 
ptus,  sed  iam  olim  nascenti  prope  nostrae  laudi  digni- 
tatique  favisti:  simul  quod  video,  non,  ut  antehac 
putabam,  novitati  esse  invisum  meae:  in  te  enim,  ho- 
mine  omnium  nobilissimo,  similia  invidorum  vitia 
perspexi:  quern  tamen  illi  esse  in  principibus  facile 
sunt  passi,  evolare  altius  certe  noluerunt.  Gaudeo 
tuam  dissimilem  fuisse  fortunam :  multum  enim  in¬ 
terest,  utrum  laus  imminuatur,  an  salus  deseratur. 
Me  meae  tamen  ne  nimis  poeniteret,  tua  virtute  perfe- 
ctum  est.  Curasti  enim,  ut  plus  additum  ad  memo- 
riani  nominis  nostri,  quam  demptum  de  fortuna  vide- 
retur.  9.  Te  vero  emoneo,  quum  beneficiis  tuis,  turn 
amore  incitatus  meo,  utomnem  gloriam,  ad  quam  a 
pueritia  inflammatus  fuisti,  omni  cura  atque  industria 
consequare,  magnitudinemque  animi  tui,  quam  ego 
semper  sum  admiratus  semperque  amavi,ne  umquam 
iijflectas  cuiusquam  iniuria.  Magna  est  hominum 
opinio  de  te,  magna  commendatio  liberalitatis ,  magna 


memoria  consulatus  tui.  Haec  profecto  vides  quanto 
expressiora,  quantoque  illustriora  futura  sint,  quum 
aliquantum  ex  provincia  atque  ex  imperio  laudis  ac- 
cesserit.  Quamquam  te  ita  gerere  volo,  quae  per  exer- 
citum  atque  imperium  gerenda  sunt,  ut  haec  multo 
ante  meditere,  hue  te  pares,  haeccogites,  ad  haec  te 
exerceas,  sentiasque  id,  (quod,  quia  semper  sperasti, 
j  non  dubito,  quin,  adeptus,  intel ligas,)  te  facillime  pos¬ 
se  obtinere  summum  atque  altissimum  gradum  civi- 
tatis.  Quae  quidem  mea  cohortatio  ne  tibi  inanis  aut 
sine  caussa  suscepta  videatur,  ilia  me  ratio  movit,  ut 
te  ex  nostris  eventis  communibus  admonendum  puta- 
rem,  ut  considerares,  in  omni  reliqua  vita,  quibus  cre- 
deres,  quos  caveres.  10.  Quod  scribis  te  velle  scire, 
qui  sit  reipublicae  status:  summa  dissensio  est,  sed 
I  contentio  dispar.  Nam  qui  plus  opibus,  armis,  poten- 
tia  valent ,  profecisse  tantum  mihi  videntur  stultitia  et 
inconstantia  adversariorum ,  ut  etiam  auctoritate  iam 
;  plus  valerent.  Itaque,  perpaucisadversantibus,  omnia, 
quae  ne  perpopulum  quidem  sine  seditione  se  assequi 
posse  arbitrabantur,  per  senatum  consecuti  sunt:  nam 
etstipendiumCaesaridecretum  est,  et  decern  legati,  et, 
ne  lege  Sempronia  succederetur,  facile  perfectum  est. 
Quod  ego  ad  te  brevius  scribo,  quia  me  status  hie  rei- 
i  publicae  non  delectat :  scribo  tamen,  ut  te  admoneam, 
quod  ipse,  litteris  omnibus  a  pueritia  deditus,  expe- 
riendo  tamen  magis,  quam  discendo  cognovi :  tu,  tuis 
rebus  integris,  discas,  neque  salutis  nostrae  rationem 
habendam  nobis  esse  sine  dignitate,  neque  dignitatis 
I  sine  salute.  11.  Quod  mihi  de  filia  et  de  Crassipede 
|  gratularis,  agnosco  humanilatem  tuam:  speroque  et 
opto,  nobis  banc  coniunctionem  voluptati  fore.  12. 
Lentulum  nostrum  eximia  spe,  summae  virtutis  ado- 
lescentem,  quum  ceteris  artibus,  quibus  studuisti 
semper  ipse,  turn  in  primis  imitatione  tui  fac  erudias  : 
nulla  enim  erit  hac  praestantior  disciplina :  quem  nos, 
et  quia  tuus,  et  quia  te  dignus  est  filius,  et  quia  nos 
diligit  semperque  dilexit,  in  primis  amaraus  carum- 
que  habemus. 

VIII.  ARG.  De  re  publica  questns,  Lentulum  solatia-  spe 
minuta  caussae  regiae  aut  paene  fracta:  ol>  res  bene  gestas  hono- 
rnm  spe  erigit.  (Romne  Pompeio  II.  Crasso  II.  coss.  699.) 

M.  T.  C.  S.  D.  P.  LENTULO  PROCOS. 

1.  De  omnibus  rebus,  quae  ad  te  pertinent,  quid 
actum,  quid constitutum sit,  quidPompeiussusceperit, 
optime  exM.  Plaetorio  cognosces,  qui  non  solum  in- 
terfuit  his  rebus,  sed  etiam  praefuit:  neque  ullum  of- 
ficium  erga  te  hominis  amantissimi,  prudentissimi,  di- 
ligentissimi  praetermisit.  Ex  eodem  de  toto  statu 
rerum  communium  cognosces ,  quae  quales  sint,  non 
facile  est  scribere.  Sunt  quidem  certe  in  amicorum 
nostrorum  potestate,  atque  ita,  ut  nullam  mutationem 
umquam  hac  hominum  aetate  habitura  res  esse  videa¬ 
tur.  2.  Ego  quidem,  ut  debeo,  et  ut  tute  mihi  praece- 
pisti,  et  ut  me  dignitas  utilitasque  cogit,  me  ad  eius 
rationes  adiungo,  quem  tu  in  meis  rationibus  tibi  esse 
adiungendum  putasti.  Sed  te  non  praeterit,  quam  sit 
difficile,  sensum  in  republica,  praeserlim  rectum  et 
confirmatum ,  deponere.  Yerumtamen  ipse  me  con- 
formo  ad  eius  voluntatem ,  a  quo  houeste  dissentire 
non  possum:  neque  id  facio,  ut  forsitan  quibusdam 
videar,  simulatione:  tantum  enim  animi  inductio  et 
mehercule ,  amor  erga  Pompeium  apud  me  valet,  ut, 

]  quae  illi  utilia  sunt,  et  quae  ille  vult,  ea  mihi  omnia 
:  iam  et  recta  et  vera  videantur.  Neque,  ut  ego  arbi- 
'!  tror,  errarent,  ne  adversarii  quidem  eius,  si,  quum 

pares  esse  non  possent ,  pugnare  desisterent.  3.  Me 
quidem  etiam  ilia  res  consolatur,  quod  ego  is  sum,  cui 
vel  maxime  concedant  omnes,  ut  vel  ea  defendam, 
quaePompeius  velit,  veltaceam,  vel  etiam  ,  id  quod 
mi  hi  maxime  lubet,  ad  nostra  me  studia  refeiam  lilte- 
rarum:  quod  profecto  faciam,  si  mihi  per  eiusdem 
amicitiam  licebit.  Quae  enim  proposita  fuerant  nobis, 
quum  ethonoribus  amplissimis  et  laboribus  maximis 
perfuncti  essemus ,  dignitas  in  sententiis  dicendis ,  li- 
bertas  in  republica  capessenda,  ea  sublata  tota,  sed 
nec  mihi  magis,  quam  omnibus.  Nam  aut  assentien- 
dum  est  nulla  cum  gravitate  paucis,  autfrustradissen-  ,| 
tiendum.  4.  Haec  ego  ad  te  ob  earn  caussam  maxime 
scribo,  utiam  de  tua  quoque  ratione  meditere.  Com- 
mutata  tota  ratio  est  senatus ,  iudiciorum,  rei  totius  | 
publicae.  Odum  nobis  exoptandum  est :  quod  n,  qui 
potiuntur  rerum,  praestaturi  videntur ,  siquidam  io- 
mines  patientius  eorum  potentiam  ferre  potuerint.  i-  ; 
o-nitatem  quidem  illam  consularem  fortis  et  constan¬ 
ts  senatoris ,  nihil  est  quod  cogitemus.  Amissa  cul¬ 
pa  est  eorum,  qui  a  senatu  et  ordmem  coniunctissi 
mum  et  hominem  clarissimum  abalienarunt.  5.  bed, 
ut  ad  ea,  quae  coniunctiora  rebus  tuis  sunt,  revertai  , 
Pompeium  tibi  valde  amicum  esse  cognovi :  eo  tu  con- 
sule,  quantum  ego  perspicio,  omnia,  quae  voles  obti- 
nebis  •  quibus  in  rebus  me  sibi  llle  affixum  habebit . 
neque  a  me  ulla  res ,  quae  ad  te  pertineat ,  negligetur. 
Neque  enim  verebor,  ne  sim  ei  molestus,  cui  uicun 
dum  erit,  etiam  propter  id  ipsum ,  quod  me  esse  gra 
turn  videbit.  6.  Tu  velim  tibi  ita  persuadeas,  null  am 
rem  esse  minimam,  quae  ad  te  pertineat  ,  quae  mi  n 
non  carior  sit,  quam  meae  res  omnes.  Idque  quum 
sentiam,  sedulitate  mihimet  ipse  satisfacere  possum, 
re  quidem  ipsa  ideo  mihi  non  satisfacio,  quod  nullam 
partem  tuorum  meritorum  non  modo  referenda,  sed 
ne  cogitanda  quidem  gratia  consequi  possum.  7.  Hem 
te  vakle  bene  gessisse  rumor  erat.  Exspectabantui 
litterae.  tuae,  de  quibus  eramus  iam  cum  1  ompeio  lo- 
cuti :  quae  si  erunt  allatae,  nostrum  studium  exstalnt 
in  conveniendis  magistratibus  et  senatonbus.  Letera, 
quae  ad  te  pertinebunt,  quum  etiam  plus  contendcn 
mus,  quam  possumus,  minus  tamen  faciemus ,  quam 
debemus. 


IX.  ARG.  Exponit,  cur  in  gratium  cum  (  aesare,  Vatinio  cl 
Crasso  re.lierit,  de  scriptis  suis,  de  Leutuli  .elms  domesticis,  de 
H.  fratris  negotio ,  de  suo  in  Lentulum  studio,  de  Appn  succes- 

sione,  de  pulilicanis  non  offendendis. 

(Homat,  Domitio,  Ap|)io  coss.  TOO.) 

M.  T.  C.  S.  D.  P.  LENTULO  IMP  ERAT  ORI. 

1  Periucundae  mihi  fuerunt  litterae  tuae;  quibus 
inlellexi,  teperspiceremeam  in  te  pietatem:  quid  enim 
dicam  benevolentiam,  quum  illud  ipsum  gravissimum 
et  sanctissimum  nomen  pietatis  levius  mihi  mentis 
er"a  me  tuis  esse  videatur?  Quod  autem  tibi  grata 
mea  erga  te  studia  scribis  esse,  facis  tu  quidem  abun- 
dantia  quadam  amoris,  ut  etiam  grata  sint  ea,  quae 
praetermitti  sine  nefario  scelere  non  possunt.  libi 
autem  multo  notior  atque  illustrior  mens  in  te  animus 
esset  si  hoc  tempore  omni ,  quo  disiuncti  fuimus ,  et 
una  et  Romae  fuissemus.  2.  Nam  in  eo  ipso,  quod  te 
ostendis  esse  factufum,  quodque  et  in  pnmis  potes, 
etego  a  te  vehementer  exspecto,  in  sententiis  senato- 
riis  et  in  omni  actione  atque  administratione  reipubli 
cae  floruissemus.  De  qua  ostendam  equulem  paullo 
post,  qui  sit  meus  sensus  et  status,  et  rescribam  tibi  ad 
ea,  quae  quaeris :  sed  certe  et  ego  te  auctore  anucissi- 


mo  ac  sapientissimo ,  et  tu  me  consiliario  fortasse  non 
imperitissimo,  fideli  quidem  et  benevolo  certe,  usus 
esses :  quamquam  tua  quidem  caussa,  te  esse  impel  a- 
torem  provinciamque  bene  gestis  rebus  cum  exercitu 
victore  obtinere,  ut  debeo,  laelor :  sed  certe,  qui  ti  i  ex 
me  fructus  debentur,  eos  uberiores  et  praesentiores 
praesens  capere  potuisses.  In  eis  vero  ulciscendis, 
quos  tibi  partial  inimicos  esse  intelligis  propter  tuam 
propugnationem  salutis  meae,  partial  invidere  propter 
illius  actionis  amplitudinem  et  gloriam,  mirificum  me 
tibi  comitem  praebuissem:  quamquam  ille  peremms 
inimicus  amicorum  suorum,qui,  tuis  maximis  beneh- 
ciis  ornatus,  in  te  potissimum  fractam  illam  et  debili- 
tatam  vim  suam  contulit,  nostram  vicem  ultus  est  ipse 
sese.  Ea  est  enim  conatus,  quibus  patefactis,  nullam 
sibi  in  posterum  non  modo  dignitatis,  sed  ne  libertatis 
quidem  partem  reliquit.  3.  Te  autem  etsi  mallem  in 
meis  rebus  expertum,  quam  etiam  in  tuis  ,  tamen  in 
molestia  gaudeo,  earn  fidem  cognosse  hominum ,  non 
ita  magna  mercede,  quam  ego  maximo  dolore  cogno- 
ram.  De  qua  ratione  tota  iam  videtur  mihi  exponendi 
tempus  dari,  ut  tibi  rescribam  ad  ea,  quae  quaeris. 

4.  Certiorem  te  per  litteras  scribis  esse  factum,  me 
cum  Caesare  et  cum  Appio  esse  in  gratia :  teque  id  non 
reprehendere  ascribis.  Vatinium  autem,  scire  te 
velle  ostendis,  quibus  rebus  adductus  defendenm  et 
laudarim.  Quod  tibi  ut  planius  exponam,  altius  paullo 
rationem  consiliorum  meorum  repetam,  necesse  est. 

E°o  me,  Lentule,  initio  rerum  atque  actionum  tua- 
rum,°non  solum  meis,  sed  etiam  reipublicae  restitu- 
tum  putabam,  et,  quoniam  tibi  incredibilem  quem- 
dam  amorem  et  omnia  in  te  ipsum  summa  ac  singula 
na  studia  deberem,  reipublicae,  quae  te  in  me  resti- 
tuendo  mul turn  adiuvisset,  eum  certe  me  animum  me- 
rito  ipsius  debere  arbitrabar,  quern  antea  tantummodo 
communi  officio  civium,  non  alicui  erga  me  singulari 
beneticio  debitum  praestitissem.  Ilac  me  mente  luis- 
se,  et  senatus  ex  me,  te  consule,  audivit,  et  tu  in  no- 
stris  sermonibus  collocutionibusque  ipse  vidisti.  5. 
Etsi  iam  primis  temporibus  illis,  multis  rebus  meus 
offendebatur  animus,  quum,  te  agente  de  reliqua  no¬ 
stra  dignitate,  aut  occulta  nonnullorum  odia  autobscu- 
ra  in  me  studia  cernebam.  Nam  neque  de  monumen- 
tis  meis  ab  iis  adiutus  es ,  a  quibus  debuisti ,  neque 
i  de  vi  nefaria,  qua  cum  fratre  eram  domo  expulsus,  ne¬ 
que  hercule  in  iis  ipsis  rebus,  quae,  quamquam  erant 
mihi  propter  rei  familiaris  naulragia  necessariae,  ta¬ 
men  a  me  minimi  putabantur  in  meis  damms ,  ex  au- 
'  ctorilate  senatus  sarciendis,  earn  voluntatem ,  quam 
exspectaram,  praestiterunt.  Quae  quum  viderem  (ne¬ 
que  enim  erant  obscura) ,  non  tamen  tarn  acerba  miln 
haec  accidebant,  quam  erant  ilia  grata ,  quae  fecerant. 
6  Itaque  quamquam  etPompeio  plurimum,  te  quidem 
ipso  praedicatore  ac  teste,  debebam,  et  eum  non  solum 
beneficio,  sed  amore  etiam  et  perpetuo  quod  am  mdi- 

I  cio  meo  diligebam :  tamen  non  reputans,  quid  ille  vel- 
let  in  omnibus  meis  sententiis  de  republica  pnstims 
permanebam.  7.  Ego  sedenteCn.  Pompeio  quum, 

II  ut  laudaret  P.  Sextium ,  introisset  in  Urbem  dixisset- 
quo  testis  Vatinius,  me,  fortuna  et  felicitate  C.  Laesa- 

||  ns  commotum,  illi  amicum  esse  cocqiisse,  dixi,  me  M. 
Bibuli  fortunam,  quam  ille  afflictam  putaret,  omnium 
triumphis  victoriisque  anteferre;  dixique  eodem  teste, 
alio  loco,  eosdem  esse,  quiBibulum  exire  domo  proln- 
buissent ,  et  qui  me  cocgissent.  Tota  vero  mterroga- 
tio  mea  nihil  habuit,  nisi  reprehensionem  illius  tnbu- 
natus :  in  quo  omnia  dicta  sunt  libertale  animoquema- 

ximo,  de  vi,  de  auspiciis,  de  donatione  regnorum.  8. 
Neque  vero  hac  in  caussa  modo,  sed  constanter  ac  * 
saepe  in  senatu.  Quinetiam,  Marcellino  etPhilippo 
consulibus,  Nonis  April,  mihi  est  senatus  assensus,  ut 
de  agroCampano,  frequenti  senatu,  Idibus  Maiis  refer- 
retur.  Nuin  potui  magis  in  arcem  illius  caussae  in- 
vadere,  aut  magis  oblivisci  temporum  meorum ,  rae- 
minisse  actionum?  Hac  a  me  sententia  dicta ,  magnus 
animorum  factus  est  motus ,  quum  eorum ,  quorum 
oportuit,  turn  illorum  etiam ,  quorum  numquam  puta-  j 
ram.  9.  Nam  hoc  senatusconsulto  in  meam  senten- 
tiam  facto,  Pompeius ,  quum  mihi  nihil  ostendisset  se 
esse  offensum,  in  Sardiniam  et  in  Africam  profectus 
est,  eoque  itinere  Lucam  ad  Caesarem  venit.  Ibi  mul- 
ta  de  mea  sententia  questus  est  Caesar,  quippe  qui 
etiamRavennaeCrassum  ante  vidisset,  ab  eoque  in  me  j 
esset  incensus.  Sane  moleste  Pompeium  id  ferre  con- 
stabat,  quod  ego,  quum  audissem  ex  aliis,  maxime  ex 
meo  fratre  cognovi..  Quern  quum  in  Sardinia  Pom¬ 
peius  paucis  post  diebus,  quam  Luca  discesserat,  con- 
venisset:  Te,  inquit,  ipsum  cupio:  nihil  opportunius 
potuit  accidere :  nisi  cum  Marco  fratre  diligenter  ege- 
ris ,  dependendum  tibi  est,  quod  mihi  pro  illo  spopon- 
disti.  Quid  multa?  questus  est  graviter:  sua  merila 
commemoravit :  quid  egisset  saepissime  de  actis  Cae- 
saris  cum  ipso  meo  fratre,  quidque  sibi  is  de  me  rece- 
pisset ,  in  memoriam  redegit :  seque ,  quae  de  mea  sa¬ 
lute  egisset,  voluntate  Caesaris  egisse,  ipsum  meum 
fratrem  testatus  est;  cuius  caussam  dignitatemque 
mihi  ut  commendaret,  rogavit,  ut  earn  ne  oppugna- 
rem,  si  nollem  aut  non  possem  tueri.  10.  Haec  quum 
ad  me  frater  pertulisset,  et  quum  ante  tamenPompeius 
ad  me  cum  mandatis  Yibullium  misisset,  ut  integrum 
mihi  de  caussa  Gampana  ad  suum  reditum  reserva- 
rem:  collegi  ipse  me,  et  cum  ipsa  quasi  republica  col- 
locutus  sum,ut  mihi,  tarn  multa  pro  se  perpesso  atque 
perfuncto,  concederet,  ut  officium  meum  memorem- 
que  in  bene  meritos  animum  fidemque  fratris  mei 
praestarem,  eumque,  quern  bonum  civem  semper  ha- 
buisset,  bonum  virum  esse  pateretur.  In  illis  autem 
meis  actionibussententiisque  omnibus  quae  Pompeium 
videbantur  offendere,  certorum  hominum,  quos  iam 
debes  suspicari,  sermones  referebantur  ad  me;  qui 
quum  ilia  sentirent  in  republica,  quae  ego  agebam, 
semperque  sensissent;  me  tamen  non  satisfacerePom- 
peio  Caesaremque  inimicissimum  mihi  futurum,  gau- 
dere  se  aiebant.  Erat  hoc  mihi  dolendum :  sed  multo 
illud  magis,  quod  inimicum  meum,  (meum  autem? 
immo  vero  legum  ,  iudiciorum,  otii,  patriae,  bonorum 
omnium,)  sic  amplexabantur ,  sic  in  manibus  habe- 
bant,  sic  fovebant,  sic  me  praesente  osculabantur,  non 
i Hi  quidem  ut  mihi  stomaclnim  facerent,  quern  ego 
funditus  perdidi,  sed  certe,  ut  facere  se  arbitrarentur. 
Ilic  ego,  quantum  humano  consilio  efficere  potui,  cir- 
cumspectis  rebus  meis  omnibus  rationibusque  subdu-  i 
ctis,  summam  feci  cogitationum  mearum  omnium, 
quam  tibi,  si  potero,  breviter  exponam. 

1 1 .  Ego  si  ab  improbis  et  perditis  civibus  rempu- 
blicam  teneri  viderem ,  sicut  et  meis  temporibus  sci- 
mus,  et  nonnullis  aliis  accidisse  accepimus,  non  modo 
praemiis,  quae  apud  me  minimum  valent,  sed  ne  pe- 
riculis  quidem  compulsus  ullis,  quibus  tamen  moven- 
tur  etiam  fortissimi  viri,  ad  eorum  caussam  me  adiun- 
gerem,  ne  si  sumrna  quidem  eorum  in  me  merita  con- 
starent.  Quum  autem  in  republica  Cn.  Pompeius 
princeps  esset,  vir  is,  qui  banc  potentiam  et  gloriam 
maximis  in  rempublicam  meritis  praestantissimisque 


rebus  gestis  esset  consecutus,  cuiusque  ego  dignitatis 
ab  adolescentia  fautor,  in  praetura  autem  et  in  consu- 
latu  adiutor  etiam  exstitissem :  quumque  idem  aucto- 
ritate  et  sententia  per  se,  consiliis  et  studiis  tecum  me 
adiuvisset  meumque  inimicum  unurn  in  civitatehabe- 
ret  inimicum  :  non  putavi  famam  inconstantiae  mihi 
pertimescendam ,  si  quibusdam  in  sententiis  paullum 
me  immutassem  meamque  voluntatem  ad  summi  viri 
de  meque  optime  meriti  dignitatem  aggregassem.  12. 
In  hac  sententia  complectendus  erat  mihi  Caesar,  ut 
vides,  in  coniuncta  et  caussa  et  dignitate.  Hie  mul- 
tum  valuit  quum  vetus  amicitia,  quam  tu  non  ignoras 
mihi  et  Q.  fratri  cum  Caesare  fuisse,  turn  humanitas 
eius  ac  liberalitas,  brevi  tempore  et  litteris  et  officiis 
perspecta  nobis  et  cognita.  Vehementer  etiam  res 
ipsa  publica  me  movit,  quae  mihi  videbatur  contentio- 
ncm,  praesertim  maximis  rebus  a  Caesare  gestis ,  cum 
illis  viris  nolle  fieri  et,  ne  fieret,  vehementer  recusare. 
Gravissime  autem  me  in  hanc  mentem  impulit  etPom- 
peii  fides ,  quam  de  me  Caesari  dederat ,  et  fratris  mei, 
quam  Pompeio.  Erant  praeterea  haec  animadverten- 
da  in  civitate ,  quae  sunt  apud  Platonem  nostrum  scri- 
pta  divinitus :  Quales  in  republica  principes  essent, 
tales  reliquos  solere  esse  cives.  Tenebam  memoria, 
nobis  consulibus,  ea  fundamenta  iacta  ex  Kalendis  Ia- 
nuariis  confirmandi  senatus,  ut  neminem  mirari  opor- 
teret,  Nonis  Decembribus  tantum  vel  animi  fuisse  in 
illo  ordine  vel  auctoritatis.  Idemque  memineram, 
nobis  privatis  usque  ad  Caesarem  et  Bibulum  consu- 
les ,  quum  sententiae  nostrae  magnum  in  senatu  pon- 
dus  haberent,  unum  fere  sensum  fuisse  bonorum 
omnium.  13.  Postea,  quum  tu  Hispaniam  citeriorem 
cum  imperio  obtineres ,  neque  respublica  consules  ha- 
beret,  sed  mercatores  provinciarum  et  seditionum  ser¬ 
vos  ac  ministros ,  iecit  quidam  casus  caput  meum, 
quasi  certaminis  caussa, in  mediam  contentionem  dis- 
sensionemque  civilem.  Quo  in  discrimine  quum  mi- 
rifica  senatus,  incredibilis  Italiae  totius,  singularis 
omnium  bonorum  consensio  in  me  tuendo  exstitisset  : 
non  dicam,  quid  accident:  (multorum  est  enim  et  va- 
ria  culpa) :  tantum  dicam  brevi ,  non  mihi  exercitum, 
sed  duces  defuisse.  In  quo,  ut  iam  sit  in  iis  culpa, 
qui  me  non  defenderunt;  non  minor  est  in  iis ,  qui  re- 
liquerunt:  et,  si  accusandi  sunt,  si  qui  pertimuerunt, 
magis  etiam  reprehendendi ,  si  qui  se  timere  simula- 
runt.  Illud  quidem  certe  nostrum  consilium  iure  lau- 
dandum  est,  qui  meos  cives,  et  a  me  conservatos  et  me 
servare  cupientes,  spoliatos  ducibus,  servis  armatis 
obiicinoluerimdeclararique  maluerim,  quanta  vis  esse 
potuisset  in  consensu  bonorum,  si  iis  pro  me  stante 
pugnare  licuisset,  quum  afflictum  excitarepotuissent. 
Quorum  quidem  animum  tu  non  perspexisti  solum, 
quum  de  me  ageres,  sed  etiam  confirmasti  atque  te- 
nuisti.  14.  Qua  in  caussa  (non  modo  non  negabo,  sed 
etiam  semper  et  meminero  et  praedicabo  libenter,) 
usus  es  quibusdam  nobilissimis  hominibus,  fortiori- 
bus  in  me  restituendo,  quam  fuerant  iidem  in  tenen- 
do:  qua  in  sententia  si  constare  voluissent,  suam  au- 
ctoritatem  simul  cum  salute  mea  recuperassent.  Re- 
creatis  enim  bonis  viris  consulatu  tuo,  et  constantissi- 
mis  atque  optimis  actionibus  tuis  excitatis,  Cn.  Pom¬ 
peio  praesertim  ad  caussam  adiuncto:  quum  etiam 
Caesar,  rebus  maximis  gestis,  singularibus  ornatus  et 
novis  honoribus  ac  iudiciis  senatus,  ad  auctoritatem 
eius  ordinis  adiungeretur ;  nulli  improbo  civi  locus  ad 
rempublicam  violandam  esse  potuisset.  IS.  Sed  at- 
tende,  quaeso,  quae  sint  consecuta.  Primum  ille  fur 

muliebrium  religionum,  qui non  pluris  fecerat  Bonam 
Deam ,  quam  tres  sorores ,  impunitatem  est  illoi  uni 
sententiis  assecutus,  qui  (quum  tribunus  plebis  poe- 
nas  a  seditioso  civi  per  bonos  viros  iudicio  persequi 
vellet,)  exemplum  praeclarissimum  in  posterum  vin- 
dicandae  seditionis  de  republica  sustulerunt:  iidem- 
que  postea,  non  meum  monumentum,  (non  enim  lllae 
nianubiae  meae,  sed  operis  locatio  mea  fuerat,)  monu¬ 
mentum  vero  senatus  hostili  nomine  et  cruentis  inu- 
stum  litleris  esse  passi  sunt.  Qui  me  homines  quod 
salvum  esse  voluerunt,  est  mihi  gratissimum :  sed 
vellem  non  solum  salutis  meae,  quemadmodum  medi- 
ci  sed,  ut  aliptae,  etiam  virium  et  colons  rationem  ha 
here  voluissent:  nunc,  ut  Apelles  Veneris  caput  et 
summa  pectoris  politissima  arteperfecit,  rehquampar 
tern  corporis  inchoatam  reliquit,  sic  quulam  homines 
in  capite  meo  solum  elaborarunt,  reliquum  corpus  im- 
perfectum  ac  rude  reliquerunt.  1 6.  In  quo  ego  spem 
fefelli  non  modo  invidorum ,  sed  etiam  lmmicorum 
meorum :  qui  de  uno  acerrimo  et  fortissimo  viro  meo- 
nue  iudicio  omnium  magnitudine  animi  et  constantia 
praestantissimo,  Q.  Metello,  Lucii  filio,  quondam  fal- 
sam  opinionem  acceperant;  quern  post  reditum  dicti 
tant  fracto  animo  et  demisso  fuisse.  Est  vero  proban- 
dum, quiet  summa  voluntate  cesserit,  et  egregia  aninn 
alacritate  abfuerit,  neque  sane  redire  curant,  eum  ob 
id  ipsum  fractum  fuisse,  inquo  quum  omnes  homines, 
turn  M.  ilium  Scaurum,  singularem  virum,  constantia 
et  m-avitate  superasset.  Sed ,  quod  de  lllo  acceperant 
au? etiam  suspicabantur,  de  me  idem  cogitabant,  abie- 
ctiore  animo  me  futurum,  quum  respublica  maiorem 
etiam  mihi  animum ,  quam  umquam  habuissem ,  da- 
ref  quae  declarasset,  se  non  potuisse  me  uno  cm  ca- 
rere:  quumque  Metellum  unius  tribum  plebis  roga- 
tio,  me  universa  respublica,  ducesenatu,  comitante 
Italia,  promulgantibus  omnibus,  referente  consule, 
comitiis  centuriatis,  cunctis  ordimbus ,  honnnibus  in 
cumbentibus ,  omnibus  denique  suis  viribus  recipera 
visset.  17.  Neque  vero  ego  mihi  postea  quidquam 
assumpsi,  neque  hodie  assumo ,  quod  quemquam  ma- 
levolentissimum  iure  possit  offendere:  tantum  emtoi, 
ut  neque  amicis  neque  etiam  aliemoribus  opera  con- 
silio  labore  desim.  Hie  meae  vitae  cursus  offendit 
eosfortasse,  qui  splendorem  et  speciem  burns  vitae  in- 
tuentur,  sollicitudinem  autem  et  laborem  perspicere 
non  possunt.  lllud  vero  non  obscure  queruntur,  in 
meis  sententiis,  quibus  ornem  Caesarem,  quasi  desci- 
scere  me  a  pristina  caussa.  Ego  autem  quum  ilia  se 
quor,  quae  paullo  ante  proposui,  turn  hoc  non  in  po- 
stremis,  de  quo  coeperam  exponere.  Non  offendes 
eumdem  bonorum  sensum,  Lentule,  quern  reliquisti. 
qui  confirmatus  consulatu  nostro,  nonnumquam  po¬ 
stea  interrupts ,  afflictus  ante  te  consulem  recreates 
abs  te  totus  est,  nunc  ab  ns,  a  quibus  tuendus  fuel  at, 
derelictus :  idque  non  solum  fronte  atque  vultu ,  qui¬ 
bus  simulatio  facillime  sustinetur,  declarant  n,  qui 
turn  nostro  illo  statu  optimates  nommabantur,  sed 
etiam  sententia  saepe  iam  tabellaque  docuerunt  18. 
Itaque  tota  iam  sapientium  civium,  qualem  me  et  ease 

et  numerari  volo,  et  sententia  et  voluntas  mutata  esse 

debet  Id  enim  iubet  idem  ille  Plato,  quern  ego  vehe 

menterauctoremsequor:  tantum  contendere  in  repu¬ 
blica,  quantum  probare  tuis  civibus  possis ;  vim  neque 
parentl  neque  patriae  afferri  oportere.  Atque  banc 
quidem  ille  caussam  sibi  ait  non  attingendai YZ^en" 
cae  fuisse:  quod,  quum  olfendissetpopulum Alhemcn 
sem  prope  iam  desipientem  senectute ,  quumque  eum 


nec  persuadendo ,  nec  cogendo  regi  posse  vidisset, 
quum  persuaderi  posse  diffideret,cogi  fas  esse  non  ai 
bitraretur.  Mea  ratio  fuit  alia,  quod,  neque  desipiente 
populo,  neque  integra  re  mihi  ad  consulendunx,  capes 
seremne  rempublicam,  implicatus  tenebar.  bed  lae- 
tatus  tamen  sum ,  quod  mihi  liceret  in  eadem  caussa 
et  mihi  utilia  et  cuivis  bono  recta  defenclere.  Hue  ac 
cessit  commemoranda  quaedam  et  divina  Caesaris  in 
me  fratremque  meum  liberalitas :  qui  mihi,  quascum- 
qUe  res  gereret,  tuendus  esset :  nunc  in  tanta  felicitate 
tantisque  victoriis,  etiamsi  in  nos  non  is  esset,  qui  est, 
tamen  ornandus  videretur.  Sic  enim  te  existimare 
velim;  quum  a  vobis,  meae  salutis  auctoribus,  disces- 
serim,  neminem  esse,  cuius  officiis  me  tarn  esse  de- 

vinctum  non  solum  confitear,  sed  etiam  gaudeam. 

t9.  Ouod  quoniam  tibi  exposui,  facilia  sunt  ea, 
quae  a  me  de  Vatinio  et  de  Crasso  requiris.  Nam  de 
Appio  quod  scribis,  sicuti  de  Caesare,  te  non  repre- 
hendere:  gaudeo  consilium  tibi  probari  meum.  De 
Vatinio  autem ,  primum  reditus  intercesserat  in  gra- 
tiam  per  Pompeium,  statim  ut  ille  praetor  est  factus, 
quum  quidem  ego  eius  petitionem  gravissimis  in  se- 
natu  sententiis  oppugnassem,  neque  tarn  lllius  lae 
dendi  caussa,  quam  defendendi  atque  ornandi  Lato- 
nis :  post  autem  Caesaris,  ut  ilium  defenderem,  nnra 
contentio  est  consecuta.  Cur  autem  laudarim ,  peto 
a  te,  ut  id  a  me  neve  in  hoc  reo,  neve  in  aliis  requiras : 
ne  tibi  ego  idem  reponam,  quum  veneris:  tametsi 
possum  vel  absenti.  Recordare  enim,  quibus  lauda- 
tionem  ex  ultimis  terris  miseris.  Nec  hoc  pertimue- 
ris  ■  nam  a  me  ipso  laudantur  et  laudabuntur  lidem. 
Sed  tamen  defendendi  Vatinii  fuit  etiam  ille  stimu¬ 
lus,  de  quo  in  iudicio,  quum  ilium  defenderem,  dixi 
me  facere  quiddam,  quod  in  Eunucho  parasitus  sua- 
deret  militi : 

Ubi  nominabit  Phaedriam,  tu  P&rnphilam 
continuo.  Si  quando  ilia  dicet :  Phaedriam 
■intrornittamus  cumissatum:  Pamphilam 
cantdtum  provocemus :  si  laudabit  haec 
illius  {or mam;  tuMius  contra.  Denique 
tu  par  pan  referto,  quod  earn  mordeat. 

Sic  petivi  a  iudicibus,  ut,  quoniam  quidam  nobiles 
homines  et  de  me  optime  meriti  nimis  amarent  mi- 
micum  meum,  meque  inspectante  saepe  eum  in  se- 
natu  modo  severe  seducerent,  modo  familiariter  atque 
hilare  amplexarentur;  quoniamqueillihaberentsuum 
Publium,  darent  mihi  ipsi  alium  Publium,  in  quo 
nossem  illorum  animos  mediocriter  lacessitus  leviter 
repun<>ere.  Neque  solum  dixi,  sed  etiam  saepe  facio, 
diis  hominibusque  approbantibus.  20.  Habes  de  Va¬ 
tinio,  cognosce  de  Crasso.  Ego,  quum  mihi  cum  illo 
ma<ma  iam  gratia  esset,  quod  eius  omnes  gravissimas 
iniurias  communis  concordiae  caussa  voluntana  qua- 
dam  oblivione  contriveram ,  repentinam  eius  defen- 
sionem  Gabinii,  quern  proximis  superionbus  diebus 
acerrime  oppugnasset,  tamen,  si  sine  ulla  mea  contu- 
melia  suscepisset,  tulissem:  sed,  quum  me  dispu 
tantem,  non  lacessentem  laesisset,  exarsi,  non  solum 
praesenti,  credo,  iracundia,  (nam  ea  tarn  vehemens 
fortasse  non  fuisset,)  sed,  quum  inclusum  lllud  odium 
multarum  eius  in  me  iniunarum,  quod  ego  me  ellu 
disse  omne  arbitrabar,  residuum  tamen  msciente  me 
fuisset;  omne  repente  apparuit.  Quo  quidem  tem¬ 
pore  ipso  quidam  homines,- et  iidem  illi,  quos  saepe 
nutu  significationeque  appello,  quum  se  maximum 
fruetum  cepisse  dicerent  ex  liberlate  mea,  meque  turn 
denique  sibi  esse  visum  reipublicae,  qualis  fuissem, 

restitutum,  quumque  ea  contentio  mihi  magnumetiam 
foris  fructum  tulisset:  gaudere  se  dicebant,  mihi  et 
ilium  inimicum,  et  eos,  qui  in  eadem  caussa  essent, 
numquam  amicos  futures.  Quorum  iniqui  sermones 
quum  ad  me  per  homines  honestissimos  perferrentur, 
quumque  Pompeius  ita  contendisset,  ut  nihil  umquam 
magis,  ut  cum  Crasso  redirem  in  gratiam,  Caesarque 
per  litteras  maxima  se  molestia  ex  ilia  contentione 
affectum  ostenderet:  habui  non  temporum  solum  ra- 
tionem  meorum,  sed  etiam  naturae,  Crassusque,  ut 
quasi  testata  populoRomano  esset  nostra  gratia,  paene 
a  meis  laribus  in  provinciamestprofectus.  Nam  quum 
mihi  condixisset,  caenavit  apud  me  in  mei generi  Cras- 
sipedis  hortis.  Quamobrem  eius  caussam,  quod  te 
scribis  audisse,  magna  illius  commendatione  susce- 
ptam  defendi  in  senatu,  sicut  mea  fides  postulabat. 
21.  Accepisti,  quibus  rebus  adductus,  quamque  rem 
caussamque  defenderim-:  quique  meus  in  republica 
sit  pro  mea  parte  capessenda  status.  De  quo  sic  ve- 
lim  statuas,  me  haec  eadem  sensurum  fuisse,  si  mihi 
integra  omnia  ac  libera  fuissent.  Nam  neque  pugnan- 
dum  arbitrarer  contra  tantas  opes,  neque  delendum, 
etiamsi  id  fieri  posset,  summorum  civium  principa-. 
turn,  neque  permanendum  in  una  sententia,  conver- 
sis  rebus  ac  bonorum  voluntatibus  immutatis,  sed 
temporibus  assentiendum.  Numquam  enim  prae- 
stantibus  in  republica  gubernanda  viris  laudata  est 
in  una  sententia  perpetua  permansio:  sed,  utinna- 
vigando  tempestati  obsequi  artis  est,  etiamsi  portum 
tenere  non  queas :  quum  vero  id  possis  mutata  velifi- 
catione  assequi,  stultum  est  eum  tenere  cum  periculo 
cursum,  quern  ceperis,  potius  quam,  eo  commutato, 
quo  velis,  tandem  pervenire :  sic,  quum  omnibus  no¬ 
bis  in  administranda  republica  propositum  esse  de¬ 
beat  id,  quod  a  me  saepissime  dictum  est,  cum  digni- 
tate  otium ,  non  idem  semper  dicere,  sed  idem  sem¬ 
per  spectare  debemus.  Quamobrem,  ut  paullo  ante 
posui,  si  essent  omnia  mihi  solutissima,  tamen  in  re¬ 
publica  non  alius  essem,  atque  nunc  sum.  Quum  vero 
in  hunc  sensum  et  alliciar  beneficiishominum,  etcom- 
pellar  iniuriis:  facile  patior,  ea  me  de  republica  sen- 
tire  ac  dicere,  quae  maxime  quum  mihi,  turn  etiam 
reipublicae  rationibus  putem  condueere.  Apertius 
autem  haec  ago  ac  saepius,  quod  et  Quintus,  frater 
meus,  legatus  est  Caesaris,  et  nullum  meum  minimum 
dictum,  non  modo  factum,  pro  Caesare  intercessit, 
quod  ille  non  ita  illustri  gratia  exceperit,  ut  ego  eum 
mihi  devinctum  putarem.  Itaque  eius  omni  et  gratia, 
quae  summa  est,  et  opibus,  quas  intelligis  esse  maxi- 
mas,  sic  fruor,  ut  meis.  Nec  mihi  aliter  potuisse  vi- 
deor  hominum  perditorum  de  me  consilia  frangere, 
nisi  cum  praesidiis  iis,  quae  semper  habui,  nuncetiam 
potentium  benevolentiam  coniunxissem.  22.  His  ego 
consiliis,  si  te  pra-esentem  habuissem,  ut  opinio  mea 
fert,  essem  usus  eisdem.  Novi  enim  temperantiam 
et  moderationem  naturae  tuae ;  novi  animum,  quum 
mihi  amicissimum,  turn  nulla  in  ceteros  malevolentia 
suffusum,  contraque  quum  magnum  et  excelsum,  turn  I 
etiam  apertum  et  simplicem.  Vidi  ego  quosdam  in  te  i 
tales,  quales  tu  eosdem  in  me  videre  potuisti.  Quae 
me  moverunt,  movissent  eadem  te  profecto.  Sed,  quo- 
cumque  tempore  mihi  potestas  praesentis  tui  fuerit, 
tu  eris  omnium  moderator  consiliorum  meorum :  tibi 
erit  eidem,  cui  salus  mea  fuit,  etiam  dignitas  curae. 
Me  quidem  certe  tuarum  actionum,  sententiarum,  vo- 
luntatum, rerum  denique  omniumsociumcomitemque 
habebis:  neque  mihi  in  omni  vita  res  tarn  erit  ulla  ! 


proposita,  quam  ut  quotidie  vehementius  te  de  me 
optime  meritum  esse  laetere. 

23.  Quod  rogas,  ut  mea  tibi  scripta  mittam,  quae 
post  discessum  tuum  scripserim :  sunt orationes quae- 
dam,  quas  Menocrito  dabo :  neque  ita  multae;  ne  per- 
timescas.  Scrips!  etiam  (nam  ab  orationibus  diiungo 
me  fere,  referoque  ad  mansuetiores  Musas,  quae  me 
maxime,  sicut  iam  a  prima  adolescentia,  delectant:) 
scripsi  igitur  Aristoteleo  more,  quemadmodum  qui¬ 
dem  volui ,  tres  fibres  in  disputatione  ac  dialogo  cle 
Oratore,  quos  arbitror  Lentulo  tuo  fore  non  inutiles. 
Abhorrent  enim  a  communibus  praeceptis,  atque 
omnem  antiquorum  et  Aristoteleam  et  Isocrateam  ra- 
tionem  oratoriam  complectuntur,  Scripsi  etiam  versi- 
bus  tres  fibres  de  temporibus  meis,  quos  iam  pridem 
ad  te  misissem,  si  esse  edendos  putassem:  sunt  enim 
testes,  et  erunt,  sempiterni  meritorum  erga  me  tuo- 
rum  meaeque  pietatis :  sed  verebar,.  non  eos,  qui  se 
laesos  arbitrarentur,  (etenim  id  feci  parce  et  mol  li¬ 
ter,)  sed  eos,  quos  erat  infinitum  bene  de  me  meritos 
omnes  nominare.  Quos  tamen  ipsos  fibres,  si  quern, 
cui  recte  committam,  invenero,  curabo  ad  te  perferen- 
dos.  Atque  istam  quidem  partem  vitae  consuetudi- 
nisque  nostrae  totam  ad  te  defero.  Quantum  litteris, 
quantum  studiis,  veteribus  nostris  delectationibus, 
consequi  poterimus,  id  omne  ad  arbitrium  tuum,  qui 
haec  semper amasti,  libentissimeconferemus.  24.  Quae 
ad  me  de  tuis  rebus  domesticis  scribis,  quaeque  mihi 
commendas,  ea  tantae  mihi  curae  sunt,  ut  me  nolim 
admoneri:  rogari  vero  sine  magno  dolorevix possum. 
Quod  de  Quintifratris  negotio  scribis,  te  prioreaestate, 
quod  morbo  impeditus  in  Ciliciam  non  transieris,  con- 
ficere  non  potuisse;  nunc  autem  omnia  facturum,  ut 
conficias:  id  scito  esse  eiusmodi,  ut  frater  meus  vere 
existimet,  adiuncto  isto  fundo,  patrimonium  foresuum 
per  te  constitutum.  Tu  me  de  tuis  rebus  omnibus  et 
de  Lentuli  tui  nostrique  studiis  et  exercitationibus 
velim  quam  familiarissime  certiorem  et  quam  saepis¬ 
sime  facias,  existimesque  neminem  cuiquam  neque 
cariorem  neque  iucundiorern  umquam  fuisse,  quam 
te  mihi;  idque  me,  non  modo  ut  tu  sentias,  sed  ut 
omnes  gentes,  etiam  ut  posteritas  omnis  intelligat, 
esse  facturum.  2o.  Appius  in  sermonibus  antea  di- 
ctitabat,  postea  dixit  etiam  in  senatu  palam:  sese, 
si  licitum  esset  legem  curiatam  ferre,  sortiturum  esse 
cum  collega  provinciam :  si  curiata  lex  non  esset,  se 
paraturum  cum  collega  tibique  successurum;  legem 
curiatam  consuli  ferri  opus  esse,  necesse  non  esse:  se, 
quoniam  ex  senatusconsulto  provinciam  haberet,  lege 
Cornelia  imperium  habiturum,  quoad  in  Urbem  in- 
troisset.  Ego,  quid  ad  te  tuorum  quisque  necessa- 
riorum  scribat,  nescio:  varias  esse  opiniones  intelli- 
go.  Sunt,  qui  putent,  posse  tenon  decedere,  quod 
sine  lege  curiata  tibi  succedatur:  sunt  etiam,  qui,  si 
decedas,  a  te  relinqui  posse,  qui  provinciae  praesit. 
Mihi  non  tarn  de  iure  certum  est,  (quamquam  ne  id 
j  quidem  valde  dubium  est;)  quam, illud  ad  tuam  sum- 
mam  amplitudinem ,  dignitatem,  liberalitatem ,  qua 
te  scio  libentissime  frui  solere,  pertinere,  te  sine  ulla 
mora  provinciam  successori  concedere,  praesertim 
quum  sine  suspicione  tuae  cupiditatis  non  possis  illius 
cupiditatem  ref u tare.  Ego  utrumque  meum  puto 
esse,  et,  quid  sentiam,  ostendere,  et,  quod  feceris, 
defendere. 

26.  Scripta  iam  epistola  superiore,  accepi  tuas  lit- 
teras  de  publicanis :  quibus  aequitatem  tuam  non  po- 

tui  non  prohare.  Facilitate  quidem,  vellem,  conse- 
qui  potuisses,  ne  eius  ordinis,  quern  semper  ornasti, 
rem  aut  voluntatem  offenderes.  Equidem  non  desi- 
nam  tua  decreta  defendere :  sed  nosti  consuetudinem 
liominum.  Scis,  quam  graviter  inimici  ipsi  illi  Q. 
Scaevolae  fuerint.  Tibi  tamen  sum  auctor,  ut,  si 
quibus  rebus  possis,  eum  tibi  ordinem  aut  reconcilies 
aut  mitiges.  Id  etsi  difficile  est,  tamen  mihi  videtur 
esse  prudentiae.  [Vale.] 

X.  ARG.  Valerium,  cuius  senomine P. Lentulo gratias egisse 
scribit,  art  postliminium  liortatur.  (Romae,  Domitio,  Appio  coss.  TOO.) 

M.  T.  C.  S.  D.  L.  VALERIO  ICro. 

Cur  enim  tibi  hoc  non  gratificer,  nescio :  praeser- 
tim  quum  bis  temporibus  audacia  pro  sapientia  liceat 
uti.  Lentulo  nostro  egi  per  litteras  tuo  nomine  gra- 
tias  diligenter.  Sed  tu  velim  desinas  iam  nostris  lit- 
teris  uti,  et  nos  aliquando  revisas ,  et  ibi  malis  esse, 
ubi  aliquo  numero  sis,  quam  istic,  ubi  solus  sapere 
videare.  Quamquam ,  qui  istinc  veniunt,  partim  te 
superbum  esse  dicunt,  quod  nihil  respondeas :  par¬ 
tim  contumeliosum,  quod  male  respondeas.  Sed  iam 
cupio  tecum  coram  iocari.  Quare  fac,  utquamprimum 
venias,  neque  in  Apuliam  tuam  accedas,  ut  possimus 
salvum  venisse  gaudere.  Nam  illo  si  veneris,  tam- 
quam  Ulixes,  cognosces  tuorum  neminem.  [Vale.] 


72. 

LIBER  SECUNDUS. 


1.  ARG.  Cuiiuni  litteiarum  inteicapedinem  exeusat  et, 
quod  absens  summani  lautlem  consecutus  sit,  gratulatus,  curan- 
dum  siguiiicatjiat  exspectationem  sui  concitatam  tueatur. 

(Romae,  sub  inten  eguo  701.) 

M.  T.  C.  S.  D.  C.  CURIONI. 

1.  Quamquam  me  nomine  negligentiaesuspectum 
tibi  esse  doleo :  tamen  non  tam  mihi  molestum  fuit, 
accusari  abs  te  officium  meum,  quam  iucundum,  re- 
quiri ;  praesertim  quum,  in  quo  accusabar,  culpa  va- 
carem;  in  quo  autem  desiderare  te  significabas  meas 
litteras,  prae  te  ferres  perspectum  mihi  quidem,  sed 
tamen  dulcem  etoptatumamoremtuum.  Equidem  ne¬ 
minem  praetermisi,  quern  quidem  adte  perventurum 
putarem,  cui  litteras  non  dederim.  Etenimquisesttam 
in  scribendo  impiger,  quam  ego?  A  te  vero  bis  terve 
summum,  et  eas  perbreves  accepi.  Quare,  si  iniquus 
es  in  me  iudex,  condemnabo  eodem  ego  te  crimine: 
sin  me  id  facere  noles,  te  mihi  aequum  praeberedebe- 
bis.  Sed  de  litteris  hactenus.  Non  enim  vereor,  ne 
non  scribendo  te  expleam,  praesertim  si  in  eo  genere 
studium  meum  non  aspernabere.  2.  Ego  te  abfuisse 
tamdiu  a  nobis,  et  dolui,  quod  carui  fructuiucundissi- 
mae  consuetudinis,  et  laetor,  quod  absens  omnia  cum 
maxima  dignitate  es  consecutus,  quodque  in  omnibus 
tuis  rebus  meis  optatis  fortuna  respondit.  Breve  est, 
ouod  me  tibi  praecipere  meus  incredibilis  in  te  amor 
cogit.  Tania  est  exspcctatio  vel  animi  vel  ingenii  tui, 
ut  ego  te  obsecrare  obleslarique  non  dubitein,  sic  ad 
nos  conformatus  revertare,  ut,  quam  exspectationem 
tui  concitasti,  banc  sustinere  ac  tueri  possis.  Et  quo- 


niam  meam  tuorum  erga  me  meritorum  memoriam 
nulla  umquam  delebit  oblivio,  te  rogo,  ut  memineris, 
quantaecumque  tibi  accessiones  fient  et  fortunae  et  di¬ 
gnitatis,  eas  te  non  potuisse  consequi,  nisi  meis  puer 
olim  fidelissimis  atque  amantissimis  consiliis  paruis- 
ses.  Quare  hoc  animo  in  nos  essedebebis,  ut  aetas 
nostra  iam  ingravescens  in  amore  atque  in  adolescen- 
tia  tua  conquiescat.  Vale. 


II.  ARG.  Curioni,  patre  rnortuo,  tutum  vult  patrimonium. 

(Romae,  sub  iuterreguo  701.) 

M.  T.  C.  S.  D.  C.  CURIONI. 

Gravi  teste  privatus  sum  amoris  summi  erga  te 
mei,  patre  tuo,  clarissimo  viro:  qui  quum  suis  laudi- 
bus,  turn  verotefilio,  superasset  omnium  foi  tunam, 
si  ei  contigisset,  ut  te  ante  videret,  quam  a  vita  disce- 
deret.  Sed  spero  nostram  amicitiam  non  egere  testi- 
bus.  Tibi  patrimonium  dii  fortunent.  Me  certe  ha- 
bebis,  cui  et  carus  aeque  sis  et  iucundus,  ac  fuisti 
patri. 

111.  ARG.  Curioni  Rupam  libevtum  excusat,  quod  in  patris 
funere  ludos  populo  non  promiserit,  et  iis  de  muneribus  quid 
sentiat  aperit.  (Romae,  sub  interregno  701  •) 

M.  T.  C.  S.  D.  C.  CURIONI. 

1.  Rupae  studium  non  defuit  declarandorum  mu- 
nerum  tuo  nomine:  sed  nec  mihi  placuit,  nec  cui- 
quam  tuorum,  quidquam  te  absente  fieri,  quod  tibi, 
quum  venisses ,  non  esset  integrum.  Equidem  quid 
sentiam,  aut  scribam  ad  te  postea  pluribus ,  aut,  ne  ad 
ea  meditere,  imparatum  te  offendam,  coramque  contra 
istam  rationem ,  meam  dicam  :  ut  aut  te  in  meam  sen- 
tentiam  adducam,  aut  certe  testatum  apud  animum 
tuum  relinquam,  quid  senserim;  ut,  si  quando  (quod 
nolim)  displicere  tibi  consilium  tuum  coeperit,  poosis 
meum  recordari.  Brevi  tamen  sic  habeto,  in  eum  sta- 
tum  temporum  tuum  reditum  incidere,  ut  iis  bonis, 
quae  tibi  natura,  studio,  fortuna  data  sunt,  facilius 
omnia,  quae  sunt  amplissima  inrepublica,  consequi 
possis,  quam  muneribus:  quorum  neque  facultatem 
quisquam  admiratur :  (est  enim  copiarum ,  non  vii  tu- 
tis :)  neque  quisquam  est ,  quin  satietate  iam  defessus 
sit.  2.  Sed  aliter ,  atque  ostenderam ,  facio,  qui  in- 
orediar  ad  explicandam  rationem  sententiae  meae. 
Quare  omnem  hanc  disputationem  in  adventum  tuum 
differo.  Summam  scito  tui  exspectationem  esse,  ea- 
que  a  te  exspectari,  quae  a  summa  virtute  summoque 
ingenio  exspectanda  sunt :  ad  quae  si  es,  ut  debes,  pa- 
ratus,  (quod  ita  esse  contido,)  plurimis  maximisque 
muneribus  etnos  amicos  et  civestuos  universos  et  rem- 

publicam  afficies.  Ulud  cognosces  profecto,  mihi  te 
neque  cariorem  neque  iucundiorem  esse  quemquam. 

IV.  ARG.  Cicero  Curionem  ad  laudis  studium  excitat. 

(Romae,  sub  interregno  701.) 

M.  T.  C.  S.  D.  C.  CURIONI. 

1 .  Epistolarum  genera  multa  esse  non  ignoras : 
sed  unum  illud  certissimum ,  cuius  caussa  inventa  res 
ipsa  est,  ut  certiores  faceremus  absentes,  si  quid  esset, 
quod  eos  scire,  aut  nostra  aut  ipsorum  interesset. 
Huius  generis  litteras  a  me  profecto  non  exspectas. 
Tuaruin  enim  rerum  domesticos  babes  et  sciiptoies  et 
nuntios.  In  meis  autem  rebus  nihil  est  sane  novi. 
Reliqua  sunt  epistolarum  genera  duo,  quae  me  ma- 
"iio  opere  delectant,  unum  familiare  et  iocosum,  alte- 
rum  severum  et  grave.  Utro  me  minus  deceat  uti, 

non  intelligo.  Iocerne  tecum  per  litteras?  civem  me-  ! 
hercule  non  puto  esse,  qui  temporibus  his  ridere  pos-  j 
sit.  An  gravius  aliquid  scribam?  Quid  est,  quod  pos- 
sit  graviter  a  Cicerone  scribi  ad  Curionem,  nisi  de  re-  | 
publica?  Atque  in  hoc  genere  haec  mea  caussa  est,  ut 
neque  ea,  quae  sentio,  nec  quae  non  sentio,  velim  scri- 
bere.  2.  Quamobrem,  quoniam  mihi  nullum  scri- 
bendi  argumentum  relictum  est,  utar  ea  clausula,  qua 
soleo,  teque  ad  studium  summae  laudis  cohortabor. 
Est  enim  tibi  gravis  adversaria  constituta  et  parata 
incredibilis  quaedam  exspectatio;  quam  tu  una  re  fa- 
cillime  vinces,  si  hoc  statueris,  quarum  laudum  glo- 
riam  adamaris,  quibus  artibus  eae  laudes  comparan- 
tur,  in  iis  esse  elaborandum.  In  hanc  sententiam 
scriberem  plura,  nisi  te  tua  sponte  satis  incitatum 
esse  confiderem :  et  hoc,  quidquid  attigi,  non  feci 
inflammandi  tui  caussa,  sed  testificandi  amoris  mei. 
[Vale.]  _ 

V.  ARG.  Questus  de  pulrlicis  malis  Curioni  gratulatur, 
quod  ea  non  videat.  Partam  in  provincia  laudem  tuendam,  et 
vel  nunc  rempublicam  capessendam  eenset. 

(Romae,  sub  interregno  701.) 

M.  T.  C.  S.  P.  D.  C.  CURIONI. 

1.  Haec  negotia  quomodo  sebabeant,  ne  epistola 
quidem  narrare  audeo.  Tibi,  etsi,  ubicumque  es,  ut 
scripsi  ad  te  antea,  ineadem  es  navi,  tamen,  quod  abes, 
gratulor,  vel  quia  non  vides  ea,  quae  nos,  vel  quod 
excelso  et  illustri  loco  sita  est  laus  tua,  in  plurimorum 
et  sociorum  et  civium  conspectu:  quae  ad  nos  nec 
obscuro  nec  vario  sermone,  sed  et  clarissima  et  una 
omnium  voce  perfertur.  2.  Unum  illud  nescio,  gratu- 
lerne  tibi,  an  timeam,  quod  mirabilis  est  exspectatio 
reditus  tui:  non,  quod  verear,  ne  tua  virtus  opinioni 
hominum  non  respondeat;  sed  mehercule,  ne,  quum 
veneris,  non  habeas  iam,  quod  cures :  ita  sunt  omnia 
debilitata  et  iam  propeexstincta.  Sedhaecipsa,  nescio, 
rectene  sint  litteris  commissa :  quare  cetera  cognosces 
ex  aliis.  Tu  tamen,  sive  habes  aliquam  spem  de  re- 
publica,  sive  desperas,  ea  para,  meditare,  cogita,quae 
esse  in  eo  civi  ac  viro  debent,  qui  sit  rempublicam,  af- 
flictam  et  oppressam  miseris  temporibus  ac  perditis 
moribus,  in  veterem  dignitatem  ac  libertatem  vindica- 
turus. 


VI.  ARG.  Curioui  ex  Asia  udventanli  Milonis  caussam, 
consulatum  petentis,  commendat. 

(Romae,  Domitio,  Valerio  coss.  701.) 

M.  T.  C.  S.  P.  D.  C.  CURIONI. 

\ .  Nondum  erat  auditum,  te  ad  Italiam  adventare, 
quum  Sex.  Villiurn,  Milonis  mei  familiarem,  cum  his 
ad  te  litteris  misi.  Sed  tamen  quum  appropinquare 
tuus  adventus  putaretur  et  te  iam  ex  Asia  Romam  ver¬ 
sus  profeclum  esse  constaret,  magnitudo  rei  fecit,  ut 
non  vereremur,  ne  nimis  cito  mitteremus ,  quum  has 
quam  primum  ad  te  perferri  litteras  magnoopere  velle- 
mus.  Ego,  si  mea  in  te  essent  officia  solum,  Curio, 
tanta,  quanta  magis  a  te  ipso  praedican,  quam  a  me 
ponderari  solent,  verecundius  a  tes  si  quae  magna  res 
mihi  petenda  esset,  contenderem.  Grave  est  enim 
homini  pudenti,  petere  aliquid  magnum  ab  eo,  de  quo 
se  bene  meritum  putet,  ne  id ,  quod  petat,  exigere  ma¬ 
gis  ,  quam  rogare  et  in  mercedis  potius,  quam  benefi- 
cii  loco  numerare  videatur.  2.  Sed  quia  tua  in  me 
vel  nota  omnibus  vel  ipsa  novitate  mcorum  temporum 
clarissima  et  maxima  beneficia  exstiterunt,  estqueani- 
mi  ingenui,  cui  multum  debeas,  eidetn  plurimum  velle 
debere:  non  dubitavi,  id  a  te  per  litteras  petere,  quod 


mihi  omnium  esset  maximum  maximeque  necessa- 
rium.  Neque  enim  sum  veritus  ,  ne  sustinere  tua  in 
me  merita  vel  innumerabilia  non  possem :  quumprae- 
sertim  confiderem,  nullam  esse  gratiam,  quam  non  vel 
capere  animus  meus  in  accipiendo,  vel  in  remuneran- 
do  cumulare  atque  illustrare  posset.  3.  Ego  omnia 
mea  studia,  omnem  operam,  curam,  industriam,  cogi- 
tationem,  mentem  denique  omnem  in  Milonis  consu- 
latu  fixi  et  locavi :  statuique  in  eo  me  non  officii  solum 
fructum,  sed  etiam  pietatis  laudem  debere  quaerere. 
Neque  vero  cuiquam  salutem  ac  fortunas  suas  tantae 
curae  fuisse  umquam  puto,  quantae  mihi  sit  honos 
eius,  in  quo  omnia  mea  posita  esse  decrevi.  Huic  te 
unum  tanto  adiumento  esse,  si  volueris,  posse  inlelli- 
go,  ut  nihil  sit  praeterea  nobis  requirendum.  Habe- 
mus  haec  omnia:  bonorum  studium  conciliatum  ex 
tribunatu  propter  nostram,  ut  spero  te  intelligere, 
caussam,  vulgi  ac  multitudinis  propter  magnificen- 
tiam  munerumliberalitatemque  naturae,  iuventutis  et 
gratiosorum  in  suffragiis  studia,  propter  ipsius  excel- 
lentem  in  eo  genere  vel  gratiam  vel  diligentiam,  no¬ 
stram  suffragationem,  si  minus  potentem,  at  probatam 
tamen  et  iustam  et  debitam  et  propterea  fortasse  etiam 
gratiosam.  k.  Dux  nobis  et  auctor  opus  est  et  eorum 
ventorum ,  quos  proposui ,  moderator  quidam  et  quasi 
gubernator:  qui  si  ex  omnibus  unus  optandus  esset, 
queta  tecum  conferre  possemus,  non  haberemus. 
Quamobrem ,  si  me  memorem ,  si  gratum ,  si  bonum 
virum,  vel  ex  hoc  ipso,  quod  tam  vehementer  deMilo- 
ne  laborem,  existimare  potes ;  si  dignum  denique  tuis 
beneficiis  iudicas :  hoc  a  te  peto,  ut  subvenias  huic 
meae  sollicitudini,  et  huic  meae  laudi,  vel  (ut  verius 
dicam)  prope  saluti.  tuum  studium  dices.  De  ipso  T. 
Annio  tantum  tibi  polliceor,  te  maioris  animi,  gravita- 
tis,  constantiae,  benevolentiaeque  erga  te,  si  complecti 
hominem  volueris,  habiturum  esse  neminem.  Mihi 
vero  tantum  decoris ,  tantum  dignitatis  adiunxeris ,  ut 
eumdem  te  facile  agnoscam  fuisse  in  laudemea,  qui 
fueris  in  salute.  5.  Ego,  ni  te  videre  scirem ,  quum 
ad  te  haec  scriberem,  quantum  officii  sustinerem, 
quanto  opere  mihi  esset  in  hac  petitione  Milonis  omni 
non  modo  contentione,  sed  etiam  dimicatione  elaboran¬ 
dum,  plura  scriberem.  Nunc  tibi  omnem  rem  atque 
caussam  meque  totum  commendo  atque  trado.  Unum 
hoc  sic  habeto :  si  a  te  hanc  rem  impetraro,  me  paene 
plus  tibi,  quam  ipsiMiloni  debiturum:  non  enim  mihi 
tam  mea  sal  us  cara  fuit,  in  qua  praecipue  sum  ab  illo 
adiutus  ,  quam  pietas  erit  in  referenda  gratia  iucunda. 
Eamautem  tuo  unius  studio  me  assequi  posse  confido. 
[Vale.] 


VII.  ARG.  Curioui  tribunatum  gratulatur,  liorlaturque,  ne 
cuius  consilium  sequatur,  sed,  quod  rectum  sit,  constanler  faeiat, 
neve  sibi  provinciani  prorogari  patiatur. 

(In  castris  ad  Rindenissuin,  Sulpicio,  Marcello  coss.  703.) 

M.  T.  C.  PROCOS.  S.  D.  G.  CURIONI  TRIB.  PI. 

I .  Sera  gratulatio  reprehendi  non  solet,  praesertim 
si  nulla  negligentia  praetermissa  est.  Longe  enim 
absum  :  audio  sero.  Sed  tibi  et  gratulor,  et,  ut  sem- 
piternae  laudi  tibi  sit  iste  tribunatus,  exopto,  teque 
hortor,  ut  omnia  gubernes  et  moderere  prudentia  tua, 
ne  te  auferant  aliorum  consilia.  Nemo  est,  qui  tibi 
sapientius  suadere  possit  te  ipso;  numquam  labere, 
si  te  audies.  Non  seribo  hoc  temere :  cui  scribam,  vi¬ 
deo:  novi  animum,  novi  consilium  tuum  ;  non  vereor, 
ne  quid  timide,  ne  quid  stulte  facias,  si  ea  defendes. 

quae  ipse  recta  esse  senties.  2.  Quod  in  id  reipubli- 
cae  tempus  non  incideris ,  sed  veneris ,  (iudicio  enim 
tuo,  non  casu  in  ipsum  discrimen  rerum  contulisti  tri- 
bunatum  tuum,)  profecto  vides,  quanta  vis  in  republi- 
ca  temporum  sit,  quanta  varietas  rerum,  quam  incerti 
exitus ,  quam  flexibiles  hominum  voluntates ;  quid  m- 
sidiarum,  quid  vanitatis  in  vita,  non  dubito,  quin  co- 
gites.  Sed,  amabo  te,  cura  et  cogita  nihil  novi,  sed  i  - 
bid  idem,  quod  initio  scripsi:  tecum  loquere:  te  ad- 
bibe  in  consilium :  te  audi :  tibi  obtempera ;  alteri  qui 
melius  consilium  dare  possit,  quam  tu,  non  facile  in- 
veniri  potest:  tibi  vero  ipsi  certe  nemo  melius  dabit. 

Dii  imraortales !  cur  ego  non  adsum,  vel  spectatoi  lau- 
dum  tuarum,  vel  parliceps,  vel  socius,  vel  ministei 
consiliorum !.  tametsi  hoc  minime  tibi  deest,  sed  ta- 
men  efficeret  magnitudo  et  vis  amoris  mei,  consilio  te 
ut  possem  iuvare.  3.  Scribam  ad  te  plura  alias :  pau- 
cis  enim  diebus  eram  missurus  domesticos  tabella- 
rios :  ut,  quoniam  sane  feliciter  et  ex  mea  sententia  rem 
gessimus,  unis  litteris  totius  aestatis  res  gestas  ad 
senatum  perscriberem.  De  sacerdotio  tuo  quantam 
curam  adhibuerim,  quamquam  difficili  in  re  atque 
caussa,  cognosces  ex  iis  litteris,  quasThrasoni,  libeito 
tuo,  dedi.  4.  Te,  mi  Curio,  pro  tua  incredibili  in  me 
benevolentia  meaque  item  in  te  singulari,  rogo  atque 
oro,  ne  patiare,  quidquam  mihi  ad  hanc  provincialem 
molestiam  temporis  prorogari.  Praesens  tecum  egi, 
quum  te  tribunum  plebis  isto  anno  fore  non  putarem, 
itemque  petivi  saepius  per  litteras :  sed  turn  quasi  a 
senatore  nobilissimo,  turn  ab  adolescente  gratiosissi- 
mo:  nunc  a  tribuno  plebis,  et  a  Curione  tribuno:  non 
ut  decernatur  aliquid  novi,  (quod  solet  esse  diffici- 
lius :)  sed  ut  ne  quid  novi  decernatur:  et  ut  senatus- 
consultum  et  leges  defendas ,  eaque  mihi  conditio  ma- 
neat,  qua  profectus  sum.  Hoc  te  vehementer  etiam 
atque  etiam  rogo.  [Vale.] 

VIII.  AUG.  Cicero  Caecilium  monel,  ut  severiores  res  ail 
se  perscriljat.  Went  se  cum  Pompeio,  cui  Caelium  operant  (tare 
cupit,  et  cum  Caninio  Athenis  fuisse  scribit.  Denique  res  suas 
commendat.  (Athenis,  Sulpicio,  Marcello  coss.  703.) 

M.  T.  C.  PROCONSUL  S.  D.  M.  CAELIO. 

\  Quid?  til  me  hoc  tibi  mandasse  existimas ,  ut 
mihi  gladiatorum  compositiones ,  ut  vadimonia  dilata 
et  Chresti  compilationem  mitteres,  et  ea,  quae  nobis, 
quum  Romae  sumus,  narrare  nemo  audeat?  Vide, 
quantum  tibi  meo  iudicio  tribuam  :  (necmehercule  in¬ 
juria  :  noliTMUxEQov  enim  te  adhuc  neminem  cognovi .) 
ne  ilia  quidem  euro  mihi  scribas,  quae  maximis  in  re¬ 
bus  reipublicae  geruntur  quotidie,  nisi  quid  ad  me 
ipsum  pertinebit.  Scribent  alii;  multi  nuntiabunt. 
Perferet  multa  etiam  ipse  rumor.  Quare  ego  nec  prae- 
terita  nec  praesentia  abs  te,  sed,  ut  ab  homine  longe  in 
posterum  prospiciente,  futura  exspecto,  ut  ex  tuis  lit¬ 
teris,  quum  formam  reipublicae  viderim,  quale  aedih- 
cium  futurum  sit,  scire  possim.  2.  Neque  tamen  ad¬ 
huc  habeo,  quod  te  accusem.  Neque  enim  fuit,  quod 
tu  plus  providere  posses,  quam  quivis  nostrum,  in  pn- 
misqueego,  qui  cum  Pompeio  complures  dies  nullis 
in  aliis,  nisi  dc  republica,  sermonibus  versatus  sum  : 
quae  nec  possunt  scribi  nec  scribenda  sunt.  Tantum 
habeto,  civem  egregium  esse  Pompeium,  et  ad  omnia, 
quae  providenda  sunt  in  republica,  et  animo  et  consi¬ 
lio  paratum.  u 

„ Quare  da  te  homini;  complectelur,  mihi  crede.‘ 
lam  iidem  illi  et  boni  et  mali  cives  videntui  ,  qui 
nobis  videri  solent.  3.  Ego  quum  Athenis  decern 


ipsos  dies  fuissem,  multumque  mecum  Gallus  noster 
Caninius,  proticiscebar  inde  pridie  Nonas  Quinti¬ 
les,  quum  hoc  ad  te  litterarum  dedi.  Tibi  quum 
omnia  mea  commendatissima  esse  cupio,  turn  nihil 
magis,  quam  ne  tempus  nobis  provinciae  prorogetm . 
In  eo  mihi  sunt  omnia.  Quod  quando,  et  quomodo, 
et  per  quos  agendum  sit,  tu  optime  constitues.  [Vale.] 


IX.  AUG.  Gratulatur  aediiitatem,  Hirro  competitore  tleie- 
clo,  quern  veteris  poetae  verbis  eluilit. 

(In  vicinia  Tauri,  Sulpicio,  Marcello  coss.  /03.) 

M.  T.  C.  S.  D.  CAELIO  RUFO  AED.  CUR.  DES. 

\ .  Primum  tibi,  ut  debeo,  gratulor  laetoique  quum 
praesenti,  turn  etiam  sperata  tua  dignitate,  semis,  non 
neolmentia  mea,  sed  ignoratione  rerum  omnium.  In 
his  enim  sum  locis,  quo  et  propter  longinquitatem  et 
propter  latrocinia  tardissime  omnia  perferuntur.  Et 
quum  gratulor,  turn  vero,  quibus  verbis  tibi gratias 
agam,  non  reperio,  quod  ita  factus  sis,  ut  dederis  no¬ 
bis,  quemadmodum  scripseras  ad  me,  quae  semper 
ridere  possemus.  Itaque  quum  primum  audivi,  ego 
i  He  ipse  factus  sum ,  scis  quern  dicam ;  egique  omnes 
illos  adolescentes ,  quos  ille  actitat.  2.  Difficile  est 
|  loqui.  Te  autem  contemplans  absentem,  et  quasi  te¬ 
cum  coram  loquerer, 

Non  edepol,  quantam  rem  egeris,  neque  quantum 

facinus  feceris. 

Quod  quia  praeter  opinionem  mihi  acciderat,  releie- 
bam  me  ad  illud  : 

Incredibile  hoc  factu  obiicitur. 

Repente  vero  incessi  omnibus  laetitiis ...  In  quo  quum 
obiurgarer,  quod  nimio  gaudio  paene  desiperem ,  ita 

me  defendebam : 

Ego  voluptatem  dnimi  nirniam. 

Quid  quaeris?  dum  ilium  rideo,  paene  sum  factus  ilie. 
3.  Sed  haec  pluribus,  multaque  alia  et  de  te  et  ad  te, 
quum  primum  ero  aliquid  nactus  otii.  Te  veio,  mi 
Rufe,  diligo,  quern  mihi  fortuna  dedit  ampliucatorem 
dignitatis "meae,  ultorem  non  modo  inimicorum,  sed 
etiam  invidorum  meorum :  ut.  eos  partim  soelerum 
|  suorum,  partim  etiam  ineptiarum  poemteret.  [Vale.] 


X.  ARG.  quei-ens  de  tahcllariis,  occulte  Caelium  negli- 
gentiae  litterarum  accusat:  res  suas  in  Amano  gestas  narrat  et, 
ne  prnvincia  prorogetur,  rogat:  de  rep.  cupit  certior  Hen. 

(In  castris  ad  Pindeuissum,  Sulpicio,  Marcello  coss.  703.) 

M  T.  C.  IMP.  S.  D.  M.  CAELIO  RUFO 
AEDILI  CURULI  DES. 

1 .  Tu  vide ,  quam  ad  me  litterae  non  perferantur. 
Non  enim  possum  adduci,  ut  abs  te,  posteaquam  aedi- 
lis  es  factus,  nullas  putem  dalas :  praesertim  quum  es- 
set  tanta  res,  tantae  gratulationis;  de  te,  quia  quod 
sperabam :  de  Ilillo*,  (balbus  enim  sum,)quodnonpu- 
taram.  Atqui  sic  habeto,  nullam  me  epistolam  acce- 
pisse  tuam  post  comitia  ista  praeclara,  quae  me  laeti— 
tia  extulerunt:  ex  quo  vereor,  ne  idem  evemat  in 
meas  litteras.  Equidem  numquam  domum  misi  unam 
epistolam ,  quin  esset  ad  te  altera ;  nec  mihi  est  te  iu- 
cundius  quidquam  nec  carius.  Sed  (balbi  non  sumus) 
ad  rem  redeamus.  2.  Ut  optasti,  ita  est.  Velles  enim, 
ais,  tantum  modo  ut  haberem  negotii,  quod  esset  ad 
laurcolam  satis.  Parthos  times,  quia  difhdis  copns 
nostris.  Ergo  ita  accidit.  Nam  Parthico  bello  nun- 
tiato,  locorum  quibusdam  angustiis  et  nalura  mon- 
tium'fretus,  ad  Amanum  exercitum  adduxi,  satis  probe 
ornatum  auxiliis,  et  quadam  etiam  auctoritate  apud 

eos,  qui  me  non  norant,  nominis  nostri.  Multum  est 
enim  in  his  locis:  Hiccine  est  ille,  qui  Urbem?  quern  se- 
natus?  nosti  cetera.  Quum  venissem  ad  Amanum, 
qui  mons  mihi  cum  Bibulo  communis  est,  divisus 
aquarum  divortiis,  Cassius  noster,  quod  mihi  magnae 
voluptati  fait ,  feliciter  ab  Antiochia  hostem  reiecerat. 
Bibulus  provinciam  acceperat.  3.  Interea  cum  meis 
copiis  omnibus  vexavi  Amanienses,  hostes  sempiter- 
nos.  Multi  occisi,  capti:  reliqui  dissipati:  castella 
munita  improviso  adventu  capta  et  incensa.  Ita  vi¬ 
ctoria  iusta  imperator  appellatus  apud  Issum,  (quo  in 
loco  saepe,  ut  ex  teaudivi,  Clitarchus  tibi  narravit,Da- 
riurn  ab  Alexandro  esse  superatum,)adduxi  exercitum 
ad  infestissimam  Ciliciae  partem.  Ibi  quintum  et  vi- 
cesimum  iam  diem  aggeribus,  vineis,  turribus  oppu- 
gnabam  oppidum  munitissimum,Pindenissum,  tantis 
opibus  tantoque  negotio,  ut  mihi  ad  summam  gloriam 
nihil  desit ,  nisi  nomen  oppidi :  quod  si ,  ut  spero ,  ce- 
pero,  turn  vero  litteras  publice  mittam.  4.  Ilaec  ad 
te  in  praesenti  scripsi,  ut  sperares,  te  assequi  id,  quod 
optasses.  Sed,  ut  redeam  ad  Parthos,  haec  aestas  ba- 
buit  hunc  exitum  satis  felicem ;  ea,  quae  sequitur,  ma- 
gno  est  in  timore.  Quare,  mi  Rufe,  vigila:  primum, 
ut  mihi  succedatur :  sin  id  erit,  ut  scribis,  et,  ut  ego 
arbitror,  spissius;  illud,  quod  facile  est,  ne  quid  mihi 
temporis  prorogetur.  De  republica  ex  tuis ,  ut  antea 
tibi  scripsi,  quum  praesentia,  turn  etiam  futura  magis 
exspecto.  Quare  ut  ad  me  omnia  quam  diligentissi- 
me  perscribas,  te  vehementer  rogo.  [Vale.] 

XI.  ARG.  Proi'ogiitionem  provinciae  metnit:  Caelio  pan- 
Iheras  promittit:  de  rep.  sibi  perscribi  vult. 

(Laodiceae,  Paullo,  Marcello  coss.  704.) 

M.  T.  C.  IMP.  S.  D.  M.  CAELIO  AED.  CUR. 

I.  Putaresne  umquam  accidere  posse,  ut  mihi 
verba  deessent,  neque  solum  ista  vestra  oratoria,  sed 
haec  etiam  levia  nostratia?  Desunt  autem  propter  hanc 
caussam,  quod  mirifice  sum  sollicitus,  quidnam  de 
provinciis  decernatur.  Mirum  me  desiderium  tenet 
Urbis,  incredibile  meorum  atque  in  primis  tui,  satie- 
tas  autem  provinciae;  vel,  quia  videmur  earn  famam 
consecuti,  ut  non  tam  accessio  quaerenda,  quam  fortu- 
na  metuenda  sit;  vel,  quia  totum  negotium  non  est  di- 
gnum  viribus  nostris,  qui  maiora  onera  in  republica 
sustinere  et  possim  et  soleam;  vel,  quia  belli  magni 
timor  impendet,  quod  videmur  effugere,  si  ad  consti- 
tutam  diem  decedemus.  2.  De  pantheris,  per  eos,  qui 
venarisolent,  agitur  mandato  meo  diligenter;  sed  mira 
paucitas  est,  et  eas,  quae  sunt,  valde  aiunt  queri,  quod 
nihil  cuiquam  insidiarum  in  mea  provincia,  nisi  sibi, 
fiat:  itaque  constituisse  dicuntur,  in  Cariam  ex  nostra 
provincia  decedere.  Sed  tamen  sedulo  fit  et  in  primis 
a  Patisco.  Quidquid  erit,  tibi  erit;  sed  quid  esset, 
plane  nesciebamus.  Mihi,  mehercule,  magnae  curae 
est  aedilitas  tua.  Ipse  dies  me  admonebat.  Scripsi 
enim  haec  ipsis  Megalensibus.  3.  Tu  velim  ad  me  de 
omni  reipublicae  statu  quam  diligentissime  perscri¬ 
bas.  Ea  enim  certissima  putabo,  quae  ex  te  cognoro. 


XII.  ARG.  Urbem  repetitmus  lamlat,  provinciam  vihipe- 
rat,  litteras  sibi  obviam  missas  vult. 

(In  Cilicia,  Paullo,  Marcello  coss.  704.) 

M.  T.  C.  IMP.  S.  D.  M.  CAELIO  AED.  CUR. 

1.  Sollicitus  equidem  erain  de  rebus  urbanis :  ita 
tumultuosae  conciones,  ita  molestae  Quinquatrus  afle- 
rebantur.  Nam  citeriora  nondum  audiebamus :  sed 


tamen  nihil  me  magis  sollicitabat,  quam  in  his  mole- 
stiis  non  me,  si  quae  ridenda  essent,  ridere  tecum. 
Sunt  enim  multa;  sed  ea  non  audeo  scribere.  Illud 
moleste  fero,  nihil  me  adhuc  his  de  rebus  habere  tua- 
rum  litterarum.  Quai'ei  etsi,  quum  tu  haec  leges,  ego 
iam  annuum  munus  confecero,  tamen  obviae  mihi 
velim  sint  litterae  tuae,  quae  me  erudiant  de  omni  re¬ 
publica,  ne  hospes  plane  veniam.  Hoc  melius,  quam 
tu,  facere  nemo  potest.  2.  Diogenes  tuns,  homo  mo- 
destus,  a  me  cum  Philone  Pessinunte  discessit.  Iter 
habebant  ad  Adiatorigem :  quamquam  omnia  nec  be- 
nigna,  nec  copiosa  cognorant.  Urbem,  Urbem,  mi 
Rufe,  cole,  et  in  ista  luce  vive.  Omnis  peregrinatio 
(quod  ego  ab  adolescentia  iudicavi)  obscura  et  sordida 
est  iis,  quorum  industria  Romae  potest  illustris  esse. 
Quodquumprobe  scirem,  utinam  in  sententia  perman- 
sissem !  Cum  una  mehercule  ambulatiuncula  atque 
uno  sermone  nostro  omnes  fructus  provinciae  non  con- 
fero.  3.  Spero  me  integritatis  laudem  consecutum: 
non  erat  minor  ex  contemnenda ,  quam  ex  conservata 
provincia.  Spem  triumphi?  inquis.  Satis  gloriose 
triumpharem :  [si]  non  essem  quidem  tamdiu  in  desi- 
derio  rerum  mihi  carissimarum.  Sed  (ut  spero)  pro- 
pediem  te  videbo.  Tu  mihi  obviam  mitte  epistolas  te 
dignas.  [Vale.] 


XIII.  ARG.  Responclet  ad  ep.  Caelii  (VIII,  6.).  Appium 
laudat.  Otio  reip.  gaudet.  Curionis  inconstantiam  se  praevi- 
disse,  et  iurisdictione  Laodiceae  confecta  in  Ciliciam  proficisci 
scribit.  (Laodiceae,  Paullo,  Marcello  coss.  704.) 

M.  T.  C.  IMP.  S.  D.  M.  CAELIO  AED.  CUR. 

I.  Rarastuas  quidem,  (fortasseenim  non  perferun- 
tur :)  sed  suaves  accipio  litteras  :vel  quas  proxime  ac- 
ceperam,  quam  prudentes!  quam  multi  et  officii  et 
consilii !  Etsi  omnia  sic  constitueram  mihi  agenda ,  ut 
tu  admonebas,  tamen  confirmantur  nostra  consilia, 
quum  sentimus,  prudentibus  fideliterque  suadentibus 
idem  videri.  2.  Ego  Appium  (ut  saepe  tecum  locutus 
sum)  valde  diligo,  meque  ab  eo  diligi  statim  coeptum 
esse,  ut  simultatem  deposuimus,  sensi.  Nametho- 
norificus  in  me  consul  fuit  et  suavis  amicus  et  studio- 
sus  studiorum  etiam  meorum.  Mea  vero  officia  ei  non 
defuisse,  tu  es  testis,  cui  iam  xa/uxog  fxuqTvg  (ut  opi- 
nor)  occiditPhania;  et  mehercule  etiam  pluris  eum  fe¬ 
ci,  quod  te  amari  ab  eo  sensi.  Iam  me  Pompeii  totum 
essescis;  Bruturn  a  me  amari  intelligis.  Quid  est 
caussae,  cur  mihi  non  in  oplatis  sit  complecti  homi- 
nem,  florentem  aetate,  opibus,  honoribus,  ingenio,  li- 
beris,  propinquis,  aflinibus,  amicis,  collegam  nieuin 
praesertim  et  in  ipsa  collegii  laude  et  scientia  studio- 
sum  mei?  Haec  eo  pluribus  scripsi,  quod  nonnihil  si- 
gnificabant  tuae  litterae,  subdubitare  te,  qua  essem 
erga  ilium  voluntate.  Credo,  te  audisse  aliquid.  Fal- 
sum  est,  mihi  crede,  si  quid  audisti.  Genus  institu- 
torum  et  rationum  mearum  dissimilitudinem  nonnul- 
lam  habet  cum  illius  administratione  provinciae.  Ex 
eo  quidam  suspicati  fortasse  sunt,  animorum  conten- 
tione,  non  opinionum  dissensione,  me  ab  eo  discre- 
pare.  Nihil  autem  feci  umquam  neque  dixi,  quod 
contra  illius  existimationem  esse  vellem.  Post  hoc 
negotium  autem  et  temeritatem  nostri  Dolabellae  de- 
precatorem  me  pro  illius  periculo  praebeo.  3.  Erat  in 
eadem  epistola  veternus  civitatis.  Gaudebam  sane, 
et  eongelasse  nostrum  amicum  laetabar  otio.  Extrema 
pagella  pupugit  me  tuo  chirographo.  Quid  ais?  Cae- 
sarem  nunc  defendit  Curio?  quis  hoc  putaret  praeter 
me?  Nam,  ita  vivam,  putavi.  Dii  immortales!  quam 

ego  risum  nostrum  desidero !  4.  Mihi  erat  in  animo, 
quoniam  iurisdictionem  confeceram,  civitates  locuple- 
taram ,  publicanis  etiam  superioris  lustri  reliqua ,  sine 
sociorum  ulla  querela,  conservaram,  privatis,  summis, 
infimis  fueram  iucundus ,  proficisci  in  Ciliciam  Nonis 
Maiis  et,  quum  prima  aestiva  attigissem  militemque 
collocassem,  decedere  ex  senatusconsulto.  Cupio  te 
aedilem  videre,  miroque  desiderio  me  Urbs  afficit  et 
omnes  mei  tuque  in  primis.  Yale. 

ARG.  M.  Failii  ile  fundo  Herculanenst  negolium 
commendat  (cf.  IX,  25.) :  Caelii  litteras  de  Urbe  exspectat. 

(Laodiceac,  Paullo,  Marcello  coss.  701.) 

M.  T.  C.  IMP.  S.  D.  M.  CAELIO  AEDILI  CURULI. 

Marco  Fadio,  viro  optimo  et  homine  doctissimo, 
familiarissime  utor,  mirificeque  eum  diligo  quum 
propter  summura  ingenium  eius  summamque  doctri- 
nam,  turn  propter  singularem  modestiam.  Eius  ne- 
«otium  sic  velim  suscipias,  ut  si  esset  res  mea.  Novi 
e°u  vos  magnos  patronos:  hominem  occidat  oportet, 
qtii  vestra  opera  uti  velit;  sed  in  hoc  homine  nullam 
accipio  excusationem.  Omnia  relinques,  si  me  ama- 
bis,  quum  tua  opera  Fadius  uti  volet.  Ego  res  Roma- 
nas  vehementer  exspecto  et  desidero:  in  primisque, 
quid  agas,  scire  cupio;  namiamdiu,  propter  hiemis 
magnitudinem,  nihil  novi  ad  nos  afferebatur.  Vale. 


XV.  ARG.  Rescribit  ad  aliquot  Caelii  ej>p.  ut  Mil,  11.  et 
13.  de  supplicatione,  de  filiae  etDolabellae  nuptiis:  de  quaestove 
Caelio  provinciae  pvaefecto :  de  Ocella. 

((Sidae?)  Paullo,  Marcello  coss.  70+.) 

M.  T.  C.  IMP.  S.  P.  D.  M.  CAELIO  AED.  CUR. 

\ .  Non  potuit  accuratius  agi  nec  prudentius,  quam 
est  actum  a  te  cum  Curione  de  supplicatione :  et,  hei- 
cule,  confecta  res  ex  sententia  mea  est,  quum  celerita- 
te,  turn  quod  is,  qui  erat  iratus,  competitor  tuus  et 
idem  meus,  assensus  est  ei,  qui  ornavit  res  nostras 
divinis  laudibus.  Quare  scito  me  sperare  ea,  quae 
sequuntur :  ad  quae  tu  te  para.  2.  Dolabellam  a  te 
<>-audeo  primum  laudari,  deinde  etiam  amari.  Nam 
ea,  quae  speras  Tulliae  meae  prudentia  temperari  pos¬ 
se'  scio,  cui  tuae  epistolae  respondeant.  Quid,  si  meam 
legas ,  quam  ego  turn  ex  tuis  litteris  misi  ad  Appium? 
Sed  quid  agas?  Sic  vivitur.  Quod  actum  est  ,  dii  ap- 
probent.  Spero  fore  iucundum  generum  nobis ;  mul- 
tumque  in  eo  tua  nos  humanitas  adiuvabit.  3.  Res- 
publica  me  valde  sollicitat.  Faveo  Curioni ;  Caesarem 
honestum  esse  cupio :  pro  Pompeio  emori  possum. 
Sed  tamen  ipsa  republica  nihil  mihi  estcarius,  in 
qua  tu  non  valde  te  iactas :  districtus  enim  mihi  vide- 
ris  esse,  quod  et  bonus  civis  et  bonus  amicus  es.  4. 
E,ro  de  provincia  decedens  quaestorem  Caelium  prae- 
posui  provinciae.  Puerum?  inquies.  At  quaesto¬ 
rem;  at  nobilem  adolescentem ;  at  omnium  fere  exem- 
plo ;  neque  erat  superiore  honore  usus,quem  praefice- 
rem.  Pomptinius  multo  ante  discesserat;  a  Quinto 
fratre  impetrari  non  poterat;  quern  tamen  si  reliquis- 
sem,  dicerent  iniqui,  non  me  plane  post  annum,  ut  se- 
natus  voluisset,  de  provincia  decessisse ,  quoniam  al- 
terum  me  reliquissem.  Fortasse  etiam  ill ud  adderent, 
senatum  eos  voluisse  provinciis  praeesse,  qui  antea 
non  praefuissent ;  fratrem  meum  trienniumAsiaeprae- 
fuisse.  Denique  nunc  sollicitus  non  sum :  si  fratrem 
reliquissem,  omnia  timerem.  Postremo  non  tarn  mea 
sponte,  quam  potentissimorum  duorum  exemplo,  qui 
omnes  Cassios  Antoniosque  complexi  sunt,  nobilem 


adolescentem  non  tarn  allicere  volui,  quam  alienare 
nolui.  Hoc  tu  meum  consilium  laudes  necesse  est: 
mutari  enim  non  potest.  5.  De  Ocella  parum  ad  me 
plane  scripseras,  et  in  actis  non  erat.  Tuae  res  gestae 
ita  notae  sunt,  ut  trans  montem  Taurum  etiam  de  Ma- 
trinio  sit  auditum.  Ego ,  nisi  quid  me  Etesiae  mora- 
buntur,  celeriter  (ut  spero)  vos  videbo.  [Vale.J 

XVI.  ARG.  Cicero  a  Caelio  (VIII,  16)  admonitus,  ne  pul- 
sum  Pompeium  sequrretur,  pacem  se  velle,  nec  quiilquam  temere 
coiomissurum  scribit.  (In  Cumano,  Marcello,  Leotulo  coss.  705.) 

M.  T.  C.  IMP.  S.  P.  D.  M.  CAELIO  AED.  CUR. 

I .  Magno  dolore  me  affecissent  tuae  litterae,  nisi 
iam  et  ratio  ipsa  depulisset  omnes  molestias ,  et  diu- 
turna  desperatione  rerum  obduruisset  animus  ad  do- 
lorem  novum.  Sed  tamen  quare  accident,  ut  ex  meis 
superioribus  litteris  id  suspicarere ,  quodsciibis,  ne 
scio.  Quid  enim  fuit  in  illis ,  praeter  querelam  tem- 
porum,  quae  non  animum  meum  magis  sollicitum 
haberet,  quam  tuum?  Nam  non  earn  cognovi  aciem 
in°enii  tui,  quod  ipse  videam,  te  id  ut  non  putem  vi- 
dere.  lllud  miror,  adduci  potuisse  te,  qvii  me  penitus 
nosse  deberes,utmeexistimares  auttam  improvidum, 
qui  ab  excitata  fortunaadinclinatam  et  prope  iacentem 
desciscerem ,  aut  tarn  inconstantem ,  ut  collectam  gra- 
tiam  florentissimi  hominis  eflunderem,  a  meque  ipse 
deficerem,  et,  quod  initio  semperque  fugi,  civili  bello 
interessem.  2.  Quod  est  igitur  meum  triste  consi¬ 
lium?  Ut  discederem  fortasse  in  aliquas  solitudines  . 
Nosti  enim  non  modo  stomachi  mei,  cuius  tu  similem 
quondam  habebas,  sed  etiam  oculorum  in  hominum 
insolentium  indignitate  fastidium.  Accedit  etiam 
molesta  haec  pompa  lictorum  meorum  nomenque  im¬ 
perii,  quo  appellor.  Eo  si  onere  carerem,  quamvis 
parvis  Italiae  latebris  contentus  essem.  Sed  incurnt 
haec  nostra  laurus  non  solum  in  oculos,  sed  iam  etiam 
in  voculas  malevolorum.  Quod  quum  ita  esset,  nil 
tamen  umquam  de  profectione,  nisi  vobis  approbanti- 
bus ,  cogitavi.  Sed  mea  praediola  tibi  nota  sunt,  in 
his  mihi  necesse  est  esse,  ne  amicis  molestus  sim. 
Quod  autem  in  maritimis  sum  facillime,  moveo  non- 
nullis  suspicionem,  velle  me  navigare:  quod  tamen 
fortasse  non  nollem,  si  possem  ad  otium.  Nam  ad 
bellum  quidem  qui  convenit?  praesertim  contra  eum, 
cui  spero  me  satisfecisse ,  ab  eo,  cui  tamen  satisfieii 
nullo  modo  potest?  3.  Deinde  sentcntiam  meam  tu 
facillime  perspicere  potuisti  iamab  illo tempore,  quum 
in  Cumanum  mihi  obviam  venisti.  Non  enim  te  ce- 
lavi  sermonemT.  Ampii;  vidisti,  quam  abhorrerem  ab 
!  Urbe  relinquenda.  Quod  quum  audissem,  nonne  tibi 
|  affirmavi,  quidvis  me  potius  perpessurum,  quam  ex 
Italia  ad  bellum  civile  exiturum?  Quid  ergo  accidit, 
cur  consilium  mutarem?  Nonne  omnia  potius,  ut  in 
sententia  permanerem?  Credas  hoc  mihi  velim ,  quod 
putoteexistimare,  me  ex  his  miseriis  nihil  aliud  quae- 
rere,  nisi  ut  homines  aliquando intelligant,  me  nihil 
maluisse,  quam  pacem :  ea  desperata,  nihil  tam  fugis- 
se,  quam  arma  civilia.  Huius  me  constantiae  puto 
fore  ut  numquam  poeniteat.  Etenim  memini  in  hoc 
,>,enere  uloriari  solitum  esse  familiarem  nostrum ,  Q. 
Hortensium,  quod  numquam  bello  civili  interfuisset. 
Hoc  nostra  laus  erit  illustrior,  quod  illi  tribuebatur 
i«maviae,  de  nobis  id  existimari  posse  non  arbitror. 

Nec  me  ista  terrent,  quae  mihi  a  te  ad  timorem  fide- 
lissime  atque  amantissime  proponuntur.  Nulla  est 
enim  acerbitas,  quae  non  omnibus  hacorbis  terrarum 
perturbationc  impendere  videalur :  quam  quidem  ego 

a  republica  meis  privatis  et  domesticis  incommodis  li- 
bentissime,  vel  istis  ipsis,  quae  tu  me  mones  ut  ca- 
veam,  redemissem.  o.  Filio  meo,  quem  tibi  carum 
esse  gaudeo,  si  erit  u  1 1  a  respublica,  satis  amplum  pa- 
trimonium  relinquani  memoriam  nominis mei:  sinau- 
tem  nulla  erit,  nihil  accidet  ei  separatim  a  reliquis  ci- 
vibus.  Nam  quod  rogas,  ut  respiciam  generum  meum 
adolescentem  optimum  mihique  carissimum,  an  dubi- 
tas,quum  scias,quanti  quum  ilium,  turn  veroTulliam 
meam  faciam,  quin  ea  me  cura  vehementissime  solli- 
citet?  eteomagis,  quod  in  communibus  miseriis  hac 
tamen  oblectabar  specula,  Dolabellam  meum,  vel  po- 
tius  nostrum,  fore  ab  iis  molestiis,  quas  liberalitate 
sua  contraxerat,  liberum.  Yelim  quaeras,  quos  ille 
dies  sustinuerit,  in  Urbe  dum  fuit,  quam  acerbos  sibi, 
quam  mihi  ipsi  socero  non  honestos.  6.  Itaque  neque 
ego  hunc  Hispaniensem  casum  exspecto,  de  quo  mihi 
exploratum  est  ita  esse,  uttuscribis,  necquidquam 
astute  cogito.  Si  quando  erit  civitas,  erit  profecto  no¬ 
bis  locus:  sin  autem  non  erit,  in  easdem  solitudines  tu 
ipse  (ut  arbitror)  venies,  in  quibus  nos  consedisse  au- 
dies.  Sed  ego  fortasse  vaticinor:  et  haec  omnia  me- 
liores  habebunt  exitus.  Recordor  enim  desperationes 
eorum,  qui  senes  erant,  adolescente  me :  eos  ego  for¬ 
tasse  nunc  imitor,  et  utor  aetatis  vitio.  Yelim  ita  sit. 
Sed  tamen  1  .  .  .  7.  Togam  praetextam  lexi  Oppio,  pu- 
to  te  audisse.  Nam  Curtins  noster  dibaphum  cogitat : 
sed  eum  infector  moratur.  Hoc  aspersi,  ut  scires  me 
tamen  in  stomacho  solere  ridere.  Dolabellae,  quod 
scripsi,  suadeo  videas,  tamquam  si  tua  res  agatur. 
Extremum  illud  erit:  nos  nihil  turbulenter,  nihil  te- 
mere  faciemus.  Te  tamen  oramus,  quibuscumque 
erimus  in  terris ,  ut  nos  liberosque  nostros  ita  tueare, 
ut  amicitia  nostra  et  tua  fides  postulabit.  [Vale], 


XVII.  ARG.  Sallustii ,  qui  Bibuli  procos.  Syriae  quaestor 
erat,  Mnis  litteris  l’espondet:  alteris  ad  singula  eo  online,  quo 
rogaverat:  alteris,  cur  ilium  Biliulo  commendare  nequeat,  cui 
tamen  morem  gerit. 

(Tarsi,  Paullo,  Marcello  coss.  704.) 

M.  T.  C.  IMP.  S.  D.  CANINIO  SALLUSTIO 
PR  OQUAE  STORI. 

1.  Binas  litteras  a  te  mihi  stator  tuus  reddidit 
Tarsi  a.  d.  xvi.  Kalend.  Sextiles.  His  ego  ordine,  ut 
videris  velle,  respondebo.  De  successore  meo  nihil 
audivi  nec  quemquam  fore  arbitror.  Quin  ad  diem 
decedam,  nulla  caussa  est,  praesertim  sublato  metu 
Parthico.  Commoraturum  me  nusquam  sane  arbi¬ 
tror;  Rhodum  Ciceronum  caussa  puerorum  accessu- 
rum  puto;  neque  id  tamen  certum.  Ud  Urbem  volo 
quam  primum  venire ;  sed  tamen  iter  meum  reipubli- 
cae  et  rerum  urbanarum  ratio  gubernabit.  Successor 
tuus  non  potest  ita  maturare  ullo  modo,  ut  tu  me  in 
Asia  possis  convenire.  2.  De  rationibus  referendis 
non  erat  incommodum  te  nullas  referre:  quam  tibi 
scribis  a  Ribulo  fieri  potestatem  :  sed  id  vix  mihi  vide¬ 
ris  per  legem  Iuliam  facere  posse:  quam  Bibulus  certa 
quadam  ratione  non  servat,  tibi  magno  opere  servan- 
dam  censeo.  3.  Quod  scribis,  Apamea  praesidium 
deduci  non  oportuisse,  videbam  idem  ceteros  existi- 
niare,  molesteque  ferebam  de  ea  re  minus  commodos 
sermones  malevolorum  fuisse.  Parthi  transierint, 
necne,  praeter  te  video  dubitare  neminem.  Itaque 
omnia praesidia,  quae  magna  et  firina  paraveram,com-  ; 
motus  hominum  non  dubio  sermone,  dimisi.  4.  Ra-  j 
tiones  mei  quaestoris  nec  verum  fuit  me  tibi  mittere, 
nec  tamen  erant  confectae.  Eas  nos  Apatneae  depo-  1 


nere  cogitabamus.  De  praeda  mea,  praeter  quaestores 
urbanos  ,  id  est  populum  Romanum ,  teruncium  nec 
attigit  nec  tacturus  est  quisquam.  Laodiceae  me  prae- 
desaccepturum arbitror  omnis  pecuniae  publicae,  ut  et 
mibietpopulo  cautum  sit  de*vecturae  periculo.  Quod 
scribis  ad  me  de.drachmis  ccciodo,  nihil  est,  quod  in 
isto  genere  cuiquam  possim  commodare.  Omnis  enim 
pecunia  ita  tractatur,  ut  praeda,  a  praefectis ;  quae  au¬ 
tem  mihi  attributa  est,  a  quaestore  curatur.  5.  Quod 
quaeris,  quid  existimem  de  legionibus,  quae  decretae 
sunt  in  Syriam,  antea  dubitabam,  venturaene  essent: 
nunc  mihi  non  est  dubium,  quin,  si  antea  auditum 
erit,  otium  esse  in  Syria,  venturae  non  sint.  Marium 
quidem  successorem  tarde  video  esse  venturum,  pro- 
pterea  quod  senatus  ita  decrevit,  ut  cum  legionibus 
iret.  Uni  epistolae  respondi:  venio  ad  alteram.  6. 
Petis ,  ut  Bibulo  te  quam  diligentissime  commendem  : 
in  quo  mihi  voluntas  non  deest;  sed  locus  essevidetur 
tecum  expostulandi :  solus  enim  tu  ex  omnibus,  qui 
cumBibulosunt,  certiorem  me  numquam  fecisti,quam 
valde  Bibuli  voluntas  a  me  sine  caussa  abhorreret. 
Permulti  enim  ad  me  detulerunt,  quum  magnus  An- 
tiochiae  metus  esset  et  magna  spes  in  me  atque  in 
exercitu  meo,  solitum  dicere,  quidvis  se  perpeti  malle, 
quam  videri  eguisse  auxilio  meo:  quod  ego,  officio 
quaestorio  te  adductum ,  reticere  de  praetore  tuo,  non 
moleste  ferebam;  quamquam ,  quemadmodum  tracta- 
rere,  audiebam.  Ille  autem  ,  quum  ad  Thermum  de 
Parthico  hello  scriberet,  ad  me  litteram  numquam  mi- 
sit;  ad  quem  intelligebat  eius  belli  periculum  perline- 
re.  Tantum  de  auguratu  filii  suiscripsit  ad  me;  in  quo 
ego  misericordia  commotus ,  et  quod  semper  amicissi- 
mus  Bibulo  fui,  dedi  operam,  ut  ei  quam  humanissime 
scriberem.  7.  Ille  si  omnibus  est  malevolus,  (quod 
numquam  existimavi,)  minus  offendor  in  me :  sin  au¬ 
tem  a  me  est  alienior,  nihil  tibi  meae  litterae  prode- 
runt.  Nam,  ad  senatum  quas  Bibulus  litteras  misit, 
in  iis,  quod  mihi  cum  ilio  erat  commune,  sibi  soli  at- 
tribuit:  se  ait  curasse,  ut  cum  quaestu  populi  pecunia 
permutaretur :  quod  autem  meum  erat  proprium,  ut 
alariis  Transpadanis  uti  negarem,  id  etiam  populo  se 
remisisse  scribit :  quod  vero  illius  erat  solius ,  id  me- 
cum  communicat;  Equitibus  auxiliariis ,  inquit,  quum 
amplius  frumenti  postularemus.  Illud  vero  pusilli  ani- 
mi  et  ipsa  malevolentia  ieiuni  atque  inanis,  quodArio- 
barzanem,  quia  senatus  per  me  regem  appellavit,  mi¬ 
hique  commendavit,  iste  in  litteris  non  regem,  sed  re- 
gis  Arioharzanis  filium  appellat. 

Hoc  animo  qui  sunt,  deteriores  fiunt  rogciti. 

Sed  tibi  morem  gessi:  litteras  ad  eum  scripsi,  quas 
quum  acceperis,  facies  quod  voles.  [Vale.] 

XVIII.  ARG.  Asiue  propraetor!  suadet,  ut  decedens  quae- 
storem  proviuciae  praeficiat. 

(Laodiceae,  Paullo,  Marcello  coss.  704.) 

M.  T.  C.  IMP.  S.  D.  Q.  THERMO  PROPR. 

\ .  Officium  meum  erga  Rhodonem  ceteraque  mea 
studia,  quae  tibi  ac  tuis  praestiti,  tibi,  homini  gratis- 
simo,  grata  esse  vehementer  gaudeo,  mihique  scito  in 
dies  maiori  curae  esse  dignitatem  tuam  :  quae  quidem 
a  te  ipso  integritate  et  dementia  tua  sicamplificataest, 
ut  nihil  addi  posse  videatur.  2.  Sed  mihi  magis  ma- 
gisque  quotidie  de  rationibus  tuis  cogitanti  placet  il¬ 
lud  meum  consilium,  quod  initio  Aristoni  nostro,  ut  ad 
me  venit,  ostendi;  graves  te  suscepturum  inimicitias, 
si  adolescens  potens  et  nobilis  a  te  ignomiriia  affectus 
esset:  et  hercle  sine  dubio  erit  ignominia;  babes  enim 

neminera  honoris  gradu  superiorem.  Hie  autem,  ut 
omittam  nobilitatem,  hoc  ipso  vincit  viros  optimos  ho- 
minesque  innocentissimos,  legatos  tuos,  quod  et  quae¬ 
stor  est,  et  quaestor  tuus.  Nocere  tibi  iratum  nemi- 
nem  posse  perspieio :  sed  tarnen  tris  fratres ,  aiimmo 
loco  natos,  promptos,  non  indisertos ,  te  nolo  habere 
iratos ,  iure  praesertim ;  quos  video  deinceps  tnburios 
plebis  per  trienniuni  fore.  3.  Tempora  autem  reipu- 
blicae  qualia  futura  sint,  quis  scit?  Mihi  qnidem  tur- 
bulenta  videntur  fore.  Cur  ego  te  velim  incidere  in 
terrores  tribunicios,  praesertim  quum  sine  cuiusquam 
reprehensione  quaestoriis  legatis  quaestorem  possis 
anteferre?  Qui  si  dignum  se  maioribus  suis  praebue- 

rit,  (ut  spero  etopto,)  tua  laus  ex  aliqua  parte  fuerit. 
Sin  quid  offenderit:  sibi  totum,  nihil  tibi  offenderit. 
Quae  mihi  veniebant  in  mentem ,  quae  ad  te  pertinere 
arbitrabar,  quod  in  Ciliciam  proficiseebar,  existimavi 
me  ad  te  oportere  scribere  Tu,  quod  egeris,  id  velim 
dii  approbent.  Sed,  si  me  audies ,  vitabis  immicitias 
et  posteritatis  otio  consules.  [Vale.] 


73. 


LIBER  TERTIUS. 


XIX.  ARC.  C.  Caelium  quaestorem  nactus  hortatur,  ut  ad 
se  veniat,  autequam  ipse  decedat. 

(Iu  Cilicia  in  cfistris,  Paullo,  Marcello  coss.  701.) 

M.  T.  C.  IMP.  S.  D.  C.  CAELIO,  L.  F.  CALDO 
QUAESTORI  DES. 

1 .  Quum  optatissimum  nuntium  accepissem ,  te 
mihi  quaestorem  obtigisse,  eo  iucundiorem  mihi  earn 
sortem  sperabam  fore,  quodiutius  in  provincia  mecum 
fuisses.  Magni  enim  videbatur  interesse  ad  earn  ne- 
cessitudinem,  quam  nobis  sors  tribuisset,  consuetudi- 
nem  quoque  accedere.  Postea  quum  mihi  nihil  neque 
a  te  ipso,  neque  ab  ullo  alio  de  adventu  tuo  scnbeie 
tur-  verebar,  ne  ita  caderet,  quod  etiam  nunc  vereor, 
ne  ante ,  quam  tu  in  provinciam  venisses ,  ego  de  pro¬ 
vincia  decederem.  Accepi  autem  a  te  nnssas  litteras 
inCilicia,  quum  essem  in  castris,  a.  d.  x.  kal.  Quinti 
les,  scriptas  humanissime:  quibus  facile  etofficiumet 
in^enium  tuum  perspici  posset.  Sed  neque  unde,  ne¬ 
que  quo  die  datae  essent,  aut  quo  tempore  te  exspecta- 
rem  ,  significabant:  nec  is,  qui  attulerat,  a  te  accepe- 
rat,  ut  ex  eo  scirem ,  quo  ex  loco  aut  quo  tempoie  es 
sent  datae.  2.  Quae  quum  essent  inccrta ,  existimavi 
tarnen  esse  faciundum ,  ut  ad  te  statores  meos  et  licto- 
res  cum  litteris  mitterem :  quas  si  satis  opportuno  tem¬ 
pore  accepisti,  gratissimum  mihi  fecens,  si  ad  me  in 
Ciliciam  quam  primum  veneris.  Nam  quod  ad  me 
Curius  consobrinus  tuus ,  mihi  (ut  scis)  maxime  ne- 
cessarius;  quod  item  C.  Virgilius,  propinquus  tuus, 
familiarissimus  noster,  de  te  accuratissime  scripsit : 
valet  id  quidem  apud  me  multum ,  sicuti  debet  horni- 
num  amicissimorum  diligens  commendatio :  sed  tuae 
litterae,  de  tua  praesertim  digmtate  et  de  nostra  con- 
iunctione  maximi  sunt  apud  me  ponderis.  Mihi  quae¬ 
stor  optatior  obtingere  nemo  potuit.  Quamobrem 
quaecumque  a  me  ornamenta  ad  teproficiscentur;  .  .  . 
ut  omnes  intelligant  a  me  habitam  esse  rationem  tuae 
maiorumque  tuorum  dignitatis.  Sed  id  lacilius  con- 
sequar,  si  ad  me  in  Ciliciam  veneris:  quod  ego  et 
mea  et  reipublicae  et  maxime  tua  interesse  arbitror. 

[Vale.] 


I.  ARG.  Appio,  Ciliciae  prncos.,  scviliit,  Phaniam  tie  se  et 
de  rep.  narraturum.  Appium  collaudat.  Cilicem  et  utmnique 
eius  liliertum,  Phaniam  et  Yalerium  ICtum,  conimendat. 

(Romae,  Pompeio  III.  et  hide  a  Kal.  Sexlil.  Mctello  coss.  702.1 

M.  T.  C.  S.  D.  APPIO  PULCHRO  IMP. 

1 .  Si  ipsa  respublica  tibi  narrare  posset,  quomodo 
sese  haberet,  non  facilius  ex  ea  cognoscere  posses, 
quam  ex  liberto  tuo  Phania:  ita  est  homo  non  mode 
nrudens ,  verum  etiam  (quod  iuvet)  curiosus.  Qua- 
propter  ille  tibi  omnia  explanabit.  Id  et  ad  brevitatem 
est  aptius,  et  ad  reliquas  res  providentius.  De ;  mea 
autem  benevolentia  erga  te  etsi  potes  ex  eodem  Phania 
cognoscere:  tarnen  videntur  etiam  aliquae  meae  pai- 
tes.  Sic  enim  tibi  persuade,  carissimum  te  mihi  esse 
quum  propter  multas  suavitates  ingenii,  officii,  huma- 
nitatis  tuae,  turn  quod  ex  tuis  litteris  et  ex  multorum 
sermonibus  intelligo,  omnia  ,  quae  a  me  profecta  sunt 
in  te,  tibi  accidisse  gratissima.  Quod  quum  ita  sit, 
perficiam  profecto,  ut  longi  temporis  usuram,  qua  ca- 
ruimus,  intermissa  nostra  consuetudine  et  gratia,  et 
crebritate  et  magnitudineofficiorum  meorum  sarciam : 
idque  me  (quoniam  tu  ita  vis)  puto  non  invita  Minerva 
esse  facturum:  quam  quidem  ego,  si  forte  de  tins 
sumpsero,  non  solum  Pallada,  sed  etiam  Appiada  no- 
minabo.  2.  Cilix,  libertus  tuus,  antea  mihi  minus 
fuit  notus :  sed  ut  mihi  reddidit  a  te  litteras ,  plenas  et 
amoris  et  officii,  mirifice  ipse  suo  sermone  subsecutus 
est  humanitatem  litterarum  tuarnm.  lucunda  mihi 
eius  oratio  fuit,  quum  de  animo  tuo,  de  sermonibus, 
quos  de  me  haberes  quotidie,  mihi  narraret.  Quid 
quaeris?  Biduo  factus  est  mihi  familiaris:  ita  tarnen, 
ut  Phaniam  valde  sim  desideraturus :  quern  quum  Ro¬ 
mani  remittes,  quod  (ut  putabamus)  celeriter  eras  ta- 
cturus,  omnibus  ei  de  rebus,  quasagi,  quas  curari  a 
me  voles,  mandata  des  velim.  3.  L.  Valenum ,  uire- 
consultum,  valde  tibi  commendo:  sed  ita  etiam,  si  non 
est  iureconsultus.  Melius  enim  ei  cavere  volo,  quam 
ipse  aliis  solet.  Valde  hominem  diligo :  est  ex  meis 
domesticis  atque  intiinis  familiaribus.  Omnino  tibi 
agit  gratias :  sed  idem  scribit,  meas  litteras  maximum 
apud  te  pondus  habituras.  Id  eum  ne  fa  Hat,  te  etiam 
atque  etiam  rogo.  [Vale.] 


11.  ARG.  Appium  e  Cilicia  decessuvum  successor  rogat,  ut 

bene  ordinatam  sibi  tradat  provinciam. 

(Roraae,  Rnfo,  Marcello  coss.  703.) 

M.  T.  C.  S.  D.  PROCOS.  APPIO  PULCHRO  IMP. 

1  Quum  et  contra  voluntatem  meam  et  praeter 
opinionem  accidisset,  ut  mihi  cum  imperio  in  provin¬ 
ciam  proficisci  necesse  esset,  in  multis  et  varus  mole- 
stiis  cogitationibusque  meis  haecunaconsolatiooccur- 
rebat,  quod  neque  tibi  amicior,  quam  ego  sum,  quis- 
quam  posset  succedere,  neque  ego  ab  ullo  provinciam 
accipere,  qui  mallet  earn  mihi  quam  maxime  aptarn 
explicatamque  tradere.  Quod  si  tu  quoque  eamdemde 
mea  voluntate  erga  te  spem  habes,  ea  te  prolectonum- 
quam  fallet.  A  te  maximo  opere,  pro  nostra  summa 
coniunctione  tuaque  singulari  humanitate,  etiam  at¬ 
que  etiam  quaeso  et  peto,  ut,  quibuscumque  rebus po- 
I  teris.  (poteris  autem  plurimis,)  prospicias  et  consulas 

rationibus  meis.  2.  Yides  ex  senatusconsulto  provin- 
ciam  esse  habendam.  Si  earn  (quoad  eius  facere  potue- 
ris)  quam  expeditissimam  mihi  tradideris,  facilior  erit 
mihi  quasi  deeursus  mei  temporis.  Quid  in  eo  genere 
efficere  possis,  tui  consilii  est.  Ego  te,  quod  tibi  veni- 
et  in  mentem  mea  interesse,  valde  rogo.  Pluribus  ver¬ 
bis  ad  te  scriberem,  si  aut  tua  humanitas  longiorem 
orationem  exspectaret,  aut  id  fieri  nostra  amicitia  pa- 
teretur,  aut  res  verba  desideraret  ac  non  pro  seipsalo- 
queretur.  Hoc  velim  tibi  persuadeas,  si  rationibus 
meis  a  te  provisum  esse  intellexero,  magnam  te  ex  eo 
et  perpetuam  voluptatem  esse  capturum.  Vale. 

III.  A  SI  G.  Brundisii  invento  Appii  legato  swim  exspectat. 
Rogat,  ne,  qnum  impediente  SnI|>icio  cos.  nulla  silii  scripta  sint 
supplements,  Appius  suos  milites  dimittat. 

(Bruiulisii,  Rulbj  Mai'ceJJo  coss.  703.) 

M.  T.  C.  S.  D.  APPIO  PULCHRO. 
i.  A.  D.  xi.  KalendasluniasBrundisiumquum ve- 
nissem,  Q.  Fabius,  legatus  tuus,  mihi  praesto  fuit,ea- 
que  me  ex  tuis  mandatis  monuit,  quae  nonmodomihi, 
ad  quem  pertinebant,  sed  universo  senatui  venerant 
in  mentem,  praesidio  firmiori  opus  esse  ad  istam  pro- 
vinciam.  Censebant  enim  omnes  fere,  ut  in  Italia  sup- 
plementum  meis  et  Bibuli  Iegionibus  scriberetur.  Id 
quum  Sulpicius  consul  passurum  se  negaret,  multa 
nos  quidem  questi  sumus :  sed  tantus consensus sena- 
tus  fuit,  ut  mature  proficisceremur,  parendum  ut  fue- 
iit.  itaque  fecimus.  Nunc,  quod  a  te  petii  1  itteris  iis, 
quas  Romae  tabellariis  tuis  dedi,  velim  tibi  curae  sit, 
ut,  quae  successori  coniunctissimo  et  amicissimocom- 
modare  potest  is,  qui  provinciam  tradit,  ea,  pro  nostra 
consociatissima  voluntate,  cura  ac  diligentia  tua  com- 
plectare;  ut  omnes  intel ligant,  nec  me  benevolentiori 
cuiquam  succedere,  nec  te  amiciori  potuisse  provin¬ 
ciam  tradere.  2.  Ex  iis  litteris,  quarum  ad  me  exem- 
plum  misisti,  quas  in  senatu  recitari  voluisti,  sicintel- 
Jexeram,  permultos  a  te  milites  esse  dimissos :  sed 
mihi  Fabius  idem  demonstravit,  id  te  cogitasse facere: 
sed  quum  ipse  a  te  discederet,  integrum  militum  nu- 
merum  fuisse.  Id  si  ita  est,  pergratum  mihi  feceris, 
si  istas  exiguas  copias,  quas  habuisti,  quam  minime 
imminueris:  qua  de  re  senatusconsulta,  quae  facta 
sunt,  ad  te  missa  essearbitror.  Equidemproeo,  quan- 
ti  te  facio,  quidquid  feceris,  approbabo:  sedtequoque 
confido  ea  facturum,  quae  mihi  intelliges  maximeesse 
accommodata.  Ego  C.  Pomptinium  Jegatum  meum, 
Brundisii  exspectabam :  eumque  ante  Kalendas  Iun! 
Brundisium  venturum  arbitrabar.  Qui  quum  venerit, 
ipiae  primum  navigandi  nobis  facultas  data  erit,  ute- 
mur.  [Vale.] 

IV.  ARG.  Exspectat  L.  Clodiurn  cum  mandatis.  Suntn 
studium  pollicetur,  cuius  caussas  exponit. 

(Brundisii,  Rufo,  Marcello  coss.  703.) 

M.  T.  C.  S.  D.  APPIO  PULCHRO. 

1.  Pridie  Nonas  Iun.  quum  essem  Brundisii,  litte-  | 

rastuasaccepi :  quibuseratscriptum,  teL. Clodioman-  J 
dasse,  quae  ilium  mecum  loqui  velles.  Eum  sane  ex-  • 
spectabam,  ut  ea,  quae  a  te  afferret,  quam  primum 
cognoscerem.  2.  Meum  studium  erga  te  et  officium 
tametsi  multis  iam  rebus  spero  tibi  esse  cognitum,  ta- 
men  in  iis  maxime  declarabo,  quibus  plurimumsigni- 
fic-are  potero,  tuam  mihi  existimationem  et  dignitatem 
carissimam  esse.  Mihi  et  Q.  Fabius  Virgilianus  et 
C.  r  laccus,  Lucii  filius,  et  diligentissime  M.  Octavius, 
"naei  (ilius,  demonstravit,  me  a  te  plurimi  fieri :  quod 


egomet  multis  argumentis  iam  anteaiudicaram,  maxi- 
meque  illo  libro  augurali,  quem  ad  me  amantissime 
scriptum,  suavissimum  misisti.  2.  Mea  in  te  omnia 
summa  necessitudinis  officia  constabunt.  Nam  quum 
te  ipsum,  ex  quo  tempore  tu  me  diligere  coepisti,  quo- 
tidie  pluris  feci,  turn  accesserunt  etiam  coniunctiones 
necessariorum  tuorum.  Duo  enim  duarum  aetatum 
plurimi  facio,  Cn.  Pompeium,  filiae  tuae  socerum,  et 
M.  Brutum,  generum  tuum:  collegiique  coniunctio, 
praesertim  tarn  honorifice  a  teapprobata,  non  mediocre 
vinculum  mihi  quidem  attulisse  videtur  ad  voluntates 
nostras  copulandas.  Sed  etsi  Clodium  convenero,  ex 
illius  sermone  ad  te  scribam  plura:  et  ipse  operam 
dabo,  te  ut  quam  primum  videam.  Quod  scribis  tibi 
manendi  caussam  earn  fuisse,  ut  me  con  venires,  id 
mihi,  ne  mentiar,  est  gratum.  [Vale.] 

V.  ARG.  Appio  gratias  agit,  danti  operam,  ut  expeditam 
provinciam  traderet:  et  viani  describit,  ut  Appio  conveniernli 
sui  potestatein  faciat.  (Trailibus,  Ruf'o,  MareeJJo  coss.  703.) 

M.  T.  C.  S.  D.  APPIO  PULCHRO. 

\.  Tralles  veni  a.  d.  vi. Kalend. Sextiles.  Ibi  mihi 
praesto  fuit  L.  Lucilius  cum  litteris  mandatisque  tuis : 
quo  quidem  homine  neminem  potuisti  nec  mihi  ami- 
ciorem ,  nec  (ut  arbitror]  ad  ea  cognoscenda,  quae 
scire  volebam,  aptiorem  prudentioremve  mittere. 
Ego  autem  et  tuas  litteras  legi  libenter  et  audivi  Lu- 
cilium  diligenter.  Nunc,  quoniam  et  tu  ita  sends, 
(scribis  enim,  quae  de  nostris  officiis  ego  ad  te  scri- 
pserim,  etsi  tibi  iucunda  fuerint,  tamen,  quoniam  ex 
alto  repetita  sint,  non  necessaria  te  putasse;)  et  re 
vera,  confirmata  amicitia  et  perspecta  fide,  comme- 
moratio  officiorum  supervacanea  est;  earn  partem 
orationis  praetermittam  :  tibi  tamen  again,  ut  debeo, 
gratias.  Animadverti  enim  et  didici  ex  tuis  litteris, 
te  omnibus  in  rebus  habuisse  rationem,  ut  mihi  con- 
suleres  praestitueresque  et  praeparares  quodammodo 
omnia,  quo  mea  ratio  facilior  et  solutior  esse  posset. 
2.  Hoc  tuum  officium  quum  mihi  gratissimum  esse 
dicam,  sequitur  illud,  ut  te  existimare  velim,  mihi 
magnae  curae  fore  atque  esse  iam,  primum  ut  ipse  tu 
tuique  omnes,  deinde  ut  etiam  reliqui  scire  possint, 
me  tibi  esse  amicissimum.  Quod  quibus  adhuc  non 
satis  est  perspectum,  ii  mihi  nolle  magis,  nos  hoc 
animo  esse,  quam  non  intelligere  videntur.  Sed  pro- 
fecto  intelligent:  neque  enim  obscuris  personis  nec 
parvis  in  caussis  res  agetur.  Sed  haec  fieri  melius, 
quam  dici  aut  scribi  volo.  3.  Quod  itinerum  meorum 
ratio  te  nonnullam  in  dubitadonem  videtur  adduce- 
re,  visurusne  me  sis  in  provincia ;  ea  res  sic  se  habet. 
Brundisii  quum  loquerer  cum  Phania,  liberto  tuo,  ve¬ 
ni  in  eum  sermonem,  ut  dicerem,  libenter  me  ad  earn 
partem  provinciae  primum  esse  venturum,  quo  te  ma¬ 
xime  velle  arbitrarer.  Tunc  mihi  ille  dixit,  quodclas- 
se  tu  velles  decedere,  per  fore  accoinmodatum  tibi,  si 
ad  Sidam,  *[maritimam  partem  provinciae]  navibus 
accessissem.  Dixi  me  esse  facturum  :  itaque fecissem, 
nisi  mihi  L.  Clodius  noster  Corcvrae  dixisset,  minime 
id  esse  faciendum :  te  Laodiceae  fore  ad  meum  adven- 
tum.  Erat  id  mihi  multo  brevius  multoque  commo- 
dius,  quum  praesertim  te  ita  malle  arbitrarer.  4.  Tua 
ratio  postea  est  commutata.  Nunc,  quid  fieri  possit,  tu 
facillime  statues.  Ego  tibi  meum  consilium  exponam. 
Pridie  Kal.  Sextil.  puto  me  Laodiceae  fore:  ibi  per- 
paucos  dies,  dum  pecunia  accipitur,  quae  mihi  ex  pu- 
blica  permutadone  debetur,  commorabor.  Deinde  iter 
faciam  ad  exercitum,  ut  circiter  Idus  Sextil.  putem 

me  ad  Iconium  fore.  Sed  si  quid  nunc  me  fallitin scri- 
bendo,  (procul  enim  aberam  ab  re  ipsa  et  a  iocis,)  si- 
mul  ac  progredi  coepero,  quam  celerrime  potero,  et 
quam  creberrimis  litteris  faciam,  ut  tibi  notasit  omnis 
ratio  dierum  atque  itinerum  meorum.  Oneris  tibi  im- 
ponere  nec  audeo  quidquam  nec  debeo.  Sed,  quod 
tuo  commodo  fieri  possit,  utriusque  nostrum  magni 
interest,  ut  te  videam  ante,  quam  decedas.  Quam  fa- 
cultatem  si  quis  casus  eripuerit,  mea  tamen  in  te 
omnia  officia  constabunt,  non  secus  ac  si  te  vidissem. 
Tibi  de  nostris  rebus  nihil  sum  ante  mandaturus  per 
litteras,  quam  desperaro  coram  me  tecum  agere  posse. 

5.  Quod  te  a  Scaevola  petiisse  dicis,  ut,  dum  tu  abes- 
ses,  ante  adventum  meum  provinciae  praeesset ;  eum 
e®o  Ephesi  vidi,  fuitque  mecum  familiariter  tridnum 
iffud,  quod  ego  Ephesi  commoratus  sum,  nec  ex  eo 
quidquam  audivi,  quod  sibi  a  te  mandatum  diceret. 

Ac  sane  vellem  potuisset  obsequi  voluntati  tuae :  non 
enim  arbitror  noluisse.  [Yale.] 

VI.  ARG.  Iteruin  rogat  Appium,  ut  locum  constituat,  ubi 
conveniant.  (Ill  itinere  per  Cappadociam,  Rufo,  Marcello  eoss.  /03.) 

M.  T.  C.  S.  D.  APPIO  PULCHRO. 

\ .  Quum  meum  factum  cum  tuo  comparo ,  etsi 
non  magis  mihi  faveo  in  nostra  amicitia  luenda,  quam 
tibi :  tamen  multo  magis  meo  facto  delector ,  quam 
tuo.  Ego  enim  Brundisii  quaesivi  exPhania,  cuius 
mihi  videbar  et  fidelitatem  erga  te  perspexisseetnosse 
locum,  quern  apud  te  is  teneret,  quam  in  partem  pro¬ 
vinciae  maxime  putaret  te  velle  ut  in  succedendo  pii- 
mum  venirem.  Quum  ille  mihi  respondisset,  nihil 
me  tibi  gratius  facere  posse,  quam  si  ad  Sidam  navi- 
cassein :  etsi  minus  dignitatis  habebat  ille  adventus, 
et  ad  multas  res  mihi  minus  erat  aptus,  tamen  ita  me 
dixi  facturum.  2.  Idem  ego  quum  L.  Clodium  Corcy- 
rae  convenissem,  hominem  ita  tibi  coniunctum,  ut 
mihi,  cum  illo  quum  loquerer,  tecum  loqui  viderer : 
dixi  ei,  me  ita  facturum  esse,  ut  in  earn  partem,  quam 
Phania  rogasset,  primum  venirem.  Tunc  ille,  mihi 
quum  gratias  egisset,  magno  opere  a  me  petivit,  ut 
Laodiceam  protinus  irem :  te  in  prima  provincia  velle 
esse,  ut  quam  primum  decederes :  quin,  nisi  ego  suc¬ 
cessor  essem,  quem  tu  cuperes  videre,  te  antea,  quam 
tibi  successum  esset,  decessurum  fuisse:  quodqui- 
dem  erat  consentaneumcumiis litteris,  quasegoRomae 
acceperam ;  ex  quibus  perspexisse  mihi  videbar,  quam 
festinares  decedere.  Respondi  Clodio,  me  ita  esse  fa¬ 
cturum,  ac  multo  quidem  libentius,  quam  si  illud  esset 
faciendum,  quod  promiseram  Phaniae.  ltaque  et  con¬ 
silium  mutavi,  et  ad  te  statim  mea  manu  scriptas  lit¬ 
teras  misi :  quas  quidem  ex  tuis  litteris  intellexi  satis 
mature  ad  te  esse  perlatas.  3.  Hoc  ego  meo  facto  valde 
delector.  Nihil  enim  potuit  fieri  amantius.  Considera 
nunc  vicissim  tuum.  Non  modo  ibi  non  fuisti,  ubi  me 
quam  primum  videre  posses,  sed  co  discessisti,  quo 
o-m  te  ne  persequi  quidem  possem  triginta  diebus, 
qui  tibi  ad  decedendum  lege  (ut  opinor)  Cornelia  con- 
stituti  essent:  ut  tuum  factum  iis,  qui,  quo  animo 
inter  nos  simus,ignorent,  alieni  hominis  (ut  lenissime 
dicam)  et  fugientis  congressum ,  meum  vero,  coniun- 
ctissimi  et  amicissimi  esse  videatur.  4.  Ac  mihi  tamen 
ante,  quam  in  provinciam  venirem,  redditae  sunt  a  te 
litterae:  quibus  etsi  teTarsum  proficisci  demonstra- 
bas,  tamen  mihi  non  dubiam  spem  mei  convemendi 
afferebas :  quum  interea,  credo  equidem,  malevoli  ho¬ 
mines,  (late  enim  patet  hoc  vitium,)  sed  tamen  proba- 
bilem  materiam  nacti  sermonis,  ignari  meae  con- 


stantiae,  conabantur  alienare  a  te  voluntatem  meam . 
qui  te  forum  Tarsi  agere,  statuere  multa,  decernere, 
iudicare,  dicerent,  quum  posses  iam  suspicari,  tibi 
esse  successum :  quae  ne  ab  iis  quidem  fieri  solerent, 
qui  brevi  tempore  sibi  succediputarent.  5.IIorumego 
sermonenonmovebar :  quin etiam,  (credasmihi  velim,) 
si  quid  tu  ageres,  levari  me  putabam  molestia ,  et  ex 
annua  provincia,  quae  mihi  longa  videretur,  pi  ope 
iam  undecim  mensium  provinciam  factam  esse  gau- 
debam,  si  absenti  mihi  unius  mensis  labor  detractus 
esset.  Illud  (vere  dicam)  me  movet,  in  tanta  militum 
paucitate  abesse  tres  cohortes,  quae  sint  plenissimae. 
nec  me  scire,  ubi  sint.  Molestissime  autem  fero, 
quod,  te  ubi  visurus  sim,  nescio:  eoque  ad  te  tardius 
scripsi,  quod  quotidie  te  ipsum  exspectabam ,  quum 
interea  ne  litteras  quidem  ullas  accepi,  quae  me  doce- 
rent,  quid  ageres,  aut  ubi  te  visurus  essem.  ltaque 
virum  fortem  mihique  in  primis  probatum,  Anto- 
nium,  praelectum  evocatorum,  misi  ad  te,  cui,  si 
tibi  videretur,  cohortes  traderes:  ut,  dum  tempus 
anni  esset  idoneum,  aliquid  negotii  gerere  possem.  In 
quo,  tuo  consilio  ut  me  sperarem  esse  usurum,  et  ami¬ 
citia  nostra  et  litterae  tuae  fecerant:  quod  ne  nunc 
quidem  despero.  Sed  plane,  quando  aut  ubi  te  visui  us 
sim,  nisi  ad  me  scripseris,  ne  suspicari  quidem  pos¬ 
sum.  6.  Ego,  ut,  me  tibi  amicissimum  esse,  et  aequi  et 
iniqui  intelligant,  curabo.  De  tuo  in  me  animo  iniquis 
secus  existimandi  videris  nonnihil  loci  dedisse.  Id 
si  correxeris,  mihi  valde  gratum  erit.  Et,  ut  habere 
rationem  possis,  quo  loco  me  salva  lege  Cornelia  con- 
venias,  ego  in  provinciam  veni  pridie  Kal.  Sext. ;  iter 
in  Ciliciam  facio  per  Cappadociam ;  castra  movi  ab 
[  Iconio  pridie  Kalendas  Sept.  Nunc  tu  et  ex  diebus, 
et  ex  ratione  itineris,  si  putabis  me  esse  convenien- 
dum,  constitues,  quo  loco  id  commodissime  fieri  pos¬ 
sit,  et  quo  die.  [Vale.] 

VII.  ARG.  Querela m  Appii  et  clubitationem  refellil,  seque 
amicissimun.  fore  confirm  at.  (Laodiccae,  Paullo,  Marcello  coss.  704.) 

M.  T.  C.  S.  D.  APPIO  PULCHRO. 

Pluribus  verbis  ad  te  scribam,  quum  plus  otii 
nactus  ero.  Haec  scripsi  subito,  quumBruti  puenLao- 
diceae  me  convenissent  et  se  Romani  properare  dixis- 
sent  ltaque  nullas  iis,  praeterquam  ad  te  et  ad  Bru- 
tum,  dedi  litteras.  2.  Legati  Appiani  mihi  volumen 
a  te  plenum  querelae  iniquissimae  reddideruut,  quod 
eorum  aedificationem  litteris  meis  impedissem.  Eadern 
autem  epistola  petebas,  ut  eos  quam  primum,  ne  in 
hiemem  inciderent,  ad  facultatem  aedificandi  libera- 
rem;  et  simul  peracute  querebare,  quod  eos  tributa 
exigere  vetarem  prius,  quam  ego  re  cognita  permi- 
sissem :  genus  enim  quoddam  fuisse  impediencli, 
quum  ego  cognoscere  non  possem,  nisi  quum  ad  hie¬ 
mem  me  ex  Cilicia  recepissem.  3.  Ad  omnia  accipe 
et  cognosce  aequitatem  expostulationis  tuae.  Primum, 
quum  ad  me  aditum  esset  ab  iis,  qui  dicerent  a  se  in- 
tolerabilia  tributa  exigi,  quid  habuit  iniquitatis  me 
scribere,  ne  facerent  ante,  quam  ego  rem  caussamque 
cognossem?  Non  poteram ,  credo ,  ante  hiemem :  sic 
enim  scribis.  Quasi  vero  ad  cognoscendum  ego  ad 
iilos,  non  illi  ad  me  venire  debuerint.  lam  longe . 
inquis.  Quid?  quum  dabas  iis  litteras,  per  quas  me¬ 
cum  agebas,  ne  eos  impedirem,  quo  minus  ante  hie¬ 
mem  aedificarent,  non  cos  ad  me  venturosarbitrabare . 
Tametsi  id  quidem  fecerunt  ridicule.  Quas  enim  lit¬ 
teras  afferebant,  ut  opus  aestate  facere  possent,  eas 
mihi  post  brumam  reddiderunt.  Sed  scito,  et  multo 

plures  esse,  qui  de  tributis  recusent,  quam  qui  exigi 
velint;  et  me  tamen,  quod  te  velle  existimem ,  esse 
facturum.  De  Appianis  hactenus.  i.  A  Pausania, 
Lentuli  liberto,  accensomeo,  audivi,  quum  diceret 
te  secum  esse  questum,  quod  tibi  obviam  non  prodis- 
sem.  Scilicet  contempsi  te,  nec  potest  fieri  me  quid- 
quam  superbius!  Quum  puer  tuus  ad  me  secunda 
fere  vigilia  venisset,  isque  te  ante  lucemlconium  mihi 
venturum  nuntiasset,  incertum[que],  utra  via,  quum 
essent  duae:  altera  Varronem,  tuum  familiarissimum, 
altera  Q.  Leptam,  praefectum  fabrum  meurn,  tibi  ob¬ 
viam  misi:  mandavi  utrique  eorum,  ut  ante  ad  me 
excurrerent,  ut  tibi  obviam  prodire  possem.  Currens 
Lepta  venit  mibique  nuntiavit  te  iam  castra  praeter- 
gressum  esse.  Confestim  lconium  veni.  Cetera  iam 
tibi  nota  sunt.  An  ego  tibi  obviam  non  prodirem? 
primum  Appio  Claudio?  deinde  imperatori?  deinde 
more  maiorum?  deinde,  quod  caput  est,  amico?  prae- 
sertim  quum  in  isto  genere  multo  etiam  ambitiosius 
facere  soleam,  quam  honos  meus  et  dignitas  postulat. 
Sed  haec  hactenus.  5.  Illud  idem  Pausanias  dicebat 
te  dixisse  :  Quidni?  Appius  Lentulo,  Lentulus  Appio 
processit  obviam :  Cicero  Appio  noluit?  Quaeso, 
etiamne  tu  has  ineptias,  homo  (mea  sententia)  summa 
prudentia,  multa  etiam  doctrina,  plurimo  rerum  usu, 
addo  urbanitatem,  quae  est  virtus,  ut  Stoici  rectissime 
putant,  ullam  Appietatem  autLentulitatem valereapud 
me  plus,  quam  ornamenta  virtutis,  existimas?  Quum 
ea  consecutus  nondum  eram,quae  sunt  hominum  opi- 
nionibus  amplissima :  tamen  ista  vestra  nomina  num- 
quam  sum  admiratus :  viros  eos,  qui  ea  vobis  reli- 
quissent,  magnos  arbitrabar.  Postea  vero,  quam  ila 
et  cepi  et  gessi  maxima  imperia,  ut  mihi  nihil  neque 
ad  honorem  neque  ad  gloriam  deesse  putarem,  supe- 
riorem  quidem  numquam,  sed  parem  vobis  me  speravi 
esse  factum.  Nec,  mehercule,  aliter  vidi  existimare 
vel  Cn.  Pompeium,  quem  omnibus,  qui  umquam  fue- 
runt,  vel  P.  Lentulum,  quem  mihi  ipsi  antepono.  Tu 
si  aliter  existimas,  nihil  errabis,  si  paullo  diligentius, 
(ut,  quid  sit  svyiveia ,  quid  intelligas,)  Athe- 

nodorus,  Sandonis  filius,  quid  de  his  rebus  dicat,  at- 
tenderis.  6.  Sed,  ut  ad  rem  redeam,  me  tibi  non  ami- 
cum  modo,  verum  etiam  amicissimum  existimes  ve- 
lim.  Profecto  omnibus  meis  officiis  efficiam,  ut  ita  j 
esse  vere  possis  iudicare.  Tu  autem  si  id  agis,  ut 
minus  mea  caussa,  dum  ego  absim,  debere  videaris, 
quam  ego  tua  laborarim  :  libero  te  ista  cura. 

—  Hag  Efiol  ye  y.al  allot, 
cn  ns  fie  Tifn'jaovcn,  fiahura  8s  fiijiisza  Zevg. 

Si  autem  natura  es  cpdaiuog,  illud  non  perficies,  quo 
minus  tua  caussa  velim:  hoc  assequere,  ut,  quam  in 
partem  tu  accipias,  minus  laborem.  Haec  ad  te  scri- 
psi  liberius,  fretus  conscientia  officii  mei  benevolen- 
tiaeque,  quam  a  me  certo  iudicio  susceptam,  quoad 
tu  voles,  conservabo.  [Vale.] 


VIII.  ARC.  Appium  docet  non  ilebere  malignis  aliorum 
sermonibus  credera,  nec  temeve  suis  indulgere  suspicionibus. 
Deinde  eius  de  urbunis  rebus  lilteras  silii  gratas  fuisse  et  pro- 
missas  de  suis  acceptas  fore  ostendit.  Tnm  rogat,  ne  provin- 
ciam  silii  prorogari  patiatur.  Postremo  dePartliis  scribit  et  cre- 
bras  poscit  lilteras. 

In  castris  ad  Mopsubesliam,  Rnfo,  Marcello  coss.  703.) 

M.  T.  C.  PROCOS.  S.  D.  APPIO  PULCHRO  IMP. 

I .  Etsi ,  quantum  ex  tuis  litteris  intelligere  potui, 
videbam,  te  banc  epistolam,  quum  ad  Urbem  esses, 
esse  lecturum ,  refrigerato  iam  levissimo  sermone  ho¬ 


minum  provincialium :  tamen,  quum  tu  tarn  multis 
verbis  ad  me  de  improborum  oratione  scripsisses ,  fa¬ 
ciendum  mihi  putavi,  ut  tuis  litteris  brevi  responde- 
rem.  2.  Sed  prima  duo  capita  epistolae  tuae  tacita 
mihi  quodammodo  relinquenda  sunt.  Nihil  enim  ha- 
bent,  quod  aut  definitum  sit  aut  certum,  nisi  me  vultu 
et  taciturnitate  significasse,  tibi  non  esse  amicum ;  id- 
que  pro  tribunali,  quum  aliquid  ageretur,  et  nonnullis 
in  conviviis  intelligi  potuisse.  Hoc  totum  nihil  esse, 
possum  intelligere :  sed  quum  sit  nihil,  ne  quid  dica- 
tur  quidem,  intelligo.  Illud  quidem  scio,  meos  mul- 
tos  et  illustres,  et  ex  superiore,  et  ex  aequo  loco  ser- 
mones  habitos  cum  tua  summa  laude  et  cum  magna 
sollicitudine  significationis  nostrae  familiaritatis  ad  te 
vere  potuisse  deferri.  Nam,  quod  ad  legatos  attinet, 
quid  a  me  fieri  potuit  aut  elegantius  aut  iustius ,  quam 
ut  sumptus  egentissimarum  civitatumminuerem,  sine 
ulla  imminutione  dignitatis  tuae,  praesertim  ipsis  ci- 
vitatibus  postulantibus?  Nam  mihi  totum  genus  lega- 
tionum  tuo  nomine  proficiscentium  notum  non  erat. 
Apameae  quum  essem,  multarum  civitatum  principes 
ad  me  detulerunt,  sumptus  decerni  legatis  nimis  ma¬ 
gnos,  quum  solvendo  civitates  non  essent.  3.  Hie  ego 
multa  simul  cogitavi.  Primum  te,  hominem  non  so¬ 
lum  sapientem,  verum  etiam  (ut  nunc  loquimur)urba- 
num,  non  arbitrabar  genere  isto  legationum  delectari : 
idqueme  arbitrorSynnadis  pro  tribunali  multis  verbis 
disputavisse :  primum,  Appium  Claudium  senatui  po- 
puloque  Romano,  non  Midaeensium  testimonio,  (in  ea 
enim  civitate  mentio  facta  est,)  sed  sua  sponte,  esse 
laudatum:  deinde  me  ista  vidisse  accidere  multis ,  ut 
eorum  caussa  legationes  Romam  venirent,  sed  his  le- 
gationibus  non  meminisse  ullum  tempus  laudandi  aut 
locum  dari:  studia  mihi  eorum  placere,  quod  in  te  be¬ 
ne  meritograti  essent:  consilium  totum  videriminime 
necessarium.  Si  autem  vellent  declarare  in  eo  offi- 
cium  suum ,  laudaturum  me,  si  qui  suo  sumptu  fun¬ 
ctus  esset  officio:  concessurum,  si  legitimo:  non  per- 
missurum,  si  infinito.  Quid  enim  reprehendi  potest, 
nisi  quod  addis,  visum  esse  quibusdam  edictum  meum 
quasi  consulto  ad  istas  legationes  impediendas  esse 
accommodatum?  Iam  non  tam  mihi  videntur  iniuriam 
facere,  si  qui  haec  disputant,  quam  si  cuius  aures  ad 
hanc  disputationem  patent.  i.  Romae  composui  edi¬ 
ctum  :  nihil  addidi ,  nisi  quod  publicani  me  rogarunt, 
quum  Samum  ad  me  venissent,  ut  de  tuo  edicto  toti- 
dem  verbis  transferrem  in  meum.  Diligentissime 
scriptum  caput  est,  quod  pertinet  ad  minuendos  sum¬ 
ptus  civitatum :  quo  in  capite  sunt  quaedam  nova,  sa- 
lutaria  civitatibus,  quibus  ego  magno  opere  delector. 
Hoc  vero,  ex  quo  suspicio  nata  est,  me  exquisisse  ali¬ 
quid,  in  quo  te  offenderem ,  tralaticium  est.  Neque 
enim  eram  tam  desipiens,  ut  privatae  rei  caussa  legari 
putarem ,  qui  et  tibi  non  privato,  et  pro  re  non  privala 
sua,  sed  publica,  non  privato,  sed  in  publico  orbis 
terrae  consilio,  id  est  in  senatu ,  ut  gratias  agerent, 
mittebantur :  neque,  quum  edixi,  ne  quis  iniussu  meo 
proficisceretur ,  exclusi  eos,  qui  me  in  castra,  et  qui 
trans  Taurum  persequi  non  possent.  Nam  id  est  ma- 
xime  in  tuis  litteris  ridendum.  Quid  enim  erat,  quod 
me  persequerentur  in  castra,  Taurumve  transirent, 
quum  ego  Laodicea  usque  ad  lconium  iter  ita  fecerim, 
ut  me  omnium  illarum  dioecesium,  quae  cis  Taurum 
sunt,  omniumque  earum  civitatum  magistratus  lega- 
tionesque  convenirent?  5.  Nisi  forte  postea  coeperunt 
legare  ,  quam  ego  Taurum  transgressus  sum:  quod 
certe  non  ita  est.  Quum  enim  Laodiceae,  quum  Apa- 

meae,  quum  Synnadis,  quum  Philomela ,  quumlco- 
nii  essem :  quibus  in  oppidis  omnibus  commoratus 
sum:  omnes  iam  istius  generis  legationes  erant  con- 
stitutae.  Atque  hoc  tamen  te  scire  volo,  me  de  isto 
sumptu  legationum  aut  minuendo  aut  remittendo  de 
crevisse  nihil ,  nisi  quod  principes  civitatum  a  me  po- 
stulassent :  ne  in  venditionem  tributorum  et  a  lam 
acerbissimam  exactionem  (quam  tu  non  ignoras)  capi 
turn  atque  ostiorum  inducerentur  sumptus  mimme 
necessarii.  Ego  autem  quum  hoc  suscepissem ,  non 
solum  iustitia,  sed  etiam  misericordia  adductus,  utie- 
varem  miseriis  perditas  civitates  et  perditas  maxi  me 
per  magistratus  suos,  non  potui  in  illo  sumptu  non  ne- 
cessario  neoligens  esse.  Tu  ,  si  istiusmodi  sermones 
ad  te  delati  de  me  sunt,  non  debuisti  credere,  bi  an 
tern  hoc  genere  delectaris,  ut,  quae  tibi  in  mentem  ve- 
niant,  aliis  attribuas :  genus  sermonis  inducis  m  ami 
citiam  minime  liberale.  Ego  si  in  provincia  detraheie 
de  tua  fama  umquam  cogitassem ,  non  ad  generum 
tuum  Lentulum,  neque  ad  libertum  tuum  Brundisii, 
neque  ad  praefectum  fabrum  Corcvrae,  quern  in  locum 
me  venire  velles ,  retulissem.  Quare  potes  doctissi 
mis  hominibus  auctoribus,  quorum  sunt  de  amicitia 
«erenda  praeclarissime  scripti  libn,  genus  hoc  totum 
orationis  tollere :  disputabant;  ego  contra  disserebam : 
dicebant;  ego  negabam.  6.  An  mi  hi  de  te  mini  esse 
dictum  umquam  putas?  ne  hoc  quidem ,  quod ,  quum 
me  Laodiceam  venire  voluisses,  Taurum  ipse  transi- 
sti9  quod  iisdem  diebus  meus  conventus  erat  Apa 
meae,  Synnadis,  Philomelii:  tuus  Tarsi?  Non  dicam 
plura ,  ne ,  in  quo  te  obiurgem,  id  ipsum  videar  mil 
tari.  Illud  dicam ,  ut  sentio :  si  ista ,  quae  alios  loqui 
dicis,ipsesentis;  tua  summa  culpa  est:  sin  autem  aln 
tecum  haec  loquuntur;  tua  tamen,  quod  audis,  culpa 
nonnulla  est.  Mea  ratio  in  tota  amicitia  nostra  con 
stans  et  gravis  reperietur.  Quod  si  qui  me  astutiorem 
lin"it  •  quid  potest  esse  callidius ,  quam ,  quum  te  ab 
sentem  semper  defenderim,  quum  praesertim  mihi 
usu  venturum  non  arbitrarer ,  ut  ego  quoque  absens  a 
te  defendendus  essem,  nunc  committere,  ut  tu  mre 
optimo  me  absentem  deserere  posses?  7.Unum  genus 
excipio  sermonis ,  in  quo  persaepe  aliquid  dicitur, 
quod  te  putem  nolle  dici:  si  aut  legatorum  tuorum 
cuipiam,  aut  praefectorum  aut  tribunorum  militum 
male  dicitur:  quod  tamen  ipsum  non  mehei'cule  act 
hue  accidit  me  audiente,  ut  aut  gravius  diceretur,  aut 
impurius,  quam  mecum  CorcyraeClodius  est  locutus, 
quum  in  eo  genere  maxime  quereretur,  te  aliorum  im 
probitate  minus  felieem  fuisse.  Hos  ego  sermones, 
quod  et  multi  sunt,  et  tuam  existimationem ,  ut  ego 
sentio,  non  offendunt,  lacessivi  numquam;  sed  non 
valde  repressi.  Si  quis  est,  qui  ncminem  bona  tide 
in  "ratiam  putet  redire  posse:  non  nostram  is  per  i 
diamcoarguit,  sed  indicat  suam;  simulque  non  de  me 
is  peius,  quam  de  te  existimat.  Sin  autem  quern  mea 
instituta  in  provincia  non  delectant,  etquadam  dissi 
militudine  institutorum  meorum  ac  tuorum  laedi  se 
putat,  quum  uterque  nostrum  recte  fecerit,  sed  non 
idem  uterque  secutus  sit:  hunc  ego  amicum  habere 
non  euro.  8.  Liberalitas  tua,  ut  hominis  nobilissimi, 
latius  in  provincia  patuit:  nostra  si  angustior.  (etsi 
de  tua  prolixa  beneficaque  natura  limavit  aliquid  po¬ 
sterior  annus,  propter  quamdam  tristitiam  tempo- 
rum,)  non  debent  mirari  homines ,  quum  et  natura 
semper  ad  largiendum  ex  alieno  fuerim  restriction 
et  temporibus,  quibus  alii  moventur,  iisdem  ego 
movear : 


me  esse  acerbuni  sibi,  ut  si  in  dulcis  mihi .. 

9.  De  rebus  urbanis  quod  me  certiorem  fecisti,  quum 
per  se  mihi  gratum  fuit,  turn  quod  significasti,  tibi 
omnia  mea  mandata  curae  fore.  In  quibus  unum  il¬ 
lud  te  praecipue  rogo ,  ut  cures ,  ne  quid  mihi  ad  hoc 
ne°-otii  aut  oneris  accedat  aut  temporis :  Hortensium 
que ,  nostrum  collegam  et  familiarem ,  roges ,  ut ,  si 
umquam  mea  caussa  quidquam  autsensit,  aut  tecit, 
de  hac  quoque  sententia  bima  decedat:  quia  mihi  ni¬ 
hil  potest  esse  inimicius.  10.  De  nostris  rebus  quod 
scire  vis :  Tarso  Nonis  Octobr.  Amanum  versus  pro- 
fecti  sumus.  Haec  scripsi  postridie  eius  diei ,  quum 
castra  haberem  in  agro  Mopsuhestiae.  Si  quid  egevo, 
scribam  ad  te :  neque  donium  umquam  ad  meos  litte 
ras  mittam,  quin  adiungam  eas,  quas  tibi  reddi  velim. 
De  Parthis  quod  quaeris ,  fuisse  nullos  puto.  Arabes 
qui  fuerunt,  admixtoParthico  ornatu,  dicuntur  omnes 
revertisse.  Hostem  esse  in  Syria  negant  ullum.  lu 

vellem  ad  me  quam  saepissime  et  de  tuis  rebus  scri- 
bas  et  de  meis  et  de  omni  reipublicae  statu:  de  quo 
sum  sollicitus  eo  magis,  quod  ex  tuis  litteris  cognovi 
Pompeium  nostrum  in  Hispaniam  iturum.  ale.J 


IX.  ARG.  Appii  litteras  ex  Urbe  seviptas  laud  at,  spem 
triumplii  ei  gratulatur:  hortatur  eumdem  ,  ut  alisolvat  lil.ros  au- 
gurales,  et  rogat,  ut  supplicationem  sibi  decernenilam  curet. 

(Ia  Cilicia,  Paullo,  Marcello  coss.  704.) 

M.T.C.S.D.APPIO  PULCHRO. 

1 .  Vix  tandem  legi  litteras  dignas  Appio  Clodio, 
plenas  humanitatis,  officii,  diligentiae.  Aspeetus  vi¬ 
delicet  Urbis  tibi  tuam  pristinam  urbanitatem  redui- 
dit.  Nam,  quas  exitinere  ante,  quam  ex  Asia  egies- 
sus  esses,  ad  me  litteras  misisti,  unas  de  legatis  a  me 
prohibitis  proficisci ,  alteras  de  Appianorum  aedifica- 
tione  impedita  legi  perinvitus.  Itaque  conscientia 
meae  constantis  erga  te  voluntatis  rescripsi  tibi  sub- 
iratus.  Iis  vero  litteris  lectis ,  quas  Philo  timo  liber  to 
meo  dedisti,  cognovi  intellexique  in  provincia  multos 
fuisse,  qui  nos ,  quo  animo  inter  nos  sumus,  esse  nol- 
lent;  ad  Urbem  vero  ut  accesseris ,  vel  potius  ut  pn- 
mum  tuos  videris,  cognosse  te  ex  iis,  qua  in  te  absen¬ 
tem  fide,  qua  in  omnibus  officiis  tuendis  erga  te  obser- 
vantia  et  constantia  fuissem.  Itaque  quanti  illud  me 
aestimare  putas ,  quod  est  in  tuis  litteris  scriptum .  si 
quid  inciderit,  quod  ad  meam  dignitatem  pertineat, 
etsi  vix  fieri  possit ,  tamen  te  parem  mihi  gratiam  re- 
laturum?  Tu  vero  facile  facies.  Nihil  est  emm,  quod 
studio  et  benevolentia ,  vel  amore  potius,  effici  non 
possit.  2.  Ego ,  etsi  et  ipse  ita  iudicabam ,  et  hebam 
crebro  a  meis  per  litteras  certior;  tamen  maximam 
laetitiam  cepi  ex  tuis  litteris  de  spe  minime  dubia  et 
plane  explorata  triumphi  tui:  neque  vero  ob  earn 
caussam,  quo  ipse  facilius  consequerer;  nam  id  qui¬ 
dem  miy.ovgeior  est:  sed,  mehercule,  quod  tua  digni- 
tas  atque  anrplitudo  mihi  est  ipsa  cara  per  se.  Quaie 
quoniam  plures  tu  babes,  quam  ceteri,  quos  scias  in 
banc  provinciam  proficisci,  quod  teadeunt  fere  omnes, 
si  quid  vclis :  gratissimum  mihi  feceris ,  si  ad  me ,  si- 
mul  atque  adeptus  eris,  quodettu  confidis  et  ego  opto, 
litteras  miseris.  Longi  subsellii  (ut  noster  Pompeius 
appellat)  iudicatio  et  mora  si  quern  tibi  item  unum  al- 
terumve  diem  abstulerit :  (quid  enim  potest  amplius . ) 
tua  tamen  dignitas  suum  locum  obtinebit.  Sed,  si 
me  diligis ,  si  a  me  diligi  vis ,  ad  me  litteras ,  lit  quam 
primum  laetitia  afficiar,  mittito.  8.  Etvelim,  reli- 
quum  quod  est  promissi  ac  muneris  tui ,  mihi  persol- 
vas.  Quum  ipsam  cognitioncm  iuris  augurii  consequi 

cupio,  turn  mehercule  tuis  incredibiliter  studiis  erga 
me  muneribusque  delector.  Quod  autem  a  me  tale 
quiddam  desideras,  sane  mihi  considerandum  est, 
quonam  te  remunerer  potissimum  genere :  nam  pro- 
fecto  non  est  meum ,  qui  in  scribendo  (ut  soles  admi- 
rari)  tantum  industriae  ponam,  committere,  ut  in  scri¬ 
bendo  negligens  fuisse  videar:  praesertim  quum  id 
non  modo  negligentis,  sed  etiam  ingrati  animi  crimen 
futurum  sit.  Verum  haec  videbimus.  4.  Illud,  quod 
polliceris,  velim  pro  tua  fide  diligentiaque,  et  pro  no¬ 
stra  ,  non  instituta ,  sed  iam  inveterata  amicitia  cures, 
enitare ,  ut  supplicatio  nobis  quam  honorificentissime 
quam  primumque  decernatur.  Omnino  serius  misi 
litteras,  quam  vellem:  in  quo  quum  difficultas  navi- 
gandi  fuit  odiosa,tumin  ipsum  discessum  senatus  in- 
cidisse  credo  litteras  meas.  Sed  id  feci  adductus  au- 
ctoritate  et  consilio  tuo:  idqueame  recte  factum  puto, 
quod  non  statim ,  ut  appellatus  imperator  sim ,  sed 
aliis  rebus  additis  aestivisque  confectis  litteras  mi- 
serim.  Haec  igitur  tibi  erunt  curae ,  quemadmodum 
ostendis ,  meque  totum  et  mea  et  meos  commendatos 
habebis.  [Vale.] 


X.  ARG.  Appinm  a  Dolabella  se  insciente  accusatum  ne¬ 
que  a  se  impeditam  esse  legationem  ducet.  Quae  de  reljus  in 
provincia  a  se  gestis  addict  erat,  interciderunt,  aut  al>  ipso  Cice¬ 
rone  fortasse  sunt  detracta.  Denique  auguratur,  censuram  ei 
delatum  iri.  (Laodiceae,  Paullo,  Marcello  coss.  704.) 

M.  T.  C.  S.  D.  APP10  PULCIIRO. 

1 .  Quum  est  ad  nos  allatum  de  temeritate  eorum, 
qui  tibi  negotium  facesserent,  etsi  graviter  primo 
nuntio  commotus  sum,  quod  nihil  tarn  praeter  opinio- 
nem  meam  accidere  potuit:  tamen,  ut  me  collegi,  ce¬ 
tera  mihi  facillima  videbantur,  quod  et  in  te  ipso  ma- 
ximam  spem ,  et  in  tuis  magnam  habebam,  multaque 
mihi  veniebant  inmentem,  quamobremistumlaborem 
tibi  etiam  honori  putarem  fore.  Illud  plane  moleste 
tuli,  quodcertissimumet  iustissimum  triumphum  hoc 
invidorum  consilio  esse  tibi  ereptum  videbam.  Quod 
tu  si  tanti  facies ,  quanti  ego  semper  iudicavi  facien¬ 
dum  esse ,  facies  sapienter ,  et  ages  victor  ex  inimico- 
riiir)  dolore  triumphum  iustissimum.  Ego  enim  plane 
video  fore,  nervis,  opibus,  sapientia  tua,  vehementer 
ut  inimicos  tuos  poeniteat  intemperantiae  suae.  De 
me  tibi,  contestans  omnes  deos,  promitto  atque  confir- 
mo,  me  pro  tua  dignitate(malo  enim  sic*dicere,  quam 
pro  salute,)  in  hac  provincia,  cui  tu  praefuisti,  rogan- 
do  deprecatoris,  laborando  propinqui,  auctoritate  cari 
hominis  (ut  spero)  apud  civitates ,  gravitate  imperato- 
ris  suscepturum  oflicia  atque  partes.  Omnia  volo  a 
me  et  postules  et  exspectes :  vincam  meis  officiis  co- 
gitationes  tuas.  2.  Q.  Servilius  perbreves  mihi  a  te 
litteras  reddidit,  quae  mihi  tamen  nimis  longae  visae 
sunt:  iniuriam  enim  mihi  fieri  putabam,  quum  roga- 
bar.  Nollem  accidisset  tempus,  in  quo  perspicere 
posses,  quanti  te,  quanti  Pompeium,  quern  unum  ex 
omnibus  facio ,  ut  debeo ,  plurimi ,  quanti  Brutum  fa- 
cerem:  quamquam  in  consuetudine  quotidiana  per- 
spexisses,  sicut  perspicies :  sed,  quoniam  accidit,  si  , 
quid  a  me  praetermissum  erit ,  commissum  facinus  et  : 
admissum  dedecus  confitebor.  3.  Pomptinius,  qui  a 
te  tractatus  est  praeslanti  ac  singulari  fide ,  cuius  tui 
beneficii  sum  ego  testis,  praestat  tibi  memoriambene- 
volcntiamque, quam  debet:  qui,  quum  maximis rebus 
suis  coactus ,  a  me  invitissimo  decessisset ,  tamen ,  ut 
vidit  interesse  tua,  conscendens  iamnavem,  Epheso 


Laodiceam  revertit.  Talia  te  quum  studia  videam  ha- 
biturum  esse  innumerabilia,  plane  dubitare  non  pos¬ 
sum,  quin  tibi  amplitudo  ista  sollicitudo  futura  sit. 
Si  vero  effeceris  *,  ut  censores  creentur,  et  si  ita  ges- 
seris  censuram ,  ut  et  debes  et  potes :  non  tibi  solum, 
sed  tuis  omnibus  video  in  perpetuum  summo  te  prae- 
sidio  futurum.  Illud  pugna  et  enitere,  ne  quid  nobis 
temporis  prorogetur:  ut,  quum  hie  tibi  satisfeceri- 
mus,istic  quoque  nostram  in  te  benevolentiamnavare 
possimus.  4.  Quae  de  hominum  atque  ordinum 
omnium  erga  te  studiis  scribis  ad  me ,  minime  mihi 
miranda  et  maxime  iucunda  acciderunt:  eademquead 
me  perscripta  sunt  a  familiaribus  meis.  Itaque  capio 
magnam  voluptatem ,  quum  tibi ,  cuius  mihi  amicitia 
non  solum  ampla,  sed  etiam  iucunda  est,  eatribui,  quae 
debeantur;  turn  vero  remanere  etiam  nunc  in  civitate 
nostra  studia ,  prope  omnium  consensu ,  erga  fortes  et 
industrios  viros :  quae  mihi  ipsi  una  semper  tributa 
merces  est  laborum  et  vigiliarum  mearum.  5.  Illud 
vero  mihi  permirum  accidit,  tantam  temeritatem  fuis¬ 
se  in  eo  adolescente,  cuius  ego  salutem  duobus  capitis 
iudiciis  summa  contentione  defendi ,  ut ,  tuis  inimici- 
tiis  suscipiendis ,  oblivisceretur  patroni  omnium  for- 
tunarum  ac  rationum  suarum:  praesertim  quum  tu 
omnibus  vel  ornamentis  velpraesidiis  redundares,  illi 
(utlevissime  dicam)  multa  deessent;  cuius  sermo  stul- 
tus  et  puerilis  erat  iam  antea  ad  me  a  M.  Caelio,  fami- 
liari  nostro,  perscriptus:  de  quo  item  sermone  multa 
scrip ta  sunt  abs  te.  Ego  autem  citius  cum  eo,  qui 
tuas  inimicitias  suscepisset,  veterem  coniunctionem 
diremissem ,  quam  novam  conciliassem :  neque  enim 
demeo  erga  te  studio  dubitare  debes,  neque  id  est  ob- 
scurum  cuiquam  in  provincia,  nec  Romae  fuit.  6.  Sed 
tamen  significatur  in  tuis  litteris  suspicio  quaedam  et 
dubitatio  tua :  de  qua  alienum  tempus  est  mihi  tecum 
expostulandi,  purgandi  autem  mei  necessarium.  Ubi 
enim  ego  cuiquam  legationi  fui  impedimento,  quo  mi¬ 
nus  Romam  ad  laudem  tuam  mitteretur?  aut  in  quo 
potui,  si  te  palam  odissem,  minus,  quod  tibi  obesset, 
facere?  si  clam,  magis  aperte  inimicus  esse?  Quod  si 
essem  ea  perfidia,  qua  sunt  ii,  qui  in  nos  haec  confe- 
runt:  tamen  ea  stultitia  certe  non  fuissem,  ut  aut  in 
obscuro  odio  apertas  inimicitias ,  aut,  in  quo  tibi  nihil 
nocerem,  summam  ostenderem  voluntatem  nocendi. 
Ad  me  adire  quosdam  memini ,  nimirum  ex  Epicteto, 
qui  dicerent,  nimis  magnos  sumptus  legatis  decerni: 
quibus  ego  non  tam  imperavi,  quam  censui,  sumptus 
legatis  quam  maxime  ad  legem  Corneliam  decernen- 
dos.  Atque  in  eo  ipso  me  non  perseverasse,  testes 
sunt  rationes  civitatum,  in  quibus,  quantum  quaeque 
voluit,  legatis  tuis  datum  induxit.  7.  Te  autem  qui¬ 
bus  mendaciis  homines  levissimi  oneraruntl  non  mo¬ 
do  sublatos  sumptus,  sed  etiam  a  procuratoribus  eo¬ 
rum.  qui  iam  profecti  essent,  repetitos  et  ablatos: 
eamque  caussam  multis  omnino  non  eundi  fuisse. 
Quererer  tecum  atque  expostularem,  ni,  ut  supra  scri- 
psi ,  purgare  me  tibi  hoc  tuo  tempore ,  quam  accusare 
te  mallem,  idque  putarem  esse  rectius.  Itaque  nihil 
dete,  quod  credideris,  de  me,  quamobrem  non  de- 
bueris  credere,  pauca  dicam.  ■  Nam  si  me  virum  bo- 
num ,  si  dignum  iis  studiis  eaque  doctrina ,  cui  me  a 
pueritia  dedi ,  si  satis  magni  animi ,  non  minimi  cou- 
silii  in  maximis  rebus  perspectum  babes;  nihil  inme, 
non  modo  perfidiosum  et  insidiosum  et  fallax  in  ami¬ 
citia,  sed  ne  humile  quidem  aut  ieiunum  debes  agno- 
scere.  8.  Sin  autem  me  astutum  et  occultum  iuvat 
fingere :  quid  est ,  quod  minus  cadere  in  eiusmodi  na- 

turam  possit,  quam  aut  florentissimi  liominis  asper- 
nari  benevolentiam,  aut  eius  existimationem  oppu~ 
»nare  in  provincia,  cuius  laudem  domi  defendens. 
aut  in  ea  re  animum  ostendere  inimicum,  in  qua  nihil 
obsis?  aut  id  eligere  ad  perfidiam,  quod  ad  mdican- 
dum  odium  apertissimum  sit,  ad  nocendum  levissi- 
mum?  Quid  erat  autem ,  cur  ego  in  te  tam  implacabi- 
lis  essem,  quum  te  ex  fratre  meo  ne  tunc  quidem, 
quum  tibi  prope  necesse  esset  eas  agere  partes,  mimi- 
cum  mihi  fuisse  cognossem?  Quum  vero  reditum  no¬ 
strum  in  gratiam  uterque  expetisset:  quid  in  consu  a- 
tu  tuo  frustra  mecum  egisti,  quod  me  aut  facere  aut 
sentire  voluisses?  Quid  mihi  mandasti,  quum  te  I  u 
teolis  prosequerer,  in  quo  non  exspectationem  tuam 
diligentia  mea  vicerim?  9.  Quod  si  id  est  maxime 
astuti,  omnia  ad  suam  utilitatem  referre :  quid  mihi 
tandem  erat  utilius,  quid  commodis  meisaptius,quam 
hominis  nobilissimi  atque  honoratissimi  comunctio :  | 
cuius  opes,  ingenium,  liberi,  affines,  propinqui,  mihi  , 
ma<yno  vel  ornamento  vel  praesidio  esse  possent .  Quae 
tamen  ego  omnia  in  expetenda  amicitia  tua,  non  astu- 
tia  quadam,  sed  aliqua  potius  sapientia,  secutus 
sum.  Quid?  ilia  vincula,  quibus  quidem  libentissime 
astringor,  quanta  sunt!  studiorum  similitudo,  suavi- 
tas  consuetudinis ,  delectatio  vitae  atque  victus ,  ser 
monis societas,  litterae  interiores.  Atque  haec  domesti- 
ca .  Quid  ilia  tandem  popularia?  Reditus  ill  ustris  in  gra¬ 
tiam?  in  quo  ne  per  imprudentiam  quidem  erran  po¬ 
test  sine  suspicione  perfidiae.  Amplissimi  sacerdotn 
collegium?  in  quo  non  modo  amicitiam  violari  apud 
maiores  nostros  fas  non  erat ,  sed  ne  cooptari  quidem 
sacerdotem  licebat,  qui  cuiquam  ex  collegio  esset  mi- 

micus.  10.  Quae  ut  omittam  tam  multa  atque  tanta : 

quis  umquam  tanti  quemquam  fecit  aut  facere  potuit 
aut  debuit,  quanti  ego  Cn.  Pompeium  socerum  tuae  h- 
liae?  Etenim  si  merita  valent :  patriam,  liberos,  salu- 
tem,  dignitatem,  memetipsum  mihi  per  ilium  restitu- 
tum  puto ;  si  consuetudinis  iucunditas :  quae  fuit  um¬ 
quam  amicitia  consularium  in  nostra  civitate  comun- 
.  ctior?  si  ilia  amoris  atque  officii  signa :  quid  mihi  ille 
non  commisit?  quid  non  mecum  commumcavit  !  quid 
deseinsenatu,  quum  ipse  abesset,  per  quemquam 
am  maluit?  quibus  ille  me  rebus  non  ornatissimum 
esse  voluit  amplissime?  qua  denique  ille  facilitate, 
qua  humanitate  tulit  contentionem  meam  pro  Milone, 
adversante  interdum  actionibus  suis!  quo  studio  pro- 
vidit,  ne  quae  me  illius  temporis  invidia  attingeret, 
quum  me  consilio,  quum  auctoritate,  quum  armis  e- 
nique  texit  suis!  Quibus  quidem  temporibus  haec  in 
eo  gravitas,  haec  animi  altitudo  fuit,  non  .modo  ut 
Phrvgi  alicui  autLycaoni,  quod  tu  in  legatis  tecisti, 
sed  ne  summorum  quidem  hominum  malevolis  de  me 
sermonibus  crederet.  lluius  igitur  filius  quum  sit 
o-enertuus,  quumque,  praeter  hanc  comunctionem 
affinitatis,  quam  sis  Cn.  Pompeio  carus  quamque  iu- 
cundus ,  intelligam :  quo  tandem  aniino  in  te  esse  de- 
beo?  quum  praesertim  eas  ad  me  is  litteras  misent, 
quibus,  etiamsi  tibi,  cui  sum  amicissimus,  hostis  es¬ 
sem  placarer  tamen  totumque  me  ad  eius  vin  ita  de 
me  meriti  voluntatem  nutumque  converterem.  11. 
Sed  haec  liactenus.  Pluribus  enim  etiam  fortasse 
verbis,  quam  necesse  fuit,  scripta  sunt.  Nunc  ea, 
quae  a  me  perfecta  quaeque  instituta  sunt,  cognosce  . 
*  *  *  Atque  haec  agimus  et  agemus  magis  pro  digni- 
tate ,  quam  pro  periculo  tuo.  Te  enim  (ut  spero)  pro- 
pediem  censorcm  audiemus:  cuius  magistrates  otti- 
cia ,  quae  sunt  maximi  animi  summique  consiln ,  tibi 


diligentius  et  accuratius ,  quam  haec ,  quae  nos  de  te 
agimus,  cogitanda  esse  censeo.  [Vale.] 

XI.  ARG.  Appio  gratnlatur  maiestatis  atisoluto:  gratias 
agit  pro  litteris  tie  rep.  scriptis.  Tullium  ab  Appio  art  se  vems- 
se,  et  se  superiove  epistola  stomacliatum  esse  negat. 

(In  castris  ad  Pyramura,  Panllo,  Marcello  coss.  704.) 

M  T.  C.  S.  D.  APPIO  PULCHRO  (UT 
SPERO)  CENSORI. 

\ .  Quum  essem  in  castris  ad  fluvium  Pyramum, 
redditae  mihi  sunt  uno  tempore  a  te  epistolae  duae, 
quas  ad  me  Q.  Servilius  Tarso  miserat.  E arum  in 
altera  dies  erat  ascripta  Nonarum  Aprilium:  in  alte 
ra  quae  mihi  recentior  videbatur,  dies  non  erat.  Re 
spondebo  igitur  superiori  prius,  in  qua  scribis  ad  me 
de  absolutione  maiestatis.  De  qua  etsi  permultum 
ante  certior  factus  eram  litteris,  nuntns,  fama  denique 
ipsa;  (nihil  enim  fuit  clarius :  non  quo  quisquam  a  1- 
terputasset;  sed  nihil  de  insignibus  ad  laudem  vms 
obscure  nuntiari  solet:)  tamen  eadem  ilia  laetioia  e 
cerunt  mihi  tuae  litterae :  non  solum  quia  plamus  lo 
quebanturetuberius,  quam  vulgi  sermo ,  sed  etiam, 
quia  magis  videbar  tibi  gratulari,  quum  de  te  ex  te 
ipso  audiebam.  2.  Complexus  igitur  sum  cogitatione 
te  absentem:  epistolam  vero  osculatus,  etiam  ipse  mi¬ 
hi  gratulatus  sum.  Quae  enim  a  cuncto  populo ,  a 
senatu,  a  iudicibus  ingenio,  industriae,  virtuti  tn- 

buuntur :  (mihi  ipse  assentor  fortasse ,  quum  ea  esse 

in  me  fingo :)  mihi  quoque  ipsi  tribui  puto.  Nec  tam 
gloriosum  exitum  tui  iudicii  exstitisse ,  sed  tam  pra- 
vam  inimicorum  tuorum  mentem  fuisse  mirabar.  De 
ambitu  vero  quid  interest,  inquies ,  an  de  maiestate . 
Ad  rem  nihil.  Alterum  enim  non  attigisti :  alteram 
auxisti.  Yerumtamen  est  maiestas,  (etsi  Sulla  vo- 
luit )  ne  in  quemvis  impune  declamare  liceret :  am¬ 
bitus  vero  ita  apertam  vim  liabet ,  ut  aut  accusetur 
improbe  aut  defendatur.  Qui  enim  facta  aut  non  lacta 
lar°itio  ignorari  potest?  Tuorum  autem  honorum  cur- 
sus°  cm  suspectus  umquam  fuit?  Me  miserum,  qui 
non  adfuerim !  quos  ego  risus  excitassem!  3.  Sed  de 
maiestatis  iudicio  duo  mihi  ilia  ex  tuis  litteris  lucun- 
dissima  fuerunt:  unum,  quodte  ab  ipsa  repubheade- 
fensum  scribis;  quae  quidem,  etiam  in  summa  bono 
rum  et  fortium  civium  copia,  tueri  tales  viros  deberet, 
nunc  vero  eo  magis,  quod  tanta  penuria  est  in  omni 
vel  honoris  vel  aetatis  gradu,  ut  tam  orba  civitas  tales 
tutores  complecti  debeat:  alterum  quod  Pompeii  et 
Bruti  fidem  benevolentiamque  mirifice  laudas.  Lae- 
tor  virtute  et  officio,  quum  tuorum  necessanorum, 
meorum  amicissimorum ,  turn  alterius ,  omnium  sae- 
culorum  et  gentium  principis,  alterius,  lampridem  m- 
ventutis,  celeriter  (ut  spero)  civitatis.  De  mercenarns 
testibus  a  suis  civitatibus  notandis ,  nisi  lam  factum 
aliquid  est  per  Flaccum ,  fiet  a  me ,  quum  per  Asiam 

decedam.  4,  Nunc  ad  alteram  epistolam  vemo.  Quod 
ad  me  quasi  formam  communium  temporum  et  totius 
reipublicae  misisti  expressam,  prudentia  litterarum 
tuarum  valde  mihi  est  grata.  Video  enim  et  pencula 
leviora,  quamtimebam,  et  maiora  praesidia,  si  qui 
dem  (ut  scribis)  omnes  vires  civitatis  se  ad  Pompeii  du- 
dum applicaverunt,  tuumque  simul  promptum  animum 
et  alacrem  perspexi  ad  defendendam  rempublicam, 
mirificamque  cepi  voluptatem  ex  liac  tua  diligentia, 
quod  in  summis  tuis  occupationibus,  mihi  tamen  rei- 
publicae  statum  per  te  notum  esse  voluisti.  Nam 
aucmrales libros ad  commune  utriusque  nostrum  otium 
serva  ■  ego  enim,  a  te  quum  tua  promissa  per  litteras 

flagitabam,  adUrbem  te  otiosissimum  esse  arbitrabar. 
Nunc  tamen ,  ut  ipse  polliceris ,  pro  augurcilibus  libris, 
orationes  tuas  confectas  omnes  exspectabo.  5.  Tul¬ 
lius,  cui  mandata  ad  me  dedisti,  non  convenerat  me: 
nec  erat  iam  quisquam  mecum  tuorum  praeter  omnes 
meos ,  qui  sunt  omnes  tui.  Stomachosiores  meas  lit— 
teras  quas  dicas  esse,  non  intelligo.  Bis  ad  te  scripsi, 
me  purgans  diligenter,  te  leniter  accusans  in  eo,  quod 
de  me  cito  credidisses :  quod  genus  querelaemihiqui- 
dem  videbatur  esse  amici;  sin  tibi  displicet ,  non  utar 
co  post'nac.  Sed  si,  ut  scribis,  eae  litterae  non  fuerunt  ' 
disertae,  scito  meas  non  fuisse.  Ut  enim  Aristarchus 
Homeri  versum  negat,  quern  non  probat:  sic  tu,  (libet 
enim  mihi  iocari,)  quod  disertum  non  erit,  ne  putaris 
meum.  Yale,  et  in  censura,  si  iam  es  censor,  ut  spe- 
ro,  de  proavcfmullum  cogitato  tuo. 

XII.  ARG.  Gratulatur  Appio  ambitus  absoluto:  excusat 
nuptias  Tulliae:  Appio  se  iam  plane  reconciliatnm  scribit. 

(Sidae,  Paullo,  Marcello  coss.  704.) 

M.  T.  C.  S.  D.  APPIO  PULCHRO. 

\ .  Gratulabor  tibi  prius :  ita  enim  rerum  ordo  po- 
stulat :  deinde  ad  me  convertar.  Ego  vero  vebemen-  | 
ter  gratulor  de  iudicio  ambitus :  neque  id,  quod  nemi- 
ni  dubium  fuit,  absolutum  esse  te;  sedillud,  quod, 
quo  melior  civis ,  quo  virclarior,  quo  fortior  amicus 
es ,  quoque  plura  virtutis  et  industriae  ornamenta  in 
te  sunt,eo  mirandum  est  magis,  nullam  ne  in  tabellae 
quidem  latebra  fuisse  absconditam  malevolentiam, 
quae  te  impugnare  auderet.  Non  horum  temporum, 
non  horum  hominum  atque  morum  negotium!  nihil 
iam  sum  pridem  admiratus  magis.  2.  De  me  autem, 
suscipe  paullisper  meas  partes ,  et  eum  te  esse  finge, 
<pxi  sum  ego :  si  facile  inveneris,  quid  dicas,  noli  igno- 
scere  haesitationi  meae.  Ego  vero  velim  mihi  Tul- 
liaeque  meae,  sicut  tu  amicissime  et  suavissimeoptas, 
prospere  evenire  ea,  quae  me  insciente  facta  sunt  a 
meis :  sed  ita  cecidisse,  ut  agerentur  eo  tempore,  (spe-  J 
ro  omnino  cum  aliqua  felicitate ,  et  opto)  verumtamen 
plus  me  in  hac  spe  tua  sapientia  et  humanitas  conso- 
latur,  quam  opportunitas  temporis.  Itaque,  quemad- 
modum  expediam  exitum  huius  institutae  orationis, 
non  reperio.  Neque  enim  tristius  dicere  quidquam 
debeo  ea  de  re,  quam  tu  ipse  ominibus  optimis  prose- 
queris:  neque  non  me  tamen  mordet  aliquid:  in  quo 
unum  non  vereor ,  ne  tu  parum  perspicias ,  ea ,  quae 
gesta  sunt,  ab  aliis  esse  gesta,  quibus  ego  ita  manda- 
ram ,  ut,  quum  tam  longe  abfuturus  essem,  ad  me  ne 
referrent,  agerent,  quod  probassent.  3.  In  hoc  autem 
mihi  illud  occurrit:  Quid  tu  igitur,  si  adfuisses?  Rem 
probassem :  de  tempore,  nihil  te  invito,  nihil  sine  con- 
silio  egissem  tuo.  Vides  sudare  me,  iamdudum  labo- 
rantem,  quomodo  ea  tuear,  quae  mihi  tuenda  sunt,  et 
te  non  offendam.  Leva  me  igitur  hoc  onere.  Num- 
quam  enim  mihi  videor  tractasse  caussam  difficilio- 
rem.  Sic  habeto  tamen :  nisi  iam  tunc  omnia  negotia 
cum  summa  tua  dignitate  diligentissime  confecissem, 
tametsi  nihil  videbatur  ad  meum  erga  te  pristinum 
studium  addi  posse :  tamen ,  hac  mihi  affinitate  nun- 
tiata ,  non  maiore  equidem  studio ,  sed  acrius ,  aper- 
tius,  significantius  dignitatem  tuam  defendissem.  4. 
Decedenti  mihi,  et  iam  imperio  annuo  terminato,  ante 
diem  in .  Nonas  Sextiles,  quum  adSidam  navi  accede- 
rem,  et  mecum  Q.  Servilius  esset,  litterae  a  meis  sunt 
redditae.  Dixi  statim  Servilio,  (etenim  videbatur  esse 
commotus,)  ut  omnia  a  me  maiora  exspectaret.  Quid 
multa?  benevolentior  tibi,  quamfui,  nihilo  sum  fa- 


ctus,  diligentior  ad  declarandam  benevolentiam  mul- 
to.  Nam,  ut  vetus  nostra  simultas  antea  stimulabat 
me,  ut  caverem,  ne  cui  suspicionem  ficte  reconciliatae 
gratiae  darem :  sic  affinitas  nova  curam  mihi  affertca- 
vendi,  ne  quid  de  summo  meo  erga  te  amore  detra- 
ctum  esse  videatur.  [Vale.] 


XIII.  ARG.  Appio  gratias  agit  de  supplicatione  eius  ofliciu 
decveta:  ol'/icia  sua  pullicetur:  Dulabeilae  eum  reconciliatnm  iri, 
et  censorem  futurum  sperat. 

(In  Asia,  Paullo,  Marcello  coss.  704.) 

M.  T.  C.  S.  P.  D.  APPIO  PULCHRO. 

\.  Quasi  divinarem,  tali  in  officio  fore  mihi  ali- 
quando  expetendum  studium  tuum,  sic,  quum  de  tuis 
rebus  gestis  agebatur,  inserviebam  honori  tuo.  Di¬ 
cam  tamen  vere:  plus,  quam  acceperas,  reddidisti. 
Quis  enim  ad  me  non  perscripsit,  te  non  solum  aucto- 
ritate  orationis ,  sententia  tua ,  quibus  ego  a  tali  viro 
contentus  eram,sed  etiam  opera,  consilio,  domum  ve- 
niendo,  conveniendis  meis,  nullum  munus  officii  cui- 
quam  reliquum  fecisse!  Haec  mihi  ampliora  multo 
sunt,  quam  ilia  ipsa,  propter  quae  haec  laborantur. 
Insignia  enim  virtutis  multi  etiam  sine  virtute  asse- 
cuti  sunt:  talium  virorum  tanta  studia  assequi  sola 
virtus  potest.  2.  Itaque  mihi  propono  fructum  ami- 
citiae  nostrae  ipsam  amicitiam :  qua  nihil  est  uberius, 
praesertim  in  iis  studiis ,  quibus  uterque  nostrum  de- 
vinctus  est.  Nam  tibi  me  profiteor  et  in  republica 
socium ,  de  cpia  idem  sentimus ,  et  in  quotidiana  vita 
coniunctum  iis  artibus  studiisque,  quaecolimus.  Vel- 
lem  ita  fortuna  tulisset,  ut,  quanti  ego  omnes  tuos  fa- 
cio ,  tanti  tu  meos  facere  posses :  quod  tamen  ipsum, 
nescio  qua  permotus  anirni  divinatione,  non  despero. 
Sed  hoc  nihil  ad  te:  nostrum  est  onus.  Illud  velim 
sic  habeas,  quod  intelliges,  hac  re  novata,  additum 
potius  aliquid  ad  meum  erga  te  studium,  cui  nihil  vi¬ 
debatur  addi  posse,  quam  quidquam  esse  detractum. 
Quum  haec  scribebam ,  censorem  te  iam  esse  spera- 
bam.  Eo  brevior  est  haec  epistola,  et,  ut  adversus 
magistrum  morum,  modestior.  Vale. 

- wo— - 

I.  ARG.  Sulpicio  tie  republica  agere  cupienti  consilii  inter- 
pretern  mittemlum  putat. 

(In  villa  quad  am,  Marcello,  Lentulo  coss.  70). ) 

M.  T.  C.  S.  D.  SER.  SULPICIO. 

1 .  Caius  Trebatius ,  familiaris  meus ,  ad  me  scri- 
psit,  te  ex  se  quaesisse ,  quibus  in  locis  essem :  mole- 
steque  te  ferre,  quod  me  propter  valetudinem  tuam, 
quum  ad  Urbem  accessissem,  non  vidisses;  et  hoc 
tempore  velle  te  mecum,  si  propius  accessissem ,  de 
officio  utriusque  nostrum  communicare.  Utinam, 
Servi,  salvis  rebus,  (sic  enim  est  dicendum,)  colloqui 
potuissemus  inter  nos !  profecto  aliquid  opis  occidenti 
reipublicae  tulissemus.  Cognoram  enim  iam  absens 
te,  haec  mala  multo  ante  providentem,  defensorein 

pacis  et  in  consulatu  tuo  et  post  consulatum  fuisse. 
Ego  autem ,  quum  consilium  tuum  probarem  et  idem 
ipse  sentirem ,  nihil  proficiebam.  Sero  enim  vene- 
ram ;  solus  eram ;  rudis  esse  videbar  in  caussa ,  inci- 
deram  in  hominum  pugnandi  cupidorum  insanias. 
Nunc,  quoniam  nihil  iam  videmur  opitulari  posse  rei- 
publicae ,  si  quid  est,  in  quo  nobismetipsis  consulere 
possimus ,  non  ut  aliquid  ex  pristino  statu  nostro  reti- 
neamus,  sed  ut  quam  honestissime  lugeamus :  nemo 
est  omnium ,  quicum  potius  mihi,  quam  tecum,  com- 
municandum  putem.  Nec  enim  clarissimorum  viro- 
rum ,  quorum  similes  esse  debemus ,  exempla  neque 
doctissimorum,  quos  semper  coluisti,  praecepta  te  xu- 
«iunt.  Atque  ipse  antea  ad  te  scripsissem,  te  Irustra 
fn  senatum  sive  potius  in  conventum  senatorum  esse 
venturum,  ni  veritus  essem,  ne  eius  animum  offende- 
rem ,  qui  a  me ,  ut  te  imitarer ,  petebat.  Cui  qmdem 
e<yo ,  me  quum  rogaret,  ut  adessem  in  senatu,  eadem 
omnia,  quae  a  te  de  pace  et  de  Hispaniis  dicta  sunt, 
ostendi  me  esse  dicturum.  2.  Res  vides  quo  modo 
se  habeant;  orbem  terrarum,  imperiis  distributis,  ar- 
dere  bello;  Urbem  sine  legibus,  sine  iudiciis,  sine  m- 
re,  sine  fide,  relic  tarn  direptioni  et  incendiis.  Itaque 
mihi  venire  in  mentem  nihil  potest ,  non  modo  quid 
sperem,  sed  vix  iam  quid  audeam  optare.  Sin  autem 
tibi,  homini  prudentissimo ,  videtur  utile  esse,  nos 
colloqui;  quamquam  longius  etiam  cogitabam  ab  Ui- 
be  discedere ,  cuius  iam  etiam  nomen  invitus  audio : 
tamen  propius  accedam.  Trebatioque  mandavi ,  ut, 
si  quid  tu  eum  velles  ad  me  mittere,  ne  recusaret  ;  id- 
que  ut  facias,  velim;  aut,  si  quem  tuorum  fidelium 
voles,  ad  me  mittas;  ne  aut  tibi  exire  ex  Urbe  necesse 
sit,  aut  mihi  accedere.  Ego  tantum  tibi  tribuo,  quan¬ 
tum  mihi  fortasse  arrogo:  ut  exploratum  ha'beam, 
quidquid  nos  de  communi  sententia  statuei  imus ,  id 
omnes  homines  probaturos.  [Vale.] 


II  \RG.  Sulpicio,  Pompeii  an  Caesaris  partes  sequatur, 
dubitanti,  plus  alteras  honestatis,  f.rmitatis  altevas  habere  scri- 
hit.  Longius  ergo  cliscedendum  ah  Urbe,  in  qua  quae  fi ant  turpe 
sit  prohare,  non  prohare  periculosum.  Sed  quo  sit  eundum, 
quam  primum,  rogat,  deliheratum  veniat. 

(In  Cnmano,  Marcello,  Lentnlo  coss.  705.) 

M.  T.  C.  S.  D.  SER.  SULPICIO. 

A.  d.  in.  Kal.  Maias  quum  essem  in  Cumano, 
accepi  tuas  litteras :  quibus  lectis  cognovi ,  non  satis 
prudenter  fecissePhilotimum,  qui,  quum  abs  te  man- 
data  haberet,  ut  scribis,  de  omnibus  rebus ,  ipse  ad 
me  non  venisset,  litteras  tuas  misisset;  quas  intellexi 
breviores  fuisse,  quod  eum  perlaturum  putasses.  Sed 
tamen ,  postquam  litteras  tuas  legi ,  Postunna  tua  me 
convenit  et  Servius  noster.  Ilis  placuit,  ut  tu  in  Cu- 
manum  venires :  quod  etiam  mecum,  ut  ad  te  sci  lbe- 
rem,  e°urunt.  2.  Quod  meum  consilium  exquiris: 
id  est  talc,  ut  caperc  facilius  ipse  possim ,  quam  alteri 
dare.  Quid  enim  est,  quod  audeam  suadere  tibi,  ho¬ 
mini  summa  auctoritate  summaque  prudentia.  Si, 
quid  rectissimum  sit,  quaerimus,  perspicuum  est,  si, 
quid  maxime  expediat,  obscurum;  sin  ii  sumus,  qui 
profecto  esse  debemus,  ut  nihil  arbitremur  expedire, 
nisi  quod  rectum  honestumque  sit,  non  potest  esse 
dubium,  quid  faciendum  nobis  sit.  3.  Quod  existi- 
mas  meam  caussam  coniunctam  esse  cum  tua ,  certe 
similis  in  utroque  nostrum,  quum  optime  sentiremus, 
error  fuit.  Nam  omnia  utriusque  consiba  ad  concor- 
diam  spectaverunt;  qua  quum  ipsi  Caesan  nihil  esset 
utilius,  gra tiam  quoque  nos  inire  ab  eo  defendencla  pa- 


cearbitrabamur.  Quantum  nos  fefellerrtet  quern  in  lo¬ 
cum  res  deducta  sit,  vides.  Neque  solum  ea  perspi- 
cis,  quaegeruntur,  quaeque  iam  gesta  sunt,  sect  etiam, 
qui  cursus  rerum,  qui  exitus  futurus  sit.  Ergo  aut 
probare  oportet  ea ,  quae  hunt,  aut  interesse ,  etiamsi 
non  probes:  quorum  altera  mihiturpis,  altera  etiam 
periculosa  ratio  videtur.  4.  Restat,  ut  discedendum 
putem.  In  quo  reliqua  videtur  esse  deliberatio,  quod 
consilium  in  discessu,  quae  loca  sequamur.  Omnino 
quum  miserior  res  numquam  accidit ,  turn  ne  de  i  e 
ratio  quidem  difficilior.  Nihil  enim  constitui  potest, 
quod  non  incurrat  in  magnam  aliquam  difficultatem. 
Tu,  sividebitur,  ita  censeo  facias ,  ut,  si  babes  iam 
statutum,  quid  tibi  agendum  putes,  in  quo  non  sit 
coniunctum  consilium  tuum  cum  meo,  supersedeas 
hoc  labore  itineris :  sin  autem  est,  quod  mecum  com- 
municare  velis,  ego  te  exspectabo.  Tu,  quod  tuo 
commodo  fiat,  quam  primum  velim  venias,  sicut  in¬ 
tellexi  et  Servio  et  Postumiae  placere.  Vale. 

Ill  ARG.  Solatur  Sulpicium ,  post  pugnain  Pharsalicam  a 
Caesare  Achaiae  praefectum,  (lolentem  .le  calamitate  reipuhli- 
cae.  (Roinae,  Caesnre  III.  Lepido  coss.  708.) 

M.  T.  C.  S.  D.  SER.  SULPICIO. 

1 .  Vehementer  te  esse  sollicitum  et  in  communi- 
bus  miseriis  praecipuo  quodam  dolore  angi,  multi  at 
nos  quotidie  deferunt.  Quod  quamquam  minune 
miroretmeum  quodammodo  agnosco,  doleo  tamen, 
te,  sapientia  praeditum  prope  singulari ,  non  tins 
bonis  clelectari  potius,  quam  aliems  mails  laborare. 
Me  quidem,  etsi  nemini  concedo,  qui  maiorem  ex  per- 
nicie  et  peste  reipublicae  molestiam  traxerit ,  tamen 
multa  iam  consolantur,  maximeque  conscientia  consi- 
liorum  meorum.  Multo  eniai  ante,  tamquam  ex  a  1- 
qua  specula ,  prospexi  tempestatem  futuram :  neque 
id  solum  mea  sponte,  sed  multo  etiam  magis,  monentc 
et  denuntiante  te.  Etsi  enim  abfui  magnam  partem 

consulatus  tui,  tamen  et  absens  cognoscebam ,  quae 

esset  tua  in  hoc  pestifero  bello  cavendo  et  praedicen 
do  sententia ,  et  ipse  adfui  primis  temporibus  tux  con¬ 
sulatus,  quum  accuratissime  monuisti  senatum,  colle- 
ctis  omnibus  bellis  civilibus ,  ut  et  ilia  timerent,  quae 
meminissent,  et  scirent,  quum  superiores,  nullo  tali 
exemplo  antea  in  republica  cogmto,  tam  crudeles  tins 
sent,  quicumque  postea  rempublicam  oppressisset 
armis,  multo  intolerabiliorem  futurum.  Nam  quod 
exemplo  fit,  id  etiam  iure  fieri  putant;  sed  aliquid,  at¬ 
que  adeo  multa  addunt  et  afferunt  de  suo.  .  2.  Quare 
meminisse  debes,  eos,  qui  auctoritatem  et  consilium 
tuum  non  sint  secuti,  sua  stultitia  occidisse,  quum  tua 
prudentia  salvi  esse  potuissent.  Dices :  Quid  me  ista 
res  consolatur  in  tantis  tenebris  et  quasi  parietims  rei¬ 
publicae?  Est  omnino  vix  consolabilis  dolor:  tanta 
est  omnium  rerum  amissio  et  desperatio  recuperandi. 
Sed  tamen  et  Caesar  ipse  ita  de  te  iudicat,  et  omnes 
cives  sic  existimant,  quasi  lumen  aliquod  exstinctis 
ceteris  elucere  sanctitatem  et  prudcntiam  et  dignita¬ 
tem  tuam.  Ilaec  tibi  ad  levandas  molestias  magna 
esse  debent.  Quod  autem  a  tuis  abcs ,  id  eo  levins 
ferendum  est,  quod  eodem  tempore  a  multis  etmagnis 
molcstiis  abes;  quas  ad  te  omnes  perscriberem,  nisi 
vererer,  ne  ea  cognosceres  absens,  quae  quia  non  vi¬ 
des  ,  mihi  videris  meliore  esse  conditionc,  quam  nos, 
qui’videmus.  3.  Hactenus  existimo  nostram  conso- 
lationem  recte  adhibitam  esse,  quoad  certior  ab  ho- 
mine  amicissimo  ficres  iis  de  rebus,  quibus  levaii 
possent  molestiae  tuae.  Reliqua  sunt  in  te  ipso ,  ne- 

que  mihi  ignota  nec  minima  solatia;  ut  quidem  ego  | 
sentio,  multo  maxima:  quae  ego,  experiens  quotidie,  j 
sicprobo,  ut  ea  mihi  salutem  afferre  videantur.  Te  I 
autem  ab  initio  aetatis  memoria  teneo  summe  omnium 
doctrinarum  studiosum  fuisse,  omniaque,  quae  a  sa- 
pientissimis  ad  bene  vivendum  tradita  essent,  summo 
studio  curaque  didicisse.  Quae  quidem  vel  optimis 
rebus  et  usui  et  delectationi  esse  possent:  his  vero 
temporibus  habemus  aliud  nihil ,  in  quo  acquiesca- 
mus.  Nihil  faciam  insolenter:  neque  te, tali  vel  scien- 
tia  vel  natura  praeditum,  hortabor,  ut  ad  eas  te  referas  , 
artes,  quibus  a  primis  temporibus  aetatis  studium 
tuum  dedisti.  4.  Tantum  dicam,  quod  te  spero  ap- 
probaturum,  me,  posteaquam  illi  arti,cui  studueram, 
nihil  esse  loci  neque  in  curia  neque  in  foro  viderim, 
omnem  meam  curam  atque  operam  ad  philosophiam 
contulisse.  Tuae  scientiae  excellenti  ac  singulari  non 
multo  plus,  quam  nostrae,  relictum  est  loci.  Quare 
non  equidem  te  moneo;  sed  mihi  ita  persuasi,  te  quo-  j 
que  in  iisdem  versari  rebus,  quae,  etiamsi  minus  pro-  ! 
dessent,  animum  tamen  a  sollicitudine  abducerent. 
Servius  quidem  tuus  in  omnibus  ingenuis  artibus ,  in 
primisque  hac,  in  qua  ego  me  scripsi  acquiescere,  ita 
versatur,  ut  excellat:  a  me  vero  sic  diligitur ,  ut  tibi 
uni  concedam ,  praeterea  nemini ;  mihique  ab  eo  gra¬ 
tia  refertur :  in  quo  ille  existimat ,  quod  facile  appa- 
reat ,  quum  me  colat  et  observet ,  tibi  quoque  in  eo  se 
facere  gratissimum.  [Yale.] 

IV.  ARG.  Sulpicii  excusatione  accepta  scribendi  land  at 
elegantiam  ,  probat  consilium  de  Achaiae  administvatione  non 
recusanda  initum.  Narrat  de  senatus  in  Marcelli  restitutione 
officio,  de  studiis  Servii  filii  et  aliis  relms. 

(Romae,  Caesare  diet.  707.) 

M.  T.  C.  S.  D#  SER.  SULP1CI0. 

\ .  Accipio  excusationem  tuam ,  quaususes,  cur 
saepius  ad  me  litteras  uno  exemplo  dedisses:  sed  ac¬ 
cipio  ex  ea  parte,  quatenus  aut  negligentia,  aut  impro- 
bitate  eorum ,  qui  epistolas  accipiant ,  fieri  scribis ,  ne 
ad  nos  perferantur :  illam  partem  excusationis,  qua  te 
scribis  orationis  paupertate  (sic  enim  appellas)  iisdem 
verbis  epistolas  saepius  mittere,  nec  nosco  nec  probo. 
Et  ego  ipse ,  quem  tu  per  iocum  (sic  enim  accipio)  di- 
vitias  orationis  habere  dicis,  me  non  esse  verborum 
admodum  inopem  agnosco;  EiQcovevsa&cu  enim  non 
necesse  est:  sed  tamen  idem  (nec  hoc  slgcovevoiaevog) 
facile  cedo  tuorum  scriptorum  subtilitati  et  elegan- 
tiae.  2.  Consilium  tuum,  quo  te  usum  scribis  hoc 
Achaicumi  negotium  non  recusavisse ,  quum  semper 
probavissem ,  turn  multo  magis  probavi ,  lectis  tuis 
proximis  litteris.  Omnes  enim  caussae,  quas  com- 
memoras,  iustissimae  sunt  tuaque  et  auctoritate  et 
prudentia  dignissimae.  Quod  aliter  cecidisse  rem 
existimas,  atque  opinatus  sis,  id  tibi  nullo  modo  as- 
sentior.  Sed  quia  tanta  perturbatio  et  confusio  est 
rerum,  ita  perculsa  et  prostrata  foedissimo  bello  ia- 
cent  omnia,  ut  is  cuique  locus,  ubi  ipse  sit,  et  sibi 
quisque  miserrimus  esse  videatur ,  propterea  et  tui  te 
consilii  poenitet,  et  nos,  qui  domi  sumus,  tibi  beati 
videmur :  at  contra  nobis,  non  tu  quidem  vacuus  mo- 
lestiis,  sed  prae  nobis  beatus.  Atque  hoc  ipso  melior 
est  tua ,  quam  nostra ,  conditio,  quod  tu ,  quid  doleat, 
scribere  audes,  nos  ne  id  quidem  tuto  possumus :  nec 
id  victoris  vitio,  quo  nihil  moderatius,  sedipsiusvicto- 
riae,  quae  civilibus  bellis  semper  est  insolens.  3.  Uno 
te  vicimus,  quod  deMarcelli,  collegae  tui,  salute  paul- 
lo  ante,  quam  tu,cognovimus;  etiam  mehercule,  quod, 


quemadmodum  ea  res  ageretur,  vidimus.  Nam  sic 
fac  existimes :  post  has  miserias,  id  est,  postquam  ar- 
mis  disceptari  coeptum  sit  de  iure  publico ,  nihil  esse 
actum  aliud  cum  dignitate.  Nam  et  ipse  Caesar ,  ac- 
cusata  acerbitate  Marcelli,  (sic  enim  appellabat,)  lau- 
dataque  bonorificentissime  et  aequitate  tua  et  pruden¬ 
tia,  repente  praeter  spem  dixit,  se  senatui  roganti  de 
Marcello  ne  hominis  quidem  caussa  negaturum.  Fece- 
rat  autem  hoc  senatus,  ut,  quum  a  L.  Pisone  mentio 
esset  facta  de  Marcello,  et  quum  C.  Marcellus  se  ad 
Caesaris  pedes  abiecisset,  cunctus  consurgeret  et  ad 
Caesarem  supplex  accederet.  Noli  quaerere :  ita  mihi 
pulcher  hie  dies  visus  est,  ut  speciem  aliquam  vide- 
rer  videre  quasi  re viviscentis  reipublicae.  4.  Itaque 
quum  omnes  ante  me  rogati  gratias  Caesari  egissent 
praeter  Volcatium :  is  enim ,  si  eo  loco  esset ,  negavit 
se  facturum  fuisse :  ego  rogatus  mutavi  meum  consi¬ 
lium.  Nam  statueram,  non  mehercule  inertia,  sed 
desiderio  pristinae  dignitatis,  in  perpetuum  tacere. 
Fregit  hoc  meum  consilium  et  Caesaris  magnitudo 
animi  et  senatus  officium.  Itaque  pluribus  verbis  egi 
Caesari  gratias :  meque,  metuo,  ne  etiam  in  ceteris  re¬ 
bus  honesto  otio  privarim,  quod  erat  unum  solatium 
in  malis.  Sed  tamen,  quoniam  effugi  eius  offensio- 
nem,  qui  fortasse  arbitraretur ,  me  hanc  rempublicam 
nonputare,  si  perpetuo  tacerem :  modice  hoc  faciam, 
aut  etiam  intra  modum ,  ut  et  illius  voluntati  et  meis 
studiis  serviam.  Nam  etsi  a  prima  aetate  me  omnis 
ars  et  doctrina  liberalis,  et  maxime  philosophia  dele- 
ctavit;  tamen  hoc  studium  quotidie  ingravescit,  credo 
et  aetatis  maturitate  ad  prudentiam ,  et  his  temporum 
vitiis,  ut  nulla  res  alia  levare  animum  molestiis  pos- 
sit.  5.  A  quo  studio  te  abduci  negotiis  intelligo  ex 
tuis  litteris :  sed  tamen  aliquid  iam  noctes  te  adiuva- 
bunt.  Servius  tuus,  vel  potius  noster,  summa  me  ob- 
servantia  colit :  cuius  ego  quum  omni  probitate  sum- 
maque  virtute,  turn  studiis  doctrinaque  delector.  Is 
mecum  saepe  de  tua  mansione  aut  decessione  com- 
municat.  Adhuc  in  hac  sum  sententia,  nihil  ut  facia- 
mus,  nisi  quod  maxime  Caesar  velle  videatur.  Res 
sunt  eiusmodi,  ut,  si  Romae  sis,  nihil  praeter  tuos  de- 
lectare  te  possit.  De  reliquis,  nihil  melius  ipso  est; 
ceteri  et  cetera  eiusmodi,  ut,  si  alterutrum  necesse  sit, 
audire  ea  malis,  quam  videre.  Hoc  nostrum  consi¬ 
lium  nobis  minime  iucundum  est,  qui  te  videre  cupi- 
mus;  sed  consulimus  tibi.  Vale. 


v.  ARG.  Snlpicius  Achaiae  piaefectns  Ciceronem  consola- 
tur  a  f  flic  turn  obilu  liliae  ex  partu  mense  Febr.  inortuae. 

(Atlienis,  Caesare  IV.  cos.  sine  collega,  709.) 

SER.  SULPICIUS  S.  D.  M.  T.  CICERONI. 

\ .  Posteaquam  mihi  renuntiatum  est  de  obituTul- 
liae,  filiae  tuae,  sane  quam  pro  eo,  ac  debui,  graviter 
molestequetuli,  communemque  earn  calamitatem  exi- 
stimavi;  qui,  si  istic  adfuissem,  neque  tibi  defuissem 
coramque  meum  dolorem  tibi  declarassem.  Etsi  ge¬ 
nus  hoc  consolationis  miserum  atque  acerbum  est: 
propterea  quia,  per  quos  ea  confieri  debet,  propinquos 
ac  familiares,  ipsi  pari  molestia  afficiuntur,  neque  si¬ 
ne  lacrimis  multis  id  conari  possunt,  uti  magis  ipsi 
videantur  aliorum  consolatione  indigere,  quam  aliis 
posse  suum  officium  praestare;  tamen,  quae  in  prae- 
sentia  in  mentem  mihi  venerunt,  decrevi  brevi  ad  to 
perscribere :  non  quo  ea  te  fugere  existimem ,  sed 
quod  forsitan  dolore  impeditus  minus  ea  perspicias. 
2.  Quid  est,  quod  tanto  opere  te  commoveat  tuus  do- 

lor  intestinus?  Cogita,  quemadmodum  adhuc  fortuna 
nobiscum  egerit :  ea  nobis  erepta  esse ,  quae  homini- 
bus  non  minus,  quam  liberi,  cara  esse  debent;  pa- 
triam,  lionestatem,  dignitatem,  honores  omnes.  Hoc 
uno  incommodo  addito ,  quid  ad  dolorem  adiungi  po- 
tuit?  aut  qui  non  in  illis  rebus  exercitatus  animus  cal- 
lere  iam  debet,  atque  omnia  minoris  aestimare?  3.  An 
illius  vicem  (credo)  doles?  Quoties  in  earn  cogitatio-  i 
nem  necesse  est  et  tu  veneris,  et  nos  saepe  incidimus, 
hisce  temporibus  non  pessime  cum  iis  esse  actum, 
quibus  sine  dolore  licitum  est  mortem  cum  vita  com- 
mutare?  Quid  autem  fuit,  quod  illam  hoc  tempore  acl 
vivendum  magno  opere  invitare  posset?  quae  res. 
quae  spes?  quod  animi  solatium?  Ut  cum  aliquo  ado- 
lescente  primario  coniuncta  aetatem  gereret?  Lici¬ 
tum  est  tibi,  credo,  pro  tua  dignitate  ex  hac  iuventute 
o-enerum  deligere,  cuius  fidei  liberos  tuos  te  tuto  com¬ 
mitted  putares !  An  ut  ea  liberos  ex  sese  pareret,  quos 
quum  florentes  videret,  laetaretur?  qui  rem  a  parente 
traditam  per  se  tenere  possent?  honores  oidinatimpe 
tituri  essent  in  republica?  in  amicorum  negotiisliber- 
tate  sua  uterentur?  Quid  horum  fuit,  quod  non  prius, 
quam  datum  esset,  ademptum  sit?  At  vero  malum  est 
liberos  amittere.  Malum:  nisi  peius  sit,  haec  suffeire 
et  perpeti.  4.  Quae  res  mihi  non  mediocrem  conso 
lationem  attulit ,  volo  tibi  commemorare ,  si  forte  ea- 
dem  res  tibi  minuere  dolorem  possit.  Ex  Asia  rediens 
quum  ab  Aegina  Megaram  versus  navigarem,  coepi 
regiones  circumcirca  prospicere.  Post  me  erat  Aegi¬ 
na5,  ante  Megara,  dextraPiraeeus,  sinistra  Corinthus; 
quae  oppida  quodam  tempore  florentissima  fuerunt, 
nunc  prostrata  et  diruta  ante  oculos  iacent.  Coepi 
e^omet  mecum  sic  cogitare :  Hem !  nos  homunculi  in- 
di°namur ,  si  quis.  nostrum  interiit  aut  occisus  est, 
quorum  vita  brevior  esse  debet,  quum 
uno  loco  tot  oppidum  caclavera 

proiecta  iacoant? -  _  . 

Visne  tu  te,  Servi,  cohibere,  et  meminisse,  hominem 
te  esse  natum?  Crede  mihi :  cogitatione  ea  non  me- 
diocriter  sum  confirmatus.  Hoc  idem,  si  tibi  videtur, 
fac  ante  oculos  tibi  proponas.  Modo  uno  tempore  tot 
viri  clarissimi  interierunt;  de  imperio  populi  Romani 
tanta  deminutio  facta  est:  omnes  provinciaeconquas- 
satae  sunt:  in  unius  mulierculae  animula  si  lactura 
facta  est,  tanto  opere  commoveris?  quae  si  hoc  tem¬ 
pore  non  diem  suum  obisset,  paucis  post  anms  tamen 
ei  moriendum  fuit:  quoniam  homo  nata  fuerat.  5. 
Etiam  tu  ab  hisce  rebus  animum  ac  cogitationem  tuam 
avoca,  atque  ea  potius  reminiscere,  quae  digna  tua 
persona  sunt :  illam,  quamdiu  ei  opus  luerit,  vixisse , 
una  cum  republica  fuisse;  te,  patrem  suum,  praeto- 
rem,  consulem,  augurem  vidisse;  adolescentibuspri- 
mariis  nuptam  fuisse;  omnibus  bonis  prope  perl un- 
ctam  esse;  quum  respublica  occidcret,  vita  exces- 
sisse.  Quid  est,  quod  tu  aut  ilia  cum  fortuna  hoc 
nomine  queri  possitis?  Denique  noli  te  oblivisciCice- 
ronem  esse,  et  eum,  qui  aliis  consueris  praecipere  et 
dare  consilium ;  neque  imitare  malos  medicos,  qui  in 
alienis  morbis  profitentur  tenere  se  medicinae  scien- 
tiam,  ipsi  se  curare  non  possunt;  sed  potius,  quae 
aliis  praecipcre  soles,  ea  tute  tibi  subiico,  atque  apud 
animum  propone.  6.  Nullus  dolor  est,  quern  non  lon- 
ginquitas  temporis  minuat  ac  molliat.  Hoc  te  ex- 
spectare  tempus,  ac  non  ei  rei  sapientia  tua  te  occur- 
rere,  tibi  turpe  est.  Quod  si  quis  etiam  mfcris  sen- 
sus  est:  qui  illius  in  te  amor  fuit  pietasque  in  omnes 
suos,  hoc  certe  ilia  te  facere  non  vult.  Da  hoc  il!i 


mortuae :  da  ceteris  amicis  ac  familiaribus,  qui  tuo 
dolore  maerent :  da  patriae ;  ut,  si  qua  in  re  opus  sit, 
opera  et  consilio  tuo  uti  possit.  Denique,  quoniam 
,  in  earn  fortunam  devenimus,  ut  etiam  huic  rei  nobis 
1  serviendum  sit :  noli  committere,  ut  quisquam  te  pu- 
tet  non  tarn  filiam,  quam  reipublicae  tempora  et  alio- 
rum  victoriam  lugere.  Plura  me  ad  te  de  hac  re  scri- 
bere  pudet,  ne  videar  prudentiae  tuae  diffidere .  Qua- 
re,  si  hoc  unum  proposuero,  finem  faciam  scribendi. 
Vidimus  aliquoties  secundam  pulcherrime  te  ferre 
fortunam,  magnamque  ex  ea  re  te  laudem  apisci :  fac 
aliquando  intelligamus,  adversam  quoque  te  aeque 
ferre  posse,  neque  id  maius,  quam  debeat,  tibi  onus 
videri ;  ne  ex  omnibus  virtutibus  haec  una  tibi  videa- 
tur  deesse.  Quod  ad  me  attinet,  quum  te  tranquil- 
liorem  animo  esse  cognoro,  de  iis  rebus ,  quae  hie 
geruntur,  quemadmodumque  se  provincia  habeat, 
certiorem  faciam.  [Vale.] 

VI  4RG.  Sulpicii  epistolam  magno  silii  solatio  fuisse,  sell 
iustiores  ol>  caussas  ilolenti  veilitum  eius  et  consuetudinem  etiam 

maiori  levamento  fore  affirmat. 

(Astorae,  Caesare  IV.  Cos.  sine  coll.  709.) 

M.  T.  C.  S.  D.  SER.  SULPICIO. 

1  .Ego  vero,  Servi,  vellem,  ut  scribis,  in  meo  gra- 
vissimo  casu  adfuisses.  Quantum  enim  praesens  me 
adiuvare  potueris  et  consolando,  et  prope  aeque  dolen- 
do,  facile  ex  eo  intelligo,  quod,  litteris  lectis,  aliquan- 
tuna  acquievi.  Nani  et  ea  scripsisti,  quae  levaie  lu- 
ctum  possent,  et  in  me  consolando  non  mediociem 
ipse  animi  dolorem  adhibuisti.  Servius  tamen  tuus 
omnibus  officiis,  quae  illi  tempori  tribui  potuerunt, 
declaravit,  et  quanti  ipse  me  faceret,  et  quam  suum 
talem  erga  me  animum  tibi  gratum  putaret  fore :  cu¬ 
ius  officia  iucundiora  licet  saepe  mihi  fuerint,  num- 
quam  tamen  gratiora.  Me  autem  non  oratio  tua  solum 
et  societas  paene  aegritudinis ,  sed  etiam  auctoritas 
consolatur.  Turpe  enim  esse  existiino,  me  non  ita 
ferre  casum  meuni,  ut  tu,  tali  sapientia  praeditus, 
ferendum  putas.  Sed  opprimor  interdum  etvixre- 
sisto  dolori,  quod  ea  me  solatia  deficiunt,  quae  ceteris, 
quorum  mihi  exempla  propono,  simili  in  fortuna  non 
defuerunt.  Nam  et  Q.  Maximus,  qui  filiurn  consu- 
larem,  clarum  virum,  et  magnis  rebus  gestis,  amisit, 
et  L.Paullus,  qui  duo  septem  diebus,  et  vester  Callus 
et  M.  Cato,  qui  summo  ingenio,  summa  virtute  Ulium 
perdidit,  iis  temporibus  fuerunt,  ut  eorum  luctum 
•  ipsorum  dignitas  consolaretur  ea,  quam  ex  republica 
consequebantur.  2.  Mihi  autem,  amissis  ornamentis 
iis,  quae  ipse  commemoras,  quaeque  eram  maximis 
laboribus  adeptus,  unum  manebat  illud  solatium, 
quod  ereptum  est.  Non  amicorum  negotiis,  non  rei- 
publicae  procuratione  impediebantur  cogitationes 
meae:  nihil  in  foro  agere  licebat:  aspicere  curiam 
non  poteram ;  existimabam,  id  quod  erat,  omnes  me 
et  industriae  meae  fructus  et  fortunaeperdidisse.  Sed 
quum  cogitarem,  haec  mihi  tecum  et  cum  quibusdam 
esse  communia,  et  quum  frangerem  iamipscmecoge- 
remque  ilia  ferre  toleranter:  habebam,  quo  confuge- 
rem,  ubi  conquiesccrem,  cuius  in  sermone  et  suavita- 
te  omnes  curas  doloresque  deponercm.  Nunc  autem, 
hoc  tam  gravi  vulnere,  etiam  ilia,  quae  consanuisse 
videbantur,  recrudescunt.  Non  enim,  ut  turn  me  a 
republica  maestum  domus  cxcipiebat,  quae  levaret, 
sic  nunc  domo  maerens  ad  rempublicam  confugere 
possum,  ut  in  eius  bonis  acquiescam.  Itaque  et  domo 
absum,  et  foro,  quod  nec  eum  dolorem,  quern  e  repu- 

blica  capio,  domus  iara  consolari  potest,  nec  domesti- 
cum  respublica.  3.  Quo  magis  te  exspecto  teque  vi- 
dere  quam  primum  cupio.  Maior  mihi  levatio  afferri 
nulla  potest,  quam  coniunctio  consuetudinis  sermo- 
numque  nostrorum :  et  iamiam*  sperabam  tiuim  ad- 
ventum  (sic  enim  audiebam)  appropinquare.  Ego 
autem  quum  multis  decaussiste  exopto  quam  primum 
videre,  turn  etiam,  ut  ante  commentemur  internos, 
qua  ratione  nobis  traducendum  sit  hoc  tempus ,  quod 
est  totum  ad  unius  voluntatem  accommodandum,  et 
prudentis,  et  liberalis,  et  (ut  perspexisse  videor)  ,  nec 
a  me  alieni,  et  tibi  amicissimi.  Quod  quum  ita  sit, 
magnae  est  tamen  deliberationis ,  quae  ratio  sit  in- 
eunda  nobis,  non  agendi  aliquid,  sed  illius  concessu 
et  beneficio  quiescendi.  [Vale.] 

VII.  ARG.  Lawlat  Mareellum,  qui  perpetuo  a  pahia  al>- 
esse  oonslitiierit:,  sed  hortatur  tamen,  nt  redeaf,  quod  et  veniam 
redeundi  a  Caesave  impetrave  facile  possit  et  domi  melius,  quam 
alibi,  vivere.  (Rotnae,  Caesare  III.  Lepido  coss.  708.) 

M.  T.  C.  S.  D.  M.  MARCELLO. 

1 .  Etsi  eo  te  adhuc  consilio  usum  intelligo,  ut  id 
reprehendere  non  audeam,non  quin  ab  eoipsedissen- 
tiam,  sed  quod  ea  te  sapientia  esse  iudicem,  ut  meum 
consilium  non  anteponam  tuo:  tamen  et  amicitiae 
nostrae  vetustas,  et  tua  summa  erga  me  benevolen- 
tia,  quae  mihi  iam  a  pueritia  tua  cognita  est,  me  hor- 
tata  est,  ut  ea  scriberem  ad  te,  quae  et  saluti  tuae  con- 
ducere  arbitrarer,  et  non  aliena  esse  ducerem  a  digni- 
tate.  2.  Ego  eum  te  esse,  qui  horum  malorum  initia 
multo  ante  videris,  consulatum  magnificentissime 
atque  optime  gesseris,  praeclare  memini:  sed  idem 
etiam  ilia  vidi,  neque  te  consilium  civilis  belli  ita  ge- 
rendi,  neque  copias  Cn.  Pompeii  nec  genus  exercitus 
probare  semperque  summe  diffidere.  Qua  insententia 
me  quoque  fuisse,  memoria  tenere  te  arbitror.  Ita- 
que  neque  tu  multum  interfuisti  rebus  gerendis,  et 
ego  id  semper  egi,  ne  interessem.  Non  enim  iis  re¬ 
bus  pugnabamus,  quibus  valere  poteramus,  consilio, 
auctoritate,  caussa,  quae  erant  in  nobis  superiora,  sed 
lacertis  et  viribus,  quibus  pares  non  eramus.  Victi 
sumus  igitur,  aut,  si  vinci  dignitas  non  potest,  fracti 
certe  et  abiecli.  In  quo  tuum  consilium  nemo  potest 
non  maxime  laudare,  quod  cum  spe  vincencli  simul 
abiecisti  certandi  etiam  cupiditatem,  ostendistique 
sapientem  et  bonum  civem  initia  belli  civilis  invitum 
suscipere,  extrema  libenter  non  persequi.  3.  Qui  non 
idem  consilium,  quod  tu,  secuti  sunt,  eos  video  in  duo 
genera  esse  distractos.  Aut  enim  renovare  bellum 
conati  sunt,  hique  se  iri  African!  contulerunt :  aut, 
quemadmodum  nos,  victorisesecrediderunt.  Medium 
quoddam  tuum  consilium  fuit,  qui  hoc  fortasse  hu- 
milis  animi  duceres,  illud  pertinacis.  Fateor,  a  pie- 
risque,  vel  dicam  ab  omnibus,  sapiens  tuum  consi¬ 
lium,  a  multis  etiam  magni  ac  fortis  animi  iudicatum. 
Sed  habet  ista  ratio,  ut  mihi  quidem  videtur,  quem- 
dam  modum :  praesertim  quum  tibi  nihil  deesse  ar- 
bitrer  ad  tuas  fortunas  omnes  obtinendas  praeter  vo- 
luntatem.  Sic  enim  intellexi,  nihil  aliud  esse,  quod 
dubitationem  afferret  ei,  penes  quern  est  potestas, 
nisi  quod  vereretur,  ne  tu  illud  beneficium  omnino 
non  putares.  De  quo  quid  sentiam,  nihil  attinet  di- 
cere,  quum  appareat,  ipse  quid  fecerim.  4.  Sed  tam- 
etsi*  iam  ita  constituisses,  ut  abesse  perpetuo  malles, 
quam  ea,  quae  nolles,  videre :  tamen  id  cogitare  de- 
beres,  ubicumque  esses,  te  fore  in  eius  ipsius,  quern 
fugeres,  potestate.  Qui  si  facile  passurus  esset,  te, 


carentem  patria  et  fortunis  tuis,  quiete  et  libere  vi¬ 
vere  :  cogitandum  tibi  tamen  esset,  Romaene  et  domi 
tuae ,  cuicuimodi  res  esset ,  an  Mitylenis  aut  Rhodi 
malles  vivere.  Sed  quum  ita  late  pateat  eius  potestas, 
quern  veremur,  ut  terrarum  orbem  complexa  sit: 
nonne  mavis  sine  periculo  tuae  domi  esse,  quam  cum 
periculo  alienae?  Equidem,  etiamsi  oppetenda  mors 
esset,  domi  atque  in  patria  mallem,  quam  in  externis 
atque  alienis  locis.  Hoc  idem  omnes,  qui  te  diligunt, 
sentiunt :  quorum  est  magna  pro  tuis  maximis  claris- 
simisque  virtutibus  multitudo.  5.  Habemus  etiam  ra- 
tionem  rei  familiaris  tuae,  quam  dissipari  nolumus. 
Nam  etsi  nullam  potest  accipere  iniuriam,  quaefutura 
perpetua  sit :  propterea,  quod  neque  is,  qui  tenet  rem- 
publicam,  patietur,  neque  ipsa  respublica;  tamen 
impetum  praedonum  in  tuas  fortunas  fieri  nolo.  Ili 
autem  qui  essent,  auderem  scribere,  nisi  te  intelligere 
confiderem.  6.  Hie  te  unius  sol  licitudines,  unius  etiam 
multae  et  assiduae  lacrimae  C.  Marcelli,  fratris  opti- 
mi,  deprecantur:  nos  cura  et  dolore  proximi  sumus : 
precibus  tardiores,  quod  ius  adeundi,  quum  ipsi  de- 
precatione  eguerimus,  non  habemus.  Gratia  tantum 
possumus,  quantum  victi:  sed  tamen  consilio,  studio, 
Marcello  non  desumus.  A  tuis  reliquis  non  adhibe- 
mur;  ad  omnia  parati  sumus.  [Vale.] 

VIII.  A  R  G.  Marcello  iterum  ut  red  eat  admonito  pollicetur 
officia  sua.  (Roraae,  Caesare  III.  Lepido  coss.  708.) 

M.  T.  G.  S.  D.  M.  MARCELLO. 

1 .  Neque  monere  te  audeo,  praestanti  prudentia 
virum,  nec  confirmare  maximi  animi  hominemunum- 
cpie  fortissimum,  consolari  vero  nullo  modo.  Nam 
si  ea,  quae  acciderunt,  ita  fers,  ut  audio,  gratulari 
magis  virtliti  debeo,  quam  consolari  dolorem  tuum. 
Sin  te  tanta  mala  reipublicae  frangunt,  non  ita  abun- 
do  ingenio,  ut  te  consoler,  quum  ipse  me  non  possim. 
Reliquum  est  igitur,  ut  tibi  me  in  omni  re  eum  prae- 
beam  praestemque,  et  ad  omnia,  quae  tui  velint,  ita 
adsim  praesto,  ut  me  non  solum  omnia  debere  tua 
caussa,  sed  ea  quoque,  etiam  quae  non  possim,  pu- 
tem.  2.  Illud  tamen  vel  tu  me  monuisse  velcensuisse 
puta,  vel  propter  benevolentiam  tacere  non  potuisse, 
ut,  quod  ego  facio,  tu  quoque  animum  inducas,  si  sit 
aliqua  respublica,  in  ea  te  esse  oportere,  iudicio  ho- 
minum  reque  principem,  necessitate  cedentem  tem- 
pori:  sin  autem  nulla  sit,  hunc  tamen  aptissimum 
esse  etiam  ad  exsulandum  locum.  Si  enim  libertatem 
sequimur,  qui  locus  hoc  dominatu  vacat?  sinqualem- 
cumque  locum,  quae  est  domestica  sede  iucundior? 
Sed  mihi  crede,  etiam  is,  qui  omnia  tenet,  favet  in- 
geniis :  nobilitatem  vero  etdignitateshominum,  quan¬ 
tum  ei  res  et  ipsius  caussa  concedit,  amplectitur.  Sed 
plura,  quam  statueram.  Redeo  ergo  ad  unum  illud, 
me  tuum  esse,  fore  cum  tuis,  si  modo  erunt  tui:  si 
minus,  me  certe  in  omnibus  rebus  satis  nostrae  con- 
iunctioni  amorique  facturum.  Vale  ,  atque  etiam  va¬ 
le  nostri  memor. 

IX.  ARG.  Reditum  Marcello  suadet,  refutatis  dulAtationi- 
bus.  (lloniae,  Caesare  III.  Lepido  coss.  708.) 

M.  T.  C.  S.  D.  M.  MARCELLO. 

I.  Etsi  perpaucis  ante  diebus  dederam  Q.  Mucio 
litteras  ad  te  pluribus  verbis  scriptas,  quibus  decla- 
raveram,  quo  te  animo  censerem  esse  oportere,  et 
quid  tibi  faciendum  arbitrarer:  tamen,  quum  Theo- 
philus,  libertus  tuus,  proficisceretur,  cuius  ego  fidem 
erga  te  benevolent iamque  perspexeram,  sine  meis  lit- 

teris  eum  ad  te  venire  nolui.  Iisdem  igitur  te  rebus 
etiam  atque  etiam  hortor,  quibus  superioribus  littens  | 
hortatus  sum,  ut  in  ea  republica,  quaecumque  est,  j 
quam  primuin  velis  esse.  Multavidebisfortasse,  quae 
nobs;  non  plura  tamen,  quam  audis  quotidie.  Non 
est  porro  tuum,  uno  sensu  solum  oculorum  moveri:  J 
quum  idem  illud  auribus  percipias,  quod  etiam maius 
videri  solet,  minus  laborare.  2.  At  tibi  ipsi  dicendum 
erit  aliquid,  quod  nonsentias',  aut  faciendum,  quod 
non  probes.  Primum  tempori  cedere,  id  est,  neces- 
sitati  parere,  semper  sapientis  est  habitum.  Deinde 
non  habet,  ut  nunc  quidem  est,  id  vitii  res.  Dicere 
fortasse,  quae  sentias,  non  licet;  tacere plane  licet. 
Omnia  enim  delata  ad  unum  sunt.  Is  utitur  consilio, 
ne  suorum  quidem,  sed  suo.  Quod  non  multo  secus 
fieret,  si  is  rempublicam  teneret,  quern  secuti  sumus. 

An,  qui  in  bello,  quum  omnium  nostrum  coniunctum 
esset  periculum,  suo  et  certorum  hominum  minime 
prudentium  consilio  uteretur,  eum  magis  communem 
censemus  in  victoria  futurum  fuisse,  quam  incertis 
in  rebus  fuisset?  et,  qui  nec  te  consule  tuum  sapien- 
tissimum  consilium  secutus  esset,  nec,  fratre  tuo  con- 
sulatum  ex  auctoritate  tua  gerente,  vobis  auctoribus 
uti  voluerit,  nunc  omnia  tenentem,  nostras  sententias 
desideraturum  censes  fuisse?  3.  Omnia  sunt  misera 
in  bellis  civilibus;  quae  maiores  nostri  ne  semel  qui¬ 
dem,  nostra  aetas  saepe  iam  sensit:  sed  miserms  ni¬ 
hil,  quam  ipsa  victoria:  -quae  etiamsi  ad  meliores 
venit,  tamen  eos  ipsos  ferociores  impotentioresque 
reddit;  ut,  etiamsi  natura  tales  non  sint,  necessitate 
esse  cogantur.  Multa  enim  victori  eorum  arbitrio, 
per  quos  vicit,  etiam  invito  facienda  sunt.  An  tu  non 
videbas  mecum  simul,  quam  ilia  crudelis  esset  futura 
victoria?  Igitur  tunc  quoque  patria  careres,  ne,  quae 
nolles,  videres?  Non,  inquies:  ego  enim  ipse  tene- 
rem  opes  et  dignitatem  meam.  Aterattuae  virtutis 
in  minimis  tuas  res  ponere.de  republica  vehementius 
laborare.  Deinde,  qui  finis  istius  consilii  est?  Nam 
adhuc  et  factum  tuum  probatur,  et,ut  in  tali  re,  etiam 
fortuna  laudatur :  factum,  quod  et  initium  belli  neces- 
sario  secutus  sis  et  extrema  sapienter  persequi  nolue- 
ris;  fortuna,  quod  honesto  otio  tenueris  et  statum  et 
famam  dignitatis  tuae.  Nunc  vero  nec  locus  tibi  ullus 
dulcior  esse  debet  patria :  nec  earn  diligere  minus de- 
bes,  quod  deformior  est,  sed  misereri  potius,  neceam, 
multis  claris  viris  orbatam,  privare  etiam  aspectu 
tuo.  4.  Denique,  si  fuit  magni  animi,  non  isse  suppli- 
cem  victori,  vide  ne  superbi  sit  aspernari  eiusdem  j 
liberalitatem,  et,  si  sapientis  est,  carere  patria,  dun 
non  desiderare:  et,  si  re  publica  non  possis  frui,  stul- 
tum  est,  nolle  privata.  Caput  est  illud,  ut,  si  ista 
vita  tibi  coinmodior  esse  videatur,  cogitandum  tamen 
sit,  ne  tutior  non  sit.  Magna  gladiorum  est  licentia : 
sed  in  externis  locis  minor  etiam  ad  lacinus  verecun- 
dia.  Mihi  salus  tua  tantae  curae  est,  ut  Marcello, 
fratri  tuo,  aut  par  aut  certe  proximus  sim.  Tuum  est 
consulere  temporibus  et  incolumitati  et  vitae  et  for- 
tunistuis.  [Vale.] 

X.  ARG.  Hortalur  Marcellum,  ut  suus  ol>  res  maturet  retli- 
tum,  aCaesure  i«m  iiniietratum.  (Romac,  Caesare  IV.  cos.  s.  coll.  709.) 

M.  T.  C.  S.  D.  M.  MARCELLO. 

1 .  Etsi  nihil  crat  novi,  quod  ad  te  scriberem,  ma- 
gisque  litteras  tuas  iam  exspectare  incipiebam  vel  te 
potius  ipsum:  tamen,  quum  Theophilus  proficisce- 
retur,  non  potui  nihil  ei  litterarum  dare.  Cura  lgilm, 
ut  quam  primum  venias:  venies  enim,  mihi  crede, 

exspectatus,  neque  solum  nobis,  id  est,tuis,  sedpror- 
sus  omnibus.  Venit  enim  mihi  in  mentem,  subve- 
reri  interdum,  ne  te  delectet  tarda  decessio.  2.  Quod 
si  nullum  haberes  sensum,  nisi  oculorum,  prorsus 
tibi  ignoscerem,  si  quosdam  nolles  videre :  sed  quum 
leviora  non  multo  essent,  quae  audirentur,  quam  quae 
viderentur,  suspicarer  autem  multum  interesse  rei 
familiaris  tuae,  te  quam  primum  venire,  idque  in 
omnes  partes  valeret:  putavi,  ea  de  re  te  esse  admo 
nendum.  Sed,  quoniam,  quid  mihi  placeret,  ostendi: 
reliqua  tu  pro  tua  prudentia  considerabis.  Me  ta¬ 
men  velim,  quod  ad  tempus  te  exspectemus,  certio- 
rem  facias.  '[Vale.] 

XI.  ARG.  Marcellus  seCiceronis  maxiine  hortaturedeundi 
consilium  cepisse,  et  multis  iam  l,enevolentiae  documentis 
auctum  prolitetur.  (Mitylcuis,  Caesare  III.  Lepido  coss.  708.) 

M.  MARCELLUS  S.  D.  M.  CICERONI. 

1.  Plurimum  valuisse  apud  me  tuam  semper 
auctoritatem  quum  in  omni  re,  turn  in  hoc  maxime 
ne^otio,  potes  existimare.  Quum  mihi  C.  Marcellus, 
f rater  amantissimus  mei,  non  solum  consilium  daret, 
sed  precibus  quoque  me  obsecraret:  non  pnus  mihi 
persuadere  potuit,  quam  tuis  est  effectum  literis,  ut 
uterer  vestro  potissimum  consilio.  Res  quemadmo- 
duin  sit  acta,  vestrae  litterae  mihi  declarant.  Ora- 
tulatio  tua  etsi  est  mihi  probatissima,  quod  ab  opti- 
mo  fit  animo :  tamen  hoc  mihi  multo  iucundius  est  et 
"ratius,  quod  in  summa  paucitate  amicorum,  propin- 
quorum  ac  necessariorum,  qui  vere  meae  saluti  fave- 
rent,  te  cupidissimum  mei  singularemque  mihi  bene- 
volentiam  praestitisse  cognovi.  2.  Reliqua  sunt  eius- 
modi,  quibus  ego,  quoniam  haec  erant  tempora,  facile 
et  aequo  animo  carebam:  hoc  vero  eiusmodi  esse 
statuo,  ut  sine  talium  virorum  et  amicorum  benevo- 
lentia  neque  in  adversa  neque  in  secunda  fortuna 
quisquam  vivere  possit.  ltaque  in  hoc  ego  mihi  gra- 
tulor.  Tu  vero  ut  intelligas,  homim  amicissimo  te 
tribuisse  officium,  re  tibi  praestabo.  [Vale.] 


XII.  A  RG.  De  M.  Marcelli  caede  copiose  exponit. 

(Athcuis,  Caesare  IV.  s.  coll.  709.) 

SER.  SULPICIUS  S.  D.  M.  CICERONI. 

1 .  Etsi  scio  non  iucundissimum  nuntium  me  vobis 
allaturum,  tamen,  quoniam  casus  et  natura  in  nobis 
dominatur,  visum  est  faciendum,  quoquo  modo  res 
se  haberet,  vos  certiores  l'acere.  A.  d.  x.  Kal.  iun. 
quum  ab  Epidauro  Piraeeum  navi  advectus  essem  lbi 
Marcellum,  collegam  nostrum,  convem,  eumque  diem 
ibi  consumpsi,  ut  cum  eo  essem.  Postero  die  quum 
ab  eo  digressus  essem  eo  consilio,  ut  ab  Athenis  in 
Roeotiam  irem,  reliquamque  iurisdictionem  absol- 
verem,  ille,  ut  aicbat,  vneij  Malta?  in  Italiam  versus 
navigaturus  erat.  2.  Postdiem  tertium  eiusdiei,  quum 
ab  Athenis  proficisci  in  animo  haberem,  circitei  hoi  a 
decima  noctis  P.  Postumius,  familiaris  eius,  ad  me 
venit  et  mihi  nuntiavit  M.  Marcellum,  collegam  no¬ 
strum,  post  coenae  tempus  a  P.  Magio  Clnlone,  famt- 
liare  eius,  pugione  pcrcussum  esse  et  duo  vulneia 
accepisse,  unum  in  stomacho,  alterum  in  capite  se¬ 
cundum  aurem ;  sperare  tamen  se,  eum  vivere  posse ; 
Ma"ium  seipsum  interfecisse;  postca  sc  a  Marcello 
ad  me  missum  esse,  qui  haec  nuntiaret  et  rogaiet,  uti 
medicos  cogerem.  Cocgi  et  e  vestigio  eo  sum  pro- 
fectus  prima  luce.  Quum  non  longc  a  Piraeeo  ab- 
essem,  puerAcidini  obvium  milii  venit  cum  codicil- 
lis,  in  quibus  erat  scriptum  paullo  ante  lucem  Mar- 

cellum  diem  suum  obiisse.  Ita  vir  clarissimus  ab 
homine  taeterrimo  acerbissima  morte  est  affectus;  et, 
cui  inimici  propter  dignitatem  pepercerant,  inventus 
est  amicus, 'qui  mortem  afferret.  3.  Ego  tamen  ad  ta- 
bernaculum  eius  perrexi.  Inveni  duos  libertos  et 
pauculos  servos ;  reliquos  aiebant  profugisse,  metu 
perterritos,  quod  dominus  eorum  ante  tabernaculum 
interfectus  esset.  Coactus  sum  in  eadem  ilia  lectica, 
qua  ipse  delatus  eram,  meisque  lecticariis  in  Urbem 
eum  x-eferre ;  ibique  pro  ea  copia,  quae  Athenis  erat, 
funus  ei  satis  amplum  faciendum  curavi.  Ab  Athe- 
niensibus,  locum  sepulturae  intra  Urbem  ut  darent, 
impetrare  non  potui,  quod  religione  se  impediri  di- 
cerent;  neque  tamen  id  antea  cuiquam  concesserant. 
Quod  proximum  fuit,  uti',  in  quo  vellemus  gymnasio, 
eum  sepeliremus,  nobis  permiserunt.  Nos  in  nobi- 
lissimo  orbis  terrarum  gymnasio  Academiae  locum 
delegimus,  ibique  eum  combussimus,  posteaque  cu- 
ravimus,  ut  iidem  Athenienses  in  eodem  loco  monu- 
mentum  ei  marmoreum  faciendum  locarent.  Ita,  quae 
nostra  officia  fuerunt,  pro  collegio  et  propinquitate, 
et  vivo  et  mortuo  omnia  ei  praestitimus.  Vale.  D.  pr. 
Kal.  lun.  Athenis. 


’XIII.  AHG.  Exsulantem  Nigidium  suopte  exemplo  et  redi¬ 
tu  s  spe  consolatur.  (Romae,  Caesarc  III.  Lcpido  coss.  708.) 

M.  T.  C.  S.  D.  P.  NIGIDIO  FIGULO. 

1 .  Quaerenti  mihi  iamdiu,  quid  ad  te  potissimum 
scriberem,  non  modo  certa  res  nulla,  sed  ne  genus 
quidem  litterarum  usitatum  veniebat  in  mentem. 
Unam  enim  partem  et  consuetudinem  earum  episto- 
larum,  quibus  —  secundis  rebus  —  uti  solebamus, 
tempus  eripuerat;  perfeceratque  fortuna,  ne  quid  tale 
scribere  possem,  aut  omnino  cogitare.  Relinqueba- 
tur  triste  quoddam  et  miserum,  et  his  temporibus 
consentaneum  genus  litterarum:  id  quoque  deficie- 
bat  me :  in  quo  debebat  esse  aut  promissio  auxilii 
alicuius,  aut  consolatio  doloris  tui.  Quod  pollicerer, 
non  erat.  Ipse  enim,  pari  fortuna  abiectus ,  aliorum 
opibus  casus  meos  sustentabam,  saepiusque  mihi  ve¬ 
niebat  in  mentem  queri,  quod  ita  viverem,  quam  gau- 
dere,  quod  viverem.  2.  Quamquam  enim  nulla  me 
ipsum  privatim  pepulit  insignis  iniuria,  nec  mihi 
quidquam  tali  tempore  in  mentem  venit  optare,  quod 
non  ultro  mihi  Caesar  detulerit :  tamen  nihilominus 
eis  conficior  curis,  ut  ipsum,  quod  maneam  in  vita, 
peccare  me  existimem.  Careo  enim  quum  familia- 
rissimis  multis,  quos  aut  mors  eripuit  nobis  aut  dis- 
traxit  fuga,  turn  omnibus  amicis ,  quorum  benevo- 
lentiam  nobis  conciliarat  per  me  quondam ,  te  socio, 
defensa  respublica,  versorque  in  eorum  naufragiis 
et  bonorum  direptionibus ;  nec  audio  solum,  quod 
ipsum  esset  miserum,  sed  etiam  video,  quo  nihil  est 
acerbius,  eorum  fortunas  dissipari,  quibus  nos  olim 
adiutoribus  illud  incendium  exstinximus;  et,  in  qua 
urbe  modo  gratia,  auctoritate,  gloria  floruimus,  in 
ea  nunc  iis  quidem  omnibus  caremus.  Obtinemus 
ipsius  Caesaris  summam  erga  nos  humaninatem.  Sed 
ea  plus  non  potest,  quam  vis  et  mutatio  omnium  re¬ 
rum  atque  temporum.  3.  Itaque  orbus  iis  rebus 
omnibus,  quibus  et  natura  me  6t  voluntas  et  consue- 
tudo  assuefecerat,  quum  ceteris,  ut  quidem  videor, 
turn  mihi  ipse  displiceo.  Natus  enim  ad  agendum 
semper  aliquid  dignum  viro,  nunc  non  modo  agendi 
rationem  nullam  habeo,  sed  ne  cogitandi  quidem :  et, 


qui  antea  aut  obscuris  hominibus,  aut  etiam  sontibus 
opitulari  poteram,  nunc  P.  Nigidio,  uni  omnium  do- 
ctissimo  et  sanctissimo,  et  maxima  quondam  gratia, 
et  mihi  certe  amicissimo,  ne  benigne  quidem  polliceri 
possum.  Ergo  hoc  ereptum  est  litterarum  genus. 
4.  Reliquum  est,  ut  consoler  et  afferam  rationes,  qui¬ 
bus  te  a  molestiis  coner  abducere.  At  ea  quidem  fa- 
cultas  vel  tui  vel  alterius  consolandi  in  te  summa  est, 
si  umquam  in  ullo  fuit.  Itaque  earn  partem,  quae  ab 
exquisita  quadam  ratione  et  doctrina  proficiscitur, 
non  attingam;  tibi  totam  relinquam.  Quid  sit  for ti 
et  sapienti  homine  dignum;  quid  gravitas,  quid  alti- 
tudo  animi,  quid  acta  tua  vita,  quid studia,  quid artes, 
quibus  a  pueritia  floruisti,  a  te  flagitent,  tu  videbis. 
Ego,  quod  intelligere  et  sentire,  quia  sum  Romae  et 
quia  euro  attendoque,  possum,  id  tibi  affirmo :  te  in 
istis  molestiis,  in  quibus  es  hoc  tempore,  non  diutius 
futurum;  in  iis  autem,  in  quibus  etiam  nos  sumus, 
fortasse  semper  fore.  5.  Videor  mihi  perspicere  pri- 
mum  ipsius  animum,  qui  plurimum  potest,  propen- 
sum  ad  salutem  tuam.  Non  scribo  hoc  temere.  Quo 
minus  familiaris  sum,  hoc  sum  ad  investigandum  cu- 
riosior.  Quo  facilius,  quibus  est  iratior,  respondere 
tristius  possit,  hoc  est  adhuc  tardior  ad  te  molestia 
liberandum.  Familiares  vero  eius,  et  ii  quidem,  qui 
illi  iucundissimi  sunt,  mirabiliter  de  te  et  loquuntur 
et  sentiunt.  Accedit  eodem  vulgi  voluntas  vel  potius 
consensus  omnium.  Etiam  ilia,  quae  minimum  nunc 
quidem  potest,  sed  possit  necesse  est,  respublica, 
quascumque  vires  habebit,  ab  iis  ipsis,  quibus  tene- 
tur,  de  te  propediem  (mihi  crede)  impetrabit.  6.  Re- 
deo  igitur  ad  id,  ut  iam  tibi  etiam  pollicear  aliquid, 
quod  primo  omiseram.  Nam  et  complectar  eius  fa- 
miliarissimos,  qui  me  admodum  diligunt  multumque 
mecum  sunt,  et  in  ipsius  consuetudinem,  quam  adhuc 
meus  pudor  mihi  clausit,  insinuabo  et  certe  omnes 
vias  persequar,  quibus  putabo  ad  id ,  quod  volumus, 
pervenire  posse.  In  hoc  toto  genere  plura  faciam, 
quam  scribere  audeo;  cetera,  quae  tibi  a  multis  prom- 
pta  esse  certo  scio,  a  me  sunt  paratissima ;  nihil  in  re 
familiari  mea  est,  quod  ego  meum  malim  esse,  quam 
tuum.  Hac  de  re  et  de  hoc  genere  toto  hoc  scribo  par- 
cius ,  quod  te ,  id  quod  ipse  confido ,  sperare  malo ,  te 
esse  usurum  tuis.  7.  Extremum  illud  est,  ut  te  orem 
et  obsecrem ,  animo  ut  maximo  sis ,  nec  ea  solum  me- 
mineris,  quae  ab  aliis  magnis  viris  accepisti,  sed  ilia 
etiam,  quae  ipse  ingenio  studioque  peperisti.  Quae 
si  colliges,  et  sperabis  omnia  optime,  et,  quae  acci¬ 
dent,  qualiacumque  erunt,  sapienter  feres.  Sed  haec 
tu  melius  vel  optime  omnium.  Ego,  quae  pertinere 
ad  te  intelligam,  studiosissime  omnia  diligentissime- 
que  curabo  tuorumque  tristissimo  meo  tempore  meri- 
torum  erga  me  memoriam  conservabo.  [Vale.] 


XIV.  ARG.  Respondet  Plancio  gratulanti  ad  binag  litte- 
1-ag;  primum  pvigtinam  dignitatem  regtituto  gibi  non  l-edditam 
yideri:  delude  de  caugsig  novi  matrimonii  ineundi.  Denique 
eumdem  golatur  exgulantem,  promisgig  officiig  guis. 

(Romae,  Caesare  III.  Lepido  coss.  708.) 

M.  T.  C.  S.  D.  CN.  PLANCIO. 

1 .  Binas  a  te  accepi  litteras ,  Corcyra  datas ;  qua- 
rum  alteris  mihi  gratulabare,  quod  audisses,  me 
meam  pristinam  dignitatem  obtinere;  alteris  dicebas 
te  velle,  quae  egissem,  bene  et  feliciter  evenire.  Ego 
autem,  si  dignitas  est,  bene  de  republica  sentire  et  bo- 

nis  viris  probare  quod  sentias,  obtineo  dignitatem 
meam;  sin  autem  in  eo  dignitas  est,  si,  quod  sentias, 
aut  re  efficere  possis  aut  denique  libera  oratione  de¬ 
fender  ,  ne  vestigium  quidem  ullum  est  reliquum 
nobis  dignitatis ,  agiturque  praeclare ,  si  nosmetipsos 
regere  possumus,  ut  ea,  quae  partim  iam  adsunt,  par- 
tim  impendent ,  moderate  feramus :  quod  est  difficile 
in  eiusmodi  bello,  cuius  exitus  ex  altera  parte  caedem 
ostentat,  ex  altera  servitutem.  2.  Quo  in  periculo 
nonnihil  me  consolatur,  quum  recordor,  baec  me  turn 
vidisse ,  quum  secundas  etiam  res  nostras ,  non  modo 
adversas  pertimescebam  videbamque,  quanto  pericii- 
lo  de  iure  publico  disceptaretur  armis.  Quibus  si  vi- 
cissent  ii ,  ad  quos  ego  pacis  spe ,  non  belli  cupiditate 
adductus  accesseram,  tamen  intelligebam,  et  iratorum 
hominum,  et  cupidorum,  et  insolentium  quam  cru- 
delis  esset  futura  victoria;  sin  autem  victi  essent, 
quantus  interitus  esset  futurus  civium,  partim  am- 
plissimorum,  partim  etiam  optimorum,  qui  me,  baec 
praedicentem  atque  optime  consulentem  saluti  suae, 
malebant  nimium  timidum,  quam  satis  prudentem 
existimari.  3.  Quod  autem  mihi  de  eo,  quod  egerim, 
gratularis ,  te  ita  velle  certo  scio;  sed  ego  tarn  misero 
tempore  nihil  novi  consilii  cepissem ,  nisi  in  reditu 
meo  nihilo  meliores  res  domesticas ,  quam  rempubli- 
cam  offendissem.  Quibus  enim  pro  meis  immortali- 
bus  beneficiis  carissima  mea  salus  et  meae  fortunae 
esse  debebant,  quum  propter  eorum  scelus  nihil  mihi 
intrameos  parietes  tutum,  nihil  insidiis  vacuum  vide- 
rem,  novarum  me  necessitudinum  fidelitate  contra 
veterum  perfidiam  muniendum  putavi.  Sed  de  no- 
stris  rebus  satis,  vel  etiam  nimium  multa.  4.  De  tuis, 
velim ,  ut  eo  sis  animo ,  quo  debes  esse ,  id  est,  ut  ne 
quid  tibi  praecipue  timendum  putes.  Si  enim  status 
erit  aliquis  civitatis,  quicumque  erit,  te  omnium  peri- 
culorum  video  expertem  fore:  nam  alteros  tibi  iam 
placatos  esse  intelligo,  alteros  numquam  iratos  fuisse. 
De  mea  autem  in  te  voluntate  sic  velim  iudices,  me, 

quibuscumque  rebus  opus  esse  intelligam :  quamquam 
videam,  qui  sim  hoc  tempore  et  quid  possim;  opera 
tamen  et  consilio,  studio  quidem  certe,  tei,  famae,  sa¬ 
luti  tuae  praesto  futurum.  Tu  velim,  et  quid  agas,  et 
quid  acturum  te  putes,  facias  me  quam  diligentissime 
certiorem.  Vale. 


XV.  ARG.  Hovtatur,  ut  communeni  fortunain  further  fe- 
rat,  et  animo  in  se  benevolo  esse  pergat. 

(Homac,  Caesare  III.  Lepido  coss.  708.) 

M.  T.  C.  S.  D.  CN.  PLANCIO. 

• 1  \ .  Accepi  perbreves  tuas  litteras,  quibus  id,  quod 
scire  cupiebam,  cognoscere  non  potui :  cognovi  autem 
id,  quod  mihi  dubium  non  fuit.  Nam,  quam  fortiter 
ferres  communes  miserias,  non  intellexi;  quam  me 
amares,  facile  perspexi:  sed  hoc  sciebam.  Illud  si 
scissem,  ad  id  meas  litteras  accbihmd'davissem.  2. 
Sed  tamen  etsi  antea  scripsi,  quae  existimavi  scribi 
oportere :  tamen  hoc  tempore  breviter  commonendum 
putavi,  ne  quo  periculo  te  proprio  existimares  esse; 
in  magno  omnes,  sed  tamen  in  communi  sumus. 
Quarc  non  defies  aut  propriam  fortunam  ac  praecipuam 
postulate  aut  communeni  recusare.  Quapropter  eo 
animo  simus  inter  nos,  quo  semper  fuimus.  Quod  de 
te  sperare ,  de  me  praestare  possum.  [Vale.] 


EP.  13  —  15.  LIB.  V.  EP.  1.2. 


LIBER  QUINTUS. 


I.  ARG.  Metellus  Celer,  procos.  Galliae,  Metellum  Nepo- 
tem  fratrem  a  Cicerone  in  senatu  oppugnatum  esse  queritnr. 

(E  Gallia  citeriove,  Silano,  Moveua  coss.  692.) 

Q.  METELLUS,  Q.  F.  CELER,  PROCOS. 

S.  D.  M.  T.  CICERONI. 

I .  Si  vales ,  bene  est.  Existimaram ,  pro  mutuo 
inter  nos  animo  et  pro  reconciliata  gratia ,  nec  me  ab- 
sentem  ludibrio  laesumiri,  nec  Metellum  fratrem  ob 
dictum  capite  ac  fortunis  per  te  oppugnatum  iri .  Quern 
si  parum  pudor  ipsius  defendebat,  debebat  vel  fami- 
iiae  nostrae  dignitas  vel  meum  studium  erga  vosrem- 
que  publicam  satis  sublevare.  Nunc  video  ilium  cir- 
cumventum.  me  desertum,  a  quibus  mimme  conve- 
niebat.  2.  Itaque  in  luctu  et  squalore  sum ,  qui  pro- 
vinciae,  qui  exercitui  praesum,  qui  bellum  gero. 
Quae  quoniam  nec  ratione  nec  maiorum  nostrorum 
dementia  administrastis ,  non  erit  mirandum ,  si  vos 
poenitebit.  Te  tarn  mobili  in  me  meosque  esse  am¬ 
mo  non  sperabam.  Me  interea  nec  domes ticus  dolor, 
nec  cuiusquam  iniuria  a  republica  abducet.  [Vale.j 

II.  ARG.  Melello  querent!  vespomlet,  se  nec  fratrem  eius 
oppugnasse  et  oppugnanti  restitisse.  Laudat  eius  pietateni  et 
suam  fidem  spondet.  (Ronnie,  Silano,  Murena  coss.  692.) 

M  T  C.M.  F.  S.  D.  Q.  METELLO  Q.  F. 
CELERI  PROCOS. 

1.  Si  tu  exercitusque  valetis,  bene  est.  Scribis 
ad  me,  te  existimasse,  pro  mutuo  inter  nos  animo  et  pro 
reconciliata  gratia,  numquam  te  a  me  ludibrio  laesum 
iri.  Quod  cuiusmodi  sit,  satis  intelligere  non  pos¬ 
sum:  sed  tamen  suspicor,  ad  te  esse  allatum,  me  in 
senatu ,  quum  disputarem ,  permultos  esse ,  qui  rem- 
publicam  a  me  conservatam  dolerent,  dixisse  ,  a  te 
propinquos  tuos,  quibus  negare  non  potuisses,  impe- 
trasse ,  ut  ea ,  quae  statuisses  tibi  in  senatu  de  mea 
laude  esse  dicenda ,  reticeres.  Quod  quum  dicerem, 
illud  adiunxi :  mihi  tecum  ita  dispertitum  officium 
fuisse  in  reipublicae  salute  retinenda,  ut  ego  Urbem 
a  clomesticis  insidiis  et  ab  intestino  scelere,  tu  Italiam 
et  ab  armatis  hostibus  et  ab  occulta  coniuratione  de- 
fenderes;  atque  hanc  nostram  tanti  et  tarn  praeclari 
muneris  societatem  a  tuis  propinquis  labefactatam ; 
qui ,  quum  tu  a  me  rebus  amplissimis  atque  honorifi- 
centissimis  ornatus  esses,  timuissent,  ne  quae  mihi 
pars  abs  te  voluntatis  mutuae  tribueretur.  2.  Hoc 
in  sermone  quum  a  me  exponeretur,  quae  mea  ex- 
spectatio  fuisset  orationis  tuae  quantoque  in  errore 
versatus  essem :  visa  est  oratio  non  iniucunda,  et  me- 
diocris  quidam  est  risus  consecutus,  non  in  te,  sed 
nia°is  in  errorem  meum ,  et  quod  me  abs  te  cupisse 
laudari  aperte  atque  ingenue  confitebar.  Iam  hoc  non 
potest  in  te  non  honorifice  esse  dictum,  me  in  clarissi- 
mis  meis  atque  amplissimis  rebus  tamen  aliquod  te¬ 
stimonium  tuae  voluntatis  atque  vocis  habere  voluis- 
se.  3.  Quod  autem  ita  scribis,  pro  mutuo  inter  nos 
animo:  quid  tu  existimcs  esse  in  amicitia  mutuum, 
nescio:  equidem  hoc  arbitror,  quum  par  voluntas  ac- 
cipitur  et  redditur.  Ego,  si  hoc  dicam,  me  tua  caussa 
i  praetermisisse  provinciam :  tibi  ipse  levior  videar  es¬ 
se:  meae  enim  rationes  ita  tulerunt  atque  eius  mci 
consilii  maiorem  in  dies  singulos  fructum  volupta- 
temque  capio.  Illud  dico,  me,  ut  primum  in  condone 

provinciam  deposuerim ,  statim ,  quemadmodum  earn  I 
tibi  traderem,  cogitare  coepisse.  Nihil  dico  de  sorti- 
tione  vestra :  tantum  te  suspicari  volo ,  nihil  in  ea  re 
per  collegam  meum,  me  insciente ,  esse  factum.  Re- 
cordare  cetera:  quam  cito  senatum  illo  die,  facta  sor- 
titione,  coegerim;  quam  multa  de  te  verba  fecerim, 
quumtuipse  mihi  dixisti,  orationem  meam  non  solum 
in  te  honorificam,  sed  etiam  in  collegas  tuos  contume- 
liosam  fuisse.  4.  Iam  illud  senatus  consultum,  quod 
eo  die  factum  est,  ea  praescriptione  est,  ut,  dum  id 
exstabit,  officium  meum  in  te  obscurum  esse  non  pos- 
sit.  Posteavero,  quam  profectus  es ,  velim  recorde- 
re,  quae  ego  de  te  in  senatu  egerim;  quae  in  concioni- 
bus  dixerim;  quas  ad  te  litteras  miserim.  Quae  quum 
omnia  collegeris,  tu  ipse  velim  iudices,  satisne  videa- 
tur  his  omnibus  rebus  tuus  adventus ,  quum  proxime 
Romam  venisti,  mutue  respondisse.  5.  Quod  scribis  : 
de  reconciliata  nostra  gratia;  non  intelligo,  cur  recon- 
ciliatam  esse  dicas,  quae  numquam  imminuta  est.  6. 
Quod  scribis ,  non  oportuisse  Metellum  fratrem  tuum  ob 
dictum  a  me  oppugnari :  primum,  hoc  velim  existimes, 
animum  mihi  istum  tuum  vehementer  probari  et  fra- 
ternam  plenam  humanitatis  ac  pietatis  voluntatem; 
deinde ,  si  qua  ego  in  re  fratri  tuo  reipublicae  caussa 
restiterim,  ut  mihi  ignoscas.  Tam  enim  sum  amicus 
reipublicae,  quam  qui  maxime.  Si  vero  meam  salu- 
tem  contra  illius  impetum  in  me  crudelissimum  de- 
fenderim :  satis  habeas ,  nihil  me  etiam  tecum  de  tui 
fratris  iniuria  conqueri.  Quern  ego  quum  comperis- 
sem,  omnem  sui  tribunatus  conatum  in  meam  perni- 
ciem  parare  atque  meditari :  egi  cum  Claudia ,  uxore 
tua,  et  cum  vestra  sororeMucia,  cuius  erga  me  stu- 
dium,  pro  Cn.  Pompeii  necessitudine,  multis  in  rebus 
perspexeram ,  ut  eum  ab  ilia  iniuria  deterrerent.  7. 
Atque  ille,  quod  te  audisse  certe ,  credo,  scio,  pridie 
Kal.Ianuar.,qua  iniuria  nemo  umquam  in  aliquo  ma- 
gistratu  improbissimus  civis  affectus  est,  ea  me  con- 
sulem  affecit,  quum  rempublicam  conservassem,  at¬ 
que  abeuntem  magistratu  concionis  habendae  potesta- 
te  privavit:  cuius  iniuria  mihi  tamen  honori  summo 
fuit.  Nam  quum  ille  mihi  nihil,  nisi  ut  iurarem,  per- 
mitteret:  magna  voce  iuravi  verissimum  pulcherri- 
mumque  iusiurandum;  quod  populus  idem  magna 
voce  me  vere  iurasse  iuravit.  8.  Hac  accepta  tarn 
insigni  iniuria,  tamen  illo  ipso  die  misi  ad  Metellum 
communes  amicos,  qui  agerent  cum  eo,  ut  de  ilia 
mente  desisteret.  Quibus  ille  respondit  sibi  non  esse 
integrum.  Etenim  paullo  ante  in  concione  dixerat, 
ei,  qui  in  alios  animadvertisset  indicta  caussa,  dicen- 
di  ipsi  potestatem  fieri  non  oportere.  Hominem  gra- 
vem  et  civem  egregium!  qui,  qua  poena  senatus,  con¬ 
sensu  bonorum  omnium,  eos  affecerat,  qui  Urbem  in- 
cendere,  et  magistratus  ac  senatum  trucidare,  bellum 
maximum  conflare  voluissent,  eadem  dignum  iudica- 
ret  eum ,  qui  curiam  caede,  Urbem  incendiis ,  Italiam 
.  bello  liberasset.  Itaque  ego  Metello,  fratri  tuo,  prae- 
senti  restiti.  Nam  in  senatu  Kal.  Ian.  sic  cum  eo  de 
republica  disputavi,  ut  sentiret,  sibi  cum  viro  ford  et 
constanti  esse  pugnandum.  A.  d.  tertium  Non.  Ia- 
nuar.  quum  agere  coepisset,  tertio  quoque  verbo  ora- 
tionis  suae  me  appellabat,  mihi  minabatur;  neque  illi 
quidquam  deliberatius  fuit,  quam  me,  quacumque 
ratione  posset,  non  iudicio,  neque  disceptatione ,  sed 
vi  atque  impressione  evertere.  Iluius  ego  temeritati 
si  virtute  atque  animo  non  restitissem :  quis  esset,  qui 
me  in  consulatu  non  casu  potius  existimaret,  quam 
consilio  fortem  fuisse?  9.  Haec  si  tu  Metellum  cogi¬ 


tare  de  me  nescisti ,  debes  existimare ,  te  maximis  de 
rebus  a  fratre  esse  celatum :  sin  autem  aliquid  imper- 
tivit  tibi  sui  consilii,  lenis  a  te  et  facilis  existimari  de- 
beo,  qui  nihil  tecum  de  his  ipsis  rebus  expostulem. 
Et,  si  intelligis  non  me  dicto  Metelli,  ut  scribis,  sed 
consilio  eius  animoque  in  me  inimicissimo  esse  com- 
motum :  cognosce  nunc  humanitatem  meam ;  si  hu- 
manitasappellandaest  in  acerbissima  iniuria  remissio 
animi  ac  dissolutio.  Nulla  est  a  me  umquam  senten- 
tia  dicta  in  fratrem  tuum:  quotiescumque  aliquid  est 
actum,  sedens  iis  assensi,  qui  mihi  lenissime  sentire 
visi  sunt.  Addam  illud  etiam,  quod  iam  ego  curare 
non  debui,  sed  tamen  fieri  non  moleste  tali ,  atque 
etiam ,  ut  ita  fieret ,  pro  mea  parte  adiuvi ,  ut  senatus 
consulto  meus  inimicus ,  quia  tuus  frater  erat,  suble- 
varetur.  10.  Quare  non  ego  oppugnavi  fratrem  tuum, 
sed  fratri  tuo  repugnavi:  necin  te,  ut  scribis,  animo 
fui  mobili,  sed  ita  stabili ,  ut  in  mea  erga  te  voluntate, 
etiam  desertus  ab  officiis  tuis ,  permanerem.  Atque 
hoc  ipso  tempore  tibi  paene  minitanti  nobis  per  litte¬ 
ras  hoc  rescribo  atque  respondeo :  Ego  dolori  tuo  non 
solum  ignosco,  sed  summam  etiam  laudem  tribuo. 
Meus  enim  me  sensus ,  quanta  vis  fraterni  sit  amoris, 
admonet.  A  te  peto,  ut  tu  quoque  aequum  te  iudicem 
dolori  meo  praebeas :  si  acerbe ,  si  crudeliter ,  si  sine 
caussa  sum  a  tuis  oppugnatus ,  ut  statuas ,  mihi  non 
modo  non  cedendum,  sed  etiam  tuo  atque  exercitus 
tui  auxilio,  in  eiusmodi  caussa,  utendum  fuisse.  Ego 
te  mihi  semper  amicum  esse  volui;  me  ut  tibi  amicis- 
simum  esse  intelligeres ,  laboravi.  Maneo  in  volun¬ 
tate,  et,  quoad  voles  tu,  permanebo,  citiusque  amore 
tui  fratrem  tuum  odisse  desinam ,  quam  illius  odio 
quidquam  de  nostra  benevolentia  detraham.  [Vale.] 


111.  A  R  G.  Queritui*  tie  contumeliis  necessarii  cuiustlam,  ut 
yitletur,  P.  Clotlii.  (In  Hispania,  Lenlulo,  Philippo  coss.  698.) 

Q.  METELLUS  NEP.  S.  D.  M.  T.  C. 

1.  Hominis  importunissimi  contumeliae,  quibus 
crebris  concionibus  me  onerat,  tuis  erga  me  officiis 
leniuntur,  et,  ut  sunt  leves  ab  eiusmodi  bomine,  a  me 
despiciuntur;  libenterque  commutata  persona  te  mihi 
fratris  loco  esse  duco.  2.  De  illo  ne  meminisse  qui- 
dem  volo,  tametsi  bis  eum  invitum  servavi.  De  meis 
rebus ,  ne  vobis  multitudine  litterarum  molestior  es- 
sem ,  ad  Lollium  perscripsi,  de  rationibus  provinciae 
quid  vellem  fieri,  ut  is  vos  doceret  et  commonefaceret. 
Si  poteris ,  velim  pristinam  tuam  erga  me  voluntatem 
conserves.  [Vale.] 

IV  AUG.  Exsul  openi  impiorat  consulis. 

(.Lentulo,  Metello  toss.  697.) 

M.  C.  S.  D.  Q.  METELLO  NEPOTI  COS. 

1.  Litterae  Quint!  fratris  et  T.  Pomponii,  neces¬ 
sarii  mei,  tantum  spei  dederant,  ut  in  te  non  minus 
auxilii,  quam  in  tuo  collega  mihi  constitutum  fuerit. 
Itaque  litteras  ad  te  statim  misi,  per  quas,  ut  fortuna 
postulabat,  et  gratias  tibi  egi,  et  de  reliquo  tempore 
auxilium  petiiT  Postea  mihi  non  tam  meorum  litte¬ 
rae,  quam  sermones  eorum,  qui  hac  iter  faciebant, 
animum  tuum  immutatum  significabant:  quae  res  fe¬ 
cit,  ut  tibi  litteris  obstrepere  non  auderem.  2.  Nunc 
mihi  Quintus  frater  meus  mitissimam  tuam  oratio- 
nem,  quam  in  senatu  habuisses,  perscripsit,  qua  in- 
ductus,  ad  te  scribere  sum  conatus,  et  abs  te,  quan¬ 
tum  tua  fert  voluntas,  peto  quaesoque,  ut  tuos  mecum 
serves  potius ,  quam  propter  arrogantem  crudelitatem 

tuorum  me  oppugnes.  Tu  tuas  inimicitias  ut  reipu- 
blicae  donares,  te  vicisti;  alienas  ut  contra  rempubli- 
cam  continues,  adduceris?  Quod  si  mihi  tua  demen¬ 
tia  opem  tuleris,  omnibus  in  rebus  me  fore  in  tua  po- 
testate ,  tibi  confirmo :  sin  mihi  neque  magistratum 
neque  senatum  neque  populum  auxiliari  propter  earn 
vim,  quae  me  cum  republica  vicit,  licuerit:  vide,  ne, 
quum  velis  revocare  tempus  omnium  servandorum, 
quum,  qui  servetur,  non  erit,  non  possis.  [Vale.] 

Y.  A  RG.  Desiderat  C.  Antonii  officia  mutua,  et  Attici  ne- 
gotium  commendat.  (Romae,  Pisoue,  Messalla  coss.  693.) 

M.  C.  S.  D.  C.  ANTONIO,  M.  F.  IMP. 

1 .  Etsi  statueram  nullas  ad  te  litteras  mittere,  nisi 
commendatitias;  (non  quo  eas  intelligerem  satis  apud 
te  valere ,  sed  ne  iis ,  qui  me  rogarent,  aliquid  de  no¬ 
stra  coniunctione  imminutum  esse  ostenderein :)  ta- 
men,  quum  T.  Pomponius,  homo  omnium  meorum  in 
te  studiorum  et  officiorum  maxime  conscius,  tui  cupi- 
dus,  nostri  amantissimus,  ad  te  proficisceretur  ,•  ali¬ 
quid  mihi  scribendum  putavi;  praesertim  quum  ali- 
ter  ipsi  Pomponio  satisfacere  non  possem.  2.  Ego  si 
abs  te  summa  officia  desiderem,  minim  nemini  vi- 
deri  debeat.  Omnia  enim  a  me  in  te  profecta  sunt, 
quae  ad  tuum  commodum,  quae  ad  honor em,  quae  ad 
dignitatem  pertinerent.  Pro  iis  rebus  nullam  mihi 
abs  te  relatam  esse  gratiam,  tu  es  optimus  testis :  con¬ 
tra  etiam  esse  aliquid  abs  te  profectum,  ex  multis  au- 
divi.  Nam  compcrisse  me,  non  audeo  dicere,  ne  forte 
id  ipsum  verbum  ponam ,  quod  abs  te  aiunt  salse  in 
me  solere  conferri.  Sed  ea ,  quae  ad  me  delata  sunt, 
malo  te  ex  Pomponio,  cui  non  minus  molesta  fuerunt, 
quam  ex  meis  litteris,  cognoscere.  Meus  in  te  ani¬ 
mus  quam  singulari  officio  fuerit,  et  senatus  et  popu- 
lus  Romanus  testis  est;  tu  quam  gratus  erga  me  fue- 
ris,  ipse  existimare  potes;  quantum  mihi  debeas,  ce- 
teri  existimant.  3.  Ego  quae  tua  caussa  antea  feci, 
voluntate  sum  adductus  posteaque  constantly.  Sed 
reliqua,  mihi  crede,  multo  maius  meum  studium  ma- 
ioremque  gravitatem  et  laborem  desiderant.  Quae 
e°u  si  non  profundere  ac  perdere  videbor,  omnibus 
meis  viribus  sustinebo ;  sin  autem  ingrata  esse  sen- 
tiam,  non  committam,  ut  tibi  ipsi*  insanire  videar. 
Ea  quae  sint  et  cuiusmodi,  poteris  ex  Pomponio  co¬ 
gnoscere.  Atque  ipsum  tibi  Pomponium  ita  com- 
mendo,  ut,  quamquam  ipsius  caussa  confido  te  factu- 
rum  esse  omnia  ,  tamen  abs  te  hoc  petam ,  ut,  si  qui 
in  te  residet  amoris  erga  me ,  id  omne  in  Pomponn 
negotio  ostendas.  Hoc  mihi  nihil  gratius  facere  po¬ 
tes.  [Yale]. 


VI.  ARG.  Narrat,  quam  dedevit  operam ,  ne  Sextio  pro- 
quaestovi  Antonii  in  Macedonia  succederetur :  de  domo  a  se 
empla,  de  Sextii  aedificatione,  et  de  Antonio  a  se  defenso. 

(Silano,  Mnrcna  coss.  692.) 

M.  C.  S.  D.  P.  SEXTIO,  L.  F.  PROQUAEST. 

\  Quum  ad  me  Dccius ,  libertus  tuus ,  venisset, 
emssetque  mecum,  ut  operam  darern,  ne  tibi  hoc 
tempore  succederetur:  quamquam  ilium  homincm 
fru"i  et  tibi  amicum  existimabam ,  tamen ,  quod  me- 
moria  tenebain,  cuiusmodi  ad  me  litteras  antea  misis- 
ses,  non  satis  credidi  homini  prudenti,  tarn  valde  esse 
mutatam  voluntatem  tuam.  Sed  posteaquarn  et  Cor¬ 
nelia  tua  Tcrentiam  convenit  et  ego  cum  Q.  Cornelio 
locutus  sum,  adhibui  diligentiam,  quotiescumque  se¬ 
natus  fuit,  ut  adessem,  plurimumquc  in  eo  negotn 


habui ,  ut  Q.  Fufium ,  tribunum  plebis ,  et  ceteros ,  ad 
quos  tu  scripseras,  cogerem  potius  mihi  credere, 
quam  tuis  litteris.  Omnino  res  tota  in  mensem  Ia- 
'  nuarium  reiecta  erat,  sed  facile  obtinebatui .  -•  q® 

tua  gratulatione  commotus ,  quod  ad  me  pridem  scn- 
'  pseras ,  velle  te  bene  evenire ,  quod  de  Crasso  domum 
emissem:  emi  earn  ipsam  domum  H-S  xxxv,  ali- 
quanto  post  tuam  gratulationem.  Itaque  nunc  me 
scito  tantum  habere  aeris  alieni,  ut  cupiam  coniurare, 
si  qui  recipiat;  sed  partim  odio  inducti,  me  exclu- 
dunt,  etaperte  vindicem  coniurationis  oderunt ,  par¬ 
tim  non  credunt,  et  a  me  insidias  metuunt,  nec  putant 
ei  nummos  deesse  posse ,  qui  ex  obsidione  foenerato- 
res  exemerit.  Omnino  semissibus  magna  copia  est. 
E°-o  autem  meis  rebus  gestis  hoc  sum  assecutus,  ut 
bonum  nomen  existimer.  3.  Domum  tuam  atque  ae- 
dificationem  omnem  perspexi,  et  vehementer  probavi. 

4.  Antonium,  etsi  eius  in  me  officia  omnes  desiderant, 
tamen  in  senatu  gravissime  ac  diligentissimedetendi, 
senatumque  vehementer  oratione  mea  atque  auctori- 
tate  commovi.  5.  Tu  ad  me  velim  litteras  crebnus 
mittas.  [Vale.] 

VII.  ARG.  Pompeio  tie  victoMithridategratulatur.siM  il¬ 
ium  tie  coniuratione  disiecta  non  gratulavi  exproLrat. 

(Romae,  Silano,  Murena  coss.  692.) 

M  T  M  F.  CICERO  S.  D.  CN.  POMPEIO,  CN. 
F.  MAGNO,  IMPERATORI. 

1 .  S.  T.  E.  Q.  V.  B.  E.  E.  V.  Ex  litteris  tuis,  quas 
publice  misisti,  cepi  una  cum  omnibus  incredibilem 
voluptatem.  Tantam  enim  spem  otii  ostendisti,  quan- 
tam  ego  semper  omnibus  te  uno  fretus  pollicebar. 
Sed  hoc  scito ,  tuos  veteres  hostes ,  novos  amicos ,  ve¬ 
hementer  litteris  perculsos  atque  ex  magna  spe  detur- 
batos  iacere.  2.  Ad  me  autem  litteras  quas  misisti, 
quamquam  exiguam  signilicationem  tuaeerga  me  vo 
luntatis  habebant ,  tamen  mihi  scito  iucundas  fuisse : 
nulla  enim  re  tarn  laetari  soleo,  quam  meorum  olhcio- 
rum  conscientia,  quibus  si  quando  non  mutuo  respon- 
detur,  apud  me  plus  officii  residere  facilhme  patior. 
lllud  non  dubito ,  quin ,  si  te  mea  summa  erga  te  stu- 
dia  parum  mihi  adiunxerint ,  respublica  nos  inter  nos 
conciliatura  coniuncturaque  sit.  3.  Ac,  ne  ignores, 
quid  ego  in  tuis  litteris  desiderarim :  scribam  aperte, 
sicut  el  mea  natura  et  nostra  amicitia  postulat.  Res 
eas  gessi,  quarum.aliquam  in  tuis  litteris  et  nostrae 
necessitudinis  et  reipublicae  caussa  gratulationem  ex~ 
spectavi:  quam  ego  abs  te  praetermissam  esse  arbi- 
tror,  quod  vererere,  ne  cuius  animum  ofienderes. 
Sed  scito,  ea,  quae  nos  pro  salute  patriae  gessimus, 
orbis  terrae  iudicio  ac  testimonio  comprobari.  Quae, 
quum  veneris,  tanto  consilio  tantaque  animi  magnitu- 
cline  a  me  gesta  esse  cognosces,  ut  tibi,  multo  maion, 
quam  Africanus  fuit,  me,  non  multo  minorem,  quam 
Laelium ,  facile  et  in  republica  et  in  amicitia  adiun- 
ctum  esse  patiare.  [Vale.] 


VIII.  ARG.  CrassI,  in  Syriam  protect! ,  dignitatem  se  de- 
fendisse  scribit:  excuaat  superioris  temporis  simultatem,  sua  in 
posterum  officia  pollicetur.  (Romac,  Domitio,  Claudio  coSS.  700.) 

M.  T.  C.  S.  D.  M.  LICINIO  P.  F.  CRASSO. 

1  Quantum  meum  studium  exstiterit  dignitatis 
tuae  vcl  tuendae,  vel  etiam  augendae,  non  dubito, 
quin  ad  te  omnes  tui  scripserint.  Non  enim  fuit  aut 
mediocre  aut  obscurum  aut  eiusmodi,  quod  silentio 
posset  praeteriri.  Nam  et  cum  consulibus,  et  cum 

multis  consularibus  tantacontentionedecertavi,  quan¬ 
ta  numquam  antea  ulla  in  caussa,  suscepique  mihi 
perpetuam  propugnationem  pro  omnibus  ornamentis 
tuis,  veterique  nostrae  necessitudini  iamdiu  debitum, 
sed  multa  varietate  temporum  interruptum  officium 
cumulate  reddidi.  2.  Neque  mehercule  umquam 
mihi  tui  aut  colendi  aut  ornandi  voluntas  defuit;  sed 
quaedam  pestes  hominum,  laude  aliena  dolentium,  et 
te  nonnumquam  a  me  alienarunt  et  me  aliquando  im- 
mutarunt  tibi.  Sed  exstitit  tempus,  optatum  mihi 
magis,  quam  speratum,  ut,  florentissimis  tuis  rebus, 
mea  perspici  posset  et  memoria  nostrae  voluntatis  et 
amicitiae  fides.  Sum  enim  consecutus,  non  modo  ut 
domus  tua  tota,  sed  ut  cuncta  civitas  me  tibi  amicissi- 
mum  esse  cognosceret.  Itaque  et  praestantissima 
omnium  feminarum,  uxor  tua ,  et  eximia  pietate ,  vir- 
tute,  gratia,  tuiCrassi,  meis  consiliis,  monitis,  studiis 
actionibusque  nituntur:  et  senatus  populusqueRoma- 
nus  intelligit,  tibi  absenti  nihil  esse  tarn  promptum 
aut  tam  paratum,  quam  in  omnibus  rebus ,  quae  ad  te 
pertineant,  operam,  curam,  diligentiam,  auctoritatem 
meam.  3.  Quae  sint  acta  quaeque  agantur,  domesti- 
corum  tibi  litteris  declarari  puto.  De  me  sic  existi- 
mes  ac  tibi  persuadeas  vehementer  velim,  non  me  re- 
pentina  aliqua  voluntate ,  aut  fortuito,  ad  tuam  ampli- 
tudinem  meis  officiis  amplectendam  incidisse,  sed,  ut 
primum  forum  attigerim,  spectasse  semper,  ut  tibi 
possem  quam  maxime  esse  coniunctus.  Quo  quidem 
ex  tempore ,  memoria  teneo ,  neque  meam  tibi  obser- 
vantiam ,  neque  mihi  tuam  summam  benevolentiam 
ac  liberalitatem  defuisse.  Si  quae  inciderunt,  non 
tam  re,  quam  suspicione  violata:  ea,  quum  fuerint  et 
falsa  et  inania ,  sint  evulsa  ex  omni  memoria  vitaque 
nostra.  Is  enim  tu  vir  es ,  et  eum  me  esse  cupio ,  ut, 
quoniam  in  eadem  reipublicae  tempora  incidimus, 
coniunctionem  amicitiamque  nostram  utrique  nostrum 
laudi  sperem  fore.  4.  Quamobremtu,  quantum  tuo 
iudicio  tribuendum  esse  nobis  putes,  statues  ipse:  et, 
utspero,  statues  ex  nostra  dignitate ;  ego  vero  tibi  pro- 
fiteor  atque  polliceor  eximium  et  singularemeum  stu- 
dium  in  omni  genere  officii,  quod  ad  honestatem  et 
gloriam  tuam  spectet.  In  quo ,  etiamsi  multi  mecum 
contendent,  tamen,quum  reliquis  omnibus,  tumCras- 
sis  tuis  iudicibus,  omnes  facile  superabo:  quos  qui¬ 
dem  ego  ambo  unice  diligo,  sed  in  Marco  benevolen- 
tia  impari.  Hoc  magis  sum  Publio  deditus,  quod  me, 
quamquam  a  pueritia  sua  semper,  tamen  hoc  tempore 
maxime ,  sicut  alterum  parentem ,  et  observat  et  dili- 
git.  5.  Has  litteras  velim  existimes  foederis  habitu- 
ras  esse  vim ,  non  epistolae ,  meque  ea,  quae  tibi  pro- 
mitto  ac  recipio ,  sanctissime  esse  observaturum  dili- 
gentissimeque  facturum.  Quae  a  me  suscepta  defen- 
sio  est,  te  absente ,  dignitatis  tuae :  in  ea  iam  ego  non 
solum  amicitiae  nostrae,  sed  etiam  constantiae  meae 
caussa  permanebo.  Quamobrem  satis  esse  hoc  tem¬ 
pore  arbitratus  sum ,  hoc  ad  te  scribere ;  me ,  si  quid 
ipseintelligeremautad  voluntatem  aut  ad  commodum 
aut  ad  amplitudinem  tuam  pertinere,  mea  sponte  id 
esse  facturum;  sin  autem  quippiam  aut  a  te  essem 
admonitus  aut  a  tuis,  effecturum,  ut  intelligeres,  nihil 
neque  te  scripsisse  neque  quemquam  tuorum  frustra 
ad  me  detulisse.  Quamobrem  velim  ita  et  ipse  ad  me 
scribas  de  omnibus  minimis,  maximis  mediocribus- 
que  rebus,  ut  ad  hominem  amicissimum;  et  tuis  prae- 
cipias,  ut  opera,  consilio,  auctoritate,  gratia  mea  sic 
utantur  in  omnibus  publicis,  privatis,  forensibus, 
domesticis,  tuis,  amicorum,  hospitum,  clientium  tuo¬ 


rum  negotiis ,  ut ,  quoad  eius  fieri  possit ,  praesentiae 
tuae  desiderium  meo  labore  minuatur.  [Yale.] 

IX.  ARG.  P.  Vatinius,  ex  consulate  lllyrico  a  Caesare 
praefectiis ,  Ciceroni  dignitatem  suam  defendendam  commendat. 

(Caesare  IV.  cos.  s.  coll.  709.) 

VATINIUS  IMP.  S.  D.  CICERONI  SUO. 

I.  S.  V.B.E.E.Y.  Si  tuam  consuetudinem  in 
patrociniis  tuendis  servas,  P.  Vatinius  cliens  ad- 
venit,  qui  pro  se  caussam  dicier  vult.  Non,  puto, 
repudiabis  in  honore,  quern  in  periculo  recepisti.  Ego 
autem ,  quem  potius  adoptem  aut  invocem ,  quam  il¬ 
ium  ,  quo  defendente  vincere  didici?  An  verear,  ne, 
qui  potentissimorum  hominum  conspirationem  negle- 
xerit  pro  mea  salute,  is  pro  honore  meo  pusillorum  ac 
malevolorum  obtrectationes  et  invidias  nonprosternat 
atque  obterat?  Quare,  si  me,  sicut  soles,  amas,  susci- 
pe  me  totum  atque  hoc,  quidquid  est  oneris  ac  mu- 
neris,  pro  mea  dignitate  tibi  tuendum  ac  sustinendum 
puta.  Scis,  meam  fortunam,  nescio  quomodo,  facile 
obtrectatores  invenire,  non  meo  quidem,  mehercules, 
merito :  sed  quanti  id  refert,  si  tamen  fato  nescio  quo 
accidit?  Si  qui  forte  fuerit,  qui  nostrae  dignitati  obes- 
se  velit ,  peto  a  te ,  ut  tuam  consuetudinem  et  liberali¬ 
tatem  in  me  absente  defendendo  mihi  praestes.  Lit¬ 
teras  ad  senatum  de  rebus  nostris  gestis,  quo  exemplo 
miseram,  infra  tibi  perscripsi.  2.  Dicitur  mihi  tuus 
servus  anagnostes  fugitivus  cum  Vardaeis  esse;  de 
quo  tu  mihi  nihil  mandasti,  ego  tamen,  terra  marique 
ut  conquireretur,  praemandavi :  et  profecto  tibi  ilium 
reperiam,  nisi  si  in  Dalmatiam  aufugerit,  et  inde  ta¬ 
men  aliquando  eruam.  Tu  nos  fac  ames.  Yale.  A.  d. 
V.  Idus  Quintiles,  ex  castris,  Narona. 

Xa.  ARG.  De  Dionysio  servo  fugitivo  ;  tie  C.  Attilio  (vel 
Catilio)  pirata  captivo  ;  de  rebus  a  se  gestis,  et  de  decernendis 
supplicationibus.  (Caesare  IV.  cos.  sine  collega  709.) 

P.  VATINIUS  S.  D.  CICERONI  SUO. 

1.  S.  V.  B.  E.  E.  Q.  V.  De  Dionysio  tuo  adhuc 
nihil  extrico :  et  eo  minus,  quod  me  frigus  Dalmati- 
cum,  quod  illinc  eiecit,  etiam  hie  refrigeravit.  Sed 
tamen  non  desistam,  quin  illumaliquandoeruam.  Sed 
tu  omnia  mihi  dura  imperas.  De  C.  Attilio  nescio 
quid  ad  me  scripsisti  deprecationis  diligentissimae. 
Apage  te  cum  nostro  Sexto  Servilio.  Nam  meher¬ 
cule  ego  ilium  quoque  amo.  Sed  huiusmodi  vos 
clientes,  huiusmodi  caussasrecipitis?  hominem unum 
omnium  crudelissimum,  qui  tot  ingenuos,  matresfa- 
milias,  cives  Romanos  occidit,  arripuit,  disperdidit, 
regiones  vastavit?  Simius,  non  semissis  homo,  con¬ 
tra  me  arma  tulit,  et  eum  bello  cepi.  2.  Sed  tamen, 
mi  Cicero,  quid  facere  possum?  Omnia,  mehercule, 
cupio,  quae  tu  mi  imperas.  Meam  animadversionem 
et  supplicium,  quo  usurus  eram  in  eum,  quem  cepis- 
sem,  remitto  tibi  et  condono.  Quid  illis  respondere 
possum,  qui  sua  bona  direpta,  naves  expugnatas,  fra- 
tres,  liberos,  parentes  occisos,  actiones  postulant? 
Si  mehercules  Appii  os  haberem,  in  cuius  locum  suf- 
fectus  sum,  tamen  hoc  sustinere  non  possem.  Quid 
ergo  est?  faciam  omnia  sedulo,  quae  te  sciam  velle. 
Defenditur  a  Q.  Volusio,  tuo  discipulo;  si  forte  ea 
res  poterit  adversarios  fugare:  in  eo  maxima  spes 
est.  3.  Nos,  si  quid  erit  istic  opus,  defendcs,  Caesar 
adhuc  mihi  iniuriam  facit;  de  meis  supplicationibus 
et  rebus  gestis  Dalmaticis  adhuc  non  refert:  quasi  vero 
non  iustissimi  triumphi  in  Dalmatia  res  gesserim. 
Nam  si  hoc  exspectandum  est,  dum  totum  be  Hum  con- 

ficiam :  viginti  oppicla  sunt  Dalmatiae  antiqua ;  quae  j 
ipsa  sibi  asciverunt  amplius  sexaginta.  Haec  nisi 
omnia  expugno,  si  mihi  supplicationes  non  decernun- 
tur,  longe  alia  conditione  ego  sum,  ac  ceteri  impe- 
ratores. 

X  It.  (Fragmeutum  epistolae  post  superiorem  scriptae.) 

Ego  post  supplicationes  mihi  decretas  in  Dal- 
matiam  profectus  sum :  sex  oppida  vi  oppugnandoce- 
pi.  ***  Unum  hoc,  quod  erat  maximum,  quater  a  me 
iam  captum.  Quaituor  enim  turres  et  quattuor  mu- 
ros  cepi,  et  arcem  eorum  totam :  ex  qua  me  nives, 
frigora,  imbres  detruserunt:  indigneque,  mi  Cicero, 
oppidum  captum,  et  bellum  iam  confectumrelinquere 
sum  coactus.  Quare  te  rogo  et  oro,  si  opus  erit,  ad 
Caesarem  meam  caussam  agas,  meque  tibi  in  omnis 
partes  defendendum  putes;  hoc  existimans,  neminem 
te  tui  amantiorem  habere.  Vale.  Data  Non.  Decembri- 
bus,  Narona. 

XI.  ARG.  Vatinio  roganti  promittit,  eius  uxori  se  ailfutu- 
rum.  Adclit  ile  Diunysio  fugitive,  et  tie  spe  triumplii  Dalraatici. 

(Romao,  Caesare  IV.  cos.  s.  coll.  709.) 

M.  T.  C.  S.  D.  P.  VATINIO ,  TMPERATORI. 

1 .  Grata  tibi  mea  esse  officia  non  miror.  Cognovi 
enim  te  gratissimum  omnium;  idque  numquam  de- 
stiti  praedicare.  Nec  enim  tu  mihi  habuisti  modo 
o-ratiam,  verum  etiamcumulatissimeretulisti.  Quam- 
obrem  reliquis  tuis  rebus  omnibus  pari  me  studio 
ero-a  te  et  eadem  voluntate  cognosces.  2.  Quod  mihi 
feminam  primariam,  Pompeiam,.  uxorem  tuam,  com- 
mendas ,  cum  Sura  nostro  statim  tuis  litteris  lectis 
locutus  sum,  ut  ei  meis  verbis  diceret,  ut,  quiclquid 
opus  esset,  mihi  denuntiaret:  me  omnia,  quae  eavel- 
let,  summo  studio  curaque  facturum ;  itaque  faciam , 
eamque,  si  opus  esse  videbitur,  ipse  conveniam.  Tu 
tamen  ei  velim  scribas,  ut  nullam  rem,  neque  tarn 
macmam,  neque  tarn  parvam  putet,  quae  mihi aut  dif- 
ticifis  aut  parum  me  digna  videatur.  Omnia,  quae 
in  tuis  rebus  agam,  et  non  laboriosa  mihi  et  honesta 
videbuntur.  De  Dionysio,  si  me  amas,  confice :  quam- 
cumque  ei  fidem  dederis,  praestabo.  Si  vero  impro- 
bus  fuerit,  ut  est,  duces  eum  captum  in  triumpho. 
Dalmatis  dii  male  faciant,  qui  tibi  molesti  sunt.  Sed, 
ut  scribis,  brevi  capientur  et  illustrabunt  res  tuas  ge- 
stas.  Semper  enim  habiti  sunt  bellicosi.  [Vale.] 

Xll.  ARG.  I.ucceium  liac  epistola  avtificiose  conipnsita, 
et,  ut  ipse  (ad  Att.lV,  6.) ait,  valcle  Gella  rogat,  ut  de  rebus  a  se 
consule  gestis  et  de  exsilio  vedituque  commentaries  componat. 

(Maicelliuo,  Pliilippo  coss.  698.) 

M.  C.  S.  D.  L.  LUCCEIO  Q.  F. 

1 .  Coram  me  tecum  eadem  haec  agere  saepe  co- 
nantem  deterruit  pudor  quidam  paene  subrusticus , 
quae  nunc  expromam  absens  audacius.  Epistola  enim 
non  erubescit.  Ardeo  cupiditate  incredibili,  neque, 
ut  em)  arbitror,  reprchendenda ,  nomen  ut  nostrum 
scriptis  illustretur  et  celebretur  tuis.  Quod  etsi  mihi 
saepe  ostendis  te  esse  facturum,  tamen  ignoscas  ve¬ 
lim  huic  festinationi  meae.  Genus  enim  scriptorum 
tuorum,  etsi  erat  semper  a  me  vehementer  exspecta- 
tum,  tamen  vicit  opinionem  meam,  meque  ita  vel  ce- 
pit  vel  incendit,  ut  cuperem  quam  celerrime  res  no¬ 
stras  monumentis  commendari  tuis.  Neque  enim  me 
solum  commemoratio  posteritatis  ad  spem  quamdam 
immortalitatis  rapit,  sed  etiam  ilia  cupiditas,  ut  vel 
auctoritate  testimonii  tui,  vel  iudicio  benevolentiae, 


vel  suavitate  ingenii,  vivi  perfruamur.  2.  Neque  ta¬ 
men,  haec  quum  scribebam,  eram  nescius,  quantis 
oneribus  premerere  susceptarum  rerum  et  iam  insti- 
tutarum;  sed  quia  videbam,  Italic i  belli  et  civilis  hi¬ 
storians  iam  a  te  paene  esse  perfectam :  dixeras  autem 
mihi,  te  reliquas  res  ordiri :  deesse  mihi  nolui,  quin 
te  admonerem,  ut  cogitares,  coniunctene  malles  cum 
reliquis  rebus  nostra  contexere,  an,  ut  multi  Graeci 
fecerunt,  Callisthenes  Troicum  bellum,  Tiinaeus 
Pyrrhi,  Polybius  Numantinum, (quiomnesaperpetuis 
suis  historiis  ea,  quae  dixi,  bella  separaverunt,)  tu 
quoque  item  civilem  coniurationem  ab  hostilibus  ex- 
ternisque  bellis  seiungeres.  Equidem  ad  nostram 
laudem  non  multum  video  interesse:  sed  ad  propera- 
tionem  meam  quiddam  interest,  non  te  exspectare, 
dum  ad  locum  venias ,  ac  statim  caussam  illam  totam 
et  tempus  arripere.  Et  simul,  si  uno  in  argumento 
unaque  in  persona,  mens  tua  tota  versabitur :  cerno 
iam  animo ,  quanto  omnia  uberiora  atque  ornatiora 
futura  sint.  Neque  tamen  ignoro,  quam  impudenter 
faciam,  qui  primum  tibi  tantum  oneris  imponam, 
(potest  enim  mihi  denegare  occupatio  tua,)  deinde 
etiam,  ut  ornes  mea,  postulem.  Quid,  si  ilia  tibi  non 
tanto  opere  videntur  ornanda?  3.  Sed  tamen,  qui  se- 
mel  verecundiae  fines  transient,  eum  bene  et  naviter 
oportet  esse  impudentem.  Itaque  te  plane  etiam  rogo, 
ut  et  ornes  ea  vehementius  etiam,  quam  fortasse  sen¬ 
ds,  et  in  eo  leges  historiae  negligas  gratiamque  illam, 
de  qua  suavissime  quodam  in  prooemio  scripsisti,  a 
qua  te  fleet!  non  magis  potuisse  demonstras,  quam 
Ilerculem  Xenophontium  ilium  a  voluptate,  si  me 
tibi  vehementius  commendabit,  ne  aspernere,  amori- 
que  nostro  plusculum  etiam,  quam  concedat  veritas, 
largiare.  Quod  si  te  adclucemus,  ut  hoc  suscipias, 
erit,  ut  mihi  persuadeo,  materies  digna  facultate  et 
copia  tua.  4.  A  principio  enim  eoniurationis  usque 
ad  reditum  nostrum  videtur  mihi  modicum  quoddam 
corpus  confici  posse :  in  quo  et  illapoterisuticivilium 
commutationum  scientia  vel  in  explicandis  caussis 
rerum  novarum  velinremediisincommodorum,  quum 
et  reprehendes  ea,  quae  vituperanda  duces,  et,  quae 
placebunt ,  exponendis  rationibus  comprobabis,  et, 
si  liberius,  utconsuesti,  agendum  putabis,  multorum 
in  nos  perfidiam,  insidias,  proditionem  notabis.  Mul- 
tam  etiam  casus  nostri  tibi  varietatem  in  scribendo 
suppeditabunt,  plenam  cuiusdam  voluptatis,  quae 
vehementer  animos  hominuminlegendotenerepossit. 
Nihil  est  enim  aptius  ad  delectationem  lectoris,  quam 
temporum  varietates  fortunaeque  vicissitudines :  quae 
etsi  nobis  optabiles  in  experiendo  non  fuerunt,  in  le- 
gendo  tamen  erunt  iucunclae.  Habet  enim  praeteriti 
doloris  secura  recordatio  delectationem.  5.  Ceteris 
vero,  nulla  perfunctis  propria  molestia,  casus  autem 
alienos  sine  ullo  dolore  intuentibus,  etiam  ipsa  mise- 
ricordia  est  iucunda.  Quern  enim  nostrum  ille  mo- 
riens  apud  Mantineam  Epaminondas  non  cum  qua- 
dam  miseratione  delectat?  qui  turn  denique  sibi  avelli 
iubet  spiculum,  posteaquam  ei  percontanti  dictum 
est,  clypeum  esse  salvum :  ut  etiam  in  vulneris  dolore 
aequo  animo  cum  laude  moreretur.  Cuius  studium 
in  legendo  non  erectum  Themistocli  fuga  redituque 
tenetur?  Etenim  ordo  ipse  annalium  mediocriter  nos 
retinet,  quasi  enumeratione  fastorum.  At  viri  saepe 
i  excellentis  ancipites  variique  casus  habentadmiratio- 
ncm,  exspectationem,  laetitiam,  molestiam,  spem,  ti- 
morem :  si  vero  exitu  notabili  concluduntur ,  exple- 
tur  animus  iucundissima  lectionis  voluptate.  6.  Quo 

mihi  acciderit  optatius,  si  in  hac  sententia  faeris,  ut 
a  continenlibus  tuis  scriptis,  in  quibus  perpetuam 
rerum  gestarum  historiamcomplecteris,  secernashanc 
quasi  fabulam  rerum  eventorumque  nostrorum:  ha- 
bet  enim  varios  actus  multasque  actiones  et  consilio- 
rum  et  temporum.  Ac  non  vereor,  ne  assentatiuncula 
quadam  aucupari  tuam  gratiam  videar,  quum  hoc  de- 
monstrem,  me  a  le  potissimum  ornari  celebrarique 
velle.  Neque  enim  tu  is  es,  qui,  qui  sis,  nescias,  et 
qui  non  eos  magis,  qui  te  non  admirentur,  invidos, 
quam  eos,  qui  laudent,  assentatores  arbitrere:  neque 
autem  ego  sum  ita  demens,  ut  me  sempiternae  gloriae 
per  eum  commendari  velim,  qui  non  ipse  quoque  in 
me  commendando  propriam  ingenii  gloriam  conse- 
quatur.  7.  Neque  enim  Alexander  ille  gratiae  caussa 
ab  Apelle  potissimum  pingi  et  a  Lysippo  frngi  vole- 
bat;  sed  quod  illorum  artem  quum  ipsis,  turn  etiam 
sibi  gloriae  fore  putabat.  Atque  illi  artifices  corporis 
simulacra  ignotis  nota  faciebant:  quae  vel  si  nulla 
sint,  nihilo  sint  tamen  obscuriores  clari  viri.  Nec 
minus  est  Spartiates  Agesilaus  ille  perhibendus,  qui 
neque  pictam  neque  fietam  imaginem  suam  passus 
est  esse,  quam  qui  in  eo  genere  elaborarunt.  Unus 
enim  Nenophontis  libellus  in  eo  rege  laudando  facile 
omnes  imagines  omnium  statuasquesuperavit.  Atque 
hoc  praestantius  mihi  fuerit  et  ad  laetitiam  animi,  et 
ad  memoriae  dignitatem,  si  in  tua  scripta  pervenero, 
quam  si  in  ceterorum,  quod  non  ingenium  mihi  so¬ 
lum  suppeditatum  fuerit  tuum,  sicut  Timoleonti  a 
Timaeo,  aut  ab  Herodoto  Themistocli,  sed  etiam  au- 
ctoritas  clarissimi  et  spectatissimi  viri,  et  in  republi- 
ca  maximis  gravissimisque  caussis  cogniti  atque  in 
primis  probati :  ut  mihi  non  solum praeconium,  quod, 
quum  in  Sigaeum  venisset  Alexander,  ab  Homero 
Achilli  tributum  esse  dixit,  sed  etiam  grave  testimo¬ 
nium  impertitum  clari  hominis  magnique  videatur. 
Placet  enim  Hector  ille  mihi  Naevianus,  qui  non  tan- 
t.nm  laudari  se  laetatur,  sed  addit  etiam,  a  laudato 
viro.  8.  Quod  si  a  te  non  impetro,  hoc  est,  si  quae  te 
res  impedierit,  (neque  enim  fas  esse  arbitror,  quid- 
quam  me  rogantem  abs  te  non  impetrare,)  cogar  for- 
tasse  facere,  quod  nonnulli  saepe  reprehenderunt : 
scribam  ipse  de  me :  multorum  tamen  exemplo  et 
clarorum  virorum.  Sed,  quod  te  non  fugit,  haec  sunt 
in  hoc  genere  vitia.  Et  verecundius  ipsi  de  sese  scri- 
bant  necesse  est,  si  quid  est  laudandum ,  et  praeter- 
eant,  si  quid  reprehendendum  est.  Accedit  etiam, 
ut  minor  sit  fides,  minor  auctoritas,  multi  denique  re- 
prehendant  et  dicant,  verecundiores  esse  praecones 
ludorum  gymnicorum,  qui,  quum  ceteris  coronas  im- 
posuerint  victoribus  eorumque  nomina  magna  voce 
pronuntiarint ,  quum  ipsi  ante  ludorum  missionem 
corona  donentur,  alium  praeconem  adhibeant,  ne  sua 
voce  ipsi  se  victoresessepraedicent.  9.Haecnosvitare 
cupimus  et,  si  recipis  caussam  nostram,  vitabimus; 
idque  ut  facias,  rogamus.  Ac  ne  forte  mirere,  cur, 
quum  mihi  saepe  ostenderis,  te  accuratissime  nostro¬ 
rum  temporum  consilia  atque  eventus  litteris  manda- 
turum,  a  te  id  nunc  tanto  opere  et  tam  multis  verbis 
petamus:  ilia  nos  cupiditas  incendit,  de  qua  initio 
scripsi,  festinationis,  quod  alacres  animo  sumus;  ut 
et  ceteri,  viventibus  nobis,  ex  libris  tuis  nos  cogno- 
scant,  et  nosmetipsi  vivi  gloriola  nostra  perfruamur. 
10.  His  de  rebus  quid  acturus  sis,  si  tibi  non  est  mo- 
lestum,  rescribas  mihi  velim.  Si  enim  suscipis  caus¬ 
sam,  conficiam  commentarios  rerum  omnium:  sin 
autem  differs  me  in  tempusaliud,  coram  tecum  loquar. 


Tu  interea  non  cessabis,  et  oa,  quae  habes  instituta, 
perpolies  nosque  diliges.  [Vale.] 

XIII.  ARG.  Lucceii  consolatione  seadmoduni  confirmatum 
esse  fatetur,  etsi  de  rep.  desperet. 

(Astnrae,  Caesare  IV.  cos.  s.  coll.  709.) 

M.  C.  S.  D.  L.  LUCCEIO,  Q.  F. 

1 .  Quamquam  ipsa  consolatio  litterarum  tuarum 
mihi  gratissima  est:  (cleclarat  enim  summam  bene- 
volentiam,  coniunctam  pari  prudentia:)  tamen  ilium 
fructum  ex  iis  litteris  vel  maximum  cepi,  quod  te 
praeclare  res  humanas  contemnentem  et  optime  con¬ 
tra  fortunam  paratum  armatumque  cognovi:  quam 
equidem  laudem  sapientiae  statuo  esse  maximam,  non 
aliunde  pendere,  nec  extrinsecus  aut  bene  aut  male 
vivendi  suspensas  habere  rationes.  2.  Quae  cogitatio, 
quum  mihi  non  omnino  excidisset,  (etenim  penitus 
insederat,)  vi  tamen  tempestatum  et  concursu  calami- 
tatum  erat  aliquantum  labefactata  atque  convulsa; 
cui  te  opitulari  et  video,  et  id  fecisse  etiam  proximis 
litteris  multumque  profecisse  sentio.  Itaque  hoc  sae- 
pius  dicendum  tibique  non  significandum  solum,  sed 
etiam  declarandum  arbitror,  nihil  mihi  esse  potuisse 
tuis  litteris  gratius.  3.  Ad  consolandum  autem  quum 
ilia  valent,  quae  eleganter  copioseque  collegisti,  turn 
nihil  plus,  quam  quod  firmitudinem  gravitatemque 
animi  tui  perspexi :  quam  non  imitari  turpissimum 
existimo.  Itaque  hoc  etiam  fortiorem  me  puto,  quam 
teipsum ,  praeceptorem  fortitudinis ,  quod  tu  mihi  vi- 
dere  spem  nonnullam  habere,  haec  aliquando  futura 
meliora.  Casus  enim  gladiatorii  similitudinesqueeae, 
turn  rationes  in  ea  disputatione  a  te  collectae ,  veta- 
bant  me  reipublicae  penitus  diffidere.  Itaque  alterum 
minus  mirum,  fortiorem  te  esse,  quum  aliquid  spe- 
res,  alterum  mirum,  spe  ulla  teneri.  Quid  est  enim 
non  ita  affectum ,  ut  id  non  deletum  exstinctumque 
esse  fateare?  Circumspice  omnia  membra  reipublicae, 
quae  notissima  sunt  tibi:  nullum  reperies  profecto, 
quod  non  fractum  debilitatumve  sit.  Quae  perse- 
querer,  si  aut  melius  ea  viderem,  quam  tu  vides,  aut 
commemorare  possem  sine  dolore :  quamquam  tuis 
monitis  praeceptisque  omnis  est  abiiciendus  dolor. 
4-.  Ergo  et  domestica  feremus,  ut  censes,  et  publica 
paullo  etiam  fortius  fortasse,  quam  tu  ipse,  qui  prae- 
cipis.  Te  enim  spes  aliqua  consolatur,  ut  scribis: 
nos  autem  erimus  etiam  in  omnium  desperatione  for¬ 
tes,  ut  tu  tamen  idem  et  hortaris  et  praecipis.  Das 
enim  mihi  iucunclas  recordationes  conscientiae  nostrae 
rerumque  earum,  quas  te  in  primis  auctore  gessimus. 
Praestitimus  enim  patriae  non  minus  certe,  quam  dc- 
bu  imus  :  plus  profecto,  quam  est  ab  animo  cuiusquam 
aut  consilio  hominis  postulatum.  5.  Ignosces  mihi 
de  meipso  aliquid  praedicanti:  quarum  enim  tu  rerum 
cogitatione  nos  levare  aegritudine  voluisti,  earum 
etiam  commemoratione  lenimur.  Itaque,  ut  mones, 
quantum  potero,  me  ab  omnibus  molestiis  et  angori- 
bus  abducam  transferamque  animum  ad  ea,  quibus 
secundae  res  ornantur ,  adversae  adiuvantur :  tecum- 
que  eterotantum,  quantum  patietur  utriusque  aetas 
et  valetudo,  et,  si  esse  una  minus  poteriinus,  quam 
volemus ,  animorum  tamen  coniunctione  iisdem  stu- 
diis  ita  fruemur,  ut  numquam  non  una  esse  videamur. 


XIV.  ARG.  Quaerit,  cur  tamiliu  absit  ab  Urbe  Cicero  :  si 
litterarum  caussa,  laudat;  noil  probat,  si  propter  maerorem  ex 
morte  filiae.  Quem  ut  compescat,  rationilius  et  precibus  efficere 
studet.  (Romac,  Caesare  IV.  cos.  s.  coll.  709.) 

L.  LUCCEIUS  Q.  F.  S.  D.  M.  T.  C.  M.  F. 

1 .  Si  vales,  bene  est:  ego  valeo,  sicut  soleo :  paul- 
lulo  tamen  etiam  deterius,  quam  soleo.  Te  requisivi 
saepius,  ut  viderem.  Romae  quia  postea  non  fuisti, 
quam  a  me  discesseras,  miratus  sum ;  quod  item  nunc 
miror.  Non  habeo  certum ,  quae  te  res  hinc  maxime 
retrahat.  Si  solitudine  delectare,  quum  scribas  et 
aliquid  agas  eorum,  quorum  consuesti,  gaudeo  neque 
reprehendo  tuum  consilium :  nam  nihil  isto  potest 
esse  iucundius ,  non  modo  miseris  his  temporibus  et 
luctuosis,  sed  etiam  tranquillis  et  optatis,  praesertim 
vel  animo  defatigato  tuo ,  qui  nunc  requietem  quaerat 
ex  magnis  occupationibus ,  velerudito,  qui  semper 
aliquid  ex  se  promat,  quod  alios  delectet,  te  ipsum 
laudibus  illustret.  2.  Sin  autem,  sicut  hinc  disces¬ 
seras  ,  lacrimis  ac  tristitiae  te  tradidisti :  doleo ,  quia 
doles  et  angere :  non  possum  te  non,  si  concedis,  quod 
sentimus,  ut  liberius  dicamus,  accusare.  Quid  enim  . 
tu  solus  aperta  non  videbis ,  qui  propter  acumen  oc- 
cultissima  perspicis?  tu  non  intelliges,  te  querehs 
quotidianis  nihil  proficere?  non  intelliges ,  duplicari 
sollicitudines,  quas  levare  te ,  tua  prudentia  postulat . 

3.  Quod  si  non  possumus  aliquid  proficere  suadendo : 
gratia  contendimus,  et  rogando,  si  quid  nostra  caussa 
vis ,  ut  istis  te  molestiis  laxes ,  et  ad  convictum  no¬ 
strum  redeas  et  ad  consuetudinem  vel  nostiam  com 
munem,  vel  tuam  solius  ac  propriam.  Cupio  non  ob- 
tundere  te ,  si  non  delectare  nostro  studio ;  cupio  de- 
terrere,  ne  permaneas  in  incepto :  quum  duae  res  istae  j 
contrariae  me  conturbent;  ex  quibus  aut  in  altera 
mihi  velim ,  si  potes ,  obtemperes ,  aut  in  altera  non 
ofiendas.  Yale.  _ _ _ 

XV.  ARC.  Kespondet,  se  non  tam,  quod  filiae  oljitum,  quarn 
reipublicae  tempera  lugeat,  at)  Urbis  squalove  abesse.  Unum  in 
studiis  remedium.  (In  Antiati,  Caesarc  IV.  cos.  c.  coll.  709.) 

M.  CICERO  S.  L.  LUCCEIO  Q.  F. 

1 .  Omnis  amor  tuus  ex  omnibus  partibusseosten- 
ditin  iis  litteris,  quas  a  te  proxime  accepi,  non  ille 
quidem  mihi  ignotus,  sed  tamen  gratus  et  optatus,  di- 
cerem  iucundus,  nisi  id  verbum  in  omne  tempus  per- 
didissem:  neque  ob  earn  unam  caussam,  quam  tu  su- 
spicaris,  et  in  qua  me  lenissimis  et  amantissimis  ver¬ 
bis  utens,  re  graviter  accusas ,  sed  quod,  illius  tanti 
vulneris  quae  remedia  esse  debebant,  ea  nulla  sunt. 
2.  Quid  enim?  ad  amicosne  confugiam?  Quam  multi 
sunt?  Habuimus  enim  fere  communes ,  quorum  alii 
occiderunt,  alii  nescio  quo  pacto  obduruerunt.  Te¬ 
cum  vivere  possem ,  equidem  et  maxime  vellem :  ve- 
tustas,  amor,  consuetudo,  studiaparia;  quod  vinclum 
f quaeres)  deest  nostrae  coniunctioni?  Possumusne  igi- 
tur  esse  una?  Nec  mehercule  intelligo,  quid  impediat. 
Sed  certe  adhuc  non  fuimus ,  quum  essemus  vicini  in 
Tusculano ,  in  Puteolano.  Nam  quid  dicam  in  Urbe? 
in  qua,  quum  forum  commune  sit ,  vicinitas  non  re- 
quiritur.  3.  Sed  casu  nescio  quo  in  ea  tempora  nostra 
aetas  incidit,  ut,  quum  maxime  florere  nos  oporteret, 
turn  vivere  etiam  puderet.  Quod  enim  mihi  poterat 
esse  perfugium ,  spoliato  et  domesticis  et  forensibus 
ornamentis  atque  solatiis?  Litterae,  credo,  quibus 
utor  assidue :  quid  enim  aliud  facere  possum?  Sed, 
nescio  quomodo ,  ipsae  illae  excludere  me  a  portu  et 
perfugio  videntur,  et  quasi  exprobrare,  quod  in  ea  vi¬ 
ta  maneam,  in  qua  nihil  insit ,  nisi  propagatio  miser- 
rimi  temporis.  4.  Hie  tu  ea  me  abesse  Urbe  miraris, 
in  qua  domus  nihil  delectare  possit,  summum  sit 
odium  temporum,  hominum,  fori,  curiae?  Itaque  sic 


litteris  utor,  in  quibus  consumo  omne  tempus,  non  lit 
ab  his  medicinam  perpetuam ,  sed  ut  exiguam  doloris 
oblivionem  petam.  5.  Quod  si  id  egissemus,  ego  at¬ 
que  tu,  quod  ne  in  mentem  quidem  nobis  vemebat 
propter  quotidianos  metus ,  omne  tempus  una  fuisse- 
mus:  neque  me  valetudo  tua  offenderet,  neque  temae- 
rormeus.  Quod,  quantum  fieri  poterit,  consequamur. 
Quid  enim  est  utrique  nostrum  aptius?  Propediem  te 
igitur  videbo. 

C>  _ _ _ _ 

XVI.  ARG.  Consolatur  amicum,  orbatum  liberis. 

(Scripts,  Ut  videtur,  Oaesare  II.,  Servio  Isaurico  coss.  706.) 

M.  T.  CICERO  S.  T.  TITIO. 

1 .  Etsi  unus  ex  omnibus  minime  sum  ad  te  con- 
solandum  accommodatus ,  quod  tantum  ex  tuis  mole¬ 
stiis  cepi  doloris,  ut  consolatione  ipse  egerem:  tamen, 
quum  longius  a  summi  luctus  acerbitate  meus  abes 
set  dolor,  quam  tuus,  statui  nostrae  necessitudinis  es¬ 
se  meaeque  in  te  benevolentiae,  non  tacere  tanto  in  tuo 
maerore  tamdiu,  sed  adhibere  aliquam  modicam  con- 
solationem ,  quae  levare  dolorem  tuum  posset ,  si  mi¬ 
nus  sanare  potuisset.  2.  Est  autem  consolatio  per- 
vulgata  quidem  ilia  maxime,  quam  semper  in  ore  at¬ 
que  in  animo  habere  debemus,  homines  nos  ut  esse 
meminerimus  ea  lege  natos,  ut  omnibus  telis  fortunae 
proposita  sit  vita  nostra,  neque  esse  recusandum,  quo- 
minus  ea,  qua  nati  surnus,  conditione  vivamus,  neve 
tam  oraviter  eos  casus  feramus ,  quos  nullo  consilio 
vitare  possumus ,  eventisque  aliorum  memoria  repe- 
i  tendis,  nihil  accidisse  nobis  novi  cogitemus.  3.  Ne- 
que  hae  neque  ceterae  consolationes ,  quae  sunt  a  sa- 
pientissimis  viris  usurpatae  memoriaeque  litteris  pro- 
ditae,  tantum  videntur  proficere  debere,  quantum 
status  ipse  nostrae  civitatis,  ethaec  prolatio  temporum 
perditorum;  quum  beatissiini  sint,  qui  hberos  non 
susceperunt,  minus  autem  miseri,  qui  his  temporibus 
amiserunt,  quam  si  eosdem  bona  aut  denique  aliqua 
republica  perdidissent.  4.  Quod  si  tuum  te  deside- 
rium  movet  aut  si  tuarum  rerum  cogitatione  maeres : 
non  facile  exhauriri  tibi  istum  dolorem  posse  umver- 
sum  puto.  Sin  ilia  te  res  cruciat,  quae  magis  amons 
est,  ut  eorum ,  qui  occiderunt ,  miserias  lugeas :  ut  ea 
non  dicam,  quae  saepissime  et  legi  et  audivi,  nihil 
mali  esse  in  morte ;  in  qua  si  resideat  sensus ,  immor 
talitas  ilia  potius,  quam  mors  ducenda  sit;  sin  si 
amissus,  nulla  videri  miseria  debeat,  quae  non  sentia- 
tur:  hoc  tamen  non  dubitans  confirmare  possum ,  ea 
misceri,  parari,  impendere  reipublicae,  quae  quireli 
querit ,  nullo  modo  mihi  quidem  deceptus  esse  viaea 
tur.  Quid  est  enim  iam  non  modo  pudori ,  probitati, 
virtuti,  rectis  studiis,  bonis  artibus,  sed  omnino  liber- 
tati  ac  saluti  loci?  Non,  mehercule,  quemquam  audivi 
hoc  oravissimo  et  pestilentissimo  anno  adolescentu- 
lum  aut  puerum  mortuum,  qui  mihi  non  a  diis  im- 
mortalibus  ereptus  ex  his  miseriis  atque  ex  iniquissi- 
ma  conditione  vitae  videretur.  5.  Quare,  si  tibi  unum 
hoc  detrahi  potest,  ne  quid  iis,  quos  amasti,  mail  pu- 
tes  contigisse:  permultum  erit  ex  maerore  tuo  dimi- 
nutum.  Relinquetur  enim  simplex  ilia  iam  cura  do¬ 
loris  tui ,  quae  non  cum  illis  communicabitur ,  sed  ad 
te  ipsum  proprie  referctur :  in  qua  non  est  iam  giavi- 
talis  ac  sapientiae  tuae ,  quam  tu  a  puero  praestitisti, 
ferre  immoderatius  casum  incommodorum  tuorum, 
qui  sit  ab  eorum ,  quos  dilexeris ,  miseria  maloque 
seiunctus.  Etenim  eum  semper  te ,  et  privatis  in  re¬ 
bus,  et  publicis  praestitisti,  tuenda  tibi  ut  sit  gravitas, 
et  constantiae  serviendum.  Nam,  quod  allatura  est 

ipsa  diuturnitas,  quae  maximos  luctus  vetustate  tollit, 
id  nos  praecipere  consilio  prudentiaque  debemus.  6. 
Etenim  si  nulla  umquam  fuit,  liberis  amissis,  tam 
imbecillo  mulier  animo,  quae  non  aliquando  lugendi 
modum  fecerit:  certe  nos,  quod  est  dies  allatura,  id 
consilio  anteferre  debemus  neque  exspectare  temporis 
medicinam,  quam  repraesentare  ratione  possimus. 
His  ego  litteris  si  quid  profecissem,  existimabam, 
optandum  quiddam  me  esse  assecutum;  sin  minus 
forte  valuissent,  officio  tamen  esse  functurum  benevo- 
lentissimi  atque  amicissimi;  quem  me  tibi  et  fuisse 
semper  existimes  velim,  et  futurum  esse  confidas. 


XVII.  ARG.  Excusata  tarclitate  litterarum  ,  Sextium  hor- 
tatur,  ut  exsilium  seipientei*  ferat  et  fortiter. 

(Paullo,  Marcello  coss.  704.) 

M.  C.  S.  D.  P.  SEXTIO  P.  F. 

1 .  Non  oblivione  amicitiae  nostrae  neque  inter- 
missione  consuetudinis  meae  superioribus  tempori- 
busad  te  nullas  litteras  misi,  sed  quod  priora  tempora 
in  ruinis  reipublicae  nostrisque  iacuerunt ,  posteriora 
autem  me  a  scribendo  tuis  iniustissimis  atque  acer- 
bissimis  incommodis  retardarunt.  Quum  vero  et  in¬ 
tervallum  iam  satis  longum  fuisset,  et  tuam  virtutem 
animique  magnitudinem  diligentius  essem  mecum 
recordatus:  non  putavi  esse  alienum  institutis  meis 
haec  ad  te  scribere.  2.  Egotc,  P.  Sexti,  et  prim  is 
temporibus  illis,  quibus  in  invidiam  absens  et  in  cri¬ 
men  vocabare,  defendi;  et,  quum  in  tui  familiarissimi 
iudicio  ac  periculo  tuum  [crimen]  coniungeretur ,  ut 
potui  accuratissime  te  tuamque  caussam  tutatus  sum; 
et  proxime,  recenti  adventu  meo,  quum  rem  aliter  in- 
stitutam  offendissem,  ac  mihi  placuisset,  si  adfuis- 
sem,  tamen  nulla  re  saluti  tuae  defui:  quumque  eo 
tempore  invidia  annonae,  inimicinon  solum  tui,  ve- 
rum  etiam  amicorum  tuorum,  iniquitas  totius  iudicii, 
multaque  alia  reipublicae  vitia  plus,  quam  caussa  ipsa 
veritasque  valuissent,  Publio  tuo  neque  opera  neque 
consilio  neque  labore  neque  gratia  neque  testimonio 
defui.  3.  Quamobrem,  omnibus  officiis  amicitiae 
diligenter  a  me  sancteque  servatis,  ne  hoc  quidem 
praetermittendum  esse  duxi,  te  ut  hortarer  rogarem- 
que ,  ut  et  hominem  te  et  virum  esse  meminisses ,  id 
est ,  ut  communem  incertumque  casum ,  quem  neque 
vitare  quisquam  nostrum,  nec  praestare  ullo  pacto  po¬ 
test,  sapienter  ferres  et  dolori  fortiter  ac  fortunae  resi- 
steres  cogitaresque ,  et  in  nostra  civitate  et  in  ceteris, 
quae  rerum  potitae  sunt,  multis  fortissimis  atque 
optimis  viris ,  iniustis  iudiciis,  tales  casus  incidisse. 
Illud  utinam  ne  vere  scriberem,  ea  te  republica  care- 
re  ,  in  qua  neminem  prudentem  hominem  res  ulla  de- 
lectet!  4.  De  tuo  autem  filio  vereor ,  ne ,  si  nihil  ad  te 
scripserim,  debitum  eius  virtuti  videar  testimonium 
nondedisse;  sin  autem  omnia,  quaesentio,  perscri- 
pserim,  ne  refricem  meis  litteris  desiderium  ac  dolorem 
tuum.  Sed  tamen  prudentissime  facies,  si  illius  pie- 
tatem ,  virtutem ,  industriam ,  ubicumque  eris ,  tuam 
esse,  tecum  esse  duces;  nec  enim  minus  nostra  sunt, 
quae  animo  complectimur,  quam  quae  oculis  intue- 
mur.  5.  Quamobrem  et  illius  eximia  virtus  sum- 
musque  in  te  amor  magnae  tibi  consolationi  debet  es¬ 
se,  et  nos  ceterique,  qui  te  non  ex  fortuna,  sed  ex  vir- 
tute  tua  peudimus  semperque  pendemus ,  et  maxime, 
animi  tui  conscientia,  quum  tibi  nihil  merito  accidisse 
reputabis,  et  illud  adiunges,  homines  sapientes  turpi- 
tudine,  noncasu,  et  delicto  suo ,  non  aliorum  iniuria 


commoveri.  Ego  et  memoria  nostrae  veteris  amici¬ 
tiae,  et  virtute  atque  observantia  filii  tui  monitus,  nul- 
lo  loco  deero  neque  ad  consolandum  neque  ad  levan- 
dum  fortunam  tuam.  Tu  si  quid  ad  me  forte  scripse- 
ris,  perficiam,  ne  te  frustra  scripsisse  arbitrere. 

XVIII.  ARG.  T.  Fadium  exsnlantem  consolatuv ,  proniis- 
sis  officiis  suis.  (Pompeio  III.  Motello  coss.  702.) 

M.  CICERO  S.  D.  T.  FADIO. 

1.  F.tsi  egomet,  qui  te  consolari  cupio,  consolan- 
dus  ipse  sum,  propterea  quod  nullam  rem  gravius 
iamdiu  tuli,  quam  incommodum  tuum :  tamen  te  ma- 
gno  opere  non  hortor  solum ,  sed  etiam  pro  amore  no¬ 
stro  rogo  atque  oro,  te  colligas  virumque  praebeas,  et, 
qua  conditione  omnes  homines  et  quibus  temporibus 
nati  simus,  cogites.  Plus  tibi  virtus  tua  dedit,  quam 
fortuna  abstulit,  propterea  quod  adeptus  es,  quod  non 
multi  homines  novi ,  amisisti ,  quae  plurimi  homines 
nobilissimi.  Ea  denique  videtur  conditio  impendere 
legum,  iudiciorum,  temporum,  ut  optime  actum  cum 
eo  videatur  esse,  qui  quam  levissima  poena  ab  hac  re¬ 
publica  discesserit.  2.  Tu  vero,  qui  et  for  tunas  et 
liberos  habeas  et  nos  cetei’osque  necessitudine  et  be- 
nevolentia  tecum  coniunctissimos,  quumque  magnam 
facultatem  sis  habiturus  nobiscum  et  cum  omnibus 
tuis  vivendi,  et  quum  unum  sitiudicium  ex  tam  mul¬ 
tis,  quod  reprehendatur,  ut  quod  una  sententia,  eaque 
dubia,  potentiae  alicuius  condonatum  existimetur, 
omnibus  his  de  caussis  debes  istam  molestiam  quam 
levissime  ferre.  Meus  animus  erit  in  te  liberosque 
tuos  semper,  quem  tu  esse  vis  et  qui  esse  debet.  * 

XIX.  ARG.  Mescinium  Rufum  Pompeio  Italia  pulso  dubi- 
tantem  hortatur,  ut  illius  in  castra  transeat. 

(In  Cumano,  Marcello,  Lentulo  coss.  705.) 

CICERO  RUFO. 

1 .  Etsi  mihi  numquam  dubium  fuit,  quin  tibi  es¬ 
sem  carissimus,  tamen  quotidie  magis  id  perspicio, 
exstatque  id ,  quod  mihi  ostenderas  quibusdam  litte¬ 
ris  ,  hoc  te  studiosiorem  in  me  colendo  fore ,  quam  in 
provincia  fuisses,  (etsi,  meo  iudicio,  nihil  ad  tuum 
provinciate  officium  addi  potest,)  quo  liberius  indi¬ 
cium  esse  posset  tuum.  Itaque  me  et  superiores  lit— 
terae  tuae  admodum  delectaverunt,  quibus  et  exspe- 
ctatum  meum  adventum  abs  te  amanter  videbam ,  et, 
quum  aliter  res  cecidisset  ac  putasses,  te  meo  consilio 
magno  opere  esse  laetatum :  et  ex  *  his  proximis  litte¬ 
ris  magnum  cepi  fructum  et  iudicii  et  officii  tui;  iu¬ 
dicii,  quod  intelligo,  te,  id  quod  omnes  fortes  ac  boni 
viri  facere  debent,  nihil  putare  utile  esse,  nisi  quod 
rectum  honestumque  sit;  officii,  quod  te  mecum, 
quodcumque  cepissem  consilii,  polliceris  fore:  quo 
neque  mihi  gratius,  neque,  ut  ego  arbitror,  tibi  lionc- 
stius  esse  quidquam  potest.  2.  Mihi  consilium  ca- 
ptum  iamdiu  est:  de  quo  ad  te ,  non  quo  celandus  es¬ 
ses,  nihil  scripsi  antea,  sed  quia  communieatio  consi¬ 
lii  tali  tempore  quasi  quaedam  admonitio  videtur  esse 
officii  vel  potius  efflagitatio  ad  coeundam  societatem 
vel  periculi  vel  laboris.  Quum  vero  ea  tua  sit  volun¬ 
tas,  humanitas,  benevolentia  erga  me,  libenter  ample- 
ctor  talem  animum :  sed  ita,  (non  enimdimittampudo- 
rem  in  rogando  meum,)  si  feceris  id,  quod  ostendis, 
magnam  habebo  gratiam :  si  non  feceris ,  ignoscam  : 
et  alterum  timori,  alterum  mihi  te  negare  non  potuisse 
arbitrabor.  Est  enim  res  profecto  maxima.  Quid 
rectum  sit,  apparet;  quid  expediat,  obscurum  est:  ita 
tamen,  ut,  si  nos  ii  sumus,  qui  esse  debemus,  id  est, 

studio  digni  et  litteris  nostris,  dubitare  non  possimus, 
quin  ea  maxime  conducant,  quae  sunt  rectissima. 
Quare  tu,  si  placebit,  statim  ad  me  venies.  Sin  idem 
placebit,  sednequeeodemnec  continuo  poteris :  omnia 
tibi  ut  nota  sint,  faciam.  Quidquid  statueris,  te  mihi 
amicum ,  sin  id ,  quod  opto,  etiam  amicissimum  iu- 
dicabo. 

XX.  .4RG.  F.xcusat  se  Rufo ,  quaestor!  nuper  suo,  quod 
ante  eius  reditum  rationes  provinciae  ad  aerarium  detulerit. 
Ipsum  enim  vet  addita  quaedam  vel  immutata  in  iis  cupere. 

(Ad  Urbein,  Marcello,  Lent  ill  o  coss.  705.) 

CICERO  RUFO. 

1.  Quoquo  modo  potuissem,  te  convenissem,  si 
eo ,  quo  constitueras ,  venire  voluisses.  Quare  etsi 
tui  commodi  caussa  commovere  me  noluisti,  tamen  ita 
existimes  velim,  me  antelaturum  fuisse,  si  ad  me  mi- 
sisses ,  voluntatem  tuam  commodo  meo.  —  Ad  ea, 
quae  scripsisti ,  commodius  equidem  possem  de  sin¬ 
gulis  ad  te  rebus  scribere,  si  M.  Tullius,  scriba  meus, 
adesset:  de  quo  mihi  exploratum  est,  in  rationibus 
dumtaxat  referendis ,  (de  ceteris  rebus  affirmare  non 
possum,)  nihil  eum  fecisse  scientem,  quod  esset  con¬ 
tra  aut  rem  aut  existimationem  tuam.  —  Dein,  si  ra- 
tionum  referendarum  ius  vetus  et  mos  antiquus  ma- 
neret ,  me  relaturum  rationes ,  nisi  tecum  pro  coniun- 
ctione  nostrae  necessitudinis  contulissem  confecis- 
semque,  non  fuisse.  2.  Quod  igitur  fecissem  ad  Ur- 
bem,  si  consuetudo  pristina  maneret:  id,  quando  lege 
Iulia  relinquere  rationes  in  provincia  necesse  erat, 
casdeinque  totidem  verbis  referre  ad  aerarium,  feci 
in  provincia.  Neque  ita  feci,  ut  te  ad  meum  arbitrium 
adducerem ,  sed  tribui  tibi  tantum ,  quantum  me  ti  i- 
buisse  numquam  poenitebit.  Totum  enim  scribam 
meum,  quern  tibi  video  nunc  esse  suspectum,  tibi  tra- 
didi;  tu  ei  M.  Mindium,  fratrem  tuum,  adiunxisti. 
Rationes  confectae  me  absente  sunt  tecum,  ad  quas 
e"0  nihil  adhibui  praeter  lectionem.  Ita  accepi  librum 
a  meo  servo  scriba,  ut  eumdem  acceperim  a  fiatre 
tuo.  Si  honos  is  fuit,  maiorem  tibi  habere  non  potui : 
si  Tides,  maiorem  tibi  habui,  quam  paene  ipsi  mihi: 
si  providendum  fuit,  ne  quid  aliter,  ac  tibi  et  hone- 
stum  et  utile  esset,  referretur,  non  habui,  cui  potius 
id  negotii  darem.  Illud  quidem  certe  factum  est,  quod 
lex  iubebat ,  ut  apud  duas  civitates ,  Laodicensem  et 
Apameensem ,  quae  nobis  maximae  videbantur,  quo- 
niam  ita  necesse  erat,  rationes  confectas  et  consolida- 
tas  deponeremus.  Itaque  huic  loco  primum  respon- 
deo,  me,  quamquam  iustis  de  caussis  rationes  deferre 
properarim ,  tamen  te  exspectaturum  fuisse ,  nisi  in 
provincia  relictas  rationes  pro  relatis  haberem.  3. 
[Quamobrem]  de  Volusio  quod  scribis,  non  est  id  ra- 
tionum.  Docuerunt  enim  me  periti  homines ,  in  his 
quum  omnium  peritissimus ,  turn  mihi  amicissimus, 
C.  Camillus,  adVolusium  transferri  nomen  a  Valerio 
nonpotuisse,  sed  praedes  Valerianos  teneri.  Neque 
id  erat  HSxxx,  ut  scribis  ,  sed  HS  xix.  Erat  enim 
nobis  curata  pecunia  Valerii  mancipis  nomine :  ex  qua 

reliquum  quod  erat,  in  rationibus  retuli.  k.  Sed  sic 

me  liberalitatis  fructu  privas,  et  diligentiae,  et  (quod 
minime  tamen  laboro)mediocris  etiam  prudentiae:  li- 
bcralitatis,  quod  mavis  scribae  mei  beneficio ,  quam 
meo,  legatum  meum,  praefectumque  [Q.  LeptamJ, 
maxima  calamitate  levatos  ;  quum  praesertim  non  de- 
bercnt  esse  obligati:  diligentiae,  quod  existimas  de 
tanto  officio  meo ,  tanto  etiam  periculo ,  nec  scisse  me 
quidquam  nec  cogitavisse;  scribam,  quidquid  volms- 


set ,  quum  id  mihi  ne  recitavisset  quidem ,  retulisse , 
prudentiae ,  quum  rem ,  a  me  non  insipienter  excogi- 
tatam,  ne  cogitatam  quidem  putas.  NametVolusn 
liberandi  meum  fuit  consilium ,  et ,  ut  multa  tarn  gra¬ 
vis  Valerianis  praedibus ,  ipsique  T.  Mario  depelleie- 
tur,  a  me  inita  ratio  est;  quam  quidem  omnes  non  so¬ 
lum  probant,  sed  etiam  laudant:  et,  si  verum  scire  vis, 
hoc  uni  scribae  meo  intellexi  non  nimium  placere.  5. 
Sed  ego  putavi  esse  viri  boni,  quum  populus  suum 
servaret,  consulere  fortunis  tot  vel  amicorum  vel  ci- 
vium.  Nam  de  Lucceio  est  ita  actum ,  ut,  auctore  Cn. 
Pompeio,  ista pecunia  in  fano  poneretur :  (id  ego  agno- 
vi  meo  iussu  esse  factum :)  qua  pecunia  Pompeius  est 
usus,  ut  ea,  quam  tu  deposueras ,  Sextius.  Sed  haec 
ad  te  nihil  intelligo  pertinere.  Illud  me  non  animad- 
vertisse,  moleste  ferrem,  ut  ascriberem,  te  in  fano  pe- 
cuniam  iussu  meo  deposuisse,  nisi  ista  pecunia  gra- 
vissimis  esset  certissimisque  monumentis  testata,  cui 
data,  quo  senatusconsulto,  quibustuis,  quibus  meis 
litteris  P.  Sextio  tradita  esset.  Quae  quum  viderem 
tot  vestigiis  impressa,  ut  in  his  errari  non  posset :  non 
ascripsi  id,  quod  tua  nihil  referebat.  Ego  tamen 
ascripsisse  mallem,  quoniam  id  te  video  desiderare. 

6.  Sicut  scribis  tibi  id  esse  referendum  ,  idem  ipse 
sentio :  neque  in  eo  quidquam  a  meis  rationibus  dis- 
crepabunt  tuae.  Addes  enim  tu,  meo  iussu;  quod 
ego  quidem  non  addidi :  nec  caussa  est ,  cur  negem , 
nec,  si  esset,  et  tu  nodes,  negarem.  Nam  de  H-S  non- 
gentis  millibus,  certe  ita  relatum  est,  ut  tu  sive  frater 
tuus  referri  voluit.  Sed,  si  quid  est,  (quando  de  Luc¬ 
ceio  parum  gratum  visum  est,)  quod  ego  in  rationibus 
referendis  etiam  nunc  corrigere  possim :  de  eo  mihi, 
quoniam  senatusconsulto  non  sum  usus ,  quid  per  le¬ 
ges  liceat,  considerandum  est.  Te  certe  in  pecunia 
exacta  ita  referre  ex  meis  rationibus  relatis  non  opoi- 
tuit,  nisi  quid  me  fallit :  sunt  enim  alii  peritiores.  Il¬ 
lud  cave  dubites ,  quin  ego  omnia  faciam ,  quae  inter- 
esse  tua,  aut  etiam  velle  te  existimem,  si  ullo  modo 
facere  possim.  7.  Quod  scribis  de  beneficiis .  scito  a 
me  et  tribunos  militares,  et  praefectos,  et  contuberna- 
les,  dumtaxat  meos,  delatos  esse.  In  quo  quidem  ra¬ 
tio  me  fefellit.  Liberum  enim  mihi  tempus  ad  eos 
deferendos  existimabam  dari.  Postea  certior  sum  fa- 
ctus,  triginta  diebus  deferri  necesse  esse,  quibus  ratio¬ 
nes  retulissem.  Sane  moleste  tuli,  non  ilia  benelicia  tuae 
potius  ambitioni  reservata  esse,  quam  meae,  qui  am- 
bitione  nihil  uterer.  De  centurionibus  tamen  et  de 
tribunorum  militarium  contubernalibus  res  est  in  in- 
teo-ro.  Genus  enim  horum  beneficiorum  defmitum 
lege  non  erat.  8.  Reliquum  est  de  II- S  centum  mil¬ 
libus,  de  quibus  memini  mihi  a  te  Myrina  litleras  esse 
allatas,  non  mei  errati,  sed  tui:  in  quo  peccatum  vi- 
debaturesse,  si  modo  erat,  fratris  tui  et  Tullii.  Sed 
quum  id  corrigi  non  posset,  quod,  iam  depositis  ratio¬ 
nibus,  ex  provincia  decesseramus :  credo  me  quidem 
tibi  pro  animi  mei  voluntate  proque  ea  spe  laculta- 
tum ,  quam  turn  habebamus,  quam  humanissime  po- 
tuerim,  rescripsisse,  Sed  neque  turn  me  humanitate 
litterarum  mearum  obligatum  putato  *,  neque  tuam 
hodie  epistolam  de  II  -S  centum  sic  accepisse,  ut  n 
accipiunt,  quibus  epistolae  per  haec  tempora  molestae 
sunt.  9.  Simul  illud  cogitare  debes,  me  omnem  pe- 
cuniam,  quae  ad  me  salvis  legilius  pervenisset,  Ephe- 
si  apud  publicanos  deposuisse:  id  fuisse  11-S  xxn 
millia :  earn  omnem  pecuniam  Pompeium  abstulisse : 
quod  ego  sive  aequo  animo,  sive  iniquo  fero,  tudell-S 
centum  aequo  animo  ferre  debes,  et  existimare,  eo  mi- 

nus  ad  te ,  vel  de  tuis  cibariis  vel  de  mea  liberalitate 
pervenisse.  Quod  si  mihi  expensa  ista  H-S  centum 
tulisses,  tamen,  quae  tua  est  suavitas,  quique  in  me 
amor ,  nolles  a  me  hoc  tempore  aestimationem  accipe- 
re.  Nam  numeratum  si  cuperem,  non  erat.  Sed  hoc 
iocatum  me  putato,  ut  ego  te  existimo.  Ego  tamen, 
quum  Tullius  rure  redierit,  mittam  eum  ad  te,  si  quid 
ad  rem  putabis  pertinere.  —  Hanc  epistolam  cur  non 
scindi  velim,  caussa  nulla  est. 


XXI.  ARG.  Mescinium  Rufum  amice  hortatur ,  ut  tempo- 
r:im  aceibitatem  litterarum  stmliis  et  rerum  bene  actavum  recor- 
(latione  mitiget.  (Romae,  Caesare  III.  Lejiido  coss.  708.) 

M.  T.  G.  S.  D.  L.  MESCINIO. 

\.  Gratae  mihi  tuae  litterae  fuerunt;  ex  quibus 
intellexi ,  quod  etiam  sine  litteris  arbitrabar ,  te  sum- 
ma  cupiditate  affectum  esse  videndi  mei :  quod  ego  ita 
libenter  accipio ,  ut  tamen  tibi  non  concedam.  Nam 
tecum  esse,  ita  mihi  omnia,  quae  opto ,  contingant,  ut 
vehementer  velim.  Etenim,  quum  esset  maior  et  vi- 
rorum  et  civium  bonorum  et  iucundorum  hominum 
et  amantium  mei  copia ,  tamen  erat  nemo,  quicum  es- 
sem  libentius,  quam  tecum,  et  pauci,  quibuscum  es- 
sem  aeque  libenter;  hoc  vero  tempore,  quum  alii  in- 
terierint,  alii  absint,  alii  mutati  voluntate  sint,  unum, 
medius  fidius ,  tecum  diem  libentius  posuerim ,  quam 
hoc  omne  tempus  cum  plerisque  eorum,  quibuscum 
vivo  necessario.  Noli  enim  existimare ,  mihi  solitu- 
dinem  non  iucundiorem  esse ,  qua  tamen  ipsa  uti  non 
licet,  quam  sermones  eorum ,  qui  frequentant  domum 
meam,  excepto  uno  aut  summum  altero.  2.  Itaque 
utor  eodem  perfugio ,  quo  tibi  utendum  censeo ,  litte— 
rulis  nostris ,  praeterea  conscientia  etiam  consiliorum 
meorum.  Ego  enim  is  sum,  quemadmodum  tu  facil- 
lime  potes  existimare,  qui  nihil  umquam  mea  potius, 
quam  meorum  civium  caussa  fecerim;  cui  nisi  invi- 
disset  is,  quem  tu  numquam  amasti ,  (me  enim  ama- 
bas,)  et  ipse  beatus  esset  et  omnes  boni.  Ego  sum, 
qui  nullius  vim  plus  valere  volui,  quam  honestum 
otium:  idemque,  quum  ilia  ipsa  arma ,  quae  semper 
timueram,  plus  posse  sensi,  quam  ilium  consensum 
bonorum,  quem  ego  idem  effeceram;  quavis  tuta  con- 
ditione  pacem  accipere  malui,  quam  viribus  cum  va- 
lentiore  pugnare.  Sed  et  haec  et  multa  alia  coram 
brevi  tempore  licebit.  3.  Neque  me  tamen  ullares 
alia  Romae  tenet,  nisi  exspectatio  rerum  Africanarum. 
Videtur  enim  mihi  res  in  propinquum  adducta  discri- 
men.  Puto  autem  mea  nonnihil  interesse(quamquam, 
id  ipsum  quid  intersit,  non  sane  intelligo)  verumta- 
men,  quidquid  illinc  nuntiatum  sit,  non  longe  abesse 
a  consiliis  amicorum.  Est  enim  res  iam  in  eum  lo¬ 
cum  adducta,  ut,  quamquam  multum  intersit  inter 
eorum  caussas,  qui  dimicant,  tamen  inter  victorias 
non  multum  interfuturum  putem.  Sed  plane  animus, 
qui  dubiis  rebus  forsitan  fuerit  infirmior,  desperatis 
confirmatus  est  multum :  quem  etiam  tuae  superiores 
litterae  confirmarunt,  quibus  intellexi,  quam  fortiter 
iniuriam  ferres;  iuvitqueme,  tibi  quum  summam  hu- 
manitatem,  turn  etiam  tuas  litteras  profuisse.  Yerum 
enim  scribam:  teneriore  mihi  animo  videbare,  sicut 
omnes  fere,  qui  vita  ingenua  in  beata  civitate  et  libe¬ 
ra  viximus.  k.  Sed,  ut  illam  secundam  *  moderate 
tulimus:  sic  hanc  non  solum  adversam,  sed  funditus 
eversam  fortunam  fortiter  ferre  debemus ;  ut  hoc  sal¬ 
tern  in  maximis  malis  boni  consequamur ,  ut  mortem, 
quam  etiam  beati  contemnere  debebamus ,  propterea 
quod  nullum  sensuni  esset  habitura,  nunc  sic  affecti 


non  modo  contemnere  debeamus,  sed  etiam  optare. 
5.  Tu,  si  me  diligis ,  fruere  isto  otio  tibique  persuade, 
praeter  peccatum  ac  culpam,  qua  semper  caruisti  et 
carebis,  homini  accidere  nihil  posse ,  quod  sit  horri- 
bile  aut  pertimescendum.  Ego,  si  videbitur  recte  fieri 
posse ,  ad  te  veniam  brevi ;  si  quid  accident ,  ut  mu- 
tandum  consilium  sit,  te  certiorem  faciam  statim.  Tu 
ita  fac  cupidus  mei  videndi  sis,  ut  istinc  te  ne  moveas 
tam  infirma  valetudine ,  nisi  ex  me  prius  quaesieris 
per  litteras,  quid  te  velim  facere.  Me  velim,  ut  facis, 
diligas  valetudinique  tuae  et  tranquillitati  animi  ser- 
vias. 

76. 

LIBER  SEXTUS. 


I.  ARG.  Torquatnm  Potnpeianum ,  Pompeio  victo  Athenis 
exsulantem,  consolatur  et  in  sjiem  reditus  adducit. 

(Romae,  Caesare  IV.  cos.  s.  coll.  709.) 

M.  CICERO  S.  D.  A.  TORQUATO. 

\ .  Etsi  ea  perturbatio  est  omnium  rerum,  ut  suae 
quemque  fortunae  maxime  poeniteat  nemoque  sit, 
j  quin  ubivis,  quam  ubi  est,  esse  malit,  tamen  mihi  du- 
bium  non  est,  quin  hoc  tempore  bono  viro  Romae  esse 
miserrimum  sit.  Nam  etsi,  quocumque  in  loco  quis- 
quis  est ,  idem  est  ei  sensus  et  eadem  acerbitas  ex  in- 
teritu  rerum  et  publicarum  et  suarum ;  tamen  oculi 
augent  dolorem ,  qui  ea ,  quae  ceteri  audiunt ,  intueri 
coguntur  nec  avertere  a  miseriis  cogitationem  sinunt. 
Quare  etsi  multarum  rerum  desiderio  te  angi  necesse 
est:  tamen  illo  dolore,  quo  maxime  te  confici  audio, 
quod  Romae  non  sis,  animum  tuum  libera.  Etsi  enim 
cum  magna  molestia  tuos  tuaque  desideras :  tamen  il¬ 
ia  quidem ,  quae  requiris ,  suum  statum  tenent ,  nec 
melius ,  si  tu  adesses ,  tenerent,  nec  sunt  ullo  in  pro- 
prio  periculo.  Nec  debes  tu,  quum  de  tuis  cogitas, 
aut  praecipuam  aliquam  fortunam  postulare  aut  com- 
munem  recusare.  2.  De  te  autem  ipso,  Torquate,  est 
tuum,  sic  agitare  animo,  ut  non  adhibeas  in  consilium 
cogitationum  tuarum  desperationem  aut  timorem. 
Nec  enim  is,  qui  in  te  adhuc  iniustior,  quam  tua  di- 
gnitas  postulabat,  fuit,  non  magna  signa  dedit  animi 
erga  te  mitigati.  Nec  tamen  is  ipse ,  a  quo  salus  pe- 
titur,  habet  explicatam  aut  exploratam  rationem  salu- 
tis  suae.  Quumque  omnium  bellorum  exitus  incerti 
sint,  ab  altera  victoria  tibi  periculum  nullum  esse  per- 
spicio,  quod  quidem  seiunctum  sit  ab  omnium  interi- 
tu;  ab  altera  te  ipsum  numquam  timuisse  certo  scio. 
3.  Reliquum  est,  ut  te  id  ipsum,  quod  ego  quasi  con- 
i  solationis  loco  pono,  maxime  excruciet,  commune  pe¬ 
riculum  reipublicae;  cuius  tanti  mali,  quamvis  docti 
viri  multa  dicant,  tamen  vereor,  ne  consolatio  nulla 
possit  vera  reperiri,  praeter  illam,  quae  tanta  est, 
quantum  in  cuiusque  animo  roboris  est  atque  nervo¬ 
rum.  Si  enim  bene  sentire  recteque  facere  satis  est 
ad  bene  beateque  vivendum:  vereor,  ne  eum,  qui  se 
optimorum  consiliorum  conscientia  sustentare  possit, 
miserum  esse  nefas  sit  dicere.  Nec  enim  nos  arbitror 
victoriae  praemiis  ductos  patriam  olim  et  liberos  et 
fortunas  reliquisse;  sed  quoddam  nobis  officium  iu- 

stum  et  pium  et  debitum  reipublicae  nostraeque  di- 
gnitati  videbamur  sequi ;  nec,  quum  id  faciebamus, 
tam  eramus  amentes,  ut  explorata  nobis  essetvictoria. 

4.  Quare  si  id  evenit,  quod  ingredientibus  nobis  in 
caussam  propositum  fuit  accidere  posse :  non  debe- 
mus  ita  cadere  animis ,  quasi  aliquid  evenerit ,  quod 
fieri  posse  numquam  putarimus.  Simus  igitur  ea 
mente ,  quam  ratio  et  veritas  praescribit ,  ut  nihil  in 
vita  nobis  praestandum  praeter  culpam  putemus ,  ea- 
que  quum  careamus,  omnia  liumana  placate  et  mode¬ 
rate  feramus.  Atque  haec  eo  pertinet  oratio,  ut,  pei- 
ditis  rebus  omnibus,  tamen  ipsa  virtus  se  sustentare 
posse  videatur.  Sed,  si  est  spes  aliqua  rebus  com- 
munibus,  ea  tu ,  quicumque  status  est  futurus ,  carere 
nondebes.  5.  Atque  haec  mihi  scribenti  veniebat  m 
mentem ,  me  eum  esse ,  cuius  tu  desperationem  accu- 
sare  solitus  esses ,  quemque  auctoritate  tua  cunctan- 
tem  et  diffidentem  excitare.  Quo  quidem  tempore 
non  ego  caussam  nostram,  sed  consilium  improba- 
bam.  Sero  enim  nos  iis  armis  adversari  videbam, 
quae  multo  ante  confirmata  per  nosmetipsos  erant: 
dolebamque,  pilis  et  gladiis ,  non  consiliis ,  neque  au- 
ctoritatibus  nostris  de  iure  publico  disceptari.  Neque 
e"0  ea,  quae  facta  sunt,  fore  quum  dicebam,  divina- 
bam  futura :  sed ,  quod  et  fieri  posse ,  et  exitiosum  lo¬ 
re  ,  si  evenisset ,  videbam ,  id  ne  accideret ,  timebam . 
praesertim  quum ,  si  mihi  alterum  utrum  de  eventu 
atque  exitu  rerum  promittendum  esset,  id  futurum, 
quod  evenit,  exploratius  possem  promittere.  Iis  enim 
rebus praestabamus,  quae  non  prodeunt  in  aciem :  usu 
autem  armorum,  et  militum  robore  inferiores  eramus. 
Sed  tu  ilium  animum  nunc  adhibe ,  quaeso ,  quo  me 

turn  esse  oportere  censebas.  6.  Haec  eo  scripsi,  quoc 

mihiPhilargyrus  tuus,  omnia  de  te  requirenti,  fidebs- 
simo  animo(ut  mihi  quidem  visus  est)  narravit,  te  m- 
terdum  sollicitum  solere  esse  vehementius,  quod  ta- 
cere  non  debes,  nec  dubitare,  quin,  aut  aliqua  repubh- 
ca,  sis  futurus,  qui  esse  debes ;  aut  perdita ,  non  aitli- 
ctiore  conditione,  quam  ceteri.  Hoc  vero  tempus, 
quo  exanimati  omnes  et  suspensi  sumus,  hoc  modera- 
tiore  animo  ferre  debes,  quod  et  in  urbe  ea  es,  ubi 
nata  et  alta  est  ratio  ac  moderatio  vitae  ,  et  habes  Ser. 
Sulpicium ,  quem  semper  unice  dilexisti ;  qui  te  pro- 
fecto  et  benevolentia  et  sapientia  consolatur :  cuius  si 
essemus  et  auctoritatem  et  consilium  secuti,  togati 
polius  potentiam,  quam  armati  victoriam  subissemus. 
7  Sed  haec  longiora  fortasse  fuerunt,  quam  necesse 
fuit  •  ilia ,  quae  maiora  sunt ,  brevius  exponam.  Ego 
habeo,  cui  plus,  quam  tibi,  debeam,  neminem.  Qui- 
bus  tantum  debebam,  quantum  tu  intelligis,  eos  hums 
mihi  belli  casus  eripuit.  Qui  sim  autem  hoc  tempo¬ 
re  ,  intelligo.  Sed  quia  nemo  est  tarn  afllictus ,  quin, 
si  nihil  alfud  studeat,  nisi  id,  quod  agit,  possit  navare 
aliquid  et  efficere:  omnemeum  consilium,  operam, 
studium  certe  velim  existimes  tibi  tuisque  liberis 
esse  debitum. 


II.  ARG.  Excusata  epistolarum  infrequentia,  Torquatum 

solatur  meliorum  spe  temponini. 

(Astuvne,  Cacsare  IV.  cos.  s.  col].  709.) 

M.  T.  C.  S.  D.  A.  TORQUATO. 

1  Peto  a  te,  ne  me  putes  oblivione  tui  rarius  ad 
te  scribere,  quam  solebam :  sed  aut  gravitate  valetu- 
dinis,  qua  tamen  iam  paullum  videor  levari,  aut  quod 
absim  ab  Urbe,  ut,  qui  ad  te  proliciscantur,  scire  non 
possim.  Quare  velim  ita  statutum  habeas,  me  tui 
memoriam  cum  summa  benevolentia  tenere,  tuasque 


omnes  res  non  minori  mihi  curae,  quam  meas  esse. 

2.  Quod  maiore  in  varietate  versataest  adhuctuacaus- 
sa,  quam  homines  aut  volebant  aut  opinabantui ,  mi  11 
crede,  nonestpro  malistemporum,  quodmoleste  teras. 
Necesse  est  enim  aut  armis  urgeri  rempublicam  sem- 
piternis,  aut,  his  positis,  recreari  aliquando,  aut  lun- 
ditus  interire.  Si  arma  valebunt,  nec  eos,  a  quibus 
reciperis,  vereri  debes,  nec  eos,  quos  adiuvisti.  si, 
armis  aut  conditione  positis  aut  defatigatione  abiectis 
aut  victoria  detractis,  civitas  respiraverit,  et  digmtate 
frui  tibi  et  fortunis  licebit:  sin  omnino  interiennt 
omnia  fueritque  is  exitus,  quern  vir  prudentissimus, 

M.  Antonius,  iam  turn  timebat,  quum  tantum  instare 
malorum  suspicabatur :  misera  est  ilia  quidem  con- 
solatio,  tali  praesertim  civi  et  viro,  sed  tamen  neces- 
saria,  nihil  esse  praecipue  cuiquam  dolendum  in  eo, 
quod  accidat  universis.  3.  Quae  vis  insit  in  his  pau- 
cis  verbis,  (plura  enim  committenda  epistolae  non 
erant,)  si  attendes,  quod  facis:  profecto  etiam  sine 
meis  litteris  intelliges,  te  aliquid  habere,  quodsperes, 
nihil,  quod  aut  hoc  aut  aliquo  reipublicae  statu  ti- 
meas;  omnia  si  interierint,  quum,  superstitem  te 
esse  reipublicae  ne  si  liceat  quidem  veils,  ferendam 
esse  fortunam,  praesertim  quae  absit  a  culpa,  bed 
haec  hactenus.  Tu  velim  scribas  ad  me,  quid  agas, 
et  ubi  futurus  sis,  ut,  aut  quo  scribam,  aut  quo  ve- 
niam,  scire  possim. 

III.  ARG.  Torquatum  aflUctuni  coramuni  miseria  solatur 

et  vitae  ljene  actae  conscientia. 

(Romae,  Caesare  IV.  cos.  s.  coll.  709.) 

M.  T.  C.  S.  D.  A.  TORQUATO. 

\ .  Superioribus  litteris  benevolentia  magis  ad- 
ductus,  quam  quo  res  ita  postularet,  fui  longior.  Ne¬ 
que  enim  confirmatione  nostra  egebat  virtus  tua,  neque 
erat  ea  mea  caussa  atque  fortuna,  ut,  cui  ipsi  omnia 
deessent,  alterum  confirmarem.  2.  Hoc  item  tempore 

brevior  esse  debeo.  Sive  enim  nihil  turn  opus  fuit 
tam  multis  verbis,  nihilo  magis  nunc  opus  est :  si\e 
turn  opus  fuit,  illud  satis  est,  praesertim  quum  acces¬ 
sed  nihil  novi.  Nam  etsi  quotidie  aliquid  audimus 
earum  rerum,  quas  ad  te  perferri  existimo .  summa 
tamen  eadem  est  et  idem  exitus,  quern  ego  tam  video 
animo,  quam  ea,  quae  oculis  cermmus.  Nec  vero 
quidquam  video,  quod  non  idem  teviderecertosciam. 
Nam  etsi,  quem  exitum  acies  habitura  sit ,  divinare 
nemo  potest :  tamen  et  belli  exitum  video ,  et,  si  id 
minus,  hoc  quidem  certe,  quum  sit  necesse  alterum 
utrum  vincere,  qualis  futura  sit  vel  haec,  vel  ll  a  vi¬ 
ctoria.  3.  Idque  quum  optime  perspexi,  tale  video, 
nihil  ut  mali  videatur  futurum,  si  id  vel  ante  accide¬ 
nt,  quod  vel  maximum  ad  timorem  proponitur.  Ita 
enim  vivere,  ut  turn  sit  vivendum,  miserrimum  est; 
mori  autem  nemo  sapiens  miserum  duxit  ne  beato 
quidem.  Sed  in  ea  es  urbe,  in  qua  haec,  vel  plura  et 
ornatiora  parietes  ipsi  loqui  posse  videantur.  L  Ego 
tibi  hoc  confirmo ,  etsi  levis  est  consolatio  ex  miserns 
aliorum,  nihilo  te  nunc  maiore  in  discrimine  esse, 
quamquemvis  auteorum,  qui  discesserint,  [ auteorum , 
qui  remanserinl ].  Alteri  dimicant,  alteri  victorem  ti- 
ment.  Sed  haec  consolatio  levis  est;  ilia  gravior, 
qua  te  uti  spero,  ego  certe  utor :  nec  enim,  dum  ero, 
aimar  ulla  re,  quum  omni  vacem  culpa :  et,  si  non 
ero  sensu  omnino  carebo.  Sed  rursus  jlaix  elg 
’Axh'ivag,  qui  ad  te  haec.  Mihi  tu,  tui,  tua  omnia  ma- 
xime  curae  sunt,  et,  dum  vivam,  erunt. 

IV.  ARG.  Torquatum  Athenis  exsulantem  solatur  et  sua 
se  ope  adiuturum  promittit.  (Romae,  Caesare  IV'.  cos.  s.  coll.  709.) 

M.  T.  C.  S.  D.  A.  TORQUATO. 

1.  Novi,  quod  ad  te  scriberem,  nihil  erat:  et  ta- 
men  si  quid  esset,  sciebam  te  a  tuis  certiorem  fieri  so- 
lere.  De  futuris  autem  rebus  etsi  semper  difficile  est 
dicere,  tamen  interdum  coniectura  possis  propius  ac- 
cedere,  quum  est  res  eiusmodi,  cuius  exitus  provideri 
possit.  Nunc  tantum  videmur  intelligere,  non  diu- 
turnum  bellum  fore*:  etsi  id  ipsum  nonnullis  videa- 
tur  secus.  Equidem  quum  haec  scribebam,  aliquid 
iam  actum  putabam:  non  quo?  — sed  quid*?  diffi- 
cilis  erat  coniectura.  Nam  quum  omnis  belli  Mars 
communis,  et  quum  semper  incerti  exitus  praeliorum 
sint:  turn  hoc  tempore  ita  magnae  utrimque  copiae, 
ita  paratae  ad  depugnandum  esse  dicuntur,  ut,  uter- 
cumque  vicerit,  non  sit  mirum  futurum.  Ilia  in  dies 
singulos  magis  magisque  opinio  hominum  coufirma- 
tur,  etiamsi  inter  caussas  armorum  aliquantum  inter¬ 
sit,  tamen  inter  victorias  non  multurn  interfuturum. 
Alteros  propemodum  iam  sumus  experti;  de  altero 
nemo  est  quin  cogitet,  quam  sit  metuendus  iratus  vi¬ 
ctor  armatus.  2.  Hoc  loco  si  videor  augere  dolorem 
tuum,  quern consolandolevare  debeam,  fateor  mecom- 
munium  malorum  consolationem  nullam  invenire 
praeter  illam,  quae  tamen,  si  possis  earn  suscipere, 
maxima  est,  quaque  ego  quotidie  magis  utor:  con- 
scientiam  rectae  voluntatis  maximam  consolationem 
esse  rerum  incommodarum,  nec  esse  ullum  magnum 
malum  praeter  culpam.  A  qua  quando  tantum  absu- 
mus,  ut  etiam  optime  senserimus,  eventusque  magis 
nostri  consilii,  quam  consilium  reprehendatur,  et 
quando praestitimus,  quoddebuimus :  moderate,  quod 
evenit,  feramus.  Sed  hoc  mihi  tamen  non  sumo,  ut 
te  consoler  de  communibus  miseriis,  quae  ad  conso- 
landum  maioris  ingenii  et  ad  ferendum  singularis 
virtutis  indigent.  Ulud  cuivis  facile  est  docere,  cur 
praecipue  tu  dolere  nihil  debeas.  Eius  enim,  qui  tar- 
dior  in  te  levando  fuit,  quam  fore  putaremus,  non  est 
mihi  dubia  de  tua  salute  sententia.  De  aliis  autem 
non  arbitror  te  exspectare  quid  sentiam.  3.  Reliquum 
est,  ut  te  angat,  quod  absis  a  tuis  tamdiu.  Res  mo- 
lesta,  praesertim  ab  iis  pueris,  quibus  nihil  potest 
esse  festivius.  Sed,  ut  ad  te  scripsi  antea,  tempus 
est  eiusmodi,  ut  suam  quisque  conditionem  miserri- 
mam  putet,  et,  ubi  quisque  sit,  ibi  esse  minime  ve- 
lit.  Equidem,  nos  quod  Romae  sumus,  miserrimum 
esse  duco,non  solum  quod  in  malis  omnibus  acerbius 
est  videre,  quam  audire,  sed  etiam,  quod  ad  omnes 
casus  subitorum  periculorum  magis  obiecti  sumus, 
quam  si  abessemus:  etsi  meipsum,  consolatorem 
tuum,  non  tantum  litterae,  quibus  semper  studui, 
quantum  longinquitas  temporis,  mitigavit.  4.  Quanto 
fuerim  dolore,  meministi.  In  quoprima  illaconsolatio 
est,  vidisse  me  plus,  quam  ceteros,  quum  cupiebam, 
quamvis  iniqua  conditione,  pacem.  Quod  etsi  casu, 
non  divinatione  mea  factum  est:  tamen  hac  inanipru- 
dentiae  laude  delector.  Deinde,  quod  mihi  ad  con¬ 
solationem  commune  tecum  est,  si  iam  vocer  ad  exi- 
tum  vitae,  non  ab  ea  republica  avellar,  qua  carendum 
esse  doleam,  praesertim  quum  id  sine  ullo  sensu  fu¬ 
turum  sit.  Adiuvat  etiam  aetas  et  acta  iam  vita,  quae 
quum  cursu  suo  bene  confecto  delectatur,  turn  vetat 
in  eo  vim  timere,  quo  nos  iam  natura  ipsa  paene  per- 
duxerit.  Postremo  is  vir  vel  etiam  ii  viri  hoc  bello 
occiderunt,  ut  impudentia  videatur,  eamdem  fortu- 
nam,  si  res  cogat,  recusare.  Equidem  mihi  omnia 


propono,  nec  ullum  est  tantum  malum,  quod  non  pu- 
tem  impendere.  Sed  quum  plus  in  metuendo  mali 
sit,  quam  in  ipso  illo,  quod  timetur;  desino,  praeser¬ 
tim  quum  impendeat,  in  quo  non  modo  dolor  nullus, 
verum  finis  etiam  doloris  futurus  sit.  Sed  haec  satis 
multa,  vel  plura  potius,  quam  necesse  fuit.  Facit 
autem  non  loquacitas  mea,  sed  benevolentia  longiores 
epistolas.  5.  Servium  discessisse Athenis moleste tub: 
non  enim  dubito,  quin  magnae  tibi  levationi  solitus 
sit  esse  quotidianuscongressusetsermoquumfamilia- 
rissimi  hominis,  turn  optimi  et  prudentissimi  viri. 
Tu  velim  tete,  ut  debes  et  soles,  tua  virtute  sustentes. 
Ego,  quae  te  velle,  quaeque  ad  te  et  ad  tuos  pertinere 
arbitrabor,  omnia  studiosediligenterquecurabo:  quae 
quum  faciam,  benevolentiam  tuam  erga  me  imitabor, 
merita  non  assequar.  Yale. 

V.  ARG.  Caecinam,  qui  Pompeii  partes  in  l>ello  secutus 
etiam  seripto  libello  Caesavem  offen(lerat,-patria  carentem  sola¬ 
tur  et  liene  sperare  iut>et.  (Romae,  Caesare  III.  Lepido  coss.  708.) 

M.  T.  C.  S.  D.  A.  GAECINAE. 

1 .  Quotiescumquefiliumtuum  video,  (video  autem 
fere  quotidie,)  polliceor  ei  studium  quidem  meum  et 
operam  sine  ulla  exceptione  aut  laboris  aut  occupatio- 
nisaut  temporis,  gratiam  autem  atque  auctoritatem, 
cum  hac  exceptione ,  quantum  valeam  quantumque 
possim.  Liber  tuns  et  lectus  est,  et  legitur  a  me  di- 
ligenter  et  custoditur  diligentissime.  Res  et  fortunae 
time  mihi  maximae  curae  sunt,  quae  quidem  quotidie 
faciliores  mihi  et  meliores  videntur,  multisque  video 
magnae  esse  curae,  quorum  de  studio  et  de  sua  spe  fi- 
lium  ad  te  perscripsisse  certo  scio.  2.  Iis  autem  do 
rebus,  quas  coniectura  consequi  possumus,  non  mihi 
sumo,  ut  plus  ipse  prospiciam,  quam  te  videre  atque 
intelligere  mihi  persuaserim;  sed  tamen,  quia  fieri 
potest,  ut  tu  ea  perturbatiore  animo  cogites,  puto  esse 
meum,  quid  sentiam,  exponere.  Ea  natura  rerum 
est,  et  is  temporum  cursus ,  ut  non  possit  ista  aut  tibi 
aut  ceteris  fortuna  esse  diuturna,  neque  haerere  in  tarn 
bona  caussa  et  in  tarn  bonis  civibus  tarn  acerba  iniu- 
ria.  3.  Quare  ad  earn  spem,  quam  extra  ordinem  de 
te  ipso  habemus ,  non  solum  propter  dignitatem  et 
virtutem  tuam ,  (haec  enim  ornamenta  sunt  tibi  etiam 
cum  aliis  communia :)  accedunt  tua  praecipua  propter 
eximium  ingenium  summamque  virtutem,  cui,  me- 
hercules,  hie,  cuius  in  potestate  sumus,  multurn  tri- 
buit.  Itaque  ne  punctum  quidem  temporis  in  ista 
fortuna  fuisses,  nisi  eo  ipso  bono  tuo,  quo  delectatur, 
se  violatum  putasset.  Quod  ipsum  lenitur  quotidie 
significaturque  nobis  ab  iis,  qui  simul  cum  eo  vivunt, 
tibi  banc  ipsam  opinionem  ingenii  apud  ipsum  pluri- 
mum  profuturam.  4.  Quapropter  primum  fac  animo 
forti  atque  magno  sis:  ita  enim  natus,  ita  educatus, 
ita  doctus  es ,  ita  etiam  cognitus ,  ut  tibi  id  faciendum 
sit:  deinde  spem  quoque  habeas  firmissimam  propter 
eas  caussas,  quas  scripsi.  A  me  vero  tibi  omnia  libe- 
risque  tuis  paratissima  esse  confidas  velim.  Id  enim 
et  vetustas  nostri  amoris ,  et  mea  consuetudo  in  meos 
et  tua  multa  erga  me  officia  postulant. 

VI.  ARG.  Caecinam  exsulem  tie  reditu  bene  sperare  iultet, 
et  suam  ei  ililigentiain  et  operam  pollicetur. 

(Romae,  Caesare  III.  Lepido  coss.  708.) 

M.  T.  C.  S.  D.  A.  CAECINAE. 

1 .  Vereor,  ne  desideres  officium  meum ;  quod  tibi 
pro  nostra  et  meritorum  multorum  et  studiorum  et 
partium  coniunctioue  deesse  non  debet:  sed  tamen 

vereor,  ne  litterarum  a  me  officium  requiras ;  quastibi 
etiam  pridem  et  saepe  misissem,  nisi,  quotidie  melius 
exspectans ,  gratulationem  quam  confirmationem  ani- 
mi  tui  complecti  litteris  maluissem.  Nunc,  ut  spero, 
brevi  gratulabimur.  Itaque  in  aliud  tempus  id  argu- 
mentum  epistolae  differo.  2.  His  autem  litteris  ani- 
mum  tuum ,  quem  minime  imbecillem  esse  et  audio 
et  spero ,  etsi  non  sapientissimi ,  at  amicissimi  homi- 
nis  auctoritate ,  confirmandum  etiam  atque  etiam  pu- 
to :  nec  iis  quidem  verbis ,  quibus  te  consoler  ut  affli- 
ctum  et  iam  omni  spe  salutis  orbatum,  sed  ut  eum,  de 
cuius  incolumitate  non  plus  dubitem ,  quam  te  memi- 
ni  dubitare  de  mea.  Nam  quum  me  ex  republica  ex- 
pulissent  ii,  qui  illam  eadere  posse,  stante  me,  non 
putarant :  memini ,  me  ex  multis  hospitibus ,  qui  ad 
me  ex  Asia,  in  qua  tu  eras,  venerant,  audire,  te  de 
glorioso  et  celeri  reditu  meo  confirmare.  3.  Si  te 
ratio  quaedam  Etruscae  disciplinae,  quam  a  patre, 
nobilissimo  atque  optimo  viro,  acceperas,  non  fef el- 
lit,  ne  nos  quidem  nostra  divinatio  fallet;  quam  quum 
sapientissimorum  virorum  monumentis  atque  praece- 
ptis  plurimoque,  ut  tu  scis,  doctrinae  studio,  turn  ma- 
gno  etiam  usu  tractandae  reipublicae  magnaque  no- 
strorum  temporum  varietate  consecuti  sumus.  4.  Cui 
quidem  divinationi  hoc  plus  confidimus ,  quod  ea  nos 
nihil,  in  his  tarn  obscuris  rebus  tamque  perturbatis 
umquam  omnino  fefellit.  Dicerem,  quae  ante  futura 
dixissem,  ni  vererer,  ne  ex  eventis  fingere  viderer. 
Sed  tamen  plurimi  sunt  testes,  me  et  initio,  ne  coniun- 
geret  se  cum  Caesare ,  monuisse  Pompeium ,  et  post- 
ea,  ne  seiungeret.  Coniunctione  frangi  senatus  opes, 
disiunctione  civile  bellum  excitari  videbam,  Atque 
utebar  familiarissime  Caesare:  Pompeium  faciebam 
plurimi:  sed'erat  meum  consilium  quum  fidele  Pom¬ 
peio,  turn  salutare  utrique.  S.  Quae  praeterea  pro- 
viderim ,  praetereo.  Nolo  enim  hunc  de  me  optime 
meritum  existimare,  ea  me  suasisse  Pompeio,  quibus 
ille  si  paruisset,  esset  hie  quidem  clarus  in  toga  et 
princeps,  sed  tantas  opes,  quantas  nunchabet,  non 
haberet.  Eundum  in  Hispaniam  censui:  quod  si  fe- 
cisset,  civile  bellum  nullum  omnino  fuisset.  Ratio- 
nem  haberi  absentis,  non  tam  pugnavi,  ut  liceret, 
quam  ut,  quando  ipso  consule  pugnante  populus  ius- 
serat,  haberetur.  Caussa  orta  belli  est.  Quid  ego 
praetermisi  aut  monitorum  aut  querelarum,  quum  vel 
iniquissimam  pacem  iustissimo  bello  apteferrem !  6. 
Victa  est  auctoritas  mea,  non  tam  a  Pompeio,  (nam  is 
movebatur,)  quam  ab  iis,  qui  duce  Pompeio  freti  per- 
opportunam  et  rebus  domesticis  et  cupiditatibus  suis 
illius  belli  victoriam  fore  putabant.  Susceptum  bel¬ 
lum  est  quiescente  me ;  depulsum  ex  Italia  manente 
me,  quoad  potui.  Sed  valuit  apud  me  plus  pudor 
meus,  quam  timor.  Veritus  sum  deesse  Pompeii  sa- 
luti,  quum  ille  aliquando  non  defuisset  meae.  Itaque 
vel  officio  vel  fama  bonorum  vel  pudore  victus,  ut  in 
fabulis  Amphiaraus,  sic  ego,  prudens  et  scions, 
ad  pestem  ante  oculos  positam 
sum  profectus.  Quo  in  bello  nihil  adversi  accidit 
non  praedicente  me.  7.  Quare,  quoniam,  ut  augures 
etastrologisolent,  ego  quoque  augur  publicus  ex  meis 
superioribus  praedictis  constitui  apud  te  auctoritatem 
augurii  et  divinationis  meae ,  dedebit  habere  fidem 
nostra  praedictio.  Non  igitur  ex  alitis  involatu  nec  e 
cantu  sinistro  oscinis,  ut  in  nostra  disciplina  est,  nec 
ex  tripudiis  solistimis  aut  soniviis  tibiauguror:  sed 
habeo  alia  signa ,  quae  observem ;  quae  etsi  non  sunt 
certiora  illis,  minus  tamen  habent  vel  obscuritatis  vel 


erroris.  8.  Notantur  autem  mihi  ad  divinandum  si¬ 
gna  duplici  quadam  via :  quarum  alteram  duco  a  Cae¬ 
sare  ipso ,  alteram  e  temporum  civilium  natura  atque 
ratione.  In  Caesare  haec  sunt :  mitis  clemensque  na¬ 
tura,  qualis  exprimitur  praeclaro  illo  libro  Querela- 
rum  tuarum.  Accedit,  quod  mirifice  ingeniis  excel- 
lentibus,  quale  est  tuum,  delectatur.  Praeterea  cedit 
multorum  iustis  precibus,  et  officio  incensis,  non  ina- 
nibus  aut  ambitiosis,  voluntatibus.  In  quo  vehemen- 
ter  eum  consentiens  Etruria  movebit.  9.  Cur  haec 
igitur  adhuc  parum  profecerunt?  Quia  non  putat  se 
sustinere  caussas  posse  multorum,  si  tibi,  cui  iustius 
videtur  irasci  posse,  concesserit.  Quae  est  igitur,  in- 
quies,  spes  ab  irato?  Eodem  fonte  se  hausturum  in- 
telligit  laudes  suas,  e  quo  sit  leviter  aspersus.  Po- 
stremo  homo  valde  est  acutus  et  multum  providens : 
intelligit  te ,  hominem  in  parte  Italiae  minime  con- 
temnenda  facile  omnium  nobilissimum  etincommuni 
republica  cuivis  summorum  tuae  aetatis  vel  ingenio 
vel  gratia  vel  fama  populi  Romani  parem ,  non  posse 
prohiberi  republica  diutius.  Nolet  hoc  temporis  po- 
tius  esse  aliquando  beneficium,  quam  iam  suum.  10. 
Dixi  de  Caesare :  nunc  dicam  de  temporum  rerumque 
natura.  Nemo  est  tam  inimicus  ei  caussae,  quam 
Pompeius  animatus  melius  quam  paratus  susceperat, 
qui  nos  malos  cives  dicere,  aut  homines  improbos  au- 
deat.  In  quo  admirari  soleo  gravitatem  et  iustitiam 
et  sapientiam  Caesaris;  numquam  nisi  honorificentis- 
sime  Pompeium  appellat.  At  in  eius  personam  mul- 
ta  fecit  asperius.  Armorum  ista  et  victoriae  sunt  fa¬ 
cta,  non  Caesaris.  At  nos  quemadmodum  est  corn- 
plexus!  Cassium  sibi  legavit;  Brutum  Galliae  praefe- 
cit,  SulpiciumGraeciae ;  Marcellum,  cui  maxime  suc- 
censebat,  cum  summa  illius  dignitate  restituit.  11. 
Quo  igitur  haec  spectant?  Rerum  hoc  natura  et  civi¬ 
lium  temporum  non  patietur :  reipublicae  *  nec  ma- 
nens,  nec  mutata  ratio  feret  primum,  ut  non  in  caussa 
pari  eadem  sit  et  conditio  et  fortuna  omnium  ;  deinde, 
ut  in  earn  civitatem  boni  viri  et  boni  cives  nulla  igno- 
minia  notati  non  revertantur ,  in  quam  tot  nefariorum 
scelerum  condemnati  reverterunt.  12.  Habes  augu- 
rium  meum,  quo,  si  quid  addubitarem,  non  potius 
uterer,  quam  ilia  consolatione,  qua  facile  fortem  virum 
sustentarem :  te ,  si  explorata  victoria  arma  sumpsis- 
ses  pro  republica,  (ita  enim  turn  putabas:)  non  minus 
esse  laudandum :  sin  propter  incertos  exitus  eventus- 
que  bellorum  posse  accidere,  ut  vinceremur ,  putas- 
ses;  non  debere  te  ad  secundam  fortunam  bene  para- 
tum  fuisse,  adversam  ferro  nullo  modo  posse.  Dispu- 
tarem  etiam,  quanto  solatio  tibi  conscientia  tui  facti, 
quantaeve  delectationi  in  rebus  adversis  litterae  esse 
deberent.  Commemorarem  non  solum  veterum,  sed 
horum  etiam  recentium  vel  ducum,  vel  comitum  tuo- 
rum  °ravissimos  casus;  etiam  externos  multos  claros 
viros°  nominarem.  Lcvat  enim  dolorem  communis 
quasi  legis  et  humanac  conditionisrecordatio.  13.  Ex- 
ponerem  etiam,  quemadmodum  hie,  et  quanta  in  tur- 
ba,  quantaque  in  confusione  rerum  omnium  vivere- 
mus.  Necesse  est  enim  minore  desiderio  perdita  re¬ 
publica  carere,  quam  bona.  Sed  hoc  genere  nihil 
opus  est.  Incolumem  te  cito,  ut  spero,  vel  potius,  ut 
perspicio ,  videbimus.  Interea  tibi  absenti ,  ethnic, 
qui  adest,  imagini  animi  et  corporis  tui ,  constantissi- 
mo  atque  optimo  filio  tuo,  studium,  officium,  operam, 
laborem  meum  iampridem  et  pollicitus  sum  et  detu- 
li:  nunc  hoc  amplius,  quod  me  amicissime  quotidie 
magis  Caesar  amplectitur;  familiares  quidem  eius, 

sicuti  neminem .  Apud  quern  quidquid  valebo  vel  au- 
ctoritate  vel  gratia,  valebo  tibi.  Tu  cura,  ut  quura  fir- 
mitudine  te  animi,  turn  etiam  spe  optima  sustentes. 

Vll.  A  KG.  Excusat,  quod  alterum  librum  filius  non  recUU- 
derit.  Queritur  de  Caesare.  Hunc  ne  offendat,  caute  se  scribere 
ait.  Denique  rogat,  ut  reditum  sibi  impetret,  nec  quidquam 
conimitti  patiatur,  ex  quo  damnum  aceipiat. 

(Rnmae,  Caesare  III.  Lepido  coss.  70S.) 

A.  CAECINA  S.  D.  M.  CICERONI. 

1 .  Quod  tibi  non  tam  celeriter  liber  est  redditus, 
ignosce  timori  nostro  et  miserere  temporis.  Filius, 
ut  audio ,  pertimuit ,  neque  iniuria ,  si  liber  exisset ; 
(quando  non  tam  interest ,  quo  animo  scribatur,  quam 
quo  accipiatur ;)  ne  ea  res  inepte  mihi  noceret,  quum 
praesertim  adhuc  stili  poenas  dem.  Qua  quidem  in 
re  singulari  sum  fato.  Nam  quum  mendum  scriptu- 
rae  litura  tollatur,  stultitia  fama  mulctetur,  meus  er¬ 
ror  exsilio  corrigitur.  Cuius  summa  criminis  est, 
quod  armatus  adversario  maledixi.  2.  Nemo  nostrum 
est,  ut  opinor,  quin  vota  victoriae  suae  fecerit:  nemo, 
quin,  etiam  quum  de  alia  re  immolaret,  tamen  eo  qui¬ 
dem  ipso  tempore,  ut  quam  primum  Caesar  superare- 
tur,  optarit.  Hoc  si  non  cogitat,  omnibus  rebus  felix 
est:  si  scit  et  persuasus  est,  quid  irascitur  ei,  qui  ali— 
quid  scripsit  contra  suam  voluntatem ,  quum  ignorit 
omnibus ,  qui  multa  deos  venerati  sint  contra  eius  sa- 
lutem?  3.  Sed,  ut  eodem  revertar,  caussa  haec  fuit 
timoris.  Scripsi  de  te  parce ,  medius  fidius ,  et  timi- 
de,  non  revocans  me  ipse,  sed  paene  refugiens.  Ge¬ 
nus  autem  hoc  scripturae  non  modo  liberum ,  sed  in- 
citatum  atque  elatum  esse  debere ,  quis  ignorat?  So- 
lutum  existimatur  esse,  alteri  maledicere;  (tamen  ca- 
vendum  est,  ne  in  petulantiaxn  incidas :)  impeditum, 
se  ipsum  laudare,  ne  vitium  arrogantiae  subsequatur : 
solum  vero  liberum  alterum  laudare,  de  quo  quidquid 
detrahas,  necesse  est  aut  infirmitati  aut  invidiae  assi- 
gnetur.  Ac  nescio,  an  tibi  gratius  opportuniusque 
acciderit:  nam  quod  praeclare  facere  non  poteram, 
primum  erat,  non  attingere:  secundum  beneficium, 
quam  parcissime  facere.  Sed  tamen  ego  quidem  me 
sustinui.  Multa  minui:  multa  sustuli:  complura  ne 
posui  quidem.  Quemadmodum  igitur,scalarum  gra- 
dus  si  alios  tollas,  alios  incidas ,  nonnullos  male  lxae- 
rentes  relinquas,  ruinae  periculum  struas,  non  ascen- 
sum  pares :  sic  tot  malis  quum  vinctum  turn  fractum 
studium  scribendi  quid  dignum  auribus  aut  proba- 
bile  potest  afferre?  4.  Quum  vero  ad  ipsius  Caesaris 
nomen  veni,  toto  corpore  contremisco,  non  poenae 
metu,  sed  illius  iudicii:  totum  enim  Caesarem  non 
novi.  Quern  putas  animum  esse,  ubi  secum  loqui¬ 
tur?  Hoc  probabit:  hoc  verbum  suspiciosum  est. 
Quid,  si  hoc  muto?  At  vereor,  ne  peius  sit.  —  Age 
vero,  laudo  aliquem.  Num  offendo?  Quum  porro  of- 
fendam ,  quid?  si  non  vult?  Armati  stilum  persequi- 
tur :  victi  et  noudum  restitutiquidfaciet?  Auges  etiam 
tu  mihi  timorem ,  qui  in  Oratore  tuo  caves  tibi  per 
Rrutum,  et  ad  excusationem  socium  quaeris.  Ubi 
hoc  omnium  patronus  facis :  quid  me ,  veterem  tuum, 
nunc  omnium  clientem,  [sentire]  oportet?  In  hac  igi- 
tur  calumnia  timoris  et  caecae  suspicionis  tormento 
quum  plurima  ad  alieni  sensus  coniecturam,  non  ad 
suum  iudicium  scribantur,  quam  difficile  sit  evadere, 
si  minus  expertus  es,  quod  te  ad  omnia  summum  at¬ 
que  excellens  ingenium  armavit.  nos  sentimus.  Sed 
tamen  ego  filio  dixeram,  librum  tibi  legeret  et  aufer- 
ret  aut  ea  conditione  daret,  si  reciperes  te  correctu- 


rum,  hoc  est,  si  totum  alium  faceres.  5.  De  Asiatico 
itinere,  quamquam  summa  necessitas  premebat:  ut 
imperasti,  feci.  Te  pro  me  quid  horter?  Videstem- 
pus  venisse,  quo  necesse  sit  de  nobis  constitui.  Nihil 
est,  mi  Cicero,  quod  filium  meum  exspectes.  Adole- 
scens  est:  omnia  excogitare  vel  studio  vel  aetate  vel 
metu  non  potest.  Totum  negotium  tu  sustineas  opor¬ 
tet:  in  te  mihi  omnis  spes  est.  Tu  pro  tua  prudentia, 
quibus  rebus  gaudeat,  quibus  capiatur  Caesar,  tenes: 
a  te  omnia  proficiscantur ,  et  per  te  ad  exitum  perdu- 
cantur  necesse  est.  Apud  ipsum  multum,  apud  eius 
omnes  plurimum  potes.  6.  Unum  tibi  sipersuase- 
ris ,  non  hoc  esse  tui  muneris ,  si  quid  rogatus  fueris, 
ut  facias,  (quamquam  id  magnum  et  amplum  est,)  sed 
totum  tuum  esse  onus,  perficies.  Nisi  forte  aut  in 
miseria  nimis  stulte ,  aut  in  amicitia  nimis  impuden- 
ter  tibi  onus  impono.  Sed  utrique  rei  excusationem 
tuae  vitae  consuetudo  dat.  Nam  quod  ita  consuesti 
pro  amicis  laborare ,  non  iam  sic  sperant  abs  te,  sed 
etiam  sic  imperant  tibi  familiares.  Quod  ad  librum 
attinet,  quern  tibi  filius  dabit,  peto  a  te ,  ne  exeat,  aut 
ita  corrigas,  ne  mihi  noceat. 

VIII.  AR  G.  Sibi  hoc  (lari  a  Balbo  et  Op]tio  scvibil,  ut  Cae  - 
cinae  liceat  In  Sicilia  esse,  ibique  ut  commoretur,  suailet. 

(Romae,  Caesare  III.  Lepido  coss.  708.) 

M.  C.  S.  D.  A.  CAECINAE, 

1 .  Quum  esset  mecum  Largus ,  homo  tui  studio- 
sus,  locutus,  Kalendas  Ian.  tibi  praefinitas  esse :  quod 
omnibus  rebus  perspexeram ,  quae  Balbus  et  Oppius, 
absente  Caesare ,  egissent ,  ea  solere  illi  rata  esse :  egi 
vehementer  cum  his,  ut  hoc  mihi  darent,  tibi  in  Sici¬ 
lia,  quoad  vellemus ,  esse  uti  liceret.  Qui  mihi  con- 
suessent  aut  libenter  polliceri ,  si  quid  esset  eiusmo- 
di,  quod  eorum  anirnos  non  offenderet,  aut  etiam  ne- 
gare  et  afferre  rationem ,  cur  negarent ,  huic  rneae  ro- 
gationi  **  potius  non  continuo  responderunt,  eodem 
die  tamen  ad  me  reverterunt;  mihi  hoc  dederunt,  ut 
esses  in  Sicilia,  quoad  velles:  se  praestaturos,  nihil 
ex  eo  te  offensionis  habiturum.  Quando,  quid  tibi 
permittatur,  cognosti :  quid  mihi  placeat,  puto  te  scire 
oportere.  2.  Actis  his  rebus,  litterae  a  te  mihi  x'ed- 
ditae  sunt,  quibus  a  me  consilium  petis,  quid  sim  tibi 
auctor:  in  Siciliane  subsidas,  an  ad  reliquias  Asiati- 
cae  negotiationis  proficiscare.  Haec  tua  deliberatio 
non  mihi  convenire  visa  est  cum  oratione  Lai’gi.  Ille 
enim  mecum,  quasi  tibi  non  liceret  in  Sicilia  diutius 
commorari ,  ita  locutus  erat :  tu  autem ,  quasi  conces- 
sum  sit,  ita  deliberas.  Sed  ego,  sive  hoc  sive  illud 
est,  in  Sicilia  censeo  commorandum.  Propinquitas 
locorum  vel  ad  impetx’andum  adiuvabit  crebris  litteris 
et  nuntiis ,  vel  ad  l-editus  celeritatem ,  re  aut  impetra- 
ta,  quodspero,  aut  aliqua  i-atione  confecta.  Quam- 
obrem  censeo  magno  opex-e  commorandum.  3.  T. 
Fui'fanio  Postumo,  familiari  meo,  legatisque  eius, 
item  meis  familiaribus  diligentissime  te  commenda- 
bo,  quum  venerint.  Erant  enim  omnes  Mutinae.  Yiri 
sunt  optimi ,  et  tui  similium  studiosi ,  et  mei  necessa- 
rii.  Quae  mihi  venient  in  mentern ,  quae  ad  te  perti— 
nere  arbitrabor,  ea  mea  sponte  faciam.  Si  quid  igno- 
rabo,  de  eo  admonitus  omnium  studia  vincam.  Ego 
etsi  coram  de  te  cum  Furfanio  ita  loquar ,  ut  tibi  litte¬ 
ris  meis  ad  eum  nihil  opus  sit:  tamen,  quoniam  tuis 
placuit,  te  habere  meas  litteras,  quas  ei  l-edderes,  mo- 
rem  his  gessi.  Earum  litterarum  exemplum  infra 
scriptum  est. 


i 


705 


EPISTOLARUM  AD  DIVERSOS  LIB.  YI.  EP.  7  —  12 


IX.  ARG.  Caecinani  Furfanio  commemlat. 

(Romae,  Caesare  III.  Lepido  coss.  70S.) 

M.  T.  C.  S.  D.  T.  FURFANIO  PROCOS. 

1.  Cum  A.  Caecina  tanta  mihi  familiaritas  con- 
suetudoque  semper  fuit,  ut  nulla  maior  esse  possit. 
Nam  et  patre  eius ,  claro  homine  et  forti  viro ,  plu^" 
mum  usi  sumus ,  et  hunc  a  puero ,  quod  et  spem  mini 
masnam  afferebat  summae  probitatis  summaeque  elo- 
quentiae ,  et  vivebat  mecum  coniunctissime ,  non  so¬ 
lum  officiis  amicitiae,  sed  etiam  studiis  commumbus, 
sic  semper  dilexi,  ut  non  ullo  cum  homine  comun- 
ctius  viverem.  2.  Nihil  attinet  me  plura  scribere. 
Quam  mihi  necesse  sit  eius  salutem  et  fortunas ,  qui- 
buscumque  rebus  possim,  tueri,  vides.  Reliquum 
est,  ut,  quum  cognorim  pluribus  rebus,  quid  tu  et  de 
bonorum  fortuna  et  de  reipublicae  calamitatibus  sen- 
tires,  nihil  a  te  petam,  nisi,  ut  ad  earn  voluntatem, 
quam  tua  sponte  erga  Caecinam  habiturus  esses ,  tan- 
tus  cumulus  accedat  commendatione  mea,  quanti  me 
a  te  fieri  intelligo .  Hoc  mihi  gratius  facere  nihil  po- 
tes.  Yale.  _ _ 

X  a.  ,4RG.  Trebiano  exsuli  officia  sua  pollicetur  et  spem 
facit  postliminii.  (Romae,  Caesare  IV.  cos.  s.  coll.  709.) 

M.  T.  C.  S.  D.  TREBIANO. 

1 .  E"o  quanti  te  faciam  semperque  fecerim  quan- 
tique  me a  te  fieri  intellexerim ,  sum  mihi  ipse  testis . 
Namet  consilium  tuum ,  vel  casus  potius,  diutiusin 
armis  civilibus  commorandi,  semper  mihi  magno  do- 
lori  fuit :  et  hie  eventus ,  quod  tardius ,  quam  est  ae- 
quum,  et  quam  ego  vellem,  recuperas  fortunam  et  di¬ 
gnitatem  tuam,  mihi  non  minori  curae  est,  quam  ti  11 
semper  fuerunt  casus  mei.  Itaque  et  Postumuleno  et 
Sextio  et  saepissime  Attico  nostro  proximeque  Theu- 
dae,  liberto  tuo,  totum  me  patefeci,  et  haec  his  singu¬ 
lis  saepe  dixi,  quacumque  re  possem,  me  tibi  et  li- 
beris  tuis  satisfacere  cupere;  idque  tu  ad  tuos  velim 
scribas,  haec  quidem  certe,  quae  in  potestate  mea 
sunt,  ut  operam,  consilium,  rem,  fidem  meam  sibi  ad 
omnes  res  parata  putent.  2.  Si  auctoritate  et  gratia 
tantum  possem ,  quantum  in  ea  republica ,  de  qua  ita 
meritus  sum ,  posse  deberem :  tu  quoque  is  esses,  qui 
fuisti,  quum  omni  gradu  amplissimo  dignissimus, 
turn  certe  ordinis  tui  facile  princeps.  Sed  quoniam 
eodem  tempore  eademque  de  caussa  nostrum  uter- 
quececidit:  tibi  et  ilia  polliceor,  quae  supra  scnpsi, 
quae  sunt  adhuc  mea,  et  ea,  quae  praeterea  videor  mi¬ 
hi  ex  aliqua  parte  retinere,  tamquam  ex  reliquus  pri- 
stinae  dignitatis.  Neque  enim  ipse  Caesar,  ut  multis 
rebus  intelligere  potui ,  est  alienus  a  nobis ,  et  omnes 
fere  familiarissimi  eius ,  casu  devincti  magms  meis 
veteribus  officiis,  me  diligenter  observant  et  colunt. 
Itaque  si  qui  mihi  erit  aditus  de  tuis  fortums ,  id  est 
de  tua  incolumitate,  in  qua  sunt  omnia,  agendi;  quod 
quidem quotidie  magis  ex  eorum  sermonibus  adducor 
ut  sperem :  agam  per  me  ipse  et  moliar.  3.  Singula 
persequi  non  est  necesse.  Universum  studium  meum 
et  benevolentiam  ad  te  defero.  Sed  magni  mea  inter¬ 
est  hoc  tuos  omnes  scire,  quod  tuis  litteris  fieri  po¬ 
test:  ut  intelligant,  omnia  Ciceronis  patere  Trebiano. 
Hoc  eo  pertinet,  ut  nihil  existiment  esse  tarn  difficile, 
quod  non,  pro  te  mihi  susceptum,  iucundum  sit  tu- 
turum.  _ _ 

x  (Hinc  iiicipit  apud  alios  quoad  am  nova  epistola  ante 
superiorem  scripta.) 

4.  Antea  misissem  ad  te  litteras,  si  genus  scri- 
bendi  invenirem.  Tali  enim  tempore  aut  consolari 


amicorum  est  aut  polliceri.  Consolatione  non  utebar, 
quod  ex  multis  audiebam,  quam  fortiter  sapienterque 
ferres  iniuriam  temporum ,  quamque  te  vehementei 
consolaretur  conscientia  factorum  et  consiliorum  tuo- 
rum.  Quod  quidem  si  facis,  magnum  fructum  stu- 
diorum  optimorum  capis ,  in  quibus  te  semper  scio 
esse  versatum :  idque  ut  facias ,  etiam  atque  etiam  te 
hortor.  5.  Simul  et  illud  tibi,  homini  pentissimo 
rerum  et  exemplorum  et  omnis  vetustatis,  ne  ipse 
quidem  rudis ,  sed  in  studio  minus  fortasse ,  quam 
vellem,  et  in  rebus  atque  usu  plus  etiam,  quam  vel¬ 
lem  ,  versatus ,  spondeo ,  tibi  istam  acerbitatem  et  in¬ 
iuriam  non  diuturnam  fore.  Nam  et  ipse ,  qui  pluri- 
mum  potest,  quotidie  mihi  delabi  ad  aequitatem  et  ad 
rerum  naturam  videtur ,  et  ipsa  caussa  ea  est ,  ut  lam 
simul  cum  republica ,  quae  in  perpetuum  iacere  non 
potest,  necessario  reviviscat  atque  recreetur;  quoti- 
dieque  aliquid  fit  lenius  et  liberalius,  quam  timeba- 
mus.  Quae  quoniam  in  temporum  inclinatiombus 
saepe  parvis  posita  sunt :  omnia  momenta  observabi- 
mus ,  neque  ullum  praetermittemus  tui  iuvandi  et  le- 
vandi  locum.  6.  Itaque  illud  alterum,  quod  dixi, 
litterarum  genus  quotidie  mihi,  ut  spero,  fiet  procli- 
vius,  ut  etiam  polliceri  possim.  Id  re ,  quam  verbis, 
faciam  libentius.  Tu  velim  existimes  ,  et  plures  te 
amicos  habere ,  quam  qui  in  isto  casu  sint  ac  fuennt, 
quantum  quidem  ego  intelligere  potuerim,  et  me  con- 
cedere  eorum  nemini.  Fortem  fac  animum  habeas  et 
magnum:  quod  est  in  uno  te.  Quae  sunt  in  fortu¬ 
na  ,  temporibus  regentur  et  consiliis  nostris  provide- 
buntur. 


XL  ARG.  TreManum  Dolabellae  Leneficio  restitutum  esse 

gaudet  et  fortunaruni  iacturam  ae.pio  anirno  ferre  iubet. 

(Caesare  IV.  cos.  s.  coll.  709  ) 

M.  C.  S.  D.  TREBIANO. 

1.  Dolabellam  antea  tantummodo  diligebam,  ob- 
li"atus  ei  nihil  eram :  (nec  enim  acciderat  mihi  opus 
esse,  et  ille  mihi  debebat,  quod  non  defueram  eius 
periculis:)  nunc  tanto  sum  devinctus  eius  beneticio, 
quod  et  antea  in  re,  et  hoc  tempore  in  salute  tua  cu- 
mulatissime  mihi  satisfecit,  ut  nemini  plus  debeam. 
Qua  in  re  tibi  gratulor  ita  vehementer,  ut  te  quoque 
mihi  gratulari ,  quam  gratias  agere  malim :  alterum 
omnino  non  desidero,  alterum  vere  facere  potens.  2. 
Quod  reliquum  est,  quando  tibi  virtus  et  dignitas  tua 
reditum  ad  tuos  aperu-it,  est  tuae  sapientiae  magnitu- 
dinisque  animi ,  quid  amiseris ,  oblivisci ;  quid  recu- 
peraris,  cogitare.  Vives  cum  tuis ,  vives  nobiscum. 
Plus  acquisisti  dignitatis,  quam  amisisti  rei  familia- 
ris :  quae  ipsa  turn  esset  iucundior  ,  si  ulla  res  esset 
publica.  Yestorius,  noster  familiaris,  ad  me  scripsit, 
te  mihi  maximas  gratias  agere.  Haec  praedicatio  tua 
i  niihi  valde  grata  est,  eaque  te  uti  facile  patior,  quum 
apud  alios ,  turn  mehercule  apud  Syronem ,  nostrum 
amicum.  Quae  enim  facimus,  ea  prudentissimo  cui- 
que  maxime  probata  esse  volumus.  Te  cupio  videre 
quam  primum.  _ 

XII.  ARG.  Gralulatur  tie  reditu  jier  CneBavIs  amicos  im- 
petrato.  Ceterarum  rerun,  miseriam  litterarum  studio  levandam 
esse  admonet.  (Romae,  Cacsnre  III.  Lc|.iilo  coss.  70S.) 

M.  T.  C.  S.  D.  AMPIO. 

1.  Gratulor  tibi,  mi  Balbe,  vereque  gratulor;  nec 
sum  tarn  stultus,  ut  te  usura  falsi  gaudii  frui  velim, 
deinde  frangi  repente,  atque  ita  cadere,  ut  nulla  res 

89 


706 


76.  M.  T.  CICERONIS 


ad  aequitatem  te  animi  possit  postea  extollere.  Egi 
tuam  caussam  apertius,  quam  mea  tempora  ferebant. 
Vincebatur  enim  fortuna  ipsa  debilitatae  gratiae  no- 
strae  tui  caritate  et  meo  perpetuo  erga  te  amore ,  culto 
a  te  diligentissime.  Omnia  promissa,  confirmata, 
certa  et  rata  sunt,  quae  ad  reditum  et  ad  salutem  tuam 
pertinent.  Vidi,  cognovi,  interfui.  2.  Etenim  ornnes 
Caesaris  familiares  satis  opportune  habeo  implicates 
consuetudine  et  benevolentia ,  sic,  ut,  quum  ab  illo 
discesserint,  me  habeant  proximum.  Hoc  Pansa, 
Hirtius,  Balbus,  Oppius,  Matius,  Postumius,  plane  ita 
faciunt,  ut  me  unice  diligant.  Quod  si  mihi  pro  me 
efficiendum  fuisset,  non  me  poeniteret  pro  ratione 
temporum  ita  esse  molitum.  Sed  nihil  est  a  me  in- 
servitum  temporis  caussa :  veteres  mihi  necessitudi- 
nes  cum  his  omnibus  intercedunt,  quibuscum  ego 
agere  de  te  non  destiti.  Principem  tamen  habuimus 
Pansam,  tui  studiosissimum,  mei  cupidum,  qui  vale- 
ret  apud  ilium  non  minus  auctoritate,  quam  gratia. 
Cimber  autem  Tillius  mihi  plane  satisfecit.  Valent 
enim  apud  Caesarem  non  tam  ambitiosae  rogationes, 
quam  necessariae:  quas  quia  Cimber  habebat,  plus 
valuit,  quam  pro  ullo  alio  valere  potuisset.  3.  Diplo¬ 
ma  statim  non  est  datum ;  quod  mirifica  est  improbi- 
tas  in  quibusdam ,  qui  tulissent  acerbius  veniam  tibi 
dari ,  quam  illi  appellant  tubcm  belli  civilis ,  multaque 
ita  dicunt,  quasi  non  gaudeant  id  bellum  incidisse. 
Quare  visum  est  occultius  agendum,  neque  ullo  modo 
divulgandum ,  de  te  iam  esse  perfectum.  Sed  id  erit 
perbrevi,  nec  dubito,  quin,  legente  te  has  litteras, 
confecta  iam  res  futura  sit.  Pansa  quidem  mihi,  gra¬ 
vis  homo  et  certus,  non  solum  confirmavit,  verum 
etiam  recepit,  perceleriter  se  ablaturum  diploma. 
Mihi  tamen  placuit  haec  ad  te  perscribi.  Minus  enim 
te  firmum  sermo  Eppuleiae  tuae  lacrimaeque  Ampiae 
declarabant,  quam  significant  tuae  litterae.  Atque 
illae  arbitrabantur ,  quum  a  te  abessent  ipsae ,  multo 
tn  graviore  te  cura  futurum.  Quare  magno  opere  pu- 
tavl ,  angoris  et  doloris  tui  levandi  caussa ,  pro  certis 
ad  te  ea,  quae  essent  certa,  perscribi  oportere.  4.  Scis, 
me  antea  sic  solitum  esse  scribere  ad  te,  magis  ut  con- 
solarer  fortem  virum  atque  sapientem  ,  quam  ut  ex- 
ploratam  spem  salutis  ostenderem,  nisi  quam  ab  ipsa 
republica,  quum  hie  ardor  restinctus  esset,  sperari 
oportere  censerem.  Recordare  tuas  litteras,  quibus 
et  magnum  animum  mihi  semper  ostendisti,  et  ad 
omnes  casus  ferendos  constantem  ac  paratum :  quod 
ego  non  mirabar,  quum  recordarer,  te  et  a  primis  tem- 
poribus  aetatis  in  republica  esse  versatum,  et  tuos 
magistratus  in  ipsa  discrimina  incidisse  salutis  fortu- 
narumque  communium:  et  in  hoc  ipsum  bellum  esse 
ingressum ,  non  solum ,  uti  victor  beatus ,  sed  etiam, 
ut,  si  ita  accidisset,  victus  ut  sapiens  esses.  5.  Dein- 
de,  quum  studium  tuum  consumas  in  virorum  for- 
tium  factis  memoriae  prodendis,  considerare  debes, 
nihil  tibi  esse  committendum,  quamobrem  eorum, 
quos  laudas ,  te  non  simillimum  praebeas.  Sed  haec 
oratio  magis  esset  apta  ad  ilia  tempora,  quae  iam  effu- 
gisti ;  nunc  vero  tantum  te  para  ad  haec  nobiscum  fe- 
renda,  quibus  ego  si  quam  medicinam  invenirem,  tibi 
quoque  eamdem  traderem.  Sed  est  unum  perfugium 
doctrina  ac  litterae ,  quibus  semper  usi  sumus :  quae 
secundis  rebus  delectationem  modo  habere  videban- 
tur,  nunc  vero  etiam  salutem.  Sed,  ut  ad  initium 
revertar,  cave  dubites,  quin  omnia  de  salute  ac  reditu 
tuo  perfecta  sint. 


XIII.  ARG.  LIgarium  exsulem  bene  sperare  et  forti  esse 
anirno  iubet.  (Romae,  Caesare  III.  Lepido  coss.  708.) 

CICERO  LIGARIO. 

1 .  Etsi  tali  tuo  tempore  me  aut  consolandi  aut  iu- 
vandi  tui  caussa  scribere  ad  te  aliquid  pro  nostra  ami- 
citia  oportebat,  tamen  adhuc  id  non  feceram,  quia  ne¬ 
que  lenire  videbar  oratione  neque  levare  posse  dolo- 
rem  tuum.  Postea  vero,  quam  magnam  spem  habere 
coepi ,  fore ,  ut  te  brevi  tempore  incolumem  habere- 
mus ,  facere  non  potui ,  quin  tibi  et  sententiam  et  vo- 
luntatem  declararem  meam.  2.  Primum  igitur  scri- 
bam,  quod  intelligo  et  perspicio,  non  fore  in  te  Caesa¬ 
rem  duriorem:  nam  et  res  eum  quotidie,  etdies,  et 
opinio  hommum  et,  ut  mihi  videtur,  etiam  sua  natura 
mitiorem  facit :  idque  quum  de  reliquis  sentio ,  turn 
de  te  etiam  audio  ex  familiarissimis  eius,  quibus  ego 
ex  eo  tempore,  quo  primum  ex  Africa  nuntius  venit, 
supplicare  una  cum  fratribus  tuis  non  destiti.  Quo¬ 
rum  quidem  et  virtute  et  pietateet  amore  in  tesingu- 
laris  et  assidua  et  perpetua  cura  salutis  tuae  tantum 
proficit,  ut  nihil  sit,  quod  non  ipsum  Caesarem  tribu- 
turum  existimem.  3.  Sed  si  tardius  fit,  quam  volu- 
mus,  magnis  occupationibus  eius,  a  quo  omnia  petun- 
tur,  aditusad  eum  difficiliores  fuerunt;  et  simul,  Afri- 
canae  caussae  iratior,  diutius  velle  videtur  eos  habere 
sollicitos,  a  quibus  se  putat  diuturnioribus  esse  mole- 
stiis  conflictatum.  Sed  hoc  ipsum  intelligimus  eum 
quotidie  remissius  et  placatius  ferre.  Quare  mihi 
crede  et  memoriae  manda,  me  tibi  id  affirmasse,  te  in 
istis  molestiis  diutius  non  futurum.  4.  Quando,  quid 
sentirem,  exposui:  quid  velim  tua  caussa,  re  potius, 
quam  oratione,  declarabo.  Et,  si  tantum  possem, 
quantum  in  ea  republica,  de  qua  ita  sum  meritus,  ut 
tu  existimas ,  posse  debebam ,  ne  tu  quidem  in  istis 
incommodis  esses :  eadem  enim  caussa  opes  meas  fre- 
git,  quae  tuam  salutem  in  discrimen  adduxit.  Sed 
tamen,  quidquid  imago  veteris  meae  dignitatis,  quid- 
quid  reliquiae  gratiae  valebunt ,  studium,  consilium, 
opera ,  gratia ,  tides  mea  nullo  loco  deerit  tuis  optimis 
fratribus.  5.  Tu  fac  habeas  fortem  animum,  quern 
semper  habuisti :  primum  ob  eas  caussas ,  quas  scri- 
psi :  deinde,  quod  ea  de  republica  semper  voluisti  at¬ 
que  sensisti,ut  non  modo  secunda  sperare  debeas,  sed 
etiam,  si  omnia  adversa  essent,  tamen  conscientia  et 
factorum  et  consiliorum  tuorum,  quaecumque  accide- 
rent,  fortissimo  et  maximo  animo  ferre  deberes. 

XIV.  AUG.  De  Ligarii  restitutione  se  cum  Caesare  egisse, 
bene  sperare  et  valile  laetari  signillcat. 

(In  C'.ini:' m>,  Caesare  III.  Lepiilo  coss.  708.) 

CICERO  LIGARIO. 

1 .  Me  scito  omnem  laborem,  omnem  operam,  cu- 
ram,  studium  in  tua  salute  consumere.  Nam  quum  te 
semper  maxime  dilexi ,  turn  fratrum  tuorum ,  quos 
aeque  atque  te  summa  benevolentia  sum  complexus, 
singularis  pietas  amorque  fraternus  nullum  me  pati- 
tur  officii  erga  te  studiique  munus  aut  tempus  prae- 
termittere.  Sed  quae  faciam  fecerimque  pro  te,  ex 
illorum  te  litteris,  quam  ex  meis,  malo  cognoscere. 
Quid  autem  sperem  aut  confidam  et  exploratum  ha- 
beam  de  salute  tua ,  id  tibi  a  me  declarari  volo.  Nam 
si  quis  est  timidus  in  magnis  periculosisque  rebus, 
semperque  magis  adversos  rerum  exitus  metuens, 
quam  sperans  secundos,  is  ego  sum :  et,  si  hoc  vitium 
est,  eo  me  non  carere,  confiteor.  2.  Ego  idem  tamen 
quum  a.d.  v.Kal.  intercalares  priores,  rogatu  fratrum 
tuorum ,  venissem  mane  ad  Caesarem ,  atque  omnem 

adeundi  et  conveniendi  illius  indignitatem  et  niole- 
lestiam  pertulissem;  quum  fratres  et  propinqui  tui 
iacerent  ad  pedes ,  et  ego  essem  locutus ,  quae  caussa, 
quae  tuum  tempus  postulabat :  non  solum  ex  oratione 
Caesaris ,  quae  sane  mollis  et  liberalis  fuit ,  sed  etiam 
ex  oculis  et  vultu ,  ex  multis  praeterea  signis ,  quae 
facilius  perspicere  potui,  quam  scribere ,  hanc  in  opi- 
nionem  discessi,  ut  mihi  tua  salus  dubia  non  esset. 
3.  Quamobrem  fac  animo  magno  fortique  sis:  et,  si 
turbidissima  sapienter  ferebas ,  tranquilliora  laete  fe- 
ras.  Ego  tamen  tuis  rebus  sic  adero,  ut  difficillimis, 
neque  Caesari  solum,  sed  etiam  amicis  eius  omnibus, 
quos  mihi  amicissimos  esse  cognovi,  pro  te ,  sicut  ad- 
huc  feci,  libentissime  supplicabo.  Vale. 

XV.  ARG.  Gratulatio.  (Pansa,  Hirlio  coss.  710.) 

CICERO  BASILO  S. 

Tibi  gratulor:  mihi  gaudeo:  te  amo:  tua  tueor: 
a  te  arnari  et,  quid  agas,  quidque  agatur ,  certior  fieri 
volo. 


XVI.  ARG.  Rogat,  ut  se  al>sentem  tueatur. 

(In  Sicilia,  Antonio,  Dolabella  coss.  710.) 

BITHYNICUS  CICERONI  S. 

Si  mihi  tecum  non  et  multae  et  iustae  caussae 
amicitiae  privatim  essent ,  repeterem  initia  amicitiae 
ex  parentibus  nostris :  quod  faciendum  iis  existimo, 
qui  paternam  amicitiam  nullis  ipsi  officiis  prosecuti 
sunt.  Itaque  contentus  ero  nostra  ipsorum  amicitia; 
cuius  fiducia  peto  a  te ,  ut  absentem  me ,  quibuscum- 
que  in  rebus  opus  fuerit,  tueare,  si  nullum  officium 
tuum  apud  me  intermoriturum  existimas .  Vale . 

XVII.  ARG.  Consilium  Bithynici  consdtuta  republica  se- 
cum  vivemli  sibi  gratum  esse  signilicat. 

(Puteolls,  Antonio,  Dolabella  coss.  710.) 

M.  CICERO  BITHYNICO  S. 

1 .  Quum  ceterarum  rerum  caussa  cupio  esse  ali— 
quando  rempublicam  constitutam,  turn  velim  mihi 
credas  accedere,  id  etiam  quo  magis  expetam,  promis- 
sum  tuum,  quo  in  litteris  uteris.  Scribis  enim,  si  ita 
sit,  te  mecum  esse  victurum.  2.  Gratissima  mihi  tua 
voluntas  est,  facisque  nihil  alienum  necessitudine  no¬ 
stra  iudiciisque  patris  tui  de  me ,  summi  viri.  Nam 
sic  habeto,  beneficiorum  magnitudine  eos,  qui  tempo- 
ribus  valuerunt  aut  valent ,  coniunctiores  tecum  esse, 
quam  me,  necessitudine  neminem.  Quamobrem  gra¬ 
ta  mihi  est  et  memoria  tua  nostrae  coniunctionis  et 
eius  etiam  augendae  voluntas. 

XVIII.  ARG.  Responsum  ex  lege  de  ilecurionibus :  de  Hi- 
gpnniis,  tie  Leptae  negotio ,  tie  Oratore  suo,  deTulliula,  ct  tie 

Hesiodo  Leptae  iuuiori  legentlo. 

(Romac,  Cacsarc  IV.  cos.  s.  coll.  709.) 

CICERO  LEPTAE. 

1.  Simul  accepi  a  Selenco  tuo  litteras,  statim 
quaesivi  e  Balbo  per  codicillos,  quid  esset  in  lege. 
Rescripsit:  eos,  qui  facerent  praeconium ,  vetari  esse 
in  decurionibus :  qui  fecissent,  non  vetari.  Quare 
bono  animo  sint  et  tui  et  mei  familiares:  neque  enim 
eratferendum,  quum,  qui  hodie  haruspicinam  face- 
rent,  in  senatum  *  Romae  legerentur,  eos,  qui  ali- 
quando  praeconium  fecissent,  in  municipiis  decurio- 
nes  esse  non  licere.  2.  De  llispaniis  novi  nihil.  Ma¬ 
gnum  tamen  exercitum  Pompeium  habere  constat: 


|l  nam  Caesar  ipse  ad  nos  misit  exemplum  Paciaeci  lit- 
terarum,  in  quo  erat,  ipsas  undecim  esse  legiones. 
Scripserat  etiam  Messala  Q.  Salasso  P.  Curtium  fra- 
trem  eius  iussu  Pompeii  inspectante  exercitu  intei- 
fectum ,  quod  consensisset  cum  Hispanis  quibusdam, 
si  in  oppidum  nescio  quod  Pompeius  rei  frumentariae 
caussa  venisset,  eum  comprehendere  ad  Caesaremque 
deducere.  3.  De  negotio  tuo,  quod  sponsor  es  pio 
Pompeio ,  si  Galba  consponsor  tuus  redierit ,  homo  in 
re  familiari  non  parum  diligens,  non  desinam  cum  il- 
lo  communicare,  si  quid  expediri  possit:  quod  vide- 
batur  mihi  ille  confidere.  4.  Oratorem  meum  tanto 
opere  a  te  probari  vehementer  gaudeo.  Mihi  qu idem 
sic  persuadeo,  me,  quidquid  habuerim  iudicii  de  di- 
cendo ,  in  ilium  librum  contulisse.  Qui  si  est  tabs, 
qualem  tibi  videri  scribis,  ego  quoque  aliquid  sum; 
sin  aliter,  non  recuso,  quin,  quantum  de  illo  libro, 
tantumdem  de  mei  iudicii  fama  detrahatur.  Leptam 
nostrum  cupio  delectari  iam  talibus  scriptis;  etsi  ab- 
est  maturitas  aetatis ,  iam  tamen  personare  aures  eius 
huiusmodi  vocibus,  non  est  inutile.  5.  Me  Romae 
tenuit  omnino  Tulliae  meae  partus.  Sed  quum  ea, 
quemadmodum  spero ,  satis  firma  sit,  teneoi  tamen, 
dumaDolabellae  procuratoribus  exigam  primam  pen- 
sionem;  et,  mehercule,  non  tarn  sum  peregiinatoi 
iam,  quam  solebam.  Aedificia  mea  me  delectabant 
et  otium.  Domus  est,  quae  nulli  villarum  mearum 
cedat,  otium  omni  desertissima  regione  maius.  Ita¬ 
que  ne  litterae  quidem  meae  impediuntur;  in  quibus 
sineulla  interpellatione  versor.  Quare  ,  ut  arbitror, 
prius  hie  te  nos,  quam  istic  tu  nos  videbis.  6.  Lepta 
suavissimus  ediscat  Hesiodum  et  habeat  in  ore 
Tijg  d’  {xpsiijg  Idgu ra  — . 


XIX.  ARG.  Maculae  Falernum  sibi  liospitale  visum.  Le¬ 
ptae  expetitam  in  Caesaris  ludis  niunerum  curationem  tlissuadet. 

(Astmae,  Caesare  IV.  cos.  s.  coll.  709.) 

CICERO  S.  D.  LEPTAE. 

1.  Maculam  officio  functum  esse  gaudeo.  Eius 
Falernum  mihi  semper  idoneum  visum  est  deverso- 
rio ;  si  modo  tecti  satis  est  ad  comitatum  nostrum  reci¬ 
piendum.  Ceteroqui  mihi  locus  non  displicet:  nec 
ea  re  Petrinum  tuum  deseram :  nam  et  villa  et  amoe- 
nitas  ilia  commorationis  est,  non  deversorii.  2.  De 
curatione  aliqua  munerum  regionum  cumOppio  locu¬ 
tus  sum.  Nam  Balbum,  posteaquam  tu  es  profectus, 
non  vidi:  tantis  pedum  doloribus  afficitur,  ut  se  con- 
veniri  nolit.  Omnino  de  tota  re,  ut  mihi  videtur,  sa- 
pientius  faceres,  si  non  curares.  Quod  enim  eo  la- 
bore  assequi  vis,  nullo  modo  assequere.  Tanta  est 
enim  intimorum  multitudo ,  ut  ex  iis  aliquis  potius 
effluat,  quam  novo  sit  aditus,  praesertim  qui  nihil  af- 
ferat,  praeter  operam,  in  qua  ille  se  dedisse  benefi- 
cium  putabit,  (si  modo  id  ipsum  sciet,)  non  accepisse. 
Sed  tamen  aliquid  videbimus,  in  quo  sit  spes.  Ali¬ 
ter  quidem  non  modo  non  appetendum,  sed  etiam  fu- 
"iendum  puto.  me  Asturae  diutius  arbitror 

commoraturum,  quoad  ille  quandoque  veniat.  Vale. 

XX.  ARG.  Toranio  exsuli  tlissuadet  consilium  Caesari 
obviam  eundi.  (Asturne,  Cacsarc  IV.  cos  s.  coll.  709.) 

CICERO  TORANIO  S. 

1 .  Dederam  triduo  ante  pueris  Cn.  Plancii  litteras 
ad  te .  Eo  nunc  ero  bre vior ,  teque ,  ut  antea  consola- 
bar,  hoc  tempore  monebo.  Nihil  puto  tibi  esse  uti- 
1  ius ,  quam  ibidem  opperiri,  quoad  scire  possis,  quid 

tibi  agendum  sit.  Nam  praeter  navigation^  longae 
et  hiemalis  et  minime  portuosae  periculum ,  quod  vi- 
taveris,  ne  illud  quidem  non  quantivis ,  subito,  quum 
certi  aliquid  audieris ,  te  istinc  posse  proficisci.  Ni¬ 
hil  est  praeterea,  cur  advenientibus  te  offerre  gestias. 
Multa  praeterea  metuo;  quae  cum  Chilone  nostro  com- 
municavi.  2.  Quid  multa?  Loco  opportumore  in  his 
malis  nullo  esse  potuisti:  ex  quo  te,  quocumque  opus 
erit,  facillime  et  expeditissime  conferas.  Quod  si  re- 
cipiet  ille  se ,  ad  tempus  aderis :  sin  (quoniam  multa 
accidere  possunt)  aliqua  res  eum  vel  impediet  vel  mo- 
rabitur,  tu  ibi  eris,  ubi  omnia  scire  possis.  Hoc  mini 
prorsus  valde  placet.  De  reliquo ,  ut  te  saepe  per  lit¬ 
teras  hortatus  sum,  ita  velim  tibi  persuadeas,  te  in 
hac  caussa  nihil  habere,  quod  tibi  timendum  sit  prae¬ 
ter  communem  casum  civitatis :  qui  etsi  est  gravissi- 
mus ,  tamen  ita  viximus  et  id  aetatis  iam  sumus ,  ut 
omnia ,  quae  non  nostra  culpa  nobis  accidant ,  fortiter 
ferre  debeamus.  Hie  tui  omnes  valent,  summaque 
pietate  te  desiderant  et  diligunt  et  colunt.  Tu  et 
cura  ut  valeas  et  te  istinc  ne  temere  commoveas. 

XXI.  ARG.  Toranium  consolatur  Corcyrae  exsulantem, 
negans  quidquam  esse  timendum  i»raeter  interitum  reipublicae. 

(Caesare  IV.  cos.  s.  coll.  709.) 


CICERO  TORANIO  S. 

'  1 .  Etsi,  quum  haec  ad  te  scribebam ,  aut  appro 
pinquare  exitus  huius  calamitosissimi  belli  aut  iam 
aliquid  actum  et  confectum  videbatur :  tamen  quoti- 
die  commemorabam  te  unum  in  tanto  exercitu  mihi 
fuisse  assensorem  et  me  tibi,  solosque  nos  vidisse, 
quantum  esset  in  eo  bello  mali ,  in  quo ,  spe  pacis  ex- 
clusa,  ipsa  victoria  futura  esset  acerbissima,  quae  aut 
interitum  allatura  esset ,  si  victus  esses ,  aut ,  si  vicis- 
ses,  servitutem.  Itaque  ego,  quern  turn  fortes  illi  vin 
et  sapientes,  Domitii  et  Lentuli,  timidum  esse  dice- 
bant:  (eram  plane:  timebam  enim  ,  ne  evenirent  ea, 
quae  acciderunt:)  idem  nunc  nihil  timeo  et  ad  omnem 
eventum  paratus  sum.  Quum  aliquid  videbatur  ca- 
veri  posse,  turn  id  negligi  dolebam :  nunc  vero,  ever- 
sis  omnibus  rebus,  quum  consilio  profici  nihil  possit, 
una  ratio  videtur,  quidquid  evenerit,  ferre  moderate, 
praesertim,  quum  omnium  rerum  mors  sit  extremum, 
et  mihi  sim  conscius ,  me ,  quoad  licuerit ,  dignitati 
reipublicae  consuluisse ,  et  hac  amissa  salutem  reti- 
nere  noluisse.  2.  Haec  scripsi,  non  ut  de  me  ipse 
dicerem ,  sed  ut  tu ,  qui  coniunctissima  fuisti  mecum 
et  sententia  et  voluntate,  eadem  cogitares.  Magna 
enim  consolatio  est ,  quum  recordare ,  etiamsi  secus 
accident,  te  tamen  recte  vereque  sensisse.  Atque 
utinam  liceat  aliquando,  aliquo  reipublicae  statu  nos 
frui,  inter  nosque  conferre  sollicitudines  nostras,  quas 
pertulimus  turn,  quum  timidi  putabamur,  quia  dice- 
bamus  ea  futura,  quae  facta  sunt.  3.  De  tuis  rebus 
nihil  esse ,  quod  timeas  praeter  universae  reipublicae 
interitum,  tibi  confirmo:  de  me  autem  sic  velim  iudi- 
ces,  quantum  ego  possim,  me  tibi,  saluti  tuae  liberis- 
que  tuis  summo  cum  studio  praesto  semper  futurum. 
Yale. 

XXII.  ARG.  Cn.  Domitium,  post  jmgnam  Pliarsalicam  spe 
veniae  impetrandae  in  Italiam  reversum ,  orat,  ut  iam  suae  inco- 
lumitati  consulat,  et  amieurum  interitu  maerentem  consolatur. 

(Romae,  Caesare  III.  Lepido  coss.  708.) 

CICERO  DOM  IT  10. 

\ .  Non  ea  res  me  deterruit ,  quo  minus ,  postea- 
quam  in  Italiam  venisti,  litteras  ad  te  mitterem,  quod 


tu  ad  me  nullas  miseras:  sed  quia  nec,  quid  tibi  pol- 
icerer ,  ipse  egens  rebus  omnibus ,  nec ,  quid  suade- 
rem,  quum  mihimetipsi  consilium  deesset,  nec,  quid 
consolationis  afferrem  in  tantis  malis,  reperiebam. 
Haec  quamquam  nihilo  meliora  sunt,  nunc  etiam  at¬ 
que  etiam  multo  desperatiora,  tamen  inanes  essemeas 
litteras,  quam  nullas,  malui.  2.  Ego,  site  intellige- 
rem  plus  conatum  esse  suscipere  reipublicae  caussa 
muneris ,  quam  quantum  praestare  potuisses :  tamen, 
quibuscumque  rebus  possem ,  ad  earn  conditioner^  te 
vivendi,  quae  daretur,  quaeque  esset,  hortarer.  bed 
quum  consilii  tui  bene  fortiterque  suscepti  eum  tibi 
frnern  statueris ,  quern  ipsa  fortuna  terminum  nostra- 
rum  contentionum  esse  voluisset :  oro  obtestorque  te 
pro  vetere  nostra  coniunctione  ac  necessitudine  pro- 
que  summa  mea  in  te  benevolentia  et  tua  in  me  pari, 
te  ut  nobis ,  parenti ,  coniugi ,  tuisque  omnibus ,  qui- 
bus  es  fuistique  semper  carissimus ,  salvum  conser¬ 
ves  :  incolumitati  tuae  tuorumque,  qui  ex  te  pendent, 
consulas :  quaedidicisti,  quaeque  ab  adolescentia  pul- 
cherrime  a  sapientissimis  viris  tradita ,  memona  et 
scientiacomprehendisti,  iis  hoc  tempore  utare :  quos 
coniunctos  summa  benevolentia  plurimisque  othcus 
amisisti ,  eorum  desiderium ,  si  non  aequo  ammo ,  at 
forti  feras.  3.  Ego ,  quid  possim,  nescio ,  vel  potius 
me  parum  posse  sentio:  illud  tamen  tibi  polliceor, 
me,  quaecumque  saluti  dignitatique  tuae  conducere 
arbitrabor,  tanto  studio  esse  facturum,  quanto  semper 
tu  et  studio  et  officio  in  meis  rebus  fuisti.  Hanc  meam 
voluntatem  ad  matrem  tuam,  optimam  feminam  tui- 
que  amantissimam,  detuli.  Si  quid  ad  me  senpsens, 
ita  faciam ,  ut  te  velle  intellexero .  Sin  autem  tu  mi¬ 
nus  scripseris :  ego  tamen  omnia,  quae  tibi  utilia  esse 
arbitrabor,  summo  studio  diligenterque  curabo.  Vale. 


77. 


LIBER  SEPTIMUS. 


I.  ARG.  Laudat  Mariuin ,  quod  ludos,  a  Pompeio  II.  cos. 
editos ,  spectatum  non  venerit.  Se  quoque  interea  Caninn  caus- 
gam  egisse  narrat,  et  optare  se,  ut,  omissis  relms  forensibus,  li- 
bere  possit  in  villis  et  cum  Mario  vivere. 

(Romae,  Pompeio  II.  Crasso  II.  coss.  699.) 

M.  CICERO  S.  D.  M.  MARIO. 

1 .  Si  te  dolor  aliquis  corporis  aut  infirmitas  vale- 
tudinis  tuae  tenuit ,  quo  minus  ad  ludos  venires ,  for- 
tunae  magis  tribuo ,  quam  sapientiae  tuae ,  sin  haec, 
quae  ceteri  mirantur,  contemnenda  duxisti,  et ,  quum 

per  valetudinem  posses,  venire  tamen  noluisti;  utrum- 

que  laetor ,  et  sine  dolore  corporis  te  fuisse ,  et  ammo 

valuisse,  quum  ea,  quae  sine  caussa  mirantur  a  In, 
ne^lexeris ;  modo ,  ut  tibi  constiterit  fructus  otn  tui ; 
quo  quidem  tibi  perfrui  mirifice  licuit,  quum  esses  in 
ista  amoenitate  paene  solus  relictus.  Neque  tamen 
dubito,  quin  tu  [ex]  illo  cubiculo  tuo,  ex  quo  tibi  bta- 
bianum  perforasti  et  patefecistiMisenum,  per  eos  dies 
matutina  tempora  lectiunculis  consumpsens :  quum 
illi  interea,  qui  te  istic  reliquerant,  spectarent  com¬ 
munes  mimos  semisomni.  Reliquas  vero  partes  diei 

tu  consumebas  his  delectationibus ,  quas  tibi  ipse  ad 

arbitrium  tuum  compararas  ;  nobis  autem  erant  eaper- 
petienda,  quae  scilicet  Sp.  Maecius  probavisset.  2. 

Omnino ,  si  quaeris ,  ludi  apparatissimi :  sed  non  tui 
stomachi :  coniecturam  enim  facio  de  meo.  Nam  pn- 
mum  honoris  caussa  in  scenam  redierant  ii ,  quos  ego 
honoris  caussa  de  scena  decessisse  arbitrabar.  Deh- 
ciae  vero  tuae ,  noster  Aesopus ,  eiusmodi  fait ,  ut  ei 
desinere  per  omnes  homines  liceret.  Is  iurare  quum 
coepisset,  vox  eum  defecit  in  illo  loco:  si  sciens 
fallo.  Quid  tibi  ego  alia  narrem?  Nosti  enim  re- 
liquos  ludos :  quid?  ne  id  quidem  lepons  habuerunt, 
quod  solent  mediocres  ludi.  Apparatus  enim  specta- 
tio  tollebat  oninem  hilaritatem :  quo  quidem  apparatu 
nondubito,  quin  animo  aequissimo  caruens.  Quid 
enim  delectationis  habent  sexcenti  muli  in  Clytaemne 
stra?  aut  in  Equo  Troiano  craterarum  tna  millia aut 
armatura  varia  peditatus  et  equitatus  in  aliquapugna . 
quaepopularem  admirationem  habuerunt;  delectatio- 
nem  tibi  nullam  attulissent.  3.  Quod  si  tu  per  eos 
dies  operam  dedisti  Protogeni  tuo,  dummodo  is  tibi 
quidvis  potius,  quam  orationes  meas  legent:  nae  tu 
baud  paullo  plus,  quam  quisquam  nostrum ,  delecta¬ 
tionis  babuisti.  Non  enim  te  puto  Graecos  aut  Oscos 
ludos  desiderare;  praesertim  quum  Oscos  ludos  vel  in 
senatu  nostro  spectare  possis ,  Graecos  ita  non  ames, 
ut  ne  ad  villam  quidem  tuam  via  Graeca  ire  soleas. 
Nam  quid  ego  te  atbletas  putem  desiderare ,  qui  gla- 
diatores  contempseris?  in  quibus  ipse  Pompeius  con- 
fitetur  se  et  operam  et  oleum  perdidisse.  Reliquae 
sunt  venationes  binae  per  dies  quinque ;  magniticae, 
nemo  negat.  Sed  quae  potest  bomim  esse  polito  de- 
lectatio,  quumaut  homo  imbecillus  a  valentissima  be- 
stia  laniatur,  aut  praeclara  bestia  venabulo  transver- 
beratur?  Quae  tamen,  si  videnda  sunt,  saepe  vidisti: 
neque  nos ,  qui  haec  spectavimus ,  quidquam  novi  vi¬ 
dimus.  Extremus  elephantorum  dies  fuit:  in  quo 
admiratio  magna  vulgi  atque  turbae ,  delectatio  nulla 
exstitit.  Quin  etiam  misericordia  quaedam  consecu- 
ta  est  atque  opinio  eiusmodi,  esse  quamdam  illi  be  - 
luae  cum  genere  humano  societatem.  4.  His  ego  ta¬ 
men  diebus ,  ludis  scenicis ,  ne  forte  videar  tibi  non 
modo  beatus,  sed  liber  omnino  fuisse,  dirupi  me  pae- 
ne  in  iudicio  Galli  Caninii,  familiaris  tui.  Quod  si 
tarn  facilem  populum  haberem,  quam  Aesopus  ha- 
buit  •  libenter  mehercule  artem  desinerem  tecumque 
et  cum  similibus  nostri  viverem.  Nam  me  quum  an- 
tea  taedebat,  quum  et  aetas  et  ambitio  me  hortabatur, 
et  licebat  denique ,  quern  nolebam ,  non  detendere : 
turn  vero  hoc  tempore  vita  nulla  est.  Neque  enim 
fructum  ullum  laboris  exspecto,  et  cogor  nonnum- 
quam  homines  non  optime  de  me  meritos ,  rogatu  eo- 
rum,  qui  bene  meriti  sunt,  defendere.  5.  Itaque 
quaero  oaussas  omnes  aliquando  vivendi  arbitratu 
meo-  teque,  et  istam  rationem  otii  tui  et  laudo  vehe- 
menter  et  probo:  quodque  nos  minus  intervisis,  hoc 
fero  animo  aequiore,  quod,  si  Romae  esses,  tamen  ne¬ 
que  nos  lepore  tuo  neque  te  (si  qui  est  in  me)  meo  b  ui 
liceret  propter  molestissimas  occupationes  meas;  qui¬ 
bus  si  me  relaxaro,  (nam,  ut  plane  exsolvam,  non  po- 
stulo,)  te  ipsum,  qui  multos  annos  nihil  aliud  com- 
mentaris,  docebo  profecto,  quid  sit  humaniter  vivere. 
Tu  mihi  modo  istam  imbecillitatem  valetudmis  tuae 
sustentaettuere,  utfacis,  ut  nostras  villas  obire,  et 
mecum  simul  lecticula  concursare  possis.  6.  Ilaec  ad 
te  pluribus  verbis  scripsi,  quam  soleo,  non  otn  abun- 
dantia,  sed  amoris  erga  te,  quod  me  quadam  epistola 
subinvitaras,  si  memoria  tenes,  ut  ad  te  aliquid  eius¬ 
modi  scriberem,  quo  minus  te  praetermisisse  ludos 
poeniteret.  Quod  si  assecutus  sum,  gaudeo :  sin  mi¬ 


nus,  hoc  me  tamen  consolor,  quod  posthac  ad  ludos 
venies,  nosque  vises,  neque  in  episto  is  relinques 
meis  spem  aliquam  delectationis  tuae .  [ V  ale . J 


II.  ARG.  Emptionis  negotium,  a  Mario  sibi  mandatuni,  di- 
ligenter  se  curaturum  .licit.  Accipit  gratulationem  <le  Planco 
Bursa  sua  opera  damnato.  (Romae,  Pompeio  in.  Melello  coss.  702.) 

M.  T.  C.  S.  D.  M.  MARIO. 
h  Mandatum  tuum  curabo  diligenter.  Sed  homo 

acutuseimandasti  potissimum,  cui  expediret,  lllud 
venire  quam  plurimo.  Sed  eo  vidisti  multum ,  quod 
nraefmisti,  quo  ne  pluris  emerem.  Quod  si  mibi  per- 
misisses;  qui  meus  amor  in  te  est:  confecissem  cum 
coberedibus ;  nunc,  quum  tuum  pretium  novi ,  lbici- 
tatorem  potius  ponam ,  quam  illud  minons  veneat. 

Sed  de  ioco  satis  est.  Tuum  negotium  again ,  sicuti 
debeo,  diligenter.  2 .  De  Bursa  te  gaudere  certo  scio , 
sed  nimis  verecunde  mihi  gratulans.  Putas  enim, 
ut  scribis,  propter  hominis  sordes  minus  me  magnam 
illam  laetitiam  putare.  Credas  mihi  velim,  magis  me 
iudicio  hoc ,  quam  morte  inimici  laetatum .  Pnmum 
enim  iudicio  malo,  quam  gladio ,  deinde  gloria  potius 
amici,  quam  calamitate.  In  primisque  me  delecta\it, 
tantum  studium  bonorum  in  me  exstitisse  contra  in- 
credibilem  contentionem  clarissimi  et  potentissimi 
viri.  3.  Postremo ,  (vix  verisimile  fortasse  videatui’G 
oderam  multo  peius  hunc,  quam  ilium  ipsum  Llo- 
dium.  Ilium  enim  oppugnaram  ,  hunc  defenderam. 

Et  ille ,  quum  omnis  respublica  in  meo  capite  discn- 
men  esset  habitura ,  magnum  quiddam  spectavit,  nec 
sua  sponte,  sed  eorum  auxilio,  qui  me  stante  stare  non 
poterant:  hie  simiolus  animi  caussa  me ,  quern  m- 
veheretur,  delegerat  persuaseratque  nonnulhs  invidis 
meis,  se  in  me  emissarium  semper  fore.  Quamobrem 
valde  iubeo  gaudere  te :  magna  res  gesta  est.  Num- 
quam  ulli  fortiores  cives  fuerunt,  quam  qui  ausi  sunt 
eum  contra  tantas  opes  eius ,  a  quo  ipsi  lecti  mdices 
erant,  condemnare.  Quod  fecissent  numquam ,  nisi 
iis  dolori  meus  fuisset  dolor.  4.  Nos  hie  multitudine 
et  celebritate  iudiciorum  et  novis  legibus  ita  distine- 
mur,  ut  quotidie  vota  faciamus,  ne  intercaletur ,  ut 
quam  primum  te  videre  possimus. 

HI.  ARG.  Exponit,  quibus  acl.luctus  rationibus  post  pu- 

gnam  Pliarsalicam  bello  abstinuerit. 

(Romae,  Caesare  III.  Lepklo  coss.  708.) 

M.  CICERO  S.  D.  M.  MARIO. 

1 .  Persaepe  mihi  cogitanti  de  communibus  mise- 
riis ,  in  quibus  tot  annos  versamur ,  et  (ut  video)  ver- 
sabimur ,  solet  in  mentem  venire  illius  tempons ,  quo 
proxime  fuimus  una :  quin  etiam  ipsum  diem  memo¬ 
ria  teneo.  Nam  a.  d.  m.  Idus  Maias,  Lentulo  et  Mai- 
cello  consulibus,  quum  in  Pompeianum  vespen  ve- 
nissem,  tu  mihi  sollicito  animo  praesto  liusti.  bolli- 
citum  autem  te  habebat  cogitatio  turn  officii,  turn  etiam 
nericuli  mei.  Si  manerem  in  Italia ,  verebare,  ne  of¬ 
ficio  deessem :  si  proficiscerer  ad  bellum ,  pericu lum 
te  meum  commovebat.  Quo  tempore  vidisti  profecto 
me  quoque  ita  conturbatum,  ut  non  explicarem ,  quid 
esset  optimum  factu.  Pudori  tamen  malm  famaeque 
cedere,  quam  salutis  meae  rationem  ducere.  Cuius 
me  mei  facti  poenituit,  non  tarn  propter  pericu  lum 
meum ,  quam  propter  vitia  multa,  quae  ibi  oflendi, 
quo  veneram.  Primum  neque  magnas  copias  neque 
bellicosas;  deinde  extra  ducem  paucosque  praeterea, 
(de  principibus  loquor,)  reliqui  primum  in  ipso  bello 
rapaces,  deinde  in  oratione  ita  crudeles ,  ut  ipsam  vi- 

ctoriam  horrerem :  maximum  autem  aes  alienum  am- 
plissimorum  virorum.  Quid  quaeris?  nihil  boni  prae- 
ter  caussam.  Quae  quum  vidissem,  desperans  victo- 
riam ,  primum  coepi  suadere  pacem ,  cuius  fueram 
semper  auctor;  deinde,  quum  ab  ea  sententia  Pom- 
peius  valde  abhorreret,  suadere  institui,  ut  bellum 
duceret.  Hoc  interdum  probabat  et  in  ea  sententia  vi- 
debatur  fore,  et  fuisset  fortasse,  nisi  quadam  ex  pugna 
coepisset  suis  militibus  confidere.  Ex  eo  tempore  vir 
ille  summus  nullus  imperator  fuit.  Signa ,  tirone  et 
collectitio  exercitu,  cumlegionibusrobustissimis  con- 
tulit.  Victus,  turpissime  amissis  etiam  castris,  solus 
fugit.  3.  Hunc  ego  mihi  belli  finem  feci,  nec  putavi, 
quum  integri  pares  non  fuissemus ,  fractos  superiores 
fore.  Discessi  ab  eo  bello,  in  quo  aut  in  acie  caden- 
dum  fuit,  aut  in  aliquas  insidias  incidendum,  aut  de- 
veniendum  in  victoris  manus,  aut  ad  Iubam  confu- 
giendum ,  aut  capiendus  tamquam  exsilio  locus ,  aut 
consciscenda  mors  voluntaria.  Certe  nihil  fuit  prae- 
terea,  si  te  victori  nolles  aut  non  auderes  committere. 
Ex  omnibus  autem  iis ,  quae  dixi ,  incommodis  nihil 
tolerabilius  exsilio,  praesertim  innocenti:  ubi  nulla 
adiuncta  est  turpitudo;  addo  etiam,  quum  ea  urbe  ca- 
reas,  in  qua  nihil  sit,  quod  videre  possis  sine  dolore. 
Ego  cum  meis  (si  quidquam  nunc  cuiusquam  est) 
etiam  in  meis  esse  malui.  Quae  acciderunt,  omnia 
dixi  futura.  4.  Yeni  domum,  non  quo  optima  viven- 
di  conditio  esset:  sed  tamen,  si  esset  aliqua  forma  rei- 
publicae,  tamquam  in  patria  ut  essem,  si  nulla,  tam¬ 
quam  in  exsilio.  Mortem  mihi  cur  consciscerem, 
caussa  nulla  visa  est;  cur  optarem,  multae.  Yetus  est 
enim,  ubi  non  sis  qui  fueris ,  non  esse  cur  velis  vivere. 
Sed  tamen  vacare  culpa,  magnum  est  solatium ;  prae¬ 
sertim  quum  habeam  duas  res,  quibus  me  sustentem, 
optimarum  artium  scientiam  et  maximarum  rerum 
gloriam :  quarum  altera  mihi  vivonumquameripietur, 
altera  ne  mortuo  quidem.  5.  Haec  ad  te  scripsi  ver- 
bosius  et  tibi  molestus  fui ,  quod  te  quum  mei ,  turn 
reipublicae  cognovi  amantissimum.  Notum  tibiomne 
meum  consilium  esse  volui,  ut  primum  scires  me 
numquam  voluisse  plus  quemquam  posse,  quam  uni- 
versam  rempublicam:  postea  autem  quam  alicuius 
culpa  tantum  valeret  unus ,  ut  obsisti  non  posset,  me 
voluisse  pacem :  amisso  exercitu  et  eo  duce ,  in  quo 
spes  fuerat  uno ,  me  voluisse  etiam  reliquis  omnibus : 
postquam  non  potuerim, mihi  ipsi  finem  fecisse  belli: 
nunc  autem',  si  haec  civitas  est,  civem  esse  me;  si 
non,  exsulem  esse  non  incommodiore  loco,  quam  si 
Rhodum  aut  Mitylenas  contulissem.  6.  Haec  tecum 
coram  malueram:  sed  quia  longius  fiebat,  volui  per 
litteras  eadem;  ut  haberes,  quid  diceres,  si  quando  in 
vituperatores  meos  incidisses.  Sunt  enim,  qui,  quum 
meusinteritus  nihil  fuerit  reipublicae  profuturus,  cri- 
minis  loco  putent  esse,  quod  vivam.  Quibus  ego  cer- 
to  scio  non  videri  satis  multos  perisse:  qui,  si  me  au- 
dissent,  quamvis  iniqua  pace,  honeste  tamen  vive- 
rent:  armis  enim  inferiores,  non  caussa  fuissent.  Ha- 
bes  epistolam  verbosiorem  fortasse,  quam  velles. 
Quod  tibi  ita  videri  putabo,  nisi  mihi  longiorem  re- 
miseris.  Ego,  si,  quaevolo,  expediero,  brevi  tem¬ 
pore  te,  ut  spero,  videbo. 

IY.  A  KG.  In  Pompeianuin  se  venturum  nuntiat 

(In  Cumano,  Caesare  111.  Lepiclo  coss.  708.) 

M.  T.  C.  S.  D.  M.  MARIO. 

A.  d.  ix.  Kal.  in  Cumanum  veni  cum  Libone  tuo 
vel  nostro  potius.  In  Pompeianum  statim  cogito,  sed 


faciam  ante  te  certiorem.  Te  quum  semper  valere 
cupio,  turn  certe,  dum  hie  sumus.  Vides  enim,  quan¬ 
to  post  una  futuri  simus.  Quare,  si  quod  constitutum 
cum  podagra  habes,  fac  ut  in  alium  diem  differas. 
Cura  igitur ,  ut  valeas ,  et  me  hoc  biduo  aut  triduo  ex- 
specta. 

V.  ARG.  C.  Trebatium  Testam  ICtum  Caesari  Galliarum 
procos.  commendat.  (Romae,  Domitio,  App.  Pulcliro  coss.  700.) 

CICERO  S.  D.  CAESARI  IMPER. 

1.  Vide,  quam  mihi persuaserim ,  te  me  esse  al- 
terum,  non  modo  in  his  rebus,  quae  ad  me  ipsum,  sed 
etiam  in  iis,  quae  ad  meos  pertinent.  C.  Trebatium 
cogitaram,  quocumque  exirem,  mecum  ducere,  ut 
eum  meis  omnibus  studiis ,  beneficiis  quam  ornatis- 
simum  domum  reducerem.  Sed  posteaquam  et  Pom¬ 
peii  commoratio  diuturnior  erat,  quam  putaram,  et 
mea  quaedam  tibi  non  ignota  dubitatio  aut  impedire 
profectionem  meam  videbatur  aut  certe  tardare :  vide, 
quid  mihi  sumpserim.  Coepi  velle,  ea  Trebatium 
exspectare  a  te,  quae  sperasset  a  me.  Neque  meher- 
cule  minus  ei  prolixe  de  tua  voluntate  promisi,  quam 
eram  solitus  de  mea  polliceri.  2.  Casus  vero  mirifi- 
cus  quidam  intervenit,  quasi  vel  testis  opinionis  meae 
vel  sponsor  humanitatis  tuae.  Nam  quum  de  hoc 
ipso  Trebatio  cum  Balbo  nostro  loquerer  accuratius 
domi  meae,  litterae  mihi  dantur  a  te :  quibus  in  extre¬ 
mis  scriptum  erat:  M.  Orfium,  quern  mihi  commendas, 
vel  regem  Galliae  faciam,  vel  hunc  Leptae  delega,  si  vis. 
Tu  ad  me  alium  mitte,  quern  ornem.  Sustulimus  manus 
et  ego  et  Balbus.  Tanta  fuit  opportunitas ,  ut  illud 
nescio  quod ,  non  fortuitum ,  sed  divinum  videretur. 
Mitto  igitur  ad  te  Trebatium,  atque  ita  mitto,  ut  initio 
mea  sponte,  post  autem  invitatu  tuo  mittendum  duxe- 
rim.  3.  Hunc,  mi  Caesar,  sic  velim  omni  tua  comi¬ 
tate  complectare,  ut  omnia,  quae  per  me  possis  addu- 
ci,  ut  in  meos  conferre  velis,  in  unum  hunc  conferas. 
De  quo  tibi  homine  haec  spondeo  non  illo  vetere  ver- 
bo  meo,  quod,  quum  ad  te  de  Milone  scripsissem,  iure 
lusisti,  sed  more  Romano,  quo  modo  homines  non 
inepti  loquuntur;  probiorem  hominem,  meliorem  vi- 
rum,  pudentiorem  esse  neminem.  Accedit  etiam, 
quod  familiam  ducit  in  iure  civili,  singularis  memo- 
ria,  summa  scientia.  Huic  ego  neque  tribunatum, 
neque  praefecturam  neque  ullius  beneficii  certum  no¬ 
men  peto :  benevolentiam  tuam  et  liberalitatem  peto : 
neque  impedio,  quo  minus,  si  tibi  ita  placuerit,  etiam 
hisce  eum  ornes  gloriolae  insignibus :  totum  denique 
hominem  tibi  ita  trado  de  manu  (ut  aiunt)  in  manum 
tuam  istam  et  victoria  et  fide  praestantem.  Sumus 
enim  putidiusculi,  quamquam  per  te  vix  licet:  ve- 
rum,  ut  video,  licebit.  Cura,  ut  valeas,  et  me,  ut 
amas,  ama. 


VI.  ARG.  Trebatium  liortatur,  ut  maneat  in  pruvincia  et 
exsequcmlo  consilio  (let  operam. 

(Roinae,  Domitio,  Ap|>.  P^ilchro  coss.  700. \ 

CICERO  S.  D.  TREBATIO. 

1 .  In  omnibus  meis  epistolis ,  quas  ad  Caesarem 
aut  ad  Balbum  mitto,  legitima  quaedam  est  accessio 
commendationis  tuae,  nec  ea  vulgaris,  sed  cum  aliquo 
insigni  indicio  meae  erga  te  benevolentiae.  Tu  mo¬ 
do  ineptias  istas  et  desideria  Urbis  et  urbanitatis  de¬ 
pone,  et,  quo  consilio  profectus  es,  id  assiduitate  et 
virtute  consequere.  Hoc  tibi  tarn  ignoscemus  nos 
i  amici,  quam  ignoverunt  Medeae, 

quae  Corinthum  arcem  dltam  lxabebant ,  mdtronae 
opulentae,  optimates: 

quibus  ilia  manibus  gypsatissimis  persuasit ,  ne  sibi 
vitio  illae  verterent,  quod  abesset  a  patria :  nam 

Multi  suam  retn  bene  gessere  et  publicam  patria 
procul : 

multi,  qui  domi  aetatem  agerent,  propterea  sunt 
improbati. 

Quo  in  numero  tu  certe  fuisses,  nisi  te  extrusissemus. 

2.  Sed  plura  scribemus  alias.  Tu,  qui  ceteris  cavere 
didicisti,  in  Britannia  ne  ab  essedariis  decipiaris,  ca- 
veto,  et,  quando  Medeara  agere  coepi,  illud  semper 
memento : 

Qui  ipse  sibi  sapiens  prodesse  non  quit,  nequid- 
quam  sapit, 

Cura,  ut  valeas. 

VII.  ARG.  TreLatium  monet,  ut  Caesari  gtudeat. 

(Ro mae , D omitio,  App.  Pulchro  coss.  700.) 

CICERO  TREBATIO. 

1 .  Ego  te  commendare  non  desisto :  sed,  quid  pro- 
ficiam ,  ex  te  scire  cupio.  Spem  maximam  habeo  in 
Balbo:  ad  quern  de  te  diligentissime  et  saepissime 
scribo.  Illud  soleo  mirari,  non  me  toties  accipere 
tuas  litteras,  quoties  a  Quinto  mihi  fratre  afferantur . 

In  Britannia  nihil  esse  audio  neque  auri ,  neque  ar- 
genti.  Idsiitaest,  essedum  aliquod  suadeo  capias, 
et  ad  nos  quam  primum  recurras.  2.  Sin  autem  sine 
Britannia  tamen  assequi,  quod  volumus,  possumus, 
perfice,  ut  sis  in  familiaribus  Caesaris.  Multum  te 
in  eo  frater  adiuvabit  meus,  myltumBalbus :  sed,  mi¬ 
hi  crede ,  tuus  pudor  et  labor  plurimum.  Imperato- 
rem  liberalissimum,  aetatem  opportunissimam,  com- 
mendationem  certe  singularem  habes :  ut  tibi  unum 
timendum  sit,  ne  ipse  tibi  defuisse  videare. 

VIII.  ARG.  Reprehendit  TreLatium ,  quod  trihunatum  a 
Caesare  delation  recusaverit.  (Rom.,Domitio,  App.  Pulchro  coss. 700.) 

CICERO  TREBATIO. 

1 .  Scripsit  ad  me  Caesar  perhumaniter ,  nondum 
te  sibi  satis  esse  familiarempropteroccupationessuas, 
sed  certo  fore.  Cui  quidem  ego  rescripsi,  quam  mihi 
gratum  esset  futurum,  si  quam  plurimum  in  te  studii, 
officii,  liberalitatis  suae  contulisset.  Sed  ex  tuis  lit— 
teris  cognovi  praeproperam  festinationem  tuam :  et 
simul  sum  admiratus,  cur  tribunatus  commoda,  dem- 
pto  praesertim  labore  militiae,  contempseris.  2.  Que- 
rar  cum  Vacerra  etManilio :  nam  Cornelio  nihil  audeo 
dicere ,  cuius  tu  periculo  stultus  es ,  quando  te  ab  eo 
sapere  didicisse  profiteris.  Quin  tu  urges  istam  oc- 
casionem  et  facultatem ,  qua  melior  numquam  repe- 
rietur.  Quod  scribis  de  illoPreciano  iureconsulto,  ego 
te  ei  non  desino  commendare.  Scribit  enim  ipse  mihi, 
te  sibi  gratias  agere  debere.  De  eo  quid  sit,  cura ,  ut 
sciam.  Ego  vestras  litteras  Britannicas  exspecto. 
[Vale.]  _ 

IX.  ARG.  Litteras  poscit  a  Treliatio ;  monet,  ne  in  Urhem 
redire  properet.  (Romae,  Domitio,  App.  Pidcliro  coss.  700.) 

M.  CICERO  TREBATIO. 

1 .  Iamdiu  ignoro,  quid  agas.  Nihil  enim  scribis . 
neque  ego  ad  te  his  duobus  mensibus  scripseram. 
Quia  cum  Quinto,  fratre  meo,  non  eras ,  quo  mittcrcm 
aut  cui  darem,  nesciebam.  Cupio  scire,  quid  agas  et 
ubi  sis  hiematurus.  Equidem  velim,  cum  Caesare, 
sed  ad  eum  propter  eius  occupationes  nihil  sum  ausus 


scribere.  2.  Ad  Balbum  tamen  scripsi.  Tu  tibi  de- 
esse  noli  — 

—  potius  ad  nos  serius,  dim  plenior. 

Quod  hue  properes,  nihil  est,  praesertim  \acena 
mortuo.  Sed  tibi  consilium  non  deest.  Quid  consti- 
tueris ,  cupio  scire.  3.  Cn.  Octavius,  an  Cn.  Corne¬ 
lius  quidam  est,  tuus  familiaris,  summo  genere  natus, 
terrae  filius.  Is  me ,  quia  scit  tuum  familiarem  esse, 
crebro  ad  caenam  invitat.  Adhuc  non  potuif  perdu- 
cere  :  sed  mihi  tamen  gratum  est.  [Vale.] 


X.  ARG.  Per  locum  exagitat  TreLatium ,  tamquam  bonuni 
Caesaris  iudicioICtum  :  timiditatis  arguit,  sed  a  seCaesari  com- 
mendatum  esse  ait  litterasque  poscit. 

(Romae,  sub  interreguo  701.) 

M.  CICERO  S.  D.  TREBATIO. 

1 .  Legi  tuas  litteras :  ex  quibus  intellexi ,  te  Cae- 
sari  nostro  valde  iureconsultum  videri.  Est  quod 
gaudeas,  te  in  ista  loca  venisse,  ubi  aliquid  sapere  vi- 
derere.  Quod  si  in  Britanniam  quoque  profectus  es¬ 
ses,  profecto  nemo  in  ilia  tanta  insula  peritior  te  luis- 
set.  Verumtamen  (rideamus  licet:  sum  enim  a  te  in- 
vitatus;)  subinvideo  tibi,  ultro  te  etiam  arcessitum  ab 
eo ,  ad  quern  ceteri ,  non  propter  superbiam  eius ,  sed 
propter  occupationem  aspirare  non  possunt.  2.  Sed 
tu  in  ista  epistola  nihil  mihi  scripsisti  de  tuis  rebus, 
quae  mehercule  mihi  non  minori  eurae  sunt,  quam 
meae.  Valde  metuo,  ne  frigeas  in  hibernis  :  quam- 
obrem  camino  luculento  utendum  censeo :  idem  Mu- 
cio  et  Manilio  placebat :  praesertim  qui  sagis  non  ab- 
undares.  Quamquam  vos  nunc  istic  satis  calere  au¬ 
dio  :  quo  quidem  nuntio  valde  mehercule  de  te  timue- 
ram.  Sed  tu  in  re  militari  multo  es  cautior ,  quam  in 
advocationibus ;  qui  neque  in  Oceano  natare  volueris, 
studiosissimus  homo  natandi ,  neque  spectare  esseda- 
rios,  quern  antea  ne  andabata  quidem  defraudare  po- 
teramus.  Sed  iam  satis  iocati  sunius.  3.  Ego  de  te 
ad  Caesarem  quam  diligenter  scripserim ,  tute  scis , 
quam  saepe,  ego.  Sed  mehercule  iam  intermiseiam, 
ne  viderer  liberalissimi  hominis  meique  amantissimi 
voluntati  erga  me  diffidere.  Sed  tamen  his  litteris, 
quas  proxime  dedi,  putavi  esse  hominem  commonen- 
dum.  Id  feci.  Quid  profecerim,  facias  me  velim 
certiorem,  et  simul  de  toto  statu  tuoconsiliisque omni¬ 
bus.  Scire  enim  cupio ,  quid  agas,  quid  exspectes, 
quam  longum  istum  tuum  discessum  a  nobis  luturum 
putes.  Sic  enim  tibi  persuadeas  velim  ,  unum  mini 
esse  solatium ,  quare  facilius  possim  pati ,  te  esse  sine 
nobis,  si  tibi  esse  id  emolumento  sciam :  sin  autem  id 
non  est,  nihil  duobus  nobis  est  stultius;  me,  quite 
non  Romam  attraham ;  te,  qui  non  hue  advoles.  Una 
mehercule  nostra  vel  severa  vel  iocosa  congressioplu- 
ris  erit ,  quam  non  modo  hostes ,  sed  etiam  iratres  no- 
stri  Aedui,  Quare  omnibus  de  rebus  fac  ut  quam 
primum  sciam. 

Aut  consolando  aut  consilio  aut  re  iuvero. 

XI.  ARG.  locatur  de  interregnis :  suadet,  maneat  apud 
Caesarem  aut  Romani  redeat.  (Romae,  sub  mtenegno  701.) 

CICERO  TREBATIO. 

1 .  Nisi  ante  Roma  profectus  esses,  nunc  earn  certe 
relinqueres.  Quis  enim,  tot  interregnis ,  iureconsul¬ 
tum  desiderat?  Ego  omnibus,  unde  petitur,  hoc  con- 
silii  dederim,  ut  a  singulis  interregibus  binas  advoca- 
tiones  postulent.  Satisne  tibi  videor  abs  te  ius  civile 
didicisse?  2.  Sed  heus  tu,  quid  agis?  Ecquid  fit?  Vi- 

deo  enim ,  te  iam  iocari  per  litteras.  Haec  signa  me-  | 
liora  sunt,  quam  in  meo  Tusculano.  Sed  quid  sit, 
scire  cupio.  Consuli  quidem  te  a  Caesare  scribis :  sed 
ego  tibi  ab  illo  consuli  mallem.  Quod  si  aut  fit  aut 
futurum  putas,  perfer  istam  militiam  et  permane;  ego 
enim  desiderium  tui  spe  tuorum  commodorum  conso- 
labor :  sin  autem  ista  sunt  inaniora,  recipe  te  ad  nos. 
Nam  aut  erit  hie  aliquid  aliquando,  aut,  si  minus,  una 
mehercule  collocutio  nostra  pluris  erit,  quam  omnes 
Samarobrivae.  Denique,  si  cito  te  retuleris,  ser- 
mo  nullus  erit ;  si  diutius  frustra  abfueris ,  non  modo 
Laberium ,  sed  etiam  sodalem  nostrum  Valerium  per- 
timesco.  Mira  enim  persona  induci  potest  Britannici 
iureconsulti.  3.  Haec  ego  non  rideo,  quamvis  tu  ri- 
deas:  sed  de  re  severissima  tecum,  ut  soleo,  iocor. 
Remoto  ioco,  tibi  hoc  amicissimo  animo  praecipio,  ut, 
si  istic  mea  commendatione  tuam  dignitatem  obtine- 
bis,  perferas  nostri  desiderium,  honestatem  et  faculta- 
tes  tuas  augeas :  sin  autem  ista  frigebunt ,  recipias  te 
ad  nos.  Omnia  tamen ,  quae  vis ,  et  tua  virtute  pro- 
fecto  et  nostro  summo  erga  te  studio  consequere. 

XII.  ARG.  Riilet  Epicureos,  ail  quos  Trebatium  transisse 
a  Pansa  acceperat.  (Romae,  snb  inlerregno,  701.) 

CICERO  TREBATIO. 

1 .  Mirabar ,  quid  esset,  quod  tu  mihi  litteras  mit- 
tere  intermisisses.  Indicavit  mihi  Pansa  meus,  Epi- 
cureum  te  esse  factum.  0  castra  praeclara !  Quid  tu 
fecisses,  si  te  Tarentum,  et  non  Samarobrivam  misis- 
sem?  Iam  turn  mihi  non  placebas,  quum  idem  intue- 
bare,  quod  et  Titus  familiaris  meus.  2.  Sed  quonam 
modo  ius  civile  defendes ,  quum  omnia  tua  caussa  fa¬ 
cias,  non  civium?  Ubi  porro  ilia  erit  formula  fiduciae, 
ut  inter  bonos  bene  agier  oportet?  Quis  enim  est  [bo¬ 
nus],  qui  facit  nihil,  nisi  sua  caussa?  Quod  ius  sta¬ 
tues  communi  dividundo,  quum  commune  nihil 
possit  esse  apud  eos,  qui  omnia  voluptate  sua  metiun- 
tur?  Quomodo  autem  tibi  placebit,  iovem  lapidem 
iurare,  quum  scias,  Iovem  iratum  esse  nemini  posse? 
Quid  porro  fiet  populoUlubrano,  si  statueris  noXneve- 
a&cu  non  oportere?  Quare  si  plane  a  nobis  deficis, 
moleste  fero;  sin  Pansae  assentari  commodum  est, 
ignosco.  Modo  scribe  aliquando  ad  nos,  quid  agas, 
et  a  nobis  quid  fieri  aut  curari  velis. 

XIII.  ARG.  Excusatione  intermissi  litterarum  officii  a 
Trebatio  non  accepta  iocatur. 

(Roraae,  sub  interregno  701.) 

M.  CICERO  S.  D.  TREBATIO. 

1 .  Adeone  me  iniustum  esse  existimasti ,  ut  tibi 
irascerer,  quod  parum  mihi  constans  et  nimium  cupi- 
dus  decedendi  viderere,  ob  eamque  caussam  me  arbi- 
trarere  litteras  ad  te  iamdiu  non  misisse?  Mihi  per- 
turbatio  animi  tui,  quam  primis  litteris  perspiciebam, 
molestiam  attulit.  Neque  alia  ulla  fuit  caussa  inter- 
missionis  epistolarum,  nisi  quod,  ubi  esses,  plane  ne- 
sciebam.  Hie  tu  me  etiam  insimulas,  nec  satisfactio- 
nem  meam  accipis.  Audi,  Testa  mi.  Utrum  super- 
biorerri  te  pecunia  facit ,  an  quod  te  imperator  consu¬ 
lt?  Moriar,  ni,  quae  tua  gloria  est,  puto  te  malle  a. 
Caesare  consuli,  quam  inaurari.  Si  vero  utrumque 
est:  quis  te  feret  praeter  me,  qui  omnia  ferre  possum? 
2.  Sed,  ut  ad  rem  redeam,  te  istic  invitum  non  esse 
vehementer  gaudeo:  et,  ut  illud  erat  molestum,  sic 
hoc  est  iucundum.  Tantum  metuo,  ne  artificium  tuum 
tibi  parum  prosit.  Nam,  ut  audio,  istic 


non  ex  iure  manu  consertum,  sed  mage  ferro 

rem  repetunt. 

Et  tu  soles  ad  vim  faciundam  adhiberi?  neque  est, 
quod  illam  exceptionem  in  interdicto  pertimescas: 

QUOD  TU  PRIOR  VI  HO  MINIBUS  ARMATIS  [non]  VE¬ 
NERIS?  Scioenim,  te  non  esse  procacem  in  lacessen- 
do.  Sed ,  ut  ego  quoque  te  aliquid  admoneam  de  no- 
stris  cautionibus :  Treviros  vites  censeo.  Audio  ca¬ 
pitals  esse.  Mallem  auro,  aere,  argento  essent.  Sed 
alias  iocabimur.  Tu  ad  me  de  istis  rebus  omnibus 
scribas  velim  quam  diligentissime.  A.  d.  iv.  Non. 
Mart. 

XIV.  ARG.  Trebatium,  qui  litteras  non  miserat,  iocose 
obiurgat.  (Romae,  sub  interregno  701.) 

CICERO  TREBATIO. 

1.  Chrysippus  Yettius,  Cyri  architecti  libertus, 
fecit,  ut  te  non  immemorem  putarem  mei:  salutem 
enim  verbis  tuis  mihi  nuntiarat.  Valde  iam  lautus 
es,  qui  gravere  litteras  ad  me  dare,homini  praesertim 
prope  domestico.  Quod  si  scribere  oblitus  es,  minus 
multi  iam,  te  advocato,  caussa  cadent:  sin  nostri  obli¬ 
tus  es,  dabo  operam,  ut  istuc  veniam  ante,  quam 
plane  ex  animo  tuo  effluo :  sin  aestivorum  timor  te 
debilitat;  aliquid  excogita,  ut  fecisti  de  Britannia.  2. 
Illud  quidem  perlibenter  audivi  ex  eodem  Chrysippo, 
te  esse  Caesari  familiarem.  Sed  mehercule  mallem, 
id  quod  erat  aequius ,  de  tuis  rebus  ex  tuis  litteris 
quam  saepissime  cognoscere.  Quod  certe  ita  fieret, 
si  tu  maluisses  benevolentiae,  quam  litium  iuraper- 
discere.  Sed  haec  iocati  sumus  et  tuo  more  et  non- 
nihil  etiam  nostro.  Te  valde  amamus,  nosque  a  te 
amari  quum  volumus,  turn  etiam  confidimus. 

XV.  ARG.  Suuin  absentis  Trebatii  ilesiilerium  ileclarat, 
et  lie  C.  Matii  familiaritate  giatulatur. 

(Romae,  sub  interregno  701.) 

CICERO  TREBATIO. 

1.  Quam  sint  morosi,  qui  amant,  vel  exhocin- 
telligi  potest:  moleste  ferebam  antea,  te  invitum  istic 
esse;  pungit  me  rursus,  quod  scribis  esse  te  istic  li- 
benter.  Neque  enim  mea  commendatione  te  non  de- 
lectari  facile  patiebar :  et  nunc  angor  quidquam  tibi 
sine  me  esse  iucundum.  Sed  hoc  tamen  malo  ferre 
nos  desiderium ,  quam  te  non  ea ,  quae  spero ,  conse- 
qui.  2.  Quod  vero  in  C.  Matii,  suavissimi  doctissi- 
mique  hominis,  familiaritatemvenisti,  non  dici potest, 
quam  valde  gaudeam ;  qui  fac  ut  te  quam  maxime  di- 
ligat.  Mihi  crede,  nihil  ex  ista  provincia  potes,  quod 
iucundius  sit,  deportare.  Cura,  ut  valeas. 

XVI.  A  R  G.  Facete  laudat  Trebatii  sapientiam  ia  vitando 

bellorum  discrimine. 

(Romae,  Domitio,  .App.  Pultbro  coss.  700.) 

M.  CICERO  S.  D.  TREBATIO. 

1 .  In  Equo  Troiano  scis  esse  in  extremo,  sero  sa- 
piunt.  Tu  tamen,  mi  vetule,  non  sero.  Primas,  illas 
rabiosulas,  sat  fatuas  dedisti.  Deinde  ,  quod  in  Bri¬ 
tannia  non  nimis  cpilod'tuQov  te  praebuisti,  plane  non 
reprehendo.  Nunc  vero  in  hibernis  intectus  *  mihi 
videris.  Itaque  te  commovere  non  curas. 

Usquequaque  s&pere  oportet :  id  erit  telumacerri- 
mum. 

2.  Ego  si  foris  caenitarem,  Cn.  Octavio,  familiari  tuo, 
non  defuissem.  Cui  tamen  dixi,  quum  me  aliquoties 
invitaret:  Oro  te,  quis  tu  es?  Sed  mehercules,  extra 
iocum,  homo  bellus  est:  vellem  eum  tecum  abduxis- 

ses.  3.  Quid  agatis,  et  ecquid  in  Italiam  venturi  sitis 
hac  hieme ,  fac  plane  sciam.  Balbus  rnihi  confirma- 
vit  te  divitem  futurum.  Id  utrum  Romano  more  lo- 
cutus  sit,  bene  nummatum  te  futurum,  an,  quomodo 
Stoici  dicunt ,  omnes  esse  divites,  qui  caelo  el  terra  ft  ui 
vossint;  postea  videro.  Qui  istinc  veniunt,  superbiam 
tuam  accusant,  quod  negent  te  percontantibus  re¬ 
sponded.  Sed  tamen  est  quod  gaudeas.  Constat 
enim  inter  omnes,  neminem  te  uno  Samarobrivae  iu- 
ris  peritiorem  esse. 

XVII.  ARG.  Urbis  desiderio  deposito  monet  ut  Caesarem 

colat  commodo  suo. 

(Koraae,  Domitio,  App.  Pulcliro  coss.  700.) 

CICERO  S.  D.  TREBATIO. 

1 .  Ex  tuis  litteris  et  Quinto  fratri  gratias  egi  et  te 
aliquando  collaudare  possum,  quod  iam  videris  certa 
aliqua  in  sententia  constitisse.  Nam  primorum  men- 
sium  litteris  tuis  vehementer  commovebar,  quod  rnihi 
interdum  (pace  tua  dixerim)  levis  in  Urbis  urbanita- 
tisque  desiderio,  interdum  piger,  interdum  timidus  in 
labore  militari ,  saepe  autem  etiam ,  quod  a  te  alienis- 
simum  est,  subimpudens  videbare.  Tamquam  emm 
syngrapham  ad  imperatorem ,  non  epistolam  attulis- 
ses ;  sic ,  pecunia  ablata ,  domum  redire  properabas . 
nec  tibi  in  mentem  veniebat,  eos  ipsos ,  qui  cum  syn- 
grapbis  venissent  Alexandriam,  nummum  adhuc  nul¬ 
lum  auferre  potuisse.  2.  Ego,  si  mei  commodi  ratio- 
nem  ducerem,  te  mecum  esse  maxime  vellem. 
enim  mediocri  afficiebar  vel  voluptate  ex  consuetudi- 
ne  nostra,  vel  utilitate  ex  consilio  atque  opera  tua. 
Sed  quum  te  ex  adolescentia  tua  in  amicitiam  etfidem 
meam  contulisses :  semper  te  non  modo  tuendum  mi- 
hi,  sed  etiam  augendum  atque  ornandum  putavi.  Ita¬ 
que  quoad  opinatus  sum,  me  in  provinciamexiturum, 
quae  ad  te  ultro  attulerim,  meminisse  te  credo.  Post- 
eaquam  mea  mutata  ratio  est,  quum  viderem,  me  a 
Caesare  honorificentissime  tractari  et  unice  diligi,  ho- 
minisque  liberalitatem  incredibilem  et  singularem  fi- 
dem  nossem :  sic  ei  te  commendavi  et  tradidi ,  ut  gra- 
vissime  diligentissimeque  potui.  Quod  ille  ita  acce- 
pit;  et  rnihi  saepe  litteris  significavit,  et  tibi  et  verbis 
et  re  ostendit,  mea  commendatione  sese  valde  esse 
commotum.  Hunc  tu  virum  nactus .  si  me  aut  sapere 
aliquid  aut  velle  tua  caussa  putas,  ne  dimisens :  et,  si 
qua  te  forte  res  aliquando  offenderit,  quum  ille  aut  oc¬ 
cupation  ,  aut  difficultate  tardior  tibi  erit  visus ,  per- 
ferto,  et  ultima  exspectato;  quae  ego  tibi  et  iucunda 
et  honesta  praestabo.  3.  Pluribus  te  hortari  non  de- 
beo.  Tantummoneo,  neque  amicitiae  confirmandae 
clarissimi  ac  liberalissimi  viri ,  neque  uberioris  pro- 
vinciae  neque  aetatis  magis  idoneum  tempus ,  si  hoc 
amiseris,  te  esse  ullum  umquam  reperturum.  Hoc, 
quemadmodum  vos  scribere  soletis  in  vestris  libris, 
idem  Q.  Cornelio  videbatur.  In  Britanniam  te  proie- 
ctum  non  esse  gaudeo ,  quod  et  labore  caruisti ,  et  ego 
te  de  rebus  illis  non  audiam.  Ubi  sis  hibernaturus, 
et  qua  spe  aut  conditione,  perscribas  ad  me  velim. 

Xyill.  ARG.  Laudat  constantiam  Trebatii  ill  perferenda 
militia.  Iocatur  In  eius  parsimonia.  Ualbo  se  eum  commenda- 
turum  et  epistolam  eius  consciilisse  scribit. 

(Ill  Pomptino,  sub  interregno  701.) 

CICERO  S.  D.  TREBATIO. 

1 .  Accepi  a  te  aliquot  epistolas  uno  tempore,  quas 
ru  diversis  temporibus  dederas :  in  quibus  me  cetera 
delectarunt:  significabant  enim  te  istam  militiam  iam 


firmo  animo  ferre,  et  esse  fortem  virum  etconstantem. 
Quae  ego  paullisper  in  te  ita  desideravi,  non  imbecil- 
litate  animi  tui ,  sed  magis ,  ut  desiderio  nostn  te  ae- 
stuare  putarem.  Quare  perge,  ut  coepisti:  forti  ammo 
istam  tolera  militiam :  multa ,  mihi  crede ,  assequere . 
ego  enim  renovabo  commendationem :  sed  tempore. 
Sic  habeto,  non  tibi  maiori  esse  curae ,  ut  iste  tuus  a 
me  discessus  quam  fructuosissimus  tibi  sit,  quam 
mihi.  Itaque,  quando  vestrae  cautiones  infirmae 
sunt,  Graeculamtibi  misi  cautionem  chirographi  mei. 
Tu  me  velim  de  ratione  Gallici  belli  certiorem  “ici'(as  • 
e^o  enim  ignavissimo  cuique  maximam  fidem  habeo. 
2°  Sed,  ut  ad  epistolas  tuas  redeam ,  cetera  belle;  il- 
lud  miror :  quis  solet  eodem  exemplo  plures  dare,  qui 
sua  manu  scribit?  Nam  quod  in  palimpsesto ,  laudo 
equidem  parsimoniam.  Sed  miror,  quid  in  ilia  char- 
tula  fuerit,  quod  delere  malueris,  quam  haec scribere; 
nisi  forte  tuas  formulas.  Non  enim  puto  te  meas  epi¬ 
stolas  delere ,  ut  reponas  tuas.  An  hoc  signincas,  ni¬ 
hil  fieri?  frigere  te,  ne  chartam  quidem  tibi  suppedi 
tare?  Iam  ista  tua  culpa  est,  qui  verecundiam  tecum 
extuleris,  et  non  hie  nobiscum  reliqueris.  3.  Ego  te 
Balbo,  quum  ad  vos  proficisceretur,  more  Romano  com- 
mendabo.  Tu,  si  intervallum  longius  erit  mearum 
litterarum,  ne  sis  admiratus:  eram  enim  abfuturus 
mense  Aprili.  Has  litteras  scripsi  in  Pomptino,  quum 
ad  villam  M.  Aemilii  Philemonis  devertissem ,  ex  qua 
iam  audieram  fremitum  clientium  meorum,  quos  qui¬ 
dem  tu  mihi  conciliasti.  Nam  Ulubris  honoris  mei 
caussa  vim  maximam  ranunculorum  se  commosse 
constabat.  Cura,  ut  valeas.  vi.  Id  us  April,  de  Pom¬ 
ptino. 

4.  Epistolam  tuam,  quam  accepi  ab  L.  Arruntio, 
conscidi  innocentem:  nihil  enim  habebat,  quod  non 
vel  in  concione  recte  legi  posset.  Sed  et  Arruntius 
ita  te  mandasse  aiebat,  et  tu  ascripseras.  V erum  lllud 
esto.  Nihil  te  ad  me  postea  scripsisse  demiror,  prae- 
sertim  tam  no  vis  rebus. 


XIX.  ARG.  Libertate  ob  Antonium  desperata  in  Graeciam 
abit.  Topicorum  librum  in  itinere  scriptum  Tiebatio  mittil. 

(Rliegii,  Antonio,  Dolabella  coss.  710  ) 

CICERO  TREBATIO  S. 

Vide,  quanti  apud  me  sis;  etsi  hire  id  quidem . 
non  enim  te  amore  vinco.  Verumtamen  quod  prae- 
senti  tibi  prope  subnegaram ,  non  tribueram  certe ,  id 
absenti  debere  non  potui.  Itaque  ,  ut  primum  Yeha 
navigare  coepi,  institui  Topica  Aristotelea  conscribere, 
ab  ipsa  Urbe  commonitus,  amantissima  tui.  Eum 
librum  tibi  misi  Rhegio,  scriptum,  quam  planissime 
res  ilia  scribi  potuit.  Sin  tibi  quaedam  videbuntur 
obscuriora,  cogitare  debebis,  nullam  artem  litteris  si¬ 
ne  interprete  et  sine  aliqua  exercitatione  percipi  pos¬ 
se.  Non  longe  abieris :  niim  ius  civile  vestrum  ex  li¬ 
bris  cognosci  potest?  qui  quamquam  plurimi  sunt, 
doctorem  tamen  lumenque  *  desiderant.  Quamquam 
tu  si  attente  leges,  si  saepius ,  per  te  omnia  conseque- 
re,  ut  certe  intelligas.  Ut  vero  etiam  ipsi  tibi  loci, 
proposita  quaestione ,  occurrant ,  exercitatione  conse- 
quere.  In  qua  quidem  nos  te  continebimus,  si  et  salvi 
redierimus  et  salva  ista  offenderimus.  v.  Kal.  Sext. 
Rhegio. _ 

XK.  ARG.  De  Veliensium  in  Trebatium  amore  significat, 
et  ne  pftteroas  possessiones  vendat  monet. 

(Vcliac,  Antonio,  Dolabella  coss.  710.) 

CICERO  S.  D.  TREBATIO. 

1 .  Amabilior  mihi  Velia  fuit,  quod  te  ab  ea  sensi 
amari.  Sed  quid  ego  dicam  te;  quem  quis  non  amat? 
Rufio,  medius  fidius ,  tuus  ita  desiderabatur ,  ut  si  es- 
set  unus  e  nobis.  Sed  ego  te  non  reprehendo,  qui  il¬ 
ium  ad  aedificationem  tuam  traduxeris.  Quamquam 
enim  Yelia  non  est  vilior,  quamLupercal,  tamen  istuc 
malo,  quam  haec  omnia.  Tu,  si  me  audies,  quem  so¬ 
les  ,  has  paternas  possessions  tenebis :  (nescio  quid 
enim  Velienses  verebantur :)  nequeHalethem  nobilem 
amnem  relinques  nec  Papirianam  domum  deseres. 
Quamquam  ilia  quidem  habet  lotum ,  a  quo  etiam  ad- 
venae  teneri  solent:  quem  tamen  si  excideris,  multum 
prospexeris.  2.  Sed  in  primis  opportunum  videtur, 
his  praesertim  temporibus,  habere  perfugium,  pri- 
mum  eorum  urbem,  quibus  carus  sis,  deinde  tuam 
domum  tuosque  agros ;  eaque  remoto ,  salubri ,  amoe- 
no  loco :  idque  etiam  mea  interesse,  mi  Trebati,  arbi- 
tror.  Sed  valebis,  meaque  negotia  videbis,  meque 
diis  iuvantibus  ante  brumam  exspectabis.  3.  Ego 
a  Sex.  Fadio,  Niconis  discipulo,  librum  abstuli ,  Ni- 
xcovoi;  negl  rcolvcpapiag.  0  medicum  suavem,  meque 
docilem  ad  hanc  disciplinam !  Sed  Bassus  noster  me 
de  hoc  libro  celavit:  te  quidem  non  videtur.  Yentus 
increbrescit.  Cura,  ut  valeas.  xm.  Kal.  Sext.  Velia. 

XXI.  ARG.  Silii  caussam  Trebatio  commendat. 

(Scr.j  ut  videtur,  Caesare  V.  Antonio  coss.  710.) 

CICERO  S.  D.  TREBATIO. 

Silii  caussam  te  docui.  Is  postea  fuit  apud  me. 
Quum  ei  dicerem ,  tibi  videri  sponsionem  illam  nos 
sine  periculo  facere  posse ,  Ni  bonorum  Turpiliae  pos¬ 
sessionem  [Q.  Caepio ]  praetor  ex  eclicto  suo  mihi  dede- 
rit,  negare  aiebat  Servium,  tabulas  testamenti  esse 
eas,  quas  instituisset  is,  qui  factionem  testamenti  non 
habuerit:  hoc  idem  Ofilium  dicere:  tecum  se  locutum 
negabat,  meque  rogavit,  ut  se  et  caussam  suam  tibi 
commendarem.  Nec  vir  melior,  mi  Testa,  nec  mihi 
amiciorP.Silio  quisquam  est,  te  tamen  excepto.  Gra- 
tissimum  igitur  mihi  feceris ,  si  ad  eum  ultro  veneris 
eique  pollicitus  eris;  sed,  si  me  amas,  quam  primum. 
Hoc  te  vehementer  etiam  atque  etiam  rogo. 


XXII.  ARG.  De  actione furti  ICtorum  sententias  affert. 

(Anno  incerto.) 

CICERO  TREBATIO  S.  D. 

Illuseras  heri  inter  scvphos ,  quod  dixeram,  con- 
troversiam  esse,  possetne  heres,  quod  furtum  antea 
factum  esset,  recte  furti  agere.  ltaque,  etsi  domum 
bene  potus  seroque  redieram,  tamen  id  caput,  ubi 
haec  controversia  est,  notavi,  et  descriptum  tibi  miT 
si:  ut  scires,  id,  quod  tu  neminem  sensisse  dicebas, 
Sex.  Aelium,M’.Manilium,M.  Brutumsensisse.  Ego 
tamen  Scaevolae  et  Testae  assentior.  [Yale.] 

XXIII.  ARG.  De  signis  Ciceroni  a  Gallo  emptis,  et  <le 
domo  alt  eodein  Romae  empta,  Tullianae  proxima.  (Anno  incerto.) 

CICERO  S.  D.  FADIO  GALLO. 

1.  Tantum  quod  ex  Arpinati  veneram,  quum 
mihi  a  te  litterae  redditae  sunt:  ab  eodemque  accepi 
Aviani  litteras,  in  quibus  hoc  inerat  liberalissimum, 
nomina  se  facturum,  quum  venisset,  qua  ego  vellem 
die.  Fac,  quaeso,  qui  ego  sum,  esse  te.  Estne  aut  tui 
pudoris,  aut  nostri,  primum  rogare  de  die,  deinde 
plus  annua  postulare?  Sed  essent,  mi  Galle,  omnia 


facilia,  si  et  ea  mercatus  esses,  quae  ego  desiderabam, 
et  ad  earn  summam,  quam  volueram.  Ac  tamen  ista 
ipsa,  quae  te  emisse  scribis,  non  solum  rata  mihi 
erunt,  sed  etiam  grata:  plane  enim  intelligo,  te  non 
modo  studio,  sed  etiam  amore  usum,  quae  te  delecta- 
rint,  hominem,  ut  ego  semper  iudicavi,  in  omni  iudi- 
cio  elegantissimum,  quae  me  dignaputaris,  coemisse. 

2.  Sed  velim  maneat  Damasippus  in  sententia.  Pror- 
sus  enim  ex  istis  emptionibus  nullam  desidero.  Tu 
autem  ignarus  instituti  mei,  quanti  ego  genus  omnino 
signorum  omnium  non  aestimo,  tanti  ista  quattuor 
aut  quinque  sumpsisti.  Bacchas  istas  cum  Musis  Me- 
telli  comparas.  Quid  simile?  primum  ipsas  ego  Mu¬ 
sas  numquam  tanti  putassem,  atque  id  fecissem  Musis 
omnibus  approbantibus.  Sed  tamen  erat  aptum  bibli¬ 
othecae  studiisque  nostris  congruens.  Bacchis  vero 
ubi  est  apud  me  locus?  At  pulchellae  sunt.  Novi 
optime,  et  saepe  vidi.  Nominatim  tibi  signa  mihi  no- 
ta  mandassem,  si  probassem.  Ea  enim  signa  ego 
emere  soleo,  quae  ad  similitudinem  gymnasiorum 
exornent  mihi  in  palaestra  locum.  Martisverosignum 
quo  mihi  pacis  auctori?  Gaudeo  nullum  Saturni  si- 
gnum  fuisse.  Haec  enim  duo  signa  putarem  mihi  aes 
alienum  attulisse.  Mercurii  mallem  aliquod  fuisset: 
felicius,  puto,  cum  Aviano  transigere  possemus. 

3.  Quod  tibi  destinaras  Tgane^ocpogov,  site  delectat, 
habebis ;  sin  autem  sententiam  mutasti,  ego  habebo 
scilicet.  Ista  quidem  summa  nae  ego  multo  libentius 
emerim  deversorium  Tarracinae,  ne  semper  hospiti 
molestus  sim.  Omnino  liberti  mei  video  esse  culpam, 
cui  plane  res  certas  mandaram :  itemque  Iunii,  quem 
puto  tibi  notum  esse,  Aviani  familiarem.  Exhedria 
quaedam  mihi  nova  sunt  instituta  in  porticula  Tuscu- 
lani.  Ea  volebam  tabellis  ornare.  Etenim,  si  quid 
generis  istiusmodi  me  delectat,  pictura  delectat.  Sed 
tamen,  si  ista  mihi  sunt  habenda,  certiorem  velim  me 
facias,  ubi  sint,  quando  arcessantur,  quo  genere  ve- 
cturae.  Si  enim  Damasippus  in  sententia  non  mane- 
bit,  aliquem  pseudodamasippum  vel  cum  iactura  re- 
periemus.  4.  Quod  ad  me  dedomo  scribis iterum,  iam 
id  ego  proficiscens  mandaram  meae  Tulliae.  Ea  enim 
ipsa  hora  acceperam  tuas  litteras.  Egeram  etiam  cum 
tuo  Nicia,  quod  is  utitur,  ut  scis,  familiariter  Cassio. 
Ut  redii  autem,  prius,  quam  tuas  legi  has  proximas 
litteras,  quaesivi  de  mea  Tullia,  quid  egisset.  Per 
Liciniam  se  egisse  dicebat;  sed  opinor  Cassium  uti 
non  ita  multum  sorore.  Earn  porro  negare  se  audere, 
quum  vir  abesset,  (est  enim  profectus  in  Hispaniam 
Dexius,)  illo  et  absente  et  inscientemigrare.  Estmihi 
gratissimum,  tanti  a  te  aestimatam  consuetudinem 
vitae  victusque  nostri;  primum,  ut  earn  domum  su- 
meres,  ut  non  modo  prope  me,  sed  plane  mecum  ha- 
bitare  posses :  deinde  ut  migrare  tanto  opere  festina- 
res.  Sed  ne  vivam,  si  tibi  concedo,  ut  eius  rei  tu  cu- 
pidior  sis,  quam  ego  sum.  ltaque  omnia  experiar. 
Videoenim,  quid  mea  intersit,  quidutriusque  nostrum. 
Si  quid  egero,  faciam  ut  scias.  Tu  et  ad  omnia  rescri¬ 
bes  et,  quando  te  exspectem,  facies  me,  si  tibi  vide¬ 
tur,  certiorem. 

XXIV.  ARG.  Exponit,  quam  iniuste  sibi  Tigellius  ira 
scatur.  (In  Tusculano,  Caesare  IV.  cos.  s.  coll.  709.) 

CICERO  S.  D.  M.  FADIO  GALLO. 

1.  Amoris  quidem  tui,  quoquo  me  verti,  vesti¬ 
gia  :  vel  proxime  de  Tigellio.  Sensi  enim  ex  litteris 
tuis  valde  te  laborasse.  Amo  igitur  volunta tern.  Sed 
pauca  de  te.  Capius  (opinor)  olim,  non  omnibus  dor- 

mio:  sic  ego  non  omnibus,  mi  Galle,  servio.  Etsi 
quae  est  liaec  servitus?  Olim,  quum  regnare  existi- 
mabamur,  non  tam  ab  ullis,  quam  hoc  tempore  obser- 
vor  a  familiarissimis  Caesaris  omnibus  praeter  istum. 

Id  ego  in  lucris  pono,  non  ferre  hominem  pestilentio- 
rem  patria  sua ;  eumque  addictum  iam  turn  puto  esse 
CalviLiciniillipponacteo  praeconio.  2.  At  vide,  quid 
succenseat.  Phameae  caussam  receperam,  ipsius 
quidem  caussa.  Erat  enim  mihi  sane  familiaris.  Is 
ad  me  venit  dixitque  iudicem  sibi  operam  dare  con- 
stituisse  eo  ipso  die,  quo  de  P.  Sextio  in  consilium  iri 
necesse  erat.  Respondi,  nullo  modo  me  facere  posse : 
quern  vellet,  alium  diem  si  sumpsisset,  me  ei  non  de- 
futurum.  Ule  autem,  qui  sciret  se  nepotem  bellumti- 
bicinem  habere  et  sat  bonum  unctorem,  discessit  a 
me,  ut  mihi  videbatur,  iratior.  HabesSardosvenales, 
alium  alio  nequiorem.  Cognosti  meam  caussam  et 
istius  Salaconis  iniquitatem.  Catonem  tuum  mihi 
mitte.  Cupio  enim  legere.  Me  adhuc  nonlegisse,tur- 
pe  utrique  nostrum  est. 

XXV.  ARG.  Epistolam  conscissam  non  essenuntiat:  mo- 
nitus,  ne  incautius  de  Caesare  loquatur,  gratias  agit,  hortatur- 
que,  ut  stilum  exercere  pergat. 

(Ia  Tuscalano,  Caesare IV.  cos.  s.  coll.  709.) 

CICERO  S.  D.  M.  FADIO  GALLO. 

1 .  Quod  epistolam  conscissam  doles,  noli  labora- 
re.  Salva  est  domi;  petes,  quum  libebit.  Quod  au¬ 
tem  me  mones,  valde  gratum  est:  idque  ut  semper 
facias,  rogo.  Videris  enim  mihi  vereri,  ne,  nisi  istum 
habuerimus,  rideamus  ytlcoTao-agdoviov.  Sedheustu, 
manum  de  tabula:  magister  adest  citius,  quam  pu- 
taramus.  Vereor,  ne  in  Catonium  Catoninos.  2.  Mi 
Galle,  cave  putes  quidquam  melius,  quam  epistolae 
tuae  partem  ab  eo  loco :  cetera  labuntur .  Secreto  hoc 
audi:  tecum  habeto:  ne  Apellae  quidem,  libertotuo, 
dixeris.  Praeter  duo  nos  loquitur  isto  modo  nemo: 
bene  malene,  videro;  sed  quidquid  est,  nostrum  est. 
Ur"e  i"itur:  nec  transversum  unguem  (quod  aiunt)  a 
stifo.  Is  enim  est  dicendi  opifex.  Atque  equidem  ali- 
quantum  iam  etiam  noctis  assumo.  [Vale.] 

XXVI.  ARG.  Herbas  in  augurali  caena  suaviter  conditas 

sibi  morbum  attulisse  narrat. 

(In  Tusculano,  Lentnlo,  Metello  coss.  697.) 

1 .  Quum  decimum  iam  diem  graviter  ex  intesti- 
nis  laborarem,  neque  iis,  qui  me  a  opera  uti  volebant, 
me  probarem  non  valere,  quia  febrim  non  haberem, 
fu"i  in  Tusculanum,  quum  quidem  biduum  ita  ieiu- 
nus  fuissem,  ut  ne  aquam  quidem  gustarem.  Itaque 
confectus  languore  et  fame,  magis  tuum  officium  de- 
sideravi,  quam  abs  te  requiri  putavi  meum.  Ego  au¬ 
tem  quum  omnes  morbos  reformido,  turn,  in  quoEpi- 
curum  tuum  Stoici  male  accipiunt,  quia  dicat,  dvgov- 
pixa  xal  dvgevregixd  Txn&r]  sibi  molesta  esse,  quorum 
alterum,  morbum  edacitatis  esse  putant,  alterum 
etiam  turpioris  intemperantiae.  SaneAu?6j'T££iWper- 
timueram.  Sed  visa  est  mihi  vel  loci  mutatio,  vel 
animi  etiam  relaxatio,  vel  ipsa  fortasse  iamsenescen- 
tis  morbi  remissio  profuisse.  2.  Attamen,  no  nuiere, 
unde  hoc  acciderit,  quomodove  commiserim:  lex 
sumptuaria,  quae  videtur  XnoTrjTa  attulisse,  ea  mihi 
fraudi  fuit.  Nam  dum  volunt  isti  lauti  terra  nata, 
quae  lege  excepta  sunt,  in  honorem  adducere :  1  un¬ 
cos,  heluellas,  herbas  omnes  ita  condnint,  ut  nihil 
possit  esse  suavius.  In  eas  quum  incidissem  in  cae¬ 
na  augurali  apud  Lentulum,  tanta  me  diatfota  arn- 


puit,  ut  hodie  primum  videatur  coepisse  consistere. 

Ita  ego,  qui  me  ostreis  et  muraenis  facile  abstinebam, 
a  be?a  et  a  malva  deceptus  sum.  Posthac  igitur  en- 
mus  cautiores.  Tu  tamen  quum  audisses  ab  Anicio 
(vidit  enim  me  nauseantem),  non  modo  mittendi caus¬ 
sam  iustam  habuisti,  sed  etiam  visendi.  Ego  hie  co- 
gito  commorari,  quoad  me  reficiam.  Nam  et  vires  et 
corpus  amisi.  Sed,  si  morbum  depulero,  facile,  ut 
spero,  ilia  revocabo. 

XXVII.  ARG.  Galium,  non  Fabium,  sed  sine  ilubio  Fadi- 

um,  vicissini  litteris  repungit. 

(Romae,  Caesare  III .  Lepido  coss.  708.) 

CICERO  S.  D.  M.  FADIO  GALLO. 

1 .  Miror,  cur  me  accuses,  quum  tibi  id  facere  non 
liceat.  Quod  si  liceret,  tamen  non  debebas.  Ego  enim 
te  in  consulatu  observaram.  Et  ais,  fore,  utte  Caesar 
restituat.  Multa  tu  quidem  dicis,  sed  tibi  nemo  cre¬ 
dit.  Tribunatum  plebei  dicis  te  mea  caussa  petisse. 
Utinam  semper  esses  tribunus!  intercessorem  non 
quaereres.  Negas  me  audere,  quod  sentiam,  dicere. 
Quasi  tibi,  quum  impudenter  me  rogares,  parum  lor- 
titer  responderim.  2.  Haec  tibi  scripsi,  ut  isto  ipso  in 
genere,  in  quo  aliquid  posse  vis,  te  nihil  esse  cogno- 
sceres.  Quod  si  humaniter  mecum  questus  esses,  li- 
!  benter  tibi  me  et  facile  purgassem :  non  enim  ingra¬ 
ta  mihi  sunt,  quae  fecisti :  sed,  quae  scripsisti,  mole¬ 
sta.  Me  autem,  propter  quern  ceteri  liberi  sunt,  tibi 
liberum  non  visum  demiror.  Nam  si  falsa  fuerunt, 
quae  tu  ad  me,  ut  ais,  detulisti:  quid  tibi  ego  debeo? 
Si  vera :  tu  es  optimus  testis,  quid  mihi  populus  llo- 
manus  debeat. 

XXV11I.  ARG.  Desperata  republica.  Curium  in  Graeciam, 
se  in  bibliothecam  recte  confugisse  sibi  videri  scnbit. 

(Caesare  III.  Lepido  coss.  708.) 

M.  CICERO  S.  D.  CURIO. 

1 .  Memini,  quum  mihi  desipere  videbare,  quod 
cum  istis  potius  viveres,  quam  nobiscum:  erat  enim 
multo  domicilium  huius  urbis  (quum  quidem  haec 
urbs)  aptius  humanitati  et  suavitati  tuae ,  quam  tota 
Peloponnesus,  nedum  Patrae :  nunc  contra  et  vidisse 
mihi  multum  videris,  quum  prope  desperatis  Ins  re¬ 
bus  te  in  Graeciam  contulisti,  et  hoc  tempore  non  so¬ 
lum  sapiens,  qui  hinc  absis,  sed  etiam  beatus.  Quam- 
quam  quis ,  qui  aliquid  sapiat,  nunc  esse  beatus  p 
test?  2.  Sed,  quod  tu,  cui  licebat,  pedibusesconseci 

tus,  utibi  esses, 

- ubi  nec  Pelopidarum,  — 

nosti  cetera:  nos  idem  propemodum  consequimur 
alia  ratione.  Quum  enim  salutationi  nos  dedimus 
amicorum:  quae  fit  hoc  etiam  frequentius,  quam  so- 
lebat,  quod,  quasi  avem  albam,  videntur  bene  sen- 
tientem  civem  videre :  abdo  me  in  bibliothecam.  Ita¬ 
que  opera  efficio  tanta,  quanta  fortasse  tu  senties. 
Intellexi  enim  ex  tuo  sermone  quodam,  quum  meam 
maestitiam  et  desperationem  accusares  domi  tuae,  te 
ex  meis  libris  animum  meum  desiderare.  3.  Sed  me- 
hercule  et  turn  rempublicam  lugebam,  quae  non  so¬ 
lum  suis  erga  me,  sed  etiam  meis  erga  se  beneficiis 
erat  mihi  carior,  et  hoc  tempore,  quamquam  me  non 
ratio  solum  consolatur,  quae  plurimum  debet  valere, 
sed  etiam  dies,  quae  stultis  quoque  mederi  solet,  ta¬ 
men  doleo ,  ita  rem  communem  esse  dilapsam,  ut  ne 
spes  quidem,  melius  ali(iuandolore,relinquatur.  Ntc 
vero  nunc  quidem  culpa  in  eo  est,  in  cuius  potesta- 

te  omnia  sunt,  (nisi  forte  id  ipsum  esse  non  debuit,) 
sed  alia  casu,  alia  etiam  nostra  culpa  sic  acciderunt, 
ut  de  praeteritis  non  sit  querendum.  Reliquam  spem 
nullam  video.  Quare  ad  prima  redeo.  Sapienter  haec 
reliquisti,  si  consilio:  feliciter,  si  casu. 

XXIX.  ARG.  Ciceronem,  lauilatis  eius  erga  se  beneficiis 
Curius  rogat,  ut  Sulpicii  se  successori  commendet. 

(Patris,  Fabio,  Treboaio  coss.  sufF.  709.) 

CURIUS  M.  CICERONI  SUO  S. 

1 .  Si  vales,  bene  est:  sum  enim  XQW£1  P* v  tuus, 
xrijaei  de  Attici  nostri.  Ergo  fructus  est  tuus,  manci- 
pium  illius :  quod  quidem  si  inter  senes  coemtiona- 
les  venale  proscripserit,  egerit  non  multum.  At  ilia 
nostra  praedicatio  quanti  est,  nos,  quod  simus,  quod 
habeamus,  quod  homines  existimemur,  id  omne  abs 
te  habere !  Quare,  Cicero  mi,  persevera  constanter 
nos  conservare  et  Sulpicii  successori  nos  de  meliore 
nota  commenda,  quo  facilius  tuis  praeceptis  obtem- 
perare  possimus ,  teque  ad  ver  lubentes  videre  et  no¬ 
stra  refigere  deportareque  tuto  possimus.  2.  Sed,  ami¬ 
ce  magne,  noli  hanc  epistolam  Attico  ostendere :  sine 
eum  errare  et  putare,  me  virum  bonum  esse,  nec  so- 
lere  duo  parietes  de  eadem  fidelia  dealbare.  Ergo, 
patrone  mi,  bene  vale,  Tironemque  meum  saluta  no- 
stris  verbis.  Dat.  a.  d.  iv.  Kal.  Novemb. 

XXX.  ARG.  Narrat  de  Caninio  ad  aliquot  horas  consule 
creato,  et  se  eum  Acilio  per  litteras  commendasse  scribit. 

(Romae,  Caesare  V.  Antonio  coss.  710.) 

CICERO  S.  D.  CURIO. 

1 .  Ego  vero  iam  te  nechortor  nec  rogo,  utdomum 
redeas :  quin  hinc  ipse  evolare  cupio  et  aliquo  perve- 
nire, 

- ,  ufji  nec  Pelopidarum  nomen  nec  facta  audiam. 

Incredibile  est,  quam  turpiter  mihi  facere  videar,  qui 
his  rebus  intersim.  Nae  tu  videris  multo  ante  pro- 
vidisse,  quid  impenderet  turn,  quum  hinc  profugisti. 
Quamquam  haec  etiam  auditu  acerba  sunt,  tamen  au- 
dire  tolerabilius  est,  quam  videre.  In  campo  certe 
non  fuisti,  quum  H.  n.  comitiis  quaestoriis  institutis, 
sella  Q.  Maximi,  quern  illi  consulem  esse  dicebant, 
posita  esset:  quo  mortuo  nuntiato,  sella  sublata  est. 
Ule  autem,  qui  comitiis  tributis  esset  auspicatus,  cen- 
turiata  habuit:  consulemH.  vn.renuntiavit,  qui  usque 
ad  Kalendas  Ian.  esset:  quae  erant  futurae  mane 
postridie.  Ita,  Caninio  consule,  scito  neminem  pran- 
disse.  Nihil  tamen  eo  consule  mali  factum  est.  Fuit 
enim  mirifica  vigilantia,  qui  suo  toto  consulatu  so- 
mnum  non  viderit.  2.  Haec  tibi  ridicula  videntur. 
Non  enim  ades :  quae  si  videres ,  lacrimas  non  tene- 
res.  Quid,  si  cetera  scribam?  Sunt  enim  innumera- 
bilia  generis  eiusdem :  quae  quidem  ego  non  ferrem, 
nisi  me  in  philosophiae  portum  contulissem  et  nisi 
haberem  socium  studio  rum  meorum  Atticum  nostrum ; 
cuius  quando  proprium  te  esse  scribis  mancipio  et 
nexu,  meum  autem  usu  et  fructu,  contentus  isto  sum. 
Id  enim  est  cuiusque  proprium ,  quo  quisque  fruitur 
atque  utitur.  Sed  haec  alias  pluribus.  3.  Acilius, 
qui  in  Graeciam  cum  legionibus  missus  est,  maximo 
meo  beneficio  est;  bis  enim  est  a  me  iudicio  capitis, 
rebus  salvis ,  defensus ,  et  est  homo  non  ingratus  me- 
que  vehementer  observat.  Ad  eum  de  te  diligentis- 
sime  scripsi,  eamque  epistolam  cum  hac  coniunxi: 
quam  ille  quomodo  acceperit  et  quid  tibi  pollicitus 
sit,  velim  ad  me  seribas. 


XXXI.  ARG.  Invitat  ad  mutua  offiela  et,  ut  in  Urbem  ve- 
teris  urbanitatis  tuendae  caussa  redeat,  rogat. 

(Romae,  Caesare  V.  Antonio  coss.  710.) 

CICERO  S.  D.  CURIO. 

1.  Facile  perspexi  ex  tuis  litteris,  quod  semper 
studui,  et  me  a  te  plurimi  fieri  et  te  intelligere ,  quam 
mihi  carus  esses.  Quod  quoniam  uterque  nostrum 
consecutus  est :  reliquum  est ,  ut  officiis  certemus  in¬ 
ter  nos :  quibus  aequo  animo  vel  vincam  te  vel  vincar 
abs  te.  Acilio  non  fuisse  necesse  meas  dari  litteras, 
facile  patior.  2.  Sulpicii  tibi  opera  intelligo  ex  tuis 
litteris  non  multum  opus  fuisse  propter  tuas  res  ita 
contractas ,  ut ,  quemadmodum  scribis ,  nec  caput  nec 
pedes.  Equidem  vellem,  uti  pedes  haberent,  ut  ali— 
quando  redires.  Yides  enim  exaruisse  iam  veterem 
urbanitatem :  ut  Pomponius  noster  suo  iure  possit  di- 
cere, 

nisi  nos  pauci  retineamus  gloriam,  antiquum  dtticam. 
Ergo  is  tibi,  nos  ei  succedimus.  Veni  igitur,  quaeso, 
ne  tamen  semen  urbanitatis  una  cum  republica  in- 
tereat.  _ _ 

XXXII.  ARG.  De  dictis,  de  iudiciis,  de  republica,  de  Do- 
labella  nondum  genero.  (E  Cilicia,  Sulpicio,  Marcello  coss.  703.) 

M.  CICERO  S.  D.  VOLUMNIO. 

1.  Quod  sine  praenomine  familiariter ,  ut  debe- 
bas,  ad  me  epistolam  misisti,  primum  addubitavi,  num 
a  Volumnio  senatore  esset,  quocum  mihi  est  magnus 
usus;  deinde  evegomelia  litterarum  fecit,  ut  intelli- 
gerem  tuas  esse.  Quibus  in  litteris  omnia  mihi  per- 
iucunda  fuerunt  praeter  illud,  quod  parum  diligenter 
possessio  salinarum  mearum  a  te  procuratore  defen- 
ditur.  Ais  enim,  ut  ego  discesserim,  omnia  omnium 
dicta,  in  his  etiam  Sextiana,  in  me  conferri.  Quid? 
tu  id  pateris?  non  defendis?  non  resistis?  Equidem 
sperabam  ita  notata  me  reliquisse  genera  dictorum 
meorum,  ut  cognosci  sua  sponte  possent.  2.  Sed 
quando  tanta  faex  est  in  Urbe ,  ut  nihil  tarn  sit  cocv&rp 
qov,  quod  non  alicui  venustum  esse  videatur:  pugna, 
si  me  amas ,  nisi  acuta  apcpifloUa ,  nisi  elegans  vneg- 
ftofo'j ,  nisi  TTctQdyQappu  bellum ,  nisi  ridiculum  naga 
ngo?doxiav ,  nisi  cetera ,  quae  sunt  a  me  in  secundo 
libro  de  Oralore  per  Antonii  personam  disputata  de  ri- 
diculis ,  evre/va  et  arguta  apparebunt ,  ut  sacramento 
contendas,  mea  non  esse.  Nam  de  iudiciis  quod  que- 
reris,  multo  laboro  minus.  Trahantur  per  me  pedi- 
bus  omnes  rei;  sit  vel  Selius  tarn  eloquens,  ut  possit 
probare,  se  liberum:  non  laboro.  Urbanitatis  posses¬ 
sionem,  amabo,  quibusvis  interdictis  defendamus ;  in 
qua  te  unum  metuo,  contemno  ceteros.  Derideri  te 
putas?  Nunc  demum  intelligo  te  sapere.  3.  Sed,  me- 
hercules,  extra  iocum :  valde  mihi  tuae  litterae  facetae 
elegantesque  visae  sunt.  111a ,  quamvis  ridicula  es- 
sent,  sicut  erant,  mihi  tamen  risum  non  moverunt. 
Cupio  enim  nostrum  ilium  amicum  in  tribunatu  quam 
plurimum  habere  gravitatis :  idquequumipsius  caus¬ 
sa,  (est  mihi,  ut  scis,  in  amoribus,)  turn  meheicule 
etiam  reipublicae.  Quam  quidem,  quamvis  in  me 
ingrata  sit,  amare  non  desinam.  Tu,  mi  Volumni, 
quando  instituisti ,  et  mihi  vides  esse  gratum ,  scribe 
ad  me  quam  saepissime  de  rebus  urbanis ,  de  repu¬ 
blica.  Iucundus  est  mihi  sermo  litterarum  tuarum. 
Praeterea  Dolabellam ,  quem  ego  perspicio  et  iudico 
cupidissimum  esse  atque  amantissimum  mei,  cohoi  — 
tare  et  confirma  et  redde  plane  meum.  Non  meher- 
cule,  quo  quidquam  desit;  sed  quia  valde  cupio,  non 
videor  nimium  laborare. 

XXXIII.  ARG.  Volumniuni  invitat  ad  deelamandi  studia, 
quaeiam  agitare  instituerit,  Hirtio,  Cassio  et  Dolabella  audito- 
ribus.  (Romae,  Caesare  III.  Lepido  coss.  708.) 

M.  CICERO  S.  D.  VOLUMNIO. 

\  Quod  declamationibus  nostris  cares,  damni  ni¬ 
hil  facis.  Quod  Hirtio  invideres,  nisi  eum  amares, 
non  erat  caussa  invidendi ;  nisi  forte  ipsius  eloquen- 
tiae  magis,  quam ,  quod  me  audiret ,  invideres.  IN  os 
enim  plane,  mi  suavissimeVolumni,  aut  nihil  sumus, 
aut  nobis  quidem  ipsis  displicemus,  gregahbus  libs, 
quibus  te  plaudente  vigebamus,  amissis;  ut  etiam,  si 
quando  aliquid  dignum  nostro  nomine  emisimus ,  m- 
gemiscamus ,  quod  haec  pennigero ,  non  armigero  in 
corpore  tela  exerceantur ,  ut  ait  Philoctetes  apud  Ac 
cium,  abiecta  gloria.  2.  Sed  tamen  omnia  mihi  erunt, 
si  tu  veneris,  hilariora:  quamquam  vems,  ut  ipse  m- 
telligis,  in  maximarum  quasi  concursum  occupatio- 
num :  quas  si ,  ut  volumus ,  exceperimus ,  ego  vero 
multam  salutem  et  foro  dicam  et  curiae  vivamque  te¬ 
cum  multum ,  et  cum  communibus  nostris  amaton- 
bus.  Nam  et  Cassius  tuus  et  Dolabella  noster,  vel 
potius  uterque  noster,  studiis  iisdem  tenentur  et  meis 
aequissimis  utuntur  auribus.  Opus  est  hue  limatulo 
et  polito  tuo  iudicio ,  et  illis  interioribus  litteris  nieis, 
quibus  saepe  verecundiorem  me  in  loquendo  tacis. 
Mihi  enim  iudicatum  est ,  si  modo  hoc  Caesar  aut  pa- 
tietur,  aut  volet,  deponere  illam  iam  personam,  in  qua 
me  saepe  illi  ipsi  probavi ,  ac  me  totum  in  litteras  ab- 
dere  tecumque  et  cum  ceteris  earum  studiosis  hone- 
stissimo  otio  perfrui.  Tu ,  vellem ,  ne  yentus  esses, 
ne  pluribus  legerem  tuas  litteras,  si  mihi(quemadmo- 
dum  scribis)  longiores  forte  misisses :  ac  velim  post- 
hac  sic  statuas,tuas  mihi  litteras  longissunas  quasque 
gratissimas  fore. 


78. 

liber  octavus. 


I.  ARG.  De  rerum  urbanarum  commentario ,  de  comitiis 

Tranispadanovuni,  de  succession  Galliarum,  dePompeio,  de  Cae¬ 
sare  et  Domitio,  de  se  et  Pompeio  ,  de  Plane. ,  de  suis  libns  po- 
liticis.  Cf.  II,  8.  (Romae,  Sulpicio,  Marcello  coss.  703.) 

M.  CAE  LIUS  S.  D.  M.  CICERONI. 

1  Quod  tibi  decedenti  pollicitus  sum,  me  omnes 
res  urbanas  diligentissime  tibi  perscripturum :  data 
opera  paravi,  qui  sic  omnia  persequeretur  ut  verear, 
ne  tibi  nimium  arguta  haec  sedulitas  videatur.  Tam 
etsi  tu  scio,  quam  sis  curiosus,  et  quam  omnibus  pe- 
re°rinantibus  gratum  sit,  minimarum  quoque  rerum, 
quae  domi  gerantur,  fieri  certiores;  tamen  in  hoc  te 
deorecor,  ne  meum  hoc  olficium  arrogantiae  con¬ 
demns,  quod  lmnc  laborem  alteri  delegavi :  non  quin 
Si  suavissimum  sit ,  et  occupato  et  ad  litteras  sen- 
bendas,  ut  tu  nosti,  pigernmo,  tuae  memoriae  dare 
operam;  sed  ipsum  volumen,  quod  tibi  misi  ,  facile, 
ut  e»o  arbitror ,  me  excusat.  Nescio  cuius  otn  esset, 
non  modo  perscribere  haec,  sed  omnino  animadverte- 
re  Omnia  enim  sunt  ibi  senatusconsul  a ,  edicta ,  fa 
bulae ,  rumores.  Quod  exemplum  si  forte >  mjnuste 

delectarit;  ne  molestiam  tibi  cum  impen  ,.. 

beam,  fac  me  certiorem.  2.  Si  quid  in  repubhea 


maius  actum  erit ,  quod  isti  operarn  minus  commode 
persequi  possint,  et  quemadmodum  actum  sit,  et  quae 
existimatio  secuta,  quaeque  de  eo  spes  sit,  diligenter 
tibi  perscribemus.  Ut  nunc  est,  nulla  magno  opere 
exspectatio  est.  Nam  et  illi  rumores  de  comitiis 
Transpadanorum,  Cumarum  tenus  caluerunt:  Romam 
quum  venissem,  ne  tenuissimam  quidem  auditionem 
de  ea  re  accepi.  Praeterea  Marcellus,  quod  adhuc  ni¬ 
hil  retulit  de  successione  [provinciarum]  Galliarum, 
et  inKalendasIun.,  ut  mihi  ipse  dixit,  earn  distuht  re- 
lationem :  sanequam  eos  sermones  expressit ,  qui  de 
eo  turn  fuerant,  quum  Romae  nos  essemus  3.  iu  si 
Pompeium,  utvolebas,  offendisti:  qui  tibi  visus  sit, 
et  quam  orationem  habuerit  tecum ,  quamque  osten- 
derit  voluntatem,  (solet  enim  aliud  sentire  et  loqui, 
neque  tantum  valere  ingenio,  ut  non  appareat,  quid 
cupiat:)  fac  mihi  perscribas.  4.  Quod  ad  Caesarem, 
crebri  et  non  belli  de  eo  rumores:  sed  susurratores 
dumtaxat  veniunt:  alius  equitem  perdidisse,  quod 
opinor  certe  factum  est :  alius  septimam  legionem  va- 
pulasse ;  ipsum  apud  Bellovacos  circumseden ,  mter- 
clusum  ab  reliquo  exercitu :  neque  adhuc  certi  quid- 
quam  est,  neque  haec  incerta  tamen  vulgo  lactantur, 
sed  inter  paucos,  quos  tu  nosti,  palam  secreto  narran- 
tur.  At  Domitius ,  quum  manus  ad  os  apposuit.  0. 

Te  a.  d.  ix.  Kal.  Iunii  subrostrani,  (quod  illorum  ca 
piti  sit!)  dissiparant  periisse :  ita  ut  inUrbe  ac  foro  to- 
to  maximus  rumor  fuerit,  te  a  Q.  Pompeio  m  itmere 
occisum.  Ego,  qui  scirem,  Q. Pompeium  Baulis  em- 
peneticam *  facere,  et  usque  eo,  ut  ego  misererer  ems 
esuriei,  non  sum  commotus :  et  hoc  mendacio ,  si  qua 
pericula  tibi  impenderent ,  ut  defungeremur ,  optavi. 
Plancus  quidem  tuus  Ravennae  est :  et  magno  congia- 
rio  donatus  a  Caesare,  nec  beatus,  nec  bene  instructus 
est.  Tui  politici  libri  omnibus  vigent. 

II  ARG.  Nuntiat  de  absoluto  Messala  eiusque  defensove 
Hortensio  a  populo  male  accepto.  Addit  de  republica  et  de  suis 
in  aedilitate  compedtoribus.  (Romae,  Sulpicio,  Marcello  coss.  703.) 

CAELIUS  CICERONI  S. 

1.  Certe,  inquam,  absolutus  est;  me  praesente 
proniintiatum  est,  et  quidem  omnibus  ordinibus,  et 
simmlis  in  uno  quoque  ordme  sententns.  Vide  mo¬ 
do  inquis  Non,  mehercules.  Nihil  enim  umquam 
tarn  praeter  opinionem,  tarn  quod  videretur  omnibus 
indignum,  accidit.  Quin  ego,  quum  pro  amicitia  va- 
lidissime  faverem  ei,  et  me  iam  ad  dolendum  praepa- 
rassem,  postquam  factum  est,  obstupui  et  mihi  visus 
sum  captus  esse.  Quid  alios  putas.  Clamori  us 
scilicet  maximis  iudices  corripuerunt,  et  ostenderunt, 
plane  esse,  quod  ferri  non  posset.  Itaque  rehetus  le- 
„e  Licinia ,  maiore  esse  periculo  videtur.  Accessit 
hue  quod  postridie  eius  absolutionem  in  theatrum 
Curionis  Ilortensius  introiit,  puto  ut  suum  gaudium 
eauderemus.  Hie  tibi 

strepitus,  fremitus,  cl&mor  tonxtruum,  et  rudentum 
sibilus. 

Hoc  magis  animadversum  est ,  quod  intactus  a  sibilo 
pervenerat  Ilortensius  ad  senectutem.  Sed  turn  ita 
bene  ut  in  totam  vitam  cuivis  satis  esset ,  et  poenite- 
ret  eum  iam  vicisse.  2.  De  republica  quod  tibi  sen- 
bam  nihil  habeo.  Marcelli  impetus  resederunt,  non 
inertia,  sed  (ut  mihi  videbatur)  consilio.  De  comitiis 
consularibus  incetfissima  est  existimatio.  Ego  incidi 
in  competitorem  nobilem  et  nobilem  agentem.  Mm 
M  Octavius,  Cn.  filius,  et  C.  Hirrus  mecum  petit. 
Hoc  ideo  scripsi,  quod  scio,  te  acriter,  propter  Hirrum, 

nuntium  nostrorum  comitiorum  exspectaturum.  Tu 
tamen  siraul  ac  me  designatum  audieris,  lit  tibi  curae 
sit,  quod  ad  pantheras  attinet,  rogo.  Syngrapham 
Sittianam  tibi  commendo.  Commentarium  rerum  ur- 
banarum  primum  dedi  L.  Castrinio  Paeto,  secundum 
ei,  qui  has  litteras  tibi  dedit. 

III.  ARG.  De  suis  ad  Ciceronem  litteris,  de  Hirro,  de  Phi- 
lotimo  et  de  Milone,  lib  rum  aliquem  sibi  mitti  a  Cicerone  cupit. 

(Romae,  Sulpicio,  Marcello  coss.  703.) 

CAELIUS  CICERONI  S. 

1 .  Estne?  vici?  et  tibi  saepe,  quod  negaras  disce- 
dens  curaturum  tibi,  litteras  mitto?  Est,  si  quidem 
perferuntur,  quas  do.  Atque  hoc  eo  diligentius  fa- 
ctito ,  quod ,  quum  otiosus  sum ,  plane ,  ubi  delectem 
otiolum  meum,  non  habeo.  Tu  quum  Romae  eras, 
hoc  mihi  certum  ac  iucundissimum  vacanti  negotium 
erat,  tecum  id  otii  tempus  consumere :  idque  non  me- 
diocriter  desidero ;  ut  non  modo  mihi  solus  esse ,  sed 
Romae,  te  profecto,  solitudo  videatur  facta:  et  qui 
(quae  mea  negligentia  est)  multos  saepe  dies  ad  te, 
quum  hie  eras,  non  accedebam,  nunc  quotidie  non  es¬ 
se  te ,  ad  quern  cursitem ,  discrucior.  Maxime  vero, 
ut  te  dies  noctesque  quaeram ,  competitor  Hirrus  cu¬ 
rat.  Quomodo  ilium  putas  auguratus  tuum  competi- 
torem  dolere,  et  dissimulare,  me  certiorem,  quam  se, 
candidatum?  de  quo,  ut,  quern  optas ,  quam  primum 
nuntium  accipias,  tua  medius  fidius  magis,  quam  mea 
caussa  cupio.  Nam  mea,  si  fio,  forsitan  cum  locuple- 
tiore  referam.  Sed  hoc  usque  eo  suave  est,  ut,  si  acci¬ 
dent,  tota  vita  risus  nobis  deesse  non  possit.  Sed 
tanti?  sed  mehercule,  non  multumM.  Octavius  eorum 
odia,  quae  Hirrum  premunt,  quae  permulta  sunt, 
sublevat.  2.  Quod  ad  Philotimi  liberti  officium  et 
bona  Milonis  attinet :  dedimus  operam ,  ut  et  Philoti- 
mus  quam  honestissime  Miloni  absenti  eiusque  ne- 
cessai'iis  satisfaceret,  et  secundum  eius  fidem  et  sedu- 
litatem  existimatio  tua  conservaretur.  Illud  nunc  a 
te  peto,  si  eris  (ut  spero)  otiosus ,  aliquod  ad  nos ,  ut 
intelligamus  nos  tibi  curae  esse,  crurTa^aconscribas. 
Qui  tibi  istuc ,  inquis ,  in  mentem  venit ,  homini  non 
inepto?  Aliquid  ex  tarn  multis  tuis  monumentis  ex¬ 
stare,  quod  nostrae  amicitiae  memoriam  posteris  quo- 
que  prodat.  Cuiusmodi  velim,  puto,  quaeris.  Tu 
citius ,  qui  omnem  nosti  disciplinam ,  quid  maxime 
conveniat,  excogitabis.  Genere  tamen,  quod  et  ad 
nos  pertineat,  et  didaaxcdiav  quamdam,  ut  versetur 
inter  manus,  habeat.  [Vale.] 

IV.  ARG.  Scribit  de  damnatione  Messalae  et  Servii  tr.  pi. 
designati:  de  C.  Marcello  cos.  des.,  de  Dolabella  XVviro  create, 
Lentulo  repulso,  de  Curione,  de  eomitiis,  de  actis  in  senatu,  de 
Caesaris  animo  erga  Pompeium  et  suis  de  rebus.  Cf.  11,  10. 

(Romae,  Sulpicio,  Marcello  coss.  703.) 

M.  CAELIUS  S.  D.  M.  CICERONI. 

1 .  Invideo  tibi :  tam  multa  quotidie,  quae  mirere, 
istuc  perferuntur.  Primum  illud,  absolutum  Messal- 
lam:  deinde  eumdem  condemnatum:  C.  Marcellum 
consulem  factum :  M.  Calidium*a  repulsa  postulatum 
a  Galliis  duobus:  P.  Dolabellam  quindecimvirum  fa¬ 
ctum.  Hoc  tibi  non  invideo,  caruisse  te  pulcherrimo 
spectaculo,  et  Lentuli  Cruris  repulsi  vultum  non  vi- 
disse.  At  qua  spe,  quam  certa  opinione  descenderat ! 
quam  ipso  diffidente  Dolabella !  Et  Hercules ,  nisi  no- 
stri  equites  acutius  vidissent,  paene  concedente  ad- 
versario  superasset.  2.  Illud  te  non  arbitror  mira- 
tum ,  Servium ,  designatum  tribunum  plebis ,  con¬ 


demnatum  :  cuius  locum  C.  Curio  petiit.  Sanequam 
incutit  multis,  quieumfacilitatemque  eius  non  norunt, 
magnum  metum :  sed ,  ut  spero  et  volo ,  et  ut  se  fert 
ipse,  bonos  et  senatum  malet.  Totus,  ut  nunc  est, 
hoc  scaturit.  Huius  voluntatis  initium  et  caussa  est, 
quod  eum  non  mediocriter  Caesar ,  qui  solet  infimo- 
rum  hominum  amicitias  sibi  qualibet  impensa  adiun- 
gere,  valde  contempsit.  Qua  in  re  mihi  videtur  illud 
perquam  venuste  cecidisse.  Quod  a  reliquis  quoque 
usque  eo  est  animadversum ,  ut  Curio,  qui  nihil  con- 
silio  facit,  ratione  et  insidiis  usus  videretur  in  evitan- 
dis  eorum  consiliis ,  qui  se  intenderant  adversarios  in 
eius  tribunatum :  Lollios  *  et  Antonios ,  et  id  genus 
valentes  dico.  3.  Has  ego  tibi  litteras  eo  maiore  misi 
intervallo ,  quod  comitiorum  dilationes  occupatiorem 
me  habebant,  et  exspectare  in  dies  exitum  cogebant, 
ut,  confectis  omnibus,  te  facerem  certiorem.  Ad  Ka- 
lendas  Sextiles  usque  exspectavi.  Praetoriis  morae 
quaedam  inciderunt.  Mea  porro  comitia  quern  even- 
turn  sint  habitura,  nescio.  Opinionem  quidem,  quod 
ad  Hirrum  attinet,  incredibilem ,  aedilium  plebis  co- 
mitiis,  nacta  sunt.  Nam  M.  Caelium  Vinicianum 
mentio  ilia  fatua,  quam  deriseramus  olim,  etpromul- 
gatio  de  dictatore,  subito  deiecit,  et  deiectum  magno 
clamore  insecuta  est.  Inde  Hirrum  cuncti  iam  *  non 
faciendum  flagitare.  Spero  te  celeriter  et  de  nobis, 
quod  sperasti,  et  de  illo,  quod  vix  sperare  ausus  es, 
auditurum.  4.  De  republica  iam  novi  quidquam  ex¬ 
spectare  desieramus :  sed  quum  senatus  habitus  esset 
ad  Apollinis  a.  d.  xi.  Kalend.  Sext.,  et  referretur  de 
stipendio  Cn. Pompeii:  mentio  facta  est  de  legione  ea, 
quam  expensam  tulit  C.  Caesari  Pompeius,  quo  nu- 
mero  esset,  quo  appeteretur;  quum  ex  Gallia, coactus 
esset  dicere  Pompeius ,  se  legionem  abducturum ,  sed 
non  statim  sub  mentionem  et  convicium  obtrectato- 
rum.  Inde  interrogatus  est  de  successione  C.  Caesa¬ 
ris:  de  qua  [hoc  est  de  provinciis]  placitum  est,  ut 
quam  primum  ad  Urbem  reverteretur  Cn.  Pompeius, 
ut  coram  eo  de  successione  provinciarum  ageretur. 
Nam  Ariminum  ad  exercitum  Pompeius  erat  iturus : 
et  statim  iit.  Puto  Idib.  Sextil.  de  ea  re  actum  iri. 
Profecto  aut  transigetur  aliquid  aut  turpiter  interce- 
detur.  Nam  in  disputando  coniecit  illam  vocem  Cn. 
Pompeius ,  Omnes  oportere  senatui  dicto  audientes 
esse.  Ego  tamen  sic  nihil  exspecto,  quomodo  Paul- 
lum ,  consulem  designatum ,  primum  sententiam  di- 
centem.  5.  Saepius  te  admoneo  de  syngrapha  Sit- 
tiana.  Cupio  enim  te  intelligere,  earn  rem  ad  me 
valde  pertinere.  Item  de  pantheris ,  ut  Cibyratas  ar- 
cessas,  curesque,  ut  mihi  vehantur.  Praeterea 
nuntiatum  nobis,  et  pro  certo  iam  habetur,  regem  Ale- 
xandrinum  mortuum.  Quid  mihi  suadeas,  quomodo 
regnum  illud  se  habeat,  quis  procuret,  diligenter  mihi 
perscribas.  Kalendis  Sextil. 

V.  ARG.  Metuere  se  Ciceroni  significat  ex  Parlliici  belli 
fama  ob  paucitatem  copiarum  eius.  Addit  tie  successione  pro¬ 
vinciarum  eiusque  tarditate.  Cf.  II,  10. 

(Romae,  Sulpicio,  Marcello  coss.  703.) 

CAELIUS  CICERONI  S. 

1.  Qua  tu  cura  sis,  quod  ad  pacem  provinciae 
tuae  finitimarumque  regionum  attinet,  nescio;  ego 
quidem  vehementer  animi  pendeo.  Nam  si  hoc  mo- 
derari  possemus,  ut,  pro  viribus  copiarum  tuarum. 
belli  quoque  exsisteret  magnitudo,  et,  quantum  glo- 
riae  triumphoque  opus  esset,  assequeremur ,  pericu- 
losamque  et  gravem  illam  dimicationem  evitaremus : 

nihil  tam  esset  optandum.  Nunc  si  Parthus  movet 
aliquid,  scio,  non  mediocrem  fore  contentionem.  Tuns 
porro  exercitus  vix  unum  saltum  tueri  potest.  Ilanc 
autem  nemo  ducit  rationem :  sed  omnia  desiderantur 
ab  eo ,  (tamquam  nihil  denegatum  sit  ei ,  quo  minus 
quam  paratissimus  esset,)  qui  publico  negotio  prae- 
positus  est.  2.  Accedit  hue,  quod  successioneni  fu- 
turam,  propter  Galliarum  controversiam ,  non  video. 
Tametsi  hac  de  re  puto  te  constitutum ,  quid  facturus 
esses,  habere:  tamen,  quo  maturius  constitueres, 
quum  hunc  eventum  providebam,  visum  est,  ut  te  fa- 
cerem  certiorem.  Nosti  enim  haec  tralatitia .  de  Gal- 
liis  constituetur :  erit,  qui  intercedat :  deinde  alius 
exsistet,  qui,  nisi  libere  liceat  de  omnibus  provinens 
decernere  senatui,  reliquas  impediat.  Sic  multurn  ac 
diu  ludetur,  atque  ita  diu,  ut  plus  biennium  in  his 
tricis  moretur.  3.  Si  quid  novi  de  republiea,  quod 
tibi  scriberem,  haberem,  usus  essem  mea  consuetu- 
dine,  ut  diligenter,  et  quid  actum  esset,  et  quid  ex  eo 
futurum  sperarem,  perscriberem.  Sane  tamquam  in 
quodam  incili  iam  omnia  adhaeserunt.  Marcellus 
idem  illud  de  provinciis  urget:  neque  adhuc  frequen- 
tem  senatum  efficere  potuit.  Quod  si  anno  praetento 
Curio  tribunus,  et  eadem  actio  de  provinciis  introibit: 
quam  facile  nunc  sit  omnia  impedire,  et  quam  hoc 
Caesari,  qui  sua  caussa  rempublicam  non  curet,  su- 
peret,  non  te  fallit. 

VI.  ARG.  Caelius  Appiuni  a  Dolaliella  accusatuni  maxi- 
mam  spem  in  Cicerone  habere,  lie  affinitate  cum  Dolaliella  mn- 
genila,  tie  l-epublica  scribit.  (Romae,  Paullo,  Marcello  coss.  704.) 

CAELIUS  CICERONI  S. 

1 .  Noil  dubito ,  quin  perlatum  ad  te  sit ,  Appium 
a  Dolabella  reum  factum  :  sanequam  non  ea,  qua  exi- 
stimaveram,  invidia.  Neque  enim  stulte  Appius . 
qui,  simul  atque  Dolabella  accessit  ad  tribunal,  intro- 
ierat  inUrbem,  triumphique  postulationem  abiecerat. 
Quo  facto  retudit  sermones,  paratiorque  visus  est, 
quam  speraverat  accusator.  Is  nunc  in  te  maximam 
spem  habet.  Scio  tibi  eum  non  esse  odio.  Quam 
velis  eum  obligare ,  in  tua  manu  est :  cum  quo  simul- 
tas  si  tibi  non  fuisset,  liberius  tibi  de  tota  re  esset. 
Nunc  si  ad  illam  summam  veritatem  legitimum  ms 
exegeris :  cavendum  tibi  erit,  ne  parum  simpliciter  et 
candide  posuisse  inimicitias  videaris.  In  hanc  par¬ 
tem  porro  tutum  tibi  erit,  si  quid  voluens,  gratiticari. 
Nemo  enim  necessitudine  et  amicitia  te  deterritum  ab 
officio  dicet.  2.  Illud  mihi  occurrit ,  quod,  inter  po¬ 
stulationem  et  nominis  delationem ,  uxor  a  Dolabella 
discessit.  Quid  mihi  discedens  mandaris ,  memini; 
nuid  e°o  tibi  scripserim,  te  nonarbitror  oblitum.  Non 
est  iam  tempus  plura  narrandi.  Unum  illud  monere 
to  possum :  si  res  tibi  non  displicebit,  tamen  hoc  tem¬ 
pore  nihil  de  tua  voluntate  ostendas ,  et  exspectes, 
quemadmodum  exeat  ex  hac  caussa  :  ne  qua  invidio- 
sum  tibi  sit,  si  emanarit.  Porro,  sigmficatio  ulla  si 
intercesserit,  clarius ,  quam  deceat  aut  expediat,  nat. 
Neque  ille  taccre  earn  rem  poterit,  quae  suae  spei  tarn 
opportuna  acciderit,  quaeque  in  negotio  conficiendo 
tanto  illustrior  erit:  quum  praesertim  is  sit,  qui,  si 
perniciosum  sciret  esse,  loqui  de  hac  re,  vix  tamen  so 
continent.  3.  Pompcius  dicitur  valde  pro  Appio  la- 
borare,  ut  etiam  putent  alterum  utrum  do  filns  ad  te 
missurum.  Hie  nos  omnes  absolvimus:  et  hercule 
conscpta  omnia  ,  foeda ,  et  inhonesta  sunt.  Consules 
autem  habemus  summa  diligentia:  adhuc  senatus- 
consultum,  nisi  de  fcriisLatinis,  nullum  facere  potue- 


runt.  Curioni  nostro  tribunals  conglaciat.  4.  Sed 
dici  non  potest,  quomodo  hie  omnia  iaceant.  Jnisi 
ego  cum  tabernariis  et  aquariis  pugnarem ,  veternus 
civitatem  occupasset.  Si  Parthi  vos  nihil  calfaciunt, 
nos  hie  frigore  frigescimus.  Tamen  ,  quoquo  modo 
hie  omnia  iaceant,  potuit  sine  Parthis.  Bibulus  in 
Amano  nescio  quid  cohorticularum  amisit.  Hoc  sic 
nuntia turn  est.  5.  Quod  tibi  supra  scripsi,  Curionem 
valde  frigere;  iam  calet.  Nam  ferventissime  concer- 
pitur.  Levissime  enim ,  quia  de  intercalando  non  ob- 
tinuerat ,  transfugit  ad  populum ,  et  pro  Caesare  loqui 
coepit:  legemque  viariam,  non  dissimilem  agrariae 
Rulli ,  et  alimentariam ,  quae  iubet  aediles  metiri ,  ia- 
ctavit.  Hoc  nondum  fecerat,  quum  priorem  partem 
epistolae  scripsi.  Amabo  te,  si  quid,  quod  opus  fue- 
rit ,  Appio  facies,  ponito  me  in  gratia.  De  Dolabella 
integrum  tibi  reserves ,  suadeo.  Et  huic  rei ,  de  qua 
loquor,  et  dignitati  tuae,  aequitatisque  opinioni  hoc 
ita  facere  expedit.  Turpe  tibi  erit,  pantheras  Graecas 
me  non  habere.  _ 

VII.  ARG.  De  bello  Parthico,  de  nuptiis Cornificii  et  filiae 
Orestillae,  dePaullae  divortio,  de  Ocellae  adulteriis. 

(Romae,  Paullo,  Marcello  coss.  704.) 

CAELIUS  CICERONI  S. 

1.  Quam  cito  tu  istinc  decedere  cupias,  nescio  : 
ego  quidem  eo  magis,  quo  adhuc  felicius  rem  gessisti. 
Dum  istic  eris,  de  belli Partliici  periculo  cruciabor,  ne 
hunc  risum  meum  metus  aliqui  perturbet.  Brevio- 
res  has  litteras  properanti  publicanorum  ^  tabeljario,.. 
subito  dedi:  tuo  liberto  pluribus  verbis  scriptas  pri- 
die  dederam.  2.  Res  autem  novae  nullae  sane  acci- 
derunt,  nisi  haec  vis  tibi  scribi,  quae  certe  vis.  Cor- 
nificius  adolescens  Orestillae  filiam  sibi  despondit. 
Paulla  Valeria ,  soror  Triarii,  divortium  sine  caussa, 
quo  die  vir  e  provincia  venturus  erat,  fecit.  Nuptura 
estD  Bruto.  Nondum  retulerat.  Multa  in  hoc  ge- 
nere  incredibilia ,  te  absente ,  acciderunt.  Servius 
Ocella  nemini  persuasisset  se  moechum  esse,  nisi  tri¬ 
duo  bis  deprehensus  esset.  Quaeres ,  ubi?  Ubi  her- 
cule  minime  vellem.  Relinquo  tibi,  quod  ab  aliis 
quaeras.  Neque  enim  displicet  mihi,  imperatorem 
singulos  percontari,  cum  qua  sit  aliquis  deprehensus. 


VrIII.  ARG.  De  iudiciis,  de  SC.  et  de  suis  rebus  refert. 

(Romae,  Sulpicio,  Marcello  coss.  703.) 

M.  CAELIUS  S.  D.  M.  CICERONI. 

1 .  Etsi,  de  republiea  quae  tibi  senbam,  liabeo,  ta¬ 
men  nihil,’  quod  magis  gavisurum  te  putem ,  habeo, 
quam  hoc.  Scito,  C.  Sempronium  Rufuni,  Rufum, 
mel  ac  delicias  tuas,  calumniam  maximo  plausu  tu- 
lisse.  Quaeris,  qua  in  caussa?  M.  Tuccium,  accusa- 
torem  suum,  post  ludos  Romanos  reum  lege  Plotia  de 
vi  fecit,  hoc  consilio,  quod  videbat,  si  extraordinanus 
reus  nemo  accessisset,  sibi  hoc  anno  caussam  esse 
dicendam.  Dubium  porro  illi  non  erat,  quid  futurum 
esset  Nemini  hoc  deferre  munusculum  maluit,  quam 
suo  accusatori.  Itaque  sine  ullo  subscriptore  descen- 
dit  et  Tuccium  reum  fecit.  At  ego ,  simul  atque  au- 
divi  invocatus  ad  subsellia  rei  occurro :  surgo,  neque 
verbum  de  re  facio :  totum  Sempronium  usque  eo  per- 
a"o ,  ut  Vestorium  quoque  interponam ,  et  illam  fabu- 
lam  narrem ,  quemadmodum  tibi  pro  beneficio  dede- 
rit,  si  quid  in  iniuriis  suis  esset,  quod  Vestorius  tene- 
ret.  2.  Haec  quoque  magna  nunc  contentio  forum 
tenet.  M.  Servilius,  postquam,  ut  coeperat,  omnibus 
in  rebus  turbarat,  nec,  quod  non  venderet,  cuiquam 

reliquerat ,  maximaeque  nobis  traditus  erat  invidiae, 
neque  Laterensis  praetor,  postulante  Pausania,  nobis 
patronis,  quo  ea  pecunia  pervenisset,  recipere 
voluit ,  quod  Pilius ,  necessarius  Attici  nostri ,  de  re¬ 
petundis  eum  postulavit :  magna  illico  fama  surrexit, 
et  de  damnatione  ferventer  loqui  est  coeptum.  Quo 
vento  proiicitur  Appius  minor ,  ut  indicet ,  pecuniam 
ex  bonis  patris  pervenisse  ad  Servilium ,  praevarica- 
tionisque  caussa  diceret  depositum  HS.  lxxxi.  Admi- 
raris  amentiam.  Immo  si  actiones  stultissimas,  quid? 
si  nefarias  patris  confessiones  audisses?  3.  Mittitin 
consilium  eosdem  illos,  qui  lites  aestimarant,  iudices. 
Quum  aequo  numero  sententiae  fuissent,  Laterensis, 
leges  ignorans ,  pronuntiavit ,  quod  singuli  ordines 
iudicassent :  et  ad  extremum ,  ut  solent ,  non  redigam. 
Postquam  discessit,  et  pro  absoluto  Servilius  haberi 
coeptus  est,  legisque  unum  et  centesimum  caput  legit, 
in  quo  ita  erat:  quodeorum  iedicum  maior  pars 
iudicarit,  id  ius  ratumque  esto:  in  tabulas 
absolutum  non  retulit,  ordinum  iudicia  perscripsit; 
postulante  rursus  Appio ,  cum  L.  Lollio  transegit,  et 
se  relaturum  dixit.  Sic  nunc  neque  absolutus,  neque 
damnatus,  Servilius  de  repetundis  saucius  Pilio  tra- 
detur.  Nam  de  divinatione  Appius,  quum  calumniam 
iurasset,  contendere  ausus  non  est,  Pilioque  cessit ;  et 
ipse  de  pecuniis  repetundis  a  Serviliis  est  postulatus, 
et  praeterea  de  vi  reus  a  quodam  emissario  suo ,  Sext. 
Tettio,  factus  est.  Recte  hoc  par  habet.  <4.  Quod  ad 
rempublicam  pertinet,  omnino  multis  diebus,  exspe- 
ctatione  Galliarum,  actum  nihil  est.  Aliquando  ta- 
men  saepe  re  dilata  et  graviter  acta  et  plane  perspe- 
cta  Cn.  Pompeii  voluntate  in  earn  partem ,  ut  eum  de- 
cedere  post  Kalendas  Martias  placeret:  senatus  eon- 
sultum,  quod  tibi  misi,  factum  est  auctoritatesque 
perscriptae. 

5.  S.  C.  auctoritas.  Pridie  Kal.  Octob.  in  aede  Apol- 
linis  scrib.  adfuerunt,  L.  Domitius,  Cn.  F.  Ahcnobarbus, 
Q.  Caecilius ,  Q.  F.  Metellus  Pius  Scipio,  L.  Villius,  L. 
F.  Pompt.  Annalis,  C.Septimius,  T.F.  Quirina,  C.Luc- 
ceius,  C.  F.  Pup.  Hirrus,  C.  Scribonius,  C.  F.  Pop.  Curio, 

L.  Atteius,  L.  F.  An.  Capito,  M.  Oppius,  M.  F.  Terenti- 
na.  Quod  M.  Marcellus  consul  VferbaJ  F(ecit)  depro- 
vinciis  consularibus :  D(e)  Efa)  R(e)  Ifta)  CfensueruntJ 
uti  L.  Paullus,  C.  Marcellus  consules,  quum  mcigistra- 
tum  inissent,  ex  a.  d.  X.  Kal.  Mart.,  quae  in  suo  magi¬ 
stral  futurae  essent,de  consularibus  provinciis  ad  sena- 
tum  referrent,  neve  quid  prius  ex  Kalendis  Mart,  neve 
quid  coniunctim  de  ea  re  referretur  a  consulibus ,  utique 
eius  rei  caussa  per  dies  comitiales  senatum  haberent ,  S. 
Q.  C.  facerent:  et,  quum  de  ea  re  ad  senatum  referretur 
aCOSS.  eorum  qui  in  CCC  iudicibus  essent,  sex  adduce- 
re  liceret.  Si  quid  de  ea  re  ad  populum  ad  plebemve  lato 
opus  esset,  uti  Ser.  Sulpicius,  M.  Marcellus  COSS.  prae¬ 
tor  es,  tribunique  plebis ,  quibus  eorum  videretur ,  ad  po¬ 
pulum  plebemve  referrent:  quod  ii  non  tulissenl,  uti,  qui- 
cumque deinceps  essent,  ad populumplebemve  ferrent.  I.  N. 

6.  Pridie  Kaletid.  Octob.  in  aede  Apollinis,  scrib. 
adfuerunt  L.  Domitius,  Cn.  F.  Ahenobarbus ,  Q.  Metel¬ 
lus,  Q.  F.  Fabius  Pius  Scipio,  L.  Villius,  L.  F.  Pompt. 
Annalis,  C.  Septimius,  T.  F.  Quirina,  C.  Scribonius,  C. 
F.  Pop.  Curio ,  L.  Atteius,  L.  F.  An.  Capito,  M.  Oppius, 

M.  F.  Terentina.  Quod  M.  Marcellus  COS.  V.  F.  de 
provinciis,  D.  E.  II.  I.  C.  senatum  existimare,  neminem 
eorum,  qui  potestatem  habeant  inter cedendi ,  impediendi, 
moram  afferre  oportere,  quo  minus  de  repub.  ad  senatum 
referri,  senatique  consultum  fieri  possit.  Qui  impedierit, 
prohibuerit,  eum  senatum  existimare  contra  rempubli¬ 


cam  fecisse.  Si  quis  huic  senatus  consulto  inter  cesser  it, 
senatui  placere,  auctoritatem  perscribi,  et  de  eare  ad 
senatum  populumque  referri. 

Huic  senatusconsulto  intercessit  C.  Caelius,  L.  Vi- 
nicius,  P.  Cornelius,  C.  Vibius  Pansa,  (trib.  pi.). 

7.  Item  senatui  placere ,  de  militibus,  qui  in  exercitu 
C.  Caesaris  sint :  qui  eorum  slipendia  emerita  aut  caus- 
sas,  quibus  de  caussis  missi  fieri  debeant,  habeant,  ad 
hunc  ordinem  referri,  ut  eorum  ratio  habeatur,  caussae- 
que  cognoscantur.  Si  quis  huic  S.  C.  intercesserit ,  se¬ 
natui  placere,  auctoritatem  perscribi,  et  de  ea  re  ad  se¬ 
natum  populumque  referri. 

Huic  S.  C.  intercessit  C.  Caelius ,  C.  Pansa ,  tribu- 
ni  plebis. 

8.  Itemque  senatui  placere,  in  Ciliciam  provinciam, 
■in  octo  reliquas  provincias ,  quus  praetorii  pro  praetore 
oblinerent,  eos ,  qui  praetor  es  fuerunt  neque  in  provincia 
cum  imperio  fuerunt ,  quos  eorum  ex  S.  C.  cum  imperio 
in  provincias  pro  praetore  mitti  oporteret:  eos  sortito  in 
provincias  mitti  placere.  Si  ex  eo  numero,  quos  ex  S. 
C.  in  provincias  ire  oporteret,  ad  numerum  non  essent, 
qui  in  eas provincias  proficiscerentur :  turn,  uti  quodque 
collegium primum  praetorum  fuisset,  neque  in  provincias 
profecti  essent,  ita  sorte  in  provinciam  proficiscerentur. 
Si  ii  ad  numerum  non  essent,  tunc  deinceps  proximi  cu- 
iusque  collegii ,  qui  praetor  es  fuissent ,  neque  in  provin¬ 
cias  profecti  essent,  in  sortem  coniicerentur ,  quoad  is 
numerus  effectus  esset,  quern  ad  numerum  in  provincias 
mitti  oporteret.  Si  quis  huic  S.  C.  inter cessisset,  aucto¬ 
ritas  perscriberetur. 

Huic  senatus  consulto  intercessit  C.  Caelius,  C. 
Pansa,  tribuni  plebis.  9.  Ilia  praeterea  Cn.  Pompeii 
sunt  animadversa ,  quae  maxime  confidentiam  attule- 
runt  hominibus,  ut  diceret,  se  ante  Kalend.  Mart,  non 
posse  sine  iniuria  de  provinciis  Caesaris  statuere,  post 
Kal.  Mart,  se  non  dubitaturum.  Quum  interrogare- 
tur ,  si  qui  turn  intercederent :  dixit ,  hoc  nihil  inter- 
esse,  utrum  C.  Caesar  senatui  dicto  audiens  futurus 
non  esset,  an  pararet,  qui  senatum  decernere  non  pa- 
teretur.  Quid  si,  inquit  alius,  et  consul  esse,  et  exer- 
citum  habere  volet?  At  ille ,  quam  clementer !  Quid  si 
filius  meus  fustem  mihi  impingere  volet?  His  vocibus,  ut 
existimarent  homines ,  Pompeio  cum  Caesare  esse  ne- 
gotium,  effecit.  Itaque  iam ,  ut  video ,  alteram  utram 
ad  conditionemdescendere  vult  Caesar,  ut  aut  maneat, 
neque  hoc  anno  sua  ratio  habeatur,  aut,  si  designari 
poterit,  decedat.  10.  Curio  se  contra  eum  totum  pa- 
rat.  Quid  assequi  possit,  nescio.  Illud  video,  bene 
sentientem,  etsi  nihil  effecerit ,  cadere  non  posse.  Me 
tractat  liberaliter  Curio,  et  mihi  suo  munere  negotium 
imposuit.  Nam  si  mihi  non  dedisset  eas,  quae  ad  lu- 
dos  ei  advectae  erant  Africanae,  potuit  superseded. 
Nunc,  quando  dare  necesse  est,  velim  tibi  curae  sit, 
quod  a  te  semper  petii,  utaliquid  istinc  bestiarum  ha- 
beamus :  Sittianamque  syngrapham  tibi  commendo. 
Libertum  Philonem  istuc  misi,  etDiogenemGraecum, 
quibus  mandata  et  litteras  ad  te  dedi.  Eos  tibi,  et 
rem ,  de  qua  misi,  velim  curae  habeas.  Nam ,  quam 
vehementer  ad  me  pertineat,  in  iis,  quas  tibi  illi  red- 
dent,  litteris  descripsi. 


IX.  ARG.  De  Hirri  aeililitatem  petentis  repulsa,  de  pvo- 
vinciarum  successlone,  de  pantlieris  mittendis,  Feridium  com- 
m  end  at,  de  Favonio,  qui  praeturam  petierat,  repulso,  de  Pom¬ 
peii  et  Scipionis  in  Caesarem  animo  et  de  Calidii  orationibus. 

(Romae,  Snlpicio.,  Marcello  coss.  703.) 

CAELIUS  CICERONI  S. 

1.  Sic  tu,  inquis,  Ilirrum  tractasti?  Immo,  si 
scias,  quam  facile,  quam  ne  contentionis  quidem  mi- 
nimae  fuerit,  pudeat  te  ausum  ilium,  umquam  essein- 
cedere  tamquam  tuum  competitorem.  Post  repulsam 
vero  risus  facit:  civem  bonum  ludit,  et  contra  Caesa- 
rem  sententias  dicit:  exspectationem  corripit;  Cu- 
rionem  prorsus  non  mediocriter  obiurgatus ,  hac  re- 
pulsa  se  mutavit.  Praeterea  qui  numquam  in  foro 
apparuerit,  non  multum  in  iudiciis  versatus  sit,  agit 
caussas  liberales :  sed  raro  post  meridiem.  2.  De  pro- 
vinciis,  quod  tibi  scripseram,IdibusSextil.  actum  iri, 
interpellat  iudicium  Marcelli,  consulis  designati.  In 
Kalend.  reiecta  re,  ne  frequentiam  quidem  efficerepo- 
tuerant.  Has  litteras  a.  d.  iv.  Non.  Septembr.  dedi, 
quum  ad  earn  diem  ne  profligatum  quidem  quidquam 
erat.  Ut  video,  caussa  haec  integra  in  proximum  an¬ 
num  transferetur :  et,  quantum  divino,  relinquendus 
tibi  erit,  qui  provinciam  obtineat.  Nam  non  expe- 
ditur  successio,  quando  Galliae,  quae  habent  inter- 
cessorem,  in  eamdem  conditionem,  quam  ceterae  pro- 
vinciae,  vocantur.  Hoc  mihi  non  est  dubium.  Quo 
tibi  magis  scripsi,  ut  ad  hunc  eventum  te  parares. 
3.  Fere  litteris  omnibus  tibi  depantheris scripsi.  Tur- 
pe  tibi  erit,  Patiscum  Curioni  decern  pantheras  mi- 
sisse,  te  non  multis  partibus  plures :  quas  ipsas  Curio 
mihi,et  alias  Africanas  decern  donavit:  neputesillum 
tantum  praedia  rustica  dare  scire.  Tu,  si  modo  me- 
moria  tenueris,  et  Cibyratas  arcessieris,  itemque  in 
Pamphyliam  litteras  miseris,  (nam  ibi  plures  capi 
aiunt,)  "quod  voles  efficies.  Hoc  vehementius  laboro 
nunc,  quod  seorsum  a  collega  puto  mihi  omnia  paran- 
da.  Amabo  te,  impera  tibi  hoc.  Curare  soles  libenter, 
ut  ego,  maiorem  partem  nihil  curare.  In  hoc  negotio 
nulla  tua,  nisi  loquendi,  cura  est,  hoc  est,  imperandi 
et  mandandi.  Nam  simul  atque  erunt  captae  :  qui 
alant  eas  et  deportent,  hahes  eos,  quos  ad  Sittianam 
syngrapham  misi.  Puto  etiam,  si  ullam  spemmihi 
litteris  ostenderis,  me  isto  missurum  alios.  4.  M.  Fe- 
ridium,  equitem  Romanum,  amici  mei  filium,  bonum 
et  strenuum  adolescentem ,  qui  ad  suum  negotium 
istuc  venit,  tibi  commendo:  et  te  rogo,  ut  eum  in 
tuorum  numero  habeas.  Agros,  quos  fructuarios  ha¬ 
bent  civitates,  vult  tuo  beneficio,  quod  tibi  facile  et 
honestum  factu  est,  immunes  esse ;  5.  gratos  et  bonos 
viros  tibi  obligaris.  Nolo  te  putare,  Favonmm  a  co- 
lumnariis  praeteritum  esse :  optimus  quisque  eum 
non  fecit.  Pompeius  tuus  aperte  Caesarem  vetat  et 
provinciam  tenere  cum  exercitu  et  consulem  esse. 
Tamen  hanc  sententiam  dixit,  nullum  hoc  tempore 
senatusconsultum  faciendum:  Scipio  hanc,  ut  Kalend. 
Martiis,  [de  provinciis  Galliis,]  neu  quid  coniunctim 
referretur.  Contristavit  haec  sententia  Balbum  Cor- 
nelium  et  scio,  eum  questum  esse  cum  Scipione. 
Calidius  in  defensione  sua  fuit  disertissimus,  in  accu- 
satione  satis  frigidus. 


rem,  quam  paratus  ab  exercitu  esses,  ne  quod  hie  tu- 
multus  dignitati  tuae  periculum  afferret.  Nam  de 
vita,  si  paratior  ab  exercitu  esses,  timuissem  :  nunc 
haec  exiguitas  copiarum  recessum,  non  dimicatio- 
nem  mihi  tuam  praesagiebat.  Hoc  quomodo  accipe- 
rent  homines,  quam  probabilis  necessitas  futura  es- 
set,  vereor  etiam  nunc :  neque  prius  desinam  formi- 
dare,  quam  tetigisse  te  Italiam  audiero.  2.  Sed  de 
Parthorum  transitu  nuntii  variossermonesexcitarunt. 
Alius  enim,  Pompeium  mittendum:  alius-,  ab  Urbe 
Pompeium  non  removendum :  alius,  Caesarem  cum 
suo  exercitu:  alius,  consules:  nemo  tamen  ex  sena- 
tus  consulto  privatos.  Consules  autem,  quia  veren- 
tur,  ne  illud  senatus  consultum  fiat,  ut  paludati  ex- 
eant,  et  contumeliose  praeter  eos  ad  alium  res  trans- 
feratur,  omnino  senatum  haberi  nolunt,  usque  eo,  ut 
parum  diligentes  inrepublica  videantur :  sedhoneste, 
sive  negligentia,  sive  inertia  est,  sive  ille,  quem  pro- 
posui,metus,  latet  subhactemperantiaeexistimatione, 
nolle  provinciam.  A  te  litterae  non  venerunt,  et, 
nisi  Deiotari  subsecutae  essent,  in  earn  opinionem 
Cassius  venerat,  quae  diripuisset  ipse,  ut  viderentur 
ab  hoste  vastata,  finxisse  bellum  et  Arabas  in  provin¬ 
ciam  immisisse  eosque  Parthos  esse  senatui  renun- 
tiasse.  Quare  tibi  suadeo,  quicumque  est  istic  status 
rerum,  diligenter  etcaute  perscribas,  ne  aut  velifica- 
tus  alicui  dicaris  aut  aliquid,  quod  referret  scire,  reti- 
cuisse.  3.  Nunc  exitus  est  anni :  nam  ego  has  litteras 
a.  d.  xiv.  Kal.  Decemb.  scripsi.  Plane  nihil  video 
ante  Kal.  Januar.  agi  posse.  Nosti  Marcellum,  quam 
tardus  et  parum  efficax  sit,  itemque  Servius  quam 
cunctator.  Cuiusmodi  putas  hoc  esse,  aut  qui  id, 
quod  nolint,  conficere  posse,  qui,  quae  cupiunt,  tamen 
ita  frigide  agunt,  ut  nolle  existimentur?  Novis  magi- 
stratibus  autem,  si  Parthicum  bellum  erit,  haec  caussa 
primos  menses  occupabit.  Sin  autem  non  erit  istic 
bellum.  aut  tantum  erit,  ut  vos  aut  successores,  par¬ 
vis  additis  copiis,  sustinere  possint:  Curionem  video 
se  dupliciter  iactaturum ;  primum,  ut  aliquid  Caesan 
adimat:  inde  ut  aliquid  Pompeio  tribuat,  quidvis, 
quamlibet  tenue  munusculum.  Paullus  porro  non 
humane  de  provincia  loquitur.  Huius  cupiditati  oc- 
cursurus  estFurnius  noster.  Plures  suspicarinon  pos¬ 
sum.  4.  Haec  novi.  Alia,  quae  possunt  accidere, 
non  cerno.  Multa  tempus  afferet,  praeparata  multa 
scio  Sed  intra  fines  hos,  quaecumqueacciderint,  ver- 
tentur.  Illud  addo  ad  actiones  C.  Curionis,  de  agro 
Campano:  de  quo  negant  Caesarem  laborare,  sed 
Pompeium  valde,ne  vacuus  advenientiCaesaripateat. 
5.  Quod  ad  tuum  decessum  attinet,  illud  tibi  non  pos¬ 
sum  polliceri,  me  curaturum,uttibisuccedatur :  illud 
certe  praestabo,  ne  amplius  prorogetur.  Tui  consiln 
est,  si  tempus,  si  senatus  coget,  si  honeste  a  nobis  re- 
cusari  non  poterit,  velisne  perseverare:  mei  officii 
est,  meminisse,  qua  obtestatione  decedens  mihi,  ne 
paterer  fieri,  mandaris. 


X.  ARG.  Scribit,  qui  sint  in  Urbe  runioves  de  belli)  l’ar- 
thico,  quid  in  senatu  de  provinciis  actum  iri  videatur:  quid 
actum  sit  aCurionede  agro  Campano,  et  quam  ipsedet  operam,  nc 
Ciceroni  prorogetur  provincia.  (Romae,  Sulpicio,  Marcello  coSS.  703.  j 

CAELIUS  CICERONI  S. 

1  Sanequam  litteris  C.  Cassii  et  Deiotari  sumus 
commoti.  Nam  Cassius  cis  Euphraten  copias  Par¬ 
thorum  esse  scripsit:  Deiotarus,  profectas  pei  Com- 
magenem  in  provinciam  nostram.  Ego  quidem  prae- 
cipuum  metum,  quod  ad  te  attinebat,  habui,  qui  sci 


XI.  ARG.  Supplicationibus  aegre  decretis,  Ciceronem  hor- 
tatur,  ut  decreti  auctoribus  gratias  agat.  Addit,  de  successore 
Caesaris  quid  actum  sit,  et  rerum  urbanarum  comnientariummit- 
tit  Sittianumque  negotium  commendat. 

(Romae,  Paullo,  Marcello  coss.  704.) 

CAELIUS  CICERONI  S. 

1.  Non  diu,  sed  acritcr  nos  tuae  supplicationes 
torserunt.  Incideramus  enim  in  difficilem  nodum. 
Nam  Curio  tui  cupidissimus,  cui  omnibus  rationibus 
comitiales  eripiebantur,  negabat  se  ullo  modo  pati 

posse,  decerni  supplicationes,  ne,  quod  furore  Paulli 
adeptus  esset  boni,  sua  culpa  videretur  amisisse,  et 
praevaricator  caussae  publicae  existimaretur.  Itaque 
ad  pactionem  descendimus:  et  confirmarunt  consu- 
les,  se  his  supplicationibus  in  hunc  annum  non  usu- 
ros.  Plane,  quod  utrisque  consulibus  gratias  agas, 
est:  Paullo  magis  certe.  Nam  Marcellus  sic  respon- 
dit,  se  spem  in  istis  supplicationibus  non  habere: 
Paullus  se  omnino  in  hunc  annum  non  edicturum. 

2.  Renuntiatum  nobis  erat,Hirrum  diutius  dicturum : 
prendimus  eum;  non  modo  non  fecit,  sed,  quum  de 
hostibus  ageretur,  et  posset  rem  impedire,  si,  utnu- 
merarentur,  postularet,  tacuit.  Tantum  Catoni  as- 
sensus  est,  qui  et  de  te  locutus  honorifice,  nondecre- 
rat  supplicationes.  Tertius  ad  hos  bavonius  accessit. 
Quare  pro  cuiusque  natura  et  instituto  gratiae  sunt 
agendae:  his,  quod  tantam  voluntatem  ostenderunt; 
pro  sententia,  quum  impedire  possent,  non  pugnarunt, 
Curioni  vero,  quod  de  suarum  actionum  cursu  tua 
caussa  deflexit.  Nam  Furnius  et  Lentulus,  ut  debue- 
runt,  quasi  eorum  res  esset,  una  nobiscum  circumie- 
runt  et  laborarunt.  Balbi  quoque  Cornelii  operam  et 
sedulitatem  laudare  possum.  Nam  cum  Curione  ve- 
hementer  locutus  est,  et  eum,  si  aliter  fecisset,  iniu- 
riam  Caesari  facturum  dixit :  turn  eius  fidem  in  su- 
spicionem  adduxit.  Decrerant,  qui  inique  transigi 
volebant,  Domitii,  Scipiones :  quibus  hac  re  ad  inter- 
cessionem  evocandam  interpellantibus,  venustissime 
Curio  respondit,  se  eo  libentius  non  intercedes,  quod 
quosdam,  qui  decernerent,  videret  confici  nolle. 

3.  Quod  ad  rempublicam  attinet,  in  unam  caussam 
omnis  contentio  coniecta  est,  de  provinciis :  in  quam 
adhuc  incubuisse  cum  senatu  Pompeius  videtur ,  ut 
Caesar  Id.  Novemb.  decedat.  Curio  omnia potius  sub- 
ire  constituit,  quam  id  pati.  Ceterassuasabiecitactio- 
nes.  Nostri  porro,  quos  tu  bene  nosti,  ad  extremum 
certamen  rem  deducere  non  audent.  Scena  rei  totius 
haec :  Pompeius,  tamquam  Caesarem  non  impugnet, 
sed,  quod  illi  aequum  putet,  constituat,  ait  Curionem 
quaerere  diseordias.  Yalde  autem  non  vult,  et  plane 
timet,  Caesarem  consulem  designariprius,  quamexer- 
citum  et  provinciam  tradiderit.  Accipitur  satis  male 
a  Curione :  et  totus  eius  secundus  consulatus  exagi- 
tatur.  Hoc  tibi  dico :  si  omnibus  rebus  prement  Cu¬ 
rionem,  Caesar  defendetur;  si  intercessorem  (quod 
videntur)  reformidarint,  Caesar,  quoad  volet,  manebit. 

4.  Quam  quisque  sententiam  dixerit,  in  commentario 

est  rerum  urbanarum;  ex  quo  tu,  quae  digna  sunt, 
selige.  Multa  transi,  in  primis  ludorum  explosiones, 
et  funerum,  et  ineptiarum  ceterarum.  Plura  habet 
utilia.  Denique  malo  in  hanc  partem  errare,  ut,  quae 
non  desideras,  audias,  quam  quidquam,  quod  opus 
est,  praetermittatur.  Tibi  curae  fuisse  de  Sittiano 
negotio,  gaudeo.  Sed,  quoniam  suspicaris,  mi¬ 
nus  certa  fide  eos  tibi  visos ;  tamquam  procurator,  sic 
agas,  rogo.  _ _ 

XII.  ARG.  Appiuni  Clamlium  censorem  queritur  tarn  in- 
grato  esse  animo,  ut  metuat,  ne  ah  hoc  mox  accusetur,  seveio 
ilium  velle  antevertere  et  lege  Scantinia  accusare. 

(Romac,  Paullo,  Marcello  coss.  704.) 

CAELIUS  CICERONI  S. 

1 .  Pudet  me  tibi  confiteri,  et  queri  de  Appii,  ho- 
minis  ingratissimi,  iniuriis,  qui  me  odisse,  quia  ma- 
gna  mihi  debebat  beneficia,  coepit;  et,  quum  homo 
avarus,  ut  ea  solveret,  sibi  imperare  non  posset,  oc- 
cultum  bellum  mihi  indixit:  ita  occultum  tamen,  ut 


multi  mihi  renuntiarent,  et  ipse  facile  animadverte- 
rem,  male  eum  demecogitare.  Posteaquamverocom- 
peri  eum  collegium  tentasse,  deinde  aperte  cum  qui- 
busdam  locutum ,  cum  L.  Domitio,  ut  nunc  est,  mihi 
inimicissimo  homine,  deliberare;  velle  hocmunuscu- 
lum  deferre  Cn.  Pompeio:  ipsum  ut  prenderem,  et 
ab  eo  deprecarer  iniuriam ,  quern  vitam  mihi  debere 
putaram,  impetrare  a  me  non  potui.  2. Quid  ergo  est? 
Turn  quidem  cum  aliquot  amicis,  qui  testes  erant 
meorum  in  ilium  meritorum,  locutus  sum.  Postea- 
quam  ilium,  ne,  cui  satisfaceret  quidem,  me  dignum 
habere  sensi,  malui  collegae  eius,  homini  alienissimo 
mihi,  et  propter  amicitiam  tuam  non  aequissimo,  me 
obligare,  quam  illius  simiae  vultum  subire.  Id  post- 
quam  resciit,  excanduit,  et  me  caussam  inimicitiarum 
quaerere  clamitavit,  ut,  si  mihi  in  pecunia  minus  sa- 
tisfecisset,  per  hanc  speciem  simultatis  eum  conse- 
ctarer.  Postea  non  destitit  arcessere  Polam  Servium, 
accusatorem,  inire  cum  Domitio  consilia.  3.  Quibus 
quum  parum  procederet,  ut  ulla  lege  mihi  ponerent 
accusatorem,  compellari  ea  lege  me  voluerunt,  qua 
dicere  non  poterant.  Insolentissimi  homines  summis 
Circensibus  ludis  meis  postulandum  me  lege  Scan¬ 
tinia  curant.  Vix  hoc  eratPola  elocutus,  quum  ego 
Appium  censorem  eademlegepostulavi.  Quod  melius 
caderet,  nihil  vidi.  Nam  sic  est  a  populo,  et  non  in- 
fimo  quoque,  approbatum,  ut  maioremAppio  dolorem 
fama,  quam  postulatio,  attulerit.  Praeterea  coepi 
sacellum,  in  domo  quod  est,  ab  eo  petere.  4.  Contur- 
bat  me  mora  servi  huius,  qui  tibi  litterasattulit.  Nam 
acceptis  prioribus  litteris,  amplius  quadraginta  man- 
sit.  Quid  tibi  scribam,  nescio.  Scis,  Domitio  [comi- 
tiorum]  diem  timori  esse.  Exspecto  te  valde,  et  quam 
primum  videre  cupio.  A  te  peto,  ut  meas  iniurias 
proinde  doleas ,  ut  me  existimas  et  dolere  et  ulcisci 
tuas  solere.  [Yale.] 

XIII.  ARG.  Ciceroni  gratulatur  affinitatem  Dolahellae, 
narrat  de  intercessione  Curionis ,  et  de  provinciis  quid  actum 
sit,  et  de  mol-te  Hortensii.  (Romae,  Paullo,  Marcello  coss.  704.) 

CAELIUS  CICERONI  S. 

] .  Gratulor  tibiaffinitatevirimediusfidiusoptimi. 
Nam  hoc  ego  de  illo  existimo.  Cetera  porro,  quibus 
adhuc  ille  sibi  parum  utilis  fuit,  et  aetate  iam  sunt 
decussa  et  consuetudine  atque  auctoritate  tua  et  pu- 
dore  Tulliae,  si  qua  restabunt,  confide  celeriter  sub- 
latum  iri.  Non  est  enim  pugnax  in  vitiis,  neque  he- 
besad  id,  quod  melius  sit,  intelligendum.  Deinde 
(quod  maximum  est)  ego  ilium  valde  amo.  2.  Voles, 
Cicero,  Curionem  nostrum  lautum  intercession^  de 
provinciis  exitum  habuisse .  Nam  quum  de  intercessio¬ 
ne  referretur,  quae  relatio  fiebat  ex  senatus  consulto, 
primaque  M.  Marcelli  sententia  pronuntiata  esset,  qui 
agendum  cum  tribunis  plebis  censebat:  frequens  se¬ 
natus  in  alia  omnia  iit.  Stomacho  est  scilicet  Pom¬ 
peius  Magnus  nunc  ita  languenti,  ut  vix  id,  quod  sibi 
placeat,  reperiat.  Transierant  illuc,  ut  ratio  esset 
eius  habenda,  qui  neque  exercitum  neque  provincias 
tradere  vellet.  Quemadmodum  hoc  Pompeius  laturus 
sit,  (quum  cognoscat,  quidnam  reipublicae  futurum 
sit-  si  non  curet,)  vos  senes  divites  videritis.  Q.Hor- 

tensius,  quum  has  litteras  scripsi,  animam  agebat. 

XIV.  ARG.  De  Domitii  repulsa,  de  Saturnini  accusatione, 
de  Pompeii  et  Caesaris  discordiis ,  de  Appii  censoris  ridicula 
diligentia  et  coniecturam  de  future  reipublicae  statu  exponit. 

(Romae,  Paullo,  Marcello  coss.  704.) 

CAE  LIUS  CICERONI  S. 

1 .  Tanti  non  fuit  Arsacen  capere,  Seleuciam  ex- 
pu°nare,  ut  earum  rerum,  quae  hie  gestae  sunt,  spe- 
ctaculo  careres.  Numquam  tibi  oculi  doluissent,  si  m 
repulsa  Domitii  vultum  vidisses.  Magna  ilia  conutia 
fuerunt ,  et  plane  studia  ex  partium  sensu  apparue- 
mnt :  perpauci  necessitudinem  secuti  officium  prae- 
stiterunt.  Itaque  mihi  est  Domitius  inimicissimus, 
ut  ne  familiarem  quidem  suum  quemquam  tam  ode- 
rit,  quam  me :  atque  eo  magis,  quod  per  imunam  si- 
bi  putat  ereptum,  cuius  ego  auctor  fuenm.  Nunc  lu 
rit  tam  gavisos  homines  suum  dolorem,  unumque 
me  studiosiorem  Antonii.  Nam  Cn.  Saturnmum  ado- 
lescentem  ipse  Cn.  Domitius  reum  fecit,  sane  quam 
superiore  a  vita  invidiosum.  Quod  ludicium  nunc 
in  exspectatione  est,  etiam  in  bona  spe,  post  sex. 
Peducaei  absolutionem.  2.De  summa  repubhea  saepe 
tibi  scripsi,  me  annum  pacem  non  videre ;  et  quopro- 
nius  ea  contentio,  quam  fieri  necesse  est,  accedit,  eo 
clarius  id  periculum  apparet.  Propositum  hoc  est, 
de  quo,  qui  rerum  potiuntur,  sunt  dimicatun :  quod 
Cn.  Pompeius  constituit  non  pati  C.  Caesarem  consu- 
lem  aliter  fieri,  nisi  exercitum  et  provincias  tradide- 
rit :  Caesari  autem  persuasum  est,  se  salvum  esse  non 
posse,  si  ab  exercitu  recesserit.  Fert  lllamtamencon- 
ditionem,  ut  ambo  exercitus  tradant.  Sic  llh  amores 
et  invidiosa  coniunctio,non  ad  occultam  reciditobtre- 
ctationem,  sed  ad  bellum  seerumpit;  neque  mearum 
rerum  quod  consilium  capiam,  repeno.  Quod  non 
dubito,  quin  te  quoque  haec  deliberatio  sit  perturba- 
tura.  Nam  mihi  cum  hominibus  his  et  gratia  et  ne- 
cessitudo  est;  turn  caussam  illam,  non  homines  odi. 

3  Ulud  te  non  arbitror  fugere,  quin  homines  m  dis- 
sensione  domestica  debeant,  quamdiu  civiliter  sine 
armis  certetur,  honestiorem  sequi  partem:  ubi  ad 
bellum  etcastra  ventum  sit,  firmiorem;  et  id .melius 
statuere,  quo  tutius  sit.  In  hac  discordia  video,  Cn. 
Pompeium  senatum,  quique  res  iudicant,  secum  ha- 
biturum:  ad  Caesarem  omnes,  qui  cum  timore  aut 
mala  spe  vivant,  accessuros ;  exercitum  conferendum 
non  esse  omnino.  Modo  satis  spatn  sit  ad  conside 
randas  utriusque  copias  et  ad  eligendam  partem. 
4.  Prope  oblitus  sum,  quod  maxime  fuit  scribendum. 
Scis  Appium  censorem  hie  ostenta  facere .  de  signis 
et  tabulis,  de  agri  modo,  de  aere  alieno  acemme 
a^ere9  Persuasum  est  ei ,  censuram  lomentum  aut 
nitrumesse.  Errare  mihi  videtur.  Nam  sordeseluere 
vult  ‘  venas  sibi  omnes  et  viscera  aperit.  Curre,  per 
deos  atque  homines,  etquam  primumhaecnsum  vem, 
le"is  Scantiniae  iudiciumapudDrusum  fieri,  Appium 
detabulis  et  signis  agere.  Crede  mihi,  est  properan- 
dum  Curio  noster  sapienter  id,  quod  rennsit  de 
stipendio  Pompeii,  fecisse  existimatur.  Ad  summam 
quaeris,  quid  putem  futurum.  Si  alter  uter  eorum  ad 
Parthicum  bellum  non  eat.  video  magnas  nnpender 
discordias,  quas  ferrum  et  vis  mdicabit.  U  erque 
animo  et  copiis  est  paratus.  Si  sine  tuo  pencil lo  ler i 
posset,  magnum  et  iucundum  tibi  lortuna  spectaci  - 

lum  parabat.  _ 

XV  AKG.  Pompeium  vituj.ei'at,  Caesarem  lamlat:  seril.il 
Cicero  nis,  .1.  «h»  - 
mil  io  ilimisso.  (Marcello,  Leululo  cosa.  70o.) 

CAELIUS  CICERONI  S. 

1 .  Ecquando  tu  hominem  ineptiorem,  quam  luum 
Cn.  Pompeium  vidisti,  qui  tantas  turbas,  qiu Aa m  nu- 
~ax  esset,  commorit?  ecquem  autem  Caesare  nost 


acriorem  in  rebus  gerendis,  eodem  in  victoria  tem- 
peratiorem  aut  legisti  aut  audisti?  Quid  est?  nunc 
tibi  nostri  milites,  qui  durissimis  et  fngidissinus 
locis,  taeterrima  hieme,  bellum  ambulando  contecc- 
runt,  malis  orbiculatis  esse  pasti  videntur.  Qum- 
iam,  inquis,  gloriose  omnia.  Si  scias,  quam  sollici- 
tus  sim,  turn  hanc  meam  gloriam,  quae  ad  me  nihil 
pertinet,  derideas.  Quae  tibi  exponere,  nisi  coram, 
non  possum:  idque  celeriter  fore  spero.  Nam  me, 
quum  expulisset  ex  Italia  Pompeium ,  constituit  ad 
Urbem  vocare :  id  quod  iam  existimo  confectum,  nisi 
si  maluit  Pompeius  Brundisii  circumsederi.  2.  Per- 
eam,  si  minima  caussa  est  properandi  isto  mihi,  quod 
te  videre  et  omnia  intima  conferre  discupio.  Ilabeo 
autem,  quammulta!  Hui,  vereor,  (quod  solet  fieri,) 
ne ,  quum  te  videro ,  omnia  obliviscar .  Sed  tamen 
quodnam  ob  scelus  iter  mihi  necessarium  retro  ad 
Alpes  versus  incidit?  Adeo,  quod  Intimelii  in  armis 
sunt,  neque  de  magna  caussa.  Bellienus,  verna  De- 
metrii,  qui  ibi  cum  praesidio  erat,  Domitium  quem- 
dam,  nobilem  illic  Caesaris  hospitem,  a  contraria 
factione  nummis  acceptis  comprehendit  et  strangula- 
vit.  Civitas  ad  arma  iit.  Eo  cum  quattuor  cohorti- 
bus  mihi  per  nives  eundum  est.  Usquequaque ,  m- 
quies,  Domitii  mali  dant.  Vellem  quidem  Venere 
prognatus  tantum  animi  habuisset  in  vestro  Domitio, 
quantum  Psecade  natus  in  hoc  habuit.  Ciceroni 
F.  S.D. 


XVI.  ARG.  Pulso  ex  Italia Pompeio,  snailet  Cicei-oni  (  ae- 
lius,  ut  liolit  afttictam  fortunam  sequi,  sed  aliquam  se  in  url.em 
a  Lello  vacuam  recipiat.  (Marcello,  Lentulo  coss.  ,Oj.) 

M.  CAELIUS  S.  D.  M.  CICERONI. 

1.  Exanimatus  sum  tuis  litteris,  quibus  te  nihil 
nisi  triste  cogitare  ostendisti ;  neque,  id  quid  esset, 
perscripsisti;  neque  non  tamen,  quale  esset,  quod  co- 
gitares,  aperuisti.  Has  illico  ad  te  litteras  scripsi. 
Per  fortunas  tuas,  Cicero,  per  liberos,oro,  obsecro,  ne 
quid  gravius  de  salute  et  incolumitate  tua  consulas. 
Nam  deos  hominesque,  amicitiamque  nostram  testili 
cor,  me  [neque  temere]tibi  praedixisse,  neque  temere 
monuisse :  sed  postquam  Caesarem  convenenm ,  sen- 
tentiamque  eius,  qualis  futura  esset,  parta  vie  011a, 
cognoverim,  te  certiorem  fecisse.  Si  existimas,  eam- 
dem  rationem  fore  Caesari  in  dimittendis  adversarns, 
et  conditionibus  ferendis,  erras.  Nilnl  nisi  atrox  et 
saevum  cogitat,  atque  etiam  loquitur.  Iratus  senatui 
exiit :  his  intercessionibus  plane  incitatus  est:  non, 
mehercule ,  erit  deprecationi  locus.  2.  Quare  si  tibi 
tu,  si  filius  unicus,  si  domus,  si  spes  tuae  rehquae  tibi 
carae  sunt:  si  aliquid  apud  te  nos ,  si  vir  optimus,  ge- 
nertuus,  valet:  quorum  fortunas  non  debes  velle  con- 
turbare ,  ut  earn  caussam ,  in  cuius  victoria  salus  no¬ 
stra  est,  odisse  aut  relinquere  cogamur,  aut  impiam 
cupiditalem  contra  salutem  tuam  habeamus.  Dem- 
que  illud  cogita :  quod  offensae  fuent  in  ista  cuncta- 
tione,  te  subisse  ;  nunc  te  contra  victorem  facere,  quern 
dubiis  rebus  laedere  noluisti,  et  ad  eos  iugatos  acce- 
dere ,  quos  resistentes  sequi  noluens ,  summae  stulti 
tiae  est.  Vide,  ne,  dum  pudet  te  parum  optimatem 
esse,  parum  diligenter,  quid  optimum  sit,  eligas.  3. 
Quod  si  totum  tibi  persuadere  non  possum :  saltern, 
dum,  quid  de  Hispaniis  aganius,  scitur,  exspecta: 
quas  tibi  nuntio  adventu  Caesaris  fore  nostras.  Quam 
isti  spemhabeant,  amissis  Ilispanns ,  nescio.  Quod 
norro  tuum  consilium  sit  ad  desperatos  accedere ,  non 
medius  fidius  reperio.  4.  Hoc,  quod  tunondicendonu- 

hi  significasti,  Caesar  audierat,  ac  simulatque,  have, 
mihi  dixit,  statim,quid  de  te  audisset,  exposuit.  Ne- 
gavi  me  scire :  sed  tamen  ab  eo  petii ,  ut  ad  te  litteras 
mitteret,  quibus  maxime  ad  remanendum  commoveri 
posses.  Me  secum  in  Hispaniam  ducit.  Nam,  nisi 
ita  faceret,  ego  prius,  quam  ad  Urbem  accederem, 
ubicumque  esses,  ad  te  percurrissem  et  hoc  a  te 
praesens  contendissem  atque  omni  vi  te  retinuissem. 
5.  Etiam  atque  etiam,  Cicero,  cogita,  ne  te  tuosque 
omnesfundituseverta’s :  netesciensprudensque  eode- 
mittas,  unde  exitum  vides  nullum  esse.  Quod  siteaut 
voces  optimatium  commovent,  aut  nonnullorum  ho- 
minuminsolentiametiactationem  ferre  non  potes:  eli— 
gas  censeo  aliquod  oppidum  vacuum  a  bello,  dum 
haec  decernuntur,  quae  iam  erunt  confecta.  Id  si  fe- 
ceris ,  et  ego  te  sapienter  fecisse  iudicabo  et  Caesarem 
non  offendes. 


XVII.  ARG.  Queritur,  multa  iam  incommoda  sibi  nasci, 
qui  Caesaris  partes  sectatus  sit.  Ab  hoc  enim  se  Romae  praeto- 
rem  relictum,  rebus  urbanis  Trebonio  mandatis,  multa  mala  sibi 
invidia  et  aemulatione  contraxisse  et  consilii  sui  se  poenitere 
coepisse  profitetur.  (Romae,  Caesare  II.  Serv.  Isaurico  cos s.  706.) 

CAELIUS  CICERONI  S. 

1 .  Ergo  me  potius  in  Hispania  fuisse  turn ,  quam 
Formiis,  quum  tu  profectus  es  adPompeium!  Quod 
utinam  aut  Appius  Claudius  in  ista  parte  C.  Curio, 
cuius  amicitia  me  paullatim  in  hanc  perditam  caus- 
sam  imposuit :  nam  mihi  sentio  bonam  mentem  ira- 
cundia  et  amore  ablatam.  Tu ,  tu  porro ,  quum  ad  te 
proficiscens  noctu  Arimino  venissem,  dum  mihi  pacis 
mandata  das  ad  Caesarem ,  et  mirificum  civem  agis, 
amici  officium  neglexisti,  neque  mihi  consuluisti. 
Neque  haec  dico,  quod  diffidam  huic  caussae:  sed, 
crede mihi,  perire  satius est,  quam hosvidere.  2.  Quod 
si  timor  vestrae  crudelitatis  non  esset ,  eiecti  iam  pri- 
dem  hinc  essemus.  Nam  hie  nunc  praeter  foenera- 
tores  paucos  nec  homo  nec  ordo  quisquam  est,  nisi 
Pompeianus.  Equidem  iam  effeci,  ut  maxime  plebs, 
et,  qui  antea  noster  fuit,  populus  vester  esset.  Cur 
hoc,  inquis?  Imrno  reliqua  exspecta.  Vos  invitos  vin- 
cerecoegero.  Irritavi  in  me  Catonem.  Vos  dormi- 
tis :  nec  [haec]  adhuc  mihi  videmini  intelligere ,  qua 
nos  pateamus ,  et  qua  simus  imbecilli.  Atque  hoc 
nullius  praemii  spe  faciam:  sed,  quod  apud  mepluri- 
mum  solet  valere,  doloris  atque  indignitatis  caussa. 
Quid  istic  facitis?  Praelium  exspectatis,  quod  firmis- 
simum  est?  Vestras  copias  non  novi.  Nostri  valde 
depugnare  et  facile  algere  et  esurireconsuerunt.  Vale. 

79. 

LIBER  N  0  N  U  S. 


I.  ARG.  Varronis  adventum  exspectat,  ut  ex  consuetudine 
eius  non  minus,  quam  ex  litteris,  solatium  petat,  afflicta  repu- 
blica.  (Romae,  Caesare  III.  Lentulo  coss.  708.) 

M.  T.  CICERO  S.  D.  M.  TERENTIO  VARRONI. 

Ex  iis  litteris,  quas  Atticus  a  te  missas  mihi 
legit,  quid  ageres ,  et  ubi  esses ,  cognovi ;  quando  au- 
tem  te  visuri  essemus ,  nihil  sane  ex  iisdem  litteris 


potui  suspicari.  In  spem  tamen  venio,  appropinqua- 
re  tuum  adventum :  qui  mihi  utinam  solatio  sit!  Etsi 
tot  tantisque  rebus  urgemur ,  nullam  ut  allevationem 
quisquam  non  stultissimus  sperare  debeat :  sed  tamen 
aut  tu  potes  me  aut  ego  te  fortasse  aliqua  re  iuvare. 
2.  Scito  enim  me,  posteaquam  in  Urbem  venerim,  re- 
disse  cum  veteribus  amicis,  id  est  cum  libris  nostris, 
in  gratiam.  Etsi  non  idcirco  eorum  usum  dimiseram, 
quod  iis  succenserem :  sed  quod  eorum  me  suppude- 
bat.  Videbar  enim  mihi ,  quum  me  in  res  turbulen- 
tissimas  infidelissimis  sociis  demisissem,  praeceptis 
illorum  non  satis  paruisse.  Ignoscunt  mihi,  revo- 
cant  in  consuetudinem  pristinam ,  teque ,  quod  in  eo 
permanseris,  sapientiorem ,  quam  me,  dicunt  fuisse. 
Quamobrem,  quoniam  placatis  iis  utor,  videor  sperare 
debere,  si  te  viderim,  et  ea,  quae  premant,  et  ea,  quae 
impendeant,  me  facile  transiturum.  Quamobrem  sive 
in  Tusculano,  sive  in  Cumano  ad  te  placebit,  sive 
(quod  minime  velim)  Romae,  dummodo  simul  simus, 
perficiam  profecto ,  ut  id  utrique  nostrum  commodis- 
simum  esse  videatur. 


II.  ARG.  Retentae  epistolae  caussani  exponit:  deinde  sua- 
det,  ut,  quod  ipse  faciat,  oculos  hominum  vitet,  donee  gratulatio 
Africanae  victoriae  defervescat,  et  suum  iuvandae  reip.  deside- 
l'iuni  declarat.  (Romae,  Caesare  1U.  Lentulo  coss.  708.) 

CICERO  VARRONI. 

I .  Caninius  tuus  idem ,  et  idem  noster,  quum  ad 
me  pervesperi  venisset  et  se  postridie  mane  ad  te  itu- 
rum  esse  dixisset :  dixi  ei  me  daturum  aliquid ;  mane 
utpeteret,  rogavi.  Conscripsi  epistolam  noctu ;  nec 
ille  ad  me  rediit;  oblitum  credidi.  Attamen  earn 
ipsam  tibi  epistolam  misissem  per  meos,  nisi  audis- 
sem  ex  eodem ,  postridie  te  mane  e  Tusculano  exitu- 
rum.  At  tibi  repente  paucis  post  diebus ,  quum  mi¬ 
nime  exspectarem,  venit  ad  me  Caninius  mane:  profi- 
cisci  ad  te  statim  dixit.  Etsi  erat  ecoXog  ilia  epistola, 
praesertimtantis  postea  novis  rebus  allatis,  tamen  per¬ 
ire  lucubrationem  meam  nolui,  et  earn  ipsam  Caninio 
dedi :  sed  cum  eo ,  ut  cum  homine  docto  et  tui  aman- 
tissimo,  locutus  ea  sum,  quae  pertulisse  ilium  ad  te 
existimo.  2.  Tibi  autem  idem  consilii  do,  quod  mi- 
himetipsi:  utvitemus  oculos  hominum,  si  linguas  mi¬ 
nus  facile  possimus.  Qui  enim  victoria  se  efferunt, 
quasi  victos  nos  intuentur ;  qui  autem  victos  nostros 
moleste  ferunt ,  nos  dolent  vivere.  Quaeres  fortasse, 
cur,  quum  haec  in  Urbe  sint,  non  absim,  quemadmo- 
dum  tu.  Tu  enim  ipse,  qui  et  me  et  alios  prudentia 
vincis,  omnia,  credo,  vidisti;  nihil  te  omnino  fefellit. 
Quis  est  tarn  lynceus ,  qui  in  tantis  tenebris  nihil  of- 
fendat,  nusquam  incurrat?  3.  Ac  mihi  quidem  iam 
pridem  venit  in  mentem,  bellum  esse,  aliquo  exire, 
ut  ea ,  quae  agebantur  hie ,  quaeque  dicebantur ,  nec 
viderem  nec  audirem.  Sed  calumniabar  ipse.  Pu- 
tabam ,  qui  obviam  mihi  venisset ,  ut  cuique  commo- 
dum  esset,  suspicaturum  aut  dicturum,  etiamsi  non 
suspicaretur :  Ilic  aut  metuit,  et  earefugit;  aut  ali¬ 
quid  cogitat  et  habet  navem  paratam.  Denique,  le- 
vissime  qui  suspicaretur,  et  qui  fortasse  me  optime 
novisset,  putaret  me  idcirco  discedere,  quod  quosdam 
homines  oculi  mei  ferre  non  possent.  Haec  ego  suspi- 
cans ,  adhuc  Romae  maneo :  et  tamen  lehi&oTaq  con- 
suetudo  diuturna  callum  iam  obduxit  stomacho  meo. 
4.  Habes  rationem  mei  consilii.  Tibi  igitur  hoc 
censeo:  latendum  tantisper  ibidem,  dum  effervescit 
haec  gratulatio,  et  simul  dum  audiamus,  quemadmo- 
dum  negotium  confectum  sit;  confectum  enim  esse 

existimo.  Magni  autem  intererit ,  qui  fuerit  victoris 
animus,  qui  exitus  rerum.  Quamquam  quo  me  con- 
iectura  ducat,  habeo :  sed  exspecto  tamen.  5.  Te  ve- 
ro  nolo,  nisi  ipse  rumor  iam  raucus  erit  factus,  ad 
Baias  venire.  Erit  enim  nobis  honestius,  etiam  quum 
discesserimus,  videri  venisse  in  ilia  loca  ploratum  po- 
tius  quam  natatum.  Sed  haec  tu  melius :  modo  nobis 
stet  illud ,  una  vivere  in  studiis  nostris ,  a  quibus  an- 
tea  delectationem  modo  petebamus  ,  nunc  vero  etiam 
salutem ;  non  deesse,  si  quis  adhibere  volet,  non  mo¬ 
do  ut  architectos,  verum  etiam  ut  fabros,  ad  aedifican- 
dum  rempublicam ,  et  potius  libenter  accurrere :  si 
nemo  utetur  opera,  tamen  et  scribere  et  legere  noh- 
leiag :  et  si  minus  in  curia  atque  in  foro ,  at  in  litteris 
et  libris ,  ut  doctissimi  veteres  fecerunt ,  navare  rem 
publicam,  et  de  moribus  ac  legibus  quaerere.  Mihi 
haec  videntur.  Tu,  quid  sis  acturus,  et  quid  tibi  pla 
ceat,  pergratum  erit,  si  ad  me  scripseris. 

HI.  AR6.  Iturum  se  ad  Varronem  scribit:  sed  fore,  qm 
iam  reprehendant  peregrinationem  Baianam.  Se  vero  ,  contem- 
ptis  bavbaroruni  vocibus,  litterarum  studia  persequi. 

(Romae,  Caesare  III.  Lepido  coss.  708.) 

CICERO  VARRONI. 

1.  Etsi,  quid  scriberem,  non  habebam:  tamen 
Caninio  ad  te  eunti  non  potui  nihil  dare.  Qnid  ergo 
potissimum  scribam?  Quod  velle  te  puto,  cito  me  ad 
te  esse  venturum.  Etsi  vide,  quaeso,  satisne  rectum 
sit,  nos,  hoc  tanto  incendio  civitatis,  in  istis  locis  esse. 
Dabimus  sermonem  iis,  qui  nesciunt,  nobis,  quocum- 
que  in  loco  simus ,  eumdem  cultum,  eumdem  victum 
esse.  Quid  refert?  Tamen  in  sermonem  incidemus. 
Yalde  id,  credo,  laborandum  est,  ne,  quum  omnes  in 
omni  genere  et  scelerum  et  flagitiorum  volutentur, 
nostra  nobiscum  aut  inter  nos  cessatio  vituperetur.  2. 
E°e  vero,  neglecta  barbarorum  inscitia,  te  persequar : 
quam  vis  enim  haec  sint  misera,  quae  sunt  miserrima ; 
tamen  artes  nostrae  nescio  quo  modo  nunc  uberiores 
fructus  ferre  videntur,  quam  olim  ferebant,  sive  quia 
nulla  nunc  in  re  alia  acquiescimus,  sive  quod  gravi- 
tas  morbi  facit,  ut  medicinae  egeamus,  eaque  nunc 
appareat;  cuius  vim  non  sentiebamus ,  quum  valeba- 
mus.  Sed  quid  ego  nunc  haec  ad  te,  cuius  domi  na- 
scuntur?  rlavx  elgA-d'rjvag.  Nihil  scilicet,  nisi  utre- 
scriberes  aliquid ,  me  exspectares .  Sic  igitur  facies . 

IV.  ARG.  Possitne  Yarro  venire,  necne,  iocose  quaerit. 

(In  Tusculano,  Caesave  III.  Lepido  coss.  70S.) 

CICERO  Y  A  R  R  ONI. 

Tie*  ol  SvvaTCJV  me  scito  xoau  AioSuqov  xglveiv. 
Ouapropter ,  si  venturus  es ,  scito  necesse  esse  te  ve¬ 
nire-  sin  autem  non  es,  tcjv  adwarav  est  te  venire. 
Nunc  vide,  utra  te  xylaig  magis  delectet ,  X^vantnEia- 
ne  an  haec ,  quam  noster  Diodotus  non  concoquebat. 
Sed  de  his  etiam  rebus,  otiosi  quum  erimus,  loque- 
mur;  hoc  etiam  x«t«  X(jv<htmov  dvvazov  est.  De  Lo- 
ctio  mihi  gratum  est:  nam  id  etiam  Attico  mandaram. 
Tu  si  minus  ad  nos,  accurremus  ad  te.  Si  hortum  in 
bibliotheca  habes,  deerit  nihil. 


V  ARG.  Probat  et  (Hem,  quo  conventnri  sint,  et  suum 
Varronisque  consilium,  quod  a  Caesare  vied  ab  armis  discesse- 
rint.  (Romae,  Caesare  ill.  Lepido  coss.  708.) 

CICERO  VARRONI. 

1  Mihi  vero  ad  Nonas  bene  maturum  videtur  fo¬ 
re,  ncque  solum  propter  reipublicae ,  sed  etiam  pio 


pter  anni  tempus.  Quare  istum  diem  probo :  itaque 
eumdem  ipse  sequar.  2.  Consilii  nostri,  ne  si  eos 
quidem,  qui  id  secuti  non  sunt,  non  poemteret,  no¬ 
bis  poenitendum  putarem.  Secuti  enim  sumus  non 
spent ,  sed  officium;  reliquimus  autem  non  ofhcium, 
sed  desperationem.  Ita  verecundiores  fuimus,  quam 
qui  se  domo  non  commoverunt :  saniores ,  quam  qui 
amissis  opibus  domum  non  reverterunt.  Sed  nihil 
minus  fero ,  quam  severitatem  otiosorum ,  et ,  quoquo 
modo  se  res  habet,  magis  illos  vereor,  qui  in  bello  oc- 
ciderunt,  quam  hos  euro,  quibus  non  satistacimus, 
quiavivimus.  3.  Mihi  si  spatium  fuerit  in  Tuscu  a- 
num  ante  Nonas  veniendi,  istic  te  videbo :  sin  minus, 
persequar  inCumanum  et  ante  te  certiorem  faciam,  ut 
lavatio  parata  sit. 

VI.  ARG.  Caesaris  ex  Africano  bello  adventuin  nuntiat,  et 
belli  civilis  caussam  in  Pompeium  potius,  quam  in  Caesarem 
confert.  Laudat  Varronis  rationem  in  litteris  vivendi. 

(Romae,  Caesare  III.  Lepido  coss.  708.) 

CICERO  VARRONI. 

1.  Caninius  noster  me  tuis  verbis  admonuit,  ut 
scriberem  ad  te ,  siquidesset,  quod  putarem  te  scire 
oportere.  Est  igitur  adventus  [Caesaris  scilicetj  in 
exspectatione :  neque  tu  id  ignoras.  Sed  tamen,  quum 
ille  scripsisset ,  ut  opinor ,  se  in  Alsiense  venturum ; 
scripserunt  ad  eum  sui ,  ne  id  faceret :  multos  ei  mo 
lestos  fore,  ipsumque  multis.  Ostiae  videri  commo- 
dius  eum  exire  posse.  Id  ego  non  intelligebam,  quid 
interesset.  Sed  tamen  llirtius  mihi  dixit  ,  et  se  ad 
eum,  et  Balbum ,  et  Oppium  scripsisse ,  ut  ita  faceret, 
homines,  ut  cognovi,  amantes  tui.  2.  Hoc  ego  ldcn- 
co  nosse  te  volui,  ut  scires,  hospitium  tibi  ubi  para- 
res,  vel  potius  ut  *  utrobique :  quid  enim  ille  iacturus 
sit,  incertum  est :  et  simul  ostentavi  tibi,  me  istis  esse 
familiarem  et  consiliis  eorum  interesse.  Quod  ego 
cur  nolim,  nihil  video.  Non  enim  est  idem,  ferre,  si 
quid  ferendum  est ,  et  probare ,  si  quid  probandum 
non  est.  Etsi  quid  non  probem?  Quid  enim  iam  scio 
praeter  initia  rerum?  Nam  haec  in  voluntate  fuerunt. 
Vidi  enim  (nam  tu  aberas)  nostros  amicos  cupere  bel- 
lum :  hunc  autem  non  tarn  cupere ,  quam  non  timere. 
Ergo  haec  consilii  fuerunt,  reliqua  necessana.  yin 
cere  autem  aut  hos  aut  illos  necesse  est.  3.  Scio  te 
semper  mecum  in  luctu  fuisse,  quum  videremus, 
quam  illud  ingens  malum  alterius  utrius  exercitus  et 
ducum  interitu :  turn  vero  extremum  malorum  omnium 
esse  civilis  belli  victoriam:  quam  quidem  ego  etiam 
illorum  timebam,  ad  quos  veneramus.  Crudeliter 
enim  otiosis  minabantur :  eratque  iis  et  tua  mvisa  \o 
luntas  et  mea  oratio.  Nunc  vero ,  si  essent  nostri  po 
titi  valde  intemperantes  fuissent.  Erant  enim  nobis 
perirati,  quasi  quidquam  de  nostra  salute  decrevisse- 
mus ,  quod  non  idem  illis  censuissemus :  aut  quasi 
utilius  reipublicae  fuerit,  eos  etiam  ad  bestiarum  au- 
xilium  confugere ,  quam  vel  emori ,  vel  cum  spe ,  si 
non  optima,  at  aliqua  tamen  vivere.  L  At  in  pertur- 
bata  republica  vivimus.  Quis  negat?  Sed  hoc  vide- 
rint  ii ,  qui  nulla  sibi  subsidia  ad  omnes  vitae  status 
paraverunt.  Hue  enim  ut  venirem,  superior  longius, 
quam  volui,  fluxit  oratio.  Quum  enim  te  semper  ma- 
«mum  hominem  duxi:  turn,  quod  his  tempestatibuses 
prope  solus  in  portu,  fructusque  doctrinae  percipis 
eos ,  qui  maximi  sunt,  ut  ea  copsidcres  eaque  tractes, 
quorum  et  usus  et  delectatio  est  omnibus  istorum  et 
actis  et  voluptatibus  anteponeuda.  Equidem  hos  tuos 
Tusculanenses  dies  instar  csso  vitae  puto,  libenteique 

omnibus  omnes  opes  concesserim ,  ut  mihi  liceat ,  vi 
nulla  interpellante,  isto  modo  vivere.  5.  Quod  nos 
quoque  imitamur ,  ut  possumus ,  et  in  nostris  studiis 
libentissime  conquiescimus.  Quis  enim  hoc  non  de- 
derit  nobis, ut,quum  opera  nostra  patria  sive  non  pos- 
sit  uti,  sive  nolit,  ad  earn  vitam  revertamur,  quam 
multi  docti  homines ,  fortasse  non  recte ,  sed  tamen 
multi  etiam  reipublicae  praeponendam  putaverunt? 
Quae  igitur  studia,  magnorum  hominum  sententia, 
vacationem  habent  etiam  publici  muneris ,  iis  conce- 
dente  republica  cur  non  abutamur?  6.  Sed  plus  fa- 
cio,  quam  Caninius  mandavit.  Is  enim,  si  quid  ego 
scirem,  rogarat,  quod  tunescires:  ego  tibi  ea  narro, 
quae  tu  melius  scis ,  quam  ipse ,  qui  narro.  Faciam 
ergo  illud,  quod  rogatus  sum,  ut  eorum,  quae  tempo- 
ris  huius  sint,  quae  tua  interesse  audiero,  ne  quid 
ignores. 

Vlf.  ARG.  lam  tempus  esse  ait,  ut  alj  UrLe  ilisceilat,  et  cl e 
C’aesaris  ex  Africano  bello  reileuntis  itinere  iliversos  rumores 
nuntiat.  (Roraae,  Caesare  III  1. if  pi  do  coss.  708.) 

CICERO  YARRONI. 

\ .  Caenabam  apud  Seium,  quum  utrique  nostrum 
redditae  sunt  a  te  litterae.  Mihi  vero  iam  maturum 
videtur.  Nam,  quod  antea  [te]  calumniatus sum,  in- 
dicabo  malitiam  meam.  Volebam  prope  alicubi  esse 
te  *,  si  quid  bonae  salutis,  avv  xe  Sv1  i q/o/aevco.  Nunc, 
quum  confecta  sunt  omnia,  dubitandum  non  est,  quin 
equis  viris.  Nam  ut  audivi  de  L.  Caesare  F.  mecum 
ipse:  quid  hie  mihi  facietpatri?  ltaque non desino apud 
istos,  qui  nunc  dominantur,  caenitare.  Quid  faciam? 
tempori  serviendum  est.  2.  Sed  ridicula  missa,  prae- 
sertim  quum  sit  nihil,  quod  rideamus. 

Africa  terribili  tremit  horrida  terra  tumultu. 
ltaque  nullum  est  (hnonyoiippivov ,  quod  non  verear. 
Sed  quod  quaeris,  quando,  qua,  quo,  nihil  adhuc  sci- 
mus.  Istuc  ipsum  de  Baiis,  nonnulli  dubitant,  an  per 
Sardiniam  veniat.  Illud  enim  adhuc  praedium  suum 
non  inspexit:  nec  ullum  habet  deterius,  sed  tamen 
non  contemnit.  Ego  omnino  magis  arbitror  per  Si¬ 
cilian!:  vel  iam  sciemus.  Adventat  enim  Dolabella. 
Ei  me  puto  magistrum  fore. 

lioXlol  pa&rjTni  y.QenTore?  SidaaxdXav. 

Sed  tamen,  si  sciam,  quid  tu  constitueris,  meum  con¬ 
silium  accommodabo  potissimum  ad  tuum.  Quare 
exspecto  tuas  litteras. 

VIII.  ARG  Promiserat  Varro  Ciceroni  se  liliros  dlcatu- 
rum:  Cicero  euin  proniissi  admonet  missis  quattuor  Academica- 
rum  quaestioilum  lihris.  (In  Arpinati,  Caesare  IV.  eos.  s.  coll.  709.) 

CICERO  VARRONI. 

\ .  Etsi  munus  flagitare,  quamvis  quis  ostenderit, 
ne  populus  quidem  solet,  nisi  concitatus :  tamen  ego 
exspectatione  promissi  tui  moveor,  ut  admoneam  te, 
non  ut  flagitem.  Misi  autem  ad  te  quattuor  admoni- 
tores  non  nimis  verecundos.  Nosti  enim  profecto  os 
adolescentioris  Academiae.  Ex  ea  igitur  media  exci- 
tatos  misi:  qui  metuo  ne  te  forte  flagitent:  ego  autem 
mandavi,  ut  rogarent.  Exspectabam  omnino  iamdiu, 
meque  sustinebam ,  ne  ad  te  prius  ipse  quid  scribe- 
rem,  quam  aliquid  accepissem,  ut  possem  te  remune- 
rari  quam  simillimo  munere.  Sed,  quum  tu  tardius 
faceres,  id  est,  ut  ego  interpretor,  diligentius:  teneri 
non  potui,  quin  coniunctionem  studiorum  amorisque 
nostri,  quo  possem  litterarum  genere ,  declararem. 
Feci  igitur  sermonem  inter  nos  habitum  in  Cumano, 
quum  esset  una  Pomponius.  Tibi  dedi  partes  Antio- 


chinas,  quas  a  te  probari  intellexisse  mihi  videbar: 
mihi  sumpsi  Philonis.  Puto  fore ,  ut ,  quum  legeris, 
mirere,  nos  id  locutos  esse  inter  nos,  quod  numquam 
locuti  sumus.  Sed  nosti  morem  dialogorum.  2.  Post- 
haec  autem ,  mi  Yarro ,  quam  plurima ,  si  videtur ,  et 
de  nobis  inter  nos :  sero  fortasse ;  sed  superiorum  tem- 
porum  fortuna  reipublicae  caussam  sustineat:  haec 
ipsi  praestare  debemus.  Atque  utinam  quietis  tem- 
poribus,  atque  aliquo,  si  non  bono,  at  saltern  certo 
statu  civitatis,  haec  inter  nos  studia  exercere  posse- 
mus !  Quamquam  turn  quidem  vel  aliae  quaepiam  ra- 
tioneshonestas  nobis  et  curas  et  actiones  darent;  nunc 
autem  quid  est,  sine  his  cur  vivere  velimus?  Mihi 
vero  cum  his  ipsis  vix,  his  autem  detractis  ne  vix  qui¬ 
dem.  Sed  haec  coram,  et  saep ius.  Migrationem  et 
emptionem  feliciter  evenire  volo,  tuumque  in  ea  re 
consilium  probo.  Cura,  ut  valeas. 


IX.  ARG.  Dolal»ella  jjariter,  ac  Caeliug  (VIII.  16.)  socero 
suo  suadet,  ut  vel  cum  Caesare  se  eoniuri|;at  vel  otietur. 

(Romac,  Caesare  II.  Serv.  Isaiirico  coss.  706.) 

DOLABELLA  S.  D.  CICERONI. 

1 .  S.  V.  G.  Et  ipse  valeo  et  Tullia  nostra  recte  Y. 
Terentia  minus  belle  habuit,  sed  certum  scio  iamcon- 
valuisse  earn.  Praeterea  rectissime  sunt  apud  te 
omnia.  Etsi  nullo  tempore  in  suspicionem  tibi  debui 
venire,  partium  caussa  potius,  quam  tua,  tibi  suadere, 
ut  te  aut  cum  Caesare  nobiscumque  coniungeres ,  aut 
certe  in  otium  referres ,  praecipue  nunc ,  iam  inclina- 
ta  victoria,  ne  possum  quidem  in  ullam  aliam  incidere 
opinionem ,  nisi  in  earn ,  in  qua  scilicet  tibi  suadere 
videar ,  quod  pie  tacere  non  possum.  Tu  autem ,  mi 
Cicero,  sic  haec  accipies,  ut,  sive  probabuntur  tibi  si¬ 
ve  non  probabuntur ,  ab  optimo  certe  animo  ac  dedi- 
tissimo  tibi  et  cogitata  et  scripta  esse  iudices.  2.  Ani- 
madvertis,  Cn.  Pompeium  nec  nominis  sui,  nec  re¬ 
rum  gestarum  gloria,  neque  etiam  regum  ac  nationum 
clientelis,  quas  ostentare  crebro  solebat,  esse  tutum, 
et  hoc  etiam,  quod  infimo  cuique  contigit,  illi  non 
posse  contingere,  ut  honeste  effugere  possit,pulso  Ita¬ 
lia  ,  amissis  Hispaniis ,  capto  exercitu  veterano ,  cir- 
cumvallato  nunc  denique ;  quod  nescio  an  nulli  um- 
quam  nostro  accident  imperatori.  Quamobrem,  quid 
aut  ille  sperare  possit  aut  tu ,  animum  adverte  pro  tua 
prudentia:  sic  enim  facillime,  quod  tibi  utilissimum 
erit,  consilii  capies.  Illud  autem  te  peto,  ut,  si  iam 
ille  evitaverit  hoc  periculum  et  se  abdiderit  in  clas- 
sem,  tu  tuis  rebus  consulas  et  aliquando  tibi  potius, 
quam  cuivis,  sis  amicus.  Satisfactum  est  iam  a  te 
vel  officio ,  vel  familiaritati ,  satisfactum  etiam  parti- 
bus  et  ei  reipublicae,  quam  tu  probabas.  3.  Reli- 
quumest,  ubi  nunc  est  respublica ,  ibi  simus  potius, 
quam,  dum  illam  veterem  sequamur,  simus  in  nulla. 
Quare  velim,  mi  iucundissime  Cicero,  si  forte  Pom- 
peius,  pulsus  his  quoque  locis,  rursus  alias  regiones 
petere  cogatur ,  ut  tu  te  vel  Athenas  vel  in  quamvis 
quietam  recipias  civitatem.  Quod  si  eris  facturus, 
velim  mihi  scribas,  ut  ego,  si  ullo  modo  potero,  ad  te 
advolem.  Quaecumque  de  tua  dignitate  ab  impera- 
tore  erunt  impetranda,  qua  est  humanitate  Caesar,  fa- 
cillimum  erit  ab  eotibi  ipsi  impetrare;  et  meas  tamen 
preces  apud  eum  non  minimum  auctoritatis  habituras 
puto.  Erit  tuae  quoque  fidei  et  humanitatis  curare, 
ut  is  tabellarius,  quern  ad  te  misi,  reverti  possit  ad 
me,  et  a  te  mihi  litteras  referat. 

X.  A  KG.  Inter  Niciani  grammaticum  et  Viclium  index  in 
caussa,  ut  viiletur,  pecuniaria,  eonstitutus,  iocose  de  grammati- 
cis  scribit.  Iocatur  etiam  de  Sullae  morte. 

(Romae,  Caesare  IV.  cos.  s.  coll.  TOO.) 

M.  CICERO  S.  D.  P.  DOLABELLAE. 

\ .  Non  sum  ausus  Salvio  nostro  nihil  ad  te  litte- 
rarum  dare:  nec  mehercule  habebam,  quid  seiibe- 
rem,  nisi  te  a  me  mirabiliter  amari :  de  quo,  etiam  ni¬ 
hil  scribente  me ,  te  non  dubitare,  certo  scio.  Omm- 
no  mihi  magis  litterae  sunt  exspectandae  a  te,  quam  a 
me  tibi.  Nihil  enim  Romae  geritur ,  quod  te  putem 
scire  curare :  nisi  forte  scire  vis  me  inter  Niciam  no¬ 
strum  et  Vidium  iudicem  esse.  Profert  alter  (ut  opi- 
nor)  duobus  versiculis  expensum  Niciae :  alter  Ari¬ 
starchus  hos  oftsli'&i.  Ego,  tamquam  criticus  anti- 
quus ,  iudicaturus  sum ,  utrum  sint  tov  noirjzov  ,  an 
LoeMlwivoi.  2.  Puto  te  nunc  dicere:  Obhtusne 
es  igitur  fungorum  illorum ,  quosapud  Niciam  r  et  mgen- 
tium  squillarum  cum  sophia  septimae?  Quid  ergo,  tu 
adeo  mihi  excussam  severitatem  veterem  putas,  ut  ne 
in  foro  quidem  reliquiae  pristinae  frontis  appareant . 
Sed  tamen  suavissimum  avp^icbz^v  nostrum  praestabo 
integellum :  nec  committam ,  ut ,  si  ego  eum  conde- 
mnaro ,  tu  restituas ,  ne  habeat  Bursa  Plancus ,  apud 
quern  litteras  discat.  3.  Sed  quid  ago?  quum  mihi 
sit  incertum ,  tranquillone  sis  animo ,  an ,  ut  in  be  Ho, 
in  aliqua  maiuscula  cura  negotiove  versere,  labor  lon- 
nius.  Quum  igitur  mihi  erit  exploratum ,  te  libentei 
esse  risurum,  scribam  ad  te  pluribus.  Te  tamen  hoc 
scire  volo ,  vehementer  populum  sollicitum  fuisse  de 
P.  Sullae  morte,  antequam  certum  scierit.  Nunc 
quaerere  desierunt,  quomodo  perierit.  Satis  putant, 
se  scire ,  quod  sciunt.  Ego  ceteroqui  ammo  aequo 
fero ;  unum  vereor,  ne  hasta  Caesaris  refrixerit. 


XI.  ARG.  Ad  eas,  quas  post  Tulliae  mortem  a  Dolabella 

acceperat,  litteras  rescribit. 

(Caesare  IV.  cos.  s.  coll.  709.) 

CICERO  DOLABELLAE  S. 

1 .  Yel  meo  ipsius  interitu  mallem  litteras  meas 
desiderares,  quam  eo  casu,  quo  sum  gravissime  affli- 
ctus:  quern  ferrem  certe  moderatius,  sitehaberem. 
Nam  et  oratio  tua  prudens ,  et  amor  erga  me  singula¬ 
rs,  multum  levaret.  Sed  quoniam  brevi  tempore,  ut 
opinio  nostra  est,  te  sum  visurus ,  ita  me  affectum  ol- 
fendes,  ut  multum  a  te  possim  iuvari :  non  quo  ita  sun 
fractus ,  ut  aut  hominem  me  esse  oblitus  sim  aut  tor- 
tunae  succumbendum  putem;  sed  tamen  hilaritas  ilia 
nostra  et  suavitas ,  quae  te  praeter  ceteros  delectabat, 
erepta  mihi  omnis  est.  Firmitatem  tamen  et  con- 
stantiam,  si  modo  fuit  aliquando  in  nobis,  eamdem 
cognosces,  quam  reliquisti.  2.  Quod  scribis,  praelia 
te  mea  caussa  sustinere,  non  tarn  id  laboro  ,  ut,  si  qui 
mihi  obtrectent,  a  te  refutentur,  quam  intel hgi  cupio, 
quod  certe  intelligitur,  me  a  te  amari.  Quod  ut  tacias, 
te  etiam  atque  etiam  rogo,  ignoscasque  brevitati  litte- 
rarum  mearum :  nam  et  celeriter  una  futures  nos  ar- 
bitror ,  et  nondum  satis  confirmatus  sum  ad  scnben 
dum.  _________ 

XII.  ARG.  Dolabellue  gratulatur  da  Baiarum  salubritate, 

et  orationem  pro  Deiotaro  mittit. 

(In  Puteolano,  Caesare  IV.  cos.  s.  coll.  709.) 

CICERO  DOLABELLAE. 

1  Gratulor  Baiis  nostris;  siquidem,  ut  scribis, 
salubres  repente  factae  sunt;  nisi  lorte  te  amant  et  ti- 
bi  assentantur,  ettamdiu,  dumtuades,  suntoblitac 


sui.  Quod  quidem  si  ita  est,  minime  miror,  caelum 
etiam  et  terras  vim  suam,  si  tibi  ita  conveniat ,  dinut- 
tere.  2.  Oratiunculam  pro  Deiotaro ,  quam  require- 
bas,  habebam  mecum ,  quod  non  putaram.  Itaque 
earn  tibi  misi :  quam  velim  sic  legas ,  ut  caussam  te- 
nuem  et  inopem  nec  scriptione  magno  opere  dignam. 
Sed  e"0  hospiti  veteri  et  amico  munusculum  mittere 
voluitevidense  crasso  filo,  cuiusmodi  ipsius  solent 
esse  munera.  Tu  velim  animo  sapienti  fortique  sis ; 
ut  tua  moderatio  et  gravitas  aliorum  infamet  iniu- 
riam.  _ _ _ 

XIII.  ARG.  Rogat,  ut  Suberino  et  Planio,  casu  magis 
quam  voluntate  Pompeianis  ,  reditum  in  patriam  a  Caesare  mi- 
petret.  (Asturae,  Caesare  IV.  cos.  s.  coll.  709.) 

CICERO  DOLABELLAE  S. 

1.  Caius  Suberinus  Calenus  et  meus  estfamilia- 
ris,  et  Leptae  nostri  familiarissimi  pernecessanus.  Is 
quum  vitandi  belli  caussa  profectus  esset  in  Hispa- 
niam  cum  M.  Varrone  ante  bellum,  ut  in  ea  provincia 
esset ,  in  qua  nemo  nostrum  post  Afranium  supera- 
tum  bellum  ullum  fore  putarat:  incidit  in  ea  ipsa  ma¬ 
la,  quae  summo  studio  vitaverat.  Oppressus  est  enim 
bello  repentino:  quod  bellum,  commotum  a  Scapula, 
ita  postea  confirmatum  est  aPompeio,  ut  nulla  ratio- 
ne  se  ab  ilia  miseria  eripere  posset.  2.  Eadem  caussa 
fere  est  M.  Planii Heredis ,  qui  est  item  Calenus,  Le¬ 
ptae  nostri  familiarissimus.  Ilosce  igitur  ambo  tibi 
siccommendo,  ut  maiore  cura,  studio,  sollicitudine 
animi  commendare  non  possim .  Volo  ipsorum  caus¬ 
sa  ;  meque  in  eo  vehementer  et  amicitia  movet  et  hu- 
manitas.  Lepta  vero  quum  ita  laboret,  ut  eius  lortu- 
nae  videantur  in  discrimen  venire ;  non  possum  ego 
non  autproxime  atque  ille,  aut  etiam  aeque  laboiaie. 
Quapropter ,  etsi  saepe  expertus  sum ,  quantum  me 
amares,  tamen  sic  velim  tibi  persuadeas,  id  me  in  hac 
re  maxime  iudicaturum.  3.  Peto  igitur  a  te ,  vel ,  si 
pateris,  oro,  ut  homines  miseros,  et  fortuna,  quam  vi- 
tare  nemo  potest,  magis,  quam  culpa,  calamitosos, 
conserves  incolumes :  velisque  per  te  me  hoc  munens 
quum  ipsis  amicis  hominibus,  turn  municipioCaleno, 
quocum  mihi  magna  necessitudo  est,  turn  Leptae, 
quern  omnibus  antepono,  dare.  4.  Quod  dicturus 
sum,  puto  equidem  non  valde  ad  rem  pertinere,  sed 
tamen  nihil  obest  dicere.  Res  familiaris  alten  eorum 
valde  exigua  est,  alteri  vix  equestris.  Quapropter 
quando  his  Caesar  vitam  sua  liberalitate  concessit, 
nec  est,  quod  iis  praeterea  magno  opere  possit  adimi . 
reditum,  si  me  tantum  amas,  quantum  certe  amas, 
hominibus  confice.  In  quo  nihil  est  praeter  viam 
loimam :  quam  idcirco  non  fugiunt,  ut  et  vivant  cum 
suis  et  moriantur  domi.  Quod  ut  enitare  contendas- 
que,  vel  potius  ut  perficias :  posse  enim  te ,  mihi  pei- 
suasi:  vehementer  te  etiam  atque  etiam  rogo. 


XIV.  ARG.  Dolabellain  lauclat,  quoit  coluiunam,  quasi 
aram  movtuo  Caesari,  utdeo,  evectam,  everterit,  et  in  eos,  qui 
contra  libertatem  tumultuabantur,  animadvertent. 

(In  Pompcinno,  Antonio,  lJolabulla  coss.  710.) 

CICERO  DOLABELLAE  CONSULl  S 
1 .  Etsi  contentus  eram ,  mi  Dolabella ,  tua  gloria, 
satisque  ex  ea  magnam  laetitiam  voluptatemque  ca- 
piebam :  tamen  non  possum  non  confiten ,  cumulari 
me  maximo  gaudio ,  quod  vulgo  hominum  opinio  so- 
cium  me  ascribat  tuis  laudibus.  Nennnem  convem, 
(convenio  autem  quotidie  plurimos :  sunt  enim  per- 
multi  optimi  viri,  qui  valetudinis  caussa  in  liaec  loca 

veniant,  praeterea  ex  municipiis  frequentes  necessarii 
mei:)  quin  omnes,  quum  te  summis  laudibus  ad  cae¬ 
lum  extulerunt,  mihi  continue*  maximas  gratias  agant. 
Negant  enim  se  dubitare ,  quin  tu ,  meis  praeceptis  et 
consiliis  obtemperans ,  praestantissimum  te  civem  et 
singularem  consulem  praebeas.  2.  Quibus  ego, 
quamquam  verissime  possum  respondere,  te,  quae 
facias,  tuo  iudicio  et  tua  sponte  facere,  nec  cuiusquam 
egere  consilio:  tamen  neque  plane  assentior,  ne  im- 
minuam  tuam  laudem ,  si  omnis  a  meis  consiliis  pro- 
fecta  videatur,  neque  valde  nego.  Sum  enim  avidior 
etiam,  quam  satis  est,  gloriae.  Et  tamen  non  alienum 
£st  dignitate  tua,  quod  ipsi  Agamemnoni,  regum  regi, 
fuit  honestum ,  habere  aliquem  in  consiliis  capiundis 
Nestorem ;  mihi  vero  gloriosum,  te  iuvenem  consulem 
florere  laudibus,  quasi  alumnum  disciplinae  meae. 
3.  L.  quidem  Caesar,  quum  ad  eum  aegrotum  Neapo- 
lim  venissem ,  quamquam  erat  oppressus  totius  cor¬ 
poris  doloribus,  tamen  ante,  quam  me  plane  salutavit, 

0  mi  Cicero,  inquit,  gratulor  tibi,  quum  tantum  vales 
apud  Dolabellam,  quantum  si  ego  apud  sororis  filium 
valerem,  iam  salvi  esse  possemus.  Dolabellae  vero 
tuo  et  gratulor  et  gratias  ago ;  quern  quidem  post  te 
consulem  solum  possumus  vere  consulem  dicere. 
Deinde  multa  de  facto  ac  de  regesta;  turn  nihil  ma- 
gnificentius ,  nihil  praeclarius  actum  umquam ,  nihil 
reipublicae  salutarius.  Atque  haec  una  vox  omnium 
est.  4.  A  te  autem  peto,  ut  me  hanc  quasi  falsam  he- 
reditatem  alienae  gloriae  sinas  cernere,  meque  aliqua 
ex  parte  in  societatem  tuarum  laudum  venire"  patiare. 
Quamquam ,  mi  Dolabella,  haec  enim  iocatus  sum,  li- 
bentius  omnes  meas,  si  modo  sunt  aliquae  meae,  lau- 
des  ad  te  transfuderim,  quam  aliquam  partem  exhau- 
serim  ex  tuis.  Nam  quum  te  semper  tantum  dilexe- 
rim ,  quantum  tu  intelligere  potuisti,  turn  his  tuis  fa- 
ctis  sic  incensus  sum,  ut  nihil  umquam  in  amore  fue- 
rit  ardentius.  Nihil  est  enim,  mihi  crede,  virtute 
formosius,  nihil  pulchrius,  nihil  amabilius.  5.  Sem¬ 
per  amavi,  ut  scis,  M.  Brutum  propter  eius  summum 
ingenium,  suavissimos  mores,  singularem probitatem 
atque  constantiam.  Tamen  Idib.  Martiis  tantum  ac- 
cessit  ad  amorem ,  ut  mirarer ,  locum  fuisse  augendi 
in  eo,  quod  mihi  iampridem  cumulatum  etiam  vide- 
batur.  Quis  erat,  qui  putaret,  ad  eum  amorem,  quern 
erga  te  habebam,  posse  aliquid  accedere?  Tantum  ac- 
cessit,  ut  mihi  nunc  denique  amare  videar,  antea  di- 
lexisse.  6.  Quare  quid  est,  quod  ego  te  horter,  ut 
dignitati  et  gloriae  servias?  proponam  tibi  claros  vi- 
ros?  quod  facere  solent  qui  hortantur.  Neminem 
habeo  clariorem,  quam  te  ipsum.  Te  imitere  oportet: 
tecum  ipse  certes.  Ne  licet  quidem  tibi  iam,  tantis 
rebus  gestis  non  tui  similem  esse.  7.  Quod  quum 
ita  sit,  hortatio  non  est  necessaria;  gratulationemagis 
utendum  est.  Contigit  enim  tibi,  quod  haud  scio  an 
nemini,  ut  summa  severitas  animadversionisnon  mo¬ 
do  non  invidiosa,  sed  etiam  popularis  esset,  et  quum 
bonis  omnibus,  turn  infimo  cuique  gratissima.  Hoc 
si  tibi  fortuna  quadam  contigisset,  gratularer  felicita- 
ti  tuae:  sed  contigit  magnitudine  quum  anirni,  turn 
etiam  ingenii  atque  consilii.  Legi  enim  concionem 
tuam.  Nihil  ilia  sapientius.  Ita  pedetentim  et  gra- 
datirn  turn  accessus  a  te  ad  caussam  facti,  turn  reces- 
sus,  ut  res  ipsa  maturitatem  tibi  animadvertendi 
omnium  concessu  daret.  8.  Liberasti  igitur  et  Ur- 
bem  periculo,  et  civitatem  metu:  neque  solum  ad 
ternpus  maximam  utilitatem  attulisti,  sed  etiam  ad 
exemplum.  Quo  facto  intelligere  debes,  in  te  posi- 


tam  esse  rempublicam,  tibique  non  modotuendos,  sed 
etiam  ornandos  esse  illos  viros ,  a  quibus  initium  li- 
bertatis  profectum  est.’  Sed  his  de  rebus  coram  plu- 
ra  propediem,  ut  spero.  Tu  quando  rempublicam 
nosque  conservas,  fac  ut  diligentissime  te  ipsum,  mi 
Dolabella,  custodias. 

XV.  ARG.  Dualms  epistolis  responded  priori  de  valetudi- 
ne  et  Paeti  in  se  amore,  alteri,  nihil  referre,  utruni  Neapoli  sit, 
ail  Romae,  uhiunus  sit  clomimis. 

(Romae,  Cacsare  III.  liepido  coss.  708.) 

CICERO  PAETO  S. 

1 .  Duabus  tuis  epistolis  respondebo :  uni,  quam 
quatriduo  ante  acceperam  aZetho :  alteri,  quam  attu- 
lerat  Phileros  tabellarius.  Ex  prioribus  tuis  litteris 
intellexi,  pergratam  tibi  esse  curam  meam  valetudinis 
tuae,  quam  tibi  perspectam  esse  gaudeo.  Sed,  mihi 
crede,  non  perinde,  ut  est  reapse,  ex  litteris  perspicere 
potuisti.  Nam  quum  a  satis  multis  (non  enim  possum 
aliter  dicere)  et  coli  me  videam  et  diligi :  nemo  est  il- 
lorum  omnium  mihi  te  iucundior.  Nam  quod  me 
amas,  quod  id  et  iampridem  etconstanter  facis :  est  id 
quidem  magnum,  atque  haud  scio  an  maximum,  sed 
tibi  commune  cum  multis;  quod  tu  ipse  tarn  amandus 
es ,  tamque  dulcis  tamque  in  omni  genere  iucundus, 
id  est  proprie  tuurn.  2.  Accedunt  non  Attici,  sed  sal- 
siores,  quam  illi  Atticorum,  Romani  veteres  atque  ur- 
bani  sales.  Ego  autem  (existimes  licet,  quod  lubet,) 
mirifice  capior  facetiis,  maxime  nostratibus,  praeser- 
tim  quum  eas  videam  primum  oblitas  Latio,  turn, 
quum  in  urbem  nostram  est  infusa  peregrinitas,  nunc 
vero  etiam  braccatis  et  Transalpinis  nationibus ,  ut 
nullum  veteris  leporis  vestigium  appareat.  Itaque, 
te  quum  video,  omnes  mihi  Granios,  omnes  Lucilios, 
vere  ut  dicam ,  Crassos  quoque  et  Laelios  videre  vi- 
deor.  Moriar,  si  praeter  te  quemquam  reliquum  ha¬ 
beo  ,  in  quo  possim  imaginem  antiquae  et  vernaculae 
festivitatis  agnoscere.  Ad  hos  lepores  quum  amor 
ero’a  me  tantus  accedat,  miraris  me  tanta  pertuibatio- 
ne°valetudinis  tuae,  tam  graviter  exanimatum fuisse? 
3.  Quod  autem  altera  epistola  purgas  te  non  dissuaso- 
rem  mihi  emptionisNeapolitanae  fuisse,  sedauctorem 
moderationis  urbanae:  neque  ego  aliter  accepi:  intel¬ 
lexi  tamen  idem,  quod  his  intelligo  litteris  nonexisti- 
masse  te,  mihi  licere,  id  quod  ego  arbitrabar,  res  has 
non  omnino  quidem,  sed  magnam partem  relinquere. 
Catulum  mihi  narras  et  ilia  tempora.  Quid  simile? 
Ne  mi  quidem  ipsi  tunc  placebat  diutius  abesse  ab 
reipublicae  custodia.  Sedebamus  enim  in  puppi  et 
clavum  tenebamus ;  nunc  autem  vix  est  in  sentina  lo¬ 
cus.  4.  An  minus  multa  senatus  consulta  futura  pu- 
tas ,  si  ego  sim  Neapoli?  Romae  quum  sum  et  urgeo 
forum ,  senatus  consulta  scribuntur  apud  amatorem 
tuum,  familiarem  meum.  Et  quidem  quum  in  men- 
tem  venit,  ponor  ad  scribendum*  :  et  ante  audio  sena¬ 
tus  consultum  in  Armeniam  et  Syriam  esse  perlatum, 
quod  in  meam  sententiam  factum  esse  dicatur,  quam 
omnino  mentionem  ullam  de  ea  re  esse  factam.  At¬ 
que  hoc  nolim  me  iocari  putes :  nam  mihi  scito  iam  a 
reo'ibus  ultimis  allatas  esse  litteras,  quibus  mihi  gra- 
tias  agant,  quod  se  mea  sententiaregesappellaverim : 
quo^  ego  non  modo  reges  appellatos,  sed  omnino  na- 
tos  nescicbam.  5.  Quid  ergo  est?  Tamen,  quamdiu 
hie  erit  noster  hie  praefectus  moribus,  parebo  aucto- 
ritati  tuae:  quum  vero  aberit,  ad  fungos  metuoscon- 
feram.  Domum  si  habebo,  in  denos  dies,  singulos 
sumptuariae  legis  dies  conferam.  Sin  autem  minus 

invenero,  quod  placeat,  decrevi  habitareapud  te:  scio 
enim  me  nihil  tibi  gratius  facere  posse.  Domum  Sul- 
lanam  desperabam  iam ,  ut  tibi  proxime  scripsi :  sed 
tamen  non  abieci.  Tu  velim,  ut  scribis,  cum  fabiis 
earn  perspicias.  Si  enim  nihil  est  in  parietibus  aut 
in  tecto  vitii,  cetera  mihi  probabuntur. 

A.RG.  Cicero  se  omni  modo  studuisse  scribit  et  Cae- 
sarianos  sibi  conciliave  et  suis  satisfacere  officiis.  Respondet 
etiam  ad  Paeti  iocos.  (In  Tnsculano,  Caesare  III.  Lcpido  coss.  70S.) 

CICERO  PAPTRIO  PAETO  S. 

Delectarunt  me  tuae  litterae,  in  quibus  pri- 
mum  amavi  amorem  tuum,  qui  te  ad  scribendum  in- 
citavit  verentem ,  ne  Silius  suo  nuntio  aliquid  mini 
sollicitudinis  attulisset :  de  quo  et  tu  mihi  antea  sen- 
pseras,  bis  quidem  eodem  exemplo,  facile  ut  mtelli- 
o'erem  te  esse  commotum ;  et  ego  tibi  accurate  rescri- 
pseram ,  ut  quoquo  modo  in  tali  re  atque  tempore  aut 
liberarem  te  ista  cura  aut  certe  levarem.  2.  Sed  quo- 
niam  proximis  quoque  litteris  ostendis ,  quantae  tibi 
curae  sit  ea  res ;  sic,  mi  Paete,  habeto :  quidquid  arte 
fieri  potuerit,  (non  enim  iam  satis  est  consiliopugnare : 
artificium  quoddam  excogitandum  est:)  sed  tamen 
quidquid  elaborari  aut  effici  potuerit  ad  istorum  be- 
nevolentiam  conciliandam  et  colligendam,  summo 
studio  me  consecutum  esse:  nec  frustra,  ut  arbitror. 
Sic  enim  color,  sic  observor  ab  omnibus  iis,  qui  a 
Caesare  diliguntur,  ut  ab  iis  me  amari  putem.  Nam 
etsi  non  facile  diiudicatur  amor  verus  et  fictus,  nisi 
aliquod  incidat  eiusmodi  tempus,  ut,  quasi  aurum 
io-ni,  sic  benevolentia  fidelis  periculo  aliquo  perspici 
possit ;  cetera  sunt  signa  communia :  sed  ego  uno  utor 
armimento,  quamobrem  me  ex  animo  verequearbitrer 
difio-i  quia  et  nostra  fortuna  ea  est  et  illorum,  ut  si- 
mulandi  caussa  non  sit.  3.  De  illo  autem,  quem  pe¬ 
nes  est  omnis  potestas,  nihil  video,  quodtimeam :  nisi 
quod  omnia  sunt  incerta,  quum  a  iure  discessum  est: 
nec  praestari  quidquam  potest,  quale  futurum  sit, 
quod  positum  est  in  alterius  voluntate,  ne  dicam  Iibi- 
dine  Sed  tamen  eius  ipsius  nulla  re  a  me  oflensus 
est  animus.  Est  enim  adhibita  in  ea  re  ipsa  summa 
a  nobis  moderatio.  Ut  enim  olim  arbitrabar,  esse 
meum  libere  loqui,  cuius  opera  esset  in  civitate  liber- 
tas-  sic,  ea  nunc  amissa,  nihil  loqui,  quod  offendat 
aut  illius  aut  eorum ,  qui  ab  illo  diliguntur ,  volunta- 
tem.  Effugere  autem  si  vellem  nonnullorum  acute 
aut  facete  dictorum  offensionem ,  fama  ingenii  mihi 
esset  abiicienda :  quod  si  possem,  non  recusarem  4. 
Sed  tamen  ipse  Caesar  habet  peracre  indicium  ;  et,  ut 
Servius,  frater  tuus,  quem  litteratissimum  fuisse  iu- 
dico  facile  diceret,  hie  versus  Plauti  non  est,  hie  est, 
nuod  tritas  aures  haberet  notandis  generibus  poeta- 
rum  et  consuetudine  legend! :  sic  audio  Caesarem 

auum  volumina  iamconfecentanoq^eypmav.siquoa 

afferatur  ad  eum  pro  meo,  quod  meum  non'sit,  reucere 
solere ;  quod  eo  nunc  magis  facit,  quia  vivunt  mecum 
fere  auotidie  illius  familiares.  Incidunt  autem  in  ser- 
mone  vario  multa,  quae  fortasse,  illis  quum  dixi, ,  nec 
illitterata  nec  insulsa  esse  videantur.  Haec  ad  lllui 

cumreliquisactisperferuntur:  ita  enim  ipse  manda- 

vit  Sic  fit ,  ut ,  si  quid  praeterea  de  me  audiat ,  non 
audiendum  putet.  Quamobrem  Oenomao  too  mhd 

utor:  etsi  posuisti  loco  versus  Accianos.  5.  Sed  quae 

est  invidia?  aut  quid  mihi  nunc  invideri  potest.  Ve- 
rum  fac  esse  omnia.  Sic  video  philosophy  placuisse 
iis,  qui  mihi  soli  videntur  vim  virtutis  tenere,  nihil 
esse  sapientis  praestare,  nisiculpam;  qua  mihi  videoi 


dupliciter  carere:  et  quod  ea  senserim,  quae  rectissi- 
ma  fuerunt ,  et  quia ,  quum  viderem  praesidii  non  sa¬ 
tis  esse  ad  ea  obtinenda ,  viribus  certandum  cum  va- 
lentioribus  non  putarim.  Ergo  in  officio  boni  civis 
certe  non  sum  reprehendendus.  Reliquum  est,  ne 
quid  stulte ,  ne  quid  temere  dicam  aut  faciam  contra 
potentes :  id  quoque  puto  esse  sapientis.  Cetera  vero. 
quid  quisque  me  dixisse  dicat,  aut  quomodo  ille  ac- 
cipiat  aut  qua  fide  mecum  vivant  ii ,  qui  me  assidue 
colunt  et  observant,  praestare  non  possum.  6.  Ita 
fit ,  ut  et  consiliorum  superiorum  conscientia  et  prae- 
sentis  temporis  moderatione  me  consoler,  et  illam  Ac- 
cii  similitudinem  non  [modo]  iam  ad  invidiam,  sed 
ad  fortunam  transferam,  quam  existimo  levem  et  im- 
becillam  ab  animo  firmo  et  gravi  tamquam  fluctum  a 
saxo  frangi  oportere.  Etenim  quum  plena  sint  monu- 
menta  Graecorum ,  quemadmodum  sapientissimi  viri 
re^na  tulerint  vel  Athenis  vel  Syracusis;  quum,  ser- 
vientibus  suis  civitatibus ,  fuerint  ipsi  quodammodo 
liberi :  ego  me  non  putem  tueri  meum  statum  sic  pos¬ 
se,  ut  neque  offendam  animum  cuiusquam,  nec  fran- 
gam  dignitatem  meam?  7.  Nunc  venio  ad  iocationes 
tuas,  quoniam  tu  secundum Oenomaum  Accii,  non,  ut 
olim  solebat,  Atellanam* ,  sed,  ut  nunc  fit,  minium 
introduxisti.  Quem  tu  mihi  pompilum,  quem  thyn- 
narium*narras?  quam  tyrotarichi  patinam?  Facilita¬ 
te  mea  ista  ferebantur  antea :  nunc  mutata  res  est. 
Hirtium  ego  et  Dolabellam  dicendi  discipulos  liabeo, 
caenandi  magistros.  Puto  enim,  te  audisse,  si  forte 
ad  vos  omnia  perferuntur,  [illos  apud  me  declamita- 
re,]  me  apud  eos  caenitare.  Tu  autem,  quod  mihi 
bonam  copiam  eiures,  nihil  est;  turn  enim,  quum  rem 
habebas,  quaesticulis  te  faciebam  attentiorem :  nunc, 
quum  tarn  aequo  animo  bonaperdas,  non  eo  sis  con- 
silio,  ut,  quum  me  bospitio  recipias,  aestimationemte 
aliquam  putes  accipere ;  etiam  haec  levior  est  plaga 
ab  amico,  quam  a  debitore.  8.  Nec  tamen  eas  caenas 
quaero,  ut  magnae  reliquiae  fiant:  quod  erit,  magni- 
ficum  sit  et  lautum.  Memini  te  mihi  Phameae  cae- 
nam  narrare.  Temperius  fiat,  cetera  eodem  modo. 
Quod  si  perseveras  me  ad  matris  tuae  caenamrevoca- 
re,  feram  id  quoque.  Volo  enim  viclere  animum,  qui 
mihi  audeat  ista ,  quae  scribis,  apponere ,  aut  etiam 
polypum  Miniani  Iovis  similem.  Mihi  crede,  non  au- 
debis.  Ante  meum  adventum  fama  ad  te  de  mea  nova 
lautitia  veniet :  earn  extimesces.  Neque  est,  quod  in 
promulside  spei  ponas  aliquid;  quam  totam  sustuli. 
Solebam  enim  antea  debilitari  oleis  et  lucanicis  tuis. 
9.  Sed  quid  haec  loquimur?  Liceat  modo  isto  venire. 
Tu  vero  (volo  enim  abstergere  animi  tuimetum)ad 
tyrotarichum  antiquum  redi.  Ego  tibi  unum  sum- 
ptum  afferam,  quod  balneum  calfacias  oportebit :  ce¬ 
tera  more  nostro ;  superiora  ilia  lusimus.  10.  De  vil¬ 
la  Seliciana  et  curasti  diligenter  et  scripsisti  facetissi- 
me.  Itaque  puto  me  praetcrmissuruip.  Salis  enim 
satis  est,  sannionum  parum.  Vale. 


XVII.  ARG.  Paelo  vereuti,  ne  sui  quoque  agei  a  Caesare 
militibus  iliviilereutur,  Cicero,  se  non  satis  nosse  periculum,  re- 
snomlet.  (Roinae,  Caesare  III.  Lepitlo  coss.  708.) 

P  CICERO  L.  PAPIRlO  PAETO  S. 

1.  Non  tu  homo  ridiculus  es,  qui,  quum  Balbus 
noster  apud  te  fuerit,  ex  mequaeras,  quid  de  istis  mu- 
nicipiis  et  agris  futurum  putem?  quasi  aut  ego  quid¬ 
quam  sciam,  quodistenesciat:  aut,  siquidaliquando 
scio,  non  ex  isto  soleam  scire.  Immo  vero,  si  me 
amas,  tu  fac,  ut  sciam,  quid  de  nobis  futurum  sit :  ha- 
buisti  enim  in  tua  potestate,  ex  quo  vel  ex  sobrio,  vel 

certe  ex  ebrio  scire  posses.  Sed  ego  ista,  mi  Paete, 
non  quaero :  primum  quia  de  lucro  prope  iam  qua- 
driennium  vivimus ;  si  aut  hoc  lucrum  est,  aut  haec 
vita,  superstitem  reipublicae  vivere:  deinde,  quod 
scire  quoque  mihi  videor,  quid  futurum  sit.  Fiet 
enim  quodcumque  volent,  qui  valebunt;  valebunt  au- 
tem  semper  arma.  Satis  igitur  nobis  esse  debet,  quid- 
quid  conceditur.  Hoc  si  qui  pati  non  potuit,  mori 
debuit.  2.  Veientem  quidem  agrum  et  Capenatem 
metiuntur.  Hoc  non  longe  abest  a  Tusculano.  Nihil 
tamen  timeo :  fruor,  dum  licet:  opto,  ut  semper  liceat. 
Si  id  minus  contigerit :  tamen ,  quando  ego ,  vir  fortis 
idemque  philosophus,  vivere  pulcherrimum  duxi, 
non  possum  eum  non  diligere,  cuius  beneficio  id  con- 
secutus  sum.  Qui  si  cupiat  esse  rempublicam ,  qua- 
lem  fortasse  et  ille  vult,  et  omnes  optare  debemus: 
quid  faciat  tamen,  non  habet:  ita  se  cum  multis  colli- 
gavit.  3.  Sed  longius  progredior :  scribo  enim  ad  te. 
Hoc  tamen  scito ,  non  modo  me ,  qui  consiliis  non  in¬ 
tersum  ,  sed  ne  ipsum  quidem  principem  scire ,  quid 
futurum  sit.  Nos  enim  illi  servimus,  ipse  tempori- 
bus.  Ita  nec  ille ,  quid  tempora  postulatura  sint,  nec 
nos,  quid  ille  cogitet,  scire  possumus.  Haec  tibi  an- 
tea  non  rescripsi:  non  quo  cessatoressesolerem,  prae- 
sertim  in  litteris :  sed  quum  explorati  nihil  haberem, 
nec  tibi  sollicitudinem  ex  dubitatione  mea ,  nec  spem 
ex  affirmatione  afferre  volui.  Illud  tamen  ascribam, 
quod  est  verissimum,  me  his  temporibus  adhuc  de 
isto  periculo  nihil  audisse.  Tu  tamen  pro  tua  sapien- 
tia  debebis  optare  optima,  cogitare  difficillima,  ferre, 
quaecumque  erunt. 

XVIll.  ARG.  Exponit,  cur  alios  declamando  exercere  coe- 
perit.  locatur  de  caenamm  apparatu. 

(In  Tusculano,  Caesare  III.  Lepido  coss.  708.) 

CICERO  S.  D.  L.  PAPIRIO  PAETO. 

Quum  essem  otiosus  in  Tusculano,  propterea 
quod  discipulos  obviam  miseram ,  ut  iidem  me  quam 
maxime  conciliarent  familiari  suo;  accepi  tuas  litte- 
ras,  plenissimas  suavitatis:  ex  quibus  intellexi  pro- 
bari  tibi  meum  consilium ,  quod ,  ut  Dionysius  tyran- 
nus,  quum  Syracusis  expulsus  esset,  Corinthi  dicitur 
ludum  aperuisse,  sic  ego,  sublatis  iudiciis,  amisso 
regno  forensi,  ludum  quasi  habere  coeperim.  2.  Quid 
quaeris?  me  quoque  delectat  consilium:  multa  enim 
consequor :  primum ,  id  quod  maxime  nunc  opus  est, 
munio  me  ad  haec  tempora.  Id  cuiusmodi  sit,  ne- 
scio :  tantum  video ,  nullius  adhuc  consilia  me  huic 
anteponere:  nisi  forte  mori  melius  fuit:  in  lectulo,  fa- 
teor:  sed  ncn  accidit.  In  acie  non  fui.  Ceteri  qui¬ 
dem,  Pompeius,  Lentulus  tuus,  Scipio,  Afranius,  foe- 
de  perierunt.  At  Cato  praeclare.  lam  istuc  quidem, 
quum  volemus,  licebit :  demus  modo  operam ,  ne  tam 
necesse  nobis  sit,  quam  illi  fuit;  id  quod  agimus.  Er¬ 
go  hoc  primum.  3.  Sequitur  illud:  ipse  melior  fio: 
primum  valetuTline,  quam,  intermissis  exercitationi- 
bus,  amiseram :  deinde  ipsa  ilia,  si  qua  fuit  in  me,  fa- 
cultas  orationis,  nisi  me  ad  has  exercitationes  retulis- 
sem,  exaruisset.  Extremum  illud  est,  quod  tu  nescio 
an  primum  putes.  Plures  iam  pavones  confeci,  quam 
tu  pullos  columbinos.  Tu  istic  te  Atheriano  iure  de- 
lectato,  ego  me  hicHirtiano.  Yeni  igitur,  si  vir  es, 
et  disce  iam  n qolejo^ivaq ,  quas  quaeris:  etsi  sus  Mi- 
nervam.  4.  Sed  quando,  ut  video,  aestimationes  tuas 
vendere  non  potes  neque  ollam  denariorum  implere, 
Romam  tibi  remigrandum  est.  Satius  est  hie  crudi- 
tate,  quam  istic  fame.  Video  te  bona  perdidisse :  spe- 


ro  idem  istic  *  familiares  tuos.  Actum  igitur  de  te 
est,  nisi  provides.  Potes  mulo  isto,  quern  tibi  reli- 
quum  dicis  esse,  quoniam  cantherium  comedisti,  Ro¬ 
mam  pervehi.  Sella  tibi  erit  in  ludo,  tamquam  hy- 
podidascalo  proxima:  earn  pulvinus  sequetur. 


XIX.  ARG.  Paetuin  per  iocos  arguit  Balbi  continent  iam 
sibi  connnendasse.  (Romae,  Caesare  III.  Lepido  coss.  70S.) 

CICERO  S.  D.  L.  PAPIRIO  PAETO. 

1 .  Tamen  a  malitia  non  discedis.  Tenuiculo  ap¬ 
paratu  significas  Balbum  fuisse  contentum.  Hoc  vi¬ 
deos  dicere,  quum  reges  tam  sint  continentes ,  multo 
magis  consulares  esse  oportere.  Nescis  me  ab  illo 
omnia  expiscatum ;  recta  eum  *  a  porta  domum  meam 
venisse?  neque  hoc  admiror ,  quod  non  suam  potius ; 
sed  illud,  quod  non  ad  suum*.  Ego  autem  primis 
tribus  verbis ,  Quid  noster  Paetus?  At  ille  adiurans, 
Nusquam  se  umquam  libentius.  2.  Hoc  si  verbis  as- 
secutus  es ,  aures  ad  te  afferam  non  minus  elegantes ; 
sin  autem  obsonio,  peto  a  te,  ne  pluris  esse  balbos, 
quam  disertos  putes.  Me  quotidie  aliud  ex  alio  im- 
pedit.  Sed,  si  me  expediero,  ut  in  ista  loca  venire 
possim,  non  committam,  ut  te  sero  a  me  certiorem  fa¬ 
ctum  putes. 


XX.  ARG.  locator,  senunc,  Epicureum  factum,  abiecta 
reip.  cura,  lautius  ,  quam  antea,  excipiemlum  esse.  Vitae  suae 
rationes  perscribit.  (Romae,  Caesare  III.  Lepido  coss.  70S.) 

CICERO  PAETO. 

1 .  Dupliciter  delectatus  sum  tuis  litteris,  et  quod 
ipse  risi,  et  quod  te  intellexi  iam  posse  ridere.  Me 
autem  a  te ,  ut  scurram  velitem ,  malis  oneratum  esse 
non  moleste  tuli.  Illud  doleo,  in  ista  loca  venire  me, 
ut  constitueram ,  non  potuisse.  Habuisses  enim  non 
hospitem ,  sed  contubernalem.  At  quern  virum !  non 
eum,  quern  tu  es  solitus  promulside  conficere.  Inte¬ 
grand  famem  ad  ovum  affero.  Itaque  usque  ad  assum 
vitulinum  opera  perducitur.  Ilia  mea,  quae  solebas 
antea  laudare,  o  hominem  facilem!  o  hospitem  non 
gravem!  abierunt.  Nunc  omnem  nostram  de  repu- 
blica  curam ,  cogitationem  de  dicenda  in  senatu  sen- 
ten  tia,  commentationem  caussarum  abiecimus.  In 
Epicuri  nos  adversarii  nostri  castra  coniecimus ;  nec 
tamen  ad  hanc  insolentiam ,  sed  ad  illam  tuam  lauti- 
tiam,  veterem  dico,  quum  in  sumptum  habebas. 
Etsi  numquam  plura  praedia  habuisti.  2.  Proinde 
te  para :  cum  homine  et  edaci  tibi  res  est ,  et  qui  iam 
aliquid  intelligat:  o'tpi.^ici&e'ig  autem  homines  scis 
quam  insolentes  sint.  Dediscendae  tibi  sunt  sportel- 
lae  et  artolagani  tui.  Nos  iam  artis  tantum  habemus, 
utVerriumtuum  etCamillum,  qua  munditia  homines ! 
qua  elegantia!  vocare  saepius  audeamus.  Sed  vide 
audaciam :  etiam  Ilirtio  coenam  dedi  sine  pavone ;  ta¬ 
men  in  ea  caena  coquus  meus  praeter  ius  fervens  nihil 
potuit  imitari.  3.  Haec  igitur  est  nunc  vita  nostra. 
Mane  salutamus  domi  et  bonos  viros  multos ,  sed  tri- 
stes,  et  hos  laetos  victores :  qui  me  quidem  perofficio- 
se  et  peramanter  observant.  Ubi  salutatio  defluxit, 
litteris  me  involvo,  aut  scriboaut  lego.  Veniuntetiam, 
qui  me  audiant  quasi  doctum  hominem,  quia  paullo 
sum,  quam  ipsi ,  doctior.  Inde  corpori  omne  tempus 
datur.  Patriam  eluxi  iam  et  gravius  et  diutius,  quam 
ulla  mater  unicum  filium.  Sed  cura,  si  me  amas,  ut 
valeas :  ne  ego,  te  iacente,  bona  tua  comedim.  Statui 
enim  tibi  ne  aegroto  quidem  parcere. 

XXI  ARG.  Riclet  Paetum  Cicero,  cuius  ille  et  verborum 
fulmina  imitari  posse,  et  Papirios  ullos  plelieios  fuisse  negave- 
rat.  (Anno  incerto.) 

CICERO  PAETO  S. 

1  Ain’  tandem?  insanire  tibi  videris,  quod  imite- 
re  verborum  meorum,  ut  scribis,  fulmina?  Turn  insa- 
rdres ,  si  consequi  non  posses:  quum  vero >  etiam  vm- 
cas  me  prius  irrideas,  quam  te,  oportet.  Quare  mh 
tibi  opus  est  illud  a  Trabea,  sed  potius  cmoxevypa 
meunf  Yerumtamen  quid  tibi  ego  in  epistolis 
deor9  nonne  plebeio  sermone  agere  teeum?  Nee  emm 
semper  eodem  modo.  Quid  emm  simile  liabet  epi¬ 
stola  aut  iudicio  aut  conciom?  Quin  ipsa  mdicia  non 
solemus  omnia  tractate  uno  modo.  PrmtM 
et  eas  tenues,  agimus  subt.lms,  cap.if  s  » “ ' 
lieet  ornatius :  epistolas  veto  quotidtams  verb'atexere 
solemus  2.  Sedtamen,  miPaete,  qui  tibi  venit  in 
mentem  negare ,  Papirium  quemquam  umquam ,  nisi 
plebeium  fuisse?  Fuerunt  enim  patncnminorum gen¬ 
tium  quorum  princeps  L.  Papinus  Mugillanus ,  qui 
censor ^um  L .  Sempronio  Atratino  fuit,  quum  antea 
consul  cum  eodem  fuisset ,  annis  post  R°m^  condi- 
tamcccxu  Sed  turn  Papisn  dicebamim.  Post  hun 
xiii  fuerunt  sella  curuli  ante  L.  Papmum  Crassu  i 
qui  primum  Papisius  est  vocan  desitus,  la  dictate 
cum  L.  Papirio  Cursore,  magistro  equitum,  factus  est, 
annis  post  Romam  conditam  ccccxv ,  et  quadrienn 
nost  consul  cum  C.  Duillio.  Hunc  secutus  est  Cursor , 
homo  valde  honoratus;  deinde  L  Masso  aedl 

« Tnrdi  inse^untn, 

ruTm^rippusoSir^erepublicaCarbonum 

nemo  fuit.  Cognovimus  Cn.Carbonem  et  eius  fratrem 
scurram:  quid  his  improbius?  De  hoc  amico  meo,Ru 
briae  filio, nihil  dico.  Tres  illi  fratres  fuere,  P.  M.  C. 
Carbones.  Publius  Flacco  accusante  condemnatus, 
fuffit  Marcus  ex  Sicilia;  Caius,  accusante  L.  Crasso, 
cantharidas  sumpsisse  dicitur.  Is  et  tnbunus  p  e 
seditiosus  et  P.  Africano  vim  attulisse  existimatus  est. 
Hoc  vero,  qui  Lilybaei  a  Pompeio  nostro  est  mterfe- 
ctus  improbior  nemo  meo  iudicio  fuit.  lam  pater 
eius  ’  accusatus  a  M.  Antonio,  sutorio  atramento  ab  o 
.  lutus  putatur.  Quare  ad  patres  censeo  revertare. 
Plebeii  quam  fuerint  importuni,  vules. 

XXII  ARG.  Paeto  oliscenum,  quo  in  epistola  usus  erat, 
vocalmlum  exprolirat,  damnata  Stoicornm  in  loquendo  Ucentia  et 
laud  at  a  Platonis  verecundia.  (Anno  incerto.) 

CICERO  PAETO. 

1  Amo  verecundiam  vel  potius  libertatem  lo- 
nuendi.  Atqui  hoc  Zenoni  placuit,  homim  mehercule 
acuto  ■  etsi  Academiae  nostrae  cum  eo  magna  nxa  est 
Sed  ut  dico,  placet  Stoicis,  suo  quamque  rem  nomine 
anpellare.  She  enim  disserunt,  nihil  esse  obscenum, 
nihil  turpe  dictu.  Nam,  si  quod  sit  in  obscenitate 
ila<ntiumP  id  aut  in  re  esse,  aut  in  verbo:  nihil  e 
tertium .  In  re  non  est.  Itaque  non  modo  in  comoe- 
diis  res  ipsa  narratur,  ut  ille  in  Demiurgo, 

Modo  forte  — 

nosti  canticuni :  meministi  Roscium, 

- Ha  me  destituil  nudum 

totus  est  sermo  verbis  tectus,  re  impudentior:  sed 
etiam  in  tragoediis.  Quid  est  enim  mud . 


_ Quae  mulier  una 

quid,  inquam,  est? 

usurpat  duplex  cubiler 

Quid9  „ 

_ Hums  Fere i 

hie  cubile  inire  est  ausus. 

QUKl  Virginem  me  quondam  invitam  per  vim  violat  Iiip- 

pi  ter. 

Bene:  violat :  atqui  idem  significat:  sed  alteru«J 
mo  tulisset.  2.  Vides  igitur  quum  eadem  res  sit, 
quia  verba  non  sint,  nihil  viden  turpe  Ergo  m  re 
non  est,  multo  minus  in  verbis.  Si  emm,  quod  ver¬ 
bo  significatur,  id  turpe  non  est,  verbum,  quod  si  m 
ficat  °  turpe  esse  non  potest.  Anum  appellas  alieno 
nomine :  cur  non  suo  potius?  Si  turpe  est,  ne  alien 
quidem :  si  non  est ,  suo  potius .  Caudam ^antiqui  pe- 
nem  vocabant:  ex  quo  est  propter  similitudinempem- 
cillus.  At  hodie  penis  est  in  obscems.  At  vero  nso 
ille  Frimi  in  Annalibus  suis  quentur  adolescentes  pent 
deditos  esse.  Quod  tu  in  epistola  appellas  suo  nomine, 
ille  tectius  penem.  Sed  quia  multi,  factum  est  tarn 
obscenum ,  quam  id  verbum ,  quo  tu  usus  es.  Quia, 
quod  vulgo  dicitur,  Quum  nos  te  voluimus  convemre, 
num  obscenum  est?  Memini  in  senatu  disertum  con- 
sularem  ita  eloqui :  Hanc  culpammaiorem,an  tllam  di¬ 
cam?  Potuit  obscenius?  Non,  inquis.  Nonemmita 
sensit.  Non  ergo  in  verbo  est.  Docui  autem  in 
non  esse :  nusquam  igitur  est.  3.  Liberis  dare  operam 
quam  honeste  dicitur!  Etiam  patres  rogant  films. 
Eius  operae  nomen  non  audent  dicere.  Socratem  fi- 
dibus  docuit  nobilissimus  fidicen.  Is  Connus  vocita 
tus  est.  Num  id  obscenum  putas?  Quum  loquimur 
terni,  nihil  flagitii  dicimus :  at  quum  Mm,  obscenum 
est.  Graecis  quidem,  inquies.  Nihil  est  ergo  m  vei- 
bo  •  quando  et  ego  Graece  scio ,  et  tamen  tibi  dico ,  bi 
n° :  iclque  tu  laefs,  quasi  ego  Graece,  non  Latme  d.xe^ 
rim.  iRuta  et  menta,  recte  utrumque.  Volomentam 
pusillam  ita  appellare,  ut  rutulcm  :  non  hcet'  5 
tectoriola:  die  ergo  etiam  pavimenta  isto  modo  non 
notes.  Yiden’  igitur  nihil  esse ,  nisi  meptias .  turpi 
tudinem  nec  in  verbo  esse  nec  in  re ,  itaque  nusquam 
esse?  4.  Igitur  in  verbis  honestis  obscena  pommus. 
Quid  enim?  non  honestum  verbum  est  divisw.  A 
inest  obscenum,  cuirespondet  intercapedo.  Num  ‘  aec 
ergo  obscena  sunt?  Nos  autem  ndmule ,  si  dicimus 
ille  patrem  strangulavit ,  honorem  non  Prae  am’  s 
de  Aurelia  aliquid  autLollia,  honos  praefandus  es 
Et  quidem  iam  etiam  non  obscena  verba  pro  obsceni 
sunt  Batuit,  inquit,  impudenter  ;  depsit  multo  im- 
pudentius.  Atqui  neutrum  est  obscenum.  btu 
rum  plena  sunt  omnia.  Testes,  verbum  hones  issi- 
mumPin  iudicio ,  alio  loco  non  mmis.  A  honesti  c  - 
lei  Lanuvini:  Cliternini  non  honesti.  Quid/  ipsa  res 
modo  honesta,  modo  turpis?  Suppedit,  flagitium  est. 
Iam  erit  nudus  in  balneo ,  non  reprehendes.  o  Ha- 
bes  scholam  Stoicam,  o  aoyoe  ev&vQ^povii<iei.  Quam 
multa  ex  uno  verbo  tuo?  Te  adversus  me  omnia  au- 
dere  gratum  est.  Ego  servo  et  servabo,  (sic  emm  as- 
suevi,)  Platonis  verecundiam.  Itaque  tectis  verbis 
ad  te  scripsi,  quae  apertissimis  agunt  Stoici.  -ed 
eUam  crepitus  aiunt  aeque  liberos  ac  ructusesseopor- 

tere.  Honorem  igitur  Kalendis  Mart.  Tu  me  diliges 
et  valebis.  _ ^ _ _ 


XXIII  ARG.  Ad  Paetum  ae  mox  venturum  nuntiat. 
flu  Curaimo,  Cucaarc  III.  Lepido  cosa.  708.) 

CICERO  PAPIRIO  PAETO. 

Heri  veni  in  Cumanum ,  eras  ad  te  fortasse.  Sed 
quum  certum  sciam ,  faciam  te  paullo  ante  certiorem. 
Etsi  M.  Caeparius,  quum  mihi  in  silva  Gallinaria  ob- 
viam  venisset,  quaesissemque ,  quidageres,  dixit  te 
in  lecto  esse ,  quod  ex  pedibus  laborares.  Tub  scili¬ 
cet  moleste,  ut  debui :  sed  tamen  constitui  ad  te  veni¬ 
re,  ut  et  viderem  te  et  viserem  et  caenarem  etiam. 
Non  enim  arbitror  coquum  etiam  te  arthriticum  habe¬ 
re.  Exspecta  igitur  hospitem  quum  minime  edacem, 
turn  inimicum  caenis  sumptuosis. 


XXIV.  ARG.  Rufunt  sibi  curae  fore  ostemUt:  ut  Paetus  ad 
amicos  redeat,  hortatur:  nihil  sihi  rep.  carius  esse  aflirmat. 

(Roinae,  Pansa  et  Hirlio  coss.  711.) 

CICERO  PAETO. 

1 .  Rufum  istum ,  amicum  tuum ,  de  quo  iterum 
iam  ad  me  scribis,  adiuvarem,  quantum  possem, 
etiamsi  ab  eo  laesus  essem,  quum  te  tanto  opere  vide¬ 
rem  eius  caussa  laborare :  quum  vero  et  ex  tuis  litte— 
ris,  et  ex  illius  ad  me  missis  intelligam  et  iudicem 
magnae  curae  ei  salutem  meam  fuisse;  non  possum  ei 
non  amicus  esse,  neque  solum  tua  commendatione, 
quae  apud  me,  ut  debet,  valet  plurimum,  sed  etiam 
voluntate  ac  iudicio  meo.  Volo  enim  te  scire,  mi 
Paete,  inilium  mihi  suspicionis  et  cautionis  et  dili— 
gentiae  fuisse  litteras  tuas ;  quibus  litteris  congruen- 
tes  fuerunt  aliae  postea  multorum.  Nam  et  Aquini  et 
Fabrateriae  consilia  sunt  inita  de  me,  quae  te  video 
inaudisse;  et,  quasi  divinarent,  quam  his  molestus 
essem  futurus,  nihil  aliud  egerunt,  nisi  me  ut  oppri- 
merent.  Quod  ego  non  suspicans  incautior  fuissem, 
nisi  a  te  admonitus  essem.  Quamobrem  iste  tuus 
amicus  apud  me  non  eget  commendatione.  Utinam 
ea  fortuna  reipublicae  sit,  ut  ille  me  quam  gratissi- 
mum  possit  cognoscere !  Sed  liaec  hactenus.  2.  Te 
ad  caenas  itare  desisse,  moleste  fero.  Magna  enim 
te  delectatione  et  vgjuptate  privasti.  Deinde  etiam 
vereor,  licet  enim  verum  dicere,  ne  nescio  quid  illud, 
quod  solebas ,  dediscas  et  obliviscare  caenulas  facere. 
Nam  si  turn,  quum  habebas,  quos  imitarere,  non  mul- 
tum  proficiebas,  quid  nunc  te  facturum  putem?  Spu- 
rinna  quidem ,  quum  ei  rem  demonstrassem ,  et  vi- 
tam  tuam  superiorem  exjiosuissem ,  magnum  pericu- 
lum  summae  reipublicae  demonstrabat,  nisi  ad  supe¬ 
riorem  consuetudinem  turn,  quum  Favonius  flaret, 
revertisses.  Hoc  tempore  ferri  posse,  si  forte  tu  fri- 
gus  ferre  non  posses.  3.  Sed,  mehercule,  mi  Paete, 
extra  iocum,moneo  te, quod  pertinere  ad  beate  viven- 
dum  arbitror ,  ut  cum  viris  bonis ,  iucundis ,  amanti- 
bustui  vivas.  Nihil  aptius  vitae,  nihil  ad  beate  vi- 
vendum  accommodatius.  Nec  id  ad  voluptatem  re- 
fero,  sed  ad  communitatem  vitae  atque  victus,  remis- 
sionemque  animorum,  quae  maxime  sermone  efficitur 
familiari,  qui  est  in  conviviis  dulcissimus,  ut  sapien- 
tius  nostri,  quam  Graeci;  illi  ov/unoirta  aut  ovrSeinva, 
id  est  compotationes  aut  concaenationes :  nos  convi- 
via,  quod  turn  maxime  simul  vivitur.  Vides,  ut  te 
philosophando  revocare  coner  ad  caenas?  Cura,  ut  va- 
leas.  Id  foris  caenitando  facillime  consequere.  4. 
Sed  cave,  si  me  amas,  existimes  me,  quod  iocosius 
scribam,  abiecisse  curam  reipublicae.  Sic  tibi,  mi 
Paete ,  persuade ,  me  dies  et  noctes  nihil  aliud  agere, 
nihil  curare ,  nisi  ut  mei  cives  salvi  liberique  sint. 
Nullum  locum  praetermitto  monendi ,  agendi,  provi- 
dendi :  hoc  denique  animo  sum ,  ut ,  si  in  hac  cura  at¬ 


que  administratione  vita  mihi  ponenda  sit ,  praeclare 
actum  mecum  putem.  Etiam  atque  etiam  vale. 

XXV.  ARG.  Cicero,  Ciliciae  procos.,  Paeti  litteris  de  re 
militari  exagitatis,  M.  Fadium  commendat. 

(Laodiceae,  Paullo,  Marcello  coss.  704.) 

CICERO  IMP.  PAETO. 

1.  Summum  me  ducem  litterae  tuae  reddidere. 
Plane  nesciebam  te  tarn  peritum  esse  rei  militaris. 
Pyrrhi  te  libros  et  Cineae  video  lectitasse.  Itaque  ob- 
temperare  cogito  praeceptis  tuis :  hoc  amplius ,  navi- 
cularum  habere  aliquid  in  ora  maritima :  contra  equi- 
tem  Parthum  negant  ullam  armaturam  meliorem  in- 
veniri  posse.  Sed  quid  ludimus?  Nescis,  quo  cum 
imperatore  tibi  negotium  sit.  ncnSeiav  Kvqov,  quam 
contriveram  legendo,  totam  in  hoc  imperio  explicavi. 
2.  Sed  iocabimur  alias  coram,  ut  spero,  brevi  tempo¬ 
re.  Nunc  ades  ad  imperandum  vel  ad  parendum  po- 
tius:  sic  enim  antiqui  loquebantur.  Cum  M.  Fadio, 
quod  scire  te  arbitror,  mihi  summits  usus  est;  valde- 
que  eum  diligo ,  quum  propter  summam  probitatem 
eius  ac  singularem  modestiam ,  turn  quod  in  his  con- 
troversiis,  quas  habeo  cum  tuis  combibonibus  Epicu- 
reis ,  optima  opera  eius  uti  soleo.  3.  Is  quum  ad  me 
Laodiceam  venisset,  mecumque  ego  eum  esse  vellem, 
repente  percussus  est  atrocissimis  litteris ,  in  quibus 
scriptum  erat,  fundum  Herculanensem  a  Q.  Fadio 
fratre  proscriptum  esse :  qui  fundus  cum  eo  commu¬ 
nis  esset.  Id  M.  Fadius  pergraviter  tulit  existimavit- 
que  fratrem  suum,  hominem  non  sapientem,  impulsu 
inimicorum  suorum  eo  progressum  esse.  Nunc,  si 
me  amas,  mi  Paete,  negotium  totum  suscipe,  et  mole- 
stia  Fadium  libera.  Auctoritate  tua  nobis  opus  est, 
et  consilio  et  etiam  gratia.  Noli  pati  litigare  fratres 
et  iudiciis  turpibus  conflictari.  Matonem  et  Pollionem 
inimicos  habet  Fadius.  Quid  multa?  non  mehercule 
tarn  perscribere  possum ,  quam  mihi  gratum  feceris, 
si  otiosum  Fadium  reddideris.  Id  ille  in  te  positum 
esse  putat  mihique  persuadet. 


XXVI.  ARG.  Iocose  ilcscrihit  Volumuii  caenam ,  habitant 
accunihente  Cytheride  meretrice. 

(Komac,  Caesare  diet.;  turn  Caleno,  Vatinio  coss.  707.) 

CICERO  S.  D.  PAETO. 

1 .  Accubueram  hora  nona ,  quum  ad  te  harum  • 
exemplum  in  codicil lis  exaravi.  Dices,  ubi?  apud 
Volumnium  Eutrapelum,  et  quidem  supra  me  Atti- 
cus,  infra  Verrius ,  familiares  tui.  Miraris  tam  exhi- 
laratam  esse  servitutem  nostram?  Quid  ergo  faciam? 
Te  consulo,  qui  philosophum  audis.  Angar?  excru- 
ciemne  me?  quid  assequar?  Deinde  quern  ad  finem? 
Vivas,  inquis,  in  litteris.  An  quidquam  me  aliud  age- 
re  censes?  aut  possem  vivere,nisi  in  litteris  viverem? 
Sed  est  earum  etiam ,  non  satietas ,  sed  quidam  mo¬ 
dus.  A  quibus  quum  discessi,  etsi  minimum  mihi 
est  in  caena :  (quod  tu  unum  &iTr/[ia  Dioni  philosopho 
posuisti:)  tamen  quid  potius  faciam,  priusquam  me 
dormitum  conferam ,  non  reperio.  2.  Audireliqua. 
Infra  Eutrapelum  Cytheris  accubuit.  In  eo  igitur, 
inquis,  convivio  Cicero  ille, 

quern  dspectabant ,  cuius  ob  os  Graii  ora  obverte- 
bdnt  sua? 

Non,  mehercule,  suspicatus  sum  illam  adfore.  Sed  ta¬ 
men  Aristippus  quidem  ille  Socraticus  non  erubuit, 
quum  esset  obiectum,  habere  eum  Laida:  Habeo,  in¬ 
quit  ,  non  liabeor  a  Laide.  Graece  hoc  melius :  tu ,  si 

voles ,  interpretabere.  Me  vero  nihil  istorum,  ne  iu- 
venem  quidem,  movif  umquam ;  ne  nunc  senem. 
Convivio  delector;  ibi  loquor,  quod  in  solum,  ut  dici- 
tur ,  et  gemitum  in  risus  maximos  transfero.  3.  An 
tu  id  melius,  qui  etiam  in  pliilosophum  lrnsens. 
quum  ille,  si  quis  quid  quaereret,  dixisset,  caenam  te 
quaerere  a  mane  dixeris.  Ille  baro  te  putabat  quae- 
siturum,  unum  caelum  esset,  an  innumerabilia.  Quid 
ad  te?  At  hercule  caena  non  quid  ad  te  lb* 
tim.  4.  Sic  igitur  vivitur;  quotidie  aliquid  le_,iti 
aut  scribitur:  dein,  ne  amicis  nihil  tnbuamus,  epu  a 
mur  una  non  modo  non  contra  legem,  si  ulla  nunc  le 
est,  sed  etiam  intra  legem,  et  quidem  aliquanto.  Q 
re  nihil  est,  quod  adventum  nostrum  extimescas  No 
multi  cibi  hospitem  accipies ,  multi  ioci.  [V  ale  .j 


80. 


liber  decimus. 


I  ARG.  Invehitur  in  Antonii  potentimn,  Planco,  Tvansal 
pinae  Galliae  praesidi,  vemp.  commendat  et  de  Furmo  bemgne 
suscepto  gratias  agit.  (Romac,  Antonio,  Dolabella  coss.  710.) 

CICERO  PLANCO. 

1  Et  abfui  proficiscens  in  Graeciam :  et,  postea- 
nuani  de  meo  cursu  reipublicae  sum  voce  revocatus 
numquam  perM.  Antonium  quietus  fui:  cuius  tanta 
est  non  insolentia,  (namid quidem vulgarevitium est,) 
Stamanitas,  non  mode  ut  vocem,  sed  «  « 
nuidem  liberum  possit  ferre  cuiusquam  Itaque  mi 
hi  maximae  curae  est,  non  de  mea  quidem  vita ,  cui 
satisfeci  vel  aetate  vel  factis  vel  (si  quid  etiam  hoc  ad 
rem  pertinet)  gloria;  sed  me  patria  sollicitat,  m  pn- 
misque,  miPlance,  exspectatio  consulate  tm:  quae 
ita  lomra  est,  ut  optandum  sit,  ut  possimus  ad  id  tem- 
nus  reipublicae  spiritum  ducere.  Quae  potest  enim 
spes  esse  in  ea  republica ,  in  qua  hominis  impoten  is- 
simi  atque  intemperatissimi  armis  oppressa  sunt 
omnia?  et  in  qua  nec  senatus,  nec  populus  vim  habet 
ullam?  nec  leges  ullae  sunt  ,  nec  indicia  nec  omnino 
simulacrum  aliquod  ac  vestigium  ciyitatis?  2.  Sed 
quum  acta  omnia  mitti  ad  te  arbitrator;  nihil  eiat 
quod  singulis  de  rebus  scriberem.  Ulud  autem  eiat 
amoris  mei,  quern  a  tua  puentia  susceptum  non  ser- 
vavi  solum,  sed  etiam  auxi,  monere  te  atque  hoi  tan, 
ut  in  rempublicam  omni  cogitatione  curaque  meum- 
beres  Quae  si  ad  tuum  tempus  perducitur,  facilis 
gubernatio  est :  ut  perducatur  autem ,  magnae  quum 
diligentiae  est,  turn  etiam  fortunae.  3.  Sed  et  te  all 
quanto  ante,  ut  spero,  habebimus,  et,  praeterquam 
quod  reipublicae  consulere  debemus ,  tamen  tuae  1 1- 
gnitati  ita  favemus,  utomne  nostrum  consilium,  stu¬ 
dium,  officium,  operam,  laborem  dihgentiam  ad  am 
plitudinem  tuam  conferamus.  Ita  facillime  et  reipu 
plicae ,  quae  mihi  carissima  est,  et  anucitiae  nostrae, 
quam  sanctissime  nobis  colendam  puto,  me  intelhg 
satisfacturum.  4.  Furnium  nostrum  tan.,  a  te  fieri 
quantum  ipsius  lmmamtas  et  digmlas  l»w'  , 
miror  et  gaudeo:  teque  hoc  existimare  volo,  quidquid 
in  eum  iudicii  officiique  contulens,  id  ita  me  accipe- 
re,  ut  in  meipsum  te  putem  contulisse. 


II.  ARG.  Excusat,  quo.t  in  senatum  ad  agendam  Plano 
caussam  non  venevit.  (Rotnae,  Antonio,  Dolabella  COS3.  710.) 

CICERO  PLANCO  S. 

1  Meum  studium  lionori  tuo  pro  necessitudine 
nostra  non  defuisset,  si  aut  tuto  in  senatum  aut  hone- 
ste  venire  potuissem.  Sed  nec  sine  pencil  I 
quam  libere  de  republica  sentiens  versan  potest  in 
summa  impunitate  gladiorum ,  nec  nostrae  dignitatis 
videtur  esse  ibi  sententiam  de  republica  dicere,  ubi 
me  et  melius  et  propius  audiant  armati,  quam  senato- 
res.  2.  Quapropter  in  privatis  rebus  nullum  neque 
officium  neque  studium  meum  desiderabis ;  ne  m  pu- 
blicis  quidem,  si  quid  erit,  in  quo  me  mteresse  neces- 
se  sit,  umquam  deero ,  ne  cum  penculo  quidem  meo, 
dimiitati  tuae.  In  iis  autem  rebus,  quae  mhilommus, 
uUgo  absim,  confici  poterunt,  peto  a  te,  utme  ia  i 
nem  habere  velis  et  salutis  et  dignitatis  meae. 

Ill  ARG.  Cicero  verens,  ne,  quod  accidit,  cuin  Antonio  se 
Plancus  coniuugat,  hunc  laudat  et  ad  rempublicam  tuendam  lior- 
tatur.  (Romae,  Antonio,  Dolabella  coss.  710.) 

CICERO  S.  D.  PLANCO. 

1  Quum  ipsum  Furnium  per  se  vidi  libentissi- 
me,  turn  hoc  libentius,  quod  ilium  audiens  te  vide- 
bar  audire .  Nam  et  in  re  mibtari  virtutem ,  et  in  ad 
ministranda  provincia  iustitiam,  et  m  omm  genei  e 
prudentiam  mihi  tuam  exposuit  et  praeterea  mihi  non 
hmotam  in  consuetudine  et  familiaritate  suavitatem 
tuam  adiunxit;  praeterea  summam  erga  se  Lberdita- 
tem  Quae  omnia  mihi  iucunda,  hoc  extremum  etiam 
gratum  fuit.  2.  Ego,  Plance,  necessitudmem  con- 
stitutam  habui  cum  domo  vestra  ante  ahquanto,  quan 
tu  natus  es;  amorem  autem  erga  te  ab  ineunte  puei 
“a  tua;  confmuota  iam  aetate.  fam  liantatem  quum 
studio  meo,  turn  iudicio  tuo  constitutam.  His  c 
caussis  mirabiliter  faveo  dignitati  tuae,  quam  mihi 
tecum  statuo  debere  esse  communem  Omnusun- 
ma  consecutus  es  virtute  duce ,  comite  fortuna .  eaque 
es  adeptus  adolescens ,  multis  invidentibus ,  quos  in- 
genio  industriaque  fregisti.  Nunc  me  amantissimum 
mi,  nemini  concedentem,  qui  tibi  vetustate  necessitu- 
dinis  potior  possit  esse,  si  audies,  omnem ^tibi  reh- 
quae  vitae  dignitatem  ex  optimo  reipubbeae  statu  ac 
quires.  3.  Scis  profecto,  (nihil  enim  te  fugere  Potuit,) 
fuisse  quoddam  tempus,  quum  homines  existimaient 
te  nimis  servire  temporibus :  quod  ego  quoque ^exi 

marem,  tesiea,  quae  patiebare ,  probare  etiam  arh 

trarer  Sed  quum  intelligerem ,  quid  sentires ,  te  ar 
bUrabar  yidere,  quid  posses.  Nunc  alia  ratio  est. 
Omnium  rerum  tuum  mdicium  est,  ldque  liberum. 
Consul  es  designatus  optima  aetate ,  summa  eloquen- 
tia,  maxima  orbitate  reipublicae  virorum  talium.  In- 
cumbe,  per  deos  immortales,  in  earn  curam  et  cogita- 
tionem,  quae  tibi  summam  dignitatem  et  gloriam  af- 
ferat.  Unus  autem  est,  hoc  praesertim  tempore  per 
tot  annos  republica  devexata,  reipublicae  bene  geren 
dae  cursus  ad  gloriam.  4.  Haec  amore  magis  impul- 
sus  scribenda  ad  te  putavi,  quam  quo  te  arbitiarei 
monitis  et  praeceptis  egere.  Sciebam  enim  ex  lisdem 
te°haec  ham-ire  fontibus,  ex  quibus  ipse  bauseram. 
Ouare  modum  faciam.  Nunc  tantum  sigmficandum 
putavi,  ut  potius  amorem  tibi  ostenderem  meum, 
quam  ostentarem  prudentiam.  Interea ,  quae ^  ad  di¬ 
gnitatem  tuam  pertinere  arbitrabor,  studiose  diligen- 
terque  curabo. 

IV.  ARG.  Plancus  ad  epistolam  superiorem  respondens  se 
in  reipublicae  potestate  fore  pollicetur. 

(In  Gallia  Transalpina,  Antonio,  Dolabella  cnss.  710.) 

PLANCUS  CICERONI. 

1 .  Gratissimae  mihi  tuae  litterae  fuerunt,  quas  ex 
Furnii  sermone  te  scripsisse  animadverti.  Ego  au- 
tem  praeteriti  temporis  excusationem  affero ,  quod  te 
profectum  audieram;  nec  multo  ante  redisse  scivi, 
quam  ex  epistola  tua  cognovi.  Nullum  enim  in  te  of- 
ficium ,  ne  minimum  quidem ,  sine  maxima  culpa  vi- 
deor  posse  praeterire ;  in  quo  tuendo  habeo  caussas 
plurimas  vel  paternae  necessitudinis,  vel  meae  a  pue- 
ritia  observantiae  vel  tui  erga  me  mutui  amoris .  2 .  Qua- 
re,  mi  Cicero,  quod  mea  tuaque  patitur  aetas,  persua¬ 
de  tibi  te  unum  esse,  in  quo  ego  colendo  patriam  mihi 
constituerim  sanctitatem.  Omnia  igitur  tua  consilia 
mihi  non  magis  prudentiae  plena,  quae  summa  est, 
videntur,  quam  fidelitatis,  quam  ego  ex  mea  conscien- 
tia  metior.  Quare  si  aut  aliter  sentirem,  certe  admo- 
nitio  tua  me  reprimere,  aut  si  dubitarem,  hortatio 
impellere  posset,  ut  id  sequerer,  quod  tu  optimum 
putares.  Nunc  vero  quid  est,  quod  me  in  aliam  par¬ 
tem  trahere  possit?  Quaecumque  in  me  bona  sunt,  aut 
fortunae  beneficio  tributa  aut  meo  labore  parta,  etsi  a 
te  propter  amorem  carius  sunt  aestimata,  tamen  vel 
inimicissimi  iudicio  tanta  sunt,  ut  praeter  bonam  fa- 
mam  nihil  desiderare  videantur.  3.  Quare  hoc  unum 
tibi  persuade,  quantum  viribus  eniti,  consilio  provi- 
dere,  auctoritate  movere  potero,  hoc  omne  reipublicae 
semper  futurum.  Non  est  ignotus  mihi  sensus  tuus ; 
neque,  si  facultas,  optabilis  mihi  quidem,  tui  prae- 
sentis  esset,  umquam  a  tuis  consiliis  discreparem; 
nec  nunc  committam ,  ut  ullum  meum  factum  repre- 
hendere  iure  possis.  4.  Sum  in  exspectatione  omnium 
rerum ,  quid  in  Gallia  citeriore ,  quid  in  Urbe  mense 
Ianuario  geratur,  ut  sciam.  Interim  maximam  hie 
sollicitudinem  curamque  sustineo,  ne  inter  aliena  vi- 
tia  hae  gentes  nostra  mala  suam  putent  occasionem. 
Quod  si  proinde ,  ut  ipse  mereor ,  mihi  successerit : 
certe  et  tibi,  cui  maxime  cupio,  et  omnibus  viris  bonis 
satisfaciam.  Fac  valeas  meque  mutuo  diligas. 

V.  A  R  G.  Denuo  Plancum  ad  tuendain  rempublieam  gloriae 
stimulis  instigat.  (Romae,  Pansa,  Hirtio  cuss.  711.) 

CICERO  PLANCO  S. 

1 .  Binas  a  te  accepi  litteras  eodem  exemplo;  quod 
ipsum  argumento  mihi  fuit  diligentiae  tuae.  Intelle- 
xi  enim  te  laborare,  ut  ad  me  mihi  exspectatissimae 
litterae  perferrentur.  Ex  quibus  cepi  fructum  dupli- 
cem  mihique  in  comparatione  difficilem  ad  iudican- 
dum :  amoremne  erga  me  tuum ,  an  animum  in  rem¬ 
publieam  pluris  aestimandum  putarem.  Est  omni- 
no  patriae  caritas  meo  quidem  iudicio  maxima:  sed 
amor  voluntatisque  coniunctio  plus  certe  habet  suavi- 
tatis.  Itaque  commemoratio  tua  paternae  necessitu¬ 
dinis  benevolentiaeque  eius,  quam  erga  me  a  pueritia 
contulisses ,  ceterarumque  rerum ,  quae  ad  earn  sen- 
tentiam  pertinebant,  incredibilem  mihi  laetitiam  attu- 
lerunt.  2.  Rursus  declaratio  animi  tui ,  quern  habe- 
res  de  republica,  quemque  habiturus  esses,  mihi  erat 
iucundissima :  eoque  maior  erat  haec  laetitia,  quod  ad 
ilia  superiora  accedebat.  Itaque  te  non  hortor  solum, 
mi  Plance,  sed  plane  etiam  oro,  quod  feci  his  litteris, 
quibus  tu  humanissime  respondisti,  ut  tota  mente, 
omnique  animi  impetu  in  rempublieam  incumbas. 
Nihil  est,  quod  tibi  maiori  fructui  gloriaeque  esse  pos¬ 
sit:  nec  quidquam  ex  omnibus  rebus  humanis  est 


praeclarius  aut  praestantius ,  quam  de  republiga  bene 
mereri.  3.  Adhuc  enim  —  patitur  tua  summa  huma- 
nitas  et  sapientia,  me,  quod  sentiam,  libere  dicere  — 
fortuna  suffragante  videris  res  maximas  consecutus : 
quod  quamquam  sine  virtute  non  potuisses ;  tamen  ex 
maxima  parte  ea ,  quae  es  adeptus ,  fortunae  tempori- 
busque  tribuuntur.  His  temporibus  difficillimis  rei¬ 
publicae  ,  quidquid  subveneris ,  id  erit  totum  et  pro- 
prium  tuum.  lncredibile  est  omnium  civium,  latro- 
nibus  exceptis ,  odium  in  Antonium :  magna  spes  in 
te,  et  in  tuo  exercitu  magna  exspectatio.  Cuius,  per 
deos,  gratiae  gloriaeque  cave  tempus  amittas.  Sic 
moneo,  ut  fdium :  sic  faveo,  ut  mihi :  sic  hortor,  ut  et 
pro  patria  et  amicissimum. 

VI.  ARG.  Planeum  hortatur,  ut  seiungat  se  a  societate 
malorum  pacemque  virtute  potius,  quam  armis  positis  parandam 
esse  sibi  persuadeat.  (Romae,  Pansa,  Hirtio  coss.  711.) 

CICERO  PLANCO. 

\ .  Quae  locutus  est  Furnius  noster  de  animo  tuo 
in  rempublieam,  ea  gratissima  fuerunt  senatui,  popu- 
loque  Romano  probatissima;  quae  autem  recitatae  lit¬ 
terae  sunt  in  senatu,  nequaquam  consentire  cum  Fur¬ 
nii  oratione  visae  sunt.  Pads  enim  auctor  eras,  quum 
collega  tuus,  vir  clarissimus,  a  foedissimis  latronibus 
obsideretur;  qui  aut  positis  armis  pacem  petere  de¬ 
bent  aut,  si  pugnantes  earn  postulant,  victoria  pax,  non 
pactione  parienda  est.  Sed  de  pace  litterae  vel  Lepidi 
vel  tuae  quam  in  partem  acceptae  sint ,  ex  viro  opti- 
mo,  fratre  tuo,  et  ex  C.  Furnio  poteris  cognoscere.  2. 
Me  autem  impulit  tui  caritas ,  ut ,  quamquam  nec  tibi 
ipsi  consilium  deesset,  etfratris,  Furniique  benevo- 
lentia  lidelisque  prudentia  tibi  praesto  esset  futura, 
vellem  tamen  meae  quoque  auctoritatis  pro  plurimis 
nostris  necessitudinibus  praeceptum  ad  te  aliquod 
pervenire.  Crede  igitur  mihi ,  Plance,  omnes,  quos 
adhuc  gradus  dignitatis  consecutus  sis,  (es  autem 
adeptus  amplissimos,)  eos  honoruin  vocabula  habitu- 
ros ,  non  dignitatis  insignia ,  nisi  te  cum  libertate  po- 
puli  Romani,  et  cum  senatus  auctoritate  coniunxeris. 
Seiungete,  quaeso,  aliquando  ab  iis,  cum  quibus  te 
non  tuum  iudicium ,  sed  temporum  vincla  coniunxe- 
runt.  3.  Complures  in  perturbatione  reipublicae 
consules  dicti,  quorum  nemo  consularis  habitus ,  nisi 
qui  animo  exstitit  in  rempublieam  consulari.  Talem 
igitur  te  esse  oportet ,  qui  primum  te  ab  impiorum  ci¬ 
vium  tui  dissimillimorum  societate  seiungas :  deinde 
et  senatui  bonisque  omnibus  auctorem,  principem, 
ducem  praebeas :  postremo,  utpacem  esse  iudices  non 
in  armis  positis ,  sed  in  abiecto  armorum  et  servitutis 
metu.  Haec  si  et  ages  et  senties ,  turn  eris  non  modo 
consul  et  consularis,  sed  magnus  etiam  et  consul  et 
consularis.  Sin  aliter,  tua  in  istis  amplissimis  nomi¬ 
nibus  honorum  non  modo  dignitas  nulla  erit,  sed  erit 
summa  deformitas.  Haec  impulsus  benevolentia 
scripsi  paullo  severius;  quae  tu  [in]  experiendo  ea  ra- 
tione,  quae  te  digna  est,  vera  esse  cognosces.  D.  xm. 
Kal.  Aprilis. 


VII.  ARG.  Caussam  brevitatis  indicat,  et  studii  in  remp. 
sui  serins  patefacti  suaiuque  dignitatem  commendat. 

(Ill  Hispania,  Pansa,  Hirtio  coss. 

PLANCUS  CICERONI. 

\ .  Plura  tibi  de  meis  consiliis  scriberem  ratio- 
nemque  omnium  rerum  redderem  verbosius,  quo  ma¬ 
gis  iudicares,  omnia  me  reipublicae  praestitisse,  quae 

et  tua  exhortatione  excepi  et  mea  affirmative  tibi  re- 
cepi:  (non  minus  enim  a  te  probari,  quam  diligi  sem 
per  volui :  nec  te  magis  in  culpa  defensorem  mihi  pa- 
ravi ,  quam  praedicatorem  meritorum  meorum  esse 
volui :)  sed  breviorem  me  duae  res  faciunt  ;  una,  quod 

publicis  litteris  omnia  sum  persecutes :  altera ,  quod 
M.  Varisidium,  equitemRomanum,  familiarem  meum, 
ipsum  ad  te  transire  iussi ,  ex  quo  omnia  cognoscere 
posses.  2.  Non,  medius  fidius,  mediocn  dolore  ath 
ciebar,  quum  alii  occupare  possessionem  laudis  vide- 
rentur :  sed  usque  mihi  temperavi,  dum  perducerem 
eo  rem,  ut  dignum  aliquid  et  consulatu  meo  et  vestra 
exspectatione  efficerem.  Quod  spero,  si  me  fortuna 
non  fefellerit ,  me  consecuturum :  ut.maximo  praesi- 
dio  reipublicae  nos  fuisse,  et  nunc  sentiant  homines 
et  in  posterum  memoria  teneant.  A  te  peto,  ut  digni- 
tati  meae  suffrageris  et,  quarum  rerum  spe  ad  lau- 
dem  me  vocasti,  harum  fructu  in  reliquum  facias  a  ^  - 
criorem.  Non  minus  posse  te ,  quam  velle ,  explora 
turn  mihi  est.  Fac  valeas  meque  mutuo  diligas. 

VIII.  ARG.  Exponit,  cur  se  sero  liLertatis  defensorem  pro- 
fiteatur,  et  de  exercitu  et  de  provinciac  statu  significat. 

(In  Hi  spa  nia,  Pansa,  Hirtio  coss.  711*) 


PLANCUS  IMP.  COS.  DES.  S.  D  COSS.  PR. 
TRIB.  PLEB.  SEN.  POP.  PL.  Q.  R. 

1  Si  cui  forte  videor  diutius  et  hominum  exspe- 
ctationem,  et  spem  reipublicae  ds  mcs  voluntete  te- 
nuisse  suspensam:  huic  pnus  excusandum  me  es 
arbitror,  quam  de  insequenti  officio  quidquam  ul  i 
pollicendum.  Non  enim  praetentam  culpam  videri 
volo  redemisse ,  sed  optimae  mentiscogitataiampn- 
demmaturo  tempore  enuntiare.  2.  Non  me  praele 
ibat,  in  tanta  sollicitudine  hominum  et  tarn  perturba- 
to  statu  civitatis  fructuosissimam  esse  prolessionem 
bonae  voluntatis  magnosque  honores  ex  earecomplu 
res  consecutos  videbam.  Sed  quum  in  eum  casum 
me  fortuna  demisisset,  ut  aut  celeriter  pollicendo .  ma- 
una  mihi  ipse  ad  proficiendum  impediment  oppone- 
rem  aut,  si  in  eo  mihi  temperavissem  maiores  occa- 
siones  ad  opitulandum  haberem :  expeditius  iter  con 

munis  salutis,  quam  meae  laudis  esse  volui  Na 

quis  in  ea  fortuna ,  quae  mea  est,  et  ab  ea  vita ,  qu 
in  me  cognitam  hominibus  arbitror,  et  cum  ea  spe, 
quam  in  manibus  habeo,  aut  sordidum  quidquam  pa¬ 
rt  aut  perniciosum  concupiscere  potest '  3.  beu  an 

quantum  nobis  temporU  et  magni  labores  et  multae 
impensae  opus  fuerunt.ut,  quae  reipublicae  bomsque 
omnibus  polliceremur,  exitu  praestaremus,  neque  ad 
auxilium  patriae  nudi  cum  bona  voluntate ,  sed  cum 
facultatibus  accederemus.  Confirmandus  erat  exer- 
citus  nobis ,  magnis  saepe  praenms  sollicitatus ,  ut  aD 
republica  potius  moderata,  quam  ab  uno  mfinita  spe 
raref  confirmandae  complures  civitates,  quae supe- 
riore  anno  largitionibus  concessiombusque  praemio- 
rum  erant  obligatae ,  ut  et  ilia  vana  putarent  et  eadem 
a  melioribus  auctoribus  petenda  existimaient,  a 
ciendae  etiam  voluntates  reliquorum,  qui  finitimis 
provinciis  exercitibusque  praefuerunt:  ut  potius  cum 
pluribus  societatem  defendendae  libertatis  miremus, 
mam  cum  paucioribus  funestam  orbi  terrarum  victo- 
riam  partiremur.  4.  Muniendi  veto  nosmet.ps,  t  - 
mus  aucto  exercitu  auxilnsque  multiphcatis ,  ut, 
quum  praeferremus  sensus  aperte,  turn  etiam  inv  - 
tis  quibusdam  sciri,  quid  defensuri  csscmus,  non 
esset  periculosum.  Ita  numquam  diflitebor  multa  me, 


ut  ad  effectum  horum  consiliorum  pervemrem,  et  si- 
mulasse  invitum  et  dissimulasse  cum  do  ore’  ^  ’ 
praematura  denuntiatio  boni  civis  imparati  quam  pe- 
riculosa  esset,  ex  casu  collegae  videbam  5  Quo  no¬ 
mine  etiam  C.  Furnio  legato,  viro  forti  atque  steenuo, 
plura  etiam  verbo,  quam  scnptura,  mandate  ded  - 
mus :  ut  et  tectius  ad  vos  perferrentur,  et  nos  essemu 
tutiores;  quibusque  rebus  et  communem  salutem  mu 
niri  et  nos  armari  conveniret ,  praecepimus^  Ex  quo 
intelli-i  potest,  curam  reipublicae  summe  defendun- 
dae  iampridem  apud  nos  excubare.  6.  Nunc,  quum 
deum  benignitate  ab  omm  re  sumus  parajows^n 

solum  bene  sperare  de  nobis  homines ,  sed  explo  t 
iudicare  volumus.  Legiones  habeo  v  sub  si?ms, 
sua  fide  virtuteque  reipublicae  comunctissimas  et 
nostra  liberalitale  nobis  obsequentes;  provinciam 
omnium  civitatum  consensu  paratissimam  et  sumrna 
contentione  ad  officia  certantem;  eqult^s  auxilio- 
rumque  tantas  copias,  quantas  hae  gentes  ad  defen 
dendam  suam  salutem  libertatemque  conficere  pos- 
sunt.  Ipse  ita  sum  animo  paratus,  vel  pro\incia 
tueri  vel  ire ,  quo  respublica  vocet,  vel  tradere  exei- 
citum  auxilia  provinciamque,  ut  vel  omnem  impetum 
belli  in  me  convertere  non  recusem,  simodo  meo  casu 
aut  confirmare  patriae  salutem  aut  penculum  possim 
morari.  7.  Haec  si  iam  expeditis  omnibus  rebus 
tranquilloque  statu  civitatis  polliceor ,  in  damno  meae 
laudis  reipublicae  commodo  laetabor ,  sin  ad  societa¬ 
tem  inteserrimorum  et  maximorum  periculorum  ac 
cedam,  consilia  mea  aequis  iudicibus  ab  obtrectation 
invidorum  defendenda  commendo.  Mihi  quidem  ips 
fructus  meritorum  meorum  in  reipublicae mcolumit 
te  satis  mamius  est  paratus.  Eos  vero,  qui,  meam 
auctoritalemet  multo  magis  vestram  fidem  secuti  nec 
ulla  spe  decipi  nec  ullo  metu  terren  potuerunt,  ut 
commendatos  vobis  habeatis,  .petendum  videtur. 


IX.  ARG.  Suum  veip.  sturtiuni  pvae  se  fert:  dignitatem 
suam  commemlaf,  .[nid  egerit  et  actuvus  sit,  exponit:  exercitu, n 
laudat.  (In  Gallia  Isarhonensi,  Antonio,  Dolabella  coss.  7100 

PLANCUS  CICERONI  S. 

\  Nihil  me  tibi  temere  aut  te  ceteris  de  me  fru- 
stra  recepisse  laetor.  Certe  hoc  mams  habes  testimo¬ 
nium  amoris  mei,  quo  matunus  tibi,  quam  ceteiis, 
consilia  mea  volui  esse  nota .  In  dies  vero  meritorun 
meorum  fieri  accessiones,  praevidere  te  spero .  copm- 
turum  magis  rocipio.  2.  Quod  ad  mo  at, met,  nn  C  - 
cero  (ita  ab  imminentibus  molts  respublica  me  adtu 
vanteliberetur,)  sic  honores  praemiaque  vestra  suspi- 
cio  conferenda  certe  cum  immortalitate ,  ut  sine  his 
nihil  de  meo  studio  perseverantiaque  simremissurus. 
Nisi  in  multitudine  optimorum  civium  impetus  animi 
mei  fuerit  singularis  et  opera  praecipua,  nihil  ad 
meam  dignitatem  accedere  volo  suffragatione  vestra. 
3.  Concupisco  autem  nihil  mihi,  (contra  quod  ipse 
nmmo ;)  sed  et  temporis ,  et  rei  te  moderatorem  iaci  e 
pallor  esse.  Nihil  aut  sero  aut  exigue  a  patna  civi 
tributum  potest  videri.  Exercitum  a.  d  sextum _  Rah 
Maias  Rhodanum  traieci  magnis  ltmenbus.  V  enna 
enuites  mille  via  breviore  praemisi .  Ipse ,  si  all  Le- 
pklo  non  impediar,  celeritate  satisfaciam;  si  autem 
itineri  meo  se  opposuerit,  ad  tempus  consilium  ca- 
niam  Copias  adduco  et  numero  et  gencre  et  lideli- 
litate  firmissimas.  Te,  ut  diligas  me,  si  mutuo  te  fa- 
cturum  scis,  rogo.  Vale. 


736 


80.  M.  T.  CICERONIS 


X.  ARG.  Plancum  ,  laudata  eius  voluntate  iuvandae  reipu- 
Micae,  praemiaab  senatu  sperare,  suam  operam  exspectare  et  in 
tnenda  republica  pergere  iubet. 

(Romne,  Pansa,  Hii'tio  coss.  711.) 

CICERO  PLANCO. 

1 .  Etsi  satis  ex  Furnio  nostro  cognoram,  quae  tua 
voluntas,  quod  consilium  de  republica  esset:  tamen, 
tuis  litteris  lectis,  liquidius  de  toto  sensu  tuo  iudicavi. 
Quamobrem,  quamquam  in  uno  praelio  omnis  fortuna 
reipublicae  disceptat;  (quod  quidem,  quum  haec  le- 
geres,  iam  decretum  arbitrabar  fore:)  tamen  ipsa  fa- 
ma,  quae  de  tua  voluntate  percrebruit,  magnam  es 
laudem  consecutus.  Itaque  si  consulem  Romae  ha- 
buissemus,  declaratum  esset  ab  senatu  cum  tuis  ma- 
gnis  honoribus,  quam  gratus  esset  conatus  et  appara¬ 
tus  tuus.  Cuius  rei  non  modo  non  praeteriit  tempus, 
sed  ne  maturum  quidem  etiam  nunc,  meo  quidem  iu- 
dicio,  fuit.  Is  enim  denique  honos  mihi  videri  solet, 
qui  non  propter  spem  futuri  beneficii,  sedpropter  ma- 
gna  merita  Claris  viris  defertur  et  datur.  2.  Quare, 
sit  modo  aliqua  respublica,  in  qua  honos  elucere  pos- 
sit,  omnibus,  mihi  crede,  amplissimis  honoribus  ab- 
undabis.  Is  autem,  qui  vere  appellari  potest  honos, 
non  invitamentum  ad  tempus ,  sed  perpetuae  virtutis 
est  praemium .  Quamobrem,  mi  Plance,  incumbe  to¬ 
to  pectore  ad  laudem;  subveni  patriae;  opitulare  col- 
legae;  omnium  gentium  consensum  et  incredibilem 
conspirationem  adiuva.  Me  tuorum  consiliorum  ad- 
iutorem,  dignitatis  fautorem,  omnibus  in  rebus  tibi 
amicissimum  fidelissimumque  cognosces.  Ad  eas 
enim  caussas,  quibus  inter  nos  amore  sumus,  officiis, 
vetustate  coniuncti,  patriae  caritas  accessit:  eaque  ef- 
fecit,  ut  tuarn  vitam  anteferrem  meae.  hi.  Kalendas 
Aprilis. 

XI.  ARG.  Gratias  agit  benevolentiae  Ciceronis,  et  suum 
in  rerop.  studium  pollicetur. 

(In  AlJobrogibus  ,  occisis  Pansa,  Hirtio  coss.  711.) 

PLANCUS  CICERONI. 

I .  Immortales  ago  tibi  gratias  agamque ,  dum  vi- 
vam;  nam  relaturum  me,  affirmare  non  possum.  Tan- 
tis  enim  tuis  officiis  non  videor  mihi  respondere  pos¬ 
se;  nisi  forte,  ut  tu  gravissime  disertissimeque  scri- 
psisti,  ita  sensurus  es,  ut  me  referre  gratiam  putes, 
quum  memoria  tenebo.  Si  de  filii  tui  dignitate  esset 
actum,  amabilius  certe  nihil  facere  potuisses.  Pri- 
mae  tuae  sententiae  infinitis  cum  muneribus ,  poste- 
riores  ad  tempus  arbitriumque  amicorum  meorum 
compositae ,  oratio  de  me  assidua  et  perpetua  iurgia 
cum  obtrectatoribus  propter  me  notissima  mihi  sunt. 
Non  mediocris  adhibenda  mihi  est  cura,  ut  reipubli¬ 
cae  me  civem  dignum  tuis  laudibus  praestem,  inami- 
citia  tua  memorem  atque  gratum.  Quod  reliquum 
fist,  tuum  munus  tuere  et  me,  si,  quern  esse  voluisti, 
eum  exitu  rebusque  cognoscis,  defende  ac  suscipe. 
2.  Quum  Rhodanum  copias  traiecissem,  fratremque 
cum  tribus  millibus  equitum  praemisissem ,  ipse  iter 
ad  Mutinam  dirigerem,  in  itinere  de  praelio  facto, 
Brutoque  et  Mutina  obsidione  liberatis  audivi.  Ani- 
madverti,  nullum  alium  receptum  Antonium  reliqui- 
asque,  quae  cum  eo  essent,  habere,  nisi  in  his  parti- 
bus  :  duasque  ei  spes  esse  propositas ,  unam  Lepidi 
ipsius,  alteram  exercitus.  Quod  quaedam  pars  exer- 
citus  non  minus  furiosa  est,  quam  qui  cum  Antonio 
luerunt,  equitatum  revocavi;  ipse  in  Allobrogibus 
constiti,  ut  proinde  ad  omnia  paratus  essem,  ac  res 
me  moneret.  Si  nudus  hue  se  Antonius  conferet :  fa¬ 


cile  mi  videor  per  me  sustinere  posse ,  remque  publi- 
cam  ex  vestra  sententia  administrare ,  quamvis  ab 
exercitu  Lepidi  recipiatur;  si  vero  copiarum  aliquid 
secum  adducet,  et  si  decima  legio  veterana,  quae  no¬ 
stra  opera  revocata  cum  reliquis  est,  ad  eumdem  furo- 
rem  redierit,  tamen ,  ne  quid  detrimenti  fiat,  dabitur 
opera  a  me,  idque  me  praestaturum  spero,  dum  istinc 
copiae  traiiciantur ,  coniunctaeque  nobiscum  facilius 
perditos  opprimant.  3.  Hoc  tibi  spondeo,  mi  Cicero, 
neque  animum  nec  diligentiam  mihi  defuturam.  Cu- 
pio  mehercules  nullam  residuam  sollicitudinem  esse; 
sed  si  fuerit,  nec  animo,  nec  benevolentiae  nec  pa- 
tientiae  cuiusquam  pro  vobis  cedam.  Do  quidem  ego 
operam,  ut  etiam  Lepidum  ad  huius  rei  societatem  in- 
citem,  omniaque  ei  obsequia  polliceor,  si  modo  rem- 
publicam  respicere  volet.  Utor  in  hac  re  adiutori- 
bus  interpretibusque  fratre  meo,  et  Laterense  et  Fur¬ 
nio  nostro.  Non  me  impedient  privatae  offensiones, 
quo  minus  pro  reipublicae  salute  etiam  cum  inimicis- 
simo  consentiam.  Quod  si  nihil  profecero,  nihilomi- 
nus  maximo  sum  animo  et  maiore  fortasse  cum  mea 
gloria  vobis  satisfaciam.  Fac  valeas,  meque  mutuo 
diligas. 


XII  ARG.  Gratas  senatui  Plane!  litteras  fuisse,  et  quae 
eius  gratia  in  senatu  acta  sint,  significat  et  ad  liberandam  vemp. 
hortatur.  (Romae,  Pausa,  Hirtio  coss.  711.) 

CICERO  PLANCO. 

1 .  Etsi  reipublicae  caussa  maxime  gaudere  de- 
beo,  tantum  ei  te  praesidii,  tantum  opis  attulisse  ex¬ 
tremis  paene  temporibus :  tamen  ita  te  victoremcom- 
plectar,  republica  recuperata,  ut  magnam  partem 
mihi  laetitiae  tua  dignitas  afferat,  quam  et  esse  iam, 
et  futuram  amplissimam  intelligo.  Cave  enim  putes, 
ullas  umquam  litteras  gratiores,  quam  tuas,  in  sena¬ 
tu  esse  recitatas.  Idque  contigit  quum  meritorum  tuo¬ 
rum  in  rempublicam  eximia  quadam  magnitudine, 
turn  verborum  sententiarumque gravitate.  Quod  mihi 
quidem  minime  novum,  qui  et  te  nossem  et  tuarum 
litterarum  ad  me  missarum  promissa  meminissem  et 
haberem  a  Furnio  nostro  tua  penitus  consilia  cogni- 
ta.  Sed  senatui  maiora  visa  sunt,  quam  erant  exspe- 
ctata:  non  quo  umquam  de  tua  voluntate  dubitasset; 
sed  nec,  quantum  facere  posses,  nec,  quoad  progredi 
velles,  exploratum  satis habebat.  2.  Itaquequuma.  d. 
vii.  Idus  Apriles  mane  mihi  tuas  litteras  M.  Varisi- 
dius  reddidisset,  easque  legissem,  incredibili  gaudio 
sum  elatus:  quumque  magna  multitudo  optimorum 
virorum  et  civium  me  domo  deduceret,  feci  continuo 
omnes  participes  meae  voluptatis.  Interim  ad  me  ve- 
nit  Munaiius  noster,  ut  consuerat:  at  ego  ei  litteras 
tuas:  nihildum  enim  sciebat.  Nam  ad  me  primum 
Varisidius,  idque  sibi  a  te  mandatum  esse  dicebat. 
Paullo  post  idem  mihi  Munatius  eas  litteras  legendas 
dedit,  quas  ipsi  miseras,  et  eas,  quas  publice.  3.  Pla- 
cuit  nobis,  ut  statim  ad  Cornutumpraetoremurbanum 
litteras  deferremus :  qui,  quod  consules  aberant,  con- 
sulare  munus  sustinebat  more  maiorum.  Senatus  est 
continuo  convocatus  frequensque  convenit  propter 
famam  atque  exspectationem  tuarum  litterarum.  Re- 
citatis  litteris,  oblata  religio  Cornuto  est  ptillariorum 
admonitu,  non  satis  diligenter  eum  auspiciis  operam 
dedisse:  idque  a  nostro  collegio  comprobatum  est. 
Itaque  res  dilata  est  in  posterum.  Eo  autem  die  ma¬ 
gna  mihi  pro  tua  dignitate  contentio  cum  Servilio: 
qui  quum  gratia  efiecisset,  ut  sua  sententia  prima 

pronuntiaretur ,  frequens  eum  senatus  reliquit  et  in 
alia  omnia  discessit :  meaeque sententiae,  quae  secun- 
da  pronuntiata  erat,  quum  frequenter  assentiretur 
senatus,  rogatu  Servilii  P.  Titius  intercessit.  4.  es 
in  posterum  dilata.  Venit  paratus  Servilms,  Ioviipsi 
iniquus,  cuius  in  templo  res  agebatur  Hunc  quem- 
admodum  fregerim,  quantaque  contentione  Titium 
intercessorem  abiecerim,  ex  aliorum  te  httens  malo 
cognoscere.  Unum  hoc  ex  meis:  Senatus  gravior, 
constants,  amicior  tuis  laudibus  esse  non  potuvt 
quam  turn  fuit:  nec  vero  tibi  senatus  a™lcl°r’  ^ua 
cuncta  civitas.  Mirabiliter  enim  populus  Romanus 
universus  et  omnium  generum  ordinumque  consen¬ 
sus  ad  liberandam  rempublicam  conspiravi.  o. 

ae  mitur,  ut  agis,  nomenque  tuum  commendaimmor- 
talitati :  atque  liaec  omnia,  quae  habent  speciem  g  o 
riae,  collecta  inanibus  splendons  msignibus,  conte- 
mne,  brevia,  fugacia,  caduca  existima.  Verumdem 
in  virtute  positum  est,  quae  maxime  illustratur  ma 

ends  in  rempublicam  mentis.  Earn  facultatem  babes 

maximam;  quam  quando  complexus  es,  tene  perfice, 
ut  ne  minus  respublica  tibi,  quam  tu  reipublicae  de- 
beas  Me  tuae  dignitatis  non  modo  fautorem,  se 
etiam  amplificatorem  cognosces.  Id  quum  reipubh- 
cae  quae  mihi  vita  est  mea  canor,  turn  nostiae  ne 
cessitudini  debere  me  iudico.  Atque  m  h,s  cum, 
quas  contuli  ad  dignitatem  warn  cep,  magnam  vo- 
luptatem,  quod  bene  cogmtam  nnhi  T.  Munatiipru 
dentiam  et  fidem  magis  etiam  perspex!  in  ems  incre- 
dibili  erga  te  benevolentia  et  dihgentia. 

Apriles.  _ _ 

XUI.  ARG.  Plancum  de  S.  C.  ex  votis  facto  certiorem  fe¬ 
cit  et  hortatur,  ut  helium  Antonianum  conficiat. 

(Romae,  occisis  Pansa,  Hirtio  coss.  711.) 

CICERO  PLANCO. 

1  Ut  primurn  potestas  data  est  augendae  digni¬ 
tatis  tuae  nihil  praetermisi  in  te  ornando,  quod  po 
Xm  “m t  aut  in  praemio  virtutis,  aut  in  honorever- 
boium.  Id  ex  ipso  senatus  consulto  potens  cogno 
scere-  ita  enim  est  perscriptum,  ut  a  me  de  senpto 
dicta  sententia  est:  quam  senatus  frequens  secutus 
est  summo  studio  magnoque  consensu.  *.  E0oqua 
quamTtuis  litteris,  quas  mihimisisti,  perspexeram 
te  magis  iudicio  bonorum,  quam  msignibus  gloriae 
delectari ,  tamen  considerandum  nobis  existimavi 
etiamsi  tu  nihil  postulares,  quantum  tibi  a  republics 
deberetur  Tu  contexes  extrema  cum  pnmis  Qui 
enim  M.  Antonium  oppresserit,  is  bellum  confecen  . 
Itaque  Homerus  non  Aiacem  nec  Achillem,  sedUli- 
xem  appellavit  moUnoQ&ov.  [Vale.J 

XIV.  ARG.  PlancunTTn  llruto  iuvamlo  promptisnmun. 
lauilat,  hortatur, pie,  ut  belli  reliquias  exstinifuat. 

(Romae,  occisis  Pansa,  Hirtio  coss.  711.) 

CICERO  PLANCO  S. 

1  O  era tam  famam  biduo  ante  victoriam  desub- 
sidio'tuo,  de  studio,  do  celeritate,  da  copus !  Atcpte 
etiam  hostibus  fusis,  spes  omms  in  te  est.  Tu  ssc 
enim  ex  praelio  Mutinensi  dicuntur  notissimi  latio- 
num  duces.  Est  autem  non  minus  gratum  extrema 
delTre  quam  prima  depellere.  2.  Equidem  exspec^- 
liamiam  tuas  litteras,  idque  cum  multis :  sperabam- 
quo  etiam  Lepidum,  tempo,- thus  admon.tu,»  tecum 
et  cun,  republics  esse  facturum.  In  '!la“ ‘*'tUr  C". 
ram  incumbe,  mi  l'lance,  ut  „c  qua  sc mttUa  tteWm 
mi  belli  relinquatur.  Quod  si  ent  factum,  et  ieuif 


blicam  divino  beneficio  affeceris,  et  ipse  aeternam 
gloriam  consequere.  D.  ni.  Non.  Mai. 

XV.  ARG.  Nuntiat,  quae  et  egerit  et  acturus  sit  a,l  oppri- 
mendum  Antonium.  (In  AUobrogibt.s,  occisis  Pans.,  Hut, o  coss.  .11.) 

PLANCUS  CICERONI. 

1  His  litteris  scriptis,  quae  postea  accidissent, 
scire  te,  ad  rempublicam  putavi  pertinere .  Sedu htas 
mea,  ut  spero,  et  mihi  et  reipublvcae  tulit  fructum. 
Namque  assiduis  internuntns  cum  Lepido  egi,  ut 
omissa  omni  contentione  reconciliataque  voluntate 
nostra,  communi  consilio reipublicae  succurreret .  se^, 
liberos,  Urbemque  pluris,  quam  unum  perditumabie 
ctumque  latronem  putaret;  obseqmoque  meo,  si  ita 
5S,  ad  omnes  res  abuteretur  S.  nofec,  Uaque 
per  Laterensem  internuntium.  Fidem  nnhi  dedit,  se 
4ntonium,  si  prohibere  provincia  sua  non  potuisset, 
'hello  persecutm-um:  me,  utvenirem,  copiasque  con- 
immerem,  rogavit;  eoque  magis,  quod  et  Antomus 
ab  equitatu  firmus  esse  dicebatur,  et  Lepidus  ne  me- 
diocrem  quidem  equitatum  habebat.  Nam  etiam  ex 
paucitateeius,  non  multis  ante  diebus,  decern,  qui 
optimi  fuerant,  ad  me  transierunt.  Quibus  rebus  ego 
cognitis,  cunctatus  non  sum ,  in  eursu  bonorum  con 
siltorum  Lepidum  adiuvandum  putavi.  3.  Adventus 
meus  quid  profecturus  esset,  vidi:  vel  quod  equitatu 
meo  persequi  atque  opprimere  equitatum  eius  pos- 
sem,  vel  quod  exercitus  Lepidi  earn  partem,  quae 
corrupta  est  et  ab  republica  alienata,  et  corriS^' 
coercere  praesentia  mei  exercitus  Possem‘ 
iu  Isara,  flumine  maximo,  quod  in  finibus  est  A 
broaum,  ponte  uno  die  facto,  exercitum  a.  (  •  q 
turn  Idus  Maias  traduxi.  Quum  vero  mihi  nuntiatum 

esset  L.  Antonium  praemissum  cum  equitibus  etco- 

hortibus  ad  Forum  Iulii  venisse :  fratrem  cum  equi- 
tum  quattuor  millibus,  ut  occurreret  ei,  misi  a  d. .  v. 
Idus  Maias :  ipse  maximis  ltinenbus  cum  quattuor  le 
crionibus  expeditis  et  reliquo  equitatu  subsequar. 
4.  Si  nos  mediocris  modo  fortuna  reipublicae  adiuve- 
rit  et  audaciae  perditorum,  et  nostrae  sollicitudims 
hie  fine m  reperiemus.  Quod  si  latro,  praecognito  no¬ 
stro  adventu,  rursus  in  Italiam  se  recipere  coeperi  , 
Bruti  erit  officium,  occurrere  ei:  cui  scio  nec  com 
um.  nec  animum  defuturum.  Ego  tamen,  si  id  acci¬ 
dent  fratrem  cum  equitatu  mittarn,  qui  sequati  , 
Italiam  a  vastatione  defendat.  Fac  valeas,  mequemu - 
tuo  diligas. 


XVI  ARG.  Gratissimas  senatui  fuisse  Planci  litteras  fa 
ctumque  S  C.  siguif.cat,  et  auctor  est,  ut,  ubi  facto  opus  sit,  nbi 
ipse  statim  consulat,  nec  senatus  consilium  exspectet. 

(Romae,  occisis  Pansa,  Hirtio  coss.  711.) 

CICERO  PLANCO. 

1  Nihil  post  hominum  memoriam  gloriosius, 
nihil  gratius,  ne  tempore  quidem  ipso  opportumus 
accidere  vidi,  quam  tuas,  Plance,  litteras.  Redditae 
sunt  enim  frequenti  senatu  Cornuto,  quum  is  hugidas 
sa”e  et  Lons, antes  reciUsset  litteras  Lep,d,  Sub 
eas  statim  recitatae  sunt  tuae,  non  sine  n,a0ms  q 
dem  clamoribus.  Quum  rebus  enim  ipsis  essent  et 
studiis  beneficiisque  in  rempublicam  gratissmiae 
turn  erant  gravissimis  verbis  ac  sententns.  blagitare 
senatus  institit  Cornutum,  ut  referret  statim  de  tuis 
litteris  llle,  se  considerare.velle.  Quum  ei  magnum 
convicium  fieret  cuncto  a  senatu,  quinque  tnbuni  pie- 
M  reiulerunt.  Servilius  rogatus  rem  distul.t;  ego 
cam  sentential,,  dixi,  cui  sunt  assensi  ad  unum.  La 

quae  fuerit,  ex  senatus  consulto  cognosces.  2.  Tu, 
quamquam  consilio  non  eges,  vel  abundas  potius,  ta¬ 
me?1  hoc  animo  esse  debes,  ut  nihil  hue  reiicias,  ne¬ 
ve  in  rebus  tam  subitis  tamque  angustis  a  senatu  con¬ 
silium  petendum  putes.  Ipse  tibi  sis  senatus;  quo- 
cumque  te  ratio  reipublicae  ducet,  sequare.  Cures, 
ut  ante  factum  aliquod  a  te  egregiumaudiamus,  quam 
futurum  putarimus.  Illud  tibi  promitto,  quidquid  a 
te  erit  factum,  id  senatum,  non  modo  ut  fideliter,  sed 
etiam  ut  sapienter  factum,  comprobaturum. 

XVII.  ARG.  Praesentem  belli  statum  descriiit,  cum  excu 
satione  fratris  a  se  dimissi  et  commendatione  suae  dignitatis. 

(In  Allot) rogibus,  occisis  Pansa,  Hirtio  coss.  711.) 

PLANCUS  CICERONI. 

I.  Antonius  Id.  Maiis  ad  Forum  Iulii  cum primis 
copiis  venit.  Ventidius  bidui  spatio  abest  ab  eo.  Le- 
pidus  ad  Forum  Vocontium  castra  habet,  qui  locus  a 
boro  Iulii  quattuor  viginti  millia  passuum  abest,  ibi- 
que  me  exspectare  constituit,  quemadmodum  ipse 
mihi  scripsit.  Quod  si  omnia  mihi  integra  et  ipse  et 
for  tuna  servarit :  recipio  vobis,  celeritermenegotium 
exsententia  confecturum.  2.  Fratremmeum,  assiduis 
laboribus  concursationibusque  confectum,  graviter 
se  habuisse,  antea  tibi  scripsi :  sed  tamen  quum  pri- 
mum  posse  ingredi  coepit,  non  magis  sibi,  quam  rei¬ 
publicae  se  convaluisse  existimans,  ad  omnia  pericu- 
la  princeps  esse  non  recusavit.  Sed  ego  eum  non  so¬ 
lum  hortatus  sum,  verum  etiam  coegi  isto  proficisci, 
quod  et  ilia  valetudine  magis  conficere  se,  quam  me 
iuvare  posset  in  castris,  et  quod  acerbissimo  interitu 
consulum  rempublicam  nudatam  tali  cive  praetore 
in  urbanis  officiis  indigere  existimabam.  Quod  si  qui 
vestrum  non  probabit,  mihi  prudentiam  in  consilio 
defuisse  sciat,  non  illiergapatriamfidelitatem.  3.  Le- 
pidus  tamen,  quod  ego  desiderabam,  fecit,  ut  Apel- 
lam  ad  me  mitteret,  quo  obside  fide  illius  et  societa- 
tis  in  republica  administranda  uterer.  Studium  mi¬ 
hi  suum  L.  Gellius,  de  tribus  fratribus  se  Gaviano 
probavit:  quo  ego  interprete  novissime  ad  Lepidum 
sum  usus.  Amicum  eum  reipublicae  cognosse  videor, 
libenterque  ei  sum  testimonio,  et  omnibus  ero,  qui 
bene  merentur.  Fac  valeas,  meque  mutuo  diligas, 
dignitatemque  meam,  si  mereor,  tuearis,  sicutadhuc 
singulari  cum  benevolentia  fecisti. 

XVIII.  ARG.  Narrat,  cur  ail  Lepidum  proficiscatur. 

(In  castris,  occisis  Pansa,  Hirtio  coss.  711.) 

PLANCUS  CICERONI. 

1 .  Quid  in  animo  habuerim,  quum  Laevus  Ner- 
vaque  discesserunt  a  me,  et  ex  litteris,  quas  eis  dedi, 
et  ex  ipsis  cognoscere  potuisti,  qui  omnibus  rebus 
consihisque  meis  interfuerunt.  Accidit  mihi,  quod 
homini  puclenti  et  cupido  satisfaciendi  reipublicae 
bonisque  omnibus  accidere  solet,  ut  consilium seque- 
iei  periculosum  magis,  dum  me  probarem,  quam  tu- 
tum,  quod  habere  posset  obtrectationem.  2.  Itaque 
post  discessum  legatorum,  quum  binis  continuis  lit¬ 
teris  et  Lepidus  me,  ut  venirem,  rogaret,  et  Lateren- 
sis  multo  etiam  magis,  propeimplorans,  obtestaretur  : 
non  ullam  rem  aliam  extimescens,  quam  eamdem, 
quae  mihi  quoque  facit  timorem,  varietatem  atque 
infidelitatem  exercitus  eius,  non  dubitandum  putavi, 
quin  succurrerem  meque  communi  periculo  oll'errem. 

cie  am  enim,  etsi  cautius  illud  erat  consilium,  ex¬ 
spectare  me  ad  Isaram,  dum  Brutus  traiiceret  exerci- 
tum,  et  cum  collega  consentiente,  exercitu  concordi 

et  bene  de  republica  sentiente,  hostibus  obviam  ire : 
tamen,  si  quid  Lepidus  bene  sentiens  detrimenti  ce- 
pisset,  hoc  omne  assignatum  iri  aut  pertinaciae  meae 
aut  timori  videbam,  si  aut  hominem  offensum  mihi, 
coniunctum  cum  republica  non  sublevassem,  aut 
ipse  a  certamine  belli  tam  necessarii  me  removissem. 
3.  Itaque  potius  periclitari  volui,  si  possemmeaprae- 
sentia  et  Lepidum  tueri  et  exercitumfaceremeliorem, 
quam  nimis  cautus  videri.  Sollicitiorem  certe  ho¬ 
minem,  non  suis  contracts,  neminem  puto  fuisse. 
Nam,  quae  res  nullam  habebat  dubitationem,  si  exer¬ 
citus  Lepidi  absit:  ea  nunc  magnam  affert  sollicitu- 
dinem ,  magnumque  habet  casum.  Mihi  enim  si 
contigisset,  ut  prior  occurrerem  Antonio,  non  meher- 
cules  horam  constitisset;  tantum  ego  et  mihi  confido 
et  perculsas  illius  copias  Yentidiique  mulionis  ca¬ 
stra  despicio.  Sed  non  possum  non  exhorrescere,  si 
quid  intra  cutem  subest  ulceris,  quod  prius  nocere 
potest,  quam  sciri  curarique  possit.  Sed  certe,  nisi 
uno  loco  me  tenerem,  magnum  periculum  ipse  Lepi¬ 
dus,  magnum  ea  pars  exercitus  adiret,  quae  bene  de 
republica  sentit.  Magnam  etiam  perditi  hostes  acces- 
sionem  sibi  fecissent,  si  quas  copias  a  Lepido  abstra- 
xissent.  Quae  si  adventus  meus  represserit,  agam 
gratias  fortunae  constantiaeque  meae ,  quae  ad  hanc 
experientiam  excitavit.  4.  Itaque  a.  d.  xn.  Kalend. 
lun.  ab  Isara  castra  movi:  pontem  tamen,  quern  in 
Isara  feceram,  castellis  duobus  ad  capita  positis,  reli- 
qui  praesidiaque  ibi  firma  posui,  ut  venienti  Rruto 
exercituique  eius  sine  mora  transitus  esset  paratus. 
Ipse,  ut  spero,  diebus  octo,  quibus  has  litteras  dabam, 
cum  Lepidi  copiis  me  coniungam. 


XIX.  ARG.  Eius  epistolam  et  sibi  et  senatuigratam fuisse 
signilicat,  et  ut  bellum  conficiat  hortatur. 

(Romae,  occisis  Pansa,  Hirtio  coss.  711.) 

CICERO  PLANCO. 

1 .  Quamquam  gratiarum  actionem  a  te  non  desi¬ 
derabam,  quum  te  re  ipsa  atque  animo  scirem  esse 
gratissimum :  tamen  (fatendum  est  enim)  fuit  ea  mihi 
periucunda.  Sic  enim  vidi,  quasi  ea,  quae  oculis  cer- 
nuntur,  me  a  te  amari.  Dices,  quid  antea?  Semper 
equidem;  sed  numquam  illustrius.  Litterae  tuae 
mirabiliter  gratae  fuerunt  senatui,  quum  rebus  ipsis, 
quae  erant  gravissimae  et  maximae,  fortissimi  animi,’ 
summique  consilii:  turn  etiam  gravitate  sententiarum 
atque  verborum.  2.  Sed,  mi  Plance,  incumbe,  ut 
belli  extrema  perficias.  In  hoc  erit  summa  et  gratia 
et  gloria.  Cupio  omnia  reipublicae  caussa:  sed,  me- 
hercules,  in  ea  conservanda  iam  defatigatus,  non  mul¬ 
to  plus  patriae  faveo,  quam  tuae  gloriae:  cuius  maxi- 
mam  facultatem  tibi  dii  immortales,  ut  spero,  dedere: 
quam  complectere,  obsecro.  Qui  enim  Antonium  op- 
presserit,  is  hoc  bellum  taeterrimum  periculosissi- 
mumque  confecerit. 

XX.  ARG.  Interrogat,  utrum  Lepidus  reinp.  sequatur,  an 
Antonium,  liortaturque,  ut  bellum  finiat. 

(Romae,  occisis  Pansa,  Hirtio  coss.  711.) 

CICERO  PLANCO. 

1.  Ita  erant  omnia,  quae  istinc  afferebantur ,  in- 
certa,  ut,  quid  ad  te  scriberem,  non  occurreret.  Mo¬ 
do  enim,  quae  vellemus,  de  Lepido,  modo  contra  nun- 
tiabantur.  De  te  tamen  fama  constans ,  nec  decipi 
posse  nec  vinci:  quorum  alterius  fortuna  partem  ha¬ 
bet  quamdam ,  alterum  proprium  est  prudentiae  tuae. 

2.  Sed  accepi  litteras  a  collega  tuo,  datas  IdibusMaiis, 
in  quibus  erat,  te  ad  se  scripsisse,  a  Lepido  non  recipi 
Antonium :  quod  erit  certius ,  si  tu  ad  nos  idem  scn- 
pseris;  sed  minus  audes  fortasse  propter  manem  lae- 
titiam  litterarum  superiorum.  Verum  ut  errare,  mi 
Plance,potuisti:  (quis  enim  id  effugerit?)  sic  decipi  te 
non  potuisse,  quis  non  videt?  Nunc  vero  etiam  iam 
erroris  caussa  sublata  est.  Culpa  enim  ilia ,  bis  ad 
eumdem,  vulgari  reprehensa  proverbio  est.  bin,  ut 
scripsisti  ad  collegam ,  ita  se  res  habet ,  omm  cura  li¬ 
beral  sumus ;  nec  tamen  erimus  prius,  quam  ita  esse 
tu  nos  feceris  certiores.  3.  Mea  quidem,  ut  ad 
saepius  scripsi,  haec  sententia  est.  Qui  re 
huius  belli  oppresserit,  eum  totius  belli  confectorem 
fore  ;  quern  te  et  opto  esse  et  confido  futurum.  Studi 
mea  erga  te,  quibus  certe  nulla  esse  maiora  potuerunt, 
tibi  tarn  grata  esse,  quam  ego  putavi  fore,  minim 
miror  vebementerque  laetor.  Quae  quidem  tu,  si  re- 
cte  istic  erit ,  maiora  et  graviora  cognosces,  iv.  Aa- 
lendas  lunias. 


XXI.  ARG.  Perfidiam  Lepidi  nuntiat;  subsidia  postulat; 

dignitatem  suam  commendat. 

(In  castris  ad  isaram,  occisis  l’ansa,  Hirtio  coss.  711.) 

PLANCUS  CICERONI. 

\  Puderet  me  inconstantiae  mearum  litterarum, 
si  non  haec  ex  aliena  levitate  penderent.  Omnia  teci, 
quare,  Lepido  coniuncto  ad  rempublicam  defenden- 
dam,  minore  sollicitudine  vestra  perditis resisterem. 
Omnia  ei  et  petenti  recepi,  et  ultro  pollicitus  sum, 
scripsique  tibi  biduo  ante,  confidere  me  bono  Lepido 
esse  usurum  communique  consilio  bellumadmmi- 
straturum.  Credidi  chirographis  eius,  affirmatiom 
praesentis  Laterensis,  qui  turn  apud  me  erat,  reconci- 
liaremque  me  Lepido  fidemque  haberem,  orabat. 
Non  licuit  diutius  bene  de  eo  sperare  Ulud  certe  cavi 
et  cavebo,  ne  mea  credulitate  reipublicae  summa  fal- 
latur.  2.  Quum  Isaram  flumen ,  uno  die  ponte  etle 
cto  exercitum  traduxissem ,  pro  magnitudine  rei  ce- 
leritatem  adhibens,  quod  petierat  per  litteras  ipse,  ut 
maturarem  venire:  praesto  mihi  fuit  stator  eius  cum 
litteris,  quibus,  ne  venirem,  denuntiabat:  se  posse 
per  se  conficere  negotium :  interea  ad  Isaram  exspe 
ctarem  Indicabo  temerarium  meum  consilium  tibi . 
nihilominus  ire  decreram,  existimans  eum  socmm 
o’loriae  vitare.  Putabam  posse  me  nec  de  laude  leiu 
S  hominis  delibare  quidquam,  et  subesse  tamen  pro- 
pinquis  locis ,  ut,  sidurius  aliquid  esset,  succ"rre^e 
celeriter  possem.  3.  Ego  non  malus  homo  hoc  su 
spicabar.  At  Laterensis ,  vir  sanctissimus ,  suo  ch 
ro°rapho  mittit  mihi  litteras ,  in  eisque  desperans  de 
se°de  exercitu,  de  Lepidi  fide,  querensque  se  destitu- 
tum  aperte  denuntiat,  videam,  ne  fallar;  suam  fidem 
solutam  esse ;  reipublicae  ne  desim.  Exemplar  eius 
chirom-aplii  Titio  misi.  Ipsa  chirograplia  omnia ,  et 
quibus  credidi,  et  ca,  quibus  fidem  non  habendam 
putavi,  LaevoCispio  dabo  perferenda,  qui  omnibus 
iis  interfuit  rebus.  4.  Accessit  eo,  ut  indites  eius, 
quum  Lepidus  concionaretur ,  improbi  per  se ,  corru- 
Iti  etiam  per  eos,  qui  praesunt,  Camd.os  Ru  renos- 
que  et  ceteros ,  quos ,  quum  opus  erit ,  scietis ,  concla- 
marint  viri  boni,  pacem  se  velle  ncque  esse  cum  ullis 
pu^naturos,  duobus  iam  consuhbus  singulanbus  oc 
K  tot  civibus  pro  patria  amissis,  hostibu. ;  denize 
omnibus  iudicatis  bomsque  publicans.  Neque  hoc 
aut  vindicarat  Lepidus  aut  sanarat.  o  Hue  me  ve 
nire  et  duobus  exercitibus  comunctis  obneere  exerci 


turn  fidelissimum,  auxilia  maxima,  principesGalliae, 
nrovinciam  cunctam ,  summae  dementiae  et  temerita- 
tis  esse  vidi,  mihique,  si  ita  oppressus  essem  remque 
publicam  mecum  prodidissem ,  mortuo  non  modo  ho 
norem,  sed  misericordiam  quoque  defuturam.  Ita 
que  rediturus  sum  nec  tanta  munera  perditis  homini 
bus  dari  posse  sinam.  6.  Ut  exercitum  locis  habeam 
opportunis,  provinciam  tuear,  etiamsi  die  exercitu 
descierit,  omniaque  Integra  servem,  dabo  operam 
quoad  exercitus  hue  summittatis  panque  felicitate 
rempublicam  hie  vindicetis.  Nec  depugnare ,  si  oc 
casio  tulerit,  nec  obsideri,  si  necesse  fuent,  nec  mon, 
si  casus  incident,  pro  vobis  paratior  fuit  quisquam. 
Quare  hortor  te,  mi  Cicero,  exercitum  hue  trancien- 
dum  quam  primum  cures  et  matures  prius ,  quam  ho- 
stes  magis  corroborentur  et  nostri  perturbentur.  In 
quo  si  celeritas  erit  adhibita,  respublica  in  possessio- 
nevictoriae,  deletis  sceleratis,  permanebit.  haeva 
leas,  meque  diligas.  7.  Fratrem  meum  tibi,  fortissi 
mum  civem  et  ad  omnia  paratissimum ,  excusem  lit¬ 
teris?  qui  ex  labore  in  febriculam  incidit  assiduam  et 
satis  molestam.  Quum  primum  poterit  lstuc  recur- 
rere,  non  dubitabit,  ne  quo  loco  reipublicae  desit. 
Meam  dignitatem  commendatam  habeas,  rogo.  h.on- 
cupiscere  me  nihil  oportet:  habeo  te  et  amantnssimum 
mei  et,  quod  optavi,  summae  auctontatis .  lu  viae- 
ris ,  quantum  et  quando  tuum  munus  apud  me^velis 
esse.  Tantum  te  rogo ,  in  Hirtii  locum  me  subdas  et 
ad  tuum  amorem  et  ad  meam  observantiam. 


XXII.  ARG.  Planco  respondet  agris  diviilundis  pvaeesse 
cupienti.  (Romae,  occisis  Hirtio  et  Pansa  coss.  711.) 

CICERO  PLANCO. 

1  In  te  et  in  collega  omnis  spes  est ,  diis  appro- 
bantibus.  Concordia  vestra,  quae  senatui  declarata 
litteris  vestris  est,  mirifice  et  senatus  et  cuncta  civitas 
delectata  est.  2.  Quod  ad  me  scripseras  de  re  agra- 
ria  si  consultus  senatus  esset,  ut  quisque  hononficen- 
tissimam  de  te  sententiam  dixisset,  earn  secutus  es¬ 
sem  :  qui  certe  ego  fuissem.  Sed  propter  tarditatem 

sententiarum  moramque  rerum ,  quumea,  quae  con- 

sulebantur ,  ad  exitum  non  pervenirent:  commodissi- 
mum  mihi  Plancoque  fratri  visum  est,  uti  eo,  quod  ne 
nostro  arbitratu  componeretur ,  quis  luent  unpedi- 

mento,  arbitror  te  ex  Planci  litteris  cognovisse.  3. 

Sed  sive  in  senatusconsulto ,  sive  in  ceteris  rebus  de- 
sideras  aliquid,  sic  tibi  persuade,  tantam  esse  apud 
omnes  bonos  tui  caritatem,  ut  nullum  genus  amplissi- 
mae  dignitatis  excogitari  possit,  quod  tibi  non  para- 
tum  sit.  Litteras  tuas  vehementer  exspecto,  et  qui¬ 
dem  tales,  quales  maxime  opto.  Vale. 

XX III.  ARG.  Kxcusftt  se,  quod  Lepido  crediderit :  accepto 
de  Lepidi  et  Antonii  coniunctione  nuntio,  suas  copius  retraxisse 
significat ;  auxilium  exercitus  Caesarian!  postulat. 

(Cularone  in  Allobrogibus,  occisis  Pansa,  Hirtio  coss.  711.) 

PLANCUS  CICERONI. 

1.  Numquam  mehercules,  mi  Cicero,  me  poemte- 

bit  maxima  pericula  pro  patria  subire,  dum,  si  quid 
acciderit  mihi,  a  reprehensione  tementatis  absim. 
Confiterer  imprudentia  me  lapsum,  si  umquam  Lepi¬ 
do  ex  animo  credidissem.  Credulitas  enim  error  est 
mams,  quam  culpa;  et  quidem  in  option  cuiusque 
mentem  lacillime  irrepit.  Sed  ego  non  hoc  vitio  pae- 
ne  sum  dcceptus:  Lepulum  enim  pulchre  noram. 

Ouid  ergo  est?  Pudor  me,  qui  in  bello  maxime  est  pe- 
v  °  * 

riculosus ,  hunc  casum  coegit  subire.  Nam,  si  uno 
loco  essem ,  verebar,  ne  cui  obtrectatorum  viderer  et 
minium  pertinaciter  Lepido  offensus  et  mea  patientia 
etiam  alere  bellum.  2.  Itaque  copias  prope  in  con- 
spectum  Lepidi  Antoniique  adduxi,  quadragintaque 
millium  pass,  spatio  relicto  consedi  eo  consilio,  ut  vel 
celeriter  accedere,  vel  salutariter  recipere  me  possem. 
Adiunxi  haec  in  loco  eligendo ,  flumen  oppositum  ut 
haberem ,  in  quo  mora  transitus  esset :  Vocontii  sub 
manu  ut  essent ,  per  quorum  loca  fkleliter  mihi  pate- 
ret  iter.  Lepidus,  desperato  adventu  meo,  quern  non 
mediocriter  captabat,  se  cum  Antonio  coniunxit  a.  d. 
iv.  Kal.Iunias,  eodemque  die  ad  me  castra  moverunt: 
viginti  millia  pass,  quum  abessent,  res  mihi  nuntiata 
est.  3.  Dedi  operam  deum  benignitate ,  ut  et  celeri¬ 
ter  me  reciperem ,  et  hie  discessus  nihil  fugae  simile 
haberet,  non  miles  ullus,  noneques,  non  quidquam 
impedimentorum  amitteretur  aut  ab  illis  ferventibus 
latronibus  interciperetur.  Itaque  pridie  Nonas  Iunias 
omnes  copias  Isaram  traieci,  pontesque,  quos  fece- 
ram,  interrupi,  ut  spatium  ad  colligendum  se  homines 
haberent,  et  ego  me  interea  cum  collega  coniunge- 
rem :  quern  triduo ,  quum  has  dabam  litteras ,  exspe- 
ctabam.  4.  Laterensis  nostri  et  fidem  et  animum 
singularem  in  rempublicam  semper  fatebor.  Sed 
certe  nimia  eius  indulgentia  in  Lepidum  ad  haec  pe- 
ricula  perspicienda  fecit  eum  minus  sagacem.  Qui 
quidem  quum  in  fraudem  se  deductum  videret,  ma- 
nus,  quas  iustius  in  Lepidi  perniciem  armasset,  sibi 
afferre  conatus  est.  In  quo  casu  tarnen  interpellatus 
et  adhuc  vivit  et  dicitur  victurus.  Sed  tarnen  de  hoc 
mihi  parum  certum  est.  5.  Magno  cum  dolore  par- 
ricidarum  elapsus  sum  iis.  Veniobant  enim ,  eodem 
fuioie  in  me,  quo  in  patriam,  incitati.  Iracundias 
autem  harum  rerum  recentes  habebant :  quod  Lepi¬ 
dum  castigare  non  destiteram,  ut  exstingueret  bel¬ 
lum;  quod  colloquia  facta  improbabam;  quod  lega- 
tos  fide  Lepidi  missos  ad  me  in  conspectum  venire 
vetueram;  quod  C.  CatiumVestinum,  tribunum  mili- 
tum ,  missum  ab  Antonio  ad  eum  cum  litteris  excepe- 
ram.  In  quo  hanc  capio  voluptatem,  quod  certe,  quo 
magis  me  petiverunt,  tanto  maiorem  his  frustratio  do- 
lorem  attulit.  6.  Tu,  mi  Cicero,  quod  adhuc  feci- 
sti ,  idem  praesta ;  ut  vigilanter  nervoseque  nos ,  qui 
stamus  in  acie,  subornes.  Veniat  Caesar  cum  copiis, 
quas  habet  firmissimas :  aut ,  si  ipsum  aliqua  res  im- 
pedit,  exercitus  mittatur;  cuius  ipsius  magnum  peri- 
culum  agitur.  Quidquid  aliquando  futurum  fuit  in 
castris  perditorum  contra  patriam,  hoc  omne  iam  con- 
venit..  Pro  Urbis  vero  salute  cur  non  omnibus  facul- 
tatibus,  quas  habemus,  utamur?  Quod  si  vos  istic  non 
defueritis ,  profecto,  quod  ad  me  attinet,  omnibus  re¬ 
bus  abunde  reipublicae  satisfaciam.  7.  Te  quidem, 
mi  Cicero,  in  dies,  mehercules,  habeo  cariorem:  sol- 
licitudinesque  meas  quotidie  magis  tua  merita  exa- 
cuunt,  ne  quid  aut  ex  amore  aut  ex  iudicio  tuo  per- 
dam.  Opto,  ut  mihi  liceat  iam  praesenti  pietate  meo- 
rum  officiorum  tua  beneficia  tibi  facere  iucundiora. 
Octavo  Idus  Iun.  Cularone  *  ex  finibus  Allobro«um. 

AHG.  Memm-em  se  beneliciorum  pollicetur,  suas 
copias  narrat,  subsidium  exercitus  poscit,  Octavianum  carpit. 

(Oucisis  Pansa,  Hii'tio  coss.  711.) 

PLANCUS  IMP.  CONS*.  DESIGN.  S.  D 
CICERONI. 

I .  Facere  non  possum,  quin  in  singulas  res  meri- 
taque  tua  tibi  gratias  agam.  Sed  mehercule  facio 


cum  pudore.  Neque  enim  tanta  necessitudo ,  quan- 
tam  tu  mihi  tecum  esse  voluisti,  desiderare  videtur 
gratiarum  actionem,  neque  ego  lubenter  pro  maximis 
tuis  beneficiis  tarn  vili  munere  defungor  orationis ;  et 
malo  praesens  observantia ,  indulgentia,  assiduitate 
memorem  me  tibi  probare.  Quod  si  mihi  vita  conti- 
gerit,  omnes  gratas  amicitias  atque  etiam  pias  propin- 
quitates  in  tua  observantia,  indulgentia,  assiduitate 
vincam.  Amor  enim  tuus  ac  iudicium  de  me  utrum 
mihi  plus  dignitatis  in  perpetuum,  an  voluptatis  quo¬ 
tidie  sit  allaturus,  non  facile  dixerim.  2.  De  militum 
commodis  fuit  tibi  curae;  quos  ego  non  potentiae 
meae  caussa  (nihil  enim  me  non  salutariter  cogitare 
scio)  ornari  volui  a  senatu ;  sed  primum,  quod  ita  mfi- 
ritos  iudicabam ;  deinde ,  quod  ad  omnes  casus  con- 
iunctiores  reipublicae  esse  volebam ;  novissime,  ut  ab 
omni  omnium  sollicitatione  aversos  eos  tales  vobis 
praestare  possem,  quales  adhuc  fuerunt.  3.  Nos  ad¬ 
huc  hie  omnia  integra  sustinuimus.  Quod  consilium 
nostrum,  etsi,  quanta  sit  aviditas  hominum,  non  sine 
caussa  talis  victoriae  scio,  tarnen  vobis  probari  spero. 
Non  enim,  si  quid  in  his  exercitibus  sit  offensum,  ma- 
gna  subsidia  respublica  habet  expedita,  quibussubito 
impetu  ac  latrocinio  parricidarum  resistat.  Copias 
vero  nostras  notas  tibi  esse  arbitror.  In  castris  meis 
legiones  sunt  veteranae  tres ,  tironum  vel  luculentis- 
sima  ex  omnibus  una ;  in  castris  Bruti  una  veterana 
legio,  altera  bima,  octo  tironum.  Ita  universus  exer¬ 
citus  numero  amplissimus  est,  firmitate  exiguus. 
Quantum  autem  in  acie  tironi  sit  committendum ,  ni- 
mium  saepe  expertum  habemus.  4.  Ad  hoc  robur  no- 
strorum  exercituum  sive  Africanus  exercitus ,  qui  est 
veteranus,  sive  Caesaris  accessisset,  aequo  animo 
summam  rempublicam  in  discrimen  deduceremus. 
Aliquanto  autem  propius  esse,  quod  adCaesarem  atti¬ 
net,  videbamus ;  nihil  destiti  eum  litteris  hortari ;  ne¬ 
que  ille  intermisit  affirmare,  se  sine  mora  venire; 
quum  interim  aversum  ilium  ab  hac  cogitatione  ad 
alia  consilia  video  se  contulisse.  Ego  tamen  ad  eum 
Furnium  nostrum  cum  mandatis  litterisque  misi,  si 
quid  forte  proficere  posset.  5.  Scis  tu,  mi  Cicero, 
quod  ad  Caesaris  amorem  attinet,  societatem  mihi  es¬ 
se  tecum:  vel  quod  in  familiaritate Caesaris,  vivo  illo, 
iam  tueri  eum  et  diligere  fuit  mihi  necesse;  vel  quocl 
ipse,  quoad  ego  nosse  potui,  moderatissimi  atque  hu- 
manissimi  fuit  sensus ;  vel  quod  ex  tarn  insigni  ami- 
citia  mea  atque  Caesaris  hunc,  filii  loco  et  illius  et 
vestro  iudicio  substitutum,  non  proinde  habere,  tur- 
pe  mihi  videtur.  6.  Sed,  quidquid  tibi  scribo ,  do- 
lenter  mehercule  magis ,  quam  inimice  facio.  Quod 
vivit  Antonins  hodie ,  quod  Lepidus  una  est ,  quod 
exercitus  habent  non  contemnendos ,  quod  sperant, 
quod  audent,  omne  Caesari  acceptum  referre  possunt. 
Neque  ego  superiora  repetam;  sed  ex  eo  tempore,  quo 
ipse  mihi  professus  est  se  venire ,  si  venire  voluisset, 
aut  oppressum  iam  bellum  esset,  aut  in  aversissimam 
illis Hispaniamcum  detrimento  eorum  maximo  extru- 
sum.  Quae  mens  eum,  aut  quorum  consilia  a  tanta 
gloria,  sibi  vero  etiam  necessaria  ac  salutari ,  avoca- 
rint,  et  ad  cogitationem  consulatus  bimestris  summo 
cum  terrore  hominum  et  insulsa  cum  efflagitatione 
tratulerint,  exputare  non  possum.  7.  Multum  in  hac 
re  mihi  videntur  necessarii  eius  et  reipublicae  et 
ipsius  caussa  proficere  posse;  plurimum,  utputo,  tu 
quoque ,  cuius  ille  tanta  merita  habet,  quanta  nemo 
praeter  me :  numquam  enim  obliviscar  maxima  ac 
plurima  me  tibi  debere.  De  his  rebus,  ut  exigeret 

cum  eo,  Furnio  mandavi.  Quod  si ,  quantam  debeo, 
habuero  apud  eum  auctoritatem,plurimum  ipsum  m- 
vero.  8.  Nos  interea  duriore  conditione  bellum  sus- 
tinemus ,  quod  neque  expeditissimam  dimicationem 
putamus,  neque  tamenrefugiendo  commissun  sumus, 
ut  maius  detrimentum  respublica  accipere  possit. 
Quod  si  aut  Caesar  se  respexerit  aut  Afncanae  legio- 
nes  celeriter  venerint,  securos  vos  ab  hac  parte  redde- 
mus.  Tu,  ut  instituisti,  me  diligas  rogo ,  propneque 
tuum  esse,  tibi  persuadeas.  v.  Kal.  Sext.  ex  castns. 


XXV.  ARG.  Dissuadet  Furnio  praeturae  festinationem. 

(Romae,  occisis  Pansa,  Hirtio  coss.  711.) 

CICERO  S.  D.  FURNIO. 

1.  Si  interest,  id  quod  homines  arbitrantur ,  lei- 
publicaete,  ut  instituisti  atque  fecisti,  navare  operam, 
rebusque  maximis ,  quae  ad  exstmguendas  r  q 
belli  pertinent,  interesse:  nihil  videns  melius  nequ 
laudabilius  neque  honestius  facere  posse,  istamque 
operam  tuam,  navitatem,  animum  in  rempubhcam 
celeritati  praeturae  anteponendam  censeo.  Nolo  emm 
te  imiorare,  quantam  laudem  consecutus  sis;  miln 
crede,  proximam  Planco,  idque  ipsius  Planci  tes  imo- 
nio  praeterea  fama  scientiaque  omnium.  2.  Quam- 
obrem  si  quid  operis  tibi  etiam  nunc  restat,  id  maxi- 
mo  opere  censeo  persequendum.  Quid  emm  hone¬ 
stius;  aut  quid  lionesto  anteponendum?  Sin  autem 
satisfactum  reipublicae  putas,  celeriter  comdia, 
ciuando  mature  futura  sunt,  vemendum  censeo:  dum- 
iliodo  ne  quid  baec  ambitiosa  festinatio  imminuateius 
gloriae,  quam  consecuti  sumus.  Multi  clanssimi  v  - 
fi  quum  reipublicae  darent  operam,  annum  petitioms 
suae  nou  obienmt.  Quod  eo  facilius  nobis  est  quod 
non  est  annus  hie  tibi  destinatus,  ut,  si  aedilis  fuisses, 
post  Menutam  tuus  annus  esse.,  Nunc  nihil  praeter- 
mittere  videbere  usitati  et  quasi  legitimi  tempons  ad 
petendum.  Video  autem,  Planco  consule ,  etsi  etiam 
sine  eo  rationes  expeditas  haberes,  tamen  splendidio 
rem  petitionem  tuam,  si  modo  ista  ex  sententia  confe- 
cta  essent.  3.  Omnino  plura  me  senbere,  quum 
tuum  tantum  consilium  iudiciumque  sit,  non  ita  ne- 
cesse  arbitrabar:  sed  tamen  sententiam  meam  tib 
Lotam  esse  nolebam:  cuius  est  baec  summa  ut 
omnia  te  metiri  dignitate  malim,  quam  ambitione, 
maioremque  fructum  ponere  in  perpetuitate  laudis, 
nuan  m  celeritate  praeturae  Haec  eadem  locutus 
sum  domi  meae ,  adhibito  Q.  fratre  meo  et  Caecina  et 
Calvisio  studiosissimis  tui,  quum  Dardanus,  libeitus 
tuus,  interesset.  Omnibus  proban  videbatur  oratio 
mea.’  Sed  tu  optime  iudicabis.^ 

XXVI.  ARG.  Furniuni  ail  cumitia  praetoria  venturum  mo 

net,  ut  absens  potius  bene  «le  rep.  mereatur. 

(Romae,  occisis  Pansa,  Hirtio  coss.  711.) 

M.  CICERO  S.  D.  C.  FURNIO. 

1  Lectis  tuis  litteris,  quibus  declarabas,  automit- 
tendos  Narbonenses ,  aut  cum  periculo  dimicandum, 
illud  magis  timui:  quod  vitatum  non  moleste  fero. 
Ouod  de  Planci  et  Bruti  concordia  scribis ,  in  eo  vel 
Smam  spem  pono  victoriae  Dc  G»  orum  studto 
nos  aliquando  cognoscemus,  ut  scribis,  cuius  id  opera 
maxime  excitatum  sit.  Sed  iam ,  mihi  crede,  cogno- 
vimus.  Itaque  iucundissimis  tuis  litteris  stomachy 
tus  sum  in  extreme.  Scribis  emm,  si  in ^Sexti  em 

comitia,  citotc;  sin  iam  confecta,  citius,  ne  diutius 

cum  periculo  fatuus  sis.  2.  0  mi  Ihuii  ,  I 


caussam  tuam  non  nosti,  qui  ahenas  tani  facile  discas^ 
Tu  nunc  candidatum  te  putas ,  et  id  cogitas ,  ut  aut  act 
comitia  curras,  aut,  si  iam  confecta,  donu  tuae  sis, 
ne  cum  maximo  periculo,  ut  scribis,  stultissimus  sis. 
Non  arbitror  te  ita  sentire:  omnes  emm  tuos  ad  lau¬ 
dem  impetus  novi.  Quod  si,  ut  scribis,  ita  sentis,  no 
magis  te,  quam  de  te  iudicium  reprehendo  meum.  Ie 
adipiscendi  magistratus  levissimi  et  dixulgatissimi 
si  ita  adipiscare,  ut  plenque  praepropera  festina  10 
abducet  a  tantis  laudibus,  quibus  te  omnes  in  caelum 
iure  et  vere  ferunt?  Scilicet  id  agitur ,  utrum  hac  pe- 
titione,  an  proxima  praetor  fias,  non  ut  ita  de  republi- 
ca  mereare,  omni  honore  ut  digmssimus  Uldl^eie-  ' 
Utrum  nescis ,  quam  alte  ascenclens ,  an  pro  mhi 
putas?  Si  nescis,  tibi  ignosco;  nos  inculpasumus 
sin  intelligis,  ulla  tibi  est  praetura  vel  officio  , ,  quod 
pauci,  ve!  gloria,  quam  omnes  sequuntur,  dulcioi  . 
Hac  de  re  et  ego  et  Calvisius ,  homo  magm  m dic.it an- 
que  amantissimus,  te  accusamus  quotidie.  Comitia 
tamen,  quandoexhis  pendes,  quantum  facere  possu- 
mus ,  quod  multis  de  caussis  reipublicae  arbitiamur 
conducere,  inlanuarium  mensem  protrudimus.  \  mce 


igitur  et  vale. 

O  - - - - 

XXVII  ARG.  Lepidum  obiurgat,  quod,  summis  hononbus 
ornatus  a  Benatu,  gratias  non  egerit :  nec  pacem  cum  Antonio  in- 
eundam  censet.  (Romae,  Pansa,  Hirtio  coss.  711.) 

CICERO  LEPIDO  S. 

1.  Quod  mihi,  pro  summa  erga  te  benevolentia, 
magnae  curae  est,  ut  quam  amplissima  dignitate  sis, 
moleste  tub,  te  senatui  gratias  non  egisse,  quum  ess 
ab  eo  ordine  ornatus  summis  hononbus  Vacis 
cives  conciliandae  te  cupidum  esse,  laetor.  Earn  s 
servitute  seiungis,  consules  et  reipublicae  et  dlgmtat 
tuae ;  sin  ista  pax  perditum  hominem  m  possessionem 
inipotentissinii  dominatus  restitutura  est,  hoc  ammo 
scito  esse  omnes  sanos,  ut  mortem  servituti  antepo- 
nant  2.  Itaque  sapientius,  meo  quidem  mdicio,  la- 
cies,  si  te  in  istam  paciiicationem  non  interpones,  quae 
neque  senatui,  neque  populo  nec  cuiquam  bon°  FO- 
batur.  Sed  haec  audies  ex  aliis  aut  certior  fies  litte¬ 
ris.  Tu  pro  tua  prudentia,  quid  optimum  factu  sit, 

videbis.  _ _ 

XXVIII  ARG.  Antonium,  qui  nunc  tantas  turbas  cieat, 
non  una  cum  Caesave  interfectum  esse  dolet  et  suum  libertatiB 

recuperaudae  studium  profitetur. 

(Romae,  Pansa,  Hirtio  coss.  711.) 

CICERO  TREBONIO  S. 

1 .  Quam  vellem  ad  illas  pulcherrimas  epulas  me 
Idibus  Martiis  invitasses!  reliquiarum  nihil  habeie- 
mus.  At  nunc  cum  his  tantum  negotu  est,  ut  vestrum 
illud  divinum  in  rempublicam  beneficium  nonnullam 
habeat  querelam .  Quod  vero  a  te ,  viro  optimo ,  se- 
ductus  est ,  tuoque  beneficio  adhuc  vivit  haec  pestis ; 
interdum,  quod  mihi  vix  fas  est,  tibi  subirascor. 
Mihi  enim  negotii  plus  reliquisti  uni  ,  quam  praetei 
me  omnibus .  Ut  enim  primum  post  Antonii  loedissi- 
mum  discessum  senatus  haben  libere  potuit,  ad  ilium 
animum  meum  reverti  pristinum ,  quern  tu  cum  cm 
acerrimo,  patre  tuo,  in  ore  et  amore  semper  habuisti. 
2.  Nam  quum  senatum  a.  d.  xm.  Kalendas  lanuanas 
tribuni  plebi  vocavisscnt,  deque  alia  re  reterrent.  to- 
tam  rempublicam  sum  complexus  ,  egique  acerrime 
senatumque  iam  languentem  et  defessum  ad  pnsti- 
nam  virtutem  consuetudinemque  revocavi  magis  am 
mi ,  quam  ingenii  viribus.  Hie  dies  moaque  con  ten- 

tio  atque  actio  spem  primum  populo  Romano  attulit 
libertatis  recuperandae.  Nec  vero  ipse  postea  tem- 
pus  ullurn  intermisi  de  republica  non  cogitandi  so¬ 
lum,  sed  etiam  agendi.  3.  Quod,  nisi  res  urbanas 
actaque  omnia  ad  te  perferri  arbitrarer,  ipse  perscri- 
berem:  quamquam  eram  maximis  occupationibus 
impeditus.  Sed  ilia  cognosces  ex  aliis;  a  me  pauca, 
et  ea  summatim.  Habemus  fortem  senatum,  consu- 
lares  partim  timidos,  partim  male  sentientes.  Ma¬ 
gnum  damnum  factum  est  in  Servio.  L.  Caesar  opti¬ 
me  sentit;  sed,  quod  avunculus  est,  non  acerrimas 
dicit  sententias.  Consules  egregii;  praeclarus  D.  Bru¬ 
tus;  puer  egregius  Caesar;  de  quo  spero  equidem  re- 
liqua.  Hoc  vero  certum  habeto,  nisi  ille  veteranos 
celeriter  conscripsisset,  legionesque  duae  de  exercitu 
Antonii  ad  eius  se  auctoritatem  contulissent,  atque  is 
oppositus  esset  terror  Antonio,  nihil  Antonium  scele- 
ris,  nihil  crudelitatis  praeteriturum  fuisse.  Haec  tibi, 
etsi  audita  esse  arbitrabar,  volui  tamen  notiora  esse. 
Plura  scribam,  si  plus  otii  habuero. 

XXIX.  ARG.  Ampiuin  exsulem  bene  sperare  iubet. 

(Script a  anno  incerto.) 

CICERO  AMP  10. 

De  meo  studio  erga  salutem  et  incolumitatem 
tuam,  credo  te  cognosse  ex  litteris  tuorum;  quibus  me 
cumulatissime  satisfecisse  certo  scio :  nec  his  conce- 
do,  quamquam  sunt  singulari  in  te  benevolentia,  ut  te 
salvum  malint,  quam  ego.  Illi  mihi  necesse  est  con- 
cedant,  ut  tibi  plus,  quam  ipsi,  hoc  tempore  prodesse 
possim :  quod  quidem  nec  destiti  facere ,  nec  desi- 
stam:  et  iam  in  maxima  re  feci,  et  fundamenta  ieci 
salutis  tuae.  Tu  fac  bono  animo  magnoque  sis,  me- 
que  tibi  nulla  re  defuturum  esse  confidas.  Pridie 
Nonas  Quinctiles. 

XXX.  ARG.  Praelium  exponit  ad  Mu  tin  am  factum  victo- 
riamque  de  Antonio  relatain. 

(In  castris  apud  Mutinam,  occisis  Pansa,  Hivtio  coss.  711.) 

GALBA  CICERONI  SAL. 

1.  Xvn.  Kalend.  Maii,  quo  die  Pansa  in  castris 
Hirtii  erat  futurus,  cum  quo  ego  eram,  (nam  ei  obviam 
processeram  millia  pass,  centum,  quo  maturius  veni- 
ret :)  Antonius  legiones  eduxit  duas,  Secundam  et 
Quintam  trigesimam,  et  cohortes  praetorias  duas, 
unam  suam,  alteram  Silani,  evocatorumque  partem. 
Ita  obviam  venit  nobis ,  quod  nos  quattuor  legiones 
tironum  habere  solum  arbitrabatur.  Sed  noctu ,  quo 
tutius  venire  in  castra  possemus,  legionem  Martiam, 
cui  ego  praeesse  solebam ,  et  duas  cohortes  praetorias 
miserat  Hirtius  nobis.  2.  Quum  equites  Antonii  ap- 
paruissent,  contineri  neque  legio  Martia  neque  cohor¬ 
tes  praetoriae  potuerunt;  quas  sequi  coepimus  coacti, 
quando  eas  retinere  non  potueramus.  Antonius  ad 
Forum  Gallorum  suas  copias  continebat:  neque  sciri 
volebat  se  legiones  habere;  tantum  equitatum  et  le- 
vem  armaturam  ostendebat.  Posteaquam  vidit,  se 
invito,  legionem  ire,  Pansa  sequi  se  duas  legiones  ius- 
sit  tironum.  Postea  vero  quam  angustias  paludis  et 
silvarum  transivimus,  acies  est  instructa  a  nobis  duo- 
decim  cohortium.  3.  Nondum  venerant  legiones 
duae ;  repente  Antonius  in  aciem  suas  copias  de  vico 
produxit  et  sine  mora  concurrit.  Primo  ita  pugnatum 
est,  ut  acrius  non  posset  ex  utraque  parte  pugnari :  et¬ 
si  dexterius  cornu ,  in  quo  eram  cum  Martiae  legionis 
cohortibus  octo ,  impetu  primo  fugaverat  legionem 
xxxv  Antonii,  ut  amplius  passus  quingentos  ultra  I 


aciem,  quo  loco  steterat,  processerit.  Itaque  quum 
equites  nostrum  cornu  circuire  vellent,  recipere  me 
coepi  et  levem  armaturam  opponere  Maurorum  equi- 
tibus,  ne  aversos  nostros  aggrederentur.  Interim  vi¬ 
deo  me  esse  inter  Antonianos  Antoniumque  post  me 
esse  aliquanto.  Repente  equum  immisi  ad  earn  legio¬ 
nem  tironum,  quae  veniebat  ex  castris  scuto  reiecto. 
Antoniani  me  insequi;  nostri  pila  coniicere  velle.  Ita 
nescio  quo  fato  sum  servatus ,  quod  sum  cito  a  nostris 
cognitus.  4.  In  ipsa  Aemilia,  ubi  cohors  Caesaris 
praetoria  erat,  diu  pugnatum  est.  Cornu  sinisterius, 
quod  erat  infirmius ,  ubi  Martiae  legionis  duae  cohor¬ 
tes  erant,  et  cohors  praetoria  pedem  referre  coepe- 
runt,  quod  ab  equitatu  circuibantur ,  quo  vel  pluri- 
mum  valet  Antonius.  Quum  omnes  se  recepissent 
nostri  ordines ,  recipere  me  novissimus  coepi  ad  ca¬ 
stra.  Antonius,  tamquam  victor,  castra  putavit  se 
posse  capere.  Quo  quum  venit,  complures  ibi  ami- 
sit  nec  egit  quidquam.  Audita  re,  Hirtius  cum  co¬ 
hortibus  viginti  veteranis  redeunti  Antonio  in  sua  ca¬ 
stra  occurrit,  copiasque  eius  omnes  delevit,  fugavit- 
que  eodem  loco,  ubi  erat  pugnatum ,  ad  Forum  Gallo¬ 
rum.  Antonius  cum  equitibus  hora  noctis  quarta  se 
in  castra  sua  ad  Mutinam  recepit.  5.  Hirtius  in  ea 
castra  rediit,  unde  Pansa  exierat,  ubi  duas  legiones 
reliquerat,  quae  ab  Antonio  erant  oppugnatae.  Sic 
partem  maiorem  suarum  copiarum  Antonius  amisit 
veteranarum.  Nec  id  tamen  sine  aliqua  iactura  co¬ 
hortium  praetorianarum  nostrarum  et  legionis  Martiae 
fieri  potuit.  Aquilae  duae,  signa  sexaginta  sunt  rela- 
ta  Antonii.  Res  bene  gesta  est.  A.  d.  xn,  Kalendas 
Maii  ex  castris. 


XXXI.  ARG.  Se,  quamquam  sero,  tamen  percupiilum  re- 
stituendae  reipublicae  ostendit.  (Pansa,  Hirtio  coss.  711.) 

C.  ASINIUS  POLLIO  S.  D.  CICERONI. 

1 .  iVlinime  mirum  tibi  debet  videri  nihil  me  scri- 
psisse  de  republica ,  posteaquam  itum  est  ad  arma. 
Nam  saltus  Castulonensis,  qui  semper  tenuit  nostros 
tabellarios ,  etsi  nunc  frequentioribus  latrociniis  infe- 
stior  factus  est ,  tamen  nequaquam  tanta  in  mora  est, 
quanta  qui  locis  omnibus  dispositi  ab  utraque  parte 
scrutantur  tabellarios  et  retinent.  Itaque  nisi  nave 
perlatae  litterae  essent,  omnino  nescirem,  quid  istic 
fieret.  Nunc  vero  nactus  occasionem,  posteaquam 
navigari  coeptum  est ,  cupidissime  et  quam  creberri- 
me  potero,  scribam  ad  te.  2.  Ne  moveare  eius  ser- 
monibus,  quern,  tametsi  nemo  est,  qui  videre  velit,  ta¬ 
men  nequaquam  proinde,  ac  dignus  est,  oderunt  ho¬ 
mines  ,  periculum  non  est.  Adeo  est  enim  invisus 
mihi,  ut  nihil  non  acerbum  putem,  quod  commune 
cum  illo  sit.  Natura  aulem  mea  et  studia  trahunt  me 
ad  pacis  et  libertatis  cupiditatem.  Itaque  illud  ini- 
tium  civilis  belli  saepe  deflevi.  Quum  vero  non  lice- 
ret  mihi  nullius  partis  esse,  quia  utrobique  magnos 
inimicos  habebam,  ea  castra  fugi,  in  quibus  plane  tu- 
tum  me  ab  insidiis  inimici  sciebam  non  futurum ; 
compulsus  eo ,  quo  minime  volebam ,  ne  in  extremis 
essem,  plane  pericula  non  dubitanter  adii.  3.  Caesa- 
rem  vero,  quod  me  in  tanta  fortuna  modo  cognitum 
vetustissimorum  familiarium  loco  habuit,  dilexi  sum- 
ma  cum  pietate  et  fide.  Quae  mea  sententia  gerere 
mihi  licuit,  ita  feci,  ut  optimus  quisque  maxime  pro- 
barit.  Quod  iussus  sum,  eo  tempore  atque  ita  feci, 
ut  appareret  invito  imperatum  esse.  Cuius  facti  in- 
iustissima  invidia  erudire  me  potuit,  quam  iucunda 
libertas,  et  quam  misera  sub  dominatione  vita  esset. 

Ita  si  id  agitur ,  ut  rursus  in  potestate  omnia  unius 
sint:  quicumque  is  est,  ei  me  profiteor  inimicum. 
Nec  periculum  est  ullum,  quod  pro  libertate  aut  refu- 
giam  aut  deprecer.  4.  Sed  consules  neque  senatus 
consulto ,  neque  litteris  suis  praeceperant  mihi ,  quid 
facerem.  Unas  enim  post  Idus  Martias  demum  a  Pan- 
sa  litteras  accepi,  in  quibus  hortatur  me,  ut  senatui 
scribam,  me  et  exercitum  in  potestate  eiusfuturum. 
Quod,  quum  Lepidus  concionaretur  atque  omnibus 
scriberet  se  consentire  cum  Antonio ,  maxime  contra- 
rium  fuit.  Nam  quibus  commeatibus  invito  lllo  per 
illius  provinciam  legiones  ducerem?  aut,  si  cetera 
transissem,  num  etiam  Alpes  poteram  transvolare, 
quae  praesidio  illius  tenentur?  Adde  hue,  quod  per- 
ferri  litterae  nulla  conditione  potuerunt:  sexcentis 
enim  locis  excutiuntur,  deinde  etiam  retinentur  a 
Lenido  tabellarii.  5.  Ulud  me  Cordubae  pro  concio- 
ne  dixisse ,  nemo  vocabit  in  dubium ,  provinciam  me 
nulli,  nisi  qui  ab  senatu  missus  venisset,  traditurum. 
Nam  de  legione  Trigesima  tradendaquantashabuenm 
contentiones ,  quid  ego  scribam?  qua  tradita  quanto 
pro  republica  infirmior  futurus  fuerim ,  quis  ignoi  a  . 
Hac  enim  legione  noli  acrius  aut  pugnacius  quidquam 
putare  esse.  Quare  eum  me  existima  esse,  qui  pn- 
mum  pacis  cupidissimus  sim :  (omnesemm  cives  stu- 
deo  plane  esse  salvos :) deinde,  qui  et  me  et  rempubli- 
cani  vindicare  in  libertatem  paratus  sim.  6.  Quod 
familiarem  meum  tuorum  numero  habes,  opimone 
tua  mihi  gratius  est.  Invideo  illi  tamen,  quod  ambu- 
lat  et  iocatur  tecum.  Quaeres ,  quanti  aestimem  bi 
umquam  licuerit  vivere  in  otio,  expeneris:  nullum 
enim  vestigium  abs  te  discessurus  sum.  Ulud  vehe- 
menter  admiror,  non  scripsisse  te  mihi  ,  manendo  in 
provincia,  an  ducendo  exercitum  m  Italiam  reipub  i- 
cae  magis  satisfacere  possim.  Ego  quidem,  etsi  mihi 
tutius  ac  minus  laboriosum  est  manere,  tamen,  quia 
video,  tali  tempore  multo  magis  legiombus  opus  esse, 
quam  provinces,  quae  praesertim  recuperan  nullo 
ne->otio  possunt,  constitui,  ut  nunc  est,  cum  exercitu 
proficisci.  Deinde  ex  litteris ,  quas  Pansae  misi ,  co¬ 
gnosces  omnia :  nam  tibi  earum  exemplar  misi.  xi  n. 
Kal.  April.  Cord uba.  Vale. 


XXXII.  ARG.  De  Balbi  quaestoris  sui  flagitiis  et  tie  suo 
in  vempublicam  studio  exponit.  (Occisis  Pansa,  Hi.tio  coss.  711.) 

C  ASINIUS  POLLIO  CICERONI. 

\  Balbus  quaestor,  magna  numerata  pecunia, 
magno  pondere  auri,  maiore  argenti  coacto  de  publi¬ 
cs  exactionibus,  ne  stipendio  quidem  militibus  red- 
dito  duxit  se  a  Gadibus ,  et  triduum  tempestate  reten- 
tus  ad  Calpen ,  Kal.  Iuniis  traiecit  sese  in  regnum  Bo- 
gudis ,  plane  bene  peculiatus.  His  rumonbus  utrum 
Gades  referatur,  anRomam,  (ad  singulos  enim  nun- 
tios  turpissime  consilia  mutat,)  nondum  scio.  2.  bed 
praeter  furta  et  rapinas  et  virgis  caesos  socios  haec 
quoque  fecit:  (ut  ipse  glorian  solet,  eadem,  quaeC. 
Caesar:)  ludis,  quos  Gadibus  fecit,  Herenmum  Gal¬ 
ium  histrionem,  summo  ludorum  die  annulo  aureo  do- 
natum,  in  xiv.  sessum  deduxit:  tot  enim  fecerat  orcli- 
nes  equestris  loci.  Qilattuorviratum  sibi  prorogavit : 
comitia  biennii  biduo  habuit,  hoc  est,  renuntiavit, 
quos  ei  visum  est:  exsules  reduxit,  non  liorum  tem- 
porum,  sed  illorum,  quibus  a  seditiosis  senatus  truci- 
datus  aut  expulsus  est,  Sex.  Varo  proconsule.  3  ilia 
vero  iam  ne  Caesaris  quidem  exemplo,  quod  ludis 
praetextam ,  de  suo  itinere  ad  L.  Lentulum  proconsu 
lem  sollicitandum ,  posuit.  Et  quidem  quum  agere- 


tur,  flevit,  memoria  rerum  gestarum  commotus.  _Gla- 
diatoribus  autem ,  Fadium  quemdam ,  militem  Pom 
peianum ,  quia ,  quum  depressus  in  ludum  bis  gratis 
depugnasset,  auctorari  sese  nolebat  et  ad  populuni 
confugerat,  primum  Gallos  equites  immisit  in  popu- 
lum :  (collecti  enim  lapides  sunt  in  eum ,  quum  abn 
peretur  Radius :)  deinde  abstractum  defodit  in  ludo  et 
vivum  combussit :  quum  quidem  pransus ,  nudis  pe- 
dibus,  tunica  soluta,  manibus  ad  tergurn  reiectis 
inambularet,  et  illi  misero  quintanti  C.  H.MIUS 
SUM  responderet:  Abi  nunc,  populi  fidem  implora. 
Bestiis  vero  cives  Romanos,  etiam  in  his  circulatorem 
quemdam  auctionum,  notissimum  bominem  Hispali, 
quia  deformis  erat,  obiecit.  Cum  huiuscemodi  por- 
tento  res  mihi  fuit.  Sed  de  illo  plura  coram.  4.  Nunc, 
quod  praestat,  quid  me  velitis  facere,  constituite. 
Tres  legiones  firmas  habeo:  quarum  unam,  Duodetri- 
gesimam,  quum  ad  se  initio  belli  arcessisset  Antonius 
hac  pollicitatione,  quo  die  in  castra  venisset,  denanos 
quincrenos  singulis  militibus  daturum,  in  victoria  ve 
ro  eadem  praemia,  quae  suis  legionibus;  (quorum 
quis  ullam  finem  aut  modum  futurum  putavit/)  mci- 
tatissimam  retinui ,  aegre  mehercules :  nec  retinuis- 
sem  si  uno  loco  habuissem,  utpote  quum  singulae 
quaedam  cohortes  seditionem  fecerint.  Reliquas  quo¬ 
que  legiones  non  destitit  litteris  atque  mfinitis  polli- 
citationibus  incitare.  Nec  vero  minus  Lepidus  ursit 
me  et  suis  et  Antonii  litteris,  ut  legionem  Tngesimam 
mitterem  sibi.  5.  Itaque  quern  exercitum  neque 
vendere  ullis  praemiis  volui,  nec  eorum  penculorum 
metu,  quae,  victoribus  illis,  portendebantur ,  dimi- 
nuere,  debetis  existimare  retentum  et  conservatum 
reipublicae  esse :  atque  ita  credere ,  quodcumque  lm- 
perassetis,  facturum  fuisse,  si,  quod iussistis ,  teci. 
Nam  et  provinciam  in  otio ,  et  exercitum  in  mea  pote¬ 
state  tenui :  finibus  meae  provinciae  nusquam  exces- 
si  •  militem  non  modo  legionarium ,  sed  ne  auxi  la- 
rium  quidem  ullum  quoquam  misi:  et,  si  quos  equi¬ 
tes  decedentes  nactus  sum,  supplicio  atieci.  Qua 
rum  rerum  fructum  satis  magnum  republica  salva 
tulisse  me  putabo.  Sed  respublica  si  me  satis  no  vis 
set  et  maior  pars  senatus,  maiores  ex  me  fructus  tu 
lisset.  Epistolam,  quam  Balbo,  quum  etiam  nunc  in 
provincia  esset,  scripsi,  legendam  tibi  misi:  etiam 
praetextam  si  voles  legere,  Galium  Cornelium,  fann- 
liaremmeum,  poscito.  vi.  Idus  Iunias,  Corduba. 


XXXIH.  ARG.  Pollio  calamitatem  deplorat  reip.  praelio 
Mutinensi  acceptam  ,  seque  communi  incemlio  occurvere  paratum 
ostenilit.  (In  Hispania  ulleiiore,  oocisis  Pansa,  Hirtio  coss.  711.) 

POLLIO  CICERONI  S.  P. 

1  S.  V.  B.  E.  E.  Q.  V.  Quo  tardius  certior  fie- 
rem  de  praeliis  apud  Mutinam  factis ,  Lepidus  effecit, 
qui  meos  tabellarios  novem  dies  retinuit;  tametsi  tan- 
tam  calamitatem  reipublicae  quam  tardissime  audire 
optandum  est;  sed  illis,  qui  prodesse  nihil  possunt 
neque  mederi.  Atque  utinam  eodem  senatusconsul- 
to  quo  Plancum  etLepidum  in  Italiam  arcessistis,  me 
quoque  iussissetis  venire!  profecto  non  accepisset 
respublica  hoc  vulnus.  Quo  si  qui  laetantur  in  prae- 
sentia,  quia  videntur  et  duces  et  veteram  Caesaris 
partium  interiisse,  tamen  postmodo  necesse  est  do- 
leant,  quum  vastitatem  Italiae  respexennt.  Nam  et 
robur  et  suboles  militum  interiit,  si  quidem,  quae 
nuntiantur,  ulla  ex  parte  vera  sunt.  2.  Neque  ego 
non  videbam,  quanto  usui  reipublicae  essem  luturus, 
si  ad  Lepidum  venissem :  omnem  enim  cunctationem 

eius  discussissem ,  praesertim  adiutore  Planco.  Sed 
scribenti  ad  me  eiusmodi  litteras,  quas  leges,  concio- 
nibus  videlicet,  quas  Narbone  habuisse  dicitur,  simi¬ 
les,  palparer  plane  necesse  erat,  si  vellem  commeatus, 
per  provinciam  eius  iter  faciens,  habere.  Praeterea 
verebar,  ne,  si  ante,  quam  ego  incepta  perficerem, 
praelium  confectum  esset,  pium  consilium  meum  ra- 
perent  in  contrariam  partem  obtrectatores  mei ,  pro¬ 
pter  amicitiam,  quae  mihi  cum  Antonio,  non  maior 
tamen,  quam  Planco  fuit.  3.  Itaque  a  Gadibus  mense 
Aprili  binis  tabellariis  in  duas  naves  impositis,  et  tibi 
et  consulibus  etOctaviano  scripsi,  ut  me  faceretis  cer- 
tiorem,  quonam  modo  plurimum  possem  prodesse 
reipublicae.  Sed,  ut  rationem  ineo,  quo  die  praelium 
Pansa  commisit,  eodem  a  Gadibus  naves  profectae 
sunt.  Nulla  enim  post  hiemem  fuit  ante  earn  diem 
navigatio.  Et  hercules  longe  remotus  ab  omni  suspi- 
cione  futuri  civilis  tumultus ,  penitus  in  Lusitania  le- 
giones  in  hibernis  collocaram.  Ita  porro  festinavit 
uterque  confligere,  tamquam  nihil  peius  timerent, 
quam  ne  sine  maximo  reipublicae  detrimento  bellum 
componeretur.  Sed,  si  properandum  fuit,  nihil  non 
summi  ducis  consilio  gessisseHirtium  video.  4.  Nunc 
haec  mihi  scribuntur  ex  Gallia  Lepidi  et  nuntiantur  : 
Pansae  exercitum  concisum  esse;  Pansam  ex  vulneri- 
busmortuum;  eodem  praelio  Martiam  legionem  inter- 
iise  ,  etL.  Fabatum,  et  C.  Peducaeum  et  D.  Carfule- 
num;  Hirtiano  autem  praelio  et  Secundam*  legionem, 
et  omnes  peraeque  Antonii  caesas,  item  Hirtii;  Quar- 
tam  vero,  quum  castra  quoque  Antonii  cepisset,  a 
Quinta  legione  concisam  esse:  ibi  Hirtium  quoque 
periisse  et  Pontium  Aquilam ,  dici  etiam  Octavianum 
cecidisse :  (quae  si ,  quod  dii  prohibeant !  vera  sunt  : 
non  mediocriter  doleo :)  Antonium  turpiter  Mutinae 
obsessionem  reliquisse ,  sed  habere  equitum  v  millia, 
legiones  sub  signis  armatas  tres,  etP.Bagienni  unam, 
inermes  bene  multos :  Yentidium  quoque  se  cum  le¬ 
gione  Seiatima,  Octava,  Nona  coniunxisse:  si  nihil  in 
Lepido  spei  sit,  descensurum  ad  extrema  et  non  modo 
nationes,  sed  etiam  servitia  concitaturum ;  Parmam 
direptam ;  L.  Antonium  Alpes  occupasse.  5.  Quae  si 
vera  sunt,  nemini  nostrum  cessandum  est,  nec  exspe- 
ctandum,  quid  decernat  senatus.  Res  enim  cogit, 
huic  tanto  incendio  succurrere  omnes ,  qui  aut  impe- 
rium  aut  nomen  denique  populi  Romani  salvum  vo- 
lunt  esse.  Brutum  enim  cohortes  xvii,  et  duas  non 
frequentes  tironum  legiones,  quas  conscripserat  Anto¬ 
nies,  habere  audio.  Neque  tamen  dubito,  quin  omnes, 
qui  supersint  de  Hirtii  exercitu,  confluant  ad  eum. 
Nam  in  delectu  non  multum  spei  puto  esse;  praeser¬ 
tim  quum  nihil  sit  periculosius ,  quam  spatium  con- 
firmandi  sese  Antonio  dari.  Anni  autem  tempus  li- 
bertatem  maiorem  mihi  dat,  propterea  quia  frumenta 
aut  in  agris,  aut  in  villis  sunt.  Itaque  proximis  litte- 
ris  consilium  meum  expedietur;  nam  neque  deesse 
neque  superesse  reipublicae  volo.  Maxime  tamen 
doleo ,  adeo  et  longo  et  infesto  itinere  ad  me  veniri,  ut 
die  quadragesimo  post  aut  ultra  etiam,  quam  facta 
sunt,  omnia  nuntientur. 


XXXIV  a.  ARG.  Narrat,  quid  Antonio  adveniente  egerit, 
et  gratias  agit  Ciceroni,  quod  iniquis  de  se  rumoribus  non  credi- 
derit.  (Occisis  Pansa,  Hirtio  coss.  711.) 

M.  LEPIDUS  IMP.  ITERUM,  PONT.  MAX 
S.  P.  D.  M.  T.  C. 

1.  S.  V.  B.  E.  E.  Y.  Quum  audissem  Antonium 
cum  suis  copiis,  praemissoL.  Antonio  cum  parte  equi- 


tatus,  in  provinciam  meam  venire :  cum  exercitu  meo 
ab  confluente  Rhodano  castra  movi  ac  contra  eos  ve¬ 
nire  institui.  Itaque  continuis  itineribus  ad  Forum 
Vocontii  veni  et  ultra  castra  ad  flumen  Argenteum 
contra  Antonianos  feci.  P.  Ventidius  suas  legiones 
tres  coniunxit  cum  eo  et  ultra  me  castra  posuit.  Ha- 
bebat  antea  legionem  secundam,  et  ex  reliquis  legio- 
nibus  magnam  multitudinem,  sed  inermorum.  Equi- 
tatum  habet  magnum:  nam  omnis  ex  praelio  integer 
discessit,  ita  ut  sint  amplius  equitum  xxx  cohortes. 
Itaque  ad  me  complures  milites  et  equites  ab  eotrans- 
ierunt:  et  in  dies  singulos  eius  copiae  minuuntur.  2. 
Silanus  et  Culleo  ab  eo  discesserunt.  Nos  etsi  gravi- 
ter  ab  his  laesi  eramus,  quod  contra  nostram  volunta- 
tem  ad  Antonium  ierant:  tamen ,  nostrae  humanitatis 
et  necessitudinis  caussa,  eorum  salutis  rationem  ha- 
buimus:  nec  tamen  eorum  opera  utimur;  neque  in 
castris  habemus  neque  ulli  negotio  praefecimus. 
Quod  ad  bellum  hoc  attinet ,  nec  senatui  nec  reipubli¬ 
cae  deerimus.  Quae  postea  egerimus ,  faciam  te  cer- 
tiorem. 


XXXIV  b.  Novae  epistolae  initium  iuxta  Victor.  II. 

\ .  Etsi  omni  tempore  summa  studia  officii  mutuo 
inter  nos  certatim  constiterunt  pro  nostra  inter  nos  fa- 
miliaritate,  etproindediligenter  ab  utroqueconservata 
sunt :  tamen  non  dubito,  in  tanto  et  tarn  repentino  rei¬ 
publicae  motu,  quin  nonnulla  de  me  falsis  rumoribus 
a  meis  obtrectatoribus  me  indigna  ad  te  delata  sint, 
quae  tuum  animum  magno  opere  moverent  pro  tuo 
amore  in  rempublicam.  Ea  te  moderate  accepisse 
neque  temere  credendum  iudicasse,  a  meis  procurato- 
ribus  certior  sum  factus:  quae  mihi,  ut  debent,  gra- 
tissima  sunt.  Memini  enim  et  ilia  superiora,  quae  abs 
tua  voluntate  profecta  sunt  ad  meam  dignitatem  au- 
gendam  et  ornandam :  quae  perpetuo  animo  meo  fixa 
manebunt.  2.  Abs  te,  mi  Cicero,  magno  opere  peto, 
si  meamvitam  et  studium  diligentissime  superioribus 
temporibus  in  republica  administranda ,  quae  Lepido 
digna  sunt,  perspecta  habes ,  ut  paria,  aut  eo  amplio- 
ra  reliquo  tempore  exspectes ,  et  proinde  tua  auctori- 
tate  me  tuendum  existimes ,  quo  tibi  plura  tuo  merito 
debeo.  Vale.  D.  xi.  Kalendas  Iunias,  ex  castris,  ex 
Ponte  Argenteo. 


XXXV.  ARG.  Recepti  Antonii  caussam  confert  in  milites 
suos,  dissensioneiu  civium  iuique  ferentes. 

(Occisis  Pansa,  Hirlio  coss.  711.) 

LEPIDUS  IMP.  ITER.  PONT.  MAX.  S.  D. 

SENAT.  POP.  PL.  Q.  R. 

1.  S.  V.  liberique  vestri  V.  B.  E.  E.  Q.  V.  Deos 
hominesque  testor,  patres  conscripti,  qua  mente  et 
quo  animo  semper  in  rempublicam  fuerim ,  et  quam 
nihil  antiquius  communi  salute  ac  libertate  iudiea- 
rim ;  quod  vobis  brevi  probassem ,  nisi  mihi  fortuna 
proprium  consilium  extorsisset.  Nam  exercitus  cun- 
ctus  consuetudinem  suam  in  civibus  conservandis 
communique  pace,  seditione  facta,  retinuit  meque 
tantae  multitudinis  civium  Romanorum  salutis  atque 
incolumitatis  caussam  suscipere,  ut  vere  dicam,  coe- 
git.  2.  In  qua  re  ego  vos,  patres  conscripti ,  oro  at¬ 
que  obsecro,  ut,  privatis  offensionibus  omissis,  sum- 
mae  reipublicae  consulatis  neve  misericordiam  no¬ 
stram  exercitusquenostri  in  civili  dissensione  sceleris 

loco  ponatis.  Quod  si  salutis  omnium  ac  dignitatis 
rationem  habueritis ,  melius  et  vobis  et  reipublicae 
consuletis.  Data  in.  Kal.  Iunias  a  Ponte  Argenteo. 
Valete. 


81. 

liber  undecimus. 


I  ARG.  Decimus  Brutus  Albinus  sermonem  cum  Hivtio, 
cos.  ties.,  habitum  exponit:  postulatam  a  se  legationem  liberam 
significat:  sibi  vero  vel  migranilum  ex  Italia,  vel  publicum  inUr- 
be  praesitlium  postulandum  sibi  videvi  dicit. 

(Antonio,  DolabelJa  coss.  7100 

D.  BRUTUS  BRUTO  SUO  ET  C.  CASSIO  S. 

1 .  Quo  in  statu  simus ,  cognoscite.  Heri  vesperi 
apud  me  Hirtius  fuit :  qua  mente  esset  Antomus ,  de- 
monstravit;  pessima  scilicet  et  infidelissima.  Nam  se 
neque  mibi  provinciam  dare  posse  aiebat  neque  ar¬ 
bitral,  tuto  in  Urbe  esse  quemquam  nostrum;  adeo 
esse  militum  concitatos  ammos  et  plebis.  Quod 
utrumque  esse  falsum  puto  vos  animadvertere,  atque 
illud  esse  verum ,  quod  Hirtius  demonstrabat ,  timere 
pum  ne ,  si  mediocre  auxilium  dignitatis  nostrae  ha- 
buissemus,  nullae  partes  iis  in  republica  re  hnqueren- 
tur  2.  Quum  in  his  angustns  versarer,  placitum  est 
mibi  ut  postularem  legationem  liberam  mihi  reli- 
quisquenostris,  ut  aliqua  caussa  proficiscendi  hone- 
sta  quaereretur.  Haec  se  impetraturum  polhcitus 
est  •  nec  tamen  impetraturum  confido :  tanta  est  homi 
num  insolentia  et  nostri  insectatio.  Ac  si  dederint, 
quod  petimus,  tamen  paullo  post  futurum  puto,  u 
hostes  iudicemur ,  aut  aqua  et  igm  interdicamur  3. 
Quid  ergo  est,  inquis,  tui  consiln?  Dandus  est  locus 
fortunae:  cedendum  ex  Italia,  migrandum  Rhodum 
aut  aliquo  terrarum  arbitror.  Si  melior  casus  fuerit, 
revertemurRomam :  si  mediocris,  in  exsilio  vivemus : 
si  pessimus ,  ad  novissima  auxilia  descendemus.  4. 
Succurret  fortasse  hoc  loco  alicui  vestrum,  cur  novis- 
simum  tempus  exspectemus  potius ,  quam  nunc  ali- 
quid  moliamur?  Quia,  ubi  consistamus  non  habemus 
nraeter  Sex.  Pompeium  etBassumCaecihum,  qui  mi- 
E  vfdentur,  hoc  nuntio  de  Caesare  allato,  Hrmiores 
futuri  Satis  tempore  ad  eos  accedemus ,  ubi ,  quid 
valeant,  scierimus.  Pro  Cassio  et  te ,  si  quid  me  ve- 
Htis  recipere,  recipiam.  Postulat  emm  hoc  Hirtius  ut 
faciam.  5.  Rogovos,  quam  pnmum  mihi  rescnba- 
tis  (nam  non  dubito,  quin  bis  de  rebus  ante  horam 
quartam  Hirtius  certiorem  me  sit  facturus  :)  quern  in 
locum  convenire  possimus.  Quo  me  velitis  venire, 
roscribite  6.  Post  novissimum  Hirtn  sermonem  pla 
citum  est  mihi  postulare,  ut  liceret  nobis  esse  Romae 
publico  praesidio:  quod  illos  nobis  concessuros  non 
nuto  Magnam  enim  invidiam  us  faciemus.  Niln 
tamen  non  postulandum  putavi,  quod  aequum  esse 

statuerem. _ _ 

II.  ARG.  Petunt  al.  Antonio,  utrum  putct  ipsos  in  Urbe 
tutos  fore  magna  veteranorum  militum  freguentia 

(Lanuvii,  Antonio,  Dolabclla  coss.  710.) 

BRUTUS  ET  CASSIUS  PRAETT. 

M.  ANTONIO  COS. 

1  De  tua  fide  et  benevolentia  in  nos  nisi  persua 
sum  esset  nobis,  non  conscripsissemus  haec  tibi:  quae 


profecto ,  quando  istum  animum  habes ,  m  optimam 
partem  accipies.  Scribitur  nobis,  magnam  ve  eia- 
norum  multitudinem  Romam  convemsse  lam ,  et  ad 
Kalendas  Iunias  futuram  multo  maiorem.  De  te  si 
dubitemus  aut  vereamur,  simus  nostri  dissnniles. 
Sedcerte,  quum  ipsi  in  tua  potestate  fuenmus  ,  tuo- 
que  adducti  consilio  dimiserimus  ex  municipiis  ;no 
stros  necessarios,  neque  solum  edicto,  sed  etiam  i  e 
ris  id  fecerimus :  digni  sumus ,  quos  habeas  tui  con- 
silii  participes ,  in  ea  praesertim  re,  quae  ad  nos  per 
tinet.  2.  Quare  petimus  a  te,  facias  nos  certiores  tuae 
voluntatis  in  nos :  putesne  nos  tutos  fore  in  tanta  ire- 
quentia  militum  veteranorum,  quos  etiam  de  repo 
nenda  ara  cogitare  audimus;  quod  velle  et  probare 
vix  quisquam  posse  videtur ,  qui  nos  salvos  et  bone- 
stos  velit.  Nos  ab  initio  spectasse  otium  nec  quid 
quam  aliud  libertate  communi  quaesisse,  exitus  de- 
clarat.  Fallere  nemo  nos  potest,  nisi  tu;  quod  certc 
abest  ab  tua  virtute  et  fide:  sed  alius  nemo  facultatem 
habet  decipiendi  nos:  tibi  enim  uni  credidimus  et 
credituri  sumus.  3.  Maximo  de  nobis  timore  alb 
ciuntur  amici  nostri :  quibus  etsi  tua  tides  explorata 
est,  tamen  illud  in  mentem  venit,  multitudinem  vete 
ranorum  facilius  impelli  ab  alio  quolibet,  quam  a  c 
retineri  posse.  Rescribas  nobis  ad  omnia ,  rogamus. 
Nam  illud  valde  leve  est  ac  nugatorium,  ea  re  denun 
tiatum  esse  veteranis,  quod  de  commodis  eorum  men- 
se  Iunio  laturus  esses.  Quern  enim  impedimento  tu 
turumputas,  quum  de  nobis  certum  sit  ,  nos  quietu- 
ros?  Non  debemus  cuiquam  videri  nimium  cupidi 
vitae ,  quum  accidere  nobis  nihil  possit  sine  pernicie 
et  confusione  omnium  rerum. 


ITT.  ARG.  Contumeliosis  et  minacibus  Antonai  litteris  re¬ 
spondent  fortiter  et  intrepide.  (Antonio,  Polatella  coss.  710.) 

BRUTUS  ET  CASSIUS  PRAETT.  S.  D. 
ANTONIO  COS. 

1.  S.  V.  B.  E.  Litteras  tuaslegimus,  simillimas 
edicti  tui,  contumeliosas,  minaces,  minime  dignas, 
quae  a  te  nobis  mitterentur.  Nos,  Antoni,  te  nulla 
lacessiimus  iniuria  neque  miraturum  credidimus,  si 
praetores  et  ea  dignitate  homines  aliquid  edicto  po- 
stulassemus  a  consule.  Quod  si  indignans  ausos  esse 
id  facere:  concede  nobis,  ut  doleamus,  ne  hoc  qui 
dem  abs  te  Bruto  et  Cassio  tribui.  2.  Nam  de  delecti- 
bus  habitis  et  pecuniis  imperatis,  exercitibus  solli 
citatis  et  nuntiis  trans  mare  missis,  quod  te  quest um 
esse  negas;  nos  quidem  tibi  credimus,  optimo  ammo 
te  fecisse :  sed  tamen  neque  agnoscimus  cjuidquam 
eorum,  et  te  miramur,  quum  haec  reticueris,  nonpo- 
tuisse  continere  iracundiam  tuam,  quin  nobis  demor- 
te  Caesar  is  obiiceres.  3.  Illud  vero  quemadmodum 
ferendum  sit,  tute  cogita:  non  licere  praetonbuscon- 
cordiae  ac  libertatis  caussa  per  edictum  de  suo  mre 
decedere,  quin  consul  arma  minetur.  Quorum  fiducia 
nihil  est,  quod  nos  terreas.  Neque  enim  decet  aut 
convenit  nobis  periculo  ulli  submittere  animum  no¬ 
strum.  Neque  est  Antonio  postulandum,  ut  ns  mipe- 
ret  quorum  opera  liber  est.  Nos  si  alia  hortarentur, 
ut  bellum  civile  suscitare  vellemus,  litterae  tuae  ni¬ 
hil  proficerent.  Nulla  enim  minantis  auctoritas  apud 
liberos  est.  Sed  pulcbre  intelligis,  non  posse  nos 
quoquam  impelli:  et  fortas'sis  ea  re  minaciter  agis, 
ut  iudicium  nostrum  metus  videatur  4.  Nos  in  hac 
sententia  sumus,  ut  te  cupiamus  in  libera  republica 
magnum  atque  honestum  esse ,  vocemus  te  ad  nullas 

81.  M.  T. 

inimicitias,  sed  tamen  pluris  nostram  libertatem, 
quam  tuam  amicitiam  aestimemus.  Tu  etiam  atque 
etiani  vide,  quid  suscipias,  quid  sustinere  possis: 
neque,  quam  diu  vixerit  Caesar,  sed  quam  non  diu 
regnant,  fac  cogites.  Deos  quaesumus,  consilia  tua 
reipublicae  salutaria  sintac  tibi;  si  minus,  ut,  salva 
atque  honesta  republica,  tibi  quam  minimum  noce- 
ant,  optamus.  Pridie  Nonas  Sext. 


IV.  ARG.  Res  a  se  gestas  exponit,  et,  nt  Cicero  sibi  in 
supplicationibus  decernendis  suffragetur,  rogat. 

(In  Gallia  citeriore,  Antonio,  Dolabella  coss.  710.) 

D.  BRUTUS  IMP.  COS.  DESIGN.  S.  D. 
CICERONI. 

1 .  Si  de  tua  in  me  voluntate  dubitarem,  multis  a 
te  verbis  peterem,  ut  dignitatem  meam  tuerere;  sed 
proiecto  est  ita,  ut  mihi  persuasi,  me  tibi  esse  curae. 
Progressus  sum  ad  Inalpinos  cum  exercitu,  non  tarn 
nomen  imperatorium  captans,  quam  cupiens  militi- 
bus  satisfacere  firmosque  eos  ad  tuendas  nostras  res 
efTicere.  2.  Quod  mihi  videor  consecutus :  nam  et  li- 
beralitatem  nostram,  et  animum  sunt  experti.  Cum 
omnium  bellicosissimis  bellum  gessi;  multa  castella 
cepi,  multa  vastavi.  Non  sine  caussa  ad  senatum 
litteras  misi.  Adiuva  nos  tua  sententia :  quod  quum 
facies,  ex  magna  parte  communicommodoinservieris. 


V.  ARG.  F.xcusat  se,  quod  Uruti  litteris  non  respondent, 
bortatur  ad  libertatem  recuperandam  atque  studium  suutn  et 
officia  pollicetur.  (Romae,  Antonio,  Dolebella  coss.  710.) 

M.  CICERO  S.  D.  BRUTO  IMP.  COS.  DES. 

1.  Lupus  familiaris  noster,  quum  a  te  venisset, 
quumque  Romae  quosdam  dies  commoraretur,  e»o 
eram  in  iis  locis,  in  quibus  maxime  tuto  me  esse  ar- 
bitiabar.  Eo  factum  est,  ut  ad  te  Lupus  sine  meis 
litteris  rediret,  quum  tamen  curasset  tuas  ad  me  per- 
ferendas.  Romam  autem  veni  a.  d.  quintumldusDe- 
cembris,  nec  habui  quidquam  antiquius,  quam  ut 
Pansam  statim  convenirem :  ex  quo  ea  de  te  cogno- 
vi,  quae  maxime  optabam.  Quare  hortatione  tuqui- 
dem  non  eges,  si  ne  ilia  quidem  in  re,  quae  a  te  gesta 
est  post  hominum  memoriam  maxima,  hortatorem 
desiderasti.  2.  Illud  tamen  brevitersignificandum  vi- 
detur,  populum  Romanum  omnia  a  te  exspectare,  at¬ 
que  in  te  aliquando  recuperandae  libertatis  omnem 
spem  ponere.  Tu,  si  dies  noctesquememineris,  (quod 
te  facere  certo  scio,)  quantam  rem  gesseris :  nonobli- 
viscere  profecto,  quantae  tibi  etiam  nunc  gerendae 
sint.  Si  enim  iste  provinciam  nactus  erit,  cui  quidem 
ego  semper  amicus  fui  ante,  quam  ilium  intellexi, 
non  modo  aperte,  sed  etiam  libenter  cum  republica 
bellum  gerere,  spem  reliquam  nullam  video  salutis. 
3.  Quamobrem  te  obsecro  iisdem  precibus,  quibus 
S.  P.  Q.  R.  ut  in  perpetuum  rempublicam  dominatu 
regio  liberes,  ut  principiis  consentiant  exitus.  Tuum 
est  hoc  munus,  tuae  partes:  a  te  hoc  civitas  vel  om- 
nes  potius  gentes  non  exspectant  solum,  sed  etiam 
postulant.  Quamquam,  quum  hortatione  non  e^eas, 
ut  supra  scripsi,  non  utarea  pluribus  verbis:  faciam 
illud,  quod  meum  est,  ut  tibi  omnia  mea  officia,  stu¬ 
dio  curas,  cogitationes  pollicear,  quae  ad  tuam  lau- 
dem  et  gloriam  pertinebunt.  Quamobrem  velim  tibi 
ita  persuadeas,  me  turn  reipublicae  caussa,  quae  mi¬ 
hi  vita  mea  est  carior,  turn  quod  tibi  ipse  faveam, 
tuamque  dignitatem  amplificari  velim,  tuis  optimis 


CICERONIS 

consiliis,  amplitudini,  gloriae  nullo  loco  defutu- 
rum.  [Yale.] 

VI.  ARG.  Cicero  Bruti  dignitatem  sibi  curae  fore,  idque 
iam  in  senatu  declaratum  esse  reseribit. 

(Romae,  Antonio,  Dolabella  coss.  710.) 

M.  CICERO  S.  D.  D.  BRUTO  IMP.  COS.  DES. 

\ .  Lupus  noster  quum  Romam  sexto  die  Mutina 
venisset,  postridie  me  mane  convenit;  tua  mihi  man- 
data  diligentissime  exposuit  etlitterasreddidit.  Quod 
mihi  tuam  dignitatem  commendas,  eodem  tempore 
existimo  te  mihi  meam  dignitatem  commendare, 
quam  mehercule  non  habeo  tua  cariorem.  Quare  mi¬ 
hi  gratissimum  facies,  si  exploratum  habebis,  tuis 
laudibus  nullo  loco  nec  consilium  nec  studium  meum 
defuturum.  2.  Quumtribuni  plebis  edixissent,  sena- 
tus  adesset  a.  d.  xm.  Kal.  Ian.  haberentque  in  ani- 
mo  de  praesidio  consulum  designatorum  referre; 
quamquam  statueram  in  senatum  ante  Kal.  Ian.  non 
venire :  tamen,  quum  eo  die  ipso  edictum  tuum  pro- 
positum  esset,  nefas  esse  duxi,  aut ita  haberi  senatum, 
ut  de  tuis  divinis  in  rempublicam  meritis  sileretur, 
(quod  factum  esset,  nisi  ego  venissem,)  aut,  etiamsi 
quid  de  te  honorifice  diceretur,  me  nonadesse.  3.1ta- 
que  in  senatum  veni  mane.  Quod  quum  esset  ani- 
madversum,  frequentissimi  senatores  convenerunt. 
Quae  de  te  in  senatu  egerim,  quae  in  concione  maxi¬ 
ma  dixerim,  aliorum  te  litteris malocognoscere.  Illud 
tibi  persuadeas  velim,  me  omnia,  quae  ad  tuam  di¬ 
gnitatem  augendam  pertinebunt,  quae  est  per  se  am- 
plissima,  summo  semper  studio  suscepturum  et  de- 
fensurum,  quod  quamquam  intelligo  me  cum  mul¬ 
tis  esse  facturum,  tamen  appetam  huius  rei  princi- 
patum. 

VII.  ARG.  Suadet,  ut  salutem  popull  R.  suopte  arbitratu 
tueatur,  senatus  anctoritatem  non  opperiens. 

(Romae,  Antonio,  Dolabella  coss.  710.) 

M.  CICERO  S.  D.  D.  BRUTO  IMP.  COS.  DES. 

I.  Quum  adhibuisset  domi  meae  Lupus  me  et 
Libonem  et  Servium,  consobrinum  tuum,  quae  mea 
fuerit  sententia,  cognosse  te  ex  M.  Seio  arbitror,  qui 
nostro  sermoni  interfuit.  Reliqua,  quamquam  statim 
Seium  Graeceius  est  subsecutus,  tamen  ex  Graeceio 
poteris  cognoscere.  2.  Caput  autem  est  hoc,  quod  te 
diligentissime  percipere  et  meminisse  velim,  ut  ne  in 
libertate  et  salute  populi  Romani  conservanda  aucto- 
ritatem  senatus  exspectes,  nondum  liberi,  ne  et  tuum 
factum  condemnes,  (nullo  enim  publico  consilio  rem¬ 
publicam  liberavisti:  quo  etiam  est  res  ilia  maior  et 
clarior:)  et  adolescentem,  vel  puerum  potius,  Caesa- 
rem,  iudices  temere  fecisse,  qui  tantam  caussam  pu- 
blicam  privato  consilio  susceperit:  denique  homines 
rusticos,  sed  fortissimos  viros  civesque  optimos,  de- 
mentes  fuisse  iudices,  primum  milites  veteranos, 
commilitones  tuos,  deinde  legionem  Martiam,  legio- 
nem  Quartam,  quae  suum  consulem  hostem  iudicave- 
runt  seque  ad  salutem  reipublicae  defendendam  con- 
tulerunt.  Voluntas  senatus  pro  auctoritate  haberi  de¬ 
bet,  quum  auctoritas  impeditur  metu.  3.  Postremo 
suscepta  tibi  caussa  iam  bis  est,  ut  non  sit  integrum  : 
primum  Idibus  Martiis;  deinde  proxime,  exercitu 
novo  et  copiis  comparatis.  Quamobrem  ad  omnia  ita 
paratus,  ita  animatus  debes  esse,  non  ut  nihil  facias, 
nisi  iussus :  sed  ut  ea  geras,  quae  ab  omnibus  sum- 
ma  cum  admiratione  laudentur. 

VIII.  ARG.  De  legatis  ad  Antonium  de  pace  missis,  et  de 
recuperandae  libertatis  spe  in  Druto  posita. 

(Romac,  Pansa,  Hirtio  coss.  7110 

M.  CICERO  S.  D.  BRUTO  IMP.  COS.  DES. 

1.  Eo  tempore  Polla  tua  rnisit,  ut  ad  te,  si  quid 
vellem,  darem  litterarum,  quum,  quid  scriberem,  non 
habebam.  Omnia  enim  erant  suspensa  propter  exspe- 
ctationem  legatorum:  qui  quid  egissent,  nihildum 
nuntiabatur."  Haec  tamen  scribenda  existimavi:  pri- 
mum  S.  P.  Q-  R.  de  te  laborare,  non  solum  salutis 
suae  caussa,  sed  etiam  dignitatis  tuae.  Admirabilis 
enim  est  quaedam  tui  nominis  cantas,  amorque  in  te 
sino-ularis  omnium  civium.  Ita  enim  sperant  atque 
confidunt,  ut  antea  rege,  sic  hoc  tempore  regno  te 
rempublicam  liberaturum.  2.  Romae  delectus  habe- 
tur  totaque  Italia:  si  hie  delectus  appellandus  est, 
quum  ultro  se  offerunt  omnes:  tantus  ardor  occupa- 
vit  animos  hominum  desiderio  libertatis  odioque  diu- 
tinae  servitutis.  De  reliquis  rebus  a  te  1am  exspectare 
litteras  debemus,  quid  ipse  agas,  quid  noster  Hirtius, 
quid  Caesar  meus ;  quos  spero  brevi  tempore  socie- 
tate  victoriae  tecum  copulatos  fore.  Reliquum  est, 
ut  de  me  id  scribam,  quod  te  ex  tuorum  litteris  et 
spero  et  malo  cognosces;  me  neque  deesse  ulla  in 
re,  neque  umquam  defuturum  dignitati  tuae. 

IX.  ARG.  Hortatur,  opevam  det,  ne  consulibus  aiiiissisho- 
stes  reip.  invalescant.  (Occisis  Pansa,  Hirlio  coss.  711.) 

D.  BRUTUS  S.  D.  M.  CICERONI. 

1 .  Pansa  amisso,  quantum  detrimenti  respublica 
acceperit,  non  te  praeterit.  Nunc  auctontate  et  pru- 
dentia  tua  prospicias  oportet,  ne  mimici  nostri,  con 

sulibus  sublatis,  sperent  se  convalesces  posse.  Eo0, 
ne  consistere  possit  in  Italia  Antomus,  dabo  operam. 
Sequar  eum  confestim.  Utrumque  me  praestaturum 
snero  ne  aut  Yentidius  elabatur  aut  Antomus  in  Ita¬ 
lia  moretur.  In  primis  rogo  te,  ad  hominem  ventosis- 
simum,  Lepidum,  mittas,  ne  bellum  nobis  redin tegra- 
re  possit,  Antonio  sibi  coniuncto.  Nam  de  Polhmie 
Asinio  puto  te  perspicere,  quid  facturus  sit.  Multae 
et  bonae  et  firmae  sunt  legiones  Lepidi  et  Asinn. 

2  Neque  haec  idcirco  tibi  scribo,  quod  te  non  eadem 
animadvertere  sciam,  sed  quod  mihi  persuasissimum 
est  Lepidum  recte  facturum  numquam,  si  forte  vobis 
de  ’hoc  dubium  est.  Plancum  quoque  confirmetis  oro, 
quern  spero,  pulso  Antonio,  reipublicae  non  defutu¬ 
rum  Si  se  Alpes  Antonius  traiecent,  constitui  pre¬ 
sidium  in  Alpibus  collocare,  et  te  de  omm  re  facere 
certiorem.  ui.  Kal.  Maii,  ex  castris  Regn. 

X.  ARG.  De  quorumdam  malevolentia,  etdereip. pe'riculo. 

(Occisis  Pansa,  Hirtio  coss.  711.) 

D.  BRUTUS  S.  D.  M.  CICERONI. 

1  Non  mihi  rempublicam  plus  debere  arbitror, 
quani  me  tibi.  Gratiorem  me  esse  in  te  posse,  quam 
isti  perversi  sint  in  me,  exploratum  babes :  si  tamen 
hoc  temporis  videatur  dici  caussa,  malle  me  tuuin 
indicium,  quam  ex  altera  parte  omnium  istorum.  Iu 
enim  a  certo  sensu  et  vero  iudicas  de  nobis:  quod 
isti  ne  faciant,  summa  malevolentia  et  livore  impe 
diuntur.  Interpellent  me,  quo  minus  honoratus  sun, 
dum  ne  interpellent,  quo  minus  respublica  a  me  com¬ 
mode  administrari  possit.  Quae  quanto  sitm  pen 
culo,  quam  potero  brevissime  exponam.  2.  Iiimui 
omnium,  quantam  perturbationem  rerum  usbana- 
rum  afferat  obitus  consulum  quantamque  cupidita- 


tem  hominibus  iniiciat  vacuitas ,  non  te  fugit.  Satis 
me  multa  scripsisse,  quae  litteris  commendan  pos- 
sint,  arbitror.  Scio  enim,  cui  scribam.  3.  Reverter 
nunc  ad  Antonium :  qui  ex  fuga  quum  parvulam  ma- 
num  peditum  haberet  inermium,  ergastula  solvendo, 
omneque  genus  hominum  arripiendo  satis  magnum 
numerum  videtur  effecisse.  Hue  accessit  manus  Yen- 
tidii,  quae  trans  Apenninum  itinere  facto  difficillimo 
ad  Vada  pervenit,  atque  ibi  se  cum  Antonio  coniun- 
xit.  Est  numerus  veteranorum  et  armatorum  satis 
frequens  cum  Ventidio.  4.  Consilia  Antonii  haec 
sint  necesse  est:  aut  ad  Lepidum  ut  se  conlerat,  si 
recipitur ;  aut  Apennino  Alpibusque  se  teneat  et  de- 
cursionibus  per  equites,  quos  habet  multos,  vastet  ea 
loca,  in  quae  incurrerit:  aut  rursus  se  in  Etruriam 
referat,  quod  ea  pars  Italiae  sine  exercitu  est.  Quod 
si  me  Caesar  audisset  atque  Apenninum  transisset: 
in  tantas  angustias  Antonium  compulissem,  ut  inopia 
potius,  quam  ferro  conficeretur.  Sed  neque  Caesari 
imperari  potest,  nec  Caesar  exercitui  suo.  Quod 
utrumque  pessimum  est.  Quum  haec  talia  sint.  quo 
minus,  quod  ad  me  pertinebit,-  homines  interpellent, 
ut  supra  scripsi,  non  impedio.  Haec  quemadmodum 
explicari  possint,  aut,  a  te  quum  expheabuntur,  ne 
impediantur,  timeo.  5.  Alere  iammihtes  non  possum. 
Quum  ad  rempublicam  liberandam  accessi,  lib.  mi 
hi  fuit  quadringenties  amplius.  Tantum  abest,  ut 
meae  rei  familiar  is  liberum  sit  quidquam,  ut  omnes 
iam  meos  amicos  aere  alieno  obstrinxenm.  beptem 
nunc  numerum  legionum  alo :  qua  difficultate,  tu  ar 
bitrare  Non,  siVarronis  thesauros  haberem,  subsi 
store  sumptui  possem.  Quum  primum  de  Antonio  ex¬ 
ploratum  habuero,  faciam  te  certiorem.  Tu  me  ama- 
bis  ita ,  si  hoc  idem  me  in  te  facere  sensens.  m.  Non. 
Maii,  ex  castris,  Dertona. 


XI.  ARG.  Iter  Antonii  ad  Lepidum ,  dubiam  Planci  fidem, 
et  suum  in  rempubl.  studium  significat. 

(Occisis  Pansa,  Hii  tio  coss.  711.) 

D.  BRUTUS  IMP.  COS.  DES.  S.  D.  M.  CICERONI. 

1 .  Eodem  exemplo  a  te  mi  litterae  redditae  sunt, 
quo  pueri  mei  attulerunt.  Tantum  me  tibi  debere 
existimo ,  quantum  persolvere  difficile  est.  Scripsi 
tibi,  quae  hie  gererentur.  In  itinere  est  Antonius ;  ad 
Lepidum  proficiscitur;  ne  dePlanco  quidem  spema 
hue  abiecit,  ut  ex  libellis  eius  animadverti,  qui  in  me 
inciderunt ;  in  quibus,  quos  ad  Asmium  ,  quos  ad  Le¬ 
pidum,  quos  ad  Plancum  mitteret,  scribebat  Ego 
tamen  non  habui  ambiguum,  et  statim  ad  Plancum 
misi-  et  biduo  ab  Allobrogibus  et  totius  Galliae  lega¬ 
tes  exspecto,  quos  confirmatos  domum  remittam.  2. 

Tu  quae  istic  opus  erunt  administrari ,  prospicies,  ut 
ex  tua  voluntate  reique  publicae  commodo  fiant.  Ma- 
levolentiae  hominum  in  me,  si  poteris,  occurres;  si 
non  potueris ,  hoc  consolabere ,  quod  me  de  statu  meo 
nu  11  is  contumcliis  deterrere  possunt.  Prulie  Nonas 
Maii,  ex  castris,  finibus  Statiellensium. 

XII.  ARG.  Queritur  Urutum  non  impedisse,  ne  bellum  re- 
novaret  Antonius.  (Romne,  occisis  Pansa,  HirUo  coss.  711.) 

M.  CICERO  S.  D.  BRUTO  IMP.  COS.  DES. 

\ .  Tres  uno  die  a  te  accepi  epistolas :  unam  bre- 
vem,  quam  Flacco  Volumnio  dederas;  duas  plenio- 
res :  quarum  alteram  tabellarius  T.  Vibii  attulit,  alte¬ 
ram  ad  me  misit  Lupus.  Ex  tuis  litteris  et  ex  Grae- 
ceii  oratione  non  modo  non  restinctum  bellum ,  sed 
etiam  iuflammatum  videtur.  Non  dubito  autem,  pro 

tua  singulari  prudentia,  quin  perspicias,  si  aliquid 
firmitatis  nactus  sit  Antonius ,  omnia  tua  ilia  praecla- 
ra  in  rempublicam  merita  ad  nihilum  esse  ventura. 
Ita  enim  Romam  erat  nuntiatum,  ita  persuasum  omni¬ 
bus,  cum  paucis  inermis,  perterritis  metu,  fracto  ani- 
mo,  fugisse  Antonium.  2.  Qui  si  ita  se  habet,  ut, 
quemadmodum  audiebam  de  Graeceio,  confligi  cum 
eo  sine  periculo  non  possit:  non  ille  milii  fugisse  a 
Mutina  videtur,  sed  locum  belli  gerendi  mutasse.  Ita- 
que  homines  alii  facti  sunt:  nonnulli  etiam  querun- 
tur,  quod  persecuti  non  sitis.  Opprimi  potuisse ,  si 
celeritas  adhibita  esset,  existimant.  Omnino  est  hoc 
populi,  maximeque  nostri,  in  eo  potissimum  abuti  li¬ 
berate  ,  per  quern  earn  consecutus  sit.  Sed  tamen 
providendum  est,  ne  qua  iusta  querela  esse  possit. 
Res  se  sic  habet.  Is  bellum  confecerit,  qui  Antonium 
oppresserit.  Hoc  quam  vim  habeat,  te  existimare 
malo,  quam  me  apertius  scribere. 

XIII  a.  ARG.  Excusat  tarditatem  in  persequendo  Antonio 
et,  quo  res  statu  sit,  exponit. 

(Pollentiae,  occisis  Pansa,  Hirtio  ross.  711.) 

D.  BRUTUS  IMP.  S.D.  M.  T.  C. 

1 .  lam  non  ago  tibi  gratias.  Cui  enim  re  vix  re¬ 
feree  possum,  huic  verbis  non  patitur  res  satisfied. 
Attendere  te  volo ,  quae  in  manibus  sunt.  Qua  enim 
prudentia  es,  nihil  te  fugiet,  si  meas  litteras  diligen- 
ter  legeris.  Sequi  confestim  Antonium  his  de  caus- 
sis ,  Cicero ,  non  potui :  eram  sine  equitibus ,  sine  iu- 
mentis :  Hirtium  periisse  nesciebam :  Caesari  non  cre- 
debam  prius,  quam  convenissem  et  collocutus  essem. 
Ilic  dies  hoc  modo  abiit.  2.  Postero  die  mane  a  Pan- 
sa  sum  arcessitus  Bononiam.  Quum  in  itinere  essem, 
nuntiatum  mihi  est  eum  mortuum  esse.  Recurri  ad 
meas  copiolas.  Sic  enim  vere  eas  appellare  possum. 
Sunt  extenuatissimae  et  inopia  omnium  rerum  pessi- 
me  acceptae.  Biduo  me  Antonius  antecessit;  itinera 
fecit  multo  maiora  fugiens,  quam  ego  sequens.  Ille 
enim  iit  passim,  ego  ordinatim.  Quacumque  iit,  er- 
gastula  solvit,  homines  arripuit.  Constitit  nusquam 
prius,  quam  ad  Vada  venit.  Quern  locum  volo  tibi 
esse  notum.  Iacet  inter  Apenninum  et  Alpes,  impe- 
ditissimus  ad  iter  faciendum.  3.  Quum  abessem  ab 
eo  millia  passuum  triginta  et  se  iam  Ventidiusconiun- 
xisset,  concio  eius  ad  me  est  allata;  in  qua  petere  coe- 
pit  a  militibus,  ut  se  trans  Alpes  sequerentur;  sibi 
cum  M.  Lepido  convenire.  Succlamatum  est,  et  fre¬ 
quenter  a  militibus  Ventidianis,  (namsuos  valde  quam 
paucos  habet,)  sibi  aut  in  Italia  pereundum  esse  aut 
vincendum;  etorare  coeperunt,  ut  Pollentiam  iter  fa- 
cerent.  Quum  sustinere  eos  non  posset,  in  posterum 
diem  iter  suum  contulit.  4-.  Hac  re  mihi  nuntiata, 
statim  quinque  cohortes  Pollentiam  praemisi,  meum- 
que  iter  eo  contuli.  Hora  ante  praesidium  meum 
Pollentiam  venit,  quam  Trebellius  cum  equitibus. 
Sanequam  sum  gavisus.  In  hoc  enim  victoriam  puto 
consistere.  In  spem  venerant,  quod  neque  Planci 
quattuor  legiones  omnibus  suis  copiis  pares  arbitra- 
bantur,  neque  ex  Italia  tarn  celeriter  exercitum  traiici 
posse  credebant.  Quos  ipsi  adhuc  satis  arroganter 
Allobroges  equitatusque  omnis,  qui  eo  praemissus 
erat  a  nobis,  sustinebant,  nostroque  adventu  sustineri 
facilius  posse  confidimus.  Tamen,  si  quo  etiam  casu 
Isaiam  se  traiecerint,  ne  quod  detrimentum  reipubli- 
cae  iniungant,  summa  a  nobis  dabitur  opera.  5.  Vos 
magnum  animum  optimamque  spem  de  summa  repu- 
blica  habere  volumus ,  quum  et  nos  et  exercitus  no¬ 


stros  ,  singulari  concordia  coniunctos ,  ad  omnia  pro 
vobis  videatis  paratos.  Sed  tamen  nihil  de  diligen- 
tia  remittere  debetis  dareque  operam,  ut  quam  para- 
tissimi  et  ab  exercitu ,  reliquisque  rebus  pro  vestra 
salute  contra  sceleratissimam  conspirationem  hostium 
confligamus ;  qui  quidem  eas  copias ,  quas  diu  simu¬ 
lation  reipublicae  comparabant,  subito  ad  patriae 
periculum  converterunt. 


XHI  b.  Hoc  fragmentum  continet  index  epistolarum  Cic.  in 
cod.  Med.  adiectus.  (Roraae .occisis  Pansa,  Hirtio  coss.  711.) 

D.  BRUTUS  COS.  DESIG.  S.  D.  M.  CICERONI. 
Parmenses  miserrimos  *  *. 


XIV.  ARG.  Bruti  litteris  respondet  de  decemviris ,  de  Ie- 
gionibus  perducendis,  de  pecunia,  novo  de  bello  Bruti  opera  con- 
ficiendo.  (Rornae,  occisis  Pansa,  Hirtio  coss.  711.) 

M.  T.  C.  S.  P.  D.  D.  BRUTO  IMP.  COS.  DES. 

1.  Mirabiliter,  mi  Brute,  laetor,  mea  consilia 
measque  sententias  a  te  probari  de  decemviris,  de  or- 
nando  adolescente.  Sed  quid  refert?  Mihi  crede,  ho- 
mini  non  glorioso :  plane  iam,  Brute,  frigeo;  oqjavov 
enim  erat  meum  senatus:  id  est  iam  dissolutum. 
Tantam  spem  attulerat  exploratae  victoriae  tua  prae- 
clara  Mutina  eruptio ,  fugaAntonii,  conciso  exercitu, 
ut  omnium  animi  relaxati  sint,  meaeque  illae  vehe- 
mentes  contentiones  tamquam  axioc/uaxlai  essevidean- 
tur.  2.  Sed,  ut  ad  rem  redeam,  legionem  Martiam 
et  Quartam  negant,  qui  illas  norunt,  ulla  conditione 
ad  te  posse  perduci.  Pecuniae,  quam  desideras,  ratio 
potest  haberi ,  eaque  habebitur.  De  Bruto  arcessen- 
do  Caesareque  ad  Italiae  praesidium  tenendo,  valde 
tibi  assentior.  Sed,  utscribis,  habes  obtrectatores ; 
quos  equidem  facillime  sustineo :  sed  impediunt  ta¬ 
men.  Ex  Africa  legiones  exspectantur.  3.  Sed  bel¬ 
lum  istic  renatum  mirantur  homines.  Nihil  tarn  prae¬ 
tor  spem  umquam.  Nam  die  tuo  natali  victoria  nun¬ 
tiata,  in  multa  saecula  videbamus  rempublicam  libe- 
ratam.  Novi  timores  retexunt  super iora.  Scripsisti 
autem  ad  me  iis ,  quas  Idibus  Maiis  dedisti ,  modo  te 
accepisse  a  Planco  litteras,  non  recipi  Antonium  a  Le¬ 
pido.  Id  si  ita  est,  omnia  faciliora:  sin  aliter,  ma¬ 
gnum  negotium,  cuius  exitum  non  extimesco;  tuae 
partes  sunt.  Ego  plus,  quam  feci,  facere  non  possum. 
Te  tamen ,  id  quod  spero ,  omnium  maximum  et  cla- 
rissimum  videre  cupio. 


XV.  ARG.  Laudat  oflicium  Bruti  et  bortatur,  ut  secum 
iam  ipse  certet.  (Roinae,  occisis  Pansa,  Hirtio  coss.  711.) 

M.  T.  C.  S.  P.  D.  D.  BRUTO  IMP.  COS.  DES. 

I.  Etsi  mihi  tuae  litterae  iucunckssimae  sunt:  ta¬ 
men  iucundius  fuit ,  quod  in  summa  occupatione  tua 
Planco  collegae  mandasti,ut  te  mihi  per  litteras  excu- 
saret:  quod  fecit  ille  diligenter.  Mihi  autem  nihil 
amabilius  officio  tuo  et  diligentia.  Coniunctio  tua 
cum  collega  concordiaque  vestra,  quae  litteris  com- 
munibus  declarata  est,  S.  P.  Q.  R.  gratissima  accidit. 
2.  Quod  superest,  perge,  mi  Brute,  et  iam  non  cum 
aliis,  sed  tecum  ipse  certa.  Plura  scribere  non  debeo, 
praesertim  ad  te:  quo  magistro  brevitatis  uticogito. 
Litteras  tuas  vehementer  exspecto,  et  quidem  tales, 
quales  maxime  opto. 


XVI.  ARG.  Commenilat  Lftmiam  in  petitione  praeturae. 

(M.  Autouio  cos.  710.  iiicerto  mouse.) 

M.  T.  C.  S.  P.  D.  D.  BRUTO  IMP.  COS.  DES. 

1 .  Permagni  interest ,  quo  tibi  haec  tempore  epi- 
stola  reddita  sit:  utrum  quum  sollicitudinis  aliquid 
haberes,  an  quum  ab  omni  molestia  vacuus  esses. 
Itaque  ei  praecepi,  quern  ad  te  misi,  ut  tempus  obser- 
varet  epistolae  tibi  reddendae.  Nam  quemadmodum, 
coram  qui  ad  nos  intempestive  adeunt ,  molesti  saepe 
sunt:  sic  epistolae  offendunt,  non  loco  redditae.  Si 
autem,  ut  spero,  nihil  te  perturbat,  nihil  impedit;  et 
ille,  cuimandavi,  satis  scite  et  commode  tempus  ad  te 
cepit  adeundi:  confido,  me,  quod  velim,  facile  a  te 
impetraturum.  2.  L.  Lamia  praeturam  petit.  Hoc 
e"o  utor  uno  omnium  plurimum.  Magna  vetustas, 
magna  consuetudo  intercedit :  quodque  plurimum  va¬ 
let  ,  nihil  mihi  eius  est  familiaritate  iucundius.  Ma- 
gno  praeterea  beneficio  eius  magnoque  merito  sum 
obligatus.  Nam  Clodianis  temporibus ,  quum  eque- 
stris  ordinis  princeps  esset  proque  mea  salute  acerri- 
me  propugnaret,  a  Gabinio  consule  relegatus  est  . 
quod  ante  id  tempus  civi  Romano  contigit  nemini. 
Hoc  quum  populus  Romanus  meminerit,  meipsum 
non  meminisse  turpissimum  est.  3.  Quapropter  per¬ 
suade  tibi ,  mi  Brute ,  me  petere  praeturam.  Quam- 
quam  enim  Lamia  summo  splendore,  summa  gratia 
est,  magnificentissimo  munere  aedilicio :  tamen,  qua¬ 
si  ea  ita  non  essent,  ego  suscepi  totum  negotium. 
Nunc ,  si  me  tanti  facis ,  quanti  certe  facis ,  quando 
equitum  centurias  tenes,  in  quis  regnas,  mitte  ad  Lu- 
pum  nostrum,  ut  is  nobis  eas  centurias  connciat.  Non 
tenebo  te  pluribus.  Ponam  in  extremo,  quod  sentio. 
Nihil  est ,  Brute ,  quum  omnia  a  te  exspectem ,  quod 
mihi  gratius  facere  possis. 

XVII.  ARG.  Iterum  commentlat  Lamiani. 

(M.  Antonio  cos.  7iO.  incerto  mense.) 

M.  T.  C.  S.  D.  D.  BRUTO  IMP. 

1 .  Lamia  uno  omnium  familiarissime  utor.  Ma¬ 
gna  eius  in  me ,  non  dico  officia ,  sed  menta ,  eaque 
sunt  populo  Romano  notissima.  Is  magnificentissimo 
munere  aedilitatis  perfunctus  petit  praeturam,  omnes- 
que  intelligunt  nec  dignitatem  ei  deesse  nec  gratiam. 
Sed  is  ambitus  exstare  videtur ,  ut  ego  omnia  perti- 
mescam,  totamque  petitionem  Lamiae  mihi  sustinen- 
dam  putem.  2.  In  ea  re  quantum  me  possis  adiuva- 
re  facile  perspicio :  nec  vero ,  quantum  mea  caussa 
velis ,  dubito.  Velim  igitur ,  mi  Brute ,  tibi  persua- 
deas,  nihil  me  maiore  studio  a  te  petere,  nihil  te  mini 
m-atius  facere  posse,  quam  si  omnibus  tuis  opibus, 
omni  studio  Lamiam  in  petitione  iuveris;  quod  ut  fa¬ 
cias,  vehementer  te  rogo. 

XVIII.  ARG.  Reprehenilit  Bruti  timorem. 

(llomae,  occisis  Pansa,  Hirtio  eoas.  711.; 


M.  T.  C.  S.  D.  BRUTO  IMP.  COS.  DES. 

\  Etsi  ex  mandatis,  quae  Galbae  Volummoque 
ad  senatum  dedisti,  quid  timendum  suspicandumque 
nutares  suspicabamur :  tamen  timidiora  mandata  vi- 
debantur,  quam  erat  dignum  tua  populique  Romani 
victoria.  Senatus  autem,  mi  Brute,  fortis  est  et  habet 
fortes  duces.  Itaque  moleste  ferebat  se  a  te,  quern 
omnium,  quicumque  fuissent,  fortissimum  mdicaret, 
timidum  atque  ignavum  iudicari.  2.  Etennn  quum 
te  incluso  spem  maximam  omnes  habuisscnt  in  tua 
virtute ,  florente  Antonio :  quis  erat,  qui  quidquam 
timeretprolligato  illo,  te  liberato?  Nec  vero  Lepidum 
timebamus.  Quis  enim  esset,  qui  ilium  tarn  lurio- 
sum  arbitraretur,  ut,  qui  in  maxitno  hello  pacem  velle 


se  dixisset,  is  in  optatissima  pace  bellum  reipublicae 
indiceret?  Nec  dubito,  quin  tu  plus  provideas.  3. 

Sed  tamen  turn  recenti  gratulatione,  quam  tuo  nomine 
ad  omnia  deorum  templa  fecimus ,  renovatio  timons 
magnam  molestiam  afferebat.  Quare  velim  equidem, 
id  quod  spero,  ut  plane  abiectus  et  fractus  sit  Anto- 
nius :  sin  aliquid  virium  forte  collegent ,  sentiet  nec 
senatui  consilium  nec  populo  Romano  virtutem  dees¬ 
se,  nec  reipublicae  te  vivo  imperatorem.  xiv.  Na!. 

Iun.  _ _ _ 

XIX.  ARG.  Derep.  timet,  Vicentinos  commendat. 

(Occisis  Pansa,  Hirtio  coss.  711.) 

D.  BRUTUS  S.  P.  D.  M.  T.  C. 

\ .  Ad  senatum  quas  litteras  misi ,  velim  prius 
nerlemis,  et,  si  qua  tibi  videbuntur ,  commutes.  Ne- 
cessario  me  scripsisse  ipse  animadvertes :  nam  quum 
putarem Quartam  etMartiam  legiones  mecum  futures, 
utDruso  Paulloque  placuerat,  vobis  assentientibus : 
minus  de  reliquis  rebus  laborandum  existimavi. 
Nunc  vero,  quum  sim  cum  tirombus  egentissimis, 
valde  et  meant  et  vestram  vicem  timeam  necesse  est. 

2.  Vicentini  me  et  M.  Brutum  praecipue  observant. 
His  ne  quam  patiare  iniuriam  fieri  in  senatu  verna- 
rum  caussa,  a  te  peto.  Caussam  habent  optimam, 
officium  in  rempublicam  summum ,  genus  hominum 
adversariorum  seditiosum  et  inertissimum.  xn.  Ka- 

lend.  Iun.  Vercellis. _ _ 

XX.  ARG.  Ciceronem  monet,  ut  veteranos  sibi  conciliet. 

(Occisis  Pnnsa ,  Hirlio  coss.  7110 

D.  BRUTUS  IMP.  COS.  DES.  S.  D.  M.  T.  C. 

1 .  Quod  pro  me  non  facio ,  id  pro  te  facere  meus 
in  te  amor  tuaque  officia  cogunt,  ut  timeam.  Saepe 
enim  mihi  quum  esset  dictum  neque  a  me  contem- 
ptum;  novissime  Labeo  Segulius,  homo  sibi  sirni  1 
mus,  narravit  mihi  apud  Caesarem  se  fuisse  multum 
que  sermonem  de  te  habitum  esse;  lpsum  Caesarem 
nihil  sane  de  te  questum ,  nisi  [dictum]  quod  diceret, 
te  dixisse ,  laudandum  adolescentem ,  ornandum ,  tol- 
lendum ;  se  non  esse  commissurum,  ut  tolli  possit. 

Hoc  ego  Labeonem  credo  illi  retuhsse  aut  finxisse  di¬ 
ctum  ,  non  ab  adolescente  prolatum  Veteranos  vero 
nessime  loqui,  volebatLabeo  me  credere,  et  tibi  ab  us 
instare  periculum ;  maximeque  lndignan,  quod  in  de 
cemviris  neque  Caesar  neque  ego  habiti  essemus ,  a  - 
que  omnia  ad  vestrum  arbitrium  essent  collata.  2.  Haec 
quum  audissem  et  iam  in  itinere  essem ,  committen- 
dum  non  putavi,  prius  ut  Alpes  transgrederer,  quam, 
quid  istic  ageretur,  scirem.  Nam  de  tuo  periculo, 
crede  mihi ,  iactatione  verborum  et  denuntiatione  pe- 
riculi ,  sperare  eos,  te  pertimefacto ,  adolescente  im- 
pulso,  posse  magna  consequi  praemia ,  et  totam  istam 
cantilenam  ex  hoc  pendere,  ut  quam  plurimum  lucii 
faciant  Neque  tamen  non  te  cautum  esse  volo  et  in 
sidias  vitantem.  Nihil  enim  tua  mihi  vita  potest  esse 
iucundius  neque  carius.  3.  Illud  vide ,  ne  timen  o 
magistimerecogare,  et,  quibus  rebus  potest  occurn 
veteranis,  occurras.  Primum,  quod  desiderant  de 
decemviris.  facias ;  deinde  de  praenuis.  Si  tibi  vide¬ 
tur  agros  eorum  militum ,  qui  cum  Antonio  veteran! 
fuerunt,  his  dandos  censeas  ab  utnsque  nobis:  de 
nummis,  lente  ac  ratione  habita  pecuniae,  senatum  de 
ea  re  constituturum :  quattuor  legiombus  ns,  quibus 
a°ros  dandos  censuistis,  video  facultatem  fore  ex  agns 
Sudanis  et  agro  Campano.  Aequaliter  aut  sorte  agros 
legionibus  assignari  puto  oportere.  4.  Haecmetibi 


750 


81.  M.  T.  C  I  C  E  R  0  N  I  S 


scribere  non  prudentia  mea  hortatur,  sed  amor  in  te 
et  cupiditas  otii,  quod  sine  te  consistere  non  potest. 
Ego,  nisi  valde  necesse  fuerit,  ex  Italia  non  excedam. 
Legiones  armo,paro;  spero  me  non  pessimum  exerci- 
tum  habiturum  ad  omnes  casus  et  impetus  hominum. 
De  exercitu ,  quern  Pansa  habuit,  legionem  mihi  Cae¬ 
sar  non  remittit.  Ad  has  litteras  statim  mihi  rescri¬ 
be  tuorumque  aliquem  mitte,  si  quid  reconditum  ma- 
gis  erit  meque  scire  opus  putaris.  Vale.  vm.  Kal. 
lun.  Eporedia. 


XXI.  A  KG.  Respomlet  ad  superiorem  epistolam. 

(Romae,  occisis  Pansa,  Hirtio  eoss.  711.) 

M.  T.  C.  S.  D.  D.  BRUTO  IMP.  COS.  DESIGN. 

1 .  Dii  isti  Segulio  malefaciant,  homini  nequissi- 
mo  omnium ,  qui  sunt ,  qui  fuerunt ,  qui  futuri  sunt ! 
Quid?  tu  ilium  tecum  solum  aut  cum  Caesare?  qui 
neminem  praetermiserit,  quicum  loqui  potuerit,  cui 
non  eadem  ista  dixerit  ?  Te  tamen,  mi  Brute ,  sic  amo, 
ut debeo,  quod  istud,  quidquid  esset,  nugarum  me 
scire  voluisti.  Signum  enim  magnum  amoris  dedi- 
sti.  2.  Nam  quod  idem  Segulius,  veteranos  queri, 
quod  tu  et  Caesar  in  decemviris  non  essetis :  utinam 
ne  ego  quidem  essem !  Quid  enim  molestius?  Sed  ta¬ 
men,  quum  ego  sensissem,  de  iis,  qui  exercitus  habe- 
rent,  sententiam  ferri  oportere,  iidem  illi,  qui  solent, 
reclamarunt.  Itaque  excepti  etiam  estis,  me  vehe- 
menter  repugnante.  Quocirca  Segulium  negligamus, 
qui  res  novas  quaerit:  non  quo  veterem  comederit: 
nullam  enim  habuit :  sed  hanc  ipsam  recentem  novam 
devoravit.  3.  Quod  autem  scribis  te,  quod  pro  te 
ipso  non  facias ,  id  pro  me,  ut  de  me  timeas  aliquid: 
omnite,  vir  optime  mihique  carissime  Brute ,  de  me 
metu  libero.  Ego  enim,  quae  provideri  poterunt, 
non  fallar  in  iis :  quae  cautionem  non  habebunt,  de  iis 
non  ita  valde  laboro.  Sim  enim  impudens,  si  plus 
postulem,  quam  homini  a  rerum  natura  tribui  potest. 
4.  Quod  mihi  praecipis,  ut  caveam,  ne  timendo  magis 
timere  cogar,  et  sapienter  et  amicissime  praecipis. 
Sed  velim  tibi  persuadeas,  quum  te  constet  excellere 
hoc  genere  virtutis ,  ut  numquam  extimescas ,  num- 
quam  perturbere,  me  huic  tuae  virtuti  proxime  acce- 
dere.  Quamobrem  neque  metuam  quidquam  et  ca- 
vebo  omnia.  Sed  vide ,  ne  tua  iam ,  mi  Brute ,  culpa 
futura  sit,  si  ego  quidquam  timeam;  tuis  enim  opibus 
et  consulatu  tuo ,  etiamsi  timidi  essemus ,  tamen 
omnem  timorem  abiiceremus :  praesertim  quum  per- 
suasum  omnibus  esset  mihique  maxime,  a  te  nos  uni¬ 
ce  diligi.  5.  Consiliis  tuis,  quae  scribis  de  quattuor 
legionibus  deque  agris  assignandis  ab  utrisque  ve- 
strum ,  vehementer  assentior.  Itaque  quum  quidam 
de  collegis  nostris  agrariam  curationem  ligurirent, 
disturbavi  rem  totamque  vobis  integramreservavi.  Si 
quid  erit  occultius  et,  ut  scribis,  reconditum,  meo- 
rum  aliquem  mittam,  quo  fidelius  ad  te  litterae  perfe- 
rantur.  Pridie  Nonas  Iunii. 


XXII.  ARG.  Commemlat  Appiunt  Claudium,  hostium  nume- 
ro  eximendum.  (Roinae,  occisis  Pansa,  Hirtio  coss.  711.) 

M.  T.  C.  S.  P.  D.  D.  BRUTO  IMP. 

1 .  Cum  Appio  Claudio,  C.  F.  summa  mihi  neces- 
situdo  est,  multis  eius  officiis  et  meis  mutuis  consti- 
tuta.  Peto  a  te  maiorem  in  modum ,  vel  humanitatis 
tuae  vel  mea  caussa,  ut  eum  auctoritate  tua,  quae  plu- 
rimum  valet,  conservatum  velis.  Volo  te,  quum  for- 
tissimus  vir  cognitus  sis ,  etiam  clementissimum  exi- 


stimari.  Magno  tibi  erit  ornamento,  nobilissimum 
adolescentem  benelicio  tuo  esse  salvum.  Cuius  qui¬ 
dem  caussa  hoc  melior  debet  esse,  quod  pietate  addu- 
ctus ,  propter  patris  restitutionem ,  se  cum  Antonio 
coniunxit.  2.  Quare  etsi  minus  veram  caussam  ha- 
bebis ,  tamen  vel  probabilem  aliquam  poteris  induce- 
re.  Nutus  tuus  potest  hominem,  summo  loco  natum. 
summo  ingenio,  summa  virtute,  officiosissimum  prae- 
terea  et  gratissimum ,  incolumem  in  civitate  retinere. 
Quod  ut  facias,  ita  a  te  peto,  ut  maiore  studio  magisve 
ex  animo  petere  non  possim. 

XXIII.  ARG.  Ciceronem  l>ene  de  rep.  sperare  iubet. 

(Romae,  occisis  Pansa,  Hirtio  coss.  711.) 

D.  BRUTUS  S.  P.  D.  M.  T.  C. 

1.  Nos  hie  valemus  recte  et,  quo  melius  valea- 
mus  ,  operam  dabimus.  Lepidus  commode  de  nobis 
sentire  videtur.  Omni  timore  deposito,  debemus  li- 
bere  reipublicae  consulere.  Quod  si  omnia  essent 
aliena,  tamen  tribus  tantis  exercitibus,  propriis  rei- 
publicae,  valentibus,  magnum  animum  habere  debe- 
bas,  quern  et  semper  habuisti,  et  nunc  fortuna  adiu- 
vante  augere  potes.  2.  Quae  tibi  superioribus  litteris 
mea  manu  scripsi ,  terrendi  tui  caussa  homines  lo- 
quuntur.  Si  frenum  momorderis, peream, site  omnes, 
quotsunt,  conantem  loqui  ferre  poterunt.  Ego,  tibi 
ut  antea  scripsi,  dum  mihi  a  te  litterae  veniant,  in  Ita¬ 
lia  morabor.  vm.  Kal.  Iun.  Eporedia. 


XXIV.  ARG.  Scribit,  superiore  epistola  timorem  silti 
exemptum ;  turn,  quid  agendum  ei  sit,  et  de  pecunia  decreta. 

(Occisis  Pansa,  Hirtio  coss.  711.) 

M.  CICERO  S.  D.  BRUTO  IMP.  COS.  DES. 

1.  Narro  tibi:  antea  subirascebar  brevitati  tua- 
l’um  litterarum:  nunc  mihi  loquax  esse  videor;  te 
igitur  imitabor.  Quam  multa  quam  paucis !  te  recte 
valere,  operamque  dare,ut  quotidie  melius;  Lepidum 
commode  sentire;  tribus  exercitibus  quidvis  nos 
oportere  confidere.  Si  timidus  essem,  tamen  ista  epi¬ 
stola  mihi  omnenf  metum  abstersisses.  Sed ,  ut  mo- 
nes,  frenum  momordi :  etenim  qui,  te  incluso,  omnem 
spem  habuerim  in  te,  quid  nunc  putas?  Cupio  iam  vi- 
giliam  meam,  Brute,  tibi  tradere;  sed  ita,  ut  ne  desim 
constantiae  meae.  2.  Quod  scribis,  in  Italia  te  mora- 
turum,  dum  tibi  litterae  meae  veniant:  si  per  hostem 
licet,  non  erraris :  multa  enim  Romae :  sin  adventu  tuo 
bellum  confici  potest,  nihil  sit  antiquius.  Pecunia 
expeditissima  quae  erat,  tibi  decreta  est.  Habes 
amantissimum  Servium;  nos  non  desumus.  vm. 
Idus  Iunias. 


XXV.  ARG.  Scribit  omnem  spem  esse  in  Planco  etD.  Bru- 
to.  De  M.  Uruti  rebus  certior  fieri  cupit. 

(Romae,  occisis  Pansa,  Hirtio  coss.  711.) 

M.  T.  C.  S.  P.  D.  D.  BRUTO. 

\ .  Exspectanti  mihi  tuas  quotidie  litteras  Lupus 
noster  subito  denuntiavit,  ut  ad  te  scriberem ,  si  quid 
vellem.  Ego  autem,  etsi,  quid  scriberem,  non  habe- 
bam,  (acta  enim  ad  te  mitti  sciebam,  inanem  autem 
sermonem  litterarum  tibi  iniucundum  esse  audie- 
bam,)  brevitatem  secutus  sum  te  magistro.  Scito  igi¬ 
tur,  in  te  et  in  collega  spem  omnem  esse.  2.  De  Bru- 
to  autem  nihil  adhuc  certi:  quern  ego,  quemadmodum 
praecipis,  privatis  litteris  ad  bellum  commune  vocare 
non  desino.  Qui  utinam  iam  adesset!  intestinum 
Urbis  malum,  quod  est  non  mediocre,  minus  timere- 

mus.  Sed  quid  ago?  non  imitor  staxa nafiov  tuum: 
altera  iam  pagella  procedit.  Vince,  et  vale.  xiv.  Kal. 
Quintiles. 


XXVI.  ARG.  Sollicitus  lie  Antonii  et  Lepiili  conspiratio- 
ne,  mox  legiones  et  stipenilium  mltti  vult. 

(Occisis  Pansa,  Hii  lio  coss.  711.) 

D.  BRUTUS  IMP.  S.  P.  D.  M.  T.  C. 

In  maximo  nieo  dolore  Roc  solatio  utor,  quod  in- 
telligunt  homines ,  non  sine  caussa  me  timuisse  ista, 
quae  acciderunt.  Deliberent,  utrum  traiiciant  legio¬ 
nes  ex  Africa  necne,  et  ex  Sardinia  *  *;  et  Brutum  ar- 
cessant  necne :  et  mihi  stipendium  dent,  an  non  decer- 
nant.  Ad  senatum  litteras  misi.  Crede  mihi,  nisi 
ista  omnia  itafiant,  quemadmodum  scribo ,  magnum 
nos  omnes  adituros  periculum.  Rogo  te :  videte,  qui- 
bus  hominibus  negotium  detis,  qui  ad  me  legiones 
adducant.  Et  fide  opus  est  et  celeritate.  hi.  Non. 
Iun.  ex  castris.  _ _ 

ARG.  Questus  evat  Matius,  acciisan  se  a  Cicero¬ 
ne,  turn  quod  legi  cuidam  Caesavis  suffragatus  esset,  turn  etiam 
quod  ludos,  Caesari  mortuo  al>  Octaviano  datos,  curasset.  Cice¬ 
ro  se  ita  purgat,  ut  alterum  se  dixisse  neget,  alterum  honeste  m- 
terpretetur.  (Antonio,  Dolabella  coss.  710.) 

M.  CICERO  MATIO  S. 

I.  Nondum  satis  constitui,  molestiaene  plus  an 
voluptatis  attulerit  mihiTrebatius  noster,  homo  quum 
plenus  officii ,  turn  utriusque  nostrum  amantissimus. 
Nam  quum  in  Tusculanum  vesperi  venissem ,  postri- 
die  ille  ad  me,  nondum  satis  firmo  corpore  quum  es¬ 
set,  mane  venit.  Quern  quum  obiurgarem,  quod  pa- 
rum  valetudini  parceret,  turn  ille,  nihil  sibi  longius 
fuisse,  quam  ut  me  videret.  Num  quidnam,  lnquam, 
novi?  Detulit  ad  me  querelam  tuam ,  de  qua  prius 
quam  respondso,  pauca  praeponam.  2.  Quantum  me- 
moria  repetere  praeterita  possum ,  nemo  est  mihi  te 
amicus  antiquior.  Sed  vetustas  habet  aliquid  com¬ 
mune  cum  multis :  amor  non  habet.  Dilexi  te,  quo 
die  cognovi,  meque  a  te  diligi  iudicavi.  Tuus  deinde 
discessus ,  isque  diuturnus ,  ambitio  nostra  et  vitae 
dissimilitudo  non  est  passa  voluntates  nostras  consue- 
tudine  conglutinari.  Tuum  tamen  erga  me  ammum 
a^novi  multis  annis  ante  bellum  civile ,  quum  Caesar 
esset  in  Gallia.  Quod  enim  vehementer  mihi  utile 
esse  putabas  nec  inutile  ipsiCaesan,  perfecisti,  ut  ille 
me  diligeret ,  coleret,  haberet  in  suis.  Multa  praeter- 
eo  quae  temporibus  illis  inter  nos  familiarissime  di¬ 
cta,  scripta ,  communicata  sint:  graviora  enim  conse- 
cuta  sunt.  3.  Et  initio  belli  civilis  quum  Brundisium 
versus  ires  ad  Caesarem,  venisti  ad  me  in  Formia- 
num.  Primum  hoc  ipsum  quanti,  praesertim  tempo¬ 
ribus  illis!  Deinde  oblitum  me  putas  consilii,  sermo- 
nis  humanitatis  tuae?  quibus  rebus  interesse  memini 
Trebatium.  Nec  vero  sum  oblitus  litterarum  tuarum, 
quas  ad  me  misisti,  quum  Caesari  obviam  venisses  in 
a°ro,  ut  arbitror,  Trcbulano.  4.  Secutum  illud  tern- 
pus  est,  quum  me  ad  Pompeium  proticisci  sive  pudor 
meus  coegit  sive  officium  sive  fortuna.  Quod  ofh- 
cium  tuum ,  quod  studium  vel  in  absentem  me  vel  in 
praesentes  meos  defuit?  Quern  porro  omnes  mei  et 
mihi  et  sibi  te  amiciorem  iudicaverunt?  Veni  Brundi¬ 
sium  Oblitumne  me  putas ,  qua  celeritate ,  ut  pri¬ 
mum  audieris,  ad  me  Tarento  advolaris?  quae  tua 
fuerit  assessio,  oratio,  conlirmatio  animi  mei  lracti 

communium  miseriarum  metu?  5.  Tandem  aliquan- 

do  Romae  esse  coepimus.  Quid  defuit  nostrae  lami- 

liaritati?  In  maximis  rebus  quonam  modo  me  gere- 
rem  adversus  Caesarem,  usus  tuo  consilio  sum.  n 
reliquis  officiis  cui  tu  tribuisti,  excepto  Caesare, 
praeter  me,  ut  domum  ventitares  horasque  multas 
saepe  suavissimo  sermone  consumeres?  turn  ,  quum 
etiam,  simeministi,  ut  haec  cpdocrocpov^Bva  scriberem, 
tu  me  impulisti.  Post  Caesaris  reditum  quid  tibi 
maiori  curae  fuit,  quam  ut  essem  ego  illi  quam  fami- 
liarissimus?  quod  effeceras.  6.  Quorsum  igitur  haec 
oratio  longior ,  quam  putaram?  Quia  sum  admiratus, 
te ,  qui  haec  nosse  deberes ,  quidquam  a  me  commis- 
sum ,  quod  esset  alienum  nostra  amicitia ,  credidisse. 
Nam  praeter  haec ,  quae  commemoravi ,  quae  testata 
sunt  et  illustria,  habeo  multa  occultiora,  quae  vix 
verbis  exsequi  possum.  Omnia  me  tua  delectant, 
sed  maxime  maxima  quum  fides  in  amicitia  ,  consi¬ 
lium,  gravitas,  constantia,  turn  lepos,  humanitas,  lit- 
terae.  Quapropter  redeo  nunc  ad  querelam.  7.  Ego 
te  suffragium  tulisse  in  ilia  lege  primum  non  crechdi : 
deinde,  si  credidissem,  numquam  id  sine  aliqua  msta 
caussa  existimarem  te  fecisse.  Dignitas  tua  facit,  ut 
animadvertatur,  quidquid  facias ,  malevolentia  autem 
hominum ,  ut  nonnulla  durius ,  quam  a  te  facta  sint, 
proferantur.  Ea  tu  si  non  audis,  quid  dicam,  nescio : 
equidem,  si  quando  audio,  tam  defendo,  quam  me 
scio  a  te  contra  iniquos  meos  solere  defendi.  Delen- 
sio  autem  est  duplex:  alia  sunt,  quae  liquido  negare 
soleam,  ut  de  isto  ipso  suffragio:  alia,  quae  delendam 
a  te  pie  fieri  et  humane,  ut  de  curatione  ludorum.  8. 
Sed  te,  hominem  doctissimum ,  non  fugit,  si  Caesar 
rex  fuerit,  quod  mihi  quidem  videtur,  in  utramque 
partem  de  tuo  officio  disputari  posse,  vel  in  earn,  qua 
e«o  uti  soleo,  laudandam  esse  fidem  et  humanitatem 
tuam,  qui  amicum  etiam  mortuum  diligas,  vel  in  earn, 
qua  nonnulli  utuntur,  libertatem  patriae  vitae  amici 
anteponendam.  Ex  his  sermonibus  utinam  essent 
delatae  ad  te  disputationes  meae !  Ilia  vero  duo ,  quae 
maxima  sunt  laudum  tuarum,  quis  aut  hbentius, 
quam  ego,  commemorat,  aut  saepius :  te  et  non  susci- 
piendi  belli  civilis  gravissimum  auctorem  fuisse  et 
moderandae  victoriae;  in  quo,  qui  mihi  non  assenti- 
retur,  inveni  neminem.  Quare  habeo  gratiam  Irena 
tio ,  familiari  nostro ,  qui  mihi  dedit  caussam  harurn 
litterarum :  quibus  nisi  credideris,  me  omms  olticn  et 
humanitatis  expertem  iudicaris ;  quo  nec  mihi  gra- 
vius  quidquam  potest  esse  nec  a  te  alienius. 

XXVIII.  ARG.  Respomlet  ad  superiovem Cicernnis episto- 
lam  hac  longe  omnium  <iuae  exstant  epistolarum  perfectissima. 
(Romae,  Antonio,  Dolabella  coss.  710.) 

MATIUS  CICERONI  S. 

\  Magnam  voluptatem  ex  tuis  1  i tteris  cepi,  quod 
quam  speraram  atque  optaram,  habere  te  de  me  opi- 
nionem.  cognovi.  De  qua  etsi  non  dubitabam,  tamen, 
quia  maximi  aestimabam,  ut  incorrupta  maneret, 
laborabam.  Conscius  autem  mihi  eram,  nihil  a  me 
commissum  esse,  quod  boni  cuiusquam  ollenderet 
animum.  Eo  minus  credebam,  plurimis  atque  opti- 
mis  artibus  ornato  tibi  temere  quidquam  persuaden 
potuisse,  praesertim  in  quern  mea  propensa  et  perpe- 
tua  fuisset  atque  esset  benevolentia.  Quod  quando, 
ut  volui,  scio  esse:  respondebo  crimimbus,  quibus 
tu  pro  me,  ut  par  crat,  tua  singulari  bomtate  et  ami¬ 
citia  nostra,  saepe  restitisti.  2.  Nota  enim  mihi  sunt, 
quae  in  me  post  Caesaris  mortem  conlulerint.  Vitio 
mihi  dant,  quod  mortem  liominis  necessarn  graviter 

fero  atque  cum,  quern  dilexi,  periisse  indignor.  A- 

iunt  enim,  patriam  amicitiae  praeponendamesse,  pro- 
iade  ac  si  iam  vicerint,  obitum  eius  reipublicaefuisse 
utilem.  Sed  non  agam  astute.  Fateor,  me  ad  istum 
gradum  sapientiae  non  pervenisse.  Neque  enim  Cae- 
sarem  in  dissensione  civilisumsecutus ;  sedamicum, 
quamquam  re  offendebar,  tamen  non  deserui:  neque 
bellum  umquam  civile,  aut  etiam  caussam  dissensio- 
nis  probavi,  quam  etiam  nascentem  exstingui  sum- 
me  studui.  Itaque  in  victoria  hominis  necessarii  ne¬ 
que  honoris  neque  pecuniae  dulcedine  sum  captus: 
quibus  praemiis  reliqui,  minus  apud  eum,  quam  ego, 
quum  possent,  immoderate  sunt  abusi.  Atque  etiam 
res  familiaris  mea  lege  Caesaris  deminuta  est,  cuius 
beneficio  plerique,  qui  Caesaris  morte  laetantur,  re- 
manserunt  in  civitate.  Civibus  victis  ut  parceretur, 
aeque  ac  pro  mea  salute  laboravi.  3.  Possum  igitur, 
qui  omnes  voluerim  incolumes,  eum,  aquoidimpetra- 
tum  est,  periisse  non  indignari;  quum  praesertim 
iidem  homines  illi  et  invidiae  et  exitio  fuerint?  Ple- 
cteris  ergo,  inquiunt,  quando  factum  nostrum  impro- 
bare  audes.  0  superbiam  inauditam!  alios  in  facino- 
re  gloriari,  aliis  ne  dolere  quidem  impunite  licere! 
At  haec  etiam  servis  semper  libera  fuerunt,  timerent, 
gauderent,  dolerent  suo  potius,  quam  alterius  arbi- 
trio :  quae  nunc,  ut  quidem  isti  dietitant  libertatis 
auctores,  metu  nobis  extorquere  conantur.  Sed  nihil 
agunt.  1.  Nullius  umquam  periculi  terroribusab  offi¬ 
cio  aut  ab  humanitate  desciscam.  Numquam  enim 
honestam  mortem  fugiendam,  saepe  etiam  oppeten- 
dam  putavi.  Sed  quid  mihi  succensent,  si  id  opto, 
ut  poeniteat  eos  sui  facti?  Cupio  enim  Caesaris  mor¬ 
tem  omnibus  esse  acerbam.  At  debeo  pro  civili  par¬ 
te  rempublicam  velle  salvam.  Id  quidem  me  cupere, 
nisi  et  ante  acta  vita  et  reliqua  mea  spes,  tacente  me, 
probat,  dicendo  vincere  non  postulo.  5.  Quare  maio- 
rem  in  iriodum  te  rogo,  ut  rem  potiorem  oratione  du- 
cas,  mihique,  si  sentis  expedire,  recte  fieri,  credas 
nullam  communionem  cum  improbis  esse  posse.  An, 
quod  adolescens  praestiti,  quum  etiam  errare  cum 
excusatione  possem :  id  nunc  aetate  praecipitatacom- 
mutem,  ac  me  ipse  retexam?  Non  faciam:  neque, 
quod  displiceat,  committam,  praeterquam  quod  ho¬ 
minis  mihi  coniunctissimi  ac  viri  amplissimi  doleo 
gravem  casum.  Quod  si  aliter  essem  animatus,  num¬ 
quam  quod  facerem,  negarem :  ne  et  in  peccandoim- 
probus  et  in  dissimulando  timidus  ac  vanusexistima- 
rer.  6.  At  ludos,  quos  Caesaris  victoriae  Caesar  ado¬ 
lescens  fecit,  curavi.  At  id  ad  privatum  officium, 
non  ad  statum  reipublicae  pertinet.  Quod  tamen  mu- 
nus  et  hominis  amicissimi  memoriae  atque  honoribus 
praestare,  etiam  mortui,  debui :  et  optimae  spei  ado- 
lescenti  ac  dignissimo  Caesari  repetenti  negare  non 
potui.  7.  Yeni  etiam  consulis  Antonii  domum  saepe 
salutandi  caussa:  ad  quern,  qui  me  parum  patriae 
amantem  esse  existimant,  rogandi  quidem  aliquid, 
aut  auferendi  caussa,  frequentes  ventitare  reperies. 
Sed  quae  haec  est  arrogantia,  quod  Caesar  numquam 
interpellavit,  quin,  quibus  vellem,  atque  etiam  quos 
ipse  non  diligebat,  tamen  iis  uterer,  qui  mihi  amicum 
eripuerunt,  carpendo  me,  efficere  conari,  ne,quosve- 
lim,  diligam?  8.  Sed  non  vereor,  ne  aut  meae  vitae 
modestia  parum  valitura  sit  in  posterum  contra  falsos 
rumores ,  aut  ne  etiam  ii,  qui  me  non  amant  propter 
meam  in  Caesarem  constantiam,  non  malint  mei, 
quam  sui  similes  amicos  habere.  Mihi  quidem  si 
optata  contingent,  quod  reliquum  est  vitae,  in  otio 
Rhodi  degam :  sin  casus  aliquis  interpellarit,  ita  ero 


Romae,  ut  recte  fieri  semper  cupiam.  Trebatio  nostro 
magnas  ago  gratias,  quod  tuum  erga  me  animum 
simplicem  atque  amicum  aperuit,  et  quod  eum,  quern 
semper  lubenter  dilexi,  quo  magis  iure  colere  atque 
observare  deberem,  fecit.  Rene  vale  et  me  dilige. 

XXIX.  ARG.  Profecturus  in  Graeciam  res  suas  Oppio 
commemlat,  eius  amicitia  fretus.  (Antonio,  Dolabella  coss.  710.) 

CICERO  OPPIO  S. 

1 .  Dubitanti  mihi,  quod  scit  Atticus  noster,  dehoc 
toto  consilio  profectionis,  quod  in  utramque  partem 
in  mentem  multa  veniebant,  magnum  pondus  accessit 
ad  tollendam  dubitationem,  iudicium  et  consilium 
tuum.  Nam  et  scripsisti  aperte,  quid  tibi  videretur, 
et  Atticus  ad  me  sermonem  tuum  pertulit.  Semper 
iudicavi  in  te  et  in  capiendo  consilio  prudentiam 
summam  esse,  et  in  dando  fidem,  maximeque  sum 
expertus,  quum  initio  civilis  belli  per  litteras  te  con- 
suluissem,  quid  mihi  faciendum  esse  censeres :  eun- 
dumne  ad  Pompeium,  an  manendum  in  Italia.  Sua- 
sisti,  ut  consulerem  dignitati  meae:  ex  quo,  quid 
sentires,  intellexi:  et  sum  admiratus  fidem  tuam,  et 
in  consilio  dando  religionem;  quod,  quum  aliud 
malle  amicissimum  tuum  putares,  antiquius  tibi  offi¬ 
cium  meum,  quam  illius  voluntas  fuit.  2.  Equidem 
et  ante  hoc  tempus  te  dilexi,  et  semper  me  a  te  diligi 
sensi.  Et  quum  abessem  atque  in magnispericulis  es¬ 
sem,  et  me  absentem,  et  meos  praesentes  a  te  cultos 
et  defensos  esse,  memini:  et  post  meum  reditum, 
quam  familiariter  mecum  vixeris,  quaeque  ego  de  te 
et  senserim  et  praedicarim,  omnes,  qui  solent  haec 
animadvertere,  testes  habemus.  Gravissimum  ve- 
ro  iudicium  de  mea  fide  et  constantia  fecisti,  quum 
post  mortem  Caesaris  totum  te  ad  amicitiam  meam 
contulisti.  Quod  tuum  iudicium,  nisi  mea  summabe- 
nevolentia  erga  te  omnibusque  meritis  comprobaro, 
ipse  me  hominem  non  putabo.  3.  Tu,  mi  Oppi,  con- 
servabis  amorem  tuum,  (etsi  more  magis  hoc  quidem 
scribo,  quam  quo  te  admonendum  putem,)  meaque 
omnia  tuebere:  quae  tibi  ne  ignota  essent,  Attico 
mandavi;  a  me  autem,  quum  paullum  otii  nacti  eri- 
mus,  uberiores  litteras  exspectato.  Da  operam  ut  va- 
leas :  hoc  mihi  gratius  facere  nihil  potes. 


82. 

LIBER  DUODECIMOS. 


I.  ARG.  Dolabellam,  arae  Caesari  positae  eversorem,  lau- 
ilat:  suljlato  rege  regnum  superesse  questus,  Cassium  horlatur, 
ut  cum  Bruto  rempubl.  perturbatione  liberet. 

(Antonio,  Dolabella  coss.  710.) 

M.  T.  C.  S.  P.  D.  C.  CASSIO. 

\ .  Finem  nullam  facio,  mihi  crede,  Cassi,  de  te 
et  de  Bruto  nostro,  id  est  de  tota  republica,  cogitan- 
di,  cuius  omnis  spes  in  vobis  est  etinD. Bruto.  Quam 
quidem  iam  habeo  ipse  meliorem,  republica  a  Dola¬ 
bella  meo  praeclarissime  gesta.  Manabat  enim  illud 
malum  urbanum,  etitacorroborabaturquotidie,  utego 
quidem  et  Urbi  et  otiodiffideremurbano.  Sed  ita  com- 

pressum  est,  ut  mihi  videamur  omne  iam  ad  tempus 
ab  illo  dumtaxat  sordidissimo  periculo- tuti  futun. 
Reliqua  magna  sunt  ac  multa;  sed  posita  omnia  in 
vobis.  Quamquam  primum  quidque  explicemus. 
Nam,  ut  adhuc  quidem  actum  est,  non  regno,  sedrege 
liberati  videmur.  Interfecto  enim  rege,  regios  omnes 
nutus  tuemur.  Neque  vero  id  solum,  sed  etiam,  quae 
ipse  ille,  si  viveret,  non  faceret,  ea  nos,  quasi  cogita- 
ta  ab  illo,  probamus.  Nec  eius  quidem  rei  frnem  vi¬ 
deo.  Tabulae  figuntur:  immunitates  dantur ;  pecu¬ 
niae  maximae  describuntur :  exsules  reducuntur: 
senatusconsulta  falsa  referuntur:  ut  tantummodo 
odium  illud  hominis  impuri  et  servitutis  dolor  depul¬ 
sus  esse  videatur,  respublica  iaceat  in  bis  perturbati- 
onibus,  in  quas  earn  ille  coniecit.  2.  Ilaec  omnia  vo 
bis  sunt  expedienda,  nec  hoc  cogitandum,  satis  iam 
habere  rempublicam  a  vobis.  Habet  ilia  quidem tan- 
tum,  quantum  numquam  mihi  in  mentem  venit  opta- 
re ;  sed  contenta  non  est,  et,  pro  magnitudine  et  ani- 
mi  et  beneficii  vestri,  a  vobis  magna  desiderat.  Ad¬ 
huc  ulta  suas  iniurias  est  per  vos  interitu  tyranm. 
nihil  amplius.  Ornamenta  vero  sua  quae  recuperavit ' 
An,  quod  ei  mortuo  paret,  quern  vivum  ferre  non  po- 
terat^  cuius  aera  refigere  debebamus,  eius  etiam  chi 
ro°Tapha  defendimus?  (At  enim  ita  decrevimus.)  Fe- 
cimus  id  quidem,  temporibus  cedentes,  quae  valent 
in  repub lica  plurimum:  sed  immoderate  quidam  et 
in°rate  nostra  facilitate  abutuntur.  Verum  haec  pro- 
pediem  et  multa  alia  coram.  Interim  sic  tibi  persua- 
deas,  milii  quum  reipublicae,  quam  semper  liabuica- 
rissimam,  turn  amoris  nostri  caussa,  maximae  curae 
esse  tuam  dignitatem.  Da  operam,  ut  valeas. 

11.  A  H  G.  queritur  de  Antonio  et  ile  repuljlica. 

(Romae,  Antonio,  Dolabella  coss.  710.) 


M.  T.  C.  S.  P.  D.  C.  CASSIO. 

1.  Vehementer  laetor,  tibi  probari  sententiam  et 
orationem  meam;  qua  si  saepius  uti  liceret,  nihil 
esset  negotii  libertatem  et  rempublicam  reciperare. 
Sed  homo  amens  etperditus  multoque  nequior,quam 
ille  ipse,  quern  tu  nequissimum  occisum  esse  dixisti, 
caedis  initium  quaerit :  nullamque  aliam  ob  caussam 
me  auctorem  fuisse  Caesaris  interficiendi  cnmmatur, 
nisi  ut  in  me  veterani  incitentur.  Quod  ego  pericu- 
lum  non  extimesco :  modo  vestri  facti  glonam  cum 
mea  laude  communicet.  Ita  nec  Pisoni,  qui  in  eum 
primus  invectus  est  nullo  assentiente ,  nec  mihi,  qui 
idem  tricesimo  post  die  feci,  necP.  Servilio,  qui  me 
est  consecutus,  tuto  in  senatum  venire  licet.  Caedem 
enim  gladiator  quaerit  eiusque  initium  a.  d.  xm.  Ka- 
lend.  Gctob.  a  me  se  facturum  putavit.  At  quam  pa- 
ratus  venerat,  quum  in  villa  Metelli  complures  dies 
commentatus  esset !  Quae  autem  in  lustris  et  in  vino 
commentatio  potuit  esse?  ltaque  omnibus  est  yisus, 
ut  ad  te  antea  scripsi,  vomere  suo  more,  non  dicere. 
o  Quare,  quod  scribis,  te  confidere,  auctoritate  el 
cioquentia  nostra  aliquid  profici  posse,  nonnihil,  ut 
in  tantis  malis,  est  profectum.  Intelligit  enim  popu- 
lus  Romanus  tres  esse  consulares,  qui,  quia,  quae  de 
republica  bene  senserint,  libere  locuti  sunt,  tuto  in 
senatum  venire  non  possint.  Nec  est  praeterea  quod 
quidquam  exspectes.  Tuns  enim  necessarius  allini- 
tate  nova  delectatur.  ltaque  iam  non  est  studiosus  lu- 
dorum  infinitoque  fratris  tui  plausu  dirump.tur. 
Alter  item  affinis  novis  commentarns  Caesaris  dclini- 
tus  est.  Sed  haec  tolerabilia:  illud  non  ferendum, 
quod  est,  qui  vestro  anno  filium  suum  consulemlutu- 


rum  putet,  ob  eamque  caussam  se  huic  latroni  deser- 
vire  prae  se  ferat.  3.  Nam  L.  Cotta,  familiaris  meus, 
fatali  quadam  desperatione,  ut  ait,  minus  in  senatum 
venit.  L.  Caesar,  optimus  et  fortissimuscivis,  valetu- 
dine  impeditur.  Ser.  Sulpicius,  et  summa  auctori¬ 
tate  et  optime  sentiens,  non  adest.  Reliquos,  exceptis 
designatis,  ignosce  mihi,  si  non  numero  consulares. 
Habes  auctores  consilii  publici :  qui  numerus  etiam 
bonis  rebus  exiguus  esset;  quid  censes  perditis . 
Quare  spes  est  omnis  in  vobis;  qui  si  ldcirco  abe- 
stis,  ut  sitis  in  tuto,  ne  in  vobis  quidem.  Sin  aliquid 
dimiuni  vestra  gloria  cogitatis,  velim  salvis  nobis. 
Sin  id  minus,  res  tamen  publica  per  vos  brevi  tempo¬ 
re  ius  suum  reciperabit.  Ego  tuis  neque  desum  neque 
deero.  Qui  sive  ad  me  referent  sive  non,  mea  tibi  ta¬ 
men  benevolentia  fidesque  praestabitur.  Yale. 

III.  ARG.  ftuerelae  lie  rep.,  Antonio  eiusque  sociis. 

(Romae,  Antonio,  Dolabella  coss.  710.) 

M.  T.  C.  S.  P.  D.  C.  CASSIO. 

1.  Aimet  tuus  amicus  furorem  in  dies :  primum 
in  statua,  quam  posuit  in  rostris,  inscnpsit  pa  rent  i 
optime  merito:  ut  non  modo i  sicarii,  sed  iam  etiam 
parricidae  iudicemini ;  quid  dico,  iudicemini .  nidi 
cemur  potius:  vestri  enim  pulchernmi  facti  ille  tu- 
riosus  me  principem  dicit  fuisse.  Utinam  quidem  tu 
issem !  molestus  nobis  non  esset.  Sed  hoc  vestrum 
est:  quod  quum  praeteriit,  utinam  haberem,  quid  vo 
bis  darem  consilii !  Sed  ne  mihi  quidem  ipsi  reperio, 
quid  faciendum  sit.  Quid  enim  est,  quod  contra  vim 
sine  vi  fieri  possit  ?  2.  Consilium  omne  autem  hoc.  est 
illorum,  ut  mortem  Caesaris  persequantur.  ltaque 
a.  d.  sext.  Non.  Octob.  productus  in  concionem  a  Ca- 
nutio,  turpissime  ille  quidem  discessit:  sed  tamen  ea 
dixit  de  conservatoribus  patriae,  quae  dici  deberent 
de  proditoribus.  De  me  quidem  non  dubitanter,  quin 
omnia  de  meo  consilio  et  vos  fecissetis,  et  Canutius 
faceret.  Cetera  cuiusmodi  sint ,  ex  hoc  iudica ,  quod 
legato  tuo  viaticum  eripuerunt.  Quid  eos  interpreta- 
rfputas,  quum  hoc  faciunt?  Ad  hostem  scilicet  por- 
tari  0  rem  miseram !  dominum  ferre  non  potuimus : 
conservo  servimus.  Et  tamen  me  quidem  faventema- 
gis,  quam  sperante,  etiam  nunc  residet  spes  in  vir 
tute  tua.  Sed  ubi  sunt  copiae?  De  reliquo  malo  tei 
psum  tecum  loqui,  quam  nostra  dicta  cognoscere 

Vale. _ _ 

IV  ARG.  Antonium  Caesari  siiperstitem  esse  ilolet.  A<1- 
dlt  tie  senatu,  .te  populo,  tie  legatis  a.l  Antonium.  de  Dolal.ellae 
expeditione  Syviaca.  (Ilomac,  Antonio,  Dolabella  coss.  710.) 


M.  T.  C.  S.  P.  D.  C.  CASSIO. 

1  Vellem  Idibus  Martiis  me  ad  caenam  invitas- 
ses:  'reliquiarum  nihil  fuisset.  Nunc  me  reliquiae 
vestraeexercent,  etquidem  praeter  ceteros  me :  quam¬ 
quam  e°regios  consules  habemus ,  sed  turpissimos 
consulares r  senatum  fortem,  sed  infimo  quemque  ho- 
nore  fortissimum.  Populo  vero  nihil  fortius,  nihil 
melius,  Italiaque  universa.  Nihil  autem  foedius  Phi- 
lippo  etPisone,  legatis,  nihil  flagitiosius ;  qui  quum 
essent  missi,  ut  Antonio  ex  senatus  sententia  certas 
res  nuntiarent ;  quum  ille  earum  renim  nulli  paruis- 
set,  ultro  ab  illo  ad  nos  intolerabilia  postulata  retule- 
runt.  ltaque  ad  nos  concurritur:  factique  iam  in  re 
salutari  populares  sumus.  2.  Sed  tu  quid  ageres, 
quid  acturus,  ubi  denique  esses ,  nesciebam.  Fama 
nuntiabat,  te  esse  in  Syriam:  auctor  erat  nemo.  De 
Bruto,  quo  propius  est,  eo  firmiora  videntur  esse,  quae 

nuntiantur.  Dolabella  valde  vituperabatur  ab  homi- 
nibus  non  insulsis,  quod  tibi  tam  cito  succederet, 
quum  tu  vixdum  triginta  dies  in  Syria  fuisses.  Ita- 
que  constabat,  eum  recipi  in  Syriam  non  oportere. 
Summa  laus  et  tua  et  Bruti  est,  quod  exercitum  prae- 
ter  spem  existimamini  cotnparasse.  Scriberem  plu- 
ra,  si  rem  caussamque  nossem.  Nunc  quae  scribo, 
scribo  ex  opinione  hominum  atque  fama.  Tuas  litte- 
ras  avide  exspecto.  Yale. 

V.  AB  G.  Cassio  M.  Bruti  exemplum  imitandum  jirojionit, 
rte  Mutinensi  bello  ad  (lit  et  de  rep. 

(Romae,  Antonio,  Dolabella  coss.  710.) 

M.  T.  C.  S.  P.  D.  C.  CASSIO. 

1 .  Hiemem  credo  adhuc  prohibuisse ,  quo  minus 
de  te  certum  haberemus,  quid  ageres,  maximeque  ubi 
esses.  Loquebantur  omnes  tamen,  (credo ,  quod  vo- 
lebant,)  in  Syria  te  esse,  habere  copias.  Id  autem  eo 
facilius  credebatur,  quia  simile  vero  videbatur.  Bru¬ 
tus  quidem  noster  egregiam  laudem  est  consecutus. 
Resenimtantasgessit  tamque  inopinatas,  ut  eae  quum 
per  se  gratae  essent,  turn  ornatiores  propter  celerita- 
tem.  Quod  si  tu  ea  tenes,  quae  putamus,  magnis 
subsidiis  fulta  respublica  est:  a  prima  enim  oraGrae- 
ciae  usque  ad  Aegyptum  optimorum  civium  imperiis 
muniti  erimus  et  copiis.  2.  Quamquam ,  nisi  me  fal- 
lebat,  res  se  sic  habebat,  ut  totius  belli  omne  discri- 
men  in  D.  Bruto  positum  videretur:  quisi,  ut  spera- 
bamus,  erupissetMutina,  nihil  belli  reliquum  fore  vi¬ 
debatur.  Parvis  omnino  iam  copiis  obsidebatur, 
quod  magno  praesidio  Bononiam  tenebat  Antonius. 
Erat  autem  Claternae  noster Hirtius,  ad  Forum  Corne- 
lium  Caesar,  uterque  cum  firmo  exercitu;  magnasque 
Romae  Pansa  copias  ex  delectu  Italiae  compararat. 
Hiems  adhuc  rem  geri  prohibuerat.  Hirtius  nihil 
nisi  considerate,  ut  mihi  crebris  litleris  significat, 
acturus  videbatur.  Praeter  Bononiam,  Regium  Lepi- 
di,  Parmam,  totam  Galliam  tenebamus,  studiosissi- 
mam  reipublicae.  Tuos  etiam  clientes  Transpadanos 
mirifice  coniunctos  cum  caussa  habebamus.  Erat 
firmissimus  senatus,  exceptis  consularibus:  ex  qui- 
bus  unus  L.  Caesar  firmus  est  et  rectus.  3.  Ser.  Sul- 
picii  morte  magnum  praesidium  amisimus.  Reliqui 
partim  inertes,  partim  improbi:  nonnulli  invident  eo- 
rum  laudi,  quos  in  republica  probari  vident.  Populi 
vero  Romani  totiusque  Italiae  mira  consensio  est. 
Haec  erant  fere,  quae  tibi  nota  esse  vellem.  Nunc  au¬ 
tem  opto,  ut  ab  istisOrientis  partibus  virtutis  tuae  lu¬ 
men  eluceat.  Vale. 

VI.  ARG.  Stralxmem  laudat:  in  Cassio  et  M.  Bruto,  sires 
ad  Mutinam  male  geratur,  spem  omnem  reip.  sitam  esse  dicit. 

(Romae,  Antonio,  Dolabella  coss.  710.) 

M.  T.  C.  S.  P.  D.  C.  CASSIO. 

1 .  Qui  status  rerum  fuerit  turn ,  quum  has  litteras 
dedi,  scire  poteris  ex  C.  Titio  *  Strabone,  viro  bono  et 
optime  de  republica  sentiente:  nam  quid  dicam,  cu- 
pidissimo  tui,  qui,  domo  et  fortunis  relictis ,  ad  te  po- 
tissimum  profectus  sit?  Itaque  eum  tibi  ne  eommen- 
do  quidem:  adventus  ipsius  ad  te  satis  eum  commen- 
dabit.  2.  Tu  velim  sic  existimes  tibique  persuadeas, 
omne  perfugium  bonorum  in  te  etBruto  esse  positum, 
si,  quod  nolim,  adversi  quid  evenerit.  Res,  quum 
haec  scribebam,  erat  in  extremum  adducta  discrimen. 
Brutus  enim  Mutinae  vix  iam  sustinebat.  Qui  si  con- 
servatus  erit,  vicimus:  sin,  (quod  dii  omen  avertant!) 
omnis  omnium  cursus  est  ad  vos.  Proinde  fac  ani- 


mum  tantum  habeas  tantumque  apparatum,  quanto 
opus  est  ad  universam  rempublicam  reciperandam. 
Yale. 

VII.  ARG.  Sententiam  a  se  in  senatu  ex  dignitate  Cassii 
dictam  et  in  concione  defensam,  scribit. 

(Romae,  Antonio,  Dolabella  coss.  710.) 

M.  T.  C.  S.  P.  D.  C.  CASSIO. 

I .  Quanto  studio  dignitatem  tuam  et  in  senatu  et 
ad  populum  defenderim,  ex  tuis  te  malo,  quam  ex  me 
cognoscere.  Quae  mea  sententia  in  senatu  facile  va- 
luisset,  nisi  Pansa  vehementer  obstitisset.  Ea  sen¬ 
tentia  dicta,  productus  sum  in  concionem  a  tribuno 
plebis  M.  Servilio.  Dixi  de  te,  quae  potui,  tanta  con- 
tentione,  quantum  forum  est,tanto  clamore  consensu- 
que  populi,  ut  nihil  umquam  simile  viderim.  Id  ve¬ 
lim  mihi  ignoscas,  quod  invita  socru  tua  fecerim. 
Mulier  timida  verebatur,  nePansae  animus  offendere- 
tur.  In  concione  quidem  Pansa  dixit  matrem  quoque 
tuam  et  fratrem  illam  a  me  sententiam  noluisse  dici. 
Sed  haec  non  movebant:  alia  malebam.  Favebam  et 
reipublicae,  cui  semper  favi,  et  dignitati  ac  gloriae 
tuae.  2.  Quod  autem  et  in  senatu  pluribus  verbis 
disserui,  et  dixi  in  concione,  in  eo  velim  fidem  meam 
liberes.  Promisi  enim  et  prope  confirmavi,  te  non 
exspectasse  nec  exspectaturum  decreta  nostra ,  sed  te 
ipsum  tuo  more  rempublicam  defensurum :  et  quam¬ 
quam  nihildum  audieramus,  nec  ubi  esses,  nec  quas 
copias  haberes;  tamen  sic  statuebam,  omnes,  quae  in 
istis  partibus  essent  opes  copiaeque,  tuas  esse ;  per  te- 
que  Asiam  provinciam  confidebam  iam  reipublicae 
reciperatam.  Tu  fac  in  augenda  gloria  te  ipse  vincas. 
Vale. 

VIII.  ARG.  Renovatum  a  Lepido  bellum  esse  questus 
Cassium  ail  liberandam  remp.  hortatur. 

(Romae,  occisis  Pansa,  Hirtio  coss.  711.) 

M.  T.  C.  S.  P.  D.  C.  CASSIO. 

I.  Scelus  affinis  tuiLepidi  summamque  levitatem 
et  inconstantiam  ex  actis ,  quae  ad  te  mitti  certo  scio, 
cognosse  te  arbitror.  Itaque  nos,  confecto  bello,  ut 
arbitrabamur,  renovatum  bellum  gerimus;  spemque 
omnem  in  D.  Bruto  et  Planco  habemus :  si  verum 
quaeris ,  in  te  et  in  meo  Bruto ,  non  solum  ad  praesens 
perfugium,  si,  quod  nolim,  adversi  quid  accident,  sed 
etiam  ad  confirmationem  perpetuae  libertatis.  2.  Nos 
hie  de  Dolabella  audiebamus,  quae  vellemus :  sed  cer- 
tos  auctores  non  habebamus.  Te  quidem  magnum 
hominem  et  praesenti  iudicio  et  reliqui  temporis  ex- 
spectatione  scito  esse.  Hoc  tibi  proposito,  fac  utad 
summa  contendas.  Nihil  est  tantum,  quod  non  po- 
pulus  Romanus  a  te  perfici  atque  obtineri  posse  iudi- 
eet.  Vale. 

IX.  ARG.  Queritur  iterum  tie  Lepido,  Cassium  autem  ad 
remp.  llberaudam  hortatur.  (Romae,  occisis  Pansa,  Hirtio  coss.  7X1.) 

M.  T.  C.  S.  P.  D.  C.  CASSIO. 

I.  Brevitas  tuarum  litterarum  me  quoque  brevio- 
rem  in  scribendo  facit;  et,  vereut  dicam,  non  satis 
occurrit,  quid  scribam.  Nostras  enim  res  in  actis 
perferri  ad  te  certo  scio;  tuas  autem  ignoramus.  Tam- 
quam  enim  clausa  sit  Asia,  sic  nihil  perfertur  ad  nos 
praeter  rumores  de  oppresso  Dolabella,  satis  illos  qui¬ 
dem  constantes,  sed  adhuc  sine  auctore.  2.  Nos, 
confectum  bellum  quum  putaremus,  repente  a  Lepido 
tuo  in  summam  sollicitudinem  adducti  sumus.  Ita¬ 
que  persuade  tibi,  maximam  reipublicae  spem  in  te 


755 


EPISTOLARUM  AD  DIYERSOS  LIB.  XII.  E  P.  5 


13. 


et  in  tuis  copiis  esse.  Firmos  omnino  exercitus  ha- 
bemus:  sed  tamen,  ut  omnia,  ut  spero,  prospere  pro- 
cedant,  multum  interest  te  venire.  Exigua  enim  spes 
est  reipublicae :  nam  nullam  non  libet  dicere :  sed, 
quaecumque  est,  ea  despondetur  anno  consulatus  tui. 

Vale. 

X.  ARG.  Lepiilo  hoste  iudicato  ,  Cassinm  cum  exercitu  in 
I  (alia  exspectari  scribit.  (Romae,  ocdsis  Pa..sa,  Hirtio  coss.  711.) 

M.  T.  C.  S.  P.  D.  C.  CASSIO. 

1 .  Lepidus ,  tuus  affinis ,  meus  familians ,  pndie 
Kal.  Quintiles  sententiis  omnibus  hostis  a  senatu  ui- 
dicatus  est  ceterique,  qui  una  cum  illo  a  repubhca  de- 
fecerunt :  quibus  tamen  ad  sanitatem  redeundi  ante 
Kal.  Septemb.  potestas  ‘facta  est.  Fortis  sane  sena- 
tus,  sed  maxime  spe  subsidii  tui.  Bellum  quidem, 
quum  haec  scribebam,  sane  magnum  erat,  scelere  et 
levitate  Lepidi.  Nos  de  Dolabella  quotidie ,  quae  vo- 
lumus,  audimus :  sed  adhuc  sine  capite,  sine  auctore, 
rumore  nuntio.  2.  Quod  quum  ita  esset,  tamen  litte 
ris  tuis ,  quas  Nonis  Maiis  ex  castris  datas  accepera- 
mus,  ita  persuasum  erat  civitati,  ut  ilium  lam  oppres 
sumomnes  arbitrarentur ,  te  autem  in  Italiam  venire 
cum  exercitu:  ut,  si  haec  ex  sententia  confecta  es 
sent,  consilio  atque  auctoritate  tua,  sin  quid  forte  ti- 
tubatum,  ut  fit  in  bello,  exercitu  tuo  mteremur.  Quern 
quidem  ego  exercitum ,  quibuscumque  potero  rebus, 
ornabo,  cuius  rei  turn  tempus  erit,  quum  ,  quul  opis 
reipublicae  laturus  is  exercitus  sit,  aut  quid  1am  tule- 
rit  notum  esse  coeperit.  Nam  adhuc  tantum  cona- 
tus  audiuntur,  optimi  illi  quidem  et  praeclarissimi, 
sed  gesta  res  exspectatur :  quam  quidem  aut  1am  esse 
aliquam  aut  appropinquare  confido  3.  Tua  virtut 
et  magnitudine  animi  nihil  est  nobilius.  aq  P 
mus,  ut  quam  primumte  in  Italia  videamus  Rem- 
publicam  nos  habere  arbitrabimur,  si  vos  habebimus. 
Praeclare  viceramus,  nisi  spoliatum ,  inermem ,  tu- 
o-ientem  Lepidus  recepisset  Antonium.  Itaque  num 
quam  tanto  odio  civitati  Antonius  fuit,  quanto  est  Le 
nidus  Ille  enim  ex  turbulenta  repubhca,  hie  ex  pace 
et  victoria  bellum  excitavit.  Huic  oppositos  consules 
designates  habemus :  in  quibus  est  magna  ilia  quidem 
spes“  sed  anceps  cura  propter  incertos  exitus  praelio- 
rum.  4.  Persuade  tibi  igitur,  in  te  et  in  Bruto  tuo 
esse  omnia,  vos  exspectari, Brutum  quidem  lam  lam- 
que  Quod  si,  ut  spero,  victis  hostibus  nostns  vene- 
ritis :  tamen  auctoritate  vestra  respubhca  exsurget 
in  aliquo  statu  tolerabili  consistet.  Sunt  enim  per 
multa,  quibus  erit  medendum :  etiamsi  respublica  sa¬ 
tis  esse  videbitur  sceleribus  hostium  hberata.  Vale. 

XI.  ARG.  Scribit,  a  quibus  capias  ucceperit,  seipie  et  icmp. 
camniendat.  (Pa.isa,  Hirlio  coss.  711.) 

c  CASSIUS  PROCOS.  S.  P.  D.  M.  T.  C. 

1.  Si  vales,  bene  est,  ego  quidem  valeo.  In  Sy- 
riam  me  profectum  esse  scito  ad  L.Murcum  et  Q.  Cri- 
spum  imperatores.  Viri  fortes  optimique  cives, 
posteaquam  audierunt,  quae  Romae  gererentur  exer¬ 
citus  mihi  tradiderunt,  ipsique  mecum  una  ortissimo 
animo  rempublicam  administrant.  Item  legionem, 
quam  Q.  Caecilius  Bassus  habuit  ad  me  vemsse  sci¬ 
to;  quattuorque  legiones,  quas  A.  Alhenus  ex  Aegy- 
pto  eduxit,  traditas  ab  eo  mihi  esse  scito.  2.  Wunc 
fe  cohortatione  non  puto  indigere,  ut  nos  absentes 
remque  publicam,  quantum  est  in  te,  defendas. 
re  te  volo,  firma  praesidia  vobis  senatuique  non  dees- 
se ,  ut  optima  spe  et  maximo  ammo  rempublicam  de¬ 


fendas.  Reliqua  tecum  aget  L.  Carteius,  familians 
meus.  Vale.  Data  Nonis  Martiis,  ex  castris  Tancheis. 

XII.  ARG.  In  Ciliciam  contra  Dolabellam  profecturus  se 
suosque  duces  et  milites  conuuendat. 


(Occisis  Pansa,  Hirtio  coss.  711.) 

CASSIUS  PROCOS.  S.  D.  M.  CICERONI  SUO. 

1.  Si  vales,  bene  est;  ego  quidem  valeo.  Legi 
tuas  litteras ,  in  quibus  mirificum  tuum  erga  me  amo- 
rem  recognovi.  Videbaris  enim  non  solum  lavere 
nobis ,  (id  quod  et  nostri  et  reipublicae  caussa  semper 
fecisti,)sed  etiam  gravem  curam  suscepissevehem6n- 
terque  esse  de  nobis  sollicitus.  Itaque,  quodte  pn- 
mum  existimare  putabam,  nos,  oppressa  repubhca, 
quiescere  non  posse;  deinde,  quum  suspicarere  nos 
moliri,  quod  te  sollicitum  esse  et  de  salute  nostra  et 
de  rerum  eventu  putabam:  simul  ac  legiones  accepi, 
quas  A.  Allienus  eduxerat  ex  Aegypto ,  scripsi  ad  te 
tabellariosque  complures  Romam  misi.  Scripsi  etiam 
ad  senatum  litteras,  quas  redcli  vetui  prius,  quam  tibi 
recitatae  essent;  si  forte  mei  obtemperare  mihi  volue- 
rint.  Quod  si  litterae  perlatae  non  sunt,  non  dubito, 
quin  Dolabella,  qui,  nefarie  Trebonio  occiso ,  Asiam 
occupavit,  tabellarios  meos  deprehenderit  htterasque 
interceperit.  2.  Exercitus  omnes,  qui  in  Syria  fuere, 
teneo .  Habui  paullulum  morae,  dum  promissa  rnili- 
tibus  persolvo.  Nunc  iam  sum  expeditus.  A  te  pe- 
to,  ut  dignitatem  meam  commendatam  tibi  habeas,  si 
me  intelligis  nullum  neque  periculum  necjue  laborem 
patriae  denegasse;  si  contra  importunissimos  latrones 
arma  cepi  te  hortante  et  auctore;  si  non  solum  exerci¬ 
tus  ad  rempublicam  libertatemquedefendendamcom- 
paravi,  sed  etiam  crudelissimis  tyrannis  eripui ;  quos 
si  occupasset Dolabella,  non  solum  adventu,  sed  etiam 
opinione  et  exspectatione  exercitus  sui  Antonium  con- 
firmasset.  3.  Quas  ob  res  milites  tuere ,  si  eos  min- 
fice  de  repubhca  meritos  esse  animadvertis;  et  eftice, 
ne  quern  poeniteat  rempublicam,  quam  spem  praedae 
et  rapinarum  sequi  maluisse.  Item  Murci  et  Cripsi 
imperatorum  dignitatem,  quantum  est  in  te,  tuere. 
Nam  Bassus  misere  noluit  mihi  legionem  tradere. 
Quod  nisi  milites  invito  eo  legatos  ad  me  misissent, 
clausam  Apameam  tenuisset,  quoad  vi  esset  expugna- 
ta.  Haec  a  te  peto  non  solum  reipublicae,  quae  tib. 
semper  fuit  carissima,  sed  etiam  amicitiae  nostrae  no¬ 
mine,  quam  confido  apud  te  plurimum  posse,  i-.  Cie- 
de  mihi,  liunc  exercitum,  quern  habeo,  senatus  atque 
optimi  cuiusque  esse  maximeque  tuum  ;  de  cuius  vo- 
luntate  assidue  audiendo  mirifice  te  diligit  carumque 
habet.  Qui  si  intellexerit  commoda  sua  curae  tibi 
esse,  debere  etiam  se  tibi  omnia  putabit.  5.  Littens 
scriptis,  audii,  Dolabellam  in  Ciliciam  vemsse  cum 
suis  copiis.  Proficiscar  in  Ciliciam.  Quid  egenm, 
celeriter  ut  scias,  dabo  operam.  Ac  velim ,  ut  mere- 
mur  de  repubhca,  sic  felices  simus.  Fac  valeas  me- 
que  ames.  Nonis  Maiis,  ex  castris. 

XIII.  ARG.  Gratulatuv  tie  Mutincim  victoria,  et  res  a  se 
gestas  cxponit.  (Occisis  Piinsa,  Hirtio  coss.  711.) 

C.  CASSIUS  Q.  s.  D.  M.  CICERONI. 

1  Si  vales,  bene  est:  valeo.  Quum  reipublicae 
vel  salute  vel  victoria  gaudemus,  turn  instauratione 
tuarum  laudum,  quod  maximus  consularis  maximum 
consulem  te  ipse  vicisti,  et  laetamur  et  miran  satis 
non  possumus.  Fatale  nescio  quid  tuae  virtuti  da¬ 
tum  ,  idque  saepe  iam  experti  sumus.  Est  enim  tua 
to^a  omnium  armis  felicior ;  quae  nunc  quoque  nobis 

paene  victam  rempublicam  ex  manibus  hostium  eri- 
puit  ac  reddidit.  Nunc  ergo  vivemus  liberi :  nunc  te, 
omnium  maxime  civis  et  mihi  carissime ,  (id  quocl 
maximis  reipublicae  tenebris  comperisti;)  nuncte  ha- 
bebimus  testein  nostri  et  in  te  et  in  coniunctissimam 
tibi  rempublicam  amoris:  et  quae  saepe  pollicitus  es 
te  et  taciturum,  dum  serviremus,  et  dicturum  de  me 
turn,  quum  mihi  profutura  essent:  nunc  ilia  non  ego 
quidem  dici  tanto  opere  desiderabo ,  quam  sentiri  a  te 
ipso.  Neque  enim  omnium  iudicio  malim  me  a  te 
commendari ,  quam  ipse  tuo  iudicio  digne  ac  mereor 
commendatus  esse;  ut  haec  novissima  nostra  facta, 
non  subita,  nec  inconvenientia,  sed  similia  illis  cogi- 
tationibus,  quarum  tu  testis  es,  fuisse  iudices,  meque 
ad  optimam  spem  patriae  ncn  minimum  tibi  ipsi  pro- 
ducendum  putes.  2.  Sunt  tibi,  M.  Tulli,  liberi  pro- 
pinquique  digni  quidem  te  et  merito  tibi  carissimi. 
Esse  etiam  debent  in  republica  proxime  hos  cari,  qui 
studiorum  tuorum  sunt  aemuli:  quorum  esse  cupio 
tibi  copiam.  Sed  tamen  non  maxima  me  turba  puto 
excludi,  quo  minus  tibi  vacet  me  excipere,  et  ad 
omnia,  quae  velis  et  probes,  producere.  Animum 
tibi  nostrum  fortasse  probavimus :  ingenium  diutina 
servitus,  certe,  qualecumque  est,  minus  tamen,  quam 
erat,  passa  est  videri.  3.  Nos  ex  ora  maritima  Asiae 
provinciae  et  ex  insulis,  quas  potuimus,  naves  dedu- 
ximus.  Delectum  remigum,  magna  contumacia  civi- 
tatum,  tamen  satis  celeriter  habuimus.  Secuti  sumus 
classem  Dolabellae ,  cui  Lucilius  praeerat;  qui  spem 
saepe  transitionis  praebendo  neque  umquam  non  de- 
cedendo  novissimeCorycum  se  contulit,  et  clauso  por- 
tu  se  tenere  coepit.  Nos,  ilia  relicta,  quod  et  in  castra 
pervenire  satius  esse  putabamus ,  et  sequebatur  clas- 
sis  altera,  quam  anno  priore  in  Bithynia  Tillius  Cim- 
ber  compararat,  cui  Turulius  quaestor  praeerat,  Cy- 
prum  petivimus.  Ibi  quae  cognovimus,  scribere  ad 
vos  quam  celerrime  voluimus.  4.  Dolabellam,  ut 
Tarsenses ,  pessimi  socii ,  ita  Laodiceni ,  multo  amen- 
tiores,  ultro  arcessierunt;  ex  quibus  utrisque  civita- 
tibus,  Graecorum  militum  numero,  speciem  exercitus 
effecit.  Castra  habet  ante  oppidum  Laodiceam  posita 
et  partem  muri  demolitus  est,  et  castra  oppido  con- 
iunxit.  Cassius  noster  cum  decern  legionibus  et  co- 
hortibus  viginti  auxiliariis  et  quattuor  millium  equi- 
tatu  a  millibus  passuum  viginti  castra  habet  posita 
JlaXio),  et  existimat  se  sine  praelio  posse  vincere. 
Nam  iam  ternis  tetradrachmis  triticum  apud  Dolabel¬ 
lam  est.  Nisi  quid  navibus  Laodicenorum  supporta- 
rit,  cito  fame  pereat  necesse  est:  ne  supportare  possit, 
et  Cassii  classis  bene  magna,  cui  praeestSextiliusRu- 
lus,  ettres,  quas  nos  adduximus,  ego,  Turulius,  Pa- 
tiscus,  facile  praestabunt.  Et  volo  vos  bene  sperare, 
et  rempublicam,  ut  vos  istic  expedistis,  ita  pro  nostra 
parte  celeriter  vobis  expediri  posse,  confidere.  Vale. 
Data  Idibus  fun.  Cypro,  a  Crommyu-acride. 

XIV.  A  RG.  Exponit  res  a  se  gestas,  Rliodios  accusat,  pro- 
curationem  Asiae  petit,  merit  a  sua  in  renip.  com  memo  rat. 

(Post  mortem  Pansae  et  Hirtii  coss.  Lenlulo  nondum  cognilam  711.) 

LENTULUS  S.  P.  D.  CICERONI  SUO. 

\ .  Quum  Brutum  nostrum  convenissem  eurnque 
tardius  inAsiam  venturum  animadverterem,  inAsiam 
redii,  ut  reliquias  mei  laboris  colligerem  et  pecuniam 
quam  primum  Romam  mitterem.  Interim  cognovi  in 
Lycia  esse  classem  Dolabellae  ampliusque  centum  na¬ 
ves  onerarias,  in  quas  exercitus  eius  imponi  posset, 
ldque  Dolabellam  ea  mente  comparasse ,  ut,  si  Syriae 


|  spes  eum  frustrata  esset,  conscenderet  in  naves  et  Ita— 
liam  peteret,  seque  cum  Antoniis  et  reliquis  latroni- 
bus  coniungeret.  Cuius  rei  tanto  in  timore  fui,  ut, 
omnibus  rebus  relictis,  cumpaucioribus  et  minoribus 
navibus  ad  illas  ire  conatus  sim.  2.  Quaeres,  si  a 
Rhodiis  non  essem  interpellatus,  fortasse  tota  sublata 
esset:  tamen  magna  ex  parte  profligata  est;  quando 
quidem  classis  dissipata  est  adventus  nostri  timore, 
milites  ducesque  effugerunt,  onerariaeomnesad  unam 
a  nobis  sunt  exceptae.  Certe  (quod  maxime  timui) 
videor  consecutus,  ut  non  possit  Dolabella  in  Italiam 
pervenire,  nec,  sociis  suis  firmatis,  durius  vobis  effi- 
cere  negotium.  3.  Rhodii  nos  et  rempublicam  quam 
valde  desperaverint,  ex  litteris,  quas  publice  misi, 
cognosces.  Et  quidem  multo  parcius  scripsi,  [quam 
re  vera  eos  furere  inveni.  Quod  vero  aliquid  de  his 
scripsi,]  mirari  noli.  Mira  est  eorum  amentia.  Nec 
in  me  ullae  privatim  iniuriae  umquam :  malus  animus 
eorum  in  nostram  salutem,  cupiditas  partium  alia- 
rum ,  perseverantia  in  contemptione  optimi  cuiusque 
ferenda  mihi  non  fuit.  Nec  tamen  omnes  perditos 
esse  puto;  sed  iidem  illi,  qui  turn  fugientem  patrem 
meum,  qui  L.  Lentulum ,  qui  Pompeium ,  qui  ceteros 
viros  clarissimos  non  receperunt,  iidem,  tamquamali- 
quo  fato ,  et  nunc  aut  magistratum  gerunt  aut  eos,  qui 
sunt  in  magistratu,  in  sua  habent  potestate.  Itaque 
eadem  superbia  in  pravitate  utuntur.  Quorum  im- 
probitatem  aliquando  retundi,  et  non  pati  impunitate 
augeri,  non  solum  utile  est  reipublicae  nostrae,  sed 
etiam  necessarium.  4.  De  nostra  dignitate,  velim  ti¬ 
bi  ut  semper  curae  sit  et,  quocumque  tempore  occa- 
sionem  habueris,  et  in  senatu  et  in  ceteris  rebus  laudi 
nostrae  suffragere.  Quando  consulibus  decreta  est 
Asia ,  et  permissum  est  iis,  ut,  dum  ipsi  venirent,  da- 
rent  negotium,  qui  Asiam  obtineant:  rogo  te,  petas  ab 
iis  ,  ut  hanc  dignitatem  potissimum  nobis  tribuant,  et 
mihi  dent  negotium ,  ut  Asiam  obtineam,  dum  ipso- 
rum  alteruter  venerit.  Nam ,  quod  hue  properent  in 
magistratu  venire  aut  exercitum  mittere,  caussam  non 
habent.  Dolabella  enim  in  Syria  est:  et,  ut  tu  divina 
tua  mente  prospexisti  et  praedicasti,  dum  isti  ve- 
nient,  Cassius  eum  opprimet.  Exclusus  enim  ab  An- 
tiochia  Dolabella  et  in  oppugnando  male  acceptus, 
nulla  alia  confisus  urbe,  Laodiceam,  quae  est  in  Syria 
ad  mare,  se  contulit.  Ibi  spero  celeriter  eum  poenas 
daturum:  nam  neque,  quo  refugiat,  habet:  neque 
diutius  ibi  poterit  tantum  exercitum  Cassii  sustinere. 
Spero  etiam  confectum  esse  iam  et  oppressum  Dola¬ 
bellam.  5.  Quare  non  puto,  Pansam  et  Hirtium  in 
consulatu  properaturos  in  provincias  exire,  sedRomae 
acturos  consulatum.  Itaque,  si  ab  his  petieris,  ut  in- 
terea  nobis  procurationem  Asiae  dent,  spero  te  posse 
impetrare.  Praeterea  mihi  promiserunt  Pansa  et  Hir- 
tius  coram,  et  absenti  mihi  scripserunt,  Verrioque  no¬ 
stro  Pansa  affirmavit,  se  daturum  operam,  ne  in  suo 
consulatu  mihi  succedatur.  Ego  porro  non,  medius 
lidius ,  cupiditate  provinciae  produci  longius  spatium 
mihi  volo :  nam  mihi  fuit  ista  provincia  plena  laboris, 
periculi,  detrimenti.  Quae  ego  ne  frustra  subierim, 
neve  prius,  quam  reliquias  meae  diligentiae  conse- 
quar,  decedere  cogar,  valde  laboro.  Nam  si  potuis- 
sem,  quam  exegeram  pecuniam,  universam  mittere; 
postularem,  ut  mihi  succederetur;  nunc,  quod  Cassio 
dedi.quodTrebonii  morte  amisimus,  quod  etiam  cru- 
delitate  Dolabellae  aut  perfidia  eorum,  qui  fidem  mi¬ 
hi  reique  publicae  non  praestiterunt,  id  consequi  et 
|J  reficere  volo:  quod  aliter  non  potest  fieri,  nisi  spa- 

tium  habuero .  Id  ut  per  te  consequar ,  vclim ,  ut  so- 
let,  tibi  curae  sit.  6.  Ego  me  de  republics  puto  esse 
meritum ,  ut  non  provinciae  istius  beneficium  exspe- 
ctare  debeam ,  sed  tantum ,  quantum  Cassius  et  Bruti, 
non  solum  illius  facti  periculique  societate ,  sed  etiam 
huius  temporis  studio  et  virtute.  Primus  enim  ego 
le»es  Antonias  fregi;  primus  equitatum  Dolabellae  ad 
rempublicam  traduxi  Cassioque  tradidi;  primus  de¬ 
lectus  habui  pro  salute  omnium  contra  coniurationem 
sceleratissimam ;  solus  Cassio  et  reipublicae  Syr  ram 
exercitusque,  qui  ibi  erant,  coniunxi.  Nam  nisi  ego 
tantam  pecuniam  tantaque  praesidia  et  tarn  celeriter 
Cassio  dedissem,  ne  ausus  quidem  esset  ire  inSynam, 
et  nunc  non  minora  pericula  reipublicae  a  Dolabella 
instarent,  quam  ab  Antonio.  7.  Atque  haec  omnia  is 
feci,  qui  sodalis  et  familiarissimus  Dolabellae  eram, 
coniunctissimus  sanguine  Antoniis ,  provinciam  quo- 
que  illorum  beneficio  habebam;  sed,  nccrgida  e^v 
uallov  cpddiv,  omnibus  meis  bellum primus  mdixi. 
Haec  etsi  adhuc  non  magno  opere  mihi  tulisse  tructum 
animadverto,  tamen  non  despero  nec  defatigabor  per- 
manere,  non  solum  in  studio  libertatis,  sed  etiam  in 
labore  et  periculis.  Attamen  si  etiam  aliqua  gloria 
iusta  et  merita  provocabimur  senatus  et  optimi  cuius- 
que  officiis ,  maiore  cum  auctoritate  apud  ceteros  eri- 
mus,  et  eo  plus  prodesse  reipublicae  poterimus.  o. 
Filium  tuum,  adBrutum  quumveni,  viderenonpo- 
tui,  ideo  quod  iam  in  hiberna  cum  equitibus  erat  pro- 
fectus ;  sed ,  medius  fidius ,  ea  esse  eum  opinione ,  et 
tua  et  ipsius  et  in  primis  mea  caussa  gaudeo.  Fratns 
enim  loco  mihi  est ,  qui  ex  te  natus  teque  dignus  es  . 
Vale.  D.  iv.  Kalend.  Iun.  Pergae. 


XV.  ARG.  Res  a  se  gestas  pnttlice  memorat,  in  Rlioilios 

invehitur ,  cle  Dolabella  grata  narrat. 

(Occisis  Pansa  ,  Hirtio  coss.  711.) 

P.  LENTULUS  P.  F.  PROQ.  PROPR.  S.  D.  COSS. 
PRAETT.  TRIBB.  PL.  SEN.  P.  P.  Q.  R- 

1.  Si  valetis  liberique  V.  V.  B.  E.  E.  V.  Scelere 
Dolabellae  oppressa  Asia,  in  proximam  provinciam 
Macedoniam  praesidiaque  reipublicae,  quae  M.  Bru¬ 
tus  V.  C.  tenebat,  me  contuli,  et  id  egi,  ut,  per  quos 
celerrime  posset,  Asia  provincia  vectigaliaque  in  ve- 
stram  potestatem  redigerentur.  Quod  quum  per  i- 
muisset Dolabella,  vastata  provincia ,  correptis  vecti- 
"•alibus ,  praecipue  civibus  Romanis  omnibus  crude 
fissime  denudatis  ac  divenditis,  celenusque  Asia  ex- 
cessisset,  quam  eo  praesidium  adduci  potuisset:  diu 
tius  morari  aut  exspectare  praesidium  non  necesse 
habui  et  quam  primum  ad  meum  officium  reverten- 
dum  mihi  esse  existimavi,  ut  et  reliqua  yectigaliaexi- 
rrerem  et,  quam  deposui  pecuniam,  colligerem,  quid- 
quid  ex  ea  correptum  esset  aut  quorum  id  culpa  acci 
disset,  cognoscerem  quam  primum  et  vos  de  omm  re 
faccrem  certiores.  2.  Interim  quum  per  insulas  in 
4siam  naviganti  mihi  nuntiatum  esset,  classem  Dola 
bellae  in  Lycia  esse  Rhodiosque  naves  complures  in- 
structas  et  paratas  in  aqua  habere  :  cum  his  navibus, 
quas  aut  mecum  adduxeram  aut  comparaverat  Pati 
scus  proquaestor,  homo  mihi  quum  famiharitate,  turn 
etiam  sensibus  in  republica  coniunctissimus,  Rhodum 
reverti,  confisus  auctoritate  vestra  senatusque  consul- 
to  quo  hostem  Dolabellam  iudicaratis,  foedere  quo- 
que,  quod  cum  his,  M.  Marcello,  Ser.  Sulpicio  consu- 

libus,  renovatum  erat;  quo  luraverantRhodn,  eosdem 

hostes  se  habituros,  quos  S.  P.  Q.  R.  Quae  res  nos 
vehementer  fefellit.  Tantum  enim  abfuit,  ut  illorum 


praesidio  nostram  firmaremus  classem,  ut  etiam  a 
Rhodiisurbe,  portu,  statione,  quae  extra  urbem  est, 
commeatu ,  aqua  denique  prohiberentur  nostri  mili- 
tes ,  nos  vix  ipsi  singulis  cum  navigiohs  reciperemur. 
Quam  indignitatem  deminutionemque  non  solum  hi 
ris  nostri,  sed  etiam  maiestatis  imperiique  populi  Ro¬ 
mani  idcirco  tulimus ,  quod  interceptis  htteris  cogno 
ramus ,  Dolabellam ,  si  desperasset  de  Syria  Aegypto- 
que  ,  quod  necesse  erat  fieri,  in  naves  cum  omnibus 
suis’latronibus  atque  omni  pecunia  conscendere  esse 
paratum  Italiamque  petere  :  idcirco  etiam  naves  one 
rarias,  quarum  minor  nulla  erat  duum  millium  am- 
phorum,  contractas  in  Lycia  a  classe  eius  obsideri. 

3.  Huius  rei  timore,  patres  conscripti,  percitus,  miu- 
rias  perpetiet,  cum  contumelia  etiam  nostra,  omnia 
prius  experiri  malui.  Itaque  ad  illorum  voluntatem 
introductus  in  urbem  et  in  senatum  eorum ,  quam  c  1- 
lio’entissime  potui,  caussam  reipublicae  egi  pericu- 
lumque  omne,  quod  instaret,  si  ille  latro  cum  omni¬ 
bus  suis  naves  conscendisset ,  exposui.  Rhodios  au- 
tem  tanta  in  pravitate  animadverti ,  ut  omnes  nrmio 
res  putarent,  quam  bonos ;  ut  hanc  concordiam  et  con- 
spirationem  omnium  ordinum  ad  defendendam  liber- 
tatem  propense  non  crederent  esse  factam ;  ut  patien- 
tiam  senatus  et  optimi  cuiusque  manere  etiam  nunc 
confiderent,  nec  potuisse  audere  quemquam  Dolabel¬ 
lam  hostem  iudicare;  ut  denique  omnia,  quae  lmpro- 
bi  fingebant,  magis  vera  existimarent,  quam  quae 
vere  facta  erant  et  a  nobis  docebantur.  4.  Qua  men- 
te  etiam  ante  nostrum  adventum ,  post  Trebonii  mcli- 
"nissimam  caedem  ceteraque  tot  tamque  nefana  iaci- 
nora ,  binae  profectae  erant  ad  Dolabellam  legationes 
eorum ,  et  quidem  novo  exemplo ,  contra  leges  ipso- 
rum ,  prohibentibus  iis ,  qui  turn  magistrates  gere- 
bant.  Haec  sive  timore ,  ut  dictitant,  de  agns ,  quos 

incontinentihabent,  sive  furore  sive  potentia  pauco- 
rum,  qui  et  antea  pari  contumelia  viros  clarissimos  at- 
fecerant,  et  nunc  maximos  magistratus  gerentes,  nullo 
exemplo  neque  vestro  ex  parte,  neque  nostro  praesen- 
tium,  neque  imminenti  Italiae  urbique  nostrae  pen- 
culo,  si  ille  parricida  cum  suis  latronibus  navibus,  ex 
AsiaSyriaque  expulsus, Italiam petisset,  mederi  quum 
facile  possent,  voluerunt.  5.  Nonnulhs  etiam  ipsi 
magistratus  veniebant  in  suspicionem,  detinuissenos, 
et  demorati  esse,  dum  classis  Dolabellae  certior  fieret 
de  adventu  nostro.  Quam  suspicionem  consecutae 
res  aliquot  auxerunt;  maxime  quod  subito  ex  Lycia 
Sex.  Marius  et  C.  Titius  legati  Dolabellae  a  classe  dis- 
cesserunt  navique  longa  profugerunt  onerams  reh- 
ctis ;  in  quibus  colligendis  non  minimum  temporis  la- 
borisque  consumpserant.  Itaque  quum  ab  Rhodo 
cum  iis,  quas  habueramus,  navibus  in  Lyciam  venis- 
semus ,  naves  onerarias  recepimus  dominisque  resti- 
tuimus;  iidemque,  quod  maxime  verebamur,  ne  pos- 
setDolabella  cum  suis  latronibus  in  Italiam  venire,  ti- 
mere  desiimus :  classem  fugientem  persecuti  sumus 
usque  Sidam,  quae  extrema  regio  est  provinciae  meae. 
6.  Ibi  cognovi  partem  navium  Dolabellae  ditlugisse, 
reliquas  Syriam  Cyprumque  petiisse.  Quibus  disie- 
ctis,  quum  scirem  G.  Cassii,  singulans  civis  et  ducis, 
classem  maximam  fore  praesto  in  Syria ,  ad  meum  ol- 
ficium  reverti;  daboque  operam ,  ut  meum  studium, 
diligentiam  vobis,  patres  conscripti ,  reique  publicae 
praestem:  pecuniainque,  quam  maximam  potero  ,  et 
quam  celerrime  cogam  omnibusque  cum  rationibus 
ad  vos  mittam.  Si  percurrero  provinciam  et  cogno- 
vero ,  qui  nobis  et  reipublicae  (idem  praostiteuint  in 

conservanda  pecunia  a  me  deposita,  quique  scelere 
ultro  deferentes  pecuniam  publicam  hoc  munere  so- 
cietatem  facinorum  cum  Dolabella  inierunt,  faciam 
vos  certiores.  De  quibus,  si  vobis  videbitur ,  si,  ut 
meriti  sunt,  graviter  constitueritis ,  nosque  vestra  au- 
ctoritate  firmaveritis:  facilius  etreliqua  exigerevecti- 
galia,  et  exacta  servare  poterimus.  Interea  quo  com- 
modius  vectigalia  tueri  provinciamque  ab  iniuria  de- 
fendere  possim ,  praesidium  necessarium  volunta- 
riumque  comparavi.  7.  His  litteris  scriptis,  milites 
circiter  xxx,  quos  Dolabella  ex  Asia  conscripserat,  e 
Syria  fugientes  in  Pamphyliam  venerunt.  Hi  nuntia- 
verunt  Dolabellam  Antiocheam,  quae  in  Syria  est,  ve-  1 
nisse;  non  receptum  conatum  esse  aliquoties  vi  in- 
troire ;  repulsum  semper  esse  cum  magno  suo  detri- 
mento;  itaque  centum  circiter  amissis,  aegris  relictis, 
noctu  Antiochea  profugisse  Laodiceam  versus ;  ea  no¬ 
de  omnes  fere  Asiaticos  milites  ab  eo  discessisse,  ex 
his  ad  octingentos  Antiocheam  rediise  et  se  iis  tradi- 
disse ,  qui  a  Cassio  relicti  urbi  illi  praeerant,  caeteros 
per  Amanum  in  Ciliciam  descendisse :  quo  ex  numero  i 
se  quoque  esse  dicebant;  Cassium  autem  cum  suis 
omnibus  copiis  nuntiatum  esse  quatridui  iter  Laodi- 
cea  abfuisse,  turn  quum  Dolabella  eo  tenderet.  Quam- 
obremopinioneceleriusconfido  sceleratissimum  latro- 
nem  poenas  daturum.  Quarto  Nonas  lunias ,  Pergae. 


XVI.  ARG.  Ciceroni  patri  gratulatur  de  filio ,  diligenter 
Athenis  incumhente  ad  litteras.  Mittit  versus  in  Antonium  a  se 
conscriptos,  quibus  aliquod  Ciceronis  dictum  complevus  erat. 
Petit,  ut  Cicero  de  se  mentionem  faciat  in  Commentariis  de  Cae- 
saris  lntenfti.  (Antonio  et  Dolabella  coss.  710.) 

TREBONIUS  CICERONI  S. 

1.  V.  B.  E.  Athenas  veni  a.  d.  xi.  Kal.  Iun.  at- 
que  ibi,  quod  maxime  optabam,  vidi  filiurn  tuum,  de- 
ditum  optimis  studiis  summaque  modestiae  fama. 
Qua  ex  re  quantam  voluptatem  ceperim,  scire  potes, 
etiam  me  tacente.  Non  enim  nescis,  quanti  te  faciam 
et  quam  pro  nostro  veterrimo  verissimoque  amore 
omnibus  tuis,  etiam  minimis,  commodis,  non  modo 
tanto  bono,  gaudeam.  Noli  putare,  mi  Cicero,  me  hoc 
auribus  tuis  dare:  nihil  adolescente  tuo,  atque  adeo 
nostro,  (nihil  enim  mihi  a  te  potest  esse  seiunctum,) 
autamabilius  omnibus  iis,  qui  Athenis  sunt,  est  aut 
studiosius  earum  artium,  quas  tu  maxime  amas,  hoc 
est  optimarum.  Itaque  tibi,  quod  vere  facere  pos¬ 
sum,  libenter  quoque  gratulor,  nec  minus  etiam  no¬ 
bis,  quod  eum,  quern  necesse  eratdiligere,  qualiscum- 
que  esset,  talem  habemus,  ut  libenter  quoque  dilma- 
mus.  2.  Qui  quum  mihi  in  sermone  iniecisset,°se 
velle  Asiam  visere,  non  modo  invitatus,  sed  etiam  ro- 
gatus  est  a  me,  ut  id  potissimum  nobis  obtinentibus 
provinciam  faceret.  Cui  nos  et  caritate  et  amore  tuum 
officium  praestaturos  non  debes  dubitare.  Illud  quo¬ 
que  erit  nobis  curae,  ut  Cratippus  una  cum  eo  sit,  ne 
putes,  in  Asia  feriatum  ilium  ab  iis  studiis,  in  quae 
tua  cohortatione  incitatur,  futurum.  Nam  ilium  pa- 
ratum,  ut  video,  et  ingressum  pleno  gradu  cohortari 
non  intermittemus,  quo  in  dies  longius  discendoexer— 
cendoque  se  procedat.  3.  Vos  quid  ageretis  in  repu- 
blica,  quum  has  litteras  dabarn,  non  sciebam.  Audie- 
bam  quaedam  turbulenta,  quae  scilicet  cupio  esse 
falsa,  ut  aliquando  otiosa  libertate  fruamur;  quod  vel 
minime  mihi  adhuc  contigit.  Ego  tamen  nactus  in 
navigatione  nostra  pusillum  laxamenti,  concinnavi 
tibi  munusculum  ex  instituto  meo:  et  dictum,  cum 


magno  nostro  honore  a  te  dictum ,  conclusi  et  tibi  in¬ 
fra  subscripsi.  ^  In  quibus  versiculis  si  tibi  quibus- 
dam  verbis  ev&vQgr^oviozBQo?  videbor,  turpitudo 
personae  eius ,  in  quam  liberius  invehimur,  nos  vin- 
dicabit.  Ignosces  etiam  iracundiae  nostrae,  quae  iu- 
sta  est  in  eiusmodi  et  homines  et  cives.  Deinde ,  qui 
magis  hoc  Lucilio  licuerit  assumere  libertatis,  quam 
nobis?  quum,  etiamsi  odio  pari  fuerit  in  eos,  quos 
Iaesit,  tamen  certe  non  magis  dignos  habuerit,  in  quos 
tanta  libertate  verborum  incurreret.  k.  Tu,  sicut 
mihi  pollicitus  es,  adiunges  me  quam  primum  adtuos 
sermones.  Namque  illud  non  dubito,  quin,  si  quid 
de  interituCaesaris  scribas,  non  patiaris  me  minimam 
partem  et  rei  et  amoris  tui  ferre.  Vale  et  matrem 
meo'sque  tibi  commendatos  habe.  D.  vm.  Kal.  lunias, 
Athenis. 


XMI.  ARG.  Cornilicio  Africae  praefecto  de  Syriaco  tu- 
mnltu  et  urhano  otio  scril/it.  Liljrum  de  optimo  genere  dicendi 
s.  Oratorem  commendat,  et  suum  ipsi  studium  confirmat. 

(Romae,  Fabio,  TreLonio  coss.  sufF.  709.) 

CICERO  S.  D.  CORNIFICIO  COLLEGAE. 

1 .  Orata  mihi  vehementer  est  memoria  nostri  tua, 
quam  significasti  litteris :  quam  ut  conserves,  non  quo 
de  tua  constantia  dubitem,  sed  quia  mos  est  ita  rogan- 
di,  rogo.  Ex  Syria  nobis  tumultuosiora  quaedam 
nuntiata  sunt:  quae,  quia  tibi  sunt  propiora,  quam 
nobis,  tua  me  caussa  magis  movent,  quam  mea.  Ro- 
mae  summum  otium  est;  sed  ita,  ut  malis  salubre  ali¬ 
quod  et  honestum  negotium :  quod  spero  fore :  video 
id  curae  esse  Caesari.  2.  Me  scito,  dum  tu  absis, 
quasi  occasionem  quamdam  et  licentiamnactum,  scri- 
bere  audacius;  et  cetera  quidem  fortasse,  quae  etiam 
tu  concederes :  sed  proxime  scripsi  de  optimo  genere 
dicendi:  in  quo  saepe  suspicatus  sum,  te  a  iudicio  no¬ 
stro,  sic  scilicet,  ut  doctum  hominem  a  non  indocto, 
paullulum  dissidere.  Huic  tu  libro  maxime  velim 
ex  animo,  si  minus,  gratiae  caussa,  suffragere.  Di¬ 
cam  tuis,  ut  eum,  si  velint,  describant  ad  teque  mit- 
tant.  Puto  enim,  etiamsi  rein  minus  probaris,  tamen 
in  ista  solitudine,  quidquid  a  me  profectum  sit,  iu- 
cundum  tibi  fore.  3.  Quod  mihi  existimationem 
tuam  dignitatemque  commendas,  facis  tu  quidem 
omnium  more;  sed  velim  sic  existimes,  me,  quum 
amori,  quem  inter  nos  mutuum  esse  intelligam,  plu- 
rimum  tribuam,  turn  de  summo  ingenio  et  de  studiis 
tuis  optimis  et  de  spe  amplissimae  dignitatis  itaiudi- 
care,  ut  neminem  tibi  anteponam,  comparem  paucos. 

XVIII.  ARG.  Infietiueutiam  litterarum  excusat,  Cornifi- 
cium  laud  at,  de  rep.  queritur,  excusat  Caesarem. 

(Fabio,  Trebonio  coss.  snfl’.  709.) 

CICERO  S.  D.  CORNIFICIO  COLLEGAE. 

1.  Quod  extremum  fuit  in  ea  epistola,  quam  a  te 
proxime  accepi,  ad  id  primum  respondebo.  Animum 
adverti  enim ,  hoc  vos  magnos  oratores  facere  non- 
numquam.  Epistolas  requiris  meas:  ego  autem  num- 
quam,  quum  mihi  denuntiatum  esset  a  tuis,  ire  ali— 
quern,  non  dedi.  Quod  mihi  videor  ex  tuis  litteris 
intelligere,  te  nihil  commissurum  esse  temere,  nec 
ante,  quam  scisses,  quo  iste,  nescio  qui,  Caecilius 
Bassus  erumperet,  quidquam  certi  constituturum ,  id 
ego  et  speraram  prudentia  tua  fretus,  et,  ut  confide- 
rem,  fecerunt  tuae  gratissimae  mihi  litterae :  idque  ut 
facias  quam  saepissime,  ut,  et  quid  tu  agas  et  quid 
agatur,  scire  possim,  et  etiam  quid  acturus  sis,  valde 
te  rogo.  Etsi  periniquo  patiebar  animo ,  te  a  me  di- 

"redi,  tamen  eo  tempore  me  consolabar ,  quod  et  in 
summum  otium  te  ire  arbitrabar  et  ab  impendentibus 
magnis  negotiis  discedere.  2.  Utrumque  contra  ac- 
cid?t :  istic  enim  bellum  estexortum,  hie  pax  conse- 
cuta;  sed  tamen  eiusmodi  pax,  in  qua,  si  adesses, 
multa  te  non  delectarent;  ea  tamen,  quae  ne  ipsum 
Caesarem  quidem  delectant.  Bellorum  enim  civilium 
ii  semper  exitus  sunt,  ut  non  ea  solum  fiant ,  quae  ve- 
lit  victor ,  sed  etiam ,  ut  iis  mos  gerendus  sit ,  quibus 
adiutoribus  sit  parta  victoria.  Equidem  sic  iam  ob- 
durui ,  ut  ludis  Caesaris  nostri  aequissimo  animo  vi- 
derem  T.  Plancum,  audirem  Laberii  et  Publii  poema- 
ta.  Nihil  mihi  tarn  deesse  scito,  quam  quicum  haec 
familiariter  docteque  rideam.  Is  tu  eras,  si  quam 
primum  veneris.  Quod  ut  facias,  non  mea  solum, 
sed  etiam  tua  interesse  arbitror. 

XIX.  ARC.  Gratulatnr  Syriam  provincial!!,  Caesaris  bene- 
ficio  acceptam.  (Romae,  Caesare  V.  Antonio  coss.  710.) 

M.  T.  C.  S.  D.  CORNIFICIO. 

1  Libentissime  legi  tuas  litteras :  in  quibus  iu- 
cundissimum  mihi  fuit,  quod  cognovi  meas  tibi  red- 
ditas  esse.  Non  enim  dubitabam ,  quin  eas  lubenter 
lecturus  esses.  Yerebar,  ut  redderentur.  Bellum, 
quodest  in  Syria,  Syriamque  provinciam  tibi  tnbu- 
tam  esse  a  Caesare,  ex  tuis  litteris  cognovi.  Eamdem 
rem  tibi  volo  bene  et  feliciter  evemre :  quod  ita  tore 

confido,  fretus  et  industria  et  prudentia  tua.  2.  Sect 

de  Partbici  belli  suspicione  quod  scribis,  sane  me 
commovit.  Quantum  copiarum  haberes,  quum  ipse 
coniectura  consequi  poteram ,  turn  ex  tuis  litteris  co 
enovi.  Itaque  opto ,  ne  se  ilia  gens  moveat  hoc  tem¬ 
pore,  dum  ad  te  legiones  eae  perducantur ,  quas  audio 
duci.  Quod  si  pares  copias  ad  confligendum  non  ha- 
bebis,  non  te  fugiet  uti  consilio  M.  Bibuli,  qui  se  op- 
pido  munitissimo  et  copiosissimo  tamdiu  tenuit, 
quamdiu  in  provincia  Parthi  fuerunt.  3.  Sed  haec 
melius  ex  re  et  ex  tempore  constitues  .  Mihi  quidem 
usque  curae  erit,  quid  agas,  dum,  quid  egeris,  sciero. 

.  Litteras  ad  te  numquam  habui  cui  darem,  quin  dede¬ 
rim.  A  te,  ut  idem  facias ,  peto :  in  primisque,  ut  ita 
ad  tuos  scribas,  ut  me  tuum  sciant  esse. 

XX.  ARC.  locatin',  (piott  isinuessanae  villae  liospitio  «ti 
noluerit,  et  creliras  litteras  poscit.  (Scr.  anno  incerto.  710.) 

CICERO  CORNIFICIO. 

Gratae  mihi  tuae  litterae,  nisi  quod  Sinuessanum 
deversoriolum  contempsisti.  Quam  quidem  contu- 
meliam  villa  pusilla  iniquo  animo  feret,  nisi  in  Cu- 
mano  et  Pompeiano  reddideris  navxa  neyl  ndvrar. 
Sic  i«itur  facies ,  meque  amabis  et  scripto  aliquo  la- 
cesses  Ego  enim  respondere  facilius  possum,  quam 
provocare.  Quod  si,  utes,  cessabis,  lacessam:  nec 
tua  ignavia  etiam  inertiam  afferet.  Plura  otiosus. 
Ilaec,°quum  essem  in  senatu,  exaravi. 

XXI  ARG.  Anicium  senatorein  eiusqne  negotia  et  digni¬ 
tatem  commemlat.  (Antonio,  Dolabella  coss.  710  ) 

M.  T.  C.  S.  D.  CORNIFICIO. 

Caius  Anicius,  familiaris  meus ,  vir  omnibus  re¬ 
bus  ornatus,  negotiorum  suorum  caussa  legatus  est  in 
Africam  legatione  libera.  Eum  velim  rebus  omnibus  . 
adiuves ,  operamque  des,  ut  quam  commodissime  sua 
negotia  conficiat;  in  primisque,  quod  ei  carissimum 
est,  dignitatem  eius  tibi  commendo :  ldque  a  te  peto, 
quod  ipse  in  provincia  facere  sum  solitus  nonrogatus, 
ut  omnibus  senatoribus  lictores  darem :  quod  idem 


acceperam  et  cognoveram  a  sum  mis  viris  factitatum. 

Hoc  igitur,  miCornifici,  facies,  ceterisque  rebus  omni¬ 
bus  eius  dignitati  reique ,  si  me  amas ,  consules.  It 
erit  mihi  gratissimum.  Da  operam,  ut  valeas. 

XXII.  A  K  G.  Narrat  de  statu  reip.  post  Caesaris  interitum 
et,  ne  provinciam  sine  senatus  consulto  tradat,  hortatur. 

(Romae,  Antonio,  Dolabella  coss.  710  ) 

M.  T.  C.  S.  P.  D.  CORNIFICIO. 

\ .  Nos  hie  cum  homine  gladiatore,  omnium  ne- 
quissimo,  collega  nostro,  Antonio,  bellum  gerimus : 
sed  non  pari  conditione,  contra  arma  verbis.  At  etiam 
de  te  concionatur,  nec  impune :  nam  sentiet,  quos  la- 
cessierit.  Ego  autem  acta  ad  te  omnia  arbitror  per- 
scribi  ab  aliis ;  a  me  futura  debes  cognoscere,  quorum 
quidem  non  est  difficilis  coniectura.  2.  Oppressa 
omnia  sunt,  nec  habent  ducem  boni;  nostrique  tvqkv- 
voxtovol  longe  gentium  absunt.  Pansa  et  sentit  bene 
et  loquitur  fortiter;  Hirtius  noster  tardius  convalescit. 
Quid  futurum  sit,  plane  nescio.  Spes  tamen  una  est, 
aliquando  populum  Romanum  maiorum  similem  tore. 
Ego  certe  reipublicae  non  deero ,  et,  quidquid 
rit,  a  quo  mea  culpa  absit,  animo  fortiferam.  IUud 
profecto,  quoad  potero:  tuam  famam  et  dignitatem 
tuebor.  3.  A.  d.xm.  Kalendas  Ianuar.  senatus  tre- 
quens  mihi  est  assensus,  quum  de  ceteris  rebus  ma¬ 
gnis  et  necessariis,  turn  de  provinciis ,  ab  iis ,  qui  ob- 
tinerent,  retinendis  neque  cuiquam  tradendis,  nisi 
qui  ex  senatus  consulto  successisset.  Hoc  ego  quum 
reipublicae  caussa  censui,  turn,  mehercule,  in  primis 
retinendae  dignitatis  tuae.  Quamobrem  te  amons 
nostri  caussa  rogo,  reipublicae  caussa  hortor,  ut  ne 
cui  quidquam  iuris  in  tua  provincia  esse  patiare ,  at- 
que  ut  omnia  referas  ad  dignitatem,  qua  nihil  potest 
esse  praestantius.  4.  Yere  tecum  again,  ut  necessi- 
tudo  nostra  postulat:  in  Sempronio,  si  meis  litteris 
obtemperasses ,  maximam  ab  omnibus  laudem  ade- 
ptus  esses.  Sed  illud  et  praeteriit  et  levius  est.  Haec 
ma^na  res  est :  fac  ut  provinciam  retineas  in  potestate 
reipublicae.  Plura  scripsissem,  nisi  tui  festinarent. 
Itaque  Cherippo  nostro  me  velim  excuses. 

XXIII.  ARG.  Resiiondet  ail  litteras  Stratum  de  provin¬ 
cia:  delude  reip.  formam  describit,  et  pliilosopliiam  laudat. 
(Romae,  Antonio,  Dolabella  coss.  710.) 

M.  T.  C.  S.  D.  CORNIFICIO. 

1.  Omnem  conditionem  imperii  tui  statumque 
provinciae  mihi  demonstravit  Stratorius.  0  multa 
intolerabilia  locis  omnibus !  Sed  quo  tuamaiordigni- 
tas,  eo,  quae  tibi  acciderunt,  minus  ferenda,  neque 
enim,  quae  tu  propter  magnitudinem  et  animi  et  m- 
o-enii  moderate  fers,  a  te  non  ulciscenda  sunt,  etiam- 
si  non  sunt  dolenda.  Sed  haec  posterius.  2.  Rerum 
urbanarum  acta  tibi  mitti  certo  scio.  Quod  ni  ita  pu- 
tarem,  ipse  perscriberem,  in  primisque  Caesaris 
Octaviani  conatum ;  de  quo  multitudini  fictum  ab  An¬ 
tonio  crimen  videtur,  ut  in  pecuniam  adolescentis 
impetum  faceret.  Prudentes  autem  et  boni  viri  et 
credunt  factum  et  probant.  Quid  quaeris?  magna 
spes  est  in  eo.  Nihil  est,  quod  non  existimetur  lau- 
dis  et  gloriae  caussa  facturus.  Antonius  autem,  no¬ 
ster  familiaris,  tanto  se  odio  esse  intelligit,  ut,  quum 
interfectores  suos  domi  comprenderit,  rem  proferre 
non  audeat.  A.  d.  vn.  Idus  Octobr.  Brundisium  erat 
profectus  obviam  legionibus  Macedonicis  iv  ,  quas 
sibi  conciliare  pecunia  cogitabat,  casque  ad  Urbem 
adducere  et  in  cervicibus  nostris  collocare.  3.  Ilabes 

formam  reipublicae,  si  in  castris  potest  esserespubli- 
ca:  in  qua  tuam  vicem  saepe  doleo,  quod  nullam 
partem  per  aetatem  sanae  et  salvae  reipublicae  gu- 
stare  potuisti.  Atque  antehac  quidem  sperare  saltern 
licebat :  nunc  etiam  id  ereptum  est.  Quae  enim  est 
spes,  quum  in  concione  dicere  ausus  sit  Antonius, 
Canutium  apud  eos  sibi  locum  quaerere,  quibus,  se 
salvo,  locus  in  civitate  esse  non  posset?  4.  Equidem 
et  haec  et  omnia,  quae  homini  accidere  possunt,  sic 
fero,  ut  philosophiae  magnam  habeam  gratiam,  quae 
me  non  modo  ab  sollicitudine  abducit,  sed  etiam  con¬ 
tra  omnes  fortunae  impetus  armat:  tibique  idem 
censeo  faciundum,  nec,  a  quo  culpa  absit,  quidquam 
in  malis  numerandum.  Sed  haec  tu  melius.  Strato- 
rium  nostrum  quum  semper  probassem,  turn  maxi- 
me  in  tuis  rebus  summam  eius  fidem ,  diligentiam 
prudentiamque  cognovi.  Da  operam ,  ut  valeas.  Hoc 
mihi  gratius  facere  nihil  potes. 


XXIV.  ARG.  Ut  omni  cura  in  remp.  incumhat,  hortatur; 
De  legatis  scribit  ail  Antonium  missis;  Pinarium  commemtat. 

(Romae,  Pausa,  Hirlio  coss.  7110 

M.  T.  C.  S.  P.  D.  CORNIFICIO. 

1 .  Ego  nullum  locum  praetermitto  (nec  enim  de- 
beo)  non  modo  laudandi  tui,  sed  ne  ornandi  quidem. 
Sed  mea  studia  erga  te  et  officia  malo  tibi  ex  tuorum 
litteris,  quam  ex  meis,  esse  nota.  Te  tamen  hortor, 
ut  omni  cura  in  rempublicam  incumbas.  Hoc  est  ani- 
mi,  hoc  est  ingenii  tui,  hoc  eius  spei,  quam  habere 
debes,  amplificandae  dignitatis  tuae.  2.  Sed  hac  de 
re  alias  ad  te  pluribus.  Quum  enim  haec  scribebam, 
in  exspectatione  erant  omnia.  Nondum  legati  redie- 
rant,  quos  senatus  non  ad  pacem  deprecandam,  sed 
ad  denuntiandum  bellum  miserat,  nisi  legatorum 
nuntio  paruisset.  Ego  tamen,  ut  primum  occasio  da¬ 
ta  est,  meo  pristino  more  rempublicam  defendi:  me 
principem  senatui  populoque  Romano  professussum, 
nec  postea,  quam  suscepi  caussam  libertatis,  mini¬ 
mum  tempus  amisi  tuendae  salutis  libertatisque  com¬ 
munis.  Sed  haec  quoque  te  ex  aliis  malo.  3.  T.  Pi¬ 
narium,  familiarissimum  meum  tanto  tibi  studio 
commendo ,  ut  maiore  non  possim :  cui  quum  pro¬ 
pter  omnes  virtutes,  turn  etiam  propter  studia  com- 
munia ,  sum  amicissimus.  Isprocurat  rationes  nego- 
tiaque  Dionysii  nostri,  quern  et  tu  multumamas,  et 
ego  omnium  plurimum.  Ea  tibi  ego  non  debeo  com- 
mendare,  sed  commendo  tamen.  Facies  igitur,  ut 
ex  Pinarii,  gratissimi  hominis,  litteris  tuum  et  erga 
ilium  et  erga  Dionysium  studium  perspiciamus. 

XXV  a.  ARG.  De  sententia  Cornilicii  SC.  factum  nuntial ; 
nt  remp.  amplectatur  hortatur;  Lucceio  se  non  ilefuturum 
pollicetur.  (Romae,  occisis  Pansa,  Hirtio  coss.  711.) 

M.  T.  C.  S.  P.  D.  CORNIFICIO. 

I.  Liberalibus  litteras  accepi  tuas,  quas  mihi 
Cornificius  altero  vicesimodie,  utdicebat,  reddidit. 
Eo  die  non  fuit  senatus ,  neque  postero.  Quinquatri- 
bus  frequenti  senatu  caussam  tuam  egi,  non  invita 
Minerva.  Etenim  eo  ipso  die  senatus  decrevit,  ut  Mi¬ 
nerva  nostra,  custos  Urbis,  quam  turbo  deiecerat,  re- 
stitueretur.  Pansa  tuas  litteras  recitavit.  Magna  se¬ 
natus  approbatio  consecuta  est  cum  summo  gaudio, 
et  oflensione  Minotauri,  id  est,  Calvisii  et  Tauri.  Fa¬ 
ctum  de  te  senatus  consultum  honorificum.  Postu- 
labatur  autem;  ut  etiam  illi  notarentur;  sed  Pansa 
clementior.  2.  Ego,  mi  Cornifici,  quo  die  primum  in 


spem  libertatis  ingressus  sum,  et  cunctantibus  cete¬ 
ris  a.  d.  xm.  Kal.  Ian.  fundamenta  ieci  reipublicae, 
eo  ipso  die  providi  multum  atque  habui  rationem  di¬ 
gnitatis  tuae.  Mihi  enim  est  assensus  senatus  de  ob- 
tinendis  provinciis.  Nec  vero  postea  destiti  labefa- 
ctare  eum,  qui  summa  cum  tua  iniuria ,  contumelia- 
que  reipublicae  provinciam  absens  obtinebat.  Itaque 
crebras,  vel  potius  quotidianas,  compellationes  meas 
non  tulit,  seque  in  Urbem  recepit  invitus;  neque  so¬ 
lum  spe,  sed  certa  re  iam  et  possessione  deturbatus 
est  meo  iustissimo  honestissimoque  convicio.  Te 
tuam  dignitatem  summa  tua  virtute  tenuisse  provin- 
ciaeque  honoribus  amplissimis  affectum,  vehemen- 
ter  gaudeo.  3.  Quod  te  mihi  de  Sempronio  purgas, 
accipio  excusationem.  Fuit  enim  illud  quoddam  cae¬ 
cum  tempus  servitutis.  Ego  tuorum  consiliorum  au- 
ctor  dignitatisque  fautor,  iratus  temporibus,  in  Grae- 
ciam  desperata  libertate  rapiebar:  quum  me  etesiae, 
quasi  boni  cives,  relinquentem  rempublicam  prose¬ 
qui  noluerunt,  austerque  adversus  maximo  flatu  me 
ad  tribules  tuos  Rhegium  retulit,  atque  inde  ventis, 
remis  in  patriam  omni  festinatione  properavi,  postri- 
dieque  in  summa  reliquorum  servitute  liber  unus  fui. 
4.  Sic  sum  in  Antonium  invectus ,  ut  ille  non  ferret, 
omnemque  suum  vinolentum  furorem  in  me  unum 
effunderet,  meque  quum  elicere  vellet  ad  caedis  caus¬ 
sam  ,  turn  tentaret  insidiis :  quern  ego  ructantem  et 
nauseantem  conieci  in  Caesaris  Octaviani  plagas. 
Puer  enim  egregius  praesidium  sibi  primum  et  nobis, 
deinde  summae  reipublicae  comparavit:  qui  nisi  fuis- 
set,  Antonii  reditus  a  Brundisio  pestis  patriae  fuisset. 
Quae  deinceps  acta  sint,  scire  te  arbitror .  5.  Sed  redea- 
mus  ad  illud,  unde  divertimus.  Accipio  excusatio¬ 
nem  tuam  de  Sempronio.  Neque  enim  statuti  quid 
in  tanta  perturbatione  habere  potuisti. 

Nunc  hie  dies  aliam  vilam  rlefert,  dlios  mores 
postulut, 

ut  ait  Terentius.  Quamobrem,  mi  Quinte,  conscende 
nobiscum ,  et  quidem  ad  puppim.  Una  navis  est  iam 
bonorum  omnium :  quam  quidem  nos  damus  operam 
ut  rectam  teneamus.  Utinam  prospero  cursu!  Sed 
quicumque  venti  erunt,  ars  nostra  certe  non  aberit. 
Quid  enim  praestare  aliud  virtus  potest?  Tu  fac  rna- 
gno  animo  sis  et  excelso ,  cogitesque ,  omnem  digni¬ 
tatem  tuam  cum  republica  coniunctam  esse  debere. 


XXV  h.  (Hie  novae  ad  eumilem  Cornificium  epistolae 

iiiitiuni  Manutius,  Co  read  us ,  llenediclus  et  Graeterus  consti- 
tuunt.) 

6.  P.  Lucceium  mihi  meum  commendas ;  quern, 
quibuscumque  rebus  potero,  diligenter  tuebor.  Hir- 
tium  quidem  et  Pansam,  collegas  nostros,  homines 
in  consulatu  reipublicae  salutares,  alieno  sane  tem¬ 
pore  amisimus,  republica  Antoniano  quidem  latroci- 
nio  liberata,  sed  nondum  omnino  explicata;  quam 
nos,  si  licebit,  more  nostro  tuebimur,  quamquam 
admodum  sumus  iam  defatigati.  Sed  nulla  lassitudo 
impedire  officium  et  fidem  debet.  7.  Verum  haechac- 
tenus.  Ab  aliis  te  de  me,  quam  a  me  ipso,  malo 
cognoscere.  De  te  audiebamus  ea,  quae  maxime  vel- 
lemus.  De  Cn.  Minucio,  quern  tu  quibusdam  litteris 
ad  caelum  laudibus  extulisti,  rumores  duriores  erant. 
Id  quale  sit,  omninoque,  quid  istic  agatur,  facias  me 
velim  certiorem. 

XXVI.  ARG.  Heredes  Q.  Turii  de  honis  iu  Africa  reli¬ 
efs,  comnieildat.  (Antonio  cos.  710.  inense  iucerto.) 

CICERO  S.  D.  CORNIFICIO. 

\.  Q.  Turius,  qui  in  Africa  negotiates  est,  vir 
bonus  et  lionestus,  beredes  fecit  similes  sui,  Cn.  ba- 
turninum,  Sex.  Aufidium,  C.  Anneium,  Q.  Considi- 
um  Galium,  L.  Servilium Postumum,  C.Rubellium. 
Ex  eorum  oratione  intellexi,  gratiarum  actione  eos 
ma<ris  egere,  quam  commendatione.  Tanta  enim  1- 
beralitate  se  tua  usos  praedicabant ,  ut  ns  plus  a 
tributum  intelligerem,  quam  ego  te  auderem  i rog ar  . 
Audebo  tamen.  2.  Scio  enim,  quantum  ponderismea 
commendatio  sit  habitura.  Quare  a  te  peto,  ut  ** 
earn  liberalitatem ,  qua  sine  meis  litteris  usus  es, 
quam  maximus  his  litteris  cumulus  accedat.  Caput 

autem  est  meae  commendatioms ,  ne  patiare  Eroten 

Turium,  Q.  Turii  libertum,  ut  adliuc  fecit,  heredita 
tern  Turianam  avertere,  ceterisque  omnibus  rebus  ha¬ 
beas  eos  a  me  commendatissimos.  Magnam  ex  eorum 
splendore  et  observantia  capies  voluptatem.  Quod 
Ut  velis,  te  vehementer  etiam  atque  etiam  rogo. 

XXVII.  ARG.  Aufitlii  Africana  negotia  commendat. 
(Antonio  cos.  710.  mense  jncerto.) 

M.  T.  C.  S.  P.  D.  Q.  CORNIFICIO. 

Sex.  Aufidius  et  observantia,  qua  me  colit,  ac- 
cedit  ad  proximos,  et  splendore  equitis  Romani nemi 
ni  cedit.P  Est  autem  lta  temperatis  moderatisque  mo 
ribus  ut  summa  severitas  summa  cum  liumanitate 
iun^atur.  Cuius  tibi  negotia,  quae  sunt  in  Africa,  da 

commendo,  ut  maiore  studio  magisve  ex  animocom- 

meTdare  nonpossim.  Pergratummibi  eceris  sidede- 
ris  operam,  ut  is  intelligat,  meas  apud  te  litterasma 
ximum  pondushabuisse.  Hoc  te  vehementer,  miCor- 

nifici,  rogo. 


■KXVIII  ABO.  Cornificti  dementi™  Impretat; 

c0„t„ U.».i  a™  in  studium ;  «UK  i.  ***»*«  ~ 

UUlllicft-  (I! P.U>«.  Hirtio  OSS.  711) 

M  T.  C.  S.  P.  D.  0.  CORNIFICIO. 

1  Assentior  tibi ,  eos ,  quos  scribis  Lilybaeo  mi- 
nari  istic  poenas  dare  debuisse,  sed  metuisti,  ut 
ais  ’nenimis  liber  in  ulciscendo  yiderere.  Metuisti 
tur  ne  gravis  civis,  ne  nimis  fortis,  ne  mmis  te 
dhmus  viderere.  2.  Quod  societatem  reipublicaecon- 
servandae  tibi  mecum  a  patre  acceptam  renovas,  gra- 
tum  est :  quae  societas  inter  nos  semper ,  mi  Cor 
fici  manebit.  Gratum  etiam  illud,  quod  mihi  tuono 
mine  ^ratias  agendas  non  putas:  nee  enim  id  inter 
nos  facere  debemus.  Senatus  saepius  pro  digmtate 

tua  appellaretur,  si,  absentibus  consulibus  umquam, 

nisi  ad  rem  novam,  cogeretur.  Itaque  nec  deH  S  ax, 
nec  de  H-Siocc,  quidquam  agi  nunc  per  sen  a  turn 
potest  Tibi  autem  ex  senatus  consulto  imperandu 
niutuumque  sumendum  censeo.  3.  In  republic,  quid 
"  atur  credo  te  ex  eorum  litteris  cognoscere ,  qui  ad 

m  acta  debent  perscribere.  Ego  sum  spe  bona;  con- 
silio  cura,  labore  non  desum;  omnibus  mimicis  rei 
publicae  esse  me  acerrimum  hostem  prae  me  fero. 
Res  neque  nunc  difficili  loco  rnihi  videtur  esse,  et 
fuisset  facillimo,  si  culpa  a  quibusdam  abfuisset. 

XXIX.  ARG.  Conimendat  netfotiii  Lamiae:  ‘luenl  SI1S1,C 
cli.nl  excusal.  (Hirtio  cl  Pan.,  coss.  7H0  .p.n 

M  T.  C.  S.  P.  D.  Q.  CORNIFICIO. 

\  !\Ton  modo  tibi,  cui  omnia  nostra  notissima 
sunt,’  sed  neminem  in  populo  Romano  arbitror  esse, 
cui  sit  ignota  ea  familiaritas.  quae  nulncumL.  La 
mia  est.  Etenim  magno  theatre  spectata  est  turn, 


nuum  est  ab  Gabinio  consule  relegatus,  quod  hbere 
et  oriiter  salutem  meam  defendisset.  Nec  ex  eo  amor 
biter  nos  natus  est:  sed  quod  emt  vetu,  et^ngn,, 
propterea  nullum  penculum  pro  me  adire  dubita  . 

\d  liaec  officia  vel  merita  potius  lucundissima  con 
suetudo  accedit,  ut  nullo  prorsus  plus  Eommede 
cter  Non  puto  te  iam  exspectare ,  quibus  eum  ti 
verbis  commendem.  Caussa  enim  tanti  amons  in- 
telli^is  quae  verba  desideret;  ns  me  omnibus  usu 
putato .  2.  Tantumvelimexistimes,  si  negotia  Lamiae, 
procuratores,  libertos,  familiam,  quibuscumque rebus 
opus  erit,  defendcris,  gratius  mibi  futurum q«a 
si  ea  tua  liberalitas  pertinuisset  ad  rem  famibaren 
meam;  nec  dubito,  quin  sine  mea  commendatione 
quod  tuum  est  iudicium  de  homimbus,  ipsius Lamiae 
caussa  studiose  omnia  facturus  sis :  quamqumu^rat 
nobis  dictum,  te  existimare,  alicui  senatus  consi  , 
quod  contra  dignitatem  tuam  fieret  ,  senbendo  La 
miam  adfuisse;  qui  omnino  consulibus  l 
quam  fuit  ad  scribendum:  deinde  omnia  turn  lalsa 
Latus  consulta  deferebantur.  Nisi  forte  etiam  1U 
Semproniano  senatus  consulto  me  censes  adtuisse, 
qui  ne  Romae  quidem  turn  fui,  deque  eo  ad  tescripsi, 
re  recenti.  Sed  haec  hactenus.  3.  Te ,  mi  Cormfici 
etiam  atque  etiam  rogo,  ut  omnia  Lamiae  nego  « 
putes  esse  curesque,  ut  intelligat  hanc  commendat  - 
onem  maximo  sibi  usui  fuisse.  Hoc  miln  gratius  la- 
cere  nihil  potes.  Cura,  ut  valeas. 

XXX.  ARG.  Silentium  litteranim  excusat:  de  hello  reno- 
vato  scril.it,  et  de  angustiis  pecuniae  pul.licae:  de  Dionysio, 

de  Lucceio  et  de  Calvisii  legatis. 

(Romae,  occisis  Pansa,  Hii  lio  coss.  711* 

M.  T.  C.  S.  P.  D.  CORNIFICIO. 

1 .  Itane?  praeter  litigatores  nemo  ad  te  meas  ht- 
teras?  Multae  istae  quidem:  tu  enim  perfecisti,  ut 
nemo  sine  litteris  meis  tibi  se  commendatum  putaret : 
sed  quis  umquam  tuorum  rnihi  dixit  esse,  cui  darem, 
quin  dederim?  aut  quid  rnihi  iucundius,  quam  quum 
coram  tecum  loqui  non  possim ,  aut  scribere  ad  te  aut 
tuas  legere  litteras?  Illud  magis  rnihi  solet  esse  mole 
stum,  tantis  me  impediri  occupatiombus ,  ut  ad  t 
scribendi  meo  arbitratu  facultas  nulla  detur.  Non 
enim  te  epistolis,  sed  voluminibus  lacesserem,  quibus 
quidem  me  a  te  provocari  oportebat.  Quamvis  enim 
occupatus  sis,otii  tamen  plus  habes:  aut,  si  ne  tu  qui 

dem  vacas,  noli  impudens  esse ,  nec  rnihi  molestian 

exhibere,  et  a  me  litteras  crebriores,  quum  tu  mi  i 
raro  mittas ,  flagitare.  2.  Nam  quum  antea  distine- 
barmaximis  occupationibus,  propterea  quod  omnibus 
curis  rempublicam  rnihi  tuendam  putabam :  turn  hoc 

tempore  multo  distineor  vehementius.  Ut  enim  gra- 

vius  aegrotant  ii,  qui,  quum  levati  morbo  viderentur, 
in  eum  de  integro  inciderunt :  sic  vehementius  nos  la- 
boramus,  qui,  profligato  bello  ac  paene  sublato,  reno- 
vatum'belhmi  gere« cogamur.  Sed  haec  hactenus. 

3  Tutibi,  miCornifici,  fac  ut  persuadeas ,  non  esse 
nie  tarn  imbecillo  animo ,  ne  dicam  inhumane  ut  a  te 
vinci  possim  aut  officiis,  aut  amore.  Non  dubitabam 
equidem :  verumtamen  multo  rnihi  notiorem  amorem 
tuum  effecit  Cherippus.  0  hominem ,  semper  ilium 
quidem  rnihi  aptum  ,  nunc  vero  etiam  suavem .  \  ul- 
tus  mehercule  luos  rnihi  expressit  omnes :  non  solum 
animum  ac  verba  pertulit.  Itaque  noli  yereri,  ne  tibi 
succensuerim,  quod  codem  exemplo  ad  me,  quo  ad 
ecteros.  Requisivi  equidem  proprias  ad  me  unum  a 
te  litteras;  sed  neque  vehementer  et  amanter.  4.  De 


762 


83.  M.  T.  CICERONIS 


sumptu ,  quern  te  in  rem  militarem  facere  et  fecisse 
dicis,  nihil  sane  possum  tibi  opitulari,propterea  quod 
et  orbus  senatus  ,  consulibus  araissis,  et  incredibiles 
angustiae  pecuniae  publicae,  quae  conquiritur  undi- 
que,  ut  optime  meritis  militibus  promissa  solvantur; 
quod  quidem  fieri  sine  tributo  posse  non  arbitror.  5. 
De  AttioDionysio  nihil  puto  esse:  quoniam  mihi  nihii 
dixit  Stratorius.  De  P.  Lucceio  nihil  tibi  concedo, 
quo  studiosior  eius  sis,  quam  ego  sum.  Est  enim 
nobis  necessarius.  Sed  a  magistris  quum  contende- 
rem  de  proferendo  die,  probaverunt  mihi  sese,  quo 
minus  id  facerent,  et  compromisso  et  iureiurando  im— 
pediri.  Quare  veniendum  arbitror  Lucceio.  Quam- 
quam,  si  meis  litteris  obtemperavit,  quum  tu  haec  le¬ 
ges,  ilium  Romae  esse  oportebit.  6.  Ceteris  de  rebus, 
maximeque  de  pecunia,  quum  Pansae  mortem  igno- 
rares,  scripsisti,  quae  per  nos  ab  eo  consequi  te  posse 
aibitiaiere.  Quae  te  non  fefellissent,  si  viveret:  nam 
te  diligebat.  Post  mortem  autem  eius  quid  fieri  pos¬ 
set  ,  non  videbamus.  7.  De  Venuleio ,  Latino ,  Hora¬ 
tio,  valde  laudo.  Illud  non  nimium  probo,  quod  scri¬ 
ps,  quo  illi  animo  aequiore  ferrent,  te  tuis  etiam  le- 
gatis  lictores  ademisse.  Honore  enim  dirnii  cum  i<mo- 
minia  dignis  non  erant  comparandi:  eosque  ex  sena¬ 
tus  consulto,  si  non  decedunt,  cogendos,  utdecedant, 
existimo.  Haec  fere  ad  eas  litteras,  quas  eodem  exem- 
plo  binas  accepi.  De  reliquo  velim  tibi  persuadeas, 
non  esse  mihi  meam  dignitatem  tua  cariorem. 


83. 

LIBER  DECIMUS  TERTIUS. 


I.  ARG.  A  Memmio,  qui  Athenis,  nli  damnatus  lege  de 
amhitu  (ad  Attic.  IV,  18.)  exsulabat,  ante  Ciceronis  adventum 
Mitylenas  discesserat,  his  litteris  petit,  ut  in  gratiam  cumPatro- 
ne  Epicureo  redeat  eique  locum  coneedat,  ubiEpicurus  habitave- 
rat.  (Athenis,  Rufo,  Marcello  coss.  703.) 

M.  T.  C.  S.  P.  D.  C.  MEMMIO. 

I.  Etsi  non  satis  mihi  constiterat,  cum  aliquane 
animi  mei  molestia,  an  potius  libenter  te  Athenis  vi- 
surus  essem,  quod  iniuria,  quam  accepisti,  dolore  me 
afficeret,  sapientia  tua,  qua  fers  iniuriam,  laetitia  :  ta- 
men  vidisse  te  mallem.  Nam  quod  est  molestiae,  non 
sane  multo  levius  est,  quum  te  non  video:  quod  esse 
potuit  voluptatis,  certe,  si  vidissem  te,  plus  fuisset. 
Itaque  non  dubitabo  dare  operam,  ut  te  videam,  quum 
id  satis  commode  facere  potero.  Interea,  quod  per 
litteras  et  agi  tecum  et,  ut  arbitror,  confici  potest, 
agamnunc.  2.  Ac  te  illud  primum  rogabo,  ne  quid 
invitus  mea  caussa  facias:  sed  id,  quod  mea  intelli- 
ges,  tua  nullam  in  partem  multum  interesse,  ita  mihi 
des,  si  tibi,  ut  id  libenter  facias,  ante  persuaseris. 
Cum  Patrone  Epicureo  mihi  omnia  sunt:  nisi  quod  in 
philosophia  vehementer  ab  eo  dissentio.  Sed  et  initio 
Romae,  quum  te  quoque  et  tuos  omnes  observabat,  me 
coluit  in  primis :  etnuper,  quumea,  quae-voluit,  de 
suis  commodis  et  praemiis  consecutus  est,  me  habuit 
suorum  defensorum  et  amicorum  fere  principem :  et 
lam  a  Phaedro,  qui  nobis,  quum  pueri  essemus,  ante- 
quam  1  hilonem  cognovimus,  valde,  ut  philosophus, 
postea  tamen,  ut  vir  bonus  et  suavis  et  officiosus,  pro- 


babatur,  traditus  mihi  commendatusque  est.  3.  Is 
igitur  Patro  quum  ad  me  Romam  litteras  misisset,  uti 
te  sibi  placarem  peteremque,  ut,  nescio  quid,  illud 
Epicuri  parietinarum  sibi  concederes:  nihil  scripsiad 
te  ob  earn  rem ,  quod  aedificationis  tuae  consilium 
mea  commendatione  nolebam  impediri.  Idem,  ut 
veni  Athenas,  quum  idem,  ut  ad  te  scriberem,  rogas- 
set :  ob  earn  caussam  impetravit ,  quod  te  abiecisse  il- 
lam  aedificationem  constabat  inter  omnes  amicostuos. 
4.  Quod  si  ita  est,  et  si  iam  plane  tua  nihil  interest, 
velim,  si  qua  offensiuncula  facta  est  animi  tui,  perver- 
sitate  aliquorum,  (novi  enim  gentem  illam,)  des  te  ad 
lenitatem  vel  propter  tuam  summam  humanitatemvel 
etiam  honoris  mei  caussa.  Equidem,  si,  quid  ipse 
sentiam,  quaeris,  nec  cur  ille  tantooperecontendat,  vi¬ 
deo,  nec  cur  tu  repugnes:  nisi  tamen  multo  minus  ti¬ 
bi  concedi  potest,  quam  illi,  laborare  sine  caussa. 
Quamquam  Patronis  et  orationem  et  caussam  tibi  co- 
gnitam  esse  certo  scio.  Honorem,  officium,  testamen- 
torum  ius ,  Epicuri  auctoritatem ,  Phaedri  obtestatio- 
nem,  sedem ,  domicilium ,  vestigia  summorum  homi- 
num ,  sibi  tuenda  esse  dicit.  Lotam  hominis  vitam 
rationemque,  quam  sequitur  in  philosophia,  deridea- 
mus  licet,  si  hanc  eius  contentionem  volumus  repre- 
hendere.  Sed,  mehercules,  quando  illi  ceterisque, 
quos  ilia  delectant,  non  valde  inimici  sumus;  nescio 
an  ignoscendum  sit  huic,  si  tanto  opere  Iaborat:  in 
quo  etiamsi  peccat,  magis  ineptiis ,  quam  improbitate 
peccat.  5.  Sedneplura,  (dicendum  enim  aliquando 
est,)  Pomponium  Atticum  sic  amo,  ut  alterum  fratrem. 
Nihil  est  illo  mihi  nec  carius  nec  iucundius.  Is  (non 
quo  sit  ex  istis :  est  enim  omni  liberali  doctrina  poli- 
tissimus:  sed  valde  diligitPatronem,  valde  Phaedrum 
amavit,)  sic  a  me  hoc  contendit,  homo  minime  ambi- 
tiosus,  minime  in  rogando  molestus,  ut  nihil  umquam 
magis:  nec  dubitat,  quin  ego  a  te  nutu  hoc  consequi 
possem,  etiam  si  aedificaturus  esses.  Nuncvero,  si 
audierit  ,  te  aedificationem  deposuisse,  neque  tamen 
me  a  te  impetrasse;  non  te  in  me  illiberalem,  sed  me 
in  se  negligentem  putabit.  Quamobrem  peto  a  te,  ut 
scribas  ad  tuos,  posse  tua  voluntate  decretum  illud 
Areopagitarum,  quem  vno[iviy.ionL<jn6v  illi  vocant,  tol- 
li.  Sed  redeo  ad  prima.  6.  Prius  velim  tibi  persua¬ 
deas,  ut  hoc  mea  caussa  libenter  facias,  quam  ut  fa¬ 
cias.  Sic  tamen  habeto:  si  feceris,  quod  rogo,  fore 
mihi  gratissimum.  Vale. 

II.  ARG.  Petit,  ut  Evantlro  statuano  alitjuid  de  sacrarii 
hahitadone  accommodet.  (Laodiceae,  Panllo,  Marcello  coss.  704.) 

CICERO  MEMMIO  S. 

C.  Aviano  Evandro,  qui  habitat  in  tuo  sacrario,  et 
ipso  multum  utor,  et  patrono  eius  M.  Aemilio  familia- 
rissime.  Peto  igitur  a  te  in  maiorem  modum ,  quad 
sine  tua  molestia  fiat,  ut  ei  de  habitatione  accommo- 
des.  Nam  propter  opera  instituta  multa  multorum 
subitum  est  ei  remigrare  Kal.  Quint.  Impedior  vere- 
cundia,  ne  te  pluribus  verbis  rogem;  neque  tamen 
dubito,  quin ,  si  tua  nihil  aut  non  multum  intersit,  eo 
sis  animo,  quo  ego  essem,  si  quid  tu  me  rogares.  Mihi 
certe  gratissimum  feceris.  Vale. 

III.  ARG.  Fufium  conimendat. 

(Laodiceae,  Paullo,  Marcello  coss.  704.) 

M.  T.  C.  S.  P.  D.  C.  MEMMIO. 

A.  Fufium,  unum  ex  meis  intimis,  observantissi- 
mum  studiosissimumque  nostri,  eruditum  hominem 
et  summa  humanitate  tuaque  amicitia  dignissimum, 

velim  ita  trades,  ut  mihi  coram  recepisti.  Tam  gra 
turn  mihi  id  erit,  quam  quod  gratissimum.  Ipsum 
praeterea  summo  officio  et  summa  observantia  tibi  m 
perpetuum  devinxeris.  ^le. 


IV  ARG.  Valerio  agiis  in  milites  distrilmeniUs  a  Caesare 
praefecto  Volaterranos  commemlat,  ne  eorum  ager  dividatur. 

(Romae,  Fabio,  Treboiiio  suff.  709.) 

M  T  C  S.  D.  Q.  VALERIO  Q.  F.  ORCAE 
LEG.  PROPRAET. 

\  Cum  municipibus  Volaterrams  mihi  summa 
necessitudo  est.  Magno  emm  meo  beneficio  ; affecti 
cumulatissime  mihi  gratiam  retulerunt.  nam  nec 
honoribus  meis  nec  in  laboribus  umquam  defuerud. 
Gum  quibus  si  mihi  nulla  caussa  interceded,  amen, 
quod  te  vehementissime  diligo,  quodque  me  a  te  plu 
rimi  fieri  sentio ,  et  monerem  te  et  hortarer ,  ut  eorun 
fortunis  consumes,  praesertim  quum  prope  ?raecx- 
nnam  caussam  haberent  ad  ius  obtmendum :  primum, 

quod  Sudani  temporis  acerbitatem  deorum  immor^- 

lium  benignitate,  subterf ugerunt :  deinde  quod  sum 
mo  studio  populi  Romani  a  me  in  consulatu  meo  de¬ 
fend  sunt  P  2.  Quum  tribuni  plebis  legem  miquissi- 
mam  deeorum  agris  promulgaviasent:  act  kj .  seaa u, 
nonuloque  Romano  persuasi,  ut  eos  cives,  quibus  ioi 
tunapepercisset,  salvos  esse  veiled.  Hanc  actionem 
me  am  CP.  Caesar  primo  suo  consulatu  in  lege  agraria 
comprobavit  agrumque  Volaterranum  et  oppidum 
omni  periculo  in  perpetuum  liberavit,  utmihidubiu 
non  sFt,  quin  is,  qui  novas  necessitudmes  a^un  t 
vetera  sua  beneficia  conservan  velit.  Quamobrem 
est  tuae  prudentiae  aut  sequi  eius  auctontatem, cuius 
sectam  atque  imperium  summa  cum  tua  digmtate  se 

.  ailf  cex'te  illi  integram  omnem  caussam  re 

servare.  ’  Illud  vero  dubitare  non  debes,  quin  tarn 
-rave,  tarn  firmum,  tarn  honestum  mumcipium  tibi 
tuo  summo  beneficio  in  perpetuum  obligan  veils.  ^ 

cPd  haec,  quae  supra  scnpta  sunt,  eo  spectant,  ut  te 
horter  et  suadeam.  Reliqua  sunt ,  quae  pertinent  ad 
ro-andum-  ut  non  solum  tua  caussa  tibi  consilium  me 
dare  putes,  sed  etiam,  quod  mihi  opus  sit,  me  a  te  pe 
tere  et  ro^are.  Gratissimum  lgitur  mihi  feceris, 
Volaterranos  omnibus  rebus  integros  incolumesque 
esse  vXeris.  Eorum  ego  domicilia,  sedes,  rem,  tor- 
tunas  ,  quae  a  diis  immortalibus  et  a  praestantissimis 
in  nostra  republicacivibus,  summo  senatus  populique 
Cad  sX  conservatae  sunt,  tuae  fidei  nistitiae 
bonitatique  commendo.  4.  Si  pro  mew Jins inis op 
u11<5  farultatem  mihi  res  hoc  tempore  daiet,  ut  ita  ae 
fendere  possem  Volaterranos,  quemadmodum  consue- 
vi  tueri  meos ;  nullum  officium ,  nullum  demque 
Tamen  in  quo  illis  prodesse  possem,  praetermitterem 
Sed  quando  apud  te  nihilo  minus  hoc  tempore  valere 
me  confido ,  quam  valuerim  semper  apud  omnes,  pr 
nostra  summa  necessitudine  parique  inter  nos set  mi  - 
tua  benevolentia  abs  te  peto,  ut  ita  de  Volaterrams 
mereare,  ut  existiment,  eum  quasi  divino  consilio  isti 
negotio  praepositum  esse,  apud  quern  unum  nos,  eo¬ 
rum  pe^etui  defensores,  plurimum  valere  possemus. 

V.  ARG.  Rogat,  ne  ager  (Jurtii  ilividatur. 

(Falio,  Trebonio  coss.  709.) 

M  T  C  S  P.  D.  Q.  VALERIO,  Q.  F.  ORCAE, 

'  LEG.  PROPRAET. 

1  Non  moleste  fero  earn  necessitudinem ,  quae 
mihi  tecum  est,  notam  esse  quam  plunmis :  nequo  ta- 
men  oh  earn  caussam  (quod  tu  optime  existimare  po- 


tes)  te  impedio ,  quo  minus  susceptum  negotium ,  pro 
tua  fide  et  diligentia ,  ex  voluntate  Caesaris ,  qui  tibi 
rem  magnam  difficilemque  commisit,  gerere  possis. 
Nam  quum  multi  a  me  petant  multa,  quod  de  tua  erga 
me  voluntate  non  dubitent,  non  committo,  ut  ambitio- 
ne  mea  conturbem  officium  tuum.  2.  C.  Curtio  ab 
ineunte  aetate  familiarissime  sum  usus.  Eius  et  bui 
lani  temporis  iniustissima  calamitate  dolui,  etquum 
iis,  qui  similem  iniuriam  acceperant,  amissis  omni 
bus  fortunis,  reditus  tamen  in  patnam  voluntate 
omnium  concedi  videretur ,  adiutor  incolumitatis  iui. 
Is  habet  in  Volaterrano  possessionem,  quum  in  earn, 
tamquam  e  naufragio,  reliquias  contulisset.  Hoc  au- 
tem  tempore  eum  Caesar  in  senatum  legit,  quern  01 
dinem  ille ,  ista  possessione  amissa,  tueri  vix  potest. 
Gravissimum  autem  est,  quum  superior  factus  sit  or- 
dine,  inferiorem  esse  fortuna;  minimeque  convemt, 
ex  eo  a-ro,  qui  Caesaris  iussu  dividatur,  eum  moven, 
qui  Caesaris  beneficio  senator  sit.  3.  Sed  mihi  mi¬ 
nus  libet  multa  de  aequitate  rei  scnbere  ,  ne  caussa 
potius  apud  te  valuisse  videar,  quam  gratia^  Ouam- 
obrem  te  in  maiorem  modum  rogo,  ut  C.  Curtii  rem 
meam  putes  esse :  quidquid  mea  caussa  faceres,  ut,  u 
C.  Curtii  caussa  quum  feceris,  existimes,  quod  1  e 
per  me  habuerit ,  id  me  habere  abs  te.  Hoc  te  vehe- 
menter  etiam  atque  etiam  rogo. 


Via.  ARG.  Cuspii  quum  ceteros  aniicos  omnes  commen¬ 
dat,  turn  in  pvimis  L.  lulium. 

(Romae,  MarceJlino,  Fliilippo  coss.  698.) 

M  T  C  S  P  D.  Q.  VALERIO,  Q.  F.  ORCAE, 

‘  ‘  '  PROCOS. 

1  Si  vales,  bene  est,  valeo.  Credo  te  memona 
tener'e ,  me  et  coram  P.  Cuspio  tecum  locutum  esse, 
quum  te  prosequerer  paludatum ,  et  item  postea  plu 
ribus  verbis  tecum  egisse,  ut,  quoscumque  tibi  eius 
necessarios  commendarem,  haberes  eos  in  numero 
meorum  necessariorum.  Id  tu  pro  tua  summa  erga 
me  benevolentia  perpetuaque  observantia  mihi  libe- 
ralissime  atque  humanissime  recepisti.  2.  Cuspius, 
homo  in  omnes  suos  officiosissimus,  mirifice  quosdam 
homines  ex  ista  provincia  tuetur  et  diligit ,  propterea, 
quod  fuit  in  Africa  bis ,  quum  maximis  societatis  ne- 
aotiis  praeesset.  Itaque  hoc  eius  officium ,  quod  ad- 
hibet  erga  illos,  ego  mea  facilitate  et  gratia  soleo, 
quantum  possum,  adiuvare.  Quare  Cuspianorum 
omnium  commendationis  caussam  hac  tibi  epistola 
exponendam  putavi.  Reliquis  epistolis  tantum  fa- 
ciam ,  ut  notam  apponam  earn ,  quae  mihi  tecum  con 
venit,  et  simul  significern,  de  numero  esse  Cuspu 
amicorum  3.  Sed  hanc  commendationem,  quam  his 
Htteris  consignare  volui,  scito  esse  omnium  gravissi- 
mam  Nam  P.  Cuspius  singulari  studio  contendit  a 
me  ut  tibi  quam  diligentissime  L.  lulium  commen¬ 
darem  Eius  ego  studio  vix  videor  mihi  satisfacere 
posse,  si  utar  verbis  iis,  quibus,  quum  diligentissime 
quid  a"imus ,  uti  solemus.  Nova  quaedam  postulat, 
et  putat  me  eius  generis  artificium  quoddam  tenere. 
Ei  e°n  pollicitus  sum  me  ex  intima  nostra  arte  de- 
prompturum  mirificum  genus  commendationis.  Id 
quoniam  assequi  non  possum ,  tu  re  velim  efficias ,  ut 
ille  -enere  mearum  litterarum  mcredibile  quiddam 
perfectum  arbitretur.  4.  Id  facies,  si  omne  genus  li- 
bcralitatis,  quod  et  ab  humanitate  et  potestate  tuapro- 
ficisci  poterit ,  nonmodore,  ied  etiam  verbis,  vultu 
denique  exprompseris :  quae  quantum  in  provincia 
valeant,  vellem  expertus  esses:  sed  tamen  suspicor. 

Ipsum  hominem ,  quern  tibi  conimendo ,  perdignum 
esse  tua  amicitia,  non  solum,  quia  mihi  Cuspius  di- 
cit,  credo,  (tametsi  id  satis  esse  debebat,)  sed  quia 
novi  eius  iudicium  in  hominibus  et  amicis  delinn- 
dis.  5.  Harum  litterarum  vis  quanta  fuerit,  prope- 
diem  iudicabo,  tibique,  ut  confido,  gratias  agam.  E<ro, 
quae  te  velle,  quaeque  ad  te  pertinere  arbitrabor, 
omnia  studiose  diligenterque  curabo.  Cura,  ut  valeas! 


vil).  ARG.  Co  mm  end  at  Cornelium.  (Romae,  eod.  anno.) 

CICERO  VALERIO  S. 

P.  Cornelius,  qui  tibi  has  litteras  dedit,  est  mihi  a 
P.  Cuspio  commendatus:  cuius  caussa  quanto  opere 
cuperem  deberemque,  profecto  ex  me  facile  cognosti. 
\  ehementer  te  rogo,  ut  cures,  ut  ex  hac  commenda- 
tione  mihi  Cuspius  quam  maximas ,  quam  primum 
quam  saepissime  gratias  agat.  Vale. 

Vir.  ARG.  Petit  a  Cluvio,  ne  municipii  Atellani  vectigalis 
ager  dividatur.  (Romae,  Fabio,  Trebonio  coss.  suff.  709.) 

M.  T.  C.  S.  P.  D.  CLUVIO. 

I  .  Quum  in  Galliam  proficiscens  pro  nostra  ne- 
cessitudine  tuaque  summa  in  me  observantia  ad  me 
domum  yenisses,  locutus  sum  tecum  de  agro  vectigali 
municipii  Atellani,  qui  esset  in  Gallia:  quantoque 
opere  eius  municipii  caussa  laborarem,  tibi  ostendi. 
Post  tuam  autem  profectionem,  quum  et  maxima  res 
municipii  honestissimi  mihique  coniunctissimi,  et 
summum  meum  officium  ageretur,  pro  tuo  animo  in 
me  singulari  existimavi,  me  oportere  ad  te  accuratius 
scribeie:  etsi  non  sum  nescius,  et  quae  temporum  ra¬ 
tio,  et  quae  tua  potestas  sit,  tibique  negotium  datum 
esse  a  C.  Caesare,  non  iudicium,  praeclare  intelligo. 
Quare  a  te  tantum  peto,  quantum  et  te  facere  posse,  et 
Jihenter  mea  caussa  facturum  esse  arbitror.  2.  Et 
piimum  velim  existimes,  quod  res  est,  municipii  for- 
tunas  omnes  in  isto  vectigali  consistere :  his  autem 
temporibus  hoc  municipium  maximis  oneribus  pres- 
sum ,  summis  affectum  esse  difficultatibus.  Hoc  etsi 
commune  videtur  esse  cum  multis :  tamen  mihi  cre- 
de,  singulares  huic  municipio  calamitates  accidisse: 
quas  idea  co  non  commemoro,  ne,  de  miseriis  meorum 
necessariorum  conquerens ,  homines ,  quos  nolo ,  vi- 
deai  oflendere.  3.  Itaque,  nisi  magnam  spem  habe- 
iem,  C.  Caesari  nos  caussam  municipii  probaturos, 
non  erat  caussa,  cur  a  te  hoc  tempore  aliquid  conten- 
derem.  Sed  quia  confido  mihique  persuasi,  ilium  et 
dignitatis  municipii,  et  aequitatis,  etiam  voluntatis 
erga  se  habiturum  esse  rationem :  ideo  a  te  non  dubi- 
tavi  contendere,  ut  hanc  caussam  illi  integram  conser- 
vares  L  Quod  etsi  nihilominus  a  te  peterem,  si  ni¬ 
hil  audivissem  te  tale  fecisse :  tamen  maiorem  spem 
impetrandi  nactus  sum,  posteaquam  mihi  dictum  est, 
hoc  idem  a  te  Rhegienses  impetravisse.  Qui  etsi  te 
aliqua  necessitudine  attingunt:  tamen  tuus  amor  in 
me  sperare  me  cogit,  te,  quod  tuis  necessariis  tribue- 
ns> ltlem  esse  tributurum  meis :  praesertim  quum  e°n 
pro  his  unis  petam;  habeam  autem,  qui  simili  caussa 
laborent,  complures  necessarios.  Hoc  me  non  sine 
caussa  facere,  neque  aliqua  levi  ambitione  commotum 
a  te  contendere, etsi  te  existimare  arbitror:  tamen  mi¬ 
hi  affirmanti  credas  velim,  me  huic  municipio  debere 
plurimum;  nullum  umquam  fuisse  tempus  neque  ho- 
norum  neque  laborum meorum,  in  quo  non  huius  mu¬ 
nicipii  studium  in  me  exstiterit  singulare.  5.  Qua- 
propter  a  te  etiam  atque  etiam,  pro  nostra  summa  con- 


iunctione  proque  tua  in  me  perpetua  et  maxima  bene- 
volentia,  maiorem  in  modum  peto  atque  contendo,  ut, 
quum  fortunas  agi  eius  municipii  intelligas ,  quod  sit 
mihi  necessitudine,  officiis,  benevolentia  coniunctis- 
simum,  id  mihi  des;  quod  erit  huiusmodi,  ut,  si  a 
Caesare,  quod  speramus,  impetrarimus ,  tuo  beneficio 
nos  id  consecutos  esse  iudicemus :  sin  minus ,  pro  eo 
tamen  id  habeamus ,  quum  a  te  data  sit  opera ,  ut  im- 
petraremus.  Hoc  quum  mihi  gratissimum  feceris, 
turn  viros  optimos,  homines  honestissimos  eosdemque 
gratissimos  et  tua  necessitudine  dignissimos ,  summo 
beneficio  in  perpetuum  tibi  tuisque  devinxeris. 

Vill.  ARG.  Rogaf,  ne  dividat  Albinifal.  praedia. 

(Romac,  Fabio,  Trebonio  coss.  suff.  709.) 

M.  T.  C.  S.  P.  D.  M.  RUTILIO. 

\ .  Quum  et  mihi  conscius  essem ,  quanti  te  face- 
rem,  et  tuam  erga  me  benev-olentiam  expertus  essem, 
non  dubitavi  a  te  petere ,  quod  mihi  petendum  esset. 
P.  Sextium  quanti  faciam,  ipse  optime  scio;  quanti 
autem  facere  debeam,  et  tu  et  omnes  homines  sciunt. 
Is  quum  ex  aliis  te  mei  studiosissimum  esse  cognos- 
set ,  petivit  a  me ,  ut  ad  te  quam  accuratissime  scribe- 
rein  de  re  C.  Albinii  senatoris,  cuius  ex  filia  natus  est 
L.  Sextius,  optimus  adolescens,  filius  P.  Sextii.  Hoc 
idcirco  scripsi,  ut  intelligeres,  non  solum  me  pro  P. 
Sextio  laborare  debere,  sed  Sextium  etiam  pro  Albi- 
mo.  2.  Res  autem  est  haec :  a  M.  Laberio  C.  Albinius 
praedia  in  aestimationem  accepit:  quae  praedia  Labe- 
rius  emerat  a  Caesare  de  bonis  Plotianis.  Ea  si  dicam 
non  esse  e  republica  dividi,  docere  te  videar,  non  ro- 
gare.  Sed  tamen  quum  Caesar  Sullanas  venditiones 
et  assignations  ratas  esse  velit,  quo  firmiores  existi- 
mentur  suae :  si  ea  praedia  dividentur,  quae  ipse  Cae¬ 
sar  vendidit,  quae  tandem  in  eius  venditionibus  esse 
poterit auctoritas?  Sed  hoc  quale  sit,  tuprotuapru- 
dentia  considerabis.  3.  Ego  te  plane  rogo,  atque  ita, 
ut  maiore  studio ,  iustiore  de  caussa ,  magis  ex  animo 
rogare  nihil  possim,  ut  Albinio  parcas ,  praedia  Labe- 
riana  ne  attingas.  Magna  me  affeceris  non  modo  lae- 
titia,  sed  etiam  quodammodo  gloria,  si  P.  Sextius  ho- 
mini  maxime  necessario  satisfecerit  per  me,  ut  ego  illi 
uni  plurimum  debeam.  Quod  ut  facias,  te  vehemen- 
ter  etiam  atque  etiam  rogo.  Maius  mihi  dare  bene- 
ficium  nullum  potes.  Id  mihi  intelliges  esse  gratis¬ 
simum. 


IX.  ARG.  Crassipedi ,  Bithyniae  quaestorl,  Bithynicam 
puLlicanomm  societatem ,  in  primisque  Cu.  Pupium  coinmendat. 

(In  Cilida ,  Rufo,  Marcello  coss.  703.) 

M..T.  C.  S.  P.  D.  CRASSIPEDI. 

I .  Quamquam  tibi  praesens  commendavi,  utpo- 

tui  diligentissime,  socios  Rithyniae,  teque  quum  mea 
commendation,  turn  etiam  tua  sponte  intellexi  cupe- 
re  ei  societati,  quibuscumque  rebus  posses,  commo- 
dare ;  tamen  ,  quum  ii,  quorum  res  agitur ,  magni  sua 
interesse  arbitrarentur,  me  etiam  per  litteras  declara- 
re  tibi,  qua  essem  erga  ipsos  voluntate,  non  dubitavi 
haec  ad  te  scribere.  2.  Volo  enim  te  existimare,  me, 
quum  universo  ordini  publicanorum  semper  libentis- 
sime  tribuerim ,  idque  magnis  eius  ordinis  erga  me 
meritis  lacere  debuerim,  turn  in  primis  amicum  esse 
huic  Bithynicae  societati:  quae  societas  ordine ,  ipso 
hominum  genre,  pars  est  maxima  civitatis:  constat 
enim  ex  ceteris  societatibus :  et  casu  permulti  sunt  in 
ea  societate  valde  mihi  familiares,  in  primisque  is 
cuius  praecipuum  officium  agitur  hoc  tempore  P* 

Rupilius,  P.  F.  Menenia ,  qui  est  magister  in  ea  socie- 
tate.  3.  Quae  quum  ita  sint,  in  maiorem  modum  a 
te  peto,  Cn.  Pupium ,  qui  est  in  operis  eius  societatis, 
omnibus  tuisofficiis  atque  omni  liberalitatetueare,  cu- 
resque,  ut  eius  operae,  quod  tibi  facile  factu  est,  quam 
sratissimae  sintsociis,  remque  et  utilitatem  sociorum 
(cuius  rei  quantam  potestatem  quaestor  habeat,  non 
sum  ignarus,)  per  te  quam  maxirne  defensam  et  au- 
ctam  velis.  Id  quum  mihi  gratissimum  feceris ,  turn 
illud  tibi  expertus  promitto  et  spondeo ,  te  socios  Bi- 
thyniae,  si  iis  commodaris,  memores  esse  et  gratos 
cogniturum. 

X.  ARC.  M.  Urn  to ,  quern  Caesar,  in  Africanum  bellum 
profecturus,  Galliae Cisalpinae  praefecerat, (lib.  VI.  ep.  G.)\'ar- 
vunem,  quaestoreni  sorte  datum,  commendat. 

(Romae,  Cacsare  HI.  Lepido  toss.  708.) 


CICEROBRUTOS. 

1.  Quum  ad  tetuus  quaestor,  ALYarro,  profici- 
sceretur,  commendatione  egere  eum  non  putabam. 
Satis  enim  commendatum  tibi  eum  arbitrabar  ab  ipso 
more  maiorum,  qui ,  ut  te  non  fugit,  banc  quaesturae 
coniunctionem  liberorum  necessitudini  proximamvo 
luit  esse.  Sed  quum  sibi  ita  persuasisset  ipse,  meas 
de  se  accurate  scriptas  litteras  maximum  apud  tepon- 
dus  habituras,  a  meque  contenderet,  ut  quam  diligen- 
tissime  scriberem :  malui  facere ,  quod  meus  familia- 
ris  tanti  sua  interesse  arbitraretur.  2.  Ut  igitur  de- 
bere  me  facere  hoc  intelligas :  quumpnmumM.  ie- 
rentius  in  forum  venit,  ad  amicitiam  se  meam  contu- 
lit.  Deinde,  ut  se  corroboraVit ,  duae  caussae  acces 
serunt,  quae  meam  in  ilium  benevolentiam  augerent. 
una  quod  versabatur  in  hoc  studio  nostro ,  quo  etiam 
nunc  maxirne  delectamur,  et  cum  ingenio,  ut  nosti, 
nec  sine  industria ;  deinde,  quod  mature  se  contulit  in 
societates  publicanorum :  quod  quidem  nollem :  ma- 
ximis  enim  damnis  affectus  est.  Sed  tamen  caussa 
communis  ordinis  mihi  commendatissimi  fecit  amici- 
tiam  nostram  firmiorem.  Deinde  versatus  in  utnsque 
subselliis  optima  et  fide  et  fama  iam  ante  hanc  com- 
mutationem  reipublicae  petitiom  sese  dedit  honorem- 
aue  honestissimum  existimavit  fructum  laboris  sui. 

3  His  autem  temporibus  a  me  Brundisio  cum  littens 
et  mandatis  profectus  ad  Caesarem  est:  qua  in  re  et 
amorem  eius  in  suscipiendo  negotio  perspexi,  et  m 
conficiendo  ac  renuntiando  fidem.  Yideor  miln,  quum 
separatim  de  probitate  eius  et  moribus  dicturus  tuis- 
sem  si  prius  caussam,  cur  eum  tanto  opere  diligerem, 
tibi  exposuissem,  in  ipsa  caussa  exponenda  satis 
etiam  de  probitate  dixisse.  Sed  tamen  separatim  pro- 
-  mitto  in  meque  recipio,  fore  eum  tibi  et  voluptati  et 
usui  Nam  et  modestum  hominem  cognosces,  et  pu- 
dentem,  et  a  cupiditate  omni  remotissimum,  praeterea 
ma°ni  laboris  summaeque  industriae.  4.  Neque ego 
haeo  polliceri  debeo,  quae  tibi  ipsi,  quum  bene  co¬ 
lons,  iudicanda  sunt;  sed  tamen  in  omnibus  novis 
coniunctionibus  interest,  qualis  primus  aditus  sit,  et 
cjua  commendatione  quasi  amicitiae  fores  aperiantur. 
Ouod  ego  his  litteris  efficere  volui :  etsi  id  ipsa  per  se 
necessiludo  quaesturae  effecisse  debet.  Sed  tamen 
So  infirmius  illud,  hoc  addito.  Cura  igitur,  si  me 
tanti  facis,  quanti  etVarro  existimat  et  ipse  sentio, 
ut  quam  primum  intelligam,  hanc  meam  conimenda- 
tionem  tantum  illi  utilitatis  attulisse,  quantum  et  ipse 
sperarit  nec  ego  dubitarim. 


XI  1RG.  Com  mend  at  Bruto  vectigalia,  quae  Arpinatei  in 

Gallia  I.  abebant,  et  legates,  qui  ad  ea  exigendaprof.ciscebantur. 

(Romae,  Cacsare  III-  Lepido  coss.  708.) 

M.  T.  C.  S.  P.  D.  BRUTO. 

1.  Quia  semper  animadverti,  studiose  te  operam 
dare,  ut  ne  quid  meorum  tibi  esset  ignotum :  propter- 
ea  non  dubito,  quin  scias,  non  solum  cuius  mumci- 
pii  sim ,  sed  etiam  quam  diligenter  soleam  meos  mu- 
nicipes,  Arpinates,  tueri.  Quorum  quidem  omnia 
commoda  omnesque  facultates ,  quibus  et  sacra  conh- 
cere  et  sarta  tecta  aedium  sacrarum  locorumque  com- 
munium  tueri  possint,  consistunt  in  his  vectigalibus, 
quae  habent  in  provincia  Gallia.  Ad  ea  visenda  pe 
cuniasque,  quae  a  colonis  debentur,  exigenda&  o- 
tamque  rem  et  cognoscendam  et  administrandam  le- 
o-atos  equites  Romanos  misimus,  Q.  Fufidium,  Q.  r  ., 
M.  Faucium,  M.  F.,  Q.  Mamercum,  Q.  F.  2.  Peto  a  te 
in  maiorem  modum  pro  nostra  necessitudine ,  u  1  1 
ea  res  curae  sit,  operamque  des ,  ut  per  te  quam  com- 
modissime  negotium  municipii  administretur  quain 
primumque  conficiatur:  ipsosque,  quorum  nomina 
scripsi,  ut  quam  honorificentissime  protuanatura  et 
quam  liberalissime  tractes.  3.  Bonos  viros  ad  tuam 
necessitudinem  adiunxeris  municipiumque  gratissi¬ 
mum  beneficio  tuo  devinxeris:  mihi  vero  etiam  gi  a 
tius  feceris,  quod  quum  seipper  tueri  mumcipes  meos 
consuevi,  turn  hie  annus  praecipue  ad  meam  cur  am 
officiumque  pertinet.  Nam  constituendi  municipii 
caussa  hoc  anno  aedilem  filium  meum  fieri  volui,  et 
fratris  filium  etM.  Caesium,  hominem  mihi  maxirne 
necessarium :  is  enim  magistrate  in  nostro  munici 
nio,  nec  alius  ullus  creari  solet:  quos  cohonestaris,  in 
primisque  me ,  si  res  publica  municipii  tuo  studio, 
diligentia  bene  administrata  erit.  Quod  ut  facias,  te 
vehementer  etiam  atque  etiam  logo. 


XII.  ARG.  Commendat  Fufidium,  legatum  Arpinatmm, 
eumque  suum  quondam  in  Cilicia  trib.  mil. 

(Romae,  Cnesaro  III.  Lepido  coss.  708.) 

M.  T.  C.  S.  P.  D.  BRUTO. 

1  Alia  epistola  communiter  commendavi  tibi  le- 
gatosArpinatium,  utpotui  diligentissime ;  hac  sepa¬ 
ratim  Q.  Fufidium ,  quocum  mihi  omnes  necessitudi- 
nes  sunt,  diligentius  commendo,  non  ut  aliquid  de  ilia 
commendatione  deminuam,  sed  ut  hanc  add  am.  A  am 
et  privignus  est  M.  Caesii ,  mei  maxirne  et  familiaris 
et  necessarii,  et  fuit  in  Cilicia  mecum  tnbunus  mill 
turn:  quo  in  munere  ita  se  tractavit,  ut  accepisse  ab 
eo  beneficium  viderer,  non  dedisse.  2.  Est  praeterea 
(quod  apud  te  valet  plurimum)  a  nostris  studns  non 
abhorrens.  Quare  velim  eum  quam  liberalissime 
complectare  operamque  des ,  ut  in  ea  legatione,  quam 
suscepit  contra  suum  commodum,  secutus  auctorita- 
tem  meam,  quam  maxirne  eius  excellat  industria. 
Yu  It  enim,  id  quod  optimo  cuique  natura  tributum 
est  quam  maximam  laudem  quum  a  nobis ,  qui  eum 
impulimus,  turn  a  municipio  consequi;  quod  ei  con- 
tinget ,  si  hac  mea  commendatione  tuum  erga  ^.e  slu- 
dium  erit  consecutus. 

XHl.  ARG.  Commendnt  Castronium. 

(llomnc,  Caesmo  III.  Lepido  coss.  708.) 

M.  T.  C.  S.  P.  D.  BRUTO. 

L  Castronius  Paetus ,  longe  princeps  municipii 
Lucensis,  est  honestus  ,  gravis,  plenus  officii,  bonus 
plane  vir  et  quum  virtutibus ,  turn  etiam  lortuna ,  si 
quid  hoc  ad  rem  pertinet,  ornatus:  meus  autem  est 

familiarissimus ,  sic  prorsus ,  ut  nostri  ordinis  obser- 
vet  neminem  diligentius.  Quare  ut  et  meum  amicum 
et  tua  dignum  amicitia  tibi  commendo.  Cui  quibus- 
cumque  rebus commodaveris,  libiprofecto  iucundum, 
mihi  certe  erit  gratum.  Yale. 

XIV.  A  R  G.  Petit,  ut,  quam  L.  Stralioni  P.  Cornelius  de¬ 
lict,  pecuniam  ililigenter  exigat. 

(Romae,  CaesareUI.  Lepido  coss.  708.) 

M.  T.  C.  S.  P.  D.  BRUTO. 

I .  L.  TitioStrabone,  equite  Romano  in  primis  ho- 
nesto  et  ornato,  familiarissime  utor.  Omnia  mihi  cum 
eo  intercedunt  iura  summae  necessitudinis.  Huic 
in  tua  provincia  pecuniam  debet  P.  Cornelius.  Ea 
res  a  Yolcatio,  qui  Romae  ius  dicit,  reiecta  in  Galliam 
est.  2.  Peto  a  te  hoc  diligentius,  quam  si  mea  res 
esset,  quo  est  honestius  de  amicorum  pecunia  labora- 
re,  quam  de  sua,  ut  negotium  conficiendum  cures. 
Ipse  suscipias,  transigas  operamque  des,  quoad  tibi 
aequum  et  rectum  videbitur,  ut  quam  commodissima 
conditione  libertusStrabonis,qui  eius  rei  caussa  mis¬ 
sus  est,  negotium  conficiat  ad  nummosque  perveniat. 
Id  et  mihi  gratissimum  erit,  et  tu  ipse  L.  Titium  co¬ 
gnosces  amicitia  tua  dignissimum.  Quod  ut  tibi  cu- 
rae  sit,  ut  omnia  solent  esse,  quae  me  velle  scis,  te  ve- 
hementer  etiam  atque  etiam  rogo. 


XV.  ARG.  Praecilium  adolescentem ,  patre  natum  Caesa- 
ris  aniicissimo,  commendat.  (Asturae,  Caesaie  IV.  cos,  s.  coll,  709.) 

M.  T.  C.  S.  P.  D.  C.  CAESARI  IMP. 

\ .  Praecilium  tibi  commendo  unice,  tui  necessa- 
rii,  meifamiliarissimi,  virioptimi  filium  :  quern  quum 
adolescentem  ipsum  propter  elus  modestiam ,  huma- 
nitatem ,  animum  et  amorem  erga  me  singularem  mi- 
rifice  diligo,  turn  patrem  eius  re  doctus  intellexi  et  di- 
dici  mihi  fuisse  semper  amicissimum.  En,  hie  ille 
est,  [de  illis]  maxime  qui  irridere  atque  obiurgare  me 
solitus  est,  quod  me  non  tecum,  praesertim  quum  abs 
te  honorificentissime  invitarer,  coniungerem. 

AXX  sfiov  ov  note  ■d'vfiov  tvl  dTrj-&Eddiv  snet&ev. 
cJlg  vecfAXr[  sxdXvifje  fiiXouva. 

Audiebam  enim  nostros  proceres  clamitantes, 

AXy.if.iog  Edd  ,  Xvu  rig  are  y.at  oipiyovav  ev  el'nrj. 

2.  Sed  tamen  iidem  me  consolantur:  et  iam  hominem 
perustum  inani  gloria  volunt  incendere ;  atque  ita  lo- 
quuntur  : 

Mp  fictv  dtanovdl  yz  xal  uxXeiag  dnoXoifirjv, 
aXXtx  fiiyu  (jilgag  tl  xal  (ddofiivoidi  nviXtadai. 

Sed  minus  iam  movent,  ut  vides.  Itaque  ab  Homeri 
magniloquentia  confero  me  ad  vera  praecepta  Evgini- 
dov 

fiiacb  dO(fi<rvrjv,  ogzig  ov %  ctvza >  aocpog' 
quem  versum  senex  Praecilius  laudat  egregie ,  et  ait, 
posse  eumdem  et  dfia  nyoddeo  xaloniodco  videre,etta- 
men  nihilominus 

aliv  ciQidieveiv,  xal  vtzbLqoxov  efifievai  cxXXco v. 

Sed ,  ut  redeam  ad  id ,  unde  coepi :  vehementer  mihi 
gratum  feceris,  si  hunc  adolescentem  humanitate  tua,  j 
quae  est  singulars ,  comprehenderis ,  et  ad  id,  quod  j 
ipsorum  Praeciliorum  caussa  te  velle  arbitror,  addi-  j 
deris  cumulum  commendationis  meae.  Genere  novo  i 
sum  litterarum  ad  te  usus,  ut  intelligeres,  non  vulga- 
rem  esse  commendationem. 

ARG.  Apollnniuiii ,  Crassi  libertum,  Caesari,  in 
Hispania  Pompeii  filios  bello  persequenti,  cnniniemlat. 

(Asturae,  Caesaie  IV.  cos.  5.  colJ.  709.) 


M.  T.  C.  S.  P.  D.  C.  CAESARI  IMP. 

I.  P.  Crassum  ex  omni  nobilitate  adolescentem 
dilexi  plurimum :  et  de  eo  quum  ab  ineunte  eius  aeta- 
te  bene  speravissem ,  turn  per  me  existimare  coepi, 
[ex]  iis  iudiciis,  quae  de  eo  feceram,  cognitis.  Eius 
libertum  Apollonium  iam  turn  equidem,  quum  ille  vi- 
veret,  et  magni  faciebam  et  probabam.  Erat  enim  et 
studiosus  Crassi,  et  ad  eius  optima  studia  vehementer 
aptus:  itaque  ab  eo  admodum  diligebatur.  2.  Post 
mortem  autem  Crassi  eo  mihi  etiam  dignior  visus  est, 
quem  in  fidem  atque  amicitiam  meam  reciperem, 
quod  eos  a  se  observandos  et  colendos  putabat,  quos 
ille  dilexisset  et  quibus  carus  fuisset.  Itaque  et  ad 
me  in  Ciliciam  venit  multisque  in  rebus  mihi  magno 
usui  fuit  et  tides  eius  et  prudentia ;  et,  ut  opinor,  tibi  in 
Alexandrino  bello,  quantum  studio  et  fidelitate  conse- 
qui  potuit,  non  defuit.  3.  Quod  quum  speraret  te 
quoque  ita  existimare,  in  Ilispaniam  ad  te,  maxime 
ille  quidem  suo  consilio,  sed  etiam  me  auctore  estpro- 
fectus.  Cui  ego  commendationem  non  sum  pollici- 
tus;  non  quin  earn  valituram  apud  te  arbitrarer :  sed 
neque  mihi  egere  commendatione  videbatur,  qui  et  in 
bello  tecum  fuisset,  et  propter  memoriam  Crassi  de 
tuis  unus  esset,  et,  si  uti  commendationibus  vellet, 
etiam  per  alios  eum  videbam  id  consequi  posse.  Te¬ 
stimonium  mei  de  eo  iudicii,  quod  et  ipse  magni  ae- 
stimabat ,  et  ego  apud  te  valere  eram  expertus ,  ei  li- 
benter  dedi.  4.  Doctum  igitur  hominem  cognovi  et 
studiis  optimis  deditum ,  idque  a  puero.  Nam  domi 
meae  cum  Diodoto  Stoico ,  homine  meo  iudicio  erudi- 
tissimo,  multum  a  puero  fuit.  Nunc  autem,  incensus 
studio  rerum  tuarum,  teas  litteris  Graecis  mandare 
cupit.  Posse  arbitror:  valet  ingenio:  babet  usum: 
iam  pridem  in  eo  genere  studii  litterarumque  versa- 
tur:  satisfacere  immortal itati  laudum  tuarum  mirabi- 
liter  cupiebat.  Habes  opinionis  meae  testimonium  : 
sed  tu  hoc  facilius  multo,pro  tua  singulari  prudentia, 
iudicabis.  Et  tamen,  quod  negaveram,  commendo 
tibi  eum.  Quidquid  ei  commodaveris ,  erit  id  maio- 
rem  in  modum  gratum. 

XVII.  ARG.  Manium  Curium  Servio  Sulpicio ,  Aciiaiae 
{iraesiili,  commendat.  Cf.  ad  Div.  VII.  20. 

(Romae,  Cnesare  III.  Lcpido  coss.  708.) 

M.  T.  C.  S.  P.  D.  SER.  SULPICIO. 

l.M’  .  Curius,  quiPatris  negotiatur,  multis  et  ma- 
gnis  de  caussis  a  me  diligitur .  Nam  et  amicitia  pervetus 
mihi  cum  eo  est,  ut  primum  in  forum  venit,  instituta : 
et  Patris  quum  aliquoties  antea,  turn  proxime  hoc  mi- 
serrimo  bello  domus  eius  tota  mihi  patuit;  qua,  si 
opus  fuisset,  tam  essem  usus,  quam  mea.  Maximum 
autem  mihi  vinculum  cum  eo  est  quasi  sanctions  cu- 
iusdam  necessitudinis ,  quod  est  Attici  nostri  familia- 
rissimus  eumque  unum  praeter  ceteros  observat  ac 
diligit.  2.  Quem  si  tu  iam  forte  cognosti,  puto  me 
hoc,  quod  facio,  facere  serius.  Ea  est  enim  humani¬ 
tate  et  observantia,  ut  eum  tibi  iam  ipsum  per  se  com- 
mendatum  putem.  Quod  tamen  si  ita  est,  magno 
opere  a  te  quaeso,  ut  ad  earn  voluntatem,  si  quam  in 
ilium  ante  has  meas  litterascontulisti,quam  maximus 
postea  commendatione  cumulus  accedat.  3.  Sin  au¬ 
tem  propter  verecundiam  suam  minus  se  tibi  obtulit, 
aut  nondum  eum  satis  habes  cognitum,  aut  quae  caus¬ 
sa  est,  cur  maioris  commendationis  indigeat:  sic  tibi 
eum  commendo ,  ut  neque  maiore  studio  quemquam, 
neque  iustioribus  de  caussis  commendare  possim. 
Faciamque  id,  quod  debent  facere  ii ,  qui  religiose  et 

sine  ambitione  commendant.  Spondebo  eniin  tibi, 
vel  potius  spondeo  in  meque  recipio,  eos  esse  M’.  Cu- 
rii  mores  eamque  quum  probitatem,  turn  etiam  huma- 
nitatem ,  ut  eum  et  amicitia  tua ,  et  tam  accurata  com- 
mendatione,  si  tibi  sit  cognitus,  dignum  sis  existima- 
turus.  Mihi  certe  gratissimum  feceris,  si  mtellexero, 
has  litteras  tantum,  quantum  scribens  confidebam, 
apud  te  pondus  habuisse. 

XVIII.  AKG.  Laudat  Semi  voluntatem  erga  Atlicum ,  cui 
ut  neque  in  Epiroticis  neque  aliis  in  rebus  desit,  url.ane  vogat. 

(Romae,  Caesare  III.  Lepido  coss.  708.) 

CICERO  SERVIO  S. 

1 .  Non  concedam ,  ut  Attico  nostro ,  quem  elatum 
laetitia  vidi,  iucundiores  tuae  suavissime  ad  eum  et 
humanissime  scriptae  litterae  fuerint,  quam  mihi. 
Nam  etsi  utrique  nostrum  prope  aeque  gratae  erant : 
tamen  ego  admirabar  magis  te,  quasi  rogatus  aut 
certe  admonitus,  liberaliter  Attico  respondisses,  (quod 
tamen  dubium  nobis,  quin  ita  futurum  merit,  non 
erat,)  ultro  ad  eum  scripsisse ,  eique  nec  opinanti  vo¬ 
luntatem  tuam  tantam  per  litteras  detulisse.  De  quo 
non  modo  rogare  te,  ut  eo  studiosius  mea  quoque 
caussa  facias,  non  debeo,  (nihil  enim  cumulatius  hen 
potest,  quam  polliceris,)  sed  ne  gratias  quidem  agere, 
quod  tu  et  ipsius  caussa  et  tua  sponte  feceris.  2.  - 

lud  tamen  dicam,  mihi  id,  quod  fecisti,  esse  gratissi¬ 
mum  Tale  enim  tuum  iudicium  de  homine  eo,  quem 
unice  diliso,  non  potest  mihi  non  summe  esse  mcun- 
dum  Quod  quum  ita  sit,  esse  gratum  necesse  est. 
Sed  tamen,  quum  mihi  pro  coniunctione  nostra  vel 
peccare  apud  te  in  scribendo  licet,  utrumque  eorum, 
quae  negavi  mihi  facienda  esse ,  faciam.  Nam  et  ad 
id  quod  Attici  caussa  te  ostendisti  esse  facturum,  tan¬ 
tum  velim  addas ,  quantum  ex  nostro  amore  accessio¬ 
ns  fieri  potest:  et,  quod  modo  verebar  tibi  gratias 
agere,  nunc  plane  ago,  teque  ita  existimare  volo,  qm- 
buscumque  officiis  inEpiroticis  reliquisque  rebus  At- 
ticum  obstrinxeris,  iisdem  me  tibi  obligatum  fore. 


XIX  ARG.  Rogat,  utLysonem,  iam  antea  commendatum, 

in  necessitmlinem  recipiat.  (Romae,  Caesare  111.  Gepido  coss.  708.) 

M  T.  C.  S.  P.  D.  SER.  SULPICIO. 

1 .  Cum  Lysone  Patrensi  est  mihi  quidem  hospi- 
tium  vetus :  quam  ego  necessitudinem  sancte  colen- 
dam  puto;  sed  ea  caussa  etiam  cum  aliis  compluri- 
bus,  familiaritas  tanta  nullo  cum  hospite;  et  eaquum 
officiis  eius  multis ,  turn  etiam  consuetudine  quotidi- 
ana  sic  est  aucta,  ut  nihil  sit  famiharitate  nostra  con- 
iunctius.  Is  quum  Romae  annum  prope  ita  luisset, 
ut  mecum  viveret,  etsi  eramus  in  magna  spe ,  te  meis 
litteris  commendationeque  diligentissime  tacturum, 
id  quod  fecisti,  ut  eius  rem  et  fortunas  absentis  tue- 
rere :  tamen ,  quod  in  unius  potestate  erant  omnia ,  et 
ciuod  Lvso  fuerat  in  nostra  caussa  nostrisque  praesi 
diis,  quotidie  aliquid  timebamus.  Effectum  tamen 
est  et  ipsius  splendore  et  nostro  reliquorumque  ho- 
spitum  studio,  ut  omnia,  quae  vellemus,  a  Caesare 
impetrarentur:  quod  intelliges  ex  iis  litteris  ,  quas 
Caesar  ad  te  dedit.  2.  Nunc  non  modo  nonremittimus 
tibi  aliquid  ex  nostra  commendatione ,  quasi  adepti 
iam  omnia;  sed  eo  vehementius  a  te  contendimus, 
ut  Lvsonem  in  fidem  necessitudinemque  tuam  reci- 
pias,  cuius  dubia  fortuna ,  timidius  tecum  agebamus, 
verentes,  ne  quid  accideret  eiusmodi,  ut  netu  quidem 
mederi  posses;  explorata  vero  eius  incolumitate, 
omnia  a  te  summo  studio  summaque  cura  pcto.  Quae 


ne  singula  enumerem,  totam  tibi  domuni  commendo , 
in  his  adolescentem  filium  eius,  quem  C.  Memmius 
Gemellus,  cliens  meus ,  quum  in  calamitate  exsilii 
sui  Patrensis  civis  factus  esset,  Patrensium  legibus 
adoptavit ;  ut  eius  ipsius  hereditatis  ius  caussamque 
tueare.  3.  Caput  illud  est,  ut  Lysonem,  quem  ego 
virum  optimum  gratissimumque  cognovi ,  recipias  in 
necessitudinem  tuam.  Quod  si  feceris ,  non  dubito, 
quin  in  eo  diligendo  ceterisque  postea  commendando, 
idem,  quod  ego,  sis  iudicii  et  voluntatis  habiturus 
Quod  quum  fieri  vehementer  studeo,  turn  etiam  illud 
vereor  ne,  si  minus  cumulate  videbere  fecisse  ali- 
quid  eius  caussa,  me  ille  negligenter  scripsisse  putet, 
non  te  oblitum  mei.  Quanti  enim  me  faceres,  quum 
ex  sermonibus  quotidianis  meis ,  turn  ex  episto  is 
etiam  tuis  potuit  cognoscere. 

XX.  ARG.  Asclaponem  medicum  commenclat. 

(Romae,  Caesare  III.  Lepido  coss.  708.) 

CICERO  SERVIO  S. 

Asclapone  Patrensi,  medico,  utor  valde  familia- 
riter,  eiusque  quum  consuetudo  mihi  iucunda  fuit, 
turn  ars  etiam,  quam  sum  expertus  invaletudinemeo- 
rum  ;  in  qua  mihi  quum  ipsa  scientia,  turn  etiam  fide- 
litate  benevolentiaque  satisfecit.  Hunc igiturtibi com¬ 
mendo  ,  et  a  te  peto,  desoperam,  ut  intelhgat,  dili- 
wenter  me  scripsisse  de  sese ,  meamque  commend  a- 
tionem  usui  magno  sibi  fuisse.  Erit  id  mihi  vehe¬ 
menter  gratum.  _ 

XXI.  ARG.  Aemilii  absentia  quum  res  cetevas,  turn  liliev- 

tum  Hamnionium  com  mend  at. 

(Romae,  Caesare  III.  Lepido  coss.  708.) 

M.  T.  C.  S.  P.  D.  SER.  SULPICIO. 

\ .  M.  Aemilius  Avianus  ab  ineunte  adolescentia 
me  observavit  semperque  dilexit,  vir  quum  bonus, 
turn  perhumanus  et  in  omni  genere  officii  diligendus. 
Quem  si  arbitrarer  esse  Sicyone,  et  nisi  audirem, 
ibi  eum  etiam  nunc,  ubi  ego  reliqui,  Cibyraecommo- 
rari ,  nihil  esset  necesse ,  plura  me  ad  te  de  eo  sen- 
bere.  Perficeret  enim  ipse  profecto  suis  monbus 
suaque  humanitate,  ut  sine  cuiusquam  commenda¬ 
tione  diligeretur  abs  te  non  minus,  quam  et  a  me  et 
a  ceteris  suis  familiaribus.  2.  Sed  quum  ilium  abesse 
putem,  commendo  tibi  in  maiorem  modum  domuni 
eius ,  quae  est  Sicyone ,  remque  familiarem ,  maxime 
Caium  Avianum  Hammonium ,  libertum  eias :  quem 
quidem  tibi  etiam  suo  nomine  commendo.  Nam  quum 
propterea  mihi  est  probatus,  quod  est  in  patronum 
suum  officio  et  fide  singulari ,  turn  etiam  in  me  ipsum 
mamia  officia  contulit,  mihique  molestissinns  tempo- 
ribus  ita  fideliter  benevoleque  praesto  fuit,  ut  si  a  me 
manumissus  esset.  ltaque  peto  a  te,  ut  eum  [Ham- 
monium,]  et  in  patroni  eius  negotio  sic  tueare,  ut  eius 
procuratorem ,  [quem  tibi  commendo ,]  et  ipsum  suo 
nomine  diligas,  habeasque  in  numero  tuorum.  lio- 
minem  pudentem  et  officiosum  cognosces,  et  dignum, 
qui  a  te  diligatur.  _ 


XXII.  ARG.  T.  Manlium  suo  et  Varronis  nomine  com- 
nienilat.  (Romae,  Caesare  III.  Lepido  coss.  708.) 

CICERO  SERVIO  S. 

\  T.  Manlium,  qui  negotiatin'  Thespiis ,  vehe¬ 
menter  diligo.  Nam  et  semper  me  coluit  diligentissi- 
meque  observavit,  et  a  studiis  nostris  non  abhorret. 
Accedit  eo ,  quod  Varro  Murena  magno  opere  eius 
caussa  vult  omnia;  qui  tamen  existimavit,  etsi  suis 

litteris,  quibus  tibi  Manlium  commendabat,  valde 
confideret,  tanien  mea  commendatione  aliquid  acces- 
sionis  fore.  Me  quidem  quum  Manlii  familiaritas, 
turn  Varronis  studium  commovit,  ut  ad  te  quam  accu- 
ratissime  scriberem.  2.  Gratissimum  igitur  mihi  fe- 
ceris ,  si  huic  commendationi  meae  tantum  tribueris, 
quantum,  cui  tribuisti  plurimum,  idest,  si T.  Manlium 
quam  maxime,  quibuscumque  rebus  honeste  ac  pro 
tua  dignitate  poteris,  iuveris  atque  ornaveris;  ex 
ipsiusque  praeterea  gratissimis  et  humanissimis  mo- 
ribus  confirmo  tibi,  te  eum,  quern  soles  fructum  a  bo- 
norum  virorum  officiis  exspectare,  esse  capturum. 

XXIII.  ARG.  Cossiniuni  Anchialum  libertum  com  mend  at. 

(Romae,  Caesare  III  Lepido  coss.  708.) 

CICERO  SERVIO  S. 

1.  L.  Cossinio,  amico  et  tribuli  tuo,  valde  fami- 
liariter  utor.  Nam  et  inter  nosmetipsos  vetusususin- 
tercedit  et  Atticus  noster  maiorem  etiam  mihi  cum 
Cossinio  consuetudinem  fecit.  Itaque  tota  Cossinii 
domus  me  diligit,  in  primisque  libertus  eius,  L.  Cos- 
sinius  Anchialus,  homo  et  patrono  et  patroni  necessa- 
riis,  quo  in  numero  ego  sum,  probatissimus.  2.  Hunc 
tibi  ita  commendo,  ut,  si  meus  libertus  esset,  eodem- 
que  apud  me  loco  esset,  quo  est  apudpatronumsuum, 
maiore  studio  commendare  non  possem.  Quare  per- 
gratum  mihi  feceris,  si  eum  in  amicitiam  tuam  rece- 
peris,  atque  eum,  quod  sine  molestia  tua  fiat,  si  qua 
in  re  opus  ei  fuerit,  iuveris.  Id  et  mihi  vehementer 
gratum  erit,  et  tibi  postea  iucundum.  Hominem 
enim  summa  probitate,  humanitate  observantiaque 
cognosces. 

XXIV.  ARG.  Lysonem,  quern  a  se  suspiciouis  offensiune 
liberatum  esse  gaudet,  iteruni  conimendat. 

(Romae,  Caesare  III.  Lepido  coss.  708.) 

CICERO  SERVIO  S. 

\ .  Quum  antea  capiebam  ex  officio  meo  volu- 
ptatem,  quod  memineram,  quam  tibi  diligenter Lyso¬ 
nem,  hospitem  et  familiaremmeum,  commendassem ; 
turn  vero, posteaquam  ex  litteris  eius  cognovi,  tibi 
eum  falso  suspectum  fuisse ,  vehementissime  laetatus 
sum,  me  tam  diligentem  in  eo  commendando  fuisse. 
Ita  enim  scripsit  ad  me ,  sibi  meam  commendationem 
maximo  adiumento  fuisse ,  quod  ad  te  delatum  dice- 
ret,  sese  contra  dignitatem  tuam  Romae  de  te  loqui 
solitum  esse.  2.  De  quo  etsi  pro  tua  facilitate  et  hu¬ 
manitate  purgatum  se  tibi  scribit  esse :  tamen  pri- 
mum ,  ut  debeo ,  tibi  gratias  ago ,  quum  tantum  litte- 
rae  meae  potuerunt,  ut,  his  lectis,omnemoffensionem 
suspicionis,  quam  habueras  de  Lysone,  deponeres; 
deinde  credas  mihi  affirmanti  velim,  me  hoc  non  pro 
Lysone  magis,  quam  pro  omnibus  scribere,  hominem 
esse  neminem ,  qui  umquam  mentionem  tui  sine  tua 
summa  laude  fecerit.  Lyso  vero  quum  mecum  prope 
quotidie  esset  unaque  viveret,  non  solum,  quia  me 
libenter  audire  arbitrabatur ,  sed  quia  libentius  ipse 
loquebatur,  omnia  mihi  tua  et  facta  et  dicta  laudabat. 
3.  Quapropter  etsi  a  te  ita  tractatur,  ut  iam  non  desi- 
deret  commendationem  meam,  unisque  se  litteris 
meis  omnia  consecutum  putet:  tamen  a  te  peto  in  ma¬ 
iorem  modum,  ut  eum  etiam  atque  etiam  tuis  officiis 
et  liberalitate  complectare.  Scriberem  ad  te,  qualis 
vir  esset,  ut  superioribus  litteris  feceram,  nisi  eum 
iam  per  seipsum  tibi  satis  esse  notum  arbitrarer. 

XXV.  ARG.  Hegesaretum  commend  at. 

(Roiuac,  Caesare  III.  Lepido  coss.  708.) 


CICERO  SERVIO  S. 

Hegesaretus  Larissaeus,  magnis  meis  bene- 
ficiis  ornatus  in  consulatu  meo,  memor  et  gratus  fuit, 
meque  postea  diligentissime  coluit.  Eum  tibi  ma- 
gno  opere  commendo,  ut  et  hospitem  meumetfainilia- 
rem,  et  gratum  hominem,  et  virum  bonum,  etprinci- 
pem  civitatis  suae,  et  tua  necessitudine  dignissimum. 
Pergratum  mihi  feceris,  si  dederis  operam,  ut  is  in- 
telligat,  hanc  meam  commendationem  magnum  apud 
te  pondus  habuisse. 

XXVI.  ARG.  Mescinii  Rufi  negotia  Acliaica  commendat. 

(Romae,  Caesare  III.  Lepido  coss.  708.) 

CICERO  SERVIO  S. 

1 .  L.  Mescinius  ea  mecum  necessitudine  coniun- 
ctus  est,  quod  mihi  quaestor  fuit.  Sed  hanc  caussam, 
quam  ego,  ut  a  maioribus  accepi,  semper  gravem  du- 
xi,  fecit  virtute  et  humanitate  sua  iustiorem.  Itaque 
eo  sic  utor,  ut  nec  familiarius  ullo  nec  libentius.  Is 
quamquam  confidere  videbatur ,  te  sua  caussa ,  quae 
honeste  posses,  libenter  esse  facturum ,  magnum  es¬ 
se  tamen  speravit  apud  te  meas  quoque  litteras  pon¬ 
dus  habituras.  Id  quum  ipse  ita  iudicabat;  turn  pro 
familiari  consuetudine  saepe  ex  me  audierat,  quam 
suavis  esset  inter  nos  et  quanta  coniunctio.  2.  Peto 
igitur  a  te,  tanto  scilicet  studio,  quanto  intelligis  de- 
bere  me  petere  pro  homine  tam  mihi  necessario  et 
tam  familiari,  ut  eius  negotia,  quae  sunt  in  Achaia, 
ex  eo,  quod  heres  est  M.  Mindio,  fratrisuo,  qui  Eli 
negotiatus  est,  explices  et  expedias,  quum  iure  et 
potestate ,  quam  habes ,  turn  etiam  auctoritate  et  con- 
silio  tuo.  Sic  enim  praescripsimus  iis,  quibus  ea  ne¬ 
gotia  mandavimus ,  ut  omnibus  in  rebus ,  quae  in  ali- 
quam  controversiam  vocarentur,  te  arbitro,  et,  quod 
commodo  tuo  fieri  posset,  te  disceptatore  uterentur. 
Id  ut  honoris  mei  caussa  suscipias ,  vehementer  te 
etiam  atque  etiam  rogo.  3.  Illud  praeterea,  si  non 
alienum  tua  dignitate  putabis  esse ,  feceris  mihi  per¬ 
gratum,  si  qui  difficiliores  erunt,  ut  rem  sine  contro- 
versia  confici  nolint,  si  eos,  quando  cum  senatore  res 
est,  Romam  reieceris.  Quod  quo  minore  dubitatio- 
ne  facere  posses,  litteras  ad  te  a  M.  Lepido  consule, 
non  quae  te  aliquid  iuberent,  (neque  enim  id  tuae 
dignitatis  esse  arbitramur,)  sed  quodam  modo  quasi 
commendatitias  sumpsimus.  4.  Scriberem,  quam 
id  beneficium  bene  apud  Mescinium  positurus  esses, 
nisi  et  te  scire  confiderem  et  mihi  peterem.  Sic  enim 
velim  existimes ,  non  minus  me  de  illius  re  laborare, 
quam  ipsum  de  sua.  Sed  quum  ilium  studeo  quam 
facillime  ad  suum  pervenire,  turn  illud  laboro,  ut  non 
minimum  hac  mea  commendatione  se  consecutum 
arbitretur. 


XXVII.  ARG.  A  vianuni,  quern  coniniendationis  suae  caus¬ 
sa  liberaliter  traclatum  esse  laetatur,  iteruni  comniendat. 

(Romae,  Caesare  III.  Lepido  coss.  708.) 

CICERO  SERVIO  S. 

1 .  Licet  eodem  exemplo  saepius  tibi  huius  gene¬ 
ris  litteras  mittam,  quum  gratias  agam,  quod  meas 
commendationes  tam  diligenter  observes :  (quod  feci 
in  aliis,  et  faciam,  ut  video,  saepius:)  sed  tamen  non 
parcam  operae ,  et  ut  vos  soletis  in  formulis ,  sic  ego 
in  epistolis  de  eadem  re  alio  modo.  2.  C.  Avianus 
igitur  Hammonius  incredibiles  mihi  gratias  per  litte¬ 
ras  egit,  et  suo  et  Aemilii  Aviani,  patroni  sui,  nomine  : 
nec  liberalius ,  nec  honorificentius  potuisse  tractari 
nec  se  praesentem  nec  rem  familiarem  absentis  pa- 

troni  sui.  Id  mihi  quum  iucundum  est  eorum  caus- 
sa,  quos  tibi  ego  summa  necessitudine  et  su™ma  C0I1~ 
iunctione  adductus  commendaveram,  quod  M.  Aemi- 
lius  unus  est  ex  meis  familiarissimis  atque  intimis, 
maxime  necessarius  homo  et  magnis  meis  benehcus 
devinctus ,  et  prope  omnium ,  qui  mihi  debere  ahqui 
videntur,  gratissimus;  turn  multo  lucundius,  te  esse 
in  me  tali  voluntate,  ut  plus  prosis  amicis  meis,  quam 
e«o  praesens  fortasse  prodessem ;  credo,  quod  ma-,is 
ego  dubitarem,  quid  illorum  caussa  facerem,  quam 
tu ,  quid  mea.  3.  Sed  hoc  non  dubito ,  quin  exist 
mes  mihi  esse  gratum.  Illud  te  rogo ,  ut  dlos  quoque 
gratos  homines  esse  putes :  quod  ita  esse  tibi  promi 
to  atque  confirmo.  Quare  velim  quidquidhabentne- 
gotii,  des  operam,  quod  commodo  tuo  fiat,  ut,  te  obti 
nente  Achaiam,  conficiant.  4.  Ego  cum  tuo  Servioiu- 
cundissimo  coniunctissime  vivo  magnamque  qui 
ex  ingenio  eius  singularique  studio,  turn  ex  virtute  et 
probitate  voluptatem  capio. 

XXVIII  a.  ARG.  Agit  gratias ,  quod  Mescinio  commenda- 
tio  sua  profuerit,  rogatque,  ut  pergat  ei  bene  facere. 

(Romae,  Caesare  III.  Leindo  coss.  /  08.) 


CICERO  SERYIO  S. 

1  Etsi  libenter  petere  a  te  soleo ,  si  quid  opus  est 
meorum  cuipiam :  tamen  multo  libentius  gratis  bbi 
aa0  quum  fecisti  aliquid  commendatione  mea,  quod 
semper  facis.  Incredibile  est  emm,  quas  mihi  gia 
ttaTomnes  agant,  etiam  mediocriter a  me <£.  com- 
mendati:  quae  mihi  omnia  grata ,  sed  deL  .  Mesci 
eratissimum .  Sic  enim  est  mecum  locutus,  te,  ut 

meas  litteras  legeris,  statim  procuratonbus  sms  pol- 

licitum  esse  omnia ;  multo  vero  plura  et  maior 
se.  Id  igitur  (puto  enim  etiam  atque  etiam  mihi  <li- 
cendum  esse)  velim  existimes  mihi  te  fecisse  grat 
simum  2.  Quod  quidem  hoc  vehementius  laetor, 
quod  ex  ipso  Mescinio  te  video  magnam  capturum  vo- 

?uptatem.P  Est  enim  in  eo  quum  virtus  et  probitas  et 
summum  officium  summaque  observantia,  tum  stu 
dia  ilia  nostra,  quibus  antea  delectabamur,  nunc  etiam 
vivimus .  Quod  reliquum  est ,  velim  augeas  tua 

eumbeneficia  omnibus  rebus,  quae  te  erunt  di0nae 

sed  duo  quidem  te  nominatim  rogo:  primum,  ut,  si 
quidsatisdandumerit,  amplhjs  eo  m  p  - 

t  i ,  cures ,  ut  satisdetur  fide  mea ;  deinde  quum ‘ te 
consistat  hereditas  in  iis  rebus,  quas  avertit  Oppia, 
quae  uxor  Mindii  fuit,  adiuves,  measque  rationem 
quemadmodum  ea  mulier  Romam  perducatur.  Quod 
si  putarit  ilia  fore,  ut  opinio  nostra  est,  negotium  con 
ficiemus.  Hoc  ut  assequamur ,  te  vehementer  etiam 
atque  etiam  rogo.  3.  Illud,  quod  supra  scnpsi,  id 
inqme  recipio,  te  ea,  quae  fecisti  Mescinu  caussa, 
quaeque  feceris,  ita  bene  collocaturum ,  utipseiudi 
ces  homini  te  gratissimo ,  mcundissimo  bem^ne  fe 
cisse  Volo  enim,  ad  id,  quod  mea  caussa  fecisti, 
hoc  etiam  accedere. 

XXVIII  b.  (Hie  auctore  Manutio  inilium  novae  epistolae  ad 
eumdem  Servium  scriptae  pro  Lacedaenionns). 

CICERO  SERVIO  S. 

1  Nec  Lacedaemonios  dubitare  arbitror,  quin 
iosi  sua  maiorumque  suorum  auctontate  satis  com- 
mendati  sint  fidei  et  iustitiae  tuae ;  et  ego,  qui  te  opt  - 
me  novissem,  non  dubitavi,  quin  tibi  noUssimu  et  iu- 
ra  et  merita  populorum  essent.  Itaque  quum 
peteret  Philippus  Lacedaemonius ,  nt  tibi  emtotem 
commendarem,  etsi  memineram,  me  ei  civitati  omnia 


debere,  tamen  respondi,  commendatione  Lacedaemo¬ 
nios  apud  te  non  egere.  2.  Itaque  sic  velim  existimes, 
me  omnes  Achaiae  civitates  arbitrari  pro  horum  tem- 
porum  perturbatione,  felices,  quod  his  tu  praesis 
eumdemque  me  ita  iudicare,  te,  quod  unus  optime 
nosses  non  nostra  solum,  sed  etiam  Graeciae  monu- 
menta  omnia,  tua  sponte  amicum  Lacedaemonns  et 
esse  et  fore .  Quare  tantum  a  te  peto  ut,  e  - 

cies  Lacedaemoniorum  caussa,  quae  tua  fides,  ar«P 
tudo,  iustitia  postulat,  ut  his ,  si  tibi  videbitur,  slonl 
fices,  te  non  moleste  ferre,  quod  intelligas  ea,  quae 
facias  mihi  quoque  grata  esse.  Pertinet  enim  ad 
ficTum  menu?,  eos  exlstimare,  curae  mihi  suas  res  es¬ 
se.  Hoc  te  vehementer  etiam  atque  etiam  rogo. 

XXIX.  ARG.  Rogat,  ut  Capitoni  hereditatem  Antistn  con- 
cedendani  CUl-et.  (Rcmae,  Caesare  III.  Lepido  coss.  70S.) 

M.  T.  C.  S.  D.  L.  PLANCO. 

1  Non  dubito ,  quin  scias ,  in  iis  necessariis,  qui 
tibi  a  patre  relicti  sunt,  me  tibi  esse  vel  coniunclissi- 
mum,  non  his  modo  caussis,  quae  speciem  habeant 
mammae  coniunctionis,  sed  ns  etiam,  quae  familiarita 
te  et  consuetudine  teneantur:  quam  sets  mihi  meun- 
dissimam  cum  patre  tuo  et  summam  fuisse.  Ab  his 
initiis  noster  in  te  amor  profectus,  auxit  paternam  ne- 
cessitudinem,  et  eo  magis,  quod  intellexi,  ut  primum 
per  aetatem  iudicium  facere  potueris ,  quanti  quisqu 
tibi  faciendus  esset,  me  a  te  in  primis  coeptum  esse 
observari,  coli,  diligi.  Accedebat  non  mediocre  vin¬ 
culum  quum  studiorum,  quod  ipsum  est  per  se  grave, 
turn  eorum  studiorum  earumque  artium ,  quae  per  se 
ipsae  eos,  qui  voluntate  eadem  sunt,  etiam  familian 

tatedevinciunt.  2.  Exspectare  te  arbitror,  haec  tarn 

lon°e  repetita  principia  quo  spectent.  Id  primum  ei- 
o0  habeto,  non  sine  magna  iustaque  caussa  lianc  a  me 
commemorationem  esse  factam.  C.  Ateio  Capitone 
utor  familiarissime .  Notae  tibi  sunt  vanetates  meo¬ 
rum  temporum.  In  omni  genere  et  honorum  et  labo 
rum  meorum  et  animus  et  opera  et  auctontas  et  gra¬ 
tia  etiam  res  familiaris C.  Capitoms  praesto  fuit  et  pa- 
tuit  et  temporibus  et  fortunae  meae.  3.  Iluius  pro- 
pinquus  fuit  T.  Antistius:  qui  quum  sorte  quaestoi 
Macedoniam  obtineret,  neque  ei  successum  esset, 
Pompeius  in  earn  provinciam  cum  exercitu  yemt. 
Facere  Antistius  nihil  potuit.  Nam,  si  potuisset ,  ni 
hil  ei  fuisset  antiquius,  quam  ad  Capitonem,  quern  u 
parentem  diligebat,  reverti;  praesertim  quum  sciret 
quanti  is  Caesarem  faceret  semperque  fecisset.  bed 
oppressus  tantum  attigit  negotii,  quantum  recusare 
non  potuit.  4.  Quum  signaretur  argentum  Apollo- 
niae  non  possum  dicere  eum  praefuisse  neque  pos¬ 
sum  negare  adfuisse ,  sed  non  plus  duobus  an  tribus 
mensibus.  Deinde  abfuit  a  castris ;  fugit  omne  nego¬ 
tium.  Hoc  mihi  ut  testi  velim  credas:  meam  enim 
ille  maestitiam  in  illo  bello  videbat,  mecum  omnia 
communicabat.  Itaque  abdidit  se  in  intimam  Mace- 
doniam,  quo  potuit  longissime  a  castris ,  non  modo  u 
non  praeesset  ulli  negotio,  sed  etiam  ut  ne  intei  esset 
quidem.  Is  post  praelium  se  ad  hominem  necessa- 
rium ,  A.  Plautium ,  in  Bithymam  contulit.  Ibi umm 
Caesar  quum  vidisset,  nihil  aspere,  nihil  acerbe  dixit 
Romam  iussit  venire.  Ille  in  morbum  continuo  inci- 
dit:  ex  quo  non  convaluit.  Aeger  Corcyram  vemt : 
ibi  est  mortuus.  Testamento ,  quod  Romae  Pan  lo  et 
Marcello  consulibus  fecerat,  heres  ex  parte  dimidia  et 
tertia  est  Capito:  in  sextante  sunt  ii,  quorum  pars,  si- 

ne  ulla  cuiusquam  querela,  publica  potest  esse :  ea  est 
ad  H-S  xxx.  Sed  de  hoc  Caesar  viderit.  5.  Te,  mi 
Plance,  pro  paterna  necessitudine,  pro  nostro  amore, 
pro  studiis  et  omni  cursu  nostro  totius  vitae  similli- 
mo,  rogo,  et  a  te  ita  peto,  ut  maiore  cura,  maiore  stu¬ 
dio  nullo  possim,  ut  hanc  rem  suscipias :  meam  putes 
esse :  enitare ,  contendas ,  efficias ,  ut  mea  commenda- 
tione,  tuo  studio,  Caesaris  beneficio,  hereditatem  pro- 
pinqui  sui  C.  Capito  obtineat.  Omnia,  quae  potui  in 
hac  summa  tua  gratia  ac  potentia  a  te  impetrare,  si 
petiissem,  ultro  te  ad  me  detulisse  putabo,  si  hanc 
rem  impetravero.  6.  Illud  fore  tibi  adiumento  spero, 
cuius  ipse  Caesar  esse  optimus  iudex  potest:  semper 
Caesarem  Capito  coluit  et  dilexit.  Sed  ipse  huius  rei 
testis  est:  novi  hominis  memoriam.  Itaque  nihil  te 
doceo:  tantum  tibi  sumito  pro  Capitone  apud  Caesa¬ 
rem,  quantum  ipsum  meminisse  senties.  7.  Ego, 
quod  in  meipso  experiri  potui ,  ad  te  deferam.  In  eo 
quantum  sit  ponderis,  tu  videbis.  Quam  partem  in 
republica  caussamque  defenderim,  per  quos  homines 
ordinesque  steterim,  quibusque  munitus  fuerim,  non 
ignoras.  Hoc  mihi  velim  credas :  si  quid  fecerim  hoc 
ipso  in  bello  minus  ex  Caesaris  voluntate,  (quod 
intellexerim  scire  ipsum  Caesarem,  me  invitissi- 
mum  fecisse,)  id  fecisse  aliorum  consilio,  horta- 
tu ,  auctoritate :  quod  fuerim  moderatior  tenfpera- 
tiorque,  quam  in  ea  parte  quisquam,  id  me  fecisse 
maxime  auctoritate  Capitonis:  cuius  similes  si  re- 
liquos  necessarios  habuissem,  reipublicae'fortasse 
nonnihil,  mihi  certe  plurimum  profuissem.  8.  Hanc 
rem,  mi  Plance,  si  effeceris;  meam  de  tua  erga  me 
benevolentia  spem  confirmaveris ,  ipsum  Capito- 
nem,  gratissimum,  officiosissimum ,  optimum  vi- 
rum ,  ad  tuain  necessitudinem  tuo  summo  beneficio 
adiunxeris. 


XXX.  ARG.  L.  Mimlii  hereditatem  fraternam  commendat. 

(Romae,  Caesare  III.  Lepido  coss.  708.) 

M.  T.  C.  S.  P.  D.  ACILIO  PROC. 

I.  L.  Manlius  est  Sosis.  Is  fuit  Catinensis :  sed 
est,  una  cum  reliquis  Neapolitanis,  civis  Romanus  fa- 
ctus  decurioque  Neapoli :  erat  enim  ascriptus  in  id 
municipium  ante  civitatem  sociis  et  Latinis  datam. 
Eius  frater  Catinae  nuper  mortuus  est.  Nullam  omni- 
no  arbitramur  de  ea  hereditate  controversiam  eumha- 
biturum;  et  est  hodie  in  bonis.  Sed,  quum  habet 
praeterea  negotia  vetera  in  Sicilia  sua,  et  hanc  heredi¬ 
tatem  fraternam,  et  omnia  eius  tibi  commendo,  in  pri- 
misque  ipsum  virum  optimum  mihique  familiarissi- 
mum,  his  studiis  litterarum  doctrinaeque  praeditum, 
quibus  ego  maxime  delector.  2.  Peto  igitur  abs  te, 
uteum,  sive  aderit,  sive  non  venerit  in  Siciliam,  in 
meis  intimis  maximeque  necessariis  scias  esse;  ita¬ 
que  trades ,  ut  intelligat,  meam  sibi  commendatio- 
nem  magno  adiumento  fuisse. 

XXXI.  ARG.  Flavium, Pisonis  generi  sui  pernecessarium, 
commendat.  (Romae,  Caesare  III.  Lcpido  coss.  708.) 

M.  T.  C.  S.  P.  D.  ACILIO  PROC. 

I.  C.  Flavio,  honesto  et  ornato  equite  Romano, 
utor  valde  famiiiariter.  Fuit  enim  generi  mei,  C.  Pi¬ 
sonis,  pernecessarius,  meque  diligentissime  observat 
et  ipse  et  L.  Flavius,  frater  eius.  Quapropter  velim 
honoris  mei  caussa ,  quibus  rebus  honeste  et  pro  tua 
dignitate  poteris,  quam  honorificentissime  et  quam 
liberalissime  C.  Flavium  trades.  Id  mihi  sic  erit 
gratum,  utgratius  esse  nihil  possit.  2.  Sed  praeterea 


tibi  affirmo ,  (neque  id  ambitione  adductus  facio ,  sed 
quum  familiaritate  et  necessitudine ,  turn  etiam  veri- 
tate, )  te  ex  C.  Flavii  officio  etobservantia,  et  praete¬ 
rea  splendore  atque  inter  suos  gratia,  magnam  volu- 
ptatem  esse  capturum.  Yale. 

XXXII.  ARG.  Archagathum  et  Philonem  lio spites  suos 
commendat.  (Romae,  Caesare  III,  Lepido  coss.  708.) 

M.  T.  C.  S.  P.  D.  ACILIO  PROC. 

I.  In  Halesina  civitate  tam  lauta  tamque  nobili 
coniunctissimos  habeo  et  hospitio  et  familiaritate  M. 
et  C.  Clodios,  Archagathum  et  Philonem.  Sed  vereor, 
ne ,  quia  complures  tibi  praecipue  commendo ,  exae- 
quare  videar  ambitione  quadam  commendationes 
meas.  Quamquam  a  te  quidem  cumulate  satisfit  et 
mihi  et  meis  omnibus.  2.  Sed  velim  sic  existimes, 
hanc  familiam  et  hos  mihi  maxime  esse  coniunctos 
vetustate,  officiis,  benevolentia.  Quamobrem  peto 
a  te  in  maiorem  modum,  ut  his  omnibus  in  rebus, 
quantum  tua  fides  dignitasque  patietur,  commodes. 
Id  si  feceris,  erit  mihi  vehementissime  gratum. 

XXXIII.  ARG.  Nasonis  lihertos  et  negotia  commend  at. 

(Romae,  Caesare  III.  Lepido  coss.  708.) 

M.  T.  C.  S.  P.  D.  ACILIO  PROC. 

Cn.  Otacilio  Nasone  utor  familiarissime,  ita  pror- 
sus,  ut  illius  ordinis  nullo  familiarius.  Nam  et  hu- 
manitate  eius  et  probitate  in  consuetudine  quotidiana 
magno  opere  delector.  Nihil  iam  opus  est  exspectare 
te,  quibus  eum  verbis  tibi  commendem,  quo  sic  utar, 
ut  scripsi.  Habet  is  in  provincia  tua  negotia,  quae 
procurant  liberti,  Hilarus,  Antigonus,  Demostratus, 
quos  tibi  negotiaque  omnia  Nasonis  non  secus  com¬ 
mendo,  ac  si  mea  essent.  Gratissimum  mihi  feceris, 
si  intellexero  hanc  commendationem  magnum  apud 
te  pondus  habuisse. 

XXXIV.  ARG.  Lysonem  Lilybaetairam  commendat. 

(Romae,  Caesare  III.  Lepido  coss.  708.) 

M.  T.  C.  S.  P.  D.  ACILIO  PROC. 

Avitum  mihi  hospitium  est  cum  Lysone,  Lysonis 
filio,  Lilybaetano,  valdeque  ab  eo  observor :  ccgnovi- 
que  dignum  et  patre  et  avo :  est  enim  nobilissima  fa- 
milia.  Quapropter  commendo  tibi  maiorem  in  mo¬ 
dum  rem  domumque  eius;  magnoque  opere  abs  te  pe¬ 
to,  cures,  ut  is  intelligat,  meam  commendationem  ma- 
ximo  sibi  apud  te  et  adiumento  et  ornamento  fuisse. 
Yale. 

XXXV.  ARG.  Philoxenum  hospitem  commendat. 

(Romae,  Caesare  III.  Lepido  coss.  708.) 

M.  T.  C.  S.  P.  D.  ACILIO  PROC. 

I.  C.  Avianus  Philoxenus  antiquus  est  hospes 
meus,  et  praeter  hospitium  valde  etiam  familiaris: 
quem  Caesar  meo  beneficio  in  Novocomenses  retulit. 
Nomen  autem  Aviani  secutus  est,  quod  homine  nullo 
plus  est  usus,  quam  Flacco  Aviano,  meo,  quemadmo- 
dum  te  scire  arbitror,  familiarissimo.  Quae  ego  omnia 
collegi,  ut  intelligeres,  non  vulgarem  esse  commen¬ 
dationem  hanc  meam.  2.  Peto  igitur  abs  te,  ut  omni¬ 
bus  rebus,  quod  sine  molestia  tua  facere  possis,  ei 
commodes ,  habeasque  in  numero  tuorum :  perficias- 
que,  ut  intelligat  has  litteras  meas  magno  sibi  usui 
fuisse.  Erit  id  mihi  maiorem  in  modum  gratum. 

XXXVI.  ARG.  Demetrium  Megam  commendat. 

(Romae,  Caesare  III.  Lepido  coss.  708.) 

M.  T.  C.  S.  P.  D.  AGILIO  PROC.  | 

1 .  Cum  Demetrio  Mega  mihi  vetustum  hospitium 
est,  familiaritas  autem  tanta,  quanta  cum  Siculo  nul- 
lo.  Ei  Dolabella  rogatu  meo  civitatem  a  Caesare  lm- 
petravit :  qua  in  re  ego  interfui.  ltaque  nunc  P.  Cor¬ 
nelius  vocatur.  Quumque  propter  quosdam  sordi 
dos' homines,  qui  Caesaris  beneficia  vendebant,  tabu 
lam ,  in  qua  nomina  civitate  donatorum  incisa  essent, 
revelli  iiississet:  eidem  Dolabellae  me  audiente  Cae¬ 
sar  dixit  nihil  esse ,  quod  de  Mega  vcreretur ;  beneti- 
cium  suum  in  eo  manere.  2.  Hoc  te  scire  volui,  ut 
eum  in  civium  Romanorum  numero  haberes ,  cetens 
que  in  rebus  tibi  eum  ita  commendo,  ut  maiore  studio 
neminem  commendarim.  Gratissimum  mihi  lecens, 
si  eum  ita  tractaris,  ut  intelligat,  meam  commendatio- 
nem  magno  sibi  ornamento  fuisse. 

■XXXVII.  ARG.  Cominemlat  Hippiam. 

(Romae,  Caesare  III.  Lejiido  coss.  708.) 

M.  t!  c.  s.  p.  d.  acilio  proc. 

Hippiam,  Philoxeni  filium,  Calactinum,  hospitem 
et  necessarium  meum ,  tibi  commendo  in  maiorem 
modum.  Eius  bona,  quemadmodum  ad  me  delata 
res  est,  publice  possidentur  alieno  nomine  conti a  le 
ees  Calactinorum.  Id  si  ita  est,  etiam  sine  mea  com- 
mendatione  ab  aequitate  tua  res  ipsa  impetrare  debet, 
ut  ei  subvenias.  Quoquo  modo  autem  se  res  habet, 
peto  a  te,  ut  honoris  mei  caussa  eum  expedias,  tan- 
tumque  ei  commodes  et  in  hac  re  et  in  ceteris ,  quan 
tumqtua  fides  dignitasque  patietur.  Id  mihi  vebe- 
menter  gratum  erit. 

XXXVIII.  ARG.  Biuttii  negotia  procuratovegque  commen¬ 
dat.  (Romae,  Caesare  111.  Lepido  coss.  708.) 

M.  T.  C.  S.  P.  D.  ACILIO  PROC. 

L  Bruttius,  eques  Romanus,  adolescens  omnibus 
rebus  ornatus,  in  meis  familiarissimis  est  meque  ob- 
servat  diligentissime :  cuius  cum  patre  magna  nnhi 
fuit  amicitia  iam  inde  a  quaestura  mea  Sici hensi 
Omnino  nunc  ipse  Bruttius  Romae  mecum  est.  sed 
tamen  domum  eius  et  rem  familiarem  et  procuratores 
tibi  sic  commendo,  ut  maiore  studio  commendare  no 
possim.  Gratissimum  mihi  fecens,  si  curans,  ut  in 
telligat  Bruttius ,  —  id  quod  ei  recepi ,  —  hanc  meam 
commendationem  sibi  magno  adiumento  fuisse. 

XXXIX.  ARG.  Titurnium  Rufum  commendat. 

(Romae,  Caesare  IU.  pepido  coss.  708.) 

M.  T.  C.  S.  P.  D.  ACILIO  PROC. 

Cum  familia  Titurnia  necessitudo  mihi  intercedit 
vetus-  ex  qua  reliquus  est  M.  Titurmus  Rufus,  qm 
mihi  omni  diligentia  atque  officio  est  tuendus.  Est 
""itur  in  tua  potestattt ,  ut  ille  in  mo  salts  stb,  praest- 
d°ii  putet  esse.  Quapropter  eum  tibi  commendo  in 
tZTm  modum  et  alts'  te  peto,  effieias,  ut  ts  com- 
mendationem  hanc  intelligat  sibi  magno  adiumento 
fuisse.  Erit  id  mihi  vehementer  gratum. 

XL.  ARG.  Aurelius  frutres  proconsul!  Mace.loniae  com- 
■II Cllll at.  (Pompeio  II.  Cra.so  II.  coss.  699.) 

M  T  C  S  p.  D.  Q.  ANCHARIOQ.  F.  PROC. 

L  etC.  Aurelios,  L.filios,  quibus  et  ipsis  et  patre 
eoruni  viro  optimo ,  familiarissime  utor ,  commendo 
tibi  maiorem  in  modum,  adolescentes  omnibus  opti- 
mis  artibus  ornatos ,  meos  pernecessarios ,  tua  amici 
tia  dignissimos.  Si  ulla  mea  apud  te  commendatio 


valuit,  —  quod  scio  multas  plunmum  valuisse, 
haec  ut  valeat,  rogo.  Quod  si  eos  honorifice  liberali- 
terque  tractaris;  et  tibi  gratissimos  optimosque  ado- 
lescentes  adiunxeris,  et  mihi  gratissimum  fecens. 
Vale.  _ _____ 

XLI.  ARG.  Lucceiuni  denuo  commendat. 

(Romae,  Caesare,  Bibulo  coss.  695.  aul  superiore  anno.) 

M.  T.  C.  S.  P.  D.  L.  CULLEOLO. 

Quae  fecisti  L.  Lucceii  caussa,  scire  te  plane 
volo  tehominigratissimo  commodasse :  et  quum  ipsi, 
quae  fecisti,  pergrata  sunt ,  tumPompeius,  quoties- 
cumque  me  videt,  (videtautem  saepe,)gratias  tibi  aait 
sin"ulares.  Addo  etiam  illud ,  quod  tibi  nicundissi- 
mum  esse  certo  scio ,  me  ipsum  ex  tua  erga  Lucceium 
beni^nitate ,  maxima  voluptate  affici.  2.  Quod  su- 
perest ,  quamquam  mihi  non  est  dubium ,  quin  quum 
antea  nostra  caussa ,  nunc  iam  etiam  tuae  constantiao 
oratia,  mansurus  sis  in  eadem  ista  liberahtate,  tamen 
abs  te  vehementer  etiam  atque  etiam  peto,  ut  ea,  quae 
initio  ostendisti  deincepsque  fecisti,  ad  exitum  augen 
et  cumulari  per  te  velis.  Id  et  Lucceio  et  Pompeio 
valde  gratum  fore ,  teque  apud  eos  praeclare  positu- 
rum  confirmo  et  spondeo.  De  repubhea,  deque  his 
negotiis  cogitationibusque  nostns  perscripseram  ac 
te  diligenter  paucis  ante  diebus ,  easque  litteras  t  e 
deram  pueris  tuis .  Vale . 


Xlill.  ARG.  Lucceium  iteruni  commendat. 

(Patillo  ante  superiorem  epist.  scr.) 

M.  T.  C.  S.  P.  D.  L.  CULLEOLO  PROC. 

1 .  L.  Lucceius  meus,  homo  omnium  gratissimus, 
mirificas  tibi  apud  me  gratias  egit ,  quum  diceret, 
omnia  te  cumulatissime  et  liberalissime  procuraton- 
bus  suis  pollicitum  esse.  Quum  oratio  tua  tarn  ei  gia- 
ta  fnerit-  quam  gratam  rem  ipsam  existimas  loie, 
quum  ut  spero ,  ?uae  pollicitus  es  feceris?  Omnino 
ostenderunt  Bulliones,  sese  LucceioPompen  arbitratu 
satisfacturos.  2.  Sed  vehementer  opus  est  nobis ,  et 
voluntatem  et  auctoritatem  et  imperium  tuum  acce- 
dere.  Quod  ut  facias,  te  etiam  atque  etiam  rogo.  11- 
ludque  mihi  gratissimum  est ,  quod  ita  sciunt  Lucceii 
procuratores,  et  itaLucceius  ipse  ex  littens  tins,  quas 
ad  eum  misisti,  intellexit,  hominis  nullius  apud  te 
auctoritatem  aut  gratiam  valere  plus,  quam  meam. 
Id  ut  re  experiatur,  iterum  et  saepius  te  rogo. 

XLIll.  ARG.  Cominemlnt  Oppium,  Egnatii  negotia  procu- 
rantem.  (Ante  Cttesarem  V.  Antonium  coss.  710.) 

M.  T.  C.  S.  P.  D.  QUINTIO  GALLO. 

I  Etsi  plurimis  rebus  spero  fore ,  ut  perspiciam, 
quod  tamen  iampridem  perspicio ,  me  a  te  aman :  ta¬ 
men  nunc  ea  caussa  tibi  datur,  in  qua  facile  declarare 
possis  tuam  erga  me  benevolentiam.  L.  Oppius,  M. 
F.  Philomelii  negotiatin’,  homo  mihi  familiaris.  Eum 
tibi  unice  commendo,  eoque  magis,  quod  quum  ipsum 
dilicro,  turn  quod  negotia  procurat  L.  Egnatu  Kuti: 
quo°ego  uno  equite  Romano  familiarissime  utor,  et 

qui  quum  consuetudine  quotidiana ,  turn  offiens  plu¬ 
rimis  maximisque  mihi  coniunctus  est.  2.  Oppium 
irritur  praesentem  ut  diligas,  Egnatii  absent.s  rem  ut 
tueare,  aeque  a  te  peto,  ac  si  mea  negotia  essent.  Ve- 
lim  memoriae  tuae  caussa,  des  litterarum  aliquid, 
quae  tibi  in  provincia  reddantur;  sed  ita  consenbas, 
ut  turn,  quum  eas  leges ,  facile  recordari  possis  hums 

meae  comrnendationis  diligentiam.  Hoc  te  vehemen- 
ter  etiam  atcjue  etiam  rogo. 

XLIV.  ARG.  Cominemlat  iterum  Oppium  una  cum  Egnatii 

negotiis.  (Scr.  Caesare  V.  Antonio  coss.  710.  ant  antca.) 

CICERO  GALLO  S. 

Etsi  ex  tuis  et  ex  L.  Oppii,  familiarissimi  mei, 
litteris  cognovi,  te  memorem  comrnendationis  meae 
fuisse,  idque,  pro  tua  summa  erga  me  benevolentia 
proque  nostra  necessitudine,  minime  sum  admiratus : 
tamen  etiam  atque  etiam  tibiL.  Oppium  praesentem 
et  L.  Egnatii,  mei  familiarissimi,  absentis  negotia 
commendo.  Tanta  mihi  cum  eo  necessitudo  est  fa- 
miliaritasque,  ut,  si  mea  res  esset,  non  magis  labora- 
rem.  Quapropter  gratissimum  mihi  feceris,  si  cura- 
ris,  ut  is  intelligat,  me  a  te  tantum  amari,  quantum 
ipse  existimo.  Hoc  mihi  gratius  facere  nihil  potes. 
Idque  ut  facias,  vehementer  te  rogo. 

XLY.  ARG.  Egnatii  servum  et  negotia  commendat. 

(Romae,  ut  videtur,  Caesare  V.  Antonio  coss.  710.  aut  antea.) 

M.  T.  C.  S.  P.  D.  APPULEIO  PROQUAESTORI. 

L.  Egnatio  uno  equite  Romano  vel  familiarissime 
utor.  Eius  Anchialum  servum  negotiaque,  quae  ha- 
bet  in  Asia ,  tibi  commendo  non  minore  studio ,  quam 
si  rem  meam  commendarem.  Sic  enim  existimes  ve- 
lim,  mihi  cum  eo  non  modo  quotidianam  consuetudi- 
nem  summam  intercedere,  sed  etiam  officia  magna 
et  mutua  [nostra]  inter  nos  esse.  Quamobrem  etiam 
atque  etiam  a  te  peto,  ut  cures,  ut  intelligat,  mead 
te  satis  diligenter  scripsisse.  Nam  de  tua  erga  me 
voluntate  non  dubitabat.  Id  ut  facias,  te  etiam  atque 
etiam  rogo. 

XL VI.  ARG.  Nostiiim  cohereilem  commendat. 

(Scr.  eodem  tempore,  quo  ep.  superior.) 

M.  T.  C.  S.  P.  D.  APPULEIO  PROQUAESTORI. 

L.  Nostius  Zoilus  est  coheres  meus,  heres  autem 
patroni  sui.  Ea  re  utrumque  scripsi,  ut  et  mihi  cum 
illo  caussam  amicitiae  scires  esse,  et  hominem  pro- 
bum  existimares,  qui  jiatroni  iudicio  ornatus  esset. 
Eum  tibi  igitur  sic  commendo,  ut  unum  ex  nostra  do- 
mo.  Yalde  mihi  gratum  erit,  si  curaris,  ut  intelligat, 
hanc  commend ationem  sibi  apud  te  magno  adiumen- 
to  fuisse. 


XLVll.  ARG.  Egnatium,  communem  amicuin,  commendat. 

(Scr.  eodem  tempore,  quo  ep.  XLV.) 

M.  T.  C.  S.  P.  D.  SILIO. 

Quid  ego  tibi  commendem  eum,  quern  tu  ipse  di- 
ligis?  Sed  tamen,  ut  scires,  eum  a  me  non  diligi  so¬ 
lum  ,  verum  etiam  amari ,  ob  earn  rem  tibi  haec  scri- 
bo.  Omnium  tuorum  officiorum,  quae  et  multa  et 
magna  sunt ,  mihi  gratissimum  fuerit ,  si  ita  tractaris 
Egnatium,  ut  sentiat,  et  se  a  me,  et  me  a  te  amari. 
Hoc  te  vehementer  etiam  atque  etiam  rogo.  Ilia  no¬ 
stra  scilicet  ceciderunt.  Utamur  igitur  vulgari  con- 
solatione.  Quid,  si  melius  hoc?  Sed  haec  coram.  Tu 
fac ,  quod  facis ,  ut  me  ames ,  teque  amari  a  me  scias. 

XLV11I.  ARG.  Ciliciae  quaestori  onines  Cyprios  et  in 
primis  Papliios  commendat.  (Caesare  diet.  Caleno,  Vatinio  coss.  707.) 

M.  T.  C.  S.  P.  D.  C.  SEXTILIO  RUFO  QUAEST. 

Omnes  tibi  commendo  Cyprios,  sed  magis  Pa- 


mendem,  quod  et  tuae  laudi,  cuius  ego  fautor  sum, 


conducere  arbitror,  quum  primus  in  earn  insulam 
quaestor  veneris,  ea  te  instituere,  quae  sequantur  alii : 
quae,  utspero,  facilius  consequere,  si  et P.  Lentuli, 
necessarii  tui,  legem,  et  ea,  quae  a  me  constituta 
sunt,  sequi  volueris.  Quam  rem  tibi  confido  magnae 
laudi  fore. 


XLIX.  ARG.  Commendat  Q.  Pompeium.  (Anno  inccrto.) 

CICERO  S.  P.  D.  CURIO  PROC. 

Q.  Pompeius,  Sext.  F.  multis  et  veteribus  caussis 
necessitudinis  mihi  coniunctus  est.  Is,  quum  antea 
meis  commendationibus  et  rem  et  gratiam  et  auctori- 
tatem  suam  tueri  consuerit,  nunc  profecto,  te  provin- 
ciam  obtinente,  meis  litteris  assequi  debet,  ut  nemini 
se  intelligat  commendatiorem  umquam  fuisse.  Quam¬ 
obrem  a  te  maiorem  in  modum  peto,  ut,  quum  omnes 
meos  aeque  ac  tuos  observare,  pro  nostra  necessitudi¬ 
ne,  debeas,  hunc  in  primis  ita  in  tuam  fidem  recipias, 
ut  ipse  intelligat ,  nullam  rem  sibi  maiori  usui  aut  or- 
namento ,  quam  meam  commendationem  esse  potuis- 
se.  Yale. 

L.  ARG.  Commendat  M’.  Curium,  Patris  negotiantem. 

(Sc.r.  anno  fere  710.  s.  Caesare  V.  Antonio  coss.) 

M.  T.  C.  S.  D.  AUCTO  PROC. 

1.  Sumpsi  hoc  mihi,  pro  tua  in  me  observantia, 
quam  penitus  perspexi,  quamdiu  Brundisii  fuimus, 
ut  ad  te  familiariter  et  quasi  pro  meo  iure  scriberem, 
si  quae  res  esset,  de  qua  valde  laborarem.  M’.  Curius, 
qui  Patris  negotiatur,  ita  mihi  familiaris  est,  ut  nihil 
possit  esse  coniunctius.  Multa  illius  in  me  officia, 
multa  in  ilium  mea ;  quodque  maximum  est,  summus 
inter  nos  amor  et  mutuus.  2.  Quae  quum  ita  sint;  si 
ullam  in  amicitia  mea  spem  habes :  si  ea ,  quae  in  me 
officia  et  studia  Brundisii  contulisti,  vis  mihi  etiam 
gratiora  efficere;  quamquam  sunt  gratissima:  si  me 
a  tuis  omnibus  amari  vides :  hoc  mihi  da  atque  largi- 
re,  ut  ML  Curium  sartum  et  tectum,  ut  aiunt,  ab  omni- 
que  incommodo ,  detrimento,  molestia  sincerum  inte- 
grumque  conserves.  Et  ipse  spondeo,  et  omnes  hoc 
tibi  tui  pro  me  recipient ,  ex  mea  amicitia  et  ex  tuo  in 
me  officio  maximum  te  fructum  summamque  volu- 
ptatem  esse  capturum. 

LI.  ARG.  Mesaienum  commendat. 

(Scr.  anno  fere  70S.  Caesare  III.  Lepido  coss.) 

M.  T.  C.  S.  D.  P.  CAESIO. 

P.  Messienum,  equitem  Romanum,  omnibus  re¬ 
bus  ornatum  meumque  perfamiliarem,  tibi  commen¬ 
do  ea  commendatione ,  quae  potest  esse  diligentissi- 
ma.  Peto  a  te  et  pro  nostra  et  pro  paterna  amicitia,  ut 
eum  in  tuam  fidem  recipias  eiusque  rem  famamque 
tueare.  Yirum  bonum  tuaque  amicitia  dignum  tibi 
adiunxeris  mihique  gratissimum  feceris. 

LII.  ARG.  Licinium  Aristotelem,  hospitem  suum,  commen- 
dat.  (Scr.  anno  fere  709.  Caesare  IV.  cos.  sine  coll.) 

CICERO  S.  D.  REGI. 

A.  Licinius  Aristoteles  Melitensis  antiquissimus 
est  hospes  meus,  et  praeterea  coniunctus  magno  usu 
familiaritatis.  Haec  quum  ita  sint,  non  dubito,  quin 
tibi  satis  commendatus  sit.  Etenim  ex  multis  cogno- 
sco,  meam  commendationem  plurimum  apud  te  vale- 
re.  Hunc  ego  a  Caesare  liberavi.  Frequens  enim 
fuerat  nobiscum;  atque  etiam  diutius  in  caussa  est, 
quam  nos ,  coinmoratus :  quo  melius  te  de  eo  existi- 

maturum  arbitror.  Fac  igitur,  mi  Rex,  ut  intelligat, 
has  sibi  litteras  plurimum  profuisse. 

LIII.  ARG.  Thermo  negoda  Curvi  commemlat. 

(Ill  Cilicia,  Rufo,  Marcello  coss.  703.) 

CICERO  THERMO  PROPR.  S. 

1 .  L.  Genucilio  Gurvo  iampridem  utor  familiaris- 
sime,  optimo  viro  et  homine  gratissimo.  Eum  tibi 
penitus  commendo  atque  trado :  primum ,  ut  omnibus 
in  rebus  ei  commodes ,  quoad  tides  tua  digmtasque 
patietur;  patietur  autem  in  omnibus;  nihil  enim  abs 
te  umquam ,  quod  sit  alienum  tuis  aut  etiam  suis  mo- 
ribus,  postulabit.  2.  Praecipue  autem  tibi  commen¬ 
do  negotia  eius,  quae  sunt  in  Hellespont),  pnmum,  ut 
obtineat  id  iuris  in  agris,  quod  ei  Pariana  civitas  de- 
crevit  et  dedit,  et  quod  semper  obtinuit  sine  ulla ^con 
troversia:  deinde,  si  quid  habebit  cum  aliquo  Helle- 
spontio  controversiae ,  ut  in  illam  dioixriaiv  renews. 
Sed  non  mihi  videor,  quum  tibi  totum  hominem  dill 
gentissime  commendarim,  singulas  ad  te  eius  caussas 
perscribere  debere.  Summa  ilia  sit:  quidquid  olh- 
cii  beneficii ,  honoris  in  Genucilium  contuleris ,  id  te 
existimabo  in  me  ipsum  atque  in  rem  meam  con- 
tulisse. 

LIV.  ARG.  Thermum,  a  quo  liheraliter  tvactatum  esse 
gaudet  Marcilium,  rogat,  huius  ne  socrus  iiat  rea. 

(Paullo,  Marcello  coss.  704.) 

M.  T.  C.  S.  D.  THERMO  PltOPR. 

Quum  multa  mihi  grata  sunt,  quae  tu  adductus 
mea  commendatione  fecisti,  turn  inprimis,  quodM. 
Marcilium,  amici  atque  interprets  mei  fi hum,  libera 
lissime  tractavisti.  Yenit  enimLaodiceam  et  tibi  apud 
me  mihique  propter  te  gratias  maximas  egit.  Ouare, 
quod  reliquum  est ,  a  te  peto ,  quum  apud  gratos  ho 
mines  beneficium  ponis,  ut  eo  libentius  his  commo¬ 
des  operamque  des,  quoad  tides  tua  patietur,  ut  socrus 
adolescentis  rea  ne  fiat.  Ego  quum  antea  studiose 
commendabam  Marcilium,  turn  multo  nunc  studio- 
sius,  quod  in  longa  apparitione  singularem  etprope 
incredibilem  patris  Marcilii  fidem ,  abstinentiam  mo- 
destiamque  cognovi. 


LV  ARG.  Commemlat  Anneii,  legati  sui,  quum  ceteras 
res,  turn  caussam  Sardianam.  (I«  Cilicia,  Rufo,  Marcello  coss.  703.) 

M.  T.  C.  S.  D.  THERMO  PROPR. 

\  Etsi  mihi  videor  intellexisse ,  quum  tecum 
Ephesi  de  reM.  Anneii,  legati  mei,  locutus  sum,  te 
ipsius  caussa  vehementer  omnia  velle:  tamen  et  M. 
Anneium  tanti  facio,  ut  mihi  nihil  putem  praetermit- 
tendum ,  quod  illius  intersit,  et  me  a  te  tanti  hen  pu- 
to  ut  non  dubitem,  quin  ad  tuam  voluntatem  magnus 
cumulus  accedat  commendationis  meae.  Nam  quum 
iam  diu  diligerem  M.  Anneium,  deque  eo  sic  existi- 
marem ,  ut  res  declarat ,  quod  ultro  ei  detulenm  lega- 
tionem,  quum  multis  petentibus  denegassem :  turn 
vero,  posteaquam  mecum  in  bello  atque  in  re  militan 
fuit ,  tantam  in  eo  virtutem ,  prudentiam ,  fidem  tan- 
tamque  erga  me  benevolentiam  cognovi ,  ut  hominem 
neminem  pluris  faciam.  Eum  cum  Sarclianis  habere 
controversiam  scis :  caussam  tibiexposumiusEphesi . 
quam  tu  tamen  coram  facilius  meliusque  cognosces. 
■2.  De  reliquo  mihi,  mehercule,  diu  dubium  fuit,  quul 
ail  te  potissimum  scriberem.  Ius  enim  quemadmo 
dumdicas,clarum  et  magna  cum  tua  aude  notum  est 
Nobis  autem  in  hac  caussa  nihil  aliud  opus  est,  nisi  t 
ius  instituto  tuo  dicerc.  Sed  tamen  quum  me  non  tu- 


giat,  quanta  sit  in  praetore  auctoritas ,  praesertim  ista 
integritate ,  gravitate ,  dementia ,  qua  te  esse  in  er 
omnes  constat:  peto  abs  te,  pro  nostra  comunctissima 
necessitudine  plurimisque  officiis  paribus  ac  mutuis, 
ut  voluntate,  auctoritate,  studio  tuo  perficias ,  ut  M. 
Anneius  intelligat  te  et  sibi  amicum  esse  quod  non 
dubitat,  (saepe  enim  mecum  locutus  est,)  et  multo 
amiciorem  his  meis  litteris  esse  factum.  In  tuo  toto 
imperio  atque  provincia  nihil  est,  quod  mihi  gratius 
facere  possis.  Iam ,  apud  ipsum  gratissimum  homi¬ 
nem  atque  optimum  virum  quam  bene  positurus  sis 
studium  tuum  atque  officium,  dubitare  te  non  exi- 
stimo.  _ _ _ _ 

LVI.  ARG.  Negotia  Cluvii  commemlat. 

(In  Cilicia,  Rufo,  Marcello  coss.  703.) 

M.  T.  C.  S.  D.  THERMO  PROPR. 

\  Cluvius  Puteolanus  valde  me  observat  valde- 
que  est  mihi  familiaris.  Is  ita  sibi  persuadet  ,  quod 
in  tua  provincia  negotii  liabeat,  nisi,  te  provinciam 
obtinente,  meis  commendationibus  confecent,  id  se 
in  perditis  et  desperatis  habiturum.  Nunc,  quum 
mihi  ab  amico  officiosissimo  tantum  oneris  lmpomtur, 
eo-o  quoque  tibi  imponam  pro  tuis  in  me  summis  ot- 
ficiis ;  ita  tamen,  ut  tibi  nolim  molestus  esse.  Myla 
sii  et  Alabandenses  pecuniam  Cluvio  debent.  Dixe- 
rat  mihi  Euthydemus ,  quum  Ephesi  essem,  se  cura- 
turum ,  ut  ecdici  Mylasii  Romam  mitterentur.  Id  ta- 
ctum  non  est.  Legatos  audio  missos  esse :  sed  malo 
ecclicos,  ut  aliquid  confici  possit.  Quare  peto  a  te,  ut 
et  eos ,  et  Alabandeis  iubeas  ecdicos  Romam  mittere. 
2.  Praeterea  Philotes  Alabandensis  vnodi^a?  (Juvio 
dedit.  Hae  commissae  sunt.  Velim  cures  ,  ut  aut  e 
hvpothecis  decedat  casque  procuratoribus  Cluvii  tra- 
dat,  aut  pecuniam  solvat.  Praeterea  Heracleotae  et 
Bar-vletae,  qui  item  debent,  aut  pecuniam  solvant 
aut°fructibus  suis  satisfaciant.  3.  Caunn  praeterea 
debent:  sed  aiunt  se  depositam  pecuniam  habuisse. 
Id  velim  cognoscas :  et,  si  intellexeris,  eos  neque  ex 
edicto  neque  ex  decreto  depositam  habuisse,  des  ope 
ram,  ut  usurae  Cluvio,  instituto  tuo,  conserventur. 
His  de  rebus  eo  magis  laboro,  quod  agitur  res  Cn. 
Pompeii ,  etiam  nostri  necessarii :  et  quod  is  magis 
etiam  mihi  laborare  videtur,  quam  ipse  Cluvius :  cm 
satisfactum  esse  a  nobis  valde  volo.  His  de  rebus  te 


vehementer  etiam  atque  etiam  rogo.  Vale. 

LV1I.  ARG.  Petit,  ut  Anneium,  legatum  suum ,  venuttat 

eiusque  caussam  Sardianam  commemlat. 

(Laodiceae,  Paullo,  Marcello  coss.  704.) 

CICERO  THERMO  PROPR.  S. 

1  Quo  magis  quotidie  ex  litteris  nuntiisque  bel- 
lum  magnum  esse  in  Syria  cognosce,  eo  vehementius 
a  te  pro  nostra  necessitudine  contendo,  ut  mini  M. 
Anneium  legatum  primo  quoque  tempore  remittas. 
Nam  eius  opera,  consilio,  scientia  rei  militans  vel 
maxime  intelligo  me  et  rempublicam  adiuvan  posse. 
Quod  nisi  tanta  res  eius  ageretur,  nec  ipse  adtluci 
potuisset,  ut  a  me  discederet  ,  neque  ego  ,  ut  eum  a 
me  dimitterem.  Ego  in  Ciliciam  prohcisci  cogito 
circiter  Kal.  Mai.  Ante  earn  diem  Anneius  ad  me  re- 
deat  oportet.  2.  Illud,  quod  tecum  et  coram  et  per  lit¬ 
teras  diligentissime  egi,  id  et  nunc  etiam  atque  etiam 
ro"0  curae  tibi  sit,  ut  suum  negotium,  quod  liabet 
cum  populo  Sardiano,  procaussae  vcritate  et  pro 
sua  dignitate  conficiat.  Intellexi  ex  tua  oratione, 
quum  tecum  Ephesi  locutus  sum ,  te  ipsius  M.  Anneii 

caussa  omnia  velle.  Sed  tamen  sic  velim  existimes, 
te  mihi  nihil  gratius  facere  posse ,  quam  si  intellexe- 
ro,  per  te  ilium  ipsum  negotium  ex  sententia  confe- 
cisse;  idque  quam  primum  ut  efficias,  te  etiam  at- 
que  etiam  rogo. 

LV1U.  ARG.  Commemlat  Custidium. 

(In  Cilicia,  Paullo,  Marcello  coss.  704.) 

M.  CICERO  C.  TITIO  L.  F.  RUFO  PR. 
URBANO  S. 

L.  Custidius  est  tribulis  et  municeps  et  fami- 
liaris  meus.  Is  caussam  habet;  quam  caussam  ad  te 
deferet.  Commendo  tibi  hominem,  sicuti  tua  fides 
et  meus  pudor  postulat :  tantum ,  ut  faciles  ad  te  adi- 
tus  habeat:  quae  aequa  postulabit,  ut  libenteteimpe- 
tret:  sentiatque  meam  sibi  amicitiam,  etiam  quum 
longissime  absim,  prodesse  in  primis  apud  te. 


LIX.  ARG.  Commendat  M.  Fabium. 

(In  Cilicia,  Paullo,  Marcello  coss.  704.) 

M.  T.  C.  C.  CURTIO  PEDUCAEANO, 
PRAET0R1  S.  D. 

M.  Fabium  unice  diligo,  summaque  mihi  cum 
eo  consuetudo  et  familiaritas  est  pervetus.  In  eius 
controversiis  quid  decernas,  a  te  non  peto;  (servabis, 
ut  tua  fides  et  dignitas  postulat,  edictum  et  institutum 
tuum,)  sed  ut  quam  facillimos  ad  te  aditus  habeat, 
quae  erunt  aequa,  libente  te  impetret:  ut  meam  ami¬ 
citiam  sibi,  etiam  quum  procul  absim ,  prodesse  sen- 
tiat,  praesertim  apud  te.  Hoc  te  vehementer  etiam 
atque  etiam  rogo. 

LX.  ARG.  Commendat  Livineium  libertum. 

(Romae,  post  exsiliuni  ante  a.  700.  s.  Doinitium,  App.  Pulcbrum  coss.) 

M.  T.  C.  S.  D.  C.  MUNATIO  C.  F. 

\.  L.  Livineius  Trypho  est  omnino  L.  Reguli, 
familiarissimi  mei,  libertus:  cuius  calamitas  etiam 
officiosiorem  me  facit  in  ilium.  Nam  benevolentior, 
quam  semper  fui,  esse  non  possum.  Sed  ego  libertum 
eius  per  se  ipsum  diligo:  summa  enim  eius  erga  me 
officia  exstiterunt  his  nostris  temporibus,  quibus  fa- 
cillime  bonam  benevolentiam  hominum  et  fidem  per- 
spicere  potui.  2.  Eum  tibi  ita  commendo,  ut  homi¬ 
nes  grati  et  memores  bene  meritos  de  se  commendare 
debent.  Pergratum  mihi  feceris,  si  ille  intellexerit, 
se,  quod  pro  salute  mea  multa  pericula  adierit,  saepe 
hieme  summa  navigarit,  pro  tua  erga  me  benevolen- 
tia  gratum  etiam  tibi  fecisse. 

LXI.  ARG.  Pimm  Hitbyniae  propraetori  commendat  ne¬ 
gotium.  (In  Cilicia,  Rufo,  Marcello  coss.  703.) 

M.  T.  C.  S.  D.  P.  SILIO  PROPR. 

T.  Pinnio  familiarissime  me  usum  esse,  scire 
te  arbitror:  quod  quidem  ille  testamento  declaravit; 
qui  me  quum  tutorem,  turn  etiam  secundum  heredem 
instituerit.  Eius  fdio  mire  studioso  et  erudito  et  mo- 
desto  pecuniam  Nicaeenses  grandem  debent,  ad  H-S 
octogies:  et,  ut  audio,  in  primis  ei  volunt  solvere. 
Pergratum  igitur  mihi  feceris ,  quando  non  modo  re- 
liqui  tutores ,  qui  sciunt,  quanti  me  facias ,  sed  etiam 
puer  ipse  sibi  persuasit,  te  omnia  mea  caussa  factu- 
rum  esse,  si  dederis  operam,  quoad  tua  fides  dignitas- 
que  patietur ,  ut  quam  primum  pecunia  Pinnio  solva- 
lur  Nicaeensium  nomine. 


LXJLI.  ARG.  Gratias  agit  (le  Attilio :  fratrem  siiuiu  cuni- 
luendat.  (Iu  Cilicia,  Rufu,  Marcello  cosa.  703.) 


M.  T.  C.  S.  D.  P.  SILIO  PROPR. 

Et  in  Attilii  negotio  te  amavi.  Quum  enim  se- 
ro  venissem ,  tamen  honestum  equitem  Romanum  be- 
neficio  tuo  conservavi.  Et  mehercule  semper  sic  in 
animo  habui,  te  in  meo  aere  esse  propter  Lamiae  no- 
stri  coniunctionemetsingularemnecessitudinem.  Ita— 
que  primum  tibi  ago  gratias ,  quod  me  omni  molestia 
liberas:  deinde  impudentiaprosequor :  sed  idem  sar- 
ciam.  Te  enim  semper  sic  colam  et  tuebor,  ut  quern 
diligentissime.  Quintum  fratrem  meum ,  si  me  dili- 
gis ,  eo  numero  cura  ut  habeas,  quo  me.  Ita  magnum 
beneficium  tuum  magno  cumulo  auxeris. 

LX1II.  ARG.  Commendat  Laenium. 

(Laodiceae,  Paullo,  Marcello  coss.  704.) 

M.  T.  C.  S.  P.  D.  P.  SILIO  PROPR. 

\ .  Non  putavi  fieri  posse,  ut  mihi  verba  deessent: 
sed  tamen  in  C.  Laenio  commendando  desunt.  Ita- 
que  rem  tibi  exponam  paucis  verbis ;  sed  tamen ,  ut 
plane  perspicere  possis  voluntatem  meam.  Incredi- 
bile  est,  quanti  faciamus  et  ego  et  frater  meus,  qui  mi¬ 
hi  carissimus  est,  M.  Laenium.  Id  fit  quum  plurimis 
eius  officiis,  turn  summa  probitate  et  singulari  mode- 
stia.  Eum  ego  a  me  invitissimus  dimisi,  quum  pro¬ 
pter  familiaritatem  et  consuetudinis  suavitatem ,  turn 
quod  consilio  eiusfideliacbonolibenterutebar.  2.  Sed 
vereor,  ne  iam  mihi  superesse  verba putes,  quae  dixe- 
ram  defutura.  Commendo  tibi  hominem,  sicutintelli- 
gis,  me,  de  quo  ea  supra  scripserim,  debere  commen¬ 
dare  :  a  teque  vehementer  etiam  atque  etiam  peto,  ut, 
quod  habet  in  tua  provincia  negotii ,  expedias ,  quod 
tibi  videbitur  rectum  esse,  ipsi  dicas.  Hominem  facil- 
limum  liberalissimumque  cognosces.  Itaque  te  rogo, 
ut  eum  solutum,  liberum ,  confectis  eius  negotiis  per 
te,  quam  primum  ad  me  remittas.  Id  mihi  fratrique 
meo  gratissimum  feceris. 

LXIV.  ARG.  Commendat  Neronem. 

(In  Cilicia,  Rufo,  Marcello  coss.  703#) 

M.  T.  C.  S.  D.  P.  SILIO  PROPR. 

1 .  Nero  meus  mirificas  apud  me  tibi  gratias  egit, 
prorsus  incredibiles ,  ut  nullum  honorem  sibi  haberi 
potuisse  diceret,  qui  a  te  praetermissus  esset.  Magnum 
fructum  ex  ipso  capies :  nihil  est  enim  illo  adole- 
scente  gratius.  Sed  mehercule  mihi  quoque  gratis¬ 
simum  fecisti:  pluris  enim  ex  omni  nobilitate  ne- 
minem  facio.  Itaque ,  si  ea  feceris ,  quae  ille  per  me 
tecum  agi  voluit,  gratissimum  mihi  feceris.  Primum 
de  Pausania  Alabandensi,  sustentes  rem,  dum  Nero 
veniat.  Vehementer  eius  caussa  cupere  eum  intel- 
lexi:  itaque  hoc  valde  te  rogo.  Deinde  Nysaeos, 
quos  Nero  in  primis  habet  necessarios  diligentissi- 
meque  tuetur  ac  defendit,  habeas  tibi  commendatis- 
simos :  ut  intelligat  ilia  civitas,  sibi  in  Neronis  patro- 
cinio  summum  esse  praesidium.  Strabonem  Servi- 
lium  tibi  saepe  commendavi :  nunc  eo  facio  id  impen- 
sius,  quod  eius  caussam  Nero  suscepit.  Tantum  a 
te  petimus,  ut  agas  earn  rem,  ne  relinquas  hominem 
innocentem  ad  alicuius  tui  dissimilis  quaestum.  Id 
quum  gratum  mihi  erit,  turn  etiam  existimabo,  te 
humanitate  tua  esse  usum.  2.  Summa huiusepistolae 
haecest,  ut  ornes  omnibus  rebus  Neronem,  sicut  in- 
stituisti  atque  fecisti.  Magnum  theatrum  habet  ista 
provincia  [non  ut  haec  nostra]  ad  adolescentis  nobi- 
lis,  ingeniosi,  abstinentis  commendationem  atque 
gloriam.  Quare,  si  te  fautore  ususerit,  sicuti  pro- 
fecto  et  utetur  et  usus  est,  amplissimas  clientelas, 

acceptas  a  maioribus ,  confirmare  poterit  et  beneficiis 
suis  obligare.  Hoc  in  genere  si  eum  adiuveris  eo  stu¬ 
dio,  quo  ostendisti:  apud  ipsum  praeclarissime  po- 
sueris ;  sed  mihi  etiam  gratissimum  feceris. 

LXV.  AR6.  Petit,  ut  Silius  Hisponi  adsit  in  pactionilius 
cum  civitatibus  tie  scriptura  conficiendis. 

(In  Cilicia,  Kut'o,  Marcello  coss.  703.) 

M.  T.  C.  S.  D.  P.  SILIO  PROPR. 

\.  Cum  P.  Terentio  Hispone ,  qui  operas sin  scri¬ 
ptura  pro  magistro  dat,  mihi  summa  familiaritas  con- 
suetudoque  est ,  multaque  et  magna  inter  nos  ot- 
ficia  paria  et  mutua  intercedunt.  Eius  summa  existi- 
matio  agitur  in  eo  ,  ut  pactiones  cum  civitatibus  re- 
liquis  conficiat.  Non  me  praeterit,  nos  earn  remEphe- 
si  expertos  esse,  neque  ab  Ephesiis  ullo  modo  lmpe- 
trare  potuisse.  Sed  quoniam,  quemadmodum  omnes 
existimant,  et  ego  intelligo,  tua  quum  summa  integri 
tate ,  turn  singulari  humanitate  et  mansuetudine  con 
secutus  es,  ut,  libentissimis  Graecis,  nutu,  quod  ve- 
lis ,  consequare :  peto  a  te  in  maiorem  modum,  ut  ho¬ 
noris  mei  caussa  hac  laude  Hisponem  affici  veils. 
Praeterea  cum  sociis  scripturae  mihi  summa  neces- 
situdo  est,  non  solum  ob  earn  caussam,  quod  easocie- 
tas  universa  in  mea  fide  est,  sed  etiam  quodplerisque 
sociis  utor  familiarissime.  Ita  et  Hisponemmeumper 
me  ornaris  et  societatem  mihi  coniunctiorem  feceris, 
tuque  ipse  et  ex  huiusobservantiagratissimihominis, 
et  ex  sociorum  gratia,  hominum  amplissimorum,  ma¬ 
ximum  fructum  capies,  et  me  summo  beneficio  affe- 
ceris.  Sic  enim  velim  existimes ,  ex  tota  tua  provin- 
cia  omnique  isto  imperio ,  nihil  esse ,  quod  mihi  gra- 
tius  facere  possis. 


LXV1.  ARG.  Servilium  rogat,  ut  Caecinam  in  colligendis 
Asiaticae  negotiationis  reli  quits  adiuvet. 

(Caesare  Ill.  Lepitlo  coss.  708.) 

M.  T.  C.  S.  D.  P.  SERVILIO  PROPR. 

1 .  A .  Caecinam ,  maxime  proprium  clientem  fa- 
jniliae  vestrae,  non  commendarem  tibi,  quumscirem, 
qua  fide  in  tuos ,  qua  dementia  in  calamitosos  sole- 
res  esse,  nisi  me  et  patris  eius,  quo  sum  familiarissi¬ 
me  usus,  memoria,  ethuius  fortuna  ita  moveret,  ut 
hominis ,  omnibus  mecum  studiis  officiisque  coniun- 
ctissimi,  movere  debebat.  A  te  hoc  omni  contentio- 
ne  peto,  sic,  ut  maiore  cura ,  maiore  ammi  labore  pe- 
terc  non  possim,  ut  ad  ea,  quae  tua  sponte  sine  cu- 
iusquam  commendatione  faceres  in  hommemtantum 
et  talem,  calamitosum,  aliquem  afferant  cumulum 
meae  litterae,  quo  studiosius  eum,  quibuscumque  re¬ 
bus  possis,  iuves.  2.  Quod  si  Romae  busses ,  etiam 
sal utem  A.  Caecinae  essemus  (ut  opinio  mea  fert)  per 
te  consecuti.  De  qua  tamen  magnam  spem  habemus, 
freti  dementia  collegae  tui.  Nunc,  quum,  tuam  nisti 
tiam  secutus,  tutissimum  sibi  portum  provinciam 
istam  esse  duxit,  etiam  atque  etiam  terogo  atque  oro, 
ut  eum  et  in  reliquiis  veteris  negotiations  co  ligendis 
iuves  et  ceteris  rebus  tegas  atque  tueare.  Hoc  mihi 
gratius  facere  nihil  potes. 

kXyH,  ARC.  Conimendat  Andriinem  Laodicensein. 

(Romae,  Caesare  111.  Lepido  coss.  708.) 

M.  T.  C.  S.  D.  P.  SERVILIO  PROPR. 

I  Ex  provincia  mea  Ciliciensi,  cui  sc  is  tqe  tc 
dioixiiaei?  Asiaticas  attributas  fuisse,  millo  sum  fami- 
liarius  usus,  quam  Androne,  Artemonis  film,  Laodi- 
ccnsi,  eumquehabui  in  ea  civitate  quum  hospitcm, 


turn  vehementer  ad  meae  vitae  rationem  et  consuetu 
dinem  accommodatum.  Quern  quidem  multo  etiam 
pluris  postea ,  quam  decessi,  facere  coepi,  quod  mu  - 
tis  rebus  expertus  sum  gratum  hominem  meiqueme- 
morem.  Itaque  eum  Romae  libentissime  vidi.  Non  te 
enim  fugit,  qui  plurimis  in  ista  provincia  bemgne  ie- 
cisti ,  quam  multi  grati  reperiantur.  2.  Haec  propter- 
ea  scripsi,  ut  et  me  non  sine  caussa  laborare  lntelli- 
geres  et  tu  ipse  eum  dignum  hospitio  tuo  iudicares. 
Feceris  igitur  mihi  gratissimum,  si  ei  declarans, 
quanti  me  facias:  id  est,  si  receperis  eum  in  fidem 
tuam  et,  quibuscumque  rebus  honeste  ac  sine  mole- 
stia  tua  poteris,  adiuveris.  Hoc  mihi  erit  vehementer 
gratum :  idque  ut  facias,  te  etiam  atque  etiam  rogo. 

jjXym  ARG.  Servilii  litteras  sibi  datas  esse  scribit;  ut 

de  provinciae  statu  scribat,  petit;  offieia  sua  proinittit. 

(Romae,  Caesare  III.  Lepido  coss.  708.) 

M.  T.  C.  S.  D.  P.  SERVILIO  ISAURICO 
PROC.  COLLEGAE. 

1.  Gratae  mihi  vehementer  tuae  litterae  fuerunt; 
ex  quibus  cognovi  cursus  navigationum  tuarum.  Si- 
o-nificabas  enim  memoriam  tuam  nostrae  necessitiidi- 
nis,  qua  mihi  nihil  poterat  esse  iucundius.  Quod  le- 
liquum  est ,  multo  etiam  erit  gratius ,  si  ad  me  de  re- 
publica ,  id  est  de  statu  provinciae ,  de  institutes  tuis 
familiariter  scribes.  Quae  quamquam  exmultis  pro 
tua  claritate  audiam ,  tamen  libentissime  ex  tuis  litte- 
ris  cognoscam.  2.  Ego  ad  te,  de  reipublicae  summa 
quid  sentiam,  non  saepe  scribam,  propter  periculum 
eiusmodi  litterarum.  Quid  agatur  autem,  scribam 
saepius.  Sperare  tamen  videor,  Caesari,  collegae  no¬ 
stro,  fore  curae  et  esse ,  ut  habeamus  aliquam  rempu- 
blicam;  cuius  consiliis  magni  referebat  te  interesse. 
Sed  si  tibi  utilius  est ,  id  est  gloriosius ,  Asiae  prae- 
esse  et  istam  partem  reipublicae  male  affectam  tuen . 
mihi  quoque  idem,  quod  tibi  et  laudi  tuae  profuturum 
est,  optatius  debet  esse.  3.  Ego,  quae  ad  tuam  di¬ 
gnitatem  pertinere  arbitrabor,  summo  studio  diligen- 
tiaque  curabo ,  in  primisque  tuebor  omni  observantia 
clarissimum  virum ,  patrem  tuum ;  quod  et  pro  vetu- 
state  necessitudinis ,  et  pro  beneficiis  vestns ,  et  pro 
dignitate  ipsius  facere  debeo. 


LX IX.  ARG.  Rogat,  ut  Curtium  in  fiilern  recipiat 
(Romae,  Caesare  III.  Lcpido  coss.  708.) 

M.  T.  C.  S.  D.  P.  SERVILIO  COLLEGAE. 

I .  C.  Curtius  Mithres,  est  ille  quidem,  ut  scis,  li- 
bertus  Postumi,  familiarissimi  mei:  sed  me  colit  et 
observat  aeque  atque  ilium  ipsum  patronum  suum. 
Apud  eum  ego  sic  Ephesi  fui,  quotiescumque  tui, 
tamquam  domi  meae:  multaque  acciderunt,  in  qui¬ 
bus  et  benevolentiam  eius  erga  me  experirer  et  fidem. 
Itaque  si  quid  aut  mihi,  aut  meorum  cuipiam  in  Asia 
opus  est,  ad  hunc  scribere  consuevi ,  huius  quum  ope¬ 
ra  et  fide,  turn  domo  et  re  uti,  tamquam  mea.  Ilaec  ad 
te  eo  pluribus  scripsi,  ut  intelligeres,  me  non  vulgari- 
ter,  nec  ambitiose ,  sed  ut  pro  homine  intimo  acmihi 
pernecessario  scribere.  2.  Peto  igitur  a  te ,  ut  in  ea 
controversia ,  quam  habet  de  fundo  cum  quodam  Co- 
lophonio,  et  in  ceteris  rebus,  quantum  fides  tua  patie- 
tur,  quantumque  tuo  commodo  poteris,  tantum  et  ho¬ 
noris  mei  caussa  commodes :  etsi ,  ut  eius  modestiam 
cognovi ,  gravis  tibi  nulla  in  re  .erit.  Si  et  mea  com¬ 
mendatione  et  sua  probilatc  assecutus  erit,  uti  de  se 
bene  existimes ;  omnia  se  adeptum  arbitrabitur.  Ut 
I  igitur  eum  recipias  in  fidem,  habeasque  in  numero 

tuorum,  te  vehementer  etiam  atque  etiam  rogo.  Ego, 
quae  te  velle,  quaeque  ad  te  pertinere  arbitrabor, 
omnia  studiose  diligenterque  curabo. 


LXX.  ARG.  Menandrum  Balbi  libertum  commendat. 

(Romae,  Caesare  III.  Lepido  coss.  708.) 

M.  T.  C.  S.  P.  D.  P.  SERVILIO  COLLEGAE. 

Quia  non  est  obscura  tua  in  me  benevolentia ,  sic 
fit,  ut  multi  per  me  tibi  velint  commendari.  Ego  au- 
tem  tribuo  nonnumquam  in  vulgus,  sed  plerumque 
necessariis  in  hoc  tempore.  Nam  cum  T.  Ampio  Bal- 
bo  mihi  summa  familiaritas  necessitudoque  est.  Eius 
libertum,  T.  Ampium  Menandrum,  hominem  frugi  et 
modestum  et  patrono  et  nobis  vehementer  probatum, 
tibi  commendo  maiorem  in  modum.  Vehementer 
mihi  gratum  feceris,  si,  quibuscumque  rebus  sine  tua 
molestia  poteris ,  ei  commodaris.  Quod  ut  facias ,  te 
vehementer  etiam  atque  etiam  rogo.  Vale. 

LXXI.  ARG.  Commendat  Agusium. 

(Romae,  Caesare  III.  Lepido  coss.  708.) 

M.  T.  C.  S.  D.  P.  SERVILIO  COLLEGAE. 

Multos  tibi  commendem  necesse  est,  quando 
omnibus  nota  nostra  necessitudo  est  tuaque  erga  me 
benevolentia.  Sed  tamen  etsi  omnium  caussa ,  quos 
commendo,  velle  d'ebeo:  tamen  cum  omnibus  non  ea- 
dem  mihi  caussa  est.  T.  Agusius  et  comes  meus  fuit 
illo  miserrimo  tempore  et  omnium  itinerum,  naviga- 
tionum,  laborum,  periculorum  meorum  socius :  neque 
hoc  tempore  discessisset  a  me,  nisi  ego  ei  permisis- 
sem.  Quare  sic  tibi  eum  commendo,  ut  unum  de 
meis  domesticis  et  maxime  necessariis.  Pergratum 
mihi  feceris,  si  eum  ita  tractaris,  ut  intelligat,  hanc 
commendationem  sibi  magno  usu  atque  adiumento 
fuisse. 


LXXII.  ARG.  Caerelliae  ncgrotia  et  pvocuratores commen¬ 
dat.  (Romae,  Caesare  III.  Lepido  coss.  708.) 

M.  T.  C.  S.  D.  P.  SERVILIO  COLLEGAE. 

1.  Caerelliae,  necessariae  meae,  rem,  nomina, 
possessiones  Asiaticas  commendavi  tibi  praesens  in 
hortis  tuis,  quam  potui  diligentissime:  tuque  mihi, 
pro  tua  consuetudine,  proque  tuis  in  me  perpetuis 
maximisque  officiis,  omnia  te  facturum  liberalissime 
recepisti.  Meminisse  te  id  spero:  scio  enim  solere. 
Sed  tamen  Caerelliae  procuratores  scripserunt,  te  pro¬ 
pter  magnitudinem  provinciae  multitudinemque  ne- 
gotiorum  etiam  atque  etiam  esse  commonefaciendum. 
2.  Peto  igitur,  ut  memineris,  te  omnia,  quae  tua  fides 
pateretur,  mihi  cumulate  recepisse.  Equidem  exi- 
stimo ,  habere  te  magnam  facultatem  (sed  hoc  est  tui 
eonsilii  et  iudicii)  ex  eo  senatus  consulto,  quod  in  lie- 
redes  C.  Vennonii  factum  est,  Caerelliae  commodandi. 
Id  senatus  consultum  tu  interpretabere  pro  tua  sa- 
pientia.  Scio  enim,  eius  ordinis  auctoritatem  sem¬ 
per  apud  te  magni  fuisse.  Quod  reliquum  est,  sic 
velim  existimes,  quibuscumque  rebus  Caerelliae  be- 
nigne  feceris ,  mihi  te  gratissimum  esse  facturum. 

LXXllI.  ARG.  Salvum  ex  provincia  rediisse  gratulatur, 
Egnatii  et  Oppii  caussa  gratias  agit,  et  ut  Antipatri  tllios  sibi 
condonet,  rogat.  (Iloniac,  Domitio,  App.  Pulchro  coss.  700.) 

M.  T.  C.  S.  D.  Q.  PHILIPPO  PROCOS. 

1 .  Gratulor  tibi ,  quod  ex  provincia  salvum  te  ad 
tuos  recepisti,  incolumi  fama  et  republica.  Quod  si 
Romae  te  vidissem,  coram  gratias  egissem,  quod  tibi 


L.  Egnatius,  familiarissimus  meus,  absens,  L.  Op- 
pius  praesens  curae  fuisset.  2.  Cum  Antipatro  Der- 
bete  mihi  non  solum  hospitium ,  verum  etiam  summa 
familiaritas  intercedit.  Ei  te  vehementer  succensuis- 
se  audivi,  et  moleste  tuli.  De  re  nihil  possum  iudi- 
care,  nisi  illud  mihi  certe  persuadeo,te,  talem  virum, 
nihil  temere  fecisse.  Ate  autem,  pro  vetere  nostra 
necessitudine ,  etiam  atque  etiam  peto ,  ut  eius  filios, 
qui  in  tua  potestate  sunt ,  mihi  potissimum  condones : 
nisi  quid  existimas  in  ea  re  violari  existimat-ionem 
tuam.  Quod  ego  si  arbitrarer,  numquam  te  rogarem : 
mihique  tua  fama  multo  antiquior  esset,  quam  ilia  ne¬ 
cessitudo  est.  Sed  mihi  ita  persuadeo,  (potest  fieri, 
ut  fallar,)  earn  rem  laudi  tibi  potius,  quam  vitupera- 
tioni  fore.  Quid  fieri  possit,  et  quid  mea  caussa  facere 
possis,  (nam,  quinvelis,  non  dubito,)  velim,  si  tibi 
grave  non  erit,  certiorem  me  facias. 

LXXIV.  ARG.  Oppiuni  praesenteni  et  absentis  Egnatii 
negotia  commendat.  (Romae,  Pompeio  II.  Crasso  II.  coss.  699.) 

M.  T.  C.  S.  D.  Q.  PHILIPPO  PROCOS. 

Etsi  non  dubito,  pro  tua  in  me  observantia ,  pro¬ 
que  nostra  necessitudine,  quin  commendationem 
meam  memoria  teneas :  tamen  etiam  atque  etiam  eum- 
dem  tibi  L.  Oppium,  familiarem  meum,  praesenteni, 
et  L.  Egnatii,  familiarissimi  mei,  absentis  negotia 
commendo.  Tanta  mihi  cum  eo  necessitudo  est  fami- 
liaritasque,ut,  si  mea  res  esset,  non  magis  laborarem. 
Quapropter  gratissimum  mihi  feceris ,  si  curaris ,  ut 
is  intelligat,  me  a  te  tantum  amari,  quantum  ipse  exi- 
stimo.  Hoc  mihi  gratius  facere  nihil  potes.  Itaque 
ut  facias,  te  vehementer  rogo. 

LXXV.  ARG.  Titio  legato  commendat  Aviani  Flacci  caus- 
sam  frumentariam.  (Romae,  Pompeio,  Metello  coss.  702.) 

M.  T.  C.  S.  D.  T.  TITIO  T.  F.  LEGATO. 

\ .  Etsi  non  dubito ,  quin  apud  te  mea  commenda- 
tio  prima  satis  valeat,  tamen  obsequor  homini  fami- 
liarissimo,  C.  AvianioFlacco :  cuius  caussa  omnia  turn 
cupio ,  turn  mehercule  etiam  debeo.  De  quo  et  prae¬ 
sens  tecum  egi  diligenter,  quum  tu  mihi  humanissi- 
me  respondisti,  et  scripsi  ad  te  accurate  antea:  sed 
putat  interesse  sua,  me  ad  te  quam  saepissime  scribe- 
re.  Quare  velim  mihi  ignoscas,  si  illius  voluntati  ob- 
temperans  minus  videbor  meminisse  constantiaetuae. 
2.  A  te  idem  illud  peto ,  ut  de  loco ,  quo  deportet  fru- 
mentum ,  et  de  tempore  Avianio  commodes :  quorum 
utrumque  per  eumdem  me  obtinuit  triennium ,  dum 
Pompeius  isti  negotio  praefuit.  Summa  est,  in  quo 
mihi  gratissimum  facere  possis ,  si  curaris ,  ut  Avia- 
nius,  quando  se  a  me  amari  putat,  me  a  te  amari  sciat. 
Erit  id  mihi  pergratum.  Vale. 

LXXVl.  ARG.  Petit,  ut  IVviri  Valgio  possessions  in 
agro  Fregellano  emptae  imnninitatem  praestent. 

(Anno  incerto.) 

M.  T.  C.  S.  D.  QUATT.  VIRIS  ET  DECURIONIBUS. 

\ .  Tantae  mihi  cum  Q.  tlippio  caussae  necessitu- 
dinis  sunt,  ut  nihil  possit  esse  coniunctius,  quam  nos 
inter  nos  sumus.  Quod  nisi  ita  esset,  uterer  mea  con¬ 
suetudine,  ut  vobis  nulla  in  re  molestus  essem.  Et- 
enim  vos  mihi  optimi  testes  estis,  quum  mihi  persua- 
sum  esset,  nihil  esse,  quod  a  vobis  impetrare  non  pos- 
sem,  numquam  me  tamen  gravern  vobis  esse  voluisse. 
2.  Vehementer  igitur  vos  etiam  atque  etiam  rogo,  ut 
honoris  mei  caussa  liberalissime  C.  Valgium  Hippia- 


EPISTOL.  AD  DIVERS.  LIB.  XIII.  EP.  70  -  79.  LIB.  XIV.  EP.  I. 


777 


num  tractetis ,  remque  cum  eo  conficiatis,  ut ,  quam 
possessionem  habet  in  agro  Fregellano ,  a  vobis  em- 
ptam,  earn  liberam  et  immunem  habere  possit.  let  si 
a  vobis  impetraro,  summo  me  beneficio  vestro  atte- 
ctum  arbitrabor.  _______ 

LXXVII  ARG.  Officio  suo  in  supplicatione  decerneiula 
narrato,  commence  Bolanum,  rogatqne,  ut  servun.  fugitivu.n  .  e- 
Stituemllim  curet.  (Romae,  Cae,are  IV.  cos.  s.  coll.  7090 

M  T.  C.  S.  D.  P.  SULPICIO  IMP. 

\  Quum  his  temporibus  non  sane  m  senatum 
ventitarem,  tamen,  ut  tuas  litteras  legi,  non  existima- 
vi  me  salvo  iure  nostrae  veteris  amicitiae  multorum- 
que  inter  nos  officiorum  facere  posse,  ut  honori  tuo 
deessem.  Itaque  adfui,  supphcationemque  tibi  ben- 
ter  decrevi :  nec  reliquo  tempore  ullo  aut  rei ,  aut  e. 
stimationi  aut  dignitati  tuae  deero.  Atque ;  hoc  ut  tm 
necessarii  sciant,  hoc  me  ammo  erga  te  esse  velim 
facias  eosper  litteras  certiores  ut,  si  <Iuldtlb*0>™ 
sit  ne  dubitent  mibi  iure‘suo  denuntiare .  2 .  M .  Bo 

lanum ,  virum  bonum  et  fortem  et  omnibus  rebus  or- 
natum,  meumque  veterem  amicum ,  tib. ^magno  opere 
commendo.  Pergratum  nnhi  feceris,  si  curans, 
is  intellmat,  hanc  commendationem  sibi  magno  adiu^ 
mento  fuisse.  Ipsumque  virum  optimum  gratissi^ 
mumque  cognosces .  Promitto  tibi ,  te  ex .  eios  ami 
tiamagnamvoluptatemessecapturum.  3.  Pfaeterea 
a  te  peto  in  maiorem  modum  pro  nostra  amicitia et 
pro  tuo  perpetuo  in  me  studio ,  ut  in  bac  re  etiam  e  a 
bores:  Dionysius,  servus  mens,  qui  meam  bib l  othe 
cen  multorum  nummorum  tractavit,  quum  mu  °s 
bros  surripuisset  nec  se  impune  laturum  putaret,  au 
fvmit  Isest  in  provincia  tua.  Eum  et  M.  Bolanus 
familiaris  mens,  et  multi  alii  Naronae  viderunt :  sed 
quum  se  a  me  manumissum  esse  diceret,  credideru  . 
Hunc  tu  si  mihi  restituendum  curans,  non  possum l  di- 
cere  quam  mihi  gratum  futurum  sit.  Res  ipsa  par 
va  sed  animi  mei  dolor  magmis  est.  Ub.  sit,  et  quid 
fieri  possit,  Bolanus  te  docebit.  Ego  si  bominem  per 
te  reciperaro ,  summo  me  a  te  beneficio  affectum  aibi 

trabor.  _ _ 

LXXVIII.  ARG.  Petit,  ut  Democritum  in  fidem  recipiat. 

(Romae,  Caesare  III.  Lepido  coss.  7080 

M  T  C  S  D.  ALLIENO  PROCOS. 

1 .  Democritus  Sicyonius  non  solum  hospes  meus 
est  sed  etiam,  quod  non  multis  contingit;  Graecis 
praesertim ,  valde  familiaris.  Est  emm  in  eo  summa 
probitas,  summa  virtus,  summa  in  h0SP^s  ’lbcraht^ 
et  observantia:  meque  praeter  ceteros  et  colit  et  ob 
servat  et  diligit.  Eum  tu  non  modo  suorum  civium 
verum  paene  Achaiae  principem  cognosces.  2.  Huic 
ego  tantummodo  aditum  ad  tuam  cogmtionem  patefa- 
cfo  et  munio:  cognitum  per  te  ipsum,  quae  tua  natu- 
ra  est  dignum  tua  amicitia  atque  hospitio  nidicabis. 
pet0  iUtur  a  te,  ut,  his  litteris  lectis,  recipias  eum  in 
tuam  Mem ,  polliceare  omnia  te  facturum  meacaussa. 
DeTeliquo ,  si ,  id  quod  confido ,  fore  dignum  eum  tua 
amicitia  hospitioque  cognovens:  peto  ut 
plectare ,  diligas ,  in  tuis  habeas.  Ent  id  mihi  maio 
rem  in  modum  gratum.  Yale. 

I, XXIX.  ARG.  C.  et  M.  Avianios,  fratres,  commemlat. 
(Romae,  Cncsarc  111.  Lepido  coss.  708.) 


gratissimo  bomine ,  quam  a  te  liberaliter  esset  tracta- 
?us  Eius  filios ,  dignissimos  illo  patre  meosque  ne- 

cessarios,  quos  ego  unice  diligo  commendo  tibi  sic, 

ut  maiore  studio  nullos  commendare  possim.  C.  Avia 
nius  in  Sicilia  est.  Marcus  est  nobiscum.  Ut  llhus 
dignitatem  praesentis  ornes,  rem  utnusque  detendas, 
te  ro«o  Hoc  mihi  gratius  in  ista  provincia  facere 
nihil  potes.  Idque  ut  facias,  te  vehementer  etiam  at¬ 
que  etiam  rogo.  Yale. 

M.  T.  C.  S.  P.  D.  ALLIENO  P R ^ r°  Avia- 
Et  te  scire  arbitror,  quanti  fecerim  •  1 

nium  Flaccum,  et  ego  ex  ipso  aud.eram,  opt.mo  et 


LIBER  DEGIMUS  QUARTUS. 


I  ARG.  Scribit  de  calamitatis  suae  magnitudine,  de  spe 
restitutions,  de  familia,  de  Plancii  officiis,  de  Pisoms  humanx- 
tate,  de  componendis  disco rdiis  domesticis ,  de  dote  rctinenda, 
deitineris  sui  rationibus. 

(Inchoata  Thessalonicae,  finita  Dyr.bacl.ii,Piso„e,  Gab.mo  coss. 

TULLIUS  S.  D.  TERENTlAE  SUAE,  TUL- 
LIOLAE  SUAE,  CICERONI  SUO. 

1  Et  litteris  multorum  et  sermone  omnium  per- 
fertur  ad  me,  incredibilem  tuam  virtulem  et  for  «u- 
dinem  esse,  teque  nec  ammineque  corporis  abonbus 
defati»ari.  Me  miserum!  te,  ista  virtute,  fide,  pro  n 
tate,  humanitate,  in  tantas  aerumnas  propter  me  inci- 
disse '  Tulliolamque  nostram,  ex  quo  patre  tantas  \o 
luptates  capiebat,  ex  eo  tantos  percipere  luctus!  Nam 
quid  eoo  de  Cicerone  dicam?  qui  quum  pnmum  sa- 
pere  coepit,  acerbissimos  dolores  misenasque  perce 
Su  Ouae  Bi,  ut  tu  scribis,  fato  facta  putarem,  ferrem 
naullo  facilius :  sed  omnia  sunt  mea  culpa  commissa, 
qui  ab  iis  me  amari  putabam,  quiinvidebant,  eos  non 
sequebar ,  qui  petebant.  2.  Quod  si  nostns  consili.s 
usi  essemus ,  neque  apud  nos  tantum  valuisset  sermo 
aut  stultorum  amicorum  aut  improborum  ,  beatissimi 
viveremus.  Nunc,  quoniam  sperare  nos  amici  iu- 
bent ,  dabo  operam ,  ne  mea  valetudo  tuo  laborl  de*J  s 
Res  quanta  sit,  intelligo,  quantoque  fuent  facilius 
manere  domi,  quam  redire.  Sed  tamen,  si  omnes  tn 
bunos  plebis  habemus,  si  Lentulum  tam  studiosum, 
quam  videtur,  si  vero  etiam  Pompeium  etCa“"®“> 
non  est  desperandum.  3.  De  familia ,  quomodo  p la- 
cuisse  amicis  scribis ,  faciemus .  De  loco  nunc  qui- 
dem  iam  abiit  pestilentia ;  sed  quamdm  fmt,  me  non 
atti"it  Plancius,  homo  officiosissimus,  me  cupit  esse 
secum  et  adliuc  retinet.  Ego  volebam  loco  magis  de- 
serto  esse  in  Epiro,  quo  neque  ipse  vemret  nec  mili- 
tes-  sed  adhucPIancius  me  retinet.  Sperat  posse  fieri, 
ut  mecum  in  Italian!  decedat.  Quern  ego  diem  si  vi- 
deroet  si  in  vestrum  complexum  venero  ac  si  et  vos  et 
me  ipsum  recuperaro,  satis  magnum  mihi  fruct»™ 
videbor  percepisse  et  vestrae  pietatis  et  meae.  4.1 
sonis  humanitas,  virtus,  amor  in  omnes  nos  tantus 
est  ut  nihil  supra  possit.  Utinam  ea  res  ei  voluptati 
sit'’  "loriae  quidem  video  fore.  Do  Q.  fratre  mini  ego 
teaccusavi:  sed  vos,  quum  praesertim  tarn  pauci  si- 

tis  volui  esse  quam  coniunctissimos.  5.  Qmbus  me 

voiuisti  agere  gratias,  egi,  et  me  a  te  certiorem  factum 
esse  scripsi .  Quod  ad  me ,  mea  Terentia ,  scribis ,  te 
vicum  vendituram :  quid ,  obsecro  te ,  (me  miserum  1) 

quid  futurura  est?  Et,  si  nos  premet  eadem  fortuna, 
quid  puero  misero  fiet?  Non  queo  reliqua  scribere, 
(tanta  vislacrimarum  est,)  neque  te  in  eumdem  fletum 
adducam.  Tantuni  scribo:  si  ernnt  in  officio  amici, 
pecunia  non  deerit:  si  non  erunt,  tu  efficere  tua  pecu- 
nia  non  poteris.  Per  fortunas  miseras  nostras ,  vide, 
ne  puerum  perditum  perdamus.  Cui  si  aliquid  erit: 
ne  egeat,  mediocri  virtute  opus  est,  et  mediocri  fortu¬ 
na,  ut  cetera  consequatur.  6.  Fac  valeas  et  ad  me 
tabellarios  mittas,  ut  sciam,  quid  agatur,  et  vos  quid 
agatis.  Mihi  omnino  iam  brevis  exspectatio  est.  Tul- 
liolae  et  Ciceroni  salutem  die.  Valete.  D.  a.  d.  vi.  Ka- 
iendas  Decembres  Dyrrhachii. 

7.  Dyrrhachium  veni,  quod  et  libera  civitas  est, 
et  in  me  officiosa  et  proxima  Italiae.  Sed  si  offendet 
me  loci  celebritas ,  alio  me  conferam  et  ad  te  scribam. 


II.  AHG.  Pisonis  generi  officia  laudat,  dolet  Terentiae 
vicem,  hortatur,  utdoti  parcat  et  valetudini  consulat. 

(Pisone,  Gabinio  coss.  696.) 

TULLIUS  S.  D.  TERENTIAE  SUAE,  TUL- 
LIOLAE  ET  CICERONI  SUIS. 

1 .  Noli  putare  me  ad  quemquam  longiores  episto- 
las  scribere,  nisi  si  quis  ad  me  plura  scripsit,  cui  pu- 
to  rescribi  oportere.  Nec  enim  habeo,  quid  scribam, 
nec  hoc  tempore  quidquam  difficilius  facio.  Ad  te 
vero  et  ad  nostram  Tulliolam  non  queo  sine  plurimis 
lacrimis  scribere.  Vos  enim  video  esse  miserrimas, 
quas  ego  beatissimas  semper  esse  volui,  idque  prae- 
stare  debui  et ,  nisi  tarn  timidi  fuissemus ,  praestitis- 
sem.  2.  Pisonem  nostrum  merito  eius  amo  pluri- 
mum.  Eum,  ut  potui,  per  litteras  cohortatus  sum 
gratiasque  egi,  ut  debui.  In  novis  tribunis  plebis  in- 
telligo  spem  te  habere.  Id  erit  firmum,  si  Pompeii 
voluntas  erit:  sed  Crassum  tamen  metuo.  A  te  qui- 
dem  omnia  fieri  fortissime  et  amantissime  video :  nec 
miror :  sed  maereo  casum  eiusmodi ,  ut  tantis  tuis  mi- 
seriis  meae  miseriae  subleventur.  Nam  ad  me  P.  Va¬ 
lerius,  homo  officiosus,  scripsit,  id  quod  ego  maximo 
cum  fletu  legi,  quemadmodum  a  Vestae  ad  tabulam 
Valeriam  ducta  esses.  Hem,  mea  lux,  meum  deside- 
rium,  unde  omnes  opem  petere  solebant!  te  nunc, 
mea  Terentia,  sic  vexari,  sic  iacere  in  lacrimis  et  sor- 
dibus !  idque  fieri  mea  culpa ,  qui  ceteros  servavi ,  ut 
nos  periremus !  3.  Quod  de  domo  scribis ,  hoc  est  de 
area:  ego  vero  turn  denique  mihi  videbor  restitutus, 
si  ilia  nobis  erit  restituta.  Verum  haec  non  sunt  in 
nostra  manu.  Illud  doleo,  quae  impensa  facienda  est, 
in  eius  partem  te  miseram  et  despoliatam  venire. 
Quod  si  conficitur  negotium,  omnia  consequemur :  sin 
eadem  nos  fortuna  premet,  etiamne  reliquias  tuas  mi- 
sera  proiicies?  Obsecro  te,  mea  vita,  quod  ad  sum- 
ptum  attinet,  sine  alios,  qui  possunt,  si  modo  volunt, 
sustinere,  et  valetudinem  istam  infirmam,  si  me 
amas,  noli  vexare.  Nam  mihi  ante  oculos  dies  no- 
ctesque  versaris.  Omnes  labores  te  excipere  video: 
timeo,  ut  sustineas.  Sed  video  in  te  esse  omnia. 
Quare,  ut  id,  quod  speras  et  quod  agis,  consequamur, 
servi  valetudini.  4.  Ego,  ad  quos  scribam,  nescio, 
nisi  ad  eos,  qui  ad  me  scribunt,  aut  ad  eos,  de  quibus 
ad  me  vos  aliquid  scribitis.  Longius,  quoniam  ita 
vobis  placet,  non  discedam:  sed  velim,  quam  saepis- 
sime  litteras  mittatis ,  praesertirn ,  si  quid  est  firmius, 
quod  speremus.  Valete,  mea  desideria,  valete.  A.  d. 
hi.  Nonas  Octobr.  Thessaionica. 


III.  AHG.  Sua  se  culpa  exsulem  esse  qneritur ;  Dyrrha- 
cliii  se  recte  et  pusse  et  velle  eorum  ,  quae  de  salute  sua  agautur, 
exitum  exspectare  serihit,  uxorem  autem  Rumae  manere  iubet. 

(Dyrrhachii,  Pisone,  Gabinio  coss.  696.) 

TULLIUS  S.  D.  TERENTIAE  ET  TULLIO- 
LAE  ET  CICERONI  SUIS. 

1 .  Accepi  ab  Aristocrito  tres  epistolas ,  quas  ego 
lacrimis  prope  delevi.  Conficior  enim  maerore ,  mea 
Terentia,  nec  meae  me  miseriae  magis  excruciant, 
quam  tuae  vestraeque.  Ego  autem  hoc  miserior  sum, 
quam  tu,  quae  es  miserrima,  quod  ipsa  calamitas 
communis  est  utriusque  nostrum:  sed  culpa  mea  pro¬ 
pria  est.  Meum  fuit  officium  vel  legatione  vitare 
periculum,  veldiligentia  et  copiis  resistere,  vel  cadere 
fortiter.  Hoc  miserius ,  turpius ,  indignius  nobis  ni¬ 
hil  fuit.  2.  Quare  quum  dolore  conficior,  turn  etiam 
pudore.  Pudet  enim  me  uxori  meae  optimae,  sua- 
vissimis  liberis  virtutem  et  diligentiam  non  praesti- 
tisse.  Nam  mi  ante  oculos  dies  noctesque  versatur 
squalor  vester  et  maeror  et  infirmitas  valetudinis 
tuae;  spes  autem  salutis pertenuis  ostenditur.  Inimi- 
ci  sunt  multi,  invidi  paene  omnes.  Eiicere  nos  ma¬ 
gnum  fuit,  excludere  facile  est.  Sed  tamen  quamdiu 
vos  eritis  in  spe,  non  deficiam,  ne  omnia  mea  culpa 
cecidisse  videantur.  3.  Ut  tuto  sim,  quod  laboras,  id 
mihi  nunc  facillimum  est,  quern  etiam  inimici  volunt 
vivere  in  his  tantis  miseriis.  Ego  tamen  faciam,  quae 
praecipis.  Amicis,  quibus  voluisti,  egi  gratias:  et 
eas  litteras  Dexippo  dedi:  meque  de  eorum  officio 
scripsi  a  te  certiorem  esse  factum.  Pisonem  nostrum 
mirifico  esse  studio  in  nos  et  officio,  et  ego  perspicio 
et  omnes  praedicant.  Dii  faxint,  ut  tali  genero  mihi 
praesenti  tecum  simul  et  cum  liberis  nostris  frui  li- 
ceat!  Nunc  spes  reliqua  est  in  novis  tribunis  plebis 
et  in  primis  quidem  diebus :  nam  siinveterarit,  actum 
est.  4.  Ea  re  ad  te  statim  Aristocritum  misi,  ut  ad 
me  continuo  initia  rerum  et  rationem  totius  negotii 
posses  scribere;  etsi  Dexippo  quoque  ita  imperavi, 
statim  ut  recurreret :  et  ad  fratrem  misi ,  ut  crebro  ta¬ 
bellarios  mitteret.  Nam  ego  eo  nomine  sum  Dyrrha¬ 
chii  hoc  tempore,  ut  quam  celerrime,  quid  agatur,  au- 
diam ,  et  sum  tuto :  civitas  enim  haec  semper  a  me 
defensa  est.  Quum  inimici  nostri  venire  dicentur, 
turn  in  Epirum  ibo.  S.  Quod  scribis,  te,  si  velim,  ad 
me  venturam :  ego  vero ,  quum  sciam  magnam  par¬ 
tem  istius  oneris  abs  te  sustineri,  te  istic  esse  volo.  Si 
perficitis ,  quod  agitis :  me  ad  vos  venire  oportet:  sin 
autem — :  sed  nihil  opus  est  reliqua  scribere.  Ex  pri¬ 
mis  aut  summum  secundis  litteris  tuis  constituerepo- 
terimus,  quid  nobis  faciendum  sit.  Tu  modo  ad  me 
velim  omnia  diligentissime  perscribas:  etsi  magis 
iamrem,  quam  litteras  debeo  exspectare.  Cura,  ut 
valeas  et  ita  tibi  persuadeas,  mihi  te  carius  nihil  esse, 
nec  umquam  fuisse.  Vale,  mea  Terentia,  quam  ego 
videre  videor,  itaque  debilitor  lacrimis.  Vale.  Pri- 
die  Kalendas  Decembr. 


IV.  ARG.  Scribit,  se  Brundisio  per  Maceiloniam  Cj'aicum 
proficisci  et  sollicituin  esse  de  coniuge  et  liberis;  de  servis  ma- 
numittendis,  de  doloris  sui  solalio ,  etde  libertorum  quorumdam 
fide.  (Pisoue,  Gabinio  coss.  696.) 

TULLIUS  S.  P.  D.  TERENTIAE  ET  TUL- 
LIOLAE  ET  CICERONI  SUIS. 

1 .  Ego  minus  saepe  ad  vos  do  litteras,  quam  pos¬ 
sum  ,  propterea  quod  quum  omnia  mihi  tempora  sunt 
misera,  turn  vero,  quum  aut  scribo  ad  vos  aut  vestras 
lego,  conficior  lacrimis,  sic  ut  ferre  non  possim. 


779 


EPISTOLARUM  AD  DI  VERSOS  LIB.  XIV.  E  P.  2 


Quod  utinam  minus  vitae  cupidi  fuissemus .  certe  ni 
hil ,  aut  non  multum  in  vita  mali  vidissemus.  Cmod. 
si  nos  ad  aliquam  alicuius  commodi  aliquando  recu- 
perandi  spem  fortuna  reservavit,  minus  est  erratum  a 
nobis :  sin  haec  mala  tixa  sunt,  ego  vero  te  quam  pri- 
mum,  mea  vita,  cupio  videre  et  in  tuo  complexu  emo 
ri-  quando  neque  dii,  quos  tu  castissime  coluisti,  ne 
que  homines,  quibus  ego  semper  servivi,  nobis  gra 
tiam  retulerunt.  2.  Nos  Brundisn  apud  M.  Laemum 
Flaccum  dies  xm  fuimus ,  virum  optimum,  qui  pen 
culum  fortunarum  et  capitis  sui  prae  mea  salute  ne- 
glexit,  neque  legis  improbissimae  poena  deductus 
est,  quo  minus  hospitii  et  amicitiae  ms  officiumque 
praestaret.  Huic  utinam  aliquando  gratiam  referre 
*  possimus !  habebimus  quidem  semper.  3.  BrunUi- 
sio  profecti  sumus  a.  d.  v.  Katadas  Man  Per  Ma- 
cedoniam  Cvzicum  petebamus.  0  me  perditum.  U 
afflictum !  quid  nunc  rogem  te ,  ut  venias ,  mulierem 
ae°ram  et  corpore  et  animo  confectam .  Non  logem  . 
sine  te  igitur  sim?  Opinor,  sic  agam  Si  est  spes  no- 
stri  reditus,  earn  confirmes  et  rem  adiuves:  sin  ,  ut 
ego  metuo,  transactum  est,  quoquo  modo  potes,  at 
fac  venias.  Unum  hoc  scito :  si  te  habebo  non  mihi 
videbor  plane  perisse.  Sed  quid  de  Tulhola  mea  fiet  ■ 
iam  id  vos  videte :  mihi  deest  consilium  Sedceite, 
quoquo  modo  se  res  habebit,  illius  misellae  et  matr  - 

monio  et  famae  serviendum  est.  Quid .  Ciceio  me 

nuid  a»et?  Iste  vero  sit  in  sinu  semper  et  complexu 
meo  Non  queo  plura  iam  scribere :  impedit  maeror. 
Tuquid  egeris,  nescio:  utrum  aliquid  teneas,  an, 
quod  metuo,  plane  sis  spoliata.  4.  Pisonem,  ut  sen 
bis,  spero  fore  semper  nostrum.  De  familia  libeiata 
nihil  est,  quod  te  moveat.  Primum ,  tins  ita  prom  s- 
sum  est,  te  facturam  esse ,  ut  quisque  esset  mentus. 
Est  autem  in  officio  adhuc  Orpheus :  praeterea  magno 
opere  nemo.  Ceterorum  servorum  ea  caussa  est  ,  ut, 
si  res  a  nobis  abisset  *,  liberti  nostri  essent,  si  obtine 
re  potuissent:  sin  ad  nos  pertinerent,  servirent,  piae 
terquam  oppido  pauci.  Sed  haec  minora  sunt,  o 
Tu^quod  me  hortaris,  ut  ammo  sun  magno  et  spei 

habeam  recuperandae  salutis :  id  velim  sit  eiusmod  , 

utrecte  sperare  possimus.  Nunc,  miser,  quanco 

iam  litteras  accipiam?  quis  ad  me  perferet?  quas  e  o 

exspectassem  Brundisii,  si  esset  licitum  per  nautas, 
qui  tempestatem  praetermittere  noluerunt.  Quod  re 
liquum  est,  sustenta  te ,  mea  Terentia,  ut  potes.  Ho- 
nestissime  viximus :  floruimus.  Non  vitium  nostrum, 
sed  virtus  nostra  nos  afflixit.  Peccatum  est  nullum, 
nisi  quod  non  una  ammam  cum  ornamentis  amisi 
mus.q  Sed  si  hoc  fuit  liberis  nostns  gratius ,  nos  vi 
vere:  cetera,  quamquam  ferenda  non  sunt ,  feramus. 
Atque  ego ,  qui  te  confirmo ,  ipse  me  non  possum. 
Clodium  Philetaerum,  quod  valetudine  ocu  orum  im 
pediebatur,  hominem  lidelem,  remisi.  Sallustius  of¬ 
ficio  vincit  omnes.  Pescennius  est  perbeneyolus 
bis :  quern  semper  spero  tui  fore  observantem  Sicca 
dixerat,  se  mecum  fore :  sed  Brundisio  discessit.  Cu¬ 
ra,  quoad  potes,  ut  valeas :  et  sic  existimes,  me  vehe- 
mentius  tua  miseria,  quam  mea  commoven.  Mea 
Terentia,  fidissima  atque  optima  uxor,  et  mea  carissi- 
ma  filiola,  et  spes  reliqua  nostra,  Cicero,  valetc.  1 
die  Kalendas  Maii  Brundisio. 

V  ARG.  Terentiae  et  re.lit.im  e  Cilicia  provincia  et,  se 
omnes  eius  epistolas  accepisse,  nuntiat:  significat,  sib.  s.  quam 
longissime  obviam  veniat,  gratum  fore,  et  l.ered.tatxs  1  recianue 
curan.  demandat.  iPuullo,  Marcello  eo.a.  704.) 


M  T  C  S  P  D.  TERENTIAE  ET  TULL.  SUIS. 

Si  tu  "et  Tullia,  lux  nostra,  valetis,  ego  et  sua- 
vissimus  Cicero  valemus.  Pridie  Idus  Octobres  Athe- 
nas  venimus,  quum  sane  adversis  ventis  usi  essemus 
tardeque  et  incommode  navigassemus.  De  nave 
exeuntibus  nobis  Acastus  cum  htteris  praesto  fuit  uno 
et  vicesimo  die,  sane  strenue.  Accepi  tuas  litteras, 
quibus  intellexi  te  vereri,  ne  superiores  mihi  reddi- 
tae  non  essent.  Omnes  sunt  redditae  diligentissime- 
que  a  te  perscripta  sunt  omnia:  ldque  mihi  gratissi- 
mum  fuit.  Neque  sum  admiratus  hanc  epistolam, 
quam  Acastus  attulit,  brevem  fuisse.  Iam  enim  me 
ipsum  exspectas ,  sive  nos  ipsos ,  qui  quidem  quam 
primum  ad  vos  venire  cupimus :  etsi,  in  quam  rem- 
publicam  veniamus,  intelligo.  Cognovi  enim  ex  mu  - 

torum  amicorum  litteris ,  quas  attulit  Acastus ,  ad  ai 

ma  rem  spectare,  ut  mihi,  quum  venero,  dissimulare 
non  liceat,  quid  sentiam.  Sed,  quando  subeunda  loi 
tuna  est,  eo  citius  dabimus  operam,  ut  veniamus,  quo 
facilius  de  tota  re  deliberemus.  2.  Tu  velim,  quod 
commodo  valetudinis  tuae  fiat ,  quam  longissime  po 
teris,  obviam  nobis  properes.  3.  De  hereditate  r  - 
ciana ,  quae  quidem  mihi  magno  dolori  est  (valde 
enim  ilium  amavi,)  hoc  velim  cures :  si  auctio  ante 
meuni  adventum  fiet,  ut  Pompomus  aut,  si  is  minus 
poterit,  Camillus  nostrum  negotium  curet.  Nos  quum 
salvi  venerimus ,  reliqua  per  nos  agemus :  sin  tu  iam 
Roma  profecta  eris,  tamen  curabis,  ut  hoc  ita  Hat. 
Nos  si  dii  adiuvabunt,  circiter  Idus  Novembres  in  Ita¬ 
lia  speramus  fore.  Vos,  mea  suavissima  et  optatis- 
sima  Terentia  et  Tulliola ,  si  nos  amatis ,  curate  ut  \a- 
leatis.  Athenis,  a.  d.  xv.  Kalendas  Novembi . 


VI.  ARG.  Excusat  infrequendam  litlerarum,  Terentiae  in 
Tulliam  officia  lauilat,  Pollicem  exspectat. 

(In  casUis  Pompeii,  Caesare  11.  Sere.  Isaurico  coss.  706.) 

M  T  C  S.P.  D.  TERENTIAE  ET  TULLIAE. 

'  Necsaepeest,  cui  litteras  demus:  nec  rem  habe- 
mus  ullam,  quam  scribere  velimus.  Ex  tuis  htteris, 
quas  proxime  accepi,  cognovi  praedmm  nullum  ve¬ 
nire  potuisse.  Quare  videatis  velim,  quomodo  satisfiat 
ei  cui  scitis  me  satisfied  velle.  Quod  nostra  tibi  gi a 

tias  agit,  id  ego  non  miror  te  meren,  ut  ea  tibi  men  o 
tuo  gratias  agere  possit.  Pollicem  si  adhuc  non  est 
profectus,  quam  primum  fac  extrudas.  Cuia,  ut  va 
leas.  Idibus  Quintil. 

VII.  ARG.  Sollicituclinem  se  .leposuisse  significat.  Cxo- 
rem  ad  fortitu.linem  animi  et  ad  valetudinis  curam  hortatur. 

(I„  porta  C.iictauo,  Marcello,  LenU.lo  coss.  705.) 

M  T  C  S.  P.  D.  TERENTIAE  SUAE  ET  TULL. 

1  Omnes  niolestias  et  sollicitudines,  quibus  et  te 
miserrimam  liabui,  id  quod  mihi  molestissnnum  est, 
Tulliolamque,  quae  nobis  nostra  vita  dulcior  est  ,  de 
posui  et  eieci.  Quid  caussae  autem  fuerit ,  postridie 
intellexi,  quam  a  vobis  discessi:  /oAtjv  a^azov  noctu 
eieci  Statim  ita  sum  levatus ,  ut  mihi  deus  aliquis 
medicinam  fecisse  videatur.  Cui  quidem  tu  deo 
quemadmodum  soles,  pie  et  caste  satislacias,  id  est 
Apollini  et  Aesculapio.  2.  Navem  spero  nos  valde 
bonam  habere:  in  earn  simulalque  conscendi,  haec 
scripsi  Deinde  conscribam  ad  nostros  iamihares 
mu  Has  epistolas ,  quibus  te  et  Tulliolam  nostram  dili- 
"entissime  commcndabo.  Cohortarcr  vos,  quo  ammo 
fortiore  essetis,  nisi  vos  fortiores  cognossem,  quam 
quemquam  virum.  Et  tamen  eiusmodi  spero  nego- 
tia  esse ,  ut  et  vos  istic  commodissime  sperem  esse ,  et 

me  aliquando  cum  similibus  nostri  rempublicam  de- 
fensurum.  3.  Tu  primum  valetudinem  tuam  velim 
cures:  deinde,  tibi  si  videbitur,  villis  iis  utere,  quae 
longissime  aberunt  a  militibus.  Fundo  Arpinati  bene 
poteris  uti  cum  familia  urbana,  si  annona  carior  fue- 
rit.  Cicero  bellissimus  tibi  saiutem  plurimam  dicit. 
Etiam  atque  etiam  vale.  D.  m.  Idus  Iun. 

VIII.  ARG.  Horlatur,  ut  valetudinem  curet  et,  si  quid 
novi,  pergat  scribere.  (Paullo,  Marcello  coss.  704.) 

M.  T.  C.  S.  P.  D.  TERENTIAE. 

Si  vales,  bene  est:  ego  valeo .  Valetudinem  tuam 
velim  cures  diligentissime.  Nam  mihi  et  scriptum 
et  nuntiatum  est,  te  in  febrim  subito  incidisse.  Quod 
celeriter  me  fecisti  de  Caesaris  litteris  certiorem ,  fe- 
cisti  mihi  gratum.  Item  posthac,  si  quid  opus  erit, 
si  quid  acciderit  novi,  facies  ut  sciam.  Cura,  ut  va- 
leas.  Vale.  D.  iv.  Nonas  Iun, 


IX.  ARG.  Dolet  suorum  valetudinem. 

(Brundisii,  post  pugnam  Pharsalicam,  Caesare  II.  Serv.  Isa  uti  co  coss.  706.) 

M.  T.  C.  S.  P.  D.  TERENTIAE. 

Ad  ceteras  meas  miserias  accessit  dolor  e  Dolabel- 
lae  valetudine  et  Tulliae.  Omnino  de  omnibus  re¬ 
bus  ,  nec  quid  consilii  capiam ,  nec  quid  faciam ,  scio. 
Tu  velim  tuam  et  Tulliae  valetudinem  cures.  Vale. 

X.  ARG.  Iubet  uxorem  de  consilio  cum  Attico  loqui. 

(Brundisii,  Caesare  diclatore  707.) 

M.  T.  C.  S.  P.  D.  TERENTIAE  SUAE. 

Quid  fieri  placeret,  scripsi  ad  Pomponium  serius, 
quam  oportuit.  Cum  eo  si  locuta  eris,  intelliges, 
quid  fieri  velim.  Apertius  scribi,  quando  ad  ilium 
scripseram ,  necesse  non  fuit.  De  ea  re  et  de  ceteris 
rebus  quam  primum  velim  nobis  litteras  mittas.  Va¬ 
letudinem  tuam  cura  diligenter.  Vale.  Septimo  Idus 
Quintil. 

XI.  ARG.  Tuiliam  ad  se  venisse  dicit,  gibi  autem  in  animo 
esse  (ilium  ad  Caesarein  mittere. 

(Biuudisii,  Caesare  dictatore  707.) 

M.  T.  C.  S.  P.  D.  TERENTIAE  SUAE. 

^i  vales ,  bene  est:  ego  valeo.  Tullia  nostra  ve- 
nit  ad  me  pridie  Idus  Iunii:  cuius  summa  virtute  et 
singulari  humanitate  graviore  etiam  sum  dolore  affe- 
ctus,  nostra  factum  esse  negligentia,  ut  longe  alia  in 
lortuna  esset,  atque  eius  pietas  ac  dignitas  postulabat. 
Nobis  erat  in  animo,  Ciceronem  ad  Caesarem  mittere, 
et  cum  eoCn.  Sallustium.  Si  profectus  erit,  faciam 
te  certiorem.  Valetudinem  tuam  cura  diligenter. 
Vale.  xvii.  Kalendas  Quintil. 

XII.  ARG.  Terentiae  salvus  in  Italian)  reversus  ad  gratu- 
lationem  l-espondet.  (Caesare  diet.  707.) 

M.  T.  C.  S.  P.  D.  TERENTIAE. 

Quod  nos  in  Italiam  salvos  venisse  gaudes,  perpe- 
tuo  gaudeas  velim.  Sed,  perturbati  dolore  animi  ma- 
gnisque  iniuriis,  metuo  ne  id  consilii  ceperimus,  quod 
non  facile  explicare  possimus.  Quare,  quantum  po- 
tes,  adiuva.  Quid  autem  possis,  mihi  in  mentem  non 
venit.  In  viam  quod  te  des  hoc  tempore,  nihil  est: 
et  longum  est  iter,  et  non  tutum;  et  non  video,  quifl 
prodesse  possis,  si  veneris.  Vale.  D.  prid.  Nonas 
Novemb.  Brundisio. 


XIII.  ARG.  1‘ermittit  uxori,  ut  de  nuntio  remittendo  con¬ 
silium  capiat  ex  tempore.  (Bruudisii,  Caesare  diclatore  707.) 


M.  T.  C.  S.  P.  D.  TERENTIAE. 

Quod  scripsi  ad  te  proximis  litteris  de  nuntio  re¬ 
mittendo  :  quae  sit  istius  vis  hoc  tempore,  et  quaecon- 
citatio  multitudinis ,  ignoro.  Si  metuendus  iratus 
est,  quies  tamen  ab  illo  fortasse  nascetur.  Totum  iu- 
dicabis,  quale  sit;  et  quod  in  miserrimis  rebus  mi- 
nime  miserum  putabis,  id  facies.  Vale.  vi.  Idus 
Quintil.  i 

XIV.  ARG.  Quum,  Caesare  adventante,  Pompeiiis  (ugisset 
cum  senatu  ex  Urbe,  iubet  suas  deliberare,  maneantne  in  Urbe, 
necne.  (Marcello,  Lentulo  coss.  705.) 

TULLIUS  TERENTIAE  ET  PATER  TULLIOLAE 
DUABUS  ANIMIS  SUIS  ET  CICERO  MATRI  OPTI- 
MAE  SUAVISS.  SORORI  S.  P.  D. 

I.  Si  vos  valetis,  nos  valemus.  Vestrum  iam 
consilium  est,  non  solum  meum,  quid  sit  vobis  facien¬ 
dum.  Si  ille  Romam  modeste  venturus  est:  recte  in 
praesentia  domi  esse  potestis :  sin  homo  amens  diri— 
piendam  Urbem  daturus  est,  vereor,  ut  Dolabella  ipse 
satis  nobis  prodesse  possit.  Etiam  illud  metuo,  ne 
iam  intercludamur,  ut,  quum  velitis  exire,  non  liceat. 
Reliquum  est,  quod  ipsae  optime  considerabitis ,  ve- 
stri  similes  feminae  sintne  Romae.  Si  enim  non  sunt, 
videndum  est,  ut  honeste  vos  esse  possitis.  Quomo- 
do  quidem  nunc  se  res  habet,  modo  ut  haec  nobis  loca 
tenere  liceat,  bellissime  vel  mecum,  vel  in  nostris 
praediis  esse  poteritis.  Etiam  illud  verendum  est, 
ne  brevi  tempore  fames  in  Urbe  sit.  2.  His  de  rebus 
velim  cum  Pomponio,  cum  Camillo,  cum  quibus  vo¬ 
bis  videbitur,  consideretis :  ad  summam,  animo  forti 
sitis.  Labienus  rem  meliorem  fecit.  Adiuvat  etiam 
Piso,  quod  ab  Urbe  discedit  et  sceleris  condemnat  ge- 
nerumsuum.  Vos,  meae  carissimae  animae,  quam 
saepissime  ad  me  scribite,  et  vos  quid  agatis,  et  quid 
istic  agatur.  Quintus  pater  et  filius  et  Rufus  vobis 
saiutem  dicunt.  Valete.  vm.  Kalend.  Quintil.  Min- 
turnis. 


XV.  ARG.  Liberos  se  aputl  se  retentiirum ,  cetera  Teren- 
tiani  ex  Sicca  auilituram  scribit.  (Brundisii,  Caesare  dictatore  707]) 

M.  T.  C.  S.  P.  D.  TERENTIAE  SUAE. 

Si  vales ,  bene  est.  Constitueramus ,  ut  ad  te  an- 
tea  scripseram,  obviam  Ciceronem  Caesari  mittere; 
sed  mutavimus  consilium ,  quia  de  illius  adventu  ni¬ 
hil  audiebamus.  De  ceteris  rebus ,  etsi  nihil  erat  no¬ 
vi,  tamen,  quid  velimus  et  quid  hoc  tempore  putemus 
opus  esse,  ex  Sicca  poteris  cognoscere.  Tuiliam  ad- 
huc  mecum  teneo.  Valetudinem  tuam  cura  diligen¬ 
ter.  Vale.  xii.  Kalendas  Quintil. 


XYI.  ARG.  De  litteris,  de  Volumnia,  de  suo  dolore. 

(Brundisii ,  Caesare  II.  Scrv.  Isaurico  coss.  706.) 

M.  T.  C.  S.  P.  D.  TERENTIAE  SUAE. 

Si  vales,  bene  est:  valeo.  Etsi  eiusmodi  tempora 
nostra  sunt,  ut  nihil  habeam,  quod  aut  a  te  litterarum 
exspectem  aut  ipse  ad  te  scribam :  tamen  nescio  quo- 
modo  et  ipse  vestras  litteras  exspecto,  et  scribo  ad 
vos,  quum  habeo,  qui  ferat.  Volumnia  debuit  in  te 
officiosior  esse,  quam  fuit,  et  id  ipsum,  quod  fecit, 
potuit  diligentius  facere  et  cautius.  Quamquam  alia 
sunt,  quae  magis  curemus  magisque  doleamus:  quae 
me  ita  conficiunt,  ut  ii  voluerunt,  qui  me  de  mea  sen- 
tentia  detruserunt.  Cura,  ut  valeas.  Pridie  Nonas 
Ianuar. 


EPISTOL.  AD  DIVERS.  LIB.  XIV.  EP.  8  —  24.  LIB.  XV.  EP.  I 

■XVII.  ARG.  Q,uomoilo  ipse  sit  affectus,  Tereutiam  ex  Le- 

pta  et  T  veil  alio  cognoscere  iubet. 

(Brundisii,  Paullo,  Marcello  cuss.  70+.) 

M.  T.  C.  S.  D.  TERENTIAE  SUAE. 

S.  V.  B.  E.  V.  Si  quid  haberem,  quod  ad  te  scri- 
berem,  faceremid  et  pluribus  verbis  et  saepius.  Nunc 
quae  sint  negotia,  vides.  Ego  autem  quomodo  sun 
affectus,  ex  Lepta  et  Trebatio  poteris  cognoscere .  1  u 

fac,  ut  tuam  et  Tulliae  valetudinem  cures.  Vale. 

.XVllI.  A  KG.  Perniitrit  suis,  quid  Caesare  ad  Urbem  ad- 

ventante  faciendum  videatur.  Cf.  ep.  14. 

(Brundisii,  Marcello,  Lenlulo  coss.  705.) 

TULLIUS  TERENTIAE  SUAE  ET  PATER  SUA- 
VISS  FILIAE  TULLIOLAE ,  CICERO  MATRI  ET 
SORORI  S.  P.  D. 

1 .  Considerandum  vobis  etiam  atque  etiam,  am- 
mae  meae,  diligenter  puto,  quid  faciatis:  Romaene 
sitis,  an  mecum  in  aliquo  tuto  loco.  Id  non  solum 
meum  consilium  est,  sed  etiam  vestrum.  Mihi  ve- 
niunt  in  mentem  haec:  Romae  vos  esse  tuto  posse  per 
Dolabellam,  eamque  rem  posse  nobis  adiumento  esse, 
si  quae  vis ,  aut  si  quae  rapinae  fieri  coepennt.  bed 
rursus  illud  me  movet ,  quod  video ,  omnes  bonos  ab - 
esse  Roma,  et  eos  mulieres  suas  secum  habere.  Haec 
autem  regio,  in  qua  ego  sum,  nostrorum  est  quum  op- 
pidorum ,  turn  etiam  praediorum :  ut  et  multum  esse 
mecum,  et,  quum  abieritis,  commode  et  in  nostris  es¬ 
se  possitis.  Mihi  plane  non  satis  constat  adhuc,  utrum 
sit  melius.  Vos  videte ,  quid  aliae  faciant  isto  loco  fe- 
minae,  et  ne,  quum  velitis,  exire  non  liceat:  id  velim 
diligenter  etiam  atque  etiam  vobiscum  et  cum  amicis 
consideretis .  Domus  ut  propugnacula  et  presidium 
habeat  Philotimo  dicetis.  Et  velim  tabellanos  msti- 
tuatis  certos,  ut  quotidie  aliquas  a  vobis  htteras  acci- 
piam.  Maxime  autem  date  operam,  ut  valeatis,  si  nos 
vultis  valere.  ix.  Kal.  Febr.  Formiis. 

XIX  ARG.  quuin  alia,  turn  valetudinem  liliae,  quam  post 
c-Iadem  Pharsalican.  secum  habebat,  sibi  impediment  esse  scvi  - 

bit,  ne  propius  ad  Urbem  accedat. 

(Brundisii,  Caesare  II.  Serv.  Isaurico  coss.  .01.) 

M  T  C  S.  D.  TERENTIAE. 

In  maximis  meis  doloribus  excruciat  me  valetudo 
Tulliae  nostrae.  De  qua  nihil  est,  quod  ad  te  plura 
scribam:  tibi  enim  aeque  magnae  curae  esse  certo 
scio.  Quod  me  propius  vultis  accedere:  video  la 
esse  faciendum.  Etiam  ante  fecissem;  sed  me  mul- 
ta  impediverunt,  quae  ne  nunc  quidem  expedita  sunt. 
Sed  a  Pomponio  exspecto  litteras,  quas  ad  me  quam 
primum  perferendas  cures  velim.  Da  operam,  ut 

valeas.  _ _ __ 

XX.  ARG.  In  Tusculano  se  exspectari  et  res  necessanas 
parari  iubet.  (Caesare  dictatore  707.) 

M  T  C  S.  P.  D.  TERENTIAE  SUAE. 

In  Tusculanum  nos  venturos  putamus  aut  Noms 
aut  postridie.  Ibi  ut  sint  omnia  parata.  Plures  enim 
fortasse  nobiscum  erunt,  et,  ut  arbitror,  dmtius  ibi 
commorabimur.  Labrum  si  in  balineo  non  est, 
ut  sit  Item  cetera ,  quae  sunt  ad  victum  et  ad  vale- 
tudinem  oecessaria.  Vale.  Kal.Octobr.  do  Venus, no. 

XXI.  ARG.  Tereutiam  res  diligenter  adn.iuistrare  et  1U- 
tcras  scribcre  iubet.  (Paullo,  Marcello  coss.  70-1.) 

M  T.  C.  S.  P.  D.  TERENTIAE  SUAE. 

Si  vales,  bene  est:  valeo.  Da  operam,  ut  conva- 
lescas.  Quod  opus  erit,  ut  res  tempusque  postulat, 


provideas  atque  administres:  et  ad  me  de  omnibus 
rebus  quam  saepissime  litteras  mittas.  Vale. 

XXII.  AUG.  (|uiil  faciendum  sit,  se  mox  scripturum  pro- 
mittit.  (Brundisii,  Caesare  diclatore  707.) 

M.  T.  C.  S.  P.  D.  TERENTIAE  SUAE. 

Si  vales,  bene  est:  valeo.  Nos  quotidie  tabella- 
rios  nostros  exspectamus :  qui  si  venennt ,  lortasse 
erimus  certiores,  quid  nobis  faciendum  sit,  faciemus- 
que  te  statim  certiorem.  Valetudinem  tuam  cura 
diligenter.  Vale.  Kalendis  Septembiib. 

XXIII.  ARG.  Se  a  Caesare  litteras  accepisse  nuntiat. 

(Brundisii,  Caesare  dictatore  /O*.) 

M  T.  C.  TERENTIAE  SUAE  S.  P.  D. 

Si  vales,  bene  est:  valeo.  Redditae  mihi  tandem 
sunt  a  Caesare  litterae  satis  liberales :  et  ipse  opmio- 
ne  celerius  venturus  esse  dicitur.  Cm  utrum  obviam 
procedam ,  an  hie  eum  exspectem,  quum  constituero, 
faciam  te  certiorem.  Tabellarios  mihi  velim  quam 
primum  remittas.  Valetudinem  tuam  cura  dihgen- 
ter.  Vale.  D.  pridie  Idus  Sext. 

XXIV.  ARG.  De  Caesaris  ex  Aegypto  et  Asia  adveutu 
certior  lieri  cupit.  (Bmudisii,  Caesare  dictatore  707.) 

M.  T.  C.  S.  P.  D.  TERENTIAE. 

Si  vales,  bene  est:  valeo.  Nos  neque  de  Caesa¬ 
ris  adventu,  neque  de  litteris,  quas  Philotimus  habe¬ 
re  dicitur,  quidquam  adhuc  certi  habemus  Si  quid 
erit  certi,  faciam  te  statim  certiorem.  Valetudinem 
tuam  fac  ut  cures.  Vale.  in.  Idus  Sextiles. 


85. 


LIBER  DEGIMUS  QUINTUS. 


I.  ARG.  De  bello  Parthico  ad  senatum  perscribit. 

(In  Cilicia,  Ilul'o,  Marcello  coss.  703.) 

M  TULLIUS  M.  F.  CICERO  PROCOS.  S.  P.  D. 

COSS  PRAETT.  TRIBB.  PL.  SENATUI. 

1.  Si  vos  V.  B.  E.E.Q.V.  Etsi  non  dubie  mihi 

nuntiabatur,  Parthos  transisse  E"Ph^afte“  CU™ 
bus  fere  suis  copiis ;  tamen,  quodarbitrabar,  a  M.  Bi 
bulo  proconsule  certiora  de  his  rebus  ad  vos  scribi 
posse  statuebam  mihi  non  necesse  esse  publice  sen- 
bere  ea,  quae  de  alterius  provincia  nuntiarentur. 
Postea  vero  quam  certissimis  auctoribus,  legatis, 
nuntiis,  litteris  sum  certior  factus:  vel  quod  tanta 
res  erat,  vel  quod  nondum  audieramus  Bibulum  in 
Svriam  venisse,  vel  quia  admiaistratio  bums  belli 
mihi  cum  Bibulo  paene  est  communis:  quae  ad  me 
delata  essent ,  scribenda  ad  vos  putavi.  2.  Regis  An- 
tioebi  Commageni  legati  primi  mihi  nuntiarunt,  Par- 
thorum  magnas  copias  Euphraten  transire  coepisse. 
Quo  nuntio  allato,  quum  essent  nonnulh  ,  qui  ei  regi 
minorem  fidem  habendam  putarent,  statui  exspectan- 
dum  esse,  si  quid  certiusafferretur.  A.  d.  xm.  Kalen- 
das  Octobr.  quum  cxercitum  in  Ciliciam  ducerem,  in 
finibus  Lvcaoniae  et  Cappadociae  mihi  litterae  red¬ 
ditae  sunt  a  Tarcondimoto,  qui  fidelissimus  socius 
trans  Taurum  amicissimusque  populi  Romani  existi- 

matur :  Pacorum,  Orodi,  regis  Parthorum,  filinm, 
cum  permagno  equitatu  Parthico  transisseEuphraten, 
et  castra  posuisse  Tybae,  magnumque  tumultum  esse 
in  provincia  Syria  excitatum.  Eoclem  die  ab  lambli- 
cho,  phylarcho  Arabian,  quern  homines  opinantur 
bene  sentire  amicumque  esse  reipublicae  nostrae, 
litterae  de  eisdem  rebus  mihi  redditae  sunt.  3.  His 
rebus  allatis,  etsi  intelligebam  socios  infirme  anima¬ 
tes  esse  et  novarum  rerum  exspectatione  suspensos, 
sperabam  tamen ,  eos ,  ad  quos  iam  accesseram ,  qui- 
que  nostram  mansuetudinem  integritatemqueperspe- 
xerant,  amiciores  populo  Romano  esse  factos;  Cili- 
ciam  autem  firmiorem  fore,  si  aequitatis  nostrae  parti- 
ceps  facta  esset.  Et  ob  earn  caussam ,  et  ut  opprime- 
rentur  ii ,  qui  ex  Cilicum  gente  in  armis  essent,  et  ut 
hostis  is,  qui  esset  in  Syria,  sciret,  exercitum  populi 
Romani  non  modo  non  cedere  his  nuntiis  allatis,  sed 
etiam  propius  accedere ,  exercitum  ad  Taurum  insti— 
tui  ducere.  4.  Sed,  si  quid  apud  vos  auctoritas  mea 
ponderis  habet,  in  iis  praesertim  rebus,  quas  vos  au- 
distis ,  ego  paene  cerno ;  magno  opere  vos  et  hortor 
et  moneo,  ut  his  provinciis  serius  vos  quidem,  quam 
decuit,  sed  aliquando  tamen  consulatis.  Nosquemad- 
modum  instructos  et  quibus  praesidiis  munitos  ad 
tanti  belli  opinionem  miseritis,  non  estis  ignari :  quod 
ego  negotium  non  stultitia  obcaecatus,  sedverecundia 
deterritus,  non  recusavi.  Neque  enim  umquam  ul- 
lum  periculum  tantum  putavi,  quod  subterfugere 
mallem,  quam  vestraeauctoritatiobtemperare.  5.  Hoc 
autem  tempore  res  sese  sic  habet,  ut,  nisi  exercitum 
tantum,  quantum  ad  maximum  bellum  mittere  sole- 
tis ,  mature  in  has  provincias  miseritis,  summum  pe¬ 
riculum  sit,  ne  amittendae  sint  omnes  hae  provinciae, 
quibus  vectigalia  populi  Romani  continentur.  Quam- 
obrem  autem  in  hoc  provinciali  delectu  spem  habea- 
tis  aliquam,  caussa  nulla  est.  Neque  multi  sunt,  et 
diffugiunt,  qui  sunt,  metu  oblato:  et,  quod  genus  hoc 
militum  sit,  iudicavit  vir  fortissimus  M.  Ribulus  in 
Asia;  qui,  quum  vos  ei  permisissetis  delectum  ha¬ 
bere,  noluerit.  Nam  sociorum  auxilia  propter  acer- 
bitatem  atque  iniurias  imperii  nostri  aut  ita  imbecilla 
sunt,  ut  non  multum  nos  iuvare  possint,  aut  ita  alie— 
nata  a  nobis,  ut  neque  exspectandum  ab  iis  neque 
committendum  iis  quidquam  esse  videatur.  6.  Regis 
Deiotari  et  voluntatem  et  copias,  quantaecumquesunt, 
nostras  esse  duco.  Cappadocia  est  inanis.  Reliqui 
reges  tyrannique  neque  opibus  satis  firmi,  necvolun- 
tate  sunt.  Mihi  in  hac  paucitate  militum  animus  cer- 
te  non  deerit :  spero,  .ne  consilium  quidem.  Quid  ca- 
surum  sit,  incertum  est.  Utinam  saluti  nostrae  con- 
sulere  possimus !  Dignitati  certe  consulemus. 

JI.  A  KG.  Exponit  primo,  qui,  audito  Parthorum  adventu, 
et  provinciam  tuendam  ,  et  socios  in  fide  continemlos  curaverit; 
delude  de  rege  Ariobarzane  insidiis  liberate. 

(Ill  itinere  ex  casti  is  ad  Cybistra  in  CiJiciam,  Rufo,  Marcello  eoss.  703.) 

M.  TULLIUS  M.  F.  CICERO  PROCOS.  S.  P.  D. 

COSS.  PRAETT.  TRIBE.  PL.  SENAT. 

1.  S.  V.  V.  B.  E.  E.  Q.  V.  Quum  pridie  Kalend. 
Sext.  in  provinciam  venissem ,  neque  maturius  pro¬ 
pter  itinerum  et  navigationum  difficultatem  venire 
potuissem :  maxime  convenire  officio  meo ,  reique 
publicae  conducere  putavi,  parare  ea,  quae  ad  exer¬ 
citum  ,  quaeque  ad  rem  militarem  pertinerent.  Quae 
quum  essent  a  me,  cura  magis  et  diligentia,  quam 
iacultate  et  copia ,  constituta  ,  nuntiique  et  litterae  de 
bello  aParthis  in  provinciam  Syriamillatoquotidie  fe¬ 


ll  re  afferrentur :  iter  mihi  faciendum  per  Lycaoniam  et 
per  Isauros  et  per  Cappadociam  arbitrates  sum :  erat 
enim  magna  suspicio ,  Parthos ,  si  ex  Syria  egredi  at¬ 
que  irrumpere  in  meam  provinciam  conarentur,  iter 
eos  per  Cappadociam ,  quod  ea  maxime  pateret,  esse 
facturos.  2.  Itaque  cum  exercitu  per Cappadociae par¬ 
tem  earn,  quae  cum  Cilicia  continens  est,  iter  feci, 
castraque  ad  Cybistra,  quod  oppidum  est  ad  montem 
Taurum,  locavi:  utArtuasdes,  rexArmenius,  quo- 
cumque  animo  esset,  sciret,  non  procul  a  suis  finibus 
exercitum  populi  Romani  esse,  et  Deiotarum,  fide- 
lissimum  regem  atque  amicissimum  reipublicae  no¬ 
strae,  maxime  coniunctum  haberem ,  cuius  et  consi- 
lio  et  opibus  adiuvari  possetrespublica.  3.  Quo  quum 
in  loco  castra  haberem  equitatumque  in  Ciliciam  mi- 
sissem ,  ut  et  meus  adventus ,  iis  civitatibus ,  quae  in 
ea  parte  essent,  nuntiatus,  firmiores  animos  omnium 
faceret,  et  ego  mature,  quid  ageretur  in  Syria,  scire 
possem ,  tempus  eius  tridui,  quod  in  his  castris  mora- 
bar,  in  magno  officio  et  necessario  mihi  ponendum 
putavi.  4.  Quum  enim  vestra  auctoritas  intercessis- 
set,  ut  ego  regem  Ariobarzanem ,  euseben  et  philoro- 
maeum  tuerer,  eiusque  regis  salutem,  incolumitatem 
regnumque  defenderem :  regi  regnoque  praesidio  es- 
sem:  adiunxissetisque ,  salutem  eius  regis  populo 
senatuique  magnae  curae  esse,  quod  nullo  umquam 
de  rege  decretum  esset  a  nostro  ordine:  existimavi, 
me  indicium  vestrum  ad  regem  deferre  debere  eique 
praesidium  meum  et  fidem  et  diligentiam  polliceri, 
ut,  quum  salus  ipsius,  incolumitas  regni mihi com- 
mendata  esset  a  vobis,  diceret,  si  quidvellet.  5.  Quae 
quum  essem  in  consilio  meo  cum  rege  locutus :  ini¬ 
tio  ille  orationis  suae  vobis  maximas,  ut  debuit, 
deinde  etiam  mihi  gratias  egit,  quod  ei  permagnum 
et  perhonorificum  videbatur,  S.  P.  Q.  R.  tantae  cu¬ 
rae  esse  salutem  suam:  meque  tantam  diligentiam 
adhibere,  ut  et  mea  fides  et  commendationis  vestrae 
auctoritas  perspici  posset.  Atque  ille  primo,  quod 
mihi  maximae  laetitiae  fuit,  ita  mecum  locutus  est, 
ut  nullas  insidias  neque  vitae  suae  neque  regno,  dice¬ 
ret,  se  aut  intelligere  fieri,  aut  etiam suspicari.  Quum 
ego  ei  gratulatus  essem,  idque  me  gaudere  dixissem; 
cohortatus,  ut  recordaretur  casum  ilium  interitus 
paterni,  et  vigilanter  se  tueretur ,  atque  admonitu  se¬ 
nates  consuleret  saluti  suae:  turn  a  me  discessit  in 
oppidum  Cybistra.  Postero  autem  die  cum  Ariarathe, 
fratre  suo,  et  cum  paternis  amicis,  maioribus  natu, 
ad  me  in  castra  venit:  perturbatusque  et  flens,  quum 
idem  et  frater  faceret,  et  amici,  meam  fidem,  vestram 
commendationem  implorare  coepit.  Quum  admira- 
rer ,  quid  accidisset  novi :  dixit  ad  se  indicia  mani- 
festarum  insidiarum  esse  delata,  quae  essent  ante  ad- 
ventum  meum  occultata,  quod  ii,  qui  ea  patefacere 
possent,  propter  metum  reticuissent:  eo  autem  tem¬ 
pore,  spe  mei  praesidii,  compluresea,  quae  scirent, 
audacter  ad  se  detulisse;  in  his  amantissimum  sui, 
summa  pietate  praeditum ,  fratrem  dicere  ea ,  quae  is 
me  quoquc  audiente  dicebat,  se  sollicitatum  esse,  ut 
regnare  vellet:  id  vivo  fratre  suo  accidere  non  potu- 
isse:  se  tamen  ante  illud  tempus  earn  rem  numquam 
in  medium,  propter  periculi metum,  protulisse.  Quae 
quum  esset  locutus:  monui  regem,  ut  omnern  dili¬ 
gentiam  ad  se  conservaridum  adhiberet;  amicosque, 
patris  eius  atque  avi  iudicio  probates ,  hortatussum, 
regis  sui  vitam,  docti  casu  acerbissimo  patris  eius, 
omni  cura  custodiaque  defenderent.  7.  Quum  rex  a 
me  equitatum  cohortesque  de  exercitu  meo  postula- 

ret;  etsi  intelligebam,  vestro  senatus  consulto  non  mo- 
do  posse  me  id  facere ,  sed  etiam  debere:  tamen, 
quum  respublica  postularet ,  propter  quotidianos  ex 
Syria  nuntios,  ut  quam  primum  exercitum  adCdiciae 
fines  adducerem:  quumque  mihi  rex,  patefactis  iam 
insidiis,  non  egere  exercitu  populi  Romani,  sed  posse 
se  suis  opibus  defendere  videretur,  ilium  cohortatus 
sum ,  ut  in  sua  vita  conservanda  primum  regnare  di- 
sceret :  a  quibus  perspexisset  sibi  insidias  paratas,  in 
eos  uteretur  iure  regio  :  poena  afficeret  eos quos  ne- 
cesse  esset :  reliquos  metu  liberaret :  praesidio  exer- 
citus  mei  ad  eorum ,  qui  in  culpa  essent,  timorem  po- 
tius ,  quam  ad  contentionem  uteretur :  fore  autem,  ut 
omnes ,  quum  senatusconsultum  nossent,  intellige- 
rent,  me  regi,  si  opus  esset,  ex  auctoritate  vestra 
praesidio  futurum.  8.  Ita  confirmato  illo  ,  ex  eo  loco 
castra  movi ,  iter  in  Ciliciam  facere  institui .  quum 
hac  opinione  e  Cappadocia  discederem ,  ut  consilio 
vestro,  casu  incredibili  ac  paene  divino,  regem,  quern 
vos  honorificentissime  appellassetis ,  nullo  postulan- 
te ,  quemque  meae  fidei  commendassetis,  et  cuius  sa¬ 
lutem  magnae  vobis  curae  esse  decrevissetis ,  meus 
adventus  praesentibus  insidiis  liberarit.  Quod  ad  vos 
a  me  scribi  non  alienum  putavi,  ut  intelligeretis  ex 
iis,  quae  paene  acciderunt,  vos  multo  ante,  ne  eaacci- 
derent,  providisse:  eoque  vos  stud  iosius  feci  certio- 
res ,  quod  in  rege  Ariobarzane  ea  mihi  signa  videor 
virtutis,  ingenii,  fidei,  benevolentiaeque  erga  vos 
perspexisse,  ut  non  sine  caussa  tantamcuramdiligen 
tiamque  in  eius  vos  salutem  videamini  contulisse. 

Ill  ARG.  Scriliit  lie  belli  Partbici  rumore  et,  cur  non 

scripserit  publice,  explicat. 

(In  castris  ad  Iconium,  Rufo,  Marcello  coss.  703.) 

M.  T.  C.  S.  D.  M.  CATONI. 

1 .  Quum  ad  me  legati ,  missi  ab  Antiocho  Com- 
ma^eno,  venissent  in  castra  ad  Iconium  a.  d.  m.  Kal. 

*  Septembr.,  iique  mihi  nuntiassent,  regis  Parthorum 

filium,  quocum  esset  nupta  regis  Armeniorum  soror, 

ad  Euphraten  cum  maximis  Parthorum  copiis  multa- 
rumque  praeterea  gentium  magna  manu  venisse,  Eu- 
phratenque  iam  transire  coepisse,  dicique  Armemum 
re°-em  in  Cappadociam  impetum  esse  facturum:  pu¬ 
tavi  ,  pro  nostra  necessitudine ,  me  hoc  ad  te  scribere 
oportere.  2.  Publice  propter duascaussas nihil scripsi; 
quod  et  ipsum  Commagenum  legati  dicebant  ad  se- 
natum  statim  nuntios  litterasque  misisse,  et  existi- 
mabam,  M.  Bibulum  proconsulem,  qui  circiter  Ldus 
Sextiles  ab  Epheso  in  Syriam  navibus  profectus  erat, 
quod  secundos  ventos  habuisset ,  iam  in  provinciam 
suam  pervenisse;  cuius  litteris  omnia  certiora  pei- 
latum  iri  ad  senatum  putabam.  Mihi,  ut  in  huius- 
modi  re  tantoque  bello,  maximae  curae  est,  ut,  quae 
copiis  et  opibus  tenere  vix  possimus ,  ea  mansuetu- 
dine  et  continentia  nostra,  sociorum  fidelitate  tenea- 
mus.  Tu  velim,  ut  consuesti,  nos  absentes  diligas 
et  defendas.  _ 

IV  ARG.  Rebus,  quas  in  provincia  gesserat,  online  expo- 
silis,  petit,  ut  in  senatu  supplicationes  sibi  decern en, las  curet. 

(Ptiullo,  Marcello  coss.  704.) 

M  T.  C.  IMP.  S.  D.  M.  CATONL 
1  Summa  tua  auctorilas  fecit,  meumque  perpe- 
tuum  de  tua  singulari  virtute  indicium,  ut  magnimea 
interesse  putarem,  et  res  eas,  quas  gessissem,  tibi  no- 
tas  esse,  et  non  ignorari  a  te,  qua  aequitate  et  conti¬ 
nentia  tuerer  socios  provinciamque  admmistrarem. 


His  enim  ate  cognitis,  arbitrabar  facilius  me  tibi, 
quae  vellem,  probaturum.  2.  Quum  in  provinciam  pri- 
die  Kal.  Sext.  venissem,  et  propter  anni  tempus  acl 
exercitum  mihi  confestim  esse  eundum  viderem,  bi- 
duum  Laodiceae  fui,  deinde  Apameae  quatnduum, 
triduum  Synnadis,  totidem  dies  Philomela.  Quibus 
in  oppidis  quum  magni  conventus  fuissent,  multas 
civitates  acerbissimis  tributis  et  gravissimis  usuris 
et  falso  aere  alieno  liberavi.  Quumque  ante  adven- 
tum  meum  seditione  quadam  exercitus  esset  dissipa- 
tus,  quinque  cohortes  sine  legato,  sine  tribuno  nri- 
litum,  denique  etiam  sine  centurione  ullo  apud  Phi 
lomelium  consedissent,  reliquus  exercitus  esset  in 
Lycaonia:  M.  Anneio  legato  imperavi,  ut  eas  qum- 
que  cohortes  ad  reliquum  exercitum  duceret,  coacto- 
que  in  unum  locum  exercitu,  castra  in  Lycaonia  apuc 
Iconium  faceret.  3.  Quod  quum  ab  illo  chligenter 
esset  actum;  ego  in  castra  a.  d.  vn.  Kal.  Septemb. 
veni :  quum  interea  superioribus  diebus  ex  senatus 
consulto,  et  evocatorum  firmam  manum,  et  equitatum 
sane  idoneum,  et  populorum  liberorum  regumque 
sociorum  auxilia  voluntaria  comparavissem.  Interim 
quum,  exercitu  lustrato,  iter  in  Ciliciam  facere  coe- 
pissem:  m.*  Kal.  Septemb.  legati,  a  rege Commageno 
ad  me  missi,  pertumultuose,  neque  tamen  non  vere, 
Parthos  in  Syriam transissenuntiaverunt.  4.Quoaudi- 
to,  vehementer  sum  commotus  quum  de  Syria,  turn  de 
mea  provincia,  de  reliqua  denique  Asia.  Itaque  exer¬ 
citum  mihi  ducendum per Cappadociae regionem  earn, 
quae  Ciliciam  attingeret,  putavi.  Nam  si  me  in  Cili¬ 
ciam  demisissem,  Ciliciam  quidem  ipsam  propter 
montis  Amani  naturam  facile  tenuissem :  (duo  sunt 
enim  aditus  in  Ciliciam  ex  Syria;  quorum  uterque 
parvis  praesidiis  propter  angustias  intercludi  potest, 
nec  est  quidquam  Cilicia  contra  Syriam  mumtius.) 
sed  me  Cappadocia  movebat,  quae  patet  a  Syria  re- 
o-esque  habet  fmitimos,  qui,  etiamsi  sunt  amici  nobis, 
Uimen  aperte  Par  this  inimici  esse  non  audent.  Itaque 
in  Cappadocia  extrema  non  longe  a  Tauro  apud  oppi- 
dum  Cybistra  castra  feci,  ut  etCiliciam  tuerer  et,  Cap¬ 
padociam  tenens,  nova  finitimorum  consiha  mipedi- 
rem  5.  Interea  in  hoc  tanto  motu  tantaque  exspecta- 
tione  maximi  belli  rexDeiotarus,  cui  non  sine  caussa 
plurimum  semper  et  meo  et  tuo  et  sesaatus  iudicio  tn 

butum  est,  vir  quum  benevolentiaet  fide  erga  popu  urn 

Uomanum  singulari,  turn  praesentia  et  magnitudme 
et  animi  et  consilii,  legatos  ad  me  misit,  se  cum  omm 
bus  suis  copiis  in  mea  castra  esse  venturum.  Cuius 
eo;o  studio  officioque  commotus  egi  ei  per  litteras 
«?atias:  idque  ut  maturaret,  hortatus  sum.  6.  Quum 
autem  ad  Cybistra  propter  rationem  belli  quinque  dies 
essem  moratus :  regem  Ariobarzanem,  cuius  salutem 
a  senatu  te  auctore  commendatam  liabebam,  prae¬ 
sentibus  insidiis  necopinantem liberavi:  nequesolum 
ei  saluti  fui ,  sed  etiam  curavi,  ut  cum  auctoritate  re 
<maret.  Metram,  et  eum,  quern  tu  dihgenter  mihi 
commendaras,  Athenaeum,  importumtate  Athenaidis 
exsilio  inulctatos,  maxima  apud  regem  auctoritate  gra 
tiaque  constitui.  Quumque  magnum  bellum  in  Cap¬ 
padocia  concitaretur,  si  sacerdos  armis  se,  quod  tactu 
rus  putabatur,  defenderet,  adolescens  et  equitatu  et 
peditatu  et  pecunia  paratus  actutum  iis,  qui  novan 
Illiquid  volebant :  perfect,  ut  e  regno  die  discederet, 
rexque  sine  tumultu  ac  sine  armis,  omm  auctoritate 
aulae  communita,  regnum  cum  dignitate  obtincret, 
7  Interea  cognovi  multorum  litteris  atque  nuntus, 
mannas  Parthorum  copias  etArabum  ad  oppidum  An- 

tiochiam  accessisse,  magnumque  eorum  equitatura, 
qui  in  Ciliciara  transisset,  ab  equitum  meorum  tur- 
mis  et  a  cohorte  praetoria,  quae  erat  Epiphaniae  prae- 
sidii  caussa,  occidione  occisum.  Quare  quum  vide- 
rem  a  Cappadocia  Parthorum  copias  aversas  non  longe 
afinibusesseCiliciae :  quampotui  maximis  itineribus 
ad  Amanuni  exercitum  duxi.  Quo  ut  veni ,  hostem 
ab  Antiochia  recessisse,  Bibulum  Antiochiae  esse 
cognovi:  Deiotarumque  confestim,  iam  ad  mevenien- 
tem  cum  magno  et  firmo  equitatu  et  peditatu,  et  cum 
omnibus  suis  copiis,  certiorem  feci,  non  videri  esse 
caussam,  cur  abesset  a  regno,  meque  ad  eum,  si  quid 
novi  forte  accidisset,  statim  litteras  nuntiosque  mis- 
surum  esse.  8.  Quumque  eo  animo  venissem,  ut 
utrique  provinciae,  si  ita  tempus  ferret,  subvenirem : 
turn  id,  quod  iam  ante  statueram,  vehementer  inter- 
esse  utriusque  provinciae,  pacare  Amanum  et  perpe- 
tuum  hostem  ex  eo  monte  tollere,  agere  perrexi. 
Quumque  me  discedere  ab  eo  monte  simulassem,  et 
alias  partes  Ciliciae  petere,  abessemque  abAmano  iter 
unius  diei,  et  castra  apud  Epiphaniam  fecissem :  a.  d. 
quartum  Idus  Octobres,  quum  advesperasceret,  expe- 
dito  exercitu  ita  noctu  iter  feci,  ut  a.  d.  tertium  Idus 
Octobres,  quum  lucisceret,  in  Amanum  ascenderem; 
distributisque  cohortibus  et  auxiliis,  quum  aliis  Q. 
frater,  legatus,  mecum  simul  .  aliis  C.  Pomptinius, 
legatus,  reliquis  M.  Anneius  et  L.Tulleius,  legati, 
praeessent:  plerosque  nec  opinantes  oppressimus, 
qui  occisi  captique  sunt,  interclusi  fuga.  Eranam 
autem,  quae  fuit  non  vici  instar,  sed  urbis,  quod  erat 
Amani  caput,  itemque  Sepyram  etCommorin,  acriter 
et  diu  repugnantibus,  Pomptinio  illam  partem  Amani 
tenente,  ex  antelucano  tempore  usque  ad  horam  diei 
decimam,  magna  multitudine  hostium  occisa,  cepi- 
mus:  castellaque  sex  capta:  complura  incendimus. 
9.  His  rebus  ita  gestis,  castra  in  radicibus  Amani  ha- 
buimus  apud  Aras  Alexandri  quatriduum :  et  in  reli- 
quiis  Amani  delendis  agrisque  vastandis,  quae  pars 
eius  montis  meae  provinciae  est,  id  tempus  omnecon- 
sumpsimus.  10.  Confectis  his  rebus,  ad  oppidum 
Eleutherocilicum  Pindenissum  exercitum  adduxi; 
quod  quum  esset  altissimo  et  munitissimo  loco,  ab 
iisque  incoleretur,  qui  ne  regibus  quidem  umquam 
paruissent;  quum  et  fugitivos  reciperent,  et  Partho¬ 
rum  adventum  acerrime  exspectarent:  ad  existima- 
tionem  imperii  pertinere  arbitratus  sum,  comprimere 
eorum  audaciam ;  quo  facilius  etiam  ceterorum  ani- 
mi,  qui  alieni  essent  ab  imperio  nostro,  frangerentur. 
Yallo  et  fossa  circumdedi :  sexcastellis,  castrisquema- 
ximissepsi :  aggere,  vineis,  turribusoppugnavi:  usus- 
que  tormentis  multis,  multis  sagittariis,  magno  labore 
meo,  sine  ulla  molestia  sumptuve  sociorum,  septimo 
quinquagesimodie  rem  confeci :  ut,  omnibus partibus 
urbis  disturbatis  aut  incensis,  compulsi  in  potestatem 
meam  pervenirent.  His  erant  finitimi  pari  scelere  et 
audacia  Tibarani :  abhis,  Pindenisso  capto,  obsides 
accepi:  exercitum  in  hiberna  dimisi.  Q.  fratremne- 
gotio  praeposui,  ut  in  vicis  aut  captis  aut  male  pacatis 
exercitus  collocaretur.  1 1 .  Nunc  velim  tibi  sic  per- 
suadeas,  si  de  his  rebus  ad  senaturn  relatum  sit,  me 
existimaturum,  summam  mihi  laudem  tributam,  si  tu 
honorem  meum  sententia  tua  comprobaris.  Idque, 
etsi  talibus  de  rebus  gravissimos  homines  et  rogare 
solere  et  rogari  scio,  tamen  admonendum  potius  te  a 
me,  quam  rogandum  puto.  Tu  es  enim  is,  qui  me 
tuis  sententiis  saepissime  ornasti:  qui  oratione,  qui 
praedicatione,  qui  summis  laudibus  in  senatu,  in  con- 


cionibus  ad  caelum  extulisti :  cuius  ego  semper  tanta 
esse  verborum  pondera  putavi,  ut  uno  verbo  tuo,  cum 
mea  laude  coniuncto,  omnia  assequi  me  arbitrarer. 
Te  denique  memini,  quum  cuidam  clarissimo  atque 
optimo  viro  supplicationem  non  decerneres,  dicere,  te 
decreturum,  si  referretur  ob  eas  res,  quas  is  consul  in 
urbe  gessisset.  Tu  idem  mihi  supplicationem  decre- 
visti  togato,  non  ut  multis,  republica  bene  gesta,  sed, 
ut  nemini,  republica  conservata.  12.  Mitto,  quod  in¬ 
vidiam,  quod  pericula,  quod  omnes  meas  tempestates 
et  subieris,  et  multo  etiam  magis,  si  per  me  licuisset, 
subire  paratissimus  fueris,  quod  denique  inimicum 
meum  tuum  inimicum  putaris :  cuius  etiam  interitum, 
ut  facile  intelligerem,  mihi  quantum  tribueres,  Milonis 
caussa  in  senatu  defendenda,  approbaris.  Ameautem 
haec  sunt  profecta,  quae  ego  in  beneficii  loco  non  po- 
no,  sed  in  veri  testimonii  atque  iudicii;  utpraestan- 
tissimas  tuas  virtutes  non  tacitusadmirarer,  (quis  enim 
in  te  id  non  facit?)  sed  in  omnibus  orationibus,  sen¬ 
tentiis  dicendis,  caussis  agendis,  omnibus  scriptis, 
Graecis,  Latinis,  omni  denique  varietate  litterarum 
mearum,  te  non  modo  iis,  quos  vidissemus,  sed  iis,de 
quibusaudissemus,  omnibus anteferrem.  13.  Quaeres 
fortasse,  quid  sit,  quod  ego  hoc  nescio  quid  gratula- 
tionis  et  honoris  a  senatu,  tanti  aestimem.  Agam 
iam  tecum  familiariter,  ut  est  et  studiis  et  officiis  no- 
stris  mutuis  et  summa  amicitia  dignum,  et  necessitu- 
dine  etiam  paterna.  Si  quisquam  fuit  umquam  re- 
motus  et  natura,  et  magis  etiam,  ut  mihi  quidem  sen- 
tire  videor,  ratione  atque  doctrina,  ab  inani  laude  et 
sermonibus  vulgi,  ego  profecto  is  sum.  Testis  est 
consulatus  meus :  in  quo,  sicut  in  reliqua  vita,  fateor, 
ea  me  studiose  secutum,  ex  quibus  vera  gloria  nasci 
posset:  ipsam  quidem  gloriam  per  se  numquam  pu¬ 
tavi  expetendam.  Itaque  et  provinciam  ornatam  et 
spem  non  dubiam  triumphi  neglexi.  Sacerdotium 
denique,  quum  (quemadmodum  te  existimare  arbi- 
tror)  non  difficillime  consequi  possem,  non  appetivi. 
Idem  post  iniuriam  acceptam,  (quam  tu  reipublicae 
calamitatem  semper  appellas,  ego*  meam  non  modo 
non  calamitatem,  sed  etiam  gloriam,)  studui  quam 
ornatissima  senatus  populique  Romani  de  me  iudi- 
cia  intercedere.  Itaque  et  augur  postea  fieri  volui, 
quod  antea  neglexeram,  et  eum  honorem,  qui  a  se¬ 
natu  tribui  rebus  bellicis  solet,  neglectum  a  me  olim, 
nunc  mihi expetendum puto.  14.  Huicmeae  voluntati, 
in  qua  inest  aliqua  vis  desiderii  ad  sanandum  vulnus 
iniuriae,  ut  faveas  adiutorque  sis,  quod  paullo  ante 
me  negaram  rogaturum,  vehementer  te  rogo,  sed  ita, 
si  non  ieiunum  hoc  nescio  quid,  quod  ego  gessi,  et 
contemnendum  videbitur,  sed  tale  atque  tantum,  ut 
multi,  nequaquam  paribus  rebus,  honores  summos 
a  senatu  consecuti  sint.  Equidem  etiam  mihi  illud 
animum  advertisse  videor,  (scis  enim,  quam  attente 
te  audire  soleam:)  te  non  tarn  res  gestas,  quam  mo¬ 
res,  instituta  atque  vitam  imperatorum  spectare  so¬ 
lere  in  habendis  aut  non  habendis  honoribus.  Quod 
si  in  mea  caussa  considerabis,  reperies,  me  exercitu 
imbecillo,  contra  metum  maximi  belli,  firmissimum 
praesidium  habuisse  aequitatem  etcontinentiam.  His 
ego  subsidiis  ea  sum  consecutus,  quae  nuilis  legioni- 
bus  consequi  potuissem,ut  ex  alienissimis  sociisami- 
cissimos,  ex  infidelissimis  firmissimos  redderem, 
animosque  novarum  rerum  exspectatione  suspensos 
ad  veteris  imperii  benevolentiamtraducerem.  15.  Sed 
nimis  haec  multa  de  me,  praesertim  ad  te,  a  quo  lino 
omnium  sociorum  querelae  audiuntur;  cognosces  ex 

iis,  qui  meis  institutis  se  recreates  putant.  Quumque 
omnes  uno  prope  consensu  de  me  apud  te  ea,  quae 
mihi  optatissinia  sunt,  praedicabunt,  turn  duae  ma- 
ximae  clientelae  tuae,  Cyprus  insula  et  Cappadociae 
regnum,  tecum  de  me  loquentur:  puto  etiam  regem 
Deiotarum ,  qui  uni  tibi  est  maxime  necessarius. 
Quae  si  etiam  maiora  sunt  et  in  omnibus  saeculispau- 
ciores  viri  reperti  sunt ,  qui  suas  cupiditates ,  quam 
qui  hostium  copias  vincerent:  est  profecto  tuum, 
quum  ad  res  bellicas  haec,  quae  rariora  et  difficiliora 
sunt,  genera  virtutis  adiunxeris,  ipsas  etiam  illas  res 
gestas  iustiores  et  maiores  putare.  16.  Extremum 
illud  est,  ut,  quasi  diffidens  rogationi  meae,  philo- 
sopbiam  ad  te  allegem,  qua  nec  mihi  carior  ulla  um- 
quam  res  in  vita  fuit,  nec  hominum  generi  maius  a 
diis  munus  ullum  est  datum.  Haec  igitur,  quae  mihi 
tecum  communis  est,  societas  studiorum  atque  artium 
nostrarum,  quibus  a  pueritia  dediti  ac  devincti,  soli 
propemodum  nos  philosophiam  illam  veram  et  anti- 
quam,  quae  quibusdam  otii  esse  ac  desidiae  videtur, 
in  forum  atque  in  rempublicam  atque  in  ipsam  aciem 
paene  deduximus,  tecum  agit  de  mealaude,  cuinegari 
a  Catone  fas  esse  non  puto.  Quamobrem  tibi  sic  per- 
suadeas,  velim:  si  mihi  tua  sententia  tributus  honos 
ex  meis  litteris  fuerit,  me  sic  existimaturum,  quum 
auctoritate  tua,  turn  benevolentia  erga  me,  mihi,  quod 
maxime  cupierim,  contigisse.  Vale. 


V.  ARG.  Gamlet  decretani  esse  supplicationem ;  quam 
quod,  qui  honorificentius  sensisset,  non  ipse  quoque  decrevent, 

excusandi  sui  caussa  exponit. 

(Romac,  Paulo,  Marcello  coss.  704.) 

M.  CATO  S.  P.  D.  M.  T.  C.  IMP. 

1  Quod  et  respublica  me  et  nostra  amicitia  bor- 
tatur  ,  libenter  facio,  ut  tuam  virtutem,  innocentiam, 
diliaentiam,  cognitam  in  maximis  rebus,  domi  togati, 
armati  foris,  pari  industria  administrari  gaudeam. 
Itaque,  quod  pro  meo  iudicio  facere  potui,  ut  mno- 
centia  consilioque  tuo  defensam  provinciam,  serva- 
tum  \riobarzanis  cum  ipso  rege  regnum ,  sociorum 
revocatam  ad  studium  imperii  nostri  voluntatem, 
sententia  mea  et  decreto  laudarem,  feci.  2.  Supplica- 
tionem  decretam,  si  tu,  qua  in  re  nihil  fortuito,  sed 
summa  tua  ratione  et  continentia ,  reipublicae  pro- 
visum  est,  diis  immortalibus  gratulari  nos ,  quam  ti¬ 
bi  referre  acceptum  mavis,  gaudeo.  Quod  si  tnum- 
phi  praerogativam  putas  supplicationem ,  et  ldcirco 
casum  potius,  quam  te  laudari  mavis :  neque  suppli¬ 
cationem  sequitur  semper  tnumphus,  et  tnumpho 
multo  clarius  est,  senatum  iudicare ,  potius  mansue- 
tudine  et  innocentia  imperatoris  provinciam,  quam 
vi  militum  aut  benignitate  deorum  retentam  atque 
conservatam  esse:  quod  ego  mea  sententia censebam. 
3.  Atque  haec  ego  idcirco  ad  te  contra  consuetudinem 
meam  pluribus  scripsi,  ut,  quod  maxime  volo,  existi- 
mes ,  me  laborare ,  ut  tibi  persuadeam ,  me  et  voluis- 

se  de  tua  maiestate,  quod  amplissimum  sim  arbitra 

tus ,  et  quod  tu  maluisti,  factum  esse  gaudere.  Vale, 
et  nos  dilige,  et  institute  itinere  seventatem  diligen 
tiamque  sociis  et  reipublicae  praesta. 

VI  ARG  Magnum  se  ex  Catonis  laudatione  voluptatem 
cepisse  profiteer,  pc.itqne  «t,  si  favere  noluerit  in  adipiscendo 

triumpho,  saltern,  si  adipiscatur,  gaudeat. 

(ill  Asia,  Paullo,  Marcello  coss.  704.) 

M.  T.  C.  S.  P.  D.  M.  CATONI. 

1 .  Latins  sum  laudari  me, 
inquit  Hector,  opinor,  apud  Naevium, 

1  abs  te,  pdter,  a  laudato  vtt  o. 


Ea  est  enim  profecto  iucunda  laus,  quae  ab  ns  pro- 
ficiscitur ,  qui  ipsi  in  laude  vixerunt.  Ego  vero  vel 
oratulatione  litterarum  tuarum,  vel  testimonns  sen 
tentiae  dictae,  nihil  est,  quod  me  non  assecutum  pu- 
tem.  Idque  mihi  quum  amplissimum,  turn  gratissi- 
mum  est,  te  libenter  amicitiae  dedisse,  quod  liquido 
veritati  dares.  Et ,  si  non  modo  omnes ,  verum  etiam 
multi  Catones  essent  in  civitate  nostra ,  in  qua  unum 
exstitisse  mirabile  est :  quern  ego  currum ,  aut  quam 
lauream  cum  tua  laudatione  conferrem .  Nftni  ac 
meum  sensum  et  ad  illud  sincerum  ac  subtile  ludi- 
cium  nihil  potest  esse  laudabilius ,  quam  ea  tua  ora- 
tio,  quae  est  ad  me  perscripta  a  meis  necessarns. 

2.  Sed  caussam  meae  voluntatis,  non  enim  dicam  cupi- 

ditatis,  exposui  tibi  superioribus litteris:  quaeetiam- 
si  parum  iusta  tibi  visa  est ,  hanc  tamen  habet  ratio- 
nem,  non  ut  nimis  concupiscendus  honos,  sed  tamen, 
si  deferatur  a  senatu,  minime  aspernandus  esse  vi- 
deatur.  Spero  autem,  ilium  ordinem,  pro  meis  ob 
rempublicam  susceptis  laboribus ,  me  non  indignum 
honore,  usitato  praesertim,  existimaturum.  Quod 
si  ita  erit,  tantum  ex  te  peto,  quod  amicissime  scn- 
bis,  ut,  quum  tuo  iudicio,  quod  amplissimum  esse 
arbitraris,  mihi  tribueris,  si  id,  quod  maluero,  acci¬ 
dent,  ^audeas.  Sic  enim  fecisse  te,  et  sensisse ,  et 
Tverius]  scripsisse  video:  resque  ipsa  deolarat,  tibi 

ilium  honorem  nostrum  supplicationisiucundumiuis- 

se ,  quod  scribendo  adfuisti.  Haec  enim  senates  con- 
sulta  non  ignoro  ab  amicissimis  eius,  cuius  de  bo 
nore  agitur,  scribi  solere.  Ego,  ut  spero,  te  prope- 
dicm  videbo;  atque  utinam  republica  meliore,  quam 

timeo !  — - 


VII.  ARG.  C.  Marcello,  patrueli,  consul!  des.,  gratulatur 

suanigue  dignitatem  commendat. 

(In  caslria  ad  Cybistra,  Rufo,  Marcello  coss.  703.) 

M  T  C  PROCOS.  S.  P.  D.  C.  MARCELLO 
COS.  DES. 

Maxima  sum  laetitia  affectus ,  quum  auclivi ,  te 
consulem  factum  esse:  eumque  honorem tibideosfor- 
tunare  volo ,  atque  a  te  pro  tua  parentisque  tin  di 
o-nilate  administrari.  Nam  quum  te  semper  amavi 
dilexique ,  turn  mei  amantissimum  cognovi  in  omni 
varietate  rerum  mearum;  turn  patris  tui  pluribus  be- 
neficiis,  vel  defensus  tristibus  temporibus  vel  orna- 
tus  secundis,  et  sum  totus  vester  et  esse  debeo ,  quum 
praesertim  matris  tuae,  gravissimae  atque  optimae 
feminae,  maiora  erga  salutem  dignitatemque  meam 
studia,  quam  erant  a  muliere  postulanda,  perspexe- 
rim.  Quapropter  a  te  peto  in  maiorem  modum,  ut  me 
absentem  diligas  atque  defendas. 

VIII  ARG.  C.  Marcello  auguri  de  lilii  consulatu  gratula- 

tus,  petit  ut  se  absentem  defendat. 

(In  cnslris  ad  Cybistra,  Rufo,  Marcello  coss.  703.) 

M  T.  C.  PROC.  S.  P.  D.  MARCELLO  COLLEGAE. 

Marcellum  tuum  consulem  factum,  teque  ea  lae¬ 
titia  affectum  esse,  quam  maxime  optasti,  mirandum 
in  modum  gaudeo:  idque  quum  ipsius  caussa,  turn 
quod  te  omnibus  secundissimis  rebus  digmssimum 
iudico  •  cuius  erga  mesingularem  benevolentiam  vel 
in  labore  meo  vel  in  honore  perspexi :  totam  denique 
do  mum  vestram  vel  salutis  vel  dignitatis  meae  stu- 
diosissimam  cupidissimamque  cognovi.  Quare  gra- 
tum  mihi  feceris,  si  uxori  tuae  luniae,  gravissimae 
atque  optimae  feminae ,  meis  verbis  eris  gratulatus. 

A  te  id,  quod  suesti,  peto,  me  absentem  diligas  atque 
defendas. 

IX.  ARG.  M.  Marcello  gratulatus  de  fratris  patrnelis  con- 
sulatu,  petit,  ne  proyincia  sibi  prorogetur. 

(Ill  castiis  ad  Cybistra,  Rul'o,  Marcello  coss.  703.) 

M.  T  C.  PROCOS.  S.  P.  D.  M.  MARCELLO  COS. 

1 .  Te  et  pietatis  in  tuos,  et  animiinrempublicam, 
et  clarissimi  atque  optimi  consulatus,  C.  Marcello 
consule  facto,  fructum cepisse ,  vehementer  gaudeo. 
Non  dubito,  quid  praesentes  sentiant:  nos  quidem 
longinqui,  et  a  te  ipso  missi  in  ultimas  gentes,  ad  cae¬ 
lum  mehercule  tollimus  verissimis  ac  iustissimis  lau- 
dibus.  Nam  quum  te  a  pueritia  tua  unice  dilexerim, 
tuque  me  in  omni  genere  semper  amplissimum  esse 
et  volueris  et  iudicaris,  turn  hoc  vel  tuo  facto,  vel 
populi  Romani  de  te  iudicio,  multo  acrius  vehemen- 
tiusque  diligo :  maximaque  laetitia  afficior,  quum  ab 
hominibus  prudentissimis  virisque  optimis,  omnibus 
dictis ,  factis ,  studiis ,  institutis ,  vel  me  tui  similem 
esse  audio  vel  te  mei.  2.  Unum  vero  si  addis  adprae- 
clarissimas  res  consulatus  tui,  ut  aut  mihi  succedat 
quam  primum  aliquis,  aut  ne  quid  accedat  temporis 
ad  id ,  quod  tu  mihi  et  senatus  consulto  et  lege  fini- 
sti;  omnia  me  per  te  consecutum  putabo.  Cura  ut 
valeas,  et  me  absentem  diligas  atque  defendas. 
3.  Quae  mihi  de  Parthis  nuntiata  sunt,  quia  non  puta- 
bam  a  me  etiam  nunc  scribenda  esse  publice,  pro- 
pterea  ne  pro  familiaritate  quidem  nostra  volui  ad  te 
scribere :  ne ,  quum  ad  consulem  scripsissem ,  pu¬ 
blice  viderer  scripsisse. 

X.  ARG.  C.  Marcello  cos.  exislimationem  suam  in  decer- 
nenila  supplicatione  commenilat. 

(Iu  Cilicia,  Paullo,  Marcello  coss.  704.) 

M.  T.  C.  IMP.  S.  P.  D.  MARCELLO  C.  F.  COS. 

I.  Quando  id  accidit,  quod  mihi  maxime  fuit 
optatum,  ut  omnium  Marcellorum,  Marcellinorum 
etiam,  (mirificus  enim  generis  ac  nominis  vestri  fuit 
erga  me  semper  animus,)  quando  ergo  ita  accidit,  ut 
omnium  vestrum  studio  tuus  consulatus  satisfacere 
posset,  in  quem  meae  res  gestae,  lausque  et  honos 
earum  potissimum  incideret :  peto  a  te  id,  quod  facil- 
limum  factu  est,  non  aspernante,  ut  confido,  senatu,  ut 
quam  honorificentissimum  senatus  consultum,  litte- 
ris  meis  recitatis,  faciundum  cures.  2.  Si  mihi  tecum 
minus  esset,  quam  est  cum  tuis  omnibus,  allegarem 
■ad  te  illos,  a  quibus  intelligis  me  praecipue  diligi. 
Patris  tui  beneficia  in  me  sunt  amplissima :  neque 
enim  saluti  meae  neque  honori  amicior  quisquamdici 
potest.  Frater  tuus  quanti  me  faciat  semperque  fece- 
rit,  esse  hominem,  qui  ignoret,  arbitror  neminem. 
Domus  tua  denique  tota  me  semper  omnibus  summis 
officiis  prosecuta  est.  Neque  vero  tu  in  me  diligendo 
cuiquam  concessisti  tuorum.  Quare  a  te  peto  in 
maiorem  modum ,  ut  me  per  te  quam  ornatissimum 
velis  esse,  meamque  et  in  supplicatione  decernenda, 
et  in  ceteris  rebus  existimationem  satis  tibi  esse  com- 
mendatam  putes. 

XI.  ARG.  Gratiig  pro  supplicatione  (lecreta  actis,  prope- 
diem  ail  Urbem  se  fore  significat. 

(In  Cilicia,  Paullo,  Marcello  coss.  704.) 

M.  T.  C.  IMP.  S.  P.  D.  C.  MARCELLO  COS. 

\ .  Quantae  curae  tibi  meus  honos  fuerit,  et  quam 
idem  exstiteris  consul  in  me  ornando  et  amplificando, 
qui  fueras  semper  cum  parentibus  tuis  et  cum  tota 


domo,  etsi  res  ipsa  loquebatur,  cognovitamen  ex  meo- 
ruin  omnium  litteris.  Itaque  nihil  est  tantum ,  quod 
ego  non  tua  caussa  debeam ,  facturusque  sim  quum 
studiose  turn  libenter.  2.  Nam  magni  interest,  cui 
debeas:  debere  autem  nemini  malui,  quam  tibi,  cui 
me  quum  studia  communia ,  beneficia  paterna  tuaque 
iam  ante  coniunxerant,  turn  accedit  mea  quidem  sen- 
tentia  maximum  vinculum,  quod  ita  rempublicam 
geris  atque  gessisti,  qua  mihi  carius  nihil  est,  ut, 
quantum  tibi  omnes  boni  debeant,  quo  minus  tantum- 
dem  ego  unus  debeam,  non  recusem.  Quamobrem 
tibi  velim  hi  sint  exitus ,  quos  mereris  et  quos  fore 
confido.  Ego,  si  me  navigatio  non  morabitur ,  quae 
incurrebat  in  ipsos  Etesias ,  propediem  te ,  ut  spero, 
videbo. 

XII.  ARG.  Gratulatnr  Paullo  lie  consulatu,  et,  ne  sibi  pro- 
vincia  prorogetur,  rogat. 

(In  castris  ad  Cybistra,  Rufo,  Marcello  coss.  703.) 

M.  T.  C.  IMP.  S.  P.  D.  L.  PAULLO  COS. 

1 .  Etsi  mihi  numquam  fuit  dubium ,  quin  te  po- 
pulusRomanus,pro  tuis  summis  in  rempublicam  me¬ 
ntis  et  pro  amplissima  familiae  dignitate,  summo  stu¬ 
dio,  cunctis  suffragiis  consulem  facturus  esset :  tamen 
incredibili  laetitia  sum  affectus ,  quum  id  mihi  nun- 
tiatum  est;  eumque  honorem  tibi  deos  fortunare  volo, 
a  teque  ex  tua  maiorumque  tuorum  dignitate  admini- 
strari.  2.  Atque  utinam  praesens  ilium  diem  mihi 
optatissimum  videre  potuissem ,  proque  tuis  amplis- 
simis  erga  me  studiis  atque  beneficiis  tibi  operam 
ineam  studiumque  navare!  Quam  mihi  facultatem 
quoniam  hie  nec  opinatus  et  improvisus  provinciae 
casus  eripuit,  tamen,  ut  te  consulem,  rempublicam 
pro  tua  dignitate  gerentem,  videre  possim,  magno 
opere  a  te  peto ,  ut  operam  des  efficiasque ,  ne  quid 
mihi  fiat  iniuriae,  neve  quid  temporis  ad  meum  annu- 
um  munus  accedat.  Quod  si  feceris,  magnus  ad  tua 
pristina  erga  me  studia  cumulus  accedet. 

XIII.  ARG.  Paullum  rogat, ut  supplicationes  sibi  decernal, 
et  suam  existimationem  in  ceteris  commendat. 

(In  Cilicia,  Paullo,  Marcello  coss.  704.) 

M.  T.  C.  IMP.  S.  P.  D.  L.  PAULLO  COS. 

1 .  Maxime  mihi  fuit  optatum  Romae  esse  tecum 
multas  ob  caussas,  sed  praecipue,  ut  et  in  petendo,  et 
in  gerendo  consulatu  meum  tibi  debitum  studium 
perspicere  posses.  Ac  petitionis  quidem  tuae  ratio 
mihi  semper  fuit  explorata:  sed  tamen  navare  operam 
volebam.  In  consulatu  vero  cupio  equidem  te  minus 
habere  negotii :  sed  moleste  fero ,  me  consulem  stu¬ 
dium  tuum  adolescentis  perspexisse,  te  meum,  quum 
id  aetatis  sim,  perspicere  non  posse.  2.  Sed  ita,  fato 
nescio  quo,  contigisse  arbitror,  ut  tibi  ad  me  ornan- 
dum  semper  detur  facultas,  mihi  ad  remunerandum 
nihil  suppetat  praeter  voluntatem.  Ornasti  consula- 
tum,  ornasti  reditum  meum.  Incidit  meum  tempus 
rerum  gerendarum  in  ipsum  consulatum  tuum.  Ita¬ 
que  quum  et  tua  summa  amplitudo  et  dignitas,  et 
meus  magnus  honos  magnaque  existimatio  postulare 
videatur,  ut  a  te  plurimis  verbis  contendam  ac  petam, 
ut  quam  honorificentissimum  senatus  consultum  de 
meis  rebus  gestis  faciendum  cures ,  non  audeo  vehe¬ 
menter  a  te  contendere,  ne  aut  ipse  tuae  perpetuae 
consuetudinis  erga  me  oblitus  esse  videar,  aut  te  obli— 
turn  putem.  3.  Quare,  ut  te  velle  arbitror,  ita  faciam, 
atque  ab  eo,  quem  omnes  gentes  sciunt  de  me  optime 
meritum,  bre viter  petam.  Si  alii  consules  essent,  ad 
te  potissimum ,  Paulle,  mitterem,  ut  eos  mihi  quam 

amicissimos  redderes.  Nunc,  quum  tua  suraraa  po- 
testas  summaque  auctoritas,  notaque  omnibus  nostra 
necessitudo  sit,  vehementer  te  rogo,  ut  et  quam  hono- 
rificentissime  cures  decernendum  de  meis  rebus  ge- 
stis,  et  quam  celerrime.  Dignas  res  esse  honore  et 
gratulatione,  cognosces  ex  iis  litteris,  quas  ad  te  et 
collegam  et  senatum  publice  nnsi :  ommumque  mea- 
rum  reliquarum  rerum  maximeque  existimatioms 
meae  procurationem  susceptam  velim  habeas.  In 
primisque  tibi  curae  sit,  quod  abs  te  supenonbus 
quoque  litteris  petivi,  ne  mihi  tempus  prorogetur. 
Cupio  te  consulem  videre  omniaque,  quae  spero,  quum 
absens,  turn  etiam  praesens  te  consule  assequi.  Vale. 

XIV  ARG  Cassio  Fadium  commemlanti  se  satisfacturum 
pollicetur ;  sibi  non  centime  dolet,  nt  eum  e  provincia  redeun- 
tem  videret;  rogat,  operam  det,  ne  sibi  tempus  prorogetur. 

(In  Cilicia,  Panllo,  Marcello  coss.  70-4-.) 

M  T  C  IMP.  S.  P.  D.  C.  CASSIO  PROQUAEST. 

1  M.  Fadium  quod  mihi  amicum  tua  commenda- 
tione  das ,  nullum  in  eo  facio  quaestum .  Multi  enim 
anni  sunt,  quum  ille  in  aere  meo  est,  et  a  me  diligit  u 
propter  summam  humanitatem  et  observantiam.  Sed 
tamen ,  quod  ab  eo  te  egregie  dihgi  sensi ,  multo  am 
cior  ei  sum  factus.  Itaque  quamquam  profecerunt 
litterae  tuae:  tamen  aliquanto  plus  commendation^ 
apud  me  habuit  animus  ipsius  erga  te  mihi  Pe^sP® 

X,  et  cognitus.  2.  Sed  de  Fadio  faciemus  studiose 
quae  ro<^as :  tu  multis  de  caussis  vellem  me  convenire 
potuisses:  primum,  ut  te,  quern  iamdiuphimni  facio 
tanto  intervallo  viderem:  deinde  ut  ltb  ,  quod  fec^ 
Der  litteras,  possem  praesens  gratulari .  turn,  u  >  S 
bus  de  rebus  vellemus,  tu  tuis,  ego  meis  inter  nos 
communiearemus ;  postremo  ut  amioitia  "»s““^uae_ 
summis  offleiis  ab  utroque  cnlta  est,  sed  longis  inter 
vallis  temporum  interruptam  consuetudinem  habuit, 
™X3ur  vehementius.  3,  Id  quoniam  non  ac- 
cidit,  utemur  bono  litterarum,  et  eadem  fere  absentes, 
rniae  si  coram  essemus,  consequemur.  Unus  scilicet 
Die  fructus,  qui  in  te  videndo  est,  percipi  litteris  non 
potest10  Alter  gratulationis ,  est  is  quidem  exilior 
Suam  si  tibi  teipsum  intuens  gratularer ;  sed  tamen  et 
feci  ante,  et  facio  nunc,  tibique  quum  pro  rerum  ma 
"nitudine ,  quas  gessisti,  turn  pro  opportunitate  tem- 
poris  gratulor,  quod  te  de  provincia  decedentem  sum- 
ma  laus  et  summa  gratia  provinciae  prosecuta  est.  4. 
Terliurnesb  u.  id,  quod  Se  nostris  «bus  corani  com 
mimicassemus  inter  nos,  conficiamus  idem  littens. 
E"0  ceterarum  rerum  caussa  tibi  Itomam  ProPe':aP" 
dSm  magno  opere  censeo.  Nam  et  ea ,  quae  rel  qm 
franquilla  de  te  erant,  et  hac  tua  recenti  victoria  tanta 
clarum  adventum  tuum  fore  intelligo. 
sunt  onera  tuorum ,  si  tanta  sunt,  ut  ea  sustinere  pos- 
sis  propera :  nihil  tibi  erit  lautius ,  nihil  glonosius 
sin’maiora ,  considera,  ne  in  aliemssimum  tempus  ca- 
dat  adventus  tuns.  Hums  rei  totum  consllH>m  Um 
est  Tu  enim  scis ,  quid  sustinere  possis.  Si  po  es, 
laudabile  atque  populare  est.  Sin  plane  non  potes, 
absens  hominum  sermones  facilius  sustinebis. 
me  autern  idem  tecum  his  ago  litteris ,  quod  superio- 
ribus  egi,  ut  omnes  tuos  nervos  in  eo  contendas ,  n 
quid  mihi  ad  hancprovinciam,  quam  et  senatus  et  po- 
pulus  annuam  esse  voluit,  temporis  prorogetur  llo 
a  te  ita  contendo,  ut  in  eo  fortunas  meas  posit^  pu 
tern  Ilabes  Paullum  nostrum  nostri  cupidissinium 
estXurio :  estFurnius.  Sic  velim emtar* ,  quasi  meo 
sint  mihi  omnia ,  6 .  Extremum  lllud  est  de  ns,  quae 


proposueram,  confirmatio  nostrae  amicitiae:  de  qua 
pluribus  verbis  nihil  opus  est.  Tu  puer  me  appeti- 
sti  -  e<m  autem  semper  ornamento  te  mihi  fore  duxi. 
Fuistfetiam  praesidio  tristissimis  meis  temponbus. 
Accessit  post  tuum  discessum  familiantas  mihi  cum 
Bruto  tuo  maxima.  Itaque  in  vestro  ingemo  et  indu- 
stria  mihi  plurimum  et  suavitatis  et  dignitatis  consti- 
tutum  puto.  Id  tu  ut  tuo  studio  confirmes ,  te  vehe¬ 
menter  rogo,  litterasque  ad  me  et  continuo  mittas,  et, 
quum  Romam  veneris,  quam  saepissime. 

XV.  ARG.  Consilium  suum  a  bello  iliscedendi  clemonstrat 
et,  quid  Cassio  agendum  videatur,  interrogat. 

(Caesare  dictatore  707.) 

M.  T.  C.  S.  P.  D.  C.  CASSIO. 

1 .  Etsi  uterque  nostrum ,  spe  pacis  et  odio  civilis 
sanguinis,  abesse  a  belli  necessarii  pertinacia  voluit . 
tamen,  quando  eius  consilii  princeps  ego  fuisse  vi- 
deor,  plus  fortasse  tibi  praestare  ipse  debeo,  quam  a 
te  exspectare.  Etsi,  ut  saepe  soleo  mecum  recordan, 
sermo  familiaris  meus  tecum ,  et  item  mecum  tuus, 
adduxit  utnimque  nostrum  ad  id  consilium ,  ut  uno 
praelio  putaremus,  si  non  totam  caussam,  at  certe  no 
strum  iudicium  defmiri  convenire.  Neque  quisquam 
hanc  nostram  sententiam  vere  umquam  reprehendit, 
praeter  eos,  qui  arbitrantur  melius  esse,  deleri  omni- 
no  rempublicam ,  quam  imminutam  et  debilitatam 
manere.  Ego  autem  ex  interitu  eius  nullam  spem 
scilicet  mihi  proponebam:  ex  reliquiis  magnam. 

Sedea  sunt  consecuta,  ut  magis  mirum  sit,  accidere 
ilia  potuisse,quam  nos  non  vidisse  ea  futura,  nee,  ho¬ 
mines  quum  essemus ,  divinare  potuisse.  Equidem 
fateor,  meam  coniecturam  hanc  fuisse ,  ut,  lllo  quasi 
quodam  fatali  praelio  facto,  et  victores  commum  sa- 
luti  consuli  vellent,  et  victi  suae:  utrumque  autem 
positum  esse  arbitrabar  in  celeritate  victoris.  vyae 
si  fuisset ,  eamdem  clementiam  experta  esset  Atnca, 
quam  cognovit  Asia ,  quam  etiam  Achaia ,  te ,  ut  opi 
nor,  ipso  allegato  ac  deprecatore.  Amissis  autem  tem- 
poribus,  quae  plurimum  valent,  praesertim  in  e  is 
civilibus,  interpositus  annus  alios  induxit,  ut  victo- 
riam  sperarent,  alios,  ut  ipsum  vinci  contemnerent. 
Atque  horum  malorum  omnium  culpamfortuna  susti- 
net  Quis  enim  aut  Alexandrini  belli  tantam  moram 
huic  bello  adiunctumiri,  aut  nescio  quern  istumPhar 
nacem  Asiae  terrorem  illaturum  putaret?  3.  Nos  ta 
men,  in  consilio  pari,  casu  dissimili  usi  sumus. 
enim  earn  partem  petisti,  ut  et  consilns  mteresses,  et, 
quod  maxime  curam  levat,  futura  ammo  prospicere 
nosses.  Ego,  qui  festinavi ,  ut  Caesarem  in  Italia  vi¬ 
derem  ,  (sic  enim  arbitrabamur,)  eumque ,  multis  ho 
nestissimis  viris  conservatis,  redeuntem,  ad  pacem 
currentem,  utaiunt,  incitarem  :  ab  lllo  longissime  et 
absum  et  abfui.  Versor  autem  in  genntu  Italiae,  et  in 
Urbis  miserrimis  querelis :  quibus  aliquul  opislortas- 
se  e"0  pro  mea,  tu  pro  tua,  pro  sua  quisque  parte  ferre 
potuisset,  si  auctor  adfuisset.  4.  Quare  velim  pro 
tua  perpetua  erga  me  benevolentia  senbas  ad  me, 
quidvideas,  quidsentias,  quid  exspectandum ,  quid 
agendum  nobis  existimes.  Magm  erunt  mihi  tuae 
litterae;  atque  utinam  primis  illis,  quas  Luceria  nil 
scras,  paruissem!  sine  ulla  enim  molestia  dignitatem 
meam  retinuissem.  Vale. 


XVI.  ARG.  Riilet  opiniones  Epicureoruni  et  Cassium,  eo- 
rum  pliilosopliiae  gtudiosum.  (Romae,  Caesare  IV.  cos.  s.  coll.  709.) 

M.  T.  C.  S.  P.  D.  C.  CASSIO. 

Puto  te  iam  suppudere,  quum  baec  tertia  iam 
epistola  ante  te  oppresserit,  quam  tu  syliabam  aut  lit- 
teram.  Sed  non  urgeo.  Longiores  enim  exspectabo, 
vel  potius  exigam.  Ego,  si  semper  haberem,  cui 
darem,  vel  ternas  in  hora  darem.  Fit  enim  nescio 
qui ,  ut  quasi  coram  adesse  videare,  quum  scribo  ali- 
quid  ad  te :  neque  id  y.ai  eldaXav  cpavTctaiag,  ut  dicunt 
tui  amici  novi,  qui  putant  etiam  8iavor]Tixccg  q>av raaiag 
spectris  Catianis  excitari.  Nam ,  «e  te  fugiat ,  Catius 
Insuber,  Epicureus ,  qui  nuper  est  mortuus ,  quae  ille 
Grargettius,  etiam  ante  Democritus,  sl'dala,  hie  spectra 
nominal.  2.  His  autem  spectris  etiamsi  oculi  pos- 
sint  feriri ,  quod  vel  ipsa  occurrunt :  animus  qui  pos- 
sit,  ego  non  video.  Doceas  tu  me  oportebit,  quum 
salvus  veneris,  in  meane  potestate  sit  spectrum  tuum, 
ut,  simulac  mihi  collibitum  sit  de  te  cogitare,  illud  oc- 
currat :  neque  solum  de  te,  qui  mihi  haeres  in  medul- 
lis;  sed,  si  insulam  Britanniam  coepero  cogitare,  eius 
eidalov  mihi  ad  volet  ad  pectus.  3.  Sed  haec  poste- 
rius.  Tento  enim  te,  quo  animo  accipias.  Si  enim 
stomachabere  et  moleste  feres,  plura  dicemus ;  postu- 
labimusque  ,  ex  qua  aloiaei  vi  hominibus  armatis  de- 
iectus  sis,  in  earn  restituare.  In  hoc  interdicto  non 
solet  addi ,  in  hoc  anno.  Quare  si  iam  biennium  aut 
triennium  est,  quum  virtuti  nuntium  remisisti ,  deli— 
nitus  illecebris  voluptatis:  in  integro  res  nobis  erit. 
Quamquam  quicum  loquor?  cum  uno  fortissimo  viro  : 
qui,  posteaquam  forum  atligisti,  nihil  fecisti,  nisi  ple- 
nissimum  amplissimae  dignitatis.  In  ista  ipsa algsast, 
metuo,  ne  plus  nervorum  sit,  quam  egoputarim,  si 
modo  earn  tu  probas.  Quid  tibi  in  mentem  venit?  in- 
quies.  Quia  nihil  habebam  aliud,  quod  scriberem. 
De  republica  enim  nihil  scribere  possum :  neque 
enim,  quod  sentio,  libet  scribere. 

XVII.  ARG.  Queritur  (te  tabellariis :  narrat  de  P.  Snllae 
morte,  de  hello  Hispanien&i ,  de  Pansae  pvofectione  in  provin- 
eiam Cassii  consilium  probat  Brundisinae  mansionis;  litteras 
niutuas  poscifc.  (Romae,  Caesare  IV.  cos.  s.  coll.  709.) 

M.  T.  C.  S.  P.  D.  C.  CASSIO. 

1 .  Praeposteros  habes  tabellarios ;  etsi  me  quidem 
non  offendunt:  sed  tamen,  quum  a  me  discedunt,  fla- 
gitant  litteras;  quum  ad  me  veniunt,  nullas  afferunt. 
Atque  id  ipsum  facerent  commodius ,  si  mihi  aliquid 
spatii  ad  scribendum  darent:  sed  petasati  veniunt: 
comites  ad  portam  exspectare  dicunt.  Ergo  ignosces : 
alteras  habebis  has  breves:  sed  exspecta  ndvT.cc  ns^l 
7TUVTOV.  Etsi  quid  ego  me  tibi  purgo,  quum  tui  ad 
me  inanes  veniant,  ad  te  cum  epistolis  revertantur? 

2.  Nos  hie  (tamen  ad  te  scribam  aliquid)  [D.]  Sullam 
patrem  mortuum  habebamus.  Alii  a  latronibus ,  alii 
cruditate  dicebant.  Populus  non  curabat.  Combu- 
stum  enim  esse  constabat.  Hoc  tu  pro  sapientia  tua 
feres  aequo  animo.  Quamquam  ngogconov  noXecog 
amisimus.  Caesarem  putabant  moleste  laturum,  ve- 
rentem ,  ne  hasta  refrixisset.  Mindius  Marcellus  et 
Attius  pigmentarius  valde  gaudebant  se  adversarium 
perdidisse.  3.  De  Hispania  novi  nihil :  sed  exspecta- 
tio  valde  magna.  rumores  tristiores,  sed  adsanoToi. 
Pansa  noster  paludatus  a. d.  m.  Kalend.  Ian.  profectus 
est,  ut  quivis  intelligere  posset  id ,  quod  tu  nuper  du- 
bitare  coepisti,  to  xakov  Si  avao  ulgsTov  esse.  Nam 
quod  multos  miseriis  levavit,  et  quod  se  in  his  malis 
hominem  praebuit,  mirabilis  eum  virorum  bonorum 
benevolentia  prosecuta  est.  4.  Tu  quod  adhuc  Brun- 
disii  moratus  es,  valde  probo  etgaudeo:  et  mehercule  I 


puto  te  sapienter  facturum,  si  dxevoanov8og  fueris. 
Nobis  quidem,  qui  te  amamus,  erit  gratum.  Et,  ama- 
bo  te,  quum  dabis  posthac  aliquid  domum  litterarum, 
,  mei  memineris.  Ego  numquam  quemquam  ad  te, 
quum  sciam,  sine  meis  litteris  ire  patiar. 

XVIII.  ARG.  Tristitiam  temporum  accusat,  nihil  ex  Hi 
spania  adferri  significat.  (Romae,  Caesare  IV.  cos.  s.  coll.  709.) 

M.  T.  C.  S.  P.  D.  C.  CASSIO. 

1.  Longior  epistola  fuisset,  nisi  eo  ipso  tempore 
petita  esset  a  me,  quum  iam  iretur  ad  te:  longior 
etiam,  si  qo^iio^ov-aliquem  habuisset:  nam  an ovSd&iv 
sine  periculo  vix  possumus.  Ridere  igitur,  inquis, 
possumus.  Non  mehercule  facillime.  Verumtamen 
aliam  aberrationem  a  molestiis  nullam  habemus.  Ubi 
igitur,  inquies,  philosophia?  Tua  quidem  in  culina, 
mea  in  palaestra  est :  pudet  enim  servire.  Itaque  fa- 
cio  me  alias  res  agere,  ne  convicium  Platonis  audiam. 
2.  De  Hispania  nihil  adhuc  certi,  nihil  omnino  novi. 
Te  abesse,  mea  caussa  moleste  fero,  tua  gaudeo.  Sed 
flagitat  tabellarius.  Valebis  igitur,  meque,  ut  a  puero 
fecisti,  amabis. 


VIX.  ARG.  Respomlet  (luabus  Ciceronis  epistolis  huius 
libri  17  et  18.  Epicureos  laudat  a  virtutis  studio.  Caesari  favet 
ob  dementi  am.  (Brundisii,  Caesare  IV.  cos.  s.  coll.  709.) 

^C.  CASSIUS  S.  P.  D.  M.  T.  C. 

1.  S.  Y.  B.  Non  mehercule  in  hac  mea  peregri- 
natione  quidquam  libentius  facio,  quam  scribo  ad 
te:  videor  enim  cum  praesente  loqui  et  iocari.  Nec 
tamen  hoc  usu  venit  propter  spectra  Catiana :  pro  quo 
tibi  proxima  epistola  tot  rusticos  Stoicos  regeram ,  ut 
Catium  Athenis  natum  esse  dicas.  2.  Pansam  no¬ 
strum  secunda  voluntate  hominum  paludatum  ex  Ur- 
be  exisse,  quum  ipsius  caussa  gaudeo,  turn  mehercule 
etiam  omnium  nostrorum.  Spero  enim,  homines  in- 
tellecturos,  quanto  sit  omnibus  odio  crudelitas,  et 
quanto  sit  amori  probitas  et  dementia :  atque  ea,  quae 
maxime  mali  petant  et  concupiscant,  ad  bonos  perve- 
nire.  Difficile  est  enim  persuadere  hominibus,  to  xa- 
lov  8i  avT0  algsTov  esse ;  ijdovrjv  vero  et  caaQa^iav  vir- 
tute ,  iustitia ,  to)  xaho)  parari ,  et  verum  et  probabile 
est.  Ipse  enim  Epicurus,  a  quo  omnes  Catii  et  Ama- 
finii,  mali  verborum  interpretes ,  proficiscuntur ,  di- 
cit :  ovy.  taTiv  rjdsoig  olvsv  tov  y.odojg  y.al  diy.aicog  Qrjv.  3. 
Itaque  etPansa,  qui  t]8ovi)v  sequitur,  virtutem  retinet: 
et  ii,  qui  a  vobis  cpdrjdovoi  vocantur,  sunt  cpdoxaAot 
xccl  cpdo8Uoaoi,  omnesque  virtutes  et  colunt  et  reti- 
nent.  Itaque  Sulla,  cuius  iudicium  probare  debemus, 
quum  dissentire  philosophos  videret,  non  quaesiit, 
quid  bonum  esset;  sed  omnia  bona  coemit:  cuius  ego 
mortem  forti  mehercules  animo  tuli.  Nec  tamen  Cae¬ 
sar  diutius  nos  eum  desiderare  patietur.  Nam  habet 
damnatos,  quos  pro  illo  nobis  restituat,  nec  ipse  se- 
ctorem  desiderabit,  quum  filium  viderit.  4.  Nunc, 
ut  ad  rempublicam  redeam,  quid  inHispaniis  geratur, 
rescribe.  Peream ,  nisi  sollicitus  sum ,  ac  malo  vete- 
rem  et  clementem  dominum  habere,  quam  novum  et 
crudelem  experiri.  Scis,  Cnaeus  quam  sit  fatuus: 
scis,  quomodo  crudelitatem  virtutem  putet:  scis, 
quam  se  semper  a  nobis  derisum  putet.  Yereor,  ne 
nos  rustice  gladio  velit  avTi^ivxT^iaai.  Quid  fiat,  si 
me  diligis ,  rescribe.  Hui ,  quam  velim  scire ,  utrum 
ista  sollicito  animo  an  soluto  legas!  sciam  enim  eo- 
dem  tempore,  quid  me  facere  oporteat.  Ne  longior 
sim,  vale:  me,  ut  facis,  ama.  Si  Caesar  vicit,  celeri- 
ter  me  exspecta. 

"XX.  ARG.  Trelionio  Oratoris  sui  exemplum  initi.it ;  cre- 
Lriores  litteras  postulat.  (Antonio,  Dolabella  co3s.  710.) 

M.  T.  C.  S.  P.  D.  TREBONIO. 

1 .  Oratorem  meura  (sic  enim  inscripsi)  Sabino  tuo 
commendavi.  Natio  me  hominis  impulit ,  ut  ei  recte 
putarem :  nisi  forte,  candidatorum  licentia  hie  quoque 
usus ,  hoc  subito  cognomen  arripuit :  etsi  modestus 
eius  vultus  sermoque  constans  habere  qmddam  a 
Curibus  videhatur.  Sed  de  Sabino  satis.  2.  lu,  mi 
Treboni ,  quando  ad  amorem  meum  aliquantum  ohm 
discedens  addidisti;  quo  tolerabilius  feramus  ignicu- 
lum  desiderii  tui,  crebris  nos  litteris  appellato :  atque 
ita,  si  idem  fiet  a  nobis.  Quamquam  duae  caussae 
sunt,  cur  tu  frequentior  in  isto  officio  esse  debeas, 
quam  nos;  primum,  quod  olim  solebant,  qui  Homae 
erant ,  ad  provinciales  amicos  de  republica  senbere : 
nunc  tu  nobis  scribas  oportet.  Res  enim  publica  istic 
est:  deinde,  quod  nos  aliis  officns  tibi  absenti  satis 
facere  possumus,  tu  nobis,  nisi  litteris,  non  vi  eo, 
qua  re  alia  satisfacere  possis.  3.  Sed  cetera  scribes 
ad  nos  postea.  Nunc  haec  primo  cupio  cognosces . 
iter  tuum  cuiusmodi  sit:  ubiBrutum  nostrum  vide¬ 
os-  quamdiu  simul  fueris:  deinde,  quum  processes 
lon^ius ,  debellicis  rebus,  de  toto  negotio ;  ut  existi- 
mare  possimus,  quo  statu  simus.  Ego  tan  turn  me 
scire  putabo,  quantum  ex  tuis  litteris  habebo  cogni- 
tum.  Cura  ut  valeas,  meque  ames  amore  lllo  tuo  sin- 

gulari.  _ 

XXI  ARG.  Rogat,  ut  sui  absentia  .lesiderium  epistolis 
crebris  et  longis  leniat:  de  Calvo  oratore  iam  mortuo  quid  sen- 
tiat,  exponit.  (RomHe,  Caesare  dictatore  707.) 

M  T.  C.  S.  P.  D.  C.  TREBONIO. 

1  Et  epistolam  tuam  legi  libenter,  et  librum  h- 
bentissime;  sedtamenin  ea  voluptate  hunc  accepi  do- 
lorem  quod ,  quum  incendisses  cupiditatem  meam 
consuetudinis  nostraeaugendae,(namad  amorem  qui- 
dem  nihil  poterat  accedere,)  turn  discedis  a  nobis  me¬ 
que  tanto  desiderio  afficis,  ut  unam  mihi  consolatio- 
nem  relinquas,  fore  ut  utriusque  nostrum  absentis 
desiderium  crebris  et  longis  epistohs  lematur  Quod 
ego  non  modo  de  me  tibi  spondere  possum ,  sed  de  te 
etiam  mihi.  Nullam  enim  apud  me  reliquisi  dub  - 
tationem,  quantum  me  amares.  2.  Nam,  ut  ilia  omit 
tarn  quae  civitate  teste  fecisti,  quum  mecum  inimici- 
tias  communicasti ,  quum  me  conciombus >  tuis  defen- 
disti  quum  quaestor  in  mea  atque  in  publica  caussa 
consulum  partes  suscepisti,  quum  tribune  plebis 
quaestor  non  paruisti,  cui  tuus  praesertim  colle8^ 
?eret :  ut  haec  recentia ,  quae  meminero  semper,  obli 
viscar ;  quae  tua  sollicitudo  de  me  in  armis,  quae  a  - 
titia  in  reditu,  quae  cura,  qui  dolor,  quum  ad  te  curae 
et  dolores  mei  perferrentur!  Brundisium  demque  te 
ad  me  venturum  fuisse,  nisi  subito  in  Hispamam  mis¬ 
sus  esses ;  ut  haec  igitur  omittam,  quae  mihi  tanti  ae- 
stimanda  sunt,  quanti  vitam  aestimo  et  saluten 
meam  •  liber  iste ,  quern  mihi  misisti ,  quantam  habet 
declarationem  amoris  tui!  primum,  quod  tibi  facetum 
videtur  quidquid  ego  dixi :  quod  alns  fortasse  non 
item:  deinde,  quod  iUa,  sive  faceta  sunt 

fiunt  narrante  te ,  venustissima.  Quin  etiam  ante, 

quam  ad  me  veniatur,  risus  omnis  paene  consumitur. 
3  Quod  si  in  iis  scribendis  nihil  aliud,  nisi,  quo  n 
cesse  fuit  de  uno  me  tamdiu  cogitavisses :  ferreus  e 
sem ,  si  te’  non  amarem .  Quum  vero  ea ,  quae  senptu- 
ra  persecutus  es ,  sine  summo  amore  cogitare  non  po- 
Seris:  non  possum  existimare,  plus  quemquam  a  se 


ipso,  quam  me  a  te  amari.  Cui  quidem  ego  amon 
utinam  ceteris  rebus  possem!  amore  certe  responde- 
bo:  quo  tamen  ipso  tibi  confido  futurum  satis,  a. 
Nunc  ad  epistolam  venio,  cui  copiose  et  suaviter  scri- 
ptae  nihil  est  quod  multa  respondeam.  Primum  enim 
eo-o  illas  Calvo  litteras  misi,  non  plus,  quam  has,  quas 
nunc  legis ,  existimans  exituras.  Aliter  enim  scnbi- 
mus,  quod  eos  solos ,  quibus  mittimus,  aliter,  quod 
multos  lecturos  putamus.  Deinde  ingemum  eius  me- 
lioribus  extuli  laudibus,  quam  tu  id  vere  potuisse  fie¬ 
ri  putas.  Primum,  quod  ita  iudicabam,  acute  mo ve- 
batur:  genus  quoddam  sequebatur;  in  quo  nidicio 
lapsus,  quo  valebat,  tamen  assequebatur,  quod  pro- 
baret.  Multae  erant  et  reconditae  litterae :  vis  non 
erat.  Ad  earn  igitur  adhortabar.  In  excitando  autem 
et  in  acuendo  plurimum  valet ,  si  laudes  eum ,  quern 
cohortere.  Habes  de  Calvo  iudicium  et  consilium 
meum:  consilium,  quod  hortandi  caussa  laudavi;  iu- 
dicium ,  quod  de  ingenio  eius  valde  existimavi  bene. 
5.  Reliquum  est,  ut  tuam  profectionem  amore  prose 
quar,  reditum  spe  exspectem ,  absentem  memoria  co¬ 
lam,  omne  desiderium  litteris  mittendis  accipiendis- 
que  leniam.  Tu  velim  tua  in  me  studia  et  officia  mu  - 
tum  tecum  recordere:  quae  quum  tibi  bceat,  mihi 
nefas  sit  oblivisci,  non  modo  virum  boniim  me  existi- 
mabis ,  verum  etiam  te  a  me  amari  plurimum  mdica- 
bis.  Vale. 


86. 


LIBER  DECIMUS  SEXTUS. 


I  ARG.  Tironi,  quern  ,  quum  ex  provincia  domum  vediret, 
Patris  aegrotum  veliquerat,  magno  se  eius  desiderio  tenen  sagm- 
deal.  (Paullo,  Marcello  coss.  704.) 

M  T  C.  ET  CICERO  MEUS  ET  FR.  ET  V  R  A- 
TRIS  F1L.  S.  P.  D.  TIRONI. 

1  Paullo  facilius  putavi  posse  me  ferre  deside¬ 
rium  tui :  sed  plane  non  fero :  et  quamquarn  magni  ad 
honorem  nostrum  interest,  quam  primum  ad Urbem 
me  venire ,  tamen  peccasse  mihi  videor ,  qui  a  te  cl  s 
cesserim :  sed  quia  tua  voluntas  ea  vjdebatui -esse ,  ut 
prorsus,  nisi  confirmato  corpore,  nolles  “*7°* 
probavi  tuum  consilium,  neque  nunc  s 

eadem  es  sententia.  Sin  autem  postea  cibum 

cepisti,  videris  tibi  posse  mcconsequi  umconsi 
Hum  est.  Marionem  ad  te  eo  misi ,  ut  aut  tecum  ad 
me  quam  primum  veniret,  aut,  si  tu  morarere,  statin 
Id  me  rediret.  2.  Tu  autem  hoc  tibi  persuade  si 
commodo  valetudinis  tuae  fieri  possit,  nihil  me  maHe, 
quam  te  esse  mecum :  si  autem  mtelhges  opus  esse  te 
Patris  convalescendi  caussa  paullum  commoran ,  ni¬ 
hil  me  malle,  quam  te  valere.  Si  statim  navigas,  nos 
Leucade  consequere :  sin  te  confirmare  vis,  et  comites 
et  tempestates  et  navem  idoneam  ut  habeas  diligent  1 
videbis.  Unum  illud,  mi  Tiro,  vicleto,  si  me  amas 
ne  teMarionis  adventus  et  hae  litterae  moveant.  Quoc 
valetudini  tuae  maxime  conducet,  si  feceris  ;  maxime 
obtemperaris  voluntati  meae.  Haec  pro  tuo  ingenio 
considera  Nos  ita  te  desideramus,  ut  amemus :  amor, 
ut  valentem  videamus,  hortatur :  desiderium,  ut  quam 
primum.  Illud  igitur  potius.  Cura  ergo  potissimum, 

ut  valeas:  de  tuis  innumerabilibus  in  me  officiis  erit 
hoc  gratissimum.  nr.  Nonas  Novembres. 


II.  A  R  G.  Valetudineiu  ut  curet,  rogat. 

(PauIJo,  Marcello  coss.  704.) 

TULLIUS  S.  P.  D.  TIRONI  SUO. 

Non  queo  ad  te  nec  lubet  scribere,  quo  animo  sim 
affectus :  tantum  scribo,  et  tibi  et  mihi  maximae  volu- 
ptati  fore,  si  te  firmum  quam  primum  videro.  Tertio 
die  abs  te  ad  Alyziam  accesseramus.  Is  locus  est  ci- 
tra  Leucadem  stadia  cxx.  Leucade  aut  te  ipsum,  aut 
tuas  litteras  a  Marione  putabam  me  accepturum. 
Quantum  me  diligis,  tantum  fac  ut  valeas,  vel  quan¬ 
tum  te  a  me  scis  diligi.  Nonis  Novembr.  Alyzia. 

HI.  ARG.  Rogat,  ut  onini  cura  valetudini  serviat. 

(Leucade,  Paulio,  Marcello  coss.  704.) 

TULLIUS  ET  CICERO  ET  Q.  PATER  ET 
Q.  FILIUS  TIRONI  SUO  S.  D. 

\ .  Nos  apud  Alyziam,  ex  quo  loco  tibi  litteras  ante 
dederamus,  unum  diem  commoratisumus,  quod  Quin¬ 
tus  nos  consecutus  non  erat.  Is  dies  fuit  Nonae  No¬ 
vembr.  Inde  ante  lucem  proficiscentes ,  ante  diem 
vm.  Idus  Novembr.  has  litteras  dedimus.  Tu,  si  nos 
omnes  amas  et  praecipue  me ,  magistrum  tuum ,  con- 
firma  te.  2.  Ego  valde  suspenso  animo  exspecto,  pri¬ 
mum  te  scilicet,  deinde  Marionem  cum  tuis  litteris. 
Omnes  cupimus ,  ego  in  primis ,  quam  primum  te  vi- 
dere,  sed,  mi  Tiro,  valentem.  Quare  nihil  propera- 
ris :  satis  quotidie  videro,  si  valebis.  Utilitatibus  tuis 
possum  carere :  te  valere ,  tua  caussa  primum  volo, 
turn  mea ,  mi  Tiro.  Vale. 

IV.  ARG.  Tironem  kortatur  ad  curandam  valetudinem. 

(Leucade,  Paulio,  Marcello  coss.  704.) 

M.  T.  C.  ET  Q.  FR.  ET  Q.  FIL.  TIRONI  S. 

1.  Varie  sum  affectus  tuis  litteris:  valde  priore 
pagina  perturbatus,  paullum  altera  recreatus.  Quare 
nunc  quidem  non  dubito,  quin,  quoad  plane  valeas, 
te  neque  navigationi  neque  viae  committas.  Satis  te 
mature  videro,  si  plane  confirmatum  videro.  De  me¬ 
dico  et  tu  bene  existimari  scribis,  et  ego  sic  audio. 
Sed  plane  curationes  eius  non  probo.  Ius  enim  dan- 
dum  tibi  non  fuit,  quum  xaxoarofiaxog  esses :  sed  ta- 
men  et  ad  ilium  scripsi  accurate ,  et  ad  Lysonem.  2. 
Ad  Curium  vero,  suavissimum  hominem  et  summi 
officii  summaeque  humanitatis ,  multa  scripsi;  in  his 
etiam,  ut,  si  tibi  videretur,  te  ad  se  transferret.  Lyso 
enim  noster,  vereor,  ne  negligentior  sit :  primum,  quia 
omnes  Graeci;  deinde,  quod,  quum  a  me  litteras  acce- 
pisset,  mihi  nullas  remisit.  Sed  eum  tu  laudas.  Tu 
igitur,  quid  faciendum  sit,  iudicabis.  Ulud,  mi  Tiro, 
te  rogo ,  sumptu  ne  parcas  ulla  in  re ,  quod  ad  valetu¬ 
dinem  opus  sit.  Scripsi  ad  Curium,  quod  dixisses, 
daret.  Medico  [ipsi]  puto  aliquid  dandum  esse,  quo 
sit  studiosior.  3.  Innuinerabilia  tua  sunt  in  me  offi- 
cia,  domestica,  forensia,  urbana,  provincialia :  in  re 
privata,  in  publica,  in  studiis,  in  litteris  nostris. 
Omnia  viceris ,  si ,  ut  spero ,  te  validum  videro.  Ego 
puto,  te  bellissime ,  si  recte  erit,  cum  quaestore  Me- 
scinio  decursurum.  Non  inhumanus  est  teque,  ut  mi¬ 
hi  visus  est,  diligit.  Et  quum  valetudini  tuae  diligen- 
tissime  consulueris,  turn,  mi  Tiro,  consulito  naviga¬ 
tioni.  Nulla  in  re  iam  te  festinare  volo.  Nihil  laboro, 
nisi  ut  salvus  sis.  4.  Sic  habeto,  mi  Tiro,  neminem  j 
esse,  qui  me  amet,  quin  idem  te  amet;  et  quum  tua  et 
mea  maxime  interest  te  valere ,  turn  multis  est  curae. 


Adhuc ,  dum  mihi  nullo  loco  deesse  vis ,  numquam  et 
confirmare  potuisti.  Nunc  te  nihil  impedit.  Omnia 
depone;  corpori  servi.  Quantam  diligentiam  in  vale¬ 
tudinem  tuam  contuleris ,  tanti  me  fieri  a  te  iudicabo. 
Vale ,  mi  Tiro,  vale.  vale,  et  salve,  Lepta  tibi  salutem 
dicit  et  omnes.  Vale.  vn.  Idus  Novembr.  Leucade. 


V.  ARG.  Rogat,  ut  Tiro  valetudinem  curet  et  saepe  litteras 
nilttat.  (Paulio.,  Marcello  coss.  704.) 

TULLIUS  ET  CICERO  ET  QQ.  S.  P.  D 
TIRONI  HUMANISS.  ET  OPT. 

1 .  Vide,  quanta  sit  in  tesuavitas.  DuashorasThy- 
rei  fuimus.  Xenomenes  hospes  tarn  te  diligit,  quam 
si  vixerit  tecum.  Is  omnia  pollicitus  est,  quae  tibi 
essentopus.  Facturum  puto.  Mihi  placebat,  si  fir- 
mior  esses,  ut  te  Leucadem  deportaret,  ut  ibi  te  pla¬ 
ne  confirmares.  Videbis,  quid  Curio,  quid  Lysoni, 
quid  medico  placeat.  Volebam  ad  te  Marionem  re- 
mittere:  quern,  quum  meliuscule  tibi  esset,  ad  me 
mitteres:  sed  cogitavi,  unas  litteras  Marionem  afferre 
posse,  me  autem  crebras  exspectare.  2.  Poteris  igi¬ 
tur,  et  facies ,  si  me  diligis ,  ut  quotidie  sit  Acastus  in 
portu.  Multi  erunt,  quibus  recte  litteras  dare  possis, 
qui  ad  me  libenter  perferant.  Equidem  Patras  eun- 
tem  neminem  praetermittam.  Ego  omnem  spem  tui 
diligenter  curandi  in  Curio  habeo.  Nihil  potest  illo 
fieri  humanius,  nihil  nostri  amantius.  Ei  te  totum 
trade.  Malo  te  paulio  post  valentem,  quam  statim 
imbecillum  videre.  Cura  igitur  nihil  aliud,  nisi  ut  tu 
valeas:  cetera  ego  curabo.  Etiam  atque  etiam  vale. 
Leucade  proficiscens,  vn.  Idus  Novembr. 


VI.  ARG.  Rogat,  ut  operam  det  restituendae  valetudini  et, 

quo  successu  utatur,  saepe  scribat.  (Paulio,  Marcello  coss.  704.) 

M.  TULLIUS  CIC.  PATER  ET  FIL.  ET 
Q.  Q.  S.  D.  TIRONI. 

\.  Tertiam  ad  te  hanc  epistolam  scripsi  eodem 
die ,  magis  instituti  mei  tenendi  caussa ,  quia  nactus 
eram,  cui  darem ,  quam ,  quo  haberem ,  quod  scribe- 
rem.  Igitur  ilia :  quantum  me  diligis,  tantum  adhibe 
in  te  diligentiae.  Ad  tua  innumerabilia  in  me  officia 
addehoc,  quod  mihi  erit  gratissimum  omnium.  Quum 
valetudinis  rationem,  ut  spero,  habueris,  habeto  etiam 
navigationis.  2.  In  Italiam  euntibus  omnibus  ad  me 
litteras  dabis,  ut  ego  euntem  Patras  neminem  praeter- 
mitto.  Cura ,  cura  te ,  mi  Tiro ;  quando  non  contigit, 
ut  simul  navigares,  nihil  est,  quod  festines :  nec  quid- 
quam  cures,  nisi  ut  valeas.  Etiam  atque  etiam  vale, 
vn.  Idus  Novembr.  Actio,  vesperi. 

VII.  ARG.  Adversis  ventis  se  teneri  scribit:  hortaturque, 
ut  valetudinem  curet,  nec  nisi  conflrmatus  naviget. 

(Paulio,  Marcello  coss.  704.) 

M.  T.  C.  S.  P.  D.  TIRONI. 

Septimum  iam  diem  Corcyrae  tenebamur:  Quin¬ 
tus  autem  pater  et  filius  Buthroti.  Solliciti  eramus  de 
tua  valetudine  mirum  in  modum:  nec  mirabamur, 
nihil  a  te  litterarum.  Iis  enim  ventis  istinc  naviga- 
tur,  qui  si  essent,  nos  Corcyrae  non  sederemus.  Cu¬ 
ra  igitur  te  et  confirma  et,  quum  commode  et  per  va¬ 
letudinem  et  per  anni  tempus  navigare  poteris,  ad  nos, 
amantissimos  tui,  veni.  Nemo  nos  amat,  qui  te  non 
diligat:  carus  omnibus  exspectatusque  venies.  Cura, 
ut  valeas  etiam  atque  etiam,  Tiro  noster.  Vale.  xv. 
Kalend.  Decembr.  *  Coreyra. 

VIII.  ARG.  Monet,  ne  Tiro  nisi  confirmatu*  naviget. 

^Marcello,  Lentulo  cuss.  705.) 

Q.  C.  TIRONI  S. 

1.  Magnae  nobis  est  sollicitudini  valetudo  tua.^ 
Nam,  tametsi  qui  veniunt,  nxiySvvn  utv,  xporuayeyn  Os 
nuntiant,  tamen  in  magna  consolatione  ingens  most 
sollicitudo ,  si  diutius  a  nobis  abfuturus  est  is ,  emus 
usum  et  suavitatem  desiderando  sentimus.  Attamen 
quamquam  videre  te  tota  cogitatione  cupio ,  tamen  te 
penitus  rogo,  ne  te  tam  longae  navigationi  et  viae  per 
hiemem,  nisi  bene  firraum,  committas:  neve  nayiges, 
nisi  explorate.  2.  Vix  in  ipsis  teetis  et  oppidis  fn- 
gus  infirma  valetudine  vitatur:  nedum  in  man  et  via 
sit  facile  abesse  ab  iniuria  temporis. 

Vvyo?  de  Xctito)  xqcotI  ttoIs^uotcitov, 
inquit  Euripides.  ‘Cui  tu  quantum  credas,  nescio. 
E«0  certe  singulos  eius  versus  singula  testimonia  pu- 
to°  Effice,  si  me  diligis,  ut  valeas,  et  ut  ail  nos  hrmus 
ac  valens  quam  primum  venias.  Ama  nos,  et  vale. 
Q.  F.  tibi  salutem  dicit. 


X.  ARC.  Tironem  ml  se  venire  cnpit,  ted  timet,  ne  via 
norent  valettnlini.  (to  Cum*m>,  Uomitio,  App.  Polchco  eoss.  700.) 

M.  T.  C.  S.  P.  D.  TIRONI. 

1 .  Kgo  vero  cupio  te  ad  me  venire :  scd  viam  ti- 
meo  Gravissime  aegrotasti :  inedia  et  purgationibus 
et  vi  ipsius  morbi  consumptus  es.  Graves  solent  ol 
fensiones  esse  ex  gravilius  morbis,  Si  quae  culpa  com 
missa  est.  Iam  ad  id  biduum,  quod  fueris  in  via, 
dum  inCumanum  venis,  acoedent  continuo  ail  redi- 
tum  dies  quinque.  Ego  in  Formiano  a.  d.  m.  La  lend, 
esse  volo.  Ibi  te  ut  lirmum  otVendam,  mi  1  iro,  el  lice. 
2.  Litterulae  meae ,  sive  nostrae,  tui  desideno  oblan- 
guerunt;  llac  tamen  epistola ,  quam  Acastus  attuht, 
oculos  paullum  sustulerunt.  Pompeius  erat  apud  me, 
quum  haec  scribebam,  liilare  et  libenter.  Ei  cupicn- 
ti  audire  nostra  dixi  sine  to  omnia  mea  muta  esse .  1  u 
Musis  nostris  para  ut  operas  redilas.  Nostra  ail  diem 
dictam  fie nt.  Docui  enim  to,  tides  s' rvfiov  quod  I ia He¬ 
re  t.  Fac.  plane  ut  valeas.  Nos  ad  summum.  \ae. 
xiv.  Kal. 


IX.  ARG.  Descriptio  navigationi*  et  ad  cnrandam  valetu- 
dinem  cohortatio.  (Brundisii,  Paullo,  Marcello  coss.  701.) 

M.  T.  ET  C.  ET  Q.  S.  P.  D.  TIRONI. 

1 .  Nos  a  te,  ut  scis,  discessimus  a.  d.  iv.  Non.  No- 
vembr.;  Leucadem  venimus  a.d.vm.  IdusNovembr.; 
a.  d.  vii.  Actium:  ibi  propter  tempestatem  a.  d.  vi. 
ldus  morati  sumus.  Inde  a.  d.  quintum  Idas  Lore} - 
ram  bellissime  navigavimus.  Corcyrae  fuimus  usque 
a  d  xvi.  Kalend.  Decembr.,  tempestatibus  retenti. 

A.  d.  xv.  Kalend.  Decembr.  in  portum  Corcyraeorum 
ad  Cassiopen  stadia  exx  processimus.  Ibi  retenti 
ventis  sumus  usque  a.  d.  ix.  Kalendas.  Interea  qui 
cupide  profecti  sunt,  multi  nautragia  fecerunt.  -. 
Nos  eo  die  caenati  solvimus.  Inde  austro  lemssimo, 
caelo  sereno,  nocte  ilia  et  die  postero  mltaliam  ad  y- 

druntem  ludibundi  pervenimus ,  eodemque  vento 

postridie  (id  erat  a.  d.  vii.  Kalend.  Decembr.)  bora 
ciuarta  Brundisium  venimus :  eodemque  tempore  si- 
mul  nobiscum  in  oppidum  introiit  Terentia :  quae  to 
facit  plurimi.  A.  d.  v.  Kalend.  Decembr.  servus  Cn. 
Plancii  Brundisii  tandem  ahquando  mihi  a  to  exspc 
ctatissimas  litteras  reddidit,  datas  Idibus  Novem  u-., 
quae  me  molestia  valde  levarunt:  utinam  omnino  h- 
berassent!  Sed  tamen  Asclapo  medicos  plane  conlii- 
mat,  propediem  te  valentem  fore.  3  Nunc  quid  ego 
te  horter,  ut  omnem  diligentiam  adlnbeas  ad  conva- 
lescendum?  Tuam  prudentiam ,  temperantiam ,  amo- 
rem  erga  me  novi :  scio  te  omnia  facturum ,  ut  nobis- 
cum  quam  primum  sis.  Sed  tamen  ita  vt  im,>  u  Ju 
quid  properes.  SymphoniamLysoms  vellem  v.tasses 
ne  in  quartam  hebdomada  incideres.  bed ,  quomam 
pudori  tuo  maluisti  obsequi,  quam  valetudini,  reliqua 
cura  Curio  misi,  ut  medico  honos  haberetur,  et  tibi 
ilaret,  quod  opus  esset:  me,  cui  iussisset,  curaturum. 
Equum  et  mulum  Brundisii  tibi  reliqui.  Romae,  ve 
reor,  ne  ex  Kal.  Ian.  magni  tumultus  smt.  Nos  age- 

mus  omnia  modice.  4.  Reliquum  est  ut  te  hoc  rogem 

et  a  te  petam ,  ne  temere  naviges.  Solent  nautae  f  - 
stinare  quaestus  sui  caiissa.  Cautus  sis,  nil  1  no,  Ma 
r"  magnum  et  difficile  tibi  restat.  Si  potecta,  cum 
Mescinio:  caute  is  solet  navigare.  1  minus  , 
honesto  aliquo  homine,  cuius  auctontate  navicu  anus 
moveatur.  In  hoc  omnem  diligentiam  si  adhibue.  is, 
teque  nobis  incolumem  stiteris,  omnia  a  le  hal  • 
Etiam  atque  etiam,  noster  Tiro,  vale.  Medico,  Cuiio, 

Lysoni  de  te  scripsi  diligentissime.  Vale,  salve. 


XI.  ARG.  Rogat,  «t  vuletniilui  i>ro*piciat.  De  turlxita  rep. 
et  ile  triumplm  ac  Cam  pan  a  praefectura  sigiuliciit. 

(Atl  Urbcm,  Murcollo,  Lentulo  cuss.  70S.) 

M  T  ET  C.  TERENTIA  ET  TULLIA,  (J- 
FRATER  ET  Q.  F.  S.  P.  D.  TIRONI. 

\ .  Etsi  opportunitatem  operao  time  omnibus  locis 
desidero:  tamen  non  tam  mea,  quam  tua  caussa  doleo, 
to  non  valcre.  Sed  quum  in  quartanam  conversa  vis 
est  morbi,  (sic  enim  scribit  Curius,)  spero  tc,  di  i- 
aentia  adhibita,  etiam  firmiorem  fore.  Modo  tac,  m 
quod  est  humauitatis  tuae,  ne  quid  aliud  cures  hoc 
tempore,  nisi  ut  quam  commodissime  conva  escas. 
Non  ianoro,  quantum  ox  desiderio  labores  ,  sed  crunt 
omnia  facilia ,  si  valebis.  Festinare  to  nolo ,  no  nau- 
seae  molestiam  susoipias  aeger,  et  pcnculose  hiemo 
naviges.  2.  Ego  ad  Urbcm  accessi  pridie  Nonas  la- 
nUar.  Obviam  inilii  sic  est  proditum,  ut  mini  potue 
rit  fieri  ornatius.  Sed  incidi  in  ipsam  tlammam  civi- 
lis  discordiae  vel  potius  belli :  cuiquum  cuperem  me- 
deriet,  utarbitror,  possem,  cupiditates  certorum  no 
milium  (nam  ex  utraquo  parte  sunt,  qui  pugnare  cu 
plant,)  impodimento  mihi  fuerunt.  Omnino  et  ipso 
Caesar,  amicus  noster,  minaces  ad  senatum  et  accrbas 
litteras  misorat,  etcratadhuo  irnpudens,  qui  excrci 
turn  et  provinciam  invito  senatu  teneret,  et  .mio 
mens  ilium  incitabat.  Antonius  quidom  noster  et  Q. 
Cassius,  nulla  vi  expulsi,  ad  Caesarcm  cum  Curtone 
profecti  erant.  3.  Posteaquam  senatus  consulibus, 
praetoribus,  tribuuis  plebis  et  nobis,  qui  proconsules 
sumus ,  negotium  dederat,  ut  ouraremus,  ne  quid  res- 
publioa  detrimenti  caperet;  numquam  maioro  in  pe 
riculo  civitas  fuit:  numquam  improbi  civea  habue- 
rUnt  paratiorem  ducem.  Omnino  ox  hac  quoque  par¬ 
te  diligentissime  comparator.  Id  lit  auctontate  et 
studio  Pompeii  nostri,  qui  Caesarcm  soro  coepit  ti- 
mere.  Nobis  inter  lias  turbas  senatus  tamen  Irc- 
f, Uens  llagitavit  triumphum:  sed  Lentulus  consul,  quo 
mains  suum  beneficium  facoret,  simiil  atque  oxpedis- 
set  quae  essent  necessaria  do  republica,  dixit  so  re  a- 
tur'um.  Nos  agimus  nihil  cupide,  eoque  est  nostra 
pluris  auctoritas.  4.  Italian  regiones  desenptae  sunt, 
quam  quisque  partem  tuorctur.  Nos  Lapuam  sum- 
psimus.  llaec  to  sciro  volui.  Tu  etiam  atque  etiam 
cl,ra  ut  valeas,  litterasque  ad  mo  mittas,  quotiescum- 
que  hubebis,  cui  des.  Etiam  atque  etiam  vale.  D. 
pridie  Klus  Ian. 

XII.  ARG.  Deplorata  reji.  initia  belli  civilis  exponit:  Ti- 
ronera  ad  valetudinis  curam  Iiortatur. 

(Marcello,  Lentulo  coss.  705.) 

M.  T.  C.  S.  P.  D.  TIRONI  SUO. 

I .  Quo  in  discrimine  versetur  salus  mea  et  bono- 
rum  omnium  atque  universae  reipublicae,  ex  eo  scire 
potes,  quod  domos  nostras,  et  patriam  ipsam  vel  diri— 
piendam  vel  inflammandam  reliquimus.  In  eum  lo¬ 
cum  res  deducta  est ,  ut ,  nisi  qui  deus  vel  casus  ali- 
quis  subvenerit,  salvi  esse  nequeamus.  2.  Equidem 
ut  veni  ad  Urbem ,  non  destiti  omnia  et  sentire  et  di- 
cere  et  facere,  quae  ad  concordiam  pertinerent:  sed 
mirus  invaserat  furor  non  solum  improbis ,  sed  etiam 
his,  qui  boni  habentur,  ut  pugnare  cuperent,  me  da¬ 
man  te,  nihil  esse  bello  civili  miserius.  Itaque  quum 
Caesar  amentia  quadam  raperetur  et,  oblitus  nominis 
atque  honorum  suorum,  Ariminum,  Pisaurum,  Anco- 
nam,  Arretium  occupavisset,  Urbem  reliquimus: 
quam  sapienter  aut  quam  fortiter,  nihil  attinet  dispu- 
tare.  3.  Quo  quidem  in  casu  simus,  vides.  Ferun- 
tur  omnino  conditiones  ab  illo,  utPompeius  eat  in  Hi- 
spaniam ;  delectus,  qui  sunt  habiti,  et  praesidia  nostra 
dimittantur;  se  ulteriorem  Galliam  Domitio,  citerio- 
rem  Considio  Noniano  (his  enim  obtigerunt)  traditu- 
rum:  ad  consulatus  petitionem  se  venturum:  neque 
se  iam  velle,  absente  se,rationem  haberi  sui:  se  prae- 
sentem  trinum  nundinum  petiturum.  Accepimus 
conditiones :  sed  ita ,  ut  removeat  praesidia  ex  his  lo- 
cis,  quae  occupavit,  ut  sine  metu  de  iis  ipsis  conditio- 
nibus  Romae  senatus  haberi  possit.  4.  Id  ille  si  fe- 
cerit,  spes  est  pacis  non  honestae :  leges  enim  impo- 
nuntur.  Sedquidvis  est  melius,  quam  sic  esse,  ut 
sumus.  Sin  autem  ille  suis  conditionibus  stare  no- 
luerit:  bellum  paratum  est;  eiusmodi  tamen ,  quod 
sustinere  ille  non  possit,  praesertim  quum  a  suis  con¬ 
ditionibus  ipse  fugerit :  tantummodo  ut  eum  interclu- 
damus ,  ne  ad  Urbem  possit  accedere ;  quod  speraba- 
mus  fieri  posse.  Delectus  enim  magnos  habebamus : 
putabamusque  ilium  metuere,  si  ad  Urbem  ire  coepis- 
set,  ne  Gallias  amitteret:  quas  ambas  habet  inimicis- 
simas,  praeter  Transpadanos :  ex  Hispaniaque  sex  le- 
giones ,  et  magna  auxilia  Afranio  et  Petreio  ducibus 
habetatergo.  Yidetur,  si  insaniet,  posse  opprimi, 
modo  ut  Urbe  salva.  Maximam  autem  plagam  acce- 
pit,  quod  is,  qui  summam  auctoritatem  in  illius  exer- 
citu  habebat,  T.  Labienus,  socius  sceleris  esse  noluit; 
reliquit  ilium  et  nobiscum  est:  multique  idem  facturi 
esse  dicuntur.  5.  Ego  adhuc  orae  maritimae  prae- 
sum  a  Formiis.  Nullum  maius  negotium  suscipere 
volui ,  quo  plus  apud  ilium  meae  litterae  cohortatio- 
nesque  ad  pacem  valerent.  Sin  autem  erit  bellum, 
video  me  castris  et  certis  legionibus  praefuturum. 
Habeo  etiam  illam  molestiam,  quod  Dolabella  noster 
apud  Caesarem  est.  Haec  tibi  nota  esse  volui;  quae 
cave  ne  te  perturbent  et  impediantvaletudinem  tuam. 
6.  Ego  A.  Varroni,  quern  quum  amantissimum  mei 
cognovi,  turn  etiam  valde  tui  studiosum ,  Riligentissi- 
me  te  commendavi,  ut  et  valetudinis  tuae  rationem 
haberet  et  navigationis ,  et  totum  te  susciperet  ac  tue- 
retur :  quern  omnia  facturum  confido.  Recepit  enim, 
et  mecum  locutus  est  suavissime.  Tu,  quum  eo  tem¬ 
pore  mecum  esse  non  potuisti ,  quo  ego  maxime  ope- 
ram  et  fidelitatem  desideravi  tuam,  cave  festines  aut 
committas,  ut  aut  aeger  aut  hieme  naviges.  Num- 
quam  sero  te  venisse  putabo,  si  salvus  veneris.  Ad¬ 
huc  neminem  videram  ,  qui  te  postea  vidisset ,  quam 
M.  Volusius,  a  quo  tuas  litteras  accepi:  quod  non  mi-  I 


rabar:  neque  enim  meas  puto  ad  te  litteras  tanta  hie¬ 
me  perferri.  Sed  da  operam,  ut  valeas :  et,  si  valebis, 
quum  recte  navigari  poterit,  turn  naviges.  Cicero 
meus  in  Formiano  erat,  Terentia  et  Tullia  Romae. 
Cura,  ut  valeas.  iv.  Kalendas  Febr.  Capua. 

XIII.  AUG.  Cohortatio  ad  valetudinem  curandani. 

(In  Cumano,  Domitio,  App.  Pulcliro  coss.  700.) 

M.  T.  C.  S.  P.  D.  TIRONI. 

Omnia  a  te  data  mihi  putabo ,  si  te  valentem  vi- 
dero.  Summa  cura  exspectabam  adventum  Menan- 
dri,  quern  ad  te  miseram.  Cura,  si  me  diligis,  ut  va¬ 
leas:  et,  quum  te  bene  confirmaris,  ad  nos  venias. 
Yale.  iv.  Idus  April. 

XIV.  ARG.  De  Tivonis  valetudine  ol>  serum  adventum  Me- 
nandri  (quern  domus  Tullia  per  iocum  vocabat  Andricum)  se  sol- 
licitum  fuisse  scribit,  liortaturque  ut  Tiro  curet  valetudinem. 

(In  Cumano,  Domitio,  App.  Pulcliro  coss.  700.) 

M.  T.  C.  S.  P.  D.  TIRONI. 

\ .  Andricus  postridie  ad  me  venit ,  quam  exspe- 
ctaram.  Itaque  habui  noctem  plenam  timoris  ac  mi- 
seriae.  Tuis  litteris  nihilo  sum  factus  certior ,  quo- 
modo  te  haberes;  sed  tamen  sumrecreatus.  Ego  omni 
delectatione  litterisque  omnibus  careo;  quas  ante, 
quam  te  videro,  attingere  non  possum.  Medico  mer- 
cedis,  quantum  poscet,  promitti  iubeto.  Id  scripsi  ad 
Ummium.  2,  Audio  te  animo  angi  et  medicum  dice- 
re  ,  ex  eo  te  laborare.  Si  me  diligis ,  excita  ex  somno 
tuas  litteras  humanitatemque ,  propter  quam  mihi  es 
carissimus.  Nunc  opus  est  te  animo  valere,  ut  cor- 
pore  possis.  Id  quum  tua,  turn  mea  caussa  facias ,  a 
te  peto.  Acastum  retine,  quo  commodius  tibi  mini- 
stretur.  Conserva  te  mihi :  dies  promissorum  adest  : 
quem  etiam  repraesentabo,  si  adveneris.  Etiam  at¬ 
que  etiam  vale.  iv.  Idus  hora  vi. 

XY.  ARG.  Suam  de  Tironis  valetudine  sollicitudinem  si- 
gliificat.  (In  Cumano,  Domitio,  App.  Pulcliro  coss.  700.) 

M.  T.  C.  S.  P.  D.  TIRONI. 

I.  Aegypta  ad  me  venit  pridie  Idus  Apriles.  Is 
etsi  mihi  nuntiavit,  te  plane  febri  carere  et  belle  ha¬ 
bere  :  tamen,  quod  negavit  te  potuisse  ad  me  scribere, 
curam  mihi  attulit;  et  eo  magis,  quod  Hermia,  quem 
eodem  die  venire  oportuerat,  non  venerat.  Incre- 
dibili  sum  sollicitudine  de  tua  valetudine :  qua  si  me 
liberaris,  ego  te  omni  cura  liberabo.  Plura  scribe- 
rem,  si  iam  putarem  libenter  te  legere  posse.  Inge- 
nium  tuum,  quod  ego  maximi  facio,  confer  ad  te  mi¬ 
hi  tibique  conservandum.  Cura  te  etiam  atque  etiam 
diligenter.  Vale.  2.  Scripta  iam  epistola,  Hermia 
venit.  Accepi  tuam  epistolam,  vacillantibus  litteru- 
lis :  nec  mirum,  tarn  gravi  morbo.  Ego  ad  te  Aegy- 
ptam  misi,  quod  nec  inhumanus  est  et  te  visus  est 
mihi  diligere;  ut  is  tecum  esset :  et  cum  eo  coquum, 
quo  uterere.  Vale. 

XVI.  ARG.  Quintus  fratri  de  Tirone  manumisso  etgratias 
ajfit  et  jjratulatur.  (Ill  Britannia,  Domitio,  App.  Pulcliro  coss.  700.) 

Q.  C.  S.  P.  D.  M.  CICERONI  FRATRI. 

1 .  De  Tirone,  miMarce,  itatemeumqueCiceronem 
et  meam  Tulliolam  tuumque  filium  videam,  ut  mihi 
gratissimum  fecisti,  quum  eum,  indignum  ilia  fortu- 
na ,  nobis  amicum ,  quam  servum  esse  maluisti.  Mi¬ 
hi  crede,  tuis  et  illius  litteris  perlectis,  exsilui  gau- 
dio.  Tibi  et  ago  gratias  et  gratulor.  2.  Si  enim  mi- 


793 


EPISTOLARUM  AD  DIVERSOS  LIB.  XVI.  EP.  12  21. 


hi  Statii  fidelitas  est  tantae  voluptati :  quantiessein 
isto  haec  eadem  bona  debent,  additis  litteris ,  sermo- 
nibus,  humanitate,  quae  sunt  his  ipsis  commodis  po- 
tiora !  Amo  te  omnibus  equidem  maximis  de  caussis, 
verum  etiam  propter  hanc ,  vel  quod  mihi  sic ,  nt  de- 
buisti,  nuntiasti.  Te  totum  in  litteris  vidi.  babini 
pueris  et  promisi  omnia,  et  faciam. 

XVII.  ARG.  Tironem  reprehendit,  fideUter  ailverbio  non 
recte  usum,  et,  ut  valetudini  serviat,  admonet. 

(Caesare  III.  Lepiilo  coss.  708.) 

M.  T.  C.  S.  P.  D.  TIRONI. 

Video,  quid  agas :  tuas  quoque  epistolas  vis  re- 
ferri  in  volumina .  Sed  heus  tu ,  qui  xavav  esse  meo- 
rum  scriptorum  soles,  unde  illud  tarn  axvgov ,  vale¬ 
tudini  Meliter  inserviendo?  Unde  in  istum  locum  fide- 
liter  venit?  cui  verbo  domicilium  est  proprium  in 
officio,  migrationes  in  alienum  multae.  Nam  et  do- 
ctrina,  et  domus,  et  ars  et  ager  etiam  fidelisdici  potest, 
ut  sit,  quomodo  Theophrasto  placet  verecunda  tra- 
latio.  Sed  haec  coram.  Demetrius  venit  ad  me, 
quo  quidem  comitatu !  "Aqxofidrjaa,  satis  scis .  1  ueum 
videlicet  non  potuisti  videre.  Cras  aderit  ;  videbis 

iaitur  Nam  ego  hinc  perendie  mane  cogito.  Vale- 
tudo  tua  me  valde  sollicitat:  sedinservi,  et  facomma. 
Turn  te  mecum  esse,  turn  mihi  cumulatissime  satis- 
facere  putato.  Cuspio  quod  operam  dedisti,  mihi 
gratumest.  Valde  enim  eius  caussa  volo.  Vale. 

XVIII.  ARG.  De  curanda  Tironis  valetudine:  et  de  relius 
quibusdam  domesticis.  (Caesare  IV.  cos.  s.  coll.  709.) 

TULLIUS  S.  P.  D.  TIRONI. 

Quid  igitur?  non  sic  oportet?  Equidem  censeo 
sic:  addendum  etiam  suo.  Sed,  si  placet,  mvidia 
vitetur:  quam  quidem  ego  saepe  contempsi.  libi 
Sioucoovaiv  gaudeo  profuisse.  Si  vero  etiam  Tuscu 
lanum ,  dii  boni!  quanto  mihi  illud  erit  amabilms^ 

Sed,  simeamas:  quod  quidem  aut  facis  aut  perbelle 

simulas,  quod  tamen  in  modum  procedit:  sed  ut  est, 
indulge  valetudini  tuae,  cui  quidem  tu  adlmc,  dum 
mihi deservis,ser visti  non  satis.  Eaquidpostulet,  non 
i»noras :  nixpLV,  dxoniotv,  neglnoaov  avfifiSTQ0V,Tegyjiv, 
M vciay  *o X'«.  Fac  bellus  reverse.  Non  mode 

te  sed  etiam  Tusculanum  nostrum  plus  amem. 
2.’  Paredrum  excita,  ut  hortum  ipse  conducat.  bic 
oiitorem  ipsum  commovebis.  Salaco  nequissimus 
H-S  cio  dabat,  nullo  aprico  horto,  nullo  emissano, 
nulla  maceria,  nulla  casa.  Iste  nos  tanta  linpensa  de 
rideat?  Calface  hominem,  ut  ego  Mothonem.  Itaque 
abutor  coronis.  3.  De  Crabra  quid  agatur,  e'tsi  nunc 
quidem  etiam  nimium  est  aquae,  tamen  velim  scire. 
Horologium  mittam  et  libros,  si  erit  sudum  c 
nullosne  tecum  libellos?  an  pangis  aliquid  Sopho- 
cleum9  Fac  opus  appareat.  A.  Ligunus,  Caesans  fa- 
miliaris,  mortuus  est,  bonus  homo  et  nobis  amicus. 
Te  quando  exspectemus,  fac  ut  sciain.  Luia  te  tlili 

genter.  Vale.  _ _ 

XIX.  ARG.  De  niittencHs  litteris,  «le  Demetno,  de  Auli- 
diano  nomine.  (Cae.are  III.  Lepido  coS8.  708.) 

M.  T.  c.  S.  P.  D.  TIRONI. 

Exspecto  tuas  litteras  de  multis  rel)USi  te 
ipsum  multo  magis.  Demetnum  redde  nostrum  e 
aliud,  si  quid  potest  boni.  De  Aufid.ano  nomine  mhi 
tehortor.  Scio  tibi  curae  esse.  Sedconhce.  Et, 


ob  earn  rem  moraris,  accipio  caussam;  si  id  te  non 
tenet,  advola.  Litteras  tuas  valde  exspecto.  Vale. 

XX.  ARG.  De  cura  valetudinis,  de  componendis  libris:  de 
olitore,  de  gladiatore  Kalendis  spectando. 

(Caesare  III.  Lepido  coss.  708.) 

M.  T.  C.  S.  P.  D.  TIRONI. 

Sollicitat,  ita  vivam,  me  tua,  mi  Tiro,  valetudo  : 
sed  confido ,  si  diligentiam,  quam  instituisti,  adhi- 
bueris,  cito  te  firmumfore.  Libros compone,  mdicem, 
quum  Metrodoro  lubebit,  quando  eius  arbitratu  vi- 
vendum  est.  Cum  olitore,  ut  videtur.  Tu  potes 
Kalendis  spectare  gladiatores,  postndie  redire :  et  ita 
censeo.  Verum,  ut  videbitur.  Cura  te,  si  me  amas, 


diligenter.  Vale. 

XXI.  ARG.  Suum  virtutis  studium  Cicero  filins  significat: 
de  praedio  en.pto  gratulatur.  (Atbenis,  Antonio  cos.  710.) 

C  FIL.  S.  P.  D.  TIRONI  SUO  DULCISS. 

1.  Quum  vehementer  tabellarios  exspectaiem 
quotidie,  aliquando  venerunt  post  diem  vi.  et  XL. 
quam  a  vobis  discesserant :  quorum  mihi  fuit  adven- 
tus  optatissimus.  Nam  quum  maximam  cepissem 
laetitiam  ex  humanissimi  etcarissimi  patns  epistola, 
turn  vero  iucundissimae  tuae  litterae  cumulum  mihi 
eaudii  attulerunt.  Itaque  me  iam  non  poemtebat, 
intercapedinem  scribendi  fecisse :  sed  potius  laeta- 
bar  Fructum  enim  magnum  humamtatis  tuae  ca 
niebam  ex  silentio  mearum  litterarum .  Vehementer 
j«itur  gaudeo,  te  meam  sine  dubitatione  accepisse  ex 
cusationem.  2.  Gratos  tibi  optatosque  esse  qm  de 
me  rumores  afferuntur,  non  dubito,  mi  dulcissime 
Tiro  •  praestaboque  et  enitar,  ut  in  dies  magis  ma- 
eisque  haec  nascens  de  me  duplicetur  opinio.  Quare 
quod  polliceris ,  te  buccinatorem  fore  existimatioms 
meae,  firmo  id  constantique  ammo  facias  licet.  I  an 
turn  enim  mihi  dolorem  cruciatumque  attulerunt  er¬ 
rata  aetatis  meae,  ut  non  solum  animus  a  factis,  sed 
aures  quoque  a  commemoratione  abhorreant.  Cuius 
te  sollicitudinis  et  doloris  participem  fuisse,  notum 
exploratumque  est  mihi :  nec  id  minim.  Nam  quum 
omnia  mea  caussa  velles  mihi  successa,  turn  etiam 
tua.  Socium  enim  te  meorum  commodorum  sempei 
esse  volui.  3.  Quod  igitur  turn  ex  me  doluisti,  nunc, 
ut  duplicetur  tuum  ex  me  gaudium,  praestabo.  Lra- 
tippome,  scito,  non  ut  discipulum,  sed  ut  filuim  esse 
comunctissimum .  Nam  quum  audio  ilium  hbenter, 
turn  etiam  propriam  eius  suavitatem  vehementei  am- 
nlector  Sum  totos  dies  cum  eo,  noctisque  saepenu- 
mero  partem.  Exoro  enim,  ut  mecum  quam  saepis- 
sime  coenet.  Hac  introducta  consuetudine,  saepe 
inscientibus  nobis  et  caenantibus  obrepit  sublataque 
severitate  philosophiae  humanissime  nobiscum  10- 
catur  Quare  da  operam,  ut  hunc  talem,  tarn  lucun- 
dum  tarn  excellentem  virum  videas  quam  primum. 
4.  Nam  quid  ego  de  Bruttio  dicam?  quern  nullo  tem¬ 
pore  a  me  patior  discedere:  cuius  quum  Irugi  seve- 
raque  est  vita,  turn  etiam  iucundissima  convictio. 
Non  est  enimseiunctusiocus  a  cpdoXo^a  etquotidiana 
av'Cvrwe i.  Huic  ego  locum  in  proximo  conduxi,  et, 
ut  possum,  ex  meis  angustiis  illius  sustento  tenuita 
tern  5  Praeterea  declamitare  Graece  apud  Cassium 
institui;  Latine  autem  apud  Brutti urn  exercen  volo. 
Utor  familiaribus  et  quotidianis  convictoribus ,  quos 
secum  Mitvlenis  Cratippus  adduxit,  homimbus  et  do- 
ctis  et  illi  probatissimis.  Multum  enim  mecum  est 
Epicrates,  princeps  Atheniensium,  et  Leonides  et  ho- 
1  1  mi 

rum  ceteri  similes.  Tu  fib  ovv  xra#-’  ij^idg  rdSe.  6.  De 
Gorgia  autem  quod  mihi  scribis,  erat  quidem  ille  in 
quotidiana  declamatione  utilis :  sed  omnia  postposui, 
dummodo  praeceptis  patris  parerem.  JiaQ^Srp  enim 
scripserat,  ut  eum  dimitterem  statim.  Tergiversari 
nolui,  ne  mea  nimia  arcovdij  suspicionem  ei  aliquam 
importaret.  Deinde  illud  etiam  mihi  succurrebat, 
grave  esse,  me  de  iudicio  patris iudicare.  7.  Tuumta- 
men  studium  et  consilium  gratum  acceptumque  est 
mihi.  Excusationem  angustiarum  tui  temporis  ac- 
cipio:  scio  enim,  quam  soleas  esse  occupatus.  Emisse 
te  praedium  vehementer  gaudeo,  feliciterque  tibi 
rem  istam  evenire  cupio.  Hoc  loco  me  tibi  gratulari, 
noli  mirari.  Eodem  enim  fere  loco,  tu  quoque,  emis¬ 
se  te,  fecisti  me  certiorem.  Habes.  Deponendae  tibi 
sunt  urbanitates.  Rusticus  Romanus  factus  es.  Quo- 
modo  ego  mihi  nunc  ante  oculostuumiucundissimum 
conspectum  propono?  Videor  enim  videre  ementem 
te  rusticas  res,  cum  villico  loquentem,  in  lacinia  ser- 
vantem  ex  mensa  secunda  semina.  Sed  quod  ad  rem 
pertinet,  me  turn  tibi  defuisse,  aeque  ac  tu,  doleo. 
Sed  noli  dubitare,  mi  Tiro,  quin  te  sublevaturus  sim, 
si  modo  fortuna  me:  praesertim  quum  sciam,  com- 
munem  nobis  emptum  esse  istum  fundum.  8.  De 
mandatis  quod  tibi  curae  fuit,  est  mihi  gratum.  Sed 
peto  a  te,  ut  quam  celerrime  mihi  librarius  mittatur, 
maxime  quidem  Graecus:  multum  mihi  enim  eripi- 
tur  operae  in  exscribendis  hypomnematis.  Tu  velim 
in  primis  cures,  ut  valeas,  ut  una  av(i<pdoloye7v  pos- 
simus,  Anterum  tibi  commendo.  Vale. 


XXII.  AUG.  Aegrntantem  admonet  curandae  valetudinis ; 
regere  tamen  libraries  iubet;  addit  de  variis. 

(Caesare  III.  Lepido  coss.  708.) 

TULLIUS  S.  P.  D.  TIRONI. 

\ .  Spero  ex  tuis  litteris,  tibi  melius  esse:  cupio 
certe.  Cui  quidem  rei  omni  ratione  cura  ut  inservias, 
et  cave  suspiceris,  contra  meam  voluntatem  te  facere, 
quod  non  sis  mecum.  Mecum  es,  si  te  curas.  Quare 
malo  te  valetudini  tuae  servire,  quam  meis  oculis  et 
auribus.  Etsi  enim  et  audio  te  et  video  libenter, 
tamen  hoc  multo  erit,  si  valebis,  iucundius.  Ego  hie 
cesso,  quia  ipse  nihil  scribo;  lego  autem  libentissime. 
Tu  istic,  si  quid  librarii  mea  manu  non  intelligent, 
monstrabis.  Una  omnino  interpositio  difficilior  est, 
quam  ne  ipse  quidem  facile  legeresoleo,  de  quadri-  | 
mo  Catone.  De  triclinio  cura,  ut  facis.  Tertia  ade- 
rit,  modo  ne  Publius  rogatus  sit.  2.  Demetrius  iste 
numquam  omnino  Phalereus  fuit:  sed  nunc  plane 
Bilienus  est.  Itaque  te  do  vicarium.  Tu  eum  obser- 
vabis.  Etsi:  verumtamen  de  illis :  nosti  cetera.  Sed 
tamen,  si  quern  cum  eo  sermonem  habueris,  scribes 
ad  me,  ut  mihi  nascatur  epistolae  argumentum,  et 
ut  tuas  quam  longissimas  litteras  legam.  Cura,  mi 
Tiro,  ut  valeas.  Hoc  mihi  gratius  facere  nihil  potes. 
Vale.  _ _ 

XX111.  A  RG.  Quimi  de  aliis  quibusdain  rebus,  turn  decon- 
servanda  Antonii  amicitia  agit. 

(Puleolis,  ut  videtur,  Antonio  cos.  710.) 

TULLIUS  S.  P.  D.  TIRONI  SUO. 

Tu  vero  confice  professionem,  si  potes.  Etsi 
haec  pecunia  ex  eo  genere  est,  ut  professione  non 
egeat.  Verum  tamen  Balbus  ad  me  scripsit,  tanta  se 
tmepoQw  oppressum,  ut  loqui  non  possit,  Antonius  de 
lege  quid  egerit.  Liceat  modo  rusticari.  Ad  Bithy— 
nicum  scripsi.  2.  De  Servilio  tu  videris,  quiseneotu- 


tem  non  contemnis.  Etsi  Atticus  noster,  quia  quon¬ 
dam  me  commoveri  n uvixotg  intellexit ,  idem  semper 
putat,  nec  videt,  quibuspraesidiisphilosophiae  septus 
sim :  et  hercle ,  quod  timidus  ipse  est ,  &QQv^onoie~i. 
Ego  tamen  Antonii  inveteratam  sine  ulla  offensione 
amicitiam  retinere  sane  volo,  scribamque  ad  eum,  sed 
non  ante,  quam  te  videro.  Nec  tamen  te  avoco  asyn- 
grapha:  •yovv  > Cras  exspecto  Leptam  et  N. 
ad  cuius  rutam  pulegio  mihi  tui  sermonis  utendum 
est.  Vale.  _ _ 

XXIV.  A  RG.  Scribit  domesticis  de  rebus,  de  publicis  sci- 
scitahir.  (Antonio,  Dolabella  coss.  710.) 

TULLIUS  S.  P.  D.  TIRONI. 

I.  Etsi  mane  Harpalum  miseram:  tamen,  quum 
haberem,  cui  recte  darem  litteras,  etsi  novi  nihil  erat, 
iisdem  de  rebus  volui  ad  te  saepius  scribere :  non 
quin  confiderem  diligentiae  tuae ;  sed  rei  me  magni¬ 
tude  movebat.  Mihi  prora  et  puppis ,  ut  Graecorum 
proverbium  est,  fuit  a  me  tui  dimittendi ,  utrationes 
nostras  explicares.  Ofillio  et  Aurelio  utique  satis 
fiat.  A  Flamma,  si  non  potes  omne,  partem  aliquam 
velim  extorqueas :  in  primisque ,  ut  expedita  sit  pen- 
sio  Kalendis  Ian.  De  attributione  conficies.  De  re- 
praesentatione  videbis.  De  domesticis  eiushactenus. 
2.  De  publicis  omnia  mihi  certa :  quid  Octavius,  quid 
Antonius :  quae  hominum  opinio :  quid  futurum  pu- 
tes.  Ego  vix  teneor,  quin  accurram.  Sed  st!  litteras 
tuas  exspecto:  et  scito  Balbum  turn  fuisse  Aquini, 
quum  tibi  est  dictum,  et  postridie  Hirtium.  Puto 
utrumque  ad  aquas :  sed  quid  *  egerint.  Dolabellae 
procurators  fac  admoneantur.  Appellabis  etiam  Pa- 
piam.  Vale. 


XXV.  ARG.  Litteras  a  Tirone  quam  creberrimasrequirit. 

(Atbenis,  Antonio  cos.  710.) 

CICERO  FIL.  S.  P.  D.  TIRONI. 

Etsi  iusta  et  idonea  usus  es  excusatione  intermis- 
sionis  litterarum  tuarum,  tamen,  id  ne  saepius  facias, 
rogo.  Nam  etsi  de  republica  rumoribus  et  nuntiis 
certior  fio ,  et  de  sua  in  me  voluntate  semper  ad  me 
perscribit  pater:  tamen  de  quavis  minima  re  scripta 
a  te  ad  me  epistola  semper  fuit  gratissima.  Quare 
quum  in  primis  tuas  desiderem  litteras,  noli  commit- 
tere,  ut  excusatione  potius  expleas  officium  scriben- 
di,  quam  assiduitate  epistolarum.  Vale. 


XXVI.  ARG.  Tironi  epistolarum  in  curiam  iocose  expro¬ 
brat.  (Anno  fere  710.  s.  Caesare  V.  Antonio  coss.) 

Q.  CICERO  S.  P.  D.  TIRONI  SUO. 

\ .  Verberavi  te  cogitationis  tacito  dumtaxat  con- 
vicio,  quod  fasciculus  alter  ad  me  iam  sine  tuis  litte¬ 
ris  perlatus  est.  Non  potes  effugere  huiusculpaepoe- 
nam,  te  patrono.  Marcus  est  adhibendus :  isque  diu 
et  multis  lucubrationibus  commentata  oratione,  vide 
ut  probare  possit,  te  non  peccasse.  2.  Plane  te  rogo, 
sicut  olim  matrem  nostram  facere  memini,  quae  lage- 
nas  etiam  inanes  obsignabat,  ne  dicerenturinanesali- 
quae  fuisse,  quae  furtim  essent  exsiccatae:  sic  tu, 
etiamsi,  quod  scribas,  non  habebis,  scribito  tamen, 
ne  furtum  cessationis  quaesivisse  videaris.  Valde 
enim  mi  semper  et  vera  et  dulcia  tuis  epistolis  nun- 
tiantur.  Ama  nos  et  vale. 


XXVII.  A  KG.  luvehitur  in  l’ansam  et  Hirtium  coss. 
(less.  (Rumar,  Anlouio  cos.  710.) 

Q.  C.  S.  P.  D.  T1RONI  SUO. 

1 .  Mirificam  mihi  verberationem  cessationis  epi- 
stola  dedisti.  Nam,  quae  parcius  frater  perscripserat, 
verecundia  videlicet  et  properatione,  ea  tu  sine  assen 
tatione ,  ut  erant,  ad  me  scripsisti,  et  maxime  decon- 
sulibus  desisnatis :  quos  ego  penitus  novi  hbidinum 
et  languoris^effeminatissimi  animi  plenos :  qui  msi  a 
gubernaculis  recesserint,  maximum  ab  universo  nau- 
fragio  periculum  est.  2.  Incredibile  est,  quae  ego  lllos 


scio,  oppositis  Gallorum  castris,  in  aestivis  fecisse, 
quos  ille latro,  nisi  aliquid  firmius  fuent,  societate 
vitiorum  deliniet.  Res  est  aut  tribumciis  aut  pn- 
vatis  consiliis  munienda.  Nam  isti  duo  vix  sunt  di 
o-ni,  quibus  alteri  Caesenam,  alten  Cossutianarum 
?abernarum  fundamenta  credas.  Te,  ut  dixi,  fero 
oculis.  Ego  vos  a.  d.  m.  Kalend.  videbo,  tuosquc 
oculos ,  etiamsi  te  veniens  in  medio  foro  videro ,  dis- 
suaviabor.  Meama.  Vale 

]  ARG.  0..  fratrem,  qnem  hac  epistolft  eertiorem  facit  de 
imperii)  Asiae  provincial;  in  tertium  iam  annum  prorogato,  eadem 
cohortatur  M.,  ut  famae  suae  diligentius  iam  consulat,  quam 
antea  Bipartita  est  autem  col.ortatio.  Ac  priore  quidem  parte 
ea  complectitur,  quae  ad  remp.  s.  ad  Uuinti  imperium  pertinent, 
atone  huius  dignitatis  tuendae  adiumenta  quattnor  esse  dicit: 

«)  integritatem  ipsius  et  eontinentiam ,  fi)  omnium  eius  comi- 
tnm  pudorem,  r)  delectum  in  provincialium  et  Graecorum  fami- 
liaritatilms ,  S)  graven,  servorum  et  constants,  disciphnam. 
Posteriore  autem  parte  persequitur  ea  maxime,  quae  personam 
(luinti  et  off.cium  attingunt :  «)  de  moderanda  in  supplicus  acer- 
bitate,  et  de  aequabilitate  in  iure  dicundo  retmenda  «  de  sub- 
levandis  provinciae  oneribus,  minuendisque  sumptibus  et  lactu- 
ris  r)  de  conciliandis  cum  publicanorum  ordine  socns  consti- 
tuendaque  inter  illos  concordia,  S)  de  coercenda  iracundia  et 
naturae  impetu  temperando  praeclare  disputat. 

(Romae,  Afianio,  Metello  coss.  694.) 

M.  C.  S.  D.  Q.  FRATRI. 

I  1 .  Etsi  non  dubitabam,  quin  hanc  epistolam 
multi  nuntii,  fama  denique  esset  ipsa  sua  celer^ 
superatura,  tuque  ante  abaliisauditurus  esses,  annum 
tertium  accessisse  desideno  nostro,  et  labon  tuo. 
tamen  existimavi  a  me  quoque  tibi  hums  moles  iae 
nuntium  perferri  oportere.  Nam  supenoribus  litte 
ris  non  unis,  sed  pluribus,  quum  iam  ab  a  Ins  despe- 
rata  res  esset,  tamen  ego  tibi  spem  maturae  deces 
sionis  afferebam;  non  solum,  ut  quam  dmhssime 
te  iucunda  opinione  oblectarem,  sed  etiam  quia  tanta 
adhibebatur  et  a  nobis  et  a  praetonbus  contentio,  u 
rem  posse  confici  non  diffiderem.  2,  Nunc  quomam 
ita  accidit,  ut  neque  praetores  suis  opibus,  neque  n 
nostro  studio  quidquam  proficere  possemus,  estomni- 
no  difficile  non  gra viter  id  ferre:  sed  tamen  nostros 
animos  maximis  in  rebus  et  gerendis  et  sustinendis 
exercitatos,  frangi  et  debilitari  molestia  non  0P»rteJ- 
Et  quoniam  ea  molestissime  ferre  homines  debent 
quae  ipsorum  culpa  contracta  sunt,  est  quiddam 
llac  re  mihi  molestius  ferendum,  quam  tibi.  Factum 
est  enim  mea  culpa,  contra,  quam  tu  mecum  et  pio- 
ficiscens  et  per  litteras  egeras,  ut  priore  anno  non  sue- 
cederetur.  Quod  ego,  dum  sociorum  saluti  consulo, 


dum  impudentiae  nonnullorum  negotiatorum  resisto, 
dum  nostram  gloriam  tua  virtute  augeri  expeto,  teci 
non  sapienter:  praesertim  quum  id  commisenm,  ut 

ille  alter  annus  etiam  tertium  posset  adducere.  3.  Quo 

quoniam  peccatum  meum  esse  confiteor ;  est  sapien- 
tiae  atque  humanitatis  tuae  curare  et  perficere,  ut  hoc 
minus  sapienter  a  me  provisum,  diligentia  tua  corri- 
oatur  Ac  si  te  ipse  vehementius  ad  omnes  partes 
bene  audiendi  excitaris :  non  ut  cum  alns,  sed  ut  te¬ 
cum  iam  ipse  certes;  si  omnem  tuammentem.curam, 
comtationem  ad  excellentem  omnibus  in  rebus  laudis 
cupiditatem  incitaris:  mihi  crede,  unus  annus  addi- 
tus  labori  tuo,  multorum  annorum  laetitiam  nobis, 
immo  vero  etiam  posteris  nostris  afferet.  4.  Qua- 
propter  hoc  te  primum  rogo,  ne  contrahas  ac  demittas 
animum,  neve  te  obrui,  tamquam  fluctu,  sic  magm 
tudine  negotii  sinas:  contraque  erigas  ac  resistas 
sive  etiam  ultro  occurras  negotiis.  Neque  enim  eius 
modi  partem  reipublicae  geris,  in  qua  fortuna  domi- 
netur,  sed  in  qua  plurimum  ratio  possit  et  diligentia. 
Quod  si  tibi,  bellum  aliquod  magnum  et  penculosum 
adminislranti,  prorogatum  imperium  viderem;  tre- 
merem  animo,  quod  eodem  tempore  esse  intelligerem 
etiam  fortunae  potestatem  innosprorogatam.  5.  Nunc 
vero  ea  pars  tibi  reipublicae  commissa  est,  in  qua  aut 
nullam,  aut  perexiguam  partem  fortuna  tenet,  et  quae 
mihi  tota  in  tua  virtute  ac  moderatione  animi  posita 
esse  videatur.  Nullas,  ut  opinor,  insidias  hostium, 
nullam  praelii  dimicationem,  nullam  defectionem  so¬ 
ciorum,  nullam  inopiam  stipendii  autrei  frumentanae, 
nullam  seditionem  exercilus  pertimescimus :  quae 
persaepe  sapientissimis  viris  acciderunt,  ut,  quemad- 
modum  gubernatores  optimi  vim  tempestatw,  sic  llh 
fortunae  impetum  superare  non  possent.  Tibi  data 
est  siirnma  pax,  summa  tranquillitas :  ita  tamen,  ut 
ea  dormientem  gubernatorem  vel  obruere,  vigi lantern 
etiam  delectare  possit.  6.  Constat  enim  ea  provmcia 
primum  ex  eo  genere  sociorum,  quod  est  ex  hominum 
omni  genere  humanissimum :  deinde  ex  eo  genere 
civium,  qui  aut,  quod  publicani  sunt,  nos  summa  ne- 

cessitudine  attingunt:  aut,  quod  ita  negotiantur,  ut 
locupletes  sint,  nostri  consulatus  beneficio  se  incolu- 
mes  fortunas  habere  arbitrantur.  II.  7.  At  enim  inter 
hos  ipsos  exsistunt  graves  controversiae,  multae  na- 
scuntur  iniuriae,  magnae  contentiones  consequuntur. 
Quasi  vero  ego  id  putem,  non  te  aliquantum  negotii 
sustinere.  Intelligo,  permagnum  esse  negotium  et 
maximi  consilii.  Sed  memento,  consilii  me  hoc  ne¬ 
gotium  esse  magis  aliquanto,  quam  fortunae,  putare. 
Quid  est  enim  negotii,  continere  eos,  quibus  praesis, 
si  te  ipse  contineas?  Id  autem  sit  magnum  et  difficile 
ceteris,  sicut  est  difficillimum :  tibi  et  fuit  hoc  semper 
facillimum,  et  vero  esse  debuit;  cuius  natura  tabs 
est,  ut  etiam  sine  doctrina  videatur  moderata  esse  po- 
tuisse:  ea  autem  adhibita  doctrina  est,  quae  vel  vi- 
tiosissimam  naturam  excolere  possit.  Tu  quum  pe¬ 
cuniae,  quum  voluptati,  quum  omnium  rerum  cupi- 
ditati  resistes,  ut  facis:  erit,  credo,  periculum,  ne 
improbum  negotiatorem,  paullo  cupidiorem  publica- 
num  comprimere  non  possis.  Nam  Graeci  quidem 
sic  te  ita  viventem  intuebuntur,  ut  quemdam  ex  an- 
nalium  memoria,  aut  etiam  decaelodivinumhominem 
esse  in  provinciam  delapsum  putent.  8.  Atque  haec 
nunc,  non  ut  facias,  sed  ut  te  facere  et  fecissegaudeas, 
scribo.  Praeclarum  est  enim,  summo  cum  imperio 
fuisse  in  Asia  triennium,  sic  ut  nullum  te  signum, 
nulla  pictura,  nullum  vas,  nulla  vestis,  nullum  man- 
cipium,  nulla  forma  cuiusquam,  nulla  conditio  pecu¬ 
niae  (quibus  rebus  abundat  ista  provincia)  ab  summa 
integritate  continentiaque  deduxerit.  9.  Quid  autem 
reperiri  tam  eximium,  aut  tarn  expetendum  potest, 
quam  istam  virtutem,  moderationem  animi,  tempe- 
rantiam,  non  latere  in  tenebris,  neque  esseabditam, 
sed  in  luce  Asiae,  in  oculis  clarissimae  provinciae, 
atque  in  auribus  omnium  gentium  ac  nationum  esse 
positam?  non  itineribus  tuis  perterreri  homines?  non 
sumptu  exhauriri?  non  adventu  commoveri?  esse, 
quocumque  veneris,  et  publice  et  privatim  maximam 
laetitiam:  quum  urbs  custodem,  non  tyrannum,  do- 
mus  hospitem,  non  expilatorem,  recepisse  videatur? 

III.  10.  His  autem  in  rebus  iamteusus  ipse  profecto 
erudivit,  nequaquam  satis  esse,  ipsum  hasce  habere 
virtutes,  sed  esse  circumspiciendum  diligenter,  ut  in 
hac  custodia  provinciae  non  te  unum,  sed  omnes  mi- 
nistros  imperii  tui,  sociis,  et  civibus,  et  reipublicae 
praestare  videare.  Quamquam  legatos  habes  eos, 
qui  ipsi  per  se  babituri  sint  rationem  dignitatis  suae ; 
de  quibus  honore,  et  dignitate,  et  aetate  praestat  Tu- 
bero,  quern  ego  arbitror,  praesertim  quum  scribat 
historiam ,  multos  ex  suis  annalibus  posse  deligere, 
quos  velit  et  possit  imitari :  Allienus  autem  noster  est 
quum  animo  et  benevolentia ,  turn  vero  etiam  imita- 
tione  vivendi.  Nam  quid  ego  de  Gratidio  dicam? 
quem  certo  scio  ita  laborare  de  existimatione  sua,  ut 
propter  amorem  in  nos  fraternum,  etiam  de  nostra  la- 
boret.  11.  Quaestorein  babes,  non  tuo  iudicio  de- 
lectum,  sed  eum,  quem  sors  dedit.  Hunc  oportet  et 
sua  sponte  esse  moderatum  et  tuis  institutis  ac  prae- 
ceptis  obtemperare.  Quorum  si  quis  forte  esset  sor- 
didior,  ferres  eatenus,  quoad  per  se  negligeret  eas 
leges,  quibus  esset  astrictus:  non  ut  ea  potestate, 
quam  tu  ad  dignitatem  permisisses,  ad  quaestum  ute- 
retur.  Neque  enim  mihi  sane  placet,  praesertim  quum 
hi  mores  tantum  iam  ad  nimiam  lenitatem  et  adambi- 
tionem  incubuerint,  scrutari  te  omnes  sordes,  excutere 
unum  quemque  eorum,  sed,  quanta  sit  in  quoque 
lides,  tantum  cuique  committere.  Atque  inter  bos, 


eos,  quos  tibi  comites  et  adiutores  negotiorum  publi- 
corum  dedit  ipsa  respublica,  dumtaxat  finibus  his 
praestabis,  quos  ante  praescripsi.  IV.  12.  Quos  vero 
aut  ex  domesticis  convictionibus  aut  ex  necessariis 
apparitionibus  tecum  esse  voluisti,  qui  quasi  ex  co- 
horte  praetoris  appellarisolent,  horum  non  modo  facta, 
sed  etiam  dicta  omnia  praestanda  nobis  sunt.  Sed  ha¬ 
bes  eos  tecum,  quos  possis  recte  facientes  facile  dili— 
gere :  minus  consulentes  existimationi  tuae,  facillime 
coercere :  a  quibus,  rudis  quum  esses,  videturpotuisse 
tua  liberalitas  decipi:  nam  ut  quisqueestviroptimus, 
ita  difficillime  esse  alios  improbos  suspicatur :  nunc 
vero  tertius  hie  annus  habeat  integritatem  eamdem, 
quam  superiores,  cautiorem  etiam  ac  diligentiorem. 
13.  Sint  aures  tuae,  quae  id,  quod  audiunt,  existi- 
mentur  audire,  non  in  quas  ficte  et  simulate  quaestus 
caussa  insusurretur.  Sit  annulus  tuus  non  ut  vas  ali- 
quod,  sed  tamquam  ipse  tu :  non  minister  alienae  vo¬ 
luntatis,  sed  testis  tuae.  Accensussiteo etiam numero, 
quo  eum  maiores  nostri  esse  voluerunt;  qui  hoc  non 
in  beneficii  loco,  sed  in  laboris  acmuneris,  nontemere 
nisi  libertis  suis  deferebant:  quibus  illi  quidem  non 
multo  secus,  ac  servis,  imperabant.  Sit  lictor  non 
suae,  sed  tuae  lenitatis  apparitor:  maioraque  praefe- 
rant  fasces  illi  ac  secures  dignitatis  insignia,  quampo- 
testatis.  Toti  denique  sit  provinciae  cognitum,  tibi 
omnium,  quibus  praesis,  salutem,  liberos,  famam, 
fortunas  esse  carissimas.  Denique  haec  opinio  sit, 
non  modo  iis,  qui  aliquid  acceperint,  sed  iis  etiam, 
qui  dederint,  te  inimicum  (si  id  cognoveris)  futurum. 
Neque  vero  quisquam  dabit,  quum  erit  hoc  perspe- 
ctum,  nihil  per  eos,  qui  simulant  se  apud  te  multum 
posse,  abs  te  solere  impetrari.  14.  Nec  tamen  est 
haec  oratio  mea  huiusmodi,  ut  te  in  tuos  aut  durum 
esse  nimium,  aut  suspiciosum  velim.  Nam  si  quis  est 
eorum,  qui  tibi  biennii  spatio  numquam  in  suspicio- 
nem  avaritiae  venerit,  (ut  ego  Caesium  etChaerippum 
et  Labeonem,  et  audio,  et,  quia  cognovi,  existimo,)ni- 
hil  est,  quod  non  et  iis,  et  si  quis  est  alius  eiusdem- 
modi,  et  committi  et  credi  rectissime  putem.  Sed  si 
quis  est,  in  quo  iam  offenderis,  de  quo  aliquid  sen- 
seris;  huic  nihil  credideris,  nullam  partem  existima- 
tionis  tuae  commiseris.  V.  15.  In  provincia  vero  ipsa, 
si  quem  es  nactus,  qui  in  tuam  familiaritatem  penitus 
intrarit,  qui  nobis  ante  fuerit  ignotus;  huic  quan¬ 
tum  credendum  sit,  vide :  non  quin  possint  multi  es¬ 
se  provinciales  viriboni;  sed  hoc  sperare  licet,  iu- 
dicare  periculosumest.  Multisenimsimulationumin- 
volucris  tegitur,  et  quasi  velis  quibusdam  obtenditur 
unius  cuiusque  natura:  frons,  oculi,  vultus  persaepe 
mentiuntur,  oratio  vero  saepissime.  Quamobrem, 
qui  potes  reperire  ex  eo  genere  hominum ,  qui  pecu¬ 
niae  cupiditate  adducti  careant  his  rebus  omnibus, 
a  quibus  nos  divulsi  esse  non  possumus,  te  autem, 
alienum  hominem ,  ament  ex  animo ,  ac  non  sui  corn- 
modi  caussa  simulent?  Mihi  quidem  permagnum  vi- 
detur;  praesertim  si  iidem  homines  privatum  non 
fere  quemquam,  praetores  semper  omnes  amant. 
Quo  ex  genere  si  quem  forte  tui  cognosti  amantio- 
rem,  (fieri  enim  potuit)  quam  temporis ,  hunc  vero  ad 
tuorum  numerum  libenter  ascribito:  sin  autem  id 
non  perspicies,  nullum  erit  genus  in  familiaritate 
cavendum  magis :  propterea  quod  et  omnes  vias  pe¬ 
cuniae  norunt,  et  omnia  pecuniae  caussa  faciunt, 
et,  quicum  victuri  non  sunt,  eius  existimationi  con- 
sulere  non  curant.  16.  Atque  etiam  eGraecisipsis di¬ 
ligenter  cavendae  sunt  quaedam  familiaritates,  prae- 

ter  hominum  perpaucorum ,  si  qui  sunt  vetere  Grae- 
cia  digni.  Sic  vero  fallaces  sunt  permulti  et  leves, 
et  diuturna  servitute  ad  nimiam  assentationem  eru- 
diti ;  quos  ego  universos  adhiberi  liberaliter ,  opti¬ 
mum  quemque  hospitio  amicitiaque  comungi  dico 
oportere:  nimiae  familiaritates  eorum  neque  tarn 
fideles  sunt,  (non  enim  audent  adversari  nostris  vo- 
luntatibus,)  et  invident  non  nostris  solum,  verum 
etiamsuis.  VI.  l7.Iamquiineiusmodirebus,  in  quibus 
vereor  etiam ,  ne  durior  sim ,  cautus  esse  velim  ac  di- 
linens  ,  quo  me  animo  in  servos  esse  censes .  quos 
quidem  quum  omnibus  in  locis,  turn  praecipue  in  pro- 
vinciis  regere  debemus.  Quo  de  genere  multa  prae- 
cipi  possunt:  sed  hoc  et  brevissimum  est,  et  facilli- 
me  teneri  potest,  ut  ita  se  gerant  in  istis  Asiaticis  lti 
neribus ,  ut  si  iter  Appia  via  faceres :  neve  mteresse 
quidquam  putent,  utrum  Tralles  anFormiasyenennt. 

At ,  si  quis  est  ex  servis  egregie  fidelis ;  sit  in  dome- 
sticis  rebus,  et  privatis :  quae  res  ad  officium  imperii 

tui  atque  ad  aliquam  partemreipublicaepertmebunt, 

de  his  rebus  ne  quid  attingat.  Multa  ennn ,  quae  re- 
cte  committi  servis  fidelibus  possunt,  tamen  sermoms 
et  vituperationis  vitandae  caussa,  committenda  non 
sunt  18.  Sed,  nescio  quo  pacto,  ad  praecipiendi  ra- 
tionem  delapsa  est  oratio  mea,  quum  id  mihi  propo- 
situm  initio  non  fuisset.  Quid  enim  ei  praecipiam, 

quern  ego  in  hoc  praesertimgenereintelligampruden- 

tia  non  esse  inferiorem,  quam  me,  usu  vero  etiam 
superiorem?  Sed  tamen  si  ad  ea,  quae  faceres,  aucto- 
ritas  accederet  mea,  tibi  ipsa  *  ilia  putavi  fore  mcun 
diora.  Quare  sint  haec  fundamenta  dignitatis  tuae, 
tua  primum  integritasetcontinentia :  cleinde  omnium, 
qui  tecum  sunt ,  pudor :  delectus  in  familiaritatibus, 
et  provincialium  hominum  et  Graecorum ,  percautus 
et  dilmens:  familiae  gravis  et  constans  disciphna. 

1 9  Quae  quum  honesta  sint  in  his  privatis  nostris  quo- 
tidianisque  rationibus ;  in  tanto  imperio ,  tarn  depra- 
vatis  moribus,  tarn  corruptrice  provincia  divina  vi 
deantur  necesse  est.  Haec  institutio  atque  haec  disci- 
plina  potest  sustinere  in  rebus  statuendis  decernen 
disque  earn  severitatem ,  qua  tu  in  iis  rebus  usus  es, 
ex  quibus  nonnullas  simultates  cum  magna  mea  lae- 
titia  susceptas  habemus.  Nisi  forte  me  Paconn  nescio 
cuius,  hominis  ne  Graeci  quidem,  at  Mysn  aut  Phry 
gis  potius,  querelis  moveri  putas,  aut  ruscenn,  o- 
minis  furiosi  ac  sordidi  vocibus,  cuius  tu  ex  lmpuns- 
simis  faucibus  inhonestissimam  cupiditatemenpuisti 
summa  cum  aequitate.  VII.  20 .  Haec ,  et  cetera  ple¬ 
na  severitatis,  quae  statuisti  in  ista  provincia,  non  a 
cile  sine  summa  integritate  sustineremus  Quare  sit 
summa  in  iure  dicundo  severitas,  dummodo  ea  ne  va¬ 
rietur  gratia,  sed  conservetur  aequabilis.  Sed  tarn 
parvi  refert  abs  te  ipso  ius  dici  aequabiliteretdihgen- 
ter  nisi  idem  ab  iis  fiet ,  quibus  tu  eius  munens  all 
quam  partem  concesseris.  Ac  mihi  quidem  videtui 
non  sane  magna  varietas  esse  negotiorum  in  admim 
stranda  Asia,  sed  ea  tota  iurisdictione  maxime  susti- 
neri.  In  qua  scientiae  praesertim  provincialis  ratio 
ipsa  expedita  est :  constantia  est  adhibenda  et  gravi 
is,  quae  resistat  non  solum  gratiae,  verum  etiam  su- 
snicioni  21 .  Adiungenda  etiam  est  facilitas  in  audi- 
endo  lenitas  in  decernendo,  in  satisfaciendoacdispu- 
tando  diligentia.  His  rebus  nuper  C.  Octavius  mcun- 
dissimus  fait:  apud  quern  primus  hctor  quievit ,  t 
cuit  accensus ,  quoties  quisque  voluit,  dixit,  etquam 
voluit  diu.  Quibus  ille  rebus  fortasse  ninus  lenis 
videretur,  nisi  haec  lenitas  illam  severitatem  tueretur. 


Cogebantur  Sullani  homines ,  quae  per  vim  et  metum 
abstulerant,  reddere.  Qui  in  magistratibus  miuriose 
decreverant,  eodem  ipsis  privatis  erat  iureparendum. 
Haec  illius  severitas  acerba  videretur,  nisi  multis 


naec  nuus  sevens  - - 

condimentis  humanitatis  mitigaretur.  22.  yuod 
si  haec  lenitas  grata  Romae  est,  ubi  tanta  arrogantia 
est,  tam  immoderata  libertas,  tarn  infinita  hominum 
licentia,  denique  tot  magistrate,  tot  auxilia,  tanta  vis 
populi*,  tanta  senatus  auctoritas:  quam  lucunda 
tandem  praetoris  comitas  in  Asia  potest  esse ,  in  qua 
tanta  multitudo  civium ,  tanta  sociorum ,  tot  urbes, 
tot  civitates  unius  hominis  nutum  intuentur.  ubi 
nullum  auxilium  est,  nulla  conquestio ,  nullus  sena¬ 
tus,  nulla  concio?  Quare  quum  permagm  hominis 
est ,  et  quum  ipsa  natura  moderati ,  turn  vero  etiam 
doctrina  atque  optimarum  artium  studiis  eruditi ,  sic 
se  adhibere  in  tanta  potestate,  ut  nulla  alia  potestas 
ab  iis,  quibus  ipse  praesit,  desideretur.  VIII.  23.  Ly- 
rus  ille  a  Xenophonte  non  ad  historiae  fidem  senptus, 
sed  ad  effigiem  iusti  imperii :  cuius  summa  gravitas 

ab  illo  philosopho cum  singulari comitate  coniungitur: 

(quos  quidem  libros  non  sine  caussa  noster  ille  Afri- 
canus  de  manibus  ponere  non  solebat:  nullum  est 
enim  praetermissum  in  his  officium  diligentis  et  mo¬ 
derati  imperii :)  eaque ,  si  sic  coluit  ille ,  qui  pi  ivatus 
futurus  numquam  fuit;  quonam  modo  retinenda 
sunt  iis ,  quibus  imperium  ita  datum  est ,  ut  redde- 
rent,  et  ab  his  legibus  datum  est,  ad  quas  reverten- 
dum  est?  24.  Ac  mihi  quidem  videntur  hue  omnia 
esse  referenda  iis,  quipraesuntaliis,utii,  quierunteo- 
rum  in  imperio ,  sint  quam  beatissimi :  quod  tibi  et 
esse  antiquissimum ,  et  ab  initio  fuisse ,  ut  primum 
Asiam  attigisti,  constante  fama  atque  omnium  sermo- 
ne  celebratum  est.  Est  autem  non  modo  eius, 
qui  sociis  et  civibus ,  sed  etiam  eius ,  qui  servis  ,  qui 
mutis  pecudibus  praesit,  eorum,  quibus  praesit,  com- 
modis  utilitatique  servire.  25.  Cuius  quidem  generis 
constare  inter  omnes  video  abs  te  summam  adhiberi 
diligentiam:  nullum  aes  alienum  novum  contrahi 
civitatibus :  vetere  autem  magno  et  gravi  multas  abs 
te  esse  liberatas:  urbes  complures,  dirutas  ac  paene 
desertas,  (in  quibus  unam  Ioniae  nobilissimam,  alte¬ 
ram  Cariae,  Samum  et  Halicarnassum,)  per  te  essere- 
creatas :  nullas  esse  in  oppidis  seditiones ,  nullas  dis- 
cordias:  provideri  abs  te,  ut  civitates  optimatium 
consiliis  administrentur :  sublata  Mysiae  latrocinia . 
caedes  multis  locis  repressas :  pacem  tota  provincia 
constitutam :  neque  solum  ilia  itinerum  atque  agro¬ 
rum  ,  sed  multo  etiam  plura  et  maiora  oppidorum  et 
fanorum  furta  et  latrocinia  esse  depulsa :  remotam  a 
fama  et  a  fortunis  et  ab  otio  locupletum  illam  acerbis- 
simam  ministram  praetorum  avaritiae ,  calumniam  : 
sumptus  et  tributa  civitatum  ab  omnibus ,  qui  earuni 
civitatum  fines  incolant,  tolerari  aequabiliter :  facilli- 
mos  esse  aditus  ad  te :  patere  aures  tuas  querelis  om¬ 
nium,  nullius  inopiam  ac  solitudinem,  non  modo 
illo  populari  accessu  ac  tribunali,  sed nedomo quidem 
et  cubiculo  esse  exclusam ;  tuo  toto  denique  imperio 
nihil  acerbum  esse ,  nihil  crudele ,  atque  omnia  plena 
clementiae,  mansuetudinis,  humanitatis. 

IX  26  Quantum  vero  illud  est  benencium  tuum, 
quod  iniqiio  et  gravi  vectigaliaedilicio,  magnis nostris 
simultatibus,  Asiam  liberasti!  Enimvero,  si  unus ho¬ 
mo  nobilis  queritur  palam,  te,  quod  edixeris,  ne  ad 
ludos  pecuniae  deceunerentur,  H-bcc  sibi  en- 
puisse :  quanta  tandem  pecunia  penderetur,  si  omni¬ 
um  nomine,  quicumque  Romae  ludos  facerent,  quod 

erat  iam  institution,  erogaretur?  Quamquam  has  que¬ 
relas  hominum  nostrorum  illo  consilio  oppressimus, 
quod  in  Asia  nescio  quo  modo,  Romae  quidem  non 
mediocri  cum  admiratione  laudatur,  quod,  quum  ad 
templum  monumentumque  nostrum  civitates  pecu- 
nias  decrevissent ;  quumque  id  et  pro  magnis  meis 
meritis,  et  pro  tuis  maximis  beneficiis  summa  suavo- 
luntate  fecissent;  nominatimque  lexexciperet,  ct  ad 

TEMPLUM  MONUMENTUMQUE  CAPERE  LICERETj 

quumque  id,  quod  dabatur,  non  esset  interiturum, 
sed  in  ornamentis  templi  futurum ,  ut  non  mihi  po- 
tius,  quam  populo  Romano  ac  diis  immortalibus  da¬ 
tum  videretur:  tamen  id,  in  quo  erat  dignitas,  erat 
lex,  erat  eorum,  qui  faciebant,  voluntas,  accipiendum 
non  putavi ;  quum  aliis  de  caussis,  turn  etiam,  ut 
animo  aequiore  ferrent  ii,  quibus  nec  deberetur  nec 
liceret.  27.  Quapropter  incumbe  toto  animo  et  studio 
omni  in  earn  rationem,  qua  adhuc  usus  es,  ut  eos, 
quos  tuae  fidei  potestatique  senatus  populusque  Ro- 
manus  commisit  et  credidit,  diligas,  et  omni  ratione 
tueare,  ut  esse  quam  beatissimos  velis.  Quod  si  te 
sors  Afris  aut  Hispanis  aut  Gallis  praefecisset,  imma- 
nibus  ac  barbaris  nationibus,  tamen  esset humanitatis 
tuae,  consulere  eorum  commodis,  et  utilitatisalutique 
servire.  Quum  vero  ei  generi  hominum  praesimus, 
non  modo  in  quo  ipsa  sit,  sed  etiam  a  quo  ad  alios 
pervenisse  putetur  humanitas:  certe  iis  earn  potissi- 
mum  tribuere  debemus,  a  quibus  accepimus.  28.  Non 
enim  me  hoc  iam  dicere  pudebit ,  praesertim  in  ea 
vita  atque  iis  rebus  gestis,  in  quibus  non  potest  resi- 
dere  inertiae  aut  levitatis  ulla  suspicio,  nos  ea,  quae 
consecuti  sumus,  his  studiis  et  artibus  esse  adeptos, 
quae  sint  nobis  Graeciae  monumentis  disciplinisque 
traditae.  Quare  praeter  communem  fidem,  quae 
omnibus  debetur,  praeterea  nos  isti  hominum  generi 
praecipue  debere  videmur,  ut,  quorum  praeceptis 
eruditi  simus,  apud  eos  ipsos,  quod  ab  iis  didiceri- 
mus,  velimus  expromere.  X.  29.  Atque  ille  quidem 
princeps  ingenii  et  doctrinae,  Plato,  turn  denique  fore 
beatas  respublicas  putavit,  si  aut  docti  ac  sapientes 
homines  eas  regere  coepissent,  aut,  qui  regerent,  j 
omne  suum  studium  in  doctrina  ac  sapientia  collo- 
cassent.  Hanc  coniunctionem  videlicet  potestatis  ac 
sapientiae,  saluti  censuit  civitatibus  esse  posse: 
quod  fortasse  aliquando  universae  reipublicae  no- 
strae ,  nunc  quidem  profecto  isti  provinciae  contmit, 
ut  is  in  ea  summam  potestatem  haberet,  cui  in  doc?ri-  | 
na,  cui  in  virtute  atque  humanitate  percipienda  plu- 
rimum  a  pueritia  studii  fuissetettemporis.  30.  Quare 
cura,  ut  hie  annus,  qui  ad  laborem  tuum  accessit, 
idem  ad  salutem  Asiae  prorogatus  esse  videatur. 
Quoniam  in  te  retinendo  fuit  Asia  felicior,  quam 
nos  in  deducendo,  perfice,  ut  laetitia  provinciae 
desiderium  nostrum  leniatur.  Etenim  si  in  prome- 
rendo,  ut  tibi  tanti  honores  haberentur,  quanti  haud 
scio  an  nemini ,  fuisti  omnium  diligentissimus :  mul- 
to  maiorem  in  his  honoribus  tuendis  adhibere  dili- 
gentiam  debes.  31.  Et  quidem  de  isto  genere  hono- 
rum  quid  sentirem,  scripsi  ad  te  ante.  Semper  eos 
putavi,  si  vulgares  essent,  viles,  si  temporis  caussa 
constituerentur,  leves:  si  vero  (id  quod  ita  factum 
est)  meritis  tuis  tribuerentur ,  existimabam  multam 
tibi  in  his  tuendis  operam  esse  ponendam.  Quare 
quoniam  in  istis  urbibus  cum  summo  imperio  etpo- 
testate  versaris,  in  quibus  tuas  virtutes  consecratas 
et  in  deorum  numero  collocatas  vides:  in  omnibus 
rebus,  quas  statues,  quas  decernes,  quas  ages,  quid 


tantis  hominum  opinionibus ,  tantis  de  te  iudiciis, 
tantis  honoribus  debeas,  cogitabis.  Id  autem  erit 
eiusmodi,  ut  consulas  omnibus,  ut  medeare  incom- 
modis  hominum,  provideas  saluti,  ut  te  parentem 
Asiae  et  dici  et  haberi  velis.  XI.  32.  Atque  huictuae 
voluntati  ac  diligentiae  difficultatem  magnamafferunt 
publicani:  quibus  si  adversamur,  ordinem  de  nobis 
optime  meritum  et  per  nos  cum  republica  coniun- 
ctum  et  a  nobis  et  a  republica  diiungemus:  sin  au¬ 
tem  omnibus  in  rebus  obsequemur,  funditus  eos  per- 
ire  patiemur,  quorum  non  modo  saluti,  sed  etiam 
commodis  consulere  debemus.  Haec  est  una  (si  ve- 
re  cogitare  volumus)  in  toto  imperio  tuo  difficultas. 
Nam  esse  abstinentem,  continere  omnes  cupiditates, 
suos  coercere,  iuris  aequabilem  tenere  rationem,  fa- 
j  cilem  se*in  rebus  cognoscendis ,  in  hominibus  au- 
|  diendis  admittendisque  praebere,  praeclarum  magis 
I  est,  quam  difficile.  Non  est  enim  positum  in  labore 
aliquo,  sed  in  quadam  inductione  animi  atque  volun- 
I  tate.  33.  Ilia  caussa  publicanorum  quantam  acerbi- 
I  tatem  afferat  sociis,  intelleximus  exci vibus,  qui nuper 
in  portoriisltaliae  tollendis,  non  tarn  deportorio,  quam 
de  nonnullis  iniuriis  portitorum  querebantur.  Quare 
non  ignoro,  quid  sociis  accidat  in  ultimisterris,  quum 
j  audierim  in  Italia  querelas  civium.  Hie  te  ita  ver- 
|  sari,  ut  et  publicanis  satisfacias,  praesertim  publicis 
male  redemptis,  ac  socios  perire  non  sinas,  divinae 
cuiusdam  virtutis  esse  videtur,  id  est,  tuae.  Ac  pri- 
mum  Graecis,  id  quod  acerbissimum  est,  quod  sunt 
vectigales,  non  ita  acerbum  videri  debet,  propterea 
quod  sine  imperio  populi  Romani,  suis  institutis,  per 
se  ipsi  ita  fuerunt.  Nomen  autem  publicani  asper- 
nari  non  possunt,  qui  pendere  ipsi  vectigal  sinepubli- 
cano  non  potuerunt,  quod  his  aequaliter  Sulla  descri- 
pserat.  Non  esse  autem  leniores  in  exigendis  vecti- 
galibus  Graecos,  quam  nostros  publicanos,  hinc  intel- 
ligi  potest,  quod  Caunii  nuper,  omnesque  ex  insulis, 
quae  erant  ab  Sulla  Rhodiis  attributae,  confugerunt  ad 
senatum,  nobis  ut  potius  vectigal,  quam  Rhodiis  pen- 
derent.  Quare  nomen  publicani  neque  ii  debent  hor- 
rere,  qui  semper  vectigales  fuerunt,  neque  ii  asper- 
nari,  qui  per  se  pendere  vectigal  non  potuerunt,  ne¬ 
que  ii  recusare,  qui  postulaverunt.  U.  Simul  et  il- 
lud  Asia  cogitet,  nullam  a  se  neque  belli  externi,  ne¬ 
que  discordiarum  domesticarum  calamitatem  abfutu- 
ramfuisse,  si  hoc  imperio  non  teneretur.  Id  autem 
imperium  quum  retineri  sine  vectigalibus  nullomodo 
possit,  aequo  animo  parte  aliqua  suorum  fructuum  pa- 
cem  sibi  sempiternam  redimafcatque  otium. 

XII.  35 .  Quod  si  genus  ipsum  et  nomen  publicani 
non  iniquo  animo  sustinebunt:  poterunt  iis,  consilio 
et  prudentia  tua ,  reliqua  videri  mitiora.  Possunt  in 
pactionibus  faciendis  non  legem  spectare  censoriam, 
sed  potius  commoditatem  conficiendi  negotii  et  libe- 
rationem  molestiae.  Poles  etiam  tu  id  facere,  quod 
et  fecisti  egregie  et  facis,  ut  commemores,  quanta 
sit  in  publicanis  dignitas,  quantum  nos  illi  ordini 
debeamus,  ut  remoto  imperio  ac  vi  potestatis  et  fa- 
scium  publicanos  cum  Graecis  gratia  atque  auctori- 
tate  coniungas.  Sed  et  ab  iis,  de  quibus  optime  tu 
meritus  es,  et  qui  tibi  omnia  debent,  hoc  petas,  ut  fa¬ 
cilitate  sua  nos  earn  necessitudinem ,  quae  est  nobis 
cum  publicanis,  obtinere  et  conservare  patiantur. 

36.  Sed  quid  ego  te  haec  hortor,  quae  tu  non  mo¬ 
do  facere  potes  tua  sponte  sine  cuiusquam  praece¬ 
ptis,  sed  etiam  magna  iam  ex  parte  perfecisti?  Non 
enim  desistunt  nobis  agere  quotidie  gratias  hone- 

stissimae  et  maximae  societates :  quod  quidern  mihi 
idcirco  iucundius  est,  quod  idem  faciunt  Graeci.  Dif¬ 
ficile  est  autem,  ea,  quae  commodis,  utilitate  et  prope 
natura  diversa  sunt,  voluntate  coniungere.  At  ea  qui¬ 
dem,  quae  supra  scripta  sunt,  non  ut  te  instituerem, 
scripsi,  (neque  enim  prudentia  tua  cuiusquam  praece- 
pta  desiderat,)  sed  me  in  scribendo  commemoratio 
tuae  virtutis  delectavit :  quamquam  in  his  litteris  lon- 
gior  fui ,  quam  aut  vellem ,  aut  quam  me  putavi  fore. 
XIII.  37.  Unum  est,  quod  tibi  ego  praecipere  non  de- 
sinam ,  neque  te  patiar  (quantum  in  me  erit)  cum  ex- 
ceptione  laudari.  Omnes  enim,  qui  istinc  vemunt, 
ita  de  tua  virtute ,  integritate ,  humanitate  commemo- 
rant,  ut  in  tuis  summis  laudibus  excipiant  unam  ira- 
cundiam.  Quod  vitium  quum  in  hac  privata  quoti- 
dianaque  vita  levis  esse  animi  atque  infirmi  videtur, 
turn  vero  nihil  est  tarn  deforme ,  quam  ad  summum 
imperium  etiam  acerbitatem  naturae  adiungere.  Qua- 
re  illud  non  suscipiam ,  ut,  quae  de  iracundia  dici  so- 
lent  a  doctissimis  hominibus ,  ea  tibi  nunc  exponam, 
quum  et  nimis  longus  esse  nolim ,  et  ex  multorum 
scriptis  ea  facile  possis  cognoscere ;  illud ,  quod  est 
epistolae  proprium,  ut  is,  ad  quern  scnbitur  de  ns 
rebus,  quas  ignorat,  certior  fiat,  praetermittendum  es 
se  non  puto.  38.  Sic  ad  nos  omnes  fere  deferunt,  ni¬ 
hil  quum  absit  iracundia ,  te  fieri  posse  iucundius : 
sed  quum  te  alicuius  improbitas  perversitasque  com- 
moverit ,  sic  te  animo  incitari ,  ut  ab  omnibus  tua  de- 
sideretur  humanitas.  Quare  quoniam  in  earn  ratio- 
nem  vitae  nos  non  tarn  cupiditas  quaedam  glonae, 
quam  res  ipsa  ac  fortuna  deduxit,  ut  sempiternus  ser- 
mo  hominum  de  nobis  futurus  sit;  caveamus,  quan¬ 
tum  efficere  et  consequi  possumus ,  ut  ne  quod  in  no 
bis  insigne  vitium  fuisse  dicatur.  Neque  ego  hoc 
nunc  contendo,  quod  fortasse  quum  in  omm  natura, 
turn  iam  in  nostra  aetate  difficile  est,  mutare  animum 
et  si  quid  est  penitus  insitum  moribus,idsubito  evel- 
lere :  sed  te  illud  admoneo,  ut,  si  hoc  plane  vitare  non 
potes,  quod  ante  occupatur  animus  ab  iracundia,  quam 
providere  ratio  potuit,  ne  occuparetur,  ut  te  ante  com¬ 
pares,  quotidieque  meditere,  resistendum  esse  lra- 
cundiae ;  quumque  ea  maxime  animum  moveat,  turn 
tibi  esse  diligentissime  linguam  continendam :  quae 

quidem  mihi  virtus  non  interdum  minor  videtur,  quam 

omnino  non  irasci.  Nam  illud  non  solum  est  gravita- 
tis ,  sed  nonnumquam  etiam  lentitudims :  moderan 
vero  et  animo  etorationi,  quum  sis  iratus,  aut  etiam 
tacere  et  tenere  in  sua  potestate  motum  animi  et  dolo- 
rem  etsi  non  est  perfectae  sapientiae ,  tamen  est  non 
mediocris  ingenii.  39.  Atque  in  hoc  genere  multo  te 
esse  iam  commodiorem  mitioremque  nuntiant.  Nul- 
lae  tuae  vehementiores  animi  concitationes,  nulla  ma- 
ledicta  ad  nos,  nullae  contumeliae  perferuntur :  quae 
quum  abhorrent  a  litteris,  ab  humanitate ,  turn  vero 
contraria  sunt  imperio  ac  dignitati.  Nam  si  implaca- 
biles  iracundiae  sint,  summa  est  acerbitas :  sin  autem 
exorabiles ,  summa  levitas :  quae  tamen  (ut  in  mails) 
acerbitati  anteponenda  est.  XIV.  40.  Sed  quoniam 
primus  annus  habuit  de  hac  reprehensione  plurimum 
sermonis,  credo  propterea ,  quod  tibi  hominum  lniu 
riae  quod  avaritiae ,  quod  insolentia  praeter  opinio- 
nem  accidebat  et  intolerabilis  videbatur;  secundus 
autem  multo  lenior,  quod  et  consuetude  et  ratio  et 
(ut  ego  arbitror)  meae  quoque  litterae  te  patientiorem 
lenioremque  fecerunt:  tertius  annus  ita  esse  uebe 
emendatus,  ut  ne  minimam  quidem  rem  quisquam 
possit  ullam  reprehendere.  41 .  Ac  iam  hoc  loco  non 


hortatione  neque  praeceptis ,  sed  precibus  tecum  fra- 
ternis  ago :  totum  ut  animum,  curam  cogitationemque 
tuam  ponas  in  omnium  laude  undique  colligenda. 
Quod  si  in  mediocri  statu  sermonis  ac  praedicatioms 
nostrae  res  essent:  nihil  abs  te  eximium,  nihil  praetei 
aliorum  consuetudinem  postularetur.  Nunc  vero, 
propter  earum  rerum,  in  quibus  versati  sumus,  splen- 
dorem  et  magnitudinem ,  nisi  summam  laudem  ex 
ista  provincia  asseauimur ,  vix  videmur  summam  vi- 
tuperationem  posse  vitare.  Ea  nostra  ratio  est,  ut 
omnes  boni  quum  faveant,  turn  etiam  a  nobis  omnem 
diligentiam  virtutemque  et  postulent  et  exspectent, 
omnes  autem  improbi  (quod  cum  his  bellum  suscepi- 
mus  sempiternum)  vel  minima  re  ad  reprehendendum 
contenti  esse  videantur.  42.  Quare  quoniam  eius- 
modi  theatrum  tuis  virtutibus  est  datum ,  celebntate 
refertissimum ,  magnitudine  amplissimum ,  iudicio 
eruditissimum ,  natura  autem  ita  resonans ,  ut  usque 
Romam  significations  vocesque  referantur :  conten- 
de,  quaeso,  atque  elabora,  non  modo  ut  his  lebus  di- 
gnus  fuisse ,  sed  etiam  ut  ilia  omnia  tuis  artibus  su- 
perasse  videare.  XY.  43.  Et  quoniam  mihi  casus  ur- 
banam  in  magistratibus  administrationem  reipubh- 
cae,  tibi  provincialem  dedit;  et  si  mea  pars  nemini 
cedit,  fac,  ut  tua  ceteros  vincat.  Simul  et  illud  cogi- 
ta,  nos  non  de  reliqua  et  sperata  gloria  iam  laborare, 
sed  de  parta  dimicare.  Quae  quidem  non  tarn  expe- 
tenda  nobis  fuit,  quam  tuenda  est.  Ac  si  mihi  qui 
quam  esset  abs  te  separatum,  nihil  amplius  desideia- 
eem  hoc  statu ,  qui  mihi  iam  partus  est.  Nunc  vero 
res  sic  sese  habet,  ut ,  nisi  omnia  tua  facta  atque  dicta 
nostris  rebus  istinc  respondeant,  ego  me  meis  tantis 
laboribus  tantisque  periculis,  quorum  tu  omnium 
particeps  fuisti,  nihil  consecutum  putem.  Quod  si, 
ut  amplissimum  nomen  consequeremur,  unus  praeter 
ceteros  adiuvisti:  certe  idem,  ut  id  retineamus,  prae¬ 
ter  ceteros  elaborabis.  Non  est  tibi  his  solis  utendum 
existimationibus  ac  iudiciis,  qui  nunc  sunt,  hominum, 
sed  iis  etiam,  qui  futuri  sunt:  quamquam  illorum  erit 
verius  iudicium,  obtrectatione  et  malevolentia  libera- 
tum.  44.  Denique  illud  etiam  debes  cogitare,  non  te 
tibi  soli  gloriam  quaerere:  quod  si  esset,  tamen  non 
ne°'li°'eres ,  praesertim  quum  amplissimis  monumen- 
tis^consecrare  voluisses  memoriam  nominis  tui :  sed 
ea  tibi  est  communicanda  mecum ,  prodenda  hberis 
nostris.  In  qua  cavendum  est,  ne,  si  negligentior  fue- 
ris  non  solum  tibi  parum  consuluisse ,  sed  etiam  tuis 
invidisse  videaris.  XVI.  45.  Atque  haec  non  eo  di- 
cuntur,  ut  te  oratio  mea  dormientem  excitasse,  sed 
potius,  ut  currentem  incitasse  videatur.  Facies  enim 
perpetuo,  quae  fecisti,  ut  omnes  aequitatem  tuam, 
temperantiam ,  severitatem  integritatemque  lauda- 
rent.  Sed  me  quaedam  tenet,  propter  singularem 
amorem,  infinita  in  te  aviditas  gloriae  :  quamquam  il- 
lud  existimo,  quum  iam  tibi  Asia,  sicut  uni  cuique 
sua  domus,  nota  esse  debeat,  quum  ad  tuam  summam 
prudentiam  tantus  usus  accesserit,  nihil  esse,  quod  ad 
laudem  attineat,  quod  non  tu  optime  perspicias  et  tibi 
non  sine  cuiusquam  hortatione  in  mentem  veniatquo- 
tidie.  Sed  ego,  qui,  quum  tua  lego,  te  audire,  et  qui, 
quum  ad  te  scribo,  tecum  loqui  videor,  idcirco  et  tua 
longissima  quaque  epistola  maxime  delector,  et  ipse 
in  scribendo  saepe  sum  longior.  46.  Illud  te  ad  ex¬ 
tremum  et  oro  et  hortor ,  ut,  tamquam  poetae  boni  et 
actores  industrii  solent,sic  tu  in  extrema  parte  et  con- 
clusione  muneris  ac  negotii  tui  diligentissimus  sis,  ut 
hie  tertius  annus  imperii  tui ,  tamquam  tertius  actus. 

perfectissimus  atque  ornatissimus  fuisse  videatur.  Id 
facillime  facies,  si  me  (cui  semper  uni  magis,  quam 
universis ,  placere  voluisti)  tecum  semper  esse  puta- 
bis  et  omnibus  iis  rebus ,  quas  dices  ac  facies ,  inter- 
esse.  Reliquum  est,  utteorem,  ut  valetudini  tuae, 
si  me  et  tuos  omnes  valere  vis,  diligentissime  servias. 
Yale. 


II.  ARG.  De  adventu  Statli,  unius  de  Quinti  liberlis,  ho- 
minunique  de  eo  sermonibus  scribit.  Deinde  et  Graeeorum  pro- 
vincialium  et  negotiatorum  Romanorum  de  Quinto  querelas  ine- 
morat.  Ipse  orationis  acerbitateni  et  litterarnm  ad  alios  missa- 
rum  indiligentiam  fugiendam  censet.  L.  Flavii,  praetoris  des., 
querelas  exponit  et  suas  oliiurgationes  excusat.  Attali  Iphenie- 
ni  et  Aesoj>i  tragoedi  negotium  comniendat.  De  rep.  et  de  sua 
Clodii  vincendl  spe  addit.  (Caesaru,  Bibulo  eoss.  695.) 

M.  CICERO  Q.  FRATRI  S. 

I.  I.  Statius  ad  me  venit  a.  d.  vm.  Kalend.  No- 
vembr.  Eius  adventus,  quod  ita  scripsisti,  direptum 
iri  te  a  tuis,  dum  is  abesset,  molestus  mihi  fuit.  Quod 
autem  exspectationem  tui  concursumque  eum,  qui 
erat  futurus ,  si  una  tecum  decederet,  neque  antea  vi- 
sus  esset,  sustulit;  id  mihi  non  incommode  visum  est 
accidisse.  Exhaustus  enim  est  sermo  hominum,  et 
multis  emissae  iam  eiusmodi  voces,  <xlX  alel  uva  cpa- 
Tafiiyav:  quae  te  absente  confecta  esse  laetor.  2. 
Quod  autem  idcirco  a  te  missus  est,  mihi  ut  se  purga- 
ret,  id  necesse  minime  fuit.  Primum  enim  numquam 
ille  mihi  fuit  suspectus :  neque  ego,  quae  ad  te  de  illo 
scripsi,  scripsi  meo  iudicio ,  sed  quum  ratio  salusque 
omnium  nostrum,  qui  ad  rempublicam  accedimus, 
non  veritate  solum,  sed  etiam  fama  niteretur,  sermo- 
nes  ad  te  aliorum  semper,  non  mea  iudicia  perscripsi. 
Qui  quidem  quam  frequentes  essent  et  quam  graves, 
adventu  suo  Statius  ipse  cognovit.  Etenim  interve- 
nit  nonnullorum  querelis,  quae  apud  me  de  illo  ipso 
habebantur:  et  sentire  potuit,  sermones  iniquorum  in 
suum  potissimum  nomen  erumpere.  3.  Quod  autem 
me  maxime  movere  solebat,  quum  audiebam,  ilium 
plus  apud  te  posse,  quam  gravitas  illins  aetatis  et  im¬ 
perii  prudentiapostularet,  (quam  multos  enim  mecum 
egisse  putas,  ut  se  Statio  commendarem?  quam  multa 
autem  ipsum  ayefaZg  mecum  in  sermone  ita  protulis- 
se?)  id  mihi  non  placuit:  monui,  suasi,  deterrui.  Qui- 
bus  in  rebus  etiamsi  fidelitas  summa  est,  (quod  pror- 
sus  credo,  quoniam  tu  ita  iudicas,)  tamen  species  ipsa 
tarn  gratiosi  liberti  aut  servi  dignitatem  habere  nul- 
lam  potest.  Atque  hoc  sic  habeto,  (nihil  enim  nec  te- 
mere  dicere,  nec  astute  reticere  debeo,)  materiam 
omnem  sermonum  eorum ,  qui  de  te  detrahere  velint, 
Statiumdedisse:  antea  tantum  intelligipotuisse,  iratos 
tuae  severitati  esse  nonnullos :  hoc  manumisso,  iratis, 
quod  loquerentur,  non  defuisse.  II.  4.  Nunc  respon¬ 
ded  ad  eas  epistolas ,  quas  mihi  reddidit  L.  Caesius, 
(cui,  quoniam  ita  te  velle  intelligo,  nullo  loco  deero,). 
quarum  altera  est  de  BlaudenioZeuxide,  quem  scribis 
certissimum  matricidam  tibi  a  me  intime  commenda- 
ri.  Qua  de  re ,  et  de  hoc  genere  toto ,  ne  forte  me  in 
Graecos  tam  ambitiosum  factum  esse  mirere,  pauca 
cognosce.  Ego  quum  Graecorum  querelas  nimium 
valere  sentirem,  propter  hominum  ingenia  ad  fallen- 
dum  parata :  quoscumque  de  te  queriaudivi,  quacum- 
que  potui  ratione  placavi.  Primum  Dionysopolitas, 
qui  erant  inimicissimimei,  lenivi :  quorum  principern 
llermippum  non  solum  sermone  meo,  sed  etiam  fami- 
liaritate  devinxi.  Ego  Apameensem  Hephaestum, 
ego  levissimum  hominem,  Megaristum  Antandrium,  I 


ego  Niciam  Smyrnaeum,  ego  nugas  maximas  omni 
mea  comitate  sum  complexus,  Nymphontem  etiam 
Colophonium.  Quae  feci  omnia,  non  quo  me  aut  ii 
homines,  aut  tota  natio  delectaret:  pertaesum  est  levi- 
tatis ,  assentationis ,  animorum  non  officiis ,  sed  tem- 
poribus  servientium.  5.  Sed,  ut  ad  Zeuxim  rever- 
tar:  quum  is  de  M.  Cascellii  sermone  secum  habito, 
quae  tu  scribis,  ea  ipsa  loqueretur,  obstiti  eius  sermo- 
ni,  et  hominem  in  familiaritatem  recepi.  Tua  autem 
quae  fuerit  cupiditas  tanta,  nescio,  quod  scribis  cu- 
piisse  te,  quoniam  Smyrnae  duo  Mysos  insuisses  in 
culeum ,  simile  in  superiore  parte  provinciae  edere 
exemplum  severitatis  tuae  et  idcirco  Zeuxim  elicere 
omni  ratione  voluisse :  quem  adductum  in  iudicium 
fortasse  dimitti  non  oportuerat;  conquiri  vero,  et  elici 
blanditiis(ut  tu  scribis) ad  iudicium, necesse  non  fuit; 
eum  praesertim  hominem ,  quem  ego  et  ex  suis  civi- 
bus,  et  ex  multis  aliis  quotidie  magis  cognosco  nobi- 
liorem  esse  prope,  quam  civitatem  suam.  6.  At  enim 
Graecis  solis  indulgeo.  Quid?  L.  Caecilium  nonne 
omni  ratione  placavi?  quem  hominem!  quaira!  quo 
spiritu!  Quem  denique,  praeter  Tuscenium,  cuius 
caussa  sanari  non  potest,  non  mitigavi?  Ecce  supra 
caput  homo  levis  ac  sordidus,  sed  tamen  equestri  cen- 
su,  Catienus:  etiam  is  lenietur.  Cuius  tu  in  patrem 
quod  fuisti  asperior,  non  reprehendo :  certo  enim  scio, 
te  fecisse  cum  caussa.  Sed  quid  opus  fuit  eiusmodi 
litteris,  quas  ad  ipsum  misisti?  ilium  crucem  sibi 
ipsum  constituere,  ex  qua  tu  eum  ante  detraxisses:  te 
curaturum,  fumout  combureretur,  plaudente  tota  pro- 
vincia.  Quid  vero  ad  C.  Fabium,  nescio  quem?  (nam 
earn  quoque  epistolamT.  Catienus  circumgestat.)  Re- 
nuntiari  tibi  Licinium  plagiarium  cum  suo  pullo  mil- 
vino  tributa  exigere?  Deinde  rogas  Fabium ,  ut  et  pa¬ 
trem  et  filium  vivos  comburat,  si  possit:  sin  minus, 
ad  te  mittat,  uti  iudicio  comburantur.  Hae  litterae 
abs  te  per  iocum  missae  ad  C.  Fabium ,  si  modo  sunt 
tuae,  quum  leguntur,  invidiosam  atrocitatem  verbo- 
rum  habent.  7.  Ac,  si  omnium  mearum  litterarum 
praecepta  repetes ;  intelliges,  nihil  esse  a  me,  nisi  ora¬ 
tionis  acerbitatem  et  iracundiam  et,  si  forte,  raro  lit¬ 
terarum  missarum  indiligentiam  reprehensam.  Qui- 
bus  quidem  in  rebus  si  apud  te  plus  auctoritas  mea, 
quam  tua  sive  natura  paullo  acrior,sive  quaedamdul- 
cedo  iracundiae,  sive  dicendi  sal  facetiaeque  valuis- 
sent,  nihil  sane  esset,  quod  nos  poeniteret.  Et  me- 
diocri  me  dolore  putas  affici ,  quum  audiam ,  qua  sit 
existimationeVirgilius,  qua  tuus  vicinusC. Octavius? 
Nam  si  te  interioribus  vicinis  tuis,  Ciliciensi  etSyria- 
co,  anteponis,  valde  magnum  facis.  Atque  is  dolor 
est,  quod  quum  ii,  quos  nominavi,  te  innocentia  non 
vincant,  vincunt  tamen  artificio  benevolentiae  colli- 
gendae,  qui  neque  Cyrum  Xenophontis  neque  Agesi- 
laum  noverint :  quorum  regum  summo  in  imperio  ne¬ 
mo  umquam  verbum  ullum  asperius  audivit.  Sed 
haec  a  principio  tibi  praecipiens,  quantum  profece- 
rim,  non  ignoro.  III.  8.  Nunc  tamen  decedens  (id 
quod  mihi  iam  facere  videris)  relinque,  quaeso,  quam 
iucundissimam  memoriam  tui.  Successorem  habes 
perblandum:  cetera  valde  illius  adventu  tua  requi- 
rentur.  In  litteris  mittendis  (ut  saepe  ad  te  scripsi) 
nimium  te  exorabilem  praebuisti.  Tolle  omnes,  si 
potes,  iniquas,  tolle  inusitatas,  tolle  contrarias.  Sta¬ 
tius  mihi  narravit,  scriptas  ad  te  solere  afferri,  ab  se 
legi:  et,  si  iniquae  sint,  fieri  te  certiorem :  antequam 
vero  ipse  ad  te  venisset,  nullum  delectum  litterarum 
fuisse:  ex  eo  esse  volumina  selectarum  epistolarum, 

quae  reprehendi  solerent.  9.  Hoc  de  genere  nihil  te 
nunc  quidem  moneo.  Sero  est  enim:  ac  scire  potes, 
xnulta  me  varie  diligenterque  monuisse.  Illud  tamen, 
quod  Theopompo  mandavi,  quum  essem  admonitus 
ab  ipso,  vide  per  homines  amantes  tui,  quod  est  facile, 
ut  haec  genera  tollantur  epistolarum,primum  iniqua- 
rum ,  deinde  contrariarum ,  turn  absurde  et  inusitate 
scriptarum,  postremo  in  aliquem  contumeliosarum. 
Atque  ego  haec  tarn  esse,  quam  audio,  non  puto :  et  si 
sunt  occupationibus  tuis  minus  animadversa,  nunc 
perspice  et  purga.  Legi  epistolam,  quam  ipse  scii- 
psisse  Sulla  nomenclator  dictus  est,  non  probandam : 
le<>i  nonnullas  iracundas.  10.  Sed  tempore  ipso  de 
eflistolis.  Nam  quum  hanc  paginam  tenerem,  L.  Fla¬ 
vius,  praetor  designatus,  ad  me  venit,  homo  mihi  val- 
de  familiaris.  Is  mihi,  te  ad  procurators  suos  litte- 
ras  misisse ,  quae  mihi  visae  sunt  iniquissimae ;  ne 
quid  de  bonis,  quae  L.  Octavii  Nasonis  fuissent,  cui 
L  Flavius  heres  est,  deminuerent  ante,  quam  C.  bun- 
danio  pecuniam  solvissent.  Itemque  misisse  ad  Apol- 
lonidenses,  ne  de  bonis,  quae  Octavii  fuissent,  denn 
nui  paterentur ,  priusquam  Fundanio  debitum  solu- 
tumesset.  Haec  mihi  verisimilia  non  videntur.  Sunt 
enim  a  prudentia  tua  remotissima .  Ne  demmuat  he¬ 
res?  Quid  si  infitiatur?  Quid  si  omnino  non  debetur . 
Quid?  praetor  solet  iudicare  deberi?  Quid?  ego  l  un- 
danio  non  cupio?  non  amicus  sum?  non  misencordia 
moveor?  Nemo  magis :  sed  via  iuris  eiusmodi  est  qui 
busdam  in  rebus ,  ut  nihil  sit  loci  gratiae.  Atque  ita 
mihi  dicebat  Flavius  scriptum  in  ea  epistola,  quam 
tuam  esse  dicebat,  te  aut  quasi  amicis  tuis  gratias 
acturum,  aut  quasi  inimicis  incommoda  laturum.  1 1 . 
Quid  multa?  ferebat  graviter ,  id  vehementer  mecum 
querebatur,  orabatque,  ut  ad  te  quam  diligentissime 
scriberem :  quodfacio,  et  te  prorsus  vehementer  etiam 
atque  etiam  rogo,  ut  et  procuratoribus  l  lavn  rennttas 
de  deminuendo,  et  de  Apollonidensibus  ne  quid l  per 
scribas,  quod  contra  Flavium  sit,  amplius,  etllavn 
caussa  et  scilicet  Pompeii,  facies  omnia.  Nolo  me- 
dius  fidius  ex  tua  iniuria  in  ilium  tibi  liberalem  me 
videri :  sed  et  te  oro,  ut  tu  ipse  auctoritatem  et  monu- 
mentum  aliquod  decreti  aut  litterarum  tuarum  relin- 
quas,  quod  sit  ad  Flaviirem  et  ad  caussam  accommo- 
datum.  Fert  enim  graviter  homo,  et  mei  observan- 
tissimus  et  sui  iuris  dignitatisque  retinens,  se  apud  te 
neque  amicitia ,  neque  iure  valuisse:  et,  ut  opinor, 
Flavii  aliquando  rem  et  Pompeius  et  Caesar  tibi  com 
mendarunt:  et  ipse  ad  te  scripserat  Flavius,  et  ego 
certe  Quare  si  ulla  res  est,  quam  tibi  me  faciendam 
petente  putes,  haec  ea  sit.  Si  me  amas ,  cura ,  elabo- 
ra  perfice ,  ut  Flavius  et  tibi  et  mihi  quam  maximas 
eratias  agat.  Hoc  te  ita  rogo,  ut  maiore  studio  rogare 
non  possim.  IV.  12.  Quod  ad  me  de  Hermia  scnbis, 
mihi  mehercule  valde  etiam  molestum  fuit.  Litteras 
ad  te  parum  fraterne  conscripseram :  quas  oratione 
Diodoti,  Luculli  liberti,  commotus,  depactione  statim 
quod  audieram ,  iracundius  scripseram  et  revocare 
cupiebam.  Huic  tu  epistolae ,  non  fraterne  scriptae, 
fraterne  debes  ignoscere.  13.  De  Censorino,  Anto¬ 
nio  ,  Cassiis ,  Scaevola ,  te  ab  his  diligi  (ut  scnbis)  ve¬ 
hementer  gaudeo.  Cetera  fuerunt  in  eadem  epistola 
graviora:  quam  vellcm ,  oqO'uv  tav  vnvv,  e  ana*,  a 
reUv.  Maiora  ista  erunt:  meae  obiurgationes  fuerunt 
amoris  plenissimae;  quae  sunt  nonnulla,  sed  tamen 
mediocria,  et  parva  potius.  Ego  te  numquam  ulla 
in  re  dignum  minima  reprehensionc  putassem,  quum 
te  sanctissime  gereres,  nisi  inimicos  niultos  habere- 


mus.  Quae  ad  te  aliqua  admonitione  aut  obiurgatio- 
ne  scripsi,  scripsi  propter  diligentiam  cautionis  meae, 
in  qua  et  maneo  et  manebo,  et,  idem  ut  facias,  non  rte- 
sistam  rogare.  14.  Attalus  Iphemenus  mecum  egit, 
ut  se  ne  impedires ,  quo  minus ,  quod  ad  Q.  Publicem 
statuam  decretnm  est,  erogaretur :  quod  ego  te  et  rogo 
et  admoneo,  ne  tabs  viri,  tamque  nostri  necessarn, 
honorem  minui  per  te  aut  impedin  veils.  Praeterea 
Aesopi  tragoedi,  nostri  familiaris,  Licimus  servus,  ti¬ 
bi  notus,  aufugit.  Is  Athenis  apud  Patronem  Epicu- 
reum  pro  libero  fuit:  inde  in  Asiam  venit.  Postea 
Plato  quidam  Sardianus,Epicureus,  qui  Athenis  solet 
esse  multum ,  et  qui  turn  Athenis  fuerat,  .quum  Lici- 
nius  eo  venisset,  quum  eum  fugitivum  postea  esse  ex 
Aesopi  litteris  cognosset,  hominem  comprehendit  et 
in  custodiamEphesitradidit:  sed  in  publicam,  an  m 
pistrinum,  non  satis  ex  litteris  eius  intelhgere  potui- 
mus.  Tu,  quoquo  modo,  quomam  Ephesi  est,  homi¬ 
nem  investiges  velim,  summaque  diligentia  vel  tecum 
deducas.  Noli  spectare,  quanti  homo  sit  :  parvi  enim 
pretii  est,  qui  iam  nihili  sit:  sed  tanto  dolore  Aesopus 
est  affectus  propter  servi  scelus  et  audaciam ,  ut  nitn 
ei  gratius  facere  possis,  quam  si  ilium  per  te  recupe- 
rarit  V.  IS.  Nunc  ea  cognosce,  quae  maxime  exo- 
ptas.  Rempublicam  funditus  amisimus ;  adeo  ut  Ca¬ 
to  adolescens  nullius  consilii,  sed  tamen  civis  Roma 
mis  et  Cato,  vix  vivus  effugerit*;  quod,  quum  Gabi- 
nium  de  ambitu  vellet  postulare,  neque  praetores  die- 
bus  aliquot  adiri  possent  vel  potestatem  sui  facerent, 
inconcionem  ascendit  et  Pompeium  pnvatus  dictato- 
rem  appellavit.  Propius  nihil  est  factum ,  quam  ut 
occideretur.  Ex  hoc,  qui  sit  status  totius  reipublicae, 
videre  potes.  16.  Nostrae  tamen  caussae  non  viden¬ 
tur  homines  defuturi.  Mirandum  in  modum  profi- 
tentur,  offeruntse,  pollicentur:  et  quidem  quum  spe 
sum  maxima,  turn  maiore  etiam  animo,  [speio  su 
periores  fore  nos :  confi.do  animo,]  ut  in  hac  republica 
ne  casum  quidem  ullum  pertimescam :  sed  tamen  res 
sic  se  habet.  Si  diem  nobis  Clodius  dixent,  tota  Ita¬ 
lia  concurret,  ut  multiplicata  gloria  discedamus:  sin 
autem  vi  agere  conabitur ,  spero  fore ,  studns  non  so¬ 
lum  amicorum ,  sed  etiam  alienorum  ,  ut  vi  resista- 
mus.  Omnes  et  se  et  suos  liberos ,  amicos  chentes, 
libertos,  servos,  pecunias  denique  suas  pollicentur. 
Nostra  antiqua  manus  bonorum  ardet  studio  nos  n  " 
que  amore.  Si  qui  antea  aut  aliemores  fuerant  ,  aut 
lan^uidiores,  nunc  horum  regum  odio  se  cum  boms 
comungunt.  Pompeius  omnia  pollicetur  et  Caesai . 
quibus  ego  ita  credo,  ut  nihil  de  mea  comparatione 
deminuam.  Tribuni  plebis  designati  sunt  nobis  ami¬ 
ci.  Consules  se  optime  ostendunt.  Praetores  babe 

mus  amicissimos  et  acerrimos  cives,  Donntium,  Nigi- 
dium  ,  Memmium,  Lentulum;  bonos  etiam  alios:  sed 
hos  sino’ulares.  Quare  magnum  fac  ammum  habeas 
et  speni  bonam.  De  singulis  tamen  rebus,  quae  quo- 
tidie  gerantur,  faciam  te  crcbro  certiorem. 


Ill  1RG  Quintu  lie  pueris  sine  epistola  missis  se  excusat, 
([ueritiir  lie  exsilio,  pro  oblatis  facultatilms  gratias  agit,  .nonet 

tie  quorumdam  fnle,  suosque  commendat. 

(Pisone,  Gablnio  coss.  696.) 

M.  CICERO  S.  D.  Q.  FRATRI. 

1.  Mi  frater,  mi  frater,  mi  frater,  tune  id  veritus 
es  no  ego  iracundia  aliqua  adductus  pueros  ad  te  sine 
litteris  miserim?  aut  etiam  ne  te  videre  noluenm? 
E"o  tibi  irascerer?  tibi  ego  possem  irasci .  Scilicet. 
Tu  enim  me  afflixisti:  tui  me  inimici,  tua  me  invidia, 

ac  non  ego  te  misere  perdidi.  Meus  ille  laudatus 
consulatus  mihi  te,  liberos,  patriam,  fortunas,  tibi 
velim  ne  quid  eripuerit,  praeter  unum  me.  Sed  certe 
a  te  mihi  omnia  semper  honesta  et  iucunda  cecide- 
runt;  a  me  tibi  luctus  meae  calamitatis,  metus  tuae, 
desiderium ,  maeror,  solitudo.  Ego  te  videre  nolue- 
rim?  Immo  vero  me  a  te  videri  nolui.  Non  enim  vi- 
disses  fratrem  tuum:  non  eum,  quern  reliqueras:  non 
eum,  quern  noras :  non  eum,  quern  flens  flentem,  pro- 
sequentem  proficiscens  dimiseras :  ne  vestigium  qui¬ 
dem  eius ,  nec  simulacrum ;  sed  quamdam  effigiem 
spirantis  mortui.  Atque  utinam  me  mortuum  prius 
vidisses  aut  audisses!  utinam  te  non  solum  vitae,  sed 
etiam  dignitatis  meae  superstitem  reliquissem!  2. 
Sed  testor  omnes  deos ,  me  hac  una  voce  a  morte  esse 
revocatum ,  quod  omnes  in  mea  vita  partem  aliquam 
tuae  vitae  repositam  esse  dicebant.  Quare  peccavi 
scelerateque  feci.  Nam  si  occidissem,  mors  ipsa 
meam  pietatem  amoremque  in  te  facile  defenderet. 
Nunc  commisi ,  ut  vivo  me  careres ,  vivo  me  aliis  in- 
digeres;  mea  vox  in  domesticis  periculis  potissimum 
occideret,  quae  saepe  alienissimis  praesidio  fuisset. 
Nam  quod  ad  te  pueri  sine  litteris  venerunt;  quoniam 
vides  non  fuisse  iracundiam  caussam  *,  certe  pigritia 
fuit,  et  quaedam  infinita  vis  lacrimarum  et  dolorum. 
3.  Haec  ipsa  me  quo  fletu  putas  scripsisse?  Eodem, 
quo  te  legere  certo  scio.  An  ego  possum  aut  non  co- 
gitare  aliquando  de  te,  aut  umquam  sine  lacrimis  co- 
gitare?  Quum  dnim  te  desidero ,  fratrem  solum  desi- 
dero?  Ego  vero  suavitate  prope  aequalem,  obsequio 
filium,  consilio  parentem.  Quid  mihi  sine  te  um¬ 
quam  aut  tibi  sine  me  iucundum  fuit?  Quid,  quod  eo¬ 
dem  tempore  desidero  filiam?  qua  pietate,  qua  mode- 
stia,  quo  ingenio?  effigiem  oris,  sermonis,  animi  mei? 
Quid  filium  venustissimum  mihique  dulcissimum? 
quern  ego  ferus  ac  ferreus  e  complexu  dimisi  meo,  sa- 
pientiorem  puerum  quam  vellem.  Sentiebat  enim 
miser  iam,  quid  ageretur.  Quid  vero  tuum  filium? 
quid  imaginem  tuam ,  quam  meus  Cicero  et  amabat, 
ut  fratrem,  et  iam,  ut  maiorem  fratrem,  verebatur? 
Quid?  quod  mulierem  miserrimam,  fidelissimam  con- 
iugem,  me  prosequi  non  sum  passus ,  utesset,  quae 
reliquias  communis  calamitatis,  communes  liberos, 
tueretur?  4.  Sed  tamen,  quoquo  modo  potui,  scripsi, 
et  dedi  litteras  ad  tePhilogono,  liberto  tuo,  quas  credo 
tibi  postea  redditas  esse :  in  quibus  idem  te  hortor  et 
rogo ,  quod  pueri  tibi  verbis  meis  nuntiarunt ,  ut  Ro- 
mam  protinus  pergas  et  properes.  Primum  enim  te 
praesidio  esse  volui,  si  qui  essent  inimici,  quorum 
crudelitas  nondum  esset  nostra  calamitate  satiata. 
Demde  congressus  nostri  lamentationem  pertimui: 
digressum  vero  non  tulissem:  atque  etiam  idipsum, 
quod  tu  scribis,  metuebam,  ne  a  me  distrahi  non  pos¬ 
ses.  His  de  caussis  hoc  maximum  malum,  quod  te 
non  vidi,  quo  nihil  amantissimis  et  coniunctissimis 
fratribusacerbiusacmiserius  videtur  accidere  potuis- 
se,  minus  acerhum,  minus  miserum  fuit,  quam  fuis¬ 
set  quum  congressio,  turn  vero  digressio  nostra.  5. 
Nunc,  si  potes,  id  quod  ego,  qui  fortis  tibi  semper  vi- 
debar,  non  possum,  erige  te  et  confirma,  si  qua  sub- 
eunda  dimicatio  erit.  Spero,  si  quid  mea  spes  habet 
auctoritatis,  tibi  et  integritatem  tuam,  et  amorem  in  te 
civitatis,  et  aliquid  etiam  misericordiam  nostri  prae- 
sidii  laturam.  Sin  eris  ab  isto  periculo  vacuus :  ages 
scilicet,  si  quid  agi  posse  de  nobis  putabis.  De  quo 
scribunt  ad  me  quidem  multi  multa ,  et  se  sperare  de- 
monstrant:  sed  ego,  quid  sperem,  non  dispicio,  quum 


inimici  plurimum  valeant,  amici  partim  deseruerint 
me,  partim  etiam  prodiderint:  qui  in  meo  reditu  for- 
tasse  reprehensionem  sui  sceleris  pertimescant.  Sed 
ista  qualia  sint,  tu  velim  perspicias  mihique  declares. 
Ego  tamen,  quamdiu  tibi  opus  erit,  si  quidpericuli 
subeundum  videbis,  vivam.  Diutius  in  hac  vita  esse 
non  possum.  Neque  enim  tantum  virium  habet  ullo 
aut  prudentia  aut  doctrina ,  ut  tantum  dolorem  possit 
sustinere.  6.  Scio  fuisse  et  honestius  moriendi  tern- 
pus,  et  utilius,  sed  non  hoc  solum,  multa  alia  praeter- 
misi:  quae  si  queri  velim  praeterita,  nihil  agam,  nisi 
utaugeam  dolorem  tuum,  indicem  stultitiam  meam. 
Hlud  quidem  nec  faciendum  est,  nec  fieri  potest,  me 
diutius,  quam  aut  tuum  tempus  aut  firma  spes  postti- 
labit,  in  tarn  misera  tamque  turpi  vita  commorari,  ut, 
qui  modo  fratre  fuerim ,  liberis ,  coniuge ,  copiis ,  ge- 
nere  ipso  pecuniae  beatissimus,  dignitate,  auctoritate, 
existimatione,  gratia  non  inferior,  quam  qui  umquam 
fuerunt  amplissimi :  is  nunc ,  in  hac  tam  afflicta  per- 
ditaque  fortuna,  neque  me  neque  meos  lugere  diutius 
possim.  7.  Quare  quid  ad  me  scripsisti  de  permu- 
tatione?  quasi  vero  nunc  me  non  tuae  facultates  susti- 
neant.  Qua  in  re  ipsa  video  miser  et  sentio,  quid  sce¬ 
leris  admiserim,  quum  de  visceribus  tuis  et  filii  tui 
satisfacturus  sis,  quibus  debes:  ego,  acceptam  exae- 
rario  pecuniam  tuo  nomine,  frustra  dissiparim. 
Sed  tamen  et  M.  Antonio,  quantum  tu  scripseras,  et 
Caepioni  tantumdem  solutum  est:  mihi  ad  id,  quod 
cogito ,  hoc ,  quod  habeo ,  satis  est.  Sive  enim  resti- 
tuimur  sive  desperamur,  nihil  amplius  opus  est.  Tu, 
si  forte  quid  erit  molestiae,  te  ad  Crassum  et  ad  Cali- 
dium  conferas,  censeo.  8.  Quantum  Hortensio  cre- 
dendumsit,  nescio.  Me  summa  simulatione  amoris 
summaque  assiduitate  quotidiana  sceleratissime  insi- 
diosissimeque  tractavit,  adiuncto  quoque  Arrio:  quo¬ 
rum  ego  consiliis,  promissis,  praeceptis  destitutus, 
in  hanc  calamitatem  incidi.  Sed  haec  occultabis ,  ne 
quid  obsint.  Illud  caveto:  et  eo  puto,  perPomponium 
fovendum  tibi  esse  ipsum  Hortensium,  ne  ille  versus, 
qui  in  te  erat  collatus,  quum  aedilitatem  petebas,  de 
lege  Aurelia,  falso  testimonio  confirmetur.  Nihil 
enim  tam  timeo,  quam  ne,  quum  intelligant  homines, 
quantum  misericordiae  nobis  tuae  preces  et  tua  salus 
allatura  sit,  oppugnent  te  vehementius.  9.  Messa- 
lam  tui  studiosum  esse  arbitror:  Pompeium  etiam  si- 
mulatorem  puto.  Sed  haec  utinam  neexperiare!  quod 
precarer  deos,  nisi  meas  preces  audire  desissent.  Ve- 
rumtamen  precor,  uthis  infinitis  nostris  malis  conten- 
ti  sint :  in  quibus  non  modo  tamen  nullius  inest  pec- 
cati  infamia,  sed  omnis  dolor  est,  quod  optime  factis 
poena  est  maxima  constituta.  10.  Filiam  meam  et 
tuam,  Ciceronemque  nostrum,  quid  ego,  mi  frater,  tibi 
commendem?  Quin  illud  maereo,  quod  tibi  non  mino- 
rem  dolorem  illorum  orbitas  afferet,  quam  mihi.  Sed, 
te  incolumi,  orbi  non  erunt.  Reliqua,  ita  mihi  salus 
aliqua  detur,  potestasque  in  patria  moriendi,  ut  me 
lacrimae  non  sinunt  scribere.  Etiam  Terentiam  ve¬ 
lim  tueare,  mihique  de  omnibus  rebus  rescribas*  Sis 
fortis,  quoad  rei  natura  patietur.  Idibus  Iuniis,  Thes- 
salonicae. 


IV.  ARG.  Dolet  silii  amicorum  fidem  et  consilium  defuig- 
se.  Rogat,  ut,  quam  red i tug  spem  in  novis  triljunis  pi.  hal>ere 
pnsgit,  frater  sibi  aperiat.  (Thessalouicae,  Pisone,  Gabiuio  coss.  696.) 

M.  CICERO  S.  D.  Q.  FRATRI. 

1 .  Amabo  te ,  mi  frater,  ne ,  si  uno  meo  fato  et  tu 
et  omnes  mei  corruistis,  improbitatiet  sceleri  meo  po- 

tius,  quam  imprudentiae  miseriaeque  assignes.  N ii  1- 
lum’est  me  am  peccatum,  nisi  quod  iis  credidi ,  a  qui- 
bus  nefas  putabam  esse  me  decipi,  aut  etiam,  quibus 
ne  id  expedire  quidem  arbitrabar.  Intimus,  proxi 
mus,  familiarissimus  quisque  aut  sibi  pertimuit ,  aut 
mihi  invidit.  Ita  mihi  nihil  misero  praeter  fidem 
amicorum,  cautum  meum  consilium  defuit  .  2.  Q«° 
si  te  satis  innocentia  tua  etmisencordiahominumvin- 
dicat  hoc  tempore  a  molestia:  perspicis  profecto,  ec- 
nuaenam  nobis  spes  salutis  relmquatur.  Nam  me 
Pomponius,  et  Sestius  etPiso  noster  adhuc  Thessalo- 
nicae  retinuerunt,  quum  longius  discedere  propter 
nescio  quos  motus  vetarent.  Verumegomagisexitum, 
illorum  litteris,  quam  spe  certa  exspectabam.  Na 
quidsperem,  potentissimo  immico ,  domination  ob- 
trectatorum ,  infidelibus  amicis ,  plunbus  invidis .  3. 

De  novis  autem  tribunis  plebis  est  die  quidem in  me 
officiosissimus  Sestius,  et,  spero,  Curms  Milo,  ba- 

dius  Fabricius*,  sed  valde  adversante  Clodio:  qui 

etiam  privatus  eadem  manu  potent  conciones  conci- 
tare:  deinde  etiam  intercessor  parabitur.  4.  tlaec 
mihi  proficiscenti  non  proponebantur:  sed  saePe  " 
duo  summa  cum  gloria  dicebar  esse  rediturus.  Q 
tu  i»itur?  inquies.  Quid?  multa  convenerunt,  quae 
mentem  exturbaren,  meam :  aubita  defect, o  rompen. 
alienatio  consulum ,  etiam  praetorum ,  timor  publi 
canorum  arma.  Lacrimae  meorum  me  ad  mortem 
ire  prohibuerunt:  quod  certe  et  ad  honestatem  et 
ad  effugiendos  intolerabiles  dolores  fuit  aptissimu  . 
Sed  de  hoc  scripsi  ad  te  in  ea  epistola,  quam  Phae 
thonti  dedi.  Nunc  tu,  quoniam  in  tantum  luctum 
et  laborem  detrusus  es,  quantum  nemo  umquam .  si 
relevare  potes  communem  casum  misencordia  homi- 
num  scilicet  incredibile  quiddam  assequens:  sin 
plane  occidimus,  (me  miserum!)  ego  omnibus  meis 
exitio  fuero,  quibus  ante  dedecori  non  eram.  5  Sed 
tu  ut  ante  ad  te  scripsi,  perspice  rem  et  pertenta 
et  ’ad  me,  ut  tempora  nostra,  non  ut  amor  tuusfert, 
vere  perscribe.  Ego  vitam,  quoad  putabo  tua  inter- 
esse  aut  ad  spem  servandam  esse,  retinebo.  Tu  no 
bis  amicissimum  Sestium  cognosces :  credo  tuacaus- 
sa  velle  Lentulum,  qui  erit  consul.  Quamquam  sun 
facta  verbis  difficiliora.  Tu  et  quid  opus  sit,  et  quid 
ML  •  Omniao  si  ,„am  solitudmem  commu- 
nemque  calamitatem  nemo  despexent.  aut  per  t 
rnnfo-i  aliquid,  aut  nullo  modo  potent.  Sin  te  quo 
Te  taimici  «kare  cocperint,  ne  cessaris.  Non  en.rn 
oladiis  mecum,  sed  litibus  agetur.  Verumhaecab 
tint  velim.  Te  oro,  ut  ad  me  de  omnibus  rebus  sen- 
bas  et  in  me  animi  potius  aut  consilii  putes  minus 
esse,  quam  antea,  amoris  vero  et  officii  non  minus. 


M.  CICERO  S.  D.  Q.  FRATRI. 

\  Epistolam,  quam  legisti,  mane  dederam.  Sed 
fecit  humaniter  Licinius,  quod  ad  me,  misso  sena  u 
vesperi  venit,  ut,  si  quid  esset  actum,  ad  te,  si  m 
videretur,  perscriberem.  Senatus  fuit  frequentio  , 
quam  putabamus  esse  posse  menseDecembn 
festos  Consulares  nos  fuimus  et  duo  consu1^ ' 
si^nati,  P.  Servilius,  M.  Lucullus,  Lepidus,  Yolca 
tius ,  Glabrio ,  praetores.  Sane  frequentes  fuimus  : 
omnino  ad  ducentos.  Commorat  exspectationem  Lu 
nus  Egit  caussam  agri  Campani  sane  accurate.  Au- 
ditus  est  magno  silentio.  Materiam  rei  non  ignoras 
Nihil  ex  nostris  actionibus  praetermisit  buerun 
nonnulli  aculei  in  C.  Caesarem,  contumeliae  in  Gel 
bum ,  expostulationes  cum  absente  Pompeio.  Caus 
sa  sero  perorata,  sententias  se  rogaturum  negav.t, 
ne  quod  onus  simultatis  nobis  imponeret.  fax  supe 

riorum  temporum  conviciis,  et  ex  praesei ^ 

I  AKG  Fratri  turn  in  Sardinia  degenti  scribit,  quid  i 

senatu  sit  actum  ,  referente  primum  Lnpo  de  le«6 

„ua  agrum  Campanum  plebi  Homanae  drv.dendum  censuerat 

deinde  Hacilio  de  iudiciis,  ntrum  ante,  an  vero  post  aed.be. 
comitia  babenda  sint.  (Romae,  Lcntulo,  Melello  com.  697.; 


riorum  temporum  —  r  . 

quid  senatus  sentiret,  se  mtelligere  dixit.  Ilbcocoe 
pit  dimittere.  Turn  Marcellinus,  noli,  mquxt,  ex  ta- 
citurnitate  nostra,  Lupe,  quid  aut  probemus  hoc  tem¬ 
pore  aut  improbemus,  iudicare.  Ego,  quod  ad  m 
attinet,  idemque  arbitror  ceteros,  idcirco  taceo,  quod 
non  existimo,  quum  Pompeius  absit,  caussam  agn 
Campani  agi  convemre.  Turn  llle,  se  senatum 
-aviF  tenere.  2.  Racilius  surrexit,  et  de  mdiciis  re- 
Ferre  coepit.  Marcellinum  quidem  primum  rogavi  . 

Is  quum  graviter  de  Clodiams  incendiis,  trucidationi- 
bus”  lapfdationibus  questus  esset  sentent, am  dmt. 

1  ut  ipse  ludices  per  praetorem  urbanum  sortiretur, 
iudicum  sortitione  facta,  comitia  haberentur.  qui 

indicia  impedivisset,  eum  contra  rempublicam  esse 

facturum.  Approbata  valde  sententia,  C.  Cato  contra 
d?xU  et  Cassius  maxima  acclamatione  senatus  quum 
comitia  iudiciis  anteferret.  Philippus  assensitLen- 
tulo  3 .  Postea  Racilius  de  pnvatis  me  primum  sen- 
tentiam  rogavit.  Multa  feci  verba  de  toto  furore  la 
trocinioque  P.Clodii:  eum,  tamquam  reum,  accusa- 
vi  muUis  et  secundis  admurmuratiombus  cuncti  se¬ 
natus  Orationem  meam  collaudavit  satis  mult 
verbis  non  mehercule  indiserte,  Yetus  Antistius. 
isque  iudiciorum  caussam  suscepit,  antiquissimamque 
se’habiturum  dixit.  Ibatur  iu  earn  Tu“ 

Clodius  rogatus,  diem  dicendo  eximere  coepit.  b  ure 
bat  a  Racilio  se  contumaciter  inurbaneque  vexatuni. 
Deinde  eius  operae  repente  a  Graecostasi  et  gra  i  us 
clamorem  satis  magnum  sustulerunt,  opinor  in  Q. 
Sextilium  etamicosMilonis  incitatae.  Eometuimecto, 
repente  magna  querimonia  omnium,  discessimus. 
HaPbes  act^unius  diei.  Reliqua,  ut  arbitror  m  men¬ 
sem  lanuarium  reiicientur.  De  tnbums  plebis  lon^ 
optimum  Racilium  habemus.  Videtur  etiam  Anti¬ 
stius  amicus  nobis  fore.  Nam  Plancius  totus  nostei 
est  Fac,  si  me  amas,  ut  considerate  dihgenterque 
naviges  de  mense  Decembri. 

,1  4  R  G.  Respondet  de  Lentuli  et  Ses.i  non.inibus  exi- 

gendis  et  l*omponiani»  inde  disB»\vendi8,  de  Cutleonis  auctione 
de  fratri*  aedif.catione,  de  Clodii  aedilitatr*  exapectatione  de 
caulsa  l’tolemaei  regis  reducendi;  ut  frater  quam  pnn.nm  e  Sar¬ 
dinia  redeat.  rogat.  (Ron.ae,  Mto  ccUino,  PbiUppo  coSS.  098.) 

MARCUS  Q.  FRATRI  S. 

1  Non  occupatione,  qua  eram  sane  lmpeditus, 
sed  parvula  lippitudine  adductus  sum ,  ut  dictarem 
hanc  epistolam  et  non,  ut  ad  te  soleo,  ipse  senberem. 
Et  primum  me  tibi  excuso  in  eo  ipso,  in  quote  accuso. 
MePenim  adhuc  nemo  rogavit,  nura  quid  inSardiniam 

vellem :  te  puto  saepe  habere,  qui,  num  quid  Romam 
velis,  quaerant.  Quod  ad  me  Lentuli  et  Sesti  nomine 
scripsisti,  locutus  sum  cum  Cincio.  Quoquo  modo 
res  se  habet,  non  est  facillima,  sed  habet  profecto 
quiddam  Sardinia  appositum  ad  recordationem  prae- 
teritae  memoriae.  Nam,  ut  ille  Gracchus  augur, 
posteaquam  in  istam  provinciam  venit,  recordatus 
est,  quid  sibi,  in  campo  Martio  comitia  consul  urn  ha- 
benti,  contra  auspicia  accidisset:  sic  tu  mihi  videris 
in  Sardinia  de  forma  Nusiana  et  de  hominibus  Pom- 
ponianis  in  otio  recogitasse.  Sed  ego  adhuc  emi nihil. 
Culleonis  auctio  facta  est.  Tusculano  emptor  nemo 
fuit.  Si  conditio  valde  bona  fuerit,  fortasse  non  omit- 
tam.  2.  De  aedificatione  tua  Cyrum  urgere  non  cesso. 
Spero  eum  in  officio  fore.  Sed  omnia  sunt  tardiora, 
propter  furiosae  aedilitatis  exspectationem.  Nam 
comitia  sine  mora  futura  videntur.  Edicta  sunt  a.  d. 
xi.  Kal.  Febr.  Te  tamen  sollicitum  esse  nolo.  Omne 
genus  a  nobis  cautionis  adhibebitur.  3.  De  rege 
Alexandrino  factum  est  senatus  consultum,  cum  inifl- 
titudine  eum  reduci,  periculosum  reipublicae  videri. 
Reliqua  quum  esset  in  senatu  contentio,  Lentulusne 
an  Pompeius  reduceret;  obtinere  caussam  Lentulus 
videbatur.  In  ea  nos  et  officio  erga  Lentulum  miri- 
fice,  et  voluntati  Pompeii  praeclare  satisfecimus.  Sed 
pei  obtrectatores  Lentuli  res  calumnia  extracta  est 
Consecuti  sunt  dies  comitiales,  per  quos  senatus  ha- 
beri  non  poterat.  Quid  futurum  sit  latrocinio  tribu- 
norum,  non  divino  :  sed  tamen  suspicor,  per  vim  ro— 
gationem  Caninium  perlaturum.  In  ea  re  Pompeius 
quid  velit,  nondispicio.  Familiareseiusquidcupiant, 
omnes  vident.  Creditores  vero  regis,  aperte  pecu- 
nias  suppeditant  contra  Lentulum.  Sine  dubio  res  a 
Lentulo  remota  videtur  esse,  cum  magno  meo  dolore. 
Quamquam  multa  fecit,  quare,  si  fas  esset,  iure  ei 
suceensere  possemus.  Tu,  si  ita  expedit,  velim 
quam  primum  bona  et  certa  tempestate  conscendasad 
meque  venias.  Innumerabiles  enim  res  sunt,  in  qui- 
bus  te  quotidie  in  omni  genere  desiderem.  Tui  no- 
strique  valent,  xvi.  Kal.  Febr. 

III.  A  KG.  De  Milonis  a  Clodio  de  vi  accusati  iudlcio,  de 
actis  in  senatu ,  de  Sestio  Ms  accusato,  de  oratione  sua  pro 
Bestia  habit  a,  de  rebus  domesticis. 

(Romae,  MarcellinOjPhilippo  t  oss.  698.) 

M.  CICERO  S.  D.  Q.  FRATRI. 

\ .  Scripsi  ad  te  antea  superiora :  nunc  cognosce, 
postea  quae  sint  acta.  A  Kal.  Febr.  legationes  in  Idus 
Febr.  reiiciebantur.  Eo  die  res  confecta  non  est. 

A.  d.  iv.  Non.  Febr.  Milo  adfuit.  Ei  Pompeius  ad- 
vocatus  venit.  Dixit  Marcellus,  a  me  rogatus.  Hone- 
ste  discessimus.  Producta  dies  est  in  iv.  Id.  Febr. 
Interim  reiectis  legationibus  in  Idus,  referebatur  de 
provinciis  quaestorum  et  de  ornandis  praetoribus. 

res,  multis  querelis  de  republica  interponendis, 
nulla  tiansacta  est.  Cato  legem  promulgavit  de  im- 
perio  Lentuli  abrogando.  Vestitum  filius  mutavit 
2.  A.  d.  vui.  Id.  Febr.  Milo  adfuit.  Dixit  Pompeius 
sive  voluit:  nam,  utsurrexit,  operae  Clodianae  cla- 
morem  sustulerunt :  idque  ei  perpetua  oratione  con- 
tigit,  non  modo  ut  acclamatione,  sedutconvicioetma- 
ledictis  impediretur.  Qui  ut  peroravit:  nam  in  eo 
sane  fortis  fuit:  non  est  deterritus,  dixit  omnia :  at- 
que  interdum  etiam  silentio:  cum  auctoritate  pere«e- 
rat:  sed  ut  peroravit,  surrexit  Clodius.  Ei  tantus 
clamor  a  nostris ,  (placuerat  enim  referre  gratiam,)  ut 
neque  mente  neque  lingua  neque  ore  consisteret.  Ea 


res  acta  est,  quum  H.  vi.  vix  Pompeius perorasset,  us¬ 
que  ad  H.  vui.,  quum  omnia  maledicta,  versus  etiam 
obscenissimi  in  Clodium  et  Clodiam  dicerentur.  Ille 
furens  et  exsanguis  interrogabat  suos,  in  clamore 
ipso,  quis  esset,  qui  plebem  fame  necaret.  Respon- 
debant  operae,  Pompeius.  Quis  Alexandriam  ire 
cuperet.  Bespondebant,  Pompeius.  Quern  ire  vel- 
lent.  Respondebant,  Crassum.  Is  aderat  turn ,  Mi- 
l°ni  animo  non  amico.  H.  fere  ix.,  quasi  signo  dato, 
Clodiani  nostros  consputare  coeperunt.  Exarsit  do¬ 
lor.  Urgere  illi,  ut  loco  nos  moverent.  Factus  est 
a  nostris  impetus :  fuga  operarum.  Eiectus  de  rostris 
Clodius :  ac  nos  quoque  turn  fugimus,  ne  quid  in  tur- 
ba.  Senatus  vocatus  in  curiam :  Pompeius  domum. 
Neque  ego  tamen  in  senatum ,  ne  aut  de  tantis  rebus 
tacerem,  aut  in  Pompeio  defendendo  (nam  is  carpeba- 
tur  a  Bibulo,  Curione,  Favonio,  Servilio  filio,)  animos 
bonorum  virorum  offenderem.  Res  in  posterum  dila- 
ta  est.  Clodius  in  Quirinalia  produxit  diem.  3.  A. 
d.  vi.  Id.  Febr.  senatus  ad  Apollinis  fuit,  ut  Pom¬ 
peius  adesset.  Acta  res  est  graviter  a  Pompeio.  Eo 
die  nihil perfectum  est.  A.  d.  v.  Id.  ad  Apollinissena- 
tus  consultum  factum  est,  ea,  quaefactaessenta. 

D.  VIII.  ID.,  CONTRA  REMPUBLICAM  ESSE  FACTA. 

Eo  die  Cato  est  vehementer  in  Pompeium  invectus, 
et  eum  oratione  perpetua  tamquam  reum  accusa- 
vit.  De  me  multa,  me  invito,  cum  mea  summa  laude 
dixit.  Quum  illius  in  me  perfidiam  increparet,  au- 
ditus  est  magno  silentio  malevolorum.  Respondit 
ei  vehementer  Pompeius  Crassumque  descripsit :  di- 
xitque  aperte,  se  munitiorem  ad  custodiendam  vitam 
suam  fore,  quam  Africanus  fuisset;  quern  C.  Carbo 
interemisset.  4.  Itaque  magnae  mihi  res  iam  moveri 
videbantur.  Nam  Pompeius  haec  intelligit,  nobis- 
cumque  communicat,  insidias  vitae  suae  fieri :  C.  Ca- 
tonem  a  Crasso  sustentari :  Clodio  pecuniam  suppe- 
ditari:  utrumque  et  ab  eo,  et  a  Curione,  Bibulo  cete- 
risque  suis  obtrectatoribus  confirmari:  vehementer 
esse  providendum,  ne  opprimatur,  concionario  illo 
populo  a  se  prope  alienato,  nobilitate  inimica,  non  ae¬ 
quo  senatu ,  iuventute  improba.  Itaque  se  comparat, 
homines  ex  agris  arcessit.  Operas  autem  suas  Clo¬ 
dius  confirmat.  Manus  ad  Quirinalia  paratur:  in  eo 
multo  sumus  superiores  ipsius  copiis.  Sed  ma»na 
manus  ex  Piceno  et  Gallia  exspectatur,  ut  etiam  Ca- 
tonis  rogationibus  de  Milone  et  Lentulo  resistamus. 

5.  A.  d.  iv.  Id.  Febr.  Sestius  ab  indice  Cn.  Nerio, 
Pupinia  de  ambitu  est  postulatus,  et  eodem  die  a 
quodam  M.  Tullio  de  vi.  Is  erat  aeger.  Domum  (ut 
debuimus)  ad  eum  statim  venimus,  eique  nos  totos 
tradidimus :  idque  fecimus  praeter  hominum  opinio- 
nem  ,  qui  nos  ei  iure  suceensere  putabant;  ut  huma- 
nissimi,  gratissimique  et  ipsi  et  omnibus  videremur: 
itaque  faciemus.  Sed  idem  Nerius  index  edidit  ad 
allegatos ,  Cn.  Lentulum  Vacciam  et  C.  Cornelium. 
Eodem  die  senatus  consultum  factum  est,  ut  sodali- 


TATES  DECURIATIQUE  D1SCEDERENT.'  LEXQUE  DE 
IIS  FERRE  TUR ,  UT,  QUI  NON  DISCESSISSENT  EA 
POENA,  QUAE  EST  DE  VI,  TENERENTUR.  6.  A.  d.  III. 

Id.  dixi  pro  Bestia  de  ambitu  apud  praetorem  Cn.  Do- 
mitium  in  foro  medio  maximo  conventu :  incidique 
in  eum  locum  in  dicendo,  quum  Sextius,  multis  in 
templo  Castoris  vulneribus  acceptis,  subsidio  Bestiae 
servatus  esset.  Hie  nQou)'>iovofirl(j<tfirlv  quiddam 
Evxaigus  de  his,  quae  in  Sestium  apparabanturcrimi- 
na,  et  eum  ornavi  veris  laudibus,  magno  assensu  om¬ 
nium.  Res  homini  fuit  vehementer  grata.  Quae  tibi 

eo  scribo,  quod  me  de  retinenda  Sestii  gratia  litteris 
saepe  monuisti.  7 .  Prid.  Id.  haec  scripsi  ante  lucem. 

Eo  die  apud  Pomponium  in  eius  nuptiis  eram  caena- 
turus.  Cetera  sunt  in  rebus  nostris  huiusmodi  (ut  tu 
mihi  fere  diffidenti  praedicabas)  plena  dignitatis  et 
gratiae :  quae  quidem  tua,  mi  frater,  prudentia,  pati- 
entia,  virtute,  pietate,  suavitate  etiam  ,  tibi  mihique 
sunt  restituta.  Domus  tibi  ad  lucum  Pisonis  Licinia- 
na  conducta  est.  Sed,  ut  spero,  paucis  mensibus  post 
Kalend.  Quint,  in  tuam  commigrabis.  Tuam  in  La- 
rinis  mundi  habitatores  Lamiae  conduxerunt.  A  te 
post  illam  Olbiensem  epistolam  nullas  litteras  accepi. 
Quid  agas  et  utte  oblectes,  scire  cupio,  maximeque 
teipsum  videre  quamprimum.  Cura,  mi  frater,  ut 
valeas :  et  quamquam  est  liiems ,  tamen  Sardinian! 
istam  esse  cogites.  xv.  Kalend.  Mart. 

IV.  AHG.  De  Sestio  al.solnto,  de  Vatinio  vexato ,  lie  filii 
studiis,  de  suae  et  fiatevnae  domus  aedilieatione,  de  TulliaCras- 
sipedi  despondenda.  (Romae,  Ma.cellino,  Pliilippo  coss.  798.) 

M.  CICERO  Q.  FRATRI  S. 

1 .  Sestius  noster  absolutus  est  a.  d.  iv.  Id.  Mart. ; 
et,  quod  vehementer  interfuit  reipublicae,  nullam  vi- 
deri  in  eiusmodi  caussa  dissensionem  esse,  omnibus 
sententiis  absolutus  est.  Illud,  quod  tibi  saepe  curae 
esse  intellexeram,  ne  cui  iniquo  relinqueremus  vitu- 
perandi  locum,  qui  nos  ingratos  esse  diceret,  nisi  ll- 
lius  perversitatem  quibusdam  in  rebus  quam  huma- 
nissime  ferremus :  scito  hoc  nos  in  eo  iudicio  conse- 
cutos  esse,  ut  omnium  gratissimi  iudicaremur.  Nam 
in  defendendo  moroso  homine  cumulatissime  satis- 
fecimus,  et  (id  quod  ille  maxime  cupiebat)  Vatimum, 
a  quo  pal  am  oppugnabatur,  arbitratu  nostro  concidi- 
mus  diis  hominibusque  plaudentibus.  Quin  etiam 
Paullus  noster  quum  testis  productus  esset  in  Ses- 
tium,  confirmavit,  se  nomen  Vatinii  delaturum,  si 
Macer  Licinius  cunctaretur :  et  Macer  a  Sestii  sub- 
selliis  surrexit,  ac  se  ilti  non  defuturum  affirmavi  . 
Quid  quaeris?  homo  petulans  et  audax,  Vatinius,  val- 
de  perturbatus  debilitatusque  discessit.  2.  Quintus 
tuus.  puer  optimus,  eruditur  egregie.  Hoc  nunc  raa- 
gis  animadverto,  quod  Tyranmo  docet  apud  me  Do 
mus  utriusque  nostrum  aedificatur  strenue.  Redem- 
ptori  tuo  dimidium  pecuniae  curavi .  Spero  nos  ante 
hiemem  contubernales  fore.  De  nostra  Tullia,  tui  me- 
hercule  amantissima ,  spero  cum  Crassipede  nos  con- 
fecisse.  Dies  erant  duo,  qui  post  Latinas  babentui 
religiosi;  ceteroqui  *  confectum  erat;  Latiar  erat  ex- 
iturus. 


V.  ARG.  De  pecunia  Pompeio  in  rein  frumentaiiam  itecve- 
ttt-  (te  agro  Campano  quid  in  senatu  actum  sit,  et  de  M.  Funo 
Flacco  de  collegiis  eiecto.  (Romae,  Ma.cellino,  Pliilippo  coss.  698.) 

MARCUS  Q.  FRATRI  S. 

\ .  Dederam  ad  te  litteras  antea,  quibus  erat  scri- 
ptum,  Tulliam  nostram  Crassipedi  prid.  Non.  April, 
esse  desponsatam :  ceteraque  de  republicaprivataque 
perscripseram.  Postea  sunt  haec  acta.  Non.  Apr. 
senatus  consulto  Pompeio  pecunia  decreta  est  in  rem 
frumentariam  ad  H-S  cccc.  Sed  eodem  die  vehe¬ 
menter  actum  de  agro  Campano  clamore  senatus  prope 
concionali.  Acriorem  caussam  inopia  pecuniae  ia- 
ciebat  et  annonae  caritas.  2.  Non  praetermittam  ne 
illud  quidem:  M.  Furium  Flaccum,  equitem  Roma- 
num,  hominem  nequam,  Capitolini  et  Mercunales  de 
collegio  eiecerunt,  praesentem ,  ad  pedes  umus  cu- 
iusque  iacentem.  _ — L- 


vr.  ARfl.  De  filiae  et  Cvassipedis  sponsaliljus,  et  de  fra- 
tris  aedificatione  scribit;  invitat  fratrem,  ut  redeat;  deinde 
quum  alia  quaedam  de  rep.  turn  qualis  sit  LentuU  Marcellini 

cos.  in  coercenclo  Cloilio  opera,  refert. 

(Romae,  Mareellino,  Pliilippo  coss.  698.) 

M.  CICERO  Q.  FRATRI  S. 

\.  A.  d.  viii.  Id.  Apr.  sponsalia  Crassipedi prae- 
bui.  Huic  convivio  puer  optimus,  Quintus  tuus 
meiisque,  quod  perleviter  commotus  fuerat,  defuit: 
a.  d.  vi.  Id.  April,  veni  ad  Quintum,  eumque  vidi 
plane  integrum,  multumque  is  mecum  sermonem  ha- 
buit  et  perhumanum  de  discordiis  mulierum  nostra- 
rUm.  Quid  quaeris?  nihil  festivius.  Pompoma 
autem  etiam  de  te  questa  est.  Sed  haec  coram  age- 
mus.  2.  A  puero  ut  discessi,  in  aream  tuam  veni. 

Res  agebatur  multis  structoribus.  Longihum  re- 
demptorem  cohortatus  sum.  Fidem  mihi  faciebat, 
se  velle  nobis  placere.  Domus  erit  egregia.  Magis 
enim  cerni  iam  poterat,  quam  quantum  exformaiudi- 
cabamus.  Itemque  nostra  celeriter  aedificabatur. 

Eo  die  caenavi  apud  Crassipedem.  Caenatus  in  hor- 
tos  ad  Pompeium  lectica  latus  sum.  Lucceium  con 
venire  non  potueram,  quod  abfuerat.  Yidere  autem 
volebam,  quod  eram  postridieRoma  exiturus,et  quod 
ille  in  Sardiniam  iter  habebat.  Hominem  convem  et 
ab  eo  petivi,  ut  quamprimum  te  nobis  redderet.  Sta- 
tim  dixit.  Erat  autem  iturus  (ut  aiebat)  a.  d.  m.  Id. 
Apr.,  ut  aut  Labrone*,  aut  Pisis  conscenderet.  3.  iu, 
mi  frater,  simul  ut  ille  venerit,  primamnavigationem, 
(dummodo  idonea  tempestas  sit)  ne  omisens.  Afiipt 
laaiav  autem  illam,  quam  tu  soles  dicere,  bono  modo 
desidero,  sic  prorsus,  ut  advenientem  excipiamliben- 
ter,  latentem  etiam  nunc  non  excitem.  Tnbus  locis 
aedifico,  reliqua  reconcinno;  vivo  paullo  liberalius, 
quam  solebam.  Opus  erat,  si  te  haberem,  paulhsper 
fabris  locum  dare.  Sed  et  haec  (ut  spero)  brevi  inter 
nos  communicabimus.  4.  Res  autem  Romanae  sese 
sic  habent.  Consul  est  egregius  Lentulus,  non  mipe- 
diente  collega :  sic,  inquam,  bonus,  ut  mehorem  non 
viderim.  Dies  comitiales  exemit  omnes.  Nam  etiam 
Latinae  instaurantur :  nec  tamen  deerant  supphca- 
tiones.  5.  Sic  legibus  perniciosissimis  obsistitur, 
maxime  Catonis :  cui  tamen  egregie  imposuit  Milo 
noster.  Nam  ille  vindex  gladiatorum  et  bestiano- 
rum  emerat  de  Cosconio  et  Pomponio  bestianos :  nec 
sine  his  armatis  umquam  in  publico  fuera*l. ,Ilos  “le,r® 
non  poterat.  Itaque  vix  tenebat.  SensitMilo.  Dedit 
cuidam  non  familiari  negotium,  qui  sine  suspicione 
emeret  earn  familiam  a  Catone :  quae  simul  atque  ab- 
ducta  est,  Racilius,qui  unus  est  hoc  tempore  tnbunus 
nlebis,  rem  patefecit,  eosque  homines  silu  emptos 
esse  dixit  (sic  enim  placuerat)  et  tabulam  proscripsit, 
SF  familiam  catonianam  venditurum.  In  earn  ta¬ 
bulam  magni  risus  consequebantur.  Nunc  igitur 
Catonem  Lentulus  a  legibus  removit  et  eos,  qui  de 
Caesare  monstra  promulgarunt,  quibus  intercederet 
nemo.  Nam  quod  de  Pompeio  Canmius  agit,  sane- 
quam  refrixit.  Neque  enim  res  probatur,  et  lorn- 
peius  noster  in  amicitia  P.  Lentuli  vituperatur,  et  hei- 
cule  non  est  idem.  Nam  apud  illam  perditissimam 
atque  infimam  faecem  populi  propter  Milonem  sub- 
offendit;  et  boni  multa  ab  eo  desiderant,  multa  re- 
prehendunt.  Marcellinus  autem  hoc  uno  mihi  qui¬ 
dem  non  satisfacit,  quod  eum  nimis  aspere  tractat: 
quamquam  id  senatu  non  invito  facit:  quo  ego  me 
Hbentius  a  curia  et  ab  oinni  parte  reipublicae  subtra- 
ho.  6.  In  iudiciis  ii  sumus,  qui  fuimus.  Domus 

celebratur  ita,  ut  quum  maxime.  Unum  accidit  im- 
prudentia  Milonis  incommode,  de  S.  Clodio*:  quern 
neque  hoc  tempore,  neque  ab  imbecillisaccusatoribus 
mihi  placuit  accusari.  Ei  tres  sententiae  taeterrimae 
in  consilio  defuerunt.  Itaque  hominem  populus  re- 
vocat  et  retrahatur  necesse  est.  Non  enim  ferunt 
homines.  Et  quia,  quum  apud  suos  diceret,  paene 
damnatus  est,  vident  damnatum.  Ea  ipsa  in  re  Pom¬ 
peii  offensio  nobis  obstitit.  Senatorum  enim  urna 
copiose  absolvit,  equitum  adaequavit,  tribuni  aerarii 
condemnarunt.  Sed  hoc  incommodum  consolantur 
quotidianae  damnationes  inimicorum ,  in  quibus  me 
perlubente  Servius  allisus  est,  ceteri  conciduntur. 
C.  Cato  concionatus  est,  comitia  haberi  non  siturum, 
si  sibi  cum  populo  dies  agendi  essent  exempti.  Ap- 
pius  a  Caesare  nondum  redierat.  7.  Tuas  mirifice 
litteras  exspecto:  atque  adhuc  clausum  mare  scio 
fuisse:  sed  quosdam  venisse  tamen  Ostia  dicebant, 
qui  te  unice  laudarent,  plurimique  in  provincia  fieri 
dicerent.  Eosdem  aiebant  nuntiare,  te  prima  navi- 
gatione  transmissurum.  Id  cupio:  et,  quamquam 
teipsum  scilicet  maxime,  tamen  etiam  litteras  tuas 
ante  exspecto.  Mi  frater,  vale. 

VII.  ARG.  M.  Cicero  scribit  de  suo  itinere,  tie  Arcani  aeili- 
ficatione  et  de  exspectatione  Quinti. 

(Antii,  Marcellino,  Pliilippo  cos*.  698.) 

MARCUS  Q.  FRATRI.  S. 

A.  d.  hi.  Id.  April,  ante  lucem  hanc  epistolam 
conscripseram ,  scripseramque  in  itinere,  ut  eo  die 
apud  T.  Titium  in  Anagnino  manerem.  Postridie 
autem  in  Laterio  cogitabam :  inde,  quum  in  Arpinati 
quinque  dies  fuissem,  ire  in  Pompeianum:  rediens 
aspicere  Cumanum,  ut,  quoniam  in  Non.  Maias  Mi- 
loni  dies  prodita  est,  prid.  Non.  Romae  essem,  teque, 
mi  carissime  et  suavissime  frater,  ad  earn  diem  (ut 
sperabam)  viderem.  Aedificationem  Arcani  ad  tuum 
adventum  sustentari  placebat.  Fac,  mi  frater,  ut  va- 
leas  quamprimumque  venias. 

VIII.  A  R  G.  De  supplicatione  Gabinio  negata  et  suo  fratris 
videndi  desiderio.  (Romae,  MarceJlino,  Philippo  cosa.  698.) 

M.  CICERO  S.  D.  Q.  FRATRI. 

1 .  O  litteras  mihi  tuas  iucundissimas ,  exspecta- 
tas,  ac  primo  quidem  cum  desiderio,  nunc  vero  etiam 
cum  timore !  Atque  has  scito  litteras  me  solas  accepis- 
se  post  illas,  quas  tuus  nauta  attulit,  Olbiadatas.  Sed 
cetera  (ut  scribis)  praesenti  sermoni  reserventur. 
Hoc  tamen  non  queo  differre.  Id.  Maiis  senatus  fre- 
quens,  divinus  fuit  in  supplicatione  Gabinio  denegan- 
da.  Adiurat  Procilius  hoc  nemini  accidisse.  Foris 
valde  plauditur.  Mihi  quum  sua  sponte  iucundum, 
turn  iucundius,  quod  me  absente  (est  enim  e'dixyivts 
ludicium)  sine  oppugnatione,  sinegratianostra.  Eram 
Antii.  2.  Quod  Idibus  et  postridie  fuerat  dictum,  de 
agro  Campano  actum  iri,  non  est  actum.  In  haccaus- 
sa  mihi  aqua  haeret.  Sed  plura  quam  constitueram. 
Coram  enim.  Vale,  mi  optime  et  optatissime  frater, 
et  advola .  Idem  te  nostri  rogant  pueri :  illud  scilicet, 
caenabis,  quum  veneris. 

IX.  A  R  G.  Libruni  suum  lie  temporibus  suis  fratri  placuis- 
se  gaudet,  eius  se  negotium  Pompeio  commenilasse  et  de  ambitu 
SC  turn  in  Afranii  sententiam  factum  esse  scribit. 

(Romae,  Pompeio  II.  Crasso  II.  coss.  699.) 

M.  CICERO  S.  D.  Q.  FRATRI. 

I.  Placiturum  tibi  esse  librum  meumsuspicabar : 
tarn  valde  placuisse,  quam  scribis,  valde  gaudeo. 


Quod  me  admones  de  nostra  Urania,  suadesque,  ut 
meminerim  Iovis  orationem,  quae  est  in  extremo  illo 
libro:  ego  vero  memini,  et  ilia  omnia  mihi  magis 
scripsi,  quam  ceteris.  2.  Sed  tamen  postridie,  quam 
tu  es  profectus,  multa  nocte  cum  Vibullio  veni  ad 
Pompeium:  quumque  ego  egissem  de  istis  operibus 
atque  inscriptionibus ,  per  mihi  benigne  respondit: 
magnam  spem  attulit.  Cum  Crasso  se  dixit  loqui 
velle:  mihique,  ut  idem  facerem,  suasit.  Crassum 
consulem  ex  senatu  domum  reduxi:  suscepit  rem: 
dixitque  esse,  quod  Clodius  hoc  tempore  cuperet  per 
se  et  per  Pompeium  consequi :  putare  se,  si  ego  eum 
non  impedirem,  posse  me  adipisci  sine  contentione, 
quod  vellem.  Totum  ei  negotium  permisi  meque  in 
eius  potestate  dixi  fore.  Interfuit  huic  sermoni  P. 
Crassus,  adolescens  nostri  (ut  scis)  studiosissimus. 
Illud  autem,  quod  cupit  Clodius,  est  legatio  aliqua : 
si  minus  per  senatum,  perpopulum  libera,  autByzan- 
tium  aut  ad  Brogitarum  aut  utrumque.  Plena  res 
nummorum.  Quod  ego  non  nimium  laboro ,  etiamsi 
minus  assequor,  quod  volo.  Pompeius  tamen  cum 
Crasso  locutus  est.  Yidentur  negotium  suscepisse. 
Si  perficiunt,  optime:  sin  minus,  ad  nostrum Iovem 
revertamur.  3.  A.  d.  m.  Id.  Maii  senatus  consultum 
est  factum  de  ambitu  in  Afranii  sententiam,  quam  ego 
dixeram ,  quum  tu  adesses ;  sed  magno  cum  gemitu 
senatus.  Consules  non  sunt  persecuti  eorum  senten- 
tias :  qui  Afranio  quum  essent  assensi ,  addiderunt, 
ut  praetores  ita  crearentur ,  ut  dies  lx  privati  essent. 
Eo  die  Catonem  plane  repudiarunt.  Quid  multa? 
tenent  omnia :  idque  ita  omnes  intelligere  volunt. 

X.  ARG.  Respondet  epistolae  Quinti,  qua  se nietuere scri- 
pserat,  ne  fratrem  liUeris  suis  interpellaret. 

(Pompeio  II.  Crasso  II.  coss.  699.) 

MARCUS  Q.  FRATRI  S. 

\ .  Tu  metuis,  ne  me  interpelles?  Primo,  si  in 
isto  essem ,  tu  scis,  quid  sit  interpellare.  An  te  Ate- 
ius?  Mehercule  mihi  docere  videbaris  istius  generis 
humanitatem :  qua  quidem  ego  nihil  utor  abs  te. 
Tu  vero,  ut  me  et  appelles  et  interpelles  et  obloquare 
et  colloquare,  velim.  Quid  enim  mihi  suavius?  Non 
mehercule  quisquam  /l lovaonaxaiao ^  libentius  sua  re- 
centia  poemata  legit,  quam  ego  te  audio  quacumque 
de  re,  publica,  privata,  rustica,  urbana.  Sed  mea  fa¬ 
ctum  est  insulsa  verecundia,  ut  te  proficiscens  non 
tollerem.  Opposuisti  semel  avotvjlXexTov  *  caussam, 
Ciceronis  nostri  valetudinem ;  conticui :  iterum  Ci- 
cerones;  quievi.  2.  Nunc  mihi  iucunditatis  plena 
epistola  hoc  aspersit  molestiae ,  quod  videris ,  ne  mi¬ 
hi  molestus  esses,  veritus  esse  atque  etiam  nunc  vere- 
ri.  Litigarem  tecum,  fas  si  esset:  sed  mehercule 
istuc  si  umquam  suspicatus  ero,  nihil  dicam  aliud, 
nisi  verebor,  ne  quando  ego  tibi,  quum  sum  una,  mo¬ 
lestus  sim.  Video  te  ingemuisse.  Sic  fit,  ei  6 ’  tv  ai'u 
Numquam  enim  dicam,  i'a  naaag.  Marium 
autem  nostrum  in  lecticam  mehercule  coniecissem, 
non  illam  regis  Ptolemaei  Anicianam.  Memini  enim, 
quum  hominem  portarem  ad  Baias,  Neapoli,  octopho- 
ro  Aniciano,  machaerophoris  centum  sequentibus, 
miros  risus  nos  edere,  quum  ille,  ignarus  sui  comita- 
tus,  repente  aperuit  lecticam,  et  paene  ille  timore, 
ego  risu  corrui.  Tunc,  ut  dico,  certe  sustulissem,  ut 
aliquando  subtilitatem  veteris  urbanitatis  et  huma- 
nissimi  sermonis  attingerem.  Sed  hominem  infir- 
mum  in  villam  apertam ,  ac  ne  rudem  quidem  etiam 
nunc,  invitare  nolui.  3.  Hoc  vero  mihi  peculiare  fue- 

rit,  hie  etiam  isto  frui.  Nam  illorum  praediorum 
scito  mihi  vicinum  Marium  lumen  esse.  Apud  Am- 
cium  videbimus  ut  paratum  sit.  Nos  enim  ita  philo- 
lo"i  sumus,  ut  vel  cum  fabris  habitare  possimus. 
Uabemus  hanc  philosopbiam  non  ab  tlymetto ,  sed  ab 
area  [Syra.]  Marius  [et]  valetudine  est  et  natura  lmbe- 
cillior.  4.  De  interpellation  tantum  sumam  a  vobis 
temporis  ad  scribendum ,  quantum  dabitis.  Utinam 
nihil  detis,ut  potius  vestra  iniuria,quam  ignavia  mea 
cessem!  De  republica  nimium  te  laborare  doleo,  et 
meliorem  civem  esse,  quamPhiloctetam,  qui,  accepta 
iniuria,  ilia  spectacula  quaerebat,  quae  tibi  acerba  es¬ 
se  video.  Amabo  te,  advola:  consolabor  te  et  omnem 
abstergebo  dolorem :  et  adduc ,  si  me  amas ,  Marium. 
Sed  adproperate .  Hor tus  domi  est . 

XL.  ARG.  De  libertate  Teneiliis  negata,  tie  lauiUbus  Quin- 

ti  et  tie  Lucretii  ac  Sallustii  carminibus. 

(Domilio,  Ap|>.  Puicbro  cosa.  700.) 

M.  CICERO  S.  D.  Q.  FRATRI. 

\ .  Epistolam  banc  convicio  efflagitarunt  codicilli 
tui  Nam  res  quidem  ipsa  et  is  dies ,  quo  tu  es  pro- 
fectus ,  nihil  mihi  ad  scribendum  argumenti  sane  da- 
bat.  Sed  quemadmodum,  coram  quum  sumus,  sermo 
nobis  deesse  non  solet,  sicepistolae  nostrae  debent  m- 
terdum  balucinari.  2.  Tenediorum  igitur  libertas 
securi  Tenedia  praecisa  est,  quum  eos  praeter  me  et 
Bibulum  et  Calidium  et  Favonium  nemo  defenderet. 
3.  De  te  a  Magnetibus  *  ab  Sipylo  mentio  est  honon- 
fica  facta,  quum  te  unum  dicerent  postulatiomL.  bex- 
tii  Pansae  restitisse.  4.  Reliquis  diebus  si  quid  ent, 
quod  te  scire  opus  sit,  aut  etiamsi  nihil  ent,  tamen 
scribam  quotidie  aliquid.  Pnd  Id.  (Apnb^  nequ 
tibi,  neque  Pomponio  deero.  5.  Lucretii  poemat  , 
scribis,  ita  sunt,  non  multis  luminibus  ingenii,  mul- 
tae  tamen  artis.  Sed  quum  veneris,  vifum  te  putabo, 
si  Sallustii  E mpedoclea  legens:  bominem  non  putabo. 

Yale.  _ _ 


XII.  A  R  G.  De  Commageni  regis  eaussa  a  se  acta  et  de  lit¬ 
ter  a  Caesare  ad  se  missis.  (Domilio,  APP.  Palchro  cos,.  700.) 

MARCUS  Q.  FRATRI  S. 

1  Gaudeo  tibi  iucundas  esse  meas  litteras ,  nec 
tamen  habuissem  scribendi  nunc  quidem  ullumargu- 

mentum,  nisi  tuas  accepissem .  Nam  P^j  ^  ’^uTt 
Appius  senatum  infrequentem  coegisset,  tantum  luit 
frimis,  ut  populi  convicio  coactus  sit  nos  dimittere. 

2  DeCommageno  rege,  quod  rem  totam  dlsc^sseJar“’ 
mirifice  mihi  et  per  se  et  per  Pompomum  blanditur 
Appius.  Videt  enim,  hoc  genere  dicendi  si  utar  in 
ceteris,  Februarium  sterilem  futurum :  eumque  lusi 
iocose  satis,  neque  solum  illud  extorsi  oppidulum, 
quod  erat  positum  inEuphratiZeugmate,  sed  praeter 
ea  togam  sum  eius  praetextam,  quam  erat  adeptus 
Caesare  consule,  magno  hominum  nsu  cavillatus.  3. 
Quod  nos  *vult,  inquam,  renovare  honores  eosdem 
quo  minus  togam  praetextam  quotannis  interpolet, 
decernendum  nihil  censeo.  Yos  autem  homines  no- 

biles  quiBostrenumpraetextatum  non  ferebatis,  t.om 

magenum  feretis?  Genus  vides  et  locum  locju*. 
Mu  Ita  dixi  in  ignobilem  regem:  quibus  totus  est  ex- 
plosus .  Quo  genere  commotus  (ut  dixi)  Appius,  t 
turn  me  amplexatur.  Nihil  est  enim  facibus ,  qua 
reliqua  discutere.  Sed  non  faciam  ut  ilium  offen- 
dam,  ne  imploret  fidem  Iovis  llospitalis,  Grams  omnes 
convocet,  per  quos  mecum  in  gratiam  rednt.  4. 


nompo  satisfaciemus.  De  Caesare  fugerat  me  ad  te 
scribere.  Video  enim,  quas  tu  litteras  exspectans. 

Sed  ille  scripsit  ad  Balbum ,  fasciculum  ilium  episto 
larum  in  quo  fuerat  et  mea  et  Balbi ,  totumsibi  aq 

madUluro  "reddi.um  esse:  «  “  Ve" tTbi  ep 
meam  fuisse  aliquam  epistolam.  Sed  ex  Balbi  ep 

stola  pauca  verba  intellexerat,  ad  quae  rescripsit  hi 
verbis  •  De  Cicerone  video  te  quiddam  scripsisse,  quo 
eoonon  intellexi:  quantum  autem  comectura  conse- 
quebar ,  id  erat  eiusmodi,  ut  magis  optandum  quam 
sperandum  putarem.  5.  Itaque  postea  misi  ad  Cae- 
sarem  eodem  illo  exemplo  litteras  Iocu“au  eml^ 
bus  de  sua  egestate  ne  sis  aspernatus.  Ad  quem 
rescripsi,  nihil  esse,  quod  posthac  arcae  nostrae  fidu- 
cia  conturbaret:  lusique  in  eo  genere  et  familian  er, 
et  cum  dmnitate.  Amor  autem  eius  erga  nos  perfei- 
tur  omnium  nuntiis  singulars.  Et  litterae  qu.dem 
ad  id  quod  exspectas,  fere  cum  tuo  reditu  lungeotur , 
reliqua  singulorum  dierum  scribemus  ad  te,  si  mo 
tabellarios  tu  praebebis.  Quamquam  eiusmodi  fr.,us 
impendebat,  ut  summum  periculum  esset,  ne  App 
suae  aedes  urerentur .  [Vale .] 

XIII.  AUG.  De  reltus  Id.  Febr.  in  senatu  actis ,  de  Calli- 

stliene  ct  Philisto  ln&toncis. 

(Romae,  Douiitio,  App.  P"lcl»ro  coss.  700.) 

M.  CICERO  S.  D.  Q.  FRATRI. 

\  Risi  nivem  atram:  teque  hilari  animo  esse  et 
prompto  ad  iocandum ,  valde  me  iuvat.  De  Pompmo 
assentior  tibi,  vel  tu  potius  mihi.  Nam,  ut  sew,  ia_m- 
pridem  istum  canto  C.aesarem.  Mihi  crede,  in  sinu 
est  neque  ego  discingor.  2.  Cognosce  nunc  Idus. 
Decimus  erat  Caelio  dies.  Domitius  ad  numerumiu- 
dices  non  babuit.  Vereor ,  ne  homo  taeter  et  ferns 
Pola  Servius,  ad  accusationem  veniat  Nam  noste 
Caelius  valde  oppugnatur  a  gente  Clodia.  Certi  m 
est  adhuc :  sed  veremur.  Eodem  igitur  die  Tynis  est 
senatus  datus  frequens :  frequentes  contra  Synaci  pu- 
blicani.  Vehementer  vexatus  Gabmius:  exa_,itati 
tamen  a  Domitio  publicani ,  quod  eum  essentcumequis 
prosecuti.  C.  noster  Lamia  paullo  ferocius,  quum 
Domitius  dixisset,  Vestra  culpa  haec  acciderunt,  eqm- 
tesRomani:  dissolute  enim  iudicatis :  Nos  mdicamus, 
vos  laudatis,  inquit.  Actum  est  eo  die  nihil .  nox  di¬ 
remit  3.  Comitialibus  diebus,  qui  Quirinalia  se- 
quuntur ,  Appius  interpretatur ,  non  lmpedin  se  le^e 
Pupia,  quo  minus  babeat  senatum  et  quod  Gabima 
sanctum^ sit,  etiam  cogi,  «  Kal.  Febr  u^ue  ad  Kab 
Mart,  legatis  senatum  quotidie  dari.  Ita  putantur  de 
trudi  comitia  in  mensem  Martium.  Sed  tamen  his 
comitialibus  tribuni  plebis  de  Gabinio  se  acturos  esse 
dicunt.  Omnia  colligo,  ut  novi  scribam  aliquid  ad  te. 
Sed  ut  vides,  res  me  ipsa  deficit.  4.  Itaque  ad  Calli- 
sthenem  et  adPhilistum  redeo,  in  quibus  te  video  vo- 
lutatum.  Callisthenes  quidem  vulgare  et  notum  ne- 
lotium,  quemadmodum  Graeci  aliquot  loculi  sunt. 
Siculus  ille,  capitalis ,  creber ,  acutus  brevis,  paene 
pusillus  Thucydides,  sed  utros  eius habueris  libios, 
duo  enim  sunt  corpora,)  an  utrosque,  nescio.  Me  ma¬ 
gis  de  Dionysio  delectat.  Ipse  est  enim  veterator  rna- 
onus ,  et  perfamiliaris  Philisto  Dionysius.  Sed  quod 
ascribis,  aggrederisne  ad  histonam?  Me  auctore  po- 
tes  Et  ,  quoniam  tabellarios  submimstras ,  hodierni 
d?ei  res  gestas  Lupercalibus  babebis.  Oblecta  te  cum 
Cicerone  nostro  quam  bellissime. 

XIV.  ARG.  Nuntiat  se  de  Republica  opus  componere: 
Quinto  operam  suam  in  rebus  eius  pollicetur,  M.  Orfium  et  Tre¬ 
batium  commendat.  (Domitio,  App.  Pulchro  coss.  700.) 

MARCUS  Q.  FRATRI  S. 

1 .  Duas  adhuc  a  te  accepi  epistolas :  [quarum]  al¬ 
teram  in  ipso  discessu  nostro,  alteram  Arimino  datam. 
Plures,  quas  scribis  te  dedisse,  non  acceperam.  Ego 
me  in  Cumano  et  Pompeiano,  praeterquam  quod  sine 
te,  ceterum  satis  commode  oblectabam:  et  eram  in 
iisdem  locis  usque  ad  Kal.  Iun.  futurus.  Scribebam 
ilia,  quae  dixeram,  noliTixa:  spissum  sane  opus  et 
operosum:  sed  si  ex  sententia  successerit,  bene  erit 
opera  posita :  sin  minus ,  in  illud  ipsum  mare  deiicie- 
mus,  quod  spectantes  scribimus.  Aggrediemur  alia, 
quoniam  quiescere  non  possumus.  2.  Tua  mandata 
persequar  diligenter  et  adiungendis  hominibusetqui- 
busdam  non  alienandis.  Maximae  mihi  vero  curae 
erit,  ut  Ciceronem  tuum  nostrumque  videam,  scilicet 
quotidie :  sed  inspiciam,  quid  discat ,  quam  saepissi- 
me:  et,  nisi  ille  contemnet,  etiam  magistrum  me  ei 
profitebor :  cuius  reinonnullam  consuetudinem  nactus 
sum  in  hoc  horum  dierum  otio,  Cicerone  nostro  mi- 
nore  perdocendo.  3.  Tu,  quemadmodum  scribis, 
quod  etiamsi  non  scriberes ,  facere  te  diligentissime 
tamen  sciebam,  facies  scilicet,  ut  mea  mandata  dige- 
ras,  persequare,  conficias.  Ego,  quum  Romam  vene- 
ro,  nullum  praetermittam  Caesaris  tabellarium,  cui 
litteras  ad  te  non  dem.  His  diebus  (ignosces)  cui  da- 
rem,  fuit  nemo  ante  hunc  M.  Orfium ,  equitem  Roma¬ 
nian,  nostrum  et  pernecessarium,  et  quod  est  ex  rnu- 
nicipio  Atellano:  quod  scis  esse  in  fide  nostra.  Ita- 
que  eum  tibi  commendo  in  maiorem  modum ,  homi- 
nem  domi  splendidum,  gratiosum  etiam  extra  do- 
mum:  quem  fac  ut  tua  liberalitate  tibi  obliges.  Est 
tribunus  militum  in  exercitu  nostro.  Gratum  homi- 
nem  observantemque  cognosces.  Trebatium  ut  valde 
ames,  vehementer  te  rogo.  Yale. 

XV  a.  ARG.  Caesaris  liberalitatem  Iaudat,  eius  se  studio- 
sissimum  profitetur.  De  eiusdeni  favore  in  Trebatium  et  Cur- 
tium.  De  reip.  statu.  (Romae,  Domitio,  App.  Pulchro  coas.  700.) 

M.  CICERO  S.  D.  Q.  FRATRI. 

I.  A.  d.  iv.  Non.  Iun.,  quo  die  Romam  veni,  ac¬ 
cepi  tuas  litteras,  datas  Placentiae :  deinde  alteras  po- 
stridie,  datas  Laude*  Nonis,  cum  Caesaris  litteris,  re- 
fertis  omni  officio,  diligentia,  suavitate.  Sunt  ista 
quidem  magna,  vel  potius  maxima.  Habent  enim 
vim  magnam  ad  gloriam  et  ad  summam  dignitatem. 
Sed  mihi  crede ,  quem  nosti ,  quod  in  istis  rebus  ego 
plurimi  aestimo,  id  iam  habeo,te  scilicet  primum  tarn 
inservientem  communi  dignitati:  deinde  Caesaris  tan- 
tum  in  me  amorem,  quem  omnibus  his  honoribus, 
quos  me  a  se  exspectare  vult,  antepono.  Litterae  vero 
eius  una  datae  cum  tuis;  quarum  initium  est,  quam 
suavis  ei  tuus  adventus  fuerit,  et  recordatio  veteris 
amoris,  deinde,  se  effecturum,  ut  ego  in  medio  dolore 
ac  desiderio  tui  te,  quum  a  me  abesses,  potissimum 
secum  esse  laetarer:  incredibiliter  delectarunt.  2. 
Quare  facis  tu  quidem  fraterne,  quod  me  hortaris,  sed 
mehercule  currentem  nunc  quidem,  ut  omnia  mea 
studia  in  istum  unum  conferam.  Ego  vero  ardenti 
quidem  studio  hoc  fortasse  efficiam,  quodsaepe  viato- 
ribus,  quum  properant,  evenit,  ut,  si  serins,  quam 
voluerunt,  forte  surrexerint,  properando  etiam  citius, 
quam  si  de  multa  nocte  vigilassent,  perveniant,  quo 
velint:  sic  ego,  quoniam  in  isto  homine  colendo  tarn 
indormivi  diu,  te  mehercule  saepe  excitante,  cursu 


corrigam  tarditatem ,  turn  equis ,  turn  vero  (quoniam 
scribis  poema  ab  eo  nostrum  probari)  quadrigis  poe- 
ticis.  Modo  mihi  date  Britanniam,  quam  pingam  co- 
loribus  tuis  penicillo  meo.  Sed  quid  ago?  quod  mihi 
tempus,  Romae  praesertim,  ut  iste  me  rogat,  manenti, 
vacuum  ostenditur?  Sed  videro.  Fortasse  enim  (ut 
fit)  vincet  tuus  amor  omnes  difficultates.  3.  Treba¬ 
tium  quod  ad  se  miserim,persalse  et  humaniter  etiam 
gratias  mihi  agit.  Negatenim,  in  tanta  multitudine 
eorum ,  qui  una  essent ,  quemquam  fuisse ,  qui  vadi- 
monium  concipere  posset.  M.  Curtio  tribunatum  ab 
eo  petivi,  (nam  Domitius  se  derideri  putasset,  si  esset 
a  me  rogatus :  hoc  enim  est  eius  quotidianum ,  se  ne 
tribunum  militum  quidem  facere :  etiam  in  senatu  lu- 
sit  Appium  collegam ,  propterea  isse  ad  Caesarem ,  ut 
aliquem  tribunatum  auferret:)  sed  in  alterum  annum. 
Id  et  Curtius  ita  volebat.  4.  Tu,  quemadmodum  te 
censes  oportere  esse  in  republica  et  in  nostris  inimi- 
citiis;  ita  et  esse,  et  fore,  auricula  infima  scito  mollio- 
rem.  5.  Res  Romanae  se  sic  habebant.  Erat  non- 
nulla  spes  comitiorum,  sed  incerta :  erat  aliqua  suspi- 
cio  dictaturae ,  ne  ea  quidem  certa :  summum  otium 
forense,  sed  senescentis  magis  civitatis,  quam  acquie- 
scentis.  Sententia  autem  nostra  in  senatu  eiusmodi, 
magis  ut  alii  nobis  assentiantur,  quam  nosmetipsi. 

Toiuv3‘  6  Th'j/dOJv  no/.euog  flgeQj'd&xat. 

XV  b.  ARG.  Fratrem  non  vult  ante  tempus  e  provincia  in 
Urbem  redire :  ac  de  ambitu  iam  admodum  ingravescente  con- 
queritur.  (Romae,  Domitio,  App.  Pulchro  ooss.  700.) 

M.  CICERO  S.  D.  Q.  FRATRI. 

1 .  **CaIamo  et  atramento  temperato,  charta  etiam 
dentata  res  agetur.  Scribis  enim,  te  meas  litteras  suo 
periores  vix  legere  potuisse :  in  quo  nihil  eorum ,  mi 
frater,  fuit,  quae  putas.  Neque  enim  occupatus  eram, 
neque  perturbatus  nec  iratus  alicui:  sed  hoc  faci- 
semper,  ut,  quicumque  calamus  in  manus  meas  ve- 
nerit,  eo  sic  utar,  tamquam  bono.  2.  Verum  attende 
nunc ,  mi  optime  et  suavissime  frater ,  ad  ea  dum  re- 
scribo,  quae  tu  in  hac  eaclem  brevi  epistola  nyotftMx- 
Tixcog  valde  scripsisti.  De  quopetis,  ut  ad  te,  nihil 
occultans,  nihil  dissimulans,  nihil  tibi  indulgens, 
germane  fraterneque  rescribam,  id  est,  utrum  voles,  ut 
dixerimus,  an  ad  expediendum  te,  si  caussa  sit,  com- 
morere:  si,  mi  Quinte,  parva  aliqua  res  esset,  in  qua 
sciscitarere ,  quidvellem:  tamen,  quum  tibi  permis- 
surusessem,  ut  faceres ,  quod  velles;  ego  ipse,  quid 
vellem,  ostenderem.  In  hac  vero  re  hoc  profecto  quae- 
ris,  cuiusmodi  ilium  annum,  quisequitur,  exspectem  : 
plane  aut  tranquillum  nobis,  autcerte  munitissimum : 
quod  quotidie  domus ,  quod  forum ,  quod  theatri  si¬ 
gnifications  declarant,  nec  laborant  *  *,  quod  mea 
conscientia  copiarum  nostrarum,  quod  Caesaris,  quod 
Pompeii  gratiam  tenemus.  Haec  me,  ut  confidam, 
faciunt.  Sin  aliquis  crumpet  amentis  hominis  furor, 
omnia  sunt  ad  eum  frangendum  expedita.  3.  Haec 
ita  sentio,  iudico,  ad  te  explorate  scribo.  Dubitare  te, 
non  assentatorie,  sed  fraterne  veto.  Quare  suavita- 
tis  equidem  nostrae  fruendae  caussa  cuperem  te  ad  id 
tempus  venire,  quod  dixeras:  sed  illud  malo  tamen, 
quod  putas,  magis  etiam;  ilia  [me]  etiam  magni  aesti¬ 
mo  upyilayluv  illam  tuam,  et  exspectationem  debito- 
rum  tuorum.  illud  quidem  sic  habeto,  nihil  nobis 
expeditis,  si  valebimus,  fore  fortunatius.  Parva  sunt, 
quae  desunt,  quo  nostris  quidem  moribus,  et  ea  sunt 
ad  explicandum  expeditissima,  modo  valeamus.  4. 
Ambitus  redit  immanis.  Numquam  fuit  par.  Idib. 

Quint,  fcenus  fait  -  S  -  ex  =  =  coitione  Memmii, 
quam  cum  Domitio  habuit,  Scaurum  ut  yinceret  . 
Messalla  flaccet.  Non  dico  vneQ^ohxcog:  vel  H-»  cen- 
ties  constituunt  in  praerogativa  pronuntiare.  Res  ai 
.let  invidia.  Tribunicii  candidati  compromiserunt, 

H-S  quingenis  in  singulos  apud  M.  Catonem  deposi 
tis,  petere  eius  arbitratu,  ut,  qui  contra  fecisset,  ab  eo 
condemnaretur.  Quae  quidem  coraitia  grahiita  si 
fuerint,  ut  putantur,  plus  unus  Cato  fuent,  q 
omnes  leges  omnesque  iudices. 

XVI  A  H  G.  Scril.it  <le  negotiis  suis  ;  quit!  in  senatu  actum  ; 
quae  indicia  l.al.ita  sint  aut  instent;  n.ateriam  carminis  sc.iben- 
,li,  superata  a  Caesare  Britannia,  fratri  gratulatur  et,  quid  de 

suis  versilms  Caesar  iudicet,  sciscitatur.  ^ 

(Romae,  Domitio,  App.  Pnlcliro  eoss.  700.) 

M.  CICE1VO  S.  D.  Q.  FRATRI. 

\ .  Quum  a  me  litteras  librarii  manu  acceperis, 
ne  paullum  otii  me  habuisse  iudicato,  quum  autem 

mea  paullum.  Sic  enim  habeto ,  numquam  me  a 

caussis  et iudiciis  districtiorem  fuisse,  at<lue  ^.a"” 
tempore  gravissimo  et  calonbus  maximis.  Sed  haec 
(quonianftu  ita  praescribis)ferenda  aunt;  neque com- 
mittendum,  ut  aut  spei,  aut  cogitation!  vestrae  e  o  v 
dear  defuisse:  praesertim  quum,  tametsi  id  J^ctbu 
fuerit,  tamen  ex  hoc  labore  magnam  gratiam  ma 
onamque  dignitatem  sim  collecturus.  itaque, ut  tibi 
placet^  damus  operam,  ne  cuius  ammum  offendamu  , 
atque  ut  etiam  ab  his  ipsis ,  qui  nos  cum  Caesare  tan 
coniunctos  dolent,  diligamur,  ab  aequis  vero  a 
etiam  a  propensis  in  hanc  partem,  vehementeretcoU 
mur  et  amemur.  2.  De  ambitu  quum  atrocissime 
agerelur  in  senatu  multos  dies,  quod  taeranM 
sf  candidati  consulares,  ut  non  esset  ferendum .  in  se 
natu  non  fui.  Statui  ad  nullam  medmmamreipubb- 
cae  sine  magno  praesidio  accedere.  3.  Q 
scripsi  Drusus  erat  de  praevaricatione  a  tnbums  ae 
rarifs  absolutus,  in  summa,  quattuor  sententns,  quun 
senatores  et  equites  damnassent.  Ego  eod®™  ^iefP d_ 
meridiem  Vatinium  aderam  defensurus.  Ea  res  fa 
Us  est  Comitia  in  mensem  Sept,  reiecta  sunt.  Scau 
rHudicium  statim  exercebitur,  cui  nos  non  deerimu  • 
SvrSelnvovg  Soyoxliovg,  quamquam  a  teactam fabel- 
lam  video  esse  festive,  nullo  modo 
nio  nunc  ad  id,  quod  nescio  an  primum  « e  debuenC 
0  iucundas  milii  tuas  de  Britannia  litteras !  Timebam 
Oceanum,  timebam  littus  insulae.  Reliqua  non  equ 
dem  contemno ,  sed  plus  habent  tamen  spei ,  quam  ti 
moris  masque  sum  sollicitus  exspectatione  ea, 
aiiam  metu!  \e  vero  ini&emv  scribendi  egregiam 
habere  video.  Quos  tu  situs ,  quas  naturas  rerum  et 

v..rn  insum  imperatorcm  habes!  Ego  te  Ubenter,  ui 
ro^as,  quibus  rebus  vis,  adiuvabo  et  tib.  versus  quos 
_  °as  rlaw  elg  3A&rp>« ?  mittam.  5.  Sed  heus  tu, 
ceTari  videor  a  te.  Quomodonam,  mi  frater,  de  no- 
stris  versilms  Caesar?  nam  primum  librum  se  legisse 
scripsit  ad  me  ante,  et  prima  sic,  ut  neget,  se  neGrae 
c?  quidem  meiiora  legisse ^  q— 

verum!  numaut  res  eum ,  aut/apoxT^  non  delectat ? 
Nihil  est,  quod  vereare  Ego  emm  ne  pi  °  qui  en 

minus  me  amabo.  Hac  de  re  cfdaXv&o),  et ,  ut  soles, 
scribe  fraterne. 

89. 


liber  tertius. 


I  ARG.  In  prtieiliis  Qninti  se  quaednm,  maxime  in  aetlifi- 
cantli  ratione  correxisse  comn.emnrat,  et  ad  qninqne  «mnh  «le 
variis  relms  epistolas  respontlet;  sinml  quae, lam  de  rel.ns  Roma¬ 
nis  perscril.it.  . 

(Part;..,  it,  Arpinali,  partim  Rotnae  »cr.  Domitto,  App.  Pulcloo  cosa.  ,0  .) 

M.  CICERO  S.  D.  Q.  FRATRI. 

I  1  E°u  ex  magnis  caloribus  (non  enim  memi- 
nimus  mauTres)  in  Arpinati  summa ,  cum  amoemtate 
fluminis  me  refeci  ludorum  diebus,  Philotimo  trilm  1 
bus  commendatis.  In  Arcano  a.  d.  iv.  IdusSept.  fui. 

Ibi  Messidium  cum  Philoxeno,  aquamque,  quam  u 
ducebant  non  longe  a  villa,  belle  sane  fluentem  vu  1, 
praesertim  maxima  siccitate,  ubenoremque  ahquan- 
to  sese  collecturos  esse  dicebant.  Apud  Ilerum  recte 
erat.  In  Manliano  offendi  Diphilum  Diphilo  tardio- 
rem.  Sed  tamen  nihil  ei  restabat  praeter  balneai  la  et 
ambulationem  et  aviarium.  Villa  mihi  valde  placuit, 
propterea  quod  summam  dignitatem pavimentatapor- 
ticushabebat:  quod  mihi  nunc  demque  apparmt,  post- 
eaquam  et  ipsa  tota  patet  et  columnae  politae  sun  . 
Totumineoest,  (quod  mihi  entcurae,)  tec tonum  ut 
concinnum  sit.  Pavimenta  recte  fieri  videbantur. 
Camaras  quasdam  non  probavi  mutanque  nissi.  1. 

Quo  loco  in  portion  te  scribere  aiuntut  atnolum  bat, 
mihi,  ut  est,  magis  placebat.  Neque  emm  satis  loci 
esse  videbatur  atriolo :  neque  fere  solet,  nisi  in  \ns i  ae- 
dificiis  fieri ,  in  quibus  est  atrium  maius :  nec  habei 
poterat  adiuncta  cubicula  eteiusmodi  membra.  Nunc 
hoc  vel  honestate  testudinis ,  vel  valde  bonum  aesti 
vum  locum  obtinebit.  Tu  tamen  si  ahter  sentis ,  re 
scribe  quam  primum.  In  balnearns  assa  in  alterum 
apodvterii  angulum  promovi,  propterea  quod  ita  eian 
posita,  ut  eorum  vaporarium,  ex  quo  ignis  erumpi  , 
esset  subiectum  cubiculis.  Subgrande  cubiculi 
autem  et  hibernum  altum  valde  probavi,  quod  et  am¬ 
nia  erant  et  loco  posita  ambulationis  uno  latere ,  eo, 
quod  est  proximum  balneariis.  Columnas  neque  re- 
etas,  neque  e  regione  Diphilus  collocarat.  Eassc.lt- 
cet  demolietur.  Aliquando  perpend iculo  et  lmea 
discet  uti.  Omnino  spero  paucis  mensibus  opus  D 
phili  pertectum  tore.  Curat  enim  diligent.ssime  Cae 
sins,  qui  turn  mecum  fuit.  II.  3  Ex  eo  loco  recta 
Vituiana  via  profecti  sumus  in  Fuf.d,anum  funth.tn 
quern  tibi  proximis  nuntiis  Arpini  de  Fufidio  H-b  > 
?cciooo  emeramus.  Ego  locum  aestate  umbrosiorem 
vidi  numquam,  permultis  locis  aquam  profluentem, 
et  earn  uberem.  Quid  quaeris?  Iugera  L  prati  Cae- 
sius  irrigaturum  facile  te  arbitrabatur.  Equidem  hoc, 
quod  melius  intelligo,  affirmo,  mirifica  smvitate i  te 
villam  habiturum,  piscina  et  salientibus  additis,  pa 
laestra,  et  silva  viridicata.  Fundum  audio  te  hunc 
Bovillanum  velle  retinere.  De  eo  quid  videatur,  ipse 
constitues.  Calvus  aiebat,  aqua  dempta,  et  eius  aquae 
Jure  constituto,  et  servitute  fundo  lib  miposita,  tame 
nos  pretium  servare  posse,  si  vendere  vellemus.  Mes¬ 
sidium  mecum  habui.  Is  se  ternis  nummis  in  pedem 
tecum  transegisse  dicebat:  sese  autem  mensum  pecli- 
bus  aiebat  passuum  tit  cto.  Mihi  plus  visum  est.  bed 
praestabo,  sumptum  nusquagi  melius  posse  pom. 
Chilonem  arcessieram  Yenafro.  Sed  eo  ipso  die  quat¬ 
tuor  eius  conservos  et  discipulos  Yenafri  cumculus 
oppresserat.  4.  Idibus  Sept,  in  Lateno  fui.  Viam 

perspexi,  quae  mihi  ita  placuit,  ut  opus  publicum  vi- 
deretur  esse,  praeter  cl  pass.  Sum  enim  ipse  mensus 
ab  eo  ponticulo,  qui  est  ad  Furinae,  Satricum  versus. 
Eo  loco  pul  vis,  non  glarea  iniecta  est,  et  mutabitur,  et 
ea  viae  pars  valde  acclivis  est,  sed  intellexi  aliter  duci 
non  potuisse,  praesertim  quum  tu  nequeperLocustae, 
neque  per  Varronis  velles  ducere.  Veluinus  ante 
suum  fundum  prope  munierat.  Locusta  non  attige- 
rat:  quern  ego  Romae  aggrediaret,  utarbitror,  com- 
movebo,  et  simul  M.  Taurum,  quem  tibi  audio  pro- 
misisse ,  qui  nunc  Romae  erat,  de  aqua  per  fundum 
eius  ducenda  rogabo.  5.  Nicephorum,  villicum  tuum, 
sane  probavi;  quaesivique  ex  eo,  ecquid  ei  de  ilia  ae- 
dificatiuncula  Laterii,  de  qua  mecum  locutus  es,  man- 
da  visses.  Turn  is  mihi  respondit,  se  ipsum  eius  ope- 
ris  H-S  xvi  conductorem  fuisse:  sed  te  postea  multa 
addidisse  ad  opus,  nihil  ad  pretium :  itaque  id  se  omi- 
sisse.  Mihi  hercule  valde  placet,  te  ilia,  ut  constitue- 
bas,  addere:  quamquam  ea  villa,  quae  nunc  est,  tam- 
quam  philosopha  videtur  esse ,  quae  obiurget  cetera- 
rum  villarum  insaniam.  Yerumtamen  illud  additum 
delectabit.  Topiarium  laudavi:  ita  omnia  convestit 
hedera,  qua  basim  villae,  qua  intercolumnia  ambula- 
tionis;  ut  denique  illi  palliati  topiariamfacere  videan- 
tur  et  hederam  vendere.  Iam  dnoSvTrjQlci)  nihil  al- 
sius,  nihil  muscosius.  6.  Ilabes  fere  de  rebus  rusti- 
cis.  Urbanam  expolitionem  urget  ille  quidem  et 
Philotimus  et  Cincius:  sed  etiam  ipse  crebro  intervi- 
so:  quod  est  facile  factu.  Quamobrem  ea  te  cura  li- 
beratum  volo.  Ilf.  7.  De  Cicerone  quod  me  semper 
rogas,  ignosco  equidem  tibi,  sed  tu  quoque  mihi  ve- 
lim  ignoscas.  Non  enim  concedo  tibi,  plus  ut  ilium 
ames,  quain  ipse  amo.  Atque  utinam  his  diebus  in 
Arpinati,  quod  et  ipse  cupierat,  et  ego  non  minus,  me¬ 
cum  fuisset.  Quod  ad  Pomponiam:  si  tibi  videtur, 
scribas  velim,  quum  aliquo  exibimus,  eat  nobiscum, 
puerumque  ducat.  Clamores  efficiam,  si  eum  mecum 
habuero  otiosum.  Nam  Romae  respirandi  non  est  lo¬ 
cus.  Id  me  scis  antea  gratis  tibi  esse  pollicitum ;  quid 
nunc  putas ,  tanta  abs  te  mihi  mercede  proposita?  8. 
Venio  nunc  ad  tuas  litteras :  quas  pluribus  epistolis 
accepi,  dum  sum  in  Arpinati.  Nam  mihi  uno  die  tres 
sunt  redditae ,  et  quidem,  ut  videbantur,  eodem  abs 
te  datae  tempore:  una  pluribus  verbis,  in  qua  primum 
erat,  quod  antiquior  dies  in  tuis  fuisset  ascripta  litte- 
i'is,  quam  in  Caesaris,  Id  facit  Oppius  nonnumquam 
necessario,  ut,  quum  tabellarios  constituent  mittere, 
litterasque  a  nobis  acceperit,  aliqua  re  nova  impedia- 
tur,  et  necessario  serius ,  quam  constituerat,  mittat, 
neque  nos  datis  iam  epistolis  diem  commutari  cure- 
mus.  9.  Scribis  de  Caesaris  summo  in  nos  amore. 
Ilunc  et  tu  fovebis  et  nos,  quibuscumque  poterimus, 
rebus  augebimus.  De  Pompeio  et  facio  diligenter  et 
faciam  quod  mones.  Quod  tibi  mea  permissio  man- 
si011^  tuae  grata  est,  id  ego,  summo  meo  dolore  et  de- 
•sideno ,  tainen  ex  parte  gaudeo.  In  Hippodamis  et 
nonnullis  aliis  arcessendis  quid  cogites,  non  intellio-o. 
Nemoistorum  est,  quin  abs  te  munus,  fundi  suburba- 
ni  instar,  exspectet.  Trebatium  vero  meum  quod  isto 
admisceas ,  nihil  est.  Ego  ilium  ad  Caesarem  misi, 
quia  mihi  iam  satisfecit:  si  ipsi  minus,  praestare  ni¬ 
hil  debeo,  teque  item  ab  eo  vindico  et  libero.  Quod 
scribis  te  a  Caesare  quotidie  plus  diligi,  immortaliter 
gaudeo.  Balbum  vero,  qui  est  istius  rei  (quemadmo- 
um scribis) adiutor,  in  oculis  fero.  Trebonium  meum 
a  te  amari,  teque  ab  illo,  pergaudeo,  10.  De  tribu¬ 
nal  quod  scribis,  ego  vero  nominatim  petivi  Curtio, 


et  mihi  ipse  Caesar  nominatim  Curtio  paratum  esse 
rescripsit,  meamque  in  rogando  verecundiam  obiur- 
gavit.  Si  cui  praeterea  petiero,  (id  quod  etiam  Oppio 
dixi,  ut  ad  ilium  scriberet,)  facile  patiar  mihi  negari, 
quoniam  illi,  qui  mihi  *  molesti  sunt,  sibi  negari  a  me 
non  facile  patiuntur.  Ego  Curtium  (id  quod  ipsi  dixi) 
non  modo  rogatione ,  sed  etiam  testimonio  tuo  diligo, 
quod  litteris  tuis  studium  illius  in  salutem  nostram 
facile  perspexi.  De  Britannicis  rebus,  cognovi  ex 
tuis  litteris,  nihil  esse,  nec  quod  metuamus,  necquod 
gaudeamus.  De  publicis  negotiis,  quae  vis  ad  teTiro- 
nem  scribere,  negligentius  ad  te  ante  scribebam,  quod 
omnia,  minima,  maxima,  ad  Caesarem  mitti  sciebam. 
IV.  11.  Rescripsi  epistolae  maximae.  Audi  nunc 
de  minuscula :  in  qua  primum  est  de  Clodii  ad  Caesa¬ 
rem  litteris:  in  quo  Caesaris  consilium  probo,  quod 
tibi,  amantissime  petenti,  veniam  non  dedit,  uti  ullum 
ad  illam  Furiam  verbum  rescribgret.  Alterum  est  de 
Calventii  Marii  oratione.  Quod  scribis,  miror,  tibi 
placere ,  me  ad  eum  rescribere ,  praesertim  quum  il¬ 
lam  nemo  lecturus  sit,  si  ego  nihil  rescripsero,  meam 
in  ilium  pueri  omnes,  tamquam  dictata,  perdiscant. 
Libros  meos,  quos  exspectas,  inchoavi:  sed  conficere 
non  possum  his  diebus.  Orationes  efflagitatas  pro 
Scauro  et  pro  Plancio  absolvi.  Poema  ad  Caesarem, 
quod  composueram,  incidi.  Tibi  quod  rogas,  quo¬ 
niam  ipsi  fontes  iam  sitiunt,  si  quid  habebo  spatii, 
scribam.  12.  Venio  ad  tertiam.  Balbum  quod  ais 
mature  Romam  bene  comitatum  esse  venturum  me- 
cumque  assidue  usque  ad  Id.  Maias  futurum,  id  mihi 
pergratum  perque  iucundum  erit.  Quod  me  in  eadem 
epistola ,  sicut  saepe  antea ,  cohortaris  ad  ambitionem 
et  ad  laborem:  faciam  equidem:  sed  quando  vive- 
mus?  13.  Quarta  epistola  mihi  reddita  est  Id.  Sept., 
quam  a  d.  iv.  Id.  Sext.  *  ex  Britannia  dederas.  In  ea 
nihil  sane  erat  novi,  praeter  Erigonam:  quam  si  ab 
Oppio  accepero,  scribam  ad  te,  quid  sentiam :  nec  du- 
bito,  quin  mihi  placitura  sit.  Et,  quod  praeterii,  de 
eo ,  quem  scripsisti  de  Milonis  plausu  scripsisse  ad 
Caesarem :  ego  vero  facile  patior  ita  Caesarem  existi- 
mare,  ilium  quam  maximum  fuisse  plausum.  Et 
prorsus  ita  fuit:  et  tamen  ille  plausus ,  qui  illi  datur, 
quodammodo  nobis  videtur  dari.  14.  Reddita  est 
etiam  mihi  pervetus  epistola ,  sed  sero  allata ,  in  qua 
de  aede  Telluris  et  de  porticu  Catuli  me  admones.  Fit 
utrumque  diligenter.  Ad  Telluris  quidem  etiam  tuam 
statuam  locavi.  Item  de  hortis  quod  me  admones: 
nec  fui  umquam  valde  cupidus ,  et  nunc  domus  sup- 
peditat  mihi  hortorum  amoenitatem.  Romam  quum 
venissem  a.  d.  xm.  Kal.  Octob.,  absolutum  offendi  in 
aedibus  tuis  tectum:  quod  supra  conclavia  non  pla- 
cuerat  tibi  esse  multorum  fastigiorum :  id  nonhoneste 
vergit  in  tectum  inferioris  porticus.  Cicero  noster, 
dum  ego  absum,  non  cessavit  apud  rhetorem.  De  eius 
eruditione  quod  labores,  nihil  est,  quoniam  ingenium 
eiusnosti:  studium  ego  video.  Cetera  eius  suscipio, 
ut  me  putem  praestare  debere.  V.  15.  Gabinium 
tres  adhuc  factiones  postulant:  L.  Lentulus,  flaminis 
filius,  qui  iam  de  maiestate  postulavit:  Ti.  Nero  cum 
bonis  subscriptoribus:  C.  Memmius  tribunus  plebis 
cum  L.  Capitone.  Ad  Urbem  accessit  a.  d.  xu.  Kal. 
Octobr.  Nihil  turpius,  nec  desertius.  Sed  his  iudi- 
ciis  nihil  audeo  confidere.  Quod  Cato  non  valebat, 
adhuc  de  pecuniis  repetundis  non  erat  postulatus! 
Pompeius  a  me  valde  contendit  de  reditu  in  gratiam  : 
sed  adhuc  nihil  profecit:  nec,  si  ullam  partem  liberta- 
tis  tenebo,  proficiet.  Tuas  litteras  vehementer  ex- 

specto.  16.  Quod  scribis  te  audisse,  in  candidato- 
rum  consularium  coitione  me  interfuisse  ,  id  falsum 
est.  Eiusmodi  enim  pactiones  in  ea  coitione  factae 
sunt,  quas  postea  Memmius  patefecit,  ut  nemo  bonus 
interesse  debuerit :  et  simul  mihi  committendum  non 
fuit,  ut  bis  coitionibus  interessem,  quibus  Messalla 
excluderetur ;  cui  quidem  vehementer  satis facio  rebus 
omnibus :  ut  arbitror ,  etiam  Memmio .  Domitio  ipsi 
multa  iam  feci,  quae  voluit,  quaeque  a  me  petrnt. 
Scaurum  beneficio  defensionis  valde  obhgavi.  Adhuc 
erat  valde  incertum,  et  quando  comitia,  et  qui  consu- 
les  futuri  essent.  17.  Quum  hanc  iam  epistolam  com 
plicarem,  tabellarii  a  vobis  venerunt  a.  d.  xi.  Kal. 

Oct.  *  vicesimo  die.  0  me  sollicitum !  quantum  ego 
dolui  in  Caesaris  suavissimis  litteris!  sed  quo  erant 
suaviores,  eo  maiorem  dolorem  illius  ille  casus  anere- 
bat.  Sed  ad  tuas  venio  litteras.  Primum  tuam  re- 
mansionem  etiam  atque  etiam  probo,  praesertim 
quum ,  ut  scribis ,  cum  Caesare  communicans.  Up- 
pium  miror  quidquam  cum  Publilio :  mihi  emm  non 
placuerat.  18.  Quod  interiore  epistola  scribis,  me 
ldib  Sept.  Pompeio  legatum  iri :  id  ego  non  audivi, 
scripsique  ad  Caesarem,  Vibullium  Caesans  mandata 
de  mea  mansione  adPompeium  pertulisse,  nec  a  p 
pium.  Quo  consilio?  Quamquam  Oppium  ego  tenui, 
quod  priores  partes  Bibuli  erant.  Cum  eo  enim  co¬ 
ram  Caesare  egerat,  ad  Oppium  scripserat.  Ego  vero 
null  as  devrinag  cpyovxiSag  habere  possum  in  Caesans 
rebus.  Ille  mihi  secundum  te  et  liberos  nostros  ita 
est,  ut  sit  paene  par.  Yideor  id  iudicio  facere.  Iam 
enim  debeo :  sed  tamen  amore  sum  incensus. 

yi  <|9  Quum  scripsissem  haec  infima,  quae  sunt 
mea  manu,  venit  ad  nos  Cicero  tuus  ad  caenam  quum 
Pomponia  foras  caenaret.  Dedit  mihi  epistolam  e- 
oendam  tuam,  quam  paullo  ante  acceperat,  Ansto 
plianeo  modo  valde  mehercule  et  suavem  et  graven: 
qua  sum  admodum  delectatus.  Dedit  etiam  alteram 
illam  mihi,  qua  iubes  eum  mihi  esse  affixum,  tam- 
quam  magistro.  Quam  ilium  epistolae  illae  delecta- 
runt !  quam  me  1  Nihil  puero  illo  suavms ,  nihil  nostn 
amantius.  Hoc  inter  caenam  Tirom  dictavi,  ne  mirere 
alia  manu  esse.  20.  Annali  litterae  tuae  pergratae 
fuerunt,  quod  et  curares  de  se  diligenter,  et  tamen 
consilio  severissimo  iu  vares .  P .  Servihus  pater  ex  litte 
ris  quas  sibi  a  Caesare  missas  esse  dicebat,  signihca 
valde  te  sibi  gratumfecisse,  quoddesuavoluntateerga 
Caesarem  humanissime  diligentissimeque  locutus  es 
ses  21  -  Quum  Romam  ex  Arpinati  revertissem,  di¬ 
ctum  mihi  est,  Hippodamum  ad  te  profectum  esse 
Non  possum  scribere,  me  miratum  esse,  i Hum  tarn 
inhumaniter  fecisse,  ut  sine  meis  litteris  ad  te  proli- 
cisceretur :  illud  scribo,  mihi  molestum  fuisse.  Iam 
enim  diu  cogitaveram,  ex  eo,  quod  tu  ad  me  scnpse 
Z,  ut,  si  quid  essct,  quod  ad  te  diligent.us  perfern 
vellem  illi  darem:  quod  mehercule  hisce  litteris, 
quas  vulgo  ad  te  mitto,  nihil  fere  scribo,  quod  si  in 
alicuius  manus  incident,  moleste  ferendum  sit.  Mi- 
nucio  me  et  Salvio  et  Labeoni  reservabam  Labeo 
aut  tarde  proficiscetur  aut  hie  manebi  .  Hippoda 
mus  ne  nuncquidem,  quidvelim,  rogavit.  22.  1 .  Pma- 
rius  amabiles  ad  n,e  de  te  litteras  mittit :  se  maxime 
litteris,  sermonibus,  caems  demque  tuis  delectan. 

Is  homo  semper  me  delectavit,  fraterque  eius  mecum 

est  multum.  Quare ,  ut  instituisti,  complectere  ado- 
lescentem.  VII.  23.  Quod  multos  dies  epistolam  in 

manibus  habui,  propter  commorabonem  tabellano- 

rum,  ideo  multa  coniecta  sunt,  alnid  alio  tempor  , 


velut  hoc.  T.  Anicius  mihi  saepe  iam  dixit,  sese  tibi, 
suburbanum  si  quod  invenisset,  non  dubitaturum 
esse  emere.  In  eius  sermone  ego  utrumque  soleo  ad- 
mirari,  ette  de  suburbano  emendo,  quum  ad  ilium 
scribas,  non  modo  ad  me  non  scribere  ,  sed  etiam 
aliam  in  sententiam  scribere,  et,  quum  ad  ilium  scri¬ 
bas  nihil  te  recordari  de  se,  de  epistolis  i  lis,  quas 
in  Tusculano  eius  tu  mihi  ostendisti,  nihil  de  prae- 
ceptis  Epicharmi,  yvad-i,  nag  aMot  Y.ixQr\xcu:  totum 
denique  vultum,  animum,  sermonem  eius  :  quemad- 
modum  coniicio,  quasi — :  sed  haec  tuvidens.  24.De 
suburbano,  cura,  utsciam,  quid  veils  :  et  simul,  ne 
quid  ille  turbet,  vide.  Quid  praeterea?  Quid,  etiam. 
Gabinius  a.  d.  iv.  Kal.  Octobr.  noctu  in  Urbem  in- 
troivit:  et  hodie  H.  vm.,  quum  edicto  C.  Allude 
maiestate  eum  adesse  oporteret,  conCursu  magno  et 
odio  universi  populi  paene  afflictus  est.  Nihil  illo 
turpius.  Proximus  est  tamen  Piso.  Itaque  mmli 
cum  (uBohov  cogito  in  secundum  librorum  meorum 
includere,  dicentem  Apollinem  in  concilio  deorum, 
qualis  reditus  duorum  imperatorum  futurus  esset: 
quorum  alter  exercitum  perdidisset,  alter  vendidis- 

set.  25.  Ex  Britannia  Caesar  ad  me  Kal.  Sept,  dedit 

litteras:  quas  ego  accepi  a.  d.  iv.  Kalend. Octobr.  sa¬ 
tis  commodas  de  Britannicis  rebus :  quibus,  ne  admi¬ 
rer  quod  a  te  nullas  acceperim,  scnbit,  se  sine  te 
fuisse,  quum  ad  mare  accesserit.  Ad  eas  ego  ei  lit¬ 
teras  nihil  rescripsi ,  ne  gratulandi  quidem  caussa, 
propter  eius  luctum.  Te  oro  etiam  atque  etiam,  mi 
frater,  ut  valeas.  _ 


II  ARG.  Galjinium  et  in  senatu,  eta  Memmio  tribuno  pi. 

in  concionilms  vexatum  esse,  ac  de  iudicio  eius  proxime  future, 
commemorat.  Deinde,  qui  de  ambitu  rei  sint,  quae  conutiorum 
spes  sit,  demonstrat.  (Romac,  Domilio,  App.  Polcluo  coss.  700.) 

M.  CICERO  S.  D.  Q.  FRATRI. 

1  A  d  vi .  Id .  Octob .  Salvius  Ostiam  vesperi  navi 
profectus  erat  cum  his  rebus,  quas  tibi  domo  mitti 
volueras.  Eodem  die  Gabimum  ad  populum  lucu- 
lente  calefecerat  Memmius,  sic,  ut  Calidio  verbum 
facere  pro  eo  non  licuerit.  Postridie  autem  eius  diei, 
qui  erat  turn  futurus,  quum  haec  scribebam  ante  u- 
cem,  apud  Catonem  erat  divinatio  m  Gabmium  futu- 
ra  inter  Memmium  et  Ti.  Neronem  et  C.  et  L.  Anto¬ 
nios  M.  F.  Putabamus  fore,  ut  Memmio  daretur, 
etsi  'erat  Neronis  mira  contentio.  Quid  quaens. 
Probe  premitur,  nisi  noster  Pompeius,  dns  homim- 
b usque  invitis,  negotium  everterit.  2.  Cognosce 
nunc  hominis  audaciam,  et  aliquid  in  repubhca  per- 
dita  delectare.  Quum  Gabinius,  quacumque  veme- 
bat  triumphum  se  postularedixisset,  subitoque  bonus 
imperator  noctu  in  Urbem,  hostium  plane,  mvasis- 
set  in  senatum  se  non  conunittebat.  Interim  ipso 
decimo  die,  quo  ipsum  oportebat  hostium  numerum 
ct  nrilitum  renuntiare,  in  re  haesit,  summa  mfre- 
quentia.  Quum  vellet  exire,  a  consuhbus  retentus 
est:  introducti  publicani.  Homo  undique  actus  quum 
a  me  maxime  vulneraretur,  non  tulit,  et  me  trementi 
voce  exsulem  appellavit.  Hie,  (o  dn !  nihil  umquam 
honorificentius  nobis  accidit,)  consurrexit  senatus 
cum  clamore  ad  unum,  sic,  ut  ad  corpus  eius  accede- 
ret:  pari  clamore  atque  impetu  publicani.  Quid 
quaeris?  omnes,  tamquam  si  tu  esses,  ita  fuerunt. 
Nihil  hominum  sermone  foris.clarius.  Ego  tamen 
teneo  ab  accusando,  vix  mehercule :  sed  tamen  teneo, 
vel  quod  nolo  cum  Pompeio  pugnare,  (satis  est,  quod 

instat  de  Milonc,)  vel  quod  iudices  nullos  habemus, 

’Anoisvytm  formido:  addo  etiam  malevolentiam  ho- 
minum,  et  timeo,  ne  illi,  me  accusante,  aliquid  acci- 
dat;  nec  despero  rem  et  sine  me  et  nonnihil  per  me 
confici  posse.  3.  De  ambitu  postulati  sunt  omnes, 
qui*  consulatum  petunt:  a  Memmio  Domitius,  a  Q, 
Curtio,  bono  et  erudito  adolescente,  Memmius,  a 
Q.  Pompeio  Messalla,  a  Triario  Scaurus.  Magna  in 
motu  res  est,  propterea  quod  aut  hominum  aut  legum 
interitus  ostenditur.  Opera  datur,  ut  iudicia  ne  fiant. 
Res  videtur  spectare  ad  interregnum.  Consules  co- 
mitia  habere  cupiunt:  rei  nolunt,  et  maxime  Mem¬ 
mius,  quod  Caesaris  adventu  sperat  se  futurum  con- 
sulem.  Sed  mirum  in  modum  iacet.  Domitius  cum 
'Messalla  certus  esse  videbatur.  Scaurus  refrixerat. 
Appius  sine  lege  curiata  confirmat  se  Lentulo  nostro 
successurum:  qui  quidem  mirificus  illo  die  (quod 
paene  praeterii)  fuit  in  Gabinium:  accusavit  maie- 
statis;  nomina  data,  quum  ille  verbum  nullum.  Ha- 
bes  forensia.  Domi  recte,  et  ipsa  domus  a  redempto- 
ribus  traotatur  non  indiligenter.  Yale. 

III.  ARG.  De  rebus  ilomesticis  nonnulla:  coroiliorum  di- 
lafiones  :  Gabinius  lie  ambitu  reus:  et  Ciceronis  Q.  filii  in  rlie- 
tove  auiliemlo  diHg-entia.  (Bomae,  Domitlo,  App.  Pulcliro  coss.  7oo.) 

M.  CICERO  S.  D.  Q.  FRATRI. 

1 .  Occupationum  mearum  tibi  signum  sit  librarii 
manus.  Diem  scito  esse  nullum,  quo  die  non  dicam 
pro  reo.  Ita,  quidquid  conficio  aut  cogito,  in  ambu- 
lationis  fere  tempus  confero.  Negotia  nostra  sic  se 
habent:  domestica  vero,  ut  volumus.  Valent  pueri, 
studiose  discunt,  diligenter  docentur:  et  nos,  et  in¬ 
ter  se  amant.  Expolitiones  utriusque  nostrum  sunt 
in  manibus:  sed  tua  ad  perfectum  iam  res  rustica 
Arcani  et  Laterii.  Praeterea  de  aqua  et  via  nihil 
praetermisi  quadam  epistola ,  quin  enucleate  ad  te 
perscriberem.  Sed  me  ilia  cura  sollicitat  angitque 
vehementer,  quod  dierum  iam  amplius  L  intervallo 
nihil  a  te,  nihil  a  Caesare,  nihil  ex  istis  locis,  non  mo- 
do  litterarum,  sed  ne  rumoris  quidem  affluxit.  Me 
autem  iarn  et  mare  istuc  et  terra  sollicitat:  neque 
desino  (ut  fit  in  amore)  ea,  quae  minime  volo,  cogitare. 
Quare  non  cquidem  iam  te  rogo,  ut  ad  me  de  te,  de 
rebus  istis  scribas,  (numquam  enim,  quum  potes, 
praetermittis ,)  sed  hoc  te  scire  volo,  nihil  fere  um- 
quam  me  sic  exspectasse,  ut,  quum  haec  scribebam, 
iitteras  tuas.  2.  Nunc  cognosce  ea,  quae  sunt  in  re- 
publica  ,  Comitiorum  quotidie  singuli  dies  tolluntur 
obnuntiationibus,  magna  voluntatebonorumomnium : 
tanta  invidia  sunt  consules  propter  suspicionem  pa- 
ctorum  a  candidatis  praemiorum.  Candidati  consu¬ 
mes  quattuor,  omnes  rei;  caussae  sunt  difficiles: 
sed  enitemur,  ut  Messalla  noster  salvus  sit,  quod  est 
etiam  cum  reliquorum  salute  coniunctum.  Gabi¬ 
nium  de  ambitu  reum  fecit  P.  Sulla,  subscribente  pri- 
vigno  Memmio,  fratre  Caecilio  Sullae  filio.  Contra- 
dixit  L.  Torquatus:  omnibusque  libentibus  non  ob- 
tinuit.  3.  Quaeris,  quid  fiat  de  Gabinio?  Sciemus 
de  maiestate  triduo:  quo  quidem  in  iudicio  odio  pre- 
mitur  omnium  generum,  maxime  testibus  caeditur: 
accusatoribus  frigidissimis  uritur*:  consilium  va- 
rium;  quaesitor  gravis  et  firmus,  Alfius ;  Pompeius, 
vehemens  in  iudicibus  rogandis.  Quid  futurum  sit, 
nescio :  locum  tamen  illi  in  civitate  non  video.  Ani- 
mum  praebeo  ad  illius  perniciem  moderatum,  ad 
i  ei  um  eventum  lenissimum.  4.  Habes  fere  de  omni¬ 
bus  rebus.  Unum  ill ud  addam.  Cicero  tuus  noster- 
que  sununo  studio  est  Paeonii  sui  rhetoris,  hominis, 


opinor,  valde  exercitati  et  boni.  Sed  nostrum  insti- 
tuendi  genus  esse  paullo  eruditius  et  &btixcoteoov, 
non  ignoras.  Quare  neque  ego  impediri  Ciceronis 
iter  atque  illam  disciplinam  volo,  et  ipse  puer  magis 
illo  declamatorio  genere  duci  et  delectari  videtur. 
In  quo  quoniam  ipsi  quoque  fuimus,  patiamur  ilium 
ire  nostris  itineribus;  eodem  enim  perventurum  esse 
confidimus.  Sed  tamen,  si  nobiscum  eum  rus  aliquo 
eduxerimus ,  in  hanc  nostram  rationem  consuetudi- 
nemque  inducemus.  Magna  enim  nobis  a  te  propo- 
sita  merces  est,  quam  certe  nostra  culpa  numquam 
minus  assequemur.  Quibus  in  locis  et  qua  spe  hie- 
maturus  sis,  ad  me  quam  diligentissime  scribas  ve- 
lim.  Yale. 


FV.  ARG.  DeGabinio  absolute  perscribit  et,  quare  nec  eum 
accusant,  nec  defenderit,  sed  tantuni  testimonium  contra  eum 
dixerit,  ostendit;  addit  de  versions  Quinti  et  bibliotheca. 
(Domilio,  App.  Pulcliro  coss.  700.) 

M.  CICERO  S.  D.  Q.  FRATRI. 

I.  Gabinius  absolutus  est.  Omnino  nihil  accu- 
satore  Lentulo  subscriptoribusque  eius  infantius ;  nihil 
illo  consilio  sordidius.  Sed  tamen  nisi  incredibilis 
contentio,  et  preces  Pompeii,  dictaturae  etiam  rumor 
plenus  timoris  fuisset,  ipsi  Lentulo  non  respondis- 
set,  qui  tamen  illo  accusatore,  illoque  consilio  sen- 
tentiis  condemnatus  sit  xxxii,  quum  lxx  tulissent. 
Est  omnino  tam  gravi  fama  hoc  iudicium,  ut  videatur 
reliquis  iudiciis  periturus,  et  maxime  de  pecuniis  re- 
petundis.  Sed  vides  nullam  esse  rempublicam, 
nullum  senatum,  nulla  iudicia,  nullam  in  nullo  no¬ 
strum  dignitatem.  Quid  plura  de  iudicibus?  Duo 
praetorii  sederunt,  Domitius  Calvinus,  is  aperte  ab- 
solvit,  ut  omnes  viderent,  et  Cato,  is,  diremptis  tabel- 
lis,  de  circulo  se  subduxit  et  Pompeio  primus  nun- 
tiavit.  2.'  Aiunt  nonnulli,  Salustius  item,meopor- 
tuisse  accusare.  Iis  ego  iudicibus  committerem? 
Quid  essem,  si  me  agente  esset  elapsus?  Sed  me  alia 
moverunt.  Non  putasset  sibi  Pompeius  de  illius  sa¬ 
lute,  sed  de  sua  dignitate  mecum  esse  certamen:  in 
Urbem  introisset:  ad  inimicitias  res  venisset:  cum 
Aesernino  Samnite  Pacidianus  comparatus  viderer, 
auriculam  fortasse  mordicus  abstulisset.  Cum  Clo- 
dio  quidem  certe  rediisset  in  gratiam.  Ego  vero 
meum  consilium  (si  praesertim  tu  non  improbas)  ve¬ 
hementer  approbo.  Ille,  quum  a  me  singularibus 
meis  studiis  oxmatus  esset,  quumque  ego  illi  nihil  de- 
berem,  ille  mihi  omnia,  tamen  in  republica  me  a  se 
dissentientem  non  tulit,  (nihil  dicam  gravius,)  et  mi- 
!  nus  potens  eo  tempore,  quid  in  me  florentem  posset, 
j  ostendit.  Nunc,  quum  ego  ne  curem  quidem  mul- 
tum  posse,  res  quidem  publica  certe  nihil  possit,  unus 
I  ille  omnia  possit,  cum  illo  ipso  contenderem?  Sic 
enim  faciendum  fuisset.  Non  existimo  te  putare,  id 
mihi  suscipiendum  fuisse.  3.  Alterutrum,  inquit 
!  idem  Salustius,  defendisses :  idque  Pompeio  conten- 
denti  dedisses.  Etenim  vehementer  orabat.  Lepi- 
dum  amicum  Salustium,  qui  mihi  inimicitias  putet 
periculosas  subeundas  fuisse  aut  infamiam  sempiter- 
nam!  Ego  vero  hac  mediocritate  delector :  ac  mihi 
illud  iucundum  est,  quod,  quum  tgstimonium  secun¬ 
dum  fideni  et  religionem  gravissime  dixissem,  reus 
dixit,  si  in  civitate  licuisset  sibi  esse,  mihi  se  satis- 
facturum,  neque  me  quidquam  interrogavit.  4.  De 
versibus,  quos  tibi  a  me  scribi  vis,  deest  mihiquidem 
opera,  quae  non  modo  tempus,  sed  etiam  animum  va- 
|  cuum  ab  omni  cura  desiderat;  sed  abest  etiam  sv- 

ftovcnaauoQ :  non  enim  sumus  omnino  sine  cura  ve- 
nicntisanni:  etsi  sunius  sine  timore.  Simul  et  liluci 
(sine  ulla  mehercule  ironia  loquor)  tibi  istius  generis 
in  scribendo  priores  partes  tribuo,  quam  raihi.  5.  De 
bibliotheca  tua  Graeca  supplenda,  libris  commutan- 
dis,  Latinis  comparandis:  valde  velim  ista  contici, 
praesertim  quum  ad  meum  quoque  usum  spectent. 
Sed  ego,  mihi  ipsi  ista  per  quern  agam,  non  habeo. 
Neque  enim  venalia  sunt,  quae  quidem  placeant,  et 
confici,  nisi  per  hominem  et  peritum  et  diligentem, 
non  possunt.  Chrysippo  tamen  imperabo,  et  cum 
Tyrannione  loquar.  De  fisco  quid  egerit  Scipio,  quae- 
ram.  Quod  videbitur  rectum  esse,  curabo.  De  Asca- 
nione,  tu  vero,  quod  voles,  facies :  me  nihil  mterpono. 
De  suburbano,  quod  non  properas  laudo:  uttu  ha¬ 
beas,  hortor.  6.  Haec  scripsi  a.  d.  ix.  Kalend.  No 
vemb.,  quo  die  ludi  committebantur,  in  Tusculanum 
proficiscens,  ducensque  mecum  Ciceronem  meum  in 
ludum  discendi,  non  lusionis:  ea  re  non  longius, 
quam  vellem,  quod  Pomptinio  adtriumphum  a.  d.  in. 
Non.  No  vemb.  volebamadesse.  Etenim  erit  nescio  quit 
ne^otioli.  Nam  Cato  et  Servilius  praelores  prohibi- 
turos  se  minantur :  nec,  quid  possint,  scio.  I  e  enim 
et  <\ppium  consulem  secum  babebit,  et  praetores,  et 
tribunos  plebis.  Sed  minantur  tamen :  in  pnmisque 
>[4QV  nviav  Q.  Scaevola.  Cura,  mi  suavissime  et  ca- 
rissime  frater,  ut  valeas. 


V  &  VI.  ARG.  De  libris  de  republica  Sallustii  monitu  re- 
fingen.lis ;  (le  Caesaris  erga  se  am  ore;  de  versibus  scnbemlis, 
de  reipulilicae  statu  conquestio ;  de  Gabinio  a  se  non  defense  ; 
de  .no  in  libris  Quint.,  emendis  studio  et  de  tvagoediis  ab  eodem 
gcriptis.  (In  Tiiseulano,  Domitio,  App.  Pnlcbro  coss.  /OO.) 

M.  CICERO  S.  D.  Q.  FRATRI. 

1 .  Quod  quaeris,  quid  de  illis  libris  egerim,  quos, 
quum  essem  in  Cumano,  scribere  institm :  non  ces- 
savi  neque  cesso:  sed  saepe  iam  scribendi  totum 
consilium  rationemque  mutavi.  Nam  iam  duobus 
factis  libris,  in  quibus,  novendialibus  us  ferns,  quae 
fuerunt  Tnditano  et  Aquilio  consulibus,  sermo  est 
a  me  institutus  Africani,  paullo  ante  mortem,  etLae- 
lii  Phili,  Manilii,  Q.  Tuberonis  et  Laeln,  generorum 
Fannii  et  Scaevolae :  sermo  autem  in  novem  et  dies  et 
libros  distributus  de  optimo  statu  civitatis  et  de  opti- 
mo  cive :  sane  texebatur  opus  luculenter ,  hominum- 
que  dignitas  aliquantum  oratiom  ponderis  afferebat. 
Hi  libri  quum  in  Tusculano  mihi  legerentur  audiente 
Salustio :  admonitus  sum  abillo,  multo  maiore  au- 
ctoritate  illis  de  rebus  dici  posse,  si  ipse  loquerer  de 
republica,  praesertim  quum  essem  non  Heraclides 
Ponticus,  sed  consularis  et  is,  qui  in  maximis  versa- 
tus  in  republica  rebus  essem.  Quae  tarn  antique  ho 
minibus  attribuerem,  ea  visum  in  ficta  esse.  Oraton- 
um  sermonem  in  illis  nostris  libris,  quod  esset  de  ra 
tione  dicendi,  belle  a  me  removisse;  ad  eos  tamen 
retulisse ,  quos  ipse  vidissem :  Aristotelem  demque, 
quae  de  republica  et  praestante  viro  scribal,  ipsum 
Luii  2  Commovit  me,  et  eo  magis,  quod  maximos 
motus  nostrae  civitatis  attingere  non  poteram,  quod 
erant  infcriores,  quam  illorum  aetas ,  qui  oqueb 
tur  Ego  autem  id  ipsum  turn  eram  secutus,  ne,  in 

nostra temporaincurrens, offenderemquempiam.  Nunc 

et  id  vitabo ,  et  loquar  ipse  tecum,  et  tamen  Ha,  quae 

institueram,  adte,  si  Romam  venero ,  mittam  1  uto 

enim  te  existimaturum  a  me  bbros  lllos  non  sine  all 


quo  meo  stomacho  esse  relictos.  3.  Caesaris  amore, 
quern  ad  me  perscripsit,  unice  delector:  promissis 
his,  quae  ostendit,  non  valde  pendeo:  nec  honores 
sitio  nec  desidero  gloriam;  magisque  eius  voluntatis 
perpetuitatem,  quam  promissorum  exitum  exspecto. 
Vivo  tamen  in  ea  ambitione  et  labore,  tamquam  k  , 
quod  non  postulo,  exspectem.  4.  Quod  me  de  facien 
dis  versibus  rogas,  incredibile  est,  mi  frater ,  quam 
eoeam  tempore :  nec  sane  satis  commoveor  ammo  act 
ea,  quae  vis,  canenda.  ‘Yno&iaeit;  vero  ad  ea ,  quae 
ipse  ego  ne  cogitando  quidem  consequor,  tu,  qui  om 
nes  isto  eloquendi  et  exprimendi  genere  superasti  ,  a 
me  petis?  Facerem  tamen ,  ut  possem :  sed  (quod  te 
minime  fugit)  opus  est  ad  poema  quadam  ammi  ala- 
critate ,  quam  plane  mihi  tempora  enpiunt.  Abdiico 
equidem  me  ab  omni  reipublicae  cura,  dedoque  litte 
ris :  sed  tamen  indicabo  tibi,  quod  mehercule  in  pri- 
mis  te  celatum  volebam.  Angor,  mi  suavissime  frater, 
an"or,  nullam  esse rempublicam,  nulla  nidicia;  no- 
strumque  hoc  tempus  aetatis ,  quod  in  ilia  auctoritatc 
senator ia  florere  debebat,  aut  forensi  labore  lactari, 
aut  domesticis  litteris  sustentari;  lllud  vero,  quod  a 
puero  adamaram, 

nib  aouTTSVBiv  xal  vndQOXov  z^isvai  <xUuv, 
totum  occidisse:  inimicos  a  me  partim  non  oppugna- 
tos  partim  etiam  esse  defensos ,  meum  non  modo 
animum,  sed  ne  odium  quidem  esse  liberum:  unurn- 
que  ex  omnibus  Caesarem  esse  inventum  ,  qui  me 
tantum,  quantum  ego  vellem,  amaret,  aut  etiam (sicut 
alii  putant)  hunc  unum  esse,  qui  vellet.  Quorum 
tamen  nibil  est  eiusmodi,  ut  ego  me  non  multa  conso 
latione  quotidie  leniam :  sed  ilia  erit  consolatio  maxi¬ 
ma,  si  una  erimus  :  nunc  ad  ilia  vel  gravissimum  ac- 
cedit  tui  desiderium.  S.  Gabinium  si,  utl  ansapu- 
tat  oportuisse,  defendissem,  concidissem:  qui  ilium 
oderunt,  (hi  sunt  toti  ordines,)  propter  quern  oderunt, 
meipsum  odisse  coepissent.  Tenuime,  ut  puto,  egre 
aie  tantum  ut  facerem,  quantum  omnes  viderent.  ht 
?n  omni  summa,  ut  mones,  valde  me  ad  otium 
pacemque  converto.  6.  De  libris  Tyrannic  est  ces- 
sator.  Chrysippo  dicam.  Sed  res  operosa  est  et 
hominis  perdiligentis.  Sentio  ipse,  qui  in  summo 
studio  nihil  assequor.  De  Latinis  vero,  quo  vertam 
me,  nescio;  ita  mendose  et  scribuntur  et  veneunt : 
sed  tamen,  quod  fieri  poterit,  nonnegligam.  Crebrius, 
ut  ante  ad  te  scripsi ,  Romae  est :  et  qui  omnia  adiu- 
rant,  debere  tibi  valde  renuntiant.  Ab  aerario  puto 
confectum  esse,  dum  absum. 


(Quae  se(1uitu.-  pars  epistolae,  vulgo  locum  l.al.ct  ej.istolae 
sexlae,  sed  ob  verba  ultima  a  Schiltzio  recte  superior!  a.hun- 
cta  est.) 

7  Quattuor  tragoedias  xvi  diebusabsolvissequum 
scribas,  tu  quidquam  ab  alio  mutuaris?  et  xXios quae¬ 
ris  quum  Electram  et  Troadem  scnpsens  ?  Cessatoi 
esse  noli :  et  illud  rvtith  aectviov  noli  putare  ad  arro- 
gantiam  ininuendam  solum  esse  dictum,  verum etiam 
St  bona  nostra  norimus.  Sed  et  istas  et  Erigonam 
mihi  velim  mittas.  Habes  ad  duasepistolasproximas. 

VH.  ARG.  Romae  ingentem  proluviem  fuisse  scnbit. 

(In  TuscuUno,  Domitio,  App.  Pulcbro  coss.  700.) 

M.  CICERO  S.  D.  Q.  FRATRI. 

1 .  Romae,  et  maxime  Appia  ad  Martis,  mira  pro- 
luvies.  Crassipedis  ambulatio  ablata,  horti,  tabernae 
plurimae :  magna  vis  aquae  usque  adpiscinampubli- 
l  cam.  Viget  illud  Hoineri, 

"HfiuT  omogivot,  ore  XafigoTotTov  / sei  v8cog 
Zevg,  ore  8>j  y  avdoeaai  xoi  saauuevog  ynlsnalvry 
Cadit  enim  in  absolutionem  Gabinii 

°\  [iii]  sir  ayoQrj  oy.ohag  xgivcocn  ■d'Bfucrras, 
sy.  8s  dixt/v  elaaiooi,  S'scov  otuv  ovx  aksyovTsg. 

Sed  haec  non  curare  decrevi.  2.  Romam  quum  ve- 
nero,  quae  pei'spexero,  scribamadte,  et  maxime  de 
dictatura,  et  ad  LabienumetadLiguriumlitterasdabo. 
Hanc  scripsi  ante  lucem ,  ad  lychnuchum  ligneolum, 
qui  mihi  erat  periucundus,  quod  eum  te  aiebant, 
quum  esses  Sami,  curasse  faciendum.  Yale,  mi  sua- 
vissime  et  optime  frater. 


VIII.  ARG.  De  perferendis  militiae  inolesliis  et  eaulione 
in  litteris  damlis  ariliihemla ;  de  carmine  ad  Caesarem  compo- 
nendo  ;  de  sj>e  Candida  to  ram  consulatus;  de  dictaturae  timore; 
de  Serrani  fun  ere,  et  de  Milonis  India. 

(Romnc,  Domitio,  App.  Pidcliro  cos.s.  700  ) 

M.  CICERO  S.  D.  Q.  F  R  A  T  R  I. 

I .  Superior!  epistolae  quod  respondeam,  nihil  est, 
quae  plena  stomachi  et  querelarum  est:  quo  in  ge- 
nere  alteram  quoque  te  scribis  pridie  Labienodedis- 
se ;  qui  adhuc  non  venerat.  Delevit  enim  mihi  om- 
nem  molestiam  recentior  epistola.  Tantum  te  et  mo- 
neo  et  rogo,  ut  in  istis  molestiis  et  laboribusetdeside- 
riis  recordere ,  consilium  nostrum  quod  fuerit  profe- 
ctionis  tuae.  Non  enim  commoda  quaedam  sequeba- 
mur  parva  ac  mediocria.  Quid  enim  erat,  quod  dis- 
cessu  nostro  emendum  putaremus?  Praesidium  fir- 
missimum  petebamus  et  optimi  et  potentissimi  viri 
benevolentia  ad  omnem  statum  nostrae  dignitatis. 
Plura  ponuntur  in  spe,  quam  in  pecuniis:  reliqua  ad 
iacturam  struantur.  Quare  si  crebro  referes  animum 
tuum  ad  rationem  et  veteris  consilii  nostri,  et  spei, 
facilius  istos  militiae  labores  ceteraque,  quae  te  of- 
fendunt,  feres :  et  tamen,  quum  voles,  depones.  Sed 
eius  rei  maturitas  nequedum  venit,  et  tamen  iam  ap- 
propinquat.  2.  Etiam  illud  te  admoneo,  ne  quid  ul- 
lis  litteris  committas ,  quod,  si  prolatum  sit,  moleste 
feramus.  Multa  sunt,  quae  ego  nescire  malo,  quam 
cum  aliquo  periculo  fieri  certior.  Plura  ad  te  vacuo 
animo  scribam ,  quum  (ut  spero)  se  Cicero  meus  bel¬ 
le  habebit.  Tu  velim  cures,  ut  sciam,  quibus  nos  da¬ 
re  oporteat  eas,  quas  ad  te  deinde  litteras  mittemus: 
Caesarisne  tabellariis,  utis  ad  te  protinus  mittat,  an 
Labieni.  Ubi  enim  isti  sint  Nervii,  et  quam  longe 
absint,  nescio.  3.  De  virtute  et  gravitate  Caesaris, 
quam  in  summo  dolore  adhibuisset,  magnam  ex  epi¬ 
stola  tua  accepi  voluptatem.  Quod  me  institutum 
ad  ilium  poema  iubes  perficere;  etsi  distentus  quum 
opera,  turn  animo  sum  multo  magis ;  quoniam  tamen 
ex  epistola ,  quam  ad  te  miseram,  cognovit  Caesar, 
me  aliquid  esse  exorsum,  revertar  ad  institutum ,  id- 
que  perficiam  bis  supplicationum  otiosisdiebus:  qui¬ 
bus  Messallam  iam  nostrum  reliquosque  molestia  le- 
vatos,  vehementer  gaudeo:  eumque  quod  certum 
consulem  cum  Domitio  numeratis,  nihil  a  nostra  opi- 
nione  dissentitis.  Ego  Messallam  Caesari  praestabo. 
Sed  Memmius  in  adventu  Caesaris  habet  spem :  in 
quo  ilium  puto  errare :  hie  quidem  friget.  Scaurum 
autem  iampridem  Pompeius  abiecit.  4.  Res  prolatae. 
Ad  interregnum  comitia  adducta.  Rumor  dictaloris 
iniucundus  bonis:  mihi  etiam  magis,  quae  loquun- 
tur.  Sed  tota  res  et  timetur  et  refrigescit.  Pompeius 
Plane  se  negat  velle:  antea  ipse  mihi  non  negabat. 
llirrus  auctor  fore  videtur.  0  dii,  quam  ineptus! 
quam  se  ipse  amans  sine  rivali !  Crassum  Iunianum, 


hominem  mihi  deditum,  per  me  deterruit.  Velit,  no- 
lit,  scire  difficile  est.  Hirro  tamen  agente,  nolle  se 
non  probabit.  Aliud  hoc  tempore  de  republica  nihil 
Ioquebantur.  Agebatur  quidem  certe  nihil.  5.  Ser¬ 
rani  Domestici  filii  funus  perluctuosum  fuit  a.  d.  vm. 
Kalend.Decemb.  Laudavit  pater  scripto  meo.  6.  Nunc 
de  Milone.  Pompeius  ei  nihil  tribuit,  et  omnia  Gut- 
tae,  dicitque  se  perfecturum,  ut  in  illo  Caesar  incum- 
bat.  Hoc  horret  Milo,  nec  iniuria,  et,  si  ille  dictator 
factus  sit,  paene  diffidit.  Intercessorem  dictaturae  si 
iuveritmanuet  praesidiosuo,  Pompeiummetuitinimi- 
cum;  sinoniuverit,  timet,  nepervimperferatur.Ludos 
apparat  magnificentissimos :  sic,  inquam ,  ut  nemo 
sumptuosiores:  stulte  bis  terque,  non  postulatus: 
vel  quia  munus  magnificum  dederat,  vel  quia  facili¬ 
tates  non  erant,  [vel  quia  magister,]  vel  quia  potuerat 
magistrum  se,  non  aedilem  putare.  Omnia  fere  scri¬ 
psi.  Cura,  mi  carissime  frater,  ut  valeas. 

IX.  ARG.  De  Galtinio  a  se  non  defens.o ,  tie  Milonis  in  lu* 
tlis  insriluendis  profusione ,  tie  anni  venientis  motilius ,  tie  man- 
cipiis  enientlis,  (leVatinii  epistola,  tie  p  o  e m  a  t  e  ad  C  a e s ar  em 
altsoluto,  tie  Quinti  aetlificiis,  tie  Felicis  testamento,  de  Quin- 
ti  filio.  (Romne,  Domitio,  App.  Pnlcliro  coss.  700.) 

M.  CICERO  S.  D.  Q.  FRATRI. 

I .  De  Gabinio  nihil  fuit  faciendum  istorum,  quae 
amantissime  cogitata  sunt.  Tote  poi  y^voi.  Feci 
summa  cum  gravitate,  ut  omnes  sentiunt,  et  summa 
cum  lenitate,  quae  feci.  Ilium  neque  ursi  neque  le- 
vavi.  Testis  vehemens  fui,  praeterea  quievi.  Exi- 
tum  iudicii  foedum  et  perniciosum  levissime  tuli. 
Quod  quidem  bonum  mihi  nunc  denique  redundat, 
ut  his  malis  reipublicae  licentiaque  audacium,  qua 
ante  rumpebar,  nunc  ne  movear  quidem.  Nihil  est 
enim  perditius  his  hominibus,  histemporibus.  2.  Ita- 
que,  ex  republica  quoniam  nihil  iam  voluptatis  capi 
potest,  cur  stomacher,  nescio.  Litterae  me,  et  studia 
nostra  et  otium  villaeque  delectant,  maximeque  pueri 
nostri.  Angit  unus  Milo.  Sed  velim  finem  afferat 
consulatus :  in  quo  enitar  non  minus,  quam  sum  eni- 
sus  in  nostro:  tuque  istinc,  quod  facis,  adiuvabis. 
De  quo,  cetera  (nisi  plane  vis  eripuerit)  recte  sunt: 
de  re  familiari  timeo. 

- c0  8s  ymivETou  ovx  IV  avey.Taig, 

qui  ludos  H-S  ccci.  comparet.  Cuius  in  hoc  uno  in- 
considerantiam  et  ego  sustinebo,  ut  potero,  et,  tu  ut 
possis,  est  tuorum  nervorum.  3.  De  motu  temporum 
venientis  anni,  nihil  te  intelligere  volueram  domesti¬ 
ci  timoris,  sed  de  communi  reipublicae  statu:  in  quo 
etiamsi  nihil  procuro,  tamen  nihil  curare  vix  possum. 
Quam  autem  te  velim  cautum  esse  in  scribendo,  ex 
hoc  coniicito,  quod  ego  ad  te  ne  haec  quidem  scribo, 
quae  palam  in  republica  turbantur,  ne  cuiusquam 
animum  meae  litterae  interceptae  offendant.  Quare 
domestica  cura  te  levatum  volo.  In  republica  scio 
quam  sollicitus  esse  soleas.  Video  Messallam  no¬ 
strum  consulem,  si  per  interregem,  sineiudicio:  si 
per  dictatorem,  tamen  sine  periculo.  Odii  nihil  ha¬ 
bet.  Hortensii  calor  multum  valebit.  Gabinii  abso- 
lutio  lex  impunitatis  putatur.  °Ev  nagigyot:  de  di- 
ctatore  tamen  actum  adhuc  nihil  est.  Pompeius  ab- 
est:  Appius  miscet:  Hirrus  parat:  multi  interces- 
sores  numerantur :  populus  non  curat:  principes  no- 
lunt:  egoquiesco.  b.  De  mancipiis,  quod  mihi  pol- 
liceris,  valde  te  amo:  et  sum  equidem,  ut  scribis,  et 
Romae  et  in  praediis  infrequens.  Sed  cave,  amabo, 
quidquam,  quod  ad  meum  commodum  attineat,  nisi 

maximo  tuo  commodo  et  maxima  tua  facultate ,  mi  j 
frater,  cogitaris.  5.  De  epistola  Vatinii  risi.  Sed 
me  ab  eo  ita  observari  scio,  ut  eius  ista  odia  non  sor- 
beam  solum,  sed  etiam  concoquam.  6.  Quod  me  hor- 
taris,  ut  absolvam :  habeo  absolutum suave,  mihiqui- 
dem  uti  videtur,  ettoc  ad  Caesarem :  sed  quaero  locu- 
pletem  tabellarium,  ne  accidat,  quod  Erigonae  tuae : 
cui  soli,  Caesare  imperatore,  iter  ex  Gallia  tub* 1™  non 

fuit.  7.  **Quid?  si  caementum  bonum  non  h abeam, 

deturbem  aedificium?  quod  quidem  quotidie  mihi 
magis  placet,  in  primisque  inferior  porticus  et  eius 
conclavia  fiunt  recte.  De  Arcano,  Caesaris  opus  est 
vel  mehercute  etiam  elegantioris  alicuius.  Imagines 
enitn  istae,  et  palaestra,  et  piscina,  et  nilus,multorum 


Philotimorum  est,  non  Dipbilorum.  Sed  et n1P®1  ®‘ 
adibimus,  et  mittemus  et  mandabimus.  «•  De  ren¬ 
ds  testamento  turn  magis  querare ,  si  scias.  Quas 
enim  tabulas  se  putavit  obsignare,  in  quibus  in  uncus 
firmissimum  tenuerat,  (lapsus  est  per  errorem  et  suum 
et  Sicurae  servi,)  non  obsignavit:  quas  noluit,  eas 
obsignavit.  ol^hio!  nos  modo  valeamus 

9.  Ciceronem,  et  ut  rogas,  amo,  et  ut  meretur,  et  ut 
debeo.  Dimitto  autem  a  me,  et  ut  a  magistris  ne  ab- 
ducam,  et  quod  mater  Porcia  discedit,  sine  quaedaci- 
tatem  pueri  pertimesco.  Sed  sumus  una  tamen  va  c  e 
multum.  Rescripsi  ad  omnia,  mi  suavissimeetoptime 

frater.  Vale. 

ARG.  Huius  lihri  ephtolae  partim  ante  consulutum  Cice- 
ronis,  partim  post  sunt  scriptae.  Nam  omni  consulate  ilhus 
tempore  Atticus  Romae  fuit,  omnium  consiliorum  et  actionum 
eius  monitor,  ailiutor  et  administer.  Quae  consulatum  antece- 

dunt  I _ XI.  in  iis  solis  fere  pvivatis  de  rebus  agitur,  ut  de  nato 

Cicerone  Clio  II.  de  Tullia  Pisoni  desponsa  111.  de  obitu  Cicero- 
nis  patris  VI.  et  L.  Ciceronis  V.  de  Attici  aria  mortua  111.  de 
I.ucceii  in  Attieum  ira  placanda  III.  VIII.  de  Q-  fratri.  ammo 
Pomponiae  uxori  eidemque  Attici  sorori  reconcihando  V.  VI.  de 
caussa  Caecilii,  qui  Attici  erat  avunculus ,  non  suscepta  I.  porro 
de  negotiis,  ut  de  Acutiliano  V.  de  emptione  Attici  Epirotica  V . 
saepe  etiam  de  signis  ad  ornandum  Tusculanum  coemendis,  t  e 
libris  parandis  et  de  communibus  artium  htterarumque  studns. 
Neque  vero  in  his  insunt,  quae  ad  historian,  illustrandam  multum 
conducant,  nisi  quod  nunc  praeturae  XI.  nunc  consulatux  1  se 
ciperam  dare,  atque  etiam  de  defendendo  Catihna  cogitate  II.  sm- 

bit.  Consequentesvero  epistolaeusqueadXMl  ,M.  essa  ae  . 

Pisone  coss.  datae,  primum  rem  Clodii  narrant,  ut  in  L.  Cats  - 
vis  do, no  cun,  vestitu  muliebri  deprehensus  fuervt,  totumque  de 
re  ilia  indicium,  quo  non  modo  praeter  fas  et  aequum  sed  etram 
praeter  omnium  hominun,  opinionem  absolutus  fuit:  deind 

Imam  n.ortuo  plausu  populus Ro, nanus Pompemm  excepent  e  no- 

llili  ilia  Asiatica  expeditione  redeuntem.  Nam  quum  nob  . 
homines,  in  iis  L.  Lucullum  cun,  primis,  haberet  intensos:  i  os, 
nuia  lioniinis  potentian,  aegre  ferrent  adeo  crev.sse  ut  ,an,  to  - 
midabilis  posset  esse:  hunc,  quia  erepti  sibx  tnun.phi  de  M,th,  - 
date  iam  fere  debellato,  haereret  memona:  non  modo  oblmer 
numquam  potuit,  ut  acta  sua  a  populo  confirmarentur,  deque  mi- 
m.  ilecernetetur :  ...1  Ulri  ut 

gestis  recitandis  plausus  ex  ammo  daretur:  ep.  XII.  Quae  q 
Lm  res  o, onion,,  quae  deinceps  acciderunt,  malorum  fons 
go  fuit  Nam  quod  nec  per  Messallam  et  Pisonen,  prv.no  anno, 
nec  per  Metellun,  et  Afranium,  ut  acta  sua  confirmarentur  nec 
per  Flavin, n  tribunum  pleb.,ut  lex  agraria  perferrctur,  xmpe  rare 
potuit :  coitione  facta  cum  Caesare  et  M.  Crasso,  anno  terUo  ob- 
tinuit,  Caesare  console  create.  Tres  ultunae  ep.stolae,  q  Me- 
tello  Celere,  I..  Afranio  coss.  missae  sunt:  quorum  consulatu  do 


Clodio  ad  plebem  traducendo  agi  coeptum  est.  In  Ins  etiam  epi- 
stolis  multas  res  privates  attigit  Cicero,  et  in  his  max.me  litte- 
rarum  studia,  Attici  indicium  sciscitans  ut  (  e  oratiombus  .  . 

de  commentariis  Graecis  et  de  carmine  ad  celebrandum  consula¬ 
tum  suum  composito.  XIX.  et  XX. 

I  (Romae,  Cotta,  Tonpiato  coss.  eso.' 

M.  CICERO  S.  D.  ATTICO. 

I.  Petitionis  nostrae,  quam  tibi  summae  curae 
esse  scio,  huiusmodi  ratio  est,  quod  ad  hue  comectura 
provideri  possit.  Prensat  unus  P.  Galba.  Sine  fuco 
ac  fallaciis  more  maiorum  negatur.  Ut  opinio  est  ho- 
minum,  non  aliena  rationi  nostrae  fuit  llbus  lia  e 
praepropera  prensatio.  Nam  illi  ita  negant  vulgo,  ut 
mihi  se  debere  dicant.  Ita  quiddam  spero  nob.s  pro- 
fici,  quum  hoc  precrebrescit,  plurimos  nostros  amicos 
inveniri.  Nos  autem  initium  prensandi  tacere  cogi 
taramus  eo  ipso  die,  quo  puerum.tuum  cum  his  btte- 
ris  prolicisci  Cincius  dicebat,  in  campo,  comitiis  tn- 
buniciis,  a.  d.  xvi.  Kalend.  Sext.  Competitores ,  qui 
certi  esse  videantur ,  Galba  et  Antonins  et  Q.  Cornih- 
cius  Puto  te  in  hoc  aut  risisse  aut  ingeniuisse,  ut 
froutem  ferias.  Sunt,  qui  etiam  Caesonuim  patent. 
Aquillium  non  arbitramur,  qui  denegatetiuravit  moi- 
bum  et  illud  suum  regnum  iudiciale  opposuit.  Lati 
lina  si  iudicatum  erit,  meridie  non  lucere,  certus  ent 
competitor.  De  Aufidio  et  Palicano  non  puto  te  ex- 
spectare  dum  scribam.  2.  De  Ins,  qui  nunc  petun  , 
Caesar  certus  putatur.  Thermus  cum  Silano  conten¬ 
dere  existimatur;  qui  sic  mopes  et  ab  anncis  etexisti 
matione  sunt,  ut  mihi  videatur  non  esse  adware, 
Curium  obducere.  Sed  hoc  praeter  me  nemim  vide¬ 
tur.  Nostris  rationibus  maxime  conducere  videtur, 
Thermum  fieri  cum  Caesare.  Nemo  est  enim  ex  Ins, 
qui  nunc  petunt,  qui,  si  in  nostrum  annum  recident. 

firmior  candidatus  fore  videatur ;  propterea  quod  pro¬ 
curator  est  viae  Flaminiae.  Quae  quum  erit  absoluta, 
sane  facile  et  libenter  tunc  ceteri  consuli  accesserint. 
Petitorura  haec  est  inforrnata  adhuc  cogitatio.  Nos  in 
omni  munere  candidatorio  fungendo  summam  adhi- 
bebimus  diligentiam :  et  fortasse,  quoniam  videtur  in 
suffragiis  multum  posse  Gallia,  quum  Romae  a  iudi- 
ciis  forum  refrixerit,  excurremus  mense  Septembri  le- 
gati  ad  Pisonem,  ut  Ianuario  revertamur.  Quum  per- 
spexerovoluntatesnobilium,  scribamadte.  Cetera  spe- 
ro  prolixa  esse,  his  dumtaxat  competitoribus  urbanis. 
Tllam  manum  tu  mihi  cura  ut  praestes,  quoniam  pro- 
pius  abes,  Pompeii,  nostri  amici.  Nega  me  ei  iratum 
fore,  si  ad  mea  comitia  non  venerit.  Atque  haec  hu- 
iusmodi  sunt.  3.  Sed  est,  quod  abs  te  mihi  ignosci 
pervelim.  Caecilius,  avunculus  tuus,  aP.Vario  quum 
magna  pecunia  fraudaretur,  agere  coepit  cum  eius 
fratre  Caninio  Satrio  de  iis  rebus ,  quas  eum  dolo  ma- 
lo  mancipio  accepisse  de  Yario  diceret.  Una  agebant 
ceteri  creditores ,  in  quibus  erat  Lucullus  et  P.  Scipio 
et  is ,  quern  putabant  magistrum  fore ,  si  bona  veni- 
rent,  L.  Pontius.  [Verum  hoc  ridiculum  est,  de  ma- 
gistro  nunc  cognoscere.]  Rogavit  me  Caecilius,  ut 
adessem  contra  Satrium.  Dies  fere  nullus  est,  quin 
hicSatrius  domum  meam  ventitet.  ObservatL.  Do- 
mitium  maxima :  me  habet  proximum.  Fuit  et  mihi 
et  Q.  fratri  magno  usui  in  nostris  petitionibus.  4.  Sa¬ 
ne  sum  perturbatus ,  quum  ipsius  Satrii  familiaritate, 
tumDomitii,  in  quo  uno  maxime  ambitio  nostra  niti- 
tur.  Demonstravi  haec  Caecilio :  simul  et  illud  osten- 
di,  si  ipse  unus  cum  illo  uno  contenderet,  me  ei  satis- 
facturum  fuisse :  nunc  in  caussa  universorumcredito- 
rum ,  hominum  praesertim  amplissimorum ,  qui  sine 
eo,  quern  Caecilius  suo  nomine  perhiberet,  facile  com- 
munern  caussam  sustinerent,  aequum  esse,  eum  et  of¬ 
ficio  meo  consulere,  et  tempori.  Durius  accipere  hoc 
mihi  visus  est,  quam  vellem,  et  quam  homines  belli 
solent;  et  postea  prorsus  ab  instituta  nostra  paucorum 
dierum  consuetudine  longe  refugit.  Abstepeto,  ut 
mihi  hoc  ignoscas ,  et  me  existimes  humanitate  esse 
prohibitum,  ne  contra  amici  summam  existimationem 
miserrimo  eius  tempore  venirem ,  quum  is  omnia  sua 
studia  et  officia  in  me  contulisset.  Quod  si  voles  in 
me  esse  durior,  ambitionem  mihi  putabis  obstitisse. 
Ego  autem  arbitror,  etiamsi  id  sit,  mihi  ignoscendum 
esse:  inel  ov/  legifiov,  ovdi  @odr]v.  Vides  enim,  in 
quo  cursu  simus,  et  quam  omnes  gratias  non  modo 
retinendas,  verum  etiam  acquirendas  putemus.  Spero 
tibi  me  caussam  probasse;  cupio  quidem  certe.  5. 
Hermathena  tua  valde  me  delectat,  et  posita  ita  belle 
est,  uttotum  gymnasium  fjkiov  ava&^ia  esse  videatur. 
Multum  te  amamus. 


11.  (Ho  mac,  Colla,  Torquato  coss.  689.) 

M.  CICERO  S.  D.  ATTICO. 

1 .  L.  Iulio  Caesare,  C.  Marcio  Figulo  consulibus, 
filiolo  me  auctum  scito,  salva  Terentia.  Abs  te  tam 
diu  nihil  litterarum?  Ego  de  meis  ad  te  rationibus 
scripsi  antea  diligenter.  Hoc  tempore  Catilinam, 
competitorem  nostrum,  defendere  cogitamus.  Iudi- 
ces  habemus ,  quos  volumus ,  summa  accusatoris  vo- 
luntate.  Spero,  si  absolutus  erit,  coniunctiorem  il¬ 
ium  nobis  fore  in  ratione  petitionis :  sin  aliter  accide¬ 
nt,  humaniter  feremus.  2.  Tuo  adventu  nobis  est 
opus  maturo.  Nam  prorsus  summa  hominum  est 
opinio,  tuos  familiares ,  nobiles  homines ,  adversaries 
nostro  honori  fore.  Ad  eorum  voluntatem  mihicon- 


ciliandam  maximo  te  mihi  usui  fore  video.  Quare 
Ianuario  ineunte,  ut  constituisti,  cura  ut  Romae  sis. 

Ilf.  (Romae,  Colla,  Torquato  coss.  689.) 

M.  CICERO  S.  D.  ATTICO. 

f.  Aviam  tuam  scito  desiderio  tui  mortuam  esse, 
et  simul,  quod  verita  sit,  ne  Latinae  in  officio  nonma- 
nerent  et  in  montemAlbanum  hostias  nonadducerent. 
Eius  rei  consolationem  ad  te  L.  Saufeium  missurum 
esse  arbitror.  2.  Nos  hie  te  ad  mensem  Ianuarium 
exspectamus;  ex  quodam  rumore,  an  ex  litteris  tuis 
ad  alios  missis?  Nam  ad  me  de  eo  nihil  scripsisti. 
Signa,  quae  nobis  curasti,  ea  sunt  ad  Caietam  exposi- 
ta.  Nos  ea  non  vidimus.  Neque  enim  exeundi  Ro¬ 
ma  potestas  nobis  fuit.  Misimus,  qui  pro  vectura  sol- 
veret.  Te  multum  amamus,  quod  ea  abs  te  diligen¬ 
ter  parvoque  curata  sunt.  3.  Quod  ad  me  saepe  scri¬ 
psisti  de  nostro  amico  placando,  feci  et  expertus  sum 
omnia:  sed  mirandum  in  modum  est  animo  abaliena- 
to:  quibus  de  suspicionibus,  etsi  audisse  te  arbitror, 
tamen  ex  me,  quum  veneris,  cognosces.  Sallustium 
praesentem  restituere  in  eius  veterem  gratiam  non  po- 
tui.  Hoc  eo  ad  te  scripsi ,  quod  is  me  accusare  de  te 
solebat.  In  se  expertus  est,  ilium  esse  minus  exora- 
bilem,  meum  studium  nec  tibi  defuisse.  Tulliolam 
C.  Pisoni  L.  F.  Frugi  despondimus. 

IV.  (Romae,  Lepido,  Tullo  coss.  688.) 

M.  CICERO  S.  D.  ATTICO. 

1.  Crebras  exspectationes  nobis  tui  commoves. 
Nuper  quidem,  quum  iam  te  adventare  arbitraremur, 
repente  abs  te  in  mensem  Quintilem  reiecti  sumus. 
Nunc  vero  censeo,  quod  commodo  tuo  facere  poteris, 
venias  ad  id  tempus,  quod  scribis.  Obieris  Quinti 
fratris  comitia;  nos  longo  intervallo  viseris;  Acutilia- 
nam  controversiam  transegeris.  Hoc  me  etiam  Pedu- 
caeus,  ut  ad  te  scriberem,  admonuit.  Putamus  enim 
utile  esse,  te  aliquando  iam  rem  transigere:  mea  in- 
tercessio  et  est  et  fuit  parata.  2.  Nos  hie  incredibili 
ac  singulari  populi  voluntate  de  G.  Macro  transegi- 
mus.  Cui  quum  aequi  fuissemus,  tamen  multo  ma- 
iorem  fructum  ex  populi  existimatione ,  illo  damnato, 
cepimus,  quam  ex  ipsius,  si  absolutus  esset,  gratia 
cepissemus.  3.  Quod  ad  me  de  Hermathena  scribis, 
per  mihi  gratumestornamentumAcademiaeproprium 
meae,  quod  et  Hermes  commune  omnium,  et  Minerva 
singulare  est  insigne  eius  gymnasii.  Quare  velim, 
ut  scribis ,  ceteris  quoque  rebus  quam  plurimis  eum 
locum  ornes.  Quae  mihi  antea  signa  misisti,  ea  «on- 
dum  vidi.  In  Formiano  sunt;  quo  ego  nunc  profi- 
cisci  cogitabam.  Ilia  omnia  in  Tusculanum  deporta- 
bo.  Caietam,  si  quando  abundare  coepero,  ornabo. 
Libros  tuos  conserva;  et  noli  desperare,  eos  me  meos 
facere  posse.  Quod  si  assequor,  supero  Crassum  divi- 
tiis  atque  omnium  vicos  et  prata  conteinno. 

V.  (Romae,  Mclello,  Marcio  coss.  686.) 

M.  CICERO  S.  D.  ATTICO. 

1.  Quantum  dolorem  acceperim  et  quanto  fructu 
sim  privatus  et  forensi  et  domestico  Lucii  fratris  no¬ 
stri  morte,  in  primis,  pro  nostra  consuetudine,  tu  exi- 
stimare  potes.  Nam  mihi  omnia,  quae  iucunda  ex 
humanitate  alterius  et  moribus  homini  accidere  pos- 
sunt,  ex  illo  accidebant.  Quare  non  dubito,  quin  tibi 
quoque  id  molestum  sit,  quum  et  meo  dolore  movea- 
re,  et  ipse  omni  virtute  oflicioque  ornatissimum ,  tui- 

que  et  sua  sponte  et  meo  sermone  amantem,  affinem 
amicumque  amiseris.  2.  Quod  ad  me  scribis  de  so- 
rore  tua ;  testis  erit  tibi  ipsa ,  quantae  mihi  curae  tue- 
rit ,  ut  Quinti  fratris  animus  in  earn  esset  is ,  qui  esse 
deberet.  Quern  quum  esse  offensiorem  arbitrarer, 
easlitterasadeummisi,  quibuset  placarem  ut  fratrem, 
et  monerem  ut  minorem,  et  obiurgarem  ut  errantem. 
Itaque  ex  his ,  quae  postea  saepe  ab  eo  ad  me  scripta 
sunt,  confido  ita  esse  omnia,  ut  et  oporteat  et  velimu  . 

3.  De  litterarum  missione  sine  caussa  abs  te  accuso  . 
Numquam  enimaPomponia  nostra  certior  sum  tactus, 
esse,  cui  litteras  dare  possem.  Porro  autem  neqi 
mihi  accidit,  ut  haberem,  qui  in  Epirum  prohciscere 
tur,  nequedum  te  Athenis  esse  audiebamus.  • 
Acutiliano  autem  negotio  quod  mihi  mandaras,  utpri- 
mum  a  tuo  digressuRomam  veni,  confeceram ,  sea  ac¬ 
cidit,  ut  et  contentione  nihil  opus  esset,  et  ut  ego,  qui 
in  te  satis  consilii  statuerim  esse,  mallem  Pedl'caeu“ 
tibi  consilium  per  litteras ,  quam  me  dare.  Etenim 
quum  multos  dies  aures  meas  Acutilio  dedissem,  (cu¬ 
ius  sermonis  genus  tibi  notum  esse  arbitror,)  non  mi 
hi  grave  duxissem  scribere  ad  te  de  llhus  querl“°' 
niis,  quum  eas  audire,  quod  erat  subodiosum  , 
putassem.  Sed  abs  te  ipso,  qui  me  aceusus  unas  m  - 
hi  scito  litteras  redditas  esse,  quum  et  otn  ad  scnben 
dum  plus,  et  facultatem  dandi  maiorem  habuens 5. 
QuodPscribis,  etiamsi  cuius  animus  in  te  esset  o 
sior ,  a  me  recolligi  oportere  quid  d^as :  necIu^d 
crlexi  •  sed  est  miro  quodam  modo  affectus.  1 au 

tem  quae  dicenda  fuerunt  de  te,  non  praetern.  Quid 
autem  contendendum  esset,  ex  tua  putabam  voluntate 
statute  oportere :  quam  si  ad  me  perscripsens ,  intel- 
t  s  me  neque  diligentiorem  esse  voluisse,  quam  tu 
esfes  neque  negligentiorem  fore ,  quam  tu  ve  is.  6. 
De  Tadiana  re ,  mecum  Tadius  locutus  est  te  ita  sen 
psisse,  nihil  esse  iam,  quod  laboraretur,  quomam  he- 
Sa;  usucapta  esset.  Id  --abamur  te  .gnorar  e 
tntela  le»itima ,  in  qua  dicitur  esse  puella ,  nihil  usu 
capi  posse.  7.  Epiroticam  emptionem  gaudeo  tibi 
nlacere  8.  Quae  tibi  mandavi ,  et  quae  tu  intelliges 
convenire  nostro  Tusculano,  velim ,  ut  senb-  cures 
nuod  sine  molestia  tua  facere  potens  Nam  nos  ex 
omnibus  molestiis  et  laboribus  uno  illo  in  loco  con- 
quiescimus,  quo  fratrem  quotidie  exsPe^m ^ ‘te  ^ 
Terentia  magnos  articulorum  dolores  habet  ,  et  te  i 
sororem  tuam  et  matrem  maxime  diligit,  salutemque 
Xplurimam  ascribit  et  Tulliola,  deliciae  nostrae 
CuraP,  ut  valeas ,  et  nos  ames ,  et  tibi  persuadeas , 
me  fraterne  amari. 

. - - - -  ’  •» 

VI.  (Romae,  Melfllo,  Marcio  coss.  686.) 

CICERO  ATTICO  S. 

\.  Non  committam  posthac,  ut  me  accusare  de 
pnistolarum  negligentia  possis.  Tu  modo  videto ,  in 

fP  in  nar  mihi  sis.  Domum  Rabinanam  Nea- 

“Ti  q“am  fu  iam  dimensam  e.«xacdir,catam  animo 

habebas  M’.  Fonteius  emitH-S  ccciaaoxxx.  Id  t 

scire  vol’ui,  si  quid  forte  ea  res  ad  cog.tat.ones  tuas 
Dertineret.  S.  Q.  frater,  utmihiv.detur,  quo  volu- 
mus  animo  est  in  Pomponiam ,  et  cum  ea nunc 

pinatibus  praediis  erat  et  secum^habebat^hom.ne^ 

!E 

ctamur,'ut  nobismet  ipsis  turn  demque,  quum  illo  ve 


nimus,  placeamus.  3.  Quid  agas  omnibus  de  rebus 
et  quid  acturus  sis,  fac  nos  quam  dihgentissime  cei- 
tiores. 


VII.  (Romae,  Motc-llo,  Marcio  coss.  686.) 

CICE  RO  ATTICO  S. 

Apud  matrem  recte  est,  eaque  nobis  curae  est.  L. 
Cincio  H-S  xx  cd  constitui  mecuraturumldibus  bebr. 

Tu  velim,  ea,  quae  nobis  emisse  et  parasse  scribis, 
des  operam  ut  quam  primum  habeamus :  et  velim  co¬ 
xites  T  id  quod  mihi  pollicitus  es,  quemadmodum  bi- 
bliothecam  nobis  conficere  possis.  Omnem  spem 
delectationis  nostrae,  quam,  quum  in  otium  venen 
mus,  habere  volumus,  in  tua  humamtate  positam  ha- 

bemus.  _ _ 

Vlll.  (Romae,  Pisone,  Glalirione  coss.  687.) 

CICERO  ATTICO  S. 

1  Apud  te  est,  ut  volumus.  Mater  tua  et  soror  a 
me  Quintoque  fratre  diligitur.  Cum  Acutilio  sum  lo¬ 
cutus.  Is  sibi  negat  a  suo  procuratore  quidquam  sen- 
ptum  esse,  et  miratur  istam  controversiam  tuisse, 
quod  ille  recusarit  satisdare,  amphus  abs  te  non 
Quod  te  de  Tadiano  negotio  decidisse  scribis ,  id  eo0 
Tadio  et  gratum  esse  intellexi  et  magno  opere  iucun- 
dum.  Ille  noster  amicus,  vir  mehercule  optimus  et 
mihi  amicissimus,  sane  tibi  iratus  est.  Hoc,  si,  quan 
ti  tu  aestimes,  sciam,  turn,  quid  mihi  elaborandum 
sit,  scire  possim.  2.  L.  Cincio  H-S  cc.oo  ccioo  cccc 
pro  signis  Megaricis,  ut  tu  ad  me  scripseras  curavi. 
Hermae  tui  Pentelici  cum  capitibus  aeneis ,  de  quibus 
ad  me  scripsisti,  iam  nunc  me  admodum  delectanh 
Quare  velim  et  eos  et  signa  et  cetera,  quaetibi  eras 
loci  et  nostri  studii  et  tuae  elegantiae  essevidebuntur, 
quam  plurima  quam  primumque  mittas ,  et  maxime, 
quae  tibi  gymnasii  xystique  videbuntur  esse.  Nam 
?n  eo  genere  sic  studio  efferimur,  ut  abs  te  adiuvandi, 
ab  aliis  prope  reprehendendi  simus.  Si  Lentuh  navis 
non  erit,  quo  tibi  placebit ,  impomto.  Tu'ho  a deh- 

ciolae  nostrae ,  tuum  munusculum  flagitat,  etme, 
sponsorem,  appellat.  Mihi  autem  abiurare  certius 

est,  quam  dependere. 

IX.  (Romae,  Pisone,  Glnbvione  coss.  687.) 

CICERO  ATTICO  S 
1  Nimium  raro  nobis  abs  te  htterae  afferuntur. 
quum  et  multo  tu  facilius  reperias ,  qui  Romam  profi- 
ciscantur ,  quan,  ego .  qui  A.henas 
me  esse  Romae,  quam  mihi,  te  Athenis  Itaque  pro 
pter  hanc  dubitationem  meam  brevior  haec  ipsa  epi- 
stola  est:  quod,  quum  incertus  essem ,  ubi  esses,  no- 
lebam  ilium  nostrum  familiarem  sermonem  m  alienas 
manus  devenire.  2.  Signa  Meganca  et  Hermas,  de 
quibus  ad  me  scripsisti,  vehementer  exspecto.  Quid 
quid  eiusdem  generis  habebis,  dignum  Academia  tibi 
quod  videbitur ,  ne  dubitaris  mittere  ,  et  arcae  nostrae 
confidito.  Genus  hoc  est  voluptatis  meae:  quae^va- 

aujSt]  maxime  sunt,  ea  quaero.  Lentulus  naves  suas 
pollicetur.  Peto  abs  te  ,  ut  haec  cures  diligenter.  3. 
Chiliusterogat,  et  ego  eius  rogatu,  Ev^oXmdcov  na- 

TQia.  _ 

X.  (In  Tusculano,  Pisone,  Glnb'  ioiie  coss.  687.) 

CICERO  ATTICO  S. 

1.  Quum  essem  in  Tusculano,  (erit  hoc  tibi  pro 
illo  tuo,  Quum  essem  in  Ceramico )  verumtamen  quum 
ibi  essem,  Roma  puer  a  sorore  tua  missus  epistolam 

iivt 

mihi  abs  te  allatam  dedit  nuntiavitque ,  eo  ipso  die 
post  meridiem  iturum  eum,  qui  ad  te  proficisceretur. 
Eo  factum  est,  ut  epistolae  tuae  rescriberem  aliquid, 
brevitate  temporis  tam  pauca  cogerer  scribere.  2. 
Primum  tibi  de  nostro  amico  placando  aut  etiam  plane 
restituendo  polliceor.  Quod  ego  etsi  mea  sponte  ante 
faciebam,  eo  nunc  tamen  et  agam  studiosius,  et  con- 
tendam  ab  illo  vehementius,  quod  tantam  ex  epistola 
voluntatem  eius  rei  tuam  perspicere  videor.  Hoc  te 
intelligere  volo,  pergraviter  ilium  esse  ofFensum:  sed 
quia  nullam  video  gravem  subesse  caussam,  magno 
opere  confido  ilium  fore  in  officio  et  in  nostra  potesta- 
te.  3.  Signa  nostra  et  Hermeraclas,  utscribis,  quum 
commodissime  poteris,  velim  imponas,  et  si  quod 
aliud  oixeiov  eius  loci,  quern  non  ignoras,  reperies,  et 
maxime,  quae  tibi  palaestrae  gymnasiique  videbun- 
tur  esse.  Etenim  ibi  sedens  haec  ad  te  scribebam; 
ut  me  locus  ipse  admoneret.  Praeterea  typos  tibi 
mando,  quos  in  tectorio  atrioli  possim  includere,  et 
putealia  sigillata  duo.  4.  Bibliothecam  tuam  cave 
cuiquam  despondeas,  quamvis  acrern  amatorem  inve- 
neris :  nam  ego  omnes  meas  vindemiolas  eo  reservo, 
ut  illud  subsidium  senectuti  parem.  5.  De  fratre 
confido  ita  esse ,  ut  semper  volui  et  elaboravi.  Multa 
signa  sunt  eius  rei,  non  minimum ,  quod  soror  prae- 
gnans  est.  6.  De  comitiis  meis  et  tibi  me  permisisse 
memini,  et  ego  iampridem  hoc  communibus  amicis, 
qui  te  exspectant,  praedico:  te  non  modo  non  arcessi 
a  me,  sed  prohiberi,  quod  intelligam,  multo  magis  in- 
teresse  tua ,  te  agere ,  quod  agendum  est  hoc  tempore, 
quam  mea,  te  adesse  comitiis.  Proinde  eo  animo  te 
velim  esse ,  quasi  mei  negotii  caussa  in  ista  loca  mis¬ 
sus  esses.  Me  autem  eum  et  offendes  erga  te  et  au- 
dies,  quasi  mihi,  si  qua  parta  erunt,  non  modo  te  prae- 
sente,  sed  per  te  parta  sint.  Tulliola  tibi  diem  dat, 
sponsorem  non  appellat. 

XI.  (Romae,  Pisone,  Glabrione  coss.  687.) 

CICERO  ATTICO  S. 

.  I .  Et  mea  sponte  faciebam  antea ,  et  post  duabus 
epistolis  tuis  perdiligenter  in  eamdem  rationem  scri¬ 
pts  magno  opere  sum  commotus.  Eo  accedebat  hor- 
tator  assiduus  Salustius,  ut  agerem  quam  dilmentis- 
sime  cum  Lucceio  de  vestra  vetere  gratia  reconcilian- 
da.  Sed,  quum  omnia  fecissem,  non  modo  earn  vo¬ 
luntatem  eius,  quae  fuerat  erga  te,  recuperare  non  po- 
tui ,  verum  ne  caussam  quidem  elicere  immutatae  vo¬ 
luntatis.  Tametsi  iactat  ille  quidem  illud  tuum  arbi- 
tiium,  et  ea ,  quae  iam  turn,  quum  aderas,  offendere 
eius  animum  intelligebam:  tamen  habet  quiddam 
profecto,  quod  magis  in  animo  eius  insederit,  quod 
neque  epistolae  tuae,  neque  nostra  allegatio  tam  potest 
facile  delere,  quam  tu  praesens  non  modo  oratione, 
sed  tuo  vultu  illo  familiari  tolles,  si  modo  tanti  puta- 
ris  id,  quod ,  si  me  audies  et  si  humanitati  tuae  con- 
stare  voles ,  certe  putabis.  Ac ,  ne  illud  mirere,  cur, 
quum  ego  antea  significarem  tibi  per  litteras,  me  spe- 
rare  ilium  in  nostra  potestate  fore ,  nunc  idem  videar 
diffidere;  incredibile  est,  quanto  mihi  videatur  illius 
voluntas  obstinatior,  et  in  hac  iracundia  offirmatior  : 
sed  haec  aut  sanabuntur ,  quum  veneris ,  aut  ei  mole- 
sta  erunt,  in  utro  culpa  erit.  2.  Quod  in  epistola  tua 
scriptum  erat,  me  iam  arbitrari  designatum  esse;  sci- 
to,  nihil  tam  exercitum  esse  nunc  Romae,  quam  can¬ 
didates,  omnibus  iniquitatibus;  nec,  quando  futura 
sintcomitia,  sciri.  Verum  haec  audies  de  Philadel- 
pho.  3.  Tu,  velim,  quae  Academiae  nostrae  parasti,  i 


quam  primum  mittas.  Mire  quam  illius  loci  non  mo¬ 
do  usus,  sed  etiam  cogitatio  delectat.  Libros  vero 
tuos  cave  cuiquam  tradas.  Nobis  eos,  quemadmodum 
scribis,  conserva.  Summum  me  eorum  studium  te¬ 
net  ,  sicut  odium  iam  ceterarum  rerum :  quas  tu ,  in¬ 
credibile  est,  quam  brevi  tempore  quanto  deteriores 
offensurus  sis,  quam  reliquisti. 

XII.  (Messalla,  Pisone  coss.  693.) 

CICERO  ATTICO  S. 

1 .  Tevxgig  ilia  lentum  sane  negotium :  neque  Cor¬ 
nelius  ad  Terentiam  postea  rediit;  opinor,  ad  Consi- 
dium,  Axium,  Selicium  confugiendum  est.  Nam  a 
Caecilio  propinqui  minore  centesimis  nummum  mo- 
vere  non  possunt.  Sed ,  ut  ad  prima  ilia  redeam,  ni¬ 
hil  ego  ilia  impudentius,  astutius,  lentius  vidi,  Liber- 
tum  mitto:  Tito  mandavi:  axrjipeig  atque  dvafiolul. 
2.  Sed  nescio,  an  tccvto/acitov  rjfiav.  Nam  mihi  Pom- 
peiani  n godgofioi  nuntiant,  aperte  Pompeium  actu- 
rum ,  Antonio  succedi  oportere ;  eodemque  tempore 
aget  praetor  ad  populum.  Res  eiusmodi  est,  ut  ego 
nec  per  bonorum  nec  per  popularem  existimationem 
honeste  possim  hominem  defendere ,  nec  mihi  libeat, 
quod  vel  maximum  est.  Etenim  accidit  hoc,  quod 
totum  cuiusmodi  sit ,  mando  tibi ,  ut  perspicias.  Li- 
bertum  ego  habeo,  sane  nequam  hominem,  Hilarum 
dico,  ratiocinatorem  et  clientem  tuum.  De  eo  mihi 
Valerius  interpres  nuntiat,  Chiliusque  se  audisse  scri- 
bit  haec;  esse  hominem  cum  Antonio:  Antonium  por- 
ro  in  cogendis  pecuniis  dictitare,  partem  mihi  quaeri, 
et  a  me  custodem  communis  quaestus  libertum  esse 
missum.  Non  sum  mediocriter  commotus,  neque  ta¬ 
men  credidi:  sed  certe  aliquid  sermonis  fuit.  Totum 
investiga,  cognosce,  perspice,  et  nebulonem  ilium,  si 
quo  pacto  potes,  ex  istis  locis  amove.  Huius  sermo— 
nis  Valerius  auctoremCn.Plancium  nominabat.  Man¬ 
do  tibi  plane,  totum  ut  videas  cuiusmodi  sit.  3.  Pom¬ 
peium  nobis  amicissimum  constat  esse.  Divortium 
Muciae  vehementer  probatur.  P.  Clodium,  Appii  F., 
credo  te  audisse ,  cum  veste  muliebri  deprehensum 
domiC.  Caesaris,  quum  pro  populo  fieret,  eumque  per 
manus  servulae  servatum  et  eductum ;  rem  esse  insi- 
gni  infamia :  quod  te  moleste  ferre  certo  scio.  4.  Quid 
praeterea  ad  te  scribam,  non  habeo.  Et  mehercule 
eram  conturbatior.  Nam  puer  festivus,  dvcc^vcocrTTjg 
noster,  Sositheus  decesserat  meque  plus,  quam  servi 
mors  debere  videbatur,  commoverat.  Tu  velim  sae- 
pe  ad  nos  scribas.  Si  rem  nullam  habebis;  quod  in 
buccam  venerit,  scribito.  Kal.  Ianuar.  M.  Messalla, 

M.  Pisone  coss. 


XIII.  (Romae,  Messalla,  Pisone  coss.  693.) 

CICERO  ATTICO  S. 

i .  Accepi  tuas  tres  iam  epistolas :  unam  a  M.  Cor- 
nelio,  quam  Tribus  Tabernis,  ut  opinor,  ei  dedisti; 
alteram,  quam  mihi  Canusinus  tuus  hospes  reddidit; 
tertiam,  quam,  ut  scribis,  anchoris  sublatis,  de  pha- 
selo  dedisti:  quae  fuerunt  omnes  rhetorum.  Pure 
loquuntur,  quum  humanitatis  sparsae  sale,  turn  insi- 
gnes  amoris  notis.  Quibus  epistolis  sum  equidem  abs 
te  lacessitus  ad  scribendum;  sed  idcirco  sum  tardior, 
quod  non  invenio  fidelem  tabellarium.  Quotus  enim 
quisque  est,  quiepistolam  paullo  graviorem  ferre  pos- 
sit,  nisi  earn  pellectione  relevant?  Accediteo,  quod 
mihi  non  est  notum,  ut  quisque  in  Epirum  proficisca- 
tur.  Ego  enim  te  arbitror,  caesis  apud  Amaltheam 
tuam  victimis,  statim  esse  adSicyonom  oppugnandum 


819 


epistolakum  ad  atticum  LIB.  I.  EP.  II  -  li. 


profectum.  Neque  tamen  id  ipsum  certain  habeo, 
quando  ad  Antonium  proficiscare ,  aut  quid  in  hpir 
temporis  ponas.  Da  neque  Achaicis  hom.nl bus  ,  ne¬ 
que  Epiroticis  paullo  liberiores  litteras  committer 
audeo  2.  Sunt  autem  post  discessum  a  me  tuum  res 
di-nae  litteris  nostris,  sed  non  committendae  eiusmo- 
dfpericulo,  ut  aut  interire  aut  aperin  aut  intercipi 
possint.  Primum  igitur  scito ,  primum  me  non  esse 
rogatum  sententiam,  praepositumque  esse  nobis  pa«- 
ficatorem  Allobrogum,  idque  admurmurante  senatu 
neque  me  invito  esse  factum.  Sum  enim  et  ab  ob 
servando  homine  perverso  liber,  et  addiguUatem  m 
republica  retinendam  contra  ilhusvoluntatemsolutu 
et  llle  secundus  in  dicendo  locus  habet  auctontate 
paene  principis,  et  voluntatem  non  mmis  devinctam 
benefido  consulis.  Tertius  est  Catulus  quartus  (si 
etiam  hoc  quaeris)  Hortensms.  Consul  autem  ipse 
parvo  animo  et  pravo ,  tantum  cavillator  genere  1 
moroso,  quod  etiam  sine  dicacitate  ridetur;  facie  ma¬ 
ds,  quana  facetiis  ridiculus;  nihil  agens  cum  repuWi- 
ca ;  seiunctus  ab  optimatibus :  a  quo  nihil  speres  bom 
reipublicae ,  quia  non  vult,  nihil  metuasma  1,  q 
non  audet.  Eius  autem  collega  et  in  me  perhononG- 
cus  et  partium  studiosus  ac  defensor  bonarum .Quin- 
immo  leviter  inter  se  dissident  3.  Sed  vereor, ne 
hoc ,  quod  infectum  est ,  serpat  longius .  Credo  ®nl 
te  audisse ,  quum  apud  Caesarem  pro  populo  fiereb 
vedsse  eo  muliebri  vestitu  virum;  idque  sacnficmm 
quum  virgines  instaurassent,  mentionem  aQ.Cornif 
cio  d  senatu  factam :  (is  fuit  princeps ;  ne  tu  forte  a  - 
quern  nostrum  putes;)  postea  rem  ex  senatus  consulto 
ad  p^ntifices  relatam,  idque  ab  iis  ne  as  esse  decre- 
tum :  deinde  ex  senatus  consulto  consules  rogationem 
promulgasse;  uxori  Caesarem  nuntium  remisisse  In 
hac  caussa  Piso  amicitia  P.  Clodn  ductus  operam  dat, 
ut  ea  ro  'atio,  quam  ipse  fert,  et  fert  ex  senatus  con¬ 
sulto  et  de  religione,  antiquetur  Messalla  vehemen 
ter  adhuc  agit  severe.  Bom  viri  precibus  Clod  ie 
moventur  a  caussa:  operae  comparantur : 
oui  Lvcur-ei  a  principio  fuissemus ,  quotidie  demiti 
2amm  fnstatPet  urgetCato.  Quid  multa?  vereor, 
lehaec,  neglecta  a  bonis,  defensa  ab  improbis ,  ma¬ 
rt  norum  reipublicae  malorum  caussa  sint.  4.  Tuus 
autemdlle  amicus,  (scin’  quern  dicam?)  de  quo  tu  ad 
me  scripsisti,  posteaquam  non  auderet  reprehendere 
r,dare  coepisse,  hos,  utostendit,  admodum  dil.git 
amplectitur,  amat,  aperte  laudat  ;  occul^  sed  Ua  ut 
perspicuum  sit,  invidet.  Nihil  come  nihil  sunptex. 
nihil  iv  xoig  noXmxo~ig  honestum ,  mhil  dlustre,  mhi 
f0rte  nihil  liberum.  Sed  haec  ad  te  scnbam  alias 
subtilius  Nam  neque  adhuc  mihi  satis  nota  sunt,  et 
huic  terrae  fdio  nescio  cui  committere  epistolam  tan- 

tisde  rebus  non  audeo.  5.  Provinces  praetores  non- 

urn  sortiti  sunt.  Res  eodem  est  loci,  quo  rehquisti. 
"L  quam  Miseni  elPu.eo.mum.m- 

Quaejaudas  ex  ora^ 

arSL-st; 

Quid' i<UdT!‘ “taquiearZtuT) 


do  ad  dignitatem  aliquam  pervenire.  TewQig  iha 
lentum  negotium  est,  sed  tamen  est  m  spe.  Tu  ista 

confice.  A  nobis  liberiorem  epistolam  exspecta. 

Kalend.  Febr.  M.  Messalla  M.  Pisone  coss. 


XIV.  (Romae,  Messalla,  Pisone  coss.  693.) 

CICERO  ATTICO  S. 

1  Yereor,  ne  putidum  sit  scribere  ad  te,  quam 
sim  occupatus :  sed  tamen  distinebar,  ut  huic  vix  tan- 
tulae  epistolae  tempus  habuerim,  atque  id  ereptum 
summis  occupationibus.  Prima  concio  Pompeii  qua- 
lis  fuisset,  scrips!  ad  te  antea,  non  nicunda  misens, 
inanis  improbis,  beatis  non  grata,  boms  non  grav  s. 
itaque  frigebat.  Turn  Pisoms  consulis  impulsu  le 
vissimus  tribunus  plebis  Fufms  in  concionem  produ- 
xit  Pompeium.  Res  agebatur  in  circo  Flamimo,  et 
erat  in  eo  ipso  loco  illo  die  nundinarum  naviM- 
Quaesivit  ex  eo,  placeretne  ei,  iudices  a  praetore  legi, 
quo  consilio  idem  praetor  uteretur  .  Id  ™tem  erat 
Clodiana  religione  ab  senatu  constitutum.  2. 

Pompeius  ua>:  aQtdxoxQanxag  locutus  est,  senatusque 
auctoritatem  sibi  omnibus  in  rebus  maximam  videri 
semperque  visam  esse  respondit  et  id  multis  verbis. 
Postea  Messalla  consul  in  senatu  de  Pompeio  quaesi¬ 
vit  quid  de  religione  et  de  promulgata  rogatione  sen- 
tiret.*  Locutus  ita  est  in  senatu ,  ut  omnia  dims  or 
nis  consulta  renvug  laudaret:  mihique,  ut  assedit, 
dixit  se  putare  satis  ab  se  etiam  de  lstius ' 
resnonsum.  3.  Crassus  posteaquam  vidit,  ilium  ex 
cepisse  laudem  ex  eo,  quod  suspicarentur  homines,  ei 
Saturn  meum  placere,  surrexit  ornatissimeque 
de  meo  consulatu  locutus  est;  ut  ita  diceret,  se  ,  quod 
esset  senator,  quod  civis,  quod  liber,  quod  viveret, 
mihi  acceptum  referre ;  quoties  comugem,  quotl^ 
mum  quoties  patriam  videret,  toties  se  beneficium 
meum  videre.  Quid  multa?  totum  hunc  locum  quern 
e-0  varie  meis  orationibus,  quarum  tu  Aristarchus  es, 
soleo  pingere ,  de  flamma,  deferro,  (nosti  lllas  hjxv- 

Sovgl valde  graviter  pertexuit.  Pr0X™^7rSm 
sedebam.  Intellexi  hominem  moven,  utrum  Crassum 
inire  earn  gratiam,  quam  ipse  praetermisisset,  an  esse 
lantas  res  nostras ,  quae  tarn  libenti  senatu  laudaren- 
tur  ab  eo  praesertim,  qui  mihi  laudem  lllam  eo  mi^ 
nus  deberet,  quod  meis  omnibus  litteris  in  Pompeia 
na  laude  perstrictus  esset.  4.  Hie  dies  me  valde  Cras 
soadiunxit;  et  tamen,  ab  illo  aperte,  tecte  qmdquid 

est  datum ,  libenter  accepi.  Ego  aute™ Pom- 
ni !  quod  modo  ivBneQne.QEvacc^v  novo  auditori  t  o 
peio  !  Si  umquam  mihi  n sqLoSoi  tj  xafj-juu  ij 
T«  V  y.axaay.Bvai  suppeditaverunt,  iHo  tempore.  Q 
multa?  clamores.  Etemm  haec  erat  vTio&emg,  de  ra 

vitateordinis,  de  equestri  concordia,  de  consensione 
Italiae,  de  intermortuis  reliquus  comuratioms ,  de  vi- 
litate  de  otio.  Nosti  iam  in  hac  materia  somtus  no 
EU:'  .anti  fuerunt,  u. ego .eo brevier 
usque  istira  exauditos  putem.  5.  Rom.Mej.ttm 
seres  sic  habent:  senatus  ayeiog  na?og.  Nihil  con 
stantius,  nihil  severius,  nihil  fortius.  Nam  quum 
dies  venisset  rogationi  ex  senatus  consulto  ferendae, 
concursabant  ba?batuli  iuvenes,  totus  die  grex  Catili- 
nae  duce  filiola  Curionis ,  et  populum ,  ut  antiquaret 
ro^abant.  Piso  autem  consul,  lator  rogatioms ,  idem 
erat  dissuasor.  Operae  Clodianae  pontes  occuparant. 
Tabellae  ministrabantur  ita ,  ut  nulla  daretur  uti  ro- 
,  a  s  llic  tibi  rostra  Cato  advolat ,  convicium  I  isoni 
consuli  mirificum  facit;  si  id  est  convicium,  vox 
plena  gravitatis,  plena  auctontatis,  plena  dem- 
1  °  103  * 

que  salutis.  Accedit  eodem  etiam  noster  Horten- 
sius ,  multi  praeterea  boni :  insignis  vero  opera 
Favonii  fuit.  Hoc  concursu  optimatum  comitia  di- 
mittuntur :  senatus  vocatur.  Quum  decerneretur  fre- 
quenti  senatu,  contra  pugnante  Pisone,  ad  pedes 
omnium  singillatim  accidente  Clodio,  ut  consules  po- 
pulum  cohortarentur  ad  rogationemaccipiendam;  ho¬ 
mines  ad  xv  Curioni ,  nullum  senatus  consultum  fa- 
cienti,  assenserunt:  ex  altera  parte  facile  cccc  fue- 
runt.  Acta  res  est.  Fufius  tribunus  turn  concessit. 
Clodius  conciones  miseras  habebat,  in  quibus  Lucul- 
lum,  Hortensium ,  C.  Pisonem,  Messallam  consulem 
contumeliose  laedebat:  me  tantum  comperisse  omnia 
criminabatur.  Senatus  et  de  provinciis  praetorum 
et  de  legationibus  et  de  ceteris  rebus  decernebat,  ut 
ante,  quam  rogatio  lata  esset,  ne  quid  ageretur.  6. 
Habes  res  Romanas:  sed  tamen  etiam  illud,  quod 
non  speraram ,  audi.  Messalla  consul  est  egregius, 
fortis,  constans,  diligens,  nostri  laudator,  amator, 
imitator.  Ille  alter  uno  vitio  minus  vitiosus;  quoa 
ineis,  quod  somni  plenus,  quod  imperitus,  quod 
anguxTOTccTog ,  sed  voluntate  ita  xa/ix^g,  ut  Pompe- 
ium  post  illam  concionem ,  in  qua  ab  eo  senatus  lau- 
datus  est,  odisse  coeperit.  Itaque  mirum  in  modum 
omnes  a  se  bonos  alienavit.  Neque  id  magis  amici- 
tia  Clodii  adductus  facit,  quam  studio  perditarum  re¬ 
rum  atque  partium.  Sed  habet  sui  similem  in  magi- 
stratibus  praeter  Fufium  neminem.  Bonis  utimur 
tribunis  plebis,  Cornuto  vero  Pseudocatone.  Quid 
quaeris?  7.  Nunc  ut  ad  privata  redeam :  Tevxgig  pro- 
missa  patravit.  Tu  mandata  effice,  quae  recepisti. 
Quintus  frater,  qui  Argiletani  aedificii  reliquum  do- 
drantem  emit  H-S  nccxxv,  Tusculanum  venditat, 
ut  ,  si  possit,  emat  Pacilianam  domum.  Cum  Luc- 
ceio  in  gratiam  redi.  Video  hominem  valde  petitu- 
nre  Navabo  operam.  Tu,  quid  agas,  ubi  sis,  cuius- 
modi  istae  res  sint,  fac  me  quam  diligentissime  cer- 
tiorem.  Idibus  Febr. 


XV.  (Romao,  Messalla,  Pisone  coss.  693.) 

CICERO  ATTICO  S. 
i .  A  siam  Quinto,  suavissimo  fratri,  obtigisse  au- 
disti:  non  enim  dubito,  quin  celerius  tibi  hoc  rumor, 
quam  ullius  nostrum  litterae  nuntiarint.  Nunc  quo- 
niam  et  laudis  avidissimi  semper  fuimus,  et  praeter 
ceteros  cpdMyeg  et  sumus  et  habemur,  et  multorum 
odia  atque  inimicitias  reipublicae  caussasuscepimus, 
nccvTotyg  ocQSTijg  fu^axso,  curaque  et  effice,  ut  ab 
omnibus  etlaudemur  et  amemur.  2.  His  de  rebus  plu- 
ra  ad  te  in  ea  epistola  scribam,  quam  ipsi  Quinto  da- 
bo.  Tu  me,  yelim,  certiorem  facias,  quid  de  meis 
mandatis  egeris,  atque  etiam,  quid  de  tuo  negotio. 
Nam  ut  Brundisio  profectus  es,  nullae  mihi  abs  te 
sunt  redditae  litterae.  Valde  aveo  scire,  quid  a^as 
Idib.  Mart.  ^  °  ' 


XVI.  (Rnmae,  Messalla,  Pisone  coss.  693.) 

CICERO  ATTICO  S. 

I .  Quaeris  ex  me,  quid  acciderit  de  iudicio,  quod 
tarn  praeter  opinionem  omnium  factum  sit:  et  simul 
vis  scire,  quo  modo  ego  minus,  quam  soleam,  prae- 
Iiatus  sim :  respondebo  tibi  vvtsqov  ngoregov,  c O/urioi - 
xwg  Ego  enim,  quam  diu  senatus  auctoritas  mihi  de- 
lendenda  fuit,  sic  acriter  et  vehementer  praeliatus 
sum,  ut  clamor  concursusque  maxima  cum  mea  laude 
lierent.  Quod  si  tibi  umquam  sum  visus  in  republica 


fortis,  certe  me  in  ilia  eaussa  admiratus  esses.  Quum 
enim  ille  ad  conciones  confugisset,  in  iisque  meo  no¬ 
mine  ad  invidiam  uteretur;  dii  immortales!  quas  ego 
pugnas  et  quantas  strages  edidi!  quos  impetus  in  Pi¬ 
sonem,  inCurionem,  in  totam  illam  manum  feci!  quo 
modo  sum  insectatus  levitatem  senum,  libidinem 111- 
ventutis!  Saepe,  ita  me  dii  iuvent!  te  non  solum 
auctorem  consiliorum  meorum,  verum  etiam  specta- 
torem  pugnarum  mirificarum  desideravi.  2.  Postea 
vero  quam  Hortensius  excogitavit,  ut  legem  de  reli- 
gione  Fufius  tribunus  plebis  ferret;  in  qua  nihil 
aliud  a  consulari  rogatione  differebat,  nisi  iudicum 
genus,  (in  eo  autem  erant  omnia;)  pugnavitque,  ut 
ita  fieret:  quod  et  sibiet  aliispersuaserat,  nullis  ilium 
,  .  effu0ere  posse:  contraxi  vela,  perspiciens 

inopiam  iudicum ,  neque  dixi  quidquam  pro  testi- 
monio,  nisi  quod  erat  ita  notum  atque  testatum,  ut 
non  possem  praeterire.  Itaque,  si  caussam  quaeris 
absolutionis,  (ut  iam  ngog  to  ngoisgov  revertar,)  ege- 
stas  iudicum  fuit  et  turpitudo.  Id  autem  utaccide- 
ret,  commissum  est  Hortensii  consilio,  qui  dum  veri- 
tus  est,  ne  F ufius  ei  legi  intercederet,  quae  ex  senatus 
consulto  ferebatur,  non  vidit  illud  satius  esse,  ilium 
in  infamia  relinqui  ac  sordibus,  quam  infirmo  iudicio 
committi.  Sed  ductus  odio  properavit  rem  deducere 
in  iudicium,  quum  ilium  plumbeo  gladio  iugulatum 
ii  i  tamen  diceret.  3.  Sed  iudicium  si  quaeris  quale 
fuerit:  incredibili  exitu ;  sic,  uti  nunc  ex  eventu  ab 
aliis,  a  me  tamen  ex  ipso  initio  consilium  Hortensii 
reprehendatur.  Nam  utreiectio  facta  est  clamoribus 
maximis,  quum  accusator ,  tamquam  censor  bonus, 
homines  nequissimos  reiiceret,  reus  tamquam  cle- 
mens  lanista  frugalissimum  quemque  secerneret;  ut 
primum  iudices  consederunt,  valde  diffidere  boni 
coeperunt.  Non  enim  umquam  turpior  in  ludo  tala- 
rio  consessus  fuit.  Maculosi  senatores,  nudi  equites, 
tnbuni  non  tam  aerati,  quam,  ut  appellantur,  aerarii. 
Pauci  tamen  boni  inerant,  quos  reiectione  fugare  ille 
non  potuerat,  qui  maesti  inter  sui  dissimiles  et  mae- 
rentes  sedebant  et  contagione  turpitudinis  vehemen¬ 
ter  permovebantur.  i.  Hie,  ut  quaeque  res  ad  con¬ 
silium  primis  postulationibus  referebatur,  incredi- 
bilis  erat  severitas  nulla  varietatesententiarum;  nihil 
impetrarat  reus ;  plus  accusatori  dabatur,  quam  po- 
stulabat ;  triumphabat  (quid  quaejis?)  Hortensius,  so 
vidisse  tantum :  nemo  erat,  qui  ilium  reum  ac  non 
millies  condemnatum  arbitraretur.  Me  vero  teste pro- 
ducto,  credo  te,  ex  acclamatione  Clodii  advocatorum, 
audisse,  quae  consurrectio  iudicum  facta  sit,  ut  me 
circumsteterint,  ut  aperte  iugula  sua  pro  meo  capite 
P.  Clodio  ostentarint.  Quae  mihi  res  multo  honorifi- 
centior  visa  est,  quam  aut  ilia,  quum  iurare  tui  cives 
Xenocratem  testimonium  dicentem  prohibuerunt;- 
aut  quum  tabulas  Metelli  Numidici,  quum  hae,  ut 
mos  est,  circumferrentur,  nostri  iudices  aspicere  no- 
luerunt;  multo  haec,  inquam,  nostra  res  maior. 

5.  Itaque  iudicum  vocibus,  quum  ego  sic  ab  iis,  ut 
salus  patriae,  defenderer,  fractus  reus  et  una  patroni 
omnes  conciderunt.  Ad  me  autem  eadem  frequentia 
postridie  convenit,  quacum  abiens  consulatu  sum 
domum  reductus.  Clamare  praeclari  Areopagitae, 
se  non  esse  ventures,  nisi  praesidio  constituto.  Re- 
fertur  ad  consilium;  una  sola  sententia  praesidium 
non  desideravit.  Defertur  res  ad  senatum ;  gravis- 
sime  ornatissimeque  decernitur;  laudantur  iudices; 
datur  negotium  magistratibus;  responsurum  homi¬ 
nem  nemo  arbitrabatur. 

"Eanere  vvv  juot,  Movant,  — 

OTCnag  Si]  ngcoiov  nvg  sfineas. 

Nosti  Calvum,  ex  Nanneianis  ilium,  ilium  laudato- 
rem  meum ,  de  cuius  oratione  erga  me  honorifica  ad 
te  scripseram.  Biduo  per  unum  servum,  et  eum  ex 
o-ladiatorio  ludo.confecit  totum  negotium;  arcessivit 
Id  se,  promisit,  intercessit,  dedit.  Iam  vero  (o  dn 
boni'  rem  perditam!)  etiam  noctes  certarum  mulie- 

rum,  atque  adolescentulorumnobilium  introductions 

nonnullis  iudicibus  pro  mercedis cumulo  fuerunt.  ita, 
summo  discessu  bonorum,  pleno  foro  servorum,  xxv 
iudices  ita  fortes  tamen  fuerunt,  ut,  summo  proposito 
periculo,  vel  perire  maluerint,  quam  perdere  omnia , 
xxxx  fuerunt,  quos  fames  magis,  quam  fama  commo- 
verit.  Quorum  Catulus  quum  vidisset  quemdam. 
Quid  vos,  inquit,  praesidium  a  nobis  postulabatis . 
an,  ne  nummi  vobis  eriperentur,  timebatis?  6.  Habes, 
ut  brevissime  potui,  genus  iudicii  et  caussam  absolu- 
tionis.  Quaeris  deinceps,  qui  nunc  sit  status  rerum 
et  qui  meus.  Reipublicac  statum  ilium,  quern  tu  meo 
consilio,  ego  divino  confirmatum  putabam,  qui  bono¬ 
rum  omnium  coniunctione  et  auctoritate  consulatus 
mei  fixus  et  fundatus  videbatur ,  nisi  qui  nos  deus  respe 
xerit,  elapsum  scito  esse  de  manibus  uno  hoc  ludicio ;  si 
iudicium  est,  triginta  homines  populi  Romani  levis 
simos  ac  nequissimos,  nummubs  acceptis,  ius  ac  tas 
omne  delere,  et,  quod  omnes  non  modo  homines, ,  ve- 
rum  etiam  pecudes  factum  esse  sciant,  id  Talnam  et 
Plautum  et  Spongiam  etceteras huiusmodiquisquihas 
statuere,  numquam  esse  factum.  7.  bed  tamen, 
ut  te  de  republic  a  consoler,  non  ita,  ut  speraruntmali, 
tanto  imposito  reipublicae  vulnere,  a  acns  exsu ltat 
improbitas  in  victoria.  Nam  plane  ita  putaverunt, 
quum  religio ,  quum  pudicitia,  quum  ludiciorum 
fides  quum  senatus  auctoritas  concidisset,  lore,  ut 
apert’e  victrix  nequitia  ac  libido  poenasab optimo  quo- 
que  peteret  sui  doloris,  quern  improbissimo  cinque 
inusserat  severitas  consulatus  mei.  8.  Idem  ego  die, 

(non  enim  mibi  videor  insolenterglorian.quumdeme 

apud  te  loquor,  in  ea  praesertim  epistola,  quam  n  o 
aliis  leo-i:)  idem,  inquam,  ego  recreavi  afflictos iam 

mos  bonorum,  unum  quemque  confirmans,  excitans  ; 
insectandis  vero  exagitandisque  nummarns  nidici- 
bus,  omnem  omnibus  studiosis  ac  fautonbus  dlius 
victoriae  nagfraiav  eripui;  Pisonem  consulem  nulk 
in  re  consistere  umquam  sum  passus,  desponsa 
homini  iam  Syriam  adenn;  senatum  ad  pristinam 
suam  severitatem  revocavi  atque  abiectum  exci  avn 
Clodium  praesentem  fregi  in  senatu ,  quum  oratione 
perpetua,  plenissima  gravitatis,  turn  altercation  eius- 
modi,  ex  qua  licet  pauca  degustes.  Nam  cetera  non 
possunt  habere  neque  vim  neque  venustatem,  remote 
Silo  studio  contentionis ,  quern  aymva  vos  appellatis. 
9  Nam,  ut  Idib.  Maii  in  senatum  convenimus,  roga- 
tus  e-o  sententiam,  multa  dixi  de  summa  republica, 
atque°ille  locus  inductus  a  me  est  divimtus  :  ne,  una 
pla^a  accepta,  patres  conscripti  concurrent,  ne  del 
cerent :  vulmis  esse  eiusmodi,  quod  mihi  nec  dissi- 
mulandum ,  nec  pertimescendum  videretur.  ne  aut 
metuendo  ignavissimi,  aut  ignorando  stult.ssimi  mdi- 
caremur :  bis  absolutum  esse  Lentulum,  bis  Cati h- 
nam:  hunc  tertium  iam  esse  a  iudicibus  m  rempuWu- 
cam  immissum.  Erras,  Clodi:  non  te  iudices  Urbi, 
sed  carcerireservarunt,  neque  te  retmere  in  civdat 
sed  exsilio  privare  voluerunt.  Quamobrem,  pat 
conscripti,  erigite  animos,  retinete  vestram  dignit.- 
tem  Manet  ilia  in  republica  bonorum  consensio, 


dolor  accessit  bonis  viris,  virtus  non  est  imminuta; 
nihil  est  damni  factum  novi :  sed,  quod  erat,  mven- 
tum  est.  In  unius  bominis  perditi  iudicio  plures  si¬ 
miles  reperti  sunt.  10.  Sed  quid  ago?  paene  oratio- 
nem  in  epistolam  inclusi.  Redeo  ad  altercationem. 
Surgit  pulchellus  puer :  obiicit  mihi,  me  ad Baiasfuis- 
se . Falsum:  sed  tamen  quid  hoc?  Simile  est,  in¬ 
quam,  quasi  dicas  in  operto  fuisse.  Quid,  inquit, 
homini  Arpinati  cum  aquis  caldis? — Narra,  inquam,  pa- 
trono  tuo,  qui  Arpinatis  aquas  concupivit :  nosti  enim 
Marianas.  —  Quousque ,  inquit,  hunc  regem  fer  emus !  — 
Regem  appellas,  inquam,  quum  Rex  tui  mentionem 
nullam  fecerit?  —  (Ille  autem  Regis  hereditatem  spe 
devorarat.)  —  Domum,  inquit,  emisti.  —  Potes  ,  in¬ 
quam,  dicere,  iudices  emisti?  —  Iuranli,  inquit,  tibi 
non  crediderunt.  —  Mihi  vero,  inquam,  xxv  iudices 

crediderunt;  xxxi,  quoniam  nummos  ante  accepe- 
runt,  tibi  nihil  crediderunt.  Magnis  clamoribus  at  i 
ctus  conticuit  et  concidit.  1 1 .  Noster  autem  status 
est  hie:  apud  bonos  iidem  sumus,  quos  reliquisti, 
apud  sordem  Urbis  et  faecem  multo  melius  nunc, 
quam  reliquisti.  Nam  et  illud  nobis  non  obest,  vi- 
deri  nostrum  testimonium  non  valuisse.  Missus  est 
sanguis  invidiae  sine  dolore ;  atque  etiam  hoc  magis, 
quod  omnes  illi  fautores  illiusflagitii,remmamfestam 
illam  redemptam  esse  a  iudicibus  confitentur :  ac 

cedit,  quod  ilia  concionalis  hirudo  aerarii,  misera  ac 
ieiuna  plebecula ,  me  ab  hoc  Magno  unice  diligi  pu- 
tat :  et  hercule  multa  et  iucunda  consuetudine  con- 
iuncti  inter  nos  sumus,  usque  eo,  ut  nostri  isti  comis- 
satores  coniurationis,  barbatuli  iuvenes,  ilium  in  ser- 
monibus  Cnaeum  Ciceronem  appellent.  ^  Itaque  et 
ludis  et  gladiatoribus  mirandas  imarniaolccg  sine  ulla 
pastoricia  fistula  auferebamus.  12.  Nunc  est  exspe- 
ctatio  ingens  comitiorum,  in  quae  omnibus  invitis 
trudit  noster  Magnus  Auli  filium,  atque  in  eo  neque 
auctoritate,  neque  gratia  pugnat,  sed  quibus  Philip- 
pus  omnia  castella  expugnari  posse  dicebat,  in  quae 
modo  asellus  onustus  auro  posset  ascendere.  Consul 
autem  ille,  Doterionis  histrionis  similis,  suscepisse 
negotium  dicitur,  et  domi  divisores  habere:  quod 


non  credo.  Sed  senatus  consulta  duo  iam  facta 
sunt;  odiosa,  quod  in consulem facta putantur,  Catone 
et  Domitio  postulante;  unum,  ut  apud  magistratus 
inquiri  liceret:  alterum,  cuius  modi  divisores  habe- 
rent  ad  versus  rempublicam.  13.  Lurco  autem  tribu- 
nus  plebis,  qui  magistratum  simul  cum  lege  Aelia  m- 
iit  solutus  est  Aelia  et  Fufia,  ut  legem  de  ambitu 
ferret:  quam  ille  bono  auspicio  claudus  homo  pro- 
mulniavit.  Ita  comitia  in  ante  diem  vi.  Kal.  Sext.  di- 
lata  sunt.  Novi  est  in  lege  hoc ,  ut ,  qui  nummos  in 
tribus  pronuntiarit,  si  nondederit,  impune  sit;  sin 
dederit,  ut,  quoad  vivat,  singulis  tribubusH-S  cm 
cm  cio  debeat.  Dixi  hanc  legem  P.  Clodium  iam 
ante  servasse ;  pronuntiare  enim  solitum  esse ,  et  non 
dare.  Sed  heus  tu!  videsne,  consulatum  ilium  no¬ 
strum,  quern  Curio  antea  uno&kocnv  vocabat,  si  hie 
factus  erit,  fama  imum  futurum?  quare,  ut  opinor, 
wdoaocprjTtov,  id  quod  tu  facis,  et  istos  consulatus 
non  flocci  facteon.  14.  Quod  ad  me  scnbis,  te  in 
Asiani  statuisse  non  ire;  equidem  mallem,  ut  ires: 
ac  vereor,  ne  quid  in  ista  re  minus  commode  fiat,  bed 
tamen  non  possum  reprehendere  consilium  tuum, 
praesertim  quum  egomet  in  provinciam  non  sim  pro- 
fectus.  15.  Epigrammatis  tu  is,  quae  in  Amaltheo 
posuisti,  contenti  erirnus,  praesertim  quum  etChilius 
nos  reliquerit,  et  Archias  nihil  de  me  senpserit;  ac 

vereor,  ne,  Lucullis  quoniam  Graecum  poema  condi- 
dit,  nunc  ad  Caecilianam  fabulam  spectet.  16.  An¬ 
tonio  tuo  nomine  gratias  egi;  eamque  epistolam 
Manlio  dedi.  Ad  te  ideo  antea  rarius  scripsi,  quod 
non  habebam  idoneum,  cui  darem;  nec  satis sciebam, 
quodarem.  Valde  te  venditavi.  17.  Cincius  si  quid 
ad  me  tui  negotii  detulerit,  suscipiam.  Sed  nunc  ma- 
gis  in  suo  est  occupatus;  in  quo  ego  ei  non  desum. 
Tu,  si  uno  in  loco  es  futurus,  crebras  a  nobis  litteras 
exspecta;  ast  plures  etiam  ipse  mittito.  18.  Yelim, 
ad  me  scribas,  cuiusmodi  sit  \4iin).deiov  tuum ,  quo 
ornatu,  qua  lonodeuiu:  et  quae  poemata,  quasque 
historias  de  l4(.ial&E{u  babes,  ad  memittas.  Lubet 
mihi  facere  in  Arpinati.  Ego  tibi  aliquid  de  meis 
scriptis  mittam.  Nihil  erat  absoluti. 

XVII.  AR6.  (Romae,  MessaJla,  Pisone  coss.  693.) 

CICERO  ATTICO  S. 

1 .  Magna  mihi  varietas  voluntatis  et  dissimilitudo 
opinionis  ac  iudicii  Quinti  fratris  rnei  demonstrata 
est  ex  litteris  tuis ,  in  quibus  ad  me  epistolarum  illius 
exempla  misisti.  Qua  ex  re  et  molestia  sum  tanta 
affectus,  quantam  mihi  meus  amor  summus  erga 
utrumque  vestrum  afferre  debuit,  et  admiratione, 
quidnam  accidisset,  quod  afferret  Quinto  fratri  meo 
aut  offensionem  tam  gravem,  aut  commutationem 
tantam  voluntatis.  Atque  illud  a  me  iam  ante  intel- 
ligebatur,  quod  te  quoque  ipsum  discedentem  a  no¬ 
bis  suspicari  videbam ,  subesse  nescio  quid  opinionis 
incommodae,  sauciumque  eius  animum  insedisse 
quasdam  odiosas  suspiciones:  quibus  ego  mederi 
quum  cuperem  antea  saepe,  et  vehementius  etiam 
post  sortitionem  provinciae;  nec  tantum  intellige- 
bam  ei  esse  offensionis,  quantum  litterae  tuae  decla¬ 
rant,  nec  tantum  proficiebam,  quantum  volebam. 
2.  Sed  tamen  hoc  me  ipse  consolabar,  quod  nondubi- 
tabam,  quin  te  ille  aut  Dyrrhachii  aut  in  istis  locis 
uspiam  visurus  esset.  Quod  quum  accidisset;  con- 
lidebam  ac  mihi  persuaseram,  fore ,  ut  omnia  placa- 
rentur  inter  vos  non  modo  sermone  ac  disputatione, 
sed  conspectu  ipso  congressuque  vestro.  Nam,  quan¬ 
ta  sit  in  Quinto  fratre  meo  comitas ,  quanta  iucundi- 
tas ,  quam  mollis  animus  et  ad  accipiendam  et  ad  de- 
ponendam  offensionem,  nihil  attinet  me  ad  te,  qui  ea 
nosti,  scribere.  Sed  accidit  perincommode ,  quod 
eum  nusquam  vidisti.  Valuit  enim  plus,  quod  erat 
illi  nonnullorum  artificiis  inculcatum,  quam  aut  offi- 
cium ,  aut  necessitudo ,  aut  amor  vester  ille  pristinus, 
qui  plurimum  valere  debuit.  3.  Atque  huius  incom- 
modi  culpa  ubiresideat,  facilius  possum  existimare, 
quam  scribere.  Vereor  enim,  ne,  dum  defendam 
meos ,  non  parcam  tuis.  Nam  sic  intelligo,  ut  nihil  a 
domesticis  vulneris  factum  sit,  illud  quidem,  quod 
erat,  eos  certe  sanare  potuisse.  Sed  huiusce  rei  to- 
tius  vitium,  quod  aliquanto  etiam  latius  patet,  quam 
videtur,  praesenti  tibi  commodius  exponam.  4.De  iis 
litteris,  quas  ad  te  Thessalonica  misit,  et  de  sermo- 
nibus ,  quos  ab  illo  et  Romae  apud  amicos  tuos ,  et  in 
itinere  habitos  putas;  ecquid  tantum  caussae  sit, 
ignoro :  sed  omnis  in  tua  posita  est  humanitate  mihi 
spes  huius  levandae  molestiae.  Nam,  si  ita  statueris, 
et  irritabiles  animos  esse  optimorum  saepe  hominum, 
et  eosdem  placabiles;  et  esse  hanc  agilitatem ,  ut  ita 
dicam,  mollitiamque  naturae  plerumquebonitatis,  et, 
id  quod  caput  est,  nobis  inter  nos  nostra  sive  incom- 
moda,  sive  vitia,  sive  iniurias  esse  tolerandas;  facile 
haec,  quemadmodum  spero,  mitigabuntur.  Quod, 


ego ,  ut  facias  ,  te  oro.  Nam  ad  me,  qui  te  unice  dili- 
go,  maxime  pertinet,  neminem  esse  meorum,  qui  aut 
te  non  amet,  aut  abs  te  non  ametur.  5.  Ilia  pars  epi- 
stolae  tuae  minime  fuit  necessaria,  in  qua  exponis, 
quas  facultates  aut  provincialiumauturbanorumcom- 
modorum  et  aliis  temporibus  et  me  ipso  consuleprae- 
termiseris.  Mihi  enim  perspecta  est  ingenuitas  et 
magnitudo  animi  tui;  neque  ego  inter  me  atque  te 
quidquam  interesse  umquam  duxi  praeter  volunta- 
tem  institutae  vitae :  quod  me  ambitio  quaedam  ad 
honorum  studium,  te  autem  alia  minime  reprehen- 
denda  ratio  ad  honestum  otium  duxit.  Vera  quidem 
laude  probitatis,  diligentiae,  religionis  neque  me  tibi, 
neque  quemquam  antepono:  amoris  vero  erga  me, 
quum  a  fraterno  amore  domesticoque  discessi,  tibi 
primas  defero.  6.  Vidi  enim,  vidi  penitusque  per- 
spexi  in  meis  variis  temporibus  et  sollicitudines  et 
laetitias  tuas.  Fuit  mihi  saepe  et  laudis  nostrae 
gratulatio  tua  iucunda  et  timoris  consolatio  grata. 
Quin  mihi  nunc  te  absente  non  solum  consilium,  quo 
tu  excellis ,  sed  etiam  sermonis  communicatio ,  quae 
mihi  suavissima  tecum  solet  esse ,  maxime  deest, 
quid  dicam?  in  publica  re;  quo  in  genere  mihi 
negligent  esse  non  licet;  an  in  forensilabore?  quern 
antea  propter  ambitionem  sustinebam ,  nunc ,  ut  di¬ 
gnitatem  tueri  gratia  possim ;  an  in  ipsis  domesticis 
negotiis?  in  quibus  ego  quum  antea,  turn  vero  post 
discessum  fratris  te  sermonesque  nostros  desidero: 
postremo  non  labor  meus ,  non  requies ,  non  nego- 
tium ,  non  otium ,  non  forenses  res,  non  domesticae, 
non  publicae ,  non  privatae  carere  diutius  tuo  suavis- 
simo  atque  amantissimo  consilio  ac  sermone  possunt. 
7.  Atque  harum  rerum  commemorationem  verecundia 
saepe  impedivit  utriusque  nostrum.  Nunc  autem  ea 
fuit  necessaria  propter  earn  partem  epistolae  tuae,  per 
quam  te  ac  mores  tuos  mihi  purgatos  ac  probatos  es¬ 
se  voluisti.  Atque  in  ista  incommoditate  alienati  il¬ 
lius  animi  et  offensi  illud  inest  tamen commodi,  quod 
et  mihi  et  ceteris  amicis  tuis  nota  fuit  et  abs  te  ali- 
quando  testificata  tua  voluntas  omittendae  provin¬ 
ciae;  ut,  quod  una  non  estis,  non  dissensione  ac  dis- 
sidio  vestro ,  sed  voluntate  ac  iudicio  tuo  factum  esse 
videatur.  Quare  et  ilia,  quae  violata,  expiabuntur; 
et  haec  nostra,  quaesuntsanctissimeconservata,  suam 
religionem  obtinebunt.  8.  Nos  hie  in  republica  infir- 
ma,  misera  commutabilique  versamur.  Credo  enim 
te  audisse,  nostros  equites  paene  a  senatu  essedisiun- 
ctos;  qui  primum  illud  valde  graviter  tulerunt,  pro- 
mulgatum  ex  senatus  consulto  fuisse,  ut  de  iis,  quiob 
iudicandum  pecuniam  accepissent,  quaereretur.  Qua 
in  re  decernenda  quum  ego  casu  non  affuissem,  sen- 
sissemque  id  equestrem  ordinem  ferre  moleste,  ne¬ 
que  aperte  dicere ;  obiurgavi  senatum ,  ut  mihi  visus 
sum,  summa  cum  auctoritate;  in  caussa  non  vere- 
cunda  admodum  gravis  et  copiosus  fui.  9.  Ecce  aliae 
deliciae  equitum  vix  ferendae,  quas  ego  non  solum 
tuli,  sed  etiam  ornavi.  Asiani,  qui  de  censoribus 
conduxerant,  questi  sunt  in  senatu,  se  cupiditatepro- 
lapsos  nimium  magno  conduxisse:  ut  induceretur 
locatio,  postulaverunt.  Ego  princeps  in  adiutoribus 
atque  adeo  secundus.  Nam,  ut  illi  auderent  hoc  po- 
stulare,  Crassus  eos  impulit.  Invidiosa  res,  turpis 
postulatio  et  confessio  temeritatis.  Summum  erat 
periculum,  ne,  si  nihil  impetrassent,  plane alienaren- 
tur  a  senatu.  Huic  quoque  rei  subventum  est  maxi¬ 
me  a  nobis,  perfectumque ,  ut  frequentissimo  senatu 
et  libentissimo  uterentur:  multaque  a  me  de  ordinum 

dignitate  et  concordia  dicta  suntKal.  Decemb.  et  po~ 
stridie.  Neque  adhuc  res  confecta  est,  sed  voluntas 
senatus  perspecta.  Unus  enim  contra  dixerat  Metel- 
lus ,  consul  designatus.  Quin  erat  dicturus  (ad  quern 
propter  diei  brevitatem  perventum  non  est)  heros  ille 
noster  Cato.  10.  Sic  ego  conservans  rationem mstitu- 
tionemque  nostram,  tueor,  ut  possum,  illam  a  me 
conglutinatam  concordiam.  Sed  tamen,  quoniam  ista 
sunt  infirma,  munitur  quaedam  nobis  ad  retinendas 
opes  nostras  tuta,  ut  spero,  via,  quam  tibi  littens  sa¬ 
tis  explicare  non  possum ;  significatione  parva  osten- 
dam  tamen.  Utor  Pompeio  familiarissime.  Video, 
quid  dicas.  Cavebo ,  quae  sunt  cavenda ;  ac  scribam 
alias  ad  te  de  meis  consiliis  capessendae  reipublicae 
plura.  11.  Lucceium  scito  consulatum  habere  in 
animo  statim  petere.  Duo  enim  soli  dicuntur  petitu- 
ri.  Caesar  cum  eo  coire  per  Arrium  cogitat:  et  Bi- 
bulus  cum  hoc  se  putat  per  Pisonem  posse  coniungi. 
Rides?  Non  sunt  haec  ridicula,  mihi  crede.  Quid 
aliud  scribam  ad  te?  quid?  Multasunt:  sed  in  aliud 
tempus.  Te  si  exspectari  velis,  cures,  ut  sciam. 
Iam  illud  modeste  rogo,  quod  maxime  cupio,  utquam 
primum  venias.  Nonis  Decemb. 

XVIII.  (Romae,  Metillo,  AiVanio  coss.  694.) 


CICERO  ATTICO  S. 

1.  Nihil  mihi  nunc  scito  tam  deesse,  quam  ho- 
minem  eum ,  quocum  omnia,  quae  me  cura  aliqua  at- 
ficiunt,  una  communicem :  qui  me  amet,  qui  sapiat, 
quicum  ego  colloquar,  nihil  fingam,  nihil  dissimulem, 
nihil  obtegam.  Abest  enim  frater  acpeharaTog  et 
amantissimus :  Metellus  non  homo ,  sed  littus  atque 
aer  et  solitudo  mera :  tu  autem ,  qui  saepissime  cu- 
ram  et  angorem  animi  mei  sermone  et  consilio  leva- 
sti  tuo ;  qui  mihi  et  in  publica  re  socius ,  et  in  pnva- 
tis  omnibus  conscius,  et  omnium  meorum  sermonum 
et  consiliorum  particeps  esse  soles,  ubinam  es .  lta 
sum  ab  omnibus  destitutus,  ut  tantum  reqmetis  ha- 
beam,  quantum  cum  uxore  et  filiola  et  mellito  Ciceio 
ae  consumitur.  Nam  illae  ambitiosae  nostrae  fucosae- 
que  amicitiae  sunt  in  quodam  splendore  forensi,  tru- 
ctum  domesticum  non  habent.  Itaque ,  quum  bene 
completa  domus  est,  tempore  matutmo,  quum  ad  to 
rum  stipati  gregibus  amicorum  descendimus ,  repen 
re  ex  magna  turba  neminem  possumus ,  quocum  aut 
iocari  libere,  aut  suspirare  familiariter  possimus. 
Quare  te  exspectamus ,  te  desideramus  te  iam  arces- 
simus.  Multa  sunt  enim ,  quae  me  sollicitantangunt- 
que,  quae  mihi  videor,  aures  nactus  tuas  umus  am- 
bulationis  sermone  exhaurire  posse.  2.  Ac  domestJ" 
carum  quidem  sollicitudinum  aculeos  oiunes  et  sci 
uulos  occultabo :  neque  eos  huic  epistolae  atque  igno 
!o  tabellario  committam.  Atque  hi  (nolo  enim  te  per- 
moveri)  non  sunt  permolesti;  sed  tamen  insident 
urgent  et  nullius  amantis  consilio  aut  sermone  requie- 
scunt.  In  republica  vero,  quamquam  animus  est 
nraesens  tamen  voluntas  etiam  atque  etiam  ipsa  medi 
cinam  effugit.  Nam,  uteabreviter,  quae  post  tuumdis- 
cessum  acta  sunt,  colligam,  iam  exclamesnecess6  est 
res  Romanas  diutius  stare  non  posse.  Etemm  post 
nrofectionem  tuam  primus,  ut  opinor,  introitus  fuit 
fn  caussam  fabulae  Clodianae;  in  qua  ego,  nactus, 
ut  mihi  videbar,  locum  resecandae  hbulinis  et  coer- 
cendae  iuvolutis,  vehemens  fu.,  et  omne a  profud, 
vires  animi  atque  ingenii  mei,  non  odio  adductus i  all 
cuius  sed  spe  reipublicae  comgendae  et  sanand 
civitatis.  3.  Afdicta  respublica  est  empto  constupra- 


toque  iudicio.  Vide,  quae  sint  postea  consecuta. 
Consul  est  impositus  is  nobis ,  quern  nemo,  praetei 
nos  philosophos ,  aspicere  sine  suspiratu  posset. 
Quantum  hpc  vulnus !  Facto  senatus  consulto  de  am- 
bitu,  de  iudiciis ,  nulla  lexperlata,  exagitatus  sena¬ 
tus,  alienati  equites  Romani.  Sic  ille  annus  duo  hrma 
menta  reipublicae,  per  me  unum  constituta,  evertit: 
nam  et  senatus  auctoritatem  abiecit ,  et  ordinum  con¬ 
cordiam  disiunxit.  Instat  hie  nunc  ille  annus  egre- 
"ius.  Eius  initium  eiusmodi  fuit,  ut  anniversana 
sacra  Iuventatis  non  committerentur.  Nam  M.  Lu- 
culli  uxorem  Memmius  suis  sacris  initiavit.  Mene- 
laus,  aegre  id  passus,  divortium  fecit.  Quamquam 
ille  pastor  IdaeusMenelaum  solum  contempserat:  hie 
noster  Paris  tam  Menelaum,  quam  Agamemnonem  li¬ 
berum  non  putavit.  4.  Est  autem  C.  Herennius  qui- 
dam  tribunus  plebis ,  quem  tu  fortasse  ne  nosti  qui¬ 
dem:  (tametsi  potes  nosse ;  tribulis  enim  tuus  est,  et 
Sextus,  pater  eius,  nummos  vobis  dividere  solebat;) 
is  adplebemP.  Clodium  traducit;  idemque  fert  ,  ut 
universus  populus  in  campo  Martio  suffragium  de  re 
Clodii  ferat.  Hunc  ego  accepi  in  senatu,  ut  soleo 
sed  nihil  est  illo  homine  lentius.  5.  Metellus  est  con¬ 
sul  e°regius ,  et  nos  amat;  sed  imminuit  auctorita¬ 
tem  ^uam,  quod  babet  dicis  caussa  promulgatum  il- 
lud  idem  de  Clodio.  Auli  autem  filius,  o  du  ammor- 
tales !  quam  ignavus,  ac  sine  animo  miles!  quam 
di^nus ,  qui  Palicano,  sicut  facit,  os  ad  male  audien- 

dum  quotidiepraebeat!  6.  Agraria  autem  promulga- 
ta  est  a  Flavio,  sane  levis,  eadem  fere,  quae  fuit  PIo- 
tia.  Sed  interea  nolmy.bg  uvrjg  ov8  ovay  quisquam 
inveniri  potest.  Qui  poterat,  familiaris  noster  (sic  est 
enim :  volo  te  hoc  scire)  Pompeius  togulam  illam  pi- 
ctam  silentio  tuetur  suam.  Crassus  verbum  nullum 
contra  gratiam.  Ceteros  iam  nosti ;  qui  ita  sunt  stul- 
ti  ut  amissa  republica  piscinas  suas  fore  salvas  spe- 
ra're  videantur.  7.  Unus  est,  qui  curet  constants 
ma^is  et  integritate,  quam,  ut  mihi  videtur,  consilio 
auAngenio,  Cato,  qui  miseros  publicanos,  quos  ha- 
buit  amantissimos  sui,  tertium  iam  mensem  vexat, 
neque  iis  a  senatu  responsum  dan  patitur .  Ita  nos 
co°4mur  reliquis  de  rebus  nihil  decernere  ante,  quam 
publicanis  responsum  sit.  Quare  etiam  legationes 
reiectum  iri  puto.  8.  Nunc  vides  ,  quibus  tluctibus 
iactemur:  et,  si  ex  iis,  quae  scripsimus,  (tantaesper 
spicacitate,)  etiam  a  me  non  scripta  perspicis,  revise 
nos  aliquando:  et,  quamquam  sunt  haec  fugienda, 
quo  te  voco ,  tamen  fac ,  ut  amorem  nostrum  tauti  ae- 
stimes,  ut  eo  vel  cum  his molestiisperfrui  velis.  Nam, 
ne  absens  censeare,  curabo  edicendum  et  proponen- 
dum  locis  omnibus.  Sub  lustrum  autem  censeri, 
o-ermani  negotiatoris  est.  Quare  cura,  ut  te  quam  pri¬ 
mum  videamus.  xi.Kal.Febr.  Q.  Metello  etL.  Afra- 

nio  coss. 


XIX.  (ltomae,  Melello,  AiVanio  coss.  694.) 

CICERO  ATTICO  S. 

\  Non  modo ,  si  mihi  tantum  esset  otii,  quantum 
est  tibi ,  verum  etiam ,  si  tam  breves  epistolas  velleni 
mittere,  quam  tu  soles  facere,  te  superarem ,  ctinscri- 
bendo  *  rnulto  essem  crebrior,  quam  tu;  sed  ad  sum- 
mas  atque  incredibiles  occupationes  meas  accedit, 
quod  nullam  a  me  epistolam  ad  te  sino  absque  argu- 
mento  ac  sententia  pervenire.  Et  primum  tibi,  ut 
aequum  est,  civi  amanti  patriam,  quae  sunt  in  repu- 
blica,  exponam :  deinde,  quoniam  tibi  amorenospro- 
ximi  sumus ,  scribemus  etiam  de  nobis  ea,  quae  scire 

te  non  nolle  arbitramur.  2.  Atque  in  republica  nunc 
quidem  maxime  Gallici  belli  versatur  metus.  Nam 
Aedui,  fratres  nostri,  pugnant;  Sequani  permale  pu- 
gnarunt;  et  Helvetii  sine  dubio  sunt  in  armis,  excur- 
sionesque  in  provinciam  faciunt.  Senatus  decrevit, 
ut  consules  duas  Gallias  sortirentur,  delectus  habe- 
retur ,  vacationes  ne  valerent ,  legati  cum  auctoritate 
mitterentur,  qui  adirent  Galliae  civitates ,  darentque 
operam,  ne  eae  cum  Helvetiis  se  iungerent.  Legati 
sunt  Q.  Metellus  Creticus  et  L.  Flaccus,  et,  to  ini 
T1 j  I-ivqov,  Lentulus  Clodiani  filius.  3.  Atque 

hoc  loco  illud  non  queo  praeterire,  quod,  quum  de 
consularibus  mea  prima  sors  exisset ,  una  voce  sena¬ 
tus  frequens  retinendum  me  in  Urbe  censuit.  Hoc 
idem  post  me  Pompeio  accidit;  ut  nos  duo,  quasi  pi- 
gnora  reipublicae,  retineri  videremur.  Quid  enim 
ego  aliorum  in  me  tmqxavtffi axa  exspectem ,  quum 
haec  domi  nascantur?  4.  Urbanae  autem  res  sic  se 
habent.  Agraria  lex  a  Flavio  tribuno  plebis  vehe- 
menter  agitabatur  auctore  Pompeio;  quae  nihil  po- 
pulare  habebat  praeter  auctorem.  Ex  hac  ego  lege, 
secunda  concionis  voluntate,  omnia  ilia  tollebam,  quae 
ad  privatorum  incommodum  pertinebant;  liberabam 
agrum  eum,  qui,  P.  Mucio,  L.  Calpurnio  consulibus, 
publicus  fuisset;  Sullanorum  hominum  possessiones 
confirmabam;  Volaterranos  et  Arretinos,  quorum 
agrum  Sulla  publicarat  neque  diviserat,  in  sua  pos- 
sessione  retinebam ;  unain  rationem  non  reiiciebam. 
ut  ager  hac  adventitia  pecunia  emeretur,  quae  ex  no- 
vis  vectigalibus  per  quinquennium  reciperetur.  Huic 
toti  rationi  agrariae  senatus  adversabatur,  suspicans, 
Pompeio  novam  quamdam  potentiam  quaeri.  Pom- 
peius  vero  ad  voluntatem  perferendae  legis  incubue- 
rat.  Ego  autem,  magna  cum  agrariorum  gratia,  con¬ 
firmabam  omnium  privatorum  possessiones :  (is  enim 
est  noster  exercitus,  hominum,  ut  tute  scis,  locuple- 
tium :)  populo  autem  et  Pompeio  (nam  id  quoque  vo- 
lebam)  satisfaciebam  emptione,  quaconstitutadiligen- 
ler  et  sentinam  Urbis  exhauriri  et  Italiae  solitudinem 
frequentari  posse  arbitrabar.  Sed  haec  tota  res  inter- 
pellata  bello  refrixerat.  Metellus  est  consul  sane  bo¬ 
nus,  et  nos  admodum  diligit.  Ille  alter  ita  nihil  est, 
utr  plane,  quid  emerit,  nesciat.  5.  Haec  sunt  in  re¬ 
publica  ;  nisi  etiam  illud  ad  rempublicam  putas  per- 
tinere,  Herennium  quemdam,  tribunum  plebis,  tri- 
bulem  tuum,  sane  hominem  nequam  atque  egentem, 
saepe  iam  de  P.  Clodio  ad  plebem  traducendo  agere 
coepisse.  Huic  frequenter  interceditur.  Haec  sunt, 
ut  opinor,  in  republica.  6.  Ego  autem,  ut  semel  No¬ 
narum  illarum  Decembrium  iunctam  invidia  ac  mul- 
torum  inimicitiis  eximiam  quamdam  atque  immorta- 
lem  gloriam  consecutus  sum,  non  destiti  eadem  animi 
magnitudine  in  republica  versari,  et  illam  institutam 
ac  susceptam  dignitatem  tueri ;  sed  posteaquam  pri- 
mum  Clodii  absolutione  levitatem  infirmitatemque 
iudiciorum  perspexi,  deinde  vidi,  nostros  publicanos 
facile  a  senatu  disiungi,  quamquam  a  me  ipso  non  di- 
vellerentur,  turn  autem  beatos  homines  (hos  piscina- 
rios  dico,  amicos  tuos)  non  obscure  nobis  invidere: 
putavi  mihi  maiores  quasdam  opes  et  firmiora  prae- 
sidia  esse  quaerenda.  7.  Itaque  primum  eum,  qui 
nimium  diu  de  rebus  nostris  tacuerat,  Pompeium  ad- 
duxi  in  earn  voluntatem,  ut  in  senatu  non  semel,  sed 
saepe,  multisque  verbis,  huius  mihi  salutem  imperii 
atque  orbis  terrarum  adiudicarit.  Quod  non  tam  in- 
terfuit  mea,  (neque  enim  illae  res  aut  ita  sunt  obscu- 
rae,  ut  testimonium,  aut  ita  dubiac.,  ut  laudationem 


|  desiderent,)  quam  reipublicae:  quod  erant  quidam 
improbi ,  qui  contentionem  fore  aliquam  mihi  cum 
Pompeio  ex  rerum  illarum  dissensione  arbitrarentur. 
Cum  hoc  ego  me  tanta  familiaritate  coniunxi,  ut  uter- 
que  nostrum  in  sua  ratione  munitior  et  in  republica 
firmior  hac  coniunctione  esse  possit.  8.  Odia  autem 
ilia  libidinosae  et  delicatae  iuventutis,  quae  erant  in 
me  incitata ,  sic  mitigata  sunt  comitate  quadam  mea, 
me  unum  ut  omnes  illi  colant.  Nihil  iam  denique  a 
me  asperum  in  quemquam  fit,  nec  tamen  quidquain 
populare  ac  dissolutum;  sed  ita  temperata  tota  ratio 
est,  ut  reipublicae  constantiam  praestem,  privatis  re¬ 
bus  meis,  propter  infirmitatem  bonorum,  iniquitatem 
malevolorum,  odium  in  me  improborum,  adhibeam 
quamdam  cautionem  et  diligentiam :  atque  ita  tamen 
his  novis  amicitiis  implicati  sumus ,  ut  crebro  mihi 
vafer  ille  Siculus  insusurret  [Epicharmus]  cantilenam 
illam  suam: 

Na(pe  y.al  pipvacr  amaxeiv.  ag&ga  xavxa  xuv 

cpgevav. 

Ac  nostrae  quidem  rationis  ac  vitae  quasi  quamdam 
formam,  ut  opinor,  vides.  9.  De  tuo  autem  negotio 
saepe  ad  me  scribis ;  cui  mederi  nunc  non  possumus. 
Est  enim  illud  senatus  consultum  suinma  pedario- 
rum  voluntate,  nullius  nostrum  auctoritate  factum. 
Nam,  quod  me  esse  ad  scribendum  vides,  ex  ipso  se¬ 
natus  consulto  intelligere  potes,  aliam  rem  turn  rela- 
tam,  hoc  autem  de  populis  liberis,  sine  caussa  addi- 
tum:  et  ita  factum  est  a  P.  Servilio  filio,  qui  in  po- 
stremis  sententiam  dixit;  sed  immutari  hoc  tempore 
non  potest.  Itaque  conventus,  qui  initio  celebraban- 
tur,  iam  diu  fieri  desierunt.  Tu  si  tuis  blanditiis  ta¬ 
men  a  Sicyoniis  nummulorum  aliquid  expresseris; 
velim,  me  facias  certiorem.  10.  Commentarium  con- 
sulatus  mei  Graece  compositum  misi  ad  te :  in  quo  si 
quid  erit,  quod  homini  Attico  minus  Graecum  erudi- 
tumque  videatur:  non  dicam,  quod  tibi,  ut  opinor, 
Panormi  Lucullus  de  suis  historiis  dixerat,  se,  quo 
facilius  illas  probaret  Romani  hominis  esse,  idcirco 
barbara  quaedam  et  aoloixu  dispersisse.  Apud  me 
si  quid  erit  eiusmodi,  me  imprudente  erit  et  invito. 
Lalinum  si  perfecero,  ad  te  mittam.  Tertium  poema 
exspectato,  ne  quod  genus  a  me  ipso  laudis  meae 
praetermittatur.  Hie  tu,  cave,  dicas,  xig  naxdg  aivrj- 
<ret;  si  est  enim  apud  homines  quidquam,  quod  potius 
sit,  laudetur;  nos  vituperemur,  qui  non  potius  alia 
laudemus.  Quamquam  non  spyapiaaxiyd  sunt  haec, 
sed  itjxogixd,  quae  scribimus.  11.  Quintus  frater 
purgat  se  multum  per  litteras,  et  affirmat  nihil  a  se 
cuiquam  de  te  secus  esse  dictum.  Verum  haec  nobis 
coram  summa  cura  et  diligentia  sunt  agenda;  tu  mo- 
do  nos  revise  aliquando.  Cossinius  hie,  cui  dedi  lit¬ 
teras,  valde  mihi  bonus  homo  et  non  levis  et  amans 
tui  visus  est,  et  tabs,  qualem  esse  eum  tuae  mihi  lit- 
terae  nuntiarant  Idibus  Mart. 

XX.  (It.,  mae,  Metello,  Afranio  coss.  694») 

CICERO  ATTICO  S. 

1 .  Quum  e  Pompeiano  me  Romam  recepissem  a. 
d.  iv.  Idus  Maii,  Cincius  noster  earn  mihi  absteepisto- 
lam  reddidit,  quam  tu  Idib.  Febr.  dederas.  Ei  nunc 
epistolae  litteris  his  respondebo.  Ac  primum,  tibi 
perspectum  esse  indicium detemeum,  laetor ;  deinde, 
te  in  iis  rebus,  quae  mihi  asperius  a  nobis  atque  no¬ 
stris  et  iniucundius  actae  videbantur,  moderatissi- 
mum  fuisse,  vehementissime  gaudeo,  idque  neque 
amoris  mediocris,  et  ingenii  summi  ac  sapientiae  iu- 

dico.  Qua  de  re  quum  ad  me  ita  suaviter,  diligenter, 
officiose  et  humaniter  scripseris,  ut  non  modo  te  hor- 
tari  amplius  non  debeam,  sed  ne  exspectare  quidem 
abs  te  aut  ab  ullo  homine  tantum  facilitatis  ac  man- 
suetudinis  potuerim;  nihil  duco  esse  commodius, 
quam  de  his  rebus  nihil  iam  amplius  scribere.  Quum 
erimus  congressi;  turn,  si  quid  res  feret,  coram  inter 
nos  conferemus.  2.  Quod  ad  me  de  republica  scn- 
bis,  disputas  tu  quidem  et  amanter  etprudenter,  et 
a  meis  consiliis  ratio  tua  non  abhorret :  (nam  neque 
de  statu  nobis  nostrae  dignitatis  est  recedendum,  ne¬ 
que  sine  nostris  copiis  intra  alterius  praesidia  vemen- 
dum :  et  is,  de  quo  scribis,  nihil  habet  amplum,  nihi 
excelsum ,  nihil  non  summissum  atque  populare;) 
verumtamen  fuit  ratio  mihi  fortasseadtranquillitatem 
meorum  temporum  noninutilis;  sed  mehercule  rei- 
publicae  multo  etiam  utilior,  quam  mihi,  civium  1m- 
proborum  impetus  in  me  reprimi,  quum  hominis  am- 
plissima  fortuna,  auctoritate,  gratia  fluctuantem  sen- 
tentiam  confirmassem,  et  a  spe  malorum  ad  mearum 
rerum  laudem  convertissem.  Quod  si  cum  aliqua 
levitate  mihi  faciendum  fuisset,  nullam  rem  tanti 
aestimassem;  sed  tamen  a  me  ita  acta  sunt  omnia, 
non  ut  ego  illi  assentiens  levior,  sed  ut  llle  me  pro 
bans  gravior  videretur.  3.  Reliqua  sic  a  me  agun- 
tur  et  a^entur,  ut  non  committamus,  ut  ea,  quae  ges- 
simus,  Fortuito  gessisse  videamur.  Meos  bonos  viros, 
illos,  quos  significas,  et  earn,  quam  mihi  dicisobtigis- 
se,  2rtao xav,  non  modo numquam  deseram ;  sedetiam, 
si  e«o  ab  ilia  deserar,  tamen  in  mea  pristina  sententia 
nermanebo.  Illud  tamen,  velim,  existimes,  me  hanc 
viam  optimatum,  post  Catuli  mortem,  nec  praestd.o 
ullo,  nec  comitatu  tenere.  Nam,  ut  a,t  Rhinton, 

utopinor,  ,  „  ,, 

Oi  uev  Ttup  ovdiv  ei<n,  t oig  d  ovSsv  fieXei. 

Mihi  vero  ut  invideant  piscinarii  nostn,  aut  scnbam 
ad  te  alias,  aut  in  congressum  nostrum  reservabo. 

A  curia  autem  nulla  me  res  divellet:  vel  quod  ita  re¬ 
ctum  est,  vel  quod  rebus  meis  maxime  consenta- 
neum,  vel  quod,  a  senatu  quanti  fiam,  minime  me 
noenitet.  4.  De  Sicyoniis,  ut  ad  te  scnpsi  antea,  non 
multum  spei  est  in  senatu.  Nemo  est  emm  iam,  qui 
queratur.  Quare,  si  id  exspectas,  longum  est.  Aha 
via,  si  qua  potes,  pugna.  Quum  est  actum,  neque 
animadversum  est,  ad  quos  pertineret,  et  raptim  in 
earn  sententiam  pedarii  cucurrerunt.  Inducendi  se 
natus  consulti  maturitas  nondum  est:  quod  neque 
sunt,  qui  querantur,  et  multi  partim  malevolentia, 
partim  opinione  aequitatis  delectantur.  5.  Metellus 
?uus  estPegregius  consul.  Unum  reprehendo  quod 
otium  e  Gallia  nuntiari  non  magno  opere  gaudet.  Cu 
pit  credo,  triumphare.  Hoc  vellem  mediocnus  ce- 
m ^  e'regia.  Auli  filius  vero  ita  segent,  ut  eius 
consulatus  non  consulate  sit,  sed  Magm  nostn  vxco- 
nTor  6.  De  meis  scriptis,  misi  ad  te  Graece  perfe- 
ctum  Consulalum  meum.  Eum  librum  L.  Cossimo 
dedi.  Puto  te  Latinis  meis  delectari,  liuic  autem 

Graeco  Graecum  invidere.  Alii  si  scripsennt ,  mit 

temus  ad  te;  sed,  mihi  crede  simul  atque  hocno- 

strum  legerunt,  nescio  quo  pactoretardanti  .  . 

7ad  rem  mea’m  redeam)  L^Papirioa  Paetua,  vrr  bo 
nus  amatorque  noster,  mihi  libros  eos,  quos  ben 

Claudius  rebquit,  donavit.  Quum  mihi  per  le  em 

Cinciam  licere  capere,  Cine, us  ammus  tuus  diceret . 
libenter,  dixi,  me  accepturum  ,  si  attulisset.  Nunc, 
si  me  amas,  si  te  a  me  aman  scis,  enitere  p  ’ 

clientes ,  hospites,  libertos  denique  ac  servos  tuos,  ut 


scida  ne  qua  depereat.  Nam  et  Graecis  his  libris, 
quos  suspicor,  et  Latinis,  quos  scio  ilium  reliquisse, 
mihi  vehementer  opus  est.  Ego  autem  quotidie  ma- 
ois  quod  mihi  de  forensi  labore  tempons  datur,  in 
his  studiis  conquiesco.  Per  mihi  ,  per,  inquam,  gra- 
tum  feceris,  si  in  hoc  tarn  diligens  fuens,  quam  soles 
in  iis  rebus,  quas  me  valde  velle  arbitraris :  \Pslus 
que  Paeti  tibi  negotia  commendo,  de  quibus  tibi  llle 
agit  maximas  gratias;  et  ut  iam  invisas  nos,  non  so¬ 
lum  rogo,  sed  etiam  suadeo. 


91. 


LIBER  SECUNDUS. 


A  KG.  Huius  lilm  epistolis  agitur  de  contentione  Cloilii, 
ut  tribunus  pi.  fieret:  quo.l  Caesaris  auctoritate  ad  plebem  tra- 
ductus  tandem  ol.tinuit.  Caesar  enim  Ciceroni  iratua,  quo 
quodam  in  iudicio  statum  temporum  deplorasset,  inimicum  eius 
Clodium,  frustra  iam  pridem  a  patribus  ad  plebem  transire  ni- 
tentem,  eodem  die,  horaque,  nova  lege  de  adoptione  e.us  lata, 
voti  fecit  compotem.  Auctor  est  Suetonius  (Caes  c.  X.  .)• 
Idem  hoc  ipso  anno  agrariam  legem  pertulit,  contradicente  Ca- 
tone:  quern  ea  de  caussa  e  senatu  abreptum  in  carcerem  duciius- 
sit  invitis  optimatibus  et  collega,  quern  obnuntiantem  a.  mis 
for’o  depulit  seque  domesticis  parietibus  ad  extremum  usque  an¬ 
num  continere  coegit,  ut,  nisi  per  edicta,  prorsus  mini  ageret . 
quae  tamen  ille  acerbissi.ua  in  collegam  proponebat  :  bisque  co- 
lida  in  mensem  Octobrem  distulit.  1‘erlata  igitur  lege, 
millia  hominum,  qui  ties  pluresve  liberos  baberent,  in  campum 
Stellatem  maioribus  consecratum.ut  Suetonius  ait  (Caes.  c.X.  0, 
in  agrumque  Campanum,  ad  subsidia  reip.  vectigalem  relic  urn, 

iuduxit.  Otium  in  Gallia  sperandum  esse  narrat  IX.  Pubhca- 

nos  a  Catone  vexatos,  remissionem  petentes  tertia  mercedun 
parte  relevavit,  I.  Et  ut  in  quosdan.  diversae  factioms  cives  sae- 
vire  posset,  Vettium  quemdam  praemiis  adduxit,  qu.  se  ab  ill  s 
de  inferenda  Cn.  Pompeio  nece  sollicitatum  diceret:  quamv.s 

irrito  conatu,  propterea,  quod  unum  atque  alterum  frustra,  nee 

sine  suspicione  fraudis,  nominaverit.  Quare  tam  praecrpi  s 
consilii  eventum  desperans,  intercepisse  veneno  imlicem  c  - 
tus  est,  XXIV.  Cf.  XVII.  Denique  etiam  ol.latae  sibi 
mentionem  iniicit  V.  etXVUI.  Haec  fere  de  republica  Cete  a 

r—  — •  •*  “•  '“"“C*,"! 

memorabilia,  ut  de  Varrone  XX.  XXV.  de  U 
Alexandro  poetaXX.  et  XXII.  deSerapione  IV.  de  Atticx  his  - 
ria  consulatus  Ciceroniani  Graece  senpta  1.  de  morte  Diodoti 
Stoici  XX.  de  duabus  orationibus  suis  Vll.  deGeographiaescn- 
bendae  consilio  IV.  VI.  Vll-  et  de  publicandis  iwxdouu;  VI. 

I  f2omae,  Metello,  Afranio  coss.  694.) 

CICERO  ATTICO  S. 

1.  Kal.  Iun.  eunti  mihi  Antium  et  gladiatores  M. 
Metelli  cupide  relinquenti  venit  obviam  tuus  puer.  Is 
mihi  litteras  abs  te  et  commentarium  consulatus  mei 
Graece  scriptum  reddidit.  In  quo  laetatus  sum ,  all- 
quanto  ante  de  iisdem  rebus  Graece  item  scriptum  li¬ 
brum  L.  Cossinio  ad  te  perferendum  dedisse.  Nam, 
si  ego  tuum  ante  legissem,  furatum  me  abs  te  esse,  di 
ceres.  Quamquam  tua  ilia  (legi  emm  libenter) horn- 
dula  mihi  atque  incompta  visa  sunt:  sed  tamen  erant 
ornata  hoc  ipso,  quod  ornamenta  neg  exerant:  et  ut 
mulieres,  ideo  bene  olere,  quia  nihil  olebant,  yide- 
bantur.  Meus  autem  liber  totum  Isocrati  ^vgo^xiov, 
atque  omnes  eius  discipulorum  arculas,  ac  nonmhi 

etiam  Aristotelia  pigmenta  consumpsit;  quem  tu  Cor- 
cyrae,  ut  mihi  aliis  litteris  significas ,  stfictim  attigi- 
sti,  post  autera,  ut  arbitror,  a  Cossinio  accepisti ;  quem 
tibi  ego  non  essem  ausus  mittere,  nisi  eum  lente  ac 
fastidiose  probavissem.  2.  Quamquam  ad  me  re- 
scripsit  iam  Rhodo Posidonius,  se,  nostrum  illud  vno- 
[ivrjfia  quum  legeret,  quod  ego  ad  eum,  ut  ornatius  de 
iisdem  rebus  scriberet,  miseram,  non  modo  non  exci- 
tatum  esse  ad  scribendum ,  sed  etiam  plane  perterri- 
tum.  Quid  quaeris?  conturbavi  Graecam  nationem. 
Ita  vulgo  qui  instabant,  ut  darem  sibi,  quod  ornarent, 
iam  exhibere  mihi  molestiam  destiterunt.  Tu,  si  tibi 
placuerit  liber,  curabis,  ut  et  Athenis  sit,  et  in  ceteris 
oppidis  Graeciae.  Yidetur  enim  posse  aliquid  nostris 
rebus  lucis  afferre.  3.  Oratiunculas  autem,  et  quas 
postulas,  et  plures  etiam  mittam,  quoniam  quidem  ea, 
quae  nos  scribimus  adolescentulorum  studiisexcitati, 
te  etiam  delectant.  Fuit  enim  mihi  commodum,  quod 
in  eis  orationibus ,  quae  Philippicae  nominantur ,  eni- 
tuerat  civis  ille  tuus  Demosthenes,  et  quod  se  ab  hoc 
refractariolo  iudiciali  dicendi  genere  abiunxerat,  ut 
aeproreyog  x tg  xal  nohxixcoxeyog  videretur,  curare,  ut 
meae  quoque  essent  orationes,  quae  Consulares  nomi- 
narentur.  Quarum  una  est  in  senatuKal.  Ian.,  altera 
ad  populum  de  lege  agraria,  tertia  de  Otbone,  quarta 
proRabirio,  quinta  deproscriptonunfiliis,  sexta,  quum 
provinciam  in  concione  deposui,  sejitima,  qua  Catili- 
nam  emisi,  octava,  quamhabui  ad  populum  postridie, 
quam  Catilina  profugit,  nona  in  concione,  quo  die  Al- 
lobroges  invulgarunt,  decima  in  senatu,  Nonis  De- 
cemb.  Sunt praeterea  duae  breves,  quasi  anovna- 
apaxia  legis  agrariae.  Hoc  totum  acopa  curabo  ut  ha¬ 
beas.  Et  quoniam  te  quum  scripta,  turn  res  meae  de¬ 
lectant,  iisdem  ex  libris  perspicies,  et  quae  gesserim, 
et  quae  dixerim ;  aut  ne  poposcisses :  ego  enim  tibi  me 
non  offerebam.  4.  Quod  quaeris,  quid  sit,  quod  te 
arcessam,  ac  simul  impeditum  te  negotiis  esse  signi¬ 
ficas  ,  neque  recusas ,  quin ,  non  modo  si  opus  sit ,  sed 
etiam  si  velim ,  accurras :  nihil  sane  est  necesse :  ve- 
rumtamen  videbare  mihi  tempora  peregrinationis 
commodius  posse  describere.  Nimis  abes  diu,  prae- 
sertim  quum  sis  in  propinquis  locis;  neque  nos  te 
fruimur  et  tu  nobis  cares.  Ac  nunc  quidem  otium 
est;  sed,  si  paullo  plus  furor Pulchelliprogredi posset, 
valde  ego  te  istinc  excitarem.  Verum  praeclare  Me¬ 
te111^  impedit,  et  impediet.  Quid  quaeris?  est  consul 
< pdonaxyig  et,  ut  semper  iudicavi,  natura  bonus.  5. 
Ille  autem  non  simulat,  sed  plane  tribunus  plebis  fie¬ 
ri  cupit.  Qua  de  re  quum  in  senatu  ageretur,  fregi 
hominem  et  inconstantiam  eius  reprehendi ,  qui  Ro- 
maetribunatum  plebis  peteret,  quum  in  Sicilia  aedi- 
litatem  saepe  dictitasset.  Sed  neque  magno  opere 
dixi  esse  nobis  laborandum,  quod  nihilo  ma»is  ei  lici- 
turum  esset  plebeio  rempublicam  perdere'quam  si- 
milibus  eius,  me  consule,  patriciis  esset  licitum.  Iam, 
quum  se  ille  septimo  die  venisse  a  freto,  neque  sibi 
obviam  quemquam  prodire  potuisse  et  noctu  se  in- 
troisse  dixisset,  in  eoque  se  in  concione  iactasset,  ni¬ 
hil  ei  novi  dixi  accidisse:  ex  Sicilia  septimo  die  Ho¬ 
rn  am  ,  tiibus  horis  Roma  Interamnam:  noctu  introisse 
item  ante:  non  esse  itum  obviam,  ne  turn  quidem, 
quum  iri  maxime  debuit.  Quid  quaeris?  hominem 
petulantem  modestum  reddo,  non  solum  perpetua  gra¬ 
vitate  orationis,  sed  etiam  hoc  genere  dictorum.  Ita- 
que  iam  familiariter  cum  ipso  cavillor  etiam  ac  iocor. 
Quin  etiam  quum  candidatum  deduceremus,  quaerit 
ex  me,  num  consuessem  Siculis  locum  sladiatoribus 


dare?  Negavi.  At  ego,  inquit,  novus  patronus  insti- 
stuam:  sedsoror,  quae  tantum  habeat  consularis  lo¬ 
ci  ,  unum  mihi  solum  pedem  dat.  Noli ,  inquam,  de 
unopede  sororis  queri:  licet  etiam alterumtollas.  Non 
consulare,  inquies,  dictum ;  fateor  :  sed  ego  illam  odi 
male  consularem:  ea  est  enim  seditiosa;  ea  cum  viro 
helium  gerit,  neque  solum  cumMetello.sed  etiam  cum 
Fabio,  quod  eos  mihi  esse  amicos  moleste  fert.  6. 
Quod  de  agraria  lege  quaeris ,  sane  iam  videtur  refri- 
xisse.  Quod  me  quodam  modo  —  molli  brachio —  de 
Pompeii  familiaritate  obiurgas,  nolim  ita  existimes, 
me  mei  praesidii  caussa  cum  illo  coniunctum  esse  ; 
sed  ita  res  erat  instituta,  ut,  si  inter  nos  esset  aliqua 
forte  dissensio,  maximas  in  republica  discordias  ver- 
sari  esset  necesse.  Quod  a  me  ita  praecautum  atque 
ita  provisum  est ,  non  ut  ego  de  optima  ilia  mea  ratio- 
ne  decederem,  sed  ut  ille  esset  melior,  et  aliquid  de 
populari  levitate  deponeret:  quem  de  meis  rebus,  in 
quas  eum  multi  incitarant,  multo  scito  gloriosius, 
quam  de  suis  praedicare.  Sibi  enim  bene  gestae,  mi¬ 
hi  conservatae  reipublicae  dat  testimonium!  Hoc  fa- 
cere  ilium,  mihi  quam  prosit,  nescio;  reipublicae  cer- 
te  prodest.  Quid,  si  etiam  Caesarem,  cuius  nunc  ven- 
ti  valde  sunt  secundi ,  reddo  meliorem,  num  tantum 
obsum  reipublicae?  7.  Quin  etiam,  si  mihi  nemo  in- 
videret;  siomnes,  ut  erat  aequurn ,  faverent:  tamen 
non  minus  esset  probanda  medicina ,  quae  sanarel  vi- 
tiosas  partes  reipublicae,  quam  quae  exsecaret.  Nunc 
vero,  quum  equitatus  ille,  quem  ego  in  clivo  Capitoli- 
no,  te  signifero  ac  principe,  collocaram,  senatum  de- 
seruerit,  nostri  autem  principes  digito  se  caelum  pu- 
tent  attingere,  si  mulli  barbati  in  piscinis  sint,  qui  ad 
manum  accedant,  alia  autem  negligant:  nonne  tibi 
satis  prodesse  videor,  si  perficio,  ut  nolint  obesse,  qui 
possunt?  8.  Nam  Catonem  nostrum  non  tu  amas  plus, 
quam  ego:  sed  tamen  ille, optimo animoutens  et  sum- 
ma  fide,  nocet  interdum  reipublicae.  Dicit  enim  tam- 
quam  in  Platonis  nohxeia,  non  tamquam  in  Romuli 
faece,  sententiam.  Quid  verius,  quam  in  iudicium 
venire,  qui  ob  rem  iudicandam  pecuniam  acceperit? 
Censuit  hoc  Cato:  assensit  senatus.  Equites  curiae 
bellum,  non  mihi :  nam  ego  dissensi.  Quid  impuden- 
tius  publicanis  renuntiantibus?  Fuit  tamen,  retinendi 
ordinis  caussa,  facienda  iactura.  Restitit  et  pervicit 
Cato,  ltaque  nunc,  consule  in  carcere  incluso,  saepe 
item  seditione  commota ,  aspiravit  nemo  eorum ,  quo¬ 
rum  ego  concursu ,  itemque  ii  consules ,  qui  post  me 
fuerunt,  rempublicam  defendere  solebant.  Quid  er¬ 
go?  istos,  inquies,  mercede  conductos  habebimus? 
Quid  faciemus,  si  aliter  non  possumus?  an  libertinis 
atque  etiam  servis  serviemus?  sed,  ut  tu  ais,  o 'dig 
(inovdjjg.  9.  Favonius  meam  tribum  tulit  honestius, 
quamsuam,  Lucceii  perdidit:  accusavit  Nasicam  in- 
honeste,  ac  modeste  tamen  dicit:  ita  ut  Rhodi  videre¬ 
tur  molis  potius,  quamMoloni,  operam  dedisse:  mihi, 
quod  defendissem ,  leviter  succensuit.  Nunc  tamen 
petit  iterum  reipublicae  caussa.  Lucceius  quid  agat, 
scribam  ad  te,  quum  Caesarem  videro,  qui  aderit  bi¬ 
duo.  10.  Quod  Sicyonii  te  laedunt,  Catoni  et  eius  ae- 
mulatori  attribuis  Servilio.  Quid?  ea  plaga  nonne  ad 
multos  bonos  viros  pertinet?  Sed,  si  ita  placuit,  lau- 
demus;  deinde  in  dissensionibus  soli  relinquamur! 

1 1 .  Amalthea  mea  te  exspectat  et  indiget  tui.  Tuscu- 
lanum  et  Pompeianum  valde  me  delectant,  nisi  quod 
me,  ilium  ipsum  vindicem  aerisalieni,  aere  non  Co- 
rinthio,  sed  hoc  circumforaneo  obruerunt.  In  Gallia 
speramus  esse  otium.  Prognoslica  mea  cum  oruliun- 

cults  propediem  exspecta.  Et  tamen ,  quid  cogites  de 
adventu  tuo,  scribe  ad  nos  Nam  mihi  Pompoma 
nuntiari  iussit,  te  mense  Quintih  Romae  fore  Id  a 
tuis  litteris,  quas  ad  me  de  decessu  tuo  miseras,  d 

crepabat.  ll  Paetus ,  ut  antea  ad  te  scnpsi ,  omnes 

libros,  quos  frater  suus  reliquisset,  mihi  donavit  Hoc 
illius  munus  in  tua  diligentia  positum  est.  Si  me 
amas  cura,  ut  conserventur  et  ad  me  perferantur.  Hoc 
mihi  nihil  potest  esse  gratius :  et  quum  Graecos  ^um 
vero  diligenter  Latinos  ut  conserves  velim.  luum 
Isse  hoc  munusculum  putabo.  Ad  Octavmm  dedi  1  - 
teras  •  cum  ipso  nihil  eram  locutus.  Neque  emm  ista 
tua  negotia  provincial^  esse  putabam,  neque  te  in  to- 
culionibus  habebam.  Sed  scnpsi,  ut  debm,  dili¬ 


genter. 


II.  (In  Tusculano,  Metello,  Aframo  coss.  694.) 


sum  coniungeret.  Hie  sunt  haec:  coniunctio  mihi 

summa  cum  Pompeio;  si  placet, 

reditus  in  gratiam  cum  mimicis ,  pax  cum  multi  turn 

ne,  senectutis  otium.  Sed  me  xaWeig  mea  ilia  coi  - 

movet,  quae  est  in  libro  in. 

Interea.  cursus,  quos  prima  a  parte  tuventae, 
auosque  adeo  consul  virtute  animoque  peUstt, 
lios  retine  atque  auge  famam  laudesque  bonon im. 
Haec  mihi  quum  in  eo  libro,  in  quo  multa  sunt  senpta 
am<TTOY.tMTutiq ,  Calliope  ipsa  praesenpsent  non  opi- 
nor  esse  dubitandum,  quin  semper  nobis  videatur 
etc  oicovoc  agtato?,  npvvecrd-cn  rcegt  noagrjg. 

Sed  haec  ambulationibus  Compitaliciis  reservemus. 
Tu  pridie  Compitalia  memento.  Balineum  cal  fieri 
iubebo:  etPomponiamTerentia  rogat:  nmtremadmn- 
genius.  eeocpgdoTov  negl  ydoTiptag  affer  mihi  de  li- 
bris  Quinti  fratris. 


CICERO  ATTICO  S. 

1  Cura ,  amabo  te ,  Ciceronem  nostrum i .  Ei  nos 
(tvvvoobiv  videmur.  2.  neUrpaiav  in  mambus  tene- 
bam  et  hercule  magnum  acervum  Dicaearchi  mi 
ante  pedes  exstruxeram.  0  magnum  hominem !  et  a 
quo  multo  plura  didiceris ,  quam  de 
%iav  et  'A&rp'akn'  puto  me  Romae  habere  Mihi  ere 
2  le.es:  haec  d^ceo:  mirabilis  vir  est.  IIm8ys 
si  homo  esset,  eum  potius  legeret ,  quam mnam  litte- 
ram  scriberet;  qui  me  epistola  petivit,  ad  te,  ut  vid  , 
cominus  accessit.  Coniurasse  mallem ,  quam  rest 
tisse  coniurationi,  si  ilium  mihi  audiendum  putas- 
sem  3.  De  Lollio,  sanus  non  es:  de  vino  ,  lau  l  . 
Sed  heus  tu,  ecquid  vides,  Kal.  venire,  Antomuni  non 
venire 2  iudices  cogi?  Nam  ita  ad  me  mittunt,  Nigi- 
dium  minari  in  concione,  se  iudicem,  qui  non  affuent, 
romnellaturum.  Velim  tamen,  si  quid  est  de  Antonn 
adventu, ^uod  audieris,  scribes  ad  me,  et  quooiam 
hue  non  venis,  coenes  apud  nos  utique  pridie  Kal. 
Cave  aliter  facias.  Cura,  ut  valeas. 

HI  (Romae,  Metollo,  Afranio  cosa.  694.) 

CICERO  ATTICO  S 
1.  Primum,  ut  opinor,  ev«rr^i«.  Valerius  abso- 
lutus  est  Ilortensio  defendente.  Id  ludicium  Attil 


condonatum  putabatur;  etEpicratem  suspicor  ut  scri 
his  lascivum  fuisse.  Etemm  mihi  caligae  eius ,  ut 
fasciae  cretatae,  non  placebant.  Quid  sit,  sciemu  , 
um  veneris.  2.  Fenestrarum  angustias  quod  re- 

prehendis, scito te Kvoovncndeiavrepvehendere.  Nam, 

nuum  e»o  idem  istuc  dicerem,  Cyrus  aiebat,  viri 
riorum dtacpaaeig  latis  luminibus  non  tarn  esse  suaves 
Etenim  ecrTW  omg  per  rj  a,  ro  5e  ogtopevov 
;  “  Vides  enim  cetera.  » 

T  x“  '  vidpremus  valde  laborarent  e’Ma  in  an- 
SSff  nuncXw’e  UU  ^  radiorum.  Cetera 

si"reprehe.ideris,  non  feres  tactum,  n,s,  qmd  erd 
eiusmodi,  quod  sine  sumptu  comp  P«slt-  3'  J“' 
nunc  ad  mensem  Ianuar.um  et  ad  ortoompr ^nostram 
ncnohTsiccr,  in  qua^w^omxo?  etc  exaregov,  sed  larnen 
id  extremum,  ut  illi  solebant,  tVv  agtaxovaar.  Est 
res  sane  magni  consilii.  Nam  aut  fortiter  resisten- 

dum  estle-i  agrariae;  in  quo  est  quaedam  dimicatio, 

sod  plena  laudts :  aut  quiescendum ;  quod  est  non  dis- 
simile  atque  ire  in  Solonium  aut  Antrum :  aut  etiam 
adiuvandum;  quod  a  me  aiuntCaesarem  sic  exspecta 
re  ut  non  di^bitet.  Nam  fuit  apud  me  Cornelius, 
hunc  dico  Balbum ,  Caesaris  famiharem.  Is  allnma- 
bat  ilium  omnibus  in  rebus  meo  et  Pompeii  consilio 
usurum  daturumque  operam,  ut  cum  Pompeio  Cras- 


IV.  (In  Tusculano,  Caesare,  Bibulo  coss.  695.) 

CICERO  ATTICO  S. 

\  Fecisti  mihi  pergratum ,  quod  Serapionis  h- 
brum  ad  me  misisti:  ex  quo  quidem  eg0  ^^  inter 
nos  liceatdicere)  millesimam  partem  vix 
eo  tibi  praesentem  pecumanl  solvi  imperavi,  netu  e 
pensum  muneribus  ferres.  At  quunwm  nummorum 
mentio  facta  est;  amabo  te,cura,  ut  cum  rit'nl°; 
nuo  modo  poteris,  transigas.  Si  in  eo,  quod  ostend 
rat°  nonstat;  mihi  maxime  placet,  ea,  quae  male  em- 
pta  sunt  reddi ,  si  voluntate  Pompomae  fieri  potent . 
si  ne  id  quidem,  nummi  potius  reddantur,  quam  ul  us 
sit  scrupulus.  Valde  hoc  velim  ante ,  quam  profici- 
scare  amanter,  ut  soles,  diligenterque  conficias.  2. 
Clodius  ergo,  ut  ais,  ad  Tigranem?  Velim,  Syrpiae 
conditione  sed  facile  patior.  Accommodatius  emm 
nobis  erit  ad  liberam  legationem  tempus  lllud,  quum 
et  Quintus  nosteriam,  ut  speramus  in  otlo  con®e^" 
rit  et  iste  sacerdos  Bonae  deae  cuius  modi  fu turns 

sit  scierimus.  Interea  quidem  cum  Musis  nosdelecta- 

bimus  animo  aequo,  imrno  vero  etiam  gaudenti  ac  h- 
benti  Neque  mihi  umquam  veniet  in  mentern  Cra- 
soinvidere  neque  poenitere,  quod  a  me  ipse  non  de- 

sciverim  3.  De  Geographia,A^°  operam,  ut  tibi  sati 
faciam  •  sed  nihil  certi  polliceor.  Magnum  opus  est , 
led  tamen  ut  iubes,  curabo ,  ut  huius  peregrmationis 
aUquod  Hbi  opus  exstet.  4.  Tu  quidauid  indagans 
de  republica,  et  maxime  quos  consoles  lutuios  putes 
facito,  utsciam:  tametsi  minus  cunosus.  Sta  r 
enim  nihil  iam  de  republica  cogitare.  o.  leienti 

nerspeximus.  Quid  quaeris?Praeter  quercum 
DodonaeamPnihil  desideramus,  quo  minus  Epirum 
fpsam  possidere  videamur.  6.  Nos  circiter  Kal  aut 

in  Formiano  erimus ,  aut  in  Pompeiano  Tu ,  si 
Formianonon  erimus,  si  nos  amas,  ^  Pompeianum 
venito  Id  et  nobis  erit  periucundum  et  tibi  non  sane 
devium  7 .  De  muro,  imperavi  Philotimo,  ne  nnpe- 
d  ret  ^uo  minus  id  fieret,  quod  tibi  videretur.  ru, 
censed  tamen  adhibeas  Vettium.  His  temponbus, 
tem  dubia  vita  optimi  cuiusque,  magni  aestimo  umus 
aestatis  fructum  palaestrae  Palatinae;  sed  ita  tamen, 
“t  nihil  minus  velim,  quam  Pompomam  et  puerum 
versari  in  tirnore  ruinae. 


V.  (In  Antifti,  Caesare,  Bibulo  coss.  695.) 

CICERO  ATTICO  S. 

\  Cupio  equidem,  et  iam  pridern  cupio,  Alexan- 
driam  reliquamque  Aegyptum  visere,  et  snnul  ab  hac 

hominum  satietate  nostri  discedere  et  cum  aliquo  de- 
sidcrio  reverti ;  sed  hoc  tempore,  et  his  mittentibus, 

cndiop.cn  Tiding  xal  Tgaadceg  iXy.eaminXovg. 

^uid  enim  nostri  optimates,  si  qui  reliqui  sunt,  lo- 

quentur  an ,  me  aliquo  praemio  de  sententia  esse  de- 
ductum? 

IlovXvSdpag  poi  nguTog  iXeTXeiw  dva^aei  — 

,  at°  “*e  noster ,  qui  mihi  unus  est  pro  centum  milli- 
bus.  Quid  vero  historiae  de  nobis  ad  annos  dc  prae- 
dicarint !  quas  quidem  ego  multo  magis  vereor,  quam 
eorum  hominum,  qui  hodie  vivunt,  rumusculos.  Sed 
opinor,  excipiamus  et  exspectemus.  Si  enim  defere- 
tur,  erit  quaedam  nostra  potestas,  et  turn  deliberabi- 
mus.  Etiam,  hercule,  est  in  non  accipiendo  nonnulla 
gloria.  Quare  si  quid  Osocpdcvrjg  tecum  forte  contule- 
nt,  ne  omnino  repudiaris.  2.  De  istis  rebus  exspe- 
cto  tuas  litteras :  quid  Arrius  narret;  quo  animo  se  de- 
stitutum  ferat;  ecqui  consules  parentur;  utrum,  ut 
populi  sermo,  Pompeius  et  Crassus ;  an ,  ut  mihi  scri- 
bitur,  cum  Gabinio  Servius  Sulpicius;  et,  num  quae 
novae  leges;  et,  num  quid  novi  omnino;  et,  quoniam 
Wepos  proficiscitur,  cuinam  auguratus  deferatur ,  quo 
quidem  uno  ego  ab  istis  capi  possum.  Vide  levitatem 
meam,  Sed  quid  ego  haec,  quae  cupio  deponere,  et 
toto  ammo  atque  omni  cura  cpdoaocpelv^  Sic,  inquam 
in  animo  est.  Vellem  ab  initio.  Nunc  vero,  quoniam 
quae  putavi  esse  praeclara ,  expertus  sum ,  quam  es¬ 
se11*'  inania ,  cum  omnibus  Musis  rationem  habere  co- 
gito.  3.  Tu  tamen  de  Curtio  ad  me  rescribe  certius ; 
et,  num  quis  in  eius  locum  paretur;  et,  quid  deP.Clo- 
dio  fiat  ;  et  omnia,  quemadmodum  polliceris,  ini  ayo- 
Xijg  scribe ;  et,  quo  die  Roma  te  exiturum  putes,  velim 
ad  me  scribas,  ut  certiorem  te  faciam,  quibus  in  locis 
luturus  sim;  epistolamque  statim  des  de  iis  rebus,  de 

quibus  ad  te  scripsi.  Valde  enim  exspecto  tuas  lit¬ 
teras. 


cum  stomacho,  sed  potius  cum  aliqua  scribendi  volu- 
ptate.  Sed  ut  ad  rem ,  scripsi  ad  quaestores  urbanos 
de  Quinti  fratris  negotio.  Vide,  quid  narrent,  ecquae 
spes  sit  denarii,  an  cistophoro  Pompeiano  iaceamus. 
Praeterea  de  muro,  statue,  quid  faciendum  sit.  Aliud 
quid?  Etiam.  Quando  te  proficisci  istinc  putes  fac 
ut  sciam. 


\II.  (In  Autiati,  Cacsare^  Bibulo  coss.  695.) 


VI.  (In  Anliaii,  Caesare,  Bibulo  coss.  695.) 

.  n  CICERO  AT  TIC  0  S. 

.  tiuod  tibi  superioribus  litteris  promiseram, 
lore,  ut  opus  exstaret  huius  peregrinationis ;  nihil  iam 
magno  opere  confirmo.  Sic  enim  sum  complexus 
otium  ut  ab  eo  divelli  non  queam.  Itaque  aut  libris 
me  delecto,  quorum  habeo  Antii  festivam  copiam,  aut 
fiuctus  numero.  Nam  ad  lacertos  captandos  tempe- 
states  non  sunt  ldoneae.  A  scribendo  prorsus- abhor- 
ret  animus.  Etemm  pecopgaguxd,  quae  constitueram, 
magnum  opus  est:  ita  valde  Eratosthenes,  quern  mihi 
proposueram,  a  Serapione  et  ab  Hipparcho  reprehen- 
ditur:  quid  censes,  si  Tyrannio  accesserit?  Et  hercule 
sunt  res  difficiles  ad  explicandum,  et  baoeiSelg,  nec 
tarn  possunt  ocvS-rjgoj-gacpelaS-ou,  quam  videbantur,  et, 
quod  caput  est,  mihi quaevis  satis  iusta  caussa  cessan- 
di  est  Quin  etiam  dubitem ,  an  hie  Antii  considam, 
et  hoc  tempus  omne  consumam ;  ubi  quidem  ego  mal- 
lem  duumvirum,  quam  Romae  me  fuisse.  2.  Tu  ve¬ 
ro  sapientior  Buthroti  domum  parasti.  Sed  mihi 
crede.proxima  est  illi  municipio  haecAntiatium  civi- 
tas  Esse  locum  tarn  prope  Romam ,  ubi  multi  sint, 
qui  Vatinium  numquam  viderint?  ubi  nemo  sit  prae- 
ter  me  ,  qui  quemquam  ex  vigintiviris  vivum  et  sal- 
vum  vein?  ubi  me  interpellet  nemo,  diligant  omnes? 
Die ,  hie  nimirum  nolnevidov.  Nam  istic  non  solum 
non  ice  ,  se  etiam  taedet.  Itaque  uvixdoTa,  quae  ti- 
bium  legamus,  Theopompio  genere  aut  etiam  aspe- 
noie  multo  pangentur.  Neque  aliud  iam  quidquam 
noXnevofMu,  nisi  odisse  improbos,  et  id  ipsum  nullo 


CICERO  ATTICO  S. 

\ .  De  Geographia  etiam  atque  etiam  deliberabi- 
mus.  Orationes  autem  me  duas  postulas:  quarum 
a  teram  non  libebat  mihi  scribere,  quia  abscideram  ; 
alteram,  ne  laudarem  eum,  quern  non  amabam.  Sed 
m  quoque  videbimus.  Denique  aliquid  exstabit,  ne 
tibi  plane  cessasse  videamur.  2.  De  Publio  quae  ad 
me  scribis,  sane  mihi  iucunda  sunt,  eaque  etiam  ve- 
hm  omnibus  vestigiis  indagata  ad  me  afTeras,  quum 
venies;  et  interea  scribas,  si  quid  intelliges  aut  suspi- 
cabere,  etmaximede  legatione  quid  sit  acturus.  Equi- 
dem  ante,  quam  tuas  legi  litteras,  hominem  ire  cupie- 
bam,  non  mehercule,  ut  differrem  cum  eo  vadimo- 
nium  (nam  mira  sum  alacritate  ad  litigandum) :  sed 
videbatur  mihi,  si  quid  esset  in  eo  populare,  quod 
plebeius  factus  esset,  id  amissurus.  Quid  enim  ad 
plebem  transisti?  ut  Tigranem  ires  salutatum?  Narra 
mihi:  reges  Armenii patricios  salutare  non  solent?  Quid 
quaens?  acueram  me  ad  exagitandam  hanc  eius  le^a- 
tionem.  Quam  si  ille  contemnit,  et,  si,  ut  scribis,  bi- 
lem  id  commovet  et  latoribus  et  auspicibus  legis  cu- 
riatae,  spectaculum  egregium.  Hercule,  verum  ut 
loquamur,  subcontumeliose  tractatur  noster  Publius  : 
primum,  qui,  quum  in  domo  Caesaris  quondam  unus 
vir  merit ,  nunc  ne  in  viginti  quidem  esse  potuerit  • 
deinde,  alia  legatio  dicta  erat.alia  data  est:  ilia  opima 
ad  exigendas  pecunias  Druso ,  ut  opinor,  Pisaurensi, 
(an  epuloni  Vatinio?)  reservatur :  haecieiunatabellarii 
egatio  datur  ei,  cuius  tribunatus  ad  istorum  tempora 
reservatur.  Incende  hominem,  amabo  te,  quod 
potest.  Una  spes  est  salutis ,  istorum  inter  ipsos  dis- 
sensio ,  cuius  ego  quaedam  initia  sensi  ex  Curione. 
Iam  vero  Arrius  consulatum  sibi  ereptum  fremit.  Me- 
gabocchus  et  haec  sanguinaria  iuventus  inimicissima 
est.  Accedat  vero,  accedat  etiam  ista  rixa  auguratus. 
opero  me  praeclaras  de  istis  rebus  epistolas  ad  te  sae- 
pe  missurum.  Sed,  illud  quid  sit,  scire  cupio,  quod 
lacis  obscure,  iam  etiam  ex  ipsis  quinque  viris  loqui 
quosdam.  Quidnam  id  est?  Si  est  enim  aliquid,  plus 
est  bom,  quam  putaram.  Atque  haec,  sic  velim  exi- 
stimes ,  non  me  abs  te  xaxa  to  ttqcmtmov  quaerere, 
quod  gestiat  animus  aliquid  agere  in  republica.  Iam 
pridem  gubernare  me  taedebat,  etiam  quum  licebat 
Nunc  vero  quum  cogar  exire  de  navi,  nonabiectis,  sed 
ereptis  gubernaculis,  cupio  istorum  naufragia  ex  terra 
intueri;  cupio,  ut  ait  tuus  amicus  Sophocles, 

xuv  vno  or spg 

nvxvag  uxoveiv  ipexadog  evdovag  cpgevi. 

3.  De  muro,  quid  opus  sit,  videbis.  Castricianum 
mendum  nos  corrigemus :  tamen  ad  me  Quintus  [ciol 
ccioo  ipo  scripserat,  nunc  ad  sororem  tamen  H-Sxxx. 
Terentia  tibi  salutem  dicit.  Cicero  tibi  mandat,  ut 
Aristodemo  idem  de  se  respondeas,  quocjdefratre  suo, 
sororis  tuae  filio,  respondisti.  De  Amalthea  quod  me 
admones,  non  negligemus.  Cura,  ut  valeas. 

VIII.  (Iu  Autiati,  Cnesarc,  Bibulo  coss.  695.) 

CICERO  ATTICO  S.  I 

1 .  Epistolam  quum  a  te  avide  exspectaremad  ve- 
sperum,  ut  soleo;  ecce  tibi  nuntius,  pueros  vemsse 
Roma  Yoco,  quaero,  ecquid  litterarum.  begant. 
Quid  ais,  inquam,  nihilne  a  Pomponio? Perternti  voce 
et  vultu  confessi  sunt  se  accepisse ,  sed  excidisse  in 
via  Quid  quaeris?  permoleste  tuli.  Nulla  enim  abs 
te  per  hos  dies  epistola  inanis  aliqua  re  utih  et  suavi 
venerat.  Nunc,  si  quid  in  ea  epistola,  quam  ante  diem 
xvi.  Kal.  Mai.  dedisti,  fuit  historia  dignum ,  scribe 
quam  primum ,  ne  ignoremus :  sin  nihil  praeter  loca 
tionem,  redde  id  ipsum.  Et  scito  Curionem  adole- 
scentem  venisse  ad  me  salutatum.  Yalde  eius  sermo 
de  Publio  cum  tuis  litteris  congruebat.  Ipse  vero 

mirandum  in  modum 

_ reges  odisse  superbos. 

Peraeque  narrabat  incensam  esse  iuventutem ,  neque 
ferre  haec  posse.  Bene  habemus :  nos,  si  in  his  spes 
est  opinor,  aliud  agamus.  Ego  me  do  historiae. 
Quamquam ,  licet  me  Saufeium  putes  esse  nihil  me 
est  inertius.  2.  Sed  cognosce  itinera  nostra,  ut  sta- 

tuas  ubi  nos  visurus  sis.  In  Formianum  volumus  ve 
nireParilibus :  inde(quoniamputas  praetermittendum 
nobis  esse  hoc  tempore  Cratera  ilium  delicatum)  Kal. 
Mai.  de  Formiano  proficiscemur ,  ut  Antn  simus  a.  . 
v  Non  Mai.  Ludi  enim  Antn  futun  sunt  a  iv.  ad 
prid.  Non.  Mai.  Eos  Tullia  spectare  vult.  Inde  co- 
Sito  in  Tusculanum ,  deinde  Arpinum ;  Romam  ad 
Kal  Iun.  Te  aut  in  Formiano  aut  Antn  aut  in  Tuscu- 
lano,  cura ,  ut  videamus.  Epistolam  supenorem  re- 
stitue  nobis  et  appinge  aliquid  novi. 

IX.  (I«  Autinti,  Oaesare,  Bibulo  coss.  695.) 


consoles,  tribunos  plebis,  denique  etiam .Vatinn  stru^ 
mam  sacerdotii  Sifacptg  vestiant;  yidebis  1 brevi '  em 
pore  magnos  non  modo  eos,  qui nihil  titubarunt  sed 
etiam  ilium  ipsum,  qui  peccavit,  Catonerm JL  ^  u_ 
nosquidem,  si  per  istum  tuum  sodalem  Publium  h 
cebit,  ao^areveiv  cogitamus,  m  lUo  cogit  «w«,  tu 
dumtaxat  nos  defendere ;  et,  quod  est  propnum  artis 

huius,  inarrsllopcn  , 

Zvdn  dnauvvea&cn,  ore  tic  ngoregog  xalen^vg. 
Patria  propitin  sit:  habet  a  nobis,  etiamsi  non  plus 
quam  debitum  est,  plus  certe,  quam  postulatum  est 
Male  vehi  malo  alio  gubernante ,  quam  tarn  ingrati 
v^ctoribus  bene  gubernare.  4.  Sed  haec  c=m- 
modius.  Nunc  audi ,  quod  quaeris^  Antmm  me  ex 
Formiano  recipere  cogtto  a.  d.  v  Non.  »  • 

volo  Non.  Mai.  proficisci  in  Tusculanum.  Sed  quum 
e  Formiano  rediero,  (ibi  esse  usque  ad  P«d-  Kalend 
Mai.  volo,)  faciam  statim  te  certiorem.  Terentia  tibi 
salutem.  Kmsqcov  o  pixgos  aarta&Tctt  Titov  A  rj- 
vctiov.  __________ 

X.  (Caesarc,  Bibulo  coss.  695.) 

CICERO  ATTICO  S. 

Volo  ames  meam  constantiam.  Ludos  Antn  spe¬ 
ctare  non  placet.  Est  enim  vnoaoloixov,  quum  velim 
vitare  omnium  deliciarum  suspicionem,  repente  ava- 
tpah'ur&cu  non  solum  delicate  sed  ( rtiam 
grinantem.  Quare  usque  ad  Non.  Mai.  1 ?  ri- 

exsoectabo.  Nunc  fac,  ut  sciam,  quo  die  te  visun  si 
mus  Ab  Appii  Foro,hora  quarta.  Dederam  aliam 
paullo  ante  Tribus  Tabernis. 


CICERO  ATTICO  S. 

.  S  Y.  B.  E.  Quum  mihi  dixissetCaecilius  quae¬ 
stor  puerum  se  Romam  mittere,  haec  scripsi  raptim, 
ut  uos  elicerem  mirificos  cum  Publio  dialogos,  quum 
eos,de  quibus  scribis ,  turn  ilium,  quern  abdisetas 
longum  esse,  quae  ad  ea  respondens,  p e rS g rib « rel1  " 
lum  vero,  qui  nondum  habitus  est,  quern  ilia  foam?, 
‘"s'oLio  redieri.  ad  «e  es.rela.ura,  s.c  vehm 

nutes  nihil  hoc  posse  mihi  esse  lucundius.  biveio, 

quae  de  me  pacta  sunt,  ea  non  servantur  incaelosiim, 
ut  sciat  hie  noster  Hierosolymanus  traductor  ad  ple- 
bem,  quam  bonam  meis  putissimis  oratiombus  0ra- 
tiam  retulerit ,  quarum  exspecta  divinam  naltvybcav . 
Eteiiim,  quantum  coniectura  auguramur,  si  ent  nebu- 
lo  isle  cum  his  dynastis  in  gratia,  non  modo  de  cy- 
nico  consulari,  sed  ne  de  istis  quidem  piscinarum 
Tritonibus  poterit  se  iactare.  Non  enim  poterimus 
ulla  esse  in  invidia,  spoliati  opibus  et  ilia  senatoria 
potentia .  Sin  autem  ab  his  dissentiet,  ent  absurdum 
fn  nos  invehi.  Verumtamen  invehatur.  Festive, 
mihi  crede ,  et  minore  sonitu ,  quam  putaram ,  orbis 
hie  in  republica  est  conversus :  citius  omnino ,  quam 
opoJtuit  id  culpa  Catonis,  sed  rursus  improbitate 
istorum,  qui  auspicia,  qui  Aemiliam  legem,  qui 

niam  et  Lkiniam  ,  qui  Caeciliam  et  Didiam  neglexe- 
runt-  qui  omnia  remedia  reipublicae  effuderunt,  q 
rTna  qqui  praedia  tetrarchis ,  qui  immanes  pecunias 
paucis  dederunt.  2.  Video  iam,  quomvidia  transeat, 
Ft  ubi  sit  habitatura.  Nihil  me  ex^timaris  q 
neque  a  Theophrasto  didicisse,  nisi  brevi tempore  de 
siderari  nostra  ilia  tempora  videns.  Etenun  si  tint 
invidiosa  senatus  potentia ;  quum  ea  non  ad  populu  ^ 
sed  ad  tris  homines  immoderatos  redacta  sit,  quid ia 
censes  fore?  proinde  isti  licet  faciant,  quos  volent, 


XI.  (In  Formiano,  Caesarc,  Bibulo  coss.  695.) 

CICERO  ATTICO  S. 

1.  Narro  tibi:  plane  relegatus  mihi  videor,  post- 
eaquam  in  Formiano  sum.  Dies  enim  nullus  erat, 
IntU  quum  cssem,  quo  die  nou  melius  -crem  Hornae 
nuid  aoeretur,  quam  ii,  qui  erant  Romae.  Etemm 
mterae  tuae,  non  solum  quid  Romae,  sed  etiam  quid 
in  republica  ,  neque  solum  quid  fieret,  verum  etiam 
quid  faturumesset,  indicabant.  Nunc,  ms;  si  quid 
ex  praetereunte  viatore  exceptum  est  ,  scire  nlhl1  P°  ' 
sumus.  Quare  quamquam  iam  te  ifisum  exspect  , 
timen  isti  puero ,  quern  ad  me  statim  mssi  recurrere, 
da  ponderosam  aliquam  epistolam,  P1®”™ 
non  modo  actorum,  sed  etiam  opmionum  Uiarum  ^ac 
diem  quo  Roma  sis  exiturus,  cura  ut  s«aiu-  2-  £ 0 

in  Formiano  esse  volumus  usque  ad  ftXrtasse 
Eo  si  ante  earn  diem  non  veneris,  Romae  te  ioitass 

videbo.  Nam  Arpinum  quid  ego  te  myitem  • 

Tomet,  AM  XOVQOTQOCfOS.OVTL  eT^rs 

jairiC  dvvapoa  rkvxeQ(6re^ov  alio  idevTat. 

Haec  igitur.  Cura  ut  valeas. 

XU.  (Tribus  Tabernis,  Caesare,  Bibulo  coss.  695.) 

CICERO  ATTICO  S. 

Negent  illi  Publium  plebeium  factum  esse 
Hoc  vero  regnumest,  et  ferri  nullo  pacto  potest.  Emit 

at  ad  me  Publius,  qui  obsignent;  iurabo,  Cnaeum 

nostrum,  collegam  Balbi,  Antii  mihi  narrasse,  se  in 
FFspTcio  fuisse  0  suaves  epistolas  tuas,  uno  tempore 
mihidatas,  duas!  quibus  sbarreha  quae  redda^ 
nescio-  deberi  quidem  plane  fateor.  -,bed  vld 
avrvvQvua.  Emerseram  commode  ex  Antiati  mAp- 
piam  ad^Tris  Tabernas,  ipsis  Cenalibus,  quum  in  me 
Fncurrit  Roma  veniens  Curio  meus.  Ibidem  1  ico 

puer  abs  te  cum  epistolis.  Ille  ex  me,  nihilne  audis- 
sem  novi :  ego  negare.  Publius ,  inquit ,  tribunatum 
plebis  petit.  Quid  ais?  et  inimicissimus  quidem  Cae- 
saris,  et  ut  omnia ,  inquit,  ista  rescindat.  Quid  Cae¬ 
sar?  inquam.  Negat,  se  quidquam  de  illius  adoptio- 
ne  tulisse:  deinde  suum,  Memmii,  Metelli  Nepotis 
exprompsit  odium.  Complexus  iuvenem  dimisi,  pro- 
perans  ad  epistolas.  Ubi  sunt,  qui  aiunt  Zcoiryg  (pw vijg? 
Quanto  magis  vidi  ex  tuis  litteris ,  quam  ex  illius  ser- 
mone ,  quid  ageretur !  de  ruminatione  quotidiana ,  de 
cogitatione  Publii,  de  lituis  fiocomdog ,  de  signifero 
Athenione,  de  litteris  missis  adCnaeum,  de  Theopha- 
nis  Memmiique  sermone :  quantam  porro  mihi  exspe- 
ctationem  dedisti  convivii  istius  ao’e^ouc !  Sum  in  cu- 
riositate  o&neivog:  sed  tamen  facile  patior,  te  id  ad 
me  avfinoaiov  non  scribere;  praesentem  audiremalo. 
3.  Quod  me,  ut  scribam  aliquid,  hortaris:  crescit  mi¬ 
hi  quidem  materies,  ut  dicis :  sed  tota  res  etiam  nunc 
fluctuat :  xa x  oncogrjv  xgv%.  Quae  si  desederit,  magis 
erunt  iudicata,  quae  scribam:  quae  si  statim  a  me 
ferre  non  potueris,  primus  habebis  tamen,  etaliquam- 
diu  solus.  Dicaearchum  recte  amas.  Luculentus 
homo  est,  et  civis  haud  paullo  melior,  quam  isti  no- 
stri  ddixaiagxoi.  Litteras  scripsi  hora  decima  Ceriali- 
bus,  statim,  ut  tuas  legeram:  sed  eas  eram  daturus, 
ut  putaram,  postridie  ei,  qui  mihi  primus  obviam  ve- 
nisset.  Terentia  delectata  est  tuis  litteris.  Impertit 
tibi  multam  salutem:  xal  Kixsgcov  6  <fd6ao(pog  x'ov 
nohxixov  Titov  dandgexoa. 


XIII.  (In  Formiano,  Caesare,  Bilmlo  coss.  695.) 

CICERO  ATTICOS. 

1.  Facinus  indignum!  Epistolam,  av-d-agel  tibi  a 
Tribus  Tabernis  rescriptam  ad  tuas  suavissimas  epi¬ 
stolas,  neminem  reddidisse!  At  scito  eum  fascicu- 
lum,  quo  illam  conieceram,  domum  eo  ipso  die  latum 
esse,  quo  ego  dederam ,  et  ad  me  in  Formianum  rela- 
tum  esse.  Itaque  tibi  tuam  epistolam  iussi  referri; 
ex  qua  intelligeres,  quam  mihi  turn  illae  gratae  fuis- 
sent.  2.  Romae  quod  scribis  sileri,  ita  putabam.  At 
hercule  in  agris  non  siletur;  nec  iam  ipsi  agri  re- 
gnum  vestrum  ferre  possunt.  Si  vero  in  hanc  xrjls- 
nvlov  veneris  Aaujxgvpovi^v,  (Formias  dico,)  qui  fre¬ 
mitus  hominum!  quam  irati  animi!  quanto  in  odio 
noster  amicus  Magnus!  cuius  cognomen  una  cum 
Crassi  Divitis  cognomine  consenescit.  Credas  mihi 
velim,  neminem  adhuc  offendi,  qui  haec  tarn  lente 
quam  ego  fero,  ferret.  Quare,  mihi  crede,  ydoao- 
cpafiBv.  Iuratus  tibi  possum  dicere  nihil  esse  tanti. 
Tu  si  litteras  ad  Sicyonios  habes,  advola  in  Formia¬ 
num,  unde  nos  pr.  Non.  Mai.  cogitamus. 


XIV.  (In  Formiano,  Caesare,  Bibnlo  coss.  695.) 

CICERO  ATTICO  S. 

1.  Quantam  tu  mihi  moves  exspectationemde  ser¬ 
mone  Bibuli !  quantam  de  colloquio  powmdogl  quan¬ 
tam  etiam  de  illo  delicato  convivio!  Proinde  ita  fac, 
venias  ad  sitientes  aures.  Quamquam  nihil  est  iam| 
quod  magis  timendum  nobis  putem,  quam  ne  ille  no- 
stei  Sampsiceramus ,  quum  se  omnium  sermonibus 
sentiet  vapulare ,  et  quum  has  actiones  evavaxginxovg 
videbit,  ruere  incipiat.  Ego  autem  usque  eo  sum 
enervatus,  uthocotio,  quo  nunc  tabescimus ,  malim 
ivxvQawEiv&ai,  quam  cum  optima  spedimicare.  2.De 
pangendo  quod  me  crebro  adhortaris,  fieri  nihil  po¬ 
test.  Basilicam  habeo,  non  villam,  frequentia  For- 


mianorum.  At  quam  parem  basilicae  tribum  Aemi- 
liam!  Sed  omitto  vulgus  —  post  horam  iv.  mole- 
sti  ceteri  non  sunt.  C.  Arrius  proximus  est  vicinus; 
immo  ille  quidem  iam  contubernalis;  qui  etiam  se 
idcirco  Rom'am  ire  negat,  ut  hie  mecum  totosdiesphi- 
losophetur.  Ecce  ex  altera  parte  Sebosus,  ille  Ca- 
tuli  familiaris.  Quo  me  vertam?  Statim  mehercule 
Arpinum  irem ,  ni  te  in  Formiano  commodissime  ex- 
spectari  viderem,  dumtaxat  ad  prid.  Non.  Mai.  Vide 
enim,  quibus  hominibus  aures  sintdeditaemeae.  Oc- 
casionem  mirificam ,  si  qui  nunc ,  dum  hi  apud  me 
sunt,  emere  de  me  fundum  Formianum  velit.  Et  ta¬ 
men  illud  probem?  Magnum  quid  aggrediamur ,  et 
multae  cogitationis  alque  otii.  Sed  tamen  satisfiet  a 
nobis  neque  parcetur  labori. 

XV.  (In  Formiano,  Caesare,  Bihulo  eoss.  695.) 

CICERO  ATTICO  S. 

1 .  Ut  scribis ,  ita  video,  non  minus  incerta  in  re- 
publica  ,  quam  in  epistola  tua :  sed  tamen  ista  ipsa 
me  varietas  sermonum  opinionumque  delectat.  Ro¬ 
mae  enim  videor  esse,  quum  tuas  litteras  lego,  et,  ut 
fit  in  tantis  rebus,  modo  hoc,  modo  illud  audire.  Illud 
tamen  explicare  non  possum,  quidnam  invenire  pos- 
sit,  nullo  recusante ,  ad  facultatem  agrariam.  2.  Bi¬ 
buli  autem  ista  magnitudo  animi  in  comitiorum  dila- 
tione,  quid  habet,  nisi  ipsius  iudicium  sine  ulla  cor- 
rectione  reipublicae?  Nimirum  in  Publio  spes  est? 
Fiat,  fiat  tribunus  plebis,  si  nihil  afiud,  ut  eo  citius 
tu  ex  Epiro  revertare.  Nam,  ut  illo  tu  careas,  non 
video  posse  fieri,  praesertim  si  mecum  aliquid  volet 
disputare.  Sed  id  quidem  non  dubium  est,  quin, 
si  quid  erit  eiusmodi,  sis  advolaturus.  Verum  ut  hoc 
non  sit;  tamen  seu  ruet,  seu  eriget  rempublicam, 
praeclarum  spectaculum  mihi  propono,  modo  te  con- 
sessore  spectare  liceat.  3.  Quum  haec  maxime  scri- 
berem,  ecce  tibi  Sebosus!  Nondum  plane  ingemueram: 
salve,  inquit  Arrius.  Hoc  est  Roma  decedere?  Quos 
ego  homines  effugi,  quum  in  hos  incidi?  Ego  vero 
in  montes  patrios  et  ad  incunabula  nostra 
pergam.  Denique,  si  solus  non  potuero,  cum  rusti- 
cis  potius,  quam  cum  his  perurbanis,  ita  tamen,  ut, 
quoniam  tu  certi  nihil  scribis,  in  Formiano  tibi  prae- 
stoler  usque  ad  iii.  Non.  Mai.  !y.  Terentiae  pergrata 
est  assiduitas  tua  et  diligentia  in  controversia  Mulvia- 
na.  Nescit  omnino  te  communem  caussam  defende- 
re  eorum ,  qui  agros  publicos  possideant.  Sed  tamen 
tu  aliquid  publicanis  pendis;  haec  etiam  id  recusat. 
Ea  tibi  igitur  et  Kixsqcov,  dgiaxox^axixaiaxog  na'ig, 
salutem  dicunt. 

XVI.  (In  Formiano,  Ca  esare,  Bibnlo  coss.  695.) 

CICERO  ATTICO  S. 

1.  Caenato  mihi  et  iam  dormitanti  prid.  Kal.  Mai. 
epistola  est  ilia  reddita,  in  qua  de  agro  Campano  scri¬ 
bis.  Quid  quaeris?  primum  ita  me  pupugit,  ut  so- 
mnum  mihi  ademerit,  sed  id  cogitatione  magis,  quam 
molestia.  Cogitanti  autem  haec  fere  succurrebant. 
Primum  ex  eo,  quod  superioribus  litteris  scripseras, 
ex  familiari  te  illius  audisse,  prolatum  iri  aliquid, 
quod  nemo  improbaret;  maius  aliquid  timueram: 
hoc  mihi  eiusmodi  non  videbatur.  Deinde,  ut  me 
egomet  consoler,  omnis  exspectatio  largitionis  aora- 
riae  in  agrum  Campanum  videtur  esse  derivata :  °qui 
ager,  ut  dena  iugera  sint,  non  amplius  hominum  quin- 
que  millia  potest  sustinere:  reliqua  omnis  multitudo 
ab  illis  abalienetur  necesse  est.  Praeterea,  si  ulla  res 

est,  quae  bonorum  animos,  quos  iam  video  esse  com- 
motos ,  vehementius  possit  incendere ,  haec  certe  est, 
et  eo  magis ,  quod  portoriis  Italiae  sublatis ,  agro 
Campano  diviso,  quod  vectigal  superest  domesticum, 
praeter  vicesimam?  quae  mihi  videtur  una  conciun- 
cula,  clamore  pedissequorum  nostrorum,  esse  pentu- 
ra.  2.  Cnaeus  quidem  noster  iam  plane  quid  cogi- 

tet,  nescio.  ^  . 

(Iivcra  jaQ  ov  crfWt^oicTiv  avXiov.oig  in, 

aX)?  arotaig  ccvaatot,  cpoQ@etag  aTEQ . 

qui  quidem  etiam  istuc  adduci  potuerit.  Nam  adhuc 
hoc  eaowl&To,  se  leges  Caesaris  probare ;  actiones 
ipsum  praestare  debere;  agrariam  legem  sibiplacuis- 
se ;  potuerit  intercedi ,  nec  ne ,  nihil  ad  se  pertinere , 
de’  rege  Alexandrino  placuisse  sibi  ahquando  confi- 
ci-  Bibulus  de  caelo  turn  servasset,  nec  ne,  sibiquae 
rendum  non  fuisse;  de  publicanis  ,  voluisse  i  h  or- 
dini  commodare;  quid  futurum  fuent,  sx  Bibulus 
turn  in  forum  descendisset,  se  divinare  non  potuisse. 
Nunc  vero,  Sampsicerame,  quid  dices?  vectigal  te 
nobis  in  monte  Antilibano  constituisse,  agri  Campam 
abstulisse?  Quid,  hoc  quemadmodumobtinebis  !  Op- 
pressos  vos,  inquit,  tenebo  exercitu  Caesaris.  Non 
mehercule  me  tu  quidem  tarn  isto  exercitu,  quam  in 
aj-atis  animis  eorum  hominum ,  qui  appellantur  bom, 
qui  mihi  non  modo  praemiorum,  sed  ne  sermonum 
quidem  umquam  fructum  ullum  aut  gratiam  retule 
runt.  3.  Quod  si  in  earn  me  partem  incitarem ,  prole 
cto  iam  aliquam  reperirem  resistendi  viam.  Nunc 
prorsus  hoc  statui,  ut,  quoniam  tanta  controversy 
estDicaearcho,  familiari  tuo,  cum  Theophrasto,  ami 
co  meo,  ut  ille  tuus  t ov  TtQay.Tiv.bv  filov  longe  omnibus 
anteponat,  hie  autem  t'ov  ■&EaQrjTtvov ,  utnque  a  me 
mosgestus  esse  videatur.  Puto  emm  me  Dicaearcho 
affatim  satisfecisse :  respicio  nunc  ad  hanc  famiham, 
quae  mihi  non  modo,  ut  requiescam ,  permittit,  sed 
reprehendit,  quia  non  semper  quierim.  Quare  m- 
cumbamus,  o  noster  Tite,  ad  ilia  praeclara  studia  et 
eo  unde  discedere  non  oportuit,  ahquando  reverta- 
mur  4.  Quod  de  Quinti  fratris  epistola  scribis,  ad 
me  quoque  fuit  ttq6<j&s  Ucov,bm$ev  de  —  quid  dicam, 
nescio.  Nam  ita  deplorat  primis  versibus  mansio- 
nem  suam ,  ut  quemvis  movere  possit :  ita  rursus  re- 
mittit  ut  me  roget,  ut  Annales  suos  emendem  et 
edam.’  Illud  tamen ,  quod  scribit,  animadvertas  ve- 
lim  de  portorio  circumvectioms :  ait  se  de  consi 
sententia  rem  ad  senatum  reiecisse.  Nondum  vide¬ 
licet  meas  litteras  legerat:  quibus  ad  eum,  re  con- 
..ita  et  explorata,  perscripseram,  non  deben.  Velim, 
si  qui  Graeci  iam  Romam  ex  Asia  de  ea  caussa  vene- 
runt  videas  et,  si  tibi  videbitur,  his  demonstres,quid 
“  d  a  re  sentiam.  Si  possum  discedere,  ne  caus¬ 
sa  optima  in  senatu  pereat,  ego  satisfaciam  pubhea- 
n is  Pe i  de  (ith  (vere  tecum  loquar,)  in  hac  re  malo  uni 
versae  Asiae  et  negotiatoribus ;  nam  eorum  quoque 
vehementer  interest.  Hoc  ego  sentio  valde  nobis  opus 
esse  Sed  tu  id  videbis.  Quaestores  autem,  quaeso, 
num  etiam  de  cistophoro  dubitant?  Nam  si  ahud  ni¬ 
hil  erit;  quum  erimus  omnia  experti,  ego  ne  illud 
quidem  contemnam,  quod  extremum  est.  Te  in  Arpi- 
nati  videbimus,  et  hospitio  agresti  accipiemus,  quoni¬ 
am  maritimum  hoc  contempsisti. 

XVH.  (In  Formiuno,  Caesart,  Bibulo  coss.  695.) 

\  Prorsus,  ut  scribis,  ita  sentio.  Turbatur  Sam- 

psiceramus.  Nihil  est,  quod  non  timendum sit.  On o- 


Xorov[iivW  x vQavvida  avav.evaCenu  Qmd  emm  ista 
pentina  affinitatis  coniunctio,  quul  ager  Campanu  , 
quid  effusio  pecuniae  significant?  Quae  si  ossen  ^ex¬ 
trema,  tamen  esset  nimium  mail;  sed  ea matura i  m 
est  ut  haec  extrema  esse  non  possint.  Quul  em 
eos  haec  ipsa  per  se  delectare  possunt?  Numquam 
hue  venissent,  nisi  ad  alias  res  pestiferas  aditus  sibi 
compararent.  Dii  immortales!  Venim,  ut  scribis^ 
haec  in  Arpinati  a.  d.  vi.  circiter  Id.  Mai.  non  defle- 
bimus,  ne  et  opera  et  oleum  philologiae  nostrae  pene 
rit  *  sed  conferemus  tranquillo  ammo.  2.  Nequetam 
me  eveXmoTla  consolatur,  ut  antea  quam 
qua  nulla  in  re  tarn  utor,  quam  in  hac  civih  et  pul 
ca .  Quin  etiam ,  quod  est  submane  in  nobis ,  et  non 
SucdodoSov,  (bellum  est  enim  sua  vitia  nosse,)  attici- 
tur  quadam  delectatione.  Solebat  emm  me  pungere, 
ne  Sampsicerami  menta  in  patriam  ad  annosDcmai 
ra  viderentur,  quam  nostra;  hac  quidem  cui a  cer 
iam  vacuum  est.  Iacet  enim  ille  sic ,  ut  mews  Cun- 
ana  stare  videatur.  3.  Sed  haec  coram.  Tu  tamen 
videris  mihi  Romae  fore  ad  nostrum  adventum  quod 
sane  facile  patiar,  si  tuo  commodo  fieri  possit.  Sin, 
ut  scribis,  ita  venies,  velim  e  Theophane  expiscere^ 
quonam  in  me  animo  sit  Alabarches.  Quaeres  sci 
licet,  ut  soles  *ata  to  et  ad  me  ab  eo 

quasi  bno&frag  afferes,  quemadmodum  me  geram 
Aliquid  ex  eius  sermone  potenmus  neqt  ttov  oKtov 

suspicari.  _ _ 


XVIII.  (Romae,  Caesare,  Bibulo  coss.  695.) 

1  Accepi  aliquot  epistolas  tuas :  ex  quibus  mtel- 
lexi  quam  suspense  animo  et  sollicito  scire  averes, 
quid  esset  novi  Tenemur  undique,  nequeiam,  quo 
minus  serviamus,  recusamus,  sed  mortem  et ^eiecti  _- 
nem  quasi  maiora  timemus,  quae  multo  sunt  m 
nora.  Atque  hie  status ,  qui  una  voce  ommumgemi- 
tur  neque  verbo  cuiusquam  sublevatur.  lottos  est, 
ut  suspicor,  illis  qui  tenent,  nullam  cuiquam  largi- 
tionem  relinquere.  Unus  loquitur  et  palam  a  v  i 
satur  adolescens  Curio.  Huic  plausus  maximi  con- 
salutatio  forensis  perhonorifica ,  signa  praeterea  e 
nevolentiae  permulta  a  boms  impertiuntur  Fufium 
clamoribus  et  conviciis  et  sibilis  consectantur.  His 
ex  rebus  non  spes,  sed  dolor  est  maior :  quum  videas 
civitatis  voluntatem  solutam,  virtutem  alligatam. 

2  Ac  ne  forte  quaeras  Kara  Xenedv  de  singulis  rebus, 
universe  res  eo  est  deducts,  spes  ut  nulla  sit,  ah- 
quando  non  modo  privates,  verum  etiam  magistra¬ 
ls  liberos  fore.  Hac  tamen  in  oppressume  sermo, 
in  circulis  dumtaxat  et  conviciis,  est liberior,  quam 
fuit  Vincere  incipit  timorem  dolor,  sed  ita,  ut  om¬ 
nia  sint  plenissima  desperationis.  Iiabet  etiam  Cam- 
nana  lex  exsecrationem  in  coitione  condidatorum ,  si 
mentionem  fecerint,  quo  aliter  agerpossideatur,  atque 
ut  ex  legibus  Iuliis.  Non  dubitant  mrare  ceteri :  La- 

terensis  existimatur  laute  fecisse  quod  tribunatum 

plebis  peteredestitit,  ne  mraret.  3.  Sed  derepubli 
ca  non  libet  plura  scribere.  Displiceo  mihi,  nec  sine 
sum  mo  scribo  dolore.  Metueor,  ut  oppressis  omni¬ 
bus,  non  demisse;  ut  tantis  rebus  gestis,  parum  foi- 
titer.  A  Caesare  valde  liberaliter  mvitor  in  legatio 
nem  illam,  sibi  ut  sim  legatus:  atque  etiam  libera 
leo-atio  voti  caussa  datur.  Sed  haec  et  praesidn  apud 
nudorem  Pulchelli  non  habe't  satis,  et  a  fratris 
adventu  me  ablegat;  ilia  et  munitior  est,  etnommpe- 
dit,  quo  minus  adsim,  quum  velim.  Hanc  ego  teneo, 

“d  “8U™”  ft  "T  pu,°-  Ne<iue  ,ame”  qms- 

quam.  Non  lubet fugere;  aveo  pugnare.  Magnasunl 

tT  e™.  S‘ud,a'  Sed  ”ihil  a«™o  |  tu  hoo°SUebi" 
«,i  l  S  '°  ™anumisso  «  nonnullis  aliis  rebus  an«or 
equidem ,  sed  iam  prorsus  occallui.  Tu ,  vellem  e«o 
et  cuperem,  adesses :  ’  e2° 

Nec  mini  consilium,  nec  consolatio  deesset 
bed  ita  te  para, 

si  inclamaro,  ddvoles. 

XIX.  (Romae,  Caesare,  Bibulo  coss.  695.) 

.  M  ,  CICERO  ATTICO  S. 
motuetexlr  soI.hcitant  et  ex  reipublicae  tanto 
et  sexcenta  I  ?  'S  ’.,quae,  ™ihi  ipsi  intenduntur 

s!a~n”  iss?md“,hl  n,hl1  “* mt"esli“s'  'J“a'“ 

NeC  memn  imPerium?  ac  mitto  imperium,  non  simul- 
tatem  meam 

revereri  saltern? 

tnusCesqtUjedrmoiamFSCi°;  tantUm  est  in  re’ 
tus  est  sermo  Ego  autem  ne  irasci  possum  qiridem 

ns  quos  vaJdo  amo;  tantum  doleo,  fc  mirtce  quP 

dem.  Cetera  in  magnis  rebus,  minae  Clodii  conten- 

-untSEUteniqUae]mil|1-Pr0p0nUntUr’  modice  me  *an- 
aunt.  Etenim  vel  subire  eas  videor  mihi  summa  rum 

digmtate  vel  declinare  nulla  cum  molestia  posse  Di- 

ces  fortasse,  dignitatis  Shs,  tamquam  ^  salmi  si 

hnnS,C°fU'e-  miserum !  cur  non  ades?  Ni- 

nim^m'  te,P.rae,enrat:  f°rtasse  rv<fUi,zm,  et 

nimmm  to,  y.u)M  ngogntnov&a.  2.  Scito  nihil  um- 
quam  fuisse  tam  infame,  tam  turpe.tamperaeque  omni- 
bus  generibus,  ordinibus,  aetatibus  offensum  qnam 
huncstatum,  qui  nunc  est:  magis  mehercule  ’  auam 
vellem,  non  modo  quam  putaram.  Populares  i’stl  iam 
et.am  modestos  homines  sibilare  docuLnl 
in  caelo i  est  nec,  quare,  scio;  sed  ita  laudatur,  quasi 
Units  homo  nobis  cunctando  restituit  rem 

esOtTps1eUsSeamlnam0reS’  qU°d  mihi  summo  d«lori 
est,  ipse  se  aftlixit:  neminem  tenet:  voluntate  an  me 

tu  ne  necesse  sit  iis  uti,  vereor.  Ego  autem  neque 

pugno  cum  ilia  caussa  propter  illam  amicitiam  ne- 

utorvT^’p116  Tia  lmProbem  -  quae  antea  gessi  • 
utor  via.  3.  Popuh  sensus  maxime  theatre  et  sDeon 
cubs  perspectus  est.  Nam  gladiatoribus  qua  ffi" 

PUS  ’  qua  advocati  sihilis  conscissi:  ludisA^ollinari 

J>anS.ertirS“edUS  *  ~ 

Nostra  miserid  tu  es  Magnus 
millies  coactus  est  dicere. 

Eamdem  virtutem  istam,  veniet  tempus,  quum  gra- 
,  ..  ,  .  viler  gemes, 

totius  theatn  clamore  dixit ,  itemque  cetera  Nam  et 
eiusmodi  sunt  ii  versus,  ut  in  tempus  ab  infmico 
Pompeii  scripti  esse  videantur. 

Si  neque  leges  neque  mores  cogunt 
et  cetera  magno  cum  fremitu  et  clamore  sunt  dicta 

m°rtU0  P,ausu-  Curio  fllius  asi 
nsecutus  Huic  ita  plausum  est,  ut,  salva  republie-i 

Pompeio  plaudi  solebat.  Tulit  Caesar  gravUer  S 
terae  Capuam  ad  Pompeium  volare  dicebantur  Ini 

Srr„Tusibu«-  quiCr"  ^p<—: 

minSCt,  r  Q  0136  1Cg1’  edam  frumentariae, 
minitanantur.  Sane  res  erat  perturbata  Equidem 

iro  “sedf™o°d  erM  slls“Ptum ab illis,  silentiotrans- 

quod  videnlr  »  ’  f  ”°n  ‘!Ce“-  N°n  ferUnt 

VOX  omnb  m  !am?‘  farendun“'  Sed  est  iam  una 
mum,  magis  odio  firmata,  quam  praesidio.  L 

Noster  autem  Publius  mihi  inimicatur:  impendet  ne- 
gotium ,  ad  quod  tu  scilicet  advolabis.  Videor  mi¬ 
hi  nostrum  ilium  consularem  exercitum  Corum 

PomDUeh,set-ianVSatlSbTrUm’  habere  firmissimum. 

IdeTaffirm  fnifiCK  StlJd,Um  erSa  rae  non  mediocre, 
em  affirmat  verbum  de  me  ilium  non  essefacturum 

In  quo  non  me  ille  fallit,  sed  ipse  fallitur.  Cosconio 

mortuo ,  sum  m  ems  locum  invitatus.  Id  erat  vocari 

n  locum  mortui.  Nihil  me  turpius  apud  homines 

uisset,  neque  vero,  ad  istam  ipsam  dawdleiav  quid- 

e-oarnudeniUS'  hSUnt  enim  iiH  9pud  bo«os  mvidiosi: 
nam  L  d  lmprobos  meam  retinuissem  invidiam,  alie- 

Lrnm  HPS,Tm,  5- JCaesar  me  sibi  vult  ^se  le- 
gatum.  Honestior  haec  declinatio  periculi.  Sed  e«o 

hoc  nunc  repudio.  Quid  ergo  est?  Pugnare  mafo 

Nihil  tamen  certi.  Iterum  dico,  utinam  adesses !  Sed 

amen,  si  ent  necesse,  arcessemus.  Quid  aliud?  quid’ 

Hocopmor:  certi sumus  perisse  omnia.  Quidenim 

tamdm?  Sed  haec  scripsi  properans  S 

mehercule  timide.  Posthac  ad  te,  aut,  si  perfidelem 

reascrbibam  1  fuT  SCribam  fv  °mnia’  aut  si  obscu~ 
Laebum  tl  Z  r  lnte,hSes‘  In  epistolis  me 
SS,!6  Fun,um  faciam  ••  cetera  erunt  iy  aivtyuoig. 

colimus  et  observamus  diligenter.  6 
Edicta  Bibul,  audio  ad  te  missa.  Iis  ardet  dolore  et 
ira  noster  Pompeius.  ei 

XX.  {Romae,  Caesare,  Bibulo  cos5.  695.) 

.'  ^nicato ,  ut  te  velle  intellexeram ,  nullo  loco 
defui.  Numestium  ex  litteris  tuis ,  studiose  scrintis 
Iibenter  in  amicitiam  recepi.  Caecilium  quibufre’ 
bus  possum,  tueor  diligenter.  Varro  satisfacit  nobis 
Pompeius  amat  nos  carosque  habet.  Credis’  inquies 
Credo :  prorsus  mihi  persuadet.  Sed  quia ,  ut  video  ’ 
ngayuartyoc  homines  omnibus  historiis,  praecentis’ 
versibus  denique  cavere  iubent  et  vetant  credere  f  at 
erum  facio ,  ut  caveam ;  alterum ,  ut  non  credam  fa- 

pericSrT-  S-  CWius  edhnc  mihi  deauntt. 

adiurat-  addit  e°ifPeiUS  afdrmat  esse  periculum: 

me  violatum  iri.  TracSites018' sTmuVaVqflXrR 

ad1ocieSmmiaabo,e'  eri,  pugnandum,  arcessam 
ad  societatem  labons:  si  qmes  dabitur,  ab  Amalthea 

te  non  commovebo.  3  De  republica  breviter  adtescri- 

bam.  Iam  enim,  charta  ipsa  ne  nos  prodat  pet 

bTnda  SUreoP'OSthahC,  ^  ^  ^  P'Ura  ad’te  «cri- 
nenaa,  Mgyogtmg  obscurabo.  Nunc  quidem  novo 

quodam  morbo  civitas  moritur;  ut,  quum  omnes  ea 

quae  sunt  acta,  improbent,  querantur  doleant  vart 

tas  nulla  in  re  sit,  aperteque  loquantur  et  iam  clare 

gemant,  tamen  medicina  nulla  afferatur.  Neque  enim 

resisti  sine  mternecione  posse  arbitramur,  nec  vide- 

BibulusUhfiniS  Cedendi  praeter  Citium  futures  sit.  i 
£fSb—  adtm,ratione  benevolentia  in  cae- 
Nntt  *  et  conci°nes  describunt  et  legunt 
Novo  quodam  genere  in  summam  gloriam  venit.  Po¬ 
pulace  nunc  nihil  tam  est,  quam  odium  popularium 
5.  Haec  quo  sint  eruptura ,  timeo.  Sed  si  dispicere 
quid  coepero,  senbam  ad  te  apertius.  Tu  fi  me 

cit^i^t'tum,-  quantum  profecto  amas ,  expediius,  fa- 
c  to,  ut  sis ;  si  inclamaro,  ut  accurras.  Sed  do  operam 

scrintoum8’  nlT''  Q“°d  scripsera“.  F^rium 
scripturum  nihil  necesse  est  tuum  nomen  mutare 

Me  faciam Laelium  et  teAtticum;  neque  utar  meochi 

rographo  neque  signo:  si  modo  erunt  eiusmodi  line 

rae,  quas  in  alienum  incidere  nolim.  6.  Diodotus 

mortuus  est;  reliquit  nobis  IJ-S  fortasse  centies.  Co- 
mitiaBibulus  cumArchilochio  edicto  in  ante  diemxv. 

Kal.  Novemb.  distulit.  A  Vibio  libros  accepi.  Poeta 
ineptus ,  nec  tamen  scit  nihil  et  est  non  inutilis.  De- 
scribo  et  remitto. 

XXI.  (Bomae,  Cnesare,  Biliiilo  coas.  69^.) 

CICERO  ATTICO  S. 

1 .  De  repub lica  quid  ego  tibi  subtiliter?  Tota  per- 
iit,  atque  hoc  est  miserior,  quam  rehquisti,  quod  turn 
videbatur  eiusmodi  dominatio  civitatem  oppressisse, 
quae  iucunda  esset  multitudini ,  bonis  autem  ita  mo 
lesta ,  ut  tamen  sine  pernicie :  nunc  repente  tanto  in 
odio  est  omnibus,  ut,  quorsus  eruptura  sit,  horrea 
mus.  Nam  iracundiam  atque  intemperantiam  Rio¬ 
rum  sumus  experti,  qui  Catoni  irati  omnia  perdide- 
runt.  Sed  ita  lenibus  uti  videbantur  venems,  ut  pos¬ 
se  videremur  sine  dolore  interire.  Nunc  vero  sibilis 
vul°i,  sermonibus  honestorum,  fremitu  Italiae,  vereor 
ne  exarserint.  2.  Equidem  sperabam,  ut  saepe  etiam 
loqui  tecum  solebam,  sic  orbem  reipublicae  esse  con- 
versum ,  ut  vix  sonitum  audire ,  vix  impressam  orbi- 
tam  videre  possemus :  et  fuisset  ita,  si  homines  trans- 
itum  tempestatis  exspectare  potuissent;  sed  quum 
diu  occulte  suspirassent,  postea  iam  gemere,  ad  extre¬ 
mum  vero  loqui  omnes  et  clamare  coeperunt.  ^  •  ita 
que  ille  amicus  noster,  insolens  infamiae,  semper  in 
laude  versatus ,  circumfluens  gloria ,  deformatus  cor 
pore,  fractus  animo,  quo  se  conferat  nescit:  progres 
sum  praecipitem,  inconstantem  reditum  videt:  bonos 
inimicos  habet,  improbos  ipsos  non  amicos.  Ac  vide 
mollitiem  animi.  Non  tenui  lacnmas,  quum  ilium 
ante  vm.  Kal.  Sext.  vidi  de  edictis  Bibuli  concionan- 
tem  Qui  antea  solitus  esset  iactare  se  magmficentis- 
sime  illo  in  loco,  summo  cum  amore  populi,  cunctis 
faventibus,  ut  ille  turn  humilis,  ut  demissus  erat  ,  ut 
ipse  etiam  sibi,  non  iis  solum,  qui  aderant,  displice- 
bat >  4  0  spectaculum  uni  Crasso  nicundum,  ceteris 
non  item!  nam.quia  decideratex  astris  lapsus,  quam 
progressus,  potius  videbatur:  et,  ut  Apelles,  si  Y 
nerem ,  aut  si  Protogenes  Ialysum  ilium  suum  caeno 
oblitum  videret,  magnum,  credo ,  acclPe^.^r®“i; 
sic  e«o  hunc,  omnibus  a  me  pictum  et  politum  artis 
coloribus,  subito  deformatum,  non  sine  magno  dolore 
vidi  Quamquam  nemo  putabat ,  propter  Clodianum 
ne°otium ,  me  illi  amicum  esse  debere :  tamen  tantus 
fuft  amor,  ut  exhauriri  nulla  posset  iniuria.  Itaque 
Archilochia  in  ilium  edicta  Bibuli  populo  ita  sunt  m 
cunda,  ut  eum  locum,  ubi  proponuntur,  prae  multitu- 
dine  eorum,  qui  legunt,  transire  nequeant;  ipsi  ita 
acerba,  ut  tabescat  dolore;  mihi  mehercule  molesta 
quod  et  eum ,  quern  semper  dilexi,  ninus  excrucian  , 
et  timeo,  tarn  vehemens  vir  tamque  acer  in  ferro  et 
tarn  insuetus  contumeliae  ne  omm  animi  impetudo  o 
ri  et  iracundiae  pareat.  5.  Bibuli  qui  sit  exitus  futu- 
rus  nescio.  Ut  nunc  res  se  habet,  admirabili  gloria 
est.’  Quin  quum  comitia  in  mensem  Octobr.  distulis- 
sef  quod  solet  ea  res  populi  voluntatem  oflendere, 
putarat  Caesar,  oratione  sua  posse  impelli  concionem, 
Et  iret  ad  Bibulum;  multa  quum  sedit.osissime  dice- 
ret  vocem  exprimere  non  potuit.  Quid  quaeris .  sen 
tiunt,  se  nullam  ullius  partis  voluntatem  tenere:  eo 
ma«is  vis  nobis  est  timenda.  6.  Clodius  lnimicus 
nobis  Pompeius  confirmat  eum  nihil  esse  facturum 
contra  me.  Mihi  periculosum  est  credere :  ad ^ resi- 
stendum  me  paro.  Studia  spero  me  summa  habit 
rum  omnium  ordinum.  Te  quum  ego  desid  , 


vero  res  ac  tempus  illud  vocat.  Plurimum  consilii, 
animi,  praesidii  denique  mihi,  si  te  ad  tempus  videro, 
accessed.  Varro  mihi  satisfacit.  PomPei^lS 
tur  divinitus.  Spero  nos  aut  certe  cum  ^mma  glo¬ 
ria  aut  sine  molestia  etiam  discessuros.  lu,  quid 
agas,  quemadmodum  te  oblectes ,  quid  cum  Sicyonns 
egeris,  ut  sciam,  cura. 


XXII.  (Romae,  Cnesnrc,  Bitnilo  coss.  695.) 

CICERO  ATTICO  S. 

1  Quam  vellem  Romae  mansisses!  profecto,  si 

haec  fore  putassemus.  Nam  Pulchellum  nostrum  fa- 
cillime  teneremus:  aut  certe,  quid  esset  facturus,  sci¬ 
re  possemus.  Nunc  se  res  sic  habet;  volitat  furit, 
nihil  habet  certi;  multis  denuntiat;  quod  fors 
rit ,  id  acturus  videtur .  Quum  videt ,  quo  sit  in  odio 
status  hie  rerum,  in  eos,  qui  haec  egerunt,  impe  u 
facturus  videtur.  Quum  autem  rursus  opes  et  vi 
exercitus  recordatur ,  convertit  se  in  nos .  Nobis i  au 
tern  ipsis  quum  vim,  turn  indicium  minatur.  Eum 
hoc  Pompeius  esit,  et,  ut  ad  me  ipse  referebat,  (ahum 
enim  habeo  neminem  testem,)vehementer  egit.  quum 
diceret  in  summa  se  perfidiae  et  scelens  infamia  lore, 
si  mihi  periculum  crearetur  ab  eo,  quern  ipse  armas 
set,  quum  plebeium  fieri  passus  esset;  sed  fidem  re- 
cepisse  sibi  et  ipsum  etAppium  de  me :  hanc  si  ille 
non  servaret,  ita  laturum,  ut  omnes  intelligerent,  ni¬ 
hil  sibi  antiquius  amicitia  nostra  fuisse.  Haec  et  in 
earn  sententiam  quum  multa  dixisset,  aiebat  ilh 
primo  sane  diu  multa  contra:  ad  extremum  autem 
manusdedisse  et  affirmasse,  nihil  se  contra  eius  vo¬ 
luntatem  esse  facturum.  Sed  postea  tamen  ille 
destitit  de  nobis  asperrime  loqui.  Quod  si  non  face 
ret  tamen  ei  nihil  crederemus  atque  omnia ,  sicut  la- 
cimus ,  pararemus.  3.  Nunc  ita  nos  gerimus ,  ut  in 
dies  singulos  et  studia  in  nos  hominum ,  et  opes  no 
strae  augeantur.  Rempublicam  nulla  ex  parte  attm- 
oimus;  in  caussis  atque  in  ilia  opera  nostra  forensi 
summa  industria  versamur.  Quod  egregie ,  non  mo- 
do  iis,  qui  utuntur  opera,  sed  etiam  in  vulgus  gratum 
esse  sentimus.  Domus  celebratur;  occurntur  ;  reno- 
vatur  memoria  consulatus;  studia  significantur m 
earn  spem  adducimur,  ut  nobis  ea  contentio,  quae  im¬ 
pends,  interdum  non  fugienda  vldeat»r-  ^ 
mihi  et  consiliis  opus  est  tms,  et  amore  et  f  ^  J  e 
advola.  Expedita  mihi  erunt  omnia,  si  te  habebo. 
Multa  per  Varronem  nostrum  agi  possunt  quae  te  ur- 
“  nte  erunt  firmiora ;  multa  ab  ipso  Pubbo  elici,  mu  - 
fa  cognosci,  quae  tibi  occulta  esse  non  poterunt,  mul¬ 
ta  etiam;  sed  absurdum  est  singula  explicare,  quum 
e«o requiram  te  ad  omnia.  5.  Unum  illud  tibi  per- 
suadeas  velim ,  omnia  mihi  fore  explicata ,  si  te  vide 
ro  •  sed  totum  est  in  eo ,  si  ante ,  quam  ille  meat  magi- 
stratum.  Puto  Pompeium  Crasso  urgente  ,  si  tu  ade 
ris  qui  per  Botimv  ex  ipso  intelligere  possis ,  qua  fide 
ab  illis  agatur,  nos  aut  sine  molestia,  aut  certe  sine  er 
rore  futuros.  Precibus  nostris  et  cohortatione  non  in 
dJaes  Quid  mea  voluntas,  quid  tempus,  quid  rei 
magnitudo  postulet,  intelligis.  6.  De  repubhea  nihil 
habeo  ad  te  scribere,  nisi:  summum  odium  omnium 
hominum  in  eos,  qui  tenent  omnia ,  mutation  is  tamen 
spes  nulla.  Sed,  quod  facile  sentias,  taedet  ipsum 
Pompeium  vehementerque  poemtet.  Non  provideo 
satis,  quern  exitum  futurum  putem.  Sed  certe  viden- 
tur  haec  aliquo  eruptura.  7.  Libros  Alexandn,  nt- 
-li-entis  hominis,  et  non  boni  poetae,  sed  tamen  non 
?nutilis,  tibi  remisi.  Numerium  Numestium  hbenter 

accepi  in  amicitiam ,  et  hominem  gravem  et  pruden- 
tem  et  dignum  tua  commendatione  cognovi. 


XXIII.  (Romae,  Caesrtfce,  Bihulo  coss.  695.) 

CICERO  ATTICO  S. 

\ .  Numquam  ante  arbitror  te  epistolam  meam  le- 
gisse ,  nisi  mea  manu  scriptam.  Ex  eo  colligere  po- 
teris,  quanta  occupatione  distinear.  Nam,  quum  va- 
cui  temporis  nihil  haberem,  et  quum,  recreandae  vo- 
culaecaussa,  necesse  esset  mihi  ambulare,  haec  di- 
ctavi  ambulans.  2.  Primum  igitur  illud  te  scire  vo- 
1°>  Sampsiceramum ,  nostrum  amicum,  vehementer 
sui  status  poenitere,  restituique  in  eum  locum  cupere, 
ex  quo  decidit;  doloremque  suum  impertire  nobis, 
et  medicinam  interdum  aperte  quaerere;  quam  e^o 
possum  invenire  nullam:  post deindeomnesillius par¬ 
tis  auctores  ac  socios,  nullo  adversario,  consenescere; 
consensionem  universorum  nec  voluntatis,  necsermo- 
nis  maiorem  umquam  fuisse.  3.  Nos  autem(nam  id  te 
scire  cupere,  certo  scio)  publicis  consiliis  nullis  inter- 
sumus  totosque  nos  ad  forensem  operam  laboremque 
contulimus.  Ex  quo,  quod  facile  intelligi  possit,  in 
multa  commemoratione  earum  rerum,  quas  gessimus, 
desiderioque  versamur.  Sed  fiocamdog  nostrae  con- 
sanguineus  non  mediocres  terrores  iacit  atque  denun- 
tiat,  et  Sampsiceramo  negat;  ceteris  prae  se  fert  et 
ostentat,  Quamobrem,  si  me  amas  tantum,  quantum 
profecto  amas :  si  dormis,  expergiscere ;  si  stas,  ingre- 
dere;  si  ingrederis,  curre;  si  curris,  advola.  Credi- 
bile  cst,  quantum  ego  in  consiliis  et  prudentia 
tua,  quod  maximum  est,  quantum  in  amore  et  fide  po- 
nam.  Magnitude*  rei  longam  orationem  fortasse  de- 
siderat:  coniunctio  vero  nostrorum  animorum  brevi- 
tate  contenta  est.  Permagni  nostra  interest,  te,  si  co- 
mitiis  non  potueris,  at,  declarato  illo,  esse  Romae. 
Cura,  ut  valeas. 


XXIV.  (Romae,  Cacsave,  Bibulo  coss.  695.) 

CICERO  ATTICO  S. 

1.  Quas  Numestio  litteras  dedi,  sic  te  iis  evoca- 
bam,  ut  nihil  acrius  neque  incitatius  fieri  posset.  Ad 
dlam  xshvaiv  adde  etiam,  si  quid  potes.  Ac  ne  sis 
perturbatus ;  no vi  enim  te ,  et  non  ignoro ,  quam  sit 
amor  omnis  sollicitus  atque  anxius:  sed  res  est,  ut 
spero,  non  tam  exitu  molesta,  quam  aditu.  2.  Vet- 
tmsille,  ille  noster  index,  Caesari,  ut  perspicimus, 
polhcitus  est,  sese  curaturum,  ut  in  aliquam  suspicio- 
nem  facinoris  Curio  filius  adduceretur.  Itaque  insi¬ 
nuates  in  familiaritatem  adolescentis,  et  cumeo,  ut 
res  indicat,  saepe  congressus,  rem  in  eum  locum  de- 
duxit,  ut  diceret,  sibi  certum  esse ,  cum  suis  servis  in 
Pompeium  impetum  facere,  eumque  occidere.  Hoc 
Curio  ad  patrem  detulit ,  ille  ad  Pompeium.  Res  de- 
lata  ad  senatum  est.  Introductus  Vettius  primo  ne- 
gabat  se  umquam  cumCurione  restitisse,  neque  id  sa¬ 
ne  diu.  Nam  statim  fidem  publicam  postulavit.  Haud 
reclamatum  est.  Tumexposuit,  manum  fuisse  iu- 
ventutis ,  duceCurione,  in  qua  Paullus  initio  fuisset, 
etQ.  Caepio  hie  Brutus,  et  Lentulus,  flaminis  filius 
conscio  patre.  Postea  C.  Septimium,  scribam  Bibuli' 
pugionem  sibi  a  Bibulo  attulisse:  quod  totum  irrisum 
est:  Vettio  pugionem  defuisse,  nisi  ei  consul  dedis- 
set:  eoque  magis  id  eiectum  est,  quod  a.  d.  hi.  Id 
Mai  Bibulus  Pompeium  fecerat  certiorem,  ut  caveret 
msidias:  in  quo  ei  Pompeius  gratias  egerat.  3.  In¬ 
troductus  Curio  filius,  dixit  ad  ea,  quae  Vettius  dixe- 
rat :  maximeque  in  eo  turn  quidem  Vettius  est  repre- 


hensus,  quod  dixerat,  adolescentium  consilium ,  ut  in 
foro  [cum]  gladiatoribus  Gabinii  Pompeium  adoriren- 
tur;  in  eo  principem  Paullum  fuisse;  quern  constabat 
eo  tempore  in  Macedonia  fuisse.  Fit  senatus  consul- 
turn,  ut  Vettius,  quod confessus  esset  se  cum  telo  fuis¬ 
se,  in  vincula  coniiceretur :  qui  eum  emisisset,  contra 
rempublicam  esse  facturum.  Res  erat  in  ea  opinione, 
ut  putarent  id  esse  actum ,  ut  Vettius  in  foro  cum  pu- 
gione ,  et  item  servi  eius  comprehenderentur  cum  te- 
lis,  deinde  ille  se  diceret  indicaturum ;  idque  ita  actum 
esset,  nisiCuriones  rem  ante  ad  Pompeium  detulissent. 
Turn  senatus  consultum  in  concione  recitatum  est. 
Postero  autem  die  Caesar,  is,  qui  olim,  praetor  quum 
esset,  Q.  Catulum  ex  inferiore  loco  iusserat  dicere, 
Vettium  in  rostra  produxit,  eumque  in  eo  loco  consti- 
tuit,  quo  Bibulo  consuli  aspirare  non  liceret.  Hie  ille 
omnia,  quae  voluit,  de  republica  dixit;  et  qui  illuc  fa- 
ctus  institutusque  venisset,  primum  Caepionem  de  ora- 
tione  sua  sustulit,  quern  in  senatu  acerrime  nomina- 
rat;  ut  appareret,  noctem  et  nocturnam  deprecationem 
intercessisse;  deinde,  quos  in  senatu  ne  tenuissima 
quidem  suspicione  attigerat,  eos  nominavit:  Lucul- 
lum,  a  quo  solitum  esse  ad  se  mitti  C.  Fannium,  il¬ 
ium,  qui  in  P.  Clodium  subscripserat;  L.  Domitium, 
cuius  domum  constitutam  fuisse,  unde  eruptio  fieret: 
me  non  nominavit,  sed  dixit,  consularem  disertum, 
vicinum  consulis,  sibi  dixisse,  Ahalam  Servilium  ali- 
quem  autBrutum  opus  esse  reperiri.  Addidit  ad  extre¬ 
mum,  quum,  iam  dimissa concione,  revocatus a  Vatinio 
fuisset,  se  audisse  aCurione,  his  de  rebus  conscium 
esse  Pisonem,  generum  meum,  et  M.  Laterensem.  4. 
Nunc  reus  erat  apud  Crassum  Divitem  Vettius  de  vi: 
et,  quum  esset  damnatus,  erat  indicium  postulaturus : 
quod  si  impetrasset,  iudicia  fore  videbantur.  Ea  nos, 
utpote  qui  nihil  contemnere  solemus,  non  pertimesce- 
bamus.  Hominum  quidem  summa  erga  nos  studia 
significabantur;  sed  prorsus  vitae  taedet:  ita  sunt 
omnia  omnium  miseriarum  plenissima.  Modo  cae- 
dem  timueramus,  quam  oratio  fortissimi  senisQ.  Con- 
sidii  discusserat;  ea,  quam  quotidie  timere  potuera- 
mus ,  subito  exorta  est.  Quid  quaeris?  nihil  me  in- 
fortunatius,  nil  fortunatius  est  Catulo,  quum  splendo- 
re  vitae,  turn  hoc  tempore.  Nos  tamen  in  his  miseriis 
erecto  animo  et  minime  perturbato  sumus,  honestissi- 
meque  dignitatem  nostram  et  magna  cura  tuemur.  5. 
Pompeius  de  Clodio  iubet  nos  esse  sine  cura,  et  sum- 
mam  in  nos  benevolentiam  omni  oratione  significat. 

Te  habere  consiliorum  auctorem,  sollicitudinum  so- 
cium,  omni  in  cogitatione  coniunctum,  cupio.  Quare, 
ut  Numestio  mandavi,  tecum  ut  ageret,  item,  atque  eo, 
si  potest,  acrius,  te  rogo,  ut  plane  ad  nos  ad  voles.  Re- 
spiraro,  si  te  videro. 

XXV.  (Romae,  Caesare,  Bibulo  coss.  695.) 

CICERO  ATTICO  S. 

\ .  Quum  aliquem  apud  te  laudaro  tuorum  fami-  j 
liarium,  volam  ilium  scire  ex  te,me  id  fecisse;  ut  nu- 
per  me  scis  scripsisse  ad  te  de  Varronis  erga  me  offi¬ 
cio,  te  ad  me  rescripsisse,  earn  rem  summae  tibi  volu- 
ptati  esse.  Sed  ego  mallem,  ad  ipsum  scripsisses, 
mihi  ilium  satisfacere,  non  quo  faceret,  sed  ut  faceret. 
Mirabililer  enim  moratus  esT,  sicut  nosti ,  xal 

ovdsv.  Nos  tenemus  praeceptum  illud,  Tag  tcov  xqu- 
tovvtcop.  At  hercule  alter,  tuus  familiaris ,  Hortalus, 
quam  plena  manu,  quam  ingenue,  quam  ornate  no¬ 
stras  laudes  in  astra  sustulit,  quum  deFlacci  praetura 
et  de  illo  tempore  Allobrogum  diceret!  Sic  habeto, 

nec  amantius,  nec  honorificentius ,  nec  copiosius  po 
tuisse  dici.  Ei  te  hoc  scribere  a  me  tibi  esse  missum 
sane  volo.  2.  Sed  quid  tu  scribas?  quern  lam  ego 
venire  atque  adesse  arbitror.  Ita  enim  egi  tecumsu- 
perioribus  litteris .  Yalde  te  exspecto ,  valde  deside- 
ro ;  neque  ego  magis ,  quam  ipsa  res  et  tempus  poscit 
His  de  negotiis  quid  scribam  ad  te ,  nisi  idem ,  quod 
saepe?  Republica  nihil  desperatius ;  iis,  quorum  ope¬ 
ra  nihil  maiore  odio.  Nos ,  ut  opinio  et  spes  et  con- 
iectura  nostra  fert,  firmissima  benevolentia  hominum 
muniti  sumus.  Quare  advola :  aut  expedies  nos  omm 
molestia  aut  eris  particeps.  Ideo  sum  brevior,  quod, 
utspero,  coram  brevi  tempore  conferre,  quae  volu- 
mus,  licebit.  Cura,  ut  valeas.  (M?  '  °t.  If  5  s 


r 


92. 


liber  tertius. 


ARG.P.  CloiUus,  C.  Caesaris cos.  ope  tribunus pi  declaratu., 
ut  magistratum  iniit,  illu.l  unum  spectavi.  ut  M.  Tulhum 
cissimum  suum  ulcisceretur.  Itaque  Rualms  legx ,  ,  qua™ 

altera  frumentum,  quo.l  antea  semis  aens  ac  tnen  ilms  e 
singulos  modios,  gratis  dabatur:  altera  non  solum  collegia 
nuae  senatus  sustulerat,  restituta  sunt,  sed  nova  etiam  ex  on,  i 
Julgi  faece  atque  servitio  constituta,  plel.is  volnntate.ibia.l- 
Wa  contra  eos,  qui  sine  iudicio  populi  civem  Homanum  ne- 

cavissent,  rogationem  promulgavit,  quae  tametsi  cum  nullo  no- 

minatim  ageliat,  nemo  tamen  duliitabat,  quin  C“e”"e^e 

qui  in  suo  consulatu,  quamquam  ex  senatus  consu  to  ‘amen 

iussu  populi,  contra  leges  in  cives  ammadvertisset.  Id  qu 
:gn,Let  tU  -tavit  veatem,  etcum  eo,  v^ia  — 
calamitate  ad  hominum  XX  millia.  Verum  quum  se  a  Cn.  Pon 
'  M  Crasso  C  -que  Caesare  destitutum  videret,  ne  sua  caus- 
r  ^  Let,  hominum  invidorum,  ut  ipse  queritur 

“nSS  urhe  cessit  circiter  Kalendas  Aprilis 
coss  (696);  domus  ipsius  a  Clodio  statin,  incensa,  aiea  Lihe. 
tatT con secrata ;  hona  puhlicata;  P-dia  direpta^un  £  1 «£ 
eius  exsilio  perlata  ;  eique  aqua  et  igm  interdict,.*  ,  et  ne  qu 
tectum  intra  quadringenta  millia  passuum  ah  It«ha  praeher  . 
„e  quis  de  eo  ad  senatum  referret  ;  ne  decernoret  ne  dispu 
ret'ne  loqueretur;  ne  pedihus  iret;  ne  scnhend,,  adesset,_u 
oratione  post  reditum  in  senatu  et  pro  domo  legitu  .  b 

me  de  rehus  queritur  huius  lihri  epistolis,  quarum  aliq 

""Yrilere  per  Italian,  mense  April!  1-V.  duns  VI  et  VI..  nien.e 

Main  dedit  Hoc  mense  Italia  relicta  Thessalomcam  contendit 

iLue  l'lancii  Uheralitate  retentus  est.  quamquam  nunc  in 
Epii'um  XIX.  nunc  in  Asian,  XUI.  se  proficisci  velle  Bignific  . 

pLaeU  i«it«r  huius  lihri  epistolae  ex  nohihssima  ilia  ml  e 

Macedoniae  missae  plenae  sunt  sollicitudims  et  de  suo  infor- 
tunio  et  de  periculo  q.  fratris,  qui  repetundarun,  reus  fore  ,  - 

batur  ut  VIII.  IX.  XIII.  XVII.  plenae  sunt  etiam  spei  de  sulu 
8„a  et  consiUorum,  ut  XV.  XX11I.  a.linnctis  quum  ceterorum 
lancii  IX.  XXII.  atque  Lentuli  et  Metelli  XXII-  tun,  praecipue 
:::::rumAt.icioff,ciorn,,r 

^ri:^~rePr:iataXI, 

menseDecemh.  Uyrrhachium  reverses  scnpsit  XX11I- 
animo  est  admodum  confirmato  et  laeto. 


tellexi ,  ad  iter  id ,  quod  constitm  ,  nihil  mibi  optaUi 
cadere  posse,  quamut  tu  me  quam  pnmum  consequa 
re  -  ut  quum  ex  Italia  profecti  essemus,  siveperEpi- 
rum  iter  esset  faciendum,  tuo  tuorumque  praesidio 

uteremur ;  sive  aliud  quid  agendum  esset,  certum  con¬ 
silium  de  tua  sententia  capere  possemus.  Uuam 
obrem  te  oro ,  des  operam ,  ut  me  statim  consequar  . 
Facilius  potes,  quoniam  de  provincia  Macedonia  p 
lata  lex  est.  Pluribus  verbis  tecum  agerem ,  nisi  pro 
me  apud  te  res  ipsa  loqueretur. 

U.  (In  oris  liiicaniae,  Pisone,  Gabimo  coss.  696.) 

CICERO  ATTICO  S. 

Itineris  nostri  caussa  fuit,  quod  non  babebam ^lo¬ 
cum  ubi  pro  meo  iure  diutius  esse  possem,  quam 
fundum  Sicae,  praesertim  nondum  roganone  co^e- 
eta  •  et  simul  intelligebam ,  ex  eo  loco ,  si  te  haberem, 
nos'se  me  Brundisium  referre;  sine  te  autem  non  es¬ 
se  nobis  illas  partes  tenendas  propter  Autronium. 
Nunc  ut  ad  te  antea  scripsi,  si  ad  nos  veneris,  consi¬ 
lium  totius  rei  capiemus.  Iter 

sed  tota  calamitas  omnes  molestias  babet.  Plura  sen 

here  non  possum,  ita  sum  animo  perculso  et  ab.ecto. 

Cura  ut  valeas.  Dat.  vi.  Id.  Apr.  in  oris  Luc. 


I.  (Pisone,  Gabinio  coss.  696.) 

CICERO  ATTICO  S. 

Quum  antea  maxime  nostra  interesse  arbih-i “b.  ’ 
te  esse  nobiscum;  turn  vero.  ut  legi  roga  1  , 


HI.  (Scr.  ab  exsale  in  itinere  per  Italian,,  Pisone, Gabinio  coss.  696.) 

CICERO  ATTICO  S. 

Utinam  ilium  diem  videam,  quum  tibi  agam  gra- 
tias,  quod  mevivere  coegisti!  Adhuc  qmdem  valde 
me  noenitet.  Sed  te  oro ,  ut  ad  me  Yibonem  statim 
venias  quo  ego  multis  de  caussis  converti  iter  meum. 
Sed  eo  si  veneris,  de  toto  itinere  ae  fuga  mea  cons,- 
Hum  capere  potero.  Si  id  non  fecens ,  mirabor ,  se 
confido  te  esse  facturum. 

IV.  (In  itinere  a  Vibonc  Brundisium,  Pisone,  Gabinio  coss.  696.) 

CICERO  ATTICO  S. 

Miseriae  nostrae  potius  velim,  quam  inconstan- 
tiae  tribuas,  quod  a Yibone,  quo  te  arcessebamus,  su- 
bito  discessimus.  Allata  est  enim  nobis  rogatm  de 
pernicie  mea;  in  qua,  quod  correctum  esse  audiera 
mus,  erat  eiusmodi,  ut  mihi  ultra  quadringenta  mi  a 
liceret  esse.  Illo  quum  pervemre  non  liceret,  statim 
'ter  Brundisium  versus  coutuli  ante  diem  rogaHoms 

np  et  Sica  apud  quern  eram ,  penret ,  et  quod  Memae 
esse  non  licebat.  Nunc  tu  propera,  ut  nos  consequa 
re  si  modo  recipiemur.  Adhuc  invitamur  bemgne. 
Sed  quod  superest,  timemus.  Me,  mi  Pompom,  va - 
de  po^nitet  vivere:  qua  in  re  apud  me  tu  plurimum 
valuisti.  Sed  haec  coram.  Fac  modo,  ut  venias. 

V.  (Pisone,  Gabinio  coss.  696.) 

CICERO  ATTICO  S. 

Terentia  tibi  et  saepe  et  maximas  agit  gratias.  Id 
est  mihi  gratissimum.  Ego  vivo  misernmus  et  raa- 
xfmo  dolore  conOcior.  Ad  te qu.d  scr, bam,  nesc.o 
Si  enim  es  Romae ,  iam  me  assequi  non  potes .  sin  es 
in  via,  quum  eris  me  assecutus,  coram  agemus,  quae 
erunt  agenda.  Tantum  te  oro,  ut,  quomam  me  ipsum 
semper°amasti,  eodem  amore  sis.  Ego  emm  idem 
sum  Inimici  mea  mihi ,  non  me  ipsum  ademerunt. 
CuTa,  ut  valeas.  Dat.  ,v.  Id.  Apr.  Thum. 

VI.  (Pisone,  Gabinio  coss.  696.) 

CICERO  ATTICO  S. 

..  °.n  ^uera*;  iflihi  dubium,  quin  teTarenti  aut  Brun- 
disii  visurus  essem:  idque  ad  multa  pertinuit;  in  eis, 
et  ut  in  Epiro  consisteremus ,  et  de  reliquis  rebus  tuo 
consilio  uteremur.  Quoniam  id  non  contigit,  erit  hoc 
quoque  in  magno  numero  nostrorum  malorum.  No¬ 
bis  iter  est  in  Asiam,  maxime  Cyzicum.  Meos  tibi 
commendo.  Me  vix  misereque  sustento.  Dat.  xiv, 
Kal.  Maias  de  Tarentino. 


VII.  (Pi'sone,  Gabinio  coss.  69G.) 

CICERO  ATTICO  S. 

C  Brundisium  veni  a.  d.  xiv.  Kal.  Mai.  Eo  die 
pueri  tui  mihi  a  te  litteras  reddiderunt :  et  alii  pueri, 
post  diem  tertium  eius  diei,  alias  litteras  attulerunt. 
Quod  me  rogas  et  hortaris,  ut  apud  te  in  Epiro  sim, 
voluntas  tua  mihi  valde  grata  est  et  minime  nova, 
sed  ut  consilium  mihi  quidem  optatum,  si  liceret  ibi 
omne  tempus  consumere :  odi  enim  celebritatem;  fu- 
gio  homines ;  lucem  aspicere  vix  possum :  (esset  mihi 
ista  solitudo,  praesertim  tarn  familiari  in  loco,  non 
amaia,)  sic  itineris  caussa  ut  deverterem,  primum 
estdevium;  deinde  ab  Autronio  et  ceteris  quatridui; 
deinde  sine  te.  Nam  castellum  munitum  habitanti 
mihi  prodesset,  transeuntinonest  necessarium.  Quod 
si  auderem,  Athenas  peterem,  sane  ita  cadebat,  ut  vel- 
lem.  Nunc  et  nostri  hostes  ibi  sunt  et  te  non  habe 
mus  et  veremur ,  ne  interpretentur,  illud  quoque  op- 
pidum  ab  Italia  non  satis  abesse :  nec  scribis,  quam 
ad  diem  te  exspectemus.  2.  Quod  me  ad  vitam  vo- 
cas,  unum  efficis,  ut  a  me  manus  abstineam;  alterum 
non  potes  ,  ut  me  non  nostri  consilii  vitaeque  poeni- 
teat.  Quid  enim  est,  quod  me  retineat,  praesertim  si 
spes  ea  non  est,  quae  nos  proficiscentes  prosequeba- 
tur?  Non  faciam,  ut  enumerem  miserias  omnes,  in 
quas  incidi  per  summam  iniuriam,  et  scelus  non  tarn 
inimicorum  meorum ,  quam  invidorum ,  ne  et  meurn 
maerorem  exagitem  et  te  in  eumdem  luctum  vocem. 
Hoc  affirmo ,  neminem  umquam  tanta  calamitate  esse 
affectum,  nemini  mortem  magis  optandam  fuisse;  cu¬ 
ius  oppetendae  tempus  honestissimumpraetermissum 
est.  Reliqua  tempora  non  sunt  iam  ad  medicinam, 
sed  ad  finem  doloris.  3.  De  republica  video  te  colli— 
gere  omnia ,  quae  putes  aliquam  spem  mihi  posse  af- 
ferre  mutandarum  rerum;  quae  quamquam  exigua 
sunt,  tamen,  quoniam  placet,  exspectemus.  Tu  nihi- 
lo  minus,  si  properaris,  nos  consequere.  Nam  aut 
accedemus  in  Epirum  aut  tarde  per  Candaviam  ibi— 
mus.  Dubitationem  autem  de  Epiro  non  inconstantia 
nostra  afferebat ,  sed  quod  de  fratre ,  ubi  eum  visuri 
essemus ,  nesciebamus.  Quern  quidem  ego  nec  quo 
modo  visurus  nec  ubi  dimissurus  sim,  scio.  Id  est 
maximum  et  miserrimum  mearum  omnium  miseria- 
rum.  Ego  et  saepius  ad  te  et  plura  scriberem,  nisi 
mihi  dolor  meus  quum  omnes  partes  mentis,  turn  ma¬ 
xime  huius  generis  facultatem  ademisset.  Videre  te 
cupio.  Cura  ut  valeas.  Dat.  prid.  Kal.  Mai.  Brun- 
disii. 


duo  nuntii  afferrentur;  unus,  classe  fratrem  Epheso 
Athenas,  alter,  pedibus  perMacedoniam  venire.  Ra¬ 
ff}16  illi  obviam  misimus  Athenas,  utinde  Thessalo- 
nicam  veniret.  Ipsi  processimus,  et  Thessalonicam 
a.  d,  x.  Kal.  Iun.  venimus;  neque  de  illius  itinere 
quidquam  certi  habebamus,  nisi  eum  ab  Epheso  ante 
aliquanto  profectum.  2.  Nunc,  istic  quid  agatur, 
magno  opere  timeo.  Quamquam  tu  altera  epistola 
scribis  Id.  Mai.,  audiri,  fore,  ut  acrius  postularetur, 
altera,  iam  esse  mitiora.  Sed  haec  est  pridie  data, 
quam  ilia:  quo  conturborlnagis.  Itaque, quum  meus 
me  maeror  quotidianus  lacerat  et  conficit,  turn  vero 
haec  addita  cura  vix  mihi  vitam  reliquam  facit.  Sed 
et  navigatio  perdifficilis  fuit:  et  ille  incertus,  ubi  ego 
essem,  fortasse  alium  cursum  petivit.  Nam  Phaetho 
libertus  eum  non  vidit;  vento  reiectus  ab  illo  in  Ma¬ 
cedonian!  ,  Pellae  mihi  praesto  fuit.  Reliqua  quam 
mihi  timenda  sint  video,  nec,  quid  scribam,  habeo, 
et  omnia  timeo;  nec  tam  miserum  est  quidquam, 
quod  non  in  nostram  fortunam  cadere  videatur.  Equi- 
dem  adhuc  miser,  in  maximis  meis  aerumnis  et  lucti- 
bus,  hoc  metu  adiecto,  maneo  Thessalonicae  suspen¬ 
se  nec  audeo  quidquam.  3.  Nunc  ad  ea,  quae  scri- 
psisti.  Tryphonem  Caecilium  non  vidi.  Sermonem 
tuum  et  Pompeii  cognovi  ex  tuis  litteris.  Motum  in 
republica  non  tantum  ego  impendere  video,  quantum 
tu  aut  vides  aut  ad  me  consolandum  affers.  Tigrane 
enim  neglecto,  sublata  sunt  omnia.  Yarroni  meiubes 
agere  gratias ;  faciam,  item  Hypsaeo.  Quod  suades, 
ne  longius  discedamus,  dum  acta  mensis  Maii  ad  nos 
perferantur:  puto  me  ita  esse  facturum;  sed  ubi, 
nondum  statui.  Atque  ita  perturbato  sum  animo  de 
Quinto,  ut  nihil  queam  statuere.  Sed  tamen  statim 
te  faciam  certiorem.  4.  Ex  epistolarum  mearum  in¬ 
constantia  puto  te  mentis  meae  motum  videre;  qui, 
etsi  incredibili  et  singulari  calamitate  afflictus  sum, 
tamen  non  tam  est  ex  miseria,  quam  ex  culpaenostrae 
recordatione  commotus.  Cuius  enim  scelere  impulsi 
ac  proditi  simus ,  iam  profecto  vides :  atque  utinam 
iam  ante  vidisses,  neque  totum  animum  tuum  mae- 
rori  mecum  simul  dedisses!  Quare,  quum  me  adfli- 
ctum  et  confectum  luctu  audies,  existimato  me  stul- 
titiae  meae  poenam  ferre  gravius,  quam  evenli;  quod 
ei  crediderim,  quern  esse  nefarium  non  putarim.  Me 
et  meorum  malorum  memoria,  et  metus  de  fratre  in 
scribendo  impedit.  Tu  ista  omnia  vide  et  guberna. 
Terentia  tibi  maximas  gratias  agit.  Litterarumexem- 
plum,  quas  ad  Pompeium  scripsi,  misi  tibi.  Dat.  iv. 
Kal.  Iun.  Thessalonicae. 


VI U.  (Pisone,  Gabinio  coss.  696.) 

CICERO  ATTICO  S. 

C  Brundisii  proficiscens  scripseram  ad  te,  quas 
ob  caussas  in  Epirum  non  essemus  profecti;  quod  et 
Achaia  prope  esset  plena  audacissimorum  inimico¬ 
rum  et  exitus  difficiles  haberet,  quum  inde  profici- 
sceremur.  Accessit,  quum  Dyrrhachii  essemus,  ut 


IX.  (Pisonej,  Gabinio  coss.  696.) 

CICERO  ATTICO  S. 

1 .  Quintus  frater  quum  ex  Asia  discessisset  ante 
Kal.  Mai.  et  Athenas  venisset  Idib.,  valde  fuit  ei  pro- 
perandum,  ne  quid  absens  acciperet  calamitatis,  si 
quis  forte  fuisset,  qui  contentus  nostris  malis  non 
esset.  Itaque  eum  malui  properare  Romam,  quam 
ad  me  venire ;  et  simul  (dicam  enim,  quod  verum  est ; 
ex  quo  magnitudinem  miseriarum  mearum  perspice- 
re  possis :)  animum  inducere  non  potui,  ut  aut  ilium, 
amantissimum  mei,  mollissimo  animo,  tanto  in  mae- 
rore  aspicerem,  aut  meas  miserias  luctu  afflictas  et 
perditam  fortunam  illi  offerrem  aut  ab  illo  aspici  pa- 
terer.  Atque  etiam  illud  timebam,  quod  profecto  ac- 
cidisset,  ne  a  me  digredi  non  posset.  Versabatur 
mihi  tempus  illud  ante  oculos,  quum  ille  aut  lictores 
dimitteret  aut  vi  ayelleretur  ex  complexumeo.  Huius 

acerbitatis  eventum  altera  acerbitate  non  videndi  fra- 
tris  vitavi.  In  hunc  me  casum  vos,  vivendi  auctores, 
impulistis.  Itaque  mei  peccati  luo  poenas.  2.  Quam- 
quam  me  tuae  litterae  sustentant:  ex  quibus,  quan¬ 
tum  tu  ipse  speres,  facile  perspicio.  Quae  quidem 
tamen  aliquid  habebant  solatii  ante,  quam  eo  vemsti 
a  Pompeio :  nunc  Hortensium  ullice  et  eiusmodx  viros. 
Obsecro,  mi  Pomponi,  nondum  perspicis,  quorum 
opera,  quorum  insidiis,  quorum  scelere  perienmus  . 
Sed  tecum  haec  coram  agemus.  Tantum  dico,  quot 
scire  te  puto :  nos  non  inimici,  sed  mvidi  perdide 
runt  Nunc,  si  ista  sunt,  quae  speras,  sustinebimus 
nos,  et  spe,  qua  iubes,  nitemur.  Sin,  ut  mihi  viden- 
tur  infirma  sunt,  quod  optimo  tempore  facere  non 
licuit,  minus  idoneo  fiet.  3.  Terentia  tibi  saepe  agit 
gratias.  Mihi  etiam  unum  de  mails  in  metu  est, 
fratris  miseri  negotium;  quod,  si  sciam,  cuiusmodi 
sit,  sciam,  quid  agendum  mihi  sit.  Me  etiam  nunc 
illorum  beneficiorum  et  litterarum  exspectatio,  ut  tibi 
placet,  Thessalonicae  tenet  Si  quid  ent  novx  alla- 
tum  sciam,  de  reliquo  quid  agendum  sit.  lu  si,  ut 
scribis,  Kal.  Iun.  Roma  profectus  es,  propediemno 
videbis.  Litteras,  quas  ad  Pompeium  scripsi,  tibi 
misi.  Dat.  Id.  Iun.  Thessalonicae. 

X.  (Pisone,  Gabiuio  coss.  696.) 


CICERO  ATTICO  S. 

1  Acta  quae  essent  usque  ad  vm.  Kalend.  Iun., 
cognovi  ex  tuis  litteris.  Reliqua ^xspectebam  u d  ti¬ 
bi  placebat,  Thessalonicae :  quibus  allatis ,  laciUus 
statuere  potero ,  ubi  sim.  Nam,  si  ent  caussa,  si  quid 
te  rn  sTspem  videro,  aut  ibidem  oppenar  aut  me 
IfZoikrL:  .to,  ut  .u  scribis,  evam«nn«, 
aliauid  aliud  videbimus.  Omnmo  adhuc  nihil  mih 
signified,  nisi  discordiam  istorum ;  quae  Umen  m- 
ter  eos  de  omnibus  potius  rebus  est,  quam  de  . 
Itaque,  quid  ea  mihi  prosit,  nescio.  Sed  tamen,  quo¬ 
ad  me  vos  sperare  vultis,  vobis  obtemperabo. 
quod  me  tam  saepe  et  tarn  vehementer  obiurgas^et 
animo  infirmo  esse  dicis :  quaeso,  ecquod  tantum  in 
]Um  est  quod  in  mea  calamitate  non  sit?  ecquis  um¬ 
quam  tam  ex  ample  statu ,  tarn  in  bona  caussa ,  tan  is 
facultatibus  ingenii,  consilii,  gratiae ,  tantis  pia 
diis  bonorum  omnium,  concidit?  Possum  ob  ivis  , 
qui  fuerim?  non  sentire,  qui  sim?  quo  caream  hono- 
,!e9  qua  gloria?  quibus  liberis?  quibus fortums  .  quo 
fratre?  quern  ego  ut  novum  calanutatis  genus  atten- 
das)  quum  plurTs  facerem ,  quam  me  ipsum,  semper- 
que  fecissem,  vitavi,  ne  viderem,  ne  auUlhusluc  um 
saualoremque  aspicerem,  aut  me,  quern  die  lloien 
tSimum  reliquerat,  perditum  illi  afflictumque  of- 
ferrem.  Mitto  cetera  intolerabilia.  Etemm  fletu  im 
pedior.  Hie  utrum  tandem  sum  accusandus,  quo 
doleo  •  an ,  quod  commisi,  ut  haec  aut  non  retmerem 
(quod  facile  fuisset,  nisi  intra  panetes  meos  de  me 
pernicie  consilia  inirentur,)  aut  certe  vivus  non i  amit- 
terem?  3.  Ilaec  eo  scripsi,  ut  potius  relevares  m  , 
quod  facis,  quam  aut  castigatione  aut  obiurgation 
!nUm  putares;  eoque  ad  te  minusmultascnbo,  quod 
maeProre  impedior,  et,  quode^cta^^ 
gis  habeo ,  quam  quod  ipse  scribam.  Quae  81  ™ 

a  1  lata  faciam  te  consilii  nostri  certiorem.  , 

EecSi.  quam  plurimis  de  rebus  ad  ™-e hmsen- 
bas;  ut  prorsus  ne  quid  ignorem.  D  .  a 
Quint.  Thessalonicae. 


XI.  (Tliessalonicae,  Pisone,  Gabimo  coss.  696.) 

CICERO  ATTICO  S. 

1  Me  et  tuae  litterae  et  quidam  bom  nuntu,  non 

optimis  tamen  auctoribus,  et  exspectatio  vestrarum 
litterarum ,  et  quod  tibi  ita  plaouerat,  adbuc  Thessa 
londcae  ten’ebanl  Si  accepero  Httoas  quas  exspeem 
si  snes  erit  ea ,  quae  rumoribus  afferebatur ,  ad  te  me 
conferam ;  si  non  erit,  faciam  te  certiorem,  quid  ege- 
rim.  2.  Tu  me,  ut  facis,  opera,  consilio,  gratiai^a  , 
consolari  iam  desine;  obiurgare  vero  noli;  quod 
quum  facis ,  ut  ego  tuum  amorem  et  dolorem  desid 
ro'  quern  ita  affectum  mea  aerumna  esse  arbitroi, 
ut  teqipsum  consolari  nemo  possit.  Qumtum  fratrem 
optimum  humanissimumque  sustenta.  Ad  me  ob¬ 
secro  te,  ut  omnia  certa  persenbas.  Dat.  iv.  Kal. 
Quint.  _ _ _ 

XII.  (Pisone,  Gabimo  eoss.  696.) 

CICERO  ATTICO  S. 

1  Tu  quidem  sedulo  argumentans,  quid  sit  spe 
randum,  et  maxime  per  senatum,  idemque  caput roga- 
ionis  proponi  scribis  quare  in  senatu  dtc,  mhtl  - 
ceaf  itaque  siletur.  Hie  tu  me  accusas,  quod  me  at 
flictem  quum  ita  sim  afflictus,  ut  nemo  umquam, 
m?nd  tute  intellims.  Spem  ostendis  secundum  comi- 
?ia  Quae  ista  est,  eodem  tribuno  plebis  et 
console  designator  2.  Percussisti  autem  . ne  ^ =Uam  de 
oratione  prolata.  Cui  vulnen,  ut  scribis,  medere  s 
quid  potes.  Scripsi  equidem  olim  ei  iratus,  quod  llle 

m-ior  scripserat;  sed  ita  compresseram,  ut  numquam 

emanaturum  putarem.  Quo  modo  excident,  uosoio- 
Sed  quia  numquam  accidit,  ut  cum  eo  vei  o  tin 
certarem"et  quia  scripta  mihi  videtur  negl.gent.us, 
quam  c”terae"  puto  posse  probari,  uouessemea^ 
Id  si  putas  me  posse  sanan,  cures  velim,  sin  pla 
perii  minus  laboro.  3.  Ego  etiam  nunc  eodem  in  loco 

Leo’  sine  sermone  ullo,  sine  cogitatione  ulla.  Li¬ 
cet  tibi,  ut  scribis,  significance ,  ut  ad  me  venue 
[Dodona] ;  tamen  intelligo,  te  re  ist.c  P^esse’  h,C  “ 
verbo  quidem  levare  me  posse.  Non  queo  plura  sen 
here :  nec  est,  quod  scribam :  vestra  magis  exspecto. 
Dat.  xvi.  Kal.  Sext.  Thessalonicae. 


XHI.  (Tliessalonicae,  Pisone,  Gabimo  coss.  6960 

CICERO  ATTICO  S. 

1  Quod  ad  te  scripseram,  me  in  Epiro  futurunn 

"oli  TwelseTatueram,  quoad  aliquid  ad  rnede  eo 
scriberes .  quod  proximis  litteris  senpseras ,  fore ,  uti 
secundum  comitia  aliquid  de  nobis  in  senatu  ageie 
tur  •  id  tibi  Pompeium  dixisse.  Qua  de  re  quonia  a 
comitia  habita  sunt,  tuque  nihil  ad  me  senbis,  prom- 
dc  habebo,  ac  si  scripsisses  nihil  esse ;  neque  me  temp 
ris  non  longinqui  spe  ductum  esse,  moleste  feram. 
Quern  autem  motum  te  videre  senpseras,  qui  nobc 
util  is  fore  videretur,  eum  nuntiant,  qui  veniunt,  nul¬ 
lum  fore  In  tribunis  plebis  designate  reliqua  spes 
eT  quam  si  exspectaro,  non  erit  quod  putes  me 
caussae  meae  ac  voluntati  meorum  defuisse  2.  Quod 
me  saepe  accusas,  cur  hunc  meum  casum  tam  gravi- 
ter  feram,  debes  ignoscere,  quum  ita  me  afflictum  vi- 
deas  ut  neminem  umquam  nec  videns  nec  audiens. 
Nam’ quod  scribis  te  audire,  me  etmm  mentis  errore 
ex  dolore  affici,  mihi  vero  mens  ingrata  est.  Atqut 
utinam  tam  in  periculo  fuisset!  quum  ego  11s,  quibus 

1  .  _ * - 1  r.  ftOCP  nrhitrabar .  inimicis- 

simis  crudelissimisque  usus  sum ;  qui,  ut  me  paullu- 
lum  inclinari  timore  viderunt,  sic  impulerunt,  ut 
omni  suo  scelere  et  perfidia  abuterentur  ad  exitium 
meum.  Nunc,  quoniam  est  Cyzicum  nobis  eundum, 
quo  rarius  ad  me  litterae  perferentur,  hoc  velim  dili- 
gentius  omnia ,  quae  putaris  me  scire  opus  esse ,  per- 
scribas.  Quintum  fratrem  meum  fac  diligas;  quem 
ego  miser  si  incolumem  relinquo,  non  me  totumperi- 
isse  arbitrabor.  Dat.  Non.  Sext. 


XIV.  (Pisone,  Gahinio  coss.  696.) 

CICERO  AT  TICO  S. 

1 .  EiX  tuis  litteris  plenus  sum  exspectatione  de 
Pompeio,  quidnam  de  nobis  velit  autostendat.  Comi- 
tia  enim  credo  esse  habita:  quibus  absolutis,  scribis 
1II1  placuisse  agi  de  nobis.  Si  tibi  stultus  essevideor, 
qui  sperem,  facio  tuo  iussu;  etsi  scio  te  me  iis  epi- 
stolis  potius  et  meas  spes  solitum  esse  remorari 
Nunc  velim,  mihi  plane  perscribas,  quidvideas.  Scio 
nos  nostris  multis  peccatis  in  hanc  aerumnam  inci- 
disse.  Ea  si  qui  casus  aliqua  ex  parte  correxerint: 
minus  moleste  feremus  nos  vixisse,  et  adhuc  vivere 

2.  Ego  ,  propter  viae  celebritatem  et  quotidianam  ex- 

spectationem  rerum  novarum  non  commovi  me  ad- 
huc  Thessalonica.  Sed  iam  extrudimur,  non  a  Plan- 
cio,  (nam  is  quidem  retinet,)  verum  ab  ipso  loco,  mi- 
nime  apposito  ad  tolerandam  in  tanto  luctu  calami- 
tatem.  In  Epirum  ideo,  ut  scripseram,  non  veni, 
quod  subito  mihi  universi  nuntii  venerant  et  litterae,' 
quare  nihil  esset  necesse  quam  proxime  Italiam  esse, 
nine ,  si  aliquid  a  comitiis  audierimus  ,  nos  in  Asiam 
convertemus :  neque  adhuc  stabat,  quo  potissimum  • 
sed  scies.  Dat.  xii.  Kal.  Sext.  Thessalonicae. 

XV.  (Thessalonicae,  Pisone,  Gabinio  coss.  696.) 

CICERO  ATTICO  S. 

P  Accepi  Id.  Sext.  quattuor  epistolas  a  te  mis- 
sas;  unam ,  quame  obiurgas,  utsim  firmior;  alteram, 
quaCrassi  libertum  aistibidemeasollicitudinemacie- 
que  narrasse;  tertiam,  qua  demonstras  acta  in  sena- 
tu;  quartam  de  eo,  quod  a  Varrone  scribis  tibi  esse 
confirmatum  de  voluntate  Pompeii.  2.  Ad  primam 
tibi  hoc  senbo,  me  ita  dolere,  ut  non  modo  a  mente 
non  deserar,  sed  id  ipsum  doleam,  me,  tarn  firma 
mente  ubi  utar,  et  quibuscum,  non  habere.  Nam  si 
tu  me  uno  non  sine  maerore  cares,  quid  me  censes 
qui  et  te  et  omnibus?  et  si  tu  incolumis  me  requiris' 
ecquo  modo  a  me  ipsam  incolumitatem  desiderari 
putas.'  Nolo  commemorare,  quibus  rebus  sim  spo- 
tiatus,  non  so  urn  quia  non  ignoras,  sed  etiam  ne 
scindam  ipse  dolorem  meum.  Hoc  confirmo,  neque 
tantis  boms  esse  privatum  quemquam,  neque  in  tan¬ 
as  misenas  incidisse.  Dies  autem  non  modo  non 
i  vat  luctum  hunc ,  sed  etiam  auget.  Nam  ceteri  do- 
lores  mitigantur  vetustate,  hie  non  potest  non  et  sen- 
su  praesentis  misenae  et  recordatione  praeteritae 
vitae  quohdie  augeri.  Desidero  enim  non  mea  so¬ 
lum  neque  meos ,  sed  me  ipsum.  Quid  enim  sum? 
bed  non  faciam,  ut  aut  tuum  animum  angam  quere- 
lis  aut  meis  vulnenbus  saepius  manus  afferam.  Nam 
quod  purgas  eos,  quos  ego  mihi  scripsi  invidisse, 
et  in  eis  Catonem;  ego  vero  tantum  ilium  puto  ab 
isto  scelere  abfuisse,  ut  maxime  doleam,  plus  apud 
me  simulationem  aliorum,  quam  istius  fidem,  va- 

•  en’  qU°o  PurSas’  debe«t  mihipurgati 
esse,  tibi  si  sunt.  3.  Sed  haec  sero  agimus.  Crassi  li¬ 
bertum  nihil  puto  sincere  locutum.  In  senatu  rem 


probe  scribis  actam.  Sed  quid  Curio?  An  illam 
oratmnem  non  legit?  quae  unde  sitprolata,  nescio. 
bed  Axius ,  eiusdem  diei  scribens  ad  me  acta ,  non  ita 
laudat  Curionem.  At  potest  ille  aliquid  praetermit- 
tere:  tu,  nisi  quod  erat,  profecto  non  scripsisti.  Var- 
ronis  sermo  facit  exspectationem  Caesaris;  atque 
utinam  ipse  Yarro  incumbat  incaussam!  quod  pro¬ 
fecto  quum  sua  sponte,  turn  teinstantefaciet.  4.  E«o, 
si  me  aliquando  vestri  et  patriae  compotem  fortifna 
recent,  certe  efficiam,  ut  maxime  laetere  unus  ex 
omnibus  amicis;  meaque  officia  et  studia,  quae  pa- 
rum  antea  luxerunt,  (fatendum  est  enim,)  sic  exse- 
quar,  ut  me  aeque  tibi,  ac  fratri,  et  liberis  nostris, 
restitutum  putes.  Si  quid  in  te  peccavi,  ac  potius 
quoniam  peccavi,  ignosce.  In  me  enim  ipsum  pec¬ 
cavi  vehementius.  Neque  haec  eo  scribo,  quo  te  non 
meo  casu  maximo  dolore  esse  affectum  sciam;  sed 
profecto,  si,  quantum  me  amas  et  amasti,  tantum 
amaie  deberes  ac  debuisses,  numquam  esses  passus, 
me,  quo  tu  abundabas,  egere  consilio;  nec  esses  pas¬ 
sus  mihi  persuaderi,  utile  nobis  esse,  legem  de  colle- 
giis  perferri.  Sed  tu  tantum  lacrimas  praebuisti  do- 
ori  meo,  quod  erat  amoris,  tamquam  ipse  ego :  quod 
mentis  meis  perfectum  esse  potuit,  ut  dies  et  noctes, 
quid  mihi  faciendum  esset,  cogitares,  id  abs  te,  meo. 
non  tuo  scelere  praetermissum  est .  Quod  si  non  mo¬ 
do  tu  sed  quisquam  fuisset,  qui  me,  Pompeii  minus 
uberali  responso  perterritum,  a  turpissimo  consilio 
revocaret,  quod  unus  tu  facere  maxime  potuisti :  aut 
occubuissem  honeste,  aut  victores  hodie  viveremus. 
Hie  mihi  ignosces.  Me  enim  ipsum  multo  magis  ac- 
cuso;  deinde  te,  quasi  me  alterum;  et  simul  meae 
culpae  socium  quaero :  ac  si  restituor,  etiam  videbi- 
mur  deliquisse ,  abs  teque  certe,  quoniam  nullo  no¬ 
stro,  tuo  ipsius  beneficio  diligemur.  5.  Quod  te  cum 
Culeone  scribis  de  privilegio  locutum,  est  aliquid- 
sed  multo  est  melius  abrogari.  Si  enim  nemo  impe- 
.  jet,  quid  est  lirmius?  Sin  erit,  qui  ferri  non  sinaf 
idem  senatus  consulto  intercedet.  Nec  quidquam 
ahud  opus  est,  abrogari.  Nam  prior  lex  nos  nihil 
Jaedebat.  Quam  si,  ut  est  promulgata,  laudare  vo- 
Juissemus,  aut,  ut  erat  negligenda,  negligere;  nocere 
omnino  nobis  non  potuisset.  Hie  mihi  primum  non  modo 
consilium  defuit,  sed  etiam  obfuit.  Caeci,  caeci,  in- 
quam,  fuimus,  in  vestitu  mutando,  in  populo  ro<^an- 
do.  Quod,  nisi  nominatim  mecum  agi  coeptum  esset 
fieri  perniciosum  fuit.  Sed  pergo  praeterita.  Verum- 
tamen  ob  hanc  caussam,  ut,  si  quid  age[re]tur,  le^em 
illam,  in  qua  popularia  multa  sunt,  ne  tangatis.  6.^- 
rum  est  stultum,  me  praecipere,  quid  agatis,  aut  quo 
modo.  Utinam  modo  agatur  aliquid!  In  quo  ipso 
multa  occultant  tuae  litterae;  credo,  ne  vehementius 
desperatione  perturber.  Quid  enim  vides  agi  posse 
aut  quo  modo?  Per  senatumne?  Ast  tute  perscripsisti 
ad  me,  quoddam  caput  legis  Clodium  in  curiae  poste 
hxisse,  ne  referri  neve  dici  liceret.  Quo  modo  igitur 
Domitius  se  dixit  relaturum?  Quo  modo  autem,  iis, 
quos  tu  scribis,  et  de  re  dicentibus,  et,  ut  referretur' 
postulantibus ,  Clodius  tacuit?  Ac,  si  per  populum, 
poteritne,  nisi  de  omnium  tribunorum  plebis  senten- 
tia?  Quid  de  bonis?  quid  de  domo?  Poteritne  resti- 
tui?  Aut  ,  si  non  poterit,  egomet  quo  modo  potero? 
Haec  nisi  vides  expediri,  quam  in  spem  me  vocas? 

Sin  autem  spei  nihil  est,  quae  est  mihi  vita?  Itaque 
exspecto  Thessalonicae  acta  Kal.  Sext.,  ex  quibus 
statuam,  in  tuosne  agros  confugiam,  ut  neque  videam 
homines,  quos  nolim,  et  te,  ut  scribis,  videam,  et  pro- 

pius  sim,  si  quid  agatur;  (idque  intellexi  quum  tibi, 
turn  Quinto  fratri  placere:)  an  abeam  Cyzicum. 

7.  Nunc,  Pomponi,  quoniam  nihil  impertisti  tuae  pru- 
dentiae  ad  salutem  meam,  quod  aut  in  me  ipso  satis 
esse  consilii  decreras,  aut  te  nihil  plus  mihi  debere, 
quam  ut  praesto  esses ;  quoniamque  ego  proditus,  m- 
ductus,  coniectus  in  fraudem,  omnia  mea  praesidia 
neMexi  ;  totam  Italiam,  erectam  ad  me  defendendum, 
destitui  et  reliqui;  me,  meos  meis  tradidi  mimicis, 
inspectante  et  tacente  te;  qui  si  non  plus  ingemo  va- 
lebas,  quam  ego,  certe  timebas  minus :  si  potes,  erige 
afflictos  et  in  eo  nos  iuva ;  sin  omnia  sunt  obstructa, 
id  ipsum  fac  ut  sciamus,  et  nos  aliquando  aut  obiur- 
o-are  aut  comiter  consolari  desine.  Ego  si  tuam  fidem 
accusarem;  non  me  potissimum  tuis  tectiscrederem: 
meam  amentiam  accuso,  quod  a  te  tantum  aman, 
quantum  ego  vellem,  putavi:  quod  si  fuisset,  ndem 
eamdem,  curam  maiorem  adhibuisses;  me  certe  ad 
exitium  praecipitantem  retinuisses ;  istos  labores, 
quos  nunc  in  naufragiis  nostris  suscipis,  non  subis- 
ses.  8.  Quare  fac,  ut  omnia  ad  me  perspecta  et  ex- 
plorata  perscribas,  meque,  ut  facis,  veils  esse  ali- 
quem;  quoniam,  qui  fui,  et  qui  esse  potui,  lam  esse 
non  possum;  et  ut  bis  littens  non  te,  sed  me  ipsum 
a  me  esse  accusatum  putes.  Si  qui  erunt,  quibus  pu- 
tes  opus  esse  meo  nomine  litteras  dan,  velim  conscn- 
ba's,  curesque  dandas.  Dat.  xiv.  Kal.  Sept. 

XVI.  (Thessalonicae,  Pisone,  Gabimo  coss.  696.) 

CICERO  ATTICO  S. 

Totum  iter  mihi  incertum  facit  exspectatio  littera- 
rum  vestrarum,  Kal.  Sext.  datarum,  non  aliud  »>■- 
ouid.  Si  speserit,  Epirum;  sin  minus  ,  Cyzicum, 
aut  aliud  quid  sequemur.  Tuae  qmdem  litterae,  quo 
saepius  a  me  leguntur,  hoc  spem  facnint  mihi  mi 
rem  quod  quum  laetae  sunt,  turn  id,  quod  attulerunt 
ad  spem,  infirmant;  ut  facile  appareat  te  et  conso- 
lationi  servire  et  veritati.  Idque  te  rogo  plane  ut 
ad  me,  quae  scis,  ut  erunt,  quae  putabis,  ita  scnbas, 
ut  putabis.  Dat.  xii.  Kal.  Sept. 

XV11-  (Thessalonicae,  Pisone,  Gabimo  coss.  696.) 

CICERO  ATTICO  S. 

\  De  Quinto  fratre  nuntii  nobis  tristes,  nec  vam 
venerant  ex  ante  diem  Non.  Iun.  usque  ad  prid.  Kal. 
Sent  Eo  autem  die  Livineius,  M.  Heguli  libertus, 
ad  me  a  Regulo  missus  venit.  Is,  ommno  mentionem 
fulUn.  facSm  esse,  nnntiavit;  sed Ju.sse  .amen  ser- 
monem  de  C.Clodii  filio:  isque  mihi  turn  a  fratie  lit 
te?as“uulit.  Sed  postridie  Sestii  pueri  venerunt, 
nui  a  te  litteras  attulerunt ,  non  tarn  exploratas  a  ti 
Zre  quam  sermo  Livineii  fuerat.  Sane  sum  m  meo 
infinite  maerore  sollicitus,  et  eo  magis  quod  Appn 
arnSSo  est  2.  Cetera,  quae  ad  me  eisdem  littens 
Sis  de  nostra  spe,  intelligo  esse  languidiora  quam 
alii  ostendunt.  Ego  autem,  quoniam  non  lon0e  ab 
eo  tempore  absumus,  in  quo  res  dnudicabitur,  aut  a 
te  conferam  me,  aut  etiam  nunc  circum  haeclocacom- 
morabor  3.  Scribit  ad  me  frater,  omnia  sua  pei  te 
”°um  sustioeri.  Quid  «e  ..t  horter,  JJjjW  «• 
anam  ^ratias,  quod  non  exspectas?  lantum  veil  , 
fortuna°det  nobis  potestatem,  ut  incolumes  amore  no¬ 
stro  perfruamur.  Tuas  litteras  semper  maxime  ex- 
pX  in  quibus  cave  vereri,  ne  aut  dihgentia  Dm 
mihi  molesta  aut  ventas  acerba  sit.  Dat.  pud. 
Non.  Septemb.  _ _ _ 


XVIII.  (Thessalonicae,  Pisone,  Gabmio  coss.  696.) 

CICERO  ATTICO  S. 

\  Exspectationem  nobis  non  parvam  attuleras, 

quum  scripseras,Yarronem  tibi  pro  amicitia  confirmas- 

se,caussam  nostramPompeium certe  suseepturum  et 
simul  a  Caesare  ei  litterae,  quas  exspec_ taiet,^ lemissae 
essent,  auctorem  etiam  daturum.  Utrum  id  nihil 
fuit  an  adversatae  sunt  Caesaris  litterae?  anestali- 
quid  in  spe?  Etiam  illud  senpseras,  eumdem,  secun¬ 
dum  comitia,  dixisse.  2.  Fac  (si  vides,  quantis  in 
malis  iaceam,  et  si  putas  esse  humanitatis  t^e)^ 
fac  de  tota  caussa  nostra  certiorem  Nam  Quintus 
frater  homo  minis ,  qui  me  tam  valde  amat ,  omnia 
m  n  spTpkna,  m^tuens,  credo,  defectionem  an.m, 
Tuae  autem  litterae  aun.variae:  neque  -  “ 
me  desperare  vis,  nec  temere  sperare.  Fac,  obsecro 
te,  ut  omnia,  quae  perspici  a  te  possunt,  sciamus. 

XIX.  (Thessalonicae,  Pisone,  Gabinio  coss.  696.) 

CICERO  ATTICO  S. 

\  Quoad  eiusmodi  mihi  litterae  a  vobis  atlere- 
bantur ,  ut  aliquid  ex  iis  esset  exspectandum ,  spe  et 
cupiditate  Thessalonicae  retentus  sum:  posteaquam 
omnis  actio  huius  anni  confecta  nobis  videbatur  ,  m 

Asiam  ire  nolui,  quod  et  celebntas  mihi  odio  est,  et, 
si  fieret  aliquid  a  novis  magistratibus,  abesse  longe 
nolebam.  Itaque  in  Epirum  ad  te  statui  me  confei 
re  non  quo  mea  interesset  loci  natura ,  qui  lucem 
omnino  fugerem;  sed  et  ad  salutem  hbent issime  ex 
tuo  portu  proficiscar,  et,  si  ea  praecisa  ent,  nusquam 
facilius  hanc  miserrimam  vitam  vel  sustentabo,  vel, 
quod  multo  est  melius,  abiecero.  Ero  cum  paucis, 
multitudinem  dimittam.  2.  Me  tuae  litterae  numquam 
in  tantam  spem  adduxerunt,  in*  quantam  aborurn^ 
Attamen  mea  spes  etiam  tenuior  semper  fu  ,q 
tuae  litterae.  Sed  tamen,  quoniam  coePtuI^peSrtfliai^a’ 
quoquo  modo  coeptum  est,  et  quacumque  de  caussa 
non  deseram  neque  optimi  atque  umci  hatns  miseras 
ac  luctuosas  preces,nec  Sextn  ceterorumque  pr onns- 
sa  nec  spem  aerumnosissimae  muliens  Teientiae, 
„ei  miserrimae  mulieris  Tulliolae  “^“ranonem  e 
fideles  litteras  tuas.  Mihi  Epirus  aut  iter  ad  salutem 
dabit  aut,  quod  scripsi  supra.  3.  Teoroetobsec  , 
T  Pomponi,  si  me  omnibus  amplissimis,  carissimis, 
iucundissimisque  rebus  perfidia  hominumspoliatum, 
si  me  ameis  consiliariis  proditum  et  proiectum  vides 
si  Tntelligis  me  coactum,  ut  ipse  me  et  meos  perde- 
rem  •  ut  me  tua  misericordia  mves,  et  Quintum  fia- 
trem  qui  potest  esse  salvus ,  sustentes;  Terentiam 
liberosque  meos  tueare ;  me ,  si  putas  te  istic  visu- 
rum,  exspectes ;  si  minus,  invisas,  si  potes,  mihique 
ex  a°TO  tuo  tantum  assignes,  quantum  meo  corpore 
occupari  potest;  et  pueros  ad  me  cum  littens  quam- 
primum  et  quam  saepissime  mittas.  Dat.  x  . 

Kal.  Octob. 


V  X  (Pisone,  Gnbinio  coss.  696.) 

CICERO  S.  D.  Q.  CAECILIO  Q.  F.  POMPO- 
NIANO  ATTICO. 

1  Quod  quidem  ita  esse,  et  avunculum  tuum 

functum  esse  officio,  vehementissime  probo ;  gaudere 

me  turn  dicam,  si  mihi  hoc  verbo  licebit  uti.  Me 
miserum  1  quam  omnia  essent  ex  senten tia,  si  nobis 
Sus,  si  consilium,  si  Tides  eorum,  quibus  credidi- 
mT  non  defuisset!  quae  colligere  nolo,  ne  augeam 
maerorem.  Sed  tibi  venire  in  mentem  certoscio,quae 
uucMnnstra.  auae  suavitas ,  quae  dignitas.  Ad 

quae  recuperanda ,  per  fortunes !  incumbe ,  ut  facis, 
diemque  natalem  reditus  mei,  cura,  ut  in  tuisaedibus 
amoenissimis  agam  tecum  et  cum  meis.  Ego  huic 
spei  et  exspectationi,  quae  nobis  proponitur,  maxime 
tamen  volui  praestolari  apud  te  in  Epiro;  sed  ita  ad 
me  scribitur ,  ut  putem  esse  commodius ,  nos  eisdem 
in  locis  esse.  2.  De  domo  et  Curionis  oratione,  ut 
scribis,  ita  est.  In  universa  salute,  si  ea  modo  nobis 
restituetur,  inerunt  omnia;  ex  quibus  nihil  malo, 
quam  domum.  Sed  tibi  nihil  mando  nominatim: 
totum  me  tuo  amori  fideique  commendo.  Quod  te, 
in  tanta  hereditate,  ab  omni  occupatione  expedisti, 
valde  mihi  gratum  est.  Quod  facultates  tuas  ad  meam 
salutem  polliceris,  ut  omnibus  rebus  a  te  praeter  ce- 
teros  iuver,  id  quantum  sit  praesidium,  video,  intelli- 
goque,  te  multas  partes  meae  salutis  et  suscipere  et 
posse  sustinere  neque,  ut  ita  facias,  rogandum  esse. 
3.  Quod  me  vetas  quidquam  suspicari  accidisse  ad 
animum  tuum,  quod  secus  a  me  erga  te  commissum 
aut  praetermissum  videretur ,  geram  tibi  morem ,  et 
liberabor  ista  cura ;  tibi  tamen  eo  plus  debeo,  quo  tua 
in  me  humanitas  fuerit  excelsior,  quam  in  te  mea. 
Velim,  quid  videas,  quid  intelligas,  quid  agatur,  ad 
me  scribas ;  tuosque  omnes  ad  nostram  salutem  ad- 
hortere.  Rogatio  Sextii  neque  dignitatis  satis  habet, 
nec  cautionis.  Nam  et  nominatim  ferre  oportet ,  et 
de  bonis  diligentius  scribi;  et  id  animadvertas  velim. 
Bat.  iv.  Non.  Octob.  Thessalonicae. 


XX  F.  (Thessalonicae,  Pisone,  Gahinio  coss.  696.) 

CICERO  ATTICO  S. 

Triginta  dies  erant  ipsi,  quum  has  dabam  litte— 
1  as,  per  quos  nullas  a  vobis  acceperam.  Mihi  autem 
erat  in  animo,  iam,  ut  antea  ad  te  scripsi,  ire  in  Epi- 
rum ,  et  ibi  omnem  casum  potissimum  exspectare. 
Te  oro,  ut,  si  quid  erit,  quodperspicias,  quamcumque 
in  partem,  quam  planissime  ad  me  scribas,  et  meo no¬ 
mine,  ut  scribis,  litteras,  quibus  putabis  opus  esse, 
ut  des.  Dat.  v.  Kal  Novemb. 


XXII.  (Partim  Thessalonicae,  partini  Dyrrhachii,  Pisone,  GabiiiJo 
com.  696.) 

CICERO  ATTICO  S. 

1 .  Etsi  diligenter  ad  me  Quintus  frater  et  Piso, 
quae  essent  acta,  scripserant;  tamen  vellem,  tua  te 
occupatio  non  impedisset,  quo  minus,  ut consuesti, 
ad  me,  quid  ageretur  et  quid  intelligeres,  perscribe- 
res.  Me  adhuc  Plancius  liberalitate  sua  retinet,  iam 
aliquoties  conatum  ire  in  Epirum.  Spes  homini  est 
iniecta,  non  eadem,  quae  mihi,  posse  nos  una  decede- 
re:  quam  rem  sibi  magno  honori  sperat  fore.  Sed 
*am,  quum  adventare  milites  dicuntur,  faciendum 
nobis  erit,  ut  ab  eo  discedamus.  Quod  quum  facie- 
mus,  ad  te  statim  mittemus;  utscias,  ubi  simus. 
2;  Lentulus  suo  in  nos  officio,  quod  et  re,  et  promis— 
sis  et  litteris  declarat,  spem  nobis  nonnullam  affert 
1  ompeii  voluntatis.  Saepe  enim  tu  ad  me  scripsisti, 
eum  totum  esse  in  illius  potestate.  pe  Metello,  scri- 
psit  ad  me  frater,  quantum  sperarit,  perfectum  esse 
per  te.  3.  Mi  Pomponi,  pugna,  ut  tecum  et  cum  meis 
mihi  liceat  vivere,  et  scribe  ad  me  omnia.  Premor 
quum  luctu  et  *  desiderio  meorum  omnium ,  turn  eo- 
rum,  qui  mihi  me  cariores  semper  fuerunt.  Cura  ut 
valeas. 

4.  Ego,  quod ,  per  Thessaliam  si  irem  in  Epirum, 
perdm  nihil  eram  auditurus,  et  quod  mei  studiosos 
liabeo  Dyrrhachinos,  ad  eos  perrexi,  quum  ilia  supe- 


riora  Thessalonicae  scripsissem.  Inde  quum  ad  te 
me  convertam ,  faciam  ut  scias.  Tuque  ad  me  velim 
omnia  quam  diligentissime,  cuicuimodi  sunt,  scribas. 
Ego  iam  aut  rem,  aut  ne  spem  quidem  exspecto.  Dat. 
vi.  Decemb.  Dyrrhachii. 

XXIII.  (DvrrlincRii,  Pisone,  Gabinio  ooss.  6qfi  ) 

CICERO  ATTICO  S. 

1.  A.  d.  v.  Kal.  Decemb.  tres  epistolas  a  te  acce- 
pi;  unam  datam  a.  d.  vm.  Kal.  Novemb.,  in  qua  me 
hortaris ,  ut  forti  animo  mensem  Ianuarium  exspe- 
ctem;  eaque,  quae  ad  spem  putas  pertinere,  de  Len- 
tuli  studio,  de  Metelli  voluntate,  de  tota  Pompeii  ra- 
tione  perscribis.  In  altera  epistola,  praeter  con- 
suetudinem  tuam,  diem  non  ascribis :  sed  satis  signi- 
ficas  tempus.  Lege  enim  ab  octo  tribunis  plebis  pro- 
mu  lgata,  scribis  te  eas  litteras  eo  ipso  die  dedisse,  id 
est,  a.  d.  iv.  Kal.  Novemb.,  et,  quid  putes  utilitatis 
earn  promulgationem  attulisse,  scribis.  In  quo  si 
iam  haec  nostra  salus  cum  hac  lege  desperata  erit,  ve¬ 
lim  pro  tuo  in  me  amore  hanc  inanem  meam  diligen- 
tiam  miserabilem  potius ,  quam  ineptam ,  putes :  sin 
est  aliquid  spei ,  des  operam ,  ut  maiore  diligentia 
posthac  a  novis  magistratibus  defendamur.  2.  Nam 
ea  veterum  tribunorum  plebis  rogatio  tria  capita  ha- 
buit;  unum  de  reditu  meo,  scriptum  incaute.  Nihil 
enim  restituitur  praeter  civitatem  et  ordinem :  quod 
mihi  pro  meo  casu  satis  est;  sed,  quae  cavenda  fue- 
rint,  et  quo  modo,  te  non  fugit.  Alteram  caput  est 
tialatilium  de  impunitate,  si  quid  contra  alias  lesres 
eius  legis  ergo  factum  sit.  Tertium  caput,  mi  Pom¬ 
poni,  quo  consilio,  et  a  quo  sit  inculcatum,  vide.  Scis 
enimClodium  sanxisse,  ut  vix  aut  ut  omnino  non  pos¬ 
set  nec  per  senatum  nec  per  populum  infirmari  sua 
lex.  Sed  vides  numquam  esse  observatas  sanctiones 
earum  legum ,  quae  abrogarentur.  Nam  si  id  esset, 
nulla  fere  abrogari  posset:  (neque  enim  ulla  est,  quae 
non  ipsa  sesepiatdifficultate  abrogationis  :)sed,  quum 
lex  abrogatur,  illud  ipsum  abrogatur,  quo  non  earn 
abrogari  oporteat.  3.  Hoc  quum  et  re  vera  ita  sit,  et 
quum  semper  ita  habitum  observatumque  sit;  octo 
nostri  tribuni  plebis  caput  posuerunt  hoc:  si  quid  ik 

HAC  HOGATIONE  SCRIPTUM  EST,  QUOD  PER  LEGES 
PLEBIS  VE  SCITA  [HOC  EST,  QUOD  PER  LEGEM  CLO- 
diam]  PROMULGARE,  ABROGARE,  DEROGARE,  OB- 
ROGARE  S.  F.  SUA  NON  LICEAT,  NON  LICUERIT; 
QUODVE  El,  QUI  PR  OMULG-A  VIT ,  ABROGAVIT,  DERO- 
GAVIT,  OBROGAVIT,  OB  E  A  M  REM  POENAEMULCTAEVE 

sit  e(ius)  h ( a c )  l(ege)  n(ihil)  h(ogatum).  4.  At- 
que  hoc  in  illis  tribunis  plebis  non  laedebat.  Lege 
enim  collegae  sui  non  tenebantur.  Quo  maior  est  su- 
spicio  malitiae  alicuius;  quum  id,  quod  ad  ipsos  nihil 
pertinebat,  erat  autem  contra  me,scripserunt:  ut  novi 
tribuni  plebis ,  si  essent  timidiores ,  multo  magis  sibi 
eo  capite  utendum  putarent.  Neque  id  a  Clodio  prae¬ 
termissum  est.  Dixit  enim  in  concione  a.  d.  iii.  Non. 
Nov.,  hoc  capite  designatis  tribunis  plebis  praescri- 
ptum  esse,  quid  liceret:  tamen,  in  lege  nulla  esse  eius- 
modi  caput,  te  non  fallit.  Quod  si  opus  esset,  omnes 
in  abrogando  uterentur.  Ut  Ninnium  aut  ceteros  fu- 
gerit,  investiges  velim:  et,  quis  attulerit;  et,  quare 
octo  tribuni  plebis  ad  senatum  de  me  referre  non  du- 
bitarint;  sive,  quod  observandum  illud  caput  non  pu- 
labant,  iidem  in  abrogando  tam  cauti  fuerint,  ut  id 
metuerent,  soluti  quum  essent;  quod  ne  iis  quidem, 
qui  lege  tenentur,  est  curandum.  Id  caput  sane  no- 
lim  novos  tribunos  plebis  ferre:  sed  perferant  modo 

nuod  libet :  uno  capite,  quo  revocabor,  (modo  res  con- 
ficiatur,)  ero  contentus.  lam  dudum  pudet,  tarn  mul- 
ta  scribere.  Yereor  enim ,  ne ,  re  lam  desperata ,  le- 
o-as;  ut  haec  mea  diligentia  miserabilis  txbi,  aliis  irri 
denda  videatur.  Sed  si  est  aliquid  in  spe,  vide  le- 
eem ,  quam  T.  Fadio  scripsit  Visellius :  ea  mihi  per 
placet4  Nam  Sextii  nostri,  quam  tu  tibi  proban  sen 

bis  mibi  non  placet.  5.  Tertia  est  epistola  find  Id. 

Novemb.  data:  in  qua  exponis  prudenteretdiligenter, 
nuae  sint,  quae  rem  distinere  videantur,  de  Crasso 
2"  Pompeio?  de  ceteris.  Quare  oro  te  ut,  n  qua  jes 
erit,  posse  studiis  bonorum ,  auctontate,  multitudme 
comparata  rem  confici,  des  operam,  ut  uno  impetu 
perfringatur ;  in  earn  rem  incumbas  ceterosque  exci¬ 
tes  Sin,  ut  ego  perspicio  quum  tua  comectura  turn 
Siam  mei,  spel  nihil  est;  oro  obtestorque  te,  utQutn- 
tum  fratrem  ames ,  quern  ego  m, serum  misere  perd 
di-  neve  quid  eum  patiare  gravius  consulere  de  se, 
quam  expediat  sororis  tuae  filio.  Meum  Ciceronem, 
cui  nihil  misello  relinquo,  praeter  invidiam  eUgn 
miniam  nominis  mei,  tuere,  quoad  potens ,  Tere ntiam, 
unam  omnium  aerumnosissimam,  sustentes  tuiso 
ciis.  E20  in  Epirum  proficiscar,  quum  primorum 
dierum  nuntios  excepero.  Tu  ad  me ,  velim proxi 
mis  litteris,  ut  se  initia  dedennt,  peiscnbas. 
prid.  Kal.  Decemb. 

XXIV.  (Dyrrliacbii,  Pisone,  Gabinio  coss.  696.) 


CICERO  ATTICO  S. 

1.  Antea,  quum  ad  me  scripsissetis ,  vestro  con¬ 
sensu  consulum  provincias  ornatas  esse,  etsi  verebar, 
nuorsum  id  casunim  esset,  tamen  sperabam ,  vosah- 
quid  aliquando  vidisse  prudentius:  posteaquam  mi 
et  dictum  est  et  scriptum,  vehementer  consilium  ve- 
strum  reprehendi ,  sum  graviter  commotus ;  quod ,  il 
insa  spes  exigua,  quae  erat,  videtur  esse  sublata 
Nam  si  tribuni  plebis  nobis  succensent ,  quae  potest 
sues  esse?  Ac  videntur  lure  succensere ,  quum  et  ex 
pertes  consilii  fuerint,  qui  caussam  nostram  suscepe- 
rant  et  nostra  concessione  omnem  vim  sui  mris  ami- 
serint;  pr^sertim  quum  ita  dicant,  se  nostra  caussa 

voluissesuampotestatemesse  de  consulibus 
non  ut  eos  impedirent,  sed  ut  ad  nostram  caussam  ad¬ 
herent  Nunc,  si  consules  a  "obis  ahen, ores  esse 
velint,  posse  id  libere  facere ;  sin  vehnt  nostra  caussa, 
nihil  nosse  se  invitis.  Nam  quod  scribe,  m  ita  yoms 
placiusset,  illos  hoc  idem  per  populum  assecuturos 
fuisse-  invitis  tribunis  plebis  fieri  nullo  modo  potuit 
Ita  vereor,  ne  et  studia  tribunorum  amisenmus,  et,  s 
studiamaneant,  vinclum  illud  adiungendorum  cons 

him  amissum  sit.  2.  Accedit  all.ud  S  ad 
rommodurn,  quod  gravis  ilia  opinio,  ut  quitlem  an 
nos  perferebatur,  senatum  nihil  decernere  ante,  (jua 
de  nobis  actum  esset  amissa  est,  Pra"S'rt^d  ^tiam 
caussa  quae  non  modo  necessana  non  fuit,  sed  etia 
inusitata  ac  nova .  Neque  enim  umquam  arb, <£  • - 

natas  esse  provincias  des, gnatorum ;  u ,  quum  n  hoc 

ilia  constantia,  qua  erat  mea  caussa  suscepta ,  — 

nuta  sit,  nihil  iam  posstt  non  decerm.  Its,  ad  quos 

relatum  est  amicis  p  acuisse,  non  mirum.  Lratemm 
difficile  reperire ,  qEi  contra  tanta  commod.  duorum 

S^nr^SciS^nLLen^, 


et  ita,  ut  instituisti.  Nam  ista  veritas  etiamsi  meun- 

da  non  est,  mihi  tamen  grata  est.  Dat.  tv.  Id. 
cembr.  _ _ _ 

XXV.  (Dyrrhacltii,  Pisone,  Gabinio  coss.  696.) 

CICERO  ATTICO  S. 

Post  tuum  a  me  discessum  litterae  mihi  Roma 
allatae  sunt,  ex  quibus  perspicio  nobis  in  hac  ca 
mitate  tabescendum  esse:  neque  enim,  (sed  bonam  in 
partem  accipies,)  si  ulla  spes  salutis  nostm =  sub ,  sse  , 
tu  nro  tuo  amore  in  me  hoc  tempore  discessisses. 
sXe  in'rati ,  aut  ne  omnia  velle  nobiscum  una  in¬ 
ter  ire  videamur,  hoc  omitto.  Illud  abs  te  peto ,  des 
operam  id  quod  mihi  affirmasti,  ut  te  ante  Kal.  Ian., 
ubicumque  erimus,  sistas. 

XXVI.  (Dyrrhaclni,  Pisone,  Gabinio  coss.  696.) 

CICERO  ATTICO  S. 

Litterae  mihi  a  Quinto  fratre  cum 
to  quod  de  me  est  factum,  allatae  sunt.  Mihi  in  an 
mo^st  legum  lationem  exspectare,  et  si  obtrectabi 
tur  utar  auctoritate  senatus,  et  potius  vita ,  quam  p 
tria,  carebo.  Tu,  quaeso,  festina  ad  nos  venire. 

XXVII.  (Dyrrliacltii,  Pisone,  Gabinio  coss.  696.) 

CICERO  ATTICO  S. 

Ex  tuis  litteris  et  ex  re  ipsa  nos  funditus  pensse 
video  Te  oro,  ut,  quibus  in  rebus  met  tui  lndige 
bun,  nostris  miseriis  ne  desis.  Ego  te ,  ut  sertbts, 

cito  videbo. 


93. 


liber  quartus. 


ARG  Hoc  Hl.ro  quattuor  annorum  continentur  epistolae, 
ARG.  Hoc  m.  q  ,  s .(;ntl)ere,q.IVletclloNepotecoBS. 
qiiarum  tresprimae,  P.  nentuio  op  ,  cP11ipml>ris. 

(697.)  .eri|,..e  »nt <•  mod. 

. 

lllius,  ponuntaii  ...  •  gumma  annonae  ca- 

ca  uccunia  restilutae:  et  quum  in  lertitu  eius  omueio 

litas  esset  SC.  in  sententiam  illius  factum  es  ,  quo  • 
rei  frumentariae  ver  quinquennium  cur.  dabatur,  cum  eo^  ' 

•  „„o,l  is  bello  piratico  l.almisset;  item,  ut  1 .  Anmus  mno 

saepe' cum  Clodio,  aedilitatis  candidate,  manu  armisque  dimica- 
Verit  ne  eius  comitia  haberentur.  In  proximis  epistolis ,  quae 
Cn  Lentulo  Marcellino  et  L.  Philippo  coss.  senptae  sunt,  nihil 
est  liistoria  , lignum ,  nisi  de  inita  apud  Caesavem  gratia  V.  cf. 
XV11I  <le  Arpinatium  in  Q.  fratrem  iris  VII.  qm  etiam  foio  per 
vim  puls, is  sit  ,  servo  illius,  qui  lucernam  praeferel.at  interfect 
viu  h  Litteiae  Cn.  Pompeio  II.  M.  Crasso  II.  ex  interregna 
ooss  ffioq  1  scriptae  reditum  Ptolemaei  in  regnum  stn- 
ctim  attinguntx':  turpe.nque,  dirarum  ol.nuntiatione  neglecta, 
C  Actionem  i ‘syriamprovinciam  XUI.Deniquehtteya  , 

A  n  Ckudio  et  L.  Domitio  coss.  (700.)  datae  XIV.  etc  Candida- 

,em  coniecto  ex  SC.  ceterisque,  si  quis  impedire  conaretur ,  - 

i  XVI.  Significant  etiam  de  A  Gabinii  re  .tu  noc  urnoqu 
Tn  nhem  ingress,.,  de  omnium  h ominu.n  odio  adversus  ilium,  de 
accusations  quod  contra  senatuspopulique  indicium  1  tolemaeum 

4  (lit 

in  regnum  reduxisset  XVI.  porro  de  lielli  Britannic!  exitu  ibid, 
de  Siifenate  et  Cat-one  ahsoluHg  XV.  Praeterea  de  relmg  privatis 
el  de  litteiis  agit  Cicero,  lit  de  suo  in  Pompeianuni  itineve  et  de 

I.  (Romae,  Lenlulo,  Metello  coss.  697.) 

CICERO  ATTICO  S. 

I .  Quum  priraum  Romam  veni,  fuitque,  cui  recte 
ad  te  litteras  darem,  nihil  prius  faciendum  mihi  puta- 
vi,  quam  ut  tibi  absenti  de  reditu  nostro  gratularer. 
Cognoram  enim,  (ut  vere  scribam,)  te  in  consiliis  mi¬ 
hi  dandis  nec  fortiorem ,  nec  prudentiorem ,  quam  me 
ipsum ,  nec  etiam  pro  praeterita  mea  in  te  observantia 
nimium  in  custodiasalutismeae  diligentem,  eumdem- 
que  te,  qui  primis  temporibus  erroris  nostri,  aut  po- 
tius  furoris,  particeps  et  falsi  timoris  socius  fuisses, 
acerbissime  discidium  nostrum  tulisse  plurimumque 
operae,  studii,  diligentiae,  laboris  ad  conficiendum 
reditum  meum  contulisse.  2.  Itaque  hoc  tibi  vere 
affirmo,  in  maxima  laetitia  et  exoptatissima  gratula- 
tione  unum  ad  cumulandum  gaudium  conspectumaut 
potius  complexum  mihi  tuum  defuisse;  quern  semel 
nactus  numquam  dimisero:  ac,  nisi  etiam  praetermis- 
sos  fructus  tuae  suavitatis  praeteriti  temporis  omnes 
exegero,  profecto  hac  restitutione  fortunae  me  ipse 
non  satis  dignum  iudicabo.  3.  Nos  adhuc  in  nostro 
statu,  quod  difficillime  recuperari  posse  arbitrati su- 
mus,  splendorem  nostrum  ilium  forensem  et  in  senatu 
auctoritatem  et  apudvirosbonosgratiam,  magis,  quam 
optaramus,  consecuti  sumus.  In  re  autem  familiari, 
quae  quemadmodum  fracta,  dissipata,  direpta  sit,  non 
ignoras ,  valde  laboramus ,  tuarumque  non  tam  facul- 
tatum,  quasego  nostras  esse  iudico,  quam  consiliorum 
ad  colligendas  et  constituendas  reliquias  nostras  indi- 
gemus.  4.  Nunc,  etsi  omnia  aut  scripta  esse  a  tuis 
arbitror  aut  etiam  nuntiis  ac  rumore  perlata,  tamen  ea 
scribam  brevi,  quae  te  puto  potissimum  ex  meis  litte- 
ris  velle  cognoscere.  Pridie  Nonas  Sext.  Dyrrhachio 
sum  profectus,  ipso  illo  die,  quo  lex  est  lata  de  nobis. 
Brundisium  veni  Nonis  Sext.  Ibi  mihi  Tulliola  mea 
fuit  praesto,  natali  suo  ipso  die,  qui  casu  idem  natalis 
erat  et  Brundisinae  coloniae  et  tuae  vicinae  Salutis : 
quae  res,  animadversa  a  multitudine,  summa  Brundi- 
sinorum  gratulatione  celebrata  est.  Ante  diem  vi.  Id. 
Sext.  cognovi,  quum  Brundisii  essem,  litteris  Quinti 
Iratris  ,  mirifico  studio  omnium  aetatum  atque  ordi- 
num,  incredibili  concursu  Italiae,  legem  comitiis  cen- 
turiatis  esse  perlatam.  Inde,  a  Brundisinis  honestis- 
simis  ornatus,  iter  ita  feci,  ut  undique  ad  me  cum 
giatulatione  legati  convenerint.  5.  Ad  Urbem  ita  ve¬ 
ni,  ut  nemo  ullius  ordinis  homo  nomenclatori  notus 
fuerit,  qui  mihi  obviam  non  venerit,  praeter  eos  ini- 
micos,  quibus  id  ipsum  non  liceret  aut  dissimulare 
aut  negare.  Quum  venissem  ad  portam  Capenam, 
gradus  templorum  ab  infima  plebc  completi  erant:  a 
qua  plausu  maximo  quum  esset  mihi  gratulatiosigni- 
hcata,  similis  et  frequentia  et  plausus  me  usque  ad 
Capitol  mm  celebravit:  in  foroque  et  in  ipso  Capitolio 
miranda  multitudo  fuit.  Postridie  in  senatu ,  qui  fuit 


dies  Non.  Septemb.,  senatui  gratias  egimus.  6.  Eo 
biduo  quum  esset  annonae  summa  caritas,  et  homines 
ad  theatrum  primo,  deinde  ad  senatum  concurrissent, 
impulsuClodii,  mea  opera  frumenti  inopiam  esse  cla- 
marent,  quum  per  eos  dies  senatus  de  annona  habere- 
tur,  et  ad  eius  procurationem  sermone  non  solum  ple- 
bis,  verum  etiam  bonorum  Pompeius  vocaretur,  idquc 
ipse  cuperet,  multitudoque  a  me  nominating  ut  id  de- 
cernerem,  postularet:  feci,  et  accurate  sententiam  di- 
xi,  quum  abessent  consulares,  quod  tuto  se  negarent 
posse  sententiam  dicere ,  praeter  Messallam  et  Afra- 
nium.  Factum  est  senatus  consultum  in  meam  sen¬ 
tentiam,  ut  cum  Pompeio  ageretur,  ut  earn  rem  susci- 
peret  lexque  ferretur.  Quo  senatus  consulto  recitato, 
quum  continuo  —  more  hoc  insulso  et  novo  —  plau- 
sum  meo  nomine  recitando  dedisset;  habui  concio- 
nem:  omnes  magistratus  praesentes  praeter  unum 
praetorem  et  duos  tribunos  plebis  dederunt.  7.  Po¬ 
stridie  senatus  frequens  et  omnes  consulares  nihil 
Pompeio  postulanti  negarunt.  Ille  legates  quindecim 
quum  postularet,  meprincipemnominavit  et  ad  omnia 
me  alterum  se  fore  dixit.  Legem  consules  conscri- 
pserun  t,  qua  Pompeio  per  quinquennium  omnis  pote- 
stas  rei  frumentariae  toto  orbe  terrarum  daretur:  alte¬ 
ram  Messius,  qui  omnis  pecuniae  dat  potestatem,  et 
adiungit  classem  et  exercitum ,  et  maius  imperium  in 
provinciis,  quam  siteorum.  qui  eas  obtineant.  Ilia 
nostra  lex  consularis  nunemodesta  videtur ;  haecMes- 
sii  non  ferenda.  Pompeius  illam  velle  se  dicit,  fami- 
liares  hanc.  Consulares,  duce  Favonio,  fremunt;  nos 
tacemus,  et  eo  magis,  quod  de  domo  nostra  nihil  ad¬ 
huc  pontifices  responderunt.  Qui  si  sustulerint  reli- 
gionem,  aream  praeclaram  habebimus,  superficiem 
consules  ex  senatus  consulto  aestimabunt:  sin  aliter, 
demolientur;  suo  nomine  locabunt:  rem  totam  aesti¬ 
mabunt.  Ita  sunt  res  nostrae;  ut  in  secundis,  fluxae; 
ut  in  adversis,  bonae.  In  re  familiari  valde  sumus, 
ut  scis,  perturbati.  Praeterea  sunt  quaedam  dome¬ 
stic3  ,  quae  litteris  non  committo.  Quintum  fratrem, 
insigni  pietate ,  virtute,  fide  praeditum,  sic  amo,  ut 
debeo.  Te  exspecto;  et  oro,  ut  matures  venire;  eoque 
animo  venias,  ut  me  tuo  consilio  egere  non  sinas.  Al- 
terius  vitae  quoddam  initium  ordimur.  Iam  quidam, 
qui  nos  absentes  defenderunt,  incipiunt  praesentibus 
occulte  irasci,  aperte  invidere.  Vehementer  te  re- 
quirimus. 

II.  (Ilomae,  Lentnlo,  Metello  coss.  697.) 

CICERO  ATTICO  S. 

1 .  fc)i  forte  rarius  tibi  a  me ,  quam  a  ceteris ,  litte- 
rae  redduntur ,  peto  a  te,  ut  id  non  modo  negligentiae 
meae,  sed  ne  occupationi  quidem  tribuas:  quae  etsi 
summa  est,  tamen  nulla  esse  potest  tanta,  ut  interrum- 
pat  iter  amoris  nostri  et  officii  mei.  Nam  ut  veni  Ro¬ 
mam,  iterum  nunc  sum  certior  factus,  esse,  cui  darem 
litteras:  itaque  has  alteras  dedi.  Prioribus  tibi  de- 
claravi,  adventus  noster  qualis  fuisset,  et  quis  esset 
status,  atque  omnes  res  nostrae  quemadmodum  essent, 
ut  in  secundis,  fluxae,  ut  in  adversis,  bonae.  2.  Post 
illas  datas  litteras  secuta  est  summa  contentio  de  do¬ 
mo.  Diximus  apud  pontifices  pridie  Kal.  Octobres. 
Acta  res  est  accurate  a  nobis,  et,  si  urnquam  in  dicen- 
do  fuimus  aliquid,  aut  etiam,  si  umquamalias  fuimus, 
turn  profecto  dolor  et  magnitudo  vim  quamdam  nobis 
dicendi  dedit.  Itaque  oratio  iuventuti  nostrae  deberi 
non  potest;  quam  tibi,  etiamsi  non  desideras,  tamen 
mittamcito.  3.  Quum  pontifices  decressent,  ita,  si 

neque  populi  iussu  NEQUE  plebis  scitu  is,  qu 

SE  DEDICASSE  DICERET,  NOMINATIM  El  REI  PRAE- 
FECTUS  ESSET,  NEQUE  POPULI  IUSSU  AUT  PLEBIS 
SCITU  ID  FACERE  IUSSUS  ESSET,  VIDF.RI,  POSSE 
S.INE  RELIGIONE  E  AM  PARTEM  AREAE  MI  RESTITUI, 
mihi  facta  statim  est  gratulatio  :  —  nemo  enimu' 
tabat,  quin  domus  nobis  esset  adiudicata.  -  Tumsu- 
bito  idle  in  coucionem  ascendit,  quam  Appius  ei  dedit. 
Nuntiat  iam  populo,pontifices  secundum  se  decrevis- 
se:  me  autem  vi  conari  in  possessionem  venire  Hor- 
tatur ,  ut  se  et  Appium  sequantur ■  et  suam  Libertat 
ut  defendant .  Hie  quum  etiam  llh  infirm  par  Urn  ad 
mirarentur,  partim  irriderent  hommis  amentiam , 
statueram  illuc  non  accedere,  nisi  quum  consules  ex 
senatus  consulto  porticum  Catuli  restituendam  locus 
sent  4  Kal.  Octob.  habetur  senatus  frequens.  Ad- 
hibentur  omnes  pontifices,  qui  erant  senatores.  A. 
quibus  Marcellinus,  qui  erat  cupidissimus  mei ,  s 
?entiam  primus  rogatus,  quaesivit,  quid  essent  in  de 
cerneTdo  "ecuti.  TumM.  Lucullus  de  omnium  co  ¬ 
le-arum  sententia  respondit.  rehgionis  radices  po 
flees  fuisse,  legis  senatum:  se  eteollegas  s»s  de  re  - 
gi„L  statuisse,  in  senatu  de  lege  statu.uros^  Qrasque 
horum,  loco  sententiam  rogatus,  multa J^m  ven- 
caussam  nostram  disputavit.  Quum  ad  C  od.um  ven 
turn  est  cupiit  diem  consumere,  neque  ei  finis  est  ta 
eras  sed  tarnen,  quum  horas  tris  lere  dtasset,  od.o  et 

strepitu  senatus  coactusestaliquandoperorare.  Quo 
fieret  senatus  consultum  in  sententiam  Marcelltm, 
omnibus  praeter  unum  assentientibus  Serranos  ra- 
tercessit. P  De  intercessione  statim  ambo  'oosa l-s  rc- 
e  re  coeperunt.  Quum  sentent.ae  grav—e  dtce- 
rentur:  senatui  placere,  mihi  domum  restitui,  por 
cum  Catuli  locari,  auctoritatem  ordmis  ab ^ommbu^ 
maoistratibus  defendi;  si  quae  vis  esset  facta, 
turn  existimaturum,  eius  opera  factum  e®?e,q.11  .  f 

tus  consulto  intercessisset:  Se"an"X,  abiectato-a, 
nicinus  ad  suam  veterem  fabulamrednt.  abiectato  a, 
se  ad  "eneri  pedes  abiecit.  Ille  noctem  sibi  postula 
vit-  non  concedebant.  Remimscebantur  emm  Ka  . 
Ianuar  Yix  tamen  de  mea  voluntate  concessum  est. 

6.  Postridie  senatus  consultum  factum  est  id,  quod  »_ 
te  misi.  Deinde  consules  porticum  Catuli 

dam  locarunt:  illam  porticum  redemptore  stattm 

snnt  demoliti  libentissimis  omnibus.  Aobis  supei 
iiciem  aedium  consules  de  consiln  sententia  aestima 

rldotESe?  ab  optinm  quo,"^,  “Sd  e|m 
a  plebe  reprehenditur.  Dices ,  quid  lgitui  causs 
1'uit?  Dicunt  illi  quidern,  pudorem  meum  ;  qu  ' 
que  negarim  neque  vehementrus  postularim.  bed 
est  id  •  nam  hoc  quidern  etiam  profuisset.  Veru 
Mem  mi  T.  Pomponi,  iidern,  inquam,  ill.,  quos  o. 
tn  nuidem  isnoras,  qui  mihi  pinnas  mciderant,  no 
hint  easdem  renasci.  Sed,  ut  spero,  iam  renascuntur. 
T„  mode  ad  nos  veni:  quod  vereor  ne  tard.us  m  m- 
ventu  Varronis  tui  nostnque  facias.  6.  Uuomam, 

acta  quae  sint,  liabes.de  reliqua  nostra  rag. tationeco 

ernosce  E"o  me  [a]  Pompeio  legan  ita  sum  passus, 
S'  nuU.  reTmpedirer,  quin,  si  vellem  mM  esset m 
tearum  aut,  si  comitia  censorum  proxuni  consuies 
haberent,  pe.cre  [possel  an,  votivam  ;®ga»"sm 
einere  Drone  omnium  ianorum,  lucoriu  • 

nostrae  rationes  postulabant.  Sed  exeun- 

testatem  esse  vel  petendi,  vel  ineunte 


di:  et,  interea  me  esse  in  oculis  civium.de  me  opti- 

me  meritorum,  non  alienum  putavi.  7  Ac  fore 
sium  quidern  rerum  haec  nostra  consilia  sunt,  dom 
sticarum  autem  valde  impedita.  Domus  aedificatur. 
Scis,  quo  sumptu,  qua  moWia«ficiatur Formianum ; 
quod  ego  nec  relinquere  possum,  nec  videre.  fuscu- 
lanum  proscripsi :  suburbano  non  facile  care0:  ^ 
corum  benignitas  exbausta  est  in  ea  re,  quae  nihil  ha 
buit  praeter  dedecus;  (quod  sensisti  tu  absens  ;)  quo¬ 
rum  studiis  ego  et  copiis,  si  esset  per  meos  defenso- 
res  licitum,  facile  essem  omnia  consecutus.  Quo  in 
genere  nunc  vehementer  laboratur.  Cetei’a’  q"ae 
sollicitant,  ^vany.me^  sunt.  Amamur  a  fratre  et  a 
filia.  Te  exspectamus. 


III.  (Komae,  Lcntulo,  Hctello  coss.  697.) 

CICERO  ATTIC  0  S. 

1  Averete  certo  scio,  quum  scire,  quidhicagatur, 
turn  mea  a  me  scire;  non  quo  certiora  smt  ea  quae 
in  oculis  omnium  geruntur,  si  a  me  scnbantur,  quan 
quum  ab  aliis  aut  scribuntur  tibi  aut  nuntiantur , 
verum  ut  perspicias  ex  meis  litteris,  quo  ammo  ea 
feram,  quae  geruntur:  et  qui  sit  hoc  tempore  aut 
mentis  meae  sensus.aut  ommno  vitae  status .  2.  Arm 
tis  hominibus  ante  diem  tertium  Non.  Novemb  ex- 
pulsi  sunt  fabri  de  area  nostra,  disturbata  portions 
Catuli,  quae  ex  senatus  consulto  consulum  loca ho¬ 
ne  reficiebatur  et  ad  tectum  paene  pervenerat.  Qumti 
fratris  domus  primo  fracta  comectu  lapidum  ex  aie 
nostra,  deinde  inflammata  iussu  Clodn,  inspectante 
Urbet  coniectis  ign.bus,  magua  querela  et  gem, M 
non  dicam  bonorum,  qui  nescioan  nullisint, sedplane 
hominum  omnium.  Ille  vehemens  mere :  Post  hunC 
furorem  nihil  nisi  caedem  lnimicorum  cogitare ,  vi 
catim  ambire;  servis  aperte  spem  hbertatis  osten- 
dere  Etenim  antea,  quum  mdicium  nolebat,  ha 
bat  ille  quidern  difficilem  manifestamque  caussam, 
sed  tamen  caussam.  Poterat  infitian,  poterat  in  alios 
derivare,  poterat  etiam  aliquid  lure  factum  defender  . 
Post  has  minas,  incendia,  rapinas  desertus  a  suis, 
vix  iam  Decimum  designatorem,  vix  Gelliu“ 
servorum  consiliis  utitur:  videt,  Bl  omnes,  quos  vuU, 
palam  occiderit,  nihilo  suam  caussam  di  c  orc 
quam  adhuc  sit.  in  iudicio  futuram.  3.  Itaque  ante 
diem  tertium  Idas  Novemb.,  quum  Sacra  via  rtecen- 
derem  insecutus  est  me  cum  suis.  Clamoi ,  lapicies, 
fustes,*  gladii,  lmec  inprovisa  omnia.  Discessimus  in 
vestibulum  Tettii  Damioms.  Qui  erant  mecum,  fa 
Se  operas  aditu  prohibuerunt.  Ipse  occidi  potmt. 
Sed  eso  diaeta  curari  incipio :  chirurgiae  taedet.  1 
omnium  vocibus  quum  se  non  ad  indicium,  sed  ad 
supplicium  praesens  trudi  videret,  omnes  Catihnas, 
Acklinos  postea  reddidit.  Nam  Miloms  domum,  earn 
quae  in  Germalo,  pridie  ldus  Novemb.  expugnare  et 
incendere  ita  conatus  est,  ut  palam  bora  v.cum  scutis 
homines,  eductis  gladiis,  alios  cum  accensis  iacibus 
adduxerit.  Ipse  domum  P .  Sullae  pro  castris  sibi  ac 
earn  impugnationem  sumpserat.  Turn  ex  Anniana 
Milonis  domo  Q.  Flaccus  eduxit  viros  acres ;  occidit 
homines  ex  omni  latrocimo  Clodiano  notissimo  . 
ipsumeupivit  ;  sed  ille  se  in  intenora  aedium.  Sulla 
in  smiatu  posiridie  ldus:  domi  Clodius:  egregius 
Marcellinus,  omnes  acres.  Metellus  calumma  dicendi 
tempus  exeniit,  adiuvante  Appio,  etiam  hercule  fami- 
bari  tuo ;  de  cuius  constant  et  virtute  tuae  verissimae 

litterae.  Sextius  furere.  Ille  postea,  si  comitia  sua 

non  fierent,  Urbi  minari.  Proposita  Marcellini  sen- 
tentia,  quam  ille  de  scripto  ita  dixerat,  ut  totara  no- 
stram  caussani  areae,incendiorum,periculimei,  iudi- 
cio  complecteretur,  eaque  omnia  comitiis  anteferret: 
proscripsit  Sestius*,  se  per  omnes  dies  comitiales  de 
caelo  servaturum.  i.  Conciones  turbulentae  Metelli, 
temerariae  Appii,  furiosissimae  Publii.  Haec  tamen 
summa :  nisi  Milo  in  campum  obnuntiasset,  comitia 
futura.  Ante  diem  xn.  Kal.  Decemb.  Milo  media 
nocte  cum  magna  manu  in  campum  venit.  Clodius, 
quum  haberet  fugitivorumdelectascopias,  in  campum 
ire  non  est  ausus.  Milo  permansit  ad  meridiem  mi- 
rifica  hominum  laetitia,  summa  cum  gloria;  contentio 
fratrum  trium  turpis,  fracta  vis,  contemptus  furor. 
Metellus  tamen  postulat,  ut  sibi  postero  die  in  foroob- 
nuntietur :  nihil  esse,  quod  in  campum  nocte  venire- 
tur :  se  hora  prima  in  comitio  fore.  Itaque  ante  diem 
xi.  Kal.  in  comitium  Milo  de  nocte  venit.  Metellus 
cum  prima  luce  furtim  in  campum  itineribus  prope 
deviis  currebat :  assequitur  inter  lucos  hominem  Mi¬ 
lo;  obnuntiat.  Ille  se  recepit,  magno  et  turpi  Q. 
Flacci  convicio.  Ante  diem  x.  Kal.  nundinae.  Concio 
biduo  nulla.  5.  Ante  diem  vm.  Kal.  haec  ego  scribe- 
barn  hora  noctis  nona.  Milo  campum  iam  tenebat. 
Marcellus  candidatus  ita  stertebat,  ut  ego  vicinus  au- 
direm.  Clodii  vestibulum  vacuum  sane  mihi  nun- 
tiabatur.  Pauci  pannosi,  linea  laterna.  Meo  con¬ 
sul0  omnia  illi  fieri  querebantur,  ignari,  quantum  in 
illo  heroe  esset  animi,  quantum  etiam  consilii.  Mi¬ 
randa  virtus  est.  Nova  quaedam  divina  mitto.  Sed 
haec  summa  est.  Comitia  fore  non  arbitror.  Reum 
Publium ,  nisi  ante  occisus  erit,  fore  a  Milone  puto  : 
si  se  inter  viam  obtulerit,  occisum  iri  ab  ipso  Milone 
video.  Non  dubitat  facere;  praesefert;  casum  il¬ 
ium  nostrum  non  extimescit.  Numquam  enim  cuius- 
quam  invidi  et  perfidi  consilio  est  usus  nec,  inerti 
nobili  crediturus.  6.  Nos  animo  dumtaxat  vigemus, 
etiam  magis,  quam  quum  florebamus:  re  familiari 
comminuti  sumus.  Quinti  fratris  tamen  liberalitati, 
pro  facultatibus  nostris,  ne  omnino  exhaustus  esset, 
illo  recusante,  subsidiis  amicorum  respondemus. 
Quid  consilii  de  omni  nostro  statu  capiamus,  te  ab- 
sente  nescimus.  Quare  appropera. 

IV  a.  (Roraao,  Marcellino,  PliiJippo  coss.  698.) 

CICERO  ATTICO  S. 

.reriucundus  mihi  Cincius  fuit  ante  diem  tertium 
Kalend.  Febr.  ante  lucem.  Dixit  enim  mihi  te  esse 
in  Italia  seseque  ad  te  pueros  mittere ;  quos  sine  meis 
litteris  ire  nolui;  non  quo  haberem,  quod  tibi,  prae- 
sertim  iam  prope  praesenti,  scriberem,  sed  ut  hoc 
ipsum  significarem ,  mihi  tuum  adventum  suavissi- 
mum  exspectatissimumque  esse.  Quare  advola  ad 
nos  eo  animo,  ut  nos  ames,  te  amari  scias.  Cetera 
coram  agemus.  Ilaec  properantes  scripsimus.  Quo 
die  venies,  utique  cum  tuis  apud  me  sis. 

IV  b.  (Eotletn  anno  scr.) 

CICERO  ATTICO  S. 

1.  1  erbelle  feceris,  si  ad  nos  veneris.  Offendes 
designationem  Tyrannionis  mirificam  librorum  meo- 
rum:  quorum  reliquiae  multo  meliores  sunt,  quam 
putaram.  Etiam  velim  mihi  mittas  de  tuis  librario- 
hs  duos  aliquos,  quibus  Tyrannio  utatur  glutinatori- 
bus,  ad  cetera  administris :  iisque  imperes,  ut  sumant 
membranulam,  ex  qua  indices  fiant,  quos  vos  Graeci, 
ut  opinor,  (jdlvPovs*  appellatis.  2.  Sed  haec,  si  tibi 


erit  commodum.  Ipse  vero  utique  fac  venias,  si  po- 
tes  in  his  locis  adhaerescere,  et  Piliam  adducere.  Ita 
enim  et  aequum  est,  et  cupit  Tullia.  Mediusfidius 
nae  tu  emisti  locum  praeclarum.  Gladiatores  audio 
pugnare  mirifice.  Si  locare  voiuisses,  duobus  his 
rnuneribus  liberasses.  Sed  haec  posterius.  Tu  fac 
venias;  et  de  librariis,  si  me  amas,  diligenter. 

V.  (In  Anliatl,  Marcellino,  PhiJippo  coss.  698.) 

CICERO  ATTICO  S. 

1 .  Ain  tu,  an  me  existimas  ab  ullo  malle  meale^i 
probarique,  quam  a  te?  Cur  igitur  cuiquam  misi 
prius?  Urgebar  ab  eo,  ad  quern  misi,  et  non  habebam 
exemplar.  Quid?  etiam  (dudum  enim  circumrodo, 
quod  devorandum  est)  subturpicula  mihi  videbatur 
esse  nahvtodia.  Sed  valeant  recta,  vera,  honesta 
consilia.  Non  est  credibile,  quae  sitperfidia  in  istis 
principibus,  ut  volunt  esse,  et  ut  essent,  si  quidquam 
haberent  fidei.  Senseram,  noram,  inductus,  relictus, 
proiectus  ab  iis;  tamen  hoc  erat  in  animo,  ut  cum 
iis  in  republica  consentirem.  Iidem  erant,  qui fue- 
rant.  Vix"aIiquando,  te  auctore,  resipui.  2.  Dices, 
ea  te  monuisse,  suasisse,  quae  facerem;  non  etiam  ut 
scriberem.  Ego  mehercule  mihi  necessitatem  vo- 
lui  imponere  huius  novae  coniunctionis;  ne  qua 
mihi  liceret  labi  ad  illos,  qui  etiam  turn,  quum  mise- 
reri  mei  debent,  non  desinunt  invidere.  Sed  tamen 
modici  fuimus  vno&saei ,  ut  scripsi.  Erimus  ube- 
riores,  si  et  ille  libenter  accipiet,  et  ii  subringentur, 
qui  villam  me  moleste  ferunt  habere,  quae  Catuli  fue- 
rat,  a  Yettio  me  emisse  non  cogitant;  qui  domum  ne- 
gant  oportuisse  me  aedificare,  vendere  aiuntoportuis- 
se.  Sed  quid  ad  hoc?  Si,  quibus  sententiis  dixi, 
quod  et  ipsi  probarent,  laetati  sunt  tamen,  me  contra 
Pompeii  voluntatem  dixisse?  finis.  Sed  quoniam, 
qui  nihil  possunt,  ii  me  noluntamare:  demusoperam, 
ut  ab  iis,  qui  possunt,  diligamur.  3.  Dices:  vellem 
iampridem.  Scio  te  voluisse  et  me  asimm  germanum 
fuisse.  Sed  iam  tempus  est  me  ipsum  a  me  amari, 
quando  ab  illis  nullo  modo  possum.  Domum  meam 
quod  crebro  invisis,  est  mihi  valdegratum.  Viaticum 
Crassipes  praeripit.  Tu  de  via  recta  in  hortos.  Vi- 
detur  commodius  ad  te.  Postridie  scilicet:  quid 
enim  tua?  Sed  viderimus.  Bibliothecam  mihi  tui 
pinxerunt  constructione  et  sillybis*.  Eos  velim 
laudes. 

Vi.  (Marcellino,  !Pliilij>j»o  coss.  698.) 

CICERO  ATTICO  S. 

I.  De  Lentulo  scilicet  sic  fero,  ut  debeo:  virum 
bonum  et  magnum  hominem  et  in  summa  magnitu- 
dine  animi  multa  humanitate  temperatum  perdidi- 
mus;  nosque  malo  solatio,  sed  nonnullo  tamen,  con- 
solamur,  quod  ipsius  vicem  minime  dolemus,  non  ut 
Saufeius  et  vestri;  imrao  hercule  quia  sic  amabat  pa- 
triam,  ut  mihi  aliquo  deorum  beneficio  videatur  ex 
eius  incendio  esse  ereptus.  Nam  quid  foedius  nostra 
vita?  praecipue  mea?  Nam  tu  quidem,  etsi  es  natura 
nolmwi,  tamen  nullam  babes  propriam  servitutem  : 
communi  frueris  nomine.  2.  Ego  vero,  qui,  si  loquor 
de  republica,  quodoportet,  insanus,  si,  quod  opus 
est,  servus  existimor,  si  taceo,  oppressus  et  captus: 
quo  dolore  esse  debeo?  Quo  sum  scilicet,  hoc  etiam 
acriore,  quod  ne  dolere  quidem  possum,  ut  non  ingra- 
tus  videar.  Quid,  si  cessare  libeat  et  in  otii  portum 
confugere?  Nequidquam.  Immo  etiam  in  bellum  et 
in  castra!  Ergo  erimus  onaSoi,  qui  t«^oi  esse  nolui- 


845 


EPISTOLARUM  AD  ATTICUM  LIB.  IV.  E  P.  4  9 


mus?  Sic  faciendum  est.  Tibi  enim  ipsi,  cui  utinam 
semper  paruissem!  sic  video  placere.  Rehquum 
est,  Undoxav  eToe/e?,  ravTctv  xoafiei.  Non  mehercule 
possum;  et  Philoxeno  ignosco,  quireduciincarcerem 
maluit.  Verumtamen  id  ipsum  mecum  in  his  locis 
commentor,  ut  ista  probem ;  idque  tu,  quum  una  en¬ 
nuis,  confirmabis.  A  te  litteras  crebro  ad  me  scnbi 
video:  sed  omnes  uno  tempore  accepi.  Quaeres 
etiam  auxit  dolorem  meum.  Casu  enim  tnnas  ante 
le^eram,  quibus,  meliuscule  Lentulo  esse,  scriptum 
erat.  Ecce  quartae  fulmen.  Sed  ille,  ut  scnpsi,  non 
miser,  nos  vero  ferrei.  3.  Quod  me  admones,  ut  scn- 
bam  ilia  Hortensiana:  in  alia  incidi,  non  immemor 
istius  mandati  tui.  Sed  mehercule  incipiendo  relugi; 
ne  qui  videar  stulte  illius  amici  intemperiem  non  tu- 
lisse  rursus  stulte  iniuriam  illius  faciam  lllustrem, 
si  quid  scripsero;  et  simul,  ne  ^«^nj?mea,  quae 
in  agendo  apparuit,  in  scribendo  sit  oculatior,  et  ali¬ 
quid  satisfactio  levitatis  habere  videatur  Sed  yiden- 
mus  4.  Tu  modo  quam  saepissime  ad  me  aliquid. 
Epistolam,  Lucceio  nunc  quam  misi ,  qua,  i ueas  res 
ut  scribat,  rogo,  fac  ut  ab  eo  sumas :  valde  bella  esF 
eumque,  ut  approperet,  adhortens :  et,  quod  mihi  se 
ita  facturum  rescripsit,  agas  gratias.  Domumnostram, 
quoad  poteris  ,  invisas.  Vestono  aliquid  signifies . 
valde  enim  est  in  me  liberalis. 


VII.  (Ii»  Avpiuati,  Mai'celliiio,  Pliilippo  coss.  698.) 

CICE  RO  ATTIC  0  S. 

\  Nihil  evxaiQOTSQov  epistola  tua ,  quae  me  sol  1- 
cituni  de  Quinto  nostro,  puero  optimo,  valde  levavit. 
Venerat  horis  duabus  ante  Chaerippus;  meramon- 
stra  nuntiarat.  De  Apollonio  quod  scribis ,  qunj  » 
irati!  homini  Graeco,  qui  conturbare  quidem  putat 
sibi  licere,  quod  equitibus  Romanis :  nam  Terentius 
suo  iure.  2.  De  Metello,  ov/  balr)  (pxhfievounv .  oea 
tamen  multis  annis  civis  nemo  erat  mortuus ,  qui 
auidem —  •  Tibi  nummi  meopericulosint.  Quid  enim 
vereris ,  quemcumque  heredem  fecit ;  nisi  Publium 
fecit?  Yerum  fecit  non  improbe;  quamquam  fuit 
iDse  Quare  in  hoc  thecam  nummariam  non  retexe- 
ris  '  In  aliis  eris  cautior.  3.  Mea  mandata  de  domo 
curabis ;  praedia  locabis ;  Milonem  admonebis .  r- 

pinatium  fremitus  est  incredibilis  de  Laterio.  Quid 
quaeris?  Equidem  dolui :  o  Se  ovx  efina^ero  fiv&av. 
Quod  superest  ,  etiam  puerum  Ciceronem  curabis  et 

amabis,  ut  facis. _ 

VIII,  a.  (A»tii.  Morcellino,  Plulippo  coss.  698.) 

CICERO  ATTICO  S. 
i  Multa  me  in  epistola  tua  delectarunt,  sed  nini 
magis,  quam  patina  tyrotarichi.  Nam  de  rauduscu  o 

quod  scribis,  ,  ,  „ 

uiiTTW  air  Bimjg,  nQtv  xelevxi](savi  tOgS- 
AedXati  tfbi  in  agris  nihil  reperio.  In  opp.do  esl 
nuiddara,  de  quo  est  dubium,  sitne  venale,  ac  proxi 
mum  quidem  nostris  aedibus.  Hoc  se.to,  Anttum 
Buthrotum  esse  Romae,  ut  Corcyrae  illud  tuum.  Ni¬ 
hil  quietius,  nihil  alsius,  nihil  amoemus.  W 
oixog.  2.  Postea  vero  quam  Tyrannic ,  mihilibros 
disposal!  mens  addita  videtur  meis  aedibus :  qua 
quidem  in  re  mirifica  opera  Dionysu  et  Menophili 
tui  fuit.  Nihil  venustius,  quam  ilia  tuapegmata, 
postquam  mi  sillybis  Mibros  iUustrarun  .  Valde  scr  - 
bas  ad  me  velim  de  gladiatonbus;  sed  ita,  bene 
rem  gerunt:  non  quaero,  male  si  se  gessere. 


VIII,  b.  (In  Antlati  circa  auctummnn  anm  699.  quo  coss.  ft.cre 
Pcropcius  II.  et  Crassus  II.) 

CICERO  ATTICO  S. 

\  Apenas  vix  discesserat,  quum  epistola.  Quid 

ais?  putasne  fore,  ut  legem  non  ferat? 

clarius :  vix  enim  mihi  exaudisse  videor  Verum 
statim  fac  ut  sciam,  si  modo  tibi  est  commoduni.  Lu- 
dis  quidem  quoniam  dies  est  additus,  eo  eUammeliu 
hiceumdiem  cumDionysioconteremus?  2.  De  ireDo- 
nio  prorsus  tibi  assentior.  De  Domitio. 

2vxm,  fid  TijP  JrjfirjTQa,  awov  ovSe  tv 

oxnco?  ouoiov  reyovev,  , 

quam  est  ista  ne^Vrcurts  nostrae :  vel  quod  abnsdem, 
vel  quod  praeter  opimonem,  \e\  quod  vin  boi m  n 
quam.  Unum  dissimile,  quod  huic  mento.  Nam 
de  ipso  casu  nescio,  an  illud  melius.  Ql"d  ®nim>).c 
miserius,  quam  eum,  qui  tot  annos,  quot  habet,  desi- 
gnatus  consul  fuerit,  fieri  consulem  non  posse .  prae^ 
sertim  quum  aut  solus  autcerte  non  plus,  quam  cum 
altero  petat.  Si  vero  id  est,  quod  nescio  an  sit,  ut 

non  minus  longas  iam  in  codicillorum  fastis  futurorum 
consulum  paginulas  liabeat,  quam  factorum;  quid 
illo  miserius,  nisi  respublica?  in  qua  nesperatui  qui¬ 
dem  melius  quidquam.  3.  De  Natta  ex  tins  primum 
scivi  litteris  ;  oderam  honnnem.  De  poemate  quod 
quaeris,  quid,  si  cupiat  effugere?  quid?  sinM.  De 
Fabio  Lusco  quod  eram  exosus;  homo  peramans 
semper  nostri  fuit,  nec  mi  umquam  odio.  SaUs  enim 

acutus  et  permodestus  ac  bonae  frug!  Eum  quia 
non  videbam,  abesse  putabam.  Audivi  ex  Gav  o  hoc 
Firmano,  Romae  esse  honnnem  et  fuisse  ssidim  • 

Percussit  animum.  Dices,  tantulane  caussa . 

ta  ad  me  detulerat  non  dubia  deFirmams  fratllhus- 
Quid  sit,  quod  se  a  me  remont,  si  modo  removit, 
ignoro  4.  De  eo,  quod  me  mones,  ut  et  noknxio?  me 
Derain ,  et  t»>  sctco  rqa^v  teneam ,  ita  faciam.  Sed 
Spus  eit  maiore  prudcntia;  quam  a  te,  utsoleo  pe- 
tam  Tu  velim  e  Fabio,  si  quern  babes  aditum ,  odo 

rere.  et  istum  convivam  tuumde^stes  etad  me  de 

his  rebus ,  et  de  omnibus  quotidie  scnbas.  Ubi  inhU 
erit,  quodscribas;  id  ipsum  scnbito.  Curaut  valeas. 


IX.  (Neapoli,  Porapcio  II.  Crasso  II.coss.  699.) 

CICERO  ATTICO  S. 

1.  Sane  velim  scire,  num  censum  impediant  tri- 
buni  diebus  vitiandis ;  (est  enim  hie  rumor q)  totaque 
de  censura,  quid  agant,  quid  Jos  h* c  cuna 

Pompeio  fuimus.  Multa  mecum  de  republica ,  sane 
sibi  displicens,  ut  loquebatur,  (sic  est  enim  in  hocho- 
mine  dicendum,)  Syriam  spernens,  Hispamam  1a- 
2ns :  hie  quoque,  It  loquebatur  ;  et  opmor,  usque- 
quaque  de  hoc  quum  dicemus ,  sit  hoc  quasi  xrn  to  Se 
%0)JvUSov.  Tibi  etiam  gratias  agebat,  quod  signa 
componenda  suscepisses:  in  nos  vero  suavis^im 
hercule  effusus.  Vemt  etiam  ad  me  in  Cumanum 
se.  Nihil  minus  velle  mihi  visus  est,  quamMessallam 
consulatum  petere:  de  quo  ipso  si  quid  scis,  velim 
scire  2  Quod  Lucceio  scribis  te  nostram  gloriam 
commendaturum,  et  aedificium  nostrum  quod  crebro 
invisis;  gratum.  Quintus  frater  ad  me  scnpsit  ,  se, 
quoniam  Ciceronem  suavissimum  securn  haberet,  ad 
?e  Nonis  Mai.  venturum.  Ego  me  de  Cumano  movi 
ante  diem  v.  Kal.  Maias.  Eo  die  Neapoli  apud  L. 
Paetum;  ante  diem  iv.  Kal.  Maias,  lens  inPompeia- 
num,  bene  mane  haec  scripsi.- 

X.  (Ill  Ciimano,  Pompeio  II.  Crasso  II.  coss.  699.) 

CICERO  ATTICO  S. 

I.  Puteolis  magnus  est  rumor,  Ptolemaeum  esse 
in  regno.  Si  quid  habes  certius  ,  velim  scire.  Ego 
liic  pascor  bibliotheca  Fausti:  forlasse  tu  putabas, 
his  rebus  Puteolanis  et  Lucrinensibus.  Ne  ista  qui- 
dem  desunt.  Sed  mehercule  a  ceteris  oblectationi- 
bus  ut  deseror  et  voluptatibus  propter  rempublicam, 
sic  litteris  sustentor  et  recreor,  maloque  in  ilia  tua 
sedecula ,  quam  habes  sub  imagine  Aristotelis,  sede- 
re,  quam  in  istorum  sella  curuli,  tecumque  apud  te 
ambulare ,  quam  cum  eo ,  quocum  video  esse  ambu- 
landum.  Sed  de  ilia  ambulatione  fors  viderit,  aut 
si  qui  est,  qui  curet,  deus.  2.  Nostrum  ambulatio- 
nem,  et  Luconicum,  eaque,  quae  Cyrea  sint,  velim, 
quum  poteris ,  invisas,  et  urgeas  Philotimum,  ut  pro- 
peret;  ut  possim  tibi  aliquid  in  eo  genere  responde- 
re.  Pompeius  in  Cumanum  Parilibus  venit:  misit 
ad  me  statim,  qui  salutem  nuntiaret.  Ad  eum  po- 
stridie  mane  vadebam,  quum  haec  scripsi. 

XI.  (Iii  Ouuiano,  Pompeio  II.  Crasso  II.  coss.  G99.) 

CICERO  ATTICO  S. 

1.  Delectarunt  me  epistolae  tuae:  quas  accepi 
uno  tempore  duas  ante  diem  v.  Kal.  Perge  reliqua: 
gestio  scire  ista  omnia.  Etiam  illud  cuiusmodi  sit, 
velim  perspicias :  potes  a  Demetrio.  Dixit  mihi  Pom¬ 
peius,  Crassum  a  se  in  Albano  exspectari  ante  diem 
iv.  Kal.  Is  quum  venisset,  Romam  esse  statim  ven-  I 
turos,  ut  rationes  cum  publicanis  putarent.  Quae-  I 
sivi,  gladiatoribusne?  Respondit,  antequam  induce- 
rentur .  Id  cuiusmodi  sit,  aut  nunc,  si  scias,  autquum 
is  Romam  venerit,  ad  me  mittas  velim.  2.  Nos  hie  vo- 
i  amus  litteras  cum  homine  mirifico,  (ita  mehercule 
sentio)  Dionysio,  qui  te  omnesque  vos  salutat.  Ov- 
8kv  ylvxviegov,  ■>}  nuri  eldsvai.  Quare,  ut  homini  cu- 
rioso ,  ita  perscribe  ad  me,  quid  primus  dies,  quid  se- 
cundus;  quid  censores,  quid  Appius,  quid  ilia  populi 
Appuleia.  Denique,  etiam  quid  a  te  fiat,  ad  me  ve¬ 
lim  scribas.  Non  enim  (ut  vere  loquamur)  tarn  re¬ 
bus  novis ,  quam  tuis  litteris,  delector.  Ego  mecum 
praeter  Dionysium  eduxi  neminem :  nec  metuo  ta- 
men,  ne  mihi  sermo  desit :  abs  te  opere  delector.  Tu 
Lucceio  nostrum  librum  dabis.  DemetriiMa«netis  tibi 
mitto;  statim  ut  sit,  qui  a  te  mihi  epistolam  referat. 

Xlf.  (Pompeio  II.  Crasso  II.  coss.  699.) 

CICERO  ATTICO  S. 

.  gnatius  Romae  est.  Sed  ego  cum  eo  de  re  Hali- 
meti  vehementer  Antii  egi.  Graviter  se  acturum  cum 
Aquillio  confirmavit.  Yidebis  ergohominem,  si  vo¬ 
les.  Macroni  vix  videor  praesto  esse.  Idibus  enim 
auctionem  Larini  video,  et  biduum  praeterea.  Id 
tu,  quoniam  Macronem  tanti  facis,  ignoscas  mihi 
velim.  Sed,  si  me  diligis,  postridie  Kalend.  caena 
apud  me  cum  Pilia.  Prorsus  id  facies.  Kalend.  co- 
gito  in  hortis  Crassipedis,  quasi  in  diversorio ,  coe- 
nare.  Facio  fraudem  senatus  consulto.  Inde  domum 
coenatus ,  ut  sim  mane  praesto  Miloni.  Ibi  te  i«itur 
videbo  et  promovebo.  Domus  te  nostra  tota  salutat. 

Xlll.  (In  Tusculnno,  Pompeio  II.  Crasso  II.  coss.  699.) 

CICERO  ATTICO  S. 

1 .  JNos  in  Tusculanum  venissea.  d.  xvu.  Kal.  De- 
<  emb.,  video  te  scire.  Ibi  Dionysius  nobis  praesto 
uit.  Romae  a.  d.xm.  Kalend.  volumus  esse:  quid 
dico,  volumus?  immoverocogimur.  Milonisnuptiae; 


comitiorum  nonnulla  opinio  est.  Ego,  ut  sit  rata. 
Abfuisse  me  in  altercationibus,  quas  in  senatu  factas 
audio,  fero  non  moleste.  Nam  aut  defendissem,  quod 
non  placeret,  aut  defuissem ,  cui  non  oporteret.  Sed 
mehercule  velim,  res  istas,  et  praesentem  statum 
reipublicae ,  et  quo  animo  consules  ferant  hunc  axvX- 
fiov,  rescribas  ad  me,  quantum  potest.  Yalde  sum 
o^vneivog:  et,  siquaeris,  omnia  mihi  sunt  suspecta. 
2.  Crassum  quidem  nostrum  minore  dignitate  aiunt 
profectum  paludatum,  quam  olim  aequalem  eius  L. 
Paullum,  iterum  consulem.  0  hominem  nequam! 
De  libris  oratoriis  factum  est  a  me  diligenter.  Diu 
multumque  in  manibus  fuerunt;  describas  licet. 
Illud  etiam  te  rogo,  TtjvnagovcravxardcrTacnvTvncodag: 
ne  istuc  hospes  veniam. 

XIV.  (In  Cumano,  Doinilio,  App.  Pnlchro  coss.  700.) 

CICERO  ATTICO  S. 

1 .  V  estorius  noster  me  per  litteras  fecit certiorem. 
te  Roma  a.  d.  vi.  Id.  Mai.  putare  profectum  esse  tar¬ 
sus.  quam  dixerat,  quod  minus  valuisses.  Si  iam 
melius  vales,  vehementer  gaudeo.  Velim,  domum 
ad  te  scribas,  ut  mihi  tui  libri  pateant,  non  secus,  ac 
si  ipse  adesses,  quum  ceteri,  tumVarronis.  Est  enim 
mihi  utendum  quibusdam  rebus  ex  his  libris  ad  eos, 
quos  in  manibus  habeo:  quos,  utspero,  tibi  valde 
probabo.  2.  Tu  velim,  si  quid  forte novi  habes,  maxi- 
me  a  Quinto  fratre.  deinde  a  C.  Caesare,  et  si  quid 
forte  de  comitiis,  de  republica,  (soles  enim  tu  haec 
festive  odorari,)  scribas  ad  me;  si  nil  babebis,  tamen 
scribas  aliquid.  Numquam  enim  mihi  tua  epistola 
aut  intempestiva  aut  Ioquax  visa  est.  Maxime  au- 
tem  rogo,  rebus  tuis  totoque  itinere  ex  sententia 
confecto,  nos  quamprimum  revisas.  Dionysium  iu- 
be  salvere.  Cura,  ut  valeas. 

(Romae,  Domilio,  App.  Pnlchro  coss.  700.) 

CICERO  ATTICO  S. 

\ .  De  Eutychide  gratum ;  qui  veterepraenomine, 
novo  nomine  T.  erit  Caecilius,  ut  est  ex  me  et  exte 
iunctus  Dionysius,  M.  Pomponius.  Valde  mehercu¬ 
le  mihi  gratum ,  si  Eutychides  tuam  erga  me  benevo- 
lentiam  cognoscet,  et  suam  illam  in  meo  dolore  avfi- 
nu&eiav  neque  turn  mihi  obscuram,  neque  post  in- 
gratam  fuisse.  2.  Iter  Asiaticum  tuum  puto  tibi  sus- 
cipiendum  fuisse.  Numquam  enim  tu  sine  iustissi- 
ma  caussa  tarn  longe  a  tot  tuis  et  hominibus  et  rebus 
carissimis  et  suavissimis  abesse  voluisses.  Sed  hu- 
manitatem  tuam  amoremque  in  tuos  reditus  celeri- 
tas  declarabit.  Sed  vereor,  ne  lepore  te  suo  deti- 
neat  diutius  rhetor  Clodius  et  homo  pereruditus,  ut 
aiunt,  et  nunc  quidem  deditus  Graecis  litteris  Pitua- 
nius.  Sed,  si  vis  homo  esse,  recipe  te  ad  nos,  ad  quod 
tempus  confirmasti.  Cum  illis  tamen,  quum  salvi  ve- 
nerint,  Itomae  vivere  licebit.  3.  Avere  te  scribis,  ac- 
cipere  aliquid  a^  me  litterarum ;  dedi ,  ac  multis  qui¬ 
dem  de  rebus,  ?i/j,egokeyd6v  perscripta  omnia:  sed,  lit 
coniicio,  quoniam  mihi  non  videris  in  Epiro  diu  fuis¬ 
se  ,  redditas  tibi  non  arbitror.  Genus  autem  mea- 
rum,  ad  te  quidem,  litterarum  eiusmodi  fere  est,  ut 
non  libeat  cuiquam  dare,  nisi  de  quo  exploratum  sit, 
tibi  eum  redditurum.  4.  Nunc  Romanas  res  accipe. 

A.  d.  hi.  Non.  Quint.  Sufenas  et  Cato  absoluti;  Pro- 
cilius  condemnatus.  Ex  quo  intellectual  est,  T gtaa- 
getonayluxg  ambitum,  comitia,  interregnum,  maiesta- 
tem,  totam  denique  rempublicam  flocci  non  facere. 
Debemus  patrem  familias  domi  suae  occidere  nolle  ■ 
neque  tamen  id  ipsum  abunde.  Nam  absolverunt 

xxn,  condemnaruut  xxvm.  Publius  sane  diserto 
epilogo  criminans,  mentes  iudicum  moverat.  llor- 
talus  in  ea  caussa  fuit,  cuiusmodi  solet.  Nos  ver- 
bum  nullum.  Yerita  est  enim  pusilla,  quae  nunc  la- 
borat,  ne  animi  in  Publio  offenderer.  5.  His  rebus 
ac-tis,  Reatini  me  ad  sua  Tx/xntj  duxerunt ,  ut  agerem 
caussam  contra  Interanmates  apud  consulem  et  de¬ 
cern  legates;  quod  lacus  Velinus,  aM'.  Curio  emis- 
sus ,  interciso  monte  ,  in  Nar[em]  defluit :  ex  quo  est 
ilia  siccata,  et  humida  tamen  modice  Rosea.  Vixi 
cum  Axio.  Quin  etiam  me  ad  Septem  aquas  duxit. 

6.  Redii  Romam  Fonteii  caussa  a.  d.  vn.  Idus  Quint; 
Veni  in  spectaculum ;  primum  magno  et  aequabih 
plausu :  (sed  hoc  ne  curaris :  egoineptus,  quisenpse- 
rim:)  deinde,  Antiphonti  operam.  Is  erat  ante  ma- 
numissus,  quam  productus.  Ne  diutius  pendeas,  pal- 
mam  tulit.  Sed  nihil  tarn  pusillum ,  nihil  tarn  sine 
voce,  nihil  tarn  verum.  Haec  tu  tecum  habeto.  In 
Andromacha  tamen  maior  fuit,  quam  Astyanax;  in 
ceteris  parem  habuit  neminem.  Quaeris  nunc  de 
Arbuscula :  valde  placuit.  Ludi  magmfici  et  grati. 
Yenatio  in  aliud  tempus  dilata.  7.  Sequere  nunc  me 
in  campum.  Ardet  ambitus ;  ai^a  di  roi  sqsco  :  toe 
nus  ex  triente  Idib.  Quint,  factum  erat  bessibus. 
Dices,  istuc  quidem  non  moleste  fero.  0  virum.  o 
civem!  Memmium  Caesaris  omnes  opes  conhrmant. 
Cum  eo  Domitium  consules  iunxerunt;  qua  pactio- 
ne  epistolae  cOmmittere  non  audeo.  Pompeius  he 
mit  queritur,  Scauro  studet:  sed  utrum  fronte,  an 
mente, dubitatur :  gorf  in  nullo  est:  pecuma omnium 
dignitatem  exaequat.  Messalla  languet:  non  quo 
aut  animus  desit,  aut  amici:  sed  coitio  consulum  et 
Pompeius  obsunt.  Ea  comitia,  puto  fore,  ut  ducan 
tur.  Tribunicii  candidati  iurarunt  se  arbitno  Catoms 
petituros.  Apud  eum  Il-S  quingena  deposuerun  , 
ut  qui  a  Catone  damnatus  esset,  id  perderet,  et  com- 
petitoribus  tribueretur.  8.  Haec  ego  pridie  senbe- 
bam  quam  comitia  fore  putabantur.  Sed  ad  te  . 
Kal.  Sext.  si  facta  erunt,  et  tabellarius  non  erit  pro- 
fectus,  tota  comitia  perscribam :  quae  si,  ut  putantur, 
gratuita  fuerint;  plus  unus  Cato  potuent  quam 
omnes  quidem  indices.  9.  Messius  defendebatur  a 
nobis,  e  legatione  revocatus :  nam  eum  Caesari  lega 
rat  Appius.  Servilius  edixit,  ut  adesset.  Tribus  ha- 
bet  Pomptinam,  Velinam,  Maeciam.  Pugnatur  acn 
ter  •  agitur  tamen  satis.  Deinde  me  expedio  ad  Dm 
sum,  inde  ad  Scaurum.  Parantur  oratiombus  indi¬ 
ces  «loriosi.  Fortasse  accedent  etiam  consules  de 
si^nati :  in  quibus  si  Scaurus  non  fuerit,  in  hoc  mdi- 
cio  valde  laborabit.  10.  Ex  Quinti  fratris  littens  su- 
snicor  iam  eum  esse  in  Britannia.  Suspenso  ammo 
exspecto,  quid  agat.  Illud  quidem  sumus  adepti, 
quod  multis  et  magnisindiciispossumusiudicare,  nos 
Caesari  et  carissimos  et  iucundissimos  esse.  Diony- 
sium  velim  salvere  iubeas,  et  eum  roges  et  hortere, 
ut  quamprimum  veniat,  ut  possit  Ciceronem  meum 
atque  etiam  me  ipsum  erudire. 

XVI  a.  (Romae,  Doinilio,  App.  Pulcliio  coss.  700.) 

CICERO  ATTICO  S. 

1  Occupationum  mearum  vel  hoc  signum  erit, 
quod  epistola  librarii  manu  est.  De  epistolarum  tre- 
quentia  te  nihil  accuso:  (sed  pleraeque  tantummodo 
rnihi  nuntiabant,  ubi  esses:)  quod  erant  abs  te  ve 
etiam  significabant  recte  esse.  Quo  in  genere  maxime 
delectarunt  duae,  fere  eodem  tempore  abs  te  Buthro- 
to  datae.  Scire  enim  volebam,  te  commode  navi- 


gasse.  Sed  haec  epistolarum  frequentia  non  tarn 
ubertate  sua,  quam  celeritate  delectavit.  Ilia  tuit 
gravis  et  plena  rerum,  quam  mihi  M.  Paccius,  hospes 
tuus,  reddidit.  Ad  earn  rescribam  igitur,  et  hoc  qui¬ 
dem  primum :  Paccio  re  et  verbis  ostendi,  quid  tua 
commendatio  ponderis  haberet.  Itaque  in  intimis 
est  meis,  quum  antea  notus  non  fuisset.  Nunc  per- 
aam  ad  cetera.  2.  Varro,  de  quo  ad  me  scribis,  in- 
cludetur  in  aliquem  locum,  si  modo  erit  locus.  Sed 
nosti  "enus  dialogorum  meorum:  ut  in  oratoriis, 
quos  tu  in  caelum  fers,  non  mentio  potuit  fieri  cuius- 
quam  ab  iis ,  qui  disputant,  nisi  eius,  qui  libs  notus 
aut  auditus  esset.  Hanc  ego  cle  republtca,  quam  m- 
stitui,  disputationem  in  Africani  personam,  et  Phili, 
et  Laelii  et  Manilii  contuli.  Adiunxi  adolescentes, 

0  Tuberonem,  P.  Rutilium,  duo  Laelii generos,  Scae- 
volam  et  Fannium.  Itaque  cogitabam,  quomam  in 
singulis  libris  utor  prooemiis,  ut  ’Atjunoxilrfi  in  ns, 
quos  iSmeoixovg  vocat,  aliquid  efficere,  ut  non  sine 
caussa  istum  appellarem:  id  quod  intelligo  tibi  pla- 
cere.  Utinam  modo  conata  efficere  possim.  Rem 
enim,  quod  te  non  fugit,  magnam  complexus  sum  et 
o-ravem,  et  plurimi  otii,  quo  ego  maxime  egeo. 

3  Quod  in  iis  libris,  quos  laudas,  personam  desideras 
Scaevolae,  non  earn  temere  dimovi;  sed  feci  idem, 
quod  in  nohxeia  deus  ille  noster  Plato.  Quum  in  Pi 
raeeum  Socrates  venissetad  Cephalum,  locupletem  et 
festivum  senem,  quoad  primus  ille  sermo  haberetur, 
adest  in  disputando  senex  ;  deinde  quum  ipse  quoque 
commodissime  locutus  esset,  ad  rem  divinam  dicit  so 
velle  discedere  neque  postea  revertitur.  Credo  Pla 
tonem  vix  putasse  satis  consonum  fore,  si  hominem 
id  aetatis  in  tarn  longo  sermone  diutius  retinuisset. 
Multo  ego  satius  hoc  mihi  cavendum  putavi  in  Scae- 
vola-  qui  et  aetate  et  valetudine  erat  ea,  qua  esse 
meministi ,  et  iis  honoribus,  ut  xix  satis  decorum  vi- 
deretur,  eum  plures  dies  esse  in  Crassi  Tusculano. 
Et  erat  primi  libri  sermo  non  alienus  a  Scaevolae 
studiis.  Reliqui  libri  t e/voloyiav  habent ,  ut  scis. 
Huic  ioculatorem  senem  ilium,  ut  noras,  interesse 

sanenolui.  .  „ 

4.  De  re  Piliae,  quod  scribis,  erit  mini  curae.  Lte 

nim  est  luculenta  res ,  Aureliani ,  ut  scribis ,  indicns . 
etin  eo  me  etiam  Tulliae  meae  venditabo.  Vestorio 
non  desum ,  Gratum  enim  tibi  id  esse  intelligo :  et 
ut  ille  intelligat,  euro.  Sed  scis,  qui?  Quum  habeat 
duo  faciles,  nihil  difficilius.  5.  Nunc  ad  ea,  quae 
quaeris  de  C.  Catone.  Lege  luma  et  Licima  scis  ab- 
solutum:  Fufia  ego  tibi  nuntio  absolutum  in  ;  neque 
patronis  suis  tam  libentibus,  quam  accusatoribus  Is 
tamen  et  mecum  et  cum  Milone  in  gratiam  rednt. 
Drusus  reus  est  factus  a  Lucretio,  iudicibus  rencien- 
dis  a  d.  v.  Non.  Quint.  De  Procilio  rumores  non  bo- 
ni-  sed  iudicia  nosti.  Hirrus  cum  Domitio  in  gratia 
est.  Senatus  consultum ,  quod  hie  consules  de  pro- 
vinciis  fecerunt,  quicumque  postiiac  * 


XVII).  Fragmentum  cleperilitae ,  utvitletur,  epistolae^ ante 
epistulain  huius  libri  XV.  ilatae: 

6.  ***  non  mihi,  ut  qui  iam  intelligebamus,  enun- 
tiationem  illamMemrnii  valde  Caesari  dispheere.  Mes¬ 
salla  noster  et  eius  competitor  Domitius  liberahs  in 
pop  valde  fuit.  Nihil  gratius.  Certi  erant  consults. 
At  senatus  decrevit,  ut  taciturn  iudicium  ante  comitia 
fieret  Ab  iis  consiliis,  quae  erarit  omnibus  sortita  in 
sinmilos  candidatos,  magnus  timor  candidatorum. 
Setfquidam  iudices.in  hisOpimius  veiento  ,  Antius, 

tribunos  plebis  appellarunt,  ne  iniussu  populi  iudica- 
rent.  Res  cedit.  Comitia  dilata  ex  senatus  consul- 
to,  dum  lex  de  tacito  iudicio  ferretur.  Yenit  legi  dies ; 
Terentius  intercessit.  Consules,  qui  illud  levi  bra- 
chio  egissent,  rem  ad  senatum  detulerunt.  Hie  Ab- 
dera,  non  tacente  me.  Dices,  tamen  tu  non  quiescis? 
Ignosce,  vix  possum.  Yerumtamen  quid  tam  ridicu- 
lum?  Senatus  decreverat,  ne  prius  comitia  haberen- 

tur ,  quam  lex  lata  esset:  si  qui  intercessisset,  res  in- 
tegra  referretur.  Coepta  ferri  leviter;  intercessum 
non  invitis;  res  ad  senatum:  de  ea  re  ita  censuerunt, 
comitia  primo  quoque  tempore  haberi,  esse  erepubli- 
ca.  7.  Scaurus,  qui  erat  paucis  diebus  illis  absolu- 

tus,  quum  ego  partem  eius  ornatissime  defendissem, 
obnuntiationibus  per  Scaevolam  interpositis ,  singu¬ 
lis  diebus  usque  ad  pridie  Kal.  Octob.,  quo  ego  haec 
die  scripsi,  sublatis,  populo  tributim  domi  suae  satis- 
fecerat.  Sed  tamen,  etsi  uberior  liberalitas  huius, 
gratior  esse  videbatur  eorum ,  qui  occuparant.  Cu- 
perem  vultum  videre  tuum,  quum  haec  legeres.  Nam 
profecto  spem  [non*]  habes  nullarn,  haec  negotia  mul- 
tarum  nundinarum  fore.  Sed  senatus  hodie  fuerat 
futurus,  id  est  Kal.  Octobribus.  Iam  enim  luciscit. 
lbi  loquetur  praeter  Antium  et  Favonium  libere  ne¬ 
mo.  Nam  Cato  aegrotat.  De  me  nihil  timueris:  sed 
tamen  promitto  nihil.  8.  Quid,  quaeris,  aliud?  Iu- 
dicia,  credo.  Drusus,  Scaurus  non  fecisse  videntur. 
Tres  candidati  fore  rei  putabantur,  Domitius  a  Mem- 
mio,  Messalla  a  Q.  PompeioRufo,  Scaurus  a  Triario 
autaL.  Caesare.  Quid  poteris,  inquies,  pro  iis  di- 
cere?  Ne  vivam,  si  scio.  In  illis  quidem  tribus  libris, 
quos  tu  dilaudas,  nihil  reperio. 

XVI  c.  Fragmentum  deperrtitae,  ut  videtur,  epistolae  post  a. 
d.  VI.  Kal.  Oct.  eiusd.  anni  scriptae: 

9.  Nunc,  ut  opinionem  habeas  rerum ,  ferendum 
est.  Quaeris ,  ego  me  ut  gesserim?  Constanter  et  li¬ 
bere.  Quid  ille,  inquies,  ut  ferebat?  Humaniter,  meae- 
que  dignitatis,  quoad  mihi  satisfactum  esset,  haben- 
dam  sibi  rationem  putabat.  Quo  modo  ergo  absolu- 
tus?  Omnino  yoQYE~ut  yvfiva :  accusatorum  incredibi- 
lis  infantia,  id  est  L.  Lentuli,  L.  F.,  quern  fremunt 
omnes  praevaricatum;  deinde  Pompeii  mira  conten- 
tio:  iudicum  sordes.  Attamen  xxxii  condemnarunt, 
xxxvm  absolverunt.  Iudicia  reliqua  impendent:  non- 
dum  est  plane  expeditus.  10.  Dices,  tu  ergo  haec 
quo  modo  fers?  Belle  mehercule,  et  in  eo  me  valde 
amo.  Amisimus,  mi  Pomponi,  omnem  non  modo 
succum  ac  sanguinem ,  sed  etiam  colorem  et  speciem 
pristinam  civitatis.  Nulla  est  respublica ,  quae  dele- 
ctet,  in  qua  acquiescam.  Idne  igitur,  inquies,  facile 
fers?  Id  ipsum.  Recordor  enim,  quam  bella  paul- 
lisper,  nobis  gubernantibus,  civitas  fuerit;  quae  mihi 
gratia  relata  sit.  Nullus  dolor  me  angit,  unum  omnia 
posse;  dirumpuntur  ii,  qui  me  aliquid  posse  dolue- 
runt;  multa  mihi  dant  solatia;  nec  tamen  ego  de  meo 
statu  demigro;  quaeque  vita  maxime  est  ad  naturam, 
ad  earn  me  refero  et  litteras  et  studia  nostra ;  dicendi 
laborem  delectatione  oratoria  consolor.  Domus  me  et 
rura  nostra  delectant.  Non  recordor,  unde  ceciderim, 
sed  unde  surrexerim.  Fratrem  mecum  et  te  si  habe- 
bo,  per  me  ista  pedibus  trahantur.  Vobis  i^(fdoao- 
qpf/o-cu  possum.  Locus  ille  animi  nostri,  stomachus 
ubi  habitabat  olim,  concalluit.  Privata  modo  et  do- 
mestica  nos  delectant.  Miram  securitatem  videbis; 
cuius  plurimae  mehercule  partes  sunt  in  tuo  reditu. 
Nemo  enim  in  terris  est  mihi  tamconsentientibussen- 


sibus.  1 1 .  Sed  accipe  alia.  Res  fluit  ad  interregnum, 
et  est  nonnullus  odor  dictaturae;  sermo  quidem  mul- 
tus ;  qui  etiam  Gabinium  apud  timidos  iudices  adiu- 
vit.  Candidati  consulares  omnes  rei  ambitus.  Acce- 
dit  etiam  Gabinius,  quern  P.  Sulla,  non  dubitans  quin 
foris  esset,  postularat,  contradicente  et  nihil  obtinente 
Torquato.  Sed  omnes  absolventur,  nec  posthac  quis- 
quam  damnabitur,  nisi  qui  hominem  occiderit.  Hoc 
tamen  agitur  severius.  Itaque  iudicia  calent.  M.  Ful- 
vius  Nobilior  condemnatus  est.  Multi  alii  urbani  ne 
respondent  quidem.  12.  Quid  aliud  novi?  Et  ta¬ 
men.  Absoluto  Gabinio,  stomachantes  alii  iudices, 
hora  post,  Antiochuin  Gabinium,  nescio  quem  e  Sopo- 
lidis  pictoribus,  libertum  accensum  Gabinii,  lege  Pa- 
pia  condemnarunt.  Itaque  dixit  statim  reus  P.  lege 
maiestatis.  oil  a  oi<T  ix^ia  Ilacfjiifl  Pomptinius 
vult  a.  d.  iv.  Non.  Novemb.  triumphare.  Huic  obviam 
Cato  et  Servilius,  praetores,  aperte,  et  Q.  Mucius  tri- 
bunus.  Negant  enim  latum  de  imperio :  et  est  latum 
hercule  insulse.  Sed  erit  cum  Pomptinio  Appius  con¬ 
sul.  Cato  tamen  affirmat,  se  vivo  ilium  non  trium- 
phaturum.  Id  ego  puto,  ut  multa  eiusdem,  ad  nihil 
recasurum.  Appius  sine  lege,  suo  sumptu,  in  Cili— 
ciam  cogitat. 

13.  Paccianae  epistolae  respondi:  cognosce  cetera. 
Ex  fratris  litteris  incredibilia  quaedam  de  Caesaris  in 
me  amore  cognovi:  eaque  sunt  ipsius  Caesaris  uberri- 
mis  litteris  conlirmata.  Britannici  belli  exitus  exspe- 
ctatur.  Constat  enim,  aditus  insulae  esse  munitos 
mirificis  molibus.  Etiam  illud  iam  cognitum  est,  ne- 
que  argenti  scripulum  esse  ullum  in  ilia  insula,  neque 
ullam  spem  praedae,  nisi  ex  mancipiis:  ex  quibus 
nullos  puto  te  litteris  aut  musicis  eruditos  exspectare. 

14.  Paullus  in  medio  foro  basilicam  iam  paene  texuit 
iisdem  antiquis  columnis:  illam  autem,quam  locavit, 
facit  magnificentissimam.  Quid  quaeris?  nihil  gra- 
tius  illo  monumento ,  nihil  gloriosius.  Itaque  Caesa¬ 
ris  amici  (me  dico  et  Oppium,  dirumparis  licet:)  in 
monumentum  illud,  quod  tu  tollere  laudibus  solebas, 
ut  forum  laxaremus  et  usque  ad  atrium  Libertatis  ex- 
plicaremus,  contempsimus  sexcenties  H-S.  Cum  pri- 
vatis  non  poterat  transigi  minore  pecunia.  Efficie- 
mus  rem  gloriosissimam.  Nam  in  Campo  Martio  Se¬ 
pta  tributis  comitiis  marmorea  sumus  et  tecta  facturi, 
eaque  cingemus  excelsa  porticu,  ut  mille  passuum 
conficiatur.  Simul  adiungetur  huic  operi  villa  etiam 
publica.  Dices,  quid  mihi  hoc  monumentum  prode- 
rit?  Quid?  celabo  te  res  Romanas?  Non  enim  te  puto 
de  lustro,  quod  iam  desperatum  est,  aut  de  iudiciis, 
quae  lege  Coctia  fiant,  quaerere. 

XVI  (1.  Fragmentum  deperditae,  utridetur,  epistolae  ante 
epistolam  li.  1.  XV.  missae. 

IS.  Nunc  te  obiurgari  patere,  si  iure.  Scribis 
enim  in  epistola,  quam  C.  Decimius  mihi  reddidit, 
Buthroto  datam,  in  Asiam  tibi  eundum  esse,  te  arbi- 
trari.  Mihi  mehercule  nihil  videbatur  esse,  in  quo 
tantulum  interesset,  utrum  per  procuratores  ageres, 
an  per  te  ipsum ;  ut  abires  toties  et  tam  longe  abesses. 
Sea  haec  mallem,  integra  re,  tecum  egisse.  Profecto 
enim  aliquid  egissem.  Nunc  reprimam  susceptam 
obiurgationem.  Utinam  valeat  ad  celeritatem  redi- 
tus  tui !  Ego  ad  te  propterea  minus  saepe  scribo,  quod 
certum  non  habeo,  ubi  sis,  aut  ubi  futurus  sis.  Huic 
tamen  nescio  cui,  quod  videbatur  is  te  visurus  esse, 
putavi  dandas  esse  litteras.  Tu,  quoniam  iturum  te 
in  Asiam  esse  putas ,  ad  quae  tempora  te  exspecte- 

mus,  facias  me  certiorem  velim,  et  de  Eutychide  quid 
egcris.  ___________ 

XVII.  (Romae,  Domitio,  App-  Pi.lcl.ro  coss.  700.) 

CICERO  ATTICO  S. 

1 .  O  exspectatas  mihi  tuas  litteras  J  o  gratum  ad- 
ventum!  o  constantiam  promissi  et  fidem  miram.  o 
navigationem  amandam!  quam  mehercule  ego  valde 
timebam,  recordans  superiors  tuae  transmission^ 
dspgeig.  Sed  nisi  fallor ,  citius  te ,  quam  scrlbis  >  J* 
debo.  Credo  enim  te  putasse ,  tuas  muheres  m  Ap 
lia  esse;  quod  quum  secus  ent,  quid  te  Apulia  more- 
tur9  Nam  Yestorio  dandi  sunt  dies,  et  die  Latinus  a 
Tincrfiog  ex  intervals  regustandus  Quin  tuhuc^- 
volas  et  invisis  illius  nostraereipublicaegermanam  . 

Ne  puta,  vide,  nummis  ante  comitia  tnbutim  uno  lo¬ 
co  dTvisis,  palam  inde  absolutumGabinium,  detur  es¬ 
se  valiturum  2.  De  Messalla  quod  quaeris.  quid 
scribauTnescio :  numquam  ego  vidi  .am  pares  candi- 
datos.  Messallae  copias  nosti.  Scaurum  Tnarius 
reim  fecit.  Si  quaeris ,  nulla  est  magno  opere  com- 

mota  avfin^eca.  Sed  tamen  habet  rusticos 

memoriam  non  ingratam :  et  est  pondus  apud  rustico 
in  natris  memoria.  Reliqui  duo  plebeu  sic  exaequa 
turP  ut  Domitius  valeat  amicis ,  adiuvetur  tamen  non 

iTadssimo  munere.  Memmius  Caesaris  commendetur 
fnilitibus  Pompeii  Gallia  nitatur.  Quibus  si  non  va 
”  ril  putanXe  aliquem ,  qui  comitia  i u  adven.um 
Caesaris  detruda.  Catone  praesert.m  absolu^  3.^b 
Ouinto  fratre  et  a  Caesare  accepi  a.  d.  ix.  Kalen  . 
vemb.  litteras,  confecta Britannia, 
nulla  praeda,  imperala tamen 

hnsBritanniae, proximo  a.  d. vi. Kalend.Ucto  . 

cUum  Britannia  reportabant.  Q.  Pdius  erat  lam  ad 

Caesarem  profectus.  4.  Tu,  si  aut  amor  in  te  est  no 
stri  ac  tuonim,  aut  ulla  veritas,  aut  si  etiam  sapis  ac 
frui  tuis  commodis  cogitas,  adventare  et  prope :  adesse 
iam  debes.  Non  mehercule  aequo  ammo  te  cai  .  _ 

autem  quid  mirum,  qui  Dionysium  tanto  opere  desi- 
derem?  Quern  quidem  abs  te,  quum  dies  venent  et 
e'o  et  Cicero  meus  flagitabit.  Abs  te  proximas  litte¬ 
ras  habebam  Epheso  a.  d.  v.  Id.  Sext.  datas. 

XVIII  •  (Homitin,  A|)|>.  Pulcl.ro  “ss.  700.) 

CICERO  ATTICO  S. 

1  Puto  te  existimare ,  me,  nunc  oblitum  consue- 
tudinis  et  instituti  mei,  rarius  ad  te  scnbere ^“erti 
lobam-  sed,  quum  loca  et  itinera  tua  nihil  habere  cer 
video  ’  neque  in  Epirum,  neque  Athenas,  neque  in 
Asiam  neque  cuiquam,msi  ad  te  ipsum  proficiscent  , 
dedi  litteras.  Neque  enim  sunt  eae  epistolae  nostrae, 
nuae  si  perlatae  non  sint,  nihil  ea  res  nos  offensura 
sif  quaePtantum  habent  mysteriorum.ut  eas  ne  libra- 
nis  quidem  fere  committamus.  2.  LePldl|^  T^ 
exedar'  Consules  flagrant  infamia,  quod  C.  Memmius 
candidate  pactionem  in  senatu  recitavit,  quam  ipse 
et  suus  competitor  Domitius  cum  consulibus  fecissent, 
uti  amboH-S  quadragena  consulibus  darent,  si  esse 
insi  consules  facti,  nisi  tris  augures  dedissent,  qui  se 
odfuisse  dicerent,  quum  lexcuriata  ferretur,  quae  lata 

non  esset  et  duo  consulares,qui  se  dicerent  in  ornan- 
rProv1ncHs  consularibus  scribendo  adfuisse  quum 

omnino  ne  senatus  quidem  fuisset.  Haec  pactm  n 
verbis ,  sed  nominibus  et  perscr.ption.bus  multorum 
tabulis  quum  esse  facta  diceretur,  Pr«lataHa.^"  ius 
est  nominibus  inductis,  auctore  0^P  '  '  j  ct 
erat  idem.  Nihil  sane  lacturae.  Corruerat  alter, 


plane,  inquam ,  iacebat.  3.  Memmius  ai.tem  dme^m 
pta  coitione  invito  Calvino,  plane  refnxerat  et m 
ais  nunc  cogitare  dictaturam,  turn  favere  lustitio  et 
omnium  rerum  licentiae.  Perspice  aeqmtatem  animi 
mei  et  iudum,  et  contemptionem  Seleucianae  piov 
ciae  6  et  mehercule  cum  Caesare  suaviss.mam  coniun- 
ctionem  (haec  enim  me  una  ex  hoc  naufragio  tabi 
delectat:)  qui  quidem  Quintum  meum  tuumque  du 
boni!  quemadmodum  tractat  honore ,  digmtate  ,  o  a 
tia!  non  secus,  ac  si  ego  essem  imperator.  Hiberna 
le-ionum  eligendi  optio  delata  commodum,  ut  ad  me 
scribit  Hunc  tu  non  ames?  Quern  igitur  istorum? 
Sed  heus  tu,  scripseramne  tibi,  me  e88^eSa%m^s7m 
neio^  et  extra Urbem  quidem  fore  ex  Idib.Ian.  •  Visum 
S  hoc  mihi  ad  multa  quadrare.  Sed  qmd  plura? 
Coram  opinor,  reliqua;  ut  tu  tamen  aliquid  exspe 
ctes  Dionysio  plurimam  salutem :  cui  quidem  ego 
„„„  modo  servavi,  sed  etiam  aedilicav,  locum.  Qu^d 
quaeris?  ad  summam  laetitiam  meam,  quam  ex  t 
Eu  capio,  magnus  illius  adventu  cumulus  accent 
Quo  die  ad  me  venies,  si  me  amas,  apud  me  cum  tuts 
maneas. 


94. 


LIBER  QUINTUS. 


A  KG  Triginta  fere  mensibus  post  ultimas  superioris  lihn 

enistoUs  elapsis  Cicero  M.  Marcello  et  Ser.  Sulpkxo  coss^  men- 
epistolas  eiap  „rovillciam  Ciliciam,  quam  Appms 

M..„  n„.„.  ..I  Attic . litter..  .,it- 

;  «i”“t.’.it  hoc  lit, CO  «  olio.  ttoitlC"'  “  itinccUto. 

tC.  .  •  ,p5h  o,,arum  quae  ex  itinere  suut.  missae,  mini 

fere* inemorabile  continent,  nisi  quam  via...  inient.  lta 
Tarenli  cum  Pompeit.  fuit  VI.  Brundisii  adhuc  rogat,  ut  A  t 
ipsum  Miloni  excuset  et  iniuriae  cuiusdam  suspicione  hbere  , 
VUl  Corcyram  et  Sybota  .levertit  IX.  Actum  yemt  a.  .1.  XVU. 
Tl  Lint  ix.  Athenas  a.  «1.  VII.  Kal.  quint.  accessitX. 
mnc  Mscessit  pridie  Non.  Quint.  XI.  Tandem  u.  provinciam 

•t  id  Kal  Sext.  XV.  Deinde  quae  epistolae  in  ipsa  pro 

ShL  -t  nihil  ticclacant,  ni,  ,o.  n—o 

7  h'eUuio  V-nvccit. 

suan.  provinciam  1  exercitunl  ....puli  Romani,  Crasso 

Nam  quum  s’Te”“  affecisseut;  reliquiasque  illius, 

r:r:.nX  "  I  s,--  r..—.i. . «.  c.™  L„Ei. 

„  o  tissirne  repulsi  fuissent:  maiore  ac  fn  miore  yi  l.oc  anno 
,  t  at  eodeinque  Cassio  rursum  Syria  excedere  coacti 
r  rURu  .ore  a  tern  de  Ciceronis  adventu  nostri,  et  Cassio,  qui 

Wocbia  tenebatur,  animus  accessit,  et  Par.bis  tin.or  imectus 

est  Itaque  oedentes  ab  oppido  Cassius  insecutus,  re...  bene  ges- 
•/  U  in  fuira  magna  auctoritate  Osaces  dux  Parthorum,  vul- 

“  ;  Z  »  S.X.riit  unnci.  e»*  •«'''■"•  l,.“ 

”,  quomot.o  Cicero  in  Am.no ,  . . . 

rrin\ri*uli^5,..q«e  quas  n.ittit  epistolis  A. tic...  rogat,  ut 
de  ne  provincia  sib.  prorogetur.  De  litleris  plane  ...- 
it  nisi  (le  TI.allun.eto,  euiu.  opera  Atticus  in  Ciceroni. 
i  „8i  pervolutandis  utebatnr  XU.  Priva. is  de  rebus  ......  prae- 

tereundn  videntur,  quae  de  Attici  .ilia  XIX.  quae  de  col.ocanda 

filia  sua  XVII.  quae  de  Ciceronibus  filiis  XVII.  XVIII.  de  Bruto 
XVII.  et  XVIII.  et  de  Caelio  XXI.  memorat. 

• - -  « 

I.  (In  ilincre,  (orlasse  Mliiturnis,  Rufo,  Marcello  coss.  703.) 

CICERO  ATTICO  S. 

I .  Ego  vero  et  tuum  in  discessu  vidi  animum  ,  et 
meo  sum  ipse  testis.  Quo  magis  erit  tibi  videndum, 
ne  quid  novi  decernatur;  ut  hoc  nostrum  desiderium 
ne  plus  sit  annuum.  2.  De  Annio  Saturnino  curasti 
probe.  De  satisdando  vero,  te  rogo,  quoad  eris  Ro- 
mae,  tu  ut  satisdes.  Et  sunt  aliquot  satisdationes  se¬ 
cundum  mancipium ,  veluti  Memmianorum  praedio- 
rum ,  vel  Attilianorum.  DeOppio,  factum  est  ut  vo- 
luj,  et  maxime,  quodoccc'  aperuisti:  quae  quidem  ego 
utiquevel  versura  facta  solvivolo;  ne  extrema  exactio 
nostrorum  nominum  exspectetur.  3.  Nunc  venio  ad 
transversum  ilium  extremae  epistolae  tuae  versicu- 
lum ,  in  quo  me  admones  de  sorore.  Quae  res  se  sic 
habet.  Ut  veni  in  Arpinas,  quum  ad  me  frater  venis- 
set,  in  primis  nobis  sermo,  isque  multus,  de  te  fuit: 
ex  quo  veni  ad  ea ,  quae  fueramus  ego  et  tu  inter  nos 
de  sorore  in  Tusculano  locuti.  Nihil  tarn  vidi  mite, 
nihil  tarn  placatum,  quam  turn  meus  frater  erat  in  so- 
rorem  tuam;  ut  etiam,  si  qua  fuerat  ex  ratione  sum- 
ptus  offensio,  non  appareret.  Ulo  sic  die.  Postridie 
ex  Arpinati  profecti  sumus.  Ut  in  Arcano  Quintus 
maneret,  dies  fecit,  egoAquini;  sed  prandimus  in  Ar¬ 
cano.  Nosti  hunc  fundum.  Quo  ut  venimus,  hu- 
manissime  Quintus,  Pomponia,  inquit,  tu  invita  mu- 
heres,  ego  vero  accivero  pueros.  Nihil  potuit,  mihi 
quidem  ut  visum  est,  dulcius,  idque  quum  verbis, 
turn  etiam  animo  ac  vultu.  At  ilia,  audientibus  no- 
bis,  ego  sum,  inquit,  hie  hospita.  Id  autem  ex  eo,  ut 
opinor,  quod  antecesserat  Statius,  utprandium  nobis 
videret.  Tuna  Quintus,  en,  inquit  mihi,  haec  ego  pa- 
tior  quotidie.  h.  Dices,  quid,  quaeso,  istuc  erat? 
Magnum :  itaque  me  ipsum  commoverat :  sic  absurde 
et  aspere  verbis  vultuque  responderat.  Dissimulavi 
dolens.  Discubuimus  omnes  praeter  illam;  cui  ta- 
men  Quintus  de  mensa  misit;  ilia  reiecit.  Quid  mul- 
ta?  Nihil  meo  fratre  lenius,  nihil  asperius  tua  sorore 
mihi  visum  est:  et  multa  praetereo,  quae  turn  mihi 
maiori  stomacho,  quam  ipsi  Quinto,  fuerunt.  Ego 
inde  Aquinum ;  Quintus  in  Arcano  remansit,  et  Aqm- 
numad  me  postridie  mane  venit,  mihique  narravit, 
nec  secum  illam  dormire  voluisse;  et,  quum  disces- 
sura  esset,  fuisse  eiusmodi,  qualem  ego  vidissem. 
Quid  quaeris?  vel  ipsi  hoc  dicas  licet,  humanitatem 
ei,  meo  iudicio,  illo  die  defuisse.  Haec  ad  te  scripsi 
fortasse  pluribus,  quam  necesse  fuit,  ut  videres,  tuas 

quoque  esse  partes  instituendi  et  monendi.  5.  Reli- 

quum  est,  ut  ante,  quam  proficiscare,  mandata  nostra 
exhaurias,  scribas  ad  me  omnia,  Pomptinium  exfru- 
das,  quum  profectus  eris ,  cures,  utsciam.  Sic  ha¬ 
beas,  nihil  mehercule  te  mihi  nec  carius  esse,  nec 
suavius.  A.  Torquatum  amantissime  dimisiMintur- 
ms,  optimum  virum  :  cui,  me  ad  te  scripsisse  aliquid, 
in  sermone  significes  velim. 

II.  (In  Pompciano,  Rufo,  Marcello  coss.  703.) 

CICERO  ATTICO  S. 

U  A.  d.  vi.  Id.  Mai.,  quum  has  dabam  litteras,  ex 
I  ompeiano  proficiscebar ,  ut  eo  die  manerem  in  Tre¬ 
bulano  apud  Pontiurn.  Deinde  cogitabam  sine  ulla 
mora  iusta  itinera  facere.  In  Cumano  quum  essem, 
venit  ad  me,  quod  mihi  pergratum  fuit,  noster  Horten- 
sius:  cui,  deposcenti  mea  mandata,  cetera  universe 


mandavi,  ill ud  proprie,  ne  pateretur,  quantum  esset 
in  ipso,  prorogari  nobis  provincias.  In  quo  eum  tu 
velim  confirmes,  gratumque  mihi  fecisse  dicas,  quod 
et  venerit  ad  me,  et  hoc  mihi,  praetereaque  si  quid 
opus  esset ,  promiserit.  Contirmavi  ad  earn  caussam 
etiam  Furnium  nostrum;  quem  ad  annum  tribunum 
plebis  videbam  fore.  2.  Habuimus  in  Cumano  quasi 
pusillam  Romam:  tanta  erat  in  his  locis  multitudo, 
quum  interim  Rufio  noster,  quod  se  a  Vestorio  obser- 
vari  videbat,  strategemate  hominem  percussit.  Nam 
ad  me  non  accessit.  Itane?  quum  Hortensius  veniret 
et  infirmus  et  tam  longe  et  Hortensius,  quum  maxima 
praeterea  multitudo,  ille  non  venit?  Non,  inquam. 
Non  vidisti  igitur  hominem,  inquies?  Qui  potui  non 
videre,  quum  per  emporium  Puteolanorum  iter  face- 
rem?  in  quo  ilium,  agentem  aliquid,  credo,  salutavi; 
post  etiam  iussi  valere,  quum  me  expense  e  sua  villa, 
numquid  vellem,  rogasset.  Hunc  hominem  parum 
gratum  quisquam  putet?  aut  non  in  eo  ipso  laudan- 
dum,  quod  audiri  non  laborarit?  3.  Sed  redeo  ad  il- 
lud.  Noli  putare  mihi  aliam  consolationem  esse  hu- 
ius  ingentis  molestiae,  nisi  quod  spero  non  longiorem 
annua  fore.  Hoc  me  ita  velle  multi  non  credunt,  ex 
consuetudine  aliorum.  Tu,  qui  scis,  omnem  diligen- 
tiam  adhibebis,  turn  scilicet,  quum  id  agi  debebit. 
Quum  ex  Epiro  redieris ,  de  republica  scribas  ad  me 
velim,  si  quid  erit,  quod  odorere.  Nondum  enim  sa¬ 
tis  hue  erat  allatum ,  quomodo  Caesar  ferret  de  aucto- 
ritate  perscripta:  eratque  rumor  de  Transpadanis,  eos 
iussos  ivviros  creare.  Quod  si  ita  est,  magnos  motus 
timeo.  Sed  aliquid  ex  Pompeio  sciam. 

III.  (In  Trebulano,  Rufo,  Marcello  coss.  703.) 

CICERO  ATTICO  S. 

I.  A.  d.  vi.  Id.  Mai.  veni  in  Trebulanum  ad*Pon- 
tium.  Ibi  mihi  tuae  litterae  binae  redditae  sunt  tertio 
abs  te  die :  eodem  autem,  exTPansae]  Pompeiano  Phi- 
lotimo  dederam  ad  te  litteras.  Nec  vero  nunc  erat 
sane,  quid  scriberem.  Qui  de  republica  rumores, 
scribe  quaeso.  In  oppidis  enim  summum  video  ti- 
morem;  sed  multa  inania.  Quid  de  his  cogites,  et 
quando,  scire  velim.  2.  Ad  quas  litteras  tibi  rescribi 
velis,  nescio.  Nullas  enim  adhuc  acceperam,  praeter 
quae  mihi  binae  simul  in  Trebulano  redditae  sunt: 
quarum  alterae  edictum  P.  Licinii  habebant,  (erant 
autem  Non.  Mai.  datae,)  alterae  rescriptae  ad  meas 
Minturnenses.  Quam  vereor,  ne  quid  fuerit  ernov- 
SatorsQov  in  iis,  quas  non  accepi,  quibus  rescribi  vis. 

3.  Apud  Lentulum  ponam  te  in  gratiam.  Dionysius 
nobis  cordi  est.  Nicanor  tuus  operam  mihi  dat  egre- 
giam.  Iam  deest,  quod  scribam;  et  lucet.  Beneven- 
tum  *  cogitabam  hodie.  Nostra  continentia  et  dili- 
gentia  esse  satis—?  faciemus  satis.  A  Pontio,  exTre- 
bulano  a.  d.  v.  Id.  Mai. 

IV.  (Beneventi,  Rul'o,  Marcello  coss.  703.) 

CICERO  ATTICO  S. 

U  Beneventum  veni  a.  d.  v.  Id.  Mai.  Ibi  accepi 
eas  litteras,  quas  tu  superioribus  litteris  significave- 
ras  te  dedisse :  ad  quas  ego  ipso  eo  die  dederam  ex 
Trebulano  a  Pontio.  Ac  binas  quidem  tuas  Beneventi 
accepi.  Quarum  alteras  Funisulanus  multo  mane 
mihi  dedit,  alteras  scriba  Tullius.  Gratissima  est 
mihi  tua  cura  de  illo  meo  primo  et  maximo  mandato. 
Sed  tua  profectio  spem  meam  debilitat.  Acne  ille: 
illuc  quidem  labar,  non  quo;  sed  inopia  cogimur  eo 
contend  esse.  2.  De  illo  altero,  quem  scribis  tibi  vi- 

sum  esse  non  alienum,  vereor  adduci  ut  nostra  possit; 
et  tu  ais ,  dvgSiurvcoarov  esse.  Equidem  sum  facihs . 
fed  tu  aberis ,  et  me  absente  res.  Habebis  mei 
nem.  Nam  posset  aliquid ,  si  utervis  nostrum  ade. 
set,  agente  Servilia,  Servio  fieri  probabile  Nunc,  si 
iam  res  placeat,  agendi  tamen  viam  non  video.  Nunc 
venio  ad  illam  epistolam,  quam  accepi  a  rulho- 
Marcello,  fecisti  diligenter.  Igitur  senatus  consultum 
si  erit  factum,  scribes  ad  me :  sin  minus,  rem  tamen 
conficies.  Mihi  enim  attribui  oportebit,  item ^  Bibulo 

Sed  non  dubito,  quin  senatusconsultum  expeditum  sit, 

in  quo  praesertim  sit  compendium  popuh.  Dei 
auato  probe.  De  Masone  et  Ligure,  quum  venennt. 
De  illo  Pquod  Chaerippus :  quomam  hie  quoque  7T(>o?- 
rsvaiv  sustulisti;  o  provincial  etiamne  hie  mib 
randus  est?  Curandus  autem  hactenus,  ne  quid  ad  se- 
natum,  console,  aut  numera.  Nam  de  ceteris  -  Sed 
tamen  commode ,  quod  cum  Scrofa.  De  Pomptm  o, 
recte  scribis.  Est  enim  ita,  ut,  si  ante  kalend.  Iun. 
Brundisii  futurus  sit,  minus  urgendi  fuerint  M.  A 
nius  et  Tullius.  3.  Quae  de  Sicinio  audisli,  ea  m 
probantur :  modo  ne  ilia  exceptio  in  aliquem  mcurrat 
bene  de  nobis  meritum.  Sed  considerably:  rem 
enim  probo.  De  nostro  ltinere,  quod  statuero, 
nviifque  praefectis, quid Pompeius  facturussit, quum 
ex  ipso  cognoro,  faciam,  ut  scias.  De  Oppio  bene  cu- 
raJ  quod  ei  pccc  exposuisti :  idque,  quomam  Phi- 
lotimum  babes,  perfice  et  cognosce  rationem:  et,  ut 
arram  amplius,  si  me  amas,  pnus  quam  proficiscaris, 
office-  magna  me  cura  levans.  4.  Habes  ad  omnia. 
Etsi  paene  praeterii,  chartam  tibi  deesse :  mea  captio 
ei  Equidem  eius  inopia  minus  mu lta  ad  mescribis. 
Tu  ’  vero  aufer  ducentos .  Etsi  meam  in  eo  parsimo- 
niam  hums  paginae  coatractio  sigmficat •  du“  ““ " 
rumores  vellet.  Iam,  si  qua  certa  habes  de  Laesare, 
exspecto  litteras;  etaliasPomptiniodeommbusrebus 


pssem quotidie :  quod concessi  hbenter.  Multosenm 
eius  praeclaros  de  republica  sermones  accipiam,  in 
struar  etiam  consiliis  idoneis  ad  hoc  nostrum  negoti 
urn.  2.  Sed  ad  te  brevior  iam  in  scnbendo  mcipio 
fieri  dubitans,  Romaene  sis,  an  iam  profectus.  Quoc 
tamen  quoad  ignorabo ,  scribam  aliquid  potius,  ■ quam 
committam,  ut,  tibi  quum  possmt  reddiame  tera, 
non  reddantur.  Nec  tamen  iam  habeo,  ^ud 
mandem  tibi  aut  narrem.  Mandavi  omnia,  qua. 
quidem  tu,  ut  polliceris ,  exhaunes :  narrabo,  quu 
aliquid  habebo  novi.  IUud  tamen  non  desmarn ,  dum 
adesse  te  putabo,  de  Caesaris  nomine  rogare,  ut 
confectum  relinquas.  Avide  exspecto  tuas  litteras, 
et  maxime,  ut  norim  tempos  profectioms  tuae. 

VII  (Tarenti,  Rufo,  Marcello  coss.  703.) 

CICERO  ATTICOS. 

Quotidie,  vel  potius  in  dies  singulos ,  breviores 
litteras  ad  te  mitto.  Quotidie  enim  magis  suspicor, 
te  in  Epirum  iam  profectum.  Sed  tamen,  ut  manda- 
tum,  scias  me  curasse  (quod  ante,  ait  se  Pompeius 
quinos  praefectos  delaturum)  novos;  vacatioms  iu 
diciariam  caussam.  Ego  quum  tnduum  cumPom- 
neio  et  apud  Pompeium  fuissem,  prolioiscebar  Brun- 
Sum  a  d.  xm.  Kal.  luoias.  Civemdluntegregmm 
relinquebam,  et  ad  haec,  quae  timentur  propu  sanda 
paratissimum.  Tuas  litteras  exspectabo,  quum  ut, 
quid  agas,  turn  ut,  ubi  sis,  sciam. 


diligenter  dabis. _ 

v.  (Venusiae,  HuTo,  Marcello  toss.  703.) 

CICERO  ATTICOS. 

1  Plane  deest,  quod  scribam.  Nam  nec,  quod 

mandem,  habeo;  nihil  enim  praetermissum  est. 
nec  quod  narrem  ;  novi  enim  nihil :  nec  mcandi  locus 
est  q  ita  me  multa  sollicitant.  Tantum  tamen  scito, 
Idibus  Mai.  nosYenusia  mane  proficiscentes  has  de- 
clisse  Eo  autem  die  credo  aliquid  actum  in  senatu 
Sequantur  igitur  nos  tuae  litterae,  quibus  non  modo 
re s^  omnes ,  sed  etiam  rumores  cognoscamus.  Eas 
accipiemus  Brundisii.  Ibi  enim  Pomptmium  ad  earn 
diem  quam  tu  scripsisti,  exspectare  consilium  est. 
o  Nos  Tarenti,  quos  cum  Pompeio  bmlojov?  de  repu- 
blica  habuerimus,  ad  te  perscribemus ;  etsi  id  ipsum 
scire  cupio,  quod  ad  tempus  recte  ad.  te  scribere  pos 
sim  idlest ,  quamdiu  Romae  futurus  sis,  ut  aut  quo 
dem  posthac  litteras  sciam ,  aut  ne  dem  ru-stra  Sed 
antequam  proficiscare ,  utique  exphcatum  sit  illud 
H  S  xx  etDCCC.  Hoc  velim  in  maximis  rebus  et  nia- 
“  mo  nocossoriis  habeas;  ut,  quod  auctore  te  velle 
coepi,  adiutore  assequar. 

VI.  (Tarenti,  Rufo,  Marcello  coss.  703.) 

CICERO  ATT  ICO  S. 

I  Tarentum  veni  a.  d.  xv.  Kalend.  Iun.  Quod 
Pomptinium  statueram  exspectare,  commodissimum 
duxf  dies  eos ,  quoad  ille-vemret,  cum  1  ompeio  con 

sumero:  ooqu^magis,  quod  ei  gra.um  esse  ,d  v.d  - 

bam:  qui  etiam  a  me  petierit,  ut  secum  et  apua 


VIII.  (Brundisii,  Rufo,  Marcello  coss.  703.) 

CICERO  AT  TIC  0  S. 

1  Me  et  incommoda  valetudo ,  qua  iam  emerse 
ram  'utpote  quum  sine  febri  laborassem,  et  Pompti- 
nii  exspectatio,  de  quo  adhuc  ^  rumor  quic  am  vene- 
rat,  tenebat  duodecimum  iam  diem  Brundisii  ,  sed 
cursum  exspectabamus.  2.  Tu  si  modo  es  Roma  , 
(vixenimputo:)  sines,  hoevehementerammadvertas 
velim.  Roma  acceperam  litteras,  Milonem  meumque- 
ri  per  litteras  iniuriam  meam,  quod  Philot.mussocms 
esset  in  bonis  suis.  Id  ego  ita  fieri  volui  de  C.  Du- 
ronii  sententia;  quern  et  amicissimum  Milom  per- 
spexeram,  et  talem  virum,  qualem  tu  nidicas,  cogn  - 
ram  Eius  autem  consilium,  meumque  hoc  fueiat, 
prinium,  ut  in  potestate  nostra  esset  res,  ne  ilium 
malus  emptor  alienus  mancipns,  quae  permulta  se¬ 
cum  liabet,  spoliaret:  deinde,  ut  Faustae,  cuicautum 
pie  [essel  voluisset,  ratum  esset.  Erat  etiam  illud , 
u  i£i  nos,  si  quid  servari  posset,  quam  facil lime 
servaremus.  3  Nunc  rem  totam  perspicias  velim. 
Nobis  enim  scribuntur  saepe  maiora.  Sed  si  illeque- 
ritur ,  si  scribit  ad  amicos,  si  idem  Fausta  vu  t,  I  hi- 
lotimus,  ut  ego  ei  coram  dixeram,  mihique  file  lece 
pe«t  ne  sit  invito  Milone  in  bonis.  Nihil  nobis  fue- 

rattanti.  Sin  haec  leviora  sunt,  tu  nidicabis.  Lo- 

quere  cum  Duronio.  Scripsi  etiam  ad  Camillum,  ad 
Lamiam:  eoque  magis,  quod  non  confidebam  Romae 
te  esse.  Summa  erit  haec:  statues,  ut  ex  fide,  lama, 
reque  mea  videbitur. 

IX.  (In  itincre,  fortasse  Actii  vol  in  loco  Ati.e»i.  pvopiorc,  Rufo, 
Maiccllo  coss .  703.) 

CICERO  ATT  ICO  S. 

1  Actium  venimus  a.  d.  xvn.  Kal.  Quint.,  quum 
quidem  et  Corcyrae  et  Sybotis  munenbus  tins  quae 
et  Areus  et  mens  amicus  Eutych.des  opipare  et  cpdo- 
,jTt>oGViV£(JT(xTct  nobis  congesserant ,  epu  ati  essemus 
j  Saliarem  in  modum.  Actio  maluimus  iter  faceie  p  - 

ini  * 

dibus,  qui  incommodissime  navigassemus;  et  Leu- 
catam  flecteie  molestum  videbatur.  Actuariis  au— 
tem  minutis,  Patras  accedere  sine  his  impediments, 
non  satis  visum  est  decorum.  Ego,  ut  saepe  tu  me 
currentem  hortatus  es,  quotidie  meditor,  praecipio 
meis,  faciam  denique,  ut  summa  modestia  et  summa 
abstinentia  munus  hoc  extraordinarium  traduca- 
mus.  Parthus,  velim,  quiescat,  et  fortuna  nos  iuvet; 
nostra  praestabimus.  2.  Tu,  quaeso,  quid  agas,  ubi 
quoque  tempore  futurus  sis,  quales  res  nostras  Ro- 
mae  reliqueris,  maxime  de  xx  etnccc,  curautscia- 
mus.  Id  unis  diligenter  litteris  datis,  quae  ad  me 
utique  perferantur,  consequere.  Illud  tamen  (quo- 
niam  nunc  abes,  quum  id  nonagitur:  aderis  autem 
ad  tempus,  ut  mihi  rescripsisti :)  memento  curare  per 
te  et  per  omnes  nostros,  in  primis  per  Hortensium, 
ut  annus  noster  maneat  suo  statu,  ne  quid  novi  de- 
cernatur.  Hoc  tibi  ita  mando,  utdubitem,  an  etiam 
te  rogem,  ut  pugnes  ,  ne  intercaletur.  Sed  non  au- 
deo  tibi  omnia  onera  imponere.  Annum  quidem  uti¬ 
que  teneto.  3.  Cicero  meus,  modestissimusetsuavis- 
simus  puer,  tibi  salutem  dicit.  Dionysium  semper 
equidem  ,  ut  scis,  dilexi:  sed  quotidie  pluris  facio, 
et  mehercule  in  primis,  quod  te  amat,  nec  tui  men- 
tionem  intermitti  sinit. 


X.  (A  then  is.  Rufo,  Marcello  coss.  703.) 

CICERO  ATTICOS. 

1.  Lit  Athenas  a.  d.  vii.  Kal.  Quint,  veneram,  ex- 
spectabam  ibi  iam  quartum  diem  Pomptinium  :  ne- 
que  de  eius  adventu  certi  quidquam  habebam :  eram 
autem  lotus  ,  crede  mihi,  tecum :  et,  quamquam  sine 
his  per  me  ipse,  tamen  acrius,  vestigiis  tuis  monitus, 
de  te  cogitabam.  Quidquaeris?  non  mehercule  alius 
ullus  sermo ,  nisi  de  te.  2.  Sed  tu  aliquid  de  me  scire 
fortasse  mavis.  Haec  sunt:  adhuc  sumptus  nec  in 
me  autpublice  autprivatim,  nec  in  quemquam  comi- 
tum.  Nihil  accipitur  lege  Iulia,  nihil  ab  hospite; 
persuasum  est  omnibus  meis,  serviendum  esse  famae 
meae.  Belle  adhuc.  Hoc  animadversum ,  Graeco¬ 
rum  laude  et  multo  sermone  celebratur.  Quod  super- 
est,  elaboratur  in  hoc  a  me,  sicut  tibi  sensi  placere. 
Sed  haec  turn  laudemus,  quum  eruntperorata.  3.  Re- 
liqua  sunt  eiusmodi,  ut  meum  consilium  saepe  repre- 
hendam,  quod  non  aliqua  ratione  exhocnegotioemer- 
senm.  0  rem  minime  aptam  meis  moribus !  o  illud 
verum,  h'gdoi  rig  — !  Dices,  quid  adhuc?  nondum 
emm  in  negotio  versaris.  Nescio;  et  puto  molesti- 
ora  restare :  etsi  haec  ipsa  fero  equidem  fronte,  utpu- 
to,  et  vultu  bellissime;  sed  angor  intimis  sensibus: 
ita  mu  Ita  vel  iracunde,  veJ  insolenter,  yel  in  omni 
nere  stultitiae  insulse,  arroganter  et  dicuntur  et  tacen- 
tur  quotidie.  Quae,  non  quo  te  celem,  non  perscribo, 
sed  quia  Svge^ra  sunt.  Itaque  admirabere  meam 
Pa&vrrjTct,  quum  salvi  redierimus :  tanta  mihi  uslhr, 
hums  virtutis  datur.  4.  Ergo  haec  quoque  hactenus. 
Etsi  nuhi  nihil  erat  propositum  adscribendum :  quia, 
quid  ageres,  ubi  terrarum  esses,  ne  suspicabar  qui¬ 
dem:  nec  hercule  umquam  tam  diu  ignarus  rerum  I 
mearum  fui,  quid  de  Caesaris,  quid  de  Milonis  nomi- 
nibus  actum  sit:  ac  non  modo  nemo,  sed  ne  rumor 
quidem  quisquam  ,  ut  sciremus ,  in  republica  quid 
ageretur.  Quare  si  quid  erit,  quod  scias  de  iis  rebus, 
quas  putabis  scire  me  velle,  per  mihi  gratum  erit,  si 
id  curans  ad  me  perferendum.  5.  Quid  est  praeterea? 
i  mil  sane,  nisi  illud!  valde  me  Athenaedelectarunt; 
urbs  dumtaxat,  et  urbis  ornamentum,  et  hominum 


amoies  in  te,.  et  in  nos  quaedam  benevolentia.  »  Sed 
multum  et  philosophia. «  *Ava  x<xtco.  Si  quid  est,  est 
in  Aristo,  apud  quern  eram.  Nam  Xenonem  tuum, 
vel  nostrum  potius,  Quinto  concesseram:  et  tamen 
propter  vicinitatem  totos  dies  simul  eramus  iunctim. 
Quum  primum  poteris,  tua  consilia  ad  me  scribas; 
ut  sciam ,  quid  agas ,  ubi  quoque  tempore  * ,  maxime 
quando  Romae  futurus  sis. 

XI.  (Athenis,  Rufo,  Marcello  coss.  703.) 

CICERO  ATTICOS. 

1.  Hui!  totiesne  me  litteras  dedisse  Romam, 
quum  ad  te  nullas  darem?  At  vero  posthac  frustra  po¬ 
tius  dabo,  quam,  si  recte  dari  potuerint,  committam, 
ut  non  dem.  Ne  provincia  nobis  prorogetur,  per  for- 
tunas !  dum  ades,  quidquid  provided  potest,  provide. 
Non  dici  potest,  quam  flagrem  desiderio  Urbis,  quam 
vix  harum  rerum  insulsita tem  feram.  2.  Marcellus 
foede  de  Comensi.  Etsi  ille  magistratum  non  gesse- 
lat,  erat  tamen  Transpadanus.  Ita  mihi  videtur  non 
minus  stomachi  nostro  ac  Caesari  fecisse.  Sed  hoc 
ipse  viderit.  3.  Pompeius  mihi  quoque  videbatur. 
quod  scribis  Varronem  dicere,  in  Hispaniam  certe  itu- 
rus.  Id  ego  minime  probabam;  qui  quidem  Theo- 
pham  facile  persuasi,  nihil  esse  melius,  quam  nus- 
quam  ilium  discedere.  Ergo  Graecus  incumbet.  Va- 
/  t?aU^erQ  aupf°rit3s  eius  apud  ilium  plurimum. 
i.  Ego  has  pridie  Nonas  Quint,  proficiscens  Athenis 
dedi,  quum  ibi  decern  ipsos  fuissem  dies.  Venerat 
Pomptinius;  una  Cn.  Volusius:  aderat  quaestor; 
tuus  unus  Tullius  aberat.  ^cpgaxra  Rhodiorum,  et 
dlxQOTa  Mitylenaeorum  habebam,  et  aliquid  inaconav 
SeU.  De  Parthis  erat  silentium.  Quod  superest,  dii 
luvent.  5.  Nos  adhuc  iter  per  Graeciam  summa  cum 
admiratione  fecimus.  Nec  mehercule  habeo,  quod 
adhuc,  quern  accusem  meorum.  Videntur  mihi  nosse 
nos,  nostram  caussam  et  conditionem  profectionis 
suae.  Plane  serviunt  existimationi  meae.  Quod  su¬ 
perest,  si  verum  illud  est:  o\a  neg  f;  (W<w«,  certe 
permanebunt.  Nihil  enim  a  me  fieri  ita  videbunt,  ut 
sibi  sit  delinquendi  locus.  Sin  id  parum  profuerit, 
“et  aliquid  a  nobis  severius.  Nam  adhuc  lenitatedul- 
cessumus;  et,  ut  spero,  proficimus  aliquantum.  Sed 
ego  hanc,  ut  singuli  dicunt,  ave&av  in  unum  annum 
meditatus  sum.  Proinde  pugna,  ne,  si  quid  proroga¬ 
tum  sit,  turpis  inveniar.  6.  Nunc  redeo  ad  quae  mi¬ 
ni  mandas :  in  praefectis  excusatio.iis,  quos  voles, de- 
lerto.  Non  ero  tam  fisTsagog,  quam  in  Appuleio  fui. 
Xenonem  tam  diligo,  quam  tu:  quod  ipsum  sentire 
certo  scio,  Apud  Patronem  et  reliquos  barones  te  in 
maxima  gratia  posui:  et  hercule  merito  tuo  feci. 
Nam  mihi  is,  ter,  dixit,  te  scripsisse  ad  se,  mihi  ex 
illius  litteris  rem  illam  curae  fuisse,  quod  ei  persra- 
turn  erat.  Sed  quum  Patron  mecum  egisset,  ut°pe- 
teiem  a  vestro  Ariopago,  vnofivrjy.aTia/^ov  tollerent, 
quern  Polycharmo  praetore  fecerant,  commodius  vi¬ 
sum  est  et  Xenoni,  etpost  ipsi  Patroni,  me  adMemmium 
scribere,  qui  pridie,  quam  ego  Athenas  veni,  Mityle- 
nas  profectus  erat,  ut  is  ad  suos  scriberet,  posse  id 
sua  voluntate  fieri.  Non  enim  dubitabat  Xeno,  quin 
ab  Ariopagitis  invito  Memmio  impetrari  non  posset. 
Memmius  autem  aedificandi  consilium  abiecerat;  sed 
erat  Patroni  iratus.  Itaque  scripsi  ad  eum  accurate : 
cuius  epistolae  misi  ad  te  exemplum.  7.  Tu,  velimi 
I  iliam  meis  verbis  consolore:  indicabo  enim  tibi:  tu 
illi  nihil  dixeris.  Accepi  fasciculum,  in  quo  erat 
epistola  Piliae:  abstuli,  aperui,  legi:  valde  scripta 

est  cvtma&m.  Brundisio  quae  tibi  epistolae  redditae 
sunt  sine  mea,  turn  videlicet  datae,  quum  ego 
me  non  belle  haberem.  Nam  illam  vofiayavdQiav  ex- 
cusationem  ne  acceperis.  Cura,  ut  omnia  sciam,  sed 
maxime,  ut  valeas. _ _ 

XII,  (In  raari  ad  Delum  insiilam,  Rul'o,  Marcello  coss.  ;03.) 

CICERO  ATTICO  S. 

\  Negotium  magnum  est  navigare,  atque  ldmen- 
se  OuintiU.  Sexto  die  Delum  Athenis  venimus.  Pri- 
die  Nonas  Quintil.  aPiraeeo  ad  Zostera,  vent°  ™o  e 
sto  qui  nos  ibidem  Nonis  tenuit.  A.  d.  vni.  Idus  ad 
Ceo  iucunde.  Inde  Gyarum  saevo  vento,  non  adver- 
so  •  bine  Scyrum,  inde  Delum,  utroque  citius,  quam 
veilemus,  cursum  confecimus.  Iam  nosti  «qp$oxra 
Rhodiorum :  nihil,  quod  minus  fluctum  ferre  possit. 
Itaque  erat  in  animo  nihil  festinare  Delo  nec  move- 
re,  nisi  omnia  ovyict  vidissem.  • 

Messalla  ad  te  statim,  ut  audivi,  de  Gyaro  dedi  litte- 
ras:  et  id  ipsum  consilium  nostrum  etiam  ad  Hor- 
tensium;  cui  quidem  valde  awririovMV.  bed  tuas ici 
eius  iudicii  sermonibus  et  mehercule  omm  de  reipu- 
blicae  statu  litteras  exspecto,  nohnxmegor  quidem 
scriptas,  (quoniam  meos  cum  Thallumeto  nostro  per- 
volutas  libros,)  eiusmodi,  inquam,  litteras,  ex  quibus 
Un  n  quid  fiat,  (nam  id  vel  Helenius,  vir  gravissi- 
2&  potest  efficere,  cliens  tuus,)  sed  quid  futurum 
sit  Etiam  quum  haec  leges,  habebimus  consules. 
Omnia  perspicere  poteris,  de  Caesare,  de  Pompeio, 
de  ipsis  iudiciis.  3.  Nosjra  autem  negotia  quoniam 
Romae  commoraris,  amabo  te,  explica. 

“erat  me  rescribere,  de  strue  laterum,  plane  rogo 
De  aqua,  si  quid  poterit  fieri,  eo  sis  ammo,  quo  soles 
esseq  quam  ego  quum  mea  sponte,  turn  tuis  sermoni¬ 
bus  aestimo  plurimi .  Ergo  aliquid  confimes .  Erae- 
terea  si  quid  Philippus  rogavit ,  quod  in  sua  re  tace 
res  id  vdim  facias.  Plura  senbam  ad  te,  quum 
con’stitero :  nunc  eram  plane  in  medio  man. 


dem  Deinde  exhauri  mea  mandata;  maximeque, 
si  quid  potest,  de  illo  domestico ,  scrupulum ,  quern 
noa  ignoras;  deinde  de  Caesare:  pems  m  cnpidita; 

tern  te  auctore  incubui;  nec  me  piget.  , 

liois ,  quam  meum  sit  scire  et  curare,  quid  in  repu- 
bfica  fiat:  —  fiat  autem?  immo  vero  etiam  quid  futu¬ 
rum  sit  perscribe  ad  me  omnia ;  sed  diligentissime . 
in  primisque,  ecquid  iudiciorum  status,  aut  factorum 
auf  futurorum  etiam,  laboret.  De  aqua,  si  curae  est, 
si  quid  Philippus  aget,  animadvertas. 


XIV.  (Trallibus,  Rufo,  Marcello  coss.  703.) 

CICERO  ATTICO  S. 

\ .  Antequam  aliquo  loco  consedero,  neque  longas 
a  me,  neque  semper  mea  manu  litteras  exspectabis. 
Quum  autem  erit  spatium,utrumquepraestabo.  Nunc 
iter  conficiebamus  aestuosa  et  pulverulenta  via  De¬ 
deram  Epheso  pridie:  has  dedi  Tralhbus.  In ipro- 
vincia  mea  fore  meputabam  Kal.  S?xtlllb^moEvXeto 
die,  si  me  amas,  n«oanWlxu  snavmoy  commoveto. 
Tamen  interea  haec,  quae  vellem,  mihi  afferebantur 
primum  otium  Partliicum,  dein  confectae  pactiones 
publicanorum,  postremo  seditio  militum  sedata  ab 
Appio,  stipendiumque  eis  usque  ad  Idus  Quint,  per 
solutum.  2.  Nos  Asia  accepit  admirabihter  A 
ventus  noster  nemini  ne  minimo  quidem  fuit  sum 

ptui  Spero  meos  omnes  servire  laudi  meae.  la 

men  magno  timore  sum :  sed  bene  speramus  Omnes 
iam  nostri  praeter  Tullium  tuum  venerunt.  Erat 
mihi  in  animo  recta  proficisci  ad  exercitum,  aestivos 
menses  reliquos  rei  militan  dare ,  hibernos  mrisdi- 
ctioni  3  Tu,  velim,  si  me  mhilo  minus  nosti  curio- 
sum  in  republica,  quam  te,  scribas  ad  me  omnia,  quae 
sint  quae  futura  sint.  Nihil  mihi  gratius  facere  po- 
tes  •  nisi  tamen  id  erit  mihi  gratissimum,  si,  quae  ti¬ 
bi  mandavi,  confeceris :  in  primisque  illuderSo^ov, 
quo  mihi  scis  nihil  esse  canus.  Habes  epistolam 
plenam  festinationis  et  pulvens.  Reliquae  subtilio- 

res  erunt.  _ _ 


XUI.  (Epliesi,  Eufo,  Marcello  coss.  703.) 

CICERO  ATTICO  S 
\  Ephesum  venimus  a.  d.  xi.  Kal.  Sext  ,  sexa- 
gesimo  et  quingentesimo  post  P»gn™  lanam- 

Navigavimus  sine  timore  et  sine  nausea .  sed  tard^ m  , 
DroDter  aphraetorum  Bhoiitorum  imbecillitatem.  D 
concursu^ legationum ,  privatorum  et  de  mcredib.l. 
multitudine  quae  mihi  iam  Sami,  sed  mirabilem 
modum  Epliesi  praesto  fuit,  aut  audisse  te  Put0’ 
quid  ad  me  attinet?  Verumtamen.  Decumam,  ac 
venissem  cum  imperio,  Graeci  quasi  Ephesio  piae 
tori  se  alacres  obtulerunt.  Ex  quo  te  intelhgere ^cei- 
to  scio  multorum  annorum  ostentationes  meas  nun 
In  disertaen  esse  adductas.  Sed,  ut  spero,  utemur 
pa  nalaestra  quam  a  tedidicimus;  ommbusque  sa- 
tfsfac  emus  et  eo  facilius,  quod  in  nostra  provmcia 
confecre  sunt  pactiones.  Sed  hactenus,  praesertim 
quum  coenanti  mihi  nuntiaret  Caestius  wdeno 
nroficisci  2.  Tua  negotia  Ephesi  curae  mihi  fue 
runt:  Thermoque,  tametsi  ante  adventum  meum  h- 
beralissime  erat  pollicitus  tuis  omnibus,  tamen 

gSm  eTseium'  tradidi  j  Apollonidensem  Xe— 

commendavi.  Omnino  omnia  se  factuium  recei  . 
Ego  praeterea  rationem  Philogeni  permutaUoms  eius, 
quam  tecum  feci,  edidi.  Ergo  haec  q  ioque  hacte 
nus  3  Redeo  ad  urbana.  Per  fortunes  1  quoniam 
Romae  manes,  primum  illud  praefidci  atque  pi. ac- 
muni,  quaeso,  ut  simus  annul  ;  ne  intercdletui  qt 


XV.  (Laodiccae,  Rufo,  Marcello  coss.  703.) 

CICERO  ATTICO  S. 

\  Laodiceam  veni  pridie  Kal.  Sext.  Ex  hoc  die 
clavum  anni  movebis.  Nihil  exoptatms  adventu 
meo  nihil  carius.  Sed  est  incredibile,  quam  me  ne- 
crotii  taedeat.  Non  habet  satis  magnum  campum  file 
Ibi  non  ignotus  cursus  animi,  et  industnae  meae 
praeclara  opera  cessat.  Quippe;  ius  Laodiceae  me 
dicere,  quum  Romae  A.  Plotius  dicat?  et  quum  exer¬ 
citum  noster  amicus  habeat  tantum,  me  nomen  ha¬ 
bere  duarum  legionum  exilium?  Demque  haec  non 
desidero;  lucem,  forum,  Urbem,  domum,  vos  desi- 
dero  Sed  feram ,  ut  potero ;  sit  modo  annuum  Si 
proro-atur,  actum  est.  Verum  perfacile  resisti  po- 
S  modo  Romae  sis.  2.  Quaens,  quid  hie  agam? 
Ita  vivam,  ut  maximos  sumptus  facio.  Minfice  de 
lector  hoc  instituto.  Admirabilis  abstmentia  ex  piae 
centis  tuis;  ut  verear,  ne  illud,  quod  tecum  permu- 
tavi,  versura  mihi  solvendum  sit.  Appu  vulnera  non 
refrico:  sed  apparent,  nec  occuh  possunt.  3.  Iter 
Laodicea  faciebam  a.  d.  in.  Non.  Sext.,  quum  has .  h  - 
teras  dabam,  in  castra  in  Lycaomam ;  inde  ad Taur um 
comtabam,  ut  cum  Moeragene  sigms  collatis,  si  pos- 
sem  de  servo  tuo  deciderem.  Clitellae  bovi  sunt 
impositae,  plane  non  est  nostrum  onus,  bed  feremus : 
modo  si  me  amas,  sit  annuum.  Adsis  tu  ad  tempus, 
ut  senatum  totum  excites.  Mirifice  sollicitus  sum, 


854 


94.  M.  T.  C  I  C  E  R  0  N  I  S 


quod  iam  diu  ignota  sunt  mihi  ista  omnia.  Quare, 
ut  ad  te  ante  scripsi,  quum  cetera,  turn  respublica, 
cura,  ut  mihi  nota  sit.  Plura  scribebam  tarde  reddi- 
turo:  sed  dabam  familiari  homini  ac  domestico,  C. 
Andronico  Puteolano.  Tu  autem  saepe  dare  tabella- 
riis  publicanorum  poteris  per  magistros  scripturae 
et  portus  nostrarum  dioecesium. 

XVI.  (In  via  a  Synnade  ad  castra,  RtiCo,  Marcello  coss.  703.) 

CICERO  ATTICO  S. 

1 .  Etsi  in  ipso  itinere  et  via  discedebant  publica¬ 
norum  tabellarii,  et  eramus  in  cursu:  tamen  surri- 
piendum  aliquid  putavi  spatii ,  ne  me  immemorem 
mandati  tui  putares.  Itaque  subsedi  in  ipsa  via,  dum 
haec,  quae  longiorem  desiderant  ocationem,  summa- 
tirn  tibi  perscriberem.  2.  Maxima  exspectatione  in 
perditam  et  plane  eversam  in  perpetuum  provinciam 
nos  venisse  scito  pridie  Kal.  Sextiles,  moratos  tri— 
duum  Laodiceae,  triduum  Apameae,  totidem  dies 
Synnade.  Audivimus  nihil  aliud,  nisi  imperata  ini- 
xecpahct  solvere  non  posse :  c ovdc;  omnium  venditas : 
civitatum  gemitus,  ploratus;  monstra  quaedam  non 
hominis,  sed  ferae  nescio  cuius  immanis.  Quid  quae- 
ris?  taedet  omnino  eos  *  vitae.  3.  Levantur  tamen 
miserae  civitates,  quod  nullus  fit  sumptus  in  nos,  ne- 
que  in  legatos,  neque  in  quaestorem  neque  in  quem¬ 
quam.  Scito,  non  modo  nos  foenum,  aut  quod  lege 
Iulia  dari  solet,  non  accipere,  sed  ne  ligna  quidem ; 
nec  praeter  quattuor  lectos  et  tectum  quemquam  ac¬ 
cipere  quidquam:  multis  locis  ne  tectum  quidem,  et 
in  tabernaculo  manere  plerumque.  Itaque  incredi- 
bilem  in  modum  concursus  fiunt  ex  agris,  ex  vicis, 
ex  domibus  omnibus.  Mehercule  etiam  adventu  no¬ 
stro  reviviscunt;  iustitia,  abstinentia,  dementia  tui 
Ciceronis.  Itaque  opiniones  omnium  superavit. 
4.  Appius,  ut  audivitnos  venire,  in  ultimam  provin¬ 
ciam  se  coniecit  Tarsum  usque:  ibi  forum  agit.  De 
Partho  silentium  est;  sed  tamen  concisos  equites  no¬ 
stros  a  barbaris  nuntiabant  ii,  qui  veniebant.  Bibu- 
lus  ne  cogitabat  quidem  etiam  nunc  in  provinciam 
suam  accedere.  Id  autem  facere  ob  earn  caussam  di- 
cebant,  quod  tardius  vellet  decedere.  Nos  in  castra 
properabamus,  quae  aberant  bidui. 

XVII.  (Ill  itinere  ad  castra  paullo  post  superiorem  epistolam  scr.) 

CICERO  ATTICO  S. 

\ .  Accepi  Roma  sine  epistola  tua  fasciculum  fitte¬ 
rs  rum  ;  in  quo,  si  modo  valufsti  et  Romae  fuisti,  Pbi- 
lotimi  duco  esse  culpam,  non  tuam.  Hanc  epistolam 
dictavi  sedens  in  rheda,  quum  in  castra  profi- 
ciscerer,  a  quibus  aberam  bidui.  Paucis  diebus 
habebam  certos  homines,  quibus  darem  litteras. 
Itaque  eo  me  servavi.  2.  Nos,  tametsi  hoc  te  ex  aliis 
audire  malo,  sic  in  provincia  nos  gerimus,  quod  ad 
ahstinentiam  attinet,  ut  nullus  teruncius  insumatur 
in  quemquam.  Id  fit  etiam  et  legatorum,  et  tribuno- 
i uni  et  praefectorum  diligentia.  Nam  omnes  mi— 
rifice  crv/MpdodoZovaiv  gloriae  meae.  Lepta  noster 
mirificus  est.  Sed  nunc  propero.  Perscribam  ad  te 
paucis  diebus  omnia.  3.  Cicerones  nostros  Deiota- 
rus  filius,  qui  rex  ab  senatu  appellatus  est,  secum  in 
regnum.  Dum  in  aestivis  nos  essemus,  ilium  pueris 

locum  esse  bellissimum  duximus.  4.  Sestiusadme 

scripsit,  quae  tecum  esset  de  mea  domestica  et  ma¬ 
xima  cura  locutus,  et  quid  tibi  esset  visum.  Amabo 
te,  incumbe  in  earn  rem,  et  ad  me  scribe,  quid  et  pos- 
sit,  et  tu  censeas.  5.  Idem  scripsit  Hortensium  de 


proroganda  nostra  provincia  dixisse  nescio  quid.  Mi¬ 
hi  in  Cumano  diligentissime  se,  ut  annui  essemus, 
defensurum  receperat.  Si  quidquam  me  amas,  hunc 
locum  muni.  Dici  non  potest,  quam  invitus  a  vobis 
absim.  Et  simul  hanc  gloriam  iustitiae  et  abstinen 
tiae  fore  illustriorem  spero,  si  cito  decesserimus:  id 
quod  Scaevolae  contigit,  qui  solos  novem  menses 
Asiae  praefuit.  6.  Appius  noster,  quum  me  adven- 
tare  videret,  profectus  est  Tarsum  usque  Laodicea. 
Ibi  forum  agit,  quum  ego  sim  in  provincia;  quam 
eius  iniuriam  non  insector.  Satis  enim  habeo  nego- 
tii  in  sanandis  vulneribus,  quae  sunt  impositaprovin- 
ciae.  Quod,  do  operam,  ut  faciam  quam  minima 
illius  contumelia.  Sed  hoc  Bruto  nostro  velim  dicas, 
ilium  fecisse  non  belle,  qui  adventu  meo,  quam  lon- 
gissime  potuerit,  discesserit. 

XVIII.  (In  castris  ad  Cybistra,  Rulo,  Marcello  cois.  703.) 

CICERO  ATTICO  S. 

1 .  Quam  vellem  Romae  esses,  si  forte  non  es !  ni¬ 
hil  enim  certi  habebamus ,  nisi  accepisse  nos  tuas  lit¬ 
teras  a.  d.  xiv.  Kal.  Sext.  datas:  in  quibus  scriptum 
esset,  te  in  Epirum  iturumcirciterKal.  Sextiles.  Sed, 
sive  Romae  es,  sive  in  Epiro,  ParthiEuphratentransie- 
runt  duce  Pacoro,  Orodi,  regis  Parthorum,  filio, 
cunctis  fere  copiis.  Bibulus  nondum  audiebatur  es¬ 
se  in  Syria.  Cassius  in  oppido  Antiochiae  cum  omni 
exercitu:  nos  in  Cappadocia  ad  Taurum  cum  exer- 
citu  ad  Cybistra;  hostis  in  Cyrrhestica,  quaeSyriae 
pars  proxima  est  provinciae  meae.  His  de  rebus 
scripsi  ad  senatum:  quas  litteras,  si  Romae  es,  vide- 
bis,  putesne  reddendas,  et  multa,  immo  omnia:  quo¬ 
rum  wyalcnov ,  ne  quid  inter  caesa  et  porrecta,  ut 
aiunt,  oneris  mihi  addatur  aut  temporis.  Nobis  enim, 
hac  infirmitate  exercitus,  inopia  sociorum,  praeser- 
tim  fidelium ,  certissimum  subsidium  est  hiems.  Ea 
si  venerit,  nec  illi  ante  in  meam  provinciam  transie- 
rint,  unum  vereor,  ne  senatus  propter  urbanarum  re¬ 
rum  metum  Pompeium  nolit  dimittere.  Quod  si  ali- 
um  ad  ver  mittit,  non  laboro;  nobis  modo  temporis 
ne  quid  prorogetur.  2.  Haec  igitur,  si  es  Romae: 
sin  abes,  aut  etiam  si  ades;  haec  negotia  sic  se  ha- 
bent.  Stamus  animis,  et,  quia  consiliis,  ut  videmur, 
bonis  utimur,  speramus  etiam  manu.  Tuto  consedi- 
mus,  copioso  a  frumento,  Ciliciampropeconspiciente, 
expedito  ad  mutandum ,  loco  ;  parvo  exercitu ;  sed,’ 
ut  spero,  ad  benevolentiam  erga  nos  consentiente: 
quern  nos,  Deiotari  adventu  cum  suis  omnibus  copiis, 
duplicaturi  eramus.  Sociis  multo  fidelioribus  uti¬ 
mur  ,  quam  quisquam  usus  esset :  quibus  incredibi- 
lis  videtur  et  nostra  mansuetudo  et  abstinentia.  De¬ 
lectus  habetur  civium  Romanorum:  frumentum  ex 
agris  in  loca  tuta  comportatur.  Si  fuerit  occasio,  ma¬ 
nu,  sin  minus,  locis  nos  defendemus.  3.  Quare  bo- 
no  animo  es.  Video  enim  te,  et,  quasi  coram  adsis, 
ita  cerno  av/Linad-siav  amoris  tui.  Sed  te  rogo,  (si  ul- 
lo  pacto  fieri  poterit,)si  integra  in  senatu  nostra  caus- 
sa  ad  Kal.  Ian.  manserit,  ut  Romae  sis  mense  Ianua- 
rio.  Profecto  nihil  accipiam  iniuriae,  si  tu  aderis. 
Amicos  consules  habemus ,  nostrum  tribunum  plebis 
Furnium.  Verum  tua  est  opus  assiduitate,  prudentia, 
gratia.  Tempus  est  necessarium.  Sed  turpe  est,’ 
me  pluribus  verbis  agere  tecum.  4.  Cicerones  nostri 
sunt  apud  Deiotarum;  sed,  si  opus  erit,  deducentur 
Rhodum.  Tu,  si  es  Romae ,  ut  soles,  diligentissime : 
si  in  Epiro,  mitte  tamen  ad  nos  de  tuisaliquem  tabel- 
larium ,  ut  et  tu ,  quid  nos  agamus,  et  nos,  quid  tu 

20. 


Ego  tui 
Sed  iam 


agas ,  quidque  acturus  sis ,  scire  possimus 
Bruti  rem  sic  ago,  ut  suam  ipse  non  ageret. 
exhibeo  pupillum,  neque  defendo.  Sunt  enim  nego- 
tia  et  lenta,  et  inania.  Faciam  tamen  satis.  Tibi 
quidem,  cui  difficilius  est,  quam  ipsi.  Sed  certe 
satisfaciam  utrique.  _ 

XIX.  (In  Cilicia,  Rufo,  Marcello  coss.  703.) 

CICERO  ATTICO  S. 

1 .  Obsignaram  iam  epistolam  earn ,  quam  puto  te 
modo  perlegisse ,  scriptam  mea  manu ,  in  qua  omnia 
continentur,  quum  subito  Appii  tabellarius  a.  d.  xi. 
Kal  Octob.  septimo  quadragesimo  die  Roma  celen- 
ter  (hui  tam  longe!)  mihi  tuas  litteras  reddidit.  Ex 
quibus  non  dubito,  quin  tu  Pompeium  exspectaris, 
dum  Arimino  rediret ,  et  iam  in  Epirum  profectus  sis . 
magisque  vereor ,  ut  scribis ,  ne  in  Epiro  sollicitus  sis 
non  minus,  quam  nos  hie  sumus.  De  Attiliano 
nomine  scripsi  ad  Philotimum,  ne  appellaret  Messal- 
lam  2.  Itineris  nostri  famam  ad  te  pervenisse  aetor, 
magisque  laetabor,  si  reliqua  cognoris.  Filiolam 
tuam  tibi  iam  Romae  iucundam  esse  gaudeo  ;  eamque, 
quam  numquam  vidi ,  tamen  et  amo,  et  amabdem  es¬ 
se  cer  to  scio.  Etiam  atque  etiam  valete.  3.  DePatro- 
ne  ettuiscondiscipulis,  quae  de  panetinis  in  militia 
laboravi,  ea  tibi  grata  esse  gaudeo.  Quod  scribis 
libente  te  repulsam  tulisse  eum ,  qui  cum  sororis  tuae 
filii  patruo  certaret;  magni  amoris  signum  ltaque 
me  etiam  admonuisti,  ut  gauderem.  Nammihnnmen- 
tem  non  venerat.  Non  credo,  mquis.  Ut  libet, 
sed  plane  gaudeo :  quoniam  to  ve^aav  interest  tov 

(f&OVElV.  _ 

XX.  (In  castris  ad  Pindenissum,  Rnfo,  Marcello  coss.  '  03.) 


CICERO  ATTICO  S. 

\  Saturnalibus  mane  se  mihi  Pindenissitae  dedi- 
derunt,  septimo  et  quadragesimo  die,  postquam  oppu- 
gnare  eos  coepimus.  Qui  (malum !)  isti  Pindenissitae  . 
qui  sunt?  inquies:  nomen  audivi  numquam.  Quid 
ergo  faciam?  num  potui  Ciliciam  Aetoliam  aut  Ma¬ 
cedonian!  reddere?  Hoc  iam  sic  habeto,  nec  hoc  ex- 
ercitu  hie  tanta  negotia  gen  potuisse.  Quae  cogno 
see  iv  innoar,.  Sic  enim  concedis  mihi  proximis  lit- 
teris.  Ephesum  ut  venerim,  nosti;  qui  etiam  mihi 
gratulatus  es  illius  diei  celebntatem,  qua  nihil  m 
umquam  delectavit  magis.  Inde  oppidis '  * 
ieram,  mirabiliter  accepti,  Laodiceam  pnd  e . 
Sext.  venimus.  Ibi  morati  biduum,  perillustres 
fuimus,  honorificisque  verbis  omnes  miurias  reve 
mus  superiores.  Quod  idem  dein  Apameae  quinque 
dies  morati,  et  Synnadis  triduum,  PhUomeh  quinque 
dies  Iconii  decern,  fecimus.  Nihil  ea  lunsdiction 
aequabilius,  nihil  lenius,  nihil  gravius.  2. Inde  in  ca- 
straveni  a.  d.  vu.  Kal.  Septemb. ;  a.  d.  m.  exercitum 
lustravi  apud  Iconium.  Ex  bis  castris,  quum  graves  de 
Partbis  nuntii  venirent,  perrexi  in  Ciliciam  per  Ca{)- 
padociae  partem  earn,  quae  Ciliciam  attingit,eo  con i  - 
lio  ut  Armenius  Artavasdes  et  ipsi  Partin  Cappac  o 
eia  se  excludi  putarent.  Quum  dies  quinque  ad  Cy 
b'istra  Cappadociae  castra  habuissem,  certior  sum 
factus  Partlios  ab  illo  aditu  Cappadociae  longe  ab 
se  Ciliciae  magis  imminere.  ltaque  confestim  it  r 
inCiliciam  feci  per  Tauri  pylas.  3.  Tarsum  veni  a  . 

Non.  Octob.  Inde  ad  Amanum  contendi,  qui  Sy- 

riam  a  Cilicia  ima  aquarum  divortio  dividit,  qui 
mons  erat  hostium  plenus  sempiternorum  Hie  a.  a. 
hi.  Idus  Octob.  magnum  numerum  hostium  occicn 


mus.  Castella  munitissima,  nocturne  Pomptinn  ad- 
ventu,  nostro  matutino,  cepimus,  mcendimus  im 
peratores  appellati  sumus.  Castra  paucos  dies  babm- 
mus,  ea  ipsa,  quae  contra  Darium  habuerat  apud  Is 
sum  Alexander,  imperator  haud  paullo  melior,  quam 
aut  tu,  aut  ego.  Ibi  dies  quinque  morati,  direpto  et 
vastato  Amano,  inde  discessimus.  Scis  enim  dici 
quaedam  tt aviv.a,  dici  item  t«  tov  nole^ov.  Ku 
more  adventus  nostri,  et  Cassio,  qui  Antiochia  tene 
batur,  animus  accessit,  et  Parthis  timer  iniectus  est. 
ltaque  eos,  cedentes  ab  oppido,  Cassius  lnsecutus, 
rem  bene  gessit.  Qua  in  fuga,  magna  aucton  ate 
Osaces,  dux  Parthorum,  vulnus  accepit,  eoque  mter- 
iit  paucis  post  diebus.  Erat  in  Syria  nostrum  no¬ 
men  in  gratia.  4.  Venit  interim  Bibulus.  Credo  vo- 
luit  appellatione  bac  inani  nobis  esse  par.  In  eodern 
Amano  coepit  laureolam  in  mustaceo  quaerere.  At 
ille  cohortem  primam  totam  perdidit  centunonem 
que  primipili,  nobilem  sui  generis,  Asinium  Dento- 
nem,  et  reliquos  cohortis  eiusdem,  et  Sex.  Lucilium, 

T  Gavii  Caepionis,  locupletis  et  splendidi  bominis, 
filium  tribunum  militum.  Sane  plagam  odiosam 
acceperat  quum  re,  turn  tempore.  5  Nos  Pindenis- 
sum  quod  oppidum  munitissimum  Eleutberocilicum 
omnium  memoria  in  armis  fuit,  (feri  homines  etacres, 
et  omnibus  rebus  ad  defendendum  parati,)  cinximus 
vallo  et  fossa:  aggere  maximo,  vineis,  turre  altissi 
ma  magna  tormentorum  copia  ,  multis  sagittarns, 
magno  labore ,  apparatu,  multis  sauciis  nostris,  m- 
columi  exercitu,  negotium  confecimus.  Hilara  sane 
Saturnalia.  Militibus  quoque,  equis  exceptis,  reli- 
quam  praedam  concessimus.  Mancipia  venibant  ba- 
turnalibus  tertiis.  Quum  haec  scribebam,  ln  tribu 
nali  res  erat  ad  H-S  cXx.  Hinc  exercitum  in  hiberna 
ao-ri  male  pacati  deducendum  Quinto  fratn  dabam. 
lose  me  Laodiceam  recipiebam.  6.  Haec  adhuc. 
Sed  ad  praeterita  revertamur.  Quod  me  maxime 
hortaris,  et  quod  pluris  est,  quam  omnia;  in  quo  la- 
boras,  ut  etiam  Ligurino  juca^w  satisfaciam :  monar, 
si  quidquam  fieri  potest  elegantius.  Nec  iam  ego 
hanc  continentiam  appello,  quae  virtus  voluptati  re 
sistere  videtur.  Ego  in  vita  mea  nulla  umquam  vo- 
luptate  tanta  sum  affectus,  quanta  afficior  hac  inte- 
o-ritate.  Nec  me  tam  fama,  quae  summa  est,  quam 
res  ipsa,  delectat.  Quid  quaeris?  fuit  tanti ;  me  ipse 
non  noram  nec  satis  sciebam ,  quid  in  hoc  genere  la 
cere  possem ;  recte  nsepvai^a.  Nihil  est  praeclarms. 
Interim  haec  kafiitga.  Ariobarzanes  opera  mea  vivit, 
regnat.  ’Ev  nccySSy,  consilio  et  auctontate  et  quod  in- 
sidiatoribus  eius  anQuoiiov  me,  non  modo  aiW^/oiWv 
xov  praebui,  regem  regnumque  servavi.  Interea  e 
Cappadocia  ne  pilum  quidem.  Atqile  etiam  speio  to 
to  anno  imperii  nostri  teruncium  sumptus  in  provin- 
cia  nullum  fore.  (Brutum  abiectum,  quantum  potui, 
excilavi :  quern  non  minus  amo,  quam  tu ;  paene  dixi, 
nuam  te.l  7.  Habes  omnia.  Nunc  publice  litteras 
Romani  mittere  parabam.  Uberiores  erunt ,  quamsi 
ex  Amano  misissem.  At  te  Romae  non  fore  1  bed  est 
totum ,  quod  Kal.  Mart,  futurum  est.  Vereor  enim, 
ne,  quum  de  provincia  agetur,  si  Caesar  resistet,  nos 
retineamur.  His  tu  si  adesses,  nihil  timerem.  8.  Re 
deo  ad  urbana :  quae  ego  diu  ignorans ,  ex  tuis  lucun- 
dissimis  litteris ,  a.  d.  v.  Kal.  Ian.  demque  cognovi. 
Eas  diligentissime  Pbilogenes,  hbertus  tuus  cuiaut, 
perlonga  et  non  satis  tuta  via,  perferendas.  Nam  quas 
Laenii  pueris  scribis  datas,  non  acceperam.  lucunde 
de  Caesare ,  et  quae  senatus  decrevit ,  et  quae  tu  spe- 

ras :  quibus  ille  si  cedit,  salvi  sumus.  Incendio  Plae- 
toriano  quod  Seius  ambustus  est,  minus  moleste  fero. 
Lucceius  de  Q.  Cassio  cur  tam  vehemens  fuerit,  et 
quid  actum  sit,  aveo  scire.  9.  Ego,  quum  Laodiceam 
venero,  Quinto,  sororis  tuae  filio,  togam  puram  iubeor 
dare;  cui  moderabor  diligentius.  Deiotarus,  cuius 
auxiliis  magnis  usus  sum,  ad  me,  ut  scripsit,  cumCi- 
ceronibus  Laodiceam  venturus  erat.  Tuas  etiam  Epi- 
roticas  exspecto  litteras;  ut  habeam  rationem  non  mo- 
do  negotii,  verum  etiam  otii  tui.  Nicanor  in  officio 
est,  eta  me  liberaliter tractatur :  quem,  utputo,  Bo- 
mam  cum  litteris  publicis  mittam;  ut  et  diligentius 
perferantur,  et  idem  ad  me  certa  de  te  et  a  te  referat. 
Alexis  quod  mihi  toties  salutem  ascribit,  est  gratum. 
Sed  cur  non  suis  litteris  idem  facit,  quod  meus  ad  te 
Alexis  facit?  Phemio  quaeritur  xsgag.  Sed  haec  hac- 
tenus.  Cura,  ut  valeas,  etutsciam,  quando  cogites 
Bomam.  Etiam  atque  etiam  vale.  10.  Tua  tuosque 
Thermo  et  praesens  Ephesi  diligenlissime  commen- 
daram ,  et  nunc  per  litteras ;  ipsumque  intellexi  esse 
perstudiosum  tui.  Tu  velim,  quod  antea  ad  te  scri- 
psi,  de  domoPammeni,  des  operam,  ut,  quod  tuo  meo- 
que  beneficio  puer  habet,  cures,  ne  qua  ratione  con- 
vellatur.  Utrique  nostrum  honestum  existimo;  turn 
mihi  erit  pergratum. 

XXI.  (Laodiceae,  Pnullo,  Marcello  coss.  704.) 

CICEBO  ATTICO  S. 

Te  in  Epirum  salvum  venisse,  et,  ut  scribis,  ex 
sententia  navigasse,  vehementer  gaudeo:  non  esse 
Bomae  meo  tempore  pernecessario ,  submoleste  fero; 
hoc  me  tamen  consolor :  non  spero  te  istic  iucunde 
hiemare,  et  libenter  requiescere.  2.  Cassius,  frater 
Q-  Cassii,  familiaris  tui,  pudentiores  illas  litteras  mi- 
serat,  (de  quibus  tu  ex  me  requiris,  quid  sibi  volue- 
rint,)  quam  eas,  quas  postea  misit,  quibus  per  se  scri- 
bit  confectum  esse  Parthicum  bellum.  Becesserant 
illi  quidem  ab  Antiochia  ante  Bibuli  adventum ,  sed 
nullo  nostro  Hodie  vero  hiemant  in 

Cyrrhestica ,  maximumque  bellum  impendet.  Nam 
et  Orodi,  regis  Parthorum,  filius  in  provincia  nostra 
est:  nec  dubitat  Deiotarus,  (cuius  filio  pacta  est  Arta- 
vasdis  filia ,  ex  quo  sciri  potest,)  quin  cum  omnibus 
copiis  ipse  prima  aestate  Euphraten  transiturus  sit. 
Quo  autem  die  Cassii  litterae  victrices  in  senatu  reci- 
tatae  sunt,  id  est,  Nonis  Octobribus,  eodem  meae  tu- 
multum  nuntiantes.  Axius  noster  ait,  nostras  aucto- 
ritatis  plenas  fuisse;  illis  negat  creditum.  Bibuli 
nondum  erant  allatae;  quas  certo  scio  plenas  timoris 
fore.  3.  Ex  iis  rebus  hoc  vereor,  ne,  quum  Pompeius 
propter  metum  rerum  novarum  nusquam  dimittatur, 
Caesari  nullus  honos  a  senatu  habeatur;  dum  hie  no¬ 
dus  expediatur,  non  putet  senatus,  nos,  antequam 
successum  sit,  oportere  decedere,  nec  in  tanto  motu 
rerum  tantis  provinciis  singulos  legatos  praeesse. 
Hie,  nequid  mihi  prorogetur,  quod  ne  intercessor  qui¬ 
dem  sustinere  possit,  horreo :  atque  eo  magis,  quod  tu 
abes,  qui  consilio,  gratia,  studio  multis  rebus  occur- 
reres.  Sed  dices  me  ipsum  mihi  sollicitudinem 
struere.  Cogor;  et  velim  ita  sit.  Sed  omnia  metuo. 
Etsibellumax^oTeieunoj'  habet  ilia  tua  epistola,  quam 
dedisti  nauseans  Buthroto ;  tibi,  ut  video  el  spero,  nulla 
ad  decedendum  erit  mora.  Mallem,  ut  video:  nihil  opus 
fuit,  ut  spero.  4.  Acceperam  autem  satis  celeriterlco- 
nii  per  publicanorum  tabellarios  a  Lentuli  triumpho 
datas.  In  his  yXvxvnvxgov  ill ud  confirmas,  moram 
mihi  nullam  fore:  deindeaddis,  siquidsecus,  te  ad 


me  [fore]  venturum.  Angunt  me  dubitationes  tuae; 
simul  et  vides,  quas  acceperim  litteras.  Nam  quas 
Hermoni,  centurionis  Camulae,  ipse  scribis  te  dedis- 
se,  non  accepi.  Laenii  pueris  te  dedisse,  saepe  ad  me 
scripseras.  Eas  Laodiceae  denique,  quum  eo  venis- 
sem,  hi.  Id.  Febr.  Laenius  mihi  reddidit,  datasa.  d.x. 
Kal.  Octobres.  Laenio  tuas  commendationes  et  sta¬ 
tic  verbis,  et  reliquo  tempore  re  probabo.  5.  Hae 
litterae  cetera  vetera  habebant,  unum  hoc  novum,  de 
Cibyratis  pantheris.  Multum  te  amo,  quod  respon- 
disti  M.  Octavio,  te  non  putare.  Sed  posthac  omnia, 
quae  certa  non  erunt,  pro  certo  negato.  Nos  enim  et 
nostra  sponte  bene  firmi ,  et  mehercule  auctoritate  tua 
inflammati  vicimus  omnes  (hoc  tu  ita  reperies)  quum 
abstinentia,  turn  iustitia,  facilitate,  dementia.  Cave 
putes  quidquam  homines  magis  umquam  esse  mira- 
tos,  quam  nullum  teruncium,  me  obtinente  provin- 
ciam,  sumptus  factum  esse,  nec  in  rempublicam,  nec 
in  quemquam  meorum,  praeterquam  in  L.  Tullium 
legatum.  Is,ceteroqui  abstinens,  sed  Iulia  lege,  trans- 
itans,  semel  tamen  in  diem,  non,  ut  alii  solebant, 
omnibus  vicis,  [praetereum  semel,  nemo  accepit]  fa¬ 
cit,  ut  mihi  excipiendus  sit,  quum  teruncium  nego 
sumptus  factum.  Praeter  eum  accepit  nemo.  Has  a 
nostro  Q.  Titinio  sordes  accepimus.  6.  Ego,  aestivis 
confectis,  Quintum  fratrem  hibernis  et  Ciliciae  prae- 
feci.  Q.  Volusium,  tui  Tiberii  generum,  certum  ho- 
minem,  sed  mirifice  etiam  abstinentem,  misi  in  Cy- 
prum,  ut  ibi  pauculos  dies  esset;  ne  cives  Bomani 
pauci,  qui  illic  negotiantur,  ius  sibi  dictum  negarent; 
nam  evocari  ex  insula  Cyprios  non  licet.  7.  Ipse  in 
Asiam  profectus  sum  Tarso  Nonis  Ianuariis;  non  me¬ 
hercule  dici  potest,  qua  admiratione  Ciliciae  civita- 
tum,  maximeque  Tarsensium.  Postea  vero  quam 
Taurum  transgressus  sum,  mirifica  exspectatio  Asiae 
nostrarum  dioecesium,  quae  sex  mensibus  imperii 
mei  nullas  meas  acceperat  litteras,  numquam  hospi- 
tem  viderat.  Illud  autem  tempus  quotannis  ante  me 
fuerat  in  hoc  quaestu:  civitates  locupletes,  ne  in  hi- 
berna  milites  reciperent,  magnas  pecunias  dabant: 
Cyprii  talenta  Attica  cc.  Qua  ex  insula  (non  vnegfloh- 
xdig,  sed  verissime  loquor)  nummus  nullus  me  obti¬ 
nente  erogabitur.  Ob  haec  beneficia ,  quibus  illi  ob- 
stupescunt,  nullos  honores  mihi,  nisi  verborum,  de- 
cerni  sino :  statuas,  fana,  Ti&ginna  prohibeo :  nec  sum 
in  ulla  re  alia  molestus  civitatibus,  sed  fortasse  tibi, 
qui  haec  praedicem  de  me.  Perfer,  si  me  amas.  Tu 
enim  me  haec  facere  voluisti.  8.  Iter  igitur  ita  per 
Asiam  feci,  ut  etiam  fames,  qua  nihil  miserius  est, 
quae  turn  erat  in  hac  mea  Asia,  (messis  enim  nulla 
fuerat,)  mihi  optanda  fuerit.  Quacumque  iter  feci, 
nulla  vi,  nullo  iudicio,  nulla  contumelia,  auctoritate 
et  cohortatione  perfeci,  ut  et  Graeci  et  cives  Bomani, 
qui  frumentum  compresserant,  magnum  numerum 
populis  pollicerentur.  9.  Idibus  Februariis,  quo  die 
has  litteras  dedi,  forum  institueram  agere  Laodiceae 
Cibyraticum  et  Apameense;  ex  Idibus  Mart,  ibidem 
Synnadense,  Pamphylium,  (turn  Phemio  dispiciam 
xdgag)  Lycaonium,  Isauricum :  ex  Idibus  Mai.  in  Cili- 
ciam,  ut  ibi  Iunius  consumatur,  velim  tranquille  a 
Parthis.  Quintilis,  si  erit,  ut  volumus,  in  itinere  est, 
per  provinciam  redeuntibus,  consumendus.  Veni- 
mus  enim  in  provinciam,  Laodiceam,  Sulpicio  etMar- 
cello  consulibus,  pridie  Kal.  Sextiles.  Inde  nos  opor- 
tet  decedere  a.  d.  iv.  Kal.  Sext.  Primum  contendam 
a  Quinto  fratre,  ut  se  praefici  patiatur:  quod  et  illo  et 
me  invitissimo  fiet.  Sed  aliter  honeste  fieri  non  potest, 

nraesertim  quum  virum  optimum,  Pomptinium,  ne 
nunc  quidem  retinere  possim .  Rapit  enim  hommem 
Postumius  Romam,  fortasse  etiam  Postumia.  10  Ha- 
bes  consilia  nostra.  Nunc  cognosce  de  Bruto.  t  ami- 
liares  habet  Brutus  tuus  quosdam  creditors  balami- 
niorum  ex  Cypro ,  M.  Scaptium  et  P.  Matmium ;  quos 
mihi  maiorem  in  modum  commendavit.  Mataium 
non  novi;  Scaptius  ad  me  in  castra  venit.  Pollicitus 
sum  curaturum  me ,  Bruti  caussa,  ut  ei  Salaminii  p  - 
cuniam  solverent.  Egit  gratias.  Praefecturam  peU- 
vit  Negavi  me  cuiquam  negotianti  dare ;  quod  idem 
tibi  ostenderam.  Cn.  Pompeio  petenti  Probaram  in- 
stitutum  meum ;  quid  dicam?  Torquato ,  de  M.  Laenio 

tuo,  multis  aliis.  Si  praefectus  vellet  esse  syngraphae 

caussa,  me  curaturum,  ut  exigeret.  Gratias  egit. 
discessit.  Appius  noster  turmas  aliquot  equitum  de¬ 
derat  huic  Scaptio ,  per  quas  Salamimos  coerceret,  et 
eumdem  habuerat  praefectum .  Ycxaliat  Salammios 
E«o  equites  ex  Cypro  decedere  mssi  Moleste  tulit 
Scantius  1 1 .  Quid  multa?  Ut  ei  fidem  rnearn  prae- 
starem;  quum  ad  me  Salaminii  Tarsum  vemssent ,  et 
una  Scaptius,  imperavi,  ut  pecumam  solverent.  M 
ta  de  syngrapha ,  de  Scaptii  iniurns.  Negavi  me  au- 
dire  Hortatus  sum ;  petivi  etiam ,  pro  meis  m  civita- 
tem  beneficiis  ut  negotium  conficerent:  demque  dm 
me  coacturum.  Homines  non  modo  non  recusare,  sed 
Siam  hoc  dicere ,  se  a  me  solvere.  Quod  enim  prae- 
tori  dare  consuessent,  quoniam  ego  non  acceperam  se 
a  me  quodam  modo  dare;  atque  etiam  minus  esse s  ali- 
quanto  in  Scaptii  nomine,  quam  in  vectigali  praetono. 
Collaudavi  homines.  Recte,  inquit  Scaptius:  sed  sub- 
ducamus  summam.  Interim,  quum  ego  in  edicto  tra- 
latitio  centesimas  me  observaturum ,  haberem ,  cum 
anatocismo  anniversario  ille  ex  syngrapha  postulabat 
auaTemaT  Quid  ais?  inquam,  possumne  contra 
Sm  “dictum?  At  ille  protert  senatus  consullum 

Lentulo  Philippoque  consubhus,  ut,  qui  ciliciam 
OBTINERET,  IDS  EX  H.LA  SYNGRAPHA  ?IEE*ET-  ^ 

Cohorrui  primo;  etenim  erat  mtentus  civitatis  Re- 
perio  duo  senatus  consulta  lisdem  consulibus  de  e 
Sem  syngrapha.  Salaminii  quum  Romae  versurani 
facere  vellent,  nonpoterant,  quod  lex  Gabinia  veta 
bat  Turn  ii  Bruti  famiiiares,  freti  gratia  Bruti ,  dare 
volebant  quaternis,  si  sibi  senatus  consulto  caver^- 
Fit  «ratia  Bruti  senatus  consultum,  ut  neve  salami- 
N  S  NEVE  QUI  E  IS  DED1SSET,  FRAUDI  ESSET. 

Pecuniam  numerarunt.  At  postea  venit  in  mentem 
foeneratoribus,  nihil  se  iuvare  il  ud  senatus  consul- 
turn  quod  ex  syngrapha  ius  dici  lex  Gabinia  vetaret. 

^t^mh^dLeruissem,  seducit  me  Scaptius; 
ait  se  nihil  contra  dicere;  sed  illos  putare ,  talenta  cc 
se  debere;  ea  se  velle  accipere;  debere  autem  [illos] 
paullo  minus ;  rogat,  ut  eos  ad  cc  perducam.  p  v m  ^ 
inouam  Voco  illos  ad  me,  remoto  Scaptio.  Qui 
vos?  quantum,  inquam,  debetis?  Respondent,  cv  . 
Refero  ad  Scaptium.  Homo  clamare  Quid  opus  es  ? 
inquam  Rationes  conferatis.  Assidunt,  subducu  . 
ad  nummum  convenit.  Illi  se  numerare  velle ,  ur  e- 
rP  ut  acciperet.  Scaptius  me  rursus  seducit,  rOpat, 
ut’rem  si/relinquam.  Dedi  veniam  homini  impuden- 
ter  petenti.  Graecis  querentibus ;  ut  in |  fane ,  depon  - 
rent,  postulantibus ,  non  concessi.  CUmare  om 
quiaderant,  nihil  impudentms  Scapt10,  qui  centes 
mis  cum  anatocismo  contentus  non  esset •  ah!,  n 
stultius.  Mihi  autem  impudens  magis,  quam  stultus 


videbatur.  Nam  aut  bono  nomine  centesimis  conten¬ 
tus  erat,  aut,  non  bono,  quaternas  centesimas  spera- 

bat  13.  Ilabes  meam  caussam;  quae  si  Bruto  no 
probatur,  nescio,  cur  ilium  amemus:  sed  ayun^'° 

eius  certe  probabitur,  praesertim  quum  senatus  con 

sultum  modo  factum  sit,  puto,  postquam  tu  es i  profe- 
ctus  in  creditorum  caussa,  ut  centesimae  perpetuo 
foenore  ducerentur.  Hoc  quid  intersit,  si  tuos  digi- 
tos  novi,  certe  habes  subductum.  In  quo  quidem, 
oSov  Ttdoeorov,  Lucceius  M.  F.  queritur  apud  me  per 
litteras ,’  summum  esse  periculum ,  ne  culpa  senatus, 
his  decretis ,  res  ad  tabulas  novas  pervemat.  Lom- 
memorat,  quid  olim  mali  C.  Iulius  fecent  ( pm  d ie- 
culam  duxerit:  numquam  respublica  plus,  bed  art 
rem  redeo.  Meditare  adversus  Brutum  caussam 
meam;  si  haec  caussa  est,  contra  quam  nihil  honeste 
dici  potest;  praesertim  quum  integram  et  eaus- 
sam  reliquerim.  14.  Reliqua  sunt  domestica.  De 
ivtiouvYo,  probo  idem,  quod  tu.Postumiae 
niam  Pontidia  nugatur.  Sed  velleajadesses.  A  Qui 
to  fratre  his  mensibus  nihil  exspectans.  Nam  1  an 
rus  propter  nives  ante  mensem  Iunnim  non 

potest.  Thermum,  ut  rogas,  crebernmis  littens  ful 
cio.  P.  Valerium  negat  habere  quidquam  Deiotarus 
rex  eumque,  ait,  a  se  sustentari.  Quum  scies,  Ro- 
mae  intercalatum  sit,  necne;  velim  ad  me  scnbas  cer- 
tum  quo  die  mysteria  futura  sint.  Litteras  tuas  mi¬ 
nus  paullo  exspecto,  quam  si  Romae  esses,  sed  tamen 

exspecto. 


95. 


LIBER  SEXTUS. 


ARG  Huius  libri  epistolae  scriptae  sunt  omnes  a.  /04.  s. 
coss  L.  Aemilio  Paullo,  C.  Claudio  Marcello,  quern  Suetonius 
M  d  Marcelli  patruele.n  facit,  Dio  sobrinum  aln  fratren,. 
Hoc  igitur  in  libro  quod  ad  remp.  pertineat,  nihil  memoratur, 
nisi  bellum  Parthicum ,  idque  forn.idatum  magis,  quam  verege- 
_tlim  I  14.  Namque  anno  supenore,  sive,  postquam  1 
erat’  quarto,  finitum  fuerat.  Itaque  etiam  spem  triumph,  sui 

commemorat  VI.  et  VIII.  Praeterea  de  ~ 

Sibus  administrandae  difficultate  queritur  IV.  Ru.sus  de  Him 
repulsa  scribit  VIII.  De  rebus  urbanis  odiosa  quaedam  seC.ce.o 
Zisse  VIII.  scribit.  Caesar  quum  vereretur,  ne  se  iniqui  su 
provincia  atque  exercitu  spoliarent,  sicque  cogeretur,  si  consul 
lied  vellet,  privatus  ac  praesens  petere:  L.  Paullum  consulem 
et  C  Curionem  tribunum  pi.,  antea  suis  act.on.bus  adversantes, 
grand!  mevcede  sibi  conciliavit:  quorum  opera  factum  est,  ut  .e- 
“eret  exercitum.  Nam  quum  de  illo  remittendo  referretnr, 
cZo  ita  est  assen.ua,  si  reliqui  quoque  dimitterent  Pompeium 
notans  sine  dubio.  Ad  haec  mentionem  fact  de  Appi.  caussa 
a  et  de  morte  Hortensii  VI.  Hoc  anno  Cicero  de  provincia  de- 
cesslt  Ill.  Kalend.  Sext.  ep.  VI.  atque  Idib.  Oct  Athens  fun, 
unde  postrema  huius  libri  epistola  data  est.  H«hqua  sunt  pn- 
vata  atque  domestica:  de  Tullia  Dolabellae  collocanda  1,10  M. 
1X.  de  Ciceronibus  pueris  1,12-deQ.  fratr.s  et  Pompomae  d.»- 
sidiis  gliscentibus  11.  ID-  sed  tamen  fill,  prelate  compos...*  VI  . 
de  AUici  morbo  IX.  de  Tironis  adversa  valetudine  VII.  de  I  rut. 
negotio  cun.  Salaminii*  II.  HI-  de  M.  Octavi.  et  Caeln  postulat.s 
2!  de  Philotimi  in  Milonem  iniquitate  IV.  Ita  pauca  e  .an.  ,u- 
s’unt  doctrinae  et  litterarum  vestigia,  ut  de  error, bus  q.nbnsda.u 

in  Iiljris  de  Hej).  coimnissis  IT.  de  Metelli  ignorantia  I,  17.  et  de 
monunientu  Atlienis  a  se  statuemlo  I. 

I.  (Laodicene,  PanIIo,  Marcello  ross.  701.) 

CICERO  ATT!  CO  S. 

1.  Accepi  tuas  litteras  a.  d.  quintum  Terminalia 
Laodiceae ;  quas  legi  libentissime ,  plenissimas  aino- 

ris ,  humanitatis,  officii,  diligentiae.  His  igitur  re- 
spondebo :  sic  enim  postulas :  nec  oixovopiav  meam 
instituam;  sed  ordinem  conservabo  tuum.  Recen- 
tissimas  a  Cybistris  te  meas  litteras  habere  ais,  a.  d. 
-V.  Kal.  Octob.  datas :  et  scire  vis,  tuas  ego  quas  acce- 
perim.  Omnes  fere,  quas  commemoras,  praeter  eas, 
quas  scribis  Lentuli  pueris  et  Equotutico  et  Brundisio 
datas.  Quare  non  oV/erai  tua  industria,  quod  vereris, 
sed  praeclare  ponitur;  si  quidem  id  egisti,  ut  ego  de- 
lectarer.  Nana  nulla  re  sum  delectatus  magis.  2. 
Quod  meam  padvuiTa  in  Appio  tibi,  libertatem  etiam 
in  Bruto  probo,  vehementer  gaudeo:  ac  putaram  se- 
cus.  ,  Appius  enim  ad  me  ex  itinere  bis  terve  vnopsp.- 
tyifioiQovS'  litteras  miserat,  quod  quaedam  a  se  consti- 
tuta  rescinderem.  Ut,  si  medicus,  quum  aegrotus 
alii  medico  traditus  sit,  irasci  velit  ei  medico,  qui  sibi 
successerit,  si,  quae  ipse  in  curando  constituent,  mu- 
tet  ille:  sic  Appius,  quum  ef  dcpaiQiaecog  provinciam 
curarit,  sanguinem  miserit,  quidquid  potuit,  detraxe- 

rit,  mihi  tradiderit  enectam ,  ngogavctTQEcpopsvrp  earn 
a  me  non  libenter  videt;  sed  modo  succenset,  modo 
giatias  agit.  Nihil  enim  a  me  fit  cum  ulla  illius  con- 
tumelia .  tantummodo  dissimilitudo  meae  rationis  of- 
tendit  hominem.  Quid  enim  potest  esse  tarn  dissimi- 
le ,  quam  illo  imperante  exhaustam  esse  sumptibus  et 
lacturis  provinciam;  nobis  earn  obtinentibus ,  mini¬ 
mum  nullum  esse  erogatum  nec  privatim,  nec  publi- 
ce?  Quid  dicam  de  illius  praefectis,  comitibus,  lega- 
tis .  etiam  de  rapinis?  de  libidinibus?  de  contumeliis? 
Nunc  autem  domus  mehercule  nulla  tanto  consilioaut 
tanta  disciplina  gubernatur,  aut  tam  modesta  est, 
quam  nostra  tota  provincia.  Haec  nonnulli  amici  Ap- 
pii  ridicule  interpretantur :  qui  me  idcirco  putent  be¬ 
ne  audire  velle,  ut  ille  male  audiat,  et  recte  facere 
non  meae  laudis ,  sed  illius  contumeliae  caussa.  Sin 
Appius,  ut  Bruti  litterae,  quas  ad  te  misit,  significa- 
bant,  gratias  nobis  agit,  non  moleste  fero:  sed  tamen 
eo  ipse  die,  quo  haec  ante  lucem  scribebam,  cogita- 
bam  eius  multa  inique  constituta  et  acta  tolIere°  3. 
Nunc  venio  ad  Brutum,  quern  ego  omni  studio,  te  au- 
ctore,  sum  complexus :  quern  etiam  amare  coeperam  : 
sed,  dico,  revocavi  me ,  ne  te  offenderem.  Noli  enim 
putare,  me  quidquam  maluisse,  quam  ut  mandarat  is, 
facere:  nec  ulla  de  re  plus  laborasse.  Mandatorum 
autem  mihi  libellum  dedit:  iisdemque  de  rebus  tu 
mecum  egeras.  Omnia  sum  diligentissime  persecu- 
tus.  Primum,  ab  Ariobarzane  sic  contendi,  ut  talen- 
ta,  quae  mihi  pollicebatur,  illi  daret.  Quoad  mecum 
rex  luit,  perbono  loco  res  erat:  post  a  Pompeii  procu- 
ratoribus  sexcentis  premi  coeptus  est.  Pompeius  au¬ 
tem  quum  ob  ceteras  caussas  plus  potest  unus ,  quam 
ceteri  omnes,  turn  quod  putatur  ad  bellum  Parthicum 
esse  venturus.  Ei  tamen  sic  nunc  solvitur:  tricesimo 
quoque  die  talenta  Attica  xxxm,  et  hoc  ex  tributis: 
nec  id  satis  efficitur  in  usuram  menstruam.  Sed 
bnaeusnosterclementeridfert;  sorte  caret;  usura  nec 
ea  solida  contentus  est.  Alii  neque  solvit  cuiquam 
nec  potest  solvere.  Nullum  enim  aerarium,  nullum 
vectigal  habet.  Appii  instituto  tributa  imperat.  Ea 
vix,  in  foenus  Pompeii  quod  satis  sit,  efficiunt.  Ami¬ 


ci  regis  duo  tresve  perdivites  sunt:  sed  ii  suum  tam 
diligenter  tenent,  quam  ego  aut  tu.  Equidem  non 
desino  tamen  per  litteras  rogare,  suadere,  accusare 
legem.  4.  Deiotarus  etiam  mihi  narravit,  se  ad  eum 
legatos  misisse  de  re  Bruti :  eos  sibi  responsum  retu- 
lisse,  ilium  non  habere.  Et  mehercule  ego  ita  iudico, 
nihil  illo  regno  spoliatius,  nihil  rege  egentius.  Itaque 
auttutela  cogito  me  abdicare,  aut,  ut  pro  Glabrione 
Scaevola,  foenus  et  impendium  recusare.  Ego  tamen, 
quas  per  te  Bruto  promiseram  praefecturas ,  M.  Sca- 
ptio,  L.  Gavio,  qui  in  regno  rem  Bruti  procurabant, 
detuli.  Nec  enim  in  provincia  mea  negotiabantur. 
Tu  autem  meministi,  nos  sic  agere,  ut,  quot  vellet, 
praefecturas  sumeret,  dum  ne  negotiatori.  Itaque 
duas  ei  praeterea  dederam.  Sed  ii,  quibus  petierat, 
de  provincia  decesserant.  5.  Nunc  cognosce  de  Sa- 
laminiis :  quod  video  tibi  etiamnovumaccidisse,  tam- 
quam  mihi.  Numquam  enim  ex  illo  audivi,  illam 
pecuniam  esse  suam.  Quin  etiam  libellum  ipsius  ha- 
beo,  in  quo  est,  Salaminii pecuniam  debent  M.  Scaptiu 
et  P.  Matinio,  familiar ibus  meis.  Eos  mihi  commen- 
dat:  ascribit  etiam  et  quasi  calcar  admovet,  interces- 
sisse  se  pro  iis  magnam  pecuniam.  Confeceram,  ut 
solverent,  centesimissexennii  ductis  cum  renovatione 
singulorum  annorum.  At  Scaptius  quaternas  postu- 
labat.  Metui,  si  impetrasset,  ne  tu  ipse  me  amare  de- 
sineres.  Nam  ab  edicto  meo  recessissem ,  et  civita- 
tem ,  in  Catonis  et  in  ipsius  Bruti  fide  locatam  meis- 
que  beneficiis  ornatam,  funditus  perdidissem.  6.  At- 
que  hoc  tempore  ipso  impingit  mihi  epistolam  Sca¬ 
ptius  Bruti,  rem  illam  suo  periculo  esse:  (quod  nec 
mihi  umquam  Brutus  dixerat,  nec  tibi:)  etiam,  ut 
praefecturani  Scaptio  deferrem.  Id  vero  per  te  exce- 
peramus,  ne  negotiatori;  quod  si  cuiquam,  huic  ta¬ 
men  non.  Fuerat  enim  praefectus  Appio ;  et  quidem 
habuerat  turmas  equitum ,  quibus  inclusum  in  curia 
senatum  Salamine  obsederat,  ut  fame  senatores  quin- 
que  morerentur.  Itaque  ego,  quo  die  provinciam  te- 
tigi,  quum  mihiCypriilegati  Ephesum  obviam  venis- 
sent,  litteras  misi,  ut  equites  ex  insula  statim  decede- 
rent.  His  de  caussis  credo  Scaptium  iniquius  de  me 
aliquid  ad  Brutum  scripsisse.  Sed  tamen  hoc  sum 
animo:  si  Brutus  putabit  me  quaternas  centesimas 
oportuisse  decernere ,  qui  in  tota  provincia  singulas 
observarem,  itaque  edixissem,  idque  etiam  acerbissi- 
mis  foeneratoribus  probaretur;  si  praefecturam  nego¬ 
tiatori  denegatam  queretur,  quod  ego  Torquato  nostro 
in  tuo  Laenio,  Pompeio  ipsi  in  Sext.  Statio  negavi,  et 
iis  probavi;  si  equites  deductos  moleste  feret,  acci- 
piam  equidem  dolorem,  mihi  ilium  irasci,  sed  multo 
maiorem ,  non  esse  eum  talem ,  qualem  putassem.  7. 
Ulud  quidem  fatebitur  Scaptius,  me  ius  dicente,  sibi 
omnem  pecuniam  ex  edicto  meo  auferendi  potestatem 
fuisse.  Addo  etiam  illud,  quod  vereor,  tibi  ipsi  ut 
probem  :  consistere  usura  debuit,  quae  erat  in  edicto 
meo.  Deponere  volebant:  impetravi  ab  Salaminiis, 
ut  silerent.  Yeniam  illi  quidem  mihi  dederunt;  sed 
quid  iis  fiet,  si  hue  Paullus  venerit?  Sed  totum  hoc 
Bruto  dedi,  qui  de  me  ad  te  humanissimas  litteras 
scripsit :  ad  me  autem,  etiam  quum  rogataliquid,  con- 
tumaciter,  arroganter,  axoivcovijTag  solet  scribere.  Tu 
autem  velim  ad  eum  scribas  de  his  rebus,  utsciam. 
quo  modo  haec  accipiat.  Facies  enim  me  certiorem 
Atque  hoc  superioribus  litteris  ad  te  diligenter  per- 
scripseram:  sed  plane  te  intelligere  volui,  mihi  non 
excidisse  illud,  quod  tu  ad  me  quibusdam  litteris  scri- 
psisses;  si  nihil  aliud  de  hac  provincia,  nisi  illius  be- 

nevolentiam ,  deportassem  ,  mihi  id  satis  esse.  Sit 
sane,  quoniam  ita  tu  vis :  sed  tamen  cum  eo ,  credo, 
quod  sine  peccato  meo  fiat.  Igitur  meo  decreto  solu- 
ta  res  Scaptio  station .  Id  quam  rectum  sit  tuiudica- 
bis;  ne  ad  Catonem  quidem  provocabo.  8.  bed  noli 
me  putare  {ywlevapaTa  ilia  tua  abiecisse ,  quae  mi  11 
in  visceribus  haerent.  Flens  mihi  meam  famamcom- 
mendasti.  Quae  epistola  tua  erf,  in  qua  mentionem 
non  facias?  Itaque  irascatur,  qui  volet  patiar. 

■yao  ej  |uex  ipov,  praesertim  quum  sex  libris  tamquam 
praedibus,me  ipsum  obstrinxenm,  quos  tibi  tam  val- 
de  probari  gaudeo;  e  quibus  unum  ((rioo»<o^iequins 
deCn.FlavioCn.F.  Ille  vero  ante  decemviros  non 
fuit :  quippe  qui  aedilis  curulis  fuerit :  qui  magistra- 
tus  multis  annis  post  decemviros  institutes  est.  Qui 
er^o  profecit,  quod  protulit  fastos?  occultatam  putant 
quodam  tempore  istam  tabulam ,  ut  dies  agen  l  p 
rentur  a  paucis.  Nec  vero  pauci  sunt  auctores ,  Cn. 
Flavium  scribam  fastos  protulisse  ,  actionesque  com- 
posuisse :  nemehoe,  vel  pot.us  Afrtcanum  (  s  emm 

loquitur,)  commentum  putes.  Ova  tla&t  ae  thud cl 
gestu  histrionis;  tu  scelcste  susp.cans,  ego  «<pel»s 

srriosi  9.  De  me  imperatore  scnbis  te  ex  Philotim 
litteris  cognosse.  Sed  credo  te,  iam  in  Epiro  quum 
esses  binas  meas  de  omnibus  rebus  accepisse,  anas  a 
Pindenissocapto,  alteras  a  Laodicea  utrasque  tms 
mieris  datas.  Quibus  de  rebus,  propter  casum  navi 
Sandi  per  binos  tabellarios  misi  Romam  litteras  pu 
blice  ’  V  De  Tullia  mea  tibi  assentior;  scnpsique 
ad  earn  et  ad  Terentiam ,  mihi  placere.  Tu  enirn  ad 
me  iam  ante  scripseras,  ac  vellem  te  in  tuum  veterem 
areqem  retulisses.  Correcta  vero  epistola  Memmiana, 
nihU  ne^otii  fuit.  Multo  enim  malo  hunc  a  Pontidia, 
nuam  ilium  a  Servilia.  Quare  adiunges  Aufium  no 
etrum  hominem  semper  amantem  mei;  nunc,  credo, 
eo  ma»is  quod  debet  etiam  fratris  Appii  amorem  erga 
me  cum’reliquahereditate  crevisse;  qui  declaravit 

quanti  me  faceret,  quum  saepe,  turn  in  Bursa .  Nae 
tu  me  sollicitudine  magna  hberans.  1 1 .  F»rnn  ex 
cepTio  mihi  non  placet.  Nec  emm  ego  ullum .  ahud 
tempus  timeo,  nisi  quod  ille  solum  excipit.  Sed  scn- 
herem  ad  te  de  hoc  plura ,  si  Romae  esses.  In  Pom 
peio  te  spem  omnem  otii  ponere  nonmiror;  itareses  , 
removendumque  censeo  illud  dissimulantem.  Sed 

S-SSiS 3=31= 

Sed  homo  non  doctior  ,  nec 

ubTposset!^  Est  ^ajgtUI1Jj^g^g,onqiiod^caurs1salni 

quid  te  in  vasis  fictilibus  apposituru  I  •  ? 


Phemio  mandatum  est:  reperietur;  modo  aliquid 
illo  dignum  canat.  14.  Parthicum 

Cassius  ineptas  litteras  misit.  Necdum  Bibuh  era^ 
allatae •  quibus  recitatis,  puto  fore,  ut  aliquando 
commoveatur  senatus.  Equidem  sum  in  magna  am- 
mi  perturbatione.  Si,  ut  opto,  non 
strum  ne^otium ;  habeo  Iumum  et  Quintilem  in  me 
tu  Estofduo  quidem  menses  sustineb.t  Bibulus. 

Quid  illo  fiet,  quern  reliquero,  praesertim  si  fratrem  - 

quid  me  autem,  si  non  tam  cito  decedo?  Ma  n  tu 
ba  est  Mihi  tamen  cum  Deiotaro  convemt,  ut  i 
in  meis  castris  esset  cum  suis  copiis  omnibus.  Habet 
autem  cohortes  quadringenanas  nostra  armatura 
xxx  •  equitum  cm  cm.  Erit  ad  susteptandum  quoad 

Pompeius  veniat;  qui  litteri s  quas  ^ 
o-nificat  suum  negotmm  illud  fore.  Hiemant  in  no 
stra  pro’vincia  Parthi.  Exspectatur  ipse  Orodes.  Quid 
nuaeris?  aliquantum  est  negotn.  15.  De  Bibuli  ecu 
cto  nihil  novi,  praeter  illam  exceptionem,  de  qua  tu 
ad  ’me  scripseras ,  nimis  gravi  praemhcio  in 
nostrum  Ego  tamen  habeo  brodvvapovuav,  sed  tectio 
rem  Tx  Q.  Mucii  P.  F.  edicto  Asiatico,  extra  quam 
Tia  negotium  geslum  est,  ut  eo  start  non  oporteat, 
ex  fide  bona :  multaque  sum  secutus  Scaevolae  m 
iis  illud,  in  quo  sibi  libertafem  censent  Grace 1  data”l 
ut  Graeci  inter  se  disceptent  suis  legibus.  Breve  au 
tern  edictum  est  propter  hanc  meam  dicagean  ,  quod 

dimbus  “eneribus  edioendum  putavi:  quorum  unum 
est°prov?nciale,  in  quo  est  de  rationibus  c,v,«t„m  de 

acre  alieno ,  de  usura ,  de  syngraphis .  in  eodem 
omnia  de  publicanis;  alterum,  quod  sine  edicto  satis 
commode  transigi  non  potest,  de  hereditatum  posses- 
sionibus  de  bonis  possidendis,  (magistris  faciendi  ,) 
vendendis  quae  ex  edicto  et  postulari  et  fieri  solent. 
Tertium  de^eliquo  iure  dicundo,  ayQncpov  reliqui. 

I  de  eo  -enere  mea  decreta  ad  edicta  urbana 

a^mmodaturum;  itaque  euro  et  satisfacio  adhuc 

omnibus  Graeci  vero  exsultant,  quod  peiegrm 

::t"ot"raSeor ,  quas  p»o,ionibuS  ^ 

modio  verborum  honorem,  invitat.oi.em  crebram 
Quid  plura?  Sunt  omnes  ita  mih,  famihares  ut  se 
miisoue  maxime  putet.  Sed  tamen  fiijSsr  ayrot?.  Scis 

relic  via  17.  De  statua  Africam,  (co  rcgappaiMvaav/- 
r,  1  ,  d  *  ipsum  delectavit  in  tins  litteris,) 

STS?  scipio  hie  PMetellus  proavum  suum  nesc.t 
„  fn;cse9  Atqui  nihil  habuit  aliud  insci  i 

nUim^nisi  cos.,  ea  statua,  quae  ad  Opis  per  te  posita 
Fn  excelso  est.  In  ilia  item,  quae  est  ad  UoXvdevxov „ 
hermile  inscriptum  est,  cos.,  quam  — dem  sta¬ 
tus  amictus,  annulus,  imago  ipsa  declarat.  At  me 

erevde  ego  quum  in  turma  inauratarum  equestnum 
nuas  hie  PMetellus]  in  Capitolio  posuit,  animadvertis- 

sem  in  Serapionis  subscriptione  A.f[ican‘  imagineJ?j 
.  fnKrilo  mitavi  nunc  video  Metelli.  O! 
erratum  Nam  illud  de  Flavio  et  fa- 

sti^Tsecus  est,  commune  erratum  est;  et  tu  belle 

Tj-rcoQ^aag,  et  nos  publicam  prope  opinionemsecutisu- 
mus,  ut  multa  apud  Graecos.  Quis  enim  non  dixit, 
Evnohv ,  r ov  rrjg  d^oiiotg,  ab  Alcibiade,  navigante  in 
Siciliam ,  deiectum  esse  in  mare?  Hedarguit  Erato¬ 
sthenes:  affert  enim,  quas  ille  post  id  tempus  fabu- 
las  docuerit.  Num  idcirco  Duris  Samius,  homo  in 
historia  diligens,  quod  cum  multis  erravit,  irridetur? 
Quis  Zaleucum  leges  Locrisscripsisse  non  dixit?  Num 
igitur  iacet  Theophrastus,  si  id  a  Timaeo,  tuofamilia- 
ri,  reprehensum  est?  Sed  nescire  proavumsuumcen- 
sorem  non  fuisse,  turpe  est;  praesertim  quum  post 
eum  consulem  nemo  Cornelius,  illo  vivo,  censor  fue- 
rit.  19.  Quod  de  Philotimo  et  de  solutione  H-Sxx 
uc  scribis;  Philotimum  circiter  Kalend.  Ianuar.  in 
Chersonesum  audio  venisse:  ac  mihi  ab  eo  nihil  ad- 
huc.  Reliqua  mea  Camillus  scribit  se  accepisse; 
eaquaesint,  nescio  et  aveo  scire.  Verum  haec  poste- 
rius  et  coram  fortasse  commodius.  20.  Illudme,  mi 
Attice,  in  extrema  fere  parte  epistolaecommovit:  scri¬ 
bis  enim  sic,  xL  lomov ?  Deinde  me  obsecras  amantis- 
sime,  ne  obliviscar  vigilare,  et  ut  animadvertam,  quae 
fiant.  Num  quid  de  quo  inaudisti?  etsi  nihil  eius- 
modi  est.  IIoXXov  ye  y.al  Set.  Nec  enim  me  fefellis- 
set,  nec  fallet.  Sed  ista  admonitio  tua  tam  accurata 
nescio  quid  mihi  significare  visa  est.  21 .  De  M.  Octa¬ 
vio  iterum  iam  tibi  rescribo,  te  illi  probe  respondisse 
paullo  vellem  fidentius.  Nam  Caelius  libertum  ad 
me  misit  et  litteras  accurate  scriptas :  sed  de  panthe- 
ris  foede  ac  civitatibus.  Rescripsi,  alterum  me  mo- 
leste  ferre,  si  ego  in  tenebris  laterem,  nec  audiretur 
Romae,  nullum  in  mea  provincia  nummum,  nisi  in 
aesalienum,  erogari;  docuique  nec  mihi  conciliare 
pecuniam  licere  nec  illi  capere;  monuique  eum, 
quern  plane  diligo,  ut,  quum  alios  accusasset,  cautius 
viveret:  illud  autem  alterum,  alienum  esse  existima- 
tione  mea,  Cibyratas  imperio  meo  publice  venari. 

22.  Lepta  tua  epistola  gaudio  exsultat.  Etenim  scri¬ 
pt3  belle  est,  meque  apud  eum  magna  in  gratia  posuit. 
Filiola  tua  gratum  mihi  fecit,  quod  tibi  diligenter 
mandavit,  ut  mihi  sal utem ascriberes:  gratumetiam 
Pilia  :  sed  ilia  officiosius ,  quod  mihi,  quem  iam  pri- 
dem  numquam  vidit.  Igitur  tu  quoque  salutem  utri- 
que  ascribito.  Litterarum  datarum  prid.  Kal.  Ianuar. 
suavem  habuit  recordationem  clarissimiiurisiurandi : 
quod  ego  non  eram  oblitus.  Magnus  enim  praetex- 
tatus  illo  die  fui.  Habes  ad  omnia,  non,  ut  postulasti, 
XQvasa  xaXxEiav,  sed  paria  paribus  respondimus. 

23,  Ecce  autem  alia  pusilla  epistola:  quam  non  relin- 
quam  dvotvxicpcovtjxov.  Bene  mehercule  potuit  Lucce- 
ius  Tusculanum;  nisi  forte  — :  solet  enim  cum  suo 
tihieine  ;  et  velim  scire,  quis  sit  status  eius.  Lentu- 
lum  quidem  nostrum  P.  R.  Tusculanum  proscripsis- 
se  audio.  Cupio  hos  expeditos  videre:  cupio  etiam 
Sestium;  adde,  si  vis,  Caelium;  quibus  omnibus  est, 

al'decr&ev  fxsv  ocn'jvaad  ou,  Selaav  vnodex^ou. 

De  Memmio  restituendo  ut  Curio  cogitet,  te  audisse 
puto.  De  Egnatii  Sidicini  nomine,  nec  nulla  nec 
magna  spe  sumus.  Pinarium,  quem  mihi  commen- 
das,  diligentissime  Deiotarus  curat,  graviter  aegrum. 
Respondi  etiam  minori.  24.  Tu,  velim,  dumeroLao- 
diceae,  id  est,  ad  Idus  Mai.  quam  saepissime  mecum 
per  litteras  colloquare:  et  quum  Athenas  veneris, 
(iam  enim  sciemus  de  rebus  urbanis,  de  provinciis, 
quae  omnia  in  mensem  Martium  sunt  collate,)  utique 
ad  me  tabellarios  mittas.  25.  Sed  heus  tu,  iamne 
vos  a  Caesare,  per  Herodem,  talenta  Attica  n  extor- 
sistis?  In  quo,  ut  audio,  magnum  odium  Pompeii 


suscepistis,  Putatenim,  suos  nummos  vos  comedis- 
se,  Caesarem  in  Nemorensi  aedificando  diligentio- 
rem  fore.  Hoc  ego  ex  P.  Vedio,  magno  nebulone, 
sed  Pompeii  tamen  familiari,  audivi.  Hie  Yedius 
venit  mihi  obviam.  cum  duobus  essedis,  et  rheda 
equis  iuncta,  et  lectica  et  familia  magna :  pro  qua, 
si  Curio  legem  pertulerit,  H-Scentena  pendat  ne- 
cesse  est.  Erat  praeterea  cynocephalus  in  essedo: 
nec  deerant  onagri.  Numquam  vidi  hominem  ne- 
quiorem.  Sed  extremum  audi.  Deversatus  est  Lao- 
diceae  apud  Pompeium  Vindullum :  ibi  sua  deposuit, 
quum  ad  me  profectus  est.  Moritur  interim  Vindul- 
lus :  quae  res  ad  Magnum  Pompeium  pertinere  pu- 
tabatur.  C.  Vennonius  domum  Vindulli  venit:  quum 
omnia  obsignaret,  in  Vedianas  res  incidit.  In  his 
inventae  sunt  quinque  plangunculae  matronarum, 
in  quibus  una  sororis  amici  tui,  hominis  Bruti,  qui 
hoc  utatur,  et  illius  Lepidi,  qui  haec  tam  negligen- 
ter  ferat.  Haec  te  volui  naQiaxogriacu.  Sumus  enim 
ambo  belle  curiosi.  26.  Unum  etiam  velim  cogites. 
Audio  Appium  nqonvXaiov  Eleusine  facere.  Num  in- 
epti  fuerimus,  si  nos  quoque  Academiae  fecerimus? 
Puto,  inquies.  Ergo  id  ipsum  scribes  ad  me.  Equi- 
dem  valde  ipsas  Athenas  amo.  Yolo  esse  aliquod 
monumentum.  Odi  falsas  inscriptiones  statuarum 
alienarum.  Sed  ut  tibi  placebit:  faciesque  me,  in 
quem  diem  Romana  incidant  mysteria,  certiorem,  et 
quo  modo  hiemaris.  Cura  ut  valeas.  PostLeuctri- 
cam  pugnam  die  septingentesimo  sexagesimo  quinto. 

II.  (Laoiliceae,  Paullo,  Marcello  coss.  704.) 

CICERO  ATTICO  S. 

1 .  QuumPhilogenes,  libertus  tuus,  Laodiceam  ad 
me  salutandi  caussa  venisset  et  se  statim  ad  te  navi- 
gaturum  esse  diceret,  has  ei  litteras  dedi:  quibus  ad 
eas  rescripsi,  quas  acceperam  a  Bruti  tabellario.  Et 
respondebo  primum  postremae  tuae  paginae,  quae 
mihi  magnae  molestiae  fuit;  quod  ad  te  scriptum 
est  a  Cincio  de  Statii  sermone,  in  quo  hoc  molestissi- 
mum  est,  Statium  dicere,  a  me  quoque  id  consilium 
probari.  Probari  autem?  De  isto  hactenus.  Dixe- 
rim  me  vel  plurima  vincla  tecum  summae  coniun- 
ctionis  optare,  etsi  sunt  amoris  arctissima;  tantum 
abest,  ut  ego  ex  eo,  quo  astricti  sumus,  laxari  ali- 
quid  velim.  2.  Ilium  autem  multa  de  istis rebus aspe- 
rius  solere  loqui,  saepe  sum  expertus,  saepe  etiam  le- 
nivi  iratum.  Id  scire  te  arbitror.  In  hac  autem  pere- 
grinatione  militiave  nostra  saepe  incensum  ira  vidi, 
saepe  placatum.  Quid  ad  Statium  scripserit,  nescio. 
Quidquid  acturus  de  tali  re  fuit,  scribendum  tamen 
ad  libertum  non  fuit.  Mihi  autem  erit  maxime  curae, 
ne  quid  fiat  secus,  quam  volumus,  quamque  oportet. 
Nec  satis  est  in  eiusmodi  re,  se  quemque  praestare; 
maximae  partes  istius  officii  sunt  pueri  Ciceronis, 
sive  iam  adolescentis:  quod  quidem  ilium  soleo  hor- 
tari.  Ac  mihi  videtur  matrem  valde,  ut  debet,  amare, 
teque  mirifice.  Sed  est  magnum  illud  quidem,  ve- 
rumtamen  multiplex  pueri  ingenium ;  quo  ego  regen- 
do  habeo  negotii  satis.  3.  Quoniam  respondi  po¬ 
stremae  tuae  paginae  prima  mea;  nunc  ad  primam 
revertar  tuam.  Peloponnesias  civitates  omnes  ma- 
ritimas  esse,  heminis  non  nequam,  sed  etiam  tuo  iu- 
dicio  probati,  Dicaearchi  tabulis  credidi.  Is  multis 
nominibus  in  Trophoniana  Chaeronis  narratione 
Graecos  in  eo  reprehendit,  quod  mare  tam  secuti 
sunt;  nec  ullum  in  Peloponneso  locum  excipit.  Quum 
mihi  auctor  placeret,  (etenim  erat  laxoQiyMxaxog,  et  vi- 

xerat  in  Peloponneso :)  admirabar  tamen;  et,  vix  ac- 
credens,  communicavi  cum  Dionysio.  Atque  is  prime 
est  commotus:  deinde,  quod  turn  de  isto  Dicaearcho 
non  minus  bene  existimabat,  quam  tu  de  C.  Vestorio, 
ego  de  M.  Cluvio,  non  dubitabat,  quin  ei  crederemus. 
Arcadiae  censebat  esseLepreonquoddammaritimum; 
Tenea  autem  et  Aliphera  et  Tritia  veoxtuttcc  ei  vide- 
bantur,  idque  tm  Tav  veav  xonaloy o>  confirmabat,  ubi 
mentio  non  fit  istorum.  Itaque  istum  ego  locum  to- 
tidem  verbis  a  Dicaearcho  traluli.  Phliasios  autem 
dici  sciebam,  et  ita,  fac,  ut  habeas:  nos  quidem  sic 
habemus.  Sed  primo  me  avaloyia  deceperat,  <l>hovg, 
’Onovg,  Siitovg,  quod  ’Ortowrtot,  SinovvTioi.  Sed  hoc 
continuo  correximus.  4.  Laetari  te  nostra  moderatio- 
ne  et  continentia  video.  Turn  id  magis  faceres,  si  ad- 
esses,  atque  hoc  foro,  quod  egi  ex  IdibusFebr.  Laodi- 
ceae  ad  Kalend.  Mai.  omnium  dioecesium  praeter  Ci- 
liciae.  Mirabilia  quaedam  effecimus :  ita  multae  ci- 
vitates  omni  aere  alieno  liberatae,  multae  valde  le- 
vatae  sunt:  omnes,  suis  legibus  et  iudiciis  usae,  av to- 
vofiiav  adeptae,  revixerunt.  His  ego  duobus  generi- 
bus  facultatem  ad  se  aere  alieno  liberandas  aut  levan- 
das  dedi;  uno,  quod  omnino  nullus  in  imperio  meo 
sumptus  factus  est,  (nullum  quum  dico,  non  loquor 
vneypolixag,)  nullus,  inquam,  ne  teruncius  quidem. 
Hac  autem  re,  incredibile  est,  quantum  civitatesemer- 
serint.  5.  Accessit  altera.  Mira  erant  in  civitatibus 
ipsorum  furta  Graecorum,  quae  magistrate  sui  fece- 
rant.  Quaesivi  ipse  de  iis,  qui  annis  decern  proximis 
magistratum  gesserant.  Aperte  fatebantur.  Itaque, 
sine  ulla  ignominia,  suis  humeris  pecunias  populis 
retulerunt.  Populi  autem,  nullo  gemitu,  publicanis, 
quibus  hoc  ipso  lustro  nihil  solverant,  etiam  superio- 
ris  lustri  reddiderunt.  Itaque  publicanis  in  ocuhs 
sumus.  Gratis,  inquis,  viris!  Sensimus.  Iam  cete¬ 
ra  iurisdictio  nec  imperita  et  clemens  cum  admira- 
bili  facilitate.  Aditus  autem  ad  me  minime  provin- 
ciales;  nihil  per  cubicularium.  Ante  lucem  inam- 
'  bulabam  domi,  ut  olim  candidatus.  Grata  haec  et 
ma»na,  mihique  nondum  laboriosa  ex  ilia  vetere  mi¬ 
litia.  6.  Nonis  Mai.  in  Ciliciam  cogitabam :  ibi  quum 
Iunium  mensem  consumpsissem,  atque  utinam  in  pa¬ 
ce  !  (magnum  enim  bellum  impendet  a  Parthis)  Quin- 
tilem  in  reditu  ponere.  Annuae  enim  mihi  operae  a. 
d.  hi.  Kalend.  Sext.  emerentur.  Magna  autem  in 
spe  sum  mihi  nihil  temporis  prorogatum  iri.  Habe- 
bam  acta  urbana  usque  ad  Nonas  Martias,  e  quibus 
intelligebam  Curionis  nostri  constantia  omnia  potius 
actum  iri,  quam  de  provinciis.  Ergo,  ut  spero,  pro- 
pediem  te  videbo.  7,  Venio  ad  Brutum  tuum,  immo 
nostrum:  sic  enim  mavis.  Equidem  omnia  feci, 
quae  potui  aut  in  mea  provincia  perficere  aut  in  re¬ 
gno  experiri.  Omni  igitur  modo  egi  cum  rege  et  ago 
quotidie,  per  litteras  scilicet.  Ipsum  enim  tnduum 
quatriduumve  mecum  habui  turbulentis  in  rebus, 
quibus  eum  liberavi.  Sed  et  turn  praesens  et  post- 
ea  creberrimis  non  destiti  rogare  et  petere  mea 
caussa,  suadere  et  hortari  sua.  Multum  profeci,  sed 
quantum,  non  plane,  quia  longe  absum,  scio.  Sala- 
minios  autem  (hos  enim  poteram  coercere)  adduxi, 
ut  totum  nomen  Scaptio  vellent  solvere;  sed  centesi- 
mis  ductis  a  proximo  quidem  syngrapha,  nec  perpe- 
tuis,  sed  renovatis  quotannis.  Numerabantur  num- 
mi :  noluit  Scaptius.  Tu  qui  ais,  Brutum  cupere  all- 
quid  perdere?  quaternas  habebat  in  syngrapha  Fie¬ 
ri  non  poterat:  nec,  si  posset,  ego  pati  possem.  Audio 
omnino  Scaptium  poenitere.  Nam  quod  senatus 


consultum  esse  dicebat,  ut  ius  ex  syngrapha  dicere- 
tur,  eo  consilio  factum  est,  quod  pecuniam  Salaminii 
contra  legem  Gabiniam  sumpserant.  Vetabat  autem 
Auli  lex,  ius  dici  de  ita  sumpta  pecunia.  Decrevit 
igitur  senatus,  ut  ius  diceretur  ista  syngrapha.  Nunc 
ista  habet  iuris  idem,  quod  ceterae,  nihil  praecipui. 

8.  Haec  a  me  ordine  facta,  puto  meBrutoprobaturum  ; 
tibi?  nescio;  Catoni  certe  probabo.  Sed  iam  ad  te 
ipsum  revertor.  Ain’  tandem,  Attice,  laudator  inte- 
gritatis  et  elegantiae  nostrae? 

Ausus  es  hoc  ex  ore  tuo - 

(inquit  Ennius),  ut  equites  Scaptio  ad  pecuniam  co- 
gendam  darem,  me  rogare?  an  tu,  si  mecum  esses, 
qui  scribis  morderi  te  interdum,  quod  non  simul  sis, 
paterere  me  id  facere,  si  vellem?  Non  amplius,  in¬ 
quis,  quinquaginta.  Cum  Spartaco  minus  multi  pri¬ 
mo  fuerunt.  Quid  tandem  isti  mali  in  tarn  tenera 
insula  non  fecissent?  Non  fecissent  autem?  immo 
quid  ante  adventum  meum  non  fecerunt?  Inclusum 
in  curia  senatum  habuerunt  Salaminium  ita  multos 
dies,  ut  interierint  nonnulli  fame.  Erat  enim  prae- 
fectus  Appii  Scaptius,  et  habebat  turmas  ab  Appio. 
Id  me  igitur  tu ,  cuius  mehercule  os  mihi  ante  oculos 
solet  versari ,  quum  de  aliquo  officio  ac  laude  cogito, 
tu  me ,  inquam ,  rogas ,  praefectus  ut  Scaptius  sit? 
Alias  hoc  statueramus,  ut  negotiatorem  neminem; 
idque  Bruto  probaveramus.  Habeat  is  turmas?  Cur 
potius,  quam  cohortes?  9.  Sumptu  iam  nepos  evadit 
Scaptius.  Volunt,  inquis,  principes.  Scio.  Nam  ad 
me  Ephesum  usque  venerunt,  flentesque  equitum 
scelera  et  miserias  suas  detulerunt.  Itaque  statim 
dedi  litteras,  ut  ex  Cypro  equites  ante  certam  diem 
decederent;  ob  eamque  caussam,tum  ob  ceteras,  Sa¬ 
laminii  nos  in  caelum  decretis  suis  sustulerunt.  Sed 
iam  quid  opus  equitatu?  Solvunt  enim  Salaminii. 
Nisi  forte  id  volumus  armis  efficere ,  ut  foenus  qua- 
ternis  centesimis  ducant.  Et  ego  audebo  legere  um- 
quam  aut  attingere  eos  libros ,  quos  tu  dilaudas ,  si 
tale  quid  fecero?  Nimis ,  nimis ,  inquam ,  in  isto  Bru¬ 
tum  amasti,  dulcissime  Attice :  nos,  vereor,  neparum. 
Atque  haec,  scripsi  ego  ad  Brutum,  scripsisse  te  ad 
me.  10.  Cognosce  nunc  cetera.  Pro  Appio  nos  hie 
omnia  facimus;  honeste  tamen,  sed  plane  libentei , 
nec  enim  ipsum  odimus  et  Brutum  amamus ,  et  Pom- 
peius  mirifice  a  me  contendit;  quern  mehercule  plus 
plusque  in  dies  diligo.  C.  Caelium  quaestorem  hue 
venire  audisti.  Nescio ,  quid  sit :  sed — .  Pammenia 
ilia  mihi  non  placent.  Ego  me  spero  Athenis  fore 
mense  Septembri.  Tuorum  itinerum  tempora  scire 
sane  velim.  Evi]&Eiav  Sempronii  Rufi  cognovi  exepi- 
stola  tua  Corcyraea.  Quid  quaeris?  invideo  poten- 
tiae  Vestorii.  Cupiebam  etiam  nunc  plura  garrire; 
sedlucet:  urget  turba ,  festinat  Philogenes.  Valebis 
igitur,  et  valere  Piliam  etCaeciliam  nostram  iubebis 
litteris :  salvebis  a  meo  Cicerone. 

III.  (In  Cilicia  .  Pnullo,  Mnrcello  coss.  70-1.) 

CICERO  ATTICOS. 

1 .  Etsi  nil  sane  habebam  novi,  qnod  post  accidis- 
set,  quam  dedissem  ad  te  Philogeni,  liberto  tuo,  litte¬ 
ras:  tamen,  quum  Philotimum  Iloinam  remitterem, 
scribendum  aliquid  ad  te  fuit.  Ac  primum  illud, 
quod  me  maxime  angebat :  (non  quo  me  aliquid  iuva- 
re  posses :  quippe;  res  enim  est  in  manibus;  tu  au¬ 
tem  abes  longe  gentium : 

noil  a  S'  sv  i ihciixfiii ■> 

Noiog  xvlivdei  xvfiaj  ev^elrjg  alog) 

obrepsit  dies,  ut  vides,  (mihi  enim  a.  d.  in.  Kal. 
Sext.  de  provincia  decedendum  est,)  nec  succeditur. 
Quem  relinquam ,  qui  provinciae  praesit?  Ratio  qui- 
dem  et  opinio  hominum  postulat  fratrem:  primum, 
quod  videtur  esse  honos :  nemo  igitur  potior :  deinde, 
quod  solum  habeo  praetorium.  Pomptinius  enim  ex 
pacto  et  convento  (nam  ea  lege  exierat)  iam  a  me 
discesserat.  Quaestorem  nemo  dignum  putat.  Ete- 
nim  est  levis,  libidinosus,  tagax.  2.  De  fratre  autem 
primum  illud  est:  persuaderi  ei  non  posse  arbitror. 
Odit  enim  provinciam.  Et  hercule  nihil  odiosius, 
nihil  molestius.  Deinde,  ut  mihi  nolit  negare  ;  quid- 
nam  mei  sit  officii?  Quum  bellum  esse  in  Syria  ma¬ 
gnum  putetur,  id  videatur  in  hanc  provinciam  eru- 
pturum:  hie  praesidii  nihil  sit;  sumptus  annuus  de- 
cretus  sit;  videaturne  aut  pietatis  esse  meae,  fra¬ 
trem  relinquere,  aut  diligentiae,  nugarum  aliquid 
relinquere?  Magna  igitur,  ut  vides,  sollicitudine  af- 
ficior,  magna  inopia  consilii.  Quid  quaeris?  Toto 
negotio  nobis  opus  non  fuit.  Quanto  tua  provincia 
melior!  Decedes,  quum  voles;  nisi  forte  iam  deces- 
sisti:  quem  videbitur,  praeficiesThesprotiae  et  Chao- 
niae.  Necdum  tamen  ego  Quintum  conveneram,  ut 
iam,  si  id  placeret,  scirem,  possetne  ab  eo  impetrari: 
nec  tamen,  si  posset,  quid  vellem,  habebam.  3.  Hoc 
est  igitur  eiusmodi.  Reliqua  plena  adhuc  et  laudis  et 
gratiae,  digna  iis  libris,  quos  tu  laudas.  Conservatae 
civitates;  cumulate  publicanis  satisfactum;  offen- 
sus  contumelia  nemo,  decreto  iusto  et  severo  per- 
pauci;  nec  tamen  quisquam,  ut  queri  audeat;  res 
gestae  dignae  triumpho;  de  quo  ipso  nihil  cupide 
agemus ,  sine  tuo  quidem  consilio  certe  nihil.  Clau¬ 
sula  est  difficilis  in  tradenda  provincia.  Sed  haec 
deus  aliquis  gubernabit.  4.  De  urbanis  rebus  scili¬ 
cet  plura  tu  scis ;  saepius  et  certiora  audis.  Equidem 
doleo,  non  me  tuis  litteris  certiorem  fieri.  Hue  enim 
odiosa  afferebantur  de  Curione ,  de  Paullo :  non  quo 
ullum  periculum  videam  stante  Pompeio,  vel  etiam 
sedente :  valeat  modo :  sed  mehercule  Curionis  et 
Paulli,  meorum  familiarium,  vicem  doleo.  Formam 
igitur  mihi  totius  reipublicae ,  si  iam  es  Romae,  aut 
quum  eris,  velim  mittas,  quae  mihi  obviam  veniat, 
ex  qua  me  fingere  possim ,  et  praemeditari,  quo  ani- 
mo  accedam  ad  Urbem.  Est  enim  quiddam,  adve- 
nientem  non  esse  peregrinum  atque  hospitem.  5.  Et, 
quod  paene  praeterii,  Bruti  tui  caussa,  ut  saepe  ad 
te  scripsi,  feci  omnia.  Cyprii  numerabant.  Sed 
Scaptius  centesimis,  renovato  in  singulos  annos  foe- 
nore ,  contentus  non  fuit.  Ariobarzanes  non  in  Pom- 
peium  prolixior  per  ipsum,  quam  per  me  in  Brutum ; 
quem  tamen  ego  praestare  non  poteram.  Erat  enim 
rex  perpauper;  aberamque  ab  eo  ita  longe,  ut  nihil 
possem ,  nisi  litteris;  quibus  pugnare  non  destiti. 
Summa  haec  est:  pro  ratione  pecuniae  liberalius  est 
Brutus  tractatus,  quam  Pompeius.  Bruto  curata  hoc 
anno  talenta  circiter  c;  Pompeio  in  sex  mensibus 
promissa  cc.  Iam  in  Appii  negotio  quantum  tribue- 
rim  Bruto ,  dici  vix  potest.  Quid  est  igitur,  quod  la- 
borem?  Amicos  habet  meras  nugas,  Matinium,  Sca- 
ptium;  qui,  quia  non  habuit  a  me  turmas  equitum, 
quibus  Cyprum  vexaret,  ut  ante  me  fecerat,  fortasse 
succenset;  aut  quia  praefectus  non  est,  quod  ego  ne- 
mini  tribui  negotiatori;  non  C.  Vennonio,  meo  fami- 
liari;  non  tuo  M.  Laenio;  et  quod  tibi  Romae  osten- 
deram  me  servaturum,  in  eo  perseveravi.  Sed  quid 
poterit  queri  is,  qui,  auferre  pecuniam  quum  posset, 
noluit?  Scaptio,  qui  in  Cappadocia  fuit,  puto  esse  sa¬ 


tisfactum.  Is  a  me  tribunatum  quum  accepisset, 
quem  ego  ex  Bruti  litteris  ei  detulissem,  postea  scri- 
psit  ad  me,  se  uti  nolle  eo  tribunatu.  6.  Gavius  est 
quidam;  cui  quum  praefecturam  detulissem  Bruti 
rogatu ,  multa  et  dixit  et  fecit  cum  quadam  mea  con¬ 
tumelia,  P.  Clodii  canis.  Is  me  nec  proficiscentem 
Apameam  prosecutus  est;  nec,  quum  postea  in  castra 
venisset,  atque  inde  discederet,  numquid  vellem,  ro- 
gavit;  et  fuit  aperte  mihi,  nescio  quare,  non  amicus. 
Hunc  ego  si  in  praefectis  habuissem,  qnem  tu  me  ho- 
minem  putares?  qui,  ut  scis,  potentissimorum  homi¬ 
num  contumaciam  numquam  tulerim ,  ferrem  huius 
asseclae?  Etsi  hoc  plus  est,  quam  ferre,  tribuere 
etiam  beneficii  aliquid  et  honoris.  Is  igitur  Gavius, 
quum  Apameae  me  nuper  vidisset  Romam  profici- 
scens,  me  ita  appellavit:  (Culleolum  vix  auderem :) 
unde,  inquit,  me  iubes  petere  cibaria  praefecti?  Re- 
spondi  lenius,  quam  putabant  oportuisse,  qui  ade- 
rant;  me  non  instituisse  iis  dare  cibaria,  quorum 
opera  non  essem  usus.  Abiit  iratus.  7.  Huius  nebu- 
lonis  obiratione  si  Brutus  moveri  potest,  licebit  eum 
solus  ames;  me  aemulum  non  habebis.  Sed  ilium 
eum  futurum  esse  puto,  qui  esse  debet.  Tibi  tamen 
caussam  notam  esse  volui :  et  ad  ipsum  haec  perscri- 
psi  diligentissime.  Omnino  (soli  enim  sumus)  nullas 
umquam  ad  me  litteras  misit  Brutus,  ne  proxime 
quidem  de  Appio,  in  quibus  non  inesset  arrogans, 
axoivGJvrjTov  aliquid.  Tibi  autem  valde  solet  in  ore 
esse, 

Granius  autem 

non  contemnere  se  et  reges  oclisse  superbos: 
in  quo  tamen  ille  mihi  risum  magis,  quam  stoma- 
chum  movere  solet:  sed  plane  parum  cogitat,  quid 
scribat  aut  ad  quem.  8.  Q.  Cicero  puer  legit,  ut  opi- 
nor,  et  certe,  epistolam  inscriptam  patri  suo.  Solet 
enim  aperire,  idque  de  meo  consilio,  si  quid  forte 
sit,  quod  opus  sit  sciri.  In  ea  autem  epistola  erat 
illud  idem  de  sorore,  quod  ad  me.  Mirifice  conlur- 
batum  vidi  puerum.  Lacrimans  mecum  est  questus. 
Quid  quaeris?  miram  in  eo  pietatem,  suavitatem,  hu- 
manitatemque  perspexi;  quo  maiorem  spem  habeo, 
nihil  fore  aliter,  ac  deceat.  Id  te  igitur  scire  volui. 
9.  Ne  illud  quidem  praetermittam :  llortensius,  filius, 
fuit  Laodiceae,  gladiatoribus,  flagitiose  et  turpiter. 
Hunc  ego  patris  caussa  vocavi  ad  coenam,  quo  die 
venit;  et  eiusdem  patris  caussa  nihil  amplius.  Is  mi¬ 
hi  dixit  se  Athenis  me  exspectaturum,-  ut  mecum  de- 
cederet.  Ilecte,  inquam :  quid  enim  dicerem?  omni¬ 
no  puto  nihil  esse,  quod  dixit.  Nolo  quidem,  ne  of- 
fendam  patrem,  quem  mehercule  multum  diligo.  Sin 
fuerit  mens  comes,  moderabor  ita,  ne  quid  eum  of- 
fendam,  quem  minime  volo.  10.  Haec  sunt;  etiam 
illud.  Orationem  Q.  Celeris  mihi  velim  mittas  con¬ 
tra  M.  Servilium.  Litteras  mitte  quam  primum:  si 
nihil;  nihil  fieri,  vel  per  tuum  tabellarium.  Piliae 
et  filiae  salutem.  Cura,  ut  valeas. 


IV.  (Ta  rsi,  Paullo,  Marcello  coss.  704.) 

CICERO  ATTICO  S. 

1.  Tarsum  venimus  Nonis  Iuniis.  Ibi  me  multa 
moverunt:  magnum  in  Syria  bellum;  magna  in  Ci¬ 
licia  latrocinia;  mihi  difficilis  ratio  administrandi, 
quod  paucos  dies  habebam  reliquos  annui  muneris; 
illud  autem  difficillimum  :  relinquendus  erat  ex  sc- 
natus  consulto  qui  praeesset.  Nihil  minus  probari 
poterat,  quam  quaestor  Mescinius.  Nam  de  Caelio 

nihil  audiebamus.  Rectissimum  videbatur,  fratrem 
cum  imperio  relinquere :  in  quo  multa  molesta, 
discessus  noster,  belli  periculum,  militum  improbi- 
tas,  sexcenta  praeterea.  0  rem  totam  odiosam !  sed 
haec  fortuna  viderit,  quoniam  consilio  non  multum 
uti  licet.  2.  Tu,  quando  Romam  salvus,  ut  spero, 
venisti,  videbis,  ut  soles,  omnia,  quae  intelliges 
nostra  interesse,  in  primis  de  Tullia  mea;  cuius  de 
conditione  quid  mihi  placeret,  scripsi  ad  Terentiam, 
quum  tu  in  Graecia  esses:  deinde  de  honore  nostro. 
Quod  enim  tu  abfuisti,  vereor  ut  satis  diligenter actum 
in  senatu  sit  de  litteris  meis.  3.  Illud  praeterea 
pvarixioxegor  ad  te  scribam ;  tu  sagacius  odorabere : 
xrjg  Sdpagxog  pov  6  ansXsvdsgog  (oiffi^oe  or  Xsyco) 
sdo^s  poi  ngdirp,  g£  car  dloysvopsvog  nagecpxHyyeTo, 
necpvgctxsrou  rag  ipjjcpovg  in  rrjg  corijg  rear  vnag/orreor 
tov  KgorconuTov  TvgarroxTorov  8s8oix<x  8s,  pipu 
r  01)11  ijg -  elg  Srjnov  tovto  8ij  nsgiaxsipocperog,  t«  Xoinn 
sZauqxxhocu.  Non  queo  tantum,  quantum  vereor,  scri- 
bere.  Tu  autem  fac,  ut  mihi  tuae  litterae  volent  ob- 
viae.  Haec  festinans  scripsi  in  itinere  atque  agmine. 
Piliae  et  puellae  Caeciliae bellissimaesalutem  dices. 


V.  (Tarsi,  Paullo,  Marcello  coss.  704.) 

CICERO  A  T  T  I  C  0  S. 

1.  Nunc  quidem  profecto  Romae  es:  quo  te,  si 
ita  est,  salvum  venisse  gaudeo :  unde  quidem  quam- 
diu  abfuisti,  magis  a  me  abesse  videbare,  quam  si 
domi  esses :  minus  enim  mihi  meae  notae  res  erant, 
minus  etiam  publicae.  Quare  velim,  etsi,  ut  spero, 
te  haec  legente  aliquantum  viae  processero,  tamenob- 
vias  mihi  litteras  quam  argutissimas  de  omnibus  re¬ 
bus  crebro  mittas,  in  primis  de  quo  scripsi  ad  te  an- 
tea :  Trjg  k vraogov  Ti)g  spijg  ovtgsXsv&sgog  sdotgs  pot 
■dapa  PotTTotgt&r,  xal  txlvav  rolg  Tgvlloyoig  xai  xaig 
liu'/mg  vno  tl  nscpvgaxirou  t dg  ippcpovg  sr  r dig  vnag  ■ 
/ovuL  t dig  tov  KgoTovLciTov.  2.  Hoc  tu  indaga,  ut  so¬ 
les;  ast  hoc  magis:  g§  dorecog  imalocpov  xei/cor  nags- 
dcoxer  prior  x8.  pi}.  ocpsdijpaicor  KapllXot •  savior  ts 
owslXorra  prdg  x8.  ex  t cor  KgoTconaTixar  x at  ix  rcor 
Xeggorijcrnixcor  pi]’  xal  pvdg  y.bigoropr\(rag  '/p.  /p. 
Tovrar  8s  pi]8s  ofioldv  dirdveaodia,  narxcor  ocpedij- 
■d  dinar  tov  8svidgov  prprbg  t rj  rovprpia  •  t or  8s  ans- 
Xsv&sgor  c/vtov,  orxa  opoirvpor  tco  Korcorog  umgi, 
prt8sr  olooxsgwg  necpgorTixsrai  Tavia  ovr,  ngcoior 
per,  era  navi  a  augrpeu '  8svTsgor  8s,  ira  pi}8s  xcor 
Toxcor  ohpcogriopg  rcor  ano  xrjg  ngosxxetpsnjg  ijpsgag • 
ocrag  uvtov  ijrspxapsr  ucpoSga  8s8oixa.  Kai  yug  nag- 
ijr  ngog  ijpag  xocTaoxeipoperog,  xui  t i  o/sSor  elni- 
Gag  •  dnoyrovg  8s,  aloyag  ani<ni],  snsmar,  sixar  cu- 
(T'/gor  toi  dijgor  ts  psrsir  •  meque  obiurgavit  vetere 
proverbio,  i <\  per  8i8opsra — .  3.  Reliqua  vide,  et, 
quantum  fieri  potest,  perspiciamus  *.  Etsi  annuum 
tempus  prope  iam  emeritum  habebamus:  (dies  enim 
xxxin  erant  reliqui:)  sollicitudine  provinciae  tamen 
vel  maxime  urgebamur.  Quum  enim  arderet  Syria 
bello  et  Bibulus,  in  tanto  maerore  suo,  maximam  cu- 
ram  belli  sustineret;  ad  meque  legati  eius  et  quaestor 
et  amici  litteras  mitterent,  ut  subsidio  venirem :  etsi 
exercitum  infirmum  habebam;  auxilia  sane  bona, 
sed  ea  Galatarum,  Pisidarum,  Lyciorum;  haec  enim 
sunt  nostra  robora :  tamen  esse  officium  meum  pu- 
tavi,  exercitum  habere  quamproxime  hostem,  quoad 
mihi  praeesse  provinciae  per  senatus  consultum  lice— 


ret.  Sed,  quo  ego  maxime  delectabar,  Bibulus  mole- 
stus  mihi  non  erat:  de  omnibus  rebus  scribebat  ad  me 
potius :  et  mihi  decessionis  dies  AsAr^orM(,  obrepebat  : 
qui  quum  advenerit,  otXXo  TigofiXrjpa,  quern  praefi- 
ciam;  nisi  Caldus  quaestor  venerit;  de  quo  adhuc  ni¬ 
hil  certi  habebamus.  4.  Cupiebam  mehercule  lon- 
giorem  epistolam  facere ;  sed  nec  erat  res,  de  qua  scri- 
berem ,  nec  iocari  prae  cura  poteram.  Yalebis  igitur, 
et  puellae  salutem  Atticulae  dices  nostraeque  Piliae. 


VI.  (Sidae,  Paullo,  Marcello  coss.  704.) 

CICERO  ATTICO  S. 

\ .  Ego,  dum  in  provincia  omnibus  rebus  Appium 
orno,  subito  sum  factus  accusatoris  eius  socer.  Id 
quidem,  inquis ,  dii  approbent.  Ita  velim;  teque  ita 
cupere  certo  scio.  Sed  crede  mihi,  nihil  minus  puta- 
ram  ego;  qui  de  Ti.  Nerone ,  qui  mecum  egerat,  cer- 
tos  homines  ad  mulieres  miseram;  qui  Romam  vene- 
runt,  factis  sponsalibus.  Sed  hoc  spero  melius.  Mu¬ 
lieres  quidem  valde  intelligo  delectari  obsequio  et  co¬ 
mitate  adolescentis.  Cetera  noli  s^axav&i^sir.  2.  Sed 
heus  tu,  nvgovg  slg  8fjpor  Athenis?  Placet  hoc  tibi? 
Etsi  non  impediebant  mei  certe  libri,  (non  enim  ista 
largitio  fuit  in  cives,  sed  in  hospites  liberalitas,)  me 
tamen  de  Academiae  ngonvXoj  iubes  cogitare;  quum 
iam  Appius  de  Eleusine  non  cogitet.  De  Hortensio  te 
certo  scio  dolere.  Equidem  excrucior:  decreram 
enim  cum  eo  valde  familiariter  vivere.  3.  Nos  pro¬ 
vinciae  praefecimus  Caelium:  puerum,  inquies,  et 
fortasse  fatuum  et  non  gravem  et  non  continentem. 
Assentior:  fieri  non  potuit  aliter.  Nam  quas  multo 
ante  tuas  acceperam  litteras,  in  quibus  snsyeLr  te  scri- 
pseras ,  quid  esset  mihi  faciendum  de  relinquendo, 
eae  me  pungebant.  Videbam  enim ,  quae  tibi  essent 
ino/fjg  caussae ;  et  erant  eaedem  mihi :  puero  tradere 
me?  Fratri  autem?  Illud  non  utile  nobis.  Nam  prae- 
ter  fratrem  nemo  erat,  quern  sine  contumelia  quaesto- 
ri,  nobili  praesertim,  anteferrem.  Tamen,  dum  im- 
pendere  Parthi  videbantur,  statueram  fratrem  relin¬ 
quere,  aut  etiam  reipublicae  caussa  contra  senatus 
consultum  ipse  remanere;  qui  posteaquam,  incredi- 
bili  felicitate,  discesserunt,  sublata  dubitatio  est.  Vi¬ 
debam  sermones :  hui!  fratrem  reliquit!  num  est  hoc, 
non  plus  annum  obtinere  provinciam?  quid,  quod  se¬ 
natus  eos  voluit  praeesse  provinciis,  qui  non  praefuis- 
sent?  at  hie  triennium.  Ergo  haec  ad  populum.  4. 
Quid,  quae  tecum?  Numquam  essem  sine  cura,  si 
quid  iracundius  aut  contumeliosius  aut  negligentius ; 
quae  fert  vita  hominum.  Quid,  si  quid  filius  puer  et 
puer  bene  sibi  fidens?  qui  esset  dolor?  quern  pater  non 
dimittebat,  teque  id  censere  moleste  ferebat.  At  nunc 
Caelius,  non  dico  equidem,  quid  egerit;  sed  tamen 
multo  minus  laboro.  Adde  illud:  Pompeius,  eo  ro- 
bore  vir,  iis  radicibus,  Q.  Cassium  sine  sorte  delegit, 
Caesar  Antonium:  ego  sorte  datum  offenderem,  ut 
etiam  inquireret  in  eum,  quem  reliquissem?  Hoc  me¬ 
lius;  et  huius  rei  plura  exempla;  senectuti  quidem 
nostrae  profecto  aptius.  At  te  apud  eum,  dii  boni! 
quanta  in  gratia  posui;  eique  legi  litteras  non  tuas, 
sed  librarii  tui.  Amicorum  litterae  me  ad  triumphum 
vocant,  rem  a  nobis,  ut  ego  arbitror,  propter  hanc  na- 
hyyereaiar  nostram,  non  negligendam.  Quare  tu 
quoque ,  mi  Attice ,  incipe  id  cupere ,  quo  nos  minus 
inepti  videamur. 

VII.  (Tarsi,  Paullo,  Marcello  coss.  704.) 

CICERO  ATTICO  S. 

Quintus  filius,  pie  sane,  me  quidem  certe  multum 
hortante ,  sed  currentem ,  animum  patris  sui  sorori 
tuae  reconciliavit.  Eum  valde  etiam  tuae  litterae  ex- 
citarunt.  Quid  quaeris?  confido  rem,  ut  volumus, 
esse.  Bis  ad  te  antea  scripsi  de  re  mea  familiari ,  si 
modo  tibi  redditae  litterae  sunt ,  Graece ,  iv  ain-ypo^g. 
Scilicet,  nihil  est  movendum.  Sed  tamen  oupeXalg 
percontando  de  nominibus  Milonis,  et,  ut  expediat,  ut 
mihi  recepit,  hortando,  aliquid  tu  proficies.  Ego  Lao- 
diceae  quaestoremMeseinium  exspectareiussi,  utcon- 
fectas  rationes  lege  Iulia  apud  duas  civitates  possim 
relinquere.  Rhodum  volo  puerorum  caussa;  inde 
quam  primumAthenas :  etsiEtesiae  valde  reflant:  sed 
plane  volo  his  magistratibus ,  quorum  voluntatem  in 
supplicatione  sum  expertus.  Tu  tamen  mitte  mihi, 
quaeso,  obviam  litteras,  numquid  putes  reipublicae 
nomine  tardandum  esse  nobis.  Tiro  ad  te  dedisset 
litteras ,  nisi  eum  graviter  aegrum  reliquissem.  Sed 
nuntiant  melius  esse.  Ego  tamen  angor.  Nihil  enim 
illo  adolescente  castius,  nihil  diligentius. 

VIII.  (Ephcsi,  Paullo,  Marcello  coss.  704.) 

CICERO  ATTICO  S. 

I .  Quum  instituissem  ad  te  scribere  calamumque 
sumpsissem ,  Battonius  e  navi  recta  ad  me  venit  do- 
mum  Ephesi,  et  epistolam  tuam  reddidit  prid.  Kal. 
Octobres.  Laetatus  sum  felicitate  navigationis  tuae, 
opportunitate  Piliae,  etiam  mehercule  sermone  eius- 
dem  de  coniugio  Tulliae  meae.  2.  Battonius  autem 
miros  terrores  ad  me  attulit  Caesarianos ;  cum  Lepta 
etiam  plura  locutus  est;  spero,  falsa,  sed  certe  horri- 
bilia;  exercitum  nullo  modo  dimissurum;  cum  illo 
praetores  designatos,  Cassium  tribunum  plebis,  Len- 
tulum  consulem  facere;  Pompeio  in  animo  esse  Ur- 
bem  relinquere.  3.  Sed  heus  tu,  numquid  moleste 
fers  de  illo ,  qui  se  solet  anteferre  patruo  sororis  tuae 
filii?  At  a  quibus  victus?  Sed  ad  rem.  4.  Nos  Ete- 
siae  vehementissime  tardarunt.  Detraxit  xx  ipsos 
dies  etiam  aphractus  Rhodiorum.  Kal.  Octob.  Epheso 
conscendentes  hanc  epistolam  dedimusL.  Tarquitio, 
simul  e  portu  egredienti,  sed  expeditius  naviganti. 
Nos  Rhodiorum  aphractis  ceterisque  longis  navibus 
tranquillitates  aucupaturi  eramus.  Ita  tamen  prope- 
rabamus,  ut  non  posset  magis.  5.  De  raudusculo 
Puteolano,  gratum.  Nunc  velim  dispicias  res  Roma- 
nas ;  videas ,  quid  nobis  de  triumpho  cogitandum  pu¬ 
tes;  ad  quern  amici  me  vocant.  Ego,  nisi  Bibulus, 
qui,  dum  unus  hostis  in  Syria  fuit,  pedem  porta  non 
plusextulit,  quam  domo  sua,  adniteretur  de  trium¬ 
pho,  aequo  animo  essem.  Nunc  vero  aia/gov  auorcav. 
Sed  explora  rem  totam :  ut,  quo  die  congressi  erimus, 
consilium  capere  possimus.  Atmulta;  quietprope- 
rarem  et  ei  litteras  darem ,  qui  aut  mecum,  aut  paullo 
ante  venturus  esset.  Cicero  tibi  plurimam  salutem 
dicit.  Tu  dices  utriusque  nostrum  verbis  et  Piliae 
tuae  et  filiae. 


IX.  (At!  ten  is,  Paullo,  Marcello  coss.  704.) 

CICERO  ATTICO  S. 

I.  In  Piraeea  quum  exissem  prid.  Idus  Octob., 
accepi  abAcasto,  servo  meo, statim  tuas  litteras:  quas 
quidem  quum  exspectassem  iam  diu,  admiratus  sum, 
ut  vidi  obsignatam  epistolam,  brevitatem  eius;  ut 
aperui,  rursus  avyxvaiv  litterularum,  quae  solent  tuae 
compositissimae  et  clarissimae  esse:  ac,ne  multa,  co- 


gnovi  ex  eo,  quod  ita  scripseras,  te  Romam  venisse  a. 
d.  xu.  Kalend.  Octob.  cum  febri.  Percussus  vehe- 
menter,  nec  magis,  quam  debui,  statim  quaero  ex 
Acasto.  Ille  et  tibi  et  sibi  visum,  et  ita  se  domi  ex 
tuis  audisse,  ut  nihil  esset  incommode.  Id  videbatur 
approbare ,  quod  erat  in  extremo ,  febriculam  turn  te 
habentem  scripsisse.  Sed  clamavi  tamen  admiratus- 
quesum,  quod  nihilo  minus  ad  me  tua  manu  scripsis- 
ses.  Quare  de  hoc  satis.  Spero  enim,  quae  tua  pru- 
dentia  et  temperantia  est,  et  hercule,  ut  me  iubet  Aca- 
stus,  confido  te  iam,  ut  volumus,  valere.  2.  A  Tu- 
rannio  te  accepisse  meas  litteras  gaudeo.  lTagacpv- 
Xatgov,  si  me  amas,  jijv  tov  cpvgaTov  cpdori{iiuv  avzo- 
TotTof.  Hanc,  quae  mehercule  mihi  magno  dolore  est : 
dilexi  enim  hominem.  Procura,  quantulacumque 
est,  Precianam  hereditatem ,  prorsus  ille  rte  attingat. 
Dices ,  nummos  mihi  opus  esse  ad  apparatum  trium- 
phi;  in  quo,  utpraecipis,  nec  me  xerov  in  expetendo 
cognosces,  nec  ciivcpov  in  abiiciendo.  3.  Intellexi  ex 
tuis  litteris,  te  ex  Turannio  audisse,  a  me  provinciam 
fratri  traditam.  Adeon’  ego  non  perspexeram  pru- 
dentiam  litterarum  tuarum?  "‘Etce/blv  te  scribebas. 
Quid  erat  dubitatione  dignum,  si  esset  quidquam,  cur 
placeret,  fratrem,  et  talem  fratrem,  relinqui?  ’A&hrr 
aig  ista  mihi  tua,  non  inoxrj  videbatur.  Monebas  de 
Q.  Cicerone  puero,  ut  eum  quidem  neutiquam  relin- 
querem.  Tovp'ov  ovblqov  i(xoi  Eadem  omnia,  quasi 
collocuti  essemus,  vidimus.  Non  fuit  faciendum  ali- 
ter,  meque  (.nixQovia  etioxt]  tua  dubitatione  liberavit. 
Sed  puto  te  accepisse  de  hac  re  epistolam,  scriptam 
accuratius.  4.  Ego  tabellarios  postero  die  ad  vos 
eram  missurus ,  quos  puto  ante  venturos ,  quam  no¬ 
strum  Saufeium.  Sed  eum  sine  meis  litteris  ad  te  ve¬ 
nire,  vix rectum  erat.  5.  Tu  mihi,  ut  polliceris ,  de 
Tulliola  mea,  id  est,  de  Dolabella,  perscribas;  de  re- 
publica,  quampraevideo  in  summis  periculis ;  decen- 
soribus,  maximeque  de  signis,  tabulis,  quid  fiat,  re- 
feraturne.  Idibus  Octob.  has  dedi  litteras,  quo  die, 
ut  scribis,  Caesar  Placentiam  legiones  quatluor.  — 
Quaeso,  quid  nobis  futurum  est?  In  arce  Athenis  sta- 
tio  mea  nunc  placet. 

96. 

LIBER  SEPTIMUS. 


ARG.  Continents  sunt  cum  superioribus  huius  libri  epi- 
stolae,  quarum  ipsa  prima  ilia  esse  villetur,  quam  postero  die  se 
daturum  VI,  9.  promittit.  Scriptae  sunt  autem  partini  ex  itinere, 
dum  ex  provincia  rediit:  partim  exfuga,  quam,  audito  Caesaris 
adventu,  cuin  consulilms  totoque  senatu  exsecutus  est.  Nam 
quum  ad  Urbem  ,  ad  quam  prid.  Non.  Ianuarii  accesserat,  spe 
triumphi  I.  II.  a  senatu,  ut  ipse  ait  (Div.  XVI,  11.),  flagitati, 
moraretur;  XIII.  Kal.  Febr.  nuutioillo  accepto  coactus  est  omis- 
sa  ilia  cogitatione  discedere.  Ktenim  ,  quum  in  sententiam  Sci- 
pionis  S.  C.  factum  esset,  ut  ante  certain  diem  Caesar  exercitum 
dimitteret:  si  non  faceret,  eum  adversus  remp.  facturum  videri: 
M.  Antonius,  ((.  Cassius  tribuni  pleb.  intercesserant.  Sed  iidem, 
pustquam  de  intercessione  relatum  acerbissimeque  decretum  esse 
cognorunt,  Urbe  relicta,  ad  Caesarem,  qui  turn  erat  Raveuuae,  se 
contulerunt.  Caesar  igitur,  his  inaxime  auctoribus,  traiecto  Ru- 
bicone,  Ariminum,  quod  erat  extra  illius  provinciam,  ubi  venit, 

I  tantus  pavor  repente  Urbem  invasit,  ut  passim  fuga  turpissima 

facta  ait.  Turn  vero  Cicero  Canijmniae  et  orae  maritimae  prac- 
esse  coepit  XT.  F.pisfolae  aiitem  priores ,  a  priina  usque  ad  deci- 
mam,  plenae  sunt  solticitudinis,  quod,  quern  in  bello,  inter  Poni- 
peiuni  et  Caesarem  future ,  statum  oljtineret,  Cicero  dulntabat, 
ot»  utriusque  erga  se  amicitiam  IV.  et  XVII.  Posteriores  usque 
ad  finem  lil»ri  epistolae  quum  multa  alia  continent ,  turn  quere- 
larn  de  Pompeio:  accusationein  impudentiae  Caesaris:  legatio- 
nem  L.  Caesaris  ad  Poinpeinni  et  consules  C.  Caesaris  nomine: 
et  quae  illi  ad  liaec  responderint,  XIII.  Keliqua  privata  sunt: 
de  Oolabella  genero  III.  de  eodem  Liviae  herede  VIII.  dc  uxore 
et  filia  quod  consilium  capienduin  sit,  dubitatio  XIII.  XIV.  de 
iisdem  Formias  profectis  XVIII.  XXIII.  de  Ciceronibus  XIII.  de 
pecunia  Caesari  debita  III.  de  Tironis  valetudine  et  de  Curii  in 
eo  curando  diligentia  II.  III.  de  Q.  fratre  Attici  debitore  XVIII. 
de  Attici  valetudine  II.  V.  VIII.  dePiliae  Attici  uxoris  invaletu- 
dine  V.  de  Pbilotimi  fraudibus  I.  111.  de  Curii  tabulis  et  de  Hor- 
tensii  legatis  III.  de  Dionysio  Attici  libertu  indicium  IV.  VII. 
VIII.  de  mutata  Cnelii  sententia  III.  de  Philogenis  negotioVlI. 
Grammatica  de  Piraeeo  nomine  observatioIII.de  aenigmate  quo- 
dam  XIII.  de  statua  Minervae  a  Cicerone  in  Capitolio  ante  exsi- 
lium  relicta  III.  de  rep.  librum  sextum  memorat  III. 


I.  (Atlienis,  Paullo,  Marcello  coss.  704.) 

CICERO  ATTICO  S. 

1 .  Dederam  equidem  L.  Saufeio  litteras,  et  dede¬ 
ram  ad  te  unum ,  quod ,  quum  non  esset  temporis  mi- 
hi  ad  scribendum  satis ,  tamen  hominem  tibi  tarn  fa- 
miliarem  sine  meis  litterisad  te  venire  nolebam.  Sed, 
ut  philosophi  ambulant,  has  tibi  redditum  iri  puta- 
bam  prius.  Sin  iam  illas  accepisti,  scis,  me  Athenas 
venisse  prid.  Idus  Octobres;  e  navi  egressum  in  Pi- 
raeeum  tuas  ab  Acasto  nostro  litteras  accepisse;  con- 
turbatum,  quod  cum  febre  Romam  venisses;  bono  ta¬ 
men  animo  esse  coepisse ,  quod  Acastus  ea ,  quae  vel- 
lem,  de  allevato  corpore  tuo  nuntiaret;  cohorruisse 
autem  me ,  quod  tuae  litterae  de  legionibus  Caesaris 
afferrent;  et  egisse  tecum,  ut  videres ,  ne  quid  ydoTi- 
fila  eius,  quern  nosti,  nobis  noceret;  de  quo  iam  pri- 
dem  ad  te  scripseram,  Turannius  autem  secus  tibi 
Brundisii  dixerat;  (quod  exiis  litteris  cognovi ,  quas 
a  Xenone,  optimo  viro,  accepi.)  Cur  fratrem  provin- 
ciae  non  praefecissem ,  exposui  breviter.  Haec  fere 
sunt  in  ilia  epistola.  2.  Nunc  audi  reliqua.  Per  for- 
tunas!  omnem  tuumamorem,  quo  me  es  amplexus ! 
omnemque  tuam  prudentiam,  quam  mehercule  in 
omni  genere  iudico  singularem !  confer  te  iam  ad  earn 
curam,  ut  de  omni  statu  meocogites.  Videre  enim 
mihi  videor  tantam  dimicationem ;  (nisi  idem  deus, 
qui  nos  melius,  quam  optare  auderemus,  Parthico 
hello  liberavit,  respexerit  rempublicam;)  sed  tantam, 
quanta  numquam  fuit.  Age ,  hoc  malum  mihi  com¬ 
mune  est  cum  omnibus.  Nihil  tibi  mando,  ut  de  eo 
coxites.  Ulud  meum  proprium  n^o^h^ct,  quaeso, 
suscipe.  Videsne ,  ut  te  auctore  sim  utrumque  com- 
plexus?  Ac  vellem  a  principio  te  audisse  amicissime 

monentem. 

’jXX  iubv  ovnore  Svftov  ivl  OTifteacnv  tnsi&eg. 

-  -  -  7T«T QlSogl - 

Sed  aliquando  tamen  persuasisti,  ut  alterum  comple- 
cterer,  quia  de  me  erat  optime  meritus ,  alterum,  quia 
tantum  valebat.  Feci  igitur.  Itaque  etTeci  omni  ob- 
sequio,  ut  neutri  illorum  quisquam  esset  me  canor. 
3.  Haec  enim  cogitabamus:  nec  mihi,  coniuncto  cum 
Pompeio,  forenecesse  peccare  in  republica  aliquando, 
nec,  cum  Caesare  sentienti,  pugnandum  esse  cum 
Pompeio;  tanta  erat  illorum  coniunctio.  Nunc  lmpen- 
det  ut  et  tu  ostendis  et  ego  video,  summa  inter  eos 
contentio.  Me  autem  uterque  numerat  suum ,  nisi 


forte  simulat  alter.  Nam  Pompeius  non  dubitat;  vere 
enim  iudicat,  ea,  quae  de  republica  nunc  sentiat,  mihi 
valde  probari.  Utriusque  autem  accepi  eiusmodi  lit¬ 
teras,  eodem  tempore,  quo  tuas,  ut  neuter  quemquam 
omnium  pluris  facere,  quam  me,  videretur.  1.  Ve- 
rum  quid  agam?  Non  quaero  ilia  ultima,  (si  enim  ca- 
stris  res  geretur,  video  cum  altero  vinci  satius  esse, 
quam  cum  altero  vincere,)  sed  ilia,  quae  turn  agentur, 
quum  venero :  ne  ratio  absentis  habeatur ,  ut  exerci- 
tum  dimittat:  pic,  m.  tulli.  Quid  dicam?  Exspecta, 
amabo  te,  dum  Atticum  conveniam?  Non  est  locus  ad 
tergiversandum.  Contra  Caesarem?  Ubi  illae  sunt 
densae  dexterae?  Nam  ut  illi  hoc  liceret,  adiuvi,  ro- 
"atus  ab  ipso  Ravennae  de  Caelio  tribuno  plebis.  Ab 
Fpso  autem?  Etiam  a  Cnaeo  nostro,  in  illo  divino  tertio 
consulatu.  Aliter  sensero?  AlSio/xai  (non  Pompeium 
modo,  sed)  Tgcbag  xal  TgcoaSag  — . 

Hov/.vSduotg  fioi  TtQ&xog  ileyxeirjV  dvu&r]<jei. 

Quis?  Tu  ipse  scilicet,  laudator  et  factorum  et  scri- 
ptorum  meorum.  5.  Hanc  ergo  plagam  effugi  per 
duos  superiores  Marcellorum  consulatus ,  quum  est 
actum  de  provincia  Caesaris.  Nunc  incido  in  discri- 
men  ipsum.  Itaque ,  ut  stultus  primus  suam  senten- 
tiam  dicat,  mihi  valde  placet,  de  triumpho  nos  moliri 
aliquid:  extra Urbem  esse  cum  iustissima  caussa.  Ta¬ 
men  dabunt  operam,  ut  eliciant  sententiam  meam. 
Ridebis  hoc  loco  fortasse:  quam  vellem  etiam  nunc  in 
provincia  morari!  Plane  opus  fuit,  si  hoc  impendebat. 
Etsi  nil  miserius.  Nam  oSov  nagey/ov,  volo  te  hoc 
scire:  omnia  ilia  prima,  quae  etiam  tuis  litteris  in 
caelum  ferebas ,  inixrjxTa  fuerunt.  6.  Quam  non  est 
facilis  virtus!  quam  vero  difficilis  eius  diuturna  simu- 
latio !  Quum  enim  hoc  rectum  et  gloriosum  putarem, 
ex  annuo  sumptu,  qui  mihi  decretus  esset,  meC.  Cae¬ 
lio  quaestori  relinquere  annuum,  referre  in  aerarium 
adH-Sx*;  ingemuit  nostra  cohors,  omneilludpu- 
tans  distribui  sibi  oportere;  ut  ego  amicior  invenirer 
Phrygum  et  Cilicum  aerariis ,  quam  nostro.  Sed  me 
non  moverunt.  Nam  et  mea  laus  apud  me  plurimum 
valuit:  nec  tamen  quidquam  honorifice  in  quemquam 
fieri  potuit,  quod  praetermiserim.  Sed  haec  fuerit, 
ut  ait  Thucydides ,  iv.ftoli]  lojov  non  inutilis.  7.  Tu 
autem  de  nostro  statu  cogitabis :  primum,  quo  artifi- 
cio  tueamur  benevolentiam  Caesaris ;  deinde  de  ipso 
triumpho,  quern  video,  nisi reipublicae  tempora  im- 
pedient,  evnoQunov.  Iudico  autem  quum  ex  litteris 
amicorum,  turn  ex  supplicatione ;  quam  qui  non  de- 
crevit,  plus  decrevit,  quam  si  omnes  decresset  trium- 
phos.  Ei  porro  assensus  est  unus  familiaris  meus, 
Favonius,  alter  iratus,  Hirrus.  Cato  autem  et  scri- 
bendo  adfuit  et  ad  me  de  sententia  sua  iucundissimas 
litteras  misit.  Sed  tamen  gratulans  mihi  Caesar  de 
supplicatione,  triumphat  de  sententia  Catonis;  nec 
scribit,  quid  ille  sententiae  dixerit,  sed  tantum,  sup- 
plicationem  eum  mihi  non  decrevisse.  8.  Redeo  ad 
Hirrum.  Coeperas  eum  mihi  placare :  perfice ;  habes 
Scrofam,  habes  Silium .  Ad  eos  ego  etiam  antea  scri- 
psi ,  et  ad  ipsum  Hirrum.  Locutus  enim  erat  cum  iis 
commode,  se  potuisse  impedire,  sed  noluisse  ;  assen- 
sum  tamen  esseCatoni,  amicissimo  meo;  quum  is  ho- 
norificentissimam  in  me  sententiam  dixisset  ;  nec  me 
ad  se  ullas  litteras  misisse,quum  ad  omnes  mitterem. 
Yerum  dicebat:  ad  eum  enim  solum  et  ad  Crassipe- 
dem  non  scripseram.  9.  Atque  haec  de  rebus  foren- 
sibus.  Redeamus  domum.  Diiungere  me  ab  illo  vo¬ 
lo.  Mints  est  (pvynnjg,  germanus  Lartidius. 

1 'AUct  toe  fiiv  nQoxeiv/d'tti  idao/uev,  dyvv^evoi  neq. 

Reliqua  expediamus.  Hocprimum,  quo  accessit  cu- 
ra  dolori  meo:  sed  hoc  tamen,  quidquid  est,  Precia- 
num,  cum  iis  rationibus,  quas  ille  meas  tractat,  ad- 
misceri  nolo.  Scripsi  ad  Terentiam,  scripsi  etiam  ad 
ipsum ,  me ,  quidquid  possem  nummorum  ad  appara- 
tum  sperati  triumphi,  ad  te  redacturum.  Ista  *  puto 
clfisfimix  fore :  verum  ut  lubebit.  Hanc  quoque  sus- 
cipe  curam,  quemadmodum  experiamur.  Id  et  osten- 
disti  quibusdam  litteris,  exEpiro  an  Athenis  datis,  et 
in  eo  ego  te  adiuvabo. 

11.  (Bruiidisii,  Paullo,  Marcello  coss.  704.) 

CICERO  ATTICO  S. 

1.  Brundisium  venimus  vii.  Kalend.  Decembr., 
usi  tua  felicitate  navigandi;  ita  belle  nobis  flavit  ab 
Epiro  lenissimus  Onchesmites.  Hunc  anovdeia'QovTa, 
si  cui  voles  zav  veuzegav,  pro  tuo  vendita.  2.  Inva- 
letudo  tua  me  valde  conturbat.  Significant  enim  tuae 
litterae,  teprorsus  laborare.  Ego  autem,quum  sciam, 
quam  sis  fortis,  vehementius  esse  quiddam  suspicor, 
quod  te  cogat  cedere ,  et  propemodum  infringat ;  etsi 
alteram  quartanam  Pamphilus  tuus  mihi  dixit  deces- 
sisse  et  alteram  leviorem  accedere.  Terentia  vero, 
quae  quidem  eodem  tempore  ad  portam  Brundisinam 
venit,  quo  ego  in  portum,  mihique  obvia  in  foro  fuit, 
L.  Pontium  sibi  in  Trebulano  dixisse  narrabat,  etiam 
earn  decessisse.  Quod  si  ita  est,  est  quod  maxinxe 
mehercule  opto;  idque  spero  tua  prudentia  et  tempe- 
rantia  te  consecutum.  3.  Venio  ad  epistolas  tuas, 
quas  ego  sexcentas  uno  tempore  accepi,  aliam  alia  iu- 
cundiorem,  quae  quidem  erant  tua  manu.  Nam  Ale- 
xidis  animum  amabam ,  quod  tam  prope  accedebat  ad 
similitudinem  tuae  litterae:  manum  non  amabam, 
quod  indicabat  te  non  valere.  Cuius  quoniam  mentio 
facta  est,  Tironem  Patris  aegrum  reliqui,  adolescen- 
tem,  ut  nosti;  etadde,  si  quid  vis,  probum;  nihil 
vidi  melius.  Itaque  careo  aegre.  Quamquam  vide- 
batur  se  non  graviter  habere';  tamen  sum  sollicitus,  ! 
maximamque  spem  habeo  in  M’.  Curii  diligentia,  de 
qua  ad  me  scripsit  Tiro,  et  multi  nuntiarunt.  Curius 
autem  ipse  sensit,  quam  tu  velles  se  a  me  diligi,  et  eo 
sum  admodum  delectatus.  Et  mehercule  est,  quern  j 
facile  diligas.  Avzo/D-cov  in  homine  urbanitas  est.  ! 
Eius  testamentum  deporto  trium  *  Ciceronum  signis 
obsignatum  cohortisque  praetoriae :  fecit  palam  te  ex  | 
libella,  me  ex  teruncio.  In  Actio  Corcyrae  Alexio  me  ! 
opipare  muneratus  est.  Quinto  Ciceroni  obsisti  non  j 
potuit,  quo  minus  Thyainim  videret.  4.  Filiola  tua 
te  delectari  laetor ,  et  probari  tibi ,  q ovcnxi'jv  esse  t^v  i 
ngog  za  zhva.  Etenim,  si  haec  non  est,  nulla  potest 
homini  esse  ad  hominem  naturae  adiunctio;  quasub- 
lata  vitae  societas  tollitur.  Dene  eveniat,  inquit  Car- 
neades :  spurce,  sed  tamen  prudentius,  quam  Lucius 
noster  et  Patro,  qui,  quum  omnia  ad  se  referant,  nec 
quidquam  alterius  caussa  fieri  putent,  et  quum  ea  re 
bonum  virum  oportere  esse  dicant,  ne  malum  habeat, 
non  quo  id  natura  rectum  sit,  non  intelligunt,  se  de 
callido  homine  loqui,  non  de  bono  viro.  Sed  haec, 
opinor,  sunt  in  iis  libris,  quos  tu  laudando,  animos 
mihi  addidisti.  5.  Redeo  ad  rem.  Commodum  ex- 
spectabam  epistolam,  quam  Philoxeno  dedisses :  (scri- 
pseras  enim,  in  ea  esse  de  sermone  Pompeii  Neapo- 
litano :)  earn  mihi  Patro  Brundisii  reddidit;  Corcy¬ 
rae,  ut  opinor,  acceperat.  Nihil  potuit  esse  iucun- 
dius.  Erat  enim  de  republica,  de  opinione,  quam  is 
vir  haberet,  integritatis  meae;  de  benevolentia,  quam 
ostendit  eo  sermone,  quern  habuit  de  triumpho.  Sed 


tamen  hoc  iucundissimum,  quod  intellexi,  te  ad  eum 
venisse,  ut  eius  animum  erga  me  perspiceres.  Hoc 
mihi,  inquam,  accidit  iucundissimum.  6.  De  trium¬ 
pho  autem  nulla  me  cupiditas  umquam  tenuit  ante 
Bibuli  impudentissimas  litteras,quasamplissimesup- 
plicatio  consecuta  est.  A  quo  si  ea  gesta  essent,  quae 
scripsit,  gauderem,  et  honori  faverem:  nunc  ilium, 
qui  pedem  porta,  quoad  hostis  cis  Euphratem  fuit, 
non  extulerit,  honore  augeri ,  me,  in  cuius  exercitu 
spem  illius  exercitus  habuit,  idem  non  assequi,  dede- 
cus  est  nostrum,  nostrum  inquam,  te  coniungens.  Ita¬ 
que  omnia  experiar;  et,  ut  spero,  assequar.  Quod 
si  tu  valeres ,  iam  mihi  quaedam  explorata  essent. 
Sed,  ut  spero,  valebis.  7.  De  raudusculo  Numeriano 
multum  te  amo.  Hortensius  quid  egerit,  aveo  scire, 
Cato  quid  agat;  qui  quidem  in  me  turpiter  fuit  ma- 
levolus.  Dedit  integritatis,  iustitiae,  clementiae, 
fidei  mihi  testimonium,  quod  non  quaerebam;  quod 
postulabam ,  id  negavit.  Itaque  Caesar  iis  litteris, 
quibus  mihi  gratulatur  et  omnia  pollicetur,  quo  mo- 
do  exsultat  Catonis,  in  me  ingratissimi,  iniuria!  At 
hie  idem  Bibulo  dierum  xx.  Ignosce  mihi ;  non  pos¬ 
sum  haec  ferre  nec  feram.  8.  Cupio  ad  omnes  tuas 
epistolas ;  sed  nihil  necesse  est.  Iam  enim  te  vide- 
bo.  Illud  tamen  de  Cbrysippo;  nam  de  altero  illo 
minus  sum  admiratus,  operario  homine.  Sed  tamen 
ne  illo  quidem  quidquam  improbius.  Chrysippum 
vero,  quern  ego,  propter  litterularum  nescio  quid, 
libenter  vidi,  in  honore  habui,  discedere  a  puero,  in- 
sciente  me!  Mitto  alia,  quae  audio,  multa,  mitto  fur- 
ta:  fugam  non  fero,  qua  mihi  nihil  visum  estsce- 
leratius.  Itaque  usurpavi  vetus  illud  Drusi,  ut  fe- 
runt,  praetoris  in  eo,  qui  eadem  liber  non  iuraret; 
me  istos  liberos  non  addixisse;  praesertim  quum  ad- 
esset  nemo,  a  quo  recte  vindicarentur.  Id  tu,  ut  vi~ 
debitur,  ita  accipies;  ego  tibi  assentiar.  Uni  tuae 
disertissimae  epistolae  non  rescripsi,  in  qua  est 
de  periculis  reipublicae.  Quid  rescriberem?  Valde 
eram  perturbatus.  Sed,  ut  nihil  magno  opere  me- 
tuam,  Parthi  faciunt,  qui  repenteBibulumsemivivum 
reliquerunt. 

III.  ciu  Trebulano,  Paullo,  Marcello  coss.  704.) 

CICERO  ATTICO  S. 

1.  A.  d.  viii.  Id.  Decemb.  Aecculanum  veni,  et 
ibi  tuas  litteras  legi,  quas  Philotimus  mihi  reddidit: 
e  quibus  hanc  primo  aspectu  voluptatem  cepi ,  quod 
erant  a  te  ipso  scriptae :  deinde  earum  accuratissima 
diligentia  sum  mirum  in  modum  delectatus.  Ac 
primum  illud,  in  quo  te  Dicaearcho  assentiri  negas, 
etsi  cupidissime  expetitum  a  me  sit,  et  approbante 
te,  ne  diutius  anno  in  provincia  essem,  tamen  non 
est  nostra  contentione  perfectum.  Sic  enim  scito, 
verbum  in  senatu  factum  esse  numquam  de  ullo  no¬ 
strum,  qui  provincias  obtinuimus,  quo  in  his  diutius 
quam  ex  senatus  consulto  maneremus :  ut  iam  ne 
istius  quidem  rei  culpam  sustineam,  quod  minus  diu 
fuerim  in  provincia,  quam  fortassefuerit  utile.  2.  Sed, 
quid  si  hoc  melius?  saepe  opportune  dici  vide- 
tur,  ut  in  hoc  ipso.  Sive  enim  ad  concordiam  resad- 
duci  potest,  sive  ad  bonorum  victoriam :  utriusvis  rei 
me  aut  adiutorem  velirh  esse,  aut  certe  non  exper- 
tem.  Sin  vincuntur  boni;  ubicumque  essem,  una 
cum  iis  victus  essem.  Quare  celeritas  nostri  reditus 
d/ueza/ziXi]zog  debet  esse.  Quod  si  ista  nobis  cogitatio 
de  triumpho  iniecta  non  esset,  quam  tu  quoque  ap- 
probas,  nae  tu  haud  multum  requireres  ilium  vi- 

rum,  qui  in  VI.  libro  informatus  est.  Quid  enim  tibi 
faciam ,  qui  illos  libros  devorasti?  Quin  nunc  ipsum 
non  dubitabo  rem  tantam  abiicere,  si  id  eritrectius. 
Utrumque  vero  simul  agi  non  potest,  et  de  triumpho 
ambitiose,  et  de  republica  libere.  Sed  ne  dubitaris, 
quin ,  quod  honestius ,  id  mihi  futurum  sit  antiquius. 

3.  Nam  quod  putas  utilius  esse  vel  mihi,  quod  tutius 
sit.  vel  etiam  ut  reipublicae  prodesse  possim,  me  es¬ 
se  cum  imperio;  id  coram  considerabimus  quale  sit. 
Habet  enim  res  deliberationem ;  etsi  ex  parte  magna 
tibi  assentio.  De  animo  autem  meo  erga  rempubli- 
cam  bene  facis  quod  nondubitas:  et  illud  probe 
iudicas,  nequaquam  satis  pro  meis  officiis,  pro  ipsius 
in  alios  effusione,  ilium  in  me  liberalem  fuisse;  eius- 
que  rei  caussam  vere  explicas;  et  eis,  quae  de  Fadio 
Caninioque  acta  scribis ,  valde  consentiunt.  Quae  si 
secus  essent,  totumque  se  ille  in  me  profudisset,  ta- 
men  ilia,  quam  scribis,  custos  Urbis  me  praeclarae 
inscriptionis  memorem  esse  cogeret;  nec  mihi  con- 
cederet,  ut  imitarer  Volcatium  aut  Servium,  quibus 
tu  es  contentus;  sed  aliquid  nos  vellet  nobis  dignum 
et  sentire  et  defendere.  Quod  quidem  agerem,  si 
liceret,  alio  modo ,  ac  nunc  agendum  est.  4.  De  sua 
potentia  dimicant  homines  hoc  tempore,  periculocivi- 
tatis.  Nam,  si  respublica  defenditur,  curea,con- 
sule  isto  ipso,  defensa  non  est?  cur  ego,  in  cuius 
caussa  reipublicae  salus  consistebat,  defensus  poste- 
ro  anno  non  sum?  cur  imperium  illi,  aut  cur  illo  mo¬ 
do  prorogatum  est?  cur  tanto  opere  pugnatum  est,  ut 
de  eius  absentis  ratione  habenda  decern  tribuni  ple- 
bis  ferrent?  His  ille  rebus  ita  convaluit,  ut  nunc  in 
uno  civi  spes  ad  resistendum  sit,  qui  mallern  tantas 
ei  vires  non  dedisset,  quam  nunc  tam  valenti  resiste- 
ret.  5.  Sed  quoniam  res  eo  deducta  est,  nonquaeram, 
ut  scribis, 

nov  axaqio?  to  t<Sv  ’AiQEiddiv; 

Mihi  axacpog  unum  erit,  quodaPompeiogubernabitur. 
Illud  ipsum,  quod  ais,  quidfiet,  quum  erit  dictum, 

DIC  M.  TULLI?  - SvVTOfia,  CN.  POMPEIO  ASSENTIOR. 

Ipsum  tamen  Pompeium  separatim  ad  concordiam 
hortabor.  Sic  enim  sentio,  maximo  in  periculo  rem 
esse.  Vos  scilicet  plura,  qui  in  Urbe  estis.  Verum- 
tamen  hoc  video,  cum  homine  audacissimo  paratis- 
simoque  negotium  esse;  omnes  damnatos,  omnes 
ignominia  aflectos ,  omnes  damnatione  ignominiaque 
di»nos  iliac  facere,  omnem  fere  iuventutem,  omnem 
illam  urbanam  ac  perditam  plebem,  tribunos  valen- 
tes,  addito  C.  Cassio,  omnes,  qui  aere  alieno  pre- 
mantur;  quos  plures  esse  intelligo,  quamputaram; 
(caussam  solum  ilia  caussa  non  habet;  ceteris  rebus 
abundat:)  hie  omnia  facere  omnes,  ne  armis  decerna- 
tur;  quorum  exitus  semper  incerti,nunc  vero  etiam 
in  alteram  partem  magis  timendi.  Bibulus  de  pro- 
vincia  decessit,  Veientonem  praefecit.  In  decedendo 
erit,  ut  audio,  tardior:  quern  quum  ornavit  Cato, 
declaravit  iis  se  solis  non  invidere,  quibus  nihil  aut 
non  multum  ad  dignitatem  posset  accedere.  6.  Nunc 
venio  ad  privata.  Fere  enim  respondi  tuis  litteris  de 
republica,  et  iis,  quas  in  suburbano,  et  iis,  quaspost- 
ea  scripsisti.  Ad  privata  venio.  Unum  etiam  de 
Caelio.  Tantum  abest,  ut  meam  ille  sententiam  mo- 
veat,  ut  valde  ego  ipsi ,  quod  de  sua  sententia  deces- 
serit,  poenitendum  putem.  Sed  quid  est,  quod  ei 
vici  Lucceii  sint  addicti?  Hoc  te  praetermisissc  miror. 
7.  De  Philotimo  faciam  equidem,  ut  mones.  Sed 

ego  mihi  ab  illo  hoc  tempore  non  rationesexspectabam, 

quas  tibi  edidit,  verum  id  reliquum,  quod  ipse  in 

Tusculano  me  referre  in  commentarium  mea  manu 
voluit,  quodque  idem  in  Asia  mihi  suamanuscriptum 
dedit.  Id  sipraestaret,  quantum  mihi  aeris  alieni  esse 
edidit,  tantum,  etplusetiamipsemihi  deberet.  Sedin 
hoc  genere,  si  modo  per  rempublicam  licebit,  nonac- 
cusabimur  posthac:  neque  hercule  antea  negligentes 
fuimus,  sed amicorum  multitudine  occupati .  Ergo ute- 

mur,  ut  polliceris,  et  opera  etconsiliotuo :  nec  tibi  eri- 

mus,  ut  spero,  in  eo  molesti.  8.  Deserperastriscohor- 
tis  meae  nihil  est,  quod  doleas.  Ipsi  enim  se  college- 
runt  admiratione  integritatis  meae.  Sed  me  moverat 
nemo  magis,  quam  is,  quem  tuneminemputas.  Idem 
et  initio  fuerat,  et  nunc  est  egregius.  Sed  in  ipsa  de- 
cessione  significavit  sperasse  se  aliquid;  et  id,  quod 
animum  induxeratpaullisper,  nontenuit, sedcitoadse 
rediit  meisque  honorificentissimis  erga  se  officiis  vi- 
ctus,  pluris  ea  duxit,  quam  omnem  pecuniam.  9.  Ego 
a  Curio  tabulas  accepi;  quas  mecum  porto.  Hortensii 
legata  cognovi.  Nunc  aveo  scire,  quid  hominis  sit,  et 
quarum  rerum  auctionem  instituat.  Nescio  enim, 
cur,  quum  portam  Flumentanam  Caelius  occuparit, 
ego  Puteolos  non  meos  faciam.  10.  Venio  ad  Piraeea, 
in  quo  magis  reprehendendus  sum,  quod  homo  Ro- 
manus  Piraeea  scripserim ,  non  Piraeeum ,  (sic  enim 
omnes  nostri  locuti  sunt,)  quam  quod  in  addiderim. 
Non  enim  hoc  ut  oppido  praeposui,  sed  ut  loco :  et  ta¬ 
men  Dionysius  noster,  qui  est  nobiscum ,  et  Nicias 
Cous  non  rebatur,  oppidum  esse  Piraeea.  Sed  de  re 
videro.  Nostrum  quidem  si  est  peccatum,  in  eo  est, 
quod  non  ut  de  oppido  locutus  sum ,  sed  ut  de  loco, 
secutusque  sum,  non  dico  Caecilium, 

- Mane  ut  ex  portu  in  Piraeeum, 

(malus  enim  auctor  Latinitatis  est,)  sed  Terentium, 
cuius  fabellae,  propter  elegantiam  sermonis ,  puta- 
bantur  a  C.  Laelio  scribi: 

Heri  aliquot  adolescentuli  coimus  in  Piraeeum. 

Et  idem: 

Mercator  hoc  addebat - 

- captam  e  Siinio. 

Quod  si  di'ipovg  oppida  volumus  esse ;  tam  est  oppi¬ 
dum  Sunium,  quam  Piraeeus.  Sed,  quoniam  Gram¬ 
maticus  es,  si  hoc  mihi  'QrjTrjua  persolveris,  magna 
me  molestia  liberaris.  11.  Ille  mihi  litteras  blandas 
mittit.  Facit  idem  pro  eoBalbus.  Mihi  certum  est, 
ab  honestissima  sententia  digitum  nusquam  — .  Sed 
scis,  illi  reliquum  quantum  sit.  Putasne  igitur  ve- 
rendum  esse,  ne  autobiiciat  id  nobis  aliquis,  si  lan- 
guidius,  aut  repetat,  si  fortius?  Quid  ad  haec  repe- 
ris?  Solvamus,  inquis.  Age,  a  Caelio  mutuabimur. 
Hoc  tu  tamen  consideres  velim.  Puto  enim,  in  se- 
natu  si  quando  praeclare  pro  republica  dixero,  Tar- 
tessium  istum  tuum  mihi  exeunti,  »Iube  sodes  num- 
mos  curare.n  12.  Quid  superest?  Etiam.  Gener  est 
suavis  mihi,  Tulliae,  Terentiae:  quantumvis  vel  in¬ 
genii  vel  humanitatis :  satis.  Reliqua,  quae  nosti, 
ferenda.  Scis  enim,  quos  aperuerimus;  qui  omnes, 
praeter  eum ,  de  quo  per  te  egimus,  reum  me  facere 
rentur.  Ipsis  enim  expensum  nemo  ferret.  Sed  haec 
coram.  Nam  multi  sermonis  sunt.  Tironis  refici- 
endi  spes  est  in  M.  Curio:  cui  ego  scripsi,  tibi  eum 
gratissimum  facturum.  Dat.  v.  Id.  Decembr.  a  Pon- 
tio  ex  Trebulano. 

IV.  (Paullo,  Mill'ccllo  ooss.  704.) 

CICERO  ATT  ICO  S. 

1.  Dionysium,  flagrantem  desiderio  tui,  misi  ad 
te,  nec  mehercule  aequo  animo:  sed  fuit  conceden- 

dum :  quern  quidem  cognovi  quum  doctum ,  quod 
mihi  iam  ante  erat  notuxn,  turn  sane  plenum  officii, 
studiosum  etiam  meae  laudis,  frugi  hominem,  ac,  ne 
libertinum  laudare  videar,  plane  virum  bonum. 

2.  Pompeium  vidi  iv.  Id.  Decembres:  fuimus  una  bo¬ 
ras  duas  fortasse.  Magna  laetitia  mihi  visus  est  af- 
fici  meo  adventu :  de  triumpho  hortari,  suscipere  par¬ 
tes  suas;  monere,  ne  ante  in  senatum  accederem, 
quam  rem  confecissem;  ne  dicendis  sententiis  ali— 
quem  tribunum  alienarem.  Quid  quaeris?  in  hoc 
officio  sermonis  nihil  potuit  esse  prolixius.  De  repu- 
blica  autem  ita  mecum  locutus  est,  quasi  non  dubium 
bellum  haberemus.  Nihil  ad  spem  concordiae;  plane 
ilium  ab  se  alienatum,  quum  ante  intelligeret,  turn 
vero  proxime  iudicasse :  venisse  Hirtium  a  Caesare, 
qui  esset  illi  familiarissimus,  ad  se  nonaccessisse;  et, 
quum  ille  a.  d.  vm.  Idus  Decemb.  vesperi  venisset, 
Balbus  de  tota  re  constituisset  a.  d.  vn.  ad  Scipionem 
ante  lucem  venire,  multa  de  nocte  eum  profectum 
esse  ad  Caesarem.  Hoc  illi  TexpyQiadeg  videbatur 
esse  alienationis.  3.  Quid  multa?  Nihil  me  aliud  con- 
solatur,  nisi  quod  ilium,  cui  etiam  inimici  alterum 
consulatum,  fortuna  summam  potentiam  dederat, 
non  arbitror  fore  tam  amentem,  ut  haec  in  discrimen 
adducat.  Quod  si  ruere  coeperit;  nae  ego  multa  ti- 
meo,  quae  non  audeo  scribere.  Sed,  ut  nunc  est, 
a.  d.  hi.  Nonas  Ian.  ad  Urbem  cogito. 

V.  (Paullo,  Marcello  coss.  704.) 

CICERO  ATTICO  S. 

1 .  Multas  uno  tempore  accepi  epistolas  tuas ;  quae 
mihi,  quamquam  recentiora  audiebam  ex  iis,  qui  ad 
me  veniebant,  tamen  erant  iucundae.  Studium  enim 
et  benevolentiam  declarabant.  In  valetudine  tua  mo- 
veor:  et  Piliam,  in  idem  genus  morbi  delapsam,  cu- 
ram  tibi  afferre  maiorem  sentio.  Date  igitur  operam, 
ut  valeatis.  2.  De  Tirone  video  tibi  curae  esse; 
quem  quidem  ego,  etsi  mirabiles  utilitates  mihi  prae- 
bet,  quum  valet,  in  omni  genere  vel  negotiorum  vel 
studiorum  meorum ,  tamen  propter  humanitatem  et 
modestiam  malo  salvum,  quam  propter  usum  meum. 

3.  Philogenes  mecum  nihil  umquam  de  Luscieno  lo- 
cutusest:  de  ceteris  rebus  habes  Dionysium.  Soro- 
rem  tuam  non  venisse  in  Arcanum,  miror.  De  Chry- 
sippo  meum  consilium  probari  tibi,  non  moleste  fero. 
Ego  in  Tusculanum  nihil  sane  hoc  tempore.  Devium 
est  ro7g  dnavruxuv,  et  habet  alia  dvgxqriaiu.  Sed  de 
Formiano  Tarracinam  pridie  Kal.  Ian. ;  inde  Pompti- 
nam  summam ;  inde  Albanum  Pompeii :  ita  ad  Urbem 
hi.  Nonas,  natali  meo.  4.  De  republica  quotidie  ma- 
gis  timeo.  Non  enim  boni,  ut  putant,  consentiunt. 
Quos  ego  equites  Romanos,  quos  senatores  vidi,  qui 
acerrime  quum  cetera,  turn  hoc  iter  Pompeii  vitupe- 
rarent!  Pace  opus  est.  Ex  victoria  quum  multamala, 
turn  certe  tyrannus  exsistet.  Sed  haec  propediem 
coram.  Iam  plane  mihi  deest,  quod  ad  te  scribam. 
Nec  enim  de  republica ,  quod  uterque  nostrum  scit 
eadem;  et  domestica  nota  sunt  ambobus.  5.  Reli- 
quum  est  iocari,  si  hie  sinat.  Nam  ego  is  sum,  qui, 
illi  concedi,  putem  utilius  esse,  quod  postulat,  quam 
signa  conferri.  Sero  enim  resistimus  ei,  quem  per 
annos  decern  aluimus  contra  nos.  Quid  sentis  igitur? 
inquis.  Nihil  scilicet,  nisi  de  sententia  tua;  nec 
prius  quidem,  quam  nostrum  negotium  aut  confece- 
rimus  aut  deposuerimus.  Cura  igitur,  ut  valeas. 
Aliquando  unoTQiyjat  quartanam  istam  diligentia, 
quae  in  te  summa  est. 


VI.  (Paullo,  Marcello  coss.  704.) 

CICERO  ATTICO  S. 

1.  Plane  deest,  quod  ad  te  scribam:  nota  omnia 
tibi  sunt:  nec  ipse  habeo,  a  te  quid  exspectem.  Tan- 
tum  igitur  nostrum  illud  sollemne  servemus ,  ut  ne 
quem  istuc  euntem  sine  litteris  dimittamus.  2.  De  re¬ 
publica  valde  timeo,  nec  adhuc  fere  inveni,  qui  non 
concedendum  putaret  Caesari ,  quod  postularet,  po- 
tius,  quam  depugnandum.  Est  ilia  quidem  postu- 
latio  opinione  valentior.  Cur  autem  nunc  primum 
ei  resistamus? 

Ov  yag  8!j  t ode  (xeTgov  I'm  xaxov, 
quam  quum  quinquenniumprorogabamus;  aut  quum, 
ut  absentis  ratio  haberetur,  ferebamus;  nisi  forte 
haec  illi  turn  arma  dedimus,  ut  nunc  cum  bene  para- 
to  pugnaremus.  Dices,  quid  tu  igitur  sensuruses? 
Non  idem,  quod  dicturus.  Sentiam  enim  omnia  fa- 
cienda,  ne  armis  decertetur;  dicam  idem,  quod  Pom- 
peius;  neque  id  faciam  humili  animo.  Sed  rursus 
hoc  permagnum  reipublicae  malum  est:  at  quodam 
modo  mihi  praeter  ceteros  non  rectum,  me  in  tantis 
rebus  a  Pompeio  dissidere. 

VII.  (Paullo,  Marcello  coss.  704.) 

CICERO  ATTICO  S. 

1.  Dionysius,  vir  optimus,  ut  mihi  quoque  estper- 
spectus,  et  doclissimus  tuique  amantissimus,  Romam  ve- 
nit  xv.  Kal.  Ian.  et  litteras  a  te  mihi  reddidit:  tot  enim 
verba  sunt  de  Dionysio  in  epistola  tua.  Illud,  puto, 
non  ascribis,  et  tibi  gratias  egit.  Atqui  certe  illeagere 
debuit;  et,  si  esset  factum,  quae  tua  est  humanitas, 
ascripsisses.  Mihi  autem  nulla  de  eo  ncdivcgdla 
datur  propter  superioris  epistolae  testimonium.  Sit 
igitur  sane  bonus  vir.  Hoc  enim  ipsum  bene  fecit, 
quod  mihi  sui  cognoscendi  penitus  etiam  istam  facul- 
tatem  dedit.  2.  Philogenes  recte  ad  te  scripsit :  cu- 
ravit  enim,  quod  debuit.  Eum  ego  uti  eapecunia 
volui,  quoad  liceret:  itaque  usus  est  menses  xiv. 
3.  Pomptinium  cupio  valere,  et,  quod  scribis  in  urbem 
introisse,  vereor  quid  sit;  nam  id  nisigravi  de  caussa 
non  fecisset.  Ego,  quoniam  iv.  Nonas  lanuar.  Com- 
pitalicius  dies  est,  nolo  eo  die  in  Albanum  venire,  ne 
molestus  sim  familiae.  Yeniam  m.  Nonas  igitur: 
inde  ad  Urbem  pridie  Nonas.  Tua  kijipig  quem  in 
diem  incurrat,  nescio ;  sed  prorsus  te  commoveri  in- 
commodo  valetudinis  tuae  nolo.  4.  De  honore  nostro, 
nisi  quid  occulte  Caesar  per  suos  tribunos  molitus 
erit,  cetera  videntur  esse  tranquilla.  Tranquillissi- 
mus  autem  animus  meus,  qui  totum  istuc  aequi  boni 
facit;  et  eo  magis,  quod  iam  a  multis  audio  consti- 
tutum  esse  Pompeio  et  eius  consilio,  in  Sicilian!  me 
mittere,  quod  imperium  habeam.  Id  est'A^drjQiTixor. 
Nec  enim  senatus  decrevit,  nec  populus  iussit,  me 
imperium  in  Sicilia  habere.  Sin  hoc  respublica  ad 
Pompeium  defert:  qui  me  magis,  quam  privatum 
aliquem,  mittat?  Itaque,  si  hoc  imperium  mihi  mo- 
lestum  erit,  utar  ea  porta,  quam  primam  videro. 
5.  Nam  quod  scribis,  mirificam  exspectationem  esse 
mei,  neque  tamen  quemquam  bonorum  aut  satis  bono- 
rum  dubitare,  quid  sensurus  sim :  ego,  quos  tu  bonos 
esse  dicas,  non  intelligo:  ipse  nullos  novi :  sed  ita, 
si  ordines  bonorum  quaerimus.  Nam  singulares  sunt 
boni  viri :  verum  in  dissensionibus  ordines  bonorum 
et  genera  quaerenda  sunt.  Senatum  bonum  putas, 
per  quem  sine  imperio  provinciae  sunt?  Numquam 
enim  Curio  sustinuisset,  si  cum  eo  agi  coeptum esset: 
quam  sententiam  senatus  sequi  noluit;  ex  quo  factum 

est,  ut  Caesari  non  succederetur.  An  publicanos? 
qui  numquam  firrai,  sed  nunc  Caesari  sunt  amicis- 
simi;  an  foeneratores?  an  agricolas,  quibus  optatissi- 
mum  est  otium?  nisi  eos  timere  putas,  ne  sub  regno 
sint,  qui  id  numquam,  dummodo  otiosi  essent,  recu- 
sarunt.  6.  Quid  ergo?  exercitum  retinentis,  quum 
legis  dies  transient,  rationem  haberi  placet?  Mihi 
vero  ne  absentis  quidem.  Sed,  quum  id  datum  est, 
illud  una  datum  est.  Annorum  enim  decern  impe- 
rium  et  ita  latum  placet?  Placet  igitur  etiam  me  ex- 
pulsum,  et  agrum  Campanum  periisse,  et  adoptatum 
patricium  a  plebeio,  Gaditanum  a  Mitylenaeo;  et  La- 
bieni  divitiae  et  Mamurrae  placent,  et  Balbi  horti  et 
Tusculanum.  Sed  horum  omnium  fons  unus  est. 
Imbecillo  resistendum  fuit;  et  id  erat  facile.  Nunc 
legiones  xi,  equitatus  tantus,  quantum  volet;  Trans- 
padani,  plebes  urbana,  tot  tribuni  plebis,  tarn  perdita 
iuventus,  tanta  auctoritate  dux,  tanta  audacia.  Cum 
hoc  aut  depugnandum  est  aut  habenda  e  lege  ratio. 

7.  Depugna,  inquis,  potius,  quam  servias.  Ut  quid? 
si  victus  eris,  proscribare?  si  viceris,  tamen  servias? 
Quid  ergo,  inquis,  acturus  es?  Idem,  quod  pecudes, 
quae  dispulsae  sui  generis  sequuntur  greges.  Utbos 
armenta,  sic  ego  bonos  viros,  aut  eos,  quicumque  di- 
centur  boni,  sequar,  etiamsi  ruent.  Quid  sit  optimum 
male  contractis  rebus,  plane  video.  Nemini  est  enim 
exploratum,  quum  ad  arma  ventum  est,  quid  futurum 
sit:  at  illud  omnibus,  si  boni  victi  sunt,  nec  in  caede 
principum  clementiorem  hunc  fore,  quam  Cinna  fue- 
rit,  nec  moderatiorem,  quam  Sulla,  in  pecuniis  locu- 
pletium.  ’EfinoXiTevoftai  ooi  iamdudum :  et  facerem 
diutius,  nisi  me  lucerna  desereret.  Ad  summam,  dic 
m.  tulli.  Assentior  Cn.  Pompeio,  id  est  T.  Pom- 
ponio.  Alexim,  humanissimum  puerum,  nisi  forte, 
dum  ego  absum,  adolescens  factus  est,  (id  enim  age- 
re  videbatur,)  salvere  iubeas  velim. 

VIII.  (Paullo,  Marcello  coss.  704.) 

CICERO  ATTICO  S. 

1 .  Quid  opus  est  de  Dionysio  tamvaldeaffirmare? 
An  mihi  nutus  tuus  non  faceret  fidem?  Suspicionem 
autem  eo  mihi  maiorem  tua  taciturnitas  attulerat, 
quod  et  tu  soles  conglutinare  amicitias  testimoniis 
tuis,  et  ilium  aliter  cum  aliis  de  nobis  locutum  audie- 
bam.  Sed  prorsus  ita  esse,  ut  scribis,  mihi  persua¬ 
des.  Itaque  ego  is  in  ilium  sum,  quern  tu  me  esse 
vis.  2.  Diem  tuum  ego  quoque  ex  epistola  quadam 
tua,  quam  incipiente  febricula  scripseras,  mihi  nota- 
veram ;  et  animadverteram  posse  pro  re  nata  te  non 
incommode  ad  me  in  Albanum  venire  in.  Nonas 
Ianuar.  Sed,  amabo  te,  nihil  incommodo  valetudinis 
feceris.  Quid  enim  est  tantum  in  uno  aut  altero  die  ? 
3.  Dolabellam  video  Liviae  testamento  cum  duobus 
coheredibiis  esse  in  triente;  sed  iuberi  mutare  nomen. 
Est  nohuxov  (THEft/Att,  rectumne  sitnobili  adolescent!, 
mutare  nomen  mulieris  testamento.  Sed  id  cpdoaocpco- 
ieqov  SiEvxQivriaoixev,  quum  sciemus,  quantum  quasi 
sit  in  trientis  triente.  4.  Quod  putasti  fore,  ut  ante, 
quam  istuc  venirem,  Pompeium  viderem;  factum  est 
ita.  Nam  vi.  Kal.  ad  Lavernium  me  consecutus  est. 
Una  Formias  venimus,  et  ab  hora  octava  ad  vesperum 
secreto  collocuti  sumus.  Quod  quaeris,  ecquae  spes 
pacificationis  sit:  quantum  exPompeii  multo  et  accu- 
rato  sermone  perspexi,  ne  voluntas  quidem  est.  Sic 
enim  existimat,  si  ille,  vel  dimisso  excrcitu,  consu 
factus  sit,  iTvy/vaLv  rijg  it ohreiag  fore.  Atque  etiam 
putat  eum ,  quum  audierit,  contra  se  diligenter  pa- 

rari,  consulatum  hoc  anno  neglecturum,  ac  potius  exer¬ 
citum  provinciamque  retenturum.  Sin  autem  ille 
fureret ;  vehementer  hominem  contemnebat,  et  suis 
et  reipublicae  copiis  confidebat.  Quid  quaeris?  Etsi 
mihi  crebro  Zvvog  ivva^io?  occurrebat ;  tamen  levabai 
cura,  virum  fortem  et  peritum  et  plurimum  auctori¬ 
tate  valentem  audiens,  ■jtohnxfis  de  pacis  simulatae 
periculis  disserentem.  5.  Habebamus  autem  in  ma- 
nibus  Antonii  concionem,  habitam  x.  Kal.  Ianuar., 
in  qua  erat  accusatio  Pompeii  usque  a  toga  pura,  que¬ 
rela  de  damnatis,  terror  armorum :  in  quibus  ille,  quid 
censes,  aiebat,  facturum  esse  ipsum,  si  in  possessio¬ 
nem  reipublicae  venerit,  quum  haec  quaestor  eius 
infirmus  et  inops  audeat  dicere?  Quid  multa?  non 
modo  non  expetere  pacem  istam,  sed  etiam  timere  vi- 
sus  est.  [Ex]  ilia  autem  sententia  non  *  relinquendae 
Urbis  movet  hominem,  ut  puto.  Mihi  autem  illud 
molestissimum  est,  quod  solvendi  sunt  nummi  Cae¬ 
sari,  et  instrumentum  triumphi  eo  conferendum.  Est 
enim  a/xoQ(pov,  avTino^nevofiEvov  xyeacpedETriv  esse. 
Sed  haec  et  multa  alia  coram. 


IX.  (Paullo,  Marcello  coss.  704.) 

CICERO  ATTICO  S. 

\ .  Quotidiene ,  inquis ,  a  te  accipiendae  litterae 
sunt?  Si  habebo,  cui  dem,  quotidie.  At  iam  ipse 
ades.  Turn  igitur,  quum  venero,  desinam.  Unas  vi¬ 
deo  mihi  a  te  non  esse  redditas;  quas  L.  Quintius, 
famiiiaris  meus,  quum  ferret,  ad  bustum  Basili  vul- 
neratus  et  despoliatus  est.  2.  Videbis  igitur,  num- 
quid  fuerit  in  iis,  quod  me  scire  opus  sit :  et  simul 
tu  hoc  <hevxQivj](JEi<;  ngo^rjua  sane  txoXlxmov  :  quum 
sit  necesse  aut  haberi  Caesaris  rationem ,  illo  exer¬ 
citum  vel  per  senatum  vel  per  tribunos  plebis  obti- 
nente,  aut  persuaderi  Caesari,  ut  tradat  provinciam 
atque  exercitum,  et  ita  consul  fiat ;  aut,  si  id  non  per- 
suadeatur,  haberi  comitia  sine  illius  ratione,  illo  pa- 
tiente  atque  obtinente  provinciam  ;  aut,  si  per  tribu¬ 
nos  plebis  non  patiatur,  tamen  quiescat,  rem  adduci 
ad  interregnum;  aut,  si  ob  earn  caussam,  quod  ratio 
eius  non  habeatur,  exercitum  adducat,  armis  cum  eo 
contendere;  ilium  autem  initium  facere  armorum, 
aut,  statim  nobis  minus  paratis,  aut  turn,  quum  comi- 
tiis,  amicis  eius  postulantibus,  ut  e  lege  ratio  habea¬ 
tur,  impetratum  non  sit;  ire  autem  ad  arma,  aut  banc 
unam  ob  caussam,  quod  ratio  non  habeatur,  autad- 
dita  caussa,  si  forte  tribunus  plebis,  senatum  impe- 
diens  aut  populum  incitans,  notatus  aut  senatus  con- 
sulto  circumscriptus  aut  sublatus  aut  expulsus  sit, 
dicensve  se  expulsum  ad  ilium  confugerit;  suscepto 
autem  bello,  aut  tenenda  sitUrbs,  aut,  ea  lelicta,  ille 
commeatu  et  reliquis  copiis  intercludendus :  quod 
horum  malorum,  quorum  aliquod  certe  subeundum 
est,  minimum  putes.  3.  Dices  profecto  persuaderi 
illi'  ut  tradat  exercitum  et  ita  consul  fiat.  Est  omnino 
id  eiusmodi ,  ut,  si  ille  eo  descendat,  conti a  dici  ni¬ 
hil  possit;  idque  eum,  si  non  obtinet,  ut  ratio  habea¬ 
tur  retinentis  exercitum,  non  facere  miror.  Nobis 
autem,  ut  quidam  putat,  nihil  est  timendum  magis, 
quam  ille  consul.  At  sic  malo,  inquies,  quam  cum 
exercitu.  Certe.  Sed  istud  ipsum  sic  magnum  ma¬ 
lum  putat  aliquis:  neque  ei  remedium  est  ullum. 
Cedendum  est,  si  id  volet.  Vide  consulem  ilium  ite- 
rum,  quem  vidisti  consulatu  priore.  At  turn  imbe- 
cillus  plus,  inquit,  valuit,  quam  totarespublica.  Quid 
nunc  putas?  Et  eo  consule,  Pompeio  certum  est  es¬ 
se  in  Hispania.  0  rem  miseram !  si  quidem  id  ipsum 

deterrimum  est,  quod  recusari  non  potest;  et  quod 
ille  si  faciat,  iamiam  a  bonis  omnibus  summam 
ineat  gratiam.  4.  Tollamus  igiturhoc,  quo  illumpos- 
se  adduci  negant:  de  reliquis  quid  est  deterrimum? 
concedere  illi,  quod,  ut  idem  dicit,  impudentissime 
postulat.  Nam  quid  impudentius?  Tenuisti  provin- 
ciam  per  decern  annos,  non  tibi  a  senatu,  sed  ate 
ipso  per  vim  et  per  facticnem  datos.  Praeteriit  tem- 
pus,  nonlegis,  sed  libidinis  tuae :  fac  tamen,  legis. 
Ut  succedatur ,  decernitur :  impedis  et  ais ,  habe  mei 
rationem.  Habe  tu  nostrum.  Exercitum  tu  habeas 
diutius,  quam  populus  iussit,  invito  senatu?  Depu- 
gnes  oportet,  nisi  concedis.  Cum  bona  quidem  spe, 
ut  ait  idem,  vel  vincendi  vel  in  libertate  moriendi. 
Iam  si  pugnandum  est;  quo  tempore,  in  casu,  quo 
consilio,  in  temporibus  situm  est.  Itaque  te  in  ea 
quaestione  non  exerceo.  Ad  ea,  quae  dixi,  aiFer,  si 
quid  habes ;  equidem  dies  noctesque  torqueor. 

X.  (Ad  Urbem,  Marcello,  Iicntulo  coss.  705.) 

CICERO  ATTICO  S. 

Subito  consilium  cepi,  ut,  antequam  luceret,  exi- 
rem :  ne  qui  conspectus  fieret  aut  sermo ,  lictoribus 
praesertim  laureatis.  De  reliquo,  neque  hercule, 
quid  agam,  nec,  quid  acturus  sim,  scio :  ita  sum  per- 
turbatus  temeritate  nostri  amentissimi  consilii.  Tibi 
vero  quid  suadeam,  cuius  ipse  consilium  exspecto? 
Cnaeus  noster  quid  consilii  ceperit  capiatve ,  nescio, 
adhuc  in  oppidis  coarctatus  et  stupens.  Omnes ,  si  in 
Italia  consistat,  erimus  una ;  sin  cedet,  consilii  res  est. 
Adhuc  certe,  nisi  ego  insanio,  stulte  omnia  etincaute. 
7  u ,  quaeso ,  crebro  ad  me  scribe  vel  quod  in  buccam 
venerit. 


XI.  (Marcello,  Lentulo  coss.  705.) 

CICERO  ATTICO  S. 

Quaeso,  quid  hoc  est?  aut  quid  agitur?  Mihi 
enim  tenebrae  sunt.  Cingulum,  inquis,  nos  tene- 
mus:  Anconem  amisimus.  Labienus  discessit  ab 
Caesare.  Utrum  de  imperatore  populi  Romani,  an  de 
llannibale  loquimur?  0  hominem  amentem  et  mise- 
rum ,  qui  ne  umbram  quidem  umquam  tov  xaXov  vi— 
derit!  Atque  haec  ait  omnia  facere  se  dignitatis  caus- 
sa.  Ubi  est  autem  dignitas,  nisi  ubi  honestas?  Num 
honestum  igitur,  habere  exercitum  nullo  publico  con¬ 
silio?  occupare  urbes  civium,  quo  facilior  sit  aditus 
ad  patriam?^g(3r  ctnoxonag,  <pvydd<x>v  xa&odovg,  sex- 
centa  alia  scelera  moliri? 

Trjv  x9ec ov  fiBj'lcmjv  oia t  v/biv  ngavvida. 

Sibi  habeat  suam  fortunam.  Unam  mehercule  tecum 
apricationem  in  illo  Lucretino  tuo  sole  malim,  quam 
omnia  istiusmodi  regna;  vel  potius  mori  millies, 
quam  semel  istiusmodi  quidquam  cogitare.  2.  Quid 
si  tu  velis?  inquis.  Age  quis  est,  cui  velle  non  liceat? 
Sed  ego  hoc  ipsum  velle  miserius  esse  duco,  quam  in 
crucem  tolli.  Una  res  est  ea  miserior,  adipisci,  quod 
ita  volueris.  Sed  haec  hactenus.  Libenter  enim  in 
his  molestiis  ipa/olclgco  <joi.  3.  Redeamusad  nostrum. 
Per  fortunas!  quale  tibi  consilium  Pompeii  videtur? 
Hoc  quaero ,  quod  Urbem  reliquerit.  Ego  enim  nno- 
Turn  nihil  absurdius.  Urbem  tu  relinquas?  Ergo 
idem,  si  Galli  venirent.  »Non  est,  inquit,  in  parie- 
tibus  respublica.«  »At  in  aris  et  focis.a  »Fecit  idem 
Themistocles.a  Fluctum  enim  totius  barbariae  ferre 
urbs  una  non  poterat.  At  idem  Pericles  non  fecit,  an¬ 
num  fere  post  quinquagesimum,  quum  praeter  moe- 


I  nia  nihil  teneret,  Nostri  olim,  Urbe  reliqua  capta, 
arcem  tamen  retinuerunt. 

4.  Rursus  autem  ex  dolore  municipalisermonibusque 
eorum ,  quos  convenio,  videtur  hoc  consilium  exitum 
habiturum.  Mira  hominum  querela  est,  (nescio, 
istic :  sed  facies,  ut  sciam:)  sine  magistratibus  Urbem 
esse ,  sine  senatu.  Fugiens  denique  Pompeius  mira- 
biliter  homines  movet.  Quid  quaeris?  Alia  caussa 
facta  est:  nihil  iam  concedendum  putant  Caesari. 
Haec,  tu  mihi  explica,  qualia  sint.  5.  Ego  negotio 
praesum  non  turbulento.  Vult  enim  me  Pompeius 
esse,  quem  tota  haec  Campana  et  maritima  ora  habeat 
inlaxonov,  ad  quem  delectus  et  summa  negotii  refera- 
tur.  Itaque  vagus  esse  cogitabam.  Te  puto  iam  vi- 
dere ,  quae  sit  ogfiri  Caesaris ,  qui  populus ,  qui  totius 
negotii  status:  ea  velim  scribas  ad  me,  et  quidem, 
quoniam  mutabilia  sunt,  quam saepissime.  Acquiesco 
enim  et  scribens  ad  te  et  legens  tua. 

XII.  (Formiis,  Marcello,  Lentulo  coss.  705.) 

CICERO  ATTICO  S. 

I .  Unam  adhuc  a  te  epistolam  acceperam ,  datam 
xii.  Kal.,  in  qua  significabatur,  aliam  te  ante  dedisse, 
quam  non  acceperam.  Sed  quaeso,  ut  scribas  quam 
saepissime ,  non  modo  si  quid  scies  aut  audieris ,  sed 
etiam  si  quid  suspicabere,  maximeque,  quid  nobis 
faciendum  aut  non  faciendum  putes.  Nam  quod  ro- 
gas ,  curem,  utscias,  quid  Pompeius  agat:  ne  ipsum 
quidem  scire  puto;  nostrum  quidem  nemo.  2.  Vidi 
Lentulum  consulem  Formiis  x.  Kal.;  vidi  Libonem: 
plena  timoris  et  erroris  omnia.  Ille  iter  Larinum ;  ibi 
enim  cohortes ,  et  Luceriae  et  Theani  reliquaque  in 
Apulia.  Inde  utrum  consistere  uspiam  velit,  an  mare 
transire,  nescitur.  Si  manet;  vereor,  ne  exercitum 
firmum  habere  non  possit.  Sin  discedit;  quo,  aut 
qua,  aut  quid  nobis  agendum  est?  Nescio.  Nam  istum 
quidem,  cuius  (paXagia/uov  times,  omnia  taeterrime  fa- 
cturum  puto.  Nec  eum  rerum  prolatio  nec  senatus 
magistratuumque  discessus  nec  aerarium  clausum 
tardabit.  3.  Sed  haec,  utscribis,  cito  sciemus.  In¬ 
terim  velim  mihi  ignoscas,  quod  ad  tescribotammul- 
ta  toties.  Acquiesco  enim,  et  tuas  volo  elicere  litte- 
ras,  maximeque  consilium,  quid  agam,. aut  quo  me 
pacto  geram ;  demittamne  me  penitus  in  caussam? 
Non  deterreor  periculo,  sed  dirumpor  dolore.  Tam 
nullo  consilio,  aut  tarn  contra  meum  consilium  gesta 
esse  omnia !  An  cuncter  et  tergiverser ,  et  iis  me  dem, 
qui  tenent,  qui  potiuntur?  Aidiofioti  Tycoug'  nec  solum 
civis,  sed  etiam  amici  officio  revocor;  etsifrangorsae- 
pe  misericordia  puerorum.  4.  Ut  igitur  ita  pertur- 
bato,  etsi  te  eadem  sollicitant,  scribe  aliquid,  et  maxi- 
me,  si  Pompeius  Italia  cedit,  quid  nobis  agendum  pu¬ 
tes.  M’.  quidem  Lepidus(nam  fuimus  una)eum  finem 
statuit,  L.  Torquatus  eumdem.  Me  quum  multa,  turn 
etiam  lictores  impediunt:  nihil  vidi  umquam,  quod 
minus  explicari  posset.  Itaque  a  te  nihil  dum  certi 
exquiro,  sed  quid  videatur.  Denique  ipsam  bmogiav 
tuam  cupio  cognoscere.  5.  Labienum  ab  illo  disces- 
sisse,  propemodum  constat.  Si  ita  factum  esset,  ut 
ille  Romam  veniens  magistratum  et  senatum  Romae 
offenderet,  magno  usui  caussae  nostrae  fuisset.  Da- 
mnasse  enim  sceleris  hominem  amicum,  reipublicae 
caussa,  videretur:  quod  nunc  quoque  videtur;  sed 
minus  prodest:  non  enim  habet,  cui  prosit;  eumque 
arbitror  poenitere;  nisi  forte  id  ipsum  est  falsum, 
discessisse  ilium.  Nos  quidem  pro  certo  habebamus! 

6.  Et  velim,  (quamquam ,  ut  scribis ,  domesticis  te  fi- 
nibus  tenes,)  formam  mihi  Urbis  exponas  ,  ecquod 
Pompeii  desiderium,  ecquae  Caesaris  invidia  appa- 
reat;  etiam  quid  censeas  de  Terentia  et  Tullia,  Romae 
eas  esse,  an  mecum,  an  aliquo  tuto  loco.  Et  haec,  et 
si  quid  aliud ,  ad  me  scribas  velim ,  vel  potius  scri- 
ptites. 

XILI  a.  (Calibtis,  Marcello,  Lentulo  coss.  705.) 

CICERO  ATTICO  S. 

1.  De  Vennonianis  rebus  tibi  assentior.  Labie- 
num  rjQaa  iudico.  Facinus  iamdiu  nullum  civile 
praeclarius;  qui  ut  aliud  nihil,  hoc  tamen  profecit: 
dedit  illi  ddlorem.  Sed  etiam  ad  summam  profectum 
aliquid  puto.  Amo  etiam  Pisonem;  cuius  iudicium 
de  genero  suspicor  visum  iri  grave.  Quamquam,  ge¬ 
nus  belli  quod  sit,  vides.  Ita  civile  est,  ut  non  ex  ci- 
vium  dissensione ,  sed  ex  unius  perditi  civis  audacia 
natum  sit.  Is  autem  valet  exercitu ,  tenet  multos  spe 
et  promissis,  omnia  omnium  concupivit.  Huic  tra- 
dita  Urbs  est,  nuda  praesidio,  referta  copiis.  Quid 
est,  quod  ab  eo  non  metuas,  qui  ilia  templa  et  tecta 
non  patriam,  sed  praedam  putet?  Quid  autem  sit  actu- 
rus  aut  quo  modo,  nescio,  sine  senatu,  sine  magistra¬ 
te  Ne  simulare  quidem  poterit  quidquam  nofouxug. 
Nos  autem  ubi  exsurgere  poterimus  aut  quando?  Quo¬ 
rum  dux  quam  uaTQmijj^Tog ,  tu  quoque  animadver- 
tis;  cui  ne  Picena  quidem  notafuerint;  quam  autem 
sine  consilio,  res  testis.  Ut  enim  alia  omittam  decern 
annorum  peccata ,  quae  conditio  non  huic  fugae  prae- 
stitit?  2.  Nec  vero,  nunc  quid  cogitet,  scio :  ac  non  de- 
sino  per  litteras  sciscitari.  Nihil  esse  timidius  con¬ 
stat,  nihil  perturbatius.  Itaque  nec  praesidium,  cu¬ 
ius  parandi  caussa  ad  Urbem  retentus  est,  nec  locum 
ac  sedem  praesidii  ullam  video.  Spes  omnis  in  dua- 
bus,  invidiose  retentis,  paene  alienis  legionibus.  Nam 
delectus  adhuc  quidem  invitorum  est  et  a  pugnando 
abhorrrentium.  Conditionum  autem  amissum  tern- 
pus  est.  Quid  futurum  sit,  non  video.  Commissum 
quidem  a  nobis  certe  est,  sive  a  nostro  duce,  ut,  e  por- 
tu  sine  gubernaculis  egressi,  tempestati  nos  tradere- 
mus.  3.  Itaque  de  Ciceronibus  nostris  dubito  quid 
agam:  nam  mihi  interdum  amandandi  videntur  in 
Graeciam.  De  Tullia  autem  et  Terentia ,  quum  mihi 
barbarorum  adventusproponitur,  omnia  timeo;  quum 
autem  Dolabellae  venit  in  mentem,  paullum  respiro. 
Sed  velim  consideres,  quid  faciendum  putes :  primum 
'itQbgib  dacpcdsg-  (aliter  enim  mihi  de  illis,  ac  de  me 
ipso,  consulendum  est;)  deinde  ad  opiniones,  ne  re- 
prehendamur,  quod  eas  Romae  velimus  esse  in  com- 
muni  bonorum  fuga.  Quin  etiam  tibi  et  Peducaeo, 
(scripsit  enim  ad  me,)  quid  faciatis,  videndum  est.  Is 
enim  splendor  est  vestrum,  uteadempostulentur  a  vo- 
bis ,  quae  ab  amplissimis  civibus.  Sed  de  hoc  tu  vi- 
debis,  quippe  quum  de  me  ipso  ac  de  meis  te  conside- 
rare  velim.  A  Reliquum  est,  ut,  et  quid  agatur, 
quoad  poteris,  explores  scribasque  ad  me,  et  quid  ipse 
coniectura  assequare ;  quod  etiam  a  te  magis  exspe- 
cto.  Nam ,  acta  omnibus  nuntiantibus ,  a  te  exspecto 
futura.  Mdvug  8 1  d^iazog.  Loquacitati  ignosces, 
quae  et  me  levat,  ad  te  quidem  scribentem,  et  elicit 
tuas  litteras. 

XIII  I).  (Hinc  novae  epistulae  initium  Manntio  e<:  (’orrado 
nuctorilius  constituemliiin.) 

5.  A  enigma  Oppiorum  ex  Velia  plane  non  intelle- 
xi.  Est  enim  numero  Platonis  obscurius.  Iam  intelle- 

xi  tuum.  Oppios  enim  de  Velia  sucones  dicis.  In 
eo  aestuavi  diu ;  quo  aperto,  reliqua  patebant,  et  cum 
Terentiae  summa  congruebant.  6.  L.  Caesarem  vidi 
Minturnis  a.  d.  vm.  Kal.  Febr.  mane,  cum  absurdis- 
simis  mandatis,  non  hominem,  sed  scopas  solutas:  ut 
id  ipsum  mihi  ille  videatur  irridendi  caussa  fecisse, 
qui  tantis  de  rebus  huic  mandata  dederit;  nisi  forte 
non  dedit,  et  hie,  sermone  aliquo  arrepto,  pro  manda¬ 
tis  abusus  est.  7.  Labienus,  vir  mea  sententia  ma- 
gnus,  Theanum  venit  a.  d.ix.Kal.  IbiPompeium  con- 
sulesque  convenit.  Qui  sermo  fuerit,  et  quid  actum 
sit,  scribam  ad  te,  quum  certum  sciam.  Pompeius  ab 
Theano  Larinum  versus  profectus  est  a.  d.  vm.  Kal. 
Eo  die  mansit  Venafri.  Aliquantum  animi  videtur 
nobis  attulisse  Labienus.  Sed  ego  nondum  habeo, 
quid  ad  te  ex  his  locis  scribam.  Ista  magis  exspecto : 
quid  illim  afferatur  ;  quo  pacto  de  Labieno  ferat;  quid 
agat  Domitius  in  Marsis,  Iguvii  Thermus,  P.  Attius 
Cinguli;  quae  sit  populi  urbani  voluntas;  quae  tua 
coniectura  de  rebus  futuris:  haec  velim  crebro,  et 
quid  tibi  de  mulieribus  nostris  placeat ,  et  quid  actu- 
rus  ipse  sis,  scribas.  Si  scriberem  ipse,  longior  epi- 
stola  fuisset  ;  sed  dictavi  propter  lippitudinem. 

XLV.  (Calibus,  Marcello,  Lcntulo  coss.  705.) 

CICERO  ATTICO  S. 

1.  A.  d.  vi.  Kal.  Febr.  Capuam  Calibus  profici- 
scens,  quumleviter  lippirem,has  litterasdedi.  L. Cae¬ 
sar  mandata  Caesaris  detulit  ad  Pompeium  a.  d.  vm. 
Kal.,  quum  is  esset  cum  consulibus  Theani.  Proba¬ 
ta  conditio  est,  sed  ita,  ut  ille  de  iis  oppidis,  quae  ex¬ 
tra  suam  provinciam  occupavisset ,  praesidia  deduce- 
ret.  Id  si  fecisset ,  responsum  est ,  ad  Urbem  nos  re- 
dituros  esse  et  rem  per  senatum  confecturos.  Spero 
etiam  in  praesentia  pacem  nos  habere.  Nam  et  ilium 
furoris,  et  hunc  nostrum  copiarum  suppoenitet.  2. 
Me  Pompeius  Capuam  venire  voluit,  et  adiuvare  dele- 
ctum :  in  quo  parum  prolixe  respondent  Campani  co- 
loni.  Gladiatores  Caesaris,  qui  Capuae  sunt,  de  qui- 
bus  ante  ad  te  falsum  ex  Torquati  litteris  scripseram, 
sane  commode  Pompeius  distribuit,  binos  singulis 
patribus  familiarum.  Scutorum  in  ludo  ioo  fuerunt: 
eruptionein  facturi  fuisse  dicebantur.  Sane  multum 
in  eo  reipublicae  provisum  est.  3.  De  mulieribus 
nostris,  in  quibus  est  tua  soror ,  quaeso  videas,  ut  sa¬ 
tis  honestum  nobis  sit,  eas  Romae  esse,  quum  ceterae 
ilia  dignitate  discesserint.  Hoc  scripsi  ad  eas  et  ad  te 
ipsum  antea.  Velim  eas  cohortere ,  utexeant;  prae- 
sertim  quum  ea  praedia  in  ora  maritima  habeamus, 
cui  ego  praesum,  ut  in  his  pro  re  nata  non  incommode 
possintesse.  Nam  si  quid  offendimus  in  genero  no¬ 
stro  ;  (quod  quidem  ego  praestare  non  debeo,  sed  id  fit 
maius ,  quod  mulieres  nostrae  praeter  ceteras  Romae 
remanserunt:)  tu  ipse  cum  Sexto,  scire  velim,  quid 
cogites  de  exeundo,  de  totaque  re  quid  existimes 
Equidem  pacem  hortari  non  desino:  quae  vel  iniusta 
utilior  est.  quam  iustissimum  bellum.  Sed  haec,  ut 
fors  tulerit. 

XV.  (Calibus,  Marcello,  Lcutulo  coss.  705.) 

CICERO  ATTICO  S. 

1.  Ut  ab  Urbe  discessi,  nullum  adhuc  intermisi 
diem,  quin  aliquid  ad  te  litterarum  darem :  non  quo 
haberem  magno  opere,  quid  scriberem ,  sed  ut  loque- 
rer  tecum  absens;  quo  mihi,  quum  coram  id  non  li¬ 
cet,  nihil  est  iucundius.  2.  Capuam  quum  venissem 
a.  d.  vi.  Kal.,  pridie,  quam  has  litteras  dedi,  consu- 

les  conveni  multosque  nostri  ordinis.  Omnes  cupie- 
bant,  Caesarem,  abductis  praesidiis,  stare  condition  i- 
bus  iis,  quas  tulisset.  Uni  Favonio,  leges  ab  illo  no¬ 
bis  imponi,  non  placebat;  sed  is  haud  auditus  in  con- 
silio.  Cato  enim  ipse  iam  servire,  quam  pngnare, 
mavult:  sed  tamen  ait,  insenatuse  adesse  velle,quum 
de  conditionibus  agatur,  si  Caesar  adductus  sit,  ut 
praesidia  deducat.  Ita,  quod  maxime  opus  est,  in 
Siciliam  ire  non  curat;  quod  metuo  ne  obsit,in  senatu 
esse  vult.  Postumius  autem ,  de  quo  nominatim  se- 
natus  decrevit,  ut  statim  in  Siciliam  iret  Furfanoque 
succederet ,  negat  se  sine  Catone  iturum :  et  suam  in 
senatu  operam  auctoritatemque  quam  magni  aesti- 
mat.  Ita  res  ad  Fannium  pervenit.  Is  cum  impeno 
in  Siciliam  praemittitur.  3.  In  disputationibus  no- 
stris  summa  varietas  est.  Plerique  negant  Caesarem 
in  conditione  mansurum,  postulataque  haec  ab  eo  in- 
terposita  esse,  quo  minus,  quod  opus  esset  ad  bellum, 
a  nobis  pararetur.  Ego  autem  eum  puto  facturum,  ut 
praesidia  deducat.  Vicerit  enim,  si  consul  factus 
erit,  et  minore  scelere  vicerit,  quam  quo  ingressusest. 
Sed’accipienda  plaga  est.  Sumus  enim  flagitiose  im- 
parati  quum  a  militibus,  turn  a  pecunia;  quam  qui- 
demomnem,  non  modo  privatam,  quae  in  Urbe  est, 
sed  etiam  publicam,  quae  in  aerario  est,  illi  reliqui- 
mus.  Pompeius  ad  legiones  Attianas  est  profectus: 
Labienum  secum  habet.  Ego  tuas  opiniones  de  his 
rebus  exspecto.  Formias  me  continuo  recipere  cogi- 
tabam. 


XVI.  (I"  Formiano,  Marcello,  Lentulo  coss.  705.) 

CICERO  ATTICO  S. 

1  Omnes  arbitror  mihi  tuas  litteras  redditas  es¬ 
se  ,  sed  primas  praepostere,  reliquas  ordine,  quo  sunt 
missae,  per  Terentiam.  De  mandatis  Caesaris  adven- 
tuque  Labieni  et  responsis  consulum  ac  Pompeii  scri- 
psi  ad  te  litteris  iis,  quasa.d.v.Kal.  Capua  dedi;  plu- 
raque  praeterea  in  eamdem  epistolam  conieci.  2. 
Nunc  has  exspectationes  habemus  duas :  unam ,  quid 
Caesar  acturus  sit,  quum  acceperit  ea,  quae  referenda 
ad  ilium  data  suntL.Caesari;  alteram,  quidPompeius 
a"at:  qui  quidem  ad  me  scribit,  paucis  diebus  se  fir- 
mum  exercitum  habiturum ;  spemque  affert,  si  in  Pi- 
cenum  agrum  ipse  venerit,  nosRomam  redituros  esse. 
Labienum  secum  habet,  non  dubitantem  de  imbecil- 
litate  Caesaris  copiarum;  cuius  adventu  Cnaeus  no- 
ster  multo  animi  plus  habet.  Nos  a  consulibus  Ca- 
puam  venire  iussi  sumus  ad  Nonas  Febr.  Capua  pro¬ 
fectus  sum  Formias  a.  d.  hi.  Kal.  Eo  die  quum  Ca- 
libus  tuas  litteras  hora  fere  nona  accepissem ,  has  sta¬ 
tim  dedi.  3.  De  Terentia  et  Tullia  tibi  assentior ;  ad 
quas  scripseram,  ad  te  ut  referrent:  si  nondum  profe- 
ctae  sunt,  nihil  est  quod  se  moveant,  quoad  perspicia- 
mus,  quo  loci  sit  res. 

XVII.  (In  Formiano,  Marcello,  Lentulo  coss.  705.) 

CICERO  ATTICO  S. 

1.  Tuae  litterae  mihi  gratae  iucundaeque  sunt. 
De  pueris  in  Graeciam  transportandis  turn  cogitabam, 
quum  fuga  ex  Italia  quaeri  videbatur.  Nos  enim  Hi- 
spaniam  peteremus ;  illis  hoc  aeque  commodum  non 
erat.  Tu  ipse  cum  Sexto  etiam  nunc  mihi  videris  Ro- 
mae  recte  esse  posse.  Etenim  minime  amici  Pompeio 
nostro  esse  debetis.  Nemo  enim  umquam  tantum  de 
urbanis  praesidiis  detraxit.  2.  Yidesne  me  etiam  ioca- 
ri?  Scire  iam  te  oportet,  L.  Caesar  quae  responsa  re- 
ferat  a  Pompeio,  quas  ab  eodem  ad  Caesarem  ferat  lit¬ 


teras.  Scriptae  enim  et  datae  ita  sunt,  ut  propone- 
rentur  in  publico :  in  quo  accusavi  mecum  ipse  Pom- 
peium,  qui,  quum  scriptor  luculentus  esset,  tantas 
res,  atque  eas,  quae  in  omnium  manus  venturae  es- 
sent,  Sestio  nostro  scribendas  dederit.  Itaque  nihil 
umquam  legi  scriptum  (rritnuoSitneQov.  Perspici  ta¬ 
men  ex  litteris  Pompeii  potest,  nihil  Caesari  negari, 
omniaque  et  cumulate,  quae  postulet,  dari,  quae  ille, 
amentissimus  fuerit,  nisi  acceperit,  praesertim  quum 
impudentissime  postulaverit.  Quis  enim  tu  es ,  qui 
dicas ,  si  in  Hispaniam  profectus  erit,  si  praesidia  di- 
miserit?  Tamen  conceditur?  minus  honeste  nunc  qui¬ 
dem,  violata  iam  ab  illo  republica  illaloque  bello, 
quam  si  olim  de  ratione  habenda  impetrasset:  et  ta¬ 
men  vereor,  ut  his  ipsis  contentus  sit.  Nam  quum 
ista  mandata  dedisset  L.  Caesari,  debuit  esse  paullo 
quietior,  dum  responsa  referrentur;  dicitur  autem 
nunc  esse  acerrimus.  3.  Trebatius  quidem  scribit 
se  ab  illo  ix.  Kal.  Febr.  rogatum  esse ,  ut  scriberet  ad 
me,  ut  essem  ad  Urbem;  nihil  ei  me  gratius  facere 
posse.  Haec  verbis  plurimis.  Intellexi  ex  dierum 
ratione ,  ut  primum  de  discessu  nostro  Caesar  audis- 
set,  laborare  eum  coepisse,  ne  omnes  abessemus.  Ita¬ 
que  non  dubito ,  quin  ad  Pisonem ,  quin  ad  Servium 
scripserit.  Ulud  admiror  non  ipsum  ad  me  scripsisse, 
non  per  Dolabellam ,  non  per  Caelium  egisse:  quam- 
quam  non  aspernor  Trebatii  litteras ,  a  quo  me  unice 
diligi  scio.  4.  Rescripsi  ad  Trebatium,  (nam  ad 
ipsum  Caesarem,  qui  mihi  nihil  scripsisset,  nolui,) 
quam  illud  hoc  tempore  esset  difficile;  me  tamen  in 
praediis  meis  esse,  neque  delectum  ullum,  neque  ne- 
ootium  suscepisse.  In  quo  quidem  manebo,  dum 
spes  pacis  erit:  sin  bellum  geretur ;  non  deero  officio, 
nec  disnitati  meae ,  pueros  vney.&sfievog  in  Graeciam. 
TotanT enim  Italiam  flagraturam  bello  intelligo :  tan¬ 
tum  mali  excitatum  partim  ex  improbis,  partimex  in- 
vidis  civibus.  Sed  haec  paucis  diebus  ex  illius  ad 
nostra  responsa  responsis  intelligentur,  quorsum  eva- 
sura  sint.  Turn  ad  te  scribam  plura ,  si  erit  bellum : 
sin  autem  etiam  induciae,  te  ipsum,  ut  spero,  videbo. 
5.  E°o  iv.  Non.  Febr.,  quo  die  has  litteras  dedi,  in 
Formiano,  quo  Capua  redieram,  mulieres  exspecta- 
bam  ;  quibus  quidem  scripseram ,  tuis  litteris  admo- 
nitus,utRomae  manerent.  Sed  audio  maiorem  quem- 
dam  in  Urbe  timorem  esse.  Capuae  Non.  Febr.  esse 
volebam,  quia  consules  iusserant.  Quidquid  hue  erit 
a  Pompeio  a  1  latum ,  statim  ad  te  scribam :  tuasque  de 
istis  rebus  litteras  exspectabo. 


XVIII.  (Formiis,  Marcello,  Lentulo  cos a.  705.) 

CICERO  ATTICO  S. 

1.  Quarto  Non.  Febr.  mulieres  nostrae  Formias 
venerunt  tuaque  erga  se  officia ,  plena  tui  suavissimi 
studii,  attulerunt.  Eas  ego,  quoad  sciremus,  utrum 
turpi  pace  nobis ,  an  misero  bello  esset  utendum ,  in 
Formiano  esse  volui  et  una  Cicerones.  2.  Ipse  cum 
fratre  Capuam  ad  consules  (Nonis  enim  adesse  iussi 
sumus  hi.  Non.  profectus  sum,  quum  has  litteras  de¬ 
di.  Responsa  Pompeii  grata  populo  et  probata  con- 
cioni  esse  dicuntur.  Ita  putaram.  Quae  quidem  ille 
si  repudiarit,  iacebit;  sin  acceperit,  .  Utrum  lgi- 
tur,  inquies,  mavis?  Responderem ,  si,  quemadmo- 
dum  parati  essemus ,  scirem.  Cassium ,  erat  hie  au- 
ditum ,  expulsum  Ancone,  eamque  urbem  a  nobis  te- 
neri.  Si  bellum  futurum  est,  negotium  utile.  Cae¬ 
sarem  quidem,  L.Caesare  cum  mandatis  de  pace  mis- 
so,  tamen  aiunt  acerrime  delectum  habere,  loca  occu- 

pare,  vincire  praesidiis.  0  perditum  latronem!  o  vix 
ullo  otio  compensandam  hanc  reipublicae  turpitudi- 
nem!  Sed  stomachari  desinamus,  tempori  pareamus, 
cum  Pompeio  in  Hispaniam  eamus.  Haec  optio  in 
malis;  quoniam  illius  alterum  consulatum  a  republi¬ 
cs  ne  data  quidem  occasione  repulimus.  Sed  haec 
bactenus.  3.  De  Dionysio,  fugit  me  ad  te  antea  scri- 
bere ;  sed  ita  constitui :  exspectare  responsa  Caesaris, 
ut,  si  ad  Urbem  rediremus,  ibi  nos  exspectaret;  sin 
tardius  id  fieret,  turn  eum  arcesseremus.  Omnino 
quid  ille  facere  debuerit  in  nostra  ilia fuga,  quid  docto 
homine  et  amico  dignum  fuerit,  quum  praesertim  ro- 
gatus  esset,  — .  Sed  haec  non  nimis  exquiro  a  Grae- 
cis.  Tu  tamen  videbis,  si  erit,  quod  nolim,  arcessen- 
dus,  ne  molesti  simus  invito.  4.  Quintus  frater  labo- 
rat,  ut  tibi,  quod  debet,  ab  Egnatio  solvat:  nec  Egna- 
tio  voluntas  deest:  nec  parum  locuples  est;  sed  quum 
tale  tempus  sit,  utQ.  Titinius  (multum  enim  est  no¬ 
biscum)  viaticum  se  neget  habere;  idemque  debitori- 
bus  suis  denuntiarit,  ut  eodem  foenore  uterentur ;  at- 
que  hoc  idem  etiam  L.  Ligus  fecisse  dicatur;  nec  hoc 
tempore  aut  domi  nummos  Quintus  habeat,  aut  exige- 
re  ab  Egnatio,  aut  versuram  usquam  facere  possit; 
miratur,  te  non  habuisse  rationem  huius  publicae  dif- 
ficultatis.  Ego  autem,  etsi  illud  ’ipevdiimodeiov  (ita 
enim  putatur)  observo,  dixrjv ,  praesertim  in  te,  a 
quo  nihil  umquam  vidi  temere  fieri ,  tamen  illius  que¬ 
rela  movebar.  Hoc,  quidquid  est,  te  scire  volui. 


XIX.  (Fol'miis,  Marcello,  Lentulo  coss.  705.) 

CICERO  ATTICO  S. 

Nihil  habeo,  quod  ad  te  scribam.  Quin  etiam  epi- 
stolam,  quam  eram  elucubratus,  ad  te  non  dedi.  Erat 
enim  plena  spei  bonae :  quod  et  concionis  voluntatem 
audieram,  et  ilium  conditionibus  usurum  putabam, 
praesertim  suis.  Ecce  tibi  iv.  Non.  Febr.  mane  ac- 
cepi  litteras  tuas,  Philotimi,  Furnii,  Curionis  ad  Fur- 
nium,  quibus  irridet  L.  Caesaris  legationem.  Plane 
oppressi  videmur;  nec,  quid  consilii  capiam,  scio; 
nec  mehercule  de  me  laboro:  de  pueris  quid  agam, 
non  habeo.  Capuam  tamen  proficiscebar  haec  scri- 
bens,  quo  facilius  de  Pompeii  rebus  cognoscerem. 


XX.  (Capuae,  Marcello,  Lentulo  cos s.  705.) 

CICERO  ATTICO  S. 

1.  Breviloquentem  iam  me  tempus  ipsum  facit. 
Pacem  enim  desperavi;  bellum  nostri  nullum  admi- 
nistrant.  Cave  enim  putes,  quidquam  esse  minoris 
his  consulibus:  quorum  ego  spe  audiendi,  et  cogno- 
scendi  nostri  apparatus,  maximo  imbri  Capuam  veni 
pridie  Nonas,  ut  eram  iussus.  II li  autem  nondum 
venerant,  sed  erant  venturi,  inanes,  imparati.  Cnaeus 
autem  Luceriae  dicebatur  esse  et  adire  cohortes  legio- 
num  Attianarum,  non  firmissimarum.  At  ilium  rue- 
re  nuntiant,  et  iam  iamque  adesse,  non  ut  manum 
conserat,  (quicum  enim?)  sed  ut  fugam  intercludat.  2. 
Ego  autem  in  Italia  y.al  avvanoOavelv.  Nec  te  id  con- 
sulo.  Sin  extra,  quid  ago?  Ad  manendum  hiems,  li- 
ctores,  improvidi  et  negli"cntes  duces;  ad  fugam  hor- 
tatur  amicitia  Cnaei,  cau^sa  bonorum,  turpitudo  con- 
iungendi  cum  tyranno:  qui  quidem,  incertum  est, 
Phalarimne  an  Pisistratum  sit  imitaturus.  Haec  ve- 
lim  explices,  et  me  iuves  consilio.  Etsi  te  ipsum 
istic  iam  calere  puto.  Sed  tamen  quantum  poteris. 
Ego  si  quid  hie  hodie  novi  cognoro,  scies.  lam  enim 
aderunt  consules  ad  suas  Nonas.  Tuas  quotidie  lilte- 

ras  exspectabo.  Ad  has  autem,  quum  poteris,  rescri¬ 
bes.  Mulieres  et  Cicerones  in  Formiano  reliqui. 

XXI.  (Calibtis,  Marcello,  Lentulo  coss.  705.) 

CICERO  ATTICO  S. 

1.  De  malis  nostris  tu  prius  audis,  quam  ego. 
Istim  enim  emanant.  Boni  autem,  hinc  quod  exspe- 
ctes,  nihil  est.  Veni  Capuam  ad  Nonas  Febr.,  ita  ut 
iusserant  consules.  Eo  die  Lentulus  venit  sero :  alter 
consul  omnino  non  venerat  vn.  Idus.  Eo  enim  die 
ego  Capua  discessi  et  mansi  Calibus.  Inde  has  litte¬ 
ras  postridie  ante  lucem  dedi.  Haec,  Capuae  dum 
fui,  cognovi;  nihil  in  consulibus,  nullum  usquam  de- 
lectum.  Nec  enim  conquisitores  (puivoTiQorromeiv  au- 
dent;  quum  ille  adsit  contra,  quum  noster  dux  nus- 
quam  sit,  nihil  agat;  nec  nomina  dant.  Deficit  enim 
non  voluntas ,  sed  spes.  Cnaeus  autem  noster  (o  rem 
miseram  et  incredibilem!)  ut  totus  iacet!  Non  animus 
est,  non  consilium ,  non  copiae ,  non  diligentia.  Mit- 
tam  ilia,  fugam  abUrbe  turpissimam,  timidissimas  in 
oppidis  conciones ,  ignorationem  non  solum  adversa- 
rii,  sed  etiam  suarum  copiarum.  2.  Hoc  cuiusmodi 
est?  vii.  Id.  Febr.  Capuam  C.  Cassius  tribunus  plebis 
venit,  attulit  mandata  ad  consules,  ut  Romam  veni- 
rent,  pecuniam  de  sanctiore  aerario  auferrent,  statim 
exirent.  Urberelicta,  redeant?  —  quo  praesidio?  dein- 
deexeant? —  quis  sinat?  Consul  ei  rescripsit,  ut  prius 
ipse  in  Picenum.  At  illud  totum  erat  amissum;  scie- 
bat  nemo  praeter  me  ex  litteris  Dolabellae.  Mihi  du- 
bium  non  erat,  quin  ille  iam  iamque  foret  in  Apulia  : 
Cnaeus  noster  in  navi.  3.  Ego  quid  agam,  crxs^/i& 
magnum;  neque  mehercule  mihi  quidem  ullum,  nisi 
omnia  essent  acta  turpissime,  neque  ego  ullius  consi¬ 
lii  particeps;  sed  tamen,  quod  me  deceat.  Ipse  me 
Caesar  ad  pacem  hortatur.  Sed  antiquiores  litterae, 
quam  ruere  coepit.  Dolabella,  Caelius,  me  illi  valde 
satisfacere.  Mira  me  nnogia  torquet.  Iuva  me  con¬ 
silio,  si  potes;  et  tamen  ista,  quantum  potes,  provide. 
Nihil  habeo,  tanta  rerum  perturbatione,  quod  scri¬ 
bam.  Tuas  litteras  exspecto. 

XXII.  (In  Formiano,  Marcello,  Lentulo  coss.  705.) 

CICERO  ATTICO  S. 

1.  Pedem  in  Italia  video  nullum  esse,  qui  non  in 
istius  potestate  sit.  De  Pompeio  scio  nihil;  eumque, 
nisi  in  navim  se  contulerit,  exceptum  iri  puto.  0  ce- 
leritatem  incredibilem!  huius  autem  nostri?  —  sed 
non  possum  sine  dolore  accusareeum,  de  quo  angor  et 
crucior.  Tu  caedem  non  sine  caussa  times;  non  quo 
minus  quidquam  Caesari  expediat  ad  diuturnitatem 
victoriae  et  dominationis :  sed  video,  quorum  arbitrio 
sit  acturus.  2.  Recte  sit.  Censeo  cedendum  de  op¬ 
pidis  his.  Egeo  consilii.  Quod  optimum  factu  vide- 
bitur,  facies.  CumPhilotimo  loquere;  atque  adeoTe- 
rentiam  habebis  Idibus.  Ego  quid  agam?  qua  aut 
terra  aut  mari  persequar  eum,  qui  ubi  sit,  nescio?  Et¬ 
si  terra  quidem,  qui  possum?  mari,  quo?  Tradam  igi- 
turisti  me?  Fac  posse  tuto;  (multi  enim  hortantur:) 
num  etiam  honeste?  Nullo  modo.  Quid?  a  te  petam 
consilium ,  ut  soleo?  Explicari  res  non  potest.  Sed 
tamen,  si  quid  in  mentem  venit,  velim  scribas,  et  ipse 
quid  sis  acturus. 

X  XIII.  (Ill  Formiano,  Marcello,  Lentulo  coss.  705.) 

CICERO  ATTICO  S. 

I.  Quinto  Id.  Feb.  vesperi  a  Philotimo  litteras  ac- 
cepi;  Domitium  exercitum  firmum  habere;  cohortes 

lit) 

ex  Piceno,  Lentulo  et  Thermo  ducentibus,  cum  Domi- 
tii  exercitu  coniunctas  esse;  Caesarem  intercludi  pos¬ 
se,  eumque  id  timere;  bonorum  animos  recreatos  Ro- 
mae,  improbos  quasi  perculsos.  Haec,  metuo  equi- 
dem,  ne  sint  somnia ;  sedtamenM’.  Lepidum.L.Tor- 
quatum,  C.  Cassium  tribunum  plebis  (hi  enim  sunt 
nobiscum,  id  est  in  Formiano,)  Philotimi  litterae  ad 
vitam  revocaverunt.  Ego  autem  ilia  metuo  ne  verio- 
ra  sint,  nos  omnes  paene  iam  captos  esse,  Pompeium 
Italia  cedere ;  quern  quidem  (o  rem  acerbam !)  perse- 
qui  Caesar  dicitur.  Persequi  Caesar  Pompeium? 
Quid?  ut  interficiat?  Ome  miserum !  et  non  omnes  no¬ 
stra  corpora  opponimus?  In  quo  tuquoqueingemiscis. 
Sed  quid  faciamus?  Victi,  oppressi,  capti  plane  su- 
mus.  2.  Ego  tamen, Philotimi  litteris  lectis,  mutavi 
consilium  de  mulieribus;  quas,  ut  scripseram  ad  te, 
Romam  remittebam :  sed  mihi  venit  in  mentem,  mul- 
tum  fore  sermonem ,  me  iudicium  iam  de  caussa  pu- 
blica  fecisse ;  qua  desperata ,  quasi  hunc  gradum  mei 
reditus  esse,  quod  mulieres  revertissent.  De  me  au¬ 
tem  ipso  tibi  assentior,  ne  me  dem  incertae  et  pericu- 
losae  fugae,  quum  reipublicae  nihil  prosim,  nihil 
Pompeio;  pro  quo  emori  quum  pie  possum,  turn  lu- 
benter.  Manebo  igitur:  etsi  vivere  — .  3.  Quod 

quaeris,  hie  quid  agatur :  totaCapua,  et  omnis  hie  de¬ 
lectus  iacet;  desperata  res  est;  in  fuga  omnes  sunt: 
nisi  quid  eiusmodi  fuerit,  utPompeius  istas  Domitii 
copias  cum  suis  coniungat.  Sed  videbamur  omnia 
biduo  triduove  scituri.  Caesaris  litterarum  exem- 
plum  tibi  misi;  rogaras  enim:  cui  nos  valdesatisface- 
re  multi  ad  me  scripserunt;  quod  pa tior  facile ,  dum, 
ut  adhuc,  nihil  faciam  turpiter. 


XXIV.  (In  Formiano,  Marcello,  Lentulo  coss.  70S.) 

CICERO  ATTICO  S. 

Philotimi  litterae  me  quidem  non  nimis,  sed  eos, 
qui  in  his  locis  erant,  admodum  delectarunt.  Ecce 
postridie  Cassio  litterae  Capua ,  a  Lucretio,  familiari 
eius,  Nigidium  a  Domitio  Capuam  venisse;  eum  dice- 
re,  Yibullium  cum  paucis  militibus  e  Piceno  currere 
ad  Cnaeum,  confestim  sequi  Caesarem, Domitium  non 
habere  militum  in  millia.  Idem  scripsit,  consules 
Capua  discessisse.  Non  dubito,  quin  Cnaeus  in  fuga 
sit;  modo  effugiat.  A  consilio  fugiendi,  ut  tu  censes, 
absum. 


XXV.  (In  Formiano,  Marcello,  Lentulo  coss.  705.) 

CICERO  ATTICO  S. 

Quum  dedissem  ad  te  litteras  tristes ,  et  metuo  ne 
veras  de  Lucretii  ad  Cassium  litteris  Capua  missis ; 
Cephalio  venit  a  vobis ,  attulit  etiam  a  te  litteras  hila- 
riores,  nec  tamen  firmas,  ut  soles.  Omnia  facilius 
credere  possum,  quam  quod  scribitis ,  Pompeium  ex- 
ercitum  habere.  Nemo  hue  ita  affert,  omniaque,  quae 
nolim.  0  rem  miseram !  Malas  caussas  semper  obti- 
nuit,  in  optima  concidit.  Quid  dicam?  nisi,  illud  eum 
scisse ,  (neque  enim  erat  difficile :)  hoc  nescisse.  Erat 
enim  arsdifficilis  recte  rempublicam  regere.  Sed  iam 
iamque  omnia  sciemus,  et  scribemus  ad  te  statim. 


XXVI.  (Marcello,  Lentulo  coss.  705.) 

CICERO  ATTICO  S. 

1.  Non  venit  idem  usu  mihi,  quod  tu  tibi  scribis: 
Quoties  exorior!  Ego  enim  nunc  paullum  exorior,  et 
maxime  quidem  iis  litteris,  quae  Roma  afferuntur,  de 
Domitio,  de  Picentium  cohortibus.  Omnia  erant  facta 


hoc  biduo  laetiora.  Itaque  fuga,  quae  parabatur,  re- 
pressa  est.  Caesaris  interdicta, 

Si  te  secundo  lumine  hie  o  [fender  o, 
respuuntur.  Bona  de  Domitio,  praeclara  de  Afranio 
fama  est.  2.  Quod  me  amicissime  admones,  ut  me 
integrum,  quoad  possim,  servem;  gratum  est.  Quod 
addis,  ne  propensior  ad  turpem  caussam  videar;  cer- 
te  videri  possum.  Ego  me  ducem  in  civili  bello,  quo¬ 
ad  de  pace  ageretur,  negavi  esse :  non  quin  rectum  es- 
set;  sed  quia,  quod  multo  rectius  fuit,  id  mihi  frau- 
dem  tulit.  Plane  eum,  cui  Cnaeus  noster  alterum 
consulatum  deferret  et  triumphum :  at  quibus  verbis ! 
pro  tuis  rebus  gestis  amplissimis;  inimicum  habere 
nolueram.  Ego  scio,  et  quern  metuam,  et  quam  ob 
rem.  Sin  erit  bellum ,  ut  video  fore;  partes  meae 
non  desiderabuntur.  3.  De  H-S  millib.  xx  Terentia 
tibi  rescripsit.  Dionysio,  dum  existimabam  vagos 
nos  fore,  nolui  molestus  esse.  Tibi  autem,  crebro  ad 
me  scribenti  de  eius  officio,  nihil  rescripsi,  quod  diem 
ex  die  exspectabam ,  ut  statuerem ,  quid  esset  facien¬ 
dum.  Nunc,  ut  video,  pueri  certe  in  Formiano  vi- 
dentur  hiematuri:  num  et  ego,  nescio.  Si  enim  erit 
bellum,  cum  Pompeio  esse  constitui.  Quod  habebo 
certi,  faciam,  ut  scias.  Ego  bellum  foedissimum  fu- 
turum  puto ;  nisi  qui ,  ut  tu  scis ,  Parthicus  casus  ex- 
stiterit. 

- - 


97. 

LIBER  0  C  T  A  V  U  S. 

ARG.  Huius  libri  epistolae  complectuntur  XVI  tlierum  lii- 
storiam  et  narrationem  de  Pompeii  consiliis  nec  firmis  et  suspe- 
clis  XI.  temeritate  XVI.  mala  fide  in  Domitium  III.  VII.  de  Pom¬ 
peii  Pompeianorumque  trepidatione ;  de  delectus  liabendi  cura; 
de  celeritate  Caesaris  et  vigilantia  XIII.  de  rebus  ab  eo  in  Pice¬ 
no,  et  in  Pelignis  ad  Corfinium  gestis ;  de  Domitii  Domitianorum- 
que  deditione ;  de  L.  Cornelii  Lentuli  et  C.  ClaudiiMarcellicoss. 
inconstantia  XV.  de  sollicitudine  aut  potius  aestu Ciceronis  Atti- 
cum  consulentis,  siPompeius  Italia  excedat,  quid  sibi  faciendum 
sit:  navigandumne  cum  illo,  an  in  suis  praediis  manendum  :  et 
multa  in  utramque  partem  disputantis :  deuique  etiam  de  imnii- 
nuta  auctoritate  conquerentis  XV.  Praeterea  insunt  exempli 
aliquot  epistolarum  Pompeii  ad  coss.  VI.  XII.  ad  Domitium 
procos.  XII.  ad  Ciceronem  XI.  Ciceronis  ad  Pompeium  XI. 
Balbi  maioris  ad  Ciceronem  XV.  aut  certe  commemorantur  epi¬ 
stolae,  ut  Pompeii  ad  Ciceronem  I.  Caesaris  ad  Pompeium  XI. 
ad  Lentulum  IX.  Ciceronis  ad  Caesarem  de  concordia  IX.  (cf.  IX, 
ep.  l.)Pauca  etiam  privatis  de  rebus  ascripta  sunt ,  ut  de  Tirone 
V.  VI.  et  de  Curio  V.  de  Dionysio  Ciceronum  magistro  IV.  V.  X. 
de  ipsius  Ciceronis  in  illis  perdocendis  diligentia  IV.  de  legendo 
Demetrii  Maguetis  de  Concordia  libro  XI.  XII.  Legitur  etiam 
locus  e  Cic.  libro  de  Rep.  quinto,  Pompeii  caussa  descriptus  XI. 

1.  (Foriniis,  Marcello,  Lentulo  coss.  705.) 

CICERO  ATTICO  S. 

\.  Quum  ad  te  litteras  dedissem,  redditae  mihi 
litterae  sunt  a  Pompeio.  Cetera  de  rebus  in  Piceno 
gestis,  quae  ad  se  Vibulliusscripsisset;  dedelectuDo- 
mitii;  quae  sunt  vobis  nota;  nec  tamen  tarn  laeta 
erant  in  his  litteris,  quam  ad  me  Philotimus  :  (ipsani 
tibi  epistolam  misissem ;  sed  subito  fratris  puer  pro- 
ficiscebatur ;  eras  igitur  mittam :)  sed  in  ea  Pompeii 

epistola  erat  in  extremo,  ipsius  manu :  Tu,  censeo, 
Luceriam  venius:  nusquam  eris  tutius.  Id  ego  in  earn 
partem  accepi:  haec  oppida  atque  oram  maritimam 
ilium  pro  derelicto  habere;  nec  sum  miratus,  eum, 
qui  caput  ipsum  reliquisset,  reliquis  membris  non 
parcere.  2.  Ei  statim  rescripsi,  hominemque  certum 
misi  de  comitibus  meis,  non  me  quaerere,  ubi  tutis- 
sime  essem:  si  me  vellet  sua  aut  reipublicae  caussa 
Luceriam  venire,  statim  esse  venturum:  hortatusque 
sum ,  ut  oram  maritimam  retineret,  si  rem  frumenta- 
riam  sibi  ex  provinciis  suppeditari  vellet.  Hoc.  me 
frustra  scribere  videbam.  Sed  uti  in  Urbe  retinenda 
tunc,  sic  nunc  in  Italia  non  relinquenda  testificabar 
sententiam  meam.  Sic  enim  parari  video,  ut  Luce¬ 
riam  omnes  copiae  contrahantur :  et  ne  is  quidem 
locus  stabilis,  sed  ex  eo  ipso,  siurgeamur,  paretur 
fuga.  3.  Quo  minus  mirere,  si  invitusineamcaussam 
descendo,  in  qua  neque  pacis,  neque  victoriae  ratio 
quaesita  sit  umquam,  sed  semper  flagitiosae  et  cate¬ 
na  itosae  fugae.  Eundum;  ut,  quemcumque  fors  tu- 
lerit  casum,  subeam  potius  cum  iis,  qui  dicuntur  esse 
boni,  quam  videar  a  bonis  dissentire.  Etsipropediem 
video  bonorum,  id  est,  lautorum  et  locupletium,  Ur- 
bem  refertam  fore,  municipiis  vero  his  relictis,  re- 
fertissimam.  Quo  ego  in  numero  essem ,  si  hos  licto— 
res  molestissimos  non  haberem.  Nec  me  M’.  Lepidi, 

L.  Yolcatii,  Ser.  Sulpicii  comitum  poeniteret;  quo¬ 
rum  nemo  nec  stultior  est,  quam  L.  Domitius,  nec 
inconstahtior,  quam  App.  Claudius.  4.  Unus  Pom- 
peius  memovet,  beneficio,  non  auctoritate.  Quam 
enim  ille  habeat  auctoritatem  inhaccaussa,  qui,  quum 
omnes  Caesarem  metuebamus,  ipse  eum  diligebat? 
postquam  ipse  metuere  coepit,  putat  omnes  hostes 
illi  oportere  esse?  Ibimus  tamen  Luceriam ;  nec  eum 
fortasse  delectabit  noster  adventus.  Dissimulareenim 
non  potero,  mihi,  quae  adhuc  acta  sunt,  displicere. 
Ego  si  somnum  capere  possem,  tam  longis  te  episto- 
lis  non  obtunderem.  Tu,  si  tibi  eadem  caussa  est, 
me  remunerere  sane  velim. 


II.  (Formiis,  Marcello,  Leutulo  coss.  705.) 

CICERO  ATTICO  S. 

I .  Mihi  vero  omnia  grata  :  et  quod  scripsisti  ad 
me,  quae  audieras;  et  quod  non  credidisti,  quae  di- 
gna  diligentia  mea  non  erant;  et  quod  monuisti,  quod 
sentiebas.  Ego  ad  Caesarem  unas  Capua  litteras  dedi, 
quibus  ad  ea  rescripsi,  quae  mecum  ille  de  gladiato- 
ribus  suis  egerat,  breves,  sed benevolentiam  signifi- 
cantes,  non  modo  sine  contumelia,  sed  etiam  cum 
maxima  laude  Pompeii.  Id  enim  ilia  sententia  po- 
stulabat,  qua  ilium  ad  concordiam  hortabar.  Eas  si 
quo  ille  misit,  in  publico  proponat  velim.  Alteras 
eodem  die  dedi ,  quo  has  ad  te.  Non  potui  non  dare, 
quum  et  ipse  ad  me  scripsisset,  etBalbus.  Earum 
exemplum  ad  te  misi.  2.  Nihil  arbitror  fore,  quod 
reprehendas.  Si  qua  erunt,  doce  me,  quo  modo  ea 
effugere  possim.  Nihil,  inquies ,  omnino  scripseris. 
Qui  magis  effugias  eos,  qui  volent  fingere?  Verum- 
tamen  ita  faciam,  quoad  fieri  poterit.  Nam  quod  me 
hortaris  ad  memoriam  factorum,  dictorum,  scripto- 
rum  etiam  meorum;  facis  amice  tu  quidem,  mihique 
gratissimum:  sed  mihi  videris  aliudtuhonestumme- 
que  dignum  in  hac  caussa  iudicare,  atque  ego  existi- 
mem.  Mihi  enim  nihil  ulla  in  gente  umquam  ah  ullo 
auctore  reipublicae  ac  duce  turpi  us  factum  esse  vi- 
detur,  quam  a  nostro  amico  factum  est:  cuius  ego  vi- 
cem  doleo:  qui  Urbem  reliquit,  id  est  patriam,  pro 

qua  et  in  qua  mori  praeclarum  fuit.  3.  Ignorare  mi¬ 
hi  videris,  haec  quanta  sit  clades.  Es  enim  etiam 
nunedomituae.  Sed,  invitisperditissimishominibus, 
esse  diutius  non  potes.  Hoc  miserius,  hoc  turpius 
quidquam?  Vagamur  egentes  cum  coniugibus  et  li- 
beris.  In  unius  hominis,  quotannis  periculose  ae- 
grotantis,  anima  positas  omnes  nostras  speshabemus, 
non  expulsi ,  sed  evocati  e  patria ;  quam  non  servan- 
dam  ad  reditum  nostrum,  sed  diripiendam  et  inflam- 
mandam  reliquimus.  Ita  multi  nobiscum  sunt,  non 
in  suburbanis ,  non  in  hortis ,  non  in  ipsa  Urbe ;  et  si 
nunc  sunt,  non  erunt.  Nos  interea  neCapuae quidem, 
sed  Luceriae ;  et  oram  quidem  maritimam  iam  relin- 
quemus;  Afranium  exspectabimus  etPetreium.  Nam 
in  Labienoparum  est  dignitatis.  Hie  tu  in  me  illud ; 
des,id  feras.  Nihil  de  me  dico;  alii  viderint.  Hie 
quidem  quae  est  **  ?  Domi  vestrae  estis,  et  eritis  om¬ 
nes  boni.  Quis  turn  se  mihi  non  ostendit?  quis 
nunc  adest  hoc  bello?  sic  enim  iam  appellandum  est. 
4.  Vibullii  res  gestae  sunt  adhuc  maximae.  Id  ex 
Pompeii  litteris  cognosces:  in  quibus  animadvertito 
ilium  locum,  ubi  erit  dmfaj.  Yidebis,  deCnaeo  nostro 
ipse  Vibullius  quid  existimet.  Quo  igitur  haec  spe- 
ctat  oratio?  Ego  pro  Pompeio  lubenter  emori possum. 
Facio  pluris  omnium  hominum  neminem.  Sed  non 
ita  uno  in  eo  iudico  spemde  salute  reipublicae.  Signi- 
ficas  enim  aliquanto  secus,  quamsolebas,  ut  etiam 
Italia,  si  ille  cedat,  putes  cedendum.  Quod  ego  nec 
reipublicae  puto  esse  utile  nec  liberis  meis :  praeterea 
neque  rectum  neque  honestum.  Sed  cur?  poterisne 
igitur  videre  tyrannum?  —  Quasi  intersit,  audiam  an 
videam ,  aut  locupletior  mihi  sit  quaerendus  auctor, 
quam  Socrates;  qui,  quum  xxx  tyranniessent.pedem 
porta  non  extulit.  Est  mihi  praeterea  praecipua  caus¬ 
sa  manendi ;  de  qua  utinam  aliquando  tecum  loquar ! 
Ego  xm.  Kalend.  quum  eadem  lucerna  hac  epistolam 
scripsissem,  qua  inflammaram  tuam,  Formiis  ad  Pom- 
peium,  si  de  pace  agetur,  profecturus;  si  de  bello, 
quid  ero? 

III.  agro  Caleno,  Marcello,  Lentulo  cos s.  705.) 

CICERO  ATTICO  S. 

1 .  Maximis  et  miserrimis  rebus  perturbatus, 
quum  coram  tecum  mihi  potestas  deliberandi  non  es- 
set,  uti  tamen  tuo  consilio  volui.  Deliberatio  autem 
omnis  haec  est:  si  Pompeius  Italia  cedat,  quod  eum 
facturum  esse  suspicor,  quid  mihi  agendum  putes ;  et 
quo  facilius  consilium  dare  possis:  quid  in  utramque 
partem  mihi  in  mentem  veniat,  explicabo  brevi. 
Quum  merita  Pompeii  summa  erga  salutem  meam, 
familiaritasque,  quae  mihi  cum  eo  est,  turn  ipsa  rei¬ 
publicae  caussa  me  adducit,  ut  mihi  vel  consilium 
meum  cum  illius  consilio.  vel  fortuna  cum  fortuna 
coniungenda  esse  videatur.2.Accedit  illud :  si  maneo 
et  ilium  comitatum  optimorum  et  clarissimorum  civi- 
um  desero,  cadendum  est  in  unius  potestatem;  qui, 
etsi  multis  rebus  significat  se  nobis  esse  amicum,  — 
et,  ut  esset,  a  me  est  (tute  scis)  propter  suspicionem 
huius  impendentis  tempestatis  multo  ante  provisum; 
—  tamen  utrumque  considerandum  est,  el  quanta  fides 
ei  sit  habenda;  et,  si  maxime  exploratum,  eum  nobis 
amicum  fore,  sitne  viri  fortis  et  boni  civis,  esse  in  ea 
urbe,  in  qua  quum  summis  honoribus  imperiisque 
usus  sit,  res  maximas  gesserit,  sacerdotio  sit  amplis- 
simo  praeditus,  non  futurus  sitsuiiuris,  subeundum- 
que  periculum  sit,  cum  aliquo  forte  dedecore,  quando 
Pompeius  rempublicam  recuperarit.  3.  In  hac  parte 

haec  sunt.  Vide  nunc,  quae  sint  in  altera.  Nihil 
actum  est  a  Pompeio  nostro  sapienter ,  nihil  fortiler; 
addoetiam,  nihil  nisi  contra  consilium  auctoritatem- 
que  meam.  Omitto  ilia  vetera,  quod  istum  in  lem- 
publicam  ille  aluit,  auxit,  armavit;  ille  legibus  per 
vim  et  contra  auspicia  ferendis  auctor;  illeGalhae 
ulterioris  adiunctor;  ille  gener;  ille  in  adoptando 
P.  Clodio  augur;  ille  restituendi  mei,  quam  retinen- 
di  studiosior;  ille  provinciae  propagator ;  ille  absen- 
tis  in  omnibus  adiutor;  idem  etiam  tertio  consulatu, 
postquam  esse  defensor  reipublicae  coepit,  conten- 
dit,  ut  decern  tribuni  plebis  ferrent,  ut  absentis  ra¬ 
tio  haberetur ;  quod  idem  ipse  sanxit  lege  quadam 
sua,  Marcoque  Marcello  consuli,  finienti  provinciis 
Galliis  Kalendarum  Martiarum  diem,  restitit.  Sed,  ut 
haec  omittam,  quid  foedius,  quid  perturbatius  hoc  ab 
Urbe  discessu,  sive  potiusturpissimafuga?  Quaecon- 
ditio  non  accipienda  fuitpotius,  quamrelinquendapa- 
tria?  Malae  conditiones  erant.  Fateor:  sed  num  quid 
hocpeius?  4.  At  recuperabit  rempublicam.  Quando? 
aut  quid  ad  earn  spem  estparati?  Non  ager  Picenus 
amissus?  non  patefactum  iter adUrbem?  non pecunia 
omnis  et  publicaetprivataadversariotradita?  Denique 
nulla  caussa,  nullae  vires,  nulla sedes,  quo concurrant, 
qui  rempublicam  defensam  velint.  Apulia  delecta  est, 
inanissima  pars  Italiae  et  ab  impetu  huius  belli  re- 
motissima :  fuga  et  maritima  opportunitas  visa  quae- 
ri  desperatione.  Invite  cepi  Capuam,  non  quo  mu- 
nus  illud  defugerem,  sed  sic,  ne  caussam,  in  qua  nul- 
lus  esset  ordinum,  nullus  apertus  privatorum  dolor : 
bonorum  autem  esset  aliquis,  sed  hebes,  ut  solet; 
et  ut  ipse  sensissem:  multitudo  et  infimus  quisque 
propensus  in  alteram  partem,  multi  mutationis  lerum 
cupidi.  5,  Dixi  ipsi,  me  nihil  suscepturum  sine 
praesidio  et  sine  pecunia.  Itaque  habui  nihil  omnino 
negotii;  quod  ab  initio  vidi,  nihil  quaeri  praeter  fu- 
gam.  Earn  si  nunc  sequor,  quonam?  Cum  illo  non: 
ad  quein  quum  essem  profectus,  cognovi  in  iis  locis 
esse  Caesarem,  ut  tuto  Luceriam  venire  non  possem. 
Infero  mari  nobis,  incerto cursu,  hieme  maxima  na- 
vigandum  est.  Age  iam,  cum  fratre,  an  sine?  cum 
filio,  aut  quomodo?  In  utraque  enim  re  summa  difti- 
cultas  erit,  summus  animi  dolor.  Qui  autem  impe¬ 
tus  illius  erit  in  nos  absentes  fortunasque  nostras . 
Acrior ,  quam  in  ceterorum ;  quod  putabit  fortasse, 
in  nobis  violandis  aliquid  se  habere  populare.  Age 
iam,  has  compedes,  fasces,  inquam,  hos  laureatos  ef- 
ferre  ex  Italia,  quam  molestum  est!  Qui  autem  locus 
erit  nobis  tutus,  (ut  iam  placatis  utamur  fluctibus,) 
antequam  ad  ilium  venerimus?  Qua  autem,  aut  quo, 
nihil  scimus.  6.  At  si  restitero,  et  fuerit  nobis  in  hac 
parte  locus,  idem  fecero,  quod  in  Cinnae  dominatio- 
ne  Philippus,  quod  L.  Flaccus,  quod  Q.  Mucius,  quo- 
quo  modo  eareshuic  quidem  cecidit;  qui  tamen  ita 
dicere  solebat,  se,  id  fore,  viderc,  quod  factum  est, 
sed  malle,  quam  armatum  ad  patriae  moenia  accede- 
re.  Aliter  Thrasybulus,  et  fortasse  melius.  Sed 
est  certa  quaedam  ilia  Mucii  ratio  atque  sententia: 
est  ilia  etiam  Thrasybuli;  et  quum  sit  necesse  ser- 
vire  tempori  et  non  amittere  tempus,  quum  sit  da¬ 
tum.  Sed  in  hoc  ipso  habent  tamen  iidem  fasces 
molestiam.  Sit  enim  nobis  amicus,  quod  incertum 
est:  sed  sit;  deferet  triumphum.  Non  acciperene 
periculosum  sit,  an  accipere  invidiosum  ad  bonos? 
0  rem,  inquis,  difficilem  et  inexphcabilem !  Atqui  ex- 
plicanda  est.  Qui  enim  fieri  potest?  Ac  ne  me  existi- 
maris  ad  manendum  esse  propensiorem,  quod  plura 


in  earn  partem  verba  fecerim:  potest  fieri,  quod  fit 
in  multis  quaestionibus,  ut  res  verbosior  haec  fuerit, 
ilia  verior.  Quamobrem,  ut  maxima  de  re,  aequo 
animo  deliberanti,  ita  mihi  des  consilium  velim. 
Navis  et  inCaieta  est  parata  nobis  etBrundisii.  7.  Sed 
ecce  nuntii,  scribente  me  haec  ipsa  noctu  in  Caleno, 
ecce  litterae,  Caesarem  ad  Corfinium,  Domitium  Cor- 
finii  cum  firmo  exercitu  et  pugnare  cupiente.  Non 
puto  etiam  hoc  Cnaeum  nostrum  commissurum,  ut 
Domitium  relinquat:  etsiBrundisium  Scipionem  cum 
cohortibus  duabus  praemiserat,  legionemFausto  con- 
scriptam  in  Siciliam  sibi  placere  a  consule  duci,  scri- 
pserat  ad  consules.  Sed  turpe  Domitium  deserere 
erit,  implorantem  eius  auxilium.  Est  quaedam  spes, 
mihi  quidem  non  magna,  sed  in  his  locis  firma, 
Afranium  in  Pirenaeo  cum  Trebonio  pugnasse ,  pul- 
sum  Trebonium ,  etiam  Fabium  tuum  transisse  cum 
cohortibus ;  summa  autem ,  Afranium  cum  magnis 
copiis  adventare.  Id  si  est,  in  Italia  fortasse  mane- 
bitur.  Ego  autem,  quum  esset  incertum  iter  Caesa- 
ris,  quod  vel  ad  Capuam,  vel  ad  Luceriam  iturus  pu- 
tabatur,  Leptam  ad  Pompeium  misi  et  litteras;  ipse, 
ne  quo  inciderem,  reverti  Formias.  Haec  te  scire 
volui,  scripsique  sedatiore  animo,  quam  proximescri- 
pseram,  nullum  meum  iudicium  interponens,  sed  ex- 
quirenstuum.  _ 

IV.  (In  Formiano,  Marcello,  Lcntulo  coss.  705.) 

CICERO  ATTICO  S. 

1.  Dionysius  quidem  tuus  potius,  quam  noster, 
cuius  ego  quum  satis  cognossem  mores,  tuo  tamen  po¬ 
tius  stabam  iudicio,  quammeo,  ne  tui  quidem  testi- 
monii,  quod  ei  saepe  apud  me  dederas,  veritus,  su¬ 
perbum  se  praebuit  in  fortuna,  quam  putavit  nostram 
fore :  cuius  fortunae  nos ,  quantum  humano  consilio 
effici  poterit,  motum  ratione  quadam  gubernabimus. 
Cui  qui  noster  honos,  quod  obsequium,  quae  etiam 
ad  ceteros  contempti  cuiusdam  hominis  commen- 
datio  defuit?  ut  meum  iudicium  reprehendi  a  Quin- 
to  fratre,  vulgoque  ab  omnibus  mallem,  quam  ilium 
non  efferre  laudibus ,  Ciceronesque  nostros  meo  po¬ 
tius  labore  subdoceri,  quam  me  alium  iis  magistrum 
quaerere.  Ad  quern  ego  quas  litteras,  dii  immoi ta¬ 
les,  miseram !  quantum  honoris  significantes !  quan¬ 
tum  amoris !  Dicaearchum  mehercule ,  aut  Aristoxe- 
num  diceresarcessi,  non  hominem omnium  loquacissi- 
mum  et  minime  aptum  ad  docendum.  2.  Sed  est  me- 
moria  bona.  Me  (licet  esse  meliore.  Quibus  litteris 
ita  respondit,  ut  ego  nemini,  cuius  caussam  non  re- 
ciperem,  (semper  enim,  si  polero;  si  ante  suscepta 
caussa  non  impediar;)  —  numquam  reo  cuiquam,  tarn 
humili ,  tam  sordido ,  tarn  nocenti ,  tam  alieno ,  tarn 
praecise  negavi,  quam  hie  mihi.  Plane  sine  ullaex- 
ceptione  praecidit.  Nihil  cognovi  ingratius ,  in  quo 
vitio  nihil  mali  non  inest.  Sed  de  hoc  nimis  multa. 
3.  Ego  navem  paravi:  tuas  litteras  tamen  exspecto, 
ut  sciam,  quid  respondeant  consultationi  meae.  Sul- 
mone  C.  Attium  Pelignum  aperuisse  Antonio  portas, 
quum  essent  cohortes  quinque,  Q.  Lucretium  inde 
effunisse  scis;  Cnaeum  ire  Brundisium  deseitum. 
Confecta  res  est.  _ _ 

V.  (In  Formiano,  Marcello,  Lenlulo  coss.  705. 

CICERO  ATTICO  S. 

I.  Quum  ante  lucem  vm.  Kal.  litteras  ad  te  de 
Dionysio  dedissem,  vesperi  ad  nos  eodem  die  venit 
ipse  Dionysius,  auctoritate  tua  permotus,  ut  suspicor. 

Quid  enim  putem  aliud?  Etsi  solet  eum,  quum  ali— 
quid  furiose  fecit,  poenitere.  Numquam  autem  cer- 
tior  fuit,  quam  in  hoc  negotio.  Nam,  quod  ad  te  non 
scripseram,  postea  audivi,  a  tertio  milliario  turn 
eum  glipai 

noXXa  puvrjv  xegascrcriv  eg  fjiga  OvpfjvapTrx ' 
multa,  inquam,  mala  eum  dixisse;  suo  capiti,  ut 
aiunt.  Sed  o  meam  mansuetudinem !  Conieceram  in 
fasciculum  una  cum  tua  vehementem  ad  ilium  episto- 
lam:  hanc  ad  me  referri  volo;  nec  ullam  ob  aliam 
caussam  Pollicem,  servum  a  pedibus  meum,  Romam 
misi.  Eo  autem  ad  te  scripsi,  ut,  si  tibi  forte  reddita 
esset,  mihi  curares  referendam,  ne  in  illius  manus 
perveniret.  2.  Novi  si  quid  esset,  scripsissem.  Pen- 
deo  animi  exspectatione  Corfiniensi,  in  qua  de  salu¬ 
te  reipublicae  decernitur.  Tu  fasciculum,  qui  est 
des  M  .  Cdrio  inscriptus,  velim  cures  ad  eum  per- 
ferendum ,  Tironemque  Curio  commendes,  ut  ei,  ut 
petii,  si  quid  opus  erit  in  sumptum,  eroget. 

VI.  (In  Formiano,  Marcello,  Lentulo  coss.  705.) 

CICERO  ATTICO  S. 

1 .  Obsignata  iam  epistola,  quam  de  noctedaturus 
eram,  sicut  dedi,  (nam  earn  vesperi  scripseram,)  C. 
Sosius  praetor  in  Formianum  venit  ad  M’.  Lepidum, 
vicinum  nostrum,  cuius  quaestor  fuit.  Pompeii  litte— 
rarum  ad  consulem  exemplum  attulit. 

2.  Litterae  mihi  a  L.  Domitio  a.  d.  xm.  Kalend. 
Mart,  allatae  sunt:  earum  exemplum  infra  scripsi. 
Nunc,  ut  ego  non  scribam,  tua  sponte  te  intelligere  scio, 
quanti  reipublicae  intersit,  omnes  copias  in  unum  lo¬ 
cum  primo  quoque  tempore  convenire.  Tu,  si  tibi  vi- 
debitur ,  dabis  operam,  quamprimum  ad  nos  venias. 
Praesidii  Capuae,  quantum  constitueritis  esse  satis, 
relinquas. 

3.  Deinde  supposuit  exemplum  epistolae  Domitii, 
quod  ego  ad  te  pridie  miseram.  Dii  immortales,  qui 
me  horror  perfudit!  quam  sum  sollicitus,  quidnam 
futurum  sit  I  Hoc  tamen  spero,  magnum  nomen  im- 
peratoris  fore,  magnum  in  adventu  terrorem.  Spero 
etiam,**  quoniam  adhuc  nihil  nobis  obfuit,  nihil  mu- 
tasse  nec  tegentia  hoc,  quod  quum  fortiter  et  diligen— 
ter,  turn  etiam  hercule**.  4.  Modo  enim  audivi, 
quartanam  a  te  discessisse.  Moriar,  si  magis  gau- 
derem,  si  id  mihi  accidisset.  Piliae  die,  non  esse  ae- 
quum,  earn  diutius  habere,  nec  id  esse  vestrae  con- 
cordiae.  5.  Tironem  nostrum  ab  altera  relictum  au¬ 
dio.  Sed  eum  video  in  sumptum  ab  aliis  mutuatum. 
Ego  autem  Curium  nostrum,  si  quid  opus  esset,  ro- 
garam.  Malo  Tironis  verecundiam  in  culpa  esse, 
quam  illiberalitatem  Curii. 


VII.  (In  Formiano,  Marcello,  Iicutulo  coss.  705.) 

CICERO  ATTICO  S. 

1 .  Unum  etiam  restat  amico  nostro  ad  ornne  de- 
decus,  ut  Domitio  non  subveniat.  At  nemo  dubitat, 
quin  subsidio  venturus  sit.  Ego  non  puto.  Deseret 
igitur  talem  civem  et  eos,  quos  una  scis  esse,  quum 
habeat  praesertim  et  ipse  cohortes  xxx.?  Nisi  me 
omnia  fallunt,  deseret.  Incredibiliter  pertimuit.  Ni¬ 
hil  spectat,  nisi  fugam;  cui  tu  (video  enim  quid  sen- 
tias)  me  comitem  putas  debere  esse.  2.  Ego  vero, 
quern  fugiam,  babeo;  quem  sequar,  non  babeo.  Quod 
enim  tu  meum  laudas  et  memorandum  dicis;'  malle, 
quod  dixerim,  me  cum  Pompeio  vinci,  quam  cum 
istis  vincere:  ego  vero  malo,  sed  cum  illo  Pompeio, 
qui  turn  erat  aut  qui  mihi  esse  videbatur;  cum  hoc 


vero,  qui  ante  fugit,  quam  scit,  aut  quem  fugiat,  aut 
quo;  qui  nostra  tradidit,  qui  patriam  reliquit,  Ita¬ 
lians  relinquit,  si  malui,  contigit:  victus  sum.  Quod 
superest,  nec  ista  videre  possum,  quae,  numquam 
timui,  ne  viderem;  nec  mehercule  istum,  propter 
quem  mihi  non  modo  meis,  sed  memet  ipso  caren- 
dum  est.  3.  Ad  Philotimum  scripsi  de  viatico,  sive 
a  Moneta,  (nemo  enim  solvit,) sive  abOppiis,  tuis  con- 
tubernaliDUs.  Cetera  apposite  tibi  mandabo. 


VIII.  (In  Formiano,  Marcello,  Lenlulo  coss.  705.) 

CICERO  ATTICO  S. 

1.  O  rem  turpem,  et  ea  re  miseram!  Sic  enim 
sentio,  id  demum,  aut  potius  id  solum  esse  miserum, 
quod  turpe  sit.  Aluerat  Caesarem ;  eumdem  repente 
timere  coeperat;  conditionem  pacis  nullam  probarat; 
nihil  ad  bellum  pararat;  Urbem  reliquerat;  Pice- 
num  amiserat  culpa ;  in  Apuliam  se  compegerat;  ibat 
in  Graeciam ;  omnes  nos  dngogcgmvipovg,  expertes 
sui  tanti,  tarn  inusitati  consilii,  relinquebat.  2.  Ecce 
subito  litterae  Domitii  ad  ilium,  ipsius  ad  consules. 
Fulsisse  mihi  videbatur  to  xcdov  ad  oculos  eius,  et 
exclamasse  ille  vir,  qui  esse  debuit, 

Ugog  Tovxh  o,  tt  /gi),  y.al  nalapda&cov, 

Kal  nav  in  i/uol  xexxaivm&cov . 

To  ydg  ev  per  epov. 

At  ille  tibi,  nolla  /aigeiv  to]  xahn  dicens,  pergit  Brun- 
disium.  Domitium  autem  aiunt,  re  audita,  et  eos, 
qui  una  essent,  se  tradidisse.  0  rem  lugubrem !  Ita— 
que  intercludor  dolore ,  quo  minus  ad  te  plura  scri¬ 
bam.  Tuas  litteras  exspecto. 

IX.  (Formiis,  Marcello,  Lcntulo  coss.  705.) 

CICERO  ATTICO  S. 

1.  Epistolam  meam  quod  pervulgatam  scribis 
esse ,  non  fero  moleste.  Quin  etiam  ipse  multis  dedi 
describendam.  Ea  enim  et  acciderunt  iam  et  impen¬ 
dent,  ut  testatum  esse  velim,  de  pace  quid  senserim. 
Quum  autem  ad  earn  hortarer ,  eum  praesertim  ho- 
minem,  non  videbar  ullo  modo  facilius  moturus, 
quam  si  id,  quod  eum  hortarer,  convenire  eius  sa- 
pientiae  dicerem.  Earn  si  admirabilem  dixi,  quum 
eum  ad  salutem  patriae  hortabar;  non  sum  veritus, 
ne  viderer  assentari;  cui  tali  in  re  lubenter  me  ad 
pedes  abiecissem.  Qua  autem  est,  ali  quid  impertias 
temporis;  non  est  de  pace,  sed,  de  me  ipso  et  de  meo 
officio  ut  aliquid  cogitet.  Nam  quod  testificor  me 
expertem  belli  fuisse;  etsi  id  re  perspectum  est,  ta¬ 
men  eo  scripsi,  quo  in  suadendo  plus  auctoritatis  ha- 
berem;  eodemque  pertinet,  quod  caussam  eius  pro- 
bo.  2.  Sed  quid  baec  nunc?  Utinam  aliquid  profe- 
ctum  esset!  Nae  ego  istas  litteras  in  concione  recitari 
velim ;  si  quidem  ille  ipse  ad  eumdem  scribens  in  pu¬ 
blico  proposuit  epistolam  illam,  in  qua  est,  pro  tuis 
rebus  gestis  amplissimis.  Amplioribusne ,  quam  suis, 
quam  Africani?  Ita  tempestas  lerebat.  Si  quidem 
etiam  vos  duo  tales  ad  quintum  milliarium:  quid? 
nunc  ipsum?  unde  se  recipienti?  quid  agenti?  quid 
acturo  l  Quanto  autem  ferocius  ille  caussae  suae  con- 
fidet,  quum  vos,  quum  vestri  similes  non  modo  fre- 
quentes,  sed  laeto  vultu  gratulantes  viderit?  Num 
igitur  peccamus?  Minime  vos  quidem.  Sed  tamen 
signa  conturbantur,  quibus  voluntas  a  simulatione 
distingui  posset.  Quae  vero  senatus  consulta  video ! 
Sed  apertius,  quam  proposueram.  3.  Ego  Arpini  vo¬ 
lo  esse  pridie  Kal.;  deinde  circum  villulas  nostras  er- 
rare,  quas  visurum  me  postea  desperavi.  Evpevij  tua 

consilia,  et  tamen  pro  temporibus  non  incauta ,  mihi 
valde  probantur.  Lepido  quidem  (nam  fere  owOtr;- 
neoevousv:  quod  gratissimum  illi  est)  numquam  pla- 
cuit  ex  Italia  exire,  Tullo  multo  minus.  Crebro  enim 
illius  litterae  ab  aliis  ad  nos  commeant.  Sed  me  1II0- 
rum  sententiae  minus  movebant.  Minus  multa  dede- 
rant  illi  reipublicae  pignora.  Tua  mehercule  aucto- 
ritas  vehementer  movet:  affert  enim  et  reliqui  tempo- 
ris  recuperandi  rationem  et  praesentis  tuendi.  Sed, 
obsecro  te,  quid  hoc  miserius ,  quam  alterum  plausus 
in  foedissitna  caussa  quaerere ,  alterum  offensiones  in 
optima?  alterum  existimari  conservatorem  inimico- 
rum,  alterum  desertorem  amicorum?  Et  mehercule 
quamvis  amemus  Cnaeum  nostrum ,  ut  et  facimus  et 
debemus,  tamen  hoc,  quod  talibus  viris  non  subvenit, 
laudare  non  possum.  Nam  sive  timuit,  quid  igna- 
vius?  sive,  ut  quidam  putant,  meliorem  suam  caus- 
sam  illorum  caede  fore  putavit,  quid  iniustius?  Sed 
haec  omittamus.  Augemus  enim  dolorem  retractan- 
do.  4.  vi.  Kal.  vesperi  Balbus  minor  ad  me  venit, 
occulta  via  currens  ad  Lentulum  consulem ,  missu 
Caesaris,  cum  litteris,  cum  mandatis,  cum  promissio- 
ne  provinciae,  Romam  ut  redeat;  cui persuaded  posse 
non  arbitror,  nisi  erit  conventus.  Idem  aiebat ,  nihil 
malle  Caesarem ,  quam  ut  Pompeium  assequeretur : 
id  credo :  et  rediret  in  gratiam :  id  non  credo ,  et  me- 
tuo ,  ne  omnis  haec  dementia  ad  unam  illam  crudeli- 
tatem  colligatur.  Balbus  quidem  maior  ad  me  scri- 
bit,  nihil  malle  Caesarem,  quam  principe Pompeio  si¬ 
ne  metu  vivere.  Tu  puto  haec  credis.  Sed,  quum 
haec  scribebam v.  Kalend.,  Pompeius  iamBrundisium 
venisse  poterat.  Expeditus  enim  antecesserat  legio- 
nes  Luceria.  Sed  hoc  t aya?  horribili  vigilantia ,  ce- 
leritate,  diligentia  est.  Plane,  quid  futurum  sit, 
nescio. 

X.  (In  Formiano,  Marcello,  Lentulo  coss.  7050 

CICERO  ATTICO  S. 

Dionysius  quum  ad  me  praeter  opinionem  meam 
venisset,  locutus  sum  cum  eo  liberalissime ;  tempora 
exposui;  rogavi,  ut  diceret,  quid  haberet  in  animo, 
me  nihil  ab  ipso  invito  contendere.  Respondit  se, 
quod  in  nummis  haberet,  nescire,  quo  loci  esset:  alios 
non  solvere,  aliorum  diem  nondum  esse.  Dixit  etiam 
alia  quaedam  de  servulis  suis,  quare  nobiscum  esse 
non  posset.  Morem  gessi:  dimisi  a  me,  ut  magistrum 
Ciceronum,  non  lubenter;  ut  hominem  ingratum,  non 
invitus.  Yolui  te  scire,  quid  ego  de  eius  facto  iudi- 
carem. 


XI.  (Ill  Formiano,  Marcello,  Lentulo  coss.  705.) 

CICERO  ATTICO  S. 

\ .  Quod  me  magno  animi  motu  perturbatum  pu- 
tas ;  sum  equidem,  sed  non  tarn  magno,  quamtibi  for- 
tasse  videor.  Levatur  enim  omnis  cura,  quum  aut 
constitit  consilium,  aut  cogitando  nihil  explicatur: 
lamentari  autem  licet.  Illud  tamen  totos  dies.  Sed 
vereor ,  ne ,  nihil  quum  proficiam ,  etiam  dedecori  sit 
studiis  ac  litteris  nostris.  Consumo  igitur  omne  tern- 
pus,  considerans,  quanta  vis  sit  illius  viri ,  quern  no¬ 
stris  libris  satis  diligenter,  ut  tibi  quidem  videmur, 
expressimus.  Tenesne  igitur,  moderatorem  ilium 
reipublicae  quo  referre  velimus  omnia?  Namsicquin- 
to,  ut  opinor,  in  libro  loquitur  Scipio:  Ut  enim  guber- 
natori  cursus  secundus ,  medico  sulus,  imperatori  victo¬ 
ria:  sic  huic  moderatori  reipublicae  beata  civium  vita 


C  E  R  0  N  I  S 

proposita  est;  ut  opibus  firma,  copiis  locuples,  gloria  am- 
pla,  virtute  honesta  sit.  Huius  enim  operis,  maximi  in¬ 
ter  homines  atque  optimi,  ilium  esse  perfectorem  volo.  2. 
Hoc  Cnaeus  noster  quum  antea  numquam,  turn  in  hac 
caussa  minime  cogitavit.  Dominatio  quaesita  ab 
utroque  est:  non  id  actum,  beata  et  honesta  civitas  ut 
esset.  Nec  vero  ille  Urbem  reliquit,  quod  earn  tueri 
non  posset,  necltaliam,  quod  ea  pelleretur :  sed  hoc 
a  primo  cogitavit,  omnes  terras,  omnia  maria  movere, 
reges  barbaros  incitare,  gentes  feras  armatas  in  Ita- 
Ham  adducere,  exercitus  conlicere  maximos.  Genus 
illud  Sudani  regni  iampridem  appetitur,  multis,  qui 
una  sunt,  cupientibus.  An  censes,  nihil  inter  eos 
convenire,  nullam  pactionem  fieri  potuisse?  Hodie  po¬ 
test.  Sed  neutri  axonos  est  ille ,  ut  nos  beati  simus , 
uterque  regnare  vult.  3.  Haec,  a  te  invitatus,  brevi- 
ter  exposui.  Voluisti  enim  me,  quid  de  his  malis 
sentirem,  ostendere.  IjQo&eaniqco  igitur ,  noster  At- 
tice,  non  hariolans,  ut  ilia,  cui  nemo  credidit,  sed  con- 
iectura  prospiciens : 

Ibmque  mari  magno  — . 

Non  multo,  inquam,  secus  possum  vaticinari :  tanta 
malorum  impendet  ’Ihag.  Atque  hoc  nostra  gravior 
est  caussa,  qui  domi  sumus ,  quam  illorum,  qui  una 
transierunt,  quod  illi  quidem  alterum  metuunt,  nos 
utrumque.  4.  Cur  igitur,  inquis,  remansimus?  Yel 
tibi  paruimus,  vel  non  occurrimus;  vel  hoc  fuit  re- 
c tius.  Conculcari,  inquam,  miseram  Italiam  videbis 
proxima  aestate  ab  utriusque  mancipiis  ex  omni  ge- 
nere  collectis;  nec  tarn  emptio  pertimescenda ,  quae 
Luceriae  multis  sermonibus  denuntiata est,  quam  uni- 
versae  interitus :  tantas  in  confligendo  utriusque  vires 
video  futuras.  Habes  coniecturam  meam.  Tu  au¬ 
tem  consolationis  fortasse  aliquid  exspectasti .  nihil 
invenio ;  nihil  fieri  potest  miserius ,  nihil  perditius, 
nihil  foedius.  5.  Quod  quaeris,  quid  Caesar  ad  me 
scripserit ;  quod  saepe :  gratissimum  sibi  esse ,  quod 
quierim,  oratque,  in  eo  ut  perseverem.  Balbus  minor 
haec  eadem  mandata.  Iter  autem  eius  erat  ad  Len¬ 
tulum  consulem  cum  litteris  Caesaris  praemiorumque 
promissis,  si  Romam  revertisset.  Verum,  quum  ha- 
beo  rationem  dierum,  ante  puto  transmissurum,  quam 
potuerit  conveniri.  6.  Epistolarum  Pompeii  duai  um, 
quas  ad  me  misit,  negligentiam ,  meamque  in  rescri- 
bendo  diligentiam  volui  tibi  notam  esse.  Earum  ex- 
empla  ad  te  misi.  7.  Caesaris  hie  per  Apuliam  ad 
Brundisium  cursus  quid  efficiat,  exspecto.  Utinam 
aliquid  simile Parthicis  rebus!  Simul  aliquid  audiero, 
scribam  ad  te.  Tu  ad  me  velim  bonorum  sermones. 
Romae  frequentes  esse  dicuntur.  Scio  equidem  te  in 
publicum  non  prodire.  Sed  tamen  audire  te  multa 
necesse  est.  Memini  librum  tibi  afferri  a  Demetrio 
Magnete  (ad  te  missum  scio)  negl  opovoiaq.  Eura  nu- 
hi  velim  mittas.  Vides,  quam  caussam  mediter. 


A.)  (Luceriae,  Marcello,  Lentulo  coss.  705.) 

CN,  MAGNUS  PROCOS.  S.  D.  M.  CICE¬ 
RONI  IMP. 

Quintus Fabius  ad  me  venit  a.  d.iv.  Kalend.  Febr. 
Is  nuntiat  L.  Domitium  cum  suis  cohortibus  xi  et  co- 
hortibusxiv,  quas  Vibullius  adduxit,  ad  me  iter  ha¬ 
bere.  habuisse  in  animo  proficisci Corfinio  a.  d.  v.  Id. 
Febr.,  C.Hirrum  cum  v cohortibus  subsequi.  Censeo, 
ad  nos  Luceriam  venias.  Nam  te  hie  tutissime  puto 
fore. 

EPISTOLARUM  AD  ATTICUM  LIB.  VIII.  E  P.  10.  11. 

B.)  (Fomins,  Marcello,  Lentulo  coss.  705.) 


M.  CICERO  IMP.  S.  D.  CN.  MAGNO  PROCOS. 

1.  A.  d.  xv.  Kalend.  Mart.  Formiis  accepi  tuas 
litteras;  ex  quibus  ea,  quae  in  agroPiceno  gesta  erant, 
cognovi  commodiora  esse  multo,  quam  ut  erat  nobis 
nuntiatum ;  Vibulliique  virtutem  industriamque  li- 
enter  agnovi.  Nos  adhuc  in  ea  ora,  ubi  praepositi 
sumus,  ita  fuimus,ut  navem  paratam  haberemus.  Ea 
enim  audiebamus  et  ea  verebamur,  ut,  quodcumque 
tu  consilium  praecepisses ,  id  nobis  persequendum 
putaremus.  Nunc,  quoniam  auctoritate  et  consilio 
tuo  m  spe  firmiore  sumus;  si  teneri  posse  putas  Tar- 
racinam  et  oram  maritimam,  in  ea  manebo :  etsi  prae- 
sidia  in  oppidis  nulla  sunt.  Nemo  enim  nostri  ordi- 
nis  in  his  locis  est  praeter  M.Eppium,  quem  ego  Min- 
turnis  esse  volui,  vigilantem  hominem  et  industrium. 
Nam  L.  Torquatum,  virum  fortem  et  cum  auctoritate, 
Formiis  non  habemus:  ad  te  profcctum  arbitramur. 
2.  Ego  omnino,  ut  proxime  tibi  placuerat,  Capuam 
veni  eo  ipso  die,  quo  tu  Teano  Sidicino  es  profectus. 
Volueras  enim  me  cum  M.  Considio  propraetore  ilia 
negotia  tueri.  Quum  eo  venissem ,  vidi  T.  Ampium 
delectum  habere  diligentissime;  ab  eo  accipere  Libo- 
nem ,  summa  item  diligentia  et  in  ilia  colonia  auctori¬ 
tate.  FuiCapuae,  quoad  consules.  Iterum ,  ut  erat 
dictum  ab  consulibus,  veni  Capuam  ad  Nonas  Februar. 
Quum  fuissem  triduum,  recepi  me  Formias.  Nunc 
quod  tuum  consilium,  aut  quae  ratio  belli  sit,  ignoro. 
Si  tenendam  hanc  oram  putas,  quae  et  opportunitatem 
et  dignitatem  habet  et  egregios  cives  et,  ut  arbitror, 
teneri  potest:  opus  est,  esse,  qui  praesit.  Sin  omnia 
in  unum  locum  contrahenda  sunt,  non  dubito,  quin  ad 
testatim  veniam:  quo  mihi  nihil  optatius  est;  idque 
tecum,  quo  die  ab  Urbe  discessimus,  locutus  sum. 
Ego,  si  cui  adhuc  videor  segnior  fuisse,  dum  ne  tibi 
videar,  non  Iaboro:  et  tamen,  si,  ut  video,  bellum  ge- 
rendum  est,  confido  me  omnibus  facile  satisfacturum. 
M.  Tullium,  meum  necessarium,  ad  te  misi,  cui  tu,  si 
tibi  videretur,  ad  me  litteras  dares. 


C.)  (Canusii,  MarcciJo,  Lentulo  ooss.  705.) 

CN.  MAGNUS  PROCOS.  S.  D.  M.  CICE¬ 
RONI  IMP. 

S.  V.  B.  E.  Tuas  littgras  libenter  legi.  Recognovi 
enim  tuam  pristinam  virtutem  etiam  in  salute  com- 
muni.  Consules  ad  eum  exercitum ,  quem  in  Apulia 
habui,  venerunt.  Magno  opere  te  hortor,  pro  tuo  sin- 
gulari  perpetuoque  studio  in  rempublicam,  ut  te  ad 
nos  conferas;  ut  communi  consilio  reipublicae  affli- 
ctae  opem  atque  auxilium  feramus.  Censeo,  via  Ap- 
pia  iter  facias  et  celeriter  Brundisium  venias. 


D.)  (Formiis,  Marcello,  Lentulo  coss.  705.) 

M.  CICERO  IMP.  S.  D.  CN.  MAGNO  PROCOS. 

1 .  Quum  ad  te  litteras  misissem,  quae  tibiCanusii 
redditae  sunt,  suspicionem  nullam  habebam ,  te  rei¬ 
publicae  caussa  mare  transiturum;  eramque  in  spe 
magna,  fore,  ut  in  Italia  possemus  aut  concordiam 
constituere,  qua  mihi  nihil  utilius  videbatur,  aut  rem¬ 
publicam  summa  cum  dignitate  defendere.  Interim, 
nondum  meis  litteris  ad  te  perlatis,  ex  his  mandatis, 
quae  D.  Laelio  ad  consules  dederas,  certior  tui  consi- 
Jii  factus,  non  exspectavi,  dum  mihi  a  te  Iitterae  red- 
derentur,  confestimque  cum  Quinto  fratre  et  cum 
liberis  nostris  iter  ad  te  in  Apuliam  facerecoepi.  2. 
Quum  Teanum  Sidicinum  venissem,  C.  Messius,  fa- 


miliaris  tuus,  mihi  dixit  aliique  complures,  Caesarem 
iter  habere  Capuam,  et  eo  ipso  die  mansurum  esse 
Aeserniae.  Sane  sum  commotus ,  quod ,  si  ita  esset, 
non  modo  iter  meum  interclusum,  sed  meipsum  plane 
exceptum  putabam.  Itaque  turn  Cales  processi,  ut  ibi 
potissimum  consisterem,  dum  certum  nobis  abAeser- 
nia  de  eo,  quod  audieram,  referretur.  3.  At  mihi, 
quum  Calibus  essem,  affertur  litterarum  tuarum  ex- 
emplum,  quas  tu  ad  Lentulum  consulem  misisses. 
Hae  scriptae  sic  erant:  Litteras  tibi  a  L.  Domitio  a.  d. 
xm.  Kalend.  Mart,  allatas  esse,  (earumque  exemplum 
subscripseras ;  — )  magnique  interesse  reipublicae 
scripseras,  omnes  copias  primo  quoque  tempore  in 
unum  locum  convenire;  et  ut,  praesidii  quod  satis  es¬ 
set,  Capuae  relinqueret.  His  ego  litteris  lectis,  in  ea- 
dem  opinione  fui,  qua  reliqui  omnes,  te  cum  omnibus 
copiis  ad  Corfinium  esse  venturum;  quo  mihi,  quum 
Caesar  ad  oppidum  castra  haberet,  tutum  iter  esse  non 
arbitrabar.  Quum  res  in  summa  exspectatione  esset, 
utrumque  simul  audimus,  et  quae  Corfinii  acta  essent, 
et  te  iter  Brundisium  facere  coepisse;  quumque  nec 
mihi  nec  fratri  meo  dubium  esset,  quin  Brundisium 
contenderemus ;  a  multis,  qui  eSamnioApuliaque  ve- 
niebant,  admoniti  sumus,  ut  caveremus,  ne  excipere- 
mur  a  Caesare;  quod  is  in  eadem  loca,  quae  nos  pete- 
bamus,  profectus,  celerius  etiam,  quam  nos  posse¬ 
mus,  eo,  quo  intenderet,  venturus  esset.  Quod  quum 
ita  esset;  nec  mihi,  nec  fratri  meo,  nec  cuiquam  ami- 
corum  placuit  committere,  ut  temeritas  nostra  non  so¬ 
lum  nobis, sed  etiam  reipublicae  noceret ;  quumprae- 
sertim  nondubitaremus,  quin,  si  etiam  tutum  nobis 
iter  fuisset,  te  tamen  iam  consequi  non  possemus.  4. 
Interim  accepimus  tuas  litteras,  Canusio  a.  d.  x.  Ka¬ 
lend.  Mart,  datas,  quibus  nos  hortaris,  ut  celerius 
Brundisium  veniamus;  quas  quum  accepissemus  a. 
d.  hi.  Kalend.  Mart.,  non  dubitabamus,  quin  tu  iam 
Brundisium  pervenisses:  nobisque  iter  illud  omnino 
interclusum  videbamus,  neque  minus  nos  esse  captos, 
quam  qui  Corfinii.  Neque  enim  eos  solos  arbitraba- 
mur  capi,  qui  in  armatorum  manus  incidissent,  sed 
eos  nihilo  minus ,  qui  regionibus  exclusi  intra  prae- 
sidia  atque  intra  arma  aliena  venissent.  5.  Quod 
quum  ita  sit,  maxime  vellem  primum  semper  tecum 
fuisse;  quod  quidem  tibi  ostenderam,  quum  a  me  Ca¬ 
puam  reiiciebam :  quod  feci  non  vitandi  oneris  caus¬ 
sa,  sed  quod  videbam ,  teneri  illam  urbem  sine  exer- 
citu  non  posse;  accidere  autem  mihi  nolebam,  quod 
doleo  viris  fortissimis  accidisse.  Quoniam  autem, 
tecum  ut  essem,  non  contigit;  utinam  tui  consilii  cer¬ 
tior  factus  essem !  Nam  suspicione  assequi  non  potui ; 
quod  omnia  prius  arbitratus  sum  fore ,  quam  ut  haec 
reipublicae  caussa  in  Italia  non  posset  duce  te  consi- 
stere.  Neque  vero  nunc  consilium  tuum  reprehendo, 
sed  fortunam  reipublicae  lugeo:  nec,  si  ego,  quid  tu 
sis  secutus,  non  perspicio,  idcirco  minus  existimo,  te 
nihil  nisi  summa  ratione  fecisse.  6.  Mea  quae  sem¬ 
per  fuerit  sententia ,  primum  de  pace  vel  iniqua  con- 
ditione  retinenda,  deinde  de  Urbe,  (nam  de  Italia  qui¬ 
dem  nihil  mihi  umquam  ostenderas,)  meminisse  te 
arbitror.  Sed  mihi  non  sumo,  ut  meum  consilium 
valere  debuerit .  secutus  sum  tuum;  neque  id  reipu¬ 
blicae  caussa ,  de  qua  desperavi ,  quae  et  nunc  afflicta 
est,  nec  excitari  sine  civili  perniciosissimo  bello  po¬ 
test:  sed  te  quaerebam :  tecum  esse  cupiebam ;  neque 
eius  rci  facultatem,  si  qua  erit,  praetermittam.  7.  Ego 
me  in  hac  omni  caussa  facile  intelligebam  pugnandi 
I  cupidis  hominibus  non  satisfacere.  Primum  enim 

prae  me  tuli ,  me  nihil  malle,  quam  pacem;  non  quin 
eadem  timerem ,  quae  illi :  sed  ea  bello  civili  leviora 
ducebam.  Inde,  suscepto  bello ,  quum  pacis  condi- 
tiones  ad  te  afferri ,  a  teque  ad  ea  bonorifice  et  large 
responded  viderem ;  duxi  meam  rationem ;  quam  tibi 
facile  me  probaturum,  pro  tuo  in  me  beneficio,  arbi- 
trabar.  Memineram  me  esse  unum,  qui  pro  meis 
maximis  in  rempublicam  mentis  supplicia  miserrima 
el  crudelissima  pertulissem;  me  esse  unum,  qui,  si 
offendissem  eius  animum ,  cui  turn ,  quum  iam  in  ar- 
mis  essemus,  consulatustamen  alter  et  triumphus  am- 
plissimus  deferebatur,  obiicerer  eisdem  praeliis;  ut 
mea  persona  semper  ad  improborum  civium  impetus 
aliquid  videretur  habere  populare.  Atque  haec  non 
ego  prius  sum  suspicatus,  quam  mihi  palam  denun- 
tiata  sunt;  neque  ea  tam  pertimui,  si  subeundaessent, 
quam  declinanda  putavi,  si  honeste  vitare  possem.  8. 
Quam  brevem  illius  temporis ,  dum  in  spe  pax  fuit, 
rationem  nostram  vides;  reliqui  facultatem  res  ade- 
mit.  Iis  autem,  quibus  non  satisfacio,  facile  respon- 
deo :  neque  enim  ego  amicior  C.  Caesari  umquam  fui, 
quam  illi;  neque  illi  amicioresreipublicae,  quam  ego. 
Hoc  inter  me  et  illos  interest:  quod,  quum  et  illi  cives 
optimi  sint,  et  ego  ab  ista  laude  non  absim,  ego  condi- 
tionibus,  quod  idem  te  intellexeram  velle ,  illi  armis 
disceptari  maluerunt.  Quae  quoniam  ratio  vicit,  per- 
ficiam  profecto,  ut  neque  respublica  civis  a  me  ani¬ 
mum,  neque  tu  amici  desideres. 


XII.  (Formiis,  Marcello,  Lentulo  coss.  705.) 

CICERO  ATTICO  S. 

1 .  Mihi  molestior  lippitudo  erat  etiam,  quam  ante 
fuerat.  Dictare  tamen  hanc  epistolam  malui,  quam 
Gallo Fadio,  amantissimo  utriusque  nostrum,  nihil  ad 
te  litterarum  dare.  Nam  pridie  quidem,  quoquo  modo 
potueram ,  scripseram  ipse  eas  litteras ,  quarum  vati- 
cinationem  falsam  esse  cupio.  Huius  autem  episto- 
lae  non  solum  ea  caussa  est,  ut  ne  quis  a  me  dies  in- 
termittatur,  quin  dem  ad  te  litteras:  sed  etiam  haec 
iustior,  ut  a  te  impetrarem,  ut  sumeres  aliquid  tempo¬ 
ris;  quo  quia  tibi  perexiguo  opus  est,  explicari  mihi 
tuum  consilium  plane  volo,  ut  penitus  intelligam.  2. 
Omnia  sunt  integra  nobis.  Nihil  praetermissum  est, 
quod  non  habeat  sapientem  excusationem ,  non  modo 
probabilem.  Nam  certe  neque  turn  peccavi,  quum 
imparatam  Capuam,  non  solum  ignaviae  dedecus  *, 
sed  etiam  perfidiae  suspicionem  fugiens,  accipere  no- 
lui;  neque  quum,  post  conditiones  pacis  perL.Caesa- 
rem  et  Fabatum  allatas,  cavi,  ne  animum  eius  offen- 
derem,  cuiPompeius  iam  armatus  armato  consulatum 
triumphumque  deferret.  3.  Nec  vero  haec  extrema 
quisquam  potest  iure  reprehendere ,  quod  mare  non 
transierim.  Id  enim ,  etsi  erat  deliberationis ,  tamen 
obire  non  potui.  Neque  enim  suspicari  debui;  prae- 
sertim  quum  ex  ipsius  Pompeii  litteris,  idem  quod 
video  te  existimasse,  non  dubitarim ,  quin  is  Domitio 
subventurus  esset.  Et  plane,  quid  rectum  et  quid  fa¬ 
ciendum  mihi  esset,  diutius  cogitare  malui.  4.  Pri- 
nnim  igitur,  haec  qualiatibi  esse  videantur,  etsisigni- 
ficata  sunt  a  te,  tamen  accuratius  mihi  perscribas,  ve- 
lim;  deinde  aliquid  etiam  inposterum  prospicias,  fin-  I 
gasque,  quern  me  essedeceat,  et  ubi  me  plurimum 
prodesse  reipublicae  sentias ;  ecquae  pacifica  persona 
desideretur;  an  in  bellatore  sint  omnia.  5.  Atque  ego, 
qui  omnia  officio  metior,  recordor  tamen  tua  consilia ;  i 
quibus  si  paruissem,  tristitiam  illorum  temporum  non  I 


subiissem.  Memini,  quid  mihi  turn  suaseris  per 
Theophanem,perCuleonem;  idque  saepeingemiscens 
sum  recordatus.  Quare  nunc  saltern  ad  illos  calculos 
revertamur,  quostumabiecimus;  ut  non  solum  glorio- 
sis  consiliis  utamur,  sed  in  periclo  *  salubribus.  Sed 
nihil  praescribo.  Accurate  velim  perscribas  tuam  ad 
me  sententiam.  6.  Volo  etiam  exquiras ,  quam  dili- 
gentissime  poteris,  (habebis  autem,  per  quos  possis,) 
quid  Lentulus  noster,  quid  Domitius  agat,  quid  actu- 
rus  sit;  quemadmodum  nunc  se  gerant;  num  quern 
accusent ,  num  cui  succenseant.  —  Quid  dico ,  num 
cui?  num  Pompeio.  Omnino  culpam  omnem  Pom- 
peius  in  Domitium  confert:  quod  ipsius  litteris  co- 
gnosci  potest:  quarum  exemplum  ad  te  mitto.  Haec 
igitur  videbis ;  et ,  quod  ad  te  ante  scripsi ,  Demetrii 
Magnetis  librum,  quern  ad  te  misit  de  concordia,  ve¬ 
lim  mihi  mittas. 


A.)  (Marcello,  Lentulo  coss.  705.) 

CN.  MAGNUS  PROCOS.  S.  D.  C.  MAR¬ 
CELLO  L.  LENTULO  COSS. 

1 .  Ego ,  quod  existimabam ,  dispersos  nos  neque 
reipublicae  utiles,  neque  nobis  praesidio  esse  posse, 
idcirco  ad  L.  Domitium  litteras  misi,  primum  uti  ipse 
cum  omni  copia  ad  nos  veniret:  si  de  se  dubitaret,  ut 
cohortes  xix,  quae  ex  Piceno  ad  me  iter  habebant,  ad 
nos  mitteret.  Quod  veritussum,  factum  est,  ut  Do¬ 
mitius  implicaretur ,  neque  ipse  satis  firmus  esset  ad 
castra  facienda :  quod  meas  xix  et  suas  xu  cohortes 
tribus  in  oppidis  distributas  haberet;  (nam  partimAl- 
bae,  partim  Sulmone  collocavit;)  neque  se ,  si  vellet, 
expedire  posset.  2.  Nunc  scitote,  me  esse  in  summa 
sollicitudine.  Nam  et  tot  et  tales  viros  periculo  obsi- 
dionis  liberare  cupio:  neque  subsidio  ire  possum; 
quod  his  duabus  legionibus  non  puto  essecommitten- 
dum,ut  illuc  ducantur;  ex  quibus  tamen  nonamplius 
xiv  cohortes  contrahere  potui:  quodRrundisium pre¬ 
sidium  misi :  neque  Canusium  sine  praesidio ,  dum 
abessem,  putavi  esse  dimiltendum.  3.  D.Laelio  man- 
daram,  quod  maiores  copias  sperabam  nos  habituros, 
ut,  si  vobis  videretur,  alteruter  vestrum  ad  me  veni¬ 
ret:  alter  in  Siciliam  cum  ea  copia,  quam  Capuae  et 
circum  Capuam  comparastis,  et  cum  iis  militibus, 
quos  Faustus  legit,  proficisceretur ,  Domitius  cum  xii 
suis  cohortibus  eodem  adiungeretur;  reliquae  copiae 
omnes  Brundisium  cogerentur ,  et  inde  navibus  Dyrr- 
hachium  transportarentur.  Nunc,  quum  hoc  tempore 
nihilo  magis  ego,  quam  vos,  subsidio  Domitio  ire  pos- 
sim ,  et  *  e(xercitu)m  per  montes  explicare ;  non  est 
nobis  committendum,  ut  ad  has  xiv  cohortes,  quas 
ego  dubio  animo  habeo,  hostis  accedere,  aut  in  itinere 
me  consequi  possit.  i.  Quamobrem  placitum  est 
mihi,  atque  ita  video  censeri  Marcello  et  ceteris  nostri 
ordinis,  qui  hie  sunt,  ut  Brundisium  ducerem  hanc 
copiam,  quam  mecum  habeo.  Vos  hortor,  ut,  quod- 
cumque  militum  contrahere  poteritis,  contrahatis,  et 
eodem  veniatis  quamprimum.  Arma,  quae  ad  me 
missuri  eratis,  iis,  censeo,  armetis  milites,  quos  vo- 
biscum  habetis.  Quae  arma  superabunt,  ea  si  Brun¬ 
disium  iumentis  deportaritis,  vehementer  reipublicae 
profueritis.  De  hac  re  velim  nostros  certiores  facia¬ 
ls  :  ego  ad  P.  Lupum  et  C.  Coponium  praetores  misi, 
ut  se  nobis  coniungerent  et,  militum  quod  haberent, 
ad  vos  deducerent. 

B.)  (Luccrlac,  Marcello,  Lentulo  coss.  70S.) 


CN.  MAGNUS  PROCOS.  S.  D.  L.  DOMITIO 
PROCOS. 

1 .  Miror ,  te  ad  me  nihil  scribere ,  et  potius  ab 
aliis,  quam  a  te,  de  republica  me  certiorem  fieri.  Nos, 
disiecta  manu,  pares  adversariis  esse  non  possumus: 
coniunctis  nostris  copiis,  spero  nos  et  reipublicae  et 
communi  saluti  prodesse.  Quamobrem  quum  con- 
stituisses,  ut  Vibullius  mihi  scripserat,  a.  d.  v.  Id. 
Feb.Corfinio  proficisci  cum  exercitu  et  ad  me  venire; 
miror,  quid  caussae  fuerit,  quare  consilium  mutaris. 
Nam  ilia  caussa,  quam  mihi  Vibullius  scribit,  levis 
est ,  te  propterea  moratum  esse ,  quod  audieris  Caesa- 
rem,  Firmo  progressum,  in  Castrum  Truentinum  ve- 
nisse.  Quanto  enim  magis  appropinquare  adversa- 
rius  coepit,  eo  tibi  celerius  agendum  erat,  ut  te  me- 
cum  coniungeres,  priusquam  Caesar  aut  tuum  iter 
impedire  aut  me  abs  te  excludere  posset.  2.  Quam¬ 
obrem  etiam  et  etiam  te  rogo  et  hortor,  id  quod  non 
destiti  superioribus  litteris  a  te  petere,  ut  primo  quo- 
que  die  Luceriam  advenias,  antequam  copiae,  quas 
instituit  Caesar  contrahere,  in  unum  locum  coactae 
nos  a  nobis  distrahant.  Sed  si  erunt,  qui  te  impe- 
diant,  ut  villas  suas  servent,  aequum  est  me  a  te  im- 
petrare ,  ut  cohortes ,  quae  ex  Piceno  et  Camerino  ve- 
nerunt,  quae  fortunas  suas  reliquerunt,  ad  memissum 
facias. 


C.)  (Luceriae,  Marcello,  Lentulo  coss.  705.) 

CN.  MAGNUS  PROCOS.  S.  D.  L.  DOMITIO 
PROCOS. 

1 .  Litteras  abs  te  M.  Calenius  ad  me  attulit  a.  d. 
xiv.  Kal.  Mart.;  in  quibus  litteris  scribis,  tibi  in  animo 
esse,  observare  Caesarem;  et,  si  secundum  mare  ad 
me  ire  coepisset,  confestim  inSamnium  ad  me  ventu- 
rum;  sin  autem  ille  circum  istaec  loca  commoraretur, 
te  ei,  si  propius  accessisset,  resistere  velle.  Tc  animo 
magno  et  forti  istam  rem  agere  existimo :  sed  diligen- 
tius  nobis  est  videndum,  ne  distracti  pares  esse  ad- 
versario  non  possimus :  quum  ille  magnas  copias  ha- 
beat,  et  maiores  brevi  habiturus  sit.  Non  enim  pro 
tua  prudentia  debes  ill ud  solum  animadvertere ,  quot 
in  praesentia  cohortes  contra  te  habeat  Caesar ,  sed 
quantas  brevi  tempore  equitum  et  peditum  copias 
contracturus  sit.  Cui  rei  testimonio  sunt  litterae, 
quas  Bussenius  ad  me  misit;  in  quibus  scribit,  id 
quod  ab  illis  quoque  mihi  scribitur,  praesidia  Curio- 
nem,  quae  inUmbris  et  Tuscis  erant,  contrahere  et  ad 
Caesarem  iter  facere.  Quae  si  copiae  in  unum  locum 
fuerint  coactae,  ut  pars  exercitus  ad  Albam  mittatur, 
pars  ad  te  accedat;  ut  non  pugnet,  sed  locis  suis  re- 
pugnet,  haerebis:  neque  solus  cum  ista  copia  tantam 
multitudinem  sustinere  poteris,  ut  frumentatum  eas. 
2.  Quamobrem  te  magno  opere  hortor,  ut  quam  pri- 
muin  cum  ornni  copia  hue  venias.  Consules  consti- 
tuerunt  idem  facere.  Ego  Metuscilio  ad  te  mandata 
dedi,  providendum  esse,  ne  duae  legiones  sinePicen- 
tinis  cohortibus  in  conspectumCaesaris  committeren- 
tur.  Quamobrem  nolito  commoveri,  si  audieris  me 
regredi,  si  forte  Caesar  ad  me  veniet.  Cavendum 
enim  puto  esse,  ne  implicatus  haeream.  Nam  neque 
castra  propter  anni  tempus  et  militum  animos  facere 
possum;  neque  ex  omnibus  oppidis  contrahere  copias 
expedit,  ne  receptum  amittam.  Jtaque  non  amplius 
xiv  cohortes  Luceriam  coegi.  3.  Consules  praesidia 
omnia  deducturi  sunt,  aut  in  Siciliam  ituri.  Nam 
aut  exercitum  firmum  habere  oportet,  quo  confidamus 


perrumpere  nos  posse ,  aut  regiones  eiusmodi  obtine- 
re,  e  quibus  repugnemus:  id  quod  neutrum  nobis  hoc 
tempore  contingit,  quod  et  magnam  partem  Italiae 
Caesar  occupavit,  et  nos  non  habemus  exercitum  tarn 
amplum,  neque  tam  magnum,  quam  ille.  Itaque  no¬ 
bis  providendum  est,  ut  summam  reipublicae  ratio- 
nem  habeamus.  Etiam  atque  etiam  te  hortor,  ut  cum 
omni  copia  quamprimum  ad  me  venias.  Possumus 
etiam  nunc  rempublicam  erigere,  sicommuni  consilio 
negotium  administrabimus ;  sin  distrahemur ,  infirmi 
erimus.  Mihi  hoc  constitutum  est.  4.  His  litteris 
scriptis,  Sica  a  te  mihi  litteras  attulit  et  mandata. 
Quod  me  hortare ,  ut  istuc  veniam :  id  me  facere  non 
arbitror  posse;  quod  non  magno  opere  iis  legionibus 
confido. 


D.)  (Luceriae,  Marcello,  Lentulo  coss.  705.) 

CN.  MAGNUS  PROCOS.  S.  D.  L.  DOMITIO 
PROCOS. 

1 .  Litterae  mihi  a  te  redditae  sunt  a.  d.  xm.  Kal. 
Mart.,  in  quibus  scribis  Caesarem  apud  Corfinium 
castra  posuisse.  Quod  putavi  et  praemonui,  fit,  ut 
nec  in  praesentia  committere  tecum  praelium  velit, 
et,  omnibus  copiis  conductis,  te  implicet,  ne  ad  me 
iter  expeditum  tibi  sit,  atque  istas  copias  coniungere 
optimorum  civium  possis  cum  his  legionibus,  dequa- 
rum  voluntate  dubitamus:  quo  etiam  magis  tuis  litte¬ 
ris  sum  commotus.  Neque  enim  eorum  militum, 
quos  mecum  habeo,  voluntati  satis  confido,  ut  de 
omnibus  fortunis  reipublicae  dimicem;  neque  etiam, 
qui  ex  delectibus  conscripti  sunt  a  consulibus,  con- 
venerunt.  2.  Quare  da  operam,  si  ulla  ratione  etiam 
nunc  efficere  potes,  ut  te  explices,  hue  quam  primum 
venias,  antequam  omnes  copiae  adversariorum  con- 
veniant.  Neque  enim  celeriter  ex  delectibus  hue  ho¬ 
mines  convenire  possunt :  et,  si  convenirent,  quantum 
iis  committendum  sit,  quod  inter  se  ne  noti  quidem 
sunt,  contra  veteranas  legiones,  non  te  praeterit. 

XIII.  (Foi'iniis,  Marcello,  Lentulo  coss.  705.) 

CICERO  ATTICOS. 

1 .  Lippitudinis  meae  signum  tibi  sit  librarii  ma- 
nus,  et  eadem  caussa  brevitatis:  etsi  nunc  quidem, 
quod  scriberem,  nihil  erat.  Omnis  exspectatio  no¬ 
stra  erat  in  nuntiis  Brundisinis.  Si  nactus  hie  esset 
Cnaeum  nostrum,  spes  dubia  pacis;  sin  ille  ante 
transmisisset,  exitiosi  belli  metus.  Sedvidesne,  in 
quern  hominem  incident  respublica?  quam  acutum, 
quam  vigilantem,  quam  paratum?  Si  mehercule  ne- 
ininem  occiderit,  nec  cuiquam  quidquam  ademerit, 

;  ab  iis,  qui  eum  maxime  timuerant,  maxime  dili«e- 
!  tur.  2.  Multum  mecum  municipales  homines  loquun- 
tur  ,  multum  rusticani.  Nihil  prorsus  aliud  curant, 
nisiagros,  nisi  villulas,  nisi  nummulos  suos.  Etvi- 
de,  quam  conversa  res  est!  Ilium,  quo  antea  confi- 
debant,  metuunt;  hunc  amant,  quern  timebant.  Id 
quantis  nostris  peccatis  vitiisque  evenerit,  non  pos¬ 
sum  sine  molestia  cogitare.  Quae  autem  impendere 
putarem,  scripseram  ad  te;  et  iam  tuas  litteras  ex- 
spectabam. 


XIV.  (Formiis,  Marcello,  Lentulo  coss.  705.) 

CICERO  ATTICOS. 

1.  Aon  dubito,  quin  tibi  odiosae  sint  epistolae 
quotidianae,  quum  praesertim  neque  nova  de  re  ali- 
qua  certiorem  te  faciam ,  neque  novam  denique  iam 
reperiam  scribendi  ullam  sententiam.  Sed,  si  dedita 

opera,  quum  caussa  nulla  esset,  tabellarios  ad  te  cum 
inanibus  epistolis  mitterem ,  facerem  inepte :  eunti- 
bus  vero ,  domesticis  praesertim ,  ut  nihil  ad  te  dem 
litterarum,  facere  non  possum:  et  simul  (crede  mi- 
hi)  requiesco  paullum  in  his  miseriis,  quum  quasi  te¬ 
cum  loquor;  quum  vero  tuas  epistolas  lego,  multo 
etiam  magis.  Omnino  intelligo,  nullum  fuisse  tem- 
pus  post  has  fugas  et  formidines,  quod  magis  debue- 
rit  mutum  esse  a  litteris :  propterea,  quod  neque  Ro- 
mae  quidquam  auditur  novi,  nec  in  his  locis,  quae  a 
Brundisio  absunt  propius ,  quam  tu ,  biduum  aut  tri- 
duum.  Brundisii  autem  omne  certamen  vertitur  hu- 
ius  primi  temporis.  Qua  quidem  exspectatione  tor- 
queor.  Sed  omnia  ante  nos  sciemus.  Eodem  enim 
die  video  Caesarem  a  Corfinio  post  meridiem  profe- 
ctum  esse ,  id  est,  Feralibus,  quo  Canusio  mane  Pom- 
peium.  Eo  modo  autem  ambulat  Caesar,  et  iis  dia- 
riis  militum  celeritatem  incitat,  ut  timeam,  ne  citius 
ad  Brundisium,  quam  opus  sit,  accesserit.  2.  Dices, 
quid  igitur  proficis,  qui  anticipes  eius  rei  molestiam, 
quam  triduo  sciturus  sis?  Nihil  equidem.  Sed,  ut 
supra  dixi,  tecum  perlibenter  loquor:  et  simul  scito, 
labare  meum  consilium ,  illud,  quod  satis  iam  fixum 
videbatur.  Non  mihi  satis  idonei  sunt  auctores  ii, 
qui  a*  te  probantur.  Quod  enim  umquam  eorum  in 
republica  forte  factum  exstitit?  aut  quis  ab  his  ullam 
rem  laude  dignam  desiderat?  nec  mehercule  laudan- 
dos  existimo,  qui  trans  mare  belli  parandi  caussa 
profecti  sunt:  (quamquam  haec  ferenda  non  erant:) 
video  enim ,  quantum  id  bellum,  et  quam  pestiferum 
futurum  sit:  sed  me  movet  unus  vir;  cuius fugientis 
comes ,  rempublicam  recuperantis  socius  videor  esse 
debere.  Totiesne  igitur  sententiam  mutas?  Ego  te¬ 
cum  tamquam  mecum  loquor.  Quis  autem  est,  tanta 
quidem  de  re,  quin  varie  secum  ipse  disputet?  Simul 
et  elicere  cupio  sententiam  tuam;  si  manet,  ut  fir- 
miorsim;  si  mutata  est,  ut  tibi  assentiar.  3.  Omnino 
ad  id,  de  quo  dubito,  pertinet  me  scire,  quid  Domi- 
tius  acturus  sit,  quid  noster  Lentulus.  De  Domitio 
varia  audimus,  modo,  esse  inTiburti,  haudlepide: 
modo,  quod  lepidius,  accessisse*  ad  Urbem :  quod 
item  falsum  video  esse.  Ait  enim  Lepidus,  eum  ne- 
scio  quo  penetrasse  itineribus :  occultandi  sui  caus¬ 
sa  ,  an  maris  apiscendi?  ne  id  quidem  scit.  Ignorat 
etiam  de  filio.  Addit  illud,  sane  molestum :  pecuniam 
Domitio  satis  grandem,  quam  is  Corfmii  habuerit, 
non  esse  redditam.  De  Lentulo  autem  nihil  audi¬ 
mus.  Haec  velim  exquiras  ad  meque  perscribas. 

XV.  (Forntiis,  Marcello,  Lentulo  coss.  705.) 

CICERO  ATTICO  S. 

1.  A.  d.  v.  Non.  Mart,  epistolas  mihi  tuas  Aegy- 
pta  reddidit;  unam  veterem  iv.  Kal.,  quam  te  scribis 
dedisse  Pinario,  quern  non  vidimus;  in  qua  exspe- 
ctas,  quidnam  praemissus  agatYibullius;  qui  omnino 
non  est  visus  a  Caesare :  (in  altera  epistola  video  te 
scire,  ita  esse;)  et,  quemadmodum  redeuntemexcipi- 
am  Caesarem ;  quern  omnino  vitare  cogito ;  et  ad  Hae- 
moniam  fugam  intendis  commutationemque  *  vitae 
tuae;  quod  tibi  puto  esse  faciendum;  et  ignoras,  Do- 
mitius  cum  fascibusne  sit;  quod  quum  scies,  facies, 
ut  sciamus.  2.  Habes  ad  primam  epistolam.  Secutae 
sunt  duae ,  pridie  Kal.  ambae  datae,  quae  me  convel- 
lerunt  do  pristino  statu ,  iam  tamen ,  ut  ante  ad  te 
scripsi,  labantem.  Neeme  movet,  quod  scribis,  Iovi 
ipsi  iniquurn.  Nam  periculum  in  utriusque  iracundia 
positum  est:  victoria  autem  ita  incerta,  ut  deterior 


caussa  paratior  mihi  esse  videatur.  Nec  me  consu- 
les  movent,  qui  ipsi  pluma  aut  folio  facilius  moven- 
tur.  Officii  me  deliberatio  Cruciat  cruciavitque  ad- 
huc.  Cautior  certe  est  mansio :  honestior  existima- 
tur  traiectio.  Malo  interdum,  multi  me  non  caute, 
quam  pauci  non  honeste  fecisse  existiment.  De  Le- 
pido  et  Tullo  quod  quaeris;  illi  vero  non  dubitant, 
quin  Caesari  praesto  futuri  in  senatumque  venturi 
sint.  3.  Recentissima  tua  est  epistola  Kal.  data:  in 
qua  optas  congressum  pacemque  non  desperas.  Sed 
ego,  quum  haec  scribebam,  nec  illos  congressuros, 
nec,  si  congressi  essent,  Pompeium  ad  ullam  condi- 
tionem  accessurum  putabam.  Quod  videris  non  du- 
bitare ,  si  consules  transeant ,  quid  nos  facere  opor- 
teat:  certe  transeunt,  vel,  quo  modo  nunc  est,  trans- 
ierunt.  Sed  memento,  praeter  Appium  neminem 
esse  fere,  qui  non  ius  habeat  transeundi.  Nam  aut 
cum  imperio  sunt,  ut  Pompeius,  ut  Scipio,  bufenas  , 
Fannius,  Yoconius,  Sextius,  ipsi  consules,  quibus 
more  maiorum  concessum  est,  vel  omnes  adire  pro- 
vincias;  aut  legati  sunt  eorum.  Sed  nihil  decerno. 
Quid  placeat  tibi  et  quid  propemodum  rectum  sit, 
intelligo.  Plura  scriberem,  si  ipse  possem.  Sed, 
ut  mihi  videor,  potero  biduo.  Balbi  Cornelii  littera¬ 
rum  exemplum,  quas  eodem  die  accepi,  quo  tuas,  mi- 
si  ad  te ,  ut  meam  vicem  doleres ,  quum  me  derideri 
videres. 


A.  (Marcello,  Lentulo  coss.  705.) 

BALBUS  CICERONI  IMP.  S. 

\ .  Obsecro  te,  Cicero,  suscipe  curam  et  cogitatio- 
nem  dignissimam  tuae  virtutis,  ut  Caesarem  et  Pom¬ 
peium,  perfidia  hominum  distractos,  rursus  inpristi- 
nam  concordiam  reducas.  Crede  mihi,  Caesarem 
non  solum  fore  in  tua  potestate ,  sed  etiam  maximum 
beneficium  te  si'bi  dedisse  iudicaturum,  si  huctereii- 
cis.  Velim,  idem  Pompeius  faciat,  qui  ut  adduci  tali 
tempore  ad  ullam  conditionem  possit,  magis  opto, 
quam  spero.  Sed,  quum  constiterit,  et  timeredesie- 
rit,  turn  incipiam  non  desperare,  tuam  auctoritatem 
plurimum  apud  eum  valituram.  2.  Quod  Lentulum 
meum,  consulem,  voluisti  hie  remanere,  Caesari  gra- 
turn,  mihi  vero  gratissimum  medius  fidius  fecisti. 
Nam  ilium  tanti  facio,  qui  non  Caesarem  magis  dili- 
(>am:  qui  si  passus  esset,  nos  secum,  ut  consueia- 
mus,  loqui,  et  non  se  totum  etiam  et  etiam  ab  ser- 
mone  nostro  avertisset ,  minus  miser ,  quam  sum ,  es- 
sem.  Nam  cave  putes ,  hoc  tempore  plus  me  quem- 
i  quam  cruciari,  quod  eum,  quem  ante  me  diligo,  vi¬ 
deo  in  consulatu  quidvis  potius  esse,  quam  consu¬ 
lem.  Quod  si  voluerittibi  obtemperare  et  nobis  de 
Caesare  credere  et  consulatum  reliquum  Romae 
S  peragere ,  incipiam  sperare ,  etiam  consilio  senatus, 
auctore  te,  illo  relatore,  Pompeium  et  Caesarem  con- 
iun^i  posse.  Quod  si  factum  erit,  me  satis  vixisse 
putabo.  3.  Factum  Caesaris  de  Corfinio  totum  te  pro- 
baturum  scio.  Quomodo  in  huiusmodire,  commo- 
dius  cadere  non  potuit,  quam  ut  res  sine  sanguine 
confieret.  Balbi  mei  tuique  adventu  delectatum  te, 
valde  gaudeo.  Is  quaecumque  tibi  de  Caesare  dixit, 
quaeque  Caesar  scripsit,  scio,  re  tibi  probabit,  quae¬ 
cumque  fortuna  eius  fuerit,  verissime  scripsisse. 

XVI.  (Form iis,  Movecllo,  Lentulo  coss.  705.) 

CICERO  ATTICO  S. 

I.  Omnia  mihi  provisa  sunt  praeter occultum  et 
tutum  iter  ad  mare  superum.  Hoc  enim  mari  uti  non 

possumus  hoc  tempore  anni.  IIluc  autem,  quo  spe- 
ctat  animus,  et  quo  res  vocat,  qua  veniam?  Ceden- 
dum  enim  est  celeriter,  -ne  forte  qua  re  impediar  at- 
que  alliger.  Nec  vero  ille  me  ducit,  qui  videtur; 
quern  ego  hominem  unohrixaToiTov  omnium  iam  ante 
cognoram;  nunc  vero  etiam  ccaTQccTij^ixojTaTov.  Non 
me  igitur  is  ducit,  sed  sermo  hominum,  qui  ad  me  a 
Philotimo  scribitur.  Is  enim  me  ab  optimatibus  ait 
conscindi.  Quibus  optimatibus ,  dii  boni?  qui  nunc, 
quo  modo  occurrunt!  quo  modo  autem  se  venditant 
Caesari!  Municipiaverodeum:  nec  simulant, ut  quum 
de  illo  aegroto  vota  faciebant.  Sed  plane,  quidquid 
mali  hicPisistratus  non  fecerit,  tam  gratum  est,  quam 
si  alium  facere  prohibuerit.  Hunc  propitium  sperant, 
ilium  iratum  putant.  Quas  fieri  censes  nnavTi)(jsi g  ex 
oppidis!  quos  honores!  Metuunt,  inquies.  Credo. 
Sed  mehercule  ilium  magis.  Huius  insidiosa  de¬ 
mentia  delectantur;  illius  iracundiam  formidant.  Iu- 
dices  dccci.  ,  qui  praecipue  Cnaeo  nostro  delectaban- 
tur,  ex  quibus  quotidie  aliquem  video,  nescio  quas 
eius  Lucerias  horrent.  Itaque  quaero,  qui  sint  isti 
optimates,  qui  me  exturbent,  quum  ipsi  domi  ma- 
neant.  Sed  tamen,  quicumque  sunt,  cddio/uca  Tgaag. 
Etsi,  qua  spe  proficiscar,  video;  coniungoque  me  cum 
homine ,  magis  ad  vastandum  Italiam ,  quam  ad  vin- 
cendum  parato.  Demum,  quem  exspecto.  Et  qui- 
dem,  quum  haec  scribebam,  iv.  Nonas,  iam  exspecta- 
bam  aliquid  a  Brundisio.  Quid  autem  aliquid  — : 
quam  inde  turpiter  fugisset,  et  victor  hie  qua  se  refer¬ 
ret,  et  quo.  Quod  ubi  audissem ,  si  ille  Appia  veni- 
ret,  ego  Arpinum  cogitabam . 


98. 

LIBER  NON  US. 


ARG.  Hoc  libro  continentur  lilterae  (le  rebus  infra  viginti 
fere  (lies  gestis.  Post  varios  rumores  Cn.  Ponipeius  Bnmdisiuni 
cum  XXX  millibus  mililum  fugisse  IX.  et  frustru  [)acem  resti- 
tuere  conatus  XIII.  ne  a  Caesare  Brundisii  oppugnaretur  XIV. 
diu  dubius  XI.  tandem  in  Macedonian)  XVI.  Kal.  April,  traie- 
cisse  XV.  dicitur.  Praemiserat  autem  coss.  plerosqne  magi 
stratus  et  senatores  IX.  Mulli  interim  Komam  coinmigraveraiil 
1.,  Caesaris  partes  secuti,  quum  a  Lepido  quaestio  agilari  coepta 
est  de  potestate  praetoria  comitia  consularia  babendi,  IX.  Cicero 
autem,  Pompeii  beneficia  reputans,  liuius  caussam  amplecti  con- 
Btituit.  Sed  Caesaris  litteris  VI.  et  XVI.  sollicitatus  cuncta- 
tur,  \1iotii  noXmx  1x5  tractat  IV.  IX.  ac  tandem  pacis  interpres 
esse  sibi  videtur.  Itaque  Caesarem  Brundisio  redenntem  ex- 
spectat  XV.  XVII.  sed  post  colloquium  reip.  libertatis  et  pacis 
exigua  adliuc  JX.  spe  plane  abiecla  XIX.  Pompeium  sequi  de- 
cernit.  Insunt  etiam  hoc  in  libro  epistolae  lilteris  ail  Atticum 
adiunctae;  Caesaris  ad  Ciceronem  VI.  XVI.  Ciceronis  ad  Cae¬ 
sarem  XI.  Halbi  ad  Ciceronem  VII.  XIII.  Balbi  et  Oppii  ad 
Ciceronem  VII.  Caesaris  ad  llalbuin  et  Oppium  VII.  XIII.  Cae- 
saris  ad  Q.  Pedium  XIV.  Matii  et  Trebatii  ad  Ciceronem  XVI. 
epistolarum  Atlici  ad  Ciceronem  loci  aliquot  X.  Reliqua  sunt 
privata:  de  TironeXVIl.  de  lilio  toga  pura  Arpini  a  se  ornato 
XIX.  Indicium  de  Dioitysio  suum  (cf.  VIII,  a.  et  lo.)  defendil 
XV.  De  lilteris  nihil  memorat  nisi  nohtixii;  il las  et  librum 

Demelrii  de  pace  remissum  IX.  Liber  Attiri  F  diganimate  in- 
scriptus  IX.  Foeneralorius  liiletur. 


I.  (In  Formiano,  Marcello,  Lentnlo  coss.  705.) 

CICEllO  ATTICO  S. 

1.  Etsi,  quum  tu  has  litteras  legeres,  putabam 
fore,  ut  scirem  iam,  quid  Brundisii  actum  esset;  (nam 
Canusio  ix.  Kal.  profectus  eratCnaeus;  haec  autem 
scribebam  pridie  Nonas,  xiv.  die  postquam  ille  Ca¬ 
nusio  moverat,)  tamen  angebar  singularum  horarum 
exspectatione :  mirabarque,  nihil  allatum  esse,neru- 
moris  quidem.  Nam  erat  mirum  silentium.  Sed 
haec  fortasse  xevocmovda  sunt:  quae  tamen  iam  sci- 
antur  necesse  est.  2.  Ulud  molestum,  me  adhuc  in- 
vestigare  non  posse,  ubi  P.  Lentulus  noster  sit,  ubi 
Domitius.  Quaero  autem,  quo  facilius  scire  possim, 
quid  acturi  sint;  iturine  ad  Pompeium ;  et,  si  sunt, 
qua  quandove  ituri  sint.  Urbem  quidem  iam  refer- 
tam  esse  optimatium  audio;  Sosium  etLupum,quos 
Cnaeus  noster  ante  putabat  Brundisium  venturos  es¬ 
se,  quam  se,  ius  dicere.  Hinc  vero  vulgo  vadunt. 
Etiam  M’.  Lepidus,  quocum  diem  conterere  solebam, 
eras  cogitabat.  3.  Nos  autem  in  Formiano  morabamur, 
quo  citius  audiremus:  deinde  Arpinum  volebamus. 
Inde,  iter  qua  maxime  avunmn^iov  esset,  ad  mare 
superum,  remotis  sive  omnino  missis  lictoribus.  Au¬ 
dio  enim,  bonis  viris,  qui  et  nunc  et  saepe  antea 
magno  praesidio  reipublicae  fuerunt,  hanc  cuncta- 
tionem  nostram  non  probari,  multaque  in  me  et  se¬ 
vere,  in  conviviis  tempestivis  quidem,  disputari.  Ce- 
damus  igitur,  et,  ut  boni  cives  simus,  •bellum  Italiae 
terra  marique  inferamus,  et  odia  improborum  rur- 
sus  in  nos,  quae  iam  exstincta  erant,  incendainus,  et 
Lucceii  consilia  ac  Theophani  persequamur.  4.  Nam 
Scipio  vel  in  Syriam  proficiscitur,  sorte;  vel  cum  ge- 
nero,  honeste;  vel  Caesarem  fugit  iratum.  Marcelli 
quidem,  nisi  gladium  Caesaris  timuissent,  manerent. 
Appius  et  eodem  timore  et  inimicitiarum  recentium; 
et  tamen  praeter  hunc  et  C.  Cassium  reliqui  legati, 
Faustus  proquaestor :  ego  unus,  cui  utrum vis  liceret ; 
frater  accedet;  quem  socium  huius  fortunae  esse, 
non  erat  aequum :  cui  magis  etiam  Caesar  irascetur. 
Sed  impetrare  non  possum,  ut  maneat.  Dabimus  hoc 
Pompeio,  quod  debemus.  Nam  me  quidem  alius 
nemo  movet:  non  sermo  bonorum,  qui  nulli  sunt; 
non  caussa,  quae  acta  timide  est,  agetur  improbe. 
Uni,  uni  hoc  damus,  ne  id  quidem  roganti,  nec  suam 
caussam  (ut  ait)  agenti,  sed  publicam.  Tu  quid  co- 
gites  de  transeundo  in  Epirum,  scire  sane  velim. 

II  a.  (In  Formiano,  Marcello,  Jjcntulo  coss.  705.) 

CICERO  ATTICO  S. 

Etsi  Nonis  Mart,  die  tuo,  utopinor,  exspectabam 
epistolam  a  te  longiorem;  tamen  ad  earn  ipsam  bre- 
vem,  quam  iv.  Nonas  vno  rijv  kijipiv  dedisti,  rescri- 
bendum  putavi.  Gaudere  ais  te,  mansisse  me;  et 
scribis  in  sententia  te  manere.  Mihi  autem  supe- 
rioribus  litteris  videbare  non  dubitare,  quin  cederem, 
ita,  si  et  Cnaeus  bene  comitatus  conscendisset  et  con- 
sules  transissent.  Utrum  hoc  tu  parum  commemi- 
nisti,  an  ego  non  satis  intellexi ,  an  mutasti  senten- 
tiam?  Sed  aut  ex  epistola,  quam  exspecto,  perspiciam, 
quid  sentias,  aut  alias  abs  te  litteras  eliciam.  Brun¬ 
disio  nihildum  erat  allatum. 


II  b.  (Ha?c  a  Schiitzio  et  Or.  a  superiore  ejiistola  seiurreta  ) 

C  ICE  BO  ATTICO  S. 

1.  O  rem  difficilem  planeque  perditam!  Quam 
nihil  praetermittis  in  consilio  dando!  quam  nihil 

tamen,  quod  tibi  ipsi  placeat,  explicas!  Non  esse  me 
una  cum  Pompeio,  gaudes;  ac  proponis,  quam  sit 
turpe,  me  adesse,  quum  quid  de  illo  detrahatur,  ne- 
fas  esse  approbare.  Certe.  Contra  igitur?  Dii,  inquis, 
averruncent!  Quid  ergo  fiet,  si  in  altero  scelus  est,  in 
altero  supplicium?  Impetrabis,  inquis,  a  Caesare,  ut 
tibi  abesse  liceat  et  esse  otioso.  Supplicandum  igitur? 
Miserum.  Quid,  si  non  impetraro?  Et  de  triumpho 
erit,  inquis,  integrum.  Quid,  si  hoc  ipso  premar? 
Accipiam?  quid  foedius?  Negem?  repudiari  se  to- 
tum,  magis  etiam,  quam  olim  in  xxviratu,  putabit. 
Ac  solet,  quum  se  purgat,  in  me  conferre  omnem  il- 
lorum  temporum  culpam:  ita  me  sibi  fuisse  inimi- 
cum,  ut  ne  honorem  quideni  a  se  accipere  vellem. 
Quanto  nunc  hoc  idem  accipiet  asperius?  Tanto  sci¬ 
licet,  quanto  et  honor  hie  illo  est  amplior  et  ipse  ro- 
bustior.  2.  Nam  quod  negas  te  dubitare,  quin  magna 
in  offensa  sim  apud  Pompeium  hoc  tempore;  non  vi¬ 
deo  caussam,  cur  ita  sit,  hoc  quidem  tempore.  Qui 
enim  amisso  Corfmio  denique  certiorem  me  sui  con- 
silii  fecit,  is  queretur  Brundisium  me  non  venisse, 
quum  inter  me  et  Brundisium  Caesar  esset?  Deinde 
etiam  scit  unaQgycriacrxov  esse  in  ea  caussa  querelam 
suam.  Me  putat  de  municipiorum  imbecillitate,  de 
delectibus,  de  pace,  de  Urbe,  de  pecunia,  de  Piceno 
occupando  plus  vidisse,  quam  se.  Sin,  quum  po- 
tuero,  non  venero,  turn  erit  inimiGus ;  quod  ego  non 
eo  vereor,  ne  mihi  noceat:  (quid  enim  faciet? 

Tig  d’  £<m  SovXog  xov  -daveiv  dcpqovxig  civ ;) 
sed  quia  ingrati  animi  crimen  horreo.  Confido  igi¬ 
tur  adventum  nostrum  illi,  quoquo  tempore  fuerit, 
ut  scribis,  dafisvicrxov  fore.  Nam  quod  ais,  si  hie  tem- 
perantius  egerit,  consideratius  consilium  te  daturum; 
qui  hie  potest  se  gerere  non  perdite?  Vita,  mores, 
ante  facta,  ratio  suscepti  negotii,  socii,  vires  bonorum 
aut  etiam  constantia,  3.  Vixdum  epistolam  tuam 
legeram,  quum  ad  me,  currens  ad  ilium,  Postumus 
Curtius  venit,  nihil  nisi  classes  loquens  et  exercitus; 
eripiebat  Hispanias;  tenebat  Asiam,  Siciliam,  Afri- 
cam,  Sardinian!;  confestim  inGraeciampersequebatur. 
Eundum  igitur  est,  nec  tarn  ut  belli,  quam  ut  fugae 
socii  simus,  Nec  enim  ferre  potero  sermones  isto- 
rum,  quicumque  sunt:  non  sunt  enim  certe,  ut  appel- 
lantur,  boni.  Sed  tamen  id  ipsum  scire  cupio,  quid 
loquantur;  idque  ut  exquiras,  meque  certiorem  fa¬ 
cias,  te  vehementer  rogo.  Nos  adhuc,  quid  Brundisii 
actum  esset,  plane  nesciebamus.  Quum  sciemus, 
turn  ex  re  et  ex  tempore  consilium  capiemus;  sed 
utemur  tuo, 

III.  (Form  iis,  Marcello,  Lenlulo  coss.  705.) 

CICERO  ATTICO  S. 

1 ,  Domitii  fdius  transiit  Formias  vin.  Id.,  currens 
ad  matrem  Neapolim,  mihique  nuntiari  iussit  patrem 
ad  Urbem  esse;  quum  de  eo  curiose  quaesisset  ser- 
vus  noster  Dionysius.  Nos  autem  audieramus  eum 
profectum  sive  ad  Pompeium  sive  in  Hispaniam.  Id 
cuiusmodi  sit,  scire  sane  velim.  Nam  ad  id,  quod  de- 
libero,  pertinet,  si  ille  certe  nusquam  discessit,  in- 
telligere  Cnaeum,  non  esse  faciles  nobis  ex  Italia  exi- 
tus,  quum  ea  tota  armis  praesidiisque  teneatur,  hie- 
me  praesertim.  Nam,  si  commodius  anni  tempus  es¬ 
set,  vel  infero  mari  liceret  uti.  Nunc  nihil  potest, 
nisi  supero,  transmitti;  quo  iter  interclusum  est. 
Quaeres  igitur  et  deDomitio  et  deLentulo.  2.  ABrun- 
disio  nulla  adhuc  fama  venerat;  et  erat  hie  dies  vn. 
Id.,  quo  die  suspicabamur  aut  pridie  Brundisium 


venisse  Caesarem.  Nam  Kal.  Arpis  manserat.  Sed 
si  Postumum  audirevelles,  persecuturuseratCnaeum. 
Transisse  enim  iam  putabat  coniectura  tempestatum 
ac  dierum.  Ego  nautas  eum  non  putabam  habitu- 
rum;  ille  confidebat,  et  eo  magis,  quod  audita  navi- 
culariis  hominis  liberalitas  esset.  Sed,  tota  res  Brun- 
disina  iam  quo  modo  habeat  se,  diutius  nescire 
non  possum. 

IV.  (Formiis,  Marcello,  Lentulo  coss.  705.) 

CICERO  ATTICO  S. 

1 .  Ego  etsi  tamdiu  requiesco,  quamdiu  aut  ad  te 
scribo  aut  tuas  litteras  lego :  tamen  et  ipse  egeo  argu¬ 
ments  epistolarum,  et  tibi  idem  accidere  certo  scio. 
Quae  enim  soluto  animo  familiariter  scribi  solent, 
temporibus  his  excluduntur ;  quae  autem  sunt  horum 
temporum,  ea  iam  contrivimus.  Sed  tamen,  ne  me 
totum  aegritudini  dedam,  sumpsi  mihi  quasdam  tam- 
quam  ■d'scrsig,  quae  et  noXixixai  sunt  et  temporum  ho¬ 
rum;  ut  et  abducam  animum  ab  querelis,  et  in  eo 
ipso,  de  quo  agitur,  exercear.  Eae  sunt  huiusmodi : 

2.  Ei  (ievbxeov  iv  r fj  tcutqISl  T vgavvov/iivy ;  Tvqhv- 
vov(iBvr\g  8'  avxijg,  si  navxl  t gonat  xvgavvidog  xaxaXvaiv 
nqaytiaxtviiov ,  y.av  fiiXXt]  8ia  tovto  neql  xav  oXoiv  ij 
noXig  xlv8vvsvcfbiv ;  Ei  BvXa^rjxiov  xov  xaxaXvovxa ,  fit) 
otvxog  m'(ir,xai ;  Ei  nBtonxiov  aqjyeiv  xjj  ncagidi  xvgav- 
vovfiivj)  y.ttioM  xal  Xoycg  uoXXov,  rj  itoXifiat ;  El  noXixixov 
to  i)<Tv/a'getv ,  dvay cogrjaavxa  not,  xijg  nnxqiSog  xvonv- 
vovfiivrjg;  Ei  8tu  navxog  ixiov  xivSvvov  xrjg  iXBV-&egiag 
nigi;  Ei  nokBfiov  inaxxiov  xjj  ycogce,  xal  rtoXiogx7)xiov 
xnvxrpv  xvqnvvovfiivrpv ;  El  xal  fit]  SoxLua'govxa  xtjv  dice 
noXsfiov  xaxdlvaiv  xjg  xvgavridog,  avvanoyqcmxiov 
o/icog  xdig  dglcrcoig ;  Ei  xoig  BVBgyixaig  xal  cpiloig •  avyxiv- 
dvvEvx sov  iv  xdig  noXixixdig ,  xav  fit)  doxcoaiv  sv  [Seftov- 
Xevirdai  nsgl  xav  oXcov;  Ei  6  fiBydXa  xrjv  naxgida  bvbq- 
yBXi)<rag,  8i  avio  re  xovxo  avrjxBaxa  nadcov  xal  cp&ovtj- 
\Xslg,  xivdvvEvasiEv  dv  i&EXovxr)?  ■vrcio  T7jc  naxgldoc;  El 
icpexEov  avxqj  iavxov  noxE  xal  x cov  oixBioxaxcov  noiBlad  ai 
ngovoiav  acpEfisvat  xdg  ngdg  xovg  iayvovxag  8ia  noXi- 
XBtag; 

3.  In  his  ego  me  consultationibus  exercens,  et  dis- 
serens  in  utramque  partem ,  turn  Graece ,  turn  Latine, 
et  abduco  parumper  animum  amolestiis,  etxcovngovQ- 
yov  xi  delibero.  Sed  vereor,  ne  tibi  dxaigog  sim.  Si 
enim  recte  ambulaverit  is,  qui  hanc  epistolam  tulit,  in 
ipsum  tuum  diem  incidit. 

V.  (Formiis,  Marcello,  Lentulo  coss.  705.) 

CICERO  ATTICO  S. 

1 .  Natali  die  tuo  scripsisti  epistolam  ad  me  ple- 
nam  consilii,  summaeque  quum  benevolentiae  turn 
etiam  prudentiae.  Earn  mihi  Philotimus  postridie, 
quam  a  te  acceperat,  reddidit.  Sunt  ista  quidem,  quae 
disputas,  difficillima,  iter  ad  superum,  navigatio  in¬ 
fero,  discessus  Arpinum,  ne  hunc  fugisse,  mansio For¬ 
miis,  ne  obtulisse  nos  gratulationi  videamur;  sed  mi- 
serius  nihil,  quam  ea  videre ,  quae  tamen  iam.  iam, 
inquam ,  videnda  erunt.  Fuit  apud  me  Postumus 
scripsi  ad  te,  quam  gravis.  Venit  ad  me  etiam  Q.  Fu- 
fius ,  quo  vultu !  quo  spiritu !  properans  Brundisium, 
scelus  accusans  Pompeii,  levitatem  et  stultitiam  sena- 
tus.  Haec  qui  in  mea  villa  non  feram,  Curtium  in 
curia  potero  ferre?  2.  Age,  tinge  me  quamvis  bvljto- 
pidyag  haec  ferentem :  quid  ilia,  dig  M.  Tulli,  quern 
habebunt  exitum?  Et  omitto  caussam  reipuhlicae, 

quam  ego  amissam  puto  quum  vulneribus  suis,  turn 
medicamentis  iis,  quae  parantur;  de  Pompeio  quid 
agam?  cui  plane  (quid  enim  hoc  negem?)  succensui. 
Semper  enim  caussae  eventorum  magis  movent,  quam 
ipsa  eventa.  Haec  igitur  mala,  (quibus  maiora  esse 
quae  possunt?)  considerans,  vel  potius  iudicans ,  eius 
opera  accidisse  et  culpa,  inimicior  eram  huic,  quam 
ipsi  Caesari;  ut  maiores  nostri  funestiorem  diem  esse 
voluerunt  Alliensis  pugnae,  quamUrbis  captae;  quod 
hoc  malum  ex  illo :  itaque  alter  religiosus  etiam  nunc 
dies,  alter  in  vulgus  ignotus :  sic  ego,  decern  annorum 
peccata  recordans,  in  quibus  inerat  ille  etiam  annus, 
qui  nos  hoc  non  defendente ,  ne  dicam  gravius ,  affli- 
xerat;  praesentisque  temporis  cognoscens  temerita- 
tem,  ignaviam,  negligentiam,  succensebam.  3.  Sed 
ea  iam  mihi  exciderunt.  Beneficia  eiusdem  cogito; 
cogito  etiam  dignitatem.  Intelligo,  serius  equidem, 
quam  vellem,  propter  epistolas  sermonesque  Balbi; 
sed  video  plane,  nihil  aliud  agi,  nihil  actum  ab  initio, 
quam  ut  hunc  occideret.  Ego  igitur,  si  quis  apud 
Homerum,  quum  ei  et  mater  et  dea  dixisset, 

AvTLxct  ydy  rot  ercena  fiex^  ‘'Emogct  norfio ?  etoi/j,os, 
matri  ipse  respondit, 

Amina  JE&vairp,  (nsl  ovn  do  i 'fieXXov  halyaj 

y.TEtvouivbi  inajxvvai  —  : 

quid,  si  non  hcdgo)  solum,  sed  etiam  evegyh 17?  adde, 
tali  viro,  talem  caussam  agenti;  et  ego  vero  haec  offi- 
cia  mercanda  vita  puto.  Optimatibus  vero  tuis  nihil 
confido ,  nihil  iam  ne  inservio  quidem.  Video ,  ut  se 
huic  dent,  ut  daturi  sint.  Quidquam  tu  ilia  putas 
fuisse  de  valetudine  decreta  municipiorum  prae  his 
de  victoria  gratulationibus?  Timent,  inquies.  At  ipsi 
turn  se  timuisse  dicunt.  Sed  videamus ,  quid  actum 
sit  Brundisii.  Ex  eo  fortasse  ea  consilia  nascentur, 
aliaeque  litterae. 

VI.  (Fovmiis,  Marcello,  Lentulo  coss.  705.) 

CICERO  ATTICO  S. 

1.  Nos  adhuc  Brundisio  nihil.  Roma  scripsit 
Balbus,  putare  iam  Lentulum  consulem  transmisisse, 
nec  eum  a  minore  Balbo  conventum ;  quod  is  hoc  iam 
Canusii  audisset:  inde  ad  se  eum  scripsisse:  cohor- 
tesque  sex,  quae  Albae  fuissent,  ad  Curium  via  Minu- 
cia  transisse :  id  Caesarem  ad  se  scripsisse,  et  brevi 
tempore  eum  ad  Urbem  futurum.  Ego  utar  tuo  con- 
silio;  neque  me  Arpinum  hoc  tempore  abdam :  etsi, 
Ciceroni  meo  togam  puram  quum  dare  Arpini  vellem, 
hanc  eram  ipsam  excusationem  relicturus  ad  Caesa¬ 
rem.  Sed  fortasse  in  eo  ipso  offendetur,  cur  non  Ro- 
mae  potius.  Sed  tamen,  si  est  conveniendus,  hie  po- 
tissimum.  Turn  reliqua  videbimus,  id  est,  et  quo,  et 
qua,  et  quando.  2.  Domitius,  ut  audio,  in  Cosano,  et 
quidem,  ut  aiunt,  paratus  ad  navigandum  :  si  in  Hi- 
spaniam,  non  probo:  si  ad  Cnaeum,  laudo.  quovis 
potius  certe,  quam  ut  Curtium  videat;  quern  ego  pa- 
tronus  aspicere  non  possum.  Quid  alios?  Sed,  opi- 
nor ,  quiescamus;  ne  nostram  culpam  coarguamus, 
qui,  dum  Urbem,  id  est patriam ,  amamus,  dumque 
rem  conventuram  putamus,  ita  nos  gessimus,  ut  plane 
interclusi  captique  simus. 

3.  Scripta  iam  epistola,  Capua  litterae  sunt  allatae 
hoc  exemplo. 

»Pompeius  mare  transiit  cum  omnibus  militibus, 
»quos  secum  habuit.  Hie  numerus  est  hominum  mil- 
»lia  xxx.  Et  consulcs  duo  et  tribuni  plebis  et  se- 
»natores,  qui  fueruntcum  eo,  omnes  cum  uxoribus  et 
»liberis.  Conscendisse  dieitur  a.  d.  iv.  Nonas  Mart. 


»Ex  ea  die  fuere  sepiemtriones  venti.  Naves,  quibus 
»ususnonest,  omnes  aut  praecidisse,  aut  incendisse 
»dicunt.«  De  hac  re  litterae  L.  Metello  tribuno  plebis 
Capuam  allatae  sunt  ab  Clodia  socru,  quae  ipsa  trans¬ 
iit.  4.  Ante  sollicitus  eram  et  anaiebar,  sicut  res 
scilicet  ipsa  cogebat,  quum  consilio  explicare  nihil 
possem :  nunc  autem ,  postquam  Pompeius  et  consu- 
les  ex  Italia  exierunt,  non  angor,  sed  ardeo  dolore  : 
ovde  fioi  i)toq 

t/UTiedov ,  alX  akalvxT r^ai  — : 
non  sum,  inquam,  mihicrede,  mentis  compos ;  tan- 
tum  mihi  dedecoris  admisisse  videor.  Me  non  pri- 
mum  cum  Pompeio,  qualicumque  consilio  uso,  dein- 
de  cum  bonis  esse,  quamvis  caussa  temere  instituta! 
praesertim  quum  ii  ipsi ,  quorum  ego  caussa  timidius 
me  fortunae  committebam,  uxor,  filia,  Cicerones  pue- 
ri,  me  illud  sequi  mallent,  hoc  turpe  et  me  indignum 
putarent.  Nam  Quintus  quidem  frater,  quidquid  mi¬ 
hi  placeret,  id  rectum  se  putare  aiebat,  id  animo  ae- 
quissimo  sequebatur.  5.  Tuas  nunc  epistolas  a  pri- 
mo  lego.  Hae  me  paullum  recreant.  Primae  monent 
et  rogant,  ne  me  proiiciam.  Proximae  te  gaudere 
ostendunt,  me  remansisse.  Eas  quum  lego,  minus 
mihi  turpis  videor,  sed  tarn  diu,  dum  lego:  deinde 
emergit  rursum  dolor ,  et  aia/gov  (puvTaala.  Quam- 
obrem  obsecro  te,  mi  Tite,  eripe  mihi  hunc  dolorem, 
aut  minue  saltern  aut  consolatione,  aut  consilio,  aut 
quacumque  re  potes.  Quid  tu  autem  possis?  aut  quid 
homo  quisquam?  Vix  deus  iam.  6.  Equidem  illud 
molior ,  quod  tu  mones  sperasque  fieri  posse ,  ut  mihi 
Caesar  concedat,  ut  absim,  quum  aliquid  in  senatu 
contra  Cnaeum  agatur.  Sed  timeo,  ne  non  impetrem. 
Venit  ab  eoFurnius,  (ut  quidem  scias,  quos  sequa- 
mur;)  Q.  Titinii  filium  cum  Caesare  esse  nuntiat:  sed 
ilium  maiores  mihi  gratias  agere,  quam  vellem.  Quid 
autem  me  roget,  (paucis  ille  quidem  verbis,  sed  iv  dv- 
vd/xsi,)  cognosce  ex  ipsius  epistola.  Me  miserum, 
quod  tu  non  valuisti.  Una  fuissemus;  consilium 
certe  non  defuisset. 

—vv  ts  Sv  ig/ofiiva. 

Sed  acta  ne  agamus;  reliqua  paremus.  7.  Me  adhuc 
haec  duo  fefellerunt;  initio  spes  compositionis,  qua 
facta  volebam  uti  populari  vita,  sollicitudine  senectu- 
tem  nostram  liberanti;  deinde  bellum  crudele  etexi- 
tiosum  suscipi  a  Pompeio  intelligebam.  Melioris 
mediusfidius  civis  et  viri  putabam,  quovis  supplicio 
affici,  quam  illi  crudelitati  non  solum  praeesse,  verum 
etiam  interesse.  Videtur  vel  mori  satius  fuisse,  quam 
esse  cum  his.  Ad  haec  igitur  cogita,  mi  Attice,  vel 
potius  excogita.  Quemvis  eventum  fortius  feram, 
quam  hunc  dolorem. 

VI,  A.)  (Marcello,  (Lentulo  coss.  705.) 

CAESAR  IMP.  S.  D.  CICERONI  IMP. 

Quum  Furnium  nostrum  tantum  vidissem,  neque 
loqui  neque  audire  meo  commodo  potuissem ,  prope- 
rarem  atque  essem  in  itinere,  praemissis  iam  legioni- 
bus;  praeterire  tamen  non  potui,quin  et  scriberem  ad 
te,  et  ilium  mitterem  gratiasque  agerem :  etsi  hoc  et 
feci  saepe,  et  saepius  mihi  facturus  videor;  ita  de  me 
mereris.  In  primis  a  te  peto,  quoniam  confido  me 
celeriter  ad  Urbem  venturum,  ut  te  ibi  videam,  ut  tuo 
consilio,  gratia,  dignitate,  ope  omnium  rerum  uti  pos- 
sim.  Ad  propositum  revertar.:  festinationi  meae  bre- 
vitatique  litterarum  ignosces.  Reliqua  ex  Furnio 
cognosces. 

VII.  (Formiis,  Marcello,  Lentulo  coss.  705.) 

CICERO  ATTICO  S. 

\ .  Scripseram  ad  te  epistolam ,  quam  darem  iv. 
Id.;  sedeodie  is,cui  dare  volueram,  non  est  profectus. 
Venit  autem  eo  ipso  die  ille  celeripes,  quem  Salvius 
dixerat:  attulit  uberrimas  tuas  litteras,  quae  mihi 
quiddam  quasi  animulae  restillarunt:  recreatumenim 
me  non  queo  dicere;  sed  plane  to  avvi/ov  effecisti. 
Ego  enim  non  iam  id  ago,  mihi  crede,  ut  prosperos 
exitus  consequar.  Sic  enim  video,  nec  duobus  his 
vivis,  nec  hoc  uno,  nos  umquam  rempublicam  habi- 
turos.  Ita  neque  de  otio  nostro  spero  iam ,  nec  ullam 
acerbitatem  recuso.  Unum  illud  extimescebam ,  ne 
quid  turpiter  facerem,  vel,  dicam,  iam  effecissem.  2. 
Sic  ergo  habeto,  salutareste  mihi  litteras  misisse;  ne¬ 
que  solum  has  longiores ,  quibus  nihil  potest  esse  ex- 
plicatius,  nihil  perfectius;  sed  etiam  illas  breviores, 
in  quibus  hoc  mihi  iucundissimum  fuit,  consilium 
factumque  nostrum  a  Sexto  probari;  pergratumque 
mihi  tu  fecisti,  a  quo  diligi  me,  et,  quid  rectum  sit, 
intelligi  scio.  Longior  vero  tua  epistola  non  me  so¬ 
lum,  sed  meos  omnes  aegritudine  levavit.  Itaque 
utar  tuo  consilio,  et  ero  in  Fopmiano,  ne  aut  adUrbem 
(indvTrjcng  mea  animadvertatur ,  aut,  si  nec  hie  nec  il- 
lic  eum  videro,  devitatum  se  a  me  putet.  3.  Quod 
autem  suades,  ut  ab  eopetam,  ut  mihi  concedat,  ut 
idem  tribuam  Pompeio,  quod  ipsi  tribuerim:  id  me 
iam  pridem  agere  intelliges  ex  litteris  Balbi  et  Oppii, 
quarum  exempla  tibi  misi.  Misi  etiam  Caesaris  ad 
eos,  sana  mente  scriptas;  quo  modo  in  tanta  insania. 
Sin  mihi  Caesar  hoc  non  concedat,  video  tibi  placere 
illud,  me  noUzsv/j-a  de  pace  suscipere :  in  quo  non  ex- 
timesco  periculum.  Quum  enim  tot  impendeant,  cur 
non  honestissimo  depacisci  velim?  Sed  vereor,  ne 
Pompeio  quid  oneris  imponam; 

fM]  fioL  roQysirjv  xecpttiijv  deivoio  neXcofiov 
intorqueat.  Mirandum  enim  in  modum  Cnaeus  no- 
ster  Sullani  regni  similitudinem  concupivit.  ElSdg 
(Toi  lija.  Nihil  ille  umquam  minus  obscure  tulit. 
»Cum  hocne  igitur,  inquies,  esse  vis?«  Beneficium  se- 
quor,  mihi  crede,  non  caussam,  ut  inMilone,  ut  in — . 
Sedhactenus.  4.  »Caussa  igitur  non  bona  est?«  Im- 
mo  optima;  sed  agetur,  memento,  foedissime.  Pri- 
mum,  consilium  est,  sufTocare  Urbem  et  Italiam  fame ; 
deinde,  agros  vastare,  urere,  pecuniis  locupletum  non 
abstinere.  Sed,  quum  eadem  metuam  ab  hac  parte, 
si  illinc  beneficium  non  sit,  rectius  putem  quidvis  do- 
mi  perpeti.  Sed  ita  meruisse  ilium  demeputo,  ut 
n/KQurziag  crimen  subire  non  audeam.  Quamquam 
a  te  eius  quoque  rei  iusta  defensio  est  explicata.  5. 
De  triumpho  tibi  assentior;  quem  quidem  totum  faci¬ 
le  et  libenter  abiecero.  Egregie  probo  fore,  ut,  dum 
vagamur,  6  nXovg  ugouog  obrepat :  si  modo,  inquis,  sa¬ 
tis  ille  erit  firmus.  Est  firmior  etiam ,  quam  putaba- 
mus.  De  isto  licet  bene  speres.  Promitto  tibi,  si  va- 
lebit,  tegulam  ilium  in  Italia  nullamrelicturum.  »Tene 
igitur  socio?«  Contra  mehercule  meum  iudicium,  et 
contra  omnium  antiquorum  auctoritatem :  nec  tam  ut 
ilia  adiuvem,  quam  ut  haec  ne  videam ,  cupio  disce- 
dere.  Noli  enim  putare  tolerabiles  horum  insanias 
nec  unius  modi  fore.  Etsi  quid  te  horum  fugit?  Le- 
gibus,  iudicibus,  iudiciis,  senatu  sublato,  libidines, 
audacias,  sumptus,  egestates  tot  egentissimorum  ho- 
minum,  nec  privatas  posse  res  nec  rempublicam  sus- 
tinere.  Abeamus  igitur  inde  qualibet  navigatione  : 
etsi  id  quidem,  ut  tibi  videbitur:  sed  certe  abeamus. 
Sciemus  enim,  id  quod  exspectas,  quid  Brundisii 


actum  sit.  6.  Bonis  viris  quod  ais  probari ,  quae  ad- 
huc  fecerimus,  scirique,  ab  iis  nos  non  profectos,  val- 
de  gaudeo;  si  est  nunc  ullus  gaudendi  locus.  De 
Lentulo  investigabo  diligentius:  id  mandavi  Philoti- 
mo,  homini  forti  ac  nimium  optimati.  7.  Extremum 
est,  ut  tibi  argumentum  ad  scribendum  fortasse  iam 
desit:  (nec  enim  alia  de  re  nunc  ulla  scribi  potest;  et 
de  hac  quid  iam  amplius  inveniri  potest?)  sed  quo- 
niam  et  ingenium  suppeditat,  (dico mehercule,  ut  sen- 
tio,)  et  amor,  quo  et  meum  ingenium  incitatur :  perge, 
ut  facis ,  et  scribe ,  quantum  potes.  In  Epirum  quod 
me  non  invitas,  comitem  non  molestum,  subirascor: 
sed  vale.  Nam,  ut  tibi  ambulandum,  ungendum,  sic 
mihidormiendum.  Etenimlitterae  tuae  mihi  somnum 
attulerunt. 

A.)  (Marcello,  Lentulo  coss.  705.) 

BALBUS  ET  OPPIUS  S.  D.  M.  CICERONI. 

I.  Nedum  hominum  humilium,  ut  nos  sumus, 
sed  etiam  amplissimorum  virorum  consilia  exeventu, 
non  ex  voluntate,  a  plerisque  probari  solent.  Tamen 
freti  tua  humanitate,  quod  verissimum  nobis  videbi¬ 
tur,  de  eo,  quod  ad  nos  scripsisti,  tibi  consilium  dabi- 
mus :  quod  si  non  fuerit  prudens ,  at  certe  ab  optima 
fide  et  optimo  animo  proficiscetur.  Nos,  nisi,  quod 
nostro  iudicio  Caesarem  facere  oportere  existimamus, 
ut,  simul  Romam  venerit,  agat  de  reconciliatione  gra- 
tiae  suae  et  Pompeii,  id  eum  facturum,  ex  ipso  cogno- 
vissemus;  te  hortari  desineremus,  ut  velles  iis  rebus 
interesse,  quo  facilius  et  maiore  cum  dignitate  per  te, 
qui  utrique  es  coniunctus,  res  tota  confieret:  aut,  si  ex 
contrario  putaremus ,  Caesarem  id  non  facturum ,  et 
eum vellecumPompeiobellumgerere  sciremus;  num- 
quam  tibi  suaderemus,  contra  hominem,  optime  de  te 
meritum,  armaferres;  sicuti  te  semper  oravimus,  ne 
contra  Caesarem  pugnares.  2.  Sed  quum  etiamnum, 
quid  facturus  Caesar  sit,  magis  opinari,  quam  scire 
possirnus;  non  possumus,  nisi  hoc:  non  videri  earn 
tuam  esse  dignitatem,  neque  fidem  omnibus  cogni- 
tam ,  ut  contra  alterutrum ,  quum  utrique  sis  maxime 
necessarius,  arma  feras :  et  hoc,  non  dubitamus,  quin 
Caesar  pro  sua  humanitate  maxime  sit  probaturus. 
Nos  tamen  (si  tibi  videbitur)  ad  Caesarem  scribemus, 
ut  nos  certiores. faciat ,  quid  hac  re  acturus  sit:  a  quo 
si  erit  nobis  rescriptum,  statim,  quae  sentiemus,  ad  te 
scribemus:  et  tibi  fidem  faciemus,  nos  ea  suadere, 
quae  nobis  videntur  tuae  dignitati,  non  Caesaris  ra- 
tioni,  esse  utilissima :  et  hoc  Caesarem,  pro  sua  indul- 
gentia  in  suos,  probaturum  putamus. 

B.)  (Marcello,  Lentulo  coss.  705.) 

BALBUS  CICERONI  IMP.  S. 

I.  S.  Y.  B.  E.  Posteaquam  litteras  communes 
cum  Oppio  ad  te  dedi ,  ab  Caesare  epistolam  accepi, 
cuius  exemplum  tibi  misi;  ex  quibus  perspicerepote- 
ris,  quam  cupiat  concordiam  etPompeium  reconcilia- 
re,etquamremotussit  ab  omni  crudelitate:  quod  eum 
sentire,  ut  debeo,  valde  gaudeo.  De  te  et  tua  fide  et 
pietate  idem  mehercule ,  mi  Cicero ,  sentio ,  quod  tu ; 
non  posse  tuam  famam  et  officium  sustinere,  utcontra 
eum  arma  feras,  a  quo  tantum  beneficium  te  accepisse 
praedices.  2.  Caesarem  hoc  idem  probaturum,  ex- 
ploratum  pro  singulari  eius  humanitate  habeo;  eique 
cumulatissime  satisfacturum  te  certo  scio,  quum  nul- 
lam  partem  belli  contra  eum  suscipias,  neque  socius 
eius  adversariis  fueris.  Atque  hoc  non  solum  in  te, 
tali  et  tanto  viro,  satis  habebit,  sed  etiam  mihi  ipse 

sua  concessit  voluntate ,  ne  in  iis  castris  essem,  quae 
contraLentulum autPompeiumfutura  essent;  quorum 
beneficia  maxima  haberem:  sibique  satis  esse  dixit, 
sitogatusurbanaofficia  sibi  praestitissem;  quae  etiam 
illis,  si  vellent,  praestare  possem.  Itaque  nunc  Ro- 
mae  omnia  negotia  Lentuii  procuro,  sustineo;  meum- 
que  officium,  fidem,  pietatem  hispraesto.  Sed  me- 
hercule  rursus  iam  abiectam  compositionis  spem  non 
desperatissimam  esse  puto;  quoniam  Caesar  est  ea 
mente,  qua  optare  debemus.  Hac  re  mihi  placet,  si 
tibi  videtur,  te  ad  eum  scribere,  et  ab  eo  praesidium 
petere ,  ut  petisti  a  Pompeio,  me  quidem  approbante, 
temporibus  Milonianis.  Praestabo,  (si  Caesarem  bene 
novi,)  eum  prius  tuae  dignitatis,  quam  suae  utilitatis 
rationem  habiturum.  3.  Haec  quam  prudenter  tibi 
scribam,  nescio:  sed  illud  certe  scio,  me  ab  singulari 
amore  ac  benevolentia,  quaecumque  scribo,  tibi  scri¬ 
bere  :  quod  te  (ita,  incolumi  Caesare ,  moriar)  tanti  fa- 
cio,  ut  paucos  aeque  ac  te  caros  habeam.  De  hac  re 
quum  aliquid  constitueris,  velim  mihi  scribas.  Nam 
non  mediocriter  laboro,  ut  utrique,  ut  vis,  tuam  bene- 
volentiam  praestare  possis :  quam  mehercule  te  prae- 
staturum  confido.  Fac  valeas. 

C.)  (Marcello,  Lentulo  cos3.  705.) 

CAESAR  OPPIO,  CORNELIO  S. 

1.  Gaudeo  mehercule,  vos  significare  litteris, 
quam  valde  probetis  ea,  quae  apud  Corfinium  sunt 
gesta.  Consilio  vestro  utar  libenter,  et  hoc  libentius, 
quod  mea  sponte  facere  constitueram ,  ut  quam  lenis- 
simum  me  praeberem  et  Pompeium  darem  operam 
ut  reconciliarem.  Tentemus  hoc  modo ,  si  possumus 
omnium  voluntates  recuperare  et  diuturna  victoria 
uti ;  quoniam  reliqui  crudelitate  odium  effugere  non 
potuerunt  neque  victoriam  diutius  tenere  praeter  unum 
L.  Sullam,  quern  imitaturus  non  sum.  Haec  nova  sit 
ratio  vincendi,  ut  misericordia  et  liberalitate  nos  mu- 
niamus.  Id  quemadmodum  fieri  possit,  nonnulla  mi¬ 
hi  in  mentem  veniunt,  et  multa  reperiri  possunt.  De 
his  rebus,  rogo  vos,  ut  cogitationem  suscipiatis.  2. 
Cn.  Magium,  Pompeii  praefectum,  deprehendi.  Sci¬ 
licet  meo  instituto  usus  sum ,  et  eum  statim  missum 
feci.  Iam  duo  praefecti  fabrum  Pompeii  in  meam 
potestatem  venerunt,  et  a  me  missi  sunt.  Si  volent 
grati  esse,  debebunt  Pompeium  hortari,  ut  malit  mihi 
esse  amicus,  quam  his,  qui  et  illi  et  mihi  semper  fue- 
runt  inimicissimi :  quorum  artificiis  effectum  est,  ut 
respublica  in  hunc  statum  perveniret. 

VIII.  (In  Formiano,  Marcello,  Lentulo  coss.  705.) 

CICERO  ATTICO  S. 

Caenantibus  pridie  Idus  nobis,  ac  noctu  qui¬ 
dem,  Statius  a  te  epistolam  brevem  attulit.  De  L. 
Torquato  quod  quaeris,  non  modo  Lucius,  sed  etiam 
Aulus  profectus  est;  alter  multos  D(ies).  De  Reatino- 
rum  corona  quod  scribis ,  moleste  fero  in  agro  Sabino 
sementem  fieri  proscriptionis.  Senatores  multos  esse 
Romae,  nos  quoque  audieramus.  Ecquid  potes  dice- 
re,  cur  exierint?  2.  In  his  locis  opinio  est,  coniectura 
inagis,  quam  nuntio  aut  litteris,  Caesarem  Formiis  a. 
d.  xi.  Kal.  Apr.  fore.  Hie  ego  vellem  habere  Home- 
ri  illam  Minervam  simulatam  Mentori,  cui  dicerem: 

MivTOQ,  no~>g  r  an  lco,ncog  x  uq  n(togmv^ofiai  nvzov; 
Nullam  rem  umquam  difficiliorem  cogitavi.  Sed  co- 
gito  tamen ;  nec  ero,  ut  in  malis,  imparatus.  Sed  cu- 
ra,  ut  valeas.  Puto  enim,  diem  tuum  heri  fuisse. 


IX.  (In  Formiano,  Marcello,  Lentulo  coss.  705.) 

CICERO  ATTICO  S. 

I.  Tris  epistolas  tuas  accepi  postridieldus.  Erant 
autem  iv.,  hi.,  pridie  Idus  datae.  Igitur  antiquissi- 
mae  cuique  primum  respondebo.  Assentio  tibi,  ut  in 
Formiano  potissimum  commorer:  etiam  de  supero 
mari;  palpaboque,  ut  antea  ad  te  scripsi,  ecquonam 
modo  possim,  voluntate  eius,  nullam  reipublicae  par¬ 
tem  attingere.  Quod  laudas,  quia  oblivisci  me  scri¬ 
psi  ante  facta  et  delicta  nostri  amici :  ego  vero  ita  fa- 
cio.  Quin  ea  ipsa,  quae  a  te  commemorantur,  secus 
ab  eo  in  me  ipsum  facta  esse,  non  memini:  tanto  plus 
apud  me  valere  beneficii  gratiam,  quam  iniuriae  do- 
lorem,  volo.  Faciamus  igitur,  ut  censes,  colligamus- 
que  nos.  ZocpiaTevco  enim,  simul  ut  rus  decurro,  at- 
que  in  decursu  fi-saeig  meas  commentari  non  desino. 
Sed  sunt  quaedam  earum  perdifficiles  adiudicandum. 
De  optimatibus ,  sit  sane  ita,  utvis:  sed  nosti  illud, 
Aiovvmog  iv  Ko^iv&h).  Titinii  filius  apud  Caesarem 
est.  Quod  autem  quasi  vereri  videris,  ne  mihi  tua 
consilia  displiceant;  me  vero  nihil  delectat  aliud,  nisi 
consilium  et  litterae  tuae.  Quare  fac,  ut  ostendis,  ne 
destiteris  ad  me,  quidquid  tibi  in  mentem  venerit, 
scribere.  Mihi  nihil  potest  esse  gratius.  2.  Venio 
ad  alteram  nunc  epistolam.  Recte  non  credis  de  nu- 
mero  militum.  Ipso  dimidio  plus  scripsit  Clodia. 
Falsum  etiam  de  corruptis  navibus.  Quodconsules 
laudas;  ego  quoque  animum  laudo,  sed  consilium  re- 
prehendo.  Discessu  *  enim  illorum,  actio  de  pace 
sublata  est;  quam  quidem  ego  meditabar.  Itaque 
postea  Demetrii  librum  de  concordia  tibi  remisi  et 
Philotimo  dedi.  Nec  vero  dubito,  quin  exitiosum 
bellum  impendeat,  cuius  initium  ducetur  a  fame.  Et 
me  tamen  doleo  non  interesse  huic  bello;  in  quo  tanta 
vis  sceleris  futura  est,  ut,  quum  parentes  non  alere 
nefarium  sit,  nostri  principes  antiquissimam  et  san- 
ctissimam  parentem,  patriam,  fame  necandam  putent? 
Atque  hoc  non  opinione  timeo,  sed  interfui  sermoni- 
bus.  Omnis  haec  classis  Alexandria,  Colchis,  Tyro, 
Sidone,  Arado,  Cypro,  Pamphylia,  Lycia,  Ilhodo, 
Chio,  Byzantio,  Lesbo,  Smyrna,  Mileto,  Coo  ad  inter- 
cludendos  commeatus  Italiae  et  ad  occupandas  fru- 
mentarias  provincias  comparatur.  At  quam  veniet 
iratus !  et  iis  quidem  maxime ,  qui  eum  maxime  sal- 
vum  volebant,  quasi  relictus  ab  iis,  quos  reliquit. 
Itaque  mihi  dubitanti,  quid  me  facere  par  sit,  perma- 
gnum  pondus  affert  benevolentia  erga  ilium;  qua 
dempta  perire  melius  esset  in  patria,  quam  patriam 
servando  evertere.  De  Septemtrione ,  plane  ita  est. 
Metuo,  ne  vexetur  Epirus.  Sed  quem  tu  locum  Grae- 
ciae  non  direptum  iri  putas?  Praedicat  enim  palam 
et  militibus  ostendit  se  largitione  ipsa  superiorem, 
quam  hunc  fore.  Illud  me  praeclare  admones,  quum 
ilium  videro,  ne  nimis  indulgenter ,  et  ut  cum  gravi¬ 
tate  potius  loquar.  Plane  sic  faciendum.  Arpinum, 
quum  eum  convenero,  cogito,  ne  forte  aut  absim, 
quum  veniet,  aut  cursem  hue  illuc  via  deterrima. 
Ribulum,  ut  scribis,  audio  venisse  et  redisse  pridie 
Idus.  3.  Philotimura,  ut  ais  epistola  tertia ,  exspe- 
ctabas.  At  ille  Idib.  a  me  profectus  est.  Eo  serius 
ad  tuam  illam  epistolam,  cui  ego  statim  rescripseram, 
redditae  sunt  meae  litterae.  DeDomitio,  ut  scribis, 
ita  opinor  esse,  ut  et  in  Cosano  sit,  et  consilium  eius 
ignoretur.  Iste  omnium  turpissimus  et  sordidissi- 
mus,  qui  consularia  comitia  a  praetore  ait  haberi  pos¬ 
se,  est  ille  quidem,  qui  semper  in  republica  fuit.  Ita¬ 
que  nimirum  hoc  illud  est,  quod  Caesar  scribit  in  ea 


888 


98.  M.  T.  C  I  G  E  R  0  N  I  S 


epistola,  cuius  exemplum  ad  te  misi,  se  velle  uti  c o pi¬ 
sh,  io  meo;  age,  esto  hoc  commune :  gratia;  ineptum 
id  quidem;  sed,  puto,  hoc  simulat  ad  quasdam  sena- 
torum  sententias:  dignitate;  fortasse  sententiaecon- 
sularis.  Illud  extremum  est,  ope  omnium  rerum. 
Id  ego  suspicari  coepi  turn  ex  tuis  litteris ,  aut  hoc 
ipsum  esse,  aut  non  multo  secus.  Nam  permagni 
eius  interest  rem  ad  interregnum  non  venire.  Id  as- 
sequitur,  si  per  praetorem  consules  creantur.  Nos 
autem  in  libris  habemus ,  non  modo  consules  a  prae- 
tore,  sed  ne  praetores  quidem  creari  ius  esse,  idque 
factum  esse  numquam:  consules,  eo  non  esse  ius, 
quod  maius  imperium  a  minore  rogari  non  sit  ius; 
praetores  autem,  quum  ita  rogentur,  ut  collegae  con- 
sulum  sint,  quorum  est  maius  imperium.  Aberit  non 
longe ,  quin  hoc  a  me  decerni  velit,  neque  sit  conten- 
tus  Galba,  Scaevola,  Cassio,  Antonio. 

- Tots  /. ioi  % ctvoi  svgelct  x&cov. 

4.  Sed  quanta  tempestas  impendeat,  vides.  Qui 
transierint  senatores,  scribam  ad  te,quum  certum  ha- 
bebo.  De  re  frumentaria  recte  intelligis,  quae  nullo 
modo  administrari  sine  vectigalibus  potest;  nec  sine 
caussa  et  eos,  qui  circum  ilium  sunt,  omnia  postulan- 
tes  et  bellum  nefarium  times.  Trebatium  nostrum, 
etsi,  utscribis,  nihil  bene  sperat,  tamen  videre  sane 
velim:  quern  fac  horteris,  ut  properet.  Opportune 
enim  ad  me  ante  adventum  Caesaris  venerit.  De  La- 
nuvino  statim,  ut  audivi  Phameam  mortuum,  optavi, 
si  modo  esset  futura  respublica,  ut  id  aliquis  emeret 
meorum :  neque  tamen  de  te ,  qui  maxime  meus ,  co- 
gitavi.  Sciebam  enim  te,  quoto  anno  et  quantum  in 
solo,  solere  quaerere :  neque  solum  Romae,  sed  etiam 
Deli  tuum  digamma  videram.  Verumtamen  ego  il¬ 
lud,  quamquam  est  bellum,  minoris  aestimo,  quam 
aestimabatur  Marcellino  consule,  quum  ego  istos  hor- 
tulos  propter  domum ,  Antii  quam  turn  habebam ,  iu- 
cundiores  mihi  fore  putabam,  et  minore  impensa, 
quam  si  Tusculanum  refecissem.  VoluiH-SD.  Egi 
perpraedem,  ille  daret,  Antii  quum  haberet  venale; 
noluit.  Sed  nunc  omnia  ista  iacere  puto  propter  num- 
morum  caritatem.  Mihi  quidem  erit  aptissimum, 
vel  nobis  potius,  si  tu  emeris.  Sed  eius  dementias 
cave  contemnas.  Valde  est  venustum.  Quamquam 
mihi  ista  omnia  iam  addicta  vastitati  videntur.  Re- 
spondi  epistolis  tribus,  sed  exspecto  alias.  Nam  me 
adhuc  tuae  litterae  sustentarunt.  D.  Liberalibus. 


X.  (In  Formiauo,  Marcello,  Lentnio  cos;.  705.) 

CICERO  ATTICO  S. 

1.  Nihil  habebam,  quod  scriberem.  Neque  enim 
novi  quidquam  audieram,  et  ad  tuas  omnes  rescripse- 
ram  pridie.  Sed,  quum  me  aegritudo  non  soluin 
somno  privaret,  verum  ne  vigilare  quidem  sine  sum- 
mo  dolore  pateretur,  tecum  ut  quasi  loquerer,  in  quo 
uno  acquiesco,  hoc  nescio  quid,  nullo  argumento  pro- 
posito,  scribere  institui.  2.  Amens  mihi  fuisse  vi- 
deor  a  principio,  etmeuna  haec  res  torquet,  quod  non, 
omnibus  in  rebus  labentem,  vel  potius  ruentem  Pom- 
peium  tamquam  unus  manipularis  secutus  sim.  Vidi 
hominem  xiv.  Kal.  Febr. ,  plenum  formidinis.  Illo 
ipso  die  sensi,  quid  ageret.  Numquam  mihi  postea 
placuit;  nec  umquam  aliud  in  alio  peccare  destitit. 
Nihil  interim  ad  me  scribere,  nihil  nisi  fugam  cogi- 
tare.  Quid  quaeris?  sicut  iv  rots  igcoTixoIg  alienant 
immundae,  insulsae,  indecorae,  sic  me  illius  fugae 
negligentiaeque  deformitas  avertit  ab  amore.  Nihil 
enim  dignum  faciebat,  quare  eius  fugae  comitem  me 


adiungerem.  Nunc  emergit  amor ;  nunc  desiderium 
ferre  non  possum;  nunc  mihi  nihil  libri,  nihil  litte¬ 
rae,  nihil  doctrina  prodest:  ita  dies  et  noctes,  tam¬ 
quam  avis  ilia ,  mare  prospecto,  evolare  cupio.  Do, 
do  poenas  temeritatis  meae :  etsi  quae  fuit  ilia  temeri- 
tas?  quid  feci  non  consideratissime?  Si  enim  nihil 
praeter  fugam  quaereretur,  fugissem  libentissime : 
sed  genus  belli  crudelissimi  et  maximi,  quod  non- 
dum  vident  homines  quale  futurum  sit,  perhorrui. 
Quae  minae  municipiis !  quae  nominatim  viris  bonis ! 
quae  denique  omnibus,  qui  remansissent!  quam  cre- 
bro  illud,  nSullapotuit,ego  non potero ?«  3.  Mihi  autem 
haeserunt  ilia:  male  Tarquinius,  quiPorsenam,  qui 
Octavium  Mamilium  contra  patriam;  impie  Coriola- 
nus,  qui  auxilium  petiit  aVolscis;  recte  Themistocles, 
qui  mori  maluit;  nefarius  Hippias,  Pisistrati  filius, 
qui  in  Marathonia  pugna  cecidit,  arma  contra  patriam 
ferens.  At  Sulla,  at  Marius,  at  Cinna  recte,  immo 
iure  fortasse.  Sed  quid  eorum  victoria  crudelius? 
quid  funestius?  Huius  belli  genus  fugi,  et  eo  magis, 
quod  crudeliora  etiam  cogitari  et  parari  videbam.  Me, 
quem  nonnulli  conservatorem  istiusurbis,  quern  pa- 
rentem  esse  dixerunt,  Getarum  et  Armeniorum  et 
Colchorum  copias  ad  earn  adducere?  me  meis  civibus 
famem,  vastitatem  inferre  Italiae?  Hunc  primum  mor- 
talemesse,  deinde  etiam  multis  modis  posse  exstingui 
cogitabam :  Urbem  autem  et  populum  nostrum  ser- 
vandum  ad  immortalitatem,  quantum  in  nobis  esset, 
putabam ;  et  tamen  spes  quaedam  meobtentabat,  fore, 
ut  aliquid  conveniret  potius,  quam  aut  hie  tantum 
sceleris  aut  ille  tantum  flagitii  admitteret.  Alia  res 
nunc  tota  est,  alia  mens  mea.  Sol ,  ut  est  in  tua  qua- 
dam  epistola,  excidisse  mihi  e  mundo  videtur.  Ut 
aegroto,  dum  anima  est,  spes  esse  dicitur;  sic  ego, 
quoad  Pompeius  in  Italia  fuit,  sperare  non  destiti. 
Haec,  haec  me  fefellerunt;  et,  ut  verum  loquar ,  aetas 
iam,  a  diuturnis  laboribus  devexa  ad  otium,  domesti- 
carum  me  rerum  delectatione  molliit.  Nunc,  si  vel 
periculo  experiundum  erit,  experiar  certe,  ut  hinc 
avolem.  Ante  oportuit  fortasse.  Sed  ea ,  quae  scri- 
psi,  me  tardarunt,  et  auctoritas  maxime  tua.  4.  Nam 
quum  ad  hunc  locum  venissem :  evolvi  volumen  epi- 
stolarum  tuarum,quod  ego  sub  signo  habeo  servoque 
diligentissime.  Erat  igitur  in  ea,  quam  x.  Kalend. 
Febr.  dederas,  hoc  modo :  sed  videamus,  et  Cnaeus  quid 
agat,  et  illius  rationes  quorsum  fluunt.  Quod  si  isle 
Italiam  relinquet:  faciet  omnino  maleet,  ut  ego  existi- 
mo,  dloylazag :  sed  turn  demum  consilia  nostra  commu- 
tanda  eruut.  Hoc  scribis  post  diem  quartum,  quam 
ab  Urbe  discessimus.  Deinde  vm.  Kalend.  Febr.  tan- 
tummodo  Cnaeus  noster  ne,  ut  Urbem  dlopiazag  reli- 
quit,  sic  Italiam  relinquat.  Eodem  die  das  alteras, 
quibus  mihi  consulenti  planissime  respondes.  Est 
enim  sic:  sed  venio  ad  consultationem  tuam.  Si  Cnaeus 
Italia  cedit,  in  Urbem  redeundum  puto.  Quae  enim  finis 
peregrinalionis?  Hoc  mihi  plane  haesit:  et  nunc  ita  vi¬ 
deo,  infinitum  bellum  iunctum  miserrima  fuga :  quam 
tu  peregrinationem  vnoxogitp-  5.  Sequitur  /gyopog 
vi.  Kalend.  Februar.  Ego,  si  Pompeius  manet  in  Italia, 
nec  res  ad  pactionem  venit,  longius  bellum  puto  fore :  sin 
Italiam  relinquit,  ad  posterum  bellum  danovSov  strui 
existimo.  Huius  igitur  belli  ego  particeps  et  socius 
et  adiutor  esse  cogor;  quod  et  aonovdov  est,  et  cum 
civibus.  Deinde  vn.  Idus  Februar.,  quum  iam  plura 
audires  de  Pompeii  consilio,  concludis  epistolam 
quamdam  hoc  modo:  Ego  quidem  tibi  non  sim  auctor , 
si  Pompeius  Ilaliamrelinquit ,  te  quoque  profugere.  Sum -> 

mo  enim  periculo  facies,  nec  reipublicae  pr  Oder  is;  cui 
quidem  posterius  poteris  prodesse,  si  manseris.  Quern 
(pdonnzQiv  ac  nolixubv  hominis  prudentis  et  amici, 
tali  admonitu ,  non  moveret  auctoritas?  6.  Deinceps 
m.  Idus  Februar.  iterum  mihi  respondes  consulenti 
sic :  Quod  quaeris  a  me,  fugamne  fidam,  an  moram  desi- 
dem  utiliorem  putem:  ego  vero  in  praesentia  subitum 
discessum  et  praecipitem  profectionem  quum  tibi,  turn 
ipsi  Cnaeo  inutilem  et  periculosam  pulo,  et  satins  esse 
existimo,  vos  dispertitos  et  in  speculis  esse.  Sed  medius 
fxdius  turpe  nobis  puto  esse,  de  fuga  cogitare.  Hoc  turpe 
Cnaeus  noster  biennio  ante  cogitavit:  ita  sullaturit 
animus  eius,  et  proscripturit  diu.  Inde ,  ut  opinor, 
quum  tu  ad  me  quaedam  ybvmcoteqov  scripsisses ,  et 
ego  mihi  a  te  quaedam  significari  putassem,  ut  Italia 
cederem:  detestaris  hoc  diligenter  xi.  Kalend.  Mart. 
Ego  vero  nulla  epistola  significant ,  si  Cnaeus  Italia  ce- 
deret,  ut  tu  una  cederes ;  aut,  si  significavi,  non  dico,  fui 
inconstans ,  sed  demens.  In  eadem  epistola  alio  loco: 
Nihil  relinquitur,  nisi  fuga,  cui  te  socium  neutiquam  pu¬ 
to  esse  oportere,  nec  umquam  putavi.  7.  Totam  autem 
hanc  deliberationem  evolvis  accuratius  in  litteris  vm. 
Kalend.  Mart,  datis.  Si  M\  Lepidus  et  L.  Volcatius 
remanent,  manendum  puto ,  ita  ut,  si  salvus  sit  Pompeius 
et  constiterit  alicubi ,hanc  vexvlav  relinquas,  et  te  in  cer- 
tamine  vinci  cum  illo  facilius  patiaris,  quam  cum  hoc  in 
ea,  quae  perspicitur  fulura,  colluvie  regnare.  Multa 
disputas  huic  sententiae  convenientia.  Inde  ad  extre¬ 
mum:  Quid  si,  inquis,  Lepidus  et  Volcatius  discedunt? 
Plane  dnoga.  Quod  evenerit  igitur ,  et  quod  egeris ,  id 
(TTSfjaziov  putabo.  Si  turn  dubitaras,  nunc  certe  non 
dubitas,  istis  manentibus.  8.  Deinde  in  ipsa  fuaa  v. 
Kal.  Mart. :  Interea  non  dubito,  quin  in  Formiano  mun- 
surus  sis.  Commodissime  enim  to  pillov  ibi  xaQadoxrj- 
aeig.  Ad  Kal.  Mart.,  quum  ille  quintum  iam  diem 
Brundisii  esset:  Turn  poterimus  deliberare,  non  scilicet 
Integra  re,  sed  certe  minus  infracta,  quam  si  una  proie- 
ceris  te.  Deinde  iv.  Nonas  Mart,  vn 6  rijv  lijipir  quum 
breviter  scriberes,  tamen  ponis  hoc:  Cras  scribam 
plura,  et  ad  omnia:  hoc  tamen  dicam ,  non  poenitere  me 
consilii  de  tuci  mansione,  et,  quamquam  magna  sollicilu- 
dine,  tamen,  quia  minus  mail  puto  esse,  quam  in  ilia  pro- 
fectione ,  maneo  in  sententia ,  el  gaudeo  te  mansisse.  9 . 
Quum  vero  iam  angerer  et  timerem,  ne  quid  a  me  de- 
decoris  esset  admissum,  in.  Nonas  Mart.:  Tamen,  te 
non  esse  una  cum  Pompeio ,  non  fero  moleste.  Postea  si 
opus  fuerit,  non  erit  difficile;  et  illi ,  quoquo  tempore  fiet, 
erit  dapinaTov.  Sed  hoc  ita  dico,  si  hie ,  qua  ratione 
inilium  fecit,  eadem  cetera  aget,  sincere,  temperate,  pru- 
clenter;  valde  videro  et  consideralius  utilitati  noslrae 
consuluero.  10.  vn.  Idus  Mart,  scribis,  Peducaeo 
quoque  nostro  probari ,  quod  quierim ;  cuius  auctori¬ 
tas  multum  apud  me  valet.  His  ego  tuis  scriptis  me 
consolor,  ut  nihil  a  me  adhuc  delictum  putem.  Tu 
modo  auctoritatem  tuam  defendito :  adversusme,  ni¬ 
hil  opus  est:  sed  consciis  egeo  aliis.  Ego,  si  nihil 
peccavi,  reliqua  tuebor.  Ad  ea  tutehortare,  et  me 
omnino  tua  cogitatione  adiuva.  Hie  nihildum  de  re¬ 
ditu  Caesaris  audiebatur.  Ego  his  litteris  hoc  tamen 
profeci :  perlegi  omnes  tuas,  et  in  eo  acquievi. 

XI.  (In  Formiuno,  Marcello,  JLentulo  toss.  705.) 

CICERO  ATTICO  S. 

1.  Lentulum  nostrum  scis  Puteolis  esse;  quod 
quum  e  viatore  quodam  esset  auditum,  qui  se  diceret 
eum  in  Appia,  quum  is  paullum  Jecticam  aperuisset, 
cognosse,  etsi  vix  veri  simile,  misi  tamen  Puteolos 


IC  UM  LIB.  IX.  EP.  10.  H. 

pueros,  qui  pervestigarent,  et  ad  eum  litteras.  In¬ 
ventus  est  vix  in  hortis  suis  se  occultans,  litterasque 
mihi  remisit,  mirifice  gratias  agens  Caesari:  de  suo 
autem  consilio  C.  Caecio  mandata  ad  me  dedisse. 
Eum  ego  hodie  exspectabam ,  id  est  xin.  Kal.  April. 
2.  Venit  etiam  ad  me  Matius  Quinquatribus ,  homo 
mehercule,  ut  mihi  visus  est,  temperatus  et  prudens ; 
existimatus  quidem  est  semper  auctor  otii.  Quam 
ille  haec  non  probare  mihi  quidem  visus  est!  quam 
illam  vexviav,  ut  tu  appellas,  timere!  Huic  ego  in 
multo  sermone  epistolam  ad  me  Caesaris  ostendi,  earn, 
cuius  exemplum  ad  teanteamisi;  rogavique,  utin- 
terpretaretur,  quid  esset,  quod  ille  senberet,  consilio 
meo  se  uti  velle,  gratia,  dignitate,  ope  rerum  omnium. 
Respondit  se  non  dubitare,  quin  et  opem  et  gratiam 
meam  ille  ad  pacificationem  quaereret.  Utinam  ali- 
quod  in  hac  miseria  reipublicae  nohTiv.ov opus  efficere 
et  navare  mihi  liceatj,  Matius  quidem  et  ilium  in  ea 
sententia  esse  confidebat  et  se  auctorem  fore  pollice- 
batur.  3.  Pridie  autem  apud  me  Crassipes  fuerat, 
qui  se  pridie  Nonas  Mart.  Brundisio  profectum  atque 
ibiPompeium  reliquisse  dicebat;  quod  etiam,  qui  vm. 
Idus  illinc  profecti  erant,  nuntiabant :  ilia  veroomnes, 
in  quibus  etiam  Crassipes,  (qua  prudentia,  potes  *  at¬ 
tendee, )  sermones  minaces,  inimicos  optimatium, 
municipiorum  hostes,  meras  proscriptiones,  meros 
Sullas:  quae  Lucceium  loqui!  quae  totam  Graeciam' 
quae  vero  Theophanem !  <£.  Et  tamen  omnis  spes  sa- 
1  utis  in  i  1 1  is  est;  et  ego  excubo  animo ,  nec  partem  ul- 
lam  capio  quietis ;  et,  ut  has  pestes  effugiam,  cum  dis- 
simillimis  nostri  esse  cupio.  Quid  enim  tu  illic  Sci- 
pionem,  quid  Faustum,  quid  Libonem  praetermissu- 
rum  sceleris  putas?  (quorum  creditores  convenire  di- 
cuntur:)  quid  eos  autem,  quum  vicerint,  in  cives  effe- 
cturos?  quam  vero  / iaxQoyjv%lotv  Cnaei  nostri  esse? 
Nuntiant  Aegyptum  et  'Agafilav  evdaifiov a  et  Meaonc- 
Tccpiav  cogitare,  Hispaniam  abiecisse.  Monstra  nar- 
rant;  quae  falsa  esse  possunt.  Sed  certe  et  haec  per- 
dita  sunt,  et  ilia  non  salutaria.  Tuas  litteras  iam  de- 
sidero.  Post  fugam  nostram  numquam  iam  nostrum 
earum  intervallum  fuit.  Misi  ad  te  exemplum  litte- 
rarum  mearum  ad  Caesarem;  quibus  me  aliquid  pro- 
fecturum  puto. 

XI  a.  (MarceJJo,  Lcntulo  coss.  705.) 

CICERO  IMP.  S.  D.  CAESARI  IMP. 

1 .  Ut  legi  tuas  litteras,  quas  a  Furnio  nostro  acce- 
peram,  quibus  mecum  agebas,  ut  adUrbem  essem,  te 
velle  uti  consilio  et  dignitate  mea,  minus  sum  admi- 
ratus :  de  gratia  et  de  ope  quid  significares ,  mecum 
ipse  quaerebam :  spe  tamen  deducebar  ad  earn  cogita- 
tionem,  ut  te  pro  tua  admirabili  ac  singulari  sapientia 
de  otio,  de  pace,  de  coneordia  civium  agi  velle  arbi- 
trarer,  et  ad  earn  rationem  existimabam  satis  aptam 
esse  et  naturam  et  personam  meam.  2.  Quod  si  ita 
est,  et  si  qua  de  Pompeio  nostro  tuendo  et  tibi  ac  rei¬ 
publicae  reconciliando  cura  te  attingit,  magis  ido- 
neum,  quam  ego  sum,  ad  earn  caussam  profecto  repe- 
ries  neminem :  qui  et  illi  semper  et  senatui ,  quum 
primum  potui,  pacis  auctor  fui;  nec,  sumptis  armis, 
belli  ullam  partem  attigi;  iudicavique  eo  hello  te  vio- 
lari,  contra  cuius  honorem,  populi  Romani  benelicio 
concessum,  inimici  atque  invidi  niterentur.  Sed  ut 
eo  tempore  non  modo  ipse  fautor  dignitatis  tuae  fui, 
verum  etiam  ceteris  auctor  ad  te  adiuvandum,  sic  me 
nunc  Pompeii  dignitas  vehementer  movet.  Aliquot 
enim  sunt  anni,  quum  vos  duo  delegi,  quos  praecipue 

colerem,  et  quibus  essem ,  sicut  sum,  amicissimus.  f 
3.  Quamobrem  a  te  peto,  vel  potius  omnibus  te  preci-  ! 
bus  oro  et  obtestor,  ut  in  tuis  maximis  curis  aliquid 
impertias  temporis  huic  quoque  cogitationi,  ut  tuo 
beneficio  bonus  vir,  gratus ,  pius  denique  esse  in  ma- 
ximi  benefioii  memoria  possim.  Quae  si  tantum  ad 
me  ipsum  pertinerent,  sperarem  me  a  te  tamen  impe- 
traturum;  sed,  ut  arbitror,  et  ad  tuam  fidem  etadrem- 
publicam  pertinet,  me  e  paucis  et  ad  utriusque  ve- 
strum  et  ad  civium  concordiam  per  te  quam  accom- 
modatissimum  conservari.  Ego,  quum  antea  tibi  de 
Lentulo  gratias  egissem,  quum  ei  saluti,  quimihi  fue- 
rat,  fuisses,  tamen,  lectis  eius  litteris,  quas  ad  me 
gratissimo  animo  de  tua  liberalitate  beneficioque  mi- 
sit,  eamdem  me  salutem  a  te  accepisse  putavi,  quam 
ille;  in  quem  si  me  intelligis  esse  gratum,  cura,  ob- 
secro,  ut  etiam  in  Pompeium  esse  possim. 

XII.  (In  Formiano,  Marcello,  Lentulo  coss.  705.) 

CICERO  ATTICO  S. 

I.  Legebam  tuas  litteras  xm.  Kalend.,  quum  mi- 
hi  epistola  affertur  aLepta,  circumvallatum  esse  Pom¬ 
peium,  ratibus  etiam  exitus  portus  teneri.  Non  me- 
dius  fidius  prae  iacrimis  possum  reliqua  nec  cogitare, 
nec  scribere.  Misi  ad  te  exemplum.  Miseros  nos! 
cur  non  omnes  fatum  illius  una  exsecuti  sumus?  Ecce 
autem  a  Matio  et  Trebatio  eadem:  quibus  Minturnis 
obvii  Caesaris  tabellarii.  Torqueor  infelix,  ut  iam 
ilium  Mucianum  exitum  exoptem.  At  quam  honesta, 
at  quam  expedita  tua  consilia,  quam  evigilata  tuis  co- 
gitationibus,  qua  itineris,  qua  navigationis,  qua  con- 
gressus  sermonisque  cum  Caesare !  Omnia  turn  hone¬ 
sta  ,  turn  cauta.  In  Epirum  vero  invitatio  quam  sua- 
vis,  quam  liberalis,  quam  fraternal  2.  De  Dionysio, 
sum  admiratus,  qui  apud  me  honoratior  fuit,  quam 
apud  Scipionem  Panaetius;  a  quo  impurissime  haec 
nostra  fortuna  despecta  est.  Odi  hominem  et  odero  : 
utinam  ulcisci  possem!  sed  ilium  ulciscentur  mores 
sui.  3.  Tu,  quaeso,  nunc  vel  maxime,  quid  agendum 
nobis  sit,  cogita.  Populi  Romani  exercitus  Cn.  Pom¬ 
peium  circumsidet:  fossa  et  vallo  septum  tenet;  fuga 
prohibet:  nos  vivimus,  et  statUrbs  ista;  praetores  ius 
dicunt;  aediles  ludos  parant;  viriboni  usurasperscri- 
bunt :  ego  ipse  sedeo?  Coner  illuc  ire,  ut  insanus?  im- 
plorare  fidem  municipiorum?  Boni  non  sequentur; 
leves  irridebunt;  rerum  novarum  cupidi,  victores 
praesertim  et  armati,  vim  et  manus  afferent.  4.  Quid 
censes  igitur?  ecquidnam  est  tui  consilii  ad  fmem  hu- 
ius  miserrimae  vitae?  Nunc  doleo,  nunc  torqueor, 
quum  quibusdam  aut  sapiens  videor,  quod  una  non 
ierim,  aut  felix  fuisse.  Mihi  contra.  Numquam  enim 
illius  victoriae  socius  essevolui;  calamitatis  mallem 
fuisse.  Quid  ego  nunc  tuas  litteras,  quid  tuam  pru- 
dentiam  aut  benevolentiam  implorem?  Actum  est. 
Nulla  re  iam  possum  iuvari ,  qui,  ne  quid  optem  qui- 
dem ,  iam  habeo ,  nisi  ut  aliqua  inimici  misericordia 
liberemur. 


XIII.  Huius  epigtolae  §  1.  cum  epistola  XII.  in  ceteris  etlcl. 
coniungitur,  cum  XIII.  auctore  Man.  a  Schiitzio  et  Orellio. 

(In  Formiano,  Marcello,  Lentulo  coss.  705.) 

CICERO  ATTICO  S. 

1.  Oweot  ETv/xog  loyog,  ut  opinor,  ille  de  rati¬ 
bus.  Quid  enim  est,  quodDolabella  his  litteris,  quas 
in.  Idus  Mart.  aBrundisio  dedit,  banc  evr^sgluv  quasi 
Caesaris  scriberet,  Pompeium  in  fuga  esse?  eumque 


primo  vento  navigaturum?  quod  valde  discrepat  ab 
iis  epistolis,  quarum  exempla  antea  ad  te  misi.  llic 
quidem  mera  scelera  loquuntur.  Sed  non  erat  nec 
recentior  auctor,  nec  huius  rei  quidem  meliorDola- 
bella.  2.  Tuas  xi.  Kalend.  accepi  litteras,  quibus 
omnia  consilia  differs  in  id  tempus,  quum  scierimus, 
quid  actum  sit.  Et  certe  ita  est:  nec  interim  potest 
quidquam  non  modo  statui,  sed  ne  cogitari  quidem. 
Quamquam  hae  mihi  litteraeDolabellae  iubent  ad  pri- 
stinas  cogitationes  reverti.  Fuit  enim  pridie  Quin- 
quatrus  egregia  tempestas,  qua  ego  ilium  usum  puto. 

3.  Zwayo p)  consiliorum  tuorum  non  est  a  me  colle- 
cta  ad  querelam,  sed  magis  ad  consolationem  meam. 
Nec  enim  me  tarn  haec  mala  angebant,  quam  suspicio 
culpae  ac  temeritatis  meae:  earn  nullam  puto  esse, 
quoniam  cum  consiliis  tuis  mea  facta  et  consilia  con- 
sentiunt.  Quod  mea  praedicatione  factum  esse  scri- 
bis  magis,  quam  illius  merito,  ut  tantum  ei  debere  vi- 
derer:  est  ita.  Ego  ilia  extuli  semper,  eteo  quidem 
magis,  ne  quid  ille  superiorum  meminisse  me  puta- 
ret;  quae  si  maxime  meminissem,  tamen  illius  tem¬ 
poris  similitudinem  iam  sequi  deberem.  Nihil  me 
adiuvit,  quum  posset:  et  postea  fuit  amicus,  etiam 
valde:  ecquam  ob  caussam,  plane  nescio.  Ergo  ego 
quoque  illi.  Quin  etiam  illud  parin  utroque  nostrum, 
quod  ab  eisdem  illecti  sumus.  Sed  utinam  tantum 
ego  ei  prodesse  potuissem ,  quantum  mihi  ille  potuit ! 
Mihi  tamen ,  quod  fecit,  gratissimum ;  nec  ego  nunc, 
eum  iuvare  qua  re  possim,  scio :  nec,  si  possem,  quum 
tam  pestiferum  bellum  pararet,  adiuvandumputarem. 

4.  Tantum  offendere  animum  eius  hie  manens  nolo. 
Nec  mehercule  ista  videre ,  quae  tu  potes  iam  animo 
providere,  nec  interesse  istis  malis  possem.  Sedeo 
tardior  ad  discedendum  fui,  quod  difficile  est  de  dis- 
cessu  voluntario  sine  ul'la  spe  reditus  cogitare.  Nam 
ego  hunc  ita  paratum  video  peditatu,  equitatu,  classi- 
bus,  auxiliisGallorum,  quosMatius  i’kdiu.'Qev ,  utputo; 
sed  certe  dicebat,  peditum  ccioo ,  equitum  sex  polli- 
ceri  sumptu  suo  annos  decern .  Sed  sit  hoc  Xdnurfia. 
Magnas  habet  certe  copias :  et  habebit  non,  ut  ille,  ve- 
ctigal,  sed  civium  bona.  Adde  confidentiam  homi- 
nis;  adde  imbecillitatem  bonorum  virorum;  qui  qui¬ 
dem,  quod  ilium  sibi  merito  iratum  putant,  oderunt, 
ut  tu  scribis,  ludum.  Acvellem,  scribis,  quisnam 
hie,  significasse  te.  Sed  et  iste,  quia  plus  ostenderat, 
quam  fecit,  amatur*,  et  vulgo  ilium  qui  amarunt,  non 
amant.  Municipia  vero  et  rustici  Romani  ilium  me- 
tuunt,  hunc  adhuc  diligunt.  Quare  ita  paratus  est, 
ut,  etiamsi  vincere  non  possit,  quo  modo  tamen  vinci 
ipse  possit,  non  videam.  Ego  autem  non  tam  ^o?j- 
ielav  huius  timeo,  quam  nsL&avK'^xrjv.  Al  yag  rear  tv- 
gavvav  deijasig,  inquit  nldaav ,  oia&  cm  fiefu-yfidvai 
at'dyxaig.  5.  Ilia  dlifisva  video  tibi  non  probari:  quae 
ne  mihi  quidem  placebant:  sed  habebam  in  illis  et 
occultationem  et  vnrjgealav  fidelem:  quae  si  mihi 
Brundisii  suppeterent,  mallem.  Sed  ibi  occultatio 
nulla  est.  Verum,  ut  scribis,  quum  scierimus.  6. 
Yiris  bonis  me  non  nimis  excuso.  Quas  enim  eos 
caenas  et  facere  et  obire  scripsit  ad  me  Sextus!  quam 
lautas,  quam  tempestivas!  Sed  sint  quamvis  boni, 
non  sunt  meliores,  quam  nos:  moverent  me,  si  essent 
fortiores.  De  Lanuvino  Phameae ,  erravi :  Troianum 
somniaveram.  Id  ego  volui  D.  Sed  pluris  est.  Illud 
tamen  cuperem  emere,  si  ullam  spem  fruendi  vide- 
rem.  7.  Nos  quae  monstra  quotidie  intelligamus, 
ex  illo  libello,  qui  in  epistolam  coniectus  est.  Lentu- 
lus  noster  Puteolis  est  adij/xovcoy,  ut  Caecius  narrat, 

quid  agat:  diargomp  Corfmiensem  reformidat:  Pom- 
poio  nunc  putat  satisfactum:  beneficioCaesaris  move- 
tur;  sed  tamen  movetur  magis  perspecta  re.  8.  Mene 
haec  ferre  posse?  Omnia  misera:  sed  hoc  nihil  mise- 
rius;  Pompeius  Cn.  Magium  de  pace  misit;  et  tamen 
oppugnatur:  quod  ego  non  credebam:  sed  habeo  a 
Balbo  litteras,  quarum  ad  te  exemplum  misi:  lege, 
quaeso,  et  illud  infimum  caput  ipsius  Balbi  optimi, 
cui  Cnaeus  noster  locum,  ubi  hortos  aedificaret,  dedit, 
quem  cui  nostrum  non  saepe  praetulit?  Itaque  miser 
torquetur.  Sed,  ne  bis  eadem  legas,  ad  ipsam  te  epi- 
stolam  reiicio.  Spem  autem  pacis  habeo  nullam.  Do- 
labella  suis  litteris,  Idibus  Mart,  datis,  merurn  bellum 
loquitur.  Maneamus  ergo  in  ilia  eadem  sententia  mi- 
sera  et  desperata;  quando  hoc  miserius  esse  nihil 
potest. 


XIII  a.  (Marcello,  Lentulo  coss.  705.) 

BALBUS  CICERONI  IMP.  S. 

1.  Caesar  nobis  litteras  perbreves  misit,  quarum 
exemplum  subscripsi.  Brevitate  epistolae  scire  po- 
teris,  eum  valde  esse  distentum,  qui  tanta  de  re  tam 
breviter  scripserit.  Si  quid  praeterea  novi  fuerit, 
statim  tibi  scribam. 

CAESAR  OPPIO  CORNELIO  S. 

A.  d.  VII.  Id.  Mart.  Brundisium  veni:  ad  murum  ca- 
stra  posui.  Pompeius  est  Brundisii.  Misit  ad  me  Cn.  Ma¬ 
gium  de  pace.  Quae  visa  sunt,  respondi.  Hoc  vos  sta¬ 
tim  scire  volui.  Quum  in  spem  venero,  de  compositione 
aiiqtiid  me  conficere,  statim  vos  certiores  faciam. 

2.  Quomodo  me  nunc  putas,  mi  Cicero,  torqueri, 

postquam  rursus  in  spem  pacis  veni,  ne  quareseorum 
compositionem  impediat?  Namque,  quod  absens  fa- 
cere  possum ,  opto.  Quod  si  una  essem ,  aliquid  for- 
tasse  proficere  possem  videri.  Nunc  exspectatione 
crucior.  _ 


XIV.  (In  Formiano,  Marcello,  Lentulo  coss.  705.) 

CICERO  ATTICO  S. 

1.  Miseram  ad  te  ix.  Kal.  exemplum  epistolae 
Balbi  ad  me  et  Caesaris  ad  eum ;  et  a  te  ibi  eodem  die 
Capua  litteras  accepi  abQ.Pedio:  Caesarem  ad  se  pri- 
die  Id.  Mart,  misisse  hoc  exemplo: 

Pompeius  se  oppido  tenet:  nos  ad  portas  castra  liabe- 
mus.  Conamur  opus  magnum,  et  mullorum  dierum, 
propter  altitudinem  maris:  sed  tamen  nihil  est,  quod  po- 
tius  faciamus.  Ab  utroque  portus  cornu  moles  iacimus, 
ul  ant  ilium  quamprimum  traiicere,  quod  habet  Brundi¬ 
sii  copiarum,  cogamus,  aul  exitu  prohibeamus. 

2.  Ubi  est  ilia  pax,  de  qua  Balbus  scripserat  tor¬ 
queri  se?  Ecquid  acerbius?  ecquid  crudelius?  Atque 
eum  loqui  quidam  < xv&evTtxdjg  narrabat;  Cn.  Carbo- 
nis,  M.  Bruti  se  poenas  persequi,  omniumque  eorum, 
in  quos  Sulla  crudelis  hoc  socio  fuisset,  nihil  Curio- 
nem  se  duce  facere,  quod  non  hie  Sulla  duce  fecisset 
ad  ambitionem,  quibus  exsilii  poena  superioribus  le- 
gibus  non  fuisset;  ab  illo  patriae  proditores  de  exsilio 
reductos  esse;  queri  de  Milone  per  vim  expulso:  ne- 
minem  tamen  se  violaturum,  nisi  qui  arma  contra. 
Haec  Baebius  quidam,  a  Curione  nr.  Id.  prolectus, 
homo  non  infans,  sed  quis,  ulli  non  dicat.  Plane 
nescio,  quid  agam.  Ill im  equidem  Cnaeum  profe- 
ctum  puto.  Quidquid  est,  biduo  sciemus.  A  te  ni¬ 
hil  ;  ne  Anteros  quidem  quid  litterarum.  Nec  mirum. 
Quid  enim  est,  quod  scribamus?  Ego  tamen  nullum 


diem  praetermitto.  3.  Scripta  epistola,  litteraemihi 
ante  lucem  a  Lepta  Capua  redditae  suntldib.  Mart., 
Pompeium  a  Brundisio  conscendisse,  at  Caesarem 
a.  d.  vii.  Kal.  April.  Capuae  fore. 

XV.  (In  Formiano,  Marcello,  Lentulo  coss.  705.) 

CICERO  ATTICO  S. 

1.  Quum  dedissem  ad  te  litteras,  ut  scires  Cae¬ 
sarem  Capua  vii.  Kalend.  fore,  allatae  mihi  sunt  litte- 
rae,  eum  in  Albano  apud  Curionem  v.  Kalend.  fore. 
Eum  quum  videro,  Arpinumpergam.  Simihi veniam, 
quam  peto,  dederit,  utar  conditione :  sin  minus,  im- 
petrabo  aliquid  a  me  ipso.  Ule,  ut  ad  me  scripsit, 
legiones  singulas  posuit  Brundisii ,  Tarenti,  Siponti. 
Claudere  mihi  videtur  maritimos  exitus:  et  tamen 
ipse  Graeciam  spectare  potius,  quam  Hispanias.  Sed 
haec  longius  absunt.  2.  Me  nunc  et  congressus  huius 
stimulat;  (is  vero  adest;)  et  primas  eius  actiones  hor- 
reo.  Volet  enim,  credo,  S.  C.  facere :  volet  ausurum 
decretum:  rapiemur,  aut  absentes  vexabimur:  vel 
ut  consules  roget  praetor  vel  dictatorem  dicat,  quo¬ 
rum  neutrum  ius  est.  Sed  si  Sulla  potuit  efficere,  ab 
interrege  ut  dictator  diceretur,  cur  hie  non  possit? 
Nihil  expedio,  nisi  ut  aut  ab  hoc,  tamquam  Q.  Mu¬ 
cins,  aut  ab  illo,  tamquam  L.  Scipio.  3.  Quum  tu 
haec  leges,  ego  ilium  fortasse  convenero.  TiiXa&i! 
(xvvregov.)  Ne  illud  quidem  nostrum  proprium.  Erat 
enim  spes  propinqui  reditus;  erat  hominum  querela. 
Nunc  exire  cupimus;  qua  spe  reditus,  mihi  quidem 
numquam  in  mentem  venit.  Non  modo  autem  nulla 
querela  est  municipalium  hominum  ac  rusticorum, 
sed  contra  metuunt,  ut  crudelem,  iratum.  Nec  tamen 
mihi  quidquani  est  miserius,  quam  remansisse;  nec 
optatius,  quam  evolare,  non  tam  ad  belli,  quam  ad 
fugae  societatem.  Sed  tu  omnia  qui  consilia  differe- 
bas  in  id  tempus,  quum  sciremus,  quae  Brundisii  acta 
essent?  Scimus  nempe:  haeremus  nihilo  minus.  Vix 
enim  spero  mihi  hunc  veniam  daturum;  etsi  multa 
affero  iusta  ad  impetrandum.  Sed  tibi  omnem  illius 
meumque  sermonem,  omnibus  verbis  expressum, 
statim  mittam.  4.  Tu  nunc  omni  amore  enitere,  utnos 
cura  tua  et  prudentia  iuves.  Ita  subito  accurrit,  ut 
ne  T.  Rebilum  quidem ,  ut  constitueram,  possim  vi- 
dere.  Omnia  nobis  imparatis  agenda.  Sed  tamen 

- —  di-Xa  pkv  uviog,  ut  ait  i lie, 

'  alia  Ss  xal  daipcov  vnoUpaerai. 

Quidquid  egero,  continuo  scies.  Mandata  Caesaris 
ad  consules  et  ad  Pompeium,  quae  rogas,  nulla  ha¬ 
beo:  neque  descripta  attulit  ilia  Lucius.  E  via  misi 
ad  te  ante,  e  quibus  mandata  puto  intelligi  posse. 
Philippus  Neapoli  est,  Lentulus  Puteolis.  De  Do- 
mitio,  ut  facis,  sciscitare,  ubi  sit,  quid  cogitet. 
5.  Quod  scribis,  asperius  me,  quam  mei  patiantur 
mores,  de  Dionysio  scripsisse;  vide,  quam  sim  anti¬ 
quorum  hominum.  Te  medius  fidius  banc  rem  gra- 
vius  putavi  laturum  esse,  quam  me.  Nam  praeter- 
quam  quod  te  moveri  arbitror  oportere  iniuria,  quae 
mihi  a  quoquam  facta  sit;  praeterea  te  ipsumquodam 
modo  hie  violavit,  quum  in  me  tam  improbus  fuit 
Sed  tu  id  quanti  aestimes,  tuum  iudicium  est.  Nec 
tamen  in  hoc  tibi  quidquam  oneris  impono.  Ego 
autem  ilium  male  sanum  semper  putavi,  nunc  etiam 
impurum  et  soeleratum  puto,  nec  tamen  mihi  iniini- 
ciorem,  quam  sibi.  De  Philargyro  bene :  caussam 
certe  habuisti  et  veram  et  boftam;  relictum  esse  me 
potius,  quam  reliquisse.  6.  Quum  dedissem  iam 
litteras  a.  d.  vm.  Kal.,  quos  cum  Matio  et  Trebatio 

112  * 


892 


98.  M.  T.  C  I  C  E  R  0  N  I  S 


miseram ,  pueri  epistolam  mihi  attulerunt  hoc 
exemplo : 

XV  A.  (Marcello,  Lentulo  coss.  705.)  <•' 

MATIUS  ET  TREBATIUS  CICERONI  IMP.  S. 

Quum  Capua  exissemus,  in  itinere  audiimus, 
Pompeiian  Brundisio  a.  d.  xvi.  Kalend.  April,  cum 
omnibus  copiis,  quas  habuerit,  profectum  esse:  Cae- 
sarem  postero  die  in  oppidum  introisse;  concionatum 
esse;  inde  Romam  contendisse;  velle  ante  Kalend. 
esse  ad  Urbem,  et  paucos  dies  ibi  commorari,  deinde 
in  Hispanias  proficisci.  Nobis  non  alienum  visum 
est,  quoniam  de  adventu  Caesaris  pro  certo  habeba- 
mus,  pueros  ad  te  remittere,  ut  id  tu  quamprimum 
scires.  Mandata  tua  nobis  curae  sunt,  eaque,  ut  tem- 
pus  postularit,  agemus.  Trebatius  sedulo  facit,  ut 
antecedat.  Epistola  conscripta,  nuntiatum  est  nobis, 
Caesarem  a.  d.  vm.  Kal.  April.  Beneventi  mansurum, 
a.  d.  vii.  Capuae,  a.  d.  vi.  Sinuessae.  Hoc  pro  certo 
putamus. 

XVI.  (In  Formiano,  Marcello,  Lentulo  coss.  705.) 

CICERO  ATTICO  S. 

\ .  Quum,  quod  scriberem  ad  te,  nihil  haberem : 
tamen,  ne  quern  diem  intermitterem,  has  dedilitteras. 
A.  d.  vi.  Kal.  Caesarem  Sinuessae  mansurum  nuntia- 
bant.  Ab  eo  mihi  litterae  redditae  sunt  a.  d.  vii.  Ka¬ 
lend.;  quibus  iam  opes  meas,  non,  ut  superioribus, 
opem,  exspectat.  Quum  eius  clementiam  Corfinien- 
sem  illam  per  litteras  collaudavissem,  rescripsit 
hoc  exemplo. 

CAESAR  IMP.  CICERONI  IMP.  S.  D. 

I .  liecte  auguraris  de  me,  (bene  enim  tibi  cogni- 
tus  sum)  nihil  a  me  abesse  longius  crudelitate.  Atque 
ego  quum  ex  ipsa  re  magnam  capio  voluptatem,  turn, 
meum  factum  probari  abs  te,  triumpho  gaudeo.  Ne- 
que  illud  me  movet,  quod  ii,  qui  a  me  dimissi  sunt, 
discossisse  dicuntur,  ut  mihi  rursus  bellum  infer- 
rent:'  nihil  enim  malo,quam  et  me  mei  similem  esse, 
etillossui.  2.  Tu  velim  mihi  ad  Urbem  praesto  sis, 
ut  tuis  consiliis  atque  opibus,  ut  consuevi,  in  omnibus 
rebus  utar.  Dolabella  tuo  nihil  scito  mihi  esse  iu- 
cundius.  Iianc  adeo  habebo  gratiam  illi :  neque  enim 
aliter  facere  poterit:  tanta  eius  humanitas,  is  sensus, 
ea  in  me  est  benevolentia. 


XVII.  (In  Formiano,  Marcello,  Lentulo  coss.  705.) 

CICERO  ATTICO  S. 

I.  Trebatium  vi.  Kalend.,  quo  die  has  litteras 
dedi,  exspectabam.  Ex  eius  nuntio  Matiique  litteris 
meditabor,  quo  modo  cum  illo  loquar.  0  tempus  mi- 
scrum  !  Nec  dubito,  quin  a  me  contendat,  ad  Urbem 
ut  veniam.  Senatum  enim  Kal.  velle  se  frequentem 
adesse,  etiam  Formiis  proscribi  iussit.  Ergo  ei  ne- 
gandum  est?  Sed  quid  praecipio?  Statim  ad  te  per- 
scribam  omnia.  Ex  illius  sermone  statuam,  Arpi- 
numne  mihi  eundum  sit,  an  quo  alio.  Volo  Ciceroni 
meo  togam  puram  dare.  Istic  puto.  2.  Tu,  quaeso, 
cogita,  quid  deinde.  Nam  me  hebetem  molestiae  red- 
diderunt.  A  Curio,  velim  scire,  ecquid  ad  te  scri- 
ptum  sit  de  Tirone.  Ad  me  enim  ipse  Tiro  ita  scri- 
psit,  utverear,  quid  agat.  Qui  autem  veniunt  inde, 
xivdvvcodri  nuntiant.  Sane  in  magnis  curis  etiam  haec 
me  sollicitat :  in  hac  enim  fortuna  perutilis  eius  et 
opera  et  fidelitas  esset. 


XVIII.  (Arpini,  Marcello,  Lentulo  coss.  705.) 

CICERO  ATTICO  S. 

\ .  Utrumque  ex  tuo  consilio.  Nam  et  oratio  fuit 
ea  nostra,  ut  bene  potius  ille  de  nobis  existimaret, 
quam  gratias  ageret:  et  in  eomansimus,  neadUrbem. 
Ula  fefellerunt,  facilem  quod  putaramus.  Nihil  vidi 
minus;  damnari  se  nostro  iudicio;  tardiores  fore  re- 
liquos,  si  nos  non  venerimus,  dicere.  Ego,  dissimi- 
lem  illorum  esse  caussam.  Quummulta:  «Veni  ia;i- 
tur,  et  age  de  pace.»  Meone,  inquam,  arbitratu? 
«An  tibi,  inquit,  ego  praescribam?»  Sic,  inquam, 
agam,  senatui  non  placere  in  Hispanias  iri,  nec  exer- 
citus  in  Graeciam  transportari ;  multaque,  inquam, 
de  Cnaeo  deplorabo.  Turn  ille,  «Ego  vero  ista  dici 
nolo.»  Ita  putabam,  inquam;  sed  ego  eo  nolo  ades¬ 
se,  quod  aut  sic  mihi  dicendum  est,  multaque,  quae 
nullo  modo  possem  silere,  si  adessem;  aut  non  ve- 
niendum.  Summa  fuit,  ut  ille,  quasi  exitum  quae- 
rens,  ut  deliberarem.  Non  fuit  negandum.  Ita  dis- 
cessimus.  Credo  igitur,  hunc  me  non  amare.  At  ego 
me  amavi;  quod  mihi  iam  pridem  usu  non  venit. 
2.  Reliqua,  o  dii!  qui  comitatus!  quae,  ut  tu  soles 
dicere,  vey.vLn !  in  qua  erat  area  scelerum.  0  rem  per- 
ditam!  o  copias  desperatas !  Quid,  quod Servii films? 
quod  Titinii?  Quot  in  hiscastrisfuerunt,  quibus  Pom- 
peius  circumsideretur !  Sexlegiones.  Multum  vigilat, 
audet:  nullum  video  finem  mali.  Nunc  certe  pro- 
menda  tibi  sunt  consilia.  Hocfueratextremum.  3.11- 
la  tamen  xmctxXelg  illius  est  odiosa,  quam  paene  prae- 
terii:  si  sibi  consiliis  nostris  uti  non  liceret,  usurum, 
quorum  posset,  ad  omniaque  esse  descensurum. 

» Yidisti  igitur  virum ,  ut  scripseras?  ingemuisti?^ 
Certe.  Cedo  reliqua.  Quid?  continuo  ipse  in  Pe- 
danum,  ego  Arpinum.  Inde  exspecto  quidem  lala- 
■yevoav  illam  tuam.  »Tu  (malum)  inquies ,  actum  ne 
agas.«  Etiam  ilium  ipsum,  quern  sequimur,  multa 
fefellerunt.  &.  Sed  ego  tuas  litteras  exspecto.  Nihil 
est  ■‘enim  iam,  ut  antea,  videamus,hocquorsumevadat! 
Extremum  fuit  de  congressu  nostro :  quo  quidem  non 
dubito  quin  istum  offenderim.  Eo  maturius  agendum 
est.  Amabo  te,  epistolam  et  noXiTixrjv !  Yalde  tuas 
litteras  nunc  exspecto. 

XIX.  (Arpini,  Marcello,  Lentulo  coss.  705.) 

CICERO  ATTICO  S. 

I .  Ego  meo  Ciceroni,  quoniam  Roma  caremus,  Ar- 
pini  potissimum  togam  puram  dedi ;  idque  municipi- 
bus  nostris  fuit  gratum.  Etsi  omnes ,  et  illos,  et  qua 
iter  feci,  maestos  afflictosque  vidi:  tam  tristis,  et  tarn 
atrox  est  avcc&ecjQqoig  huius  ingentis  mali.  Delectus 
habentur:  in  hiberna  deducuntur.  Ea,  quae,  etiam 
quum  a  bonis  viris,  quum  iusto  in  bello,  quummode- 
ste  Hunt,  tamen  ipsa  per  se  molesta  sunt,  quam  cen¬ 
ses  acerba  nunc  esse ,  quum  a  perditis,  in  civili  nefa- 
rio  bello,  petulantissime  fiant!  Cave  autem  putes, 
quemquam  hominem  in  Italia  turpem  esse,  qui  hinc 
absit.  Vidi  ipse  Formiis  universos,  neque  meher- 
cule  umquam  homines putavi;  et  noram  omnes,  sed 
numquam  uno  loco  videram.  2.  Pergamus  igitur,  quo 
placet,  et  nostra  omnia  relinquamus.  Proficiscamur 
ad  earn,  cui  gratior  noster  adventus  erit,  quam  si 
una  fuissemus.  Turn  enim  eramus  in  maxima  spe; 
nunc,  ego  quidem,  in  nulla’;  nec  praeter  me  quis- 
quam  Italia  cessit,  nisi  qui  hunc  inimicum  sibi  puta- 
ret.  Nec  mehercule  hoc  facio  reipublicae  caussa, 
quam  funditus  deletam  puto:  sed  ne  quis  me  putet 
ingratum  in  eum,  qui  me  levavit  iisincommodis,  qui- 

bus  idem  affecerat:  et  simul,  quodea,  quae  fiunt, 
aut  quae  certe  futura  sunt,  videre  non  possum.  Etiam 
equidem  senatus  consulta  facta  quaedam  iam  puto; 
utinam  in  Volcatii  sententiam!  Sed  quid  refert?  Est 
enim  una  sententia  omnium.  Sed  erit  immitissimus 
Servius,  —  qui  filium  misit  ad  effligendum  Cn.  Pom- 
peium ,  aut  certe  capiendum ,  cum  Pontio  Titiniano. 
Etsi  hie  quidem  timoris  caussa:  ille  vero?  Sed  sto- 
machari  desinamus,  et  aliquando  sentiamus,  nihil 
nobis,  nisi  id,  quod  minime  *  vellem,  spiritum,  reli- 
quum  esse.  3.  Nos,  quoniam  superum  mareobside- 
tur,  infero  navigabimus;  et,  si  Puteolis  erit  difficile, 
Crotonem  petemus,  aut  Thurios;  et  boni  cives,  aman- 
tes  patriae ,  mare  infestum  habebimus.  Aliam  ratio- 
nem  huius  helli  gerendi  nullam  video.  In  Aegyptum 
nos  abdemus.  Exercitu  pares  esse  non  possumus. 
Pacis  tides  nulla  est.  Sed  haec  satis  deplorata  sunt. 
Tu  velim  litteras  Cephalioni  des  de  omnibus  rebus 
actis,  denique  etiam  de  sermonibus  hominum ;  nisi 
plane  obmutuerunt.  Ego  tuis  consiliis  usus  sum,  ma- 
ximeque,  quod  gravitatem  in  congressu  nostro  tenui, 
quain  debui,  et,  ad  Urbem  ut  non  accederem,  per- 
severavi.  Quod  superest,  scribe,  quaeso,  quam  ac- 
curatissime,  (iam  enim  extrema  sunt,)  quid  placeat, 
quid  censeas:  etsi  iam  nulla  dubitatio  est.  Tamen, 
si  quid ,  vel  potius,  quidquid  veniet  in  mentem,  scri- 
bas  velim. 


>6CO< 


99. 

ARG.  Argumentum  idem  fere  est  libri  huius  et  superiorig : 
de  perditis  consiliis  Caesaris  I.  IX.  etc.  et  Pompeii  VI.  etc.  de 
Caesaris  periculis  XII.  de  incerta  spe  pacis  sua  et  de  suo  eius 
restituendae  munere  adhuc  dubio  I. :  Curionis  congressus,  pro- 
praetoris  in  Sicilian!  proliciscentis ,  largeque  et  liberaliter  de 
sna  Caesarisque  in  Ciceronem  volnntate  pollicentis  IV.  V. : 
({uinti  lilii  scelus,  Komam  profecti,  Hirtioque  turn  patris 
turn  patrui  excedendi  consilia  imlicantis  IV.:  deliberatio, 
an,  quae  in  Hispania  gerantur,  exspectanduin  sit,  ad  quod  et 
sui  et  multi  alii  hurtabantur  VIII.  IX.:  Caesaris  litterae,  ne 
quo  progrediatur,  monentis,  VIII.  App. :  Caeiii,  ut  aliquod  op- 
pidum  eligat,  vacuum  a  hello,  rogantis,  IX. :  Antonii,  id  ipsuni, 
et  mandatum  sil»i  signilicantis,  ne  quern  Ilalia  excedere  permittat 
VIII.  App.  (cf.  XI.  et  XIII.) :  c  .ugressus  cum  Servio  Sulpieio, 
XIV.:  fuga  Catonis  ex  Sicilia  in  African!  transmittentis  XVI. : 
tirmum  propositum  proficiscendi ,  primum  occulte  V.  VI.  XI., 
postea  pulairi.  Privata  autein  liaec  sunt:  De  diflicultate  regendi 
4-  lilii  V.  (cf.  Herodot.  1,  66.)  VI.  (cf.  Terent.  Adelpli.  Ill,  3, 
59.)  VII.  X.  XI.  XII.  XV.  de  Tulliae  partu  XVIII.  de  adventu 
Hortensii  XVI.  XVII.  Serapionis  XVII.  de  suo  cum  Caesare  col- 
loquio  I.  de  Attici  profectione  ad  Caesarem  III.  de  Attici  et  Pi- 
liae  valetudine  XV.  (IX.  X.)  de  Attici  et  lialbi  colloquio  XVIII. 
de  q.  fratris  angustiis  XV.  de  Tirone  XIII.  de  Dionysioll.  XVI. 
de  Vettieni  creditoris  negotio  V.  XI.  XIII.  XV.  Delitterarum  stu- 
diis  uullus  usquam  sermo.  Adscriptae  sunt  autem  epistoiae  Cue- 
saris  ad  Ciceronem  VIII.  Antonii  ad  eumdem  VIII.  X.  itemque 
Caeiii  IX.  Scriptae  sunt  autem  epistoiae  ex  ante  diem  III.  Non. 
Aprilis,  ad  XIV.  Kaleudas  lunias,  C.  Claudio  Marcello,  L.  Cor- 
uelio  Lentulo  coss  (705.) 


I.  (Ill  Laterio  Q.  fratris,  Marcello,  Lentulo  coss.  705.) 

CICERO  ATTICO  S. 

I.  Tertio  Nonas  quum  in  Laterium  fratris  venis- 
sem,  accepi  litteras,  et  paullulum  respiravi:  quod 
post  lias  ruinas  mihi  non  acciderat.  Per  enim  magni 
aestimo,  tibi  firmitudinem  animi  nostri  et  factum  no¬ 
strum  probari.  Sexto  enim  nostro  quod  scribis  pro- 
bari,  ita  laetor,  ut  me  quasi  patris  eius,  cui  semper 
uni  plurimum  tribui,  iudicio  comprobari  putem;  qui 
mihi,  quod  saepe  soleo  recordari ,  dixit  olim,  Nonis 
illis  Decembribus,  quum  ego,  Sexte;  quidnam  ergo? 

Mi]  [A.av,  inquit  ille,  aanovdei  ye  xal  uxleiag  ano- 
,  tf  lolfirp, 

alia  fxsya  gslgag  tl  j tal  iaao/xsvoun  nvd-ia^ai. 

Eius  igitur  mihi  vivit  auctoritas;  et  simillimus  eius 
filius  eodem  est  apud  me  pondere,  quo  fuitille;  quern 
salvere  velim  iubeas  plurimum.  2.  Tu  tuum  con¬ 
silium  etsi  non  in  longincjuum  tempus  differs :  (iam 
enim  ilium  emptum  pacificatorem  perorasse  puto, 
iam  actum  aliquid  esse  in  consessu  senatorum;  se- 
natum  enim  non  puto;)  tamen  suspensum  me  tenes, 
sed  eo  minus,  quod  non  dubito,  quid  nobis  agendum 
putes.  Quid  enim  Flavio  legionem  et  Siciliam  dari 
scribas,  et  id  iam  fieri?  quae  tu  scelera  partim  parari 
iam  et  cogitari,  partim  ex  tempore  futura  censes?  Ego 
vero  Solonis,  popularis  tui,  et,  ut  puto,  etiam  mei, 
legem  negligam,  qui  capite  sanxit,  si  qui  in  seditione 
non  alterius  utrius  partis  fuisset;  (nisi  tu  aliter  cen¬ 
ses;)  et  hinc  abero  et  illim.  Sed  alterum  mihi  est 
certius;  nec  praecipiam  tamen;  exspectabo  tuum 
consilium  et  eas  litteras,  nisi  alias  iam  dedisti,  quas, 
scripsi,  ut  Cephalioni  dares.  3.  Quod  scribis,  non 
quo  alicunde  audieris,  sed  te  ipsum  putare,  me  attra- 
ctum  iri,  si  de  pace  agatur :  mihi  omnino  non  venit  in 
mentem,  quae  possit  actio  esse  de  pace,  quum  illicer- 
tissimum  sit,  si  possit,  exspoliare  exercitu  et  provin- 
cia  Pompeium;  nisi  forte  iste  nummarius  ei  potest 
persuadere,  ut,  dum  oratores  eantet redeant,  quiescat. 
Nihil  video,  quod  sperem  aut  quod  iam  putem  fieri 
posse.  Sed  tamen  hominis  hoc  ipsum  probi  est  ma¬ 
gnum  tcov  noliuxcoTaTcor  (jxe^f.iax(ov,  veniendumne  sit 
in  consilium  tyranni,  si  is  aliqua  de  re  bona  delibe- 
raturus  sit.  Quare,  si  quid  eiusmodi  evenerit,  ut 
arcessamur:  (quod  equidem  non  euro;  quid  enim 
essem  de  pace  dicturus,  dixi;  ipse  valde  repudiavit :) 
sed  tamen,  si  quid  accident,  quid  censeas  mihi  fa¬ 
ciendum,  utique  scribito.  Nihil  enim  mihi  adhuc  ac- 
cidit,  quod  maioris  consilii  esset.  Trebatii,  boni  viri 
et  civis ,  verbis  te  gaudeo  delectatum ;  tuaque  ista 
crebra  ixcpavycrig ,  vnigev,  me  sola  adhuc  delectavit. 
Litteras  tuas  vehementer  exspecto,  quas  quidem  cre¬ 
do  iam  datas  esse.  <4.  Tu  cum  Sexto  servasti  gravi¬ 
tatem  eamdem,  quam  mihi  praecipis.  Celer  tuns  di- 
sertus  magis  est,  quam  sapiens.  De  iuvenibus,  quae 
ex  Tullia  audisti,  vera  sunt.  M.  Antonii  istud,  quod 
scribis,  non  mihi  videtur  tam  re  esse  triste,  quam 
verbo.  Haec  est  air],  in  qua  nunc  sumus  mortis  in¬ 
star.  Aut  enim  mihi  libere  inter  malos  nolnevreor 
fuit,  aut  vel  periculose  cum  bonis;  aut  nos  temeri- 
tatem  bonorum  sequamur;  aut  audaciam  improbo- 
rum  insectemur.  Utrumque  periculosum  est.  At 
hoc,  quod  agimus,  nec  turpe,  nec  tamen  tutum. 
Istum,  qui  filium  Brundisium  de  pace  misit,  (de  pace 
idem  sentio,  quod  tu;  simulationem  esse  apertam, 
parari  autem  belluin  acerrime;)  me  legatum  iri  non 
arbitror;  cuius  adhuc,  utoptavi,  mentio  facta  nulla 

sit.  Eo  minus  habeo  necesse  scribere,  aut  etiam  co- 
gitare,  quid  sim  facturus,  si  acciderit,  ut  leger. 

II.  (In  Area  no  Q.  fratris,  Marcello,  Lentulo  coss.  705.) 

CICERO  ATTICO  S. 

I .  Ego  quum  accepissem  tuas  litteras  Nonis 
April.,  quas  Cephalio  attulerat,  essemque  Minturnis 
postridie  mansurus,  et  inde  protinus ;  sustinui  me  in 
Arcano  fratris,  ut,  dum  aliquid  certius  afferretur,  oc- 
cultiore  in  loco  essemus,  agerenturque  nihilo  minus, 
quae  sine  nobis  agi  possunt.  Aul uneven  iam  adest, 
et  animus  ardet;  nec  est  quidquam ,  quo,  et  qua. 
2.  Sed  haec  nostra  erit  cura  et  peritorum.  Tu  tamen, 
quod  poteris,  ut  adhuc  fecisti ,  nos  consiliis  iuvabis. 
Res  sunt  inexplicabiles.  Fortunae  sunt  committen- 
da  omnia.  Sine  spe  conamur  ulla.  Melius  si  quid 
acciderit,  mirabimur.  Dionysium  nolim  ad  me  pro- 
fectum :  de  quo  ad  me  Tullia  mea  scripsit.  Sed  et 
tempus  alienum  est,  et  homini  non  amico  nostra  in- 
commoda,  tanta  praesertim ,  spectaculo  esse  nollem  : 
cui  te  meo  nomine  inimicum  esse  nolo. 


nia.  (In  Arcano  Q.  fratris,  Marcello,  Lentulo  coss.  705.) 

CICERO  ATTICO  S. 

Quum,  quod  scriberem,  plane  nihil  haberem, 
haec  autem  reliqua  essent,  quae  scire  cuperem;  pro- 
fectusne  esset;  quo  in  statu  Urbem  reliquisset;  in 
ipsa  Italia  quem  cuique  regioni  aut  negotio  praefecis- 
set;  ecqui  essent  adPompeium  etadconsulesexsena- 
tus  consulto  de  pace  legati;  ut  igitur  haec  scirem, 
dedita  opera  has  ad  te  litteras  misi.  Feceris  igitur 
commode  mihique  gratum,  si  me  de  his  rebus ,  et  si 
quid  erit  aliud,  quod  scire  opus  sit,  feceris  certiorem. 
Ego  in  Arcano  opperior,  dum  ista  cognosco. 

JII1>.  Hinc  nova  epistola  apart  Schiitz.  et  Orell. 

I .  A.  d.  vii.  Id.  alteram  tibi  eodem  die  banc  epi- 
stolam  dictavi,  et  pridie  dederam  mea  manu  longio- 
rem.  Visum  te  aiunt  in  regia,  nec reprehendo;  quippe 
quum  ipse  istam  reprehensionem  non  fugerim.  Sed 
exspecto  tuas  litteras;  neque  iam  sane  video,  quid  ex- 
spectem,  sed  tamen,  etiamsi  nihil  erit,  id  ipsum  ad 
me  velim  scribas.  2.  Caesar  mihi  ignoscit  per  litteras, 
quod  non  venerim;  seseque  in  optimam  partem  id 
accipere  dicit.  Facile  patior,  quod  scribit,  secum 
Tullum  etServium  questos  esse,  quia  non  idem  sibi, 
quod  mihi,  remisisset.  Homines  ridiculos!  qui  quum 
filios  misissent  ad  Cn.  Pompeium  circumsidendum, 
ipsi  in  senatum  venire  dubitarent.  Sed  tamen  exem- 
plum  misi  ad  te  Caesaris  litterarum. 

IV.  (In  Cumano,  Marcello,  Lentulo  coss.  705.) 

CICERO  ATTICO  S. 

\ .  Multas  a  te  accepi  epistolas  eodem  die,  omnes 
diligenter  scriptas,  earn  vero,  quae  voluminis  instar 
erat,  saepe  legendam,  sicuti  facio;  in  qua  non  frustra 
laborem  suscepisti;  mihi  quidem  pergratum  fecisti. 
Quare,  ut  id,  quoad  licebit,  id  est,  quoad  scies  ubi  si- 
mus,  quam  saepissime  facias,  te  vehementer  rogo. 
Ac  deplorandi  quidem,  quod  quotidie  facimus,  sit 
iam  nobis  aut  finis  omnino,  si  potest,  aut  moderatio 
quaedam,  quod  profecto  potest.  Non  enim  iam, 
quam  dignitatem,  quoshonores,  quem  vitae  statum 
amiserim,  cogito,  sed  quid  consecutus  sim,  quid  prae- 
stiterim,  qua  in  laude  vixerim:  his  denique  in  malis, 
quid  intersit  inter  me  et  istos,  quos  propter  omnia 
amisimus.  Hi  sunt,  qui,  nisi  me  civitate  expulissent, 


obtinere  se  non  posse  putaverunt  licentiam  cupidita- 
tum  suarum;  quorum  societatis  et  sceleratae  con- 
sensionis  tides  quo  eruperit,  vides.  2.  Alter  ardet 
furore  et  scelere,  nec  remittit  aliquid ,  sed  in  dies  in- 
gravescit;  modo  Italia  expulit;  nunc  alia  ex  parte 
persequi,  et  alia  provincia  exspoliare  conatur;  nec 
iam  recusat,  sed  quodam  modo  postulat,  ut,  quemad- 
modum  est,  sic  etiam  appelletur  tyrannus.  3.  Alter, 
is,  qui  nos  sibi  quondam  ad  pedes  stratos  ne  subleva- 
bat  quidem,  qui  se  nihil  contra  huius  voluntatem  aie- 
bat  facere  posse,  elapsus  e  soceri  manibus  ac  ferro, 
bellum  terra  ac  mari  comparat,  non  iniustum  ille  qui¬ 
dem  ,  sed  quum  pium ,  turn  etiam  necessarium  ,  suis 
tamen  civibus  exitiabile ,  nisivicerit,  calamitosum, 
etiamsi  vicerit.  4.  Horum  ego  summorum  imperato- 
rum  non  modo  res  gestas  non  antepono  meis,  sed  ne 
fortunam  quidem  ipsam,  qua  illi  florentissima,  nos 
duriore  conflictati  videmur.  Quis  enim  potest,  aut 
deserta  per  se  patria  aut  oppressa,  beatus  esse?  Et 
si,  ut  nos  a  te  admonemur,  recte  in.illis  libris  dixi- 
mus,  nihil  esse  bonum,  nisi  quod  honestum,  nihil 
malum ,  nisi  quod  turpe  sit ;  certe  uterque  istorum 
est  miserrimus,  quorum  utrique  semper  patriae  sa- 
lus  et  dignitas  posterior  sua  dominatione  et  domesti- 
cis  commodis  fuit.  5.  Praeclara  igitur  conscientia 
sustentor,  quum  cogito  me  de  republica  aut  meruis- 
se  optime,  quum  potuerim,  aut  certe  numquam,  nisi 
divine,  cogitasse;  eaque  ipsa  tempestate  eversam 
esse  rempublicam ,  quam  ego  xiv  annis  ante  prospe- 
xerim.  Hac  igitur  conscientia  comite  proficiscar, 
magno  equidem  cum  dolore,  nec  tam  id  propter  me 
aut  propter  fratrem  meum,  quorum  iam  acta  aetas, 
quam  propter  pueros,  quibus  interdum  videmur  prae- 
stare  etiam  rempublicam  debuisse;  quorum  quidem 
alter,  non  tam,  quia  maiore  pietate  est,  me  mirabili- 
ter  excruciat;  alter,  (o  rem  miseram!  nihil  enim 
mihi  accidit  in  omni  vita  acerbius,)  indulgentia  vi¬ 
delicet  nostra  depravatus  eo  progressus  est,  quo  non 
audeo  dicere.  Et  exspecto  tuas  litteras:  scripsisti 
enim  te  scripturum  esse  plurima,  quum  ipsum  vidis- 
ses.  6.  Omne  meum  obsequium  in  ilium  fuit  cum 
multa  severitate :  neque  unum  eius,  nec  parvum,  sed 
multa  magna  delicta  compressi.  Patris  autem  lenitas 
amanda  potius  ab  illo,  quam  tam  crudeliter  negligen- 
da.  Nam  litteras  eius  ad  Caesarem  missas  ita  graviter 
tulimus,  ut  te  quidem  celaremus,  sed  ipsius  videre- 
mur*  vitam  insuavem  reddidisse.  Hoc  vero  eius  iter, 
simulatioque  pietatis  qualis  fuerit,  non  audeo  dicere. 
Tantum  scio,  post  Hirtium  conventum,  arcessitum 
ab  Caesare;  cum  eo  de  meo  animo  ab  suis  rationi- 
bus  alienissimo  et  consilio  relinquendi  Italiam;  et 
haec  ipsa  timide.  Sed  nulla  nostra  culpa  est;  na- 
tura  metuenda  est.  Haec  Curionem,  haec  Hortensii 
Filium,  non  patrum  culpa,  corrupit.  lacet  in  maerore 
meus  frater,  neque  tam  de  sua  vita,  quam  de  mea  me- 
tuit.  Huic  tu,  huic  tu  malo  affer  consolationes ,  si 
ullas  potes;  maxime  quidem  illam  velim,  ea,  quae 
ad  nos  delata  sint,  aut  falsa  esse  aut  minora.  Quae 
si  vera  sint;  quid  futurum  sit  in  hac  vita  et  fuga,  ne- 
scio.  Nam  si  haberemus  rempublicam,  consilium 
mihi  non  deesset  nec  ad  severitatem  nec  ad  indulgen- 
tiam.  Haec,  sive  iracundia ,  sive  dolore,  sive  metu 
permotus,  gravius  scripsi,  quam  aut  tuus  in  ilium 
amor,  aut  meus  postulabat.  Si  vera  sunt,  ignosces: 
si  falsa,  me  libente  eripies  mihi  hunc  errorem.  Quo- 
quo  modo  vero  seres  habebit,  nihil  assignabis,  nec 
patruo,  nec  patri.  7.  Quum  haec  scripsissem,  a  Cu- 

rione  mihi  nuntiatum  est,  eum  ad  me  venire.  Vene- 
rat  enim  is  in  Gumanum  vesperi  pridie,  id  est  Idi— 
bus.  Si  quid  eius  igitur  sermo  eiusmodi  attulerit, 
quod  ad  te  scribendum  sit;  id  in  litteris  adiungam. 
8.  Praeteriit  villam  meam  Curio,  iussitque  mihi  nun- 
tiari,  mox  se  vcnturum;  cucurritque  Puteolos,  ut  ibi 
concionaretur.  Concionatus  est;  rediit;  fuit  ad  me 
sane  diu.  Oremfoedam!  nosti  hominem :  nihil  oc- 
cultavit;  in  primis  nihil  esse  certius,  quamutomnes, 
qui  lege  Pompeia  condemnati  essent,  restituerentur , 
itaque  se  in  Sicilia  eorum  opera  usurum.  De  Hispa- 
niis  non  dubitabat,  quin  Caesaris  essent;  inde  ipsum 
cum  exercitu,  ubicumque  Pompeius  esset;  eius  in- 
teritu  finem  belli  *  fore;  prope  iam  *  factum  esse  ni¬ 
hil  :  et  plane  iracundia  elatum  voluisse  Caesarem  oc- 
cidi  Metellum  tribunum  plebis.  Quod  si  esset  factum, 
caedem  magnam  futuram  fuisse;  permultos  hortato- 
res  essecaedis;  ipsum  autem  non  voluntate  aut  na- 
tura  non  esse  crudelem ,  sedquod  putaret  popularem 
esse  clementiam:  quod  si  populi  studium  amisisset, 
crudelem  fore ;  eumque  perturbatum,  quod  intellige- 
ret,  se  apud  ipsam  plebem  offendisse  de  aerario;  ita¬ 
que  ei  quum  certissimum  fuisset,  antequam  profici- 
sceretur,  concionem  habere,  ausum  non  esse ,  vehe- 
menterque  animo  perturbato  profectum.  9.  Quum  au¬ 
tem  ex  eo  quaererem,  quid  videret?  quod  exem- 
plum?  quam  rempublicam?  plane  fatebatur  nullam 
spem  reliquam;  Pompeii  classem  timebat;  quae  si 
esset,  se  de  Sicilia  abiturum.  Quid  isti,  inquam,  sex 
tui  fasces?  si  ab  senatu,  cur  laureati?  si  ab  ipso, 
cur  sex?  »Cupivi,  inquit,  ex  senatus  consulto  sur- 
repto:  nam  aliter  non  poterat.  At  ille  impendio 
nunc  magis  odit  senatum:  a  me,  inquit,  omnia  pro- 
ficiscentur. «  Cur  autem  sex?  »Quia  duodecim  no- 
lui:  nam  licebat.«  10.  Turn  ego,  quam  vellem,  in¬ 
quam,  petiisse  ab  eo,  quod  audio  Philippum  impetras- 
se;  sed  veritus  sum,  quia  ille  a  me  nihil  impetrabat. 
>'Libenter,  inquit,  tibi  concessisset.  Verum  puta  te 
impetrasse.  Ego  enim  ad  eumscribam,  ut  tu  ipse 
voles,  de  ea  re  nqs  inter  nos  locutos.  Quid  autem  il- 
lius  interest,  quoniam  in  senatum  non  venis,  ubi 
sis?  Quin  nunc  ipsum  minime  offendisses  eius  caus- 
sam,  si  in  Italia  nonfuisses.«  Ad  quae  ego,  me  re- 
cessum  et  solitudinem  quaerere,  maxime  quod  licto- 
res  haberem.  Laudavit  consilium.  Quid  ergo,  in¬ 
quam?  nam  mihi  cursus  in  Graeciam  per  tuam  pro- 
vinciam  est:  quoniam  ad  mare  superum  milites  sunt. 
»Quid  mihi,  inquit,  optatius?«  Hoc  loco  multa  per- 
liberaliter.  Ergo  hoc  quidem  est  profectum  *,  ut  non 
modo  tuto,  verum  etiam  palam  navigaremus.  1 1 .  Re- 
liqua  in  posterum  diem  distuli;  ex  quibus  scribam 
ad  te,  si  quid  erit  epistola  dignum.  Sunt  autem,  quae 
praeterii:  interregnumne  esset  exspectaturus ;  an, 
quomodo  dixerit  ille  quidem ,  ad  se  deferri  consula- 
tum,  sed  se  nolle  in  proximum  annum.  Et  alia  sunt, 
quae  exquiram.  Iurabat  ad  summam,  quod  nullo  ne- 
gotio  faceret,  amicissimum  mihi  Caesarem — .  Esse 
debet.  »Quid  enim,  inquam,  scripsitad  me  Dolabel- 
la?  die,  quid?  Affirmabat  eum  scripsisse,  quod  me 
cuperet  ad  Urbem  venire,  ilium  quidem  gratias  agere 
maximas,  et  non  modo  probare,  sed  etiam  gaudere.« 
Quid  quaeris?  acquievi.  Levata  est  enim  suspicio 
ilia  domestici  mali  et  sermonis  Hirtiani.  Quam  cu- 
pio  ilium  dignum  esse  nobis :  et  quam  ipse  me  invi¬ 
to,  qua  pro  illo  sit  supplicandum !  Sed  opus  fuit  Hir- 
tio  convento.  Est  profeclo  nescio  quid:  sed  velim 
quam  minirno.  Et  tarnen  eum  nondum  redisse  mira- 


mur.  Sed  haec  videbimus.  12.  Tu  Oppios  Teren- 
tiae  dabis.  Iam  enim  Urbis  unum  periculum  est. 
Me  tamen  consilio  iuva,  pedibusne  Rhegium,  an  hinc 
statim  in  navem.  Ceterum,  quoniam  commoror,  ego 
ad  te  statim  habebo  quod  scribam ,  simul  ut  videro 
Curionem.  De  Tironecura,  quaeso,  quodfacis,  ut 
sciam,  quid  is  agat. 

V.  (In  (’iimano,  Marcello,  Lent ulo  eoss.  705.) 

CICERO  ATTICO  S. 

1 .  De  tota  mea  cogitatione  scripsi  ad  te  antea  sa¬ 
tis,  ut  mihi  visus  sum,  diligenter.  De  die  nihil  sane 
potest  scribi  praeter  hoc;  non  ante  lunam  novam. 
2.  Curionis  sermo  postridie  eamdem  habuit  fere 
summam,  nisi  quod  apertius  significavit,  se  harum 
rerum  exitum  non  videre.  Quod  mihi  mandas  de 
Quinto  regendo,  ’jlyxctdlav.  Tamen  nihil  praetermit- 
tam.  Atque  utinam  tu!  sed  modestior  non  ero. 
Epistolam  ad  Vestorium  statim  detuli  — :  ac  val- 
de  requirere  solebat.  3.  Commodius  tecum  Vettie- 
nus  est  locutus ,  quam  ad  me  scripserat.  Sed  mirari 
satis  hominis  negligentiam  non  queo.  Quum  enim 
mihi  Philotimus  dixisset,  H-Suemere  de  Canuleio 
diversorium  illud  posse,  minoris  etiam  empturum, 
si  Vettienum  rogassem;  rogavi,  ut,  si  quid  posset,  ex 
ea  summa  detraheret:  promisit;  ad  me  nuper,  se 
H-S  xxx  emisse;  ut  scriberem,  cui  vellem  addici; 
diem  pecuniae  Id.  Novemb.  esse.  Rescripsi  ei  sto- 
machosius,  cum  ioco  tamen  familiari.  Nunc,  quo¬ 
niam  agit  liberaliter,  nihil  accuso  hominem,  scripsi- 
que  ad  eum,  me  a  te  certiorem  esse  factum.  Tu  de 
tuo  itinere  quid  etquando  cogites,  velim  me  certiorem 
facias.  A.  d.  xv.  Kal.  Mai. 

VI.  (In  Cuniano,  Marcello,  Lentulo  coss.  705.) 

CICERO  ATTICO  S. 

1.  Me  adhuc  nihil  praeter  tempestatem  moratur. 
Astute  nihil  sumacturus:  fiat  in  Ilispania  quidlibet: 
et  tamen  retice*.  Meas  cogitationes  omnes  explica- 
vi  tibi  superioribus  litteris.  Quocirca  hae  sunt  bre¬ 
ves;  et  tamen,  quia  festinabam  eramque  occupatior. 
2.  De  Quinto  filio,  fit  a  me  quidem  sedulo\  sed  nosti 
reliqua.  Quod  dein  me  mones,  et  amice  et  pruden- 
ter  mones ;  sed  erunt  omnia  facilia ,  si  ab  uno  illo  ca- 
vero.  Magnum  opus  est.  Mirabilia  multa.  Nihil 
simplex,  nihil  sincerum.  Vellem  suscepisses  iuve- 
nem  regendum.  Pater  enim  nimis  indulgens,  quid- 
quid  egoastrinxi,  relaxat.  Si  sine  illo  possem,  re- 
gerem:  quod  tu  potes.  Sedignosco:  magnum,  in¬ 
quam,  opus  est.  3.  Pompeium  pro  certo  habemus 
per  Illyricum  proficisci  in  Galliam.  Ego  nunc,  qua 
et  quo,  videbo. 

VII.  (In  Cmnano,  Marcello,  Lentulo  coss.  705.) 

CICERO  ATTICO  S. 

1.  Ego  vero  Apuliam  etSipontumettergiversatio- 
nem  istam  probo;  nec  tuam  rationem  eamdem  esse 
duco,  quam  meam:  non  quin  in  republica  rectum 
idem  sit  utrique  nostrum,  sed  ea  non  agitur.  Re- 
gnandi  contentio  est;  in  qua  pulsus  est  modestior 
rex  et  probior  et  integrior,  et  is,  qui  nisi  vincit, 
nomen  populi  Romani  deleatur  necesse  est;  sin  au¬ 
tem  vincit,  Sullano  more  exemploque  vincet.  Ergo 
hac  in  contentione  neutrum  tibi  palam  sentiendum, 
et  tempori  serviendum  est.  Mea  caussa  autem  alia 
est,  quod,  beneficio  vinctus,  ingratus  esse  non  pos¬ 
sum;  nec  tamen  in  acie,  sed  Melitae  aut  alio  in  lo- 

co  simili  oppidulo  futurum  puto.  Nihil,  inquies, 
iuvas  eum,  in  quern  ingratus  esse  non  vis?  Immo  mi¬ 
nus  fortasse  voluisset.  Sed  de  hoc  videbimus.  Exea- 
musmodo;  quod  ut  meliore  tempore  possimus,  facit 
Adriano  mari  Dolabella,  Fretensi  Curio.  2.  Iniecta 
autem  mihi  spes  quaedam  est,  velle  mecum  Ser.  Sul- 
picium  colloqui.  Ad  eum  misi  Philotimum  libertum 
cum  litteris ;  si  vir  esse  volet,  praeclare  crwoSla :  sin 
autem — ,  erimus  nos,  qui  solemus.  3.  Curio  mecum 
vixit,  iacere  Caesarem  putans  offensione  populari, 
Siciliaeque  diffidens,  si  Pompeius  navigarecoepisset. 
Quintum  puerum  accepi  vehementer.  Avaritiam  vi¬ 
deo  fuisse  et  spem  magni  congiarii.  Magnum  hoc 
malum  est.  Sed  scelus  illud,  quod  timueramus,  spe- 
ro  nullum  fuisse.  Hoc  autem  vitium ,  puto  te  existi- 
mare,  non  nostra  indulgentia,  sed  a  natura  profe- 
ctum,  quern  tamen  nos  disciplina  regimus.  DeOppiis 
Veliensibus  quid  placeat,  cum  Philotimo  videbis. 
Epirum  nostram  putabimus :  sed  alios  cursus  videba- 
mur  habituri. 


VIII.  (In  Ciimano,  Marcello,  Lentulo  coss.  705.) 

CICERO  ATTICO  S. 

1.  Et  res  ipsamonebat,  et  tu  ostenderas,  et  ego 
videbam,  de  iis  rebus,  quas  intercipi  periculosum  es- 
set,  finem  inter  nos  scribendi  fieri  tempus  esse.  Sed, 
quum  ad  me  saepe  mea  Tullia  scribat,  orans,  ut,  quid 
in  Hispania  geratur,  exspectem,  et  semper  ascribat, 
idem  videri  tibi,  idque  ipse  etiam  ex  tuis  litteris  in- 
tellexerim ,  non  puto  esse  alienum ,  me  ad  te,  quid  de 
ea  re  sentiam,  scribere.  2.  Consilium  istud  tunc  esset 
prudens,  ut  mihi  videtur,  si  nostras  rationes  ad  Hi- 
spaniensem  casumaccommodaturiessemus;  quod  fie¬ 
ri  dicitis  oportere.  Necesse  estenim,aut,  id  quod 
maxime  velim,  pel li  istum  ab  Hispania,  aut  trahi  id 
bellum ,  aut  istum,  ut  confidere  videtur,  apprehende- 
re  Hispanias.  Sipelletur;  quam  gratus,  aut  quam 
bonestus  turn  erit  ad  Pompeium  noster  adventus, 
quum  ipsum  Curionem  ad  eum  transiturum  putem? 
Sin  trahitur  bellum ;  quid  exspectem,  aut  quam  diu? 
Relinquitur,  ut,  si  vincimurin  Hispania,  quiescamus. 
Id  ego  contra  puto :  istum  enim  victoremmagisrelin- 
quendum  puto,  quam  victum.  et  dubitantem  magis, 
quam  fidentem  suis  rebus.  Nam  caedem  video,  si 
vicerit,  et  impetum  in  privatorum  pecunias,  et  ex- 
sulum  reditum,  et  tabulas  novas,  et  turpissimorum 
honores  et  regnum  non  modo  Romano  homini,  sed 
lie  Persae  quidem  cuiquam  tolerabile.  3.  Tacita  esse 
poterit  indignitas  nostra?  pati  poterunt  oculi,  me 
cum  Gabinio  sententiam  dicere?  et  quidem  ilium  ro- 
gari  prius?  praesto  esse  clientem  tuum  Clodium? 
Cateii  Plaguleium?  ceteros?  Sed  cur  inimicos  col- 
ligo?  qui  meos  necessarios,  a  me  defensos,  nec  vide- 
re  in  curia  sine  dolore ,  nec  versari  inter  eos  sine  de¬ 
decore  potero.  Quid?  si  ne  id  quidem  est  explora- 
tum,  fore,  ut  mihi  liceat;  (scribunt  enim  ad  me  amici 
eius,  me  illi  nullo  modo  satisfecisse,  quod  in  sena- 
tum  non  venerim;)  tamenne  dubitemus,  an  ei  nos 
etiam  cum  periculo  venditemus ,  quicum  coniuncti  ne 
cum  praemio  quidem  voluimus  esse?  4.  Deinde  hoc 
vide,  non  esse  iudicium  de  tota  contentione  in  Hispa- 
niis:  nisi  forte,  iis  amissis,  arma  Pompeium  abiectu- 
rum  putas;  cuius  omne  consilium  Themistocleum 
est.  Existimat  enim,  qui  mare  teneat,  eum  necesse 
esse  rerum  potiri.  Itaque,  qui  numquam  id  egit,  ut 
Hispaniae  per  se  tenerentur,  navalis  apparatus  ei  sem¬ 
per  antiquissima  cura  fuit.  Navigabit  igitur,  quum 


erit  tempus,  maximis  classibus ,  et  ad  Italiam  acce- 
det;  in  qua  nos  sedentes  quid  erimus?  nam  medios 
esse  iam  non  licebit.  Classibus  adversabimur  igitur? 
Quod  malum  maius?  scilicet!  tantum  denique  quid 
turpius?  An,  qui  eiits*  absentis  solustuli  scelus,  eius- 
dem  cum  Pompeio  et  cum  reliquis  principibus  non 
feram?  5.  Quod  si  iam,  misso  officio,  periculi  ratio  ha- 
benda  est;  ab  illis  est  periculum,  si  peccaro:  ab  hoc, 
si  recte  fecero :  nec  ullum  in  his  malis  consilium  pe¬ 
riculo  vacuum  inveniri  potest:  ut  non  sit  dubium, 
quin  turpiter  facere  cum  periculo  fugiamus,  quod  fu- 
geremus  etiam  cum  salute.  Non  simul  cum  Pompeio 
mare  transierimus?  Omnino  non  potuimus.  Exstat 
ratio  dierum.  Sed  tamen  (fateamur  enim,  quod  est; 
ne  condamus  quidem,  ut  possumus;)  fefellit  ea  me 
res,  quae  fortasse  non  debuit;  sed  fefellit:  pacem  pu- 
tavi  fore;  quae  si  esset,  iratum  mihi  Caesarem  esse, 
quum  idem  amicus  esset  Pompeio,  nolui.  Senseram 
enim ,  quam  iidem  essent.  Hoc  verens ,  in  hanc  tar- 
ditatem  incidi.  Sed  assequor omnia,  si  propero;  si 
cunctor,  amitto.  6.  Et  tamen,  mi  Attice,  auguria 
quoque  me  incitant  quadam  spe  non  dubia,  non  haec 
collegii  nostri  ab  Appio,  sed  ilia  Platonis  de  tyrannis. 
Nullo  enim  modo  posse  video  stare  istum  diutius,  quin 
ipse  per  se,  etiam  languentibus  nobis,  concidat;  quip- 
pe  qui  florentissimus  ac  novus,  vi,  vn  diebus  ipsi  illi 
egenti  ac  perditae  multitudini  in  odium  acerbissimum 
venerit;  qui  duarum  rerum  simulationem  tarn  cito 
amiserit,  mansuetudinis  in  Metello,  divitiarum  in  ae- 
rario.  Iam,  quibus  utatur  vel  sociis  vel  ministris,  si 
ii  provincias,  si  rempublicam  regent,  quorum  nemo 
duo  menses  potuit  patrimonium  suum  gubernare?  7. 
Non  sunt  omnia  colligenda,  quaetu  acutissime  perspi- 
cis :  sed  tamen  ea  pone  ante  oculos :  iam  intelliges ,  id 
regnum  vix  semestre  esse  posse.  Quod  si  me  fefel- 
lerit,  feram,  sicut  multi  clarissimi  homines  in  repu- 
blica  excellentes  tulerunt:  nisi  forte  me  Sardanapali 
vicem  in  suo  lectulo  mori  malle  censueris,  quamexsi- 
lio  Themistocleo:  qui  quum  fuisset,  ut  ait  Thucydi¬ 
des  ,  ihiv  fisv  nagovTcov  Si  iXayicmjg  fiovXiyg  y.gdxiaxog 
yvd>[Udv,T(x)v  Se  {leXXovTav  ini  nXelmov  tov  yevr^oyiivov 
agiaxog  elyam^g,  tamen  incidit  in  eos  casus,  quos  vi- 
tasset,  si  eum  nihil  fefellisset.  Etsi  is  erat  (ut  ait 
idem),  qui  to  d/usivov  xctl  to  yelgov  iv  roi  oupon'ei  in 
ngoecoga  /uothaTcc,  tamen  non  vidit,  nec  quo  modo  La- 
cedaemoniorum ,  nec  quo  modo  suorum  civium  invi¬ 
diam  effugeret,  nec  quid  Artaxerxi  polliceretur.  Non 
fuisset  et  ilia  nox  tam  acerba  Africano,  sapientissimo 
viro,  non  tam  dirus  ille  diesSullanus  callidissimo  vi- 
ro  C.  Mario,  si  nihil  utrumque  eorum  fefellisset.  Nos 
tamen  hoc  confirmamus  illo  augurio,  quo  diximus; 
nec  nos  fallit,  nec  aliter  accidet.  8.  Corruat  iste  ne¬ 
cesse  est  aut  per  adversaries  aut  ipse  per  se ,  qui  qui¬ 
dem  sibi  est  adversarius  unus  acerrimus.  Id  spero 
vivis  nobis  fore.  Quamquam  tempus  est,  nos  de  ilia 
perpetua  iam,  non  de  hac  exigua  vita  cogitare.  Sin 
quid  acciderit  maturius,  haud  sane  mea  multum  in- 
terfuerit,  utrum  factum  videam,  an  futurum  esse  mul- 
to  ante  viderim.  Quae  quum  ita  sint,  non  est  commit- 
tendum,  ut  iis  pareamus,  quos  contra  me  senatus,  ne 
quid  respublica  detrimenti  acciperet,  armavit.  Tibi 
sunt  omnia  commendata;  quae  commendation  is  meae 
pro  tuo  in  nos  amore  non  indigent.  Ne  hercule  ego 
quidem  reperio,  quid  scribam.  Sedeo  enim  nXovSo- 
xcov.  Etsi  nihil  umquam  tam  fuit  scribendum,  quam 
nihil  mihi  umquam  ex  plurimis  tuis  iucunditatibus 
gratius  accidisse,  quam  quod  meam  Tulliam  suavis- 

sime  diligentissimeque  coluisti.  Valde  eo  ipsa  dele- 
ctata  est:  e»o  autem  non  minus;  cuius  quidem  virtus 
mirifica.  Quo  modo  ilia  fert  publicam  cladem!  quo 
modo  domesticas  tricas!  quantus  autem  animus  in 
discessu  nostro!  Sit  oro^p],  sit  summa  crvvTij^tc;  ta- 
men  nos  recte  facere  et  bene  audire  vult.  Sed  hac 
super  re  nimis;  ne  meam  ipse  av/und&siar  iam  evo- 
cem.  Tu,  si  quid  de  Hispaniis  certius,  et  si  quid 
aliud,  dum  adsumus,  scribes:  et  ego  fortasse  disce- 
dens  dabo  ad  te  aliquid;  eo  etiam  magis,  quod  Tullia 
te  non  putabat  hoc  tempore  ex  Italia.  Cum  Antonio 
item  est  agendum,  utcum  Curione,  Melitae  me  velit 
esse,  huic  bello  nolle  interesse.  Eo  velim  tarn  facili 
uti  possem,  et  tam  bono  in  me,  quam  Curione.  Is  ad 
Misenum  vi.  Nonas  venturus  dicebatur,  id  est  hodie: 
sed  praemisit  mihi  odiosas  litteras,  hoc  exemplo: 

VIII  a.  (Marcello,  Lentulo  coss.  705.) 

ANTONIUS  TRIB.  PLEB.  PROPRAET. 

CICERONI  IMP.  S. 

I.  Nisi  te  valde  amarem,  et  multo  quidem  plus, 
quam  tu  putas,  non  extimuissem  rumorem,  qui  de  te 
prolatus  est,  quum  praesertim  falsum  esse  existima- 
rem.  Sed  quia  te  nimio  plus  diligo,  non  possum  dis- 
simulare  mihi  famam  quoque,  quamvis  sit  falsa, 
magni  esse.  Te  iturum  trans  mare,  credere  non  pos¬ 
sum,  quum  tanti  facias  Dolabellam  et  Tulliam  tuam, 
feminam  lectissimam,  tantique  ab  omnibus  nobis  fias; 
quibus  mehercule  dignitas  amplitudoque  tua  paene 
carior  est,  quam  tibi  ipsi.  Sed  tamen  non  sum  arbi- 
tratus  esse  amici  non  commoveri  etiam  improborum 
sermone:  atque  eo  feci  studiosius,  quod  iudicabam 
duriores  partes  mihi  impositas  esse  ab  offensione  no¬ 
stra,  quae  magis  a  fyXorvnla  mea,  quam  ab  iniuria 
tua  nata  est.  Sic  enim  volo  te  tibi  persuadere,  mihi 
neminem  esse  cariorem  te,  excepto  Caesare  meo,  me- 
que  illud  una  iudicare,  Caesarem  maxime  in  suis  M. 
Ciceronem  reponere.  2.  Quare,  mi  Cicero,  te  rogo, 
ut  tibi  omnia  integra  serves,  eius  fidem  improbes,  qui 
tibi,  ut  beneficium  daret,  prius  iniuriam  fecit:  contra 
neprofugias,  qui  te,  etsi  non  amabit,  (quod  accidere 
non  potest,)  tamen  salvum  amplissimumque  esse  cu- 
piet.  Dedita  opera  ad  te  Calpurnium,  familiarissi- 
mum  meum,  misi;  ut  mihi  magnae  curae  tuam  vitam 
ac  dignitatem  esse  scires. 

Eodem  die  a  Caesare  Philotimus  attulit,  hoc  ex¬ 
emplo  : 

VIII  1).  (Marcello,  Lentulo  coss.  705.) 

CAESAR  IMP.  CICERONI  IMP.  S. 

I.  Etsi  te  nihil  temere,  nihil  imprudenter  factu- 
rum  iudicaram;  tamen  permotushominum  fama,  scri- 
bendum  ad  te  existimavi,  et  pro  nostra  benevolentia 
petendum ,  ne  quo  progredereris ,  proclinata  iam  re, 
quo,  integra  etiam,  progrediendum  tibi  non  existi- 
masses.  Namque  et  amicitiae  graviorem  iniuriam 
feceris;  et  tibi  minus  commode  consulueris,  si  non 
fortunae  obsecutus  videbere,  (omnia  enim  secundissi- 
ma  nobis,  adversissima  illis  accidisse  videntur,)  nec 
caussam  secutus,  (eadem  enim  turn  fuit,  quum  ab  eo- 
rum  consiliis  abesse  iudicasti,)  sed  meum  aliquod  fa¬ 
ctum  condemnavisse :  quo  mihi  gravius  abs  te  nil  ac¬ 
cidere  potest.  Quod  ne  facias,  pro  iure  nostrae  ami¬ 
citiae  a  te  peto.  2.  Postremo,  quid  viro  bono  et  quie- 


to,  et  bono  civi  magis  convenit,  quam  abesse  a  civili- 
bus  controversiis?  quod  nonnulli  quum  probarent, 
periculi  caussa  sequi  non  potuerunt.  Tu,  explorato 
et  vitae  meae  testimonio  et  amicitiae  iudicio,  neque 
tutius  neque  honestius  reperies  quidquam ,  quam  ab 
omni  contentione  abesse.  xv.  Kal.  Mai.  ex  itinere. 


IX.  (In  Cumano,  Marcello,  Lentulo  coss.  705.) 

CICERO  ATTICO  S. 

I.  Adventus  Philotimi  (at  cuius  hominis!  quam 
insulsi,  et  quam  saepe  pro  Pompeio  mentientis!)  exa- 
nimavit  omnes,  qui  mecum  erant.  Nam  ipse  obdu- 
rui.  Dubitabat  nostrum  nemo,  quin  Caesar  itinera  re- 
pressisset:  volare  dicitur:  Petreius  cum  Afranio  con- 
iunxisset  se:  nihil  affert  eiusmodi.  Quid  quaeris? 
etiam  illud  erat  persuasum,  Pompeium  cum  magnis 
copiis  iter  in  Germaniam  per  Illyricum  fecisse :  id 
enim  nv&evTixcog  nuntiabatur.  Melitam  igitur,  opi- 
nor ,  capessamus ,  dum,  quid  in  Hispania ;  quod  qui¬ 
dem  propemodum  videor  ex  Caesaris  litteris  ipsius 
voluntate  facere  posse;  qui  negat  neque  honestius  ne¬ 
que  tutius  mihi  quidquam  esse,  quam  ab  omni  con¬ 
tentione  abesse.  2.  Dices,  ubi  ergo  tuus  ille  animus, 
quern  proximis  litteris?  Adest  et  idem  est.  Sed  uti- 
nam  meo  solum  capitedecernerem !  Lacrimaemeorum 
me  interdum  molliunt,  precantium,  ut  de  Hispaniis 
exspectemus.  M.  Caelii  quidem  epistolam,  scriptam 
miserabiliter,  quum  hoc  idem  obsecraret,  ut  exspecta- 
rem,  ne  fortunas  meas,  ne  unicum  filium,  ne  meos 
omnes  tam  temere  proderem,  non  sine  magno  fletu  le- 
gerunt  pueri  nostri:  etsi  meus  quidem  est  fortior,  eo- 
que  ipso  vehementius  commovet:  nec  quidquam,  nisi 
de  dignatione,  laborat.  3.  Melitam  igitur;  deinde, 
quo  videbitur.  Tu  tamen  etiam  nunc  mihi  aliquid 
litterarum,  et  maxime,  si  quid  ab  Afranio.  Ego,  si 
cum  Antonio  locutus  ero,  scribamadte,  quid  actum 
sit.  Ero  tamen  in  credendo,  ut  mones,  cautus.  Nam 
occultandi  ratio  quum  difficilis,  turn  etiam  periculosa 
est.  Servium  exspecto  ad  Nonas :  et  adigit  ita  Postu- 
mia  et  Servius  filius.  Quartanam  leviorem  esse  gau- 
deo.  Misi  ad  te  Caelii  etiam  litterarum  exemplum. 

IX  a.  (Marcello,  Lentulo  coss.  705.) 

CAELIUS  CICERONI  S. 

I.  Exanimatus  tuis  litteris,  quibus  te  nihil,  nisi 
triste ,  cogitare  ostendisti ,  neque ,  id  quod  esset ,  per- 
scripsisti,  neque  non  tamen,  quale  esset,  quod  cogita- 
res,  aperuisti;  has  ad  te  illico  litteras  scripsi.  Per  for¬ 
tunas  tuas,  Cicero,  per  liberos  te  oro  et  obsecro,  ne 
quid  gravius  de  salute  et  incolumitate  tua  consulas. 
Nam  deos  hominesque,  amicitiamque  nostram  testifi- 
ficor,  me  tibi  praedixisse,  neque  temere  monuisse, 
sed,  postquam  Caesarem  convenerim  sententiamque 
eius,  qualis  futura  esset  parta  victoria ,  cognorim,  te 
certiorem  fecisse.  Si  existimas  eamdem  rationem 
fore  Caesari  in  dimittendis  adversariis  et  conditioni- 
bus  ferendis,  erras.  Nihil,  nisi  atrox  et  saevum,  co- 
gitat  atque  etiam  loquitur.  Iratus  senatui  exiit:  his 
intercessionibus  plane  incitatus  est.  Non  mehercule 
erit  deprecationi  locus.  2.  Quare,  si  tibi  tu,  si  filius 
unicus,  sidomus,  sispes  tuae  reliquaetibi  carae  sunt; 
si  aliquid  apud  te  nos,  si  vir  optimus,  gener  tuus,  va- 
lemus:  eorum  fortunam  non  debes  velle  conturbare; 
ut  earn  caussam,  in  cuius  victoria  salus  nostra  est, 
odisse  aut  relinquere  cogamur-,  aut  impiam  cupidita- 
tem  contra  salutem  tuam  habeamus.  Denique  illud 
cogita,  quod  ofTensae  fuerit,  in  ista  cunctatione  te 

subisse.  Nunc  te  contra  victorem  facere,  quern  du- 
biis  rebus  laedere  noluisti,  et  ad  eos  fugatos  accedere, 
quos  resistentes  sequi  nolueris,  summae  stultitiae  est. 
Vide,  ne,  dum  pudet  te  parum  optimatem  esse,  parum 
diligenter,  quod  optimum  sit,  eligas.  3.  Quod  si  to- 
tum  tibi  persuadere  non  possum;  saltern,  dum,  quid 
de  Hispaniis  agamus,  scitur,  exspecta;  quas  tibi  nun- 
tio  adventu  Caesaris  fore  nostras.  Quam  isti  spem 
habeant  amissis  Hispaniis,  nescio.  Quod  porro  tuum 
consilium  sit,  ad  desperatos  accedere ,  non  medius  fi- 
dius  reperio.  4.  Hoc,  quod  tu  non  dicendo  mihi  si- 
gnificasti ,  Caesar  audierat:  ac  simul  atque  ave  mihi 
dixit,  statim,  quid  de  te  audisset,  exposuit.  Negavi, 
me  scire :  tamen  ab  eo  petivi,  ut  ad  te  litteras  mitteret, 
quibus  inaxime  ad  remanendum  commoveri  posses. 
Me  secum  in  Hispaniam  ducit.  Nam,  nisi  ita  faceret, 
ego  prius,  quam  adUrbem  accederem,  ubicumque  es¬ 
ses  ,  ad  te  percurrissem ,  et  hoc  a  te  praesens  conten- 
dissem,  atque  omni  vi  te  retinuissem.  5.  Etiam  at¬ 
que  etiam,  Cicero,  cogita,  ne  te  tuosque  omnes  fundi- 
tus  evertas :  ne  te  sciens  prudensque  eo  demittas,  un¬ 
de  exitum  vides  nullum  esse.  Quod  si  te  aut  voces 
optimatium  commovent,  aut  nonnullorum  hominum 
insolentiam  et  iactationem  ferre  non  potes:  eligas, 
censeo ,  aliquod  oppidum  vacuum  a  bello,  dum  haec 
decernuntur ,  quae  iam  erunt  confecta .  Id  si  feceris, 
et  ego  te  sapienter  fecisse  iudicabo,  et  Caesarem  non 
offendes. 


X.  (In  Cumano,  Marcello,  Lentulo  coss.  705.) 

CICERO  ATTICO  S. 

1 .  Me  caecum ,  qui  haec  ante  non  viderim !  Misi 
ad  te  epistolam  Antonii.  Ei  quum  ego  saepissime 
scripsissem,  nihil  me  contra  Caesaris  rationes  cogita- 
re;  meminisse  megenerimei,  meminisse  amicitiae; 
potuisse,  si  aliter  sentirem,  esse  cum  Pompeio;  me 
autem,  quia  cum  lictoribus  invitus  cursarem,  abesse 
velle,  nec  id  ipsum  certum  etiam  nunc  habere;  vide, 
quam  ad  haec  nugoivixag. 

2.  vTuum  consilium  quam  verum  est.  Nam  qui  se 
nmedium  esse  vult,  in  patria  manet:  qui  proficiscitur.ali- 
»quid  de  altera  utra  parte  iudicare  videjur.  Sed  ego 
»ts  non  sum,  qui  statuere  debeam,  iure  quis  proficiscatur , 
y>nec  ne.  Partes  mihi  Caesar  has  imposuit ,  ne  quern 
nomnino  discedere  ex  Italia  paterer.  Quare  parvi  re~ 
»fert,  me  probar e  cogitationem  luam,  si  nihil  tamen  tibi 
y>remittere  possum.  Ad  Caesarem  mittas,  censeo,  et  ab  eo 
y>hoc  petas.  Non  dubito,  quin  impetraturus  sis ,  quum 
r>praesertim  te  amicitiae  nostrae  rationem  habiturumesse 
y>pollicearis .« 

3.  Habes  axvTdXrjv  Actxcovixrjv.  Omnino  excipiam 

hominem.  Erat  autem  v.  Non.  venturus  vesperi ,  id 
esthodie.  Cras  igitur  ad  me  fortasse  veniet.  Ten- 
tabo.  Audeam;  nihil  properare,  missurum  ad  Cae¬ 
sarem,  clamabo,  me;  cum  paucissimis  alicubi  occul- 
tabor;  certe  hinc,  istis  invitissimis ,  evolabo,  atque 
utinam  ad  Curionem !  avv  Hedi  xoi  Xspco.  Magnus  do¬ 
lor  accessit.  Efficietur  aliquid  dignum  nobis.  [Avg- 
ovqia  tua  mihi  valde  molesta,  Medere,  amabo,  dum 
est  «£*?).)  4.  De  Massiliensibus  gratae  tuae  mihi  lit- 

terae.  Quaeso,  ut  sciam ,  quidquid  audieris.  Sici- 
liam  cuperem,  si  possem  palam :  quod  a  Curione  effe- 
ceram.  Hie  ego  Servium  exspecto:  (rogor  enim  ab 
eius  uxore  et  filio :)  et  puto  opus  esse.  5.  Hie  tamen 
Cytheridem  secum  lectica  aperta  portat,  alteram  uxo- 
rem:  septem  praeterea  coniunctae  lecticae  amicarum-l 


ne  sunt  an  amicorum?  Vide,  quam  turpi  leto  perea- 
mus :  et  dubita,  si  potes,  quin  ille ,  seu  victus  seu  vi¬ 
ctor  redierit,  caedem  facturus  sit.  Ego  vero  vel  lintri- 
culo ,  si  navis  non  erit,  eripiam  me  ex  istorum  par- 
ricidio.  Sed  plura  scribam,  quum  ilium  convenero. 
6.  Iuvenem  nostrum  non  possum  non  amare :  sed  ab 
eo  nos  non  amari,  plane  intelligo.  Nihil  ego  vidi  tam 
dvrtfIonoii]Tov ,  tam  aversum  a  suis,  tam  nescio  quid 
cogitans.  Vim  incredibilem  molestiarum!  Sed  erit 
curae,  et  est,  ut  regatur.  Mirum  est  enim  ingenium. 
"ll&ovg  inipei.rpiov . 

XI.  (Iu  Cumano,  Marcello,  Lentulo  coss.  70S.) 

CICERO  ATTICO  S. 

I .  Obsignata  iam  epistola  superiore ,  non  placuit 
eidari,  cui  constitueram ,  quod  erat  alienus.  Itaque 
eo  die  data  non  est.  Interim  venit  Philotimus,  et  mi¬ 
hi  a  te  litteras  reddidit:  quibus  quae  de  fratre  meo 
scribis,  sunt  ea  quidem  parum  firma,  sed  habent  nihil 
vnovlov,  nihil  fallax,  nihil  non  flexibile  ad  bonitatem, 
nihil,  quod  non,  quo  velis,  uno  sermone  possis  per- 
ducere.  Ne  multa :  omnes  suos,  etiam  quibus  irasci- 
tur  crebrius,  tamen  caros  habet,  me  quidem  se  ipso 
cariorem.  Quod  de  puero  aliter  ad  te  scripsit,  et  ad 
matrem  de  filio,  non  reprehendo.  De  itinere  et  de  so- 
rore  quae  scribis,  molesta  sunt,  eoque  magis,  quod 
ea  tempora  nostra  sunt,  ut  ego  his  mederi  non  possim. 
Nam  certe  mederer.  Sed  quibus  in  malis ,  et  qua  in 
desperatione  rerum  simus,  vides.  2.  Ilia  de  ratione 
nummaria  non  sunt  eiusmodi,  (saepe  enim  audio  ex 
ipso,)  ut  non  cupiat  tibi  praestare:  et  in  eo  laborat. 
Sed  si  mihi  Q.  Axius ,  in  hac  mea  fuga,  H-Sxmnon 
reddit,  quae  dedi  eius  filio  mutua,  et  utitur  excusatio- 
ne  temporis ,  siLepta,  siceteri,  soleomirari,  de  ne¬ 
scio  quis  H-S  xx.,  quum  audio  ex  illo,  se  urgeri. 
Vides  enim  profecto  angustias.  Curari  tamen  ea  tibi 
utique  iubet.  An  existimas  ilium  in  isto  genere  len- 
tulum  aut  restrictum?  Nemo  est  minus.  3.  De  fratre 
satis.  De  eius  filio,  indulsit  illi  quidem  suus  pater 
semper;  sed  non  facit  indulgentia  mendacem  aut  ava- 
rum  aut  non  amantem  suorum;  ferocem  fortasse,  at¬ 
que  arrogantem  et  infestum  facit.  Itaque  habet  haec 
quoque,  quae  nascuntur  ex  indulgentia ;  sed  ea  sunt 
tolerabilia  (quid  enim  dicam)  hac  iuventute?  Ea  ve¬ 
ro,  quae  mihi  quidem,  qui  ilium  amo,  sunt  his  ipsis 
malis,  in  quis  sumus,  miseriora,  non  sunt  ab  obsequio 
nostro;  non;  suas  radices  habent:  quas  tamen  evelle- 
rem  profecto,  si  liceret.  Sed  ea  tempora  sunt,  ut 
omnia  mihi  sint  patienda.  Ego  meum  facile  teneo. 
Nihil  est  enim  eo  tractabilius :  cuius  quidem  miseri- 
cordia  languidiora  adhuc  consilia  cepi ;  et,  quo  ille  me 
certiorem  vult  esse,  eo  magis  timeo,  ne  in  eum  exsi- 
stam  crudelior.  4.  Sed  Antonius  venit  heri  vesperi. 
Iam  fortasse  ad  me  veniet,  aut  ne  id  quidem ;  quoniam 
scripsit,  quid  fieri  vellet.  Sed  scies  continuo,  quid 
actum  sit.  Nos  iam  nihil,  nisi  occulte.  De  pueris 
quid  agam?  Parvone  navigio  committam?  Quid  mihi 
animi  in  navigando  censes  fore?  Recordor  enim ,  ae- 
state  cum  illo  Rhodiorum  dcpgdxTb)  navigans,  quam 
fuerim  sollicitus.  Quid,  duro  tempore  anni,  actua- 
riola  fore  censes?  0  rem  undique  miseram !  Trebatius 
erat  mecum,  vir  plane  et  civis  bonus.  Quae  ille  mon- 
stra,  dii  immortales!  Etiamne  Balbus  in  senatum  ve¬ 
nire  cogitet?  Sed  ei  ipsi  cras  ad  te  litteras  dabo.  5. 
Vettienum  mihi  amicum,  ut  scribis,  ita  puto  esse; 
cum  eo,  quod  dnoropcog  ad  me  scripseratde  nummis 

curandis,  ■frypixcoxegov  eram  iocatus.  Id  tu,  si  ille 
aliter  acceperit,  ac  debuit,  lenies.  Monetali  autem 
ascripsi,  quod  ille  ad  me,  proconsuli.  Sed  quoniam 
est  homo,  et  nos  diligit,  ipse  quoque  a  nobis  diliga- 
tur.  Yale. 


XII.  (In  Cumano,  Marcello,  Lentulo  coss.  705.) 

CICERO  ATTICO  S. 

1.  Quidnam  mihi  futurum  est?  aut  quis  me  non 
solum  infelicior,  sed  iam  etiam  turpior!  Nominatim 
de  me  sibi  imperatum  dicit  Antonius;  nec  me  tamen 
ipse  adhuc  viderat,  sed  hoc  Trebatio  narravit.  Quid 
agam  nunc,  cui  nihil  procedit,  caduntque  ea,  quae  di- 
ligentissime  sunt  cogitata,  taeterrime?  Ego  enim  Cu- 
rionem  nactus,  omnia  me  consecutum  putavi.  Is  de 
me  ad  Hortensium  scripserat.  Reginus  erat  totus  no- 
ster.  Huic  nihil  suspicabamur  cum  hoc  mari  negotii 
fore.  Quo  me  nunc  vertam?  Undique  custodior.  2. 
Sed  satis  lacrimis.  1 Tagcoga  nlsvxdov  igitur,  et  occulte 
in  aliquam  onerariam  corrependum;  non  committen- 
dum,  ut  etiam  compacto  prohibiti  videamur.  Sicilia 
petenda :  quam  si  erirnus  nacti,  maiora  quaedam  con- 
sequemur.  Sit  modo  recte  in  Hispaniis :  quamquam 
de  ipsa  Sicilia  utinam  sit  verum!  Sed  adhuc  nihil  se- 
cundi.  Concursus  Siculorum  ad  Catonem  dicitur  fa- 
ctus;  orasse,  ut  resisteret;  omnia  pollicitos :  commo- 
tum  ilium,  delectum  habere  coepisse.  Non  credo,  ut 
est  luculentus  auctor!  potuisse  certe  tenere  illam  pro- 
vinciam  scio.  3.  Ab  Hispaniis  autem  iam  audietur. 
Hie  nos  C.  Marcellum  habemus,  eadem  de  re  cogitan- 
tem,  aut  bene  simulantem :  quamquam  ipsum  non  vi- 
deram,  sed  ex  familiarissimo  eius  audiebam.  Tu, 
quaeso,  si  quid  habebis  novi :  ego,  si  quid  moliti  eri- 
mus,  ad  te  statim  scribam.  Quintum  filium  severius 
cohibebo  *.  Utinam  proficere  possim!  Tu  tamen  eas 
epistolas,  quibus  asperius  de  eo  scripsi,  aliquando 
concerpito,  ne  quando  quid  emanet:  ego  item  tuas.  4. 
Servium  exspecto,  nec  ab  eo  quidquam  vyug.  Scies, 
quidquid  erit.  Sine  dubio  errasse  nos  confitendum 
est.  At  semel?  at  una  in  re?  Immo  omnia ,  quo  dili— 
gentius  cogitata,  eo  facta  sunt  imprudentius. 

"Alin  t a  piv  ngoxBXvxfriu  dacropev,  n/vvjuevol  neg. 

In  reliquis  modo  ne  ruamus.  lubes  enim  de  profe- 
ctione  mea  providere.  Quid  provideam?  Ita  patent 
omnia,  quae  accidere  possunt,  ut,  ea  si  vitem,  seden- 
dum  sit  cum  dedecore  et  dolore :  si  negligam,  pericu- 
lum  est,  ne  in  manus  incidam  perditorum.  Sed  vide, 
quantis  in  miseriis  simus.  Optandum  interdum  vi- 
detur,  ut  aliquam  accipiamus  ab  istis  quamvis  acer- 
bam  iniuriam,  ut  tyranno  in  odio  fuisse  videamur. 
5.  Quod  si  nobis  is  cursus,  quern  speraram ,  pateret; 
eflecissem  aliquid  profecto,  ut  tu  optas  et  hortaris,  di- 
gnu  m  nostra  mora.  Sed  mirificae  sunt  custodiae;  et 
quidem  ille  ipse  Curio  suspectus.  Quare  vi  aut  clam 
agendum  est;  et,  si  vi,  forte  et  cum  tempestate:  clam 
autem  istis.  In  quo  si  quod  crq>d\ua,  vides,  quam 
turpe  sit  *.  Trahimur;  nec  fugiendum,  si  quid  vio- 
lentius.  De  Caelio,  saepe  mecum  agito;  nec,  si  quid 
habuero  tale,  dimittam.  6.  Hispanias  spero  firmas 
esse.  Massiliensium  factum  quum  ipsum  per  se  lu- 
culentum  est,  turn  mihi  argumento  est,  recte  esse  in 
Hispaniis.  Minus  enim  auderent,  si  aliter  esset,  et 
scirent :  nam  et  iuncti  et  diligentes  sunt.  Odium  au¬ 
tem  recte  animadvertis  significatum  theatro.  Legio- 
nes  etiam  has,  quas  in  Italia  assumpsit,  alienissimas 
esse  video.  Sed  tamen  nihil  inimicius,  quam  sibi 
ipse,  lllud  recte  times,  ne  ruat.  Si  desperarit,  certe 


ruet.  Quo  magis  efficiendum  aliquid  est,  fortuna  ve- 
lim  meliore,  animo  Caeliano.  Sed  primum  quidque  • 
quod,  qualecumque  erit,  continuo  scies.  7.  Nos  iu- 
veni,  ut  rogas,  suppeditabimus ,  et  Peloponnesum 
ipsam  sustinebimus.  Est  enim  indoles:  modo  ali— 
quod  hoc  sit  i)&og  8c8axfj  odcoxov.  Quod  si  adhuc  nul¬ 
lum  est,  esse  tamen  potest;  aut  dgexx)  non  est  didaxxov : 
quod  mihi  persuaded  non  potest. 

XIII.  (In  Cumano,  Marcello,  Lentulo  coss.  705.) 

CICERO  ATTICO  S. 

1.  Epistola  tua  gratissima  fuit  meae  Tulliae,  et 
mehercule  mihi.  Semper  secum  aliquid  afferunt 
litterae.  Scribes  igitur:  ac,  si  quid  ad  spem  poteris, 
ne  dimiseris.  Tu  Antonii  leones  pertimescas  cave. 
Nae,  nihil  est  illo  homine  iucundius.  Attende  nga- 
Ziv  nohxLy.ov.  Evocavit  litteris  e  municipiis  denos,  et 
iv  viros.  Yenerunt  ad  villam  eius  mane.  Primum 
dormiit  ad  h.  hi.  Deinde,  quum  esset  nuntiatum, 
venisse  Neapolitanos  et  Cumanos,  (his  enim  est  Cae¬ 
sar  iratus,)  postridie  redire  iussit:  lavari  se  velle,  et 
negl  xotholovuictv  yiveudni.  Hoc  here  effecit.  llodie 
autem  in  Aenariam  transire  constituit.  Exsulibus 
reditum  pollicetur.  Sed  haec  omittamus;  de  nobis 
aliquid  agamus.  2.  Ab  Axio  accepi  litteras.  De  Ti- 
rone  gratum.  Vettienum  diligo.  Vestorio  reddidi. 
Servius  pridie  NonasMaiiMinturnis  mansisse  dicitur, 
hodie  in  Liternino  mansurus  apud  C.  Marcellum. 
Cras  igitur  nos  mature  videbit,  mihique  dabit  argu- 
mentum  ad  te  epistolae.  Iam  enim  non  reperio,  quod 
tibi  scribam.  lllud  admiror,  quod  Antonius  ad  me  ne 
nuntium  quidem ,  quum  praesertim  me  valde  obser¬ 
vant.  Videlicet  aliquid  atrocius  de  me  imperatum 
est:  coram  negare  mihi  non  vult;  quod  ego  nec  roga- 
turus  eram:  nec,  si  impetrassem,  crediturus.  Nos  ta¬ 
men  aliquid  excogitabimus.  3.  Tu,  quaeso,  si  quid 
in  Hispaniis;  iam  enim  poterit  audiri:  et  omnes  ita 
exspectant,  ut,  si  recte  fuerit,  nihil  negotii  futurum 
putent.  Ego  autem  nec,  retentis  his,  confectam  rem 
puto,  neque,  amissis,  desperatam.  Silium  et  Ocel- 
lam  et  ceteros  credo  retardates.  Te  quoque  a  Curtio 
impediri  video.  Etsi,  ut  opinor,  habes  xdltjxa  dloxvoy. 

XIV.  (In  Cumano,  Marcello,  Lentulo  coss.  705.) 

CICERO  ATTICO  S. 

1.  O  vitam  miseram !  maiusque  malum ,  tam  diu 
timere,  quam  est  illud  ipsum,  quod  timetur!  Servius, 
ut  antea  scripsi,  quum  venisset  Nonis  Maiis,  postridie 
ad  me  venit.  Ne  diutius  teteneam,  nullius  consilii 
exitum  invenimus.  Numquam  vidi  hominem  pertur- 
batiorem  metu;  neque  hercule  quidquam  timebat, 
quod  non  esset  timendum:  ilium  sibi  iratum,  hunc 
nonamicum:  horribilem  utriusque  victoriam,  quum 
propter  alterius  crudelitatem,  alterius  audaciam,  turn 
propter  utriusque  difficultatem  pecuniarum ,  qua  erui 
nusquam,  nisi  ex  privatorum  bonis  posset.  Atque 
haec  ita  multis  cum  lacrimis  loquebatur,  ut  ego  mira- 
rer,  eas  tam  diuturna  miseria  non  exaruisse.  Mihi 
quidem  etiam  lippitudo  haec,  propter  quam  non  ipse 
ad  te  scribo,  sine  ulla  lacrima  est,  sed  saepius  odiosa 
est  propter  vigilias.  2.  Quamobrem,  quidquid  habes 
ad  consolandum ,  collige  et  ilia  scribe ,  non  ex  doctri- 
na,  neque  ex  libris:  nam  id  quidem  domi  est;  sed 
nescio  quo  modo  imbecillior  est  medicina,quam  mor¬ 
bus:  haec  potius  conquire,  de  Hispaniis,  de  Massilia; 
quae  quidem  satis  bella  Servius  alTert:  qui  etiam  de 
duabus  legionibus  luculentos  auctores  esse  dicebat. 

113  * 


900 


99.  M.  T.  CICERONIS 


Haec  igitur  si  habebis,  et  talia.  Et  quidem  paucis 
diebus  aliquid  audiri  necesse  est.  3.  Sed  redeo  ad 
Servium.  Distulimus  omnino  sermonem  in  poste- 
rum;  sed  tardus  ad  exeundum:  multo  se  in  suo  lectu- 
lo  malle ,  quidquid  foret.  Odiosus  scrupulus  de  filii 
militia  Brundisina.  Unum  illud  firmissime  assevera- 
bat,  si  damnati  restituerentur,  in  exsilium  se  iturum. 
Nos  autem  ad  haec:  et  id  ipsum  certo  fore :  et,  quae 
iamfiant,  non  esse  leviora;  multaque  colligebamus. 
Verum  ea  non  animum  eius  augebant,  sed  timorem, 
ut  iam  celandus  magis  de  nostro  consilio,  quam  ad 
idem  *  *  videretur.  Quare  in  hoc  non  multum  est. 
Nos  a  te  admoniti  de  Caelio  cogitabimus. 

XV.  (Ill  Cuinano,  Marcello,  Lenlulo  cojs.  705.) 

CICERO  ATTICO  S. 

C  Servius  quum  esset  apud  me,  Cephalio  cum 
tuis  litteris  vi.  Id.  venit;  quae  nobis  magnam  spem 
attulerunt  meliorum  rerum  de  octo  cohortibus:  (ete- 
nim  eae  quoque,  quae  in  his  locis  sunt,  labare  dicun- 
tur:)  eodem  die  Funisulanus  a  te  attulit  litteras,  in 
quibus  erat  confirmatius  idem  illud.  Ei  de  suo  ne- 
gotio  respondi  cumulate  cum  omni  tua  gratia.  Ad- 
huc  non  satisfaciebat;  debet  autem  mihi  multos  num- 
mos,  nec  habetur  locuples.  Nunc  ait  se  daturum ;  cui 
expensum  tulerit,  morari;  tabellariis,  si  apud  te  esset, 
qua  satisfecisset  * ,  dares.  Quantum  sit ,  Eros  Philo- 
timi  tibi  dicet.  2.  Sed  ad  maiora  redeamus.  Quod 
optas ,  Caelianum  illud  maturescit.  Itaque  torqueor, 
utrum  ventum  exspectem.  Yexillo  opus  est:  convo- 
labunt.  Quodsuades,  utpalam,  prorsus  assentior; 
itaque  me  profecturum  puto.  Tuas  tamen  interim 
litteras  exspecto.  Servii  consilio  nihil  expeditur. 
Omnes  captiones  in  omni  sententia  occurrunt.  Unum 
C.  Marcello  cognovi  timidiorem,  quern  consulem  fuis- 
se  poenitet  ‘'Jl  noUijg  aysvvdag!  qui  etiam  Antonium 
confirmasse  dicitur,  ut  me  impediret;  quo  ipse,  cre¬ 
do,  honestius.  3.  Antonius  autem  vi.  Id.  Capuam 
profectus  est;  ad  me  misit,  se,  pudore  deterritum,  ad 
me  non  venisse,  quod  me  sibi  succensere  putaret. 
Ibitur  igitur,  et  ita  quidem,  ut  censes;  nisi  cuius  gra- 
vioris  personae  suscipiendae  spes  erit  ante  oblata .  Sed 
vix  erit  tam  cito.  Allienus  autem  praetor  putabat  ali— 
quem,  si  ego  non,  ex  collegis  suis.  Quivis  licet,  dum- 
modo  aliquis.  De  sorore,  laudo.  4.  De  Quinto  pue- 
ro,  datur  opera.  Spero  esse  meliora.  De  Quinto  fra- 
tre,  scito  eum  non  mediocriter  laborare  de  usura :  sed 
adhuc  nihil  a  L.  Egnatio  expressit.  Axius  de  xii  mil- 
libus  pudens !  Saepe  enim  ascripsit,  ut  Gallio,  quan¬ 
tum  is  vellet,  darem.  Quod  si  non  scripsisset,  pos- 
semne  aliter?  Et  quidem  saepe  sum  pollicitus:  sed 
tantum  voluit  cito.  Me  vero  adiuvarent  his  in  angu- 
stiis.  Sed  dii  istos!  Verum  alias.  Te  a  quartana 
liberatum  gaudeo,  itemque  Piliam.  Ego,  dum  panes 
et  cetera  in  navem  parantur,  excurro  in  Pompeianum. 
Vettieno  Yelim  gratias,  quod  studiosus  sit.  Si  quem- 
quam  nactus  fueris,  qui  perferat;  litteras  des  ante, 
quam  discedimus. 

XVI.  (Ill  Pompeiano,  Marcello,  Lentulo  coas.  705.) 

CICERO  ATTICO  S. 

1.  Commodum  ad  te  dederam  litteras  de  pluribus 
rebus,  quum  ad  me  bene  mane  Dionysius  fuit:  cui 
quidem  ego  non  modo  placabilem  me  praebuissem, 
sed  totum  remisissem,  si  advenisset,  qua  mente  tu  ad 
me  scripseras.  Erat  enim  sic  in  tuis  litteris,  quas 
Arpini  acceperam,  eum  venturum  facturumque,  quod 


j  ego  vellem.  Ego  volebam  autem ,  vel  cupiebam  po- 
tius,  esse  eum  nobiscum.  Quod  quia  plane,  quum  in 
Formianum  venisset,  praeciderat,  asperius  ad  te  de  eo 
scribere  solebam.  At  ille  perpauca  locutus,  hanc 
summam  habuit  orationis :  ut  sibi  ignoscerem ;  se  re¬ 
bus  suis  impeditum  nobiscum  ire  non  posse.  Pauca 
respondi;  magnum  accepi  dolorem;  intellexi  fortu- 
nam  ab  eo  nostram  despectam  esse.  Quid  quaeris? 
Fortasse  miraberis:  in  maximishorum  temporum  do- 
loribus  hunc  mihi  scito  esse.  Velim,  ut  tibi  amicus 
sit.  Hoc  quum  tibi  opto,  opto  ut  beatus  sis.  Erit 
enimtamdiu.  2.  Consilium  nostrum  spero  vacuum 
periculo  fore.  Nam  et  dissimulabimus,  et,  ut  opinor, 
acerrime  adservabimur,  navigatio  modo  sit,  qualem 
opto.  Cetera,  quae  quidem  consilio  provided  pote- 
runt,  cavebuntur.  Tu,  dum  adsumus,  non  modo  quae 
scieris  audierisve,  sed  etiam  quae  futura  providebis, 
scribas  velim.  3.  Cato,  qui  Siciliam  tenere  nullo  ne- 
gotio  potuit,  et,  si  tenuisset,  omnes  boni  ad  eum  se 
contulissent ,  Syracusis  profectus  est  ante  diem  vm. 
Kal.  Mai.,  ut  ad  me  Curio  scripsit.  Utinam,  quod 
aiunt,  Cotta  Sardiniam  teneat!  est  enim  rumor.  0, 
si  id  fuerit,  turpem  Catonem!  4.  Ego,  ut  minuerem 
suspicionem  profectionis  aut  cogitationis  meae,  pro¬ 
fectus  sum  in  Pompeianum  a.  d.  iv.  Id.,  ut  ibi  essem, 
dum,  quae  ad  navigandum  opus  essent,  pararentur. 
Quum  ad  villam  venissem,  ventum  est  ad  me;  centu- 
riones  trium  cohortium,  quae  Pompeiis  sunt,  me  velle 
postridie;  (haec  mecumNinnius  noster;)  velle  eos  mi¬ 
hi  se  et  oppidum  tradere.  At  ego  tibi  postridie  a  villa 
ante  lucem,  ut  me  omnino  illi  ne  viderent.  Quid  enim 
erat  in  tribus  cohortibus?  Quid,  si  plures?  quo  appa- 
ratu?  Cogitavi  eadem  ilia  Caeliana,  quae  legi  in  epi- 
stola  tua,  quam  accepi,  simul  et  in  Cumanum  veni, 
eodem  die,  et  simul  fieri  poterat,  ut  tentaremur. 
Omnem  igitur  suspicionem  sustuli.  5.  Sed  quum 
redeo,  Hortensius  venerat,  et  ad  Terentiam  salutatum 
diverterat:  sermone  erat  usus  honorifico  erga  me. 
Tamen  eum,  ut  puto,  videbo.  Misit  enim  puerum,  se 
ad  me  venire.  Hoc  quidem  melius,  quam  collega 
noster  Antonius:  cuius  inter  lictores  lectica  mima 
portatur.  6.  Tu ,  quoniam  quartana  cares,  et  nedum 
morbum  removisti,  sed  etiam  gravedinem ,  te  vege- 
tum  nobis  in  Graecia  siste :  et  litterarum  aliquid  in- 
terea.  — - — 

XVII.  (Ill  Pompeiano,  Marcello,  Lentulo  coss.  705.) 

CICERO  ATTICO  S. 

1 .  Prid.  ldus  Hortensius  ad  me  venit,  scripta  epi- 
stola.  Vellem  cetera  eius.  Quam  in  me  incredibilem 
imivEtcivl  qua  quidem  cogito  uti.  Deinde  Serapion 
cum  epistola  tua;  quam  priusquam  aperuissem,  dixi 
ei,  te  ad  me  de  eo  scripsisse  antea ,  ut  feceras.  Dein¬ 
de,  epistola  scripta,  cumulatissime  cetera :  et  hercule 
hominem  probo :  nam  et  doctum  et  probum  existimo. 
Quin  etiam  navi  eius  me  et  ipso  convectore  usurum 
puto.  2.  Crebro  refricat  lippitudo,  non  ilia  quidem 
perodiosa,  sed  tamen  quae  impediat  scriptionem 
meam.  Valetudinem  tuam  iam  confirmatam  esse  et  a 
vetere  morbo  et  a  novis  tentationibus ,  gaudeo.  3. 
Ocellam  vellem  haberemus.  Videntur  enim  esse  haec 
paullo  faciliora.  Nunc  quidem  aequinoctium  nos 
moratur,  quod  valde  perturbatum  erat.  Id  si  nxyaig 
erit,  utinam  idem  maneat  Hortensius !  siquidem,  ut 
adhuc  erat,  liberalius  esse  nihil  potest.  4.  De  diplo- 
mate  admiraris,  quasi  nescio  cuius  te  flagitii  insirnu- 
larem.  Negas  enim  te  reperire,  qui  mihi  id  in  men- 
tem  venerit.  Ego  autem,  quia  scripseras,  te  proficisci 

cogitare;  (etenim  audieram ,  nemini  aliter  licere;)  eo 
te  habere  censebarn ,  et  quia  pueris  diploma  sumpse- 
ras.  Habes  caussam  opinionis  meae:  et  tamen  velim 
scire,  quid  cogites,  in  primisque,  si  quid  etiam  nunc 
novi  est.  xvu.  Kal.  Iun. 

XVIII.  (In  Pompeiano,  Marcello,  Lentulo  coss.  705) 

CICERO  ATTICO  S. 

1.  Tullia  mea  peperitxiv.Kal.Iun.  puerum  eW«- 
[A7]vi(xiov .  Quod  i/vroxjjffev ,  gaudeo.  Quod  quidem 
est  natum,  perimbecillum  est.  Me  mirifice  tranquil- 
litates  adhuc  tenuerunt,  atque  maiore  impedimento 
fuerunt,  quam  custodiae,  quibus  asservor.  Nam  ilia 
Hortensiana  omnia  fuere  infantia.  Ita  fiet  homo  ne- 
quissimus.  A  Salvio  liberto  depravatus  est.  Itaque 
posthac  non  scribam  ad  te,  quid  facturus  sim,  sed 
quid  fecerim.  Omnes  enim  Kwqvxu Tot  videntur  sub- 
auscultare,  quae  loquor.  2.  Tu  tamen,  si  quid  de 
Hispaniis,sive  quid  aliud,perge  quaeso  scribere;  nec 
meas  litteras  exspectaris,  nisi  quum,  quo  opto,  perve- 
nerimus,  aut  si  quid  ex  cursu  ;*sed  hoc  quoque  timide 
scribo.  Ita  omnia  adhuc  tarda  et  spissa.  Ut  male  po- 
suimus  initia,  sic  cetera  sequentur.  Formias  nunc 
sequimur;  eadem  nos  fortasse  furiae  persequentur. 
Ex  Balbi  autem  sermone,  quern  tecum  habuit,  non 
probamus  de  Melita.  Dubitas  igitur,  quin  nos  in  ho- 
stium  numero  habeat?  Scripsi  equidem  Balbo,  te  ad 
me  de  benevolentia  scripsisse  et  de  suspicione.  Egi 
gratias.  De  altero  ei  me  purgavi.  Ecquem  tu  homi- 
nem  infeliciorem?  Non  loquor  plura,  ne  te  quoque  ex- 
cruciem.  Ipse  conficior ,  venisse  tempus ,  quum  iam 
nec  fortiter  nec  prudenter  quidquam  facere  possim. 


100. 

LIBER  UNDECIMUS. 


ARG.  Silentium  novem  fere  mensium.  Conscenilit  enim, 
wt  a<l  Pompeium  imvigaret,  VII.  Id.  lunii,  Lentulo  et  Marcello 
cogg.,  ut  ex  epistola  VII.  ad  Terentiam  cognosci  potest;  et  ex  eo 
tempore  scriptae  litterae  ad  mensem  Februarium  praeler  primas 
iuiiiis  libri  nullae  inveniuntur.  Nam  quum  Caesar,  a  colloquio 
illo  Ciceronis,  quo  de  peuultima  epistola  libri  noni  agitur, 
Romani  se  contulisset,  pecuniamque  ex  sanctiore  aerario ,  ne- 
quidquam  repugnante  L.  Metello  tribuno  plebis,  abstulisset:  rebus 
nonnullis  ad  suum  arbitrium  ronstitutis,  Italiaque  Antonio  tra- 
dita  et  commendata,  ipse  in  Hispaniam  contra  Pompeii  legates 
exercitum  duxit:  quo  tempore  Cicero  in  iMacedoniam  VII.  Id. 
lunii,  utdiximus,  transmisit,  unde  priores  quattuor  epistolae 
datae  sunt:  sed  C.  Caesare  II.  et  Servilio  Isaurico  coss.  ante  pu- 
gnam  Pbarsalicam,  partim  ex  castris  Pompeii,  partim  Dyrrha- 
cbio.  Nam  Caesar,  devictis  legalis  illis,  Hispaniaeque  rebus 
compositis,  Romam  reversus  consulque  cum  Isaurico  renuntia- 
tus,  anno  exeunte.ut  aitI)io(XLI,39.),utPlutarchus(Caes.37.), 
prid.  Non.  Ian.  iam  exercitum  in  Epirum  deportaverat.  Reli- 
quae  autem  epistolae  Urundisio ,  quo  iam,  acie  devicto  et  fugato 
Pompeio,  Cicero  se  conlulerat,  datae  sunt,  baud  dubie  mense 
Octobr.  Nam  ad  Terentiam  scribens,  libro  epislolarum  ad  Uiv. 
XIV,  12.,  pridie  Non.  Novembr. ,  „  quod  nos  (inquit)  in  Italium 
salvos  venisse  gaudes“  etc.  ita  ut  ante  eas  Urundisio  aliae  datae 
fuerint.  Fuit  autem  Hrundisii  menses  minimum  undecim  :  ab 
exitu,  inquam ,  Octobris,  ad  VI.  Kal.  Octobris  anni  sequeutis : 
ut  recte  subduceuti  menses  fluxerinl  plus  minus  XXI.  quo  toto 


tempore  Caesar  et  cum  Pompeio  pugnavit,  ipsumque  in  Aegy- 
ptum  persecutus  est:  et  ibidem  contra  Ptolemaeum  bellum  ges- 
sit,  in  quo  menses  novem  consumpsit,  ut  Appianus  ait  (de  bellis 
civ.  II,  90.):  et  Romam  rediens  in  itinere  Pharnacem  recepit. 
Quae  vero  datae  sunt  ex  Kal.  Ian.  usque  Kal.  Septemb.,  C.  Cae¬ 
sare  dictatore  III.  et  M.  Antonio  mag.  eq.  scriptae  sunt.  Nam, 
ut  Dio  scribit  (XLH,  20.),  populus  Rom.,  audita  caede  Pompeii, 
consulatum  absent!  Caesari  in  annos  uuinque,  dictaturam  in  an¬ 
num,  tribuniciam  potestatem  in  aeternum  mandavit.  Qui  dicta¬ 
turam  statiiu  iniit ;  quamquam  anni  exitu  Calenum  et  Vatinium, 
eodein  auctore,  subrogavit  in  tennis  menses  novissimos.  Lit¬ 
terae  ante  pugnam  Pbarsalicam  datae  l -IV.  res  fere  domesticas 
continent,  praeterquam  quod  nullum  se  apud  Pompeianos  munus 
obiisse  nuntiat  IV.  In  lilteris  post  pugnam  illam  missis  scribit 
Cicero  de  reditu  in  Italian!  eiusque  caussis  V.  de  rationibus,  cur 
sit  Hrundisii  VII.  cf.  VI.  de  propioris  ad  Urbem  accessus  iinpe- 
dimenlis  VI.  XXII.  de  Attici  ea  in  re  consilio  XXIV.  Queritnr 
de  fuga  sua  in  Italian!  nimis  festinata  IX.  de  molestiis  Hrundisii 
perferendis  XVIII.  de  rebus  Africanis  X.  XII.  dePompeianorum 
maxime  in  Africa  miseriis  XIII.  Refert  de  statu  Caesaris  X. 
XVII.  de  salutis  suae  periculo  XIV.  XV.  XXIV.  XXV.  de  spe  in 
Attici  officio  reposita  VI.  VII.  de  epistolis  ab  Attico  suo  nomine 
scribendis  V.  VII.  XII.  XIII.  de  rationibus  sui  apud  Caesarem 
excusandi  ineundis  VI.  VIII.  de  filii  sui  opera  hoc  in  genere  nul- 
lius  moment!  futura  XVIII.  de  suis  ad  Caesarem  litteris  Xll.  de 
Caesaris  ad  se  epistola  XVI.  XXIII.  XXIV.  de  pace  speranda 
XIX.  de  adventu  Caesaris  exspectando  XXI.  XXII.  XXV.  de  in- 
opia  sua  Attici  pecuniis  sublevanda  XI.  XIII.  XIV.  de  fundo 
Frusinate  emendo  XIII.  de  hereditate  Fufidiana  XIII.  XV.  deGa- 
leonis  legato  XII.  Quaedam  insunt  etiam  de  testamento  uxoris 
Terentiae  et  fide  dubia  reinittendoque  ei  nuntio  XVI.  XXI. 
XXIV.  XXV.  de  scelere  Dolabellae,  qui  tribunus  pleb.  leges 
perniciosissimas  de  novis  tabulis  ferret,  omniaque  misceret 
XXIII.  de  Tulliae  valetudine,  inopia,  divortio  III.  VI.  IX.  XVII. 
XXIII.  XXV.  quaedam  etiam  de  contra  se  scelerate  loquen- 
tibus  V-X.  de  Q.  fratris  ad  se  litteris  XIII.  eiusque  animo  ad¬ 
huc  in  se  alieno  XIV.  de  epistola  ad  eum  scribenda  XVI.  de  gratia 
eius  apud  Caesarem  restituta  XX.  de  fratris  ad  se  epistolis 
XXI.  XXII, 


I.  (In  Epiro,  fortasse  in  Pompeii  caslris,  Caesare  II.  Serv,  Isaurico 
coss.  706.) 

CICERO  ATTICO  S. 

1.  Accepi  a  te  signatum  libellum,  quern  Anteros 
attulerat;  ex  quo  nihil  scire  potui  denostrisdomesti- 
cis  rebus:  de  quibus  acerbissime  afflictor,  quod,  qui 
eas  dispensavit,  neque  adest  istic,  neque,  ubi  terra- 
rum  sit,  scio.  Omnem  autem  spem  habeo  existima- 
tionis  privatarumque  rerum  in  tua  erga  me  mihi  per- 
spectissima  benevolentia;  quam  si  his  temporibus 
miseris  et  extremis  praestiteris ,  haec  pericula ,  quae 
mihi  communia  sunt  cum  ceteris,  fortius  feram  :  idque 
ut  facias,  te  obtestor  atque  obsecro.  2.  Ego  in  cisto- 
phoro  in  Asia  habeo  ad  H-S  bis  et  vicies.  Huius  pe¬ 
cuniae  permutatione  fidem  nostram  facile  tuebere : 
quam  quidem  ego  nisi  expeditam  relinquere  putas- 
sem,  credens  ei,  cui  tu  scis  iam  pridem  minime  cre¬ 
dere,  commoratus  essem  paullisper,  nec  domesticas 
res  impeditas  reliquissem:  ob  eamque caussam serius 
ad  te  scribo,  quod  sero  intellexi,  quid  timendumesset. 
Te  etiam  atque  etiam  oro,  ut  me  totumtuendumsusci- 
pias;  ut,  si  ii  salvi  erunt,  quibuscum  sum,  una  cum 
iis  possim  incolumis  esse,  salutemque  meam  benevo- 
lentiac  tuae  acceptam  referre. 

II.  (In  Epiro,  Caesare  II.  Scrv.  Isaurico  coss.  706.) 

CICERO  ATTICO  S. 

1.  Litteras  tuas  accepi  pridie  Nonas  Febr.,  eoque 
ipso  die  ex  testamento  crevi  hereditatem.  Ex  multis 


902 


400.  M.  T.  C  I  C  E  R  0  N  I  S 


meis  miserrimis  curis  est  una  levata ,  si ,  ut  scribis, 
ista  hereditas  fidem  et  famam  meam  tueri  potest, 
quam  quidem  te  intelligo  etiam  sine  hereditate  tuis 
opibus  defensurum  fuisse.  2.  De  dote  quod  scribis, 
per  oranes  deos  te  obtestor,  ut  totam  rem  suscipias,  et 
illam  miseram  mea  culpa  et  negligentia  tueare  meis 
opibus,  si  quae  sunt,  tuis,  quibus  tibi  molestum 
non  erit,  facultatibus:  cui  quidem  deesse  omnia, 
quod  scribis,  obsecro  te,  noli  pati.  In  quos  enim 
sumptus  abeunt  fructus  praediorum?  Iam  ilia  H-S 
i>x,  quae  scribis,  nemo  mihi  umquam  dixit,  ex  dote 
esse  detracta:  numquam  enim  essem  passus.  Sed 
haec  minima  est  ex  iis  iniuriis,  quas  accepi;  de  qui¬ 
bus  ad  te  dolore  et  lacrimis  scribere  prohibeor.  3.  Ex 
ea  pecunia,  quae  fuit  in  Asia,  partem  dimidiam  fere 
exegi.  Tutius  videbatur  fore  ibi,  ubi  est,  quam  apud 
publicanos.  Quod  me  hortaris,  ut  firmo  sim  animo, 
vellem  posses  aliquid  alferre,  quamobrem  id  facere 
possem.  Sed  si  ad  ceteras  miserias  accessit  etiam 
id,  quod  mihi  Chrysippus  dixit  parari,  (tu  nihil  signi- 
ficasti,)  de  domo;  quis  me  miserior  uno  iam  fuit? 
Oro,  obsecro,  ignosce:  non  possum  plura  scribere. 
Quanto  maerore  urgear,  profecto  vides.  Quod  si  mi¬ 
hi  commune  cum  ceteris  esset,  qui  videntur  in  eadem 
caussa  esse,  minor  mea  culpa  videretur,  et  eo  tolera- 
bilior  esset;  nunc  nihil  est,  quod  consoletur;  nisi 
quid  tu  efficis,  si  modo  etiam  nunc  effici  potest,  ut  ne 
qua  singulari  afficiar  calamitate  et  iniuria.  4.  Tardius 
ad  te  remisi  tabellarium,  quod  potestas  mittendi  non 
fuit.  A  tuis  et  nummorum  accepi  H-S  lxx,  et  ve- 
stimentorum  quod  opus  fuit.  Quibus  tibi  videbitur 
velim  des  litteras  meo  nomine.  Nosti  meos  familia- 
res.  Signum  requirent  aut  manum :  dices  me  pro¬ 
pter  custodias  ea  vitasse. 

III.  (In  Pompeii  castris,  Caesare  II.  Serv.  Isaurico  coss.  706.) 

CICERO  ATTICO  S. 

4 .  Quid  hie  agatur,  scire  poteris  ex  eo,  qui  litte¬ 
ras  attulit:  quern  diutius  tenui,  quia  quotidie  aliquid 
novi  exspectabamus;  neque  nunc  mittendi  tamenulla 
caussa  fuit,  praeter  earn,  de  qua  tibi  rescribi  voluisti. 
Quod  ad  Kal.  Quint,  pertinet,  quid  vellem;  utrum- 
que  grave  est,  et  tam  gravi  tempore  periculum  tan- 
tae  pecuniae,  et,  dubio  rerum  exitu,  ista,  quam  scri¬ 
bis,  abruptio.  Quare,  ut  alia,  sic  hoc  vel  maxime 
tuae  fidei  benevolentiaeque  permitto,  et  illius  consi- 
lio  etvoluntati,  cui  miserae  consuluissem  melius,  si 
tecum  olim  coram  potius,  quam  per  litteras,  de  salute 
nostra  fortunisque  deliberavissem.  2.  Quod  negas 
praecipuum  mihi  ullum  incommodum  impendere; 
etsi  ista  res  nihil  habet  consolationis,  tamen  etiam 
praecipua  multa  sunt,  quae  tu  profecto  vides,  ut  sunt, 
et  gravissima  esse,  et  me  facillime  vitare  potuisse: 
ea  tamen  eruntminora,  si,  ut  adhuc  factum  est,  ad- 
ministratione  diligentiaque  tua  levabuntur.  3.  Pecu¬ 
nia  apud  Egnatium  est.  Sit  a  me,  ut  est.  Neque  enim 
hoc,  quod  agitur,  videtur  diuturnum  esse  posse;  ut 
scire  iam  possim,  quid  maxime  opus  sit:  etsi  egeo 
rebus  omnibus,  quod  is  quoque  in  angustiis  est,  qui- 
cura  sumus;  cui  magnam  dedimus  pecuniam  mu- 
tuam,  opinantes,  nobis,  constitutis  rebus,  earn  rem 
etiam  honori  fore.  Tu,  ut  antea  fecisti,  velim,  si 
qui  erunt,  ad  quos  aliquid  scribendumameexistimes, 
ipse  conficias.  Tuis  salutem  die.  Cura,  utvaleas. 
Inprimis  id,  quod  scribis,  omnibus  rebus  cura  et  pro¬ 
vide,  ne  quid  ei  desit,  de  qua  scis  me  miserrimum  es¬ 
se.  Idibus  Iun.  ex  castris. 


IV.  (In  Pompeii  castris,  Caesare  IT.  Serv.  Isanrico  coss.  706.} 

CICERO  ATTICO  S. 

4 .  Accepi  ab  Isidoro  litteras ,  et  postea  datas  bi- 
nas.  Ex  proximis  cognovi  praedia  non  venisse.  Vi- 
debis  ergo,  ut  sustentetur  per  te.  De  Frusinati,  si 
modo  futuri  sumus,  erit  mihi  res  opportuna.  Meas 
litteras  quod  requiris,  impedior  inopia  rerum,  quas 
nullas  habeo  litteris  dignas;  quippe  cui  nec,  quae  ac- 
cidunt,  nec,  quae  aguntur,  ullo  modo  probentur.  Uti- 
nam  coram  tecum  olim  potius,  quam  per  epistolas! 
Hie  tua,  ut  possum,  tueor  apud  hos :  cetera  Celer  ipse. 
Fugi  adhuc  omne  munus,  eo  magis,  quod  ita  nihil  po- 
terat  agi,  ut  mihi  et  meis  rebus  aptum  esset.  2.  Quid 
sit  gestum  novi,  quaeris :  ex  Isidoro  scire  poteris :  re- 
liqua  non  videntur  esse  difficiliora.  Tu  id  velim, 
quod  scis  me  maxime  velle,  cures,  ut  scribis,  ut  facis. 
Me  conficit  sollicitudo,  ex  qua  etiam  summa  infirmi- 
tas  corporis :  qua  levata ,  ero  una  cum  eo ,  qui  nego- 
tium  gerit,  estque  in  spe  magna.  Brutus  amicus  in 
caussa  versatur  acriter.  Hactenusfuit,  quod  caute  a  me 
scribi  posset.  Vale.  De  pensione  altera,  oro  te,  omni 
cura  considera,  quid  faciendum  sit,  ut  scripsi  iis  lit¬ 
teris,  quas  Pollex  tulit. 

V.  (Brundisii,  Caesare  II.  Serv.  Isaurico  eoss.  post  pugnam  Pliar- 

salicatn  706.) 

CICERO  ATTICO  S. 

4.  Quae  me  caussae  moverint,  quam  acerbae, 
quam  graves,  quam  novae,  coegerintque  impetu  ma¬ 
gis  quodam  animi  uti,  quam  cogitatione,  non  possum 
ad  te  sine  maximo  dolore  scribere.  Fuerunt  quidem 
tantae,  ut  id,  quod  vides,  effecerint.  Itaque  nec,  quid 
ad  te  scribam  de  meis  rebus,  nec  quid  a  te  petam,  re- 
perio.  Rem  et  summam  negotii  vides.  Equidem  ex 
tuis  litteris  intellexi,  et  iis,  quas  communiter  cum 
aliis  scripsisti,  et  iis,  quas  tuo  nomine,  quod  etiam 
mea  sponte  videbam ,  te  subdebilitatum  novas  ratio- 
nes  tuendi  mei  quaerere.  2.  Quod  scribis  placere, 
ut  propius  accedam,  iterque  per  oppida  noctu  fa- 
ciam,  non  sane  video,  quemadmodum  id  fieri  possit. 
Neque  enim  ita  apta  habeo  deversoria ,  ut  tota  tem- 
pora  diurna  in  his  possim  consumere ;  neque  ad  id, 
quod  quaeris,  multum  interest,  utrum  me  homines 
in  oppido  videant,  an  in  via.  Sed  tamen  hoc  ipsum, 
sicut  alia,  considerabo,  quemadmodum  commodissi- 
me  fieri  posse  videatur.  3.  Ego  propter  incredibi- 
lem  et  animi  et  corporis  molestiam  conficere  plures 
litteras  non  potui:  iis  tantum  rescripsi,  a  quibus  ac- 
ceperam.  Tu  velim  et  Basilo,  et  quibus  praeterea 
videbitur,  etiam  Servilio,  conscribas,  ut  tibi  videbi¬ 
tur,  meo  nomine.  Quod  tanto  intervallo  nihil  omni- 
no  ad  vos,  profecto  i-ntelligis  rem  mihi  deesse,  de 
qua  scribam,  non  voluntatem.  4.  Quod  de  Vatinio 
quaeris :  neque  illius,  neque  cuiusquam  mihi  prae¬ 
terea  officium  deesset,  si  reperire  possent,  qua  in  re 
me  iuvarent.  Quintus  aversissimo  a  me  animo  Patris 
fuit.  Eodem  Corcyra  filius  venit.  Inde  profectos 
eos  una  cum  ceteris  arbitror. 


Vi.  (Brundisii,  Caesare  II.  Serv.  Isaurico  coss.  705.) 

CICERO  ATTICO  S. 

4 .  Sollicitum  esse  te  quum  de  tuis  communibus- 
que  fortunis ,  turn  maxime  de  me  ac  de  dolore  meo, 
sentio:  qui  quidem  dolor  meus  non  modo  non  minui- 
tur,  quum  socium  sibi  adiungit  dolorem  tuum,  sed 
etiam  augetur.  Omnino  pro  tua  prudentia  sentis,  qua 
consolatione  levari  maxime  possim.  Probas  enim 

meum  consilium,  negasque  mihi  quidquam  tali  tem¬ 
pore  potius  faciendum  fuisse.  Addis  etiam,  (quod  et- 
si  mihi  levius  est,  quam  tuum  iudicium,  tamen  non 
est  leve,)  ceteris  quoque,  id  est,  qui  pondus  habeant, 
factum  nostrum  probari.  Id  si  ita  putarem,  levius  do- 
lerem.  2.  Crede,  inquis,  mihi.  Credo  equidem:  sed 
scio,  quam  cupias  minui  dolorem  meum.  Me  disces- 
sisse  ab  armis,  numquam  poenituit.  Tanta  erat  in 
illis  crudelitas,  tanta  cum  barbaris  gentibus  coniun- 
ctio,  ut  non  nominatim,  sed  generatim  proscriptio 
esset  informata ;  ut  iam  omnium  iudicio  constitutum 
esset,  omnium  vestrum  bona  praedam  esse  illius  vi- 
ctoriae;  vestrum,  plane  dico :  numquam  enim  de  te 
ipso,  nisi  crudelissime,  cogitatum  est.  Quare  volun¬ 
tatis  me  meae  numquam  poenitebit:  consilii  poeni- 
tet.  In  oppido  aliquo  mallem  resedisse,  quoad  ar- 
cesserer.  Minus  sermonis  subiissem:  minus  acce- 
pissem  doloris :  ipsum  hoc  me  non  angeret.  Brun- 
disii  iacere,  in  omnes  partes  est  molestum.  Propius 
accedere,  ut  suades,  quo  modo  sine  lictoribus,  quos 
populus  dedit,  possum?  qui  mihi  incolumi  adimi  non 
possunt.  Quos  ego  nunc  paullisper  cum  bacillis  in 
turbam  conieci  ad  oppidum  accedens,  lie  quis  impe¬ 
tus  militum  fieret.  Reliquo  tempore  me  domo  — . 
3.  Te  nunc  ad  Oppium  et  Balbum  — :  iis  placeretmo- 
do  propius  accedere,  ut  hac  de  re  considerarem :  cre¬ 
do,  fore  auctores;  sic  enim  recipiunt,  Caesari  non 
modo  de  conservanda,  sed  etiam  de  augenda  mea 
dignitate  curae  fore:  meque  hortantur,  ut  magno 
animo  sim ;  ut  omnia  summa  sperem :  ea  spondent, 
confirmant,  quae  quidem  mihi  exploratiora  essent, 
si  remansissem.  Sed  ingero  praeterita.  Vide,  quae- 
so,  igitur  ea,  quae  restant,  et  explora  cum  istis;  et, 
si  putabis  opus  esse,  et  si  istis  placebit,  quo  magis 
factum  nostrum  Caesar  probet,  quasi  de  suorum  sen- 
tentia  factum,  adhibeantur  Trebonius,  Pansa,  si  qui 
alii;  scribantque  ad  Caesarem,  me ,  quidquid  fece- 
rim,  de  sua  sententia  fecisse.  4.  Tulliae  meae  mor¬ 
bus  et  imbecillitas  corporis  me  exanimat,  quam  tibi 
intelligo  magnae  curae  esse;  quod  est  mihi  gratissi- 
mum.  5.  De  Pompeii  exitu  mihi  dubium  numquam 
fuit.  Tanta  enim  desperatio  rerum  eius  omnium 
regum  et  populorum  animos  occuparat,  ut,  quocum- 
que  venisset,  hoc  putarem  futurum.  Non  possum 
eius  casum  non  dolere;  hominem  enim  integrum, 
et  castum  et  gravem  cognovi.  6.  De  Fannio  consoler 
te?  Perniciosa  loquebatur  de  mansione  tua.  L.  vero 
Lentulus  Hortensii  domum  sibi,  et  Caesaris  hortos 
et  Baias  desponderat.  Omnino  haec  eodem  modo 
ex  hac  parte  hunt:  nisi  quod  illud  erat  infinitum. 
Omnes  enim,  qui  in  Italia  manserant,  hostium  nu- 
mero  habebantur.  Sed  velim  haec  aliquando  solu- 
tiore  animo.  7.  Quintum  fratrem  audio  profectum 
in  Asiam,  ut  deprecaretur.  De  filio  nihil  audivi.  Sed 
quaere  ex  Diochare,  Caesaris  liberto,  quern  ego  non 
vidi,  qui  istas  Alexandrinas  litteras  attulit.  Is  dici- 
tur  vidisse?  euntem?  an  iam  in  Asia?  Tuas  litte¬ 
ras  ,  prout  res  postulat,  exspecto:  quas  velim  cures 
quam  primum  ad  me  perferendas.  iv.  Kal.  Decemb. 

VII.  (Brundisii,  Cacsare  II.  Sew.  Isaurico  coss.  706.) 

CICERO  ATTICO  S. 

I.  Gratae  tuae  mihi  litterae  sunt,  quibus  accurate 
perscripsisti  omnia,  quae  ad  me  pertinere  arbitratus 
es.  Factum  igitur,  ut  scribis,  istis  placere,  iisdem 
istis  lictoribus  me  uti,  quod  concessum  Sextio  sit, 
cui  non  puto  suos  esse  concessos,  sed  ab  ipso  datos. 


Audio  enim,  eum  ea  senatus  consulta  improbare, 
quae  post  discessum  tribunorum  facta  sunt.  Quare 
poterit,  si  volet  sibi  constare,  nostros  lictores  com- 
probare.  2.  Quamquam  quid  ego  de  lictoribus,  qui 
paene  ex  Italia  decedere  sim  iussus?  Nam  ad  me  mi- 
sit  Antonius  exemplum  Caesaris  ad  se  litterarum,  in 
quibus  erat,  se  audivisse,  Catonem  et  L.  Metellum  in 
Italiam  venisse,  Romae  ut  essent  palam ;  id  sibi  non 
placere,  ne  qui  motus  ex  eo  fierent;  prohiberique 
omnes  Italia,  nisi  quorum  ipse  caussam  cognovisset: 
deque  eo  vehementius  erat  scriptum.  Itaque  Anto¬ 
nius  petebat  a  me  per  litteras ,  ut  sibi  ignoscerem : 
facere  se  non  posse ,  quin  iis  litteris  pareret.  Turn 
ad  eum  misi  L.  Lamiam,  qui  demonstraret  ilium 
Dolabellae  dixisse,  ut  ad  me  scriberet,  ut  in  Italiam 
quam  primum  venirem;  eius  me  litteris  venisse.  Turn 
ille  edixit  ita,  ut  meexciperet,  et  Laelium  nomina¬ 
tim.  Quod  sane  nollem.  Poterat  enim  sine  nomine 
res  ipsa  excipi.  3.  0  multas  et  graves  offensiones! 
quas  quidem ,  tu  das  operam ,  ut  lenias.  Nec  tamen 
nihil  proficis:  quin  hoc  ipso  minuis  dolorem  meum, 
quod,  ut  minuas,  tam  valde  laboras;  idque  velim  ne 
gravere  quam  saepissime  facere.  Maxime  autem  as- 
sequere,  quod  vis,  si  me  adduxeris,  utexistimem,  me 
bonorum  iudicium  non  funditus  perdidisse.  Quam¬ 
quam  quid  tu  in  ea  potes?  Nihil  scilicet.  Sed,  si 
quid  res  dabit  tibi  facultatis,  id  me  maxime  conso- 
lari  poterit:  quod  nunc  quidem  video  non  esse;  sed 
si  quid,  ex  eventis;  ut  hoc  nunc  accidit.  Dicebar 
debuisse  cum  Pompeio  profisisci.  Exitus  illius  mi- 
nuit  eius  officii  praetermissi  reprehensionem.  Sed 
ex  omnibus  nihil  magis  tamen  dcsideratur,  quam 
quod  in  Africam  non  ierim.  Iudicio  hoc  sum  usus, 
non  esse  barbaris  auxiliis  fallacissimae  gentis  rem- 
publicam  defendendam ,  praesertim  contra  exerci- 
tum  saepe  victorem.  Non  probant  fortasse.  Multos 
enim  viros  bonos  in  Africam  venisse  audio,  et  scio 
fuisse  antea.  Valde  hoc  loco  urgeor;  hie  quoque 
opus  est  casu :  aliqui  sint  ex  iis,  aut,  si  potest,  omnes, 
qui  salutem  anteponant.  Nam  si  perseverant  et  ob- 
tinent;  quid  nobis  futurum  sit,  vides.  Dices,  quid 
illis,  si  victi  erunt?  Honestior  est  plaga.  Haec  me 
excruciant.  4.  Sulpicii  autem  consilium,  non  scri- 
psisti,  cur  meo  non  anteponeres :  quod  etsi  non  tam 
gloriosum  est,  quam  Catonis,  tamen  et  periculo  vacu¬ 
um  est  et  dolore.  Extremum  est  eorum,  qui  in  Achaia 
sunt.  Ii  tamen  ipsi  se  hoc  melius  habent,  quam 
nos,  quod  et  multi  sunt  uno  in  loco,  et,  quum  in  Ita¬ 
liam  venerint,  domum  statim  venerint.  Haec  tu  per- 
ge ,  ut  facis ,  mitigare  et  probare  quam  plurimis.  5. 
Quod  te  excusas :  ego  vero  et  tuas  caussas  nosco ,  et 
mea  interesse  puto ,  te  istic  esse ,  vel  ut  cum  iis ,  qui¬ 
bus  oportebit,  agas,  quae  erunt  agenda  de  nobis,  ut 
ea,  quae  egisti;  in  primisque  hoc  velim  animadver¬ 
ts:  multos  esse  arbitror,  qui  ad  Caesarem  detule- 
rint  delaturive  sint,  me  aut  poenitere  consilii  mei, 
aut  non  probare,  quae  fiant:  quorum  etsi  utrumque 
verum  est;  tamen  ab  illis  dicitur  animo  a  me  aliena- 
to ,  non  quo  ita  perspexerint.  Sed  totum  ut  hoc  Bal- 
bus  sustineat  et  Oppius,  et  eorum  crebris  litteris  il¬ 
lius  voluntas  erga  me  confirmetur,  et  hoc  plane  ut 
fiat,  diligentiam  adhibebis.  6.  Alterum  est,  cur  te 
nolim  discedere;  quod  scribis  T(ulliam)  efflagitare. 

O  rem  miseram!  quid  scribam?  autquid  velim?  Bre¬ 
ve  faciam.  Lacrimae  enim  se  subito  profuderunt. 
Tibi  permitto:  tu  consule.  Tantum  vide,  ne  hoc  tem- 
poris  tibi  obesse  aliquid  possit.  Ignosce,  obsecro  te : 

non  possum  prae  fletu  et  dolore  diutius  in  hoc  loco 
commorari.  Tantum  dicam,  nihil  mihi  gratius  esse, 
quam  quod  earn  diligis.  7.  Quod  litteras,  quibus 
putas  opus  esse,  curas dandas;  faciscommode.  Quin- 
tum  filium,  vidi,  qui  Sami  vidisset,  patrem  Sicyone: 
quorum  deprecatio  est  facilis.  Utinam  illi,  qui  prius 
ilium  viderint,  me  apud  eum  velint  adiutum  tantum, 
quantum  ego  illos  vellem ,  si  quid  possem !  8.  Quod 
rogas,  ut  in  bonam  partem  accipiam,  si  qua  sint  in 
tuis  litteris,  quae  me  mordeant:  ego  vero  inoptimam; 
teque  rogo ,  ut  aperte ,  quemadmodum  facis ,  scribas 
ad  me  omnia,  idque  facias  quam  saepissime.  Vale, 
xiv.  Kalend.  Ianuar. 


VIII.  (Brundisii,  Caesare  II.  Serv.  Isaurico  coss.  706.) 

CICERO  ATTICO  S. 

1.  Quantis  curis  afficiar,  etsi  profecto  vides,  ta- 
men  cognosces  ex  Lepta  et  Trebatio.  Maximas  poe- 
nas  pendo  temeritatis  meae;  quam  tu  prudentiammi- 
hi  videri  vis :  neque  te  deterreo,  quo  minus  id  dispu¬ 
tes,  scribasque  ad  me  quam  saepissime.  Nonnihil 
enim  me  levant  tuae  litterae  hoc  tempore.  Per  eos, 
qui  nostra  caussa  volunt ,  valentque  apud  ilium,  dili- 
gentissime  contendas  opus  est,  per  BalbumetOppium 
maxime,  ut  de  me  scribant  quamdiligentissime.  Op- 
pugnamur  enim,  ut  audio,  et  a  praesentibus  quibus- 
dam  et  per  litteras.  Iis  ita  occurrendum,  ut  rei  ma¬ 
gnitude  postulat.  2.  Furnius  est  illic,  mihi  inimi- 
cissimus.  Quintus  misit  filium  non  solum  sui  depre- 
catorem,  sed  etiam  accusatorem  mei.  Dictitat  se  a 
me  apud  Caesarem  oppugnari!  quod  refellit  Caesar 
ipse  omnesque  eius  amici.  Neque  vero  desistit,  ubi- 
cumque  est,  omnia  in  me  maledicta  conferre.  Nihil 
mihi  umquam  tam  incredibile  accidit,  nihil  in  his 
malis  tam  acerbum.  Qui  ex  ipso  audissent,  quum 
Sicyone  palam  multis  audientibus  loqueretur,  nefa- 
ria  quaedam  ad  me  pertulerunt.  Nosti  genus,  etiam 
expertus  es  fortasse;  in  me  id  est  omne  conversum. 
Sed  augeo  commemorando  dolorem,  et  facio  etiam 
tibi.  Quare  ad  illud  redeo:  cura ,  ut  huius  rei  caus¬ 
sa,  dedita  opera,  mittataliquem  Balbus.  Ad  quos  vi- 
debitur ,  velim  cures  litteras  meo  nomine.  Vale, 
vi.  Kal.  Ianuar. 


IX.  (Brundisii,  Caesare  dictatorc  707.) 

CICERO  ATTICO  S, 

C  Ego  vero  et  incaute,  lit  scribis,  et  celerius, 
quam  oportuit,  feci,  nec  in  ulla  sum  spe;  quippe  qui 
exceptionibus  edictorum  retinear:  quae  sinonessent 
sedulitate  effectae,  et  benevolentia  tua ,  liceret  mihi 
abire  in  solitudines  aliquas.  Nunc  ne  id  quidem  li¬ 
cet.  Quid  autem  me  iuvat,  quod  ante  initum  tri- 
bunatum  veni,  si  ipsum,  quod  veni,  nihiliuvat?  Iam, 
quid  sperem  ab  eo,  qui  mihi  amicus  numquam  fuit: 
quum  iam  lege  etiam  sim  confectus  et  oppressus? 
Quotidie  iam  Balbi  ad  me  litterae  languidiores ;  mul- 
taeque  multorum  ad  ilium ,  fortasse  contra  me.  Meo 
vitio  pereo.  Nihil  mihi  mali  casus  attulit;  omnia 
culpa  contracta  sunt.  Ego  enim,  quum  genus  belli 
viderem,  imparata  et  infirma  omnia  contra  paratis- 
simos  sciveram;  (quid  facerem?)  ceperamque  con¬ 
silium  non  tam  forte,  quam  mihi  praeter  ceteros  con- 
cedendum.  2.  Cessi  meis,  vel  potius  parui:  ex  qui¬ 
bus  unus  qua  mente  fuerit,  is,  quern  tu  mihi  commen- 
das,  cognosces  ex  ipsius  litteris,  quas  ad  te  et  ad  alios 
misit;  quas  ego  numquam  aperuissem  ,  nisi  res  acta 
sic  esset :  delatus  est  ad  me  fasciculus;  solvi,  si  quid 


ad  me  esset  litterarum:  nihil  erat;  epistola  Vatinio 
et  Ligurio  altera;  iussi  ad  eos  deferri:  illi  ad  me 
statim  ardentes  dolore  venerunt,  scelus  hominis  cla- 
mantes;  epistolas  mihi  legerunt  plenas  omnium  in 
me  probrorum.  Hie  Ligurius  furere:  se  enim  scire, 
summo  ilium  in  odio  fuisse  Caesari :  ilium  tamen  non 
modo  favisse,  sed  et  tantam  illi  pecuniam  dedisse 
honoris  mei  caussa.  Hoc  ego  dolore  accepto,  volui 
scire,  quid  scripsisset  ad  ceteros.  Ipsi  enim  illi  pu- 
tavi  perniciosum  fore,  si  eius  hoc  tantum  scelus  per- 
crebruisset.  Cognovi  eiusdem  generis :  adtemisi: 
quas  si  putabis  illi  ipsi  utile  esse  reddi ,  reddes ;  nil 
me  laedet.  Nam  quod  resignatae  sunt;  habet,  opi- 
nor,  eius  signum  Pomponia.  Hac  ille  acerbitate  ini¬ 
tio  navigationis  quum  usus  esset,  tanto  me  dolore 
affecit,  ut  postea  iacuerim:  neque  nunc  tam  pro  se, 
quam  contra  me,  laborare  dicitur.  3.  Ita  omnibus 
rebus  urgeor;  quas  sustinere  vix  possum ,  vel  plane 
nullo  modo  possum.  Quibus  in  miseriis  una  est  pro 
omnibus,  quod  istam  miseram,  patre.patrimonio,  for- 
tuna  omni  spoliatam  relinquam.  Qiiare  te ,  ut  polli- 
ceris,  videre  plane  velim.  Alium  enim,  cui  illam 
commendem,  habeo  neminem;  quoniam  matri  quo- 
que  eadem  intellexi  esse  parata,  quae  mihi.  Sed,  si 
me  non  offendes ,  satis  tamen  habeto  commendatam, 
patruumque  in  ea,  quantum  poteris,  mitigato.  Haec 
ad  te  die  natali  meo  scripsi :  quo  utinam  susceptus 
non  essem,  aut  ne  quid  ex  eadem  matre  postea  na- 
tum  esset!  Plura  scribere  fletu  prohibeor. 

X.  (Brundisii,  Caesare  dictatorc  707.) 

CICERO  ATTICO  S. 

f .  Ad  meas  incredibiles  aegritudines  aliquid  novi 
accedit  ex  iis,  quae  de  QQ.  ad  me  afferuntur.  P.  Te- 
rentius,  meus  necessarius,  operas  in  portu  et  scriptu- 
ra  Asiae  pro  magistro  dedit.  IsQuintum  filium  Ephesi 
vidit  vi.  Id.  Decemb. ,  eumque  studiose  propter  ami- 
citiam  nostram  invitavit;  quumque  ex  eo  de  me  per- 
contaretur,  eum  sibi  ita  dixisse  narrabat,  se  mihi 
esse  inimicissimum ;  volumenque  sibi  ostendisseora- 
tionis,  quam  apud  Caesarem  contra  me  esset  habitu- 
rus;  multa  a  se  dicta  contra  eius  amentiam :  multa 
postea  Patris  consimili  scelere  secumQuintum  patrem 
locutum :  cuius  furorem  ex  iis  epistolis ,  quas  ad  te 
misi ,  perspicere  potuisti.  Haec  tibi  dolori  esse  certo 
scio:  me  quidem  excruciant,  et  eo  magis,  quod  mihi 
cum  illis  ne  querendi  quidem  locum  futurum  puto. 
2.  De  Africanis  rebus  longe  alia  nobis,  ac  tu  scripse- 
ras,  nuntiantur.  Nihil  enim  firmius  esse  dicunt,  ni¬ 
hil  paratius.  Accedit  Hispania  et  alienata  Italia;  le- 
gionum  nec  vis  eadem  nec  voluntas;  urbanae  res 
perditae.  3.  Quid  est,  ubi  acquiescam,  nisi  quamdiu 
tuas  litteras  lego?  quae  essent  profecto  crebriores, 
si  quid  haberes,  quo  putares  meam  molestiam  minui 
posse.  Sed  tamen  te  rogo,  ne  intermittas  scribere  ad 
me,  quidquid  erit,  eosque,  qui  mihi  tam  crudeliter 
inimici  sunt,  si  odisse  non  potes,  accuses  tamen; 
non  ut  aliquid  proficias,  sed  ut  tibi  me  carum  esse 
sentiant.  Plura  ad  te  scribam,  si  mihi  ad  eas  litteras, 
quas  proxime  ad  te  dedi,  rescripseris.  Vale.  xii. 
Kal.  Febr. 


XI.  (Brundisii,  Caesare  dictatore  707.) 

CICERO  ATTICO  S. 

C  Confectus  iam  cruciatu  maximorum  dolorum, 
ne  ,  si  sit  quidem,  quod  ad  te  debeam  scribere,  facile 
id  exsequi  possim;  hoc  minus,  quod  res  nulla  est, 

quae  scribenda  sit;  quum  praesertim  ne  spes  quidem 
ulla  ostendatur,  fore  melius.  Ita  iam  ne  tuas  quidem 
litteras  exspecto :  quamquam  semper  aliquid  afferunt, 
quod  velim.  Quare  tu  quidem  scribito,  quum  erit, 
cui  des :  ego  tuis  proximis ,  quas  tamen  iam  pridem 
accepi,  nihil  habeo,  quod  rescribam.  Longo  enim  in- 
tervallo  video  immutata  esse  omnia:  ilia  esse  firma, 
quae  debeant,  nos  stultitiae  nostrae  gravissimas  poe- 
nas  pendere.  2.  P.  Sallustio  curanda  sunt  H-S  xxx, 
quae  accepi  a  Cn.  Sallustio.  Velim  videas,  ut  sine 
mora  curentur.  De  ea  re  scripsi  ad  Terentiam.  At- 
que  hoc  ipsum  iam  prope  consumptum  est.  Quare  id 
quoque  velim,  quum  ilia  videas,  ut  sit,  qui  utamur. 
Hie  fortasse  potero  sumere,  si  sciam  istic  paratum 
fore.  Sed  prius,  quam  id  scirem,  nihil  sum  ausus 
sumere.  Qui  sit  omnium  rerum  status  noster,  vides. 
Nihil  est  mali,  quod  non  et  sustineam  etexspectem. 
Quarum  rerum  eo  gravior  est  dolor,  quo  culpa  ma- 
ior.  Ille  in  Achaia  non  cessat  de  nobis  detrahere. 
Nihil  videlicet  tuae  litterae  profecerunt.  Vale. 
viii.  Id.  Mart. 


XII.  (B  rundisii,  Caesare  dicta  tore  707.) 

CICERO  ATTICO  S. 

1.  Cephalio  mihi  a  te  litteras  reddidit  a.  d.  vm. 
Id.  Mart,  vespere.  Eo  autem  die  mane  tabellarios  mi- 
seram,  quibus  ad  te  dederam  litteras.  Tuis  tamen 
lectis  litteris,  putavi  aliquid  rescribendum  esse,  ma- 
xime,  quod  ostendis,  te  pendere  animi,  quamnam  ra- 
tionem  sim  Caesari  allaturus  profectionis  meae  turn, 
quum  ex  Italia  discesserim.  Nihil  opus  est  mihi  no¬ 
va  ratione.  Saepe  enim  ad  eum  scripsi,  multisque 
mandavi,  non  potuisse,  quum  cupissem,  sermones 
hominum  sustinere;  multaque  in  earn  sententiam. 
Nihil  enim  erat,  quod  minus  eum  vellem  existimare, 
quam  me  tanta  de  re  non  meo  consilio  usum  esse. 
Postea,  quum  mihi  litterae  a  Balbo  Cornelio  minore 
missae  essent,  ilium  existimare,  Quintum  fratrem 
lituum  meae  profectionis  fuisse  :  (ita  enim  scripsit:) 
qui  nondum  cognossem,  quae  de  me  Quintus  scri- 
psisset  ad  multos:  etsi  multa  praesens  in  praesen- 
tem  acerbe  dixerat  et  fecerat:  tamen  de  eo*  his  ver¬ 
bis  ad  Caesarem  scripsi. 

2.  De  Quinto  fratre  meo  non  minus  laboro,  quam  de 
me  ipso:  sed  eum  tibi  commendare  hoc  meo  tempore 
non  audeo.  Illud  dumtaxat  tamen  audebo  petere  abs 
te,  quod  te  oro,  ne  quid  existirnes  ab  illo  factum  esse, 
quo  minus  mea  in  te  officia  constarent,  minusve  te  di- 
ligerem,  potiusque  semper  ilium  auctorem  nostrae  con- 
iunctionis  fuisse ,  meique  itineris  comitem,  nonducem. 
Quare  ceteris  in  rebus  tantum  ei  tribues,  quantum  hu- 
manitas  tua  arnicitiaque  vestra  postulat.  Ego  ei  ne 
quid  apud  te  obsim,  id  te  vehementer  etiam  atque  etiam 
rogo. 

Quare,  si  quis  congressus  fuerit  mihi  cum  Caesa- 
re,  (etsi  non  dubito,  quin  is  lenis  in  ilium  futurus  sit, 
idque  iam  declaraverit,)  ego  tamen  is  ero,  qui  semper 
fui.  3.  Sed,  ut  video,  multo  magis  est  nobis  laboran- 
dum  de  Africa;  quam  quidem  tu  scribis  confirmari 
quotidie  magis  ad  conditionis  spem,  quam  victoriae. 
Quod  utinam  ita  esset!  Sed  longe  aliter  esse  intelligo; 
teque  ipsum  ita  existimare  arbitror,  aliter  autem  sc  ri-  j 
here,  non  fallendi,  sed  confirmandi  mei  caussa,  prae-  I 
sertim  quum  adiungatur  ad  Africam  etiam  Hispania.  ' 
4.  Q)uod  me  admones,  ut  scribam  ad  Antonium  et  ad 
celeros :  si  quid  videbitur  tibi  opus  esse ,  velim  facias 
id,  quod  saepe  fecisti.  Nihil  enim  mihi  venit  in  men- 


tem,  quod  scribendum  putem.  Quod  me  audis  ere- 
ctiorem  esse  animo:  quid  putas,  quum  videas,  acces- 
sisse  ad  superiores  aegritudines  praeclaras  generi 
actiones?  Tu  tamen  velim  ne  intermittas,  quoad  eius 
facere  poteris,  scribere  ad  me,  etiamsi  rem,  de  qua 
scribas,  non  habebis.  Semper  enim  afferunt  aliquid 
mihi  tuae  litterae.  Galeonis  hereditatem  crevi.  Pu- 
to  enim  cretionem  simplicem  fuisse ,  quoniam  ad  me 
nulla  missa  est.  vm.  Id.  Mart. 

I  XIII.  (Brundisiij  Caesare  diet.  707.) 

CICERO  ATTICO  S. 

1 .  A  Murenae  liberto  nihil  adhuc  acceperam  litte- 
rarum.  P.  Siser  reddiderat  eas ,  quibus  rescribo. 
De  Servii  patris  litteris  quod  scribis;  item,  Quintum 
in  Syriam  venisse,  quod  ais,  esse  qui  nuntient;  ne  id 
|  quidem  verum  est.  Quod  certiorem  te  vis  fieri,  quo 
quisque  in  me  animo  sit  aut  fuerit  eorum,  qui  hue  ve- 
nerunt;  neminem  alieno  intellexi.  Sed,  quantum  id 
mea  intersit,  existimare  te  posse  certo  scio.  Mihi 
I  quum  omnia  sunt  intolerabilia  ad  dolorem ,  turn  ma- 
|  xime,  quod  in  earn  caussam  venisse  me  video,  ut  ea 
!  sola  utilia  mihi  esse  videantur,  quae  semper  nolui. 
P.  Lentulum  patrem  Rhodi  esse  aiunt,  Alexandriae  fi- 
lium;  Rhodoque  Alexandriam  C.  Cassium  profectum 
esse  constat.  2.  Quintus  mihi  per  litteras  satisfacit, 
multo  asperioribus  verbis,  quam  quum  gravissime 
accusabat.  Ait  enim,  se  ex  litteris  tuis  intelligere, 
tibi  non  placere,  quod  ad  multos  de  me  asperius  scri- 
pserit:  itaque  se  poenitere,  quod  animum  tuum  offen- 
derit:  sed  se  iure  fecisse.  Deinde  perscribit  spurcis- 
sime,  quas  ob  caussas  fecerit.  Sed  neque  hoc  tempo¬ 
re,  nec  antea  patefecisset  odium  suum  in  me,  nisi 
omnibus  rebus  me  esse  oppressum  videret.  Atque 
utinam  vel  nocturnis,  quemadmodum  tu  scripseras, 
itineribus  propius  te  accessissem !  Nunc  nec  ubi ,  nec 
quando  te  sim  visurus,  possum  suspicari.  3.  De  co- 
heredibusFufidianis  nihil  fuit,  quod  ad  me  scriberes. 
Nam  et  aequum  postulant,  et,  quidquid  egisses ,  recte 
esse  actum  putarem.  4.  De  fundo  Frusinati  redimen- 
do  iam  pridem  intellexistivoluntatemmeam:  etsi  turn 
meliore  loco  res  erant  nostrae,  neque  tam  desperatum 
mihi  iri  videbantur;  tamen  in  eadem  sum  voluntate. 
Id  quemadmodum  fiat,  tu  videbis.  Et  velim ,  quoad 
poteris,  consideres,  utsit,  unde  nobis  supped itentur 
sumptus  necessarii.  Si  quas  habuimus  facilitates, 
eas  Pompeio  turn,  quum  id  videbamur  sapienter  face- 
re,  detulimus.  Itaque  turn  et  a  tuo  villico  sumpsi- 
mus,  et  aliunde  mutuati  sumus,  quum  Quintus  quere- 
retur  per  litteras,  sibi  nos  nihil  dedisse;  qui  neque  ab 
illo  rogati  sumus,  neque  ipsi  earn  pecuniam  aspexi- 
mus.  Sed  velim  videas,  quid  sit,  quod  confici  pos- 
sit,  quidque  mihi  de  omnibus  des  consilii:  etcaussam 
nosti.  5.  Plura  ne  scribam,  dolore  impedior.  Si 
quid  erit,  quod  ad  quos  scribendum  meo  nomine  pu- 
tes,  velim,  ut  soles,  facias:  quotiesque  habebis ,  cui 
des  ad  me  litteras,  nolim  praetermittas.  Vale. 

XiV.  (B  nimlisii,  Caesare  diet.  707.) 

CICERO  ATTICO  S. 

1.  JNon  me  offendit  veritas  litterarum  tuarum, 
quod  me,  quum  communibus  turn  praecipuis  malis 
oppressum,  ne  incipis  quidem,  utsolebas,  consolari, 
faterisque  id  fieri  iam  non  posse.  Nec  enim  ea  sunt' 
quae  eiant  antea,  quum,  ut  nihil  aliud,  comites  me  et 
socios  habere  putabam.  Omnes  enim  Achaici  depre- 
catores,  item  qui  in  Asia,  quibus  non  erat  ignotum, 

etiam  quibus  erat,  in  Africam  dicuntur  navigaturi 
Ita  praeter  Laelium  neminem  habeo  culpae  socium ; 
qui  tamen  hoc  meliore  in  caussa  est,  quod  iam  est  re- 
ceptus.  2.  De  me  autem,  non  dubito,  quin  ad  Bal- 
bum  et  ad  Oppium  scripserit;  a  quibus,  si  quid  esset 
laetius,  certior  factus  essem :  tecum  etiam  essent  locu- 
ti  :  quibuscum  tu  de  hoc  ipso  colloquare  velim,  et  ad 
me,  quid  tibi  responderint,  scribas;  non  quod  ab  isto 
salus  data  quidquam  habitura  sit  firmitudinis;  sed  ta¬ 
men  aliquid  consuli  et  prospici  poterit.  Etsi  omnium 
conspectum  horreo,  praesertim  hoc  genero;  tamen,  in 
tantis  malis  quid  aliud  velim,  non  reperio.  3.  Quin¬ 
tus  pergit,  ut  ad  me  et  Pansa  scripsit  et  Hirtius :  isque 
item  Africam  petere  cum  ceteris  dicitur.  Ad  Minu¬ 
et.111  Tarentum  scribam,  tuas  litteras  mittam.  Ad  te 
scribam,  numquid  egerit.  H-Sxxx  potuisse  mirarer, 
nisi  multa  de  Fufidianis  praediis.  Et  id  video  tamen. 
Te  exspecto;  quern  videre,  si  ullo  modo potest,  (poscit 
emm  res,)  pervellem.  Iam  extremum  concluditur. 
Tibi  facile  est,  quid,  quale  sit  gravius,  existimare. 
Vale. 


XV.  (Brundisii,  Caesare  diet.  707.) 

CICERO  ATTICO  S. 

1.  Quoniam  iustas  caussas  affers,  quod  te  hoc 
tempore  videre  non  possim  :  quaeso,  quid  sit  mihi  fa¬ 
ciendum.  Me  enim  ita  videtur  Alexandriam  tenere, 
ut  eum  scribere  etiam  pudeat  de  illis  rebus.  Hi  au- 
tem  ex  Africa  iam  adfuturi  videntur;  Achaei  item  ex 
Asia  redituri  ad  eos ,  aut  libero  aliquo  loco  commora- 
turi.  Quid  mihi  igitur  putas  agendum?  Video  diffi¬ 
cile  esse  consilium.  Sum  enim  solus,  aut  cum  altero, 
cui  neque  ad  illos  reditus  sit,  neque  ab  his  ipsis  quid¬ 
quam  ad  spem  ostendatur.  Sed  tamen  scire  velim, 
quid  censeas :  idque  erat  cum  aliis,  cur  te,  j?i  fieri  pos¬ 
set,  cuperem  videre.  2.  Minucium  xii  sola  curasse, 
scripsi  ad  te  antea:  quod  superest,  velim  videas,  ut 
curetur.  Quintus  non  modo  non  cum  magna  prece  ad 
me,  sed  acerbissime  scripsit:  filius  veromirifico  odio. 
Nihil  fingi  potest  mali,  quo  non  urgear.  Omnia  ta¬ 
men  sunt  faciliora ,  quam  peccati  dolor,  qui  et  maxi¬ 
ng113  est  et  aeternus :  cuius  peccati  si  socios  essem  ha- 
biturus  ego,  quos  putavi,  tamen  esset  consolatio  te¬ 
nuis.  Sed  habet  aliorum  omnium  ratio  exitum,  mea 
nullum.  Alii  capti,  alii  interclusi  non  veniunt  in  du- 
bium  de  voluntate,  eo  minus  scilicet,  quum  se  expe- 
dierint  et  una  esse  coeperint.  li  autem  ipsi,  qui  sua 
voluntate  acl  Fufium  venerunt,  nihil  possunt,  nisi  ti- 
midi,  existimari.  Multi  autem  sunt,  qui,  quicumque 
sunt,  modo  ad  illos  se  recipere  volent,  recipientur. 
Quo  minus  debes  mirari,  non  posse  me  tanto  dolori 
resistere.  Solius  enim  meum  peccatum  corrigi  non 
potest,  et  fortasse  Laelii.  Sed  quid  me  id  levat?  Nam  ' 
C.  quidem  Cassium  aiunt  consilium  Alexandriam  eun-  ' 
di  mutavisse.  3.  Haec  ad  te  scribo,  non  ut  queas  tu 
demere  sollicitudinem ,  sed  ut  cognoscam ,  ecquid  tu 
ad  ea  afferas,  quae  me  conficiunt;  ad  quae  gener  acce- 
dit,  et  cetera,  quae,  fletu  reprimor,  ne  scribam.  Quin 
etiam  Aesopi  filius  me  excruciat.  Prorsus  nihil  ab- 
est,  quin  sim  miserrimus.  Sed  ad  primum  revertor: 
quid  putes  faciendum:  occultene  aliquo  propius  ve- 
niendum,  an  mare  transeundum.  Nam  hie  maneri 
diutius  non  potest.  4.  De  Fufidianis  quare  nihil  po- 
tuit  confici?  Genus  enim  conditionis  eiusmodi  fuit, 
in  quo  non  solet  esse  controversia ;  quum  ea  pars,  quae 
videtur  esse  minor,  licitatione  expleri  posset.  Haec 
ego  non  sine  caussa  quaero.  Suspicor  enim,  cohere- 


des  dubiam  nostram  caussam  putare,  et  eo  rem  in  in- 
tegro  esse  malle.  Vale.  Pridie  Idus  Maias. 

XVI.  (B  rundtsii,  Caesare  diet.  707.) 

CICERO  ATTICO  S. 

i.  f\on  meo  vitio  fit,  hoc  quidem  tempore,  (ante 
enim  est  peccatum,)  ut  me  ista  epistola  nihil  console- 
tur.  Nam  et  exigue  scripta  est,  et  suspiciones  ma- 
gnas  habet,  non  esse  ab  illo;  quas  animadvertisse  te 
existimo.  De  obviam-itione  ita  faciam,  ut  suades. 
Neque  enim  ulla  *  de  adventu  eius  opinio  est;  neque, 
si  qui  ex  Asia  veniunt,  quidquam  auditum  esse  di- 
cunt  de  pace;  cuius  ego  spe  in  hanc  fraudem  incidi. 

I  .kd  video,  quod  sperandum  putem,  nunc  praeser¬ 
tim,  quum  ea  plaga  in  Asia  sit  accepta,  in  Illyrico,  in 
Cassiano  negotio,  in  ipsa  Alexandria,  in  Urbe,  in  Ita¬ 
lia.  Ego  vero ,  etiamsi  rediturus  ille  est,  qui  adhuc 
bellum  gerere  dicitur ,  tamen  ante  reditum  eius  nego- 
tium  confectum  iri  puto.  2.  Quod  autem  scribis, 
quamdam  laetitiam  bonorum  esse  commotam,  ut  sit 
auditum  de  litteris;  tu  quidem  nihil  praetermittis,  in 
quo  putes  aliquid  solatii  esse;  sed  ego  non  adducor, 
quemquam  bonum  ullam  salutem  putare  mihi  tanti 
fuisse,  ut  earn  peterem  ab  illo,  et  eo  minus,  quod  hu- 
ius.  consilii  iam  ne  socium  quidem  habeo  quemquam. 
Qui  in  Asia  sunt,  rerum  exitum  exspectant.  Achaici 
etiam  Fufio  spem  deprecationis  afferunt.  Horum  et 
timor  idem  fuit  primo,  qui  meus,  et  constitutum ;  mo- 
ra  Alexandrina  caussam  illorum  correxit,  meam  ever— 
tit.  3.  Quamobrem  idem  a  te  nunc  peto,  quod  supe- 
rioribus  litteris,  ut,  si  quid  in  perditis  rebus  dispice- 
ies  ,  quod  mihi  putares  faciendum ,  me  moneres.  Si 
recipior  ab  iis,  quod  vides  non  fieri;  tamen,  quoad 
bellum  erit,  quid  agam,  aut  ubi  sim,  non  reperio:  sin 
iactor,  eo  minus.  Itaque  tuas  litteras  exspecto;  eas- 
que  ut  ad  me  sine  dubitatione  scribas,  rogo.  4.  Quod 
suades,  ut  ad  Quintum  scribam  de  his  litteris:  face- 
rem,  si  me  quidquam  istae  litterae  deleclarent.  Etsi 
quidam  scripsit  ad  me  his  verbis :  Ego,  ut  in  his  malis, 
Patris  sum  non  invilus;  essem  libentius,  si  frater  tuns  ea 
de  te  loqueretur,  quae  ego  audire  vellem.  Quod  ais  il¬ 
ium  ad  te  scribere,  me  sibi  nullas  litteras  remittere; 
semel  ab  ipso  accepi :  ad  eas  Cephalionidedi,  qui  mul- 
tos  menses  tempestatibus  retentus  est.  Quintum  fi- 
lium  ad  me  acerbissime  scripsisse,  iam  ante  ad  te  scri¬ 
psi.  S.  Extremum  est,  quod  te  orem,  si  putas  rectum 
esse  et  a  te  suscipi  posse,  cum  Camillo  communices, 
ut  Terentiam  moneatis  de  testamento.  Tempora  mo- 
nent,  ut  videat,  ut  satisfaciat,  quibus  debeat.  Audi¬ 
tum  ex  Philotimo  est,  earn  scelerate  quaedam  facere. 
Credibile  vix  est.  Sed  certe,  si  quid  est,  quod  fieri 
possit,  providendum  est.  De  omnibus  rebus  velim 
ad  me  scribas:  et  maxime,  quid  scribas  de  eo,  in  quo 
tuo  consilio  egeo,  etiamsi  nihil  excogitas:  id  enim  mi¬ 
hi  erit  pro  desperato.  in.  Nonas  Iun. 


XVII.  (Brundisii,  Caesare  diet.  707.) 

CICERO  ATTICO  S. 

1.  Properantibus  tabellariis  alienis  hanc  episto- 
lam  dedi,  eo  brevior  est,  et,  quod  eram  missurus 
meos.  Tullia  mea  venit  ad  me  pridie  Idus  Iun.,  de¬ 
que  tua  erga  se  observantia  benevolentiaquemihiplu- 
rima  exposuit,  litteras  reddidit  trinas.  Ego  autem  ex 
ipsius  virtute,  humanitate,  pietate  non  modo  earn  vo- 
luptatem  non  cepi,  quam  capere  ex  singulari  filia  de- 
bui ;  sed  etiam  incredibili  sum  dolore  affectus,  tale  in- 
genium  in  tam  misera  fortuna  versari ,  idque  acciderc 

nullo  ipsius  delicto,  summa  culpa  mea.  Itaque  a  te 
neque  consolationem  iam,  qua  cupere  te  uti  video, 
nec  consilium,  quod  capi  nullum  potest,  exspecto :  te- 
que  omnia  quum  superioribus  saepe  litteris,  turn  pro- 
ximis  tentasse  intelligo.  Ego  cum  Sallustio  Cicero- 
nem  ad  Caesarem  mittere  cogitabam.  Tulliam  autem, 
non  videbam  esse  caussam,  cur  diutius  mecum  tanto 
in  communi  maerore  retinerem.  Itaque  matri  earn, 
quum  primum  per  ipsam  liceret,  eram  remissurus. 
Pro  ea,  quam  ad  modum  consolantis  scripsisti,  cS  idv, 
ea  putato  me  scripsisse,  quae  tu  ipse  intelligisrespon- 
deri  potuisse.  2.  Quod  Oppium  tecum  scribis  locu- 
tum,  non  abhorret  a  mea  suspicione  eius  oratio.  Sed 
non  dubito,  quin  istis  persuaderi  nullo  modo  possit, 
ea,  quae  faciant,  mihi  probari  posse,  quoquo  modo 
loquar.  Ego  tamen  utar  moderatione,  qua  potero. 
Quamquam  ,  quid  mea  intersit,  ut  eorum  odium  non 
subeam,  non  intelligo.  3.  Te  iusta  caussa  impediri, 
quo  minus  ad  nos  venias,  video;  idque  mihi  valde 
molestum  est.  Ilium  ab  Alexandria  discessisse,  nemo 
nuntiat;  constatque,  ne  profectum  quidem  illinc 
quemquam  post  ldus  Mart.,  nec  post  Idus  Decemb.  ab 
illo  datas  ullas  litteras.  Ex  quo  intelligis,  illud,  de 
litteris  a.  d.  v.  Id.  Febr.  datis,  (quod  inane  esset, 
etiamsi  verum  esset,)  non  verum  esse.  L.  Terentium 
discessisse  ex  Africa  scimus,  Paestumque  venisse. 
Quid  is  afferat,  aut  quo  modo  exierit,  aut  quid  in  Afri¬ 
ca  fiat,  scire  velim.  Dicitur  enim  per  Nasidium  emis- 
sus  esse.  Id  quale  sit,  velim,  si  inveneris,  ad  me 
scribas.  De  H-S  x,  ut  scribis,  faciam.  Yale.  xvm. 
Kalend.  Quint. 


XVIII.  (Brundisii,  Caesare  diet.  707.) 

CICERO  A  TTICO  S. 

I.  De  illius  Alexandria  discessu  nihil  adhuc  ru- 
moris,  contraque  opinio,  valde  esse  impeditum.  Ita¬ 
que  nec  mitto,  ut  constitueram,  Ciceronem,  et  te  rogo, 
utme  hinc  expedias.  Quodvis  enim  supplicium  le- 
vius  est  hac  permansione.  Hac  de  re  et  ad  Antonium 
scripsi,  et  ad  Balbum  et  ad  Oppium.  Sive  enim  bel- 
lum  in  Italia  futurum  est,  sive  classibus  utetur;  hie 
esse  me,  minime  convenit:  quorum  fortasse  utrumque 
erit,  alterum  certe.  2.  Intellexi  omnino  ex  Oppii 
sermone,  quem  tu  mihi  scripsisti,  quae  istorum  via 
esset:  sed,  ut  earn  flectas,  te  rogo.  Nihil  omnino  iam 
exspecto,  nisi  miserum.  Sed  hoc  perditius,  in  quo 
nunc  sum ,  fieri  nihil  potest.  Quare ,  et  cum  Antonio 
loquare,  velim,  et  cum  istis;  et  rem,  ut  poteris,  expe¬ 
dias;  etmihi  quam  primum  de  omnibus  rebus  rescri- 
bas.  Vale.  xn.  Kal.  Quint. 

XIX.  (Brundisii,  Caesare  diet.  707.) 

CICERO  A  TTICO  S. 

I.  Quum  tuis  dare  possem  litteras,  non  praeter- 
misi,  etsi,  quod  scriberem,  non  habebam.  Tu  ad  nos 
et  rarius  scribis,  quam  solebas,  et  brevius:  credo, 
quia  nihil  habes,  quod  me  putes  libenter  legere  aut 
audire  posse.  Verumtamen  velim,  si  quid  erit,  qua- 
lecumque  erit,  scribas.  Est  autem  unum,  quod  mihi 
sitoptandum,  si  quid  agi  de  pace  possit;  quod  nulla 
equidem  habeo  in  spe.  Sed,  quia  tu  leviter  interdum 
significas,  cogis  me  sperare,  quod  optandum  vix  est. 
2.  Philolimus  dicitur  Idib.  Sext.  Nihil  habeo  de  illo 
amplius.  Tu,  velim,  ad  ea  mihi  rescribas,  quae  ad  te 
an  tea  scripsi.  Mihi  tantum  temporis  satis  est,  dum, 
ut  in  pessimis  rebus,  aliquid  caveam  ,  qui  nihil  um- 
quam  cavi.  Vale.  xi.  Kal.  Sext. 


XX.  (Brundisii,  Caesare  diet.  707.) 

CICERO  ATTIC  0  S. 

\.  Septimo  decimo  Kal.  Sept,  venerat  die  xxvin, 
Seleucia  Pieria  C.  Trebonius,  is,  qui  seAntiochiae  di- 
ceret  apud  Caesarem  vidisseQuintum  filium  cumllir- 
tio.  Eos  de  Quinto,  quae  voluissent,  impetrasse  nul¬ 
lo  quidem  negotio.  Quod  ego  magis  gauderem,  si 
ista  nobis  impetrata  quidquam  ad  spem  explorati  ha- 
berent.  Sed  et  alia  timenda  sunt  ab  aliis,  et  ab  hoc 
ipso  quae  dantur,  uta  domino,  rursus  in  eiusdem  sunt 
potestate.  2.  Etiam  Salustio  ignovit.  Omnino  di¬ 
citur  nemini  negare.  Quod  ipsum  est  suspectum, 
notionem  eius  differri.  M.  Gallius  Q.  F.  mancipia 
Salustio  reddidit.  Is  venit,  ut  legiones  in  Siciliam 
traduceret:  et  protinus  iturum Caesarem  Patris.  Quod 
si  faciet,  ego,  quod  ante  mallem,  aliquo  propius  acce- 
dam.  Tuas  litteras  ad  eas,  quibus  a  te  proxime  con¬ 
silium  petivi,  vehementer  exspecto.  Vale.  xvi.  Kal. 
Septemb. 

XXI.  (Brundisii,  Caesare  diet.  707.) 

CICERO  ATTICO  S. 

I.  Accepi  vi.  Kal.  Sept,  litteras  a  te,  datas  xn. 
Kal.,  doloremque,  quem  exQuinti  scelere  iam  pridem 
acceptum  iam  abieceram ,  lecta  eius  epistola  gravissi- 
mum  cepi.  Tu  etsi  non  potuisti  ullo  modo  facere ,  ut 
mihi  illam  epistolam  non  mitteres:  tamen  mallem, 
non  esse  missam.  Ad  ea  autem,  quae  scribis  de  te- 
stamento,  videbis,  quid  et  quo  modo.  De  nummis, 
et  ilia  sic  scripsit,  ut  ego  ad  te  antea ;  etnos,  si  quid 
opus  erit,  utemurexeo,  de  quo  scribis.  2.  llle  ad 
Kal.  Sept.  Athenis  non  videtur  fore.  Multa  eurn  in 
Asia  dicuntur  morari,  maxime  Pharnaces.  Legio  xn., 
ad  quam  primum  Sulla  venit,  lapidibus  egisse  homi- 
nem  dicitur.  Nullam  putant  se  commoturam.  Ilium 
arbitrantur  protinus  Patris  in  Siciliam.  Sed,  si  hoc 
ita  est,  hue  veniat  necesse  est.  Ac  mallem  ilium  alio  : 
nam  hinc  evasissem.  Nunc  metuo,  ne  sit  exspectan- 
dum,  et  cum  reliquis  etiam  loci  gravitas  huic  miserri- 
mae  perferenda.  3.  Quod  me  mones,  ut  ea  videam, 
quae  ad  tempus  accommodem:  facerem,si  res  patere- 
tur,  et  si  ullo  modo  fieri  posset.  Sed  in  tantis  nostris 
peccatis  tantisque  nostrorum  iniuriis  nihil  est,  quod 
aut  facere  dignum  nobis  aut  simulare  possim.  Sulta¬ 
na  confers:  in  quibus  omnia  genere  ipso  praeclarissi- 
ma  fuerunt,  moderatione  paullo  minus  temperata. 
Haec  autem  eiusmodi  sunt,  ut  obliviscar  mei;  multo- 
que  malim,  quod  omnibus  sit  melius,  quorum  utilita- 
ti  meam  iunxi.  Tu  ad  me  tamen  velim  quam  saepis- 
sime  scribas,  eoque  magis,  quod  praeterea  nemo  scri- 
bit,  ac  si  omnes,  tuas  tamen  maxime  exspectarem. 
Quod  scribis  ilium  per  me  Quinto  fore  placatiorem: 
scripsi  ad  te  antea,  eum  statim  Quinto  filio  omnia  tri- 
buisse,  nostri  nullam  mentionem.  Vale. 

XXII.  (B  umdi.sii,  Caesare  diet.  707.) 

CICERO  ATTICO  S. 

1 .  Diligenter  mihi  fasciculum reddidit Balbi  tabel- 
larius.  Accepi  enim  a  te  litteras,  quibus  videris  ve- 
reri,  ut  epistolas  illas  acceperim,  quas  quidem  vellem 
mihi  numquam  redditas.  Auxerunt  enim  mihi  dolo- 
rem;  nec,  si  in  aliquem  incidissent,  quidquam  novi 
attulissent.  Quid  enim  tarn  pervulgatum,  quam  illius 
in  me  odium ,  et  genus  hoc  litterarum?  quod  ne  Cae¬ 
sar  quidem  ad  istos  videtur  misisse,  [quasi]  quo  illius 
improbitate  offenderetur,  sed,  credo,  uti  notiora  nostra 
mala  essent.  Nam  quod  te  vereri  scribis,  ne  illi  ob- 

sint,  eique  rei  mederi ;  ne  rogari  quidem  se  passus  est 
de  illo :  quod  quidem  mihi  molestum  non  est  :  illud 
molestius,  istas  impetrationes  nostras  nihil  valere.  2. 
Sulla,  ut  opinor,  eras  hie  erit  cum  Messalla.  Currunt 
ad  ilium  pulsi  a  militibus ;  qui  se  negant  usquam,  ni¬ 
si  acceperint.  Ergo  ille  hue  veniet:  quod  non  puta- 
bant :  tarde  quidem.  Itinera  enim  ita  facit,  ut  multos 
dies  in  oppidum  ponat.  Pharnaces  autem,  quoquo 
modo  aget,  afferet  moram.  Quid  mihi  igitur  censes? 
lam  enim  corpore  vix  sustineo  gravitatem  huiuscaeli, 
quae  mihi  laborem  affert  in  dolore.  An  his  illuc  eun- 
tibus  mandem,  ut  me  excusent,  ipse  accedam  pro- 
pius?  Quaeso,  attende ,  et  me,  quod  adhuc  saepe  roga- 
tus  non  fecisti, consilio  iuva;  scio  rem  difficilem  esse; 
sed,  ut  in  malis.  Etiam  illud  mea  magni  interest,  te 
ut  videam.  Profecto  aliquid  profecero,  si  id  accide¬ 
nt.  De  testamento,  utscribis,  animadvertes. 

XXIII.  (Brundisii,  Caesare  diet.  707.) 

CICERO  ATTICO  S. 

1 .  Quod  ad  te  scripseram,  ut  cum  Camillo  com- 
municares,  de  eo  Camillus  mihi  scripsit,  te  secum  lo- 
cutum.  Tuas  litteras  exspectabam;  nisi  illud  qui¬ 
dem  mutari,  si  aliter  est  et  oportet,  non  video  posse. 
Sed  quum  ab  illo  accepissem  litteras,  desideravi  tuas. 
Etsi  putabam  te  certiorem  factum  non  esse.  Modo  va- 
leres !  Scripseras  enim  te  quodam  valetudinis  genere 
tentari.  2.  Acusius  quidam  Rhodo  venerat  vm.Id. 
Quint.  Is  nuntiabat  Quintum  filium  adCaesarem  pro- 
fectum  iv.  Kal.  Iun.  Philotimum  Rhodum  pridie  eum 
diem  venisse;  habere  ad  me  litteras.  Ipsum  Acusium 
audios,  sed  tardius  iter  faciebat.  Eo  feci,  ut  has  ce- 
leriter  eunti  darem.  Quid  sit  in  iis  litteris,  nescio: 
sed  mihi  valde  Quintus  frater  gratulatur.  Equidem 
in  meo  tanto  peccato  nihil  ne  cogitatione  quidem  asse- 
qui  possum,  quod  mihi  tolerabile  possit  esse.  3.  Te 
oro,  ut  de  hac  misera  cogites:  et  illud,  de  quo  ad  te 
proxime  scripsi,  ut  aliquid  conficiatur  ad  inopiam pro- 
pulsandam  et  etiam  de  ipso  testamento.  Illud  quo- 
que  vellem  antea :  sed  omnia  timuimus.  Melius  qui¬ 
dem  in  pessimis  nihil  fuit  discidio.  Aliquid  fecisse- 
mus,  ut  viri,  vel  tabularum  novarum  nomine,  vel  no- 
cturnarum  expugnationum,  vel  Metellae,  vel  omnium 
malorum;  nec  res  perisset  et  videremur  aliquid  dolo- 
ris  virilis  habuisse.  Memini  omnino  tuas  litteras,  sed 
et  tempus  illud :  etsi  quidvis  praestitit.  Nunc  quidem 
ipse  videtur  denuntiare.  Audimus  enim  de  statu  rei- 
publicae.  0  dii!  generumne  nostrum  potissimum,  ut 
hoc,  vel  tabulas  novas?  Placet  mihi  igitur,  et  idem  ti- 
bi,  nuntium  remitti.  Petet  fortasse  tertiam  pensio- 
nem.  Considera  igitur,  tumne,  quum  ab  ipso  nasce- 
tur,  an  prius.  Ego,  si  ullo  modo  potuero,  vel  noctur- 
nis  itineribus  experiar,  ut  te  videam.  Tu  et  haec,  et 
si  quid  erit,  quod  intersit  mea  scire,  scribas  velim. 
Yale. 


XXIV.  (Brundisii,  Caesare  diet.  707.) 

CICERO  ATTICO  S. 

1 .  Quae  dudum  ad  me,  et,  quae  etiam  ante  bis  ad 
Tulliam  de  me  scripsisti,  ea  sentio  esse  vera.  Eo  sum 
miserior ,  (etsi  nihil  videbatur  addi  posse,)  quod  mihi 
non  modo  irasci  gravissima  iniuria  accepta,sedne  do- 
lere  quidem  impune  licet.  Quare  istud  feramus. 
Quod  quum  tulerimus,  tamen  eadem  erunt  perpetien- 
da,  quaetu,  neaccidant,  utcaveamus,  mones.  Ea 
enim  est  a  nobis  contracta  culpa,  ut  omni  statu,  omni- 
que  populo  eumdem  exitum  habitura  videatur.  2.  Sed 


ad  meam  manum  redi:  dehinc  enim  haec  occultius 
agenda.  Yide,  quaeso,  etiam  nunc  de  testamento,  quod 
turn  factum,  quum  ilia  quaerere  coeperat.  Non,  cre¬ 
do,  te  commovit ;  neque  enim  rogavit  *,  ne  me  quidem . 
Sed  quasi  ita  sit:  quoniam  in  sermonem  iam  venisti, 
poteris  earn  monere,  ut  alicui  committat,  cuius  extra 
periculum  huius  belli  fortuna  sit.  Equidem  tibi  po¬ 
tissimum  velim,  si  idem  ilia  vellet:  quam  quidem  ce- 
lo  miseram,  me  hoc  timere.  De  illo  altero,  scio  equi¬ 
dem  venire  nunc  nil  posse;  sed  seponi  et  occultari 
possunt,  ut  extra  ruinam  sint  earn,  quae  impendet.  3. 
Nam  quod  scribis,  nobis  nostra  et  tua  Tulliae  fore  pa- 
rata :  tua  credo :  nostra  quae  poterunt  esse?  De  Teren- 
tia  autem,  (mitto  cetera,  quae  sunt  innumerabilia,)  quid 
ad  hoc  addi  potest?  Scripseras,  ut  H-S  xii  permuta- 
rem  ;  tantum  esse  reliquum  deargento.  Misitillaccioo 
mihi,  et  ascripsit,  tantum  esse  reliquum.  Quum  hoc 
tarn  parvum  de  parvo  detraxerit,  perspicis  quid  in 
maxima  re  fecerit?  4.  Philotimus  non  modo  nullus 
venit,  sed  ne  per  litteras  quidem  aut  per  nuntium  cer¬ 
tiorem  facit  me,  quid  egerit.  Epheso  qui  veniunt, 
ibi  se  eum  de  suis  controversiis  in  ius.adeuntem  vi- 
disse  nuntiant;  quae  quidem  (ita  enim  verisimile  est) 
in  adventum  Caesaris  fortasse  reiiciuntur.  Ita  aut  ni¬ 
hil  puto  eum  habere,  quod  putet  ad  me  celerius  perfe- 
rendum ,  et  eo  me  magis  esse  despectum :  aut ,  etiam 
si  quid  habet,  id,  nisi  omnibus  suis  negotiis  confe- 
ctis,  ad  me  referre  non  curat.  Ex  quo  magnum  equi¬ 
dem  capio  dolorem,  sed  non  tantum,  quantum  videor 
debere.  Nihil  enim  mea  minus  interesse  puto,  quam 
quid  illinc  afferatur.  Id  quam  ob  rem ,  te  intelligere 
certo  scio.  5.  Quod  me  mones  de  vultu  et  oratione 
ad  tempus  accommodanda ;  etsi  difficile  est,  tamen 
imperarem  mihi,  si  mea  quidquam  interesse  puta- 
rem.  Quod  scribis,  litteris  putare  Africanum  nego- 
tium  confici  posse :  vellem  scriberes ,  cur  ita  putares. 
Mihi  quidem  nihil  in  mentem  venit,  quare  id  putem 
fieri  posse.  Tu  tamen,  velim,  si  quid  erit,  quod  con- 
solationis  aliquid  habeat,  scribas  ad  me.  Sin,  ut  per- 
spicio,  nihil  erit,  scribas  id  ipsum.  Ego  ad  te,  si  quid 
audiero  citius,  scribam.  Vale.  viii.  Id.  Sext. 


XXV.  (Brundisii,  Caesare  diet.  707.) 

CICERO  ATTICO  S. 

1.  Facile  assentior  tuis  litteris;  quibus  exponis 
pluribus  verbis,  nullum  te  habere  consilium,  quo  a  te 
possim  iuvari.  Consolatio  certe  nulla  est,  quae  levare 
possit  dolorem  meum.  Nihil  est  enim  contractum  ca- 
su;  (nam  id  esset  ferendum;)  sed  omnia  fecimus  iis 
erroribus  et  miseriis  et  animi  et  corporis,  quibus  pro- 
ximi  utinam  mederi  maluissent.  Quam  ob  rem,  quo¬ 
niam  neque  consilii  tui  neque  consolationis  cuius- 
quam  spes  ulla  mihi  ostenditur,  non  quaeram  haec  a 
te  posthac.  Tantum  velim,  ne  intermittas:  scribas 
ad  me,  quidquid  veniet  tibi  in  mentem,  quum  habe- 
bis,  cui  des,  et  dum  erit,  ad  quem  des :  quod  longum 
non  erit.  2.  Ilium  discessisse  Alexandria  rumor  est 
non  firmus,  ortus  ex  Sulpicii  litteris :  quas  cuncti  po- 
stea  nuntii  confirmarunt:  quod  verum,  an  falsum  sit, 
quoniam  mea  nihil  interest,  utrum  malim,  nescio.  3. 
Quod  ad  te  iampridem  de  testamento  scripsi,  apud  ev- 
ithjtov  ill  as  velim;  ut  possint,  advertas.  Ego  huius 
miserrimae  fatuitate  confectus  conflictor.  Nihil  um- 
quam  simile  natum  puto :  cui  si  qua  re  consulere  ali¬ 
quid  possum,  cupio  ate  admoneri.  Video  eamdem  esse 
difficultatem,  quam  in  consilio  dando  ante :  tamen  hoc 
me  magis  sollicitat,  quam  omnia.  In  pensione  secunda 

caecifuimus.  Aliud  *  mallem.  Sed  praeteriit.  Te  oro, 
ut  in  perditis  rebus,  si  quid  cogi,  confici  potest,  quod 
sit  in  tuto,  ex  argento,  atque  *  satis  multa  ex  supelle- 
ctile,  des  operam.  Iam  enim  mihi  videtur  adesse  ex¬ 
tremum,  neculla  fore  conditio  pacis  eaque,  quae  sunt, 
etiam  sine  adversario  peritura.  Haec  etiam,  si  vide- 
bitur,  cum  Terentia  loquare  opportune.  Non  queo 
omnia  scribere.  Yale.  in.  Non.  Quint. 


101. 

LIBER  DUODECIMUS. 


ARG.  Propemotlum  sex  menses  a  Kal.  Sept,  in  quilius  <le- 
sinit  liber  XI.  litteraruni  intermissio  facta  erat,  quum  Caesar  in 
Africa  bellum  contra  Scipionem  et  lubam  gerere  coepit.  Nam  a 
hello  Alexamlrino  et  Pontico  reversus  ,  consulque  III.  cum  M. 
Aemilio  Lepiilo  creatus,  summa  hieme,  hoc  est  prid.  Kal.  Ian. 
exercitum  in  Africam  traiecit.  Hoc  igitur  tempore  quattuor 
primae  epistolae  scriptae  sunt.  Quinta  et  sexta  datae  videntur, 
quum  iam  Caesar  vel  appropinquaret,  vel  rediisset.  Rediit  autem 
a.  d.  XII.  Kal.  Sept,  auctore  Hirtio  B.  Afr.  98.  Reliquae,  quum 
in  Hispania  contra  Pompeii  liberos  pugnaretur,  eodem  C.  Caesa- 
re  dictatore  et  III.  cum  magistro  eq.  M.  Aemilio  Lepido,  et  IV. 
cos.  sine  collega,  quo  tempore  Tullia  ex  partu,  ut  Pedianus  et 
Plutarchus  (Cic.  XLI.)  aiunt,  apud  Lentulum  decessit.  Itaque 
quum  se  Cicero  Asturae  abdidisset,  quotidianas  paene  litteras 
mittebat,  gemitus  luctusque  plenas:  item  preces  contentionem- 
que,  ut  horti  sibi  ab  Attico  curarentur,  ad  fanum  Tulliae  ex- 
struendum  idonei  XII.  XVIII.  XIX.  XX.  XXI.  XXII.  utSiliiXXI. 
sqq.  Cottae  XXVII.  Scapulae  XXXVIII.  sqq.  ClodiaeXLIII.  Tre- 
bonii  XXIII.  Transtiberini  XXIII.  Ad  hoc  fanum  condendum 
Cluatii  architecti  consilio  et  opera  seusurum  scribit  XXVI.  Eo¬ 
dem  spectant  negotia  Cispiana  et  Preciana  XXIV.  Castriciana 
XXVIII.  XXX.  et  Triarii  XXVIII.  Ad  consolandum  autem  do- 
lorem  quum  Bruti  ad  Ciceronem  missa  est  epistola  XIII.  XIV. 
XXXVII.  turn  ipse  litteris  operam  dedit,  duos  libros  Academico- 
rum  composuit  XXI.  et  alia  Graecorum  philosophorum  opera  lit¬ 
teris  Latinis  illustravitXII.  Eadem  mente  librnm  de Consolatione 
XIV.  vel  de  luctu  minuendo  XX.  scripturus  Atticum  consuluitde 
exemplis  aliquot  liberoruiu  iam  adultorum  parentibus  adhuc  vi- 
vis  mortuorum  XX.  XXIII.  XXIV.  Librnm  ad  Caesarem  de  or- 
dinanda  republica  scribere  adortus  est  XX.  retractavit  Oratorem 
suum  VI.  historiam  Catonis,  cuius  laudes  persequi  difficillimum 
putabat  iy.,  eamque  a  Bruto  XXI.  et  ab  Hirtio  litteris  proditam 
XX.  XXI.  XXIV.  XXV.  ipse  quoque  condidit  V.  Tyrannionis 
libro  VI.  Venonii  historiac  III.  epitomae  Bruti  Fanniauae  V. 
vacavit.  Nihilominus  dotem  Tulliae  a  Dolabella  repetere  cogi- 
tat  XII.  Aegro  animo  etiam  negotium  cum  Terentia  conficien- 
dum  curat  XIX.  sqq.  Eodem  vero  tempore  de  nova  uxore  ducen- 
da  cogitanti  ei  Pompeii  (ilia  offertur  XI.  Publiliae,  quant  duxit, 
matri  et  fratri  non  admodunt  favet  XXXII.  De  Publilio  tamen 
aliquoties  percontatur  XVIII.  XXIV.  XXVIII.  Filium  diligen- 
ter  curat  XXXII.  De  Q.  autem  filio  pergit  queri  V.  XXXVIII. 
De  Attici  valetudine  sollicitus  est  VI.  XXV.  itemque  de  Tirone 
buo  XXIX.  Caesaris  ad  Atticum  epistolam  attingit  VI.  Memorat 
etiam  et  epistolam ,  quam  ad  Caesarem  XXIX.  sqq.  et  quant  ad 
Brutum  vult  mittere  XV.  XVIII,  Operae  pretium  est  commemo- 
rare  statuam  Caesaris  in  templo  Quirini  XXV.  Pseudomarium 
XXIX.  et  belli  Pompeiani  reliquias  XXIV.  baud  leves  augendi 
doloris  caussas.  Fluxere,  dum  liae  scribuntur  epistolae,  men¬ 
ses  plus  minus  duodeviginti.  Nam  ex  Kal.  Ian.  eius  anni,  quo 
Caesar  in  Africam  transmisit,  ad  aestatis  initium  anni  illius, 
quo  quartam  dictaturam  in  Hispania  gessit,  tot  fere  numerantur. 


Aestatem  porro  reliquant  fuisse,  scriplis  libri  huius  epistolis,  ex 
prima  tertii  decimi  licet  cognoscere. 

I.  (In  villa  qnadam,  Caesare  III.  Lepido  coss.  708.) 

CICERO  ATTICO  S. 

I.  Undecimo  die,  postquara  a  tediscesseram,  hoc 
litterularum  exaravi,  egrediens  e  villa  antelucem :  at- 
que  eo  die  cogitabam  in  Anagnino,  postero  autem  in 
Tusculano;  ibi  unum  diem.  v.  Kalend.  igitur  ad 
constitutum.  Atque  utinam  continuo  ad  complexum 
ineae Tulliae,  ad osculum  Atticae possim currere.  Quod 
quidem  ipsum  scribe  quaeso  ad  me;  ut,  dum  con- 
sisto  in  Tusculano ,  sciam ,  quid  garriat :  sin  rustica- 
tur,  quid  scribat  ad  te :  eique  interea  aut  scribe  sa- 
lutem,  aut  nuntia,  itemque  Piliae.  Et  tamen,  etsi 
continuo  congressuri  sumus,  scribes  ad  me,  si  quid 
habebis.  2.  Quum  complicarem  hanc  epistolam,  no- 
ctuabundus  ad  me  venit  cum  epistola  tua  tabellarius  : 
qua  lecta,  de  Atticae  febricula  scilicet  valde  dolui. 
Reliqua,  quae  exspectabam,  ex  tuis  litteris  cognovi 
omnia.  Sed  quod  scribis ,  igniculum  matutinum ;  ys- 
qovtmcotbqov  est  memoriola  vacillare.  Ego  enim 
iv.  Kal.  Axio  dederam,  tibi  in.,  Quinto,  quo  die  ve- 
nissem,  id  est,  v.  Kal.  Hoc  igitur  habebis,  novi 
nihil.  Quid  ergo  opus  erat  epistola?  quid,  quum 
coram  sumus  et  garrimus,  quidquid  in  buccam?  Est 
profecto  quiddam  Xsayr],  quae habet,  etiamsi nihil  sub- 
est,  collocutione  ipsa  suavitatem. 

II.  (Romae,  Caesare  HI.  Lepido  coss.  708.) 

CICERO  ATTICO  S. 

1.  Hie  rumores  tamen,  Murcum  periisse  naufra- 
gio:  Asinium  delatum  vivum  in  manus  militum ;  L 
naves  delatas  Uticam  reflatu  hoc;  Pompeium  non 
comparere,  nec  inBalearibus  omnino  fuisse,  utPatiae- 
cus  affirmat.  Sed  auctor  nullius  rei  quisquam.  Ha- 
bes,  quae,  dum  tu  abes,  locuti  sunt.  2.  Ludi  interea 
Praeneste.  Ibi  Hirtius  et  isti  omnes.  Et  quidem 
ludi  dies  octo.  Quae  caenae !  quae  deliciae !  Res  in¬ 
terea  fortasse  transacta  est.  O  miros  homines!  At 
Balbus  aediticat;  xi  yag  avraj  /usfoi;  Verum,  si  quae- 
ris,  homini  non  recta,  sed  voluptaria  quaerenti,  non- 
ne  fisftluTou;  Tu  interea  dormis.  Iam  explicandum 
est  ngo^rjfm,  si  quid  acturus  es.  Si  quaeris,  quid 
putem,  ego  fructum  puto.  Sed  quid  multa?  Iam  te  vi- 
debo;  et  quidem,  utspero,  de  via  recta  ad  me.  Si- 
mul  enim  et  diem  Tyrannioni  constituemus ,  et  si 
quid  aliud. 

III.  (In  Tusculano,  Caesare  III.  Lepido  coss.  708.) 

CICERO  ATTICO  S. 

1 .  Unum  te  puto  minus  blandum  esse,  quam  me : 
et,  si  uterque  nostrum  est  aliquando  ad  versus  aliquem, 
inter  nos  certe  numquam  sumus.  Audi  igitur  me  hoc 
uyo->]TBVTh)g  dicentem :  nevivam,  miAttice,  si  mihi 
non  {nodo  Tusculanum,  ubi  ceteroqui  sum  libenter, 
sed  [xayuxgav  vijo-oi  tanti  sunt,  ut  sine  te  sim  tot  dies. 
Quareobdureturhoc  triduum;  ut  te  quoque  ponam  in 
eodem  na&ei:  quod  ita  est  profecto.  Sed  velim  scire, 
hodiene  statim  de  auctione,  aut  quo  die  venias.  Ego 
me  interea  cum  libellis.  Ac  moleste  fero,  Venonii  me 
historiam  non  habere.  2.  Sed  tamen,  ne  nihil  de  re, 
nomen  illud,  quod  a  Caesare,  tres  habet  conditiones; 
aut  emptionem  ab  hasta:  (perdere  malo :  etsi  praeter 
turpitudinem  hoc  ipsum  puto  esse  perdere :)  aut  de- 
legationem  a  mancipe,  annua  die :  (quis  erit,  cui  cre- 
dam?  aut  quando  iste  Metonis  annus  veniet?)  aut, 

Vettieni  conditionem  semisse.  2xiipai  igitur.  Ac 
vereor,  ne  iste  iam  auctionem  nullam  faciat,  sed,  lu- 
dis  factis,  xvimm  subsidio  currat.  Ne  tabs  vir  aXoyr- 
S'fj.  Sed  /j.eh'](iei. 

IV.  (In  Tusculnno,  Caesare  III.  Lepiclo  coss.  708.) 

CICERO  ATTICO  S. 

1 .  O  gratas  tuas  mihi  iucundasque  litteras !  Quid 
quaeris?  restitutus  est  mihi  dies  festus.  Angebar 
enim,  quod  Tiro,  ivegevd-svTegov  te  sibi  esse  visum, 
dixerat.  Addam  igitur,  ut  censes, unum  diem.  2.  Sed 
de  Catone  ngo^Xr/ia  ’Agxifiijdeiov  est.  Non  assequor, 
ut  scribam,  quod  tui  convivae  non  modo  libenter, 
sed  etiam  aequo  animo  legere  possint.  Quin  etiam, 
si  a  sententiis  eius  dictis,  si  ab  omni  voluntate  con- 
siliisque,  quae  de  republica  habuit,  recedam,  xpiXag- 
que  velim  gravitatem  constantiamque  eius  laudare; 
hoc  ipsum  tamen  istis  odiosum  cixova/xa  sit.  Sed  vere 
laudari  ille  vir  non  potest,  nisi  haec  ornata  sint:  quod 
ille  ea,  quae  nunc  sunt,  et  futura  viderit  et,  ne  fierent, 
contenderit  et,  facta  ne  videret,  vitam  reliquerit. 
Horum  quid  est,  quod  Aledio  probare  possimus?  Sed 
cura  obsecro,  ut  valeas,  eamque,  quam  ad  omnes  res 
adhibes,  in  primis  ad  convalescendum  adhibe  pru- 
dentiam. 


V.  (Ill  Tusculano,  Caesare  III.  Lepido  coss.  708.) 

CICERO  ATTICO  S. 

1 .  Quintus  pater  quartum,  vel  potius millesimum 
nihil  sapit,  qui  laetetur  Luperco  filio,  et  Statio,  ut 
cernat  duplici  dedecore  cumulatam  domum.  Addo 
etiam  Philotimum  tertium.  Ostultitiam,  nisi  mea 
maior  esset,  singularem!  Quod  autem  os,  in  hanc 
rem  sgavov  a  te?  Fac,  non  ad  diipaaav  xgrjvrjv,  sed  ad 
JJeiQTjvrjv  eum  venisse:  et  afinvEvfxa  aE/avov  lAXcpeiov 
in  te  [xgrjv rjv\,  ut  scribis,  haurire,  in  tantis  suis  prae- 
sertim  angustiis;  noi;  zavz  ag  anocrxrityei.  Sed  ipse 
viderit.  2.  Cato  me  quidem  delectat,  sed  etiam  Bas- 
sum  Lucilium  sua.  De  Caelio,  tu  quaeres,  ut  scri¬ 
bis  :  ego  nihil  novi.  Noscenda  est  natura,  non  facul- 
tas  modo.  De  Hortensio  et  Yirginio,  tu  si  quid  du- 
bitabis:  etsi,  quid  magis  placeat,  ego  quantum  aspi- 
cio,  non  facile  inveneris.  Cum  Mustela,  quemadmo- 
dum  scribis,  quum  venerit  Crispus.  Ad  Avium  scri- 
psi,  ut  ea,  quae  bene  nossem  de  auro,  Pisoni  demon- 
straret.  Tibi  enim  sane  assentio,  et  istud  niinium 
diu  duci,  et  omnia  nunc  undique  contrahenda.  Te 
quidem  nihil  agere,  nihil  cogitare  aliud,  nisi  quod 
ad  me  pertineat,  facile  perspicio :  meisque  negotiis 
impediri  cupiditatem  tuam  ad  me  veniendi.  Sed  me- 
cum  esse  te  puto;  non  solum  quod  meam  rem  agis, 
verum  etiam  quod  videre  videor,  quo  modo  agas. 
Neque  enim  ulla  hora  tui  mihi  est  operis  ignota.  3. 
Tubulum  praetorem  video  L.  Metello  Q.  Maximo  con- 
sulibus.  Nunc  velim,  P.  Scaevola  pontifex  maxi- 
mus,  quibus  consulibus  tribunus  plebis.  Equidem 
puto  proximis,  Caepione  etPompeio.  Praetor  enim 
L.  Furio,  Sex.  Atilio.  Dabis  igitur  tribunatum,  et, 
si  poteris,  Tubulus  quo  crimine.  Et  vide,  quaeso, 
L.  Libo,  ille,  qui  de  Ser.  Galba,  Censorinone  et  Ma- 
nilio,  an  T.  Quinctio  M’.  Acilio  consulibus  tribunus  ple¬ 
bis  fuerit.  Conturbat  enim  me  [epitome  Bruti  Fan- 
niana,]  in  Bruti  epitome Fannianorumscriptum* quod 
erat  in  extremo:  idque  ego  secutus,  hunc  Fannium, 
qui  scripsit  historiam,  generum  esse  scripseram  Lae- 
lii :  sed  tu  me  xBOfjezgixcog  refelleras :  te  autem  nunc 
Brutus  et  Fannius.  Ego  tamen  de  bono  auctore,  Hor¬ 


tensio,  sic  acceperam,  ut  apud  .Brutum  est.  Hunc 
igitur  locum  expedies.  4.  Ego  misi  Tironem  Dola- 
bellae  obviam.  Is  ad  me  Idibus  revertetur.  Te  ex- 
spectabo  postridie.  De  Tullia  mea  tibi  antiquissi- 
mum  esse  video :  idque  ita  ut  sit,  te  vehementer  ro- 
go.  Ergo  et  in  integro  omnia:  sic  enim  scribis. 
Mihi  etsi  Kalendae  vitandae  fuerunt,  Nicasionumque 
agxtTvnn  fugienda ,  conficiendaeque  tabulae:  nihil 
tamen  tanti ,  ut  a  te  abessem,  fuit.  Quum  Romae 
essem,  et  te  iam  iamque  visurum  me  putarem;  quo- 
tidie  tamen  horae,  quibus  exspectabam,  longae  vide- 
bantur.  Scis  me  minime  esse  blandum.  Ita-que 
minus  aliquanto  dico,  quam  sentio. 

VI  a.  (Ill  Tusculano,  Caesare  III.  I.epido  coss.  70S.) 

CICERO  ATTICO  S. 

1.  De  Caelio,  vide,  quaeso,  ne  quae  lacuna  sit  in 
auro.  Ego  ista  non  novi.  Sed  certe  in  collubo  est  de- 
trimenti  satis.  Hue  aurum  si  accedit  — :  sed  quid 
loquor?  tu  videbis.  Habes  Hegesiae  genus,  quod 
Varro  laudat.  2.  Venio  ad  Tyrannionem.  Ain’  tu? 
Yerum  hoc  fuit.  Sine  me?  At  ego  quoties,  quum  es¬ 
sem  otiosus,  sine  te  tamen  nolui?  Quo  modo  hoc  er¬ 
go  lues?  Uno  scilicet,  si  mihi  librum  miseris :  quod 
ut  facias,  etiam  atque  etiam  rogo.  Etsi  me  non  ma¬ 
gis  liber  ipse  delectabit,  quam  tua  admiratio  delecta- 
vit.  Amo  enim  navza  cpiXodyfiov :  teque  istam  tarn  te- 
nuem  deagiav  tam  valde  admiratum  esse  gaudeo. 
Etsi  tua  quidem  sunt  eiusmodi  omnia.  Scire  enim 
vis,  quo  uno  animus  alitur.  Sed,  quaeso,  quid  ex 
ista  acuta  et  gravi  refertur  ad  r sXog?  Sed  longa  ora- 
tio  est,  et  tu  occupatus  es  in  meo  quidem  fortasse  ali- 
quo  negotio.  Et  pro  isto  asso  sole,  quo  tu  abusus  es 
in  nostro  pratulo,  a  te  nitidum  solem  unctumque  re- 
petemus.  Sed  ad  prima  redeo.  Librum,  si  me 
amas,  mitte.  Tuus  est  enim  profecto,  quoniam  qui¬ 
dem  est  missus  ad  te. 


VI  b.  Hinc  Aldus  novam  incijiit  epistolam. 

3.  Chreme,  tantumne  ab  re  tua  est  oti  tibi, 
ut  etiam  Oratorem  legas?  Macte  virtute!  Mihi  qui¬ 
dem  gratum,  et  erit  gratius,  si  non  modo  in  libris  tuis, 
sed  etiam  in  aliorum  per  librarios  tuos  Aristophanem 
reposueris  pro  Eupoli.  4.  Caesar  autem  mihi  irri- 
dere  visus  est » Quaeso  illud  tuum«,  quod  erat  evmvig 
et  urbanum.  Ita  porro  te  sine  cura  esse  iussit,  ut 
mihi  quidem  dubitationem  omnem  tolleret.  Atticam 
doleo  tam  diu ;  sed  quoniam  iam  sine  horrore  est, 
spero  esse,  ut  volumus. 


VII.  (Asturae,  Caesare  IV.  cos.  coll.  709.) 

CICERO  ATTICO  S. 

1.  Quae  desideras,  omnia  scripsi  in  codicillis, 
eosque  Eroti  dedi,  breviter,  sed  etiam  plura  quam 
quaeris ;  in  iis,  de  Cicerone :  cuius  quidem  cogitatio- 
nis  initium  tu  mihi  attulisti.  Locutus  sum  cum  eo 
liberalissime;  quod  ex  ipso,  velim,  si  modo  tibi  erit 
commodum,  sciscitere.  Sed  quid  differo?  exposui,  te 
ex  me  detulisse,  ecquid  vellet,  ecquid  requireret: 
velle  Hispaniam,  requirere  liberalitatem.  De  libera- 
litate,  dixi,  quantum  Publilius,  quantum  flamen  Len- 
tulus  filio.  De  Hispania,  duo  attuli,  primum  idem, 
quod  tibi,  me  vereri  vituperationem :  non  satis  esse,  si 
haec  arma  reliquissemus?  etiam  contraria?  deinde 
fore,  ut  angeretur,  quum  a  fratre  familiaritate  et  omni 
gratia  vinceretur.  Vellet  magis  liberalitate  uti  mea, 

quam  sua  libertate :  seel  tamen  permisi.  Tibi  enim 
intellexeram  non  nimis  displicere.  Ego  etiam  atque 
etiam  cogitabo,  teque,  ut  idem  facias,  rogo.  Magna 
res!  simplex  est  manere,  illud  anceps.  Verum  vi- 
debimus.  2.  De  Balbo,  et  in  codicillis  scripseram,  et 
ita  cogito,  simul  ac  redierit.  Sin  ille  tardius,  ego  ta¬ 
men  triduum.  Et,  quod  praeterii,  Dolabella  etiam 
mecum. 


VIII.  (Asturae,  Caesare  IV.  cos,  s.  coll.  709.) 

CICERO  ATTICO  S. 

De  Cicerone,  multis  res  placet:  comes  est  idoneus. 
Sed  de  prima  pensione  ante  videamus.  Adest  enim 
dies,  et  ille  currit.  Scribe,  quaeso,  quid  referat 
Celer  egisse  Caesarem  cum  candidatis ;  utrum  ipse  in 
Foenicularium ,  an  in  Martium  campum  cogitet.  Et 
sane  scire  velim,  numquid  necesse  sit  comitiis  esse 
Romae.  Nam  etPiliae  satisfaciendum  est,  et  utique 
Atticae. 


IX.  (In  Aiiliati,  Caesare  IV.  cos.  s.  coll.  709.) 

CICERO  ATTICO  S. 

Nae  ego  essem  hie  libenter,  atque  id  quotidie  ma¬ 
gis  ,  ni  esset  ea  caussa ,  quam  tibi  superioribus  litte¬ 
ris  scripsi.  Nihil  hac  solitudine  iucundius,  nisipaul- 
lum  interpellasset  Amyntae  filius.  "Jl  anegavrolofiag 
aijdovg !  Cetera  noli  putare  amabiliora  fieri  posse 
villa,  littore,  prospectu  maris,  turn  his  rebus  omnibus. 
Sed  neque  haec  digna  longioribus  litteris ;  nec  erat, 
quod  scriberem ;  et  somnus  urgebat. 

X.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

Male  mehercule  de  Athamante.  Tuus  autem  do¬ 
lor  humanus  is  quidem ,  sed  magno  opere  moderandus . 
Consolationum  autem  multae  viae,  sed  ilia  rectissi- 
ma.  Impetret  ratio,  quod  dies  impetratura  est.  Ale- 
xim  vero  curemus,  imaginem  Tironis;  quem  aegrum 
Romam  remisi:  et,  si  quid  habetcollis  imdrjfuov,  ad 
me  cum  Tisameno  transferamus.  Tota  domus  su¬ 
perior  vacat,  ut  scis.  Hoc  puto  valde  ad  rem  per- 
tinere. 


XI.  (Caesare  IV.  cos .  s.  coll.  709.) 

CICERO  ATTICO  S. 

Male  de  Seio.  Sed  omnia  humana  tolerabilia  du- 
cenda.  Ipsi  enim  quid  sumus?  aut  quam  diu  haec 
curaturi  sumus?  Ea  videamus,  quae  ad  nos  magis 
pertinent,  nec  tamen  multo:  quid  agamus  de  senatu. 
Et,  ut  ne  quid  praetermittam ,  Caesonius  ad  me  lit- 
teras  misit,  Postumiam  Sulpicii  domum  ad  se  venis- 
se.  De  Pompeii  Magni  filia,  tibi  rescripsi,  nihil  me 
hoc  tempore  cogitare.  Alteram  vero  illam,  quam  tu 
scribis,  puto,  nosti.  Nihil  vidi  foedius.  Sed  adsum. 
Coram  igitur. 

Obsignata  epistola,  accepi  tuas.  Atticae  hilari- 
tatem  libenter  audio:  commotiunculis  av^ndaxco. 

XII.  (Asturae,  Caesare  IV.  Cos.  s.  coll.  709.) 

CICERO  ATTICO  S. 

f  .  De  dote,  tanto  magis  perpurga.  Balbi  regia 
conditio  est  delegandi.  Quoquo  modo  confice.  Turpe 
est,  rem  impeditam  iacere.  Insula  Arpinas  habere 
potest  germanam  nno&ionnv:  sed  vereor,  ne  mino- 
rem  t i[n)v  habere  videatur  mtqotioq.  Est  igitur  ani¬ 
mus  in  hortis :  quos  tamen  inspiciam ,  quum  venero. 
2.  De  Epicuro,  ut  voles;  etsi  [xe&uq/iiovo/uou  in  poste- 


rum  genus  hoc  personarum.  Incredibile  est,  quam 
ea  quidam  requirant.  Ad  antiquos  igitur :  avEfisarj xov 
Nihil  habeo,  ad  te  quod  perscribam:  sed  tamen 
institui  quotidie  mittere,  ut  eliciam  tuas  litteras; 
non  quo  aliquid  ex  his  exspectem ;  sed  nescio  quo 
modo  tamen  exspecto.  Quare,  sive  habes  quid,  sive 
nihil  habes,  scribe  tamen  aliquid,  teque  cura. 

XIII.  (Asturae,  Caesare  IV.  Cos.  s.  coll.  709.) 

CICERO  ATTICO  S. 

1.  Commovet  me  Attica ;  etsi  assentior  Cratero. 
Bruti  litterae,  scriptae  et  prudenter  et  amice,  mul- 
tas  mihi  tamen  lacrimas  attulerunt.  Me  haec  so- 
litudo  minus  stimulat,  quam  istacelebritas.  Teunum 
desidero;  sed  litteris  non  difficilius  utor,  quam  si  do- 
mi  essem :  ardor  tamen  ille  idem  urget  et  manet, 
non  mehercule  indulgente  me,  sed  tamen  non  repu- 
gnante.  2.  Quod  scribis  de  Appuleio,  nihil  puto  opus 
esse  tua  contentione,  nec  Balbo  et  Oppio;  quibus 
quidem  ille  receperat,  mihique  etiam  iusserat  nun- 
tiari,  se  molestum  omnino  non  futurum.  Sed  cura, 
ut  excuser  morbi  caussa  in  dies  singulos.  Laenas 
hoc  receperat.  PrendeC.  Septimium,  L.  Statilium. 
Denique  nemo  negabit  seiuraturum,  quem  rogaris. 
Quod  si  erit  durius ,  veniam ,  et  ipse  perpetuum  mor- 
bum  iurabo.  Quum  enim  mihi  carendum  sit  convi- 
viis,  malo  id  lege  videri  facere,  quam  dolore.  Coc- 
ceium  velim  appelles.  Quod  enim  dixerat,  non  fa- 
cit.  Ego  autem  volo  aliquod  emere  latibulum  et  per- 
fugium  doloris  mei. 

XIV.  (Asturae,  Caesare  IV.  Cos.  s.  coll.  709.) 

CICERO  ATTICO  S. 

1 .  De  me  excusando  apud  Appuleium  dederam 
ad  tepridie  litteras.  Nihil  esse  negotiiarbitror.  Quem- 
cumque  appellaris,  nemo  negabit.  Sed  Septimium 
vide  et  Laenatem  et  Statilium.  Tribus  enim  opus 
est.  Sed  mihi  Laenas  totum  receperat.  2.  Quod 
scribis  a  Iunio  te  appellatum;  omnino  Cornificius  lo- 
cuples  est:  sed  tamen  scire  velim,  quando  dicar  spo- 
pondisse ,  et,  pro  patre ,  anne  pro  filio ;  neque  eo  mi¬ 
nus,  ut  scribis,  procuratores  Cornificii,  et  Appuleium 
praediatorem  videbis.  3.  Quod  me  ab  hoc  maerore 
recreari  vis ;  facis,  ut  omnia :  sed,  me  mihi  non  de- 
fuisse,  tu  testis  es.  Nihil  enim  de  maerore  minuendo 
scriptum  ab  ullo  est,  quod  ego  non  domi  tuae  Iege- 
rim.  Sed  omnem  consolationem  vincit  dolor.  Quin 
etiam  feci,  quod  profecto  ante  me  nemo,  ut  ipse  me 
per  litteras  consolarer:  quem  librum  ad  te  mittam, 
si  descripserint  librarii.  Affirmo  tibi  nullam  conso¬ 
lationem  esse  talem.  Totos  dies  scribo;  non  quo 
proficiam  quid;  sed  tantisper  impedior,  nonequidem 
satis,  (vis  enim  urget,)  sed  relaxor  tamen,  omniaque 
nitor,  non  ad  animum,  sed  ad  vultum  ipsum,  si  que- 
am,  reficiendum:  idque  faciens,  interdum  mihi  pec- 
care  videor,  interdum  peccaturus  esse,  nisi  faciam. 
Solitudo  aliquid  adiuvat,  sed  multo  plus  proficeret, 
si  tu  tamen  interesses :  quae  mihi  una  caussa  esthinc 
discedendi.  Nam,  pro  malis,  recte  habebat:  quam- 
quam  id*  ipsum  doleo.  Non  enim  iam  in  me  idem 
esse  poteris.  Perierunt  ilia,  quae  amabas.  4.  De 
Bruti  ad  me  litteris  scripsi  adteantea:  prudenterscri- 
ptae:  sed  nihil,  quod  me  adiuvaret.  Quod  ad  tescri- 
psit,  id  vellem,  ut  ipse  adesset:.  certe  aliquid ,  quo¬ 
ndam  me  tarn  valde  amat,  adiuvaret.  Quod  si  quid 
scies,  scribas  ad  me  velim,  maxime  autem,  Pansa 
quando.  De  Attica,  doleo:  credo  tamen  Cratero. 


912 


101.  M.  T.  CICERONIS 


Piliam  angi  veta :  satis  solitus  es  maerere  pro  omni¬ 
bus.  - - - - 

XV.  (Aslurae,  Caesare  IV.  Cos.  s.  coll.  709.) 

CICERO  ATTIC  0  S. 

Apud  Appuleium,  quoniam  in  perpetuum  non 
placet,  in  dies  ut  excuser,  videbis.  In  hac  solitudine 
careo  omnium  colloquio;  quumque  mane  me  in  sil— 
vam  abstrusi  densam  et  asperam,  non  exeo  inde  ante 
vesperum.  Secundum  te,  nihil  est  mihi  amicius  so¬ 
litudine.  In  ea  mihi  omnis  sermo  est  cum  litteris. 
Eum  tamen  interpellat  fletus;  cui  repugno,  quoad 
possum.  Sed  adhuc  pares  non  sumus.  Bruto,  ut 
suades,  rescribam.  Eas  litteras  eras  habebis.  Quum 
erit,  cui  des,  dabis. 

XVI.  (Aslurae,  Caesare  IV.  Cos.  s.  coll.  709.) 

CICERO  ATTICO  S. 

Te,  tuis  negotiis  relictis,  nolo  ad  me  venire :  ego 
potius  accedam,  si  diutius  impediere.  Etsi  ne  disces- 
sissem  quidem  e  conspectu  tuo,  nisi  me  plane  nihil 
ulla  res  adiuvaret.  Quod  si  esset  aliquod  levamen, 
id  esset  in  te  uno :  et,  quum  primum  ab  aliquo  pote- 
rit  esse,  a  te  erit.  Nunc  tamen  ipsum  sine  te  esse 
non  possum.  Sed  nec  tuae  domi  probabatur,  nec 
meaepoteram;  nec,  si  propius  essem  uspiam,  tecum 
tamen  essem.  Idem  enim  te  impediret,  quo  minus 
mecum  esses,  quod  nunc  etiam  impedit.  Mihi  adhuc 
nihil  prius  fuit  hac  solitudine ;  quam  vereor  ne  Phi- 
lippus  tollat.  Heri  enim  vesperi  venerat.  Me  scri- 
ptio  et  litterae  non  leniunt,  sed  obturbant. 

XVII.  (Aslurae,  Caesare  IV.  Cos.  s.  coll.  709.) 

CICERO  ATTICO  S. 

Marcianus  ad  me  scripsit,  me  excusatum  esse 
apud  Appuleium  a  Laterense ,  Nasone,  Laenate,  Tor¬ 
quato,  Strabone.  Iis  velim  meo  nomine  reddendas 
litteras  cures,  gratum  mihi  eos  fecisse.  Quod  pro 
Cornificio  me  abhinc  amplius  annis  xxv  spopondisse 
dicit  Flavius,  etsi  reus  locuples  est,  et  Appuleius 
praediator  liberalis:  tamen  velim  des  operam,  ut 
investiges  ex  consponsorum  tabulis,  sitne  ita,  (mihi 
enim  ante  aedilitatem  meam  nihil  erat  cum  Cornifi¬ 
cio;  potest  tamen  fieri:  sed  scire  certum  velim:) 
et  appelles  procuratores,  si  tibi  videtur.  Quamquam 
quid  ad  me?  Verumtamen.  Pansae  profectionem 
scribes  ,  quum  scies.  Atticam  sal vere  iube ,  et  earn 
cura  obsecro  diligenter.  Piliae  salutem. 

XVIII  a.  (Aslurae,  Caesare  IV.  Cos.  s.  coll.  709.) 

CICERO  ATTICO  S. 

1.  Dum  recordationes  fugio,  quae  quasi  morsu 
quodam  dolorem  efficiunt,  refugio  a  te  admonendo  : 
quod  velim  mihi  ignoscas,  cuicuimodi  est.  Etenim 
habeo  nonnullos  ex  iis,  quos  nunc  lectito,  auctores, 
qui  dicant,  fieri  idoportere,  quod  saepe  tecum  egi, 
et  quod  a  te  approbari  volo.  De  fano  illodico;  de 
quo  tantum,  quantum  me  amas,  velim cogites.  Equi- 
dem  neque  de  genere  dubito;  placet  enimmihiClua- 
tii:  neque  de  re;  — statutum  est  enim:  de  loco 
nonnumquam.  Velim  igitur  cogites.  Ego,  quan¬ 
tum  his  temporibus  tarn  eruditis  fieri  poterit,  profecto 
illam  consecrabo  omni  genere  monimentorum,  ab  om¬ 
nium  ingeniis  sumptorum ,  et  Graecorum  et  Latino- 
rum:  quae  res  forsitan  sit  refricatura  vulnus  meum. 
Sed  iam  quasi  voto  quodam  et  promisso  meteneripu- 
to;  longumque  illud  tempus,  quum  non  ero,  magis 
me  movet,  quam  hoc  exiguum,  quod  mihi  tamen  ni- 


mium  longum  videtur.  Habeo  enim  nihil ,  tentatis 
rebus  omnibus,  in  quo  acquiescam.  Nam,  dum  illud 
tractabam ,  de  quo  antea  scripsi  ad  te ,  quasi  fovebam 
dolores  meos.  Nunc  omnia  respuo;  nec  quidquam 
habeo  tolerabilius,  quam  solitudinem :  quam ,  quod 
eram  veritus,  non  obturbavit  Philippus.  Nam,  ut 
heri  me  salutavit,  statim  Romam  profectus  est.  2. 
Epistolam ,  quam  ad  Brutum ,  ut  tibi  placuerat,  scri¬ 
psi,  misi  ad  te.  Curabis  cum  tua  perferendam.  Eius 
tamen  misi  ad  te  exemplum,  ut,  si  minus  placeret,  ne 
mitteres.  3.  Domestica  quod  ais  ordine  administra- 
ri,  scribes,  quae  sint  ea.  Quaedam  enim  exspecto. 
Cocceius  vide  ne  frustretur.  Nam  Libo  quod  pol- 
licetur,  ut  Eros  scribit,  non  incertum  puto.  De  sorte 
mea  Sulpicio  confido  et  Egnatio  scilicet.  De  Ap- 
puleio,  quid  est,  quod  labores,  quum  sit  excusatio 
facilis?  4.  Tibi  ad  me  venire,  utostendis,  vide,  ne 
non  sit  facile.  Est  enim  longum  iter,  discedentem- 
que  te,  quod  celeriter  tibi  erit  fortasse  faciendum,  non 
sine  magno  dolore  dimittam.  Sed  omnia,  ut  voles. 
Ego  enim,  quidquid  feceris,  id  quumrecte,  turn  etiam 
mea  caussa  factum  putabo. 

XVIII  b.  Hinc  Iunius  Mid  sui  auctoritate  novam  episto¬ 
lam  incipit,  iteinque  Orelii. 

CICERO  ATTICO  S. 

1 .  Heri,  quum  ex  aliorum  litteris  cognovissem  de 
Antonii  adventu,  admiratus  sum,  nihil  esse  in  tuis. 
Sed  erant  pridie  fortasse  scriptae,  quam  datae.  Ne¬ 
que  ista  quidem  euro.  Sed  tamen  opinor  propter 
praedes  suos  accucurrisse.  2.  Quod  scribis,  Teren- 
tiam  de  obsignatoribus  mei  testamenti  loqui,  primum 
tibi  persuade,  me  istaec  non  curare,  neque  esse  quid¬ 
quam  aut  parvae  curae  aut  novae  loci.  Sed  tamen 
quid  simile?  ilia  eos  non  adhibuit,  quos  existimavit 
quaesituros,  nisi  scissent,  quid  esset.  Num  id  etiam 
mihi  periculi  fuit?  Sed  tamen  faciat  ilia,  quod  ego. 
Dabo  meum  testamentum  legendum,  cui  voluerit:  in- 
telliget,  non  potuisse  honorificentius  a  me  fieri  de  ne- 
pote,  quam  fecerim.  Nam  quod  non  advocavi  ad  ob- 
signandum:  primum  mihi  non  venit  in  mentem; 
deinde  ea  re  non  venit,  quia  nihil  attinuit.  Tute  scis, 
(si  modo  meministi,)  me  tibi  turn  dixisse,  ut  de  tuis 
aliquos  adduceres.  Quid  enim  opus  erat  multis? 
Equidem  domesticos  iusseram.  Turn  tibi  placuit,  ut 
mitterem  ad  Silium;  inde  est  natum,utadPublilium. 
Sed  necesse  neutrum  fuit.  Hoc  tu  tractabis,  ut  tibi 
videbitur. 


XIX.  (Astm  ae,  Caesare  IV.  Cos.  s.  noli.  709.) 

CICERO  ATTICO  S. 

1.  Est  hie  quidem  locus  amoenus,  etinmariipso, 
qui  et  Antio  et  Circeiis  aspici  possit:  sed  ineunda 
nobis  ratio  est,  quemadmodum  in  omni  mutatione 
dominorum,  qui  innumerabiles  fieri  possunt  in  infi- 
nita  posteritate,  (si  modo  haec  stabunt,)  illud  quasi 
consecratum  remanere  possit.  Equidem  iam  nihil 
egeo  vectigalibus,  et  parvo  contentus  esse  possum. 
Cogito  interdum  trans  Tiberim  hortos  aliquos  para- 
re,  et  quidem  ob  hanc  caussam  maxime.  Nihil  enim 
video,  quod  tarn  celebre  esse  possit;  sed  quos,  co¬ 
ram  videbimus;  ita  tamen,  ut  hac  aestate  fanum  ab- 
soiutum  sit.  Tu  tamen  cum  Apella  Chio  confice  de 
columnis.  2.  De  Cocceio  et  Libone  quae  scribis,  ap- 
probo;  maxime,  quod  de  iudicatu  meo.  De  spon- 
su,  si  quid  perspexeris:  et  tamen,  quid  procuratores 
Cornificii  dicant,  velim  scire ;  ita  ut  in  ea  re  te,  quum 

tam  occupatus  sis,  non  multum  operae  velim  ponere. 
De  Antonio  quoque  Balbus  ad  me  cum  Oppio  con- 
scripsit,  idque  tibi  placuisse,  ne  perturbarer.  Illis 
egi  gratias.  Te  tamen,  ut  iam  ante  ad  te  scripsi,  sci¬ 
re  volo,  me  neque  isto  nuntio  esse  perturbatum,  nec 
iam  ullo  perturbatum  iri .  3 .  Pansa  si  hodie,  ut  putabas, 
profectus  est,  posthac  iam  incipito  scribere  ad  me,  de 
Bruti  adventu  quid  exspectes,  id  est,  quos  ad  dies. 
Id,  si  scies  ubi  iam  sit,  facile  coniectura  assequere. 
4.  Quod  ad  Tironem  de  Terentia  scribis ,  obsecro  te, 
mi  Attice,  suscipe  totum  negotium.  Vides  et  officium 
agi  meum  quoddam,  cui  tu  es  conscius,  et,  ut  non- 
nulli  putant,  Ciceronis  rem.  Me  quidem  id  multo 
magis  movet,  quod  mihi  est  et  sanctius  et  antiquius; 
praesertim  quum  hoc  alterum  neque  sincerum,  neque 
firmum  putem  fore. 

XX.  (Asturae,  Caesare  IV.  Cos.  s.  coll.  709.) 

CICERO  ATTICO  S. 

1 .  Nondum  videris  perspicere,  quam  me  nec  An- 
tonius  commoverit,  necquidquamiameiusmodipossit 
commovere.  De  Terentia  autem  scripsi  ad  te  iis  lit— 
teris,  quas  dederam  pridie.  Quod  me  hortaris,  idque 
a  ceteris  desiderari  scribis,  ut  dissimulem,  me  tam 
graviter  dolere:  possumne  magis,  qui  totos  dies  con- 
sumo  in  litteris?  Quod  etsi  non  dissimulationis,  sed 
potius  leniendi  et  sanandi  animi  caussa  facio :  tamen, 
si  mihi  minus  proficio,  simulationi  certe  facio  satis. 
2.  Minus  multa  ad  te  scripsi,  quod  exspectabam  tuas 
litteras  ad  eas,  quas  ad  te  pridie  dederam.  Exspe¬ 
ctabam  autem  maxime  de  fano,  nonnihil  etiam  de 
Terentia.  Velim  me  facias  certiorem  proximis  lit¬ 
teris,  Cn.Caepio,Serviliae  Claudii  pater,  vivone  patre 
suo  naufragio  perierit,  an  mortuo;  item  Rutilia  vivone 
C.  Cotta,  filio  suo,  mortua  sit,  an  mortuo.  Pertinent 
ad  eum  librum,  quem  de  iuctu  minuendo  scripsimus. 

XXI.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1.  Legi  Bruti  epistolam,  eamque  tibi  remisi,  sane 
non  prudenter  rescriptam  ad  ea,  quae  requisieras. 
Sed  ipse  viderit:  quamquam  ill ud  turpiter  ignorat. 
Catonemprimumsententiam  putat  de  animadversione 
dixisse;  quam  omnes  ante  dixerant  praeter  Caesa- 
rem:  et  quum  ipsius  Caesaris  tam  severa  fuerit,  qui 
turn  praetorio  loco  dixerit,  consularium  putat  leniores 
fuisse,  Catuli,  Servilii,  Lucullorum,  Curionis,  Tor- 
quati,  Lepidi,  Gellii,  Volcatii,  Figuli,  Cottae,  L.  Cae¬ 
saris,  C.  Pisonis,  etiam  M’.  Glabrionis,  Silani,  Mure- 
nae,  designatorum  consilium.  Cur  ergo  in  senten- 
tiam  Catonis?  Quia  verbis  luculentioribus  et  pluribus 
rem  eamdem  comprehenderat.  Me  autem  hie  laudat, 
quod  retulerim,  non  quod  patefecerim,  quod  cohorta- 
tussim,  quod  denique  ante ,  quam  consulerem,  ipse 
iudicaverim.  Quae  omnia  quia  Cato  laudibus  extu- 
lerat  in  caelum  perscribendaque  censuerat,  idcirco  in 
eius  sententiam  est  facta  discessio.  Hie  autem  se 
etiam  tribuere  multum  mihi  putat,  quod  scripserit, 
optimum  consulem.  Quis  enim  ieiunius  dixit  inimi- 
cus?  Ad  cetera  vero  tibi  quemadmodum  rescripsit? 
Tantum  rogat,  de  senatus  consulto  ut  corrigas.  Hoc 
quidem  fecisses,  etiamsi  a  Rannio  admonitus  esses. 
Sed  haec  iterum  ipse  viderit.  2.  De  hortis,  quoniam 
probas,  effice  aliquid.  Rationes  meas  nosti.  Si  vero 
etiam  a  Faberio  aliquid  accedit,  nihil  negotii  est.  Sed 
etiam  sine  eo  posse  videor  contendere.  Venales  certe 
sunt  Drusi ;  fortasse  et  Lamiani  et  Cassiani :  sed  co¬ 


ram.  3.  De  Terentia  non  possum  commodius  scribe- 
re,  quam  tu  scribis.  Officium  sit  nobis  antiquissi- 
mum.  Si  quid  nos  fefellerit,  illius  malo  me,  quam 
mei  poenitere.  4.  Oviae  C.  Lollii  curanda  sunt  H-S  e. 
Negat  Eros  posse  sine  me;  credo,  quod  accipienda 
aliqua  sitetdanda  aestimatio.  Vellem  tibi  dixisset. 
Si  enim  res  est,  ut  mihi  scribit,  parata :  nec  in  eo  ipso 
mentitur :  per  te  confici  potuit.  Id  cognosces  et  con- 
ficias  velim.  5.  Quod  me  in  forum  vocas ;  eo  vocas, 
unde,  etiam  bonis  meis  rebus,  fugiebam.  Quid  enim 
mihi  cum  foro,  sine  iudiciis ,  sine  curia ,  in  oculos  in- 
currentibus  iis,  quos  aequo  animo  videre  non  pos¬ 
sum?  Quod  autem  homines  a  me  postulare  scribis,  ut 
Romae  sim,  neque  mihi,  ut  absim,  concedere,  aut, 
quatenus,  eos  mihi  concedere :  iam  pridem  scito  esse, 
quum  unum  te  pluris,  quam  omnes  illos,  putem.  Ne 
me  quidem  contemno,  meoque  iudicio  multo  stare 
malo,  quam  omnium  reliquorum.  Neque  tamen  pro- 
gredior  longius,  quam  mihi  doctissimi  homines  con- 
cedunt;  quorum  scripta  omnia,  quaecumque  sunt  in 
earn  sententiam,  non  legi  solum,  quod  ipsum  erat  for- 
tis  aegroti,  accipere  medicinam,  sed  in  mea  etiam  scri¬ 
pta  tratuli,  quod  certe  afflicti  et  fracti  animi  non 
fuit.  Ab  his  me  remediis  noli  in  istam  turbam  vocare, 
ne  recidam. 


XXII.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1.  De  Terentia,  quod  mihi  omne  onus  imponis; 
non  cognosco  tuam  in  me  indulgentiam.  Ista  enim 
sunt  ipsa  vulnera,  quae  non  possum  tractare  sine  ma- 
ximo  gemitu.  Moderare  igitur,  quaeso,  ut  potes. 
Neque  enim  a  te  plus,  quam  potes,  postulo:  potes  au¬ 
tem,  quid  veri  sit,  perspicere  tu  unus.  2.  De  Rutilia, 
quoniam  videris  dubitare,  scribes  ad  me,  quum  scies ; 
sed  quamprimum;  et  num  Clodia,  D.  Bruto  consulari, 
filio  suo,  mortuo,  vixerit.  Id  de  Marcello,  aut  certe 
de  Postumia  sciri  potest:  illud  autem  de  M.  Cotta,  aut 
de  Syro  aut  de  Satyro.  3.  De  hortis,  etiam  atque  etiam 
te  rogo.  Omnibus  meis,  eorumque,  quos  scio  mihi 
non  defuturos,  facultatibus,  sed  potero  meis,  eniten- 
dum  mihi  est.  Sunt  etiam ,  quae  vendere  facile  pos- 
sim.  Sed,  ut  non  vendam,  eique  usuram  pendam ,  a 
quo  emero,  non  plus  annum  possum  assequi:  quod 
volo,  si  tu  me  adiuvas.  Paratissimi  sunt  Drusi:  cu- 
pit  enim  vendere.  Proximos  puto  Lamiae ;  sed  abest. 
Tu  tamen,  si  quid  potes,  odorare.  Ne  Silius  quidem 
quidquam  utitur,  et  [i]is  usuris  facillime  sustentabi- 
tur.  Habe  tuum  negotium;  nec,  quid  res  mea  fami- 
liaris  postulet,  quam  ego  non  euro,  sed  quid  velim,  et 
cur  velim,  existima. 


XXIII.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1.  Putaram  te  aliquid  novi;  quod  eiusmodi  fue- 
rat  initium  litterarum :  quamvis  non  curarem,  quid  in 
Hispania  fieret,  tamen  te  scripturum;  sed  videlicet 
meis  litteris  respondisti,  ut  de  foro  et  de  curia.  Sed 
domus  est,  ut  ais,  forum.  Quid  ipsa  domo  mihi  opus 
est,  carenti  foro?  Occidimus,  occidimus,  Attice,  iam 
pridem  nos  quidem,  sed  nunc  fatemur,  posteaquam 
unum,  quo  tenebamur,  amisimus.  Itaque  solitudines 
sequor:  et  tamen,  si  qua  me  res  isto  adduxerit,  enitar, 
si  quo  modo  potero,  (potero  autem,)  ut  praeter  te  nemo 
dolorem  meum  sentiat;  si  ullo  modopoterit,  netu  qui¬ 
dem.  Atque  etiam  ilia  caussa  est  non  veniendi.  Me- 

ministi,  quid  ex  te  Aledius  quaesierit:  quin  etiam 
nunc  molesti  sunt.  Quid  existimas,  si  venero?  2. 
De  Terentia  ita  cura ,  ut  scribis ;  meque  hac  ad  maxi- 
mas  aegritudines  accessione  nunc  maxima  libera.  Et, 
utscias  me  ita  dolere,  ut  non  iaceam  :  quibus  consuli- 
bus  Carneades  et  ea  legatio  Romam  venerit ,  scriptum 
est  in  tuo  annuli.  Haec,  nunc  quaero,  quae  caussa 
fuerit.  DeOropo,  opinor;  sed  certum  nescio :  et,  si 
ita  est,  quae  controversiae?  Praeterea,  qui  eo  tempore 
nobilis  Epicureus  fuerit  Athenis,  qui  praefuerit  hor- 
tis?  qui  etiamAthenis  nohxiy.oi  fuerint  illustres?  quae 
te  etiam  ex  Apollodori  puto  posse  in  venire.  3.  De 
Attica,  molestum;  sed  quoniam  leviter,  recteesse  con- 
fido.  4.  De  Gamala  dubium  mihi  non  erat.  Unde 
enim  tarn  felix  Ligus  pater?  Nam  quid  de  me  dicam, 
cui  ut  omnia  contingant,  quae  volo,  levari  non  pos¬ 
sum?  5.  De  Drusi  hortis,  quanti  licuisse  tu  scribis; 
id  ego  quoque  audieram  et,  ut  opinor,  heri  ad  te  scri- 
pseram :  sed  quanti  quanti,  bene  emitur,  quod  necesse 
est.  Mihi,  quoquo  modo  tu  existimas,  (scio  enim  ego 
ipse,  quid  de  me  existimem,)  levatio  quaedam  est,  si 
minus  doloris,  at  officii  debiti.  Ad  Sicam  scripsi, 
quod  utitur  L.  Cotta.  Si  nihil  conficeretur  de  Trans- 
tiberinis ,  habet  in  Ostiensi  Cotta  celeberrimo  loco, 
sed  pusillum  loci :  ad  hanc  rem  tamen  plus  etiam  sa¬ 
tis.  Id  velim  cogites.  Nec  tamen  ista  pretia  horto- 
rum  pertimueris.  Nec  mihi  iam  argento,  nec  veste 
opus  est,  nec  quibusquam  amoenis  locis:  hoc  opus 
est.  Video  etiam,  a  quibus  adiuvari  possim.  Sed 
loquere  cum  Silio.  Nihil  enim  est  melius.  Mandavi 
etiam  Sicae.  Rescripsit,  constitutum  se  cum  eo  ha¬ 
bere.  Scribet  igitur  ad  me,  quid  egerit,  et  ut  tu  vi- 
debis. 


XXIV.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1.  Bene  fecit  A.  Silius,  qui  transegerit:  neque 
enim  ei  deesse  volebam  et,  quid  possem,  timebam. 
De  Ovia,  confice,  ut  scribis.  De  Cicerone,  tempus  es¬ 
se  iam  videtur;  sed  quaero,  quod  illi  opus  erit  Athe¬ 
nis,  permutarine  possit,  an  ipsi  ferendum  sit;  de  to- 
taque  re,  quemadmodum,  et  quando  placeat,  velim 
consideres.  Publilius  iturusne  sit  in  Africam,  et 
quando ,  ex  Aledio  scire  poteris ;  quaeras  et  ad  me 
scribas,  velim.  2.  Et,  ut  ad  meas  ineptias  redeam, 
velim  me  certiorem  facias,  P.  Crassus,  Venuleiae 
filius,  vivone  P.  Crasso  consulari,  patre  suo,  mortuus 
sit,  ut  ego  meminisse  videor,  an  post.  Item  quaero 
de  Regilio,  Lepidi  filio,  rectene  meminerim,  patre  vi¬ 
vo  mortuum.  3.  Cispiana  explicabis,  itemque  Pre- 
ciana.  De  Attica  optime ;  et  ei  salutem  dices ,  et  Pi- 
liae. 


XXV.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1 .  Scripsit  ad  me  diligenter  Sica  de  Silio,  seque 
ad  te  rem  detulisse:  quod  tu  idem  scribis.  Mihi  et 
res  et  conditio  placet,  sed  ita,  ut  numerate  malim, 
quam  aestimatione.  Voluptarias  enim  possessiones 
nolet  Silius.  Vectigalibus  autem  ut  iis  possum  esse 
contentus,  quae  habeo,  sic  vix  minoribus.  Unde  ergo 
numerate?  II- S  dc  exprimes  ab  Hermogene,  quum 
praesertim  necesse  erit:  et  domi  video  esse  H-S  dc. 
Reliquae  pecuniae  vel  usuram  Silio  pendemus,  dum 
a  Faberio,  vel  ab  aliquo,  qui  Faberio  debet,  reprae- 
sentabiinus.  Erit  etiam  aliquid  alicunde.  Sed  to- 


i  tam  rem  tu  gubernabis.  2.  Drusianis  vero  bos  hor- 
.  tis  multo  antepono :  neque  sunt  umquam  comparati. 

Mihi  crede,  una  me  caussa  movet,  in  qua  scio  me  x s- 
,  Tvqxou&ai.  Sed,  ut  facis,  obsequere  huic  errori  meo. 

Nam  quod  scribis  ,  actum  iam  de  isto  est: 

i  alia  magis  quaero. 

i  - - - 

[  XXVI.  (Asturae,  Caesare  IV.  cos.  s.  coll.  709.) 

i  CICERO  ATTICO  S. 

1.  Sica,  ut  scribit,  etiamsi  nihil  confecerit  cum 
!  A.  Silio,  tamen  se  scribit  x.  Kal.  esse  venturum.  Tuis 

!  occupationibus  ignosco ;  eaeque  mihi  sunt  notae.  De 

voluntate  tua,  ut  simul  simus,  vel  studio  potius  et  cu- 
>  piditate,  non  dubito.  2.  De  Nicia  quod  scribis,  si  ita 
me  haberem ,  ut  eius  humanitate  frui  possem ,  in  pri- 
mis  vellem  ilium  mecum  habere.  Sed  mihi  solitudo 
et  recessus  provincia  est.  Quod  quia  facile  ferebat 
Sica ,  ego  magis  ilium  desidero.  Praeterea  nosti  Ni- 
ciae  nostri  imbecillitatem ,  mollitiam,.  consuetudinem 
victus.  Cur  ergo  illi  molestus  velim,  quum  mihi 
ill©  iucundus  esse  non  possit?  Voluntas  tamen  eius 
mihi  grata  est.  Unam  rem  ad  me  scripsisti ,  de  qua 
decrevi  nihil  tibi  rescribere.  Spero  enim  me  a  te  im- 
petrasse,  ut  privares  me  ista  molestia.  Piliae  et  Atti- 
cae  salutem. 


XXVII.  (Astura6,  Caesare  IV.  cos.  s.  coll.  709.) 

CICERO  ATTICO  S. 

1 .  De  Siliano  negotio,  etsi  mihi  non  est  ignota 
conditio,  tamen  hodie  me  ex  Sica  arbitror  omnia  co- 
gniturum.  Cottae,  quod  negas  te  nosse,  ultra  Silia— 
nam  villam  est  (quam  puto  tibi  notam  esse)  villula 
sordida  et  valde  pusilla;  nihil  agri;  ad  aliam  rem  lo¬ 
ci  satis,  nisi  ad  earn,  quam  quaero.  Sequor  celebri- 
tatem.  Sed,  si  perficitur  de  hortis  Silii,  hoc  est,  si 
perficis ;  (est  enim  totum  positum  in  te ;)  nihil  est  sci¬ 
licet,  quod  de  Cotta  cogitemus.  2.  De  Cicerone,  ut 
scribis,  ita  faciam :  ipsi  permittam  de  tempore :  num- 
morum  quantum  opuserit,  ut  permutetur,  tu  videbis. 
3.  Ex  Aledio,  quod  scribis,  si  quid  inveneris,  scribes. 
Et  ego  ex  tuis  animadverto  litteris,  et  profecto  tu  ex 
meis,  nihil  habere  nos,  quod  scribamus:  eadem  quo- 
tidie ,  quae  iam  iamque  ipsa  contrita  sunt:  tamen  fa- 
cere  non  possum ,  quin  quotidie  ad  te  mittam ,  ut  tuas 
accipiam.  4.  De  Bruto  tamen,  si  quid  habebis.  Scire 
enim  iam  puto,  ubi  Pansam  exspectet.  Si,  ut  consue- 
tudo  est,  in  prima  provincia,  circiter  Kal.  affuturus 
videtur.  Vellem  tardius.  Valde  enim  Urbem  fugio 
multas  ob  caussas.  Itaque  id  ipsum  dubito,  an  excu- 
sationemaliquam  ad  ilium  parem :  quod  quidem  video 
facile  esse.  Sed  habemus  satis  temporis  ad  cogitan- 
dum.  Piliae  et  Atticae  salutem. 


XXVIII.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1 .  De  Silio  nihilo  plura  cognovi  ex  praesente  Sica, 
quam  ex  litteris  eius.  Scripserat  enim  diligenter.  Si 
igitur  tu  ilium  conveneris,  scribes  ad  me,  si  quid  vi- 
debitur.  De  quo  putas  ad  me  missum  esse;  sitmis- 
sum,  necne,  nescio;  dictum  quidem  mihi  certe  nihil 
est.  Tu  igitur,  ut  coepisti:  et,  si  quid  ita  conficies, 
(quod  equidem  non  arbitror  fieri  posse,)  ut  illi  probe- 
tur,  Ciceronem,  si  tibi  placebit,  adhibebis.  Eius  ali¬ 
quid  interest ,  videri  illius  caussa  voluisse :  mea  qui¬ 
dem  nihil,  nisi  id,  quod  tu  scis:  quod  ego  magni  ae- 
stimo.  2.  Quod  me  ad  consuetudinem  revocas;  fuit 
meum  quidem  iam  pridem  rempublicam  lugere;  quod 

faciebam,  sed  mitius.  Erat  enim,  ubi  acquiescerem. 
Nunc  plane  nec  ego  victum,  nec  vitam  illam  colere 
possum:  nec  in  ea  re,  quid  aliis  videatur ,  mihiputo 
curandum.  Mea  mihi  conscientia  pluris  est,  quam 
omnium  sermo.  Quod  me  ipse  per  litteras  consolatus 
sum:  non  poenitet  me,  quantum  profecerim.  Maero- 
remminui:  dolorem  nec  potui,  nec,  sipossem,  vel- 
lem.  3.  De  Triario,  bene  interpretaris  voluntatem 
meam.  Tu  vero  nihil,  nisi  ut  illi  volent.  Amo  ilium 
mortuum:  tutor  sum  liberis:  totam  domumdili°;o.  De 
Castriciano  negotio ,  si  Castricius  pro  mancipiis  pecu- 
niam  accipere  volet,  eamque  ei  solvi,  ut  nunc  solvi- 
tur;  certe  nihil  est  commodius.  Sin  autem  ita  actum 
est,  ut  ipsa  mancipia  abduceret,  non  mihi  videtur  esse 
aequum.  Rogas  enim  me,  ut  tibi  scribam,  quid  mihi 
videatur:  nolo  enim  negotii  Quintum  fratrem  quid- 
quam  habere :  quod  videor  mihi  intellexisse  tibi  idem 
videri.  Publilius,  si  aequinoctium  exspectat,  ut  scri- 
bis  Aledium  dicere ,  navigaturus  videtur.  Mihi  au¬ 
tem  dixerat,  per  Siciliam.  Utrum ,  et  quando ,  velim 
scire.  Et  velim  aliquando,  quum  erittuum  commo- 
dum,  Lentulum  puerum  visas,  eique  de  mancipiis, 
quae  tibi  videbitur,  attribuas.  Piliae  et  Atticae  sa- 
1  utem. 


XXIX.  (Asturne,  Caesare  IV.  cos.  s.  colJ.  709.) 

CICERO  ATTICO  S. 

I.  Silius,  utscribis,  hodie.  Crasigitur,  vel  po- 
tius  quum  poteris,  scribes,  si  quiderit,  quum  videris. 
Nec  ego  Brutum  vito ,  nec  tamen  ab  eo  levationem  ul- 
lam  exspecto:  sed  erant  caussae,curhoc  tempore  istic 
esse  nollem;  quae  si  manebunt,  quaerenda  erit  excu- 
satio  ad  Brutum;  et,  ut  nunc  est,  mansurae  videntur. 

2.  De  hortis,  quaeso,  explica.  Caput  illud  est,  quod 
scis.  Sequitur,  ut  etiam  mihi  ipsi  quiddam  opus  sit. 
Nec  enim  esse  in  turba  possum  nec  a  vobis  abesse. 
Huic  meo  consilio  nihil  reperio  isto  loco  aptius;  et  de 
hac  re  quid  tui  consilii  sit.  Mihi  persuasum  est,  et 
eo  magis,  quod  idem  intellexi  tibi  videri,  me  ab  Op- 
pio  etBalbo  valde  diligi.  Cum  iis  communices,  quan¬ 
to  opere,  et  quare  velim  hortos:  sed  id  ita  posse,  si 
expediatur  illud  Faberianum;  sintne  igitur  auctores 
futuri,  si  qua  etiam  iactura  facienda  sit  in  repraesen- 
tando,  quoad  possunt  adduci:  (totum  enim  illud  de- 
speratum ;)  denique  intelliges,  ecquidinclinent  ad  hoc 
meum  consilium  adiuvandum.  Si  quid  erit,  magnum 
est  adiumentum:  sin  minus,  quacumque  ratione  con- 
tendamus.  Vetus  illud  iyyr\Qania ,  quemadmodum 
scripsisti,  vel  evracpiov  putato.  De  illo  Ostiensi  nihil 
est  cogitandum.  Si  hoc  non  assequimur:  a  Lamia 
non  puto  posse :  Damasippi  experiendum  est. 

XXX.  (Asttirae,  Cacsarc  IV.  cos.  s.  coll.  709.) 

CICERO  ATTICO  S. 

1 .  Quaero,  quid  ad  te  scribam :  sed  nihil  est.  Ea- 
dem  quotidie.  Quod  Lentulum  invisis,  valde  gra- 
tum.  Pueros  attribue  ei,  quot  et  quos  videbitur.  De 
Silii  voluntate  vendendi,  et  de  eo,  quanti,  tu  vereri 
videris,  primum  ne  nolit,  deinde  ne  tanti.  Sicaali- 
ter:  sed  tibi  assentior.  Quare,  uteiplacuit,  scripsi 
ad  Egnatium.  Quod  Silius  te  cum  Clodio  loqui  vult; 
potes  id  mea  voluntate  facere:  commodiusque  est, 
quam,  quod  ille  a  me  petit,  me  ipsum  scribere  ad 
Clodium.  2.  De  mancipiis  Castricianis,  commodis- 
simurn  esse  credo,  transigere  Egnatium:  quod  scri- 
bis,  te  ita  futurum  putare.  Cum  Ovia,  quaeso,  vide 


ut  conficiatur.  Quoniam,  utscribis,  nox  erat.  in  ho- 
dierna  epistola  plura  exspecto. 


XXXI.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1.  Silium  mutasse  sententiam,  Sica  mirabatur. 
Equidem  magis  miror,  quod,  quum  in  filium  caussam 
conferret,  quae  mihi  non  iniusta  videtur;  (habet  enim, 
qualem  vult;)  ais  te  putare,  si  addiderimus  aliud,  a 
quo  refugiat,  quum  ab  ipso  id  fuerit  destination,  ven- 
diturum.  2.  Quaeris  a  me,  quod  summum  pretium 
constituam,  et  quantum  anteire  istos  hortos Drusi :  ac- 
cessi  numquam:  Coponianam  villam  et  veterem  et 
non  magnam  novi:  silvam  nobilem,  fructum  autem 
neutrius:  quod  tamen  puto  nos  scire  oportere.  Sed 
mihi  utrivis  istorum  tempore  magis  meo,  quam  ra¬ 
tione  aestimandi  sunt.  Possim  autem  assequi,  nec- 
ne,  tu  velim  cogites.  Si  enim  Faberianum  vende- 
rem,  explicare  vel  repraesentatione  non  dubitarem  de 
Silianis,  si  modo  adcluceretur,  utvenderet:  si  vena- 
les  non  haberet,  transirem  ad  Drusum,  vel  tanti, 
quanti  Egnatius  ilium  velle  tibi  dixit.  Magno  etiam 
adiumento  nobis  Ilermogenes  potest  esse  in  reprae- 
sentando.  At  tu  concede  mihi,  quaeso,  ut  eo  animo 
sim,  quo  is  debeat  esse,  qui  emere  cupiat;  et  tamen 
servio  ita  cupiditati  et  dolori  meo,  ut  a  te  regi  velim. 

3.  Egnatius  mihi  scripsit.  Is  si  quid  tecum  locutus 
erit,  (comniodissime  enim  per  eum  agi  potest,)  ad  me 
scribes :  et  id  agendum  puto.  Nam  cum  Silio  non  vi¬ 
deo  confici  posse.  Piliae  et  Atticae  salutem.  Haec 
ad  te  mea  manu.  Vide,  quaeso,  quid  agendum  sit. 


XXXII.  (Asturae,  Caesare  IV.  cos.  s.  coll.  709.) 

CICERO  A  T  T  I  C  0  S. 

Publilia  ad  me  scripsit,  matrem  suam  (cumPu- 
blilio  loqui  retur)  ad  me  cum  illo  venturam,  et  se  una, 
si  ego  paterer;  orat  multis  et  supplicibus  verbis,  ut 
liceat,  et  ut  sibi  rescribam.  Res  quam  molesta  sit, 
vides.  Rescripsi,  me  etiam  gravius  esse  affectum, 
quam  turn,  quum  illi  dixissem,  me  solum  esse  velle; 
quare  nolle  me  hoc  tempore  earn  ad  me  venire.  Pu- 
tabam,si  nihil  rescripsissem,  illam  cum  matre  ventu¬ 
ram:  nunc  non  puto.  Apparebat  enim ,  illas  litteras 
non  esse  ipsius.  Illud  autem,  quod  fore  video,  ipsum 
volo  vitare ,  ne  illae  ad  me  veniant.  Et  una  est  vita- 
tio,  ut  ego  nolim.  Sed  necesse  est.  Te  hoc  nunc  ro- 
go,  ut  explores,  ad  quam  diem  hie  ita  possim  esse,  ut 
ne  opprimar.  Ages,  ut  scribis,  temperate.  2.  Cice¬ 
roni  velim  hoc  proponas ,  ita  tamen ,  si  tibi  non  ini- 
quum  videbitur,  ut  sumptus  huius  peregrinationis, 
quibus,  si  Romae  esset  domumque  conduceret,  quod 
facere  cogitabat,  facile  contentus  futurus  erat,  accom- 
modet  ad  mercedes  Argileti  et  Aventini;  et  quum  ei 
proposueris,  ipse  velim  reliqua  moderere,  quemad¬ 
modum  ex  iis  mercedibus  suppeditemusei,  quod  opus 
sit.  Praestabo,  nec  Bibulum,  nec  Acidinum ,  nec 
Messallam,  quos  Athenis  futuros  audio,  maiores  sum- 
plus  facturos,  quam  quod  ex  eis  mercedibus  recipie- 
tur.  Itaque  velim  videas,  primum,  conductores  qui 
sint,  et  quanti,  deinde,  utsit,  qui  ad  diem  sol  vat;  et, 
quid  viatici,  quid  instrument  satis  sit.  Iumento  cer¬ 
te  Athenis  nihil  opus  est.  Quibus  autem  in  via  uta- 
tur,  domi  sunt  plura,  quam  opils  erat;  quod  etiam  tu 
animadverts. 


115  * 


916 


101.  M.  T.  CIGERONIS 


XXXIII.  (Astnrae,  Caesare  IV.  cos.  s.  coll.  709.) 

CICERO  ATTICO  S. 

1 .  Ego ,  ut  heri  ad  te  scripsi ,  si  et  Silius  is  fuerit, 
quern  tu  putas,  nec  Drusus  facilem  se  praebuerit,  Da- 
masippum  velim  aggrediare.  Is,  opinor,  ita  partes 
fecit  in  ripa  nescio  quotenorum  iugerura,  ut  certa  pre- 
tia  constitueret;  quae  mihi  nota  non  sunt.  Scribes 
ad  me  igitur,  quidquid  egeris.  2.  Vehementer  me 
sollicitat  Atticae  nostrae  valetudo  :  ut  verear  etiam,  ne 
qua  culpa  sit.  Sed  et  paedagogi  probitas,  et  medici 
assiduitas ,  et  tota  domus  in  omni  genere  dilio,ens  me 
rursus  id  suspicari  vetat.  Cura  igitur.  Plura  enim 
non  possum. 


XXXIV.  (Astnrae,  Caesare  IV.  cos.  c.  coll.  709.) 

CICERO  ATTICO  S. 

1 .  Ego  hie  vel  sine  Sica  (Tironi  enim  melius  est) 
facillime  possem  esse,  ut  in  malis ;  sed,  quum  scribas, 
videndum  mihi  esse,  ne  opprimar;  ex  quo  intelligam, 
te  certum  diem  illius  profectionis  non  habere :  putavi 
esse  commodius ,  me  istuc  venire;  quod  idem  video 
tibi  placere.  Cras  igitur  in  Sicae’ suburbano:  inde, 
quemadmodum  suades,  puto  me  in  Ficulensi  fore.  2. 
Quibus  de  rebus  ad  me  scripsisti,  quoniamipse  venio, 
coram  videbimus.  Tuam  quidem  et  in  agendis  no- 
stris  rebus,  et  in  consiliis  ineundis  mihique  dandis, 
in  ipsis  litteris,  quas  mittis,  benevolentiam,  diligen- 
tiam,  prudentiam  mirifice  diligo. 

XXXV.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

I .  Fu  tamen ,  si  quid  cum  Silio ,  vel  illo  ipso  die, 
quo  adSicam  venturus  ero,  certioremme  velim  facias, 
et  maxime,  cuius  loci  detractionem  fieri  velit.  Quod 
enim  scribis,  extremi;  vide,  ne  is  ipse  locus  sit,  cuius 
caussa  de  tota  re,  ut  scis,  est  a  nobis  cogitatum.  Hir- 
tii  epistolam  tibi  misi ,  et  recentem ,  et  benevole  scri- 
ptam.  2.  Antequam  a  te  proxime  discessi,  numquam 
mihi  venit  in  mentem,  quo  plus  insumptum  in  monu- 
mentum  esset,  quam  nescio  quid,  quod  lege  concedi- 
tur ,  tantumdem  populo  dandum  esse :  quod  non  ma- 
gno  me  opere  moveret,  nisi,  nescio  quomodo,  dU-^cog 
fortasse,  nollem  illud  ullo  nomine,  nisi  fani,  appellari. 
Quod  si  volumus,  vereor,  ne  assequi  non  possimus, 
nisi  mutato  loco.  Hoc  quale  sit,  quaeso  considera. 
Nam  etsi  minus  urgeor,meque  ipse  propemodum  col- 
legi :  tamen  indigeo  tui  consilii.  Itaque  te  vehemen¬ 
ter  etiam  atque  etiam  rogo,  magis  quam  a  me  vis  aut 
pateris  te  rogari,  ut  hanc  cogitationem  toto  pectore 
amplectare. 


XXXVI.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

1.  1  anum  fieri  volo ;  neque  hoc  mihi  erui  potest. 
Sepulcri  similitudinem  effugere  non  tam  propter  poe- 
nam  legis  studeo,  quam  ut  maxime  assequar  dTcoS'im^ 
aiv:  quod  poteram,  si  in  ipsa  villa  facerem :  sed,  ut 
saepe  locuti  sumus,  commutationes  dominorum  refor- 
mido.  In  agro  ubicumque  fecero,  mihi  videor  asse¬ 
qui  posse,  ut  posteritas  habeat  religionem.  Hae  meae 
tibi  ineptiae  (fateor  enim)  ferendae  sunt.  Non  habeo, 
ne  me  quidem  ipsum ,  quicum  tam  audacter  commu- 
nicem ,  quam  te.  Si  tibi  res,  si  locus,  si  institutum 
placet,  lege,  quaeso,  legem,  mihique  earn  mitte.  Si 
quid  in  mentem  veniet,  quo  modo  earn  effugere  possi¬ 
mus;  utemur.  2.  Ad  Brutum  si  quid  scribes,  nisi 


alienum  putabis,  obiurgato  eum,  quod  in  Cumano  es¬ 
se  noluerit  propter  earn  caussam,  quam  tibi  dixit.  Co- 
gitanti  enim  mihi  nihil  tam  videtur  potuisse  facere 
rustice.  3.  Et,  si  tibi  placebit  sic  agere  de  fano,  ut 
coepimus,  velim  cohortere  et  exacuasCluatium.  Nam, 
etiamsi  alio  loco  placebit,  illius  nobis  opera  consilio- 
que  utendum  puto.  Tu  ad  villam  fortasse  cras. 

XXXVII.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

f.  A  te  heri  duas  epistolas  accepi ,  alteram  pridie 
datamHilaro,  alteram  eodem  die  tabellario;  accepique 
ab  Aegypta  liberto  eodem  die,  Piliam  etAtticam  plane 
belle  se  habere.  Hae  litterae  mihi  redditae  sunt  ter- 
tio  decimo  die.  Quod  mihi  Bruti  litteras,  gratum.  Ad 
me  quoque  misit.  Earn  ipsam  ad  te  epistolam  misi  et 
ad  earn  exemplum  mearum  litterarum.  2.  De  fano, 
si  nihil  mihi  hortorum  invenis,  (qui  quidem  tibi  inve- 
niendi  sunt,  si  me  tanti  facis,  quanti  certe  facis,)  valde 
piobo  rationem  tuam  de  Tusculano;  Quamvis  pru- 
dens  ad  cogitandum  sis,  sicut  es ,  tamen ,  nisi  magnae 
curae  tibi  esset,  ut  ego  consequerer  id ,  quod  magno 
opere  vellem,  numquam  ea  res  tibi  tam  belle  in  men¬ 
tem  venire  potuisset.  Sed,  nescio  quo  pacto,  celebri- 
tatem  requiro.  Itaque  hortos  mihi  conficias  necesse 
est.  Maxima  est  in  Scapulae  celebritas;  propinqui- 
tas  praeterea,  ubi  sis,  ne  totum  diem  in  villam.  Qua- 
re,  antequam  discedis,  Othonem,  siRomae  est,  conve¬ 
nes  pervelim.  Si  nihil  erit,  etsi  tu  meam  stultitiam 
consuesti  ferre ,  eo  tamen  progrediar ,  uti  stomachere. 
Drusus  enim  certe  vendere  vult.  Si  ergo  aliud  erit, 
non  mea  erit  culpa,  nisi  emero:  qua  in  re  ne  labar' 
quaeso,  provide.  Providendi  autem  una  ratio  est,  si 
quid  de  Scapulanis  possumus.  Et  velim  me  certio- 
rem  facias,  quam  diu  in  suburbano  sis  futurus.  3. 
Apud  Terentiam  gratia  opus  est  nobis  tua  tuaque  au- 
ctoritate .  Sed  facies,  ut  videbitur.  Scio  enim,  si 
quid  mea  intersit,  tibi  maiori  curae  solere  esse,  quam 
mihi.  -i.  Hirtius  ad  me  scripsit,  Sex.  Pompeium 
Corduba  exisse  et  fugisse  in  Hispaniam  citeriorem, 
Cnaeum  fugisse,  nescio  quo:  neque  enim  euro.  Nihil 
praeterea  novi.  Litteras  Narbone  dedit  xiv.  Kal. 
Mai.  Tu  mihi  de  Caninii  naufragio  quasi  dubia  mi- 
sisti.  Scribas  igitur,  si  quid  erit  certius.  Quod  me 
a  maestitia  avocas,  multum  levaris ,  si  locum  fano  de- 
deris.  Multa  mihi  elg  dno&iacnv  in  mentem  veniunt; 
sed  loco  valde  opus  est.  Quare  etiam  Othonem  vide! 

XXXVIII.  (In  Antiati,  Caesare  IV.  cos.  s.  coll.  709.) 

t  CICERO  ATTICO  S. 

1.  Non  dubito,  quin  occupatissimus  fueris,  qui 
ad  me  nihil  litterarum.  Sed  homo  nequam,  qui  tuum 
commodum  non  exspectarit,  quum ob earn  unam  caus¬ 
sam  missus  esset.  Nunc  quidem,  nisi  quid  te  tenuit, 
suspicor  te  esse  in  suburbano.  At  ego  hie,  scribendo 
dies  totos,  nihil  equidem  levor,  sed  tamen  aberro.  2. 
Asinius  Pollio  ad  me  scripsit  de  impuro  nostro  cogna- 
to.  Quod  Balbus  minor  nuper  satis  plane,  Dolabella 
obscure,  hie  apertissime.  Ferrem  graviter,  si  novae 
aegrimoniae  locus  esset.  Sed  tamen  ecquid  impurius? 

0  hominem  cavendum !  quamquam 
mihi  quidem  .  .  . ! 

Sed  tenendus  dolor  est.  Tu ,  quoniam  necesse  nihil 
est,  sic  scribes  aliquid ,  si  vacabis.  3.  Quod  putas 
oportere  pervideri  iam  animi  meifirmitatem,  gravius- 
que  quosdam  scribis  de  me  Ioqui,  quam  aut  te  scribe- 
re  autBrutum ;  si,  qui  me  fractum  esse  animo  et  debi- 

litatumputant,  sciant,  quid  litterarum  et  cuius  generis 
conficiam;  credo,  si  modo  homines  sint,  existiment 
me ,  sive  ita  levatus  sim ,  ut  animum  vacuum  ad  res 
difficiles  scribendasafferam,  reprehendendum  non  es¬ 
se  ,  sive  hanc  aberrationem  a  dolore  delegerim ,  quae 
maxime  liberalissima  doctoque  homine  dignissima, 
laudari  me  etiam  oportere.  4.  Sed,  quum  ego  faciam 
omnia,  quae  facere  possim  ad  me  adiuvandum;  tu  of¬ 
fice  id,  quod  video  te  non  minus,  quam  me  laborare. 
Hoc  mihi  debere  videor ,  neque  levari  posse ,  nisi  sol- 
vero,  aut  videro,  me  posse  solvere,  id  est  locum, 
qualem  volo,  invenero.  Heredes  Scapulae,  si  istos 
hortos,  ut  scribis  tibiOthonem  dixisse,  partibus  quat- 
tuor  factis,  liceri  cogitant:  nihil  est  scilicet  emptori 
loci.  Sin  venibunt:  quid  fieri  possit,  videbimus. 
Nam  ille  locus  Publicianus,  qui  est  Trebonii  et  Cusi- 
nii ,  erat  ad  me  allatus.  Sed  scis  aream  esse.  Nullo 
pacto  probo.  Clodiae  sane  placent;  sed  non  puto  esse 
venales.  De  Drusi  hortis,  quamvis  ab  iis  abhorreas, 
ut  scribis,  tamen  eoconfugiam,  nisi  quid  inveneris. 
Aedificatio  me  non  movet.  Nihil  enim  aliud  aedifi- 
cabo,  nisi  id,  quod  etiam,  si  illos  non  habuero.  S.  Kv- 
yog  d,  e,  mihi  sic  placuit,  ut  cetera  Antisthenis,  homi- 
nis  acuti  magis,  quam  eruditi. 

XXXIX.  (Asturae,  Caesare  IV.  cos.  s.  coll.  709.) 

CICERO  ATTICO  S. 

I.  Tabellarius  ad  me  quum  sine  litteris  tuis  ve- 
nisset.  existimavi  tibi  earn  caussam  non  scribendi  fu- 
isse ,  quod  pridie  scripsisses  ea  ipsa,  ad  quae  rescri- 
psi  hac  epistola.  Exspectaram  tamen  aliquidde  litte¬ 
ris  AsiniiPollionis.  Sednimiumexmeootiotuumspe- 
cto.  Quamquam  tibi  remitto,  nisi  quid  necesse  erit, 
necesse  ne  habeas  scribere,  nisi  eris  valde  otiosus. 
2.  De  tabellariis  facerem  quod  suades,  si  essent  ullae 
necessariae  litterae,  uterantolim,  quum,  brevioribus 
diebus ,  tamen  quotidie  respondebant  tempori  tabel- 
larii;  et  erat  aliquid,  Silius,  Drusus,  alia  quaedam. 
Nunc,  nisi  Otho  exstitisset,  quid  scriberemus,  non 
erat.  Id  ipsum  dilatum  est:  tamen  allevor,  quum 
loquor  tecum  absens,  et  multo  etiam  magis,  quum 
tuas  litteras  lego.  Sed  quoniam  et  abes  (sic  enim 
arbitror)  et  scribendi  necessitas  nulla  est,  conquie- 
scent  litterae,  nisi  quid  novi  exstiterit. 

XL.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

I .  Qualis  futura  sit  Caesaris  vituperatio  contra 
laudationem  meam ,  perspexi  ex  eo  libro,  quern  Hir- 
tius  ad  me  misit,  in  quo  colligit  vitiaCatonis,  sed  cum 
maximis  laudibus  meis.  Itaque  misi  librum  ad  Mu- 
scam,  ut  tuis  librariis  daret.  Volo  enim  eum  divul- 
gari;  quod  quo  facilius  fiat,  imperabis  tuis.  2.  2v[x- 
fiovlevTixov  saepe  conor:  nihil  reperio:  et  quidem 
mecum  habeo  et  ’AgicnoTElovg  et  OBono/Anov  ngog^Ali- 
ZuvSqov:  sed  quid  simile?  Illi  et,  quae  ipsis  honesta 
essent,  scribebant  et  grata  Alexandro.  Ecquid  tu 
eiusmodi  reperis?  Mihi  quidem  nihil  in  mentem  ve- 
nit.  Quod  scribis  te  vereri,  ne  et  gratia  et  auctoritas 
nostra  hoc  meo  maerore  minuatur :  ego,  quid  homi¬ 
nes  aut  reprehendant  aut  postulent,  nescio.  Ne  do- 
leam?  qui  pot’  est?  ne  iaceam?  quis  umquam  mi¬ 
nus?  dum  tua  me  domus  levabat,  quis  a  me  exclu- 
sus?  quis  venit,  qui  oflenderet?  Asturam  sum  a  te 
profectus.  Legere  isti  laeti,  qui  me  reprehendunt, 
tam  multa  non  possunt,  quam  ego  scripsi.  Quam 
bene,  nihil  ad  rem.  Sed  genus  scribendi  id  fuit,  quod 


nemo  abiecto  animo  facere  posset.  Triginta  dies  in 
hortis  fui.  Quis  aut  congressum  meum,  aut  facili- 
tatem  sermonis  desideravit?  Nunc  ipsum  ea  lego, 
ea  scribo,  ut  ii,  qui  mecum  sunt,  difficilius  otium  fe- 
rant,  quam  ego  laborem.  3.  Si  quis  requirit,  cur  Ro- 
mae  non  sim :  quia  discessus  est.  Cur  non  sim  in  his 
meis  praediolis,  quae  sunt  huius  temporis :  quia  fre- 
quentiam  illam  non  facile  ferrem.  lbi  sum  igitur, 
ubi  is,  qui  optimas  Baias  habebat,  quotannis  hoc  tern- 
pus  consumere  solebat.  Quum  Romam  venero,  nec 
vultu  nec  oratione  reprehendar.  Ililaritatem  illam, 
qua  hanc  tristitiam  temporum  condiebamus ,  in  per- 
petuum  amisi.  Constantia  et  firmitas  nec  animi,  nec 
orationis  requiretur  4.  De  hortis  Scapulanis  hoc 
videtur  effici  posse,  aliud  tua  gratia,  aliud  nostra,  ut 
praeconi  subiiciantur.  Id  nisi  fit,  excludemur.  Sin 
ad  tabulam  venimus,  vincemus  facultates  Othonis 
nostra  cupiditate.  Nam  quod  ad  me  de  Lentulo  scri¬ 
bis,  non  est  in  eo.  Faberiana  modo  res  certa  sit,  tu¬ 
que  enitare,quod  facis;  quod  volumus,  consequemur. 
5.  Quod  quaeris,  quam  diu  hie;  paucos  dies.  Sed 
certum  non  habeo.  Simul  ac  constituero,  ad  te  scri- 
bam:  et  tu  ad  me,  quam  diu  in  suburbano  sis  futu- 
rus.  Quo  die  ego  ad  te  haec  misi,  de  Pilia  et  Attica 
mihi  quoque  eadem,  quae  scribis,  et  scribuntur  et 
nuntiantur. 


XLI.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

I.  Nihil  erat,  quod  scriberem.  Scire  tamen  vole- 
bam,  ubi  esses;  si  abes,  aut  abfuturus  es,  quando  re- 
diturus  esses.  Facies  igitur  me  certiorem.  Et,  quod 
tu  scire  volebas ,  ego  quando  ex  hoc  loco :  postridie 
Idus  Lanuvii  constitui  manere ;  inde  postridie  in  Tu- 
sculano  aut  Romae.  Utrum  sim  facturus,  eo  ipso  die 
scies.  2.  Scis,  quam  sit  cpiluLnov  av/xcpoQu;  minime 
in  te  quidem ;  sed  tamen  avide  sum  affectus  de  fano ; 
quod  nisi,  non  dico,  effectum  erit,  sed  fieri  videro, 
audebo  hoc  dicere  (et  tu,  ut  soles,  accipies) :  incursa- 
bit  in  te  dolor  meus,  non  iure  ille  quidem ;  sed  tamen 
feres  hoc  ipsum,  quod  scribo,  ut  omnia  mea  fers  ac 
tulisti.  Omnes  tuas  consolationes  unam  hanc  in  rem 
velim  conferas.  3.  Si  quaeris,  quid  optem  :  primum 
Scapulae,  deinde  Clodiae;  postea,  si  Silius  nolet, 
Drusus  aget  iniuste,  Cusinii  et  Trebonii.  Puto  Ter- 
tium  esse  dominum ,  Rebilum  fuisse  certo  scio.  Sin 
autem  tibi  Tusculanum  placet,  ut  significasti  quibus- 
dam  litteris,  tibi  assentiar.  Hoc  quidem  utique  per- 
ficies,  si  me  levari  vis;  quern  iam  etiam  gravius  ac- 
cusas,  quam  patitur  tua  consuetudo;  sed  facis  summo 
amore,  et  victus  fortasse  vitio  meo:  sed  tamen,  si  me 
levari  vis,  haec  est  summa  levatio,  vel  (si  verum  scire 
vis)una.  4.  Hirtii  cpistolam  si  legeris,  quae  mihi 
quasi  ngonlaa-fia  videtur  eius  vituperationis ,  quam 
Caesar  scripsit  de  Catone;  facies  me,  quid  tibi  visum 
sit,  si  tibi  erit  commodum,  certiorem.  Itedeo  ad  fa- 
num.  Nisi  hac  aestate  absolutum  erit,  quam  vides 
integram  restare,  scelere  me  liberatum  non  putabo. 

XHI.  (In  Antiati  Caesare  IV.  cos.  s.  coll.  709.) 

CICERO  ATTICO  S. 

I.  Nullum  a  te  desideravi  diem  litterarum.  Vide- 
bam  enim  quae  scribis :  et  tamen  suspicabar ,  vel  po- 
tius  intelligebam,  nihil  fuisse,  quod  scriberes.  A.  d. 
vi.  Id.  vero  et  abesse  te  putabam,  et  plane  videbain 
nihil  te  habere.  Ego  tamen  ad  te  fere  quotidie  mit- 
tam.  Malo  enim  frustra,  quam  te  non  habere,  cui  des; 

si  quid  forte  sit,  quod  putes  me  scire  oportere.  Itaque 
accepi  vi.  Id.  litteras  tuas  inanes.  Quid  enim  habe- 
bas,  quod  scriberes?  mihi  tamen  illud,  quidquiderat, 
non  molestum  fuit,  nihil  aliud  scire  me,  novi  te  nihil 
habere.  Scripsisti  tamen  nescio  quid  de  Clodia.  Ubi 
ergo  ea  est?  aut  quando  ventura?  Placet  mihi  res 
sic,  ut  secundum  Othonem  nihil  magis.  2.  Sed  neque 
hanc  vendituram  puto.  Delectatur  enim  et  copiosa 
est :  et  illud  alterum  quam  sit  difficile ,  te  non  fugit. 
Sed  obsecro  enitamur,  ut  aliquid  ad  id ,  quod  cupio, 
excogitemus.  3.  Ego  me  hincpostridieexiturumputo, 
sed  aut  in  Tusculanum  aut  domum ,  inde  fortasse 
Arpinum.  Quum  certum  sciero,  scribam  ad  te.  Ve- 
nerat  mihi  in  mentem  monere  te,  ut  id  ipsum,  quod 
facis,  faceres.  Putabam  enim,  commodius  te  idem 
istud  domi  agere  posse,  interpellatione  sublata. 

XLIII.  (Ill  Antiati,  Caesare  IV.  cos.  s.  coll.  709.) 

CICERO  ATTICO  S. 

1 .  Ego  postridie  Idus ,  ut  scripsi  ad  te  ante ,  La- 
nuvii  manere  constitui;  inde  aut  Romae  aut  in  Tu- 
sculano.  Scies  ante  utrumque.  Quod  siles  mihi 
illam  rem  fore  levamento,  bene  facis:  quumidesset, 
mihi  crede,  perinde,  ut  existimare  tu  non  posses.  Res 
indicat,  quanto  opere  idcupiam,  quum  tibi  audeam 
confiteri;  quem  id  non  ita  valdeprobarearbitrer.  Sed 
ferendustibi  in  hoc  meus  error ;  ferendus?  —  immove- 
ro  etiam  adiuvandus.  2.  De  Othone,  diffido,  fortasse 
quia  cupio.  Sed  tamen  maior  etiam  res  est,  quam 
facultates  nostrae,  praesertim  adversario  et  cupido, 
et  locuplete  et  herede.  Proximum  est,  ut  velim  Clo- 
diae.  Sed  si  ista  minus  confici  possunt,  effice  quid- 
vis.  Ego  me  maiore  religione,  quam  quisquam  fuit 
ullius  voti,  obstrictum  puto.  Videbis  etiam  Trebo- 
nianos :  etsi  absunt  domini.  Sed,  ut  ad  te  heri  scri¬ 
psi,  considerabis  etiam  de  Tusculano;  ne  aestas 
effluat:  quod  certe  non  est  committendum. 

XL  IV.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

\ .  Et  Hirtium  aliquid  ad  te  irvfmuBiSg  de  me  scri- 
psisse  facile  patior,  (fecit  enim  humane :)  et  te  eius 
epistolam  ad  me  non  misisse,  multo  facilius.  Tu 
enim  etiam  humanius.  Illius  librum,  quem  ad  me 
misit  de  Catone,  propterea  volo  divulgari  a  tuis,  ut 
ex  istorum  vituperatione  sit  illius  maior  laudatio. 
2.  Quod  per  Mustelam  agis,  habes  hominem  valde 
idoneum  meique  sane  studiosum  iam  inde  a  Pontia- 
no.  Perfice  igitur  aliquid.  Quid  autem  aliud,  nisi 
ut  aditus  sit  emptori?  quod  per  quemvis  heredem 
potest  effici.  Sed  Mustelam  id  perfecturum ,  si  ro- 
garis ,  puto.  Mihi  vero  et  locum,  quem  opto ,  ad  id, 
quod  volumus,  dederis,  et  praeterea  iyyr]!)(x/.ia.  Nam 
ilia  Silii  et  Drusi  non  satis  oixodscrnoTixtx  mihi  viden- 
tur.  Quid  enim  sedere  totos  dies  in  villa?  Ista  igi¬ 
tur  malim  primum  Othonis,  deinde  Clodiae.  Si  ni¬ 
hil  fiet,  aut  Druso  ludus  est  suggerendus,  aut  uten- 
dum  Tusculano.  3.  Quod  domi  te  inclusisti,  ratione 
fecisti.  Sed  quaeso  confice,  et  te  vacuum  redde  no¬ 
bis.  Ego  hinc,  ut  scripsi  antea,  postridie  Id.  Lanu- 
vii,  deinde  postridie  in  Tusculano.  Contudi  enim 
animum,  et  fortasse  vici,  si  modo  permansero.  Scies 
igitur  fortasse  eras,  summum  perendie.  4.  Sed  quid 
est?  quaeso.  Philotimus  nec  Carteiae  Pompeium  te- 
neri,  (qua  de  re  litterarum  ad  Clodium  Patavinum 
missarum  exemplum  mihi  Oppius  etRalbus  mise- 
rant,  se  id  factum  arbitrari,)  bellumque  narrat  reli- 


quum  satis  magnum.  Solet  omnino  esse  Fulviaster. 
Sed  tamen ,  si  quid  habes  — .  Yolo  etiam  de  naufra- 
gio  Caniniano  scire,  quid  sit. 

XLV.  (In  Antiati,  Caesare  IV.  cos.  s.  coll.  709.) 

CICERO  ATTICO  S. 

I.  Ego  hie  duo  magna  erwz u^fiaza  absolvi.  Nul- 
lo  enim  alio  modo  a  miseria  quasi  aberrare  possum. 
Tu  mihi,  etiamsi  nihil  erit,  quodscribas,  quod  fore 
ita  video;  tamen  id  ipsum  scribas  velim,  te  nihil  ha- 
buisse ,  quod  scriberes,  dum  modo  ne  his  verbis.  2. 
De  Attica,  optime.  'Ay.rt8ia  tua  me  mo  vet :  etsi  scribis 
nihil  esse.  In  Tusculano  eo  commodius  ero,  quod 
et  crebrius  tuas  litteras  accipiam,  et  te  ipsum  non- 
numquam  videbo.  Nam  cetera  quidem  dvey.z ozs^a 
erant  Asturae:  nunc*  haec,  quae  refricant,  hie  me 
magis  angunt.  Etsi  tamen,  ubicumque  sum,  ilia  sunt 
mecum.  3.  De  Caesare  vicino  scripseram  adte,  quia 
cognoram  ex  tuis  litteris.  Eum  crvvvaov  Quirino  ma- 
lo,  quam  Saluti.  Tu  vero  pervulga  Hirtium.  Id 
enim  ipsum  putaram,  quod  scribis;  ut,  quum  inge- 
nium  amici  nostri  probaretur,  vno&eaig  vituperandi 
Catonis  irrideretur. 


XLV I.  (In  Antiati,  Ca  esare  IV.  cos.  s.  coll.  709.) 

CICERO  ATTICO  S. 

Vincam,  opinor,  animum,  et  Lanuvio  pergam 
in  Tusculanum.  Aut  enim  mihi  in  perpetuum  fundo 
illo  carendum  est:  (nam  dolor  idem  manebit,  tantum 
mediocrius:)  aut  nescio,  quid  intersit,  utrum  illuc 
nunc  veniam,  an  ad  decern  annos.  Neque  enim  ista 
maior  admonitio,  quam  quibus  assidue  conficior,  et 
dies  et  noctes.  Quid  ergo?  inquies:  nihil  litterae? 
In  hac  quidem  re  vereor,  ne  etiam  contra.  Nam  es- 
sem  fortasse  durior.  Exculto*  enim  animo  nihil  agre- 
ste,  nihil  inhumanum  est. 


XLVII.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Tu  igitur,  ut  scripsisti;  nec  id  incommodo 
tuo.  Velbinae enim poterunt litterae.  Occurram etiam 
si  necesse  erit.  Ergo  id  quidem,  ut  poteris.  De  Mu- 
stela,  ut  scribis  :  etsi  magnum  opus  est.  Eo  ma«is 
delabor  ad  Clodiam.  Quamquam  in  utroque  Fabe- 
rianum  nomen  explorandum  est:  dequo,  nihil  no- 
cuerit,  si  aliquid  cum  Ralbo  eris  locutus;  et  quidem, 
ut  res  est,  emere  nos  velle,  nec  posse  sine  isto  nomi¬ 
ne,  nec  audere  re  incerta.  2.  Sed  quando  Clodia  Ro¬ 
mae  futura  est,  et  quia  tanti  rem  aestimas,  eo  prorsus 
specto :  non  quin  illud  malim ;  sed  et  magna  res  est, 
et  difficile  certamen  cum  cupido,  cum  locuplete,  cum 
herede :  etsi  de  cupiditate  nemini  concedam :  ceteris 
rebus  inferiores  sumus.  Sed  haec  coram.  3.  Hirtii 
librum,  ut  facis,  divulga.  De  Philotimo,  idem  et  ego 
arbitrabar.  Domum  tuam  pluris  video  futuram,  vi¬ 
cino  Caesare.  Tabellarium  meum  hodie  exspecta- 
mus.  Nos  de  Pilia  et  Attica  certiores  faciet. 


XLVIII.  (In  Tusculano,  Caesare  IV.  cos.  s.  coll.  709.) 

CICERO  ATTIC  0  S. 

Domi  te  libenter  esse  facile  credo.  Sed  velim 
scire,  quid  tibi  restet,  aut  iamne  confeceris.  Ego  te 
in  Tusculano  exspecto,  eoque  magis,  quod  Tironista- 
tim  te  venturum  scripsisti,  et  addidisti  te  putare 
opus  esse.  Sentiebam  omnino,  quantum  mihi  prae- 
sens  prodesses;  sed  multo  magis  post  discessum 

tuum  sentio.  Quamobrem,  ut  ante  ad  te  scripsi,  aut 
ego  ad  te  totus,  aut  tu  ad  me,  quum  licebit. 

X.LIX,  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Heri ,  non  multo  post,  quam  tu  a  me  discessi- 
sti ,  puto ,  quidam  urbani,  ut  videbantur,  ad  me  man- 
data  et  litteras  attulerunt  a  C.  Mario  C.  F.  C.  N.  Mul- 
tis  verbis  agere  mecum  per  cognationem,  quae  mihi 
secum  esset,  per  eum  Marium,  quemscripsissem,  per 
eloquentiam  L.  Crassi,  avi  sui,  ut  se  defenderem! 
caussamque  suam  mihi  perscripsit.  Rescripsi,  pa- 
trono  illi  nihil  opus  esse,  quoniamCaesaris,  propinqui 
eius,  omnis  potestas  esset,  viri  optimi,  et  hominis  li- 
beralissimi:  me  tamen  ei  fauturum.  0  temporal  fo¬ 
re,  quum  dubitet  Curtius  consulatum  petere?  Sed 
haec  hactenus.  2.  De  Tirone,  mihi  curae  est.  Sed 
iain  sciam,  quid  agat.  Heri  enim  misi,  qui  videret: 
cui  etiam  ad  te  litteras  dedi.  Epistolam  ad  Caesarem 
tibi  misi.  Horti  quam  in  diem  proscripti  sint,  velim 
ad  me  scribas. 


L.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

Ut  me  levarat  tuus  adventus,  sicdiscessusafflixit. 
Quare,  quum  poteris,  id  est,  quum  Sexti  auctioni 
operam  dederis,  revises  nos.  Vel  unus  dies  mihierit 
utilis;  quid  dicam,  gratus?  Ipse  Romam  venirem,ut 
una  essemus,  si  satis  consilium  quadam  de  re  ha- 
berem. 


LI.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Tironem  habeo  citius ,  quam  verebar.  Venit 
etiam  Nicias :  et  Valerium  hodie  audiebam  esse  ven- 
turum.  Quamvis  multi  sint,  magis  tamen  ero  solus, 
quam  si  unus  esses.  Sed  exspecto  te,  a  Peducaeo  uti- 
que.  Tu  autem  significas  aliquid  etiam  ante.  Verum 
id  quidem,  ut  poteris.  De  Virgilio ,  ut  scribis.  Hoc 
tamen  velim  scire,  quando  auctio.  2.  Epistolam  ad 
Caesarem  mitti,  video  tibi  placere.  Quid  quaeris? 
mihi  quoque  hoc  idem  maxime  placuit,  et  eo  magis, 
quod  nihil  est  in  ea,  nisi  optimi  civis;  sed  ita  optimi, 
ut  tempora,  quibus  parere  omnes  nohnxoi  praeci- 
piunt.  Sed  scis,  ita  nobis  esse  visum,  ut  isti  ante 
legerent.  Tu  igitur  id  curabis.  Sed ,  nisi  plane  iis 
intelliges  placere,  mittenda  non  est.  Id  autem  utrum 
illi  sentiant,  anne  simulent,  tu  intelliges.  Mihi  simu¬ 
late  pro  repudiatione  fuerit.  Tovto  t>«  firjlcoai).  3.  De 
Caerellia  quid  tibi  placeret,  Tiro  mihi  narravit:  de- 
bere ,  non  esse  dignitatis  meae :  perscriptionem  tibi 
placere; 

hoc  metuere,  alterum  in  metu  non  ponere. 

Sed  et  haec,  et  multa  alia  coram.  Sustinenda  tamen, 
si  tibi  videbitur,  solutio  est  nominis  Caerelliani,  dum 
et  de  Metone  et  de  Faberio  sciamus. 


Lil.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

\.  L.  Tullium  Montanum  nosti,  qui  cum  Cicero¬ 
ne  profectus  est.  Ab  eius  sororis  viro  litteras  accepi, 
Montanum  Planco  debere,  quod  praes  pro  Flaminio 
sit,  H-S  xxv :  de  ea  re  nescio  quid  te  a  Montano  ro- 
gatum.  Sane  velim,  sive  Plancus  est  rogandus,  sive 
qua  re  potes  ilium  iuvare,  iuves.  Pertinet  ad  no¬ 
strum  officium.  Si  res  tibi  forte  notior  est,  quam 
mihi,  aut  si  Plancuna  rogandum  putas :  scribas  ad  me 


CUM  LIB.  XII.  EP.  43  —  53. 

velim,  ut,  quid  rei  sit,  et  quid  rogandum,  sciam.  2. 
De  epistola  ad  Caesarem  quidegeris,  exspecto.  De 
Silio,  non  ita  sane  laboro.  Tu  mi  aut  Scapulanos,  aut 
Clodianos  efficias  necesse  est.  Sed  nescio  quid  vi- 
deris  clubitare  de  Clodia;  utrum,  quando  ve- 
niat,  an  sintne  venales?  Sed  quid  est,  quod  audio, 
Spintherem  fecissedivortium?  3.  De  lingua  Latina  se- 
curi  es  animi,  dices,  qui  talia  conscribis :  dnoygacpn 
sunt:  minore  labore  hunt;  verba  tantum  affero ;  qui¬ 
bus  abundo. 

LI1I.  (I.,  Tusculano,  Cacsaie  IV.  cos.  s.  coll.  709.) 

CICERO  ATTICO  S. 

Ego,  etsi  nihil  habeo,  quod  ad  te  scribam,  scribo 
tamen ,  quia  tecum  loqui  videor.  Hie  nobiscum  sunt 
Nicias  et  Valerius.  Hodie  tuas  litteras  exspectaba- 
mus  matutinas.  Erunt  fortasse  alterae  postmeridia- 
nae,  nisi  te  Epiroticae  litterae  impedient;  quas  ego 
non  interpello.  Misi  ad  te  epistolas  ad  Marcianum 
et  ad  Montanum.  Eas  in  eumdem  fasciculum  velim 
addas,  nisi  forte  iam  dedisti. 


102. 

LIBER  DECIMUS  TERTIUS. 


ARG.  Exiguum  tempos  mutum  fuit  a  litteris  inter  huius 
libri  epistolas  et  superioris.  Scriptae  autem  et  hae  sunt,  Cae¬ 
sare,  ut  Sigonio  videtur,  cos.  IV.  s.  coll,  eodemque  in  Hispania 
contra  Pompeii  liberos  bellum  gerente  el  post  bellum  redeunte, 
septem  fere  mensium  spatio.  Nam  aestatis  initio,  ut  ex  epistola 
prima  colligitur,  scribi  coeptae  sunt,  itaque  a  Kalendis  fere 
luniis:  et  mense  Oecembri  desierunt.  Namque  tertiis  Saturua- 
libus,  quae  fuerant  XII.  Kal.  lanuarii,  apud  M.  Tullium  Caesar 
caenavit,  ut  est  in  ultima  huius  libri  epistola,  quamquam  ultima 
videtur  esse  XXII.,  in  qua  Cicero  de  suo  die  natali  agit,  qui  fuit 
III.  Non.  Ian.  Argumentum  illarum  est  multiplex:  de  caede 
Marcelli  X.  XII.  de  Ciceronis  et  Publiliae  divortio  XXXIV.  de 
Urbis  pomoerio  Caesaris  auctoritate  ab  Atheniensi  quodam  pro¬ 
late  XXXV.  sq.  de  statua  Caesaris  in  pompa  Circensi  gestata 

XXIV.  de  profectione  Caesaris  XXV.  X.  Trebatii,  Curtii,  Tor- 
quati,  DolabellaeIX.  Varronis  etCapitonis  XXXIII.  BrutiadCi- 
ceronem  III.  VII.  deeiusinseamore  XXXV.  XXXIX.  deeiusdent 
et  Porciae  nuptiis  IX.  XVII.  de  laudatione  Porciae  XXXVII. 
XXVIII.  de  tl.  filii luxuria XXXI.  maledictis  XXXVII.  litteris  eon- 
tumeliosis  XXXV III.  sq.  de  eius  ad  patruum  profectioneXXXVIIl. 
XX.  adventu  XI.  sq.  de  M.  filii  deversatione  Corcyraea  XXIV.  de 
Ciceronis  itinere  in  Urbem  XXIII.  XXV.  sq.  XXXIX.  XXII.  sq. 
XXVII.  de  Attici  ad  Ciceronem  profectione  XXXI.  de  borlis  ad 
exstruendum  Tulliae  fanum  emendis  I.  III.  XII.  XXVI.  sqq. 
XXXI.  sq.  de  Atticae  valetudine  XII.  sqq.  XI.  de  eius  ad  spe- 
ctandos  ludos  Romanos  accessione  XXIV.  de  eiusdem  sponsali- 
bus  XXI.  de  hereditatibus,  ut  Herenniana  VI.  Cluviana  XXXVII. 

XXV.  Brinniana  XII.  Babulliana  XXVIII.  de  rebus  argentariiB 
XXII.  sq.  de  pecunia  Q.  fratri  deleganda  XXVI.  Reliqua  fere 
sunt  de  litteris:  de  epistola  ad  Caesarem  XXVI.  sqq.  XXXI.  L. 
sq.  ad  Hirtium  XXI.  de  litteris  Attici  ad  Cic.  et  Tullius  I.  de 
<i-  Ciceronis  epistolis  XXX.  deCaesaris  epistola  XXII.  delibris 
Uicaearcbi  XXXI.  sqq.  XXXIX.  Phaedri  XXXIX.  de  Panaetii 
libro  ntpl  7i Qovolai  et  de  epitome  Bruti  Fanniana  sibi  mit- 
tendis  VIII.  de  libris  Academicis  ad  Yarronem  scribendis  XII. 
sqq.  de  vocabulo  Latino  ad  Graecum  viu^m  interpretandum  ido- 

neo  XXI.  XXIII.  XXV.  lie  libris  ad  Varronem  etBrutum  mitten- 
ilis  XXIII.  de  libris  de  Finibus  Bonorum  et  Malorum  nonduni  di- 
vulgandis  XXI.  sq.  delibro  Dolabellaeinsc.ribendoX.  de  oratione 
Ligariana  XII.  XIX.  et  de  loco  in  eadem  corrigenda  XL1V.  de 
Ciceronis  et  Bruti  Catone  XL,  VI. 


I.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

I .  Ad  Ciceronem  ita  scripsisti,  ut  neque  severius 
neque  temperatius  scribi  potuerit;  nec  magis,  quam 
quemadmodum  ego  maxime  vellem.  Prudentissime 
etiam  ad  Tullios.  Quare  aut  ista  proficient  aut  aliud 
agamus.  2.  De  pecunia  vero  video  a  te  omnem  di- 
ligentiam  adhiberi  vel  potius  iam  adhibitam;  quod 
si  efficis ,  a  te  hortos  habebo.  Nec  vero  ullum  genus 
possessionis  est,  quod  malim,  maxime  scilicet  ob 
earn  caussam,  quae  suscepta  est;  cuius  festinationem 
mihi  tollis,  quoniam  de  aestate  polliceris,  vel  potius 
recipis :  deinde  etiam  ad  xara filcoaiv  maestitiamque 
minuendam  nihil  mihi  reperiri  potest  aptius :  cuius 
rei  cupiditas  impellit  me  interdum ,  ut  te  hortari  ve- 
lim:  sed  me  ipse  revoco.  Non  enim  dubito,  quin, 
quod  me  valde  velle  putes,  in  eo  tu  me  ipsumcupidi- 
tate  vincas.  Itaque  istuc  iam  pro  facto  habeo.  3.  Ex- 
specto,  quid  istis  placeat  de  epistola  ad  Caesarem. 
Nicias  te,  ut  debet,  amat,  vehementerque  tua  sui  me- 
moria  delectatur.  Ego  vero  Peducaeum  nostrum 
vehementer  diligo.  Nam  et  quanti  patrem  feci,  to- 
tum  in  hunc :  et  ipsum  per  se  aeque  amo,  atque  ilium 
amavi;  te  vero  plurimum,  qui  hoc  ab  utroque  no¬ 
strum  fieri  velis.  Si  hortos  inspexeris  et  si  de  epi¬ 
stola  certiorem  me  feceris,  dederis  mihi,  quod  ad  te 
scribam:  sin  minus,  scribam  tamen  aliquid.  Num- 
quam  enim  deerit. 

II.  (in  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Gratior  mihi  celeritas  tua,  quam  ipsa  res.  Quid 
enim  indignius?  Sed  iam  ad  ista  obduruimus,  et  hu- 
manitatem  omnem  exuimus.  Tuas  litteras  hodie  ex- 
spectabam ,  nihil  equidem  ut  ex  iis  novi :  quid  enim? 
Verumtamen.  Oppio  et  Balbo  epistolas  deferri  iube- 
bis,  et  tamen  Pisonem  sicubi  de  auro.  Faberius  si 
venerit,  videbis,  ut  tantum  attribuatur,  si  modo  attri- 
buetur,  quantum  debetur.  Accipies  abErote.  2.Aria- 
rathes,  Ariobarzani  filius,  Romam  venit.  Vult,  opi- 
nor,  regnum  aliquod  emere  a  Caesare.  Nam,  quo 
modo  nunc  est,  pedem  ubi  ponat  insuo,  non  habet. 
Omnino  eum  Sestius  noster  parochus  publicus  occu- 
pavit:  quod  quidem  facile  patior.  Verumtamen,  quod 
mihi,  summo  beneficio  meo,  magna  cum  fratribus  il- 
lius  necessitudo  est,  invito  eum  per  litteras,  ut  apud 
me  deversetur.  Ad  earn  rem  quum  mitterem  Alexan- 
drum,  has  eidedi  litteras.  3.  Cras  igitur  auctio  Pe- 
ducaei.  Quum  poteris  ergo:  etsi  impediet  fortasse 
Faberius:  sed  tamen,  quum  licebit.  Dionysius  no¬ 
ster  graviter  queritur ,  et  tamen  Jure ,  a  discipulis  ab- 
esse  tam  diu.  Multis  verbis  scripsit  ad  me,  credo 
item  ad  te.  Mihi  quidem  videtur  etiam  diutius  ab- 
futurus :  ac  nollem  :  valde  enim  hominem  desidero. 


ill.  (Ill  Tusculano,  (Caesare  IV.  cos.  s.  coll.  709.) 

CICERO  ATTICO  S. 

1.  A  te  litteras  exspectabam;  nondum  scilicet. 
Nam  has  mane  rescribebam.  Ego  vero  ista  nomina 
sic  probo,  ut  nihil  aliud  me  moveat,  nisi,  quod  tu  vi- 
deris  dubitare.  Ill ud  enim  non  accipio  in  bonain  par¬ 


tem,  quod  ad  me  refers;  qui  si  ipse  negotium  meum 
gererem,  nihil  gererem,  nisi  consilio  tuo.  Sed  tamen 
intelligo ,  magis  te  id  facere  diligentia ,  qua  semper 
uteris,  quam  quod  dubites  de  nominibus  istis.  Ete- 
nim  Caelium  non  probas;  plura  non  vis.  Utrumque 
laudo.  His  igitur  utendum  est.  Praes  aliquando 
factus  esses,  et  in  his  quidem  tabulis.  A  me  igitur 
omnia.  Quod  dies  longior  est,  (teneamus  modo,  quod 
volumus,)puto  fore  istam  etiam  a  praecone  diem,  cer- 
te  ab  heredibus.  De  Crispo  et  Mustela  videbis ;  et  ve- 
lim  scire,  quae  sit  pars  duorum.  De  Bruti  adventu 
eram  factus  certior.  2.  Attulerat  enim  ab  eo  Aegypta 
libertus  litteras.  Misi  ad  te  epistolam,  quia  commode 
scripta  erat. 

IV.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Habeo  munus  a  te  elaboratum  decern  legato- 
rum :  et  quidem  puto.  Nam  filius  anno  post  quaestor 
fuit,  quam  consul  Mummius.  2.  Sed  quoniam  sae- 
pius  de  nominibus  quaeris,  quid  placeat;  ego  quoque 
tibi  saepius  respondeo,  placere.  Si  quid  poteris  cum 
Pisone ,  conficies;  Avius  enim  videtur  in  officio  futu¬ 
res.  Velim  ante  possis:  si  minus,  utique  simul  si- 
mus,  quum  Brutus  veniet  in  Tusculanum.  Magni 
interest  mea,  una  nos  esse.  Scies  autem,  qui  dies  is 
futures  sit,  si  puero  negotium  dederis,  ut  quaerat. 


X'.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Sp.  Mummium  putaram  in  decern  legatis  fuis¬ 
se;  sed  videlicet.  Etenim  evkoyov  fratri  fuisse.  Fuit 
enim  ad  Corinthum.  Misi  tibi  Torquatum.  Collo- 
quere  tu  quidem  cum  Silio,  ut  scribis,  et  urge.  Illam 
diem  negabat  esse  mense  Maio,  istam  non  negabat. 
Sed  tu ,  ut  omnia ,  istuc  quoque  ages  diligenter.  De 
Crispo  et  Mustela,  scilicet,  quum  quid  egeris.  2.  Quo¬ 
niam  ad  Bruti  adventum  fore  te  nobiscum  polliceris, 
satis  est;  praesertim  quum  hi  tibi  dies  in  magno  no¬ 
stro  negotio  consumantur. 


VI.  (Iii  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  De  aquaeductu  probe  fecisti.  Columnarium, 
vide,  ne  nullum  debeamus.  Quamquam  mihi  videor 
audisse  a  Camillo,  commutatam  esse  legem.  2.  Pi- 
soni,  quid  est,  quod  honestius  respondere  possimus, 
quam  solitudinem  Catonis?  nec  coheredibus  solum 
Herennianis,  sed  etiam,  ut  scis,  (tu  enim  mecum  egi- 
sti,)  de  puero Lucullo :  quam  pecuniam  tutor  (nam  hoc 
quoque  ad  rem  pertinet)  in  Achaia  sumpserat.  Sed 
agit  liberaliter,  quoniam  negat  se  quidquam  facturum 
contra  nostram  voluntatem.  Coram  igitur,  ut  scribis, 
constituemus,  quemadmodum  rem  explicemus.  Quod 
reliquos  coheredes  convenisti,  plane  bene  [fecisti]. 

3.  Quod  epistolam  meam  ad  Brutum  poscis,  non  ha¬ 
beo  eius  exemplum,  sed  tamen  salvum  est,  et  aitTiro, 
te  habere  oportere :  et,  ut  recordor,  una  cum  illius  ob- 
iurgatoria  tibi  meam  quoque,  quam  ad  eum  rescripse- 
ram,  misi.  Iudiciali  molestia  ut  caream,  videbis. 

4.  Tuditanumistum,  proavumHortensii,  pianenonno- 
ram;  et  filium,  qui  turn  non  potuerat  esse  legatus, 
fuisse  putaram.  Mummium  fuisse  ad  Corinthum 
pro  certo  habeo.  Saepe  enim  hie  Spurius,  qui  nuper 
est  mortuus,  epistolas  mihi  pronuntiabat  versiculis 
facetis,  ad  familiares  missas  a  Corintho.  Sed  non 

dubito,  quin  fratri  fuerit  legatus,  non  in  decern .  At- 
que  hoc  etiam  accepi ,  non  solitos  maiores  nostros  le- 
gare  in  decern,  qui  essent  imperatorum  necessarii,  ut 
nos ,  ignari  pulcherrimorum  institutorum ,  aut  negli- 
gentes  potius,  M.  Lucullum  et  L.  Murenam  et  ceteros 
coniunctissimos  adL.  Lucullum  misimus.  Illudque 
BvloyoiTcaov, ilium  fratri  in  primis  eius  legatis  fuisse. 
Operam  tuam  multam !  qui  et  haec  cures ,  et  mea  ex- 
pedias,  et  sis  in  tuis  multo  minus  diligens,  quam  in 
meis. 


VII.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Sestius  apudmefuit,  et  Theopompus  pridie : 
venisse  a  Caesare  narrabat  litteras;  hoc  scribere,  sibi 
certum  esse ,  Romae  manere ;  caussamque  earn  ascri- 
bere ,  quae  erat  in  epistola  nostra ,  ne  se  absente  leges 
suae  negligerentur ,  sicut  esset  neglecta  sumptuaria : 
est  evlofov:  idque  eram  suspicatus.  Sed  istis  mos 
gerendus  est;  nisi  placet  hanc  ipsam  sententiam  nos 
persequi.  Et  Lentulum  cum  Metella  certe  fecisse  di- 
vortium.  Haec  omnia  tu  melius.  Rescribes  igitur, 
quidquid  voles,  dum  modo  quid.  Iam  enim  non  re- 
perio,  quid  te  rescripturum  putem,  nisi  forte  de  Mu- 
stela,  aut  si  Silium  videris.  2.  Brutus  heri  venit  in 
Tusculanum  post  horam  decimam.  Hodie  igitur  me 
videbit;  ac  vellem,  quum  tu  adesses.  Iussi  equidem 
ei  nuntiari,  te,  quoad  potuisses,  exspectasse  eius  ad- 
ventum,  venturumque,  si  audisses:  meque,  utfacio, 
continuo  te  certiorem  esse  facturum. 


VIII.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

Plane  nihil  erat,  quod  ad  te  scriberem.  Modo 
enim  discesseras,  et  paullo  post  triplices  remiseras. 
Velim  cures  fasciculum  ad  Yestorium  deferendum  et 
alicui  des  negotium ,  qui  quaerat,  Q.  Faberii  fundus 
num  quis  in  Pompeiano  Nolanove  venalis  sit.  Epito- 
men  Bruti  Caeliariorum  velim  mihi  mittas,  et  a  Phi- 
loxeno  rinvouriov  negl  ngovoiag.  Te  Idib.  videbo  cum 
tuis. 


IX.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Commodum  discesseras  heri ,  quum  Trebatius 
venit,  paullo  post  Curtius;  hie  salutandi  caussa :  sed 
mansit  invitatus.  Trebatium  nobiscum  habemus. 
Hodie  mane  Dolabella.  Multus  sermo  ad  multum 
diem.  Nihil  possum  dicere  ixTevicrTEQov ,  nihil  qc/Ao- 
tnoQyoTEQov ,  Ventum  est  tamen  ad  Quintum .  Multa 
acpmcc ,  nSiTj/rjia:  sed  unum  eiusmodi,  quod,  nisi 
exercitus  sciret,  non  modo  Tironi  dictare,  sed  ne  ipse 
quidem  auderem  scribere.  Sed  hactenus.  Evxalgcog 
ad  me  venit,  quum  haberem  Dolabellam,  Torquatus; 
humanissimeque Dolabella,  quibus  verbis  secum  egis- 
sem,  exposuit.  Commodum  enim  egeram  diligentis- 
sime :  quae  diligentia  grata  est  visa  Torquato.  2.  A 
te  exspecto,  si  quid  de  Bruto.  Quamquam  Nicias  con- 
fectum  putabat:  sed  divortium  non  probari.  Quo 
etiam  magis  laboro  idem,  quod  tu.  Si  quid  est  enim 
offensionis,  haec  res  mederi  potest.  Mihi  Arpinum 
eundum  est.  Nam  et  opus  est,  constitui  a  nobis  ilia 
praediola;  et  vereor,  neexeundipotestasnon  sit,  quum 
Caesar  venerit;  de  cuius  adventu  earn  opinionem  Do¬ 
labella  habet,  quam  tu  coniecturam  faciebas  ex  litteris 
Messallac.  Quum  illuc  venero,  intellexeroque,  quid 


negotii  sit;  turn,  ad  quos  dies  rediturus  sim,  scribam 
ad  te. 


X.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Minime  miror  te  et  graviter  ferre  de  Marcello, 
et  plura  vereri  periculi  genera.  Quis  enim  hoc  time- 
ret,  quod  neque  acciderat  antea,  nec  videbatur  natura 
ferre,  ut  accidere  posset?  Omnia  igitur  metuenda. 
Sed  illud  nagu  xgv  hrxoQiav ,  tu  praesertim :  me  reli- 
quum  consularem.  Quid?  tibi  Servius  quid  videtur? 
Quamquam  hoc  nullam  ad  partem  valet  scilicet,  mihi 
praesertim,  qui  non  minus  bene  actum  cum  illis  pu¬ 
tem.  Quid  enim  sumus?  aut  quid  esse  possumus? 
Domine,  anforis?  Quod  nisi  mihi  hoc  venisset  in  men- 
tem,  scribere  ista  nescio  quae,  quo  verterem  me,  non 
haberem.  2.  Ad  Dolabellam,  ut  scribis,  ita  puto  fa¬ 
ciendum  ,  xoivoxega  quaedam  ,  et  nolniy-coxeqa.  Fa¬ 
ciendum  certe  aliquid  est:  valde  enim  desiderat.  3. 
Brutus  si  quid ,  curabis  ut  sciam  ;  cui  quidem  quam 
primum  agendum  puto,  praesertim  si  statuit.  Ser- 
munculum  enim  omnem  aut  restinxerit  aut  sedarit. 
Sunt  enim,  qui  loquantur  etiam  mecum.  Sed  haec 
ipse  optime,  praesertim  si  etiam  tecum  loquetur.  Mi¬ 
hi  est  in  animo  proficisci  xi.  Kal.  Hie  enim  nihil  ha- 
beo  quod  agam,  ne  hercule  illic  quidem,  nec  usquam ; 
sed  tamen  aliquid  illic.  Hodie  Spintherem  exspecto. 
Misit  enimBrutus  ad  me:  per  litteras  purgatCaesarem 
de  interitu  Marcelli:  in  quem,  ne  si  insidiis  quidem 
ille  interfectus  esset,  caderet  ulla  suspicio.  Nunc  ve- 
ro,  quum  de  Magio  constet,  nonne  furor  eius  caussam 
omnem  sustinet?  Plane,  quid  sit,  non  intelligo.  Ex- 
planabis  igitur.  Quamquam  nihil  habeo,  quod  dubi- 
tem,  nisi,  ipsi  Magio  quae  fuerit  caussa  amentiae;  pro 
quo  quidem  etiam  sponsor  Sunii  factus  est.  Et  nimi- 
l’um  id  fuit.  Solvendo  enim  non  erat.  Credo  eum 
petiisse  a  Marcello  aliquid,  et  ilium ,  ut  erat,  constan- 
tius  respondisse. 


XI.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1 .  Ov  TctvTov  eldog  credebam  esse  facile.  Totum 
est  aliud,  posteaquam  sum  a  te  disiunctior.  Sed  fuit 
faciendum,  ut  et  constituerem  mercedulas  praedio- 
rum;  et  ne  magnum  onus  observantiae  Bruto  nostro 
imponerem.  Posthac  enim  poterimus  commodius 
colere  inter  nos  in  Tusculano.  Hoc  autem  tempore, 
quum  ille  me  quotidie  videre  vellet,  ego  ad  ilium  ire 
non  possem ,  privabatur  omni  delectatione  Tusculani. 
2.  Tu  igitur,  si  Servilia  venerit,  si  Brutus  quid  egerit, 
etiamsi  constituerit,  quando  obviam:  quidquid  deni- 
que  erit,  quod  scire  me  oporteat,  scribes.  Pisonem, 
si  poteris,  convenies.  Vides,  quam  maturum  sit.  Sed 
tamen,  quod  commodo  tuo  fiat. 

XII.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1 .  Valde  me  inomorderunt  epistolae  tuae  de  Atti¬ 
ca  nostra:  eaedem  tamen  sanaverunt.  Quod  enim  te 
ipse  consolabare  eisdem  litteris,  id  mihi  erat  satis  fir- 
mum  ad  leniendam  aegritudinem.  2.  Ligurianam 
praeclare  vendidisti.  Posthac  quidquid  scripsero, 
tibi  praeconium  deferam.  3.  Quod  ad  me  de  Varrone 
scribis,  scis  me  antea  orationes,  aut  aliquid  id  genus 
solitum  scribere,  ut  Varronem  nusquam  possem  inte- 
xere.  Postea  autem  quam  haec  coepi  (pdoJiormenu, 

iam  Varro  mihi  denuntiaverat  magnam  sane  et  gra- 
vem  ngogcfcovrjaiv.  Biennium  praeteriit,  quum  ille 
Aaklmmdrjc  assiduo  cursu  cubitum  nullum  processe- 
rit.  Ego  autem  me  parabam  ad  id,  quod  ille  mihi  mi- 
sisset,  ut  tm  fiirgat  xcd  Xco'Lov,  si  modo  potuissem. 
Nam  hoc  etiam  Hesiodus  ascribit,  alxe  dvvtjou.  Nunc 
illam  negl  tbIcov  avvza^iv,  sane  mihi  probatam,  Bruto, 
ut  tibi  placuit,  despondimus:  idque  tu  eum  non  nolle 
mihi  scripsisti.  Ergo  illam  dxadri/uxrjv,  in  qua  homi¬ 
nes,  nobiles  illi  quidem,  sed  nullo  modo  philologi,  ni- 
mis  acute  loquuntur,  ad  Varronem  transferamus. 
Etenim  sunt  "Avno/sia,  quae  iste  valde  probat.  Catu- 
lo  et  Lucullo  alibi  reponemus;  ita  tamen,  si  tu  hoc 
probas :  deque  eo  mihi  rescribas  velim.  i.  De  Brin- 
niana  auctione  accepi  a  Vestorio  litteras.  Ait,  sine 
ulla  controversia  rem  ad  me  esse  collatam  (Romae  vi¬ 
delicet  aut  inTusculano  me  fore  putaverunt)a.  d.  viji, 
Kal.  Quint.  Dices  igitur  vel  amico  tuo,  S.  Vettio  co- 
heredi  meo,  vel  Labeoni  nostro,  paullum  proferant 
auctionem;  me  circiter Nonas  inTusculano  fore.  Cum 
Pisone  Erotern  habes.  De  Scapulanis  hortis  toto  pe- 
ctore  cogitemus.  Dies  adest. 


XIII.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1.  Commotus  tuis  litteris,  quod  ad  me  de  Varrone 
scripseras,  totamAcademiam  ab  hominibus  nobilissi- 
simis  abstuli,  tratulique  ad  nostrum  sodalem,  et  ex 
duobus  libris  contuli  in  quattuor.  Grandiores  sunt 
omnino,  quam  erant  illi;  sed  tamen  multa  detracta. 
lu  autem  mihi  pervelim  scribas,  qui  intellexeris  il¬ 
ium  velle.  Illud  vero  utique  scire  cupio,  quern  intel¬ 
lexeris  ab  eo  ^rjloTvnsla&ou,  nisi  forte  Brutum.  Id 
hercle  restabat.  Sed  tamen  scire  pervelim.  Libri 
quidem  ita  exierunt,  (nisi  forte  me  communis  ydotv- 
Tta  decipit,)  ut  in  tali  genere  ne  apud  Graecos  quidem 
simile  quidquam.  Tu  illam  iacturam  feres  aequo ani- 
mo,  quod  ilia ,  quae  habes  de  Academicis,  frustra  de- 
scripta  sunt.  Multo  tamen  haec  erunt  splendidiora, 
breviora,  meliora.  2.  Nunc  autem  dnoga,  quo  me 
vertam.  Volo  Dolabellae  valde  desideranti:  non  re- 
perio,  quid:  et  simul  oddsofzou  Tgaag:  neque,  si  ali— 
quid,  potero  ^isfxyjiv  effugere.  Aut  cessandum  igitur 
aut  aliquid  excogitandum.  3.  Sed  quid  haec  levia 
curamus?  Attica  mea,  obsecro  te,  quid  agit?  quae  me 
valde  angit.  Sed  crebro  regusto  tuas  litteras:  in  his 
acquiesco.  Tamen  exspecto  novas. 


XIV.  (Ill  Arpinati,  Caesare  IV.  cos.  s.  coll.  709.) 

CICERO  ATTICO  S.* 

I.  Imnnii  libertus,  coheres  noster,  scripsit  ad 
me,  velle,  si  mihi  placeret,  coheredes,  se  et  Sabinum 
Albium ,  ad  me  venire.  Id  ego  plane  nolo.  Heredi- 
tas  tanti  non  est.  Et  tamen  obire  auctionis  diem  fa¬ 
cile  poterunt,  (est  enimm.Id.)  si  me  in  Tusculano  po- 
stridie  Nonas  mane  convenerint.  Quod  si  laxius  vo- 
lent  proferre  diem,  poterunt  velbiduum,  vel  triduum, 
vel  ut  videbitur.  Nihil  enim  interest.  Quare,  nisi 
iam  profecti  sunt,  retinebis  homines.  2.  De  Bruto, 
si  quid  erit;  de  Caesare,  si  quid  scies;  si  quid  erit 
praeterea,  scribes.  3.  Illud  etiam  atque  etiam  consi- 
deres  velim,  placeatne  tibi  mitti  ad  Varronem,  quod 
scripsimus.  Etsi  etiam  ad  te  aliquid  pertinet;  nam 
scito,  te  ei  dialogo  adiunctum  esse  tertium.  Opinor 
igitur  consideremus.  Etsi  nomina  iam  facta  sunt; 
sed  vel  induci,  vel  mutari  possunt. 


XV.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

Quid  agit,  obsecro  te,  Attica  nostra?  Nam  triduo 
abs  te  nullas  acceperam:  nec  mirum :  nemo  enim  ve- 
nerat:  nec  fortasse  caussa  fuerat.  Itaqueipse,  quid 
scriberem,  non  habebam.  Quo  autem  die  has’ Vale¬ 
rio  dabam,  exspectabam  aliquem  meorum:  qui  si  ve- 
nisset,  et  a  te  quid  attulisset,  videbam  non  defutu- 
rum,  quod  scriberem. 

XVI.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

\ .  i\os,  quum  flumina  et  solitudines  sequeremur, 
quo  facilius  sustentare  nos  possemus,  pedem  e  villa 
adhuc  egressi  non  sumus;  ita  magnos  et  assiduos  im- 
bies  habebamus.  Illam  axathyiuxijv  avvzalgiv  totam  ad 
Varronem  traduximus..  Primo  fuit  Catul'i,  Luculli, 
Hoitensii:  deinde ,  quia  naga  to  ngsnov  videbatur, 
quod  erat  hominibus  nota,  non  ilia  quidem  dncuchv- 
aia,  sed  in  iis  rebus  drgiipla,  simul  ac  veni  ad  villam, 
eosdem  illos  sermones  ad  Catonem  Brutumque  tra- 
tuli.  Ecce  tuae  litterae  de  Varrone.  Nemini  visa 
est  aptior  ’Avnoxsia  ratio.  2.  Sed  tamen  velim  scri¬ 
bas  ad  me  ,  primum,  placeatne  tibi  aliquid  ad  ilium ; 
deinde,  si  placebit,  hocne  potissimum.  Quid  Servi- 
lia?  iamne  yenit?  Brutus  ecquid  agit,  ecquando?  De 
Caesare  quid  auditur?  Ego  ad  Nonas,  quemadmodum 
dixi.  Tu  cum  Pisone,  si  quid  poteris. 


XVII.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

Quinto  Kalend.  exspectabam  Roma  aliquid;  non 
quo  imperassem.  Igitur  aliquid  tuis.  Nunc  eadem 
ilia:  quid  Brutus  cogitet?  aut,  si  aliquid  egit,  ecquid 
a  Caesare.  Sed  quid  ista,  quae  minus  euro?  Attica 
nostra  quid  agat,  scire  cupio:  etsi  tuae  litterae  (sed 
iam  nimis  veteres  sunt)  recte  sperare  iubent:  tamen 
exspecto  recens  aliquid. 

XVIII.  (Ill  Arpinati,  Caesare  IV.  cos.  s.  coll.  709.) 

CICERO  ATTICO  S. 

Vides,  propinquitas  quid  habeat.  Nos  vero  con- 
ficiamus  hortos.  Colloqui  videbamur,  inTusculano 
quumessem;  tanta  erat  crebritas  litterarum.  Sed  id 
quidem  iam  erit.  Ego  interea  admonitu  tuo  perfeci 
sane  argutulcrs  libros  ad  Varronem :  sed  tamen  exspe¬ 
cto,  quid  ad  ea,  quae  scripsi  ad  te:  primum,  qui  in¬ 
tellexeris  eum  desiderare  a  me ,  quum  ipse  homo  no- 
Av^«gjfOTaTot,'numquammelacessisset:  deinde,  quem 
'Qr\koTvnBiv ,  nisi  forte  Brutum :  quem  si  non  ^Iotvtibi, 
multo  Hortensium  minus,  aut  eos,  qui  de  republica 
loquuntur.  Plane  hoc  mihi  explices  velim :  in  pri- 
mis ,  maneasne  in  sententia,  ut  mittam  ad  eum,  quae 
scripsi ;  an  nihil  necesse  putes.  Sed  haec  coram. 

XIX.  (Ill  Arpinati,  Caesare  IV.  cos.  s.  coll.  709.) 

CICERO  ATTICO  S. 

I.  Commodum  discesserat  Hilarus  librarius  iv. 
kal.,  cui  dederam  litteras  ad  te,  quum  venit  tabella- 
rius  cum  tuis  litteris  pridie  datis:  in  quibus  illud  mi¬ 
hi  gratissimum  fuit,  quod  Attica  nostra  rogatte,  ne 
tristis  sis,  quodque  tu  dxivdvvu  esse  scribis.  2.  Liga- 
nanum,  ut  video,  praeclare  auctoritas  tua  commenda- 
vit.  Scripsit  enim  ad  me  Balbus  et  Oppius ,  mirifice 
se  probare;  ob  eamque  caussam  ad  Caosarem  earn  se 
oratiunculam  misisse.  Hoc  igitur  idem  tu  mihi  antea 

scripseras.  3.  In  Varrone  ista  caussa  me  non  move- 
ret,  ne  viderer  cpdsvdolgog:  (sic  enim  constituebam, 
neminem  includere  in  dialogos  eorum,  qui  viverent:) 
sed ,  quia  scribis  et  desiderari  a  Varrone,  et  magni  il¬ 
ium  aestimare,  eos  confeci:  et  absolvi,  nescio  quam 
bene,  sed  ita  accurate,  ut  nihil  posset  supra,  Academi- 
cam  omnem  quaestionem  libris  quattuor.  In  eis,  quae 
erant  contra  aumah^ia v  praeclare  collecta  ab  Antio- 
cho,  Varroni  dedi :  ad  ea  ipse  respondeo :  tu  es  tertius 
in  sermone  nostro.  Si  Cottam  et  Varronem  fecissem 
inter  se  disputantes,  ut  a  te  proximis  litteris  admo- 
neor;  meum  xcogiov  ngogemov  esset.  4.  Hoc  in  anti- 
quis  personis  suaviter  fit,  ut  et  Heraclides  in  multis, 
et  nos  sex  de  Republica  libris  fecimus.  Sunt  etiam  de 
Oratore  nostri  tres,  mihi  vehementer  probati.  In  eis 
quoque  eae  personae  sunt,  ut  mihi  tacendum  fuerit. 
Crassus  enim  loquitur,  Antonius,  Catulus  senex,  C. 
Iulius,  frater  Catuli,  Cotta ,  Sulpicius.  Puero  me  hie 
sermo  inducitur ,  ut  nullae  esse  possent  partes  meae. 
Quae  autem  his  temporibus  scripsi,  l^iaroriAetoj'  mo- 
rem  habent;  in  quo  sermo  ita  inducitur  ceterorum,  ut 
penes  ipsum  sit  principatus.  Ita  confeci  quinque  li- 
bros  tisqI  t ehdiv,  ut  Epicurea  L.  Torquato,  Stoica  M. 
Catoni,  neQinaTqTixd  M.  Pisoni  darem.  MQgloTvnrjxov 
id  fore  putaram,  quod  omnes  illi  decesserant.  5.  Haec 
Academica,  ut  scis,  cum  Catulo,  Lucullo,  Hortensio 
contuleram.  Sane  in  personas  non  cadebant.  Erant 
enim  lojiv.axega,  quam  ut  illi  de  iis  somniasse  um- 
quam  viderentur.  Itaque,  ut  legi  tuas  de  Varrone, 
tamquam  egfiaHov  arripui.  Aptius  esse  nihil  potuit 
ad  id  philosophiae  genus,  quo  ille  maxime  mihi  de- 
lectari  videtur,  easque  partes;  ut  non  sim  consecutus, 
ut  superior  mea  caussa  videatur.  Sunt  enim  vehe¬ 
menter  m&avd  ’Avtioxekx:  quae  diligenter  a  me  ex- 
pressa,  acumen  habent  Antiochi,  nitorem  orationis 
nostrum;  si  modo  is  est  aliquis  in  nobis.  Sed  tu, 
dandosne  putes  hos  libros  Varroni,  etiam  atque  etiam 
videbis.  Mihi  quaedam  occurrunt;  sed  ea  coram. 


XX.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1.  A  Caesare  litteras  accepi  consolatorias,  datas 
prid.  Kal.  Mai.  Hispali.  De  Urbe  augenda  quid  sit 
promulgatum,  nonintellexi;  id  sane  scire  velim.  Tor¬ 
quato  nostra  officia  grata  esse,  facile  patior;  eaque  au- 
gere  non  desinam.  2.  Ad  Ligarianam  de  uxore  Tu- 
beronis  et  privigna  neque  possum  iam  addere,  (est 
enim  pervulgata,)  neque  Tuberonem  volo  oflendere. 
Mirifice  est  enim  c pdalno ?.  Theatrum  quidem  sane 
bellum  habuisti.  3.  Ego,  etsi  hoc  loco  facillime  sus- 
tentor,  tamen  te  videre  cupio.  Itaque,  ut  constitui, 
adero.  Fratrem  credo  a  te  esse  conventum.  Scire 
igitur  studeo,  quid  egeris.  4.  De  fama  nihil  sane  la- 
boro:  etsi  scripseram  ad  te  tunc  stulte,  nihil  melius. 
Curandum  enim  non  est.  Atque  hoc,  in  omni  vita  sua 
quemque  a  recta  conscientia  transversum  unguem  non 
oportet  discedere,  viden’  quam  (pdoaocpcog?  an  tu  nos 
frustra  existimas  haec  in  manibus  habere?  <hdxix&ai 
te  nollem,  quod  nihil  erat.  Redeo  enim  rursus  eo- 
dem.  Quidquamne  me  putas  curare  in  toto,  nisi  ut  ei 
nedesim?  id  ago  scilicet,  ut  indicia  videar  tenere. 
Mi i  yag  avxo~ig.  Vellem  tarn  domestica  ferre  possem, 
quam  ista  contemnere.  Putas  autem  me  voluisse  ali- 
quid ,  quod  perfectum  non  sit?  Non  licet  scilicet  sen- 
tentiam  suam  :  sed  tamen  quae  turn  acta  sunt,  non 


I  possum  non  probare;  et  tamen  non  curare  pulchre 
j  possum,  sicuti  facio.  Sed  nimium  multa  de  nugis. 

XXI.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1.  Ad  Hirtium  dederam  epistolam  sane  grandem, 
quam  scripseram  proxime  in  Tusculano.  Huic,  quam 
turn  mihi  misisti ,  rescribam  alias.  Nunc  aliis  malo. 
2.  Quid  possum  de  Torquato,  nisi  aliquid  a  Dolabel- 
la?  Quod  simul  ac,  continuo  scietis.  Exspectabam 
hodie,  aut  suinmum  eras,  ab  eo  tabellarios :  qui  simul 
,  ac  venerint,  mittentur  ad  te.  A  Quinto  exspecto.  Pro- 
ficiscens  enim  e  Tusculano  vm.  Kal.,  ut  scis ,  misi  ad 
eum  tabellarios.  3.  Nunc,  ad  remutredeam,  inhi- 
bere  illud  tuum,  quod  valde  mihi  arriserat,  vehemen¬ 
ter  displicet.  Est  enim  verbum  totum  nauticum. 
Quamquam  id  quidem  sciebam :  sed  arbitrabar  susti- 
neri  remos,  quum  inhibere  essent  remiges  iussi.  Id 
non  esse  eiusmodi,  didici  heri,  quum  ad  villam  no- 
1  stram  navis  appelleretur.  Non  enim  sustinent,  sed 
!  alio  modo  remigant.  Id  ab  ino/fj  remotissimum  est. 
Quare  facies,  ut  ita  sit  in  libro,  quemadmodum  fuit. 
Dices  hoc  idem  Varroni,  si  forte  mutavit.  Nec  est  me¬ 
lius  quidquam,  quam  ut  Lucullus 

sustineat  currum,  ut  bonu'  saepe  agitator,  equosque! 
SemperqueCarneades7r^oj?oA?/y  pugilis  et  retentionem 
aurigae  similem  facit  ino/j/-  Inhibitio  autem  remi- 
gum  motum  habet,  et  vehementiorem  quidem  remi- 
gationis,  navem  convertentis  ad  puppim.  Vides, 
quanto  hoc  diligentius  curem,  quam  aut  de  rumore 
aut  de  Pollione :  de  Pansa  etiam,  si  quid  certius :  (cre¬ 
do  enim  palam  factum  esse:)  de  Critonio,  si  quid  es¬ 
set:  certe  ne  de  Metello  etBalbino.  4.  Die  mihi,  pla- 
cetne  tibi,  primum,  edere  iniussu  meo?  Hoc  ne  Her- 
modorus  quidem  faciebat,  is,  qui  Platonis  libros  soli- 
tus  est  divulgare;  ex  quo,  16pounv‘Egi.i6dcogog.  Quid 
illud?  rectumne  existimas  cuiquam  ante,  quamBruto? 
cui  te  auctore  ngogcpcova.  Scripsit  enim  Balbus  ad 
me,  se  a  te  quintum  de  Finibus  librum  descripsisse;  in 
quo  non  sane  multa  mutavi,  sed  tamen  quaedam.  Tu 
autem  commode  feceris,  si  reliquos  continueris,  ne  et 
( idiog&coxa  habeat  Balbus,  et  ecoha  Brutus.  Sed  haec 
hactenus  ,  ne  videar  negl  pixgot  an ovSd^eiv :  etsi  nunc 
quidem  maxima  mihi  sunt  haec.  Quid  est  enim 
aliud?  Varroni  quidem  quae  scripsi  teauctore,  itapro- 
pero  mittere,  ut  iam  Romam  miserim  describenda. 
Ea  si  voles,  statim  habebis.  Scripsi  enim  ad  libra¬ 
ries,  ut  fieret  tuis,  situ  velles,  describendi  potestas. 

!  Ea  vero  continebis ,  quoad  ipse  te  videam ;  quod  dili— 

'  gentissime  facere  soles,  quum  a  me  tibi  dictum  est. 
5.  Quod  *  autem  fugit  me  tibi  dicere,  mirifice  Caerel- 
lia  studio  videlicet  philosophiae  flagrans  describit  a 
|  tuis:  istos  ipsos  de  Finibus  habet.  Ego  autem  tibi 
confirmo,  (possum  falli,  ut  humanus,)  a  meis  earn  non 
habere:  numquam  enim  ab  oculis  meis  abfuerunt. 
Tantum  porro  aberat,  ut  binos  scriberent;  vix  singu- 
los  confecerunt.  Tuorum  tamen  ego  nullum  delictum 
arbitror,  idemque  te  volo  existimare.  A  me  enim 
praetermissum  est,  ut  dicerem,  me  eos  exire  nondurn 
velle.  Hui !  quam  diu  de  nugis?  De  re  enim  nihil  ha- 
beo,  quod  loquar.  6.  De  Dolabella  tibi  assentior.  Co- 
heredes,  ut  scribis,  in  Tusculano.  De  Caesaris  ad- 
ventu,  scripsit  ad  me  Balbus,  non  ante  Kal.  Sext.  De 
Attica  optime,  quod  levius  ac  lenius ,  et  quod  fert  ev- 
xidcog.  7.  Quod  autem  de  ilia  nostra  cogitatione  scri¬ 
bis,  in  qua  nihil  tibi  cedo — ,  ea,  quae  novi,  valde  pro- 
bo,  hominem,  domum,  facilitates.  Quod  caput  est, 

ipsum  non  novi:  sed  audio  laudabilia.  De  Scrofa? 
Etiam.  Proxime  accedit,  si  quid  hoc  ad  rem :  evrevi- 
ifTSQog  est  etiam,  quam  pater.  Coram  igitur,  et  qui- 
dem  propenso  animo  ad  probandum.  Accedit  enim, 
quod  patrem,  ut  scire  te  puto,  plus  etiam,  quam  non 
modo  tu ,  sed  quam  ipse  scit,  amo,  idque  et  merito,  et 
lam  diu. 


XXII.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1.  De  Varrone,  non  sine  caussa,  quid  tibi  placeat, 
tarn  diligenter  exquiro.  Occurrunt  mihi  quaedam. 
Sed  ea  coram.  Te  autem  da/uevaaTaTa  intexui,  fa- 
ciamque  id  crebrius.  Proximis  enim  tuis  litteris  pri- 
mum,  te  id  non  nolle,  cognovi.  2.  De  Marcello  scri- 
pserat  ad  me  Cassius  antea ;  ja  nonet  pegog  Servius  0 
rem  acerbam!  Ad  prima  redeo.  3.  Scripta  nostra 
nusquam  malo  esse,  quam  apud  te;  sed  ea  turn  foras 
dari,  quum  utrique  nostrum  videbitur.  Ego  et  libra- 
nos  tuos  culpa  libero  neque  te  accuso;  et  tamen  aliud 
quiddam  ad  te  scripseram,  Caerelliam  quaedam  habe- 
le,  quae,  nisi  a  te,  non  potuerit.  Balbo  quidem  intel- 
ligebam  satisfaciendum  fuisse;  tantum  nolebam ,  aut 
obsoletum  Bruto  aut  Balbo  inchoatum  dari.  Varroni, 
simul  ac  te  videro,  si  tibi  videbitur,  mittam.  Quid 
autem  dubitarim,  quum  videro  te,  scies.  4.  Attribu¬ 
tes  quod  appellas,  valde  probe.  Te  de  praedio  Oviae 
exerceri,  moleste  fero.  De  Bruto  nostro,  perodiosum: 
sed  vita  fert.  Mulieres  autem  vix  satis  humane,  quae 
inimico  animo  ferant,  quum  utraque  officio  pareat. 
Tullium  scribam,  nihil  fuit,  quod  appellares.  Nam 
tibi  mandassem,  si  fuisset.  Nihil  enim  est  apud  eum 
positum  nomine  voti:  sed  est  quiddam  apud  ilium 
meum.  Id  ego  in  hanc  rem  statui  conferre.  Itaque 
et  ego  lecte  tibi  dixi,  ubi  esset:  et  tibi  i lie  recte  nega- 
vit.  Sed  hoc  quoque  ipsum  continuo  adoriamur.  Lu- 
cum  hominibus  non  sane  probo,  quod  est  desertior: 
sed  habet  Evlopiav.  Verum  hoc  quoque,  ut censue- 
ns ;  quippe  qui  omnia.  Ego,  ut  constitui,  adero :  at- 
que  utinam  tu  quoque  eodem  die !  Sin  quid  —  multa 
enim  utiquepostridie.  Etenim  coheredes:  aquissi- 
ne  te  opprimi,  malitia  est.  5.  Alteris  iam  litteris  nihil 
ad  me  de  Attica.  Sed  id  quidem  in  optima  spe  pono. 
Illud  accuso,  non  te,  sed  illam  ne  salutem  quidem. 
At  tu  et  illi  et  Piliae  plurimam :  nec  me  tamen  irasci 
indicaris.  Epistolain  Caesaris  misi,  si  minus  le- 
gisses. 


XXIII.  (In  Arpinati,  Caesare  IV.  cos.  s.  coll.  709.) 

CICERO  ATTICO  S. 

1 .  Anteraeridianis  tuis  litteris  heri  statim  rescri- 
psi:  nunc  respondeo  vespertinis.  Brutus  mallem 
me  arcesseret.  Nam  et  aequius  erat,  quum  illi  iter 
instaret  et  subitum  et  longum:  et  mehercule  nunc, 
quum  ita  simus  affecti,  ut  non  possimus  plane  simul 
vivere,  (intelligis  enim  profecto,  in  quo  maxime  po- 
sita  sit  crgufStWi?,)  facile  patiebar ,  nos  potius  Romae 
una  esse,  quam  in  Tusculano.  2.  Libri  ad  Varronem 
non  morabantur.  Sunt  enimeffecti,  utvidisti;  tan¬ 
tum  librariorum  menda  tolluntur.  De  quibus  libris 
scis  me  dubitasse :  sed  tu  videris.  Item ,  quos  Bruto 
mittimus ,  in  manibus  habent  librarii.  3.  Mea  man- 
data,  ut  scribis,  explica:  quamquam  ista  retentione 
omnes  ait  utiTrebatius:  quid  tu  istos  putas?  Nosti  do- 
mum.  Quare  confice  svapeopug.  Incredibile  est, 
quam  ego  ista  non  curem.  Omni  tibi  asseveratione 


affirmo,  quod  mihi  credas  velim,  mihi  maiori  offen- 
sioniesse,  quam  delectationi,  possessiunculas  meas. 
Magis  enim  doleo,  me  non  habere,  cui  tradam ,  quam 
habere,  qui  utar.  Atque  illud  Trebatius  se  tibi  di- 
xisse  narrabat.  Tu  autem  veritus  es  fortasse,  ne  e"o 
invitus  audirem.  Fuit  id  quidem  humanitatis:  sed 
linhi  crcdc,  iam  ista  non  euro.  Quare 
— -  —  da  te  in  sermonem,  et  perseca, 

et  confice,  excitd ,  compella,  loquere, - 

ut  te  cum  illo  Scaeva  loqui  putes.  Ne  existimes  eos, 
qui  non  debita  consectari  soleant,  quod  debeatur,  re- 
missuros.  De  die  tantum  videto,  et  id  ipsum  bono 
modo. 


XXIV.  (In  Arpinatl,  Caesare  IV.  cos.  s.  coll.  709.) 

CICERO  ATTICO  S. 

Quid  est,  quod  Hermogenes  mihi  Clodius,  Andro- 
menem  sibi  dixisse,  se  Ciceronem  vidisse  Corcvrae? 
Ego  enim  audita  tibi  putaram.  Nil  igitur  ne  ei  qui¬ 
dem  litterarum?  An  non  vidit?  Facies  ergo,  ut  sciam. 
Quid  tibi  ego  de  Varrone  rescribam?  Quattuor  dup&i- 
qou  sunt  in  tua  potestate.  Quodegeris,  id  probabo. 
Nec  tamen  aidiofiai  Tyuag.  Quid  enim?  Sed,  ipsi 
quam  res  ilia  probaretur,  magis  verebar.  Sed  quo- 
niam  tu  suscipis;  in  alteram  aurem. 

XXV.  (Ill  Arpinati,  Caesare  IV.  cos.  s.  coll.  709.) 

CICERO  ATTICO  S. 

I  .  De  retentione  rescripsi  ad  tuas  accurate  scri¬ 
pts  litteras.  Confides  igitur,  et  quidem  sine  ulla  du- 
bitatione  aut  retractatione.  Hoc  fieri  et  oportet  et  opus 
est.  De  Andromene,  ut  scribis,  ita  putaram.  Scisses 
enim  mihique  dixisses.  2.  Tu  tamen  ita  mihi  de 
Bruto  scribis,  ut  de  te  nihil.  Quando  autem  ilium  pu¬ 
tas?  Nam  ego  Romam  pridie  Idus.  Ita  volui  Bruto 
scribere,  (sed  quoniam  tu  te  legisse  scribis,  fui  fortas¬ 
se  amxcpsoTeQog,')  me  ex  tuis  litteris  intellexisse,  nolle 
eum  me  quasi  prosequendi  sui  caussa  Romam  nunc 
venire.  Sed  quoniam  iam  adest  meus  adventus,  fac 
quaeso,  ne  quid  eum  Idus  impediant,  quo  minus  suo 
commodo  in  Tusculano  sit.  Nec  enim  ad  tabulam 
eum  desideraturus  eram.  In  tali  enim  negotio  cur  tu 
unus  non  satis  es?  Sed  ad  testamentum  volebam: 
quod  iam  malo  alio  die :  ne  ob  earn  caussam  Romam 
venisse  videar.  Scripsi  igitur  ad  Brutum,  iam  illud, 
quod  putassem,  Idib.  nihil  opus  esse.  Velim  ergo  to- 
tum  hoc  ita  gubernes,  ut  ne  minima  quidem  re  ulla 
Bruti  commodum  impediamus.  3.  Sed  quid  est  tan¬ 
dem,  quod  perhorrescas,  quia  tuo  periculo  iubeam  li- 
bros  dari  Varroni?  Etiam  nunc  si  dubitas,  fac  ut  scia- 
mus.  Nihil  est  enim  illis  elegantius.  Volo  Varro¬ 
nem,  praesertim  quum  ille  desideret:  sed  est,  ut  scis, 
deirog  dvrjo  •  Taya  y.ev  y.al  ccvaixiov  atrioeno. 

Ita  mihi  saepe  occurrit  vultus  eius ,  querentis  fortasse 
vel  hoc,  meas  partes  in  iis  libris  copiosius  defensas 
esse,  quam  suas  ;  quod  mehercule  non  esse  intelliges, 
si  quando  in  EpirunI  veneris.  Nam  nunc  Alexionis 
epistolis  cedimus.  Sed  tamen  ego  non  despero  pro- 
batum  iri  Varroni;  et  id,  quoniam  impensam  fecimus 
in  macrocolla ,  facile  patior  teneri.  Sed  etiam  atque 
etiam  dico,  tuo  periculo  fiet.  Quare,  si  addubitas,  ad 
Brutum  transeamus.  Est  enim  is  quoque  Antiochius. 

0  Academiam  volaticam  et  sui  similem,  modo  hue, 
modoilluc!  Sed,  quaeso,  epistola  mea  ad  Varronem 
valdene  tibi  placuit?  Male  mihi  sit,  si  umquam  quid- 
quam  tam  enitar.  "Eqyov.  At  ego  ne  Tironi  quidem 

dictavi,  qui  totas  negio/ag  persequi  solet,  sed  Spintha- 
ro  syllabatim. 

XXVI.  (In  Antiati,  Caesare  IV.  cos.  5.  coll.  709.) 

CICERO  ATTICO  S. 

1 .  De  Yirgilii  parte  valde  probo.  Sic  ages  igitur. 
Et  quidem  id  erit  primum,  proximum  Clodiae.  Quod 
si  neutrum ;  metuo,  ne  turbem ,  et  irruam  in  Drusum. 
Intemperans  sum  in  eius  rei  cupiditate,  quam  nosti. 
Itaque  revolvor  identidem  in  Tusculanum.  Quidvis 
enim  potius ,  quam  ut  non  Jjac  aestate  absolvatur.  2. 
Ego,  ut  tempus  est  nostrum,  locum  habeo  nullum,  ubi 
facilius  esse  possim,  quam  Asturae.  Sed  quia,  qui 
mecum  sunt,  (credo,  quod  maestitiam  meam  non  fe- 
runt,)  domum  properant;  etsi  poteram  remanere,  ta- 
men,  ut  scripsi  tibi ,  proficiscar  hinc,  ne  relictus  vi- 
dear.  Quo  autem?  Lanuvium?  Conor  equidem  in 
Tusculanum.  Sed  faciam  te  statim  certiorem.  Tu 
litteras  conficies.  3.  Equidem,  credibile  non  est, 
quantum  scribam  die;  quin  etiam  noctibus.  Nihil 
enim  somni.  Heri  etiam  effeci  epistolam  ad  Caesa- 
rem :  tibi  enim  placebat :  quam  non  fuit  malum  scri- 
bi,  si  forte  opus  esse  putares.  Ut  quidem  nunc  est, 
nihil  sane  est  necesse  mittere.  Sed  id  quidem,  ut  tibi 
videbitur.  Mittam  tamen  ad  te  exemplum  fortasse 
Lanuvio,  nisi  forte  Romam.  Sed  eras  scies. 

XXVII.  (Ill  Tusculano,  Caesare  IV.  cos.  s.  coll.  709.) 

CICERO  ATTICO  S. 

\ .  De  epistola  ad  Caesarem,  nobis  vero  semper  re- 
ctissime  placuit,  ut  isti  ante  legerent.  Aliter  enim 
fuissemus  et  in  hos  inofficiosi ,  et  in  nosmet  ipsos ,  si 
ilium  offensuri  fuimus ,  paene  periculosi.  Isti  autem 
ingenue,  mihique  gratum,  quod,  quid  sentirent,  non 
reticuerunt:  illud  vero  vel  optime,  quod  ita  multa 
mutari  volunt,  ut  mihi  de  integro  scribendi  caussa 
non  sit.  Quamquam  de  Parthico  bello  quid  spectare  de- 
bui,  nisi  quod  ilium  velle  arbitrabar?  Quod  enim 
aliud  argumentum  epistolaenostrae,  nisi  xolaxla,  fuit? 
an,  si  ea,  quae  optima  putaram,  suadere  voluissem, 
oratio  mihi  defuisset?  Totis  igitur  litteris  nihil  opus 
est.  Ubi  enim  inixevyyia  magnum  nullum  fieri  pos- 
sit,  dnoTEvyfia  vel  non  magnum  molestum  futurum 
sit;  quid  opus  est  mxgaxivdwevBiv?  praesertim  quum 
illud  occurrat,  ilium,  quum  antea  nihil  scripserim, 
existimaturum,  me,  nisi  toto  bello  confecto,  nihil  scri- 
pturum  fuisse.  Atque  etiam  vereor ,  ne  putet  me  hoc 
quasi  Catonis  /xelhyfia  esse  voluisse.  Quid  quaeris? 
Valde  me  poenitebat;  nec  mihi  in  hac  quidem  re  quid- 
quam  magis  ut  vellem  accidere  potuit,  quam  quod 
(ttiovSi]  nostra  non  est  probata.  Incidissemus  etiam 
in  illos,  in  eis  in  cognatum  tuum.  2.  Sed  redeo  ad 
hortos.  Plane  illuc  te  ire ,  nisi  tuo  magno  commodo, 
nolo.  Nihil  enim  urget.  Quidquid  erit,  operam  in 
Faberio  ponamus.  De  die  tamen  auctionis,  si  quid 
scies.  Eum,  qui  e  Cumano  venerat,  quod  et  plane 
valere  Atticam  nuntiabat,  et  litteras  se  habere  aiebat, 
statim  ad  te  misi. 


XXVIII.  (In  Tusculano,  Cacsarc  IV.  cos.  s.  coll.  709.) 

CICERO  ATTICO  S. 

I.  Hortos  quoniam  hodie  eras  inspecturus,  quid 
visum  tibi  sit,  eras  scilicet.  De  Faberio  autem,  quum 
venerit.  2.  De  epistola  ad  Caesarem,  iurato  mihi 
crede,  non  possum;  nec  me  turpitudo  deterret,  etsi 
maxime  debebat.  Quam  enim  turpis  est  assentatio, 
quum  vivere  ipsum  turpe  sit  nobis?  Sed  ut  coepi,  non 


me  hoc  turpe  deterret.  Ac  vellem  quidem:  (essem 
enim,  qui  esse  debebam:)  sed  in  mentem  nihil  venit. 
Nam,  quae  sunt  ad  Alexandrum  hominum  eloquen- 
tium  et  doctorum  suasiones;  vides,  quibus  in  rebus 
versentur.  Adolescentem ,  incensum  cupiditate  ve- 
rissimae  gloriae,  cupientem  sibi  aliquid  consilii  dari, 
quod  ad  laudem  sempiternam  valeret,  cohortantur. 
Ad  decus  non  deest  oratio.  Ego  quid  possum?  Ta¬ 
men  nescio  quid  e  quercu  exsculpseram,  quod  vide- 
retur  simile  simulacri.  In  eo  quia  nonnulla  erant 
paullo  meliora,  quam  ea,  quae  fiunt  et  facta  sunt,  re- 
prehenduntur;  quod  me  minime  poenitet.  Si  enim 
pervenissent  istae  litterae,  mihi  crede,  nos  poeniteret. 
3.  Quid?  tu  non  vides  ipsum  ilium  Aristoteli  discipu- 
lum,  summo  ingenio,  summa  modestia,  posteaquam 
rex  appellatus  sit,  superbum,  crudelem,  immodera- 
tum  fuisse?  Quid?  tu  hunc  depompa,  Quirini  con- 
tubernalem,  his  nostris  moderatisepistolislaetaturum 
putas?  11  le  vero  potius  non  scripta  desideret,  quam 
scripta  non  probet.  Postremo,  ut  volet.  Abiit  illud, 
quod  turn  me  stimulabat,  quod  tibi  dabam  ngo^b^in 
'Aoxif.njdeiov .  Multo  mehercule  magis  nunc  opto  ca- 
sum  ilium,  quem  turn  timebam,  vel  quem  libebit. 
Nisi  quid  te  aliud  impediet,  mihi  optato  veneris.  Ni- 
cias  a  Dolabella  magno  opere  arcessitus,  (legi  enim 
litteras,)  etsi  invito  me,  tamen  eodem  me  auctore  pro- 
fectus  est.  Hoc  manu  mea. 

XXIX.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

\ .  Quum  quasi  alias  res  quaererem  de  philologis 
eNicia,  incidimus  in  Talnam.  Ule  de  ingenio  nihil 
nimis:  modestum  et  frugi.  Sed  hoc  mihi  non  pla¬ 
cuit.  Se  scire  aiebat,  ab  eo  nuper  petitam  Cornifi- 
ciam,  Q.  filiam,  vetulamsane,  et  multarum  nuptia- 
rum :  non  esse  probatum  mulieribus ,  quod  ita  repe- 
rirent,  rem  non  maiorem  nccc.  Hoc  putavi  te  scire 
oportere.  2.  De  hortis  ex  tuis  litteris  cognovi  etChry- 
sippo.  In  villa,  cuius  insulsitatem  bene  noram,  vi¬ 
deo  nihil  aut  pauca  mutata.  Balnearia  tamen  laudat 
maiora :  de  minoribus  ait  hiberna  effici  posse.  Tecta 
igitur  ambulatiuncula  addenda  est:  quam  ut  tantam 
faciamus,  quantam  in  Tusculano  fecimus,  prope  di- 
midio  minoris  constabit  isto  loco.  Ad  id  autem,  quod 
volumus,  dcpid^vf-icc,  nihil  aptius  videtur,  quam  lucus, 
quem  ego  noram:  sed  celebritatem  nullam  turn  ha- 
bebat:  nunc  audio  maximam.  Nihil  est,  quod  ego 
malim.  In  hoc  %'ovxvcpov /xovn^og^sav  xyonocpopriiroi1 . 
Reliquum  est,  si  Faberius  nobis  nomen  illud  explicat, 
noli  quaerere,  quanti.  Othonem  vincas  volo.  Nec 
tamen  insaniturum  ilium  puto.  Nosse  enim  mihi  ho- 
minem  videor.  Ita  male  autem  audio  ipsum  esse  tra- 
ctatum,  ut  mihi  ille  emptor  non  esse  videatur.  Quid 
enim?  pateretur?  3.  Sed  quid  argumentor?  Si  Fabe- 
rianum  explicas,  emamus  vel  magno:  sin  minus,  ne 
parvo  quidem  possumus.  Clodiam  igitur;  a  qua  ipsa 
ob  earn  caussam  sperare  videor,  quod  et  multo  mino¬ 
ris  sunt,  et  Dolabellae  nomen  iam  expeditum  vide¬ 
tur,  ut  etiam  repraesentatione  confidam.  De  hortis 
satis.  Cras  aut  te  aut  caussam :  quam  quidem  futu- 
ram  Faberianam.  Sed,  si  poteris. 

XXX.  (Ill  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Ciceronis  epistolam  tibi  re'misi.  0  te  ferreum, 
qui  illius  periculis  non  moveris  1  Me  quoque  accusat 
cam  tibi  epistolam  misisse.  Nam  illam  alteram 

de  rebus  gestis  eodem  exemplo  puto.  In  Cuma- 
num  hodie  misi  tabellarium.  2.  Ei  dedi  tuas  ad  Ve- 
storium,  quas  Pharnaci  dederas.  Commodum  ad  te 
miseram  Demeam,  quura  Eros  ad  mevenit;  sed  in 
eius  epistola  nihil  erat  novi,  nisi  auctionem  biduum. 
Ab  ea  igitur,  ut  scribis:  et  velim,  confecto  negotio 
Faberiano;  quem  quidem negalEros hodie.  Crasma- 
ne  putat.  A  te  colendus  est.  Istae  autem  xo Inxlou 
non  longe  absunt  a  scelere.  Te,  ut  spero,  perendie. 
3.  Mihi,  sicunde  potes,  erues,  qui  decern  legatiMum- 
mio  fuerint.  Polybius  non  nominat.  Ego  raemini 
Albinum  consularem  et  Sp.  Mummium.  Videor 
audisse  ex  Hortensio,  Tuditanum.  Sed  in  Libonis 
annali,  xiv  annis  post  praetor  est  factus  Tuditanus, 
quam  consul  Mummius:  non  sane  quadrat.  Yolo 
aliquem  Olympiae,  aut  ubi  visum, nolmxov  avU-oyov, 
more  Dicaearchi,  familiaris  tui. 


XXXI.  (In  Tusculano,  Caesare  IV.  cos.  s.  coll.  709.) 

CICERO  ATTIC  0  S. 

1.  Quinto  Kal.  mane  accepi  a  Demealitteraspridie 
datas,  ex  quibus  aut  hodie,  aut  eras  te  exspectare  de- 
berem.  Sed,  utopinor,  idem  ego,  qui  exspecto  tuum 
adventum ,  moraborte.  Non  enim  puto  tarn  expedi- 
tum  Faberianum  negotium  futurum,  etiamsi  estfutu- 
rum,  ut  non  habeat  aliquid  morae.  Quum  poteris 
igitur,  quoniam  etiamdum  abes.  2.  Dicaearchi,  quos 
scribis,  libros  sane  velim  mihi  mittas :  addas  etiam 
xarapdaeag.  3.  De  epistola  ad  Caesarem  xsxQixa. 
Atque  id  ipsum,  quod  isti  aiunt  ilium  scribere,  se,  ni¬ 
si  constitutis  rebus,  non  iturum  in  Parthos;  idem  ego 
suadebam  in  ilia  epistola:  sin — ;  utrum  liberetface- 
re posse,  auctore  me.  Hoc  enim  ille  exspectat  vide¬ 
licet,  neque  est  facturus  quidquam,  nisi  de  meo  con- 
silio.  Obsecro,  abiiciamus  ista,  et  semiliberi  saltern 
simus:  quod  assequemur  et  tacendo  et  latendo.  4. 
Sed  et  aggredere  Othonem,  ut  scribis.  Confice,  mi 
Attice,  istam  rem.  Nihil  enim  aliud  reperio,  ubi  et 
in  foro  non  sim,  et  tecum  essepossim.  Quanti  au¬ 
tem,  hoc  mihi  venit  in  mentem.  C.  Albanius  proxi- 
mus  est  vicinus :  is  cio  iugerum  de  M.  Pilio  emit,  ut  | 
mea  memoria  est,  H-S  cxv.  Omnia  scilicet  nunc 
minoris.  Sed  accedit  cupiditas :  in  qua,  praeterOtho- 
nem,  non  puto  nos  ullum  adversarium  habituros. 
Sed  eum  ipsum  tu  poteris  movere:  facilius  etiam,  si 
Kanum  haberes.  0  gulam  insulsam !  Pudet  me  patris. 
Rescribes,  si  quid  voles. 


XXXII.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Alteram  a  te  epistolam  quum  hodie  accepissem, 
nolui  te  una  mea  contentum.  Tu  vero  age,  quod 
scribis,  de  Faberio.  In  eo  enim  totum  est  positum 
id,  quod  cogitamus;  quae  cogitatio  si  non  incidisset, 
(mihi  crede  istuc,  ut  cetera,)  non  laborarem.  Quam- 
obrem,  ut  facis,  (istuc  enim  addi  nihil  potest,)  urge, 
insta,  perfice.  2.  Dicaearchi  neql  yjv/rjg  utrosque  ve¬ 
lim  mittas  et  xara^daecog.  TQinolnixov  non  invenio, 
et  epistolam  eius,  quam  ad  Aristoxenum  misit.  Tres 
eos  libros  maxime  nunc  vellem;  apti  essent  ad  id, 
quod  cogito.  3.  Torquatus  Romae  est.  Misi ,  ut  tibi 
daretur;  Catulum  et  Lucullum,  ut  opinor,  antea. 
His  libris  nova  prooemia  sunt  addita,  quibus  eorum 
uterque  laudatur.  Eas  litteras  volo  habeas;  et  sunt 
quaedam  alia.  Et,  quod  ad  te  de  decern  legatis 
scripsi,  parum  intellexisti;  credo ,  quia  did  aypeim' 


scripseram.  De  C.  Tuditano  enim  quaerebam,  quem 
ex  Hortensio  audieram  fuisse  in  decern;  eum  video 
in  Libonis  praetorem  P.  Popillio,  P.  Rupilio  consu- 
libus.  Annis  xiv  ante,  quam  praetor  factus  est, 
legatus  esse  potuisset?  nisi  admodum  sero  quae¬ 
stor  est  factus;  quod  non  arbitror.  Video  enim  cu- 
rules  magistratus  eum  legitimis  annis  perfacile  ce- 
pisse.  Postumium  autem ,  cuius  statuam  in  Isthmo 
meminisse  te  dicis,  in  iis  sciebam  fuisse.  Is  autem 
est,  qui  cum  Lucullo  fuit;  quem  tu  mihi  addidisti, 
sane  ad  ilium  avlloyov  personam  idoneam.  Videbis 
igitur,  si  poteris,  ceteros;  utpossimus  7to1utievo’oux(xI 
t  oig  nQoganoig. 


XXX11I.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Negligentiam  miram!  Semelne  putas  mihidi- 
xisse  Balbum  et  Faberium,  professionem  relatam? 
Quin  etiam  eorum  iussu  miseram,  qui  profiteretur. 
Ita  enim  oportere  dicebant.  Professus  est  Philotimus 
libertus.  Nosti  credo  librarium.  Sed  scribes,  et  qui¬ 
dem  confestim.  2.  Ad  Faberium ,  ut  tibi  placet,  lit¬ 
teras  misi.  Cum  Balbo  autem  puto  te  aliquid  fecisse 
H-S  in  Capitolio.  In  Yirgilio  mihi  nulla  est  Svgunin. 
Nec  enim  eius  caussa  sane  debeo:  et,  si  emero,  quid 
erit,  quod  postulet?  Sed  videbis ,  ne  is  quum  sit  in 
Africa,  ut  Caelius.  De  nomine  tu  videbis  cum  Ci- 
spio;  sed,  si  Plancus  destinat,  turn  habet  res  difficul- 
tatem.  Te  ad  me  venire  uterque  nostrum  cupit: 
sed  ista  res  nullo  modo  relinquenda  est.  Othonem 
quod  speras  posse  vinci,  sane  bene  narras.  De  ae- 
stimatione ,  ut  scribis ,  quum  agere  coeperimus :  etsi 
nihil  scripsit,  nisi  de  modo  agri.  Cum  Pisone,  siquid 
poteris.  Dicaearchi  librum  accepi:  et  xma^daeag 
exspecto.  3.  Negotium  dederis:  reperiet  ex  eo  li- 
bro,  in  quo  sunt  senatus  consulta  Cn.  Cornelio,  L. 
Mummio  consulibus.  De  Tuditano  autem,  quod  pu¬ 
tas,  svXo/ov  est ,  turn  ilium,  quoniam  fuit  ad  Corin- 
thum,  (non  enim  temere  dixit  Hortensius)  aut  quae- 
storem  aut  tribunum  militum,  idque  potius  fuisse 
credo.  Tu  de  Antiocho  scire  poteris.  Vide  etiam, 
quo  anno  quaestor  aut  tribunus  militum  fuerit.  Si 
neutrum  quadret,  in  praefectis,  an  in  contubernali- 
bus  fuerit,  modo  fuerit  in  eo  bello.  4.  De  Varrone 
loquebamur;  lupus  in  fabula.  Venit  enim  ad  me,  et 
quidem  id  temporis ,  ut  retinendus  esset.  Sed  ego 
ita  egi,  ut  non  scinderem  penulam.  Memini  enim 
tuum:  »et  multi  erant,  nosque  imparati.«  Quid  re- 
fert?  Paullo  post  C.  Capito  cum  T.  Carrinate.  Horum 
ego  vix  attigi  penulam;  tamen  remanserunt:  cecidit- 
que  belle.  Sed  casu  sermo  a  Capitone  de  Urbe  au- 
genda.  A  ponte  Mulvio  Tiberim  duci  secundummon- 
tes  Vaticanos;  campum  Martium  coaedificari;  ilium 
autem  campum  Vaticanum  fieri,  quasi  Martium  cam¬ 
pum.  Quid  ais?  inquam.  At  ego  ad  tabulam,  ut,  si 
rectepossim,  Scapulanos  hortos.  » Cave  facias,  in¬ 
quit.  Nam  ista  lex  perferetur.  Vult  enim  Caesar. « 
Audire  me  facile  passus  sum;  fieri  autem,  moleste 
fero.  Sed  tu  quid  ais?  Quamquam  quid  quaero?  No¬ 
sti  diligentiam  Capitonis  in  rebus  novisperquirendis. 
Non  concedit  Camillo.  Facies  me  igitur  certiorem 
de  Idibus.  Ista  enim  me  res  adducebat.  Eo  adiun- 
xeram  ceteras;  quas  consequi  tamen  biduo  aut  tri¬ 
duo  post  facile  potero.  Te  tamen  in  via  confici  mi- 
nime  volo.  Quin  etiam  Dionysio  ignosco.  5.  De 
Bruto  quod  scribis;  feci,  ut  ei  liberum  esset,  quod  ad 

me  attineret.  Scripsi  enim  ad  eum  heri,  Idib.  [Mai.] 
eius  opera  mihi  nihil  opus  esse. 


XXXIV.  (Asturae,  Caesare  IV.  cos.  s.  coll.  709.) 

CICERO  ATTICO  S. 

Asturam  veni  viii.  Kal.  Vitandi  enimcaloriscaus- 
sa  Lanuvii  hi  horas  acquieveram.  Tu  velim,  si  grave 
non  erit,  efficias,  ne  ante  Nonas  mihiillucveniendum 
sit.  Id  potes  per  Egnatium  Maximum.  Illud  in  pri- 
mis,  ut  cum  Publilio ,  me  paene  absente,  conficias: 
de  quo  quae  fama  sit,  scribes. 

Id  populus  curat  scilicet. 

Non  mehercule  arbitror.  Etenim  haec  decantata  erat 
fabula.  Sed  complere  paginam  volui.  Quidplura? 
Ipse  enim  adsum:  nisi  quid  tuprorogas.  Scripsi  enim 
ad  te  de  hortis. 


XXXV  et  XXXVI.  (In  Tusculano,  Caesare  IV.  cos.  s.  coll.  709. 
aut  de  Orcllii  sententia  707.) 

CICERO  ATTICO  S. 

1 .  O  rem  indignam !  Gentilis  tuus  Urbem  auget  ; 
quam  hoc  biennio  primirm  vidit:  et  ei  parum  magna 
visa  est,  quae  etiam  ipsum  capere  potuerit.  Hac  de 
re  igitur  exspecto  litteras  tuas.  2.  Varroni,  scribis, 
te,  simui  ac  venerit — .  Dati  igitur  iain  sunt;  nec 
tibi  integrum  est :  hui ,  si  scias,  quanto  periculo  tuo ! 
aut  fortasse  litterae  meae  te  retardarunt.  Sed  eas 
nondum  legeras ,  quum  has  proximas  scripsisti.  Sci¬ 
re  igitur  aveo,  quo  modo  res  se  babeat. 

Hinc  oliin  novae  ejpistolae  initium  perpevam. 

3.  DeBruti  amore  vestraque  ambulatione,  etsi  mi¬ 
hi  nihil  novi  afifers,  sed  idem,  quod  saepe:  tamenhoc 
audio  libentius,  quosaepius:  eoque  mihi  iucundius 
est ,  quod  tu  eo  laetaris ;  certiusque  eo  est ,  quod  a  te 
dicitur. 

XXXVII.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1.  Has  alteras  hodie  litteras.  De  Xenonis  no¬ 
mine  et  de  Epiroticis  xl  nihil  potest  fieri  nec  com- 
modius,  nec  aptius,  quam  ut  scribis.  Id  erat  locutus 
mecum  eodem  modo  Balbus  minor.  2.  Novi  nihil 
sane,  nisi  Hirtium  cum  Quinto  acerrime  pro  me  liti- 
gasse:  omnibus  eum  locis[facere],maximequeincon- 
viviis:  quum  multa  de  me,  turn  redire  ad  patrem; 
nihil  autem  ab  eo  tam  n^Loniaxcog  dici,  quamalienissi- 
mos  nos  esse  a  Caesare:  fidem  nobis  habendam  non 
esse :  me  vero  etiam  cavendum :  (yopegov  i)v,  nisi  vi- 
derem  scire  regem,  me  animi  nihil  habere :)  Cicero- 
nem  vero  meum  vexari.  Sed  id  quidem  arbitratu 
suo.  3.  Laudationem  Porciae  gaudeo  me  ante  de- 
disse  Leptae  tabellario,  quam  tuas  acceperim  litteras. 
Earn  tu  igitur,  si  me  amas,  curabis,si  modo  mittetur, 
isto  modo  mittendamDomitio  etBruto.  4.  Degladiato- 
ribus,  de  ceteris,  quae  scribis  avEpocpogipa,  facies  me 
quotidie  certioretn.  S.  Velim,  si  tibi  videtur,  appelles 
Ralbum  et  Offilium  de  auctione  proscribenda.  Equi- 
dem  locutus  sum  cum  Balbo.  Placebat.  Puto  con- 
scripta  habere  Offilium  omnia;  habet  et  Balbus:  sed 
Balbo  placebat,  propinquum  diem  et  Romae :  si  Cae¬ 
sar  moraretur,  posse  diem  differri.  Sed  is  quidem  ad- 
esse  videtur.  Totum  igitur  considcra.  Placet  enim 
Vestorio. 


XXXVIII,  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

\  .Ante  lucem  quum  scriberem  contra  Epicureos,de 
eodem  oleo  et  opera  exaravi  nescio  quid  ad  te  et  an¬ 
te  lucem  dedi.  Deinde  quum,  somno  repetito,  simui 
cum  sole  experrectus  essem,  datur  mihi  epistola  a 
sororis  tuae  filio,  quam  ipsam  tibi  misi;  cuius  est 
principium  non  sine  maxima  contumelia.  Sed  for¬ 
tasse  ovx  ini(iTt]<jev.  Est  autem  sic:  Ego  enim  non 
probo,  quidquid  non  belle  in  te  dici  potest.  Posse  vult 
in  me  multa  dici  non  belle,  sed  ea  se  negat  approba- 
re.  Hoc  quidquam  pote  impurius?  Iam  cetera  leges, 
(misi  enim  ad  te,)  iudicabisque.  Bruti  nostri  quoti- 
dianis  assiduisque  laudibus,  quas  ab  eo  de  nobis  ha- 
beri  permulti  mihi  renuntiaverunt,  commotum  istum 
aliquando,  scripsisse  aliquid  ad  me?  credo  et  ad  te: 
idque  ut  sciam,  facies:  nam,  ad  patrem  de  me  quid 
scripserit,  nescio;  de  matre  quam  pie !  Volueram,  in¬ 
quit  ,  ut  quam  plurimum  tecum  essem,  conduci  mi  do- 
mum;  et  id  ad  te  scripseram :  neglexisti.  Ita  minus 
mullum  una  erimus.  Nam  ego  istum  domum  videre  non 
possum:  qua  de  caussa,  scis.  Hanc  autem  caussam 
pater  odium  matris  esse  dicebat.  2.  Nunc  me  iuva,  mi 
Attice ,  consilio ,  tcotbqov  Slxaig  TBiyog  vgnov ,  [id  est, 
utrum  aperte  hominem  asperner  et  respuam,]  ij  <jxo- 
haig  dnaTcag.  Ut  enim  Pindaro ,  sic  S/yu  pot  voog, 
argsxeiav  eineiv.  Omnino  moribus  meis  illud  aptius, 
sed  hoc  fortasse  temporibus.  Tu  autem,  quod  ipse 
tibi  suaseris,  idem  mihi  persuasum  putalo.  Equidem 
vereor  maxime,  ne  in  Tusculano  opprimar.  In  turba 
haec  essent  faciliora.  Utrum  igitur  Asturae?  Quid, 
si  Caesar  subito?  Iuva  me,  quaeso,  consilio.  Utar 
eo,  quod  tu  decreveris. 


XXXIX.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

O  incredibilem  vanitatem!  ad  patrem,  donio 
sibi  carendum  propter  matrem !  plenam  pietatis.  Hie 
autem  iam  languescit,  et  ait  sibi  ilium  iure  iratum. 
2.  Sed  utar  tuo  consilio.  JUxohu  enim  tibi  video  pla- 
cere.  Romam,  ut  censes,  veniam,  sed  invitus.  Valde 
enim  in  scribendo  haereo.  Brutum,  inquis,  eadem 
scilicet.  Sed  nisi  hoc  esset,  res  me  ista  non  cogeret. 
Nec  enim  inde  venit,  unde  mallem;  nequediuabfuit: 
neque  ullam  litteram  ad  me.  Sed  tamen  scire  aveo, 
qualis  ei  totius  itineris  summa  fuerit.  Libros  mi¬ 
hi,  de  quibus  ad  te  antea  scripsi,  velim  mittas,  et  ma¬ 
xime  fpaldoov  negl  Hear  et  JlaXidcdog. 

XL.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Itane  nuntiat  Brutus,  ilium  ad  bonos  viros?  Ev- 
nyjihn.  Sed  ubi  eos?  Nisi  forte  se  suspendit.  Hie  au¬ 
tem  ut  stultum  est!  Ubi  igitur  qiiXoTsyvt’/nu  illud 
tuum,  quod  vidi  in  Parthenone ,  Ahalam  et  Brutum? 
Sed  quid  faciat?  Illud  optime,  sed  ne  is  quidem,  qui 
omnium  flagitiorum  auctor,  bene  de  nostro.  At  e«>o 
verebar,  ne  etiam  Brutus  eum  diligeret.  Ita  enim 
significarat  iis,  quas  ad  me.  At  vellem  aliquid  degu- 
stasse  de  fabulis.  Sed  coram,  ut  scribis.  2.  Etsi,  quid 
mi  auctor  es?  Advolone,  an  maneo?  Equidem  et  in 
libris  haereo,  et  ilium  hie  excipere  nolo:  ad  quern, 
ut  audio,  pater  hodie  ad  Saxa  Acronoma.  Minim, 
quam  inimicus  ibat.  ut  ego  obiurgarem.  Sed  eno 
ipse  xBTTcpovpou.  Itaq.ue  posthac.  Tu  tamen  vide,  quid 
de  adventu  meo  censeas;  et  t d  oXa,  eras  si  perspici 
potuerint,  mane  statim  ut  sciam. 

XLI.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

4.  Ego  vero  Quinto  epistolam  ad  sororem  misi. 
Quum  ille  quereretur  filio  cum  matre  bellum,  et  se  ob 
earn  caussam  domo  cessurum  filio  diceret;  dixi  ilium 
commodas  ad  matrem  litteras,  ad  te  nullas.  Ille  alte- 
rum  mirabatur;  de  te  autem  suam  culpam,  quodsaepe 
graviter  ad  filium  scripsisset  de  tua  in  ilium  iniuria. 
Quod  autem  relanguisse  sedicit,  egoei,  tuis  litteris 
lectis,  ay.ohaUg  dnarcug  significavi  me  non  fore — . 
Turn  enim  mentio  Canae.  2.  Omnino,  si  id  consilium 
placeret,  esset  necesse.  Sed,  ut  scribis,  ratio  est  ha- 
benda  gravitatis;  et  utriusque  nostrum  idem  consi¬ 
lium  esse  debet;  etsi  in  me  graviores  iniuriae,  etcerte 
notiores.  Si  vero  etiam  Brutus  aliquid  afferet,  nulla 
dubitatio  est.  Sed  coram  :  magna  enim  res  et  multae 
cautionis.  Cras  igitur;  nisi  quid  a  te  commeatus. 


XLII.  (In  Tusculano,  Fal>io,  Trebouio  coss.  suff.  709.) 

CICERO  ATTICO  S. 

4 .  Venit  ille  ad  me,  xal  pdlu  xaTpq iqg'  et  ego,  avds 
di]  it  crvvvovg;  »Rogas?  inquit:  cui  iter  instet,  et  iter 
ad  bellum,  idque  quum  periculosum,  turn  etiam  tur- 
pe.«  Quae  vis  igitur?  inquam.  »Aes,  inquit,  alie- 
num;  et  tamen  ne  viaticum  quidem.«  Hoc  loco  ego 
sumpsi  quiddam  de  tua  eloquentia.  Nam  tacui.  At 
ille:  »Sed  me  maxime  angit  avunculus. «  Quidnam? 
inquam.  » Quod  mihi,  inquit,  iratus  est. «  Cur  pa- 
teris?  inquam ;  malo  enim  ita  dicere.  quam,  cur  com- 
mittis?  » Non  patiar,  inquit:  caussam  enim  tollam.« 
Et  ego,  rectissime  quidem.  Sed  si  grave  non  est,  ve- 
lim  scire,  quid  sit  caussae.  »Quia,  dum  dubitabam, 
quam  ducerem,  non  satisfaciebam  matri,  ita  ne  illi 
quidem.  Nunc  nihil  mihi  tanti  est.  Faciam,  quod 
volunt.«  Feliciter  velim,  inquam,  teque  laudo.  Sed 
quando?  » Nihil  ad  me,  inquit,  de  tempore,  quoniain 
rem  probo.«  At  ego,  inquam,  censeo,  prius,  quam 
proficiscaris.  Ita  patri  quoque  morem  gesseris.  »Fa- 
ciam,  inquit,  ut  censes. «  Hie  dialogus  sic  conclusus 
est.  2.  Sed  heus  tu,  diem  meum  scis  esse  iii.  Non. 
Ian.  Aderis  igitur.  3.  Scripseram  iam:  ecce  tibi, 
orat  Lepidus,  ut  veniam.  Opinor  augures  nil  habere 
ad  templum  effandum.  Eatur:  piaapa  dQvog* .  Vide- 
bimus  te  igitur. 

XLUI.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

Ego  vero  utar  prorogatione  diei:  tuque  humanis- 
sime  fecisti,  qui  me  certiorem  feceris,  atque  ita,  ut  eo 
tempore  acciperem  litteras,  quo  non  exspectarem: 
tuque  ut  ab  ludis  scriberes.  Sunt  omnino  mihi  quae- 
dam  agenda  Romae:  sed  consequemur  biduo  post. 

XL1V-  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

4.  Suaves  tuas  litteras!  etsi  acerba  pompa.  Ve- 
rumtamen  scire  omnia  non  acerbum  est,  vel  de  Cotta. 
Populum  vero  praeclarum,  quod  propter  malum  vici- 
num  ne  victoriae  quidem  ploditur.  Brutus  apud  me 
fuit:  cui  quidem  valde  placebat,  me  aliquid  ad  Cae- 
sarem.  Annueram;  sed  pompa  deterret.  2.  Tu  ta¬ 
men  ausus  es  Yarroni  dare?  exspecto,  quid  iudicet. 
Quando  autem  perleget?  De  Attica,  probo.  Est  quid- 
dam  etiam  animum  levari  quum  spectatione,  turn 
etiam  religionis  opinione  et  fama.  3.  Cottam  mihi 
velim  mittas.  Libonem  mecum  habeo,  et  habueram 


ante  Cascam.  Brutus  mihi  T.  Ligarii  verbis  nuntia- 
vit,  quod  appelletur  L.  CorfidiusinorationeLigariana, 
erratum  esse  meum :  sed,  ut  aiunt,  pvqpovixov  depdg- 
Trjpa.  Sciebam  Corfidium  pernecessarium  Ligario- 
rum  :  sed  eum  video  ante  esse  mortuum.  Da  igitur, 
quaeso,  negotium  Pharnaci,  Antaeo,  Salvio,  ut  id  no¬ 
men  ex  omnibus  libris  tollatur. 


XLV.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

4.  Fuit  apud  me  Lamia  post  discessum  tuum, 
epistolamque  ad  me  attulit  missam  sibi  a  Caesare; 
quae  quamquam  ante  data  erat,  quam  illae  Diochari- 
nae,  tamen  plane  declarabat,  ilium  ante  ludos  Roma¬ 
nos  esse  venturum.  In  qua  extrema  scriptum  erat, 
ut  ad  ludos  omnia  pararet,  neve  committeret,  ut  fru- 
«stra  ipse  properasset.  Prorsus  ex  his  litteris  non  vi- 
debatur  esse  dubium,  quin  ante  earn  diem  venturus 
esset;  idemque  Balbo,  quum  earn  epistolam  legisset, 
videri  Lamia  dicebat.  Dies  feriarum  mihi  additos  vi¬ 
deo;  sed  quam  multos,  fac,  si  me  amas,  sciam.  De 
Baebio  poteris,  et  de  altero  vicino  Egnatio.  2.  Quod 
me  hortaris,  ut  eos  dies  consumam  in  philosophia  ex- 
plicanda;  currentem  tu  quidem  ;  sed  cum  Dolabella 
vivendum  esse  istis  diebus  vides.  Quod  nisi  me  Tor- 
quati  caussa  teneret,  satis  erat  dierum,  ut  Puteolos 
excurrere  possem,et  ad  tempus  redire.  3.  Lamia  qui¬ 
dem  a  Balbo  (ut  videbatur)  audiverat,  multos  num- 
mos  domi  esse  numeratos,  quos  oporteret  quam  pri- 
mum  dividi.  Magnum  pondus  argenti;  auctionem 
praeter  praedia  primo  quoque  tempore  fieri  oportere. 
Scribas  ad  me  velim,  quid  tibi  placeat.  Equidem,  si 
ex  omnibus  esset  eligendum ,  nec  diligentiorem ,  nec 
officiosiorem ,  nec  nostri  studiosiorem  facile  delegis- 
sem  Yestorio:  ad  quern  accuratissimas  litteras  dedi, 
quod  idem  te  fecisse  arbitror.  Mihi  quidem  hoc  sa¬ 
tis  videtur.  Tu  quid  dicis?  Unum  enim  pungit,  ne 
negligentiores  esse  videamur.  Exspectabo  igitur 
tuas  litteras. 


XLVI.  (Tn  Lanuvlno,  Caesare  IV.  cos.  s.  coll.  709.) 

CICERO  ATTICO  S. 

4.  Pollex  quidem,  utdixerat,  ad  Idus  Sext.  Ita 
mihi  Lanuvii  pridie  Idus  praesto  fuit;  sed  plane  pol¬ 
lex,  non  index.  Cognosces  igitur  ex  ipso.  2.  Balbum 
conveni.  Lepta  enim  de  sua  vini  curatione  laborans, 
me  ad  eum  perduxerat:  in  eo  autem  Lanuvino,  quod 
Lepido  tradidi.  Ex  eo  hoc  primum :  vpaullo  ante  ac- 
ceperam  eas  litteras,  in  quibus  magno  opere  confxrmat, 
ante  ludos  Romanos. «  Legi  epistolam :  multa  de  meo 
Catone,  quo  saepissime  legendo  se  dicit  copiosiorem 
factum :  Bruti  Catone  lecto  se  sibi  visum  disertum. 
Turn  ex  eo  cognovi  cretionemCluvii,  (oVestoriumne- 
gligentem !)  liberam  cretionem,  testibus  praesentibus, 
sexaginta  diebus.  Metuebam,  ne  ille  arcessendus  es¬ 
set.  Nunc  mittendum  est,  ut  meo  iussu  cernat.  Idem 
igitur  Pollex.  Etiam  de  hortis  Cluvianis  egi  cum  Bal¬ 
bo:  nihil  liberalius:  se  enim  statim  ad  Caesarem 
scripturum:  Cluvium  autem  a  T.  Hordeonio  legare  et 
Terentiae  H-S  iooo,et  sepulchromultisque rebus;  ni¬ 
hil  a  nobis.  Subaccusa,  quaeso,  Vestorium.  Quid 
minus  probandum,  quam  Plotium  unguentarium  per 
suos  pueros  omnia  tanto  ante  Balbo;  ilium  mi  ne  per 
meosquidem?  3.  DeCossiniodoleo ;  dilexihominem. 
Quinto  delegabo,  si  quid  aeri  meo  alieno  supera- 
bit,  et  emptionibus;  ex  quibus  mi  etiam  aes  alienum 
faciendum  puto.  De  domo  Arpini  nihil  scio.  4.  Ye- 

storium  nihil  est  quod  accuses.  Iam  enim  obsignata 
hac  epistola,  noctu  tabellarius  noster  venit,  et  ab  eo 
litteras  diligenter  scriptas  attulit  et  exemplum  te- 
stamenti. 


XLYU.  (Asturae,  Caesare  IV.  cos.  s.  coll.  709.) 

CICERO  ATTICO  S. 

1 .  Posteaquam  dbs  ted ,  Agamemno,  non  ut  venirem, 
(nam  id  quoque  fecissem,  nisi  Torquatus  esset,)  sec 
ut  scriberem,  tetigit  aures  nuntius ;  —  extemplo  insti— 
tuta  omisi;  ea,  quae  in  manibus  habebam,  abieci: 
quod  iusseras,  edolavi.  Tu  velim  e  Pollice  cognoscas 
rationes  nostras  sumptuarias.  Turpe  est  enim  nobis, 
ilium,  qualiscumque  est,  hoc  primo  anno  egere.  Post 
moderabimur  diligentius.  Idem  Pollex  remittendus 
est,  ut  ille  cernat.  Plane  Puteolos  non  fuit  eundum, 
quum  ob  ea,  quae  ad  te  scripsi,  turn,  quod  Caesar  ad- 
est.  Dolabella  scribit,  se  ad  me  postridie  Idus.  0 
magistrum  molestum  I  2.  Lepidus  ad  me  heri  vesperi 
litteras  misitAntio;  nam  ibi  erat:  habet  enim  domum, 
quam  nos  vendidimus:  rogat  magno  opere,  ut  sim 
Kal.  in  senatu;  me  et  sibi  et  Caesari  vehementer  gra- 
tum  esse  facturum.  Puto  equidem  nihil  esse.  Di- 
xisset  enim  tibi  fortasse  aliquid  Oppius,  quoniam 
Balbus  est  aeger.  Sed  tamen  malim  venire  frustra, 
quamdesiderari,  si  opus  esset:  moleste  ferrem  postea. 
Itaque  hodie  Antii:  eras  ante  meridiem  domi.  Tu 
velim,  nisi  te  impedivisti ,  apud  nos  pridie  Kal.  cum 
Pilia.  3.  Te  spero  cum  Publilio  confecisse.  Equi¬ 
dem  Kal.  in  Tusculanum  recurram.  Me  enim  absente 
omnia  cum  illis  transigi  malo.  Q.  fratris  epistolam 
ad  te  misi ,  non  satis  humane  illam  quidem  respon- 
dentem  meis  litteris,  sed  tamen  quod  tibi  satis  sit,  ut 
equidem  existimo.  Tu  videbis. 


XLVI1I.  (In  Tusculano,  Caesare  IV.  cos.  s.  colj.  709.) 

CICERO  ATTICO  S. 

1 .  Heri  nescio  quid  in  strepitu  videor  exaudisse, 
quum  diceres,  te  in  Tusculanum  venturum :  quod  uti- 
nam !  iterum  utinam !  tuo  tamen  commodo.  Lepta  me 
rogat,  ut,  si  quid  sibi  opus  sit,  accurram.  Mortuus 
enim  Babullius.  Caesar,  opinor,  ex  uncia:  etsi  nihil 
adhuc :  sed  Lepta  ex  triente.  Veretur  autem ,  ne  non 
liceat  tenere  hereditatem ;  dhoyag  omnino,  sed  vere¬ 
tur  tamen.  Is  igitur  si  accierit,  accurram;  sin  minus, 
haud  antequam  necesse  erit.  2.  Tu  Pollicem ,  quum 
poteris.  Laudationem  Porciae  tibi  misi  correctam: 
atque  eo  properavi ,  ut,  si  forte  aut  Domitii  filio,  aut 
Bruto  mitteretur,  haec  mitteretur.  Id  si  tibi  erit  com- 
modum,  magno  opere  cures  velim  :  et  velim M.  Varro- 
nis  et  Lollii  mittas  laudationem ;  Lollii  utique.  Nam 
illam  legi,  volo  tamen  regustare.  Quaedam  enim  vix 
mihi  credo  legisse  me. 

XL1X.  (Ill  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Atticae  primum  salutem ,  quam  eqiw'dem  ruri 
esse  arbitror.  Multam  igitur  salutem  et  Piliae.  De 
Tigellio,  si  quid  novi:  qui  quidem,  ut  mihiGallusFa- 
diusscripsit,iue((/^/»'  (ipncpegei  mihi  quamdam  iniquis- 
simam,  me  Phameae  defuisse,  quum  eius  caussam 
recepissem:  quam  quidem  receperam  contra  pueros 
Octavios Cn.  filios  non  libenter:  sed  et  Phameae  caus- 
sa  volebam.  Erat  enim,  si  meministi,  in  consulatus 
petitione  per  te  mihi  pollicitus,  si  quid  opus  esset: 
quod  ego  perinde  tuebar,  ac  si  usus  essem.  Is  ad  me 
venit,  dixitque  iudicem  operam  dare  sibi  constituisse 


eo  die  ipso,  quo  de  Sextio  nostro  lege  Pompeia  in  con¬ 
silium  iri  necesse  erat.  Scis  enim  dies  illorum  iudi- 
ciorum  praestitutos  fuisse.  Respondi  non  ignorare 
eum,  quid  ego  deberem  Sextio:  quem  vellet,  alium 
diem  si  sumpsisset,  me  ei  non  defuturum.  Ita  turn 
ille  discessit  iratus:  puto  me  tibi  narrasse.  Non  la- 
boravi  scilicet,  nec  hominis  alieni  iniustissimam  ira- 
cundiam  mihi  curandam  putavi.  2.  Gallo  autem  nar- 
ravi,  quum  proxime  Romae  fui,  quid  audissem;  ne- 
que  nominavi  Balbum  minorem.  Habuit  suum  nego- 
tium  Gallus,  ut  scribit.  Ait  ilium,  me  animi  conscien- 
tia,  quod  Phameam  destituissem,  de  se  suspicari. 
Quare  tibi  hactenus  mando,  de  illo  nostro,  si  quid  po¬ 
teris  ,  exquiras :  de  me  ne  quid  labores.  Est  bellum, 
aliquem  libenter  odisse,  et  quemadmodum  non  omni¬ 
bus  dormire,  ita  non  omnibus  servire.  Etsi  meher- 
cule,  ut  tu  intelligis,  magis  mihi  isti  serviunt,  si  ob- 
servare  servire  est. 


L.  (Caesare  IV.  cos.  s.  coll.  709.) 

CICERO  ATTICO  S. 

1 .  Admonitus  quibusdam  tuis  litteris ,  ut  ad  Cae¬ 
sarem  uberiores  litteras  mittere  instituerem,  quum 
mihi  Balbus  nuper  in  Lanuvino  dixisset  se  et  Oppium 
scripsisse  ad  Caesarem,  me  legisse  libros  contra  Cato- 
nem  et  vehementer  probasse;  conscripsi  de  his  ipsis 
libris  epistolam  Caesari,  quae  deferretur  ad  Dolabel- 
lam :  sed  eius  exemplum  misi  ad  Oppium  et  Balbum ; 
scripsique  ad  eos ,  ut  turn  deferri  ad  Dolabellam  iube- 
rent  meas  litteras ,  si  ipsi  exemplum  probassent.  Ita 
mihi  rescripserunt,  nihil  umquam  se  legisse  melius, 
epistolamque  meam  iusserunt  dari  Dolabellae.  2.  Ve- 
storius  ad  me  scripsit,  ut  iuberem  mancipio  dari  servo 
suo ,  pro  mea  parte ,  Hetereio  cuidam ,  fundum  Brin- 
nianum ;  ut  ipse  ei  Puteolis  recte  mancipio  dare  pos¬ 
set.  Eum  servum,  si  tibi  videbitur,  ad  me  mittes. 
Opinor  enim,  ad  te  etiam  scripsisse  Vestorium.  3.  De 
adventu  Caesaris  idem,  quod  a  te,  mihi  scriptum  est 
ab  Oppio  et  Balbo.  Miror  te  nihildum  cum  Tigellio, 
vel  ut  hoc  ipsum,  quantum  acceperit:  prorsus  aveo 
scire,  nec  tamen  flocci  facio.  4.  Quaeris,  quid  co»i- 
temde  obviam-itione;  quid  censes,  nisi  Alsium?" et 
quidem  ad  Murenam  de  hospitio  scripseram :  sed  opi¬ 
nor  cum  Matio  profectum.  Sallustius  igitur  urgebi- 
tur.  5.  Scripto  iam  superiore  versiculo,  Eros  mihi 
dixit,  sibi  Murenam  liberalissime  respondisse.  Eo 
igitur  utamur.  Nam  Silius  culcitas  non  habet.  Dida 
autem,  opinor,  hospitibus  totam  villam  concessit. 


LI.  (In  Tusculano,  Caesare  IV.  cos.  s.  coll.  709.) 

CICERO  ATTICO  S. 

1 .  Ad  Caesarem  quam  misi  epistolam,  eius  exem¬ 
plum  fugit  me  turn  tibi  mittere ;  nec  id  fuit,  quod  su- 
spicaris,  ut  me  puderettui,  ne  ridicule  hemicillus: 
nec  mehercule  scripsi  aliter,  ac  si  rzgog  I'crov  o/xoiov que 
scriberem.  Bene  enim  existimo  de  iliis  libris,  ut  tibi 
coram.  Itaque  scripsi,  et  <xy.oXaxevicog ,  et  tamen  sic, 
ut  nihil  eum  existimem  lecturum  libentius.  2.  De 
Attica  nunc  demum  mihi  est  exploratum.  Itaque  ei 
de  integro  gratulare.  Tigellium  totum  mihi ,  et  qui¬ 
dem  quam  primum :  nam  pendeo  animi.  Narro  tibi, 
Quintus  eras :  sed  ad  me,  an  ad  te,  nescio.  Mihi  scri¬ 
psit  Romam  vm.  Kal.  Sed  misi_,  qui  invitaret:  etsi 
hercle  iam  Romam  veniendum  est,  ne  ille  ante  ad- 
volet. 

103.  M.  T.  CICERONIS 


LII.  (In  Puteolano,  Fabio,  Trobonio  coss.  sufT,  709.) 

CICERO  ATTICO  S. 

I.  O  hospitem  mihi  tarn  gravem  !  dpezapelrpov: 
fuit  enim  periucunde.  Sed  quum  secundis  Saturna- 
libus  ad  Philippum  vesperi  venisset,  villa  ita  comple- 
ta  militibus  est,  ut  vix  triclinium,  ubi  caenaturus  ipse 
Caesar  esset,  vacaret:  quippe  hominum  cio  cia.  Sane 
sum  commotus,  quid  futurum  esset  postridie :  ac  mi¬ 
hi  Barba  Cassius  subvenit:  custodes  dedit.  Castra  in 
agro :  villa  defensa  est.  Ille  tertiis  Saturnalibus  apud 
Philippum  ad  horam  vn. ;  nec  quemquam  admisit. 
Rationes  opinor  cum  Balbo:  inde  ambulavit  in  littore. 
Post  horam  vm.  in  balneum :  turn  audivit  de  Mamur- 
ra:  vultum  non  mutavit:  unctusest;  accubuit;  (‘pezi- 
xgr  agebat.  Itaque  et  edit  et  bibit  uSscjg  et  iucunde; 
opipare  sane  et  apparate :  nec  id  solum, 

- sed,  bene  cocto,  et 

condito  sermone  bono,  et,  si  qucieri' ,  libenter. 

2.  Praeterea  tribus  tricliniis  accepti  ot  nsgl  avzov  val- 
de  copiose.  Libertis  minus  lautis,  servisque  nihil  de- 
fuit.  Nam  lautiores  eleganter  accepti.  Quid  multa? 
homines  visi  sumus.  Hospes  tamen  non  is,  cui  dice- 
res,  amabo  te,  eodem  ad  me  eum  revertere.  Semel 
satis  est.  ZnovScuov  ovdev  in  sermone:  qtdoloya  mul- 
ta.  Quid  quaeris?  Delectatus  est,  et  libenter  fuit. 
Puteolis  se  aiebat  unum  diem  fore ,  alterum  ad  Baias. 
Habes  hospitium,  sive  eniaTaxXpiav  odiosam,  mihi, 
dixi,  non  molestam.  Ego  paullisper  hie,  deinde  in 
Tusculanum.  Dolabellae  villam  quum  praeteriret, 
omnis  armatorum  copia,  dextra  sinistra  ad  eqimm, 
nec  usquam  alibi.  Hoc  ex  Nicia. 

- - 


103. 

LIBER  DEC1MUS  QUARTUS. 


A  R  G.  Nullae  iam  exstant  trium  mensium  litterae  ,  ex  ter¬ 
tiis  Saturnalilms ,  quae  fuerunt  XII.  Kal.  Ian.,  ad  post  Id.  Mar¬ 
tins,  quo  die  Caesar  occisus  est.  Scriptae  sunt  autem,  quae  hoc 
libro  leguntur,  M.  Antonio  et  P.  C'ornelio  Dolahella  coss.  (710.) 
Hie  enim ,  teste  Paterculo  (II,  58.),  fasces  arripuit  statim  post 
mortem  Caesaris,  a  quo  iam  antea  ita  designatus  erat,  ut  sibi  in 
Parthos  proficiscenti  substitutus  succederet.  In  bis  igitur  litte- 
ris  Cicero  refert  de  reipublicae  tempestatibus  post  Caesaris  ne- 
cem  in  Urbe  ortis.  Ipse  quidem  Cicero  quum  senatum  in  suatn 
sentendam  perduxisset,  ut,  communis  concordiae  caussa,  iniu- 
riarum  pristinarum  memoria  sempiterna  olilivione  tolleretur, 
Roma  egressus  has  dedit  litteras  modo  spei,  modo  desperationis 
plenas  IV.  sqq.  IX.  sqq.  XIV.  XVII.  XX.  Nunc  de  artibus  Anto- 
nii  III.  XIX.  sq.  vel  L.  Caesari  suspect!  XVII.  de  acds  Caesaris 
ab  Antonio  veterauorum  opera  sancitis  XXI.  de  iisdem  ex  parte 
fictis  XII.  XX.  sq.  de  sorte  Buthrotiorum  ,  quos  Caesar  proscri- 
pserat,  illam  ob  caussam  dubia  X.  sqq.  de  Caesarianorum  minis 
XXII.  deL.  Antonii  concinne  XX.  ileQ.  lilio  fratris  Antonii  dex- 
tella  XX.  et  aliis  de  rebus  queritur:  nunc  salutis  spem  in 
Bruto  et  Cassio  XX.  in  Hirrio  et  Pansa  ibid,  atque  in  Dolabella 
maxime  XV.  sqq.  XX.  repositam,  item  exspectationem  de  Octavii 
Cos.  des.  XII.  concione  XX.  suam  significat.  Remm  adversa- 
rum  solatium  petit  hoc  tempore  a  lilteris,  in  quibus  ita  versatur, 
ut  Libris  scribendis  det  operam.  Sic  librum  avtxdorov  perpolien- 
dum  curat  XVII.  Catonem  maiorem  XXI.  et  Bruti  iudicium  de 
opdmo  genere  dicendi  XX.  memorat.  Insunt  etiam  exempla  epi- 


stolarum  Antonii  ad  Ciceronem  XIII.  et  Cic.  ad  Antonium  ibid, 
eiusdemque  ad  Dolabellam  litterarum  XVII.  quarum  alterum  ex- 
emplum  exstat  ad  Div.  IX,  14.  Mox  in  Graeciam  cogitat  VII. 
XIII.  ubi  litterarum  caussa  versatur  filing  XT.  Cetera  privata 
sunt  maxime  de  (f .  fratre  novum  inire  matrimonium  recusante 
XIII.  de  Q.  filii  in  patrem  impietate  XVII. 


I.  (In  suburbano,  Antonio,  Dolabella  coss.  7IO-) 

CICERO  ATTICO  S. 
i .  Deverti  ad  ilium,  de  quo  tecum  mane.  Nihil  per- 
ditius:  explicari  rem  non  posse.  Etenim  si  ille  tali 
ingenio  exitum  non  reperiebat,  quis  nunc  reperiet? 
Quid  quaeris?  periisse  omnia  aiebat;  quod  haud  scio 
an  ita  sit;  verum  ille  gaudens:  affirmabatque  minus 
diebus  xx  tumultum  Gallicum;  in  sermonem  se  post 
Idus  Mart,  praeterquam  Lepidi ,  venisse  neminis;  ad 
summam ,  non  posse  isthaec  sic  abire.  O  prudentem 
Oppium,  qui  nihilo  minus  ilium  desiderat,  sed  loqui¬ 
tur  nihil,  quod  quemquam  bonum  offendat.  Sed  haec 
hactenus.  2.  Tu,  quaeso,  quidquid  novi,  (multa  au¬ 
tem  exspecto)  scribere  ne  pigrere.  In  his,  de  Sexto 
satisne  certum,  maxime  autem  de  Bruto  nostro;  de 
quo  quidem  ille,  ad  quem  deverti,  Caesarem  solitum 
dicere ,  magni  refert,  hie  quid  velit;  sed  quidquid  volet, 
valde  volet:  idque  eum  animadvertisse ,  quum  pro 
DeiotaroNiceae  diceret:  valde  vehementer  eum  visum 
et  libere  dicere :  atque  etiam  (ut  enim  quidque  suc- 
currit,  libet  scribere)  proxime,  quum  Sextii  rogatu 
apud  eum  fuissem,  exspectaremque  sedens,  quoad 
vocarer,  dixisse  eum,  ego  dubitem,  quin  summo  in  odio 
sim,  quum  M.  Cicero  sedeat,  nec  suo  commodo  me  conve- 
nire  possit?  Atqui  si  quisquam  est  facilis,  hie  est;  tamen 
non  dubito,  quin  me  male  oderit.  Haec  et  eiusmodi 
multa.  Sed  ad  propositum.  Quidquid  erit  non  mo¬ 
do  magnum,  sed  etiam  parvum,  scribes.  Equidem 
nihil  intermittam. 


II.  (In  subnrbaun,  Antonio,  Dolabella  coss.  710.) 

CICERO  ATTICO  S. 

1  Duas  a  te  accepi  epistolas  heri,  ex  priore  thea- 
trum  Publiumque  cognovi;  bona  signa  consentientis 
multitudinis.  Plausus  vero,  L.  Cassio  datus etiam 
facetus  mihi  quidem  visus  est.  2.  Altera  epistola  de 
Madaro  scripta ,  apud  quem  nullum  aaXay.c6viapa  *  ut 
putas.  Processi  enim,  sed  minus.  Diutius  sermone 
enim  sum  retentus.  3.  Quod  autem  ad  te  scripseram, 
obscure  fortasse,  id  eiusmodi  est:  aiebatCaesarem  se- 
cum ,  quo  tempore  Sestii  rogatu  veni  ad  eum ,  quum 
exspectarem  sedens ,  dixisse :  ego  nunc  tarn  sim  stul- 
tus,uthunc  ipsum  facilem  hominem  putem  mihi  esse  ami - 
cum,  quum  tamdiu  sedens  meum  commodum  exspectet? 
Habes  igitur  cpaldxQupa,  inimicissimum  otii,  id  est 
Bruti.  4.  In  Tusculanum  hodie;  Lanuvii  eras;  inde 
Asturae  cogitabam.  Piliae  paratum  est  hospitium: 
sed  vellem  Atticam;  (verum  tibi  ignosco;)  quarum 
utrique  sajutem. 

III.  (Ill  Tusculano,  Antonio,  Dolabella  coss.  710.) 

CICERO  ATTICO  S. 

I.  Tranquillae  tuae  quidem  litterae;  quod  utinam 
diutius!  namMatius  posse  negabat.  Ecce  autem  stru- 
ctores  nostri  ad  frumentum  profecti,  quum  inanes  re- 
diissent,  rumorem  afferunt  magnum,  Romae  domum 
ad  Antonium  frumentum  omne  portari :  navixov  certe: 
scripsisses  enim.  Corumbus  Balbi  nullus  adhuc;  et 
mihi  notum  nomen.  Bellus  enim  esse  dicitur  archi- 

tectus.  2.  Ad  obsignandum  tu  adhibitus  non  sine 
caussa  videris.  Volunt  enim  nos  ita  putare.  Nescio, 
cur  non  animo  quoque  sentiant.  Sed  quid  haec  ad 
nos?  Odorare  tamen  Antonii  Sia&saiv:  quem  quidem 
ego  epularum  magis  arbitrpr  rationem  habere ,  quam 
quidquam  mali  cogitare.  Tu,  si  quid  nQayixonixov 
habes,  scribe:  sin  minus,  populi  imcnjfiaaiav ,  et  mi- 
morum  dicta  perscribito.  Piliae  et  Atticae  salutem. 

IV.  (Lanuvii,  Antonio,  Dolabella  coss.  710.) 

CICERO  ATTICO  S. 

1.  Nunc  quid  putas  me  Lanuvii?  At  ego  te  istic 
quotidie  aliquid  novi  suspicor.  Tument  negotia. 
Nam  quumMatius,  quid  censes  ceteros?  Equidem  do- 
leo,  quod  numquam  in  ulla  civitate  accidit,  non  una 
cum  libertate  rempublicam  recuperatam.  Horribile 
est,  quae  loquantur,  quae  minitentur.  Ac  vereor  Gal- 
lica  etiam  bella;  ipse  Sextus  quo  evadat.  2.  Sed 
omnia  licet  concurrant,  Idus  Martiae  consolantur.  No- 
stri  autem  rjQcoeg,  quod  per  ipsos  confici  potuit,  glorio- 
sissime  et  magnificentissime  confecerunt.  Reliquae 
res  opes  et  copias  desiderant,  quas  nullas  hahemus. 
Haec  ego  ad  te,  ut,  si  quid  novi,(nam  quotidie  aliquid 
exspecto,)  confestim  ad  me :  et,  si  novi  nihil,  nostro 
more  tamen  ne  patiamur  intermitti  litter ulas.  Equi¬ 
dem  non  committam. 


V.  (Asturae,  Antonio,  Dolabella  coss.  710.) 

CICERO  ATTICO  S. 

1 .  Spero  tibi  iam  esse,  ut  volumus,  quoniam  qui¬ 
dem  rjcTLTrjcrag ,  quum  leviter  commotus  esses :  sed  ta¬ 
men  velim  scire,  quid  agas.  Signa  bella ,  quod  Cal- 
vena  moleste  fert  se  suspectum  esse  Bruto.  Ilia  signa 
non  bona,  si  cum  signis  legiones  veniunt  e  Gallia. 
Quid  tu  illas  putas,  quae  fuerunt  in  Hispania,  nonne 
idem  postulaturas?  quid,  quas  Annius  transportavit? 
Caninium  volui ,  sed  fivrj^iovixov  a/udyTrifm.  Ab  alea- 
tore  <pv(j[i'o g  nohvg.  Nam  ista  quidem  Caesaris  liber- 
torum  coniuratio  facile  opprimeretur ,  si  recta  saperet 
Antonius.  2.  Meam  stultam  verecundiam,  qui  legari 
noluerim  ante  res  prolatas ,  ne  deserere  viderer  hunc 
rerum  tumorem ;  cui  certe  si  possem  mederi ,  deesse 
non  deberem.  Sed  vides  magistratus ,  si  quidem  illi 
magistratus :  vides  tamen  tyranni  satellites  in  impe- 
riis;  vides  eiusdem  exercitus;  vides  in  latere  vetera- 
nos ;  quae  sunt  evyimaTu  omnia :  eos  autem,  qui  orbis 
terrae  custodiis  non  modo  septi,  verum  etiam  magni 
esse  debebant,  tantummodo  laudari  atque  amari,  sed 
parietibus  contineri.  Atqui  illi  quoquo  modo  beati; 
civitas  misera.  3.  Sed  velim  scire,  quid  adventus 
Octavii;  num  qui  concursus  ad  eum,  num  quae  veco- 
Teyiu/Aov  suspicio.  Non  puto  equidem:  sed  tamen, 
quidquid  est,  scire  cupio.  Haec  scnpsi  ad  te  profi- 
ciscens  Astura  iii.  Idus. 


VI.  (Fundis,  Antonio,  Dolabella  coss.  710.) 

CICERO  ATTICO  S. 

1.  Pridie  Idus  Fundis  accepi  tuas  litteras  cae- 
nans.  Primum  igitur  melius  esse :  deinde  meliora  te 
nuntiare.  Odiosa  ilia  enim  fuerant,  legiones  venire. 
Nam  de  Octavio  susque  deque.  Exspecto,  quid  de 
Mario;  quem  quidem  ego  sublatum  rebar  a  Caesare. 
Antonii  colloquium  cum  heroibus  nostris  pro  re  nata 
non  incommodum.  Sed  tamen  adhuc  me  nihil  dele- 
ctat  praeter  Idus  Mart.  Nam,  quoniam  Fundis  sum 
cum  Ligure  nostro,  discrucior,  Sextilii  fundum  a  ver- 
berone  Curtilio  possideri:  quod  quum  dico,  de  toto 


genere  dico.  2.  Quid  enim  miserius,  quam  ea  nos 
tueri,  propter  quae  ilium  oderamus?  Etiamne  conso¬ 
les  et  tribunos  plebis  in  biennium,  quos  ille  voluit? 
Nullo  modo  reperio,  quemadmodum  possim  nolnevs- 
cr&cu.  Nihil  enim  tam  ao^oiy.ov,  quam  tvqcivv oy.r ov ovg 
in  caelo  esse,  tyranni  facta  defendi.  Sed  vides  con¬ 
soles,  vides  reliquos  magistratus,  si  isti  magistratus  : 
vides  languorem  bonorum.  Exsultant  laetitia  in  mu- 
nicipiis.  Dici  enim  non  potest,  quanto  opere  gau- 
deant,  ut  ad  me  concurrant,  ut  audire  cupiant  verba 
mea  ea  de  re ;  nec  ulla  interea  decreta.  Sic  enim  ne- 
nolnsv/.ie&ci,  ut  victos  metueremus.  Haec  ad  te  scri- 
psi ,  apposita  secunda  mensa :  plura  et 
postea ;  et  tu,  quid  agas,  quidque  agatur. 

VII.  (Iii  Formiano,  Antonio,  Dolabella  coss.  710.) 

CICERO  ATTICO  S. 

1.  Postridie  Idus  Paullum  Caietae  vidi.  Is  mihi 
de  Mario  et  de  republica  alia  quaedam  sane  pessima. 
A  te  scilicet  nihil :  nemo  enim  meorum.  Sed  Brutum 
nostrum  audio  visum  sub  Lanuvio.  Ubi  tandem  est 
futurus?  Nam  quum  reliqua,  turn  de  hoc  scire  aveo 
omnia.  Ego  e  Formiano  exiens  xvii.  Kal.,  ut  inde  al- 
tero  die  in  Puteolanum ,  scripsi  haec.  2.  A  Cicerone 
mihi  litterae  sane  nemvafiivai ,  et  bene  longae.  Ce¬ 
tera  autem  vel  fingi  possunt:  nlvog  litterarum  signifi- 
cat  doctiorem.  Nunc  magno  opere  a  te  peto,  de  quo 
sum  nuper  tecum  locutus,  ut  videas,  ne  quid  ei  desit. 
Id  quum  ad  officium  nostrum  pertinet,  turn  ad  existi- 
mationem  et  dignitatem ;  quod  idem  intellexi  tibi  vi- 
deri  omnino.  Si  ergo  est,  volo  mense  Quintili  in 
Graeciam:  sunt  omnia  faciliora.  Sed  quum  sint  ea 
tempora,  ut  certi  nihil  esse  possit,  quid  honestum  mi¬ 
hi  sit,  quid  liceat,  quid  expediat;  quaeso,  da  operam, 
ut  ilium  quam  honestissime  copiosissimeque  tuea- 
mur.  Haec  et  cetera,  quae  ad  nos  pertinebunt,  ut  so¬ 
les,  cogitabis:  ad  meque  aut,  quod  ad  rem  pertineat, 
aut,  si  nihil  erit,  quod  in  buccam  venerit,  scribes. 

VIII.  (In  Sinuessano,  Antonio,  Dolabella  coss.  7 JO.) 

CICERO  ATTICO  S. 

1.  Tu  me  iam  rebare,  quum  scribebas,  in  actis 
esse  nostris:  at* ego  accepi  xvii.  Kal.  in  deversoriolo 
Sinuessano  tuas  litteras.  De  Mario  probe :  etsi  doleo 
L.  Crassi  nepotem.  Optime,  tam  etiam  Bruto  nostro 
probari  Antonium.  Nam  quod  Iuniam  scribis  mode¬ 
rate  et  amice  scriptas  litteras  attulisse,  mihi  Paullus 
dedit  ad  se  a  fratre  missas ,  quibus  in  extremis  erat., 
sibi  insidias  fieri;  se  id  certis  auctoribus  comperisse. 
Hoc  nec  mihi  placebat,  et  multo  illi  minus.  Reginae 
fuga  mihi  non  molesta.  Sed  Clodia  quid  egerit,  scri- 
bas  ad  me  velim.  De  Byzantiis  curabis,  ut  cetera;  et 
Pelopem  ad  te  arcesses.  Ego,  ut  postulas,  Baiana  ne¬ 
gotia  chorumque  ilium,  de  quo  scire  vis,  quum  per- 
spexero,  turn  scribam,  ne  quid  ignores.  2.  Quid 
Galli,  quid  Hispani,  quid  Sextus  agat,  vehementer 
exspecto.  Ea  scilicet  tu  declarabis,  qui  cetera.  Nau- 
seolam  tibi  tuam  caussam  otii  dedisse  facile  patiebar. 
Videbare  *  enim  mihi  legend  tuas  litteras  requiessc 
paullisper.  DcBruto  semper  ad  me  omnia  perscribito, 
ubi  sit,  quid  cogitet;  quem  quidem  ego  sper  iam  tuto 
vel  solum  tota  Urbe  vagari  posse.  Verumtamen  —  1 

IX.  (Putcolis,  Antonio,  Dolabella  coss.  710.) 

CICERO  ATTICO  S. 

1.  l)e  republica  multa  cognovi  ex  tuis  litteris, 
quas  quidem  multiiuges  accepi  uno  tempore  a  Vesto- 

rii  liberto.  Ad  ea  autem,  quae  requiris,  brevi  respon¬ 
ded.  Primum  vehementer  me  Cluviana  delectant. 
Sed  quod  quaeris,  quid  arcessierim  Chrysippum ;  ta- 
bernae  mihi  duae  corruerunt,  reliquaeque  rimas 
agunt.  Itaque  non  solum  inquilini ,  sed  mures  etiam 
migraverunt.  Hanc  ceteri  calamitatem  vocant:  e°-o 
ne  incommodum  quidem.  0  Socrates,  et  Socratfci 
viri!  numquam  vobis  gratiam  referam.  Dii  immor- 
tales,  quam  mihi  istapro  nihilo!  Sed  tamen  ea  ratio 
aedificandi  initur,  consiliario  quidem  et  auctore  Ve- 
storio,  ut  hoc  damnum  quaestuosum  sit.  2.  Hie  tur- 
ba  magna  est  eritque,  ut  audio,  maior.  Duo  quidem 
quasi  designati  consules.  0  dii  boni!  vivit  tyrannis, 
tyrannus  occidit?  Eius  interfecti  morte  laetamur,  cu¬ 
ius  facta  defendimus?  Itaque  quam  severe nosM.  Cur¬ 
tins  accusat,  ut  pudeat  vivere :  neque  iniuria.  Nam 
inori  millies  praestitit,  quam  haec  pati,  quae  mihi 
videntur  habitura  etiam  vetustatem.  3.  Et  Balbus 
hie  est  multumque  mecum:  ad  quem  a  Yetere  litterae 
datae  pridie  Kal.  Ianuar.;  quum  a  se  Caecilius  cir- 
cumsederetur  et  iam  teneretur,  venisse  cum  maximis 
copiis  Pacorum  Parthum:  ita  sibi  esse  eum  ereptum, 
multis  suis  amissis :  in  qua  re  accusat  Yolcatium.  Ita 
mihi  videtur  bellum  illud  instare.  Sed  Dolabella  et 
Nicias  viderint.  Idem  Balbus  meliora  de  Gallia, 
xxi.  die  litteras  habebat;  Germanos  illasque  natio¬ 
ns,  re  audita  deCaesare,  legatos  misisse  adAurelium, 
qui  est  praepositus  ab  Hirtio ,  se,  quod  imperatum  es- 
set,  esse  facturos.  Quid  quaeris?  Omnia  plena  pacis, 
aliter  ac  mihi  Calvena  dixerat. 


X.  (In  Puteolano,  Antonio,  Dolabella  coss.  710.) 

CICERO  ATTICO  S. 

1.  ltane  vero?  Hoc  meus  et  tuus  Brutus  egit,  ut 
Lanuvii  esset?  ut  Trebonius  itineribus  deviis  profi- 
cisceretur  in  provinciam?  ut  omnia  facta,  scripta,  di¬ 
cta,  promissa,  cogitataCaesaris  plus  valerent,  quam  si 
ipse  viveret?  Meministine  me  clamare,  illo  ipso  primo 
Capitolino  die,  senatum  in  Capitolium  a  praetoribus 
vocari?  Dii  immortales !  quae  turn  opera  effici  potue- 
runt,  laetantibus  omnibus  bonis,  etiam  sat  bonis,  fra- 
ctis  latronibus!  Liberalia  tu  accusas.  Quid  fieri  turn 
potuit?  Iam  pridem  perieramus.  Meministine  te  cla¬ 
mare,  caussam  periisse,  si  funere  elatus  esset?  At  ille 
etiam  in  foro  combustus  laudatusque  miserabiliter : 
servique  et  egentes  in  tecta  nostra  cum  facibus  im- 
missi.  Quae  deinde?  ut  audeant  dicere,  tune  contra 
Caesaris  nuturn?  Haec  et  alia  ferre  non  possum.  Ita¬ 
que  yrp>  7XQo  j'ijg  cogito.  Tua  tamen  vnrjVEfuog.  2. 
Nausea  iamne  plane  abiit?  Mihi  quidem  ex  tuis  litte- 
ris  coniectanti  ita  videbatur.  Redeo  ad  Tebassos, 
Scaevas ,  Frangones.  Hos  tu  existimas  confidere  se 
ilia  habituros,  stantibus  nobis?  in  quibus  plus  virtu- 
tis  putarunt,  quam  experti  sunt.  Pacis  isti  scilicet 
amatores,  et  non  latrocinii  auctores?  At  ego  quum  tibi 
de  Curtilio  scripsi  Sextilianoque  fundo ,  scripsi  de 
Censorino,  de  Messalla,  dePlanco,  dePostumio,  de 
genere  toto.  Melius  fuit  periisse  illo  interfecto,  (quod 
utinam  accidisset!)  quam  haec  videre.  3.  Octavius 
Neapolim  venitxiv.  Kal.  Ibi  eum  Balbus  mane  po- 
stridie;  eodemque  die  mecum  in  Cumano,  ilium  here- 
ditatem  aditurum.  Sed,  ut  scribis,  QOiQo&efuv  ma- 
gnam  cum  Antonio.  Buthrotia  mihi  tua  res  est,  ut 
debet,  eritque  curae.  Quod  quaeris,  iamne  ad  cen- 
tena  Cluvianum :  adventare  videtur:  sed  primo  anno 
lxxx  detersimus.  4.  Q.  pater  ad  me  gravia  de  filio, 
maxime  quod  matri  nunc  indulgeat,  cui  antea  bene 


merenti  fuerit  inimicus.  Ardentes  in  eum  litteras  at» 
me  niisit.  Ille  autem  quid  agat,  si  scis,  neque  dum 
Roma  gs  profcctus,  scribas  ad  ihg  velim  5  et  hercule, 
si  quid  aliud.  Vehementer  delector  tuis  litteris. 

XI.  (Puteolis,  Antonio,  Dolabella  coss.  710.) 

CICERO  ATTICO  S. 

1 .  iNudius  tertius  dedi  ad  te  epistolam  longiorem  : 
nunc  ad  ea,  quae  proyime.  Velim  mehercule ,  Astu- 
rae  Brutus.  ’Axolacriav  istorum  scribis.  An  censebas 
alitei  ?  Equidem  etiam  roaiora  exspecto.  Quum  equi- 
dem  concionem  lego,  de  tanto  viro,  de  claris- 
simo  civi,  ferre  non  queo;  etsi  ista  iam  ad  risum. 
Sed  memento:  sic  alitur  consuetudo  perditarum  con- 
cionum,  ut  nostri  illi,  non  heroes,  sed  dii,  futuri  qui¬ 
dem  in  gloria  sempiterna  sint,  sed  non  sine  invidia 
ne  sine  periculo  quidem.  Verum  illis  magna  conso- 
latio,  conscientia  maximi  et  clarissimi  facti:  nobis 
quae?  qui,  interfecto  rege,  liberi  non  suraus?  Sed  haec 

fortuna  viderit,  quoniam  ratio  non  gubernat.  2.  De 

Cicerone,  quae  scribis,  iucunda  mihi  sunt:  velim  sint 
prospera.  Quod  vero  curae  tibi  est,  ut  ei  suppeditetur 
ad  usum  et  cultum  copiose ,  per  mihi  gratum  est ;  id- 
que  ut  facias,  te  etiam  rogo.  De  Buthrotiis  et  tu  recte 
cogitas  et  ego  non  dimitto  istam  curam.  Suscipiam 
omnem  etiam  actionem;  quam  video  quotidie  facilio- 
rem.  De  Cluviano,  quoniam  in  re  mea  me  ipsum  di- 
ligentia  vincis,  res  ad  centena  perducitur.  Ruina  rem 
non  fecit  deteriorem,  haud  scio  an  iam  fructuosiorem 
Hie  mecum  Balbus,  Hirtius,  Pansa.  Modo  venit  Octa¬ 
vius,  et  quidem  in  proximam  villam  Philippi,  mihi 
totus  deditus.  LentulusSpinther  hodie  apud  me;  eras 
mane  vadit. 


XII.  (Puteolis,  Antonio,  Dolabella  coss.  710.) 

CICERO  ATTICO  S. 

1.0  mi  Attice ,  vereor ,  ne  nobis  Idus  Mart,  nihil 
dederint  praeter  laetitiam  et  odii  poenam  ac  doloris. 
Quae  mihi  istim  afferuntur !  quae  hie  video !  "Jl  nyd- 
Zeag  xccXrjs  fiev,  cuelovg  ds.  Scis,  quam  diligam  Sicu- 
los,  etquam  illam  clientelam  honestam  iudicem.  Mul- 
ta  illis  Caesar,  neque  me  invito:  etsi  Latinitas  erat 
non  ferenda ;  verumtamen  — .  Ecce  autem  Antonius, 
accepta  grandi  pecunia,  fixit  legem ,  a  dictatore  comi- 
tiis  latam ,  qua  Siculi  cives  Romani:  cuius  rei,  vivo 
illo,  mentio  nulla.  Quid?  Deiotari  nostri  caussa  non 
similis?  Dignus  ille  quidem  omni  regno,  sed  non  per 
Fulviam.  Sexcenta  similia.  Yerum  illuc  referor: 
tarn  claram,  tamque  testatam  rem,  tamque  iustam,  Bu- 
throtiam,  non  tenebimus  aliqua  ex  parte?  et  eo  qui¬ 
dem  magis ,  quo  iste  plura?  2.  Nobiscum  hie  perho- 
norifice  et  amice  Octavius :  quem  quidem  sui  Caesa- 
rem  salutabant,  Philippus  non:  itaque  ne  nos  qui¬ 
dem:  quem  nego  posse  bonum  civem:  ita  multi  cir- 
cumstant,  qui  quidem  nostris  mortem  minitantur. 
Negant  haec  ferri  posse.  Quid  censes,  quum  Romam 
puer  veneritT  ubi  nostri  liberatores  tuti  esse  non  pos- 
sunt?  qui  quidem  semper  erunt  clari:  conscientia  ve¬ 
ro  facti  sui  etiam  beati.  Sed  nos,  nisi  me  fallit,  iace- 
bimus.  Itaque  exire  aveo, 

—  ubi  nec  Pdlopidarum - 

inquit.  Haud  amo  vel  hos  designatos,  qui  etiam  de- 
clamare  me  coegerunt;  ut  ne  apud  aquas  quidem  ac- 
quiescere  liceret.  Sed  hoc  meae  nimiae  facilitatis. 
Nam  id  erat  quondam  quasi  necesse;  nunc,  quoquo 
modo  se  res  habet,  non  est  item.  3.  Quam  dudum 
nihil  habeo ,  quod  ad  te  scribam !  scribo  tamen ,  non 


933 


E PISTOL ARUM  AD  ATTIC  UM  LIB.  XIV.  E  P.  10—  13. 


ut  delectem  his  litteris,  sed  ut  eliciam  tuas.  Tu,  si 
quid  erit  de  ceteris;  de  Bruto  utique,  quidquid.  Haec 
conscripsi  x.  Kal.,  accubans  apud  Vestorium ,  homi- 
nem  remotum  a  dialecticis,  in  arithmeticis  satis  exer- 
citatum. 


XIU.  (Puteolis,  Antonio,  Dolabella  coss.  710.) 

CICERO  ATTICOS. 

1 .  Septimo  deniquedie  litterae  mihiredditaesunt, 
quae  erant  a  te  xm.  Kal.  datae :  quibus  quaeris,  atque 
etiam  me  ipsum  nescire  arbitraris,  utrum  magis  tu- 
mulis  prospectuque,  an  ambulatione  alnevei  delecter. 
Est  mehercule,  ut  dicis ,  utriusque  loci  tanta  amoeni- 
tas,  ut  dubitem,  utra  anteponenda  sit. 

—  all  ov  danog  inrjoaTov  egya  [lEfiylev, 
alia  lirtv  jxifa  nrj/na,  dioTgecpsc,  elgoQoav reg 
SeISi/xev  '  iv  8oifj  8i,  o-acoirs[j,ev,  i]  anolia&ai. 

2.  Quamvis  enim  tu*magna  et  mihi  iucunda  scripseris 
de  D.  Bruti  adventu  ad  suas  legiones ,  in  quo  spem 
maximam  video :  tamen,  si  est  bellum  civile  futurum, 
quod  certe  erit;  si  Sextus  in  armis  permanebit,  quern 
permansurum  esse  certo  scio ;  quid  nobis  faciendum 
est?ignoro.  Neque  enim  iam  licebit,  quod  Caesaris 
bello  licuit,  neque  hue,  neque  illuc.  Quemcumque 
enim  haec  pars  perditorum  laetatum  morte  Caesaris 
putabit,  (laetitiam  autem  apertissime  tulimus  omnes,) 
hunc  in  hostium  numero  habebit:  quae  res  adcaedem 
maximam  spectat.  Restat,  ut  in  castra  Sexti,  aut,  si 
forte,  Bruti  nos  conferamus.  Res  odiosa  et  aliena  no- 
stris  aetatibus ,  et  incerto  exitu  belli :  et  nescio ,  quo 
pacto  tibi  ego  possim,  mihi  tu  dicere, 

Tixvov  iuov,  ov  tot  didorai  nolsuma  i'oya , 

>11  1  /  >  c  /  ,  v 

akka  (jv  y  tfTSQoevTcc  [xstiq/bo  BQya  koyoio. 

3.  Sed  haec  fors  viderit,  ea,  quae  talibus  in  rebus 
plus,  quam  ratio  potest.  Nos  autem  id  videamus, 
quod  in  nobis  ipsis  esse  debet,  ut,  quidquid  acciderit, 
fortiter  et  sapienter  feramus ,  et  accidisse  hominibus 
meminerimus;  nosque  quum  multum  litterae,  turn 
non  minimum  Idus  quoque  Mart,  consolentur.  4.Sus- 
cipe  nunc  meam  deliberationem ,  qua  sollicitor:  ita 
multa  veniunt  in  mentem  in  utramque  partem.  Pro- 
ficiscor,  ut  constitueram,  legatus  inGraeciam?  Caedis 
impendentis  periculum  nonnihil  vitare  videor,  sed 
casurus  in  aliquam  vituperationem ,  quod  reipublicae 
defuerim  tam  gravi  tempore.  Sin  autem  mansero; 
fore  me  quidem  video  in  discrimine,  sedaccidere  pos¬ 
se  suspicor,  ut  prodesse  possim  reipublicae.  Iam 
ilia  consilia  privata  sunt,  quod  sentio  valde  esse  utile 
ad  confirmationemCiceronis,  me  illuc  venire :  nec  alia 
caussa  profectionis  mihi  ulla  fuit  turn,  quum  consi¬ 
lium  cepi  legari  ab  Caesare.  Tota  igitur  hac  de  re, 
ut  soles ,  si  quid  ad  me  pertinere  putas,  cogitabis.  5. 
Redeo  nunc  ad  epistolam  tuam.  Scribis  enim  esse 
rumores,me,  ad  lacum  quod  habeo,  venditurum,  mi- 
nusculam  vero  villam  utique  Quinto  traditurum ,  vel 
impenso  pretio .  quo  introducatur ,  ut  tibi  Quintus  fi¬ 
lms  dixerit,  dotata  Aquillia.  Ego  vero  de  venditione 
nihil  cogito,  nisi  quid,  quod  magis  me  delectet,  inve- 
nero.  Quintus  autem  de  emendo  nihil  curat  hoc  tem¬ 
pore.  Satis  enim  torquetur  debitione  dotis:  in  qua 
mirificas  Egnatio  gratias  agit.  A  ducenda  autem 
uxore  sic  abhorret,  ut  libero  lectulo  neget  esse  quid- 
quam  iucundius.  6.  Sed  haec  quoque  hactenus.  Re¬ 
deo  enim  ad  miseram,  seu  nullam  potius  rempubli- 
cam.  M.  Antonius  ad  me  scripsit  de  restitutione  Sex. 
Clodii :  quam  honorifice,  quod  ad  me  attinet,  ex  ipsius 


litteris  cognosces :  (misi  enim  tibi  exemplum :)  quam 
dissolute,  quam  turpiter,  quamque  ita  perniciose,  ut 
nonnumquam  Caesar  desiderandus  esse  videatur,  fa¬ 
cile  existimabis.  Quae  enim  Caesar  numquam  neque 
fecisset,  neque  passus  esset,  ea  nunc  ex  falsis  eius 
commentariis  proferuntur.  Ego  autem  Antonio  fa- 
cillimum  me  praebui.  Etenim  ille,  quoniam  semel 
induxit  animum,  sibi  licere  quodvellet,  fecisset  ni- 
hilo  minus  me  invito.  Itaque  mearum  quoque  litte- 
rarum  misi  tibi  exemplum. 

A.)  (Antonio,  Dolabella  coss.  710.) 

ANTONIUS  CONSUL  S.  D.  M.  CICERONI. 

1 .  Occupation ibus  est  factum  meis ,  et  subita  tua 
profectione,  ne  tecum  coram  de  hac  re  agerem.  Quam 
ob  caussam  vereor,  ne  absentia  mea  levior  sit  apud  te. 
Quod  si  bonitas  tua  respondent  iudicio  meo,  quod 
semper  habui  de  te;  gaudebo.  2.  A  Caesare  petii,  ut 
Sex.  Clodium  restitueret;  impetravi.  Erat  mihi  in 
animo  etiam  turn ,  sic  uti  beneficio  eius ,  si  tu  conces- 
sisses.  Quo  magis  laboro,  ut  tua  voluntate  id  per  me 
facere  nunc  liceat.  Quod  si  duriorem  te  eius  miserae 
et  afflictae  fortunae  praebes ;  non  contendam  ego  ad- 
versus  te.  Quamquam  videor  debere  tueri  commen- 
tarium  Caesaris.  Sed  mehercule,  si  humaniter  et  sa¬ 
pienter  et  amabiliter  in  me  cogitare  vis ,  facilem  pro- 
fecto  te  praebebis :  et  voles  P.  Clodium,  in  optima  spe 
puerum  repositum,  existimare ,  non  te  insectatum  es¬ 
se,  quum  potueris ,  amicos  paterpos.  3.  Patere,ob- 
secrote,pro  republica  videri  gessisse  simultatem  cum 
patre  eius.  Non  contempseris  hanc  familiam.  Ho- 
nestius  enim  et  libentius  deponimus  inimicitias  rei¬ 
publicae  nomine  susceptas ,  quam  contumaciae.  Me 
deinde  sine  ad  hanc  opinionem  iamnunedirigerepue- 
rum,  et  tenero  animo  eius  persuadere,  non  esse  tra- 
dendas  posteris  inimicitias.  Quamquam  tuam  fortu- 
nam,  Cicero,  ab  omni  periculo  abesse,  certum  habeo: 
tamen  arbitror,  malle  te  quietam  senectutem,  et  hono- 
rificam  potius  agere,  quam  sollicitam.  Postremo  meo 
iure  te  hoc  beneficium  rogo.  Nihil  enim  non  tua  caus¬ 
sa  feci.  Quod  si  non  impetro ,  per  me  Clodio  daturus 
non  sum :  ut  intelligas ,  quanti  apud  me  auctoritas  tua 
sit,  atque  eo  te  placabiliorem  praebeas. 

B.)  (Antonio,  Dolabella  coss.  710.) 

CICERO  ANTONIO  COS.  S. 

1 .  Quod  mecum  per  litteras  agis ,  unam  ob  caus¬ 
sam  mallem  coram  egisses.  Non  enim  solum  ex  ora- 
tione ,  sed  etiam  ex  vultu  et  oculis  et  fronte  (ut  aiunt) 
meum  erga  te  amorem  perspicere  potuisses.  Nam 
quum  te  semper  amavi.primumtuo  studio,  post  etiam 
beneficio  provocatus;  turn  his  temporibus  respublica 
te  mihi  ita  commendavit,  ut  cariorem  habeam  nemi- 
nem.  2.  Litterae  vero  tuae,  quum  amantissime  turn 
honorificentissime  scriptae,  sic  me  affecerunt,  ut  non 
dare  tibi  beneficium  viderer,  sed  accipere  a  te,  ita  pe- 
tente,  ut  inimicum  meum,  necessarium  tuum,  me  in¬ 
vito  servare  nolles,  quum  id  nullo  negotio  facere 
posses.  3.  Ego  vero  tibi  istuc,  mi  Antoni,  remitto; 
atque  ita,  ut  me  a  te,  quum  his  verbis  scripseris,  libe- 
ralissime  atque  honorificentissime  tractatum  existi- 
mem;  idque  quum  totum,  quoquo  modo  se  res  habe- 
ret,  tibi  dandum  putarem ,  turn  do  etiam  humanitati 
et  naturae  meae.  Nihil  enim  umquam  non  modo 
acerbum  in  me  fuit,  sed  ne  paullo  quidem  tristius  aut 
severrus,  quam  necessitas  reipublicae  postulavit.  Ac- 
cedit,  ut  ne  in  ipsum  quidem  Clodium  meum  insbme 


/ 


934 


103.  M.  T.  CICERONIS 


odium  fuerit  umquam ;  semperque  ita  statui,  non  es¬ 
se  insectandos  inimicorum  amicos,  praesertim  humi- 
liores;  nec  his  praesidiis  nosmet  ipsos  esse  spolian- 
dos.  4.  Nam  de  pueroClodio  tuas  partes  essearbitror, 
ut  eius  animum  tenerum,  quemadmodum  scribis,  iis 
opinionibus  imbuas,  ut  ne  quas  inimicitias  residere 
in  familiis  nostris  arbitretur.  Contendi  cum  P.  Clo- 
dio,  quum  ego  publicam  caussam,  ille  suam  defende- 
ret.  Nostras  concertationes  respublica  diiudicavit. 
Si  viveret,  mihi  cum  illo  nulla  contentio  iam  mane- 
ret.  S.  Quare,  quoniam  hoc  a  me  sic  petis,  ut,  quae 
tua  potestas  est,  ea  neges  te  me  invito  usurum,  puero 
quoque  hoc  a  me  dabis,  si  tibi  videbitur :  non  quo  aut 
aetas  nostra  ab  illius  aetate  quidquam  debeat  peri- 
culi  suspicari ,  aut  dignitas  mea  ullam  contentionem 
extimescat,  sed  ut  nosmet  ipsi  inter  nos  coniunctio- 
res  simus ,  quam  adhuc  fuimus.  Interpellantibus 
enim  his  inimicitiis,  animus  tuus  mihi  magis  patuit, 
quam  domus.  Sed  haec  hactenus.  11  lud  extremum; 
ego,  quaetevelle,  quaeque  ad  te  pertinere  arbitra- 
bor ,  semper  sine  ulla  dubitatione  summo  studio  fa- 
ciam.  Hoc  velim  tibi  penitus  persuadeas. 

XIV.  (In  Puteolano,  Antonio,  Dolabella  coss.  710.) 

CICERO  ATTICO  S. 

C - Iteradum  eadem  istaec  mihi! 

Coronatus  Quintus  noster  Parilibus?  Parilibus.  So- 
lusne?  solus;  etsi  addis  Lamiam:  quoddemirorequi- 
dem;  sed  scire  cupio,  qui  fuerint  alii :  quamquam 
satis  scio,  nisi  improbum,  neminem.  Explanabis 
igitur  hoc  diligentius.  Ego  autem  casu  quum  dedis- 
sem  ad  te  litteras  vi.  Kalend.  satis  multis  verbis,  tri¬ 
bus  fere  horis  post  accepi  tuas,  et  magni  quidem  pon- 
deris.  Itaque  ioca  tua  plena  facetiarum ,  de  haeresi 
Vestoriana  et  de  Pherionum  more  Puteolano,  risisse 
me  satis,  nihil  est  necesse  scribere.  TIokiTixcoTeyu  ilia 
videamus.  2.  Ita  Brutos  Cassiumque  defendis,  quasi 
eos  ego  reprehendam:  quos  satis  laudare  non  pos¬ 
sum.  Rerum  ego  vitia  collegi,  nonhominum.  Subla- 
to  enim  tyranno,  tyrannida  manere  video.  Nam 
quae  ille  facturus  non  fuit,  ea  hunt,  ut  de  Clodio;  de 
quo  mihi  exploratum  est,  ilium  non  modo  non  factu- 
rum,  sed  etiam  ne  passurum  quidem  fuisse.  Seque- 
tur  Rufio  Yestorianus,  Victor,  numquam  scriptus; 
ceteri;  quis  non?  Cui  servire  ipsi  nonpotuimus,  eius 
libellis  paremus.  Nam  Liberalibus  quis  potuit  in  se- 
natum  non  venire?  Fac  id  potuisse  aliquo  modo: 
num,  etiam  quum  venissemus,  libere  potuimus  sen- 
tentiam  dicere?  Nonne  omni  ratione  veterani,  qui 
armati  aderant,  quum  praesidii  nos  nihil  haberemus, 
defendendi  fuerunt?  111am  sessionem  Capitolinam 
mihi  non  placuisse,  tu  testis  es.  Quid  ergo?  ista 
culpa  Brutorum?  Minime  illorum  quidem;  sed  alio- 
rum  brutorum;  qui  se  cautos  ac  sapientes  putant; 
quibus  satis  fuit  laetari;  nonnullis,  etiam  gratulari: 
nullis,  permanere.  3.  Sed  praeterita  omittamus: 
istos  omni  cura  praesidioque  tueamur;  et,  quemad¬ 
modum  tu  praecipis,  contenti  Idibus  Mart,  simus: 
quae  quidem  nostris  amicis,  divinis  viris,  aditum  ad 
caelum  dederunt,  libertatem  populo  Romano  non  de- 
derunt.  Recordare  tua:  nonne  meministi  clamare 
te,  omnia  periisse,  si  ille  funere  elatusesset?  Sapien- 
ter  id  quidem.  Itaque  ex  eo  quae  manarint,  vides. 

4.  Quae  scribis  Kalendis  luniis  Antonium  de  provin¬ 
ces  relaturum,  ut  et  ipse  Gallias  habeat,  et  utrisque 
dies  prorogetur:  licebitne  decerni  libere?  Si licuerit, 
libertatem  esse  recuperatam  laetabor:  si  non  licuerit;  I 


quid  mihi  attulerit  ista  domini  mutatio  praeter  lae- 
titiam,  quam  oculis  cepi  iustointeritutyranni?  5.  Ra- 
pinas  scribis  ad  Opis  fieri :  quas  nos  quoque  turn  vi- 
debamus.  Nae  nos  et  liberati  ab  egregiis  viris,  nec 
liberi  sumus.  Ita  laus  illorum  est,  culpa  nostra'.  Et 
hortaris  me,  ut  historias  scribam?  ut  colligam  tanta 
eorum  scelera ,  a  quibus  etiam  nunc  obsidemur?  Po- 
teione  eos  ipsos  non  laudare,  qui  te  obsignatorem 
adhibuerunt?  Nec  mehercule  me  raudusculum  mo- 
vet  :  sed  homines  benevolos ,  qualescumque  sunt, 
grave  est  insequi  contumelia.  6.  Sed  de  omnibus 
meis  consiliis,  ut  scribis,  existimo  exploratius  nos  ad 
Kalendas  Iunias  statuere  posse:  adquasadero;  et 
omni  ope  atque  opera  enitar,  adiuvante  me  scilicet 
auctoritate  tua  et  gratia  et  summa  aequitate  caussae, 
ut  de  Buthrotiis  senatus  consultum,  quale  scribis, 
fiat.  Quod  me  cogitare  iubes,  cogitabo  equidem :  et¬ 
si  tibi  dederam  superiore  epistola  cogitandum.  Tu 
autem,  quasi  iam  recuperata  republica,  vicinis  tuis 
Massiliensibus  sua  reddis.  Haec  armis,  quae,  quam 
firma  habeamus,  ignoro,  restituifortassepossunt;  au¬ 
ctoritate  non  possunt. 

XV.  (Ill  Pnleolano,  Antonio,  Dolabella  coss.  710.) 

CICERO  ATTICO  S. 

1.  Epistola  brevis,  quae  postea  a  te  scripta  est, 
sane  mihi  fuit  iucunda,  de  Bruti  ad  Antonium  et  de 
eiusdem  ad  te  litteris.  Posse  videntur  esse  meliora, 
quam  adhuc  fuerunt.  Sed  nobis,  ubi  simus ,  et  quo 
iam  nunc  nos  conferamus,  providendum  est.  2.  0 
mirificum  Dolabellam  meurn !  Iam  enim  dico  meum ; 
antea,  crede  mihi,  subdubitabam.  Magnam  ccvct'3'scS- 
Q7]cnv  res  habet :  de  saxo;  in  crucem;  columnam  tol- 
lere;  locum  ilium  sternendum  locare.  Quidquaeris? 
heroica:  sustulisse  mihi  videtur  simulationem  desi- 
derii,  adhuc  quae  serpebat  in  dies,  et  inveterata,  ve- 
rebar,  ne  periculosa  nostris  tyrannoctonis  esset. 
3.  Nunc  prorsus  assentior  tuis  litteris,  speroque  melio¬ 
ra  :  quamquam  istos  ferre  non  possum :  qui,  dum  se 
pacem  velle  simulant,  acta  nefaria  defendunt.  Sed 
non  possunt  omnia  simul.  Incipit  res  melius  ire, 
quam  putaram.  Nec  vero  discedam,  nisi  quum  tu  me 
id  honeste  putabis  facere  posse.  Bruto  certe  meo 
nullo  loco  deero;  idque,  etiamsi  mihi  cum  illo  nihil 
fuisset,  facerem  propter  eius  singularem  incredibi- 
lemque  virtutem.  4.Piliae  nostrae  villam  totam  quae¬ 
que  in  villa  sunt  trado  in  Pompeianum  ipse  profi- 
ciscens  Kalend.  Maiis.  Quam  velim  Bruto  persua¬ 
deas,  ut  Asturae  sit. 


XVI.  (Puteolis,  Antonio,  Dolabella  coss.  710.) 

CICERO  ATTICO  S. 

1.  Quinto  Non.  conscendens  ab  hortis  Cluvianis 
in  phaselum  epicopum  has  dedi  litteras,  quum  Piliae 
nostrae  villam  adLucrinum,  villicos,  procurators  tra- 
didissem.  Ipse  autem  eo  die  in  Paeti  nostri  tyrota- 
richum  imminebam;  perpaucis  diebus  in  Pompeia¬ 
num;  post  in  haec  Puteolana  et  Cumana  regna  re- 
navigaro.  0  loca  ceteroqui  valde  expetenda,  in- 
terpellantium  autem  multitudine  paene  fugienda! 
2.  Sed  ad  rem  ut  veniam,  o  Dolabellae  nostri  magnam 
aQurreiavl  Quanta  est  dva&eu^rjaig !  Equidem  laudare 
eum  et  hortari  non  desisto.  Recte  tu  omnibus  epi- 
stolis  significas,  quid  de  re,  quid  de  viro  sentias.  Mi¬ 
hi  quidem  videtur  Brutus  noster  iam  vel  coronam  au- 
ream  per  forum  ferre  posse.  Quis  enim  audeat  vio- 
lare,  proposita  cruce  aut  saxo?  praesertim  tantis 

plausibus ,  tanta  approbatione  infiraorum?  3.  Nunc, 
mi  Attice,  me  fac  ut  expedias.  Cupio,  quum  Bruto 
nostro  affatim  satisfecerim,  excurrere  in  Graeciam. 
Magni  interest  Ciceronis,  vel  mea  potius,  vel  meher- 
cule  utriusque,  me  intervenire  discenti.  Nam  epi- 
stola  Leonidae,  quam  ad  me  misisti,  quidhabet,  quae- 
so,  in  quo  magno  opere  laetemur?  Numquamillemihi 
satis  laudari  videbitur,  quum  ita  laudabitur :  Quo- 
modo  nunc  est.  Non  est  fidentis  hoc  testimonium,  sed 
potius  timentis.  Herodi  autem  mandaram ,  ut  mihi 
xaTa  fiiTov  scriberet:  a  quo  adhuc  nulla  littera  est. 
Vereor,  ne  nihil  habuerit,  quod  mihi,  quum  cogno- 
scerem,  iucundum  putaret  fore.  4.  Quod  ad  Xeno- 
nem  scripsisti,  valde  mihi  gratum  est.  Nihil  enim 
deesse  Ciceroni,  quum  ad  officium,  turn  ad  existima- 
tionem  meam  pertinet.  Flammam  Flaminium  audio 
Romae  esse.  Ad  eum  scripsi,  me  tibi  mandasse  per 
litteras,  ut  de  Montani  negotio  cum  eo  loquerere :  et 
velim  cures  epistolam,  quam  ad  eum  misi,  redden- 
dam,  et  ipse,  quod  commodo  tuo  fiat,  cum  eocolloqua- 
re.  Puto ,  si  quid  in  homine  pudoris  est,  praestatu- 
rum  eum,  ne  pro  se  quodam  modo  dependatur.  De 
Attica  pergratum  mihi  fecisti,  quod  curasti,  ut  ante 
scirem  recte  esse,  quam  non  belle  fuisse. 


XVII.  (In  Pompeiano,  Antonio,  Dolabella  coss.  710.) 

CICERO  ATTICO  S. 

I .  In  Pompeianum  veni  v.  Nonas  Mai.,  quumpri- 
die ,  ut  antea  ad  te  scripsi ,  Piliam  in  Cumano  colloca- 
vissem.  Ibi  mihi  caenanti  litterae  tuae  sunt  redditae, 
quas  dederas  Demetrio  liberto  prid.  Kal.,  in  quibus 
multa  sapienter,  sed  tamen  talia,  quemadmodum  tute 
scribebas ,  ut  omne  consilium  in  fortuna  positum  vi- 
deretur.  Itaque  his  de  rebus  ex  tempore ,  et  coram. 
2.  DeButhrotio  negotio,  utinam  quidem  Antoniumcon- 
veniam!  multum  profecto  proficiam.  Sed  non  arbi- 
trantur  eum  a  Capua  declinaturum :  quo  quidem, 
metuo,  ne  magno  reipublicae  malo  venerit.  Quod 
idem  L.  Caesari  videbatur,  quem  pridie  Neapoli  af¬ 
fectum  graviter  videram.  Quamobrem  ista  nobis  ad 
Kal.  Iun.  tractanda  et  perficienda  sunt.  Sed  hacte- 
nus.  3.  Q.  filius  ad  patrem  acerbissimas  litteras  mi- 
sit:  quae  sunt  ei  redditae,  quum  venissemus  in  Pom¬ 
peianum  :  quarum  tamen  eratcaput,  Aquilliam  nover- 
cam  non  esse  laturum.  Sed  hoc  tolerabile  fortasse: 
illud  vero?  se  ab  Caesare  habuisse  omnia,  nihil  a  pa- 
tre,  reliqua  sperare  ab  Antonio!  0  perditum  homi- 
nem !  Sed  /. leh'jaei .  4.  Ad  Brutum  nostrum,  ad  Cas- 

sium,  ad  Dolabellam  epistolas  scripsi.  Earum  exem- 
pla  tibi  misi,  non  utdeliberarem,  reddendaeneessent, 
(plane  enim  iudico  esse  reddendas,)  sed  quod  nondu- 
bito,  quin  tu  idem  existimaturus  sis.  5.  Ciceroni  meo, 
mi  Attice,  suppeditabis,  quantum  videbitur,  meque 
hoc  tibi  onus  imponere  patiere.  Quae  adhuc  fecisti, 
mihi  sunt  gratissima.  6.  Librum  meum  ilium  dvix- 
Sotov  nondum,  utvolui,  perpolivi.  Ista  vero,  quae 
tu  contexi  vis,  aliud  quoddam  separatum  volumen 
exspectant.  Ego  autem  (credas  mihi  velim)  minore 
periculo  existimo  contra  illas  nefarias  partes,  vivo  ty- 
ranno,  dici  potuisse,  quam  mortuo.  Ille  enim,  nescio 
quo  pacto,  ferdbat  me  quidem  mirabiliter:  nunc, 
quacumque  nos  commovimus ,  ad  Caesaris  non  modo 
acta,  verum  etiam  cogitata  revocamur.  De  Monta¬ 
no,  quoniam  Flamma  venit,  videbis.  Puto  rem  me- 
liore  loco  esse  debere. 


CICERO  DOLABELLAE  COS.  SUO  S. 
Etsi  contentus  eram,  mi  Dolabella,  tua  gloria, 
satisque  ex  ea  magnam  laetitiam  voluptatemque  ca- 
piebam:  tamen  non  possum  non  confiteri,  cumulari 
me  maximo  gaudio,  quod  vulgo  hominum  opinio  so- 
cium  me  ascribat  tuis  laudibus.  Neminem  conveni, 
(convenio  autem  quotidie  plurimos:  sunt  enim  per- 
multi  optiini  viri,  qui  valetudinis  caussa  in  haec  loca 
veniant:  praeterea  ex  municipiis  frequentes  neces- 
sarii  mei;)  quin  omnes,  quum  te  summis  laudibus  ad 
caelum  extulerunt,  mihi  continuo  maximas  »ratias 
agant.  Negant  enim  se  dubitare,  quin  tu,  meis  prae- 
ceptis  et  consiliis  obtemperans ,  praestantissimum  te 
civem  et  singularem  consulem  praebeas.  2.  Quibus 
ego  quamquam  verissime  possum  respondere,  te, 
quae  facias ,  tuo  iudicio  et  tua  sponte  facere ,  nec  cu- 
iusquam  egere  consilio,  tamen  neque  plane  assen- 
tior,  ne  imminuam  tuam  laudem,  si  omnis  a  meis  con¬ 
siliis  profecta  videatur;  neque  valde  nego.  Sum 
enim  avidior  etiam,  quam  satis  est,  gloriae;  et  ta¬ 
men  non  alienum  est  dignitate  tua,  quod  ipsi  Aga- 
memnoni,  regum  regi,  fuit- honestum ,  habere  ali- 
quem  in  consiliis  capiendis  Nestorem.  Mihi  vero 
gloriosum,  te  iuvenem  consulem  florere  laudibus, 
quasi  alumnum  disciplinae  meae.  3.  L.  quidem  Cae¬ 
sar,  quum  ad  eum  aegrotum  Neapolim  venissem, 
quamquam  erat  oppressus  totius  corporis  doloribus, 
tamen  ante,  quam  me  plane  salutavit,  »o  mi  Cicero, 
inquit,  grattilor  tibi,  quum  tantum  vales  apud  Dola¬ 
bellam,  quantum  si  ego  apud  sororis  filium  valerem, 
iam  salvi  esse  possemus.  Dolabellae  vero  tuo  et  gra- 
tulor,  et  gratias  ago:  quem  quidem,  post  te  consu¬ 
lem,  solum  possum  vere  consulem  dicere.«  Dein 
multa  de  facto  ac  de  re  gesta.  Turn  nihil  magnifi- 
centius,  nihil  praeclarius  actum  umquam,  nihil  rei¬ 
publicae  salutarius :  atque  haec  una  vox  omnium  est. 

4.  A  te  autem  peto,  uti  me  hanc  quasi falsamheredita- 
tem  alienae  gloriae  sinas  cernere ,  meque  aliqua  ex 
parte  in  societatem  tuarum  laudum  venire  patiare. 
Quamquam,  mi  Dolabella,  (haec  enim  iocatus  sum,) 
libentius  omnes  meas ,  si  modo  sunt  aliquae  meae, 
laudes  ad  te  transfuderim,  quam  aliquam  partem  ex- 
hauserim  ex  tuis.  Nam  quum  te  semper  tantum  di- 
lexerim,  quantum  tu  intelligere  potuisti;  turn  his 
tuis  factis  sic  incensus  sum,  ut  nihil  umquam  inamo- 
re  fuerit  ardentius.  Nihil  est  enim,  mihi  crede,  vir- 
tute  formosius,  nihil  pulchrius,  nihil  amabilius. 

5.  Semper  amavi,  utscis,  M.  Brutum,  propter  eius 
summum  ingenium,  suavissimos  mores,  singularem 
probitatem  atque  constantiam:  tamen  Idibus  Mart, 
tantum  accessit  ad  amorem,  ut  mirarer  locum  fuisse 
augendi  in  eo,  quod  mihi  iampridem  cumulatum 
etiam  videbatur.  Quis  erat,  qui  putaret  ad  eum  amo¬ 
rem,  quem  erga  te  habebam,  posse  aliquid  accedere? 
tantum  accessit,  ut  mihi  nunc  denique  amare  videar, 
antea  dilexisse.  6.Quare  quid  est,  quod  ego  te  horter, 
ut  dignitati  et  gloriae  servias?  proponam  tibi  claros 
viros,  quod  facere  solent,  qui  hortantur?  neminem 
habeo  clariorem,  quam  te  ipsum;  te  imitere  opor- 
tet,  tecum  ipse  certes.  Ne  licet  quidem  tibi  iam, 
tantis  rebus  gestis,  non  tui  similem  esse.  7.  Quod 
quum  ita  sit,  hortatio  non  est  necessaria ;  gratulatione 
magis  utendum  est.  Contigit  enim  tibi,  quod  haud 
scio  an  nemini,  ut  summa  severitas  animadversionis 
non  modo  non  invidiosa,  sed  etiam  popularis  esset,  et 

!  •quum  bonis  omnibus,  ttlm  infimo  cuique  gratissima. 

Hoc  si  tibi  fortuna  quadam  contigisset,  gratularer 
felicitati  tuae;  sed  contigit  magnitudine  quum  ani- 
ltii ,  turn  etiam  ingenii  atque  consilii.  Legi  enim 
concionem  tuam.  Nihil  ilia  sapientius;  ita  pede- 
tentim  turn  accessus  a  te  ad  caussam  facti,  turn  reces- 
sus ,  ut  res  ipsa  maturitatem  tibi  animadvertendi 
omnium  concessu  daret.  8.  Liberasti  igitur  et  Urbem 
periculo  et  civitatem  metu;  neque  solum  ad  tempus 
maximam  utilitatem  attulisti ,  sed  etiam  ad  exem— 
plum.  Quo  facto,  intelligere  debes,  in  te  positam 
esse  rempublicam ,  tibique  non  modo  tuendos ,  sed 
etiam  ornandos  illos  viros,  a  quibus  initium  liberta- 
tis  profectum  est.  Sed  his  de  rebus  coram  plura 
propediem,  ut  spero.  Tu,  quando  rempublicam 
nosque  conservas,  fac,  ut  diligentissime  te  ipsum,  mi 
Dolabella,  custodias. 


XVIII.  (In  Pompeiano,  Antonio,  Dolabella  ooss.  710.) 

CICERO  ATTICO  S. 

1 .  Saepius  me  iam  agitas,  quod  rem  gestam  Do- 
labellae  nimis  in  caelum  videar  efferre.  Ego  autem, 
quamquam  sane  probo  factum,  tamen,  ut  tanto  opere 
laudarem,  adductus  sum  tuis  et  unis  et  alterislitteris. 
Sed  totum  se  a  te  abalienavit  Dolabella,  ea  de  caus- 
sa,  qua  me  quoque  sibi  inimicissimum  reddidit.  0 
hominem  pudentem!  Kal.  Ian.  debuit;  adhuc  non 
solvit,  praesertim  quum  se  maximo  aere  alieno  Fa- 
berii  manu  liberarit,  et  opem  ab  eo  petierit.  Licet 
enim  iocari,  ne  me  valde  conturbatum  putes.  Atque 
ego  ad  eum  vm.  Idus  litteras  dederam-bene  mane; 
eodem  autem  die  tuas  litteras  vesperi  acceperam  in 
Pompeiano,  sane  celeriter,  tertio  abs  te  die.  Sed, 
ut  ad  te  eo  ipso  die  scripseram,  satis  aculeatas  ad  Do- 
labellam  litteras  dedi;  quae  si  nihil  profecerint,  pu- 
to  fore,  ut  me  praesentem  non  sustineat.  2.  Albia- 
num  te  confecisse  arbitror.  De  Patulciano  nomine, 
quod  mihi  suppetiatus  es,  gratissimum  est,  et  simi¬ 
le  tuorum  omnium.  Sed  egoErotem,  ad  ista  expe- 
dienda  factum,  mihi  videbar  reliquisse;  cuius  non 
sine  magna  culpa  vacillarunt.  Sed  cum  ipso  videro. 
3.  De  Montano,  ut  saepe  ad  te  scripsi,  erittibi  tota  res 
curae.  Servius  proficiscens ,  quod  desperanter  te¬ 
cum  locutusest,  minime  miror;  neque  ei  quidquam 
in  desperatione  concedo.  4.  Brutus  noster,  singularis 
vir,  si  in  senatum  non  est  Kalend.  Iuniis  venturus, 
quid  facturus  sitinforo,  nescio.  Sed  hoc  ipse  me¬ 
lius.  Ego  ex  bis,  quae  parari  video,  non  multum 
Idibus  Martiis  profectum  iudico.  Itaque  de  Graecia 
quotidie  magis  et  magis  cogito.  Nec  enim  Bruto 
meo,  exsilium,  ut  scribit  ipse,  meditanti,  video  quid 
prodesse  possim.  Leonidae  me  litterae  non  satis 
delectarunt.  De  Herode  tibi  assentior.  Saufeii  le- 
gisse  vellem.  Ego  ex  Pompeiano  vi.  Idus  Mai.  co- 
gitabam.  _ 

XIX.  (In  Pompeiano,  Antonio,  Dolabella  coss.  710.) 

CICERO  ATTICO  S. 

1.  Non.  Mai.,  quum  essem  in  Pompeiano,  accepi 
binas  a  te  litteras,  alteras  sexto  die,  alteras  quarto. 
Ad  superiores  igitur  prius.  Quam  mihi  iucundum, 
opportune  tibi  Barnaeum  litteras  reddidisse !  Tu  vero 
cum  Cassio,  ut  cetera.  Quam  commode  autem,  quod 
id  ipsum,  quod  me  mones,  quatriduo  ante  ad  eum 
scripseram ,  exemplumque  mearum  litterarum  ad  te 
miseram.  Sed  quum  ex  Dolabellae  cmata  (sic  enim  tu 
ad  me  scripseras)  magna  desperatione  affectus  es¬ 
sem;  ecce  tibi  et  Bruti  et  tuae  litterae.  Ille  exsi¬ 
lium  meditari:  nos  autem  alium  portum  propiorem* 


I  CE  R  0  N  I  S 

huicaetati  videbamus:  in  quern  mallemequidem  per- 
vehi,  florente  Bruto  nostro,  constitutaque  republica. 
Sed  nunc  quidem,  ut  scribis,  non  utrum  vis.  Assen- 
tiris  enim  mihi,  nostram  aetatem  a  castris,  praeser- 
tim  civilibus ,  abhorrere.  2.  Antonius  ad  me  tantum 
de  Clodio  rescripsit,  meam  lenitatem  et  clementiam  et 
sibi  esse  gratam,  et  mihi  voluptati  magnae  fore.  Sed 
Pansa  furere  videtur  de  Clodio,  itemque  de  Deiota- 
ro ;  et  loquitur  severe,  si  velis  credere.  Illud  tamen 
non  belle,  ut  mihi  quidem  videtur,  quod  factum  Do- 
labellae  vehementer  improbat.  3.  De  coronatis,  quum 
sororis  tuae  filius  a  patre  accusatus  esset,  rescripsit, 
se  coronam  habuisse  honoris  Caesaris  caussa;  po- 
suisse  luctus  gratia;  postremo,  se  libenter  vitupera- 
tionem  subire,  quod  amaret  etiam  mortuum  Caesa- 
rem.  4.  Ad  Dolabellam,  quemadmodum  tibi  dicispla- 
cere,  scripsi  diligenter.  Ego  etiam  ad  Sicam.  Tibi 
hoc  oneris  non  impono.  Nolo  te  ilium  iratum  habe¬ 
re.  Servii  orationem  cognosce :  in  qua  plus  timoris 
video,  quam  consilii.  Sed  quoniam  perterriti  omnes 
sumus ,  assentior  Servio.  Publilius  tecum  tricatus 
est.  Hue  enim  Caerellia  missa  ab  istis  est  legata  ad 
me :  cui  facile  persuasi,  mihi  id,  quod  rogaret,  ne  li- 
cere  quidem,  non  modo  non  lubere.  Antonium  si  vi¬ 
dero,  accurate  agam  de  Buthroto.  5.  Venio  ad  recen- 
tiores  literas;  quamquam  de  Servio  iam  rescripsi. 
Me  facere  magnam  n qa%iv  Dolabellae.  Mihi  meher- 
cule  ita  videtur;  non  potuisse  maior  tali  re,  talique 
tempore.  Sed  tamen ,  quidquid  ei  tribuo,  tribuo  ex 
tuis  litteris.  Tibi  vero  assentior,  maiorem  non£iv 
eius  fore,  si  mihi,  quod  debuit,  dissolverit.  Brutus, 
velim,  sit  Asturae.  6.  Quod  autem  laudas  me,  quod 
nihil  ante  de  profectione  constituam,  quam,  ista  quo 
evasura  sint,  videro :  muto  sententiam.  Neque  quid¬ 
quam  tamen  ante ,  quam  te  videro.  Atticam  meam 
gratias  mihi  agere  de  matre  gaudeo;  cui  quidem  ego 
totam  villam  cellamque  tradidi;  eamque  cogitabam 
v.  Idus  videre.  Tu  Atticae  salutem  dices.  Nos  Pi- 
liam  diligenter  tuebimur. 

(Iii  Neapolitano  Luculli,  Antonio,  Dolabella  coss.  710.) 

CICERO  ATTICO  S. 

1 .  E  Pompeiano  navi  advectus  sum  in  Luculli 
nostri  hospitium  vi.  Idus,  hora  fere  in. ;  egressus 
autem  e  navi,  accepi  tuas  litteras ,  quas  tuus  tabella- 
rius  in  Cumanum  attulisse  dicebatur,  NonisMai.  da- 
tas :  a  Lucullo  postridie  eadem  fere  hora  veni  in  Pu- 
teolanum.  Ibi  accepi  duas  epistolas,  alteram  Nonis, 
alteram  vii.  Idus  Lanuvio  datas.  Audi  igitur  ad 
omnes.  Primum,  quae  de  re  mea  gesta  et  in  solutione 
et  in  Albiano  negotio,  grata.  De  tuo  autem  Buthroto, 
quum  in  Pompeiano  essem,  Misenum  venit  Antonius : 
inde  ante  discessit,  quam  ilium  venisse  audissem:  a 
quo  in  Samnium.  Vide,  quid  speres.  Romae  igitur 
de  Buthroto.  L.  Antonii  horribilis  concio,  Dolabellae 
praeclara.  Iam  vel  sibi  habeat  nummos,  modo  nu- 
meret  Idibus.  Tertullae  nollem  abortum :  tarn  enim 
Cassii  sunt  iam,  quam  Bruti  serendi.  De  regina  ve¬ 
lim,  atque  etiam  de  Caesare  illo.  Persolvi  primae 
epistolae;  venio  ad  secundam.  2.  De  Quintis,  Bu¬ 
throto,  quum  venero,  ut  scribis.  Quod  Ciceroni  sup- 
peditas,  gratum.  Quod  errare  me  putas,  qui  rem¬ 
publicam  putem  pendere  e  Bruto,  sic  se  res  habet: 
aut  nulla  erit,  aut  ab  isto  istisve  servabitur.  Quod 
me  hortaris,  ut  scriptam  concionem  mittam,  accipe 
a  me,  mi  Attice,  xa&ofaxov  earum  rerum,  in 

quibus  satis  exercitati  sumus.  Nemo  umquam  neque 

poeta,  neque  orator  fuit,  qui  quemquam  meliorem, 
quam  se,  arbitraretur.  Hoc  etiam  malis  contingit. 
Quid  tu  Bruto  putas,  et  ingenioso,  et  erudito?  3.  De 
quo  etiam  experti  sumus  nuper  in  edicto.  Scripse- 
ram  rogatu  tuo.  Meum  mihi  placebat,  illi  suum. 
Quin  etiam,  quum,  ipsius  precibus  paene  adductus, 
scripsissem  ad  eum  de  optimo  genere  dicendi,  non  mo- 
do  mihi,  sed  etiam  tibi  scripsit,  sibi  illud,  quod  mihi 
placeret,  non  probari.  Quare  sine  quaeso  sibi  quem- 
que  scribere. 

Suam  cuique  sponsam,  mihi  meam;  suum  cuique 
amorern,  mihi  meum. 

Non  scite.  Hoc  enim  Attilius,  poeta  durissimus.  At- 
que  utinam  liceat  isti  concionari !  cui  si  esse  in  Urbe 
tuto  licebit,  vicimus.  Ducem  enim  novi  belli  civilis 
aut  nemo  sequetur,  aut  ii  sequentur,  qui  facile  vin- 
cantur.  4-.  Venio  ad  tertiam.  Gratas  fuisse  meas 
litteras  Bruto  et  Cassio,  gaudeo.  Itaque  iis  rescri- 
psi.  Quod  Hirtium  per  me  meliorem  fieri  volunt :  do 
equidem  operam ;  et  ille  optime  loquitur :  sed  vivit 
habitatque  cum  Balbo ,  qui  item  bene  loquitur.  Quid 
credas,  videris.  Dolabellam  valde  placere  tibi  video; 
mihi  quidem  egregie.  Cum  Pansa  vixi  in  Pompe- 
iano.  Is  plane  mihi  probabat  se  bene  sentire  et  cu- 
pere  pacem.  Caussam  armorum  quaeri  plane  video. 
Edictum  Bruti  et  Cassii  probo.  Quaeris,  ut  susci- 
piam  cogitationem ,  quidnam  istis  agendum  putem : 
consilia  temporum  sunt;  quae  in  horas  commutari 
vides.  Dolabellae  et  prima  ilia  actio,  et  haec  contra 
Antonium  concio  mihi  profecisse  permultum  videtur. 
Prorsus  ibat  res.  Nunc  autem  videmur  habituri  du¬ 
cem:  quod  unum  municipia  bonique  desiderant. 
8.  Epicuri  mentionein  facis,  et  audes  dicere,  prj  noh- 
reveu&ai^  Non  te  Bruti  nostri  vulticulus  ab  ista  orati- 
one  deterret?  Quintus  filius ,  utscribis,  Antonii  est 
dextella.  Per  eum  igitur,  quod  volemus,  facile  au- 
feremus.  Exspecto,  si,  ut  putas,  L.  Antonius  produ- 
xit  Octavium ,  qualis  concio  fuerit.  Haec  scripsi  cita- 
tim.  Statim  enim  Cassii  tabellarius.  Eram  conti- 
nuo  Piliam  salutaturus;  deinde  ad  epulas  Vestorii 
navicula.  Atticae  plurimam  salutem. 

XXL  (Puteolis,  Antonio,  Dolabella  coss.  710.) 

CICERO  A  T  T  I  C  0  S. 

1 .  Quum  paullo  ante  dedissem  ad  te  Cassii  tabel- 
lario  litteras,  v.  Idus  venit  noster  tabellarius,  et  qui¬ 
dem,  portenti  simile,  sine  tuis  litteris.  Sed  cito  con- 
ieci,  Lanuvii  te  fuisse.  Eros  autem  festinavit,  ut  ad 
me  litterae  Dolabellae  perferrentur ,  non  de  re  mea, 
(nondum  enim  meas  acceperat,)  sed  rescripsit  adeas, 
quarum  exemplum  tibi  miseram,  sane  luculente. 

2.  Ad  me  autem,  quum  Cassii  tabellarium  dimisis- 
sem,  statim  Balbus.  0  dii  boni ,  quam  facile  perspi- 
ceres  timere  otium !  et  nosti  virum,  quam  tectus :  sed 
tamen  Antonii  consilia  narrabat:  ilium  circumire  ve- 
teranos,  ut  acta  Caesaris  sancirent,  idque  se  facturos 
esse  iurarent,  ut  rata  omnes  haberent:  eaque  duum¬ 
viri  omnibus  mensibusinspicerent.  Questusestetiam 
de  sua  invidia ;  eaque  omnis  eius  oratio  fuit,  ut  ama- 
re  videretur  Antonium.  Quid  quaeris?  nihil  sinceri. 

3.  Mihi  autem  non  est  dubium,  quin  resspectetadca- 
stra.  Acta  enimillaresestanimovirili,  consiliopueri- 
li.  Quis  enim  hoc  non  vidit,  regni  heredem  relictum? 
Quid  autem  absurdius, 

hoc  metuere,  alterum  in  mein  nun  ponere ? 

Quin  etiam  hoc  ipso  tempore  multa  vnoaoXoiy.a.  Pon- 
tii  Neapolitanum  a  matre  tyrannoctoni  possideri?  Le- 


gendus  mihi  saepius  est  Cato  maior,  ad  te  missus. 
Amariorem  enim  me  senectus  facit.  Stomachor  om¬ 
nia.  Sed  mihi  quidem  fiefitancu.  Viderint  iuve- 
nes.  Tu  mea  curabis,  ut  curas.  4.  Haec  scripsi  seu 
dictavi,  apposita  secunda  mensa,  apud  Yestorium. 
Postridie  apud  Hirtium  cogitabam :  et  quidem  nevTt- 
lomov.  Sic  hominem  traducere  ad  optimates  paro. 
Ai]ooq  nolvq.  Nemo  est  istorum,  qui  otium  non  ti- 
meat.  Quare  talaria  videamus.  Quidvis  enim  po- 
tius,  quam  castra.  Atticae  salutem  plurimam  velim 
dicas.  Exspecto  Octavii  concionem,  et  si  quid  aliud; 
maxime  autem,  ecquid  Dolabella  tinniat :  an  in  meo 
nomine  tabulas  novas  fecerit. 


XXII.  (Iii  Puteolano,  Antonio,  Dolabella  coss.  710.) 

CICERO  ATTIC  0  S. 

1.  Certior  a  Pilia  factus,  mitti  ad  te  Idibus  tabel- 
larios ,  statim  hoc  nescio  quid  exaravi.  Primum  igi¬ 
tur  scire  te  volui,  me  hinc  Arpinumxvi.  Kalend.lun. 
Eo  igitur  mittes ,  si  quid  erit  posthac :  quamquam 
ipse  iam  iamque  adero.  Cupio  enim  ante,  quam  Ro¬ 
mani  venio,  odorari  diligentius,  quid  futurum  sit. 
Quamquam  vereor,  ne  nihil  coniectura  aberrem.  Mi- 
nime  enim  obscurum  est,  quid  isti  moliantur,  (meus 
vero  discipulus,  qui  hodie  apud  me  caenat,  valde  amat 
ilium,  quern  Brutus  noster  sauciavit,)  et,  si  quaeris, 
(perspexi  enim  plane,)  timent  otium:  vnodsaiv autem 
hanchabent,  eamque  prae  se  ferunt,  virum  clarissi- 
mum  interfectum,  totam  rempublicam  illius  interitu 
perturbatam:  irrita  fore,  quae  ille  egisset,  simul  ac 
desistemus  timere :  clementiam  illi  malo  fuisse;  qua 
si  usus  non  esset,  nihil  ei  tale  accidere  potuisse. 
2.  Mihi  autem  venit  in  mentem,  siPompeius  cumexer- 
citu  firmo  veniat,  quod  est  evXopov,  certo  fore  bellum. 
Haec  me  species  cogitatioque  perturbat.  Neque  enim, 
quod  tibi  turn  licuit,  nobis  nunc  licebit.  Nam  aperte 
laetati  sumus.  Deinde  habent  in  ore,  nos  ingratos. 
Nullo  modo  licebit,  quod  turn  et  tibi  licuit  et  multis. 
fI>aivonQogco7tqTsov  ergo,  et  Iziov  in  castra?  Millies 
mori  melius,  huic  praesertim  aetati.  Itaque  me  Idus 
Mart,  non  tam  consolantur,  quam  antea.  Magnum 
enim  mendum  continent.  Etsi  illi  iuvenes 
clXXoig  sv  ert&Xols  rorY  dnaxXovvrctc  ipopov. 

Sed,  si  tu  melius  quippiam  speras,  quod  etplura  au- 
dis,  et  interes  consiliis ,  scribas  ad  me  velim ,  simul- 
que  cogites,  quid  agendum  nobis  sit  super  legatione 
votiva.  Equidem  in  his  locis  moneor  a  multis,  ne  in 
senatu  Kalendis.  Dicuntur  enim  occulte  milites  ad 
earn  diem  comparati,  et  quidem  inistos;  qui  mihi 
videntur  ubivis  tutius,  quam  in  senatu,  fore. 


104. 

LIBER  DECIMUS  QUINTUS. 


A  KG.  Non  valde  diifert  liuius  libri  argument  uni  a  supe- 
rioris  sententia.  Omnes  enim  epistolae  scriptae  sunt,  quum  iam 
Romae  Antonius  et  Octavius  ita  mi&cerent  omnia ,  ut,  quam- 
vis  nec  plane  bellum,  nec  pax  essel,  appareret  tamen,  rein 
ail  arm  a  ileiluctum  iri.  Quo  quidem  tempore  Cicero  et  silii  timens 
III.  V.,  et  (ilium,  Atlienis  pliilosopliiae  operam  ilantem,  rupiens 

invisere;  quum  ius  liherae  legationis  a  Dolabella  XI.  XIII.,  nec 
vero  provincialis,  ef  Syriae  qnidem,  ut  Plutarcho  placet,  hal.e- 
ret,  iter  suscepit  in  Graeciam  XXI.  sqq.,  eo  consilio,  ut  Kal. 
Ian.  ailesset,  quod  initium  cogendi  senatus  fore,  Hirtio  el;  1*0088 
consulatuni  ineiinlibus ,  videbatur.  Dmn  vero,  in elioruni  rerum 
nondum  plane  sulilata  spe,  Brutus  et  Cassius  praetores  urliani, 
quilius  maxime  reouperandae  reip.  ralio  nitebatur,  si  non  Ro- 
niae,  in  provimis  tanien  locis,  manehant,  perque  litteras  et 
edicta  cum  Antonio  populoque  I.  II.  IV.  ageliant:  nusquain  ille 
pedem.  Post  longam  consultationem,  ad  quam  etiain  Cicero  ad- 
hilieliatur  XI.  et  post  Servii  vanos  pacilicationis  conatus  VII. 
tandem  illis  cedentibus,  hie  ipse  aheundi  consilium  cepit.  Ad 
haec  Cicero  ft.  filium  ad  Brutum  et  Cassium  transire  gaudet 
XXI.  sq.  XXIX.  De  Uuthrotiorum  autem  negotio  sollicit.us  esse 
peigit  II.  XII.  XV.  XIX.  XXIX.  De  Cleopatrae  fuga  et  iniqui- 
late  X\  .  et  de  rebus  Ilispaniensibus  XIII.  breviter  significat. 
In  primis  operae  pretium  est  cognoscere  eius  iudicia  de  morte 
Caesaris  IV.  de  Antonio  et  Bruto  I.  de  Bruto  et  Cassio  XII.  de 
Dolabella  XIII.  de  Pansa  XXII.  de  Hirtio  III.  VI.  et  de  Octavio 
XII.  Haec  fere  publica:  privata  autem  sunt  maxime  de  rebus 
ad  iter  componendis  XV.  XVIII.  XX.  de  pecunia  filio  Atbenas 
perjnutanda  XV.  XVII.  de  agri  Tusculani  periculo  VITI.  de  vi- 
tando  Bruti  ludorum  spectaculo  XXVI.  Cetera  fere  ad  studia 
pertinent:  Dispp  Tusculanas  IV.  libros  de  Officiis  XIII.  librutn 
de  Gloria  XXVII.  librunt  de  Silii  caussaXXIV.  Philippicam  se- 
cundam  XIII.  Varronis  dialogum  ibid.  Insunt  etiam  exempla 
epistolarum  Dolabellae  XIV.  et  Hirtii  ad  Cic.  VI.  Praeterea  me- 
ni o rat  Cicero  epistolas  suas  ad  Brutum  IV.  ad  Hirtium  VI.adAn- 
toniuni  VIII.  ad  Varronem  XXVI.  filii  ad  se  litteras  XVI.  Pedu- 
caei  VII.  Bruti  et  Cassii  V.  et  L.  Antonii  XII.  "Scriptae  sunt 
autem  huius  libri  epistolae  ex  ante  XVI.  Kalend.  Ian.  ad 
Non.  ftuint. 


la.  (In  Puteolano,  Antonio,  Dolabella  coss.  710.) 

CICERO  ATTICO  S. 

1.  O  factum  male  de  Alexione!  Incredibile  est, 
quanta  me  molestia  affecerit;  nec  mehercule  ex  ea 
parte  maxime,  quod  plerique  mecum:  »ad  quern  igi- 
tur  te  medicum  conferes?«  Quid  mihi  iam  medico? 
aut  si  opus  est,  tanta  inopia  est?  Amorem  erga  me, 
humanitatem  suavitatemque  desidero.  Etiam  illud: 
quid  est,  quod  non  pertimescendum  sit,  quum  homi- 
nem  temperantem,  summum  medicum,  tantus  impro- 
viso  morbus  oppresserit?  Sed  ad  haec  omnia  una 
consolatio  est,  quod  ea  conditione  natisumus,  utnihil, 
quod  homini  accidere  possit,  recusare  debeamus. 
2.  De  Antonio  iam  antea  tibi  scripsi,  non  esse  eum  a 
me  conventum.  Venit  enim  Misenum,  quum  ego  es- 
sem  in  Pompeiano;  inde  ante  proiectus  est,  quam  ego 
eum  venisse  cognovi.  Sed  casu,  quum  legerem  tuas 
litteras,  Hirtius  erat  apud  me  in  Puteolano;  ei  legi, 
et  egi.  Primum  quod  attinet,  nihil  mihi  concedebat: 
deinde  adsummam,  arbitrum  me  statuebat  non  mo- 
do  huius  rei,  sed  totius  consulatus  sui.  Cum  Anto¬ 
nio  autem  sic  agemus,  ut  perspiciat ,  si  in  eo  negotio 
nobis  satisfecerit,  totum  me  futurum  suum.  Dola- 
bellam  spero  domi  esse.  3.  Redeamus  ad  nostros :  de 
quibus  tu  bonam  spein  te  significas  habere  propter 
edictorum  humanitatem.  Ego  autem  perspexi,  quum 
a  me  xvii.  Kal.  de  Puteolano  Neapolim,  Pansae  con-  ' 
veniendi  caussa,  proficisceretur  Ilirtius,  omnem  eius 
sensum.  Seduxi  eum  et  ad  pacem  sum  cohortatus. 
Non  poterat  scilicet  negare,  se  velle  pacem;  sed  non 
minus  se  nostrorum  arma  timere,  quam  Antonii;  et 
tamen  utrosque  non  sine  caussa  praesidium  habere; 
se  autem  utraque  arma  metuere.  Quidquaeris?  ov- 
db  vpdg.  4.  De  Q.  filio  tibi  assentior:  patri  quidem 
eerie  gratissimae  et  bellissimae  tuae  litterae  fuerunt. 
Caerelliae  vero  facile  satisfeci;  nec  valde  laborare 


mihi  visa  est:  et,  si  ilia,  ego  certe  non  laborarem. 
Istam  vero,  quam  tibi  molestam  scribis  esse,  auditam 
a  te  esse,  omnino  demiror.  Nam  quod  earn  collau- 
davi  apud  amicos,  audientibus  tribus  filiis  eius  et 
filia;  ov  kxvto  in  rov  avrov.  Quid  est  hoc?  Quid  est 
autem,  cur  ego  personatus  ambulem?  Parumne  foeda 
persona  est  ipsius  senectutis?  5.  Quod  Brutus  ro- 
gat,  ut  ante  Kalendas;  ad  me  quoque  scripsit;  et  for- 
tasse  faciam.  Sed  plane,  quid  velit,  nescio.  Quid 
enim  illi  afferre  consilii  possum,  quum  ipse  egeam 
consilio,  et  quum  ille  suae  immortalitatimelius,  quam 
nostro  otio ,  consuluerit?  De  regina  rumor  exstin- 
guetur.  De  Flamma,  obsecro  te,  si  quid  potes. 

Ib.  (Hie  a  Scliiitzio  novae  initium  epistolae  constituitur.) 

1 .  Heri  dederam  ad  te  litteras  exiens  e Puteolano, 
deverteramque  in  Cumanum.  Ibi  bene  valentem  vi- 
deram  Piliam.  Quin  etiam  Baulos  Cumis  earn  vidi. 
Venerat  enim  in  funus:  cui  funeri  ego  quoque ope- 
ram  dedi.  Cn.  Lucullus,  familiaris  iioster ,  matrem 
efferebat.  Mansi  igitur  eo  die  in  Sinuessano:  atque 
inde  mane  postridie  Arpinum  proficiscens,  banc  epi- 
stolam  exaravi.  2.  Erat  autem  nihil  novi,  quod  aut 
scriberem,  aut  ex  te  quaererem;  nisi  forte  hoc  ad  rem 
putas  pertinere :  Brutus  noster  misit  ad  me  oratio- 
nem  suam,  habitam  in  concione  Capitolina;  petivit- 
que  a  me,  ut  earn  nec  ambitiose  corrigerem  ante, 
quam  ederet.  Est  autem  oratio  scripta  elegantissime 
sententiis,  verbis,  ut  nihil  possit  ultra.  Ego  tamen, 
si  illam  caussam  habuissem,  scripsissem  ardentius. 
cY7iodeaig,  vides,  quae  sit  persona  dicentis.  Itaque 
earn  corrigere  non  potui.  Quo  enim  in  genere  Bru¬ 
tus  noster  esse  vult,  et  quod  iudicium  habet  de  opti- 
mo  genere  dicendi,  id  ita  consecutus  est  in  ea  ora- 
tione,  ut  elegantius  esse  nihil  possit.  Sed  ego  so¬ 
lus  alius  sum ;  sive  hoc  recte,  sive  non  recte.  Tu  ta¬ 
men  velim  orationem  legas,  nisi  forte  iam  legisti,cer- 
tioremque  me  facias,  quid  iudices  ipse.  Quam  quam 
vereor ,  ne  cognomine  tuo  lapsus,  vTceQmiLviog  sis  in 
iudicando.  Sed,  si  recordabere  Jrnj,o<j&dvovg  fulmina, 
turn  intelliges  posse  et  dtTTiy.anccTa  gravissime  dici. 
Sed  haec  coram.  Nunc  nec  sine  epistola,  nec  cum 
inani  epistola  volui  ad  te  Metrodorum  venire. 

II.  (Antonio,  Dolabella  coss.  710.) 

CICERO  ATTICO  S. 

1.  Quinto  decimo  Kalend.  e  Sinuessano  profici¬ 
scens,  quum  dedissem  ad  te  litteras,  devertissemque 
a  Cumis,  in  Vesciano  accepi  a  tabellario  tuas  litteras; 
in  quibus  nimis  multa  de  Buthroto.  Non  enim  tibi  ea 
res  maiori  curae  aut  est  aut  erit,  quam  mihi.  Sic 
enim  decet,  te  mea  curare,  tua  me.  Quamobrem  id 
quidem  sic  susceptum  est  mihi ,  ut  nihil  sim  habilu- 
rus  antiquius.  2.  L.  Antonium  concionatum  esse,  co¬ 
gnovi  tuis  litteris  et  aliis,  sordide:  sed,  id  quale fue- 
rit,  nescio:  nihil  enim  scripsisti.  De  Menedemo, 
probe.  Quintus  certe  ea  dictitat,  quae  scribis.  Con¬ 
silium  meum  a  te  probari,  quod  ea  non  scribam,  quae 
tu  a  me  postularis,  facile  patior;  multoque  magis  id 
probabis,  si  orationem  earn,  de  qua  bodie  ad  te  scripsi, 
legeris.  Quae  de  legionibus  scribis,  ea  vera  sunt. 
Sed  non  satis  hoc  mihi  videris  tibi  persuasisse,  quid 
de  Buthrotiis  nostris  per  senatum  speres  confici 
posse,  quod  puto.  **tantum  enim  video,  non  vide- 
mur  esse  victuri.  Sed,  si  etiam  nos  hoc  fallat,  de  Bu¬ 
throto  te  non  fallet.  3.  De  Octavii  concione  idem  sen- 
tio,  quod  tu:  ludorumque  eius  apparatus  et  Matius 

ac  Postumius  mihi  procuratores  non  placent.  Sa- 
serna  collega  dignus.  Sed  isti  onines,  quemadmo- 
dum  sentis,  non  minus  otium  timent,  quam  nosarma. 
Balbum  levari  invidia  per  nos  velim  ;  sed  ne  ipsequi- 
dem  id  fieri  posse  confidit.  Itaque  aliacogitat.  4.  Quod 
prima  disputatio  Tusculana  te  confirmat,  sane  gau- 
deo.  Neque  enim  ullum  est  perfugium  aut  melius, 
aut  paratius.  Flamma  quod  bene  loquitur,  non  mo- 
leste  fero.  Tyndaritanorum  caussa,  de  qua  laboras, 
quae  sit,  ignoro.  Hos  tamen — .  HbvtsXoitiov  move- 
re  ista  videntur,  in  primis  erogatio  pecuniae.  De  Ale- 
xione  doleo;  sed,  quoniam  inciderat  in  ita  gravem 
morbum,  bene  actum  cum  illo  arbitror.  Quos  tamen 
secundos  heredes,  scire  vellem,  et  diem  testamenti. 

III.  (In  Atiuali,  Antonio,  Dolabella  coss.  710.) 

CICERO  ATTICO  S. 

1.  Undecimo  Kalend.  accepi  in  Atinati  duas  epi- 
stolas  tuas,  quibus  duabus  meis  respondisti.  Una 
eratxv.  Kal.,  altera  xii.  data.  Ad  superiorem  igitur 
prius.  Accurres  in  Tusculanum,  utscribis,  quo  me 
vi.  Kal.  venturum  arbitrabar.  Quod  scribis  paren- 
dum  victoribus;  non  mihi  quidem,cui  sunt  multa  po- 
tiora.  Nam  illav  quae  recordaris,  Lentulo  etMarcello 
consulibus  acta  in  aede  Apollinis;  nec  caussa  eadem 
est,  nec  simile  tempus ,  praesertim  quum  Marcellum 
scribas  aliosque  discedere.  Erit  igitur  nobis  coram 
odorandum  et  constituendum,  tutone  Romae  esse  pos- 
simus.  Novi  conventus  habitatores  sane  movent.  In 
magnis  enim  versamur  angustiis.  Sed  sint  ista  parvi. 
Quin  et  maiora  contemnimus.  Calvae  testamentum 
cognovi,  hominis  turpis  ac  sordidi.  Tabula  Demonici 
quod  tibi  curae  est,  gratum.  De  Matio  scripsi  iam 
pridem  ad  Dolabellam  accuratissime  :  modo  redditae 
litterae  sint.  Eius  caussa  et  cupio  et  debeo.  2.  Ve- 
nio  ad  propiorem.  Cognovi  de  Alexione,  quae  desi- 
derabam.  Hirtius  est  tuus.  Antonio,  quam  est,  volo 
peius  esse.  De  Q.  filio,  ut  scribis,  de  patre  coram 
agemus.  Brutum  omni  re,  qua  possum ,  cupio  iuva- 
re :  cuius  de  oratiuncula  idem  te,  quod  me,  sentire  vi¬ 
deo.  Sed  parum  intelligo,  quid  me  velis  scribere, 
quasi  a  Bruto  habita  oratione,  quum  file  ediderit.  Qui 
tandem  convenit?  an  sic,  ut  in  tyrannum  iure  optimo 
caesum?  Multa  dicentur,  multa  scribentur  a  nobis; 
sed  alio  modo  et  tempore.  De  sella  Caesaris,  bene 
tribuni.  Praeclaros  etiam  xiv  ordines.  Brutum  apud 
me  fuisse  gaudeo :  modo  et  libenter  fuerit,  et  sat  diu. 

IV n.  (Ill  Atinati,  Antonio,  Dolabella  coss.  710.) 

CICERO  ATTICO  S. 

1.  Decimo  Kalend.  hora  vm.  fere  a  Q.  Fufio  venit 
tabellarius,  nescioquid  ab  eolitterularum,  uti  me  sibi 
restituerem:  sane  insulse,  ut  solet:  nisi  forte,  quae 
non  ames,  omnia  videntur  insulse  fieri.  Scripsi  ita, 
ut  te  probaturum  existimo.  Mihi  duas  a  te  epistolas 
reddidit,  unam  xi.,  alteram  x.  Ad  recentiorem  prius. 
Et  leniorem  laudo.  Si  vero  etiam  Carfulenus:  Siva 
noiapav.  Antonii  consilia  narras  turbulenta ;  atque 
utinam  potius  per  populum  agat,  quam  per  senatum! 
Cui  quidem  ita  credo.  Sed  mihi  totum  eius  consilium 
ad  bellum  spectare  videtur,  si  quidem  D.  Bruto  pro- 
vincia  eripitur.  Q)uoquo  modo  ego  de  illius  nervis 
existimo,  non  videtur  fieri  posse  sine  bello.  Sed  non 
cupio;  quoniam  cavetur  Buthrotiis.  Rides?  At  ego 
doleo,  non  mea  potius  assiduitate ,  diligentia,  gratia 
perfici.  2.  Quod  scribis  te  nescire,  quid  nostris  fa- 
ciundum  sit:  iam  pridem  me  ilia  dnoqla  soil icitat. 


Itaque  stulta  iam  Iduum  Martiarum  est  consolatio. 
Animis  enim  usi  sumus  virilibus ;  consiliis,  mihi  cre- 
de,  puerilibus.  Excisa  enim  est  arbor,  non  evulsa. 
Itaque,  quam  fruticetur,  vides.  Redeamus  igitur, 
quoniam  saepe  usurpas,  ad  Tusculanas  disputationes. 
Saufeium  per  te  celemus.  Ego  numquam  indicabo. 
Quod  te  a  Bruto  scribis;  ut  certior  fieret,  quo  die  in 
Tusculanum  essem  futurus:  ut  ad  te  ante  scripsi,  vi. 
Kal.;  et  quidem  ibi  te  quam  primum  per  videre  ve¬ 
lim.  Puto  enim  nobis  Lanuvium  eundum,  et  quidem 
non  sine  multo  sermone.  Sed  pehrprei.  3.  Redeo  ad 
superiorem:  ex  qua  praetereo  ilia  prima  de  Buthro¬ 
tiis;  quae  mihi  sunt  inclusa  medullis;  sit  modo,  ut 
scribis,  locus  agendi.  De  oratione  Bruti,  prorsus  con¬ 
tends,  quum  iterum  tam  multis  verbis  agis.  Egone, 
ut  earn  caussam,  quam  is  scripsit?  ego  scribam  non 
rogatus  ab  eo?  Nulla  naqeyxelqriaic;  fieri  potest  contu- 
meliosior.  At,  inquis ,  cflqay.leiiisiov  aliquod.  Non 
recuso  id  quidem;  sed  et  componendum  argumentum 
est,  et  scribendi  exspectandum  tempus  maturius.  Li¬ 
cet  enim  de  me,  ut  libet,  existimes  (velim  quidem 
quam  optime);  si  haec  ita  manant,  ut  videntur,  (feres, 
quod  dicam,)  me  Idus  Martiae  non  delectant.  Ule 
enim  numquam  revertisset:  nos  timor  confirmareeius 
acta  non  coegisset;  aut,  (ut  inSaufeiieam,  relinquam- 
que  Tusculanas  disputationes,  ad  quas  tu  etiam  Vesto- 
rium  hortaris,)  ita  gratiosi  eramus  apud  ilium,  quern 
dii  mortuum  perduint!  ut  nostrae  aetati,  quoniam  in- 
terfecto  domino  liberi  non  sumus,  non  fuerit  dominus 
ille  fugiendus.  Rubeo,  mihi  crede.  Sed  iam  scri- 
pseram;  delere  nolui.  4.  De  Menedemo,  vellem  ve- 
rum  fuisset.  De  regina,  velim  verum  sit.  Cetera  co¬ 
ram,  et  maxime,  quid  nostris  faciendum  sit;  quid 
etiam  nobis,  si  Antonius  militibus  obsessurus  est  se¬ 
natum.  Hanc  epistolam  si  illius  tabellario  dedissem, 
veritus  sum,  ne  solveret.  Itaque  misi  dedita  opera. 
Erat  enim  rescribendum  tuis. 


IV  b.  (Hie  uovam  epistolam  Mongaultio  auctoi-e  incipit 
Graeter.) 

Quam  vellem,  Bruto  studium  tuum  navare  potu- 
isses!  Ego  igitur  ad  eum  litteras.  Ad  Dolabellam 
Tironem  misi  cum  mandatis  et  litteris.  Eum  ad  te 
vocabis;  et,  si  quid  habebis ,  quod  placeat,  scribes. 
Ecce  autem  de  transverso  L.  Caesar,  ut  veniam  ad  se, 
rogat,  in  Nemus;  aut  scribam,  quo  se  venire  velim: 
Bruto  enim  placere,  se  a  me  conveniri.  0  rem  odio- 
sam  et  inexplicabilem !  puto  me  ergo  iturum,  et  inde 
Romam;  nisi  quid  mutaro.  Summatim  adhuc  ad  te: 
nihildum  enim  a  Balbo.  Tuas  igitur  exspecto,  nec 
actorum  solum,  sed  etiam  futurorum. 


V.  (Ill  Atinati,  Antonio,  Dolabella  coss.  710., 

CICERO  ATTICO  S. 

1.  A  Bruto  tabellarius  rediit:  attulit  et  ab  eo,  et 
Cassio.  Consilium  raeum  magno  opere  exquirunt: 
Brutus  quidem ,  utrum  de  duobus.  0  rem  miseram ! 
Plane  non  habeo,  quid  scribam.  Itaque  silentio  puto 
me  usurum;  nisi  quid  aliud  tibi  videtur.  Sin  tibi 
quid  venit  in  mentem,  scribe,  quaeso.  Cassius  vero 
vehementer  orat  ac  petit,  utHirtium  quam  optimum 
faciam.  Sanum  putas?  ‘0  'pvayevg  dv&qaxevg.  Epi¬ 
stolam  tibi  misi.  2.  Ut  tu  de  province  Bruti  et  Cas- 
sii  per  senatus  consultum,  ita  scribit  et  Balbus  et  Hir¬ 
tius  :  qui  quidem,  se  actutum.  Etenim  iam  in  Tuscu- 
lano  est:  mihique,  utabsim,  vehementer  auctor  est: 
et  ille  quidem  periculi  caussa;  quod  sibi  etiam  fuisse 

elicit:  ego  autem,  etiam  ut  nullum  periculum  sit:  tan- 
tum  abest,  ut  Antonii  suspicionem  fugere  nunc  cu- 
rem  ,  ne  videar  eius  secundis  rebus  non  delectari,  ut 
mihi  caussa  sit,  cur  Romani  venire  nolim,  ne  ilium 
videam.  3.  Varro  autem  noster  ad  me  epistolam  mi- 
sit,  sibi  a  nescio  quo  missam ,  (nomen  enim  delerat,) 
in  qua  scriptum  erat,  veteranos  eos ,  qui  reiiciantur, 
(nam  partem  esse  dimissam),  improbissime  loqui;  ut 
magno  periculo  Romae  sint  futuri,  qui  ab  eorum  par¬ 
ibus  dissentire  videantur.  Qui  porro  noster  itus,  re- 
ditus,  vultus,  incessus  inter  istos?  Quod  si,  ut  scribis, 
L.  Antonius  in  Decimum,  reliqui  in  nostros;  ego  quid 
faciam?  aut  quo  me  pacto  geram?  Mihi  vero  delibera- 
tum  est,  ut  nunc  quidem  est,  abesse  ex  ea  urbe,  in  qua 
non  modo  florui  cum  summa,  verum  etiam  servivi 
cum  aliqua  dignitate.  Nec  tam  statui  ex  Italia  exire, 
de  quo  tecum  deliberabo,  quam  istuc  non  venire. 


VI.  (Ill  Tusculnno,  Antonio,  Dolabella  coss.  710.) 

CICERO  ATTICO  S. 

1 .  Quum  ad  me  Brutus  noster  scripsisset  et  Cas¬ 
sius,  ut  Hirtium,  quern  adhuc  bonum  fuisse  sciebant, 
neque  eum  confidebant  fore,  mea  auctoritatemeliorem 
facerem,  (Antonio  est  enim  fortasse  iratior,  caussae 
vero  amicissimus,) tamen  ad  eum  scripsi,  eique  digni¬ 
tatem  Bruti  et  Cassii  commendavi.  Ille  quid  mihi  re- 
scripsisset,  scire  te  volui;  si  forte  idem  tu,  quod  ego, 
existimares ,  istos  etiam  nunc  vereri ,  ne  forte  ipsi  no- 
stri  plus  animi  habeant,  quam  habent. 


IIIRTIUS  CICERONI  SUO  S. 

2.  Rure  iam  redierim,  quaeris.  An  ego,  quum  omnes 
caleant,  ignaviter  aliquid  faciam?  Etiam  ex  Urbe  sum 
profectus.  Utilius  enim  statui  abesse.  Has  tibi  litteras 
exiens  in  Tusculanum  scripsi.  Noli  autem  me  tarn  stre- 
nuum  putare ,  ut  ad  No?ias  recurram.  Nihil  enim  iam 
video  opus  esse  nostra  cura:  quoniam  praesidia  sunt  in 
tot  annos  provisa.  Brutus  et  Cassius  utinam,  quam  fa¬ 
cile  a  te  de  me  impetrare  possunt,  ita  per  te  exorentur,  ne 
quod  calidius  meant  consilium!  Cedentes  enim  liaec  ais 
scripsisse:  quo?  aut  quare?  3.  Retine,  obsecrote,  Ci¬ 
cero,  illos:  et  noli  sinere  haec  omnia  per  ire ,  quae  fun- 
ditus  medius  fidius  rapinis,  incendiis,  caedibus  perver- 
tuntur.  Tantum,  si  quid  timent,  caveant:  nihil  praeter- 
ea  moliantur.  Non  medius  fidius  acerrimis  consiliis 
plus,  quam  etiam  inertissimis ,  dummodo  diligent ibus, 
consequentur .  Haec  enim,  quae  fluunt,  per  se  diuturna 
non  sunt;  in  contentione  praesentes  ad  nocendum  habent 
vires.  Quid  speres  de  illis,  in  Tusculanum  ad  me  scribe. 

4.  Ilabes  Hirtii  epistolam:  cui  rescripsi,  nil  illos 
calidius  cogitare ;  idque  confirmavi.  Hoc  qualecum- 
que  esset,  te  scire  volui.  Obsignata  iam  epistola, 
Balbus  ad  me,  Serviliam  rediisse,  confirmare  non  dis- 
cessuros.  Nunc  exspecto  a  te  litteras. 


Vll.  (Ill  Tusculano,  Antonio,  Dolabella  coss.  710.) 

CICERO  ATTICO  S. 

Gratum,  quod  mihi  epistolas:  quae  quidem  me 
delectarunt,  in  primis  Sexti  nostri.  Dices,  quia  te 
laudat.  Puto  mehercule  id  quoque  esse  caussae :  sed 
tamen  etiam  ante,  quam  ad  eum  locum  veni,  valde 
mihi  placebat  quum  sensus  eius  de  republica,  turn 
scribendi  cura.  Servius  vero  pacificator  cum  libra-  II 


riolo  suo  videtur  obiisse  legationem ,  et  omnes  capti- 
unculas  pertimescere.  Debuerat  autem 
non  ex  iure  manu  consertum; 
sed  quae  sequuntur.  Tu  quoque  scribes. 

VIII.  (In  Tusculano,  Antonio,  Dolabella  coss.  710.) 

CICERO  ATTICO  S. 

1 .  Post  tuum  discessum  binas  a  Balbo ;  nihil  novi : 
itemque  ab  Hirtio;  qui  se  scribit  vehementer  offen- 
sum  esse  veteranis.  Exspectat  animus,  quidnam 
agam  de  Kalend.  Martiis.  Misi  igitur  Tironem,  et 
cum Tirone  plures,  quibus  singulis,  ut  quidque  acci- 
disset,  dares  litteras :  atque  etiam  scripsi  ad  Antonium 
de  legatione :  ne,  si  ad  Dolabellam  solum  scripsissem, 
iracundus  homo  commoveretur.  Quod  autem  aditus 
ad  eum  difficilior  esse  dicitur;  scripsi  adEutrapelum, 
ut  is  ei  meas  litteras  redderet,  legatione  mihi  opus  es¬ 
se.  Honestior  est  votiva  :  sed  licet  uti  utraque.  2.  De 
te,  quaeso,  etiam  atque  etiam  vide.  Velim  possis  co¬ 
ram:  si  minus  possis,  litteris  idem  consequemur. 
Graeceius  ad  me  scripsit,  C.  Cassium  sibi  scripsisse, 
homines  comparari,  qui  armati  in  Tusculanum  mitte- 
rentur.  Id  quidem  mihi  non  videbatur;  sed  caven- 
dum  tamen,  villaeque  plures  videndae.  Sed  aliquid 
crastinus  dies  ad  cogitandum  nobis  de  ea  re. 

IX.  (In  Tusculano,  Antonio,  Dolabella  coss.  710.) 

CICERO  ATTICO  S. 

1 .  Tertio  Nonas  vesperi  a  Balbo  redditae  mihi  lit- 
terae,  fore  Nonis  senatum,  ut  Brutus  in  Asia,  Cassius 
in  Sicilia  frumentum  emendum  et  ad  Urbem  mitten- 
dum  curarent.  0  rem  miseram!  primum  ullam  ab 
istis,  dein,  sialiquam,  banc  locatoriam  provinciam? 
Atque  baud  scio,  an  melius  sit,  quam  adEurotam  se- 
dere.  Sed  haec  casus  gubernabit.  Ait  autem  eodem 
tempore  decretum  iri,  ut  et  iis  et  reliquis  praetoriis 
provinciae  decernantur.  Hoc  certe  melius,  quam  ilia 
negaty.fi  porticus.  Nolo  enim  Lacedaemonem  longin- 
quam  Lanuvium  existimari  *.  Rides,  inquies,  in  ta- 
libus  rebus?  Quid  faciam?  plorando  fessus  sum.  2. 
Dii  immortales !  quam  me  conturbatum  tenuit  episto- 
lae  tuae  prior  pagina?  Quid  autem  iste  in  domotua  ca¬ 
sus  armorum?  Sed  hunc  quidem  nimbum  cito  trans- 
iisse  laetor.  Tu  quid  egeris  tua  quum  tristi ,  turn 
etiam  difficili  ad  consiliandum  legatione,  vehementer 
exspecto.  Est  enim  inexplicabilis.  Ita  circumsede- 
mur  copiis  omnibus.  Me  quidem  Bruti  litterae,  quas 
ostendis  a  te  lectas,  ita  perturbarunt,  ut,  quamquam 
ante  egebam  consilio,  tamen  animi  dolore  sim  tardior. 
Sed  pi ura ,  quum  ista  cognoro.  Hoc  autem  tempore, 
quod  scriberem,  nihil  erat,  eoque  minus,  quod  dubi- 
tabam,  tu  has  ipsas  litteras  essesne  accepturus.  Erat 
enim  incertum,  visurusne  te  esset  tabellarius.  Ego 
tuas  litteras  vehementer  exspecto. 

X.  (Iii  Tusculano,  Antonio,  Dolabella  coss.  710.) 

CICERO  ATTICO  S. 

OBrutiamanter  scriptas  litteras!  o  iniquum  tuum 
tempus ,  qui  ad  eum  ire  non  possis !  Ego  autem  quid 
scribam?  Ut  beneficio  istorum  utantur?  quid  turpius? 
Ut  moliantur  aliquid?  nec  audent,  nec  iam  possunt. 
Age,  quiescant  auctoribus  nobis!  quis  incolumitatein 
praestat?  Si  vero  aliquid  de  Decimo  gravius;  quae 
nostris  vita ,  etiamsi  nemo  molestus  sit?  Ludos  vero 
non facere,quidfoedius?  Frumentum  imponere;  quae 
est  alia  Dionis  legatio?  aut  quod  munus  in  republica 
sordidius?  Prorsus  quidem  consilia  tali  in  re  ne  iis 

quidem  tuta  sunt,  qui  dant.  Sed  possim  id  negligere 
proficiens.  Frustra  vero  qui  ingrediar?  Matris  consi- 
lio  quum  utatur,  vel  etiam  precibus,  quid  me  interpo- 
nam?  Sed  tamen  cogitabo,  quo  genere  utarlitterarum. 
Nam  silere  non  possum.  Statim  igitur  mittam  vel 
Antium  vel  Circeios. 

XL  (In  Antiati,  Antonio,  Dolabella  coss.  710.) 

CICERO  ATTICO  S. 

1.  Antium  veni  ante  vi.  Id.  *  Bruto  iucundus 
noster  adventus.  Deinde  multis  audientibus ,  Servi- 
lia,  Tertulla,  Porcia  quaerere,  quid  placeret.  Aderat 
etiam  Favonius.  Ego,  quod  eram  meditatus  in  via, 
suadere,ut  uteretur  Asiatica  curatione  frumenti;  nihil 
esse  iam  reliqui,  quod  ageremus,  nisi  ut  salvus  esset: 
in  eo  etiam  ipsi  reipublicae  esse  praesidium.  Quam 
orationem  quum  ingressus  essem,  Cassius  intervenit; 
ego  eadem  ilia  repetivi.  Hoc  loco,  fortibus  sane  ocu- 
lis  Cassius,  (Martem  spirare  diceres,)  »se  in  Siciliam 
non  iturum.  Egone,  ut  beneficium  accepisse  in  con- 
tumeliam?«  Quid  ergo  agis?  inquam.  At  ille,  »in 
Achaiam  se  iturum. «  Quid  tu,  inquam,  Brute?  »Ro- 
mam,  inquit,  si  tibi  videtur.cc  Mihi  vero  minime:  tu- 
to  enim  non  eris.  »Quid?  si  possem  esse,  placeretne?a 
Atque  ut  omnino ,  neque  nunc ,  neque  ex  praetura  in 
provinciam  ires.  Sed  auctor  non  sum,  ut  te  Urbi 
committas.  Dicebam  ea,  quae  tibi  profecto  in  men- 
tem  veniunt,  cur  non  esset  tuto  futurus.  2.  Multo 
inde  sermone  querebantur,  atque  id  quidem  Cassius 
maxime,  amissas  occasiones,  Decimumque  gra viter 
accusabat.  Ego  negabam  oportere  praeterita :  assen- 
tiebar  tamen.  Quumque  ingressus  essem  dicere, 
quid  oportuisset,  (nec  vero  quidquam  novi,  sed  ea, 
quae  quotidie  omnes,)nec  tamen  ilium  locum  attinge- 
rem,  quemquam  praeterea  oportuisse  tangi,  sed  sena- 
tum  vocari,  populum  ardentem  studio  vehementius 
incitari ,  totam  susciperem  rempublicam  :  exclamat 
tua  familiaris :  hoc  vero  neminem  umquam  audivi.  Ego 
repressi.  Sed  et  Cassius  mihi  videbatur  iturus :  (ete- 
nim  Servilia  pollicebatur  se  curaturam,  ut  ilia  fru- 
menti  curatio  de  senatus  consulto  tolleretur :) et  noster 
cito  deiectus  est  de  illo  inani  sermone.  Velle  enim  se 
dixerat.  Constituit  igitur,  ut  ludi,  absente  se,  fierent 
suo  nomine.  Proficisci  autem  mihi  in  Asiam  videba¬ 
tur  ab  Antio  velle.  3/  Ne  multa ;  nihil  me  in  illo  iti- 
nere  praeter  conscientiam  delectavit.  Non  enim  fuit 
committendum,  ut  ille  ex  Italia  prius,  quam  a  me  con- 
ventus  esset,  discederet.  Hoc  dempto  munere  amoris 
atque  officii,  sequebatur,  ut  mecum  ipse : 

II  8tvq  o8og  aoi  r l  Svvmcu  vvv,  xteonqone; 

Prorsus  dissolutum  offendi  navigium,  vel  potius  dis- 
sipatum.  Nihil  consilio,  nihil  ratione,  nihil  ordine. 
Itaque  etsi  ne  antea  quidem  dubitavi,  tamen  nunc  eo 
minus,  evolare  hinc;  idque  quam  primum,  ubi 

nec  Pelopidarum,  facta,  neque  famam  audiarn. 

4.  Sed  heus  tu,  ne  forte  sis  nescius,  Dolabella  me  sibi 
legavit  a.  d.  iv.  Nonas.  Id  mihi  heri  vesperi  nuntia- 
tum  est.  Votiva  ne  tibi  quidem  placebat.  Etenim 
erat  absurdum ,  quae,  si  stetisset  respublica  ,  vovis- 
sem,  ea  me,  eversailla,  vota  dissolvere:  et  habent, 
opinor,  liberae  legationes  definitum  tempus  lege  Iu- 
lia;  nec  facile  addi  potest.  Aveo  genus  legationis,  ut, 
quum  velis,  introire,  exire  liceat:  quod  nunc  mihi  ad¬ 
dition  est.  Bella  est  autem  huius  iuris  quinquennii 
licentia.  Quamquam  quid  de  quinquennio  cogitem? 
Contrahi  mihi  negotium  videtur.  Sed  (Skdaqnjixa  mit- 
tamus. 


XII.  (Ill  Antiati,  Antonio,  Dolabella  coss,  710.) 

CICERO  ATTICO  S. 

1 .  Bene  mehercule  de  Buthroto.  At  ego  Tironem 
ad  Dolabellam  cum  litteris,  quia  iusseras,  miseram. 
Quid  nocet?  De  nostris  autem  Antiatibus  satis  vide- 
bar  plane  scripsisse,  ut  non  dubitares,  essent  quin 
otiosi  futuri,  usurique  beneficioAntonii  contumelioso. 
Cassius  frumentariam  rem  aspernabatur.  Earn  Ser¬ 
vilia  sublaturam  ex  senatus  consulto  se  esse  dicebat. 
Noster  vero,  xal  pdla  crepvo? ,  in  Asiam,  posteaquam 
mihi  est  assensus,  tuto  se  Romae  esse  non  posse.  Lu- 
dos  enim  absens  facere  malebat.  Statim  autem  se 
iturum,  simul  ac  ludorum  apparatum  iis,  qui  curaturi 
essent,  tradidisset.  Navigia  colligebat.  Erat  animus 
incursu.  Interea  in  eisdem  locis  erant  futuri.  Bru¬ 
tus  quidem  se  aiebat  Asturae.  2.  L.  quidem  Anto- 
nius  liberaliter  litteris  sine  cura  me  esse  iubet.  Ha- 
beo  unum  beneficium;  alterum  fortasse,  ni  in  Tuscu- 
lanum  venerit.  0  negotia  non  ferenda !  quae  ferun- 
tur  tamen.  Tcov  8'  cdziav  tcov  JBqovtcov  t ig  ei%ev; 
Octaviano,  utperspexi,  satis  ingenii,  satis  animi:  vi- 
debaturque  erga  nostros  ijgcoag  ita  fore,  ut  nos  vclle- 
mus,  animatus.  Sed  quid  aetati  credendum  sit,  quid 
nomini,  quid  hereditati,  quid  xarr^jaei,  magni  consi- 
lii  est.  Vitricus  quidem  nihil  censebat;  quern  Astu¬ 
rae  vidimus.  Sed  tamen  alendus  est;  et,  ut  nihil  aliud, 
ab  Antonio  seiungendus.  Marcellus  praeclare,  si  prae- 
cipit  nostra  isti  *:  cui  quidem  ille  deditus  mihi  vide¬ 
batur.  Pansae  autem  et  Hirtio  non  nimis  credebat. 
Bona  indoles,  edv  diapeirp. 


XIII  a.  (In  Puteolano,  Antonio,  Dolabella  coss.  710.) 

CICERO  ATTICO  S. 

1.  Octavo  Kal.  duas  a  te  accepi  epistolas.  Re- 
spondebo  igitur  priori  prius.  Assentior  tibi,  ut  nec 
duces  simus  nec  agmen  cogamus;  faveamus  tamen. 
Orationem  tibi  misi.  Eius  custodiendae  et  proferen- 
dae  arbitrium  tuum.  Sed  quando  ilium  diem,  quum 
tu  edendam  putes?  2.  Inducias,  quas  scribis,  non  in- 
telligo  fieri  posse.  Melior  est  dvavzufxovqaia,  qua  me 
usurum  arbitror.  Quod  scribis  legiones  duas  Brundi- 
sium  venisse;  vos  omnia  prius.  Scribes  igitur,  quid- 
quid  audieris.  3.  Varronis  duiXopov  exspecto.  Iam 
probo  clIqaxlei8eiov ,  praesertim  quum  tu  tanto  opere 
delectere :  sed  quale  velis,  velim  scire.  Quod  ad  te 
antea,  atque  adeo  prius  scripsi  (sic  enim  mavis), ad 
scribendum,  tibi  itero  dicere,  fecisti  me  acriorem.  Ad 
tuum  enim  iudicium,  quod  mihi  erat  notum,  addidisti 
Peducaei  auctoritatem ,  magnam  quidem  apud  me  et 
in  primis  gravem.  Enitar igitur,  nedesideresautindu- 
striam  meam  aut  diligentiam.  Vettienum,  ut  scribis, 
et  Faberium  foveo.  Clodium  nihil  arbitror  malitiose : 
quamquam  — .  Sed  quid  egerit?  De  libertate  retinen- 
cla  ,  qua  certe  nihil  est  dulcius,  tibi  assentior.  Dane 
C.  Annio?  0  liominem  nequam!  quid  enim  dicam 
aliud?  cautum  Marcellum!  me  sic  — ,  sed  non  tamen 
cautissimum!  4.  Longiori  epistolae  superiorique  re- 
spondi.  Nunc  breviori  propiorique  quid  respon- 
dcam,  nisi  earn  fuisse  dulcissimam?  Res  Ilispanienses 
valde  bonae.  Modo  Balbilium  incolumem  videam, 
subsidium  nostrac  senectutis.  DeAnniano  item,  quod 
me  valde  observat  Yisellia.  Sed  haec  quidem  huma- 
na.  De  Bruto  te  nihil  scire  dicis :  sed  Selicia,  venisse 
M.  Scaptium:  eumque  non  quapompa,  ad  se  tamen 
clam  venturum  sciturumque  me  omnia:  quae  ego  sta¬ 
tim.  Interea  narrat  eadem,  Bassi  servum  venisse, 

qui  nuntiaret  legiones  Alexandrinas  in  arniis  esse, 
Bassum  arcessi,  Cassium  exspectari.  Quid  quaeris? 
Videtur  respublica  ius  suum  reciperatura.  Sed  ne 
quid  ante.  Nosti  horura  exercitationem  in  latrocinio 
et  amentiam. 


XI 11  b.  (Antonio,  Dolabella  coss.  7  10.) 

(Hinc  Graeler  VII,  99.  novam  epistolam  incipit  ) 

CICERO  ATTICOS. 

1.  Dolabella  vir  optimus.  Etsi,  quum  scribe- 
bam,  secunda  mensa  apposita,  venisse  eum  ad  Baias 
audiebam;  tamen  ad  me  ex  Formiano  scripsit,  (quas 
litteras,  quum  e  balineo  exissem,  accepi,)  sese  de  at- 
tributione  omnia  summa  fecisse;  Vettienum  accusat; 
ti  icatur  scilicet,  lit  homo  tabs.  Sed  ait  totum  nego- 
tium  Sestium  nostrum  suscepisse,  optimum  quidem 
ilium  virum  nostrique  amantissimum.  Quaero  au- 
tem,  quid  tandem  Sestius  in  hac  re  facerepossit,  quod 
non  quivis  nostrum?  Sed  ,  si  quid  praeter  spem  erit, 
lacies  ut  sciam.  Sin  est,  ut  arbitror,  negotium  perdi- 
tum ,  scribes  tamen ;  neque  ista  res  commovebit.  2. 
Nos  hie  qidoaotpovpev ,  (quid  enim  aliud?)  et  runegi 
TOV  y.a&ijxovTos  magnifice  explicamus  ngogcpcovovyev- 
que  Ciceroni.  Qua  de  re  enim  potius  pater  filio?  Dein- 
de  alia.  Quid  quaeris?  exstabit  opera  peregrinationis 
huius.  Varronem  hodie  aut  eras  venturum  putabant. 
Ego  autem  in  Pompeianum  properabam  ;  non  quo  hoc 
locoquidquam  pulchrius;  sed  interpellatores  illic  mi¬ 
nus  molesti.  Sed  perscribe,  quaeso,  quae  caussa  sit 
Myrtilo:  (poenas  quidem  ilium  pependisse  audivi,)  et 
satisne  pateat ,  unde  corruptus.  3.  Ilaec  quum  scri- 
berem ,  tantum  quod  existimabam  ad  te  orationem  es¬ 
se  perlatam.  Hui ,  quam  timeo ,  quid  existimes !  Et¬ 
si  quid  ad  me,  quae  non  sit  foras  proditura,  nisi  repu- 
blica  reciperata?  De  quo  quid  sperem,  non  audeo 
scribere. 


XIV.  (Ill  Tiisculano,  Anlonio,  Dolalidla  coss.  710.) 

CICERO  ATTICO  S. 

I.  &exto  hal.  accepi  a  Dolabella  litteras,  quarum 
exemplum  tibi  misi :  in  quibus  erat,  omnia  se  fecisse, 
quae  tu  velles.  Statim  ei  rescripsi,  et  multis  verbis 
gratias  egi.  Sed  tamen ,  ne  miraretur ,  cur  idem  ite- 
rum  facerem,  hoc  caussae  sumpsi,  quod  ex  te  ipso  co¬ 
ram  antea  nihil  potuissem  cognoscere.  Sed  quid 
muita?  Litteras  hoc  exemplo  dedi. 


CICERO  DOLABELLAE  COS.  SUO. 

2.  Antea  quum  per  litteras  Attici  noslri  de  tua  sum¬ 
ma  liberalitate ,  summoque  erga  se  beneficio  certior  [actus 
essem;  quumque  tu  ipse  etiam  ad  me  scripsisses,  te  fecis¬ 
se  ea,  quae  nos  voluissemus :  egi  tibi  gratias  per  litteras 
iis  verbis,  ut  intelligeres ,  nihil  te  mihi  gratius  facer e  po- 
tuisse.  Postea  vero  quam  ipse  Alticus  ad  me  venit  in 
Tusculanwn  huius  unius  rei  caussa,  tibi  ut  apud  me  gra¬ 
tias  agerct,  ut  cuius  eximiam  quamdam  et  admirabilem 
m  caussa  Buthrotia  voluntatem  et  singularem  erga  se 
amorem  perspexisset :  leneri  non  potui ,  quin  tibi  apertius 
1 Hud  idem  his  litteris  declararem.  Ex  omnibus  enim, 
mi  Dolabella ,  studiis  in  me  et  of fidis ,  quae  summa  sunt, 
hoc  scito  mihi  et  amplissimum  videri,  et  gratissimurn  es¬ 
se,  quod  perfeceris,  ut.  Atticus  inlelligeret,  quantum  ego 
te,  quam  tu  me  amares.  3.  Quod  reliquum  est,  Buthro- 
tiam  et  caussam  el  civitatern,  quamquam  a  te  constituta  \ 
est,  (beneficia  autem  nostra  tueri  solemus,)  tamen  velim 
t  eceptam  in  [idem  tuam,  a  meque  etiam  atque  etiam  tibi  j 


ICERONIS 

commendatam,  auctoritate  et  auxilio  tuo  tectam  veils  es¬ 
se.  Satis  eril  in  perpetuum  Buthrotiis praesidii,  magna- 
que  cura  et  sollicit udine  Atticum  el  me  liberaris,  si  hoc 
honoris  mei  caussa  susceperis,  ut  eos  semper  a  te  defen- 
sos  velts.  Quod  ut  facias,  te  vehementer  etiam  atque 
etiam  rogo. 

.  Bis  litteris  scriptis,  me  ad  avvrd^eig  dedi :  quae 
quidem,  vereor,  ne  miniata  cerula  tua  pluribus  locis 
notandae  sint:  ita  sum  peikogog  et  magniscogitationi- 
bus  impeditus. 


(J11  viJltrad  Lncviniim,  Antonio,  Dolabella  coss.  7 JO.) 

CICERO  ATTICO  S. 

I.  L.  Antonio  male  sit!  siquidem  Buthrotiis  mo- 
lestus  est.  Ego  testimonium  composui;  quod,  quum 
voles,  obsignabis.  Tu  nummos  Arpinatum,  si  L.  Fa- 
dius  aedilis  petet,  vel  omnes  reddito.  Ego  ad  te  alia 
epistola  scripsi  de  H-S  cx,  quae  Statio  curarentur.  Si 
ergo  petet  Fadius  ,  ei  voloreddi,  praeter  Fadium  ne- 
mini.  Apud  me  item  puto  deposition.  Id,  scripsi  ad 
Erotem ,  lit  redderet.  2.  Reginam  odi.  Me  iure  fa- 
cere  scit  sponsor  promissorum  eius  Ammonius;  quae 
quidem  erant  cpiloloya  et  dignitatis  meae,  ut  vel  in 
concione  dicere  auderem.  Saram  autem,  praeterquam 
quod  nefarium  hominem  cognovi,  praeterea  in  me 
contumacem.  ,  Semel  eum  omnino  domi  meae  vidi. 
Quum  qdocpgovco?  ex  eo  quaererem ,  quid  opus  esset ; 
Atticum  se  dixit  quaerere.  Superbiam  autem  ipsius 
reginae,  quum  esset  trans  Tiberim  in  hortis,  comme- 
morare  sine  magno  dolore  non  possum.  Nihil  igitur 
cum  istis :  nec  tam  aninnim  me,  quam  vix  stomachum 
habere  arbitrantur.  3.  Profectionem  meam,  ut  video, 
Erotis  dispensatio  impedit.  Nam  quum  ex  reliquis 
quae  Nonis  April,  fecit,  vei  abundare  debeam,  co°or 
mutuari:  quodque  ex  istis  fructuosis  rebus  receptum 
est,  id  ego  ad  illud  fanum  sepositum  putabam.  4. 
Sed  haec  Tironi  mandavi,  quem  ob  earn  caussam  Ro- 
mam  misi.  Te  nolui  impeditum  impedire.  5.  Cicero 
noster  quo  modestior  est,  eo  me  magis  commovet.  Ad 
me  enim  de  hac  re  nihil  scripsit,  ad  quem  nimirum 
potissimum  debuit.  beripsit  hoc  autem  ad  Tironem, 
sibi  post  Kal.  April,  (sic  enim  annuum  tempus  confi- 
ci)  nihil  datum  esse  **:  tibi  pro  tua  natura  semper 
placuisse ,  teque  existimasse  id  etiam  ad  dignitatem 
meam  pertinere,  eum  non  modo  liberaliter  a  nobis, 
sed  etiam  ornate  cumulateque  traetari.  Quare  velim 
cures,  (nectibiessem  molestus.si  per  alium  hoc  a<>ere 
possem,)  ut  permutetur  Athenas.  Quod  sit  in  annuum 
sumptum  ei.  Scilicet  Eros  numerabit.  Eius  rei  caussa 
Tironem  misi.  Curabis  igitur,  et  ad  me,  si  quid  tibi 
de  eo  videbitur,  scribes. 

X\7Ia.  (In  villa  ad  lacmn  Lucrimim,  Antouio,  Dolabella  cuss.  710.) 

CICERO  ATTICO  S. 

Tandem  a  Cicerone  tabellarius;  et  mehercule  lit- 
terae  nemvco/xtvcog  scriptae:  quod  ipsum  ngoxon^v  ali- 
quamsignificaret;  itemque  ceteri  praeclara  scribunt. 
Leonides  tamen  retinetsuum  illud  adiiuc.  Summis 
vero  laudibusHerodes.  Quid  quaeris?  vel  verba  mihi 
dari  facile  patior  in  hoc ,  meque  libenter  praebeo  ere- 
dulum.  Tu,  velim,  si  quid  tibi  est  a  Statio  scriptum, 
quod  pertineat  ad  me,  certiorem  me  facias. 


XVII).  (Hie  Manutio  auclore  quiriam  novae  epislolae  ini- 
Hum  constituunt.) 

Narro  tibi;  haec  loca  venusta  sunt,  abdita  cer- 
te  et,  si  quid  scribere  velis,  ab  arbitris  libera.  Sed 

nescio  quo  modo  oixog  epilog.  Itaque  me  referunt  pe¬ 
des  in  Tusculanum.  Et  tamen  haec  QionoyQaepia  ri- 
pulae  videtur  habitura  celerem  satietatem.  Equidem 
etiam  pluvias  metuo,  si  prognostica  nostra  vera  sunt. 
Ranae  enim  ^rtTO(jevovmv.  Tu,  quaeso,  fac  sciam,  ubi 
Brutum  nostrum,  et  quo  die  videre  possim. 


XVII.  (Ill  villa  ad  Lucrinum,  Antonio,  Dolabella  coss.  710.) 


CICERO  ATTICO  S. 

\ .  Duas  epistolas  *  accepi  postridie  Idus,  alteram 
eo  die  dataui,  alteram  ldibus.  Prius  igitur  superiori. 
De  Bruto ,  quum  scies.  De  consulum  ficto  timore 
cognoveram.  Sica  enim  cpd.oaxo^ycog  ille  quidem,  sed 
tumultuosius  ad  me  etiam  illam  suspicionem  pertu- 
lit.  Quid  tu  autem?  Ta  fisv  diSopieva;  Nullum  enim 
verbum  a  Siregio.  Non  placet.  De  Plaetorio  vicino 
tuo  permoleste  tuli,  quemquam  prius  audisse ,  quam 
me.  De  Syro  prudenter.  L.  Antonium  perM.fra- 
trem,  ut  arbitror ,  facillime  deterrebis.  Antroni  ve- 
tui;  sed  nondum  acceperas  litteras;  nec  cuiquam, 
nisi  L.  Fadio  aedili.  Aliter  enim  nec  caute,  nec  iure 
fieri  potest.  Quod  scribis  tibi  deesse  H-S  C,  quae 
Ciceroni  curata  sint;  velim  ab  Erote  quaeras,  ubi  sit 
merces  insularum.  Arabioni  de  Sitio  nihil  irascor. 
Ego  de  itinere,  nisi  explicato  l,  nihil  cogito.  Quod 
idem  tibi  videri  puto.  2.  Habes  ad  superiorem:  nunc 
audi  ad  alteram.  Tu  vero  facis,  ut  omnia,  quod  Ser- 
viliae  non  dees,  id  est,  Bruto.  De  regina  gaudeo  te 
nonlaborare,  certe  etiam  tibi  probari.  Erotis  ratio- 
nes  et  ex  Tirone  cognovi,  et  vocavi  ipsum.  Gratis- 
simum,  quod  polliceris,  Ciceroni  nihil  defuturum: 
de  quo  mirabilia  Messalla ;  qui  Lanuvio,  rediens  ab 
illis ,  venit  ad  me :  et  mehercule  ipsius  litterae  sic  et 
(pdoaxogycog  et  evmvag  scriptae,  ut  eas  vel  in  acroasi 
audeam  legere:  quo  magis  illi  indulgendum  puto. 
De  Buciliano  Sextium  puto  non  moleste  ferre.  Ego, 
si  Tiro  ad  me,  cogito  in  Tusculanum.  Tu  vero.  quid- 
quid  erit,  quod  me  scire  par  sit,  statim. 


XVIII.  (In  itinere  a  villa  ad  Jacum  Lucrinum,  Antonio,  Dolabella 
coss.  7100 

CICERO  ATTICO  S. 

1.  SeptimodecimoKal.etsi  satis videbarscripsisse 
ad  te,  quid  mihi  opus  esset,  et  quid  te  facere  vellem, 
si  tibi  commodum  esset:  tamen,  quum  profectus  es- 
sem  et  in  lacu  navigarem,  Tironem  statui  ad  te  esse 
mittendum,  ut  iis  negotiis,  quae  agerentur ,  interes- 
set;  atque  etiam  scrips!  ad  Dolabellam,  me,  si  ei  vi- 
deretur,  velle  proficisci,  petiique  ab  eo  de  mulis  ve- 
cturae  itineris.  2.  Etin  eis,  quoniam  intelligo  te  dis- 
tentissimum  esse,  qua  de  Buthrotiis,  qua  de  Bruto, 
cuius  etiam  ludorum  seorsum  curarn ,  etiam  admini- 
strationem  suspicor  ex  magna  parte  ad  tepertinere; 
ut  ergo  in  eiusmodi  re,  tribues  nobis  paullum  operae : 
nec  enim  multum  opus  est.  Mihi  res  ad  caedem,  et 
earn  quidem  propinquam,  spectare  videtur.  Vides 
homines;  vides  arma.  Prorsus  non  mihi  videor  es¬ 
se  tutus.  Sin  tu  aliter  sentis,  velim  ad  me  scribas. 
Domi  enim  manere,  si  recte  possum,  multo  malo. 

XIX,  (In  Tusculano,  Antonio,  Dolabella  coss.  710.) 

CICERO  ATTICO  S. 

\ .  Quidnam  est,  quod  audendum  amplius  de  Bu¬ 
throtiis?  Stetisse  enim  te  frustra  scribis.  Quid  autem 
se  refert Brutus?  Doleo  mehercule,  te  tarn  esse  dc- 
tentum :  quod  decern  hominibus  referendum  acce- 
ptum.  Est  ill ud  quidem  iyycodeg,  sed  uvsxxov,  mihi- 


que  gratissimum.  De  armis,  nihil  vidi  apertius.  Fu- 
giamus  igitur.  At,  ut  ais,  coram.  Theophanes  quid 
velit,  nescio.  Scripserat  enim  ad  me.  Cui  rescripsi, 
ut  potui.  Mihi  autem  scribit,  venire  ad  me  se  velle, 
ut  et  de  suis  rebus,  et  quaedam,  quae  ad  me  perti- 
nerent.  Tuas  litteras  exspecto.  Vide  quaeso,  ne 
quid  temere  fiat.  2.  Statius  scripsit  ad  me,  locutum 
secum  esse  Q.  Ciceronem  valde  asseveranter,  se  haec 
ferre  non  posse;  certum  sibi  esse,  ad  Brutum  et  Cas- 
sium  transire.  Hoc  enim  vero  nunc  discere  aveo- 
hoc  ego,  quid  sit,  interpretari  non  possum.  Potest 
aliquid  iratus  Antonio:  potest  gloriam  novam  quae- 
rere:  potest  totum  esse  aye. dlaaf.ia:  et  nimirum  ita 
est.  Sed  tamen  et  ego  vereor,  et  pater  conturbatus 
est.  Scit  enim,  quae  ille  de  hoc:  mecum  quidem 
olipona  olim.  Plane,  quid  velit,  nescio.  A  Dolabella 
mandata  habebo,  quae  mihi  videbuntur,  id  est  nihil. 
Die  mihi,  C.  Antonius  voluitne  fieri  septemvir?  Fuit 
certe  dignus.  De  Menedemo  est,  ut  scribis.  Facies 
omnia  mihi  nota. 

XX.  (Ill  Tusculano,  Antonio,  Dolaliella  coss.  710.) 

CICERO  ATTICO  S. 

1 .  Egi  gratias  Vettieno :  nihil  enim  potuit  liuma- 
nius.  Dolabellae  mandata  sint  quaelibet:  mihi  ali¬ 
quid,  vel  quod  Niciae  nuntiem.  Quis  enim  haec,  ut 
scribis,  XemvvEi *?  Nunc  dubitare quemquam pruden- 
tem,  quin  meus  discessus  desperationis  sit,  non  lega¬ 
tion^?  2.  Quod  ais,  extrema  quaedam  iam  homines 
de  republica  loqui,  et  eos  quidem  viros  bonos:  ego, 
quo  die  audivi  ilium  tyrannum  inconcione  clarissi- 
mum  vi rum  appellari,  subdiffidere  coepi;  postea 
vero  quam  tecum  Lanuvii  vidi,  nostros  tantum  spei 
habere  ad  vivendum  ,  quantum  accepissent  ab  Anto¬ 
nio,  desperavi.  Itaque,  mi  Attice,  fortiter  hoc  velim 
accipias ,  ut  ego  scribo.  Genus  illud  interitus,  qui 
caussae  cursus *  est,  foedum  duces  et  quasi  denun- 
tiatum  nobis  ab  Antonio.  Ex  hac  naxa  exire  consti- 
tui,  non  ad  fugam,  sed  ad  spem  mortis  melioris.  Haec 
omnis  culpa  Bruti.  3.  Pompeium  Carteiae  receptum 
scribis:  iam  igitur  contra  hunc  exercitum.  Utra 
ergo  castra?  Media  enim  tollit  Antonius.  Ilia  infir- 
ma,  haec  nefaria.  Properemus  igitur.  Sed  iuva 
me  consilio,  Brundisione,  anPuteolis.  Brutus  qui¬ 
dem  subito :  sed  sapienter.  Udayco  xi .  Quando  enim 
ilium?  Sed  humana  ferenda.  Tu  ipse  eum  videre 
non  potes.  Dii  illi  mortuo,  qui  umquam  Buthrotum. 
Sed  acta  missa.  Videamus,  quae  agenda  sint.  4.  Ra- 
tiones  Erotis,  etsi  ipsum  nondum  vidi,  tamen  et  ex 
litteris  eius ,  etexeo,  quod  Tiro  cognovit,  propemo- 
dum  cognitas  habeo.  Versuram  scribis  esse  facien- 
dam  mensium  quinque;  id  est,  ad  Kal.  Novemb. 
H-S  cc.  In  earn  diem  cadere  nummos,  qui  a  Quinto 
debentur.  Velim  igitur,  quoniam  Tiro  negat  tibi  pla- 
cere ,  me  eius  rei  caussa  Romam  venire ;  si  ea  te  res 
nihil  offendet,  videas,  unde  nummi  sint;  mihi  feras 
expensum.  Hoc  video  in  praesentia  opus  esse.  Reli- 
qua  diligentius  ex  hoc  ipso  exquiram ;  in  his,  de  mer- 
cedibus  dotalium  praediorum ;  quae  si  fideliter  Cice¬ 
roni  curabuntur,  quamquam  volo  laxius,  tamen  ei 
propemodum  nihil  deerit.  Equidem  video  mihi  quo- 
que  opus  esse  viaticum.  Sed  ei  ex  praediis,  ut  cadet, 
ita  solvetur:  mihi  autem  opus  est  universo  quidem! 
Etsi  mihi  videtur  iste,  qui  umbras  timet,  ad  caedem 
spectare;  tamen,  nisi  explicata  solutione ,  non  sum 
discessurus.  Sitne  autem  extricata,  necne,  tecum 
cognoscam.  Ilanc  putavi  mea  manu  scribendam: 

itaque  feci.  De  Fadio,  ut  scribis :  utique  alii  nemini. 
Rescribas  velim  hodie. 


XXI.  (In  Tusculano,  Antonio,  Dolabella  coss.  710.) 

CICERO  ATTICO  S. 

1.  Narrotibi,  Q.  pater  exsultat  laetitia.  Scripsit 
enim  filius,  se  idcirco  profugere  ad  Brutum  voluisse, 
quod,  quurri  sibi  negotium  daret  Antonins,  ut  eum 
dictatorem  efficeret,  praesidium  occuparet,  id  recu- 
sasset:  recusasse  autem  se,  ne  patris  animum  offen- 
deret:  ex  eo  sibi  ilium  hostem.  »Tum  me,  inquit, 
collegi,  verens,  ne  quid  mihi  ille  iratus  tibi  noceret, 
Itaque  eum  placavi.  Et  quidem  cccc  certa,  reliqua  in 
spe. «  Scribit  autem  Statius ,  ilium  cum  patre  habi- 
tare  velle.  Hoc  vero  mirum ;  et  id  gaudet.  Ecquem 
tu  illo  certiorem  nebulonem?  2.  Eno^rjv  vestram  de 
re  Cani  deliberation^  probo.  Nihil  eram  suspicatus 
de  tabulis:  uxeQnlcog  restitutam  arbitrabar.  Quae 
differs,  ut  mecum  coram,  exspectabo.  Tabellarios, 
quoad  voles,  tenebis.  Es  enim  occupatus.  Quod  ad 
Xenonem,  probe.  Quod  scribo,  quum  absolvero. 
Quinto  scripsisti,  te  ad  eum  litteras :  nemo  attulerat. 
3.  Tiro  negat  iam  tibi  placere  Brundisium,  et  quidem 
dicere  aliquid  de  militibus.  At  ego  iam  destinaram, 
Hydruntem  quidem.  Movebant  me  tuae  quinque  ho- 
rae.  Hie  autem  quantus  ttAo-Dc  !  Sed  videbimus.  Nul- 
las  a  te  xi.  Kal.  quippe:  quid  enim  iam  novi?  Quum 
primum  igitur  poteris,  venies.  Ego  propero,  ne  ante 
Sextus,  quem  adventare  aiunt. 


XXII.  (In  Tusculano,  Ant  onio,  Dolabella  coss.  710.) 

CICERO  ATTICO  S. 

Gratulor  nobis  Q.  filium  exisse:  molestus  non 
erit.  Pansam  bene  loqui  credo.  Semper  enim  con- 
iunctum  esse  cum  Hirtio  scio.  Amicissimum  Bruto 
et  Cassio  puto,  si  expediet.  Sed  quando  illos  videbit? 
Inimicum  Antonio:  quando,  auteur?  quousque  lu- 
demur?  Ego  autem  scripsiSextum  adventare,  non  quo 
iam  adesset,  sed  quia  certe  id  ageret,  ab  armisque 
nullus  discederet.  Certe,  si  pergit,  bellum  paratum 
est.  Hie  autem  noster  Cytherius,  nisi  victorem,  ne- 
minem  victurum.  Quid  ad  haec  Pansa?  utro  erit,  si 
bellum  erit?  Quod  videtur  fore.  Sed  et  haec  et  alia 
coram ;  hodie  quidem,  ut  scribis,  aut  eras. 


XXIII.  (Ill  Tusculano,  Antonio,  Dolabella  coss  710.) 

CICERO  ATTICO  S. 

Mirifice  torqueor,  sine  dolore  tamen:  sed  per- 
multa  mihi  de  nostro  itinere  in  utramque  partem  oc- 
currunt.  Quousque?  inquies.  Quoad  erit  integrum : 
erit  autem  usque  dum  ad  navem.  Pansa  si  rescri- 
pserit,  et  meam  tibi  et  illius  epistolam  mittam.  Si- 
lium  exspectabam ;  cui  vn6/xvi]fin  compositum.  Si 
quid  novi.  Ego  litteras  misi  ad  Brutum:  cuius  de 
itinere  etiam  ex  te  velim,  si  quid  scies,  cognoscere. 


XXIV.  (In  Tusculano,  Antonio,  Dolabella  coss.  710.) 

CICERO  ATTICO  S. 

Tabellarius,  quem  ad  Brutum  miseram,  ex  iti¬ 
nere  rediit  vxi.  Kal.  Ei  Servilia  dixit,  eo  die  Brutum 
H.  iv.  profectum.  Sane  dolui,  meas  litteras  redditas 
non  esse.  Silius  ad  me  non  venerat.  Caussam  com- 
posui.  Eum  libellum  tibi  misi.  Te  quo  die  exspe- 
ctem,  velim  scire. 


XX\.  (In  Tusculano,  Antonio,  Dolabella  coss.  710.) 

CICERO  ATTICO  S. 

De  meo  itinere  variae  sententiae:  multi  enim 
ad  me.  Sed  tu  incumbe,  quaeso,  in  earn  curam.  Ma¬ 
gna  res  est.  An  probas,  si  ad  Kal.  Ian.  cogitamus? 
Meus  animus  est  aequus ;  sic  tamen,  ut  si  nihil  offen- 
sionis  sit:  et  tu  etiam  scite,  quo  die  olim  piaculum, 
mysteria  scilicet.  Utut  sit  res,  casus  consilium  nostri 
itineris  iudicabit.  Dubitemus  igitur.  Est  enim  hi- 
berna  navigatio  odiosa;  eoque  ex  te  quaesieram  my- 
steriorum  diem.  Brutum,  ut  scribis,  visum  iri  a  me 
puto.  Ego  hinc  volo  prid.  Kal. 

XXVI.  (Ill  Arpinati,  Antonio,  Dolabella  coss.  710.) 

CICERO  ATTICO  S. 

1 .  De  Quinti  negotio  video  a  te  omnia  facta.  Ille 
tamen  dolet,  dubitans,  utrum  morem  gerat  Leptae,  an 
fidem  infirmet  filio.  Inaudivi  L.  Pisonem  velle  exire 
legatum  ipevde^Qoupo]  senatus  consulto.  Velim  sci¬ 
re,  quid  sit.  Tabellarius  ille,  quem  tibi  dixeram  a 
me  ad  Brutum  esse  missum  in  Anagninum,  ad  me  ve- 
nit  ea  nocte  ,  quae  proxima  ante  Kal.  fuit,  litterasque 
ad  me  attulit;  in  quibus  unum  alienum  summa  sua 
prudentia,  idem  illud,  ut  spectem  ludos  suos.  Re- 
scripsi  scilicet,  primum  me  iam  profectum,  ut  non 
integrum  sit:  dein  uzoncoTaTov  esse,  me,  qui  Romam 
omnino  post  haec  arma  non  accesserim,  neque  id  tarn 
periculi  mei  caussa  fecerim ,  quam  dignitatis ,  subito 
ad  ludos  venire.  Tali  enim  tempore  ludos  facere  illi 
honestum  est,  cui  necesse  est:  spectare  mihi  ut  non 
estnecesse,  sic  ne  honestum  quidem  est.  Equidem 
illos  celebrari  et  esse  quam  gratissimos  mirabiliter 
cupio;  idque  ita  futurum  esse  confido :  et  tecum  ago, 
ut  iam  ab  ipsa  commissione  ad  me,  quemadmodum 
accipiantur;  deinde  omnino  reliquorum  dies  singulos 
persequare.  Sed  de  ludis  hactenus.  2.  Reliqua 
pars  epistolae  est  ilia  quidem  in  utramque  partem: 
sed  tamen  nonnullos  interdum  iacit  igniculos  viriles: 
quod  quale  tibi  videretur,  ut  posses  interpretari,  misi 
ad  te  exemplum  epistolae.  Quamquam  mihi  tabella¬ 
rius  noster  dixerat,  tibi  quoque  se  attulisse  litteras  a 
Bruto,  easque  ad  te  e  Tusculano  esse  delatas.  3.  Ego 
itinera  sic  composueram,  ut  Nonis  Quint.  Puteolis 
essem.  Valde  enim  festino;  ita  tamen,  ut,  quantum 
homo  possit,  quam  cautissime  navigem.  4.  M.  Ae- 
lium  cura  liberabis :  is  me  paucos  specus  in  extremo 
fundo,  et  eos  quidem  subterraneos;  servitutis  putat 
aliquid  habituros:  id  me  iam  iam  nolle,  neque  mihi 
quidquam  esse  tanti;  sed,  ut  mihi  dicebas,  quam  le- 
nissime,  potius  ut  cura  liberetur,  quam  ut  me  succen- 
sere  aliquid  suspicetur.  Idem  de  illo  Tulliano  capite 
libere  cum  Cascellio  loquare.  Parvaresest:  sed  tu 
bene  attendisti :  nimis  callide  agebatur.  Ego  autem, 
si  mihi  imposuisset  aliquid,  quod  paene  fecit,  nisi  tua 
malitia  adfuisset,  animo  iniquo  tulissem.  Itaque,  ut¬ 
ut  erit,  rem  impediri  malo.  Octavam  partem  tolli 
luminarium  in  aedibus  ad  Streniae  memineris.  Cui 
Caerellia,  videris  mancipio  dare  ad  earn  summam, 
quae  sub  praecone  fuit  maxima:  id  opinor  esse 
cccLxxx.  5.  Novi  si  quid  erit,  atque  etiam  si  quid 
prospicies,  quod  futurum  putes,  scribas  ad  me  quam 
saepissime  velim.  Varroni,  quemadmodum  tibi  man- 
davi,  memineris  excusare  tarditatem  litterarum  mea- 
rum.  Mundus  is  — .  Tu,  M.  Ennius  quid  egerit  de 
testamento,  (curiosus  enim,)  facias  me  velim  certio¬ 
rem.  Ex  Arpinati,  vi.  Non. 

XXVII.  (Ill  Arpinati,  Antonio,  Dolatella  coss.  710) 

CICERO  ATTICO  S. 

1 .  Gaudeo  id  te  mihi  suadere,  quod  egomeaspon- 
te  pridie  feceram.  Nam  quum  ad  te  vi.  Non.  darem, 
eidem  tabellario  dedi  etiam  ad  Sestium ,  scriptas 
rcavv  (filodro^yag.  Ille  autem ,  quod  Puteolos  prose¬ 
quitur,  humane;  quod  queritur,  iniuste.  Non  enim 
ego  tam  ilium  exspectare,  quum  de  Cosano  rediret, 
debui,  quam  ille  aut  non  ire  ante,  quam  me  vidisset, 
aut  citius  reverti.  Sciebat  enim  me  celeriter  velle 
proficisci,  seseque  ad  me  in  Tusculanum  scripserat 
esse  venturum.  2.  Te,  ut  a  me  discesseris,  lacrimas- 
se,  moleste  ferebam.  Quod  si  me  praesente  fecisses, 
consilium  totius  itineris  fortasse  mutassem.  Sed  il- 
lud  praeclare,  quod  te  consolata  est  spes  brevi  tempo¬ 
re  congrediendi ;  quae  quidem  exspectatio  me  maxi- 
me  sustentat.  Meae  tibi  litterae  non  deerunt.  De 
Bruto  scribam  ad  te  omnia.  Librum  tibi  celeriter 
mittam  de  Gloria.  Excudam  aliquid  c IJgoothldeiov, 
quod  lateat  in  thesauris  tuis.  3.  De  Planco  memini. 
Attica  iure  queritur.  Quod  me  deBacchide,  destatua- 
rum  coronis  certiorem  fecisti,  valdegratum:  nec 
quidquam  posthac,  non  modo  tantum,  sed  ne  tantu- 
lum  quidem  praeterieris.  Et  de  Herode  et  Mettio 
meminero,  et  de  omnibus,  quae  te  velle  suspicabor 
modo.  0  turpem  sororis  tuae  filium,  quum  haec 
scriberem.  Adventabat  autem  fiovkvaEi,  caenantibus 
nobis. 


XXVIII.  (In  Arpinati,  Antonio,  Dolabella  coss.  710.) 

CICERO  ATTICO  S. 

Ego,  ut  ad  te  pridie  scripseram,  Nonis  constitue- 
ram  venire  in  Puteolanum*.  Ibi  igitur  quotidie  tuas 
litteras  exspectabo,  et  maxime  de  ludis;  de  quibus 
etiam  ad  Brutum  tibi  scribendum  est;  cuius  episto- 
lae,  quam  interpretari  ipse  vixpoteram,  exemplum 
pridie  tibi  miseram.  Atticae  meae  velim  me  ita  ex¬ 
cuses,  ut  omnem  culpam  in  te  transferas,  et  ei  tamen 
confirmes,  me  minime  totum  amorem  eo  mecum  at- 
tulisse. 


XXIX.  (In  Formiano,  Antonio,  Dolabella  coss.  7lO.) 

CICERO  ATTICO  S. 

1.  Bruti  ad  te  epistolam  misi.  Dii  boni,  quanta 
a/arj/avlal  Cognosces,  quum  legeris.  De  celebratio- 
ne  ludorum  Bruti  tibi  assentior.  Ad  M.  Aelium  nul- 
lus  tu  quidem  domum,  sed  sicubi  inciderit.  De  Tul- 
liano  semisseM.  Axianumadhibebis,  utscribis.  Quod 
cum  Cosiano  egisti,  optime.  Quod  non  solum  mea, 
verum  etiam  tua  meexpedis,  gratum.  Legationem 
probari  meam  gaudeo.  Quod  promittis,  dii  faxint. 
Quid  enim  mihi  meis  iucundius?  Sed  istam,  quam  tu 
excipis,  metuo.  Brutum  quum  convenero ,  perscri- 
bam  omnia.  De  Planco  et  Decimo,  sane  velim. 
Sextum  scutum  abiicere  nolebam.  De  Mundo,  si 
quid  scies.  2.  Rescripsi  ad  omnia  tua.  Nunc  nostra 
accipe.  Quintus  filius  usque  Puteolos;  (minis  civis, 
ut  tu  Favonium  ,  Asinium  dicas :)  et  quidem  duas  ob 
caussas ,  et  ut  mecum ,  et  aneiaaird-ai.  vult  cum  Bruto 
et  Cassio.  Sed  tu  quid  ais?  Scio  enim  te  familiarem 
esseOthonum.  Ait  hie  sibi  Iuliam  ferre.  Constitu- 
tum  enim  esse  discidium.  Quaesivit  ex  me  pater, 
qualis  esset  fama.  Dixi  nihil  sane  me  audisse,  (ne- 
sciebam  enim,  cur  quaereret,)  nisi  de  ore  etpatre. 
Sed  quorsus,  inquam?  At  ille,  filium  velle.  Turn  ego, 
etsi  iftdeXviTo/jrjv ,  tamen  negavi  putaro  me  ilia  esse 
vera :  axonog  (hoc  est  enim)  huic  nostro  nihil  pracbe- 


re.  Ilia  autem  ov  naqa  tovtov.  Ego  tamen  suspicor, 
hunc,  ut  solet,  hallucinari.  Sed  velim  quaeras !  (facile 
autem  potes:)  et  me  certiorem.  3.  Obsecro  te,  quid 
est  hoc?  Signata  iam  epistola,  Formiani,  qui  apud 
me  caenabant,  Plancum  se  aiebant  hunc  Buthrotium 
pridie,  quam  hoc  scribebam,  id  est  iv.  Nonas,  vidisse 
demissum,  sine  phaleris ;  servulos  autem dicere,  eum 
et  agripetas  eiectos  a  Buthrotiis.  Macte.  Sed  ama- 
bo  te,  perscribe  mihi  totum  negotium. 


105. 

LIBER  DECIMUS  SEXTUS. 


ARG.  Civitate  Antonii  armis  oppressa,  reique  publicac 
salute  desperata,  Cicero,  quod  adliue  C.  Cnesare  vivente  cogita- 
verat,  iter  in  Graeciam  aninio  deliberato  ,  sed  invito  iam  est  in- 
gressus.  Krgo  Puteolis  primmn  progressus,  inque  Neside  Bru- 
tuni  altocutus,  parantem  una  eum  Cassio  classem ,  qua  liic  in 
Syriam,  ille  in  Macedoniam  navigarent:  Kalendis  Sext.  Rliegio 
conscendens,  venit  Syracusas.  Unde  quuin  transmitterevellet  in 
Graeciam,  bis  ad  Leucopetram,  agri  Rliegini  promontorium,  au- 
stro  reiectus ,  et  bonis  de  Antonio  nuntiis  confirmatus  VII.  pro- 
fectionis  consilium  abiecit.  latum  igitur  in  senatus  potestate 
fore  sperans  Romani  rediit,  X.  XIII.  Urbemque  ingressus  est 
Kalendis  Septembribus  (at  cf.  XU.),  et  postridie  primam  dixit 
orationem  Pliilippicam.  Fuit  deinde  moxRomae,  mox  in  suis 
praediis:  quae  omnia  commemoraulur  sex  primis  epistolis.  Re- 
liquae  incertis  quidem  diebus  magna  ex  parte  scriptae  sunt, 
omnes  tamen  ante  Kal.  Ian.  quo  toto  tempore  liaec  gesla  fuisse 
traduntur.  Quum  M.  Antonins  et  Octavianus  occultis  potius 
odiis  inter  se,  quam  aperta  vi  certarent,  alterque  alterum  iusi- 
diis  praevertere  conaretur:  Antonins  ante  diem  VII.  Id.  Oct. 
Urundisium  venit,  profectns  obviam  legionibus  Macedonicis 
quattuor,  ut  eas  sibi  ]»ecunia  conciliaret:  quas  tamen,  quod  qui- 
dam  ab  Octaviano  praemissi  multo  plus  obtulerant,  attrabere  ad 
se  non  potuit.  Itaque  etiam  Martia  et  Decima  ab  illo  postea  de- 
sciverunt  ad  Octavianum.  Hie  Antonio  Brundisii  degente,  ipse  in 
Campaniam  pergens,  magnum  veteranorum  numerum  ingenti 
spe,  ingentique  pecunia  cepit,  ut  Cicero  ait,  denariis  CCCC.  Id 
quod  illis  armorum  fuit  iuitiuin  nec  bellum  antea  gerentibus,  nec 
pacem  babentibus.  Turn  s  ero  accidit,  ut  Cicero  in  Antonium 
sollicitaretur  ab  Octaviano,  qui,  rempublicam  se  capessere  simu- 
lans,  nihil  se,  nisi  de  illius  consilio ,  nec  nisi  per  senatum  fa- 
cturum  ,  pollicebatur.  Scriptae  sunt  omnes ,  Antonio  et  Dola¬ 
bella  coss.  ex  a.  d.  VII.  Id.  Quint,  ad  Nonas  cireiter  Decembris. 
Atque  bis  quidem  multa  alia  continentur,  ut  domestica  de  expe- 
diendis  turn  suis  II.  turn  filii  rationibus  I.  de  Q.  filii  laudibus  V.  et 
quae  ad  litterarum  studia  pertinent,  de  historia  scribenda  XIII. 
de  mutato  libri  de  Gloria  prooemio  VI.  de  edendae  epistolarum 
suarum  avvuytayrjg  consilio  V.  de  tecta  inscriptione  librornm  de 
Officiis  XI.  (cf.  XII.)  Insunt  etiam  Ciceronis  duae  ad  Capitonem 
et  tres  nd  Plancum  epistolae  XVI.  Memorat  Attici  indicium  de 
Philippica  secunda  I.  Octaviani  IX.  et  Nepotis  ad  se  litteras  V. 


I.  (In  Puteolano,  Antonio, Dolabella  coss.  710.) 

CICERO  ATTICO  S. 

1.  Nonis  Quint,  veni  in  Puteolanum.  Postridie 
iens  ad  Brutum  in  Nesidem  haec  scripsi.  Sed  eo  die, 
quo  veneram,  caenanti  Eros  tuas  litteras.  Itane? 

Nonis  Iuliis?  Dii  hercule  istis !  Sed  stomachari  totum 
diem  licet.  Quidquamne  turpius,  quam  Bruto  luli- 
is?  Redeo  ad  meum  igitur,  IV  idifiev,  Nihil  vidi. 
2.  Sed  quid  est,  quaeso,  quod  agripetas  Buthroti  con- 
cisos  audio?  Quid  autem  Plancus  tam  cursim  (ita 
enim  inaudiebam)  diem  et  noctem?  sane cupio scire, 
quid  sit.  3.  Meam  profectionem  laudari  gaudeo! 
Dymaeos,  agro  pulsos,  mare  infestum  habere,  nil  mi- 
rum.  Nimirum  videndum  est,  ut  mansio  laudetur. 
Ev  o^oTiIotuBruti  videtur  aliquid  praesidii  esse.  Sed, 
opinor,  minuta  navigia.  Sed  iam  sciam,  et  ad  te  eras. 

4.  De  Ventidio,  nmuxov  puto.  De  Sexto,  pro  certo  ha- 
bebatur,  haud  arma.  Quod  si  verum  est;  sine  bello 
civili  video  serviendum.  Quid  ergo?  Kal.  Ian.  in 
Pansa  spes?  AijQog  nolvg,  in  vino  etinsomnoistorum. 

5.  De  ccx  ,  optime  Ciceronis  rationes  explicentur. 
Ovius enim recens — :  ismulta,quaevellem:  in  hisne 
hoc  quidem  malum  in  mandatis  sat  abunde ,  H  -  S  j  ,xxii 
satis  esse ,  affatim  prorsus;  sed  Xenonem  perexigue, 
et  rtiaxQag  praebere,  id  est  minutatim.  Quo  plus 
permutasti,  quam  ad  fructum  insularum,  id  ille  an¬ 
nus  habeat,  in  quern  itineris  sumptus  accessit.  Hinc 
ex  Kal.  April,  ad  H-S  lxxx  accommodetur.  Nunc 
enim  insulae  tantum.  Videndum  enim  est,  quid, 
quum  Romae  erit.  Non  enim  puto  socrum  illam  fe- 
rendam.  Pindaro  de  Cumano  negaram.  6.  Nunc, 
cuius  rei  caussa  tabellarium  miserim,  accipe.  Q. 
filius  mihi  pollicetur  se  Catonem.  Egit  autem  et  pa¬ 
ter,  et  filius,  ut  tibi  sponderem:  sed  ita,  ut  turn  cre- 
deres,  quum  ipse  cognosses.  Huic  ego  litterasipsius 
arbitratu  dabo.  Eae  te  ne  moverint.  Has  scripsi 
in  earn  partem,  ne  me  motum  putares.  Dii  faxint, 
ut  faciat  ea ,  quae  promittit!  Commune  enim  gau- 
dium.  Sed  ego  ***  nihil  dico  amplius.  Is  hinc  vi. 
Idus.  Ait  enim ,  attributionem  in  Idus,  se  autem  ur- 
geri  acriter,  Tu  ex  meis  litteris,  quo  modo  respon- 
deas,  moderabere.  Plura,  quum  et  Brutum  videro, 
et  Erotem  remittam.  Atticae  meae  excusationem  ac- 
cipio,  eamque  amo  plurimum ;  cui  et  Piliae  salutem. 

II.  (In  Puteolano,  Antonio,  Dolabella  eoss.  710.) 

CICERO  ATTICOS. 

\ .  Sexto  Idus  duas  epistolas  accepi,  unam  a  meo 
tabellario ,  alteram  aBruti.  De  Buthrotiis  longe  alia 
fama  in  his  locis  fuerat :  sed  cum  aliis  multis  hoc  fe- 
rendum.  Erotem  remisi  citius,  quam  constitueram, 
ut  esset,  qui  Hortensio:  et  quia  equitibus  quidem  ait 
se  Idibus  constituisse.  Hortensius  vero  impudenter. 
Nihil  enim  debetur  ei,  nisi  extertia  pensione,  quae 
est  Kal.  Sext.,  ex  qua  pensione  ipsa  maior  pars  est 
ei  soluta  aliquanto  ante  diem.  Sed  haec  Eros  vide- 
bit  Idibus.  De  Publilio  autem,  quod  perscribi  opor- 
tet,  moram  non  puto  esse  faciendam.  Sed  quum  vi- 
deas ,  quantum  de  iure  nostro  decesserimus,  qui  de 
residuis  cccc  H-S  cc  praesentia  solverimus,  reliqua  1 
rescribamus:  loqui  cum  eo,  si  tibi  videbitur,  poteris, 
eum  commodum  nostrum  exspectare  debere,  quum 
tanta  sit  a  nobis  iactura  facta  iuris.  2.  Sed  amabo  te, 
mi  Attice ,  (videsne,  quam  blande?)  omnia  nostra, 
quoad  eris  Romae,  itagerito,  regito,  gubernato,  ut  ni¬ 
hil  a  me  exspectes.  Quamquam  enim  reliqua  satis 
apta  sunt  ad  solvendum ;  tamen  fit  saepe,  ut  ii,  qui  de¬ 
bent,  non  respondeant  ad  tempus.  Si  quid  eiusmodi 
acciderit,  ne  quid  tibi  sit  fama  mea  potius.  Non  mo¬ 
do  versura,  verum  etiam  venditione,  si  ita  res  coget, 
nos  vindicabis.  3.  Bruto  tuae  litterae  gratae  erant. 

Fui  enim  apud  ilium  multas  horas  in  Neside,  quum 


ICERONIS 

paullo  ante  tuas  litteras  accepissem.  Delectari  mihi 
Teieo  videbatur  et  habere  maiorem  Accio,  quam 
Antonio,  gratiam.  Mihi  autem  quo  laetiora  sunt,  eo 
plus  stomachi  et  molestiae  est,  populum  Romanum 
manus  suas  non  in  defendenda  republica,  sedinplau- 
dendo  consumere.  Mihi  quidem  videntur  istorum 
animi  incendi  etiam  ad  repraesentandam  improbita- 
tem  suam.  Sed  tamen, 

dummodo  doleat  aliquid,  doleat  quidlubet. 

4.  Consilium  meum  quod  ais  quotidie  magis  laudari, 
non  moleste  fero ;  exspectabamque ,  si  quid  de  eo  ad 
me  scriberes.  Ego  enim  in  varios  sermones  incide- 
bam.  Quin  etiam  idcirco  trahebam,  ut  quam  diutis- 
sime  integrum  esset.  Sed  quoniam  furcilla  extru- 
dimur ,  Brundisium  cogito.  Facilior  enim  et  explo- 
ratior  devitatio  Iegionum  fore  videtur,  quam  pirata- 
rum,  qui  apparere  dicuntur.  Sestius  vi.  Idus  exspe- 
ctabatur,  sed  non  venerat,  quod  sciam.  Cassius  cum 
classicula  sua  venerat.  Ego,  quum  eum  vidissem, 
v.  [Id.]  in  Pompeianum  cogitabam,  inde  Aeculanum. 
Nosti  reliqua.  3.  De  Tutia,  ita  putaram.  DeAebutio, 
non  credo:  nec  tamen  euro  plus,  quam  tu.  Planco 
et  Oppio  scripsi  equidem,  quoniam  rogaras:  sed,  si  * 
tibi  videbitur,  ne  necesse  habueris  reddere.  Quum 
enim  tua  caussa  fecerint  omnia,  vereor,  ne  meas  lit¬ 
teras  supervacaneas  arbitrentur.  Oppio  quidem  uti- 
que:  quem  tibi  amicissimum  cognovi.  Verum,  ut 
voles.  6.  Tu,  quoniam  scribis  hiematurum  te  in  Epi- 
ro,  feceris  mihigratum,  si  ante  eo  veneris,  quam  mi¬ 
hi  in  Italiam  te  auctore  veniendum  est.  Litteras  ad 
me  quam  saepissime ;  sed  de  rebus  minus  necessa- 
riis,  aliquem  nactus;  sin  autem  erit  quid  maius,  do- 
mo  mittito.  c/^axI.£t(J6ior, si  Brundisium  salvi,  adorie- 
mur.  De  Gloria  misi  tibi.  Custodies  igitur,  ut  soles: 

(sed  notentur  eclogarii:)  quosSalvius,  bonos  audito- 
res  nactus,  in  convivio  dumtaxat  legat.  Mihi  valde 
placent:  mallem  tibi.  Etiam  atque  etiam  vale. 

III.  (In  Pompeiano,  Anlonio,  Dolabella  coss.  710.) 

CICERO  ATTICO  S. 

L  Tu  vero  sapienter.  Nunc  demum  enim  rescri- 
bo  his  litteris,  quas  mihi  misisti,  convento  Antonio 
Tiburi.  Sapienter  igitur,  quod  manus  dedisti.  quod- 
que  etiam  ultro  gratias  egisti.  Certe  enim,  ut  scribis, 
deseremur  potius  a  republica,  quam  a  re  familiari. 
Quod  vero  scribis  te  magis  et  magis  delectari, 

0  Tile,  si  quid  ego  —  : 

auges  mihi  scribendi  alacritatem.  Quod  Erotem  non 
sine  munusculo  exspectare  dicis :  gaudeo ,  non  fefel- 
lisse  earn  rem  opinionem  tuam;  sed  tamen  idem  avv- 
TctyfiM  misi  ad  te  retractatius ,  et  quidem  uqxetvttov 
ipsum,  crebris  locis  inculcatum  et  refectum.  Hunc  tu 
tralatum  in  macrocollum  lege  arcano  convivis  tuis, 
sed,  si  me  amas,  hilaris  et  bene  acceptis,  ne  in  me 
stomachum  erumpant,  quum  sint  tibi  irati.  2.  De  Ci¬ 
cerone,  velim  ita  sit,  ut  audimus.  De  Xenone  coram 
cognoscam  :  quamquam  nihil  ab  eo  arbitrornequein- 
diligenter  neque  illiberaliter.  De  Herode,  faciam, 
ut  mandas :  et  ea,  quae  scribis,  ex  Saufeio  et  e  Xeno¬ 
ne  cognoscam.  3.  De  Q.  filio  gaudeo  tibi  meas  litte¬ 
ras  prius  a  tabellario  meo,  quam  ab  ipso  redditas: 
quamquam  te  nihil  fefellisset.  Verumtamen  — .  Sed 
exspecto,  quid  ille  tecum,  quidtuvicissim :  necdubi- 
to,  quin  suo  more  uterque.  Sed  eas  litteras  Curium 
mihi  spero  redditurum :  qui  quidem  etsi  per  se  est 
amabilis,  a  meque  diligitur;  tamen  accedit  magnus 
cumulus  commendationis  tuae.  4.  Litteris  tuis  satis 

responsum  est;  nunc  audi,  quod,  etsi  intelligo  scribi 
necesse  non  esse,  scribo  tamen.  Multa  me  movent 
in  discessu,  in  primis  mehercule,  quod  disiungor  a 
te.  Movet  etiam  navigationis  labor,  alienus  non  ab 
aetate  solum  nostra,  verum  etiam  adignitate;  tem- 
pusque  discessus  subabsurdum.  Relinquimus  enim 
pacem,  ut  ad  bellum  revertamur;  quodque  temporis 
in  praediolis  nostris,  et  belle  aedificatis  et  satis  amoe- 
nis,  consumi  potuit,  in  peregrinatione  consumimus. 
Consolantur  haec:  Aut  proderimus  aliquid  Ciceroni, 
aut,  quantum  profici  possit,  iudicabimus.  Deinde  tu 
iam,  ut  spero  et  ut  promittis,  aderis.  Quod  quidem 
si  acciderit,  omnia  nobis  erunt  meliora.  5.  Maxi- 
me  autem  me  angit  ratio  reliquorum  meorum :  quae 
quamquam  explicata  sunt;  tamen ,  quod  et  Dolabel- 
lae  nomen  in  iis  est,  et  attributione  mihi  nomina 
ignota,  conturbor:  nec  me  ulla  res  magis  angit  ex 
omnibus.  Itaque  non  mihi  videor  errasse,  quod  ad 
Balbum  scripsi  apertius,  ut,  si  quid  tale  accidisset, 
ut  non  concurrerent  nomina,  subveniret;  meque  tibi 
etiam  mandasse,  ut,  si  quid  eiusmodi  accidisset  cum 
eo  communicares :  quod  facies,  si  tibi  videbitur,  eo- 
que  magis,  si  proficisceris  in  Epirum. 

(Hinc  Graetero  iudice  novae  epistolae  initium :) 

6.  Haec  ego  conscendens  e  Pompeiano  tribus  actua- 
riolis,  decern  scalmis.  Brutus  erat  in  Neside  etiam 
nunc,  Neapoli  Cassius.  Ecquid  amas  Deiotarum,  et 
non  amas  Hieram?  qui,  ut  Blesamius  venit  ad  me, 
quum  ei  praescriptum  esset,  ne  quid  sine  Sexti  no- 
stri  sententia  ageret;  neque  adillum,  nequeadquem- 
quam  nostrum  retulit.  Atticam  nostram  cupio  ab- 
sentem  suaviari:  ita  mihi  dulcis  salus  visa  est,  per  te 
missa  ab  ilia.  Referes  igitur  ei  plurimam ,  itemque 
Piliae  dicas  velim. 


IV.  (In  Puteolanoj,  Antonio,  Dolabella  c.oss.  710.) 

CICERO  ATTICO  S. 

1 .  Ita,  ut  heri  tibi  narravi ,  vel  fortasse  hodie, 
(Quintus  enim  altero  die  se  aiebat,)  in  Nesida  viji. 
Idus.  Ibi  Brutus.  Quam  ille  doluit  de  Nonis  Iuliis ! 
Mirifice  est  conturbatus.  Itaque  sese  scripturum  aie¬ 
bat,  ut  venationem  earn,  quae  postridie  ludos  Apolli- 
nares  futura  est,  proscriberent  iii.  id.  quint.  Libo 
intervenit.  Is,Philonem,  Pompeii  libertum,  et  Ilila- 
rum,  suuin,  venisse  a  Sexto  cum  litteris  ad  consules, 
sive  quo  alio  nomine  sunt.  Earum  exemplum  nobis 
legit,  si  quid  videretur.  Pauca  mxjjd  A e&v,  ceteroqui 
et  satis  graviter,  et  non  contumaciter.  Tantum  addi 
placuit,  quod  erat  coss.  solum,  ut  esset,  praett. 
tribb.  pleb.  senatui;  ne  illi  non  proferrent  eas, 
quae  ad  ipsos  missae  essent.  2.  Sextum  autem  nun- 
tiant  cum  una  solum  legione  fuisse  Karthagine:  ei- 
que,  eo  ipso  die,  quo  oppidum  Boream  cepisset,  nun- 
tiatum  esse  de  Caesare;  capto  oppido,  miram  laeti- 
tiam  commutationemque  animorum  ,  concursumque 
undique;  sed  ilium  ad  sex  legiones,  quas  in  ulteriore 
reliquisset,  revertisse.  Ad  ipsum  autem  Libonem 
scripsit,  nihil  esse,  nisi  ad  larem  suumliceret.  Sum- 
ma  postulatorum ,  ut  omnes  exercitus  dimittantur, 
qui  ubique  sint.  Ilaec  fere  de  Sexto.  3.  De  Bu- 
throtiis  undique  quaerens,  nihil  reperiebam.  Alii, 
concisos  agripetas:  alii,  Plancum  acceptis  nummis, 
relictis  illis,  aufugisse.  Itaque  non  video  sciturum 
me,  quid  eius  sit,  ni  statim  aliquid litterarum.  4.  Iter 
illud  Brundisium,  de  quo  dubitabam,  sublatum  vide- 
tur.  Legiones  enim  adventare  dicuntur.  Ilaec  au¬ 
tem  navigatio  habet  quasdam  suspiciones  periculi. 


Itaque  constituebam  uti  oponlola.  Paratiorem  of- 
fendiBrutum,  quam  audiebam.  Nam  et  ipse  Domi- 
tius  bona  plane  habet  dixyoza ;  suntque  navigia  prae- 
terea  luculenta  Sestii,  Buciliani,  ceterorum.  Nam 
Cassii  classem,  quae  plane  bella  est,  non  numero  ul¬ 
tra  fretum.  Illud  est  mihi  submolestum,  quod  parum 
Brutus  properare  videtur.  Primum  confectorum  lu- 
dorum  nuntios  exspectat:  deinde,  quantum  intelligo, 
tarde  est  navigaturus,  consistens  in  locis  pluribus. 
Tamen  arbitror  esse  commodius,  tarde  navigare, 
quam  omnino  non  navigare :  et  si,  quum  processeri- 
mus,  explorata  videbuntur,  Etesiis  utemur. 


V.  (In  Pnteolano,  Antonio,  DolabelJa  coss.  710.) 

CICERO  ATTICO  S. 

1.  Tuas  iam  litteras  Brutus  exspectabat:  cuiqui- 
dem  ego  non  novum  attuleram  deTereo  Accii.  Ille 
Brutum  putabat.  Sed  tamen  rumoris  nescio  quid 
afflaverat,  commissione  Graecorum,  frequentiam  non 
fuisse:  quod  quidem  me  minime  fefellit.  Scis  enim, 
quid  ego  de  Graecis  ludis  existimem.  2.  Nunc  audi, 
quod  pluris  est,  quam  omnia.  Quintus  fuit  mecum 
dies  complures:  et,  si  egocuperem,  ille  vel  plures 
fuisset:  sed,  quantum  fuit,  incredibile  est,  quam  me 
in  omni  genere  delectarit:  in  eoque  maxime,  in  quo 
minime  satisfaciebat.  Sic  enim  commutatus  est  to- 
tus  et  scriptis  meis  quibusdam,  quae  in  manibus  ha- 
bebam,  et  assiduitate  orationis  et  praeceptis,  ut  tali 
animo  in  rempublicam,  quali  nosvolumus,  futurus 
sit.  Hoc  quum  mihi  non  modo  confirmasset,  sed 
etiam  persuasisset;  egit  mecum  accurate  multis  ver¬ 
bis,  tibi  ut  sponderem,  se  dignum  et  te  et  nobis  futu- 
rum:  neque  se  postulare,  ut  statim  crederes;  sed, 
quum  ipse  perspexisses,  turn  ut  se  amares.  Quod 
nisi  fidem  mihi  fecisset  iudicassemque  hoc,  quod  di- 
co,  firmumfore;  non  fecissem  id, quod  dicturussum. 
Duxi  enim  mecum  adolescentem  ad  Brutum.  Sic  ei 
probatum  est,  quod  ad  te  scribo,  ut  ipse  crediderit, 
me  sponsorem  accipere  noluerit,  eumque  laudans, 
amicissime  mentionem  tui  fecerit,  complexus  oscu- 
latusque  dimiserit.  Quamobrem  etsi  magis  est,  quod 
gratuler  tibi ,  quam  quod  te  rogem :  tamen  etiam  ro- 
go,  ut,  si  quae  minus  antea,  propter  infirmitatem  ae- 
tatis,  constanter  ab  eo  fieri  videbantur,  ea  iudices  il¬ 
ium  abiecisse;  mihique  credas,  multum  allaturam, 
vel  plurimum  potius,  ad  illius  indicium  confirman- 
dum  auctoritatem  tuam.  3.  Bruto  quum  saepe  in- 
iecissem  de  opordoly ,  non  perinde ,  atque  ego  puta- 
ram,  arripere  visus  est.  Existimabam  /uezBco^ozegov 
esse;  et  hercule  erat,  et  maxime  de  ludis.  At  mihi, 
quum  ad  villam  redissem,  Cn.  Lucceius,  qui  multum 
utitur  Bruto,  narravit,  ilium  valde  morari,  non  tergi- 
versantem,  sed  exspectantem,  si  qui  forte  casus.  Ita¬ 
que  dubito,  an  Venusiam  tendam  et  ibi  exspectem 
de  legion ibus:  si  aberunt,  ut  quidam  arbitrantur, 
Hydruntem:  si  neutrum  erit  dacpalig,  eodem  rever- 
tar.  locari  me  putas?  Moriar,  si  quisquam  me  tenet 
praeter  te.  Etenim  circumspice :  sed  ante  quam  cru- 
besco.  4.  0  dies  in  auspiciis  Lepidi  lepidedescriptos, 
et  apte  ad  consilium  reditus  nostril  Magna  ad 
proficiscendum  tuis  litteris.  Atque  utinam  te  illic! 
Sed  ut  conducere  putabis.  5.  Nepotis  epistolam  ex- 
speclo.  Cupidus  ille  meorum?  quiea,  quibus  ma¬ 
xime  ynvQKx ),  legenda  non  putet?  Et  ais,  pez  ctpvpo- 
va.  Tu  vero  dpvpxov.  Ille  quidem  dft^(>ozog.  Mea- 
rum  epistolarum  nulla  est  avmyioyr; :  sed  habet  Tiro 
instar  septuaginta.  Et  quidem  sunt  a  te  quaedam  su- 

mendae.  Eas  ego,  oportet,  perspiciam,  corrigam. 
Turn  denique  edentur. 


VI.  (Vibone,  Antonio,  Dolabclla  toss.  710.) 


CICERO  ATTICOS. 

1.  Ego  adhuc  (perveni  enim  Vibonem  ad  Sicam) 

magis  commode,  quam  strenue  navigavi :  remis  enim 
inagnam  partem  :  prodromi  nulli.  IUud  satis  oppor¬ 
tune  :  duo  sinus  fuerunt,  quos  tramitti  oporteret,  Pae- 
stanus  et  Yibonensis:  utrumque  pedibus  aequis 
transmisimus.  Yeni  igitur  ad  Sicam  octavo  die  e 
Pompeiano,  quum  unum  diem  Veliae  constitissem : 
ubi  quidem  fui  sane  libenter  apud  Testam*  nostrum : 
nec  potui  accipi,  illo  absente  praesertim,  iiberalius. 
ix.  Kal.  igitur  ad  Sicam.  Ibi  tamquam  domi  meae 
scilicet.  Itaque  obduxi  posterum  diem.  Sed  putabam, 
quum  Rhegium  venissem,  fore,  ut  illic,  8ohxbv  nloov 
bgpalvovzeg,  cogitaremus,  corbitane  Patras,  an  actua- 
riolis  ad  Leucopetram  Tarentinorum,  ast  inde  Corcy- 
ram :  et,  si  oneraria,  statimne  freto,  an  Syracusis. 
Hac  super  re  scribam  ad  te  Rhegio.  2.  Mehercule, 
mi  Attice ,  saepemecum,  p  dsvg1  o86g  czoi  zi  dvrazeu  ; 
cur  ego  tecum  non  sum?  cur  ocellos  Italiae,  villulas 
meas  non  video?  Sed  id  satis  superque,  tecum  me 
non  esse.  Quid  fugientem?  Periculumne?  At  id 
nunc  quidem,  nisi  fallor,  nullum  est.  Adipsumautem 
revocat  me  auctoritas  tua.  Scribisenim,  in  caelum 
ferri  profectionem  meam;  sed  ita,  si  ante  Kal.  Ian. 
redeam :  quod  quidem  certe  enitar.  Malo  enim  vel 
cum  timoredomi  esse,quam  sine  tirnore  Athenis  tuis. 
Sed  tarnen  prospice,  quo  ista  vergant;  mihique  aut 
scribe  aut,  quod  multo  malim,  affer  ipse.  Haec  hac- 
tenus.  3.  Illud  velim  in  bonam  partem  accipias, 
me  agere  tecum,  quod  tibi  maiori  curae  sciam  esse, 
quam  ipsi  mihi.  Nomina  mea,  per  deos,  expedi, 
exsolve.  Bella  reliqua  reliqui.  Sed  opus  est  diligen- 
tia,  coheredibus  pro  Cluviano  Kal.  Sext.  persolutum 
ut  sit.  Cum  Publilio  quo  modo  agendum  sit,  videbis. 
Non  debet  urgere ,  quoniam  iure  non  utimur ;  sed  ta- 
men  ei  quoque  satisfied  plane  volo.  Terentiae  vero, 
quid  ego  dicam?  Etiam  ante  diem,  si  potes.  Quin, si, 
ut  spero,  celeriter  in  Epirum ;  hoc,  quod  satisdatode- 
beo,  peto  a  te,  ut  ante  provideas  planeque  expedias 
et  solutum  relinquas.  4.  Sed  de  his  satis ;  metuoque, 
ne  tu  nimium  putes.  Nunc  negligentiam  meam  co¬ 
gnosce.  De  Gloria  librum  ad  te  misi:  at  in  eo  pro- 
oemium  id  est,  quod  in  Academico  terlio.  Id  evenit 
ob  earn  rem,  quod  habeo  volumen  prooemiorum.  Ex 
eo  eligere  soleo,  quum  aliquod  avp-pgappa  institui. 
Itaque  iam  inTusculano,  qui  non  meminissem ,  me 
abusum  isto  prooemio,  conieci  id  in  eum  librum, 
quern  tibi  misi.  Quum  autem  in  navi  legerem  Aca- 
demicos,  agnovi  erratum  meum*.  Itaque  statim  no¬ 
vum  prooemium  exaravi;  tibi  misi.  Tu  illud  dese- 
cabis,  hoc  agglutinabis.  Piliae  salutem  dices  et  Atti- 
cae,  deliciis  atque  amoribus  meis. 


VII.  (In  itinere  ad  Pompeiannm,  Antonio,  Dolabclla  coss.  710.) 


CICERO  ATTICO  S. 

4.  Octavo  Id.  Sext.  quum  a  Leucopetra  profectus 
(inde  enim  tramittebam)  stadia  circiter  ccc  processis- 
sem,  reiectus  sum  austro  vehementi  ad  eamdem  Leu¬ 
copetram.  Ibi  quum  ventum  exspectarem,  (erat  enim 
villa  Valerii  nostri,  ut  familiariter  essem  et  libenter:) 
Rhegini  quidam,  illustres  homines,  eo  venerunt,  Ro¬ 
ma  sane  recentes,  in  iis  Bruti  nostri  hospes,  qui  Bru- 
tum  Neapoli  reliquisset.  Haec  afferebant,  edictum 


Bruti  et  Cassii ;  et  fore  frequentem  senatum  Kalendis : 
a  Bruto  et  Cassio  litteras  missas  ad  consulares  et  prae- 
torios ,  utadessent,  rogare.  Summam  spem  nuntia- 
bant:  fore,  ut  Antonius  cederet,  res  conveniret,  nostri 
Romam  redirent.  Addebant  etiam,  me  desiderari, 
subaccusari.  Quae  quum  audissem,  sine  ulla  dubi- 
tatione  abieci  consilium  profectionis ,  quo  mehercule 
ne  antea  quidem  delectabar.  2.  Lectis  vero  tuis  lit- 
teris,  admiratus  equidem  sum,  te  tam  vehementer 
sententiam  commutasse;  sed  non  sine  caussa,  arbitra- 
bar.  Etsi,  quamvis  non  fueris  suasor  et  impulsor  pro¬ 
fectionis  meae,  approbator  certe  fuisti,  dummodoKal. 
Ian.  Romae  essem.  Ita  fiebat,  ut,  dum  minus  pcriculi 
videretur,  abessem,  in  flammam  ipsam  venirem.  Sed 
haec,  etiamsi  non  prudenter,  tamen  dvepzagza  sunt; 
primum,  quod  de  mea  sententia  acta  sunt;  deinde, 
etiamsi  te  auctore ,  quid  debet,  qui  consilium  dat, 
praestare  praeter  fidem?  3.  Illud  admirari  satis  non 
potui,  quod  scripsisti  his  verbis :  veni  igitur,  tu,  qui 
sv&aracriav ,  veni.  Relinques  patriam?  An  ego  relin- 
quebam  aut  tibi  turn  relinquere  videbar?  Tu  id  non 
modo  prohibebas,  verum  etiam  approbabas.  Gravio- 
ra,  quae  restant.  Velim  a/bhov  aliquod  dimes  ad  me, 
oportuisse  te  istuc  facere.  Itane,  mi  Attice?  defensione 
eget  meum  factum ,  praesertim  apud  te,  qui  id  mira- 
biliter  approbasti?  Ego  vero  istum  anoXopiapov  aw— 
zdSopcu,  sed  ad  eorum  aliquem,  quibus  invitis  et  dis- 
suadentibus  profectus  sum.  Etsi  quid  iam  opus  est 
ayoliep.  Si  perseverassem,  opus  fuisset.  At  hoc  ipsum 
non  constanter.  Nemo  doctus  uraquam  (multa  autem 
de  hoc  genere  scriptasunt)mutationem  consilii  incon- 
stantiam  dixit  esse.  4.  Deinceps  igitur  haec.  Nam 
si  a  Phaedro  nostro,  expedita  excusaiio  esset.  Nunc 
quid  respondemus?  Ergo  id  erat  meum  factum,  quod 
Catoni  probare  non  possem,  flagitii  scilicet  plenum  et 
dedecoris.  Utinam  a  primo  ita  tibi  esset  visum!  tu 
mihi,  sicut  esse  soles,  fuisses  Cato.  5.  Extremum  il¬ 
lud  vel  molestissimum :  Nam  Brutus  nostersilet:  hoc 
est,  non  audet  hominem  id  aetatis  monere.  Aliud  ni¬ 
hil  habeo,  quod  ex  iis  a  te  verbis  significari  putem :  et 
hercule  ita  est.  Nam  xvi.  Kal.  Sept,  quum  venissem 
Veliam,  Brutus  audivit.  Erat  enim  cum  suis  navibus 
apud  Ilaletem  fluvium,  citra  Veliam  millia  passuum 
iii.  Pedibus  ad  me  statim.  Dii  immortales,  quam 
valde  ille  reditu,  vel  potius  reversione  mea  laetatus, 
effudit  ilia  omnia,  quae  tacuerat!  ut  recordarer  illud 
tuum ,  nam  Brutus  noster  silet.  Maxime  autem  dole- 
bat,  me  Kal.  Sext.  in  senatu  non  fuisse.  Pisonem  fe- 
rebat  in  caelum:  se  autem  laetari,  quod  effugissem 
duas  maximas  vituperationes:  unam,  quam  itinere  fa- 
ciendo  me  intelligebam  suscipere,  desperationis  ac 
relictionis  reipublicae:  flentes  mecum  vulgo  quere- 
bantur,  quibus  de  meo  celeri  reditu  non  probabam  : 
alteram,  de  qua  Brutus,  et  quiunaerant,  (multi  au¬ 
tem  erant,)  laetabantur,  quod  earn  vituperationem  ef¬ 
fugissem,  me  existimari  ad  Olympia.  Hoc  vero  nihil 
turpius ,  quo  vis  reipublicae  tempore :  sed  hoc  dvano- 
Xop'izov.  Ego  vero  austro  gratias  miras,  qui  me  a  tan- 
ta  infamia  averterit.  6.  Reversionis  has  speciosas 
caussas  habes,  iustas  illas  quidem  et  magnas,  sed  nul¬ 
la  iustior,  quam  quod  tu  idem  aliis  litteris:  provide, 
si  cui  quid  debelur ,  ut  sit,  unde  par  pari  respondeatur. 
Mirifica  enim  Svg/Qrjcrrla  est  propter  melum  armorum. 

In  freto  medio  hanc  epistolam  legi,  ut,  quid  possem 
providere,  in  mentem  mihi  non  veniret,  nisi  ut  prae- 
sens  me  ipse  defenderem.  Sed  haec  hactenus.  Re¬ 
liqua  coram.  7.  Antonii  edictum  legi  a  Bruto,  et  ho- 

rum  contra,  scriptum  praeclare.  Sed  quid  ista  edicla 
valeant,  aut  quo  spectent,  plane  non  video:  nec  ego 
nunc,  ut  Brutus  censebat,  istuc  ad  rempublicam  ca- 
pessendam  venio.  Quid  enim  fieri  potest?  Num  quis 
Pisoni  est  assensus?  Num  rediit  ipse  postridie?  Sed 
abesse  banc  aetatem  longe  a  sepulcro  negantoportere. 
8.  Sed  obsecro  te,  quid  est,  quod  audivi  de  Bruto?  Pi- 
liam  nBigd&crd-ai  nagalvcrei,  te  scripsisse  aiebat.  Val- 
de  sum  commotus :  etsi  idem,  te  scribere,  sperare  me¬ 
lius.  Ita  plane  velim.  Ei  dicas  plurimam  salutem 
et  suavissimae  Atticae.  Haec  scripsi  navigans,  quum 
Pompeianum  accederem,  xiv.  Kal. 


VIII.  (In  Puteolano,  Antonio,  Dolabells  coss.  710.) 

CICERO  ATTICO  S. 

I.  Quum  sciam,  quo  die  venturus  sim,  faciam,  ut 
scias.  Impedimenta  exspectanda  sunt,  quae  Anagnia 
veniunt:  et  familia  aegra  est.  Kal.  vesperi  litterae 
mihi  ab  Octaviano.  Magna  molitur.  Veteranos,  qui- 
qui  Casilini  et  Calatiae  sunt,  perduxit  ad  suam  sen- 
tentiam.  Nec  mirum:  quingenos  denarios  dat:  co- 
gitat  reliquas  colonias  obire.  Plane  hoc  spectat,  ut 
se  duce  bellum  geratur  cum  Antonio.  Itaque  video 
paucis  diebus  nos  in  armis  fore.  Quern  autem  sequa- 
mur?  Vide  nomen :  vide  aetatem.  Atque  a  me  postu- 
lat,  primum  ut  clam  colloquatur  mecum ,  vel  Capuae 
vel  non  longe  a  Capua.  Puerile  hoc  quidem,  si  id  pu- 
tat  clam  fieri  posse.  Docui  per.  litteras,  id  nec  opus 
esse  nec  fieri  posse.  2.  Misit  ad  me  Caecinam  quem- 
damVolaterranuin,  familiarem  suum,  qui  haec  pertu- 
lit :  Antonium  cum  legione  Alaudarum  ad  Urbem  per- 
gere,  pecunias  municipiis  imperare,  legionem  sub 
signis  ducere.  Consultabat,  utrum  Romam  cum 
cjociocio  veteranorum  proficisceretur ,  an  Capuam  te- 
neret,  et  Antonium  venientem  excluderet,  an  iretad 
tres  legiones  Macedonicas,  quae  iter  secundum  mare 
superum  faciunt:  quas  sperat  suas  esse.  Eae  congia- 
rium  ab  Antonio  accipere  noluerunt,  ut  hie  quidem 
narrat,  et  ei  convicium  grave  fecerunt,  concionantem- 
que  reliquerunt.  Quid  quaeris?  ducem  se  profitetur, 
nec  nos  sibi  putat  deesse  oportere.  Equidem  suasi, 
ut  Romam  pergeret.  Videtur  enim  mihi  et  plebecu- 
lam  urbanam  et,  si  fidem  fecerit,  etiam  bonos  viros 
secum  habiturus.  0  Brute,  ubies?  quantam  evxcu- 
Qvav  amittis?  Non  equidem  hoc  divinavi ,  sed  aliquid 
tale  putavi  fore.  Nunc  tuum  consilium  exquiro.  Ro- 
mamne  venio,  an  hie  maneo,  an  Arpinum  {daqxxleiuv 
habet  is  locus)  fugiam?  Romam;  ne  desideremur,  si 
quid  actum  videbitur.  Hoc  igitur  explica.  Num- 
quam  in  maiore  uitog'u*.  fui. 


IX.  (In  Puteolano,  Antonio,  Dolabella  coss.  710.) 

Binae  uno  die  mihi  litterae  ab  Octavio;  nunc  qui¬ 
dem,  utRomam  statim  veniam :  velle  se  rem  agere  per 
senatum.  Cui  ego,  non  posse  senatum  ante  Kal.  Ian.: 
quod  quidem  ita  credo.  Ille  autem  addit,  consilio  tuo. 
Quid  multa?  ille  urget:  ego  autem  crxr)nTO(icu.  Non 
confido  aetati.  Ignoro,  quo  animo :  nil  sine  Pansa  tuo 
volo.  Vereor,  ne  valeat  Antonius:  nec  a  mari  disce- 
dere  libet :  et  metuo,  ne  quae  dgicnelu  me  absente. 
Varroni  quidem  displicet  consilium  pueri;  mihi  non. 
Si  firmas  copias  habet:  Brutum  habere  potest;  et  rem 
gerit  palam.  Centuriat  Capuae;  dinumerat.  Iam 
iamqup  video  bellum.  Ad  liacc  rescribe.  Tabella- 


rium  meumKalend.  Roma  profectum  sine  tuis  litteris, 
miror. 


X.  (Ill  Puteolano,  Antonio,  Dolabella  coss.  710.) 

CICERO  ATTICO  S. 

1 .  Septimo  Id.  veni  ad  me  in  Sinuessanum.  Eo- 
dem  die  vulgo  loquebantur,  Antonium  mansurum  es¬ 
se  Casilini.  Itaque  mutavi  consilium.  Statueram 
enim  recta  Appia  Romam.  Facile  me  ille  esset  asse- 
cutus.  Aiunt  enim  eum  Caesarina  uti  celeritate.  Ver- 
ti  igitur  me  a  Minturnis  Arpinum  versus.  Constitue- 
ram,  utv.Idus  aut  Aquini  manerem,  aut  inArcano.  2. 
Nunc,  mi  Attice ,  tota  mente  incumbe  in  hanc  curam. 
Magna  enim  res  est.  Tria  sunt  autem,  maneamne 
Arpini,  an  propius  accedam,  an  veniam  Romam.  Quod 
censueris,  faciam.  Sed  quamprimum:  avide  exspe- 
cto  tuas  litteras.  vi.  Idus  mane  in  Sinuessano. 


XI.  (In  Puleolano,  Antonio,  DolabelJa  coss.  710.) 

1 .  Nonis  accepi  a  te  duas  epistolas :  quarum  alte¬ 
ram  Kal.  dederas,  alteram  pridie.  Igitur  prius  ad 
superiorem.  Nostrum  opus  tibi  probari  laetor:  ex 
quo  uv&>]  ipsa  posuisti,  quae  mihi  florentiora  sunt  vi¬ 
sa  tuo  iudicio.  Cerulas  enim  tuas  miniatulas  illas  ex- 
timescebam.  De  Sica  ita  est,  ut  scribis.  At,  st!  aegre 
me  tenui.  Itaque  perstringam  sine  ulla  contumelia 
Sicae  aut  Septimiae :  tantum ,  ut  sciant  naUdeg  noddcov, 
sine  sillo  Luciliano,  eum  ex  C.  Fadii  filia  liberos  ha- 
buisse.  Atque  utinam  eum  diem  videam,  quum  ista 
oratio  ita  libere  vagetur,  ut  etiam  in  Sicae  domum  in- 
troeat!  Sed  illo  tempore  opus  est,  quodfuit  illis  trium- 
viris.  Moriar,  nisi  facete.  Tu  vero  leges  Sexto, 
eiusque  iudicium  mihi  perscribes.  Elg  ifiol  /uvgioi. 
Caleni  interventum  et  Cal  venae  cavebis.  2.  Quod 
vereris,  ne  adoleuxog:  mihi  tu?  quis  minus?  cui,  ut 
Aristophani  Archilochi iambus,  sic  epistola  longissima 
quaeque  optima  videtur.  Quod  me  admones :  tu  vero 
etiamsi  reprehenderes ,  non  modo  facile  paterer,  sed 
etiam  laetarer;  quippe  quum  in  reprehensione  est 
prudentia  cum  evfievela.  Ita  libenter  ea  corrigam, 
quae  a  te  animadversa  sunt,  eodem  iure,  quo  Rubriana 
potius,  quam  quo  Scipionis:  et  de  laudibus  Dolabellae 
deruam  cumulum.  Attamen  est  isto  loco  bella,  ut 
mihi  videtur,  eigavelu,  quod  eum  ter  contra  cives  in 
acie.  Illud  etiam  malo,  indignissimum  est  hunc  vivere, 
quam  quid  indignius?  3.  risnloygacplav  Varronis  tibi 
probari ,  non  moleste  fero :  a  quo  adhuc  cHquxIsl8blov 
illud  non  abstuli.  Quod  me  hortaris  ad  scribendum, 
amice  tu  quidem;  sed  me  scito  agere  nihil  aliud.  Gra¬ 
vedo  tua  mihi  molesta  est.  Quaeso,  adhibe,  quam  so¬ 
les,  diligentiam.  0  Tile  tibiprodesse  laetor.  Ana- 
gnini  sunt  Mustek  jcd-idg/rig ,  etLaco,  qui  plurimum 
bibit.  Librum,  quern  rogas,  perpoliam  et  mittam. 
4.  Haec  ad  posteriorem.  Tu  negl  tov  xaR'fjxopTog, 
quatenus  Panaetius,  absolvi  duobus :  illius  tres  sunt. 
Sed  quum  initio  divisisset  ita,  tria  genera  exquirendi 
officii  esse;  unum,  quum  deliberemus,  honestum  an 
turpe  sit,  alterum,  utile  an  inutile,  tertium,  quum 
haec  inter  se  pugnare  videantur,  quomodo  iudicandum 
sit,  qualis  caussa  Reguli,  redire  honestum,  manere 
utile:  de  duobus  primis  praeclare  disseruit;  de  tertio 
pollicetur  se  deinceps  :  sed  nihil  scripsit.  Eum  locum 
Posidonius  persecutus.  Ego  autem  et  eius  librum 
arcessivi,  et  ad  Athenodorum  Calvum  scripsi,  ut  ad 
me  xu  xeqxxXouu  mitteret;  quae  exspecto:  quem  velirn 
cohortere  et  roges,  ut  quam  primum.  In  eo  est  neyl 

xov  xaTa  7ts(ji<jm<nv  xafrijxovTog.  Quod  de  inscriptio- 
ne  quaeris ;  non  dubito,  quin  xn&rjxov  ofjicium  sit,  nisi 
quid  tu  aliud;  sed  inscriptio  plenior,  de  officiis.  IJgog- 
cpava  autem  Ciceroni  filio.  Visum  est  non  dvoixetov. 
5.  De  Myrtilo  dilucide.  0  quales  tu  semper  istos! 
Itane  in  D.  Brutum?  Dii  istis — .  6.  Ego  me,  ut  scri- 
pseram,  in  Pompeianum  non  abdidi,  primo  tempesta- 
tibus,quibus  nil  tetrius:  deinde  abOctavianoquotidie 
litterae,  ut  negotium  susciperem,  Capuam  venirem, 
iterum  rempublicamservarem;  Romamutiquestatim. 

Al'decr'dsv  fxh  dvrjvatiSai,  Ssianv  0  vnoSi/ 9ca. 

Is  tamen  egit  sane  strenue,  et  agit.  Romam  vqjiiet 
cum  manu  magna :  sed  est  plane  puer.  Putat  senatum 
statim.  Quis  veniet?  Si  venerit,  quis,  incertis  rebus, 
offendet  Antonium?  Kal.  Ian.  erit  fortasse  praesidio: 
aut  quidem  ante  depugnabitur.  Puero  municipia  mi¬ 
re  favent.  Iter  enirn  faciens  in  Samnium  venit  Cales, 
mansit  Teani.  .  Mirifica  dnavTiiaig  et  cohortatio.  Hoc 
tuputares?  Ob  hoc  ego  citius  Romam,  quam  consti- 
tueram.  Simul  ac  constituero,  scribam.  7.  Etsi 
nondum  stipulationes  legeram,  (nec  enim  Eros  vene- 
rat,)  tamen  rem  pridie  Idus  velim  conficias.  Episto- 
las  Catinam,  Tauromenium,  Syracusas  commodius 
mittere  potero,  si  Valerius  interpres  ad  me  nomina 
gratiosorum  scripserit.  Alii  enim  sunt  alias :  nostri- 
que  familiares  fere  demortui.  Publice  tamen  scripsi, 
si  uti  vellet  eis  Valerius:  aut  mihi  nomina  mitteret. 
8.  De  Lepidanis  feriis  Balbus  ad  me  usque  ad  hi.  Ka- 
lend.  Exspectabo  tuas  litteras:  deque  Torquati  nego- 
tiolo  sciturum  puto.  Quinti  litteras  ad  te  misi,  ut  sci- 
res,  quam  valde  eum  amaret,  quem  dolet  a  te  minus 
amari.  Atticae,  quoniam,  quod  optimum  in  pueris 
est,  hilarula  est,  meis  verbis  suavium  des.  Vale. 

XII.  (Antonio,  Dolabella  coss.  710.) 

Oppii  epistolae,  quia  perhumana  erat,  tibi  misi 
exemplum.  De  Ocella,  dum  tu  muginaris,  nec  mihi 
quidquam  rescribis,  cepi  consilium  domesticum.  Ita- 
que  me  pridie  Idus  arbitror  Romae  futurum.  Com¬ 
modius  est  visum,  frustra  me  istic  esse,  quum  id  non 
necesse  esset ,  quam ,  si  opus  esset ,  non  adesse :  et  si¬ 
mul,  ne  intercluderer,  metuebam.  Ille  enim  iam  ad- 
ventare  potest;  etsi  varii  rumores  multique,  quos 
cuperem  veros.  Nihil  tamen  certi.  Ego  vero,  quid- 
quid  est,  tecum  potius,  quam  animi  pendeam,  quum 
a  te  absim,  et  de  te  et  de  me.  Sed  quid  tibi  dicam? 
Bonum  animum.  De  'llyaxkeidelco  Varronis,  negotia 
salsa.  Me  quidem  nihil  umquam  sic  delectavit.  Sed 
haec,  et  alia  maiora  coram. 

XIII  a.  (In  Arpinati,  Antonio,  Dolabella  coss.  710.) 

1 .  O  casum  mirificum !  vi.  Idus  quum  ante  lucem 
de  Sinuessano  surrexissem ,  venissemque  diluculo  ad 
pontem  Tirenum ,  qui  est  Minturnis ,  in  quo  flexus  est 
ad  iter  Arpinas,  obviam  mihi  fit  tabellarius,  qui  me 
offendit  Soh/ov  nloov  oQficdvovTu.  Ego  statim,  cedo, 
inquam ,  si  quid  ab  Attico.  Nondum  legere  potera- 
mus.  Nam  et  lumina  dimiseramus;  nec  satis  lucebat. 
Quum  autem  luceret,  ante  scripta  epistola  ex  duabus 
tuis  prior  mihi  legi  coepta  est.  Ilia  omnium  quidem 
elegantissima.  Ne  sim  salvus,  si  aliter  scribo,  ac  sen- 
tio;  nihil  legi  humanius.  Itaque  veniam,  quo  vocas, 
modo  adiutore  te.  Sed  nihil  tam  dngogdiovvuov  mihi 
primo  videbatur,  quam  ad  eas  litteras,  quibus  ego  a  te 


consilium  petieram,  te  mihi  ista  rescribere.  2.  Ecce 
tibi  altera,  qua  hortaris  noty  ip'b^ioevTa  Mifiavxa ,  Nij- 
< xov  ini  WvQlrjg,  Appiam  in  uqio teq  t/ovTa.  Itaque 
eo  die  mansi  Aquini.  Longulum  sane  iter,  et  via  in- 
epta:  inde  postridie  mane  proficiscens ,  has  litteras 
dedi:— 


XIII I).  (Hinc  Mongaultii  aliorumque  iuilicio  novae  episto¬ 
lae  initium.) 

1 .  *  *  et  quidem ,  ut  a  me  dimitterem  invitissi- 
mus,  fecerunt  Erotis  litterae.  Rem  tibi  Tiro  narrabit. 
Tu,  quid  faciendum  sit,  videbis.  Praeterea,  possimne 
propius  accedere,  (malo  enim  esse  in  Tusculano,  aut 
uspiam  in  suburbano,)  an  etiam  longius  discedendum 
putes,  crebro  ad  me  velim  scribas.  Erit  autem  quo- 
tidie,  cuides.  2.  Quod  praeterea  consulis,  quid  tibi 
censeam  faciundum,  difficile  est,  quum  absim.  Ve- 
rumtamen,  si  pares  aeque  inter  se,  quiescendum:  sin, 
latius  manabit,  et  quidem  ad  nos,  deinde  commu- 
niter. 


XIII  c.  (Hinc  novae  epistolae  initium  in  cod.  Bos.) 

1 .  Avide  tuum  consilium  exspecto.  Timeo,  ne  ab¬ 
sim,  quum  adesse  me  sit  honestius:  temere  venire 
non  audeo.  De  Antonii  itineribus  nescio  quid  aliter 
audio,  atque  ad  te  scribebam.  Omnia  igitur  velim 
explices,  et  ad  me  certa  mittas.  2.  De  reliquo  quid 
tibi  ego  dicam?  Ardeo  studio  historiae:  (incredibili- 
terenim  me  commovet  tua  cohortatio:)  quae  quidem 
nec  institui  nec  effici  potest  sine  tua  ope.  Coram  igi¬ 
tur  hoc  quidem  conferemus.  In  praesentia  mihi  ve¬ 
lim  scribas,  quibus  C.  Fannius  M.  F.  tribunus  plebis 
fuerit.  Videor  mihi  audisse,  P.  Africano,  L.  Mum- 
mio  censoribus.  Id  igitur  quaero.  Tu  mihi  de  iis 
rebus,  quae  novantur,  omnia  certa,  clara.  iii.  Id.  ex 
Arpinati. 


XIV.  (In  Arpinati,  Antonio,  Dolabella  coss,  7.10.) 

CICERO  ATTICO  S. 

I.  Nihil  erat  plane,  quod  scriberem.  Nam  quum 
Puteolis  essem,  quotidie  aliquid  novi  de  Octaviano, 
multa  etiam  falsa  de  Antonio.  Ad  ea  autem,  quae 
scripsisti ,  (tres  enim  acceperam  iii.  Idus  a  te  episto- 
las,)  valde  tibi  assentior,  si  multum  possitOctavianus, 
multo  firmius  acta  tyranni  comprobatum  iri ,  quam  in 
Telluris,  atque  id  contra  Brutum  fore :  sin  autem  vin- 
citur,  vides  intolerabilem  Antonium :  ut,  quem  velis, 
nescias.  2.  0  Sestii  tabellarium  hominem  nequam! 
postridie  Puteolis  Romae  se  dixit  fore.  Quod  me  mo- 
nes,  ut  pedetentim ,  assentior:  etsi  aliter  cogitabam. 
Nec  me  Philippus  aut  Marcellus  movet.  Alia  enim 
eorum  oratio:  et,  si  non  est,  tamen  videtur.  Sed  in 
isto  iuvene,  quamquam  animi  satis,  auctoritatis  pa- 
rum  est.  Tamen  vide,  si  forte  in  Tusculano  recte  esse 
possum,  idne  melius  sit,  (ero  libentius:  nihil  enim 
ignorabo:)  an  hoc,  quum  Antonius  venerit.  3.  Sed, 
ut  aliud  ex  alio,  mihi  non  est  dubium,  quin,  quod 
Graeci  xa&rjxov ,  nos  ofjicium.  Id  autem,  quid  dubi- 
tas,  quin  etiam  in  rempublicam  praeclare  caderet? 
nonne  dicimus,  consulum  ofjicium,  senatus  ofjicium? 
Praeclare  convenit;  aut  da  melius.  4.  Male  narras 
de  Nepotis  filio.  Valde  mehercule  moveor,  et  moleste 
fero.  Nescieram  omnino  esse  istum  puerum.  Cani- 
nium  perdidi,  hominem,  quod  ad  me  attinet,  non  in- 
gratum.  Athenodorum,  nihil  est,  quod  hortere;  mi- 
sit  enim  satis  bellum  tiTTogj'Tjgoe.  Gravedini,  quaeso, 

omni  ratione  subveni.  [Quintus]  avi  tui  pronepos 
scribit  ad  patris  mei  nepotem,  se  ex  Nonis  iis,  quibus 
nos  magna  gessimus,  aedemOpis  explicaturum,  idque 
adpopulum.  Videbis  igitur  et  scribes.  Sexti  iudi- 
cium  exspecto. 

XV.  (In  Arpinati,  Antonio,  Dolabella  coss.  710.) 

CICERO  ATTICO  S. 

1 .  Noli  putare,  pigritia  me  facere ,  quod  non  mea 
manu  scribam:  sed  mehercule  pigritia.  Nihil  enim 
habeo  aliud,  quod  dicam;  et  tamen  in  tuis  quoque 
epistolis  Alexim  videor  agnoscere.  Sed  ad  rem  ve- 
nio.  Ego,  si  me  non  improbissime  Dolabella  tractas- 
set,  dubitassem  fortasse,  utrum  remissior  essem ,  an 
summo  iure  contenderem.  Nunc  vero  etiam  gaudeo 
mihi  caussam  oblatam,  in  qua  et  ipse  sentiat,  et  reli- 
qui  omnes,  me  ab  illo  abalienatum :  idque  prae  me  fe- 
ram,  et  quidem  me  mea  facere  et  reipublicae  caussa, 
ut  ilium  oderim:  quod,  quum  earn  me  auctore  de- 
fendere  coepisset,  non  modo  deseruerit,  emptus  pecu- 
nia,  sed  etiam,  quantum  in  ipso  fuit,  everterit.  2. 
Quod  autem  quaeris,  quomodo  agi  placeat,  quum  dies 
venerit;  primum  velim  eiusmodi  sit,  ut  non  alienum 
sit  me  Romae  esse ;  de  quo ,  ut  de  ceteris ,  faciam ,  ut 
tu  censueris.  De  summa  autem  agi  prorsus  vehe- 
menter  et  severe  volo.  Etsi  sponsores  appellare  vi- 
detur  habere  quamdam  Svganiav:  tamen  hoc,  quale 
sit,  consideres  velim.  Possumus  enim ,  ut  sponsores 
appellentur,  procuratores  introducere.  Neque  enim 
illi  litem  contestabuntur :  quo  facto,  non  sum  nescius 
sponsores  liberari.  Sed  et  illi  turpe  arbitror,  eo  no¬ 
mine,  quod  satisdato  debeat,  procuratores  eius  non 
dissolvere;  et  nostrae  gravitatis,  ius  nostrum  sine 
summa  illius  ignominia  persequi.  De  hoc  quid  pla¬ 
ceat,  rescribas  velim  :  nec  dubito ,  quin  hoc  totum  le- 
nius  administraturus  sis.  3.  Redeo  ad  rempublicam. 
Multa  mehercule  a  te  saepe  ev  tioLtixm  genere  pru- 
denter:  sed  his  litteris  nihil  prudentius:  quamquam 
enim  [ posted ]  in  praesentia  belle  isle  puer  retundit  An- 
tonium,  tamen  exitum  exspectare  debemus.  At,  quae 
concio!  nam  est  missa  mihi.  Iurat,  ita  sibi  parentis 
honor es  consequi  liceat:  et  simul  dextram  intendit  ad 
statuam.  Mpds  ocnd-eirp  {mops  toiovtov.  Sed,  utscri- 
bis,  certissimum  esse  video  discrimen  Cascae  nostri 
tribunatum:  de  quo  quidem  ipso  dixi  Oppio,  quum 
me  hortaretur,  ut  adolescentem  totamque  caussam 
manumque  veteranorum  complecterer,  menullo  modo 
facere  posse,  ni  mihi  exploratum  esset,  eum  non  modo 
non  inimicum  tyrannoctonis ,  verum  etiam  amicum 
fore.  Quum  ille  diceret,  ita  futurum :  quid  igitur  fe- 
stinamus?  inquam.  Illi  enim  mea  opera  ante  Kalend. 
Ianuar.  nihil  opus  est.  Nos  autem  eius  voluntatem 
ante  Idus  Decemb.  perspiciemus  in  Casca.  Mihi  val- 
de  assensus  est.  Quamobrem  haec  quidem  hactenus. 
Quod  reliquum  est,  quotidie  tabellarios  habebis  et,  ut 
ego  arbitror,  etiam  quid  scribas,  habebis  quotidie. 
Leptae  litterarum  exemplum  tibi  misi;  ex  quo  mihi 
videtur  (ttqocvvMu£  ille  deiectus  de  gradu.  Sed  tu, 
quum  legeris,  existimabis. 

4.  Obsignata  iam  epistola ,  litteras  a  te  et  a  Sexto 
accepi.  Nihil  iucundius  litteris  Sexti,  nihil  amabi- 
lius :  nam  tuae  breves;  priores  erant  uberrimae.  Tu 
quidem  et  prudenter  et  amice  suades,  ut  in  his  locis 
potissimum  sim,  quoad  audiamus,  haec,  quae  com- 
motasunt,  quorsus  evadant.  5.  Sed  me,  mi  Attice, 
non  sane  hoc  quidem  tempore  movet  respublica ;  non 
quo  aut  sit  mihi  quidquam  carius  aut  esse  debeat;  sed 


desperatis  etiam  Hippocrates  vetat  adhibere  medici- 
nam.  Quare  ista  valeant:  me  res  familiaris  movet: 
rem  dico?  immo  vero  existimatio.  Quum  enim  tanta 
reliqua  sint,  ne  Terentiae  quidem  adhuc,  quod  sol- 
vam,  expeditum  est.  Terentiam  dico?  scis  nos  pri- 
dem  iam  constituisse  Montani  nomine  H-S  xxv  dis¬ 
solvere.  Pudentissime  hoc  Cicero  petierat,  ut  fide 
sua.  Liberalissime ,  ut  tibi  quoque  placuerat,  pro- 
miseram;  Erotique  dixeram,  ut  sepositum  haberet. 

Non  modo;  sed  iniquissimo  foenore  versuram  facere 
Aurelius  coactus  est.  Nam  de  Terentiae  nomine,  Ti¬ 
ro  ad  me  scripsit,  te  dicere,  nummos  a  Dolabella  fore. 

Male  eum  credo  intellexisse,  si  quisquam  male  intel- 
ligit;  potius,  nihil  intellexisse.  Tu  enim  ad  me  scri- 
psistiCocceii  responsum,  et  iisdem  paene  verbisEros. 

6.  Veniendum  est  igitur  vel  in  ipsam  flammam.  Tur- 
pius  est  enim  privatim  cadere,  quam  publice.  Itaque 
ceteris  de  rebus ,  quas  ad  me  suavissime  scripsisti, 
perturbato  animo,  non  potui,  ut  consueram,  rescri- 
bere.  Consenti  in  hac  cura,  ubi  sum,  ut  me  expe- 
diam;  quibus  autem  rebus,  venit  quidem  mihi  in 
menlem:  sed  certe  constituere  nihil  possum,  prius- 
quam  te  videro.  Qui  minus  autem  ego  istic  recte 
esse  possim ,  quam  est  Marcellus?  Sed  non  id  agitur, 
neque  id  maxime  euro.  Quid  curem,  vides.  Adsum 
igitur.  « 

XVI.  (In  Tusculano,  Antonio,  Dolabella  coss.  710.) 

CICERO  ATTICO  S. 

\.  Iucundissimas  tuas  legi  litteras.  Ad  Plancum 
scripsi:  habes  exemplum.  Cum  Tirone  quid  sit  lo- 
cutus,  cognoscam  ex  ipso.  2.  Cum  sorore  ages  at- 
tentius,  si  te  occupatione  ista  relaxaris.  o'd  )  •  X  ~j  « 

XVI.  A.  (In  Tusculano,  Antonio,  Dolabella  coss.  710.) 

M.  CICERO  L.  PLANCO  PRAET.  DES.  S. 

\ .  Attici  nostri  te  valde  studiosum  esse  cognovi, 
mei  vero  ita  cupidum,  ut  mehercule  paucos  aeque  ob- 
servantes  atque  amantes  me  habere  existimem.  Ad 
paternas  enim  magnas  et  veteres  et  iustasnecessitudi- 
nes  magnam  attulit  accessionem  tua  voluntas erga me, 
meaque  erga  te  par  atque  mutua.  2.  Buthrotia  tibi 
caussa  ignota  non  est:  egi  enim  saepe  de  ea  re  tecum, 
tibique  totam  rem  demonstravi:  quae  est  acta  hoc 
modo.  Ut  primum  Buthrotium  agrum  proscriptum 
vidimus,  commotus  Atticus  libellum  composuit:  eum 
mihi  dedit,  ut  darem  Caesari :  eram  enim  caenaturus 
apud  eum  illo  die.  Eum  libellum  Caesari  dedi :  pro- 
bavit  caussam ;  rescripsit  Attico ,  aequa  eum  postula- 
re :  admonuit  tamen ,  ut  pecuniam  reliquam  Buthrotii 
ad  diem  solverent.  3.  Atticus,  qui  civitatem  conser- 
vatam  cuperet,  pecuniam  numeravit  de  suo.  Quod 
quum  esset  factum,  adiimus  ad  Caesarem,  verba  feci- 
mus  pro  Buthrotiis,  liberalissimum  decretum  abstuli- 
mus;  quod  est  obsignatum  abamplissimis  viris.  Quae 
quum  essent  acta,  mirari  quidem  solebam,  pati  Caesa¬ 
rem  convenire  eos,  qui  agrum  Buthrotium  concupis- 
sent :  neque  solum  pati,  sed  etiam  ei  negotio  te  praefi- 
cere.  Itaque  et  ego  cum  illo  locutus  sum ,  et  saepius 
quidem ;  ut  etiam  accusarer  ab  eo ,  quod  parum  con- 
stantiae  suae  confiderem  :  et  M.  Messallae  et  ipsi  Atti¬ 
co  dixit,  ut  sine  cura  essent :  aperteque  ostendebat,  se 
praesentium  animos  (erat  enim  popularis,  ut  noras,) 
oflendere  nolle:  quum  mare  transissent,  curaturum 
se,  ut  in  alium  agrum  deducerentur.  4.  Haec  illo 
vivo.  Post  interitum  autem  Caosaris,  ut  primum  ex 
senatus  consulto  caussas  consules  cognoscere  insti- 

tuerunt,  haec,  quae  supra  scripsi,  ad  eos  delata  sunt. 
Probaverunt  caussam  sine  ulla  dubitatione,  seque  ad 
te  litteras  daturos  esse  dixerunt.  E«o  autem,  mi 
Plance,  etsi  non  dubitabam,  quin  et  senatus  consul- 
turn  et  lex  et  consulum  decretum  ac  litterae  apud  te 
plurimum  auctoritatis  haberent,  teque  ipsius  Attici 
caussa  velle  intellexeram :  tamen  hoc,  pro  coniunctio- 
ne  et  benevolentia  nostra ,  mihi  sumpsi ,  ut  id  a  te  pe- 
terem,  quod  tua  singularis  humanitas  suavissimique 
mores  a  te  essent  impetraturi.  Id  autem  est,  ut  hoc, 
quod  te  tua  sponte  facturum  esse  certo  scio,  honoris 
nostri  caussa  libenter,  prolixe,  celeriter  facias.  5.  Mi¬ 
hi  nemo  est  amicior,  nec  iucundior,  nec  carior  Attico : 
cuius  antea  res  solum  familiaris  agebatur,  e£que  ma- 
gna;  nunc  accessit  etiam  existimatio,  ut,  quod  conse- 
cutus  est  magna  et  industria  et  gratia,  et  vivo  Caesare 
et  mortuo ,  id ,  te  adiuvante ,  obtineat.  Quod  si  a  te 
erit  impetratum,  sic  velim  existimes ,  me  de  tua  libe— 
ralitate  ita  interpretaturum ,  ut  tuo  summo  beneficio 
me  affectum  iudicem.  Ego,  quae  te  velle,  quaeque  ad 
te  pertinere  arbitrabor,  studiosediligenterque  curabo. 
Da  operam,  ut  valeas. 

XVI.  B.  (In  Puteolano,  Antonio,  Dolabella  coss.  710.) 

CICERO  PLANCO  PRAET.  DES.  S. 

1 .  lam  antea  petivi  abs  te  per  litteras ,  ut,  quum 
caussa  Buthrotiorum  probata  a  consulibus  esset,  qui- 
bus  et  lege  et  senatus  consulto  permissum  erat,  ut  de 
Caesaris  actis  cognoscerent ,  statuerent,  iudicarent, 
earn  rem  tu  adiuvares  Atticumque  nostrum ,  cuius  te 
studiosum  cognovi,  et  me,  qui  non  minus  laboro,mo- 
lestia  liberares.  Omnibus  enim  rebus  magna  cura, 
multa  opera  et  labore  confectis,  in  te  positum  est,  ut 
nostrae  sollicitudinis  finem  quam  primum  facere  pos- 
simus.  Quamquam  intelligimus,  ea  te  esse  pruden- 
tia,  ut  videas,  si  ea  decreta  consulum,  quae  de  Caesa¬ 
ris  actis  interposita  sunt,  non  serventur,  magnam  per- 
turbationem  rerum  fore.  2.  Equidem,  quum  multa, 
quod  necesse  erat  in  tanta  occupatione,  non  proben- 
tur,  quae  Caesar  statuerit;  tamen  otii  pacisque  caussa 
acerrime  ilia  soleo  defendere :  quod  tibi  idem  magno 
opere  faciendum  censeo:  quamquam  haecepistolanon 
suasorisest,  sed  rogatoris.  Igitur,  mi  Plance,  rogo 
te ,  et  etiam  oro ,  sic  medius  fidius ,  ut  maiore  studio 
magisque  ex  animo  agere  non  possim ,  ut  totum  hoc 
negotium  ita  agas ,  itatractes,  ita  conficias,  ut,  quod 
sine  ulla  dubitatione  apud  consules  obtinuimus,  pro¬ 
pter  summam  bonitatem  et  aequitatem  caussae ,  id  tu 
nos  obtinuisse  non  modo  facile  patiare,  sed  etiam  gau- 
deas.  Qua  quidem  voluntate  te  *  esse  erga  Atticum, 
saepe  praesens  et  illi  ostendisti,  et  vero  etiam  mihi. 
Quod  si  feceris,  me,  quem  voluntate  et  paterna  neces- 
situdine  coniunctum  semper  habuisti ,  maximo  bene¬ 
ficio  devinctum  habebis.  Idque  ut  facias,  te  vehe- 
menter  etiam  atque  etiam  rogo. 


XVI.  C.  (In  Tusculano,  Antonio,  Dolabclla  coss.  710.) 

CICERO  CAPITONI  SUO  S. 

1.  Numquam  putavi  fore,  ut  supplex  ad  te  veni- 
rem :  sed  hercule  facile  patior  datum  tempus,  in  quo 
amorem  experirer  tuum.  Atticum  quanti  faciam,scis. 
Amabo  te,  da  mihi  et  hoc :  obliviscere  mea  caussa,  il¬ 
ium  aliquando  suo  familiari,  adversario  tuo,  voluisse 
consultum,  quum  illius  existimatio  ageretur.  Hoc 
primum  ignoscere,  est  humanitatis  tuae:  suos  enim 
quisque  debet  tueri :  deinde,  si  me  amas,  (omitte  Atti¬ 


cum)  Ciceroni  tuo,  quem  quanti  facias,  prae  te  soles 
ferre,  totum  hoc  da,  ut,  quod  semper  existimavi,  nunc 
plane  intelligam,  me  a  temultumamari.  2.Buthrotios 
quum  Caesar  decreto  suo,  quod  ego  obsignavi  cum 
multis  amplissimis  viris,  liberavisset,  ostendissetque 
nobis,  se,  quum  agrarii  mare  transissent,  litteras  mis- 
surum,  quem  inagrumdeducerentur :  accidit,  utsubi- 
to  ille  interiret.  Deinde,  quemadmoduin  tu  scis,  (in- 
terfuisti  enim ,  quum  consules  oporteret  ex  senatus 
consulto  de  actis  Caesaris  cognoscere,)  res  ab  iis  in 
Kal.  Iun.  dilata  est.  Accessit  ad  senatus  consultum 
lex,  quae  lata  est  a.  d.  iv.  Non.  Iun. ;  quae  lex  earum 
rerum,  quas  Caesar  statuisset,  decrevisset,  egisset, 
consulibus  cognitionem  dedit.  Caussa  Buthrotiorum 
delata  est  ad  consules.  Decretum  Caesaris  recitatum 
est,  et  multi  praeterea  libelli  Caesaris  prolati.  Consu¬ 
les  de  consilii  sententia  decreverunt  secundum  Bu- 
throtios;  Plancum  dederunt.  3.  Nunc,  mi  Capito, 
(scio  enim,  quantum  semper  apud  eos,quibuscumsis, 
posse  soleas,  eo  plus  apud  hominem  facillimum  atque 
humanissimumPlancum,)  enitere,  elabora,  vel  potius 
eblandire,  effice,  ut  Plancus,  quem  spero  optimum 
esse,  sit  etiam  melior  opera  tua.  Omnino  res  huius- 
modi  videtur  esse ,  ut  sine  cuiusquam  gratia  Plancus 
ipse,  pro  ingenio  et  prudentiasua,  non  sitdubitaturus, 
quin  decretum  consulum,  quorum  et  lege  et  senatus 
consulto  cognitio  et  iudiciumfuit,  conservet;  praeser- 
tim  quum ,  hoc  genere  cognitionum  labefactato ,  acta 
Caesaris  in  dubium  ventura  videantur :  quae  non  mo¬ 
do  ii,  quorum  interest,  sed  etiam  ii,  qui  ilia  non  pro- 
bant,  otii  caussa  confirmari  velint.  4.  Quod  quum  ita 
sit,  tamen  interest  nostra,  Plancum  hoc  animo  libenti 
prolixoque  facere.  Quod  certe  faciet,  si  tu  nervulos  tuos, 
mihi  saepe  cognitos,  suavitatemque,  qua  nemo  tibi  par 
est,  adhibueris.  Quod  ut  facias,  te  vehementer  rogo. 

XVI.  D.  (In  Tusculano,  Antonio*  Dolabella  coss.  710.) 

CICERO  C.  CUPIENNIO  S. 

Patrem  tuum  plurimi  feci;  meque  ille  mirifice 
et  coluit  et  amavit:  nec  mehercule  umquam  mihi  du¬ 
bium  fuit,  quin  a  te  diligerer.  Ego  quidem  id  facere 
non  destiti.  Quamobrem  peto  a  te  in  maiorem  mo- 
dum,  ut  civitatem  Buthrotiam  subleves,  decretumque 
consulum,  quod  ii  secundum  Buthrotios  fecerunt, 
quum  et  lege,  et  senatus  consulto  statuendi  potesta- 
tem  haberent ,  des  operam ,  ut  Plancus  noster  quam 
primum  confirmet  et  comprobet.  Hoc  te  vehemen¬ 
ter,  mi  Gupienni,  etiam  atque  etiam  rogo. 

XVI.  E.  (Antonio,  Dolabella  coss.  710.) 

CICERO  PLANCO  PRAET.  DES.  S. 

1.  Ignosce  mihi,  quod,  quum  antea  accuratissime 
de  Buthrotiis  ad  te  scripserim,  eadem  de  re  saepius 
scribam.  Non  mehercule,  mi  Plance,  facio,  quo  pa- 
rum  confidam  aut  liberalitati  tuae,  aut  nostrae  amici- 
tiae;  sed  quum  tanta  res  agatur  Attici  nostri,  nunc 
vero  etiam  existimatio ,  ut  id ,  quod  probavit  Caesar, 
nobis  testibus  et  obsignatoribus,  qui  et  decretis,  et  re- 
sponsis  Caesaris  interfueramus,  videatur  obtinere  po- 
tuisse,  praesertim  quum  tota  potestas  eius  rei  tua  sit. 
ut  ea ,  quae  consules  decreverunt  secundum  Caesaris 
decreta  et  responsa ,  non  dicam  comprobes,  sed  stu- 
diose  libenterque  comprobes.  2.  Id  mihi  sic  erit  gra- 
tum,  ut  nulla  res  gratior  esse  possit.  Etsi  iam  spe- 
rabam,  quum  has  litteras  accepisses,  fore,ut  ea,quae 
superioribus  litteris  a  te  petiissemus,  impetrata  es¬ 
sent;  tamen  non  faciam  finem  rogandi,  quoad  nobis 

nuntiatum  erit,  te  id  fecisse;  quod  magna  cum  spe 
exspectamus.  Deinde  enim  confido  fore,  ut  alio  ge- 
nei’e  litterarum  utamur;  tibique  pro  tuo  summo  be- 
neficio  gratias  agamus.  Quod  si  acciderit,  velim  sic 
existimes,  non  tibi  tam  Atticum,  cuius  permagna  res 
agitur,  quam  me,  qui  non  minus  laboro,  quam  ille, 
obligatum  fore. 

XVI.  F.  (Antonio,  Dolabella  coss.  710.) 

CICERO  CAPITONI  S. 

1 .  Non  dubito ,  quin  mirere  atque  etiam  stoma- 
chere,  quod  tecum  de  eadem  re  agam  saepius.  Homi- 
nis  familiarissimi  et  mihi  omnibus  rebus  coniunctis- 


simi  permagna  res  agitur,  Attici.  Cognovi  ego  tua 
studia  in  amicos,  etiam  in  te  amicorum.  Multum  po- 
tes  nos  apud  Plancum  iuvare.  Novi  humanitatem 
tuam.  2.  Scio,  quam  sis  amicis  iucundus.  Nemo  nos 
in  hac  caussa  plus  iuvare  potest,  quam  tu.  Et  res  ita 
est  firma,  ut  debet  esse,  quam  consules  de  consilii 
sententia  decreverunt,  quum  et  lege  etsenatus  con- 
sulto  cognoscerent.  Tamen  omnia  posita  putamus  in 
Planci  tui  liberalitate :  quem  quidem  arbitramur 
quum  officii  sui  et  reipublicae  caussa  deeretum  con- 
sulum  comprobaturum ,  turn  libenter  nostra  caussa 
esse  facturum.  Adiuvabis  igitur,  mi  Capito:  quod 
ut  facias,  te  vehementer  etiam  atque  etiam  rogo. 


OO^OC 


106. 

M.  TULLII  CICERONIS 

EPISTOLARUM  AD  BRUTUM 

LIBER  PRIMUS. 


PROOEMIUM. 


Ex  quo  Cicero  pro  consule  in  Ciliciam  profectus  erat  (703.  p.  U.  c.)  usque  ad  annum  710.  multas  saepe  ad  M.  Brutum 
epistolas  misit  et  ab  eo  vicissim  accepit.  Has  autem  olim  octo  ad  minimum  libris  comprehensas  fuisse,  parvula  quaedam  ea- 
ruin  fragmenta  apud  Huinctilianum  et  No nium  Marcellum  pariter  ac  quinque ,  quae  in  epistolas  ad  Diversos  (XIII,  10- 
14 .)  postea  receptae  videntur ,  documento  sunt.  Ex  eodem  numero  quin  etiam  fuerint ,  quae  bis  duobus  libris  continentur, 
post  Car.  Fr.  Hefmanni  duas  commentationes  Gottingenses  (Vindicias  Latinitatis  epistolarum  Ciceronis  ad  M.  Brutum  et 
Bruti  ad  Cic.  1844.  et  Vindiciarum  Epimetrum  1845  J  totidemque  eiusdem  Acroases  zur  Rechtfertigung  der  Aechtheit  des  er- 
lmltenen  Brief wechsels  zwischen  Cicero  und  M.  Brutus.  Gottingae,  ap.  Dietrich,  1844  et  1845.J,  quamquam  obstrepente 
Zumptio  (De  Cic.  —  epistolis ,  Berolin.  ap.  Schroeder  1845.  et  Jahrb.f.  wissensch.  Krilik  1841.  II.  No.  91-94.J,  haudfacUe 
quisquam  dubitet.  Sane  quidem  Jac.  Tuns  tall  (Obss.  on  the  present  collection  of  epistles  between  Cicero  and  M.  Brutus 
etc.  Lond.  1744  J  et  Jer.  Markland  (Remarks  of  the  epistles  of  Cic.  to  Brutus  etc.  Land.  1743. J  epistolas  istas  Ciceroni  et 
Bruto,  quod  parum  Latine  nec  satis  horum  temporibus  accommodate  scriptae  viderentur ,  abiudicandas  censuerunt,  multo- 
rumque  virorum  doctorum  assensum  tulerunt.  lllorum  igitur  dubitationibus  Hermannus  ita  occurrit,  ut,  dubitandi  caus- 
sis  ad  quattuor  capita  revocatis ,  primo  multa  perperam  reprehensa  et  in  suspicionem  adducta  utriusque  ingenio  et  usui 
convenire ,  deinde  alia  saltern  Latina  esse,  turn  alia  interpretando  vindicari  posse ,  deniqu.e  pauca  quaedam,  quae  deprava- 
ta  esse  viderentur ,  criticorum  emendatione  restituenda  esse  ostenderet.  Ego  quidem  singularutn  epistolarum  argumentis 
adieci  Tunstalli  et  Marklandi  de  earum  auctoritate  suspiciones,  Hermanni  autem  confutationes  addere  longum  fuit. 


I.  ARG.  De  L.  Clotlii  trilj.  pi.  singular!  et  cognito  in  se 
Brutumque  amore  et  fide  accurate  scriliit. 

M.  T.  C.  S.  D.  BRUTO. 

1.  L.  Clodius,  tribunus  plebis  designatus,  valde 
me  diligit,  vel,  ut  e’/MpomxcoTEQov  dicam,  valde  me 
amat.  Quod  quum  mihi  ita  persuasum  sit,  non  du¬ 
bito,  (bene  enim  me  nosti,)quin  ilium  quoque  indices 
a  me  amari.  Nihil  enim  mihi  minus  hominis  videtur, 
quam  non  i;espondere  in  amore  iis,  a  quibus  provoce- 
re.  Is  mihi  visus  est  suspicari,  nec  sine  magno  meo 
quidem  dolore,  aliquid  a  suis,  vel  per  suos  potius  ini- 
quos  ad  te  esse  delatum,  quo  tuus  animus  a  se  esset 
alienior.  Non  soleo,  mi  Brute,  (quod  tibi  notum  esse 
arbitror,)  temere  affirmare  de  altero.  Est  enim  peri- 


culosum,  propter  occultas  hominum  voluntatesmulti- 
plicesque  naturas.  Clodii  animum  perspectum  habeo, 
cognitum,  iudicatum.  Multa  eius  indicia:  sed  ad 
scribendum  non  necessaria.  Volo  enim  hoc  testimo¬ 
nium  tibi  videri  potius,  quam  epistolam.  Auctus 
Antonii  beneficio  est.  Eius  ipsius  beneficii  magna 
pars  a  te  est.  Itaque  eum  salvis  nobis  vellet  salvum. 
2.  In  eum  autem  locum  rem  adductam  intelligit,  (est 
enim,  utscis,  minime  stultus,)  ut  utrique  salvi  esse 
non  possint.  Itaque  nos  mavult.  De  te  vero  ami- 
cissime  et  loquitur  et  sentit.  Quare,  si  quis  secus  ad 
te  de  eo  scripsit,  aut  si  coram  locutus  est,  peto  a  te 
etiam  atque  etiam,  mihi  ut  potius  credas,  qui  et  faci- 
lius  iudicare  possum,  quam  ille  nescio  quis,  et  te  plus 

diligo.  Clodium  tibi  amicissimum  existima  civem- 
que  talem,  qualis  et  prudentissimus,  et  fortuna  opti¬ 
ma  esse  debet. 


It.  A  RG.  Auctor  respondet  epistolae  decohortihus  quinque 
a  Dolabella  in  Cliersonesum  missis,  eiusque  dementiain  notat, 
et  land  at  consilium  Bruti  enni  persequi  cogitantis.  In  sedifionis 
auctoribus  dimittendis  clementiam  Bruti  reprehendit,  et  suas  in 
Antonium  invectivas  defendit.  In  liac  epistola  mirum  est,  me- 
morari  in  seditioso  exercitu  Qu attain  legionem,  non  Bruto  duce, 
sed  in  Italia  militantem  scilicet.  Deinde  non  admodum  credibile, 
Ciceroneni  a  Bruto  e  Macedonia  accepisseXIV.  Kal.  Mai.  episto- 
lam  de  Antonio,  vixdum  XVII.  Ival.  ad  Mutinam  victo,  scrijitam, 
ad  quam  bis  litteris  respondisse  fertur. 

M.  C.  S.  D.  BRUTO. 

1 .  Scripta  et  obsignata  iam  epistola,  litterae  mihi 
redditae  sunt  a  te,  plenae  rerum  novarum  maximeque 
mirabilium.  Dolabellam  quinque  cohortes  misisse 
in  Chersonesum?  Adeone  copiis  abundat,  ut  is,  qui 
ex  Asia  fugere  dicebatur,  Europam  appetere  conetur? 
Quinque  autem  cohortibus  quid  se  nam  facturum  ar- 
bitratus  est,  quum  tu  eo  quinque  legiones,  optimum 
equitatum,  maxima  auxilia  haberes?  quas  quidem 
cohortes  spero  iam  tuas  esse,  quoniam  latro  ille  tam 
fuit  demens.  2.  Et  tuum  consilium  vehementer  lau- 
do,  quod  non  prius  exercitum  Apollonia  Dyrrhachio- 
que  movisti,  quam  de  Antonii  fuga  audisti,  Bruti  eru- 
ptione,  populi  Romani  victoria.  Itaque,  quod  scri- 
bis,  postea  statuisse  te  ducere  exercitum  in  Chersone¬ 
sum  ,  nec  pati ,  sceleratissimo  hosti  ludibrio  esse  im- 
perium  populi  Romani,  facis  ex  tua  dignitate  et  e  re- 
publica.  3.  Quod  scribis  de  seditione,  quae  facta  est 
in  legione  Quarta,  de  Antoniis,  (in  bonam  partem  ac- 
cipies,)  magis  mihi  probatur  militum  severitas,  quam 
tua.  Te  benevolentiam  exercitus  equitumque  exper- 
tum  esse  vehementer  gaudeo.  4.De  Dolabella,  ut  scri¬ 
bis,  si  quid  habes  novi,  facies  me  certiorem:  in  quo 
valde  delector,  me  ante  providisse,  ut  tuum  indicium 
liberum  esset  cum  Dolabella  belli  gerendi :  et  id  val¬ 
de  pertinuit,  ut  ego  turn  intelligebam ,  adrempubli- 
cam,  ut  nunciudico,  ad  dignitatem  tuam.  5.  Quod 
scribis,  me  maximo  otio  egisse,  utinsectarer Antonios, 
idquelaudas;  credo  ita  videri  tibi :  sed  illam  distin- 
ctionem  tuam  nullo  pacto  probo.  Scribis  enim,  acrius 
prohibenda  bella  civ  ilia  esse,  quam  in  super  at  os  iracun- 
diam  exercendam.  Vehementer  a  te,  Brute,  dissentio : 
nec  clementiae  tuae  concedo;  sed  salutaris  severitas 
vincit  inanem  speciem  clementiae.  Quod  si  clemen- 
tes  esse  voluerimus,  numquam  deerunt  bella  civilia. 
Sed  de  hoc  tu  videris.  De  me  possum  idem,  quod 
Plautinus  pater  in  Trinummo  : 

Mihi  quidem  aetas  acta  ferme  est :  tua  istuc  refert 

mdxime. 

6.  Opprimemini,  (mihi  crede,)  Brute,  nisi  provideri- 
tis.  Neque  enim  populum  semper  eumdem  habebi- 
tis,  neque  senatum  neque  senatus  ducem.  Haec  ex 
oraculo  Apollinis  Pythii  edita  tibi  puta.  Nihil  potest 
esse  verius.  xiv.  Kalend.  Maias. 


III.  ARG.  Auclor  Octavianum  I  ami  at ,  et  laetitiam  Roniae 
e  victoria  eoiisulum  et  I).  Bruti  ortam  coinmeniorat.  Liberalita- 
tem  eius  in  seilitionis  auctoribus  reprelientli  Roniae,  et  onines 
Antonianos  bostes  iuilicatos  esse  scrihit.  Suspectum  est  autem, 
quod  Cicero  primo  aegre  fere  laudat  consoles  liac  in  episto- 
la,  eodem  die  data,  quo  dixit  Philippicam  XIV.  sununa  eorum- 
dem  laude  plenissimaiu,  deinde  quod  nondtini  certior  factus  ceci- 
disse  in  praelio  Pansam,  euni  fugisse  scribit. 


M.  C.  S.  D.  BRUTO. 

1.  Nostrae  res  meliori  loco  videbantur.  Scripta 
enim  ad  te  certo  scio,  quae  gesta  sunt.  Quales  tibi 
saepe  scripsi  consules,  tales  exstiterunt.  Caesaris 
vero  pueri  mirifica  indoles  virtutis.  Utinam  tam  fa¬ 
cile  eura,  florentem  et  honoribus  et  gratia,  regere  ac 
tenere  possimus,  quam  facile  adhuc  tenuimus!  Est 
omnino  ill ud  difficilius:  sed  tamen  non  diffidimus. 
Persuasum  est  enim  adolescenti,  et  maxime  per  me, 
eius  opera  nos  esse  salvos.  Etcerte,  nisi  is  Anto¬ 
nium  ab  Urbe  avertisset,  periissent  omnia.  2.  Triduo 
vero,  aut  quatriduo  ante  hanc  rem  pulcherrimam,  ti- 
more  quodam  perculsa  civitas  tota  ad  te  se  cum  con- 
iugibus  et  liberis  effundebat.  Eadem,  recreata  a.  d. 
xn.  Kalend.  Maias,  te  hue  venire,  quam  se  ad  te  ire, 
malebat.  Quo  quidem  die  magnorum  meorum  labo- 
rum  multarumque  vigiliarum  fructum  cepi  maxi¬ 
mum,  si  modo  est  aliquis  fructus  ex  solida  veraque 
gloria.  Nam  tantae  multitudinis,  quantam  capit  urbs 
nostra,  concursus  est  ad  me  factus:  ea  quum  usque 
in  Capitolium  deductus,  maximo  clamore  atque  plau- 
su  in  rostris  collocatus  sum.  Nihil  est  in  me  inane: 
neque  enim  debet:  sed  tamen  omnium  ordinum  con¬ 
sensus,  gratiarum  actio  congratulatioque  me  commo- 
vet;  propterea  quod,  popularem  me  esse  in  populi  sa¬ 
lute,  praeclarum  est.  3.  Sed  haec  temaloabaliis.  Me 
velim  de  tuis  rebus  consiliisque  facias  diligentissime 
certiorem:  illudque  consideres,  ne  tua  liberalitas 
dissolutior  videatur.  Sic  sentit  senatus,  sic  populus 
Romanus,  nullos  umquam  hostes  digniores  omnisup- 
plicio  fuisse,  quam  eos  cives,  qui  hoc  hello  contra  pa- 
triam  arma  ceperunt:  quos  quidem  ego  omnibus  sen- 
tentiis  ulciscor  et  persequor,  omnibus  bonis  appro- 
bantibus.  Tu  quid  de  hac  re  sentias,  tui  iudicii  est. 
Ego  sic  sentio,  trium  fratrum  unam  et  eamdem  esse 
caussam.  4.  Consules  duos,  bonos  quidem,  sed  dum- 
taxat  bonos,  amisimus.  Ilirtius  quidem  in  ipsa  vi¬ 
ctoria  occidit,  quum  paucis  diebus  magno  praelio 
ante  vicisset.  Nam  Pansa  fugerat,  vulneribus  acce¬ 
pts,  quae  ferre  non  potuit.  Reliquias  hostium  Bru¬ 
tus  persequitur  et  Caesar.  Hostes  autem  omnes  iu- 
dicati,  qui  M.  Antonii  sectam  secuti  sunt.  Itaque  id 
senatus  consultuin,  plerique  interpretantur ,  etiam  ad 
tuos  sive  captivos  sive  dedititios  pertinere.  Equidem 
nihil  disserui  durius,  quum  nominatim  de  C.  Antonio 
decernerem,  quod  ita  statueram,  a  te  cognoscere  caus¬ 
sam  eius  senatum  oportere.  x.  Kalend.  Maias. 


IV.  ARG.  Auctor  respondet  superiori  epistolae,  et  repre- 
hensionem  niiniae  in  C.  Antonium  clementiae  (liluit.  Monet,  ne 
nimiis  bonoribus  Octaviano  tnbuendis  malum  exemplum  inilu- 
catur.  quo  qui  abutantur  regnantli  cupiilitate  ilucti,  iis  regnaudi 
detur  occasio.  Ceterum  quum  eo  tempore,  quo  haec  epistola 
scripta  esse  dicitur,  non  aliunde  constet  Octavianum  ad  consu- 
latuni  aspirare  visum  esse  necdum  Ciceroneni  una  cum 
eo  in  consulum,  qui  i am  salvi  essent,  locum  snfifectuni  iri:  baud 
facile  potuit  istariuu  rerum  fieri  mentio  bis  in  litteris.  Hinc  eae 
suspectae. 

BRUTUS  S.  D.  CICERONI. 

1.  Quanta  sim  laetitiaaffectus,  cognitis  rebus  Bruti 
nostri  et  consulum,  facilius  est  tibi  existimare,  quam 
mihi  scribere.  Quum  alia  laudo  et  gaudeo  accidisse, 
turn  quod  Bruti  eruptio  non  solum  ipsi  salutaris  fuit, 
sed  etiam  maximo  ad  victoriam  adiumento.  Quod 
scribis  mihi,  trium  Antoniorum  unam  atque  eamdem 
caussam  esse:  quid  ego  sentiam,  iudicii  mei  esse :  statuo 

nihil,  nisi  hoc:  senatus  aut  populi  Romani  iudicium 
esse  de  iis  civibus,  qui  pugnantes  non  interierint.  2. 
At  hoc  ipsum,  inquies,  inique  facis,  qui  hostilis  animi  j 
in  rempublicam  hominescivesappelles:  immoiustis- 
sime.  Quod  enim  nondum  senatus  censuit  nec  po- 
pulus  Romanus  iussit,  id  arroganter  non  praeiudico 
neque  revoco  ad  arbitrium  meura.  Illud  quidem  non  j 
muto,  quod  ei,  quern  me  occidere  res  non  coegit,  ne- 
que  crudeliter  quidquam  eripui,  neque  dissol ute  quid- 
quam  remisi :  habuique  in  mea  potestate ,  quoad 
bellum  fuit.  Multo  quidem  honestius  iudico,  magis- 
que  quod  concedere  possit  respublica,  miserorum 
fortunam  non  insectari,  quam  infinite  tribuere  po- 
tentibus,  quae  cupiditatem  et  arrogantiam  incendere 
possint.  3.  Qua  in  re,  Cicero,  vir  optime  ac  fortissi- 
me,  mihique  merito,  et  meo  nomine  et  reipublicae, 
carissime,  nimis  credere  videris  speituae,  statimque, 
ut  quisque  aliquid  recte  fecerit,  omnia  dare  acpermit- 
tere:  quasi  non  liceat  traduci  ad  mala  consilia  cor¬ 
ruption  largitionibus  animum.  Quae  tua  est  lmma- 
nitas,  aequo  animo  te  moneri  patieris,  praesertim  de 
communi  salute :  facies  tamen ,  quod  tibi  visum  fue- 
rit:  etiam  ego,  quum  me  docueris.  Nunc,  Cicero, 
nunc  agendum  est,  ne  frustra,  oppressum  esse  Anto- 
nium  ,  gavisi  simus,  neu  semper  primi  cuiusque  mali 
excidendi  caussa  sit,  ut  aliud  renascatur  illo  peius. 
4.  Nihil  jam,  neque  opinantibus  aut  patientibus  no¬ 
bis,  adversi  evenire  potest,  in  quo  non  quum  om¬ 
nium  culpa,  turn  praecipue  tua  futura  sit:  cuius 
tantam  auctoritatem  senatus  ac  populus  Romanus 
non  solum  esse  patitur,  sed  etiam  cupit,  quanta  ma¬ 
xima  in  libera  civitate  unius  esse  potest:  quam  tu 
non  solum  bene  sentiendo,  sed  etiam  prudenter  tueri 
debes.  Prudentia  porro,  quae  tibi  superest,  nulla 
abs  te  desideratur,  nisi  modus  in  tribuendis  honori- 
bus.  Alia  omnia  sic  abunde  adsunt,  ut  cum  quolibet 
antiquorum  comparari  possint  tuae  virtutes.  Unum 
hoc,  grato  animo  liberalique  profectum,  cautiorem 
ac  moderatiorem  liberalitatem  desiderat.  Nihil  enim 
senatus  cuiquam  dare  debet,  quod  male  cogitantibus 
exemplo  aut  praesidio  sit.  Itaque  timeo  de  consu- 
latu ,  ne  Caesar  tuus  altius  se  ascendisse  putet  de¬ 
crees  tuis,  quam  inde,  si  consul  factussit,  descen- 
surum.  5.  Quod  si  Antonius ,  ab  alio  relictum  regni 
instrumentum,  occasionem  regnandihabuit:  quonam 
animo  fore  putas,  si  quis,  auctore,  non  tyranno  inter- 
fecto,  sed  ipso  senatu,  putet  se  imperia  quaelibet 
concupiscere  posse?  Quare  turn  et  felicitatem  et  pro- 
videntiam  laudabo  tuam,  quum  exploratum  habere 
coepero,  Caesarem  lionoribus,  quos  acceperit,  ex- 
traordinariis  fore  contentum.  Alienae  igitur,  in¬ 
quies,  culpae  me  reum  subiicies?  Prorsus  alienae,  si 
provided  potuit,  ne  exsisteret.  Quod  utinam  inspe- 
ctare  possis  timorem  de  illo  meum!  6.  Ilis  litteris 
scriptis,  te  consulem  factum  audivimus.  Turn  vero 
incipiam  proponere  mihi  rempublicam  iustam  et  iam 
suis  nitentem  viribus,  si  istuc  videro.  Filius  valet, 
et  in  Macedoniam  cum  equitatu  praemissus  est.  Idi- 
bus  Maiis,  ex  castris. 


V.  A  RG.  Auctor  scribit  a  senatu  permissum  esse  arbitrio 
Brut)  Dolabellam  peisequi  suiini(|ue  consilium  interponit.  Fili- 
um  Sunni  se  velle  in  collegium  pontilicuui  ininoriun  absentemco- 
optari ,  idque  per  leges  Doniiliam  et  Itiliain  fieri  posse  (lemon- 
si  rat;  qua  de  re  quid  Bruto  videatur,  sciseitalur.  Haec  quoque 
epistola  Marklamlo  suspecta  est,  quod  et  ilia  de  Dolabella  nar- 
ratio  pugnet  cum  loco  Pbilippicae  XI,  11.  et  quod  lex  lulia  de 


sacerdotiis ,  quae  nusquam  alias  inemoretur,  e  Caesaris  historia 
temere  sit  ducta  et  conlicta. 

M.  CICERO  S.  D.  BRUTO. 

I.  A.  d.  v.  Kalendas  Maias,  quum  de  iis,  qui  ho- 
stes  iudicati  sunt,  bello  persequendis  sententiae  di- 
cerentur,  dixit  Servilius  etiam  de  Ventidio,  et  ut  Cas¬ 
sius  persequeretur  Dolabellam.  Cui  quum  essem 
assensus,  decrevi  hoc  amplius,  ut  tu,  si  arbitrarere 
utile  eque  republica  esse,  persequerere  Dolabellam: 
bello:  si  minus  id  commodo  reipublicae  facere  posses, 
sive  non  existimares  e  republica  esse,  ut  in  iisdem 
locis  exercitum  contineres.  Nihil  honorificentius  po¬ 
tuit  facere  senatus,  quam  ut  tuum  esset  iudicium, 
quid  maxime  conducere  reipublicae  tibi  videretur. 
Equidem  sic  sentio,  si  manumhabet,  sicastra,  si,  ubi 
consistat,  uspiam  Dolabella :  ad  fidem  et  ad  dignita¬ 
tem  tuam  pertinere ,  eum  persequi.  2.  De  Cassii  no- 
stri  copiis  nihil  sciebamus.  Neque  enim  ab  ipso  ul- 
lae  litterae ,  neque  nuntiabatur  quidquam,  quod  pro 
certo  haberemus.  Quanto  opere  autem  intersit  oppri- 
mi  Dolabellam,  profecto  intelligis;  turn  ut  sceleris 
poenas  persolvat,  turn  ne  sit,  quo  se  latronum  duces 
ex  Mutinensi  fuga  conferant.  Atque  hoc  mihi  iam 
ante  placuisse,  potes  ex  superioribus  meis  litteris  re- 
cordari:  quamquam  turn  et  fugae  portus  erat  in  tuis 
castris  et  subsidium  salutis  in  tuo  exercitu.  Quo 
magis  nunc,  liberati  (ut  spero)  periculis,  in  Dolabella 
opprimendo  occupati  esse  debemus.  Sed  haec  cogi- 
tabis  diligentius,  statues  sapienter:  facies  nos,  quid 
constitueris  et  quid  agas,  (si  tibi  videbitur,)  certio- 
res.  3.  Ciceronem  nostrum  in  vestrum  col  legium  coo- 
ptari  volo.  Existimo  omnino  absentium  rationem 
sacerdotum  comitiis  posse  haberi.  Nam  etiam  fa¬ 
ctum  est  antea.  C.  enim  Marius,  quum  in  Cappado¬ 
cia  esset,  lege  Domitia  factus  est  augur:  nec,  quo 
minus  id  postea  liceret,  ulla  lex  sanxit.  Est  etiam 
in  lege  lulia ,  quae  lex  est  de  sacerdotiis  proxima,  his 
verbis,  qui  petit,  cuiusve  ratio  habebitur. 
Aperte  indicat,  posse  rationem  haberi  etiam  non  prae- 
sentis.  Hac  de  re  scripsi  ad  eum,  ut  tuo  iudicio  ute- 
retur,  sicut  in  rebus  omnibus.  Tibi  autem  statuen- 
dum  est  de  Domitio  et  de  Catone  nostro.  Sed  quam- 
vis  liceat  absentis  rationem  haberi,  tamen  omnia 
sunt  praesentibus  faciliora.  Quod  si  statueris  in  Asi- 
am  tibi  eundum,  nulla  erit  ad  comitia  nostros  arces- 
sendi  facultas.  4.  Omnino,  Pansa  vivo,  celeriora 
omnia  putabamus.  Statim  enim  collegam  sibi  subro- 
gasset;  deinde  ante  praetoria,  sacerdotum  comitia 
fuissent.  Nunc  per  auspicia  longam  moram  video. 
Dum  enim  unus  erit  patricius  magistratus,  auspicia 
ad  patres  redire  non  possunt.  Magna  sane  pertur- 
batio.  Tu  tota  de  re  quid  sentias,  velim  me  facias 
certiorem.  hi.  Nonas  Maias. 

Vf.  ARG.  Auctor  respondet  epislolae supertori :  Glaucona, 
inedicum  Pansae,  ut  e  custodia  eripiaf,  rogat;  Flavium,  qui  cum 
Dyrrhacliinis  litem  Iialiebat,  commemlat,  et  de  Dolaliella  fugato 
caesoque  certiorem  facit.  Hoc  argumentum  haustum  putunt  e 
Sueton.  Vit.  Aug.  c.  11  ,  depravutum  autem  Glauconis  medici 
nomen. 

BRUTUS  S.  D.  CICERONI. 

\ .  Noli  exspectare,  dum  tibi  gratias  agam.  Iam- 
pridem  hoc  ex  nostra  necessitudine,  quaeadsummam 
bcnevolentiam  pervenit,  sublatum  esse  debet.  Filius 
tuus  a  me  abest.  In  Macedonia  congrediemur.  Ius~ 
sus  est  enim  Ambracia  ducereequitesperTliessaliam. 

et  scripsi  ad  eum,  ut  mihi  Ileracleam  occurreret. 
Quum  eum  videro,  quoniam  nobispermittis,  commu- 
niter  constituemus  de  reditu  eius  ad  petitionem ,  aut 
ad  commendationem  honoris.  2.  Tibi  Glaucona,  me- 
dicum  Pansae,  qui  sororem  Achilleos  nostri  in  ma- 
trimonio  habet,  diligentissime  commendo.  Audimus 
eum  venisse  in  suspicionem  Torquato  de  morte  Pan¬ 
sae  custodirique  ut  parricidam.  Nihil  minus  cre- 
dendum  est.  Quis  enim  maiorem  calamitatem  mor¬ 
te  Pansae  accepit?  Praeterea  est  modestus  homo  et 
frugi:  quern  ne  utilitas  quidem  videatur  impulsura 
fuisse  ad  facinus.  Rogo  te,  et  quidem  valde  rogo, 
(nam  Achilleus  noster  non  minus  ,  quam  aequum  est, 
elaborat,)  eripias  eum  ex  custodia  conservesque. 
Hoc  ego  ad  meum  officium  privatarum  rerum  aeque, 
atque  ullam  aliam  rem,  pertinere  arbitror.  3.  Quum 
has  ad  te  scriberem  litteras,  ab  Satrio,  legato  C. 
Trebonii ,  reddita  est  mihi  epistola ,  a  Tillio  et  Deio- 
taro  Dolabellam  caesum  fugatumque  esse.  Graecam 
epistolam  tibi  misi  Cicereii  cuiusdam ,  ad  Satrium 
missam.  4.  Flavius  noster  de  controversia.  quam  ha¬ 
bet  cum  Dyrrhachinis  hereditariam ,  sumpsit  te  iu- 
dicem.  Rogo  te,  Cicero,  et  Flavius  rogat,  rem  con- 
ficias.  Quin  ei,  qui  Flavium  fecit  heredem,  pecuniam 
debuerit  civitas,  non  est  dubium :  nequeDyrrhachini 
infitiantur;  sed  sibi  donatum  aes  alienum  a  Caesare 
dicunt.  Noli  pati  a  necessariis  tuis  necessario  meo 
iniuriam  fieri.  xvii.  Kalend.  Iun.  ex  castris  ad 
imam  Candaviam. 


MI.  ARG.  L.  Bibulum  ut  in  Pansae  locum  nominet, 
rogat.  Quod  autem  Pansa  et  consul  erat  et  pontifex,  Brutus 
alterutrum  munus  mem  or  are  debuisse  Marklamlu  vidctur.  Eidem 
igitur  lioc  titulo  suspectaest  epistola.  Accedere  vero  etiam,  quod 
insolens  sit  ilia  dictio :  „Sed  Appuleius  in  sua  epistola  cele- 
brubitur.“ 

BRUTUS  S.  D.  CICERONI. 

\ .  [L.]  Ribulus  quam  carus  mihi  esse  debeat,  ne¬ 
mo  melius  iudicare  potest,  quam  tu ;  cuius  tantae  pro 
republica  contentions  sollicitudinesque  fuerunt.  Ita- 
que  vel  ipsius  virtus,  vel  nostra  necessitudo  debet 
conciliare  te  illi:  quo  minus  multa  mihi  scribenda 
esse  arbitror.  Voluntas  enim  te  movere  debet  nostra, 
si  modo  iusta  est  aut  pro  officio  necessario  suscipitur. 
In  Pansae  locum  petere  constituit.  Earn  nominatio- 
nem  a  te  petimus.  Neque  coniunctiori  dare  benefi- 
cium ,  quam  nos  tibi  sumus ,  neque  digniorem  nomi- 
nare  potes,  quam  Bibulum.  2.  De  Domitio  et  Appu- 
leio  quid  attinet  me  scribere,  quum  ipsi  per  se  tibi 
commendatissimi  sint?  Appuleium  vero  tu  tuaaucto- 
ritate  sustinere  debes.  Sed  Appuleius  in  sua  episto¬ 
la  celebrabitur,  Bibulum  noli  dimittere  ex  sinu  tuo, 
tantum  jam  virum,  ex  quanto,  crede  mihi,  potest 
evadere,  qui  vestris  paucorum  respondeat  laudibus. 

VIII.  ARG.  C.  Nasennimn  municipem  Suessanum  com- 
mendat.  In  hoc  epistolio  Marklandus ,  quo  suspicionem  proha- 
ret,  nihil  repent,  nisi,  quae  parum  Ciceroniana  videbantur,  ilia 
verba:  ,,vult  per  te  aliquid  auctoritatis  assumere.“ 

M.  CICERO  S.  D.  BRUTO. 

1 .  Multos  tibi  commendavi  et  commendem  ne- 
cesse  est.  Optimus  enim  quisque  vir  et  civis  maxime 
sequitur  iudicium  tuum,  tibique  omnes  fortes  viri  na- 
vare  operam  et  studium  volunt:  nec  quisquam  est, 
quin  ita  existimet,  mearn  apud  te  et  gratiam  et  au- 
ctoritatem  valere  plurimum.  2.  Sed  C.  Nasennium, 
municipem  Suessanum,  tibi  ita  commendo,  ut  nemi- 


nem  diJigentius.  Cretensi  bello,  Metello  imperato- 
re,  octavum  principem  duxit:  postea  in  re  familiari 
occupatus  fuit.  Hoc  tempore  quum  reipublicae  par- 
tibus,  turn  tua  excellenti  dignitate  commotus,  vult 
per  te  aliquid  auctoritatis  assumere.  Fortem  virum, 
Brute,  tibi  commendo,  frugi  hominem  et,  si  quid 
ad  rem  pertinet,  etiam  locupletem.  Pergratum  mihi 
erit,  si  eum  ita  tractaris,  ut  merito  tuo  mihi  gratias 
agere  possit. 


IX.  ARG.  Brutum  lugentem  consolatur  et  ad  fortitudinem 
cohortatur.  Argumenta  autem,  quibus  Marklandus  hanc  episto- 
lam  in  suspicionem  conatur  adducere,  sunt  huiuscemodi:  non 
memorari  casum ,  ex  quo  Brutus  doloreni  perceperit,  nec  vero 
fuisse  ei  lugendi  caussam.  Porciam  enim  uxorem  ei  fuisse  su- 
perstitem ,  necdum  etiam  Serviliam  matrem  fuisse  mortuam. 
Praeterea  falsum  etiam  esse,  quod  hie  Cicero  nimium  indulsisse 
dolori  dicatur  accusatus  fuisse  in  Bruti  epistola,  humanissime 
scilicet  scripta,  cf.  ad  Att.  XII,  13. 

M.  GICERO  S.  D.  BRUTO. 

1 .  Fungerer  officio,  quo  tu  functus  es  in  meo  lu- 
ctu,  teque  per  litteras  consolarer,  nisi  scirem,  his  re- 
mediis,  quibus  meum  dolorem  tu  levasses,  te  in  tuo 
non  egere :  ac  velim  facilius ,  quam  mihi ,  nunc  tibi 
tute  medeare.  Est  enim  alienum  tanto  viro,  ut  es  tu, 
quod  alteri  praeceperit,  id  ipsum  facere  non  posse. 
Me  quidem  turn  rationes,  quas  collegeras,  turn  au- 
ctoritas  tua  a  nimio  maerore  deterruit.  Et  quum  eum 
mollius  tibi  ferre  viderer,  quam  deceret  virum,  prae- 
sertim  eum,  qui  alios  consolari  soleret;  accusasti  me 
per  litteras  gravioribus  verbis,  quam  tua  consuetudo 
ferebat.  2.  Itaque  iudicium  tuum  magni  aestimans, 
idque  veritus  me  ipse  collegi:  et  ea,  quae  didiceram, 
legeram ,  acceperam,  graviora  duxi,  tua  auctoritate 
addita.  Ac  mihi  turn,  Brute,  officio  solum  erat  et  na¬ 
turae,  tibi  nunc  populo  et  scenae  (ut  dicitur)  servien- 
dum  est.  Nam  quum  in  te  non  solum  exercitus  tui, 
sed  omnium  civium  ac  paene  gentium  coniecti  oculi 
sint,  minime  decet,  propter  quern  fortiores  ceteri  su¬ 
mus,  eum  ipsum  animo  debilitatum  videri.  Quam  ob 
rem  accepisti  tu  quidem  dolorem ,  (id  enim  amisisti, 
cui  simile  in  terris  nihil  fuit,)  et  est  dolendum  in  tam 
gravi  vulnere,  (ne  id  ipsum,  carere  omni  sensu  dolo- 
ris ,  sit  miserius ,  quam  dolere,)  sed,  ut  modice ,  cete¬ 
ris  utile  est,  tibi  necesse  est.  3.  Scriberem  plura,  nisi 
ad  te  haec  ipsa  nimis  multa  essent.  Nos  te  tuumque 
exercitum  exspectamus :  sine  quo,  ut  reliqua  ex  sen- 
tentia  succedant,  vix  satis  liberi  videmur  fore.  De 
tota  republica  plura  scribam  et  fortasse  iam  certio- 
ra  his  litteris,  quas  Veteri  nostro  cogitabam  dare. 


X.  ARG.  Auctor  tie  bello  Mutinensi,  de  Octaviano  omni- 
que  de  rep.  exponit,  horlaturque,  ut  ex  senatus  auctoritate  cele- 
riter  cum  exercitu  in  Italiam  veniat,  Cassiumque,  ut  idem  faciat, 
hortetur.  Hanc  epistolam  a  Cicerone  auctore  profectam  esse  ne- 
gat  Marklandus ,  quod  Octaviano  consulatum  petenti ,  cui  apud 
Appianum  III,  82.  favisse  dicatur  Cicero,  se  obstitisse,  non  com¬ 
mode  poluerit  scribere.  Ceterum  ilium  de  fortuna  locum  ex 
ep.  ad  Att.  IV,  1.  repetitum,  quatefaciendi  autem  verbum  non  Ci- 
ceronianum  esse  iudicat. 

M.  CICERO  S.  D.  BRUTO. 

1 .  Nullas  adhuc  a  te  litteras  habebamus :  ne  fa- 
mam  quidem,  quae  declararet,  te,  cognita  senatus  au¬ 
ctoritate  ,  in  Italiam  adducere  exercitum :  quod  ut  fa- 
ceres  idque  maturares ,  magno  opere  desiderabat  res- 
publica.  Ingravescit  enim  in  dies  intestinum  ma- 

lum,  nec  externis  hostibus  magis,  quam  domesticis 
laboramus;  qui  erant  omnino  ab  initio  belli,  sed  faci- 
lius  frangebantur.  Erectior  senatus  erat,  non  senten- 
tiis  solum  nostris ,  sed  etiam  cohortationibus  excita- 
tus.  Erat  in  senatu  satis  vehemens  et  acer  Pansa, 
turn  in  ceteros  huius  generis,  turn  maxime  in  soce- 
rum:  cui  consuli  non  animus  ab  initio,  non  tides  ad 
extremum  defuit.  2.  Bellum  ad  Mutinam  gerebatur, 
nihil  ut  in  Caesare  reprehenderes ,  nonnulla  in  Hirtio. 
Huius  belli  fortuna,  ut  in  secundis,  fluxa :  ut  in  adver- 
sis,  bona.  Erat  victrix  respublica,  caesis  Antonii  co- 
piis,  ipso  expulso  a  Bruto.  Deinde  ita  multa  peccata, 
ut  quodammodo  victoria  excideret  e  manibus.  Per- 
territos,  inermes,  saucios  non  sunt  nostri  duces  perse¬ 
cute  datumque  Lepido  tempusest,  in  quo  levitatem 
eius,  saepe  perspectam ,  maioribus  in  malis  experire- 
mur.  Sunt  exercitus  boni,  sed  rudes,  Bruti  et  Planci. 
Sunt  fidelissima  et  etiam  maxima  auxilia  Gallorum. 
3.  SedCaesarem,  meis  consiliis  adhuc  gubernatum, 
praeclara  ipsum  indole  admirabilique  constantia ,  im- 
probissimis  litteris  quidam  fallacibusque  interpreti- 
bus  ac  nuntiis  impulerunt  in  spem  certissimam  con- 
sulatus.  Quod  simul  atque  sensi:  neque  ego  ilium 
absentem  litteris  monere  destiti,  nec  accusare  prae- 
sentes  eius  necessarios,  qui  eius  cupiditati  suffragari 
videbantur :  nec  in  senatu  sceleratissimorumconsilio- 
rum  fontes  aperire  dubitavi :  nec  vero  ulla  in  re  me- 
mini  aut  senatum  meliorem,  aut  magistratus.  Num- 
quam  enim  in  honore  extraordinario  potentis  homi- 
nis,  vel  potentissimi  potius,  (quando  quidem  potentia 
iam  in  vi  posita  est  et  armis,)  accidit,  ut  nemo  tribu- 
nusplebis,  nemo  alio  magistratu ,  nemo  privatus  au- 
ctor  exsisteret.  Sed  in  hac  constantia  atque  virtute 
erattamen  sollicita  civitas.  Illudimur  enim,  Brute, 
quum  militum  deliciis,  turn  imperatoris  insolentia. 
Tantum  quisque  se  in  republica  posse  postulat,  quan¬ 
tum  habet  virium.  Non  ratio,  non  modus,  non  lex, 
nonmos,  non  officium  valet;  non  iudicium ,  non  exi- 
stimatio  civium,  non  posteritatis  verecundia.  4.  Haec 
ego  multo  ante  prospiciens,  fugiebam  ex  Italia  turn, 

.  quum  me  vestrorum  edictorum  fama  revocavit.  In- 
citavisti  vero  tu  me,  Brute,  Veliae.  Quamquam  enim 
dolebam,  in  earn  me  urbem  ire,  quam  tu  fugeres,  qui 
earn  liberavisses,  quod  mihi  quoque  quondam  accide- 
rat,  periculo  simili,  casu.tristiore :  perrexi  tamen  Ro- 
mamque  perveni  ntilloque  praesidio  quatefeci  Anto- 
nium:  contraque  eius  arma  nefanda  praesidia,  quae 
oblata  sunt,  Caesaris  consilio  et  auctoritate  firmavi. 
Qui  si  steterit  idem  mihique  paruerit :  satis  videmur 
habituri  praesidii.  Sin  autem  impiorum  consilia 
plus  valuerint,  quam  nostra,  aut  imbecillitas  aetatis 
non  potuerit  gravitatem  rerum  sustinere :  spes  omnis 
est  in  te.  Quam  ob  rem  advola ,  obsecro ,  atque  earn 
rempublicam,  quam  virtute  atque  animi  magnitudine 
magis,  quam  eventis  rerum  liberasti,  exitu  libera. 
Omnis  omnium  concursus  ad  te  futurus  est.  5.  Ilor- 
tare  idem  per  litteras  Cassium.  Spes  libertatis  nus- 
quam ,  nisi  in  vestrorum  castrorum  principiis  est. 
Firmos  omnino  et  duces  babemus  ab  occidente,  et 
exercitus.  Hoc  adolescentis  praesidium  equidem  ad¬ 
huc  firmum  esse  confido.  Sed  ita  multi  labefactant, 
\it,  ne  moveatur,  interdum  extimescam.  Habes  to- 
tum  reipublicae  statum;  qui  quidem  turn  erat,  quum 
has  litteras  dabam.  Velim  deinceps  meliora  sint:  sin 
aliter  fuerit,  (quod  dii  omen  avertant!)  reipublicae  vi- 
cem  dolebo :  quae  immortalis  esse  dcbebat.  Mihi  qui¬ 
dem  quantulum  reliqui  est? 


XI.  AltG.  Auctor, Veterem  Antistium ,  virum  optimum,  ut 
in  praeturae  petitione  ceterisque  in  rebus  atliuvet,  rogat.  Hanc 
epistolam  Marklanilus  abiudicat  Bruto,  qui,  accepto  iam  de  con¬ 
silium  morte  nuntio,  eos  comitia  praetoria  habituros  esse,  scri- 
bere  nequaquani  potuerit. 

BRUTUS  S.  D.  CICERONI. 

1.  Veteris  Antistii  tabs  animus  est  in  rempubli¬ 
cam,  ut'non  dubitem,  quin  et  in  Caesare  et  Antonio  se 
praestaturus  fuerit  acerrimum  propugnatorem  com¬ 
munis  libertatis,  si  occasioni  potuisset  occurrere. 
Nam,  qui  in  Achaia  congressus ,  P.  Dolabella  milites 
atque  equites  habente ,  quodvis  adire  periculum  ex 
insidiis  paratissimi  ad  omnia  latronis  maluerit,  quam 
videri  aut  coactus  esse  pecuniam  dare,  aut  libenter 
dedisse  homini  nequissimo  atque  improbissimo :  is 
nobis  ultro  et  pollicitus  est  et  dedit  H-S  xx  ex  sua  pe- 
cunia;  et,  quod  multo  carius  est,  seipsum  obtulit  et 
coniunxit.  2.  Huic  persuadere  coepimus ,  ut  impe- 
rator  in  castris  remaneret  remque  publicam  defende- 
ret.  Statuit  eundum  sibi,  quoniam  exercitum  dimi- 
sisset;  statim  vero  rediturum  ad  nos  confirmavit,  le- 
gatione  suscepta,  nisi  praetorum  comitia  habituri  es- 
sent  consules.  Nam  illi  ita  sentienti  de  republica 
magno  opere  auctor  fui,  ne  differret  tempus  petitionis 
suae.  Cuius  factum  omnibus  gratum  esse  debet,  qui 
modo  iudicant,  hunc  exercitum  esse  reipublicae :  ti- 
bi  tanto  gratius ,  quanto  et  maiore  animo  gloriaque  li- 
bertatem  nostram  defendis,  et  dignitatem ,  si  contige- 
rit  nostris  consiliis  exitus,  quern  optamus,  perfunctu- 
rus  es.  Ego  etiam,  mi  Cicero,  proprie  familiariterque 
te  rogo,  utVeterem  ames,  velisque  esse  quam  amplis- 
simum:  qui  etsi  nulla  re  deterreri  a  proposito  potest, 
tamen  excitari  tuis  laudibus  indulgentiaque  poterit, 
quo  magis  amplexetur  ac  tueatur  iudicium  siium.  Id 
mihi  gratissimum  erit. 

XII.  ARG.  Auctor  excusat  se  Bruto ,  quoil  matris  eius  et 
sororis  precibus  de  liberis  M.  Lcpidi,  liostis  a  senatu  iudicati, 
excipiendis  satisfacere  non  posset.  De  Antislio  liberaliter  pro- 
mittit,  et  ipsum  ,  ut  in  Italiam  veniat,  bortatur.  Infirmata  fide 
epistolaeXI.  Marklando  Imius  quoque,  qua  Cicero  ad  illam  re- 
spondere  dicitur,  epistolae  convulsa  auctoritas ;  argumentum  au¬ 
tem  ex  ep.  ad  Div.  XI,  25.  ductum :  denique  incertum,  quo  pacto 
Cicero,  qui  Lepiduni  nullam  classem  habere  baud  ignoraret,  all 
hoc  bellum  ,, terra  marique“  geri,  potuerit  dicere. 

CICERO  BRUTO  S. 

1.  Etsi  daturus  eram  Messallae  Corvino  continuo 
litteras,  tamen  Veterem  nostrum  ad  te  sine  litteris 
meis  venire  nolui.  Maximo  in  discrimine  respublica, 
Brute,  versatur,  victoresquerursus  decertare  cogimur. 
Id  accidit  M.  Lepidi  scelere  et  amentia.  Quo  tempore 
quum  multa  propter  earn  curam ,  quam  pro  republica 
suscepi,  graviter  ferrem,  turn  nihil  etiam  tuli  gravius, 
quam  me  non  posse  matris  tuae  precibus  cedere ,  non 
sororis.  Nam  tibi,  quod  mihi  plurimi  est,  facile  me 
satisfacturum  arbitrabar.  Nullo  enim  modo  poterat 
caussa  Lepidi  distingui  ab  Antonio :  omniumque  iu- 
dicio  etiam  durior  erat,  quod,  quum  honoribus  am- 
plissimis  a  senatu  esset  Lepidus  ornatus,  turn  etiam 
paucis  ante  diebus  praeclaras  litteras  ad  senatum  mi- 
sisset,  repente  non  solum  recepit  reliquias  hostium, 
sed  bellum  acerrime  terra  marique  gerit:  cuius  exitus 
qui  futurus  sit,  incertum  est.  Itaque  quum  rogamur, 
ut  misericordiam  liberis  eius  impertiamur,  nihil  af- 
fertur,  quo  minus  summa  supplicia,  si  (quod  Iuppiter 
omen  avertat!)  pater  puerorum  vicerit,  subeunda  no¬ 
bis  sint.  2.  Nec  vero  me  fugit,  quam  sit acerbum, 

parentum  scelera  filiorum  poenis  lui.  Sed  hoc  prae- 
clare  legibus  comparatum  est,  ut  caritas  liberorum 
amiciores  parentes  reipublicae  redderet.  Itaque  Le- 
pidus crudelis  in  liberos;  non  is, quiLepidum  hostem 
iudicat.  Atque  ille  si,  armis  positis,  de  vi  damnatus 
esset,  quo  in  iudicio  certe  defensionem  non  haberet  : 
eamdem  calamitatem  subirent  liberi,  bonispublicatis. 
Quamquam ,  quod  tua  mater  et  soror  deprecatur  pro 
pueris,  id  ipsum  et  multa  alia  crudeliora  nobis  omni¬ 
bus  Lepidus  et  Antonius  et  reliqui  hostes  denuntiant. 
Itaque  maximam  spem  hoc  tempore  habemus  in  te  at¬ 
que  exercitu  tuo.  Quum  ad  reipublicae  summam, 
turn  ad  gloriam  et  dignitatem  tuam  vehementer  perti- 
net,  te  in  Italiam,  ut  ante  scripsi,  venire  quampri- 
mum.  Eget  enim  vehementer  quum  viribus  tuis, 
turn  etiam  consilio  respublica.  3.  Veterem  pro  eius 
erga  te  benevolentia  singularique  officio  libenter  ex 
tuis  litteris  complexus  sum :  eumque  quum  tui,  turn 
reipublicae  studiosissimum  amantissimumquecogno- 
vi.  Ciceronem  meum  propediem ,  ut  spero,  videbo. 
Tecum  enim  ilium,  et  te  in  Italiam  celeriter  esse  ven- 
turum  confido. 


XIH.  ARG.  Auctor  liberos  Lepidi  commemlat,  rogatque> 
ne  ex  lege  cum  iis  agatur.  Haec  epistola  Bruto  non  posse  aucto- 
li  ascribi  propterea  iudicatur,  quod  ille  eo  tempore,  quo  ista  da¬ 
ta  est,  nec,  Lepidum  a  senatu  bostem  iudicatum  esse,  srire  po- 
tuerit,  neque  igitur  stomacbose  flagitare  misericordiani  iu  Lepidi 
ex  sorore  sua  liberos. 

BRUTUS  CICERONI  S. 

1  M.  Lepido  vereri  me  cogit  reliquorum  ti- 
mor :  qui  si  eripuerit  se  nobis,  (quod  velim  temere  at- 
queiniuriose  de  illo  suspicati  sint  homines, )oro  atque 
obsecrote,  Cicero,  necessitudinem  nostram  tuamque 
in  me  benevolentiam  obtestans,  sororis  meae  liberos 
obliviscaris  esse  Lepidi  filios,  meque  his  in  patris  lo¬ 
cum  successisse  existimes.  Hoc  si  a  te  impetro,  ni¬ 
hil  profecto  dubitabis  pro  his  suscipere.  Aliter  alii 
cum  suis  vivunt:  nihil  ego  possum  in  sororis  meae  li- 
beris  facere,  quo  possit  expleri  voluntas  mea  aut  offi- 
cium.  Quid  vero  aut  mihi  tribuere  boni  possunt,  si 
modo  digni  sunius,  quibus  aliquid  tribuatur :  aut  ego 
matri  ac  sorori  puerisque  illis  praestaturus  sum,  °si 
nihil  valuerit  apud  te  reliquumque  senatum  contra 
patrem  Lepidum  Brutus  avunculus?  2.  Scribere  mul¬ 
ta  ad  te  neque  possum  prae  sollicitudine  ac  Stomacho, 
neque  debeo.  Nam  si  in  tanta  re  tamque  necessaria 
verbis  mihi  opus  est  ad  te  excitandum  et  confirman- 
dum:  nulla  spes  est,  facturumte,  quod  volo  et  quod 
oportet.  Quare  noli  exspectare  longas  preces.  In- 
tuere  meipsum,  qui  hoc  a  te  vel  a  Cicerone,  coniun- 
ctissimo  homine,  privatim,  vel  a  consulari  tali  viro, 
remota  necessitudine  privata,  impetrare  debeo.  Quid 
sis  facturus,  velim  mihi  quamprimum  rescribas.  Iva- 
lend.  Quint,  ex  castris. 


XIV.  ARG.  Auctor  paucitatem  et  brevitatem  epislolarum 
Bruti  accusat:  rogat,  lit  Ciceronem  secum  retineat;  et  in  Italiam 
quam  priinum  ut  veniat,  hortatur.  In  hac  epistola  illud  offensio- 
ni  est,  quod,  quae  ep.  V.  propter  auspicia  dilata  esse  dicuntur, 
comitia  sacerdotum  summa  contentione  alterum  in  annum  reiecta 
esse  traduntur. 

M.  CICERO  S.  D.  BRUTO. 

1.  Breves  tuae  litterae :  breves  dico?  immonullae. 
Tribusne  versiculis  his  temporibusBrutus  ad  me?  Ni¬ 
hil  scripsissem  potius.  Et  requiris  meas.  Quis  um- 
quam  ad  te  tuorum  sine  meis  venit?  Quae  autem  epi¬ 


stola  non  pondus  habuit?  Quae  si  ad  te  perlatae  non 
sunt,  ne  domesticas  quidem  tuas  perlatas  arbitror. 
Ciceroni  scribis  te  longiorem  daturum  epistolam.  Re- 
cte  id  quidem:  sed  haec  quoque  debuit  esseplenior. 
Ego  autem,  quum  ad  me  de  Ciceronis  abs  te  discessu 
scripsisses ,  statim  extrusi  tabellarios,  litterasque  ad 
Ciceronem ;  ut,  etiamsi  in  Italiam  venisset,  ad  te  redi- 
ret.  Nihil  enim  mihi  iucundius,  nihil  illi  honestius. 
Quamquam  aliquoties  ei  scripseram,  sacerdotum  co¬ 
mitia  mea  summa  contentione  in  alterum  annum  esse 
reiecta:  quod  ego  quum  Ciceronis  caussa  elaboravi, 
turn  Domitii,  Catonis,  Lentuli,  Bibulorum:  quod  ad  te 
etiam  scripseram.  Sed  videlicet  quum  illam  pusil- 
lam  epistolam  tuam  ad  me  dabas,  nondum  erat  tibi  id 
notum.  2.  Quare  omni  studio  a  te,  mi  Brute,  conten- 
do,  ut  Ciceronem  meum  ne  dimittas  tecumque  dedu- 
cas :  quod  ipsum ,  si  rempublicam ,  cui  susceptus  es, 
lespicis ,  tibi  iam  iamque  faciendum  est.  Renatum 
enim  bellum  est:  idque  non  parvo  scelere  Lepidi. 
Exercitus  autem Caesaris,  qui  erat  optimus,  non  modo 
nihil  prodest,  sed  etiam  cogit  exercitum  tuum  flagita- 
i  i .  qui  si  Italiam  attigerit,  erit  civis  nemo,  (quem  qui¬ 
dem  civem  appellari  fas  sit,)  qui  se  non  in  tua  castra 
conferat.  Etsi  Brutum  praeclare  cum  Planco  coniun- 
ctum  habemus.  Sed  non  ignoras,  quam  sint  incerti 
animi  hominum  et  infecti  partibus  et  exitus  praelio- 
rum.  Quin  etiam,  si,  ut  spero,  vicerimus,  tamen 
magnam  gubernationem  tui  consilii  tuaeque  auctori- 
tatis  respublica  desiderabit.  Subveni  igitur,  per  deos. 
idque  quamprimum,  tibique  persuade,  non  te  Idibus 
Martiis,  quibus  servitutem  a  tuis  civibus  depulisti, 
plus  profuisse  patriae,  quam,  si  mature  veneris,  pro- 
futurum.  n.  Idus  Quint. 


XV.  ARG.  Auctor  Messallam  niirifice  laudat,  et  reprelien- 
sionem  niiniae  in  tribuendis  honoribus  facilitatis,  in  poenis  au- 
tein  decernendis  severitatis  accurate  diluit.  Urget  praeterea  re- 
ditum  in  Italiam  ,  et  de  Lepidi  liberis  studium  suum  pollicetur. 
Quod  autem  epistolae  istius  auctor  Ciceronis  res  gestas  inde  a 
Caesaris  interitu  deinceps  omnes  copiose  exponat,  Bruto  facile 
cognitas,  et  Messallam  scribat  se  exercere  in  verissimo  dicendi 
genere,  de  cuius  forma  optima  Bruto  a  Cicerone  non  fueritper- 
suasum  (ad  Att.  XIV,  20.),  denique  quod  praeter  Ciceronis  con- 
suetudinem  (de  Legg.  II,  11.  Acad.  II,  37.)  Soloneni  sapientissi- 
mum  ex  septem  praedicet,  haec  epistola  non  esse  Ciceroniana 
Marklamlo  videtur. 

M.  CICERO  S.  D.  BRUTO. 

1.  Messallam  habes.  Quibus  igitur  litteris  tam 
accurate  scriptis  assequi  possum ,  subtilius  ut  expli- 
cem ,  quae  gerantur  quaeque  sint  in  republica ,  quam 
tibi  is  exponet,  qui  et  optime  omnia  novit,  et  elegan- 
tissime  expedire  et  deferre  ad  te  potest?  Cave  enim 
existimes,  Brute,  (quamquam  non  est  necesse,  ea  me 
ad  te,  quae  tibi  nota  sunt,  scribere :  sed  tamen  tantam 
omnium  laudum  excellentiam  non  queo  silentio  prae- 
terire),  caveputes,  probitate,  constantia,  cura,  studio 
reipublicae  quidquam  illi  esse  simile:  ut  eloquentia, 
qua  mirabiliter  excellit,  vix  in  eo  locum  ad  laudan- 
dum  habere  videatur:  quamquam  in  hac  ipsa  sapien- 
tia  plus  apparet:  ita  gravi  iudicio,  multaque  arte  se 
exercuit  in  verissimo  genere  dicendi.  Tanta  autem 
industria  est,  tantumque  evigilat  in  studio,  ut  non 
maxima  ingenio  (quod  in  eo  summum  est)  gratia  ha- 
benda  videatur.  2.  Sed  provehor  amore :  non  enim 
id  propositum  est  huic  epistolae,  Messallam  ut  lau- 
dem,  praesertim  ad  Brutum,  cui  et  virtus  illius  non 
minus,  quam  mihi,  nota  est,  et  haec  ipsa  studia,  quae 

laudo,  notiora:  quem  quum  a  me  dimittens  graviter 
ferrem ,  hoc  levabar  uno ,  quod  ad  te  tamquam  ad  al- 
terum  me  proficiscens  et  officio  fungebatur,  et  laudem 
maximam  assequebatur.  Sed  haec  hactenus.  3.  Ve- 
nio  nunc  longo  sane  intervallo  ad  quamdam  episto- 
lam ,  qua  mihi  multa  tribuens  unum  reprehendebas, 
quod  in  honoribus  decernendis  essem  nimius  et  tam¬ 
quam  prodigus.  Tu  hoc:  alius  fortasse,  quod  in  ani- 
madversione  poenaque  durior;  nisi  fortasse  utrumque 
tu.  Quod  si  ita  est,  utriusque  rei  meum  iudicium  ti- 
bi  cupio  esse  notissimum:  neque  solum,  lit  Solonis 
dictum  usurpem,  quietsapientissimus  fuit  ex  septem, 
et  legum  scriptor  solus  ex  septem.  Is  rempublicam 
duabus  rebus  contineri  dixit,  praemio  et  poena.  Est 
scilicet  utriusque  rei  modus,  sicut  reliquarum,  et 
quaedam  in  utroque  genere  mediocritas :  sed  non  tan- 
ta  de  re  propositum  est  hoc  loco  disputare.  4.  Quid 
ego  autem  secutus  hoc  bello  sim  in  sententiis  dicen- 
dis,  aperire  non  alienum  puto.  Post  interitum  Cae- 
saris  et  vestras  memorabiles  Idus  Martias,  Brute,  quid 
ego  praetermissum  a  vobis,  quantamque  impendere 
reipublicae  tempestatem  dixerim,  non  es  oblitus. 
Magna  pestis  erat  depulsa  per  vos ,  magna  populi  Ro¬ 
mani  macula  deleta :  vobis  vero  parta  divina  gloria : 
sed  instrumentum  regni  delatum  ad  Lepidum  et  An- 
tonium:  quorum  alter  inconstantior,  alter  impurior; 
uterque  pacem  metuens,  inimicus  otio.  His  ardenti- 
bus  perturbandae  reipublicae  cupiditate  quod  opponi 
posset  praesidium ,  non  habebamus.  Erexerat  enim 
se  civitas,  in  retinenda  libertate  consentiens.  5.  Nos 
turn  nimis  acres:  vos  fortasse  sapientius  excessistis 
urbe  ea,  quam  liberaratis:  Italiae  sua  vobis  studia 
profitenti  remisistis.  Itaque  quum  teneri  Urbem  a 
parricidis  viderem,  nec  te  in  ea,  nec  Cassium  tuto  es¬ 
se  posse,  eamque  armis  oppressam  ab  Antonio:  mihi 
quoque  ipsi  esse  excedendum  putavi.  Taetrum  enim 
spectaculum  oppressa  ab  impiis  civitas,  opitulandi 
potestate  praecisa.  Sed  animus  idem,  qui  semper 
infixus  in  patriae  caritate  discessum  ab  eius  periculis 
ferre  non  potuit.  Itaque  in  medio  Achaico  cursu, 
quum  Etesiarum  diebus  Auster  me  in  Italiam,  quasi 
dissuasor  mei  consilii,  retulisset,  te  vidi  Yeliae  dolui- 
que  vehementer.  Cedebas  enim,  Brute,  cedebas; 
quoniam  Stoici  nostri  negant,  fugere  sapientis.  6. 
Romam  ut  veni,  statim  me  obtuli  Antonii  sceleri  atque 
dementiae:  quem  quum  in  me  incitavissem,  consilia 
inire  coepi  Brutina  plane  (vestri  enim  haec  sunt  pro¬ 
pria  sanguinis)  reipublicae  liberandae.  Longa  sunt, 
quae  restant,  praetereunda :  sunt  enim  de  me :  tantum 
tlico,  Caesarem  hunc  adolescentem ,  per  quem  adhuc 
sumus,  si  verum  fateri  volumus,  fluxisse  ex  fonte  con- 
siliorum  meorum.  7.  Iiuic  habiti  a  me  honores  nulli 
quidem,  Brute,  nisi  debiti:  nulli,  nisi  necessarii.  Ut 
enim  primum  libertatem  revocare  coepimus,  quum  se 
nondum  ne  Decimi  quidem  Bruti  divina  virtus  ita 
comniovisset,  ut  iani  id  scire  possemus,  atque  omne 
praesidium  esset  in  puero,  qui  a  cervicibus  nostris 
avertissetAntonium  :  quis  lionos  ei  non  fuit  decernen- 
dus?  Quamquam  ego  illi  turn  verborum  laudem  tri- 
bui,  eamque  modicam.  Decrevi  etiam  imperium: 
quod  quamquam  videbatur  illi  aetati  honorificum,  ta- 
men  erat  exercitum  habenti  necessarium.  Quid  enim 
est  sine  imperio  exercitus?  Statuam  Philippus  decre- 
vit,  celeritatem  petitionis  primo  Servius ,  post  maio- 
rem  etiam  Servilius.  Nihil  turn  nimium  videbatur. 

8.  Sed  nescio  quomodo  facilius  in  timore  benigni, 
quam  in  victoria  grati  reperiuntur.  Ego  enim ,  D. 

Bruto  liberato,  quum  laetissimus  ille  civitati  dies  il- 
luxisset,  idemque  casu  Bruti  natalis  esset,  decrevi,  ut 
in  fastis  ad  eura  diem  Bruti  nomen  ascriberetur :  in 
eoque  sum  maiorum  exemplum  secutus,  qui  hunc  ho- 
norem  mulieriLarentiae  tribuerunt,  cui  vos  pontifices 
ad  aram  in  Velabro  facere  soletis.  Quod  ego  quum 
dabam  Bruto,  notam  esse  in  fastis  gratissimae  victo- 
riae  sempiternam  volebam.  Atque  illo  die  cognovi, 
paullo  plures  in  senatu  malevolos  esse,  quam  gratos. 
Eos  per  ipsos  dies  effudi  (si  ita  vis)  honores  in  mor- 
tuos,  Hirtium  et  Pansam,  Aquilam  etiam.  Quod  quis 
reprehendit,  nisi  qui,  deposito  metu ,  praeteriti  peri- 
culi  fuerit  oblitus?  9.  Accedebat  ad  beneficii  memo- 
riam  gratam  ratio  ilia,  quae  etiam  posteris  esset  salu- 
taris.  Exstare  enim  volebam  in  crudelissimos  hostes 
monumenta  odii  publici  sempiterna.  Suspicor  illud 
minus  tibi  probari,quod  ab  tuis  familiaribus,  optimis 
illis  quidem  viris,  sed  in  republica  rudibus,  non  pro- 
babatur,  quod,  ut  ovanti  introire  Caesari  liceret,  de- 
creverim.  Ego  autem  (sed  erro  fortasse :  nec  tamen 
is  sum,  ut  mea  me  maxime  delectent)  nihil  mihi  vi- 
deor  hoc  hello  sensisse  prudentius.  Cur  autem  ita 
sit,  aperiendum  non  est,  ne  magis  videar  providus 
fuisse,  quam  gratus.  Hoc  ipsum  nimium.  Quare 
alia  videamus.  D.  Bruto  decrevi  honores:  decrevi 
L.  Planco.  Praeclara  ilia  quidem  ingenia,  quae  glo¬ 
ria  invitantur:  sed  senatus  etiam  sapiens,  qui,  qua 
quemque  re  putat,  modo  honesta,  ad  rempublicam  iu- 
vandam  posse  adduci,  hac  utitur.  At  in  Lepido  re- 
prehendimur:  cui  quum  statuam  in  rostris  statuisse- 
mus,  iidem  illam  evertimus.  Nos  ilium  etiam  honore 
studuimus  a  furore  revocare.  Yicit  amentia  levissimi 
hominis  nostram  prudentiam.  Nec  tamen  tantum  in 
statuenda  Lepidi  statua  factum  est  mali,  quantum  in 
evertenda  boni.  10.  Satis  multa  de  honoribus.  Nunc 
de  poena  pauca  sunt  dicenda.  Intellexi  enim  ex  tuis 
saepe  litteris,  te  in  iis,  quos  bello  devicisti,  clemen- 
tiam  tuam  velle  laudari.  Existimo  equidem  nihil  a 
te ,  nisi  sapienter.  Sed  sceleris  poenam  praetermit- 
tere,  (id  enim  est,  quod  vocatur  ignoscere,)etiam  si  in 
ceteris  rebus  tolerabile  est,  in  hoc  bello  perniciosum 
puto.  Nullum  enim  bellum  civile  fuit  in  nostra  re¬ 
publica  omnium,  quae  memoria  mea  fuerunt,  in  quo 
bello  non,  utracuuique  pars  vicisset,  tamen  aliqua 
forma  esset  futura  reipublicae.  Hoc  bello  victores 
quam  rempublicam  simus  habituri,  non  facile  affir- 
marim;  victis  certe  nulla  umquam  erit.  Dixi  igitur 
sententias  in  Antonium,  dixi  in  Lepidum  severas :  ne¬ 
que  tam  ulciscendi  caussa,  quam  ut  et  in  praesens 
sceleratos  cives  timore  ab  impugnanda  patria  deterre- 
rem,  et  in  posterum  documentum  statuerem ,  ne  quis 
talem  amentiam  vellet  imitari.  1 1 .  Quamquam  haec 
quidem  sententia  non  magis  mea  fuit,  quam  omnium. 
In  qua  videtur  illud  esse  crudele,  quod  ad  liberos,  qui 
nihil  meruerunt,  poena  pervenit.  Sed  id  et  antiquum 
est  et  omnium  civitatum:  siquidem  etiam  Themisto- 
cliliberieguerunt:  et,  si  iudicio  damnatos  eadem  poe¬ 
na  sequitur  cives,  qui  potuimus  leniores  esse  in  ho¬ 
stes?  Quid  autem  queri  potest  quisquam  de  me,  qui 
se,  si  vicisset,  acerbiorem  in  me  futurum  fuisse  con- 
fiteatur  necesse  est?  Ilabes  rationem  rnearum  senten- 
tiarum,  de  hoc  genere  dumtaxat  honoris  et  poenae. 
Nam  de  ceteris  rebus  quid  senserim,  quidque  censue- 
rim,  audisse  te  arbitror.  12.  Sed  haec  quidem  non 
ita  necessaria:  illud  valde  necessarium,  Brute,  te  in 
Italiam  cum  exercitu  venire  quam  primum.  Summa 
est  cxspectatio  tui :  qui  si  Italiam  altigcris ,  ad  te  con- 

cursus  fiet  omnium.  Sive  enim  vicerimus,  (qui  qui- 
dem  pulcherrime  viceramus,  nisi  Lepidus  perdere 
omnia,  et  perire  ipse  cum  suis  concupivisset,)  tua  no¬ 
bis  auctoritate  opus  est  ad  collocandum  aliquem  civi- 
tatis  statum :  sive  etiam  nunc  certamen  reliquum  est, 
maxima  spes  est  quum  in  auctoritate  tua,  turn  in  exer- 
citus  tui  viribus.  Sed  propera,  per  deos.  Scis  enim, 
quantum  sit  in  temporibus,  quantum  in  celeritate. 
Sororis  tuae  fdiis  quam  diligenter  consulam ,  spero  te 
ex  matris  et  ex  sororis  litteris  cogniturum.  Qua  in 
caussa  maiorem  habeo  rationem  tuae  voluntatis,  quae 
mihi  carissima  est,  quam,  ut  quibusdam  videor,  con- 
stantiae  meae.  Sed  ego  nulla  in  re,,  malo,  quam  te 
amando  constans  et  esse  et  videri. 

XVI.  ARG.  Auctor  graviter  reprehemlit  Cieeronis  ail 
Octavium  epistolam,  qua  eum  rogavat,  ut  liheratores  patriae  sal¬ 
vos  vellet.  Hae  litterae  a  Marklando  hanc  maxime  ob  caussani 
iu  ilubitationem  vocantur,  quoil  e  Macedonia  datae  dicantur, 
quamquam  Cicero  apuil  Plutarcbum  (Brut.  XXII.)  a  Bruto,  ante- 
quam  ex  Italia  abiret,  ob  favorem  erga  Octavium  reprehensus  es¬ 
se  dicatur.  De  tempore  quidem  Plutarchus  erroris  arguitur:  cf. 
ail  Att.  XIV,  12.  et  XVI,  9.  et  15.  Suspectae  vero  esse  censentur 
istae  loquendi  formulae:  explere  meritum  —  prohibe- 
re  pvaesentia  mala  —  nihil  tanti  fuit,  quo  —  ileterreri  ob  — 

BRUTUS  S.  D.  CICERONI. 

1.  Particulam  litterarum  tuarum,  quas  misisti 
Octavio,  legi,  missam  ab  Attico  mihi.  Studium  tuum 
curaque  de  salute  mea  nulla  me  novavoluptateaffecit. 
Non  solum  enim  usitatum,  sed  etiam  quotidianumest, 
aliquid  audirg  de  te,  quod  pro  nostra  dignitate  fideli- 
ter  atque  honorifice  dixeris  aut  feceris.  At  dolore, 
quantum  animo  maximum  capere  possum,  eadem  ilia 
pars  epistolae,  scriptae  ad  Octavium  de  nobis,  affecit. 
Sic  enim  illi  gratias  agis  de  republica,  tam  supplici- 
ter  ac  demisse  (quid  scribam?  pudet  conditionis  ac 
fortunae:  sed  tamen  scribendum  est;)  commendas 
nostram  salutem  illi:  quae  morte  qua  non  pern-icio- 
sior?  ut  prorsus  prae  te  feras,  non  sublatam  domina- 
tionem ,  sed  dominum  commutatum  esse.  Verba  tua 
recognosce  et  aude  negare,  servientis  adversus  regem 
istas  esse  preces.  Unum  ais  esse,  quod  ab  eo  postu- 
letur  et  exspectetur :  ut  eos  cives,  de  quibus  viri  boni 
populusque  Romanus  bene  existimet,  salvos  velit. 
Quid?  si  nolit,  non  erimus?  Atqui,  non  esse,  quam  es¬ 
se  per  ilium,  praestat,  2.  Ego,  medius  fidius,  non 
existimo,  tam  omnes  deos  aversos  esse  a  salute  populi 
Romani,  ut  Octavius  orandus  sit  pro  salute  cuiusquam 
civis,  non  dicam  pro  liberatoribus  orbis  terrarum  :  iu- 
vat  enim  magnifice  loqui,  et  certe  decet,  adversus 
ignorantes ,  quid  pro  quoque  timendum  aut  a  quoque 
petendum  sit.  Hoc  tu,  Cicero,  posse  fateris  Octa¬ 
vium,  et  illi  amicus  es?  aut,  si  me  carum  habes,  vis 
Romae  videri;  quum,  ut  ibi  esse  possem,  commen- 
dandus  puero  illi  fuerim?  Cui  quid  agis  gratias,  si,  ut 
nos  salvos  esse  velit  et  patiatur,  rogandum  putas?  An 
hoc  pro  beneficio  est  habendum ,  quod  se ,  quam  An- 
tonium,  esse  maluerit,  a  quo  ista  petenda  essent?  Vin- 
dici  illi  quidem  alienae  dominationis,  non  vicario,  ec- 
quis  supplicat,  ut  optime  meritis  de  republica  liceat 
esse  salvis?  3.  Ista  vero  imbecillitas  et  desperatio, 
cuius  culpa  non  magis  in  te  residet,  quam  in  omnibus 
aliis,  et  Caesarem  in  cupiditatem  regni  impulit,  et 
Antonio  post  interitum  illius  persuasit,  ut  interfecti 
locum  occupare  conaretur  ;  et  nunc  puerum  istum  ex- 
tulit,  ut  tu  iudicares ,  precibus  esse  impetrandam  sa¬ 
lutem  talibus  viris,  misericordiaque  unius  vix  etiam 


nunc  viri  tutos  fore  nos,  haud  ulla  alia  re.  Quod  si 
Romanos  nos  esse  meminissemus:  non  audacius  do- 
minari  cuperent  postremi  homines ,  quam  id  nos  pro- 
hiberemus :  neque  magis  irritatus  esset  Antonius  re¬ 
gno  Caesaris,  quam  ob  eiusdem  mortem  deterritus.  4. 
Tu  quidem  consularis,  et  tantorum  scelerum  vindex, 
(quibus  oppressis ,  vereor ,  ne  in  breve  tempus  dilata 
sit  abs  te  pernicies,)  qui  potes  intueri ,  quae  gesseris, 
simul ,  et  ista  vel  probare  vel  ita  demisse  ac  facile  pa- 
ti,ut  probantis  speciem  habeas?  Quod  autem  tibi  cum 
Antonio  privatum  odium?  nempe  quia  postulabat 
haec,  salutem  ab  se  peti,precariam  nos  incolumitatem 
habere,  a  quibus  ipse  libertatem  accepisset;  esse  ar- 
bitrium  suum  de  republica.  Quaerenda  esse  arma 
putasti,  quibus  dominari  prohiberetur :  scilicet,  ut, 
illo  prohibito,  rogaremus  alterum,  qui  se  in  eius  lo¬ 
cum  reponi  pateretur,  an  ut  esset  sui  iuris  ac  mancipii 
respublica?  Nisi  forte  non  de  servitute,  sed  de  condi- 
tione  serviendi  recusatum  est  a  nobis.  Atqui  non  so¬ 
lum  bono  domino  potuimus  Antonio  tolerare  nostram 
fortunam,  sed  etiam  beneficiis  atque  honoribus,  ut 
participes,  frui,  quantis  vellemus.  Quid  enim  nega- 
ret  *  iis ,  quorum  patientiam  videret  maximum  suae 
dominationis  praesidium  esse?  Sed  nihil  tanti  fuit, 
quo  venderemus  fidem  nostram  et  libertatem.  5.  Hie 
ipse  puer,  quern  Caesaris  nomen  incitare  videtur  in 
Caesaris  interfectores ,  quanti  aestimet,  (si  sit  com- 
mercio  locus),  posse,  nobis  auctoribus,  tantum,  quan¬ 
tum  profecto  poterit,  quoniam  vivere  et  pecunias  ha¬ 
bere  et  dici  consulares  volumus?  ceterum  nequid- 
quam  perierit  ille :  cuius  interitu  quid  gavisi  sumus, 
si  mortuo  nihilo  minus  servituri  eramus?  Nulla  cura 
ab  aliis  adhibetur :  sed  mihi  prius  omnia  dii  deaeque 
eripuerint,  quam  illud  iudicium,  quo  non  modo  here- 
di  eius,  quern  occidi,  non  concesserim,  quod  in  illo 
non  tub,  sed  ne  patri  quidem  meo,  si  reviviscat,  ut, 
patiente  me,  plus  legibus  ac  senatu  possit.  An  hoc 
tibi  persuasum  est,  fore  ceteros  ab  eo  liberos,  quo  in¬ 
vito  nobis  in  ista  civitate  locus  non  sit?  Qui  porro  id, 
quod  petis,  fieri  potest,  ut  impetres?  Rogas  enim,  ve¬ 
lit  nos  salvos  esse.  Videmur  ergo  tibi  salutem  acce- 
pturi,  quum  vitam  acceperimus?  quam,  si  prius  di¬ 
mittimus  dignitatem  et  libertatem ,  qui  possumus  ac~ 
cipere?  6.  An  tu  Romae  habitare,  id  putas  incolumem 
esse?  Res,  non  locus  oportet  praestet  istuc  mihi.  Ne¬ 
que  incolumis  fui  Caesare  vivo,  nisi  postquam  illud 
conscivi  facinus:  neque  usquam  exsul  esse  possum, 
dum  servire  et  pati  contumelias  peius  odero  malis 
omnibus  aliis.  Nonne  hoc  est  in  easdem  tenebras 
recidisse,  quum  ab  eo,  qui  tyranni  nomen  ascivit  sibi, 
(quum  in  Graecis  civitatibus  liberi  tyrannorum,  op¬ 
pressis  illis ,  eodem  supplicio  afficiantur,)  petitur ,  ut 
vindices  atque  oppressores  dominationis  salvi  sint? 
Hanc  ego  civitatem  videre  velim,  aut  putem  ullam, 
quae  ne  traditam  quidem  atque  inculcatam  libertatem 
recipere  possit?  plusque  timeat  in  puero  nomen  sub- 
lati  regis,  quam  confidat  sibi,  quum  ilium  ipsum, 
qui  maximas  opes  habuerit,  paucorum  virtute  subla- 
tum  videat?  Me  vero  posthac  ne  commendaveris  Cae- 
sarituo:  ne  te  quidem  ipsum,  si  me  audies.  Valde 
care  aestimas  tot  annos,  quot  ista  aetas  recipit,  si  pro¬ 
pter  earn  caussam  puero  isti  supplicaturus  es.  7. 
Deinde,  quod  pulcherrime  fecisti,  ac  facis  in  Antonio, 
vide,  ne  convertatur  a  laude  maximi  animi  ad  opinio- 
nem  formidinis.  Nam  si  Octavius'  tibi  placet ,  a  quo 
de  nostra  salute  petendum  sit:  non  dominum  fugisse, 

I  sed  amiciorem  dominum  quaesisse  videberis.  Quern 

quod  laudas  ob  ea,  quae  adhuc  fecit,  plane  probo. 
Sunt  enim  laudanda,  si  modo  contra  alienam  poten- 
tiam ,  non  pro  sua  suscepit  eas  actiones.  Quum  vero 
ludicas,  tantuin  illi  non  modo  licere,  sed  etiam  a  te 
ipso  tribuendum  esse,  ut  rogandus  sit,  ne  nolit  esse 
nos  salvos;  nimium  magnam  mercedem  statuis.  Id 
enim  ipsum  illi  largiris,  quod  per  ilium  habere  vide- 
batur  respublica.  Neque  hoc  tibi  in  mentem  venit, 
si  Octavius  ullis  dignus  sit  honoribus ,  quia  cum  An¬ 
tonio  bellum  gerat:  iis,  qui  illud  malum  exciderint, 
cuius  istae  reliquiae  sunt,  nihil,  quo  expleri  possit  eo- 
rummeritum,  tributurum  umquam  populum  Roma- 
nuin,  si  omnia  simul  congesserit.  8.  At  vide,  quanto 
diligentius  homines  metuant,  quam  meminerint,  quia 
Antonius  vivat  atque  in  armis  sit.  De  Caesare  vero, 
quod  fieri  potuit  ac  debuit,  transactum  est:  neque  iam 
revocari  in  integrum  potest.  Octavius  is  est,  qui  quid 
de  nobis  iudicaturus  sit,  exspectet  populusRomanus? 
Nos  hi  sumus,  de  quorum  salute  unus  homo  rogandus 
videatur?  Ego  vero,  ut  istuc  revertar,  is  sum,  qui  non 
modo  non  supplicem,  sed  etiam  coerceam  postulantes, 
ut  sibi  supplicetur:  aut  longe  a  servientibus  abero, 
mihique  esse  iudicabo  Romam ,  ubicumque  liberum 
esse  licebit:  ac  vestri  miserebor,  quibus  nec  aetas, 
neque  honores  neque  virtus  aliena  dtilcedinem  viven- 
di  minuere  potuerit.  9.  Mihi  quidem  ita  beatus  esse 
videbor,  si  modo  constanter  ac  perpetuo  placebit  hoc 
consilium,  ut  relatam  putem  gratiam  pietati  meae. 
Quid  enim  est  melius,  quam  memoria  recte  factorum 
et  libertate  contentum  negligere  humana?  Sed  certe 
non  succumbam  succumbentibus,  nec  vincar  ab  iis, 
qui  se  vinci  volunt;  experiarque  et  tentabo  omnia; 
neque  desistam  abstrahere  a  servitio  civitatem  no- 
stram.  Si  secuta  fuerit,  quae  debet,  fortuna;  gaude- 
bimusomnes:  sin  minus,  ego  tamen  gaudebo.  Qui¬ 
bus  enim  potius  haec  vita  factis  aut  cogitationibus 
traducatur,  quam  iis,  quae  pertinuerint  ad  liberandos 
cives  meos?  10.  Te,  Cicero,  rogo  atque  hortor,  ne  de- 
fatigere,  neu  diffidas:  sempSr  in  praesentibus  malis 
prohibendis,  futura  quoque,  nisi  ante  sitoccursum, 
explores,  ne  se  insinuent :  fortem  et  liberum  animum, 
quo  et  consul  et  nunc  consularis  rempublicam  vindi- 
casti,  sine  constantia  et  aequabilitate  nullum  esse  pu- 
taris.  Fateorenim,  duriorem  esse  conditionem  spe- 
ctatae  virtutis ,  quam  incognitae.  Benefacta  pro  de- 
bitis  exigimus:  quae  aliter  eveniunt,  ut  decepti  ab 
his,  infestoanimo  reprehendimus.  Itaqueresistere  An¬ 
tonio  Ciceronem,  etsi  magna  laudedignumest;  tamen, 
quia  ille  consul  hunc  consularem  merito  praestare  vi- 
detur,  nemo  admiratur.  11 .  Idem  Cicero  si  flexerit 
adversus  alios  iudicium  suum,  quod  tanta  firmitate 
ac  sapientia  aut  magnitudine  direxit  in  exturbando 
Antonio:  non  modo  reliqui  temporis  gloriam  eripuerit 
sibi,  sed  etiam  praeterita  evanescere  coget,  (nihil 
enim  per  se  amplum  est,  nisi  in  quo  iudicii  ratio  ex- 
stat:)  quia  neminem  magis  decet,  quam  te,  rempubli¬ 
cam  amare  libertatisquedefensorem  esse,  vel  ingenio, 
vel  rebus  gestis  velstudioatqueefflagitationeomnium. 
Quare  non  Octavius  est  rogandus,  ut  velit  nos  salvos 
esse:  magis  tu  te  exsuscita,  uteam  civitatem,  in  qua 
maxima  gessisti,  liberam  atque  honestam  fore  putes, 
si  modo  sint  populo  duces  ad  resistendum  improbo- 
rum  consiliis. 


XVII.  ARG.  Auctor  de  Ciceronis  nlmin  Oetavii  ornamll 
studio  vehementer  conqueritur,  eunidenique  repreliemlit,  qui, 
•  quum  Antonii  (lominalionem  oppresserit,  nuvam  stahiliat  Octavii 


In  his  quoque  litteris  Marklandus  suspicionis  arguments  quaedam 
deprehendere  sibi  videtur.  Cascae  enim  Ciceronem  maledixisse, 
nemini  facile credibile  visum  iri.  Ineptam  esse  etiam  comparatio- 
nem  supplicii  coniuratorum  cum  caede  Caesaris.  Ceterum  et 
huius  et  superioris  epistolae  summarium  e  Plutarchi  vita  Cic.  c. 
XI.  V.  ductum  videri. 

BRUTUS  S.  D.  ATTICO. 

1 .  Scribis  mihi,  mirari  Ciceronem,  quod  nihil  si- 
gnificem  umquam  de  suis  actis.  Quoniam  me  flagi- 
tas,  coactu  tuo  scribam,  quae  sentio.  Omnia  fecisse 
Ciceronem  optimo  animo,  scio.  Quid  enim  mihi  ex- 
ploratius  esse  potest,  quam  illius  animus  in  rempu¬ 
blicam?  Sed  quaedam  mihi  videtur,  quid  dicam?  im- 
perite,  vir  omnium  prudentissimus,  an  ambitiose  fe¬ 
cisse  :  qui  valentissimum  Antonium  suscipere  pro  re- 
publica  non  dubitarit  inimicum.  Nescio,  quid  scri¬ 
bam  tibi,  nisi  unum:  pueri  etcupiditatem  et  licen- 
tiam  potius  esse  irritatam,  quam  repressam  a  Cicero¬ 
ne;  tantumque  eum  tribuere  huic  indulgentiae,  ut  se 
maledictis  non  abstineat:  iis  quidem,  quae  in  ipsum 
dupliciter  recidunt,  quod  et  plures  occidit  uno,  seque 
prius  oportet  fateatur  sicarium,  quam  obiiciat  Cas¬ 
cae,  quod  obiicit:  et  imitatur  in  Casca  Bestiam.  An 
quia  non  omnibus  horis  iactamus  Idus  Martias,  simi¬ 
liter  atque  ille  Nonas  Decemb.  suas  in  ore  habet,  eo 
meliore  conditione  Cicero  pulcherrimum  factum  vi- 
tuperabit,  quam  Bestia  et  Clodius  reprehendere  il¬ 
lius  consulatum  soliti  sunt?  2.  Sustinuisse  mihi  glo- 
riatur  bellum  Antonii  togatus  Cicero  noster.  Quid  hoc 
mihi  prodest,  si  nierces  Antonii  oppressi  poscitur  in 
Antonii  locum  successio :  et  si  vindex  illius  mali  au¬ 
ctor  exstitit  alterius,  fundamentum  et  radices  habi- 
turi  altiores,  si  patiamur?  ut  iam  ista,  quae  facit,  non 
dominationem,  sed  dominum  Antonium  timentissint? 
Ego  autem  gratiam  non  habeo,  si  quis,  dum,  ne  irato 
serviat,  rem  ipsam  non  deprecatur.  Imrno  triumphus 
et  stipendium  decernitur,  et  omnibus  dec-retis  orna- 
tur.  Pudeat  concupiscere  fortunam,  cuius  nomen 
susceperit  consularis,  ut  Ciceronis  est.  3.  Quoniam 
mihi  tacere  non  licuit,  leges,  quae  tibi  necesse  estmo- 
lesta  esse.  Etenim  ipse  sentio,  quanto  cum  dolore 
haec  ad  te  perscripserim :  nec  ignoro,  quid  sentias  in 
republica ,  et  quam  desperatam  quoque  sanari  putes 
posse.  Nec  mehercule  te,  Attice,  reprehendo.  Aetas 
enim,  mores,  liberi,  segnem  efficiunt:  quod  quidem 
etiam  ex  Flavio  nostro  perspexi.  -4.  Sed  redeo  ad 
Ciceronem.  Quid  inter  Salvidienum  et  eum  interest? 
quid  autem  amplius  ille  decerneret?  Timet,  inquies, 
etiam  nunc  reliquias  belli  civilis.  Quisquam  ergo 
ita  timet  profligatum,  ut  neque  potentiam  eius,  qui 
exercitum  victorem  habeat,  neque  temeritatem  pueri 
putet  extimescendam  esse?  An  hoc  ipsum  ea  re  facit, 
quod  illi  propter  amplitudinem  omnia  iam  ultroque 
deferenda  putat?  0  magnam  stultitiam  timoris,  id 
ipsum,  quod  verearis,  ita  cavere,  ut,  quum  vitare  for- 
tasse  potueris,  ultro  arcessas  et  attrahas !  Nimium  ti- 
memns  mortem  et  exsilium  et  paupertatem.  Haec 
videntur  Ciceroni  ultima  esse  in  malis:  et,  dum  ha¬ 
beat,  a  quibus  impetret,  quae  velit,  eta  quibus  cola- 
tur  ac  laudetur,  servitutem,  honorificam  modo,  non 
aspernatur:  si  quidquam  in  extrema  ac  miserrima 
contumelia  potest  honorifieum  esse.  5.  Licet  ergo 
patrem  appellet  Octavius  Ciceronem,  referat  omnia, 
laudet,  gratias  agat:  tamen  illud  apparebit,  verba  re¬ 
bus  esse  contraria.  Quid  enim  tam  alienum  ab  hu- 
manis  sensibus  est,  quam  eum  patris  habere  loco,  qui 
ne  liberi  quidem  hominis  numero  sit?  Atqui  eo  ten- 

dit,  idagit,  ad  eum  exitum  properat  vir  optimus,  ut 
sit  illi  Octavius  propitius.  Ego  vero  iam  his  artibus 
nihil  tribuo,  quibus  scio  Ciceronem  instructissimum 
esse.  Quid  enim  illi  prosunt,  quae  pro  libertate  pa¬ 
triae,  de  dignitate,  quae  de  morte,  exsilio,  paupertate 
scripsit  copiosissime?  Quanto  autem  magisillacallere 
videtur  Philippus,  qui  privigno  minus  tribuerit,  quam 
Cicero  alieno  tribuat?  Desinat  igitur  gloriando  etiam 
insectari  dolores  nostros.  Quid  enim  nostra,  victum 
esse  Antonium,  si  victus  est,  ut  alii  vacaret,  quod  ille 
obtinuit?  6.  Tametsi  tuae  litterae  dubia  etiam  nunc 
significant.  Vivat  hercule  Cicero,  qui  potest,  supplex 
et  obnoxius,  si  neque  aetatis  neque  honorum  neque 
rerum  gestarum  pudet.  Ego  certe  quin  cum  ipsa  re 
bellum  geram ,  hoc  est  cum  regno  et  imperiis  extra- 
ordinariis  et  dominatione  et  potentia,  quae  supra  le¬ 
ges  se  esse  velit:  nulla  erit  tam  bona  conditio  ser- 
viendi,  qua  deterrear,  quamvis  sit  vir  bonus,  ut  scri- 
bis,  Antonins:  quod  ego  numquam  existimavi.  Sed 
dominum  ne  parentem  quidem  maiores  nostri  vo- 
luerunt  esse.  Te  nisi  tantum  amarem,  quantum  Ci¬ 
ceroni  persuasum  est  diligi  se  ab  Octavio :  haec  ad  te 
non  scripsissem.  Dolet  mihi,  quod  tu  nunc  stoma- 
charis,  amantissimus  turn  tuorum  omnium,  turn  Cice- 
ronis.  Sed  persuade  tibi,  de  voluntate  propria  mea 
nihil  esse  remissum,  de  iudicio  largiter.  Neque  enim 
impetrari  potest,  quin,  quale  quidque  videatur  ei,  ta- 
lem  quisque  de  illo  opinionem  habeat.  7.Yellemmihi 
scripsisses,  quae  conditiones  essent  Atticae  nostrae. 
Potuissem  aliquid  tibi  de  meo  sensu  perscribere.  Va- 
letudinem  Porciae  meae  tibi  curae  esse  non  miror. 
Denique  quod  petis,  faciam  libenter.  Nam  etiam  so- 
rores  me  rogant.  Et  hominem  noro,  et  quid  sibi 
voluerit. 


XVIII.  ARC.  De  exeicitus  in  Italiain  adilucemli  necessi¬ 
tate:  de  sollicitndine  sua  in  retinendo  Octavio,  pro  quo  spopon- 
derat  pop.  Rom.,  de  rei  pecuniariae  difficultate  et  de  Lepidi 
filiis.  Haec  epistola  propterea  supposititia  habetur,  quod  Cicero 
aliquam  adliuc  de  Octaviano  spem  habere  fingitur,  quam  non  du- 
bium  sit,  quin  iam  turn  plane  abiecerit. 

M.  CICERO  S.  D.  BRUTO. 

I .  Quum  saepe  te  litteris  hortatusessem,  utquam 
primum  reipublicae  subvenires  in  Italiamque  exer- 
citum  adduceres,  neque  id  arbitrarer  dubitaretuosne- 
cessarios :  rogatus  sum  a  prudentissima  et  diligentis- 
sima  femina,  matre  tua,  cuius  omnes  curae  ad  te  refe- 
runtur  et  in  te  consumuntur,  ut  venirem  ad  se  a.  d. 
viii.  Kal.  Sext.;  quod  ego,  ut  debui,  sine  mora  feci. 
Quum  autem  venissem,  Casca  aderat  et  Labeo  et  Sca- 
ptius.  At  ilia  retulit ,  quaesivitque,  quidnam  mihi 


videretur:  arcesseremusne  te,  atque  id  tibi  conduce- 
re  putaremus,  an  tardare  et  commorari  te  melius  es- 
set.  2.  Respondi  id,  quod  sentiebam :  et  dignitati  et 
existimationi  tuae  maxime  conducere ,  te  primo  quo- 
que  tempore  ferre  praesidium  labentietinclinatae  rei¬ 
publicae.  Quid  enim  abesse  censes  mali  in  eo  bello, 
in  quo  victores  exercitus  fugientem  hostem  persequi 
noluerunt?  et  in  quo  incolumis  imperator,  honori- 
bus  amplissimis,  fortunisque  maximis,  coniuge,  libe- 
ris,  vobis  affinibus  ornatus,  bellum  reipublicae  indi- 
xerit?  quid  dicam  in  tanto  senatus  populique  con¬ 
sensu,  quum  tantum  resideat  intra  murosmali?  3. Ma¬ 
ximo  autem,  quum  haec  scribebam ,  afficiebar  dolo- 
re,  quod,  quum  me  pro  adolescentulo  ac  paene  puero 
respublica  accepisset  vadem ,  vixvidebar,  quod  pro- 
miseram,  praestare  posse.  Est  autem  gravior  et  diffi— 
cilior  animi  et  sententiae,  maximis  praesertim  in  re¬ 
bus,  pro  altero,  quam  pecuniae  obligatio.  Haec  enim 
solvi  potest,  et  est  rei  familiaris  iactura  tolerabilis : 
reipublicae  quod  spoponderis,  quemadmodumsolvas, 
nisi  is  dependi  facile  patitur,  pro  quo  spoponderis? 
Quamquam  et  hunc  (ut  spero)  tenebo  multis  repu- 
gnantibus.  Videtur  enim  in  eo  esse  indoles ,  sed  fle- 
xibilis  aetas,  multique  ad  depravandum  parati,  qui, 
splendore  falsi  honoris  obiecto,  aciem  boni  ingenii 
praestringi  posse  confidunt.  Itaque  ad  reliquos  hie 
quoque  labor  mihi  accessit,  ut  omnes  adhibeam  ma- 
chinas  ad  tenendum  adolescentem,  ne  famam  subeam 
temeritatis.  4.  Quamquam  quae  temeritas  est?  Magis 
enim  ilium,  pro  quo  spopondi,  quam  me  obligavi. 
Nec  vero  poenitere  potest  rempublicam ,  me  pro  eo 
spopondisse,  qui  fuit  in  rebus  gerendis  quum  suo  in- 
genio,  turn  mea  promissione  constantior.  5.  Maximus 
autem  (nisi  me  forte  fallit)  in  republica  nodus  est  in- 
opia  rei  pecuniariae.  Obdurescunt  enim  magis  quo- 
tidie  boni  viri  ad  vocem  tributi ;  quod  ex  centesima 
collatum,impudenticensulocupletium,in  duarum  le- 
gionum  praemiis  omne  consumitur.  Impendent  au¬ 
tem  infiniti  sumptus  quum  in  hos  exercitus,  quibus 
nunc  defendimur,  turn  vero  in  tuum.  Nam  Cassius 
noster  videtur  posse  satis  ornatus  venire.  Sed  et  haec 
et  multa  alia  coram  cupio,  idque  quam  primum.  6.  De 
sororis  tuae  filiis  non  exspectavi,  Brute,  dum  scribe- 
res.  Omnino  iam  tempora  (bellum  enim  ducetur) 
integram  tibi  caussam  reservant.  Sed  ego  a  princi- 
pio,  quum  divinare  de  belli  diuturnitate  possem, 
ita  caussam  egi  puerorum  in  senatu ,  ut  te  arbitror  e 
matris  litteris  potuisse  cognoscere.  Nec  vero  ulla 
res  erit  umquam ,  in  qua  ego  non  vel  vitae  periculo 
ea  dicam  eaque  faciam,  quae  te  velle,  quaeque  ad  te 
pertinere  arbitrer.  Vale.  vi.  Kalend.  Sext, 

LIBER  SECUNDUS. 


NOTITIA  LITTER  ARIA. 

Hue  septem  (vel  sex,  num  II.  et  III.  principe  hied,  cohaerent)  epistolae  Basileae  anno  1528.,  moderante  Miehaele  Ben- 
tino,  Tom.  111.  a  Cratandro  e  vetusto ,  ut  ait,  codice  sunt  editae ,  hand  dubie  pro  more  illius  temporis  post  opus  typogra- 
phicum  ab  operis  deleto.  In  quo  quod  primum  locum  obtinuere,  h.  e.  ante  libri  nunc  prioris  epistolam  Ciceronis  ad  Brutum 
primam:  lndc  epistolae  upud  Cratandrurn  praemissae  eodem  libro  continentur.  A  Schiitzio  ,  me  et  Ore/Iio  seiunctae  ac 
postpositae  alterius  libri  locum  et  titulum  occuparunt. 


I.  ARG.  Auctor  in  summo  iliscrimine  rein  esse  scriliit,  nec 
se  tamen  desperare;  celeritatera  in  consulibus  desiderat  et  pru- 
dentiam  ;  maximam  spem  esse  in  Bruto  et  Cassio.  Duliii  aucto- 
ris  esse  videtur  liaec  epistula,  ut  cuius  initiuni  ex  loco  Cic.  ad 
Div.  XII,  6.  depromptum  sit,  et  quae  hand  Latine  dicta  quaedani 
contineat,  ut  ,,  infideliter  suadere“  et  alisurde  scripta,  v.  c.  „Ex 
me  autem  illud  est  —  Cassiumque  respiciunt.  “ 

CICERO  BRUTO  S. 

1.  Quum  haec  scribebam,  res  existimabatur  in 
extremum  adducta  discrimen :  tristes  enim  de  Bruto 
aostro  litterae  nuntiique  afferebantur.  Me  quidem  non 
maxime  conturbabant.  His  enim  exercitibus  duci- 
busque,  quos  habemus,  nullo  modo  poteram  diffidere. 
Neque  assentiebar  maiori  parti  hominum.  Fidem 
enim  consulum  non  condemnabam,  quae  suspecta  ve- 
hementer  erat.  Desiderabam  nonnullis  in  rebus  pru- 
dentiam  et  celeritatem ;  qua  si  essent  usi,  iampridem 
rempubl.  recuperassemus.  Non  enim  ignoras,  quanta 
momenta  sint  in  republica  temporum :  et  quid  inter¬ 
sit,  idem  illud  utrum  ante,  an  post  decernatur,  susci- 
piatur,  agatur.  Omnia,  quae  severe  decreta  sunt  boc 
tumultu,  si  aut,  quo  die  dixi  sententiam,  perfecta 
essent,  et  nonin  diem  ex  diedilata,  autquoextempore 
suscepta  sunt,  ut  agerentur,  non  tardata  et  procrasti- 
nata,  bellum  iam  nullum  haberemus.  2.  Omnia, 
Brute,  praestiti  reipublicae,  quae  praestare  debuit  is, 
qui  esset  in  eo,  in  quo  ego  sum  ,  gradu  senatus  popu- 
lique  iudicio  collocatusT nec  ilia  modo,  quae nimirum 
sola  ab  homine  sunt  postulanda,  fidem,  vigilantiam, 
patriae  caritatem:  ea  sunt  enim,  quae  nemo  est,  qui 
non  praestare  debeat.  Ego  autem  ei,  qui  sententiam 
dicat  in  principibus  de  republica,  puto  etiam  pruden- 
tiam  esse  praestandam;  nec  me,  quum  mibi  tantum 
sumpserim,  ut  gubernacula  reipublicae  prenderem, 
minus  putarim  reprehendendum,  si  inutiliter  aliquid 
senalui  suaserim,  quam  si  infideliter.  3.  Acta  quae 
sint,  quaeque  agantur,  scio  perscribi  ad  te  diligenter. 
Ex  me  autem  illud  est,  quod  te  velim  habere  cogni- 
tum,  meum  quidem  animum  in  aciem  esse;  neque 
respectum  ullum  quaerere,  nisi  me  utilitas  civitatis 
forte  converterit.  Maiores  autem  partes  animi  te  Cas¬ 
siumque  respiciunt.  Quamobrem  ita  te  para,  Brute, 


ut  intelligas,  aut,  si  hoc  tempore  bene  res  gesta  sit, 
tibi  meliorem  rempublicam  esse  faciendam,  aut,  si 
quid  offensum  sit,  per  te  esse  eamdemrecuperandam. 

II.  ARG.  De  Planci  egregio  in  rempubl.  aninio,  et  de  suis 
cum  Servilio  in  senatu  contentionibus ,  quilius  Plancum  tandem 
fregit.  Haec  quoque  epistola  inter  dubias  numeratur,  quod  eius 
auctor  litteras  silii  scribat  de  Cassio,  de  legionibus ,  de  Syria 
esse  reilditas,  idem  vero  libri  I.  ep.  5.  toto  fere  mense  post  scri- 
pttt,  si  quidem  eius  quoque  est  auctor,  illis  de  rebus  quid  sibi 
videatur,  nihil  dicere  audeat. 

CICERO  BRUTO  S. 

1.  Planci  animum  in  rempublicam  egregium,  le- 
giones,  auxilia,  copias  ex  litteris  eius,  quarum  exem- 
plumtibimissumarbitror,  perspicerepotuisti.  Lepidi, 
tui  necessarii,  qui  secundum  fratrem  affines  habet, 
quos  oderit,  proximos,  levitatem  et  inconstantiam  ani- 
mumque  semper  inimicum  reipublicae  iam  credo  tibi 
ex  tuorum  litteris  esse  perspectum.  2.  Nos  exspe- 
ctatio  sollicitat,  quae  est  omnis  iam  in  extremum  ad¬ 
ducta  discrimen.  Est  enim  spes  omnis  in  Bruto  ex- 
pediendo,  de  quo  vehementer  timebamus.  3.  Ego  hie 
cum  homine  furioso  satis  habeo  negotii,  Servilio, 
quern  tub  diutius,  quam  dignitas  meapatiebatur :  sed 
tub  reipublicae  caussa,  ne  darem  perditis  civibus  ho- 
minem,  parum  sanum  ilium  quidem,  sed  tamen  no- 
bilem,  quo  concurrerent :  quod  faciunt  nihilo  minus : 
sed  eum  abenandum  a  republica  non  putabam.  Fi- 
nem  feci  eius  ferendi.  Coeperat  enim  esse  tanta  in- 
solentia,  ut  neminem  liberum  duceret.  In  Planci  ve¬ 
ro  caussa  exarsit  incredibib  dolore,  mecumque  per 
biduum  ita  contendit  et  a  me  ita  fractus  est,  ut  eum  in 
perpetuum  modestiorem  sperem  fore.  Atque  in  bac 
contentione  ipsa ,  quum  maxime  res  ageretur  a.  d.  v. 
Id.  April.,  litterae  mihi  in  senatu  redditae  sunt  a  Len- 
tulo  nostro  de  Cassio,  de  legionibus ,  de  Syria:  quas 
statim  quum  recitavissem,  cecidit  Servibus,  complu- 
res  praeterea  :  sunt  enim  insignes  aliquot,  qui  impro- 
bissime  sentiunt:  sed  acerbissime  tulit  Servibus,  as- 
sensum  esse  mibi  de  Planco.  .  Magnum  illud  mon- 
strum  in  republica  est*** 

III,  ARG.  De  Dolabellaecrudelitate,  Antistii  liberalitate  et 
Ciceronis  filii  laudibus.  Brevior  estautem  haecepistola,  quamut. 
Ciceroni  an  alii  aocepta  referenda  sit,  disceptari  connnode  queat. 

BRUTUS  CICERONI  S. 

***  sed  quo  nos  amisisse :  quem  sic  vexari  a  Do- 
labella  audio,  ut  iam  non  videaturcrudelissimumeius 
facinus  interfectio  Trebonii.  Yetus  Antistius  me  ta¬ 
uten  pecunia  sublevavit.  Cicero,  filius  tuus,  sic  mihi 
se  probat  industria ,  patientia,  labore,  animi  magni- 
tudine,  omni  denique  officio,  ut  prorsus  numquam 
dimittere  videatur  cogitationem,  cuius  sit  filius.  Qua- 
re  quoniam  efficere  non  possum,  ut  pluris  facias  eum, 
qui  tibi  est  carissimus;  illud  tribue  iudieio  meo,  ut 
tibi  persuadeas,  non  fore  illi  abutendum  gloria  tua, 
ut  adipiscatur  honores  paternos.  Kalend.  April. 
[Carachio.] 

IV.  ARG.  Respondet  Bruti  litteris  de  Cassii  et  Dolabellae 
rebus  in  Asia,  et  de  Antonio  sententiam  consultus  scribit.  De 
huius  quoque  auctore  epistolae  ob  brevitatem  amplianda  sen- 
tentia  est. 

CICERO  BRUTO  S. 

1.  Datis  mane  a.  d.  vi.  Id.  April.  Scaptio  litteris, 
eodem  die  tuas  accepi,  Kal.  April.  Dyrrhachio  datas 
vesperi.  Itaque  mane  prid.  Id.  Apr.,  quum  a  Scaptio 
oertior  factus  essem,  non  esse  eos  profectos,  quibus 
pridie  dederam,  et  statim  ire,  hoc  paullulum  exaravi 
ipsa  in  turba  matutinae  salutationis.  2.  DeCassio  lae- 
tor  et  reipublicae  gratulor,  mihi  etiam,  qui,  repu- 
gnante  et  irascente  Pansa,  sententiam  dixerim,  ut 
Dolabellam  bello  Cassius  persequeretur.  Et  quidem 
audacter  dicebam,  sine  nostro  senaticonsulto  iam 
illud  eum  bellum  gerere.  De  te  etiam  dixi  turn,  quae 
dicenda  putavi.  Haec  ad  te  oratio  perferetur ,  quo¬ 
niam  te  video  delectari  Philippicis  nostris.  3.  Quod 
me  de  Antonio  consulis ;  quoad  Bruti  exitum  cognori- 
mus,  custodiendum  puto.  Ex  his  litteris,  quas  mihi 
misisti,  Dolabella  Asiam  vexare  videtur,  et  in  ea  se 
gerere  taeterrime.  Compluribus  autem  scripsisti, 
Dolabellam  a  Rhodiis  esse  exclusum :  qui  si  ad  Rho- 
dum  accessit,  videtur  mihiAsiam  reliquisse.  Id  si  ita 
est,  istic  tibi  censeo  commorandum :  sin  earn  semel 
cepit,  mihi  crede,  **non  erit.  Id.  April. 


V.  ARG.  Auctor  de  Trebonii  morte  et  provincia  scribit. 
De  Antonio  consulit.  Res  aCassio  gestas  non  ante  tempus  pu- 
hlicandas  esse  ostendit.  Oraliones  Ciceronis  laudat,  et  pecu- 
niam  supplementumque  postulat.  Sed  hoc  ipsum  est,  quod  Tun- 
stallum  minim  habet,  quod  Cicero  quidem  Philipp. X,  11.  etidem, 
si  auctor  sit,  libr.  I.  ep.  1.  Brutum  abundare  praesidiis  dixerit. 

BRUTUS  CICERONI  S. 

1.  Litteras  tuas  valde  exspecto,  quas  scripsisti 
post  nuntios  nostrarum  rerum,  et  de  morte  Trebonii: 
non  enim  dubito,  quin  mihi  consilium  tuum  explices. 
Indigno  scelere  et  civem  optimum  amisimus ,  et  pro- 
vinciae  possessione  pulsi  sumus,quam  recuperari  fa¬ 
cile  est.  Neque  minus  turpe  aut  flagitiosum  erit,  si 
potest,  non  recuperari.  2.  Antonius  adhuc  est  nobis¬ 
cum  :  sed  medius  fidius  et  moveor  hominis  precibus, 
et  timeo,  ne  ilium  aliquorum  furor  excipiat:  plane 
aestuo.  Quod  si  scirem,  quid  tibi  placeret,  sine  sol- 
licitudine  essem.  Id  enim  optimum  esse,  persuasum 
esset  mihi.  Quare  quam  primum  fac  me  certiorem, 
quid  tibi  placeat.  3.  Cassius  noster  Syriam,  legiones 
Syriacas  habet,  ultro  quidem  a  Murco  et  a  Marcio  et 
ab  exercitu  ipso  arcessitus.  Ego  scripsi  ad  Tertiam 
sororem,  et  matrem,  ne  prius  ederent  hoc,  quod  opti¬ 


me  ac  felicissime  gessit  Cassius,  quam  tuum  con¬ 
silium  cognovissent,  tibique  visum  esset.  i.  Legi  ora- 
tiones  duas  tuas,  quarum  altera  Kal.  Ian.  usus  es; 
altera  de  litteris  meis,  quae  habita  est  abs  te  contra 
Calenum.  Nunc  scilicet  hoc  exspectas,  dum  eas  lau- 
dem.  Nescio,  animi  an  ingenii  tui  maior  in  hislibel- 
lis  laus  contineatur.  Iamconcedo,  ut  vel  Philippici 
vocentur,  quod  tu  quadam  epistola  iocans  scripsisti. 
5.  Duabus  rebus  egemus ,  Cicero,  pecunia  et  supple- 
mento :  quarum  altera  potest  abs  te  expediri,  ut  ali- 
qua  pars  militum  istinc  mittatur  nobis,  vel  secretocon- 
silio  adversus  Pansam,  vel  actione  in  senatu :  altera, 
quae  magis  est  necessaria,  neque  meo  exercitui  ma¬ 
gis,  quam  reliquorum.  Hoc  magis  doleo  Asiam**  at 
in  Asiam  censeo  persequendum.  Nihil  mihi  videris 
hoc  tempore  melius  acturus. 

VI.  Cicero  respondet  Bruto  de  supplemento  et  pecunia  sol- 
licito  ,  de  Cassii  rebus  evulgandis  ,  et  de  filii  sui  laudibus.  De 
huius  item  ac  de  V.  epistolae  auctore  easdem  ob  caussas  am- 
bigitur. 

CICERO  BRUTO  S. 

I .  Quod  egere  te  duabus  necessariis  rebus  scri- 
bis,  supplemento  et  pecunia ,  difficile  consilium  est. 
Non  enim  mihi  occurrunt  facultates,  quibus  utite pos¬ 
se  videam  praeter  illas,  quas  senatus  decrevit,  ut  pe- 
cunias  a  civitatibus  mutuas  sumeres.  De  supple¬ 
mento  autem  non  video  quid  fieri  possit.  Tantum 
enim  abest,  ut  Pansa  de  exercitu  suo  aut  delectu  tibi 
aliquid  tribuat,  ut  etiam  moleste  ferat,  tam  multos 
ad  te  ire  voluntaries :  quomodo  equidem  credo,  quod 
his  rebus,  quae  in  Italia  decernuntur,  nullas  copias 
nimis  magnas  esse  arbitretur:  quomodo  autem  multi 
suspicantur,  quod  ne  te  quidem  nimis  firmum  esse 
velit:  quod  ego  non  suspicor.  2.  Quod  scribis,  te  ad 
Tertiam  sororem  scripsisse,  ut  ne  prius  ederent  ea, 
quae  gesta  a  Cassio  essent,  quam  mihi  visum  esset, 
video  te  veritum  esse  id,  quod  verendum  fuit,  ne 
animi  partium  Caesaris,  quomodo  etiam  nunc  partes 
appellantur,  vehementer  commoverentur.  Sed  ante- 
quam  tuas  litteras  accepimus,  audita  res  erat,  et  per- 
vulgata:  tui  etiam  tabellarii  ad  multos  familiarestuos 
litteras  attulerant.  Quare  neque  supprimenda  res 
erat,  praesertim  quum  id  fieri  non  posset,  neque,  si 
posset,  non  divulgandam  potius,  quam  occultandam 
putaremus.  3.  De  Cicerone  meo,  et  si  tantum  est  in 
eo,  quantum  scribis,  tantum  scilicet,  quantum  debeo, 
gaudeo:  et  si,  quod  amas  eum,  eo  maiora  facis:  id 
ipsum  incredibiliter  gaudeo,  a  te  eum  diligi. 

VII.  ARG.  Cicero  tie  tota  belli  constitutione  quid  sentiat 
perscribit,  et  Brutum  ad  niaiorem  severitatem  reipubl.  caussa 
exritat.  Tunstalli  tie  epistolae  auctore  dubitationem  iam 
Schiitziug  convellit. 

CICERO  BRUTO  S. 

1.  Quae  litterae  tuo  nomine  recitatae  sint  Id. 
April,  in  senatu,  eodemque  tempore  Antonii,  credo  ad 
te  scripsisse  tuos:  quorum  ego  nemini  concedo.  Sed 
nihil  necesse  erat  eadem  omnes :  illud  necesse,  me  ad 
te  scribere,  quid  sentirem  de  tota  constitutione  huius 
belli,  et  quo  iudieio  essem,  quaque  sententia.  Volun¬ 
tas  mea,  Brute,  de  summa  republica  semper  eadem 
fuit,  quae  tua:  ratio  quibusdam  in  rebus  (non  enim 
omnibus)  paullo  fortasse  vehementior.  Scis  mihi 
semper  placuisse,  non  rege  solum,  sed  regno  libe- 
rari  rempublicam.  Tu  lenius,  immortali  omnino 
cum  tua  laude :  sed  quid  melius  fuerit,  magno  dolo- 

re  sensimus,  magno  periculo  sentimus.  Recenti  illo 
tempore,  tu  omnia  ad  pacem,  quae  oratione  confici 
non  poterat;  ego  omnia  ad  libertatem,  quae  sine  pa¬ 
ce  nulla  est;  pacem  ipsam  bello  atque  armis  effici 
posse  arbitrabar.  Studia  non  deerunt  arma  poscen- 
tium,  quorum  repressimus  impetum  ardoremque  re- 
stinximus.  2.  Itaque  res  in  eum  locum  venerat,  ut, 
nisi  Caesari  Octaviano  deus  quidam  illam  mentem  de- 
disset,  in  potestatem  perditissimi  hominis  et  turpis- 
simi  M.  Antonii  veniendum  fuerit:  quocum  vides  hoc 
tempore  ipso  quod  sit  quantumquecertamen.  Idpro- 
fecto  nullum  esset,  nisi  turn  conservatus  esset  Anto- 
nius.  Sed  haec  omitto.  Res  enim  a  te  gesta  memo- 
rabilis  et  paene  caelestis  repellit  omnes  reprehensio- 
nes :  quippe  quae  ne  laude  quidem  satis  idonea  affici 
possit.  Exstitisti  nuper  vultu  severo:  exercitum,  co- 
pias,  legiones  idoneas  per  te  brevi  tempore  compa- 
rasti.  Dii  immortales!  qui  ille  nuntius ,  quae  illae 
litterae,  quae  laetitia  senatus,  quae  alacritas  civita- 
tis  erat!  nihil  umquam  vidi  tam  omnium  consensio- 
ne  laudatum.  Erat  exspectatio  reliquiarum  Antonii : 
quem  equitatu  legionibusque  magna  ex  parte  spolia- 
ras.  Ea  quoque  habuit  exitum  optabilem.  Nam  tuae 
litterae,  quae  recitatae  in  senatu  sunt,  et  imperato- 
ris  [consilium] ,  et militum  virtutem,  et  indus triam  tuo- 
rum,  in  quibus  Ciceronis  mei,  declarant.  Quod  si  tuis 
placuisset,  de  his  litteris  referri,  et  nisi  in  tempus 
turbulentissimum ,  post  discessum  Pansae  consulis, 
incidissent,  honos  quoque  iustus  et  debitus  diis  im- 
mortalibus  decretus  esset.  3.  Ecce  tibi  Idib.  April, 
advolat  mane  celer  Pilus,  qui  vir!  dii  boni,  quam 
"ravis !  quam  constans !  quam  bonarum  in  republica 
partium !  Hie  epistolas  affert  duas ,  unam  tuo  nomi¬ 
ne,  alteram  Antonii.  Dat  Servilio  tribuno  plebis; 
ille  Cornuto:  i-ecitantur  in  senatu.  Antonius  pro- 
cos.  Magna  admiratio,  ut  si  esset  recitatum,  Dola- 
bella  imperator,  a  quo  quidem venerant  tabellarii: 
sed  nemo  Pili  similis,  qui  proferre  litteras  auderet, 
aut  magistratibus  reddere.  Tuae  recitantur,  breves 


illae  quidem,  sed  in  Antonium  admodum  lenes.  Ve- 
hementer  admiratus  senatus.  Mihi  autem  non  ei'at 
explicatum,  quid  agerem.  Falsas  dicerem?  Quid  si 
tu  eas  approbasses?  Confirmarem?  Non  erat  dignita¬ 
tis  tuae.  Itaque  ille  dies  silentio.  4.  Postridie 
autem  quum  sermo  increbruisset,Pilusque  oculos  ve- 
hementius  hominum  offendisset,  natum  omnino  est 
principium  a  me.  De  procos.  Antonio  multa:  Sestius 
caussae  non  defuit;  post,  me  cum  quanto  suumfilium, 
quanto  meum  in  periculo  futurum  duceret ,  si  contra 
procos.  arma  tulissent.  Nosti  hominem:  caussae 
non  defuit.  Dixerunt  etiam  alii.  Labeo  vero  noster, 
nec  signum  tuum  inepistola,  nec  diem  appositum, 
nec  te  sci'ipsisse  ad  tuos,  ut  soleres.  Hoc  cogere  vo- 
lebat,  falsas  litteras  esse,  et,  si  quaeris,  pi'obabat. 
5.  Nunc  tuum  est  consilium,  Brute,  de  toto  genere 
belli.  Video  te  lenitate  delectari,  et  eum  putare  fru- 
ctum  esse  maximum :  praeclare  quidem,  sed  aliis  re¬ 
bus,  aliis  temporibus,  locus  esse  solet  debetque  cle- 
mentiae.  Nunc  quid  agitur,  Brute?  Templis  deoruni 
immortalium  imminet  hominum  egentium  et  perdi- 
torum  spes,  nec  quidquam  aliud  decernitur  hoc  bello, 
nisi  utrum  simus,  necne.  Cui  parcimus,  aut  quid 
agirnus?  His  ergo  consulimus,  quibus  victoribus  ve¬ 
stigium  nostrCxm  nullum  relinquetur?  Nam  quid  in¬ 
terest  inter  Dolabellam,  etquemvis  Antoniorum  trium? 
quorum  si  cui  parcimus,  duri  fuimus  in  Dolabella. 
Haec  ut  ita  sentiret  senatus  populusque  Romanus,  et- 
si  res  ipsa  cogebat,  tanxen  maxima  ex  parte  nostro 
consilio  atque  auctoritate  perfectum  est.  Tu  si  banc 
rationem  non  probas,  tuam  sententiam  defendam,  non 
relinquam  meam.  Neque  dissolutum  a  te  quidquam 
homines  exspectant,  neque  crudele.  Huius  rei  mo- 
deratio  facilis  est,  ut  in  duces  vehemens  sis,  in  mili- 
tes  libei-alis.  6.  Ciceronem  meum,  mi  Brute,  velim 
quam  plurimum  tecum  habeas.  Virtutis  disciplinam 
nxeliorem  reperiet  nullam ,  quam  contemplationem 
atque  imitationem  tui.  xiu.  Kalend.  Maii. 

NOTITIA  LITTERARIA. 


Haec,  quae  Ciceroni  auctori  male  ascribitur ,  epistola  Rhemi  commentariis  iUu.strata  edit  a  est  Purisiis  1536.  iter  unique 
1541.  in  4. 


A  RG.  Gravis  et  veliemens  invectiva  inOctavinm,  qui,  sulii- 
to  commutata  voluntate,  optimatium  et  senatus  partes  relique- 
rat  et  se  ad  Antonium  contulerat. 

CICERO  OCTAVIO  S. 

1 .  Si  per  tuas  legiones  mihi  licitum  fuisset,  quae 
nomini  meo  populique  Romani  sunt  inimicissimae, 


venire  in  senatum  coramque  de  republica  disputare; 
fecissem:  neque  tam  libenter,  quam  necessario. 
Nulla  enim  remedia,  quae  vulneribus  adhibentur, 
tam  faciunt  dolorem,  quam  quae  sunt  salutaria.  Sed 
quoniam,  cohortibus  armatis  circuinseptus ,  senatus 
nihil  aliud  vere  potest  decernere,  nisi  [se]  timere :  (in 

Capitolio  signa  sunt,  in  Urbe  milites  vagantur,  in 
Carnpo  castra  ponuntur,  et  Italia  tota  legionibus  ad 
libertatem  nostram  conscriptis,  ad  servitutem  addu¬ 
ces,  equitatuque  exterarum  nationum  distinetur:) 
cedam  tibi  in  praesentia  foro ,  curia  et  sanctissimis 
deorum  immortalium  templis;  inquibus,  reviviscen- 
te  iam  libertate,  deinde  rursus  oppressa,  senatus  ni¬ 
hil  consulitur,  timet  multa,  assentitur  omnia.  2.  Post 
etiam  paullo,  temporibus  ita  postulantibus,  cedam 
Urbe,  quam  per  me  conservatam  ,  ut  esset  libera ,  in 
servitute  videre  non  potero.  Cedam  vita,  quae  quam- 
quam  sollicita  est,  tamen,  si  profutura  est  reipubli- 
cae,  bona  spe  posteritatis  me  consolatur ;  qua  subla- 
ta  ,  non  dubitanter  occidam ,  atque  ita  cedam ,  ut  for- 
tuna  iudicio  meo,  non  animus  mihi  defuisse  videa- 
tur.  Illud  vero ,  quod  et  praesentis  est  doloris  indi¬ 
cium  et  praeteritae  iniuriae  testimonium  et  absen- 
tium  sensus  significatio,  non  praetermittam,  quin, 
quoniam  coram  id  facere  prohibeor ,  absens  prosim  : 
siquidem  mea  salus  aut  utilis  reipublicae  est,  aut 
coniuncta  certe  publicae  saluti.  Nam,  per  deum  im¬ 
mortalium  fidem ,  (nisi  forte  frustra  eos  appello,  quo¬ 
rum  aures  atque  animus  a  nobis  abhorrent,)  perque 
fortunam  populi  Romani,  (quae,  quamquam  nobis 
infesta  est,  fuit  aliquando  propitia  et,  ut  spero,  futura 
est,)  quis  tam  expers  humanitatis,  quis  huius  urbis 
nomini  ac  sedibus  usque  adeo  est  inimicus,  ut  ista 
aut  dissimulare  possit  aut  non  dolere,  aut,  si  nulla 
ratione  publicis  incommodis  mederi  queat,  non  morte 
proprium  periculum  vitet?  3.  Nam,  ut  ordiar  ab  in¬ 
itio,  et  perducam  ad  extremum ,  et  novissima  confe- 
ram  primis ,  quae  non  posterior  dies  acerbior  priore? 
et  quae  non  insequens  hora  antecedente  calamitosior 
populo  Romano  illuxit?  M.  Antonius,  vir  animi  ma- 
ximi,  (utinam  etiam  sapientis  consilii  fuisset!)C.  Cae- 
sare  fortissimo,  sed  parum  feliciter,  a  reipublicae  do- 
minatione  summoto,  concupierat  magis  regium,  quam 
libera  civitas  pati  posset,  principatum.  Publicam 
dilapidabat  pecuniam,  aerarium  exhauriebat,  minue- 
bat  vectigalia,  donabat  civitates:  ex  commentario 
dictaturam  gerebat;  leges  imponebat;  prohibebat 
dictatorem  creari  plebiscito;  ipse regnabat  in  consu- 
latu;  provincias  unus  omnes  concupiebat.  Cui  sor- 
debat  Macedonia  provincia,  quam  victor  sibi  sumpse- 
rat  Caesar,  quid  de  hoc  sperare  aut  exspectare  nos 
oportebat?  4.  Exstitisti  tu  vindex  nostrae  libertatis, 
ut  tunc  quidem,  optimus,  (quod  utinam  neque  nostra 
nos  opinio,  neque  tua  fides  fefellisset!)  et  vete- 
ranis  in  unum  conductis,  et  duabus  legionibus  a  per- 
nicie  patriae  ad  salutem  avocatis,  subito  prope  iam 
affectam  ac  prostratam  rempublicam  tuis  opibus  ex- 
tulisti.  Quae  tibi  non  ante,  quam  postulares;  ma- 
iora,  quam  velles :  plura ,  quam  sperares,  detulit  se¬ 
natus?  Dedit  fasces,  ut  cum  auctoritate  defensorem 
haberet,  non  ut  imperio  se  adversum  armaret.  Ap- 
pellavit  imperatorem,  hostium  exercifu  pulso,  tri— 
buens  honorem ,  non  ut  sua  caede  caesus  ille  fugiens 
exercitus  te  nominaret  imperatorem.  Decrevit  in 
foro  statuam,  locum  in  senatu,  summum  honorem 
ante  tempus.  5.  Si  quid  aliud  est,  quod  dari  possit, 
addat.  Quid  aliud  est  maius,  quod  velis  sumere? 
Sin  autem  supra  aetatem ,  supra  consuetudinem ,  su¬ 
pra  etiam  mortalitatem  tuam  tibi  sunt  omnia  tribu- 
ta:  cur  aut  ingratus  crudeliter,  aut  immemor  bene- 
licii  scelerate  circumscribis  senatum?  Quo  te  misi- 
mus?  a  quibus  reverteris?  contra  quos  armavimus? 
quibus  arma  cogitas  inferre?  a  quibus  exercitum  ab- 


ducis?  et  quos  adversus  aciem  struis?  Cur  hostis  re- 
linquitur?  civis  hostis  loco  ponitur?  cur  castra  me¬ 
dio  itinere  longius  adversariorum  castris,  etpropius 
Urbem  moventur?  6.  0  me  numquam  sapientem  et 
aliquando  id,  quod  non  eram,  frustra  existimatum ! 
Quantum  te,  popule  Romane,  de  me  fefellit opinio! 
0  meam  calamitosam  ac  praecipitem  senectutem!  0 
turpem  exacta  dementique  aetate  canitiem!  Ego  pa- 
tres  conscriptos  ad  parricidium  induxi:  ego  rempu¬ 
blicam  fefelli:  ego  ipse  senatum  sibi  manus  afferre 
coegi,  quum  te  Iunonium  puerum  et  matris  tuae 
partum  aureum  esse  dixi.  At  te  fata  patriae  Pari- 
dem  futurum  praedicebant,  qui  vastares  Urbem  in- 
cendio,  Italiam  bello,  qui  castra  in  templis  deorum 
immortalium,  senatum  in  castris  habiturus  esses. 
7.  0  miseram ,  et  in  brevi  tam  celerem  et  tam  variam 
reipublicae  commutationem!  Quisnamtalifuturusin- 
genio  est,  qui  possit  haec  ita  mandare  litteris,  ut  fa¬ 
cta,  non  ficta  videantur  esse?  Quis  erit  tanta  animi 
facilitate,  qui,  quae  verissime  memoria  propagata 
fuerint,  non  fabulae  similia  sit  existimaturus?  Co- 
gita  enim  Antonium  hostem  iudicatum,  ab  eocircum- 
sessum  consulem  designatum ,  eumdemque  reipubli¬ 
cae  parentem:  te  profectum  ad  consulem  liberan- 
dum  et  hostem  opprimendum,  hostemque  a  te  fuga- 
tum,  et  consulem  obsidione  liberatum :  deinde  paul¬ 
lo  post  fugatum  ilium  hostem  arcessitum,  tamquam 
coheredem  mortua  republica  ad  bona  populi  Romani 
rapienda;  consulem  designatum  rursum  inclusion 
eo,  ubi  se  non  moenibus,  sed  fluminibus  et  montibus 
tueretur.  Haec  quis  conabitur  exponere?  quis  cre¬ 
dere  audebit?  liceat  semel  impune  peccasse ;  sit  er- 
ranti  medicina  confessio.  8.  Yerum  enim  dicam: 
utinam  te  potius,  Antoni,  dominum  non  expulisse- 
mus,  quam  hunc  reciperemus !  non  quoulla  sit  optan- 
da  servitus,  sed  quia  dignitate  domini  minus  turpis 
est  fortuna  servi.  In  duobus  autem  malis  quum  fu- 
giendum  maius  sit,  levius  est  eligendum.  Ille  tamen 
ea  exorabat,  quae  volebat  auferre :  tu  extorques.  Ille 
consul  provinciam  petebat:  tu  privatus  concupisti. 
Ille  ad  malorum  salutem  iudicia  constituebat  et  le¬ 
ges  ferebat:  tu  ad  perniciem  optimorum.  Ille  a  san¬ 
guine  et  incendio  servorum  Capitolium  tuebatur:  tu 
cruore  et  flamma  cuncta  delere  vis.  Si,  qui  dabat 
provincias  Cassio  et  Brutis  et  illis  custodibus  nomi¬ 
nis  nostri,  regnabat:  quid  faciet,  qui  vitam  adimit? 
si,  qui  ex  Urbe  eiiciebat,  tyrannus  erat,  quern  hunc 
vocemus,  qui  ne  locum  quidem  reliquitexsilio?  9.1ta- 
que  si  quid  illae  maiorum  nostrorum  sepultae  reliquiae 
sapiunt ,  si  non  una  cum  corpore  sensus  omnis  uno 
atque  eodem  consumptus  est  igni:  quid  illis  interro- 
gantibus,  quid  agat  nunc  populus  Romanus,  respon¬ 
dent  aliquis  nostrum,  qui  proximus  in  illam  aeter- 
nam  domum  discesserit?  aut  quem  accipient  de  suis 
postews  nuntium  illi  veteres  Alricani,  Maximi,  Paul- 
li ,  Scipiones?  quid  de  sua  patria  audient,  quam  spo- 
liis  triumphisque  decorarunt?  An  esse  quemdam  an- 
nos  xvii  natum,  cuius  avus  fueril  argentarius, 
astipulator  pater;  uterque  vero  precarium  quaestum 
fecerit,  sed  alter  usque  ad  senectutem,  utnonnega- 
ret:  alter  a  pueritia,  ut  non  posset  non  confiteri: 
eum  agere,  rapere  rempublicam,  cui  nulla  virtus,  nul- 
lae  bello  subactae  et  ad  imperium  adiunctae  provin- 
ciae,  nulla  dignitas  maiorum  conciliasseteam  pQten- 
tiam,  sed  forma  per  dedecus  pecuniam  et  nomen  no- 
bile  consceleratum  impudicitia  dedisset:  veteres 
vulneribus  et  aetate  confectos  lulianos  gladiatores. 

‘  egentes  reliquias  Caesaris  ladi,  ad  rudem  compulis- 
set?  quibus  ille  septus  omnia  misceret,  nulli  parce- 
ret,  sibi  viveret;  qui  tamquam  in  dotali  matrimonio 
rempublicam  testamento  legatam  sibi  obtineret? 
10.  Audient  duo  Decii,  servire  eos  cives ,  qui,  ut  ho- 
stibus  imperarent,  victoriae  se  devoverunt?  Audiet 
C.  Marius,  impudico  domino  parere  nos,  qui  ne  mili- 


tem  quidem  habere  voluit,  nisi  pudicum?  Audiet 
Brutus,  eum  populum,  quem  ipse  primo,  post  proge¬ 
nies  eius  a  regibus  liberavit,  pro  turpi  stupro  datum 
in  servitutem?  Quae  quidem  si  nullo  alio,  me  tamen 
internuntio  ad  illos  celeriter  deferentur.  Nam  si  vi- 
vus  ista  subterfugere  non  potero,  una  cum  istis  vitam 
simul  fugere  decrevi. 

M.  TULLI1  CICERO  N  IS 

ACADEMICA  POSTERIOR  A. 


NOTITIA  LITTERARIA. 

Cicero  omnem  Aeademiae  pkilosophiam  duobus  tibris  illustraverat ,  eosque,  in  quibus  Catulo ,  Luculfo  et  Hortensio  ser- 
monern  tribuerat,  iam  nbsolutos  Attico  describendos  (ante  mensem  Sextilem  anni  UCCIX.)  miserat,  quum  et  nova  prooemia 
scribenda  sibi  putavit  (cf.  ad  Att.  XIII,  32. J  et,  quas  loquentes  induxerat,  personas  non  a  litteris  quidetn,  sed  a  philosophia  ta- 
men  alienas  esse  intellexit.  Q uamobrem ,  Attici  hortatu,  Varronis  personam  disputationi  inserere  constituit ,  eique  partes 
dedit  Antiochi ,  quintae  Aeademiae  conditoris ,  veterem  Ac ademiam  ins tau rare  cupientis.  Ipse  vero  partes  sumpsit  Phi/o- 
nis ,  qui  quartum  deinceps  inter  Aeademiae  principes  locum  ita  obtinuer  at ,  u.t  novae  Aeademiae  placita  tueretur.  Sermonem 
autem,  quern  in  Cumano  coram  Attico  habitum  esse  fin  git,  composuit  a.  p.  U.  c.  70!).  cf.  libr.  XIII.  ad  Att.  Itanataest 
duplex  Academicorum  recensio.  Nam  quamquam  Cicero  Prior  a  Academica  evulgari  noluerat ,  nihilo  tamen  minus 
ex  illo  exemplo ,  quod  ad  Atticum  miserat,  haec  quoque  in  publicum  emanarunt.  Quo  factum  est,  ut  unum  certe  Luculli 
prooemium  cum  libro  Academicorum  priorum  secundo  etiam  nunc  exstet.  Alterum  Catuli  prooemium  cum  ipso  Acad, 
priorum  libro  I.  intercidit.  Academicorum  autem  pos  teriorum,  quae  quattuor  libris  compreliendisse  dicitur ,  unius 
libri  primi  initium  etiam  liodie  superest.  Hanc  igitur  alteram  Ac  aderni  c  or  um  recensionem  qu.um  ad  Atticum  mitteret  Ci¬ 
cero  ut  hie,  si  videretur ,  ad  M.  Terentium  Varronem  transmit  ter  et ,  ei  adiunx.it  ill  am,  quite  et  his  libris  praemitti  solet,  et 
in  epistolis  adDiv.  IX,  8.  legitur,  epistolam ,  eidem  Varroni  inscriptam.  Itaque  quum  alias,  turn  hanc  ob  caussam  libro- 
rutn  istorum  ordinem  ab  Ernes tio  Rathii  et  Goerenzii  exemplo  servatum  deserere  nolui,  praesertim  Nonii  auctoritate  proba¬ 
tion,  alterum  priorum  Academicorum  librum  quartum  numerantis .  Cf.  Fragmenta.  Ceterum  haec  Opera  esse  Acade¬ 
mica  nominanda,  Goerenzius  evidenter  docuit ,  Quaestiones  Academicas  dixit  Nonius. 


CICERO  S.  D.  VARRONI. 

Etsi  munus  flagitare,  quamvis  quis  ostenderit,  ne 
populus  quidem  solet,  nisi  concitatus:  tamen  ego  ex- 
spectatione  promissi  tui  moveor,  ut  admoneam  te,  non 
ut  flagitem.  Misi  autem  ad  te  quattuor  admonitores 
non  nimis  verecundos.  Nosti  enim  profecto  os  ado- 
lescentioris  Aeademiae.  Ex  ea  igitur  media  excitatos 
misi:  qui, metuo,nete forte  flagitent:  ego  autem  man- 
davi,  ut  rogarent.  Exspectabam  omnino  iamdiu,  me- 
que  sustinebam ,  ne  ad  te  prius  ipse  quid  scriberem, 
quam  aliquid  accepissem,  ut  possem  te  remunerari 
quam  simillimo  munere.  Sed  quum  tu  tardius  face- 
res,  id  est,  utego  interpreter,  diligentius,  teneri  non 
potui ,  quin  coniunctionem  studiorum  amorisque-no- 
stri,  quo  possem  litterarum  genere,  declararem.  Feci 
igitur  sermonem  inter  nos  habitum  in  Cumano,  quum 
esset  una  Pomponius.  Tibi  dedi  partes  Antiochinas, 


quas  a  te  probari  intellexissemihi  videbar :  mihisum- 
psi  Philonis.  Puto  fore,  ut,  quum  legeris,  mirere  id 
nos  locutos  esse  inter  nos,  quod  numquam  locuti  su- 
mus.  Sed  nosti  morem  dialogorum.  Posthaec  au¬ 
tem,  mi  Varro,  quam  plurima  ,  si  videbitur,  et  de  no¬ 
bis  ,  et  inter  nos :  sero  fortasse :  sed  superiorum  tem- 
porum  fortuna  reipublicae  caussam  sustineat:  haec 
ipsi  praestare  debemus.  Atque  utinain  quietis  tem- 
poribus,  atque  aliquo,  si  non  bono,  at  saltern  certo 
statu  civitatis,  haec  inter  nos  studia  exercere  posse- 
mus!  Quamquam  turn  quidem  vel  aliae  quaepiam  ra- 
tiones  honestas  nobis  et  curas  et  actiones  darent. 
Nunc  autem  quid  est,  sine  his  cur  vivere  velimus? 
Mihi  vero  cum  hisipsisvix:  his  autem  detractis,  ne 
vix  quidem.  Sed  haec  coram  et  saepius.  Migra- 
tionem  et  emplionem  feliciter  evenire  volo,  tuumque 
in  ea  re  consilium  probo.  Cura,  ut  valeas. 

M.  TULLII  C1CERONIS 

ACADEMICORUM  POSTERIORUM 

LIBER  PRIMUS, 

AD  M.  TEIiENTlUM  VARRONEM. 


AR G.  In  hoc  Academicotum  posterioium  fragmen- 
to  post  exordium ,  quo  Cicero  tie  instituto  philosophise  Latinis 
litteris  illustrandae  agit  et  sermonis  instituendi  occasionem  de- 
monstrat,  c.  1 — -3.  Varro  primum,  inde  a  Socrate  repetens  usque 
ad  Arcesilam ,  philosophiae  rationem  exponit,  c.  4 — 13.  deinde 
Cicero  ah  Arcesila  incipit,  etin  Carneade  desinit.  Summa  ser- 
monis  Varroniani  haec  est:  Socratem  primum  coepisse  de  mori- 
busmagis,  quam  de  rerum  natura  disputare,  atque  in  omnibus 
sermonibus  usum  esse  ilia  eigtoviia,  qua  nihil  se  scire  diceret,  ni¬ 
si  nihil  se  scire.  Platonis  auteni  Socratici  auctoritate  unam  et 
consentientem  duobus  vocabulis  philosophiae  formam  institu- 
tam  esse,  Academicorum  et  Peripateticorum ,  qui  certain  et  coni- 
pletam  philosophiae  formulam  composuerint,  sedSocraticam  du- 
bitationem  et  omnibus  de  rebus  sine  assensione  disputamli  con- 
suetudinem  reliquerint,  atque  ita  artem  philosophiae  effecerint, 
c.4.  Triplicem  autein  fuisse  philosophandi  rationem,  unam,  de 
vita  et  moribus ,  quae  a  natura  peteretur,  cui  parendum ,  in  qua 
Fummum  bonum  quaerendum  dicerent,  c.  5.  6.  de  natura  alteram, 
quae  contineretur  effectione  et  materia,  quam  fingeret  et  forma- 
ret  effectio,  c.  7.  cull.  c.  2.  tertiam,  quae  in  ratione  et  disseren- 
do  versaretur,  a  sensihus  quidem  ductam,  sedita,  ut  iudicium 
veritatis  nonnisi  menti  tribueretur,  quae  sola  cerneret,  quid  sem¬ 
per  esset  simplex,  et  uuius  modi  et  tale,  quale  esset,  quam  ideam 
appellavisset  Plato.  Omnem  a  sensibus  ductam  cognitionem 
opinabilem  tantum  esse,  scientiam  tantum  in  motionihus  animi 
et  rationibus  inesse,  c.  8.  Aristotelem  deinde  primum  ideas  la- 
befactasse;  Theophrastum  vitam  beatam  in  sola  virtute  esse  po- 
sitain  negasse.  Stratonem  totum  se  ad  naturae  obscuritatem 
contulisse,  c.  9.  Zenonem  auteni,  disciplinam  corrigere  cona- 
tum,  plnrima  in  triplici  ilia  ratione  novasse,  c.  10.  11.  Turn 
vero  Zenoni  se  opposuisse  Arcesilam ,  rerum  obseuritate  com- 
motum,  et  revocasse  veterum  illam  omnibus  de  rebus  dubitandi 
consuetudinem ,  nihilque  dixisse  sciri  posse,  ne  id  ipsum  qui¬ 
dem,  quod  Socrates  excepisset.  cf.  L.  II.  c.  24.  Hanc  esse  Aca- 
demiam  novam  appellatam  et  ad  Carneadem  perductam,  c.  12. 

I.  1 .  In  Cumano  nuper  quum  mecum  Atticus  no- 
ster  esset,  nuntiatum  est  nobis  a  M.  Varrone,  venisse 
eum  Roma  pridie  vesperi,  et,  nisi  de  via  fessus  esset, 
continuo  ad  nos  venturum  fuisse.  Quod  quum  aiulis- 
semus,  nullam  moram  interponendam  putavimus, 
quin  videremushominem,  nobiscum  et  studiis  eisdem 
et  vetustate  amicitiae  coniunctum.  Itaque  confestim 
ad  eum  ire  perreximus :  paullumque  quum  eius  villa 
abessemus ,  ipsum  ad  nos  venientem  vidimus :  atque 
ilium  complexi,  ut  mos  amicorum  est,  satis  eum  longo 
intervallo  ad  suam  villam  rcduximus.  2.  Hie  pauca 
primo,  atque  ea,  percontantibus  nobis,  ecquid  forte 
Roma  novi,  Atticus,  Omitte  ista,  quae  nec  percontari, 
nec  audire  sine  molestia  possumus,  quaeso,  inquit,  et 
quaere  potius,  ecquid  ipse  novi.  Silent  enim  diutius 


Musae  Varronis,  quam  solebant:  nec  tamen  istum  ces- 
sare,  sed  celare,  quae  scribat,  existimo.  Minime  ve¬ 
ro,  inquit  ille.  Intemperantis  enim  arbitror  esse, 
scribere,  quod  occultari  velit.  Sed  habeo  opus  ma¬ 
gnum  in  manibus,  quod  iam  pridem  ad  hunc  ipsum 
(me  autem  dicebat)  quaedam  institui,  quae  et  sunt 
magna  sane,  et  limantur  a  me  politius.  3.  Etego, 
Ista  quidem,  inquam,  Varro,  iam  diu  exspectans,  non 
audeo  tamen  flagitare:  audivi  enim  e  Libone  nostro, 
cuius  nosti  studium,  (nihil  enim  eiusmodi  celare  pos¬ 
sumus,)  non  te  ea  intermittere,  sed  accuratius  tractare 
nec  de  manibus  umquam  deponere.  Jllud  autem  mi- 
hi  ante  hoc  tempus  numquam  in  mentem  venit  a  te 
requirere:  sed  nunc,  posteaquam  sum  ingressus,  res 
eas,  quas  tecum  simul  didici,  mandare  monumentis, 
philosophiamque  veterem  illam,  a  Socrate  ortam,  La¬ 
tinis  litteris  illustrare;  quaero,  quid  sit,  cur,  quum 
multa  scribas,  genus  hoc  praetermittas,  praesertim 
quum  et  ipse  in  eo  excellas,  et  id  studium  totaque  ea 
res  longe  ceteris  et  studiis  et  artibus  antecedat. 

II.  I.  Turn  ille,  Rem  a  me  saepe  deliberatam  et 
multum  agitatam  requiris.  Itaque  non  haesitans  re- 
spondebo:  sed  ea  dicam,  quae  mihi  sunt  in  promptu; 
quod  ista  ipsa  de  re  multum,  ut  dixi,  et  diu  cogita- 
vi.  Nam  quum  philosophiam  viderem  diligentissime 
Graecis  litteris  explicatam,  existimavi,  si  qui  de  no- 
stris  eius  studio  tenerentur,  si  essent  Graecis  doctri- 
niseruditi,  Graeca  potius,  quam  nostra  lecturos :  sin 
a  Graecorum  artibus  et  disciplinis  abhorrerent,  ne 
haec  quidem  curaturos,  quae  sine  eruditione  Graeca 
intelligi  non  possunt:  itaque  ea  nolui  scribere,  quae 
nec  indocti  intelligere  possent,  nec  docti  legere  cura- 
rent.  5.  Vides  autem  eadem  ipse.  Didicisti  enim, 
non  posse  nos  Amafinii  aut  Rabirii  similes  esse ,  qui, 
nulTa  arte  adhibita,  de  rebus  ante  oculos  positis  vul- 
garisermone  disputant:  nihil  definiunt,  nihil  partiun- 
tur,  nihil  apta  interrogatione  concludunt,  nullam  de- 
nique  artem  esse  nec  dicendi,  nec  disserendi  putant. 
Nos  autem  praeceptisDialecticorum  et  oratorumetiam 
(quoniam  utramque  vim  virtutem  esse  nostri  putant,) 
sic  parentes,  ut  legibus,  verbis  quoque  *  novis  cogi- 
mur  uti :  quae  docti  (ut  dixi)  a  Graecis  petere  malent, 
indocti  a  nobis  ne  accipient  quidem :  ut  frustra  omnis 
suscipiatur  labor.  6.  lam  vero  physica,  si  Epicurum, 
id  est,  si  Democritum  probarem,  possem  scribere  ita 
plane,  ut  Amafinius.  Quid  est  enim  magnum,  quum 
caussas  rerum  efficientium  sustuleris ,  de  corpusculo- 
rum  (ita  enim  appellat  atomos)  concursione  fortuita 

loqui?  nostra  tu  physica  nosti ,  quae  contineantur  ex 
effectione,  et  ex  materia  ea,  quam  fingit  et  format  effe- 
ctio.  Adhibenda  enim  Geometria  est:  quoniam  qui- 
busnam  quisquam  enuntiare  verbis,  aut  quern  ad  in- 
telligendum  poterit  adducere  haec  ipsa  de  vita  et  mo- 
ribus,  de  expetendis  fugiendisque  rebus?  Illi  enim 
simpliciter  pecudis  et  hominis  idem  bonum  esse  cen- 
sent.  Apud  nostros  enim,  non  ignoras,  quae  sit  et 
quanta  subtilitas.  7.  Sive  enim  Zenonem  sequare : 
magnum  est  efficere,  ut  quis  intelligat,  quid  sit  illud 
verum  et  simplex  bonum,  quod  non  possit  ab  honesta- 
te  seiungi:  quod  bonum  quale  sit,  negat  se  omnino 
Epicurus  sine  voluptatibus  sensum  moventibus  nec 
suspicari.  Si  vero  Academiam  veterem  persequa- 

mur,  quam  nos,ut  scis,  probamus :  quam  erit  ilia  acu¬ 
te  explicanda  nobis!  quam  argute,  quam  obscure 
etiam  contra  Stoicos  disserendum!  Totum  igitur  illud 
philosophiae  studium  mihi  quidem  ipse  sumo ,  et  ad 
vitae  constantiam  quantum  possum ,  et  ad  delectatio- 
nem  animi :  nec  ullum  arbitror,  ut  apudPlatonem  est, 
maius  aut  melius  a  diis  datum  munus  homini :  8.  sed 
meos  amicos,  in  quibus  est  studium,  inGraeciam  mit- 
to,  id  est,  adGraecos  ire  iubeo,  ut  ea  a  fontibus  potius 
hauriant,  quam  rivulos  consectentur.  Quae  autem 
nemo  adhuc  docuerat,  nec  erat,  unde  studiosi  scire 
possent;  ea,  quantum  potui,  (nihil  enim  magno  opere 
meorum  miror)  feci,  ut  essent  nota  nostris.  A  Graecis 
enim  peti  non  poterant,  ac,  post  L.  Aelii  nostri  occa- 
sum ,  ne  a  Latinis  quidem.  Et  tamen  in  illis  veteri- 
bus  nostris,  quae,  Menippum  imitati,  non  interpreta- 
ti,  quadam  hilaritate  conspersimus,  multa  admixta  ex 
intima  philosophia ,  multa  dicta  dialectice :  quae  quo 
facilius  minus  docti  intelligerent,  iucunditate  quadam 
ad  legendum  invitati,  in  laudationibus ,  in  his  ipsis 
antiquitatum  prooemiis  philosophiae,  scribere  volui- 

mus,  si  modo  consecuti  sumus. 

III.  9.  Turn  ego,  Sunt,  inquam,  ista,  Yarro.  Nam 
nos  in  nostra  urbe  peregrinantes ,  errantesque,  tam- 
quam  hospites,  tui  libri  quasi  domum  deduxerunt,  ut 
possemus  aliquando,  qui  et  ubi  essemus,  agnoscere. 
Tu  aetatem  patriae,  tu  descriptiones  temporum,  tu  sa- 
crorum  iura,  tu  sacerdotum;  tu  domesticam,  tu  belli- 
cam  disciplinam;  tu  sed[i]um,  regionum,  locorum,  tu 
omnium  divinarum  humanarumque  rerum  nomina, 
genera,  officia,  caussas  aperuisti:  plurimumque  poe- 
tis  nostris,  omninoque  Latinis  et  litteris  luminis  attu- 
listi  et  verbis:  atque  ipse  varium  et  elegans  omni 
fere  numero  poema  fecisti,  philosophiamque  multis 
locis  inchoasti,  ad  impellendum  satis,  ad  edocendum 
parum.  10.  Caussam  autem  probabilem  tu  quidem 
affers.  Aut  enim  Graeca  legere  malent,  qui  erunt  eru- 
diti,  aut  ne  haec  quidem,  qui  ilia  nesciunt.  Sed  da 
mihi  nunc:  satisne  probas?  Immo  vero  et  haec,  qui 
ilia  non  poterunt,  et  qui  Graeca  poterunt,  non  con- 
temnent  sua.  Quid  enim  caussae  est,  cur  poetas  La¬ 
tinos  Graecis  litteris  eruditi  legant,  philosophos  non 
legant?  An  quia  delectat  Ennius ,  Pacuvius ,  Accius, 
multi  alii,  qui  non  verba,  sed  vim  Graecorum  expres- 
serunt  poetarum?  Quanto  magis  philosophi  delecta- 
bunt,  si,  ut  illi  Aeschylum ,  Sophoclem,  Euripidem, 
sic  hi  Platonem  imitentur,  Aristotelem,  Theophra- 
stum?  1 1 .  Oratores  quidem  laudari  video,  si  qui  e  no¬ 
stris  Ilyperidem  sint  aut  Demosthenem  imitati.  Ego 
autem,  (dicam  enim,  ut  res  est,)  dum  me  ambitio,  dum 
honores,  dum  caussae,  dum  reipublicae  non  solum 
cura,  sed  quaedam  etiam  procuratio  multis  olliciis  im- 
plicatum  et  constrictum  tenebat,  haec  inclusa  habe- 


bam;  et,  ne  obsolescerent,  renovabam,  quum  licebat, 
legendo.  Nunc  vero,  et  fortunae  gravissimo  percus- 
sus  vulnere,  et  administratione  reipublicae  liberatus, 
doloris  medicinam  a  philosophia  peto,  et  otii  oblecta- 
tionem  hanc  honestissimam  iudico.  Aut  enim  huic 
aetati  hoc  maxime  aptum  est :  aut  iis  rebus ,  si  quas 
dignas  laude  gessimus ,  hoc  in  primis  consentaneum  : 
aut  etiam  ad  nostros  cives  erudiendos  nihil  utilius : 
aut,  si  haec  ita  non  sunt,  nihil  aliud  video,  quod  agere 
possimus.  12.  Brutus  quidem  noster,  excellens  omni 
genere  laudis,  sic  philosophiam  Latinis  litteris  perse- 
quitur,  nihil  ut  iisdem  de  rebus  Graecia  desideret:  et 
eamdem  quidem  sententiam  sequitur,  quam  tu.  Nam 
AristumAthenis  audivit  aliquamdiu,  cuius  tu  fratrem 
Antiochum.  Quamobremda,  quaeso,  te  huic  etiam 
generi  litterarum. 

IY.  13.  Tumille,  Istuc  quidem  considerabo,  nec 
vero  sine  te.  Sed  de  te  ipso  quid  est,  inquit,  quod 
audio?  Quanam,  inquam,  de  re?  Relictam  a  te  vete¬ 
rem  iam,  inquit :  tractari  autem  novam.  Quid?  ergo, 
inquam,  Antiocho  id  magis  licuerit,  nostro  familiari, 
remigrare  in  domum  veterem  e  nova ,  quam  nobis  in 
novam  e  vetere?  Certe  enim  recentissima  quaeque 
sunt  correcta  et  emendata  maxime.  Quamquam  An- 
tiochi  magister  Philo,  magnus  vir,  ut  tu  existimas 
ipse ,  negat  *  in  libris ,  (quod  coram  etiam  ex  ipso  au- 
diebamus)  duas  Academias  esse;  erroremque  eorum, 
qui  ita  putarunt,  coarguit.  Est,  inquit,  ut  dicis:  sed 
ignorare  te  non  arbitror,  quae  contra  Philonem  Antio- 
chus  scripserit.  14.  Immo  vero  et  ista,  et  totam  ve¬ 
terem  Academiam ,  a  qua  absum  iam  diu ,  renovari  a 
te,  nisi  molestum  est,  velim:  et  simul,  assidamus,  in¬ 
quam,  si  videtur.  Sane  istud  quidem,  inquit:  sum 
enim  admodum  infirmus.  Sed  videamus,  idemne 
Attico  placeat  fieri  a  me,  quod  te  velle  video.  Mihi 
vero ,  ille :  quid  est  enim ,  quod  malim,  quam  ex  An¬ 
tiocho  iam  pridem  audita  recordari?  et  simul  videre, 
satisne  ea  commode  dici  possint  Latine? 

Quae  quum  dicta,  in  conspectu  consedimus  omnes. 

15.  Turn  Yarro  ita  exorsus  est.  Socrates  mihi 
videtur,  id  quod  constat  inter  omnes,  primus  a  rebus 
occultis  et  ab  ipsa  natura  involutis ,  in  quibus  omnes 
ante  eum  philosophi  occupati  fuerunt,  a vocavisse phi¬ 
losophiam  ,  et  ad  vitam  communem  adduxisse ;  ut  de 
virtutibus  et  vitiis  omninoque  de  bonis  rebus  et  ma¬ 
ils  quaereret,  caelestia  autem  vel  procul  esse  a  nostra 
cognitione  censeret,  vel,  si  maxime  cognita  essent,  ni¬ 
hil  tamen  ad  bene  vivendum.  16.  Hie  in  omnibus 
fere  sermonibus,  qui  ab  his,  qui  ilium  audierunt,per- 
scripti  varie,  copiose  sunt,  ita  disputat,  ut  nihil  affir- 
met  ipse,  refellat  alios:  nihil  se  scire  dicat,  nisi  id 
ipsum:  eoque  praestare  ceteris,  quod  illi,  quae  ne- 
sciant,  scire  se  putent,  ipse,  se  nihil  scire,  id  unum 
sciat;  ob  eamque  rem  se  arbitrari  abApollineomnium 
sapientissimum  esse  dictum,  quod  haec  esset  una 
omnis  sapientia,  non  arbitrari  sese  scire,  quod  ne- 
sciat.  Quae  quum  diceret  constanter,  et  in  ea  senten- 
tia  permaneret,  omnis  eius  oratio  turn  in  virtute  lau- 
danda,  et  in  omnibus  hominibus  ad  virtutis  studium 
cohortandis  consumebatur ,  ut  e  Socraticorum  libris, 
maximeque  Platonis ,  intelligi  potest.  17.  Platonis 
autem  auctoritate,  qui  varius  et  multiplex  et  copiosus 
fuit,  una  et  consentiens  duobus  vocabulis  philoso¬ 
phiae  forma  instituta  est,  Academicorum  et  Peripate- 
ticorum:  qui,  rebus  congruentes ,  nominibus  differe- 
bant.  Nam,  quum  Speusippum,  sororis  (ilium,  Plato 
philosophiae  quasi  heredem  reliquisset;  duos  autem 


109.  M.  T.  C  I  C  E  R  0  N  I  S 


971 

praestantissimos  studio  atque  doctrina,  Xenocratem 
Chalcedonium  et  Aristotelem  Stagiritem:  qui  erant 
cum  Aristotele ,  Peripatetici  dictisunt,  quia  disputa- 
bant  inambulantes  inLycio:  illi  autem,  qui  Platonis 
instituto  in  Academia,  quod  est  alterum  gymnasium, 
coetus  erant  et  sermones  habere  soliti,  e  loci  vocabulo 
nomen  habuerunt.  Sed  utrique  Platonis  ubertate 
completi,  certam  quamdam  disciplinae  formulam 
composuerunt,  et  earn  quidem  plenam  ac  refertam; 
illam  autem  Socraticam  dubitationem  de  omnibus  re¬ 
bus,  et  nulla  affirmatione  adhibita  consuetudinem  dis- 
serendi  reliquerunt.  18.  Ita  facta  est  [disserendi,] 
quod  minime  Socrates  probabat,  ars  quaedam  philo- 
sophiae,  et  rerum  ordo,  et  descriptio  disciplinae. 
Quae  quidem  erat  primo  duobus ,  ut  dixi,  nominibus 
una.  Nihil  enim  inter  Peripateticos  et  illam  veterem 
Academiam  differebat.  Abundantia  quadam  ingenii 
praestabat,  ut  mihi  videtur,  Aristoteles  quidem :  sed 
idem  fons  erat  utrisque,  et  eadem  rerum  expetenda- 
rum  fugiendarumque  partitio. 

Sed  quid  ago?  inquit:  aut  sumne  sanus,  qui  haec 
vos  doceo?  Nam  etsi  non  sus  Minervam ,  ut  aiunt:  ta- 
men  inepte,  quisquis  Minervam  docet.  V.  Turn  At- 
ticus,  Tu  vero,  inquit,  perge,  Yarro.  Yalde  enim  amo 
nostra  atque  nostros :  meque  ista  delectant,  quum  La- 
tine  dicuntur,  et  isto  modo.  Quid  me,  inquam ,  pu- 
tas ,  qui  philosophiam  iam  professus  sim ,  populo  no¬ 
stro  exhibiturum?  Pergamus  igitur,  inquit,  quoniam 
placet.  19.  Fuit  ergo  iam  accepta  a  Platone  philoso- 
phandi  ratio  triplex:  una,  de  vita  et  moribus ;  altera, 
de  natura  et  rebus  occultis;  tertia,  de  disserendo  et, 
quid  verum,  [et]  quid  falsum,  quid  rectum  in  oratio- 
ne  pravumve,  quid  consentiens,  quid  repugnet,  iu- 
dicando.  Ac  primam  illam  partem ,  bene  vivendi ,  a 
natura  petebant,  eique  parendum  esse  dicebant;  ne- 
que  ulla  alia  in  re,  nisi  in  natura,  quaerendum  esse 
illud  summum  bonum ,  quo  omnia  referrentur:  con- 
stituebantque,  extremum  esse  rerum  expetendarum 
et  finem  bonorum,  adeptum  esse  omnia  e  natura  et 
animo  et  corpore  et  vita.  Corporis  autem  alia  pone- 
bant  esse  in  toto,  alia  in  partibus:  valetudinem,  vi¬ 
res,  pulchritudinem  in  toto:  in  partibus  autem  sen- 
sus  integros ,  et  praestantiam  aliquam  partium  singu- 
larum:  ut  in  pedibus  celeritatem,  vim  in  manibus, 
claritatem  in  voce,  in  lingua  etiam  explanatam  vo- 
cum  expressionem.  20.  Animi  autem,  quae  essent  ad 
comprehendendam  ingeniis  virtutem  idonea ,  [eaque 
ab  iis]  in  naturam  et  mores  dividebantur.  Naturae 
celeritatem  ad  discendum,et  memoriam  dabant:  quo¬ 
rum  utrumque  mentis  esset  proprium,  et  ingenii. 
Morum  autem  putabant  studia  esse,  et  quasi  consue¬ 
tudinem:  quam  partim  exercitationis  assiduitate,par- 
tim  ratione  formabant;  in  quibus  erat  philosophia 
ipsa.  In  qua  quod  inchoatum  est,  neque  absolutum, 
progressio  quaedam  ad  virtutem  appellatur :  21 .  quod 
autem  absolutum,  id  est  virtus,  quasi  perfectio  naturae, 
omniumque  rerum,  quas  in  animis  ponunt,  una  res 
optima.  Ergo  haec  animorum.  Vitae  autem  (id  enim 
erat  tertium)  adiuncta  esse  dicebant,  quae  ad  virtutis 
usum  valerent.  Iam  virtus  [animi  bonis  et  corporis] 
cernitur  in  quibusdam,  quae  non  tam  naturae,  quam 
beatae  vitae  adiuncta  sunt.  Hominem  esse  censebant 
quasi  partem  quamdam  civitatis  et  universi  generis 
humani,  eumqueesseconiunctum  cum  hominibus  hu- 
mana  quadam  societate.  Ac  de  summo  quidem  atque 
naturali  bono  sic  agunt.  Cetera  autem  pertinere  ad  id 
putant  aut  adaugendum,  aut  tuendum,  ut  divitias,  ut 


opes,  utgloriam,  ut  gratiam.  Ita  tripartita  ab  iis  in- 
ducitur  ratio  bonorum.  VI.  22.  Atque  haec  ilia  sunt 
tria  genera,  quae  putant  plerique  Peripateticos  dicere. 
Id  quidem  non  falso:  est  enim  haec  partitio  illorum : 
illud  imprudenter,  si  alios  esse  Academicos,  qui  turn 
appellarentur,  alios  Peripateticos  arbitrantur.  Com¬ 
munis  haec  ratio ,  et  utrisque  hie  bonorum  finis  vide- 
batur,  adipisci,  quae  essent prima  [in]  natura,  quaeque 
ipsa  per  sese  expetenda,  aut  omnia,  aut  maxima.  Ea 
sunt  autem  maxima,  quae  in  ipso  animo  atque  in  ipsa 
virtute  versantur.  Itaque  omnis  ilia  antiqua  philoso¬ 
phia  sensit  in  una  virtute  esse  positam  beatam  vitam : 
nec  tamen  beatissimam,  nisi  adiungerentur  et  corpo¬ 
ris,  et  cetera,  quae  supra  dicta  sunt,  ad  virtutis  usum 
idonea.  23.  Ex  hac  descriptione,  agendi  quoque  ali- 
quid  in  vita,  et  officii  ipsius  initium  reperiebatur : 
quod  erat  in  conservatione  earum  rerum,  quas  natura 
praescriberet.  Hinc  gignebatur  fuga  desidiae  volu- 
ptatumque  contemptio :  ex  quo  laborum  dolorumque 
susceptio  multorum  magnorumque,  recti  honestique 
caussa ;  et  earum  rerum ,  quae  erant  congruentes  cum 
descriptione  naturae.  Unde  et  amicitia  exsistebat,  et 
iustitia,  atque  aequitas.  Haeque  et  voluptatibus ,  et 
multis  vitae  commodis  anteponebantur.  Haec  quidem 
fuit  apud  eos  morum  institutio,  et  eius  partis,  quam 
primam  posui,  forma  atque  descriptio. 

24.  De  natura  autem  (id  enim  sequebatur)  ita  di¬ 
cebant  ,  ut  earn  dividerent  in  res  duas :  ut  altera  esset 
efficiens ,  altera  autem  quasi  huic  se  praebens ,  eaque 
efficeretur  a  liquid.  In  eo,  quod  efficeret,  vim  esse 
censebant:  in  eo  autem,  quod  efficeretur,  materiam 
quamdam :  in  utroque  tamen  utrumque.  Neque  enim 
materiam  ipsam  cohaerere  potuisse,  si  nulla  vi  conti- 
neretur,  neque  vim  sine  aliqua  materia.  Nihil  est 
enim,  quod  non  alicubi  esse  cogatur:  sed  quod  ex 
utroque,  id  iam  corpus  et  quasi  qualitatem  quamdam 
nominabant.  Dabitis  enim  profecto,  ut  in  rebus  inu- 
sitatis,  quod  Graeci  ipsi  faciunt,  a  quibus  haec  iam 
diu  tractantur,  utamur  verbis  interdum  inauditis. 
VII.  25.  Nos  vero,  inquit  Atticus.  Quin  etiam  Grae- 
cis  licebit  utare ,  quum  voles ,  si  te  Latina  forte  defi¬ 
cient.  Bene  sane  facis :  sed  enitar ,  ut  Latine  loquar, 
nisi  in  huiuscemodi  verbis,  ut  philosophiam,  aut  rhe- 
toricam,  aut  physicam,  aut  dialecticam  appellem,  qui¬ 
bus,  ut  aliis  multis,  consuetudo  iam  utitur  pro  Lati- 
nis.  Qualitates  igitur  appellavi,  quas  noioTrjTcc g  Grae¬ 
ci  vocant:  quod  ipsum  apud  Graecos  non  est  vulgi 
verbum,  sed  philosophorum,  atque  id  in  multis.  Dia- 
lecticorum  vero  verba  nulla  sunt  publica :  suis  utun- 
tur.  Et  id  quidem  commune  omnium  fere  [est]  ar- 
tium.  Aut  enim  nova  sunt  rerum  novarum  facienda 
nomina,  aut  ex  aliis  transferenda.  Quod  si  Graeci  fa¬ 
ciunt,  qui  in  his  rebus  totiamsaecula  versantur,  quan¬ 
to  id  magis  nobis  concedendum  est,  qui  haec  nunc 
primum  tractare  conamur?  26.  Tu  vero,  inquam, 
Varro,  bene  etiam  meriturus  mihivideris  de  tuis  civi- 
bus,  si  eos  non  modo  copia  rerum  auxeris,  ut  effecisti, 
sed  etiam  verborum.  Audebimus  ergo,  inquit,  novis 
verbis  uti,  te  auctore,  si  necesse  erit.  —  Earum  igitur 
qualitatum  sunt  aliae  principes,  aliae  ex  iis  ortae. 
Principes  sunt  uniusmodi  et  simplices.  Ex  iis  autem 
ortae  variae  sunt,  et  quasi  multiformes.  Itaque  aer 
(utimur  enim  pro  Latino)  et  ignis  et  aqua  et  terra 
prima  sunt.  Ex  iis  autem  ortae  animantium  formae 
earumque  rerum,  quae  gignuntur  e  terra.  Ergo  ilia 
initia  et,  ut  e  Graeco  vertam ,  elementa  dicuntur:  e 
quibus  aer  et  ignis  movendi  vim  habent  et  efliciendi : 

reliquae  partes  accipiendi  et  quasi  patiendi;  aquam 
dico  et  terrain.  Quintum  genus,  e  quo  essent  astra 
mentesque,  singulare,  eorumque  quattuor,  quae  supra 
dixi,  dissimile  Aristoteles  quoddam  esse  rebatur.  27. 
Sed  subiectam  putant  omnibus  sine  ulla  specie,  atque 
carentem  omni  ilia  qualitate  (faciamus  enim  tractando 
usitatius  hoc  verbum  et  tritius)  materiam  quamdam, 
ex  qua  omnia  expressa  atque  efficta  sint:  quae  tota 
omnia  accipere  possint,  omnibusque  modis  mutari, 
atque  ex  omni  parte;  eoque  etiam  interire,  non  in  ni- 
hilum,  sed  in  suas  partes,  quae  infinite  secari  ac  di- 
vidi  possint,  quum  sit  nihil  omnino  in  rerum  natura 
minimum,  quod  dividi  nequeat:  quae  autem  movean- 
tur,  omnia  intervallismoveri ;  quae  intervalla  item  in¬ 
finite  dividi  possint.  28.  Et  quum  ita  moveatur  ilia 
vis,  quam  qualitatem  esse  diximus,  et  quum  sic  ultro 
citroque  versetur:  et  materiam  ipsam  totam  penitus 
eommutari  putant,  et  ilia  effici,  quae  appellant  qualia, 
e  quibus  [in]  omni  natura  cohaerente  et  continuata 
cum  omnibus  suis  partibus  effectum  esse  mundum: 
extra  quern  nulla  pars  materiae  sit,  nullumque  cor¬ 
pus  ;  partes  autem  mundi  esse  omnia ,  quae  insint  in 
eo,  quae  natura  sentiente  teneantur:  in  qua  ratio  per- 
fecta  insit,  quae  sit  eadem  sempiterna.  29.  Nihil 
enim  valentius  esse,  a  quo  intereat:  quam  vim  ani- 
mum  esse  dicunt  mundi,  eamdemque  esse  mentem 
sapientiamque  perfectam;  quem  deum  appellant, 
omniumque  rerum,  quae  sunt  ei  subiectae,  quasi  pru- 
dentiam  quamdam,  procurantem  caelestia  maxime; 
deinde  in  terris  ea,  quae  pertinent  ad  homines:  quam 
interdum  eamdem  necessitatem  appellant;  quia  nihil 
aliter  possit,  atque  ab  ea  constitution  sit,  inter  quasi 
fatalem  et  immutabilem  continuationem  ordinis  sem- 
piterni:  nonnumquam  quidem  eamdem  fortunam, 
quod  efficiat  multa  improvisa  haec,  nec  opinata  no¬ 
bis,  propter  obscuritatem  ignorationemque  caus- 
sarum. 

VIII.  30.  Tertia  deinde  philosophiae  pars,  quae 
erat  in  ratione  et  in  disserendo,  sic  tractabatur  ab 
utrisque :  quamquam  oriretur  a  sensibus ,  tamen  non 
esse  iudicium  veritatis  in  sensibus.  Mentem  vole- 
bant  rerum  esse  iudicem:  solam  censebant  idoneam, 
cui  crederetur,  quia  sola  cerneret  id,  quod  semper  es- 
set  simplex  et  uniusmodi ,  et  tale ,  quale  esset.  Hanc 
illi  ideam  appellabant,  iam  a  Platone  ita  nominatam, 
nos  recte  speciem  possumus  dicere.  31 .  Sensus  au¬ 
tem  omnes  hebetes  et  tardos  esse  arbitrabantur ,  nec 
percipere  ullo  modo  res  eas ,  quae  subiectae  sensibus 
viderentur ;  quae  essent  aut  ita  parvae,  ut  sub  sensum 
cadere  non  possent;  aut  ita  mobiles  et  concitatae,  ut 
nihil  umquam  unum  esset  constans;  ne  idemquidem, 
quia  continenter  laberentur  et  fluerent  omnia.  Itaque 
hanc  omnem  partem  rerum  opinabilem  appellabant. 
32.  Scientiam  autem  nusquam  esse  censebant,  nisi  in 
animi  notionibus  atque  rationibus :  qua  de  caussa  de- 
finitiones  rerum  probabant,  et  has  ad  omnia,  de  qui- 
bus  disceptabatur,  adhibebant.  Verborum  etiam  ex- 
plicatio  probabatur,  id  est,  qua  de  caussa  quaeque  es¬ 
sent  ita  nominata;  quam  sTv/xolojiixv  appellabant: 
post  arguments  et  quasi  rerum  notis  ducibus  uteban- 
tur  ad  probandum  et  ad  concludendum  id ,  quod  ex- 
planari  volebant:  in  qua  tradebatur  omnis  dialecticae 
disciplina,  id  est  orationis  ratione  conclusae.  Huic 
quasi  ex  altera  parte  oratoria  vis  dicendi  adhibeba- 
tur,  explicatrix  orationis  perpetuae  ad  pcrsuadendum 
accommodatae.  33.  Ilaec  erat  illis  prima  a  Platone 
tradita:  cuius  quas  acceperim  disputationes,  si  vultis, 


exponam.  Nos  vero  volumus,  inquam,  utproAttico 
etiam  respondeam.  IX.  Et  recte,  inquit,  respondes. 
Praeclare  enim  explicatur  Peripateticorum  et  Acade- 
miae  veteris  auctoritas. —  Aristotelesprimus  species, 
quas  paullo  ante  dixi,  labefactavit :  quas  mirifice  Pla¬ 
to  erat  amplexatus;  ut  in  his  quiddam  divinum  esse 
diceret.  Theophrastus  autem,  vir  et  oratione  suavis, 
et  ita  moratus ,  ut  prae  se  probitatem  quamdam  et  in- 
genuitatem  ferret,  vehementius  etiam  fregit  quodam 
modo  auctoritatem  veteris  disciplinae.  Spoliavit  enim 
virtutem  suo  decore  imbecillamque  reddidit,  quod 
negavit  in  ea  sola  positum  esse  —  beate  vivere.  34. 
NamStrato,  eius  auditor,  quamquam  fuit  acri  inge- 
nio,  tamen  ab  ea  disciplina  omnino  semovendus  est: 
qui  quum  maxime  necessariam  partem  philosophiae, 
quae  posita  est  in  virtute  et  in  moribus,  reliquisset, 
totumque  se  ad  investigationem  naturae  contulisset, 
in  ea  ipsa  plurimum  dissedit  a  suis.  Speusippus  au¬ 
tem  et  Xenocrates ,  qui  primi  Platonis  rationem  au- 
ctoritatemque  susceperant,  et  post  hos  Polemo  et 
Crates  unaque  Crantor,  in  Academia  congregati,  di- 
ligenter  ea,quae  a  superioribusacceperant,  tuebantur. 
Iam  Polemonem  audiverant  assidue  Zeno  et  Arcesilas. 
35.  Sed  Zeno  quum  Arcesilam  anteiret  aetate,  valde- 
que  subtiliter  dissereret  et  peracute  moveretur :  corri- 
gere  conatus  est  disciplinam.  Earn  quoque,  si  vide- 
tur,  correctionem  explicabo,  sicut  solebat  Antiochus. 
Mihi  vero,  inquam,  videtur;  quod  vides  idem  signifi- 
care  Pomponium. 

X.  Zeno  igitur  nullo  modo  is  erat,  qui,  ut  Theo¬ 
phrastus,  nervos  virtutis  incideret:  sed  contra,  qui 
omnia,  quae  ad  beatam  vitam  pertinerent,  in  una  vir¬ 
tute  poneret:  nec  quidquam  aliud  numeraret  in  bonis, 
idque  appellaret  honestum,  quod  esset  simplex  quod¬ 
dam,  et  solum  et  unum  bonum.  36.  Cetera  autem 
etsi  nec  bona  nec  mala  essent,  tamen  alia  secundum 
naturam  dicebat,  alia  naturae  esse  contraria.  His 
ipsis  alia  interiecta  et  media  numerabat.  Quae  autem 
secundum  naturam  essent,  ea  sumenda  et  quadam 
aestimatione  dignanda  docebat;  contraque  contraria : 
neutra  autem  in  mediis  relinquebat;  in  quibus  pone- 
bat  nihil  omnino  esse  momenti.  37.  Sed  quae  essent 
sumenda ,  ex  iis  alia  pluris  esse  aestimanda ,  alia  mi- 
noris.  Quae  pluris,  ea  praeposita  appellabat;  reiecta, 
autem,  quae  minoris.  Atque  ut  haec  non  tam  rebus, 
quam  vocabulis  commutaverat ;  sic  inter  recte  factum 
atque  peccatum,  officium  et  contra  officium,  media 
locabat  quaedam :  recte  facta  sola  in  bonis  actionibus 
ponens,  prave,  id  est  peccata,  in  malis;  officia  autem 
et  servata  praetermissaque  media  putabat,  ut  dixi. 
38.  Quumque  superiores  non  omnem  virtutem  in  ra¬ 
tione  esse  dicerent,  sed  quasdam  virtutes  natura  aut 
more  perfectas :  hie  omnes  in  ratione  ponebat;  quum¬ 
que  illi  ea  genera  virtutum,  quae  supra  dixi,  seiungi 
posse  arbitrarentur ,  hie  nec  id  ullo  modo  fieri  posse 
disserebat,  nec  virtutis  usum  modo,  ut  superiores, 
sed  ipsum  habitum  per  se  esse  praeclarum,  nec  tamen 
virtutem  cuiquam  adesse,  quin  ea  semper  uteretur. 
Quumque  perturbationem  animi  illi  ex  hominc  non 
tollerent,  naturaque  et  condolescere  et  concupiscere 
et  extimescere  et  efierri  laetitia  dicerent,  sed  earn 
contraherent  in  angustumque  deducerent:  hie  omni¬ 
bus  his  quasi  morbis  voluit  carere  sapientem.  39. 
Quumque  eas  perturbationes  antiqui  naturales  esse 
dicerent,  et  rationis  expertes,  aliaque  in  parte  animi 
cupiditatem,  alia  rationem  collocarent,  ne  his  quidem 
assentiebatur.  Nam  et  perturbationes  voluntarias  es- 

se  putabat,  opinionisque  iudicio  suscipi,  et  omnium 
perturbationum  arbitrabatur  matrem  esse  immodera- 
tam  quamdam  intemperantiam.  Haec  fere  de  mo- 
ribus. 

XI.  De  naturis  autem  sic  sentiebat,  primum,  ut 
quattuor  initiis  rerum  illis  quintam  hanc  naturam,  ex 
qua  superiores  sensus  et  mentem  effici  rebantur,  non 
adhiberet.  Statuebat  enim  ignem  esse  ipsam  natu- 
ram,  quae  quidque  gigneret,  et  mentem  atque  sensus. 
Discrepabat  etiam  ab  iisdem ,  quod  nullo  modo  arbi¬ 
trabatur  quidquam  effici  posse  ab  ea,  quae  expers  es- 
set  corporis ,  (cuius  generis  Xenocrates  et  superiores 
etiam  animum  esse  dixerant,)  nec  vero,  aut  quod  effi- 
ceret  aliquid,  aut  quod  efficeretur,  posse  esse  non  cor¬ 
pus.  40.  Plurima  autem  in  ilia  tertia  philosophiae 
parte  mutavit.  In  qua  primum  de  sensibusipsis  quae- 
dam  dixit  nova;  quos  cunctos*  esse  censuit  a  quadam 
quasi  impulsione  oblataextrinsecus :  quamilleqpco'ra- 
alnv ,  nos  visum  appellemus  licet;  et  teneamus  hoc 
verbum  quidem :  erit  enim  utendum  in  reliquo  ser- 
mone  saepius.  Sed  ad  baec,  quae  visa  sunt  et  quasi 
accepta  sensibus,  assensionem  adiungit  animorum: 
quam  esse  vult  in  nobis  positam  et  voluntariam.  41 . 
Yisis  non  omnibus  adiungebat  fidem,  sed  iis  solum, 
quae  propriam  quamdam  haberent  declarationem  ea- 
rum  rerum,  quae  viderentur:  id  autem  visum,  quum 
ipsum  per  se  cerneretur,  comprebensibile.  Feretis 
baec?  Nos  vero,  inquit.  Quonam  enim  modo  x«xa- 
hjTzrov  diceres? — Sed,  quum  acceptum  iam  et  appro- 
batum  esset,  comprehensionem  appellabat,  similem 
iis  rebus,  quae  manu  prenderentur :  ex  quo  etiam  no¬ 
men  hoc  duxerat ,  quum  eo  verbo  ante  nemo  tali  in  re 
usus  esset:  plurimisque  idem  novis  verbis  (nova  enim 
dicebat)  usus  est.  Quod  autem  erat  sensu  compre- 
hensum,  id  ipsum  sensum  appellabat,  et  si  ita  erat 
comprehensum,  ut  convelii  ratione  non  posset,  scien- 
tiam:  sin  aliter,  inscientiam  nominabat:  ex  qua  exsi- 
steret  etiam  opinio,  quae  esset  imbeeilla,  et  cum  falso 
incognitoque  communis.  42.  Sed  inter  scientiam  et 
inscientiam  comprehensionem  illam,  quam  dixi,  col- 
locabat,  eamque  neque  in  rectis,  neque  in  pravis  nu- 
merabat,  sed  soli  credendum  esse  dicebat.  E  quo 
sensibus  etiam  fidem  tribuebat,  quod,  ut  supra  dixi, 
comprehensio  facta  sensibus  et  vera  esse  illi ,  et  fide- 
lis  videbatur:  non  quod  omnia,  quae  essent  in  re, 
comprehenderet :  sed  quia  nihil ,  quod  cadere  in  earn 
posset,  relinqueret,  quodque  natura  quasi  normam 
scientiae  et  principium  sui  dedisset,  unde  postea  no- 
tiones  rerum  in  animis  imprimerentur :  —  e  quibus 
non  principia  solum ,  sed  latiores  quaedam  ad  ratio- 
nem  inveniendam  viae  reperiuntur  — .  Errorem  au¬ 
tem  et  temeritatem  et  ignorantiam  et  opinationem, 
et  suspicionem,  et  uno  nomine  omnia,  quae  essent 
aliena  firmae  et  constants  assensionis ,  a  virtute  sa- 
pientiaque  removebat.  Atque  in  his  fere  commuta- 
tio  consistit  omnis  dissensioque  Zenonis  a  superio- 
ribus. 

XII.  43.  Quae  quum  dixisset:  Et  breviter  sane 
minimeque  obscure  exposita  est,  inquam,  a  te,  Varro, 


et  veteris  Academiae  ratio  et  Stoicorum.  Verum  esse 
autem  arbitror,  ut  Antiocho,  nostro  familiari,  place- 
bat,  correctionem  veteris  Academiae  potius,  quam  ali- 
quam  novam  disciplinam  putandam.  Turn  Varro, 
Tuae  sunt  nunc  partes,  inquit,  qui  ab  antiquorum  ra¬ 
tione  nunc  desciscis  et  ea,  quae  ab  Arcesila  novata 
sunt,  probas,  docere,  quod,  et  qua  de  caussa  discidium 
factum  sit:  ut  videamus,  satisneista  sit  iusta  defectio. 
44.  Turn  ego,  CumZenone,  inquam,  ut  accepimus, 
Arcesilas  sibi  omne  certamen  instituit,  non  pertina- 
cia  aut  studio  vincendi,  ut  mihi  quidem  videtur,  sed 
earum  rerum  obscuritate,  quae  ad  confessionem  igno- 
rationis  adduxerant  Socratem ,  et  iam  ante  *  Socratem 
Democritum,  Anaxagoram,  Empedoclem,  omnes  pae- 
ne  veteres :  qui  nihil  cognosci,  nihil  percipi,  nihil  sci- 
ri  posse  [dixerunt] :  angustos  sensus ,  imbecillos  ani- 
mos,  brevia  curricula  vitae,  et  (ut  Democritus)  in  pro- 
fundo  veritatem  esse  demersam :  opinionibus  et  insti— 
tutis  omnia  teneri:  nihil  veritati  relinqui:  deinceps 
omnia  tenebris  circumfusa  esse  dixerunt.  45.  Itaque 
Arcesilas  negabat  esse  quidquam ,  quod  sciri  posset, 
ne  illud  quidem  ipsum,  quod  Socrates  sibi  reliquisset. 
Sic  omnia  latere  censebat  *  in  occulto :  neque  esse 
quidquam,  quod  cerni  aut  intelligi  posset:  quibus  de 
caussis  nihil  oportere  neque  profited,  neque  affirmare 
quemquam,  neque  assensione  approbare:  cohibere- 
que  semper,  et  ab  omni  lapsu  continere  temeritatem; 
quae  turn  esset  insignis,  quum  aut  falsa  aut  incognita 
res  approbaretur :  neque  hoc  quidquam  esse  turpius, 
quam  cognitioni  et  perceptioni  assensionem  approba- 
tionemque  praecurrere.  Huic  ration!  quod  erat  con- 
sentaneum,faciebat,  ut  contra  omnium  sententias  dies 
iam  plerosque  deduceret :  ut,  quum  in  eadem  re  paria 
contrariis  in  partibus  momenta  rationum  inveniren- 
tur,  facilius  ab  utraque  parte  assensio  sustineretur. 
46.  Hanc  Academiam  novam  appellant;  quae  mihi 
vetus  videtur:  si  quidem  Platonem  ex  ilia  vetere  nu- 
meramus;  cuius  in  libris  nihil  affirmatur,  etinutram- 
que  partem  multa  disseruntur,  de  omnibus  quaeritur, 
nihil  certi  dicitur.  Sed  tamen  ilia,  quam  exposui, 
vetus ,  haec  nova  nominetur :  quae  usque  ad  Carnea- 
dem  perducta,  qui  quartus  ab  Arcesila  fuit,  in  eadem 
Arcesilae  ratione  permansit.  Carneades  autem  nul- 
lius  philosophiae  partis  ignarus  et,  ut  cognovi  ex  iis, 
qui  ilium  audierant,  maximeque  ex  Epicureo  Zenone, 
qui,  quum  ab  eo  plurimum  dissentiret,  unum  tamen 
praeter  ceteros  mirabatur,  incredibili  quadam  fuit  fa- 
cultate.  *  *  *  * 

( Malta  deinceps  desiderantur.) 


FRAGMENTA  LIBRI  I. 

1)  Qui  cum  similitudine  verbi  concinere  maxime 
sibi  videretur.  [Non.  v.  Cuncinnarep.  43.) 

2)  Quid  auffcm  stomachetur  Mnesarchus,  quid  An¬ 
tipater  digladietur  cum  Carneade  tot  volumini- 
bus?  (Id.  v.  Digladiari p.  65.) 

LIBER  SECDNDUS 
(N  0  N  I  0  Q  U  A  R  T  U  S), 

QUI  INSCRIBITUR 

LUCULLUS. 


ARG.  Hoc  in  libro,  ubi  Cicero  de  laudibus  Luculli,  de in¬ 
stitute  suo  et  occasione  ineundae  disputationis  praefatus  est, 
eamLucnllusc.  4.  sq.  ingreditur  contra  Academicos  etPMlonem, 
ex  oreAntiochi,  quocum  saepe  fuerat,  acceptara.  Eius  summa 
haec  est,  Esse  xcr.xu.hjnxa,  quae  compreliendi  possint,  lioc  est,  e 
definitione  Zenonis,  quam  redarguit  Pliilo,  talia  visa  (rpavxcnrius) 
inipressa  et  efficta  ex  eo ,  unde  sint,  qualia  esse  non  pos  ¬ 
sint  ex  eo,  unde  non  sint,  c.  6.  extr.  qua  in  re  tota  controversia 
agitur.  Initio  facto  a  sensibus,  ostendit,  vera  esse  et  certa  iu- 
dicia  sensuum,  quippe  nullis  valetudinis  aliarumve  rerum 
impedimentis  laborantium ,  praesertim  si  ars  adliibeatur  et  exer- 
citatio.  Ex  bis  igitur  visis  oriri  Iwoia notitias:  quae  si  fal- 
sae  aut  incertae  sint,  omnem  rerum  et  cognitionem  et  iriemoriam 
tolli.  Maxime  vero  virtutuin  cognitionem  documento  esse,  multa 
et  compreliendi  posse  et  percipi.  Ergo  si  qui  comprehendi  quid- 
quam  posse  negent,  eos  ipsam  virtutem  tollere,  iinmo  vitamever- 
tere  funditus  et  animal  animo  orbare  c.  7-10.  Deinde  quum  horum 
reiicit  sententiam,  qui  certum  esse  quidquam  negant,  verisimile 
concedunt,  quod  sublata  veri  et  falsi  notione,  et  constituta  com- 
munitateveri  cum  falso,  similitude  veri  iudicari  non  possit;  turn 
eorum  rationem,  qui  percepta  quum  negent,  perspicualargiuntur: 
neque  euim  perspicuum  esse  quidquam  posse,  v.  c.  avem  albani 
esse,  quando  accidere  possit,  ut  eadem  sit  nigra  c.  10.  11.  Quo- 
niam  autem  perceptio  cum  assensione  coniuncta  sit,  banc  docet 
esse  certissimam  c.  12.  His  disputatis  et  expositis  c.  13.  totius 
Academicorum  rationis  fundamentis,  ostendit,  aut  eorum  ratio- 
cinationes,  quibus  niliil  compreliendi  contendant,  incertas  esse, 
autfalsumid  ,  quod  disputent,  c.  14.  Sed  ut  pares  esse  Academicis 
possimus,  neque  a  veritate  desciscamus,  opus  esse  prime,  ut,  quae 
pro  perspicuitate  responderi  possint,  teneamus ,  deinde  captiosis 
eorum interrogationibus  occurrere  possimus,  c.15.  Itaqueexplica- 
tis  c.l5.tribus  Academicorum  argumentis,  (quorum  primum  etulti- 
mum  est  genus  illud  interrogandi,  quod  Soriten  veteres  vocabant) 
quibus  contendunt,  niliil  inter  visa  falsa  et  verainteresse,  iisc.  16. 
17. 18.  respondet,  et  totum  illud  genus  interrogandi  tamquam  vitio- 
suin  reiicit.  His  singulis  deinde  respondet  Cicero,  posteaquam 
prime  se  Lucullo  excusaverat  de  pbilosopbiae  academicae  stu¬ 
dio,  magnum  se  opinatorem  esse  confessus,  c.  20.  21.:  deinde 
vero  de  Antiochi  in  deserenda  Pbilonis  discipline  levitate  pauca 
dixerat  c.  22.  Commemorulis  ergo  sunimorum  bominum  aucto- 
ritatibus,  qui  niliil  certi  esse  contenderint,  c.  23.  24.  sensuum 
veritatem  impugnat.  Aut  cum  Epicure  dicendum  esse,  sensus 
numquam  fallere  bominem,  et,  si  semel  mentiti  sint,  numquam  iis 
credcndum  ;  aut  cum  Lucullo,  alia  sensuum  visa  esse  vera,  alia 
falsa:  quo  sumpto,  nullam  verorum  a  falsis  discernendorum  no- 
tam  relinqui,  c.  25.  26.  Male  autem  obiici,  artiliciis  adbibitis  et 
cogitatione  effici  posse,  ut  intelligamus,  aliter  res  esse,  ac  vide- 


antur,  somnia,  ubi  evigilaverimus,  falsa  putari,  et  visa  vinolen- 
torum  et  furiosorum,  ubi  se  receperint.  Nam  de  lioc  non  dispu- 
tari,  sed,  qualia  baec  videantur,  quum  videantur,  id  quaeri.  Non 
enim  essedubium,  quin,  quum  videantur,  probentur;  ex  quo 
efficiatur,  inter  visa  vera  et  falsa  ad  animi  assensum  nihil  inter- 
esse,  c.  27  -28.  Neque  rationem  magis  quidquam  ac  sensus  per- 
cipere.  Nam  quod  dialecticae  multum  Stoici  tribuant,  prime 
dialeeticum  non  posse  de  rebus  v.  c.  geometricis  iudicare ,  nisi 
geometriam  didicerit,  deinde  non  posse  solvere  soritas,  propter- 
ea  quod  natura  nobis  earn  cognitionem  negarit,  ut  ullius  rei 
tines  statuei-e  possimus;  idque  magno  argumento  esse,  falsam 
esse  illam  definitionem,  effatum  esse  id,  quod  aut  verum  aut  fal- 
suni  sit,  c.  28-30.  Quod  sublata  perceptione,  quamvis  relicta 
probabilitate,  vitam  omnem,  sensum,  memoriam,  artem  etc.  tolli 
putet,  in  eo  vahle  errare.  Nam  in  plerisque  actionibus,  vel  Stoi- 
cis  consentientibus,  tamquam  in  navigando,  probabilitate  homi¬ 
nes  duci,  eamque  ad  actiones  sufficere;  eadem  sentire  Academi- 
cum,  quae  Stoicum,  niliil  nmtari,  iudicio  tantum  utrumque  dis- 
crepare,  quod  ad  ipsos  sensus  nullam  vim  habeat:  memoriaetiam 
errores,  non  tantum  comprehensa ,  teneri,  in  artibus  autem  ple¬ 
risque  nos  probabilitate  duci,  nihil  dialectica  opus  esse,  c.  30- 
34.  Neque  vero  ex  Antiochi  mente  eum  repugnantia  dicere,  qui 
visa  concedat  aut  vera  esse  aut  falsa,  nihil  tamen  inter  sedilferre 
contendat.  Neque  enim  verum  ab  Academicis  omnino  tolli,  sed 
tantum  percipiendi  signum,  c.  34.  A  cap.  35.  deiuceps  usque  ad 
47.  copiosam  addit  disputationem  desummorum  philosophorum 
dissensionibus  in  omnibus  philosophiaepartibus :  ex  quo  pateat 
nihil  exploratum  esse,  sed  in  omnibus  probaliilitatem  esse  se- 
quendam  ,  atqueetiam,  quod  omnes  praeter  Stoicos  concedant, 
sapientem  posse  opinari. 


I.  1.  Magnum  ingenium  L.  Luculli,  magnumque 
optimarum  artium  studium,  turn  omnis  liberalis  et 
digna  homine  nobili  ab  eo  percepta  doctrina ,  quibus 
temporibus  llorere  in  foro  maxime  potuit,  caruit 
omnino  rebus  urbanis.  Ut  enim,  admodum  adole- 
scens,  cum  fratre,  pari  pietate  et  industria  praedito, 
paternas  inimicitias  magna  cum  gloria  est  persecu- 
tus:  in  Asiam  quaestor  profectus,  ibi  permultos  an- 
nos  admirabili  quadam  laude  provinciae  praefuit: 
deinde  absens  factus  aedilis,  continuo  praetor:  (lice- 
bat  enim  celerius  legis  praemio)  post  in  Africam :  in- 
de  ad  consulatum:  quern  ita  gessit,  ut  diligentiam 
admirarentur  omnes,  ingenium  cognoscerent.  Post 
ad  Mithridaticum  bellum  missus  a  senatu,  non  modo 

opinionera  vicit  omnium ,  quae  de  virtute  eius  erat, 
sed  etiam  gloriam  superiorum.  2.  Idque  eo  fuit  mi- 
rabilius,  quod  ab  eo  laus  imperatoria  non  admodum 
exspectabatur ,  qui  adolescentiam  in  forensi  opera, 
quaesturae  diuturnum  tempus,  Murena  bellum  in 
Ponto  gerente,  in  Asiae  pace  consumpserat.  Sed  in- 
credibilis  quaedam  ingenii  magnitudo  non  desidera- 
vit  indocilem  usus  disciplinam.  Itaque  quum  totum 
iter  et  navigationem  consumpsisset  partim  in  per- 
contando  a  peritis,  partim  in  l’ebus  gestis  legendis: 
in  Asiam  factus  imperator  venit,  quum  esset  Roma 
profectus  rei  militaris  rudis.  Habuit  enim  divinam 
quamdam  memoriam  rerum,  verborum  maioremHor- 
tensius.  Sed,  quo  plus  in  negotiis  gerendis  res,quam 
verba  prosunt,  hoc  erat  memoria  ilia  praestantior : 
quam  fuisse  in  Themistocle,  quern  facile  Graeciae 
principem  ponimus,  singularem  ferunt.  Qui  quidem 
etiam  pollicenti  cuidam  se  artem  ei  memoriae,  quae 
turn  primum  proferebatur,  traditurum,  respondisse 
dicitur,  oblivisci  sc  malle  discere:  credo,  quod  haere- 
bant  in  memoria ,  quaecumque  audierat  vel  viderat. 
Tali  ingenio  praeditus  Lucullus  adiunxerat  etiam 
illam,  quam  Themistocles  spreverat,  disciplinam. 
Itaque,  ut  litteris  consignamus,  quae  monumentis 
juandare  volumus:  sic  ille  in  animo  res  insculptas 
habebat.  3.  Tantus  ergo  imperator  in  omni  genere 
belli  fuit,  praeliis,  oppugnationibus ,  navalibus  pu- 
gnis ,  totiusque  belli  instrumento  et  apparatu ,  ut  ille 
rex  post  Alexandrum  maximus  hunc  a  se  maiorem 
ducem  cognitum,  quam  quemquameorum,quosIegis- 
set,  fateretur.  In  eodem  tanta  prudentia  fuit  in  con- 
stituendis  temperandisque  civitatibus,  tanta  aequi- 
tas,  ut  hodie  stet  Asia  Luculli  institutis  servandis  et 
quasi  vestigiis  persequendis.  Sed,  etsi  magna  cum 
utilitate  reipublicae,  tamen  diutius,  quam  vellem, 
tanta  vis  virtutis  atque  ingenii  peregrinata  abfuit  ab 
oculis  et  fori  et  curiae.  Quin  etiam,  quum  victor  a 
Mithridatico  bello  revertisset,  inimicorum  calumnia 
triennio  tardius,  quam  debuerat,  triumphavit.  Nos 
enim  consules  introduximus  paene  in  Urbem  currum 
clarissimi  viri :  cuius  mihi  consilium  et  auctoritas 
quid  turn  in  maximis  rebus  profuisset,  dicerem,  nisi 
de  me  ipso  dicendum  esset:  quod  hoc  tempore  non 
est  necesse.  Itaque  privabo  ilium  potius  debito  testi— 
monio,  quam  id  cum  mea  laude  communicem. 

II.  4.  Sed,  quae  populari  gloria  decorari  in  Lu- 
cullo  debuerunt,  ea  fere  sunt  et  Graecis  litteris  cele- 
brata  et  Latinis.  Nos  autem  ilia  externa  cum  multis, 
haec  interiora  cum  paucis  ex  ipso  saepe  cognovimus. 
Maiore  enim  studio  Lucullus  quum  omni  litterarum 
generi,  turn  philosophiae  deditus  fuit,  quam,  qui 
ilium  ignorabant,  arbitrabantur.  Nec  vero  ineunte 
aetate  solum,  sed  et  pro  quaestore  aliquot  annos,  et  in 
ipso  bello:  in  quo  ita  magna  rei  militaris  esse  occu- 
patio  solet,  ut  non  multum  imperatori  sub  ipsis  pelli- 
bus  otii  relinquatur.  Quum  autem  e  philosophis  in¬ 
genio  scientiaque  putaretur  Antiochus,  Philonis  audi¬ 
tor,  excellere,  eum  secum  et  quaestor  habuit  et,  post 
aliquot  annos,  imperator:  quumque  esset  ea  memo¬ 
ria,  quam  ante  dixi,  ea  saepe  audiendo  facile  cognovit, 
quae  vel  semel  audita  meminisse  potuisset.  Delecta- 
batur  autem  mirifice  lectione  librorum,  de  quibus 
audiebat. 

5.  Ac  vereor  interdum,  ne  talium  personarum, 
quum  amplificare  velim,  minuam  etiam  gloriam. 
Sunt  enim  multi,  qui  omnino  Graecas  non  ament  lit- 
teras:  plures,  qui  philosophiam :  reliqui,  etiamsi 


haec  non  improbent,  tamen  earum  rerum  disputatio- 
nem  principibus  civitatis  non  ita  decoram  putant. 
Ego  autem,  quum  Graecas  litteras  M.  Catonem  in  se- 
nectute  didicisse  acceperim,  P.  autem  Africani,  histo- 
riae  loquantur,  in  legatione  ilia  nobili,  quam  ante 
censuram  obiit,  Panaetium  unum  omnino  comitem 
fuisse:  nec  litterarum  Graecarum,  nec  philosophiae 
iam  ullum  auctorem  requiro.  6.  Restat,  ut  iis  re- 
spondeam,  qui  sermonibus  eiusmodi  nolint  personas 
tarn  graves  illigari.  Quasi  vero  clarorum  virorum 
aut  tacitos  congressus  esse  oporteat,  aut  ludicros  ser- 
mones,  aut  rerum  colloquia  leviorum.  Etenim,  si 
quodam  in  libro  vere  est  a  nobis  philosophia  laudata, 
profecto  eius  tractatio  optimo  atque  amplissimo  quo- 
que  dignissima  est:  nec  quidquam  aliud  videndum 
est  nobis,  quos  populus  Romanus  hoc  in  gradu  collo- 
cavit,  nisi  ne  quid  privatis  studiis  de  opera  publica 
detrahamus.  Quod  si,  quum  fungi  munere  debea- 
mus,  non  modo  operam  nostram  numquam  a  populari 
coetu  removemus,  sed  ne  litteram  quidem  ullam  faci- 
mus,  nisi  forensem :  quis  reprehendet nostrum  otium, 
qui  in  eo  non  modo  nosmetipsos  hebescere  et  langue- 
re  nolumus,  sed,  ut  plurimis  prosimus,  enitimur? 
Gloriam  vero  non  modo  non  minui,  sed  etiam  augeri 
arbitramur  eorum,  quorum  ad  populares  illustresque 
laudes,  has  etiam  minus  notas  minusque  pervulgatas 
adiungimus.  7.  Sunt  etiam,  qui  negent,  in  his,  qui 
in  nostris  libris  disputent,  fuisse  earum  rerum,  de 
quibus  disputatur,  scientiam.  Qui  mihi  videntur 
non  solum  vivis,  sed  etiam  mortuis  invidere.  III.  Re¬ 
stat  unum  genus  reprehensorum,  quibus  Academiae 
ratio  non  probatur.  Quod  gravius  ferremus,  si  quis- 
quam  ullam  disciplinam  philosophiae probaret,  prae- 
ter  earn,  quam  ipse  sequeretur.  Nos  autem,  quoniam 
contra  omnes  dicere,  qui  scire  sibi  videntur,  solemus, 
non  possumus,  quin  alii  a  nobis  dissentiant,  recusare. 
Quamquam  nostra  quidem  caussa  facilior  est,  qui  ve- 
rum  invenire  sine  ulla  contentione  volumus;  idque 
summa  cura  studioque  conquirimus.  Etsi  enim  om- 
nis  cognitio  multis  est  obstructa  difficultatibus,  eaque 
est  et  in  ipsis  rebus  obscuritas  et  in  iudiciis  nostris 
infirmitas ,  ut  non  sine  caussa  et  antiquissimi  et  do- 
ctissimi  invenire  se  posse,  quod  cuperent,  diffisisint: 
tamen  nec  illi  defecerunt,  neque  nos  studium  exqui- 
rendi  defatigati  relinquimus:  neque  nostrae  dispu- 
tationes  quidquam  aliud  agunt,  nisiut,  in  utramque 
partem  dicendo,  eliciant  et  tamquam  exprimant  ali- 
quid,  quod  aut  verum  sit,  aut  ad  id  quam  proxime 
accedat.  8.  Neque  inter  nos  et  eos,  qui  se  scire  ar- 
bitrantur,  quidquam  interest,  nisi  quod  illi  non  du- 
bitant,  quin  ea  vera  sint,  quae  defendunt:  nos  pro- 
babilia  multa  habemus,  quae  sequi  facile,  affirmare 
vix  possumus.  Hoc  autem  liberiores  et  solutiores 
sumus,  quod  integra  nobis  est  iudicandipotestas:  nec, 
ut  omnia,  quae  praescripta  et  quasi  imperata  sint,  de- 
fendamus,  necessitate  ulla  cogimur.  Nam  ceteri  pri¬ 
mum  ante  tenentur  astricti,  quam,  quid  esset  opti¬ 
mum  ,  iudicare  potuerunt :  dcinde  infirmissimo  tem¬ 
pore  aetatis  aut  obsecuti  amico  cuipiam,  aut  una  a li— 
cuius,  quem  primum  audierunt,  oratione  capti,  dei-e- 
bus  incognitis  iudicant,  et,  ad  quamcumque  sunt  di¬ 
sciplinam  quasi  tempestate  delati,  ad  earn,  tamquam 
ad  saxum,  adhaerescunt.  9.  Nam,  quod  dicunt  omnia 
se  credere  ei,  quem  iudicent  fuisse  sapientem:  pro- 
barem,  si  id  ipsum  rudes  et  indocti  iudicare  potuis- 
sent:  (statuere  enim,  qui  sit  sapiens,  vel  maxime  vi- 
detur  esse  sapientis)  sed  aut,  ut  potuerunt,  omnibus 

rebus  auditis,  cognitis  etiam  reliquorum  sententiis 
iudicaverunt;  aut  re  semel  audita  atque  ad  unius  se 
auetoritatem  contulerunt.  Sed,  nescio  quo  modo, 
plerique  errare  malunt,  eamque  sententiam,  quam 
adamaverunt,  pugnacissime  defendere,  quam  sine 
pertinacia,  quid  constantissime  dicatur,  exquirere. 

Quibus  de  rebus  et  alias  saepe  multa  quaesita 
et  disputata  sunt,  et  quondam  in  Hortensii  villa, 
quae  est  ad  Baulos,  quum  eo  Catulus  et  Lucullus, 
nosque  ipsi  postridie  venissemus,  quam  apud  Catu- 
lum  fuissemus.  Quo  quidem  etiam  maturius  veni- 
mus,  quod  erat  constitutum ,  si  ventus  esset,  Lucullo 
in  Neapolitanum,  mihi  in  Pompeianum  navigare. 
Quum  igitur  pauca  in  xysto  locuti  essemus,  turn  eo- 
dem  in  spatio  consedimus.  IV.  10.  Hie  Catulus,  Et- 
si  heri,  inquit,  id,  quod  quaerebatur,  paene  expli- 
catum  est,  ut  tota  fere  quaestio  tractata  videatur; 
tamen  exspecto  ea,  quae  te  pollicitus  es,  Luculle,  ab 
Antiocho  audita,  dicturum.  Equidem,  inquit  Hor- 
tensius,  feci  plus,  quam  vellem.  Totam  enim  rem 
Lucullo  integram  servatam  oportuit.  Et  tamen  for- 
tasse  servata  est.  A  me  enim  ea,  quae  in  promptu 
erant,  dicta  sunt:  a  Lucullo  autem  reconditiora  de- 
sidero.  Turn  ille,  Non  sane,  inquit,  Hortensi,  con- 
turbat  me  exspectatio  tua ;  etsi  nihil  est  iis ,  qui  pla- 
cere  volunt,  tarn  adversarium:  sed  quia  non  laboro, 
quam  valde  ea,  quae  dico,  probaturus  sim,  eo  minus 
conturbor.  Dicam  enim,  nec  mea,  nec  ea,  in  quibus, 
si  vera  non  fuerint,  non  vinci  me  malim,  quamvince- 
re.  Sed  mehercule,  ut  quidem  nunc  se  caussa  habet, 
etsi  hesterno  sermone  labefacta  est,  mihi  tamen  vide- 
tur  esse  verissima.  Agam  igitur,  sicut  Antiochus 
a"ebat.  Nota  enim  mihi  res  est.  Nam  et  vacuo  ani- 

mo  ilium  audiebam,  et  magno  studio;  eadem  de 
re  etiam  saepius :  ut  etiam  maiorem  exspectationem 
mei  faciam,  quam  modo  fecit  Hortensius.  1 1 .  Quum 
ita  esset  exorsus,  ad  audiendum  animos  ereximus. 
At  ille,  Quum  Alexandriae  pro  quaestore,  inquit, 
essem,  fuit  Antiochus  mecum,  et  erat  iam  antea  Ale¬ 
xandriae  familiaris  Antiochi  Heraclitus  Tyrius,  qui 
et  Clitomachum  multos  annos  et  Philonem  audierat; 
homo  sane  in  ista  philosophia,  quae  nunc  prope  di- 
missa  revocatur,  probatus,  et  nobilis :  cum  quo  Anti- 
ochum  saepe  disputantem  audiebam:  sed  utrumque 
leniter.  Et  quidem  isti  libri  duo  Philonis,  de  qui¬ 
bus  heri  dictum  a  Catulo  est,  turn  erant  allati  Ale- 
xandriam,  tumque  primum  in  Antiochi  manus  vene- 
rant:  et  homo  natura  lenissimus  (nihil  enim  poterat 
fieri  illo  mitius)  stomachari  tamen  coepit.  Mirabar. 
Neque  enim  umquam  antea  videram.  At  ille,  Hera- 
cliti  memoriam  implorans,  quaerere  ex  eo,  videren- 
turne  ilia  Philonis,  aut  ea  num  vel  e  Philone,  vel  ex 
ullo  Academico  audivisset  aliquando.  Negabat: 
Philonis  tamen  scriptum  agnoscebat.  Nec  id  quidem 
dubitari  poterat:  nam  aderant  mei  familiares,  docti 
homines,  P.  et  C.  Selii,  et  Tetrilius  Rogus,  qui  se  ilia 
audisse  Romae  de  Philone,  et  ab  eo  ipso  duos  illos  li- 
bros  dicerent  descripsisse.  Turn  et  ilia  dixit  Antio¬ 
chus,  quae  heri  Catulus  comrtiemoravit  apatre  suodi- 
cta  Philoni,  et  alia  plura:  nec  se  tenuit,  quin  contra 
suum  doctorem  librum  etiam  ederet,  qui  Sosus  in- 
scribitur.  12.  Turn  igitur,  et  quum  Heraclitum  stu- 
diose  audirem  contra  Antiochum  disserentem,  etitem 
Antiochum  contra  Academicos,  dedi  Antiocho operain 
diligentius,  ut  caussam  ex  eo  totam  cognosccrem. 
Itaque  complures  dies,  adhihito  Heraclito,  doctisque 
compluribus,  et  in  his  Antiochi  fratre  Aristo,  etprae- 


terea  Aristone  et  Dione,  quibus  ille  secundum  fra- 
trem  plurimum  tribuebat,  multum  temporis  in  ista 
una  disputatione  consumpsimus.  Sed  ea  pars,  quae 
contra  Philonem  erat,  praetermittenda  est.  Minus 
enim  acer  est  adversarius  is ,  qui  ista,  quae  sunt  heri 
defensa,  negat  Academicos  omnino  dicere.  Etsi  enim 
mentitur,  tamen  est  adversarius  lenior.  Ad  Arcesi- 
lam  Carneademque  veniamus. 

V.  13.  Quae  quum  dixisset,  sic  rursus  exorsus 
est:  Primum  mihi  videmini  (me  autem  nomine  ap- 
pellabat),  quum  veteres  physicos  nominatis,  facere 
idem,  quod  seditiosi  cives  solent,  quum  aliquos  ex 
antiquis  claros  viros  proferunt,  quos  dicant  fuisse 
populares,  ut  eorum  ipsi  similes  esse  videantur.  Re- 
petunt  a  P.  Valerio,  qui,  exactis  regibus,  primo  anno 
consul  fuit:  commemorant  reliquos ;  qui  leges  popu¬ 
lares  de  provocationibus  tulerint,  quum  consules  es- 
sent:  turn  ad  hos  notiores,  C.  Flaminium,  qui  legem 
agrariam  aliquot  annis  ante  secundum  Punicum  bel- 
lum  tribunus  plebis  tulerit,  invito  senatu,  etpostea 
bis  consul  factus  sit.  L.  Cassium,  Q.  Pompeium  illi 
quidem,  etiam  P.  Africanum  referre  in  eumdem  nu- 
merum  solent.  Duos  vero  sapientissimos  et  claris- 
simos  fratres,  P.  Crassum  et  P.  Scaevolam,  aiuntTi. 
Graccho  auctores  legum  fuisse,  alterum  quidem,  ut 
videmus,  palam;  alterum,  ut  suspicantur,  obscurius. 
Addunt  etiam  C.  Marium:  et  de  hoc  quidem  nihil 
mentiuntur.  Horum  nominibus  tot  virorum  atque 
tantorum  expositis,  eorum  se  institutum  sequi  di- 
cunt.  14.  Similiter  vos  quum  perturbare,  ut  illi  rem- 
publicam ,  sic  vos  philosophiam  bene  iam  constitu- 
tam  velitis,  Empedoclem,  Anaxagoram,  Democritum, 
Parmenidem,  Xenophanem,  Platonem  etiam  et  So- 
cratem  profertis.  Sed  neque  Saturnius  (ut  nostrum 
inimicum  potissimum  nominem)  simile  quidquam 
habuit  veterum  illorum,  nec  Arcesilae  calumnia  con- 
ferenda  est  cum  Democriti  verecundia.  Et  tamen 
isti  physici  raro  admodum ,  quum  haerent  aliquo  lo¬ 
co,  exclamant,  quasi  mente  incitati:  Empedocles  qui¬ 
dem,  ut  interdum  mihi  furere  videatur :  abstrusa  es¬ 
se  omnia,  nihil  nos  sentire,  nihil  cernere,  nihil 
omnino,  quale  sit,  posse  reperire:  maiorem  autem 
partem  mihi  quidem  omnes  isti  videntur  nimis  etiam 
quaedam  affirmare,  plusque  profiteri  se  scire,  quam 
sciant.  15.  Quod  si  illi  turn  in  novis  rebus,  quasi 
modo  nascentes,  haesitaverunt,  nihilne  totsaeculis, 
summis  ingeniis,  maximis  studiis,  explicatum  puta- 
mus?  nonne,  quum  iam  philosophorum  disciplinae 
gravissimae  constitissent,  turn  exortus  est,  ut  in  opti¬ 
ma  republica  Ti.  Gracchus,  qui  otium  perturbaret, 
i  sic  Arcesilas,  qui  constitutam  philosophiam  everte- 
1  ret,  et  in  eorum  auctoritate  delitesceret,  qui  negavis- 
sent  quidquam  sciri  aut  percipi  posse?  Quorum  e 
numero  tollendus  est  et  Plato  et  Socrates:  alter,  quia 
reliquit  perfectissimam  disciplinam ,  Peripateticos 
j  et  Academicos,  nominibus  differentes,  re  congruen- 
tes  :  a  quibus  Stoici  ipsi  verbis  magis,  quam  senten¬ 
tiis  dissenserunt:  Socrates  autem,  de  se  ipse  detra- 
hens  in  disputatione,  plus  tribuebat  iis,  quos  volebat 
refellere.  Ita  quum  aliud  diceret  atque  sentiret,  li- 
benter  uti  solitus  est  ea  dissimulatione,  quam  Graeci 
elguveiav  vocant:  quam  ait  etiam  in  Africano  fuisse 
Fannius:  idque  propterea  vitiosum  in  illo  non  pu- 
j  tandum,  quod  idem  fuerit  in  Socrate.  VI.  16.  Sed 
fuerint  ilia  veteribus*,  si  vultis,  incognita.  Nihilne 
est  igitur  actum,  quod  investigata  sunt,  posteaquam 
Arcesilas,  Zenoni,  utputatur,  obtrectans,  nihil  novi 

reperienti,  sed  emendanti  superiores,  immutatione 
verborum,  dum  huius  definitiones  labefactare  vult, 
conatus  est  clarissimis  rebus  tenebras  obducere? 
Cuius  primo  non  admodum  probata  ratio,  quam- 
quara  floruit  quum  acumine  ingenii ,  turn  admirabili 
quodam  lepore  dicendi,  proxime  a  Lacyde  solo  re- 
tenta  est:  post  autem  confecta  a  Carneade,  qui  est 
quartus  ab  Arcesila;  audivit  enim  Hegesinum,  qui 
Evandrum  audierat,  Lacydi  discipulum,  quum  Arce- 
silae  Lacydes  fuisset.  Sed  ipse  Carneades  diutenuit. 
Nam  nonaginta  vixit  annos :  et,  qui  ilium  audierant, 
admodum  floruerunt;  e  quibus  industriae  plurimum 
in  Clitomacho  fuit:  declarat  multitudo  librorum:  in¬ 
genii  non  minus  in  hoc,  quam  in  Charmada  eloquen- 
tiae,  in  Melanthio  Rhodio  suavitatis.  Beneautemnos- 
se  Carneadem  Stratoniceus  Metrodorusputabatur.  17. 
Iam  Clitomacho  Philo  vester  operam  multos  annos de- 
dit.  Philone  autem  vivo  patrocinium  Academiae  non 
defuit.  Sed,  quod  nos  facere  nunc  ingredimur,  utcon- 
tra  Academicos  disseramus,  id  quidam  e  philosophis, 
et  ii  quidem  non  mediocres ,  faciendum  omnino  non 
putabant;  nec  enim  esse  ullam  rationem  disputare 
cum  his,  qui  nihil  probarent ;  Antipatrumque  Stoicum, 
qui  multus  in  eo  fuisset,  reprehendebant;  necdefiniri 
aiebant  necesse  esse ,  quid  esset  cognitio  aut  perce- 
ptio  aut,  si  verbum  e  verbo  volumus,  comprehensio, 
quam  xcaubjrpiv  illi  vocant;  eosque,  qui  persuadere 
vellent,  esse  aliquid,  quod  comprehendi  et  percipi 
posset,  inscienter  facere  dicebant,  propterea  quod  ni¬ 
hil  esset  clarius  ivagyeta,  ut  Graeci;  perspicuitatem, 
aut  evidentiam  nos ,  si  placet,  nominemus,  fabrice- 
murque,  si  opus  erit,  verba;  ne  hie  sibi  (me  appella- 
bat  iocans)  hoc  licere  putet  soli.  Sed  tamen  oratio- 
nem  nullam  putabant  illustriorem  ipsa  evidentia  re- 
periri  posse,  nec  ea,  quae  tam  clara  essent,  definien- 
da  censebant.  Alii  autem  negabant  se  pro  hac  evi¬ 
dentia  quidquam  priores  fuisse  dicturos:  sed  ad  ea, 
quae  contra  dicerentur,  dici  oportere  putabant,  ne 
qui  fallerentur.  18.  Plerique  tamen  et  definitiones 
ipsarum  etiam  evidentium  rerum  non  improbant :  et 
rem  idoneam,  de  qua  quaeratur,  et  homines  dignos, 
quibuscum  disseratur,  putant.  Philo  autem,  dum 
nova  quaedam  commovet,  quod  ea  sustinere  vix  po- 
teraf ,  quae  contra  Academicorum  pertinaciam  dice- 
bantur,  et  aperte  mentitur,  ut  est  reprehensus  a  pa- 
tre  Catulo,  et,  ut  docuit  Antiochus,  in  id  ipsum  se  in- 
duit,  quod  timebat.  Quum  enim  ita  negaret  quid¬ 
quam  esse,  quod  comprehendi  posset  (id  enim  volu¬ 
mus  esse  y.moXrjmov  *),  si  illud  esset,  sicut  Zeno  defi- 
niret ,  tale  visum  (iam  enim  hoc  pro  cpavTaalu  verbum 
satis  hesterno  sermone  trivimus)  visum  igitur  impres- 
sum  effictumque  ex  eo,  unde  esset,  quale  esse  non 
posset,  ex  eo ,  unde  non  esset;  id  nos  a  Zenone  defini- 
tum  rectissime  dicimus.  Qui  enim  potest  quidquam 
comprehendi ,  ut  plane  confidas ,  id  perceptum  cogni- 
tumque  esse,  quod  est  tale,  quale  vel  falsum  esse  pos- 
sit?  Hoc  quum  infirmat  tollitque  Philo,  iudicium  tol- 
lit  incogniti  et  cogniti:  ex  quo  efficitur,  nihil  posse 
comprehendi.  Ita  imprudens  eo,  quo  minime  vult, 
revolvitur.  Quare  omnis  oratio  contra  Academiam 
suscipitur  a  nobis,  ut  retineamus  earn  definitionem, 
quam  Philo  voluit  evertere.  Quam  nisi  obtinemus, 
percipi  nihil  posse  concedimus. 

VII.  19.  Ordiamur  igitur  a  sensibus.  Quorum 
ita  clara  iudicia  et  certa«6unt,  ut,  si  optio  naturae  no- 
strae  detur,  et  ab  ea  deus  aliqui  requirat,  contentane 
sit  suis  integris  incorruptisque  sensibus,  an  postulet 


melius  aliquid;  non  videam,  quid  quaerat  amplius. 
Nec  vero  hoc  loco  exspectandum  est,  dum  de  remo  in- 
flexo  aut  de  collo  columbae  respondeam.  Non  enim 
is  sum,  qui,  quidquid  videtur,  tale  dicam  esse,  quale 
videatur.  Epicurus  hoc  viderit  et  alia  multa.  Meo 
autem  iudicio  ita  est  maxima  in  sensibus  veritas,  si  et 
sani  sunt  ac  valentes ,  et  omnia  removentur,  quae  ob- 
stant  et  impediunt.  Itaque  et  lumen  mutari  saepe 
volumus,  et  situs  earum  rerum,  quas  intuemur,  et  in¬ 
tervalla  aut  contrahimus  aut  diducimus;  multaque 
facimus  usque  eo ,  dum  aspectus  ipse  fidem  faciat  sui 
iudicii.  Quod  idem  fit  in  vocibus,  in  odore,  in  sapo- 
re :  ut  nemo  sit  nostrum,  qui  in  sensibus  sui  cuiusque 
generis  iudicium  requirat  acrius.  20.  Adhibita  ve¬ 
ro  exercitatione  et  arte,  ut  oculi  pictura  teneantur, 
aures  cantibus ,  quis  est,  quincernat,  quanta  vis  sit 
in  sensibus?  Quam  multa  vident  pictores  in  umbris  et 
in  eminentia,  quae  nos  non  videmus!  quam  multa, 
quae  nos  fugiunt  in  cantu ,  exaudiunt  in  eo  genere 
exercitati !  qui  primo  inflatu  tibicinis  Antiopam  esse 
aiunt,  aut  Andromacham,  quum  id  nos  ne  suspicemur 
quidem.  Nihil  necesse  est  de  gustatu  et  odoratu  lo- 
qui;  in  quibus  intelligentia,  etsi  vitiosa,  est  quaedam 
tamen.  Quid  de  tactu ,  et  eo  quidem ,  quem  philoso- 
phi  interiorem  vocant,  aut  doloris  aut  voluptatis?  (in 
quo  Cyrenaici  solo  putant  veri  esse  iudicium ,  quia 
sentiatur.)  21.  Potestne  igitur  quisquam  dicere ,  in¬ 
ter  eum,  qui  doleat,  et  inter  eum,  qui  in  voluptate  sit, 
nihil  interesse?  aut,  ita  quisentiat,  non  apertissime 
insaniat?  Atqui  qualia  sunt  haec,  quae  sensibus  per¬ 
cipi  dicimus,  talia  sequuntur  ea,  quae  non  sensibus 
ipsis  percipi  dicuntur,  sed  quodam  modo  sensibus :  ut 
haec :  illud  est  album ,  hoc  dulce ,  canorum  illud,  hoc 
bene  olens ,  hoc  asperum.  Animo  iam  haec  tenemus 
comprehensa,  non  sensibus.  llle  deinceps  equus  est, 
ille  canis.  Cetera  series  deinde  sequitur,  maiora  ne- 
ctens ,  ut  haec ,  quae  quasi  expletam  rerum  compre- 
hensionem  amplectuntur ,  Si  homo  est,  animal  est 
mortale,  rationis  particeps.  Quo  e  genere  nobis  noti- 
tiae  rerum  imprimuntur;  sine  quibus  nec  intelligi 
quidquam,  nec  quaeri  aut  disputari  potest.  22.  Quod 
si  essent  falsaenotitiae^Wo/ajenim  notitias  appeliare 
tu  videbare),  si  igitur  essent  hae  falsae  aut  eiusmodi 
visis  impressae ,  qualia  visa  a  falsis  discerni  non  pos- 
sent;  quo  tandem  his  modo  uteremur?  quo  modo  au¬ 
tem,  quid  cuique  rei  consentaneum  esset,  quid  repu- 
gnaret,  videremus?  Memoriae  quidem  certe,  quae  non 
modo  philosophiam,  sed  omnis  vitae  usus  *  omnesque 
artes  una  maxime  continet,  nihil  omnino  loci  relinqui- 
tur.  Quae  potest  enim  esse  memoria  falsorum?  aut 
quid  quisquam  meminit,  quod  non  animo  comprehen- 
dit  et  tenet?  Ars  vero  quae  potest  esse,  nisi  quae  non 
ex  una  aut  duabus ,  sed  ex  multis  animi  perceptioni- 
bus  constat?  Quam  si  subtraxeris,qui  distingues  arti- 
ficem  ab  inscio?  Non  enim  fortuito  hunc  artificem  di- 
cemusesse,  ilium  negabimus :  sed,  quum  alterum  per- 
cepta  et  comprehensa  tenere  videmus,  alterum  non 
item.  Quumque  artium  aliud  eiusmodi  genus  sit,  ut 
tantummodo  animo  rem  fcernat:  aliud,  utmoliatur  ali¬ 
quid  et  faciat:  quomodo  aut  geometres  cernere  ea 
potest ,  quae  aut  nulla  sunt  aut  internosci  a  falsis  non 
possunt:  aut  is,  qui  fidibus  utitur,  explere  numeros  et 
conficere  versus?  Quod  idem  in  similibus  quoque  ar- 
tibus  continget;  quarum  omne  opus  est  in  faciendo 
atque  agendo.  Quid  enim  est,  quod  arte  effici  possit, 
nisi  is,  qui  artem  tractabit,  multa  perceperit? 

VIII.  23.  Maxime  vero  virtutum  cognitio  confir- 

mat,  percipi  et  comprehendi  multa  posse.  In  quibus 
solis  inesse  etiam  scientiam  dicimus;  quam  nos  non 
comprehensionem  modo  rerum,  sed  earn  stabilem 
quoque  atque  immutabilem  esse  censemus :  itemque 
sapientiam ,  artem  vivendi ,  quae  ipsa  ex  sese  habeat 
constantiam.  Ea  autem  constantia  si  nihil  habeat 
percepti  et  cogniti,  quaero,  unde  nata  sit,  aut  quomo- 
do?  Quaero  etiam ,  ille  vir  bonus ,  qui  statuit  omnem 
cruciatum  perferre,  intolerabili  dolore  lacerari  potius, 
quam  ut  officium  prodat  aut  fidem ,  cur  has  sibi  tam 
graves  leges  imposuerit,  quum,  quamobrem  ita  opor- 
teret,  nihil  haberet  comprehensi,  percepti,  cogniti, 
constituti?  Nullo  igitur  modo  fieri  potest,  ut  quis- 
quam  tanti  aestimet  aequitatem  et  fidem,  ut  eius  con- 
servandae  caussa  nullum  supplicium  recuset,  nisi  iis 
rebus  assensus  sit,  quae  falsae  esse  non  possunt.  24. 
Ipsa  vero  sapientia ,  si  se  ignorabit,  sapientia  sit,  nec- 
ne;  quo  modo  primum  obtinebit  nomen  sapientiae? 
deinde  quo  modo  suscipere  aliquam  rem  aut  agere  fi- 
denter  audebit,  quum  certi  nihil  erit,  quod  sequatur? 
quum  vero  dubitabit,  quid  sit  extremum  etultimum 
bonorum,  ignorans,  quo  omnia  referantur,  qui  poterit 
esse  sapientia?  Atque  etiam  illud  perspicuum  est, 
constitui  necesse  esse  initium,  quod  sapientia,  quum 
quid  agere  incipiat,  sequatur;  idque  initium  esse  na¬ 
turae  accommodatum.  Nam  aliter  appetitio,  (earn 
enim  esse  volumus  ogfiip')  qua  ad  agendum  impelli- 
mur  et  id  appetimus,  quod  est  visum,  moveri  non 
potest.  25.  Illud  autem,  quod  movet,  prius  oportet 
videri  eique  credi :  quod  fieri  non  potest,  si  id,  quod 
visum  erit,  discerni  non  poterit  a  falso.  Quo  modo 
autem  moveri  animus  ad  appetendum  potest,  si  id, 
quod  videtur,  non  percipitur,  accommodatumne  natu¬ 
rae  sit,  an  alienum?  itemque,  si,  quid  officii  sui  sit, 
non  occurrit  animo,  nihil  umquam  omnino  aget,  ad 
nullam  rem  umquam  impelletur,  numquam  movebi- 
tur.  Quod  si  aliquid  aliquando  acturus  est,  necesse 
est  id  ei  verum,  quod  occurrit,  videri.  26.  Quid 
quod,  si  ista  vera  sunt,  ratio  omnis  tollitur,  quasi 
quaedam  lux  lumenque  vitae?  Tamenne  in  ista  pravi- 
tate  perstabitis?  Nam  quaerendi  initium  ratio  attulit: 
quae  perfecit  virtutem ,  quum  esset  ipsa  ratio  confir- 
mata  quaerendo.  Quaestio  autem  est  appetitio  cogni- 
tionis,  quaestionisque  finis  inventio.  At  nemo  inve- 
nit  falsa ;  nec  ea,  quae  incerta  permanent,  inventa  esse 
possunt :  sed ,  quum  ea ,  quae  quasi  involuta  fuerunt, 
aperta  sunt,  turn  inventa  dicuntur.  Sic  et  initium 
quaerendi,  et  exitus  percipiendi  et  comprehendendi 
tenetur  *.  Itaque  argumenti  conclusio,  quae  est  Grae- 
ce  an o(hi£i?,  ita  definitur :  Ratio,  quae  ex  rebus  per- 
ceptis  ad  id,  quod  non  percipiebatur,  adducit. 

IX.  27.  Quod  si  omnia  visa  eiusmodi  essent,  qua- 
lia  isti  dicunt,  ut  ea  vel  falsa  esse  possent,  neque  ea 
posset  ulla  notio  discernere :  quo  modo  quempiam  aut 
conclusisse  aliquid,  aut  invenisse  diceremus?  aut 
quae  esset  conclusi  argumenti  fides?  Ipsa  autem  phi- 
losophia,  quae  rationibus  progredi  debet,  quern  habe- 
bit  exitum?  Sapientiae  vero  quid  futurum  est?  quae 
neque  de  se  ipsa  dubitarc  debet,  neque  de  suis  decre¬ 
es,  quae  philosophi  vocant  doy/xaxa:  quorum  nullum 
sine  scelere  prodi  poterit.  Quum  enim  decretum  pro- 
ditur,  lex  veri  rcctique  proditur;  quo  e  vitio  et  amici- 
tiarum  proditiones,  et  rerum  publicarum  nasci  solent. 
Non  potest  igitur  dubitari,  quin  decretum  nujjum  fa I- 
sum  possit  esse,  sapientique  satis  non  sit,  non  esse 
falsum,  sed  etiam  stabile ,  fixum,  ratum  esse  debeat: 
quod  movere  nulla  ratio  queat.  Talia  autem  neque 


esse,  neque  videri  possunt  eorum  ratione,  qui  ilia  vi¬ 
sa,  e  quibus  omnia  decreta  sunt  nata,  negant  quid- 
quarn  a  falsis  interesse.  28.  Ex  hoc  illud  est  natum, 
quod  postulabatHortensius,  ut  id  ipsum  saltern  perce- 
ptum  a  sapiente  diceretis,  nihil  posse  percipi.  Sed 
Antipatro  hoc  idem  postulanti,  quum  diceret,  ei,  qui 
affirmaret  nihil  posse  percipi,  consentaneum  esse, 
unum  tamen  illud  dicere  percipi  posse,  ut  alia  non 
possent,  Carneades  acutius  resistebat.  Nam  tantum 
abesse  dicebat,  ut  id  consentaneum  esset,  ut  maxime 
etiam  repugnaret.  Qui  enim  negaret  quidquam  esse, 
quod  perciperetur ,  eum  nihil  excipere.  Ita  necesse 
esse,  ne  id  ipsum  quidem,  quod  exception  non  esset, 
comprehendi  et  percipi  ullo  modo  posse.  29.  Antio- 
chus  ad  istum  locum  pressius  videbatur  accedere. 
Quoniamenim  id  haberentAcademici  decretum,  (sen- 
tilis  enim  iam  hoc  me  doy^ia dicere,)  nihil  posse  perci¬ 
pi  ,  non  debere  eos  in  suo  decreto ,  sicut  in  ceteris  re¬ 
bus,  fluctuare,  praesertim  quum  in  eo  summa  consi- 
steret.  Hanc  enim  esse  regulam  totius  philosophiae, 
constitutionem  veri,  falsi,  cogniti,  incogniti:  quam 
rationem  quoniam  susciperentdocerequevellent,  quae 
a  quovis  accipi  oporteret,  et  quae  repudiari ,  certe  hoc 
ipsum,  ex  quo  omne  veri  falsique  indicium  esset,  per- 
cipere  eos  debuisse.  Etenim  duo  esse  haec  maxima 
in  philosophia,  iudicium  veri  et  finem  bonorum;  nec 
sapientem  posse  esse ,  qui  aut  cognoscendi  esse  ini¬ 
tium  ignoret ,  aut  extremum  expetendi ,  ut,  aut  unde 
proficiscatur,  aut  quo  perveniendum  sit,  nesciat.  Haec 
autem  habere  dubia ,  neque  his  ita  confidere ,  ut  mo¬ 
veri  non  possint,  abhorrere  a  sapientia  plurimum. 
Hoc  igitur  modo  potius  erat  ab  his  postulandum,  ut 
hoc  unum  saltern,  percipi  nihil  posse,  perceptum  esse 
dicerent.  Sed  de  inconstantia  totius  illorum  senten- 
tiae,  si  ulla  sententia  cuiusquam  esse  potest  nihil  ap- 
probantis,  est,  utopinor,  dictum  satis.  X.  30.  Se- 
quitur  disputatio  copiosa  ilia  quidem,  sed  paullo  abs- 
trusior.  Habet  enim  aliquantum  a  physicis:  ut  ve- 
rear,  ne  maiorem  largiar  ei,  qui  contra  dicturus  est, 
libertatem  et  licentiam.  Nam  quid  eum  facturum 
putem  de  abditis  rebus  et  obscuris,  qui  lucem  eripere 
conetur?  Sed  clisputari  poterat  subtiliter,  quanto  qua¬ 
si  artificio  natura  fabricata  esset  primum  animal  omne, 
deinde  hominem  maxime;  quae  vis  esset  insensibus; 
quemadmodum  primo  visa  nos  pellerent ,  deinde  ap¬ 
petitio  ab  his  pulsa  sequeretur ;  turn  ut  sensus  ad  res 
percipiendas  intenderemus.  Mens  enim  ipsa,  quae 
sensuum  fons  est,  atque  etiam  ipsa  sensus  est,  natura- 
lem  vim  habet,  quam  intendit  ad  ea,  quibus  movetur. 
Itaque  alia  visa  sic  arripit,  ut  his  statim  utatur:  aliqua 
recondit;  e  quibus  memoria  oritur.  Cetera  autem 
•similitudinibus  constituit,  ex  quibus  efficiuntur  noti- 
tiae  rerum;  quas  Graeci  turn  tvvoiaq ,  turn  ngob'jyjsig 
vocant.  Eo  quum  accessit  ratio  argumentique  con¬ 
clusio  rerumque  innumerabilium  multitudo,  turn  et 
perceptio  eorum  omnium  apparet,  et  eadem  ratio,  per- 
fecta  his  gradibus ,  ad  sapientiam  pcrvenit.  31.  Ad 
rerum  igitur  scientiam  vitaeque  constantiam  aptissi- 
ma  quum  sit  mens  hominis,  amplectitur  maxime  co- 
gnitionem,  et  istam  xaxdbjifjir,  quam,  ut  dixi,  verbum 
e  verbo  exprimentes,  comprehensionem  dicemus, 
quum  ipsam  per  se  amat  (nihil  est  enim  ei  veritatis 
luce  dulcius)  turn  etiam  propter  usum.  Quocirca  et 
sensibus  utitur,  et  artes  efficit,  quasi  sensus  altcros: 
et  usque  eo  philosophiam  ipsam’corroborat,  ut  virtu¬ 
tem  efficiat,  ex  qua  re  una  vita  omnis  apta  sit.  Ergo 
hi,  qui  negant  quidquam  posse  comprehendi,  haec 

ipsa  eripiunt  vel  instrumenta ,  vel  ornamenta  vitae: 
velpotiusetiam  totam  vitam  evertunt  funditus,  ipsum- 
que  animal  orbant  animo:  ut  difficile  sit  de  temeritate 
eorum,  perinde  ut  caussa  postulat,  dicere. 

32.  Nec  vero  satis  constituere  possum,  quod  sit 
eorum  consilium,  aut  quid  velint.  Interdum  enim 
quum  adhibemus  ad  eos  orationem  huiusmodi :  Si  ea, 
quae  disputentur ,  vera  sint ,  turn  omnia  fore  incerta  : 
respondent:  Quid  ergo  istud  ad  nos?  num  nostra  cul¬ 
pa  est?  naturam  accusa ,  quae  in  profundo  veritatem, 
ut  ait  Democritus ,  penitus  abstruserit.  Alii  autem 
elegantius ,  qui  etiam  queruntur ,  quod  eos  insimule- 
mus  omnia  incerta  dicere;  quantumque  intersit  inter 
incertum  et  id,  quod  percipi  non  possit,  docere  conan- 
tur,  eaque  distinguere.  Cum  his  igitur  agamus,  qui 
haec  distinguunt:  illos,  qui  omnia  sic  incerta  dicunt, 
ut,  stellarum  numerus  par,  an  impar  sit,  quasi  despe- 
ratos  aliquos  relinquamus.  Yolunt  enim,  (et  hoc  qui- 
dem  vel  maxime  animadvertebamvosmoveri,)  proba- 
bile  aliquid  esse  et  quasi  verisimile,  eaque  se  uti  re- 
gula  et  in  agenda  vita  et  in  quaerendo  ac  disserendo. 

XI.  33.  Quae  ista  regula  est  veri  et  falsi ,  si  notionem 
veriet  falsi,  propterea  quod  ea  non  possunt  internosci, 
nullam  habemus?  Nam,  si  habemus,  interesse  oportet, 
ut  inter  rectum  et  pravum ,  sic  inter  verum  et  falsum. 
Si  nihil  interest,  nulla  regula  est:  nec  potest  is,  cui 
est  visio  veri  falsique  communis,  ullum  habere  Judi¬ 
cium  aut  ullam  omnino  veritatis  notam.  Nam,  quum 
dicunt,  hoc  se  unura  tollere,  ut  quidquam  possit  ita 
videri,ut  non  eodem  modo  falsum  etiam  possit  videri, 
cetera  autem  concedere,  faciunl  pueriliter.  Quo  enim 
omnia  iudicantur,  sublato,  reliqua  se  negant  tollere. 
Ut,  si  quis  quem  oculis  privaverit,  dicat,  ea,  quae  cer- 
ni  possent,  non  se  ei  ademisse.  Ut  enim  ilia  oculis 
modo  cognoscuntur,  sic  reliqua  visis ;  sed  propria  ve¬ 
ri,  non  cotnmuni  veri  et  falsi  nota.  Quamobrem,  sive 
tu  probabilem  visionem,  sive  probabilem  et  quae  non 
impediatur,  ut  Carneades  volebat,  sive  aliud  quid 
proferes ,  quod  sequare :  ad  visum  illud ,  de  quo  agi- 
mus ,  tibi  erit  revertendum.  34.  In  eo  autem ,  si  erit 
communitas  cum  falso,  nullum  erit  iudicium,  quia 
proprium  in  communi  signo  notari  non  potest.  Sin 
autem  commune  nihil  erit;  habeo, quodvolo :  id  enim 
quaero ,  quod  ita  mihi  videatur  verum ,  ut  non  possit 
idem  falsum  videri.  Simili  in  errore  versantur,  quum 
convicio  *  veritatis  coacti,  perspicua  a  perceptis  vo- 
lunt  distinguere ,  et  conantur  ostendere,  esse  aliquid 
perspicui;  verum  illud  quidem  impressum  in  animo 
atque  mente ,  neque  tamen  id  percipi  ac  comprehendi 
posse.  Quo  enim  modo  perspicue  dixeris  album  esse 
aliquid,  quum  possit  accidere,  ut  id,  quod  nigrum 
sit,  album  esse  videatur?  aut  quo  modo  ista  aut  per¬ 
spicua  dicemus,  aut  menti  impressa  subtiliter,  quum 
sit  incertum,  vere  inaniterve  moveatur?  Ita  neque  co¬ 
lor,  neque  corpus,  nec  veritas,  nec  argumentum,  nec 
sensus,  neque  perspicuum  ullum  relinquitur.  35.  Ex 
hoc  illud  his  usu  venire  solet,  ut,  quidquid  dixerint, 
a  quibusdam  interrogentur :  Ergo  istuc  quidem  per- 
cipis?  Sed  qui  ita  interrogant,  ab  his  irridentur.  Non 
enim  urgent,  ut  coarguant,  neminem  ulla  de  re  posse 
contendere,  neque  asseverare,  sine  aliqua  eius  rei, 
quam  sibi  quisque  placere  dicit,  certa  et  propria  nota. 
Quod  est  igitur  istuc  vestrumprobabile?  Nam  si,  quod 
cuique  occurrit  et  primo  quasi  aspectu  probabile  vi- 
detur,  id  confirmatur,  quid  eo  levius?  Sin  ex  circum- 
spectione  aliqua  et  accurata  consideratione ,  quod  vi¬ 
sum  sit,  id  se  dicent  sequi;  tamen  exitum  non  habe- 


bunt.  36.  Primum  quia  his  visis,  inter  quae  nihil 
interest,  aequaliter  omnibus  abrogatur  fides :  deinde, 
quum  dicant  posse  accidere  sapienti,  ut,  quum  omnia 
fecerit  diligentissimeque  circumspexerit,  exsistat  ali¬ 
quid,  quod  et  verisimile  videatur,  et  absit  longissime 
a  vero :  ne  si  *  magnam  partem  quidem  (ut  solent  di¬ 
cere)  ad  verum  ipsum,  aut  quam  proxime  accedant, 
confidere  sibi  poterunt?  Ut  enim  confidant,  notum  iis 
esse  debebit  insigne  veri :  quo  obscurato  et  oppresso, 
quod  tandem  verum  sibi  videbuntur  attingere?  Quid 
autem  tarn  absurde  dici  potest,  quam  quum  ita  lo- 
quuntur?  »Est  hoc  quidem  illius  rei  signum  aut  ar¬ 
gumentum,  et  ea  re  id  sequor,  sed  fieri  potest,  ut  id, 
quod  significatur,  aut  falsum  sit,  aut  nihil  sit  omni¬ 
no. «  Sed  de  perceptione  hactenus.  Si  quis  enim  ea, 
quae  dicta  sunt,  labefactare  volet,  facile,  etiam  absen- 
tibus  nobis,  veritas  se  ipsa  defendet. 

XII.  37.  His  satis  cognitis,  quae  iam  explicata 
sunt,  nunc  de  assensione  atque  approbatione,  quam 
Graeci  avyum ad-emv  vocant,  pauca  dicemus :  non  quo 
non  latus  locus  sit;  sedpaullo  ante  iacta  sunt  funda- 
menta.  Nam  quum  vim,  quae  esset  in  sensibus ,  ex- 
plicabamus,  simul  illud  aperiebatur,  comprehendi 
multa,  et  percipi  sensibus ;  quod  fieri  sine  assensione 
non  potest.  Deinde  quum  inter  inanimum  et  animal 
hoc  maxime  intersit,  quod  [inanimum  nihil  agit,]  ani¬ 
mal  agit  aliquid,  (nihil  enim  agens  ne  cogitari  quidem 
potest  quale  sit)  aut  ei  sensus  adimendus  est,  aut  ea, 
quae  est  in  nostra  potestate  sita,  reddenda  assensio. 
38.  At  vero  animus  quodam  modo  eripitur  his,  quos 
neque  sentire,  neque  assentiri  volunt.  Ut  enim  ne- 
cesse  est,  lancem  in  libra,  ponderibus  impositis,  de- 
primi;  sic  animum  perspicuis  cedere.  Nam,  quomo- 
do  non  potest  animal  ullum  non  appetere  id,  quod  ac- 
commodatum  ad  naturam  appareat  (Graeci  id  oly.e~iov 
appellant):  sic  non  potest  obiectam  rem  perspicuam 
nonapprobare.  Quamquam,  si  ilia,  de  quibus  disputa- 
tum  est,  vera  sunt,  nihil  attinet  de  assensione  omnino 
loqui.  Qui  enim  quid  percipit,  assentitur  statim. 
Sed  haec  etiam  sequuntur,  nec  memoriam  sine  assen¬ 
sione  posse  constare,  nec  notitias  rerum,  nec  artes :  id- 
que,  quod  maximum  est,  ut  sit  aliquid  in  nostra  po¬ 
testate,  in  eo,  qui  rei  nulli  assentietur,  non  erit.  39. 
Ubi  igiturvirtus,  si  nihil  situm  est  in  ipsis  nobis?  Ma¬ 
xime  autem  absurdum ,  vitia  in  ipsorum  esse  potesta¬ 
te,  neque  peccare  quemquam,  nisi  assensione:  hoc 
idem  in  virtute  non  esse :  cuius  omnis  constantia  et 
firmitas  ex  iis  rebus  constat,  quibus  assensa  est,  et 
quas  approbavit:  omninoque  ante  videri  aliquid, 
quam  agamus,  necesse  est,  eique,  quod  visum  sit,  as- 
sentiamur.  Quare  qui  aut  visum  aut  assensum  tol- 
lit,  is  omnem  actionem  tollit  e  vita. 

XIII.  40.  Nunc  ea  videamus,  quae  contra  ab  his 
disputari  solent.  Sed  prius  potestis  totius  eorum  ra- 
tionis  quasi  fundamenta  cognoscere.  Gomponunt  igi¬ 
tur  primum  artem  quamdam  de  iis,  quae  visa  dici— 
mus,  eorumque  et  vim  et  genera  definiunt;  in  bis, 
quale  sit  id,  quod  percipi  et  comprehendi  possit  toti— 
dem  verbis,  quotStoici.  Deinde  ilia  exponuntduo, 
quae  quasi  contineantomnemhancquaestionem:  quae 
ita  videantur,  ut  etiam  alia  eodem  modo  videri  possint, 
nec  in  his  quidquam  intersit,  non  posse  eorum  alia 
percipi,  alia  non  percipi:  nihil  interesse  autem,  non 
modo  si  omni  ex  parte  eiusdem  modi  sint,  sed  etiam 
si  discertii  non  possint.  Quibus  positis,  unius  argu- 
menti  conclusione  tota  ab  his  caussa  coinprehenditur. 
Composita  ea  conclusio  sic  est:  »Eorum,  quae  viden- 

tur,  alia  vera  sunt,  alia  falsa:  et  quod  falsum  est,  id 
percipi  non  potest:  quod  autem  verum  visum  est,  id 
omne  tale  est,  ut  eiusdem  modi  faisum  etiam  possit 
videri.  Et,  quae  visa  sint  eiusmodi,  ut  in  iis  nihil 
intersit,  non  posse  accidere,  ut  eorum  alia  percipi  pos- 
sint,  alia  non  possint.  Nullum  igitur  est  visum,  quod 
percipi  possit. «  4-1 .  Quae  autem  sumunt,  ut  conclu- 

dant  id,  quod  volunt :  ex  his  duo  sibi  putant  concedi  : 
neque  enim  quisquam  repugnat.  Ea  sunt  haec: 
»Quae  visa  falsa  sint,  ea  percipi  non  posse:  «  et  alte- 
rum :  » Inter  quae  visa  nihil  intersit,  ex  iis  non  posse 
alia  talia  esse,  ut  percipi  possint,  alia  ut  non  possint : « 
reliqua  vero  multa  et  varia  ratione  defendunt.  Quae 
sunt  item  duo:  unum,  »Quae  videantur,  eorum  alia 
vera  esse,  alia  falsa;  a  alterum:  » Omne  visum,  quod 
sit  a  vero,  tale  esse,  quale  etiam  a  falso  possit  esse.« 
42.  Haec  duo  proposita  non  praetervolant,  sed  ita  di- 
latant,  ut  non  mediocrem  curam  adhibeant  et  diligen- 
tiam.  Dividunt  enim  in  partes,  et  eas  quidem  ma- 
gnas :  primum  in  sensus :  deinde  in  ea,  quaeducuntur 
a  sensibus,  et  ab  omni  consuetudine,  quam  obscurari 
volunt.  Turn  perveniunt  ad  earn  partem,  ut  ne  ratio¬ 
ne  quidem  et  coniectura  ulla  res  percipi  possit.  Haec 
autem  universa  concidunt  etiam  minutius.  Ut  enim 
de  sensibus  hesterno  sermone  vidistis,  item  faciunt 
de  reliquis :  in  singulisque  rebus ,  quas  in  minima 
dispertiunt,  volunt  efficere,  iis  omnibus,  quae  visa 
sint,  veris  adiuncta  esse  falsa,  quae  a  veris  nihil  diffe- 
rant;  ea  quum  talia  sint,  nihil  posse  comprehendi. 

XIV.  43.  Hanc  ego  subtilitatem  philosophia  qui¬ 
dem  dignissimam  iudico,  sed  ab  eorum  caussa,  qui 
ita  disserunt,  remotissimam.  Definitiones  enim ,  et 
partitiones,  et  horum  luminibus  utens  oratio;  turn  si- 
militudines  dissimilitudinesque,  et  earum  tenuis  et 
acuta  distinctio,  fidentium  est  hominum ,  ilia  vera  et 
firma  et  certa  esse,  quae  tutentur:  non  eorum,  qui 
clament,  nihilo  magis  vera  ilia  esse,  quam  falsa. 
Quid  enim  agant,  si,  quum  aliquid  definierint,  roget 
eos  quispiam,  num  ilia  definitio  possit  in  aliam  rem 
transferri  quamlibet:  si  posse  dixerint;  quid  dicere 
habeant,  cur  ilia  vera  definitio  sit?  si  negaverint;  fa- 
tendum  sit,  quoniam  vel  ilia  definitio  transferri  non 
possit  in  falsum;  quod  ea  definitione  explicetur,  id 
percipi  posse :  quod  minime  illi  volunt.  Eadem  dici 
poterunt  in  omnibus  [partibus].  44.  Si  enim  dicent, 
ea,  de  quibus  disserent,  se  dilucide  perspicere ,  nec 
ulla  communione  visorum  impediri,  comprehendere 
ea  se  fatebuntur.  Sin  autem  negabunt  vera  visa  a 
falsis  posse  distingui,  qui  poterunt  longius  progredi? 
Occurretur  enim,  sicut  occursum  est.  Nam  concludi 
argumentum  non  potest,  nisi  iis,  quae  ad  concluden- 
dum  sumpta  erunt,  ita  probatis,  ut  falsa  eiusdem  mo¬ 
di  nulla  possint  esse.  Ergo  si,  rebus  comprehensis 
etperceptis,  nisa  et  progressa  ratio  hoc  efficiet,  nihil 
posse  comprehendi;  quid  potest  reperiri,  quod  ipsum 
sibi  repugnet  magis?  Quumque  ipsa  natura  accuratae 
orationis  hoc  profiteatur,  se  aliquid  patefacturam, 
quod  non  appareat,  et,  quo  id  facilius  assequatur,  ad- 
hibituram  et  sensus,  et  ea,  quae  perspicua  sint;  qua- 
lis  est  istorum  oratio,  qui  omnia  non  tarn  esse,  quam 
videri  volunt?  Maxime  autem  convincuntur ,  quum 
haec  duo  pro  congruentibus  sufnunt,  tarn  vchementer 
repugnantia:primum  esse  quaedam  falsa  visa:  quod 
quum  volunt,  declarant  quaedam  esse  vera:  deinde 
ibidem ,  inter  falsa  visa  et  vetera  nihil  interesse.  At 
primum  sumpseras,  tamquam  interesset:  ita  priori 
posterius,  posteriori  superius  non  iungitur. 


45.  Sed  progrediamur  longius,  etitaagamus,  ut 
nihil  nobis  assentati  esse  videamur;  quaeque  ab  his 
dicuntur,  sic  persequamur ,  ut  nihil  in  praeteritis  re- 
linquamus.  Primum  igitur  perspicuitas  ilia,  quam 
diximus ,  satis  magnam  habet  vim ,  ut  ipsa  per  sese 
ea,  quae  sint,  nobis ,  ita  ut  sint,  indicet.  Sed  tamen, 
utmaneamus  in  perspicuis  firmius  et  constantius, 
maiore  quadam  opus  est  vel  arte  vel  diligentia ,  ne  ab 
iis,  quae  clara  sint  ipsa  per  sese,  quasi praestigiis  qui- 
busdam  et  captionibus  depellamur.  XV.  Nam,  qui 
voluit  subvenire  erroribus  Epicurus  iis ,  qui  videntur 
conturbare  veri  cognitionem,  dixitque  sapientis  esse, 
opinionem  a  perspicuitate  seiungere:  nihil  profecit. 
Ipsius  enim  opinionis  errorem  nullo  modo  sustulit. 
46.  Quamobrem  quum  duae  caussae  perspicuis  etevi- 
dentibus rebus adversentur :  auxilia  totidem  sunt  con¬ 
tra  comparanda.  Adversatur  enim  primum,  quod  pa- 
rum  defigunt  animos  et  intendunt  in  ea  ,  quae  perspi¬ 
cua  sunt,  ut,  quanta  luce  ea  circumfusa  sint*,  possint 
agnoscere:  alterum  est,  quod  fallacibus  et  captiosis 
interrogationibus  circumscripti  atque  decepti  qui- 
dam,  quum  eas  dissolvere  non  possunt,  desciscunt  a 
veritate.  Oportet  igitur  et  ea ,  quae  pro  perspicuita¬ 
te  responderi  possunt,  in  promptu  habere,  de  quibus 
iam  diximus ,  et  esse  armatos ,  ut  occurrere  possimus 
interrogationibus  eorum,  captionesque  discutere: 
quod  deinGeps  facere  constitui.  47.  Exponam  igitur 
generatim  argumenta  eorum ,  quoniam  ipsi  etiam  illi 
solent  non  confuse  loqui.  Primum  conantur  osten- 
dere,  multa  posse  videri  esse,  quae  omnino  nulla  sint, 
quum  animi  inaniter  moveantur  eodem  modo  rebus 
iis,  quae  nullae  sint,  utiis,  quae  sint.  Nam  quum 
dicatis,  inquiunt,  visa  quaedam  mitti  a  deo,  velutea, 
quae  in  somnis  videantur,  quaeque  oraculis,  auspi- 
ciis,  extis  declarentur :  (haec  enim  aiunt  probari  Stoi— 
cis,  quos  contra  disputant)  quaerunt,  quonam  modo, 
falsa  visa  quae  sint,  ea  deus  efficere  possit  probabi- 
lia :  quae  autem  plane  proxime  ad  verum  accedant,  ef¬ 
ficere  non  possit?  aut,  si  ea  quoque  possit;  cur  ilia 
non  possit,  quae  perdifficiliter,  internoscantur  tamen? 
et,  si  haec,  cur  non ,  inter  quae  nihil  intersit  omnino? 
48.  Deinde,  quum  mens  moveatur  ipsa  per  sese ,  ut  et 
ea  declarant,  quae  cogitatione  depingimus,  et  ea,  quae 
vel  dormientibus ,  vel  furiosis  videntur,  nonne,  in¬ 
quiunt,  verisimile  sit,  sic  etiam  mentem  moveri,  ut 
non  modo  non  internoscat,  visa  vera  ilia  sint,  anne 
falsa,  sed  ut  in  his  nihil  intersit  omnino?  ut  si  qui 
tremerent  et  exalbescerent  vel  ipsi  per  se,  motu  men¬ 
tis  aliquo,  vel  obiecta  terribili  re  extrinsecus,  nihil  ut 
esset,  qui  distingueretur  tremor  ille  et  pallor ,  neque 
ut  quidquam  interesset  inter  intestinum  et  oblatum. 
Postremo  si  nulla  visa  sunt  probabilia,  quae  falsa  sint, 
alia  ratio  est.  Sin  autem  sunt:  cur  non  etiam,  quae 
non  facile  internoscantur?  cur  non  ut  plane  nihil  in¬ 
tersit?  praesertim  quum  ipsi  dicatis,  sapientem  in  fu¬ 
rore  sustinere  se  ab  omni  assensu,  quia  nulla  in  visis 
distinctio  appareat. 

XVI.  49.  Ad  has  omnes  visiones  inanes  Antiochus 
quidem  permulta  dicebat,  et  erat  de  hac  una  re  unius 
diei  disputatio.  Mi  hi  autem  non  idem  faciundum 
puto,  sed  ipsa  capita  dicenda:  et  primum  quidem  hoc 
reprehendendum ,  quod  captiosissimo  genere  interro- 
gationis  utuntur;  quod  genus  minime  in  philosophia 
probari  solet,  quum  aliquid  minutatim  et  gradatim 
additur  aut  demitur.  Sorilas  hos  vocant;  qui  acer- 
vum  efficiunt  uno  additograno:  vitiosum  sane  et  ca- 
ptiosum  genus :  sic  enim  ascenditis :  Si  tale  visum  oh- 

iectum  est  a  deo  dormienti ,  ut  probabile  sit ;  cur  non 
etiam,  ut  valde  verisimile?  cur  deinde  non ,  ut  tliffici- 
liter  a  vero  internoscatur?  deinde,  ut  ne  internoscatur 
quidera?  postremo,  ut  nihil  inter  hoc  et  illud  intersit? 
Hue  si  perveneris,  me  tibi  primum  quidque  conce- 
dente :  meum  vitium  fuerit :  sin  ipse  tua  sponte  pro- 
cesseris:  tuum.  50.  Quis  enim  tibi  dederit,  aut 
omnia  deum  posse ,  aut  ita  facturum  esse ,  si  possit? 
Quomodo  autem  sumis,  ut,  si  quid  cui  simile  esse 
possit,  sequatur,  ut  etiam  internosci  difficiliter  possit? 
deinde,  ut  ne  internosci  quidem?  postremo,  ut  eadem 
sint?  ut,  si  lupi  canibus  similes,  eosdem  dices  ad  ex¬ 
tremum.  Et  quidem  honestis  similia  sunt  quaedam 
non  honesta,  et  bonis  non  bona,  et  artificiosis  minime 
artificiosa.  Quid  dubitamus  igitur  affirmare,  nihil 
inter  haec  interesse?  Ne  repugnantia  quidem  vide- 
mus?  Nihil  est  enim ,  quod  de  suo  genere  in  aliud  ge¬ 
nus  transferri  possit.  At  si  efficeretur ,  ut  inter  visa 
differentium  generum  nihil  interesset,  reperirentur, 
quae  et  in  suo  genere  essent  et  in  alieno.  Quod  fieri 
qui  potest?  51.  Omnium  deinde  inanium  visorum 
una  depulsio  est,  sive  ilia  cogitatione  informantur, 
quod  fieri  solere  concedimus ,  sive  in  quiete ,  sive  per 
vinum,  sive  per  insaniam.  Nam  ab  omnibus  eius- 
demmodi  visis  perspicuitatem,quam  mordicus  tenere 
debemus,  abesse  dicemus.  Quis  enim,  quum  sibi 
fingit  aliquid  et  cogitatione  depingit,  non,  simul  ac  se 
ipse  commovit  atque  ad  se  revocavit,  sentit,  quid  in¬ 
tersit  inter  perspicua  et  inania?  Eadem  ratio  est 
somniorum.  Num  censes  Ennium,  quum  in  liortis 
cum  Ser.  Galba,  vicinosuo,  ambulavisset,  dixisse, 
visus  sum  mihi  cum  Galba  ambulare?  At,  quum 
somniavit,  ita  narra[vi]t: 

- visus  Homerus  adesse  poeta. 

Idemque  in  Epicharmo  : 

Nam  videbar  somniare  memet  esse  morluum. 

Itaque,  simul  ut  experrecti  sumus,  visa  ilia  conte- 
mnimus :  neque  ita  habemus ,  ut  ea ,  quae  in  foro  ges- 
simus.  XVII.  52.  At  enim  dum  videntur,  eadem  est 
in  somnis  species  et  eorum ,  quae  vigilantes  videmus. 
Plurimum  interest.  Sed  id  omittamus.  Illud  enim 
dicimus,  non  eamdem  esse  vim  neque  integritatem 
dormientium  et  vigilantium ,  nec  mente  nec  sensu. 
Ne  vinolenti  quidem  quae  faciunt,  eadem  approbatio- 
ne  faciunt,  qua  sobrii:  dubitant,  haesitant,  revocant 
se  interdum,  usque,  quae  videntur,  imbecillius  assen- 
tiuntur;  quumque  edormiverunt,  ilia  visa  quam  levia 
fuerint,  intelligunt.  Quod  idem  contingit  insanis;  ut 
et,  incipientes  furere,  sentiant  et  dicant,  aliquid,  quod 
non  sit,  id  videri  sibi:  et,  quum  relaxentur,  sentiant, 
atque  ilia  dicant  Alcmaeonis: 

—  Sed  mihi  neutiquam 

cor  consentit  cum  oculorum  aspeciu. - 

53.  At  enim  ipse  sapiens  sustinet  se  in  furore ,  ne  ap- 
probet  falsa  pro  veris.  —  Et  alias  quidem  saepe,  si 
aut  in  sensibus  ipsius  est  aliqua  forte  gravitas  auttar- 
ditas,  aut  obscuriora  sunt ,  quae  videntur ,  aut  a  per- 
spiciendo  temporis  brevitate  excluditur.  Quamquam 
totum  hoc,  sapientem  aliquando  sustinere  assensio- 
nem,  contra  vos  est.  Si  enim  inter  visa  nihil  interes¬ 
set,  aut  semper  sustineret  aut  numquam.  Sed  ex 
hoc  genere  toto  perspici  potest  levitas  orationis  eo¬ 
rum,  qui  omnia  cupiunt  confundere.  Quaerimus 
gravitatis,  constantiae,  firmitatis,  sapientiae  iudi- 
cium:  utimur  exemplis  somniantium,  furiosorum, 
ebriosorum.  Num  *  illud  attendimus  in  hoc  omni  ge¬ 
nere,  quam  inconstanter  loquamur?  Non  enim  pro- 


ferremus  vino  aut  somno  oppressos,  aut  mente  captos, 
tam  absurde,  ut  turn  diceremus,  interesse  inter  vigi¬ 
lantium  visa  et  sobriorum ,  et  sanorum  et  eorum ,  qui 
essent  aliter  affecti :  turn  nihil  interesse.  54.  Ne  hoc 
quidem  cernunt,  omnia  se  reddere  incerta;  quod  no- 
lunt;  ea  dico  incerta,  quae  adijla  Graeci.  Si  enim 
res  se  ita  habeat  *,  ut  nihil  intersit,  utrum  ita  cui  vi- 
deatur,  [ut]  insano,  an  sano;  cui  possit  exploratum 
esse  de  sua  sanitate?  quod  velle  efficere,  non  medio- 
cris  insaniae  est.  Similitudines  vero  aut  geminorum 
aut  signorum  annulis  impressorum  pueriliter  conse- 
ctantur.  Quis  enim  nostrum  similitudines  negat  es¬ 
se,  quum  eae  plurimis  in  rebus  appareant?  Sed,  si 
satis  est  ad  tollendam  cognitionem,  similia  esse  multa 
multorum;  cur  eo  non  estis  contenti ,  praesertim  con- 
cedentibus  nobis?  et  cur  id  potius  contenditis,  quod 
rerum  natura  non  patitur ,  ut  non  suo  quidque  genere 
sit  tale,  quale  est?  nec  sit  in  duobus  aut  pluribus  ulla 
re  differens  ulla  communitas?  ut[sibi]  sint  et  ova  ovo- 
rum,  et  apes  apium  simillimae.  Quid  pugnas  igitur? 
aut  quid  tibi  vis  in  geminis?  Conceditur  enim  similes 
esse,  quo  contentus  esse  potueras :  55.  tu  autem  vis 
eosdem  plane  esse,  non  similes :  quod  fieri  nullo  modo 
potest.  Dein  confugis  ad  physicos  eos,  qui  maxime 
in  Academia  irridentur;  a  quibus  ne  tu  quidem  iam  te 
abstinebis:  et  ais  Democritum  dicere ,  innumerabiles 
esse  mundos ,  et  quidem  sic  quosdam  inter  se  non  so¬ 
lum  similes,  sed  undique  perfecte  et  absolute  ita  pa¬ 
res,  ut  inter  eos  nihil  prorsus  intersit ,  et  eos  quoque 
innumerabiles:  itemque  homines.  Deinde  postulas, 
ut ,  si  mundus  ita  sit  par  alteri  mundo ,  ut  inter  eos  ne 
minimum  quidem  intersit,  concedatur  tibi,  ut  in  hoc 
quoque  nostro  mundo  aliquid  alicui  sic  sit  par,  ut  ni¬ 
hil  differat,  nihil  intersit.  Cur  enim,  inquies ,  quum 
exillis  individuis,  unde  omnia  Democritus  gigni  af- 
firmat,  in  reliquis  mundis  et  in  bis  quidem  innume- 
rabilibus  innumerabiles  Q.  Lutatii  Catuli  non  modo 
possint  esse,  sed  etiam  sint;  in  hoc  tanto  mundo  Ca- 
tulus  alter  non  possit  effici?  XVIII.  56.  Primum  qui¬ 
dem  me  ad  Democritum  vocas ,  cui  non  assentior :  po- 
tiusque  refello,  propter  id,  quod  dilucide  docetur  a 
politioribusphysicis,  singularum  rerum  singulas  pro- 
prietates  esse.  Fac  enim  antiquos  illos  Servilios,  qui 
gemini  fuerunt,  tam  similes,  quam  dicuntur;  num 
censes  etiam  eosdem  fuisse?  Non  cognoscebantur  fo- 
ris :  at  domi.  Non  ab  alienis :  at  a  suis.  An  non  vi¬ 
demus,  hoc  usuvenire,  ut,  quos  numquam  putassemus 
a  nobis  internosci  posse ,  eos,  consuetudine  adhibita, 
tam  facile  internosceremus ,  uti  ne  minimum  quidem 
similes  viderentur?  57.  Hie,  pugnes  licet,  nonrepu- 
gnabo :  quin  etiam  concedam,  ilium  ipsum  sapientem, 
de  quo  omnis  hie  sermo  est,  quum  ei  res  similes  oc- 
currant,  quas  non  habeat  denotatas,  retenturum  assen- 
sum,  nec  umquam  ulli  viso  assensurum,  nisi  quod  ta¬ 
le  fuerit,  quale  falsum  esse  non  possit.  Sed  et  ad  ce- 
teras  res  habet  quamdam  artem,  qua  vera  a  lalsis  pos- 
sit  distinguere ,  et  ad  similitudines  istas  usus  adhi- 
bendus  est.  Ut  mater  geminos  internoscit  consuetu¬ 
dine  oculorum:  sic  tu  internosces,  si  assueveris.  Vi- 
desne,  ut  in  proverbio  sit  ovorum  inter  se  similitudo? 
Tamen  hoc  accepimus ,  Deli  fuisse  complures  (salvis 
rebus  illis),  quigallinasalerepermultasquaestus  caus- 
sa  solerent.  Hi  quum  ovum  inspexerant,  quae  id 
gallina  peperisset,  dicere  solebant.  Neque  id  est 
contra  nos.  58.  Nam  nobis  satis  est,  ova  ilia  inter- 
noscere.  Nihil  enim  magis  assentiri  potest,  hoc  illud 
esse ,  quam  si  inter  ilia  omnino  nihil  interesset.  Ha- 

beo  enim  regulam ,  ut  talia  visa  vera  iudicem ,  qualia 
falsa  esse  non  possint.  Ab  hac  mihi  non  licet  trans- 
versum,  ut  aiunt,  digitum  discedere,  ne  confundam 
omnia.  Veri  enim  et  falsi  non  modo  cognitio,  sed 
etiam  natura  tolletur,  si  nihil  erit,  quod  intersit:  ut 
etiam  illud  absurdum  sit,  quod  interdum  soletis  dice- 
re  ,  quum  visa  in  animis  imprimantur ,  non  vos  id  di- 
cere,  inter  ipsas  impressiones  nihil  interesse,  sed  in¬ 
ter  species  et  quasdam  formas  eorum.  Quasi  vero 
non  specie  visa  iudicentur :  quae  fidem  nullam  habe- 
bunt,  sublata  veri  et  falsi  nota.  59.  Illud  vero  per- 
absurdum,  quod  dicitis,  probabilia  vos  sequi,  si  re 
nulla  impediamini.  Primum  qui  potestis  non  impe- 
diri,  quum  a  veris  falsa  non  distent?  deinde  quod  iu- 
dicium  est  veri,  quum  sit  commune  falsi?  Ex  his  ilia 
necessario  nata  est  ino/rj,  id  est  assensionis  retentio: 
in  qua  melius  sibi  constitit  Arcesilas,  si  vera  sunt, 
quae  de  Carneade  nonnulli  existimant.  Si  enim  per- 
cipi  nihil  potest,  quod  utrique  visum  est:  tollendus 
assensus  est.  Quid  enim  est  tam  futile ,  quam  quid- 
quam  approbare  non  cognitum?  Carneadem  autem 
etiam  heri  audiebamus  solitum  esse  eo  *  delabi  inter¬ 
dum,  utdiceret,  opinaturum,  id  est,  peccaturum  esse 
sapientem.  Mihi  porro  non  tam  certum  est,  esse  ali- 
quid,  quod  comprehendi  possit,  de  quo  iam  nimium 
etiam  diu  disputo,  quam  sapientem  nihil  opinari,  id 
est,  numquam  assentiri  rei  vel  falsae  vel  incognitae. 

60.  Restat  illud,  quod  dicunt,  veri  inveniendi  caussa 
contra  omnia  dici  oportere,  et  pro  omnibus.  Volo  igi- 
tur  videre,  quid  invenerint.  Non  solemus,  inquit, 
ostendere.  Quae  sunt  tandem  ista  mysteria?  aut  cur 
celatis,  quasi  turpe  aliquid ,  sententiam  vestram?  Ut, 
qui  auclient,  inquit,  ratione  potius,  quam  auctoritate 
ducantur.  Quid,  si  utroque?  num  peius  est?  Unum 
tamen  illud  non  celant,  nihil  esse,  quod  percipi  pos¬ 
sit.  An  in  eo  auctoritas  nihil  obest?  Mihi  quidem  vi- 
detur  vel  plurimum.  Quis  enim  ista  tam  aperte  per- 
spicueque  et  perversa  et  falsa  secutus  esset,  nisi  tanta 
in  Arcesila,  multo  etiam  maior  in  Carneade  et  copia 
rerum  et  dicendi  vis  fuisset? 

XIX.  Haec  Antiochus  fere  et  Alexandriae  turn ,  et 
multis  annis  post,  multo  etiam  asseverantius  in  Syria, 
quum  esset  mecum  paullo  ante  quam  est  mortuus. 

61 .  Sed  iam  confirmata  caussa ,  te ,  hominem  amicis- 
simum  (me  autem  appellabat)  et  aliquot  annis  mino- 
remnatu,  non  dubitabo  monere.  Tune,  quum  tantis 
laudibus  philosophiam  extuleris,  Ilortensiumque  no¬ 
strum  dissentientem  commoveris,  earn  philosophiam 
sequere,  quae  confundit  vera  cum  falsis ,  spoliat  nos 
iudicio,privat  approbatione,  omnibus  orbat  sensibus? 
Et  Cimmeriis  quidem,  quibus  aspectum  sobs  sive 
deus  aliquis  sive  natura ademerat,  sive  eiusloci,quem 
incolebant,  situs,  ignes  tamen  aderant,  quorum  illis 
uti  lumine  licebat;  isti  autem,  quos  tu  probas,  tantis 
offusis  tenebris,  ne  scintillam  quidem  ullam  nobis  ad 
dispiciendum  reliquerunt:  quos  si  sequamur,  iis  vin- 
culis  simus  astricti,  ut  nos  commovere  nequeamus. 

62.  Sublata  enim  assensione,  omnem  et  motum  ani- 
morum  et  actionem  rerum  sustulerunt.  Quod  non 
modo  recte  fieri,  sed  omnino  fieri  non  potest.  Provide 
etiam  ,  ne  uni  tibi  istam  sententiam  minime  liceat  de- 
fendere.  An  tu,  quum  res  occultissimas  aperueris  in 
lucemque  protuleris,  iuratusque  dixeris,  ea  te  com- 
perisse:  quod  mihi  quoque  licebat,  qui  ex  te  ilia  co- 
gnoveram,  negabis  esse  rem  ullam,  quae  cognosci, 
comprehendi,  percipi  possit?  Vide,  quaeso,  etiam  at- 
que  etiam,  ne  illarum  quoque  rerum  pulcherrimarum 


a  te  ipso  minuatur  auctoritas.  Quae  quum  dixisset 
ille,  finem  fecit.  63.  Hortensius  autem  vehementer 
admirans,  (quod  quidem  perpetuo  Lucullo  loquente 
fecerat,  ut  etiam  manus  saepe  tolleret;  nec  mirum: 
nam  numquam  arbitror  contra  Academiam  dictum  es¬ 
se  subtilius)  me  quoque,  iocansne,  an  ita  sentiens, 
(non  enim  satis  intelligebam)coepit  hortari,  ut  senten- 
tia  desisterem.  Turn  mihi  Catulus,  Si  te,  inquit,  Lu- 
culli  oratio  flexit,  quae  est  habita  memoriter,  accura¬ 
te,  copiose;  taceo,  neque  te,  quo  minus,  si  tibi  ita  vi- 
deatur,  sententiam  mutes,  deterrendum  puto.  Illud 
vero  non  censuerim,  ut  eius  auctoritate  moveare. 
Tantum  enim  non  te  monuit,  inquit  arridens,  ut  cave- 
res,  ne  quis  improbus  tribunus  plebis ,  quorum  vides 
quanta  copia  semper  futura  sit,  arriperet  te  et  in  con- 
cione  quaereret,  qui  tibi  constares,  quum  idem  nega- 
res  quidquam  certi  posse  reperiri,  idem  te  comperisse 
dixisses.  Hoc,  quaeso,  cave  ne  te  terreat.  De  caussa 
autem  ipsa  malim  quidem  te  ab  hoc  dissentire.  Sin 
cesseris,  non  magno  opere  mirabor.  Memini  enim 
Antiochum  ipsum,  quum  annos  multos  talia  sensisset, 
simul  ac  visum  sit,  sententia  destitisse.  Haec  quum 
dixisset  Catulus :  me  omnes  intueri. 

XX.  64.  Turn  ego  non  minus  commotus,  quam 
soleo  in  caussis  maioribus,  huiusmodi  quamdam  ora- 
tionem  sum  exorsus :  Me ,  Catule ,  oratio  Luculli  de 
ipsa  re  ita  movit,  ut  docti  hominis  et  copiosi  et  parati 
et  nihil  praetereuntis  eorum,  quae  pro  ilia  caussa  dici 
possent;  non  tamen  ut  ei  respondere  posse  diffiderem. 
Auctoritas  autem  tanta  plane  me  movebat,  nisi  tu  op- 
posuisses  non  minorem  tuam.  Aggrediar  igitur,  si 
pauca  ante  quasi  de  fama  mea  dixero.  65.  Ego  enim 
si  aut  ostentatione  aliqua  adductus,  aut  studio  certan- 
di  ad  hanc  potissimum  philosophiam  me  applicavi, 
non  modo  stultitiam  meam,  sed  etiam  mores  et  natu- 
ram  condemnandam  puto.  Nam,  si  in  minimis  rebus 
pertinacia  reprehenditur ,  calumnia  etiam  coercetur, 
ego  de  omni  statu  consilioque  totius  vitae  aut  certare 
cum  aliis  pugnaciter,  aut  frustrari  quum  alios  turn 
etiam  me  ipsum  velim?  Itaque,  nisi  ineptum  puta- 
rem,  in  tali  disputatione  id  facere,  quod,  quum  de  re- 
publica  disceptatur,  fieri  interdum  solet,  iurarem  per 
Iovem  deosque  penates ,  me  et  ardere  studio  veri  re- 
periendi,  et  ea  sentire ,  quae  dicerem.  66.  Qui  enim 
possum  non  cupere  verum  invenire,  quum  gaudeam, 
si  simile  veri  quid  invenerim?  Sed,  ut  hoc  puleherri- 
mum  esse  iudicem ,  vera  videre :  [sic]  pro  veris  pro- 
bare  falsa,  turpissimum  est.  Nec  tamen  ego  is  sum, 
qui  nihil  umquam  falsi  approbem,  qui  numquam  as- 
sentiar,  qui  nihil  opiner:  sed  quaerimus  de  sapiente. 
Ego  vero  ipse  et  magnus  quidem  sum  opinator  (non 
enim  sum  sapiens)  et  meas  cogitationes  sicdirigo,  non 
ad  illam  parvulam  Cynosuram, 

qua  fidunt  duce  nocturna  Phoenices  in  alio, 
ut  ait  Aratus,  eoque  directius  gubernant,  quod  earn 
tenent, 

quae  cursu  inter  lore,  brevi  convertitur  orbe: 
sed  ad  Helicen  et  clarissimos  Septemtriones,  id  est 
rationes  has,  latiore  specie,  non  ad  tenue  elimatas;  eo 
fit,  ut  errem  et  vager  latius.  Sed  non  de  me,  ut  dixi, 
sed  de  sapiente  quaeritur.  Visa  enim  ista  quum  acri- 
ter  mentcm  sensumve  pepulerunt,  accipio,  bisque  in¬ 
terdum  etiam  assentior,  nec  percipio  tamen.  Nihil 
enim  arbitror  posse  percipi.  Non  sum  sapiens.  Ita¬ 
que  visis  cedo,  neque  possum  resistere.  Sapientis 
autem  hanc  censet  Arcesilas  vim  esse  maximam,  Zc- 
noni  assentiens,  cavere,  ne  capiatur;  nefallatur,  vi- 

dere.  Nihil  est  enim  ab  ea  cogitatione,  quam  habe- 
mus  de  gravitate  sapientis,  errore,  levitate,  temeritate 
disiunctius.  67.  Quid  igitur  loquar  de  firmitate  sa¬ 
pientis?  quem  quidem  nihil  opinari  tu  quoque ,  Lu- 
culle,  concedis.  Quod  quoniam  a  te  probatur,  (utprae- 
postere  tecum  again,  mox  referam  me  ad  ordinem,) 
haec  primum  conclusio  quam  habeatvim,  considera. 
XXI.  Si  ulli  rei  sapiens  assentietur  umquam,  aliquan- 
do  etiam  opinabitur.  Numquam  autem  opinabitur; 
nulli  igitur  rei  assentietur.  Hanc  conclusionem  Ar- 
cesilas  probabat:  confirmabat  enim  et  primum  et  se¬ 
cundum.  Carneades  nonnumquam  secundum  illud 
dabat,  assentiri  aliquando.  Ita  sequebatur  etiam  opi¬ 
nari  :  quod  tu  non  vis,  et  recte ,  ut  mihi  videris.  Sed 
illud  primum,  sapientem,  si  assensurus  esset,  etiam 
opinaturum,  falsum  esse  et  Stoici  dicunt,  et  eorum 
astipulator  Antiochus.  Posse  enim  eum  falsa  a  ve- 
ris  et,  quae  non  possint  percipi,  ab  iis,  quae  possint, 
distinguere.  68.  Nobis  autem  primum,  etiamsi  quid 
percipi  possit,  tamen  ipsa  consuetudo  assentiendi  pe- 
riculosa  esse  videtur  et  lubrica.  Quamobrem  quum 
tarn  vitiosum  esse  constet,  assentiri  quidquam  aut 
falsum  aut  incognitum:  sustinenda  est  potius  omnis 
assensio,  ne  praecipitet,  si  temere  processerit.  Ita 
enim  finitima  sunt  falsa  veris,  eaque,  quae  percipi  non 
possunt,  iis,  quae  possunt,  (si  modo  ea  sunt  quaedam : 
iam  enim  videbimus)  ut  tam  praecipitem  in  locum 
non  debeat  se  sapiens  committere.  Sin  autem,  omni- 
no  nihil  esse,  quod  percipi  possit,  a  me  sumpsero  et, 
quod  tu  mihi  das,  accepero,  sapientem  nihil  opinari; 
effectum  illud  erit,  sapientem  assensus  omnes  cohibi- 
turum:  ut  videndum  tibi  sit,  idne  malis,  an,  aliquid 
opinaturum  esse  sapientem.  Neutrum,  inquies,  illo- 
rum.  Nitamur  igitur,  nihil  posse  percipi.  Etenim  de 
eo  omnis  est  controversia. 

XXII.  69.  Sed  prius  pauca  cum  Antiocho:  qui 
haec  ipsa,  quae  a  me  defenduntur,  et  didicit  apud 
Philonem  tam  diu ,  ut  constaret ,  diutius  didicisse  ne- 
minem,  et  scripsit  de  his  rebus  acutissime,  et  idem 
haec  non  acrius  accusavit  in  senectute,  quam  antea 
defensitaverat.  Quamvis  igitur  fuerit  acutus,  ut  fuit : 
tamen  inconstantia  levatur  auctoritas.  Quis  enim 
iste  dies  illuxerit,  quaero,  qui  illi  ostenderit  earn, 
quam  multos  annos  esse  negitavisset,  veri  et  falsi  no- 
tam.  »Excogitavit  aliquid : «  eadem  dicit,  quae  Stoi¬ 
ci  :  »poenituit  eum  ilia  sensisse. «  Cur  non  se  trans- 
tulit  ad  alios,  et  maxime  ad  Stoicos?  Eorum  enim  erat 
propria  ista  dissensio.  Quid?  eum  Mnesarchi  poe- 
nitebat?  Quid?  Dardani?  qui  erant  Athenis  turn  prin- 
cipes  Stoicorum.  Numquam  a  Philone  discessit,  nisi 
posteaquam  ipse  coepit,  qui  se  audirent,  habere.  70. 
Unde  autem  subito  vetus  Academia  revocata  est?  No¬ 
minis  dignitatem  videtur,  quum  a  re  ipsa  descisceret, 
retinere  voluisse;  quod  erant,  qui  ilium  gloriae  caus- 
sa  facerent  sperare,  etiam  fore,  ut  ii,  qui  se  sequeren- 
tur,  Antiochii  vocarentur.  Mihi  autem  magis  vide¬ 
tur  non  potuisse  sustinere  concursum  omnium  philo- 
sophorum.  Etenim  de  ceteris  sunt  inter  illos  nonnul- 
lacommunia:  haec  Academicorum  est  una  sententia, 
quam  reliquorum  philosophorum  nemo  probet.  Ita— 
que  cessit.  Et  ut  ii,  qui  sub  Novis  *  solem  non  fe- 
runt:  item  ille,  quum  aestuaret,  veterum,  ut  Maenia- 
norum ,  sic  Academicorum  umbram  secutus  est.  71 . 
Quoque  solebat  uti  argumento  turn,  quum  ei  placebat, 
nihil  posse  percipi,  quum  quaereret,  Dionysius  ille 
Heracleotes  utrum  comprehendisset  certa  ilia  nota, 
qua  assentiri  dicitis  oportere,  illudne,  quod  multos 


annos  tenuisset,  Zenonique  magistro  credidisset,  ho- 
nestum  quod  esset,  id  bonum  solum  esse;  an  quod 
postea  defensitavisset,  honesti  inane  nomen  esse,  vo- 
luptatem  esse  summum  bonum :  qui  ex  illiuscommu- 
tata  sententia  docere  vellet,  nihil  ita  signari  in  animis 
nostris  a  vero  posse ,  quod  non  eodem  modo  possit  a 
falso:  is  curavit,  quod  argumentum  ex  Dionysio  ipse 
sumpsisset,  ex  eo  ceteri  sumerent.  Sed  cum  hoc  alio 
loco  plura:  nunc  ad  ea,  quae  a  te,  Luculle,  dicta  sunt. 

XXIII.  72.  Et  primum,  quod  initio  dixisti,  videa- 
mus,  quale  sit:  similiter  a  nobis  de  antiquis  philoso- 
phis  commemorari,  atque  seditiosi  solerent  claros  vi- 
ros,sed  tamen  populares  aliquos  nominare.  Illi  quum 
res  non  bonas  tractent,  similes bonorum  videri  volunt. 
Nos  autem  ea  dicimus  nobis  videri,  quae  vosmetipsi 
nobilissimis  philosophis  placuisse  conceditis.  Ana¬ 
xagoras  nivem  nigram  dixit  esse.  Ferres  me ,  si  ego 
idem  dicerem?  Tu,  ne  si  dubitarem  quidem.  At  quis 
est  hie?  num  sophistes?  sic  enim  appellabantur  ii, 
qui  ostentationis  aut  quaestus  caussa  philosophaban- 
tur:  maxima  fuit  et  gravitatis  et  ingenii  gloria.  73. 
QuidloquardeDemocrito?  quem  cum  eo  conferre  pos- 
sumus  non  modo  ingenii  magnitudine,  sed  etiam  ani- 
mi?  qui  ita  sit  ausus  ordiri,  Haec  loquor  de  univer- 
sis.  Nihil  excipit,  de  quo  non  profiteatur.  Quid 
enim  esse  potest  extra  universa?  quis  hunc  philoso- 
phum  non  anteponit  Cleanthi,  Chrysippo  reliquisque 
inferioris  aetatis?  qui  mihi  cum  illo  collati,  quintae 
classis  videntur.  Atque  is  non  hoc  dicit,  quod  nos, 
qui  veri  esse  aliquid  non  negamus ,  percipi  posse  ne- 
gamus :  ille  verum  plane  negat  esse :  sensus  quidem 
non  obscuros  dicit,  sed  *  tenebricosos :  (sic  enim  ap- 
pellateos  is,  qui  hunc  maxime  est  admiratus,  Chius 
Metrodorus  initio  libri,  qui  est  de  natura :)  Nego,  in¬ 
quit,  scire  nos ,  sciamusne  aliquid,  an  nihil  sciamus:  ne 
id  ipsum  quidem  nescire,  aut  scire:  nec  omnino,  sitne 
aliquid,  an  nihil  sit.  74.  Furere  tibi  Empedocles  vi¬ 
detur:  at  mihi  dignissimum  rebus  iis,  de  quibus  lo¬ 
quitur,  sonum  fundere.  Num  ergo  is  excaecat  nos 
aut  orbat  sensibus,  si  parum  magnam  vim  censet  in 
iis  esse  ad  ea,  quae  sub  eos  subiecta  sunt,  iudicanda? 
Parmenides,  Xenophanes,  minus  bonis  quamquam 
versibus,  sed  tamen  illis  versibus  increpant  eorum  ar- 
rogantiam,  quasi  irati,  qui,  quum  sciri  nihil  possit, 
audeant  se  scire  dicere.  Et  ab  his  aiebas  removen- 
dum  Socratem  et  Platonem.  Cur?  An  de  ullis  certius 
possum  dicere?  Yixisse  cum  his  equidem  videor:  ita 
multi  sermones  perscripti  sunt,  e  quibus  dubitari  non 
possit,  quin  Socrati  nihil  sit  visum  sciri  posse.  Ex- 
cepit  unum  tantum,  scire  se,  nihil  se  scire:  nihil  am- 
plius.  Quid  dicam  de  Platone?  qui  certe  tam  multis 
libris  hoc  persecutus  non  esset,  nisi  probavisset.  Iro- 
niam  enim  alterius,  perpetuam  praesertim,  nulla  fuit 
ratio  persequi.  XXIV.  75.  Videorne  tibi,  non  ut 
Saturninus,  nominare  modo  illustres  homines,  sed 
etiam  imitari  numquam,  nisi  clarum,  nisi  nobilem? 
Atqui  habebam  molestos  vobis,  sed  minutos,  Stilpo- 
nem ,  Diodorum ,  Alexinum ;  quorum  sunt  contorta  et 
aculeata  quaedam  sophismata.  Sic  enim  appellantur 
fallaces  conclusiunculae.  Sed  quid  eos  colligam, 
quum  habeam  Chrysippum,  qui  fulcire  putatur  porti- 
cumStoicorum?  Quam  multa  ille  contra  sensus,  quam 
multa  contra  omnia,  quae  in  consuetudine  probantur. 
At  dissolvit  idem.  Mihi  quidem  non  videtur.  Sed 
dissolverit  sane:  certe  tam  multa  noncollegisset,  quae 
nos  fallerent  probabilitate  magna,nisi  videret,  his  re- 
sisti  non  facile  posse.  76.  Quid?  Cyrenaei  videntur 

minime  contempti  philosophi ,  qui  negant  esse  quid- 
quam,  quod  percipi  possit  extrinsecus :  ea  se  sola  per- 
cipere,  quae  tactu  intimo  sentiant,  ut  dolorem,  ut  vo- 
luptatem :  neque  se ,  quo  quid  colore  aut  quo  sono  sit, 
scire,  sed  tantum  sentire,  affici  se  quodammodo. 

Satis  multa  de  auctoribus:  quamquam  ex  me 
quaesieras ,  nonne  putarem  post  illos  veteres  tot  sae- 
culis  inveniri  verum  potuisse,  totingeniis,  tantisque 
studiis,  quaerentibus.  Quid  inventum  sit,  paullo 
postvidero,  te  ipso  quidem  iudice.  Arcesilam  vero 
non  obtrectandi  caussa  cum  Zenone  pugnavisse ,  sed 
verum  invenire  voluisse,  sic  intelligitur.  77.  Nemo, 
inquam,  superiorum  non  modo  expresserat,  sed  ne 
dixerat  quidem,  posse  hominem  nihil  opinari:  nec  so¬ 
lum  posse,  sed  ita  necesse  esse  sapienti.  Visa  est 
Arcesilae  quum  vera  sententia ,  turn  honesta  et  digna 
sapiente.  Quaesivit  de  Zenone  fortasse,  quid  futurum 
esset,  si  nec  percipere  quidquam  posset  sapiens,  nec 
opinari  sapientis  esset.  Ule,  credo,  nihil  opinaturum ; 
quoniam  esset,  quod  percipi  posset.  Quid  ergo  id 
esset?  Visum,  credo.  Quale  igitur  visum?  Turn  il¬ 
ium  ita  definivisse,  ex  eo,  quod  esset,  sicut  esset  im- 
pressum  et  signatum  et  effictum.  Post  requisitum, 
etiamne ,  si  eiusmodi  esset  visum  verum ,  quale  vel 
falsum.  Hie  Zenonem  vidisse  acute,  nullum  esse  vi¬ 
sum  ,  quod  percipi  posset,  si  id  tale  esset  ab  eo ,  quod 
est,  ut  eiusdem  modi  ab  eo,  quod  non  est,  posset  esse. 
Recte  consensit  Arcesilas;  ad  definitionem  additum, 
Neque  enim  falsum  percipiposse,  neque  verum,  si  es¬ 
set  tale,  quale  vel  falsum.  Incubuit  autem  in  eas 
disputationes,  ut  doceret,  nullum  tale  esse  visum  a 
vero ,  ut  non  eiusdem  modi  etiam  a  falso  posset  esse. 
78.  Haec  autem  est  una  contentio,  quae  adhuc  per- 
manserit.  Nam  illud,  nulli  rei  assensurum  esse  sa- 
pientem,  nihil  ad  hanc  controversiam  pertinebat.  Li- 
cebatenim  nihil  percipere,  et  tamen  opinari ;  quod  a 
Carneadediciturprobatum:  equidemCIitomachoplus, 
quamPhiloni  aut  Metrodoro,  credens,  hoc  magis  ab 
eo  disputatum ,  quam  probatum  puto.  Sed  id  omit- 
tamus.  Illud  certe,  opinatione  et  perceptione  subla- 
ta,  sequitur  omnium  assensionum  retentio:  ut,  si 
ostendero,  nihil  posse  percipi ,  tu  concedas  numquam 
assensurum  esse. 

XXV.  79.  Quid  ergo  est,  quod  percipi  possit,  si 
ne  sensus  quidem  vera  nuntiant?  Quos  tu,  Luculle, 
communi  loco  defendis.  Quod  ne  id  facere  posses, 
idcirco  heri  non  necessario  loco  contra  sensus  tarn 
multa  dixeram:  tu  autem  te  negas  infracto  remo  ne¬ 
que  columbae  collo  commoveri.  Primum  cur?  Nam 
et  in  remo  sentio  non  esse  id,  quod  videatur:  et  in  co- 
lumba  plures  videri  colores,  nec  esse  plus  uno.  Dein- 
de  nihilne  praeterea  diximus?  —  Maneant  ilia  omnia : 
laborat*ista  caussa:  veraces  suos  esse  sensus dicit. — 
Igitur  semper  auctorem  habes  eum,  qui  magno  suo 
periculo  caussam  agat!  Eo  enim  rem  demittit  Epicu¬ 
rus,  si  unus  sensus  semel  in  vita  mentitus  sit,  nulli 
umquam  esse  credendum.  80.  Hoc  est  verum  esse, 
confidere  suis  testibus  et  importune  insistere!  Itaque 
Timagoras  Epicureus  negat  sibi  umquam,  quum  ocu- 
lum  torsisset,  duas  ex  lucerna  flammulas  esse  visas. 
Opinionis  enim  esse  mendacium,  non  oculorum. 
Quasi  quaeratur,  quid  sit,  non  quid  videatur.  Sed 
hie  quidem  maiorum  simiiis.  Tu  vero,  qui  visa  sen- 
sibus  alia  vera  dicas  esse,  alia  falsa:  qui  ea  distin- 
guis?  Desine,  quaeso,  communibus  locis.  Domi  no¬ 
bis  ista  nascuntur.  Si,  inquis,  deus  te  interroget,  sa- 
nis  modo  et  integris  sensibus,  num  amplius  quid  de- 


sideras?  quid  respondeas?  —  Utinam  quidem  roget! 
audias,  quam  nobiscum  male  egerit.  Ut  enim  vera 
videamus,  quam  longe  videmus?  Ego  Catuli  Cuma- 
num  ex  hoc  loco  video,  Pompeianum  non  cerno;  ne¬ 
que  quidquam  interiectum  est,  quod  obstet:  sed  in- 
tendi  longius  acies  non  potest.  0  praeclarum  pro- 
spectum !  Puteolos  videmus:  at  familiarem  nostrum 
C.  Avianum,  fortasse  in  porticuNeptuni  ambulantem, 
non  videmus.  81.  At  ille  nescio  qui,  qui  in  scholis 
nominari  solet,  mille  et  octoginta  stadia  quod  abesset, 
videbat:  quaedam  volucres  longius.  Responderem 
igitur  audacter  isti  vestrodeo,  me  plane  his  oculis  non 
esse  contentum.  Licet  me  acrius  videre ,  quam  ullos 
pisces  fortasse;  qui  neque  videntur  a  nobis,  et  nunc 
quidem  sub  oculis  sunt:  neque  ipsinossuspicerepos- 
sunt.  Ergo  ut  ill  is  aqua,  sic  nobis  aer  crassus  offun- 
ditur.  At  amplius  non  desideramus.  Quid?  talpam 
num  desiderare  lumen  putas?  Neque  tarn  quereretur 
cum  deo,  quod  parum  longe,  quam  quod  falsum  vide- 
ret.  Videsne  navem  illam?  stare  nobis  videtur:  at 
iis,  qui  in  navi  sunt,  moveri  haec  villa.  Quaere  ra- 
tionem,  cur  ita  videatur:  quam  ut  maxime  inveneris, 
quod  haud  scio,  an  non  possis;  non  tu  verum  testem 
habere,  sed  eum  non  sine  caussa  falsum  testimonium 
dicere  ostenderis.  XXVI.  82.  Quid  ego  de  navi?  vidi 
enim  a  te  remum  contemni.  Maiora  fortasse  quaeris. 
Quid  potest  esse  sole  maius?  quern  mathematici  am¬ 
plius  duodeviginti  partibus  confirmant  maiorem  esse, 
quam  terram :  quantulus  nobis  videtur!  Mihi  quidem 
quasi  pedalis.  Epicurus  autem  posse  putat  etiam 
minorem  esse  eum,  quam  videatur,  sed  non  multo:  ne 
maiorem  quidem  multo  putat  esse,  vel  tantum  esse, 
quantus  videatur:  ut  oculi  aut  non  multum  mentian- 
tur  aut  nihil.  Ubi  igitur  illud  est  semel?  Sed  ab  hoc 
credulo,  qui  numquam  sensus  mentiri  putat,  disceda- 
mus:  qui  ne  nunc  quidem,  quum  ille  sol,  qui  tanta 
incitatione  fertur,  ut,  celeritas  eius  quanta  sit,  ne  co- 
gitari  quidem  possit,  tamen  nobis  stare  videatur.  83. 
Sed,  ut  minuam  controversiam :  videte,  quaeso,  quam 
in  parvo  lis  sit*.  Quattuor  sunt  capita,  quae  eonclu- 
dant,  nihil  esse,  quod  nosci,  percipi,  comprehendi 
possit;  de  quo  haec  tota  quaestio  est.  E  quibus  pri¬ 
mum  est,  esse  aliquod  visum  falsum:  secundum,  non 
posse  id  percipi :  tertium ,  inter  quae  visa  nihil  inter¬ 
sit,  fieri  non  posse,  ut  eorum  alia  percipi  possint,  alia 
non  possint:  quartum,  nullum  esse  Tdsum  verum  a 
sensu  profectum ,  cui  non  appositum  sit  visum  aliud, 
quod  ab  eo  nihil  intersit,  quodque  percipi  non  possit. 
Horum  quattuor  capitum  secundum  et  tertium  omnes 
concedunt.  Primum  Epicurus  non  dat.  Vos,  qui- 
buscum  res  est,  id  quoque  conceditis.  Omnis  pugna 
de  quarto  est.  84.  Qui  igitur  P.  Servilium  Geminum 
videbat,  sed  Quintum  se  videre  putabat,  incidebat  in 
eiusmodi  visum,  quod  percipi  non  posset:  quia  nulla 
nota  verum  distinguebatur  a  falso:  qua  distinctione 
sublata,quam  haberet  in  C.  Cotta,  qui  bis  cum  P.  Ge- 
mino  consul  fuit,  agnoscendo  eiusmodi  notam  ,  quae 
falsa  esse  non  posset?  Negas  tantam  similitudinem  in 
rerum  natura  esse.  Pugnas  omnino,  sed  cum  adver- 
sariofaciii.  Ne  sit  sane:  videri  certe  potest.  Pallet 
igitur  sensum:  et  si  una  fefellerit  similitudo,  dubia 
omnia reddiderit.  SubIatoenimiudicioillo,quooportet 
agnosci:  etiam  si  ipse  erit,  quern  videris,  qui  tibi  vi- 
debitur,  tamen  non  ea  nota  iudicabis,  qua  dicis  opor- 
tere,  utnon  possit  esse  eiusdem- modi  falsa.  85.  Quan- 
doigiturpotesttibiP.  Geminus  —  Quintus  videri,  quid 
habes  explorati,  cur  non  possit  tibi  Cotta  videri ,  qui 

non  sit,  quoniam  aliquid  videtur  esse,  quod  non  est? 
Omnia  dicis  sui  generis  esse;  nihil  esse  idem,  quod 
sit  aliud.  Stoicum  est  quidem ,  nee  admodum  credi¬ 
ble  ;  nullum  esse  pilum  omnibus  rebus  talem ,  qualis 
sit  pilus  alius,  nullum  granum.  Haec  refelli  possunt: 
sed  pugnare  nolo.  Ad  id  enim,  quod  agitur,  nihil  in¬ 
terest,  omnibusne  partibus  visa  res  nihil  differat,  an 
internosci  non  possit,  etiam  si  differat.  Sed,  si  ho- 
minum  similitudo  tanta  esse  non  potest,  ne  signorum 
quidem?  Die  mihi,  Lysippus  eodem  aere,  eadem  tem- 
peratione,  eodem  caelo,  aqua,  ceteris  omnibus,  cen¬ 
tum  Alexandras  eiusdem  modi  facere  non  posset?  Qua 
igitur  notione  discerneres?  86.  Quid  si  in  eiusdem- 
modi  cera  centum  sigilla  hoc  annulo  impressero?  ec- 
quae  poterit  in  agnoscendo  esse  distinctio?  An  tibi 
erit  quaerendus  annularius  aliqui,  quoniam  gallina- 
rium  invenisti  Deliacum  ilium,  qui  ova  cognosceret? 
XXVII.  Sed  adhibes  artem  advocatam  etiamsensibus. 
Pictor  videt,  quae  nos  non  videmus:  et,  simul  inflavit 
tibicen,  a  perito  carmen  agnoscitur.  Quid?  hoc  non- 
ne  videtur  contra  te  valere ,  si  sine  magnis  artificii^, 
ad  quae  pauci  accedunt,  nostri  quidem  generis,  admo¬ 
dum  nec  videre  nec  audire  possumus?  Iam  ilia  prae- 
clara ,  quanto  artificio  esset  sensus  nostros ,  mentem- 
que  et  totam  constructionem  hominis  fabricata  na¬ 
tural  cur  non  extimescam  opinandi  temeritatem?  87. 
Etiamne  hoc  affirmare  potes,  Luculle,  esse  aliquam 
vim,  cum  prudentia  et  consilio  scilicet,  quae  finxerit, 
vel,  ut  tuo  verbo  utar,  quae  fabricata  sit  hominem? 
Qualis  ista  fabrica  est?  ubi  adhibita?  quando?  cur? 
quo  modo?  Tractantur  ista  ingeniose:  disputantur 
etiam  eleganter.  Denique  videantur  sane,  ne  affir- 
mentur  modo.  Sed  de  physicis  mox,  et  quidem  ob 
earn  caussam,  ne  tu,  qui  idem  me  facturum  paullo  an¬ 
te  dixeris,  videare  mentitus.  Sed  ut  ad  ea,  quae  cla- 
riora  sunt,  veniam :  res  iam  universas  profundam;  de 
quibus  volumina  impleta  sunt  non  a  nostris  solum, 
sed  etiam  a  Chrysippo.  —  De  quo  queri  solent  Stoici, 
dum  studiose  omnia  conquisierit  contra  sensus,  et 
perspicuitatem,  contraque  omnem  consuetudinem 
contraque  rationem,  ipsum  sibi  respondentem,  infe- 
riorem  fuisse :  itaque  ab  eoarmatumesseCarneadem. 
—  88.  Ea  sunt  eiusmodi,  quae  a  te  diligentissime 
tractata  sunt.  Dormientium  et  vinolentorum  et  furi- 
osorum  visa  imbecilliora  esse  dicebas,  quam  vigilan- 
tium,  siccorum,  sanorum.  Quo  modo?  Quia,  quum 
experrectus  esset  Ennius,  non  diceret,  se  vidisse  Ho- 
merum,  sed  visum  esse :  Alcmaeo  autem : 

- Sed  mihi  neutiquam 

cor  consentit. - 

Similia  de  vinolentis.  Quasi  quisquam  neget,  et  qui 
experrectus  sit,  eumsomnia,  et,  cuius  furor  conse- 
derit,  putare  non  fuisse  ea  vera,  quae  essent  sibi  visa 
in  furore.  Sed  non  id  agitur:  turn,  quum  videntur, 
quo  modo  videbantur*,  id  quaeritur.  Nisi  vera  En- 
nium  non  putamus  ita  totum  illud  audivisse, 

0  pietas  animi,  ' 

si  modo  id  somniavit,  ut  si  vigilans  audiret.  Exper¬ 
rectus  enim  potuit  ilia  visa  putare,  ut  erant,  somnia: 
dormienti  vero  aeque  ac  vigilanti  probabantur.  Quid? 
Iliona  somno  illo, 

Metier,  te  appello:  — 

nonne  ita  credit  filium  locutum,  ut  experrecta  etiam 
crederet?  Unde  enim  ilia :  — 

Age  [ad]st&:  mane:  audi!  iterddum  eudemmet  ista 

mi! 

num  videtur  minorem  habere  visis,  quam  vigilantes, 


fidem?  XXVIII.  89.  Quid  loquar  de  insanis?  Qua¬ 
lis  tandem  fuitaffinis  tuus,  Catule,  Tuditanus?  Quis¬ 
quam  sanissimus  tarn  certa  putat,  quae  videt,  quam 
is  putabat,  quae  videbantur?  Quid  ille,  qui, 

Video,  video  te.  Vive,  Ulixes,  dum  licet: 
nonne  etiam  bis  se  exclamavit  videre,  quum  omnino 
non  videret?  Quid?  apud  Euripidem  Hercules,  quum, 
ut  Eurysthei  filios,  ita  suos  configebat  sagittis :  quum 
uxorem  interimebat ,  quum  conabatur  etiam  patrem : 
non  perinde  movebatur  falsis ,  ut  veris  moveretur? 
Quid?  ipse  Alcmaeo  tuus,  qui  negat  cor  sibi  cum  ocu- 
lis  consentire,  nonne  ibidem  incitato  furore: 

—  Unde  haec  fldmma  oritur? 
et  ilia  deinceps, 

Incede,  incede:  adsunt,  adsunt:  me,  me  expetunt. 
Quid,  quum  virginis  fidem  implorat? 

Fer  mi  auxilium:  pestem  dbige  a  me: 
flammiferam  hanc  vim,  quae  me  excruciat! 

Caerulea  incinctae  angui  incedunt: 
circumstant  cum  ardentibu’  taedis.  —  ■ 

Num  dubitas,  quin  sibi  haec  videre  videatur?  Item- 
que  cetera : 

Intendit  crinitus  Apollo 
arcom  auratom  luna  innixus : 

Diana  facem  iacit  a  laeva. 

90.  Qui  magis  haec  crederet,  si  essent,  quam  crede- 
bat,  quia  videbantur?  Apparet  enim  iam  cor  cum 
oculis  consentire.  Omnia  autem  haec  proferuntur,  ut 
illud  efficiatur,  quo  certius  nihil  potest  esse :  intervi- 
sa  vera  et  falsa  ad  animi  assensum  nihil  interesse. 
Vos  autem  nihil  agitis,  quum  ilia  falsa  vel  furiosorum, 
vel  somniantium  recordatione  ipsorum  refellitis.  Non 
enim  id  quaeritur,  qualis  recordatio  fieri  soleateorum, 
qui  experrecti  sint,  aut  eorum,  qui  furere  destiterint: 
sed  qualis  visio  fuerit  aut  furentium  aut  somniantium 
turn,  quum  commovebantur.  Sed  abeo  a  sensibus. 

91.  Quid  est,  quod  ratione  percipi  possit?  Diale- 
cticam  inventam  esse  dicitis,  veri  et  falsi  quasi  dis- 
ceptatricem  et  iudicem.  Cuius  veri  et  falsi?  et  in 
qua  re?  In  geometriane,  quid  sit  verum  autfalsum, 
dialecticus  iudicabit,  an  in  litteris,  an  in  musicis? 
At  ea  non  novit.  Inphilosophia  igitur.  Sol  quantus 
sit,  quid  ad  ilium?  Quod  sit  summum  bonum,  quid 
habet,  ut  queat  iudicare?  Quid  igitur  iudicabit?  quae 
coniunctio,  quae  disiunctio  vera  sit,  quid  ambigue 
dictum  sit,  quid  sequatur  quamque  rem,  quid  repu- 
gnet?  Si  haec  et  horum  similia  iudicat,  de  se  ipsa 
iudicat.  Plus  autem  pollicebatur.  Nam  haec  qui¬ 
dem  iudicare  ad  ceteras  res,  quae  sunt  in  philosophia 
multae  atque  magnae,  non  est  satis.  92.  Sed  quo¬ 
niam  tantum  in  ea  arte  ponitis,  videte,  ne  contra  vos 
tota  nata  sit:  quae  primo  progressu  festive  tradit 
elementa  Ioquendi  et  ambiguorumintelligentiamcon- 
cludendique  rationem,  turn,  paucis  additis,  venit  ad 
soritas,  lubricum  sane  et  periculosum  locum;  quod 
tu  modo  dicebas  esse  vitiosum  interrogandi  genus. 
XXIX.  Quid  ergo?  istius  vitii  num  nostra  culpa  est? 
Rerum  natura  nullam  nobis  deditcognitionemfinium, 
ut  ul la  in  re  statuere  possimus,  quatenus.  Nec  hoc 
in  acervo  tritici  solum,  unde  nomen  est,  sed  nulla 
omnino  in  re  minutatim  interrogati:  dives,  pauper; 
clarus,  obscurus  sit;  multa,  pauca;  magna,  parva; 
longa,  brevia;  lata,  angusta:  quanto  aut  addito  aut 
dempto  certumrespondeamus,  nonhabemus.  —  93.  At 
vitiosi  sunt  soritae.  —  Frangite  igitur  eos,  si  pote- 
stis,  ne  molesti  sint.  Erunt  enim,  nisi  cavetis.  Cau- 
tum  est,  inquit.  Placet  enim  Chrysippo,  quum  gra- 

datim  interrogetur,  verbi  caussa,  tria  pauca  sint,  anne 
multa;  aliquanto  prius,  quam  ad  multa  perveniat, 
quiescere,  id  est,  quod  ab  iis  dicitur,  ijav/u^Biv.  Per 
me  vel  stertas  licet,  inquit  Carneades,  non  modo 
quiescas.  Sed  quid  proficit?  Sequitur  enim,  qui 
te  exsomnoexcitet,  et  eodem  modointerroget.  Quo  in 
numero  conticuisti,  si  ad  eum  numerum  unum  addi- 
dero,  multane  erunt?  Progrediere  rursus,  quoad  vi- 
debitur.  —  Quid  plura?  hoc  enim  fateris,  neque  ul- 
timum  te  paucorum,  neque  primum  multorum  re- 
spondere  posse.  Cuius  generis  error  ita  manat,  ut 
non  videam,  quo  non  possit  accedere.  94.  Nihil  me 
laedit,  inquit:  ego  enim,  ut  agitator  callidus,  prius 
quam  ad  finem  veniam,  equos  sustinebo;  eoque  ma- 
gis,  si  locus  is,  quo  ferentur  equi,  praeceps  erit.  Sic 
me,  inquit,  ante  sustineo,  nec  diutius  captiose  inter- 
roganti  respondeo.  Si  habes,  quod  liqueat,  neque 
respondes,  superbis :  si  non  habes,  ne  tu  quidem  per- 
cipis.  Si,  quia  obscura;  concedo.  Sed  negas  te  usque 
ad  obscura  progredi.  Illustribus  igitur  rebus  insi- 
stis.  Si  id  tantummodo,  ut  taceas ,  nihil  assequeris. 
Quid  enim  ad  ilium ,  qui  te  captare  vult ,  utrum  ta- 
centem  irretiat  te,  an  loquentem?  Sin  autem  usque 
ad  novem ,  verbi  gratia ,  sine  dubitatione  respondes 
pauca  esse,  in  decimo  insistis  :  etiam  a  certis  et  illu- 
strioribus  cohibes  assensum.  Hoc  idem  me  in  obscu- 
ris  facere  non  sinis.  Nihil  igitur  te  contra  soritas 
ars  ista  adiuvat;  quae  nec  augenti  nec  minuenti, 
quid  aut  primum  sit  aut  postremum,  docet.  95.  Quid? 
quod  eadem  ilia  ars,  quasi  Penelope  telam  retexens, 
tollit  ad  extremum  superiora.  Utrum  ea  vestra,  an 
nostra  culpa  est?  Nempe  fundamentum  dialecticae 
est,  quidquid  enuntietur,  (id  autem  appellant  d^la/aa ; 
quod  est  quasi  efTatum,)  aut  verum  esse  aut  falsum. 
Quid  igitur?  haec  vera  an  falsa  sunt?  Si  te  mentiri 
dicis,  idque  vei’um  dicis,  mentiris.  Haec  scilicet 
inexplicabilia  esse  dicitis.  Quod  est  odiosius,  quam 
ilia,  quae  nos  incomprehensa  et  nonperceptadicimus. 
XXX.  Sed  haec  omitto.  Illud  quaero,  si  ista  expli- 
cari  non  possunt,  nec  eorum  ullum  indicium  inveni- 
tur,  ut  respondere  possitis,  verane,  an  falsa  sint :  ubi 
est  ilia  definitio ,  Effatum  esse  id ,  quod  aut  verum,  aut 
falsum  sit?  Rebus  sumptis,  adiungam,ex  his  sequen- 
das  esse  alias,  alias  improbandas,  quae  sint  in  genere 
contrario.  Quo  modo  igitur  hoc  conclusum  esse  iudi- 
cas?  96.  Si  dicis  nunc  lucere,  et  verum  dicis:  lucet  igi¬ 
tur.  Probatis  certe  genus  et  rectissime  conclusum 
dicitis.  Itaque  in  docendo  eum  primum  eoncludendi 
modum  traditis.  [Aut,]  quidquid  igitur  eodem  modo 
concluditur,  probabitis,  aut  ars  ista  nulla  est.  Vide 
ergo,  hanc  conclusionem  probaturusne  sis :  si  dicis  te 
mentiri ,  verumque  dicis,  mentiris:  dicis  autem  te  men¬ 
tiri,  verumque  dicis:  mentiris  igitur.  Qui  potes  hanc 
non  probare,quum  probaveris  eiusdem  generis  supe- 
riorem?  Haec  Chrysippea  sunt,  ne  ab  ipso  quidem 
dissoluta.  Quid  enim  faceret  huic  conclusioni?  si 
lucet,  lucet:  lucet  autem:  lucet  igitur.  Cederet  scilicet. 
Ipsa  enim  ratio  connexi,  quum  concesseris  superius, 
cogit  inferius  concedere.  Quid  ergo  haec  ab  ilia  con- 
clusione  diflert?  Si  mentiris,  mentiris ;  mentiris 
autem:  mentiris  igitur.  Hoc  negas  te  posse  nec  ap- 
probare  nec  improbare.  97.  Qui  igitur  magis  illud? 
Si  ars,  si  ratio,  si  via,  si  vis  denique  conclusionis  va¬ 
let;  eadem  est  in  utroque.  Sed  hoc  extremum  eorum 
est:  postulant,  ut  excipiantur  haec  inexplicabilia. 
Tribunum  aliquem  censeo  adeant:  a  me  istam  exce- 
ptionem  numquam  im petra bunt.  Etcnim  quum  ab 


Epicuro,qui  totam  dialecticam  et  contemnit  etirridet, 
non  impetrent,  ut  verum  esse  concedat,  quod  ita  effa- 
bimur,  aut  vivet  eras  Hermachus,  aut  non  vivet:  quum 
dialectici  sic  statuant,  omne,  quod  ita  disiunctum  sit, 
quasi,  aut  etiam,  aut  non,  non  modo  verum  esse,  sed 
etiam  necessarium:  vide,  quam  sit  cautus  is,  quern 
isti  tardum  putant.  Si  enim,  inquit,  alterutrum  con- 
cessero :  necessarium  esse  necesse  erit ,  eras  Herma- 
chum  aut  vivere,  aut  non  vivere.  Nulla  autem  est  in 
natura  rerum  tabs  necessitas.  Cum  hoc  igitur  dia- 
lectici  pugnent,  id  est,  AntiochusetStoici ;  totam  enim 
evertit  dialecticam.  Nam  si  e  conlrariis  disiunctio 
(contraria  autem  ea  dico,  quum  alterum  ait,  alterum 
negat)  si  talis  disiunctio  falsa  potest  esse,  nulla  vera 
est.  98.  Mecum  vero  quid  habent  litium,  qui  ipso- 
rum  disciplinam  sequor?  Quum  aliquid  huiusmodi 
inciderat,  sic  ludere  Carneades  solebat:  Si  rede  con- 
clusi,  teneo:  sinvitiose,  mi nam  Diogenes  reddet.  Ab 
eo  enim  Stoico  dialecticam  didicerat:  haec  autem 
merces  erat  dialecticorum.  Sequor  igitur  eas  vias, 
quas  didici  ab  Antiocho :  nec  reperio,  quomodo  iudi- 
cem,  Si  lucet,  lucet,  verum  esse,  ob  earn  caussam, 
quod  ita  didici,  omne,  quod  ipsum  ex  seconnexumsit, 
verum  esse:  non  iudicem,  Si  mentiris,  mentiris , 
eodem  modo  esse  connexum.  Aut  igitur  hoc,  et  illud  : 
aut,  nisi  hoc,  ne  illud  quidem  iudicabo. 

XXXI.  Sed,  ut  omnes  istos  aculeos  et  totum  tor- 
tuosum  genus  disputandi  relinquamus,  ostendamus- 
que ,  qui  simus :  iam,  explicata  tota  Carneadis  sen- 
tentia,  Antiochia  ista  corruent  universa.  Nec  vero 
quidquam  ita  dicam,  ut  quisquam  idfingisuspicetur : 
a  Clitomacho  sumam ,  qui  usque  ad  senectutem  cum 
Carneade  fuit,  homo  et  acutus,  utPoenus,  et  valde 
studiosus  ac  diligens.  Et  quattuor  eius  libri  sunt 
de  sustinendis  assensionibus.  Haec  autem,  quae  iam 
dicam,  sunt  sumpta  de  primo.  99.  Duo  placet  esse 
Carneadi  genera  visorum:  in  uno  hanc  divisionem, 
Alia  visa  esse,  quae  percipi  possint:  alia,  quae  nonpos- 
sint:  in  altero  autem,  Alia  visa  esse  probabilia,  alia 
non  probabilia.  Itaque ,  quae  contra  sensus  contra- 
que  perspicuitatem  dicantur,  ea  pertinere  ad  supe- 
riorem  divisionem :  contra  posteriorem  nihil  dici 
oportere:  quare  ita  placere;  tale  visum  nullum  esse, 
ut  perceptio  consequeretur ;  ut  autem  probatio,  mul¬ 
ta. —  Etenim  contra  naturam  esset,  si  probabile nihil 
esset.  Et  sequitur  omnis  vitae  ea,  quam  tu,  Luculle, 
commemorabas,  eversio. —  Itaqueetsensibus proban¬ 
da  multa  sunt;  teneatur  modo  illud,  non  inesse  in  his 
quidquam  tale,  quale  non  etiam  falsum  nihil  ab  eo 
difierens  esse  possit.  Sic,  quidquid  acciderit  specie 
probabile,  si  nihil  se  offeret,  quod  sit  probabil itati 
illi  contrarium,  utetur  eo  sapiens;  ac  sic  omnis  ratio 
vitae  gubernabitur.  Etenim  is  quoque,  qui  a  vobis 
sapiens  inducitur,  multa  sequitur  probabilia,  non 
comprehensa  neque  percepta  neque  assensa ,  sed  si- 
miliaveri:  quae  nisi  probet,  omnis  vita tollatur.  100. 
Quid  enim?  conscendens  navem  sapiens ,  num  com- 
prehensum  animo  habet  atque  perceptum ,  se  ex  sen- 
tentia  navigaturum?  Qui  potest?  Sed  si  iam  ex  hoc 
loco  proficiscatur  Puteolos  stadia  triginta,  probo  na- 
vigio,  bono  gubernatore,  hac  tranquil  litate;  proba¬ 
bile  videatur,  se  illuc  venturum  esse  salvum.  lluius- 
modi  igitur  visis  consilia  capiet  et  agendi  etnon  agen- 
di :  faciliorque  erit,  ut  albam esse nivem probet,  quam 
erat  Anaxagoras;  qui  id  non  modo  ita  esse  negabat, 
sed  sibi,  quia  sciretaquam  nigram  esse, unde illacon- 
creta  esset,  albam  ipsam  esse,  ne  videri  quidem.  Et 

quaecumque  res  eum  sic  attinget,  ut  sit  visum  illud 
probabile,  neque  ulla  re  impeditum,  movebitur.  Non 
eniin  est  e  saxo  sculptus,  aut  e  robore  dolatus;  ha- 
bet  corpus;  habetanimum;  movetur  mente;  mo- 
vetur  sensibus,  ut  ei  vera  multa  videantur;  i  0 1 .  ne¬ 
que  tamen  habere  insignem  illam  et  propriam  perci- 
piendi  notam :  eoque  sapientem  non  assentiri ,  quia 
possit  eiusdem  modi  exsistere  falsum  aliquod,  cuius- 
modi  hoc  verum.  Neque  nos  contra  sensus  aliter  di- 
cimus,  ac  Stoici,  qui  multa  falsa essedicunt,  longeque 
aliter  se  habere,  ac  sensibus  videantur.  XXXII.  Hoc 
aulem  si  ita  sit,  ut  unum  modo  sensibus  falsum  videa- 
tur:  praesto  est,  quineget,  rem  ullam  percipi  posse 
sensibus.  Ita,  nobis  tacentibus,  ex  uno  Epicuri  ca- 
pite,  altero  vestro,  perceptio  et  comprehensio  tolli- 
tur.  Quod  est  caput  Epicuri?  Si  ullurn  sensus  vi¬ 
sum  falsum  est:  nihil  percipi  potest.  Quod  vestrum? 
Sunt  falsa  sensus  visa.  Quid  sequitur?  Ut  taceam; 
conclusio  ipsa  loquitur,  nihil  posse  percipi.  Non  con- 
cedo,  inquit,  Epicuro.  Certa  igitur  cum  illo,  qui  a 
te  totus  diversus  est:  noli  mecum,  qui  hoc  quidem 
certe,  falsi  esse  aliquid  in  sensibus,  tibi  assentior. 
102.  Quamquam  nihil  mihi  tam  mirumvidetur,  quam 
ista  dici,  ab  Antiocho  quidem maxime,  cuierant,  quae 
paullo  ante  dixi,  notissima.  Licet  enim  haec  quivis 
arbitratu  suo  reprehendat,  quod  negemus  rem  ullam 
percipi  posse;  certe  levior  reprehensio  est.  Quod 
tamen  dicimus  esse  quaedam  probabilia,  non  videtur 
hoc  satis  esse  vobis.  Ne  sit.  Ilia  certe  debemus  effu- 
gere,  quae  a  te  vel  maxime  agitata  sunt:  » nihil  igi¬ 
tur  cernis?  nihil  audis?  nihil  tibi  est  perspicuum?« 
Explicavi  paullo  ante ,  Clitomacho  auctore,  quo  mo¬ 
do  ista  Carneades  diceret.  Accipe,  quemadmodum 
eadem  dicantur  a  Clitomacho  in  eo  libro,  quern  ad  C. 
Lucilium  scripsit  poetam,  quum  scripsisset  iisdem  de 
rebus  ad  L.  Censorinum,  eum,  qui  consul  cum  M’  Ma- 
nilio  fuit.  Scripsit  igitur  his  fere  verbis;  —  sunt 
enim  mihi  nota,  propterea  quod  earum  ipsarum  re¬ 
rum,  de  quibus  agimus,  prima  institutio  et  quasi 
disciplina  illo  libro  continetur;  —  sed  scriptum  est 
ita:  103.  Academicis  placere,  esse  rerum  eiusmodi 
dissimilitudines,  ut  aliae  probabiles  videantur,  aliae 
contra:  id  autem  non  esse  satis,  cur  alia  posse  percipi 
dicas,  alia  non  posse;  propterea  quod  multa  falsa  pro¬ 
babilia  sint,  nihil  autem  falsi  perceptum  et  cognitum 
possit  esse.  Itaque  ait  vehementer  errare  eos,  qui 
dicant,  ab  Academia  sensus  eripi,  a  quibus  numquam 
dictum  sit,  aut  colorem  aut  saporem  aut  sonum  nul¬ 
lum  esse ;  illud  sit  disputatum,  non  inesse  in  his  pro¬ 
priam,  quae  nusquam  alibi  esset,  veri  et  certi  notam. 
104.  Quae  quum  exposuisset,  adiungit,  dupliciter  dici 
assensus  sustinere  sapientem  :  uno  modo ,  quum  hoc 
intelligatur ,  omnino  eum  rei  nulii  assentiri:  altero, 
quum  se  a  respondendo[,  ut  aut  approbet  quid,  aut 
improbet,]  sustineat,  ut  neque  neget  aliquid  neque 
aiat.  Id  quum  ita  sit:  alterum  placere,  ut  numquam 
assentiatur;  alterum  tenere,  ut  sequens  probabiiita- 
tem,  ubicumque  haec  aut  occurrat  aut  deticiat;  aut 
etiam  aut  non  respondere  possit :  nec,  ut  placeat,  eum, 
qui  de  omnibus  rebus  contineat  se  ab  assentiendo, 
moveri  tamen  et  agere  aliquid,  reliquit  eiusmodi  visa, 
quibus  ad  actionem  excitemur:  item  ea,  quae  inter- 
rogati  in  utramque  partem  respondere  possimus,  se- 
quentes  tantummodo,  quod  ita  visum  sit,  dum  sine 
assensu :  neque  tamen  omnia  eiusmodi  visa  approba- 
ri,  sed  ea,  quae  nulla  re  impedirentur.  105.  Haec  si 
vobis  non  probamus,  sint  falsa  sane:  invidiosa  certe 


non  sunt.  Non  enim  lucem  eripimus:  sed  ea,  quae 
vos  percipi  comprehendique,  eadem  nos,  si  modo  pro¬ 
babilia  sint,  videri  dicimus. 

XXXIII.  Sic  igitur  inducto  et  constitute  probabi- 
li,  et  eo  quidem  expedito,  soluto,  libero,  nulla  re  im¬ 
plicate,  vides  profecto,  Luculle,  iacere  iam  illud  tuum 
perspicuitatis  patrocinium.  Iisdem  enim  hie  sapiens, 
de  quo  loquor,  oculis,  quibus  iste  vester,  caelum,  ter- 
ram,  mare  intuebitur :  iisdem  sensibus  reliqua,  quae 
sub  quemque  sensum  cadunt,  sentiet.  Mare  illud, 
quod  nunc,  Favonio  nascente ,  purpureum  videtur, 
idem  huic  nostro  videbitur,  nec  tamen  assentietur; 
quia  nobismetipsis  modo  caeruleum  videbatur,  mane 
ravum;  quodque  nunc,  qua  a  sole  collucet,  albescit 
et  vibrat,  dissimileque  est  proximo  ei  continenti :  ut, 
etiam  si  possis  rationem  reddere,  cur  id  eveniat,  ta¬ 
men  non  possis,  id  verum  esse,  quod  videbatur  ocu¬ 
lis,  defendere.  106.  Unde  memoria,  si  nihil  percipi- 
mus?  (sic  enim  quaerebas.)  Quid?  meminisse  visa, 
nisi  comprehensa,  non  possumus?  Quid?  Polyaenus, 
qui  magnus  mathematicus  fuisse  dicitur,  is  postea- 
quam,  Epicuro  assentiens,  totam  geometriam  falsam 
esse  credidit,  num  ilia  etiam,  quae  sciebat ,  oblitus 
est?  Atqui,  falsum  quod  est,  id  percipi  non  potest,  ut 
vobismetipsis  placet.  Si  igitur  memoria  percepta- 
rum  comprehensarumque  rerum  est:  omnia,  quae 
quisque  meminit,  habet  ea  comprehensa  atque  perce- 
pta.  Falsi  autem  comprehendi  nihil  potest;  et  omnia 
meminit  Scvron  Epicuri  dogmata.  Vera  igitur  ilia 
sunt  nunc  omnia.  Hoc  per  me  licet.  Sed  tibi  aut  con- 
cedendum  est  ita  esse,  quod  rninime  vis :  aut  memo- 
riam  mihi  remittas  oportet,  et  facile  esse  ei  locum, 
etiam  si  comprehensio  perceptioque  nulla  sit.  107. 
Quid  fiet  artibus?  Quibus?  Iisne,  quae  ipsae  fatentur 
coniectura  se  plus  uti,  quam  scientia :  an  his,  quae 
tantum  id,  quod  videtur,  sequuntur,  nec  habentistam 
artem  vestram,  qua  vera  et  falsa  diiudicent? 

Sed  ilia  sunt  lumina  duo ,  quae  maxime  caussam 
istam  continent.  Primum  enim  negatis  fieri  posse, 
ut  quisquam  nulii  rei  assentiatur.  At  id  quidem  per- 
spicuum  est:  quum  Panaetius,  princeps  prope,  meo 
quidem  iudicio,  Stoicorum,  ea  de  re  dubitare  se  dicat 
quam  omnes,  praeter  eum,  Stoici  certissimam  pu- 
tant,  vera  esse  haruspicinam,*auspicia,  oracula,  som- 
nia,  vaticinationes,  sequeab  assensu  sustineat.  Quod 
si  is  potest  facere  vel  *  de  his  rebus,  quas  illi,  a  qui¬ 
bus  ipse  didicit,  certas  habuerint;  cur  id  sapiens  de 
reliquis  rebus  facere  non  possit?  an  est  aliquid,  quod 
position  vel  improbare  vel  approbare  possit,  dubitare 
non  possit.  An  tu  in  soritis  poteris  hoc ,  quum  voles : 
ille  in  reliquis  rebus  non  poterit  eodem  modo  insiste- 
re,  praesertim  quum  possit  sine  assensione  ipsamve- 
risimilitudinem  non  impeditam  sequi?  108.  Alterum 
est,  quod  negatis  actionem  ullius  rei  posse  in  eo  esse, 
qui  nullarn  rem  assensu  suo  comprobet.  Primum  enim 
videri  oportet,  in  quo  sit  etiam  assensus.  Dicunt 
enim  Stoici,  sensus  ipsos  assensus  esse:  quos  quo- 
niam  appetitio  consequatur,  actionem  sequi:  tolli  au¬ 
tem  omnia,  si  visa  tollantur.  XXXIV.  Hac  de  re  in 
utramque  partem  et  dicta  sunt  et  scripta  multa ;  sed 
brevi  res  potest  tota  confici.  Ego  enim  etsi  maxi- 
mam  actionem  puto,  repugnare  visis  ,  obsistere  opi- 
nionibus,  assensus  lubricos  sustinere,  credoque  Cli¬ 
tomacho  ita  scribenti,  Herculi  quemdam  laborem 
exantlatum  a  Carneade,  quod,  ut  feram  et  immanem 
belluam,  sic  ex  animis  nostris  assensionem ,  id  est, 
opinationem  et  temeritatem,  extraxisset:  tamen,  ut 

ea  pars  defensionis  relinquatur ,  quid  impediet  actio¬ 
nem  eius,  qui  probabilia  sequitur,  nulla  reimpedien- 
te?  109.  Hoc,  inquit,  ipsum  impediet,  quod  statuet, 
ne  id  quidem,  quod  probet,  posse  percipi.  Iam  istuc 
te  quoque  impediet  in  navigando,  in  conserendo, 
in  uxore  ducenda,  in  liberisprocreandis,  plurimisque 
in  rebus,  in  quibus  nihil  sequere,  praeter  probabile. 

Et  tamen  illud  usitatum  et  saepe  repudiatum  re¬ 
fers,  non  ut  Antipater ,  sed,  ut  ais,  pressius.  Nam 
Antipatrum  reprehensum,  quod  diceret,  consenta- 
neum  esse  ei,  qui  affirmaret,  nihil  posse  comprehen- 
di,  id  ipsum  saltern  dicere  posse  comprehendi;  quod 
ipsi  Antiocho  pingue  videbatur,  et  sibi  ipsum  coritra- 
rium.  Non  enim  potest  convenienter  dici,  nihil  com¬ 
prehendi  posse ,  si  quidquam  comprehendi  posse  di- 
catur.  Illo  modo  potius  putat  urgendum  fuisse  Car- 
neadem:  quum  sapientis  nullum  decretum  esse  pos- 
sit,  nisicomprehensum,  perceptum,  cognitum ;  uthoc 
ipsum  decretum,  quod  sapientis  esset,  nihil  posse 
percipi,  fateretur  esse  perceptum :  proinde  quasi  sa¬ 
piens  nullum  aliud  decretum  habeat,  et  sine  decretis 
vitam  agere  possit!  HO.  Sed  ut  ilia  habet  probabi¬ 
lia,  non  percepta;  sic  hoc  ipsum,  nihil  posse  percipi. 
Nam  si  in  hoc  haberet  cognitionis  notam,  eadem  ute- 
retur  in  ceteris.  Quam  quoniam  non  habet,  utitur 
probabilibus.  Itaque  non  metuit,  ne  confundere 
omnia  videatur  et  incerta  reddere.  Non  enim,  quem- 
admodum,  si  quaesitum  ex  eo  sit,  stellarum  numerus 
par,  an  impar  sit:  item,  si  de  officio  multisque  aliis 
de  rebus,  in  quibus  versatus  exercitatusque  sit,  ne- 
scire  se  dicat.  In  incertis  enim  nihil  est  probabile: 
in  quibus  autem  est,  in  his  non  deerit  sapienti,  nec 
quid  faciat,  nec  quid  respondeat. 

111.  Ne  illam  quidem  praetermisisti,  Luculle,  re- 
prehensionem  Antiochi ,  (nec  mirum :  in  primis  enim 
est  nobilis,)  qua  solebat  dicere  Antiochus,  Philonem 
maxime  perturbatum.  Quum  enim  sumeretur  unum, 
esse  quaedam  falsa  visa:  alterum,  nihil  ea  differre  a 
veris;  non  attendere,  superius  illudeareaseessecon- 
cessum,  quod  videretur  esse  quaedam  in  vivis  diffe¬ 
rentia,  earn  tolli  altero,  quo  neget  visa  a  falsis  vera 
differre:  nihil  tarn  repugnare.  Id  ita  esset,  si  nos 
verum  omnino  tolleremus.  Non  facimus.  Nam  tarn 
vera,  quam  falsa  cernimus.  Sed  probandi  species 
est:  percipiendi signum  nullum  habemus. 

XXXV.  112.  Ac  mihi  videor  nimis  etiam  nunc 
agere  ieiune.  Quum  sit  enim  campus,  in  quo  possit 
exsultare  oratio:  cur  earn  tantas  in  angustias ,  et  in 
Stoicorum  dumeta  compellimus?  Si  enim  mihi  cum 
Peripatetico  res  esset,  qui  id  percipi  posse  diceret, 
quod  impressum  esset  e  vero,  neque  adhiberet  illam 
magnam  accessionem ,  quo  modo  imprimi  non  posset  a 
fatso ;  cum  simplici  homine  simpliciter  agerem  ,  nec 
magnoopere  contendercm,  atque  etiam,  si,  quum  ego 
nihil  dicerem  posse  comprehendi,  diceret  ille,  sapien- 
tem  intcrdum  opinari,  non  repugnarem :  praesertim 
ne  Carneade  quidem  huic  loco  valde  repugnante. 
Nunc  quid  facere  possum?  113.  Quaero  enim  ,  quid 
sit,  quod  comprehendi  possit.  Respondet  mihi  non 
Aristoteles  aut  Theophrastus,  ne  Xenocrates  quidem 
aut  Polemo;  sed  qui  minor  etiam :  tale  verum,  quale 
falsum  esse  non  possit.  Nihil  eiusmodi  invenio.  Ita¬ 
que  incognito  nimirum  assentiar,  id  est,  opinabor. 
Hoc  mihi  et  Peripatetici ,  et  vetus  Academia  conce- 
dit:  vos  negatis,  Antiochus  in  primis,  qui  me  valde 
movet,  vel  quod  amavi  hominem,  sicutilleme,  vel 
quod  ita  iudico,  politissimumetacutissimumomnium  I 


nostrae  memoriae  philosophorum.  A  quo  primum 
quaero,  quo  tandem  modo  sit  eius  Academiae,  cuius 
esse  se  profiteatur?  Ut  omittam  alia :  liaec  duo,  de 
quibus  agitur ,  quis  umquam  dixit  aut  veteris  Acade¬ 
miae  aut  Peripateticorum?  vel  id  solum  percipi  pos¬ 
se,  quod  esset  verum  tale,  quale  falsum  esse  non  pos¬ 
set;  vel  sapientem  nihil  opinari?  Certe  nemo.  Ho- 
rum  neutrum  ante  Zenonem  magno  opere  defensum 
est.  Ego  tamen  utrumque  verum  puto :  necdicotem- 
poris  caussa;  sed  ita  plane  probo.  XXXVI.  114.  Il¬ 
lud  ferre  non  possum.  Tu,  quum  me  incognito  as- 
sentiri  vetes,  idque  turpissimum  esse  dicas  et  plenis- 
simum  temeritatis,  tantum  tibi  arroges,  ut  exponas 
disciplinam  sapientiae,  naturam  rerum  omnium  evol- 
vas,  mores  fingas,  fines  bonorum  malorumque  con- 
stituas ,  officia  describas ,  quam  vitam  ingrecliar,  de- 
finias:  idemque  etiam  disputandi  et  intelligendi  iu- 
dicium  dicas  te  et  artificium  traditurum:  perficies,  ut 
ego,  ista  innumerabilia  complectens,  nusquam  labar? 
nihil  opiner?  Quae  tandem  ea  est  disciplina,  ad  quam 
me  deducas,  si  ab  hac  abstraxeris?  Vereor,  ne  subar- 
roganter  facias,  si  dixeris  tuam.  Atqui  ita  dicas  ne- 
cesse  est.  Neque  vero  tu  solus,  sed  ad  suam  quisque 
rapiet.  115.  Age,  restitero  Peripateticis ,  qui  sibi 
cum  oratoribus  cognationem  esse,  qui  claros  vi- 
ros,  a  se  instructos,  dicant  rempublicam  saepe  rexis- 
se:  sustinuero  Epicureos,  tot  meos  familiares,  tarn 
bonos,  tarn  inter  se  amantes  viros :  Diodoto  quid  fa- 
ciam  Stoico,  quern  a  puero  audivi?  qui  mecum  vivit 
tot  annos?  qui  habitat  apud  me?  quern  et  admiror  et 
diligo?  qui  ista  Antiochiacontemnit?  Nostra,  inquies, 
sola  vera  sunt.  Certe  sola,  si  vera.  Plura  enim  vera 
discrepantia  esse  non  possunt.  Utrum  igitur  nosim- 
pudentes,  qui  labi  nolumus;  an  illiarrogantes,  qui  si¬ 
bi  persuaserint,  scire  se  solos  omnia?  Nonmequidem, 
inquit,  sed  sapientem dico scire.  Optime:  nempe  ista 
scire,  quae  sunt  in  tua  disciplina.  Hoc  primum  qua¬ 
le  est,  a  non  sapiente  explicari  sapientiam?  Sed  dis- 
cedamus  a  nobismetipsis :  de  sapiente  loquamur :  de 
quo  (ut  saepe  iam  dixi)  omnis  liaec  quaestio  est. 

116.  In  tres  igitur  partes  et  a  plerisque  eta  no¬ 
bismetipsis  distributa  sapientia  est.  Primum  ergo, 
si  placet,  quae  de  natura  rerum  sunt  quaesita,  videa- 
mus:  velut  illud  ante.  Estne  quisquam  tanto  infla¬ 
tus  errore,  ut  sibi  se  ilia  scire  persuaserit?  Non  quae¬ 
ro  rationes  eas,  quae  ex  coniectura  pendent,  quae 
disputationibus  hue  et  illuc  trahuntur,  nullam  adhi- 
bent  persuadendi  necessitatem.  Geometrae  provi- 
deant,  qui  se  profitentur  non  persuadere ,  sed  cogere, 
et  qui  omnia  vobis ,  quae  describunt,  probant.  Non 
quaero  ex  his  ilia  initia  mathematicorum ;  quibus 
non  concessis,  digitum  progredi  non  possunt.  Pun- 
ctum  esse,  quod  magnitudinem  nullam  habeat,  extre- 
mitatem ,  et  quasi  libramentum,  in  quo  nulla  omnino 
crassitudo  sit:  lineamentum ,  longitudinem  latitudinc 
carentem.  Haec  quum  vera  esse  concessero :  si  ad- 
iiciam  iusiurandum,  sapientemne  prius,  quamArchi- 
medes  eo  inspectante  rationes  omnes  descripserit 
eas,  quibus  efficitur,  multis  partibus  solem  maiorem 
esse,  quam  terrain  ,  iuraturum  putas?  Si  fecerit,  so¬ 
lem  ipsum,  quern  deum  censet  esse,  contempserit. 
117.  Quod  si  geometricis  rationibus  non  est  creditu- 
rus,  quae  vim  afferunt  in  docendo,  vos  ipsi  utdicitis: 
nae  ille  longe  aberit,  ut  arguments  credat  philoso¬ 
phorum:  aut,  si  est  crediturus,  quorum  potissimum? 
Omnia  physicorum  licet  explicarc.  Sed  longum  est. 
Quaero  tamen,  quern  sequatur.  Finge  aliquem  nunc 

fieri  sapientem,  nondam  esse :  quam  potissimum  sen- 
tentiam  eliget  et  clisciplinam?  etsi,  quamcumque  eli- 
get ,  insipiens  eliget.  Sed  sit  ingenio  divino :  quern 
unum  e  physicis  potissimum  probabit?  Nec  plus  uno 
poterit.  Non  persequor  quaestiones  infmitas  :  tantum 
de  principiis  rerum ,  e  quibus  omnia  constant,  videa- 
mus  quern  probet:  est  enim  inter  magnos  homines 
summa  dissensio.  XXXVII.  118.  Princeps  Thales, 
unus  e  septem ,  cui  sex  reliquos  concessisse  primas 
ferunt,  ex  aqua  dixit  constare  omnia.  At  hoc  Anaxi- 
mandro,  populari  et  sodali  suo,  non  persuasit :  is  enim 
infinitatem  naturae  dixit  esse,  e  qua  omnia  gigneren- 
tur.  Posteius  auditor  Anaximenes ,  infinitum  aera: 
sed  ea,  quae  ex  eo  orirentur,  definita:  gigni  autem 
terrarn,  aquam,  ignem,  turn  ex  his  omnia :  Anaxago¬ 
ras,  materiam  infinitam :  sed  ex  ea  particulas,  similes 
inter  se,  minutas;  eas  primum  confusas,  postea  in  or- 
dinem  adductas  a  mentedivina:  Xenophanes  paullo 
etiam  antiquior,  unum  esse  omnia,  neque  id  esse  mu- 
tabile ,  et  id  esse  deum ,  neque  natum  umquam ,  et 
sempiternum,  conglobata  figura :  Parmenides,  ignem, 
qui  moveat  terram ,  quae  ab  eo  formetur :  Leucippus, 
plenum,  et  inane;  Democritus  huic  in  hoc  similis, 
uberior  in  ceteris:  Empedocles,  haec  pervulgata  et 
nota  quattuor:  Heraclitus,  ignem  :  Melissus,  hoc,  quod 
esset  infinitum  et  immutabile,  etfuisse  semper  et  lore. 
Plato  ex  materia  in  se  omnia  recipiente  mundum  esse 
factum  censet  a  deo  sempiternum.  Pythagorei  ex  nu- 
meris  et  mathematicorum  initiis  proficisci  volunt 
omnia.  Ex  his  eliget  vester  sapiens  unum  aliquem, 
credo ,  quern  sequatur :  ceteri ,  tot  viri  et  tanti ,  repu- 
diati  ab  eo  condemnatique  discedent.  119.  Quam¬ 
cumque  vero  sententiam  probaverit,  earn  sic  animo 
comprehensam  habebit,  ut  ea,  quae  sensibus;  nec 
magis  approbabit  nunc  lucere ,  quam,  quoniam  Stoi- 
cusest,  hunc  mundum  esse  sapientem,  habere  men- 
tem,  quae  et  se  et  ipsum  fabricata  sit,  et  omnia  mode- 
retur,  moveat,  regat.  Erit  ei  persuasum  etiam,  so- 
lem,  lunam,  stellas  onmes,  terram,  mare  deos  esse, 
quod  quaedam  animalis  intelligentia  per  omnia  ea 
permanet  et  transeat:  fore  tamen  aliquando,  utomnis 
liic  mundus  ardore  deflagret.  XXXVIII.  Sint  ista 
vera:  (vides  enim  iam  me  fateri  aliquid  esse  veri:) 
comprehendi  ea  tamen  et  percipi  nego.  Quum  enim 
tuus  iste  Stoicus  sapiens  syllabalim  tibi  ista  dixerit; 
veniet  flumen  orationis  aureum  fundens  Aristoteles, 
qui  ilium  desipere dicat:  neque  enim  ortum  esse  um¬ 
quam  mundum,  quod  nulla  fuerit,  novo  consilio  inito, 
tarn  praeclari  operis  inceptio,  et  ita  esse  eum  undique 
aptum,  ut  nulla  vis  tantos  queat  motus  mutationem- 
que  moliri,  nulla  senectus  diuturnitate  temporum  ex- 
sistere,  ut  hie  ornatus  umquam  dilapsus  occidat.  Ti¬ 
bi  hoc  repudiare,  illud  autem  superius,  sicut  caput  et 
famam  tuam,  defendere  necesse  erit:  mihi,  ne  ut  du- 
bitem  quidem,  relinquatur?  120.  Ut  omittam  levita- 
tem  temere  assentientium ,  quanti  libertas  ipsa  aesti- 
manda  est,  non  mihi  necesse  esse,  quod  tibi  est?  Cur 
deus ,  omnia  nostri  caussa  quum  faceret,  (sic  enim 
vultis,)  tantam  vim  natricum  viperarumque  fecerit? 
cur  tarn  multa  pestifera  terra  marique  disperserit? 
Negatis  haec  tarn  polite,  tamque  subtiliter  effici  po- 
tuisse  sine  divina  aliqua  sollertia.  Cuius  quidem  vos 
maiestatem  deducitis  usque  ad  apium  formicar unique 
perfectionem :  ut  etiam  inter  deosMyrmecides  aliquis, 
minutorum  opusculorum  fabricator,  fuisse  videatur. 
121.  Negas  sine  deo  posse  quidquam.  Ecce  tibi  e 
transverso  Lampsacenus  Strato,  qui  det  isti  deo  im- 


munitatem  magni  quidem  muneris.  Sed  quum  sa- 
cerdotes  deorum  vacationem  habeant,  quanto  est  ae- 
quius  habere  ipsos  deos !  Negat  opera  deorum  se  uti 
ad  fabricandum  mundum.  Quaecumque  sint,  docet, 
omnia  effecta  esse  natura:  nec,  ut  ille,  qui  asperis  et 
levibus  et  hamatis  uncinatisque  corporibus  concreta 
haec  esse  dicat,  interiecto  inani.  Somnia  censet  haec 
esse  Democriti,  non  docentis,  sed  optantis.  Ipse  au¬ 
tem  singulas  mundi  partes  persequens,  quidquid  aut 
sit  aut  fiat,  naturalibus  fieri  aut  factum  esse  docet  pon- 
deribus  et  motibus.  Nae  ille  et  deum  opere  magno  li- 
berat,  et  me  timore.  Quis  enim  potest,  quum  existi- 
met  se  curari  a  deo,  non  et  dies  et  noctes  divinum  nu- 
men  horrere?  et,  si  quid  adversi  acciderit,  (quod  cui 
non  accidit?)  extimescere,  ne  id  iure  evenerit?  Nec 
Stratoni  tamen  assentior,  nec  vero  tibi.  Modo  hoc, 
modo  illud  probabilius  videtur. 

XXXIX.  122. - Latent  ista  omnia, - Lu- 

culle, 

crassis  occultala  el  circumfusa  tenebris, 
ut  nulla  acies  humani  ingenii  tanta  sit,  quae  penetra- 
re  in  caelum ,  terram  intrare  possit.  Corpora  nostra 
non  novimus :  qui  sint  situs  partium,  quam  vim  quae- 
que  pars  habeat,  ignoramus.  Itaque  medici  ipsi, 
quorum  intererat  ea  nosse,  aperuerunt,  ut  viderentur. 
Nec  eo  tamen  aiunt  empirici  notiora  esse  ilia;  quia 
possit  fieri,  ut  patefacta  et  detecta  mutentur.  Sed  ec- 
quid  nos  eodem  modo  rerum  naturas  persecare ,  ape- 
rire,dividere  possumus,  ut  videamus,  terra  penitusne 
defixa  sit,  et  quasi  radicibus  suis  haereat;  an  media 
pendeat?  123.  Habitari  ait  Xenophanes  in  luna,  eam- 
que  esse  terram  multarum  urbium  et  montium.  Por- 
tenta  videntur;  sed  tamen  neque  ille,  qui  dixit,  iurare 
posset,  ita  se  rem  habere ,  neque  ego  non  ita.  Dicitis 
etiam ,  esse  e  regione  nobis ,  e  contraria  parte  terrae, 
qui  adversis  vestigiis  stent  contra  nostra  vestigia, 
quos  antipodas  vocatis :  cur  mihi  magis  succensetis, 
qui  ista  non  aspernor ,  quam  eis ,  qui ,  quum  audiunt, 
desipere  vos  arbitrantur?  Hicetas  Syracusius ,  ut  ait 
Theophrastus,  caelum,  solem,  lunam,  stellas,  supera 
denique  omnia  stare  censet,  neque  praeter  terram 
remullaminmundo  moveri :  quae  quum  circum  axem 
se  summa  celeritate  convertat  et  torqueat,  eadem  effici 
omnia,  quae,  si  stante  terra  caelum  moveretur.  Atque 
hoc  etiam  PlatoneminTimaeo  dicere  quidam  arbitran¬ 
tur,  sed  paullo  obscurius.  Quid  tu,  Epicure?  Loque- 
re.  Putas  solem  esse  tantulum?  Egone?  vos  quidem 
tantum !  Sed  et  vos  ab  illo  irridemini,  et  ipsi  ilium  vi- 
cissim  eluditis.  Liber  igitur  a  tali  irrisione  Socrates, 
liber  Aristo Chius,  qui  nihil  istorum  sciri  putat  posse. 
Sed  redeo  ad  animum  et  corpus.  124.  Satisne  tan¬ 
dem  ea  nota  sunt  nobis,  quae  nervorum  natura  sit, 
quae  venarum?  Tenemusne,quid  animus  sit?  ubi  sit? 
denique,  sitne,  an*,  ut  Dicaearcho  visum  est,  ne  sit 
quidem  ullus?  Si  est:  tresne  partes  habeat,  ut  Platoni 
placuit,  rationis,  irae,  cupiditatis;  an  simplex  unus¬ 
que  sit?  Si  unus  et  simplex,  utrum sit  ignis,  an  anima, 
an  sanguis?  an,  ut  Xenocrates ,  numerus  *  nullo  cor- 
pore?  (Quod  intelligi,  quale  sit,  vix  potest:)  et,  quid- 
quid  est,  mortale  sit,  an  aeternum?  Nam  utramque  in 
partem  multa  dicuntur.  Ilorum  aliquid  vestro  sa- 
pienti  certum  videtur:  nostro,  ne  quid  maxime  qui¬ 
dem  probabile  sit,  occurrit;  ita  sunt  in  plerisque  con- 
trariarum  rationum  paria  momenta.  XL.  125.  Sin 
airis  verecundius,  et  me  accusas,  non  quod  tuis  ratio— 
rnbus  non  assentiar,  sed  quod  nullis;  vincam  ani¬ 
mum,  cuique  assentiar,  deligam.  Quern  potissimum? 

quem?  Democritum?  Semper  enim  (utscitis)  studio- 
sus  nobilitatis  fui.  Urgebor  iam  omnium  vestrum 
convicio.  Tune  aut  inane  quidquam  putes  esse,  quum 
ita  completa  et  conferta  sint  omnia ,  ut  et  quod  move- 
bitur  corporum  cedat,  et  qua  quodque  cesserit,  aliud 
illico  subsequatur?  aut  atomos  ullas ,  e  quibus  quid- 
quid  efficiatur,  illarum  sit  dissimillimum?  aut  sine 
aliqua  mente  rem  ullam  effici  posse  praeclaram?  et, 
quum  in  uno  mundo  ornatus  hie  tarn  sit  mirabilis,  in- 
numerabiles  supra,  infra,  dextra,  sinistra,  ante,  post, 
alios  dissimiles,  alios  eiusdem  modi  mundos  esse?  et, 
ut  nos  nunc  simus  ad  Baulos,  Puteolosque  videamus, 
sic  innumerabiles  paribus  in  locis  esse,  eisdem  nomi¬ 
nibus,  honoribus,  rebus  gestis,  ingeniis,  formis,  aeta- 
tibus,  eisdem  de  rebus  disputantes?  et,  si  nunc,  aut 
si  etiam  dormientes  aliquid  animo  videre  videamur, 
imagines  extrinsecus  in  animos  nostros  per  corpus  ir- 
rumpere?  126.  Tu  vero  ista  ne  asciveris,  neve  fueris 
commentitiis  rebus  assensus.  Nihil  sentire  est  me¬ 
lius,  quam  tarn  prava  sentire.  Non  ergo  id  agitur,  ut 
aliquid  assensu  meo  comprobem.  Quae  tu  vide,  ne 
impudenter  etiam  postules,  non  solum  arroganter; 
praesertim  quum  ista  tua  mihi  ne  probabilia  quidem 
videantur.  Nec  enim  divinationem ,  quam  probatis, 
ullam  esse  arbitror :  fatumque  illud  etiam,  quo  omnia 
contineri  dicitis,  contemno.  Ne  exaedificatum  qui¬ 
dem  hunc  mundum  divino  consilio  existimo;  atque 
baud  scio,  an  ita  sit.  XLI.  Sed  cur  rapior  in  invi¬ 
diam?  Licetne  per  vos  nescire,  quod  nescio?  an  Stoi- 
cis  ipsis  inter  se  disceptare,  mihi  cum  his  non  licebit? 
Zenoni  et  reliquis  fere  Stoicis  aether  videtur  summus 
deus ,  mente  praeditus ,  qua  omnia  regantur.  Clean- 
thes,  qui  quasi  maiorum  est  gentium  Stoicus,  Zenonis 
auditor,  Solem  dominari  et  rerum  potiri  putat.  Ita 
cogimur  dissensione  sapientum  dominum  nostrum 
ignorare :  quippe  qui  nesciamus,  Soli,  an  Aetheri  ser- 
viamus.  Solis  autem  magnitudo  (ipse  enim  hie  ra- 
diatus  me  intueri  videtur)  admonet,  ut  crebro  faciam 
mentionem  sui.  Vos  ergo  huius  magnitudinem  quasi 
decempeda(hinc  enim  me  quasi  malis  architects  men- 
surae  vestrae  nego  hoc)  permensi  refertis.  —  Ergo 
credere  dubium  est,  uter  nostrum  sit,  leniter  ut  di¬ 
cam,  verecundior!  —  127.  Neque  tamen  istas  quae- 
stiones  physicorum  exterminandas  puto.  Est  enim 
animorum  ingeniorumque  naturale  quoddam  quasi 
pabulum  consideratio  contemplatioque  naturae:  eri- 
gimur;  elatiores  fieri  videmur;  humana  despicimus; 
cogitantesque  supera  atque  caelestia ,  haec  nostra,  ut 
exigua  et  minima,  contemnimus.  Indagatio  ipsa  re¬ 
rum  turn  maximarum,  turn  etiam  occultissimarum, 
habet  oblectationem.  Si  vero  aliquid  occurret,  quod 
verisimile  videatur;  humanissima  completur  animus 
voluptate.  128.  Quaeret  igitur  haec  et  vester  sapiens 
ethicnoster:  sed  vester,  ut  assentiatur,  credat,  affir- 
met:  noster,  ut  vereatur  temere  opinari,  praeclareque 
agi  secum  putet,  si  in  eiusmodi  rebus,  verisimile  quod 
sit,  invenerit.  Veniamus  nunc  ad  bonorum  malorum- 
que  notionem.  Sed  paullum  ante  dicendum  est.  Non 
mihi  videntur  considerare,  quum  physica  ista  valde 
affirmant,  earum  etiam  rerum  auctoritatem,  si  quae 
illustriores  videantur,  amittere.  Non  enim  magis  as- 
sentiuntur  nequeapprobant,  lucerenunc,  quam,  quum 
cornix  cecinerit,  turn  aliquid  earn  aut  iubere,  aut  ve- 
tare:  nec  magis  affirmabunt,  signum  illud,  si  erunt 
mensi,  sex  pedum  esse,  quam  solem,  quem  metiri  non 
possunt,  plus  quam  duodeviginti  partibus  maiorem 
esse,  quam  terram.  Ex  quo  ilia  conclusio  nascitur : 


si,  sol  quantus  sit,  percipi  non  potest,  qui  ceteras  res 
eodem  modo,  quo  magnitudinem  solis,  approbat,  is 
eas  res  non  percipit.  Magnitudo  autem  solis  percipi 
non  potest.  Qui  igitur  id  approbat,  quasi  percipiat, 
nullam  rem  percipit.  Responderint,  posse  percipi, 
quantus  sol  sit.  Non  repugnabo ,  dummodo  eodem 
pacto  cetera  percipi  comprehendique  dicant.  Nec 
enim  possunt  dicere,  aliud  alio  magis  minusve  com- 
prehendi;  quoniam  omnium  rerum  una  est  definitio 
comprehendendi. 

XLII.  129.  Sed,  quod  coeperam :  Quid  habemus 
in  rebus  bonis  et  malis  explorati?  Nempe  fines  con- 
stituendi  sunt,  ad  quos  et  bonorum  et  maiorum  sum- 
ma  referatur.  Qua  de  re  est  igitur  inter  summos  vi- 
ros  maior  dissensio?  Et  omitto  ilia,  quae  relicta  iam 
videntur,  et  Herillum,  qui  in  cognitione  et  scientia 
summum  bonum  ponit:  qui  quum  Zenonis  auditor  es- 
set ,  vides ,  quantum  ab  eo  dissenserit ,  et  quam  non 
multum  a  Platone.  Megaricorum  fuit  nobilis  disci- 
plina,  cuius,  ut  scriptum  video,  princeps  Xenopha¬ 
nes,  quem  modo  nominavi;  deinde  eum  secuti  Par¬ 
menides  et  Zeno;  itaque  ab  his  Eleatici  philosophi 
nominabantur :  postEuclides,  Socratisdiscipulus,  Me- 
gareus :  a  quo  iidem  illi  Megarici  dicti :  qui  id  bonum 
solum  esse  dicebant,  quod  esset  unum  et  simile  et 
idem  semper.  Hi  quoque  multa  a  Platone.  A  Mene- 
demo  autem,  quod  is  Eretria  fuit,  Eretriaci  appellati : 
quorum  omne  bonum  in  mente  positum  et  mentis 
acie,  qua  verum  cerneretur:  Herilli  *  similia,  sed, 
opinor,  explicata  uberius  et  ornatius.  130.  IIos  si 
contemnimus  et  iam  abiectos  putamus;  illos  certe  mi¬ 
nus  despicere  debemus,  Aristonem ,  qui,  quum  Zeno¬ 
nis  fuisset  auditor,  re  probavit  ea,  quae  ille  verbis, 
Nihil  esse  bonum,  nisi  virtutem;  neque  malum,  nisi 
quod  virtuti  esset  contrarium:  in  mediis  ea  momenta, 
quae  Zeno  voluit,  nulla  esse  censuit.  Huic  summum 
bonum  est,  in  his  rebus  neutram  in  partem  moveri : 
quae  aSiacpoyla  ab  ipso  dicitur.  Pyrrho  autem,  ea  ne 
sentire  quidem  sapientem;  quae  dnddeia  nominatur. 
Has  igitur  tot  sententias  ut  omittamus;  haec  nunc  vi¬ 
deamus,  quae  diu  multumque  defensa  sunt.  131 .  Alii 
voluptatem  finem  esse  voluerunt:  quorum  princeps 
Aristippus,  qui  Socratem  audierat;  unde  Cyrenaici; 
postEpicurus;  cuius  est disciplinanuncnotior ;  neque 
tamen  cum  Cyrenaicis  de  ipsa  voluptate  consentiens. 
Voluptatem  autem  et  honestatem  finem  esse  Callipho 
censuit:  vacare  omni  molestia, Hieronymus:  hocidem 
cum  honestate,  Diodorus.  Ambo  hi  Peripatetici.  Ho- 
neste  autem  vivere,  fruentem  rebus  iis,  quas  primas 
homini  natura  conciliet,  et  vetus  Academia  censuit, 
(ut  indicant  scripta  Polemonis,  quem  Antiochus  pro¬ 
bat  maxime,)  et  Aristoteles :  eiusque  amici  nunc  pro- 
xime  videntur  accedere.  Introducebat  etiam  Carnea- 
des,  non  quo  probaret,  sed  ut  opponeret  Stoicis,  sum¬ 
mum  bonum  esse,  frui  iis  rebus ,  quas  primas  natura 
conciliavisset.  Ilonestum  autem,  quod  ducatur  a 
conciliatione  naturae,  Zeno  statuit  finem  esse  bono¬ 
rum  ;  qui  inventor  et  princeps  Stoicorum  fuit. 

XLIII.  132.  Iam  illud  perspicuum  est,  omnibus 
iis  finibus  bonorum,  quosexposui,  maiorum  fines  esse 
contrarios.  Ad  vos  nunc  refero,  quem  sequar:  modo 
ne  quis  illud  tarn  ineruditum  absurdumque  respon¬ 
deat:  Quemlibet,  modo  aliquem.  Nihil  potest  dici 
inconsideratius.  Cupio  sequi  Stoicos.  Licetne  (omit¬ 
to  per  Aristotelem ,  meo  iudicio  in  philosophia  prope 
singularem :)  per  ipsum  Antiochum?  qui  appellaba- 
tur  Academicus;  erat  quidem,  si  perpauca  mutavis- 

set,  germanissimus  Stoicus.  Erit  igitur  res  iam  in 
discrimine.  Nam  aut  Stoicus  constituatur  sapiens, 
aut  veteris  Academiae.  Utrumque  non  potest.  Est 
enim  inter  eos  non  de  terminis,  sed  de  tota  possessio- 
ne  contentio.  Nam  omnis  ratio  vitae  definitione  sum- 
mi  boni  continetur;  de  qua  qui  dissident,  de  omni  vi¬ 
tae  ratione  dissident.  Non  potest  igitur  uterque  esse 
sapiens,  quoniam  tanto  opere  dissentiunt,  sed  alter. 
Si  Polemoneus  peccat  Stoicus ,  rei  falsae  assentiens ; 
vos  quidem  nihil  dicitis  a  sapiente  tarn  alienum  esse : 
sin  vera  sunt  Zenonis ,  eadem  in  veteres  Academicos 
Peripateticosque  dicenda.  Hie  igitur  neutri  assen¬ 
tiens  si  numquam ,  uter  est  prudentior?  133.  Quid? 
quum  ipse  Antiochus  dissentit  quibusdam  in  rebus 
abhis,  quosamat,  Stoicis ,  nonne  indicat,  non  posse 
ilia  probanda  esse  sapienti?  Placet  Stoicis,  omnia  pec- 
cata  esse  paria.  At  hoc  Antiocho  vehementissime 
displicet.  Liceat  tandem  mihi  considerare,  utram 
sententiam  sequar.  Praecide,  inquit:  statue  aliquan- 
do  quidlibet.  Quid?  quae  dicuntur  quidem  et  acuta 
mihi  videntur  in  utramque  partem  et  paria ;  nonne ca- 
veam,  ne  scelus  faciam?  Scelus  enim  dicebas  esse, 
Luculle,  dogma  prodere.  Contineo  igitur  me,  ne  in¬ 
cognito  assentiar :  quod  mihi  tecum  est  dogma  com¬ 
mune.  134.  Ecce  multo  maior  etiam  dissensio.  Ze¬ 
no  in  una  virtute  positam  beatam  vitam  putat.  Quid 
Antiochus?  Etiam,  inquit,  beatam,  sed  non  beatissi- 
mam.  Deus  ille,  qui  nihil  censuit  deesse  virtuti;  ho- 
muncio  hie ,  qui  multa  putat  praeter  virtutem  homini 
partim  cara  esse ,  partim  etiam  necessaria.  Sed  ille 
vereor  ne  virtuti  plus  tribuat,  quam  natura  patiatur, 
praesertim  Theophrasto  multa  diserte  copioseque  di- 
cente.  Et  hie  metuo  ne  vix  sibi  constet;  qui  quum 
dicat  esse  quaedam  et  corporis  etfortunaemala,  tamen 
eum,  qui  in  his  omnibus  sit,beatum  fore  censet,  si 
sapiens  sit.  Distrahor :  quum  hoc  mihi  probabilius, 
turn  illud  videtur;  et  tamen,  nisi  alterutrum  sit,  virtu¬ 
tem  iacere  plane  puto.  Verum  in  his  discrepant. 

XLIV.  135.  Quid?  ilia,  in  quibus  consentiunt, 
num  pro  veris  probare  possumus?  sapientis  animum 
numquam  nec  cupiditate  moveri,  nec  laetitia  efferri? 
Age,  haec  probabilia  sane  sint:  num  etiam  ilia,  num¬ 
quam  timere,  numquam  dolere?  Sapiensne  non  ti- 
meat?  nec,  si  patria  deleatur,  non  doleat?  nec,  side- 
leta  sit?  Satis  durum!  sed  Zenoni  necessarium,  cui 
praeter  honestum  nihil  est  in  bonis :  tibi  vero,  Antio- 
che,  minime:  cui  praeter  honestatem  multa  bona, 
praeter  turpitudinem  multa  mala  videntur:  quae  et 
venientia  metuat  sapiens  necesse  est,  et  venisse  do¬ 
leat.  Sed  quaero,  quando  ista  fuerint  ab  Academia 
vetere  decreta,  ut  animum  sapientis  commoveri  et 
conturbari  negarent?  Mediocritates  illi  probabant,  et 
in  omni  permotione  naturalem  volebant  esse  quem- 
dam  modum.  Legimus  omnes  Crantoris,  veteris  Aca- 
demici,  de  luctu.  Est  enim  non  magnus,  verum  au- 
reolus  et,  utTuberoni  Panaetius  praecipit,  ad  verbum 
ediscendus  libellus.  Atque  illi  quidem  etiam  utili- 
ter  a  natura  dicebant  permotiones  istas  animis  nostris 
datas:  metum  cavendi  caussa;  misericordiam  aegri- 
tudinemque  clementiae;  ipsam  iracundiam  fortitudi- 
nis  quasi  cotem  esse  dicebant;  recte  secusne,  alias  vi- 
derimus.  Atrocitas  quidem  ista  tua  quo  modo  in  ve- 
terem  Academiam  irruperit,  nescio.  136.  Ilia  vero 
ferre  non  possum,  non  quo  mihi  displiceant:  sunt 
enim  Socratica  pleraque  mirabilia  Stoicorum,  quae 
n agadoZa  nominantur:  sed  ubi  Xenocrates ,  ubi  Ari- 
stoteles  ista  tetigit?  hos  enim  quasi  eosdem  esse  vul- 


tis.  Illi  umquam  dicerent,  sapientes  solos  reges?  so¬ 
los  divites?  solos  formosos?  omnia,  quae  ubique  es- 
sent,  sapientis  esse?  neminem  consulem,  praetorem, 
imperatorem,  nescio  an  ne  quinquevirum  quidem 
quemquam,  nisi  sapientem:  postremo,  solum  civem, 
solum  liberum?  insipientes  omnes  peregrinos ,  exsu- 
les,  servos,  furiosos?  Denique  scripta  Lycurgi ,  Solo- 
nis,  duodecim  tabulas  nostras  non  esse  leges?  ne  ur- 
bes  denique  aut  civitates ,  nisi  quae  essent  sapien- 
tium?  137.  Haec  tibi,  Luculle,  si  es  assensus  An¬ 
tiocho,  familiari  tuo,  tarn  sunt  defendenda,  quammoe- 
nia :  mihi  autem,  bono  modo:  tantum,  quantum  vide- 
bitur.  XLY.  Legi  apud  Clitomachum,  quum  Carnea- 
des  et  Stoicus  Diogenes  ad  senatum  in  Capitolio  sta- 
rent,  A.  Albinum,  qui  turn  P.  Scipione  et  M.  Marcello 
coss.  praetor  esset,  eum,  qui  cum  avo  tuo,  Luculle, 
consul  fuit,  doctum  sane  hominem  ,  ut  indicat  ipsius 
historia,  scripta  Graece,  iocantem  dixisse  Carneadi: 
ego  tibi,  Carneacle,  praetor  esse  non  videor,  quia  sapiens 
non  sum:  nec  haec  urbs,  nec  in  ea  civitas.  Turn  ille, 
huic  Stoico  non  videris.  Aristoteles  aut  Xenocrates, 
quos  Antiochus  sequi  volebat,  non  dubitavisset,  quin 
et  praetor  ille  esset,  etRoma  urbs,  et  earn  civitas  inco- 
leret.  Sed  ille  noster  est  plane,  ut  supra  dixi,  Stoi¬ 
cus,  perpauca  balbutiens.  138.  Vos  autem  mihi  ve- 
remini ,  ne  labar  ad  opinionem  et  aliquid  asciscam  et 
comprobem  incognitum;  quod  minime  vultis.  Quid 
consilii  datis?  Testatur  saepe  Chrysippus ,  tres  solas 
esse  sententias,  quae  defendi  possint,  de  finibus  bono- 
rum :  circumcidit  et  amputat  multitudinem :  aut  enim 
honestatem  esse  finem  aut  voluptatem  aut  utrumque  : 
nam  qui  summum  bonum  dicant  id  esse,  si  vacemus 
omni  molestia,  eos  invidiosum  nomen  voluptatis  fu- 
gere ,  sed  in  vicinitate  versari :  quod  facere  eos  etiam, 
qui  illud  idem  cum  honestate  coniungerent;  nec  mul¬ 
to  secus  eos ,  qui  ad  honestatem  prima  naturae  com- 
moda  adiungerent:  ita  tres  relinqui  sententias ,  quas 
putet.  probabiliter  posse  defendi.  139.  Sit  sane  ita; 
(quamquam  a  Polemonis  et  Peripateticorum  et  Antio- 
chi  finibus  non  facile  divellor;  neque  quidquam  habeo 
adhuc  probabilius:)  verumtamen  video,  quam  suavi- 
ter  voluptas  sensibus  nostris  blandiatur.  Labor  eo, 
ut  assentiar  Epicuro  aut  Aristippo.  Revocat  virtus, 
vel  potius  reprehendit  manu :  pecudum  illos  motus 
esse  dicit,  hominem  iungit  deo.  Possum  esse  me- 
dius :  ut,  quoniam  Aristippus ,  quasi  animum  nullum 
habeamus,  corpus  solum  tuetur;  Zeno,  quasi  corporis 
simus  expertes,  animum  solum  complectitur;  ut  Cal- 
liphontem  sequar;  cuius  quidem  sententiam  Carnea- 
des  ita  studiose  defensitabat,  ut  earn  probare  etiam  vi- 
deretur.  Quamquam  Clitomachus  affirmabat,  num¬ 
quam  se  intelligere  potuisse,  quid  Carneadi  probare- 
tur.  Sed,  si  ipsum  velim  sequi;  nonne  ipsa  veritas 
et  gravis  et  recta  ratio  mihi  obversetur?  Tu,  quum 
honestas  in  voluptate  contemnenda  consistat,  hone¬ 
statem  cum  voluptate ,  tamquam  hominem  cum  bel- 
lua,  copulabis?  XL VI.  140.  Unum  igitur  par ,  quod 
depugnet,  reliquum  est,  voluptas  cum  honestate.  De 
quo  Chrysippo  fuit,  quantum  ego  sentio,  non  magna 
contentio.  Alterum  si  sequare,  multa  ruunt,  et  ma- 
xime  communitas  cum  hominum  genere,  caritas,  ami- 
citia,  iustitia,  reliquae  virtutes:  quarum  esse  nulla 
potest,  nisi  erit  gratuita.  Nam  quae  voluptate,  quasi 
mercede  aliqua,  ad  officium  impellitur,  ea  non  est 
virtus,  sed  fallax  imitatio  simulatioque  virtutis.  Audi 
contra  illos,  qui  nomen  honestatis  a  se  ne  intelligi qui¬ 
dem  dicant,  nisi  forte,  quod  gloriosum  sit  in  vulgus, 

id  honestum  velimus  dicere:  fontem  omnium  bono- 
rum  in  corpore  esse;  hanc  normam,  hanc  regulam, 
banc  praescriptionein  esse  naturae:  a  qua  qui  aberra- 
visset,  eum  numquam,  quid  in  vita  sequeretur,  habi- 
turum.  141 .  Nihil  igitur  me  putatis,  haec  et  alia  in- 
numerabilia  quum  audiam,  moveri?  Tam  moveor, 
quam  tu,  Luculle:  neque  me  minus  hominem,  quam 
te  putaveris.  Tantum  interest,  quod  tu,  quum  es 
commotus,  acquiescis,  assentiris,  approbas;  verum 
illud,certum,  comprehensum,  perceptum,  ratum,  fir- 
mum,  fixum  vis;  deque  eo  nulla  ratione  neque  pelli, 
neque  moveri  potes :  ego  nihil  eiusmodi  esse  arbi- 
tror ,  cui  si  assensus  sim ,  non  assentiar  saepe  falso, 
quoniam  vera  a  falsis  nullo  discrimine  separantur, 
praesertim  quum  iudicia  ista  dialecticae  nulla  sint. 

142.  Venio  enim  iam  ad  tertiam  partem  philoso- 
phiae.  Aliud  iudicium  Protagorae  est,  qui  putet  id 
cuique  verum  esse,  quod  cuique  videatur :  aliud  Cy- 
renaicorum,  qui  praeter  permotiones  intimas  nihil 
putant  esse  iudicii:  aliudEpicuri,  qui  omne  iudicium 
in  sensibus  et  in  rerum  notitiis  et  in  voluptate  consti- 
tuit.  Plato  autem  omne  iudicium  veritatis  verita- 
temque  ipsam  abductam  ab  opinionibus  et  a  sensibus 
cogitationis  ipsius  et  mentis  esse  voluit.  143.  Num- 
quid  horum  probat  noster  Antiochus?  Ille  vero  ne 
maiorum  quidem  suorum.  Ubi  enim  aut  Xenocra- 
tem  sequitur,  cuius  libri  sunt  de  ratione  loquendi 
multi  et  multum  probati:  aut  ipsum  Aristotelem,  quo 
profecto  nihil  est  acutius,  nihil  politius?  A  Chrysippo 
pedem  numquam.  XLYII.  Qui  ergo  Academici  ap- 
pellamur?  an  abutimur  gloria  nominis?  aut  cur  cogi- 
mur  eos  sequi ,  qui  inter  se  dissident?  In  hoc  ipso, 
quod  in  elementis  dialectici  docent,  quo  modo  iudica- 
re  oporteat,  verum  falsumne  sit,  si  quid  ita  connexum 
est,  uthoc:  Si  dies  est,  lucet;  quanta  contentio  est! 
Aliter  Diodoro,  aliterPhiloni,  Chrysippo  aliter  placet. 
Quid?  cum  Cleanthe,  doctore  suo,  quam  multis  rebus 
Chrysippus  dissidet?  Quid?  duo  vel  principes  Diale- 
cticorum,  Antipater  et  Archidemus,  opiniosissimi  ho¬ 
mines,  nonne  multis  in  rebus  dissentiunt?  144.  Quid 
me  igitur,  Luculle,  in  invidiam  et  tamquam  in  concio- 
nem  vocas?  Et  quidem,  utseditiosi  tribuni  solent,  oc- 
cludi  tabernas  iubes?  Quo  enim  spectat  illud,  quum 
artificia  tolli  quereris  a  nobis,  nisi  ut  opifices  conci- 
tentur?  Qui  si  undique  omnes  convenerint,  facile  con¬ 
tra  vos  incitabuntur.  Expromam  primum  ilia  invi- 
diosa,  quod  eos  omnes,  qui  in  concione  stabunt,  ex- 
sules,  servos,  insanos  esse  dicatis:  deinde  ad  ilia  ve- 
niam,  quae  iam  non  ad  multitudinem,  sed  ad  vosmet- 
ipsos,  qui  adestis,  pertinent.  Negat  enim  vos  Zeno, 
negat  Antiochus  scire  quidquam.  Quo  modo?  in- 
quies:  nos  enim  defendimus,  etiam  insipientem  mul- 
la  comprehendere.  —  145.  At  scire  negatis  quem- 
quam  rem  ullam,  nisi  sapientem.  Et  hoc  quidem  Ze¬ 
no  gestu  conficiebat.  Nam,  quum  extensis  digitis  ad- 
versam  manum  ostenderat,  » visum,  inquiebat,  huius- 
modi  est. «  Deinde ,  quum  paullum  digitos  constrin- 
xerat,  vassensus  huiusmodi. «  Turn  quum  plane  com- 


presserat  pugnumque  fecerat;  comprehensionem  illam 
esse  dicebat :  quae  ex  similitudine  etiam  nomeneirei, 
quod  ante  non  fuerat,  y.aTah]\piv  imposuit.  Quum  au¬ 
tem  laevam  manum  admoverat,  et  ilium  pugnum  arete 
vehementerque  compresserat :  scientiam  talem  esse 
dicebat;  cuius  compotem,  nisi  sapientem,  esse  nemi- 
nem.  Sed,  qui  sapientes  aut  sint  aut  fuerint,  ne  ipsi 
quidem  solent  dicere.  Ita  tu  nunc,  Catule,  lucere 
nescis;  nectu,  Hortensi,  in  tua  villa  nos  esse.  146. 
Num  minus  haec  invidiose  dicuntur?  nectamennimis 
eleganter :  ilia  subtilius.  Sed,  quo  modo  tu ,  si  nihil 
comprehendi  posset,  artificia  concidere  dicebas,  ne¬ 
que  mihi  dabas,  id  quod  probabile  esset,  satis  ma- 
gnam  vim  habere  ad  artes ;  sic  ego  nunc  tibi  refero, 
artem  sine  scientia  esse  non  posse.  An  pateretur  hoc 
Zeuxis,  aut  Phidias,  aut  Polycletus,  nihil  se  scire, 
quum  in  his  esset  tanta  sollertia?  Quod  si  eos  docuis- 
set  aliquis,  quam  vim  habere  diceretur  scientia,  desi- 
nerent  irasci:  ne  nobis  quidem  succenserent,  quum 
didicissent  id  tollere  nos,  quod  nusquam  esset;  quod 
autem  satis  esset  ipsis,  relinquere.  Quam  rationem 
maiorum  etiam  comprobat  diligentia :  qui  primum 
iurare  ex  sui  animi  sententia  quemque  voluerunt;  de¬ 
inde  ita  teneri,  si  sciens  fcilleret,  quod  inscientia  multa 
versaretur  in  vita :  turn,  qui  testimonium  diceret,  ut 
arbitrari  se  diceret,  etiam  quod  ipse  vidisset:  quae- 
que  iurati  iudices  cognovissent,  ea,  non  ut,  esse  facta, 
sed  ut  vicleri  pronuntiarent. 

XL VIII.  147.  Verum,  quoniam  non  solum  nauta 
significat,  sed  etiam  Favonius  ipse  insusurrat,  navi- 
gandi  nobis,  Luculle,  tempusesse,  et  quoniam  satis 
multa  dixi,  est  mihi  perorandum.  Posthac  tamen, 
quum  haec  quaeremus,  potius  de  dissensionibus  tan- 
tis  summorum  virorum  disseramus.  De  obscuritate 
naturae ,  deque  errore  tot  philosophorum ,  qui  de  bo¬ 
nis  contrariisque  rebus  tanto  opere  discrepant,  ut, 
quum  plus  uno  verum  esse  non  possit,  iacere  necesse 
sit  tot  tam  nobiles  disciplinas;  quam  de  oculorum 
sensuumque  reliquorum  mendaciis,  et  de  sorite  aut 
pseudomeno:  quas  plagas  ipsi  contra  se  Stoici  texue- 
runt.  148.  Turn  Lucullus,  Non  moleste,  inquit,  fero, 
nos  haec  contulisse.  Saepius  enim  congredientesnos, 
et  maxime  in  Tusculanis  nostris,  si  quae  videbuntur, 
requiremus.  Optime,  inquam.  Sed  quid  Catulus 
sentit?  quid  Hortensius?  Turn  Catulus,  Egone?  inquit. 
Ad  patris  revolvor  sententiam:  quam  quidem  ille 
Carneadeamesse  dicebat,  ut  percipi  nihil  putem  posse, 
assensurum  autem  non  percepto,  id  est,  opinaturum 
sapientem  existimem  :  sed  ita,  ut  intelligat  se  opinari, 
sciatque  nihil  esse,  quod  comprehendi  et  percipi  pos¬ 
sit;  per  snopiv  illam  omnium  rerum  comprobans,  illi 
alteri  sententiae,  nihil  esse,  quod  percipi  possit,  ve- 
hementer  assentior.  Habeo,  inquam,  sententiam  tuam, 
nec  earn  admodum  aspernor.  Sed  tibi  quid  tandem 
videtur,  Hortensi?  Turn  ille  ridens,  Tollendum.  Te- 
neo  te,  inquam.  Nam  ista  Academiae  est  propria 
sententia.  Ita  sermone  confecto,  Catulus  remansit. 
nos  ad  navictilas  nostras  descendimus. 

NOTITIA  LITTERARIA. 

'  Cicero  triurn  illarum,  quas  his  quinque  libris ,  ad  M.  Bruturn  scriptis,  (licit  habitus  esse,de  Finibus  disputationum  unam 
in  Cumano  suo  exeunte  anno  p.  V.  c.  704.  Epicureorutn  decreta  explicante  L.  Manlio  Torquato  coram  C.  Valerio  Triario ,  se¬ 
me  t  ipso  autem  partes  agente  adversarii  (librr.  I.  et  II.),  —  alteram  eodem  fere  tempore  sive  post  L.  Luculli  obitum  (de  quo 
vid.  Plutarch.  Lucull.  c.ult.),  Catone  in  Luculli  pueri ,  cuius  turn  tutor  erat,Tusculano  Stoicorum,  Cicerone  autem  Peripa- 
teticorum  veterisque  Academiae  rationes  tuente  (librr.  III.  et  IV.) ;  —  tertiam  Athenis  in  Academiae  spatiis  anno  fere  p.  U. 
c.  675.  HI.  Pupio  Pisone  coram  Attico,  Q.  et  L.  Ciceronibus,  suo  ipsius  rogatu,  Peripatetic orum  et  veteris  Academiae  placita 
copiose  explanante  (lib.  V.  jinstitutam  essefingit.  Scripti  sunt  autem  hi  libri  anno  TJ.  709. 


ARG.  Cicero  hoc  op  eve  veternm  philosophorum  uiqI  zilovc, 
i.  e.  de  Finibus  sive  lie  sunimo  et  hono  et  malo  sententias  expo- 
nit.  Ac  prinio  quidem  lihro ,  post  prooemium  de  pliilosophiae 
Graecae  I.atinis  litteris  illustrandae  et  de  omni  pbilosophandi 
studio  c.  1-4.  Torquatus,  suscepta  defendendae  philosophiae 
Epicuveae  provinciac.  5.,  Ciceroni  hoc  philosophiae  genus  omni- 
no  reprehendenti  c.  6.  7.  respondet  hoc  modo:  Epicurum  sum- 
mum  bonum  posuisse  in  voluptate,  summunt  malum  in  dolore; 
exemplum  enim  animalium  recens  natorum,  quae  appetant  volu- 
ptatem,  dolorem  fugiant,  satis  ostendere,  voluptatem  pro  sunimo 
hono  habendam  esse  c.  9-  Quare  si  qui  accusent  voluptatem  do- 
loremque  lauilent,  non  ipsam  voluptatem,  sed  eos  potius  accusa- 
re,  qui  ljlanditiis  praesentium  voluptatum  corrupti,  futuros  dolo- 
res  non  provideant,  autperferendis  dolorihus  parvis  maiores  non 
repellant  c.lo.  Neque  vero  voluptatem  intelligi  earn  solam,  quae 
suavitate  aliqua  naturam  ipsam  moveat,  sed  earn  potissimum, 
quae  percipiatur,  onnu  dolore  detracto  c.  11.  Voluptatem  autem 
esse  summumhonum,  dolorem  summum  malum,  ex  eo  intelligi, 
quod  nihil  heatius  esse  possit  eo ,  qui  perpetuis  fruatur  auimi  et 
corporis  voluptatihus,  nullo  dolore  nec  impediente  nec  impenden- 
te,  nihil  contra  miseriuseo,  qui  maximis  confectus  sit  animi  cor- 
porisque  dolorihus,  nec  ulla  spe  ducatur,  fore  aliquanilo  melius 
c.  12.  Qui  in  una  virtute,  nominis  splendore  capti,  summum  bo¬ 
num  ponant,  non  videre,  earn  ne  expetendam  quidem  videri,  nisi 
voluptatem  efficiat  c.  13-16.  Nullum  igitur  esse  errorem  in 
ipsis  finihus  ,  sed  in  his  rebus  ,  e  quibus  efiiciantur.  Fateri  au¬ 
tem  se,  animi  voluptatem  et  dolorem  e  corpore  nasci,  sed  esse  ta- 
men  maiorem  voluptate  et  dolore  corporis ,  quo  non  item  atque 
aninio  praeterita  et  futura,  sed  praesentia  tantum  sentiamus ;  un¬ 
de  tanto  plus  quisque  voluptatis  percipiat,  quanto  sit  sapientior. 
Itaque  Epicurum  etiam  nemini  nisi  sapienti  voluptatem  illam, 
nemini  nisi  stulto  dolorem  tribuere.  c.  17.  sqq.  Neque  tandem 
amicitiam ,  isto  sunimo  hono  constituto,  tolli,  quod  omnium  re¬ 
rum,  quas  ad  suaviter  vivenduin  sapientia  comparaverit ,  nihil 
mains  aniicitia,  nil  iucundius  sit. 

I.  1 .  Non  eram  nescius,  Brute,  quum,  quae  sum- 
mis  ingeniis  exquisitaque  doctrina  philosophi  Grae¬ 
co  sermone  tractavissent,  ea  Latinis  litteris  mandare- 
mus,  fore,  ut  hie  noster  labor  in  varias  reprehensiones 


incurreret.  Nam  quibusdam,  et  iis  quidem  non  ad- 
modum  indoctis,  totum  hoc  displicet  philosophari. 
Quidam  autem  non  id  tarn  reprehendunt,  si  remissius 
agatur :  sed  tantum  studium  tamque  multam  operam 
ponendam  in  eo  non  arbitrantur.  Erunt  etiam ,  et  hi 
quidem  eruditiGraecis  litteris,  contemnentesLatinas, 
qui  se  dicant  in  Graecis  legendis  operam  malle  con- 
sumere.  Postremo  aliquos  futuros  suspicor,  qui  me 
ad  alias  litteras  vocent;  genus  hoc  scribendi,  etsi  sit 
elegans,  personae  tamen  et  dignitatis  esse  negent.  2. 
Contra  quos  omnes  dicendum  breviter  existimo. 
Quamquam  philosophiae  quidem  vituperatoribus  sa¬ 
tis  responsum  est  eo  libro,  quo  a  nobis  philosophia 
defensa  et  collaudata  est ,  quum  esset  accusata  et  vi- 
tuperata  ab  Hortensio.  Qui  liber  quum  et  tibi  proba- 
tus  videretur  et  iis ,  quos  ego  posse  iudicare  arbitra- 
rer ,  plura  suscepi ,  veritus ,  ne  movere  hominum  stu- 
dia  viderer,  retinere  non  posse.  Qui  autem,  si  maxi- 
me  hoc  placeat,  moderatius  tamen  id  volunt  fieri,  dif- 
ficilem  quamdam  temperantiam  postulant  in  eo,  quod 
semel  admissum  coerceri  reprimique  non  potest:  ut 
propemodum  iustioribus  utamur  illis,  qui  omnino 
avocent  a  philosophia,  quam  his,  qui  rebus  infinitis 
modum  constituant,  in  reque  eomeliore,  quo  maior 
sit,  mediocritatem  desiderent.  3.  Sive  enim  ad  sa- 
pientiam  perveniri  potest:  non  paranda  nobis  solum 
ea,  sed  fruenda  etiam  est.  Sive  hoc  difficile  est:  ta¬ 
men  nec  modus  est  ullus  investigandi  veri,  nisi  inve- 
neris:  et  quaerendi  defatigatio  turpis  est,  quum  id, 
quod  quaeritur,  sit  pulcherrimum.  Etenim  si  dele- 
ctamur,  quum  scribimus :  quis  est  tarn  invidus ,  qui 
ab  eo  nos  abducat?  Sin  laboramus :  quis  est,  qui  alie— 
nae  modum  statuat  industriae?  Nam,  ut  Terentianus 
Chremes  non  inhumanus,  qui  novum  vicinum  non 
vult 

foderc,  aut  arare,  aut  dliquid  ferre  de'nique ; 
non  enim  ilium  ab  industria,  sed  ab  illiberali  labore 

deterret:  sic  isti  curiosi ,  quos  offendit  noster  minime 
nobis  iniucundus  labor.  II.  4.  His  igitur  est  diffici— 
lius  satisfacere ,  qui  se  Latina  scripta  dicunt  conte- 
mnere:  in  quibus  hoc  primum  est,  in  quo  admirer, 
cur  in  gravissimis  rebus  non  delectet  eos  patrius  ser- 
mo,quum  iidem  fabellasLatinas,  ad  verbum  deGrae- 
cis  expressas ,  non  inviti  legant.  Quis  enim  tam  ini- 
micus  paene  nomini  Romano  est,  qui  Ennii  Medeam 
aut  Antiopam  Pacuvii  spernat  aut  reiiciat?  qui  se  iis- 
dem  Euripidis  fabulis  delectari  dicat  [,Latinas  litteras 
oderit] ?  Synephebos  ego ,  inquit,  potius  Caecilii,  aut 
Andriam  Terentii,  quam  utramque  Menandri  legam? 
5.  A  quibus  tantum  dissentio,  ut,  quum  Sophocles  vel 
optime  scripserit  Electram,  tamen  male  conversam 
Attilii  mihi  legendam  putem  ;  de  quo  Licinius: 

Ferreum  scriptorem:  verum,  opinor ,  scriptorem 

tamen , 

ut  legendus  sit. 

Rudem  enim  esse  omnino  in  nostris  poetis ,  aut  iner- 
tissimae  segnitiae  est,  aut  fastidii  delicatissimi.  Mihi 
quidem  nulli  satis  eruditi  videntur,  quibus  nostra 
ignota  sunt.  An, 

Utinam  ne  in  nemore, - 

nihilominuslegimus,  quam  hoc  idemGraecum?  Quae 
autem  de  bene  beateque  vivendo  a  Platone  disputata 
sunt,  haec  explicari  non  placebit  Latine?  6.  Quod  si 
nos  non  interpretum  fungimur  munere,  sed  tuemur 
ea,  quae  dicta  sunt  ab  iis,  quos  probamus,  eisque  no¬ 
strum  iudicium  et  nostrum  scribendi  ordinem  adiun- 
gimus :  quid  habent ,  cur  Graeca  anteponant  iis ,  quae 
et  splendide  dicta  sint,  neque  sint  conversa  de  Grae- 
cis?  Nam  si  dicent,  ab  illis  has  res  esse  tractatas :  ne 
ipsos  quidem  Graecos  est  cur  tam  multos  legant,  quam 
legendi  sunt.  Quid  enim  est  a  Chrysippo  praetermis- 
sum  in  Stoicis?  Legimus  tamen  Diogenem,  Antipa- 
trum,  Mnesarchum,  Panaetium,  multos  alios,  in  pri- 
misque  familiarem nostrum Posidonium.  Quid?  Theo¬ 
phrastus  mediocriterne  delectat,  quum  tractat  locos 
ab  Aristotele  ante  tractatos?  Quid?  Epicurei  num  de- 
sistunt  de  iisdem ,  de  quibus  et  ab  Epicuro  scriptum 
est  et  ab  antiquis,  ad  arbitrium  suum  scribere?  7. 
Quod  si  Graeci  leguntur  a  Graecis,  iisdem  de  rebus 
alia  ratione  compositis:  quid  est,  cur  nostri  a  nostris 
non  legantur?  III.  Quamquam  si  plane  sic  verterem 
Platonem  aut  Aristotelem,  ut  verterunt  nostri  poetae 
fabulas :  male ,  credo ,  mererer  de  meis  civibus ,  si  ad 
eorum  cognitionem  divina  ilia  ingenia  transferrem ! 
Sed  id  neque  feci  adhuc,  nec  mihi  tamen,  ne  faciam, 
interdictum  puto.  Locos  quidem  quosdam ,  si  vide- 
bitur,  transferam,  et  maxime  ab  iis,  quos  modo  nomi- 
navi,  quum  inciderit,  ut  id  apte  fieri  possit:  ut  ab  Ho- 
mero  Ennius ,  Afranius  a  Menandro  solet.  Nec  vero, 
ut  noster  Lucilius ,  recusabo ,  quo  minus  omnes  mea 
legant.  Utinam  esset  ille  Persius !  Scipio  vero  et  Ru- 
tiliusmulto  etiam  magis :  quorum  ille  iudicium  refor- 
midans,  Tarentinis  ait  se  et  Consentinis  et  Siculis 
scribere.  Facete  is  quidem,  sicut  alias:  sed  neque 
tam  docti  tunc  erant,  ad  quorum  iudicium  elaboraret, 
etsunt  illius  scripta  leviora,  ut  urbanitas  surnma  ap- 
pareat,  doctrina  mediocris.  8.  Ego  autem  quem  ti- 
meam  lectorem ,  quum  ad  te ,  ne  Graecis  quidem  ce- 
dentem  in  philosophia,  audeam  scribere?  Quamquam 
a  te  ipso  id  quidem  facio  provocatus  gratissimo  mihi 
libro,  quem  ad  me  de  virtute  misisti.  Sed  ex  eo  credo 
quibusdam  usu  venire ,  ut  abhorreant  a  Latinis ,  quod 
inciderint  in  inculta  quaedam  et  horrida,  de  male 
Graecis  Latine  scripta  deterius.  Quibus  ego  assen-  I 


tior,  dummodo  de  iisdem  rebus  ne  Graecos  quidem 
legendos  putent.  Res  vero  bonas  verbis  electis  gra- 
viter  ornateque  dictas  quis  non  legat?  nisi  qui  se  pla¬ 
ne  Graecum  dici  velit:  ut  a  Scaevola  est  praetore  sa- 
lutatus  Athenis  Albucius.  9.  Quem  quidem  [locum] 
cum  multa  venustate  et  omni  sale  idem  Lucilius :  apud 
quem  praeclare  Scaevola, 

Graecum  te,  Albuci,  quam  Romanian  atque  Sabi- 

num, 

municipem  Ponti,  Tritanni,  centurionum, 
praeclarorum  hominum  ac  primorum ,  signiferum- 

que, 

A 

maluisti  dici.  Graece  ergo  praetor  Athenis , 

A 

Id  quod  maluisti,  te,  quum  ad  me  accedi',  saluto: 
/cx7(j,  inquam,  Tite :  lictores,  turma  omni',  cohors- 

que, 

Xaige,  Tite,  hinc  host  is  mi  Albucius,  hinc  inimicus. 

10.  Sed  iure  Mucius.  Ego  autem  satis  mirari  non 
queo,  unde  hoc  sit  tam  insolens  domesticarum  rerum 
fastidium.  Non  est  omnino  hie  docendi  locus :  sed  ita 
sentio  et  saepe  disserui,  Latinam  linguam  non  modo 
non  inopem,  ut  vulgo  putarent,  sed  locupletiorem 
etiam  esse,  quamGraecam.  Quando  enim,  vel  nobis 
dicam ,  aut  oratoribus  bonis  aut  poetis  postea  quidem 
quam  fuit  quem  imitarentur,  ullus  orationis  vel  co- 
piosae  vel  elegantis  ornatus  defuit?  IV.  Ego  vero, 
quum  forensibus  operis,  laboribus,  periculis  non  de- 
seruisse  mihi  videor  praesidium,  in  quo  a  populo  Ro¬ 
mano  locatus  sum:  debeo  profecto,  quantumcumque 
possim,  in  eo  quoque  elaborare,  ut  sint  opera,  studio, 
labore  meo  doctiores  cives  mei,  nec  cum  istis  tanto 
opere  pugnare,  qui  Graeca  legere  malint;  modo  legant 
ilia  ipsa,  nec  simulent:  et  iis  servire,  qui  vel  utrisque 
litteris  uti  velint  vel ,  si  suas  habent,  illas  non  magno 
opere  desiderent.  \  \ .  Qui  autem  alia  malunt  scribi 
a  nobis,  aequi  esse  debent,  quod  et  scripta  multa  sunt, 
sic  ut  plura  nemini  e  nostris,  et  scribentur  fortasse 
plura,  si  vita  suppetet:  et  tamen,  qui  diligenter  haec, 
quae  de  philosophia  litteris  mandamus,  legere  assue- 
verit,  iudicabit  nulla  ad  legendum  his  esse  potiora. 
Quid  est  enim  in  vita  tanto  opere  quaerendum ,  quam 
quum  omnia  in  philosophia ,  turn  id ,  quod  his  libris 
quaeritur,  quid  sit  finis,  quid  extremum,  quid  ulti- 
mum,  quo  sint  omnia  bene  vivendi  recteque  faciendi 
consilia  referenda?  quid  sequatur  natura,  utsummum 
ex  rebus  expetendis?  quid  fugiat,  ut  extremum  malo- 
rum?  Qua  de  re  quum  sit  inter  doctissimos  summa 
dissensio,  quis  alienum  putet  eius  esse  dignitatis, 
quam  mihi  quisque  tribuit,  quid  in  omni  munere  vi¬ 
tae  optimum  et  verissimum  sit,  exquirere?  12.  An, 
partus  ancillae  sitne  in  fructu  habendus,  disseretur 
inter  principes  civitatis,  P.  Scaevolam,M’.Manilium? 
ab  hisque  M.  Brutus  dissentiet,  quod  et  acutum  genus 
est,  et  ad  usus  civium  non  inutile :  nosque  ea  scripta, 
reliquaque  eiusdem  generis  et  legimus  libenter  et  le- 
gemus :  haec,  quae  vitam  continent  omnem,  negligen¬ 
tly?  Nam,  ut  sint  ilia  vendibiliora,  haec  uberiora  certe 
sunt.  Quamquam  id  quidem  licebit  iis  existimare, 
qui  legerint.  Nos  autem  banc  omnem  quaestionem 
de  finibus  bonorum  et  malorum  fere  a  nobis  explica- 
tam  esse  his  litteris  arbitramur,  in  quibus,  quantum 
potuimus,  non  modo  quid  nobis  probaretur,  sed  etiam 
quid  a  singulis  philosophiaedisciplinisdiceretur,  per- 
secuti  sumus. 

V.  13.  Ut  autem  a  facillimis  ordiamur,  prima  ve- 
niat  in  medium  Epicuri  ratio,  quae  plerisque  notissi- 

ma  est :  quam  a  nobis  sic  intelliges  expositam ,  ut  ab 
ipsis,  qui  earn  disciplinam  probant,  non  soleat  accu- 
ratius  explicari.  Verum  enim  invenire  volumus,  non 
tamquam  adversarium  aliquem  convincere.  Accura¬ 
te  autem  quondam  a L.  Torquato,  homine  omni  doctri- 
na  erudito,  defensa  estEpicuri  sententia  de  voluptate  ; 
a  meque  ei  responsum  ,  quum  C.  Triarius,  in  primis 
"ravis  et  doctus  adolescens,  ei  disputationi  interesset. 
?i.  Nam  quum  ad  me  in  Cumanum  salutandi  caussa 
uterque  venisset,  pauca  primo  inter  nos  de  litteris, 
quarum  summum  erat  in  utroque  studium:  deinde 
Torquatus :  Quoniam  nacti  te,  inquit,  sumusaliquando 
otiosum ,  certe  audiam,  quid  sit,  quodEpicurum  no¬ 
strum  non  tu  quidem  oderis,  ut  fere  faciunt,  qui  ab  eo 
dissentiunt,  sed  certe  non  probes ,  eum ,  quern  ego  ar- 
bitror  unum  vidisse  verum,  maximisque  erroribus 
animos  hominum  liberavisse.etomniatradidisse,  quae 
pertinerent  ad  bene  beateque  vivendum  :  sed  existi¬ 
ng,  te,  sicut  nostrum  Triarium,  minus  ab  eo  delecta- 
ri,  quod  ista  Platonis,  Aristotelis,  Theophrasti  oratio- 
nis  ornamenta  neglexerit.  Nam  illuc  quidem  adduci 
vix  possum,  ut  ea,  quae  senserit  ille,  tibi  non  vera  vi- 
deantur.  15.  Vide,  quantum,  inquam,  fallare,  Tor- 
quate.  Oratio  me  istius  philosophi  non  offendit: 
nam  et  complectitur  verbis ,  quod  vult,  et  dicit  plane, 
quod  intelligam :  et  tamen  a  philosopho,  si  afferat  elo- 
quentiam,  non  asperner:  si  non  habeat,  nonadmodum 
flagitem.  Re  mihi  non  aeque  satisfacit,  et  quidem 
locis  pluribus.  Sed  quot  homines,  tot  sententiae. 
Falli  igitur  possumus.  Quamobrem  tandem,  inquit, 
non  satisfacit?  Te  enim  iudicem  aequum  puto :  modo, 
quae  dicat  ille,  bene  noris.  16.  Nisi  mihi  Phaedrum, 
inquam,  mentitum,  aut  Zenonem  putas,  (quorum 
utrumque  audivi,  quum  mihi  nihil  sane  praeter  sedu- 
litatem  probarent,)  omnes  mihiEpicuri  sententiae  sa¬ 
tis  notae  sunt.  Atque  eos,  quos  nominavi,  cum  Attico 
nostro  frequenter  audivi;  quum  miraretur  ille  quidem 
utrumque ,  Phaedrum  autem  etiam  amaret :  quotidie- 
que  inter  nos  ea,  quae  audiebamus,  conferebamus : 
neque  erat  umquam  controversia ,  quid  ego  intellige- 
rem,  sed  quid  probarem.  VI.  Quid  igitur  est,  inquit? 
Audire  enim  cupio,  quid  non  probes. 

17.  Principio,  inquam,  in  physicis,  quibus  maxi- 
me  gloriatur,  primum  totus  est  alienus.  Democrito 
adiicit,  perpauca  mutans,  sed  ita,  ut  ea,  quae  corrige- 
re  vult,  mihi  quidem  depravare  videatur.  Ille  «ro- 
[xovg,  quas  appellat,  id  est  corpora  individua,  propter 
soliditatem  censet  in  infinito  inani ,  in  quo  nihil  nec 
summum  nec  infimum  nec  medium  nec  ultimum  nec 
citimum  sit ,  ita  ferri ,  ut  concursionibus  inter  se  co- 
haerescant:  ex  quo  efficiantur  ea,  quae  sint,  quaeque 
cernantur,  omnia:  eumque  motum  atomorum  nullo  a 
principio ,  sed  ex  aeterno  tempore  intelligi  convenire. 
18.  Epicurus  autem,  in  quibus  sequitur  Democritum, 
non  fere  labitur.  Quamquam  utriusque  quum  multa 
non  probo,  turn  illud  in  primis,  quod,  quum  in  rerum 
natura  duoquaerenda  sint,  unum,  quae  materia  sit, 
ex  qua  quaeque  res  efficiatur ;  alterum ,  quae  vis  sit, 
quae  quidque  efficiat:  de  materia  disseruerunt,  vim 
et  caussam  efficiendi  reliquerunt.  Sed  hoc  commune 
vitium:  illae  Epicuri  propriae  ruinae.  Censet  enim, 
eadem  ilia  individua  et  solida  corpora  ferri  suo  deor- 
sum  pondere  ad  lineam :  hunc  naturalem  esse  omnium 
corporum  motum.  19.  Deinde  ibidem  homo  acutus, 
quum  illud  occurreret,  si  omnia  deorsum  e  regione 
ferrentur  et,  ut  dixi,  ad  lineam,  numquam  fore,  ut 
atomus  altera  alteram  posset  attingere:  itaque  attulit 


rem  commentitiam :  declinare  dixit  atomum  perpaul- 
lum :  quo  nihil  posset  fieri  minus.  Ita  effici  comple- 
xiones  et  copulationes  et  adhaesitationes  atomorum' 
inter  se :  ex  quo  efficeretur  mundus  omnesque  partes 
mundi,  quaeque  in  eo  essent.  Quae  quum  res  tota 
ficta  sit  pueriliter ,  turn  ne  efficit  quidem,  quod  vult. 
Nam  et  ipsa  declinatio  ad  libidinem  fingitur,  (ait  enim 
declinare  atomum  sine  caussa:  quo  nihil  turpiusPhy- 
sico,  quam  fieri  sine  caussa  quidquam  dicere:)  et  il¬ 
ium  motum  naturalem  omnium  ponderum,  ut  ipse 
constituit,  e  regione  inferiorem  locum  petentium,  sine 
caussa  eripuit  atomis :  nec  tamen  id,  cuius  caussa  haec 
finxerat,  assecutus  est.  20.  Nam  si  omnes  atomi  de- 
clinabunt,  nullae  umquam  cohaerescent:  sin  aliae  de- 
clinabunt,  aliae  suo  nutu  recte  ferentur,  primum  erit 
hoc  quasi  provincias  atomis  dare,  quae  recte,  quae 
oblique  ferantur :  deinde  eadem  ilia  atomorum,  in  quo 
etiam  Democritus  haeret,  turbulenta  concursio  hunc 
mundi  ornatum  efficere  non  poterit.  Ne  illud  quidem 
Physici,  credere,  aliquid  esse  minimum.  Quod  pro- 
fecto  numquam  putavisset,  si  a  Polyaeno,  familiari 
suo,  geometriam  discere  maluisset,  quam  illam  etiam 
ipsum  dedocere.  Sol  Democrito  magnus  videtur, 
quippe  homini  erudito  in  geometriaque  perfecto; 
huic  bipedalis  fortasse:  tantum  enim  esse  censet, 
quantus  videtur ,  vel  paullo  aut  maiorem ,  aut  mino- 
rem.  21 .  Ita,  quae  mutat,  ea  corrumpit :  quae  sequi¬ 
tur,  sunt  tota  Democriti.  Atomi,  inane,  imagines, 
quae  sldcoXa  nominant,  quorum  incursione  non  solum 
videamus,  sed  etiam  cogitemus:  infinitio  ipsa,  quam 
aneioiav  vocant,  tota  ab  illoest:  turn  innumerabiles 
mundi,  qui  et  oriantur,  et  intereant  quotidie.  Quae 
etsi  mihi  nullo  modo  probantur,  tamen  Democritum, 
laudatum  a  ceteris ,  ab  hoc ,  qui  eum  unum  secutus 
est,  nollem  vituperatum.  VII.  22.  Iam  in  altera  phi- 
losophiae  parte,  quae  est  quaerendi  ac  disserendi, 
quae  X ojLy.rt  dicitur,  iste  vester  plane,  ut  mihi  quidem 
videtur,  inermis  ac  nudus  est.  Tollit  definitiones : 
nihil  de  dividendo  ac  partiendo  docet:  non,  quo  modo 
efficiatur  concludaturque  ratio ,  tradit :  non ,  qua  via 
captiosa  solvantur,  ambigua  distinguantur ,  ostendit. 
Iudicia  rerum  in  sensibus  ponit:  quibus  si  semel  ali¬ 
quid  falsi  pro  vero  probatum  sit,  sublatum  esse  omne 
iudicium  veri  et  falsi  putat.  23.  [In  tertia  vero  parte, 
quae  est  de  vita  et  moribus ,  in  constitutione  finis ,  nil 
generosum  sapit  atque  magnificum.]  Confirmat  illud 
vel  maxime ,  quod  ipsa  natura ,  ut  ait  ille ,  asciscat  et 
reprobet,  id  est  voluptatem  et  dolorem.  Ad  haec ,  et 
quae  sequamur  et  quae  fugiamus,  refert  omnia.  Quod 
quamquam  Aristippi  est,  a  Cyrenaicisque  melius  li- 
beriusque  defenditur:  tamen  eiusmodi  esse  iudico,  ut 
nihil  homine  videatur  indignius.  Ad  maiora  enim 
quaedam  nos  natura  genuit  et  conformavit,  ut  mihi 
quidem  videtur.  Ac  fieri  potest,  ut  errem:  sed  ita 
prorsus  existimo,  neque  eum  Torquatum,  qui  hoc 
primus  cognomen  invenerit,  aut  torquem  ilium  hosti 
detraxisse,  ut  aliquam  ex  eo  perciperet  voluptatem 
corpore ,  aut  cum  Latinis  tertio  consulatu  conflixisse 
apud  Veserim  propter  voluptatem.  Quod  vero  securi 
percusserit  filium ,  privavisse  se  etiam  videtur  mu  It  is 
voluptatibus,quumipsinaturae  patrioque  amori  prae- 
tulerit  ius  maiestatis  atque  imperii.  24.  Quid?  T. 
Torquatus,  is,  qui  consul  cum  Cn.  Octavio  fuit,  quum 
illam  severitatem  in  eo  filio  adhibuit,  quern  in  ado- 
ptionem  D.  Silano  emancipaverat,  ut  eum,  Macedo- 
num  legatis  accusantibus,  quod  pecunias  praetorem 
in  provincia  cepisse  arguerent,  caussam  apud  se  di- 

cere  iuberet ,  reque  ex  utraque  parte  audita ,  pronun- 
tiaret,  eum  non  talem  videri  fuisse  in  imperio,  quales 
eius  maiores  fuissent,  et  in  conspectum  suum  venire 
vetuit:  numquid  videtur  tibi  de  voluptatibus  suis  co- 
gitavisse?  Sed  ut  omittam  pericula,  labores,  dolorem 
etiam,  quern  optimus  quisque  pro  patria  et  pro  suis 
suscipit,  ut  non  modo  nullam  captet ,  sed  etiam  prae- 
tereat  omnes  voluptates,  dolores  denique  quosvis  sus- 
ciperemalit,  quam  deserere  ullam officii  partem:  ad 
ea,  quae  hoc  non  minus  declarant,  sed  videntur  levio- 
ra,  veniamus.  25.  Quid  tibi,  Torquate,  quid  huic 
Triario  litterae,  quid  historiae  cognitio[que]  rerum, 
quid  poetarum  evolutio,  quid  tanta  tot  versuum  me- 
moria  voluptatis  affert?  Nec  mihi  illud  dixeris :  »Haec 
enim  ipsa  mihi  sunt  voluptati;  et  erantillaTorquatis.« 
Numquam  hoc  ita  defendit  Epicurus :  neque  vero  tu, 
aut  quisquam  eorum,  qui  aut  saperet  aliquid,  aut  ista 
didicisset.  Et,  quod  quaeritur  saepe ,  cur  tam  multi 
sint  Epicurei :  sunt  aliae  quoque  caussae,  sed  multi- 
tudinem  hoc  maxime  allicit,  quod  ita  putat  dici  ab  il- 
lo,  recta  et  honesta  quae  sint,  ea  facere  ipsa  per  se  lae- 
titiam,  id  est  voluptatem.  Homines  optimi  non  in- 
telligunt,  totam  rationem  everti,  si  ita  se  res  habeat. 
Nam  si  concederetur ,  etiam  si  ad  corpus  nihil  refera- 
tur,  ista  sua  sponte  et  per  se  esse  iucunda,  per  se  esset 
et  virtus  et  cognitio  rerum,  quod  minime  ille  vult,  ex- 
petenda.  26.  Haec  igitur  Epicuri  non  probo,  inquam. 
De  cetero  vellem  equidem  aut  ipse  doctrinis  fuisset 
instructior,  (est  enim,  quod  ita  tibi  videri  necesse  est, 
non  satis  politus  iis  artibus,  quas  qui  tenent,  eruditi 
appellantur,)autnedeterruisset  alios  a  studiis.  Quam- 
quam  te  quidem  video  minime  esse  deterritum. 

VIII.  Quae  quum  dixissem,  magis  ut  ilium  provo- 
carem,  quam  ut  ipse  loquerer:  turn  Triarius  leniter 
arridens,  Tu  quidem,  inquit,  totum  Epicurum  paene 
e  philosophorum  choro  sustulisti.  Quid  ei  reliquisti, 
nisi  te,  quoquo  modo  loqueretur,  intelligere,  quid  di- 
ceret?  Aliena  dixit  in  physicis,  nec  ea  ipsa,  quae  tibi 
probarentur.  Si  quae  in  his  corrigere  voluit,  deterio- 
ra  fecit.  Disserendi  artem  nullam  habuit.  Volupta- 
tatem  quum  summum  bonum  diceret,  primum  in  eo 
ipso  parum  vidit:  deinde  hoc  quoque  alienum.  Nam 
ante  Aristippus,  et  ille  melius.  Addidisti  ad  extre¬ 
mum  ,  etiam  indoctum  fuisse.  27.  Fieri ,  inquam ,  o 
Triari,  nullo  pacto  potest,  ut  non  dicas,  quid  non  pro¬ 
bes  eius,  a  quo  dissentias.  Quid  enim  me  prohiberet 
Epicureum  esse,  si  probarem,  quae  ille  diceret?  quum 
praesertim,  ilia  perdiscere,  ludus  esset. 

Quamobrem  dissentientium  inter  se  reprehensio- 
nes  non  sunt  vituperandae.  Maledicta,  contumeliae, 
turn  iracundiae,  contentiones  concertationesque  in 
disputando  pertinaces  indignae  mihi  philosophia  vi¬ 
deri  solent.  28.  Tunc  Torquatus,  Prorsus,  inquit, 
assentior.  Neque  enim  disputari  sine  reprehensione, 
nec  cum  iracundia  aut  pertinacia  recte  disputari  po¬ 
test.  Sed  ad  haec,  nisi  molestum  est,  habeo  quae 
velim.  At  me,  inquam,  nisi  te  audire  vellem,  censes 
haec  dicturum  fuisse?  Utrum  igitur  percurri  omnem 
Epicuri  disciplinam  placet:  an  de  una  voluptate  quae- 
ri,  de  qua  omne  certamen  est?  Tuo  vero  id  quidem, 
inquam ,  arbitratu.  Sic  faciam  igitur,  inquit:  unam 
rem  explicabo,  eamque  maximam.  De  physicis  alias, 
et  quidem  tibi  et  declinationem  istam  atomorum  et 
magnitudinem  solis  probabo  et  Democriti  errata,  ab 
Epicuro  reprehensa  et  correcta  permulta.  Nunc  di¬ 
cam  de  voluptate;  nihil  scilicet  novi,  ea  tanien,  quae  J 
te  ipsum  probaturum  esse  confidam.  Gerte,  inquam, 

pertinax  non  ero :  tibique ,  si  mihi  probabis  ea ,  quae 
dices,  libenter  assentiar.  29.  Probabo,  inquit:  modo 
ista  sis  aequitate,  quam  ostendis.  Sed  uti  oratione 
perpetua  malo,  quam  interrogare  aut  interrogari.  Ut 
placet,  inquam.  Tunc  dicere  exorsus  est. 

IX.  Primum  igitur,  inquit,  sic  agam,  ut  ipsi  au- 
ctori  huius  disciplinae  placet:  constituam,  quid  et 
quale  sit  id,  de  quo  quaerimus;  non  quo  ignorare  vos 
arbitrer :  sed  ut  ratione  et  via  procedat  oratio.  Quae¬ 
rimus  igitur,  quid  sit  extremum,  quid  ultimum  bono- 
rum.  Quod,  omnium  philosophorum  sententia,  tale 
debet  esse,  ut  ad  id  omnia  referri  oporteat:  ipsum 
autem  nusquam.  Hoc  Epicurus  in  voluptate  ponit, 
quod  summum  bonum  esse  vult,  summumque  malum 
dolorem;  idque  instituit  docere  sic:  30.  Omne  ani¬ 
mal,  simulatque  natum  sit,  voluptatem  appetere,  ea- 
que  gaudere ,  ut  summo  bono;  dolorem  aspernari,  ut 
summum  malum,  et,  quantum  possit,  a  se  repellere: 
idque  facere  nondum  depravatum ,  ipsa  natura  incor- 
rupte  atque  integre  iudicante.  Itaque  negat  opus  esse 
ratione,  neque  disputatione,  quam  ob  rem  voluptas 
expetenda,  fugiendus  dolor  sit.  Sentiri  hoc  putat,  ut, 
calere  ignem ,  nivem  esse  albam ,  dulce  mel :  quorum 
nihil  oportere  exquisitis  rationibus  confirmare :  tan- 
tum  satis  esse  admonere.  Interesse  enim  inter  argu- 
mentum  conclusionemque  rationis,  et  inter  mediocrem 
animadversionem  atque  admonitionem :  alteiA,  occul¬ 
ta  quaedam  et  quasi  involuta  aperiri :  alters,  prompta 
et  aperta  iudicari.  Etenim  quoniam,  detractis  de  ho- 
mine  sensibus,  reliqui  nihil  est:  necesse  est,  quid  aut 
ad  naturam  aut  contra  sit,  a  natura  ipsa  iudicari.  Ea 
quid  percipit,  et  quid  iudicat,  quo  aut  pctat,  aut  fugiat 
aliquid,  praeter  voluptatem  et  dolorem?  31 .  Sunt  au¬ 
tem  quidam  e  nostris,  qui  haec  subtilius  velint  trade- 
re  et  negent,  satis  esse ,  quid  bonum  sit  aut  quid  ma¬ 
lum,  sensu  iudicari :  sed  animo  etiam  ac  ratione  intel- 
ligi  posse ,  et  voluptatem  ipsam  per  se  esse  expeten- 
dam ,  et  dolorem  ipsum  per  se  esse  fugiendum.  Ita¬ 
que  aiunt  hanc  quasi  naturalem  atque  insitam  in  ani- 
mis  nostris  inesse  notionem,  ut  alterum  esse  appeten- 
dum ,  alterum  aspernandum  sentiamus.  Alii  autem, 
(quibus  ego  assentior),  quum  a  philosophis  compluri- 
bus  permulta  dicantur,  cur  nec  voluptas  in  bonis  sit 
numeranda,  nec  in  malis  dolor,  non  existimant  opor¬ 
tere  nimium  nos  caussae  contidere ,  sed  et  argumen- 
tandum  et  accurate  disserendum ,  et  rationibus  con- 
quisitis  de  voluptate  et  dolore  disputandum  putant. 

X.  32.  Sed  ut  perspiciatis,  unde  omnis  iste  natus  sit 
error  voluptatem  accusantium  doloremque  laudan- 
tium,  totam  rem  aperiam:  eaque  ipsa,  quae  ab  illo  in- 
ventore  veritatis  et  quasi  architecto  beatae  vitae  dicta 
sunt,  explicabo.  Nemo  enim  ipsam  voluptatem,  quia 
voluptas  sit,  aspernatur  aut  odit  autfugit,  sed  quia 
consequuntur  magni  dolores  eos,  qui  ratione  volupta¬ 
tem  sequi  nesciunt.  Neque  porro  quisquam  est,  qui 
dolorem  ipsum,  quia  dolor  sit,  amet,  consectetur, 
adipisci  velit:  sed  quia  nonnumquam  eiusmodi  tem- 
pora  incidunt,  ut  labore  et  dolore  magnam  aliquam 
quaerat  voluptatem.  Ut  enim  ad  minima  veniam, 
quis  nostrum  exercitationem  ullam  corporis  susci¬ 
pit  laboriosam,  nisi  ut  aliquid  ex  ea  commodi  con- 
sequatur?  quis  autem  vel  eum  iure  reprehenderit, 
qui  in  ea  voluptate  velit  esse,  quam  nihil  molestiae 
consequatur,  vel  ilium,  qui  dolorem  eum  fugiat,  quo 
voluptas  nulla  pariatur?  33.  At  vero  eos  et  accusa- 
mus  et  iusto  odio  dignissimos  ducimus,  qui  blandi- 
tiis  praesentium  voluptatum  deliniti  atque  corrupti, 

quos  dolores  et  quas  molestias  excepturi  sint,  occae- 
cati  cupiditate  non  provident,  similique  sunt  in  culpa, 
qui  officia  deserunt  mollitia  animi,  id  est,  laborum 
et  dolorum  fuga.  Et  harum  quidem  rerum  facihs 
est  et  expedita  distinctio.  Nam  libero  tempore  ,  quum 
soluta  nobis  est  eligendi  optio,  quumque  nihil  impe- 
dit,  quo  minus  id,  quod  maxime  placeat,  facere  pos- 
simus,  omnis  voluptas  assumenda  est,  omnis  dolor 
repellendus.  Temporibus  autem  quibusdam  et  aut 
officiis  debitis  aut  rerum  necessitates  saepeeveniet, 
ut  et  voluptates  repudiandae  sint,  et  molestiae  non 
recusandae.  Itaque  earum  rerum  hie  tenetur  a  sapi- 
ente  delectus,  ut  aut  reiiciendis  voluptatibus  maio- 
res  alias  consequatur,  aut  perferendis  doloribus 
asperiores  repellat. 

34.  Hanc  ego  quum  teneam  sententiam,  quid  est, 
cur  verear ,  ne  ad  earn  non  possim  accommodare  Tor¬ 
quatos  nostros?  quos  tu  paullo  ante  quum  memori- 
ter,  turn  etiam  erga  nos  amice  et  benevole  collegisti: 
nec  me  tamen  laudandis  maioribus  meis  corrupisti, 
nec  segniorem  ad  respondendum  reddidisti.  Quo¬ 
rum  facta  quemadmodum,  quaeso,  interpretaris?  Sic- 
cine  eos  censes  aut  in  armatum  hostem  impetum  fe- 
cisse,  aut  in  liberos  atque  in  sanguinem  suura  tam 
crudeles  fuisse ,  nihil  ut  de  utilitatibus ,  nihil  ut  de 
commodis  suis  cogitarent?  At  id  ne  ferae  quidem  fa- 
ciunt,  ut  ita  ruant  atque  turbentur,  ut,  earum  motus 
et  impetus  quo  pertineant,  non  intelligamus :  35.  tu 
tam  e°regios  viros  censes  tantas  res  gessisse  sine 
caussa”  Quae  fuerit  caussa,  moxvidero:  interea  hoc 
tenebo :  si  ob  aliquam  caussam  ista ,  quae  sine  dubio 
praeclara  sunt,  fecerint,  virtutem  his  ipsam  per  se 
caussam  non  fuisse.  Torquem  detraxit  hosti .  et  qui¬ 
dem  se  texit,  ne  interiret.  At  magnum  periculum 
adiit :  in  oculis  quidem  exercitus.  Quid  ex  eo  est 
consecutus?  Laudem  et  caritatem:  quae  sunt  vitae 
sine  metu  degendae  praesidia  firmissima.  Filium 
morte  mulctavit :  si  sine  caussa ,  nollem  me  ab  eo  or- 
tum,  tam  importuno,  tamque  crudeli.  Sin,  ut  dolore 
suo  sanciret  militaris  imperii  disciplinam,  exeicitum- 
que  in  gravissimo  bello  animadversionis  metu  con- 
tineret;  saluti  prospexit  civium,  quaintelligebatcon- 
tineri  suam.  36.  Atque  haec  ratio  late  patet.  In  quo 
enim  maxime  consuevit  iactare  vestra  se  oratio,  tua 
praesertim,  qui  studiose  antiqua  persequeris,  claris 
et  fortibus  viris  commemorandis,  eorumque  factis 
non  emolumento  aliquo ,  sed  ipsius  honestatis  deco¬ 
re,  laudandis,  id  totum  evertitur  eo  delectu  rerum, 
quern  modo  dixi,  constituto,  ut  aut  voluptates  omit- 
tantur,  maiorum  voluptatum  adipiscendarum  caus¬ 
sa,  aut  dolores  suscipiantur ,  maiorum  dolorum  effu- 
giendorum  gratia.  XI.  37.  Sed  de  clarorum  homi- 
num  factis  illustribus  et  gloriosis  satis  hoc  loco  di¬ 
ctum  sit.  Erit  enim  iam  de  omnium  virtutum  cursu 
ad  voluptatem  proprius  disserendi  locus. 

Nunc  autem  explicabo,  voluptas  ipsa  quae  qua- 
lisque  sit,  ut  tollatur  error  omnis  imperitorum ,  in- 
tellmaturque,  ea  quae  voluptaria,  delicata,  mollis 
habeatur  disciplina,  quam  gravis,  quam  continens, 
quam  severa  sit.  Non  enim  hanc  solam  sequimur, 
quae  suavitate  aliqua  naturam  ipsam  movet ,  et  cum 
iucunditate  quadam  percipitur  sensibus,  sed  maxi- 
mam  illam  voluptatem  habemus,  quae  percipitur, 
omni  dolore  detracto.  Nam  quoniam,  quum  pnva- 
mur  dolore,  ipsa  liberatione  et  vacuitate  omnis  mo¬ 
lestiae  gaudemus:  omne  autem  id,  quo  gaudemus, 
voluptas  est,  ut  omne  id,  quo  offendimur,  dolor,  do- 

loris  omnis  privatio  recte  nominata  est  voluptas. 

Ut  enim,  quum  cibo  et  potione  fames  sitisque  depulsa 
est,  ipsa  detractio  molestiae  consecutionem  affert 
voluptatis :  sic  in  omni  re  doloris  amotio  successio- 
nem  efficit  voluptatis.  38.  Itaque  non  placuit  Epi- 
curo ,  medium  esse  quoddam  inter  dolorem  et  volu¬ 
ptatem.  Illud  enimipsum,  (quod  quibusdam  me¬ 
dium  videtur,)  quum  omni  dolore  careret,  non  modo 
voluptatem  esse,  verum  etiam  summam  voluptatem. 
Quisquis  enim  sentit,  quemadmodum  sit  affectus, 
eum  necesse  est  aut  in  voluptate  esse,  aut  in  dolore. 
Omnis  autem  privatione  doloris  putat  Epicurus  ter- 
minari  summam  voluptatem:  ut  postea  variari  vo¬ 
luptas  distinguique  possit,  augeri  amplificarique 
non  possit.  39.  At  etiam  Atbenis,  ut  a  patre  audie- 
bam ,  facete  et  urbane  Stoicos  irridente ,  statua  est 
in  Ceramico,  Chrysippi  sedentis,  porrecta  manu: 
quae  manus  significet  ilium  in  bac  esse  rogatiuncula 
delectatum.  »Num  quidnam  manus  tua  sic  affecta, 
quemadmodum  affecta  nunc  est,  desiderat?«  Nihil 
sane.  »At,  si  voluptas  esset  bonum,  desideraret.ic 
Ita  credo.  »Non  est  igitur  voluptas  bonum. «  Hoc 
ne  statuam  quidem  dicturam  pater  aiebat,  si  loqui 
posset.  Conclusum  est  enim  contra  Cyrenaicos  satis 
acute :  nihil  ad  Epicurum.  Nam  si  ea  sola  voluptas 
esset,  quae  quasi  titillaret  sensus,  ut  ita  dicam,  et 
ad  eos  cum  suavitate  afflueret  et  illaberetur:  nec 
manus  esse  contenta  posset  ulla  vacuitate  doloris 
sine  iucundo  motu  voluptatis.  Sin  autem  summa 
voluptas  est,  ut  Epicuro  placet,  nihil  dolere :  primum 
tibi  recte,  Chrysippe,  concessum  est,  nihil  desiderare 
manum,  quum  ita  esset  affecta :  secundum  non  recte, 
si  voluptas  esset  bonum ,  fuisse  desideraturam.  Id- 
circo  enim  non  desideraret,  quia,  quod  dolore  caret, 
id  in  voluptate  est. 

XII.  40.  Extremum  autem  esse  bonorum  volupta- 
tem ,  ex  hoc  facillime  perspici  potest.  Constituamus 
aliquem  magnis,  multis,  perpetuis  fruentem  et  ammo 
et  corpore  voluptatibus ,  nullo  dolore  nec  impediente 
nec  impendente :  quern  tandem  hoc  statu  praestabi- 
liorem  aut  magis  expetendum  possumus  dicere?  In- 
esse  enim  necesse  est  in  eo ,  qui  ita  sit  affectus,  et  fir- 
mitatem  animi,  nec  mortem  nec  dolorem  timentis, 
quod  mors  sensu  careat ,  dolor  in  longinquitate  le- 
vis ,  in  gravitate  brevis  soleat  esse ;  ut  eius  magnitu- 
dinem  celeritas,  diuturnitatem  allevatio  consoletur. 
41.  Ad  ea  quum  accedit,  ut  neque  divinum  numen 
horreat,  nec  praeteritas  voluptates  effluere  patiatur, 
earumque  assidua  recordatione  laetetur:  quid  est, 
quod  hue  possit,  quod  melius  sit,  accedere?  Statue 
contra  aliquem  confectum  tantis  animi  corporisque 
doloribus ,  quanti  in  hominem  maximi  cadere  pos- 
sunt,  nulla  spe  proposita,  fore  levius  aliquando,  nulla 
praeterea  nec  praesenti  nec  exspectata  voluptate  : 
quid  eo  miserius  dici  aut  fingi  potest?  Quod  si  vita 
doloribus  referta  maxime  fugienda  est:  summum 
profecto  malum  est,  vivere  cum  dolore.  Cui  senten- 
tiae  consentaneum  est,  ultimum  esse  bonorum,  cum 
voluptate  vivere.  Nec  enim  habet  nostra  mens  quid- 
quam,  ubi  consistat,  tamquam  in  extremo :  omnes- 
que  et  metus  et  aegritudines  ad  dolorem  referuntur: 
nec  praeterea  est  res  ulla,  quae  sua  natura  aut  solli- 
citare  possit  aut  angere.  42.  Praeterea  et  appe- 
tendi  et  refugiendi  et  omnino  rerum  gerendarum  im- 
tia  proficiscuntur  aut  a  voluptate  aut  a  dolore.  Quod 
quum  ita  sit ,  perspicuum  est  omnes  rectas  res  atque 
laudabiles  eo  referri,  ut  cum  voluptate  vivatur.  Quo- 

niam  autem  id  est  vel  summum  bonorum  vel  ulti- 
mum  vel  extremum,  quod  Graeci  ts’Aoc  nominant, 
quod  ipsum  nullam  ad  aliam  rem,  ad  id  autem  res 
referuntur  omnes:  fatendum  est,  summum  esse  bo- 
num,  iucunde  vivere. 

XIII.  Id  qui  in  una  virtute  ponunt,  et  splendore 
nominis  capti,  quid  natura  postulet,  non  intelligunt: 
errore  maximo,  si  Epicurum  audire  voluerint,  libe- 
rabuntur.  Istae  enim  vestrae  eximiae  pulchraeque 
virtutes  nisi  voluptatem  efficerent,  quis  eas  aut  lau- 
dabiles  aut  expetendas  arbitraretur?  Ut  enim  medi- 
corum  scientiam  non  ipsius  artis,  sed  bonae  valetu- 
dinis  caussa  probamus;  et  gubernatoris  ars,  quia 
bene  navigandi  rationem  habet,  utilitate,  non  arte 
laudatur:  sic  sapientia,  quae  ars  vivendi  putanda 
est,  non  expeteretur,  si  nihil  efficeret;  nunc  expeti- 
tur,  quod  est  tamquam  artifex  conquirendae  et  com- 
parandae  voluptatis.  43.  Quam  autem  dicam  volu¬ 
ptatem,  iam  videtis,  ne  invidia  verbi  labefactetur 
oratio  mea.  Nam  quum  ignoratione  rerum  bonarum 
et  malarum  maxime  hominum  vita  vexetur ,  ob  eum- 
que  errorem  et  voluptatibus  maximis  saepe  priven- 
tur  et  gravissimis  animi  doloribus  torqueantur:  sa¬ 
pientia  est  adhibenda ,  quae  et  terroribus  cupiditati- 
busque  detractis ,  et  omnium  falsarum  opinionum  te- 
meritate  dempta,  certissimam  se  nobis  ducem  prae- 
beat  ad  voluptatem.  Sapientia  enim  estuna,  quae  mae- 
stitiam  pellat  ex  animis,  quae  nos  exhorrescere  metu 
non  sinat:  qua  praeceptrice  in  tranquillitate  vivi  po¬ 
test,  omnium  cupiditatumardorerestincto.  Cupidita- 
tesenimsuntinsatiabiles:  quae  non modosingulosho- 
mines,  sed  universas  familias  evertunt,  totam  etiam 
labefactant  saepe  rempublicam.  44.  Ex  cupiditatibus 
odia,  dissidia,  discordiae,  seditiones,  bellanascuntur. 
Nec  hae  sese  foris  solum  iactant,  nectantumin  alios 
caeco  impetu  incurrunt,  sed  intus  etiam  in  animis  in- 
clusae  inter  se  dissident  atque  discordant:  ex  quo  vi- 
tam  amarissimam  necesse  esteffici:  ut  sapiens  solum, 
amputata  circumcisaque  inanitate  omni  et  errore,  na¬ 
turae  finibus  contentus,  sine  aegritudine  possitetsine 
metu  vivere.  45.  Quae  est  enim  aututiliorautadbene 
vivendum  aptior  partitio,  quam  ilia,  qua  estususEpi- 
curus?  qui  unum  genus  posuit  earum  cupiditatum, 
quae  essent  et  naturales  et  necessariae:  alterum,  quae 
naturales  essent,  nec  tamen  necessariae :  tertium, 
quae  nec  naturales,  nec  necessariae.  Quarum  ea  ratio 
est,  ut  necessariae  nec  opera  multa  nec  impensa  ex- 
pleantur.  46.  Ne  naturales  quidem  multa  desiderant, 
propterea  quod  ipsa  natura  divitias ,  quibus  contenta 
sit,  et  parabiles  et  terminatas  habet.  Inanium  autem 
cupiditatum  nec  modus  ullus  nec  finis  inveniri  po¬ 
test.  XIV.  Quod  si  vitam  omnem  perturbari  vide- 
mus  errore  et  inscientia:  sapientiamque  essesolam, 
quae  nos  a  libidinum  impetu  et  a  formidinum  terrore 
vindicet,  et  ipsius  fortunae  modice  ferre  doceat  iniu- 
rias,  et  omnes  monstret  vias,  quae  ad  quietem  et 
tranquillitatem  ferant:  quid  est,  cur  dubitemus  dice- 
re,  et  sapientiam  propter  voluptatem  expetendam, 
et  insipientiam  propter  molestias  esse  fugiendam? 
47.  Eademque  ratione  ne  temperantiam  quidem  pro¬ 
pter  se  expetendam  esse  dicemus,  sed  quia  pacem 
animis  aflerat,  et  eos  quasi  concordia  quadam  placet 
ac  leniat.  Temperantia  est  enim,  quae  in  rebus  aut 
expetendis  aut  fugiendis,  rationem  ut  sequamur,  mo- 
net.  Nec  enim  satis  est  iudicare,  quid  faciendum 
non  faciendumve  sit:  sed  stare  etiam  oportet  in  eo, 
quod  sit  iudicatum.  Plerique  autem ,  quod  tenere 

atque  servare  id,  quod  statuerunt,  non  possunt,  victi 
et  debilitati,  obiecta  specie  voluptatis,  tradunt  se  li- 
bidinibus  constringendos ,  nec,  quid  eventurum  sit, 
provident,  ob  eamque  caussam  propter  voluptatem 
et  parvam  et  non  necessariam ,  et  quae  vel  aliter  pa- 
raretur,  et  qua  etiam  carere  possent  sine  dolore,  turn 
in  morbos  graves,  turn  in  damna,  turn  in  dedecora 
incurrunt:  saepe  etiam  legum  iudiciorumque  poenis 
obligantur.  48.  Qui  autem  ita  frui  volunt  voluptati¬ 
bus,  ut  nulli  propter  eas  dolores  consequantur;  et 
qui  suum  iudicium  retinent,  ne  voluptate  victi  fa- 
ciant  id,  quod  sentiunt  non  esse  faciendum :  hi  volu¬ 
ptatem  maximam  adipiscuntur ,  praetermittenda  vo¬ 
luptate.  Iidem  etiam  dolorem  saepe  perpetiuntur, 
ne,  si  id  non  faciant,  incidant  in  maiorem.  Ex  quo 
intelligitur ,  nec  intemperantiam  propter  se  fugien¬ 
dam  esse :  temperantiamque  expetendam  ,  non  quia 
voluptates  fugiat,  sed  quia  maiores  consequatur. 
XV.  49.  Eadem  fortitudinis  ratio  reperietur.  Nam 
neque  laborum  perfunctio,  neque  perpessio  dolorum, 
per  se  ipsa  albeit:  nec  patientia,  nec  assiduitas, 
nec  vigiliae,  nec  eaipsa,  quae  laudatur ,  industria ; 
ne  fortitudo  quidem :  sed  ista  sequimur,  ut  sine  cura 
metuque  vivamus,  animumque  et  corpus,  quantum 
efficere  possimus,  molestia  liberemus.  Ut  enim  mor¬ 
tis  metu  omnis  quietae  vitae  status  perturbatur;  et 
ut,  succumbere  doloribus  eosque  humili  animo  im- 
becilloque  ferre  miserum  est,  ob  eamque  debilita- 
tem  animi  multi  parentes,  multi  amicos,  nonnulli 
patriam,  plerique  autem  se  ipsos  penitus  perdide- 
runt:  sic  robustus  animus  et  excelsus  omni  est  liber 
cura  et  angore,  quum  et  mortem  contemnit,  qua  qui 
affecti  sunt,  in  eadem  caussa  sunt,  qua  antequam  na- 
ti :  et  ad  dolores  ita  paratus  est,  ut  meminerit,  maxi- 
mos  morte  finiri,  parvos  multa  habere  intervalla  re- 
quietis,  mediocrium  nos  esse  dominos:  ut,  si  tolera- 
biles  sint,  feramus:  sin  minus,  aequo  animo  e  vita, 
quum  ea  non  placeat,  tamquam  etheatro,  exeamus. 
Quibus  rebus  intelligitur,  nec  timiditatem  ignaviam- 
que  vituperari,  nec  fortitudinem  patientiamque  lau- 
dari  suo  nomine:  sed  il las  reiici,  quia  dolorem  pa- 
riant;  has  optari,  quia  voluptatem.  XVI.  50.  lusti- 
tia  restat,  ut  de  omni  virtute  sit  dictum;  sed  similia 
fere  dici  possunt.  Ut  enim  sapientiam ,  temperan¬ 
tiam  ,  fortitudinem ,  copulatas  esse  docui  cum  volu¬ 
ptate,  ut  ab  ea  nullo  modo  necdivelli,  nec  distrahi 
possint:  sic  de  iustitia  iudicandumest:  quaenonmo- 
do  numquam  nocet  cuiquam,  sed  contra  semper  alb¬ 
eit  *  quum  vi  sua  atque  natura,  quod  tranquillet 
animos:  turn  spe,  nihil  earum  rerum  defuturum,  quas 
natura  non  depravata  desideret.  Et  quemadmodum 
temeritas  et  libido  et  ignavia  semper  animum  excru- 
ciant  et  semper  sollicitant  turbulentaeque  sunt:  sic 
iniustitia  cuius  in  mente  consedit,  hoc  ipso,  quod 
adest,  turbulenta  non  potest  non  *  fieri:  si  vero 
molita  quippiam  est,  quamvis  occulte  fecerit,  num¬ 
quam  tamen  id  confidet  fore  semper  occultum.  Ple- 
rumque  improborum  facta  primo  suspicio  insequi- 
tur;  deinde  sermo  atque  fama;  turn  accusator,  turn 
iudex:  multi  etiam,  ut  te  consule,  ipsi  se  indicave- 
runt.  51.  Quod  si  qui  satis  sibi  contra  hominum  con- 
scientiam  septi  esse  et  muniti  videntur,  deorum  ta¬ 
men  horrent,  casque  ipsas  sollicitudines ,  quibus  eo- 
rum  animi  noctes  atque  dies  exeduntur,  a  diis  im- 
mortalibus  supplicii  caussa  importari  putant.  Quae 
autem  tanta  ex  improbis  factis  ad  minuendas  vitae 
molestias  accessio  fieri  potest,  quanta  ad  augendas, 

quum  conscientia  factorum,  turn  poena  legum  odio- 
que  civium?  Et  tamen  in  quibusdam  neque  pecuniae 
modus  est,  neque  honoris  neque  imperii,  nec  libidi- 
num,  nec  epularum  nec  reliquarum  cupiditatum: 
quas  nulla  praeda  umquam  improbe  parta  minuit, 
sed  auget  potius  atque  inflammat,  ut  coercendi  ma- 
gis,  quam  dedocendi  esse  videantur.  52.  Invitat  igi- 
tur  vera  ratio  bene  sanos  ad  iustitiam,  aequitatem, 
fidem :  neque  homini  infanti  aut  impotenti  iniuste  fa¬ 
cta  conducunt;  qui  nec  facile  efficere  possit,  quodco- 
netur,  nec  obtinere,  si  effecerit:  et  opes  vel  fortunae 
vel  ingenii,  liberalitati  magis  conveniunt;  qua  qui 
utuntur,  benevolentiam  sibiconciliant,  et,  quodaptis- 
simum  est  ad  quiete  vivendum,  caritatem;  praeser- 
tim  quum  omnino  nulla  sitcaussapeccandi.  53.  Quae 
enim  cupiditates  a  natura  proficiscuntur ,  facile  ex- 
plentur  sine  ulla  iniuria:  quae  autem  inanessunt,  his 
parendum  non  est.  Nihil  enim  desiderabile  concu- 
piscunt,  plusque  in  ipsa  iniuria  detrimenti  est,  quam 
in  iis  rebus  emolumenti,  quae  pariuntur  iniuria.  Ita- 
que  ne  iustitiam  quidern  recte  quis  dixerit  per  se 
ipsam  optabilem,  sed  quia  iucunditatis  vel  plurimum 
afferat.  Nam  diligi  et  carum  esse  iucundum  est, 
propterea ,  quia  tutiorem  vitam ,  et  voluptatem  efficit 
pleniorem.  Itaque  non  ob  ea  solum  incommoda, 
quae  eveniunt  improbis,  fugiendamimprobitatempu- 
tamus,  sed  multo  etiam  magis,  quod,  cuius  in  animo 
versatur,  numquam  sinit  eum  respirare,  numquam 
acquiescere.  54.  Quod  si  ne  ipsarum  quidern  virtu- 
tum  laus ,  in  qua  maxime  ceterorum  philosophorum 
exsultat  oratio ,  reperire  potest  exitum ,  nisi  dirigatur 
ad  voluptatem,  voluptas  autem  est  sola,  quae  nos  vo- 
cet  ad  se  et  alliciat  suapte  natura:  non  potest  esse 
dubium,  quin  id  sit  summum  atque  extremum  bo- 
norum  omnium,  beateque  vivere  nihil  aliud  sit, 
nisi  cum  voluptate  vivere. 

XVII.  55.  Huic  certae  stabilique  sententiae  quae 
sint  coniuncta,  explicabo  brevi.  Nullus  in  ipsis  er¬ 
ror  est  finibus  bonorum  et  malorum ,  id  est ,  in  volu¬ 
ptate  aut  in  dolore :  sed  in  his  rebus  peccant,  quum,  e 
quibus  haec  efficiantur,  ignorant.  Animi  autem  vo- 
luptates  et  dolores  nasci  fatemur  e  corporis  voluptati- 
bus  etdoloribus.  Itaque  concedo,  quod  modo  dice- 
bas,  cadere  caussa,  si  qui  e  nostris  aliter  existimant; 
quos  quidern  video  esse  multos,  sedimperitos.  Quam- 
quam  autem  et  laetitiam  nobis  voluptas  animi,  et  mo- 
lestiam  nobis  dolor  afferat:  eorum  tamen  utrumque 
et  ortum  esse  e  corpore ,  et  ad  corpus  referri :  nec  ob 
earn  caussam  non  multo  maiores  esse  et  voluptates 
et  dolores  animi,  quam  corporis.  Nam  corpore  nihil, 
nisi  praesens  et  quod  adest,  sentirepossumus :  animo 
autem  et  praeterita  et  futura.  Ut  enim  aeque  dolea- 
mus  animo,  quum  corpore  dolemus :  fieri  tamen  per- 
magna  accessio  potest ,  si  aliquod  aeternum  et  infini¬ 
tum  impendere  malum  nobis  opinemur*  Quod  idem 
licet  transferre  in  voluptatem;  ut  ea  maior  sit,  si  nihil 
tale  metuamus.  56.  Iam  illud  quidern  perspicuum 
est,  maximam  animi  aut  voluptatem  aut  molestiam 
plus  aut  ad  beatam  aut  ad  miseram  vitam  afferre  mo- 
menti,  quam  eorum  utrumvis,  si  aeque  diu  sit  in  cor¬ 
pore.  Non  placet  autem ,  detracta  voluptate  aegritu- 
dinem  statim  consequi,  nisi  in  voluptatis  locum  dolor 
forte  successerit:  at  contra,  gaudere  nosmet  omit- 
tendis  doloribus,  etiam  si  voluptas  ea,  quae  sensum 
movcat,  nulla  successerit:  eoqueintelligi  potest,  quan¬ 
ta  voluptas  sit  non  dolere.  57.  Sed  ut  iis  bonis  erigi- 
mur,  quae  exspectamus :  sic  laetamur  iis,  quaerecor- 


damur.  Stulti  autem  malorum  memoria  torquentur . 
sapientes  bona  praeterita,  grata  recordatione  reno- 
vata ,  delectant.  Est  autem  situm  in  nobis,  ut  et  ad- 
versa  quasi  perpetua  oblivione  obruamus,  etsecunda 
iucunde  ac  sua viter  meminerimus.  Sed  quum  ea, 
quae  praeterierunt,  acri  animo  et  attento  intuemur, 
turn  fit,  ut  aegritudo  sequatur ,  si  ilia  mala  sint;  lae- 
titia,  si  bona.  XVIII.  0  praeclaram  beate  vivendi, 
et  apertam,  et  simplicem  et  directam  viam!  Quum 
enim  certe  nihil  homini  possit  melius  esse,  quam  va- 
care  omni  dolore  et  molestia,  perfruique  maximis  et 
animi  et  corporis  voluptatibus :  videtisne,  quam  nihil 
praetermittatur ,  quod  vitam  adiuvet,  quo  facilius  id, 
quod  propositum  est,  summum  bonumconsequamur? 
Clamat  Epicurus,  is,  quern  vos  nimis  voluptatibus 
esse  deditum  dicitis,  non  posse  iucunde  vivi,  nisi  sa~ 
pienter,  honeste  iusteque  vivatur:  nec  sapienter,  ho- 
neste,  iuste,  nisi  iucunde.  58.  Neque  enim  civitas  in 
seditione  beata  esse  potest,  nec  in  discordia  domino- 
rum  domus :  quo  minus  animus  a  se  ipse  dissidensse- 
cumque  discordans  gustare  partem  ullam  liquidae  vo¬ 
luptatis  et  liberae  potest:  atque  pugnantibus  et  con- 
trariis  studiis  consiliisque  semper  utens,  nihil  quieti 
videre,  nihil  tranquilli  potest.  59.  Quod  si  corporis 
gravioribus  morbis  vitae  iucunditas  impeditur :  quan¬ 
to  magis  animi  morbis  impediri  necesse  est!  Animi 
autem  morbi  sunt  cupiditates  immensae  et  inanes,  di- 
vitiarum,  gloriae,  dominationis,  libidinosarum  etiam 
voluptatum.  Accedunt  aegritudines,  molestiae,  mae- 
rores ,  qui  animos  exedunt  conficiuntque  curis  homi- 
num  non  intelligentium ,  nihil  dolendum  esse  animo, 
quod  sit  a  dolore  corporis  praesenti  futurove  seiun- 
ctum.  Nec  vero  quisquam  stultus  non  horum  mor- 
borum  aliquo  laborat:  nemo  igitur  eorum  non  miser. 
60.  Accedit  etiam  mors,  quae,  quasi  saxum  Tantalo, 
semper  impendet:  turn  superstitio,  qua  qui  est  imbu- 
tus,  quietus  esse  numquam  potest.  Praeterea  bona 
praeterita  non  meminerunt,  praesentibus  non  fruun- 
tur,  futura  modo  exspectant,  quae  quia  certa  esse  non 
possunt,  conficiuntur  et  angore  et  metu :  maxime  cru- 
ciantur,  quum  sero  sentiunt,  frustra  se  aut  pecuniae 
studuisse,  aut  imperiis,  aut  opibus  aut  gloriae.  Nul- 
las  enim  consequuntur  voluptates,  quarum  potiendi 
spe  inflammati,  multos  labores  magnosque  suscepe- 
rant.  61.  Ecce  autem  alii  minuti  et  angusti,  aut 
omnia  semper  desperantes,  aut  malevoli,  invidi,  dif- 
ficiles,  lucifugi,  maledici,  mo[nst]rosi:  alii  autem 
etiam  amatoriis  levitatibus  dediti,  alii  petulantes,  alii 
audaces,  protervi,  iidem  intemperantes  et  ignavi, 
numquam  in  sententia  permanentes :  quas  ob  caussas 
in  eorum  vita  nulla  est  intercapedo  molestiae.  Igitur 
neque  stultorum  quisquam  beatus,  neque  sapientium 
non  beatus.  Multoque  hoc  melius  nos  veriusque, 
quam  Stoici.  Illi  enim  negant  bonum  quidquam  es¬ 
se,  nisi  nescio  quam  illam  umbram,  quod  appellant 
honestum ,  non  tarn  solklo ,  quam  splendido  nomine : 
virtutem  autem,  nixam  hoc  honesto,  nullamrequirere 
voluptatem  atque  ad  beate  vivendum  seipsa  esse  con- 
tentam.  XIX.  62.  Sed  possunt  haec  quadam  ratio- 
ne  dici ,  non  modo  non  repugnantibus ,  verum  etiam 
approbantibus  nobis.  Sic  enim  ab  Epicuro  sapiens 
semper  beatus  inducitur.  Finitas  habet  cupiditates ; 
negligit  mortem;  de  diis  immortalibus  sine  ullo  metu 
vera  sentit;  non  dubitat,  si  ita  melius  sit,  migrare  do 
vita.  His  rebus  instructus  semper  est  in  voluptate. 
Neque  enim  tempus  est  ullum,  quo  non  plus  habeat 
voluptatum,  quam  dolorum.  Nam  et  praeterita  grate 

meminit,  et  praesentibus  ita  potitur,  ut  animadvertat, 
quanta  sint  ea  quamque  iucunda :  neque  pendet  ex 
futuris,  sed  exspectat  ilia,  fruitur  praesentibus:  ab 
iisque  vitiis,  quae  paullo  ante  collegi,  abest  pluri- 
mum:  et,  quum  stultorum  vitam  cum  sua  comparat, 
magna  afficitur  voluptate.  Dolores  autem ,  si  qui  in- 
currunt,  numquam  vim  tantam  habent,  ut  non  plus 
habeat  sapiens,  quod  gaudeat,  quam  quod  angatur. 
63.  Optime  vero  Epicurus,  quod  exiguam  dicit  fortu- 
nam  intervenire  sapienti,  maximasque  ab  eo  et  gra- 
vissimas  res  consilio  ipsius  et  ratione  administrari  : 
neque  maiorem  voluptatem  ex  infinito  tempore  aetatis 
percipi  posse ,  quam  ex  hoc  percipiatur ,  quod  videa- 
mus  esse  finitum.  In  dialectica  autem  vestra  nullam 
vim  existimavit  esse  nec  ad  melius  vivendum,  nec  ad 
commodius  disserendum.  In  physicis  plurimum  po- 
suit.  E&  sciential  et  verborum  vis  et  natura  orationis, 
et  consequentium  repugnantiumve  ratio  potest  per- 
spici :  omnium  autem  rerum  natura  cognita ,  levamur 
superstitione ,  liberamur  mortis  metu,  non  conturba- 
mur  ignoratione  rerum,  e  qua  ipsa  horribiles  exsi- 
stunt  saepe  formidines.  Denique  etiam  morati  me¬ 
lius  erimus,  quum  didicerimus ,  quae  natura  deside- 
ret.  Turn  vero,  si  stabilem  scientiam  rerum  tenebi- 
mus ,  servata  ilia  (quae  quasi  delapsa  de  caelo  est  ad 
cognitionem  omnium)  regula,  ad  quam  omnia  iudicia 
rerum  dirigentur,  numquam  ullius  oratione  victi  sen- 
tentia  desistemus.  64.  Nisi  autem  rerum  natura  per- 
specta  erit,  nullo  modo  poterimus  sensuum  iudicia 
defendere.  Quidquid  porro  animo  cernimus,  id  omne 
oritur  a  sensibus.  Qui  si  omnes  veri  erunt,  ut  Epicuri 
ratio  docet:  turn  denique  poterit  aliquid  cognosci  et 
percipi.  Quos  qui  tollunt  et  nihil  posse  percipi  di- 
cunt,  ii,  remotis  sensibus,  ne  id  ipsum  quidem  expe- 
dire  possunt,  quod  disserunt.  Praeterea,  sublata  co- 
gnitione  et  scientia,  tollitur  omnis  ratio  et  vitae  de- 
gendae  et  rerum  gerendarum.  Sic  e  physicis  et  for- 
titudo  sumitur  contra  mortis  timorem,  et  constantia 
contra  metum  religionis,  et  sedatio  animi,  omnium 
rerum  occultarum  ignoratione  sublata;  et  moderatio, 
natura  cupiditatum  generibusque  earum  explicatis; 
et  (ut  modo  docui)  cognitionis  regula  et  iudicio  ab  ea- 
dem  ilia  constituto,  veri  a  falso  distinctio  traditur. 

XX.  63.  Restat  locus  huic  disputationi  vel  maxi- 
me  necessarius,  de  amicitia,  quam,  si  voluptas  sum- 
mum  sit  bonum,  affirmatis  nullam  omnino  fore:  de 
qua  Epicurus  quidem  ita  dicit:  omnium  rerum,  quas 
ad  beate  vivendum  sapientia  comparaverit ,  nihil  esse 
maius  amicitia,  nihil  uberius ,  nihil  iucundius.  Neque 
vero  hoc  oratione  solum,  sed  multo  magis  vita  et  fa- 
ctis  et  moribus  comprobavit.  Quod  quam  magnum 
sit,  fictae  veterum  fabulae  declarant:  in  quibus  tam 
multis  tamque  variis,  ab  ultima  antiquitate  repetitis, 
tria  vix  amicorum  paria  reperiuntur,  ut  ad  Orestem 
pervenias,  profectus  a  Thcseo.  At  vero  Epicurus  una 
in  domo,  et  ea  quidem  angusta,  quam  magnos,  quan- 
taque  amoris  conspiratione  consentientes  tenuit  ami¬ 
corum  greges !  Quod  fit  etiam  nunc  ab  Epicureis.  66. 
Sed  ad  rem  redeamus.  De  hominibus  dici  non  neces- 
se  est.  Tribus  igitur  modis  video  esse  a  nostris  de 
amicitia  disputatum.  Alii,  quum  eas  voluptates,  quae 
ad  amicos  pertinerent,  negarent  esse  per  se  ipsas  tam 
expetendas ,  quam  nostras  expeteremus :  quo  loco  vi- 
detur  quibusdam  stabilitas  amicitiae  vacillare:  tuen- 
tur  tamen  eum  locum,  seque  facile,  ut  mihi  videtur, 
expediunt.  Ut  enini  virtutes ,  de  quibus  ante  dictum 
est,  sic  amicitiam  negant  posse  a  voluptate  discedere. 


Nam  quum  solitudo  et  vita  sine  amicis  insidiarum  et 
metus  plena  sit,  ratio  ipsa  monet,  amicitias  compara- 
re :  quibus  partis  confirmatur  animus  et  a  spe  parien- 
darum  voluptatum  seiungi  non  potest.  67.  Atque  ut 
odia,  invidiae,  despicationes ,  adversantur  voluptati- 
bus :  sic  amicitiae  non  modo  fautrices  fidelissimae, 
sed  etiam  effectrices  sunt  voluptatum  tam  amicis, 
quam  sibi.  Quibus  non  solum  praesentibus  fruun- 
tur,  sed  etiam  spe  eriguntur  consequentis  ac  posteri 
temporis.  Quod  quia  nullo  modo  sine  amicitia  fir- 
mam  et  perpetuam  iucunditatem  vitae  tenere  possu- 
mus;  neque  vero  ipsam  amicitiam  tueri,  nisi  aeque 
amicos,  ac  nosmet  ipsos  diligamus;  idcirco  et  hoc 
ipsum  efficitur  in  amicitia,  et  amicitia  cum  voluptate 
connectitur.  Nam  et  laetamur  amicorum  laetitia  ae¬ 
que  atque  nostra,  et  pariter  dolemus  angoribus. 

68.  Quocirca  eodem  modo  sapiens  erit  affectus  er- 
ga  amicum,  quo  in  seipsum :  quosque  labores  propter 
suam  voluptatem  susceperit,  eosdem  recipiet  propter 
amici  voluptatem:  quaeque  de  virtutibus  dicta  sunt, 
quemadmodum  hae  semper  voluptatibus  inhaererent, 
eadem  de  amicitia  dicenda  sunt.  Praeclare  enim  Epi¬ 
curus  his  paene  verbis:  Eadem,  inquit,  sententia  con- 
firmavit  animum,  ne  quod  aut  sempiternum  aut  cliutur- 
num  timer  et  malum;  quae  perspexit ,  in  hoc  ipso  vitae 
sputio  amicitiae  praesidium  e$se  fmnissimum.  69.  Sunt 
autem  quidam  Epicurei  timidiores  paullo  contra  ve¬ 
stra  convicia,  sed  tamen  satis  acuti,  qui  verentur,  ne, 
si  amicitiam  propter  nostram  voluptatem  expetendam 
putemus,  tota  amicitia  quasi  claudicare  videatur.  Ita- 
que  primos  congressus  copulationesque  et  consuetu- 
dinum  instituendarum  voluntates  fieri  propter  volu¬ 
ptatem:  quum  autem  usus  progrediens  familiaritatem 
effecerit,  turn  amorem  efflorescere  tantum,  ut,  etiam  si 
nulla  sit  utilitas  ex  amicitia ,  tamen  ipsi  amici  propter 
se  ipsos  amentur.  Etenim  si  loca,  si  fana,  si  urbes, 
si  gymnasia ,  si  campum ,  si  canes ,  si  equos ,  si  ludi- 
cras  exercendi  aut  venandi  consuetudines  adamare 
solemus:  quanto  id  in  hominum  consuetudinefacilius 
fieri  potuerit  et  iustius?  70.  Sunt  autem ,  qui  dicant, 
foedus  quoddam  esse  sapientum,  ut  ne  minus  amicos, 
quam  se  ipsos  diligant.  Quod  et  posse  fieri  intelligi- 
mus,  et  saepe  id  videmus,  et  perspicuum  est,  nihil  ad 
iucunde  vivendum  reperiri  posse ,  quod  coniunctione 
tali  sit  aptius.  Quibus  ex  omnibus  iudicari  potest, 
non  modo  non  impediri  rationem  amicitiae,  si  sum- 
mum  bonum  in  voluptate  ponatur,  sed  sine  hoc  insti- 
tutionem  amicitiae  omnino  non  posse  reperiri. 

XXI.  71.  Quapropter  si  ea,  quae  dixi,  sole  ipso 
illustriora  et  clariora  sunt:  si  omnia  dixi  hausta  e  fon- 
te  naturae;  si  tota  oratio  nostra  omnem  sibi  fidem sen¬ 
sibus  confirmat,  id  est  incorruptis  atque  integris  te- 
stibus:  si  infantes  pueri,  mutae  etiam  bestiae  paene 
loquuntur  magistra  ac  duce  natura,  nihil  esse  prospe- 
rum,  nisi  voluptatem,  nihil  asperum,  nisi  dolorem;  de 
quibus  neque  depravate  iudicant  neque  corrupte: 
nonne  ei  maximam  gratiam  habere  debemus,  qui,  hac 
exaudita  quasi  voce  naturae ,  sic  earn  firme  graviter- 
que  comprehenderit,  ut  omnes  bene  sanos  in  viam 
placatae,  tranquillae,  quietae,  beatae  vitae  deduceret? 
Qui  quod  tibi  parum  videtur  eruditus,  ea  caussa  est, 
quod  nullam  eruditionem  esse  duxit,  nisi  quae  beatae 
vitae  disciplinam  iuvaret.  72.  An  ille  tempus  aut  in 
poetis  evolvendis ,  ut  ego  et  Triarius,  te  liortatore,  fa- 
cimus,  consumeret?  in  quibus  nulla  solida  utilitas, 
omnisque  puerilis  est  delectatio :  autse,  ut  Plato,  in 
musicis,  geometria,  numeris,  astris  contereret?  quae 

et,  a  falsis  initiis  profecta,  vera  esse  non  possunt:  et, 
si'essent  vera,  nihil  afferrent,  quo  iucundius ,  id  est, 
quo  melius  viveremus.  Eas  ergo  artes  persequere- 
tur :  vivendi  artem  tantam  tamque  operosarn  et  perin- 
de  fructuosam  relinqueret?  Non  ergo  Epicurus  ineru- 
ditus,  sed  ii  indocti,  qui,  quae  pueros  non  didicisse 
turpe  est,  ea  putant  usque  ad  senectutem  esse  discen- 
da.  Quae  quum  dixisset,  Explicavi,  inquit,  senten- 
tiam  meam ,  et  eo  quidem  consilio ,  tuum  iudicium  ut 
cognoscerem.  Quae  mihi  facultas,  ut  id  meo  arbitra- 
tu  facerem,  ante  hoc  tempus  numquam  est  data. 


M2. 

LIBER  SECUNDUS. 


ARG.  Hie  liber  in  refutamla  quum  universa  Epicuvi  vatione 
turn  Torquati  disputatione  versatur.  Ac  pvimuni  quidem  Cicero 
ipsum  vocabuluni  tidoviji;  s.  yoluptatis  falso  al>  Epicuro  definiri 
atque  etiam  ad  significandam  indoleutiam  adhiberi  monet  c.  1- 
10.  Deinde  ad  evertenda  ipsius  opinionis Epicureae  fundamenta 
accedit,  et  negat,nec,  quod  infantes  appetant  voluptatem  ,  dolo- 
rem  aspernentur,  voluptatem  esse  pro  surnmo  bono  habendam ; 
quum  non  tarn  ad  voluptatem  appetendam  moveantur  anatura  in¬ 
fantes,  quam  quod  se  diligant,  et  integros  se  salvosque  velint ; 
nec  repetendam  esse  originem  sum  mi  boni  et  mali  a  sensibus, 
quibus  nullum  de  iis  iudicium  competat,  sed  de  coloribus  et  eius- 
modi  rebus,  c.  10-12.  TJnam  ergo  rationem  audiendam  esse, 
quae  nibil  voluptati  doceat  esse  loci,  non  modo,  ut  sola  in  sumrni 
boni  sede  ponatur,  sed  ne  ita  quidem,  ut  ad  lionestatem  applice- 
tur,  necullam  esse  de  surnmo  bono  sententiam  probandam,  nisi 
quae  aut  solam  probet  lionestatem  ,  aut  initiis  naturae  earn  et  to- 
tius  perfectione  vitae  locupletet.  Totam  autem  sententiam  Epi- 
cuream  hoc  uno  everti  posse,  si  lionestum  esse  aliquid  ostenda- 
tur,  quod  ipsum  propter  se  sit  expetendum ,  h.  e.  quod,  detracta 
omni  utilitate,  sine  ullis  praemiis  fructibusque  per  se  ipsum 
]>ossit  laudari,  idque  quattuor  virtutiljus  illis  Stoicis  contineri. 
Eo  constitute)  c.  14.  sq.  Torquati  disputationem  pro  Epicuri  sen- 
tentia  ita  refellit,  ut  inprimis,  neque  virtntibus  neque  amicitiae 
usquam  locum  esse,  ostendat,  si  ad  voluptatem  omnia  referantur, 
c.  15-27.  deinde  vero  etiam  reliqua  persequatur. 

I.  I.  Hie  quum  uterque  me  intueretur,  seseque 
ad  audiendum  significarent paratos :  primum,  inquam, 
deprecor,  neme,  tamquam  philosophum,  putetis  scho- 
lam  vobis  aliquam  explicaturum :  quod  ne  in  ipsis 
quidem  philosophis  magno  opere  umquam  probavi. 
Quando  enim  Socrates,  qui  parens  philosopliiae  iure 
dici  potest,  quidquam  tale  fecit?  Eorum  erat  iste  mos, 
qui  turn  sophistae  nominabantur :  quorum  e  numero 
primus  est  ausus  Leontinus  Gorgias  in  conventu  po- 
scere  quaestionem,  id  est  iubere  dicere,  qua  de  re 
quis  vellet  audire.  Audax  negotium !  dicerem  impu- 
dens ,  nisi  hoc  institutum  postea  tralatum  ad  philo- 
sophos  nostros  esset.  2.  Sed  et  ilium,  quern  nomina- 
vi,  et  ceteros  sophistas,  ut  e  Platone  intelligi  potest, 
lusos  videmus  a  Socrate.  Is  enim  percontando  atque 
interrogando  elicere  solebat  eorum  opiniones,  quibus- 
cum  disserebat,  ut  ad  ea,  quae  ii  respondissent,  si  quid 
videretur,  diceret.  Qui  mos  quum  a  posterioribus 
non  esset  retentus,  Arcesilas  cum  revocavit:  inslituit- 


que,  ut  ii,  qui  se  audire  vellent,  non  de  se  quaererent, 
sed  ipsi  dicerent,  quid  sentirent.  Quod  quum  dixis- 
sent,  ille  contra.  Sed  qui  audiebant,  quoad  poterant, 
defendebant  sententiam  suam.  Apud  ceteros  autem 
philosophos,  qui  quaesivit  aliquid,  tacet.  Quod  qui¬ 
dem  iam  fit  etiam  in  Academia.  Ubi  enim  is,  qui  au¬ 
dire  vult,  ita  dixit:  Voluptas  mihi  videtur  esse  sum- 
mum  bonum;  perpetua  oratione  contra  disputatur:  ut 
facile  intelligi  possit,  eos,  qui  aliquid  sibi  videri  di¬ 
cant,  non  ipsos  in  ea  sententia  esse,  sed  audire  velle 
contraria.  3.  Nos  commodius  agimus.  Non  enim 
solum  Torquatus  dixit,  quid  sentiret,  sed  etiam,  cur; 
ee,o  autem  arbitror,  quamquam  admodum  delectatus 
sum  eius  oratione  perpetua,  tamen  commodius,  quum 
in  rebus  singulis  insistas,  et  intelligas,  quid  quisque 
concedat,  quidabnuat,  ex  rebus  concessis  concludi, 
quod  velis,  et  ad  exitum  perveniri.  Quum  enim  fer- 
tur,  quasi  torrens,  oratio,  quamvis  multa  cuiusque- 
modirapiat:  nihil  tamen  teneas,  nihil  apprehendas, 
nusquam  orationem  rapidam  coerceas. 

Omnis  autem  in  quaerendo,  quae  via  quadam  et 
ratione  habetur ,  oratio  praescribere  primum  debet: 
(utquibusdam  in  formulis  ea  resagatur,)ut,  interquos 
disseritur,  conveniat,  quid  sit  id,  de  quo  disseratur. 
II.  4.  Hoc  positum  in  Phaedro  a  Platone  probavit  Epi¬ 
curus  ;  sensitque ,  in  omni  disputatione  id  fieri  opor- 
tere.  Sed  quod  proximum  fuit,  non  vidit.  Negat 
enim  definiri  rem  placere :  sine  quo  fieri  interdum  non 
potest,  ut  inter  eos,  qui  ambigunt,  conveniat,  quid  sit 
id,  de  quo  agatur :  velut  in  hoc  ipso,  de  quo  nunc  dis- 
putamus.  Quaerimus  enim  finem  bonorum :  possu- 
musne  scire,  hoc  quale  sit,  nisi  contulerimus  inter 
nos,  quum  finem  bonorum  dixerimus,  quid  finis,  quid 
etiam  sit  ipsum  bonum?  5.  Atqui  haec  patefactio 
quasi  rerum  opertarum,  quum,  quid  quidque  sit,  ape- 
ritur,  definitio  est:  qua  tu  etiam  imprudens  utebare 
nonnumqitam.  Nam  hunc  ipsum  sive  finem  sive 
extremum  sTve  ultimum  definiebas  id  esse ,  quo 
omnia,  quae  recte  fierent,  referrentur,  neque  id  ipsum 
usquam  referretur.  Praeclare  hoc  quidem.  Bonum 
ipsum  etiam  quid  esset,  fortasse,  si  opus  fuisset,  defi- 
nisses:  aut,  quod  esset  natura  appetendum;  aut,  quod 
prodesset;  aut,  quod  iuvaret;  aut,  quod  liberet  modo. 
Nunc  idem,  nisi  molestum  est,  quoniam  tibi  non  omni- 
nodisplicetdefinire,  et  id  facis,  quum  vis;  velim  defi- 
nias,  quid  sit  voluptas:  de  quo  omnis  haec  quaestio 
est.  6.  Quis  quaeso,  inquit,  est,  qui,  quid  sit  volu¬ 
ptas,  nesciat:  aut  qui,  quo  magis  id  intelligat,  defini- 
tionem  aliquam  desideret?  Me  ipsum  esse  dicerem, 
inquam ,  nisi  mihi  viderer  habere  bene  cognitam  vo¬ 
luptatem  et  satis  firme  conceptam  animo  atque  com- 
prehensam.  Nunc  autem  dico,  ipsum  Epicurum  ne- 
scire  et  in  eo  nutare  :  eumque ,  qui  crebro  dicat,  dili- 
genter  oportere  exprimi,  quae  vis  subiecta  sit  vocibus, 
non  intelligere  interdum ,  quid  sonet  haec  vox  volu- 
ptatis,  id  est,  quae  res  huic  voci  subiiciatur.  III.  Tunc 
i  lie  ridens ,  Hoc  vero ,  inquit ,  optimum ,  ut  is ,  qui  fi¬ 
nem  rerum  expetendarum  voluptatem  esse  dicat,  id 
extremum,  id  ultimum  bonorum;  id  ipsum  quidem, 
quale  sit,  nesciat!  Atqui,  inquam,  aut  Epicurus,  quid 
sit  voluptas,  aut  omnes  mortales,  qui  ubique  sunt, 
nesciunt.  Quonam,  inquit,  modo?  Quia  voluptatem 
harm  sentiunt  omnes,  quam  sensus  accipiens  movetur 
et  iucunditate  quadam  perfunditur.  7.  Quid  ergo, 
istam  voluptatem,  inquit,  Epicurus  ignorat?  Non  sem¬ 
per,  inquam.  Nam  interdum  nimis  etiam  novit, 
quippe  qui  testificetur,  ne  intelligere  quidem  se  pos- 

se,  ubisit,  aut  quid  sit  ullum  bonum ,  praeter  illud, 
quod  cibo  aut  potione  et  aurium  dclectatione  etobsce- 
na  voluptate  capiatur.  An  haec  ab  eo  non  dicuntur? 
Quasi  vero  me  pudeat,  inquit,  istorum,  aut  non  pos- 
sim,  quemadmodum  ea  dicantur,  ostendere!  Ego  vero 
non  dubito,  inquam,  quin  facile  possis:  nec  est,  quod 
te  pudeat  sapienti  assentiri;  qui  se  unus,  quod  sciam, 
sapientem  profiteri  sit  ausus.  Nam  Metrodorum  non 
puto  ipsum  professum:  sed,  quum  appellaretur  ab 
Epicuro,  repudiare  tantum  beneficium  noluisse.  Se- 
ptem  autem  illi  non  suo,  sed  populorum  suffragio 
omnium  nominati  sunt.  8.  Yerum  hoc  loco  sumo, 
verbis  his  eamdem  certe  vim  voluptatisEpicurum  no- 
tasse,  quam  ceteros.  Omnes  enim  iucundum  motum. 
quo  sensus  hilaretur,  Graece  f]8ovrp>,  Latine  volupta- 
tem  vocant.  Quid  est  igitur,  inquit,  quod  requiras? 
Dicam,  inquam,  et  quidem  discendi  caussa  magis, 
quam  quo  te  aut  Epicurum  reprehensum  velim.  Ego 
quoque,  inquit,  didicerim  libentius,  si  quid  attuleris, 
quam  te  reprehenderim.  Tenesne  igitur,  inquam, 
Hieronymus  Rhodius  quod  dicat  esse  summum  bo¬ 
num,  quo  putet  omnia  referri  oportere?  Teneo,  inquit, 
finem  illi  videri,  nihil  dolere.  Quid?  idem  iste  de 
voluptate  quid  sentit?  9.  Negat  esse  earn,  inquit, 
propter  seipsam  expetendam.  Aliud  igitur  esse  cen- 
set  gaudere,  aliud  non  dolere.  Et  quidem,  inquit, 
vehementer  errat.  Nam,  ut  paullo  ante  docui,  au- 
gendae  voluptatis  finis  est  doloris  omnis  amotio.  Non 
dolere,  inquam,  istud  quam  vim  habeat,  postea  vide- 
ro  :  aliam  vero  vim  voluptatis  esse,  aliam  nihil  dolen- 
di,  nisi  valde  pertinax  fueris,  concedas  necesse  est. 
Atqui  reperies,  inquit,  in  hoc  quidem  pertinacem.  Di- 
ci  enim  nihil  potest  verius.  Estne  quaeso,  inquam, 
sitienti  in  bibendo  voluptas?  Quis  ista,  inquit,  possit 
negare?  Eademne,  inquam,  quae  restincta  siti?  Immo 
alio  genere.  Restincta  enim  sitis  stabilitatem  volu¬ 
ptatis  habet,  inquit:  ilia  autem  voluptas  ipsius  restin- 
ctionis  in  motu  est.  Cur  igitur,  inquam,  res  tam 
dissimiles  eodem  nomine  appellas?  10.  Quid  paullo 
ante,  inquit,  dixerim,  nonne  meministi,  quum  omnis 
dolor  detractus  esset,  variari,  non  augeri  voluptatem? 
Memini  vero,  inquam.  Sed  tu  istuc  dixti  bene  Lati¬ 
ne,  parum  plane.  Varietas  enim  Latinum  verbum 
est,  idque  proprie  quidem  in  disparibus  coloribus  di- 
citur :  sed  transfertur  in  multa  disparia.  Varium  poe- 
ma,  varia  oratio,  varii  mores,  varia  fortuna.  Voluptas 
etiam  varia  dici  solet,  quum  percrpitur  e  multisdissi- 
milibus  rebus,  dissimiliter  efficientibus  voluptates. 
Earn  si  varietatem  diceres,  intelligerem,  ut,  etiam  non 
dicente  te,  intelligo.  Ista  varietas  quae  sit,  non  satis 
perspicio,  quod  ais,  quum  dolore  careamus,  turn  in 
summa  voluptate  nos  esse:  quum  autem  vescamur  iis 
rebus,  quae  dulcem  motum  afferent  sensibus,  turn  es¬ 
se  in  motu  voluptatem,  qui  faciat  varietatem  volupta- 
tum:  sed  non  augeri  illam  non  dolendi  voluptatem. 
Quam  cur  voluptatem  appelles,  nescio.  IV.  11.  An 
potest,  inquit  ille,  quidquam  esse  suavius,  quam  nihil 
dolere?  Immo  sit  sane  nihil  melius,  inquam,  (nondum 
enim  id  quaero):  num  propterea  idem  voluptas  est, 
quod,  ut  ita  dicam ,  indolentia?  Plane  idem,  inquit,  et 
maxima  quidem,  qua  fieri  nulla  maior  potest.  Quid 
dubitas  igitur,  inquam,  summo  bono  a  te  ita  constitu¬ 
te,  ut  id  totum  in  non  dolendo  sit,  id  tenere  unum ,  id 
tueri,  id  defcndere?  12.  Quid  enim  necesse  est,  tam- 
quam  meretricem  in  matronarum  coetum,  sic  volupta¬ 
tem  in  virtutum  concilium  adducere?  Invidiosum  no¬ 
men  est,  infame,  suspectum.  Itaque  hoc  frequenter 


dici  solet  a  vobis,  non  intelligere  nos,  quam  dicatEpi- 
curus  voluptatem.  Quod  quidem  mihi  si  quando  di¬ 
ctum  est:  est  autem  dictum  non  parum  saepe:  etsi  sa¬ 
tis  clemens  sum  in  disputando,  tamen  interdum  soleo 
subirasci.  Egone  non  intelligo ,  quid  sit  i]Som)  Grae¬ 
ce,  Latine  voluptas?  Utram  tandem  linguam  nescio? 
Deinde,  qui  fit,  ut  ego  nesciam,  sciant  omnes,  qui- 
cumqueEpicurei  esse  voluerunt?  Quod  vestri  quidem 
vel  optime  disputant,  nihil  opus  esse,  eum,  qui  phi- 
losophus  futurus  sit,  scire  litteras.  Itaque,  ut  maio- 
res  nostri  ab  aratro  abduxerunt  Cincinnatum  ilium, 
ut  dictator  esset:  sic  vos  de  pagis  omnibus  colligitis 
bonos  illos  quidem  viros,  sed  certe  non  pereruditos. 
13.  Ergo  illi  intelligunt,  quid  Epicurus  dicat,  ego  non 
intelligo?  Ut  scias  me  intelligere,  primum  idem  esse 
dico  voluptatem,  quod  ille  ijdovrjv.  Et  quidem  sae¬ 
pe  quaerimus  verbum  Latinum  par  Graeco ,  et  quod 
idem  valeat:  hie  nihil  fuit,  quod  quaereremus.  Nul¬ 
lum  inveniri  potest,  quod  magis  idem  declaret  Latine, 
quod  Graece  rjdovrj,  quam  declarat  voluptas.  Huic 
verbo  omnes,  qui  ubique  sunt,  qui  Latine  sciunt,  duas 
res  subiiciunt,  laetitiam  in  anirno,  commotionem  sua- 
vem  iucunditatis  in  corpore.  Nam  et  ille  apud  Tra- 
beam  voluptatem  animi  nimiam  laetitiam  dicit,  eam¬ 
dem,  quam  ille  Caecilianus,  qui  omnibus  laetitiis  lae- 
turn  esse  se  narrat.  Sed  hoc  interest ,  quod  voluptas 
dicitur  etiam  in  anirno  [vitiosares,  ut  Stoici  putant; 
qui  earn  sic  definiunt:  Sublationem  animi  sine  ratio- 
ne,  opinantis  se  magno  bono  frui :]  non  dicitur  laetitia 
nec  gaudium  in  corpore.  14.  In  eo  autem  voluptas 
omnium  Latine  loquentium  more  ponitur,  quum  per- 
cipitur  ea,  quae  sensum  aliquem  moveat,  iucunditas. 
Ilanc  quoque  iucunditatem ,  si  vis,  transfer  in  ani- 
mum:  iuvare  enim  in  utroque  dicitur,  ex  eoque  iu¬ 
cundum  :  modo  intelligas,  inter  ilium,  qui  dicat, 

- tdnta  laetitia  auclu ’  sum, 

lit  nihil  constet: 
et  eum,  qui, 

Nunc  —  clemum  mihi  animus  ardet : 
quorum  alter  laetitia  gestiat,  alter  dolore  crucietur: 
esse  ilium  medium, 

Quamquam  haec  inter  nos  nuper  notitia  ddmodum 

est , 

qui  nec  laetetur,  nec  angatur:  itemque  inter  eum,  qui 
potiatur  expetitis  corporis  voluptatibus ,  et  eum,  qui 
excrueietur  summis  doloribus,  esse  eum,  qui  utroque 
careat.  V.  15.  Satisne  igitur  videor  vim  verborum 
tenere :  an  sum  etiam  nunc  vel  Graece  loqui  vel  Lati¬ 
ne  docendus?  Et  tamen  vide,  ne,  si  ego  non  intelli- 
gam,  quid  Epicurus  loquatur,  quum  Graece,  ut  vi¬ 
deor,  luculenter  sciam ,  sit  aliqua  culpa  eius ,  qui  ita 
loquatur,  ut  non  intelligatur.  Quod  duobus  modis 
sine  reprehensione  fit:  si  aut  de  industria  facias ,  ut 
Heraclitus,  cognomento  qui  axoi stvo?  perhibetur,  quia 
de  nature  nimis  obscure  memoravit:  aut  quum  rerum 
obscuritas,  non  verborum,  facit,  ut  non  intelligatur 
oratio:  qualis  est  in  Timaeo  Platonis.  Epicurus  au¬ 
tem,  ut  opinor,  nec  non  vult,  si  possit,  plane  et  aperte 
loqui :  nec  de  re  obscure ,  ut  physici ,  aut  artificiosa, 
ut  mathematici,  sed  de  ill ustri  et  facili  et  iam  in  vul- 
gus  pervulgata  loquitur.  Quamquam  non  negatis  nos 
intelligere,  quid  sit  voluptas,  sed  quid  ille  dicat;  ex 
quo  efficitur,  non  ut  nos  non  intelligamus,  quae  vis  sit 
islius  verbi,  sed  ut  ille  suo  more  loquatur ,  nostrum 
negligat.  16.  Si  enim  idem  dicit,  quod  Hieronymus, 
quicenset  summum  bonum  esse,  sine  villa  molestia 
vivere;  cur  mavult  dicere  volujitatem,  quam  vacuita- 

temdoloris,  ut  ille  facit,  qui,  quid  dicat,  intelligit? 
Sin  autem  voluptatem  putat  adiungendam  earn,  quae 
sitinmotu:  (sic  enim  appellat  banc  dulcem,in  motu, 
illam  nihil  dolentis,in  stabilitate :)  quid  tendit;  quum 
efficere  non  possit,  ut  cuiquam,  qui  ipse  notus  sibi 
sit,  hocest,  qui  suam  naturam  sensumque  perspexe- 
rit,  vacuitas  doloris  et  voluptas  idem  esse  videatur? 
Hocest  vim  afferre,  Torquate,  sensibus:  extorquere 
ex  animis  cognitiones  verborum,  quibus  imbuti  su- 
mus.  Quis  est  enim,  qui  non  videat,  haec  esse  in  na- 
tura  rerum  tria?  unum,  quum  in  voluptate  sumus: 
alterum,  quum  in  dolore:  tertium  hoc,  in  quo  nunc 
quidem  sumus,  (credo  idem  vos)  nec  in  dolore  nec  in 
voluptate  esse:  ut  in  voluptate  sit,  quiepuletur,  in 
dolore,  qui  torqueatur.  Tu  autem  inter  haec  tantam 
multitudinem  hominum  interiectam  non  vides,  nec 
laetantium  nec  dolentium?  17.  Non,  prorsus,  inquit: 
omnesque,  qui  sine  dolore  sint,  in  voluptate,  et  ea 
quidem  summa,  esse  dico.  Ergo  in  eadem  voluptate 
eum,  qui  alteri  misceat  mulsum,  ipse  non  sitiens ,  et 
eum,  qui  illud  sitiens  bibat? 

VI.  Turn  ille,  Finem,  inquit,  interrogandi,  si  vi- 
detur :  quod  quidem  ego  a  principio  ita  me  malle  di- 
xeram,  hoc  ipsum  providens,  dialecticas  captiones. 
Rhetorice  igitur,  inquam,  nos  mavis ,  quam  dialectice 
disputare?  Quasi  vero,  inquit,  perpetua  oratio  rhe- 
torum  solum,  non  etiam  philosophorum  sit.  Zenonis 
est,  inquam,  hoc  Stoici,  omnem  vim  loquendi,  ut  iam 
ante  Aristoteles ,  in  duas  tributam  esse  partes.  Rhe- 
toricam  palmae,  dialecticam  pugni  similem  esse  dice- 
bat,  quod  latius  loquerentur  rhetores,  dialectici  autem 
compressius.  Obsequar  igitur  voluntati  tuae :  dicam- 
que,  si  potero,  rhetorice,  sed  hac  rhetorica  philoso¬ 
phorum,  non  nostra  ilia  forensi;  quam  necesse  est, 
quum  populariter  loquatur,  esse  interdum  paullo  he- 
betiorem.  18.  Sed  dum  dialecticam,  Torquate,  con- 
temnit  Epicurus,  quae  una  continet  omnem  et  perspi- 
ciendi,  quid  in  quaque  re  sit,  scientiam  et  iudicandi, 
quale  cjuidque  sit,  et  ratione  ac  via  disputandi:  ruit  in 
dicendo,  ut  rnilii  quidem  videtur,  nec  ea,  quae  docere 
vult,  ulla  arte  distinguit:  ut  haec  ipsa,  quae  modo  lo- 
quebamur.  Summum  a  vobis  bonum  voluptas  dici- 
tur.  Aperiendum  est  igitur,  quid  sit  voluptas :  aliter 
enim  explicari,  quod  quaeritur,  non  potest.  Quam  si 
explicavisset,  non  tam  haesiiaret.  Aut  enim  earn  vo¬ 
luptatem  tueretur,  quam  Aristippus,  id  est,  qua  sen- 
sus  dulciter  ac  iucunde  movetur;  quam  etiam  pecu- 
des,  si  loqui  possent,  appellarent  voluptatem :  aut,  si 
magis  placeret  suo  more  loqui,  quam  ut 
omnes  Dancii  utque  Mycenenses, 

Attica  pubes, 

reliquique  Graeci,  qui  hoc  anapaesto  citantur:  hoc 
non  dolere  solum  voluptatis  nomine  appellaret,  illud 
Aristippeum  contemneret:  aut,  si  utrumque  probaret, 
ut  probat,  coniungeret  doloris  vacuitatem  cum  volu¬ 
ptate  et  cluobus  ultimis  uteretur.  19.  Multi  enim  et 
magni  philosophi  haec  ultima  bonorum  iuncta  fece- 
runt,  ut  Aristoteles,  qui  virtutis  usum  cum  vitae  per- 
fectae  prosperitate  coniunxit.  Callipho  adiunxit  ad 
honestatem  voluptatem:  Diodorus  ad  eamdem  hone- 
statem  addidit  vacuitatem  doloris.  Idem  fecisset  Epi¬ 
curus,  si  sententiam  hanc,  quae  nunc  Hieronymi  est, 
coniunxisset  cum  Aristippi  vetere  sententia.  [Hi  enim 
inter  se  dissentiunt;  propterea  singulis  finibus  utun- 
tur:  et  quum  uterque  Graece  egregie  loquatur;  nec 
Aristippus,  qui  voluptatem  summum  bonum  dicit,  in 
voluptate  ponit  non  dolere,  neque  Hieronymus,  qui  I 


summum  bonum  statuit  non  dolere,  voluptatis  nomi¬ 
ne  umquam  utitur  pro  ilia  indolentia :  quippe  qui  ne 
in  expetendis  quidem  rebus  numeret  voluptatem. 
VII.  20.  Duae  sunt  enim  res  quoque,  ne  tu  verba  so¬ 
lum  putes.  Unum  est  sine  dolore  esse:  alterum  cum 
voluptate.  Vos  ex  his  tam  dissimilibus  rebus  non  mo¬ 
do  nomen  unum,  (nam  id  facilius  paterer,)  sed  etiam 
rem  unam  ex  duabus  facere  conamini;  quod  fieri  nul- 
lo  modo  potest.  Hie,  qui  utramque  probat,  ambobus 
debuit  uti,  sicut  facit  re,  neque  tamen  dividit  verbis. 
Quum  enim  earn  ipsam  voluptatem  ,  quam  eodem  no¬ 
mine  omnes  appellamus ,  laudat  locis  plurimis ,  audet 
dicere ,  ne  suspicari  quidem  se  ullum  bonum  seiun- 
ctum  ab  illo  Aristippeo  genere  voluptatis:  atque  ibi 
hoc  dicit,  ubi  omnis  eius  est  oratio  de  suramo  bono. 
In  alio  vero  libro,  in  quo  breviter  comprehensis  gra- 
vissimis  sententiis  quasi  oracula  edidisse  sapientiae 
dicitur,  scribit  his  verbis:  quae  nota  tibi  profecto, 
Torquate,  sunt;  quis  enim  vestrum  non  edidicit  Epi- 
curi  y.vQLag  86% ag,  id  est  quasi  maxime  ratas,  quia 
gravissimae  sint  ad  beate  vivendum  breviter  enuntia- 
tae  sententiae?  Animadverte  igitur,  rectene  hanc  sen¬ 
tentiam  interpreter.  21 .  »Si  ea,  quae  sunt  luxuriosis 
»efficientia  voluptatum,  liberarent  eos  deorum  et  mor- 
» tis  et  doloris  metu,  docerentque,  qui  essent  fines  cu- 
»piditatum:  nihil  haberemus,  quod  reprehendere- 
»mus,  quum  undique  complerentur  voluptatibus,  nec 
»haberent  ulla  ex  parte  aliquid  aut  dolensautaegrum, 
»id  est  autem  malum. « 

Hoc  loco  tenere  se  Triarius  non  potuit.  Obsecro, 
inquit,  Torquate:  haec  dicit  Epicurus?  Quod  mihi 
quidem  visus  est,  quum  sciret,  velle  tamen  confiten- 
tem  audire  Torquatum.  At  ille  non  pertimuit;  sane- 
que  fidenter,  Istis  quidem  ipsis  verbis,  inquit:  sed 
quid  sentiat,  non  videtis.  Si  alia  sentit,  inquam,  alia 
loquitur,  numquam  intelligam,  quid  sentiat:  sed  pla¬ 
ne  dicit,  quod  intelligam.  Idque  si  ita  dicit,  non  esse 
reprehendendos  luxuriosos,  si  sapientes  sint,  dicit  ab- 
surde :  similiter  et  si  dicat,  nonreprehendendos  parri- 
cidas,  si  nec  cupidi  sint,  nec  deos  metuant,  nec  mor¬ 
tem  nec  dolorem.  Et  tamen,  quid  attinet  luxuriosis 
ullam  exceptionem  dare,  aut  (ingere  aliquos,  qui, 
quum  luxuriose  viverent,  a  summo  philosopho  non 
reprehenderentur  eo  nomine ,  dumtaxat  cetera  cave- 
rent?  22.  Sed  tamen  nonne  reprehenderes ,  Epicure, 
luxuriosos  ob  earn  ipsam  caussam ,  quod  ita  viverent, 
ut  persequerentur  cuiusque  modi  voluptates;  quum 
esset  praesertim,  ut  ais  tu,  summa  voluptas  nihil  do¬ 
lere?  Atqui  reperiemus  asotos  primum  ita  non  re  1  i- 
giosos,  ut  edant  de  patella :  deinde  ita  mortem  non  ti- 
mentes ,  ut  illud  in  ore  habeant  ex  Hymnide, 

Mihi  sex  menses  salt  sunt  vitae;  septimum  Oreo 

spondeo. 

Iam  doloris  medicamenta  ilia  Epicurea  tamquam  de 
narthecio  promant:  si  gravis,  brevis:  silongus,  levis. 
Unum  nescio,  quo  modo  possit,  si  luxuriosus  sit,  fini- 
tas  cupiditates  habere.  VIII.  23.  Quid  ergo  attinet 
dicere,  nihil  haberem,quod  reprehenderein,  si  / initas  cu¬ 
piditates  haberent?  Hoc  est  dicere,  non  reprehenderein 
asotos ,  si  non  essent  asoti.  Isto  modo  ne  improbos 
quidem,  si  essent  boni  viri.  Hie  homo  severus  luxu- 
riam  ipsam  per  se  reprehendendam  non  putat!  et  her- 
cule,  Torquate,  ut  verum  loquamur,  si  summum  bo¬ 
num  voluptas  est,  rectissime  non  putat.  Nolim  enim 
mihi  fingere  asotos,  ut  soletis,  qui  in  mensam  vomant, 
et  qui  de  conviviis  auferantur  crudique  postridie  se 
rursus  ingurgitent:  qui  solem,  ut  aiunt,  nec  occiden- 

tem  umquam  viderint,  nec  orientem :  qui,  consumptis 
patrimoniis,  egeant.  Nemo  nostrum  istius  generis 
asotos  iucunde  ptttat  vivere.  Mundos,  elegantes,  opti- 
miscoquis,  pistoribus,  piscatu,  aucupio,  venatione, 
his  omnibus  exquisitis,  vitantes  cruditatem; 

—  quibu'  vinum 

defusum  e  pleno  siet,  hir  siphove  (ut  ait  Lucilius) 

cut  nil 

dempsit,  vis  ant  sacculus  abstulerit,  adhibentis 
ludos — 

et  quae  sequuntur  ilia :  quibus  detractis,  clamat  Epi¬ 
curus  se  nescire,  quid  sit  bonum :  adsint  etiam  formo- 
si  pueri,  qui  ministrent:  respondeat  his  vestis,  argen¬ 
tum,  Corinthium,  locus  ipse,  aedificium.  IIos  ego 
asotos  bene  quidem  vivere  aut  beate  numquam  dixe- 
rim.  24.  Ex  quo  efficitur,  non  ut  voluptas  ne  sit  vo- 
luptas,  sed  ut  voluptas  non  sit  summura  bonum.  Nec 
ille,  qui  Diogenem  Stoicum  adolescens,  post  autem 
Panaetium  audierat,  laelius  eo  dictus  est  sapiens, 
quod  non  intelligent,  quid  suavissimum  esset:  (nec 
enimsequitur,  ut,  cui  cor  sapiat,  ei  non  sapiat  pala- 
tus :)  sed  quia  parvi  id  duceret. 

0  lapatlie,  ut  iactare  necesse  est,  cognitu'  cui  sis. 

In  quo  Laeliu'  clamores  nog 6;  ille  solebat 
edere ,  compellans  gumias  ex  online  nostros. 

Praeclare  Laelius,  et  recte  crogog’,  illudque  vere: 

0  Publi,  o  gurges,  Galloni:  es  homo  miser,  inquit: 
caenasti  in  vita  numquam  bene,  quum  omnia  in  isla 
consumis  squilla  atque  acipensere  cum  decumano. 

Is  haec  loquitur,  qui,  in  voluptate  nihil  ponens,hegat 
eum  bene  caenare,  qui  omnia  ponat  in  voluptate:  et 
tamen  non  negat  libenter  umquam  caenasse  Gallo- 
nium;  mentiretur  enim;  sed  bene.  Ita  graviter  et 
severe  voluptatem  secernit  a  bono.  Ex  quo  illud  ef- 
licitur,  qui  bene  caenent,  omnes  libenter  caenare :  qui 
libenter,  non  continuo  bene.  Semper  Laelius  bene. 
25.  Quid  bene?  Dicet  Lucilius  : 


- cocto, 

condito, 

- —  sed  cedo  caput  caenae :  — 
sermone  bono, 

Quid  ex  eo? 

si  qua  erf ,  libenter. 

Yeniebat  enim  ad  caenam,  ut  animo  quieto  satiaret 
desideria  naturae.  Recte  ergo  is  negat,  umquam  be¬ 
ne  caenasse  Gallonium;  recte,  miserum:  quum  prae- 
sertim  in  eo  omne  studium  consumeret.  Quern  liben¬ 
ter  caenasse  nemo  negat.  Cur  igitur  non  bene?  Quia, 
quod  bene,  id  recte,  frugaliter,  honeste:  ille  porro 
male,  prave,  nequiter,  turpiter  caenabat.  Non  igitur 
nec  lapathi  suavitatem  acipenseri  Gallonii Laelius  an- 
teponebat,  sed  suavitatem  ipsam  negligebat.  Quod 
non  faceret,  si  in  voluptate  summum  bonum  poneret. 
IX.  Semovenda  est  igitur  voluptas ,  non  solum  ut  re¬ 
cta  sequamini,  sed  etiam  ut  loqui  deceat  frugaliter. 
26.  Possumusne  igitur  in  vita  summum  bonum  dice- 
re,  quum  id  ne  in  caena  quidem  posse  videamur? 

Quo  modo  autem  philosophus  loquitur?  tria  gene¬ 
ra  cupiditatum:  naturales  et  necessarias :  naturales 
non  necessarias :  nec  naturales  nec  necessarias.  Pri- 
mumdivisitinelegantur;  duo  enim  genera  quae  erant, 
fecit  tria.  Hoc  est  non  dividere ,  sed  frangere.  Qui 
sidiceret,  cupiditatum  esse  duo  genera,  naturales  et 
inanes:  naturalium  quoque  item  duo,  necessarias  et 
non  necessarias :  confccta  res  esset.  Qui  haec  didice- 
runt,  quae  ille  conteinnit,  sic  solent.  Vitiosum  est 
enim  in  dividendo,  partem  in  genere  numerare.  27. 


Sed  hoc  sane  concedamus.  Contemnit  enim  disseren- 
di  elegantiam ;  confuse  loquitur.  Gerendus  est  mos, 
modo  recte  sentiat.  Equidem  illud  ipsum  non  ni- 
miuni  probo,  et  tantum  patior,  philosophum  loqui  de 
cupiditatibus  finiendis.  An  potest  cupiditas  finiri? 
Tollenda  est  atque  extrahenda  radicitus.  Quis  est 
enim,  in  quo  sit  cupiditas,  quin  recte  cupidus  dici 
possit?  Ergo  etavarus  erit,  sed  finite:  et  adulter,  vc- 
1  um  habebit  modum:  et  luxuriosus,  eodem  modo. 
Qualis  ista  philosophia  est,  quae  non  interitum  afferat 
pravitatis,  sed  sit  contenta  mediocritate  vitiorum? 
Quamquam  in  hac  divisione  rem  ipsam  prorsus  pro¬ 
bo:  elegantiam  desidero.  Appellet  haec  desideria 
naturae :  cupiditatis  noinen  servet  alio,  ut  earn,  quum 
de  avaritia,  quum  de  intemperantia ,  quum  de  maxi- 
mis  vitiis  loquetur,  tamquam  capitis  accuset.  28.  Sed 
haec  quidem  liberius  ab  eo  dicuntur  et  saepius.  Quod 
equidem  non  reprehendo:  est  enim  tanti  philosophi 
tamque  nobilis,  audacter  sua  decreta  defendere. 

Sed  tamen  ex  eo,  quod  earn  voluptatem,  quam 
omnes  gentes  hoc  nomine  appellant,  videtur  ample- 
xari  saepe  vehementius,  in  magnis  interdum  versatur 
angustiis,  ut,  hominum  conscientia  rernota ,  nihil  tarn 
turpe  sit,  quod  voluptatis  caussa  non  videatur  esse  fa- 
cturus.  Deinde,  ubi  erubuit,  (vis  enim  est  permagna 
naturae),  confugit  illuc,  ut  neget  accedere  quidquam 
posse  ad  voluptatem  nihil  dolentis.  At  iste  non  do- 
lendi  status  non  vocatur  voluptas.  »Non  laboro,  in¬ 
quit,  de  nomine. «  Quid,  quod  res  alia  tota  est?  »Re- 
periam  multos  vel  innumerabiles  potius,  non  tameu- 
riosos,  nec  tarn  molestos,  quam  vos  estis:  quibus, 
quidquid  velim ,  facile  persuadeam.«  Quid  ergo  du- 
bitamus,  quin,  si  non  dolere  voluptas  sit  summa,  non 
esse  in  voluptate,  dolor  sit  maximus?  Cur  id  non  ita 
fit?  »Quia  dolori  non  voluptas  contraria  est,  sed  dolo- 
ris  privatio. «  X.29.  Hoc  vero  non  videre,  maximo  ar¬ 
gument,  esse  voluptatem  illam,  qua  sublata,  neget  se 
intelligere  omnino,  quid  sit  bonum [,  earn  autem  ita 
persequitur,  quae  palato  percipiatur,  quae  auribus: 
cetera  addit,  quae  si  appelles ,  honos  praefandus  sit] . 
Hoc  igitur ,  quod  solum  bonum  severus  et  gravis  phi¬ 
losophus  novit,  idem  non  videt  ne  expetendum  qui¬ 
dem  esse,  quod  earn  voluptatem  hoc  eodem  auctore 
non  desideremus,  quum  dolore  careamus.  Quam 
haec  sunt  contraria !  30.  Hie  si  definire,  si  dividere 

didicisset,  si  loquendi  vim,  si  denique  consuetudinem 
verborum  teneret,  numquam  in  tantas  salebras  inci- 
disset.  Nunc  vides,  quid  faciat.  Quam  nemo  um¬ 
quam  voluptatem  appellavit,  appellat,  et  quae  duo 
sunt,  unum  facit,  hanc  in  motu  voluptatem:  sic  enim 
has  suaves  et  quasi  dulces  voluptates  appellat.  Inter¬ 
dum  ita  extenuat,  utM’.  Curium  putes  loqui:  inter¬ 
dum  ita  laudat,  ut,  quid  praeterea  sit  bonum,  neget  se 
posse  ne  suspicari  quidem.  Quae  iam  oratio  non  a 
philosopho  aliquo,  sed  acensore  opprimenda  est.  Non 
est  enim  vitium  in  oratione  solum,  sed  etiam  in  mori- 
bus.  Luxuriam  non  reprehendit,  modo  sit  vacua  in- 
linita  cupiditate  et  timore.  Hoc  loco  discipulos  quae- 
rere  videtur,  ut,  qui  asoti  esse  velint,  philosophi  ante 
fiant. 

31.  A  primo,  ut  opinor,  animantium  ortu  petitur 
oi  igo  summi  boni.  Simul  atque  natum  animal  est, 
gaudet  voluptate  et  earn  appetit,  ut  bonum :  asperna- 
tur  dolorem ,  ut  malum.  De  mahs  autem  et  bonis  ab 
iis  animalibus,  quae  nondum  depravata  sint,  ait  opti¬ 
me  iudicari.  Haec  et  tu  ita  posuisti,  et  verba  veslra 
sunt.  Quam  multa  vitiosa !  Summum  enim  bonum 

et  malum  vagiens  puer  utra  voluptate  diiudicabit? 
stante,  an  movente?  quoniam,  si  diis  placet,  ab  Epi- 
curo  loqui  discimus.  Si  stante,  hoc  natura  videlicet 
vult,  salvam  esse  se,  quod  concedimus:  si  movente, 
quod  tamen  dicitis,  nulla  turpis  voluptas  erit,  quae 
praetermittenda  sit.  Et  simul  non  proficiscitur  ani¬ 
mal  illud  modo  natum  a  summa  voluptate:  quae  est 
a  te  posita  in  non  dolendo.  32.  Nec  tamen  argumen- 
tum  hoc  Epicurus  a  parvis  petivit,  aut  etiam  a  be- 
stiis:  quae  putat  esse  specula  naturae:  ut  diceret, 
ab  his,  duce  natura,  hanc  voluptatem  expeti  nihil  do- 
lendi.  Neque  enim  haec  movere  potest  appetitum 
animi:  nec  ullum  habet  ictum,  quo  pellat  animum 
status  hie  non  dolendi.  Itaque  in  hoc  eodem  peccat 
Hieronymus.  At  ille  pellit,  qui  permulcet  sensum 
voluptate.  Itaque  Epicurus  semper  hoc  utitur,  ut 
probet,  voluptatem  natura  expeti :  quod  ea  voluptas, 
quae  in  motu  sit,  et  parvos  ad  se  alliciat  et  bestias, 
non  ilia  stabilis,  in  qua  tantum  inest  nihil  dolere. 
33.  Qui  igitur  convenit,  ab  alia  voluptate  dicere  na- 
turam  proficisci,  in  alia  summum  bonum  ponere? 
XI.  Bestiarum  vero  nullum  iudicium  puto.  Quamvis 
enim  depravatae  non  sint,  pravae  tamen  esse  pos- 
sunt.  Ut  bacillum  aliud  est  inflexum  et  incurvatum 
de  industria,  aliud  ita  natum:  sic  ferarum  natura, 
non  est  ilia  quidem  depravata  mala  disciplina,  sed 
natura  sua.  Nec  vero,  ut  voluptatem  expetat,  na¬ 
tura  movet  infantem :  sed  tantum,  ut  se  ipse  diligat, 
ut  integrum  se  salvumque  velit.  Omne  enim  animal, 
simul  ut  ortum  est,  et  seipsum  et  omnes  partes  suas 
diligit:  duasque ,  quae  maximae  sunt,  in  primis  am- 
plectitur,  animum  et  corpus :  deinde  utriusque  par¬ 
tes.  Nam  sunt  et  in  animo  praecipua  quaedam,  et  in 
corpore :  quae  quum  leviter  agnovit,  turn  discernere 
incipit,  ut  ea,  quae  prima  data  sunt  natura,  appetat, 
asperneturque  contraria.  34.  In  his  primis  naturali- 
bus  voluptas  insit,  necne,  magna  quaestio  est.  Nihil 
vero  putare  esse ,  praeter  voluptatem ,  non  membra, 
non  sensus,  non  ingenii  motum,  non  integritatem 
corporis,  non  valetudinem,  summae  mihi  videtur  in- 
scitiae.  Atque  ab  isto  capite  fluere  necesse  est 
omnem  rationem  bonorum  et  malorum.  Polemoni 
et  iam  ante  Aristoteli  ea  prima  visa  sunt,  quae  paul- 
lo  ante  dixi.  Ergo  nata  est  sententia  veterum  Aca- 
demicorum  et  Peripateticorum,  ut  fmem  bonorum 
dicerent  secundum  naturam  vivere,  id  est,  virtutead- 
hibita,  frui  primis  a  natura  datis.  Callipho  ad  virtu- 
tem  nihil  adiunxit,  nisi  voluptatem,  Diodorus  va- 
cuitatem  doloris.  His  omnibus,  quos  dixi,  conse- 
quentes  sunt  fines  bonorum.  Aristippo  simplex  vo¬ 
luptas:  Stoicis  consentire  naturae;  quod  esse  vo- 
lunt  e  virtute,  id  est,  honeste  vivere:  quod  ita  inter- 
pretantur,  vivere  cum  intelligentia  earum  rerum, 
quae  natura  evenirent,  eligentem  ea,  quae  essent  se¬ 
cundum  naturam,  reiicientemque  contraria.  35.  Ita 
tres  sunt  lines  expertes  honestatis ,  unus  Aristippi 
vel  Epicuri:  alter  Hieronymi:  Carneadis  tertius: 
tres,  in  quibus  honestas  cum  aliqua  accessione,  Po- 
lemonis,  Calliphontis ,  Diodori.  Una  simplex,  cuius 
Zeno  auctor,  posita  in  decore  tota,  id  est,  honestate. 
Nam  Pyrrho,  Aristo,  llerillus,  iam  diu  abiecti.  Re- 
liqui  sibi  constiterunt,  ut  extrema  cum  initiis  conve- 
nirent,  ut  Aristippo  voluptas,  Ilieronymo  doloris 
vacuitas,  Carneadi  frui  principiis  naturalibus  esset 
extremum.  XII.  Epicurus  autem  quum  in  prima  com- 
mendatione  voluptatem  dixisset:  si  earn,  quam  Ari¬ 
stippus,  idem  tenere  debuit  ultimum  bonorum,  quod 


ille :  sin  earn ,  quam  Hieronymus ,  fecisset  idem ,  ut 
voluptatem  illam,  non  Aristippi,  in  prima  commen- 
datione  poneret. 

36.  Nam  ,  quod  ait,  sensibus  ipsis  iudicari,  volu¬ 
ptatem  bonum  esse ,  dolorem  malum :  plus  tribuit 
sensibus,  quam  nobis  leges  permittunt,  privatarum 
litium  quum  iudices  sumus.  (Nihil  enim  possumus 
iudicare ,  nisi  quod  est  nostri  iudicii.  In  quo  frustra 
iudices  solent,  quum  sententiam  pronuntiant,  addere, 
si  quid  mei  iudicii  est.  Si  enim  non  fuit  eorum  iudi¬ 
cii,  nihilo  magis,  hoc  non  addito,  illud estiudicatum.) 
Quid  indicant  sensus?  dulce,  amarum:  lene,  aspe- 
rum;  prope,  longe;  stare,  movere;  quadratum, 
rotundum. 

37.  Quam  igitur  pronuntiabit  sententiam  ratio? 
Adhibita  primum  divinarum  humanarumque  rerum 
scientia,  quae  potest  appellari  rite  sapientia  :  deinde 
adiunctis  virtutibus,  quas  ratio  rerum  omnium  domi- 
nas,  tu  voluptatum  satellites  et  ministras  esse  volui- 
sti:  quarum  adeo  omnium  sententia  pronuntiabit, 
primum  de  voluptate ,  nihil  esse  ei  loci ,  non  modo  ut 
sola  ponatur  in  summi  bonisede,  quam  quaerimus, 
sed  ne  illo  quidem  modo,  ut  ad  honestatem  applice- 
tur.  De  vacuitate  doloris  eadem  sententia  erit. 

38.  Reiicietur  etiam  Carneades:  nec  ulla  de  summo 
bono  ratio  aut  voluptatis  non  dolendive  particeps, 
aut  honestatis  expers,  probabitur.  Ita  relinquet  duas, 
de  quibus  etiam  atque  etiam  consideret.  Aut  enim 
statuet,  nihil  esse  bonum ,  nisi  honestum;  nihil  ma¬ 
lum  ,  nisi  turpe :  cetera  aut  omnino  nihil  habere  mo- 
menti ,  aut  tantum ,  ut  nec  expetenda  nec  fugienda, 
sed  eligenda  modo  aut  reiicienda  sint:  aut  antepo- 
net  earn,  quam  quum  honestate  ornatissimam,  turn 
etiam  ipsis  initiis  naturae  et  totius  perfectione  vitae 
locupletatam  videbit.  Quod  eo  liquidius  faciet,  si 
perspexerit,  rerum  inter  eas,  verborumne  sit  con- 
troversia . 

XIII.  39.  Huius  ego  nunc  auctoritatem  sequens, 
idem  faciam.  Quantum  enim  potero,  minuam  con- 
tentiones;  omnesque  simplices  sententias  eorum,  in 
quibus  nulla  inest  virtutis  adiunctio,  omnino  a  philo- 
sophia  semovendas  putabo :  primum  Aristippi  Cyre- 
naicorumque  omnium :  quos  non  est  veritum ,  in  ea 
voluptate,  quae  maxime  dulcedine  sensum  moveret, 
summum  bonum  ponere,  contemnentes  istam  vacui- 
tatem  doloris.  40.  Hi  non  viderunt,  ut  ad  cursum 
equum,  ad  arandum  bovem ,  ad  indagandumcanem ; 
sic  hominem  ad  duas  res,  ut  ait  Aristoteles,  ad  intelli- 
gendum  et  ad  agendum,  esse  natum,  quasi  mortalem 
deum :  contraque,  ut  tardam  aliquam  et  languidam 
pecudem,  ad  pastum  et  ad  procreandi  voluptatem, 
hoc  divinum  animal  ortum  esse  voluerunt.  Quo  ni¬ 
hil  mihi  videtur  absurdius.  41.  Atque  haec  contra 
Aristippum,  qui  earn  voluptatem  non  modosummam, 
sed  so  lam  etiam  ducit:  quam  omnes  unam  appella- 
mus  voluptatem.  Aliter  autem  vobis  placet.  Sed 
ille ,  ut  dixi ,  vitiose.  Nec  enim  figura  corporis ,  nec 
ratio  excellens  ingenii  humani  significat,  ad  hanc 
unam  rem  natum  hominem,  utfruereturvoluptatibus. 
Nec  vero  audiendus  Hieronymus:  cui  summum  bo¬ 
num  est  idem,  quod  vos  interdum  vel  potius  nimium 
saepe  dicitis  nihil  dolere.  Non  enim,  si  malum  do¬ 
lor  est,  carere  eo  malo  satis  est  ad  bene  vivendum. 
Hoc  dixerit  potius  Ennius, 

- Nimium  boni  est, 

cui  nihil  est  mali. - 

Nos  beatam  vitam  non  depulsionc  mali,  sed  adeptio- 

ue  boni  iudicemus:  nec  earn  cessando;  sive  gauden- 
tem,  ut  Aristippus,  sive  non  dolentem,  uthic:  sed 
agendo  aliquid  considerandove  quaeramus.  42.  Quae 
possunt  eadem  contra  Carneadeum  illud  suramum 
bonum  dici :  quod  is  non  tain,  ut  probaret,  protiilit, 
quam  ut  Stoicis ,  quibuscum  belluna  gerebat,  oppo- 
neret.  Id  autem  eiusmodi  est,  ut,  additum  ad  virtu- 
tem,  auctoritatem  videatur  habiturum ,  et  expletu- 
rum  cumulate  vitam  beatam:  de  quo  omnis  haec 
quaestio  est.  Nam  qui  ad  virtutem  adiungunt  vel 
voluptatem,  quam  unam  virtus  minimi  facit,  vel  va- 
cuitatem  doloris,  quae  etiam  si  malo  caret,  tamen 
non  est  summum  bonum :  accessione  utuntur  non  ita 
probabili,  nec  tamen,  cur  id  tam  parce  tamque  restri- 
cte  faciant,  intelligo.  Quasi  enim  emendum  eis  sit, 
quod  addant  ad  virtutem ,  primum  vilissimas  res  ad- 
dunt:  deinde  singulas  potius,  quam  omnia,  quae  pri- 
ma  natura  approbavisset.  43.  Quae  quum  Aristoni  et 
Pyrrhoni  omnino  visa  sunt  pro  niliilo,  ut  inter  optime 
valere  et  gravissime  aegrotare  nihil  prorsus  dicerent 
interesse,  recte  iam  pridem  contra eosdesitum  estdis- 
putari.  Dum  enim  in  una  virtute  sic  omnia  esse  vo- 
luerunt,  ut  earn  rerum  selectione  exspoliarent:  nec 
ei  quidquam,  aut  unde  oriretur,  darent,  aut  ubi  nite- 
retur:  virtutem  ipsam,  quam  amplexabantur,  sustu- 
lerunt.  Herillus  autem,  ad  scientiam  omnia  revocans, 
unum  quoddam  bonum  vidit:  sed  nec  optimum,  nec 
quo  vita  gubernari  possit.  Itaque  hie  ipse  iam  pri¬ 
dem  est  reiectus.  Post  enim  Chrysippum  non  sane  est 
disputatum.  XIV.  Restatis  igitur  vos.  Nam  cum 
Academicis  incerta  luctatio  est:  qui  nihil  affirmant, 
et,  quasi  desperata  cognitione  certi,  id  sequi  volunt, 
quodcumque  verisimile  videatur.  44.  Cum  Epicuro 
autem  hoc  est  plus  negotii,  quod  e  duplici  genere  vo- 
1  uptatis  coniunctus  est:  quodque  et  ipse,  et  amici 
eius,  et  multi  postea,  defensores  eius  sententiae  fue- 
runt:  et  nescio  quomodo  is,  qui  auctoritatem  mini- 
mam  habet,  maximam  vim,  populus,cum  illis  facit. 
Quos  nisi  x-edarguimus ,  omnis  virtus,  omne  decus, 
omnis  vera  laus  deserenda  est.  Ita  ceterorum  sen- 
tentiis  semotis ,  relinquitur  non  mihi  cum  Torquato, 
sed  virtuti  cum  voluptate  certatio.  Quam  quidem 
certationem  homo  et  acutus  et  diligens,  Chrysippus, 
non  contemnit  totumque  discrimen  summi  boni  in 
eadem  comparatione  positum  putat.  Ego  autem  exi- 
stimo,  si  honestum  aliquid  esse  ostendero,  quod  sit 
ipsum  vi  sua  propter  seque  expetendum,  iacere  ve- 
stra  omnia.  Itaque  eo,  quale  sit,  breviter,  ut  tempus 
postulat,  constituto,  accedam  ad  omnia  via,  Torqua- 
te ;  nisi  memoria  forte  defecerit. 

45.  Honestum  igitur  id  intelligimus,  quod  tale 
est,  ut,  detracta  omni  utilitate,  sine  ullis  praemiis 
fructibusque ,  per  se  ipsum  possit  iure  laudari.  Quod 
quale  sit,  non  tam  definitione,  quasumusus,  intel- 
ligi  potest,  (quamquam  aliquantum  potest;)  quam 
communi  omnium  iudicio  et  optimi  cuiusque  studiis 
atque  factis  :  qui  permulta  ob  earn  caussam  unam  fa- 
ciunt,  quiadecet,  quia  rectum ,  quia  honestum  est; 
etsi  nullum  consecuturum  emolumentum  vident.  Ho¬ 
mines  enim,  etsi  aliis  multis ,  tamen  hoc  uno  a  besliis 
plurimum  differunt,  quod  rationem  habent  a  natura 
datam  mentemque  et  acrem  et  vigentem  celerrimeque 
rnulta  simul  agitantem,  et,  ut  ita  dicam,  sagacem, 
quae  et  caussas  rerum  et  consccutiones  videat,  et  si- 
mililudines  transferat,  et  disiuncta  coniungat,  et 
cum  praesenlibus  futura  copulet  omnemque  comple- 
ctatur  vitae  consequentis  statuin.  Eademque  ratio 


fecit  hominem  hominum  appetentem,  cumque  his  na¬ 
tura  et  sermone  et  usu  congruentem ,  ut  profectus  a 
caritate  domesticorum  ac  suorum  serpat  longius,  et 
se  implicet  primum  civium,  deinde  omnium  morta- 
lium  societate :  atque ,  ut  ad  Archytam  scripsit  Plato, 
non  sibi  se  soli  natum  meminerit,  sed  patriae,  sed 
suis ,  ut  perexigua  pars  ipsi  relinquatur.  46.  Et  quo- 
niam  eadem  natura  cupiditatem  ingenuit  homini  veri 
videndi,  quod  facillime  apparet,  quum  vacui  curis, 
etiam  quid  in  caelo  fiat,  scire  avemus:  his  initiis  in- 
ducti  omnia  vera  diligimus ,  id  estfidelia,  simplicia, 
constantia:  turn  vana,  falsa,  fallentia  odimus,  ut 
fraudem,  periurinm,  malitiam,  iniuriam.  Eadem  ra¬ 
tio  habet  in  se  quiddam  amplum  atque  magnificum, 
ad  imperandum  magis,  quam  adparendumaccommo- 
datum;  omnia  humana  non  tolerabilia  solum,  sed 
etiam  levia  ducens:  altum  quiddam  et  excelsum,  ni¬ 
hil  timens,  nemini  cedens,  semper  invictum.  47.  At¬ 
que  his  tribus  generibus  honestorum  notatis,  quar- 
tum  sequitur,  et  in  eadem  pulchritudine,  et  aptum  ex 
illis  tribus:  in  quo  inest  ordo  et  moderatio.  Cuius 
similitudine  perspecta  in  formarum  specie  aedigni- 
tate,  transitum  est  ad  honestatem  dictorum  atque  fa- 
ctorum.  Nam  ex  his  tribus  laudibus,  quas  ante  dixi, 
et  temeritatem  reformidat,  et  non  audet  cuiquam 
aut  dicto  protervo  aut  facto  nocere:  vereturque 
quidquam  aut  facere  aut  loqui,  quod  parum  virile 
videatur. 

XV.  48.  Habes  undique  expletam  et  perfectam, 
Torquate ,  formam  honestatis :  quae  tota  his  quattuor 
virtutibus,  quae  a  te  quoque  commemoratae  sunt, 
continetur.  Hanc  se  tuus  Epicurus  omnino  ignorare 
dicit,  quam  aut  qualem  esse  vel int,  qui  honestate  sum- 
mum  bonum  metiantur.  Si  enim  ad  honestatem 
omnia  referantur,  neque  in  ea  voluptatem  dicant  in- 
esse;  ait  eos  inani  voce  sonare,  (his  enim  ipsis  ver¬ 
bis  utitur,)  neque  intelligere,  neque  videre,  sub  hac 
voce  honestatis  quae  sit  subiicienda  sententia.  Ut 
enim  consuetudo  loquitur,  id  solum  dicitur  hone¬ 
stum  ,  quod  est  populari  fama  gloriosum.  Quod,  in¬ 
quit,  quamquam  voluptatibusquibusdamestsaepeiu- 
cundius,  tamen  expetitur  propter  voluptatem.  49.  Vi- 
desne,  quam  sit  magna  dissensio?  Philosophus  no- 
bilis,  a  quo  non  solum  Graecia  et  Italia,  sed  etiam 
omnis  barbaria  commota  est,  honestum  quid  sit,  si 
id  non  est  in  voluptate,  negat  se  intelligere;  nisi 
forte  illud,  quod  multitudinis  rumore  laudatur.  Ego 
autem  hoc  etiam  turpe  esse  saepe  iudico :  et,  siquan- 
do  turpe  non  sit,  turn  non  esse  non  turpe,  quum  id  a 
multitudine  laudetur.  Quod  si  sit  ipsum  per  se  re¬ 
ctum  atque  laudabile,  non  ob  earn  caussam  tamen  il¬ 
lud  dici  honestum  esse,  quia  laudetur  a  multis,  sed 
quia  tale  sit,  ut,  vel  si  ignorarent  id  homines,  vel  si 
obmutuissent,  sua  tamen  pulchritudine  esset  specie- 
que  laudabile.  Itaque  idem  natura  victus,  cui  obsisti 
non  potest,  dicit  alio  loco  id,  quod  a  te  etiam  paul- 
lo  ante  dictum  est,  non  posse  iucunde  vivi,  nisi  etiam 
honeste.  50.  Quid  nunc  honeste  dicitur?  idemne, 
quod  iucunde?  Ergo  ita,  non  posse  honeste  vivi,  nisi 
honeste  vivalur.  An  nisi  populari  fama?  Sine  ea  igi¬ 
tur  iucunde  negat  posse  vivi?  Quid  turpius,  quam  sa- 
pientis  vitam  ex  insipientium  sermone  pendere?Quid 
ergo  hoc  loco  intelligit  honestum?  Certe  nihil,  nisi 
quod  possit  ipsum  propter  se  iure  laudari.  Nam  si 
propter  voluptatem:  quae  est  ista  laus,  quae  possit  e 
macello  pcli?  Non  is  vir  est,  ut,  quum  honestatem  eo 
loco  habeat,  ut  sine  ea  iucunde  neget  posse  vivi,  illud 

honestum,  quodpopulare  sit,  sentiat,  et  sine  eo  iucun- 
de  neget  vivi  posse:  aut  quidquam  aliud  honestum 
intelligat,  nisi  quod  sit  rectum  ipsumque  per  se,  sua 
vi,  sua  natura ,  sua  sponte  laudabile.  XVI.  51.  Ita— 
que,  Torquate,  quum  diceres,  clamareEpicurum,  non 
posse  iucunde  vivi ,  nisi  honeste  et  sapienter  et  iuste 
viveretur,  tu  ipse  mihi  gloriari  videbare.  Tanta  vis 
inerat  in  verbis,  propter  earum  rerum,  quae  significa- 
bantur  his  verbis,  dignitatem,  ut  altior  fieres,  ut  inter- 
dum  insisteres,  ut  nos  intuens,  quasi  testificarere,  lau- 
dari  honestatem  et  iustitiam  aliquando  ab  Epicuro. 
Quam  te  decebat  iis  verbis  uti,  quibus  si  philosophi 
non  uterentur,  philosophia  omnino  non  egeremus; 
istorum  enirn  verborum  amore,  quae  perraro  appel- 
lantur  ab  Epicuro,  sapientiae,  fortitudinis,  iustitiae, 
temperantiae,  praestantissimis  ingeniis  homines  se  ad 
philosophiae  studium  contulerunt. 

52.  Oculorum,  inquit  Plato,  est  in  nobis  sensus 
acerrimus :  quibus  sapientiam  non  cernimus.  »  Quam 
ilia  ardentes  amoves  excitaret  sui,  si  videretur ! «.  Cur 
tandem?  an  quod  ita  callida  est,  ut  optime  possit  ar- 
chitectari  voluptates?  Cur  iustitia  laudatur?  aut  unde 
est  hoc  contritum  vetustate  proverbium?  quicum  in  te- 
nebris.  Hoc  dictum  in  una  re,  latissime  patet:  ut  in 
omnibus  factis  re,  non  teste  moveamur. 

53.  Sunt  enim  levia  et  perinfirma ,  quae  diceban- 
tur  a  te ,  quum  animi  conscientia  improbos  excrucia- 
ri ,  turn  etiam  poenae  timore;  qua  aut  afficiantur,  aut 
semper  sint  in  metu,  ne  afficiantur  aliquando.  Non 
oportet  timidum,  aut  imbecillo  animo  fingi;  non  bo- 
num  ilium  virum,  qui,  quidquid  fecerit,  ipse  se  cru- 
ciet  omniaque  formidet:  sed  omnia  callide  referentem 
ad  utilitatem ,  acutum,  versutum,  veteratorem,  facile 
ut  excogitet,  quo  occulte ,  sine  teste,  sine  ullo  conscio 
fallat.  54.  An  tu  me  de  L.  Tubulo  putas  dicere?  qui, 
quum  praetor  quaestionem  inter  sicarios  exercuisset, 
ita  aperte  cepit  pecunias  ob  rem  iudicandam,  ut  anno 
proximo  P.  Scaevola,  tribunus  plebis ,  ferret  ad  ple- 
bem,  vellentne  de  ea  re  quaeri.  Quo  plebisscito  de- 
creta  a  senatu  est  consuli  quaestio  Cn.  Caepioni.  Pro- 
fectus  in  exsiliumTubulus  statim,  nec  respondere  au- 
sus.  Erat  enim  res  aperta.  XVII.  Non  igitur  de  im- 
probo,  sed  de  callide  improbo  quaerimus,  qualisQ. 
Pompeius  in  foedere  Numantino  infitiando  fuit,  nec 
vero  omnia  timente :  sed  primum  qui  animi  conscien- 
tiam  non  curet;  quam  scilicet  comprimere  nihil  est 
negotii.  Is  enim,  qui  occultus  et  tectus  dicitur ,  tan- 
tum  abest,  ut  se  indicet,  perficiet  etiam ,  ut  dolere  al- 
terius  improbe  facto  videatur:  quid  est  enim  aliud, 
esse  versutum?  55.  Memini  me  adesse  P.  SextilioRu- 
fo ,  quum  is  ad  amicos  rem  ita  deferret,  se  esse  here- 
dem  Q.  Fadio  Gallo:  cuius  in  testamento  scriptum  es- 
set,  se  ab  eo  rogatum,  ut  omnis  hereditas  ad  filiam 
perveniret.  Id  Sextilius  factum  negabat.  Poterat 
autem  impune.  Quis  enim  redargueret?  Nemo  no¬ 
strum  credebat:  eratque  veri  similius,  hunc  mentiri, 
cuius  interesset,  quam  ilium,  qui  id  se  rogasse  scri- 
psisset,  quod  debuisset  rogare.  Addebat  etiam,  se  in 
legem  Voconiam  iuratum  contra  earn  facere  non  aude- 
re,  nisi  aliter  amicis  videretur.  Aderamus  nos  qui- 
detn  adolescentes,  sed  etiam  multi  amplissimi  viri: 
quorum  nemo  censuit  plus  Fadiae  dandum,  quam 
posset  ad  earn  legeVoconia  pervenire.  Tenuit  perma- 
gnam  Sextilius  hereditatem;  unde,  si  secutus  esset 
eorum  sententiam,  qui  honesta  et  recta  emolumentis 
omnibus  et  commodis  anteponerent,  nenummum  qui- 
dem  unum  attigisset.  Num  igitur  eum  postea  censes 


anxio  animo  aut  sollicito  fuisse?  Nihil  minus,  contra- 
que  ilia  hereditate  dives  ob  eamque  rem  laetus.  Ma- 
gni  enim  aestimabat  pecuniam ,  non  modo  non  contra 
leges ,  sed  etiam  legibus  partam :  quae  quidem  vel 
cum  periculo  est  quaerenda  vobis.  Est  enim  effectrix 
multarum  et  magnarum  voluptatum.  56.  Ut  igitur 
illis,  qui,  recta  et  honesta  quae  sunt,  ea  statuunt  per 
se  expetenda ,  adeunda  sunt  quaevis  pericula  decoris 
honestatisque  caussa:  sic  vestris,qui  omnia  voluptate 
metiuntur,  pericula  adeunda  sunt,  ut  adipiscantur 
magnas  voluptates;  si  magna  res,  magna  hereditas 
agetur,  quum  pecunia  voluptates  pariantur  plurimae. 
Idemque  erit  Epicuro  vestro  faciendum ,  si  suum  fi- 
nem  bonorum  sequi  volet,  quod  Scipioni,  magna  glo¬ 
ria  proposita,  si  Hannibalem  in  Africam  retraxisset. 
Itaque  quantum  adiit  periculum !  Ad  honestatem  enim 
ille  omnem  conatum  suum  referebat,  non  ad  volupta- 
tem.  Sic  vester  sapiens,  magno  aliquo  emolumento 
commotus,  animi  caussa,  si  opus  fuerit,  dimicabit. 
57.  Occultum  facinus  esse  potuerit:  gaudebit.  De- 
prehensus,  omnem  poenam  contemnet.  Erit  enim 
instructus  ad  mortem  contemnendam,  ad  exsilium,ad 
ipsum  etiam  dolorem.  Quern  quidem  vos,  quum  im- 
probis  poenam  proponitis,  impatibilem  facitis:  quum 
sapientem  semper  boni  plus  habere  vultis,  tolerabi- 
lem.  XVIII.  Sed  finge  non  solum  callidum  eum,  qui 
aliquid  improbe  faciat ,  verum  etiam  praepotentem : 
utM.  Crassus  fuit;  qui  tamen  solebat  uti  suo  bono :  ut 
hodie  est  noster  Pompeius,  cui  recte  facienti  gratia  est 
habenda :  esse  enim  quam  vellet  iniquus,  poterat  im¬ 
pune.  Quam  multa  vero  iniuste  fieri  possunt,  quae 
nemo  possit  reprehendere?  58.  Si  te  amicus  tuus  mo- 
riens  rogaverit,  ut  hereditatem  reddas  suae  filiae,  nec 
usquam  id  scripserit,  ut  scripsit  Fadius,  nec  cuiquam 
dixerit:  quid  facies?  Tu  quidem  reddes :  ipse  Epicu¬ 
rus  fortasse  redderet:  ut  Sex.  Peducaeus,  Sex.  F.,  is, 
qui  hunc  nostrum  reliquit,  effigiem  et  humanitatis  et 
probitatis  suae  filium,  turn  doctus,  turn  omnium  vir 
optimus  et  iustissimus,  quum  sciret  nemo,  eum  roga¬ 
tum  aC.  Plotio,  equite  Romano  splendido,  Nursino, 
ultro  ad  mulierem  venit,  eique  nihil  opinanti  viri 
mandatum  exposuit  hereditatemque  reddidit.  Sed 
ego  ex  te  quaero,  (quoniam  idem  tu  certe  fecisses,) 
nonne  intelligis,  eo  maiorem  vim  esse  naturae,  quod 
ipsi  vos,  quia  omnia  ad  vestrum  commodum  et,  ut 
ipsi  dicitis,  ad  voluptatem  referatis,  tamen  ea  faciatis, 
e  quibus  appareat,  non  voluptatem  vos ,  sed  officium 
sequi?  plusque  rectam  naturam,  quam  rationem  pra- 
vam  valere?  59.  Si  scieris,  inquit  Carneades,  aspi- 
dem  occulte  latere  uspiam ,  et  velle  aliquem  impru- 
dentem  super  earn  assidere,  cuius  mors  tibi  emolu- 
mentum  factura  sit:  improbe  feceris,  nisi  monueris, 
neassideat,  sed  impune  tamen;  »scisse  enim  te  quis 
coarguere  possit?«  Sed  nimis  multa.  Perspicuum  est 
enim,  nisi  aequitas,  fides,  iustitia  proficiscantur  a  na¬ 
tura,  et  si  omnia  baec  ad  utilitatem  referantur,  virum 
bonum  non  posse  reperiri.  Deque  his  rebus  satis 
multa  in  nostris  de  Republica  libris  sunt  dicta  aLaelio. 
XIX.  60.  Transfer  idem  ad  modestiam  vel  temperan- 
tiam,  quae  est  moderatio  cupiditatum,  rationi  obe- 
diens.  Satisne  ergo  pudori  consulat,  si  quis  sine  te¬ 
ste  libidini  pareat?  an  est  aliquid  per  se  ipsum  flagi- 
tiosum,  etiam  si  nulla  comitetur  infamia?  Quid?  for¬ 
tes  viri  voluptatumne  calculis  subductis  praelium  in- 
eunt,  sanguinem  pro  patria  profundunt:  an  quodam 
animi  ardore  atque  impetu  concitati?  Utrum  tandem 
censes ,  Torquate ,  Imperiosum  ilium  ,  si  nostra  verba 

audiret,  tuamne  de  se  orationem  libentius  auditurura 
fuisse,  an  meam;  quum  ego  dicerem,  nihil  eum  fecis- 
se  sua  caussa ,  omniaque  reipublicae,  tu  contra  nibil, 
nisi  sua?  Si  vero  id  etiam  explanare  velles,  apertius- 
que  diceres,  nihil  eum  fecisse,  nisi  voluptatis  caussa, 
quo  modo  eum  tandem  laturum  fuisse  existimes?  61 . 
Esto :  fecerit,  si  ita  vis .  Torquatus  propter  suas  utili— 
tates:  malo  enim  dicere,  quam  voluptates,  in  tanto 
praesertim  viro:  num  etiam  eius  collega  P.  Decius, 
princeps  in  ea  familia  consulatus,  quum  se  devoveret 
et  equo  admisso  in  mediam  aciemLatinorum  irrueret, 
aliquid  de  voluptatibus  suis  cogitabat?  Nam  ubi  earn 
caperet,  aut  quando,  quum  sciret  confestim  esse  mo- 
riendum ,  eamque  mortem  ardentiore  studio  peteret, 
quam  Epicurus  voluptatem  petendam  putat?  Quod 
quidem  eius  factum  nisi  esset  iure  laudatum,  non  es- 
set  imitatus  quarto  consulatu  suo  filius :  neque  porro 
ex  eo  natus,  cum  Pyrrho  bellum  gerens,  consul  ceci- 
disset  in  praelio,  seque  e  continenti  genere  tertiam  vi- 
ctimam  reipublicae  praebuisset.  Contineo  me  ab  ex- 
emplis.  62.  Graecis  hoc  modicum  est:  Leonidas, 
Epaminondas,  tres  aliqui  aut  quattuor.  Ego,  si  no¬ 
stros  colligere  coepero,  perficiam  illud  quidem,  ut  se 
virtuti  tradat  constringendam  voluptas.  Sed  dies  me 
deficiet:  et,  utA.Yarius,  qui  est  habitus  iudexdurior, 
dicere  consessori  solebat,  quum,  datis  testibus,  alii 
tamen  citarentur :  aut  hoc  testium  satis  est,  autnescio, 
quid  satis  sit;  sic  a  me  satis  datum  est  testium.  Quid 
enim?  teipsum,  dignissimum  maioribus  tuis,  volu- 
ptasne  induxit,  ut  adolescentuius  eriperes  P.  Sullae 
consulatum?  Quern  quum  ad  patrem  tuum  retulisses, 
fortissimum  virum,  qualis  ille  vel  consul,  vel  civis 
quum  semper,  turn  post  consulatum  fuit!  quo  quidem 
auctore  nos  ipsi  ea  gessimus,  utomnibuspotius,  quam 
ipsis  nobis  consuluerimus. 

63.  At  quam  pulchre  dicere  videbare,  quum  ex 
altera  parte  ponebas  cumulatum  aliquem  plurimis  et 
maximis  voluptatibus,  nullo  nec  praesenti,  nec  futuro 
dolore:  ex  altera  autem,  cruciatibus  maximis  toto  cor- 
pore,  nulla  nec  adiuncta  nec  sperata  voluptate:  et 
quaerebas,  quis  aut  hoc  miserior,  aut  superiore  illo 
beatior  foret?  deinde  concludebas,  summum  malum 
essedolorem,  summum  bonum  voluptatem?  XX.  L. 
Thorius  Balbus  fuit,  Lanuvinus;  quern  meminisse  tu 
non  potes.  Is  ita  vivebat,  ut  nulla  tarn  exquisita  pos¬ 
set  inveniri  voluptas,  qua  non  abundaret.  Erat  et  cu- 
pidus  voluptatum,  et  cuiusvis  generis  eius  intelligens 
et  copiosus:  ita  non  superstitiosus ,  ut  ilia  plurima  in 
sua  patria  sacrificia  et  fana  contemneret:  ita  non  timi- 
dus  ad  mortem,  ut  in  acie  sit  ob  rempublicam  interfe- 
ctus.  64.  Cupiditates  non  Epicuri  divisione  finiebat, 
sed  sua  satietate.  Habebat  tamen  rationem  valetudi- 
nis:  utebatur  his  exercitationibus ,  ut  ad  caenam  et 
esuriens  et  sitiens  veniret:  eo  cibo,  quietsuavissimus 
esset  et  idem  facillimus  ad  concoquendum :  vino,  et 
ad  voluptatem,  et  ne  noceret.  Cetera  ilia  adhibebat, 
quibus  demptis  negat  seEpicurus  intelligere,  quid  sit 
bonum.  Aberat  omnis  dolor:  qui  si  adesset,  nec 
molliter  ferret,  et  tamen  medicis  plus,  quam  philoso- 
phis  uteretur.  Color  egregius,  integra  valetudo,  sum- 
ma  gratia ,  vita  denique  conferta  voluptatum  omnium 
varietate.  65.  Uunc  vos  beatum:  ratio  quidem  ve- 
stra  sic  cogit.  At  ego,  huic  quern  anteponam ,  non 
audeo  dicere:  dicet  pro  me  ipsa  virtus,  nec  dubilabit 
isti  vestro  beato  M.  ltegulum  anteponere.  Quern  qui¬ 
dem,  quum  sua  voluntate,  nulla  vi  coactus  praeter  fi- 
dem  ,  quam  dederat  hosti,  ex  patria  Carthaginem  re- 


vertisset,  turn  ipsum,  quum  vigiliis  et  fame  cruciare- 
tur,  clamat  virtus  beatiorem  fuisse,  quam  potantem  in 
rosa  Thorium.  Bella  magna  gesserat;  bis  consul  fue- 
rat:  triumpharat:  nec  tamen  sua  superiora  ilia  tarn 
magna  neque  tarn  praeclara  ducebat,  quam  ilium  ulti— 
mumcasum,  quern  propter  fidem  constantiamque  sus- 
ceperat:  qui  nobis  miserabilis  videtur  audientibus, 
ill i  perpetienti  erat  voluptarius.  Non  enim  hilaritate, 
nec  lascivia,  nec  risu  aut  ioco,  comite  levitatis ,  sed 
saepe  etiam  tristes  firmitate  et  constantia  sunt  bead. 
66.  Stuprata  per  vim  Lucretia  a  regis  filio ,  testata  ci- 
ves,  se  ipsa  interemit.  Hie  dolor  populi Romani,  duce 
etauctoreBruto, caussa  civitati  libertatis  fuit:  ob  eius- 
que  mulieris  memoriam  primo  anno  et  vir  et  pater 
eius  consul  est  factus.  Tenuis  L.  Virginius  unusque 
de  multis,  sexagesimo  anno  post  libertatem  receptam, 
virginem  filiam  sua  manuocciditpotius,quameaApp. 
Claudii  libidini,  qui  turn  erat  summo  in  imperio,  de- 
deretur.  XXI.  67.  Aut  haec  tibi,  Torquate,  sunt  vi- 
tuperanda,  aut  patrocinium  voluptatis  repudiandum. 
Quod  autem  patrocinium,  aut  quae  ista  caussa  est  vo¬ 
luptatis,  quae  nec  testes  ullos  e  Claris  viris,  nec  lauda- 
tores  poterit  adhibere?  Ut  enim  nos  ex  annalium  mo¬ 
numents  testes  excitamus  eos,  quorum  omnis  vita 
consumpta  est  in  laboribus  gloriosis ,  qui  voluptatis 
nomen  audire  non  possent:  sic  in  vestris  disputatio- 
nibus  historia  muta  est.  Numquam  audivi  in  Epicu¬ 
ri  schola  Lycurgum  ,  Solonem,  Miltiadem,  Themisto- 
clem,  Epaminondam  nominari :  qui  in  ore  sunt  cetero- 
rum  omnium  philosophorum.  Nunc  vero,  quoniam 
haec  nos  etiam  tractare  coepimus,  suppeditabit  nobis 
Atticus  noster  de  thesauris  suis  quos  et  quantos  vi- 
ros!  68.  Nonne  melius  est  de  his  aliquid,  quam  tan- 
tis  voluminibus  de  Themista  loqui?  Sint  ista  Graeco¬ 
rum  :  quamquam  ab  his  philosophiam  et  omnes  inge- 
nuas  disciplinas  habemus.  Sed  tamen  est  aliquid, 
quod  nobis  non  liceat,  liceat  illis.  Pugnant  Stoici 
cum  Peripateticis.  Alteri  negant  quidquam  esse  bo¬ 
num,  nisi  quod  honestum  sit.  Alteri ,  plurimum  se, 
et  longe  longeque  plurimum  tribuere  honestati;  sed 
tamen  et  in  corpore  et  extra  esse  quaedam  bona.  Et 
certamen  honestum,  et  disputatio  splendida!  Omnis 
est  enim  de  virtutis  dignitate  contentio.  At  cum  tuis 
quum  disseras,  multa  sunt  audienda  etiam  de  obsce- 
nis  voluptatibus,  de  quibus  abEpicuro  saepissime  di- 
citur.  69.  Non  potes  ergo  ista  tueri,  Torquate ,  mihi 
crede,  si  te  ipse  et  tuas  cogitationes  et  studia  perspe- 
xeris.  Pudebit  te,  inquam,  illius  tabulae,  quam 
Cleanthes,  sane  commode,  verbis  depingere  solebat. 
lubebateos,  qui  audiebant,  secum  ipsos  cogitare  pi- 
ctam  irt  tabula  Voluptatem;  pulcherrimo  vestitu  et 
ornatu  regali  in  solio  sedentem ;  praesto  esse  Virtutes, 
ut  ancillulas,  quae  nihil  aliud  agerent,  nullum  suum 
officium  ducerent,  nisi  ut  Voluptati  ministrarent,  et 
earn  tantum  ad  aurem  admonerent,  (si  modo  id  pictu- 
ra  intelligi  posset,)  ut  caveret,  nequid  faceret  impru- 
dens,  quod  offenderet  animos  hominum,  aut  quid¬ 
quam,  e  quo  oriretur  aliquis  dolor.  »Nos  quidem 
Virtutes  sic  natae  sumus,  ut  tibi  serviremus;  aliud 
negotii  nihil  habemus. « 

XXII.  70.  At  negat  Epicurus,  (hoc  enim  vestrum 
lumenest,)quemquam,qui  honeste  non  vivat,  iucunde 
posse  vivere.  Quasi  ego  id  curem ,  quid  ille  aiat  aut 
neget.  Illud  quaero ,  quid  ei ,  qui  in  voluptate  sum¬ 
mum  bonum  putat,  consenlaneum  sit  dicere.  Quid 
aflers,  cur  Thorius,  cur  C.  Hirrius  Postumius,  cur 
omnium  horum  magister,  Orata,  non  iucundissime 

vixerit?  Ipse  negat,  ut  ante  dixi,  luxuriosorum  vitam 
reprehendendam,  nisi  plane  fatui  sint,  id  est,  nisi  ant 
cupiant  aut  metuant.  Quarum  ambarum  rerum  quum 
medicinam  pollicetur,  luxuriae  licentiam  pollicetur. 
His  enim  rebus  detractis,  negat  se  reperire  in  asoto- 
rum  vita,  quod  reprehendat.  71 .  Non  igitur  potestis, 
voluptate  omnia  dirigentes ,  aut  tueri  aut  retinere  vir- 
tutem.  Nam  nec  vir  bonus  ac  iustus  haberi  debet, 
qui,  ne  malum  habeat,  abstinet  se  ab  iniuria.  Nosti 
credo  ill ud : 

Nemo  phis  est,  qui  pietatem - 

Cave  quidquam  putes  esse  verius.  Nec  enim,  dum 
metuit,  iustus  est:  et  certe,  si  metuere  destiterit,  non 
erit.  Non  metuet  autem,  sive  celare  potuerit,  sive 
opibus  magnis,  quidquid  fecerit,  obtinere;  certeque 
malet  existimari  bonus  vir,  ut  non  sit,  quam  esse,  ut 
non  putetur.  Ita  (quod  certissimum  est)  pro  vera 
certaque  iustitia  simulationem  nobis  iustitiaetraditis* 
praecipitisque  quodam  modo,  ut  nostram  stabilem 
conscientiam  contemnamus,  aliorum  errantem  oiunio- 
nem  aucupemur.  72.  Quae  dici  eadem  de  ceteris 
virtutibus  possunt:  quarum  omnium  fundamenta  vos 
in  voluptate,  tamquam  in  aqua,  ponitis.  Quid  enim? 
Fortemne  possumus  dicere  eumdem  ilium  Torqua- 
tum?  Delector  enim ,  (quamquam  te  non  possum,  ut 
ais,  corrumpere:)  delector,  inquam,  et  familia  vestra 
et  nomine.  Et  hercule  mihi  vir  optimus  nostrique 
amantissimus ,  A.  Torquatus,  versatur  ante  oculos: 
cuius  quantum  studium  fuerit,  et  quam  insigne  erga 
me  temporibus  illis,  quae  nota  sunt  omnibus,  scire 
necesse  est  utrumque  vestrum.  Quae  mihi  ipsi ,  qui 
volo  et  esse  et  haberi  gratus,  grata  nonessent,  nisi 
eum  perspicerem  mea  caussa  mihi  amicum  fuisse, 
non  sua:  nisi  hoc  dicis,  sua,  quod  interest  omnium 
recte  facere.  Si  id  dicis,  vicimus.  Id  enim  volu- 
mus,  id  contendimus ,  ut  officii  fructus  sit  ipsum  offi- 
cium.  73.  Hoc  ille  tuus  non  vult,  omnibusque  ex 
rebus  voluptatem ,  quasi  mercedem ,  exigit.  Sed  ad 
ilium  redeo.  Si  voluptatis  caussa  cum  Gallo  apud 
Anienem  depugnavit  provocatus,  et  ex  eius  spoliis  si- 
bi  et  torquem  et  cognomen  induit,  ullam  aliam  ob 
caussam  ,  nisi  quod  ei  talia  facta  digna  viro  videban- 
tur;  fortem  non  puto.  Iamsipudor,  si  modestia ,  si 
pudicitia ,  si ,  urto  verbo ,  temperantia  poenae  aut  in- 
famiae  metu  coercebuntur ,  non  sanctitate  sua  se  tue- 
buntur :  quo  adulterium,  quo  stuprum,  quo  libido  non 
se  proripiet  ac  proiiciet,  aut  occultatione  proposita, 
aut  impunitate  aut  licentia  ! 

74.  Quid?  ill  ud,  Torquate  quale  tandem  videtur? 
te  isto  nomine,  ingenio,  gloria,  quae  facis,  quae  cogi- 
tas,  quae  contendis,  quo  referas,  cuius  rei  caussa  per- 
ficere,  quae  conaris,  velis,  quid  optimum  denique  in 
vita  iudices,  non  audere  in  conventu  dicere?  Quid 
enim  mereri  velis  iam ,  quum  magistratum  inieris  et 
in  concionem  ascenderis ,  (est  enim  tibi  edicendum, 
quae  sis  observaturus  in  iure  dicendo:  et  fortasse 
etiam ,  si  tibi  erit  visum ,  aliquid  de  maioribus  tuis  et 
de  te  ipso  dices,  more  maiorum  :)  quid  merearis  igi¬ 
tur,  ut  te  dicas  in  eo  magistratu  omnia  voluptatis  caus¬ 
sa  facturum  esse?  teque  nihil  fecisse  in  vita  nisi  volu¬ 
ptatis  caussa?  An  me,  inquis,  tam  amentem  putas,  ut 
apud  imperitos  isto  modoloquar?  At  tu  eadem  ista  die 
in  iudicio,  aut,  si  coronam  times,  die  in  senatu.  Num- 
quam  facies.  Cur,  nisi  quod  turpis  est  oratio?  Mene 
ergo  et  Triarium  dignos  existimas,  apud  quos  turpi- 
ter  loquare?  XXIII.  75.  Verum  esto.  Verbum  ipsum 
voluptatis  non  habet  dignitatem ;  nec  nos  fortasse  in- 


telligimus:  hoc  enim  idemtidem  dicitis,  non  intelli- 
gere  nos,  quam  dicatis  voluptatem.  Rem  vides  diffi- 
cilem  et  obscuram.  Individua  quum  dicitis,  et  inter- 
mundia,  quae  nec  sunt  ulla  nec  possunt  esse,  intelli- 
gimus :  voluptas,  quae  passeribus  nota  est  omnibus,  a 
nobis  intelligi  non  potest?  Quid,  si  efficio,  ut  fateare, 
me  non  modo,  quid  sit  voluptas,  scire,  (est  enim  iu- 
cundus  motus  in  sensu,)  sed  etiam ,  quid  earn  tu  velis 
esse?  Turn  enim  earn  ipsam  vis,  quam  modo  ego  di¬ 
xi;  et  nomen  imponis,in  motu  ut  sit,  et  faciat  aliquam 
varietatem:  turn  aliam  quamdam  summam  volupta¬ 
tem,  cui  addi  nihil  possit:  earn  turn  adesse,  quum  do¬ 
lor  omnis  absit,  eamque  stabilem  appellas.  76.  Sit 
sane  ista  voluptas.  Die  in  quovis  conventu,  te  omnia 
facere,  ne  doleas.  Si  ne  hoc  quidem  satis  ample,  sa¬ 
tis  honeste  dici  putas;  die,  te  omnia  et  in  isto  magi¬ 
stratu  et  in  omni  vita  utilitatis  tuae  caussa  facturum, 
nihil  nisi  quod  expediat,  nihil  denique  nisi  tua  caus¬ 
sa  :  quern  clamorem  concionis,  aut  quam  spem  consu¬ 
late  eius,  qui  tibi  paratissimus  est,  futuram  putes? 
Eamne  rationem  igitur  sequare,  qua  tecum  ipse  et 
•  cum  tuis  utare ,  profiteri  autem  et  in  medium  proferre 
non  audeas?  At  vero  ilia,  quae  Peripatetici.  quaeStoi- 
cidicunt,  semper  tibi  in  ore  sunt:  in  iudiciis,  in  se¬ 
natu  :  officium,  aequitatem,  dignitatem,  fidem,  recta,  ho- 
nesta,  digna  imperio ,  digna  populo  Romano ,  omnia  pe- 
riculapro  republica,  mori  pro  patria.  77.  Haec  quum 
loqueris,  nos  barones  stupemus:  tu  videlicet  tecum 
ipse  rides.  Nam  inter  ista  tam  magnifica  verba  tam- 
que  praeclara  non  habet  ullum  voluptas  locum,  non 
modo  ilia,  quam  in  motu  esse  dicitis,  quam  omnes  ur- 
bani,  rustici,  omnes,  inquam,  qui  Latine  loquuntur, 
voluptatem  vocant :  sedne  haec  quidem  stabilis,  quam 
praeter  vos  nemo  appellat  voluptatem.  XXIV.  Vide 
igitur,  ne  non  debeas  verbis  nostrisuti,  sententiistuis. 
Quod  si  vultum  tibi,  si  incessum  fingeres,  quo  gravior 
viderere ,  non  esses  tui  similis  :  verba  tu  fingas ,  et  ea 
dicas,  quae  non  sentias,  aut  etiam,  utvestitum,  sic 
sententiam  habeas  aliam  domesticam,  aliamforensem, 
ut  in  fronte  ostentatio  sit,  intus  veritas  occultetur?  Vi¬ 
de,  quaeso,  rectumne  sit.  Mihi  quidem  eae  verae  vi- 
dentur  opiniones,  quae  honestae,  quae  laudabiles, 
quae  gloriosae,  quae  in  senatu  ,  quae  apud  populum, 
quae  in  omni  coetu  concilioque  proferendae  sint:  ne 
id  non  pudeat  sentire,  quod  pudeat  dicere. 

78.  Amicitiae  vero  locus  ubi  esse  potest,  aut  quis 
amicus  esse  cuiquam ,  quem  non  ipsum  amet  propter 
ipsum?  Quid  autem  est  amare,  e  quo  nomen  ductum 
amicitiae  est,  nisi  velle  bonis  aliquem  affici  quam  ma- 
ximis,  etiam  si  ad  se  nihil  ex  iis  redeat?  Et  quidem 
prodest,  inquis,  mihi  eo  esse  animo.  Immo  videri 
fortasse :  esse  enim ,  nisi  eris ,  non  potes.  Qui  autem 
esse  poteris,  nisi  te  amor  ipse  ceperit?  quod  non  sub- 
ducta  utilitatis  ratione  effici  solet,  sed  ipsum  a  se  ori¬ 
tur  et  sua  sponte  nascitur.  At  enim  sequor  utilitatem. 
Manebit  ergo  amicitia  tam  din,  quam  diu  sequetur 
utilitas:  et,  si  utilitas  amicitiam  constituet,  toilet  ea¬ 
dem.  79.  Sed  quid  ages  tandem ,  si  utilitas  ab  ami¬ 
citia  (ut  fit  saepe)  defecerit?  Relinquesne?  Quae  ista 
amicitia  est?  Retinebis?  Qui  convenit?  Quid  enim  de 
amicitia  statueris ,  utilitatis  caussa  expetenda ,  vides. 
»Ne  in  odium  veniam,  si  amicum  destitero  tueri. «  Pri- 
mum  cur  ista  res  digna  odio  est,  nisi  quod  est  turpis? 
Quod  si ,  ne  quo  incommodo  afficiare,  non  relinques 
amicum:  tamen,  ne  sine  fructu  alligatus  sis,  ut  mo- 
riatur,  optabis.  Quid?  si  non  modo  utilitatem  tibi 
nullamalTeret,  sed  iacturae  rei  familiaris  erunt  faciun- 

dae,  labores  suscipiendi,  adeundum  vitae  periculum  : 
ne  turn  quidem  te  respicies  et  cogitabis  sibi  quemque 
natum  esse  et  suis  voluptatibus?  Vadem  te  ad  mortem 
tyranno  dabis  pro  amico,ut  Pythagoreus  ille  Siculo  fecit 
tyranno?  aut  Pylades  quum  sis,  dices  te  esseOrestem, 
lit  moriare  pro  amico?  aut,  si  esses  Orestes,  Pyladem 
refelleres,  te  indicares?  et,  si  id  nonprobares,  quo 
minus  ambo  una  necaremini,  non  deprecarere? 

XXV.  80.  Faceres  tu  quidem,  Torquate,  haec 
omnia.  Nihil  enim  arbitror  magna  laude  dignum, 
quod  te  praetermissurum  credam  aut  mortis  aut  dolo- 
ris  metu.  Non  quaeritur  autem,  quid  naturae  tuae 
consentaneum  sit,  sed  quid  disciplinae.  Ratio  ista, 
quam  defendis,  praecepta,  quae  didicisti ,  quae  pro- 
bas,  funditus  evertunt  amicitiam ;  quamvis  earn  Epi¬ 
curus,  ut  facit,  in  caelum  efferat  laudibus.  » At  coluit 
ipse  amicitias.«  Quis,  quaeso,  ilium  negat  et  bonum 
virum  et  comem  et  humanum  fuisse?  De  ingenio  eius 
in  his  disputationibus,  non  de  moribus  quaeritur.  Sit 
ista  in  Graecorum  levitate  perversitas ,  qui  maledictis 
insectantur  eos,  a  quibus  de  veritate  dissentiunt.  Sed 
quamvis  comis  in  amicitiis  tuendis  fuerit,  tamen,  si 
haec  vera  sunt*  (nihil  enim  affirmo,)  non  satis  acutus 
fuit.  »At  multis  se  probavit.cc  81.  Et  quidem  iure 
fortasse;  sed  tamen  non  gravissimum  est  testimonium 
multitudinis.  In  omni  enim  arte  vel  studio  vel  qua- 
vis  scientia,  vel  in  ipsa  virtute,  optimum  quidque  ra- 
rissimum.  Ac  mihi  quidem,  quod  et  ipse  bonus  vir 
fuit,  et  multi  Epicurei  fuerunt  et  hodie  sunt  et  in  ami¬ 
citiis  fideles,  et  in  omni  vita  constantes  et  graves ,  nec 
voluptate,  sed  officio  consilia  moderantes,  hoc  videtur 
maior  vis  honestatis,  et  minor  voluptatis.  Ita  enim 
vivunt  quidam ,  ut  eorum  vita  refellatur  oratio.  At- 
que  ut  ceteri  dicere  existimantur  melius,  quam  face- 
re;  sic  hi  mihi  videntur  facere  melius ,  quam  dicere. 
XXVI.  82.  Sed  haec  nihil  saneadrem.  Ilia  videa- 
mus,  quae  a  te  de  amicitia  dicta  sunt.  E  quibus  unum 
mihi  videbarab ipso Epicuro  dictum  cognoscere:  ami¬ 
citiam  a  voluptate  non  posse  divelfi,  ob  eamque  rem 
colendamesse,  quod  sine  ea  tuto  et  sine  metu  vivi  non 
posset,  nec  iucunde  quidem  posset.  Satis  est  ad  hoc 
responsum.  Attulisti  aliud  humanius  horum  recen- 
tiorum,  numquam  dictum  abipsoillo,  quodsciam: 
primo  utilitatis  caussa  amicum  expeti :  quum  autem 
usus  accessisset,  turn  ipsum  amari  per  se,  etiam  omis-  i 
sa  spe  voluptatis.  Hoc  etsi  multis  modis  reprehendi 
potest,  tamen  accipio,  quod  dant.  Mihi  enim  satis 
est,  ipsis  non  satis.  Nam  aliquando  posse  recte  fieri 
dicunt,  nulla  exspectata  nec  quaesita  voluptate.  83. 
Posuisti  etiam ,  dicere  alios ,  foedus  quoddam  inter  se 
facere  sapientes,  ut,  quemadmodum  sint  in  se  ipsos 
animati,  eodem  modo  sint  erga  amicos :  id  et  fieri  pos¬ 
se,  et  saepe  esse  factum,  et  ad  voluptates  percipiendas 
maxime  pertinere.  Hoc  foedus  facere  si  potuerunt, 
faciant  etiam  illud,  ut  aequitatem  ,  modestiam,  virtu- 
tes  omnes  per  se  ipsas  gratis  diligant.  At  vero  si  fru- 
ctibus  et  emolumentis  et  utilitatibus  amicitias  cole- 
mus;  si  nulla  caritas  erit,  quae  faciat  amicitiam  ipsam 
sua  sponte,  vi  sua,  ex  se  et  propter  se  expetendam : 
dubium  est,  quin  fundos  et  insulas  amicis  antepona- 
mus?  84.  Licet  hie  rursus  ea  commemores,  quae 
optimis  verbis  ab  Epicuro  do  laudibus  amicitiae  dicta 
sunt.  Non  quaero,  quid  dicat,  sed  quid  convenienter 
possit  rationi  et  sententiae  suae  dicere.  Utilitatis 
caussa  amicitia  est  quaesita.  Num  igitur  utiliorem.  | 
tibi  hunc  Triarium  putas  esse  posse,  quam  tua  sint 
Puteolis  granaria?  Collige  omnia,  quae  soletis :  [ 

praesidium  amicorum  — .  Satis  est  tibi  in  te,  sa¬ 
tis  in  legibus,  satis  in  mediocribus  amicitiis  praesi- 
dii :  iam  contemni  non  poteris.  Odium  autem  et  invi¬ 
diam  facile  vitabis.  Ad  eas  enim  res  ab  Epicuro  prae¬ 
cepta  dantur.  Et  tamen,  tantis  vectigalibus  ad  libera- 
litatem  utens,  eis  sine  hac  Pyladea  amicitia  multo- 
rum  te  benevolentia  praeclare  et  tuebere  et  munies. 

85.  At  quicum  ioca,  seria,  ut  dicitur,  quicum  arcana, 
quicum  occulta  omnia?  Tecum  optime:  deinde  etiam 
cum  mediocri  amico.  Sed  fac  ista  esse  non  inoppor- 
tuna:  quid  ad  utilitatem  tantae  pecuniae?  Vides  igi¬ 
tur,  si  amicitiam  sua  caritate  metiare,  nihil  esse  prae- 
stantius;  sin  emolumento,  sunimas  familiaritates 
praediorum  fructuosorum  mercede  superari.  Me 
ipsum  igitur  ames  oportet,  non  mea,  si  veri  amici  fu- 
turi  sumus.  XXVII.  Sed  in  rebus  apertissimis  ni- 
mium  longi  sumus.  Perfecto  enim  et  concluso,  neque 
virtutibus  neque  amicitiis  usquam  locum  esse,  si  ad 
voluptatem  omnia  referantur ,  nihil  praeterea  est  ma- 
gno  opere  dicendum.  Attamen,  ne  cui  loco  non  vi- 
deatur  esse  responsum,  pauca  etiam  nunc  dicam  ad 
reliquam  orationem  tuam. 

86.  Quoniam  igitur  omnis  summa  philosophiae  ad 
beate  vivendum  refertur,  idque  unum  expetentes  ho¬ 
mines  se  ad  hoc  studium  contulerunt:  beate  autem 
vivere  alii  in  alio,  vos  in  voluptate  ponitis,  item  con¬ 
tra  infelicitatem  omnern  in  dolore:  id  primum  videa- 
mus,  beate  vivere  vestrum  quale  sit.  Atque  hoc  da- 
bitis,  ut  opinor,  si  modo  sit  aliquid,  esse  beatum,  id 
oportere  totum  poni  in  potestate  sapientis.  Nam  si 
amitti  vita  beata  potest,  beata  esse  non  potest.  Quis 
enim  confidit  sibi  semper  id  stabile  et  firrnum  per- 
mansurum ,  quod  fragile  et  caducum  sit?  Qui  autem 
diffidet  perpetuitati  bonorum  suorum ,  timeat  necesse 
est,  ne  aliquando,  amissis  illis,  sit  miser.  Beatus  au¬ 
tem  esse  in  maximarum  rerum  timore  nemo  potest. 

87.  Nemo  igitur  esse  beatus  potest.  Neque  enim 
in  aliqua  parte,  sed  in  perpetuitate  temporis  vita  bea¬ 
ta  dici  solet :  neque  appellatur  omnino  vita  beata,  nisi 
confecta  atque  absoluta:  nec  potest  quisquam  alias 
beatus  esse,  alias  miser:  qui  enim  existimabit  posse 
se  miserum  esse,  beatus  non  erit.  Nam  quum  susce- 
pta  sernel  est  beata  vita,  tam  permanet,  quam  ipsa  ilia 
effectrix  beatae  vitae  sapientia :  neque  exspectat  ulti- 
mum  tempus  aetatis;  quod  Croeso  scribit  Herodotus 
praeceptum  a  Solone.  At  enim ,  quemadmodum  tute 
dicebas,  negat  Epicurus  nec  diuturnitatem  quidem 
temporis  ad  beate  vivendum  aliquid  afferre,  nec  mi- 
norem  voluptatem  percipi in brevitate temporis,  quam, 
si  ilia  sit  sempiterna.  88.  Haec  dicuntur  inconstan- 
tissime.  Quum  enim  sumraum  bonum  in  voluptate 
ponat,  negat  infinito  tempore  aetatis  voluptatem  fieri 
maiorem,  quam  finito  atque  modico.  Qui  bonum 
omne  in  virtute  ponit,  is  potest  dicere  perfici  beatam 
vitam  perfectione  virtutis :  negat  enim  surnmo  bono 
afferre  incrementum  diem.  Qui  autem  voluptate  vi¬ 
tam  effici  beatam  putabit,  qui  sibi  is  conveniet,  si  ne- 
gabit  voluptatem  crescere  longinquitate?  Igitur  nedo- 
lorem  quidem.  An  dolor  longissimus  quisque  miser- 
rimus;  voluptatem  non  optabiliorem  diuturnitas  fa¬ 
cit?  Quid  est  igitur,  cur  ita  semper  deum  beatum  Epi¬ 
curus  appellet  et  aeternum?  Dempta  enim  aeternitate 
nihilo  beatior  Iuppiter,  quam  Epicurus.  Uterque 
enim  summo  bono  fruitur,  id  est-voluptate.  At  enim 
hie  etiam  dolore.  At  eum  nihil i  facit.  Ait  enim  se, 
si  uratur,  »quani  hoc  suave !«  dicturum.  89.  Qua 
igitur  re  a  deo  vincitur,  si  aeternitate  non  vincitur?  In 


1014 


112.  M.  T.  C  I  C  E  R  0  N  I  S 


quo  quid  est  boni  praeter  summam  voluptatem,  eteam 
sempiternam?  Quid  ergo  attinet  gloriose  loqui,  nisi 
constanter  loquare?  In  voluptate  corporis  (addam,  si 
vis,  animi,  dum  ea  ipsa,  ut  vultis,  sit  e  corpore,)  situm 
est  vivere  beate.  Quid?  istam  voluptatem  perpetuam 
quis potest  praestare  sapienti?  Nam  quibus  rebus  effi- 
ciuntur  voluptates,  hae  non  sunt  in  potestate  sapientis. 
Non  enim  in  ipsa  sapientia  positum  est  beatum  esse, 
sed  in  iis  rebus ,  quas  sapientia  comparat  ad  volupta¬ 
tem.  To  turn  autem  id  externum :  et,  quod  externum, 
id  in  casu  est.  Ita  fit  beatae  vitae  domina  fortuna ; 
quam  Epicurus  ait  exiguam  intervenire  sapienti. 

XXVIII.  90.  » Age,  inquies :  ista  parva  sunt.  Sa- 
pientem  locupletat  ipsa  natura:  cuius  divitias  Epicurus 
parabiles  esse  docuit. «  Haec  bene  dicuntur :  nec  ego 
repugno:  sed  inter  sese  ipsa  pugnant.  Negat  enim, 
tenuissimo  victu,  id  est  contemptissimis  escis  et  po- 
tionibus,  minorem  voluptatem  percipi,  quam  rebus 
exquisitissimis  ad  epulandum.  Huic  ego,  si  negaret 
quidquam  interesse  ad  beate  vivendum,  quali  utere- 
tur  victu,  concederem:  laudarem  etiam :  verum  enim 
diceret:  idque  Socratem,  qui  voluptatem  nullo  loco 
numerat,  audio  dicentem,  cibi  condimentum  esse  fa- 
mem,  potionis  sitim.  Sed  qui,  ad  voluptatem  omnia 
referens ,  vivit  ut  Gallonius ,  loquitur  ut  Frugi  ille  Pi- 
so,  non  audio.  Nec  [enim]  eum,  quod  sentiat,  dicere 
existimo.  91 .  Naturales  divitias  dixit  parabiles  esse, 
quod  parvo  esset  natura  contenta.  Certe,  nisi  volu¬ 
ptatem  tanti  aestimaretis.  Non  minor,  inquit,  volu- 
ptas percipitur  ex  vilissimis  rebus,  quam  ex  pretiosissi- 
mis.  Hoc  est  non  modo  cor  non  habere ,  sed  ne  pala¬ 
tum  quidem.  Qui  enim  voluptatem  ipsam  conte- 
mnunt,  iis  licet  dicere,  se  acipenserem  menae  non  an- 
teponere.  Cui  vero  in  voluptate  summum  bonum  est, 
huic  omnia  sensu,  non  ratione  sunt  iudicanda :  eaque 
dicenda  optima,  quae  sunt  suavissima. 

92.  Verum  esto :  consequatur  summas  voluptates, 
non  modo  parvo,  sed  per  me  nihilo,  si  potest:  sit  vo- 
luptas  non  minor  in  nasturtio  illo,  quo  vesci  Persas 
esse  solitos  scribit  Xenophon,  quam  in  Syracusanis 
mensis,  quae  a  Platone  graviter  vituperantur :  sit,  in- 
quam,  tarn  facilis,  quam  vultis,  comparatio  volupta- 
tis:  quid  de  dolore  dicemus?  cuius  tanta  tormenta 
sunt,  ut  in  his  beata  vita,  si  modo  dolor  summum  ma¬ 
lum  est,  esse  non  possit.  Ipse  enimMetrodorus,  paene 
alter  Epicurus,  beatum  esse  describit  his  fere  verbis: 
quum  corpus  bene  constilutum  sit ,  et  sit  expioratum ,  ita 
futurum.  An  id  expioratum  cuiquam  potest  esse,  quo 
modo  sese  habiturum  sit  corpus,  non  dico  ad  annum, 
sed  ad  vesperum?  Dolor  igitur,  id  est  summum  ma¬ 
lum,  metuetur  semper,  etiam  si  non  aderit.  Iam  enim 
adesse  poterit.  Qui  potest  igitur  habitare  in  beata 
vita  summi  mali  metus?  Traditur,  inquit,  ab  Epicuro 
ratio  negligendi  doloris.  93.  Iam  ipsum  absurdum, 
maximum  malum  negligi.  Sed  quae  tandem  ista  ra¬ 
tio  est?  Maximus  dolor ,  inquit,  brevis  est.  Primum 
quidtudicis  breve?  deinde  dolorem  quern  maximum? 
Quid  enim?  summus  dolor  plures  dies  manere  non  po¬ 
test?  Vide  ne  etiam  menses.  Nisi  forte  eum  diets, 
qui,  simulatque  arripuit,  interficit.  Quis  istum  dolo¬ 
rem  timet?  Ilium  mallem  levares,  quo  optimum  atque 
humanissimum  virum,  Cn.  Octavium,  M.F.,  familia- 
rem  meum,  confici  vidi:  nec  vero  semel,  nec  ad  breve 
tempus,  sed  et  saepe  plane,  et  diu.  Quos  ille,  dii  im- 
inortales!  quum  oranes  artus  ardere  viderentur,  cru- 
ciatus  perferebat!  Nec  tamen  miser  esse,  quia  sum¬ 
mum  id  malum  non  erat, —  tantummodo  laboriosus  vi- 


debatur.  At  miser,  si  in  vitiosa  et  flagitiosa  vita  af- 
flueret  voluptatibus.  XXIX.  94.  Quod  autem  ma¬ 
gnum  dolorem  brevem,  longinquum  levem  dicitis:  id 
non  intelligo,  quale  sit.  Video  enim  et  magnos,  et 
eosdem  bene  longinquos  dolores :  quorum  alia  tolera- 
tio  est  verior;  qua  uti  vos  non  potestis,  qui  honesta- 
tem  ipsam  per  se  non  amatis.  Fortitudinis  quaedam 
praecepta  sunt,  ac  paene  leges,  quae  efleminari  virum 
vetant  in  dolore.  Quamobrem  tuipe  putandum  est, 
non  dico  dolere,  (nam  id  quidem  est  interdum  neces- 
se,)  sed  saxum  illud  Lemnium  clamore  Philoctetaeo 
funestare: 

quod  eiulatu,  questu,  gemitu,  fremitibus 
resonando  mutum,  flebiles  voces  refert. 

Huic  Epicurus  comparet  se,  si  potest  : 
cui  viperino  rndrsu  venae  viscerum 
veneno  imbutae  taetros  crucialus  cient. 

Sit  Epicurus  Philocteta :  si  gravis  dolor,  brevis.  At 
iam  decimum  annum  in  spelunca  iacet!  Si  longus,  le- 
vis:  dat  enim  intervalla,  et  relaxat.  95.  Primum  non 
saepe;  deinde  quae  est  ista  relaxatio, quumetpraeter- 
iti  doloris  memoria  recens  est,  et  futuri  atque  impen- 
dentis  torquet  timor?  Moriatur ,  inquit.  Fortasse  id 
optimum,  sed  ubi  illud,  Plus  semper  voluptatis?  Si 
enim  ita  est;  vide  ne  facinus  facias,  quum  mori  sua- 
deas.  Potius  ergo  ilia  dicantur,  turpe  esse  viro  debi- 
litari,  dolore  frangi,  succumbere.  Nam  ista  vestra, 
Si  gravis,  brevis:  si  longus,  levis,  dictata  sunt.  Virtu¬ 
es,  magnitudinis  animi,  patientiae,  fortitudinis  fo- 
mentis  dolor  mitigari  solet.  XXX.  96.  Audi,  ne 
longe  abeam,  moriens  quid  dicat  Epicurus:  et  intel- 
lige,  facta  eius  cum  dictis  discrepare.  Epicurus 
Hermarcho  S.  Quum  ageremus,  inquit,  vitae  beatum,  et 
eumdem  supremum  diem ,  scribebamus  haec.  Tanti  au¬ 
tem  morbi  ciderant  vesicae  et  viscerum,  ut  nihil  ad  corum 
magnitudinem  posset  accedere.  Miserum  hominem! 
si  dolor  summum  malum  est,  dici  aliter  non  potest. 
Sedaudiamus  ipsum:  Compensabalur ,  inquit,  tamen 
cum  his  omnibus  animi  laetitia,  quam  capiebam  memoria 
rationum  inventorumque  nostrorum.  Sed  lu,  ut  dignum 
est  tua  erga  me  et  erga  philosophiam  voluntate  ab  ado- 
lescentulo  suscepta,  fac  ut  Metrodori  tueare  liberos.  97. 
Non  ego  iam  Epaminondae,  non  Leonidae  mortem 
huius  morti  antepono!  quorum  alter  quum  vicisset 
Lacedaemonios  apud  Mantineam,  atque  ipse  gravi 
vulnere  exanimari  se  videret;  ut  primum  dispexit, 
quaesivit,  salvusne  esset  clypeus?  Quum  salvum  esse 
flentes  sui  respondissent:  rogavit,  essentne  fusi  ho- 
stes?  Quumque  id  quoque,  ut  cupiebat,  audivisset, 
evelli  iussit  earn,  qua  erat  transfixus,  hastam.  Ita 
multo  sanguine  profuso,  in  laetitia  et  in  victoria  est 
mortuus.  Leonidas  autem,  rex  Lacedaemoniorum,  se 
inThermopylis  trecentosque  eos,  quos  eduxeratSpar- 
ta,  quum  esset  proposita  aut  fuga  turpis  autgloriosa 
mors,  opposuit  hostibus.  Praeclarae  mortes  sunt  im- 
peratoriae.  Philosophi  autem  in  suis  lectulis  plerum- 
que  moriuntur.  Refert  tamen,  quod  sibi  videtur  esse 
inorientimagnalaus.  Compensabalur,  inquit,  cum  sum- 
mis  dolor  ibus  laetitia.  98.  Audio  equidem  philosophi 
vocem ,  Epicure.  Sed  quid  tibi  dicendum  sit,  obli- 
tus  es.  Primum  enim,  si  vera  sunt  ea,  quorum  recor- 
datione  te  gaudere  dicis,  hoc  est,  si  vera  sunt  tua  scri- 
pta  et  inventa;  gaudere  non  poles.  Nihil  enim  iam 
habes,  quod  ad  corpus  referas.  Est  autem  a  te  sem¬ 
per  dictum,  nec  gaudere  quemquam,  nisi  propter  cor¬ 
pus,  nec  dolere.  Praeterilis,  inquit,  gaudeo.  Quibus- 
nam  praeteritis?  Si  ad  corpus  pertinentibus,  rationes 

tuas  te  video  compensare  cum  istisdoloribus,  nonme- 
moriam  corpore  perceptarum  voluptatum:  sin  autem 
ad  animum ,  falsum  est;  quod  negas  animi  ullum  esse 
gaudium,  quod  non  referatur  ad  corpus.  Cur  deinde 
Metrodori  liberos  commendas?  Quid  ex  isto  tuo  egre- 
gio  officio  et  tanta  fide  (sic  enim  existimo)  ad  corpus 
refers? 

XXXI.  99.  Hue  et  illuc,  Torquate,  vos  versetis  li¬ 
cet:  nihil  in  hac  praeclara  epistola  scriptum  ab  Epi- 
curo  congruens  et  conveniens  decretis  eius  reperietis. 
Ita  redarguitur  ipse  a  sese,  vincunturque  scripta  eius 
probitate  ipsius  ac  moribus.  Nam  ista  commendatio 
puerorum,  memoria  et  caritas  amicitiae ,  summorum 
officiorum  in  extremo  spiritu  conservatio  indicat,  in- 
natam  esse  homini  probitatem  gratuitam  ,  non  invita- 
tam  voluptatibus,  nec  praemiorummercedibusevoca- 
tam.  Quod  enim  testimonium  maius  quaerimus,  quae 
honesta  et  recta  sint,  ipsa  esse  optabilia  per  sese, 
quum  videamus  tanta  esse  officiamorientis?  100.  Sed, 
ut  epistolam  laudandam  arbitror  earn,  quam  modo  to- 
tidem  fere  verbis  interpretatus  sum;  (quamquam  ea 
cum  summa  eius  philosophia  nullo  modo  congrue- 
bat:)  sic  eiusdem  testamentum  nonsolumaphilosophi 
gravitate,  sed  etiam  ab  ipsius  sententia  iudico  discre- 
pare.  Scripsit  enim ,  et  multis  saepe  verbis ,  et  bre- 
viter  apteque,  in  eo  libro,  quem  modo  nominavi,  mor¬ 
tem  nihil  ad  nos  pertinere :  quod  enim  dissolutum  sit ,  id 
esse  sine  sensu;  quod  autem  sine  sensu  sit,  id  nihil  omni- 
no  ad  nos  pertinere.  Hoc  ipsum  elegantius  poni  me- 
liusque  potuit.  Nam  quod  ita  positum  est,  »Quod 
dissolutum  sit,  id  esse  sine  sensu, «  id  eiusmodi  est, 
ut  non  satis  plane  dicat,  quid  sit  dissolutum.  101.  Sed 
tamen  intelligo,  quid  velit.  Quaero  autem,  quid  sit, 
quod,  quum  dissolutione,  id  est  morte,  sensus  omnis 
exstinguatur ,  et  quum  reliqui  nihil  sit  omnino ,  quod 
pertineat  ad  nos ,  tam  accurate  tamque  diligenter  ca¬ 
veat  et  sanciat,  ut  Amynomachus  et  Timocrates,  heredes 
sui,  de  Hermarchi  sententia  dent,  quod  satis  sit  ad  diem 
agendum  natalem  suum  quotannis,  mense  Gamelione: 
itemque  omnibus  mensibus  vicesimo  die  lunae  dent  ad  eo- 
rum  epulas,  qui  una  secum philosophati  sint,  ut  et  sui  et 
Metrodori  memoria  colatur.  102.  Haec  ego  non  pos¬ 
sum  dicere  non  esse  hominis  quamvis  et  belli  et  hu- 
mani;  sapientis  vero  nullo  modo,  physici  praesertim, 
quem  se  ille  esse  vult,  putare  ullum  esse  cuiusquam 
diem  natalem.  Quid?  verene  potest  esse  dies  saepius, 
qui  semel  fuit?  Certe  non  potest.  An  eiusdem  modi? 
Ne  id  quidem,  nisi  quum  multa  annorum  intercesse- 
rint  millia,  ut  omnium  siderum  eodem,  unde  profecta 
sint,  fiat  ad  unum  tempus  reversio:  nullus  est  igitur 
cuiusquam  dies  natalis.  At  habetur!  Et  ego  scilicet 
id  nesciebam !  Sed ,  ut  sit ,  etiamne  post  mortem  cole- 
tur?  idque  testamento  cavebit  is,  qui  vobis  quasi  ora- 
culum  ediderit,  nihil  post  mortem  ad  nos  pertinere? 
Haec  non  erant  eius,  qui  innumerabiles  mundos  infi- 
nitasque  regiones ,  quarum  nulla  esset  ora ,  nulla  ex- 
tremitas,  mente  peragravisset.  Numquid  tale  Demo¬ 
critus?  Ut  alios  omittam ,  hunc  appello,  quem  ille 
unum  secutus  est.  103.  Quod  si  dies  notandus  fuit, 
eumne  potius,  quo  natus,  an  eum ,  quo  sapiens  factus 
est?  Non  potuit,  inquies,  fieri  sapiens,  nisi  natus  esset. 

Et  isto  modo  ne  si  avia  quidem  eius  nata  non  esset. 
Res  tota,  Torquate,  non  doctorum  hominum,  velle  post 
mortem  epulis  celebrari  memoriam  sui  nominis.  Quos 
quidem  dies  quemadmodum  agatis,et  in  quantam  ho¬ 
minum  facetorum  urbanitatem  incurratis,  non  dico. 
Nihil  opus  est  litibus.  Tantum  dico,  magis  fuisse 


vestrum  agere  Epicuri  diem  natalem,  quam  illius,  te¬ 
stamento  cavere,  ut  ageretur. 

XXXII.  104.  Sed,  ut  ad  propositum  revertamur, 
(de  dolore  enim  quum  diceremus,  ad  istam  epistolam 
delati  sumus:)  nunc  totum  illud  concludi  sic  licet. 
Qui  in  summo  malo  est,  is  turn,  quum  in  eo  est,  non 
est  beatus.  Sapiens  autem  semper  beatus  est,  et  est 
aliquando  in  dolore.  Non  est  igitur  summum  malum 
dolor.  Iam  illud  quale  tandem  est?  Bona  praeterita 
non  effluere  sapienti;  mala  memmisse  non  oportere.  Pri- 
mum  in  nostrane  potestate  est,  quid  meminerimus? 
Themistocles  quidem,  quum  ei  Simonides  an  quis 
alius  artem  memoriae  polliceretur,  oblivionis,  inquit, 
mallem:  nam  memini  etiam,  quae  nolo:  oblivisci  non 
possum,  quae  volo.  105.  Magno  hie  ingenio.  Sed 
res  se  tamen  sic  habet,  ut  nimis  imperiosi  philosophi 
sit,  vetare  meminisse.  Vide,  ne  ista  sint  Manliana 
vestra  aut  maiora  etiam ,  si  imperes,  quod  facere  non 
possim.  Quid,  si  etiam  iucunda  memoria  est  praeter- 
itorum  malorum?  ut  proverbia  nonnulla  veriora  sint, 
quam  vestra  dogmata.  Vulgo  enim  dicitur ,  Iucundi 
acti  labores:  nec  male  Euripides :  concludam,  si  pote- 
ro,  Latine:  Graecum  enim  hunc  versumnostis  omnes  : 

Suavis  laborum  est  praeteritorum  memoria. 

Sed  ad  bona  praeterita  redeamus.  Quae  si  a  vobis 
talia  dicerentur,  qualibus  C. Marius  uti  poterat,  ut  ex¬ 
pulsus,  egens,  in  palude  demersus,  tropaeorum  re- 
cordatione  levaret  dolorem  suum:  audirem  et  plane 
probarem.  Nec  enim  absolvi  beata  vita  sapientis, 
neque  ad  exitum  perduci  poterit,  si  prima  quaeque 
bene  ab  eo  consulta  atque  facta  ipsius  oblivione  ob- 
ruentur.  106.  Sed  vobis  voluptatum  perceptarum 
recordatio  vitam  beatam  facit,  et  quidem  corpore  per¬ 
ceptarum.  Nam  si  quae  sunt  aliae,  falsum  est,  omnes 
animi  voluptates  esse  e  corporis  societate.  Corporis 
autem  voluptas  si  etiam  praeterita  delectat,  non  intel¬ 
ligo,  cur  Aristoteles  Sardanapali  epigramma  tanto 
opere  derideat:  in  quo  ille  rex  Assyriae  glorietur ,  se 
omnes  secum  Iibidinum  voluptates  abstuiisse.  Quod 
enim  ne  vivus  quidem,  inquit,  diutius  sentire  poterat, 
quam  dum  fruebatur,  quo  modo  id  potuit  mortuo  per- 
manere?  Fluit  igitur  voluptas  corporis,  etprima  quae¬ 
que  avolat,  saepiusque  relinquit  caussas  poenitendi, 
quam  recordandi;  itaque  beatior  Africanus  cum  patria 
illo  modo  loquens, 

Desine  Roma  tuos  hostes - 

reliquaque  praeclare: 

Narnque  tibi  monumenta  met  peperere  labores. 
Laboribus  hie  praeteritis  gaudet :  tu  iubes  voluptati¬ 
bus.  Hie  se  ad  ea  revocat,  e  quibus  nihil  umquam 
retulerat  ad  corpus :  tu  totus  haeres  in  corpore. 

XXXIII.  107.  Illud  autem  ipsum  qui  obtineri  po¬ 
test,  quoddicitis,  omnes  animi  et  voluptates  et  dolo- 
res  ad  corporis  voluptates  ac  dolores  pertinere?  Nih fi¬ 
ne  te  delectat  umquam?  (Video,  quicum  loquar.)  To 
igitur,  Torquate,  ipsum  per  se  nihil  delectat?  Omitto 
dignitatem,  honestatem,  speciem  ipsam  virtutum,  de 
quibus  ante  dictum  est:  haec  leviora  ponam:  poema, 
orationem,  quum  aut  scribis,  aut  legis ;  quumomnium 
factorum,  quum  regionum  conquiris  historiam;  si¬ 
gnal,  tabula,  locus  amoenus,  ludi,  venatio,  villa  Lu- 
culli,  (nam  si  tuam  dicerem,  latebram  haberes;  ad 
corpus  diceres pertinere  :)sed  ea,  quae  dixi,  adcorpus- 
ne  refers?  an  est  aliquid,  quod  te  sua  sponte  delectet? 
Aut  pertinacissimus  fueris,  si  in  eo  perstiteris,  ad  cor¬ 
pus  ea  ,  quae  dixi ,  referre,  aut  deserueris  totam  Epi- 
|  curi  voluptatem,  si  negaveris.  108.  Quod  vero  a  te 

disputatum  est,  maiores  esse  voluptates  et  dolores 
animi,  quam  corporis;  quia  trium  temporum  parti- 
ceps  animus  sit,  corpore  autem  praesentia  solum  sen- 
tiantur :  qui  probari  potest ,  ut  is ,  qui  propter  ine  ali- 
quid  gaudet,  plus,  quam  ego  ipse,  gaudeat?  [Animi 
voluptas  oritur  propter  voluptatem  corporis,  et  maior 
est  animi  voluptas ,  quam  corporis.  Ita  fit,  ut  gratu- 
lator  laetior  sit,  quam  is,  cui  gratuletur.]  Sed,  dum 
efficere  vultis  beatum  sapientem,  quum  maximas  ani- 
mo  voluptates  percipiat,  omnibusque  partibus  maio¬ 
res,  quam  corpore:  quid occurrat,  non  videtis.  Animi  ; 
enim  quoque  dolores  percipiet  omnibus  partibus  ma¬ 
iores,  quam  corporis.  Ita  miser  sit  aliquando  necesse 
est  is,  quern  vos  beatum  semper  vultis  esse.  Nec  ve- 
roid,dum  omnia  ad  voluptatem  doloremque  referetis, 
efficietis  umquam. 

109.  Quare  aliud  aliquid,  Torquate,  hominis  sum- 
mum  bonum  reperiendum  est.  Voluptatem  bestiis 
concedamus :  quibus  vos  de  summo  bono  testibus  uti 
soletis.  Quid?  si  etiam  bestiae  multa  faciunt,  duce 
sua  quaeque  natura,  partim  indulgenter  vel  cum  la- 
bore;  ut  in  gignendo,  in  educando  perfacile  appareat, 
aliud  quiddam  iis  propositum ,  non  voluptatem :  par¬ 
tim  cursu  et  peregrinatione  laetantur;  congregatione 
aliae  coetum  quodam  modo  civitatis  imitantur.  110. 
Videmus  in  quodam  volucrium  genere  nonnuila  indi¬ 
cia  pietatis,  cognitionem,  memoriam:  in  multis  etiam 
disciplinam  videmus.  Ergo  in  bestiis  erunt  secreta 
a  voluptate  humanarum  quaedam  simulacra  virtu- 
tum;  in  ipsis  hominibusvirtus,  nisivoluptatis  caussa, 
nulla  erit?  et  homini,  qui  ceteris  animantibuspluri- 
mum  praestat,  praecipui  a  natura  nihil  datum  esse  di- 
cemus?  XXXIV.  111.  Nosvero,  si  quidem  in  volu¬ 
ptate  sunt  omnia ,  longe  multumque  superamur  a  be¬ 
stiis:  quibus  ipsa  terra  fundit  ex  sese  pastus  varios 
atque  abundantes  nihil  laborantibus :  nobis  autem  aut 
vix,  aut  ne  vix  quidem  suppetunt  multo  labore  quae- 
rentibus.  Nec  tamen  ullo  modo  summum  pecudis 
bonum  et  hominis  idem  mihi  videri  potest.  Quid 
enim  tanto  opus  est  instrumento  in  optimis  artibus 
comparandis,  quid  tanto  concursu  honestissimorum 
studiorum,  tanto  virtutum  comitatu ,  si  ea  nullam  ad 
aliam  rem,  nisi  ad  voluptatem  conquiruntur?  112.  Ut, 
si  Xerxes,  quumtantis  classibus  tantisque  equestribus 
et  pedestribus  copiis,  Hellesponto  iuncto,  Athone  per- 
fosso,  maria  ambulavisset  terramque  navigasset,  si, 
quum  tanto  impetu  in  Graeciam  venisset,  caussam 
quis  ex  eo  quaereret  tantarum  copiarum  tantique  bel¬ 
li,  mel  se  auferre  ex  Hymetto  voluisse  diceret,  certe 
sine  caussa  videretur  tanta  conatus:  sic  nos  sapien¬ 
tem,  plurimis  et  gravissimis  artibus  atque  virtutibus 
instructum  et  ornatum ,  non ,  ut  ilium ,  maria  pedibus 
peragrantem ,  classibus  montes ,  sed  omne  caelum  to- 
tamque  cum  universe  mari  terrammentecomplexum, 
voluptatem  petere  si  dicemus ,  mellis  caussa  dicemus 
tanta  molitum.  113.  Ad  altiora  quaedam  et  magnifi- 
centiora,  mihi  crede,  Torquate,  nati  sumus :  nec  id  ex 
animi  solum  partibus,  in  quibus  inest  memoria  rerum 
innumerabilium,  et  ea  quidem  infinita,  inest  conie- 
ctura  consequentium,  non  multum  a  divinatione  dilTe- 
rens;  inest  moderator  cupiditatis  pudor;  inest  ad  hu- 
manam  societatem  iustitiae  fida  custodia;  inest  in  per- 
petiendis  laboribus  adeundisque  periculisfirmaetsta- 
bilis  doloris  mortisque  contemptio:  ergo  haec  in  ani- 
mis:  tu  autem  etiam  membra  ipsa  sensusqueconside- 
ra:  quitibi,  ut  reliquae  corporis  partes ,  non  comites 
solum  virtutum,  sed  ministri  etiam  videbusitur:  114. 


quid?  si  in  ipso  corpore  multa  voluptati  praeponenda 
sunt,  ut  vires,  valetudo,  velocitas,  pulchritudo?  quid 
tandem  in  animis  censes?  in  quibus  doctissimi  i'nive- 
teres  inesse  quiddam  caeleste  et  divinum  putaverunt. 
Quod  si  esset  in  voluptate  summum  bonum,  utdicitis, 
optabile  esset,  in  voluptate  maxima ,  nullo  intervallo 
interiecto,  dies  noctesque  versari,  quum  omnes  sen- 
sus  dulcedine  omni  quasi  perfusi  moverentur.  Quis 
est  autem  dignus  nomine  hominis,  qui  unum  diem  to- 
tum  velit  esse  in  isto  genere  voluptatis?  1 15.  Cyre- 
naici  quidem  non  recusant:  vestri  haec  verecundius; 
illi  fortasse  constantius. 

Sed  lustremus  animo  non  has  maximas  artes,  qui¬ 
bus  qui  carebant,  inertes  a  maioribus  nominabantur: 
sed  quaero ,  num  existimes ,  non  dico  Homerum ,  Ar- 
chilochum,  Pindarum,  sed  Phidiam,  Polycletum,  Zeu- 
xin  ad  voluptatem  artes  suas  direxisse?  Ergo  opifex 
plus  sibi  proponet  ad  formarum,  quam  civis  excellens 
ad  factorum  pulchritudinem?  Quae  est  autem  alia 
caussa  erroris  tanti,  tarn  longe  lateque  diffusi,  nisi 
quod  is,  qui  voluptatem  summum  bonum  esse  decer- 
nit,  non  cum  ea  parte  animi,  in  qua  inest  ratio  atque 
consilium ,  sed  cum  cupiditate ,  id  est  cum  animi  le- 
vissima  parte ,  deliberat?  Quaero  enimdete:  si  sunt 
dii,  ut  vos  etiam  putatis,  qui  possunt  esse  beati,  quum 
voluptates  corpore  percipere  non  possint?  aut  si  sine 
eo  genere  voluptatis  beati  sunt,  cur  similem  animi 
usum  in  sapiente  esse  nolitis?  XXXV.  116.  Lege 
laudationes,  Torquate,  non  eorum,  qui  sunt  ab  Home- 
ro  laudati,  non  Cyri,  non  Agesilai,  non  Aristidi  aut 
Themistocli,  non  Philippi  aut  Alexandri:  lege  nostro- 
rum  hominum,  lege  vestrae  familiae :  neminem  vide- 
bis  ita  laudatum ,  ut  artifex  callidus  comparandarum 
voluptatum  diceretur.  Non  elogia  monumentorum 
id  significant,  velut  hoc  ad  portam:  Unum  iiunc  plu- 

fuisse  vi rum.  117.  Idne  consensisse  de  Calatino 
plurimas  gentes  arbitramur,  primarium  populi  fuisse, 
quod  praestantissimus  fuisset  in  conficiendis  volupta- 
tibus?  Ergo  in  iis  adolescentibus  bonam  spem  esse 
dicemus  et  magnam  indolem,  quos  suis  commodis  in- 
servituros  et,  quidquid  ipsis  expediat,  facturos  arbi- 
trabimur?  Nonne  videmus,  quanta  perturbatio  rerum 
omnium  consequatur?  quanta  confusio?  Tollitur  be- 
neficium,  tollitur  gratia;  quae  sunt  vincula  concor- 
diae.  Nec  enim ,  si  tuam  ob  caussam  cuiquam  com¬ 
modes,  beneficium  illud  habendum  est,  sed  feneratio : 
nec  gratia  deberi  videtur  ei ,  qui  suam  ob  caussam 
commodaverit.  Maximas  vero  virtutes  iacere  omnes 
necesse  est,  voluptate  dominante.  Sunt  etiam  turpi- 
tudines  plurimae,  quae,  nisi  honestas  natura  pluri- 
mum  valeat,  cur  non  cadant  in  sapientem,  non  est  fa- 
j  cile  defendere.  118.  Ac,  ne  plura  complectar,  (sunt 
enim  innumerabilia,)  bene  laudata  virtus  voluptatis 
aditus  intercludat  necesse  est.  Quod  iam  a  me  ex- 
spectare  noli.  Tute  introspice  in  mentem  tuam  ipse : 
eamque  omni  cogitatione  pertractans,  percontare  ipse 
te,  perpetuisne  malis  voluptatibus  perfruens  in  ea, 
quam  saepe  usurpabas,  tranquillitate  degere  omnem 
aetatern  sine  dolore,  assumpto  etiam  illo,  quod  vos 
quidem  adiungere  soletis,  sed  fieri  non  potest,  sine 
doloris  metu :  an ,  quum  de  omnibus  gentibus  optime 
mererere,  quum  opem  indigentibus  saluternque  fer- 
res,  vel  Herculis  perpeti  aerumnas.  Sic  enim  maiores 
nostri  labores  non  fugiendos,  tristissimo  tamen  verbo 
aerumnas,  etiam  indeo,  nominaverunt.  119.  Exi- 
gerem  ex  te,  cogeremque,  ut  responderes,  nisi  vere- 

rer,  ne  Herculem  ipsum  ea,  quae  pro  salute  gentium 
summo  labore  gessisset,  voluptatis  caussa  gessisse 
diceres. 

Quae  quum  dixissem,  Habeo,  inquit  Torquatus, 
ad  quos  ista  referam :  et,  quamquam  aliquid  ipse  po- 
teram,  tamen  invenire  malo  paratiores  familiares  no¬ 
stros.  Credo  Syronem  dicis  et  Philodemum,  quum 
optimos  viros,  turn  doctissimos  homines.  Recte,  in- 
quit,  intelligis.  Age  sane,  inquam.  Sed  erat  ae- 
quius,  Triarium  aliquid  de  nostra  dissensione  iudi- 
care.  Eiuro*,  inquit  arridens,  iniquum,  bac  quidem 
de  re.  Tu  enim  ista  lenius:  bic  Stoicorum  more  nos 
vexat.  TumTriarius,  Posthac  quidem ,  inquit,  au- 
dacius.  Nam  haec  ipsa  mihi  erunt  in  promptu,  quae 
modo  audivi:  nec  ante  aggrediar,  quam  te  ab  istis, 
quos  dicis,  instructum  videro.  Quae  quum  essent 
dicta,  finern  fecimus  et  ambulandi  et  disputandi. 


113. 

A  R  G.  Hoc  in  libro  M.  I’orcius  Cato  Ciceroni  Stoicorum  et 
Acadeniicorum  de  malis  et  bonis  sententias  non  re,  sed  verbis 
discrepare  contendenti  repngnat  (c.  1-4  )  et  rationem  Stoicain 
ita  ferine  explicat:  Simul  ac  nalum  sit  animal,  ipsum  sibi  com- 
mendari  et  conciliari  a  natura  ad  se  conservamlum ,  et  ab  inter- 
itu  rebusqne,  quae  interitum  afferant,  alienari.  Huic  primae 
appetitioni  ubi,  quod  quaerat,  consequatur,  accederevoluptatem, 
quae  non  sit  cum  Epicuro  in  naturae  ponenda  initiis.  Notiones 
vero  communes  (xazahixpiu;)  et  artes  propter  se  ipsas  appetendas 
esse  atque  assumendas.  c.  5.  Sequitur  prima  divisio:  aliud 
esse  aestimabile,  quod  secundum  naturam  sit,  autefficiat aliquid 
per  se  selectione  diguuni ;  aliud  inaestimabile,  quod  sit  illieon- 
trarium.  Hoc  constituto ,  ut,  quae  secundum  naturam  sint,  pro¬ 
pter  se  sumantur,  primum  esse  officium  (xatfrixov),  ut  homo  sta- 
tum  naturae  suum  conservet,  deinceps  ut  ea  teneat,  quae  secun¬ 
dum  naturam  sint,  peliatque  contraria.  Simulatque  autem  ce- 
perit  intelligentiam,  vel  notionem  potius  (ewotav),  et  rerum 
agemlaruin  ordinem  viderit,  plus  eum  diligere,  quam  ipsa  ilia 
initia  atque  colligere,  in  eo  esse  summum  bonum,  quod  in 
convenientia  {ftju.oXoyitf)  verselur,  quod  per  se  expetatur,  quum 
nihil  ex  initiis  naturae  propter  se  appetatur,  sed  tantum  scliga- 
tur.  c.  6.  Quum  autem  omnia  oflicia  a  primis  naturae  oriantur, 
ab  iisdem  necessario  proficisci  sapientiam.  Hac  vero  et  animi 
magnitudineni  contineri  et  iustitiam  ,  quas  virtutes  nemo  tenere 
possit,  nisi  qui  statuerit,  nihil  esse,  quod  intersit,  aut  ilif- 
ferat  aliud  ab  alio  praeter  honesta  et  turpia.  c.  6,  7.  Ac  quum 
extremum  sit,  naturae  congruenter  vivere ,  iinmes  sapientes  ne¬ 
cessario  et  semper  feliciter  vioere,  et,  quod  honestuin,  id  solum 
bonum  iudicare.  c.  7.  8.  Bonum  esse,  quod  sit  natura  absolu- 
tum ;  utile  autem  {topibijfia)  motum  aut  statum  e  natura  Absolu¬ 
te.  Atque  id  bonum  non  nisi  propria  vi  sua  sentiri ,  nec  magui- 
tudine,  sed  genere  esse  aestimandum.  Nec  vero  perlurbationes 
{na-fhj)  vi  aliqua  natnrali  moveri,  sed  esse  opiniones  levitatis, 
casque  a  sajiienie  alienas.  c.  10.  Solum  autem  honestuin  esse 
propter  se  expetendum,  a  multis  praeter  Stoicos  philosophis 
concedi  et  defend!;  quod  omnes  inalint  sine  scelere,  quae velint, 
consequi,  et  ad  res  dignas  cognitione  cognoscendas  eliam  sine 
voluptate  aut  utilitate  aliqua  ferri,  gaudeant; praetereacoinmemo- 
ratione  praeclare  factotum,  et  vel  sine  teste  ipsius turpitudinis 
caussa  scelere  abstineant.  c.  11.  lam  in  hoc  discrepare  re, 
non  verbis  Ceripateticos  et  Stoicos,  quod  illi,  bona  quae  dicant, 


omnia  ad  beate  vivendum  jiertinere  jiutent,  lii ,  quod  aestima- 
tione  aliqua  (lignum  sit,  eo  compleri  vitain  beatam  negent:  quod 
illi  dolorem  in  malis  ponant,  et  cum  multitudine  bonorum  augeri 
beatitatem  aliamque  actionem  magis  aliaexpetendam  existiment, 
dissentientibus  Stoicis.  c.  13.  14.  Qui  quamquam  negent  nec 
virtutes  nec  vitia  crescere,  eosdem  tamen  turn  concedere, 
utrumque  genus  fundi  quodammodo  et  quasi  dilatari,  turn  inter 
ea,  quae  ad  beate  misereve  vivendum,  nihil  valeant,  nullam  sta- 
tueredifferentiam,  ut  alia  sint  aestimabilia,  alia  contra,  alia  neu- 
trum.  Aestimabilium  alia  satis  iusta  de  caussa  aliis  anteponi,  alia 
non  item,  et  sic  eliam  non  aestimabilia.  HincortaZenonis7r(io»7y/if- 
va  i.e.  producta, praeposita,praecipua,  promo  ta,e t  unonQoijy/uiva 
reiecta,  remota.  c.  15.  16.  Bona  porro  itadividi,  ut  alia  sint  ziXixa, 
pertinentia, alia  noiijzixa,  efficienlia,  alia  utrumque.  Officium 
autem  i.  e.  quod  ita  factum  sit,  ut  eius  probabilis  ratio  reddi 
possit,  medium  quoddam  esse,  quod  nec  in  bonis  ponatur  nec  in 
contrariis.  c.  17.  Sapientis  autem  esse,  vid ere,  quid  sit  officii, 
quid  non.  c.  18.  Facile  autem  intelligi,  naturam  esse 
ducem  hominibus  ad  amorem  mutuum,  ad  amicitiam,  ad  so- 
cietatis  cominunisque  utilitatis  studium.  c.  10-21.  His  autem 
virtu tibus  Stoicos  addere  dialecticam  et  (ihysicam.  c.  22.  Fatere 
autem,  quae  a  Stoicis  sapienli  tribuantur,  ea  vere  trilnii. 


I.  1 .  Voluptatem  quidem,  Brute,  si  ipsa  pro  selo- 
quatur,  nec  tam  pertinaces  habeat  patronos ,  conces- 
suram  arbitror,  convictam  superiore  libro,  dignitati. 
Etenim  sit  impudens,  si  virtuti  diutius  repugnet,  aut 
si  honestis  iucunda  anteponat,  aut  pluris  esse  con- 
tendat  dulcedinem  corporis  et  titillationem  ex  eave 
natam  laetitiam,  quam  gravitatem  animi  atque  con- 
stantiam.  Quare  illam  quidem  dimittamus  et  suis  se 
finibus  tenere  iubeamus,  ne  blanditiis  eius  illecebris- 
que  impediatur  disputandi  severitas.  2.  Quaeren- 
dum  est  enim,  ubi  sit  illud  summtim  bonum,  quod 
reperire  volumus,  quoniam  et  voluptas  ab  eo  remota 
est,  et  eadem  fere  contra  eos  dici  possunt,  qui  vacui- 
tatem  doloris  finem  bonorum  esse  volnerunt;  nec 
vero  ita  ullum  probetur  summum  bonum,  ut  virtute 
careat:  qua  nihil  potest  esse  praestantius.  Itaque 
quamquam  in  eo  sermone,  qui  cum  Torquato  est  ha¬ 
bitus,  non  remissi  fuimus :  tamen  haec  acrior  est  cum 
Stoicis  parata  contentio.  Quae  enim  de  voluptate 
dicuntur,  ea  nec  acutissime,  nec  absconditedisserun- 
tur.  Neque  enim  qui  defendunt  earn,  versuti  in  dis- 
serendo  sunt,  nec  qui  contra  dicunt,  caussam  diffici- 
lem  repellunt.  3.  Ipse  etiam  dicit  Epicurus,  ne  ar- 
gumentandum  quidem  esse  de  voluptate,  quod  sitpo- 
situm  eius  iudicium  in  sensibus,  ut  commoneri  nos 
satis  sit,  nihil  attineat  doceri.  Quare  ilia  nobis  sim¬ 
plex  fuit  in  utramque  partem  disputatio.  Nec  enim 
in  Torquati  sermone  quidquam  implicatum  aut  tor- 
tuosum  fuit;  nostraque,  ut  mihi  videtur,  dilucida 
oratio.  Stoicorum  autem  non  ignoras  quam  sit  sub¬ 
tile  vel  spinosum  potius  disserendi  genus:  idque 
quum  Graecis,  turn  magis  nobis,  quibus  etiam  verba 
parienda  sunt,  imponendaque  nova  novis  rebus  no- 
mina.  Quod  quidem  nemo  mediocriter  doctus  mira- 
bitur,  cogitans,  in  omni  arte,  cuius  usus  vulgaris 
communisque  non  sit,  multam  novitatem  nominum 
esse,  quum  constituanturearum rerum  vocabula,  quae 
in  quaque  arte  versentur.  4.  Itaque  et  dialectici  et 
physici  verbis  utuntur  iis,  quae  ipsi  Graeciae  nota 
non  sunt.  Geometrae  vero  et  musici,  grammatici 
etiam  more  quodam  loquuntur  suo.  Item  ipsae  rhe- 
torum  artes,  quae  sunt  totae  forenses  atque  popula¬ 
tes,  verbis  tantum  in  doccndo  quasi  privatis  utuntur 
ac  suis.  II.  Atque,  ut  omittam  has  artes  elegantes  et 
ingenuas,  ne  opilices  quidem  tueri  sua  artificia  pos- 

sent,  nisi  vocabulis  uterentur  nobis  incognitis,  usita- 
tis  sibi.  Quin  etiam  agricultura,  quae  abhorret  ab 
omni  politiore  elegantia,  tamen  eas  res,  in  quibus 
versatur,  nominibus  notavit  novis.  Quo  magis  boc 
philosopho  faciendum  est.  Ars  est  enim  phiiosophia 
vitae:  de  qua  disserens  arripere  verba  de  foro  non 
potest.  5.  Quamquam  ex  omnibus  philosophis  Stoici 
plurima  novaverunt.  Zeno  quoque  eorum  princeps 
non  tam  rerum  inventor  fuit,  quam  verborum  novo- 
rum.  Quod  si  in  ea  lingua,  quam  plerique  uberio- 
rem  putant,  concessum  [a  Graecia]  est,  ut  doctissimi 
homines  de  rebus  non  pervagatis  inusitatis  verbis 
uterentur:  quanto  id  nobis  magis  est  concedendum, 
qui  ea  nunc  primum  audemus  attingere?  Etsi  (quod 
saepe  diximus,  et  quidem  cum  aliqua  querela  non 
Graecorum  modo ,  sed  etiam  eorum ,  qui  se  Graecos 
magis,  quam  nostros  haberi  volunt,  nos  non  modo 
non  vinci  a  Graecis  verborum  copia ,  sed  esse  in  ea 
etiam  superiores :)  elaborandum  est,  ut  boc  non  in  no- 
stris  solum  artibus,  sed  etiam  in  illorum  ipsorum 
consequamur.  Quamquam  ea  verba,  quibus,  instituto 
veterum,  utimur  pro  Latinis,  ut  ipsa  philosophia,  ut 
rhetorica,  dialectica,  grammatica,  geometria,  musi- 
ca,  quamquam  Latine  ea  dici  poterant,  tamen,  quo- 
niam  usu  percepta  sunt,  nostra  ducamus.  Atque 
liaec  quidem  de  rerum  nominibus.  6.  De  ipsis  rebus 
autem  saepenumero,  Brute,  vereor,  ne  reprehendar, 
quum  haec  ad  te  scribam,  qui  quum  in  philosophia, 
turn  in  optimo  genere  philosophiae  tantum  proces- 
seris.  Quod  si  facerem,  quasi  te  erudiens,  iure  re- 
prehenderer.  Sed  ab  eo  plurimum  absum:  neque, 
ut  ea  cognosces ,  quae  tibi  notissima  sunt,  ad  te  mit- 
to,  sed  quia  facillime  in  nomine  tuo  acquiesco,  et 
quia  te  habeo  aequissimum  eorum  studiorum,  quae 
mihi  communia  tecum  sunt,  existimatorem  et  iudi- 
cem.  Attendes  igitur,  ut  soles,  diligenter,  eamque 
controversiam  diiudicabis,  quae  mihi  fuit  cum  avun- 
culo  tuo,  divino  ac  singulari  viro. 

7.  Nam,  in  Tusculano  quum  essem,  vellemque  e 
bibliotheca  pueri  Luculli  quibusdam  libris  uti,  veni 
in  eius  villam,  ut  eos  ipse  (ut  solebam)  inde  prome- 
rem.  Quo  quum  venissem ,  M.  Catonem,  quem  ibi 
esse  nescieram,  vidi  in  bibliotheca  sedentem,  multis 
circumfusum  Stoicorum  libris.  Erat  enim,  ut  scis, 
in  eo  inexhausta  aviditas  legendi ,  nec  satiari  pote- 
rat:  quippequi,  nereprehensionem  quidem  vulgiina- 
nem  reformidans,  in  ipsa  curia  soleret  legere  saepe, 
dum  senatus  cogeretur,  nihil  operae  reipublicae  de- 
trahens :  quo  magis  turn  in  summo  otio  maximaque 
copia  quasi  helluari  libris,  si  hoc  verbo  in  tam  clara 
re  utendum  est,  videbatur.  8.  Quod  quumaccidisset, 
ut  alter  alterum  necopinato  videremus,  surrexit  sta- 
tim.  Deinde  prima  ilia,  quae  in  congressu  solemus : 
Quid  tu,  inquit,  hue?  a  villa  enim,  credo:  et,  si  ibite 
esse  scissem,  ad  te  ipse  venissem.  Heri,  inquam,  lu- 
dis  commissis,  ex  Urbe  profectus  veni  ad  vesperum. 
Caussa  autem  fuit  hue  veniendi,  ut  quosdam  bine  li- 
bros  promerem:  et  quidem,  Cato,  totain  hanc  copiam 
iam  Lucullo  nostro  notam  esse  oportebit.  Nam  his 
libris  eum  malo,  quam  reliquo  ornatu  villae  delecta- 
ri.  Est  enim  mihi  magnae  curae,  (quamquam  hoc 
quidem  proprium  tuum  munus  est,)  ut  ita  erudiatur, 
ut  et  patri  et  Caepioni  nostro  et  tibi  tam  propinquo 
respondeat.  Laboro  autem  non  sine  caussa.  Nam 
et  avi  eius  memoria  moveor  (nec  enim  ignoras,  quan- 
ti  fecerim  Caepionem:  qui,  ut  opinio  mea  fert,  in 
principibus  iam  esset,  si  viveret:)  et  Lucullus  mihi 


versatur  ante  oculos,  vir  quum  omnibus  excellens, 
turn  mecum  et  amicitia  et  omni  voluntate  sententia- 
que  coniunctus.  9.  Praeclare,  inquit,  facis,  quum  et 
eorum  memoriam  tenes,  quorum  uterque  tibi  testa- 
mento  liberos  suos  commendavit,  et  puerum  diligis. 
Quod  autem  meum  munus  dicis,  non  equidem  recu- 
so:  sed  te  adiungo  socium.  Addo  etiam  illud,  multa 
iam  mihi  dare  signa  puerum  et  pudoris  et  ingenii. 
Sed  aetatem  vides.  Video  equidem,  inquam:  sed  ta¬ 
men  iam  infici  debet  iis  artibus,  quas  si,  dum  est  te- 
ner,  combiberit,  ad  maiora  veniet  paratior.  Sic: 
et  quidem  diligentius  saepiusque  ista  loquemur  inter 
nos ,  agemusque  communiter.  Sed  resideamus,  in¬ 
quit,  si  placet.  Itaque  fecimus. 

III.  10.  Turn  ille:  Tu  autem,  quum  ipse  tantum 
librorum  habeas,  quoshictandemrequiris?  Commen- 
tarios  quosdam,  inquam,  Aristotelios ,  quos  hie  scie- 
bam  esse ,  veni  ut  auferrem ,  quos  legerem ,  dum  es¬ 
sem  otiosus:  quod  quidem  nobis,  ut  scis,  non  saepe 
contingit.  Quam  vellem,  inquit,  te  ad  Stoicos  incli- 
navisses!  Erat  enim,  si  cuiusquam,  certe  tuum,  nihil 
praeter  virtutem  in  bonis  ducere.  Vide,  ne  magis, 
inquam,  tuum  fuerit,  quum  re  idem  tibi,  quod  mihi 
videretur,  non  nova  te  rebus  nomina  imponere.  Ra¬ 
tio  enim  nostra  consentit,  pugnat  oratio.  Minime 
vero,  inquit  ille,  consentit.  Quidquid  enim  praeter 
id,  quod  honestum  sit,  expetendum  essedixerisin  bo- 
nisque  numeraveris :  et  honestum  ipsurn,  quasi  virtu¬ 
es  lumen,  exstinxeris,  et  virtutem  penitus  everteris. 
1 1 .  Dicuntur  ista ,  Cato ,  magnifice ,  inquam :  sed  vi- 
desne ,  verborum  gloriam  tibi  cum  Pyrrhone  et  cum 
Aristone ,  qui  omnia  exaequent,  esse  communem?  de 
quibus  cupio  scire  quid  sentias.  Egone?  [quaeris,] 
inquit,  [scire,  quid  sentiam?]  Quos  bonos  viros,  for¬ 
tes,  iustos,  moderatos  aut  audivimus  in  republica  fu- 
isse,  aut  ipsi  vidimus;  qui  sine  ulla  doctrina,  natu- 
ram  ipsam  secuti,  multa  laudabilia  fecerunt;  eos  me¬ 
lius  a  natura  institutos  fuisse ,  quam  institui  potuis- 
sent  a  philosophia,  si  ullam  aliam  probavissent,  prae¬ 
ter  earn,  quae  nihil  aliud  in  bonis  habet,  nisi  hone¬ 
stum:  nihil,  nisi  turpe,  inmalis:  ceterae  philoso- 
phorum  disciplinae,  omnino  alia  magis  alia;  sed  ta¬ 
men  omnes ,  quae  rem  ullam  virtutis  expertem  aut  in 
bonis  aut  in  malis  numerent,  eas  non  modo  nihil  ad- 
iuvare  arbitror,  neque  affirmare,  quo  meliores  simus, 
sed  ipsam  depravare  naturam.  Nam  si  hoc  non  ob- 
tineatur ,  id  solum  bonum  esse ,  quod  honestum  sit : 
nullo  modo  probari  possit,  beatam  vitam  virtute  effi- 
ci.  Quod  si  ita  sit;  cur  opera  philosophiae  sit  danda, 
nescio.  Si  enim  sapiens  aliquis  miser  esse  possit,  nae 
ego  istam  gloriosam  memorabilemque  virtutem  non 
magno  aestimandam  putem.  IV.  12.  Quae  adhuc, 
Cato,  a  te  dicta  sunt,  eadem,  inquam,  dicere  posses, 
si  sequerere  Pyrrhonem  aut  Aristonem.  Nec  enim 
ignoras,  [similiter]  his  istud  honestum  non  summum 
modo,  sed  etiam,  ut  tu  vis,  solum  bonum  videri. 
Quod  si  ita  est,  sequitur  id  ipsum,  quod  te  velle  vi¬ 
deo,  omnes  semper  beatos  esse  sapientes.  Ilosne 
igitur  laudas,  et  hanc  eorum,  inquam,  sententiam  se- 
qui  nos  censes  oportere?  Minime  vero  istorum  qui¬ 
dem,  inquit.  Quum  enim  viriutis  hoc  proprium  sit, 
earum  rerum,  quae  secundum  naturam  sint,  habere 
delectum:  qui  omnia  sic  exaequaverunt,  utinutram- 
que  partem  ita  paria  redderent,  uti  nulla  selectione 
uterentur,  virtutem  ipsam  sustulerunt.  13.  Istud 
quidem,  inquam,  optime  dicis:  sed  quaero,  non- 
ne  tibi  faciendum  idem  sit,  nihil  dicenti bonum,  quod 

non  rectum  honestumque  sit,  reliquarum  rerum  dis- 
crimen  omne  tollenti?  Siquidem,  inquit,  tollerem: 
sed  relinquo.  14.  Quonam  modo,  inquam,  si  una 
virtus,  unum  istud,  quod  honestum  appellas,  rectum, 
laudabile,  decorum  —  erit  enimnotius  quale  sit,  pluri¬ 
bus  notatum  vocabulis  idem  declarantibus  —  id  ergo, 
inquam,  si  solum  est  bonum,  quid  habebis  praeterea, 
quod  sequare?  aut,  si  nihil  malum ,  nisi  quod  turpe, 
inhonestum,  indecorum,  pravum ,  flagitiosum,  foe- 
dum ,  (ut  hoc  quoque  pluribus  nominibus  insigne  fa- 
ciamus :)  quid  praeterea  dices  esse  fugiendum?  Non 
ignoranti,  inquit,  tibi,  quid  sim  dicturus,  sed  aliquid, 
ut  ego  suspicor,  ex  mea  brevi  responsione  arripere 
cupienti,  non  respondebo  ad  singula :  explicabo  po- 
tius,  quoniam  otiosi  sumus,  nisi  alienum  putas,  totam 
Zenonis  Stoicorumque  sententiam.  Minime  id  qui- 
dem,  inquam,  alienum:  multumqueadea,  quaequae- 
rimus  explicatio  tua  ista  profecerit.  15.  Experiamur 
igitur,  inquit,  etsi  habet  baec  Stoicorum  ratio  diffici- 
lius  quiddam  et  obscurius.  Nam  quum  in  Graeco 
sermone  haec  ipsa  quondam  rerum  nomina  novaban- 
tur,  quae  nunc  consuetudo  diuturna  trivit :  quid  cen¬ 
ses  in  Latino  fore?  Faciendum  id  quidem  est,  inquam. 
Si  enim  Zenoni  licuit,  quum  rem  aliquam  invenisset 
inusitatam,  inauditum  quoque  eirei  nomen  imponere, 
cur  non  liceat  Catoni?  Nec  tamen  exprimi  verbum  e 
verbo  necesse  erit,  ut  interpretes  indiserti  solent, 
quum  sit  verbum,  quod  idem  declaret,  magis  usita- 
tum.  Equidem  soleo  etiam,  quod  uno  Graeci,  sialiter 
non  possum ,  idem  pluribus  verbis  exponere :  et  ta¬ 
men  fyito  concedi  nobis  oportere,  ut  Graeco  verbo 
utamur,  si  quando  minus  occurret  Latinum,  ne  hoc 
ephippiis  et  acratophoris  potius ,  quam  noorjppivotg  et 
anoTTQoijpfiivoi?  concedatur :  quamquam  haec  quidem 
praeposita  recte  et  reiecla  dicere  licebit.  16.  Bene  fa- 
cis,  inquit,  quod  me  adiuvas:  et  istis  quidem,  quae 
mododixisti,  utarpotiusLatinis;  inceterissubvenies, 
si  me  haerentem  videbis.  Sedulo,  inquam,  faciam. 
Sed  fortuna  fortes:  quare  conare,  quaeso  Quid 
enim  hoc  possumus  agere  divinius? 

V.  Placet  his,  inquit,  quorum  ratio  mihi  proba- 
tur ,  simulatque  natum  sit  animal ,  (hinc  enim  est  or- 
diendum,)  ipsum  sibi  conciliari  et  commendari  ad  se 
conservandum ,  et  ad  suum  statum  eaque,  quae  con- 
servantia  sunt  eius  status,  diligenda:  alienari  au- 
tem  ab  interitu  iisque  rebus,  quae  interitum  videan- 
tur  afferre.  Id  ita  esse  sic  probant,  quod  ante  quam 
voluptas  aut  dolor  attigerit,  salutaria  appetant  par- 
vi,  aspernenturque  contraria.  Quod  non  fieret,  nisi 
statum  suum  diligerent,  interitum  timerent.  Fieri 
autem  non  posset,  ut  appeterent  aliquid,  nisi  sensum 
haberent  sui,  eoque  se  et  sua  diligerent.  Ex  quo  in- 
telligi  debet,  principium  ductum  esse  a  se  diligendo. 
17.  In  principiis  autem  naturalibus  plerique  Stoici 
non  putant  voluptatem  esse  ponendam.  Quibus  ego 
vehementer  assentior:  ne,  si  voluptatem  natura  po- 
suisse  in  iis  rebus  videatur,  quae  primae  appetuntur, 
multa  turpia  sequantur.  Satis  esse  autem  argumcnti 
videtur,  quamobrem  ilia,  quae  prima  sunt  asci- 
ta  natura,  diligamus;  quod  est  nemo,  quin,  quum 
utrumvis  liceat,  aptas  malit  et  integras  omnes  partes 
corporis,  quam  eodem  usu  imminutas  aut  detortas 
habere.  Rerum  autem  cognitiones,  (quas  vel  com- 
prehensiones  vel  perceptiones  vel,  si  haec  verba  aut 
minus  placent  aut  minus  intelliguntur ,  xixrah'jifjBig 
appellemus  licet:)  has  igitur  ipsas  propter  se  asci- 
scendas  arbitramur,  quod  habeant  quiddam  in  se 

quasi  complexum  etcontinens  veritatem.  Id  autem 
in  parvis  intelligi  potest;  quos  delectari  videamus, 
etiam  si  eorum  nihil  intersit,  si  quid  ratione  perse 
ipsi  invenerunt.  18.  Artes  etiam  ipsas  propter  se 
assumendas  putamus;  turn  quia  sit  in  his  aliquid  di- 
grmm  assumptione,  turn  quod  constent  excognitioni- 
bus,  et  contineant  quiddam  in  se  ratione  constitutum 
et  via.  A  falsa  autem  assensione  magis  nos  aliena- 
tosesse,  quam  a  ceteris  rebus ,  quae  sunt  contra  na- 
turam,  arbitrantur.  Iam  membrorum,  id  est,  par- 
tium  corporis,  alia  videntur  propter  eorum  usum  a 
natura  esse  donata,  ut  manus,  crura,  pedes,  ut  ea, 
quae  sunt  intus  in  corpore,  quorum  utilitas  quanta 
sit,  a  medicis  etiam  disputatur:  alia  autem  nullamob 
utilitatem,  quasi  ad  quemdam  ornatum,  ut  cauda  pa- 
voni,  plumae  versicolores  columbis ,  viris  mammae 
atque  barba.  19.  Haec  dicuntur  fortasse  ieiunius: 
sunt  enim  quasi  prima  elementa  naturae;  quibus 
ubertas  orationis  adbiberi  vix  potest,  nec  equidem 
earn  cogito  consectari :  verumtamen  quum  de  rebus 
grandioribus  dicas,  ipsae  res  verba  rapiunt.  Ita 
fit  quum  gravior,  turn  etiam  splendidior  oratio. 
Est,  ut  dicis,  inquam.  Sed  tamen  omne,  quod  de  re 
bona  dilucide  dicitur,  mihi  praeclare  dici  videtur. 
Istiusmodi  autem  res  dicere  ornate  velle  puerile 
est:  plane  autem  et  perspicue  expedire  posse,  docti 
et  intelligentis  viri. 

VI.  20.  Progrediamur  igitur,  quoniam,  inquit,  ab 
his  principiis  naturae  discessimus :  quibus  congruere 
debent,  quae  sequuntur.  Sequitur  autem  prima  divi- 
sio  haec.  Aestimubile  esse  dicitur:  sic  enim,  ut 
opinor,  appellemus  id,  quod  aut  ipsum  secundum  na- 
turam  sit,  aut  tale  quid  efficiat,  ut  selectione  dignum 
propterea  sit,  quod  aliquod  pondus  habeat  dignum 
aestimatione ,  quam  file  a^Luv  vocat:  contraque  inae- 
stimabile,  quod  sit  superiori  contrarium.  Initiis  igi¬ 
tur  ita  constitutis,  ut  ea,  quae  secundum  naturam 
sunt,  ipsa  propter  se  sumenda  sint,  contrariaque  item 
reiicienda;  primum  est  officium  (id  enim  appello 
xax}ijy.ov),  ut  se  conservet  in  naturae  statu:  deinceps 
ut  ea  teneat,  quae  secundum  naturam  sint,  pellatque 
contraria,  quae  inventa  selectione  et  item  reiectio- 
ne  sequitur  deinceps  cum  officio  selectio.  Deinde 
ea  perpetua,  turn  ad  extremum  constans  consentanea- 
que  naturae:  in  qua  primum  inesse  incipit,  et  intelli- 
git,  quid  sit,  quod  vere  bonum  possit  dici.  21.  Prima 
est  enim  conciliatio  hominis  ad  ea,  quae  sunt  secun¬ 
dum  naturam.  Simul  autem  cepit  inlelligentiam , 
vel  notionem  potius,  quam  appellant  twotav  illi,  vi- 
ditque  rerum  agendarum  ordinem  ,  et,  ut  ita  dicam, 
concordiam:  multo  earn  pluris  aestimavit,  quam 
omnia  ilia,  quae  prima  dilexerat;  atque  ita  cogni- 
tione  et  ratione  collegit,  ut  statueret,  in  eo  colloca- 
tum  summum  illud  hominis  per  se  laudandum  et  ex- 
petendum  bonum;  quod  quumpositumsitineo, quod 
opolopiav  Stoici,  nos  appellemus  convenientiam ,  si 
placet:  quum  igitur  in  eo  sit  id  bonum,  quo  referen¬ 
da  sunt  omnia  ipsumque  honestum,  quod  solum  in 
bonis  ducitur:  quamquam  post  oritur,  tamen  id 
solum  vi  sua  et  dignitate  expetendum  est:  eorum 
autem ,  quae  sunt  prima  naturae,  propter  se  nihil  ex¬ 
petendum.  22.  Quum  vero  ilia ,  quae  officia  esse  di- 
xi,  proficiscantur  ab  initiis  naturae;  ea  necesse  est 
ad  haec  referri:  ut  recte  dici  possit,  omnia  officia 
eo  referri,  ut  adipiscamur  principia  naturae:  nec 
tamen  ut  hoc  sit  bonorum  ultimum,  propterea  quod 
non  inest  in  primis  naturae  conciliationibus  honesta 

actio.  Consequens  est  enim  et  post  oritur,  utdixi. 
Est  tamen  ea  secundum  naturam,  multoque  nos  ad 
se  expetendam  magishortatur,  quamsuperioraomnia. 
Scd  ex  hoc  primum  error  tollendus  est,  ne  quis  sequi 
existimet,  ut  duo  sint  ultima  bonorum.  Ut  enim,  si 
cui  propositum  sit,  collineare  hastam  aliquo,  aut sa- 
gittam,  sicut  nos  ultimum  in  bonis  dicimus :  sic  i  Ili 
facere  omnia,  quae  possit,  ut  collineet.  Huic  in  eius 
similitudine  omnia  sint  facienda,  ut  collineet;  et  ta¬ 
men  ut  omnia  faciat,  quo  propositum  assequatur,  sit 
hoc ,  quasi  ultimum ,  quale  nos  summum  in  vita  bo- 
num  dicimus:  illudautem,  utferiat,  quasi  seligen- 
dum,  non  expetendum.  VII.  23.  Quum  autem  omnia 
officia  a  principiis  naturae  proficiscantur,  ab  iisdem 
necesse  est  proficisci  ipsam  sapientiam.  Sed  quem- 
admodum  saepe  fit,  utis,  qui  commendatus  sit  ali- 
cui,  pluris  eum  faciat,  cui  commendatus  sit,  quam  il¬ 
ium,  a  quo  sit;  sic  minime  mirum  est,  prirno  nos  sa- 
pientiae  commendari  ab  initiis  naturae ,  post  autem 
ipsam  sapientiam  nobis  cariorem  fieri,  quam  ilia 
sint,  a  quibus  ad  hanc  venerimus.  Atque  utmembra 
nobis  ita  data  sunt,  ut  ad  quamdam  rationem  vivendi 
data  esse  apparea[n]t:  sic  appetitio  animi,  quae  6^- 
p]  Graece  vocatur,  non  ad  quodvis  genus  vitae,  sed 
ad  quamdam  form  am  vivendi  videtur  data:  itemque 
et  ratio  et  perfecta  ratio.  24.  Ut  enim  histrioni 
actio,  saltatori  motus,  non  quivis,  sed  certus  quidam 
est  datus :  sic  vita  agenda  est  certo  genere  quodam, 
non  quolibet :  quod  genus  conveniens  consentaneum- 
que  dicimus.  Nec  enim  gubernationi  aut  medicinae 
similem  sapientiam  esse  arbitramur,  sed  actioni  illi 
potius,  quam  modo  dixi,  et  saltationi,  ut  in  ipsa 
insit,  non  foris  petatur  extremum,  id  est,  artis  effe- 
ctio.  Et  tamen  est  etiam  alia  cum  his  ipsis  ar- 
tibus  sapientiae  dissimilitudo;  propterea  quod  in  il- 
lis,  quae  recte  facta  sunt,  non  continentur  tamen 
omnes  partes ,  e  quibus  constant.  Quae  autem  nos 
aut  recta  aut  recte  facta  dicamus,  si  placet,  (illi  au¬ 
tem  appellant  xcao^'da/.iaTa)  omnes  numeros  virtutis 
continent.  Sola  enim  sapientia  in  se  tota  conversa 
est:  quod  idem  in  ceteris  artibus  non  fit.  25.  In- 
scite  autem  medicinae  et  gubernationis  ultimum  cum 
ultimo  sapientiae  comparatur.  Sapientia  enim  et 
animi  magnitudinem  complectitur ,  et  iustitiam,  [et] 
ut  omnia,  quae  homini  accidant,  infra  se  esse  iu- 
dicet:  quod  idem  in  ceteris  artibus  non  contingit. 
Tenere  autem  virtutes  easipsas,  quarurn  modo  feci 
mentionem,  nemo  poterit,  nisi  statuerit,  nihil  esse, 
quod  intersit,  aut  differat  aliud  ab  alio  praeter  ho- 
nesta  et  turpia. 

26.  Yideamus  nunc,  quam  sint  praeclare  ilia  his, 
quae  iam  posui,  consequentia.  Quum  enim  hoc  sit 
extremum,  (sentisenim,  credo,  me  iam  diu,  quod  relog 
Graeci  dicant,  id  dicere  turn  extremum ,  turn  ulti¬ 
mum  ,  turn  summum :  licebit  etiam  finem  pro  extre- 
mo  aut  ultimo  dicere:)  quum  igitur  hoc  sitextremum, 
congruenter  naturae  convenienterque  vivere;  neces- 
sario  sequitur ,  omnes  sapientes  semper  feliciter,  ab¬ 
solute,  fortunate  vivere;  nulla  re  impediri,  nulla  pro- 
hiberi,  nulla  egere.  Quod  autem  continet  non  magis 
earn  disciplinam,  de  qua  loquor,  quam  vitam  fortu- 
nasque  nostras,  id  est,  ut,  quod  honestum  sit,  id  so¬ 
lum  bonum  iudicemus:  potest  id  quidem  fuse  et  co- 
piose  et  omnibus  electissimis  verbis  gravissimisque 
sententiis  [rhetorice]  et  augeri  et  ornari :  sed  con- 
sectaria  me  Stoicorum  brevia  et  acuta  delectant. 
VIII.  27.  Concluduntur  igitur  eorum  argumenta  sic: 


Quod  est  bonum,  omne  laudabile  est:  quod  autem 
laudabile  est,  omne  est  honestum.  Bonum  igitur 
quod  est,  honestum  est.  Satisne  hoc  conclusum  vi¬ 
detur?  Certe.  Quod  enim  efficiebatur  ex  his  duobus, 
quae  erant  sumpta,  in  eo  vides  esse  conclusum.  Duo- 
rum  autem,  e  quibus  effecta  conclusio  est,  contra  su- 
perius  dici  solet,  non  omne  bonum  esse  laudabile. 
Nam  quod  laudabile  sit,  honestum  esse  conceditur. 
Illud  autem  perabsurdum,  bonum  esse  aliquid,  quod 
non  expetendum  sit:  aut  expetendum,  quod  non  pla- 
cens:  aut,  si  id,  non  etiam  diligendum.  Ergo  et  pro- 
bandum.  Ita  etiam  laudabile.  Id  autem  honestum. 
Ita  fit,  ut,  quod  bonum  sit,  id  etiam  honestum  sit. 
28.  Deinde  quaero,  quis  aut  de  misera  vita  possit 
gloriari,  aut  non  de  beata?  De  sola  igitur  beata.  Ex 
quo  efficitur,  gloriatione,  ut  ita  dicam,  dignam  esse 
beatam  vitam,  quod  non  possit  quidem,  nisi  honestae 
vitae,  iure  contingere.  Ita  fit,  ut  honesta  vita  beata 
vita  sit.  Et  quoniam  is,  cui  contigit,  ut  iure  laude- 
tur,  habet  insigne  quiddam  ad  decus  et  ad  gloriam, 
ut  ob  ea,  quae  tanta  sint,  beatus  dici  iure  possit: 
idem  de  vita  tabs  viri  rectissime  dicitur.  Ita,  si 
beata  vita  honestate  cernitur:  quod  honestum  est, 
id  bonum  solum  habendum  est.  29 .  Qui  vero  negari 
ullo  modo  possit ,  quemquam  stabili  et  firmo  et  ma- 
gno  animo,  quem  fortem  virum  dicimus,  effici  posse, 
nisi  constitutum  sit,  non  esse  malum  dolorem?  Ut 
enim,  qui  mortem  in  malis  ponit,  non  potest  earn  non 
timere:  sic  nemo  ulla  in  re  potest  id,  quod  malum 
esse  decreverit,  non  curare ,  idque  contemnere :  quo 
posito  et  omnium  assensu  approbato,  illud  afesumi- 
tur,  eum,  qui  magno  sit  animo  atque  forti,  omnia, 
quae  cadere  in  hominem  possint,  despicere  et  pro  ni- 
hilo  putare.  Quae  quum  ita  sint,  effectual  est,  nihil 
esse  malum,  quod  turpe  non  sit.  Atque  iste  vir  altus 
et  excellens,  magno  animo,  vere  fortis,  infra  se  omnia 
humana  ducens,  is,  inquam,  quem  efficere  volumus, 
quem  quaerimus  certe,  et  confidere  sibi  debet,  et  suae 
vitae  et  actae  et  consequent,  et  bene  de  se  iudicare, 
statuens,  nihil  posse  mali  incidere  sapienti.  Ex  quo 
intell igitur  idem  illud,  solum  bonum  esse ,  quod  ho¬ 
nestum  sit;  idque  esse  beate  vivere,  honeste,  id  est, 
cum  virtu te,  vivere. 

IX.  30.  Nec  vero  ignoro,  varias  philosophorum 
fuisse  sententias,  eorum  dico,  qui  summum  bonum, 
quod  ultimum  appello,  in  animo  ponerent.  Quos 
quamquam  vitiose  quidam  secuti  sunt,  tamen  non 
modo  his  tribus,  qui  virtu tem  a  summo  bono  segre- 
gaverunt,  quum  aut  voluptatem  aut  vacuitatem  dolo- 
ris,  aut  prima  naturae  in  summis  bonis  ponerent,  sed 
etiam  alteris  tribus,  qui  mancam  fore  putaverunt  sine 
aliqua  accessione  virtutem,  ob  eamque  rem  trium  ea- 
rum  rerum,  quas  supra  dixi,  singuli  singulas  addide- 
runt:  his  tamen  omnibus  eos  antepono,  cuicuimodi 
sunt,  qui  summum  bonum  in  animo  atque  in  virtute 
posuerunt.  31 .  Sed  sunt  tamen  perabsurdi  et  ii,  qui, 
cum  scientia  vivere,  ultimum  bonorum,  et  qui  nullam 
rerum  differentiam  esse  dixerunt,  atque  ita  sapientem 
beatum  fore,  nihil  aliud  alii  momento  ullo  anteponen- 
tem :  aut,  ut  quidam  Academici  constituisse  dicuntur, 
extremum  bonorum  et  summum  munus  esse  sapien- 
tis,  obsistere  visis,  assensusque  suos  firme  sustinere. 
Ilis  singulis  copiose  responderi  solet.  Sed  quae  per- 
spicua  sunt,  longa  esse  non  debent.  Quid  autem 
apertius,  quam,  si  selectio  nulla  sit  ab  iis  rebus,  quae 
contra  naturam  sint,  fore,  ut  *  earum  rerum,  quae  sint 
secundum  naturam,  tollatur  omnis  ea,  quae  quaera- 

tur  laudeturque,  prudentia?  Circumscriptis  igitur  iis 
sententiis,  quas  posui,  et  iis,  quae  similes  earum  sunt, 
relinquitur,  ut  summum  bonum  sit,  vivere,  scientiam 
adhibentem  earum  rerum,  quae  natura  eveniant,  seli- 
gentem ,  quae  secundum  naturam,  et,  si  quae  contra 
naturam  sunt,  reiicientem,  idest,  convenienter  con- 
gruenterque  naturae  vivere.  32.  Sed  in  ceteris  arti- 
bus  quum  dicitur  artificiose ,  posterum  quodam  modo 
et  consequens  putandumest:  quod  iWisni'yevviifiaTixov 
appellant.  Quod  autem  in  quo  sapienter  dicimus,  id 
a  primo  rectissime  dicitur.  Quidquid  enim  a  sapiente 
proficiscitur ,  id  continuo  debet  expletum  esse  omni¬ 
bus  suis  partibus.  In  eo  enim  positum  est  id,  quod 
dicimus  esse  expetendum.  Nam  ut  peccatum  est,  pa- 
triam  prodere,  parentes  violare,  fana  depeculari,  quae 
sunt  in  effectu :  sic  timere,  sic  maerere,  sic  in  libidine 
esse,  peccatum  est,  etiam  sine  effectu.  Verum  ut  haec 
non  in  posteris  et  in  consequentibus ,  sed  in  primis 
continuo  peccata  sunt:  sic  ea,  quae  proficiscuntur  a 
virtute,  susceptione  prima,  non  perfectione  recta  sunt 
iudicanda. 

X.  33.  Bonum  autem,  quod  in  hoc  sermone  toties 
usurpatum  est,  id  etiam  definitione  explicatur.  Sed 
eorum  definitiones  paullum  oppido  inter  se  differunt, 
et  tamen  eodem  spectant.  Ego  assentior  Diogeni,  qui 
bonum  definierit,  id,  quod  esset  natura  absolutum.  Id 
autem  sequens,  illud  etiam,  quod  prodesset,  (co(pilrr 
pa  enim  sic  appellemus,)motumautstatumesse  dixit, 
e  natura  absoluto.  Quumque  rerum  notiones  in  ani- 
mis  fiant,  si  aut  usu  aliquid  cognitum  sit,  aut  coniun- 
ctione  aut  similitudine  aut  collatione  rationis;  hoc 
quarto,  quod  extremum  posui,  boni  notio  facta  est. 
Quum  enim  ab  iis  rebus ,  quae  sunt  secundum  natu¬ 
ram,  ascendit  animus  collatione  rationis,  turn  ad  no- 
tionem  boni  pervenit.  34.  Hoc  autem  ipsum  bonum 
non  accessione,  neque  crescendo,  aut  cum  ceteris 
comparando ,  sed  propria  vi  sua  et  sentimus  et  appel- 
lamus  bonum.  Ut  enim  mel,  etsi  dulcissimum  est, 
suo  tamen  proprio  genere  saporis ,  non  comparatione 
cum  aliis,  dnlce  esse  sentitur:  sic  bonum  hoc,  de  quo 
agimus,  est  illud  quidem  plurimi  aestimandum  ,  sed 
ea  aestimatio  genere  valet,  non  magnitudine.  Nam 
quum  aestimatio,  quae  dicitur,  neque  in  bonis 
numeratasit,  neque  rursus  in  malis :  quantumcumque 
eo  addideris,  in  suo  genere  manebit.  Alia  est  igitur 
propria  aestimatio  virtutis:  quae  genere,  non  crescen¬ 
do,  valet.  35.  Nec  vero  perturbationes  animorum, 
quae  vitam  insipientium  miseram  acerbamque  red- 
dunt:  (quasGraeci  nndi]  appellant,  poteram  ego,  ver- 
bum  ipsum  interpretans,  morbos  appellare:  sed  non 
conveniret  ad  omnia:  quis  enim  misericordiam ,  aut 
ipsam  iracundiam,  morbum  solet  dicere?  at  itli  dicunt 
tt«#oc:  sit  igitur  perturbatio,  quae  nomine  ipso  vitio- 
sa  declarari  videtur:)nec  hae  perturbationes  vi  aliqua 
naturali  moventur:  omnesque  sunt  genere  quattuor* 
partibus  plures,  aegritudo,  formido,  libido,  quamque 
Stoici  communi  nomine  corporis  et  animi  ydovjjv  ap¬ 
pellant,  ego  malo  laetitiam  appellare,  quasi  gestientis 
animi  elationem  voluptariam.  Perturbationes  autem 
nulla  naturae  vi  commoventur,  omniaque  ea  sunt  opi- 
niones  ac  indicia  levitatis.  Itaque  his  sapiens  sem¬ 
per  vacabit. 

XI.  36.  Omne  autem,  quod  honestum  sit,  id  esse 
propter  se  expetendum,  commune  nobis  est  cum  mul- 
torum  aliorum  philosophorum  sententiis.  Praeter 
enim  tres  disciplinas,  quae  virtutem  a  summo  bono 
excludunt,  ceteris  omnibus  philosophis  haec  est  tuen- 

da  sententia,  maxime  tamen  his  [Stoicis] ,  qui  nihil 
aliud  in  bonorum  numero,  nisi  honestum,  esse  volue- 
runt.  Sed  haec  quidem  est  perfacilis  et  perexpedita 
defensio.  Quis  est  enim,  aut  quis  umquam  fuitaut 
avaritia  tarn  ardenti ,  aut  tam  effrenatis  cupiditatibus, 
ut  eamdem  illam  rem,  quam  adipisci  scelere  quovis 
velit,  non  multis  partibus  malit  ad  sese,  etiam  omni 
impunitate  proposita,  sine  facinore ,  quam  illo  modo 
pervenire?  37.  Quam  vero  utilitatem,  aut  quern  fru- 
ctum  petentes,  scire  cupimus,  ilia,  quae  occulta  nobis 
sunt,  quo  modo  moveantur,  quibusque  de  caussis  ea 
versentur  in  caelo?  Quis  autem  tam  agrestibus  insti- 
tutis  vivit,  aut  quis  contra  studia  naturae  tam  vehe- 
menter  obduruit,  ut  a  rebus  cognitione  dignis  abhor- 
reat,  easque  sine  voluptate  aut  utilitate  aliqua  non  re- 
quirat  et  pro  nihilo  putet?  aut  quis  est,  qui,  maiorum, 
aut  Africanorum  aut  eius,  quem  tu  in  ore  semper  ba¬ 
bes,  proavi  mei,  ceterorumque  virorum  fortium  atque 
omni  virtute  praestantium,  facta,  dicta,  consilia  co- 
gnoscens,  nulla  animo  afficiatur  voluptate?  38.  Quis 
autem  honesta  in  familia  institutus,  et  educatus  inge¬ 
nue,  non  ipsa  turpitudine ,  etiam  si  eum  laesura  non 
sit,  offenditur?  quis  animo  aequo  videt  eum,  quem 
impure  ac  flagitiose  putet  vivere?  quis  non  odit  sordi- 
dos,  vanos,  leves,  futiles?  Quid  autem  dici  poterit,  si 
turpitudinem  non  ipsam  per  se  fugiendam  esse  sta- 
tuemus,  quo  minus  homines,  tenebras  et  solitudinem 
nacti,  nullo  dedecore  se  abstineant,  nisi  eos  per  se  foe- 
ditate  sua  turpitudo  ipsa  dcterreat?  Innumerabilia  di¬ 
ci  possunt  in  hanc  sententiam :  sed  non  necesse  est. 
Nihil  est  enim,  de  quo  minus  dubitari  possit,  quam  et 
honesta  expetenda  per  se,  et  eodem  modo  turpia  per 
se  esse  fugienda.  39.  Constituto  autem  illo,  de  quo 
ante  diximus,  quod  honestum  esset,  id  esse  solum  bo¬ 
num:  intelligi  necesse  est,  pluris  id,  quod  honestum 
sit,  aestimandum  esse ,  quam  ilia  media ,  quae  ex  eo 
comparentur.  Stultitiam  autem  et  temeritatem  et  in- 
iustitiam  et  intemperantiam  quum  dicimus  esse  fu¬ 
gienda  propter  eas  res, quae  ex  ipsis  eveniant;  non  ita 
dicimus,  ut  cum  illo,  quod  positum  est,  solum  id  esse 
malum,  quod  turpe  sit,  haec  pugnare  videatur  oratio: 
propterea  quod  ea  non  ad  corporis  incommodum  refe- 
runtur,  sed  ad  turpes  actiones,  quae  oriuntur  e  vitiis. 
Quas  enim  Graeci  y.u/.uxg  appellant,  vitia  malo,  quam 
malitias  nominare. 

XII.  40.  Nae  tu,  inquam,  Cato,  verbis  illustribus 
etid,  quod  vis,  declarantibus.  Itaque  mihi  videris 
Latine  docere  philosophiam,  et  ei  quasi  civitatem  da¬ 
re:  quae  quidem  adhuc  peregrinari  Romae  videbatur, 
nec  offerre  sese  nostris  sermonibus:  et  ista  maxime 
propter  limatam  quamdam  et  rerum  et  verborum  te- 
nuitatem.  Scio  enim  esse  quosdam,  qui  quavis  lin¬ 
gua  philosophari  possint:  nullis  enim  partitionibus, 
nullis  definitionibus  utuntur,  ipsique  dicunt,  ea  se 
modo  probare,  quibus  natura  tacita  assentiatur.  Ita- 
que  in  rebus  minime  obscuris  non  multusestapudeos 
disserendi  labor.  Quare  attendo  te  studiose,  et,  quae- 
cumque  rebus  iis,  de  quibus  hie  sermoest,  nomina 
imponis,  memoriae  mando.  Mihi  enim  erit  iisdem 
istis  fortasse  iam  utendum.  Virtutibus  igitur  rectis¬ 
sime  mihi  videris,  et  ad  consuetudinem  nostrae  ora- 
tionis,  vitia  posuisse  contraria.  Quod  enim  vitupera- 
bile  est  per  se  ipsum,  id  eo  ipso  vitium  nominatum 
puto,  vel  etiam  a  vitio  dictum  vituperari.  Sin  xuxiuv 
malitiam  dixisses,  ad  aliud  nos  unum  certum  vitium 
consuetudo  Latina  traduceret.  Nuuc  omni  virtuti  vi¬ 
tium  contrario  nomine  opponitur. 

41 .  Turn  ille :  His  igitur  ita  positis,  inquit,  sequi- 
tur  magna  contentio:  quam  tractatam  a  Peripateticis 
mollius  (est  enim  eorum  consuetudo  dicendi  non  satis 
acuta  propter  ignorationem  dialecticae)  Carneades 
tuus  egregia  quadam  exercitatione  in  dialecticis  sum- 
maque  eloquentia  rem  in  suramum  discrimen  addu- 
xit :  propterea  quod  pugnare  non  destitit,  in  omni  hac 
quaestione,  quae  de  bonis  et  malis  appelletur,  non  es¬ 
se  reruni  Stoicis  cum  Peripateticis  controversiam,  sed 
nominum.  Mihi  autem  nihil  tarn  perspicuum  vide- 
tur,  quam  has  sententias  eorum  philosophorum  re  in¬ 
ter  se  magis ,  quam  verbis  dissidere :  maiorem  multo 
inter  Stoicos  et  Peripateticos  rerum  esse  aio  discre- 
pantiam,  quam  verborum :  quippe  quum  Peripatetici 
omnia,  quae  ipsi  bona  appellant,  pertinere  dicant  ad 
beate  vivendum:  nostrivero,  quodaestimatione  omni- 
no  aliqua  dignum  sit,  compleri  vitam  beatam  non  pu- 
tent.  XIII.  42.  An  vero  certius  quidquam  potest  es¬ 
se,  quam  illorum  ratione,  qui  dolorem  in  malis  po- 
nunt,  non  posse  sapientem  beatum  esse,  quum  equu- 
leo  torqueatur?  Eorum  autem ,  qui  dolorem  in  malis 
non  habent,  ratio  certe  cogit,  uti  in  omnibus  tormentis 
conservetur  beata  vita  sapienti.  Etenim  si  dolores 
eosdem  tolerabilius  patiuntur,  qui  excipiunt  eos  pro 
patria,  quam  qui  leviore  de  caussa :  opinio  facit,  non 
natura,  vim  doloris  aut  maiorem  aut  minorem.  43. 
Ne  illud  quidem  est  consentaneum ,  ut ,  si ,  quum  tria 
genera  bonorum  sint,  quae  sententia  est  Peripatetico- 
rum,  eo  beatior  quisque  sit,  quo  sit  corporis  aut  exter- 
nis  bonis  plenior,  ut  hoc  idem  approbandum  sit  nobis, 
ut,  qui  plura  habeat  ea,  quae  in  corpore  magni  aesti- 
mantur,  sit  beatior.  Illi  enim  corporis  commodis  com¬ 
pleri  vitam  beatam  putant:  nostri  nihil  minus.  Nam 
quum  ita  placeat,  ne  eorum  quidem  bonorum,  quae 
nos  bona  naturae  appellemus,  frequentia  beatiorem 
vitam  fieri ,  aut  magis  expetendam  aut  piuris  aesti- 
mandam :  certe  minus  ad  beatam  vitam  pertinet  mul¬ 
titude  corporis  commodorum.  44.  Etenim  si  et  sa- 
pere  expetendum  sit  et  valere :  coniunctum  utrumque 
magis  expetendum  sit,  quam  sapere  solum,  neque  ta- 
men,  si  utrumque  aestimatione  dignum,  piuris  sit 
coniunctum,  quam  sapere  ipsum  separatum.  Nam 
qui  valetudinem  aestimatione  aliqua  dignam  iudica- 
mus,  neque  earn  tamen  in  bonis  ponimus,  iidem  cen- 
semus  nullam  esse  tantam  aestimationem,  ut  ea  virtu- 
ti  anteponatur.  Quod  idem  Peripatetici  non  tenent: 
quibus  dicendum  est,  quae  et  honesta  actio  sit,  et  sine 
dolore,  earn  magis  esse  expetendam,  quam  si  esset 
eadem  actio  cum  dolore.  Nobis  aliter  videtur:  recte 
secusne ,  postea :  sed  potestne  rerum  maior  esse  dis- 
sensio?  XIV.  45.  Ut  enim  obscuratur  et  offunditur 
luce  solis  lumen  lucernae;  et  ut  interit  magnitudine 
maris  Aegaei  stilla  muriae ;  et  ut  in  divitiis  Croesi  ter- 
uncii  accessio;  et  gradus  unus  in  ea  via,  quae  est  hinc 
in  Indiana:  sic,  quum  sit  is  bonorum  finis,  quem  Stoi- 
ci  dicunt,  omnis  ista  rerum  in  corpore  sitarum  aesti- 
matio  splendore  virtutis  et  magnitudine  obscuretur  et 
obruatur  atque  intereat  necesse  est.  Et  quemadmo- 
dum  opportunitas(sic  enim  appellemus  eixoaglav)  non 
fit  maior  productione  temporis,  (habent  enim  suum 
modum  quaecumque  opportunadicuntur :)  sic  recta  ef- 
fectio  {xaaoQ9-id(nv  enim  ita  appello ,  quoniam  rectum 
factum  xen oqfhofia)  recta  igitur  effectio,  item  con ve- 
nientia ,  denique  ipsum  bonum ,  quod  in  eo  positum 
est,  ut  naturae  consentiat,  crescendi  accessionem  nul¬ 
lam  habet.  46.  Ut  enim  opportunitas  ilia,  sic  haec, 
ile  quibus  dixi,  non  fiunt  temporis  productione  maio- 


ra :  ob  eamque  caussam  Stoicis  non  videtur  optabilior, 
nec  magis  expetenda  beata  vita ,  si  sit  longa ,  quam  si 
brevis:  utunturque  simili.  Ut,  si  cothurni  laus  ilia 
esset,  ad  pedem  apte  convenire,  neque  multi  cothurni 
paucis  anteponerentur ,  nec  maiores  minoribus:  sic, 
quorum  omne  bonum  convenientia  atqueopportunita- 
te  finitur,  nec  plura  paucioribus,  nec  longinquiora 
brevioribus  anteponentur.  47.  Nec  vero  satis  acute 
dicunt:  Si  bona  valetudo  piuris  aestimanda  sit  longa, 
quam  brevis,  sapientiae  quoque  usus  longissimus 
quisque  sit  plurimi.  Non  intelligunt,  valetudinis 
aestimationem  spatio  iudicari :  virtutis  opportunita- 
te:  ut  videantur,  qui  illud  dicant,  iidem  hoc  esse  di- 
cturi,  bonam  mortem  et  bonum  partum  meliorem  lon- 
gum  esse,  quam  brevem.  Non  vident,  alia  brevitate 
piuris  aestimari,  alia  diuturnitate.  48.  Itaque  con¬ 
sentaneum  est  his,  quae  dicta  sunt,  ratione  illorum, 
qui  ilium  bonorum  finem,  quod  appellamus  extre¬ 
mum,  quodultimum,  crescere  putent  posse,  iisdem 
placere,  esse  alium  alio  [etiam]  sapientiorem,  itemque 
alium  magis  alio  vel  peccare  vel  recte  facere.  Quod 
nobis  non  licet  dicere :  qui  crescere  bonorum  finem 
non  putamus.  Ut  enim,  qui  demersi  sunt  in  aqua, 
nihilo  magis  respirare  possunt,  si  non  longe  absunt  a 
summo,  ut  iam  iamque  possint  emergere,  quam  si 
etiam  turn  essent  in  profundo:  nec  catulus  ille,  qui 
iam  appropinquat,  ut  videat,  plus  cernit,  quam  is  qui 
modo  est  natus :  item,  quiprocessitaliquantum  ad  vir¬ 
tutis  aditum,  nihilominus  in  miseria  est,  quam  ille, 
qui  nihil  processit.  XV.  Haec  mirabilia  videri  in- 
telligo.  Sed  quum  certe  superiora  firma  ac  vera  sint, 
his  autem  ea  consentanea  et  consequentia;  ne  de  eo¬ 
rum  quidem  veritate  est  dubitandum.  Sed  quam- 
quam  negant  nec  virtutes  nec  vitia  crescere :  attamen 
utrumque  eorum  fundi  quodam  modo,  etquasidilatari 
putant.  49.  Divitias  autem  Diogenes  censet  non  earn 
modo  vim  habere ,  ut  quasi  duces  sint  ad  voluptatem 
et  ad  valetudinem  bonam,  sed  etiam,  ut  ea  contineant  : 
non  idem  facere  eas  in  virtute  neque  in  ceteris  arti- 
bus,  ad  quas  esse  dux  pecunia  potest,  continere  au¬ 
tem  non  potest.  Itaque  si  voluptas  aut  si  bona  vale¬ 
tudo  sit  in  bonis,  divitias  quoque  in  bonis  esse  po- 
nendas :  at,  si  sapientia  bonum  sit,  nonsequi,  ut  etiam 
divitias  bonum  esse  dicamus;  nec  ab  ulla  re,  quae 
non  sit  in  bonis,  id,  quod  sit  in  bonis ,  contineri  po¬ 
test;  ob  eamque  caussam,  quia  cognitiones  compre- 
hensionesque  rerum,  e  quibus  efficiuntur  artes,appe- 
titiones  movent:  quum  divitiae  non  sint  in  bonis,  nul¬ 
la  ars  divitiis  contineri  potest.  50.  Quod  si  de  arti- 
bus  concedamus ,  virtutis  tamen  non  sit  eadem  ratio, 
propterea  quod  haec  plurimae  commentationis  et 
exercitationis  indigeat;  quod  idem  in  artibus  non  sit: 
et  quod  virtus  stabilitatem ,  firmitatem,  constantiam 
totius  vitae  complectatur ,  nec  haec  eadem  in  artibus 
esse  videamus. 

Deinceps  explicatur  differentia  rerum :  quam  si 
non  ullam  esse  diceremus  et  confunderetur  omnis  vi¬ 
ta,  ut  abAristone:  neque  ullum  sapientiae  munus  aut 
opus  inveniretur,  quum  inter  reseas,  quae  ad  vitam 
degendam  pertinerent,  nihil  omnino  interesset,  neque 
ullum  delectum  adhiberi  oporteret.  Itaque  quum  es¬ 
set  satis  constitutum ,  id  solum  esse  bonum ,  quod  es¬ 
set  bonestum ,  et  id  malum  solum ,  quod  turpe :  turn 
inter  ilia,  quae  nihil  valerent  ad  beate  misereve  vi¬ 
vendum,  aliquid  tamen,  quo  diflerrent,  esse  volue- 
runt,  ut  essent  eorum  alia  aestimabilia,  alia  contra, 
alia  neutrum.  51.  Quaeque  autem  aestimanda  es- 

sent,  eorum  in  aliis  satis  esse  caussae,  quamobrem 
quibusdam  anteponerentur,  ut  in  valetudine,  ut  in  in- 
tegritate  sensuum ,  ut  in  doloris  vacuitate,  ut  gloriae, 
divitiarum,  similium  rerum:  alia  autem  non  esse 
eiusmodi;  itemque  eorum ,  quae  nulla  aestimatione 
digna essent,  partim satis  habere  caussae,  quamobrem 
reiicerentur,  utdolorem,  morbum,  sensuum  amissio- 
nem,  paupertatem,  ignominiam,  similia  horum:  par¬ 
tim  non.  Itemque  hinc  esse  illud  exortum :  quod  Ze¬ 
no  uQoriyfiivov,  contraque,  quod  dnoTTQoi^/nsvov  nomi- 
navit,  quum  uteretur  in  lingua  copiosa  factis  tamen 
nominibus  ac  novis;  quod  nobis  in  hac  inopi  lingua 
non  conceditur.  Quamquam  tu  hanc  copiosiorem 
etiam  soles  dicere.  Sed  non  alienum  est,  quo  faci- 
lius  vis  verbi  intelligatur ,  rationem  huius  verbi  fa- 
ciendi  Zenonis  exponere.  XVI.  52.  Ut  enim ,  inquit, 
nemo  dicit,  in  regia  regem  ipsum  quasi  productum 
esse  ad  dignitatem,  (id  enim  est  n Qorjy/nsvov,)  sed  eos, 
qui  in  aliquo  honore  sint,  quorum  ordo  proxime  acce- 
dit,  utsecundus  sit,  ad  regium  principatum :  sic  in  vi¬ 
ta  non  ea,  quae  primario  loco  sunt,  sed  ea,  quae  se¬ 
cundum  locum  obtinent,  ngoriy/.isva ,  id  est  producta, 
nominentur.  Quae  vel  ita  appellemus  (id  erit  verbum 
e  verbo)  vel  promota  et  remota  vel,  ut  dudum  dixi- 
mus,  praeposita  vel  praecipua,  et  ilia  reiecta.  Re  enim 
intellecta,  in  verborum  usu  faciles  esse  debemus.  53. 
Quoniam  autem  omne,  quod  est  bonum,  primum  lo¬ 
cum  tenere  dicimus,  necesse  est,  nec  bonum  esse,  nec 
malum  hoc,  quod  praepositum  vel  praecipuum  nomi- 
namus.  Itaque  id  definimus,  quod  sit  indifferens  cum 
aestimatione  mediocri.  Quod  enim  illi  dftidyoQov  di- 
cunt,  id  mihi  ita  occurrit,  ut  indifferens  dicerem.  Ne- 
que  enim  illud  fieri  poterat  ullo  modo,  ut  nihil  relin- 
queretur  in  mediis,  quod  aut  secundum  naturam  es- 
set  aut  contra :  nec,  quum  id  relinqueretur ,  nihil  in 
his  poni,  quod  satis  aestimabile  esset:  nec  hoc  posito, 
non  aliqua  esse  praeposita.  54.  Recte  igitur  haec 
facta  distinctio  est,  atque  etiam  ab  iis,  quo  facilius  res 
perspici  possit,  hoc  simile  ponitur.  Ut  enim,  in- 
quiunt,  si  hoc  fingamus  esse  quasi  finem  et  ultimum, 
ita  iacere  talum,  ut  rectus  assistat:  qui  ita  talus  erit 
iactus,  ut  cadat  rectus,  praepositum  quiddam  habebit 
ad  finem :  qui  aliter,  contra;  neque  tamen  ilia  praepo- 
sitio  tali  ad  eum,  quern  dixi ,  finem  pertinebit :  sic  ea, 
quae  sunt  praeposita,  referuntur  ilia  quidem  ad  fi¬ 
nem;  sed  ad  eius  vim  naturamque  nihil  pertinent. 

55.  Sequitur  ilia  divisio,  ut  bonorum  alia  sint  ad 
illud  ultimum  pertinentia,  (sic  enim  appello,  quae 
rehxd  dicuntur:  nam  hoc  ipsum  instituamus,  ut  pla- 
cuit,  pluribus  verbis  dicere,  quod  uno  non  poterimus, 
ut  res  intelligatur.)  alia  autem  efficientia,  quae  Graeci 
■noLi]Tindy  alia  utrumque.  De  pertinentibus  nihil  est 
bonum  praeter  actiones  honestas:  de  efficientibus  ni¬ 
hil  praeter  amicum.  Sed  et  pertinentem  et  efficien 
tern  sapientiam  volunt  esse.  Nam  quia  sapientia  est 
conveniens  actio,  est  illo  pertinenti  genere,  quod  dixi. 
Quod  autem  honestas  actiones  affert  et  efficit,  id  effi- 
ciens  dici  potest. 

XVII.  56.  Haec,  quae  praeposita  dicimus,  partim 
sunt  per  se  ipsa  praeposita ,  partim  quod  aliquid  effi¬ 
cient,  partim  utrumque:  per  se,  ut  quidam  habitus 
oris  et  vultus,  ut  status,  utmotus:  in  quibus  sunt  et 
praeponenda  quaedam  et  reiicienda:  alia  ob  cam  rem 
praeposita  dicentur,  quod  ex  se  aliquid  efficiant,  ut 
pecunia :  alia  autem  ob  utramque  rem,  ut  integri  sen 
sus,  ut  bona  valetudo.  57.  De  bona  autem  fama 
(quam  enim  appellant  evdo&ctv,  apti us  est  hoc  loco 


bonam  famam  appellare,  quam  gloriam)  Chrysippus 
quidem  etDiogenes,  detracta  utilitate,  ne  digitum  qui¬ 
dem  eius  caussa  porrigendum  esse  dicebant;  quibus 
ego  vehementer  assentior.  Qui  autem  post  eos  fue- 
runt,  quum  Carneadem  sustinere  non  possent,  hanc, 
quam  dixi,  bonam  famam  ipsam  propter  se  praeposi- 
tam  et  sumendam  esse  dixerunt,  esseque  hominis  in- 
genui  et  liberaliter  educati,  velle  beneaudire  a  paren- 
tibus,  a  propinquis,a  bonis  etiam  viris,  idque  propter 
rem  ipsam,  non  propter  usum :  dicuntque,  ut  liberis 
consultum  velimus,  etiam  si  postumi  futuri  sint,  pro¬ 
pter  ipsos,  sic  futurae  post  mortem  famae  tamen  esse 
propter  rem,  etiam  detracto  usu,  consulendum. 

58.  Sed,  quum,  quod  honestum  sit,  id  solum  bo¬ 
num  esse  dicamus:  consentaneum  tamen  est,  fungi 
officio,  quum  id  officium  nec  in  bonis  ponamus,  nec 
in  malis.  Est  enim  aliquid  in  his  rebus  probabile, 
et  quidem  ita,  ut  eius  ratio  reddi  possit:  ergo  ut  etiam 
probabiliter  acti  ratio  reddi  possit.  Est  autem  offi¬ 
cium,  quod  ita  factum  est,  ut  eius  facti  probabilis  ra¬ 
tio  reddi  possit.  Ex  quo  intelligitur,  officium  medium 
quoddam  esse,  quod  neque  in  bonis  ponatur,  neque  in 
contrariis.  Quoniamque  in  iis  rebus,  quae  neque  in 
virtutibus  sunt,  neque  invitiis,  est  tamen  quiddam, 
quod  usui  possit  esse :  tollendum  id  non  est.  Est  au¬ 
tem  gius  generis  actio  quoque  quaedam,  etquidem  ta¬ 
bs,  ut  ratio  postulet  agere  aliquid  et  facere  eorum. 
Quod  autem  ratione  actum  sit,  id  officium  appellamus. 
Est  igitur  officium  eius  generis,  quod  nec  in  bonis  po¬ 
natur  nec  in  contrariis.  XVIII.  59.  Atqui  perspicuum 
etiam  illud  est,  in  istis  rebus  mediis  aliquid  agere  sa- 
pientem.  Iudicat  igitur,  quum  agit,  officium  illud 
esse.  Quod  quoniam  numquam  fallitur  in  iudicando, 
erit  in  mediis  rebus  officium:  quod  efficitur  hac  etiam 
conclusione  rationis.  Quoniam  enim  videmus  esse 
quiddam,  quod  recte  factum  appellemus,  id  autem 
est  perfectum  officium :  erit  autem  etiam  inchoatum  : 
ut,  si  iuste  depositum  reddere  in  recte  factis  sit,  in  of- 
ficiis  ponatur ,  depositum  reddere:  illo  enim  addito, 
iuste,  fit  recte  factum :  per  se  autem  hoc  ipsum  redde¬ 
re  ,  in  officio  ponitur.  Quoniamque  non  dubium  est, 
quin  in  iis,  quae  media  dicimus,  sit  aliud  sumendum, 
aliud  reiiciendum:  quidquid  ita  fit  aut  dicitur ,  com- 
muni  officio  continetur.  Ex  quo  intelligitur,  quoniam 
se  ipsi  omnes  natura  diligant,  tarn  insipientem  quam 
sapientem  sumpturum,  quae  secundum  naturam  sint, 
reiecturumque  contraria.  Ita  est  quoddam  commu¬ 
ne  officium  sapientis  et  insipientis :  ex  quo  efficitur, 
versari  in  iis,  quae  media  dicamus.  60.  Sed  quum 
ab  his  omnia  proficiscantur  officia,  non  sine  caussa 
dicitur,  ad  ea  referri  omnes  nostras  cogitationes :  in 
his  et  excessum  e  vita,  et  in  vita  mansionem.  In  quo 
enim  plura  sunt,  quae  secundum  naturam  sunt,  huius 
officium  est  in  vita  manere:  in  quo  autem  aut  sunt 
plura  contraria,  aut  fore  videntur,  huius  officium  est, 
e  vita  excedere.  E  quo  apparet,  et  sapientis  esse  ali- 
quando  officium,  excedere  e  vita,  quum  beatus  sit:  et 
stulti,  manere  in  vita,  quum  sit  miser.  61.  Nam  bo¬ 
num  illud  et  malum,  quod  saepe  iam  dictum  est,  post- 
ea  consequitur.  Prima  autem  ilia  naturae,  sive  se- 
cunda,  sive  contraria,  sub  iudicium  sapientis  et  dele- 
ctum  cadunt:  estque  ilia  subiecta  quasi  materia  sa- 
pientiae.  Itaque  et  manendi  in  vita  et  migrandi  ratio 
omnibus  iis  rebus ,  quas  supra  dixi,  meticnda.  Nam 
neque  iis,  qui  virtute  retinentur  in  vita,  neque  iis, 
qui  sine  virtute  sunt,  mors  est  oppetenda.  At  saepe 
officium  est  sapientis,  desciscerc  a  vita,  quum  sit  bea- 

tissimus ,  si  id  opportune  facere  possit;  quod  est  con- 
venienter  naturae  vivere.  Sic  enim  censent,  oppor- 
tunitatis  esse,  beate  vivere.  Itaque  a  sapientia  prae- 
cipitur,  se  ipsam,  si  usus  sit,  sapiens  ut  relinquat. 
Quamobrein  quum  vitiorum  ista  vis  non  sit,  ut  caus- 
sam  afferant  mortis  voluntariae :  perspicuum  est, 
etiam  stultorum,  qui  iidem  miseri  sint,  ofticium  esse, 
manere  in  vita,  si  sint  in  maiore  parte  earum  rerum, 
quas  secundum  naturam  esse  dicimus.  Etquoniam^ 
excedens  e  vita  et  manens  aeque  miser  est;  nec  diu- 
turnitas  ei  magis  vitam  fugiendam  facit;  non  sine 
caussa  dicitur,  iis,  qui  pluribus  naturalibus  frui  pos- 
sint,  esse  in  vita  manendum. 

XIX.  62.  Pertinere  autem  ad  rem  arbitrantur,  in- 
telligi,  natura  fieri,  ut  liberi  a  parentibus  amentur:  a 
quo  initio  profectam  communem  humani  generis  so- 
cietatem  persequimur.  Quod  primum  intelligi  debet 
ligura  membrisque  corporum;  quae  ipsa  declarant 
procreandi  a  natura  habitam  esse  rationem.  Neque 
vero  haec  inter  se  congruere  possent,  ut  natura  et  pro- 
creari  vellet,  et  diligi  procreatos  non  curaret.  ,  Atque 
etiam  in  bestiis  vis  naturae  perspici potest:  quarumin 
fetu  et  in  educatione  laborem  quum  cernimus,  natu¬ 
rae  ipsius  vocem  videmur  audire.  Quare  ut  perspi¬ 
cuum  est,  natura  nos  a  dolore  abhorrere :  sic  apparet, 
a  natura  ipsa,  ut  eos,  quos  genuerimus ,  ameraus,  im- 
pelli.  63.  Ex  hoc  nascitur  etiam,  ut  communis  ho- 
minum  inter  homines  naturalis  sit  commendatio,  ut 
oporteat  hominem  ab  homine  ob  id  ipsum,  quod  ho¬ 
mo  sit,  non  alienum  videri.  Ut  enim  in  membris  alia 
sunt  tamquam  sibi  nata,  ut  oculi,  ut  aures;  aliqua 
etiam  ceterorum  membrorum  usum  adiuvant,  ut  cru¬ 
ra,  ut  manus:  sic  immanes  quaedam  bestiae  sibi  so¬ 
lum  natae  sunt:  at  ilia,  quae  in  concha  patula  pinna 
dicitur ;  isque ,  qui  enat  e  concha ,  qui ,  quod  earn  cu- 
stodit,pinnoteres  vocatur,  in  eamque  quum  se  recipit,  | 
includitur:  ut  videatur  monuisse,  ut  caveret:  itemque  i 
formicae,  apes,  ciconiae  aliorum  etiam  caussa  quae¬ 
dam  faciunt.  Multo  magis  haec  coniunctio  est  homi- 
nis.  Itaque  natura  surnus  apti  ad  coetus,  concilia, 
civitates.  64.  Mundum  autem  censent  regi  numine 
deorum ,  eumque  esse  quasi  communem  urbem  et  ci- 
vitatem  hominum  et  deorum ,  et  unum  quemque  no¬ 
strum  eius  mundi  esse  partem.  Ex  quo  illud  natura 
consequi,  ut  communem  utilitatem  nostrae  antepona- 
mus.  Ut  enim  leges  omnium  salutem  singulorum 
saluti  anteponunt:  sic  vir  bonus  et  sapiens  et  legi- 
bus  parens  et  civilis  officii  non  ignarus  utilitali 
omnium  plus,  quam  unius  alicuius  aut  suae  con- 
sulit.  Nec  magis  vituperandus  est  proditor  pa¬ 
triae,  quam-communis  utilitatis  aut  salutis  desertor 
propter  suam  utilitatem  aut  salutem.  Ex  quo  fit,  ut 
laudandus  sit  is,  qui  mortem  oppetat  pro  republica, 
quod  deceat,  cariorem  esse  patriam  nobis,  quam  nos- 
metipsos.  Quoniamque  ilia  vox  inhumana  et  scele- 
rata  ducitur  eorum,  qui  negant  se  recusare,  quo  mi¬ 
nus,  ipsis  mortuis,  terrarum  omnium  deflagratio  con- 
sequatur:  (quod  vulgari  quodam  versu  Graeco  pro- 
nuntiarisolet:)  certe  verum  est,  etiam  iis,  qui  aliquan- 
do  futuri  sint,  esse  propter  ipsos  consulendum. 

XX.  65.  Ex  hac  animorum  affectione  testamenta 
commendationesque  morientium  natae  sunt.  Quod- 
que  nemo  in  solitudine  vitam  agere  velit,  ne  cum  infi- 
nita  quidem  voluptatum  abundanlia ;  facile  intelligi- 
tur ,  nos  ad  coniunctionem  congregationemque  homi¬ 
num  et  ad  naturalem  communitatem  esse  natos.  Im- 
pellimur  autem  natura,  ut  prodesse  velimus  quam 


plurimis,  in  primisque  docendo  rationibusque  pru- 
dentiae  tradendis.  66.  Itaque  non  facile  est  invenire, 
qui,  quod  sciat  ipse,  non  tradat  alteri.  Ita  non  solum 
ad  discendum  propensi  sumus,  verum  etiam  ad  do- 
cendum.  Atque  ut  tauris  natura  datum  est,  ut  pro 
vitulis  contra  leones  summa  vi  impetuque  conten- 
dant :  sic  ii,  qui  valent  opibus  atque  id  facere  possunt, 
ut  de  Hercule  et  de  Libero  accepimus ,  ad  servandum 
genus  hominum  natura  incitantur.  Atque  etiam,  Io- 
vem  quum  Optimum  et  Maximum  dicimus,  quumque 
eumdem  Salutarem,  Iiospitalem,  Statorem;  hoc  intel- 
lia;i  volumus,  salutem  hominum  in  eius  esse  tutela. 
Minime  autem  convemt,  quum  ipsi  inter  nos  abiecti 
neglectique  simus,  postulare,  ut  diis  immortalibus  ca- 
ri  simus  et  ab  his  diligamur.  Quemadmodum  igitur 
membris  utimur  prius,  quam  didicimus,  cuius  ea  uti¬ 
litatis  caussa  habeamus:  sic  inter  nos  natura  ad  civi- 
lem  communitatem  coniuncti  et  consociati  sumus. 
Quod  ni  ita  se  haberet,  nec  iustitiae  ullus  esset  nec 
bonitati  locus.  67.  Et  quo  modo  hominum  inter  ho¬ 
mines  iuris  esse  vincula  putant,  sic  hotnini  nihil  iuris 
esse  cum  bestiis.  Praeclare  enim  Chrysippus,  cetera 
nata  esse  hominum  caussa  et  deorum ,  eos  autem 
communitatis  et  societatis  suae;  ut  bestiis  homines 
uti  ad  utilitatem  suam  possint  sine  iniuria.  Quoniam¬ 
que  ea  natura  esset  hominis,utei  cum  genere  humano 
quasi  civile  ius  intercederet :  qui  id  conservaret,  eum 
iustum,  quimigraret,  iniustum  fore.  Sed  quemad¬ 
modum,  theatrum  ut  commune  sit,  recte  tamen  dici 
potest,  eius  esse  eum  locum,  quern  quisque  occupa¬ 
nt:  sic  in  urbe  mundove  communi  non  adversatur 
ius,  quo  minus  suum  quidque  cuiusque  sit.  68. Quum 
autem  ad  tuendos  conservandosque  homines  hominem 
natum  esse  videamus:  consentaneum  est  huic  natu¬ 
rae,  ut  sapiens  velit  gerere  et  adtninistrare  rempubli- 
cam,  atque,  ut  e  natura  vivat,  uxorem  adiungere  et 
velle  ex  ea  liberos  procreare.  Ne  amores  quidem 
sanctos  a  sapiente  alienos  esse  arbitrantur.  Cynico- 
rum  autem  rationem  atque  vitam  alii  cadere  in  sa- 
pientem  dicunt,  si  quis  eiusmodi  forte  casus  incident, 
ut  id  faciendum  sit:  alii  nullo  modo.  XXI.  69.  Ut 
vero  conservetur  omnis  homini  erga  hominem  socie- 
tas,  coniunctio,  caritas:  et  emolumenta  et  detrimenta, 
quae  a  et  fild/inma  appellant,  communia  es¬ 

se  voluerunt:  quorum  altera  prosunt,  nocent  altera. 
Neque  solum  ea  communia ,  verum  etiam  paria  esse 
dixerunt.  Incommoda  autem  et  commoda  (ita  sv- 
Xor/(Tiij{ictT<x  et  dvcr/^njauj/uaTa  appello)  communia  esse 
voluerunt,  paria  noluerunt.  Ilia  enim,  quae  pro¬ 
sunt  aut  quae  nocent,  aut  bona  sunt  aut  mala:  quae 
sint  paria  necesse  est.  Commoda  autem  aut  incom¬ 
moda  in  eo  genere  sunt,  quae  praeposita  et  reiecta 
dicimus.  Ea  possunt  paria  non  esse.  Sed  emolu¬ 
menta  communia  esse  dicuntur.  Recte  autem  facta 
et  peccata  non  habentur  communia.  70.  Amicitiam 
autem  adhibendam  esse  censent,  quia  sit  ex  eo  gene¬ 
re,  quae  prosunt.  Quamquam  autem  in  amicitia 
alii  dicant,  aeque  caram  esse  sapienti  rationem  amici, 
ac  suam;  alii  autem,  sibi  cuique  cariorem  suam: 
tamen  hi  quoque  posteriores  fatentur,  alienum  esse 
ab  iustitia,  ad  quam  nati  esse  videamur,  detrahere 
quid  de  aliquo,  quod  sibi  assumat.  Minime  vero 
probatur  huic  disciplinae,  de  qua  loquor,  aut  ami¬ 
citiam  aut  iustitiam  propter  utilitates  ascisci  aut 
probari.  Eaedem  enim  utilitates  poterunt  eas  labe- 
factare  atque  pervertere.  Etenim  nec  iustitiae  nec 
amicitiae  esse  omnino  poterunt,  nisi  ipsae  per  se  ex- 

petantur.  71.  Ius  autem,  quod  ita  dici  appellarique 
possit,  id  esse  natura :  alienumque  esse  a  sapiente  non 
modo  iniuriam  cui  facere,  verum  etiam  nocere.  Nec 
vero  rectum  est,  cum  amicis  aut  bene  meritis  conso- 
ciare  aut  coniungere  iniuriam :  gravissimeque  et  ve- 
rissime  defenditur,  numquam  aequitatem  ab  utilitate 
posse  seiungi:  et,  quidquid  aequum  iustumque  esset, 
id  etiam  bonestum :  vicissimque,  quidquid  esset  ho- 
nestum,  id  iustum  etiam  atque  aequum  fore. 

72.  Ad  easque  virtutes,  de  quibus  disputa  turn  est, 
dialecticam  etiam  adiungunt  et  physicam;  easque 
ambas  virtutum  nomine  appellant:  alteram,  quod  ha- 
beat  rationem,  ne  cui  falso  assentiamur,  neve  um- 
quam  captiosa  probabilitate  fallamur,  eaque,  quae 
de  bonis  et  malis  didicerimus,  ut  tenere  tueriquepos- 
simus.  Nam  sine  hac  arte  quemvis  arbitrantur  a 
vero  abduci  fallique  posse.  Recte  igitur,  si  omnibus 
in  rebus  temeritas  ignoratioque  vitiosa  est,  ars  ab  his 
ea,  quae  tollit  haec,  virtus  nominata  est.  XXII.  73. 
Physicae  quoque  non  sine  caussa  tributus  idem  est 
honos :  propterea  quod ,  qui  convenienter  naturae  vi- 
cturus  sit,  ei  proficiscendum  est  abomnimundo  atque 
ab  eius  procuratione.  Nec  vero  potest  quisquam  de 
bonis  et  malis  vere  iudicare,  nisi  omni  cognita  ra- 
tione  naturae ,  et  vitae  etiam  deorum ,  et  utrum  con- 
veniat,  necne,  natura  hominiscumuniversa :  quaeque 
sunt  vetera  praecepta  sapientium ,  qui  iubent  tempori 
parere ,  et  sequi  deum ,  et  se  noscere ,  et  nihil  minis. 
Haec  sine  physicis  quam  vim  habeant,  (et  habent 
maximam,)  videre  nemo  potest.  Atque  etiam  ad  iu- 
stitiam  colendam,  ad  tuendas  amicitias  et  reliquas 
caritates  quid  natura  valeat,  haec  una  cognitio  po¬ 
test  tradere.  Nec  vero  pietas  adversus  deos,  nec, 
quanta  his  gratia  debeatur,  sine  explicatione  naturae 
intelligi  potest. 

74.  Sed  iam  sentio,  me  esse  longius  provectum, 
quam  proposita  ratio  postularet.  Verum  admirabi- 
lis  compositio  disciplinae  incredibilisque  rerum  tra- 
xit  ordo:  quem,  per  deos  immortales!  nonne  mira- 
ris?  Quid  enim  aut  in  natura,  qua  nihil  est  aptius,  ni¬ 
hil  descriptius ,  aut  in  operibus  manu  factis  tarn  com- 
positum  tamque  compactum  et  coagmentatum  inve- 
niri  potest?  Quid  posterius  priori  non  convenit? 
Quid  sequitur,  quod  non  respondeat  superiori?  Quid 
non  sic  aliud  ex  alio  nectitur,  ut  non,  si  unam  litte- 
ram  moveris,  labent  omnia?,  Nec  tamen  quidquam 
est,  quod  moveri  possit. 

75.  Quam  gravis  vero,  quam  magnifica ,  quam 
constans  conficitur  persona  sapientis!  qui,  quum  ra¬ 
tio  docuerit,  quod  honestum  esset,  id  esse  solum  bo- 
num,  semper  sit  necesse  est  beatus,  vereque  omnia 
ista  nomina  possideat,  quae  irrideri  ab  imperitis 
solent.  Rectius  enim  appellabitur  rex,  quam  Tarqui- 
nius,  qui  nec  se  nec  suos  regere  potuit:  rectius  ma- 
gister  populi,  (is  enim  est  dictator,)  quam  Sulla,  qui 
trium  pestiferorum  vitiorum,  luxuriae,  avaritiae,  cru- 
delitatis,  magister  fuit:  rectius  dives,  quam  Crassus, 
qui,  nisi  eguisset,  numquam  Euphratem  nulla  belli 
caussa  transire  voluisset.  Recte  eius  omnia  dicentur, 
qui  scit  uti  solus  omnibus:  recte  etiam  pulcher  ap¬ 
pellabitur;  animi  enim  lineamenta  sunt  pulchriora, 
quam  corporis:  recte  solus  liber,  nec  dominationi 
cuiusquam  parens  neque  obedienscupiditati :  76.  re¬ 
cte  invictus,  cuius  etiam  si  corpus  constringatur,  ani- 
mo  tamen  vincula  iniici  nulla  possint.  Neque  exspe- 
ctet  ultimum  tempus  aetatis,  ut  turn  denique  iudicetur 
beatusne  fuerit,  quum  extremum  vitae  diem  morte 


confecerit:  quod  ille  unus  e  septem  sapientibus  non 
sapienter  Croesum  monuit.  Nam  si  beatus  umquam 
fuisset,  beatam  vitam  usque  ad  ilium  a  Cvro  exstru- 
ctum  rogum  pertulisset.  Quod  si  ita  est",  ut  neque 
quisquam,  nisi  bonus  vir,  et  omnes  boni  beati  sint: 
quid  philosophia  rnagis  colendum,  aut  quid  est  virtu- 
tedivinius? 


- 


114. 

LIBER  QUARTUS. 


AH  G.  In  introitu  Cicero  philosophiam  Stoicam  in  univer- 
sum  reprehendit,  maxime  vero  auctorein  eius  Zenonem ,  qui, 
Socraticorum  Aristotelisque  discipliua  teniere  relicta,  novani  sit 
ausus  comlere,  non  nisi  novis  quibusdam  verliis  et  scribendidis- 
serendique  ratione  diserepantem.  c.  1-5.  Item  illam  Stoicorum 
sunimo  deliono  etmalo  verboruin  polios,  quam  rerum,  esse  contro- 
versiani .  Nam  constitutionem  illam  priinam  naturae,  a  qua  etCato 
deStoieorum  more  exorsus  sit,  utriusque  partis  esse  communem, 
ut  nulla  de  rebus  sit  dissensio.  Valetudinein  corporis,  sensuuni 
integritatem ,  non  esse  bona,  sed  praeposita ;  quae  in  corpore 
excellant,  non  esse  per  se  expetenda,  sed  sumeuda-,  omnia  vitia 
esse  paria;  qui  virtutem  non  plene  consecuti  sint,  summe  esse 
miseros :  ea  vero  non  esse  eiusmodi,  ut  vetus  ilia  disciplina  de- 
serenda  fuisse  videatur,  praesertim  quum  novae  signification! 
verborum,  in  quibus  disputationis  cardo  versetur,  linguae  con- 
suetudo  refragetur.  c.  0-9.  Sequitur  deinde  pressior  disputatio 
de  his,  quae  a  Catone  dicta  erant,  eaque  conferuntur  cum  his, 
quae  Cicero  anteposuit  Catonianis.  Quod  ab  iisdeiu  initiis  na¬ 
turae,  animo  et  corpore,  et  utriusque  conservandi  studio  pro- 
ficiscantur  Stoici  et  Peripatetici :  male  Stoicos  paullo  post 
corporis  plane  oblivisci,  et  in  exquirendo  sumnio  bono  etmalo 
unum  animum  intueri:  nam  etsi  corporis  bona  virtuti  longe 
sintpostponenda,  his  tamen  partes  vitae  beatae  contineri.  10-12. 
Deinde  quum  omnium  naturalium  simile  sit  id,  ad  quod  omnia  re 
ferantur,  et  quod  sit  ultimum  rerum  appetendarum  ;  omnis  au- 
tein  natura  nullam  sui  partem  deserat,  neque  aliam  alia  potio- 
rem  ducat,  non  esse,  cur  summum  bonum  non  totd  in  homine  po- 
natur.  c.  13.  14.  Quod  autem  Stoici  negent,  posse  constitui  vir- 
tutem,  si,  quae  extra  earn  sint,  ad  beatam  vitam  pertineant;  id 
totum  contra  esse.  Neque  enim  virtutem  posse  introduci,  nisi, 
quae  legat  et  reiiciat,  omnia  unam  ad  summam  referantur. 
c.  15.  16.  Iam  ad  reliqua  pergit  Cicero.  Ac  primum  quidem 
minime  probandum  esse  dicit,  quod  Stoici,  quum,  quod  sit  ho- 
nestum  ,  solum  esse  bonum  doceant,  rursus  dicant,  inilia  projio- 
nenda  esse  accommodata  naturae,  quorum  e  selectione  virtus 
possit  exsistere.  Non  enim  esse  aequum,  aliunde  finem  beate 
vivendi,  i.  e.  ab  honesto  ,  aliunde  vero,  i.  e.  a  natura,  principium 
agendi  petere,  sed  una  ratione  utrumque  contineri  oportere : 
ex  quo  ipso  Stoicae  rationis ,  de  fine  bonorum,  vitium  intelligi, 
quo,  qui  in  voluptate  summum  bonum  ponant,  liberi  sint,  quorum 
de  sententia  et  appetitio  et  actio  simul  commoveantur.  c.  17.  Iam 
in  illis  consectariis :  omne  bonum  laudabile,  laudabile  omne 
honestum,  igitur  omne  bonum  honestum-,  item  in  illo  sorite: 
quod  bonum  sit,  id  esse  optubite ,  quod  optubile ,  expetendum 
etc.  suiiii  ea,  quae  a  neinine  concedantur,  nisi  a  quo  sola  virtute 
finis  bonorum  contineri  censentur.  Reliqua  autem :  omnes,  qui 
non  sint  sapientes,  ueque  miseros  esse,  omnia  recte  facta  et  pec- 
cata  aequalia,  et  his  similia,  ita  repugnare  sensibus  ac  rerum 
naturae,  ut  iis  ipsis  tollantur  ea,  ex  quibus  colligantur.  c.  18. 19. 
Atque  hac  ipsa  re  factum  esse,  ut  caussam  non  obtinens  Zeno, 

repugnante  quippe  natura,  et  ad  angustias  reilactus,  versare  ver- 
l>a  inciperet.  Nani  quae  liona  millet  dici,  emu  concessisse,  ut 
apta,  accommodate,  praeposita  dicerentur,  et  quae  mala  negaret 
esse,  reiecta  appellarentur;  Platonem  non  sapientem  quidem 
dixisse,  Dionysio  tamen  tyranno  pvaetulisse ;  peccata  alia  tolera- 
bilia  censuisse,  alia  nullo  inodo :  in  his,  ut  etin  reliquis,  loqui  emit 
aliter  at«[ue  oiimes,  sed  idem  sentire acceteios.  c.  20.  sq.  Hamm 
angustiarum  unam  caussam  esse  gloriosam  illam  in  constituendo 
sunimo  hono  ostentationem.  Nam  quum  ,  quod  honestum  sit,  id 
solum  honuni  essedicat,  omnia officia vitae tolli ;  exquibus  angu- 
sliis  dum  expedire  se  velit,  nova  quaedam  dicere  cogi,  sed  ea  cum 
Aiistoteleis  re  consentientia,  verbis  discrepantia;  e  re  igitur 
fuisse,  usitate  loqui.  c.  25.  26.  Hinc  orta  esse  ilia  na(iaSuS,a,  ut: 
omnia  peccata  esse  paria,  quae,  si  res  verbis  subiectae  specten- 
tur,  nihil  habeant  controversiae.  c.  27.  28. 

I.  1.  Quae  quum  dixisset,  finem  ille.  Ego  au- 
tem ,  Nae  tu,  inquam,  Cato,  ista  exposuisti  tam  mul¬ 
ta  memoriter,  tam  obscura  dilucide.  Itaque  aut  omit- 
tamus  contra  omnino  velle  aliquid,  autspatiumsuma- 
mus  ad  cogitandum.  Tam  enim  diligenter,  etsi  mi¬ 
nus  vere,  (nam  nondum  id  quidem  audeo  dicere,)  sed 
tamen  accurate  non  modo  fundatam,  verum  etiam 
exstructam  disciplinam  non  est  facile  perdiscere. 
Turn  ille,  Ain  tandem,  inquit,  quum  ego  te  hac  nova 
lege  videam  eodem  die  accusatori  respondere ,  et  tri¬ 
bus  horis  perorare,  inhacmecaussatempusdilaturum 
putas?  quae  tamen  a  te  agetur  non  melior,  quamillae 
sunt,  quas  interdum  obtines.  Quare  istam  quoque 
aggredere,  tractatam  praesertim  et  ab  aliis,  eta  te 
ipso  saepe ,  ut  tibi  deesse  non  possit  oratio.  2.  Turn 
ego,  Non  mehercule,  inquam,  soleo  temere  contra 
Stoicos:  non  quo  illis  admodum  assentiar :  sed  pu- 
dore  impedior;  ita  multa  dicunt,  quae vixintelligam. 
Obscura ,  inquit ,  quaedam  esse  confiteor:  nec  tamen 
ab  illis  ita  dicuntur  de  industria:  sed  inest  in  rebus 
ipsis  obscuritas.  Cur  igitur,  easdemres,  inquam, 
Peripateticis  dicentibus,  verbum  nullum  est,  quod 
non  intelligatur?  Easdemne  res,  inquit?  anparumdis- 
serui,  non  verbis  Stoicos  a  Peripateticis,  sed  universa 
re  et  tota  sententia  dissidere?  Atqui,  inquam,  Cato,  si 
istud  obtinueris,  traducas  me  ad  te  totum  licebit.  Pu- 
tabam  equidem,  satis,  inquit,  me  dixisse.  Quare  ad 
ea  primum,  si  videtur.  Sin  aliud  quid  voles,  postea. 
Immo  isto  quidem,  inquam,  loco,  nisi  iniquum  postu- 
lo,  responde  arbitratu  meo.  Ut  placet,  inquit.  Etsi 
enim  illud  erat  aptius,  aequum,  cuique  concedere. 

II.  3.  Existimo  igitur,  inquam,  Cato,  veteres  illos 
Platonis  auditores,  Speusippum  ,  Aristotelem,  Xeno- 
cratem,  deinde  eorum,  Polemonem,  Theophrastum, 
satis  et  copiose  et  eleganter  habuisse  constitutam  di¬ 
sciplinam,  ut  non  esset  caussa  Zenoni,  quum  Polemo¬ 
nem  audisset,  cur  et  ab  eo  ipso  et  a  superioribus  dis- 
sideret:  quorum  fuit  haec  institutio;  in  qua  animad- 
vertas  velim,  quid  putes  mutandum;  nec  exspectes, 
dum  ad  omnia  dicam,  quae  a  te  dicta  sunt:  universa 
enim  illorum  ratione  cum  tota  vestra  confligendum 
puto.  4.  Qui  quum  viderent,  ita  nos  esse  natos,  ut  et 
communiter  ad  eas  virtutes  apti  essemus ,  quae  notae 
illustresque  sunt,  iustitiam  dico,  temperantiam,  cete- 
ras  generis  eiusdem;  (quae  omnes,  similes  artium  re- 
liquarum,  materia  tantum  ad  meliorem  partem,  et  tra- 
ctatione  differunt:)  easque  ipsas  virtutes  viderent  nos 
magnilicentius  appetere  et  ardentius;  habere  etiam 
insitam  quamdam,  vel  potius  innatam,  cupiditatem 
scientiae,  natosque  esse  ad  congregationem  hominum 
et  ad  societatem  communitatemque  generis  humani, 
oaque  in  maximis  ingeniis  maxime  elucere:  — totam 


philosophiam  tres  in  partes  diviserunt;  quarn  parti- 
tionem  a  Zenone  retentam  esse  videmus.  5.  Quarum 
quum  una  sit,  qua  mores  conformari  putantur ;  differo 
earn  partem,  quae  quasi  stirps  est  huius  quaestionis: 
qui  sit  enim  finis  bonorum ,  mox:  hoc  loco  tantum  di¬ 
co,  a  veteribus  Peripateticis  Academicisque,  qui  re 
consentientes  vocabulis  differebant,  eum  locum,  quern 
civilem  recte  appellaturi  videmur,  Graeci  nohrixov, 
graviter  et  copiose  esse  tractatum.  III.  Quam  multa 
illi  de  republica  scripserunt!  quam  multa  de  legibus! 
quam  multa  non  solum  praecepta  in  artibus,  sed  etiam 
exempla  in  orationibus  bene  dicendireliquerunt!  Pri¬ 
mum  enim  ipsa  ilia ,  quae  subtiliter  disserenda  erant, 
polite  apteque  dixerunt,  turn  definientes,  turn  partien- 
tes:  ut  vestri  etiam :  sed  vos  squalidius;  illorum,  vi- 
des,  quam  niteat  oratio.  6.  Deinde  ea,  quae  require- 
bant  orationem  ornatam  et  gravem,  quam  magnifice 
sunt  dicta  ab  illis!  quamsplendide !  deiustitia,  defor- 
titudine,  de  amicitia,  de  aetate  degenda  ,  de  philoso- 
phia,  de  capessenda  republica,  de  temperantia,  de 
consuetudine  hominum  acu  *  spinas  vellentium ,  ut 
Stoici,  nec  ossa  nudantium ,  sed  eorum,  qui  grandia 
ornate  vellent,  enucleate  minora  dicere.  Itaque  quae 
sunt  eorum  consolationes !  quae  cohortationes!  quae 
etiam  monita  et  consilia,  scripta  ad  summos  viros! 
Erat  enim  apud  eos,  ut  est  rerum  ipsarum  natura,  sic 
dicendi  exercitatio,  duplex.  Nam  quidquid  quaeri- 
tur,  id  habet  aut  generis  ipsius  sine  personis  tempo- 
ribusque,  aut,  his  adiunctis,  facti  aut  iuris  aut  nomi¬ 
nis  controversiam.  Ergo  in  utroque  exercebantur : 
eaque  disciplina  effecit  tantam  illorum  utroque  in  ge- 
nere  dicendi  copiam.  7.  Totum  genus  hoc  et  Zeno, 
et  ab  eo  qui  sunt,  aut  non  potuerunt,  aut  noluerunt, 
certe  reliquerunt.  Quamquam  scripsit  artem  rheto- 
ricam  Cleanthes;  Chrysippus  etiam;  sed  sic,  ut,  si 
quis  obmutescere  concupierit,  nihil  aliud  legere  de¬ 
beat.  Itaque  vides,  quo  modo  loquantur.  Nova  ver¬ 
ba  fingunt:  deserunt  usitata.  At  quanta  conatur! 
Mundum  hunc  omnemoppidum  esse  nostrum.  [Incen- 
dit  igitur  eos,  qui  audiunt.]  Vides,  quantam  rem 
agat:  ut,  Circeiis  qui  habitet,  totum  hunc  mundum 
suum  municipium  esse  existimet.  *  *  Quid?  ille  in- 
cendat?  Restinguet  citius,  si  ardentem  acceperit.  Ista 
ipsa,  quae  tu  breviter,  regem,  dictatorem,  divitem  so¬ 
lum  esse  sapientem,  a  te  quidem  apte  ac  rotunde: 
quippe;  babes  enim  a  rhetoribus.  Illorum  vero  ista 
ipsa  quam  exilia  de  virtutis  vi!  quam  tantam  volunt 
esse,  ut  beatum  per  se  efficere  possit.  Pungunt,  qua¬ 
si  aculeis,  interrogatiunculis  angustis :  quibus  etiam 
qui  assentiuntur,  nihil  commutantur  animo,  et  iidem 
abeunt,  qui  venerant:  res  enim  fortasse  verae,  certe 
graves,  non  ita  tractantur,  ut  debent,  sed  aliquanto 
minutius. 

IV.  8.  Sequitur  disserendi  ratio  cognitioque  na¬ 
turae.  Nam  de  summo  bono  mox,  ut  dixi,  videbi- 
mus,etadid  explicandum  disputationem  omnem  con- 
feremus.  In  iis  igitur  partibus  duabus  nihil  erat, 
quod  Zeno  commutare  gestiret.  Res  enim  praeclarc 
se  habent,  et  quidem  in  utraque  parte.  Quid  enim 
ab  antiquis  ex  eo  genere,  quod  ad  disserendum  valet, 
praetermissum  est?  qui  et  definierunt  plurima,  et  de- 
finiendi  artes  reliquerunt:  quodque  est  definition i 
adiunctum,  ut  res  in  partes  dividatur,  id  et  fit  ab  illis, 
et,  quemadmodum  fieri  oporteat,  traditur;  item  de 
contrariis;  a  quibus  ad  genera  formasque  generum 
venerunt.  Iam  argumenti,  ratione  conclusi,  caput 
esse  faciunt  ea,  quae  perspicua  dicunt:  deinde  ordi- 

nem  seqiuintur:  turn,  quid  verum  sit  in  singulis,  ex¬ 
trema  conclusio  est.  9.  Quanta  autem  ab  iTlis  varie- 
tas  argumentorum  ratione  concludentium  eorumque 
cum  captiosis  interrogationibus  dissimilitudo !  Quid? 
quod  pluribus  locis  quasi  denuntiant,  ut  neque  sen- 
suum  fidem  sine  ratione,  nec  rationes  sine  sensibus 
exquiramus,  atque  eorum  alterum  ab  altero  separe- 
mus?  Quid?  ea,  quae  dialectici  nunc  tradunt  et  do¬ 
cent,  nonne  ab  illis  instituta  sunt  etinventa?  De  qui- 
bus  etsi  a  Chrysippo  maxime  est  elaboratum,  tamen  a 
Zenone  minus  multo,  quam  ab  antiquis.  Ab  hoc  au¬ 
tem  quaedam  non  melius,  quam  veteres:  quaedam 
omnino  relicta.  10.  Quumque  duae  si nt  artes,  qui- 
bus  perfecte  ratio  et  oratio  compleatur,  una  invenien- 
di,  altera  disserendi:  banc  posteriorem  etStoici  et  Pe- 
ripatetici,  priorem  autem  illi  egregie  tradiderunt;  hi 
omnino  ne  attigerunt  quidem.  Name  quibus  locis, 
quasi  thesauris,  argumenta  depromerentur ,  vestri  ne 
suspicati  quidem  sunt,  superiores  autem  artificio  et 
via  tradiderunt.  Quae  quidem  res  efficit,  ne  necesse 
sit,  iisdein  de  rebus  semper  quasi  dictata  decantare, 
neque  a  commentariolis  suis  discedere.  Nam  qui 
sciet,  ubi  quidque  positum  sit,  quaque  eo  veniat,  is, 
etiam  si  quid  obrutum  erit,  poterit  eruere,  semperque 
esse  in  disputando  suus.  Quod  etsi  ingeniis  magnis 
praediti  quidam  dicendi  copiam  sine  ratione  conse- 
quuntur:  ars  tamen  est  dux  certior,  quam  natura. 
Aliud  est  enirn ,  poetarum  more  verba  fundere,  aliud, 
ea,  quae  dicas,  ratione  et  arte  distinguere. 

V.  11.  Similia  dici  possunt  de  explicatione  natu¬ 
rae,  qua  hi  utuntur  et  vestri :  neque  vero  ob  duas  mo- 
do  caussas,  quod  Epicuro  videtur ,  ut  pellatur  mortis 
et  religionis  metus:  sed  etiam  modestiam  quamdam 
cognitio  rerum  caelestium  affertiis,  qui  videant,  quan¬ 
ta  sit  etiam  apud  deos  moderatio,  quantusordo :  etma- 
gnitudinem  animi,  deorum  opera  et  facta  cernenti- 
bus:  iustitiam  etiam ,  quum  cognitum  habeas,  quod 
sit  summi  rectoris  ac  dornini  numen,  quod  consilium, 
quae  voluntas:  cuius  ad  naturam  apta  ratio  vera  ilia 
et  summa  lex  a  philosophis  dicitur.  12.  Inest  in  ea- 
dem  explicatione  naturae  insatiabilis  quaedam  e  co- 
gnoscendis  rebus  voluptas:  in  qua  una,  confectis  re¬ 
bus  necessariis,  vacui  negotiis,  honeste  ac  liberaliter 
possumus  vivere.  Ergo  in  hac  ratione  tota  de  maxi- 
mis  fere  rebus  Stoici  illos  secuti  sunt,  ut  et  deos  esse, 
et  quattuor  ex  rebus  omnia  constare  dicerent.  Quum 
autem  quaereretur  res  admodum  difficilis.  num  quin¬ 
ta  quaedam  natura  videretur  esse,  ex  qua  ratio  et  in- 
telligentia  oriretur,  in  quo  etiam  de  animis,  cuius  ge¬ 
neris  essent,  quaereretur:  Zeno  id  dixit  esse  ignem: 
nonnulla  deinde  aliter;  sed  ea  pauca.  De  maxima 
autem  re,  eodem  modo,  divina  mente  atque  natura 
mundum  universum  atque  eius  maximas  partes  <ad- 
ministrari :  materiam  vero  rerum  et  copiam  apud  bos 
exilem,  apud  illos  uberrimam  reperiemus.  13.  Quam 
multa  ab  Ins  conquisita  et  collecta  sunt  de  omnium  j 
animantium  genere,  ortu,  membris,  aetatibus!  quam 
multa  de  rebus  iis,  quae  gignuntur  e  terra!  quam 
multae,  quamque  de  rebus  variis,  et  caussae,  cur 
quidque  fiat,  et  demonstrationes ,  quemadmodum 
quaeque  (ianf!  Qua  ex  omni  copia  plurima  et  certis- 
sima  argumenta  sumuntur  ad  cuiusque  rei  naturam 
explicandam.  Ergo  adhuc,  quantum  equidem  intel- 
ligo,  caussa  non  videtur  fuisse  mutandi  nominis.  Non 
enim,  si  omnia  non  sequebatur,  idcirco  non  erat  orlus 
i  I  line .  Equidem  etiam  Epicurum,  in  physicis  qui¬ 
dem,  Democritum  puto:  pauca  mutat,  vel  plura  sane,  i 


At  quum  e  plurimis  eadem  dicit,  turn  certe  de  maxi- 
mis.  Quod  idem  quum  vestri  faciant,  non  satis  ma- 
gnam  tribuunt  inventoribus  gratiam.  Sed  haec  hac- 
tenus. 

VI.  14.  Nunc  videamus,  quaeso,  de  summo  bono, 
quod  continet  philosophiam  ,  ecquid  tandem  attulerit, 
quamobrem  ab  inventoribus,  tamquam  a  parentibus, 
dissentiret.  Hoc  igitur  loco,  quamquam  ate,  Cato, 
diligenter  est  explicatum,  finis  hie  bonorum  et  quis 
a  Stoicis  et  quemadmodum  diceretur :  tamen  ego  quo- 
que  exponam,  ut  perspiciamus ,  si  potuerimus,  quid- 
nam  a  Zenone  novi  sit  allatum.  Quum  enim  superio¬ 
res,  e  quibus  planissime  Polemo,  secundum  naturam 
vivere,  summum  bonum  esse  dixissent,  his  verbis 
tria  significari  Stoici  dicunt :  unum  eiusmodi ,  vivere 
adhibentem  scientiam  earum  rerum,  quae  natura  eve- 
nirent.  (Ilunc  ipsum  Zenonis  aiunt  linein  esse,  decla- 
rantem  illud,  quod  a  te  dictum  est,  convenienter  na¬ 
turae  vivere :)  15.  alterum  significare  idem,  ut  si  di¬ 
ceretur,  officia  omnia  media  aut  pleraque  servantem, 
vivere.  Hoc  sic  expositum  dissimile  est  superiori. 
Illud  enim  rectum,  quod  xaioyd dicebas,  contin- 
git  sapienti  soli:  hoc  autem  inchoati  cuiusdam  officii 
est,  non  perfecti;  quod  cadere  in  nonnullos  insipien- 
tes  potest.  Tertium  autem,  omnibus  aut  maximis 
rebus  iis,  quae  secundum  naturam  sunt,  fruentem 
Vivere,  hoc  non  est  positum  in  nostra  actione.  Com¬ 
pletin'  enim  et  ex  eo  genere  vitae,  quod  virtute  finitur, 
et  ex  iis  rebus,  quae  secundum  naturam  sunt,  neque 
sunt  in  nostra  potestate.  Sed  hoc  summum  bonum, 
quod  tertia  significatione  intelligitur,  eaque  vita,  quae 
ex  summo  bono  degitur,  quia  coniuncta  ei  virtus  est, 
in  sapientem  solum  cadit:  isque  finis  bonorum,  ut  ab 
ipsis  Stoicis  scriptum  videmus,  a  Xenocrate  atque  ab 
Aristotele  constitutus  est.  Itaque  ab  his  constitutio 
ilia  prima  naturae,  a  qua  tu  quoque  ordiebare,  his 
prope  verbis  exponitur.  VII.  16.  Omnis  natura  vult 
esse  conservatrix  sui,  ut  et  salva  sit,  et  in  genere  con- 
servetur  suo.  Ad  hanc  rem  aiunt  artes  quoque  requi- 
sitas,  quae  naturam  adiuvarent:  in  quibus  ea  nume- 
retur  in  primis,  quae  est  vivendi  ars,  ut  tueatur,  quod 
a  natura  datum  sit,  quod  desit,  acquirat:  iidemque 
diviserunt  naturam  hominis  in  animum  et  corpus. 
Quumque  eorum  unum  quodque  per  se  expetendum 
esse  dixissent,  virtutes  quoque  utriusque  eorum  per  se 
expetendas  esse  dicebant:  quum  animum  quadam  in- 
finita  laude  anteponerent  corpori,  virtutes  quoque  ani¬ 
mi  bonis  corporis  anteponebant.  17.  Sed  quum  sa- 
pientiam  totius  hominis  custodem  et  procuratricem 
esse  vel  lent,  quae  esset  naturae  comes  et  adiutrix:  hoc 
sapientiae  munus  esse  dicebant,  ut  eum  tueretur,  qui 
constaret  ex  animo  et  corpore;  in  utroque  iuvaret 
eum  ,  atque  contineret.  Atque  ita  re  primo  simplici- 
ter  collocata ,  reliqua  subtilius  persequentes ,  corporis 
bona  facilem  quamdam  rationem  habere  censebant. 
De  animi  bonis  accuratius  exquirebant:  in  primisque 
reperiebant,  inesse  in  his  iustitiae  semina:  primique 
ex  omnibus  philosophis  a  natura  tributum  esse  docue- 
runt,  ut  ii,  qui  procreati  essent,  a  procreatoribus  ama- 
rentur,  et  id,  quod  temporum  ordine  antiquius  est,  ut 
coniugia  virorum  et  uxorum ,  natura  coniuncta  esse 
dicerent:  qua  ex  stirpe  orirentur  amicitiae  cognatio- 
num.  Atque  ab  his  initiis  profecti,  omnium  virtutum 
et  originem  et  progressjonem  persecuti  sunt.  Ex  quo 
magniludo  quoque  animi  exsistebat,  qua  facile  posset 
repugnari  obsistique  fortunae,  quod  maximae  res  es¬ 
sent  in  potestate  sapientis.  Varielates  autem  iniu- 

riasque  fortunae  facile  veterum  philosophorum  prae- 
ceptis  instituta  vita  superabat.  18.  Principiis  autem 
a  natura  datis ,  amplitudines  quaedam  bonorum  exci- 
tabantur,  partimprofectae  a  contemplatione  rerum  oc- 
cultiorum ,  quod  erat  insitus  menti  cognitionis  amor, 
ex  quo  etiam  rationis  explicandae  disserendique  cu- 
piditas  consequebatur :  quodque  hoc  solum  animal 
natum  est  pudoris  ac  verecundiaeparticeps,  appetens- 
que  coniunctionem  hominum  ac  societatem,  animad- 
vertensque  in  omnibus  rebus,  quas  ageret  aut  diceret, 
ut  nequid  ab  eo  fieret,  nisi  honeste  et  decore;  his  ini- 
tiis,  ut  ante  dixi,  tamquam  seminibus,  a  natura  datis, 
temperantia,  modestia,  iustitia  et  omnis  honestas  per- 
fecte  absoluta  est. 

VIII.  19.  Habes,  inquam ,  Cato,  formam  illorum 
omnium,  de  quibus  loquor,  philosophorum.  Qua  ex- 
posita,  scire  cupio,  quae  caussa  sit,  cur  Zeno  ab  hac 
antiqua  institutione  desciverit ;  quidnam  horum  ab  eo 
non  sit  probatum .  Quodne  omnem  naturam  conser- 
vatricem  sui  dixerint?  an  quod  omne  animal  ipsum 
sibi  commenclatum ,  ut  se  et  salvum  in  suo  genere  in- 
columeque  vellet?  an,  quum  omnium  artium  finis  is 
esset,  quid  natura  maxime  quaereret,  idem  statui  de- 
bere  de  totius  arte  vitae?  an  quod,  quum  animo  con- 
staremus  et  corpore ,  et  haec  ipsa  et  eorum  virtutes 
per  se  esse  sumendas?  An  vero  displicuit  ea,  quae  tri- 
buta  est  animi  virtutibus  tanta  praestantia?  an,  quae 
de  prudentia ,  de  cognitione  rerum ,  de  coniunctione 
generis  humani,  quaeque  ab  eisdem  de  temperantia, 
de  modestia,  de  magnitudine  animi,  de  omni  hone- 
state  dicuntur?  Fatebuntur  Stoici,  haec  omnia  dicta 
esse  praeclare,  neque  earn  caussam  Zenoni  desciscen- 
di fuisse. 

20.  Alia  quaedam  dicent,  credo,  magna  antiquo¬ 
rum  esse  peccata ,  quae  ille ,  veri  investigandi  cupi- 
dus,  nullo  modo  ferre  potuerit.  Quid  enim  perver- 
sius ,  quid  intolerabilius ,  quid  stultius ,  quam  bonam 
valetudinem,  quam  dolorum  omnium  vacuitatem, 
quam  integritatemoculorum  reliquorumque  sensuum 
ponere  in  bonis  potius,  quam  dicere,  nihil  omnino  in¬ 
ter  eas  res  hisque  contrarias  interesse?  Ea  enim 
omnia,  quae  illi  bona  dicerent,  praeposita  esse,  non 
bona:  itemque  ilia, quae  in  corpore  excellerent,  stulte 
antiquos  dixisse  per  se  esse  expetenda ;  sumenda  po¬ 
tius  ,  quam  expetenda ;  eademque  omni  vita ,  quae  in 
una  virtute  consisteret:  illam  vitam,  quae  etiam  cete¬ 
ris  rebus,  quae  essent  secundum  naturam,  abundaret, 
magis  expetendam  non  esse ,  sed  magis  sumendam : 
quumque  ipsa  virtus  efficiat  ita  beatam  vitam,  ut  bea- 
tior  esse  non  possit,  tamen  quaedam  deesse  sapienti- 
bus  turn ,  quum  sint  beatissimi :  itaque  eos  id  agere, 
ut  a  se  dolores,  morbos,  debilitates  repellant. 

IX.  21.  0  magnam  vim  ingenii,  caussamque  iu- 
stam,  cur  nova  exsisteret  disciplina !  Perge  porro.  Se- 
quentur  enim,  quae  tu  scientissime  complexus  es, 
omnem  insipientiam ,  iniustitiam,  alia  vitia  similia 
esse,  omniaque  peccata  esse  paria;  eosque,  qui  natu¬ 
ra  doctrinaque  longe  ad  virtutem  processissent,  nisi 
earn  plene  consecuti  essent,  summe  esse  miseros,  ne¬ 
que  inter  eorum  vitam  etimprobissimorumquidquam 
omnino  interesse,  ut  Plato,  tantus  ille  vir ,  si  sapiens 
non  fuerit,  nihilo  melius,  quam  quivis  improbissi- 
mus,  nec  beatius  vixerit.  Haec  videlicet  est  correctio 
philosophiae  veteris  et  emendatio.  Quae  omnino  adi- 
tum  habere  nullum  potest  in  Urbem,  in  forum,  in  cu¬ 
riam.  Quis  enim  ferre  posset  ita  loquentem  eum,  qui 
se  auctorcm  vitae  graviter  et  sapienter  agendae  profi- 


teretur,  nomina  rerum  commutantem  :  quumque  idem 
sentiret,  quod  omnes ,  quibus  rebus  eamdem  vim  tri— 
bueret,  alia  nomina  imponentem,  verba  modo  mutan- 
tem,  de  opinionibus  nihil  detrahentem?  22.  Patro- 
nusne  caussae,  in  epilogo  pro  reo  dicens,  negaret  esse 
malum  exsilium,  publicationem  bonorum?  haec  reii- 
cienda  esse,  non  fugienda?  nec  misericordem  iudicem 
esse  oportere?  in  concione  autem  si  loqueretur,  si 
Hannibal  ad  portas  venisset  murumque  iaculo  traie- 
cisset,  negaret  esse  inmalis,  capi,  venire,  interfici, 
patriam  amittere?  An  senatus,  quum  triumphumAfri- 
cano  decerneret;  quod  eius  virtute  aut  felici¬ 
tate  ,  posset  dicere,  si  neque  virtus  in  ullo,  nisi  in  sa- 
piente,  nec  felicitas  vere  dici  potest?  Quae  est  igitur 
ista  philosophia,  quae  communi  more  in  foro  loqui¬ 
tur,  in  libello  suo?  praesertim  quum,  quod  illi  suis 
verbis  significent,  in  eo  nihil  novetur,  [de  ipsis  rebus 
nihil  mutetur,]  eaedem  res  maneant  alio  modo.  23. 
Quid  enim  interest,  divitias,  opes,  valetudinem  bona 
dicas,  anne  praeposita,  quum  ille,  qui  ista  bona  dicit, 
nihilo  plus  his  tribuat,  quam  tu,  qui  eadem  ilia  prae¬ 
posita  nominas?  Itaque  homo  in  primis  ingenuus  et 
gravis,  dignus  ilia  familiaritate  Scipionis  et  Laelii, 
Panaetius,  quum  adQ.Tuberonem  de  dolore  patiendo 
scriberet;  quod  esse  caput  debebat,  si  probari  posset, 
nusquam  posuit,  non  esse  malum  dolorem:  sed  quid 
esset,  et  quale  quantumque  in  eo  inesset  alieni,  dein- 
de,  quae  ratio  esset  perferendi:  cuius  quidem,  quo- 
niam  Stoicus  fuit ,  sententia  condemnata  mihi  videtur 
esse  immanitas  ista  verborum. 

X.  24.  Sed,  ut  propius  ad  ea,  Cato,  accedam,  quae 
a  te  dicta  sunt,  pressius  agamus,  eaque,  quae  modo 
dixisti,  cum  his  conferamus,  quae  tuis  antepono. 
Quae  sunt  igitur  communia  vobis  cum  antiquis,  his 
sic  utamur,  quasi  concessis:  quae  in  controversiam 
veniunt,  de  iis,  si  placet,  disseramus.  Mihi  vero,  in¬ 
quit,  placet  agi  subtilius  et,  ut  ipse  dixisti,  pressius. 
Quae  enim  adhuc  protulisti ,  popularia  sunt:  ego  au¬ 
tem  a  te  elegantiora  desidero.  A  mene  tu,  inquam? 
Sed  tamen  enitar  et,  si  minus  mihi  multa  occurrent, 
non  fugiam  ista  popularia.  23.  Sed  positum  sit  pri- 
mum,  nosmetipsos  commendatos  esse  nobis,  primam- 
que  ex  natura  hanc  habere  appetitionem ,  ut  conser- 
vemus  nosmet  ipsos.  Hoc  convenit.  Sequitur  illud, 
ut  animadvertamus,  qui  simus  ipsi,  ut  nos,  quales 
oportet  esse,  servemus.  Sumus  igitur  homines :  ex 
animo  constamus  et  corpore;  quae  sunt  cuiusdam 
modi;  nosque  oportet,  ut  prima  appetitio  naturalis 
postulat,  haec  diligere,  constituereque  ex  his  finem 
ilium  summi  boni  atque  ultimi.  Quem,  si  prima  ve- 
ra  sunt,  ita  constitui  necesse  est,  earum  rerum,  quae 
sint  secundum  naturam,  quam  plurima  etquam  ma¬ 
xima  adipisci.  26.  Hunc  igitur  finem  illi  tenuerunt; 
quodque  ego  pluribus  verbis,  illi  brevius,  secundum 
naturam  vivere,  hoc  his  bonorum  videtur  extremum. 

XI.  Age  nunc  isti  doceant,  vel  tu  potius,  (quis  enim 
ista  melius?)  quonam  modo,  ab  iisdem  principiis  pro- 
fecti,  efficiatis ,  ut  honeste  vivere  (id  est  enim  vel  ex 
virtute,  vel  naturae  congruenter  vivere)  sum  mum  bo- 
num  sit,  et  quonam  modo ,  aut  quo  loco  corpus  subito 
deserueritis,  omniaque  ea,  quae,  secundum  naturam 
quum  sint,  absint  a  nostra  potestate ;  ipsum  denique 
officium.  Quaero  igitur,  quo  modo  hae  tantae  com- 
mendationes,  a  natura  profectae,  subito  a  sapientia  re- 
lictae  sint.  27.  Quod  si  non  hominis  summum  bo- 
num  quaereremus,  sed  cuiusdam  animantis :  is  autem 
esset  nihil ,  nisi  animus :  (liceat  enim  fingere  aliquid 

eiusmodi,  quo  verum  facilius  reperiamus:)  tamen  illi 
animo  non  esset  hie  vester  finis.  Desideraret  enim 
valetudinem,  vacuitatemdoloris :  appeteret  etiam  con- 
servationem  sui,  earumque  rerum  custodiam :  finem- 
que  sibi constituent,  secundum  naturam  vivere:  quod 
est,  ut  dixi,  habere  ea,  quae  secundum  naturam  sint, 
vel  omnia,  vel  plurima  et  maxima.  28.  Cuiuscum- 
que  enim  modi  animal  constitueris :  necesse  est,  etiam 
si  id  sine  corpore  sit,  ut  fingimus,  tamen  esse  in  ani¬ 
mo  quaedam  similia  eorum ,  quae  sunt  in  corpore :  ut 
nullo  modo,  nisi  ut  exposui,  constitui  possit  finis  bo- 
norum.  Chrysippus  autem  exponens  differentias  ani- 
mantium ,  ait  alias  earum  corpore  excellere,  alias  au¬ 
tem  animo, nonnullas valereutraque  re:  deinde  dispu- 
tat,  quod  cuiusque  generis  animantis  statui  deceat  ex¬ 
tremum.  Quum  autem  hominem  in  eo  genere  po- 
suisset,  ut  ei  tribueret  animi  excellentiam :  summum 
bonum  id  constituit ,  non  ut  excellere  animo ,  sed  uti 
nihil  esse  praeter  animum  videretur.  XII.  Uno  au¬ 
tem  modo  in  virtute  sola  summum  bonum  recte  pone- 
retur,  si  quod  esset  animal,  quod  totum  ex  mente  con- 
staret:  id  ipsum  tamen  sic,  ut  ea  mens  nihil  haberet 
in  se,  quod  esset  secundum  naturam :  ut  valetudo  est. 
29.  Sed  id  ne  cogitari  quidem  potest,  quale  sit,  ut  non 
repugnet  ipsum  sibi.  Sin  dicit  obscurari  quaedam, 
nec  apparere,  quia  valde  parva  sint,  nos  quoque  con- 
cedimus.  Quod  dicit  Epicurus  de  voluptate,  quae 
minimae  sint  voluptates,  eas  obscurari  saepe  et  obrui. 
Sed  non  sunt  in  eo  genere  tantae  commoditates  corpo¬ 
ris,  tamque  productae  temporibus,  tamque  multae. 
Itaque,  in  quibus,  propter  earum  exiguitatem,  obscu- 
ratio  consequitur;  saepe  accidit,  ut  nihil  interesse  no¬ 
stra  fateamur,  sint  ilia  necne  sint:  ut  in  sole,  quod  a  te 
dicebatur,  lucernam  adhibere  nihil  interest,  aut  ter- 
uncium  adiicere  Croesi  pecuniae.  30.  Quibus  autem 
in  rebus  tanta  obscuratio  non  sit,  fieri  tamen  potest,  ut 
id  ipsum,  quod  interest,  non  sit  magnum.  Ut  ei,  qui 
iucunde  vixerit  annos  decern,  si  aeque  vita  iucunda 
menstrua  addatur;  quia  momentum  aliquodhabeat  ad 
iucundum  accessio,  bonum  sit :  sin  autem  id  non  con- 
cedatur,  non  continuo  vita  beata  tollitur.  Bona  au¬ 
tem  corporis  huic  sunt,  quod  posterius  posui,  simi- 
liora.  Habent  enim  accessionem  dignam,  in  qua  ela- 
boretur:  ut  mihi  in  hoc  Stoici  iocari  videantur  inter- 
dum,  quum  ita  dicant,  si  ad  illam  vitam,  quae  cum 
virtute  degatur,  ampulla  aut  strigilis  accedat,  sum- 
pturum  sapientem  earn  vitam  potius,  cui  haec  adiecta 
sint,  nec  beatiorem  tamen  ob  earn  caussam  fore.  31 . 
Hoc  simile  tandem  est  non  risu  potius,  quam  oratione 
eiiciendum?  Ampulla  enim  sit,  necne  sit,  quis  non 
iure  optimo  irrideatur,  si  laboret?  At  vero  gravitate 
membrorum  et  cruciatu  dolorum  si  quis  quern  levet, 
magnam  ineat  graliam :  nec,  si  ille  sapiens  ad  tortoris 
equuleum  a  tyranno  ire  cogatur,  similem  habeat  vul- 
tum ,  ac  si  ampullam  perdidisset:  sed ,  ut  magnum  et 
difficile  certamen  iniens,  quum  sibi  cum  capitali  ad- 
versario,  dolore,  depugnandum  videret,  excitaret 
omnes  rationes  fortitudinis  ac  patientiae,  quarum 
praesidio  iniret  illud  difficile,  ut  dixi,  magnumque 
praelium.  Deinde  non  quaeremus,  quid  obscuretur 
aut  intereat,  quia  sit  admodum  parvum :  sed  quid  tale 
sit,  ut  expleat  summam.  Una  voluptas  e  multis  ob- 
scuratur  in  ilia  vita  voluptaria:  sed  tamen  ea,  quam- 
vis  parva  sit,  pars  est  eius  vitae,  quaeposita  est  in  vo- 
luptate.  Nummus  in  Croesi  divitiis  obscuratur:  pars 
est  tamen  divitiarum.  Quare  obscurentur  etiam  haec, 
quae  secundum  naturam  esse  dicimus ,  in  vita  beata : 

sint  modo  partes  vitae  beatae.  XIII.  32.  Atqui,  si, 
ut  convenire  debet  inter  nos,  est  quaedam  appetitio 
naturalis  ea,  quae  secundum  naturam  sunt,  appetens : 
eorum  omnium  est  aliqua  summa  facienda.  Quo  con¬ 
stitute,  turn  licebit  otiose  ista  quaerere ,  de  magnitu- 
dine  rerum,  de  excellentia,  quanta  in  quoque  sit  ad 
beate  vivendum ,  de  istis  ipsis  obscurationibus,  quae 
propter  exiguitatem  vix  aut  ne  vix  quidem  appa- 
reant. 

Quid?  de  quo  nulla  dissensio  est?  Nemo  enim  est, 
qui  aliter  dixerit,  quin  omnium  naturalium  simile  es¬ 
set  id,  ad  quod  omnia  referuntur:  quod  est  ultimum 
rerum  appetendarum.  Omnis  enim  est  natura  dili- 
gens  sui.  Quae  est  enim ,  quae  se  umquam  deserat, 
aut  partem  aliquam  sui,  aut  eius  partis  habitum,  aut 
vim ,  aut  ullius  earum  rerum ,  quae  secundum  natu¬ 
ram  sunt,  aut  motum,  aut  statum?  Quae  autem  natu¬ 
ra  suae  primae  institutionis  oblita  est?  Nulla  profecto, 
quin  suam  vim  retineat  a  primo  ad  extremum.  33. 
Quomodo  igitur  evenit,  ut  hominis  natura  sola  esset, 
quae  hominem  relinqueret,  quae  oblivisceretur  cor¬ 
poris  ,  quae  summum  bonum  non  in  toto  homine ,  sed 
in  parte  hominis  poneret?  Quo  modo  autem,  quod  ipsi 
etiam  fatentur  constatque  inter  omnes,  conservabitur, 
ut  simile  sit  omnium  naturale  illud  ultimum ,  de  quo 
quaeritur?  Turn  enim  esset  simile,  si  in  ceteris  quo¬ 
que  naturis  id  cuique  esset  ultimum,  quod  in  quaque 
excelleret.  Tale  enim  visum  esset  ultimum  Stoico- 
rum.  34.  Quid  dubitas  igitur  mutare  principia  na¬ 
turae?  Quid  enim  dicis,  omne  animal,  simul  atque 
sitortum,  application  esse  ad  se  diligendum;  esseque 
in  se  conservando  occupatum?  Quin  potius  ita  dicis, 
omne  animal  applicatum  esse  ad  id,  quod  in  eo  sit 
optimum,  et  in  eius  unius  occupatum  esse  custodia, 
reliquasque  naturas  nihil  aliud  agere ,  nisi  ut  id  con¬ 
served,  quod  in  quaque  optimum  sit?  Quo  modo  au¬ 
tem  optimum,  si  bonum  praeterea  nullum  est?  Sin 
autem  reliqua  appetenda  sunt,  cur,  quod  est  ultimum 
rerum  appetendarum,  id  non  aut  ex  omnium  earum, 
aut  ex  plurimarum  et  maximarum  appetitioneconclu- 
ditur?  ut  Phidias  potest  a  primo  instituere  signum  id- 
que  perficere :  potest  ab  alio  inchoatum  accipere  et 
absolvere.  Huic  sapientia  similis.  Non  enim  ipsa 
genuit  hominem,  sed  accepit  a  natura  inchoatum. 
Hanc  ergo  intuens,  debet  institutum  illud,  quasi  si¬ 
gnum,  absolvere.  35.  Qualem  igitur  natura  homi¬ 
nem  inchoavit?  et  quod  est  munus,  quod  opus  sapien- 
tiae?  quid  est,  quod  ab  ea  absolvi  et  perfici  debeat? 
Si  nihil  in  eo ,  quod  perficiendum  est,  praeter  motum 
ingenii  quemdam,  id  est  rationem:  necesse  est,  huic 
ultimum  esse,  ex  virtute  vitam  fingere.  Rationis 
enim  perfectio  est  virtus.  Sin  nihil,  nisi  corpus: 
summa  erunt  ilia,  valetudo,  vacuitas  doloris,  pulchri- 
tudo ,  cetera.  Nunc  de  hominis  summo  bono  quaeri¬ 
tur.  XIV.  36.  Quid  ergo  dubitamus  in  tota  eius  na¬ 
tura  quaerere,  quid  sit  effectual?  Quum  enim  constet 
inter  omnes,  omne  officium  munusque  sapientiae  in 
hominis  cultu  esse  occupatum :  alii  (ne  me  existimes 
contra  Stoicos  solum  dicere)  eas  sententias  afferunt,  ut 
summum  bonum  in  eo  genere  ponant,  quod  sit  extra 
nostram  potestatem,  tamquam  de  animali  aliquo  lo- 
quantur:  alii  contra,  quasi  nullum  corpus  sit  hominis, 
ita  praeter  animum  nihil  curant:  quum  praesertiin 
ipse  quoque  animus  non  inane  nescio  quid  sit,  (neque 
enim  id  possum  intelligere,)sedinquodam  genere  cor¬ 
poris:  ut  ne  is  quidem  virtute  una  contentus  sit,  sed 
appetat  vacuitatem  doloris.  Quamobrem  utriqueidem 

faciunt,  ut  si  laevam  partem  negligerent,  dexteram 
tuerentur:  aut.  ipsiusanimi,  ut  fecit  Herillus ,  cogni- 
tionem  amplexarentur ,  actionem  relinquerent.  Eo- 
rum  enim  omnium,  multa  praetermittentium ,  dum 
eligant  aliquid,  quod  sequantur,  quasi  curta  senten- 
tia.  At  vero  ilia  perfecta  atque  plena,  eorum,  qui 
quum  de  hominis  summo  bono  quaererent,  nullam  in 
eo  neque  animi  neque  corporis  partem  vacuam  tutela 
reliquerunt.  37.  Vos  autem,  Cato,  quia  virtus,  ut 
omnes  fatemur,  altissimum  locum  in  homine  et  maxi- 
me  excellentem  tenet,  et  quod  eos,  qui  sapientes  sunt, 
absolutos  et  perfectos  putamus,  aciem  animorum  no- 
strorum  virtutis  splendore  praestringitis.  In  omni 
enim  animante  est  summum  aliquid  atque  optimum, 
ut  in  equis,  incanibus;  quibus  tamen  et  dolore  vacare 
opus  est  et  valere.  Sic  igitur  in  homine  perfectio  ista, 
in  eo  potissimum,  quod  est  optimum,  id  est  in  virtute, 
laudatur.  Itaque  mihi  non  satis  videmini  considera- 
re,  quod  iter  sit  naturae,  quaeque  progressio.  Non 
enim,  quod  facit  in  frugibus,  ut,  quum  ad  spicam  per- 
duxerit  ab  lierba,  relinquat  et  pro  niliilo  habeat  her- 
bam,  idem  facit  in  homine,  quum  eum  ad  rationis  ha- 
bitum  perduxerit.  Semper  enim  ita  assutnit  aliquid, 
ut  ea,  quae  prima  dederit,  ne  deserat.  38.  Itaque  sen- 
sibus  rationem  adiunxit,  et,  ratione  effecta,  sensus 
non  relinquit.  Ut  si  cultura  vitium,  cuius  hoc  munus 
est,  ut  efiiciat,  ut  vitis  cum  partibus  suis  omnibus 
quam  optime  se  habeat:  (sed  sic  intelligamus :  licet 
enim,  ut  vos  quoque  soletis  fingere  aliquid  docendi 
caussa:)  si  igitur  ilia  cultura  vitium  in  vite  insit,  ipsa 
cetera,  credo,  velit,  quae  ad  colendam  vitem  attine- 
bunt,  sicut  antea:  se  autem  omnibus  vitis  partibus 
praeferat,  statuatque  nihil  esse  melius  invite,  quam 
se:  similiter  sensus,  quum  accessit  ad  naturam,  tue- 
tur  illam  quidem,  sed  etiam  tueturse:  quum  autem 
assumpta  ratio  est,  tanto  in  dominatu  locatur,  ut  omnia 
ilia  prima  naturae  huius  tutelae  subiiciantur.  39. 
Itaque  non  disced  it  ab  eorum  curatione ,  quibus  prae- 
posita  vitam  omnem  debet  gubernare :  ut  mirari  satis 
eorum  inconstantiam  non  possimus.  Naturalem  enim 
appetitionem ,  quam  vocant  b(jfxt)v ,  itemque  officium, 
ipsam  etiam  virtutem  esse  volunt  earum  rerum,  quae 
secundum  naturam  sunt;  quum  autem  ad  summum 
bonum  volunt  pervenire,  transiliunt  omnia,  et  duo  no¬ 
bis  opera  pro  uno  relinquunt,  utaliasumamus,  aliaap- 
petamus  potius,  quam  uno  fine  utrumque  conclu- 
dant. 

XY.  40.  At  enim  natura  dici'tis  virtutem  non  pos¬ 
se  constitui,  si  ea,  quae  extra  virtutem  sint,  ad  beate 
vivendum  pertineant.  Quod  totum  contra  est.  In- 
troduci  enim  virtus  nullo  modo  potest,  nisi  omnia, 
quae  leget  quaeque  reiiciet ,  unam  referantur  ad  sum- 
mam.  Nam  si  omnino  ea  negligemus,  in  Aristonea 
vitia  et  peccata  incidemus,  obliviscemurque,  quae 
virtuti  ipsi  principia  dederimus.  Sin  ea  non  neglige¬ 
mus,  neque  tamen  ad  finem  summi  boni  referemus, 
non  multum  ab  Herilli  levitate  aberrabimus.  Dua- 
rum  enim  vitarum  nobis  erunt  institutacapienda.  Fa¬ 
cit  enim  ille  duo  seiuncta  ultima  boriorum :  quae,  ut 
essent  vera,  coniungi  debuerunt.  Nunc  ista  separan- 
tur ,  ut  disiuncta  sint.  Quo  nihil  potest  esse  perver- 
sius.  41 .  Itaque  contra  est,  ac  dicitis;  nam  constitui 
virtus  nullo  modo  potest,  nisi  ea ,  quae  sint  prima  na¬ 
turae,  ut  ad  summam  pertinentia,  tenebit.  Quaesita 
enim  virtus  est,  non  quae  relinqueret  naturam,  sed 
quae  tueretur.  At  ilia,  ut  vobis  placet,  partem  quam- 
damtuetur,  reliquam  deserit.  Atque  ipsa  institutio 


hominis  si  loqueretur,haec  diceret:  Primos  suos  qua¬ 
si  coeptus  appetendi  fuisse,  ut  se  conservaret  in  ea 
natura ,  in  qua  ortus  esset.  Nondum  autem  explana- 
tum  satis  erat,  quid  maxime  natura  vellet.  Expla- 
netur  igitur.  Quid  ergo  aliud  intelligetur,  nisi  ut  ne 
quae  pars  naturae  negligatur?  In  qua  si  nihil  est 
praeter  rationem,  sit  in  una  virtute  finis  bonorum. 
Sin  est  etiam  corpus,  ista  explanatio  naturae  nempe 
hoc  effecerit,  ut  ea,  quae  ante  explanationem  teneba- 
mus,  relinquamus.  Ergo  id  est  convenienter  naturae 
vivere,  a  natura  discedere.  42.  Ut  quidam  philoso- 
phi,  quum,  a  sensibus  profecti,  maiora  quaedam  ac 
diviniora  vidissent,  sensus  reliquerunt :  sic  isti,  quum 
ex  appetitione  rerum  virtutis  pulchritudinem  aspe- 
xissent,  omnia,  propter  quae  praeter  virtutem  ipsam 
viderant,  abiecerunt,  obliti,  naturam  omnem  appeten- 
darum  rerum  ita  late  patere ,  ut  a  principiis  permana- 
ret  ad  fines:  neque  intelligunt,  se  rerum  illarum 
pulchrarum  atque  admirabilium  fundamenta  subdu- 
cere.  XVI.  43.  fiaque  mihi  videntur  omnes  quidem 
illi  errasse,  qui  finem  bonorum  esse  dixerunt  honeste 
vivere.  Sed  alius  alio  magis:  Pyrrho  scilicet  maxime, 
qui,  virtute  constituta ,  nihil  omnino,  quod  appeten- 
duin  sit,  relinquat:  deinde Aristo,  qui  nihil  relinquere 
non  est  ausus:  introduxit  autem,  quibus  commotus 
sapiens  appeteret  aliquid,  quodcumque  in  mentem 
incideret,  et  quodcumque  tamquam  occurreret.  Is 
hoc  melior,  quam  Pyrrho,  quod  vel  aliquod  genus  ap¬ 
petendi  dedit:  deterior,  quamceteri,  quod  penitus  a 
natura  recessit.  Stoici  autem,  quod  finem  bonorum 
in  una  virtute  ponunt,  similes  sunt  illorum :  quod  au¬ 
tem  principium  officii  quaerunt,  melius,  quam  Pyr¬ 
rho:  quod  ea  non  occurrentia  fingunt,  vincunt  Aristo- 
nem:  quod  autem  ea,  quae  ad  naturam  accommodata 
et  per  se  assumenda  esse  dicunt,  non  adiungunt  ad  fi¬ 
nem  bonorum,  desciscunt  a  natura  et  quodam  modo 
sunt  non  dissimiles  Aristonis.  Ille  enim  occurrentia 
nescio  quae  comminiscebatur :  hi  autem  ponunt  illi 
quidem  prima  naturae,  sed  ea  seiungunt  a  finibus  et 
a  summa  bonorum:  quae  quum  praeponunt,  ut  sit 
aliqua  rerum  selectio;  naturam  videntur  sequi :  quum 
autem  negant,  ea  quidquam  ad  beatam  vitam  perti- 
nere;  rursus  naturam  relinquunt. 

44.  Atque  adhuc  ea  dixi,  caussa  curZenoni  non 
fuisset,  quamobrem  a  superiorum  auctoritate  disce- 
deret.  Nunc  reliqua  videamus :  nisi  aut  ad  haec,  Ca¬ 
to,  dicere  aliquid  vis,  aut  nos  iam  longiores  sumus. 
Neutrum  vero ,  inquit  ille.  Nam  et  a  te  perfici  istam 
disputationem  volo,  nec  tua  mihi  oratio  longa  videri 
potest.  Optime,  inquam.  Quid  enim  mihi  potest 
esse  optatius,  quam  cum  Catone,  omnium  virtutum 
auctore,  de  virtutibus  disputare?  45.  Sed  primum 
illud  vide,  gravissimam  illam  vestram  sententiam, 
quae  familiam  ducit,  honestum  quod  sit,  id  esse  so¬ 
lum  bonum,  honesteque  vivere  bonorum  finem,  com- 
munem  fore  vobis  cum  omnibus,  qui  in  una  virtute 
constituunt  finem  bonorum:  quodque  dicitis,  infor- 
mari  non  posse  virtutem ,  si  quippiam ,  nisi  quod  ho¬ 
nestum  sit,  numeretur,  idem  dicetur  ab  illis,  quos 
modo  nominavi.  Mihi  autem  aequius  videbatur,  Ze- 
nonem  cum  Polemone  disccptantem ,  a  quo,  quae  es¬ 
sent  principia  naturae,  acceperat,  a  communibus  ini— 
tiis  progredientem  videre,  ubi  primum  insisteret,  et 
unde  caussa  controversiae  nasceretur;  non  stantem 
cum  iis,  qui  ne  dicerent  quidem  sua  summa  bona  esse 
a  natura  profecta,  ut  iisdem  argumentis,  quibus  illi, 
uterentur  iisdemque  sententiis.  XVII.  46.  Minime 

vero  illud  probo,  quod,  quum  docuistis,  ut  vobis  vi- 
deniini,  solum  bonum  esse,  quod  honestum  sit,  turn 
lursum  dicitis ,  initia  proponi  necesse  esse  apta  et  ac- 
commodata  naturae,  quorum  ex  selectione  virtus  pos- 
sit  exsistere.  Non  enim  in  selectione  virtus  ponenda 
erat,  ut  id  ipsum,  quod  erat  bonorum  ultimum,  aliud 
aliquid  acquireret.  Nam  omnia,  quae  sumenda  quae- 
que  legenda  aut  optanda  sunt,  inesse  debent  in  sum- 
ma  bonorum,  ut  is,  qui  earn  adeptus  sit,  nihil  praeter- 
ea  desideret.  Videsne,  ut,  quibus  summa  est  in  vo- 
luptate ,  perspicuum  sit,  quid  iis  faciendum  sit  aut 
non  faciendum?  ut  nemo  dubitet,  eorum  omnia  officia 
quo  spectare,  quid  sequi,  quid  fugere  debeant.  Sit 
hoc  ultimum  bonorum ,  quod  nunc  a  me  defenditur. 
Apparet  statim,  quae  sint  officia,  quae  actiones.  Vo¬ 
bis  autem,  quibus  nihil  est  aliud  propositum  ,  nisi  re¬ 
ctum  atcjue  honestum,  unde  officii,  unde  agendi  prin- 
cipium  nascatur,  non  reperietis.  47.  Hoc  igitur  quae- 
rentes  omnes ,  et  ii ,  qui ,  quodcumque  in  mentem  ve- 
niat,  aut  quodcumque  occurrat,  se  sequi  dicent:  et  vos 
ad  naturam  revertimini.  Quibus  natura  iure  respon¬ 
dent,  non  esse  verum,  aliunde  finem  beate  vivendi,  a 
se  principia  rei  gerendae  peti :  esse  enim  unam  ratio- 
nem,  qua  et  principia  rerum  agendarum,  et  ultima 
bonorum  continerentur:  atque,  ut  Aristonis  esset  ex- 
plosa  sententia ,  dicentis,  nihil  differre  aliud  ab  alio, 
nec  esse  res  ullas  praeter  virtutes  et  vitia,  inter  quas 
quiclquam  omnino  interesset,  sic  errare  Zenonem,  qui 
nulla  in  re,  nisi  in  virtute,  [aut  vitio,]  propensionem, 
ne  minimi  quidem  momenti,  ad  summum  bonum  adi- 
piscendum  esse  diceret:  et,  quum  ad  beatam  vitam 
nullum  momentum  ea  res  haberet,  ad  appetitionem 
autem  rerum, esse  in  his  momenta  diceret:  quasi  vero 
haec  appetitio  non  ad  summi  boni  adeptionem  perti- 
neret!  48.  Quid  autem  minus  consentaneum  est,* 
quam,  quod  aiunt,  cognito  summo  bono,  reverti  se  ad 
naturam,  ut  ab  ea  petont  agendi  principium,  id  est 
officii?  Non  enim  actionis  aut  officii  ratio  impellitad 
ea ,  quae  secundum  naturam  sunt,  appetenda :  sed  ab 
his  et  appetitio  et  actio  commovetur. 

XVIII.  Nunc  venio  ad  ilia  tua  brevia,  quae  conse- 
ctaria  esse  dicebas ,  et  primum  illud ,  quo  nihil  potest 
esse  brevius:  Bonum  omne  laudabile;  laudabile  au¬ 
tem  omne  honestum:  igitur  omne  bonum  honestum. 
0  plumbeum  pugionem!  Quis  enim  tibi  illud  primum 
concesserit?  quo  quidem  concesso,  nihil  opus  est  se- 
cundo.  Si  enim  omne  bonum  laudabile  est,  omne 
honestum  est.  49.  Quis  tibi  ergo  istud  dabit  praeter 
Pyrrhonem,  Aristonem  eorumve  similes?  quos  tu  non 
probas.  Aristoteles,  Xenocrates,  tota  ilia  familia  non 
dabit;  quippe  qui  valetudinem ,  vires,  divitias,  glo- 
riam ,  multa  alia  bona  esse  dicant,  laudabilia  non  di¬ 
cant.  Et  hi  quidem  ita  non  sola  virtute  finem  bono¬ 
rum  contineri  putant,  ut  rebus  tamen  omnibus  virtu- 
tern  anteponant.  Quid  censes  eos  facturos,  qui  omni¬ 
no  virtutem  a  bonorum  finesegregaverunt,  Epicurum, 
Hieronymum,  illos  etiam ,  si  qui  Carneadeum  finem 
tueri  volunt?  50.  Iam  aut  Calliphon,  aut  Diodorus 
quomodo  poterunt  tibi  istud  concedere,  qui  ad  hone- 
statem  aliud  adiungant,  quod  ex  eodem  genere  non 
sit?  Placet  igitur  tibi ,  Cato ,  quum  res  sumpseris  non 
concessas,  exillis  cfficere,  quod  velis?  Iam  ille  sori¬ 
tes,  quo  nihil  putatis  esse  vitiosius ,  Quod  bonum 
sit,  id  esse  optabile:  quod  optabile,  id  esse  expeten- 
dum:  quod  expetendum,  laudabile:  deinde  reliqui 
gradus.  Sed  ego  in  hoc  resisto.  Eodem  enim  modo 
tibi  nemo  dabit,  quod  expetendum  sit,  id  esse  lauda¬ 


bile.  Illud  vero  minime  consectarium,  sed  in  primis 
hebes  illorum,  gloriatione  dignam  esse  beatam  vitam, 
quod  non  possit  sine  honestate  contingere,  ut  iure 
quisquam  glorietur.  51.  Dabit  hoc  Zenoni  Polemo  : 
etiam  magister  eius,  et  tota  ilia  gens  et  reliqui,  qui, 
virtutem  omnibus  rebus  multo  anteponentes,  adiun- 
gunt  ei  tamen  aliquid  summo  in  bono  finiendo.  Si 
enim  virtus  digna  est  gloriatione,  ut  est,  tantumque 
praestat  ceteris  rebus,  ut  dici  vix  possit:  et  beatus  es¬ 
se  poterit  virtute  una  praeditus,  carens  ceteris,  nec  ta¬ 
men  illud  tibi  concedet  praeter  virtutem  nihil  in  bonis 
esse  ducendum.  Illi  autem,  quibus  summum  bonum 
sine  virtute  est,  non  dabunt  fortasse,  vitam  beatam 
habere,  in  quo  iure  possit  gloriari:  etsi  illi  quidem 
etiam  voluptates  faciunt  interdum  gloriosas. 

XIX.  52.  Vides  igitur  te  aut  ea  sumere,  quae  non 
concedantur,  aut  ea,  quae  etiam  concessa  te  nihil  in¬ 
vent.  Equidem  in  omnibus  istis  conclusionibus  hoc 
putarem  philosophia  nobisque  dignum ,  et  maxime, 
quum  summum  bonum  quaereremus,  vitam  nostram, 
consilia,  voluntates,  non  verba  corrigi.  Quis  enim 
potest  istis,  quae  te,  ut  ais,  delectant,  brevibus  etacu- 
tis  auditis  de  sententia  decedere?  Nam,  quum  exspe- 
ctant  *  et  avent  audire ,  cur  dolor  malum  non  sit:  di- 
cunt  illi,  asperum  esse  dolere,  molestum,  odiosum, 
contra  naturam,  difficile  toleratu :  sed,  quia  nulla  sit 
in  dolore  nec  fraus ,  nec  improbitas ,  nec  malitia ,  nec 
culpa,  nec  turpitudo,  non  esse  illud  malum.  Haec 
qui  audierit,  ut  ridere  non  curet,  discedet  tamen  ni- 
hilo  firmior  ad  dolorem  ferendum,  quam  venerat.  Tu 
autem  negas  fortem  esse  quemquam  posse,  qui  dolo¬ 
rem  malum  putet.  53.  Cur  fortior  sit,  si  illud,  quod 
tute  concedis,  asperum  et  vix  ferendum  putabit?  Ex 
rebus  enim  timiditas,  non  ex  vocabulis  nascitur.  Et 
ais,  si  una  littera  commota  sit,  fore,  tota  ut  labet  clisci- 
plina.  Utrum  igitur  tibi  litteram  videor,  an  totas  pa- 
ginas  commovere?  Ut  enim  sit  apud  illos,  id  quod  est 
a  te  laudatum,  ordo  rerum  conservatus,  et  omnia  inter 
se  apta  et  connexa,  (sic  enim  aiebas,)  tamen  persequi 
non  debemus,  si  a  falsis  principiis  profectacongruunt 
*  ipsa  sibi  et  a  proposito  non  aberrant.  54.  In  prime 
igitur constitutione  Zeno  tuus  a  natura  recessit;  quum- 
que summum  bonum  posuisset  in  ingenii  praestantia, 
quam  virtutem  vocamus,  nec  quidquam  aliud  bonum 
esse  dixisset,  nisi  quod  esset  honestum ,  nec  virtutem 
posse  constare,  si  in  ceteris  rebus  esset  quidquam, 
quod  aliud  alio  melius  esset  autpeius:  his  propositis, 
tenuit  prorsus  consequentia.  Recte  dicis:  negare 
enim  non  possum.  Sed  ita  falsa  sunt  ea,  quae  conse- 
quuntur ,  ut  ilia,  e  quibus  haec  nata  sunt ,  vera  esse 
non  possint.  55.  Docent  enim  nos  (ut  scis)  dialectici, 
si  ea,  quae  rem  aliquam  sequantur,  falsa  sint,  falsaui 
ilia m  ipsam  esse,  quam  sequantur.  Ita  fit  ilia  con- 
clusio  non  solum  vera,  sed  ita  perspicua,  ut  dialectici 
ne  rationem  quidem  reddi  putent  oportere :  Si  illud, 
ioc;  non  autem  hoc;  igitur  ne  illud  quidem.  Sic, 
consequentibus  vestris  sublatis,  prima  tolluntur 
Quae  sequuntur  igitur:  omnes,  qui  non  sunt  sapien- 
tes,  aeque  miseros  esse;  sapientes  omnes  summe  bea- 
tos  esse;  recte  facta  omnia  aequalia;  omnia  peccata 
Daria:  quae  quum  magnifice  primo  dici  viderentur, 
considerata  minus  probantur.  Sensus  enim  cuiusque 
et  natura  rerum  atque  ipsa  veritas  clamat  quodam  mo¬ 
do,  non  posse  adduci,ut  inter  eas  res,  quas  Zeno  exae- 
quaret,  nihil  interesset. 

XX.  50.  Postea  tuus  ille  Poenulus,  (scis  enim  Ci- 
tieos,  clientes  tuos,  e  Phoenicia  profoctos)  homo  igitur 

acutus,  caussam  non  obtinens,  repugnante  natura, 
verba  versare  coepit:  et  primum  rebus  iis,  quas  nos 
bonas  ducimus,  concessit,  ut  baberentur  aptae,  habi- 
les  et  ad  naturam  accommodatae :  faterique  coepit,  sa- 
pienti,  hoc  est  sumraebeato,  commodius  tamen  esse, 
si  ea  quoque  habeat,  quae  bona  non  audet  appellare; 
nature ips& accommodata  esse  concedit:  negatque,  Pla- 
tonem,  si  sapiens  non  sit,  eadera  esse  in  caussa ,  qua 
tyrannum  Dionysium.  Huic  mori  optimum  esse  pro¬ 
pter  desperationem  sapientiae:  illi  propter  spem  vi- 
vere :  peccata  autem  partim  esse  tolerabilia ,  partim 
nullomodo,  propterea  quod  alia  peccata  plures,  alia 
pauciores  quasi  numeros  officii  praeterirent :  iam  in- 
sipientes  alios  ita  esse,  ut  nullo  modo  ad  sapientiam 
possent  pervenire :  alios,  quipossent,  si  id  egissent, 
sapientiam  consequi.  57.  Hie  loquebatur  aliter ,  at- 
que  omnes:  sentiebat  idem,  quod  ceteri.  Nec  vero 
minoris  aestimanda  ducebat  ea,  quae  ipse  bona  nega- 
ret  esse,  quam  illi,  qui  ea  bona  esse  dicebant.  Quid 
igitur  voluit  sibi ,  qui  ilia  mutaverit?  Saltern  aliquid 
de  pondere  detraxisset,  et  paullo  minoris  aestimavis- 
set  ea,  quam  Peripatetici,  ut  sentire  quoque  aliud, 
non  solum  dicere  videretur.  Quid?  de  ipsa  beata  vi¬ 
ta,  ad  quam  omnia  referuntur,  quaedicitis?  Negatis 
earn  esse,  quae  expleta  sit  omnibus  iis  rebus,  quas 
natura  desideret:  totamque  earn  in  una  virtute  poni- 
tis :  quumque  omnis  controversia  aut  de  re  soleat  aut 
de  nomine  esse;  utraque  earum  nascitur,  si  aut  res 
ignoratur  aut  erratur  in  nomine.  Quorum  si  neutrum 
est,  opera  danda  est,  ut  verbis  utamur  quam  usitatis- 
simis  et  quam  maxime  aptis,  id  est  rem  declaranti- 
bus.  Num  igitur  dubium  est,  quin ,  si  in  re  ipsa  ni¬ 
hil  peccatur  a  superioribus ,  verbis  illi  commodius 
utantur?  Videamus  igitur  sententias  eorum:  turn  ad 
verba  redeamus. 

XXI.  58.  Dicunt  appetitionem  animi  moveri, 
quum  aliquid  ei  secundum  naturam  esse  videatur: 
omniaque,  quae  secundum  naturam  sint,  aestimatione 
aliqua  digna:  eaque  pro  eo,  quantum  in  quoque  sit 
ponderis,  esse  aestimanda :  quaeque  secundum  natu¬ 
ram  sint,  partim  nihil  habere  inseseeiusappetitionis, 
de  qua  saepe  iam  diximus,  quae  nec  honesta,  neclau- 
dabilia  dicantur:  partim,  quae  voluptatem  habeant 
in  omni  animante,  sed  in  homine  rationem  etiam ;  ex 
iis  quae  sint  apta,  ea  honesta,  ea  pulchra ,  ea  laudabi- 
lia,  ilia  autem  superiora  naturalia  nominantur :  quae 
coniuncta  cum  honestis  vitam  beatam  perficiunt  et 
absolvunt.  59.  Omnium  autem  eorum  commodorum, 
quibus  non  illi  plus  tribuunt  ,  qui  ilia  bona  esse  di¬ 
cunt,  quam  Zeno,  qui  negat,  longe  praestantissimum 
esse,  quod  honestum  esset  atque  laudabile:  sed,  si 
duo  honesta  proposita  sint,  alterum  cum  valetudine, 
alterum  cum  morbo :  non  esse  dubium,  ad  utrum  eo¬ 
rum  natura  nos  ipsa  deductura  sit.  Sed  tamen  tan- 
tam  vim  esse  bonestatis,  tantumque  earn  rebus  omni¬ 
bus  praestare  et  excellere,  ut  nullis  nec  suppliciis  nec 
praemiis  demoveri  possit  ex  eo,  quod  rectum  esse 
decreverit:  omniaque,  quae  dura,  difficilia,  adversa 
videantur,  ea  virtutibus  iis,  quibus  a  natura  essemus 
ornati,  obteri  posse.  Non  faciles  illas  quidem,  nec 
contemnendas,  (quid  enim  esset  in  virtute  tantum?) sed 
ut  hoc  iudicaremus,  non  esse  in  his  partem  maximam 
positam  beate  aut  secus  vivendi.  60.  Adsummam, 
ea,  quae  Zeno  aestimanda  et  sumenda  et  apta  natu¬ 
rae  esse  dixit,  eadem  illi  bona  appellant,  vitam  au¬ 
tem  beatam  illi  earn,  quae  constaret  ex  iis  rebus, 
quas  dixi,  aut  plurimis  autgravissimis.  Zeno  autem, 


quod  suam,  quod  propriam  speciem  habeat,  cur  ap- 
petendum  sit,  id  solum  bonum  appellat:  beatam  au¬ 
tem  vitam  earn  solam,  quae  cum  virtute  degatur. 
XXII.  Si  de  re  disceptari  oportet ,  nulla  mihi  tecum, 
Cato,  potest  esse  dissensio.  Nihil  est  enim,  de  quo 
aliter  tu  sentias,  atque  ego:  modo  commutatis  ver¬ 
bis  ipsas  res  conferamus.  Nec  hoc  ille  non  vidit: 
sed  verborum  magnificentia  est  et  gloria  delectatus : 
qui  si  ea,  quae  dicit,  ita  sentiret,  ut  verba  significant, 
quid  inter  eum  et  vel  Pyrrhonem  vel  Aristonem  in- 
teresset?  Sin  autem  eos  non  probabat:  quid  attinuit 
cum  iis,  quibuscum  re  concinebat,  verbis  discrepare? 
61.  Quid  si  reviviscant  Platonici  illi,  et  deinceps  qui 
eorum  auditores  fuerunt,  et  tecum  ita  loquantur? 
»Nos  quum  te,  M.  Cato,  studiosissimumphilosophiae, 
iustissimum  virum,  optimum  iudicem,  religiosissi- 
mum  testem  audiremus ,  admirati  sumus,  quid  esset, 
cur  nobis  Stoicos  anteferres,  qui  de  rebus  bonis  et 
malis  sentirent  ea,  quae  ab  hoc  Polemone  Zeno  co- 
gnoverat:  nominibus  uterentur  iis,  quae  prima  specie 
admirationem,  re  explicata  risum  moverent.  Tu  au¬ 
tem,  si  tibi  ilia  probabantur,  cur  non  propriis  verbis 
ilia  tenebas?  Sin  te  auctoritas  commovebat:  nobisne 
omnibus,  et  Platoni  ipsi ,  nescio  quem  ilium  antepo- 
nebas,  praesertim  quum  in  republica  princeps  esse 
velles,  ad  eamque  tuendam  cum  summa  tua  dignitate 
maxime  a  nobis  ornari  atque  instrui  posses?  Nobis 
enim  ista  quaesita,  a  nobis  descripta,  notata,  prae- 
cepta  sunt :  omniumque  rerum  publicarumrectiones, 
genera,  status,  mutationes,  leges  etiam  et  instituta 
ac  mores  civitatum  perscripsimus.  Eloquentiae  vero, 
quae  et  principibus  maximo  ornamento  est,  et  qua  te 
audivimus  valere  plurimum ,  quantum  tibi  ex  monu¬ 
ments  nostris  addidisses!«  Ea  quum  dixissent,  quid 
-  tandem  talibus  viris  responderes?  62.  Rogarem  te, 
inquit,  ut  diceres  pro  me  tu  idem ,  qui  illis  orationem 
dictavisses,  vel  potius  paullum  loci  mihi,  ut  his  re- 
sponderem,  dares,  nisi  et  te  audire  nunc  mallem,  et 
istis  tamen  alio  tempore  responsurus  essem,  turn  sci¬ 
licet,  quum  tibi.  XXIII.  Atqui,  si  verum  respondere 
velles,  Cato,  haec  erant  dicenda:  Non  eos  tibi  non 
probatos,  tantis  ingeniis  homines  tantaque  auctori- 
tate,  sed  te  animadvertisse ,  quas  res  illi  propter  an- 
tiquitatem  parum  vidissent,  eas  a  Stoicis  esse  per- 
spectas,  eisdemque  de  rebus  hos  turn  acutius  disse- 
ruisse,  turn  sensisse  gravius  et  fortius ,  quippe  qui 
primum  valetudinem  bonam  expetendam  negent  es¬ 
se,  eligendam  dicant;  non  quia  bonum  sit  valere, 
sed  quia  sit  non  nihilo  aestimandum :  neque  tamen 
pluris,  quam  illis  videtur,  qui  illud  non  dubitant  bo¬ 
num  dicere.  Hoc  vero  te  ferre  non  potuisse,  quod 
antiqui  illi,  quasi  barbati,  ut  nos  de  nostris  solemus 
dicere,  crediderint,  eius,  qui  honeste  viveret,  si  idem 
etiam  bene  valeret,  bene  audiret,  copiosus  esset, 
optabiliorem  fore  vitam  melioremque  et  magis  expe¬ 
tendam,  quam  illius,  qui,  aeque  vir  bonus,  mullis  mo- 
dis  esset,  ut  Ennii  Alcmaeo, 

circumventus  morbo,  exsilio  atque  inopia. 

63.  Illi  igitur  antiqui  non  tarn  acute  optabiliorem  il- 
lam  vitam  putant  praestantiorem ,  beatiorem:  Stoici 
autem  tantummodo  praeponendam  in  seligendo,  non 
quo  beatior  haec  vita  sit,  sed  quod  ad  naturam  ac- 
commodatior,  et,  qui  sapientes  non  sint,  omnes  ae¬ 
que  miseros  esse.  Stoici  haec  videlicet  viderunt. 
lllos  autem  id  fugeratsuperiores:  [quiarbitrabantur,] 
homines  sceleribus  et  parricidiis  inquinatos  nihilo 
miseriores  esse,  quam  eos,  qui,  quum  caste  et  integre 

viverent,  nondum  perfectam  illam  sapientiam  essent 
consecuti. 

64.  Atque  hoc  loco  similitudines  eas,  qiiibus  illi 
uti  solent,  dissimillimas  proferebas.  Quis  enim  igno- 
rat,  si  plures  ex  alto  eraergere  velint,  propius  fore 
eos  quidem  ad  respirandum,  qui  ad  sumrnam  iam 
aquara  appropinquant,  sed  nihilo  magis  respirare 
posse,  quameos,  qui  sunt  in  profundo?  Nihil  ergo 
adiuvat  procedere  et  progredi  in  virtute,  quo  minus 
miserrimus  sit,  antequam  ad  earn  perveniret,  quo- 
•  niam  in  aqua  nihil  adiuvat:  et  quoniam  catuli,  qui 
iam  dispecturi  sunt,  caeci  aeque ,  et  hi,  qui  modo  na- 
ti;  Platonem  quoque  necesse  est,  quoniam  nondum 
videbat  sapientiam ,  aeque  caecum  animo,  ac  Phala- 
rim  fuisse.  XXIV.  65.  Ista  similia  non  sunt,  Cato: 
in  quibus  quamvis  multum  processeris,  tamen  illud 
in  eadem  caussa  est,  a  quo  abesse  velis ,  donee  evase- 
ris.  Nec  enim  ille  respirat,  ante  quam  emersit,  et 
catuli  aeque  caeci,  priusquam  dispexerunt,  ac  si  ita 
futuri  semper  essent.  Ilia  sunt  similia :  hebes  acies 
est  cuipiam  oculorum ;  corpore  alius  languescit:  hi 
curatione  adhibita  levantur  in  dies:  valet  alter  plus 
quotidie:  alter  videt.  His  similes  suntomnes,  qui 
virtuti  student;  levantur  vitiis,  levantur  erroribus. 
Nisi  forte  censes  Ti.  Gracchum  patrem  non  beatio- 
rem  fuisse,  quam  filium,  quum  alter  stabilire  rem- 
publicam  studuerit,  alter  evertere.  Nec  tamen  ille 
erat  sapiens:  quis  enim  hoc?  aut  quando?  aut  ubi? 
aut  unde?  sed  quia  studebat  laudi  et  dignitati,  mul- 
turn  in  virtute  processerat.  66.  Conferam  autem 
avum  tuum,  Drusum,  cum  C.  Graccho,  eius  fere  ae- 
quali.  Quae  hie  reipublicae  vulnera  imponebat,  ea¬ 
dem  ille  sanabat.  Si  nihil  est,  quod  tam  miseros  fa- 
ciat,  quam  impietas  et  scelus;  ut  iam  omnes  insi- 
pientes  sint  miseri,  quod  profecto  sunt:  non  est  ta¬ 
men  aeque  miser,  qui  patriae  consulit,  et  is,  qui 
illam  exstinctam  cupit.  Levatio  igitur  vitiorum 
magna  fit  iis ,  qui  habent  ad  virtutem  progressionis 
aliquantum.  67.  Vestri  autem  progressionem  ad  vir¬ 
tutem  fieri  aiunt,  levationem  vitiorum  fieri  negant. 
At,  quo  nitantur  homines  acuti  argumento  ad  proban- 
dum,  operae  pretium  est  considerare.  Quarum,  in¬ 
quit,  artium  summa  crescere  potest,  earum  etiam 
contrariarum  summa  poterit  augeri:  ad  virtutis  au¬ 
tem  sumrnam  accedere  nihil  potest:  ne  vitia  quidem 
igitur  crescere  poterunt,  quae  sunt  virtutum  contra- 
ria.  Utrum  igitur  tandem,  perspicuisne  dubia  ape- 
riuntur,  an  dubiis  perspicua  tolluntur?  Atqui  hoc 
perspicuum  est,  vitia  alia  in  aliis  esse  maiora :  illud 
dubium,  ad  id,  quod  summum  bonumdicitis,  ecquae- 
nam  fieri  possit  accessio.  Vos  autem  quum  perspi- 
cuis  dubia  debeatis  illustrare,  dubiis  perspicua  cona- 
mini  tollere.  68.  Itaque  usque  eadem  ratione,  qua 
sum  paullo  ante  usus,  haerebitis.  Si  enim  propterea 
vitia  alia  aliis  maiora  non  sunt,  quia  ne  ad  finem  qui¬ 
dem  bonorum  eum,  quern  vos  facitis,  quidquam  po¬ 
test  accedere:  quoniam  perspicuum  est,  vitia  non 
esse  omnium  paria,  finis  bonorum  vobis  mutandus 
est.  Teneamus  enim  illud  necesse  est,  quum  conse- 
quens  aliquod  falsum  sit,  illud,  cuius  id  consequens 
sit,  non  posse  esse  verum. 

XXV.  Quae  est  igitur  caussa  istarum  angustia- 
rum?  Gloriosa  ostentatio  in  constituendo  summo  bo- 
no.  Quum  enim,  quod  honestum  sit,  id  solum  bonum 
esse  confirmatur,  tolliturcura  valetudinis,  diligentia 
rei  familiaris,  administratio  reipublicae,  ordo  ge- 
rendorum  negotiorum,  officia  vitae.  Ipsum  denique 


26. 

illud  honestum,  in  quo  uno  vultis  esse  omnia,  dese- 
rendum  est.  Quae  diligentissime  contra  Aristonem 
dicuntur  a  Chrysippo.  Ex  ea  difficultate  illae  falla- 
ciloquae,  (ut  ait  Attius)  malitiae  natae  sunt.  69. 
Quod  enim  sapientia,  ubi  pedem  poneret,  non  habe- 
bat,  sublatis  officiis  omnibus :  officia  autem  tolleban- 
tur,  delectu  omni  et  discrimine  remoto;  (quae  enim 
esse  poterant,  rebus  omnibus  sic  exaequatis ,  ut  inter 
eas  nihil  interesset?)  ex  his  angustiis  ista  evaserunt 
deteriora,  quam  Aristonis.  Ilia  tamen  simplicia ,  ve- 
stra  versuta.  Roges  enim  Aristonem,  bonane  ei  vi- 
deantur  haec,  vacuitas  doloris,  divitiae,  valetudo? 
Neget.  Quid,  quae  contraria  sunt  his,  malane?  Ni¬ 
hilo  magis.  Zenonem  roges:  respondeat  totidem 
verbis.  Admirantes  quaeramus  ab  utroque,  quonam 
modo  vitam  agere  possimus ,  si  nihil  interesse  nostra 
putemus,  valeamus  aegrine  simus;  vacemus,  an 
cruciemur  dolore :  frigus ,  famem  propulsare  possi¬ 
mus,  necne  possimus.  Vives,  inquit  Aristo,  magnifice 
atque  praeclare:  quod  erit  cumque  visum  agens, 
numquam  angere,  numquam  cupies,  numquam  time- 
bis.  70.  Quid  Zeno?  Portenta  haec  essedicit,  nec 
ea  ratione  ullo  modo  posse  vivi;  sed  differre  inter 
honestum  et  turpe  nimium  quantum,  nescio  quid  im- 
mensum:  inter  ceteras  res  nihil  omnino  interesse. 
71.  Idem  adhuc:  (audi  reliqua ,  et  risum  contine,  si 
potes:)  Media  ilia,  inquit,  inter  quae  nihil  interest, 
tamen  eiusmodi  sunt,  ut  eorum  alia  eligenda  sint, 
alia  reiicienda,  alia  omnino  negligenda,  hoc  est,  ut 
eorum  alia  velis,  alia  nolis,  alia  non  cures.  At  modo 
dixeras ,  nihil  in  his  rebus  esse ,  quod  interesset.  Et 
nunc  idem  dico,  inquiet,  sed  ad  virtutes  et  ad  vitia 
nihil  interesse.  XXVI.  72.  Quis  istuc,  quaeso,  ne- 
sciebat?  Verum  audiamus.  Ista,  inquit,  quae  dixisti 
valere,  locupletem  esse,  non  dolere,  bona  non  dico, 
sed  dicam  Graece  ngorj-f pivot,  Latine  autem  producla : 
sed  praeposita  aut  praecipua  malo:  sic  tolerabilius  et 
mollius.  Ilia  autem,  egestatem,  morbum,  dolorem, 
non  appello  mala,  sed,  si  libet,  reiectcinea.  Itaque 
ilia  non  dico  me  expetere,  sed  legere;  nec  optare, 
sed  sumere:  contraria  autem  non  fugere,  sed  quasi 
secernere.  Quid  ait  Aristoteles  reliquique  Platonis 
alumni?  Se  omnia,  quae  secundum  naturam  sint,  bo¬ 
na  appellare;  quae  autem  contra,  mala.  Videsne 
igitur ,  Zenonem  tuum  cum  Aristone  verbis  consiste- 
re ,  re  dissidere :  cum  Aristotele  et  ill  is  re  consentire, 
verbis  discrepare?  Cur  igitur,  quum  de  re  conve- 
niat,  non  malimus  usitate  loqui?  Autdoceat,  para- 
tiorem  me  ad  contemnendam  pecuniam  fore,  si  illam 
in  rebus  praepositis,  quam  si  in  bonis  duxero!  for- 
tioremque  in  patiendo  dolore,  si  eum  asperum  et  dif- 
ficilem  perpessu  et  contra  naturam  esse,  quam  si  ma¬ 
lum,  dixero.  73.  Facete  M.  Piso,  familiaris  noster, 
ct  alia  multa,  et  hoc  loco  Stoicos  irridebat.  Quid 
enim  aiebat?  Bonum  negas  esse  divitias;  praeposi- 
tum  esse  dicis.  Quid  adiuvas?  Avaritiamne  minuis? 
Quod  si  verbum  sequimur,  primum  longius  verbum, 
praepositum,  quam  bonum.  Nihil  ad  rem!  Ne  sitsa- 
ne:  at  certe  gravius.  Nam  bonum  ex  quoappellatum 
sit,  nescio;  praepositum  ex  eo  credo,  quod  praepo- 
natur  aliis.  Id  mihi  magnum  videtur.  Itaque  dice- 
bat,  plus  tribui  divitiis  a  Zenone,  qui  eas  in  praepo¬ 
sitis  poneret,  quam  ab  Aristotele,  qui  bonum  esse 
divitias  fateretur.  Sed  neque -magnum  bonum  et 
prae  rectis  honestisque  contemnendum  ac  despicien- 
dum,  nec  magnoopere  expetendum:  omninoque  de 
omnibus  istis  verbis  a  Zenone  mutatis  ita  disputabat, 

et  quae  bona  negarentur  esse  ab  eo,  etquae  mala, 
ilia  laetioribus  nominibus  ab  eo  appellari,  quam  a  no¬ 
bis,  haec  tristioribus.  Piso  igitur  hoc  modo,  vir 
optimus,  tuique,  utscis,  amantissimus.  .  Nos  pau- 
cis  ad  haec  additis  finem  faciamus  aliquando.  Lon- 
gum  est  enim  ad  omnia  respondere,  quae  a  te  dicta 
sunt. 

XXVII.  74.  Nam  ex  iisdem  verborum  praestigiis 
et  regna  nata  vobis  sunt,  etimperia,  et  divitiae ,  et 
tantae  quidem ,  ut  omnia,  quae  ubique  sint,  sapientis 
esse  dicatis.  Solum  praeterea  formosum,  solum  libe¬ 
rum,  solum  civem :  stultorum  omnia  contraria ;  quos 
etiam  insanos  esse  vultis.  Haec  na^dSo^a  illi,  nos 
admirabilia  dicamus.  Quid  autem  habent  admirati- 
onis,  quum  prope  accesseris?  Conferam  tecum,  quam 
cuique  verbo  rem  subiicias:  nulla  erit  controversia . 
Omnia  peccata  paria  dicitis.  Non  ego  tecum  iam  ita 
loquar,  ut  iisdem  his  de  rebus,  quum  L.  Murenam, 
te  accusante,  defenderem.  Apud  imperitos  turn  ilia 
dicta  sunt:  aliquid  etiam  coronae  datum:  nunc  agen¬ 
dum  est  subtilius.  75.  Peccata  paria  quonam  modo? 
Quia  nec  honesto  quidquam  honestius,  nec  turpi  tur- 
pius.  Perge  porro:  nam  de  isto  magna  dissensio 
est:  ilia  argumenta  propria  videamus,  cur  omnia 
peccata  sint  paria.  Ut,  inquit,  in  fidibus  pluribus, 
si  nulla  earum  ita  contenta  numeris  sit,  ut  concentum 
servare  possit,  omnes  aeque  incontentae  sint:  sic 
peccata,  quia  discrepant,  aeque  discrepant:  paria 
sunt  igitur.  Hie  ambiguo  ludimur.  Aeque  enim 
contingit  omnibus  fidibus,  ut  incontentae  sint,  illud 
non  continuo,  ut  aeque  incontentae.  Collatio  igitur 
ista  te  nihil  iuvat.  Nec  enim  omnes  avaritias  si  ae¬ 
que  avaritias  esse  dixerimus,  sequetur  etiam,  ut  ae- 
quas  esse  dicamus.  76.  Ecce  aliud  simile  dissimile. 
Ut  enim,  inquit,  gubernator  aeque  peccat,  si  palea- 
rum  navem  evertit,  et  si  auri:  item  aeque  peccat, 
qui  parentem  et  qui  servum  iniuria  verberat.  Hoc 
non  videre,  cuius  generis  onus  navis  vehat,  id  ad  gu- 
bernatoris  artem  nihil  pertinere?  itaque,  aurum  pa- 
leamve  portet,  ad  bene  aut  ad  male  gubernandum 
nihil  interesse.  At  quid  inter  parentem  et  servulum 
intersit,  intelligi  et  potest  et  debet.  Ergo  in  guber- 
nando  nihil,  in  officio  plurimum  interest,  quo  in  ge- 
nere  peccetur.  Et  si  in  ipsa  gubernatione  negligen- 
tia  est  navis  eversa,  maius  est  peccatum  in  auro, 
quam  in  palea.  Omnibus  enim  artibus  volumus  at- 
tributam  esse  earn ,  quae  communis  appellatur  pru- 
dentia;  quam  omnes,  qui  cuique  artificio  praesunt, 
debent  habere.  XXVIII.  77.  Ita  ne  hoc  modo  paria 
quidem  peccata  sunt.  Urgent  tamen  et  nihil  remit- 
tunt.  Quoniam,  inquiunt,  omne  peccatum  imbecil- 
litatis  et  inconstantiae  est;  haec  autem  vitia  in  omni¬ 
bus  stultis  aeque  magna  sunt:  necesse  est  paria  esse 
peccata.  Quasi  vero  aut  concedatur,  in  omnibus  stul¬ 
tis  aeque  magna  esse  vitia,  et  eadem  imbecillitate  et 
inconstantia  L.  Tubulum  fuisse,  qua  ilium,  cuius  is 
condemnatus  est  rogatione,  P.  Scaevolam;  et  quasi 
nihil  inter  res  quoque  ipsas,  in  quibus  peccatur ,  in¬ 
tersit,  ut,  quo  hae  maiores  minoresve  sint,  eo,  quae 
peccentur  in  his  rebus,  aut  maiora  sint  aut  minora! 
78.  Itaque  (iam  enim  concludatur  oratio)  hoc  uno  vi- 
tio  maxime  mihi  premi  videntur  tui  Stoici ,  quod  se 
posse putantduas  contrarias  sententias  obtinere.  Quid 
enim  tam  repugnans ,  quam  eumdem  dicere,  quod 
honestum  sit,  solum  id  bonum  esse,  qui  dicat,  appe- 
titionem  rerum  ad  vivendum  accommodatarum  a  na- 
tura  profectam?  Ita  quum  ea  volunt  retinere,  quae  su- 


periori  sententiae  conveniunt ,  in  Aristonem  incidunt  : 
quum  id  fugiunt,  re  eadem  defendunt,  quae  Peripate- 
tici;  verba  tenent  mordicus,  quae  rursus  dum  sibi 
evelli  exordine  nolunt,  horridiores  evadunt,  asperio- 
res,  duriores  et  oratione  et  moribus.  79.  Quam  illo- 
rum  tristitiam  atque  asperitatem  fugiens  Panaetius, 
nec  acerbitatem  sententiarum ,  nec  disserendi  spinas 
probavit;  fuitque  in  altero  genere  mitior,  in  altero  il- 
lustrior :  semperque  habuit  in  ore  Platonem,  Aristote- 
lem ,  Xenocratem  ,  Theophrastum,  Dicaearchum ,  ut 
ipsius  scripta  declarant :  quos  quidem  tibi  studiose  et 
diligenter  tractandos  magno  opere  censeo.  80.  Sed 
quoniam  et  advesperascit  et  mihi  ad  villam  reverten- 
dum  est:  nunc  quidem  hactenus:  verum  hoc  idem 
saepe  faciamus.  Nos  vero,  inquit  ille;  nam  quid 
possumus  facere  melius?  Et  hanc  quidem  primam 
exigam  a  te  operam,  ut  audias  me,  quae  a  te  dicta 
I  sunt,  refellentem.  Sedmemento,  te,  quae  nos  sen- 
tiamus,  omnia  probare,  ni  quod  verbis  aliter  utamur  : 
mihi  autem  vestrorum  nihil  probari.  Scrupulum, 
inquam,  abeunti;  sed  videbimus.  Quae  quum  essent 
dicta,  discessimus. 

LIBER  QUINTUS. 


ARG.  Hoc  libro  M.  Pupius  Piso  a  M.  et  Q.  Ciceronibus 
itemque  ab  Attico  rogatusL.  Ciceroni,  illorum  patrueli,  commen- 
ilatis  veteris  Academiae  philosophis  et  Peripateticis  et  comme- 
nioratis  omnibus  tie  summo  bono  sententiis,  illam  veteris  Acade- 
miae  rationeni  exponendatn  suscipit,,  quam  et  Aristoteles  et  Ni- 
comachus,  eius  filius  ,  atque  etiam  Theophrastus  sequuntur.  c. 
1-8.  Facto  igitur  ex  veterum  instituto  a  priniis  naturae  expo- 
nendis  initio,  liunc  fineni  bonorum  ex  iis  exsistere  dicit:  Secun¬ 
dum,  naturam  vivere,  ettmque  humannm  et  plane  perfectam  c. 
9.  Cuius  rei  primum  argumentum  omne  ducitur  a  prima  commen- 
datione  naturae,  quod  omne  animal  se  ipsum  diligat;  id  quod  in 
ipsa  natura  ita  infixum  sit,  ut  non  possit  intelligi  aut  cogitari, 
non  modo  esse  aliquot!  animal,  quod  se  oderit,  sed  quod,  quomo- 
do  se  habeat,  nihil  sua  censeat  interesse,  quod,  eo  sumpto,  onmis 
appetitus  animi  tollatur;  quemadmodum  in  iis  rebus,  inter  quas 
nihil  intersit,  in  neutram  partem  propensiores  simus.  Earn 
etiam  esse  corporis  et  animi  atque  omnium  partium  facultatum- 
que  naturam,  ut  salvas  eas  perfectasque  velimus,per  se  caras  ha- 
beanius,  in  iisque  maxima  ad  bene  vivendum  momenta  positn  iu- 
dicemus:  quod,  cui  conservatio  sui  proposita  sit,  necesse  esse 
huic  partes  quoque  sui  caras  esse,  eoque  cariores,  quo  sint  per¬ 
fections:  ex  quo  intelligi,  ut  quaeque  ex  nostris  plurimum  ha- 
beant  dignitatis  et  praestantiae ,  ita  ntaxime  esse  expetenda,  at¬ 
que  adeo  virtutem  animi,  quae  ex  ratione  gignatur,  qua  nihil  sit 
divinius  in  homine,  omnium  maxime  appetendam  esse.  c.  10-14. 
Quod  si  se  quisque  et  naturam  suani ,  siniul  ac  natus  est,  cogno- 
Bcat  et  naturae  suae  singularumque  partium  vim,  continuo  homo 
videre  hoc,  quod  quaeritur,  ultimum.  Atqui  in  inflrma  aetate  ea 
quasi  per  caligiuem  cerni  et  sensim  cognosci;  ut  neque  finis 
ille  Btatim  animadvertatur.  c.  15.  16.  Alterum  argumentum  ratio 
inde  ducitur,  quod  cuiusque  partis  naturae  et  in  corpore  et  in 
animo  sua  vis  sit,  ideoque  in  diverse  harum  reruni  usu  et  actio- 
nibus  sponte  moveamur.  c.  17-20.  Actionum  autem  alias  aliis 
esse  maiores  excellentioresque:  maximas  vero  cognitionem  re¬ 
rum  caeleslium  et  a  natura  occultarum,  quas  indagare  ratio  pos- 

lit;  administratiunem  reipultlicae,  aut  administrandi  scientiani, 
turn  prudentem,  teinperatam,  forteni  et  iustam  rationem,  ceteras- 
que  virbiteg  et  actiones  virtutibus  congruentes:  quae  orania  lio- 
nesta  dicamus,  et  ad  quorum  cognitionem  a  natura  ipsa  deduca- 
mur.  c.  21.  22.  In  hnnestis  autem  nil  esse  illustrius,  quam  desi- 
deratissiniam  lllam  boniinum  societatem,  eiusque  conservatricein 
iustiliam  eique  adiunctas  pietatem,  bonitatem,  liberalitatem,  co- 
■liitateni ,  aliaque  eius  generis,  quae  virtutuni  reliquarum  sint 
comniunia.  Xta  fieri,  ut  ilia  societas  etiam  per  se  appetenda  sit: 
quaniquam  nequein  fine  bonorum,  quia  extrinsecus accedat,  neque 
in  animo  neque  in  corpore  sit  posita.  Duo  igitur  esse  genera  per 
se  expetendoruni:  unum  eorum,  quibus  expleatur  illud  extremum 
give  summuni  bonum  ,  quae  sint  aut  animi  aut  corporis  ;  alterum, 
in  quo  sint  res  extrinsecus  positae  ;  quae  quaniquain  non  conti- 
neantur  summo  bono,  tamen  ad  hoc  referantur,  quod  ill  as  bis  of- 
ficiis  tueamur,  quae  a  suo  cuiusque  genere  virtutis  oriantur.  c.  23. 
24.  Hanc  esse  I’eripateticae  rationis  sum  mam,  ex  qua  ceteri 
omnes  particulam  aliquam  detraxerint, quum  suam  quisqueaffer- 
re  videri  relit  sententiam.  c.  25.  Reliqua  disputatio  versatnr  in 
diluendis  iis,  quae  Cicero  de  inconstantia  rationis  Peripateticae 
disseruerat,  c.  26.  sq.  qua  ostenditur,  tantam  esse  virtutis  excel- 
lentiam,  ut,  si  qua  desint  bona  externa,  ea  facile  suppleat,  nibi- 
loque  minus  beatus  sapiens  dici  possit,  etsi  in  molestia  quadam 
sit;  accessione  autem  illorum  bonorum  aut  decessione  fieri alium 
alio  beatiorem. 

I.  1.  Quum  audivissem  Antiochum,  Brute,  ut  so- 
lebat,  cum  M.  Pisone,  in  eo  gymnasio,  quod  Ptole- 
maeium  vocatur,  unaque  nobiscum  Q.  frater  et  T. 
Pomponius  et  L.  Cicero,  frater  noster,  cognatione  pa- 
trueiis,  amore  germanus:  constituimus  inter  nos,  ut 
ambulationem  postmeridianam  conficeremus  in  Aca¬ 
demia  ,  maxime  quod  is  locus  ab  omni  turba  id  tem- 
poris  vacuus  esset.  Itaque  ad  tempus  ad  Pisonem 
omnes.  Inde  vario  sermone  sex  ilia  ab  Dipylo  stadia 
confecimus.  Quum  autem  venissemus  in  Academiae 
non  sine  caussa  nobilitata  spatia,  solitudo  erat  ea, 
quam  volueramus.  2.  Turn  Piso,  Naturane  nobis 
hoc,  inquit,  datum  dicam,  an  errore  quodam,  ut, 
quum  ea  loca  videamus,  in  quibus  memoria  dignos 
viros  acceperimus  multum  esse  versatos,  magis  mo- 
veamur,  quam  si  quando  eorum  ipsorum  aut  facta  au- 
diamus,  aut  scriptum  aliquod  legamus?  Velut  ego 
nunc  moveor.  Venit  enim  mihi  Piatonis  in  mentem  : 
quern  accepimus  primum  hie  disputare  solitum:  cu¬ 
ius  etiam  illi  hortuli  propinqui  non  memoriam  solum 
mihi  afferunt,  sed  ipsum  videntur  in  conspectu  meo 
ponere.  Hie  Speusippus,  hie  Xenocrates,  hie  eius 
auditorPolemo,  cuius  ipsa  ilia  sessio  fuit,  quam  vide- 
mus.  Equidem  etiam  curiam  nostram  (Hostiiiam 
dico,  non  hanc  novam,  quae  mihi  minor  esse  videtur, 
posteaquam  est  maior:)  solebam  intuens  Scipionem, 
Catonem,  Laelium,  nostrum  vero  in  primis  avum  co- 
gitare:  tanta  vis  admonitionis  inest  in  locis;  ut  non 
sine  caussa  ex  his  memoriae  ducta  sit  disciplina.  3. 
Turn  Quintus,  Est  plane,  Piso,  ut  dicis,  inquit.  Nam 
me  ipsum  hue  modo  venientem  convertebat  ad  sese 
Coloneus  ille  locus,  cuius  incola  Sophocles ob  oculos 
versabatur:  quern  scis  quam  admirer,  quamque  eo 
delecter.  Me  quidem  ad  altiorem  memoriam  Oedi- 
podis  hue  venientis  et  illo  mollissimo  carmine,  quae- 
nam  essent  ipsa  haec  loca,  requirentis  species  quae- 
dam  commovit,  inanis  scilicet,  sed  commovit  tamen. 
Turn  Pomponius:  At  ego,  quem  vos,  ut  deditum  Epi- 
curo,  insectari  soletis,  sum  multum  equidem  cum 
Phaedro,  quem  unice  diligo,  ut  scitis,  in  Epicuri  hor- 
tis,  quos  modo  praeteribamus :  sed,  veteris  proverbii 
admonitu,  vivorum  memini:  nec  tamen  Epicuri  licet 
oblivisci,  si  cupiam :  cuius  imaginem  non  modo  in  ta- 

bulis  nostri  familiares,  sed  etiam  in  poculis  et  in  an- 
nulis  habent.  II.  4.  Hie  ego,  Pomponius  quidem, 
inquam,  noster  iocari  videtur,  et  fortasse  suo  iure. 
Ita  enim  Athenis  se  collocavit,  ut  sit  paene  unus  ex 
Atticis,  ut  id  etiam  cognomen  videatur  habiturus. 
Ego  autem  tibi ,  Piso,  assentior,  usu  hocevenire,  ut 
acrius  aliquanto  et  attentius  de  claris  viris,  locorum 
admonitu,  cogitemus.  Scis  enim  me  quodam  tem¬ 
pore  Metapontum  venisse  tecum,  neque  ad  hospitem 
ante  devertisse,  quamPythagorae  ipsum  ilium  locum, 
ubi  vitam  ediderat,  sedemque  viderim.  Hoc  autem 
tempore,  etsi  multa  in  omni  parte  Athenarum  sunt  in 
ipsis  locis  indicia  summorum  virorum:  tamen  ego  ilia 
moveor  exedra.  Modo  enim  fuit  Charmadas  * :  quem 
videre  videor,  (est  enim  nota  imago,)  a  sedeque  ipsa, 
tanti  ingenii  magnitudine  orbata,  desiderari  illam  vo- 
cem  puto.  5.  Turn  Piso,  Quoniam  igitur  aliquid 
omnes,  quid  Lucius  noster,  inquit?  an  eum  locum  Ii- 
benter  invisit,  ubi  Demosthenes  et  Aeschines  inter  se 
decertare  soliti  sunt?  Suo  enim  quisque  studio  maxi¬ 
me  ducitur.  Et  ille ,  quum  erubuisset ,  Noli ,  inquit, 
ex  me  quaerere,  qui  in  Phalericum  etiam  descende- 
rim :  quo  in  loco  ad  fluctum  aiunt  declamare  solitum 
Demosthenem,  ut  fremitum  assuesceret  voce  vincere. 
Modo  etiam  paullum  ad  dextram  de  via  declinavi,  ut 
ad  Periclis  sepulcrum  accederem.  Quamquam  id 
quidem  infinitum  est  in  hac  urbe:  quacumque  enim 
ingredimur,  in  aliquam  historiam  vestigium  ponimus. 

6.  Turn  Piso,  Atqui,  Cicero,  inquit,  ista  studia,  si 
ad  imitandos  summos  viros  spectant,  ingeniosorum 
sunt;  sin  tantummodo  ad  indicia  veteris  memoriae 
cognoscenda,  curiosorum.  Te  autem  hortamur  omnes, 
currentem  quidem,  ut  spero,  ut  eos,  quos  novisse  vis, 
etiam  imitari  velis.  Hie  ego,  Etsi  facit  hie  quidem, 
inquam,  Piso,  (ut  vides)  ea,  quae  praecipis:  tamen 
mihi  grata  est  hortatio  tua.  Turn  ille  amicissime ,  ut 
solebat,  Nos  vero,  inquit,  omnes  omnia  ad  huius  ado- 
lescentiam  conferamus,  in  primisque  ut  aliquid  suo- 
rum  studiorum  philosophiae  quoque  impertiat,  vel  ut 
te  imitetur,  quem  amat,  vel  ut  illud  ipsum,  quod  stu- 
det,  facere  possit  ornatius.  Sed  utrum  hortandus  es 
nobis,  Luci,  inquit,  an  etiam  tua  sponte  propensus 
es?  Mihi  quidem  Antiochum,  quem  audis,  satis  belle 
videris  attendere.  Turn  ille  timide,  vel  potius  vere- 
cunde,  Facio,  inquit,  equidem:  sed  audistine  modo 
de  Charmada  *?  Rapior  illuc.  Revocat  autem  Antio- 
chus-  nec  est  praeterea,  quem  audiamus.  III.  7.  Turn 
Piso,  Etsi  hoc,  inquit,  fortasse  non  poterit  sic  abire, 
quum  hie  adsit,  (me  autem  dicebat,)  tamen  audebo  te 
ab  hac  Academia  nova  ad  veterem  illam  vocare;  in 
qua,  ut  dicere  Antiochum  audiebas,  non  ii  soli  nume- 
rantur ,  qui  Academici  vocantur,  Speusippus,  Xeno¬ 
crates,  Polemo,  Grantor  ceterique,  sed  etiam  Peripate- 
ticiveteres,  quorum  princeps  Aristoteles,  quem,  ex- 
cepto  Platone,  baud  scio  an  recte  dixerim  principem 
philosophorum.  Ad  eos  igitur  converte  te,  quaeso. 
Ex  eorum  enim  scriptis  et  institutis  quum  omnis  do- 
ctrina  liberalis,  omnis  historia,  omnis  sermo  elegans 
sumi  potest,  turn  varietas  est  tanta  artium,  ut  nemo 
sine  eo  instrumento  ad  ullam  rem  illustriorem  satis 
ornatus  possit  accedere.  Ab  his  oratores,  ab  his  im- 
peratores  ac  ret  urn  publicarum  principes  exstiterunt. 

Ut  ad  minora  veniarn,  mathematici,  poetae,  musici, 
ntedici  denique  ex  hac,  tamquam  ex  omnium  artium 
oflicina ,  profecti  sunt.  8.  Atque  ego,  Scis  me,  in¬ 
quam,  istud  idem  sentire,  Piso:  sed  a  te  opportune 
facta  mentio  est.  Studet  enim  mens  audire  Cicero, 

quaenam  sit  istius  veteris,  quam  commemoras,  Aca- 
demiae  de  finibus  bonorum  Peripateticorumque  sen- 
tentia.  Censemus  te  autem  facillime  id  explanare 
posse,  quod  et  Staseam  Neapolitanum  multos  annos 
habueris  apud  te,  et  complures  iam  menses  Athenis 
liaec  ipsa  te  ex  Antiocho  videmus  exquirere.  Et  ille 
ridens,  Age,  age,  inquit,  (satis  enim  scite  me  nostri 
sermonis  principium  esse  voluisti,)exponamus  adole- 
scenti,  si  quae  forte  possumus.  Dat  enim  id  nobis 
solitudo.  Quod  si  quis  deus  diceret,  numquam  pu- 
tarem  me  in  Academia,  tamquam  philosophum ,  dis- 
putaturum !  Sed  ne,  dum  huic  obsequor ,  vobis  mole- 
stus  sim.  Mihi,  inquam,  qui  te  id  ipsum  rogavi? 
Turn  ,  Quintus  et  Pomponius  quum  idem  se  velle  di- 
xissent,  Piso  exorsus  est.  Cuius  oratio,  attende  quae- 
so,  Brute,  satisne  videatur  Antiochi  complexa  esse 
sententiam :  quam  tibi,  qui  fratrem  eius  Aristum  fre¬ 
quenter  audieris,  maxime  probatam  existimo.  Sic 
est  igitur  locutus. 

IV.  9.  Quantus  ornatus  in  Peripateticorum  disci- 
plinasit,  satis  est  a  me,  ut  brevissime  potuit,  paullo 
ante  dictum.  Sed  est  forma  eius  disciplinae,  sicut 
fere  ceterarum,  triplex.  Una  pars  est  naturae :  disse- 
rendi  altera:  vivendi  tertia.  Natura  sic  ab  iis  inve- 
stigata  est,  ut  nulla  pars  caelo,  mari,  terra  (ut  poetice 
loquar)  praetermissa  sit.  Quin  etiam,  quum  de  re¬ 
rum  initiis  omnique  mundo  locuti  essent,  ut  multa 
non  modo  probabili  argumentatione,  sed  etiam  neces- 
saria  mathematicorum  ratione  concluderent:  maxi- 
mam  materiam  ex  rebus  per  se  investigatis  ad  rerum 
occultarum  cognitionem  attulerunt.  10.  Persecutus 
est  Aristoteles  animantium  omnium  ortus,  victus, 
figuras  :  Theophrastus  autem  stirpium  naturas, 
omniumque  fere  rerum,  quae  e  terra  gignerentur, 
caussas  atque  rationes;  qua  ex  cognitione  facilior  fa¬ 
cta  est  investigatio  rerum  occultissimarum.  Disse- 
reudique  ab  eisdem  non  dialectice  solum,  sed  etiam 
oratorie  praecepta  sunt  tradita :  ab  Aristoteleque  prin- 
cipe  de  singulis  rebus  in  utramque  partem  dicendi 
exercitatio  est  instituta,  ut  non  contra  omnia  semper, 
sicut  Arcesilas,  diceret,  et  tamen,  ut  in  omnibus  re¬ 
bus,  quidquid  ex  utraque  parte  dici  posset,  expro- 
meret.  1 1 .  Quum  autem  tertia  pars  bene  vivendi 
praecepta  quaereret ,  ea  quoque  est  ab  iisdem  non  so¬ 
lum  ad  privatae  vitae  rationem,  sed  etiam  ad  rerum 
publicarum  rectionem  relata.  Omnium  fere  civita- 
tum,  non  Graeciae  solum,  sed  etiam  Barbariae,  ab 
Aristotele  mores,  instituta,  disciplinas,  aTheophrasto 
leges  etiam  cognovimus :  quumque  uterque  eorum 
docuisset,  qualem  in  republica  principem  esse  conve- 
niret,  pluribus  praeterea  conscripsisset,  qui  esset 
optimus  reipublicae  status:  hoc  amplius  Theophra¬ 
stus,  quae  essent  in  republica  inclinationes  rerum  et 
momenta  temporum ,  quibus  esset  moderandum ,  ut- 
cumque  res  postularet.  Vitae  autem  degendae  ratio 
maxime  quidem  illis  placuit  quieta ,  in  contemplatio- 
ne  et  cognitione  posita  rerum:  quae  quia  deorum  erat 
vitae  simillima,  sapiente  visa  est  dignissima,  atque 
his  de  rebus  et  splendida  est  eorum  et  illustris  oratio. 
V.  12.  De  summo  autem  bono,  quia  duo  genera  libro— 
rum  sunt,  unum  populariter  scriptum,  quod  s^coteqi- 
y.6v  appellabant ;  alterum  limatius,  quod  in  commen-  I 
tariis  reliquerunt :  non  semper  idem  dicere  videntur :  j 
nec  in  summa  tamen  ipsa  aut  varietas  est  ulla,  apurl  i 
hos  quidem,  quos  nominavi,  aut  inter  ipsos  dissensio.  j 
Sed  quum  beata  vita  quaeratur,  idque  sit  unum,  quod  J 
philosophia  spectare  et  sequi  debeat:  sitne  ea  tota  sita  I 


in  potestate  sapientis,  an  possit  aut  labefactari  aut  eri- 
pi  rebus  adversis,  in  eo  nonnumquam  variari inter  eos 
et  dubitari  videtur.  Quod  maxime  efficit  Theophra- 
sti  de  beata  vita  liber:  in  quo  multum  admodum  for- 
tunae  datur.  Quod  si  ita  se  habeat,  non  possit  bea- 
tam  praestare  vitam  sapientia.  Haec  mihi  videtur 
delicatior,  ut  ita  dicam,  molliorque  ratio,  quam  virtu¬ 
es  vis  gravitasque  postulat.  Quare  teneamus  Aristo- 
telem  et  eiusfiliumNicomachum ;  cuius  accurate  scri- 
pti  de  moribus  libri  dicuntur  illi  quidem  esse  Aristo- 
telis  :  sed  non  video,  cur  non  potuerit  patri  similis  es¬ 
se  filius.  Theophrastum  tamen  adhibeamus  ad  ple- 
raque,  dummodo  plus  in  virtute  teneamus,  quam  ille 
tenuit,  firmitatis  et  roboris.  13.  Simus  igitur  conten- 
ti  his.  Namque  horum  posted,  meliores  illi  quidem, 
mea  sententia ,  quam  reliquarum  philosophi  discipli¬ 
narian  :  sed  ita  degenerant ,  ut  ipsi  ex  se  nati  esse  vi- 
deantur.  Primum  Theophrasti  Strato  physicum  se 
voluit.  In  quo  etsi  est  magnus,  tamen  nova  pleraque, 
et  perpauca  de  moribus.  Huius  Lyco  et  oratione  lo- 
cuples ,  rebus  ipsis  ieiunior.  Concinnus  deinde  et 
elegans  huius  Aristo :  sed  ea ,  quae  desideratur  a  ma- 
gno  philosopho,  gravitas  in  eo  non  fuit.  Scripta  sane 
et  multa  et  polita:  sed  nescio  quo  pacto  auctoritatem 
oratio  non  habet.  U.  Praetereo  multos,  in  his  do- 
ctum  hominem  et  suavem ,  Hieronymum :  quern  iam 
cur  Peripateticum  appellem,  nescio.  Summum  enim 
bonum  exposuit  vacuitatem  doloris.  Qui  autem  de 
summo  bono  dissentit,  de  tota  philosophiae  ratione 
dissentit.  Critolaus  imitari  antiquos  voluit:  et  qui¬ 
dem  est  gravitate  proximus ,  et  redundat  oratio.  At- 
tamen  is  quidem  in  patriis  institutis  manet.  Diodo¬ 
rus,  eius  auditor,  adiungit  ad  honestatem  vacuitatem 
doloris.  Hie  quoque  suus  est:  de  summoque  bono 
dissentiens,  dici  vere  Peripateticus  non  potest.  An¬ 
tiquorum  autem  sententiam  Antiochus  noster  mihi  vi¬ 
detur  persequi  diligentissime :  quam  eamdem  Aristo- 
telis  fuisse  et  Polemonis  docet.  VI.  15.  Facit  igitur 
Lucius  noster  prudenter,  qui  audire  de  summo  bono 
potissimum  velit.  Hoc  enim  constitute  in  philoso¬ 
phia,  constituta  sunt  omnia.  Nam  ceteris  in  rebus 
sive  praetermissum,  sive  ign'oratum  est  quippiam, 
non  plus  incommodi  est,  quam  quanti  quaeque  earuin 
rerum  est,  in  quibus  neglectum  est  aliquid.  Summum 
autem  bonum  si  ignoretur,  vivendi  rationem  ignorari 
necesse  est.  Ex  quo  tantus  error  consequitur,  ut, 
quern  in  portum  se  recipiant,  scire  non  possint.  Co- 
gnitis  autem  rerum  finibus,  quum  intelligitur ,  quid 
:  sit  et  bonorum  extremum  et  malorum ,  inventa  et  vi¬ 
tae  via  est  conformatioque  omnium  officiorum. 

16.  Est  igitur,  quo  quodque  referatur :  ex  quo,  id 
quod  omnes  expetunt,  beate  vivendi  ratio  inveniri  et 
comparari  potest.  Quod  quoniam  in  quo  sit,  magna 
|  dissensio  est;  Carneadia  nobis  adhibenda  divisio  est, 
qua  noster  Antiochus  libenter  uti  solet.  Ille  igitur 
vidit,  non  modo  quot  fuissent  adhuc  philosophorum 
de  summo  bono,  sed  quot  omnino  esse  possent  senten- 
tiae.  Negabat  igitur  ullam  esse  artem,  quae  ipsa  a  se 
proficisceretur.  Etenim  semper  illud  extra  est,  quod 
arte  comprehenditur.  Nihil  opus  est  exemplis  hoc 
facere  longius.  Est  enim  perspicuiim,  nullam  artem 
ipsam  in  se  versari,  sed  esse  aliud  artem  ipsam,  aliud, 
quod  propositum  sit  arti.  Quoniam  igitur,  ut  medici- 
na  valetudinis,  navigationis  gubernatio,  sic  vivendi 
ars  est  prudentia :  necesse  est  earn  quoque  ab  aliqua 
re  esse  constitutam  et  profectam.  17.  Constitit  autem 
fere  inter  omnes,  id,  in  quo  prudentia  versaretur,  et 

quod  assequi  vellet,  apturn  etaccoramodatum  naturae 
esse  oportere  et  tale,  ut  ipsum  per  se  invitaret  et  alii— 
ceret  appetitum  animi ,  quern  ogfiijv  Graeci  vocant. 
Quid  autem  sit,  quod  ita  moveat  itaque  a  natura  in 
primo  ortu  appetatur,  non  constat,  deque  eo  est  inter 
philosophos ,  quum  summum  bonum  exquiritur, 
omnis  dissensio.  Totius  enim  quaestionis  eius,  quae 
habetur  de  finibus  bonorura  et  malorum,  (quum  quae- 
ritur,  in  his  quid  sit  extremum,  quid  ultimum,)  fons 
reperiendus  est,  in  quo  sintprima  invitamenta  natu¬ 
rae.  Quo  invento,  omnis  ab  eo,  quasi  capite,  de  sum- 
mo  bono  et  malo  disputatio  ducitur.  VII.  Voluptatis 
alii  primum  appetitum  putant  et  primam  depulsio- 
nem  doloris:  alii  censent  primum  ascitum  nondolere, 
et  primum  declinatum  dolorem.  18.  Ab  his  alii,  quae 
prima  secundum  naturam  nominant,  proficiscuntur  : 
in  quibus  numerant  incolumitatem  conservationem- 
que  omnium  partium ,  valetudinem,  sensus  integros, 
doloris  vacuitatem,  vires,  pulchritudinem  ceteraque 
generis  eiusdem:  quorum  similia  sunt  prima  in  ani- 
mis,  quasi  virtutum  igniculi  et  semina.  Ex  his  tribus 
quum  unum  aliquod  sit,  quo  primum  natura  movea- 
tur  vel  ad  appetendum,  vel  ad  repellendum,  nec  quid- 
quam  omnino  praeter  haec  tria  possit  esse:  necesse 
est  omnino  officium  aut  fugiendi  aut  sequendi  ad  eo- 
rum  aliquid  referri;  ut  ilia  prudentia,  quam  artem  vi¬ 
tae  esse  diximus,  in  earum  trium  rerum  aliqua  verse- 
tur,  a  qua  totius  vitae  ducat  exordium.  19.  Ex  eo  au¬ 
tem,  quod  statuerit  esse,  quo  primum  natura  movea- 
tur,  exsistet  etiam  recti  ratio  atque  honesti,  quae  cum 
uno  aliquo  ex  tribus  illis  congruere  possit,  ut  hone- 
stum  sit,  facere  omnia  aut  voluptatis  caussa,  etiam  si 
earn  non  consequare,  aut  non  dolendi,  etiam  si  id  as¬ 
sequi  nequeas ,  aut  eorum,  quae  secundum  naturam 
sunt,  adipiscendi,  etiam  si  non  adipiscare.  Ita  fit,  ut, 
quanta  differentia  est  in  principiis  naturalibus,  tanta 
sit  in  finibus  bonorum  malorumque  dissimilitudo. 
Alii  rursus  iisdem  a  principiis  omne  officium  referunt 
aut  ad  voluptatem  aut  ad  non  dolendum  aut  ad  prima 
ilia  secundum  naturam  obtinenda.  20.  Expositis 
iam  igitur  sex  de  summo  bono  sententiis,  trium  pro- 
ximarum  hi  principes :  voluptatis,  Aristippus;  non 
dolendi,  Hieronymus;  fruendi  rebus  iis,  quas  primas 
secundum  naturam  esse  diximus,  Carneades,  non  ille 
quidem  auctor,  sed  defensor,  disserendi  caussa  fuit. 
Superiores  tres  erant,  quae  esse  possent:  quarum  est 
una  sola  defensa ,  eaque  vehementer.  Nam  volupta¬ 
tis  caussa  facere  omnia,  quum,  etiam  si  nihil  conse- 
quamur,  tamen  ipsum  illud  consilium  ita  faciendi  per 
se  expetendum  et  honestum  et  solum  bonum  sit,  ne¬ 
mo  dicit.  Ne  vitationem  quidem  doloris  ipsam  per 
se  quisquam  in  rebus  expetendis  putavit,  ne  si  etiam 
evitare  posset.  At  vero  facere  omnia,  ut  adipiscamur, 
quae  secundum  naturam  sunt,  etiam  si  ea  non  asse- 
quamur,  id  esse  et  honestum  et  solum  per  se  expe¬ 
tendum  et  solum  bonum  Stoici  dicunt.  VIII.  21.  Sex 
igitur  hae  sunt  simplices  de  summa  bofforum  malo¬ 
rumque  sententiae:  duae  sine  patrono,  quattuor  de- 
fensae.  Iunctae  autem  et  duplices  expositiones  sum- 
mi  boni  tres  omnino  fuerunt:  nec  vero  plures,  si  pe- 
nitus  rerum  naturam  videas ,  esse  potuerunt.  Nam 
aut  voluptas  adiungi  potest  ad  honestatem,  ut  Calli- 
phoni  Dinomachoque  placuit :  aut  doloris  vacuitas,  ut 
Diodoro :  aut  prima  naturae,  ut  antiquis :  quos  eosdem 
Academicos  et  Peripateticos  nominamus.  Sed  quo- 
niam  non  possunt  omnia  simul  dici,  haec  in  praesen- 
tia  nola  esse  debcbunt,  voluptatem  semovendam  esse : 

quando  ad  maiora  quaedam,  ut  iam  apparebit,  nati 
sumus.  De  vacuitate  doloris  eadem  fere  dici  solent, 
quae  de  voluptate.  [Quoniam  igitur  et  de  voluptate 
cum  Torquato  et  de  honestate ,  in  qua  una  omne  bo¬ 
num  poneretur,  cumCatone  est  disputatum:  primum, 
quae  contra  voluptatem  dicta  sunt,  eadem  fere  cadunt 
contra  vacuitatem  doloris.]  22.  Nec  vero  alia  sunt 
quaerenda  contra  Carneadiam  illam  sententiam.  Quo- 
cumque  enim  modo  summum  bonum  sic  exponitur, 
ut  id  vacet  honestate:  nec  officia,  nec  virtutes  in  ea 
ratione,  nec  amicitiae  constare  possunt.  Coniunctio 
autem  cum  honestate  vel  voluptatis,  vel  non  dolendi 
id  ipsum  honestum,  quod  amplecti  vult,  efficit  turpe. 
Ad  eas  enim  res  referre  quae  agas :  quarum  una ,  si 
quis  malo  careat,  in  summo  eum  bono  dicas  esse;  al¬ 
tera  versetur  in  levissima  parte  naturae :  obscurantis 
est  omnem  splendorem  honestatis,  ne  dicam  inqui- 
nantis.  Restant  Stoici,  qui  quum  a  Peripateticis 
et  Academicis  omnia  tratulissent,  nominibus  aliis 
easdem  res  secuti  sunt.  IIos  contra  singulos  dici  est 
melius.  Sed  nunc,  quod  agimus:  de  illis,  quum 
volemus.  23.  Democriti  autem  securitas,  quae  est 
animi  tamquam  tranquillitas ,  quam  appellavit  ev&v- 
ixiav ,  eo  separanda  fuit  ab  hac  disputatione ,  quia  ista 
animi  tranquillitas-  ipsa  est  beata  vita.  Quaerimus 
autem,  non  quae  sit,  sed  unde  sit.  Iam  explosae  eie- 
ctaeque  sententiae  Pyrrhonis,  Aristonis,  Herilli,  quod 
in  hunc  orbem,  quem  circumscripsimus,  incidere  non 
possunt,  adhibendae  omnino  non  fuerunt.  Nam  quum 
omnis  haec  quaestio  de  finibus  et  quasi  de  extremis 
bonorum  et  malorum  abeoproficiscatur,  quoddicimus 
naturae  esse  aptum  etaccoramodatum,  quodque ipsum 
per  se  primum  appetatur:  hoc  totum  et  ii  tollunt,  qui 
in  rebus  iis,  in  quibus  nihil  [quod]  aut  honestum  aut 
turpe  sit,  negant  esse  ullam  caussam,  cur  aliud  alii 
anteponatur,  nec  inter  eas  res  quidquam  omnino  pu¬ 
tant  interesse:  et  Herillus,  si  ita  sensit,  nihil  esse  bo¬ 
num  praeter  scientiam,  omnem  consilii  capiendi  caus¬ 
sam  inventionemque  officii  sustulit.  Sic  exclusis 
sententiis  reliquorum,  quum  praeterea  nulla  esse  pos¬ 
sit,  haec  antiquorum  valeat  necesse  est.  Ergo  insti¬ 
tute  veterum,  quo  etiam  Stoici  utuntur,  hinc  capia- 
mus  exordium. 

IX.  24.  Omne  animal  se  ipsum  diligit  ac,  simul 
ut  ortum  est,  id  agit,  ut  se  conservet,  (quod  hie  ei  pri¬ 
mus  ad  omnem  vitam  tuendam  appetitus  a  natura  da- 
tur,  se  ut  conservet,)  atque  ita  sit  affectum ,  ut  optime 
secundum  naturam  affectum  esse  possit.  Hanc  initio 
constitutionem  confusam  habet  et  incertam,  ut  tan- 
tummodo  se  tueatur,  qualecumque  sit.  Sed  nec  quid 
sit,  nec  quid  possit,  nec  quid  ipsius  natura  sit,  intel- 
ligit.  Quum  autem  processit  paullum  et,  quatenus 
quidquid  se  attingat  ad  seque  pertineat,  perspicere 
coepit,  turn  sensim  incipit  progredi  seseque  agnosce- 
re,  et  intelligere,  quam  ob  caussam  habeat  eum,  quem 
diximus,  animi  appetitum :  coeptatque  et  ea,  quae  na¬ 
turae  apta  sentit,  appetere  et  propulsare  contraria. 
Ergo  omni  animali  illud,  quod  appetit,  positum  est  in 
eo,  quod  naturae  est  accommodatum.  Ita  finis  bono- 
rum  exsistit  secundum  naturam  vivere  sic  affectum, 
ut  optime  affici  possit  ad  naturamque  accommodatis- 
sime.  25.  Quoniam  autem  sua  cuiusque  animantis 
natura  est,  necesse  est  finem  quoque  omnium  hunc 
esse,  ut  natura  expleatur.  Nihil  enim  prohibet,  quae¬ 
dam  esse  et  inter  se  animalibus  reliquis,  et  cum  be- 
stiis  homini  communia,  quoniam  omnium  est  natura 
communis.  Sed  extrema  ilia  ct  summa ,  quae  quae- 

rimus ,  inter  animalium  genera  distincta  et  dispertita 
sunt,  et  sua  cuique  propria  et  ad  id  apta,  quod  cuius- 
que  natura  desiderat.  26.  Qiuare  qUum  dicimus, 
omnibus  animalibus  extremum  esse  secundum  natu- 
ram  vivere;  non  ita  accipiendum  est,  quasi  dicamus 
unum  esse  omnium  extremum:  sed,  ut  omnium  ar- 
tium  recte  dici  potest  commune  esse,  ut  in  aliqua 
scientia  versetur,  scientiam  autem  suam  cuiusque  ar- 
tis  esse:  sic  commune  animalium  omnium  secundum 
naturam  vivere,  sed  naturas  esse  diversas,  ut  aliud 
equo  sit  natura,  aliud  bovi,  aliud  homini,  et  tamen  in 
omnibus  summa  communis,  et  quidem  non  solum  in 
animalibus,  sed  etiam  in  rebus  omnibus  iis,  quas  na¬ 
tura  alit,  auget,  tuetur:  in  quibus  videmus  ea,  quae 
gignuntur  e  terra,  multa  quodam  modo  efficere  ipsa 
sibi  per  se,  quae  ad  vivendum  crescendumque  va- 
leant,  et  suo  genere  perveniant  ad  extremum ;  ut  iam 
liceat  una  comprehensione  omnia  complecti,  non  du- 
bitemque  dicere,  omnem  naturam  esse  conservatri- 
cem  sui,  idque  habere  propositum,  quasi  finem  et  ex¬ 
tremum  ,  se  ut  custodiat  in  quam  optimo  sui  generis 
statu:  ut  necesse  sit  omnium  rerum ,  quae  natura  vi- 
geant,  similem  esse  finem,  non  eumdem.  Ex  quo  in- 
telligi  debet,  homini  id  esse  in  bonis  ultimum,  secun¬ 
dum  naturam  vivere :  quod  ita  interpretemur ,  vivere 
ex  hominis  natura  undique  perfecta  et  nihil  requi- 
rente.  27.  Haec  igitur  nobis  explicanda  sunt:  sed 
si  enodatius,  vos  ignoscetis.  Huius  enim  aetati  et 
huic,  nunc  hoc  primum  fortasse  audienti,  servire  de- 
bemus.  Ita  prorsus,  inquam.  Etsi  ea  quidem ,  quae 
adhuc  dixisti ,  quamvis  ad  aetatem  recte  isto  modo 
dicerentur. 

X.  Exposita  igitur,  inquit,  terminatione  rerum 
expetendarum,  cur  ista  se  res  ita  habeat,  ut  dixi,  dein- 
ceps  demonstrandum  est.  Quamobrem  ordiamur  ab 
eo,  quod  primum  posui.  Quod  idem  reapse  primum 
est,  ut  intelligamus,  omne  animal  se  ipsum  diligere. 
Quod  quamquam  dubitationem  non  habet,  (est  enim 
infixum  in  ipsa  natura,  comprehenditurque  suis  cu¬ 
iusque  sensibus,  sic,  ut,  contra  si  quis  dicere  velit, 
non  audiatur,)  tamen,  ne  quid  praetermittamus,  ratio- 
nes  quoque,  cur  hoc  ita  sit,  afferendas  puto.  28.  Etsi 
qui  potest  intelligi  autcogitari,  esse  aliquod  animal, 
quod  se  oderit?  Res  enim  concurrent  contrariae.  Nam 
quum  appetitus  ille  animi  aliquid  ad  se  trahere  coe- 
perit  consulto,  quod  sibi  obsit,  quia  sit  sibi  inimicus : 
quum  id  sua  caussa  faciet,  et  oderit  se,  et  simul  dili- 
get;  quod  fieri  non  potest.  Necesse  est  quidem,  si 
quis  ipsi  sibi  inimicus  est,  eum,  quae  bona  sunt,  mala 
putare;  bona  contra,  quae  mala:  et  quae  appetenda, 
fugere;  et  quae  fugienda ,  appetere;  quae  sine  dubio 
vitae  sunt  eversio.  Neque  enim,  si  nonnulli  reperiun- 
tur,  qui  aut  laqueos,  aut  alia  exitia  quaerant,  aut,  ut 
ille  apudTerentium,  qui  decrevil  tantisper  se  minus  in- 
iuriae  suo  gnato  facere,  (ut  ait  ipse)  dum  fiat  miser,  ini¬ 
micus  ipse  sibi  putandus  est.  29.  Sed  alii  dolore 
moventur,  alii  cupiditate;  iracundia  etiam  multi  efie- 
runtur:  et  quum  in  mala  scientesirruunt,  turn  se  opti¬ 
me  sibi  consulere  arbitrantur:  itaque  dicunt,  nec  du- 
bitant, 

milxi sic  usus'st:  tibi  ut  opus'st  facto,  face: 
velut,  qui  ipsi  sibi  bellum  indixissent,  cruciari  dies, 
noctes  torqueri  vellent,  nec  vero  sese  ipsi  accusarent 
ob  earn  caussam,  quod  sese  male  suis  rebus  consu- 
luisse  dicerent.  Eorum  enim  haec  est  querela ,  qui 
sibi  cari  sunt  seseque  diligunt.  Quare,  quotiescum- 
que  dicetur  male  de  se  quis  mereri  sibique  esse  ini-  I 


micus  atque  hostis ,  vitam  denique  fugere :  intelliga- 
tur  aliquam  subesse  eiusmodi  caussam,  ut  ex  eo  ipso 
intelligi  possit,  sibi  quemque  esse  carum.  30.  Nec 
vero  id  satis  est,  neminem  esse,  qui  ipse  se  oderit :  sed 
illud  quoque  intelligendum  est,  neminem  esse,  qui, 
quo  modo  se  habeat,  nihil  sua  censeat  interesse.  Tol- 
letur  enim  appetitus  animi,  si,  ut  in  iis  rebus,  inter 
quas  nihil  interest,  neutram  in  partem  propensiores 
sumus,  item  in  nobismetipsis ,  quemadmodum  affecti 
simus,  nihil  nostra  arbitrabimur  interesse.  XI.  Atque 
etiam  illud  si  quis  dicere  velit,  perabsurdum  sit:  ita 
diligi  a  sese  quemque,  ut  ea  vis  diligendi  ad  aliam 
rem  quampiam  referatur,  non  ad  eum  ipsum,  qui  sese 
diligat.  Hoc  quum  in  amicitiis,  quum  in  officiis, 
quum  in  virtutibus  dicitur,  quomodocumque  dicitur, 
intelligi  tamen,  quid  dicatur,  potest:  in  nobismet  au¬ 
tem  ipsis  ne  intelligi  quidem,  ut  propter  aliam  quam¬ 
piam  rem,  verbi  gratia  propter  voluptatem,  nos  ame- 
mus.  Propter  nosenimillam,  nonpropter  earn  nosmet- 
ipsos  diligimus.  31 .  Quamquam  quid  est,  quod  ma- 
gis  perspicuum  sit,  non  modo  carum  sibi  quemque, 
verum  etiam  vehementer  carum  esse?  Quis  est  enim 
aut  quotus  quisque,  cui,  mors  quum  appropinquet, 

non  refugiat  timido  sanguen,  atque  exalbescat  metu? 
etsi  hoc  quidem  est  in  vitio,  dissolutionem  naturae 
tam  valde  perhorrescere :  (quod  item  estreprehenden- 
dum  in  dolore.)  Sed  quia  fere  sic  afficiuntur  omnes, 
satis  argumenti  est,  ab  interim  naturam  abhorrere: 
idque  quo  magis  quidam  ita  faciunt,  ut  iure  etiam  re- 
prehendantur,  hoc  magis  intelligendum  est,  haec  ipsa 
nimia  in  quibusdam  futura  non  fuisse,  nisi  quaedam 
essent  modica  natura.  Nec  vero  dico  eorum  metum 
mortis ,  qui ,  quia  privari  se  vitae  bonis  arbitrentur, 
aut  quia  quasdam  post  mortem  formidines  extime- 
scant,  aut  si  metuant,  necum  dolore  moriantur,  idcirco 
mortem  fugiant:  in  parvis  enim  saepe,  qui  nihil  eo¬ 
rum  cogitant,  si  quando  his  ludentes  minamur  prae- 
cipitaturos  alicunde,  extimescunt.  Quin  etiam  ferae, 
[inquit  Pacuvius,] 

quibus  abest  ad  praecavendum  intelligendi  astulia, 
[sibi]  iniecto  terrore  mortis,  horrescunt.  32.  Quis 
autem  de  ipso  sapiente  aliter  existimat?  quin  etiam 
quum  decreverit  esse  moriendum,  tamen  discessu  a 
suis  atque  ipsa  relinquenda  luce  moveatur.  Maxime 
autem  in  hoc  quidem  genere  vis  est  perspicua  natu¬ 
rae,  quum  et  mendicitatem  multi  perpetiantur,  ut  vi- 
vant,  et  angantur  appropinquatione  mortis  confecti 
homines  senectute,  et  ea  perferant,  quae  Philoctetam 
videmus  in  fabulis:  qui  quum  cruciaretur  non  feren- 
dis  doloribus,  propagabat  tamen  vitam  aucupio  sagit- 
tarum,  configebat  tardus  celeres,  stans  volantes ,  ut 
apud  Accium  est,  pinnarumque  contextu  corpori  te- 
gumenta  faciebat.  33.  De  hominum  genere,  aut 
omnino  de  animalium  loquor;  quum  arborum  et  stir- 
pium  eadem  paene  natura  sit:  sive  enim,  ut  doctissi- 
mis  viris  visum  est,  maior  aliqua  caussa  atque  divi- 
nior  hanc  vim  ingenuit,  sive  hoc  ita  fitfortuitu:  vide¬ 
mus  ea ,  quae  terra  gignit,  corticibus  et  radicibus  va- 
lida  servari;  quod  contingit  animalibus  sensuumdis- 
tributione  et  quadam  compactione  membrorum.  Qua 
quidem  de  re  quamquam  assentior  iis,  qui  haec  omnia 
regi  natura  putant;  quae  si  natura  negligat,  ipsa  esse 
non  possint:  tamen  concedo,  ut,  qui  de  hoc  dissen- 
tiunt,  existiment  quod  velint,  ac  vel  hoc  intelligant, 
si  quando  naturam  hominis  dicam,  hominem  dicere 
me :  nihil  enim  differt.  Nam  prius  poterit  a  se  quis¬ 
que  discedere ,  quam  appetitum  earum  rerum ,  quae 

sibi  conducant,  arnittere.  lure  igitur  gravissimi  phi- 
losophi  initium  summi  boni  a  natura  petiverunt,  et 
ilium  appetitum  rerum  ad  naturam  accommodatarum 
ingeneratum  putaverunt  omnibus,  qui  continentur  ea 
commendatione  naturae,  qua  se  ipsi  diligunt. 

XII.  34.  Deinceps  videndum  est,  quoniam  satis 
apertuin  est,  sibi  quemque  natura  esse  carum,  quae 
sit  hominis  natura.  Id  est  enim,  de  quo  quaerimus. 
Atqui  perspicuum  est  hominem  e  corpore  animoque 
constare,  quum  primae  sint  animi  partes,  secundae 
corporis.  Deinde  id  quoque  videmus ,  et  ita  figura- 
tum  corpus,  ut  excellat  aliis,  animumque  ita  constitu¬ 
te*11.  ut  et  sensibus  instructus  sit  et  habeat  praestan- 
tiam  mentis,  cui  tota  hominis  natura  pareat,  in  qua  sit 
mirabilis  quaedam  vis  rationis  et  cognitionis  et  scien- 
tiae  virtutumque  omnium.  Nam  quae  corporis  sunt, 
ea  nec  auctoritatem  cum  animi  partibus  comparan- 
dam,  et  cognitionem  habent  faciliorem.  Itaque  ab  his 
ordiamur.  35.  Corporis  igitur  nostri  partes ,  totaque 
figura,  et  forma,  et  statura,  quam  apta  ad  naturam  sit, 
apparet:  neque  est  dubium ,  quinfrons,  oculi,  aures 
et  reliquae  partes ,  quales  propriae  sunt  hominis ,  in- 
telligatur.  Sed  certe  opus  est  ea  valere  et  vigere  et 
naturales  motus  ususque  habere,  ut  nec  absit  quid  eo- 
rum ,  nec  aegrum  debilitatumve  sit.  Id  enim  natura 
desiderat.  Est  etiam  actio  quaedam  corporis ,  quae 
motus  et  status  naturae  congruentes  tenet:  in  quibus 
si  peccetur  distortione  et  depravatione  quadam  acmo- 
tu  statuve  deformi,  ut,  si  aut  manibus  ingrediatur 
quis,  aut  non  ante,  sed  retro;  fugere  plane  se  ipse,  et, 
hominem  ex  homine  exuens ,  naturam  odisse  videa- 
tur.  Quamobrem  etiam  sessiones  quaedam  et  flexi 
fractique  motus,  quales  protervorum  hominum  aut 
mollium  esse  solent,  contra  naturam  sunt:  ut,  etiam 
si  animi  vitio  id  eveniat,  tamen  in  corpore  immutari 
hominis  natura  videatur.  36.  Itaque  e  contrario  mo- 
derati  aequabilesque  habitus,  affectiones  ususque  cor¬ 
poris  apti  esse  ad  naturam  videntur.  Iam  vero  ani¬ 
mus  non  esse  solum,  sed  etiam  cuiusdam  modi  debet 
esse,  ut  et  omnes  partes  habeat  incolumes  et  de  virtu- 
tibus  nulla  desit.  Atqui  in  sensibus  est  sua  cuiusque 
virtus,  ut  ne  quid  impediat,  quo  minus  suo  sensus 
quisque  munere  fungatur  in  iis  rebus  celeriter  expe- 
diteque  percipiendis ,  quae  subiectae  sunt  sensibus. 
XIII.  Animi  autem,  et  eius  animi  partis,  quae  prin- 
ceps  est,  quaeque  mens  nominatur,  plures  sunt  vir- 
tutes ,  sed  duo  prima  genera  :  unum  earum ,  quae  in- 
generantur  suapte  natura  appellanturque  non  volun- 
tariae :  alterum  earum ,  quae  in  voluntate  positae  ma- 
gis  proprio  nomine  appellari  solent:  quarum  est  ex- 
cellens  in  animorum  laude  praestantia.  Prioris  ge¬ 
neris  est  docilitas,  memoria:  quae  fere  omnia  appel- 
lantur  uno  ingenii  nomine:  easque  virtutes  qui  ha¬ 
bent,  ingeniosi  vocantur.  Alterum  autem  genus  est 
magnarum  verarumque  virtutum,  quas  appellamus 
voluntarias,  ut  prudentiam ,  temperantiam ,  fortitudi- 
nem,  iustitiam  et  reliquas  eiusdem  generis.  Et  sum- 
matim  quidem  haec  erant  de  corpore  animoque  dicen- 
da:  quibus  quasi  informatum  est,  quod  hominis  natu¬ 
ra  postulet.  37.  Ex  quo  perspicuum  est,  quoniam 
ipsi  a  nobis  diligamur,  omniaque  et  in  animo  et  in 
corpore  perfecta  velimus  esse,  ea  nobis  ipsa  cara  esse 
propter  se,  et  in  his  esse  ad  bene  vivendum  momenta 
maxima.  Nam  cui  proposita  sit  conservatio  sui ,  ne- 
cesse  est  huic  partes  quoque  sui  caras  esse,  cariores- 
que,  quo  perfectiores  sint,  et  magis  in  suo  genere  lau- 
dabiles.  Ea  enim  vita  expetitur,  quae  sit  animi  cor- 

porisque  expleta  virtutibus:  in  eoque  sumraum  bo- 
num  poni  necesse  est,  quandoquidem  id  tale  esse  de¬ 
bet,  ut  rerum  expetendarum  sit  extremum.  Quo  co- 
gnito,  dubitari  non  potest,  quin,  quum  ipsi  homines 
sibi  sint  per  se  et  sua  spontecari,  partes  quoque  et 
corporis  et  animi  et  earum  rerum ,  quae  sunt  in  utri- 
usque  motu  et  statu,  sua  caritate  colantur ,  et  per  se 
ipsae  appetantur.  38.  Quibus  expositis,  facilis  est 
coniectura,  ea  maxime  esse  expetendaexnostris,  quae 
plurimum  habent  dignitatis :  ut  optimae  cuiusque 
partis,  quae  per  se  expetatur,  virtus  sit  expetenda 
maxime.  Ita  fiet,  ut  animi  virtus  corporis  virtuti 
anteponatur,animique  virtutes  non  voluntarias  vincant 
virtutes  voluntariae:  quae  quidem  proprie  virtutes 
appellantur,  multumque  excellunt,  propterea  quod  ex 
ratione  gignuntur,  qua  nihil  est  in  homine  divinius. 
Etenim  omnium  rerum,  quas  etcreatnatura,  ettuetur, 
quae  aut  sine  animo  sint,  aut  non  multo  secus,  earum 
summum  bonum  in  corpore  est:  ut  non  inscite  illud 
dictum  videatur  in  sue,  animam  illi  pecudi  datampro 
sale,  ne  putisceret. 

XIV.  Sunt  autem  bestiae  quaedam,  in  quibus  in- 
est  aliquid  simile  virtutis,  ut  in  leonibus,  in  canibus, 
in  equis :  in  quibus  non  corporum  solum,  utinsuibus, 
sed  etiam  animorum  aliqua  ex  parte  motus  quosdam 
videmus.  In  homine  autem  summa  omnis  animi  est, 
et  in  animo  rationis:  ex  qua  virtus  est,  quae  ratio¬ 
nis  absolutio  definitur:  quam  etiam  atque  etiam  ex- 
plicandam  putant.  39.  Earum  etiam  rerum,  quas 
terra  gignit,  educatio  quaedam  et  perfectio  est  non 
dissimilis  animantium.  Itaque  et  vivere  vitem,  et 
mori  dicimus;  arboremque  et  novellam  et  vetulam, 
et  vigere  et  senescere.  Ex  quo  non  est  alienum ,  ut 
animantibus,  sic  illis  et  apta  quaedam  ad  naturam 
putare  et  aliena;  earumque  augendarum  et  alenda- 
rum  quamdam  cultricem  esse,  quae  sit  scientia  atque 
ars  agricolarum ,  quae  circumcidat,  amputet,  erigat, 
extollat,  adminiculetur,  ut,  quo  natura  ferat,  eo  pos- 
sint  ire:  ut  ipsae  vites,  si  loqui  possint,  ita  se  tra- 
ctandas  tuendasque  esse  fateantur.  Et  nunc  quidem, 
quod  earn  tuetur,  ut  de  vite  potissimum  loquar ,  est 
id  extrinsecus.  In  ipsa  enim  parum  magna  vis  est, 
ut  quam  optime  se  habere  possit,  si  nulla  cultura  ad- 
hibeatur.  40.  At  vero  si  ad  vitem  sensus accesserit,  ut 
appetitum  quemdam  habeat,  et  per  se  ipsam  movea- 
tur,  quid  facturam  putas?  An  ea ,  quae  per  vinitorem 
antea  consequebatur ,  per  se  ipsam  curabit?  Sed  vi- 
desne  accessuram  ei  curam,  ut  sensus  quoque  suos, 
eorumque  omnium  appetitum,  et,  si  qua  sint  ei  mem¬ 
bra  adiuncta ,  tueatur?  Sic  ad  ilia,  quae  semper  ha- 
buit,  iunget  ea,  quae  postea  accesserint:  neceumdem 
finem  habebit,  quern  cultor  eius  habebat:  sed  volet 
secundum  earn  naturam ,  quae  postea  ei  adiuncta  sit, 
vivere.  Ita  similis  erit  et  finis  boni,  atque  antea  fue- 
rat,  neque  idem  tamen.  Non  enim  iam  stirpis  bo¬ 
num  quaeret,  sed  animalis.  Quod  si  non  sensus  mo- 
do  ei  sit  datus,  verum  etiam  animus,  et  animus  homi¬ 
nis  :  non  necesse  est,  et  ilia  pristina  manere,  ut  tuen- 
da  sint:  et  inter  haec  multo  esse  cariora,  quae  acces¬ 
serint:  animique  optimam  quamque  partem  carissi- 
mam :  in  eaque  expletione  naturae  summi  boni  finem 
consistere,  quum  longe  multumque  praestet  mens 
atque  ratio?  Sic  et  extremum  omnium appetendorum, 
atque  ductum  a  prima  commendatione  naturae,  mul- 
tis  gradibus  ascendit,  ut  ad  summum  perveniret: 
quod  cumulatur  ex  integritate  corporis  et  ex  mentis 
ratione  perfecta. 

XV.  41.  Quum  igitur  ea  sit,  quam  exposui,  forma 
naturae;  si,  ut  initio  dixi,  simul  atque  ortus  esset,  se 
quisque  cognosceret  iudicareque  posset,  quae  vis  et 
totius  esset  naturae  et  partium  singularum,  conti- 
nuo  videret,  quid  esset  hoc,  quod  quaerimus,  omnium 
rerum ,  quas  expetimus ,  summum  et  ultimum  :  nec 
ulla  in  re  peccare  posset.  Nunc  vero  a  primo  quidem 
mirabiliter  occulta  natura  est,  nec  perspici  nec  co- 
gnosci  potest.  Progredientibus  autem  aetatibus,  sen- 
sim  ,  tardeve  potius,  quasi  nosmetipsos  cognoscimus. 
Itaque  ilia  prima  commendatio,  quae  a  natura  nostri 
facta  est  nobis,  incerta  et  obscura  est:  primusque  ap- 
petitus  ille  animi  tantum  agit,  ut  salvi  atque  integri 
esse  possimus.  Quum  autem  dispicere  coepimus,  et 
sentire,  quid  simus,  et  quid  animantibus ceteris  diffe- 
ramus,  turn  ea  sequi  incipimus,  ad  quae  nati  sumus. 
42.  Quam  similitudinem  videmus  in  bestiis:  quae 
primo,  in  quo  loco  nataesunt,  ex  eo  se  non  commo- 
vent:  deinde  suo  quaeque  appetitu  movetur :  serpe- 
re  anguiculos,  nare  anaticulas,  evolare  merulas,  cor- 
nibus  uti  videmus  boves,  nepasaculeis,  suamdenique 
cuique  naturam  esse  ad  vivendum  ducem.  Quae  si- 
militudo  in  genere  etiam  humano  apparet.  Parvi 
enim  primo  ortu  sic  iacent,  tamquam  omnino  sine 
animo  sint.  Quum  autem  paullum  firmitatis  acces- 
serit,  et  animo  utuntur  et  sensibus ;  connitunturque, 
ut  sese  erigant,  et  manibus  utuntur;  et  eos  agno- 
scunt,  a  quibus  educantur;  deinde  aequalibus  dele- 
ctantur,  libenterque  se  cum  his  congregant,  dantque 
se  ad  ludendum;  fabellarumque  auditione  ducun- 
tur;  deque  eo,  quod  ipsis  superat,  aliis  gratificari 
volunt;  animadvertuntque  ea,  quae  domi  bunt,  cu- 
riosius,  incipiuntque  commentari  aliquid  et  discere; 
et  eorum,  quos  vident,  volunt  non  ignorare  nomina  ; 
quibusque  rebus  cum  aequalibus  decertant,  si  vice- 
rint,  efiferunt  se  laetitia,  victi  debilitanturanimosque 
demittunt:  quorum  sine  caussa  fieri  nihil  putandum 
est.  43.  Est  enim  natura  sic  generata  vis  hominis, 
ut  ad  omnem  virtutem  percipiendam  facta  videatur: 
ob  eamque  caussam  parvi  virtutum  simulacris,  qua- 
rum  in  se  habent  semina ,  sine  doctrina  moventur. 
Sunt  enim  prima  elementa  naturae:  quibus  auctis 
virtutis  quasi  carmen  efficitur.  Nam  quum  ita  nati 
factique  simus ,  ut  et  agendi  aliquid ,  et  diligendi  ali— 
quos,  et  liberalitatis ,  et  referendae  gratiae  principia 
in  nobis  contineremus,  atque  ad  scientiam,  pruden- 
tiam,  fortitudinem,  aptos  animos  haberemus ,  a  con- 
trariisque  rebus  alienos :  non  sine  caussa  eas ,  quas 
dixi,  in  pueris  virtutum  quasi  scintillulas  videmus, 
e  quibus  accendi  philosophi  ratio  debet,  ut  earn,  qua¬ 
si  deum,  ducem  subsequens,  ad  naturae  perveniat 
extremum.  Nam,  ut  saepe  iam  dixi,  infirma  ae- 
tate  imbecillaque  mente  vis  naturae  quasi  per  caligi- 
nem  Cernitur*  Quum  autem  progrediens  confirmatur 
animus,  agnoscit  ille  quidem  naturae  vim,  sed  ita,  ut 
progredi  possit  longius,  per  se  sit  tamen  inchoata. 

XVI.  44.  Intrandum  est  igitur  in  rerum  naturam,  et 
penitus,  quid  ea  postulet,  pervidendum.  Aliter  enim 
nosmetipsos  nosse  non  possumus.  Quod  praeceptum 
quia  maius  erat,  quam  utab  homine  videretur,  idcir- 
co  assignatum  est  deo.  Iubet  igitur  nos  Pythius 
Apollo  noscere  nosmetipsos.  Cognitio  autem  haec 
est  una,  ut  vim  nostri  corporis  animiquenorimus,  se- 
quamurque  earn  vitam,  quae  rebus  ipsis  perfruatur. 
Quoniam  autem  is  animi  appetitus  a  principio  fuit, 
ut  ea ,  quae  dixi ,  quam  perfectissima  natura  habere¬ 
mus  :  confitendum  est,  quum  id  adepti  simus ,  quod 


appetitum  sit,  in  eo  quasi  ultimo  consistere  naturam, 
atque  id  esse  summum  bonum :  quod  certe  uni versum 
sua  sponte  ipsum  expeti  et  propter  se  necesse  est, 
quoniam  ante  demonstratum  est,  etiam  singulas  eius 
partes  esse  per  se  expetendas.  45.  In  enumerandis 
autem  corporis  commodis  si  quis  praetermissam  a 
nobis  voluptatern  putabit,  in  aliud  tempus  quaestio 
differatur.  Utrum  enim  sit  voluptas  in  iis  rebus,  quas 
primas  secundum  naturam  esse  diximus,  necne  sit, 
ad  id,  quod  agimus,  nihil  interest.  Si  enim  (ut  mihi 
quidem  videtur)  non  explet  bona  naturae  voluptas, 
iure  praetermissa  est.  Sin  est  in  ea,  quod  quidam 
volunt,  nihil  impedit  nostram  banccomprehensionem 
summi  boni.  Quae  enim  constitute!  sunt  prima  na¬ 
turae,  ad  ea  si  voluptas  accesserit,  unum  aliquod  ac- 
cesserit  commodum  corporis ,  neque  earn  constitutio- 
nem  summi  boni,  quae  est  proposita,  mutaverit. 

XVII.  46.  Et  adhuc  quidem  ita  nobis  progressa 
ratio  est,  ut  ea  duceretur  omnis  a  prima  commenda- 
tione  naturae.  Nunc  autem  aliud  iam  argumentandi 
sequamur  genus,  ut  non  solum,  quia  nos  diligamus, 
sed  quia  cuiusque  partis  naturae  et  in  corpore ,  et  in 
animo  sua  quaeque  vis  sit,  idcirco  in  his  rebus  sum- 
ma  nostra  sponte  moveamur.  Atque  ut  a  corpore 
ordiar,  videsne,  ut,  si  qua  in  membris  prava  aut  de- 
bilitata  aut  imminuta  sint,  occultent  homines?  ut 
etiam  contendant  et  elaborent,  si  efficere  possint,  ut 
aut  non  appareat  corporis  vitium ,  aut  quam  mini¬ 
mum  appareat?  multosque  etiam  dolores  curationis 
caussa  perferant?  ut,  si  ipse  usus  membrorum  non 
modo  non  maior,  verum  etiam  minor  futurus  sit,  eo¬ 
rum  tamen  species  ad  naturam  revertatur?  Etenim 
quum  omnes  natura  totos  se  expetendos  putent,  nec 
id  ob  aliam  rem,  sed  propter  ipsos :  necesse  est  eius 
etiam  partes  propter  se  expeti ,  quod  universum  pro¬ 
pter  se  expetatur.  47.  Quid?  in  motu  et  in  statu 
corporis  nihil  inest,  quod  animadvertendum  esse  ipsa 
natura  iudicet?  Quemadmodum  quis  ambulet,  sedeat, 
qui  ductus  oris,  qui  vultus  in  quoque  sit?  nihilne  est 
in  his  rebus ,  quod  dignum  libero  aut  indignum  esse 
ducamus?  Nonne  odio  dignos  multos  putamus ,  qui 
quodam  motu  aut  statu  videntur  naturae  legem  et 
modum  contempsisse?  Et,  quoniam  haec  deducuntur 
de  corpore,  quid  est,  cur  non  recte  pulchritudo  etiam 
ipsa  propter  se  expetenda  ducatur?  Nam  si  pravita- 
tem  imminutionemque  corporis  propter  sefugiendam 
putamus:  cur  non  etiam  ac  fortasse  magis  propter 
se  formae  dignitatem  sequamur?  et,  si  turpitudinem 
fugimus  in  statu  et  motu  corporis,  quid  est,  cur  pul- 
ebritudinem  non  sequamur?  Atque  etiam  valetudi- 
nem,  vires,  vacuitatem  doloris  non  propter  utilita- 
tem  solum,  sed  etiam  ipsas  propter  se  expetemus. 
Quoniam  enim  natura  suis  omnibus  expleri  partibus 
vult,  hunc  statum  corporis  per  se  ipsum  expetit,  qui 
est  maxime  e  natura :  quae  tota  perturbatur,  si  aut 
aegrum  corpus  est,  aut  dolet  aut  caret  viribus. 
XVIII.  48.  Videamus  animi  partes;  quarum  est 
aspectus  illustrior:  quae  quo  sunt  excelsiores,  eo 
dant  clariora  indicia  naturae.  Tantus  est  igitur  in- 
natus  in  nobis  cosinitionis  amor  et  scientiae,  ut  nemo 
dubitare  possit,  quin  ad  eas  res  honnnum  natura 
nullo  emolumento  invitata  rapiatur.  Videmusne,  ut 
pueri  ne  verberibus  quidem  a  contemplandis  rebus 
perquirendisque  deterreantur?  ut  pulsi  recurrant,  ut 
aliquid  scire  se  gaudeant?  ut  aliis  narrare  gestiant? 
utpompa,  ludis  atque  eiusmodi  spectaculis  teneun- 
tur,  ob  eamque  rem  vel  famem  et  sitim  perferant? 


DE  FIN  IB  US  BONO  RUM  ET  MALORUM  LIB.  V.  CAP.  15 


Quid  vero?  Qui  ingenuis  studiis  atque  artibus  dele- 
ctantur ,  nonne  videmus  eos  nec  valetudinis ,  nec  rei 
familiaris  habere  rationem,  omniaque  perpeti ,  ipsa 
cognitione  et  scientia  captos ,  et  cum  maximis  curis 
et  laboribus  compensare  earn ,  quam  ex  discendo  ca- 
piant,  voluptatem?  49.  Mihi  quidem  Homerushuius- 
modi  quiddam  vidisse  videtur  in  iis,  quaedeSirenum 
cantibus  finxerit.  Neque  enim  vocum  suavitate  vi- 
dentur,  aut  novitate  quadam  et  varietate  cantandi 
revocare  eos  solitae ,  qui  praetervehebantur,  sed  quia 
multa  se  scire  profitebantur;  ut  homines  ad  earum 
saxa  discendi  cupiditate  adhaerescerent.  Ita  enim 
invitant  Ulixem:  (nam  verti,  ut  quaedam  Homeri, 
sic  istum  ipsum  locum): 

0  decus  Argolicum,  quin  puppim  flectis,  Ulixe, 
auribus  ut  nostros  possis  agnoscere  cantus? 

Nam  nemo  haec  umquam  est  transvectus  caerula 

cursu, 

quin  prius  astiterit,  vocum  dulccdine  captus, 
post,  variis  avido  satiatus  pectore  musis, 
doctior  ad  patrias  lapsus  pervenerit  oras. 

Nos  grave  certamen  belli  clademque  tenemus, 

Graecia  quam  Troiae  divino  numine  vexit, 
omniaque  e  latis  rerum  vestigia  terris. 

Vidit  Homerus,  probari  fabulam  non  posse,  si  can- 
tiunculis  tantus  vir  irretitus  teneretur.  Scientiam 
pollicentur:  quam  non  erat  mirum  sapientiae  cupido 
patria  esse  cariorem.  Atque  omnia  quidem  scire, 
cuiuscumque  modi  sint,  cupere  curiosorum:  duci 
vero  maiorum  rerum  contemplatione  ad  cupiditatem 
scientiae,  summorum  virorum  est  putandum.  XIX. 
50.  Quern  enim  ardorem  studii  censetis  fuisse  in  Ar- 
chimede,  qui,  dum  in  pulvere  quaedam  describit  at- 
tentius,  ne  patriam  quidem  captam  esse  senserit? 
Quantum  Aristoxeni  ingen ium  consumptum  videmus 
in  musicis?  Quo  studio  Aristophanem  putamus  aeta- 
tem  in  litteris  duxisse?  Quid  de  Pythagora?  quid  de 
Platone  aut  de  Democrito  loquar?  a  quibus  propter 
discendi  cupiditatem  videmus  ultimas  terras  esse 
peragratas.  Quae  qui  non  vident,  nihil  umquam  ma- 
gna  cognitione  dignum  amaverunt.  Atque  hoc  loco, 
qui  propter  animi  voluptates  coli  dicunt  ea  studia, 
quae  dixi,  non  intelligunt,  idcirco  esse  propter  se  ex- 
petenda,  quod,  nulla  utilitate  obiecta,  delectentur 
animi,  atque  ipsa  scientia,  etiam  si  incommodatura 
sit,  gaudeant.  51.  Sed  quid  attinet  de  rebus  tam 
apertis  plura  requirere?  Ipsi  enim  quaeramus  a  no¬ 
bis,  stellarum  motus  contemplationesque  rerum  cae- 
lestium,  eorumque  omnium,  quae  naturaeobscuritate 
occultantur,  cognitionesquemadmodumnosmoveant: 
et  quid  historia  delectet,  quam  solemus  persequi  us¬ 
que  ad  extremum  :  praetermissa  repetimus,  incboata 
persequimur.  Nec  vero  sum  inscius,  esse  utilitatem 
in  historia,  non  modo  voluptatem.  Quid?  quum 
Betas  fabulas,  e  quibus  utilitas  nulla  elici  potest,  cum 
voluptate  legimus?  52.  Quid?  quum  volumus  no- 
mina  eorum ,  qui  quid  gesserint,  nota  nobis  esse,  pa- 
rentes,  patriam,  multa  praeterea  minime  necessaria? 
quid?  quod  homines  inlima  fortuna,  nulla  spe  rerum 
gerendarum,  opifices  denique ,  delectantur  historia? 
maximeque  eos  videre  possumus  res  gestas  audirc 
et  Jegere  velle,  qui  a  spe  gerendi  absunt,  confecti 
scnectute.  Quocirca  intelligi  necesse  est,  in  ipsis 
rebus,  quae  discuntur  et  cognoscuntur ,  invitamenta 
inesse,  quibus  ad  discendum  cognoscendumque  mo- 
veamur.  53.  Ac  veteres  quidem  philosophi,  in  bea- 
torum  insulis,  fingunt,  qualis  futura  sit  vita  sapien- 

tium,  quos  cura  omni  liberatos,  nullum  necessarium 
vitae  cultum  aut  paratum  requirentes,  nihil  aliud 
esse  acturos  putant,  nisi  ut  omne  tempus  inquirendo 
ac  discendo  in  naturae  cognitione  consumant.  Nos 
autem  non  solum  beatae  vitae  istam  esse  oblectatio- 
nem  videmus,  sed  etiam  levamentum  miseriarum. 
Itaque  multi, quum  in  potestate  essent  hostium  aut 
tyrannorum,  multi  in  custodia,  multi  in  exsilio,  do- 
lorem  suum  doctrinae  studiis  levaverunt.  54.  Prin- 
ceps  huius  civitatis  Phalereus  Demetrius  quum  pa¬ 
tria  pulsus  esset  iniuria,  ad  Ptolemaeum  se  regem 
Alexandriam  contulit.  Qui  quum  in  hac  ipsa  philo- 
sophia,  ad  quam  te  hortamur ,  excelleret,  Theophra- 
stique  esset  auditor;  multa  praeclara  in  illo  calami- 
toso  otio  scripsit,  non  ad  usum  aliquem  suum,  quo 
erat  orbatus :  sed  animi  cultus  ille  erat  ei  quasi  qui- 
dam  humanitatis  cibus.  Equidem  e  Cn.  Aufidio, 
praetorio,  erudito  homine,  oculis  capto,  saepe  audie- 
bam,  quum  se  lucis  magis,  quam  utilitatis  desiderio 
moveri  diceret.  Somnum  denique  nobis,  nisi  requie- 
tem  corporibus  et  medicinam  quamdam  laboris  af- 
ferret,  contra  naturam  putaremus  datum.  Aufert 
enim  sensus,  actionemque  tollitomnem.  Itaque,  si 
aut  requietem  natura  non  quaereret,  aut  earn  posset 
alia  quadam  ratione  consequi ,  facile  pateremur ;  qui 
etiam  nunc  agendi  aliquid  discendique  caussa  prope 
contra  naturam  vigilias  suscipere  soleamus.  XX.  55. 
Sunt  autem  etiam  clariora,  vel  plane  perspicua ,  nec 
dubitanda  indicia  naturae,  maxime  scilicet  in  homi¬ 
ne,  sed  in  omni  animali,  ut  appetat  animus  aliquid 
agere  semper,  neque  ulla  conditione  quietem  sempi- 
ternam  possit  pati.  Facile  est  haec  cernere  in  primis 
puerorum  aetatulis.  Quamquam  enim  vereor,  ne 
nimius  in  hoc  genere  videar:  tamen  omnes  veteres 
philosophi,  maxime  nostri,  ad  incunabula  accedunt, 
quod  in  pueritia  facillime  se  arbitrentur  naturae  vo- 
luntatem  posse  cognoscere.  Videmus  igitur ,  ut  con- 
quiescere  ne  infantes  quidem  possint.  Quum  vero 
paullum  processerint,  lusionibus  vel  laboriosis  de¬ 
lectantur,  ut  ne  verberibus  quidem  deterreri  possint; 
eaque  cupiditas  agendi  aliquid  adolescit  una  cum  ae- 
tatibus.  Itaque,  ne  si  iucundissimis  quidem  nos  so- 
mniis  usuros  putemus,  Endymionis  somnum  nobis 
velimus  dari:  idque  si  accidat,  mortis  instar  pute¬ 
mus.  56.  Quin  etiam  inertissimos  homines,  nescio 
qua  singulari  nequitia  praeditos,  videmus  tamen  et 
corpore  et  animo  moveri  semper,  et,  quum  re  nulla 
impediantur  necessaria,  aut  alveolum  poscere,  aut 
quaerere  quempiam  ludum,  aut  sermonem  aliquem 
requirere:  quumque  non  habeant  ingenuasexdoctri- 
na  oblectationes,  circulos  aliquos  et  sessiunculas 
consectari.  Ne  bestiae  quidem,  quas  delectationis 
caussa  concludimus,  quum  copiosius  alantur,  quam 
si  essent  liberae,  facile  patiuntur  sese  contineri;  mo- 
tusque  solutos  et  vagos,  a  natura  sibi  tributes,  re- 
quirunt.  57.  Itaque,  ut  quisque  optime  natus  insti- 
tutusque  est,  esse  omnino  nolit  in  vita,  si,  gerendis 
negotiis  orbatus,  possit  paratissimis  vesci  voluptati- 
bus.  Nam  aut  privatim  aliquid  gerere  malunt;  aut, 
qui  altiore  animo  sunt,  capessunt  rempublicam  ho- 
noribus  imperiisque  adipiscendis ,  aut  totos  se  ad 
studia  doctrinae  conferunt.  Qua  in  vita ,  tantum  ab- 
est,  ut  voluptates  consectentur :  etiam  curas,  solli- 
citudines,  vigilias  perferunt:  optimaque  parte  homi- 
nis,  quae  in  nobis  divina  ducenda  est,  ingeniietmen- 
tis  acie  fruuntur,  nec  voluptatem  requirentes,  nec 
fugientes  laborem.  Nec  vero  intermittent  aut  admi- 

131 


1042 


M5.  M.  T.  CICERONIS 


rationem  earum  rerum ,  quae  sunt  ab  antiquis  reper- 
tae,  aut  investigationem  novarum :  quo  studio  quum 
satiari  non  possint,  omnium  ceterarum  rerum  obliti, 
nihil  abiectum,  nihil  humile  cogitant:  tantaque  est 
vis  talibus  in  studiis,  ut  eos  etiam,  qui  sibi  alios  pro- 
posuerunt  fines  bonorum,  quos  utilitate  aut  volu- 
ptate  dirigunt,  tamen  in  rebus  quaerendis,  expliean- 
disque  naturis  aetates  conterere  videamus.  XXI.  58. 
Ergo  hoc  quidem  apparet,  nos  ad  agendum  esse  na- 
tos.  Actionum  autein  genera  plura ,  ut  obscurentur 
etiam  minora  maioribus.  Maximae  autem  sunt,  pri- 
mum,  ut  mihi  quidem  videtur  et  his,  quorum  nunc  in 
ratione  versamur,  consideratio  cognitioque  rerum 
caelestium  et  earum,  quas  a  natura  occultatas  et  la- 
tentes  indagare  ratio  potest:  deinde  rerum  publica- 
rum  administrate ,  aut  administrandi  scientia :  turn 
prudens ,  temperata,  fortis  et  iusta  ratio,  reliquaeque 
virtutes,  et  actiones  virtutibus  congruentes;  quae, 
uno  verbo  complexi  omnia,  honesta  dicimus:  ad 
quorum  et  cognitionem  et  usum  iam  corroborati,  na¬ 
tura  ipsa  praeeunte ,  deducimur.  Omnium  enim  re¬ 
rum  principia  parva  sunt,  sed  suis  progressionibus 
usa  augentur :  nec  sine  caussa.  In  primo  enim  ortu 
inest  teneritas  et  mollities  quaedam ,  ut  nec  res  vi- 
dere  optimas ,  nec  agere  possint.  Virtutis  enim  bea- 
taeque  vitae,  quae  duo  maxime  expetenda  sunt,  se- 
rius  lumen  apparet:  multo  etiam  serius,  ut  plane, 
qualia  sint,  intelligantur.  Praeclare  enim  Plato: 

BeATUM,  CUI  ETIAM  IN  SENECTUTE  C0NTI6ERIT, 
UT  SAPIENT  I. AM  VERASQUE  OPINIONES  ASSEQUI  POS- 

sit!  59.  Quare,  quoniam  de  primis  naturae  commo- 
dis  satis  dictum  est,  nunc  de  maioribus  consequenti- 
busque  videamus.  ! 

Natura  igitur  corpus  quidem  hominis  sic  et  ge- 
nuit  et  formavit,  ut  alia  in  primo  ortu  perficeret,  alia 
progrediente  aetate  fingeret,  neque  sane  multum  ad- 
iumentis  externis  et  adventitiis  uteretur.  Anirnum 
autem  reliquis  rebus  ita  perfecit,  ut  corpus.  Sensi- 
bus  enim  ornavit  ad  res  percipiendas  idoneis ,  ut  ni¬ 
hil ,  aut  non  multum  adiumento  ullo  ad  suam  confor- 
mationem  indigeret.  Quod  autem  in  homine  prae- 
stantissimum  atque  optimum  est,  iddeseruit.  Etsi 
dedit  talem  mentem,  quae  omnem  virtutem  accipere 
posset,  ingenuitque  sine  doctrina  notitias  parvas  re¬ 
rum  maximarum,  et  quasi  instituit  docere ,  et  indu- 
xit  in  ea,  quae  inerant,  tamquam  elementa  virtutis. 
Sed  virtutem  ipsaminchoavit:  nihilamplius.  60.  Ita- 
que  nostrum  est,  (quod  nostrum  dico,  artis  est,)  ad 
ea  principia,  quae  accepimus,  consequents  exqui- 
rere,  quoad  sitid,  quodvolumus,  efTectum:  quod 
quidem  pluris  sit  haudpaullo,  magisque  ipsum  pro¬ 
pter  se  expetendum ,  quam  aut  sensus ,  aut  corporis 
ea,  quae  diximus:  quibus  tantum  praestat  mentis 
excellens  perfectio,  ut  vix  cogitari  possit,  quid  inter¬ 
sit.  Itaque  omnis  honos,  omnis  admiratio;  omne 
studium,  ad  virtutem  et  ad  eas  actiones,  quae  virtuti 
sunt  consentaneae,  refertur:  eaque  omnia,  quae  aut 
ita  in  animis  sunt,  aut  ita  geruntur,  uno  nomine 
honesta  dicuntur.  Quorum  omnium  quaeque  sint 
notitiae,  quaeque  significentur  rerum  vocabulis, 
quaeque  cuiusque  vis  et  natura  sit,  mox  videbimus. 
XXII.  61.  Hoc  autem  loco  tantum  explicemus ,  haec, 
honesta  quae  dico,  praeterquam  quod  nosmetipsos 
diligamus,  praeterea  suapte  natura  perse  esse  expe¬ 
tenda.  Indicant  pueri :  in  quibus,  ut  in  speculis,  na¬ 
tura  cernitur.  Quanta  studia  decertantium  sunt! 
quanta  ipsa  certamina!  ut  illi  efferunturlaetitia,  quum 


vicerint!  ut  pudet  victos !  ut  se  accusari  nolunt!  quam 
cupiunt  Iaudari!  quos  illi  labores  non  perferunt,  ut 
aequalium  principes  sint!  quae  memoria  est  in  his 
bene  merentium!  quae  referendae  gratiae  cupiditas ! 
Atque  ea  in  optima  quaque  indole  maxime  apparent; 
in  qua  haec  honesta,  quae  intelligimus,  a  natura  tam¬ 
quam  adumbrantur.  62.  Sed  haec  in  pueris.  In  iis 
vero  aetatibus,  quae  iam  confirmatae  sunt,  quis  est 
tarn  dissimilis  homini,qui  non  moveatur  et  oflensione 
turpitudinis,  et  comprobatione  honestatis?  quis  est, 
qui  non  oderit  libidinosam,  protervam  adolescentiam? 
quis  contra  in  ilia  aetate  pudorem,  constantiam,  etiam 
si  sua  nihil  intersit,  non  tamen  diligat?  Quis  Pullum 
Numitorium,  Fregellanum,  proditorem,  quamquam 
reipublicae  nostrae  profuit,  non  odit?  quis  urbis  con- 
servatoremCodrum,  quisErechthei  filias  non  maxime 
laudat?  Cui  Tubuli  nomen  odio  non  est?  quis  Aristi- 
dem  non  mortuum  diligit?  An  obliviscimur ,  quanto 
opere  in  audiendo  in  legendoque  moveamur,  quum 
pie,  quum  amice,  quum  magno  animo  aliquid  factum 
cognoscimus?  63.  Quid  loquar  de  nobis,  qui  ad  lau- 
dem  et  ad  decus  nati,  suscepti,  instituti  sumus?  Qui 
clamores  vulgi  atque  imperitorum  excitantur  in  thea- 
tris,  quum  ilia  dicuntur: 

Ego  sum  Orestes. 
contraque  ab  altero, 

—  immo  enimvero  ego  sum,  inquam,  Orestes. 

Quum  autem  etiam  exitus  ab  utroque  datur  conturba- 
to  errantique  regi :  ambo  ergo  una  vivere  precumur : 
quoties  hoc  agitur,  quandove,  nisi  admirationibus 
maximis?  Nemo  est  igitur,  quin  hanc  alfectionem  ani- 
mi  probet  atque  laudet;  qua  non  modo  utilitas  nulla 
quaeritur,  sed  contra  utilitatem  etiam  conservatur  fi- 
des.  64.  Talibus  exemplis  non  fictae  solum  fabulae, 
verum  etiam  historiae  refertae  sunt,  et  quidem  maxi¬ 
me  nostrae.  Nos  enim  ad  sacra  Idaea  accipienda  opti¬ 
mum  virum  delegimus :  nos  tutores  misimus  regi¬ 
bus:  nostri  imperatores  pro  salute  patriae  sua  capita 
voverunt:  nostri  consulesregeminimicissimum,  moe- 
nibus  iam  appropinquantem,  monuerunt,  a  veneno  ut 
caveret:  nostra  in  republica,  et,  quae  per  vim  oblatum 
stuprum  voluntaria  morte  lueret,  inventa  est,  et,  qui 
interficeret  filiam,ne  stupraretur:  quae  quidem  omnia 
et  innumerabilia  praeterea,  quis  est,  qui  non  intelli- 
gat,  eteos,  qui  fecerint,  dignitatis  splendore  ductos, 
immemores  fuisse  utilitatum  suarum,  nosque,  quum 
ea  laudemus,  nulla  alia  re ,  nisi  honestate  duci? 

XXIII.  Quibus  rebus  expositis  breviter  (nec  enim 
sum  copiam,  quam  potui,  quia  dubitatio  in  re  nulla 
erat,  persecutus),  sed  his  rebus  concluditur  profecto, 
et  virtutes  omnes,  et  honestum  illud,  quod  ex  his  vir¬ 
tutibus  exoritur  et  in  his  haeret,  per  se  esse  expeten¬ 
dum.  65.  In  omni  autem  honesto,  de  quo  loquimur, 
nihil  est  tam  illustre,  nec  quod  latius  pateat,  quam 
coniunctio  inter  homines  hominum  et  quasi  quaedam 
societas  et  communicatio  utilitatum  et  ipsa  caritas  ge¬ 
neris  humani :  quae  nata  a  primo  satu,  quo  a  procrea- 
toribus  nati  diliguntur,  et  tota  domus  coniugio  et  stir- 
pe  coniungitur,  serpit  sensim  foras,  cognationibus 
primum,  turn  affinitatibus ,  deinde  amicitiis,  post  vi- 
cinitatibus;  tumcivibus,  etiis,  qui  publice  socii  at¬ 
que  amici  sunt:  deinde  totius  complexu  gentis  huma- 
nae:  quae  animi  aflectio,  suum  cuique  tribuens  atque 
hanc,  quam  dico,  societatem  coniunctionis  humanae 
munifice  et  aeque  tuens,  iustitia  dicitur;  cui  sunt  ad- 
iunctae  pietas,  bonitas,  liberalitas,  benignitas,  comi- 
tas,  quaeque  sunt  generis  eiusdem.  Atque  haec  ita 

iustitiae  propria  sunt,  ut  sint  virtutum  reliquarura 
communia.  66.  Nam  quum  sic  hominis  natura  gene- 
rata  sit,  ut  habeat  quiddam  innatum  quasi  civile  at- 
que  populare,  quodGraeci  nohiTixov  vocant:  quidquid 
aget  quaeque  virtus,  id  a  communitate  et  ea,  quam 
exposui,  caritate  atque  societate  humana  non  abhorre- 
bit:  vicissimque  iustitia,  ut  ipsa  se  fundet  usu  in  ce- 
teras  virtutes ,  sic  illas  expetet.  Servari  enim  iusti¬ 
tia,  nisi  a  forti  viro,  nisi  a  sapiente,  non  potest.  Qua- 
lis  est  igitur  omnis  haec,  quam  dico ,  conspiratio  con- 
sensusque  virtutum,  tale  est  illud  ipsum  honestum : 
quandoquidem  honestum  aut  ipsa  virtus  est  aut  res 
gesta  virtute.  Quibus  in  rebus  vita  consentiens  vir- 
tutibusque  respondens  recta  et  honesta  et  constans  et 
naturae  congruens  existimari  potest.  67.  Atque  haec 
coniunctio  confusioque  virtutum  tamen  a  philosophis 
ratione  quadam  distinguitur.  Nam  quum  ita  copula- 
tae  connexaeque  sint,  ut  omnes  omnium  participes 
sint,  nec  alia  ab  alia  possit  separari:  tamen  proprium 
suum  cuiusque  munus  est,  ut  fortitudo  in  laboribus 
periculisque  cernatur,  temperantia  in  praetermitten- 
dis  voluptatibus,  prudentia  in  delectu  bonorum  et 
malorum,  iustitia  in  suo  cuique  tribuendo.  Quando 
igitur  inest  in  omni  virtute  cura  quaedam  quasi  foras 
spectans  aliosque  appetens  atque  complectens,  exsi- 
stit  illud,  ut  amici,  ut  fratres,  ut  propinqui,  ut  affines, 
ut  cives ,  ut  omnes  denique  (quando  unam  societatem 
hominum  esse  volumus)  propter  se  expetendi  sint. 
Atque  eorum  nihil  est  eius  generis,  ut  sit  in  fine  atque 
extremo  bonorum.  68.  Ita  fit,  ut  duo  genera  propter 
se  expetendorum  reperiantur:  unum,  quod  est  in  iis, 
quibus  completur  illud  extremum;  quae  sunt  autani- 
mi  aut  corporis.  Haec  autem,  quae  sunt  extrinsecus, 
id  est,  quae  neque  in  animo  insunt  neque  in  corpore, 
ut  amici ,  ut  parentes ,  ut  liberi ,  ut  propinqui ,  ut  ipsa 
patria,  sunt  ilia  quidem  sua  sponte  cara,  sed  eodem  in 
genere,  quo  ilia,  non  sunt.  Nec  vero  quisquam  sum- 
mum  bonum  assequi  umquam  posset,  si  omnia  ilia, 
quae  sunt  extra ,  quamquam  expetenda ,  summo  bono 
continerentur.  XXIV.  69.  Quo  modo  igitur,  inquies, 
verum  esse  poterit,  omnia referri  ad  summum  bonum, 
si  amicitiae,  si  propinquitates,  si  reliqua  externa  sum¬ 
mo  bono  non  continentur?  Hac  videlicet  ratione :  quod 
ea,  quae  externa  sunt,  iis  tuemur  officiis,  quae  oriun- 
tur  a  suo  cuiusque  genere  virtutis.  Nam  et  amici 
cultus,  et  parentis,  et  qui  officio  fungitur,  in  eo  ipso 
prodest, quod,  ita  fungi  officio,  in  recte  factis  est:  quae 
sunt  orta  virtutibus.  Quae  quidem  sanientes  sequun- 
tur,  utentes  tamquam  duce  natura. 

Non  perfecti  autem  homines,  et  tamen  ingeniis  ex- 
cellentibus  praediti,  excitantur  saepe  gloria :  quae  ha- 
bet  formam  honestatis  et  similitudinem.  Quod  si 
ipsam  honestatem,  undique  perfectam  atque  absolu- 
tam,  rem  unam  praeclarissimam  omnium  maximeque 
laudandam  penitus  viderent;  quonam  gaudiocomple- 
rentur,  quum  tanto  opere  eius  adumbrata  opinione 
laetentur?  70.  Quern  enim  deditum  voluptatibus, 
quern  cupiditatum  incendiis  inflammatum  in  iis  po- 
tiendis,  quae  acerrime  concupivisset,  tanta  laetitia 
perfundi  arbitramur,  quanta  aut  superiorem  Africa- 
num  Hannibale  victo,  aut  posteriorem  Karthagine 
eversa?  Quern  Tiberina  decursio,  festo  illo  die,  tanto 
gaudio  afTecit,  quanto  L.  Paullum,  quum  regem  Per- 
sen  captum  adduceret,  eodem  flumine  invectio?  71. 
Age  nunc,  Luci  noster,  exstrue  animo  altitudinem  ex- 
cellentiamque  virtutum:  iam  non  dubitabis,  quin  ea- 
rum  compotes  homines,  magno  anirrto  erectoque  vi-  I 

ventes,  semper  sint  beati:  qui  omnes  motus  fortunae 
mutationesque  rerum  et  temporum  leves  et  imbecillos 
fore  intelligant,  si  in  virtutis  certamen  venerint.  Ilia 
enim,  quae  sunt  a  nobis  bona  corporis  numerata,  com¬ 
plex  ea  quidem  beatissimam  vitam,  sed  ita,  ut  sine 
illis  possit  beata  vita  exsistere.  Ita  enim  parvae  et 
exiguae  sunt  istae  accessiones  bonorum,  ut,  quemad- 
modum  stellae  in  radiis  solis,  sic  istae  in  virtutum 
splendore  ne  cernantur  quidem.  72.  Atque  hoc  ut 
vere  dicitur,  parva  esse  ad  beate  vivendum  momenta 
ista  corporis  commodorum ,  sic  nimis  violentum  est, 
nulla  esse  dicere.  Qui  enim  sic  disputant,  obliti 
mihi  videntur,  quae  ipsi  egerint  principia  naturae. 
Tribuendum  est  igitur  his  aliquid,  dummodo,  quan¬ 
tum  tribuendum  sit,  intelligas.  Est  tamen  philoso- 
phi,  non  tam  gloriosa ,  quam  vera  quaerentis,  nec  pro 
nihilo  putare  ea,  quae  secundum  naturam  illi  ipsi  glo- 
riosi  esse  fatebantur,  et  videre,  tantam  vim  virtutis, 
tantamque,  ut  ita  dicam,  auctoritatem  honestatis,  ut 
reliqua  non  ilia  quidem  nulla,  sed  ita  parva  sint,  ut 
nulla  esse  videantur.  Haec  est  nec  omnia  spernentis 
praeter  virtutem  et  virtutem  ipsam  suis  laudibus  am- 
plificantis  oratio.  Denique  haec  est  undique  comple- 
ta  et  perfecta  explicatio  summi  boni.  Hinc  ceteri  par- 
ticulas  arripere  conati,  suam  quisque  videri  voluit  af- 
ferre  sententiam.  XXV.  73.  Saepe  ab  Aristotele,  a 
Theopbrasto  mirabiliter  est  laudata  per  se  ipsa  rerum 
scientia.  Hoc  uno  captus  Ilerillus  scientiam  sum- 
mum  bonum  esse  defendit,  nec  rem  ullam  aliam  per 
se  expetendam.  Multa  sunt  dicta  ab  antiquis  de  con- 
temnendis  ac  despiciendis  rebus  humanis.  Hoc  unum 
Aristo  tenuit:  praeter  vitia  atque  virtutes  negavit  rem 
esse  ullam  aut  fugiendam  aut  expetendam.  Positum 
est  a  nostris  in  iis  rebus,  quae  secundum  naturam  es- 
sent,  non  dolere.  Hoc  Hieronymus  summum  bonum 
esse  dixit.  At  vero  Calliphon ,  et  post  eum  Diodorus, 
quum  alter  voluptatem  adamavisset,  alter  vacuitatem 
doloris,  neuter  honestate  carere  potuit,  quae  est  a  no¬ 
stris  laudata  maxime.  74.  Quin  etiam  ipsi  voluptarii 
deverticula  quaerunt  *,  et  virtutes  habent  in  ore  to- 
tos  dies,  voluptatemque  primo  dumtaxat  expeti  di- 
cunt,  deinde  consuetudine  quasi  alteram  naturam 
quamdam  effici,  qua  impulsi  multa  faciunt  nullam 
quaerentes  voluptatem.  Stoici  restant.  Hi  quidem 
non  unam  aliquam  aut  alteram  [rem  *]  a  nobis,  sed 
totam  ad  se  nostram  pbilosophiam  tratulerunt.  At¬ 
que,  ut  reliqui  fures,  earum  rerum,  quas  ceperunt, 
signa  commutant:  sic  illi,  ut  sententiis nostris  pro  suis 
uterentur,  nomina,  tamquam  rerum  notas,  mutave- 
runt.  Ita  relinquitur  sola  haec  disciplina  digna  stu- 
diosis  ingenuarum  artium  ,  digna  eruditis,  digna  Cla¬ 
ris  viris,  digna  principibus,  digna  regibus. 

75.  Quae  quum  dixisset  paullumque  institisset; 
Quid  est?  inquit:  satisne  vobis  vidcor  pro  meo  iure 
in  vestris  auribus  commentatus?  Et  ego,  Tu  vero,  in- 
quam,  Piso,  ut  saepe  alias,  sic  hodie  ita  nosse  ista  vi- 
sus  es,  ut,  si  tui  copia  nobis  semper  fieret,  non  mul- 
tum  Graecis  supplicandum  putarem.  Quod  quidem 
eo  probavi  magis,  quia  memini,  Staseam  Neapolita- 
num,  doctorem  ilium  tuum,  nobilem  sane  Peripateti- 
cum,  aliquanto  ista  secus  dicere  solitum,  assentientem 
iis,  qui  multum  in  fortuna  secunda  aut  adversa,  mul- 
tum  in  bonis  aut  malis  corporis  ponerent.  Est,  ut  di- 
cis,  inquit:  sed  haec  ab  Antiocho,  nostro  familiari, 
dicuntur  multo  melius  et  fortius,  quam  a  Stasea  dice- 
bantur.  Quamquam  ego  non  quaero,  quid  tibi  a  me 
probatum  sit,  sed  huic  Ciceroni  nostro,  quem  disci- 

pul  urn  cupio  a  te  abducere.  XXVI.  76.  Turn  Lu¬ 
cius:  Mihi  vero  ista  valde  probata  sunt;  quod  item 
fratri  puto.  Turn  mihi  Piso,  Quid  ergo?  inquit,  dasne 
adolescenti  veniam?  an  eurri  discere  ea  mavis,  quae 
quum  praeclare  didicerit,  nihil  sciat?  Ego  vero  isti, 
inquam,  permitto;  sed  nonne  meministi ,  mihi  licere 
probare  ista,  quae  sunt  a  te  dicta?  Quis  enim  potest 
ea,  quae  probabilia  videantur  ei,  non  probare?  An  ve¬ 
ro,  inquit,  quisquam  potest  probare,  quod  perceptum, 
quod  comprehensum,  quod  cognitum  non  habet?  Non 
estista,  inquam,  Piso,  magna  dissensio.  Nihil  est 
enim  aliud,  quamobrem  mihi  nihil  percipi  posse  vi- 
deatur,  nisi  quod  percipiendi  vis  ita  definitur  a  Stoi- 
cis ,  ut  negent  quidquam  posse  percipi ,  nisi  tale  ve- 
rum ,  quale  falsum  esse  non  possit.  Itaque  haec  cum 
illis  est  dissensio,  cum  Peripateticis  nulla  sane.  Sed 
haec  omittamus;  habent  enim  et  bene  longam  et  sa¬ 
tis  litigiosam  disputationem. 

77.  Illud  mihi  a  te  nimium  festinanter  dictum  vi- 
detur,  sapientes  omnes  esse  semper  beatos.  Nescio 
quo  modo  praetervolavit  oratio.  Quod  nisi  ita  effici- 
tur;  quae  Theophrastus  de  fortuna,  de  dolore,  de  cru- 
ciatu  corporis  dixit,  cum  quibus  coniungi  beatam  vi- 
tam  nullo  modo  posse  putavit,  vereor  ne  vera  sint. 
Nam  illud  vehementer  repugnat,  eumdem  et  beatum 
esse,  et  multis  malis  oppressum.  Haec  quo  modo 
conveniant,  non  sane  intelligo.  Utrum  igitur  tibi  non 
placet,  inquit,  virtutis  tantam  vim  esse,  ut  ad  beate 
vivendum  se  ipsa  contenta  sit?  an,  siidprobas,  ita 
fieri  posse  negas,  ut  ii,  qui  virtutis  compotes  sint, 
etiam  malis  quibusdam  affecti  beati  sint?  Ego  vero 
volo  in  virtute  vim  esse  quam  maximam :  sed,  quanta 
sit,  alias;  nunctantum,  possitne  esse  tanta,  si  quid¬ 
quam  extra  virtutem  habeatur  in  bonis.  78.  Atqui, 
inquit,  si  Stoicis  concedis,  ut  virtus  sola,  si  adsit,  vi- 
tam  efficiat  beatam,  concedis  etiam  Peripateticis. 
Quae  enim  mala  illi  non  audent  appellare,  aspera  au- 
tem  et  incommoda  et  reiicienda  et  aliena  naturae  esse 
concedunt,  ea  nos  mala  dicimus ,  sed  exigua  et  porro 
minima.  Quare  si  potest  esse  beatus  is,  qui  est  in 
asperis  reiiciendisque  rebus,  potest  is  quoque  esse, 
qui  est  in  parvis  malis.  Et  ego,  Piso,  inquam,  si  est 
quisquam,  qui  acute  in  caussis  videre  soleat,  quae  res 
agatur,  is  es  profecto  tu.  Quare  attende,  quaeso. 
Nam  adhuc,  meo  fortasse  vitio,  quid  ego  quaeram, 
non  perspicis.  Istic  sum,  inquit,  exspectoque,  quid 
ad  id,  quod  quaeram,  respondeas.  XXVII.  79.  Re- 
spondebo,  me  non  quaerere,  inquam,  hoc  tempore, 
quid  virtus  possit  efficere,  sed  quid  constanter  dica- 
tur,  quid  ipsum  a  se  dissentiat.  Quo  igitur,  inquit, 
modo?  Quia,  quum  a  Zenone,  inquam,  hoc  magnifice, 
tamquam  ex  oraculo,  editur,  Virtus  ad  beate  viven¬ 
dum  se  ipsa  contenta  est: — quare?  inquit: — respon¬ 
ded  Quia,  nisi  quod  honestum  est,  nullum  est  aliud 
bonum.  Non  quaero  iam ,  verumne  sit:  illud  dico, 
ea,  quae  dicat,  praeclare  inter  se  cohaerere.  80.  Di- 
xerit  hoc  idem  Epicurus,  Semper  beatum  esse  sapien- 
tem:  quod  quidem  soletebullirenonnumquam.  Quem 
quidem,  quum  summis  doloribus  conficiatur ,  ait  di- 
cturum,  Quam  suave  est!  quam  nihil  euro!  Non  pu- 
gnem  cum  homine,  cur  tantum  habeat  in  natura  boni : 
illud  urgeam,  non  intelligere  eum,  quid  sibi  dicen- 
dum  sit,  quum  dolorem  summum  malum  essedixerit. 
Eadem  nunc  mea  adversum  te  oratio  est.  Dicis  ea- 
dem  omnia  et  bona  et  mala,  quae  quidem  dicunt,  qui 
numquam  philosophum  pictum,  ut  dicitur,  viderunt, 
valetudinem,  vires,  staturam ,  formam,  integritatem  I 


unguiculorum  omnium  bona  * :  deformitatem ,  mor- 
bum,  debilitatem  mala.  81.  Iam  ilia  externa  parce 
tu  quidem :  sed  haec,  quum  corporis  bona  sint  eorum 
conficientia,  certe  in  bonis  numerabis,amicos,  libe- 
ros,  propinquos,  divitias,  honores,  opes.  Contra  haec 
attende  me  nihil  dicere :  si  ista  mala  sunt,  in  quae  po¬ 
test  incidere  sapiens,  sapientem  esse,  non  esse  ad  bea¬ 
te  vivendum  satis.  Immo  vero,  inquit,  ad  beatissime 
vivendum  parum  est:  ad  beate  vero  satis.  Animad- 
verti,  inquam,  te  isto  modo  paulloanteponere :  et  scio, 
ab  Antiocho  nostro  dici  sic  solere.  Sed  quid  minus 
probandum,  quam  esse  aliquem  beatum,  nec  satis 
beatum?  Quod  autem  satis  est,  eo  quidquid  accesse- 
rit,  nimium  est,  et  nemo  nimium  beatus  est  et  nemo 
beato  beatior.  82.  Ergo,  inquit,  tibi  Q.  Metellus, 
qui  tres  filios  consules  vidit,  e  quibus  unum  etiam  et 
censorem  et  triumphantem ,  quartum  autem  praeto- 
rem,  eosque  salvos  reliquit,  et  tres  filias  nuptas,  quum 
ipse  consul,  censor,  augur  fuisset,  et  triumphasset:  ut 
sapiens  fuerit,  nonne  beatior,  quam,  ut  item  sapiens 
fuerit,  qui  in  potestate  hostium  vigiliis  et  inedia  ne- 
catus  est,  Regulus?  XXVIII.  83.  Quid  me  istud  ro- 
gas,  inquam?  Stoicos  roga.  Quid  igitur,  inquit,  eos 
responsuros  putas?  Nihilo  beatiorem  esse  Metellum, 
quam  Regulum.  Inde  igitur,  inquit,  audiendum  est. 
Tamen  a  proposito,  inquam,  aberramus.  Non  enim, 
inquam,  quaero,  quid  verum,  sed  quid  cuique  dicen- 
dum  sit.  Utinam  quidem  dicerent  alium  alio  beatio¬ 
rem!  iam  ruinas  videres.  In  virtute  enim  sola  et  in 
ipso  honesto  quum  sit  bonum  positum  ,  quumque  nec 
virtus,  ut  placet  illis,  nec  honestum  crescat,  idque  bo¬ 
num  solum  sit,  quo  qui  potiatur,  necesse  est  beatus 
sit,  quum  augeri  id  non  possit,  in  quo  uno  positum  est 
beatum  esse :  qui  potest  esse  quisquam  alius  alio  bea¬ 
tior?  Videsne,  ut  haec  concinant?  Et  hercule  (faten- 
dum  est  enim,  quod  sentio,)  mirabilis  est  apud  illos 
contextus  rerum.  Respondent  extrema  primis,  me¬ 
dia  utrisque,  omnia  omnibus:  quid  sequatur,  quid 
repugnet,  vident.  In  geometria  prima  si  dederis, 
danda  sunt  omnia.  Concede,  nihil  esse  bonum,  nisi 
quod  honesturh  sit:  concedendum  est,  in  virtute  sola 
positam  esse  beatam  vitam.  Vide  rursus  retro.  Dato 
hoc,  dandum  erit  illud.  Quod  vestri  non  item:  8d. 
»Tria  genera  bonorum. «  Proclivi  currit  oratio:  venit 
ad  extremum:  haeret  in  salebra:  cupit  enim  dicere, 
Nihil  posse  ad  beatam  vitam  deesse  sapienti.  Hone- 
sta  oratio,  Socratica,  Platonis  etiam.  Audeo  dicere, 
inquit.  Non  potest ,  nisi  retexueris  ilia :  paupertas  si 
malum  est,  mendicus  beatus  esse  nemo  potest,  quam- 
vis  sit  sapiens.  At  Zeno  eum  non  beatum  modo,  sed 
etiam  divitem  dicere  ausus  est.  Dolere  malum:  in 
crucem  qui  agitur,  beatus  esse  non  potest.  Bonum 
liberi;  miserum  orbitas :  bonum  patria;  miserum  ex- 
silium:  bonum  valetudo;  miserum  morbus:  bonum 
integritas  corporis;  miserum  debilitas:  bonum  inco- 
lumis  acies ;  miserum  caecitas.  Quae  si  potest  singu¬ 
la  consolando  levare,  universa  quo  modo  sustinebit? 
Sit  enim  idem  caecus,  debilis,  morbo  gravissimo  afle- 
ctus,  exsul,  orbus,  egens,  torqueatur  equuleo;  quem 
hunc  appellas,  Zeno?  Beatum,  inquit.  Etiam  beatis- 
simum?  Quippe,  inquiet,  quum  tam  docuerim,  gradus 
istam  rem  non  habere,  quam  virtutem,  in  qua  sit 
ipsum  etiam  beatum.  85.  Tibi  hoc  incredibile,  quia 
beatissimum.  Quid?  tuum  credibile?  Si  enim  ad  po- 
pulum  me  vocas:  eum,  qui  ita  sit  afTectus,  beatum 
numquam  probabis:  si  ad  prudentes:  alterum  for¬ 
tasse  dubitabunt,  sitne  tantum  in  virtute,  ut  ea  prae- 


104o 


DE  FINIBUS  BONORUM  ET  M 

diti  vel  in  Phalaridis  tauro  beati  sint:  alterum  non 
dnbitabunt,  quin  et  Stoici  convenientia  sibi  dicant,  et 
vos  repugnantia.  Theophrasti  igitur,  inquit,  tibi  li¬ 
ber  ille  placet  de  beata  vita?  Tamen  aberramus  a  pro- 
posito :  et,  ne  longius ,  prorsus ,  inquam ,  Piso ,  si  ista 
mala  sunt,  placet.  86.  Nonne  igitur  tibi  videntur, 
inquit,  mala?  Id  quaeris?  inquam:  in  quo,  utrum  re- 
spondero,  verses  te  hue  atque  illuc  necesse  est.  Quo 
tandem  modo,  inquit?  Quia,  si  mala  sunt,  is,  qui  erit 
in  his,  beatus  non  erit:  si  mala  non  sunt,  iacet  omnis 
ratio  Peripateticorum.  Et  ille  ridens ,  Video ,  inquit, 
quid  agas.  Ne  discipulum  abducam,  times.  Tu  ve- 
ro,  inquam,  ducas  licet,  si  sequatur.  Erit  enim  me- 
cum,  si  tecum  erit. 

XXIX.  Audi  igitur,  inquit,  Luci.  Tecum  enim, 
ut  ait  Theophrastus,  mihiinstituendaoratio  est.  Omnis 
auctoritas  philosophiae  consistit  in  beata  vita  compa- 
randa.  Beate  enim  vivendi  cupiditate  incensi  omnes 
sumus.  87.  Hoc  mihi  cum  tuo  fratre  convenit.  Quare 
hoc  videndum  est,  possitne  nobis  hoc  ratio  philoso- 
phorum  dare.  Pollicetur  certe.  Nisi  enim  id  face- 
ret,  cur  Plato  Aegyptum  peragravit,  ut  a  sacerdotibus 
barbaris  numeros  et  caelestia  acciperet?  Cur  post  Ta- 
rentum  ad  Archytam?  cur  ad  ceteros  Pythagoreos, 
Echecratem,  Timaeum ,  Acrionem  Locros ,  ut,  quum 
Socratem  expressisset,  adiungeret  Pythagoreorum 
disciplinam,  eaque,  quae  Socrates  repudiabat,  addi- 
sceret?  Cur  ipse  Pythagoras  et  Aegyptum  lustravit  et 
Persarum  magos  adiit?  cur  tantas  regiones  barbaro- 
rum  pedibus  obiit?  tot  maria  transmisit?  cur  haec  ea- 
dem  Democritus?  qui  (vere  falsone,  quaereremus)  di- 
citur  oculis  se  privasse.  Certe,  ut  quam  minime  ani¬ 
mus  a  cogitationibus  abduceretur,  patrimonium  ne- 
glexit:  agros  deseruit  incultos;  quid  quaerens  aliud, 
nisi  beatam  vitam?  quam  si  etiam  in  rerum  cognitio- 
ne  ponebat,  tamen  ex  ilia  investigatione  naturae  con- 
sequi  volebat,  bono  ut  esset  animo.  Ideo  enim  ille 
summum  bonum  sv&vfiiuv  et  saepe  ad-a/ufilav  appel- 
lat,  id  est  animum  terrore  liberum.  88.  Sed  haec 
etsi  praeclare,  nondum  tamen  et  perpolita.  Pauca 
enim  neque  ea  ipsa  enucleate  ab  hoc  de  virtute  qui- 
dem  dicta.  Post  enim  haec  in  hac  urbe  primum  a 
Socrate  quaeri  coepta,  deinde  in  hunc  locum  delata 
sunt.  Nec  dubitatum,  quin  in  virtute  omnis,  ut  bene, 
sic  etiam  beate  vivendi  spes  poneretur.  Quae  quum 
Zeno  didicisset  a  nostris:  ut  in  actionibus  praescribi 
solet,  de  re  eadem  fecit  alio  modo.  Hoc  tu  nunc  in 
illo  probas.  Scilicet  vocabulis  rerum  mutatis,  incon- 
stantiae  crimen  ille  effugit,  nos  effugere  non  possu- 
mus !  Ille  Metelli  vitam  negat  beatiorem,  quam  Regu- 
li ,  praeponendam  tamen  >  nec  magis  expetendam,  sed 
magis  sumendam,  et,  si  optio  esset,  eligendamMetel- 
li,  Reguli  reiiciendam.  Ego, quam  ibe  praeponen¬ 
dam  et  magis  eligendam,  beatiorem  banc  appello :  nec 
ullo  minimo  momento  plus  ei  vitae  tribuo,  quam  Stoi¬ 
ci.  89.  Quid  interest,  nisi  quod  ego  res  notas  notis 
verbis  appello:  illi  nomina  nova  quaerunt,  quibus 
idem  dicant?  Ita  quemadmodum  in  senatu  semper  est 
aliquis,  qui  interpretem  postulet:  sic  isti  nobiscum 
interprete  audiendi  sunt.  Bonum  appello,  quidquid 
secundum  naturam  est;  quod  contra,  malum  :  nec  ego 
solus,  sed  tu  etiam,  Chrysippe,  in  foro,domi:  in  scho- 
la  desinis.  Quid  ergo?  aliter  homines,  aliter  philoso- 
phos  loqui  putas  oportere,  [quanti  quidque  sit]  aliter 
doctos,  et  indoctos?  Sed  quum  constiterit  inter  doctos, 
quanti  res  quaeque  sit:  (si  homines  essent,  usitate  lo- 
querentur,)  dum  res  maneant,  verba  fingant  arbitratu 

suo.  XXX.  90.  Sed  venio  ad  inconstantiae  crimen, 
ne  saepius  dicas ,  me  aberrare :  quam  tu  ponis  in  ver¬ 
bis  ,  ego  positam  in  re  putabam.  Si  satis  erit  hoc  per- 
ceptum,  in  quo  adiutores  Stoicos  optimos  habemus, 
tantam  vim  esse  virtutis ,  ut  omnia ,  si  ex  altera  parte 
ponantur,  ne  appareant  quidem :  quum  omnia,  quae 
illi  commoda  certe  dicunt  esse  et  sumenda  et  eligenda 
et  praeposita,  quae  ita  definiunt,  ut  satis  magno  aesti- 
manda  sint:  haec  igitur  quum  ego,  tot  nominibus  a 
Stoicis  appellata,  partim  novis  et  commentitiis,  ut  ista 
producta  et  reducta,  partim  idem  significantibus  : 
(quid  enim  interest,  expetas  an  eligas?  mihi  quidem 
etiam  lautius  videtur,  quod  eligitur,  et  ad  quod  dele¬ 
ctus  adhibetur.)  sed,  quum  ego  ista  omnia  bona  di- 
xero,  tantum  refert,  quam  magna  dicam :  quum  expe- 
tenda ,  quam  valde.  Sin  auterp  nec  expetenda  ego 
magis,  quam  tu  eligenda,  nec  ilia  pluris  aestimanda 
ego,  qui  bona,  quam  tu,  qui  producta  appellas:  omnia 
ista  necesse  est  obscurari  nec  apparere  et  in  virtutis, 
tamquam  in  solis,  radios  incurrere.  91.  At  enim, 
qua  in  vita  est  aliquid  mali,  ea  beata  esse  non  potest. 
Ne  seges  quidem  igitur  spicis  uberibus  et  crebris ,  si 
avenam  uspiam  videris :  nec  mercatura  quaestuosa,  si 
in  maximis  lucris  parum  aliquid  damni  contraxerit. 
An  hoc  usquequaque  aliter  in  vita,  et  non  ex  maxima 
parte  de  tota  iudicabis?  an  dubium  est,  quin  virtus  ita 
maximam  partem  obtineat  in  rebus  humanis ,  ut  reli- 
quas  obruat?  Audebo  igitur,  quae  secundum  naturam 
sint,  bona  appellare ,  nec  fraudare  suo  veteri  nomine, 
quam  aliquid  potius  novum  exquirere,  virtutis  autem 
amplitudinem  quasi  in  altera  librae  lance  ponere.  92. 
Terram,  mihi  crede,  ea  lanx  et  maria  deprimet.  Sem¬ 
per  enim  ex  eo,  quod  maximas  partes  continet  latissi- 
meque  funditur,  tota  res  appellatur.  Dicimus  aliquem 
hilare  vivere.  Igitur,  si  semel  tristior  effectus  est,  hi- 
lara  vita  amissa  est?  At  hoc  in  eo  M.  Crasso,  quern  se¬ 
mel  ait  in  vita  risisse  Lucilius ,  non  contigit,  ut  ea  re 
minus  a^i'Aaoro?,  ut  ait  idem,  vocaretur.  Polycratem 
Samium  felieem  appellabant.  Nihil  acciderat  ei, 
quod  nollet,  nisi  quod  annulum ,  quo  delectabatur,  in 
mari  abiecerat.  Ergo  infelix  una  molestia :  felix  rur- 
sus,  quum  is  ipse  annulus  in  praecordiis  piscis  in¬ 
ventus  est.  Ille  vero ,  si  insipiens ,  (quod  certe ,  quo- 
niam  tyrannus :)  numquam  beatus :  si  sapiens,  netum 
quidem  miser,  quum  ab  Oroete  praetore  Darei  in  cru- 
cem  actus  est.  At  multis  malis  affectus.  Quis  negat? 
sed  ea  mala  virtutis  magnitudine  obruebantur. 

XXXI.  93.  An  ne  hoc  quidem  Peripateticis  con- 
cedis,  ut  dicant,  omnium  virorum  bonorum,  id  est 
sapientium  omnibusque  virtutibus  ornatorum  ,  vitam 
omnibus  partibus  plus  habere  semper  boni,  quam  ma¬ 
li?  Quis  hoc  dicit?  Stoicis  licet?  Minime.  Sed  isti 
ipsi,  qui  voluptate  et  dolore  omnia  metiuntur ,  nonne 
clamant  sapienti  plus  semper  adesse,  quod  velit,  quam 
quod  nolit?  Quum  tantum  igitur  in  virtute  ponant  hi, 
qui  se  fatentur  virtutis  caussa ,  nisi  ea  voluptatem  ac- 
ciret,  ne  manum  quidem  versuros  fuisse:  quid  facere 
nos  oportet,  qui  quamvis  minimam  animi  praestan- 
tiam omnibus  bonis  corporis  anteirc  dicamus,  ut  ea  ne 
in  conspectu  quidem  relinquantur?  Quis  estenim,  qui 
hoc  cadere  in  sapientem  dicere  audeat,  ut,  si  fieri  pos- 
sit,  virtutem  in  perpetuum  abiiciat,  ut  dolore  omni  li- 
beretur?  Quis  nostrum  dixerit,  quos  non  pudet,  ea, 
quae  Stoici  aspera  dicunt,  mala  dicere,  melius  esse, 
turpiter  aliquid  facere  cum  voluptate,  quam  honeste 
cum  dolore?  94.  Nobis  Heracleotes  ille  Dionysius  fla- 
gitiose  descivisse  videtur  a  Stoicis  propter  oculorum 

dolorem.  Quasi  vero  hoc  didicisset  a  Zenone,  non  do- 
lere,  quuradoleret!  Illud  audierat  nec  tamen  didice- 
rat, malum  illud  non  esse ,  quia  turpe  non  esset,  et  es- 
set  ferendum  viro.  Hie  si  Peripateticus  fuisset,  per- 
mansisset,  credo,  in  sententia ,  quoniam  dolorem  di- 
cunt  malum  esse.  De  asperitate  autem  eius  fortiter 
ferenda  praecipiunt  eadem,  quae  Stoici.  Et  quidem 
Arcesilas  tuus,  etsi  fuit  in  disserendo  pertinacior,  ta¬ 
men  noster  fuit.  Erat  enim  Polemonis.  Is  quum 
arderet  podagrae  doloribus,  visitassetque  hominem 
Corniades  *,  Epicuri  perfamiliaris,  et  tristis  exiret: 
mane,  quaeso,  inquit,  Corniade  *  noster:  nihil  illinc 
hue  pervenit.  Ostendit  pedes  et  pectus.  Ac  tamen 
hie  mallet  non  dolere.  XXXII.  95.  Haec  igitur  est 
nostra  ratio,  quae  tibi  videtur  inconstans :  quum  pro¬ 
pter  virtutis  caelestem  quamdam  et  divinam  tantam- 
que  praestantiam ,  ut,  ubi  virtus  sit  resque  magnae  et 
summe  laudabiles  virtute  gestae,  ibi  esse  miseria  et 
aerumna  non  possit,  tamen  labor  possit,  possit  mole- 
stia:  non  dubitem  dicere,  omnes  sapientes  semper 


heatos  esse,  sed  tamen  fieri  posse,  ut  sit  alius  alio 
beatior. 

Atqui  iste  locus  est,  Piso,  tibi  etiam  atque  etiam 
confirmandus,  inquam.  Quern  si  tenueris,  non  modo 
meum  Ciceronem ,  sed  etiam  me  ipsum  abducas  lice- 
bit.  96.  Turn  Quintus,  Mihi  quidem,  inquit,  satis 
hoc  confirmatum  videtur.  Laetor  quidem,  philoso- 
phiam,  cuius  antea  supellectilem  pluris  aestimabam. 
quam  possessiones  reliquorum;  ita  mihi  dives  vide- 
batur,  ut  ab  ea  petere  possem,  quidquid  in  studiis  no- 
stris  concupissem :  hanc  igitur  laetor  etiam  acutiorem 
repertam,  quam  ceteras;  quod  quidem  ei  deesse  dice- 
bant.  Non  quam  nostram  quidem!  inquit  Pomponius 
iocans.  Sed  mehercule  pergrata  mihi  oratio  tua. 
Quae  enim  dici  Latine  posse  non  arbitrabar,  ea  dicta 
sunt  a  te,  nec  minus  plane,  quam  dicuntur  a  Graecis, 
verbis  aptis.  Sed  tempus  est,  si  videtur:  et  recta  qui¬ 
dem  ad  me.  Quod  quum  ille  dixisset,  et  satis  dispu¬ 
ta  turn  videretur,  in  oppidum  ad  Pomponium  perrexi- 
mus  omnes. 

TUSCULANARUM  DISPUTATIONUM 

AD  M.  BRUTUM 

LIBER  PRIMUS 
D  E 

CONTEMNENDA  MORTE. 


NOTITIA  LITTERARIA. 

Has  quinque  disputationes  Tusculanas  ,  quas  Cicero  in  Tusculano  sno  post  Bruti  discessum  in  Gallium  anno  V.  c. 
HCCT  111.  cum  aliquot,  qui  turn  forte  praesto  erant,  familiar  thus  habitus  esse  fingit ,  instituit  mortua  demum  Tullia  sua 
a.  DCC1X.  scribere :  nam  libr.  IV.  c.  1.  librum  de  Consolatinne  suum  memorat.  To  turn  autem  opus  iam  absolutum  erat, 
quum  Caesar  occisus  est  a.  DCCX.  Huius  enim  anni  mense  Maio  illud  Attico  perlectum  fuisse,  ex  epp.  ad  Att.  XV.  2.  et 
4.  manifestvm  est.  Cf.  etiam  de  Fat.  1.  Hos  autem  dialogos,  quas  per vulgato  nomine  Quaestiones  Tusculanas  solent  dicere, 
Disputationum  rusculanarum  titulo  ornandos  esse,  nunc  quidem  satis  constat.  Testes  sunt  enim  non  modo  complures  me¬ 
lons  notae  codices,  ut  Palatt.  1'atic.  Med.  alii,  sed  etiam ,  quum  aliorum  quorumdam  scriplorum  veterum ,  turn  maxime 
ipsius  Ciceronis  loci,  ubi  horurn  librorurn  mentionem  fieri  videmus,  de  Div.  II,  l.  Tuscc.  IV,  4.  V,  1.  de  Fat.  2.  ad  Alt. 
XI,  2.  4.  Sunt  etiam ,  qui  simpliciter  rusculanas  eas  nominunt,  ut  Xonius,  Charisius ,  Priscianus,  alii.  Ceterum  siglae 
illae  M.  et  A.,  qui.hu  s  in  diverbiis  personae  inter  se  co/loquentes  designantur,  Marcum  et  Atticum  aliis,  aliis  Magistrum  et  Au- 
ditorem,  aliis  videntur  Marcum  et  Auditorem  significare. 


I.  ARG.  Cicero  praefatus  de  institute pliilosopliiae Grae- 
cae  Latinig  litteris  illustrandae,  ut,  quo  uno  in  genere  a  Grae¬ 
cis  vincerentur  Romani,  id  ad  hos  quoque  transferretur,  c.  1-4. 
ponit  id,  de  quo  tota  esl  prinii  libri  disputatio:  Anmors  malum 
sit;  quod  deinceps  multis  refellit.  Prim um  ostendit,  mortem 
non  posse  malum  esse  mortuis,  quod  et  falsa  sint  omnia,  quae 


de  inferis  apud  poetas  narrentur,  et,  si  nusquam  sint  mortui,  ii, 
quod  niliil  sentiant,  non  possint  esse  miseri.  c.  5-7.  Deinde 
morituris  mortem  non  esse  malum  c.  8.  demonstrare  suscipit. 
Mors  quid  sit,  non  constare  inter  pliilosoplios,  qui  de  animi  na- 
tura  valde  dissentiant:  c.  9.  10.  qua  non  cognita,  ne  mors  qui¬ 
dem  qualis  sit,  posse  intelligi.  qui  animum  confuudant  cuni- 

corpore,  11s  Tina  cnm  hoc  ilium  interire  videri,  reliquos  spent  ini  - 
mnrtalitatis  afferre.  Quidquid  sit:,  mortem  non  esse  malum. 
Nam  si  intereat  animus,  non  esse  miserum:  sin  superstes  sit 
corpori,  l.eatum  esse.  c. /I.  Immortalitatem  autem  animi  con- 
(irinari  primum  comtnuniomnis  antiquitatis  auctoritate,  c.  12.  13. 

tleinde  nativa  ilia  omnium  hominum  etna  rerunt  post  mortem  fu- 
turarum,  c.  14.  sq.  turn  consensu  nationum  omnium,  c.  16.  porro 
natura  aniitiorum  vel  animali,  li.  e.  spirabili,  vel  iguea,  qua, 
quum  corpore  excesserint,  propter  agilitatem  in  sublime  feran- 
tur,  c.  17.  divinis  denique  rebus,  quae  animo  insint,  quae  nec  a 
corpore  oriri,  nec  in  terra  natae  esse  possiut,  c.  24-27. 
Quod  autem  primo  propterea  quid  am  animum  a  corpo¬ 
re  discretum  negent,  quod,  ubi  sit,  aut  qualis  sit,  non 
intelligant,  id  esse  leve;  quod  nec  oculus  se  videat,  et  animus, 
quant quam  non  suattt  formant,  tamen  sagacitatem  ,  menioriain, 
ingenium  videat.  c.  28.  29.  Deinde,  quod  negent  animum  vacan- 
tem  .corpore  esse  posse,  quod,  qualis  eiusmotli  animus  sit,  et 
quomodo  possit  vacare  corpore,  non  intelligant ;  ne  in  corpore 
quid em,  qualis  sit,  intelligi,  difficiliusque  essecognitu,  quomodo 
in  alieno  et  diversae  naturae  corpore  esse,  quam  quomodo  vaca- 
le  coipore  possit.  c.  22.  Stoicos  autem  esse  perabsurdos,  qui 
anituos  manere  dicant,  quum  e  corpore  excesserint,  sed  non  sem¬ 
per;  quod  dent  id,  quod  difficillintum  in  caussa  sit ,  posse  ani- 
ntunt  manere  corpore  vacantem,  tullant  id,  quod  facile  sit,  semper 
eum  manere.  c.  32.  Neque  Panaetii  rationem  duplicem  valere, 
qui  animus  mortales  velit ,  primo,  quod,  quidquid  nascatur,  in¬ 
tereat  ;  deinde,  quod  animus  saepe  aeger  sit:  quod  autem  ae- 
gruni  esse  possit,  id  alt  interitu  non  sit  liberum.  Nam  quum  de 
immortalitate  disputetur,  de  mente  dici,  quae  oitini  turbidomotu 
vacet,  non  iis  de  partibus,  quae  obnoxiae  sint  aegritudini. 
c.  32.  33.  Quod  si  animus  intereat,  non  esse  tamen,  quare  mor¬ 
tem  tinieamus ,  turn  propter  earn  rationem,  quam  supra  c.  11.  at- 
tulerit,  turn  propter  multas  alias.  Nec  enim  propter  se  timeri 
mortem,  quae  plerumque  sine  sensu  (iat,  nonnumqunm  etiam  cum 
voluptate,  sed  propter  discessum  ab  omnibus  vitae  bonis:  ea 
veto  esse  aut  opinata  tantum,  aut  tam  pauca  et  parva,  ut  malo- 
runi  et  magnitudine  et  multitudine  obruantur;  atque  morte 
omnia  mala  et  pericula  effugi.  c.  34-36.  Nullis  bonis  rebus 
carere  mortuos ,  quod  carere  is  demum  dicatur,  cui  desit,  quod 
desideret:  c.  36.  sine  sensu  autem  esse  nihil  liabere  odii  turn, 
quum  seusus  ablatus  sit.  c.  37.  3c  propterea  omnein  tnetum 
mortis  pellendum  esse,  neque  miserum  putandum  mature  mori, 
et,  utaiunt,  antetempus,  quod  nullum  certum  vivendi  spatium 
natura  dederit,  sed  incertam  vitae  usuram.  c.  39-41.  Oe  bu- 
niatione  autem  et  sepullura  non  esse  laborandum,  quod  nihil  ad 
mortuum  pertineat:  c.  42-45.  operam  potius  dandara  esse,  ut 
laudabiiem  vitam  gloriosa  ratione  finiamus:  earn  esse  optimam 
aequo  animo  oppetendae  mortis  rationem.  c.  46.  47.  Epilogi 
loco  afferuntur  ipsorum  deorum  de  morte  testimonia  et  homi- 
num  de  morte  pro  patria  oppetita  sententiae. 


I. 'I.  Quum  defensionum  laboribus  senatoriisque 
muneribus  aut  omnino,  aut  niagna  ex  parte  essemali- 
quando  Iiberatus,  retuli  me,  Brute,  te  hortante  maxi- 
me,  ad  ea  studia,  quae  retenta  animo ,  remissa  tem- 
poribus,  longo  intervallo  intermissa  revocavi:  et, 
quum  omnium  artium,  quae  ad  rectam  vivendi  viam 
pertinerent,  ratio  et  disciplina  studio  sapientiae, 
quae  philosophia  dicitur,  contineretur ;  hoc  mihi  La- 
tinis  litteris  illustrandum  putavi.  Non,  quia  philoso¬ 
phia  Graecis  et  litteris  et  doctoribus  percipi  non 
posset:  sed  meum  semper  iudicium  fuit,  omnia  no¬ 
stros  aut  invenisse  perse  sapientius,  quam  Graecos, 
aut  accepta  ab  illis  fecisse  meliora,  quae  quidem  di- 
gna  statuissent,  in  quibus  elaborarent.  2.  Nam  mo¬ 
res  et  instituta  vitae  resque  domesticas  ac  familiares 
nes  profecto  et  melius  tuemur  et  lautius:  rem  vero 
publicam  nostri  maiores  certe  melioribus  tempera- 
verunt  et  institutis  et  legibus.  Quid  loquar  de  re  mi- 


litari?  in  qua  quum  virtute  nostri  multum  valuerunt, 
turn  plus  etiam  disciplina.  Iam  ilia,  quae  natura, 
non  litteris  assecuti  sunt,  neque  cum  Graecia,  neque 
ulla  cum  gente  sunt  conferenda.  Quae  enim  tanta 
gravitas,  quae  tanta  constantia,  magnitudo  animi, 
probitas ,  tides,  quae  tam  excellens  in  omni  genere 
virtus  in  ullis  fuit,  ut  sit  cum  maioribus  nostris  com- 
paranda?  3.  Doctrina  Graecia  nos  et  omni  littera- 
rum  genere  superabat :  in  quo  erat  facile  vincere  non 
repugnantes.  Nam  quum  apud  Graecos  antiquissi- 
mum  sit  e  doctis  genus  poetarum ,  si  quidem  Home- 
rus  fuit  et  Hesiodus  ante  Romam  conditam,  Archilo¬ 
chus  regnante  Romulo;  serius  poeticam  nos  accepi- 
mus:  annis  enim  fere  dx  post  Romam  conditam  Li- 
vius  fabulam  dedit,  (C.  Claudio,  Caeci  filio,  M.  Tudi- 
tano  consulibus,  anno  ante  natum  Ennium:  qui  fuit 
maior  natu,  quam  Plautus,)  et  Naevius.  II.  Sero  igi- 
tur  a  nostris  poetae  vel  cogniti  vel  recepti.  Quam- 
quam  est  in  Originibus,  solitos  esse  in  epulis  canere 
convivas  ad  tibicinem  de  clarorum  hominum  virtuti- 
bus :  honorem  tamen  huic  generi  non  fuisse ,  declarat 
oratio  Catonis,  in  quaobiecit,  ut  probrum,  M.  Nobi- 
liori,  quod  is  in  provinciam  poetas  duxisset.  Duxerat 
autem  consul  ille  in  Aetoliam,  ut  scimus,  Ennium. 
Quo  minus  igitur  honoris  erat  poetis,  eo  minora  stu¬ 
dia  fuerunt.  Nec  tamen,  si  qui  magnis  ingeniis  in  eo 
genere  exstiterunt,  non  satis  Graecorum  gloriae  re- 
sponderunt.  i.  An  censemus,  si  Fabio,  nobilissimo 
homini,  laudi  datum  esset,  quod  pingeret,  non  multos 
etiam  apud  nos  futures  Polycletos  et  Parrhasios  fuis¬ 
se?  Honos  alit  artes,  omnesque  incenduntur  ad  studia 
gloria  ;  iacentque  ea  semper,  quae  apud  quosque  im- 
probantur.  Sunimam  eruditionem  Graeci  sitam  cen- 
sebant  in  nervorum  vocumque  cantibus.  I"itur  et 
Epaminondas,  princeps,  meo  iudicio,  Graeciae,  fidi- 
bus  praeclare  cecinisse  dicitur:  Themistoclesque  ali¬ 
quot  ante  annis ,  quum  in  epulis  recusaret  lyram ,  ha¬ 
bitus  est  indoctior.  Ergo  in  Graecia  musici  florue- 
runt,  discebantque  id  omnes;  nec,  qui  nesciebat,  satis 
excultus  doctrina  putabatur.  5.  In  summo  apud  illos 
honore  geometria  fuit:  itaque  nihil  mathematics  illu- 
strius.  At  nos  metiendi  ratiocinandique  utilitate  hu- 
ius  artis  terminavimus  modum.  III.  At  contra  ora- 
torem  celeriter  complexi  sumus :  nec  eum  primo  eru- 
ditum,  aptum  tamen  ad  dicendum;  post  autem  erudi- 
tum.  Nam  Galbam,  Africanum,  Laelium  doctos  fuis¬ 
se  traditum  est:  studiosum  autem  eum,  qui  his  aetate 
anteibat,  Catonem :  post  vero  Lepidum,  Carbonem, 
Gracchos :  inde  ita  magnos  nostram  ad  aetatem,  utnon 
multum  aut  nihil  omnino  Graecis  cederetur.  Philo¬ 
sophia  iacuit  usque  ad  hanc  aetatem,  nec  ullum  ha- 
buit  lumen  litterarum  Latinarum;  quae  illustranda 
et  excitanda  nobis  est,  ut,  si  occupati  profuimus  ali- 
quid  civibus  nostris,  prosimus  etiam,  si  possumus, 
otiosi.  6.  In  quo  eo  magis  nobis  est  elaborandum,' 
quod  multi  iam  esse  Latini  libri  dicuntur  scripti  in¬ 
considerate,  ab  optimis  illis  quidem  viris,  sed  non  sa¬ 
tis  eruditis.  Fieri  autem  potest,  ut  recte  quis  sentiat, 
et  id,  quod  sentit,  polite  eloqui  non  possit:  sed  man- 
dare  quemquam  litteris  cogitationes  suas,  qui  eas  nec 
disponere,  nec  illustrare  possit,  nec  delectatione  ali- 
qua  allicere  lectorem,  hominis  est  intemperanter  abu- 
tentis  et  otio  et  litteris.  Itaque  suos  libros  ipsi  le°unt 
cum  suis,  nec  quisquam  attingit  praeter  eos,  qui  eam- 
dem  licentiam  scribendi  sibi  permitti  volunt.  Quare 
si  aliquid  oratoriae  laudis  nostra  attulimus  industria, 
multo  studiosius  philosophiae  fontes  aperiemus,  e 

quibus  etiam  ilia  manabant.  IY.  7.  Sed,  ut  Aristo- 
teles,  vir  summo  ingenio,  scientiae  copia,  quum  mo- 
tus  esset  Isocratis  rhetoris  gloria ,  dicere  etiam  coepit 
adolescentes  docere,  et  prudentiam  cum  eloquentia 
iungere  :  sic  nobis  placet,  nec  pristinum  dicendi  stu- 
dium  deponere ,  et  in  hac  maiore  et  uberiore  arte  ver- 
sari.  Hanc  enim  perfectam  philosophiam  semper  iu- 
dicavi,  quae  de  maximis  quaestionibus  copiose  posset 
ornateque  dicere:  in  quam  exercitationem  ita  nos  stu- 
diose  dedimus ,  ut  iam  etiam  scholas  Graecorum  mo¬ 
re  habere  auderemus  :  ut  nuper  tuum  post  discessum 
inTusculano,  quum  essent  complures  mecum  fami- 
liares,  tentavi,  quid  in  eo  genere  possem.  Ut  enim 
antea  declamitabam  caussas,  quod  nemo  me  diutius 
fecit:  sic  haec  mihi  nunc  senilis  est  declamatio.  Po- 
nere  iubebam,  de  quo  quis  audire  vellet:  ad  id  aut 
sedens  aut  ambulans  disputabam.  8.  Itaque  dierum 
quinque  scholas,  ut  Graeci  appellant,  in  totidem  libros 
contuli.  Fiebat  autem  ita,  ut,  quum  is,  qui  audire 
vellet,  dixisset,  quid  sibi  videretur,  turn  ego  contra 
dicerem.  Haec  est  enim,  ut  scis,  vetus  et  Socratica 
ratio  contra  alterius  opinionem  disserendi.  Nam  ita 
facillime,  quid  veri  simillimum  esset,  inveniri  posse 
Socrates  arbitrabatur.  Sed  quo  commodius  disputa- 
tiones  nostrae  explicentur,  sic  eas  exponam,  quasi 
agatur  res,  non  quasi  narretur.  Ergo  ita  nascetur 
exordium. 

V.  9.  A.  Malum  mihi  videtur  esse  mors.  M.  Iisne, 
qui  mortui  sunt,  an  iis,  quibus  moriendum  est?  A. 
Utrisque.  M.  Est  miserum  igitur ,  quoniam  malum. 
A.  Certe.  M.  Ergo  et  ii,  quibus  evenit  iam,  ut  more- 
rentur,  et  ii,  quibus  eventurum  est,  miseri.  A.  Mihi 
ta  videtur.  M.  Nemo  ergo  non  miser.  A.  Prorsus 
lemo.  M.  Etquidem,  si  tibi  constare  vis,  omnes, 
quicumque  nati  sunt  eruntve,  non  solum  miseri,  sed 
etiam  semper  miseri.  Nam  si  solos  eos  diceres  mise- 
ros,  quibus  moriendum  esset:  neminem  tu  quidem 
eorum,  qui  viverent,  exciperes :  moriendum  est  enim 
omnibus:  esset  tamen  miseriae  finis  in  morte.  Quo¬ 
niam  autem  etiam  mortui  miseri  sunt,  in  miseriam 
nascimur  sempiternam.  Necesse  est  enim,  miseros 
esse  eos,  qui  centum  millibus  annorum  ante  occide- 
runt,  vel  potius  omnes,  quicumque  nati  sunt.  10.  A. 
Ita  prorsus  existimo.  M.  Die,  quaeso:  nura  te  ilia  ter- 
rent,  triceps  apud  inferos  Cerberus,  Cocyti  fremitus, 
transvectio  Acherontis, 

mento  sumrnam  aquam  dttingens  siti  dnecatus  * 
Tantalus? 

num  illud,  quod 

Sisyphu'  versat 

suxum,  sudans  nitendo,  neque  proficit  hilum ’? 
fortasse  etiam  inexorabiles  iudices,  Minos  et  Rliada- 
manthus.  Apud  quos  nec  te  L.  Crassus  defendet,  nec 
M.  Antonius,  nec,  quoniam  apud  Graecos  iudices  res 
agetur,  poterisadhibereDemosthenem :  tibi  ipsi  pro  te 
erit  maxima  corona  caussa  dicenda.  Haec  fortasse 
metuis,  et  idcirco  mortem  censes  esse  sempiternum 
malum.  VI.  A.  Adeone  me  delirare  censes,  ut  ista 
esse  credam?  M.  An  tu  haec  non  credis?  A.  Minime 
vero.  M.  Male  hercule  narras.  A.  Cur?  quaeso.  M. 
Quia  disertus  esse  possem,  si  contra  ista  dicerem.  1 1 . 
A.  Quis  enim  non  in  eiusmodi  caussa?  aut  quid  nego- 
tii  est,  haec  poetarum  et  pictorum  portenta  convince- 
re?  M.  Atqui  pleni  sunt  libri  philosophorum  contra 
ista  ipsa  disserentium.  A.  Inepte  sane.  Quis  est 
enim  tarn  excors,  quem  ista  moveant?  M.  Si  ergo  apud 
inferos  miseri  non  sunt,  ne  sunt  quidem  apud  inferos 


ulli.  A.  Ita  prorsus  existimo.  M.  Ubi  ergo  sunt  ii, 
quos  miseros  dicis?  aut  quem  locum incolunt?  Sienim 
sunt,  nusquam  esse  non  possunt.  A.  Ego  vero  nus- 
quam  esse  illos  puto.  M.  Igitur  ne  esse  quidem.  A. 
Prorsus  isto  modo:  et  tamen  miseros  ob  id  ipsum  qui¬ 
dem,  quia  nulli  sunt.  12.  M.  Iam  mallem  Cerberum 
metueres,  quam  ista  tam  inconsiderate  diceres.  A.  Qui 
tandem?  M.  Quem  esse  negas,eumdem  esse  dicis.  Ubi 
est  acumen  tuum?  Quum  enim  miserum  esse  dicis, 
turn  eum,  qui  non  sit,  dicis  esse.  A.  Non  sum  ita  he- 
bes,  ut  istud  dicam.  M.  Quid  dicis  igitur?  A.  Mise¬ 
rum  esse  verbi  caussa  M.  Crassum,  qui  illas  fortunas 
morte  dimiserit:  miserum  Cn.  Pompeium,  qui  tanta 
gloria  sit  orbatus:  omnes  denique  miseros,  qui  hac 
luce  careant.  M.  Revolveris  eodem.  Sint  enim  opor- 
tet,  si  miseri  sunt.  Tu  autem  modo  negabas  eos  esse, 
qui  mortui  essent.  Si  igitur  non  sunt,  nihil  possunt 
esse:  ita  ne  miseri  quidem  sunt.  A.  Non  dico  fortasse 
etiam,  quod  sentio.  Nam  istud  ipsum,  non  esse,  quum 
fueris,  miserrimum  puto.  13.  M.  Quid?  miserius, 
quam  omnino  numquam  fuisse?  Ita,  qui  nondum  nati 
sunt,  miseri  iam  sunt,  quia  non  sunt:  et  nos  ipsi,  si 
post  mortem  miseri  futuri  sumus,  miseri  fuimus,  an- 
tequam  nati.  Ego  autem  non  commemini,  antequam 
sum  natus,  me  miserum.  Tu  si  meliore  memoria  es, 
velim  scire,  ecquid  de  te  recordere.  VII.  A.  Ita  ioca- 
ris ,  quasi  ego  dicam  eos  miseros ,  qui  nati  non  sunt, 
et  non  eos,  qui  mortui  sunt.  M.  Esse  ergo  eos  dicis. 
A.  Immo,  quia  non  sunt,  quum  fuerint,  eo  miseros  es¬ 
se.  M.  Pugnantia  te  loqui  non  vides?  Quid  enim  tam 
pugnat,  quam  non  modo  miserum,  sed  omnino  quid- 
quam  esse,  qui  non  sit?  An  tu,  egressus  porta  Capena 
quum  Calatini,  Scipionum,  Serviliorum,  Metellorum 
sepulcra  vides,  miseros  putas  illos?  A.  Quoniam  me 
verbo  premis,  posthac  non  ita  dicam,  miseros  esse,  sed 
tantum,  miseros,  ob  id  ipsum,  quia  non  sunt.  M.  Non 
dicis  igitur,  miser  estM.  Crassus,  sed  tantum,  miserM. 
Crassus.  A.  Ita  plane.  14.  M.  Quasi  non  necesse 
sit,  quidquid  isto  modo  pronunties,  id  aut  esse  aut  non 
esse.  An  tu  dialecticis  ne  imbutus  quidem  es?  In 
primis  enim  hoc  traditur:  omne  pronuntiatum  (sic 
enim  mihi  in  praesentia  occurrit  ut  appellarem  «£/gj- 
pa ;  utar  post  alio ,  si  invenero  melius :)  —  id  ergo  est 
pronuntiatum,  quod  est  verum  aut  falsum.  Quum 
dicis  igitur,  miser  M.  Crassus:  aut  hoc  dicis,  miser  est 
M.  Crassus,  ut  possit  iudicari,  verum  id  falsumne  sit : 
aut  nihil  dicis  omnino.  A.  Age,  iam  concedo,  non 
esse  miseros,  qui  mortui  sunt,  quoniam  extorsisti,  ut 
faterer,  qui  omnino  non  essent,  eos  ne  miseros  quidem 
esse  posse.  Quid?  qui  vivimus,  quum  moriendum 
sit,  nonne  miseri  sumus?  Quae  enim  potest  in  vita  es¬ 
se  iucunditas,  quum  dies  et  noctes  cogitandum  sit, 
iam  iamque  esse  moriendum? 

VIII.  15.  M.  Ecqui  ergo  intelligis,  quantum  mali 
de  humana  conditione  deieceris?  A.  Quonam  modo? 
M.  Quia,  si  mori  etiam  mortuis  miserum  esset,  infini¬ 
tum  quoddam  et  sempiternum  malum  haberemus  in 
vita.  Nunc  video  ealeem:  ad  quam  quum  sitdecur- 
sum,  nihil  sit  praeterea  extimescendum.  Sed  tu  mihi 
videris  Epicharmi ,  acuti,  nec  insulsi  hominis,  ut  Si- 
culi,  sententiam  sequi.  A. Quam?  Non  enim  novi.  M. 
Dicam,  si  potero,  Latine.  Scis  enim  me  Graece  loqui 
in  Latino  sermone  non  plus  solere,  quam  in  Graeco 
Latine.  A.  Et  recte  quidem.  Sed  quae  tandem  est 
Epicharmi  ista  sententia?  M. 

emori  nolo:  sed  me  esse  mortuum  nihil  adstimo. 

A.  Iam  agnosco  Graecum.  Sed  quoniam  coegisti ,  ut 

concederem,  qurmortui  essent,  eos  miseros  non  esse, 
perfice,  si  potes,  ut  ne  moriendum  quidem  esse  mi- 
serum  putem.  16.  M.  Iam  istud  quidem  nihil  negotii 
est:  sed  etiam  maiora  molior.  A.  Quo  modo  hoc  ni¬ 
hil  negotii  est?  aut  quae  sunt  tandem  ista  maiora?  M. 
Quia,  quoniam  post  mortem  nihil  est  mali,  ne  mors 
quidem  est  malum:  cui  proximum  tempus  est  post 
mortem ,  in 'quo  mali  nihil  esse  concedis :  ita  ne  mo¬ 
riendum  quidem  esse  malum  est.  Id  est  enim ,  per- 
veniendum  esse  ad  id,  quod  non  esse  malum  confite- 
mur.  A.  Uberius  ista,  quaeso.  Haec  enim  spinosio- 
ra  prius,  ut  confitear,  me  cogunt,  quam  ut  assentiar. 
Sed  quae  sunt  ea,  quae  dicis  te  maiora  moliri?  M.  Ut 
doceam ,  si  possim ,  non  modo  malum  non  esse ,  sed 
bonum  etiam  esse  mortem.  A.  Non  postulo  id  qui¬ 
dem;  aveo  tamen  audire.  Ut  enim  non  efficias,  quod 
vis;  tamen,  mors  ut  malum  non  sit,  efficies.  Sed  ni¬ 
hil  te  interpellabo.  Continentem  orationem  audire 
malo.  17.  M.  Quid?  si  te  rogavero  aliquid,  nonne  re- 
spondebis?  A.  Superbum  id  quidem  esset.  Sed,  nisi 
quid  necesse  erit,  malo  ne  roges.  IX.  M.  Geram  tibi 
morem,  et  ea ,  quae  vis ,  ut  potero ,  explicabo ,  nec  ta¬ 
men  quasi  Pythius  Apollo ,  certa  ut  sint  et  fixa ,  quae 
dixero,  sed  ut  homunculus  unus  e  multis,  probabilia 
coniectura  sequens.  Ultra  enim  quo  progrediar,  quam 
ut  veri  videam  similia ,  non  habeo.  Certa  dicent  ii, 
quietpercipi  ea  posse  dicunt,  et  se  sapientes  esse  pro- 
fitentur.  A.  Tu,  ut  videtur:  nos  ad  audiendum  parati 
sumus. 

18.  M.  Mors  igitur  ipsa,  quae  videtur  notissima 
res  esse,  quid  sit,  primum  est  videndum.  Sunt  enim, 
qui  discessum  animi  a  corpore  putent  esse  mortem. 
Sunt,  qui  nullum  censeant  fieri  discessum,  sed  una 
animum  et  corpus  occidere,  animumque  in  corpore 
exstingui.  Qui  discedere  animum  censent,  alii  sta- 
tim  dissipari ,  alii  diu  permanere,  alii  semper.  Quid 
sit  porro  ipse  animus ,  aut  ubi ,  aut  unde ,  magna  dis- 
sensio  est.  Aliis  cor  ipsum  animus  videtur:  ex  quo 
excordes,  vecordes  concordesque  dicuntur:  et  Nasica 
ille  prudens,  bis  consul,  Corculum,  et 

egregie  cordatus  homo  catus  Aeliu'  Sextus. 

19.  Empedocles  animum  esse  censet  cordi  suffusum 
sanguinem.  Aliis  pars  quaedam  cerebri  visa  est  ani¬ 
mi  principatum  tenere.  Aliis  nec  cor  ipsum  placet, 
nec  cerebri  quamdam  partem  esse  animum:  sed  alii 
in  corde,  alii  in  cerebro  dixerunt  animi  esse  sedem  et 
locum.  Animum  autem  alii  animam,  ut  fere  nostri 
declarant  nomen.  Nam  et  agere  animam,  et  efflare 
dicimus,  etanimosos,  etbene  animatos,  et  ex  animi 
sententia:  ipse  autem  animus  ab  anima  dictus  est. 
Zenoni  Stoico  animus  ignis  videtur.  X.  Sed  haec 
quidem,  quae  dixi,  cor,  sanguinem,  cerebrum,  ani¬ 
mam,  ignem  vulgo:  reliqua  fere  singuli,  ut  multi  an¬ 
te  veteres.  20.  Proxime  autem  Aristoxenus ,  musi- 
cus  idemque  philosophus,  ipsius  corporis  intentionem 
quamdam,  vel,  ut  in  cantu  et  fidibus,  quae  harmonia 
dicitur,  sic  ex  corporis  totius  natura  et  figura  varios 
motus  cieri ,  tamquam  in  cantu  sonos.  Hie  ab  artifi- 
cio  suo  non  recessit,  et  tamen  dixit  aliquid,  quod 
ipsum  quale  esset,  erat  multo  ante  et  dictum  et  expla¬ 
nation  a  Platone.  Xenocrates  animi  figuram  et  quasi 
corpus  negavit  esse,  verum  numerum  dixit  esse,  cu¬ 
ius  vis,  ut  iam  ante  Pythagorae  visum  erat,  in  natura 
maxima  esset.  Eius  doctor  Plato  triplicem  finxit  ani¬ 
mum:  cuius  principatum ,  id  estrationem,  in  capite 
sicut  in  arce  posuit:  et  duas  partes  parerevoluit,  iram 
et  cupiditatem  :  quas  locis  disci usit ;  iram  in  pectore, 

cupiditatem  subter  praecordia  locavit.  21.  Dicaear- 
chus  autem  in  eo  sermone,  quern  Corinthi  habitum 
tribus  libris  exponit,  doctorum  hominum  disputan- 
tium,primo  libro  multos  loquentes  facit:  duobusPhe- 
recratem  quemdamPhthiotam  senem,  quem  ait  aDeu- 
calione  ortum,  disserentem  inducit,  nihil  esse  omnino 
animum,  et  hoc  esse  nomen  totum  inane,  frustraque 
et  animalia  et  animantes  appellari ;  neque  in  homine 
inesse  animum  vel  animam,  nec  in  bestia:  vimque 
omnem  earn,  qua  vel  agamus  quid  vel  sentiamus,  in 
omnibus  corporibus  vivis  aequabiliter  esse  fusam, 
nec  separabilem  a  corpore  esse,  quippe  quae  nulla  sit, 
nec  sit  quidquam,  nisi  corpus  unum  et  simplex,  ita 
figuratum ,  ut  temperatione  naturae  vigeat  et  sentiat. 
22.  Aristoteles  longe  omnibus  (Platonem  semper  ex- 
cipio)  praestans  et  ingenio  et  diligentia,  quum  quat- 
tuor  ilia  genera  principiorum  esset  complexus ,  e  qui- 
bus  omnia  orirentur,  quintam  quamdam  naturam  cen¬ 
set  esse ,  e  qua  sit  mens.  Cogitare  enim  et  providere 
et  discere  et  docere  et  invenire  aliquid,  et  tarn  multa 
alia  meminisse,  amare,  odisse,  cupere,  timere,  angi, 
laetari:  haec  et  similia  eorum  in  horum  quattuor  ge- 
nerum  inesse  nullo  putat.  Quintum  genus  adhibet, 
vacans  nomine :  et  sic  ipsum  animum  ivjeUyeiav  ap- 
pellat,  novo  nomine,  quasi  quamdam  continuatam 
motionem  etperemnem.  XI.  Nisi  quae  me  forte  fu- 
giunt,  hae  sunt  fere  de  animo  sententiae.  Democri- 
tum  enim,  magnum  quidem  ilium  virum,  sed  levibus 
et  rotundis  corpusculis  efficientem  animum  concursu 
quodam  fortuito,  omittamus.,  Nihil  est  enim  apud 
istos,  quod  non  atomorum  turba  conficiat.  23.  Ha- 
rum  sententiarum  quae  vera  sit,  deus  aliqui  viderit: 
quae  veri  simillima,  magna  quaestio  est.  Utrum  igi¬ 
tur  inter  has  sententias  diiudicare  malumus,  an  ad 
proposition  redire?  A.  Cuperem  equidem  utrumque, 
si  posset:  sed  est  difficile  confundere.  Quare  si,  ut 
ista  non  disserantur,  liberari  mortis  metu  possumus, 
id  agamus :  sin  id  non  potest,  nisi  hac  quaestione  ani- 
morurn  explicata,  nunc,  si  videtur,  hoc;  illud  alias. 
M.  Quod,  malle  te  intelligo,  id  puto  esse  commodius. 
Efficiet  enim  ratio,  ut,  quaecumque  vera  sit  earum 
sententiarum,  quas  exposui,  mors  aut  malum  non  sit, 
aut  sit  bonum  potius.  24.  Nam  si  cor  aut  sanguis 
aut  cerebrum  est  animus;  certe,  quoniam  est  corpus, 
interibit  cum  reliquo  corpore.  Si  anima  est,  fortasse 
dissipabitur:  si  ignis,  exstinguetur :  si  est  Aristoxeni 
harmonia,  dissolvetur.  Quid  de  Dicaearcho  dicam, 
qui  nihil  omnino  animum  dicat  esse?  His  sententiis 
omnibus  nihil  post  mortem  pertinere  ad  quemquam 
potest:  pariter  enim  cum  vita  sensus  amittitur :  non 
sentientis  autem,  nihil  est,  ullam  in  partem  quod  in¬ 
tersit.  Reliquorum  sententiae  spem  afferunt,  si  te 
forte  hoc  delectat,  posse  animos,  quum  e  corporibus 
excesserint,  in  caelum,  quasi  in  domicilium  suum, 
pervenire.  A.  Mevero  delectat:  idque primum  ita  esse 
velim;  deinde,  etiam  si  non  sit,  mihi  persuaded  ta¬ 
men  velim,  M.  Quid  tibi  ergo  opera  nostra  opus  est? 
Num  eloquentia  Platonem  superare  possumus?  Evol¬ 
ve  diligenter  eius  eum  librum,  qui  est  de  animo:  am- 
plius  quod  desideres,  nihil  erit.  A.  Feci  mehercule, 
et  quidem  saepius,  sed  nescio  quo  modo,  dum  lego, 
assentior;  quum  posui  librum  et  mecum  ipse  de  im- 
inortalitate  animorum  coepi  cogitare,  assensio  omnis 
ilia  elabitur.  25.  M.  Quid  hoc?  dasne  aut  manere 
animos  post  mortem,  aut  morte  ipsa  interire?  A.  Do 
vero.  M.  Quid,  si  maneant?  A.  Beatos  esse  concedo. 
M.  Si  intereanl?  A.  Non  esse  miseros,  quoniam  ne  sint 

quidem ,  nam  istud ,  coacti  a  te ,  paullo  ante  concessi- 
mus.  M.  Quo  modo  igitur,  aut  cur  mortem  malum 
tibi  videri  dicis,  quae  aut  beatos  nos  efficiet,  animis 
manentibus,  aut  non  miseros,  sensu  carentes? 

XII.  26.  A.  Expone  igitur,  nisi  molestum  est,  pri- 
mum,  animos,  si  potes,  remanerepost  mortem:  turn, 
si  minus  id  obtinebis,  (est  enim  arduum,)docebis,  ca- 
rere  omni  malo  mortem.  Ego  enim  istud  ipsum  ve- 
reor,  ne  malum  sit,  non  dico  carere  sensu ,  sed  caren- 
dum  esse.  M.  Auctoribus  quidem  ad  istam  senten- 
tiam,  quam  vis  obtineri,  uti  optimis  possumus;  quod 
in  omnibus  caussis  et  debet  et  solet  valere  plurimum : 
et  primum  quidem  omni  antiquitate;  quae  quo  pro- 
pius  aberat  ab  ortu  et  divina  progenie,  hoc  melius  ea 
fortasse,  quae  erant  vera,  cernebat. 

27.  Itaque  unum  illud  erat  insitum  priscis  illis, 
quos  Cascos  appellat  Ennius ,  esse  in  morte  sensum, 
neque  excessu  vitae  sic  deleri  hominem ,  ut  funditus 
interiret:  idque  quum  multis  aliis  rebus ,  turn  e  pon- 
tificio  iure  et  caerimoniis  sepulcrorum  intelligi  licet; 
quas  maximis  ingeniis  praediti  nec  tanta  cura  coluis- 
sent,  necviolatas  tarn  inexpiabili  religione  sanxissent, 
nisi  haereret  in  eorum  mentibus,  mortem  non  interi- 
tum  esse  omnia  tollentem  atque  delentem ,  sed  quam- 
dam  quasi  migrationem  commutationemque  vitae, 
quae  in  Claris  viris  et  feminis  dux  in  caelum  soleret 
esse,  in  ceteris  humi  retineretur,  et  permaneret  ta- 
men.  28.  Ex  hoc  et  nostrorum  opinione 

Romulus  in  caelo  cum  diis  -  -  agit  aevom, 
ut,  famae  assentiens ,  dixit  Ennius :  et  apud  Graecos, 
indeque  perlapsus  ad  nos  et  usque  ad  Oceanum ,  Her¬ 
cules  tantus  et  tam  praesenshabeturdeus :  hinc Liber, 
Semele  natus,  eademque  famae  celebritate  Tyndari- 
dae  fratres:  qui  non  modo  adiutores  in  praeliis  victo- 
riae  populi  Romani,  sed  etiam  nuntii  fuisse  perhiben- 
tur.  Quid?  Ino,  Cadmi  filia,  nonne  Asvv.oHsa  nomina- 
ta  a  Graecis,  Matuta  habetur  a  nostris?  Quid?  totum 
prope  caelum,  ne  plures  persequar,  nonne  humano 
genere  completum  est?  XIII.  29.  Si  vero  scrutari  ve- 
tera  et  ex  his  ea,  quae  scriptores  Graeci  prodiderunt, 
eruere  coner:  ipsi  illi  maiorum  gentium  dii  qui ba- 
bentur,  hinc  a  nobis  profecti  in  caelum  reperientur. 
Quaere,  quorum  demonstrantur  sepulcra  inGraecia; 
reminiscere,  quoniam  es  initiatus,  quae  tradunturmy- 
steriis  :  turn  denique,  quam  hoc  late  pateat,  intelliges. 
Sed  qui  nondum  ea,  quae  multis  post  annis  tractari 
coepissent,  physica  didicissent,  tantum  sibi  persua- 
serant,  quantum  natura  admonente  cognoverant:  ra- 
tiones  et  caussas  rerum  non  tenebant;  visis  quibus- 
dam  saepe  movebantur,  bisque  maxime  nocturnis,  ut 
viderentur  ii,  qui  vita  excesserant,  vivere.  30.  Ut 
porro  firmissimum  hoc  afferri  videtur,  curdeos  esse 
credamus,  quod  nulla  gens  tam  fera,  nemo  omnium 
tarn  sit  immanis,  cuius  mentem  non  imbuerit  deorum 
opinio:  —  multi  de  diis  prava  sentiunt:  (id  enim  vi- 
tioso  more  effici  solet  :)omnes  tamen  esse  vim  et  natu- 
ram  divinam  arbitrantur:  nec  vero  id  collocutio  ho- 
minum  aut  consensus  effecit:  non  institutis  opinio  est 
conlirmata,  non  legibus.  Omni  autem  in  re  consensio 
omnium  gentium  lex  naturae  putanda  est.  —  Quis  est 
igitur,  qui  suorum  mortem  primum  non  eo  lugeat, 
quod  eos  orbatos  vitae  commodis  arbitretur?  Tolle 
hanc  opinionem ;  luctum  sustuleris.  Nemo  enim  mae- 
ret  suo  incommodo.  Dolent  fortasse  et  anguntur:  sed 
ilia  lugubris  lamentatio  fletusque  maerens  ex  eo  est, 
quod  eum,  quern  dileximus,  vitae  commodis  privatum 

arbitramur,  idque  sentire.  Atque  hoc  ita  sentimus 
natura  duce,  nulla  ratione,  nullaque  doctrina. 

XIV.  31.  Maximum  vero  argumentum  est,  natu- 
lam  ipsam  de  immortalitate  animorum  tacitam  iudi- 
care,  quod  omnibus  curae  sunt,  et  maximae  quidem, 
quae  post  mortem  futura  sint. 

Serit 

arbores,  quae  alteri  saeculo  prosint , 
ut  ait  ille  in  Synephebis:  quid  spectans,  nisi  etiam 
postera  saecula  ad  se  pertinere?  Ergo  arbores  serit  di- 
ligens  agricola,  quarum  aspiciet  bacam  ipse  num- 
quam  :  vir  magnus  leges,  instituta,  rempublicam  non 
seret?  Quid  procreatio  liberorum,quid  propagatio  no¬ 
minis,  quid  adoptiones  filiorum,  quid  testamentorum 
diligentia,  quid  ipsa  sepulcrorum  monumenta ,  quid 
elogia  significant,  nisi  nos  futura  etiam  cogitare?  32. 
Quid  illud?  num  dubitas,  quin  specimen  naturae  capi 
debeat  ex  optima  quaque  natura?  Quae  est  igitur  me- 
lior  in  hominum  genere  natura,  quam  eorum,  qui  se 
natos  ad  homines  iuvandos,  tutandos,  conservandos 
arbitrantur?  Abiit  ad  deos  Hercules.  Numquam  abi- 
isset ,  nisi,  quum  inter  homines  esset,’  earn  sibi  viam 
munivisset.  Vetera  iam  ista  et  religione  omnium 
consecrata.  XV .  Quid  in  hac  republica  tot  tantosque 
viros  ob  rempublicam  interfectos  cogitasse  arbitra¬ 
mur?  iisdemne  ut  finibus  nomen  suum,  quibus  vita 
terminaretur?  Nemo  umquam  sine  magna  spe  immor¬ 
tal  itatis  se  pro  patria  offerret  ad  mortem.  33.  Licuit 
esse  otioso  Themistocli,  licuit  Epaminondae,  licuit, 
ne  et  vetera  et  externa  quaeram,  mihi:  sednescioquo- 
modo  inhaeret  in  mentibus  quasi  saeculorum  quod- 
dam  augurium  futurorum :  idque  in  maximis  inge¬ 
niis  altissimisque  animis  et  exsistit  maxime  et  appa- 
ret  facillime.  Quo  quidem  dempto,  quis  tam  esset 
amens ,  qui  semper  in  laboribus  et  periculis  viveret? 
34.  Loquor  de  principibus :  quid  poetae?  Nonne  post 
mortem  nobilitari  volunt?  Unde  ergo  illud? 

Aspicite,  o  cives,  senis  Ennii  imagini'  formam. 

Hie  vestrum  pinxit  maxima  facta  patrum. 

Mercedem  gloriae  flagitat  ab  iis,  quorum patres  affece- 
rat  gloria:  idemque, 

Nemo  me  lacrimis  decoret,  nec  funera  fletu 

faxit.  Cur?  Volilo  vivu'  per  ora  virum. 

Sed  quid  poetas?  Opifices  post  mortem  nobilitari  vo¬ 
lunt.  Quid  enim  Phidias  sui  similem  speciem  inclu¬ 
sion  clypeo  Minervae,  quum  inscribere  non  liceret? 
Quid?  nostri  philosophi  —  nonne  in  his  ipsis  libris, 
quos  scribunt  de  contemnenda  gloria,  sua  nomina  in- 
scribunt?  35.  Quod  si  omnium  consensus  naturae 
vox  est,  omnesque,  qui  ubique  sunt,  consentiunt  esse 
aliquid,  quod  ad  eos  pertineat,qui  vita  cesserunt:  no¬ 
bis  quoque  idem  existimandum  est :  et  si,  quorum  aut 
ingenio  aut  virtute  animus  excellit,  eos  arbitramur, 
quia  natura  optima  sunt,  cernere  naturae  vim  maxi¬ 
me:  veri  simile  est,  quum  optimus  quisque  maxime 
posteritati  serviat,  esse  aliquid,  cuius  is  post  mortem 
sensum  sit  habiturus. 

XVI.  36.  Sed  ut  deos  esse  natura  opinamur,  qua- 
lesque  sint,  ratione  cognoscimus;  sic  permanere  ani¬ 
mos  arbitramur  consensu  nationum  omnium;  qua  in 
sede  maneant,  qualesque  sint,  ratione  discendum  est. 
Cuius  ignoratio  finxit  inferos,  easque  formidines, 
quas  tu  contemnere  non  sine  caussa  videbare.  In 
terram  enim  cadentibus  corporibus,  hisque  humo  te- 
ctis,  e  quo  dictum  est  humari,  sub  terra  censebant  re- 
liquam  vitam  agi  mortuorum.  Quam  eorum  opinio- 

nem  magni  errores  consecuti  sunt:  quos  auxerunt 
poetae.  37.  Frequens  enim  consessus  theatri,  in  quo 
sunt  mulierculae  et  pueri,  movetur  audiens  tam  gran¬ 
de  carmen  : 

Adsum,  atque  advenio  Acherunte,  vix,  via  alta  atque 

drdua, 

per  speluncas  sdxis  structas  dsperis,  pendentibas, 

mdximis;  ubi  rigida  constat  crdssa  caligo  inferum. 
Tantumque  valuit  error,  qui  mihi  quidem  iam  subla- 
tus  videtur,  ut,  corpora  cremata  quum  scirent,  tamen 
ea  fieri  apud  inferos  fingerent,  quae  sine  corporibus 
nec  fieri  possent,  nec  intelligi.  Animos  enim  per  se 
ipsos  viventes  non  poterant  mente  complecti :  formam 
aliquam  figuramque  quaerebant.  Inde  Homeri  tota 
vexvla :  inde  ea ,  quae  meus  amicus  Appius  vexQopav- 
reia  faciebat:  inde  in  vicinia  nostra  Averni  lacus, 

unde  animae  excitdntur  obscura  umbra,  aperto  ostio 

dlli  Acheruntis,  sdlso  sanguine,  mortuorum  imagines. 
Has  tamen  imagines  loqui  volunt:  quod  fieri  nec  sine 
lingua,  nec  sine  palato,  nec  sine  faucium,  laterum, 
pulmonum  vi  et  figura  potest.  Nihil  enim  animo  vi- 
dere  poterant:  ad  oculos  omnia  referebant.  38.  Ma- 
gni  autem  est  ingenii ,  sevocare  mentem  a  sensibus  et 
cogitationem  ab  consuetudine  abducere.  Itaque  cre¬ 
do  equidem  etiam  alios  tot  saeculis :  sed,  quod  litteris 
exstet  proditum  *,  Pherecydes  Syrus  primum  dixit, 
animos  hominum  esse  sempiternos:  antiquus  sane: 
fuit  enim  meo  regnante  gentili.  Hanc  opinionem 
discipulus  eius  Pythagoras  maxime  confirmavit:  qui 
quum  Superbo  regnante  in  Italiam  venisset,  tenuit 
magnam  illam  Graeciam  quum  honore  disciplinae, 
turn  etiam  auctoritate:  multaque  saecula  postea  sic 
viguit  Pythagoreorum  nomen,  ut  nulli  alii  docti  vide- 
rentur. 

XVII.  Sed  redeo  ad  antiquos.  Rationem  illi  sen- 
tentiae  suae  non  fere  reddebant,  nisi  quid  erat  nume- 
ris  aut  descriptionibus  explicandum.  39.  Platonem 
ferunt,  ut  Pythagoreos  cognosceret,  in  Italiam  venis- 
se  et  didicisse  Pythagorea  omnia,  primumque  de  ani- 
morum  aeternitate  non  solum  sensisse  idem,  quodPy- 
thagoram,  sed  rationem  etiam  attulisse.  Quam  ,  nisi 
quid  dicis,  praetermittamus  et  hanc  totam  spem  im- 
mortalitatis  relinquamus.  A.  Ain  tu?  quum  me  in 
summam  exspectationem  adduxeris,  deseris?  Errare 
mehercule  malo  cum  Platone,  quern  tu  quanti  facias, 
scio,  et  quern  ex  tuo  ore  admiror,  quam  cum  istis  vera 
sentire.  40.  M.  Macte  virtute!  Ego  enim  ipse  cum 
eodem  ipso  non  invitus  erraverim.  Num  igitur  dubi- 
tamus ,  [an],  sicut  pleraque,  sic  et  hoc?  (quamquam 
hoc  quidem  minime:  persuadent  enim  mathematici,) 
terram  in  medio  mundo  sitam  ad  universi  caeli  com- 
plexum  quasi  puncti  instar  obtinere,  quod  xsvtqov  illi 
vocant:  earn  porro  naturam  esse  quattuor  omnia  «i- 
gnentium  corporum ,  ut  quasi  partita  habeant  interse 
ac  divisa  momenta;  terrena  et  humida  suopte  nutu  et 
suo  pondere  ad  pares  angulos  in  terram  et  in  mare  fe- 
rantur;  reliquae  duae  partes,  una  ignea,  altera  anima- 
lis,  ut  illae  superiores  in  medium  locum  mundi  gra¬ 
vitate  ferantur  et  pondere,  sic  hae  rursum  rectis  lineis 
in  caelestem  locum  subvolent,  sive  ipsa  natura  supe- 
rioraappetente,sivequod  a  gravioribus  leviora  natura 
repellantur.  Quae  quum  constent,  perspicuum  debet 
esse,  animos,  quum  e  corpore  excesserint,  sive  illi 
sint  animales,  id  est  spirabiles,  sive  ignei,  in  sublime 
ferri.  41.  Si  vero  aut  numerus  quidam  sit  animus, 
quod  subtiliter  magis,  quam  dilucide  dicitur,  aut 
quinta  ilia  non  nominata  magis ,  quam  non  intellecta 

natura:  multo  etiam  integriora  ac  puriora  sunt,  ut  a 
terra  longissime  se  efferant.  Horum  igitur  aliquid 
animus  est,  nec  tam  vegeta  mens  aut  in  corde  cerebro- 
ve  aut  in  Empedocleo  sanguine  demersa  iaceat. 

XVIII.  Dicaearchum  vero  cum  Aristoxeno  aequali 
et  condiscipulo  suo,  doctos  sane  homines,  omittamus : 
quorum  alter  ne  condoluisse  quidem  umquam  vide¬ 
tur,  qui  animum  se  habere  non  sentiat:  alter  ita  dele- 
ctatui  suis  cantibus,  ut  eos  etiam  ad  haec  transferre 
conetur.  Harmoniam  autem  ex  intervals  sonorum 
nosse  possumus,  quorum  varia  compositio  etiam  har- 
monias  efficit  plures:  membrorum  vero  situs  et  figura 
corporis,  vacans  animo,  quam  possit  harmoniam  effi- 
cere,  non  video:  sed  hie  quidem,  quamvis  eruditus 
sit,  sicut  est,  haec  magistro  concedat  Aristoteli ;  cane- 
re  ipse  doceat.  Bene  enim  illo  proverbio  Graecorum 
praecipitur, 

Quam  qutsque  nor  it  artem,  in  liac  se  exerceat ! 

42.  Illam  vero  funditus  eiiciamus  individuorum  cor¬ 
porum  levium  et  rotundorum  concursionem  fortui- 
tam  :  quam  tamen  Democritus  concalefactam  et  spira- 
bilem ,  id  est  animalem  ,  esse  voluit.  Is  autem  ani¬ 
mus ,  qui ,  si  est  horum  quattuor  generum ,  ex  quibus 
omnia  constare  dicuntur,  ex  inflammata  anima  con¬ 
stat,  ut  potissimum  videri  video  Panaetio ,  superiora 
capessat  necesse  est.  Nihil  enim  habent  haec  duo 
genera  proni,  et  supera  semper  petunt.  Ita,  sive  dis- 
sipantur,  procul  a  terris  id  evenit?  sive  permanent  et 
conservant  habitum  suum,  hoc  etiam  magis  necesse 
est  ferantur  ad  caelum  et  ab  his  perrumpatur  et  divi- 
datur  crassus  hie  et  concretus  aer,  qui  est  terrae  pro- 
ximus.  Calidior  est  enim  vel  potius  ardentior  ani¬ 
mus,  quam  est  hie  aer,  quern  modo  dixi  crassum  atque 
concretum.  Quod  ex  eo  sciri  potest,  quia  corpora  no¬ 
stra,  terreno  principiorum  genere  confecta,  ardore 
animi  concalescunt.  XIX.  43.  Accedit,  ut  eo  facilius 
animus  evadat  ex  hoc  aere ,  quern  saepe  iam  appello, 
e unique  perrumpat,  quod  nihil  est  animo  velocius,’ 
nulla  est  celeritas,  quae  possit  cum  animi  celeritate 
contendere.  Qui  si  permanet  incorruptus  suique  si- 
milis:  necesse  est  ita  feratur,  ut  penetret  et  dividat 
omne  caelum  hoc,  in  quo  nubes,  imbres  ventique  co- 
guntur:  quod  et  humidum  et  caliginosum  est  propter 
exhalationes  terrae.  Quam  regionem  quum  superavit 
animus  naturainque  sui  similem  contigit  etagnovit; 
iunctis  ex  anima  tenui  et  ex  ardore  solis  temperato 
ignibus  insistit  et  finem  altius  se  efferendi  facit.  Turn 
*  enim  sui  similem  et  levitatem  et  calorem  adeptus, 
tamquam  paribus  examinatus  ponderibus,  nullam  in 
partem  movetur,  eaque  ei  demum  naturalis  est  sedes, 
quum  ad  sui  simile  penetravit,  in  quo,  nulla  re  e^ens,’ 
aletur  et  sustentabitur  iisdem  rebus,  quibus  astrasus- 
tentantur  et  aluntur.  44.  Quumque  corporis  facibus 
inflammari  soleamus  ad  omnes  fere  cupiditates,  eoque 
magis  incendi,  quod  iis  aemulemur,  qui  ea  habeant, 
quae  nos  habere  cupiamus:  profecto  beati  erimus' 
quum,  corporibus  relictis,  et  cupiditatum  et  aemula- 
tionum  erimus  expertes:  quodque  nunc  facimus, 
quum  laxati  curis  sumus,  ut  spectare  aliquid  veli- 
mus  et  visere,  id  multo  turn  faciemus  liberius,  totos- 
que  nos  in  contemplandis  rebus  perspiciendisq’ue  po- 
nemus;  propterea,  quod  et  natura  inest  mentibus  no- 
stris  insatiabilis  quaedam  cupiditas  veri  videndi,  et 
orae  ipsae  locorum  illorum,  quo  pervenerimus,  quo 
faciliorem  nobis  cognitionem  rerum  caelestium ,  eo 
maiorem  cognoscendi  cupiditatem  dabunt.  45.  Ilaec 
enim  pulchritudo  etiam  in  terris  patriam  illam  et  avi- 

tam  (ut  ait  Theophrastus)  philosophiara ,  cognitionis 
cupiditate  incensam,  excitavit.  Praecipue  vero  fruen- 
tur  ea,  qui  turn  etiam,  quuin  has  terras  incolentes, 
circumfusi  erant  caligine,tamen  acie  mentis  dispicere 
cupiebant.  XX.  Etenim  si  nunc  aliquid  assequi  se 
putant,  qui  ostium  Ponti  viderunt  et  eas  angustias,  per 
quas  penetravit  ea,  quae  est  nominata 
Argo,  quia  Argivi  in  ea,  delecti  viri, 
vecli,  pelebant  pellem  inauratam  drietis; 
aut  ii,  qui  Oceani  freta  ilia  viderunt, 

Europam  Libgamque  rapax  ubi  dividit  under. 
quod  tandem  spectaculum  fore  putamus,  quum  totam 
terrain  contueri  licebit,  eiusque  quum  situm,  formam, 
circumscriptionem,  turn  et  habitabiles  regiones  et 
rursum  omni  cultu  propter  vim  frigoris  aut  caloris 
vacantes?  46.  Nos  enim  ne  nunc  quidem  oculis  cer- 
nimus  ea,  quae  videmus :  neque  est  enim  ullus  sensus 
in  corpore;  sed,  utnon  solum  physici  docent,  verum 
etiam  medici,  qui  ista  aperta  et  patefacta  viderunt, 
viae  quasi  quaedam  sunt  ad  oculos,  ad  aures,  ad  nares 
a  sede  animi  perforatae.  Itaque  saepe  aut  cogitatione, 
aut  aliqua  vi  morbi  impediti,  apertis  atque  integris  et 
oculis  et  auribus,  nec  videmus  nec  audimus :  ut  facile 
intelligi  possit,  animum  et  videre  et  audire,  non  eas 
partes,  quae  quasi  fenestrae  sunt  animi:  quibus  ta- 
men  sentire  nihil  queat  mens,  nisi  id  agat  et  adsit. 
Quid,  quod  eadem-mente  res  dissimillimas  compre- 
hendimus,  utcolorem,  saporem,  calorem,  odorem,so- 
num?  quae  numquam  quinque  nuntiis  animus  co- 
gnosceret,  nisi  ad  eum  omnia  referrentur,  ut  idem 
omnium  iudex  solus  esset.  Atque  ea  profecto  turn 
multo  puriora  et  dilucidiora  cernentur,  quum,  quo 
naturafert,  liber  animus  pervenerit.  47.  Nam  nunc 
quidem,  quamquam  foramina  ilia,  quae  patent  ad  ani¬ 
mum  a  corpore ,  callidissimo  artificio  natura  fabricata 
est,  tamenterrenis  concretisque  corporibus  sunt  inter¬ 
septa  quodammodo.  Quum  autem  nihil  erit  praeter 
animum,  nulla  res  obiecta  impediet,  quo  minus  per- 
cipiat,  quale  quidque  sit.  XXI.  Quamvis  copiose 
haec  diceremus,  si  res  postularet,  quam  multa,  quam 
varia,  quanta  spectacula  animus  in  locis  caelestibus 
esset  habiturus.  48.  Quae  quidem  cogitans,  soleo 
saepe  mirari  nonnullorum  insolentiam  philosopho- 
rum,  qui  naturae  cognitionem  admirantur,  eiusque 
inventori  et  principi  gratias  exsultantes  agunt,  eum- 
que  venerantur,  ut  deum  :  liberates  enim  se  per  eum 
dicunt  gravissimis  dominis,  terrore  sempiterno  et 
diurno  ac  nocturno  metu.  Quo  terrore?  quo  metu? 
Quae  est  anus  tam  delira,  quae  timeatista,  quae  vos 
videlicet,  si  physica  non  didicissetis,  timeretis? 
Acherusia  templa  alia  Orci  .  . 

- pallida  Lett  — 

nubila  tenebris  local 

Non  pudet  philosophum  in  eo  gloriari,  quod  haec  non 
timeat  et  quod  falsa  esse  cognoverit?  Ex  quo  intelligi 
potest,  quam  acuti  natura  sint,  qui  haec  sine  doctrina 
credituri  fuerint!  49.  Praeclarum  autem  nescio  quid 
adepti  sunt,  quod  didicerunt  se,  quum  tempus  mortis 
venisset,  totos  esse  perituros.  Quod  utita  sit,  (nihil 
enim  pugno),quid  habet  ista  res  aut  laetabile  aut  glo- 
riosum?  Nec  tamen  mihi  sane  quidquam  occurrit,  cur 
non  Pythagorae  sit  et  Platonis  vera  sententia,  Ut 
enim  rationem  Plato  nullam  afferret,(vide,  quid  homi- 
ni  tribuam :)  ipsa  auctoritate  me  frangeret.  Tot  autem 
rationes  attulit,  ut  velle  ceteris,  sibi  certe  persuasisse 
videatur. 


XXII.  50.  Sed  pluriml  contra  nituntur,  anitnos- 
que,  quasi  capite  damnatos,  morte  mulctant:  neque 
aliud  est  quidquam,  cur  incredibilis  his  animorum 
videatur  aeternitas,  nisi  quod  nequeunt,  qualis  ani¬ 
mus  sit  vacans  corpore,  intelligere  et  cogitatione  com- 
prehendere.  Quasi  vero  intelligant,  qualis  sit  in  ipso 
corpore,  quae  conformatio,  quae  magnitudo,  qui  lo¬ 
cus  :  ut ,  si  iam  possent  in  homine  vivo  *  cerni  omnia, 
quae  nunc  tecta  sunt,  casurusne  in  conspectum  videa¬ 
tur  animus,  an  tanta  sit  eius  tenuitas,ut  fugiat  aciem. 
51.  Haec  reputent  isti,  qui  negant  animum  sine  cor¬ 
pore  se  intelligere  posse.  Videbunt,  quem  in  ipso 
corpore  intelligant.  Mihi  quidem  naturam  animi  in- 
tuenti  multo  difficilior  occurrit  cogitatio  multoque  ob- 
scurior,  qualis  animus  in  corpore  sit,  tamquam  alie- 
nae  domi,  quam  qualis,  quum  exierit  et  in  liberum 
caelum,  quasi  domum  suam,  venerit.  Nisi  enim, 
quod  numquam  vidimus,  id  quale  sit,  intelligere  non 
possumus;  certe  et  deum  ipsum  et  divinum  animum, 
corpore  liberatum,  cogitatione  complecti  possumus. 
Dicaearchus  quidem  et  Aristoxenus,  quia  difficilis 
erat  animi,  quid  aut  qualis  esset,  intelligentia,  nullum 
omnino  animum  esse  dixerunt.  52.  Est  illud  quidem 
vel  maximum,  animo  ipso  animum  videre:  et  nimi- 
rum  hanc  habet  vim  praeceptum  Apollinis ,  quo  mo- 
net,  ut  se  quisque  noscat.  Non  enim,  credo,  id  prae- 
cipit ,  ut  membra  nostra  aut  staturam  figuramve  no- 
scamus.  Neque  nos  corpora  sumus :  neque  ego ,  tibi 
haec  dicens,  corpori  tuo  dico.  Quum  igitur,  nosce  te, 
dicit,  hoc  dicit,  nosce  animum  tuum :  nam  corpus  qui¬ 
dem  quasi  vas  est  aut  aliquod  animi  receptaculum  :  ab 
animo  tuo  quidquid  agitur,  id  agitur  a  te.  Hunc  igi¬ 
tur  nosse  nisi  divinum  esset,  non  esset  hoc  acrioris 
cuiusdam  animi  praeceptum,  sic  ut  tributum  deo  sit. 

53.  Sed  si,  qualis  sit  animus,  ipse  animus  nesciat: 
die ,  quaeso ,  ne  esse  quidem  se  sciet?  ne  moveri  qui¬ 
dem  se?  Ex  quo  ilia  ratio  nata  est  Platonis,  quae  a  So- 
crate  est  in  Phaedro  explicata,  a  me  autem  posita  est 
in  sexto  libro  de  republica.  XXIII.  » Quod  semper 
movetur,  aeternum  est:  quod  autem  moturn  affert  alicui, 
quodque  ipsum  agitatur  aliunde,  quando  finem  habet  mo~ 
tus,  vivendi  finem  habeat  necesse  est.  Solum  igitur ,  quod 
se  ipsum  movet,quia  numquam  deseritur  a  se,  numquam 
ne  moveri  quidem  desinit;  quin  etiam  ceteris ,  quae  mo- 
ventur,  hie  fons,  hoc  principium  estmovendi:  principii 
autem  nulla  est  origo.  54.  Nam  e  principio  oriuntur 
omnia:  ipsum  autem  nulla  ex  re  alia  nasci  potest.  Nec 
enim  esset  id  principium,  quod  gigneretur  aliunde.  Quod 
si  numquam  oritur,  ne  occidit  quidem  umquam .  Nam 
principium  exstinctum  nec  ipsum  ab  alio  renascelur,  nec 
a  se  aliud  creabit,  siquidem  necesse  est  a  principio  oriri 
omnia.  Ita  fit,  ut  motus  principium  ex  eo  sit,  quod  ipsum 
a  se  movetur.  Id  autem  nec  nasci  potest  nec  mori:  vel 
concidat  omne  caelum,  omnisque  terra  consistat  necesse 
est,  nec  vim  ullam  nanciscatur ,  quaprimo  impulsa  mo- 
veatur.  Quum  pateal  igitur ,  aeternum  id  esse ,  quodse 
ipsum  moveat,  quis  est ,  qui  hanc  naturam  animis  esse 
tributam  negell  Inanimum  est  enim  omne,  quod  pulsu 
agitatur  exlerno.  Quod  autem  est  animal,  id  motu  cie- 
tur  interiore  et  suo.  Nam  haec  est  propria  natura  animi 
atque  vis.  Quae  si  est  una  ex  omnibus,  quae  se  ipsa 
semper  moveat ,  neque  nata  certe  est  et  aeterna  est. «  55. 
Licet  concurrant  plebeii  omnes  philosophi ,  (sic  enim 
ii ,  qui  a  Platone  et  Socrate  et  ab  ea  familia  dissident, 
appellandi  videntur,)  non  modo  nihil  umquam  tam 
eleganter  explicabunt,  sed  ne  hoc  quidem  ipsum, 
quam  subtiliter  conclusum  sit,  intelligent.  Sentit  igi- 

tur  animus  se  moveri:  quod  quum  sentit,  ill  ad  una 
sentit,  se  vi  sua,  non  aliena  moveri :  nec  accidere  pos¬ 
se,  ut  ipse  uraquam  a  se  deseratur.  Ex  quo  efficitur 
aeteinitas :  nisi  quid  habes  ad  haec.  A.  Ego  vero  fa¬ 
cile  sum  passus,  ne  in  mentem  quidem  mihi  aliquid 
contra  venire :  ita  isti  faveo  sententiae. 

XXIV.  56.  M.  Quid  ilia  tandem?  num  leviora  cen¬ 
ses?  quae  declarant  inesse  in  animis  hominum  divina 
quaedam?  quae,  si  cernerem,  quemadmodum  nasci 
possent,  etiam,  quemadmodum  interirent,  viderem. 
Nam  sanguinem ,  bilem,  pituitam,  ossa,  nervos,  ve- 
nas,  omnem  denique  membrorum  et  totius  corporis 
figuram  videor  posse  dicere,  unde  concreta  et  quo  mo- 
do  facta  sint:  animum  ipsum,  si  nihil  esset  in  eo,  nisi 
id,  ut  per  eum  viveremus ,  tam  natura  putarem  homi¬ 
nis  vitam  sustentari,  quam  vitis,  quam  arboris.  Haec 
enim  etiam  dicimus  vivere.  Item  si  nihil  haberet 
animus  hominis,  nisi  ut  appeteret  aut  refugeret,  id 
quoque  esset  ei  commune  cum  bestiis.  57.  Habet 
primum  memoriam,  et  earn  infinitam  rerum  innume- 
rabilium.  Quam  quidem  Plato  recordationem  esse 
vult  superioris  vitae.  Nam  in  illo  libro,  qui  inscri- 
bitur  Menon,  pusionem  quemdam  Socrates  interrogat 
quaedam  geometrica  de  dimensione  quadrati.  Ad  ea 
sic  ille  respondet,  ut  puer :  et  tamen  ita  faciles  inter- 
rogationes  sunt,  ut  gradatim  respondens  eodem  per- 
veniat,  quo,  si  geometrica  didicisset.  Ex  quo  effici 
vult  Socrates,  ut  discere  nihil  aliud  sit,  nisi  recordari. 
Quern  locum  multo  etiam  accuratius  explicat  in  eo 
sermone ,  quem  habuit  eo  ipso  die ,  quo  excessit  e  vi¬ 
ta:  docet  enim,  quemvis,  qui  omnium  rerum  rudis 
esse  videatur,  bene  interroganti  respondentem,  decla- 
rare,  se  non  turn  ilia  discere,  sed  reminiscendo  reeo- 
gnoscere:  nec  vero  fieri  ullo  modo  posse,  ut  a  pueris 
tot  rerum  atque  tantarum  insitas  et  quasi  consignatas 
in  animis  notiones,  quas  svvolag  vocant ,  haberemus, 
nisi  animus,  antequam  in  corpus  intravisset,  in  rerum 
cognitione  viguisset.  58.  Quumque  nihil  esset,  ut 
omnibus  locis  aPlatone  disseritur,  (nihil  enim  ille  pu- 
tat  esse,  quod  oriatur  et  intereat,  idque  solum  esse, 
quod  semper  tale  sit,  quale  18 lav  appellat  ille,  nos  spe- 
ciem:)  non  potuit  animus  haec  in  corpore  inclusus 
agnoscere:  cognita  attulit.  Ex  quo  tam  multarum 
rerum  cognitionis  admiratio  tollitur.  Neque  ea  plane 
videt  animus,  quum  repente  in  tam  insolitum  tamque 
perturbatum  domicilium  immigravit,  sed,  quum  se 
collegit  atque  recreavit,  turn  agnoscit  ilia  reminiscen¬ 
do.  59.  Ita  nihil  aliud  est  discere,  nisi  recordari. 
Ego  autem  maiore  etiam  quodam  modo  memoriam 
admiror.  Quid  est  enim  illud ,  quo  meminimus?  aut 
quam  habet  vim?  aut  unde  natam?  Non  quaero,  quan¬ 
ta  memoria  Simonides  fuisse  dicatur,  quanta  Theode- 
ctes ,  quanta  is ,  qui  a  Pyrrho  legatus  ad  senatum  est 
missus,  Cyneas,  quanta  nuper  Charmadas,  quanta, 
qui  modo  fuit,  Scepsius  Metrodorus,  quanta  noster 
Hortensius :  de  communi  hominum  memoria  loquor, 
et  eorum  maxime,  qui  in  aliquo  maiore  studio  et  arte 
versantur:  quorum  quanta  mens  sit,  difficile  est  exi- 
stimare :  ita  multa  meminerunt.  XXV.  60.  Quorsus 
igitur  haec  spectat  oratio?  Quae  sit  ilia  vis  et  unde  sit, 
intelligendum  puto.  Non  est  certe  nec  cordis ,  nec 
sanguinis,  nec  cerebri  nec  atomorum.  Anima  sit  ani¬ 
mus  ignisne,  nescio:  nec  me  pudet,  ut  istos,  fateri 
nescire,  quod  nesciam.  Illud,  si  ulla  alia  de  re  ob- 
scura  affirmare  possem,  sive  anima  sive  ignis  sit  ani¬ 
mus,  eum  iurarem  esse  divinum.  Quid  enim?  obse- 
cro  te,  terranc  tibi  aut  hoc  nebuloso  et  caliginoso  cae- 

lo  aut  sata  aut  concreta  videtur  tanta  vis  memoriae? 
Si,  quid  sit  hoc,  non  vides:  at,  quale  sit,  vides.  Si  ne 
id  quidem:  at,  quantum  sit,  profecto  vides.  61.  Quid 
igitur?  utrum  capacitatem  aliquam  in  animo  puta- 
mus  esse,  quo,  tamquam  in  aliquod  vas  ea,  quae  me¬ 
minimus,  infundantur?  Absurdum  id  quidem.  Qui 
enim  fundus  aut  quae  tabs  animi  figura  intelligi  po¬ 
test?  aut  quae  tanta  omnino  capacitas?  An  imprimi, 
quasi  ceram,  animum  putamus,  et  memoriam  esse  si- 
gnatarum  rerum  in  mente  vestigia?  Quae  possunt  ver- 
borum,  quae  rerum  ipsarum  esse  vestigia?  quae  porro 
tam  immensa  magnitudo,  quae  ilia  tam  multa  possit 
effingere?  Quid?  ilia  vis  quae  tandem  est,  quae  inve- 
stigat  occulta,  quae  inventio  atque  excogitatio  dicitur? 
Ex  hacne  tibi  terrena  mortalique  naturaetcaduca  con¬ 
creta  ea  videtur?  62.  Aut  qui  primus,  quod  summae 
sapientiae  Pythagorae  visum  est,  omnibus  rebus  im- 
posuit  nomina?  aut  qui  dissipatos  homines  congrega- 
vit  et  ad  societatem  vitae  convocavit?  aut  qui  sonos 
vocis  ,  qui  infiniti  videbantur,  paucis  litterarum  notis 
terminavit?  aut  qui  errantium  stellarum  cursus,  re- 
gressiones  ,  institiones*notavit?  omnesmagni;  etiam 
superiors ,  qui  fruges,  quivestitum,  qui  tecta,  qui 
cultum  vitae,  qui  praesidia  contra  feras  invenerunt:  a 
quibus  mansuefacti  et  exculti,  a  necessariis  artificiis 
ad  elegantiora  defluximus.  Nam  et  auribus  oblecta- 
tio  magna  parta  est,  inventa  et  temperata  varietate  et 
natura  sonorum;  et  astra  suspeximus,  tumea,  quae 
sunt  infixa  certis  locis,  turn  ilia  non  re,  sed  vocabulo 
errantia.  Quorum  conversiones  omnesque  motus  qui 
animo  vidit,  is  docuit  similem  animum  suum  eius  es¬ 
se  ,  qui  ea  fabricatus  esset  in  caelo.  63.  Nam  quum 
Archimedes  lunae,  solis,  quinque  errantium  motus  in 
sphaeram  illigavit,  effecit  idem,  quod  ille,  qui  in  Ti- 
maeo  mundum  aedificavit,  Platonis  deus ,  ut  tarditate 
et  celeiitate  dissimillimos  motus  una  regeret  conver- 
sio.  Quod  si  in  hoc  mundo  fieri  sine  deo  non  potest, 
ne  in  sphaera  quidem  eosdem  motus  Archimedes  sine 
divino  ingenio  potuisset  imitari.  XXVI.  64.  Mihi 
vero  ne  haec  quidem  notiora  et  illustriora  carere  vi 
divina  videntur ,  ut  ego  aut  poetam  grave  plenumque 
carmen  sine  caelesti  aliquo  mentis  instinctu  putem 
fundere,  aut  eloquentiam  sine  vi  maiore  quadam  flue- 
re,  abundantem  sonantibus  verbis  uberibusque  sen- 
tentiis.  Philosophia  vero,  omnium  mater  artium, 
quid  est  aliud,  nisi,  ut  Plato  ait,  donum;  ut  ego,  in- 
ventum  deorum?  Ilaec  nos  primum  ad  illorum  cul¬ 
tum,  deinde  ad  ius  hominum,  quod  situm  est  in  gene¬ 
ris  humani  societate,  turn  ad  modestiam  magnitudi- 
nemque  animi  erudivit;  eademque  ab  animo,  tam¬ 
quam  ab  oculis,  caliginem  dispulit,  ut  omnia  supera, 
infera,  prima,  ultima,  media  videremus.  65.  Pror- 
sus  haec  divina  mihi  videtur  vis,  quae  tot  res  efficiat 
et  tantas.  Quid  est  enim  memoria  rerum  et  verbo- 
rum?  quid  porro  inventio?  Profecto  id,  quo  nec  in  deo 
quidquam  maius  intelligi  potest.  Non  enim  ambro¬ 
sia  deos,  aut  nectare ,  aut  Iqventate  pocula  ministran- 
te  laetari  arbitror,  nec  Homerum  audio,  qui  Ganyme- 
dem  a  diis  raptum  ait  propter  formam,  ut  Iovi  bibere 
ministraret:  non  iustacaussa,  cur  Laomedonti  tanta 
lieret  iniuria.  Fingebat  haec  Homerus,  et  humana  ad 
deos  transferebat:  divina  mallem  ad  nos.  Quae  au¬ 
tem  divina?  Vigere,  sapere,  invenire,  meminisse. 
Ergo  animus,  ut  egodico,  divinusest;  ut  Euripides 
audet  dicere ,  deus :  et  quidem ,  si  deus  aut  anima  aut 
ignis  est,  idem  est  animus  hominis.  Nam  ut  ilia  na¬ 
tura  caelestis  et  terra  vacat  ethumore,  sicutriusque 

harum  rerum  humanus  animus  est  expers.  Sin  au- 
tem  est  quinta  quaedam  natura,  ab  Aristotele  in- 
ducta  primum :  haec  et  deorum  est  et  animorum. 
XXVII.  66.  Ilanc  nos  sententiam  secuti,  his  ipsis  ver¬ 
bis  in  consolatione  haec  expressimus.  » Animorum 
nulla  in  terris  origo  inveniri  potest.  Nihil  enim  est  in 
animis  mixtum  atque  concretum,  aut  quod  ex  terra  na- 
tum  atque  fictum  esse  videatur:  nihil  ne  aut  humidum 
quidem,  aut  flabile  aut  igneum.  His  enim  in  naturis  ni¬ 
hil  inest,  quod  vim  memoriae,  mentis,  cogitationis  habeat, 
quod  et  praeterita  teneat  et  futura  provident  et  comple- 
cti  possit  praesentia:  quae  sola  divina  sunt,  nec  invenie- 
tur  umquam,  unde  ad  hominem  venire  possint  nisi  a  deo. 
Singularis  est  igitur  quaedam  natura  atque  vis  animi, 
seiuncta  ab  his  usitatis  notisque  naturis.  Ita,  quidquid 
est  illud,  quod  sentit,  quod  sapit ,  quod  vivit,  quod  viget, 
caeleste  et  divinum ,  ob  eamque  rem  aeternum  sit  necesse 
est.  Nec  vero  deus  ipse,  qui  intelligitur  a  nobis,  alio 
modo  intclligi  potest,  nisi  mens  soluta  quaedam  et  libera, 
segregalaabomni  concretione  mortali,  omniaque  sentiens 
et  movens,  ipsaque  praedita  motu  sempiterno. «  67.  Hoc 
e  genere  atque  eadem  e  natura  est  humana  mens. 

Ubi  igitur,  aut  qualis  est  ista  mens?  Ubi  tua  aut 
qualis?  potesne  dicere?  an,  si  omnia  ad  intelligendum 
non  habeo,  quae  habere  vellem,  ne  iis  quidem,  quae 
habeo,  mihi  per  te  uti  licebit?  Non  valet  tantum  ani¬ 
mus,  ut  sese  ipse  videat.  At,  ut  oculus,  sic  animus, 
se  non  videns,  alia  cernit.  Non  videt  autem ,  quod 
minimum  est,  formamsuam.  Fortasse!  quamquam 
id  quoque :  sed  relinquamus :  vim  certe,  sagacitatem, 
memoriam,  motum,  celeritatem  videt.  Haec  magna, 
haec  divina,  baec  sempiterna  sunt.  Qua  facie  quidem 
sit  aut  ubi  habitet,  ne  quaerendum  quidem  est. 

XXVIII.  Ut,  quum  videmus  speciem  primum  can- 
doremque  caeli:  68.  deinde  conversionis  celeritatem 
tantam,  quantam  cogitare  non  possumus;  turn  vicissi- 
tudines  dierum  atque  noctium,  commutationesque 
temporum  quadripartitas ,  ad  maturitatem  frugum  et 
ad  temperationem  corporumaptas,  eorumque  omnium 
moderatoremetducem  solem;  lunamque  accretione  et 
deminutione  luminis,  quasi  fastorum  notis,  signantem 
dies;  turn  in  eodem  orbe,  in  xii  partes  distributo, 
quinque  Stellas  ferri,  eosdem  cursus  constantissime 
servantes,  disparibus  inter  se  motibus,  nocturnam- 
que  caeli  formam  undique  sideribus  ornatam;  turn 
globum  terrae  eminentem  e  mari,  fixum  in  medio 
mundi  universi  loco,  duabus  oris  distantibus  habita- 
bilem  et  cultum:  quarum  altera,  quam  nos  incoli- 
mus, 

sub  axe  posita  ad  Stellas  septem,  unde  horrifer 
aquildnis  stridor  gelidas  molitur  nives; 
altera  australis,  ignota  nobis,  quam  vocant  Graeci 
art LX'd-ova:  69.  ceteras  partes  incultas ,  quod  aut  fri- 
gore  rigeant  aut  urantur  calore :  hie  autem ,  ubi  habi- 
tamus,  non  intermittit  suo  tempore 

caelum  nitescere,  drbores  frondescere, 
vites  laetificae pdmpinis  pubescere, 
rami  baccarum  ubertate  incurvescere, 
segetes  largiri  fruges,  florere  omnia, 
fontes  scatere,  herbis  prdta  conveslirier: 
turn  multitudinem  pecudum,  partim  advescendum, 
partim  ad  cultus  agrorum,  partim  ad  vehendum,  par¬ 
tim  ad  corpora  vestienda;  hominemque  ipsum  quasi 
contemplatorem  caeli  ac  deorum  ipsorumque  culto- 
rem  ;  atque  hominis  utilitati  agros  omnes  et  maria  pa- 
rentia:  —  70.  haec  igitur  et  aba  innumerabilia  quum 
cernimus,  possumusne  dubitare,  quin  his  praesit  ali-  I 


quis  vel  effector,  si  haec  nata  sunt,  utPlatoni  videtur; 
vel,  si  semper  fuerunt,  ut  Aristoteli  placet,  moderator 
tanti  opens  et  muneris?  Sic  mentem  hominis,  quam- 
vis  earn  non  videas,  ut  deum  non  vides:  tamen,  ut 
deum  agnoscis  ex  operibus  eius,  sic  ex  memoria 
rerum  et  inventione,  et  celeritate  motus,  omnique 
pulchritudine  virtutis  vim  divinam  mentis  agnoscito. 
XXIX.  In  quo  igitur  loco  est?  Credo  equidem  in  ca- 
pite,  et,  cur  credam,  afferre  possum.  Sed  alias:  nunc 
ubiubi  sit  animus ,  certe  quidem  in  te  est.  Quae  est 
ei  natura?  Propria, puto,^  sua.  Sed  fac  igneam ,  fac 
spirabilem :  nihil  ad  id ,  de  quo  agimus.  Illud  modo 
\  ideto ,  ut  deum  noris,  etsi  eius  ignores  et  locum  et 
faciem,  sic  animum  tibi  tuum  notum  esse  oportere, 
etiam  si  ignores  et  locum  et  formam.  71.  In  animi 
autem  cognitione  dubitare  non  possumus,  nisi  plane 
in  physicis  plumbei  sumus,  quin  nihil  sit  animis  ad- 
mixtum,  nihil  concretum,  nihil  copulatum,  nihil  coa- 
gmentatum,  nihil  duplex.  Quod  quum  ita  sit,  certe 
nec  secerni,  nec  dividi,  nec  discerpi,  nec  distrahi  po¬ 
test.  nec  interire  igitur.  Est  enim  interitus  quasi 
discessus,  et  secretio  ac  diremptus  earum  partium, 
quae  ante  interitum  iunctione  aliqua  tenebantur. 

His  et  talibus  rationibus  adductus,  Socrates  nec 
pationum  quaesivit  ad  iudicium  capitis,  nec  iudici- 
bus  supplex  fuit :  adhibuitque  liberam  contumaciam, 
a  magnitudine  animi  ductam ,  non  a  superbia :  et  su¬ 
premo  vitae  die  de  hoc  ipso  multa  disseruit,  etpaucis 
ante  diebus ,  quum  facile  posset  educi  e  custodia ,  no- 
luit;  et  quum  paene  in  manu  iam  mortiferum  illud  te- 
neretpoculum,  locutusita  est,  ut  non  ad  mortem  trudi, 
verum  in  caelum  videretur  escendere.  XXX.  72.  Ita 
enim  censebat,  itaque  disseruit:  duas  essevias,  dupli- 
cesque  cursus  animorum  e  corporeexcedentium.  Nam 
qui  se  humanis  vitiis  contaminavissent,  et  se  totos  li- 
bidinibus  dedidissent,  quibus  caecati  vel  domesticis 
vitiis  atque  flagitiis  se  inquinavissent,  vel  republica 
violanda  fraudes  inexpiabilesconcepissent,  iisdevium 
quoddam  iter  esse ,  seclusum  a  concilio  deorum :  qui 
autem  se  integros  castosque  servavissent,  quibusque 
fuisset  minima  cum  corporibus  contagio ,  seseque  ab 
his  semper  sevocassent,  essentque  in  corporibus  hu¬ 
manis  vitam  imitati  deorum;  his  ad  illos,  a  quibus 
essent  profecti,  reditum  facilem  patere.  73.  Itaque 
commemorat,  ut  cygni,  qui  non  sine  caussa  Apollini 
dicati  sint,  sed  quod  ab  eo  divinationem  habere  vi- 
deantur,  qua  providentes,  quid  in  morte  boni  sit,  cum 
cantu  et  voluptate  moriantur :  sic  omnibus  et  bonis  et 
doctis  esse  faciendum.  Nec  vero  de  hoc  quisquam 
dubitare  posset,  nisi  idem  nobis  accideret,  diligenter 
de  animo  cogitantibus ,  quod  iis  saepe  usu  venit,  qui 
[quum]  acriter  oculis  deficientem  solem  intuerentur, 
ut  aspectum  omnino  amitterent:  sic  mentis  acies,  se- 
ipsaintuens,  nonnumquamhebescit;  obeamque  caus- 
sam  contemplandi  diligentiam  amittimus.  Itaque 
dubitans,  circumspectans ,  haesitans,  multa  adversa 
reverens,  tamquam  in  rate,  in  mari  immenso  nostra 
vehitur  oratio.  74.  Sed  haec  et  vetera  et  a  Graecis. 
Lato  autem  sic  abiit  e  vita,  ut  caussam  moriendi  na- 
ctum  se  esse  gauderet.  Vetat  enim  dominans  ille  in 
nobis  deus,  iniussu  hinc  nos  suo  demigrare:  quum 
vero  caussam  iustam  deus  ipse  dederit,  ut  tunc  So- 
crati,  nunc  Catoni,  saepe  multis:  nae  ille,  medius  fi- 
dius,  vir  sapiens  laetus  ex  his  tenebris  inlucem  illam 
excesserit.  Nec  tamen  ilia  vincla  carceris  ruperit: 
leges  enim  vetant;  sed  tamquam  a  magistratu  autab 
aliqua  potestate  legitima,  sic  a  deo  evocatus  atque 

emissus  exierit.  Tota  enim  philosophorum  vita,  ut 
ait  idem ,  commentatio  mortis  est.  XXXI.  75.  Nam 
quid  aliud  agimus ,  quum  a  voluptate ,  id  est  a  corpo- 
re,  quum  are  familiari,  quae  est  ministra  et  famula 
corporis,  quum  a  republica,  quum  a  negotio  omni  se- 
vocamus  animum?  Quid,  inquam,  turn  agimus,  nisi 
animum  ad  seipsum  advocamus,  secum  esse  cogimus 
maximeque  a  corpore  abducimus?  Secernere  autem 
a  corpore  animum  nec  quidquam  aliud  est,  quam 
emori  discere.  Quare  hoc  commentemur,  mihi  crede; 
disiungamusque  nos  a  corporibus,  id  est,  consuesca- 
mus  mori.  Hoc  et,  dum  erimus  in  terris,  erit  illi  cae- 
lesti  vitae  simile :  et,  quum  illuc  ex  his  vinculis  emis- 
si  feremur,  minus  tardabitur  cursus  animorum.  Nam 
qui  in  compedibus  corporis  semper  fuerunt,  etiam 
quum  soluti  sunt,  tardius  ingrediuntur ;  ut  ii,  qui  fer- 
ro  vincti  multos  annos  fuerunt.  Quo  quum  veneri- 
mus ,  turn  denique  vivemus.  Nam  haec  quidem  vita 
mors  est:  quam  lamentari  possem,  si  liberet. 

76.  A.  Satis  tu  quidem  in  consolatione  es  lamen- 
tatus  :  quam  quum  lego,  nihil  malo,  quam  has  res  re- 
linquere;  his  vero  modo  auditis,  multo  magis.  M. 
Veniet  tempus,  et  quidem  celeriter,  et  sive  retractabis 
sive  properabis:  volat  enim  aetas.  Tantum  autem 
abest  ab  eo,  ut  malum  mors  sit,  quod  tibidudum  vi- 
debatur,  ut  verear,  ne  homini  nihil  sit,  non  malum 
aliud  certe ,  sed  nihil  bonum  aliud  potius :  si  quidem 
vel  dii  ipsi,  vel  cum  diis  futuri  sumus.  A.  Quid  re- 
fert?  Adsunt  enim,  qui  haec  non  probent.  M.  Ego  au¬ 
tem  numquam  ita  te  in  hoc  sermone  dimittam,  ulla  ut 
ratione  mors  tibi  videri  malum  possit.  77.  A.  Qui 
potest,  quum  ista  cognoverim?  M.  Qui  possit,  rogas? 
Catervae  veniunt  contra  dicentium,  non  solum  Epicu- 
reorum ,  quos  equidem  non  despicio :  sed  nescio  quo 
modo  doctissimus  quisque,  acerrime  autem  deliciae 
meae,  Dicaearchus,  contra  hanc  immortalitatem  dis- 
seruit.  Is  enim  tres  libros  scripsit,  qui  Lesbiaci  vo- 
cantur,  quod  Mytilenis  sermo  habetur :  in  quibus  vult 
efficere,  animos  esse  mortales.  Stoici  autem  usuram 
nobis  largiuntur,  tamquam  cornicibus;  diu  mansuros 
aiunt  animos;  semper,  negant.  XXXII.  Numne  vis 
igitur  audire,  cur,  etiam  si  ita  sit,  mors  tamen  non  sit 
in  malis?  A.  Ut  videtur:  sed  me  nemo  de  immortali- 
tate  depellet.  78.  M.  Laudo  id  quidem:  etsi  nihil 
nimis  oportet  confidere.  Movemur  enim  saepe  aliquo 
acute  concluso,  labamus  mutamusque  sententiam 
clarioribus  etiam  in  rebus.  In  his  est  enim  aliqua  ob- 
scuritas.  Id  igitur  si  acciderit,  simus  armati.  A.  Sa¬ 
ne  quidem  :  sed,  ne  accidat,  providebo. 

M.  Numquid  igitur  est  caussae,  quin  amicos  no¬ 
stros  Stoicos  dimittamus?  eos  dico,  qui  aiunt  animos 
manere,  e  corpore  quum  excesserint,  sed  non  semper. 
A.  Istos  vero:  qui,  quod  tota  in  hac  caussa  difficilli- 
mum  est,  suscipiant,  posse  animum  manere  corpore 
vacantem :  illud  autem ,  quod  non  modo  facile  ad  cre- 
dendum  est,  sed  eo  concesso,  quod  volunt,  conse- 
quens,  id  certe  non  dant,  ut,  quum  diu  perman- 
serit,  ne  intereat.  M.  Bene  reprehendis:  et  se  isto 
modo  res  habet.  79.  Credamus  igitur  Panaetio,  a 
Platone  suo  dissentienti?  Quem  enim  omnibus  lo- 
cis  divinum,  quem  sapientissimum ,  quem  sanctis- 
simum,  quem  Homerum  philosophorum  appel- 
lat,  huius  hanc  unam  sententiam  de  immortalitate 
animorum  non  probat.  Vult  enim,  quod  nemo  negat, 
quidquid  natum  sit,  interire:  nasci  autem  animos, 
quod  declaret  eorum  similitudo,  qui  procreentur: 
quae  etiam  iningeniis,  non  solum  in  corporibus,  appa- 


reat.  Alteram  autem  affert  rationem :  nihil  esse,  quod 
doleat,  quin  id  aegrum  esse  quoque  possit:  quod  au¬ 
tem  in  morbum  cadat,  id  etiam  interiturum;  dolere 
autem  animos;  ergo  etiam  interire.  XXXIII.  80.  Haec 
refelli  possunt.  Sunt  enim  ignorantis ,  quum  de  ae¬ 
ternitate  animorum  dicatur,  de  mente  dici,  quae  omni 
turbido  motu  semper  vacet,  non  de  partibus  iis,  in 
quibus  aegritudines,  irae,  libidinesque  versentur: 
quas  is,  contra  quem  haec  dicuntur,  semotas  a  mente 
et  disclusas  putat.  Iam  similitudo  magis  apparet  in 
bestiis :  quarum  animi  sunt  rationis  expertes.  Homi- 
num  autem  similitudo  in  corporum  figura  magis  ex- 
stat:  et  ipsi  animi,  magni  refert,  quali  in  corpore  lo- 
cati  sint.  Multa  enim  e  corpore  exsistunt,  quaeacuant 
mentem;  multa,  quae  obtundant.  Aristoteles  quidem 
ait  omnes  ingeniosos  melancholicos  esse:  ut  ego  me 
tardiorem  esse  non  moleste  feram.  Enumerat  mul¬ 
tos  :  idque  quasi  constet,  rationem ,  cur  ita  fiat ,  affert. 
Quodsi  tanta  vis  est  ad  habitum  mentis  in  iis ,  quae 
gignuntur  in  corpore :  (ea  sunt  autem ,  quaecumque 
sunt,  quae  similitudinem  faciunt:)  nihil  necessitatis 
affert,  cur  nascatur  animi  similitudo.  81 .  Omitto  dis- 
similitudines  *.  Vellem  adesse  posset  Panaetius :  (vi- 
xit  cum  Africano :)  quaererem  ex  eo,  cuius  suorum  si- 
milis  fuisset  Africani  fratris  nepos,  facie  vel  patris, 
vita  omnium  perditorum  ita  similis,  ut  esset  facile 
deterrimus.  Cuius  etiam  similis  P.  Crassi,  et  sapien- 
tis  et  eloquentis  et  primi  hominis ,  nepos  multorum- 
que  aliorum  virorum  clarorum ,  quos  nihil  attinet  no- 
minare,  nepotes  et  filii.  Sed  quid  agimus?  Oblitine 
sumus ,  hoc  nunc  nobis  esse  proposition ,  quum  satis 
de  aeternitate  dixissemus,  ne  si  interirent  quidem 
animi,  quidquam  mali  esse  in  morte?  A.  Ego  vero  me- 
mineram :  sed  te  de  aeternitate  dicentem  aberrare  a 
proposito  facile  patiebar. 

XXXIV.  82.  M.  Video  te  alte  spectare  et  velle  in 
caelum  migrare.  A.  Spero  fore,  utcontingat  id  nobis. 
Sed  fac,  ut  isti  volunt,  animos  non  remanere  post  mor¬ 
tem  :  vides  nos,  si  ita  sit,  privari  spe  beatioris  vitae. 
M.  Mali  vero  quid  affert  ista  sententia?  Fac  enim  sic 
animum  interire ,  ut  corpus :  num  igitur  aliquis  dolor 
aut  omnino  post  mortem  sensus  in  corpore  est?  Nemo 
id  quidem  dicit;  etsi Democritum  insimulatEpicurus  ; 
Democritici  negant.  Ne  in  animo  quidem  igitur  sen¬ 
sus  remanet.  Ipse  enim  nusquam  est.  Ubi  igitur 
malum  est;  quoniam  nihil  tertium  est?  An,  quoniam 
ipse  animi  discessus  a  corpore  non  fit  sine  dolore?  Ut 
credam  ita  esse,  quam  est  id  exiguum !  Et  falsum  esse 
arbitror:  et  fit  plerumque  sine  sensu;  nonnumquam 
etiam  cum  voluptate:  totumque  hoc  ieveest,  quale- 
cumque  est;  fit  enim  ad  punctum  temporis.  83.  11- 
lud  angit,  vel  potius  excruciat,  discessus  ab  omnibus 
iis,  quae  sunt  bona  in  vita.  Vide,  ne  a  malis  dici  ve- 
rius  possit.  Quid  ego  nunc  lugeam  vitam  hominum? 
Vere  et  iure  possum.  Sed  quid  necesse  est,  quum  id 
agam,ne postmortem  miseros  nos  putemus  fore,  etiam 
vitam  efficere  deplorando  miseriorem?  Fecimus  hoc 
in  eo  libro,  in  quo  nosmetipsos,  quantum  potuimus, 
consolati  sumus.  A  malis  igitur  mors  abducit,  non  a 
bonis;  verum  si  quaerimus.  Hoc  quidem  a  Cyrenai- 
co  Hegesia  sic  copiose  disputatur,  ut  is  a  rege  Ptole- 
maeo  prohibitus  esse  dicatur  ilia  in  scholis  dicere, 
quod  multi,  his  auditis,  mortem  sibi  ipsi  conscisce- 
rent.  84.  Callimachi  quidem  epigramma  in  Ambra- 
ciotam  Cleombrotum  est:  quem  ait,  quum  nihil  ei  ae- 
cidisset  adversi,  e  muro  se  in' mare  abiecisse,  lecto 
Platonis  Jibro.  Eius  autem ,  quem  dixi ,  Hcgesiae  li- 

ber  est,  a7roK«pre^c5)',quod  a  vita  quidam  per  inediani 
discedens  revocatur  ab  amicis:  quibus  respondens, 
vitae  humanae  enumerat  incommoda.  Possem  idem 
facere;  etsi  minus,  quam  ille,  qui  omnino  vivere  ex- 
pedire  nemini  putat.  Mitto  alios:  etiamne  nobis  ex- 
pedit?  qui  et  domesticis  et  forensibus  solatiis  orna- 
mentisque  privati ,  certe,  si  ante  occidissemus,  mors 
nos  a  malis,  non  a  bonis  abstraxisset.  XXXV.  85.  Sit 
igitur  aliquis,  qui  nihil  mali  habeat,  nullum  a  fortuna 
vulnus  acceperit:  Metellus  ille,  honoratis  quattuor  fi- 
liis;  at  quinquagintaPriamus;  e  quibus  septem  et  de¬ 
cern  iusta  uxore  nati.  In  utroque  eamdem  habuit  for¬ 
tuna  potestatem ;  sed  usa  in  altero  est.  Metellum  enim 
multi  filii,  filiae,  nepotes,  neptes  in  rogum  imposue- 
runt:  Priamum  tanta  progenie  orbatum,  quum  in 
aram  confugisset,  hostilis  manus  interemit.  Hie  si 
vivis  fdiis,  incolumi  regno  occidisset; 

- astcinte  ope  barbarica, 

tectis  caelatis,  Idquecitis: 

utrum  tandem  a  bonis,  an  a  malis  discessisset?  Turn 
profecto  videretur  a  bonis.  At  certe  ei  melius  evenis- 
set,  nec  tarn  flebiliter  ilia  canerentur, 

Haec  omnia  vidi  infldmmari, 

Priamo  vi  vilam  evitari, 
lords  dram  sanguine  turpari. 

Quasi  vero  ista  vi  *  quidquam  turn  potuerit  ei  melius 
accidere.  Quodsi  ante  occidisset,  turn  eventum  omni¬ 
no  amisisset:  hoc  autem  tempore  sensum  amisitma- 
lorum.  86.  Pompeio  nostro  familiari,  quum  graviter 
aegrotasset  Neapoli,  melius  est  factum.  Coronati 
Neapolitani  fuerunt;  nimirum  etiam  Puteolani;vulgo 
ex  oppidis  publice  gratulabantur.  Ineptum  sane  ne- 
gotium  et  Graeculum;  sed  tamen  fortunatum.  Utrum 
igitur,  si  turn  esset  exstinctus,  a  bonis  rebus,  an  a  ma¬ 
lis  discessisset?  Certe  a  miseris.  Non  enim  cum  so- 
cero  bellum  gessisset;  non  imparatus  arma  sumpsis- 
set;  non  domum  reliquisset;  non  ex  Italia  fugisset; 
non ,  exercitu  amisso ,  nudus  in  servorum  ferrum  et 
manus  incidisset;  non  liberi  defleti;  non  fortunae 
omnes  a  victoribus  possiderentur.  Qui,  si  mortem 
tumobisset, inamplissimis  fortunis  occidisset:  is  pro- 
pagatione  vitae  quot,  quantas,  quam  incredibiles  hau- 
sit  calamitates!  XXXYI.  Haec  morte  effugiuntur, 
etiam  si  non  evenerint,  tamen  quia  possunt  evenire: 
sed  homines  ea  sibi  accidere  posse  non  cogitant.  Me¬ 
te!  li  sperat  sibi  quisque  fortunam :  perinde  quasi  aut 
plures  fortunati  sint,  quam  infelices;  aut  certi  quid¬ 
quam  sit  in  rebus  humanis;  aut  sperare  sit  pruden- 
tius,  quam  timere. 

87.  Sed  hoc  ipsum  concedatur,  bonis  rebus  homi¬ 
nes  morte  privari.  Ergo  etiam  carere  mortuos  vitae 
commodis,  idque  esse  miserum?  Certe  ita  dicant  ne- 
cesse  est.  An  potest  is,  qui  non  est,  reulla  carere? 
Triste  enim  est  nomen  ipsum  carendi,  quia  subiicitur 
haec  vis:  habuit,  nonhabet:  desiderat,  requirit,in- 
diget.  Haec,  opinor,  incommoda  sunt  carentis.  Ca¬ 
ret  oculis,  odiosa  caecitas;  liberis,  orbitas.  Valet  hoc 
in  vivis :  mortuorum  autem  non  modo  vitae  commo¬ 
dis,  sed  ne  vita  quidem  ipsa  quisquam  caret.  De 
mortuis  loquor,  qui  nulli  sunt.  Nos,  qui  sumus,  num, 
etsi  cornibus  caremus  autpennis,  sit,  qui  id  dixerit? 
Certe  nemo.  Quid  ita?  Quia,  quum  id  non  habeas, 
quod  tibi  nec  usu  nec  natura  sit  aptum ,  non  careas, 
etiam  si  sentias  te  non  habere.  88.  Hoc  premendum 
etiam  atque  etiam  est  argumentum,  confirmato  illo,  de 
quo,  si  mortales  animi  sunt,  dubitare  non  possumus, 
quin  tantus  interitus  in  morte  sit,  ut  ne  minima  qui¬ 


dem  suspicio  sensus  relinquatur.  Hoc  igitur  probe 
stabilito  et  fixo,  illud  excutiendum  est,  ut  sciatur,  quid 
sit  carere,  ne  relinquaturaliquid  erroris  in  verbo.  Ca¬ 
rere  igitur  hoc  significat,  egere  eo,  quod  habere  velis. 
Inest  enim  velle  in  carendo,  nisi  quum  sic,  tamquam 
in  febri,  dicitur,  alia  quadam  notione  verbi.  Dicitur 
enim  alio  modo  etiam  carere,  quum  aliquid  non  ha¬ 
beas  et  non  habere  te  sentias,  etiam  si  id  facile  patiare. 
Carere  in  malo  non  dicitur:  nec  enim  essetdolendum. 
Dicitur  illud ,  bono  carere,  quod  est  malum.  Sed  ne 
vivus  quidem  bono  caret,  si  eo  non  indiset:  sed  in  vi¬ 
vo  intelligi  tamen  potest,  regno  te  carere:  dici  autem 
hoc  in  te  satis  subtiliter  non  potest;  posset  in  Tarqui- 
nio,  quum  regno  esset  expulsus:  at  in  mortuo  ne  in¬ 
telligi  quidem  [potest].  Carere  enim,  sentientis  est: 
nec  sensus  in  mortuo:  ne  carere  quidem  igitur  in  mor¬ 
tuo  est.  XXXVII.  89.  Quamquam  quid  opus  est  in 
hoc  philosophari ,  quum  rem  non  magno  opere  philo— 
sophia  egere  videamus?  Quoties  non  modo  ductores 
nostri,  sed  universi  etiam  exercitus  ad  non  dubiam 
mortem  concurrerunt!  Quae  quidem  si  timeretur,  non 
L.  Brutus,  arcens  eum  reditu  tyrannum,  quem  ipse 
expulerat,  in  praelio  concidisset;  non  cumLatinis  de- 
certans  pater  Decius,  cum  Etruscis  filius,  cum  Pyrrho 
nepos  se  hostium  telis  obiecissent;  non  uno  bello  pro 
patria  cadentes  Scipiones  Hispania  vidisset,  Paullum 
et  Geminum  Cannae ,  Venusia  Marcellum ,  Latini  Al- 
binum,  Lucani  Gracchum.  Num  quis  horurn  miser 
hodie?  Ne  turn  quidem  postspiritum  extremum:  nec 
enim  potest  esse  miser  quisquam  sensu  perempto.  90. 
At  id  ipsum  odiosum  est  sine  sensu  esse.  —  Odiosum, 
si  id  esset  carere.  Quum  vero  perspicuum  sit,  nihil 
posse  in  eo  esse,  qui  ipse  non  sit:  quid  potest  esse  in 
eo  odiosum,  qui  nec  careat,  necsentiat?  Quamquam 
hoc  quidem  nimis  saepe:  sed  eo,  quod  in  hoc  inest 
onmis  animi  contractio  ex  metu  mortis.  Qui  enim  sa¬ 
tis  viderit,  id  quod  est  luce  clarius ,  animo  et  corpore 
consumpto  totoque  animante  deleto,  et  facto  interitu 
universo,  illud  animal,  quod  fuerit,  factum  esse  nihil, 
is  plane  perspiciet,  inter  Hippocentaurum ,  qui  num- 
quam  fuerit,  et  regem  Agamemnonem  nihil  interesse 
nec  pluris  nunc  facereM.  Camillum  hoc  civile  bellum, 
quam  ego,  illo  vivo,  fecerimRoinam  captam.  Cur  igi¬ 
tur  et  Camillus  doleret,  si  haec  post  trecentos  et  quin- 
quaginta  fere  annos  eventura  putaret?  et  ego  doleam, 
si  ad  decern  millia  annorum  gentem  aliquam  urbe[m] 
nostra[m]  potituram  putem?  Quia  tanta  caritas  patriae 
est,  ut  earn  non  sensu  nostro,  sed  salute  ipsius  metia- 
mur.  XXXVIII.  91.  Itaque  non  deterret  sapientem 
mors,  quae  propter  incertos  casus  quotidie  imminet, 
propter  brevitatem  vitae  numquam  longe  potest  abes- 
se,  quo  minus  in  omne  tempus  reipublicae  suisque 
consulat  et  posteritatem  ipsam ,  cuius  sensum  habitu- 
rus  non  sit ,  ad  se  putet  pertinere.  Quare  licet  etiam 
mortalem  esse  animum,  iudicantem  aeterna  moliri, 
non  gloriae  cupiditate,  quam  sensurus  non  sit,  sed 
virtutis,  quam  necessario  gloria,  etiam  si  tu  id  non 
agas,  consequatur.  Natura  vero  sic  se  habet,  ut,  quo 
modo  initium  nobis  rerum  omnium  ortus  noster  alfe- 
rat,sic  exitum  mors;  ut  nihil  pertinuit  ad  nos  ante  or- 
tum,  sic  nihil  post  mortem  pertinebit.  In  quo  quid 
potest  esse  mali,  quum  mors  nec  ad  vivos  pertineat, 
nec  ad  mortuos?  Alteri  nulli  sunt,  alteros  non  attingit. 
92.  Quam  qui  leviorem  faciunt,  somni  simillimam  vo- 
lunt  esse:  quasi  vero  quisquam  ita  nonaginta  annos 
velit  vivere,  ut,  quum  sexaginta  confecerit,  reliquos 
dormiat.  Ne  sues  quidem  id  velint,  non  modo  ipse. 

Endymion  vero,  si  fabulas  audire  volumus,  ut,  nescio 
quando,  in  Latino  obdormivit,  qui  est  mons  Cariae, 
nondum,  opinor,  est  experrectus.  Num  igitur  eum 
curare  censes ,  quum  Luna  laboret,  a  qua  consopitus 
putatur,  ut  eum  dormientem  oscularetur?  Quid  curet 
autem ,  qui  ne  sentit  quidem?  Habes  somnum  imagi- 
nem  mortis,  eamque  quotidie  induis.  Et  dubitas,  quin 
sensus  in  morte  nullus  sit,  quum  in  eius  simulacro 
videas  esse  nullum  sensum? 

XXXIX.  93.  Pellantur  ergo  istae  ineptiae  paene 
aniles,  ante  tempus  mori  miserum  esse.  Quod  tan¬ 
dem  tempus?  Naturaene?  At  ea  quidem  dedit  usuram 
vitae,  tamquam  pecuniae,  nulla  praestituta  die.  Quid 
est  igitur,  quod  querare,  si  repetit,  quum  vult?  Ea 
enim  conditione  acceperas.  Iidem,  si  puer  parvus 
occidit,  aequo  animo  ferendum  putant:  si  vero  in  cu- 
nis,  ne  querendum  quidem.  Atqui  ab  hoc  acerbius 
exegit  natura ,  quod  dederat.  Nondum  gustaverat, 
inquiunt,  vitae  suavitatem :  hie  autem  iam  sperabat 
magna,  quibus  frui  coeperat.  At  id  quidem  ipsum 
in  ceteris  rebus  melius  putatur,  aliquam  partem,  quam 
nullam,  attingere:  cur  in  vita  secus?  Quamquam  non 
male  ait  Callimachus,  multo  saepius  lacrimasse  Pria- 
mum,  quam  Troilum.  Eorum  autem,  qui  exacta  aetate 
moriuntur,  fortuna  laudatur.  94.  Cur?  nam,  reor, 
nonullis,  si  vita  longior  daretur,  posset  esse  iucun- 
dior.  Nihil  est  enim  profecto  homini  prudentia  dul- 
cius;  quam,  ut  cetera  auferat,  affert  certe  senectus. 
Quae  vero  aetas  longa  est?  aut  quid  omnino  bomini 
longum?  Nonne 

modo  pueros,  modo  ddolescentes ,  in  cursu,  a  tergo 
insequem, 

ne'e  opinantes  assecuta  est 

senectus?  Sed  quia  ultra  nihil  habemus ,  hoc  longum 
dicimus.  Omnia  ista,  perinde  ut  cuique  data  sunt 
pro  rata  parte,  ita  longa  aut  brevia  dicuntur.  Apud 
Hypanim  fluvium,  qui  abEuropae  parte  inPontum  in- 
fluit,  Aristoteles  ait  bestiolas  quasdam  nasci,  quae 
unum  diem  vivant.  Ex  his  igitur,  hora  octava  quae 
mortua  est,  provecta  aetate  mortua  est:  quae  vero  oc- 
cidentesole,  decrepita;  eomagis,  si  etiam  solstitiali 
die.  Confer  nostram  longissimam  aetatem  cum  aeter- 
nitate;  in  eadem  propemodum  brevitate,  qua  illae  be- 
stiolae,  reperiemur.  XL.  95.  Contemnamus  igitur 
omnes  ineptias:  (quod  enim  lenius  *  huic  levitati  no¬ 
men  imponam?)  totamque  vim  bene  vivendi  in  animi 
robore  ac  magnitudine  ct  in  omnium  rerum  humana- 
rum  contemptione  ac  despicientia,  et  in  omni  virtute 
ponamus.  Nam  nunc  quidem  cogitationibus  mollis- 
simis  effeminamur,  ut,  si  ante  mors  adventet,  quam 
Chaldaeorum  promissa  consecuti  simus ,  spoliati  ma- 
gnis  quibusdam  bonis,  iilusi  destitutique  videamur. 
96.  Quod  si  exspectando  et  desiderando  pendemus 
animis,  cruciamur,  angimur:  pro  dii  immortales! 
quam  iter  illud  iucundum  esse  debet,  quo  confecto, 
nulla  reliqua  cura,  nulla  sollicitudo  futura  sit!  Quam 
me  delectat  Theramenes !  quam  elato  animo  est!  Etsi 
enim  flemus,  quum  legimus,  tamen  non  miserabiliter 
vir  clarus  emoritur.  Qui  quum,  coniectus  in  carce- 
rem  triginta  iussu  tyrannorum,  venenum  ut  sitiens  ob- 
duxisset,  reliquum  sic  e  poculo  eiecit,  ut  id  resonaret; 
quosonitu  reddito,  arridens,  Propino,  inquit,  hocpul- 
cro  Critiae,  qui  in  eum  fuerat  taeterrimus.  Graeci 
enim  in  conviviis  solent  nominare ,  cui  poculum  tra- 
dituri  sint.  Lusit  vir  egregius  extremo  spiritu,  quum 
iam  praecordiis  conceptam  mortem  contineret:  vere- 
que  ei,  cui  venenum  praebiberat,  mortem  est  earn  au- 


guratus,  quae  brevi  consecuta  est.  97.  Quis  hanc 
animi  maximi  aequitatem  in  ipsa  morte  laudaret,  si 
mortem  malum  iudicaret?  Vadit  in  eumdem  carcerem 
atque  in  eumdem  paucis  post  annis  scyphum  Socra¬ 
tes,  eodem  scelere  iudicum ,  quo  tyrannorum  Thera¬ 
menes.  Quae  est  igitur  eius  oratio,  qua  facit  eum 
Plato  usum  apud  iudices,  iam  morte  mulctatum? 
XLI.  » Magna  me,  inquit,  spes  tenet,  iudices,  bene  mihi 
evenire,  quod  mittar  ad  mortem.  Necesse  est  enim,  sit 
alter um  de  duobus;  ut  aut  sensus  omnino  omnes  mors  au¬ 
ferat,  aut  in  alium  quemdam  locum  ex  his  locis  morte 
migretur.  Quamobrem ,  sive  sensus  exstinguitur  mors- 
que  ei  somno  similis  est,  qui  nonnumquam  etiam  sine  vi- 
sis  somniorum  placatissimam  quietem  affert:  dii  boni! 
quid  lucri  est  emori!  aut  quam  multi  dies  reperiri  pos- 
sunt,  qui  tali  nodi  anteponantur ;  cui  si  similis  futura 
est  perpetuitas  omnis  consequentis  temporis,  quis  me  bea- 
tior?  98.  Sin  vera  sunt,  quae  dicuntur ,  migrationem 
esse  mortem  in  eas  oras,  quas,  qui  e  vita  excesserunt,  in- 
colunt:  id  multo  iam  beatius  est,  te ,  quum  ab  iis ,  qui  se 
iudicum  numero  haberi  volunt,  eraser  is,  ad  eos  venire, 
qui  vere  iudices  appellentur ,  Minoem ,  Jihad amant hum, 
Aeacum,  Triptolemum:  convenireque  eos,  qui  iusteet  cum 
fide  vixerint.  Haec  peregrinatio  mediocris  vobis  videri 
potest?  Ut  vero  colloqui  cum  Orpheo,  Musaeo,  Homer o, 
Hesiodo  liceat,  quanti  tandem  aestimatis?  Equidem  sae- 
pe  emori,  si  fieri  posset,  vellem,  ut  ea,  quae  dico,  mihi  li- 
ceret  invenire.  Quanta  delectalione  autem  afficerer, 
quum  Palamedem,  quumAiacem,  quum  alios,  iudicio  ini- 
quo  *  circumventos,  convenirem  ?  Tentarem  etiam  summi 
regis,  qui  maximas  copias  duxit  ad  Troiam,  et  UlixiSi- 
syphique  prudentiam:  nec  ob  earn  rem,  quum  haec  exqui- 
rerem,  sicut  hie  faciebam,  capite  damnarer.  Ne  vos  qui¬ 
dem  iudices,  ii,  qui  me  absolvislis ,  mortem  timueritis. 
99.  Nec  enim  cuiquam  bono  mali  quidquam  evenire  po¬ 
test,  nec  vivo  nec  mortuo:  nec  urnquam  eius  res  a  diis  im- 
morlalibus  negligentur.  Nec  mihi  ipsi  hoc  accidit  for- 
tuito.  Nec  vero  ego  iis,  a  quibus  accusatus  sum  aut  a 
quibus  condemnatus,  habeo  quod  succenseam,  7iisi  quod 
mihi  nocere  se  crediderunt. «  Et  haec  quidem  hoc  mo¬ 
do.  Nihil  autem  melius  extremo :  Sed  tempus  est,  in¬ 
quit,  iam  hinc  abire  me ,  utmariar;  vos,  ulvitamaga- 
tis.  U trum  autem  sit  melius,  dii  immortales  sciunt :  ho- 
minem  quidem  scire  arbilror  neminem.  XLII.  Nae  ego 
haud  paullo  hunc  animum  malim,  quam  eorum 
omnium  fortunas,  qui  de  hoc  iudicaverunt.  Etsi, 
quod  praeter  deos  negat  scire  quemquam,  id  scit  ipse, 
utrum  melius  sit.  Nam  dixit  ante.  Sed  suum  illud, 
nihil  ut  affirmet,  tenet  ad  extremum.  *00.  Nos  au¬ 
tem  teneamus,  ut  nihil  censeamus  esse  malum,  quod 
sit  a  natura  datum  omnibus :  intelligamusque,  si  mors 
malum  sit,  esse  sempiternum  malum.  Nam  vitae 
miserae  mors  iinis  esse  videtur;  mors  si  est  misera, 
miseriae  finis  esse  nullus  potest.  Sed  quid  ego  Socra- 
tem  aut  Theramenem,  praestantes  viros  virtutis  et  sa- 
pientiae  gloria,  commemoro,  quum  Lacedaemonius 
quidam,  cuius  ne  nomen  quidem  proditum  est,  mor¬ 
tem  tanto  opere  contempserit,  ut,  quum  ad  earn  duce- 
retur  damnatus  ab  Ephoris,  et  esset  vultu  hilari  atque 
laeto,  dixissetque  ei  quidam  inimicus,  Contemnisne 
leges  Lvcurgi?  respondent:  Ego  vero  illi  maximam 
gratiam  habeo,  qui  me  ea  poena  mulctaverit,  quam 
sine  mutuatione  et  sine  versura  possem  dissolvere. 

0  virum  Sparta  dignum!  ut  mihi  quidem,  qui  tarn 
magno  animo  fuerit,  innocensdamnatusesse  videatur. 
101.  Tales  innumerabiles  nostra  civitas  tulit.  Sed 
quid  duces  et  principes  nominem,  quum  legiones  scri- 

hat  Cato  saepe  alacres  in  eum  locum  profectas,  unde 
redituras  se  non  arbitrarentur?  Pari  animo  Lacedae- 
monii  in  Thermopylis  occiderunt,  in  quos  Simonides: 

Die  hospes  Spartae,  nos  te  hie  vidisse  iacentes, 
dura  sanctis  patriae  legibus  obsequimur. 

Quid  ille  dux  Leonidas  dicit?  Pergite  animo  forti,  La- 
cedaemonii:  liodie  apud  inferos  fortasse  caenabimus. 
r  uit  haec  gens  fortis,  dum  Lycurgi  leges  vigebant  E 
quibus  unus,  quumPerses  hostis  in  colloquio  dixisset 
glorians :  Solem  prae  iaculorum  multitudine  et  sagilta- 
rum  non  vulebitis:  In  umbra  igitur,  inquit,  pugnabimus. 
102.  Viros  commemoro.  Qualis  tandem  Lacaena? 
quae  quum  filium  in  praeiium  misisset,  etinterfectum 
audisset,  Idcirco,  inquit,  genueram ,  in  esse t ,  qui  pro 
patria  mortem  non  dubilarel  occumbere.  XLIII.  Esto: 
fortes  et  duri  Spartiatae :  magnam  habet  vim  reipu- 
blicae  disciplina.  Quid?  Cyrenaeum  Theodorum, 
philosophum  non  ignobilem,  nonne  miramur?  cui 
quum  Lysimachus  rex  crucem  minaretur,  Islis  quae- 
so,  inquit,  ista  horribiliu  minitare  purpuratis  tuis: 
Theodori  quidem  nihil  interest ,  humine ,  an  sublime  pu- 

trescat. 

< 

Cuius  hoc  dicto  admoneor,  ut  aliquid  etiam  de 
humationeetsepulturadicendum  existimem:  rem  non 
difficilem,  iis  praesertim  cognitis,  quae  de  nihil  sen- 
tiendo  paullo  ante  dicta  sunt.  De  qua  Socrates  qui- 
deni  quid  senserit,  apparet  in  eo  libro,  in  quo  mori- 
tur :  de  quo  iam  tam  multa  dixirnus.  103.  Quum  enim 
de  immortalitate  animorum  disputavisset,  et  iam  mo- 
riendi  tempus  urgeret,  rogatus  a  Critone,  quemadmo- 
dum  sepeliri  vdlet, Multam  vero,  inquit,  operam,  ami¬ 
ci,  frustra  consumpsi.  Critoni  enim  nostro  non  persua- 
sl  me  hinc  avolaturum ,  neque  quidquam  mei  relicturum. 
f  erumtamen,  Crito,  si  me  assequi  potueris  ant  sicubi  na- 
ctus  eris,  ut  tibi  videbitur,  sepelilo.  Sed,  mihi  crede,  ne¬ 
mo  me  vestrum,  quum  hinc  excessero,  consequetur.  Prae- 
clare  id  quidem,  qui  et  amico  permiserit,  et  se  osten- 
derit  de  hoc  toto  genere  nihil  laborare.  104.  Durior 
Diogenes,  et  is  quidem  idem  sentiens,  sed,  utCynicus, 
asperius ,  proiici  se  iussit  inhumatum.  Turn  amici, 
Volucribusne  et  feris?  Minime  vero,  inquit :  sed  bacil- 
lum  propter  me,  quo  abigam,  ponitote.  Qui  poteris? 
illi  :  non  enim  senties.  —  Quid  igitur  mihi  ferarum 
laniatus  oberit,  nihil  sentienti?  Praeclare  Anaxagoras  : 
qui,  quum  Lampsaci  moreretur,  quaerentibus  amicis, 
velletne  Clazomenas  in  patriam,  si  quid  ei  accidisset’ 
auferri:  nihil  necesseest,  inquit:  undique  enim  ad  in¬ 
feros  tantumdem  viae  est.  Totaque  de  ratione  huma- 
tionis  unum  tenendum  est,  ad  corpus  illam  pertinere, 
sive  Occident  animus,  sive  vigeat.  In  corpore  autem 
perspicuum  est,  vel  exstincto  animo  vel  elapso,  nul¬ 
lum  residere  sensum.  XLIV.  105.  Sed  plena  erro- 
rum  sunt  omnia.  Trahit  Hectorem  ad  currum  reli^a- 
tum  Achilles:  lacerari  eum  et  sentire,  credo,  putat. 
Ergo  hie  ulciscitur,  ut  quidem  sibi  videtur.  At  ilia, 
sicut  acerbissimam  rem,  maeret: 

Vidi,  videre  quod  me  passa  aegerrime , 

Hectorem  quadriiugd  curru  raptdrier. 

Quern  Hectorem?  aut  quamdiu  ille  erit  Hector?  Melius 
Accius,  et  aliquando  sapiens  Achilles  : 

Immo  enimvero  corpus  Priamo  reddidi,  Hectorem 

abstuli. 

Non  igitur  Hectorem  traxisti,  sed  corpus,  quod  fuerat 
Hectoris.  106.  Ecce  alius  exoritur  e  terra ,  qui  ma- 
trem  dormire  non  sinat: 


Mater,  te  appello,  quae  curam  somno  suspensdm 

levas, 

neque  mei  te  miser  et,  surge  et  sepeli  nalum  • 

(Haec  quum  pressis  et  flebilibus  modis,qui  totis  thea- 
tris  maestitiam  inferant,  concinuntur;  difficile  est 
non  eos,  qui  inhumati  sunt,  miseros  iudicare.) 

- prius, 

qudm  ferae  volucresque,  .  .  . 

(metuit,  ne  laceratis  membris  minus  bene  utatur:  ne 
combustis,  non  extimescit.) 

Ned  relliquias  sic  meas  siris  *,  denudatis  ossibus, 
taelra  sanie  delibutas  foede  divexdrier. 

I07:  'Non  intel|igo,  quid  metuaf,  quum  tam  bonos 
septenanos  fundat  ad  tibiam.)  Tenendum  est  igitur 
nihil  curandum  esse  post  mortem,  quum  multi  inimi- 
cos  etiam  mortuos  poeniantur.  Exsecratur  luculentis 
sane  versibus  apud  Ennium  Thyestes,  primum  ut 
naufragio  pereat  Atreus:  durum  hoc  sane :  talis  enim 
interitus  non  est  sine  gravi  sensu.  Ilia  inania, 
ipse  summis  sdxis  fixus  dsperis,  evisceratus, 
latere  pendens,  sdxa  spargens  tdbo,  sanie  et  sdnguine 

•  .  a<ro> 

,  1 °n  ’P83  S3xa  magis  sensu  omni  vacabant,  quam  ille 
latere  pendens,  cui  se  hie  cruciatum  censet  optare’ 
Quaeessent  dura,  si  sentiret:  nulla  sine  sensu  sunt’ 
lllurl  veroperquam  inane: 

neque  sepulcrum,  quo  recipiat ,  hdbeat,  por turn  cor¬ 
poris  : 

wfo,  remissa  humana  vita,  corpus  requiesedt  malis. 

V  ides,  quanto  haec  in  errore  versentur:  portum  esse 
corporis,  et  requiescere  in  sepulcro  putat  mortuum 
Magna  culpa  Pelopis,  qui  non  erudierit  filium  nec 
docuerit,  quatenus  esset  quidque  curandum. 

XLV.  108.  Sed  quid  singulorum  opiniones  ani- 
madvertam,  nationum  varios  errores  perspicere  quum 
liceat?  Condiunt  Aegyptii  mortuos,  et  eos  servant  do- 
nn:  Persae  etiam  cera  circumlitos  condunt,  ut  quam 
maxime  permaneant  diuturna  corpora.  Magorum 
mos  est  non  humare  corpora  suorum,  nisi  a  feris  sint 
ante  laniata.  In  Hyrcania  plebs  publicos  alit  canes, 
optimates  domesticos;  nobile  autem  genus  canum  il- 
lud  scimus  esse:  sed  pro  sua  quisque  facilitate  parat, 
a  quibus  lanietur;  eamque  optimam  illi  esse  censent 
sepulturam.  Permulta  alia  colligit  Chrysippus,  ut 
est  in  omni  historia  curiosus:  sed  ita  taetra  suntquae- 
dam ,  ut  ea  fugiat  et  reformidet  oratio.  Totus  igitur 
hie  locus  est  contemnendus  in  nobis,  non  negligendus 
in  nostris:  ita  tamen.ut  mortuorum corpora  nihil  sen- 
tire  vivi  sentiamus.  109.  Quantum  autem  consuetu- 
dini  famaeque  dandum  sit,  id  curent  vivi;  sed  ita,  ut 
intelligant,  nihil  id  ad  mortuos  pertinere. 

Sed  profecto  mors  turn  aequissimo  animo  oppeti- 
tui ,  quum  suis  se  laudibus  vita  occidens  consolari  po¬ 
test.  Nemo  parum  diu  vixit,  qui  virtutis  perfectae 
perfecto  functus  est  munere.  Multa  mihi  ipsi  ad 
mortem  tempestiva  fuerunt:  quam  *  utinam  potuis- 
sem  obire!  Nihil  enim  iam  acquirebatur:  cumulata 
erant  officia  vitae:  cum  fortuna  bella  restabant.  Qua- 
re,  si  ipsa  ratio  minus  perficiet,  ut  mortem  negligere 
possimus :  at  vita  acta  perficiat,  ut  satis  superque  vi- 
xisse  videamur.  Quamquam  enim  sensus  abierit, 
tamen  suis  etpropriis  bonis  etIaudisetgloriae,quam- 
vis  non  sentiant,  mortui  non  carent.  Etsi  enim  nihil 
habet  in  se  gloria,  cur  expetatur,  tamen  virtutem  tam- 
quam  umbra  sequitur.  XLVI.  110.  Verum  multi- 
tudinis  iudicium  de  bonis,  siquandoest,  magis  lau- 
I  dandum  est,  quam  illi  ob  earn  rem  beati.  Non  pos- 


1059 


TUSCULANARUM  DISPUTA 

sum  autem  dicere ,  quoquo  modo  hoc  accipiatur ,  Ly- 
curgum,  Solonem  legum  et  publicae  disciplinae  ca¬ 
rer6  gloria:  Themistoclem,  Epaminondam  bellicae 
virtutis.  Ante  enim  Salamina[m]  ipsam  Neptunus 
obruet,  quam  Salaminii  tropaei  memoriam :  priusque 
Boeotia  Leuctra  tollentur,  quam  pugnae  Leuctricae 
gloria.  Multo  autem  tardius  fama  deseret  Curium, 
Fabricium,  Calatinum,  duo  Scipiones,  duo  Africanos, 
Maximum,  Marcellum,  Paullum,  Catonem ,  Laelium, 
innumerabiles  alios.  Quorum  similitudinem  aliquam 
qui  arripuerit,  non  earn  fama  populari,  sed  vera  bono- 
rum  laude  metiens,  fidenti  animo,  si  ita  res  feret,  gra- 
dietur  ad  mortem.  In  qua  aut  summum  bonum  aut 
nullum  malum  esse  cognovimus:  secundis  vero  suis 
rebus  volet  etiam  mori.  Non  enim  tam  cumulus  bo- 
norum  iucundus  esse  potest,  quam  molesta  decessio. 
\\\.  Hanc  sententiam  significare  videtur  Laconis  ilia 
vox,  qui,  quum  Rhodius  Diagoras,  Olympionices  no- 
bilis ,  uno  die  duo  suos  filios  victores  Olympiae  vidis- 
set,  accessit  ad  senem,  et  gratulatus,  Morere,  Diagora, 
inquit:  non  enim  in  caelum  ascensurus  es.  Magna 
haec,  et  nimium  fortasse  Graeci  putant,  vel  turn  po- 
tius  putabant,  isque ,  qui  hoc  Diagorae  dixit,  perma- 
gnum  existimans,  ti  es  Olympionicas  una  e  domo  pro- 
dire,  cunctari  ilium  diutius  in  vita,  fortunae  obie- 
ctum,  inutile  putabat  ipsi.  Ego  autem  tibi  quidem 
quod  satis  esset,  paucis  verbis,  ut  mihi  videbar,  re- 
sponderam.  Concesseras  enim  nullo  in  malo  mortuos 
esse;  sed  ob  earn  caussam  contendi,ut  plura  dicerem, 
quod  in  desiderio  et  luctu  baec  est  consolatio maxima. 
Nostrum  enim  et  nostra  caussa  susceptum  dolorem 
modice  ferre  debemus,  ne  nosmetipsos  amare  videa- 
mur.  Ilia  suspicio  intolerabili  dolore  cruciat,  si  opi- 
namureos,  quibus  orbati  sumus,  esse  cum  aliquo  sen- 
su  in  iis  malis,  quibus  vulgo  opinantur.  Hanc  excu- 
tere  opinionem  mihimet  volui  radicitus;  eoque  fui 
fortasse  longior.  XLVII.  112.  A.  Tu  longior?  Non 
mihi  quidem.  Prior  enim  pars  orationis  tuae  facie- 
bat,  ut  mori  cuperem;  posterior,  ut  modo  non  nollem, 
modo  non  laborarem.  Omni  autem  oratione  ill ud 
certe  perfectum  est,  ut  mortem  non  ducerem  in  malis. 

M.  Num  igitur  etiam  rbetorum  epilogum  deside- 
ramus?  an  hanc  iam  artem  plane  relinquimus?  A.  Tu 
vero  istam  ne  reliqueris,  quam  semper  ornasti,  et  qui¬ 
dem  iure.  Ilia  enim  te,  verum  si  loqui  volumus,  or- 
naverat.  Sed  quinam  est  iste  epilogus?  aveo  enim 
audire,  quidquid  est.  113.  M.  Deorum  immortalium 
iudicia  solent  in  scholis  proferre  de  morte,  nec  vero  ea 
fingere  ipsi,  sed  Herodoto  auctore,  aliisque  pluribus. 
Primum  Argiae  sacerdotis  Cleobis  et  Biton  filii  prae- 
dicantur.  Nota  fabula  est.  Quum  enim  illam  ad  sol- 
lemne  et  statum  sacrificium  curru  vehi  ius  esset  satis 
longe  ab  oppido  ad  fanum,  morarenturque  iumenta: 
tunc  iuvenes  ii,  quos  modo  nominavi,  veste  posita, 
corpora  oleo  perunxerunt,  ad  iugum  accesserunt.  Ita 
sacerdos  advecta  in  fanum ,  quum  currus  esset  ductus 
a  filiis,  precata  a  dea  dicitur,  ut  illis  praemium  daret 
pro  pietate,  quod  maximum  homini  dari  posset  a  deo : 
post  epulatos  cum  matre  adolescentes  somno  se  de- 
disse:  mane  inventos  esse  mortuos.  114.  Simili  pre- 
catione  Trophonius  et  Agamedes  usi  dicuntur:  qui, 
quum  Apollini  Delphis  templum  exaedificavissent, 
venerantes  deum ,  petierunt  mercedem  non  parvam 
quidem  operis  et  laboris  sui,  nihil  certi,  sed  quod  es¬ 
set  optimum  homini.  Quibus  Apollo  se  id  daturum 
ostendit  post  eius  diei  diem  tertium:  qui  ut  illuxit, 
mortui  sunt  reperti.  Iudicavisse  deum  dicunt,  et  eum  I 

quidem  deum,  cui  reliqui  dii  concessissent,  ut  praeter 
ceteros  divinaret.  XL VIII.  Affertur  etiam  de  Sileno 
fabella  quaedam  :  qui  quum  a  Mida  captus  esset,  hoc 
ei  muneris  pro  sua  missione  dedisse  scribitur;  do- 
cuisse  regem,  non  nasci  homini  longe  optimum  esse; 
proximum  autem,  quam  primum  mori.  115.  Qua  est 
sententia  in  Cresphonte  usus  Euripides  : 

Num  nos  decebat,  coetus  celebr  antis,  domum 
lugere ,  ubi  esset  aliquis  in  lucem  editus, 
humdncie  vitae  varia  reputantis  mala: 
at,  qui  labores  morte  finisset  gravis, 
hunc  omni  *  amicos  laude  et  laetitia  exsequi. 

Simile  quiddam  est  in  consolatione  Crantoris.  Ait 
enim,  Terinaeum  quemdam  Elisium,  quum  graviter 
filii  mortem  maereret,  venisse  in  Psychomantium, 
quaerentem,  quae  fuisset  tantae  calamitatis  caussa. 
Huic  in  tabellis  tris  huiusmodi  versiculos  datos : 
Ignaris  homines  in  vita  mentibus  errant. 

Eulhynous  politur ,  fatorum  numine,  leto. 

Sic  fuit  utilius  finiri  ipsique  tibique. 

116.  His  et  talibus  auctoribus  usi,  confirmant,  caus¬ 
sam  rebus  a  diis  immortalibus  iudicatam.  Alcida- 
mas  quidam,  rhetor  antiquus,  in  primis  nobilis,  scri- 
psit  etiam  laudationem  mortis,  quae  constat  ex  enu- 
meratione  humanorum  malorum.  Cui  rationes  eae, 
quae  exquisitius  a  philosophiscolliguntur,  defuerunt; 
ubertas  orationis  non  defuit.  Clarae  vero  mortes, 
pro  patria  oppetitae,  non  solum  gloriosae  rhetoribus, 
sed  etiam  beatae  videri  solent.  Repetunt  ab  Erech- 
theo:  cuius  etiam  filiae  cupide  mortem  expetiverunt 
pro  vita  civium:  Codrum,  qui  se  in  medios  immisit 
hostes,  veste  famulari,  ne  posset  agnosci,  si  esset  or- 
natu  regio:  quod  oraculum  erat  datum,  si  rex  interfe- 
ctus  esset,  victrices  Athenas  fore.  Menoeceus  non 
praetermittitur :  qui  oraculo  edito  largitus  est  patriae 
suum  sanguinem.  Iphigenia  Aulide  duci  se  immo- 
landam  iubet,  ut  hostium  sanguis  eliciatur  suo. 

XLIX.  Veniunt  inde  ad  propiora.  Harmodius  in 
ore  et  Aristogiton;  Lacedaemonius  Leonidas ,  Theba- 
nus  Epaminondas  vigent.  Nostros  non  norunt;  quos 
enumerare  magnum  est:  ita  sunt  multi,  quibus  vide- 
mus  optabiles  mortes  fuisse  cum  gloria. 

117.  Quae  quum  ita  sint,  magna  tamen  eloquentia 
est  utendum,  atque  ita  velut  superiore  e  loco  concio- 
nandum,  ut  homines  mortem  vel  optare  incipiant,  vel 
certe  timere  desistant.  Nam  si  supremus  ille  dies 
non  exstinctionem ,  sed  commutationem  affert  loci; 
quid  optabilius?  Sin  autem  perimit  ac  delet  omnino ; 
quid  melius,  quam  in  mediis  vitae  laboribus  obdor- 
miscere,  et  ita  conniventem  somno  consopiri  sempi- 
terno?  Quod  si  fiat,  meliorEnnii,  quam  Solonis  oratio. 
Hie  enim  noster, 

Nemo  me  lacrumis  decoret,  inquit,  nec  funera  fletu 
faxit. 

At  vero  sapiens  ille, 

Mors  mea  ne  careal  lacrumis:  linquamus  amicis 
macrorem,  ut  eelebrent  funera  cum  gemilu. 

118.  Nos  vero,  si  quid  tale  accident,  ut  a  deo  denun- 
tiatum  videatur,  ut  exeamus  e  vita,  laeti  et  agentes 
gratias  pareamus,  emittique  nos  e  custodia  et  levari 
vinculis  arbitremur,  ut  aut  in  aeternam  et  plane  in 
nostram  domum  remigremus,  aut  omni  sensu  mole- 
stiaque  careamus:  sin  autem  nihil  denuntiabitur,  eo 
tamen  simus  animo,  ut  horribilem  ilium  diem  aliis, 
nobis  faustum  putemus;  nihilque  in  malis  ducamus, 
quod  sit  vel  a  diis  immortalibus  vel  a  natura  parente 
omnium  constitutum.  Non  enim  temere  nec  fortuito 

133  * 

sati  et  creati  sumus,  sed  profecto  fuit  quaedam  vis, 
quae  generi  consuleret  humano,  nec  id  gigneret  aut 
aleret,  quod,  quum  exantlavisset  omnes  labores,  turn 
incideret  in  mortis  malum  sempiternum:  portum  po- 
tius  paratum  nobis  etperfugium  putemus.  119.  Quo 
utinam  velis  passis  pervehi  liceat!  Sin  reflantibus 
ventis  reiiciemur,  tamen  eodem  paullo  tardius  refera- 
mur  necesse  est.  Quod  autem  omnibus  necesse  est, 
ldne  miserum  esse  uni  potest?  —  Habes  epilogum,  ne 
quid  praetermissum  aut  relictum  putes.  A.  Ego  vero: 
et  quidem  fecit  etiam  iste  me  epilogus  firmiorem.  M. 
Optime,  inquam.  Sed  nunc  quidem  valetiidini  tri- 
buamus  aliquid  :  eras  autem,  et  quot  dies  erimus  in 
Tusculano,  agamus  haec,  et  ea  potissimum,  quae  le- 
vationem  habeant  aegritudinum,  formidinum,  cupidi- 
tatum:  qui  omni  e  philosophia  est  fructus  uberrimus. 


117. 

LIBER  SECUNDUS. 

AR6.  Post  cohortationem  ad  philosophiam  cliligenter  co- 
lendarn  et  Latinis  maxime  illustrandam  litteiis,  c.  1-3.  sermo  in 
Tusculano  de  do/ore  institute  exponitur.  Is  inducitur  a),  exor- 
dio  de  philosophiae  Iaudibus,  et  auditoris  sententia  de  malorum 
finibus  in  dolore  ponendis  hoc  maxime  argumento  refellitur,  quod 
dedecus  dolore  maius  sit  malum,  c.  5.  Deinde  clocetur,  omnino 
ne  malum  quidem  esse  dolorem.  In  quo  piimum  multoium  phi- 
losophorum  imbecillitatem  docet.  Aristippum  enim  Socraticum 
non  dubitasse  dolorem  summum  malum  dicere,  quern  Epicurus 
secutus  sit:  Hieronymum  autem  Rhodium  summum  honum  po- 
suisse  in  vacuitate  a  dolore.  Ceteros  excepto  Zenone,  Aristo- 
nem  et  Pyrrhonem ,  malum  putasse.  Poetas  quoque  ah  hac  opi- 
nione  non  abesse,  quod  inducant  summits  homines  in  acutis  dole, 
ribus  non  viriliter  lamentantes.  c.  6-12.  Contortas  vero  esse  eas 
rationes,  quibus  in  frangendis  his  opinionibus  utantur  Stoici, 
eosque  definire  aliis  verbis  dolorem ,  non  tollere.  Yernm  igitur 
hoc  esse,  dolorem  opprimendum  esse  patientia  et  fortiludine,  id- 
que  partim  cxercitatione  fieri  et  consuetudine,  c.  13-17.  partim 
ratione  et  sapientia;  in  quo  nihil  profici  docet  ratione  Epicuri, 
longum  dolorem  levem,  gravein  autem  breveni  esse  censentis.  c! 
18.  19.  Itaque  primum  oportere  hoc  sibi  quemque  persuadere, 
nihil  hunestius  esse  ac  laudabilius,  et  ne  optabilius  quidem,  quam 
ferre  dolorem:  deinde  sibi  ipsum  imperare.  Nam  quoniam  ani¬ 
mus  sit  in  partes  tributus  duas ,  alteram  rationis  participem ,  al¬ 
teram  expertem,  illam  huic  imperare,  tamquam  doiuinum  servo, 
h.  e.  ratione  coerceri  temeritatem  oportere.  Si  se  turpiter  gerat, 
et  gemitibus  ac  tletibus  dedat,  amicorum  propinquorumque  custo- 
dns  constringendam  esse;  sin  autem  firmior  sit,  tamquam  bonum 
militem  admonitu  revocandam  esse  ad  dignitatem,  c.  20.  21.  In- 
tentionem  etiam  adhibendam  esse,  cuius,  utincorpore,  sic  in 
animo  magna  vis  sit.  c.  22.  23.  Contemnendo  etiam  levari  omnem 
laborem  dolorem que.  c.  24.  Ulud  deniqueproponendum  animo,  am- 
plitudinem animi,  quae  maxime  emineat  conteinnendis  doloribus, 
unam  esse  omnium  rem  pulcherrimam.  c.  25.  26.  Nitendum  vero 
esse,  ut  aequabilis  sit  in  omni  dolore  ferendo  patientia. 

I.  1.  Neoptolemus  quidem  apud  Enniump/»7oso- 
phari  sibi  ait  necesse  esse ,  sed  paucis:  nam  omnino  hand 
placere.  Ego  autem,  Brute,  necesse  mihi  quidem  es¬ 
se  arbitror  philosophari :  nam  quid  possum ,  praeser- 


Sc™!11  aSens>aSere  melius?  sed  non  paucis,  ut  ille. 
Difficile  est  enim  in  philosophia  pauca  esse  ei  nota, 
cui  non  sint  aut  pleraque  aut  omnia.  Nam  nec  pau¬ 
ca,  nisi  e  mu  Ids,  eligi  possunt,  nec,  qui  pauca  perce- 
pent,  non  idem  reliqua  eodem  studio  persequetur.  2. 
k_ed  in  vita  tamen  occupata  atque,  ut  Neoptolemi  turn 
erat,  militari  pauca  ipsa  multum  saepe  prosunt,  et  fe- 
runt  fructus,  si  non  tantos ,  quanti  ex  uni  versa  philo¬ 
sophia  percipi  possunt;  tamen  eos,  quibus  aliqua  ex 
parte  interdum  aut  cupiditate  aut  aegritudine  aut  me- 
tu  liberemur :  velut  ex  ea  disputatione,  quae  mihi  nu- 
per  habita  est  in  Tusculano,  magna  videbatur  mortis 
effecta  contempdo;  quae  non  minimum  valet  ad  ani- 
mum  metu  liberandum.  Nam  qui  id,  quod  vitari  non 
potest,  metuit,  is  vivere  animo  quieto  nullo  modo  po¬ 
test.  sed  qui,  non  modo  quia  necesse  est  mori,  verum 
etiam  quia  nihil  habet  mors,  quod  sit  horrendum, 
mortem  non  timet,  magnum  is  sibi  praesidium  ad 
beatam  vitam  comparat.  3.  Quamquam  non  sumus 
ignari,  multos  studiose  contra  esse  dicturos;  quod  vi- 
tare  nullo  modo  potuimus,  nisi  nihil  omnino  scribere- 
mus.  Etenim  si  orationes,  quas  nos  multitudinis  iu- 
dicio  probari  volebamus,  (popularis  est  enim  ilia  fa- 
cultas,  et  effectus  eloquentiae  estaudientiumappro- 
batio);  sed  si  reperiebantur  nonnulli,  qui  nihil  lauda- 
rent,  nisi  quod  se  imitari  posse  confiderent,  quemque 
sperandi  sibi,  eumdem  bene  dicendi  finem  propone- 
rent,  et,  quum  obruerentur  copia  sententiarum  atque 
veiborum,  ieiunitatemet  famem  se  malle,  quam  uber- 
tatem  et  copiam  dicerent;  unde  erat  exortum  genus 
Atticorum,  iis  ipsis ,  qui  id  sequi  se  profitebantur, 
ignotum;  qui  iam  conticuere,  paene  ab  ipso  foro  irri— 
si:  quid  futurum  putamus,  quum  adiutore  populo, 
quo  utebamur  antea ,  nunc  minime  nos  uti  posse  vi- 
deamus?  4.  Est  enim  philosophia  paucis  contenta 
iudicibus,  multitudinem  consulto  ipsa  fugiens,  eique 
ipsi  et  suspecta  et  invisa:  ut  vel,  si  quis  universam 
velit  vituperare,  secundo  id  populo  facere  possit;  vel, 
si  in  earn,  quam  nos  maxime  sequimur,  conetur  inva- 
dere,  magna  habere  possit  auxilia  a  reliquorum  philo- 
sophorum  disciplinis.  II.  Nos  autem  universae  phi¬ 
losophiae  vituperatoribus  respondimus  in  Hortensio: 
pro  Academia  autem  quae  dicenda  essent,  satis  accu¬ 
rate  in  Academicis  quattuor  libris  explicata  arbitra- 
mur :  sed  tamen  tantum  abest,  ut  scribi  contra  nos  no- 
limus,  ut  id  etiam  maxime  optemus.  In  ipsa  enim 
Graeeia  philosophia  tanto  in  honorenumquam  fuisset, 
nisi  doctissimorum  contentionibus  dissensionibusque 
viguisset, 

5.  Quamobrem  hortor  omnes,  qui  facere  id  pos¬ 
sunt,  ut  huius  quoque  generis  laudem  iam  languenti 
Graeciae  eripiant  et  perferant  in  hanc  urbem,  sicut 
reliquas  omnes,  quae  quidem  erant  expetendae,  stu¬ 
dio  atque  industria  sua  maiores  nostri  tratulerunt. 
Atque  oratorum  quidem  laus  ita  ducta  ab  humili  venit 
ad  summum,  ut  iam,  quod  natura  fert  in  omnibus  fe¬ 
re  rebus,  senescat  brevique  tempore  ad  nihilum  ven- 
tura  videatur:  philosophia  nascatur  Latinis  quidem 
litteris  ex  his  temporibus,  eamque  nos  adiuvemus; 
nosque  ipsos  redargui  refellique  patiamur.  Quod  ii 
ferunt  animo  iniquo,  qui  certis  quibusdam  destinatis- 
que  sententiis  quasi  addicti  et  consecrati  sunt,  eaque 
necessitate  constricti,  ut,  etiam  quae  non  probare  so- 
leant,  ea  cogantur  constantiae  caussa  defendere:  nos, 
qui  sequimur  probabilia,  nec  ultra  quam  id,  quod  ve- 
risimile  occurrerit,  progredi  possumus,  et  refellere 
sine  pertinacia  et  refclli  sine  iracundia  parati  sumus. 

6.  Quod  si  haec  studia  traducta  erunt  ad  nostros, 
ne  bibliothecis  quidem  Graecis  egebimus;  in  quibus 
multitudo  infinita  librorura  propter  eorum  est  multi- 
tudinem,  qui  scripserunt.  Eadem  enim  dicuntur  a 
multis;  ex  quo  libris  omnia  referserunt.  Quod  acci- 
det  etiam  nostris,  si  ad  haec  studia  plures  conflu,xe- 
rint.  Sed  eos,  si  possumus,  excitemus,  qui  liberali- 
tereruditi,  adhibita  etiam  disserendi  elegantia,  ratio- 
ne  et  via  philosophantur.  III.  7.  Est  enim  quoddam 
genus  eorum,  qui  se  philosophos  appellari  volunt, 
quorum  dicuntur  esse  Latini  sane  multi  libri:  quos 
non  contemno  equidem,  quippe  quos  numquam  lege- 
rim:  sed  quia  profitentur  ipsi  illi,  qui  eos  scribunt, 
se  neque  distincte,  neque  distribute,  neque  eleganter, 
neque  ornate  scribere;  lectionem  sine  ulla  delectatio- 
ne  negligo.  Quid  enim  dicant  et  quid  sentiant  ii,  qui 
sunt  ab  ea  disciplina,  nemo  mediocriter  quidem  do- 
ctus  ignorat.  Quamobrem,  quoniam,  quemadmodum 
dicant,  ipsi  non  laborant:  cur  legendisint,  nisi  ipsi 
inter  se,  qui  idem  sentiunt,  non  intelligo.  8.  Nam, 
ut  Platonem  reliquosque  Socraticos  et  deinceps  eos, 
qui  ab  his  profecti  sunt,  leguntomnes,  etiam  qui  ilia 
aut  non  approbant  aut  non  studiosissime  consectan- 
tur;  Epicurum  autem  et  Metrodorum  non  fere  praeter 
suos  quisquam  in  manus  sumit:  sic  hos  Latinos  ii  soli 
legunt,  qui  ilia  recte  dici  putant.  Nobis  autem  vi- 
detur ,  quidquid  litteris  mandetur,  id  commendari 
omnium  eruditorum  lectioni  decere.  Nec,  si  id  ipsi 
minus  consequi  possumus,  idcirco  minus  id  ita  fa¬ 
ciendum  esse  sentimus.  9.  Itaque  mihi  semper  Pe- 
ripateticorum  Academiaeque  consuetudo  de  omnibus 
rebus  in  contrarias  partes  disserendi  non  ob  earn  caus- 
sam  solum  placuit,  quodaliter  non  posset,  quid  in  una 
quaque  re  verisimile  esset,  inveniri;  sed  etiam,  quod 
esset  ea  maxima  dicendi  exercitatio:  qua  princeps 
usus  est  Aristoteles,  deinde  eum  qui  secuti  sunt.  No¬ 
stra  autem  memoria  Philo,  quern  nos  frequenter  audi- 
vimus ,  instituit  alio  tempore  rhetorum  praecepta  tra- 
dere,  alio  philosophorum.  Ad  quam  nos  consuetudi- 
nem  a  familiaribus  nostris  adducti,  in  Tusculano, 
quod  datum  est  temporis  nobis,  in  eo  consumpsimus. 
Itaque  quum  ante  meridiem  dictioni  operam  dedisse- 
mus,  sicut  pridie  feceramus :  post  meridiem  in  Aca- 
demiam  descendimus.  In  qua  disputationem  habi¬ 
tant  non  quasi  narrantes  exponimus ,  sed  eisdem  fere 
verbis,  ut  actum  disputatumque  est. 

IV.  10.  Est  igitur  ambulantibus  ad  hunc  modum 
sermo  ille  nobis  institutus,  et  a  tali  quodam  inductus 
exordio.  A.  Dici  non  potest,  quam  sim  hesterna  dis- 
putatione  tua  delectatus  vel  potius  adiutus.  Etsi 
enim  mihi  sum  conscius,  numquam  me  nimis  cupi- 
dum  fuisse  vitae:  tamen  obiiciebatur  interdum  animo 
metus  quidam  et  dolor,  cogitanti,  fore  aliquando  finem 
huius  lucis  et  amissionem  omnium  vitae  commodo- 
rum.  Hoc  genere  molestiae  sic,  mihi  crede,  sum  li¬ 
berals,  ut  nihil  minus  curandum  putem.  11.  M. 
Minime  mirum  id  quidem.  Nam  efficit  hoc  philoso- 
phia :  medetur  animis ,  inanes  sollicitudines  detrahit, 
cupiditatibus  liberat,  pellit  timores.  Sed  haec  eius 
vis  non  idem  potest  apud  omnes :  tamen  valet  mul- 
tum  ,  quum  est  idoneam  complexa  naturam.  Fortes 
enim  non  modo  fortuna  adiuvat,  ut  est  in  vetere  pro- 
verbio,  sed  multo  magis  ratio,  quae  quibusdam  quasi 
praeceptis  confirmat  vim  fortitudinis.  Te  natura  ex- 
celsum  quemdam  videlicet,  et  altum,  et  humana  de- 
spicientem  genuit.  Itaque  facile  in  animo  forti  con¬ 
tra  mortem  habita  insedit  oratio.  Sed  haec  eadem 


num  censes  apud  eos  ipsos  valere,  nisi  admodum  pau- 
cos,  a  quibus  inventa,  disputata,  conscripta  sunt? 
Quotus  enim  quisque  philosophorum  invenitur,  qui 
sit  ita  moratus,  ita  animo  ac  vita  constitutus,  ut  ratio 
postulat?  qui  disciplinam  suam  non  ostentationem 
scientiae ,  sed  legem  vitae  putet?  qui  obtemperet  ipse 
sibi  et  decretis  suis  pareat?  12.  Videre  licet  alios 
tanta  levitate  et  iactatione,  iis  ut  fuerit  non  didicisse 
melius:  alios  pecuniae  cupidos,  gloriae *nonnullos, 
multos  libidinum  servos:  ut  cum  eorum  vita  mirabi- 
liter  pugnet  oratio:  quod  quidem  mihi  videtur  esse 
turpissimum.  Utenim,  si  grammaticum  se  professus 
quispiam  barbare  loquatur,  aut  si  absurde  canat  is, 
qui  se  haberi  velit  musicum,  hoc  turpior  sit,  quod  in 
eo  ipso  pecCet,  cuius  profitetur  scientiam :  sic  philoso¬ 
phy  in  ratione  vitae  peccans  hoc  turpior  est,  quod  in 
officio,  cuius  magister  esse  vult,  labitur,  artemque  vi¬ 
tae  professus,  delinquit  in  vita. 

V.  A.  Nonne  verendum  igitur,  si  est  ita,  ut  dicis,  ne 
philosophiam  falsa  gloria  exornes?  Quod  estenimma- 
ius  argumentum,  nihil  earn  prodesse,  quam  quosdam 
perfectos  philosophos  turpiter  vivere?  13.  M.  Nullum 
vero  id  quidem  argumentum  est.  Nam  ut  agri  non 
omnes  frugiferi  sunt,  qui  coluntur,  falsumque  illud 
Attii:  ^ 

Probae*  etsi  in  segetem  sunt  deteriorem  dcitae 

fruge's ,  tamen  ipsae  sudpte  natura  enilent: 
sic  animi  non  omnes  culti  fructum  ferunt.  Atque, 
ut  in  eodem  simili  verser ,  ut  ager,  qnamvis  fertilis, 
sine  cultura  fructuosus  esse  non  potest:  sic  sine  do- 
ctrina  animus.  Ita  est  utraque  res  sine  altera  debi- 
lis.  Cultura  autem  animi  philosophia  est:  haec  ex¬ 
trahit  vitia  radicitus,  et  praeparat  animos  ad  satus  ac- 
cipiendos,  eaque  mandat  his,  et,  ut  ita  dicam,  serit, 
quae  adulta  fructus  uberrimos  ferant.  Agamus  mi— 

tur,  ut  coepimus.  Die,  si  vis,  de  quo  disputari  veils. 

14.  A.  Dolorem  existimo  maximum  malorum 

omnium.  M.  Etiamne  maius,  quam  dedecus?  A.  Non 
audeo  id  dicere  quidem,  et  me  pudet  tam  cito  de  sen- 
tentia  esse  deiectum.  M.  Magis  esset  pudendum,  si 
in  sententia  permaneres.  Quid  enim  minus  est  di- 
gnum,  quamtibi  peius  quidquam  videri  dedecore,  fla— 
gitio,  turpitudine?  Quae  uteffugias,  quis  est  non  mo¬ 
do  non  recusandus,  sed  non  ultroappetendus,  subeun- 
clus,  excipiendus  dolor?  A.  Ita  prorsus  existimo.  Qua- 
re  ne  sit  sane  summurn  malum  dolor:  malum  certe 
est.  M.  Videsne  igitur ,  quantum,  breviter  admoni- 

tus,  de  doloris  terrore  deieceris?  15.  A.  Video  plane: 
sed  plus  desidero.  M.  Experiar  equidem :  sed  ma»na 
res  est;  animoque  mihi  opus  est  non  repugnante.  A 
Habebis  id  quidem.  Ut  enim  heri  feci ,  sic  nunc  ra- 
tionem,  quo  ea  me  cumque  ducet,  sequar. 

VI.  M.  Primum  igitur  de  imbecillitate  multorum 
etde  variisdisciplinis  philosophorum  loquar:  quorum 
princeps  et  auctoritate  et  antiquitate,  Socraticus  Ari¬ 
stippus  ,  non  dubitavit  summum  malum  dolorem  di¬ 
cere.  Deinde  ad  hanc  enervatam  muliebremque  sen- 
tentiam  satis  docilem  se  Epicurus  praebuit.  Hunc 
post  Ilhodius  Hieronymus,  dolore  vacare,  summum 
bonum  dixit:  tantum  in  dolore  duxit  mali.  Ceteri 
praeter  Zenonem ,  Aristonem ,  Pyrrhonem  idem  fere, 
quod  modo  tu:  malum  illud  quidem ,  sed  alia  peiora! 

16.  Ergo,  id  quod  natura  ipsa  et  quaedam  generosa 
virtus  statim  respuit,  ne  dolorem  summum  malum  di- 

ceres,  oppositoque  dedecore  sententia  depellerere, _ 

in  eo  magistra  vitae  philosophia  tot  saecula  permanet. 
Quod  huic  officium,  quae  laus,  quod  decus  erit  tanti, 

quod  adipisci  cum  dolore  corporis  velit,  qui  dolorem 
summum  malum  sibi  esse  persuaserit?  Quam  porro 
quis  ignominiam,  quam  turpitudinem  non  pertulerit, 
ut  effugiat  dolorem,  si  id  summum  malum  esse  decre- 
verit?  Quis  autem  non  miser,  non  modo  tunc,  quum 
premetur  summis  doloribus,  si  in  his  est  summum 
malum,  sed  etiam  quum  sciet  id  sibi  posse  evenire? 
et  quis  est,  cui  non  possit?  Ita  fit,  ut  omnino  nemo  es¬ 
se  possit  beatus.  47.  Metrodorus  quidem  eum  per- 
fecte  putat  beatum ,  cui  corpus  bene  constitutum  sit, 
et  exploratum,  ita  semper  fore.  Quis  autem  est  iste, 
cui  id  exploratum  possit  esse?  VII.  Epicurus  vero  ea 
dicit,  ut  mihi  quidem  risus  captare  videatur.  Affir- 
mat  enim  quodam  loco,  si  uralur  sapiens,  si  crucietur: 
exspectas  fortasse ,  dum  dicat,  patietur,  perferet,  non 
succumbet:  magna  mehercule  laus  et  eo  ipso,  per 
quern  iuravi,  Hercule  digna;  sed  Epicuro,  homini 
aspero  et  duro,  non  est  hoc  satis :  inPhalaridis  tauro  si 
Brit ,  dicet :  Quam  suave  est  hoc!  quam  hoc  non  euro! 
Suave  etiam?  An  parum  est,  si  non  amarum?  At  id 
quidem  illi  ipsi,  qui  dolorem  malum  esse  negant,  non 
solent  dicere,  cuiquam  suave  esse  cruciari:  asperum, 
difficile,  odiosum,  contra  naturam  dicunt,  nec  tamen 
malum.  Hie,  qui  non  solum  hoc  malum  dicit,  sed 
malorum  omnium  extremum,  sapientem  censet  id 
suave  dicturum.  48.  Ego  a  te  non  postulo,  ut  dolo¬ 
rem  eisdem  verbis  afficias,  quibus  Epicurus  volupta- 
tem,  homo,  ut  scis,  voluptarius.  Ille  dixerit  sane 
idem  in  Phalaridis  tauro,  quod,  si  esset  in  lectulo. 
Ego  tantam  vim  non  tribuo  sapienti  contra  dolorem. 
Sit  fortis  in  perferendo:  officio  satis  est:  ut  laetetur 
etiam,  non  postulo.  Tristis  enim  res  est  sine  dubio, 
aspera,  amara,  inimica  naturae,  ad  patiendum  tole- 
randumque  difficilis.  49.  Aspice  Philoctetam:  cui 
concedendum  est  gementi.  Ipsum  enim  Herculem  vi- 
derat  in  Oeta  magnitudine  dolorum  eiulantem.  Nihil 
igitur  hunc  virum  sagittae,  quas  ab  Hercule  accepe- 
rat,  turn  consolantur,  quum 

e  viperino  morsu  venae  vtscerum 
veneno  imbutae  taelros  cruciatus  cient. 

Itaque  exclamat  auxilium  expetens,  mori  cupiens : 
Heu!  quis  salsis  fluctibu'  mandet 
me  ex  sublimo  verlice  saxi? 

Iamiarn  dbsumor;  conficit  animam 
vis  volneris,  ulceris  aestus. 

Difficile  dictu  videtur,  eum  non  in  malo  esse,  etma- 
gno  quidem,  qui  ita  clamare  cogatur.  VIII.  20.  Sed 
videainus  Herculem  ipsum,  qui  turn  dolore  frangeba- 
tur,  quum  immortalitatem  ipsa  morte  quaerebat. 
Quas  hie  voces  apud  Sophoclem  in  Trachiniis  edit! 
Cui  quum  Deianira  sanguine  Centauri  tinctam  tuni- 
cam  induisset,  inhaesissetque  ea  visceribus,  ait  ille: 

0  multa  dictu  gravia,  perpessu  aspera, 
quae  corpore  exanclavi,  atque  animo  per  tub . 

Nec  mihi  Iunonis  terror  implacdbilis, 
nec  tdntum  invexit  tristis  Eurystheus  mali, 
quantum  una  vecors  Oenei  partu  edita.  5 

Haec  me  irretivit  veste  furiali  inscium, 
quae  Idteri  inhaerens  morsu  lacerat  viscera, 
urgensque  graviter  pulmonum  haurit  spiritus. 
lain  decolorem  sanguinem  omnem  exsorbuit. 

Sic  corpus  clade  horribili  absumptum  extdbuit :  4  0 

ipse  illigatus  peste  interimor  textili. 

Hos  non  hostilis  dextra,  non  terra  edita 

moles  Gigantum,  non  biformato  impetu 

Centaurus  ictus  edrpori  inflixit  rneo ; 

non  Graia  vis,  non  bdrbara  ulla  immdnitas,  45 


non  saeva  terris  gens  relegata  ultimis, 

quas  peragrans ,  undique  omnem  hinc  feritatem 

expuli  : 

sed  feminea  vir,  feminea  interimor  manu. 

IX.  0  nale,  vere  hoc  nomen  usurpd  patri, 

ne  me  occidenlem  mdtris  superet  edritas.  20 

Hue  drripe  ad  me  mdnibus  abstractam  piis . 

Iam  cernam,  mene,  an  Mam  potior em  pules. 

24.  Perge,  aude,  nale,  illdcrima patris  pestibus : 
miserere!  Gentes  nostras  flebunt  miserias. 

Heu!  virginalem  me  ore  ploratum  edere,  25 

quern  vidit  nemo  ulli  ingemiscentem  malo! 

Sic  feminala  virtus  afflicta  dccidit. 

Accede,  nate,  assiste,  miserandum  dspice 
eviscerati  corpus  laceratum  patris. 

Videle,  cuncti;  tuque  caelestum  sator,  30 

iace,  obsecro,  in  me  vim  coruscam  fulminis! 

Nunc,  nunc  dolorum  anxiferi  torquent  vertices: 
nunc  serpil  ardor.  0  ante  viclricds  manus, 

22.  o  peclora,  o  terga,  6  lacertorum  tori! 

Vestrone  pressu  quondam  Nemeaeus  leo  35 

frendens  efflavit  graviter  extremum  hdlitum? 

Haec  dextra  Lernam  taetram,  mactata  excetra, 
placavit:  haec  bicorporem  afflixit  manum: 
Erymdnthiam  haec  vustificam  abiecit  beluam: 
haec  e  Tartarea  tenebrica  abstractum  plaga  40 
tricipitem  eduxit  Hydra  generatdm  canem; 
haec  inter  emit  tortu  multiplicdbili 
draconem,  auriferam  obtutu  observantem  arborem; 
multa  alia  victrix  nostra  lustravit  manus, 
nec  quisquam  e  nostris  spolia  ccpit  laudibus.  45 

Possumusne  nos  contemnere  dolorem,  quum  ipsum 
Herculem  tamintoleranterdolerevideamus?  X.  23.  Ve- 
niat  Aeschylus, non  poeta  solum,  sed  etiam  Pythago- 
reus.  Sic  enim  accepimus.  Quo  modo  fert  apud 
eum  Prometheus  dolorem,  quern  excipit  ob  furtum 
Lemnium, 

unde  ignis  duel  mortalibus  clam 
divisus;  eum  doctu’  Prometheus 
clepsisse  dolo,  poenasque  Iovi 
falo  expendisse  supremo. 

Has  igitur  poenas  pendens,  affixus  adCaucasum,  haec 
dicit: 

Titanum  suboles,  socia  nostri  sanguinis, 
generdta  caelo,  aspicite  religatum  asperis 
vinctumque  saxis,  ndvem  ut  horrisono  freto 
noctem  paventes  timidi  adnectunt  nuvitae. 

Satiirnius  me  sic  infixit  luppiter,  S 

Iovisque  numen  Mulcibri  ascivit  manus. 

Hos  ille  cuneos  fdbrica  crudeli  inserens, 
perrupit  artus:  qua  miser  sollertia 
transverberatus,  castrum  hoc  furiarum  incolo. 

24.  Iam  tertio  me  quoque  funesto  die,  40 

tristi  advolatu,  aduncis  laceruns  unguibus 

lovis  satelles  pastu  dilanidl  fero. 

Turn,  iecore  opimo  farta  et  satiala  dffatim, 
clangorem  fundit  vdstum  et,  sublime  dvolans, 
pinndta  cauda  nostrum  adulat  sanguinem.  45 

Quum  vero  adesum  infldtu  renovatum  est  iecur, 
turn  rursus  taetros  avida  se  ad  pastils  re  fert. 

Sic  hdne  *  custodem  maesti  cruciatus  alo, 
quae  me  peremni  vivum  foedat  miseria. 

Narnque,  ut  videtis,  vinclis  conslriclus  lovis,  20 
arcere  nequeo  diram  volucrem  a  pectore. 

25.  Sic  me  ipse  viduus  pestes  excipio  dnxias, 
am&re  mortis  terminum  anquirens  mali. 

Sed  longe  a  leto  numine  aspellor  Tovis : 

atque  haec  vetusta,  saeclis  glomerata  horridis,  25 

lucti/ica  clades  nostro  infixa  est  corpori : 

e  quo  liquatae  solis  ardore  excidunt 

guttae,  quae  saxa  assidue  instillant  Caucasi. 

XI.  Vix  igitur  posse  videmur  ita  affectum  non  mi- 
serum  dicere:  et  si  hunc  miserum,  certe  dolorem  ma¬ 
lum.  26.  A.  Tu  quidem  adhuc  meam  caussam  agis. 
Sed  hoc  mox  videro.  Interea  unde  isti  versus?  Non 
enim  agnosco.  M.  Dicam  hercle.  Etenim  recte  re- 
quiris.  Videsne  abundare  me  otio?  A.  Quid  turn?  M. 
huisti  saepe,  credo,  quum  Athenis  esses,  in  scholis 
philosophorum.  A.  Vero,  ac  libenter  quidem.  M. 
Animadvertebas  igitur,  etsi  turn  nemo  erat  admodum 
copiosus,  verumtamen  versus  ab  his  admisceri  ora- 
tioni.  A.  Ac  multos  quidem  a  Dionysio  Stoico.  M. 
Probe  dicis.  Sed  is  quasi  dictata,  nulio  delectu,  nul¬ 
la  elegantia.  Philo  noster  et  proprium  numerum  et 
lecta  poemata  et  loco  adiungebat.  Itaque  postquam 
adamavi  hanc  quasi  senilem  declamationem,  studiose 
equidem  utor  nostris  poetis.  Sed,  sicubi  illi  defece- 
runt,  verti  ipse  multa  de  Graecis ,  ne  quo  ornamento 
in  hoc  genere  disputationis  careret  Latina  oratio.  27. 
Sed  videsne,  poetae  quid  mali  afferant?  Lamentantes 
inducunt  fortissimos  viros :  molliunt  animos  nostros  : 
ita  sunt  deinde  dulces,  ut  non  legantur  modo,  sed 
etiam  ediscantur.  Sic  ad  malam  domesticam  disci- 
plinam  vitamque  umbratilem  et  delicatam  quum  ac- 
cesserunt  etiam  poetae,  nervos  omnis  virtutis  elidunt. 
Recte  igitur  a  Platone  educuntur  ex  ea  civitate,  quam 
finxit  ille,  quum  mores  optimos  et  optimum  reipubli- 
cae  statum  exquireret.  At  vero  nos ,  docti  scilicet  a 
Graecia,  haec  et  a  pueritia  legimus  et  discimus:  hanc 
eruditionem  liberalem  et  doch'inam  putamus. 

XII.  28.  Sed  quid  poetis  irascimur?  Virtutis  ma- 
gistri  philosophi  inventi  sunt,  qui  summum  malum 
dolorem  dicerent.  At  tu  adolescens,  quum  id  tibi 
paullo  ante  dixisses  videri,  rogatus  a  me,  etiamne 
maius,  quamdedecus,  verbo  de  sententia  destitisti. 
Rogo  hoc  idem  Epicurum;  maius  dicet  esse  malum 
mediocrem  dolorem,  quam  maximum  dedecus:  in 
ipso  enim  dedecore  mali  nihil  esse,  nisi  sequantur  do- 
lores.  Quis  igitur  Epicurum  sequitur  dolor,  quum 
hoc  ipsum  dicit,  summum  malum  esse  dolorem  ,  quo 
dedecus  maius  a  philosopho  nullum  exspecto?  Quare 
satis  mihi  dedisti,  quum  respondisti,  maius  tibi  videri 
malum  dedecus ,  quam  dolorem.  Hoc  ipsum  enim  si 
tenebis,  intelliges,  quam  sit  obsistendum  dolori :  nec 
tam  quaerendum  est,  dolor  malumne  sit,  quam  fir- 
mandus  animus  ad  dolorem  ferendum.  29.  Conclu- 
dunt  ratiunculas  Stoici ,  cur  non  sit  malum :  quasi  de 
verbo,  non  de  re  laboretur.  —  Quid  me  decipis,  Zeno? 
Nam  quum  id,  quod  mihi  horribile  videtur,  tu  omni- 
no  malum  esse  negas,  capior;  et  scire  cupio,  quo  mo¬ 
do  id,  quod  ego  miserrimum  existimem,  ne  malum 
quidem  sit.  —  Nihil  est,  inquit,  malum,  nisi  quod 
turpe  atque  vitiosum  est.  —  Ad  ineptias  redis.  Ulud 
enim,  quod  meangebat,  non  eximis.  Scio  dolorem 
non  esse  nequitiam:  desine  id  me  docere:  hoc  doce, 
doleam  necne  doleam,  nihil  interesse.  —  Numquam 
quidquam,  inquit,  ad  beate  quidem  vivendum,  quod 
estinunavirtute  positum:  sed  est  tamen  reiiciendum. 
Cur?  Asperum  est,  contra  naturam,  difficile  perpessu, 
triste,  durum.  XIII.  30.  Haec  est  copia  verborum, 
quod  omnes  uno  verbo  malum  appellamus,  id  tot  mo- 
dis  posse  dicere.  Definis  tu  mihi,  non  tollis  dolorem, 

tolerarique  possit:  nec  mentiris:  sed  re  succumbere 
non  oportebat,  verbis  gloriantem ,  dum  nihil  bonum, 
nisi  quod  honestum  :  nihil  malum,  nisi  quod  turpe. 
Optare  hoc  quidem  est,  non  docere.  Illud  et  melius 
et  verius:  omnia,  quae  natura  aspernetur,  in  malis 
esse:  quae  asciscat,  in  bonis.  Hoc  posito,  et  verborum 
concertatione  sublata,  tantum  tamen  excellet  illud, 
quod  recte  amplexantur  isti,  quod  honestum,  quod  re¬ 
ctum,  quod  decorum  appellamus,  quod  idem  interdum 
virtutis  nomine  amplectimur,  ut  omnia  praeterea, 
quae  bona  corporis  et  fortunae  putantur,  perexigua  et 
minuta  videantur :  ne  malum  quidem  ullum ,  nec,  si 
in  unum  locum  collata  omnia  sint,  cum  turpitudinis 
malo  comparanda.  31.  Quare,  si,  ut  initio  concessi- 
sti ,  turpitudo  peius  est,  quam  dolor:  nihil  est  plane 
dolor .  Nam  dum  tibi  turpe  nec  dignum  viro  videbi- 
tur,  gemere,  eiulare,  lamentari,  frangi,  debili tari  do- 
lore,  tumhonestas,  turn  dignitas,  turn  decus  aderit : 
tuque  in  ea  intuens,  te  continebis :  cedet  profecto  vir- 
tuti  dolor  et  animi  inductione  languescet.  Aut  enim 
nulla  virtus  est  aut  contemnendus  omnis  dolor.  Pru- 
dentiamne  vis  esse,  sine  qua  ne  intelligi  quidem  ulla 
virtus  potest?  Quid  ergo?  ea  patieturne  te  quidquam 
facere  nihil  proficientem  et  laborantem?  an  temperan- 
tia  sinet  te  immoderate  facere  quidquam?  An  coli  iu- 
stitia  poterit  ab  homine  propter  vimdolorisenuntiante 
commissa,  prodente  conscios,  multa  officia  relinquen- 
te?  32.  Quid?  fortitudini  comitibusque  eius,  magni- 
tudini  animi,  gravitati,patientiae,  rerum  humanarum 
despicientiae,  quo  modo  respondebis?  Afflictusne  et 
iacens  et  lamentabili  voce  deplorans,  audies,  0  virum 
fortem?  Te  vero,  ita  affectum,  ne  virum  quidem  dixe- 
rit  quisquam.  Aut  mittenda  igitur  fortitudo  est  aut 
sepeliendus  dolor.  XIV.  Ecquid  scis  igitur ,  si  quid 
de  Corinthiis  tuis  amiseris,  posse  habere  te  reliquam 
supellectilem  salvam:  virtutem  autem  si  unam  ami¬ 
seris:  etsi  amitti  non  potest  virtus;  sed  si  unam  con- 
fessus  lueris  te  non  habere,  nullam  te  esse  habitu- 
rum?  33.  Num  igitur  fortem  virum,  num  magno 
animo,  num  patientem,  num  gravem,  num  humana 
contemnentem  potes  dicere?  aut  Philoctetam  ilium? 

A  te  enim  malo  discedere;  —  sed  ille  certe  non  fortis, 
qui  iacet  in  leclo  humido, 
quod,  eiulatu,  questu,  gemilu,  fremitibus 
resondndo,  mutum  flebiles  voces  refert. 

Non  ego  dolorem  dolorem  esse  nego.  Cur  enim 
fortitudo  desideraretur?  Sed  eum  opprimidicopatien- 
tia,  si  modo  est  aliqua  patientia:  si  nulla  est,  quid 
exornamus  philosophiam?  aut  quid  eius  nomine  glo- 
riosi  sumus  ?  Pungit  dolor.  —  Vel  fodiat  sane.  Si  nu- 
dus  es ,  da  iugulum.  Sin  tectus  Vulcaniis  armis ,  id 
est  fortitudine,  resiste.  Haec  enim  te,  nisi  ita  facies, 
custos  dignitatis  relinquet  et  deseret.  31.  Cretum 
quidem  leges,  quas  sive  Iuppiter  sive  Minos  sanxit, 
de  Iovis  quidem  sententia  ,  ut  poetae  ferunt,  itemque 
Lycurgi,  laboribus  erudiunt  iuventutem,  venando, 
currendo,  esuriendo,  sitiendo,  algendo,  aestuando. 
Spartae  vero  pueri  ad  aram  sic  verberibus  accipiun¬ 
tur,  ut  multus  e  visceribus  sanguis  exeat;  nonnum- 
quam  etiam,  ut,  quum  ibi  essem,  audiebam,  ad  ne- 
cem:  quorum  non  modo  nemo  exclamavit  umquam, 
sed  ne  ingemuit  quidem.  Quid?  ergo  hoc  pueri  pos- 
sunt,  viri  non  poterunt?  et  mos  valet,  ratio  non  vale- 

bit?  XV.  35.  Interest  aliquid  inter  laborem  et  dolo¬ 
rem.  Sunt  finitima  omnino ,  sed  tamen  differunt  ali¬ 
quid.  Labor  est  functio  quaedam  vel  animi  vel  cor¬ 
poris  gravioris  operis  et  muneris :  dolor  autem  motus 

asper  in  corpore,  alienus  a  sensibus.  Haec  duo  Grae- 
ci  illi,  quorum  copiosior  est  lingua,  quarn  nostra,  uno 
nomine  appellant.  Itaque  industrios  homines  illi 
studiosos  vel  potius  amantes  doloris  appellant:  nos 
commodius  laboriosos.  Aliud  est  enim  laborare, 
aliud  dolere.  0  verborum  inops  interdum,  quibus 
abundare  te  semper  putas,  Graecia!  Aliud,  inquam, 
est  dolere,  aliud  laborare.  Quum  varices  secabantur 
C.  Mario,  dolebat:  cum  aestu  magno  ducebat  agmen, 
laborabat.  Est  inter  haec  tamen  quaedam  similitudo. 
Consuetudo  enim  laborum  perpessionem  dolorum  ef- 
ficit  faciliorem.  36.  Itaque  illi,  qui  Graeciae  formam 
rerum  publicarum  dederunt,  corpora  iuvenum  firmari 
labore  voluerunt.  Quod  Spartiatae  etiam  in  feminas 
tratulerunt:  quae  ceteris  in  urbibus  mollissimo  cultu, 
parietum  umbris  occuluntur.  Illi  autem  voluerunt 
nihil  horum  simile  esse  dpud  Lacaenas  virgines; 
quibu'  mdgi  palaestra,  Eurotas,  sol,  pulvis,  labor, 
militia  studio  est,  quam  fertilitas  barbara. 

Ergo  his  laboriosis  exercitationibus  et  dolor  intercur- 
rit  nonnumquam:  impelluntur,  feriuntur,  abiiciun- 
tur,  cadunt:  et  ipse  labor  quasi  callum  quoddam  ob- 
ducit  dolori.  XVI.  37.  Militiam  vero  —  (nostram  di- 
co,  non  Spartiatarum,  quorum  procedit  mora  ad  ti- 
biam,  nec  adhibetur  ulla  sine  anapaestis  pedibushor- 
tatio)  nostri  exercitus  primum  unde  nomen  habeant, 
vides  :  deinde  qui  labor,  quantus  agminis!  ferre  plus 
dimidiati  mensis  cibaria:  ferre,  si  quid  ad  usum  ve- 
lint:  ferre  vallum.  Nam  scutum,  sladium,  saleam, 
in  onere  nostri  nnlites  non  plus  numerant,  quam  hu- 
meros,  lacertos,  manus.  Arma  enim  membra  militis 
esse  dicunt.  Quae  quidem  ita  gerunt  apte,  ut,  si  usus 
ferat,  abiectis  oneribus,  expeditis  armis,  ut  membris, 
pugnare  possint.  Quid?  exercitatio  legionum;  quid? 
ille  cursus,  concursus,  clamor,  quanti  laboris  est!  Ex 
hoc  ille  animus  in  praeliis  paratus  ad  vulnera.  Adduc 
pari  animo  inexercitatum  militem:  mulier  videbitur. 
38.  Cur?  Tantum  interest  inter  novum  et  veterem 
exercitum,  quantum  experti  sumus.  Aetas  tironum 
plerumque  melior:  sed  ferre  laborem,  contemnere 
vulnus  consuetudo  docet.  Quin  etiam  videmus,  ex 
acie  efferri  saepe  saucios;  et  quidem  rudem  ilium  et 
inexercitatum,  quamvis  levi  ictu,  ploratus  turpissi- 
mos  edere:  at  vero  ille  exercitatus  et  vetus  ob  eam- 
que  rem  fortior,  medicum  modo  requirens,  a  quo  obli- 
getur, 

0  Patrocles,  (inquit)  ad  vos  adveniens,  auxilium  et 
vestrds  manus 

petd,  priusquam  oppetdm  malam  pestem,  datum  hosli- 
li  manu : 

neque  sanguis  ullo  potis  est  pacto  pro  flue  ns  consislere : 
si  qui  supientia  magi’  vestra  devilari  mors  potest. 
Namque  Aesculapi  liberorum  saucii  opplent  portions: 
non  potest  accedi.  P.  Cerle  Eurypylus  hie  quidem 
est.  Hominem  exercitum! 

ubi  tantum  luctus  continuatur.  XVII.  39.  Vide,  quam 
non  flebiliter  respondeat:  rationem  etiam  afferat,  cur 
aequo.animo  sibi  ferendum  sit: 

—  E.  Qui  dlteri  exitium  parat, 
eum  scire  oportet  sibi  paratam  pestem,  ut  participet 

parem. 

Abducet  Patrocles,  credo,  ut  collocet  in  cubili,  ut  vul¬ 
nus  obliget:  si  quidem  homo  est.  Sed  nihil  vidi  mi¬ 
nus.  Quaerit  enim,  quid  actum  sit. 

—  P.  Eloquere:  res  Argivdm  praelio  ut  se  sustinet. 

E.  Non  potis  eefari  tantum  dictis,  quantum  factis  sup- 

petit 


labort .  P.  Quiesce  igitur  —  et  vulnus  alliga. 

(Etiam  si  Eurypylus  posset,  non  posset  Aesopus.) 

E.  —  ubi  fortuna  Hectoris 

nostram  dcrem  aciem  inclindlam  — 
et  cetera  explicat  in  dolore.  Sic  est  enim  intempe- 
rans  militaris  in  forti  viro  gloria.  Ergo  haec  vetera- 
nus  miles  facere  poterit:  doctus  vir  sapiensque  non 
poterit?  Ille  vero  melius ,  ac  non  paullo  quidem.  40. 
Sed  de  consuetudine  adhuc  exercitationis  loquor, 
nondum  de  ratione  et  sapientia.  Aniculae  saepe  me¬ 
dium  biduum  aut  triduum  ferunt.  Subdue  cibum 
unum  diem  athletae :  Iovem  Olympium ,  eum  ipsum, 
cui  se  exercebit,  implorabit:  ferre  non  posse  se  *  cla- 
mabit.  Consuetudinis  magna  vis  est.  Pernoctant 
venatores  in  nive .  in  montibus  uri  se  patiuntur.  Inde 
pugiles  caestibus  contusi  ne  ingemiscuntquidem.  41 . 
Sed  quid  hos,  quibus Olympiorum  victoria  consulatus 
ille  antiquus  videtur?  gladiatores  autperditi  homines 
aut  barbari  quas  plagas  perferunt?  quo  modo  illi,  qui 
bene  instituti  sunt,  accipere  plagam  malunt,  quam 
turpiter  vitare?  quam  saepe  apparet,  nihil  eos  malle, 
quam  vel  domino  satisfacere  vel  populo?  mittunt 
etiam  vulneribus  confecti  ad  dominos,  qui  quaerant, 
quid  velint:  si  satis  his  factum  non  sit,  se  velle  de- 
cumbere.  Quis  mediocris  gladiator  ingemuit?  quis 
vultum  mutavit  umquam?  quis  non  modo  stetit,  ve- 
rum  etiam  decubuit  turpiter?  quis,  quum  decubuis- 
set,  ferrum  recipere  iussus,  collum  contraxit?  Tan¬ 
tum  exercitatio,  meditatio,  consuetudo  valet.  Ergo 
hoc  poterit 

Samnis,  spurcus  homo,  vita  ilia  dignu'  locoque: 
vir  natus  ad  gloriam  ullam  partem  animi  tam  mol- 
lem  habebit,  quam  non  meditatione  et  ratione  corro- 
boret?  Crudele  gladiatorum  spectaculum  et  inhuma- 
num  nonnuliis  videri  solet:  et  haud  scio  an  ita  sit,  ut 
nunc  fit.  Quum  vero  sontes  ferro  depugnabant,  au- 
ribus  fortasse  multae ,  oculis  quidem  nulla  poterat  es¬ 
se  fortior  contra  dolorem  et  mortem  disciplina. 

XVIII.  42.  De  exercitatione  et  consuetudine  et 
commentatione  dixi.  Age  sis,  nunc  de  ratione  videa- 
mus :  nisi  quid  vis  ad  haec.  A.  Egone  ut  te  interpel- 
lem?  Ne  hoc  quidem  vellem :  ita  me  ad  credendum 
tua  ducit  oratio.  M.  Sitne  igitur  malum  dolor  necne, 
Stoici  viderint,  qui  contortulis  quibusdam  ac  minutis 
conclusiunculis,  nec  ad  sensus  permanantibus ,  effici 
volunt,  non  esse  malum  dolorem.  Egoillud,  quid- 
quid  sit,  tantum  esse,  quantum  videatur,  non  puto, 
falsaque  eius  visione  et  specie  moveri  homines  dico 
vehementius,  doloremque  eius  omnem  esse  tolerabi- 
lem.  Unde  igitur  ordiar?  an  eadem  breviter  attin- 
gam,  quae  modo  dixi,  quo  facilius  oratio  progredi  pos- 
sit  longius?  43.  Inter  omnes  igitur  hoc  constat,  nec 
doctos  homines  solum,  sed  etiam  indoctos,  virorum 
esse  fortium  et  magnanimorum  et  patientium  et  hu- 
mana  vinceutium  toleranter  dolorem  pati:  nec  vero 
quisquam  fuit,  q.ui  eum,  qui  ita  pateretur,  non  lau- 
dandum  putaret.  Quod  ergo  et  postulatur  a  fortibus, 
et  laudatur,  quum  fit,  id  aut  extimescere  veniens,  aut 
non  ferre praesens ,  nonne  turpe  est?  Atqui  vide,  ne, 
quum  omnes  rectae  animi  affectiones  virtutes  appel- 
lentur,  non  sit  hoc  proprium  nomen  omnium ,  sed  ah 
ea,  quae  una  ceteris  excellebat,  omnes  nominatae  sint. 
Appellata  est  enim  ex  viro  virtus:  viri  autem  propria 
maxime  est  fortitudo.  Cuius  munera  duo  sunt  maxi¬ 
ma  mortis  dolorisque  contemptio.  Utendum  est  igi¬ 
tur  his,  si  virtutis  compotes ,  vel  potius  si  viri  volu- 
mus  esse,  quoniarn  a  viris  virtus  nomen  est  mutuuta. 

Quaeres  fortasse,  quo  modo:  et  recte.  Talem  enim 
medicinam  philosophia  profitetur.  XIX.  A 4.  Venit 
Epicurus,  homo  minime  malus,  vel  potius  vir  opti- 
mus:  tantum  monet,  quantum  intelligit:  »Neglige, 
inquit,  dolorem.«  Quis  hoc  dicit?  Idem,  qui  dolorem 
summum  malum.  Vix  satis  constanter  audiamus.  Si 
summus  dolor  est,  inquit,  necesse  est  brevem  esse. 

Iteradum  eadem  ista  mi ! 

non  enim  satis  intelligo,  quid  summum  dicas  esse, 
quid  breve.  »Summum,  quo  nihil  sit  superius:  breve, 
quo  nihil  brevius.«  Contemno  magnitudinem  doloris, 
a  qua  me  brevitas  temporis  vindicabit  ante  paene, 
quam  venerit.  »Sed,  si  est  tantus  dolor,  quantus  Phi- 
loctetae?«  Bene.  Plane  magnus  mihi  quidem  vide- 
tur,  sed  tamen  non  summus:  nihil  enim  dolet,  nisi 
pes.  Possunt  oculi :  potest  caput ,  latera  ,  pulmones  : 
possunt  omnia.  Longe  igitur  abest  a  summo  dolore. 
»Ergo,  inquit,  dolor  diuturnus  habet  laetitiae  plus, 
quam  molestiae. «  45.  Nunc  ego  non  possum,  tantum 
hominem  nihil  sapere,  dicere:  sed  nos  ab  eo  derideri 
puto.  Ego  summum  dolorem  (summum  autem  dico, 
etiam  si  decern  atomis  est  maior  alius)  non  continuo 
dico  esse  brevem :  multosque  possum  bonos  viros  no- 
minare,  qui  complures  annos  doloribus  podagrae  cru- 
cientur  maximis.  Sed  homo  catus  numquam  termi- 
nat  nec  magnitudinis  nec  diuturnitatis  modum,  ut 
sciam,  quid  summum  dicat  in  dolore,  quid  breve  in 
tempore.  Omittamus  hunc  igitur,  nihil  prorsus  di- 
centem  :  cogamusque  confiteri,  non  esse  ab  eo  doloris 
remedia  quaerenda,  qui  dolorem  malorum  omnium 
maximum  dixerit:  quamvis  idem  forticulum  se  in 
torminibus  et  in  stranguria  sua  praebeat.  Aliunde 
igitur  est  quaerenda  medicina,  et  maxime  quidem  (si, 
quid  maxime  consentaneum  sit,  quaerimus)  ab  iis, 
quibus,  quod  honestumsit,  summum  bonum,  quod 
turpe,  summum  videtur  malum.  His  tu  praesentibus 
gemere  et  te  iactare  non  audebis  profecto.  Loquetur 
enim  eorum  voce  virtus  ipsa  tecum :  XX.  46.  Tune, 
quum  pueros  Lacedaemone,  adolescentes  Olympiae, 
barbaros  in  arena  videris  excipientesgravissimaspla- 
gas  et  ferentes  silentio,  si  te  forte  dolor  aliquis  per- 
vellerit,  exclamabis ,  ut  mulier?  non  constanter  et  se¬ 
date  feres? —  Ferri  non  potest:  natura  non  patitur. — 
Audio.  Pueri  ferunt,  gloria  ducti:  ferunt  pudore  alii, 
multi  metu:  et  tamen  veremur,  ut  hoc,  quod  a  tarn 
multis  et  quod  tot  locis  perferatur,  natura  patiatur?  Il¬ 
ia  vero  non  modo  patitur,  verum  etiam  postulat.  Ni¬ 
hil  enim  habet  praestantius ,  nihil ,  quod  magis  expe- 
tat,  quam  honestatem,  quam  laudem,  quam  dignita¬ 
tem,  quam  decus.  Hisce  ego  pluribus  nominibus 
unara  rem  declarari  volo,  sed  utor,  ut  quam  maxime 
significem,  pluribus.  Volo  autem  dicere,  illud  homi- 
ni  longe  optimum  esse,  quod  ipsum  sit  optandum  per 
se,  a  virtute  profectum ,  vel  in  ipsa  virtute  situm ,  sua 
sponte  laudabile:  quod  quidem  citius  dixerim  solum, 
quam  non  summum  bonum.  Atque,  ut  haec  de  ho- 
nesto,  sic  de  turpi  contraria:  nihil  tam  taetrum,  nihil 
tarn  aspernandum,  nihil  homine  indignius. 

47.  Quod  si  tibi  persuasum  est:  (principio  enim 
dixisti,  plus  in  dedecore  mali  tibi  videri,  quam  in  do¬ 
lore  :)  reliquum  est,  ut  tute  tibi  imperes.  Quamquam 
hoc  nescio,  quo  modo  dicatur,  quasi  duo  simus,  ut  al¬ 
ter  imperet,  alter  pareat:  non  inscite  tamen  dicitur. 
XXI.  Est  enim  animus  in  partes  tributus  duas:  qua- 
rum  altera  rationis  est  particeps,  altera  expers.  Quum 
igitur  praecipitur,  ut  nobismetipsi  imperemus,  hoc 
praecipitur,  ut  ratio  coerceat  temeritatem.  Est  in  ani- 


mis  omnium  fere  natura  molle  quiddam,  demissum, 
humile,  enervatum  quodammodo  et  languidum.  Si 
nihil  esset  aliud:  nihil  esset  homine  deformius.  Sed 
praesto  est  domina  omnium  et  regina  ratio,  quae,  con- 
nixa  per  se  et  progressa  longius,  fit  perfecta  virtus. 
Haec  ut  imperet  illi  parti  animi,  quae  obedire  debet, 
id  videndum  est  viro.  48.  Quonam  modo?  inquies. 
—  Vel  ut  dominus  servo ,  vel  ut  imperator  militi ,  vel 
ut  parens  filio.  Si  turpissime  se  ilia  pars  animi  ge- 
ret,  quam  dixi  esse  mollem,  si  se  lamentis  muliebri- 
ter  lacrimisque  dedet,  vinciatur  et  constringatur  ami- 
corum  propinquorumque  custodiis.  Saepe  enim  vi¬ 
dimus  fractos  pudore,  qui  ratione  nulla  vincerentur. 
Ergo  hos  quidem,  ut  famulos,  vinclis  prope  ac  custo- 
dia  [coerceamus] :  qui  autem  erunt  firmiores,  nec  ta¬ 
men  robustissimi ,  hos  admonitu  oportebit,  ut  bonos 
milites,  revocatos,  dignitatem  tueri.  Non  nimis  in 
Niptris  ille  sapientissimus  Graeciae  saucius  lamenta- 
tur  vel  modice  potius: 

—  pedelentim  (inquit)  et  sedato  nisu, 
ne  succussu  arripiat  maior 

dolor. 

49.  (Pacuvius  hoc  melius,  quam  Sophocles.  Apud 
ilium  enim  perquam  flebiliter  Ulixes  lamentatur  in 
vulnere:)  tamen  huic  leviter  gementi  illi  ipsi,  qui  fe¬ 
runt  saucium,  personae  gravitatem  intuentes,  non  du- 
bitant  dicere : 

Tu  quoque,  Ulixes,  quamqudm  graviter 
cernimus  ictum,  ninii'  paene  animo  es 
molli,  qui  consuelus  in  armis 
aevom  agere. 

Intelligit  poeta  prudens,  ferendi  doloris  consuetudi- 
nem  esse  non  contemnendam  magistram.  50.  Atque 
ille  non  immoderate  magno  in  dolore, 
relinete,  lenele,  opprimite,  ulcus 
nuddte.  Heu  miserum  me!  excrucior. 

Incipit  labi:  deinde  illico  desinit, 

—  operite,  abscedite,  iamiam 
mitlite:  nam  attrectatu  et  quassu 
saevum  ampli/icati’  dolorem. 

Videsne,  ut  obmutuerit  non  sedatus  corporis,  sed  ca- 
stigatus  animi  dolor?  Itaque  in  extremis  Niptris  alios 
quoque  obiurgat,  idque  moriens, 

Conqueri  fortunam  advorsam,  non  lamentari  decet. 

Id  viri  est  officium:  fletus  muliebri  ingenio  additus. 
Huius  animi  pars  ilia  mollior  rationi  sic  paruit,  ut  se- 
vero  imperatori  miles  pudens.  XXII.  51.  In  quo  vi¬ 
ro  erit  perfecta  sapientia:  (quem  adhuc  nos  quidem 
vidimus  neminem :  sed  philosophorum  sententiis, 
qualis  hie  futurus  sit,  si  modo  aliquando  fuerit,  ex- 
ponitur :)  is  igitur,  si  ea  ratio ,  quae  erit  in  eo  perfecta 
atque  absoluta,  sic  illi  parti  imperabit  inferior!,  ut  iu- 
stus  parens  probis  filiis;  nutu,  quod  volet,  conficiet, 
nullo  labore,  nulla  molestia :  eriget  ipse  se,  suscitabit, 
instruct,  armabit,  ut,  tamquam  hosti,  sic  obsistat  do- 
lori.  Quae  sunt  ista  arma?  Contentio,  confirmatio, 
sermoque  intimus,  quum  ipse  secum,  Cave  turpe 
quidquam,  languidum,  non  virile.  52.  Obversentur 
species  honestae  animo  :  Zeno  proponaturEleates,  qui 
perpessus  est  omnia  potius,  quam  conscios  delendae 
tyrannidis  indicaret.  De  Anaxarcho  Democritio  co- 
gitetur,  qui  quum  Cypri  in  manus  Nicocreontis  regis 
incidisset,  nullum  genus  supplicii  deprecatus  est  ne- 
que  recusavit.  Calanus  Indus,  indoctus  ac  barbarus, 
in  radicibus  Caucasi  natus,  sua  voluntate  vivus  com- 
bustus  est.  Nos,  si  pes  condoluit ,  si  dens ,  si  tactum 

dolore  corpus,  ferre  non  possumus.  Opinio  cst  enim 
quaedam  efleminata  ac  levis,  nec  in  dolore  magis, 
quam  [eadem]  in  voluptate:  qua  quum  Iiquescimus, 
fluimusque  mollitia ,  apis  aculeum  sine  clamore  ferre 
non  possumus.  53.  At  vero  C.  Marius,  rusticanus  vir, 
sed  plane  vir ,  quum  secaretur ,  ut  supra  dixi ,  princi- 
pio  vetuit  se  alligari :  nec  quisquam  ante  Marium  so- 
lutus  dicitur  esse  sectus.  Cur  ergo  postea  alii?  Va- 
luit  auctoritas.  Videsne  igitur  opinionis  esse,  non 
naturae  malum?  Et  tamen  fuisse  acrem  morsum  do- 
loris,  idem  Marius  ostendit:  crus  enim  alterum  non 
praebuit.  Ita  et  tulit  dolorem,  ut  vir,  et,  ut  homo, 
maiorem  ferre  sine  caussa  necessaria  noluit.  Totum 
igitur  in  eo  est,  ut  tibi  imperes.  Ostendi  autem,  quod 
esset  imperandi  genus,  atque  haec  cogitatio,  quid  pa- 
tientia,  quid  fortitudine,  quid  magnitudine  animi  di- 
gnissimum  sit,  non  solum  animum  comprimit,  sed 
ipsum  etiam  dolorem,  nescio  quo  pacto,  mitiorem  fa- 
cit.  XXIII.  54.  Ut  enim  fit  in  praelio,  ut  ignavus 
miles  ac  timidus,  simul  ac  viderit  hostem,  abiecto 
scuto  fugiat,  quantum  possit,  ob  eamque  caussamper- 
eat  nonnumquam,  etiam  integro  corpore,  quum  ei, 
quisteterit,  nihil  tale  evenerit:  sic,  qui  doloris  spe- 
ciem  ferre  non  possunt,  abiiciunt  se,  atque  ita  afflicti 
et  exanimati  iacent :  qui  autem  restiterunt,  discedunt 
saepissime  superiores.  Sunt  enim  quaedam  animi 
similitudines  cum  corpore:  utoneracontentis  corpori- 
bus  facilius  feruntur,  remissis  opprimunt,  simillime 
animus  intentione  sua  depellit  pressum  omnem  pon- 
derum,  remissione  autem  sicurgetur,  ut  se  nequeat 
extollere.  55.  Et,  si  verum  quaerimus ,  in  omnibus 
officiis  persequendis  animi  est  adhibenda  contentio. 
Ea  est  sola  officii  tamquam  custodia.  Sed  hoc  quidem 
in  dolore  maxime  est  providendum,  ne  quid  abiecte, 
ne  quid  timide,  ne  quid  ignave,  nequid  serviliter  mu- 
liebriterve  faciamus:  in  primisque  refutetur  ac  reii- 
ciatur  Philoctetaeus  ille  clamor.  Ingemiscere  non¬ 
numquam  viro  concessum  est,  idqueraro:  eiulatus  ne 
mulieri  quidem.  Et  hie  nimirum  est  lessus,  quern 
duodecim  tabulae  in  funeribus  adhiberi  vetuerunt. 
56.  Nec  vero  umquam  ne  ingemiscit  quidem  vir  fortis 
ac  sapiens ,  nisi  forte  ut  se  intendat  ad  firmitatem:  ut 
in  stadio  cursores  exclamant,  quam  maxime  possunt. 
Faciunt  idem,  quum  exercentur,  athletae :  pugiles  ve¬ 
ro,  etiam  quum  feriunt  adversarium,  in  iactandis  cae- 
stibus  ingemiscunt;  non,  quod  doleant  animove  suc- 
cumbant,  sed  quia  profundenda  voce  omne  corpus  in- 
tenditur,  venitque  plaga  vehementior.  XXIV.  Quid? 
qui  volunt  exclamare  maius,  num  satis  habent  latera, 
fauces,  linguam  intendere,  e  quibus  eiici  vocem  et 
fundi  videmus?  Toto  corpore  atque  omnibus  ungulis, 
ut  dicitur,  contentioni  vocis  asserviunt.  57.  Genu 
mehercule  M.  Antonium  vidi,  quum  contente  pro  se 
ipse  lege  Varia  diceret,  terram  tangere.  Ut  enim  ba- 
listae  lapidum  et  reliqua  tormenta  telorum  eogravio- 
res  emissiones  habent,  quo  sunt  contenta  atque  addu- 
cta  vehementius:  sic  vox,  sic  cursus,  sic  plaga  hoc 
gravior,  quo  est  missa  contentius.  Cuius  contentio- 
nis  quum  tanta  vis  sit,  si  gemitus  in  dolore  ad  confir- 
mandum  animum  valebit,  utemur.  Sin  erit  ille  ge¬ 
mitus  elamentabilis,  si  imbecillus,  si  abiectus,  si  fle- 
bilis  :  ei  qui  se  dederit,  vix  eum  virum  dixerim.  Qui 
quidem  gemitus  si  levationis  aliquid  afferret,  tamen 
videremus,  quid  esset  fortis  et  animosi  viri.  Quum 
vero  nihil  imminuat  doloris ,  cur  frustra  turpes  esse 
volumus?  Quid  est  enim  fletu  muliebri  viro  turpius? 
58.  Atque  hoc  praeceptum,  quod  de  dolore  datur,  pa- 


tet  latius.  Omnibus  enim  rebus,  non  solum  dolori, 
simili  contentione  animi  resistendum  est.  Ira  exar- 
descit:  libido  concitatur.  In  eamdem  arcem  confu- 
giendum  est:  eadem  sunt  arma  sumenda.  Sed  quo- 
niam  de  dolore  loquimur ,  ilia  omittamus.  Ad  feren- 
dum  igitur  dolorem  placide  et  sedate  plurimum  profi- 
cit,  toto  pectore ,  ut  dicitur,  cogitare,  quam  id  hone- 
stum  sit.  Sumus  enim  natura,  ut  ante  dixi,  (dicen- 
dum  est  enim  saepius),  studiosissimi  appetentissimi- 
que  honestatis.  Cuius  si  quasi  lumen  aliquod  aspe- 
xerimus,  nihil  est,  quod,  ut  eo  potiamur,  non  parati 
simus  et  ferre  et  perpeti.  Ex  hoc  cursu  atque  impetu 
animorum  ad  veram  laudem  atque  honestatem  ilia pe- 
ricula  adeuntur  in  praeliis;  non  sentiunt  viri  fortes  in 
acie  vulnera  vel,  si  sentiunt,  se  mori  malunt,  quam 
tantillum  modo  de  dignitatis  gradu  demoveri.  59. 
Fulgentes  gladios  hostium  videbant  Decii,  quum  in 
aciem  eorum  irruebant.  His  levabat  omnem  vulne- 
rum  metum  nobilitas  mortis  et  gloria.  Num  tu  inge- 
muisseEpaminondamputas,  quum  una  cum  sanguine 
vitam  effluere  sentiret?  Imperantem  enim  patriamLa- 
cedaemoniis  relinquebat,  quam  acceperat  servientem. 
Haec  sunt  solatia,  haec  fomenta  summorum  dolorum. 

XXV.  60.  Dices,  quid  in  pace?  quid  domi?  quid 
in  lectulo?  Ad  philosophos  me  revocas,  qui  in  aciem 
non  saepe  prodeunt.  E  quibus  homo  sane  levis  He- 
racleotes  Dionysius,  quum  a  Zenone  fortis  esse  did i- 
cisset,  a  dolore  deductus  est.  Nam  quum  ex  renibus 
laboraret,  ipso  in  eiulatu  clamitabat,  falsa  esse  ilia, 
quae  antea  de  dolore  ipse  sensisset.  Quem  quum 
Cleanthes  condiscipulus  rogaret,  quaenam  ratio  eum 
de  sententia  deduxisset,  respondit,  Quia,  quum  tan- 
tum  operae  philosophiae  dedissem,  dolorem  tamen 
ferre  non  possem,  satis  esset  argumenti ,  malum  esse 
dolorem.  Plurimos  autem  annos  in  philosophia  con- 
sumpsi ,  nec  ferre  possum :  malum  est  igitur  dolor. 
Turn  Cleanthem,  quum  pede  terram  percussisset,  ver- 
sum  ex  Epigonis  ferunt  dixisse: 

Audtsne  haec,  Amphiarde,  sub  terram  dbdite? 

61.  Zenonem  significabat:  a  quo  ilium  degenerare  do- 
lebat.  At  non  noster  Posidonius:  quem  et  ipse  saepe 
vidi,  et  id  dicam,  quod  solebat  narrare  Pompeius:  se, 
quumRhodum  venisset  decedens  exSyria,  audire  vo- 
luisse  Posidonium  :  sed  quum  audivisset,  eum  gravi- 
ter  esse  aegrum ,  quod  vehementer  eius  artus  labora- 
rent,  voluisse  tamen  nobilissimum  philosopbum  vi- 
sere :  quem  ut  vidisset  et  salutavisset  honorificisque 
verbis  prosecutus  esset  molesteque  se  dixisset  ferre, 
quod  eum  non  posset  audire ;  at  ille ,  Tu  vero ,  inquit, 
potes:  nec  committam,  ut  dolor  corporis  efficiat,  ut 
frustra  tantus  vir  ad  me  venerit.  Itaque  narrabat, 
eum  graviter  et  copiose  de  hoc  ipso,  nihil  esse  bonum, 
nisi  quod  honestum  esset,  cubantem  disputavisse: 
quumque  quasi  faces  ei  doloris  admoverentur,  saepe 
dixisse,  » Nihil  agis,  dolor:  quamvis  sis  molestus, 
numquam  te  esse  confitebor  malum. «  Omninoque 
omnes  clari  et  nobilitati  labores  contemnendo  Hunt 
etiam  tolerabiles.  XXVI.  62.  Videmusne,  apud  quos 
magistros  eorum  ludorum ,  qui  gymnici  nominantur, 
magnus  honos  sit,  nullum  ab  iis,  qui  in  id  certamen 
descendant,  devitari  dolorem?  Apud  quos  autem  ve- 
nandi  et  equitandi  laus  viget,  qui  banc  petessunt, 
nullum  fugiunt  dolorem.  Quid  de  nostris  ambitioni- 
bus,  quid  de  cupiditate  bonorum  loquar?  Quae  flam- 
ma  est,  per  quam  non  cucurrerint  ii,  qui  haec  olim 
punctis  singulis  colligebant?  Itaque  semper  Africanus 
Socraticum  Xenophontem  in  manibus  habebat :  cuius 

in  prim  is  laudabat  illud,  quod  diceret,  eosdem  labores 
non  esse  aeque  graves  imperatori  et  militi,  quod  ipse 
honos  laborem  levioremfaceretimperatorium.  63.Sed 
tamen  hoc  evenit,  ut  in  vulgus  insipientium  opinio 
valeat  honestatis,  quum  ipsam  videre  non  possint. 
Itaque  fama  et  multitudinis  iudicio  moventur,  ut  id 
honestum  putent,  quod  a  plerisque  laudetur.  Te  au- 
tem ,  si  in  oculis  sis  multitudinis,  tamen  eius  iudicio 
stare  nolim,  nec,  quod  ilia  putet,  idem  putare  pulcher- 
rimum.  Tuo  tibi  iudicio  est  utendum.  Tibi  si  recta 
probanti  placebis,  turn  non  modo  tete  viceris,  quod 
paullo  ante  praecipiebam ,  sed  omnes  et  omnia.  64. 
Hoc  igitur  tibi  propone:  amplitudinem  etquasiquam- 
dam  exaggerationem  quam  altissimam  animi,  quae 
maxime  eminet  contemnendis  et  despiciendis  dolori- 
bus,  unam  esse  omnium  rem  pulcherrimam,  eoque 
pulchriorem,  si  vacet  populo,  neque,  plausum  captans, 
se  tantum  ipsa  delectet.  Quin  etiam  rnihi  quidem 
laudabilioravidentur  omnia,  quae  sine  venditatione  et 
sine  populo  teste  fiunt:  non  quo  fugiendus  sit,  (omnia 
enim  benefacta  in  luce  se  collocari  volunt.)  sed  tamen 
nullum  theatrum  virtuti  conscientia  maius  est. 

XXVII.  65.  Atque  in  primis  meditemur  illud,  ut 
haec  patientia  dolorum,  quam  saepe  iam  animi  inten- 
tione  dixi  esse  firmandam,  in  omni  genere  se  aequa- 
bilem  praebeat.  Saepe  enim  multi,  qui  aut  propter 
victoriae  cupiditatem,  aut  propter  gloriae,  autetiam  ut 
ius  suum  et  libertatem  tenerent,  vulnera  exceperunt 
fortiteret  tulerunt;  iidem  omissa  contentione  dolorem 
morbi  ferre  non  possunt.  Neque  enim  ilium,  quern 
facile  tulerant,  ratione  autsapientia  tulerant,  sed  stu¬ 
dio  potius  et  gloria.  Itaque  barbari  quidam  et  imma- 
nes  ferro  decertare  acerrime  possunt,  aegrotare  virili- 
ter  non  queunt.  Graeci  autem  homines,  non  satis 
animosi,  prudentes,  ut  est  captus  hominum,  satis,  ho- 
stem  aspicere  non  possunt,  iidem  morbos  toleranter 
atque  humane  ferunt.  At  Cimbri  et  Celtiberi  in  prae- 
liis  exsultant,  lamentantur  in  morbo:  nihil  enim  po¬ 
test  esse  aequabile,  quod  non  a  certa  ratione  profici- 
scatur.  66.  Sed  quum  videas ,  eos,qui  aut  studio  aut 
opinioneducantur, ineopersequendo  atque  adipiscen- 
do  dolore  non  frangi;  debeas  existimare  aut  non  esse 
malum  dolorem,  aut,  etiamsi,  quidquid  asperum  alie- 
numque  naturasit,  id  appellari  placeat  malum ,  tan- 
tulum  tamen  esse,  ut  a  virtute  ita  obruatur ,  ut  nus- 
quam  appareat.  Quae  meditare,  quaeso,  dies  et  no¬ 
des.  Latius  enim  manabit  haec  ratio,  et  aliquanto 
maiorem  locum,  quam  de  uno  dolore,  occupabit.  Nam 
si  omnia  fugiendae  turpitudinis  adipiscendaeque  ho¬ 
nestatis  caussa  faciemus,  non  modo  stimulos  doloris, 
sed  etiam  fulminafortunaecontemnamuslicebit,  prae- 
sertim  quum  paratum  sit  illud  ex  hesternadisputatio- 
ne  perfugium.  67.  Utenim  si  cui  naviganti,  quern 
praedones  insequantur,  deus  quis  dixerit:  »Eiice  te 
navi:  praesto  est, qui  excipiat,  vel  delphinus, utArio- 
nem  Methymnaeum,  vel  equi  Pelopis  ilii  Neptunii, 
qui  per  undas  currus  suspensos  rapuisse  dicuntur, 
excipient  te  et,  quo  velis,  perferent«;  omnem  omittat 
timorem  :  sic  urgentibus  asperis  et  odiosis  doloribus, 
si  tanti  sint,  ut  ferendi  non  sint,  quo  sit  confugien- 
dum,  vides. 

Haec  fere  hoc  tempore  putavi  esse  diccnda.  Sed 
tu  fortasse  in  sententia  permanes.  A.  Minime  vero  : 
meque  biduo  duarum  rerum,  quas  maxime  timebain, 
spero  liberalum  metu.  M.  Cras  ergo  ad  clepsydram. 
Sic  enim  dicimus.  Et  tibi  hoc  video  non  posse  deberi.  I 


A.  Ita  prorsus.  Et  illud  quidem  ante  meridiem,  hoc 
eodem  tempore.  M.  Sic  faciemus,  tuisque  optimis 
studiis  obsequemur. 


118. 

LIBER  T  E  R  T  I  U  S. 


t  RG.  Praefatio  hums  libri  in  laudihus  philosophise  ver- 
satur,  quae  quum  animi  mcdiciuu  sit,  liuic  praeferri  queritur  nie- 
ilicinam  corporis  c.  1  -3.  Deinceps  id  agitur,  ut  negritudinem 
nan  cudere  in  tupientetn  demonstretur.  Praemittuntur  c.  4.  5. 
argil iiienta  leviora,  ut  a  verliis  Latinorum  ducta,  qui  omnem  ani- 
mi  afFeclionem  ,  rationis  luinine  carentem,  insaniam  ,  amentiam, 
denientiani  appellent,  adeoque  a  sapienle  removeant.  Sequun- 
tur  deinde  arguments  Stoicorum  breviter  astricta  c.  6-9.  (|ui- 
bus  expositis,  fusius  ista  edisseruntur.  Probantur  philosopho- 
rum  praecepta  fortes  quasdain  senteutias  sequentium  ,  Peripate- 
ticorum  non  item,  perturbationum  inediocritales  probanlium 
c.  10.  Claruni  autem  esse  dicitur,  non  solum  omnis  aegritudinis, 
veruin  ceterarum  etiam  perturbationum  caussam  esse  ab  opinione 
repetendam ,  et  aegritudinis  quidem  ab  opinione  magni  mali,  cu¬ 
ius  definiliu  subiicitur  liuiusceniodi:  esse  opinioneni  'inagni  mali 
praesentis,  et  recentem  quidem  opinioneni  talis  mali,  ut  in  eo 
rectum  videatur  esse,  angi  c.  11.  Ex  liac  definitione  in  (res  par¬ 
tes  aliit  disputatio ,  quarum  prima  docet  aegriludinem,  esse  ex 
opinione  mali,  c.  12.  13.  in  qua  Epicurum  refcl lit,  qui  ipsam  opi- 
nionein  esse  aegritudinem  contendat,  et  Cyrenaicos,  qui  non  nisi 
inopinatum  malum  ad  aegritudinem  valere  putent,  quod,  quam- 
quain  insperata  sint  graviora,  et  ipsa  praeineditatio  aegritudinem 
niinuat  c.  13.  med.  14.  15.  ut  merito  reprebendantur  Epicurei, 
qui  istam  repreliendantc.  16.  et  cogitationes  potius  ad  vuluptates 
traducant  corporis,  aut  quae  propter  corpus  vel  recordatione  vel 
spe  cogitentur  c.  17-21.  tamen  in  isto  non  sint  omnia,  quum  et 
necopinatorum  natura  considerata  intelligatur,  propterea  tantum 
m  ago  a  videri,  quod,  quanta  sint,  considerandi  spalium  non  detur, 
et  quasi  culpa  contractum  omne  non  provisum  malum  videatur, 
c.22.  Altera  pars,  dolorem  voluntarium  esse,  non  in  natura  reruin 
ipsa  situm,  ex  eo  demonstrat,  quod,  quum  accessit  ad  upinionem 
inagni  mali  altera  ilia  opinio,  ad  officiuin  pertinere,  aegre  ferre, 
quod  acciderit,  veliementer  augeatur  aegritudinis  perturbatio 
c.  23-26.  sq.  Tertia  denique  line  argumento  a  natura  rerum  aegri¬ 
tudinem  removet,  quod  aegritudo  fere  non  sit  nisi  e  recenti  mali 
opinione,  quaeque  babeat  quamdam  viriditatem  ;  unde  lint,  ut 
ipse  dies  vel  maximae  aegritudini  medeatur  c.  31.  Keliqua  dis- 
putalio  c.  32.  33.  versalur  in  remediis  aegritudinis  tradeudis. 

1.1.  Quidnam  esse,  Brute,  caussaeputem,  cur,  quum 
constemus  ex  animo  et  corpore,  corporis  curandituen- 
dique  caussa  quaesita  sit  ars ,  eiusque  utilitas  deorum 
immortalium  inventioni  consecrata:  animi  autem  me- 
dicina  nec  tarn  desiderata  sit,  antequam  inventa,  nec 
tam  culta,  posteaquam  cognita  est,  nec  tam  multis 
grata  et  probata,  pluribus  etiam  suspecta  et  invisa? 
An  quod  corporis  gravitatem  et  dolorem  animo  iudica- 
mus,  animi  morbum  corpore  non  sentimus?  Ita  fit,  ut 
animus  de  se  ipse  turn  iudicet,  quum  id  ipsum,  quo 
iudicatur,  aegrotet.  2.  Quod  si  tales  nos  natura  ge- 
nuisset,  ut  earn  ipsam  intueri  et  perspicere,  eademque 
optima  duce  cursum  vitae  conficere  possem us :  baud 
erat  sane,  quod  quisquam  rationem  ac  doctrinam  re- 
quireret.  Nunc  parvulos  nobis  dedit  igniculos,  quos 
celeriter  malis  moribus  opinionibusque  depravatisic 

restinguimus,  ut  nnsquam  naturae  lumen  appareat. 
Sunt  enim  ingeniis  nostris  semina  innata  virtutum; 
quae  si  adolescere  liceret,  ipsa  nos  ad  beatam  vitam 
natura  perduceret.  Nunc  autem,  simul  atque  editi  in 
lucem  et  suscepti  sumus,  in  omni  continuo  pravitate 
et  in  summa  opinionum  perversitate  versamur:  ut 
paene  cum  lacte  nutricis  errorem  suxisse  videamur. 
Quum  vero  parentibus  redditi ,  dein  magistris  traditi 
sumus,  turn  ita  variis  imbuimur  erroribus,  ut  vanitati 
veritas ,  et  opinioni  confirmatae  natura  ipsa  cedat. 

II.  3.  Accedunt  etiam  poetae :  qui  quum  magnam 
speciem  doctrinae  sapientiaeque  prae  se  tulerunt,  au- 
diuntur ,  leguntur,  ediscuntur,  et  inhaerescunt  peni- 
tus  in  mentibus :  quum  vero  accedit  eodem  quasi  ma- 
ximus  quidam  magister  populus,  atque  omnis  undi- 
que  ad  vitia  consentiens  multitude,  turn  plane  infici- 
mur  opinionum  pravitate  a  naturaque  desciscimus: 
ut  nobis  optimam  magistram  *  invidisse  videantur, 
qui  nihil  melius  homini,  nihil  magis  expetendum,  ni¬ 
hil  praestantius  honoribus,  imperiis,  populari  gloria 
iudicaverunt.  Ad  quam  fertur  optimus  quisque;  ve- 
ramque  illam  honestatem  expetens,  quam  unam  natu¬ 
ra  maxime  inquirit,  in  summa  inanitate  versatur,  con- 
sectaturque  nullam  eminentem  effigiem  Tvirtutis],  sed 
adumbratam  imaginem  gloriae.  Est  enim  gloria  so- 
lida  quaedam  res  et  expressa ,  non  adumbrata :  ea  est 
consentiens  laus  bonorum,  incorrupta  vox  bene  iudi- 
cantium  de  excellente  virtute :  ea  virtuti  resonat  tam- 
quam  imago.  Quae  quia  recte  factorum  plerumque 
comes  est,  non  est  bonis  viris  repudianda.  4.  Ilia  au¬ 
tem,  quae  se  eius  imitatricem  esse  vult,  temeraria  at¬ 
que  inconsiderata ,  et  plerumque  peccatorum  vitio- 
rumque  laudatrix,  fama  popularis  simulatione  hone- 
statis  formam eiuspulchritudinemquecorrumpit.  Qua 
caecitate homines,  quum  quaedam  etiam  praeclara  cu- 
perent,  eaque  nescirent  nec  ubi,  nec  qualia  essent, 
funditus  alii  eyerterunt  suas  civitates,alii  ipsi  occide- 
runt.  Atque  hi  quidem,  optima  petentes,  non  tam  vo- 
luntate,  quam  cursus  errore  falluntur.  Quid?  qui 
pecuniae  cupiditate,  qui  voluptatum  libidine  ferun- 
tur,  quorumque  ita  perturbantur  animi,  ut  non  mul- 
tum  absint  ab  insania ,  quod  insipientibus  contingit 
omnibus;  his  nullane  est  adhibenda  curatio?  Utrum, 
quod  minus  noceant  animi  aegrotationes ,  quam  cor¬ 
poris?  an,,  quod  corpora  curari  possint,  animorum  me- 
dicina  nulla  sit?  Ill,  5.  At  et  morbi  perniciosiores  plu- 
resque  sunt  animi,  quam  corporis.  Hi  enim  ipsi  odio- 
si  sunt,  quod  ad  animum  pertinent  eumque  sollici- 
tant: 

dnimusque  aeger,  ut  ait  Ennius,  semper  errat,  ne'que 

pati ,  neque  perpeti  potest : 

cupere  numquam  desinit.  Quibus  duobus  morbis 
(ut  omittam alios),  aegritudine  et  cupiditate,  qui  tan¬ 
dem  possunt  in  corpore  esse  graviores?  qui  vero  pro- 
bari  potest,  ut  sibi  mederi  animus  non  possit,  quum 
ipsam  medicinam  corporis  animus  invenerit,  quum- 
que  ad  corporum  sanationem  multum  ipsa  corpora  et 
natura  valeant,  nec  omnes,  qui  curari  se  passi  sunt, 
continuo  etiam  convalescant:  animi  autem,  qui  se  sa- 
nari  voluerint  praeeeptisque  sapientium  paruerint, 
sine  ulla  dubitatione  sanentur?  6.  Est  profecto  animi 
medicina  philosophia:  cuius  auxilium  non,  ut  in  cor¬ 
poris  morbis,  petendum  est  foris;  omnibusque  opibus 
et  viribus,  ut  nosmetipsi  nobis  mederi  possimus,  ela- 
borandum  est.  Quamquam  de  universa  philosophia, 
quanto  opere  et  expetenda  esset  et  colenda ,  satis,  ut 
arbitror,  dictum  est  in  Hortensio.  De  maximis  autem 


rebus  nihil  fere  intermisimus  postea  needisputarenee 
scribere.  His  autem  libris  exposita  sunt  ea,  quae  a 
nobis  cum  familiaribus  nostris  in  Tusculano  erant 
disputata.  Sed  quoniam  duobus  superioribus  de 
morte  et  de  dolore  dictum  est,  tertius  dies  disputatio- 
nis  hoc  tertium  volumen  efficiet.  7.  Ut  enim  in  Aca- 
demiam  nostram  descendimus ,  inclinato  iam  in  post- 
meridianum  tempus  die,  poposci  eorum  aliquem,  qui 
aderant,  caussam  disserendi.  Turn  res  acta  sic  est. 

IV.  A.  Videtur  mihi  cadere  in  sapientem  aegritu- 
do.  M.  Num  reliquae  quoque  perturbationes  animi, 
formidines,  libidines,  iracundiae?  Haec  enim  feresunt 
eiusmodi,  quae  Graeci  nd&r]  appellant:  ego  poteram 
morbos;  et  id  verbum  esset  e  verbo;  sed  in  consuetu- 
dinem  nostram  non  caderet.  Nam  misereri,  invidere, 
gestire,  laetari ,  haec  omnia  morbos  Graeci  appellant, 
motus  animi  rationi  non  obtemperantes :  nos  autem 
hos  eosdem  motus  concitati  animi,  recte,  ut  opinor, 
perturbationes  dixerjmus;  morbos  autem  non  satis 
usitate:  nisi  quid  aliud  tibi  videtur.  8.  A.  Mihi  vero 
isto  modo.  M.  Haeccine  igitur  cadere  in  sapientem 
putas?  A.  Prorsus  existimo.  M.  Nae  ista  gloriosa  sa- 
pientia  non  magno  aestimanda  est,  si  quidem  non  mul¬ 
tum  differt  ab  insania.  A.  Quid?  tibi  omnisne  animi 
commotio  videtur  insania?  M.  Non  mihi  quidem  soli : 
sed,  id  quod  admirari  saepe  soleo,  maioribus  quoque 
nostris  hoc  ita  visum  intelligo  multis  saeculisanteSo- 
cratem :  a  quo  haec  omnis ,  quae  est  de  vita  et  de  mo- 
ribus,  philosophia  manavit.  A.  Quonam  tandem  mo¬ 
do?  M.  Quia  nomen  insaniae  significat  mentis  aegro- 
tationem  et  morbum.id  est  insanitatem  et  aegrotum 
animum,  quam  appellarunt  insaniam.  9.  Omnes  au¬ 
tem  perturbationes  animi  morbos  philosophi  appel¬ 
lant;  negantque,  stultum  quemquam  his  morbis  va- 
care.  Qui  autem  in  rnorbo  sunt,  sani  non  sunt:  et 
omnium insipientium animi  in  morbo  sunt:  omnes  in- 
sipientes  igitur  insaniunt.  Sanitatem  enim  animorum 
positamintranquillitate  quadam  constantiaque  cense- 
bant:  his  rebus  mentemvacuam  appellarunt  insaniam, 
propterea  quod  in  perturbato  animo,  sicut  in  corpore, 
sanitas  esse  non  posset.  V.  10.  Nec  minus  illud  acu¬ 
te,  quod  animi  affectionem,  lumine  mentis  carentem, 
nominaverunt  amentiam  eamdemque  dementiam.  Ex 
quo  intelligendum  est,  eos,  qui  haec  rebus  nomina 
posuerunt ,  sensisse  hoc  idem ,  quod  a  Socrate  acce- 
ptum  diligenter  Stoici  retinuerunt,  omnes  insipientes 
esse  non  sanos.  Qui  enim  animus  est  in  aliquo  mor¬ 
bo,  (morbos  autem  hos  perturbatos  motus,  ut  modo 
dixi,  philosophi  appellantjnon  magis  est  sanus.quain 
id  corpus,  quod  in  morbo  est,  Ita  fit,  ut  sapientia  sa¬ 
nitas  sit  animi:  insipientia  autem  quasi  insanitas 
quaedam [,  quae  est  insania  eademque  dementia]: 
multoque  melius  haec  notata  sunt  verbis  Latinis, 
quam  Graecis :  quod  aliis  quoque  multis  locis  repe- 
rietur.  Sed  id  alias :  nunc,  quod  instat.  II.  Totum 
igitur  id,  quod  quaerimus,  quid  et  quale  sit,  verbi  vis 
ipsa  declarat.  Eos  enim  sanos  quoniam  intelligi  ne- 
cesse  est,  quorum  mens  motu,  quasi  morbo,  perturba- 
ta  nullo  sit:  qui  contra  affecti  sunt,  hos  insanos  appel- 
lari  necesse  est.  Itaque  nihil  melius,  quam  quod  est 
in  consuetudine  sermonis  Latini,  quum  exisse  ex  po- 
testate  dicimus  eos,  qui  effrenati  feruntur  aut  libidi¬ 
ne  aut  iracundia.  Quamquam  ipsa  iracundia  libidi— 
nis  est  pars.  Sic  enim  definitur  iracundia,  ulciscendi 
libido.  Qui  igitur  exisse  ex  potestate  dicuntur,  id- 
circo  dicuntur,  quia  non  sunt  in  potestate  mentis ,  cui 
regnum  totius  animi  a  natura  tributum  est.  Graeci 

autem  puviav  unde  appellent,  non  facile  dixerim. 
Earn  tamen  ipsam  distinguimus  nos  melius,  quam 
illi.  Hanc  enim  insaniam,  quae  iuncta  stultitiae  pa- 
tet  latius,  a  furore  disiungimus.  Graeci  volunt  illi 
quidem,  sed  parum  valent  verbo:  quem  nos  furorem, 
fiehx-y/oUav  illi  vocant.  Quasi  vero  atra  bili  solum 
mens ,  ac  non  saepe  vel  iracundia  graviore  vel  timore 
vel  dolore  moveatur:  quo  genere  Athamantem,  Alc- 
maeonem,  Aiacem,  Orestem  furere  dicimus:  qui  ita 
sit  affectus ,  eum  dominum  esse  rerum  suarum  vetant 
duodecim  tabulae.  Itaque  non  est  scriptum ,  si  in- 
sanus,  sed  si  furiosus  escit*.  Stultitiam  enim 
censuerunt,  constantia  id  est  sanitate  vacantem ,  pos¬ 
se  tamen  tueri  mediocritatem  officiorum  et  vitae  com- 
munem  cultum  atque  usitatum.  Furorem  autem  esse 
rati  sunt  mentis  ad  omnia  caecitatem.  Quod  quum 
maius  esse  videatur,  quam  insania,  tamen  eiusmodi 
est,  ut  furor  in  sapientem  cadere  possit,  non  possit  in¬ 
sania.  Sed  haec  alia  quaestio  est.  Nos  ad  proposi- 
tum  revertamur. 

VI.  12.  Cadere,  opinor,  in  sapientem  aegritudi- 
nem  tibi  dixisti  videri.  A.  Et  vero  ita  existimo.  M. 
Humanum  id  quidem,  quod  ita  existimas.  Non  enim 
silice  nati  sumus:  sed  est  natur&  fere  in  animis  tene- 
rum  quiddam  atque  molle,  quod  aegritudine  quasi 
tempestate  quatiatur.  Nec  absurde  Crantor  ille,  qui 
in  nostra  Academia  vel  in  primis  fuit  nobilis,  Minime, 
inquit,  assentior  iis ,  qui  istam  nescio  quam  indolen- 
tiam  magno  opere  laudant:  quae  nec  potest  ulla  esse 
nec  debet.  Ne  aegrotus  sim,  inquit :  sin ,  is,  qui  fue- 
rat,  sensus  adsit,  sive  seceturquid,  sive  avellatur  a 
corpore.  Nam  istuc  nihil  dolere  non  sine  magna 
mercede  contingit,  immanitatis  in  animo,  stuporis  in 
corpore.  13.  Sed  videamus,  nec  haec  oratio  sit  ho- 
minum  assentantium  nostrae  imbeciliitati  et  indul- 
gentium  mollitudini:  nos  autem  audeamus  non  solum 
ramos  amputare  miseriarum ,  sed  omnes  radicum  fi- 
bras  evellere.  Tamen  aliquid  relinquetur  fortasse: 
ita  sunt  altae  stirpes  stultitiae;  sed  relinquetur  id  so¬ 
lum,  quod  erit  necessarium.  Illud  quidem  sic  habe- 
to,  nisi  sanatus  animus  sit,  quod  sine  philosophia  fie¬ 
ri  non  potest,  finem  miseriarum  nullum  fore.  Quam- 
obrem,  quoniam  coepimus,  tradamus  nos  ei  curan- 
dos:  sanabimur,  si  volemus.  Et  progrediar  quidem 
longius :  non  enim  de  aegritudine  solum ,  quamquam 
id  quidem  primum ,  sed  de  omni  animi,  ut  ego  posui, 
perturbatione,  (morbo,  ut  Graeci  volunt,)  explicabo. 
Et  primo,  si  placet,  Stoicorum  more  agamus,  qui  bre- 
viter  astringere  solent  argumenta :  deinde  nostro  in¬ 
stitute  vagabimur, 

VII.  1A.  Qui  fortis  est,  idem  est  fidens :  quoniam 
confidens ,  mala  consuetudine  loquendi,  in  vitio  poni- 
tur,  ductum  verbum  a  confidendo,  quod  laudis  est. 
Qui  autem  est  fidens,  is  profecto  non  extimescit.  Dis- 
crepat  enim  a  timendo  confidere.  Atque  in  quem  ca- 
dit  aegritudo,  in  eumdem  timor.  Quarum  enim  re¬ 
rum  praesentia  sumus  in  aegritudine,  easdem  impen- 
dentes  et  venientes  timemus.  Ita  fit,  ut  fortitudini 
aegritudo  repugnet.  Verisimile  est  igitur,  in  quem 
cadat  aegritudo,  cadere  in  eumdem  timorem  et  infra- 
ctionem  quamdam  animi  et  demissionem.  Quae  in 
quem  cadunt,  in  eumdem  cadit,  ut  serviat,  ut  victum 
se  quandoque  esse  fateatur.  Quae  qui  recipit,  reci- 
piat  idem  necesse  est  timiditatem  et  ignaviam.  Non 
cadunt  autem  haec  in  virum  fortem :  igitur  ne  aegri¬ 
tudo  quidem.  At  nemo  sapiens,  nisi  fortis.  Non  ca¬ 
dit  ergo  in  sapientem  aegritudo.  15.  Praeterea  neces- 


—  9. 

seest,  qui  fortis  sit,  eumdem  esse  magni  animi;  qui 
magni  animi  sit,  invictum:  qui  invictus  sit,  eum  res 
humanas  despicere  atque  infra  se  positas  arbitrari. 
Despicere  autem  nemo  potest  eas  res ,  propter  quas 
aegritudine  affici  potest.  Ex  quo  efficitur,  fortem  vi¬ 
rum  aegritudine  numquam  affici.  Omnes  autem  sa- 
pientes  fortes.  Non  cadit  igitur  in  sapientem  aegri¬ 
tudo.  Et  quemadmodum  oculus  conturbatus  non  est 
probe  affectus  ad  suum  munus  fungendum:  et  reli- 
quae  partes  totumve  corpus  statu  quum  est  motum, 
deest  officio  suo  et  muneri  :  sic  conturbatus  animus 
non  est  aptus  ad  exsequendum  munus  suum.  Munus 
autem  animi  est  ratione  bene  uti :  et  sapientis  animus 
ita  semperaffectus  est,  utratione  optime  utatur.  Num¬ 
quam  igitur  est  perturbatus.  At  aegritudo  perturba- 
tio  est  animi.  Semper  igitur  ea  sapiens  vacabit. 

VIII.  16.  Veri  etiam  simile  illud  est,  qui  sit  tempe- 
rans,  quem  Graeci  ucocpgovot  appellant  eamque  virtu- 
tem  ucocfgocrvvrjv  vocant,  quam  soleo  equidem  turn 
temperantiam,  turn  moderationem  appellare,  non- 
numquam  etiam  modestiam:  sed  haud  scio,  an  recte 
ea  virtus  frugalitas  appellari  possit,  quod  angustius 
apud  Graecos  valet,  qui  frugi  homines /^ai/xovg  ap¬ 
pellant,  id  est  tantummodo  utiles;  at  illud  est  latius: 
est  enim  omnis  abstinentia,  omnis  innocentia  (quae 
apud  Graecos  usitatum  nomen  nullum  habet,  sed  ha¬ 
bere  potest  d(ftd{}eiav :  nam  est  innocentia  affectio  talis 
animi,  quae  noceat  nemini)  —  reliquas  etiam  virtutes 
frugalitas  continet.  Quae  nisi  tantaesset,  et  si  iis  an- 
gustiis,  quibus  plerique  pulant,  teneretur,  numquam 
esset  L.  Pisonis  cognomen  tanto  opere  laudatum.  17. 
Sed  quia  nec,  qui  propter  metum  praesidium  reliquit, 
(quod  est  ignaviae,)  nec,  qui  propter  avaritiam  clam 
depositum  non  reddidit,  (quod  estiniustitiae,)nec,  qui 
propter  temeritatem  male  rem  gessit,  (quod est  stulti¬ 
tiae,)  frugi  appellari  solet;  eo  tres  virtutes,  fortitudi- 
nem,  iustitiam,  prudentiam,  frugalitas  complexa  est: 
(etsi  hoc  quidem  commune  est  virtutum:  omnes  enim 
inter  se  nexae  et  iugatae  sunt:)  reliquum  igitur  est, 
quarta  virtus  ut  sit  ipsa  frugalitas.  Eius  enim  vide- 
tur  esse  proprium,  motus  animi  appetentis  regere  et 
sedare,  semperque  adversantem  libidini,  moderatam 
in  omni  re  servare  constantiam.  Cui  contrarium  vi- 
tium  nequitia  dicitur.  18.  Frugalitas,  ut  opinor,  a 
fruge:  qua  nihil  melius  e  terra.  Nequitia  ab  eo  (etsi 
hoc  erit  fortasse  durius :  sed  tentemus :  lusisse  pute- 
mur,  si  nil  sit)  ab  eo,  quod  nequidquatn  est  in  tali  ho- 
mine:  ex  quo  idem  nihili  dicitur.  Qui  sit  frugi  igi¬ 
tur,  vel,  si  mavis,  moderatus  et  temperans,  eum  ne¬ 
cesse  est  esse  constantem ;  qui  autem  constans ,  quie- 
tum ;  qui  quietus ,  perturbatione  omni  vacuum :  ergo 
etiam  aegritudine.  Et  sunt  ilia  sapientis :  aberit  igi¬ 
tur  a  sapiente  aegritudo.  IX.  Itaque  non  inscite  He- 
racleotes  Dionysius  ad  ea  disputat,  quae  apud  Home- 
rum  Achilles  queritur,  hoc,  ut  opinor,  modo: 

Corque  meurn  penitus  turgescit  tristibus  iris , 
quum  decore  atque  omni  me  orbatum  laude  recordor. 

19.  Num  manus  affecta  recte  est,  quum  in  tumore  est? 
aut  num  aliud  quodpiam  membrum  tumidum  actur- 
gidum  non  vitiose  se  habet?  Sic  igitur  inflatus  et  tu- 
mens  animus  in  vitio  est.  Sapientis  autem  animus 
semper  vacat  vitio,  numquam  turgescit,  numquam 
tumet.  At  irati  animus  eiusmodi  est:  numquam  igi¬ 
tur  sapiens  irascitur.  Nam  si  irascitur,  etiam  concu- 
piscit.  Proprium  est  enim  irati  cupere ,  a  quo  laesus 
videatur,  ei  quam  maximum  dolorem  inurere.  Qui 
autem  id  concupierit,  eum  necesse  est,  si  id  consecu- 

tus  sit,  magno  opere  laetari.  Ex  quo  fit,  ut  alieno 
malo  gaudeat.  Quod  quoniam  non  cadit  in  sapien- 
tem,  ne  ut  irascatur  quidem  cadit.  Sin  autem  caderet 
in  sapientem  aegritudo,  caderet  etiam  iracundia.  Qua 
quoniam  vacat,  aegritudine  etiam  vacabit.  20.  Ete- 
nim  si  sapiens  in  aegritudinem  incidere  posset;  pos¬ 
set  etiam  in  misericordiam ,  posset  in  invidentiam. 
Non  dixi  invidiam,  quae  turn  est,  quum  invidetur:  ab 
invidendo  autem  invidentia  recte  dici  potest,  ut  efi'u- 
giamusambiguum  nomen  invidiae;  quod  verbum  du- 
ctum  est  a  nimis  intuendo  fortunam  alterius ,  ut  est  in 
Melanippa, 

- Quisnam  florem  liberum  invidil  medm? 

Male  Latine  videtur,sed  praeclareAccius;  ut  enim  vi- 
dere,  sic  invidere  florem  rectius,  quam  flori.  Nos 
consuetudine  prohibemur :  poeta  ius  suumtenuit,  et 
dixit  audacius.  X.  21.  Cadit  igitur  in  eumdem  et 
misereri  et  invidere.  Nam  qui  dolet  rebus  alicuius 
adversis,  idem  alicuius  etiam  secundis  dolet:  utTheo- 
phrastus,  interitum  deplorans  Callistheni  sodalis  sui, 
rebus  Alexandri  prosperis  angitur :  itaque  dicit  Calli- 
stbenem  incidisse  in  hominem  summa  potentia  sum- 
maque  fortuna ,  sed  ignarum ,  quemadmodum  rebus 
secundis  uti  conveniret.  Atqui  quemadmodum  mise- 
ricordia  aegritudo  est  ex  alterius  rebus  adversis:  sic 
invidentia  aegritudo  est  ex  alterius  rebus  secundis. 
In  quem  igitur  cadit  misereri,  in  eumdem  etiam  in¬ 
videre.  Non  cadit  autem  invidere  in  sapientem :  ergo 
ne  misereri  quidem.  Quod  si  aegre  ferre  sapiens  so- 
leret,  misereri  etiam  soleret.  Abest  ergo  a  sapiente 
aegritudo. 

22.  Haec  sic  dicuntur  a  Stoicis  concludunturque 
contortius.  Sed  latius  aliquanto  dicenda  sunt  et  dif- 
fusius :  sententiis  tamen  utendum  eorum  potissimum, 
qui  maxime  forti  et,  ut  ita  dicam,  virili  utuntur  ratio- 
ne  atque  sententia.  Nam  Peripatetici,  familiares  no- 
stri,  quibus  nihil  est  uberius,  nihil  eruditius,  nihil 
gravius,  mediocritates  vel  perturbationum  vel  mor- 
borum  ^nimi  mihi  non  sane  probant.  Omne  enim 
malum,  etiam  mediocre,  magnum  est.  Nos  autem  id 
agimus,  ut  id  in  sapiente  nullum  sit  omnino.  Nam  ut 
corpus,  etiam  si  mediocriter  aegrum  est,  sanum  non 
est :  sic  in  animo  ista  mediocritas  caret  sanitate.  Ita¬ 
que  praeclare  nostri,  ut  alia  multa,  rnolestiam,  sollici- 
tudinem,  angorem,  propter  similitudinem  corporum 
aegrorum,  aegritudinem  nominaverunt.  23.  Hoc  pro- 
pemodum  verboGraeci  omnem  animi  perturbationem 
appellant.  Vocant  enim  nd&og,  id  est  morbum,  qui- 
cumque  est  motus  in  animo  turbidus.  Nos  melius: 
aegris  enim  corporibus  simillima  est  animi  aegritudo. 
At  non  similis  aegrotationis  est  libido,  non  immode- 
rata  laelitia,  quae  est  voluptas  animi  elata  et  gestiens. 
Ipse  etiam  metus  non  est  morbi  admodum  similis, 
quamquam  aegritudini  est  finitimus:  sed  proprie,  ut  ! 
aegrotatio  in  corpore,  sic  aegritudo  in  animo  nomen  1 
habet  non  seiunctum  a  dolore.  Doloris  igitur  huius 
origo  nobis  explicanda  est,  id  est  caussa  efficiens  ae¬ 
gritudinem  in  animo,  tamquam  aegrotationem  in  cor¬ 
pore.  Nam,  ut  medici,  caussa  morbi  inventa,  cura- 
tionem  esse  inventam  putant:  sic  nos,  caussa  aegritu- 
dinis  reperta,  medendi  facultatem  reperiemus. 

XI.  24.  Est  igitur  caussa  omnis  in  opinione ,  nec 
vero  aegritudinis solum,  sedetiamreliquarumomnium 
perturbationum:  quae  sunt  genere  quattuor,  partibus 
plures.  Nam  quum  omnis  perturbatio  sit  animi  mo¬ 
tus  vel  rationis  expers,  vel  rationem  aspernans,  vel 
rationi  non  obediens,  isque  motus  aut  boni  aut  mali  I 


opinione  citetur :  bifariam  quattuorperturbationes  ae- 
qualiter  distributae  sunt.  Nam  duae  sunt  ex  opinione 
boni:  quarum  altera  voluptas  gestiens,  id  est  prae- 
ter  modum  elata  laetitia ,  opinione  praesentis  magni 
alicuius  boni;  altera,  quae  est  immoderata  appetitio 
opinati  magni  boni,  rationi  non  obtemperans,  vel  cu- 
piditas  recte  vel  libido  dici  potest.  25.  Ergo  haec  duo 
genera,  voluptas  gestiens  et  libido,  bonorum  opinione 
turbantur;  ut  duo  reliqua,  metus  et  aegritudo,  malo- 
rum.  Nam  et  metus  opinio  magni  mali  impendentis, 
et  aegritudo  est  opinio  magni  mali  praesentis ,  et  qui¬ 
dem  recens  opinio  tabs  mali,  ut  in  eo  rectum  videatur 
esse  angi ;  id  autem  est,  ut  is,  qui  doleat,  oportere  opi- 
netur  se  dolere.  His  autem  perturbationibus,  quas  in 
vitam  hominum  stultitia quasi  quasdam  furias  immit- 
tit  atque  incitat,  omnibus  viribus  atque  opibus  repu- 
gnandum  est,  si  volumus  hoc,  quod  datum  est  vitae, 
tranqiulle  placideque  traducere.  Sed  ceteras  alias: 
nunc  aegritudinem  si  possumus,  depellamus.  Id  enim 
sit  propositum ,  quandoquidem  earn  tu  videri  tibi  in 
sapientem  cadere  dixisti:  quod  ego  nullo  modo existi- 
mo:  taetra  enim  res  est,  misera,  detestabilis,  omni 
contentione,  velis,  ut  ita  dicam,  remisque  fugienda. 
XII.  26.  Qualis  enim  tibi  ille  videtur 

Tdnlalo  progndtus,  Pelope  ndtus,  qui  quondam  d  socru 
Oenomao  reqe  Hippodamiam  rdptis  nactus'st  nupliis? 
Iovis  iste  quidem  pronepos:  tamne  ergo  abiectus, 
tamque  fractus? 

Nolite  (inquit)  hospiles  ad  me  adire.  Illico  istim! 
ne  contagio  mea  bonis,  umbrave  obsit: 

-  -  tanla  vis  sceleris  in  corpore  haeret. 

Tu  te,  Thyesta,  damnabis,  orbabisque  luce  propter 
vim  sceleris  alieni?  Quid?  ilium  filium  Solis  nonne 
patris  ipsius  luce  indignum  putas? 

Ref  aye  re  oculi:  corpus  made  extdbuit: 
lacrurnae  peredere  humore  exsanguis  genas, 
situ  liventes:  bdrba  paedore  horrida  atque 
intonsa  infuscat  pectus  illuvie  scabrum. 

Haec  mala,  o  stultissime  Aeeta,  ipse  tibi  addidisti. 
Non  inerant  in  his,  quae  tibi  casus  invexerat:  et  qui¬ 
dem  inveterato  malo,  quum  tumor  animi  resedisset: 
—  est  autem  aegritudo,  ut  docebo,  in  opinione  mali 
recentis  —  sed  maeres  videlicet  regni  desiderio,  non 
filiae.  111am  enim  oderas,  et  iure  fortasse:  regno  non 
aequo  animo  carebas.  Est  autem  impudens  luctus 
maerore  se  conficientis,  quod  imperare  non  liceatli- 
beris.  27.  Dionysius  quidem  tyrannus,  Syracusis 
expulsus,  Corinthi  pueros  docebat:  usque  eo  imperio 
carere  non  poterat.  Tarquinio  vero  quid  impuden- 
tius,  qui  bellum  gereret  cum  iis,  qui  eius  non  tulerant 
superbiam?  Is,  quum  restitui  in  regnum  nec  Veien- 
tium  nec  Latinorum  armis  potuisset,  Cumas  se  contu- 
Iisse  dicitur,  inque  ea  urbe  senio  et  aegritudine  esse 
confectus.  XIII.  Hoc  tu  igitur  censes  sapienti  acci- 
dere  posse,  ut  aegritudine  opprimatur,  id  est  mise- 
ria?  Nam  quum  omnis  perturbatio  miseria  est,  turn 
carnificina  est  aegritudo.  Habet  ardorem  libido,  le- 
vitatem  laetitia  gestiens,  humilitatem  metus;  sed  ae¬ 
gritudo  maiora  quaedam,  tabem,  cruciatum,  afflicta- 
tionem,  foeditatem; 

lacerat,  exest  atiimum,  planeque  conficil. 

Hanc  nisi  exuimus  sic,  ut  abiiciamus,  miseria  carere 
non  possumus. 

28.  Atque  hoc  quidem  perspicuum  est,  turn  aegri¬ 
tudinem  exsistere,  quum  quid  ita  visum  sit,  ut  ma¬ 
gnum  quoddam  malum  adesse  el  urgere  videatur. 
Epicuro  autem  placet,  opinionem  mali  aegritudinem 


17. 

esse  natura,  ut,  quicumque  intueatur  in  aliquodmaius 
malum ,  si  id  sibi  accidisse  opinetur ,  sit  continuo  in 
aegritudine.  Cyrenaici  non  omni  malo  aegritudinem 
effici  censent,  sed  insperato  et  nec  opinato  malo.  Est 
id  quidem  non  mediocre  ad  aegritudinem  augendam  : 
videntur  enim  omnia  repentina  graviora.  Ex  hoc  et 
ilia  iure  laudantur: 

'Ego  quum  genui,  turn  moriturum  scivi,  el  ei  rei  siis- 

tuli. 

Praeterea  ad  Troiam  quum  misiobdefendendam  Grae- 

ciam, 

scibam  me  in  mortiferum  bellum ,  non  in  epulas  mil- 

tere. 

XIV.  29.  Haec  igitur  praemeditatio  futurorum 
malorum  lenit  eorum  adventum ,  quae  venientia  lon- 
ge  ante  videris.  Itaque  apud  Euripidem  a  Theseo 
dicta  laudantur.  Licet  enim,  ut  saepe  facimus,  in 
Latinum  ilia  convertere. 

Nam  qui  haec  audita  a  docto  meminissem  viro, 
futuras  mecum  commentabar  miserias: 
aut  mortem  acerbam,  aut  exsilii  maestdm  fugam, 
aut  semper  aliquant  molem  meditabdr  mali: 
ut,  si  qua  invecta  diritas  casit  foret, 
ne  me  imparatum  cura  laceraret  repens. 

30.  Quod  autem  Theseus  a  docto  se  audisse  dicit,  id 
de  se  ipso  loquitur  Euripides.  Fuerat  enim  auditor 
Anaxagorae:  quem  ferunt,  nuntiata  morte  filii,  dixis- 
se,  Sciebam  me  genuisse  mortalem.  Quae  vox  de- 
clarat ,  iis  esse  haec  acerba ,  quibus  non  fuerint  cogi- 
tata.  Ergo  id  quidem  non  dubium,  quin  omnia,  quae 
mala  putentur,  sint  improvisa  graviora.  Itaque  quam- 
quam  non  haec  una  res  efficit  maximam  aegritudi¬ 
nem  :  tamen ,  quoniam  multum  potest  provisio  animi 
et  praeparatio  ad  minuendum  dolorem,  sint  semper 
omnia  homini  humana  meditata.  Et  nimirum  haec 
est  ilia  praestans  et  divina  sapientia,  et  perceptas  pe- 
nitus  et  pertractatas  humanas  res  habere;  nihil  admi- 
rari,  quum  acciderit;  nihil,  antequam  evenerit,  non 
e venire  posse  arbitrari. 

Quam  ob  rem  omnes ,  quum  secundae  res  sunt  mdxu- 

me,  turn  mdxume 

meditdri  secum  oportel ,  quo  pacto  ddvorsam  aeru- 

mndm  ferant: 

pericla,  damna,  peregre  rediens  semper  secum  co- 

gitel, 

aut  filii  peccatum,  aut  uxor  is  mortem,  aut  morbum 

filiae : 

communia  esse  haec,  ne  quid  horum  umquam  dccidal 

animo  novom : 

quidquid  praeter  spent  eveniat,  omne  id  deputare  esse 

in  lucro. 

XV.  31.  Ergo  hoc  Terentius  a  philosophia  sumptum 

quum  tarn  commode  dixerit:  nos,  e  quorum  fontibus 
id  haustum  est,  non  et  dicemus  hoc  melius,  et  con- 
stantius  sentiemus?  Hie  est  enim  ille  vultus  semper 
idem;  quern  dicitur  Xanthippe  praedicare  solita  in 
viro  suo  fuisse  Socrate ,  eodem  semper  se  vidisse  ex- 
euntem  ilium  domo,  et  revertentem.  Nec  vero  ea 
frons  erat,  quae  M.  Crassi  illius  veteris,  quem  semel 
ait  in  omni  vita  risisse  Lucilius;  sed  tranquilla  et  se- 
rena:  sic  enim  accepimus.  lure  autem  erat  semper 
idem  vultus,  quum  mentis,  a  qua  is  fingitur,  nulla 
beret  mutatio.  Quare  accipio  equidem  a  Cyrenaicis 
haec  arma  contra  casus  et  eventus ,  quibus  eorum  ad- 
venientes  impetus  diuturna  praemeditatione  frangan- 
tur:  simulque  iudico  malum  illud  opinionis  esse,  non 
naturae. 


32.  Si  enim  in  re  esset,  cur  fierent  provisa  levio- 
ra?  Sed  est,  iisdem  de  rebus  quod  dici  possit  subti- 
lius,  si  prius  Epicuri  sententiam  viderimus:  qui  cen- 
set,  necesse  esse  omnes  in  aegritudine  esse,  qui  se  in 
malis  esse  arb'itrentur;  sive  ilia  ante  provisa  etexspe- 
ctata  sint  sive  inveteraverint.  Nam  neque  vetustate 
minui  mala,  nec  fieri  praemeditata  leviora:  stultam- 
que  etiam  esse  meditationem  futuri  mali,  aut  fortasse 
ne  futuri  quidem:  satis  esse  odiosum  malum  omne, 
quum  venisset:  qui  autem  semper  cogitavisset,  acci- 
dere  posse  aliquid  adversi,  ei  fieri  illud  sempiternum 
malum :  si  vero  ne  futurum  quidem  sit,  frustra suscipi 
miseriam  voluntariam  :  ita  semper  angi,  aut  accipien- 
do  aut  cogitando  malo.  33.  Levationem  autem  ae- 
gritudinis  in  duabus  rebus  ponit,  avocatione  a  cogi- 
tanda  molestia  et  revocatione  ad  contemplandas  volu- 
ptates.  Parere  enim  censet  animum  rationi  posse  et, 
quo  ilia  ducat,  sequi.  Vetat  igitur  ratio  intueri  mo- 
lestias:  abstrahit  ab  acerbis  cogitationibus  hebetem 
aciem  ad  miserias  contemplandas :  a  quibus  quum  ce- 
cinit  receptui,  impellit  rursum  et  incitat  ad  conspi- 
ciendas  totaque  mente  contrectandas  varias  volupta- 
tes,  quibus  ille,  et  praeteritarum  memoria  et  spe  con- 
sequentium,  sapientis  vitam  refertam  putat.  Haec 
nostro  more  nos  diximus :  Epicurei  dicunt  suo.  Sed, 
quae  dicant,  videamus,  quo  modo  negligamus. 

XVI.  34.  Principio  male  reprehendunt  praemedi- 
tationem  rerum  futurarum.  Nihil  est  enim,  quod  tarn 
obtundat  elevetque  aegritudinem,  quam  perpetua  in 
omni  vita  cogitatio,  nihil  esse,  quod  accidere  non  pos¬ 
sit:  quam  meditatio  conditionis  humanae:  quam  vi¬ 
tae  lex  commentatioque  parendi:  quae  non  hoc  affert, 
utsemper maereamus,  sed  ut  numquam.  Neque  enim, 
qui  rerum  naturam,  qui  vitae  varietatem,  qui  imbe- 
cillitatem  generis  humani  cogitat,  maeret  quum  haec 
cogitat,  sed  turn  vel  maxime  sapientiae  fungitur  mu- 
nere.  Utrumque  enim  consequitur,  ut  et  consideran- 
dis  rebus  humanis  proprio  philosophiae  fungatur  of¬ 
ficio,  et  adversis  casibus  triplici  consolatione  sanetur  : 
primum,  quod  posse  accidere  diu  cogitavit;  quae  co¬ 
gitatio  una  maxime  molestias  omnes  extenuat  et  di- 
luit:  deinde,  quod  humana  ferenda  intelligit:  postre- 
mo,  quod  videt  malum  nullum  esse,  nisi  culpam ;  cul- 
pam  autem  nullam  esse,  quum  id,  quod  ab  homine 
non  potuerit  praestari,  evenerit.  35.  Nam  revocatio 
ilia,  quam  affert,  quum  a  contuendis  nos  malis  avocat, 
nulla  est.  Non  est  enim  in  nostra  potestate,  fodican- 
tibus  iis  rebus,  quas  malas  esse  opinemur,  dissimula¬ 
te  vel  oblivio.  Lacerant,  vexant,  stimulos  admovent, 
ignes  adhibent,  respirare  non  sinunt.  Et  tu  oblivisci 
iubes,  quod  contra  naturam  est:  quod  a  natura  datum 
est  auxilium  extorqueas  inveterati  doloris?  Est  enim 
tarda  ilia  quidem  medicina,  sed  tamen  magna,  quam 
affert  longinquitas  et  dies.  lubes  me  bona  cogitare, 
oblivisci  malorum.  Diceres  aliquid,  et  magno  qui¬ 
dem  philosopho  dignum,  sieabona  sentires  esse,  quae 
essent  homine  dignissima.  XVII.  36.  Pythagoras 
mihi  si  diceret  aut  Socrates  aut  Plato:  »Quidiaces? 
aut  quid  maeres?  aut  cur  succumbis  cedisque  fortu- 
nae?  quae  pervellere  te  forsitan  potuerit  et  pungere : 
non  potuit  certe  vires  frangere.  Magna  vis  est  in  vir- 
tutibus :  eas  excita ,  si  forte  dormiunt.  Iam  tibi  ade- 
rit  princeps  Fortitudo,  quae  te  animo  tanto  esse  coget, 
ut  omnia,  quae  possint  homini  evenire,  contemnas  et 
pro  nihilo  putes.  Aderit  Temperantia,  quae  est  ea- 
dem  moderatio;  a  me  quidem  paullo  ante  appellata 
fruga  litas;  quae  te  turpiter  et  nequiter  facere  nihil  pa- 

tietur.  Quid  est  autem  nequius  aut  turpius  effemi¬ 
nate*  viro?  Ne  Iustitia  quidem  sinet  te  ista  facere :  cui 
minimum  esse  videtur  in  hac  caussa  loci;  quae  tamen 
ita dicet,  dupliciter  esse  te  iniustum,  quum  et  alienum 
appetas,  qui  mortalis  natus  conditionem  postules  im- 
mortalium,  et  graviter  feras  te,  quod  utendum  acce- 
peris,  reddidisse.  37.  Prudentiae  vero  quid  respon- 
debis,  docenti,  virtutem  sese  esse  contentam,  quo  mo- 
do  ad  bene  vivendum,  sic  etiam  ad  beate?  Quae  siex- 
trinsecus  religata  pendeat,  et  non  et  oriatur  a  se,  et 
rursus  ad  se  revertatur,  et  omnia  sua  complexa  nihil 
quaerat  aliunde :  non  intelligo,  cur  aut  verbis  tarn  ve- 
hementer  ornanda,  aut  re  tanto  opere  expetenda  vi- 
deatur. «  Ad  haec  bona  me  si  revocas ,  Epicure ,  pa- 
reo,  sequor ,  utor  te  ipso  duce ,  obliviscor  etiam  malo- 
rum,  ut  iubes,  eoque  facilius,  quod  ea  ne  in  malis  qui¬ 
dem  ponenda  censeo.  Sed  traducis  cogitationes  meas 
ad  voluptates.  Quas?  Corporis,  credo,  aut  quae  pro¬ 
pter  corpus  vel  recordatione  vel  spe  cogitentur.  Num- 
quid  est  aliud?  Rectene  interpretor  sententiam  tuam? 
Solent  enim  isti  negare  nos  intelligere,  quiddicatEpi- 
curus.  38.  Hoc  dicit,  et  hoc  ille  acriculus,  me  au- 
diente,  Athenis  senex  Zeno,  istorum  acutissimus,  con¬ 
tendere  et  magna  voce  dicere  solebat:  eum  esse  bea- 
tum,  qui  praesentibus  voluptatibus  frueretur,  confide- 
retque  se  fruiturum  aut  in  omni ,  aut  in  magna  parte 
vitae,  dolore  non  interveniente;  aut  si  interveniret,  si 
summus  foret,  futurum  brevem;  sin  productior,  plus 
habiturum  iucundi,  quam  mali:  haec  cogitantem  fore 
beatum ,  praesertim  si  et  ante  perceptis  bonis  conten- 
tus  esset,  nec  mortem,  nec  deos  extimesceret.  Habes 
formam  Epicuri  vitae  beatae,  verbis  Zenonis  expres- 
sam,  nihil  ut  possit  negari.  XVIII.  39.  Quid  ergo? 
huiusne  vitae  propositio  et  cogitatio  aut  Thyesten  le¬ 
va  re  poterit,  aut  Aeetam,  de  quo  paullo  ante  dixi,  aut 
Telamonem,  pulsum  patria ,  exsulantem  atque  egen- 
tem?  in  quo  haec  admiratio  fiebat: 

Hiccine  est  Telamo  ille,  modo  quem  gloria  ad  caelum 

extulil? 

quem  aspectabant  ?  cuius  ob  os  Graii  ora  obvertebdnt 

sua? 

40.  Quod  si  cui,  ut  ait  idem, 
simul  animus  cum  re  concidit, 
a  gravibus  illis  anliquis  philosophis  petenda  medici- 
na  est,  non  ab  his  voluptariis.  Quam  enim  isti  bono- 
rum  copiam  dicunt?  Fac  sane  esse  summum  bonum, 
non  dolere.  Quamquam  id  non  vocatur  voluptas. 
Sed  non  necesse  est  nunc  omnia.  Idneest,  quo  tra- 
ducti  luctum  levemus?  Sit  sane  summum  malum  do¬ 
lere.  In  eo  igitur  qui  non  est,  si  malo  careat,  conti- 
nuone  fruitur  summo  bono?  41.  Quid  tergiversamur, 
Epicure,  nec  fatemur  earn  nos  dicere  voluptatem, 
quam  tu  idem,  quum  os  perfricuisti ,  soles  dicere? 
Sunt  haec  tua  verba,  necne?  In  eo  quidem  libro,  qui 
continet  omnem  disciplinam  tuam  (fungar  enim  iam 
interprets  munere,  ne  quis  me  putet  fingere)  dicis 
haec :  Nec  equidem  habeo,  quod  intelligam  bonum  illud, 
detrahens  eas  voluptates ,  quae  sapor e  per cipiuntur ;  de- 
trahens  eas,  quae  auditu  el  canlibus ;  detrahens  eas  etiam, 
quae  ex  formis  percipiuntur  oculis,  suaves  motiones,  sive 
quae  aliae  voluptates  in  toto  homine  gignuntur  quolibet 
sensu.  Nec  vero  ita  did  potest,  mentis  laetitiam  solam 
esse  in  bonis.  Laetantem  enim  mentem  ita  novi,  spe  eo- 
rum  omnium ,  quae  supra  dixi,  fore  ut  natura,  iispotiens, 
dolore  careat.  42.  Atque  haec  quidem  his  verbis, 
quivis  ut  intelligat,  quam  voluptatem  norit  Epicurus. 
Deinde  paullo  infra,  Saepe  quaesivi,  inquit,  ex  iis,  qui 


appellabantur  sapientes,  quid  haberent,  quod  in  bonis  re- 
linquerent,  si  ilia  detraxissent ,  nisi  si  vellent  voces  ina- 
nes  fundere .  Nihil  ab  his  potui  cognoscere:  qui  si  virtu- 
tes  ebullire  nolent  et  sapientias;  nihil  aliud  dicent,  nisi 
earn  viam,  qua  efficiantur  eae  voluptates,  quas  supra  di¬ 
xi.  Quae  sequuntur,  in  eadem  sententia  sunt:  totus- 
que  liber,  qui  est  de  summo  bono,  refertus  et  verbis 
et  sententiis  talibus.  43.  Ad  hanccine  igitur  vitam 
Telamonem  ilium  revocabis,  ut  leves  aegritudinem? 
et  si  quem  tuorum  afflictum  maerore  videris,  huicaci- 
penserem  potius ,  quam  aliquem  Socraticum  libellum 
dabis?  hydrauli  hortabere  ut  audiat  voces  potius, 
quam  Platonis?  expones,quaespectet  florida  et  varia? 
fasciculum  ad  nares  admovebis?  incendes  odores? 
[et]  sertis  redimiri  iubebis  et  rosa?  Si  vero  aliquid 
etiam  — :  turn  plane  luctum  omnem  absterseris? 
XIX.  44.  Haec  Epicuro  confitenda  sunt:  aut  ea,  quae 
modo  expressa  ad  verbum  dixi,  tollenda  de  libro;  vel 
totus  liber  potius  abiiciundus :  est  enim  confertus  vo- 
luptatibus.  Quaerendum  igitur,  quemadmodum  ae- 
gritudine  privemus  eum,  qui  ita  dicat: 

—  pol  mihi  for  tuna  magi'  nunc  defit,  qudm  genus. 
Ndmque  regnum  suppetebat  mi:  ut  scias  quanto  e 

loco, 

quantis  opibus,  quibu'  de  rebus  lapsa  forluna  occidat. 
Quid?  huic  calix  mulsi  impingendus  est,  ut  plorare 
desinat,  aut  aliquid  eiusmodi?  Ecce  tibi  ex  altera  par¬ 
te  ab  eodem  poeta : 

Ex  opibus  summis  opis  egens.  Hector,  tuae. 

Huic  subvenire  debemus :  quaerit  enim  auxilium: 
Quid  petam  praesidi,  aut  exsequar?  qudve  nunc 
auxilio  exsili  aut  fugae  frela  sim? 

'Arce  et  urbe  orba  sum.  Quo  dccidam?  quo  dpplicem? 
cut  nec  arae  patriae  domi  stant:  frdetae  et  disiectae 

iacent: 

fdtia  flamma  deflagrata :  tosli  alti  stant  pdrietes, 
deformati,  atque  abiele  crispa. 

Scitis,  quae  sequantur;  et  illud  in  primis: 

0  pater,  o  patria,  o  Priami  domus, 

( septum  dltisono  car  dine  templum:) 
vidi  ego  te,  astante  ope  bdrbarica, 
teclis  caelatis,  Idqueatis, 
auro,  ebore  instructam  rcgifice. 

45 .  0  poetam  egregium !  quamquam  ab  his  cantori- 
bus  Euphorionis  contemnitur.  Sentit  omnia  repen- 
tina  et  nec  opinata  esse  graviora.  Exaggeratis  igitur 
regis  opibus,  quae  videbantur  sempiternae  fore,  quid 
adiungit? 

Haec  omnia  vidi  infldmmari, 

Priamo  vi  vitam  evitari, 

Iovis  dram  sanguine  turpari. 

46.  Praeclarum  carmen!  est  enim  et  rebus  et  verbis 
etmodis  lugubre.  Eripiamus  huic  aegritudinem.  Quo 
modo?  Collocemus  in  culcita  plumea;  psaltriam  ad- 
ducamus:  hedychrum  incendamus:  demus  scutellam 
dulciculae  potionis;  aliquid  videamus  et  cibi.  Haec 
tandem  bona  sunt,  quibus  aegritudines  gravissimae 
detrahantur?  Tu  enim  paullo  ante  ne  intelligere  te 
quidem  alia  ulla  dicebas.  Revocari  igitur  oportere  a 
maerore  ad  cogitationem  bonorum.  Conveniret  mihi 
cum  Epicuro,  si,  quid  esset  bonum,  conveniret. 

XX.  Dicet  aliquis :  Quid  ergo?  Tu  Epicurum  exi- 
stimas  ista  voluisse,  aut  libidinosas  eius  fuisse  sen- 
tentias?  Ego  vero  minime.  Video  enim  ab  eo  dici 
multa  severe,  multa  praeclare.  Itaque,  ut  saepe  dixi, 
de  acumine  agitur  eius,  non  de  moribus;  quam  vis 

spernat  voluptates  eas,  quas  modo  laudavit:  ego  ta- 
men  meminero,  quod  videatur  ei  summum  bonum. 
Non  enim  verbo  solum  posuit  voluptatem,  sed  expla- 
navit,  quid  diceret.  Saporem,  inquit,  et  corporum 
complexum,  et  ludos  atque  cantus ,  et  formas  eas ,  quibus 
oculi  iucunde  moveantur .  Num  fingo?  num  mentior? 
Cupio  refelli.  Quid  enim  laboro,  nisi  ut  veritas  in 
omni  quaestione  explicetur?  At  idem  ait,  non  cresce- 
re  voluptatem  dolore  detracto;  summamque  volupta- 
tem  nihil  dolere.  47.  Paucis  verbis  tria  magna  pec- 
cata:  unum,  quod  secum  ipse  pugnat.  Modo  enim, 
ne  suspicari  quidem  se  quidquam  bonum,  nisi  sensus 
quasi  titillarentur  voluptate:  nunc  autem,  summam 
voluptatem  esse,  dolore  carere.  Potestne  magis  se¬ 
cum  ipse  pugnare?  Alterum  peccatum ,  quod,  quum 
in  natura  tria  sint:  unum  gaudere;  alterum  dolere; 
tertium  nec  gaudere  nec  dolere :  hie  primum  et  ter- 
tium  putat  idem  esse,  nec  distinguit  a  non  dolendo 
voluptatem.  Tertium  peccatum  commune  cum  qui- 
busdam,  quod,  quum  virtus  maxime  expetatur,  eius- 
que  adipiscendae  caussa  philosophia  quaesita  sit,  ille 
a  virtute  summum  bonum  separavit.  48.  At  laudat, 
etsaepe,  virtutem.  Et  quidem  C.  Gracchus ,  quum 
largitiones  maximas  fecisset,  et  effudisset  aerarium, 
verbis  tamen  defendebat  aerarium.  Quid  verba  au- 
diam,  quum  facta  videam?  Piso  ille  Frugi  semper 
contra  legem  frumentariam  dixerat.  Is,  lege  lata,con- 
sularis  ad  frumentum  accipiendum  venerat.  Anirnad- 
vertit  Gracchus  in  concione  Pisonem  stantem.  Quae- 
rit  audiente  populo  Romano,  qui  sibi  constet,  quum 
ea  lege  frumentum  petat,  quam  dissuaserit.  Nolim, 
inquit,  mea  bona,  Gracche,  tibi  viritim  dividere  li- 
beat:  sed  si  facias,  partem  petam.  Parumne  declara- 
vit  vir  gravis  et  sapiens,  lege  Sempronia  patrimonium 
publicum  dissipari?  Lege  orationes  Gracchi:  patro- 
num  aerarii  esse  dices.  49.  Negat  Epicurus  iucunde 
posse  vivi,  nisi  cum  virtute  vivatur:  negat  ullam  in 
sapientem  vim  esse  fortunae:  tenuem  victum  antefert 
copioso:  negat  ullum  esse  tempus,  quo  sapiens  non 
beatus  sit.  Omnia  philosopho  digna,  sed  cum  volu¬ 
ptate  pugnantia.  »Non  istam  dicit  voluptatem. « 
Dicat  quamlibet.  Nempe  earn  dicit,  in  qua  virtutis 
nulla  pars  insit.  Age,  si  voluptatem  non  intelligimus, 
ne  dolorem  quidem?  Nego  igitur  eius  esse,  qui  dolore 
summum  malum  metiatur,  mentionem  facere  virtutis. 
XXI.  50.  Et  queruntur  quidam  Epicurei,  viri  optimi, 
(namnullumgenus  est  minus  malitiosum,)me  studio- 
se  dicere  contra  Epicurum.  Ita  credo,  de  honore  aut 
de  dignitate  contendimus.  Mihi  summum  in  animo 
bonum  videtur,  illi  autem  in  corpore:  mihi  in  virtute, 
illi  in  voluptate.  Et  illi  pugnant;  et  quidem  vicino- 
rum  fidem  implorant:  multi  autem  sunt,  qui  statim 
convolent.  Ego  sum  is,  qui  dicam  me  non  laborare, 
actum  habiturum  quod  egerint.  51.  Quid  enim?  de 
belloPunico  agitur?  de  quo  ipso  quum  aliud  M.  Ca- 
toni,  aliud  L.  Lentulo  videretur,  nulla  inter  eos  con- 
certatio  umquam  fuit.  Hi  nimis  iracunde  agunt, 
praesertim  quum  ab  iis  non  sane  animosa  defendatur 
sententia,  pro  qua  non  in  senatu,  non  in  concione,  non 
apud  exercitum,  neque  apud  censores  dicere  audeant. 
Sed  cum  istis  alias,  et  eo  quidem  animo,  nullum  ut 
certamen  instituam:  verum  dicentibus  facile  cedam. 
Tantum  admonebo:  si  maxime  verum  sit,  ad  corpus 
omnia  referre  sapientem,  sive,  ut  honestius  dicam, 
nihil  facere,  nisi  quod  expediat,  sive  omnia  referre  ad 
utilitatem  suam:  quoniam  haec  plausibilia  non  sunt, 
ut  in  sinu  gaudeant,  gloriose  loqui  desinant. 

XXII.  52.  Cyrenaicorum  restat  sententia:  qui 
turn  aegritudinem  censent  exsistere,  si  necopinato 
quid  evenerit.  Est  id  quidem  magnum,  ut  supra  di- 
xi.  Etiam  Chrysippo  ita  videri  scio,  quod  provisum 
ante  non  sit,  id  ferire  vehementius.  Sed  non  sunt  in 
hoc  omnia:  quamquam  hostium  repens  adventus  ma¬ 
gis  aliquanto  conturbat,  quam  exspectatus:  et  maris 
subita  tempestas,  quam  ante  provisa,  terret  navigan- 
tes  vehementius:  et  eiusmodi  sunt  pleraque.  Sed 
quum  diligenter  necopinatorum  naturam  consideres, 
nihil  aliud  reperias,  nisi  omnia  videri  subita  maiora: 
et  quidem  ob  duas  caussas:  primum,  quod,  quanta 
sint  quae  accidunt,  considerandi  spatium  non  datur: 
deinde  quum  videtur  praecaveri  potuisse,  si  provisum 
esset,  quasi  culpa  contractum  malum  aegritudinem 
acriorem  facit.  53.  Quod  ita  esse  dies  declarat:  quae 
procedens  ita  mitigat,  ut,  iisdem  malis  manentibus, 
non  modo  leniatur  aegritudo,  sed  in  plerisque  tolla- 
tur.  Karthaginienses  multi  Romae  servierunt,  Mace- 
dones  rege  Perse  capto:  vidi  etiam  in  Peloponneso, 
quum  essem  adolescens,  quosdam  Corinthios.  lli 
poterant  omnes  eadem  ilia  de  Andromacha  deplorare, 
Haec  omnia  vidi  — . 

Sed  iam  decantaverant  fortasse.  Eo  enim  erant  vul- 
tu,  oratione,  omni  reliquo  motu  et  statu,  et  eos  Argi- 
vos  aut  Sicyonios  diceres:  magisque  me  moverant 
Corinthi  subito  aspectae  parietinae,  quam  ipsos  Co¬ 
rinthios:  quorum  animis  diuturna  cogitatio  callum 
vetustatis  obduxerat.  54.  Legimus  librum  Clitoma- 
chi,  quern  ille  eversa  Karthagine  misit  consolandi 
caussa  ad  captivos  cives  suos.  In  eo  est  disputatio 
scripta  Carneadis:  quam  se  ait  in  commentarium  re- 
tulisse.  Quum  ita  positum  esset,  videri  fore  in  aegri- 
tudine  sapientem,  patria  capta :  quaeCarneades  contra 
dixerit,  scripta  sunt.  Tanta  igitur  calamitatis  prae- 
sentis  adhibetur  a  philosopho  medicina,  quanta  in  in- 
veterata  ne  desideratur  quidem.  Nec  si  aliquot  annis 
post  idem  ille  liber  captivis  missus  esset,  vulneribus 
mederetur,  sed  cicatricibus.  Sensim  enim  et  pede- 
tentimprogrediensextenuatur  dolor:  non  quo  ipsa  res 
immutari  soleat  aut  possit:  sed  id,  quod  ratio  de- 
buerat,  usus  docet,  minora  esse  ea,  quae  sint  visa 
maiora. 

XXIII.  55.  Quid  ergo  opus  est,  dicet  aliquis,  ra- 
tione  aut  omnino  consolatione  ilia,  qua  solemus  uti 
quum  levare  dolorem  maerentium  volumus?  Hoc  enim 
fere  turn  habemus  in  promptu,  nihil  oportere  inopina- 
tum  videri.  Aut  qui  tolerabilius  feret  incommodum, 
qui  cognoverit,  necesse  esse  homini  tale  aliquid  acci¬ 
die?  Haec  enim  oratio  de  ipsa  summa  mali  nihil  de- 
trahit:  tantum  modo  affert,  nihil  evenisse,  quod  non 
opinandum  fuisset.  Neque  tamen  genus  id  orationis 
in  consolando  non  valet:  sed  id  haud  sciam  an  pluri- 
mum.  Ergo  ista  necopinata  non  habent  tantam  vim, 
ut  aegritudo  ex  his  omnis  oriatur:  feriunt  enim  fortas¬ 
se  gravius:  non  id  efficiunt,  ut  ea,  quae  accidant,  ma¬ 
iora  videantur;  quia  recentia  sunt,  videntur,  non  quia 
repentina.  56.  Duplex  est  igitur  ratio  veri  reperien- 
di  non  in  iis  solum,  quae  mala,  sed  in  iis  etiam ,  quae 
bona  videntur.  Nam  aut  ipsius  rei  natura  qualiset 
quanta  sit,  quaerimus,  ut  depaupertate  nonnumquam, 
cuius  onus  disputando  levamus,  docentes,  quam  par- 
va  et  quam  pauca  sint,  quae  natura  desideret:  aut  a 
disputandi  subtilitate  orationem  ad  exempla  traduci- 
mus.  Hie  Socrates  commemoratur,  hie  Diogenes,  hie 
Caecilianum  illud, 

Saepe  est  etiam  subpalliolo  sordido  sapientia. 

135 


1074 


118.  M.  T. 

Quum  enim  paupertatis  una  eademque  sit  vis;  quid- 
nam  dici  potest,  quamobrem  C.  Fabricio  tolerabilis  ea 
fuerit,  alii  negent  se  ferre  posse?  57.  Huic  igitur  al- 
teri  generi  similis  est  ea  ratio  consolandi,  quae  docet 
humana  esse,  quae  acciderint.  Non  enim  solum  id 
continet  ea  disputatio ,  ut  cognitionem  afferat  generis 
humani:  sed  significat  tolerabilia  esse,  quae  et  tule- 
rint  et  ferant  ceteri.  XXIV.  De  paupertate  agitur; 
multi  patientes  pauperes  commemorantur :  de  con- 
temnendo  honore;  multi  inhonorati  proferuntur,  et 
quidem  propter  id  ipsum  beatiores:  eorumque,  qui 
privatum  otium  negotiis  publicis  antetulerunt,  nomi- 
natim  vita  laudatur :  nec  siletur  illud  potentissimi  re- 
gis  anapaestum,  qui  laudat  senem,  et  fortunatum  esse 
dicit,  quod  inglorius  sit  atque  ignobilis  ad  supremum 
diem  perventurus.  58.  Similiter,  commemorandis 
exemplis,  orbitates  quoque  liberorum  praedicantur, 
eorumque,  qui  gravius  ferunt,  luctus  aliorum  exem¬ 
plis  leniuntur.  Sio  perpessio  ceterorum  facit,  ut  ea, 
quae  acciderint,  multo  minora,  quam  quanta  sint  exi- 
stimata,  videantur.  Ita  fit  sensim  cogitantibus,  ut, 
quantum  sit  ementita  opinio,  appareat.  Atque  hoc 
idem  et  Telamo  ille  declarat, 

ego  quum  genui,  [turn  moriturum  scm] 
et  Theseus, 

futuras  mecum  commentabar  miserias: 
et  Anaxagoras,  Sciebam  me  genuisse  mortalem.  Hi 
enim  omnes,  diu  cogitantes  de  rebus  humanis,  intel- 
ligebant,  eas  nequaquam  pro  opinione  vulgi  esse  ex- 
timescendas.  Et  mihi  quidem  videtur  idem  fere  ac- 
cidere  iis,  qui  ante  meditantur,  quod  iis,  quibus  me- 
detur  dies:  nisi  quod  ratio  quaedam  sanatillos,  hos 
ipsa  natura,  intellecto  eo,  quod  rem[edium  illud]  con¬ 
tinet,  malum ,  quod  opinatum  sit  esse  maximum ,  ne¬ 
quaquam  esse  tantum ,  ut  vitam  beatam  possit  ever- 
tere.  59.  Hoc  igitur  efficitur,  ut  ex  illo  necopinato 
plaga  maior  sit,  non  ut  illi  putant,  ut,  quum  duobus 
pares  casus  evenerint,  is  modo  aegritudine  afficiatur, 
cui  ille  necopinato  casus  evenerit.  Itaque  dicuntur 
nonnulli  in  maerore,  quum  de  hac  communi  homi- 
num  conditione  audivissent,  ea  lege  esse  nos  natos,  ut 
nemo  in  perpetuum  esse  posset  expers  mali ,  gravius 
etiam  tulisse.  XXV.  Quocirca  Carneades ,  ut  video 
nostrum  scribere  Antiochum ,  reprehendere  Chrysip- 
pum  solebat,  laudantem  Euripideum  carmen  illud, 

Mortdlis  nemo  est ,  quern  non  attingit  dolor , 
morbusque;  multis *  sunt  humandi  libe'ri, 
rursum  creandi:  morsque  est  finita  omnibus; 
quae  generi  humano  angorem  nequidquam  d /ferunt. 
Reddenda  est  terrae  terra :  turn  vita  omnibus 
melenda,  ut  fruges.  Sic  iubet  Necessitas. 

60.  Negabat  genus  hoc  orationis  quidquam  omnino 
ad  levandam  aegritudinem  pertinere.  Id  enim  ipsum 
dolendum  esse  dicebat,  quod  in  tarn  crudelem  neces- 
sitatem  incidissemus.  Nam  illam  quidem  orationem 
ex  commemoratione  alienorum  maloruinad  malevolos 
consolandos  esse  accommodatam.  Mihi  vero  lon»e 
videtur  secus.  Nam  et  necessitas  ferendae  conditio¬ 
ns  humanae  quasi  cum  deo  pugnare  prohibet,  admo- 
netque  esse  hominem:  quae  cogitatio  magno  opere 
luctum  levat:  et  enumeratio  exemplorum,  non  ut  ani- 
mum  malevolorum  oblectet,  affertur,  sed  ut  ille,  qui 
maeret,  ferendum  sibi  id  censeat,  quod  videat  multos 
moderate  et  tranquille  tulisse.  61 .  Omnibus  enim 
modis  fulciendi  sunt,  qui  ruunt,  nec  cohaerere  pos- 
sunt  propter  magnitudinem  aegritudinis.  Ex  quo 

ipsam  aegritudinem  AvmjrChrysippus,  quasi  Xvtriv,  id 
est  solutionem  totius  hominis,  appellatam  putat. 
Quae  tota  poterit  evelli,  explicata,  ut  principio  dixi, 
caussa  aegritudinis.  Est  enim  nulla  alia,  nisi  opinio 
et  iudicium  magni  praesentis  atque  urgentis  mali. 
Itaque  et  dolor  corporis,  cuius  est  morsus  acerrimus, 
perfertur  spe  proposita  boni;  et  acta  aetas  honeste  ac 
splendide,  tantam  affert  consolationem,  ut  eos,  qui  ita 
vixerint,  aut  non  attingat  aegritudo  aut  perleviter 
pungat  animi  dolor. 

XXVI.  Sed  ad  hanc  opinionem  magni  mali  quum 
ilia  etiam  opinio  accessit,  oportere,  rectum  esse,  ad  of- 
ficium  pertinere,  ferre  illud  aegre.quod  acciderit: 
turn  denique  efficitur  ilia  gravis  aegritudinis  pertur- 
batio.  62.  Ex  hac  opinione  sunt  ilia  varia  et  detesta- 
bilia  genera  lugendi,  paedores,  muliebres  laceratio- 
nes  genarum,  pectoris,  feminum,  capitis  percussio- 
nes.  Hinc  ille  Agamemno  Homericus  et  idem  Accia- 
nus, 

sctndens  dolor e  idemtidem  intonsdm  comam. 

In  quo  facetum  illud  Bionis,  perinde  stultissimum  re¬ 
gem  in  luctu  capillum  sibi  evellere,  quasi  calvitio 
maeror  levaretur.  63.  Sed  haec  omnia  faciunt,  opi- 
nantes  ita  fieri  oportere.  Itaque  et  Aeschines  in  De- 
mosthenem  invehitur,  quod  is  septimo  die  post  filiae 
mortem  hostias  immolavisset.  At  quam  rhetorice! 
quam  copiose!  quas  sententias  colligit!  quae  verba 
contorquet!  ut  licere  quidvis  rhetori  intelligas.  Quae 
nemo  probaret,  nisi  insitum  illud  in  animis  habere- 
mus,  omnes  bonos  interitu  suorumquam  gravissime 
maerere  oportere.  Ex  hoc  evenit,  ut  in  animi  dolori- 
bus  alii  solitudines  captent,  ut  ait  Homerus  de  Belle— 
rophonte, 

qui  miser  in  campis  maerens  errabat  Ale  is, 
ipse  suum  cor  edens,  hominum  vestigia  vitans: 
et  Nioba  fingitur  lapidea,  propter  aeternum ,  credo,  in 
luctu  silentium.  Hecubam  autem  putant  propter  ani¬ 
mi  acerbitatem  quamdam  et  rabiem  fingi  in  canem 
esse  conversam.  Sunt  autem  alii,  quos  in  luctu  cum 
ipsa  solitudine  loqui  saepe  delectat,  ut  ilia  apud  En- 
nium  nutrix: 

Cupido  cepit  miseram  nunc  me,  proloqui 
caelo  atque  terrae  Medeai  miserias. 

XXVII.  64.  Haec  omnia  recta,  vera,  debita  putantes, 
faciunt  in  dolore:  maximeque  declarat,  hoc  quasi  of¬ 
ficii  iudicio  fieri.  Quod  si  qui  forte,  quum  se  in  luctu 
essevellent,  aliquid  fecerunt  humanius,  aut  si  hilarius 
locuti  sunt,  revocant  se  rursus  ad  maestitiam ,  pecca- 
tique  se  insimulant,  quod  dolere  intermiserint.  Pue- 
ros  vero  matres  et  magistri  castigare  etiam  solent,  nec 
verbis  solum,  sed  etiam  verberibus,  si  quid  in  dome- 
stico  luctu  hilarius  ab  iis  factum  est  aut  dictum:  plo- 
rare  cogunt.  Quid?  ipsa  remissio  luctus  quum  est 
consecuta,  intellectumque  nihil  profici  maerendo, 
nonne  res  declarat,  fuisse  totum  illud  voluntarium? 
65.  Quid  ille  Terentianus  ipse  se  poeniens,  id  est 
eaviov  rificoQovpevos*! 

Decrevi,  tantisper  me  minus  iniuriae, 

Chreme,  meo  gnato  fdcere,  dum  fidm  miser. 

Hie  decernit,  ut  miser  sit.  Num  quis  igitur  quid¬ 
quam  decernit  invitus? 

Maid  quidem  me  quovis  dtgnum  deputem. 

Malo  se  dignum  deputat,  nisi  miser  sit?  Vides  er»o 
opinionis  esse,  non  naturae,  malum.  Quid,  quos  res 
ipsa  lugere  prohibet?  ut  apud  Homerum  quotidianae 
neces  interitusque  multorum  sedationem  maerendi 
afferunt:  apud  quern  ita  dicitur: 

Namque  nimis  mullos,  atque  omni  luce  cadentes  * 
cernimus;  ut  nemo  possil  maerore  vacare. 

Quo  magis  est  aequurn  tumulis  mundane  peremplos 
firmo  animo,  el  luctum  lacrumis  finire  diurnis. 

66.  Ergo  in  potestate  est  abiicere  dolorem ,  quum  ve- 
lis,  tempori  servientem.  An  est  ullum  tempus,  (quo- 
niam  quidem  res  in  nostra  potestate  est,)  cui  non  po- 
nendae  curae  et  aegritudinis  caussa  serviamus?  Con- 
stabat,  eos,  qui  concidentem  vulneribus  Cn.  Pompe- 
ium  vidissent,  quum  in  illo  ipso  acerbissimo  miserri- 
moque  spectaculo  sibi  timerent,  quod  se  classe  ho- 
stium  circumfusos  viderent,  nihil  turn  aliud  egisse, 
nisi  ut  remiges  hortarentur,  et  ut  salutem  adipisce- 
rentur  fuga:  posteaquam  Tyrum  venissent,  turn  affli- 
ctari  lamentarique  coepisse.  Timor  igitur  ab  iis  ae- 
gritudinem  potuit  repellere,  ratio  ac  sapientia  vera 
non  poterit?  XXVIII.  Quid  est  autem,  quod  plus  va- 
leatad  ponendum  dolorem,  quam  quum  est  intelle- 
ctum,  nihil  profici,  et  frustra  esse  susceptum?  Si  igi¬ 
tur  deponi  potest,  etiam  non  suscipi  potest.  Volun- 
tate  igitur  et  iudicio  suscipi  aegritudinem  ronfiten- 
dum  est.  67.  Idque  indicatur  eorum  patientia ,  qui, 
quum  multa  sint  saepe  perpessi,  facilius  ferunt,  quid- 
quid  accidit:  obduruisseque  sese  contra  fortunam  ar- 
bitrantur:  ut  ille  apud  Euripidem, 

Si  mihi  nunc  tristis  priinum  illuxisset  dies, 
nec  tam  aerumnoso  ndvigavissem  salo: 
esset  dolendi  caussa;  ut  inieclo  e'quulei 
frend  repente  tdctu  exagitantur  novo. 

Sed  iam  subactus  miseriis  obtorpui. 

Defatigatio  igitur  miseriarum  aegritudines  quum  fa- 
ciat  leniores,  intelligi  necesse  est,  non  rem  ipsam 
caussam  atque  fontem  esse  maeroris.  68.  Philosophi 
summi,  nequedum  tamen  sapientiam  consecuti,  non- 
ne  intel ligunt,  in  summo  se  malo  esse?  Sunt  enim  in- 
sipientes:  neque  insipientia  ullum  maius  malum  est: 
neque  tamen  lugent.  Quid  ita?  quia  huic  generi  ma- 
lorum  non  affingitur  ilia  opinio,  Rectum  esse  et  ae¬ 
quum  et  ad  officium  pertinere,  aegre  ferre,  quod  sa¬ 
piens  non  sis.  Quod  idem  affingimus  huic  aegritu- 
dini,  in  qua  luctus  inest;  quae  omnium  maxima  est. 
69.  Itaque  Aristoteles,  veteres  philosophos  accusans, 
qui  existimavissent,  philosophiam  suis  ingeniis  esse 
perfectam,  ait  eos  aut  stultissimos  aut  gloriosissimos 
fuisse :  sed  se  videre,  quod  paucis  annis  magna  acces- 
sio  facta  esset,  brevi  tempore  philosophiam  plane  ab- 
solutam  fore.  Theophrastus  autem  moriens  accusasse 
naturam  dicitur,  quod  cervis  et  cornicibus  vitam  diu- 
turnam,  quorum  id  nihil  interesset,  hominibus,  quo-  « 
rum  maxime  interfuisset,  tam  exiguam  vitam  dedis- 
set:  quorum  si  aetas  potuisset  esse  longinquior,  futu- 
rum  fuisse,  ut,  omnibus  perfectis  artibus ,  omni  do-  j 
ctrina  hominum  vita  erudiretur.  Querebatur  igitur,  i 
se  turn,  quum  ilia  videre  coepisset,  exstingui.  Quid?  i 
ex  ceteris  philosophis  nonne  optimus  et  gravissimus 
quisque  confitetur  multa  se  ignorare,  et  multa  sibi 
etiam  atque  etiam  esse  discenda?  70.  Neque  tamen, 
quum  seinmediastultitia,  qua  nihil  est  peius,  haerere  i 
intelligant,  aegritudine  premuntur.  Nulla  enim  ad-  | 
miscetur  opinio  officiosi  doloris.  Quid,  qui  non  pu- 
tant  lugendum  viris?  qualis  fuit  Q.  Maximus,  efferens 
filium  consularem :  qualis  L.  Paullus ,  duobus  paucis 
diebus  amissis  filiis:  qualisM. Cato, praetore  designa¬ 
te  mortuo  filio:  quales  reliqui,  quos  in  Consolatione 
collegimus.  71.  Quid  hos  aliud  placavit,  nisi  quod  lu¬ 
ctum  et  maerorem  esse  non  putabanl  viri?  Ergo  id, 
quod  alii  rectum  opinantes  aegritudini  se  solent  de-  ; 

dere,  id  hi  turpe  putantes  aegritudinem  repulerunt. 
Ex  quo  intel  1  igitur,  non  in  natura,  sed  in  opinione  es¬ 
se  aegritudinem. 

XXIX.  Contra  dicuntur  haec.  Quis  tam  demens, 
ut  sua  voluntate  maereat?  Natura  affert  dolorem.  Cui 
quidem  Crantor,  inqiliunt,  vester  cedendum  putat. 
Premit  enim  atque  instat,  nec  resisti  potest.  Itaque 
Oileus  ille  apud  Sophoclem,  qui  Telamonem  antea  de 
Aiacis  morte  consolatus  esset,  is,  quum  audisset  de 
sua,  fractus  est.  De  cuius  commutata  mente  sic  di¬ 
citur: 

Nec  ve'ro  tanla  praeditus  sapientia 

quisquam  est,  qui,  aliorum  aeriimnam  dictis  dlle- 

vans, 

non  idem  cum  fortuna  mutata  impetum 

converlat,  elude  ul  subita  frangatur  sua, 

ut  ilia  ad  alios  dicta  et  praecepta  excidant. 

Haec  quum  disputant,  hoc  student  efficere,  naturae 
obsisti  nullo  modo  posse :  ii  tamen  fatentur  graviores 
aegritudines  suscipi,  quam  natura  cogat.  Quae  est 
igitur  amentia?  ut  nos  quoque  idem  ab  illis  requira- 
mus.  72.  Sed  plures  sunt  caussae  suscipiendi  dolo¬ 
ris.  Primum  ilia  opinio  mali,  quo  viso  atque  persua- 
so  aegritudo  insequitur  necessario:  deinde  etiam  gra- 
tum  mortuis  se  facere,  si  graviter  eos  lugeant,  arbi- 
trantur.  Accedit  superstitio  muliebris  quaedam: 
existimant  enim,  diis  immortalibus  se  facilius  satis 
facturos,  si  eorum  plaga  perculsi  afllictos  se  et  stratos 
esse  fateantur.  Sed  haec  inter  se  quam  repugnent, 
plerique  non  vident.  Laudant  enim  eos,  qui  aequo 
animo  moriantur:  qui  alterius  mortem  aequo  animo 
ferant,  eos  putant  vituperandos.  Quasi  fieri  ullo  mo¬ 
do  possit,  quod  in  amatorio  sermone  dici  solet,  ut 
quisquam  plus  alterum  diiigat,  quam  se.  73.  Prae- 
clarum  illud  est,  et,  si  quaeris,  rectum  quoque  et  ve- 
rum,  ut  eos,  qui  nobis  carissimi  esse  debeant,  aeque, 
ac  nosmetipsos,  amemus:  ut  vero  plus,  fieri  nullo  pa- 
cto  potest.  Ne  optandum  quidem  est  in  amicitia,  ut 
me  ille  plus,  quam  se,  ego  ilium  plus,  quam  me. 
Perturbatio  vitae,  si  ita  sit,  atque  officiorum  omnium 
consequatur.  XXX.  Sed  de  hoc  alias:  nunc  illud 
satis  est,  non  attribuere  ad  amissionem  amicorum  mi- 
seriamnostram,  ne  illos  plus,  quam  ipsi  velint,  si  sen- 
tiant;  plus  certe,  quam  nosmetipsos,  diligamus.  Nam 
quod  aiunt,  plerosque  consolationibus  nihil  levari, 
adiunguntque,  consolatores  ipsos  confiteri  se  miseros, 
quum  ad  eos  impetum  suum  fortuna  converterit, 
utrumque  dissolvitur:  sunt  enim  ista  non  naturae  vi- 
tia,  sed  culpae.  Stultitiam  autem  accusare  quamvis 
copiose  licet.  Nam  et  qui  non  levantur,  ipsi  ad  se 
miseriam  invitant:  et  qui  suos  casus  aliter  ferunt,  at¬ 
que  auctores  aliis  ipsi  fuerunt,  non  sunt  vitiosiores, 
quam  fere  plerique,  qui  avari  avaros,  gloriae  cupidos 
gloriosi  reprehendunt.  Est  enim  proprium  stultitiae, 
aliorum  vitia  cernere,  oblivisci  suorum.  74.  Sed  ni- 
mirum  hoc  maximum  est  experimentum ,  quum  con- 
stet  aegritudinem  vetustate  tolli,  hanc  vim  non  esse 
in  die  positam ,  sed  in  cogitatione  diuturna.  Nam  si 
et  eadem  res  est,  et  idem  est  homo:  qui  potest  quid- 
quam  de  dolore  mutari,  si  neque  de  eo,  propter  quod 
dolet,  quidquam  est  mutatum,  neque  de  eo,  qui  dolet? 
Cogitatio  igitur  diuturna ,  nihil  esse  in  re  mali ,  dolori 
medetur,  non  ipsa  diuturnitas.  XXXI.  Ilic  mihi  af- 
ferunt  mediocritates.  Quae  si  naturales  sunt,  quid 
opus  est  consolatione?  Natura  enim  ipsa  terminabit 
modum:  sin  opinabiles,  opinio  tota  toilatur.  Satis 
dictum  esse  arbitror,  aegritudinem  esse  opinionem 

mali  praesentis,  in  qua  opinione  illud  insit,  ut  aegri- 
tudinem  suscipere  oporteat. 

75.  Additur  ad  hancdelinitionemaZenonerecte,  ut 
ilia  opinio  praesentis  mali  sit  recens.  Hoc  autem  ver- 
bum  sic  interpretantur,  ut  non  tantum  illud  recens  es¬ 
se  velint,  quod  paullo  ante  accident;  sed,  quam  diu 
in  illo  opinato  malo  vis  quaedam  insit  et  vigeat  et  ha- 
beat  quamdam  viriditatem,  tarn  diu  appelletur  re¬ 
cens:  ut  Artemisia  ilia,  Mausoli ,  Cariae  regis,  uxor, 
quaenobile  illud Halicarnassi  fecit  sepulcrum,  quam- 
diu  vixit,  vixit  in  luctu,  eodemque  etiam  confectacon- 
tabuit.  Huic  erat  ilia  opinio  quotidie  recens:  quae 
turn  denique  non  appellatur  recens,  quum  vetustate 
exaruit. 

Haec  igitur  officia  sunt  consolantium ,  tollere  ae- 
gritudinem  funditus,  autsedare,  autdetrahere  quam 
plurimum,  aut  supprimere,  nec  pati  manare  longius, 
aut  ad  alia  mentem  traducere.  76.  Sunt,  qui  unum 
officium  consolantis  putent,  malum  illud  omnino  non 
esse,  ut  Cleanthi  placet.  Sunt,  qui  non  magnum  ma¬ 
lum  ,  ut  Peripatetici.  Sunt,  qui  abducant  a  malis  ad 
bona,  ut  Epicurus.  Sunt,  qui  satis  putent,  ostendere, 
nihil  inopinati  accidisse,  nihil  mali.  Chrysippus  au¬ 
tem  caput  esse  censet  in  consolando,  detrahere  illam 
opinionem  maerenti ,  si  se  officio  fungi  putet  iusto  at- 
que  debito.  Sunt  etiam,  qui  haec  omnia  genera  con- 
solandi  colligant.  Alius  enim  alio  modo  movetur*, 
ut  fere  nos  omnia  in  consolationem  unamconiecimus : 
erat  enim  in  tumore  animus,  et  omnis  in  eo  tentabatur 
curatio.  Sed  sumendum  tempus  est  non  minus  in 
animorum  morbis,  quam  in  corporum:  utPrometheus 
ille  Aeschyli :  cui  quum  dictum  esset, 

Alqui,  Prometheu,  te  hoc  tenere  existimo , 
mederi  posse  rdtionem  iracundiae ; 
respondet  : 

Si  quidem,  qui  tempestivam  medicinam  ddmovens, 
non  dd  gravescens  vulnns  illiddt  manus. 

XXXII.  77.  Erit  igitur  in  consolationibus  prima  me- 
dicina,  docere  aut  nullum  malum  esse,  aut  admodum 
parvum:  altera  et  de  communi  conditione  vitae,  et 
proprie,  si  quid  sit  de  ipsius,  qui  maereat,  disputan- 
dum:  tertia,  summam  esse  stultitiam  frustra  confici 
maerore,  quum  intelligas,  nihil  posse  profici.  Nam 
Cleanthes  quidem  sapientem  consolatur:  qui  consola- 
tione  non  eget.  Nihil  enim  esse  malum,  quod  turpe 
non  sit,  si  lugenti  persuaseris;  non  tu  illi  luctum,  sed 
stultitiam  detraxeris:  alienum  autem  tempusdocendi. 
Ettamen  non  satis  mihi  videtur  vidisse  hoc  Cleanthes, 
suscipi  aliquando  aegritudinem  posse  ex  eo  ipso,  quod 
esse  summum  malum  Cleanthes  ipse  fateatur.  Quid 
enim  dicemus,  quum  Socrates  Alcibiadi  persuasisset, 
ut  accepimus,  eum  nihil  hominis  esse,  nec  quidquam 
inter  Alcibiadem,  summo  loco  natum,  et  quemvis  ba- 
iulum  interesse;  quum  se  Alcibiades  afflictaret,  lacri- 
mansque  Socrati  supplex  esset,  ut  sibi  virtutem  tra- 
deret  turpitudinemque  depelleret;  quid  dicemus, 
Cleanthe?  num,  in  ilia  re,  quae  aegritudine  Alcibia¬ 
dem  afficiebat,  mali  nihil  fuisse?  78.  Quid?  ilia  Lyco- 
nis  qualia  sunt?  qui,  aegritudinem  extenuans,  parvis 
ait  earn  rebus  moveri ,  fortunae  et  corporis  incommo- 
dis,  non  animi  malis.  Quid  ergo?  illud,  quod  Alci¬ 
biades  dolebat,  non  ex  animi  malis  vitiisque  consta- 
bat?  Ad  Epicuri  consolationem  satis  est  ante  dictum. 
XXXIII.  79.  Ne  ilia  quidem  consolatio  firmissima  est, 
quamquam  et  usitata  est  et  saepe  prodest:  Non  tibi 
hoc  soli.  Prodest  haec  quidem,  ut  dixi,  sed  nec  sem¬ 
per  nec  omnibus.  Sunt  enim,  qui  respuant:  sed  re- 


fert,  quo  modo  adhibeatur.  Ut  enim  tulerit  quisque 
eorum ,  qui  sapienter  tulerunt,  non  quo  quisque  in- 
commodo  affectus  sit,  praedicandum  est.  Chrysippi 
—  adveritatem  firmissima  est;  ad  tempus  aegritudi- 
nis  —  difficilis.  Magnum  opus  est,  probare  maeren¬ 
ti  ,  ilium  suo  iudicio,  et  quod  se  ita  putet  oportere  fa- 
cere,  maerere.  Nimirum  igitur,  ut  in  caussis  non 
semper  utimur  eodem  statu,  (sic  enim  appellamus 
controversiarum  genera;)  sed  ad  tempus,  ad  contro- 
versiae  naturam,  ad  personam  accommodamus :  sic  in 
aegritudine  lenienda,  quam  quisque  curationem  reci- 
pere  possit,  videndum  est. 

80.  Sed  nescio  quo  pacto  ab  eo,  quod  erat  a  te  pro- 
positum,  aberravit  oratio.  Tu  enim  de  sapiente  quae- 
sieras:  cui  aut  malum  videri  nullum  potest,  quod  va- 
cet  turpitudine;  aut  ita  parvum  malum  ,  ut  id  obrua- 
tur  sapientia  vixque  appareat;  qui  nihil  opinione  af- 
fingat  assumatque  ad  aegritudinem;  nec  id  putet  esse 
rectum, se  quam  maxime  excruciari  luctuque  confici; 
quo  pravius  nihil  esse  possit.  Edocuit  tamen  ratio, 
ut  mihi  quidem  videtur,  quum  hoc  ipsum  proprie  non 
quaereretur  hoc  tempore,  num  quod  esset  malum,  ni¬ 
si  quod  idem  dici  turpe  posset :  tamen  ut  videremus, 
quidquid  esset  in  aegritudine  mali,  id  non  naturale 
esse,  sed  voluntario  iudicio  et  opinionis  errore  con- 
tractum.  81.  Tractatum  est  autem  a  nobis  id  genus 
aegritudinis,  quod  unum  est  omnium  maximum,  ut, 
eo  sublato,  reliquorum  remedia  ne  magno  opere  quae- 
renda  arbitraremur.  XXXIV.  Sunt  enim  certa,  quae 
de  paupertate,  certa,  quae  de  vita  inhonorata  et  inglo¬ 
ria  dici  soleant.  Separatim  certae  scholae  sunt  de  ex- 
silio,  de  interitu  patriae,  de  servitute,  de  debilitate,  de 
caecitate ,  de  omni  casu :  in  quo  nomen  poni  solet  ca- 
lamitatis.  Haec  Graeci  in  singulas  scholas  et  in  sin- 
gulos  libros  dispertiunt.  Opus  enim  quaerunt:  quam¬ 
quam  plenae  disputationes  delectationis  sunt.  82.  Et 
tamen,  ut  medici  toto  corpore  curando  minimae  etiam 
parti,  sicondoluit,  medentur:  sic  philosophia,  quum 
universam  aegritudinem  sustulit,  tamen,  si  quis  error 
aliunde  exstitit,  si  paupertas  momordit,  si  ignominia 
pupugit,  si  quid  tenebrarum  obfudit  exsilium,  aut  eo¬ 
rum,  quae  modo  dixi,  si  quid  exstitit:  [et  si]  singula- 
mm  rerum  sunt  propriae  consolationes ;  de  quibus 
audies  tu  quidem  ,  quum  voles:  sed  ad  eumdem  fon- 
tem  revertendum  est,  aegritudinem  omnem  procul 
abesse  a  sapiente,  quod  inanis  sit,  quod  frustra  susci- 
piatur,  quod  non  natura  exoriatur,  sed  iudicio,  sed 
opinione,  sed  quadam  invitatione  ad  dolendum,  quum 
id  decreverimus  ita  fieri  oportere.  83.  Hoc  detracto, 
quod  totum  est  voluntarium,  aegritudo  erit  sublata  il¬ 
ia  maerens:  morsus  tamen etcontractiuncula quaedam 
animi  relinquetur.  Hanc  dicant  sane  naturalem,  dum 
aegritudinis  nomen  absit,  grave,  taetrum,  funestum: 
quod  cum  sapientia  esse  atque,  ut  ita  dicam,  habitare 
nullo  modo  possit.  At  quae*  stirpes  sunt  aegritudi¬ 
nis,  quammultae,  quam  amarae!  Quae,  ipso  trunco 
everso,  omnes  elidendae  sunt,  et,  si  necesse  erit,  sin¬ 
gulis  disputationibus.  Superest  enim  nobis  hoc,  cui- 
cuimodi  est,  otium.  Sed  ratio  una  omnium  est  aegri- 
tudinum,  plura  nomina.  Nam  et  invidere  aegritudi¬ 
nis  est,  etaemulari,  et obtrectare ,  et  misereri,  angi, 
lugere,  maerere,  aerumna  affici,  Iamentari,  sollicitari, 
dolere,  in  molestia  esse,  afflictari,  desperare.  84. 
Haec  omnia  definiunt  Stoici :  eaque  verba ,  quae  dixi, 
singularum  rerum  sunt;  non,  ut  videntur,  easdem  res 
significant,  sed  aliquid  differunt:  quod  alio  loco  for- 
tasse  tractabimus.  Hae  sunt  illae  fibrae  stirpium, 

quas  initio  dixi,  persequendae  et  omnes  elidendae, 
ne  ulla  umquam  possit  exsistere.  Magnum  opus  et 
difficile!  quis  negat?  Quid  autem  praeclarum  non 
idem  arduum?  Sed  tamen  id  se  efFecturam  philoso- 
phia  profitetur :  nos  modo  curationem  eius  recipia- 
mus.  Verum  quidem  haec  hactenus.  Cetera,  quo- 
tiescumque  voletis,  et  hoc  loco  et  aliis  parata  vobis 
erunt. 


119. 

LIBER  QUARTUS 


ARG.  Cicero,  ite  severa  vitae  ilisciplina  apud  priscos  Ro¬ 
manos  usitata  praefatus,  auilitoris  sententiam  refellere  aggreili 
tur,  omni  perturbatione  posse  sapientem  vacate,  negantis.  Pri- 
mo  affert  perturbationis  defiuitionem  Stoieam ,  et  quattuor  eius 
genera.  Perturhationem  Zeno  Stoicorum  princeps  dixerat  aver- 
sam  a  recta  ratione  naturaeque  incongruam  aiiimi  conmiotionem 
(Diog.  I.aert.  VII,  63.}.  Partes  autem  perturbafionum  duae  ex 
bonis  opinatis  memorantur,  laetitia  et  libido  ;  duae  ex  malorum 
errore,  aegritudo  et  nietus:  bisque  singulis perturbationibus suae 
partes  subiiciuntur.  c.  4-9.  Deinde  quomodo  ipsa  perturbalio 
ab  aegrotatione  seu  niorbo  differat,  et  quae  sit  in  hoc  genereani- 
mi  et  corporis  similitude,  ostenditur.  c.  10-14.  Turn  secundum 
insiitutam  quaestionem  brevis  subiicitur  demonstratio,  perturba- 
tionem  cum  sapientia  consistere  non  posse,  longa  autem  disputa- 
tio  contra  Peripateticos,  qui  perturbaliones  necessarias  esse,na- 
turales  utilesque  contendunt,  nec  tolleudas  sapienti  et  exstirpau- 
das,  sed  coercendas  et  moderandas  statuunt.  c.  15-26.  Hanc  ex- 
cipit  expositio  de  pertiirbalionum  curatione,  eaque  diversa  pro 
diversa  perturbationum  uatura.  In  quattuor  autem  perturba¬ 
tionibus  illis  sedandis  est  ea  distincta  ratio;  Priiuum ,  ulruni 
ad  universam  perturbalionem ,  tamquam  aegritudinem ,  laeli- 
tiam  ,  an  ad  singulas,  h.  e.  formas  generibus  subiectas  adbibea- 
tur;  deinde,  utrum  mali  bonive  opinio,  an  ipsa  omnino  perturba- 
tio  tollatur.  Sed  certam  et  propriam  sanationem  esse,  si  doceas, 
ipsas  perturbationes  per  se  esse  viliosas,  nec  habere  quidquam 
aut  naturale,  aut  necessarium.  Alteram  autem  rationem ,  quae 
simul  opinionem  boni  aut  mali  lollat,  esse  earn  quidem  uliliorem, 
sed  raro  prolicere,  neque  esse  ad  vulgus  adhibendam.  Esse  etiam, 
ubi  adhiberi  plane  non  possit,  quod  res,  quae  perturbet  animuin, 
vere  sit  bona  aut  mala,  tamquam,  si  quis  aegre  ferat,  nihil  in  se 
esse  virtutis,  nihil  animi,  nihil  officii,  nihil  honestatis.  c.  27.  28. 
Keliqua  disputatio,  quomodo  quattuor  ista  genera  tolleuda  sint, 
docet. 


I.  1.  Quum  multis  locis  nostrorum  hominum  in- 
genia  virtutesque,  Brute,  soleomirari,  turn  maxime 
his  in  studiis,  quae  sero  admodum  expetita  in  hanc 
civitatem  e  Graecia  tratulerunt.  Nam  quum  a  pri- 
mo  Urbis  ortu,  regiis  institutis,  partim  etiam  legibus, 
auspicia,  caerimoniae,  comitia,provocationes,  patrum 
consilium,  equitum  peditumque  descriptio,  tota  res 
militaris  divinitus  esset  constituta;  turn  progressio 
admirabilis  incredibilisque  cursus  ad  omnem  excel- 
lentiam  factus  est,  dominatu  regio  republica  liberata. 
Nec  vero  hie  locus  est,  ut  de  moribus  institutisque 
maiorum  et  disciplinaac  temperatione  civitatis  loqua- 
mur;  aliis  haec  locis  satis  accurate  a  nobis  dicta  sunt, 
maximeque  in  iis  sex  libris,  quos  de  Republica  scripsi- 
mus.  2.  Hoc  autem  loco  consideranti  mihi  studia 
doctrinae  multa  sane  occurrunt,  cur  ea  quoque  arccs- 

sita  aliunde,  neque  solum  expetita,  sed  etiam  conser- 
vata  et  culta  videantur.  Erat  enim  illis  paene  in  con- 
spectu  praestanti  sapientia  et  nobilitate  Pythagoras, 
qui  fuit  in  Italia  temporibus  iisdem,  quibus  L.  Brutus 
patriam  liberavit,  praeclarus  auctor  nobilitatis  tuae. 
Pyth agorae  autem  doctrina,  quum  longe  lateque  flue- 
ret,  permanavisse  mihi  videtur  in  hanc  civitatem:  id- 
que  quum  coniectura  probabile  est,  turn  quibusdam 
etiam  vestigiis  indicatur.  Quis  enim  est,  qui  putet, 
quum  floreret  in  Italia  Graecia  potentissimis  et  maxi- 
mis  urbibus,  ea,  quae  magna  dicta  est,  in  bisque  pri- 
mum  ipsius  Pythagorae,  deinde  postea  Pythagoreo- 
rum  tantum  nomen  esset,  nostrorum  hominum  ad  eo¬ 
rum  doctissimas  voces  aures  clausas  fuisse?  3.  Quin 
etiam  arbitror  propter  Pythagoreorum  admirationem 
Numam  quoque  regem  Pythagoreum  a  posterioribus 
existimatum.  Nam  quum  Pythagorae  disciplinam  et 
institute  cognoscerent,  regisque  eius  aequitatem  et 
sapientiain  a  maioribus  suis  accepissent,  aetates  au¬ 
tem  et  tempora  ignorarent  propter  vetustatem ,  eum, 
qui  sapientia  excelleret,  Pythagorae  auditorem  fuisse 
crediderunt.  If.  Et  de  coniectura  quidem  hactenus. 
Vestigia  autem  Pythagoreorum,  quamquam  multa 
colligi  possunt,  paucis  tamen  utemur,  quoniam  non  id 
agitur  hoc  tempore.  Nam  quum  carminibus  soliti 
ill i  esse  dicantur  et  praecepta  quaedam  occultius  tra- 
dere,  et  mentes  suas  a  cogitationum  intentione  cantu 
fidibusque  ad  tranquillitatem  traducere,  gravissimus 
auctor  in  Originibus  dixit  Cato,  morem  apud  maiores 
hunc  epularum  fuisse,  ut  deinceps,  qui  accubarent, 
canerent  ad  tibiam  clarorum  virorum  laudes  atque 
virtutes.  Ex  quo  perspicuum  est,  et  cantus  turn  fuisse 
rescriptos  vocum  sonis,  et  carmina.  4.  Quamquam 
id  quidem  etiam  xii  tabulae  declarant,  condi  iam  turn 
solitum  esse  carmen :  quod  ne  liceret  fieri  ad  alterius 
iniuriam,  lege  sanxerunt.  Nec  vero  illud  non  erudi- 
torum  temporum  argumentum  est,  quod  et  deorum 
pulvinaribus  et  epulis  magistratuum  tides  praeci- 
nunt:  quod  proprium  eius  fuit,  de  qua  loquor,  disci- 
plinae.  Mihi  quidem  etiam  Appii  Caeci  carmen, 
quod  valde  Panaetius  laudat  epistola  quadam,  quae 
est  ad  Q.  Tuberonem,  Pythagoreum  videtur.  Multa 
etiam  sunt  in  nostris  institutis  ducta  ab  illis :  quae 
praetereo,  ne  ea,quae  peperisse  ipsi  putamur,  aliunde 
didicisse  videamur.  5.  Sed,  ut  ad  propositum  re- 
deatoratio;  quam  brevi  tempore  quot  et  quanti  poe- 
tae,  qui  autem  oratores  exstiterunt!  facile  utappareat, 
nostros  omnia  consequi  potuisse ,  simul  ut  velle  coe- 
pissent.  III.  Sed  de  ceteris  studiis  alio  loco  et  dice- 
mus  ,  si  usus  fuerit,  et  saepe  diximus.  Sapientiae 
studium  vetus  id  quidem  in  nostris:  sed  tamen  ante 
Laelii  aetatem  etScipionis  non  reperio,  quos  appellare 
possim  nominatim.  Quibus  adolescentibus,  Stoicum 
Diogenem  et  Academicum  Carneadem  video  ad  sena- 
tum  ab  Atheniensibus  missos  esse  legatos,  qui  quum 
reipublicae  nullam  umquam  partem  attigissent,  esset- 
que  eorum  alter  Cyrenaeus,  alter  Babylonius,  num- 
quam  profecto  scholis  essent  excitati,  neque  ad  illud 
munus  electi,  nisi  in  quibusdam  principibus  tempo¬ 
ribus  illis  fuissent  studia  doctrinae.  Qui  quum  cete¬ 
ra  litteris  mandarent,  alii  ius  civile,  alii  orationes 
suas,  alii  monumenta  maiorum:  hanc  amplissimam 
omnium  artium  bene  vivendi  disciplinam  vita  ma^is, 
quam  litteris  persecuti  sunt.  6.  Itaque  illius  verae 
elegantisque  philosophiae,  quae  ducta  a  Socrate  in 
Peripateticis  adhuc  permansit,  et  idem  alio  modo  di- 
centibus  Stoicis,  quum  Academici  eorum  controver- 


1078 


149.  M.  T.  CICERONIS 


sias  disceptarent,  nulla  fere  sunt  aut  pauca  admodum 
Latina  monumenta,  sive  proptermagnitudinemrerum 
occupationemque  hominum,  sive  etiam,quod  imperi- 
tisea  probari  posse  non  arbitrabantur ;  quum  interim, 
illis  silentibus,  C.  Amafanius  exstitit  dicens :  cuius  li- 
bris  editis  commota  multitudo  contulit  se  ad  eamdein 
potissimum  disciplinam ,  sive  quod  erat  cognitu  per- 
facilis,  sive  quod  invitabantur  illecebris  blandae  vo- 
luptatis,  siveetiam,  quia  nihil  prolatum  erat  melius, 
ill ud ,  quod  erat,  tenebant.  7.  Post  Amafanium  au- 
tem  multi  eiusdem  aemuli  rationis  multa  quum  scri- 
psissent,  Italiam  totam  occupaverunt:  quodque  maxi¬ 
mum  argumentum  est,  non  dici  ilia  subtil  iter,  quod 
et  facile  ediscantur,  et  ab  indoctis  probentur,  id  illi 
firmamentum  esse  disciplinae  putant.  IV.  Sed  de- 
fendat  quod  quisque  sentit :  sunt  enim  iudicia  libera  : 
nos  institutum  tenebimus,  nulliusque  unius  discipli¬ 
nae  legibus  astricti,  quibus  in  philosophia  necessa- 
rio  pareamus,  quid  sit  in  quaque  re  maxime  probabi- 
le,  semper  requiremus.  Quod  quum  saepe  alias,  turn 
nuper  in  Tusculano  studiose  egimus.  Itaque  exposi- 
t is  tridui  disputationibus ,  quartus  dies  hoc  libro  con- 
cluditur.  Ut  enim  in  inferiorem  ambulationem  de- 
scendimus,  quod  feceramus  idem  superioribus  die- 
bus,  acta  res  est  sic. 

8.  M.  Dicat,  si  quis  vult,  qua  de  re  disputari  ve- 
lit.  A.  Non  mihi  videtur  omni  animi  perturbatione 
posse  sapiens  vacare.  M.  Aegritudine  quidem  he- 
sterna  disputatione  videbatur:  nisi  forte  temporis 
caussa  nobis  assentiebare.  A.  Mini  me  vero.  Nam 
mihi  egregie  probata  est  oratio  tua.  M.  Non  igitur 
existimas  cadere  in  sapientem  aegritudinem?  A.Pror- 
sus  non  arbitror.  M.  Atqui,  si  ista  perturbare  animum 
sapientis  non  potest,  nulla  poterit.  Quid  enim?  me- 
tusne  conturbet?  At  earum  rerum  estabsentium  me- 
tus,  quarum  praesentium  est  aegritudo.  Sublata  igi¬ 
tur  aegritudine,  sublatus  est  metus.  Restant  duae 
perturbationes,  laetitia  gestiens  et  libido:  quae  si  non 
cadent  in  sapientem ,  semper  mens  erit  tranquilla  sa¬ 
pientis.  9.  A.  Sic  prorsus  intelligo.  M.  Utrum  igi¬ 
tur  mavis?  statimne  nos  vela  facere,  an  quasi  e  portu 
egredientes  paullulum  remigare?  A.  Quidnam  est 
istuc?  Non  enim  intelligo.  V.  M.  Quia  Chrysippus 
et  Stoici ,  quum  de  animi  perturbationibus  disputant, 
magnam  partem  in  iis  partiendis  et  definiendis  occu- 
pati  sunt:  ilia  eorum  perexigua  oratio  est,  qua  me- 
deantur  animis,  nec  eos  turbulentos  esse  patiantur: 
Peripatetici  autem  ad  placandos  aniinos  multa  affe- 
runt:  spinas  partiendi  et  definiendi  praetermittunt. 
Quaerebam  igitur,  utrum  panderem  vela  orationis 
statim,  an  earn  ante  paullulum  Dialecticorum  remis 
propellerem.  A.  Isto  modo  vero.  Erit  enim  hoc  to- 
tum,  quod  quaero,  ex  utroque  perfectius.  10.  M.  Est 
id  quidem  rectiuc;  sed  post  requires,  si  quid  fuerit 
obscurius.  A.  Faciam  equidem.  Tu  tamen,  ut  soles, 
dices  ista  ipsa  obscura  planius,quam  dicunturaGrae- 
cis.  M.  Enitar  equidem :  sed  intento  opus  est  animo, 
ne  omnia  dilabantur,  si  unum  aliquod  effugerit.  Quo- 
niam,  quae  Graeci  nd&r)  vocant,  nobis  perturbationes 
appellari  magis  placet,  quam  morbos:  in  his  expli- 
candis  veterem  illam  equidem  Pythagorae  primum, 
deindePlatonis  descriptionem  sequar:  qui  animum  in 
duas  partes  dividunt:  alteram  rationis  participem  fa- 
ciunt,  alteram  expertem.  In  participe  rationis  ponunt 
tranquillitatem,  id  est  placidam  quietamque  constan- 
tiam :  in  ilia  altera  motus  turbidos  turn  irae ,  turn  cu- 
piditatis,  contrarios  inimicosque  rationi.  11.  Sit  igi¬ 


tur  hie  fons.  Utamur  tamen  in  his  perturbationibus 
describendis  Stoicorum  definition ibus  et  partitioni- 
bus ;  qui  mihi  videntur  in  hac  quaestione  versari  acu- 
tissime. 

VI.  Est  igitur  Zenonis  haec  definitio,  ut  perturba- 
tio  sit,  quod  naQ-og  ille  dicit,  aversa  a  recta  ratione, 
contra  naturam ,  animi  commotio.  Quidam  brevius, 
perturbationem  esse  appetitum  vehementiorem:  sed 
vehementiorem  eum  volunt  esse,  qui  longius  disces- 
serit  a  naturae  constantia.  Partes  autem  perturbatio- 
num  volunt  ex  duobus  opinatis  bonis  nasci,  et  ex 
duobus  opinatis  malis;  ita  esse  quattuor :  ex  bonis  li- 
bidinem  et  laetitiam,  ut  sit  laetitia  praesentium  bono- 
rum,  libido  futurorum;  ex  malis  melum  et  aegritudi¬ 
nem  nasci  censent:  metum  futuris,  aegritudinem 
praesentibus.  Quae  enim  venientia  metuuntur,  ea- 
dem  afficiunt  aegritudine  instantia.  12.  Laetitia  au¬ 
tem  et  libido  in  bonorum  opinione  versantur,  quum 
libido  ad  id,  quod  videtur  bonum,  illecta  et  inflamma- 
ta  rapiatur,  laetitia,  ut  adepta  lam  aliquid  concupi- 
tum,  efferatur  et  gestiat.  Natura  enim  omnes  ea,  quae 
bona  videntur,  sequuntur,  fugiuntque  contraria. 
Quamobrem  simul  obiecta  species  cuiuspiam  est, 
quod  bonum  videatur,  ad  id  adipiscendum  impellit 
ipsa  natura.  Id  quum  constanter  prudenterque  fit, 
eiusmodi  appetitionem  Stoici  ^ovXrjaiv  appellant,  nos 
appellamus  volunlatem.  Earn  illi  putant  in  solo  esse 
sapiente,  quam  sic  definiunt:  Voluntas  est,  quae  quid 
cum  ratione  desiderat.  Quae  autem,  ratione  adversa, 
incitata  est  vehementius,  ea  libido  est  vel  cupiditas 
effrenata:  quae  in  omnibus  stultis  invenitur.  13. 
Itemque,  quum  ita  movemur,  ut  in  bono  simus  ali- 
quo,  dupliciter  id  contingit.  Nam  quum  ratione  ani¬ 
mus  movetur  placide  atque  constanter,  turn  illud  gau- 
dium  dicitur:  quum  autem  inaniter  et  effuse  animus 
exsultat,  turn  ilia  laetitia  gestiens  vel  nimia  dici  potest; 
quam  ita  definiunt,  sine  ratione  animi  elationem. 
Quoniamque,  ut  bona  natura  appetimus,  sic  a  malis 
natura  declinamus:  quae  declinatio,  si  cum  ratione 
fiet,  cautio  appelletur,  eaque  intelligatur  in  solo  esse 
sapiente:  quae  autem  sine  ratione,  et  cum  exanima- 
tione  humili  atque  fracta,nominetur  metus:  est  igitur 
metus,  ratione  adversa,  cautio.  Praesentis  autem 
mali  sapientis  affectio  nulla  est.  14.  Stulti  autem 
aegritudo  est  ea,  qua  afficiuntur  in  malis  opinatis, 
animosque  demittunt  et  contrahunt,  rationi  non  ob- 
temperantes.  Itaque  haec  prima  definitio  est,  ut  ae¬ 
gritudo  sit  animi,  adversante  ratione,  contractio.  Sic 
quattuor  perturbationes  sunt,  tres  constanliae,  quoniam 
aegritudini  nulla  constantia  opponitur. 

VII.  Sed  omnes  perturbationes  iudicio  censent  fie¬ 
ri  et  opinione.  Itaque  eas  definiunt  pressius,  ut  in¬ 
telligatur,  non  modo  quam  vitiosae,  sedetiam  quam  in 
nostra  sint  potestate.  Est  igitur  aegritudo  opinio  re- 
cens  mali  praesentis,  in  quo  demitti  contrahique  ani¬ 
mo  rectum  esse  videatur;  laetitia  opinio  recens  boni 
praesentis,  in  quo  efferri  rectum  esse  videatur;  metus 
opinio  impendentis  mali,  quod  intolerabile  esse  vi¬ 
deatur;  libido  opinio  venturi  boni,  quod  sit  ex  usu, 
iam  praesens  esse  atque  adesse.  15.  Sed  quae  iudi¬ 
cia  quasque  opiniones  perturbationum  esse  dixi ,  non 
in  eis  perturbationes  solum  positas  essedicunt,  verum 
ilia  etiam,  quae  efficiuntur  perturbationibus:  ut  ae¬ 
gritudo  quasi  morsum  aliquem  doloris  efficiat,  metus 
recessumquemdam animi  et  fugam,  laetitia  profusam 
hilaritatem,  libido  effrenatam  appetentiam.  Opina- 

tionem  autem,  quam  in  omnes  definitiones  superiores 
inclusimus,  volunt  esse  imbecillam  assensionem. 

16.  Sed  singulis  perturbationibus  partes  eiusdern 
genens  plures  subiiciuntur :  ut uegriludini  invidentia, 
(utendum  est  enini,  docendi  caussa,  verbo  minus  usi- 
tato;  quoniam  invidia  nonineo,  quiinvidet,  solum 
<  icitur,  sed  etiam  in  eo,  cui  invidetur,)  aemulatio,  ob- 
tiectatio,  misericordia ,  angor,  luctus,  maeror,  aeru- 
inna,  dolor,  lamentatio,  sollicitudo,  molestia,  afflicta- 
tio,  desperatio,  et  si  quae  sunt  de  genere  eodem.  Sub 
metum  autem  subiecta  sunt  pigritia,  pudor,  terror,  ti¬ 
ro01'-  pavor,  exanimatio,  conturbatio,  formido;  volu- 
Ptali  malevolentia ,  [Iaetans  malo  alieno,]  delectatio, 
lactatio,  et  similia;  libidini  ira,  excandescentia, 
odium,  inimicitia,  discordia,  indigentia,  desiderium, 
et  cetera  eiusmodi.  VIII.  17.  Haec  autem  definiunt 
hoc  modo.  Invidentiam  esse  dicunt  aegritudinem 
susceptam  propter  alterius  res  secundas,  quae  nihil 
noceant  invidenti.  Nam  si  qui  doleateius  rebus  se- 
cundis,  a  quo  ipse  laedatur ,  non  recte  dicatur  invide- 
re;  ut  si  Hectori  Agamemno:  qui  autem,  cui  alterius 
commoda  nihil  noceant,  tamen  eum  doleat  his  frui,  is 
invidet  profecto.  Aemulatio  autem  dupliciter  ilia  qui- 
dem  dicitur,  ut  et  in  laude  et  in  vitio  nomen  hoc  sit. 
Nam  et  imitatio  virtutis  aemulatio  dicitur:  (sed  ea 
nihil  hoc  loco  utimur;  est  enim  laudis:)  et  est  aemu¬ 
latio  aegritudo,  si  eo,quod  concupierit,  alius  potiatur, 
ipse  careat.  18.  Obtrectatio  autem  est  ea ,  quam  in- 
telligi  zelotypiam  volo,  aegritudo  ex  eo,  quod  alter 
quoque  potiatur  eo ,  quod  ipse  concupiverit.  Miseri¬ 
cordia  est  aegritudo  ex  miseria  alterius,  iniuria  labo- 
rantis.  Nemo  enim  parricidae  aut  proditoris  suppli¬ 
ed  misericordia  commovetur.  Angor  aegritudo  pre¬ 
mens.  Luctus  aegritudo  ex  eius,  qui  carus  fuerit,  in- 
teritu  acerbo.  Maeror  aegritudo  flebilis.  Aerumna 
aegritudo  laboriosa.  Dolor  aegritudo  crucians.  La¬ 
mentatio  aegritudo  cum  eiulatu .  Sollicitudo  aegritu¬ 
do  cum  cogitatione.  Molestia  aegritudo  permanens. 
Afflictatio  aegritudo  cum  vexatione  corporis,  Despe¬ 
ratio  aegritudo  sine  ulla  rerum  exspectatione  melio- 
rum.  Quae  autem  subiecta  sunt  sub  metum,  ea  sic 
definiunt:  Pigriliam  metum  consequents  laboris:  19. 
Pudorem**  et  terrorem  metum  concutientem ,  ex  quo 
fit,  ut  pudorem  rubor,  terrorem  pallor  et  tremor  et 
dentium  crepitus  consequatur:  timorem  metum  mali 
appropinquantis :  pavorem  metum  mentem  loco  mo- 
ventem,  ex  quo  illud  Ennii, 

Turn  pavor  sapientiam  omnem  mi  exanimato  expe- 

ctorat : 

Exanimationem  metum  subsequentem  et  quasi  comi- 
tem  pavoris:  Conturbationem  metum  excutientem  co- 
gitata:  Formidinem  metum  permanentem.  IX.  20.  Vo- 
luptatis  autem  partes  hoc  modo  describunt,  ut  Malevo¬ 
lentia  sit  voluptas  ex  malo  alterius  sine  emolumento 
suo:  Delectatio  voluptas  suavitate  auditusanimumde- 
leniens :  et,  qualis  est  haec  aurium,  tales  suntoculorum 
et  tactionum  et  odorationum  et  saporum :  quae  sunt 
omnes  unius  generis,  ad  perfundendum  animum  tam- 
quam  illiquefactae  voluptates.  lactatio  est  voluptas 
gestiens  et  se  efferens  insolentius.  21.  Quae  autem 
libidini  subiecta  sunt,  ea  sic  definiunt,  ut  Ira  sit  libi¬ 
do  poeniendi  eius,  qui  videatur  laesisse  iniuria:  Ex¬ 
candescentia  autem  sit  ira  nascens  et  modo  exsistens, 
quae  Hv/xcocns  Graece  dicitur:  Odium  ira  in vetera ta : 
Inimicitia  ira  ulciscendi  tempus  observans :  Discordia 
ira  acerbior,  intimo  odio  et  corde  concepta :  Indigentia 
libido  inexplebilis :  Desiderium  libido  eius,  qui  non- 


dumadsit,  videndi.  Distinguunt  illud  etiam ,  ut  sit 
libido  earum  rerum,  quae  dicuntur  de  quodam  aut 
quibusdam:  quae  xar^o^aia  Dialectici  appellant: 
ut  habere  divitias,  capere  honores.  Indigentia  rerum 
ipsarum  est,  ut  honorum,  ut  pecuniae.  22.  Omnium 
autem  perturbationum  fontem  esse  dicunt  Intemperan- 
tiam:  quae  est  a  tota  mente  et  a  recta  ratione  defectio, 
sic  ayersa  a  praescriptione  rationis,  ut  nullo  modo  ap- 
petitiones  animi  nec  regi  nec  contineri  queant.  Quem- 
I  admodum  igitur  temperantia  sedat  appetitiones ,  et 
j  etlicit,  ut  eae  rectae  rationi  pareant,  conservatque  con- 
siderata  iudicia  mentis:  sic  huic  inimica  intemperan- 
|  tia  omnem  animi  statum  inftammat,  conturbat,  incitat. 

Itaque  et  aegritudines  et  metus  et  reliquae  perturba- 
|  tiones  omnes  gignuntur  ex  ea.  X.  23.  Quemadmo- 
jUm  >  quum  sanguis  corruptus  est  aut  pituita  redun- 
dat  aut  bibs,  in  corpore  morbi  aegrotationesque  na- 
scuntur,  sic  pravarum  opinionum  conturbatio  et  ipsa- 
rum,  mter  se  repugnantia  sanitate  spoliat  animum 
morbisque  perturbat.  Ex  perturbationibus  autem 
primum  morbi  conficiuntur,  quae  vocant  illi  voaima- 
tcc,  eaque,  quae  sunt  eis  morbis  contraria.  Quae  ha- 
bent  ad  res  certas  vitiosam  offensionem  atque  fasti- 
dium:  deinde  aegrotationes,  quae  appellantur  a  Stoi- 
j  C1S  "MutrtypotTa,  hisque  item  oppositae  contrariae  of- 
sensiones.  Hoc  loco  nimium  operae  consumitur  a 
btoicis,  maxime  a  Chrysippo,  dum  morbis  corporum 

comparatur  morborum  animi  similitudo.  Qua  oratio- 

ne  praetermissa  minime  necessaria,  ea,  quae  rem  con- 
i  |inent>  pertractemus.  24.  lntelligatur  igitur,  pertur- 
j  bationem ,  lactantibus  se  opinionibus  inconstanter  et 
j  turbine,  in  motu  esse  semper:  quum  autem  hie  fervor 
concitatioque  animi  inveteraverit  et  tamquam  in  venis 
medulbsque  insederit,  turn  exsistit  et  morbus  et  ae- 
grotatio  et  offensiones  eae ,  quae  sunt  eis  morbis  ae- 
grotationibusque  contrariae.  XL  Haec,  quae  dico, 
cogitatione  inter  se  differunt,  requidem  copulata  sunt, 
eaque  onuntur  ex  libidine  et  laetitia.  Nam  quum  est 
concupita  pecunia,  nec  adhibita  continuo  ratio,  quasi 
quaedam  ^ocratica  medicina,  quae  sanet  earn  cupi- 
ditatem :  permanat  in  venas ,  et  inhaeret  in  visceribus 
illud  malum,  exsistitque  morbus  et  aegrotatio ,  quae 
evelli  inveterata  non  possunt:  eique  morbo  nomen  est 
avaritia.  25.  Similiterque  ceteri  morbi,  ut  gloriae 
cupiditas,  ut  mulierositas ,  ut  ita  appellem  earn,  quae 
Graece  tpdopvveia  dicitur,  ceterique  similiter  morbi 
aegrotationesque  nascuntur.  Quae  autem  sunt  his 
contraria,  ea  nasci  putantur  a  metu :  ut  odium  mulie- 
rum,  quale  in  piaopvvoj  Attilii  est;  ut  in  hominum  uni- 
versum  genus,  quod  accepimus  de  Timone,  qui  uiadv- 
&Qmno?  appellatur;  ut  inhospitalitas  est.  Quae  omnes 
aegrotationes  animi  ex  quodam  metu  nascuntur  ea¬ 
rum  rerum ,  quas  fugiunt  et  oderunt.  26.  Definiunt 
autem  animi  aegrotationem  opinationem  vehementem 
de  re  non  expetenda,  tamquam  valde  expetenda  sit, 
inhaerentem  et  penitus  insitam.  Quod  autem  nasci- 
tur  ex  oflensione ,  ita  definiunt,  opinionem  vehemen¬ 
tem  de  re  non  fugienda,  inhaerentem,  et  penitus  insi¬ 
tam,  tamquam  fugienda.  Haec  autem  opinatio  est  iu- 
dicatio,  se  scire,  quod  nesciat.  Aegrotationi  autem 
talia  quaedam  subiecta  sunt,  avaritia,  ambitio,  mulie¬ 
rositas,  pervicacia,  ligurritio ,  vinolentia,  cupedia,  et  si 
qua  similia.  Est  autem  avaritia  opinatio  vehemens 
de  pecunia,  quasi  valde  expetenda  sit,  inhaerens  et 
penitus  insita:  similisque  est  eiusdern  generis  defini- 
tio  reliquarum.  27.  Offensionum  autem  definitiones 
sunt  eiusmodi,  ut  inhospitalitas  sit  opinio  vehemens. 

valde  fugiendum  esse  hospitem,  eaque  inhaerens  et 
pcnitus  insita:  similiterque  definitur  et  mulierum 
odium,  ut  Hippolyti,  et,  ut  Timonis,  generis  humani. 

XII.  Atque  ut  ad  valetudinis  similitudinem  venia- 
mus,  eaque  collatione  utamur  aliquando,  sed  parcius, 
quamsoientStoici :  utsunt  alii  ad  alios  morbos  procli- 
viores,  (itaque  dicimus  gravedinosos  quosdam,  quos- 
dam  torminosos,  non  quia  iam  sint,  sed  quia  saepe  sint) ; 
sic  alii  ad  metum ,  alii  ad  aliam  perturbationem.  Ex 
quo  in  aliis  anxietas, unde  anxii,  in  aliis  iracundiadi- 
citur,  quae  ab  ira  differt:  estque  aliud  iracundum  es¬ 
se,  aliud  iratum;  ut  differt  anxietas  ab  angore.  Neque 
enim  omnes  anxii,  qui  anguntur  aliquando,  nec  qui 
anxii,  semper  anguntur:  ut  inter  ebrietatem  et  ebrio- 
sitatem  interest:  aliudque  est  amatorem  esse,  aliud 
amantem.  Atque  haec  aliorum  ad  alios  morbos  pro- 
clivitas  late  patet.  Nam  pertinet  ad  omnes  perturba- 
tiones.  28.  In  multis  etiam  vitiis  apparet:  sed  nomen 
res  non  habet.  Ergo  et  invidi  et  malevoli  et  lividi  et 
timidi  et  misericordes,  quia  proclives  ad  eas  pertur- 
bationes,  non  quia  semper  feruntur.  Haec  igitur  pro- 
clivitas  ad  suum  quodque  genus  a  similitudine  cor¬ 
poris  aegrotatio  dicatur,  dum  ea  intelligatur  ad  aegro- 
tandum  proclivitas.  Sed  haec  in  bonis  rebus,  quod 
alii  ad  alia  bona  sunt  aptiores,  faciiitas  nominetur ,  in 
malis  proclivitas,  ut  signified  lapsionem:  in  neutris 
habeat  superius  nomen.  XIII.  Quo  modo  autem  in 
corpore  est  morbus ,  est  aegrotatio ,  est  vitium ;  sic  in 
animo.  Morbum  appellant  totius  corporis  corruptio- 
nem:  29.  aegrotaiionem  morbum  cum  imbecillitate: 
vitium,  quum  partes  corporis  inter  se  dissident:  ex 
quo  pravitas  membrorum,  distortio,  deformitas.  Ita¬ 
que  ilia  duo,  morbus  et  aegrotatio,  ex  totius  valetudi¬ 
nis  corporis  conquassatione  et  perturbatione  gignun- 
tur:  vitium  autem,  integra  valetudine,  ipsum  ex  se 
cernitur.  Sed  in  animo  tantummodo  cogitatione  pos- 
sumus  morbum  ab  aegrotatione  seiungere.  Vitiosi- 
tas  autem  est  habitus  aut  affectio  in  tota  vita  incon- 
stans  et  a  se  ipsa  dissentiens.  Ita  fit,  ut  in  altera  cor¬ 
ruption  opinionum  morbus  efficiatur  et  aegrotatio, 
in  altera  inconstantia  et  repugnantia.  Non  enim  omne 
vitium  partes  habet  dissentientes,  uteorum,  qui  non 
longe  a  sapientia  absunt,  affectio  est  ilia  quidem  dis- 
crepans  sibi  ipsa,  dum  est  insipiens,  sed  non  distorta 
nec  prava.  Morbi  autem  et  aegrotationes  partes  sunt 
vitiositatis :  sed  perturbationes  sintne  eiusdem partes, 
quaestio  est.  30.  Vitia  enim  affectiones  sunt  manen- 
tes,  perturbationes  autem  moventes,  ut  non  possint 
affectionum  manentium  partes  esse.  Atque  ut  in  ma¬ 
lis  attingit  animi  naturam  corporis  similitudo,  sic  in 
bonis.  Sunt  enim  in  corpore  praecipua  pulchritudo, 
vires,  valetudo,  firmitas,  velocitas;  sunt  item  in  ani¬ 
mo.  Ut  enim  corporis  temperatio,  quum  ea  con- 
gruunt  inter  se,  e  quibus  constamus,  sanitas :  sic  ani¬ 
mi  dicitur,  quum  eius  iudicia  opinionesque  concor¬ 
dant,  eaque  animi  est  virtus :  quam  alii  ipsam  tempe- 
rantiam  dicunt  esse,  alii  obtemperantem  temperantiae 
praeceptis,  et  earn  subsequentem,  nec  habentem  ul- 
lam  speciem  suam :  sed  sive  hoc,  sive  illud  sit,  in  so¬ 
lo  esse  sapiente.  Est  autem  quaedam  animi  sanitas, 
quae  in  insipientem  etiam  cadat,  quum  curatione  me- 
dicorum  turbatio  mentis  aufertur.  31.  Et,  ut  corpo¬ 
ris  est  quaedam  apta  figura  membrorum  cum  coloris 
quadam  suavitate,  ea  quae  dicitur  pulchritudo:  sic  in 
animo  opinionum  iudiciorumque  aequabilitas  et  con¬ 
stants  cum  firmitate  quadam  et  stabilitate  virtutem 
subsequens  aut  virtutis  vim  ipsam  contincns  pulchri¬ 


tudo  vocatur.  Itemque  viribus  corporis  et  nervis  et 
efficacitati  similes  similibus  quoque  verbis  animi  vi¬ 
res  nominantur.  Velocitas  autem  corporis  celeritas 
appellatur:  quae  eadem  ingenii  etiam  laus  habetur 
propter  animi  multarum  rerum  brevi  tempore  percur- 
sionem.  XIV.  Illud  animorum  corporumque  dissi- 
mile,  quod  animi  valentes  morbo  tentari  non  possunt, 
corpora  possunt;  sed  corporum  offensiones  sine  culpa 
accidere  possunt,  animorum  non  item :  quorum  omnes 
morbi  et  perturbationes  ex  aspernatione  rationis  eve- 
niunt.  Itaque  in  hominibus  solum  exsistunt:  nam 
bestiae  simile  quiddam  faciunt,  sed  in  perturbationes 
non  incidunt.  32.  Inter  acutos  autem  et  hebetes  in¬ 
terest,  quod  ingeniosi,  ut  aes  Corinthium  in  aerugi- 
nem,  sic  illi  in  morbum  et  incidunt  tardius  etrecrean- 
tur  oeius;  hebetes  non  item.  Nec  vero  in  omnem 
morbum  ac  perturbationem  animus  ingeniosi  cadit. 
Non  enim  in  ulla*  efferata  et  immania:  quaedam  au¬ 
tem  humanitatis  quoque  habent  primam  speciem,  ut 
misericordia,  aegritudo,  metus.  Aegrotationes  autem 
morbique  animorum  difficilius  evelli  posse  putantur, 
quam  summa  ilia  vitia,  quae  virtutibus  sunt  contra- 
ria.  Morbis  enim  manentibus,  vitia  sublata  esse  pos¬ 
sunt,  quia  hi  non  tam  celeriter  sanantur,  quam  ilia 
tolluntur.  33.  Habesea,  quae  de  perturbationibus 
enucleate  disputantStoici:  quae  logica  appellant,  quia 
disseruntur  subtilius.  Ex  quibus  quoniam  tamquam 
e  scruposis  cotibus  enavigavit  oratio,  reliquae  dispu- 
tationis  cursum  teneamus:  modo  satis  ilia  dilucide 
dixerimus  pro  rerum  obscuritate.  A.  Prorsus  satis: 
sed  si  qua  diligentius  erunt  cognoscenda,  quaeremus 
alias:  nunc  vela,  quae  modo  dicebas,  exspectamus  et 
cursum.  XV.  34.  M.  Quando  et  aliis  locis  de  virtute 
diximus,  et  saepe  dicendum  erit,  (pleraeque  enim 
quaestiones,  quae  ad  vitam  moresque  pertinent,  a  vir¬ 
tutis  fonte  ducuntur,)  quando  igitur  virtus  est  affectio 
animi  constans  conveniensque,  laudabiles  efficiens 
eos ,  in  quibus  est ,  et  ipsa  per  se  sua  sponte ,  separata 
etiam  utilitate,  laudabilis :  ex  ea  proficiscuntur  hone- 
stae  voluntates,  sententiae,  actiones  omnisque  recta 
ratio:  quamquam  ipsa  virtus  brevissime  recta  ratio 
dici  potest.  Huius  igitur  virtutis  contraria  est  vitio- 
sitas.  Sic  enim  malo,  quam  malitiam  appellare  earn, 
quam  Graeci  xaxiav  appellant.  Nam  malitia  certi  cu- 
iusdam  vitii  nomen  est,  vitiositas  omnium.  Ex  qua 
concitantur  perturbationes,  quae  sunt,  ut  paullo  ante 
diximus,  turbidi  animorum  concitatique  motus,  aver- 
si  a  ratione,  et  inimicissimi  mentis  vitaeque  tranquil- 
!  lae.  Important  enim  aegritudines  anxias  atque  acer- 
1  bas,  animosque  affligunt  et  debilitant  metu.  Iidem 
j  inflammant  appetitione  nimia:  quam  turn  cupidita- 
tem,  turn  libidinem  dicimus,  impotentiam  quamdam 
animi,  a  temperantia  et  moderatione  plurimum  dissi- 
dentem.  35.  Quae  si  quando  adepta  erit  id,  quod  ei 
fuerit  concupitum,  turn  effertur*  alacritate,  ut  nihil 
ipsi  constet,  quod  agat:  utille,  qui  voluptulem  animi 
nimiarn  summum  esse  errorem  arbitratur.  Eorum  igi¬ 
tur  malorum  in  una  virtute  posita  sanatio  est. 

XVI.  Quid  autem  est  non  miserius  solum,  sed  foe- 
dius  etiam  et  deformius,  quam  aegritudine  quis  affli- 
ctus,  debilitatus,  iacens?  Cui  miseriae  proximus  est 
is,  qui  appropinquans  aliquod  malum  metuit  exani- 
matusque  pendet  animi.  Quam  vim  mali  significan- 
tes  poetae  impendere  apud  inferos  saxum  Tantalo  fa¬ 
ciunt 

6b  scelera  animique  impotentiam  et  superbiloquen- 

ea  communis  poena  stultitiae  est.  Omnibus  enim, 
quorum  mens  abhorret  a  ratione,  semper  aliqui  talis 
terror  impendet.  36.  Atque  ut  hae  tabificae  mentis 
perturbationes  sunt,  aegritudinem  dico  et  metum :  sic 
hilariores  illae,  cupiditas  avide  semper  aliquid  expe- 
tens,  et  inanis  alacritas,  id  est  laetitia  gestiens,  non 
multum  differunt  ab  amentia.  Ex  quo  intelligitur, 
qualis  ille  sit,  quern  turn  moderatum,  alias  modestum 
et  temperantem,  alias  constantem  continentemque  di- 
cimus.  Nonnumquam  haec  eadem  vocabula  ad  fru- 
galitatis  nomen,  tamquam  ad  caput,  referre  volumus. 
Quod  nisi  eo  nomine  virtutescontinerentur,  numquam 
ita  pervulgatum  illud  esset,  ut  iam  proverbii  locum 
obtineret,  hominem  frugi  omnia  recle  facere.  Quod 
idem  quum  Stoici  de  sapiente  dicunt,  nimis  admira- 
biliter  nimisque  magnifice  dicere  videntur. 

XVII.  37.  Ergo  is,  quisquis  est,  qui  moderatione 
et  constantia  quietus  animo  est  sibique  ipse  placatus, 
ut  nec  tabescat  molestiis,  nec  frangatur  timore,  nec 
sitienter  quid  expetens  ardeat  desiderio,  nec  alacritate 
futili  gestiens  deliquescat,  is  est  sapiens,  quern  quae- 
rimus,  is  est  beatus:  cui  nihil  humanarum  rerum  aut 
intolerabile  ad  demittendum  animum  aut  nimis  laeta- 
bile  ad  efferendum  videri  potest.  Quid  enim  videa- 
tur  ei  magnum  in  rebus  humanis,  cui  aeternitas 
omnis  totiusque  mundi  nota  sit  magnitudo?  Nam 
quid  aut  in  studiis  humanis  aut  in  tarn  exigua  brevi- 
tate  vitae  magnum  sapienti  videri  potest,  qui  semper 
animo  sic  excubat,  ut  ei  nihil  improvisum  accidere 
possit,  nihil  inopinatum,  nihil  omnino  novum?  38. 
Atque  idem  ita  acrem  in  omnes  partes  aciem  intendit, 
ut  semper  videat  sedem  sibi  ac  locum  sine  molestia 
atque  angore  vivendi,  ut,  quemcumque  casum  fortuna 
invexerit,  hunc  apte  et  quiete  ferat:  quod  qui  faciet, 
non  aegritudine  solum  vacabit,  sed  etiam  perturbatio- 
nibus  reliquis  omnibus.  His  autem  vacuus  animus, 
perfecte  atque  absolute  beatos  efficit:  idemque,  conci- 
tatus,  et  abstractus  ab  integra  certaque  ratione,  non 
constantiam  solum  amittit,  verum  etiam  sanitatem. 

Quocirca  mollis  et  enervata  putanda  est  Peripate- 
ticorum  ratio  et  oratio,  qui  perturbari  animos  necesse 
esse  dicunt,  sed  adhibent  modum  quemdam,  quern 
ultra  progredi  non  oporteat.  39.  Modum  tu  adhibes 
vitio?  an  vitium  nullum  est,  non  parere  rationi?  an 
ratio  parum  praecipit,  nec  bonum  illud  esse,  quod  aut 
cupias  ardenter ,  aut  adeptus  efferas  te  insolenter?  nec 
porro  malum,  quo  aut  oppressus  iaceas  aut,ne  oppri- 
mare,  mente  vixconstes?  eaque  omnia  aut  nimis  tri- 
stia,  aut  nimis  laeta  errore  fieri?  Qui  si  error  stultis 
extenuetur  die,  ut,  quum  res  eadem  maneat,  aliter  fe- 
rant  inveterata,  aliter  recentia:  sapientes  ne  attingat 
quidem  omnino.  40.  Etenim  quis  erit  tandem  mo¬ 
dus  iste?  Quaeramus  enim  modum  aegritudinis,  in 
quo  operae  plurimum  ponitur.  Aegre  tulisse  P.  Ru- 
tilium  fratris  repulsam  consulatus,  scriptum  apud 
Fannium  est.  Sed  tamen  transisse  videtur  modum, 
quippe  qui  ob  earn  caussam  a  vitarecesserit:  modera- 
tius  igitur  ferre  debuit.  Quid?  si,  quum  id  ferret  mo- 
dice,  mors  liberorum  accessisset?  Nata  essetaegritudo 
nova,  sed  ea  modica:  magna  tamen  facta  esset  acces- 
sio.  Quid?  si  pleinde  dolores  graves  corporis,  si  bono- 
rumamissio,  si  caecitas,  siexsilium,  si  pro  singulis 
malis  aegritudines  accederent,  summa  ea  fieret?  Quae 
non  sustineretur.  XVIII.  41.  Qui  modum  igitur  vi¬ 
tio  quaerit ,  similiter  facit ,  ut  si  posse  putet  eum ,  qui 
se  e  Leucata  praecipitaverit,  sustinere  se,  quum  velit. 

(Jt  enim  id  non  potest :  sic  animus  perturbatus  et  inci- 


tatus  nec  cohibere  se  potest,  nec,  quo  loco  vult,  insi- 
stere:  omninoque,  quae  crescentia  perniciosa  sunt, 
eadem  sunt  vitiosa  nascentia.  42.  Aegritudo  autem 
ceteraeque  perturbationes  amplificatae  certe  pestife- 
rae  sunt.  Igitur  etiam  susceptae  continuo  in  magna 
pestis  parte  versantur.  Etenim  ipsae  se  impellunt, 
ubi  semel  a  ratione  discessum  est:  ipsaque  sibiimbe- 
cillitas  indulget,  in  altumque  provehitur  imprudens, 
nec  reperit  locum  consistendi.  Quamobrem  nihil  in¬ 
terest,  utrum  moderatas  perturbationes  approbent,  an 
moderatam  iniustitiam ,  moderatam  ignaviam ,  mode- 
ratam  intemperantiam.  Qui  enim  vitiis  modum  ap- 
ponit,  is  partem  suscipit  vitiorum.  Quod  quum  ipsum 
per  se  odiosum  est,  turn  eo  molestius,  quia  sunt  in  lu- 
brico,  incitataque  semel  proclive  labuntur  sustineri- 
que  nullo  modo  possunt.  XIX.  43.  Quid?  quod  iidem 
Peripatetici  perturbationes  istas ,  quas  nos  exstirpan- 
das  putamus ,  non  modo  naturales  esse  dicunt,  sed 
etiam  utiliter  a  natura  datas?  Quorum  est  talis  oratio. 
Primum  multis  verbis  iracundiamlaudant:  cotem  for- 
titudinis  esse  dicunt;  multoque  et  in  hostem  et  in  im- 
probum  civem  vehementiores  iratorum  impetus  esse : 
leves  autem  ratiunculas  eorum,  qui  ita  cogitarent; 
praelium  rectum  est  hoc  fieri;  convenit  dimicare  pro 
legibus,  pro  libertate,  pro  patria.  Haec  nullam  ha- 
bent  vim,  nisi  ira  excanduit  fortitudo.  Nec  vero  de 
bellatoribus  solum  disputant.  Imperia  severiora 
nulla  esse  putant  sine  aliqua  acerbitate  iracundiae: 
oratorem  denique  non  modo  accusantem,  sed  ne  de- 
fendentem  quidem  probant  sine  aculeis  iracundiae. 
Quae  etiam  si  non  adsit,  tamen  verbis  atque  motu  si- 
mulandam  arbitrantur,  ut  auditoris  irarn  oratoris  in- 
cendat  actio.  Virum  denique  videri  negant,  qui  ira- 
sci  nesciat:  eamque,  quam  lenitatem  nos  dicimus,  vi- 
tioso  lentitudinis  nomine  appellant.  44.  Nec  vero  so¬ 
lum  hanc  libidinem  laudant,  (est  enim  ira,  utmodo  de- 
finivi,  ulciscendi  libido,)  sed  ipsum  illud  genus  vel 
libidinis  vel  cupiditatis  ad  summam  utilitatem  esse 
dicunt  a  natura  datum:  nihil  enim  quemquam,  nisi 
quod  libeat,  praeclare  facere  posse.  Noctu  ambula- 
bat  in  publico  rhemistocles,  quod  somnum  capere 
non  posset,  quaerentibusque  respondebat,  Miltiadis 
tropaeis  se  e  somno  suscitari.  Cui  non  sunt  auditae 
Demosthenis  vigiliae?  qui  dolere  se  aiebat,  si  quando 
opificum  antelucana  victus  esset  industria.  Philoso- 
phiae  denique  ipsius  principes  numquam  in  suis  stu¬ 
diis  tantos  progressus  sine  flagranti  cupiditate  facere 
potuissent.  Ultimas  terras  lustrasse  Pythagoram,  De- 
mocritum ,  Platonem  accepimus.  Ubi  enim  quid  es¬ 
set,  quod  disci  posset,  eo  veniendum  iudicaverunt. 
Num  putamus  haec  fieri  sine  summo  cupiditatis  ardo- 
re  potuisse?  XX.  43.  Ipsam  aegritudinem,  quam  nos, 
ut  taetram  et  immanem  belluam,  fugiendam  diximus, 
non  sine  magna  utilitate  a  natura  dicunt  constitutam, 
ut  homin.es  castigationibus,  reprehensionibus,  igno- 
miniis  affici  se  in  delicto  dolerent.  Impunitas  enim 
peccatorum  data  videtur  eis,  qui  ignominiam  et  infa- 
miarn  ferunt  sine  dolore:  morderi  est  melius  conscien- 
tia.  Ex  quo  est  illud  e  vita  ductum  ab  Afranio.  Nam 
quum  dissolutus  filius, 

Heu  me  miserum ! 
turn  severus  pater, 

Dummodo  doleat  aliquid,  doleal  quidlubel. 

46.  Reliquas  quoque  partes  aegritudinis  utiles  es¬ 
se  dicunt;  misericordiam  ad  opem  ferendam  et  cala- 
mitates  hominum  indignorum  sublevandas:  ipsum 
illud  aemuiari ,  obtrectare  non  esse  inutile,  quum  aut 

se  non  idem  videat  consecutum,  quodalium,  autalium 
idem,  quod  se :  metum  vero  si  quis  sustulisset,  omnem 
vitae  diligentiam  sublatam  fore;  quae  summa  esset  in 
eis,  qui  leges,  qui  magistratus,  qui  paupertatem,  qui 
ignominiam,  qui  mortem,  qui  dolorem  timerent.  Haec 
tamen  ita  disputant,  ut  resecanda  esse  fateantur,  evel- 
li  penitus  dicant  nec  posse  nec  opus  esse :  ut  in  omni¬ 
bus  fere  rebus  mediocritatem  esse  optimam  existi- 
ment.  Quae  quum  exponunt,  nihilne  tibi  videntur, 
an  aliquid  dicere?  A.  Mihi  vero  dicere  aliquid;  itaque 
exspecto,  quid  ad  ista. 

XXI.  47.  M.  Reperiam  fortasse:  sed  illud  ante. 
Videsne,  quanta  fuerit  apud  Academicos  verecundia? 
Plane  enim  dicunt,  quod  ad  rem  pertineat.  Peripate- 
ticis  respondetur  a  Stoicis.  Digladientur  illi  per  me 
licet :  cui  nihil  est  necesse,  nisi,  ubisit  illud,  quod  ve- 
ri  simillimum  videatur ,  anquirere.  Quid  est  igitur, 
quod  occurrat  in  bac  quaestione,  quo  possit  attingi 
aliquid  verisimile,  quo  longius  mens  humana  progre- 
di  non  potest?  Definitio  perturbationis :  qua  recte  Ze- 
nonem  usum  puto.  Ita  enim  definit,  ut  perturbatio 
sit  aversa  a  ratione  contra  naturam  animi  commotio, 
vel  brevius,  ut  perturbatio  sit  appetitus  vehementior; 
vehementior  autem  intelligatur  is,  qui  procul  absita 
naturae  constantia.  48.  Quid  ad  has  definitiones  pos- 
sim  dicere?  Atqui  haec  pleraque  sunt  prudenter  acu- 
teque  disserentium.  Ilia  quidem  ex  rhetorum  pom- 
pa,  ardores  animorum  cotesque  virtutum.  An  vero  vir 
fortis,  nisi  stomachari  coeperit,  non  potest  fords  esse? 
Gladiatorum  id  quidem.  Quamquam  in  eis  ipsis  vi- 
demus  saepe  constantiam.  Colloquuntur,  congre- 
diuntur,  queruntur,  aliquid  postulant,  ut  magis  placa- 
ti,  quam  irati  esse  videantur.  Sed  in  illo  genere  sit 
sane  Pacideianus  aliquis  hoc  animo,  ut  narrat  Luci- 
lius, 

Occidam  ilium  equidem  et  vincam,  si  id  quaeriiis ,  in¬ 
quit. 

Verum  illud  credo  fore:  in  osprius  accipiam  ipse, 

quam  gladium  in  stomacho,  sura,  ac  pulmonibu'  sisto. 

Odi  hominem:  iratus  pugno:  nec  longiu’  quid  quam 

nobis,  quam  dextrae  gladium  dum  accommodet  alter: 

usque  adeo  studio  atque  odio  illius  ecferor  ira. 

XXII.  49.  At  sine  hac  gladiatoria  iracundia  videmus 
progredientem  apud  Homerum  Aiacem  multa  cum  hi- 
laritate,  quum  depugnaturus  esset  cum  Hectore:  cu¬ 
ius,  ut  arma  sumpsit,  ingressio  laetitiam  attulit  sociis, 
terrorem  autem  hostibus :  ut  ipsum  Hectorem ,  quem- 
admodum  est  apud  Homerum,  toto  pectore  trementem 
provocasse  ad  pugnam  poeniteret.  Atque  hi,  collo- 
cuti  inter  se,  priusquam  manum  consererent,  leniter 
et  quiete,  nihil  ne  in  ipsa  quidem  pugna  iracunde  ra- 
bioseve  fecerunt.  Ego  ne  Torquatum  quidem  ilium, 
qui  hoc  cognomen  invenit,  iratum  existimo  Gallo  tor- 
quemdetraxisse:  necMarcellum  apudClastidium  ideo 
fortem  fuisse,  quia  fuerit  iratus.  50.  De  Africano 
quidem,  quia  nodor  est  nobis  propter  recentem  me- 
moriam,  vel  iurare  possum,  non  ilium  iracundia  turn 
inflammatum  fuisse,  quum  in  acie  M.  Allienum  Peli- 
gnum  scuto  protexerit  gladiumque  hosti  in  pectus  in- 
fixerit.  De  L.  Bruto  fortasse  dubitarim,  an  propter 
infinitum  odium  tyranni  effrenatius  in  Aruntem  inva- 
serit.  Video  enim  utrumque  cominus  ictu  cecidisse 
contrario.  Quid  igitur  hue  adhibeds  iram?  An  forti- 
tudo,  nisi  insanire  coeperit,  impetus  suos  non  habet? 
Quid?  Herculem,  quem  in  caelum  ista  ipsa,  quam  vos 
iracundiam  esse  vultis,  sustulit  fortitudo,  iratumne 
censes  conflixisse  cum  Ervmanthio  apro  aut  leone  Ne- 


meaeo?  An  edam  Theseus  Marathonii  tauri  cornua 
comprehendit  iratus?  Vide,  ne  fortitudo  minime  sit 
rabiosa ,  sitque  iracundia  tota  levitatis.  Neque  enim 
est  ilia  fortitudo,  quae  rationis  est  expers. 

XXIII.  51 .  Contemnendae  res  sunt  humanae :  ne- 
gligenda  mors  est:  patibiles  et  dolores  et  labores  pu- 
tandi.  Haec  quum  constituta  sunt  iudicio  atque  sen- 
tentia ,  turn  est  robusta  ilia  et  stabilis  fortitudo :  nisi 
forte,  quae  vehementer,  acriter,  animose  fiunt,  iracun¬ 
de  fieri  suspicamur.  Mihi  neScipio  quidem  ille,  pon- 
tifex  maximus,  qui  hoc  Stoicorum  verum  esse  decla- 
ravit,  numquam  privatum  esse  sapientem,  iratus  vi- 
detur  fuisse  Ti.  Graccho,  turn,  quum  consulem  lan- 
guentem  reliquit  atque  ipse  privatus,  ut  si  consul  es¬ 
set,  qui  rempublicam  salvam  esse  vellet,  se  sequi  ius- 
sit.  52.  Nescio,  ecquid  ipsi  nos  fortiter  in  republica 
fecerimus.  Si  quid  fecimus,  certe  irati  non  fecimus. 
An  est  quidquam  similius  insaniae,  quam  ira?  quam 
bene  Ennius  initium  dixit  insaniae.  Color,  vox,  oculi, 
spiritus ,  impotentia  dictorum  atque  factorum  quam 
partem  habent  sanitatis?  Quid  Achille  Homerico  foe- 
dius?  quid  Agamemnone  in  iurgio?  Nam  Aiacem  qui¬ 
dem  ira  ad  furorem  mortemque  perduxit.  Non  igitur 
desiderat  fortitudo  advocatam  iracundiam.  Satis  est 
instructa,  parata,  armata  per  sese.  Nam  isto  modo 
quidem  licet  dicere ,  utilem  vinolentiam  ad  fortitudi- 
nem,  utilem  etiam  dementiam,  quod  et  insani  et  ebrii 
multa  faciunt  saepe  vehementius.  Semper  Aiax  for¬ 
tis,  fortissimus  tamen  in  furore: 

Nam  f acinus  fecit  mdximum,  cum,  Danais  inclindn- 

tibus, 

summdm  rem  perfecit  manus,  rem  restiluit  insaniens. 
XXIV.  53.  Dicamus  igitur  utilem  insaniam.  Tracta 
definitionem  fortitudinis :  intelliges,  earn  stomacho 
non  egere.  Fortitudo  est  igitur  affectio  animi  legi 
summae  in  perpetiendis  rebus  obtemperans;  vel  con- 
servatio  stabilis  iudicii  in  eis  rebus,  quae  formidolo- 
sae  videntur,  subeundis  et  repel lendis;  vel  scientia 
rerum  formidolosarum  contrariarumque  perferenda- 
rum  aut  omnino  negligendarum ,  conservans  earum 
rerum  stabile  iudicium ;  vel  brevius,  ut  Chrysippus. 
Nam  superiores  definitiones  erant  Sphaeri ,  hominis 
in  primis  bene  definientis,  ut  putantStoici :  sunt  enim 
omnino  omnes  fere  similes;  sed  declarant  communes 
notiones ,  alia  magis  alia.  Quo  modo  igitur  Chrysip¬ 
pus?  Fortitudo  est,  inquit,  scientia  rerum  perferenda- 
rum,  vel  affectio  animi  in  patiendo  ac  perferendo, 
summae  legi  parens  sine  timore.  Quamvis  licet  inse- 
ctemur  istos,  utCarneades  solebat:  metuo,  ne  soli  phi- 
losophi  sint.  Quae  enim  istarum  definitionum  non 
aperit  notionem  nostram,  quam  habemus  omnes  de 
fortitudine,  tectam  atque  involutam?  qua  aperta,  quis 
est,  qui  aut  bellatori  aut  imperatori  aut  oratori  quaerat 
aliquid,  neque  eos  existimet  sine  rabie  quidquam  for¬ 
titer  facere  posse?  54.  Quid?  Stoici,  qui  omnes  insi- 
pientes  insanos  esse  dicunt,  nonne  ista  colligunt?  Re¬ 
move  perturbationes,  maximeque  iracundiam:  iam 
videbuntur  monstra  dicere.  Nunc  autem  ita  disse- 
runt,  sic  se  dicere,  omnes  stultos  insanire,  ut  male 
olere  omne  coenum.  At  non  semper.  Commove: 
senties.  Sic  iracundus  non  semper  iratus  est :  laces- 
se:  iam  videbis  furentem.  Quid?  ista  bellatrix  ira¬ 
cundia,  quum  domum  rediit,  qualis  est  cum  uxore? 
cum  liberis?  cum  familia?  An  turn  quoque  est  utilis? 
Est  igitur  aliquid  ,  quod  perturbata  mens  melius  pos¬ 
sit  facere,  quam  constans?  An  quisquain  potest  sine 
perturbatione  mentis  irasci?  Bene  igitur  nostri,  quum 

omnia  essent  in  moribus  vitia,  quod  nullum  erat  ira- 
cundia  foedius,  iracundos  solos  morosos  nominave- 
runt.  XXV.  55.  Oratorem  vero  irasci  minime  decet: 
simulare  non  dedecet.  An  tibi  irasci  turn  videmur, 
quum  quid  in  caussis  acrius  et  vehementius  dicimus? 
quid?  quum  iam  rebus  transactis  et  praeteritis  oratio- 
nes  scribimus,  num  irati  scribimus? 

Ecquishoc  animadvertit?  Vincite! 
num  aut  egisse  umquam  iratum  Aesopum ,  aut  scri- 
psisse  existimamus  iratum  Accium?  Aguntur  ista 
praeclare;  et  ab  oratore  quidem  melius,  si  modo  est 
orator,  quam  ab  ullo  histrione  :  sed  aguntur  leniter  et 
mente  tranquilla.  Libidinem  vero  laudare  cuius  est 
libidinis!  Themistoclem  mihi  et  Demosthenem  pro- 
fertis:  additis  Pythagoram,  Democritum,  Platonem. 
Quid?  vos  studia  libidinem  vocatis?  quae,  vel  optima- 
rum  rerum,  ut  ea  sunt,  quae  profertis,  sedata  tamen  et 
tranquilla  esse  debent.  Iam  aegritudinem  laudare, 
unam  rem  maxime  detestabilem  ,  quorum  est  tandem 
philosophorum?  At  commode  dixit  Afranius, 

Dummodo  doleal  dliquid,  doleat  quid  lube  t. 

Dixit  enim  de  adolescente  perdito  ac  dissoluto:  nos 
autem  de  constanti  viro  ac  sapienti  quaerimus.  Et 
quidem  ipsam  illam  iram  centurio  habeat  aut  signifer, 
vel  ceteri,  de  quibus  dici  non  necesse  est,  nerhetorum 
aperiamus  mysteria.  Utile  est  enim,  uti  motu  animi, 
qui  uti  ratione  non  potest:  nos  autem,  uttestificor  sae- 
pe,  de  sapiente  quaerimus.  XXVI.  56.  Atetiam  ae- 
mulari  utile  est,  obtrectare,  misereri.  Cur  misereare 
potius,  quam  feras  opem,  si  id  facere  possis?  An  sine 
misericordia  liberales  esse  non  possumus?  Non  enim 
suscipereipsiaegritudines  propter  alios  debemus,  sed 
alios,  si  possumus,  levare  aegritudine.  Obtrectare 
vero  alteri,  aut  ilia  vitiosa  aemulatione,  quae  rivalitati 
similis  est,  aemulari  quid  habet  utilitatis,  quum  sit 
aemulantis,  angi  alieno  bono,  quod  ipse  non  habeat: 
obtrectantis  autem,  angi  alieno  bono,  quod  id  etiam 
alius  habeat?  Qui  id  approbari  possit,  [te]  aegritudi¬ 
nem  suscipere  pro  experientia,  si  quid  habere  velis? 
Nam  solum  habere  velle  summa  dementia  est.  57. 
Mediocritates  autem  malorum  quis  laudare  recte  pos¬ 
sit?  Quis  enim  potest,  in  quo  libido  cupiditasve  sit, 
non  libidinosus  et  cupidus  esse?  in  quo  ira,  non  ira- 
cundus?  in  quo  angor,  non  anxius?  in  quo  timor,  non 
timidus?  Libidinosum  igitur  [etcupidum]  et  iracun- 
dum  et  anxium  et  timidum  censemus  essesapientem? 
De  cuius  excellentia  multa  quidem  dici  quamvis  fuse 
lateque  possunt;  sed  brevissime  illomodo,  sapientiam 
esse  rerum  divinarum  et  humanarum  scientiam  co- 
gnitionemque,  quae  cuiusque  rei  caussa  sit.  Ex  quo 
efficitur,  ut  divina  imitetur ,  humana  omnia  inferiora 
virtute  ducat.  In  hanc  tu  igitur,  tamquam  in  mare, 
quod  est  ventis  subiectum,  perturbationem  cadere  ti¬ 
bi  dixisti  videri?  Quid  est,  quod  tantam  gravitatem 
constantiamque  perturbet?  An  improvisum  aliquid 
aut  repentinum?  Quid  potest  accidere  tale, cui  nihil, 
quod  homini  evenire  possit?  Nam  quod  aiunt  nimia 
resecari  oportere,naturalia  relinqui:  quid  tandem  po¬ 
test  esse  naturale,  quod  idem  nimium  esse  possit? 
Sunt  enim  omnia  ista  ex  errorum  orta  radicibus :  quae 
evellenda  et  extrahenda  penitus,  non  circumcidenda 
nec  amputanda  sunt. 

XXVII.  58.  Sed  quoniam  suspicor,  te  non  tarn  de 
sapiente,  quam  de  te  ipso  quaerere :  (ilium  enim  putas 
omni  perturbatione  esse  liberum,  te  vis:)  videamus, 
quanta  sint,  quae  a  pbilosophia  remedia  morbis  ani- 
morum  adhibeantur.  Est  enim  quaedam  medicina  I 


certe:  nec  tam  fuit  hominum  generi  infensa  atque  ini- 
mica  natura,  ut  corporibus  tot  res  salutares,  animis 
nullam  invenerit.  De  quibus  hoc  etiam  est  merita 
melius,  quod  corporum  adiumenta  adhibentur  extrin- 
secus,  animorum  salus  inclusa  in  his  ipsis  est.  Sed 
quo  maior  est  in  eis  praestantia  et  divinior,  eo  maiore 
indigent  diligentia.  Itaque  bene  adhibita  ratio  cer- 
nit,  quid  optimum  sit:  neglecta  multis  implicatur  er- 
roribus.  59.  Ad  te  igitur  mihi  iam  convertenda  omnis 
oratio  est.  Simulas  enim  quaerere  te  de  sapiente: 
quaeris  autem  fortasse  de  te. 

Earum  igitur  perturbationum ,  quas  exposui,  va- 
riae  sunt  curationes.  Nam  neque  omnis  aegritudo 
una  ratione  sedatur.  Alia  est  enim  lugenti,  alia  mi- 
seranti  aut  invidenti  adhibenda  medicina.  Est  etiam 
in  omnibus  quattuor  perturbationibus  ilia  distinctio . 

;  Utrum  ad  universam  perturbationem  ,  quae  est  asper- 
natio  rationis  autappetitus  vebementior,  an  ad  singu- 
las,  ut  ad  metum,  libidinem  reliquasque,  melius  ad- 
bibeatur  oratio:  et,  utrum  illudne  non  videatur  aegre 
ferendum,  ex  quo  suscepta  sit  aegritudo,  an  omnium 
rerum  tollenda  omnino  aegritudo:  ut,  si  quis  aegre 
ferat,  se  pauperem  esse,  idne  disputes ,  paupertatem 
|  malum  non  esse:  an,  hominem  aegre  ferre  nihil  opor- 
tere.  Nimirum  hoc  melius:  ne,  si  forte  de  pauperta- 
|  te  non  persuaseris ,  sit  aegritudini  concedendum :  ae¬ 
gritudine  autem  sublata,  propriis  rationibus,  quibus 
heri  usi  sumus,  quodam  modo  etiam  paupertatis  ma¬ 
lum  tollitur.  XXVIII.  60.  Sed  omnis  eiusmodi  per- 
turbatio  animi  placatione  abluatur  ilia  quidem,  quum 
doceas  nec  bonum  iilud  esse,  ex  quo  laetitia  aut  libido 
oriatur,  nec  malum,  ex  quo  aut  metus  aut  aegritudo. 
Verumtamen  haec  est  certa  et  propria  sanatio,  si  do¬ 
ceas  ipsas  perturbationes  per  se  esse  vitiosas ,  nec  ha¬ 
bere  quidquam  aut  naturale  aut  necessarium:  ut 
ipsam  aegritudinem  leniri  videmus,  quum  obiicimus 
maerentibus  imbecillitatem  animi  elfeminati,  quum- 
que  eorum  gravitatem  constantiamque  laudamus,  qui 
non  turbulente  humana  patiantur.  Quod  quidem  so- 
let  eis  etiam  accidere,  qui  ilia  mala  esse  censent,  fe- 
renda  tamen  aequo  animo  arbitrantur.  Putat  aliquis, 
esse  voluptatem  bonum,  alius  autem  pecuniam:  ta¬ 
men  et  ille  ab  intemperantia,  et  hie  ab  avaritia  avoca- 
ri  potest.  Ilia  autem  altera  ratio  et  oratio,  quae  simul 
et  opinionem  falsam  tollit  et  aegritudinem  detrahit, 
est  ea  quidem  subtilior,  sed  raro  proficit,  neque  est  ad 
vulgus  adhibenda.  61.  Quaedam  autem  sunt  aegri- 
tudines,  quas  levare  ilia  medicina  nullo  modo  possit: 
ut,  si  quis  aegre  ferat,  nihil  in  se  esse  virtutis,  nihil 
animi,  nihil  officii,  nihil  honestatis,  propter  mala  is 
quidem  angatur,  sed  alia  quaedam  sit  ad  eum  admo- 
venda  curatio,  et  tabs  quidem,  quae  possit  esse 
omnium  etiam  de  ceteris  rebus  discrepantium  philo¬ 
sophorum.  Inter  omnes  enim  convenire  oportet,  com- 
motiones  animorum,  a  recta  ratione  aversas,  esse  vi¬ 
tiosas,  ut,  etiam  si  et  mala  sint  ilia,  quae  metum  ae- 
gritudinemve,  etbona,  quae  cupiditatem  laetitiamve 
moveant,  tamen  sit  vitiosa  ipsa  commotio.  Constan- 
tem  enim  quemdam  volumus,  sedatum,  gravem,  hu¬ 
mana  omnia  prementem  ilium  esse,  quern  magnani- 
mum  et  fortem  virum  dicimus.  Tabs  autem  nec  mae- 
rens  nec  timens  nec  cupiens  nec  gestiens  esse  quis- 
quam  potest.  Eorum  enim  haec  sunt,  qui  eventus 
humanos  superiores,  quam  suos  animos  esse  ducunt. 
XXIX.  62.  Quare  omnium  philosophorum,  ut  ante 
dixi,  una  ratio  est  medendi,  ut  nihil,  quale  sit  iilud, 
quod  perturbet  animum,  sed  de  ipsa  sit  perturbatione 

dicendum.  Itaque  primuni  in  ipsa  cupiditate,  quum 
id  solum  agitur,  ut  ea  tollatur ,  non  est  quaerendum, 
bonum  illud  necne  sit,  quod  libidinem  moveat:  sed 
libido  ipsa  tollendaest:  ut,  sive,  quod  honestum  est, 
id  sit  summum  bonum,  sive  voluptas,  sive  horum 
utrumque  coniunctum,  sive  tria  ilia  genera  bonorum, 
tamen,  etiam  si  virtutis  ipsius  vehementior  appetitus 
sit,  eadem  sit  omnibus  ad  deterrendum  adhibenda 
oratio.  Continet  autem  omnem  sedationem  animi  hu- 
mana  in  conspectu  posita  natura:  quae  quo  facilius 
expressa  cernatur,  explicanda  est  oratione  communis 
conditio  lexque  vitae.  63.  Itaque  non  sine  caussa, 
quumOrestem  fabulam  doceretEuripides,  primos  tris 
versus  revocasse  dicitur  Socrates : 

Neque  tarn  terribilis  lilla  fando  ordtio  est, 

nec  sors,  nec  ird  caelitum  invectiim  ‘malum, 

quod  non  natura  humdna  patiendo  ecferut. 

Est  autem  utilis  ad  persuadendum ,  ea,  quae  accide- 
rint,  ferri  et  posse  et  oportere,  enumeratio  eorum,  qui 
tulerunt.  Etsi  aegritudinis  sedatio  et  hesterna  dispu- 
tatione  explicata  est,  et  in  Consolationis  libro,  quern  in 
medio  (non  enim  sapientes  eramus)  maerore  et  dolore 
conscripsimus :  quodque  vetat  Chrysippus,  ad  recen- 
tes  quasi  tumores  animi  remedium  adhibere,  id  nos 
fecimus ,  naturaeque  vim  attulimus ,  ut  magnitudini 
medicinae  doloris  magnitudo  concederet. 

XXX.  64.  Sed  aegritudini,  de  qua  satis  est  dispu- 
tatum,  finitimus  est  metus.  De  quo  pauca  dicenda 
sunt.  Est  enim  metus,  ut  aegritudo  praesentis,  sic 
i He  futuri  mali.  Itaque  nonnulli  aegritudinis  partem 
quamdam  mefum  esse  dicebant:  alii  autem  metum 
praemolestiam  appellabant,  quodesset  quasi  dux  con¬ 
sequents  molestiae.  Quibus  igitur  rationibus  in- 
stantia  feruntur,  eisdem  contemnuntur  sequentia. 
Nam  videndum  est  in  utrisque,  ne  quid  humile,  sum- 
missum,  molle,  effeminatum,  fractum  abiectumque 
faciamus.  Sed  quamquam  de  ipsius  metus  incon- 
stantia,  imbecillitate ,  levitate  dicendum  est,  tamen 
multum  prodest,  ea,  quae  metuuntur,  ipsa  contemne- 
re.  Itaque,  sive  easu  aceidit  sive  consilio,  percom- 
mode  factum  est,  quod  eis  de  rebus,  quae  maxime 
metuuntur,  de  morte  etde  dolore,  primo  et  proximo 
die  disputatum  est.  Quae  si  probata  sunt,  metu  ma- 
gna  ex  parte  liberati  sumus.  XXXI.  65.  Ac  de  malo- 
rum  opinione  hactenus.  Yideamus  nunc  de  bonorum, 
id  est  de  laetitia  et  de  cupiditate.  Mihi  quidem  in 
tota  ratione  ea,  quae  pertinet  ad  animi  perturbationes, 
una  res  videtur  caussam  continere,  omnes  eas  esse  in 
nostra  potestate ,  omnes  iudicio  susceptas ,  omnes  vo- 
luntarias.  Hie  igitur  error  est  eripiendus,  haec  de- 
trahenda  opinio:  atque,  ut  in  malis  opinatis  tolerabi- 
lia,  sic  in  bonis  sedatiora  sunt  effieienda  ea,  quae  ma- 
gna  et  laetabilia  dieuntur.  Atque  hoc  quidem  com¬ 
mune  malorum  et  bonorum:  ut,  si  iam  difficile  sit 
persuadere,  nihil  earum  rerum,  quae  perturbent  ani- 
mum ,  aut  in  bonis  aut  in  malis  esse  habendum ,  ta¬ 
men  alia  ad  alium  motum  curatio  sit  adhibenda,  alia- 
que  ratione  malevolus,  alia  amator,  alia  rursus  an- 
xius,  alia  timidus  corrigendus.  66.  Atque  erat  fa¬ 
cile,  sequentem  earn  rationem,  quae  maxime  probatur 
de  bonis  et  malis,  negare  umquam  laetitia  affici  posse 
insipientem ,  quod  nihil  umquam  haberet  boni.  Sed 
loquimur  nunc  morecommuni.  Sint  sane  ista  bona, 
quae  putantur,  honores,  divitiae,  voluptates,  cetera: 
tamen  in  eis  ipsis  potiundis exsultans gestiensque  lae¬ 
titia  turpis  est:  ut,  si  ridere  concessum  sit,  vitupere- 


tur  tamen  cachinnatio.  Eodem  enim  vitio  est  efTusio 
animi  in  laetitia,  quo  in  dolore contractio:  eademque 
levitate  cupiditas  est  in  appetendo,  qua  laetitia  in 
fruendo:  et,  ut  nimis  afflicti  molestia ,  sic  nimis  elati 
laetitia  iure  iudicantur  leves.  Et  quum  invidere  ae¬ 
gritudinis  sit;  malis  autem  alienis  voluptatem  capere, 
laetitiae:  utrumque,  immanitate  et  feritate  quadam 
proponenda,  castigari  solet.  Atque  ut  confidere  de- 
cet,  timere  non  decet:  sic  gaudere  decet,  laetari  non 
decet:  quoniam  docendi  caussa  a  gaudio  laetitiam  di- 
stinguimus.  67.  Illud  iam  supra  diximus,  contra- 
ctionem  animi  recte  fieri  numquam  posse,  elationem 
posse:  aliter  enim  Naevianus  ille  gaudet  Hector, 
Laelus  sum,  lauddri  me  abs  te,  pater ,  a  laudato  viro: 
aliter  ille  apud  Trabeam, 

Laena,  delenita  argento,  nutum  observabit  nieum, 
quid  velim,  quid  stddeam.  Adveniens  digilo  impellam 

idnuam , 

fores  patebunt:  de  improviso  Chrysis  ubi  me  aspe- 

xerit, 

dlacris  obvidm  mihi  veniet,  complexum  exoptdns 

meum; 

mihi  se  dedet. 

Quam  haec  pulchra  putet,  ipse  iam  dicet, 

Fortunam  ipsam  anteibo  fortunis  meis. 
XXXII.  68.  Haec  laetitia  quam  turpis  sit,  satis  est 
diligenter  attendentem  penitus  videre.  Et  ut  turpes 
sunt,  qui  efferunt  se  laetitia  turn,  quum  fruuntur  Ve- 
nereis  voluptatibus:  sic  flagitiosi,  qui  eas  inflammato 
animo  concupiscunt.  Totus  vero  iste ,  qui  vulgo  ap- 
pellatur  amor,  (nec,  hercule,  invenio,  quo  nomine 
alio  possit  appellari)  tantae  levitatis  est,  ut  nihil  vi- 
deam,  quod  putem  conferendum.  Quern,  Caecilius, 

—  deum  qui  non  summum  putet, 

aut  slullum,  aut  rerum  esse  imperilum  existumat: 

oui  in  manu  sit,  quern  esse  dementem  velil, 

quern  sdpere,  quern  sandri,  quern  in  morbum  iniici, 

quern  contra  amari,  quern  expeli,  quern  arcessier. 

69.  0  praeclaram  emendatricem  vitae  poeticam!  quae 
amorem,  flagitii  et  levitatis  auctorem,  in  concilio  deo- 
rum  collocandum  putet.  De  comoedia  loquor:  quae, 
si  haec  flagitia  non  probaremus,  nulla  esset  omnino. 
Quid  ait  ex  tragoedia  princeps  ille  Argonautarum? 

Til  me  amor  is  mdgis,  quam  honoris  servavisti  grdtia. 
Quid  ergo?  hie  amorMedeae  quanta  miseriarum  exci- 
tavit  incendia!  Atque  ea  tamen  apud  alium  poetam 
patri  dicere  audet,  se  coniugem  habuisse 

ilium,  amor  quern  dederat,  qui  plus  pollet potior que 

est  patre. 

XXXIII.  70.  Sed  poetas  ludere  sinamus,  quorum  fa- 
bulis  in  hoc  flagitio  versari  ipsum  videmus  Iovem. 
Ad  magistros  virtutis ,  philosophos,  veniamus:  qui 
amorem  negant  stupri  esse ,  et  in  eo  litigant  cum  Epi- 
curo,  non  multum,  ut  opinio  mea  fert,  mentiente. 
Quis  est  enim  iste  amor  amicitiae?  Cur  neque  defor- 
mem  adolescentem  quisquam  amat  neque  formosum 
senem?  Mihi  quidem  haec  in  Graecorum  gymnasiis 
nata  eonsuetudo  videtur:  in  quibus  isti  liberietcon- 
cessi  sunt  amores.  Bene  ergo  Ennius, 

Flagitii  principium  est,  nudure  inter  civis  corpora. 
Qui,  utsint,  quod  fieri  posse  video,  pudici,  solliciti 
tamen  et  anxii  sunt:  eoque  magis,  quod  seipsi  conti¬ 
nent  et  coercent.  71.  Atque,  ut  muliebres  amores 
omittam,  quibus  maiorem  licentiam  natura  concessit: 
quis  aut  de  Ganymedi  raptu  dubitat,  quid  poetae  ve- 
lint:  aut  non  intelligit,  quid  apudEuripidem  et  loqua- 

tur  et  cupiat  Laius?  quid  denique  homines  doctissimi 
et  surarai  poetae  de  se  ipsi  et  carminibus  edant  et 
cantibus?  Fortis  vir  in  sua  republica  cognitus,  quae 
de  iuvenum  amore  scribit  Alcaeus !  Nam  Anacreontis 
quidem  tota  poesis  estamatoria.  Maxime  vero  omnium 
flagrasse  amore  Rheginum  Ibycum ,  apparet  ex  scri- 
ptis.  XXXIV.  Atque  horum  omnium  libidinosos  es¬ 
se  amores  videmus.  Philosophi  sumus  exorti,  et  au- 
ctore  quidem  nostro  Platone ,  quern  non  iniuria  Dicae- 
archus  accusat,  qui  amori  auctoritatem  tribueremus. 

72.  Stoici  vero  et  sapientem  amaturum  esse  dicunt: 
et  amorem  ipsum  conatum  amicitiae  faciundae  ex 
pulchritudinis  specie  definiunt.  Qui  si  quis  est  in 
rerum  natura  sine  sollicitudine,  sine  desiderio,  sine 
cura,  sine  suspirio:  sit  sane.  Vacat  enim  omni  libi- 
dine :  haec  autem  de  libidine  oratio  est.  Sin  autem 
est  aliquis  amor,  ut  estcerte,  qui  nihil  absit  aut  non 
multum  ab  insania,  qualis  in  Leucadia  est : 

—  si  quidem  sit  quisqudm  deus, 

cui  ego  sim  curae. 

73.  At  id  erat  deis  omnibus  curandum,  quemadmo- 
dum  hie  frueretur  voluptate  amatoria ! 

Heu  me  infelieem! 

Nihil  verius.  Probe  et  ille, 

—  Sanusne  es,  qui  temere  lamentdre? 
Sic  insanus  videtur  etiam  suis.  At  quas  trasjoedias 
efficit!  ° 

Te,  Apollo  sancte ,  fer  opem,  leque,  omnipolens  Neptu¬ 
ne,  invoco; 

vosque  adeo,  venti. 

Mundum  totum  se  ad  amorem  suum  sublevandum 
conversurum  putat:  Venerem  unam  excludit,  ut  ini— 
quam : 

—  Nam  quid  ego  te  appellem, Venus? 

Earn  prae  libidine  negat  curare  quidquam.  Quasi 
vero  ipse  non  propter  libidinem  tanta  flagitia  et  faciat 
et  dicat.  XXXV.  74.  Sic  igitur  affecto  haec  adhi- 
benda  curatio  est,  ut  etillud,  quod  cupiat,  ostendat, 
quam  leve^  quam  contemnendum ,  quam  nihil  sit 
omnino,  quam  facile  vel  aliunde,  vel  alio  modo  perfi- 
ci,  vel  omnino  negligi  possit.  Abducendus  est  etiam 
nonnumquam  ad  alia  studia,  sollicitudines,  curas,  ne- 
gotia;  loci  denique  mutatione,  tamquam  aegroti  non 
convalescentes,  saepe  curandus  est.  75.  Etiam  novo 
quidam  amore  veterem  amorem ,  tamquam  clavo  cla- 
vum,  eiiciundum  putant.  Maxime  autem  admonen- 
dus,  quantus  sit  furor  anioris.  Omnibus  enim  ex 
animi  perturbationibus  est  profecto  nulla  vehemen- 
tior:  ut,  si  iam  ipsa  ilia  accusare  nolis,  stupra  dico  et 
corruptelas  et  adulteria,  incesta  denique,  quorum 
omnium  accusabilis  est  turpitudo;  sed  ut  haec  omit- 
tas,  perturbatio  ipsa  mentis  in  amore  foeda  per  se  est. 
76.  Nam  ut  ilia  praeteream ,  quae  sunt  furoris:  haec 
ipsa  per  sese  quam  habent  levitatem,  quae  videntur 
esse  mediocria ! 

—  inmriae, 

suspiciones ,  inirnicitiae,  induciae, 

bellum,  pax  rursum:  incerta  haec  si  tu  poslules 

ratione  certa  fdeere,  nihilo  plus  agas, 

quam  si  des  operam,  ut  cum  ratione  insdnias. 

Haec  inconstantia  mutabilitasque  mentis  quern  non 
ipsa  pravitate  deterreat?  Est  enim  illud,  quod  in  omni 
perturbatione  dicitur,  demonstrandum,  nullam  esse 
nisi  opinabilem,  nisi  iudicio  susceptam,  nisi  volunta- 
riam.  Etenim  si  naturalis  amor  esset:  et  amarent 
omnes,  et  semper  amarent,  et  idem  amarent,  neque 


37. 

alium  pudor,  alium  cogitatio,  alium  satietas  deter- 
reret. 

XXXVI.  77.  Ira  vero,  quam  diu  perturbat  ani- 
mum,dubitationem  insaniae  non  habet:  cuius  impul- 
su  exsistit  etiam  inter  fratres  tale  iurgium  : 

A.  Quis  homo  te  exsuperdvit  usquarn  gentium  impu- 

dentia  ? 

M.  Quis  autem  malitia  te? 

Nosti,  quae  sequuntur.  Alternis  enim  versibus  intor- 
quentur  inter  fratres  gravissimae  contumeliae:  ut  fa¬ 
cile  appareat  Atrei  filios  esse  eius,  qui  meditatur  poe- 
nam  in  fratrem  novam. 

Maior  mihi  moles,  mdius  miscendum  ’ st  malum, 
qui  illius  acerbum  cor  contundam  et  comprimam. 

Quae  igitur  haec  erit  moles?  Audi  Thyestem  ipsum: 
'Impius  hortatur  me  frater,  ut  meos  malis  miser 

mdnderem  natos ;  eorum  viscera  apponit. - 

Quid  est  enim,  quo  non  progrediatur  eodem  ira, 
quo  furor?  Itaque  iratos  proprie  dicimus  exisse  de 
potestate,  id  est  de  consilio,  de  ratione,  de  mente: 
horum  enim  potestas  in  totum  animum  esse  debet. 
78.  Ilis  aut  subtrahendi  sunt  ii,  in  quos  impetum  co¬ 
ncur  facere,  dum  se  ipsi  colligant:  (quid  est  autem 
se  ipsum  colligere,  nisi  dissipatas  animi  partes  rur¬ 
sum  in  suum  locum  cogere?)  aut  rogandi  orandique 
sunt,  ut,  si  quam  habent  ulciscendi  vim ,  differant  in 
tempus  aliud,  dum  defervescat  ira.  Defervescere  au¬ 
tem  certe  significat  ardorem  animi  invita  rationeexci- 
tatum.  Ex  quo  illud  laudatur  Archytae :  qui  quum 
villico  factus  esset  iratior,  Quo  te  modo,  inquit,  acce- 
pissem,  nisi  iratus  essem!  XXXVII.  79.  Ubi  sunt  er¬ 
go  isti,  qui  iracundiam  utilem  dicunt?  potest  utilis  es¬ 
se  insania?  aut  naturalem?  an  quidquam  est  secun¬ 
dum  naturam,  quod  fit  repugnante  ratione?  quo  modo 
autem,  si  naturalis  esset  ira,  aut  alius  alio  magis  ira- 
cundus  esset,  aut  finem  haberet  prius,  quam  esset  ul- 
ta  ulciscendi  libido?  aut  quemquam  poeniteret,  quod 
fecisset  per  iram?  utAlexandrum  regem  videmus,  qui 
quum  interemisset  Clitum,  familiarem  suum,  vix  a  se 
manus  abstinuit:  tanta  vis  fuit  poenitendi.  Quibus 
cognitis,  quis  est,  qui  dubitet,  quin  hie  quoque  motus 
animi  sit  totus  opinabilis  ac  voluntarius?  Quis  enim 
dubitarit,  quin  aegrotationes  animi,  qualis  est  avari- 
tia,  gloriae  cupiditas,  ex  eo,  quod  magni  aestimetur 
ea  res,  ex  qua  animus  aegrotat,  oriantur?  Unde  intel- 
ligi  debet,  perturbationem  quoque  omnem  esse  inopi- 
nione.  80.  Et,  si  fidentia,  id  est  firma  animi  confi- 
sio ,  scientia  quaedam  est  et  opinio  gravis  non  temere 
assentientis :  diffidentia  quoque  est  metus  exspectati 
et  impendentis  mali.  Et,  si  spes  est  exspectatio  boni : 
mali  exspectationem  esse  necesse  est  metum.  Ut  i«i- 
tur  metus,  sic  reliquae  perturbationes  sunt  in  malo. 
Ergo  ut  constantia  scientiae,  sic  perturbatio  erroris 
est.  Qui  autem  natura  dicuntur  iracundi  aut  miseri- 
cordes  aut  invidi  aut  tale  quid,  iis  sunt  constituti  qua¬ 
si  mala  valetudine  animi,  sanabiles  tamen :  ut  Socra- 
tis  dicitur.  Quum  multa  in  conventu  vitia  collegisset 
in  eum  Zopyrus,  qui  se  naturam  cuiusque  ex  forma 
perspicere  profitebatur,  derisus  est  a  ceteris ,  qui  ilia 
inSocrate  vitia  non  agnoscerent:  ab  ipso  autem  Socra- 
te  sublevatus,  quum  ilia  sibi  insita,  sed  ratione  a  se 
deiecta  diceret.  81.  Ergo  ut  optima  quisque  valetu¬ 
dine  affectus  potest  videri ,  at  natura  ad  aliquem  mor- 
bum  proclivior:  sic  animus  alius  ad  alia  vitia  propen- 
sior.  Qui  autem  non  natura,  sed  culpa  vitiosi  esse 
dicuntur,  eorum  vitia  constant  e  falsis  opinionibus  re¬ 
rum  bonarum  ac  malarum ,  ut  sit  alius  ad  alios  motus 

perturbationesque  proclivior.  Inveteratio  autem ,  ut 
in  corporibus,  aegrius  depellitur,  quam  perturbatio; 
citiusque  repentinus  oculorum  tumor  sanatur,  quam 
diuturna  lippitudo  depellitur. 

XXXVIII.  82.  Sed  cognita  iam  caussa  perturba- 
tionum,  quae  omnes  oriuntur  ex  iudiciis  opinionum  et 
voluntatibus,  sit  iam  huius  disputationis  modus.  Scire 
autem  nos  oportet,  cognitis,  quoad  possunt  ab  homine 
cognosci ,  bonorum  et  malorum  finibus;  nihil  a  philo- 
sophia  posse  aut  maius  aut  utilius  optari,  quam  haec, 
quae  a  nobis  hoc  quatriduo  disputata  sunt.  Morte 
enim  contempta  et  dolore  ad  patiendum  levato,  adiun- 
ximus  sedationem  aegritudinis:  qua  nullum  homini 
malum  maius  est.  Etsi  enim  omnis  animi  perturba¬ 
tio  gravis  est  nec  multum  differt  ab  amentia ,  tamen 
[ita]  ceteros,  quum  sunt  in  aliqua  perturbatione  aut 
metus  aut  laetitiae  aut  cupiditatis,  commotos  modo  et 
perturbatos  dicere  solemus :  at  eos,  qui  se  aegritudini 
dediderunt,  miseros,  afflictos,  aerumnosos,  calamito-  I 
sos.  83.  Itaque  non  fortuito  factum  videtur ,  sed  a  te  ! 
ratione  propositum ,  ut  separatim  de  aegritudine  et  de 
ceteris  perturbationibus  disputaremus :  in  ea  est  enim 
fons  miseriarum  et  caput.  Sed  et  aegritudinis  et  re- 
liquorum  animi  morborum  una  sanatio  est,  omnes 
opinabiles  esse  et  voluntarios,  ea  reque  suscipi,  quod 
ita  rectum  esse  videatur.  Hunc  errorem ,  quasi  radi- 
cem  malorum  omnium,  stirpitusphilosophia  se  extra- 
cturam  pollicetur.  84.  Demus  igitur  nos  huic  exco- 
lendos,  patiamurque  nos  sanari.  Ilis  enim  malis  in- 
sidentibus,  non  modo  beati,  sed  ne  sani  quidem  esse 
possumus.  Aut  igitur  negemus  quidquam  ratione 
confici,  quum  contra  nihil  sine  ratione  recte  fieri  pos- 
sit:  aut,  quumphilosophiaex  rationum  collationecon- 
stet,  ab  ea,  si  et  boni  et  beati  voiumus  esse,  omnia  ad- 
iumenta  et  auxilia  petamus  bene  beateque  vivendi. 


120. 

LIBER  QUINTUS. 


ARG.  Hoc  liltro  quinti  diet  disputatio  continetur,  qua  vir¬ 
tu  tern  ad  beate  vivendum  se  ipsa  contentam  esse  ilemunstratur. 
Ac  primo  quidem  Matiiematicoruin  more  Cicero  ex  iis,  quae  ante 
digputata  eraut,  fireviter  conticit  id,  quod  quaeritur;  deinde  vero 
ad  piiilogopliorum  inodum  ita  de  iiac  quaestione  disputat,  tam- 
quani  superioribus  diebug  nil  egget  digputando  confectum.  Nam 
primo  ogtendit,  gi  sapiens  omnibus  perturbationibus  liber  sit, 
non  posse  non  beatum  sapientein  esse,  quod,  qui  in  iis  sint,  mise- 
ri  sint  necessario.  Quare,  quum  virtus  a  perturbationibus  sola 
liberet,  virtutem  necessario  solam  beatum  boniinem  efficere.  c. 
1-6.  In  quo  reprehendit  veterem  Academicorum  et  I’eripateti- 
corum  inconstantiam,  qui  quum  tria  genera  bonorum  faciant,  so¬ 
lam  tamen  virtutem  dicant  sufficere,  etsi  non  ad  beatissimam,  ta¬ 
men  ad  beatam  vitam.  c.  7-13.  Deinde  multis  turn  argunientis, 
turn  exemplig  hominum  et  vitiosorum  et  virtutis  laude  illustriuni 
deinonstrat,  virtutem  eflicere  boniinem  non  solum  beatum,  quod 
sit  Stoicis  cum  Academiae  veteris  pliilosopbis  et  Peripateticis 
commune,  sed  etiain  vel  in  cruciatu  et  tormentis  beatissimum  ; 
quod  contra  dicant  Platonici  et  Peripatetici,  qui  virtute  quidem 
beatam  vitam  esse  contendant,  sed  accessione  bonorum  corporis 
et  fortunae  fieri  beatissimam.  c.  14  -28.  Postremo  subiicitur  lun- 


ga  disputalio ,  qua,  initio  a  Platouicis  et  Peripateticis  facto, 
ostenditur,  quomodo,  ut  ceterorum  omnium,  ita  in  primis  Epicu- 
reorum  de  fine  bonorum  sententiae  consentaneum  putet,  sapien- 
tes  semper  beatissimos  dicere. 


I.  1 .  Quintus  hie  dies,  Brute,  finem  faciet  Tuscu- 
lanarum  disputationum :  quo  die  est  a  nobis  ea  de  re, 
quam  tu  ex  omnibus  maxime  probas,  disputatum.  2. 
Placere  enim  tibi  admodum  sensi,  etexeo  libro,  quem 
ad  me  accuratissime  scripsisti,  et  ex  multis  sermoni- 
bus  tuis,  virtutem  ad  beate  vivendum  se  ipsa  esse 
contentam.  Quod  etsi  difficile  est  probatu ,  propter 
tarn  varia  et  tam  multa  tormenta  fortunae:  tale  tamen 
est,  ut  elaborandum  sit,  quo  facilius  probetur.  Nihil 
est  enim  omnium,  quae  in  philosophia  tractantur, 
quod  gravius  magnificentiusque  dicatur.  Nam,  quum 
ea  caussa  impulerit  eos,  qui  primi  se  ad  philosophiae 
studium  contulerunt,  ut,  omnibus  rebus  posthabitis, 
totos  se  in  optimo  vitae  statu  exquirendo  collocarent; 
profecto  spe  beate  vivendi  tantam  in  eo  studio  curam 
operamque  posuerunt.  Quod  si  ab  iis  inventa  et  per- 
fecta  virtus  est,  et  si  praesidii  ad  beate  vivendum  in 
virtute  satis  est:  quis  est,  qui  non  praeclare  et  ab  illis 
positam  et  a  nobis  susceptam  operam  philosophandi 
arbitretur?  Sin  autem  virtus ,  subiecta  sub  varios  in- 
certosque  casus,  famula  fortunae  est,  nec  tantarum 
virium  est,  ut  se  ipsa  tueatur :  vereor,  ne  non  tam  vir¬ 
tutis  fiducia  nitendum  nobis  ad  spem  beate  vivendi, 
quam  vota  facienda  videantur.  3.  Equidem,  eos  ca¬ 
sus,  in  quibus  me  fortuna  vehementer  exercuit,  me- 
cum  ipse  considerans,  huic  incipio  sententiae  diffide- 
reinterdum,  et  humani  generis  imbecillitatem  fragi- 
litatemque  extimescere.  Vereor  enim,  ne  natura, 
quum  corpora  nobis  infirma  dedisset ,  iisque  et  mor- 
bos  insanabiles  et  dolores  intolerabiles  adiunxisset, 
animos  quoque  dederit  et  corporum  doloribus  con- 
gruentes,  et  separatim  suis  angoribus  et  molestiis  im¬ 
plicates.  4.  Sed  in  hoc  me  ipse  castigo,  quod  ex  alio- 
rum  et  ex  nostra  fortasse  mollitia,  non  e»ipsa  virtute 
de  virtutis  robore  existimo.  Ilia  enim,  si  modo  est 
ulla  virtus,  (quam  dubitationem  avunculus  tuus,  Bru¬ 
te,  sustulit;)  omnia,  quae  cadere  in  hominem  possunt, 
subter  se  habet:  eaque  despiciens  casus  contemnit 
humanos :  culpaque  omni  carens ,  praeter  se  ipsam 
nihil  censet  ad  se  pertinere.  Nos  autem  omnia  adver- 
sa  turn  venientia  metu  augentes ,  turn  maerore  prae- 
sentia,  rerum  naturam,  quam  errorem  nostrum  da- 
mnare  malumus.  II.  S.  Sed  et  huius  culpae  et  cete¬ 
rorum  vitiorum  peccatorumque  nostrorum  omnis  a 
philosophia  petenda  correctio  est.  Cuius  in  sinum 
quum  a  primis  temporibus  aetatis  nostra  voluntas  stu- 
diumque  nos  compulisset,  his  gravissimis  casibus  in 
eumdem  portum,  ex  quo  eramus  egressi,  magna  ia- 
ctati  tempestate  confugimus.  0  vitae  philosophia 
dux,  o  virtutis  indagatrix,  expultrixque  vitiorum! 
quid  non  modo  nos,  sed  omnino  vita  hominum  sine  te 
esse  potuisset!  Tu  urbes  peperisti:  tu  dissipates  ho¬ 
mines  in  societatem  vitae  convocasti:  tu  eos  inter  se 
primo  domiciliis,  deinde  coniugiis,  turn  litterarum  et 
vocum  communione  iunxisti :  tu  inventrix  legum ,  tu 
magistra  morum  et  disciplinae  fuisti.  Ad  te  confugi¬ 
mus;  a  te  opem  petimus;  tibi  nos,  ut  antea  magna  ex 
parte,  sic  nunc  penitus  totosque  tradimus.  Est  autem 
unus  dies ,  bene  et  ex  praeceptis  tuis  actus ,  peccanti 
immortalitati  anteponendus.  Cuius  igitur  potius  opi- 
bus  utamur,  quam  tuis,  quae  et  vitae  tranquillitatem 

largita  nobis  es ,  et  terrorem  mortis  sustulisti?  6.  Ac 
philosophia  quidem ,  tantum  abest,  utproinde,  ac  de 
hominum  est  vita  merita,  laudetur;  ut,  a  plerisque 
neglecta,  a  multis  etiam  vituperetur.  Vituperare 
quisquam  vitae  parentem,  et  hoc  parricidio  se  inqui- 
nare  audet?  et  tam  impie  ingratus  esse ,  ut  earn  accu- 
set,  quam  vereri  deberet,  etiam  si  minus  percipere 
potuisset?  Sed,  ut  opinor,  hie  error  et  haec  indocto- 
rum  animis  offusa  caligo  est,  quod  tam  longe  retro  re- 
spicere  nonpossunt,  nec  eos,  a  quibus  vita  hominum 
instructa  pnmis  sit,  fuisse  philosophos  arbitrantur. 
111.  7.  Quam  rem  antiquissimam  quum  videamus, 
nomen  tamen  confitemur  esse  recens.  Nam  sapien- 
tiam  quidem  ipsam  quis  negare  potest  non  modo  re 
esse  antiquam,verum  etiam  nomine?  quae  divinarum 
humanarumque  rerum ,  turn  initiorum  caussarumque 
cuiusque  rei  cognitione  hoc  pulcherrimum  nomen 
apud  antiquos  assequebatur.  Itaque  et  illos  septem, 
qui  a  Graecis  aoyoL,  sapientes  a  nostris  et  habebantur 
et  nominabantur,  et  multis  ante  saeculis  Lycur<mm, 
cuius  temporibus  Homerus  etiam  fuisse  ante  hanc  ur- 
bem  conditam  traditur,  etiam  heroicis  aetatibus  Uli- 
xem  et  Nestorem  accepimus  et  fuisse  et  habitos  esse 
sapientes.  8.  Nec  vero  Atlas  sustinere  caelum,  nec 
Prometheus  affixus  Caucaso  nec  stellatus  Cepheus 
cum  uxore,  genero,  filia  traderetur,  nisi  caelestium 
divina  cognitio  nomen  eorum  ad  errorem  fabulae  tra- 
duxisset.  A  quibus  ducti  deinceps  omnes,  qui  in  re¬ 
rum  contemplatione  studia  ponebant,  sapientes  et  ha¬ 
bebantur  et  nominabantur:  idque  eorum  nomen  us¬ 
que  ad  Pythagorae  manavit  aetatem :  quern,  ut  scribit 
auditor  Platonis  Ponticus  Heraclides,  vir  doctus  in  pri- 
mis,  Phliuntem  ferunt  venisse,  eumque  cum  Leonte, 
principe  Phliasiorum,  docte  et  copiose  disseruisse 
quaedam.  Cuius  ingenium  et  eloquentiam  quum  ad- 
miratus  esset  Leon,  quaesivisse  ex  eo,  qua  maxime 
arte  confideret.  At  ilium,  artem  quidem  se  scire  nul- 
lam,  sed  esse  philosophum.  Admiratum  Leontem 
novitatem  nominis,  quaesisse,  Quinam  essent  philo- 
sophi,  et  quid  inter  eos  et  reliquos  interesset?  9.  Py- 
thagoram  autem  respondisse :  similem  sibi  videri  vi- 
tam  hominum  et  mercatum  eum,  qui  haberetur  maxi- 
mo  ludorum  apparatu  totius  Graeciae  celebritate. 
Nam  ut  illic  alii  corporibus  exercitatis  gloriam  et  no- 
bilitatem  coronae  peterent;  alii  emendi  aut  vendendi 
quaestu  et  lucro  ducerentur;  esset  autem  quoddam 
genus  eorum,  idque  vel  maxime  ingenuum,  qui  nec 
plausum  nec  lucrum  quaererent,  sed  visendi  caussa 
venirent,  studioseque  perspicerent,  quid  ageretur ,  et 
quo  modo :  ita  nos ,  quasi  in  mercatus  quamdam  cele- 
britatem  ex  urbe  aliqua,  sic  in  hanc  vitam  ex  alia  vita 
et  natura  profectos,  alios  gloriae  servire,  alios  pecu¬ 
niae;  raros  esse  quosdam,  qui,  ceteris  omnibus  pro 
nihilo  habitis,  rerum  naturam  stndiose  intuerentur: 
hos  se  appellare  sapientiae  studiosos,  id  est  enim  phi¬ 
losophos:  et  ut  illic  liberalissimum  esset,  spectare, 
nihil  sibi  acquirentem,  sic  in  vita  longe  omnibus  stu- 
diis  contemplationem  rerum  cognitionemque  prae- 
stare.  IV.  10.  Nec  vero  Pythagoras  nominis  solum 
inventor,  sed  rerum  etiam  ipsarum  amplificator  fuit. 
Qui  quum  post  hunc  Phliasium  sermonem  in  Italiam 
venisset,  exornaviteam  Graeciam,  quae  magna  dicta 
est,  et  privatim  et  publice  praestantissimis  et  institu- 
tis  et  artibus.  Cuius  de  disciplina  aliud  tempus  fue- 
rit  fortasse  dicendi.  Sed  ab  antiqua.philosophia  us¬ 
que  adSocratem,  qui  Archelaum,  Anaxagorae  disci- 
pulum,  audierat,  numeri  motusque  tractabantur ,  et 


unde  omnia  orirentur,  quove  reciderent:  studioseque 
ab  his  siderum  magnitudines ,  intervalla,  cursus  an- 
quirebantur  et  cuncta  caelestia.  Socrates  autem  pri¬ 
mus  philosophiam  devocavit  e  caelo ,  et  in  urbibus 
collocavit,  et  in  domos  etiam  introduxit,  et  coegit  de 
vita  et  moribus  rebusque  bonis  et  malis  quaerere.  1 1 . 
Cuius  multiplex  ratio  disputandi  rerumque  varietas 
et  ingenii  magnitudo,  Platonis  memoria  et  litteris  con- 
secrata,  plura  genera  effecit  dissentientium  philoso- 
phorum.  E  quibus  nos  id  potissimum  consecuti  su- 
mus,  quo  Socratem  usum  arbitrabamur ,  ut  nostram 
ipsi  sententiam  tegeremus ,  errore  alios  levaremus  et 
in  omni  disputatione,  quid  esset  simillimum  veri, 
quaereremus.  Quem  morem  quum  Carneades  acu- 
tissime  copiosissimeque  tenuisset,  fecimus  et  alias 
saepe,  et  nuper  in  Tusculano,  ut  ad  earn  consuetudi- 
nem  disputaremus.  Et  quatridui  quidem  sermonem 
superioribus  ad  te  perscriptum  libris  misimus:  quin- 
to  autem  die,  quum  eodem  loco  consedissemus,  sic  est 
propositum,  de  quo  disputaremus. 

V.  12.  A.  Non  mi  hi  videtur  ad  beate  vivendum 
satis  posse  virtutem.  M.  At  hercule  Bruto  meo  vide¬ 
tur:  cuius  ego  iudicium ,  pace  tua  dixerim ,  longe  an- 
tepono  tuo.  A.Nondubito.  Nec  id  nunc  agitur ,  tu 
ilium  quantum  ames:  sed  hoc,  quod  mihi  dixi  videri, 
cjuale  sit.  dc  go  a  tc  disputari  volo.  M.  Ncmpe  nc°as 
ad  beate  vivendum  satis  posse  virtutem?  A.  Prorsus 
nego.  M.  Quid?  ad  recte,  honeste,  laudabiliter ,  po- 
stremo  ad  bene  vivendum  satisne  est  praesidii  in  vir- 
tute?  A.  Certe  satis.  M.  Potes  igitur,  aut  qui  male 
vivat,  non  eum  miserum  dicere,  aut,  quem  bene  fa- 
teare,  eum  negare  beate  vivere?  A.  Quidni  possim? 
Nam  etiam  in  tormentis  recte,  honeste,  laudabiliter  et 
ob  earn  rem  bene  vivi  potest,  dummodo  intelligas, 
quid  nunc  dicam  bene.  Dico  enim,  constanter,  gra- 
viter,  sapienter ,  fortiter.  13.  Haec  etiam  in  equu- 
leum  coniiciuntur,  quo  vita  non  aspiratbeata.  M.Quid 
igitur?  solane  beata  vita,  quaeso,  relinquitur  extra 
ostium  limenque  carceris,  quum  constantia,  gravitas, 
fortitudo,  sapientia  reliquaeque  virtutes  rapiantur  ad 
tortorem  nullumquerecusentneQsupplicium  necdolo- 
rem?  A.  Tu,  si  quid  es  facturus,  nova  aliqua  conqui- 
ras  oportet.  Ista  me  minime  movent,  non  solum  quia 
pervulgata  sunt,  sed  multo  magis,  quia ,  tamquam  le- 
via  quaedam  vina  nihil  valent  in  aqua,  sic  Stoicorum 
ista  magis  gustata,  quam  potata  delectant.  Velut  iste 
chorus  virtutum,  in  equuleum  impositus,  imagines 
constituit  ante  oculos  cum  amplissima  dignitate,  ut  ad 
eas  cursim  perrectura  beata  vita,  nec  eas  a  se  desertas 
passura  videatur.  14.  Quum  autem  animum  ab  ista 
pictura  imaginibusque  virtutum  ad  rem  veritatemque 
traduxeris,  hoc  nudum  relinquitur,  possitne  quis  bea- 
tus  esse,  quamdiu  torqueatur.  Quamobrem  hoc  nunc 
quaeramus:  virtutes  autem ,  noli  vereri,  ne  expostu- 
lent  et  querantur  se  a  beata  vita  esse  relictas.  Si  enim 
nulla  virtus  prudentia  vacat,  prudentiaipsa  hoc  videt, 
non  omnes  bonos  esse  etiam  beatos:  multaque  de  m! 
Attilio,  Q.Caepione,  M’.  Aquillio  recordatur:  beatam- 
que  vitam,  (si  imaginibus  potius  uti.quam  rebus  ipsis 
placet,)  conantem  ire  in  equuleum,  retinet  ipsa  pru¬ 
dentia  negatque  ei  cum  dolore  et  cruciatu  quidquam 
esse  commune.  VI.  15.  M.  Facile  patior,  te  isto  mo¬ 
do  agere:  etsi  iniquum  estpraescriberemihite,  quem- 
admodum  a  me  disputari  velis.  Sed  quaero,  utrum 
aliquid  actum  superioribus  diebus,  an  nihil  arbitre- 
mur?  A.  Actum  vero,  et  aliquantum  quidem.  M.  At- 
qui,  si  ita  est,  profligata  iam  haec  et  paene  ad  exitum 

adducta  quaestio  est.  A.  Quo  tandem  modo?  M.  Quia 
motus  turbulenti  iactationesque  animorum  incitatae 
et  impetu  inconsiderato  elatae ,  rationem  omnera  re- 
pellentes,  vitae beataenullam  partem  relinquunt.  Quis 
enim  potest ,  mortem  aut  dolorem  metuens ,  quorum 
alterum  saepe  adest,  aiterum  semper  impendet,  esse 
non  miser?  Quid?  si  idem  (quod  plerumque  fit)  pau- 
pertatem,  ignominiam,  infamiam  timet,  si  debilita¬ 
te  m ,  caecitatem,  si  denique,  quod  non  singulis  homi- 
nibus,  sed  potentibus  populis  saepe  contigit,  servitu- 
tem:  potest  ea  timens  esse  quisquam  beatus?  <6. 
Quid?  qui  non  modo  ea  futura  timet,  verum  etiam  fert 
sustinetque  praesentia?  adde  eodem  exsilia,  luctus, 
orbitates:  qui  rebus  his  fractus  aegritudine  eliditur, 
potest  tandem  esse  non  miserrimus?  Quid  vero?  il¬ 
ium  ,  quem  libidinibus  inflammatum  et  furentem  vi- 
demus,  omnia  rabide  appetentem  cum  inexplebili  cu- 
piditate,  quoque  affluentius  voluptates  undique  hau- 
riat,  eo  gravius  ardentiusque  sitientem,  nonne  recte 
miserrimum  dixeris?  Quid?  elatus  ille  levitate  ina- 
niquelaetitia  exsultans  et  temere  gestiens  nonne  tanto 
miserior,  quanto  sibi  videtur  beatior?  Ergo,  ut  hi  mi- 
seri,  sic  contra  illi  beati,  quos  nulli  metus  terrent, 
nullae  aegritudines  exedunt,  nullae  libidines  incitant, 
nullae  futiles  laetitiae  exsultantes  languidis  liquefa- 
ciunt  voluptatibus.  Ut  maris  igitur  tranquillitas  in- 
telligitur,  nulla  ne  minima  quidem  aura  fluctus  com- 
movente :  sic  animi  quietus  et  placatus  status  cerni- 
tur,  quum  perturbatio  nulla  est,  qua  moveri  queat. 
17.  Quod  si  est,  qui  vim  fortunae,  qui  omnia  humana, 
quae  cuique  accidere  possunt,  tolerabilia  ducat,  ex 
quo  nec  timor  eum  nec  angor  attingat:  idemque,  si 
nihil  concupiscat,  nulla  efTeratur  animi  inani  volupta- 
te :  quid  est,  cur  is  non  beatus  sit?  et  si  haec  virtute 
efficiuntur,  quid  est,  cur  virtus  ipsa  per  se  non  efficiat 
beatos?  VII.  A.  Atqui  alterum  dici  non  potest,  quin 
ii,  qui  nihil  metuant,  nihil  angantur,  nihil  concupi- 
scant,  nulla  impotenti  laetitia  efferantur,  beati  sint: 
itaque  id  tibi  concedo :  alterum  autem  iam  integrum 
non  est.  Superioribus  enim  disputationibus  effectual 
est,  vacare  omni  animi  perturbatione  sapientem.  <8. 
M.  Nimirum  igitur  confecta  res  est.  Videtur  enim  ad 
exitum  venisse  quaestio.  A.  Propemodum  id  quidem. 
M.  Verumtamen  mathematicorum  iste  mos  est,  non 
est  philosophorum.  Nam  geometrae  quum  aliquid 
docere  volunt,  si  quid  ad  earn  rem  pertinet  eorum, 
quae  ante  docuerunt,  id  sumunt  pro  concesso  et  pro- 
bato :  illud  modo  explicant,  dequoante  nihil  scriptum 
est.  Philosophi,  quamcumque  rem  habent  in  mani- 
bus,  in  earn,  quae  conveniunt,  congerunt  omnia,  etsi 
alio  loco  disputata  sunt.  Quod  ni  ita  esset,  cur  Stoi- 
cus,  si  esset  quaesitum,  satisne  ad  beate  vivendum 
virtus  posset,  multa  diceret?  Cui  satis  esset,  responde- 
re,  se  ante  docuisse,  nihil  bonum  esse,  nisi  quod  ho¬ 
nestum  esset:  hoc  probato,  consequens  esse,  beatam 
vitam  virtute  esse  contentam:  et,  quo  modo  hoc  sit 
consequens  illi,  sic  illud  huic,  ut,  si  beata  vita  virtute 
contenta  sit,  nisi  honestum  quod  sit,  nihil  aliud  sit 
bonum.  <9.  Sed  tamen  non  agunt  sic.  Nam  et  de 
honesto  et  de  sum  mo  bono  separatim  libri  sunt:  et 
quum  ex  eo  efficiatur,  satis  magnam  in  virtute  ad  bea¬ 
te  vivendum  esse  vim,  nihilo  minus  hoc  agunt  sepa¬ 
ratim.  Propriis  enim  et  suis  arguments  et  admoni- 
tionibus  tractanda  quaeque  res  est,  tanta  praesertim. 
Cave  enim  putes,  ullam  a  philosophia  vocein  emissam 
cjariorem,  ullumve  esse  philosophiae  promissum 
uberius  aut  maius.  Nam  quid  profitetur?  o  dii  boni ! 


Perfecturam  se,  qui  legibus  suis  paruisset,  ut  esset 
contra  fortunam  semper  armatus,  ut  omnia  praesidia 
haberet  in  se  bene  beateque  vivendi,  ut  esset  semper 
denique  beatus.  20.  Sed  videro,  quid  efficiat.  Tan- 
tisper  hoc  ipsum  magni  aestimo,  quod  pollicetur. 
Nam  Xerxes  quidem  refertus  omnibus  praemiis  do- 
nisque  fortunae,  non  equitatu,  non  pedestribus  copiis, 
non  navium  multitudine,  non  infinito  pondere  auri 
contentus,  praemium  proposuit  ei,  qui  invenisset  no- 
vam  voluptatem.  Qua  ipsa  non  fuisset  contentus: 
neque  enim  umquam  finem  inveniet  libido.  Nos  vel- 
lem  praemio  elicere  possemus ,  qui  nobis  aliquid  at- 
tulisset,  quo  hoc  firmius  crederemus. 

VIII.  21.  A.  Vellem  id  quidem :  sed  habeo  paul- 
lulum,  quod  requiram.  Ego  enim  assentior,  eorum, 
quae  posuisti,  alterum  alteri  consequens  esse,  ut, 
quemadmodum,  si  quod  honestum  sit,  id  solum  sit 
bonum,  sequatur,  vitam  beatam  virtute  confici,  sic, 
si  vita  beata  in  virtute  sit,  nihil  esse,  nisi  virtutem, 
bonum.  Sed  Brutus  tuus,  auctore  Aristo  et  Antio- 
cho ,  non  sentit  hoc :  putat  enim ,  etiam ,  si  sit  bonum 
aliquod  praeter  virtutem.  M.  Quid  igitur?  contra 
Brutumne  me  dicturum  putas?  A.  Tu  vero,  ut  vide¬ 
tur:  nam  praefinire  non  est  meum.  22.  M.  Quid  cui¬ 
que  igitur  consentaneum  sit,  alio  loco.  Nam  ista  mi¬ 
hi  et  cum  Antiocho  saepe,  et  cum  Aristo  nuper,  quum 
Athenis  imperator  apud  eum  deversarer,  dissensio 
fuit.  Mihi  enim  non  videbatur  quisquam  esse  bea¬ 
tus  posse,  quum  in  malis  esset:  in  malis  autem  sa¬ 
pientem  esse  posse ,  si  essent  ulla  corporis  aut  fortu¬ 
nae  mala.  Dicebantur  haec ,  quae  scripsit  etiam  An- 
tiochus  locis  pluribus :  virtutem  ipsam  per  se  beatam 
vitam  efficere  posse,  neque  tamen  beatissimam:  dein- 
de  ex  maiore  parte  plerasque  res  nominari ,  etiam  si 
quae  pars  abesset,  ut  vires,  ut  valetudinem ,  ut  divi- 
tias,  ut  honorem,  utgloriam,  quae  genere,  non  nu- 
mero  cernerentur:  item  beatam  vitam,  etiam  si  ex  ali— 
qua  parte  clauderet,  tamen  ex  multo  maiore  parte  ob- 
tinere  nomen  suum.  23.  Haec  nunc  enucleare  non 
ita  necesse  est:  quamquam  non  constantissime  dici 
mihi  videntur.  Nam  et  qui  beatus  est,  non  intelligo, 
quid  requirat,  ut  sit  beatior:  (si  est  enim,  quod  desit, 
ne  beatus  quidem  est)  et,  quod  ex  maiore  parte  unam 
quamque  rem  appellari  spectarique  dicunt,  est,  ubi  id 
isto  modo  valeat.  Quum  vero  tria  genera  malorum 
esse  dicant:  qui  duorum  generum  malis  omnibus  ur- 
geatur,  ut  omnia  adversa  sint  in  fortuna,  omnibus  op- 
pressum  corpus  et  confectum  doloribus,  huic  paul- 
lumne  ad  beatam  vitam  deesse  dicemus,  non  modo  ad 
beatissimam?  IX.  24.  Hoc  illud  est,  quod  Theophra¬ 
stus  sustinere  non  potuit.  Nam  quum  statuisset,  ver- 
bera,  tormenta,  cruciatus,  patriae  eversiones,  exsilia, 
orbitates  magnam  vim  habere  ad  male  misereque  vi¬ 
vendum,  non  est  ausus  elate  et  ample  loqui,  quum 
humiliter  demisseque  sentiret.  Quam  bene,  non 
quaeritur:  constanter  quidem  certe.  Itaque  mihi 
placere  non  solet,  consequentia  reprehendere,  quum 
prima  concesseris.  lIicautem,elegantissimusomnium 
philosophorum  et  eruditissimus,non  magno  opere  re- 
prehenditur,  quum  tria  genera  dicit  bonorum :  vexa- 
tur  autem  ab  omnibus,  primum  in  eolibro,  quem  scri¬ 
psit  de  vita  beata,  in  quo  multa  disputat,  quamobrem 
is,  qui  torqueatur,  qui  crucietur,  beatus  esse  non  pos- 
sit.  In  eo  etiam  putatur  dicere,  in  rotam  beatam  vi¬ 
tam  non  escendere.  Non  usquam  id  quidem  dicit 
omnino:  sed,  quae  dicit,  idem  valent.  25.  Possum 
igitur,  cui  concesserim,  in  malis  esse  dolores  corporis, 

in  malis  naufragia  fortunae ,  huic  succensere  dicenti, 
non  omnes  bonos  esse  beatos ,  quum  in  omnes  bonos 
ea,  quae  ille  in  malis  numeral,  cadere  possint?  Vexa- 
tur  idem  Theophrastus  et  libris  et  scholis  omnium 
philosophorum ,  quod  in  Callisthene  suo  laudarit  il- 
lam  sententiam, 

Vitam  regit  fortuna,  non  sapientia. 

Negant  ab  ullo  philosopho  quidquam  dictum  esse  lan- 
guidius.  Recte  id  quidem:  sed  nihil  intelligo  dici 
potuisse  constantius.  Si  enim  tot  sunt  in  corpore  bo¬ 
na,  tot  extra  corpus  in  casu  atque  fortuna :  nonne  con- 
sentaneum  est,  plus  fortunam,  quae  domina  rerum  sit 
et  externarum  et  ad  corpus  pertinentium ,  quam  con¬ 
silium,  valere?  26.  An  malumus  Epicurum  imitari? 
qui  multa  praeclare  saepe  dicit:  quam  enim  sibi  con- 
stanter  convenienterque  dicat,  non  laborat.  Laudat 
tenuem  victum.  Philosophi  id  quidem :  sed  si  Socra¬ 
tes  aut  Antisthenes  diceret,  non  is,  qui  finem  bono- 
rum  voluptatem  esse  dixerit.  Negat,  quemquam  iu- 
cunde  posse  vivere,  nisi  idem  honeste,  sapienter  iu- 
steque  vivat.  Nihil  gravius,  nihil  philosophia  di- 
gnius;  nisi  idem  hoc  ipsum,  honeste,  sapienter,  iuste, 
ad  voluptatem  referret.  Quid  melius,  quam  fortu¬ 
nam  exiguam  intervenire  sapienti?  sed  hoc  isne  dicit, 
qui,  quum  dolorem  non  modo  maximum  malum,  sed 
solum  malum  etiam  dixerit,  toto  corpore  opprimi  pos- 
sit  doloribus  acerrimis  turn,  quum  maxime  contra  for¬ 
tunam  glorietur?  27.  Quod  idem  melioribus  etiam 
verbis  Metrodorus.  Occupavi,  inquit,  te,  fortuna,  at¬ 
que  cepi ;  omnesque  aditus  tuos  inter clusi,  ut  ad  me  aspi- 
rare  non  posses.  Praeclare,  si  Aristo  Chius,  aut  si 
Stoicus  Zeno  diceret,  qui,  nisi  quod  turpe  esset,  nihil 
malum  duceret.  Tu  vero,  Metrodore,  qui  omne  bo- 
num  in  visceribus  medullisque  condideris,  etdefinie- 
ris ,  summum  bonum  firma  corporis  affectione  explo- 
rataque  spe  contineri,  fortunae  aditus  interclusisti? 
Quo  modo?  Isto  enim  bono  iam  exspoliari  potes. 
X.  28.  Atqui  his  capiuntur  imperiti;  et  propter  hu- 
iusmodi  sententias  istorum  hominum  est  multitudo. 
Acute  autem  disputantis  illud  est,  non ,  quid  quisque 
dicat,  sed  quid  cuique  dicendum  sit,  videre.  Velut 
in  ea  ipsa  sententia,  quam  in  hac  disputatione  susce- 
pimus,  omnes  bonos  semper  beatos  volumus  esse. 
Quid  dicam  bonos ,  perspicuum  est.  Omnibus  enim 
virtutibus  instructos  et  ornatos  turn  sapientes  turn  vi- 
ros  bonos  dicimus.  Videamus,  qui  dicendi  sint  beati. 
Equidem  hos  existimo,  qui  sint  in  bonis,  nullo  adiun- 
Cto  malo.  29.  Neque  ulla  alia  huic  verbo,  quum  bea- 
tum  dicimus,  subiecta  notioest,  nisi,  secretis  malis 
omnibus,  cumulata  bonorum  complexio.  Ilanc  asse- 
qui  virtus,  si  quidquam  praeter  ipsam  boni  est,  non 
potest.  Aderit  enim  malorum,  si  mala  ilia  ducimus, 
turba  quaedam,  paupertas,  ignobilitas,  humilitas,  so- 
litudo,  amissio  suorum,  graves  dolores  corporis,  per- 
dita  valetudo,  debilitas,  caecitas,  interims  patriae,  ex- 
silium,  servitus  denique.  In  his  tot  et  tantis  (atque 
etiam  plura  possunt  accidere)  potest  esse  sapiens. 
Nam  haec  casus  importat,  qui  in  sapientem  potest  in- 
currere.  At  si  ea  mala  sunt,  quis  potest  praestare, 
sapientem  semper  beatum  fore,  quum  vel  in  omnibus 
his  uno  tempore  esse  possit?  30.  Non  igitur  facile 
concedo  neque  Bruto  meo,  neque  communibus  magi- 
stris,  nec  veteribus  illis,  Aristoteli,  Speusippo,  Xeno- 
crati,  Polemoni,  ut,  quum  ea,  quae  supra  enumeravi, 
in  malis  numerent,  iidem  dicant  semper  beatum  esse 
sapientem.  Quos  si  titulus  hie  delectat  insignis  et 
pulcher,  Pythagora,  Socrate,  Platone  dignissimus,  in- 

ducant  animum,  ilia,  quorum  splendore  capiuntur, 
vires,  valetudinem,  pulchritudinem ,  divitias,  hono- 
res,  opes  contemnere,  eaque,  quae  his  contraria  sunt, 
pro  nihilo  ducere :  turn  poterunt  clarissima  voce  pro- 
fiteri,  se  neque  fortunae  impetu,  nec  multitudinis  opi- 
nione,  necdolore,  nec  paupertate  terreri,  omniaque 
sibi  in  sese  esse  posita,  nec  esse  quidquam  extra  suam 
potestatem,  quod  ducant  in  bonis.  31.  Namque  et 
haec  loqui ,  quae  sunt  magni  cuiusdam  et  alti  viri ,  et 
eadem,  quae  vulgus,  in  malis  et  bonis  numerare,  con- 
cedi  nullo  modo  potest.  Qua  gloria  commotus  Epicu¬ 
rus  exoritur,  cui  etiam,  si  diis  placet,  videtur  semper 
sapiens  beatus.  Hie  dignitate  huius  sententiae  capi- 
tur:  sed  numquam  id  diceret,  si  ipse  se  audiret.  Quid 
est  enim ,  quod  minus  conveniat ,  quam  ut  is ,  qui  vel 
summum,  vel  solum  malum  dolorem  esse  dicat,  idem 
censeat ,  Quam  hoc  suave  est !  turn ,  quum  dolore  cru- 
cietur,  dicturum  esse  sapientem?  Non  igitur  ex  sin¬ 
gulis  vocibus  philosophi  spectandi  sunt,  sed  ex  per- 
petuitate  atque  constantia. 

XI.  32.  A.  Adducis  me,  ut  tibi  assentiar.  Sed 
tua  quoque,  vide,  ne  desideretur  constantia.  M.  Quo- 
nam  modo?  A.  Quia  legi  tuum  nuper  quartum  de  Fi- 
nibus.  In  eo  mihi  videbare,  contra  Catonem  disse- 
rens,  hoc  velle  ostendere,  quod  mihi  quidem  proba- 
tur ,  inter  Zenonem  et  Peripateticos  nihil  praeter  ver- 
borum  novitatem  interesse.  Quod  si  ita  est,  quid  est 
caussae,  quin,  si  Zenonis  rationi  consentaneum  sit, 
satis  magnam  vim  in  virtute  esse  ad  beate  vivendum, 
liceat  idem  Peripateticis  dicere?  Rem  enim  opinor 
spectari  oportere,  non  verba.  33.  M.  Tu  quidem  ta- 
bellis  obsignatis  agis  mecum ,  et  testificaris ,  quid  di- 
xerim  aliquando,  aut  scripserim.  Cum  aliis  isto  mo¬ 
do,  qui  legibus  impositis  disputant.  Nos  in  diem 
vivimus;  quodcumque  nostros  animos  probabilitate 
percussit,  id  dicimus;  itaque  soli  sumus  liberi.  Ve- 
rumtamen,  quoniam  de  constantia  paullo  ante  dixi- 
mus,  non  ego  hoc  loco  id  quaerendum  puto,  verumne 
sit,  quodZenoni  placuerit,  quodque  eius  auditori,  Ari- 
stoni,  bonum  esse  solum,  quod  honestum  esset:  sed, 
ni  ita  esset,  utrum  hoc  totum,  beate  vivere,  in  una 
virtute  poneretur.  34.  Quare  demus  hoc  sane  Bruto, 
ut  sit  beatus  semper  sapiens.  Quam  sibi  conveniat, 
ipse  viderit.  Gloria  quidem  huius  sententiae  quis  est 
illo  viro  dignior?  Nos  tamen  teneamus,  ut  sit  idem 
beatissimus.  XII.  Etsi  Zeno  Citieus,  advena  quidam 
et  ignobilis  verborum  opifex,  insinuasse  [se]  in  anti- 
quam  philosophiam  videtur.  Huius  sententiae  gra- 
vitas  a  Platonis  auctoritate  repetatur;  apud  quern  sae¬ 
pe  haec  oratio  usurpata  est,  ut  nihil  praeter  virlutem 
diceretur  bonum:  velut  in  Gorgia  Socrates,  quum  es¬ 
set  ex  eo  quaesitum,  Archelaum,  Perdiccae  filium,  qui 
turn  fortunatissimus  haberetur,  nonne  beatum  puta- 
ret?  35.  Haudscio,  inquit:  numquam  enim  cum  eo 
collocutus  sum.  —  Ain  tu?  An  tu  aliter  id  scire  non 
potes?  —  Nullo  modo.  —  Tu  igitur  ne  de  Persarum 
quidem  rege  magno  potes  dicere,  beatusne  sit?  —  An 
ego  possim,  quum  ignorem,  quam  sit  doctus,  quam 
vir  bonus?  —  Quid?  tu  in  eo  sitam  vitam  beatam  pu- 
tas?  —  Ita  prorsus  existimo ;  bonos  beatos ,  improbos 
miseros.  —  Miser  ergo  Archelaus? —  Certe,  si  iniu- 
stus.  —  Videturne  omnem  hie  beatam  vitam  in  una 
virtute  ponere?  36.  Quid  vero  in  epitaphio?  quo  mo¬ 
do  idem?  Nam  cui  viro,  inquit,  ex  se  ipso  apta  sunt 
omnia,  quae  ad  beate  vivendum  ferunt,  nec  suspensa 
aliorum  aut  bono  casu  aut  contrario  pendere  ex  alte- 
rius  eventis  et  errare  coguntur :  huic  optime  vivendi 

ratio  comparata  est.  Hie  est  ille  moderatus ,  hie  for- 
tis,  hie  sapiens,  hie,  et  nascentibus  et  cadentibus 
quum  reliquis  commodis  turn  maxime  liberis,  pare- 
bit  etobediet  praecepto  illi  veteri: 

Neque  enim  laetabitur  umquam  nec  maerebit  nimis, 
quod  semper  in  se  ipso  omnem  spe'm  reponet  sui. 

Ex  hoc  igitur  Platonis  quasi  quodam  sancto  augusto- 
que  fonte  nostra  omnis  manabit  oratio. 

XIII.  37.  Unde  igitur  rectius  ordiri  possumus, 
quam  a  communi  parente  natura?  quae,  quidquid  ge- 
nuit,  non  modo  animal,  sed  etiam  quod  ita  ortum  es- 
set  e  terra,  ut  stirpibus  suis  niteretur,  in  suo  quidque 
genere  perfectum  esse  voluit.  Itaque  et  arbores  et 
vites  et  ea ,  quae  sunt  humiliora ,  neque  se  tollere  a 
terra  altius  possunt;  alia  semper  virent,  alia,  hieme 
nudata,  verno  tempore  tepefacta  frondescunt:  neque 
estullum,  quod  non  ita  vigeat  interiore  quodam  motu, 
et  suis  in  quoque  seminibus  inclusis ,  ut  aut  flores  aut 
fruges  fundat  aut  bacas,  omniaque  in  omnibus,  quan¬ 
tum  in  ipsis  sit,  nulla  vi  impediente,  perfecta  sint. 
38.  Facilius  vero  etiam  in  bestiis,  quod  his  sensus  a 
natura  est  datus ,  vis  ipsius  naturae  perspici  potest. 
Namque  alias  bestias  nantes  aquarum  incolas  esse  vo¬ 
luit;  alias  volucres  caelo  frui  libero;  serpentes  quas- 
dam,  quasdam  esse  gradientes;  earum  ipsarum  par- 
tim  solivagas,  partial  congregatas;  immanes  alias, 
quasdam  autem  cicures;  nonnullas  abditas  terraque 
tectas.  Atque  earum  quaeque  suum  tenens  munus, 
quum  in  disparis  animantis  vitam  transire  nonpossit, 
manet  in  lege  naturae.  Et  ut  bestiis  aliud  alii  prae- 
cipui  a  natura  datum  est,  quod  suum  quaeque  retinet, 
nec  discedit  ab  eo:  sic  homini  multo  quiddam  prae- 
stantius :  etsi  praestantia  debent  ea  dici ,  quae  habent 
aliquamcomparationem :  humanus  autem  animus,  de- 
cerptus  ex  mente  divina,  cum  alio  nullo,  nisi  cum  ipso 
deo,  si  hoc  fas  est  dictu ,  comparari  potest.  39.  Hie 
igitur,  si  est  excultus,  et  si  eius  acies  ita  curata  est,ut 
ne  caecetur  erroribus;  fit  perfecta  mens,  id  est  abso- 
luta  ratio;  quod  est  idem  virtus.  Et,  si  omne  beatum 
est,  cui  nihil  deest  et  quod  in  suo  genere  expletum  at¬ 
que  cumulatum  est,  idque  virtutis  est  proprium :  cer- 
te  omnes  virtutis  compotes  beati  sunt.  Et  hoc  qui- 
dem  mihi  cum  Bruto  convenit,  id  est  cum  Aristotele, 
Xenocrate,  Speusippo,  Polemone.  XIV.  40.  Sed  mi¬ 
hi  videntur  etiam  beatissimi.  Quid  enim  deest  ad 
beate  vivendum  ei ,  qui  confidit  suis  bonis?  aut,  qui 
diffidit,  beatus  esse  qui  potest?  At  diffidat  necesse 
est,  qui  bona  dividit  tripartito.  Qui  enim  poterit  aut 
corporis  firmitate  aut  fortunae  stabilitate  confidere? 
Atqui,  nisi  stabili  et  fixo  et  permanente  bono,  beatus 
esse  nemo  potest.  Quid  ergo  eiusmodi  istorum  est? 
Ut  mihi  Laconis  illud  dictum  in  hos  cadere  videatur: 
qui  glorianti  cuidam  mercatori,  quod  multas  naves  in 
omnem  oram  maritimam  dimisisset,  non  sane  optabilis 
quidem  ista,  inquit,  rudentibus  apta  fortuna.  An  du- 
bium  est,  quin  nihil  sit  habendum  in  eo  genere,  quo 
vita  beata  completur,  si  id  possit  amitti?  Nihil  enim 
interarescere ,  nihil  exstingui,  nihil  cadere  debet  eo- 
rum,  in  quibus  vita  beata  consistit.  Nam  qui  time- 
bit,  ne  quid  ex  his  deperdat,  beatus  esse  non  poterit. 
41 .  Volumus  enim ,  eum ,  qui  beatus  sit ,  tutum  esse, 
inexpugnabilem,  septum  atque  munitum ;  non  ut  par- 
vo  metu  praeditus  sit,  sed  ut  nullo.  Ut  enim  innocens 
isdicitur,  non  qui  leviter  nocet,  sed  qui  nihil  nocet: 
sic  sine  metu  is  habendus  est,  non  qui  parum  metuit, 
sed  qui  omnino  metu  vacat.  Quae  est  enim  alia  for- 
titudo,  nisi  animi  affectio  quum  in  adeundo  periculo 


et  in  labore  ac  dolore  patiens,  tumprocul  ab  omni  me¬ 
tu?  42.  Atque  haec  certe  non  ita  se  haberent,  nisi 
omne  bonum  in  una  honestate  consisteret.  Qui  au¬ 
tem  illam  maxime  optatam  et  expetitam  securitatem 
(securitatem  autem  nunc  appello  vacuitatem  aegritu- 
dinis,  in  qua  vita  beata  posita  est)  habere  quisquam 
potest,  cui  aut  adsit  aut  adesse  possit  multitudo  malo- 
rum?  Qui  autem  poterit  esse  celsus  et  erectus  et  ea, 
quae  homini  accidere  possunt,  omnia  parva  ducens, 
qualem  sapientem  esse  volumus,  nisi  omnia  sibi  in  se 
posita  censebit?  An  Lacedaemonii,  Philippo  minitanti 
per  litteras,  se  omnia,  quae  conarentur,  prohibitu- 
rum ,  quaesiverunt,  num  se  esset  etiam  mori  prohibi- 
turus :  vir  is,  quern  quaerimus,  non  multo  facilius  tali 
animo  reperietur,  quam  civitas  universa?  Quid?  ad 
hanc  fortitudinem,  de  qua  loquimur,  temperantia  ad- 
iuncta,  quae  sit  moderatrix  omnium  commotionuin, 
quid  potest  ad  beate  vivendum  deesse  ei,  quem  forti- 
tudo  ab  aegritudine  et  a  metu  vindicet;  temperantia 
turn  a  libidine  avocet,  turn  insolenti  alacritate  gestire 
non  sinat?  Haec  efficere  virtutem  ostenderem,  nisi  su- 
perioribus  diebus  essent  explicata.  XV.  43.  Atque 
quum  perturbationes  animi  miseriam,  sedationes  au¬ 
tem  vitam  efficiant  beatam :  duplexque  ratio  pertur- 
bationis  sit,  quod  aegritudo  et  metus  in  mails  opina- 
tis,  in  bonorum  autem  errore  laetitia  gestiens  libido- 
que  versetur :  quum  haec  omnia  cum  consilio  et  ratio- 
ne  pugnent;  his  tu  tam  gravibus  concitationibus, 
tamque  ipsis  inter  se  dissentientibus  atque  distractis 
quem  vacuum,  solutum,  liberum  videris,  hunc  dubi- 
tabis  beatum  dicere?  Atqui  sapiens  semper  itaaffectus 
est.  Semper  igitur  sapiens  beatus  est.  Atque  etiam 
omne  bonum  laetabile  est:  quod  autem  laetabile,  id 
praedicandum  et  prae  se  ferendum :  quod  tale  autem, 
id  etiam  gloriosum :  si  vero  gloriosum,  certe  laudabi- 
le:  quod  laudabile  autem,  profecto  etiam  honestum: 
quod  bonum  igitur,  id  honestum.  44.  At  quae  isti 
bona  numerant,  ne  ipsi  quidem  honesta  dicunt:  solum 
igitur  bonum,  quod  honestum :  ex  quo  efficitur  hone- 
state  una  vitam  contineri  beatam.  Non  sunt  igitur  ea 
bona  dicenda  nec  habenda,  quibus  abundantem  licet 
esse  miserrimum.  45.  An  dubitas,  quin  praestans 
valetudine,  viribus,  forma,  acerrimis  integerrimisque 
sensibus,  adde  etiam,  si  libet,  pernicitatem  et  veloci- 
tatem,  da  divitias,  honores,  imperia,  opes,  gloriam: 
si  fuerit  is,  qui  haec  habet,  iniustus,  intemperans,  ti- 
midus,  hebeti  ingenio  atque  nullo:  dubitabisne  eum 
miserum  dicere?  Qualia  igitur  ista  bona  sunt,  quae 
qui  habeat,  miserrimus  esse  possit?  Videamus,  ne,  ut 
acervus  ex  sui  generis  granis,  sic  beata  vita  ex  sui  si- 
milibus  partibus  effici  debeat.  Quod  si  ita  est;  ex 
bonis,  quae  sola  honesta  sunt,  efficiendum  est  bea¬ 
tum.  Ea  mixta  ex  dissimilibus  si  erunt;  honestum 
ex  his  effici  nihil  poterit:  quo  detracto,  quid  poterit 
beatum  intelligi?  Etenim  quidquid  est,  quod  bonum 
sit,  id  expetendum  est:  quod  autem  expetendum ,  id 
certe  approbandum  :  quod  vero  approbaris,  id  gratum 
acceptumque  habendum :  ergo  etiam  dignitas  ei  tri— 
buenda  est.  Quod  si  ita  est,  laudabile  sit  necesse  est: 
bonum  igitur  omne  laudabile.  Ex  quo  efficitur ,  ut, 
quod  sit  honestum,  id  sitsolum  bonum.  XVI.  46.  Quod 
ni  ita  tenebimus,  multa  erunt,  quae  nobis  bona  dicen¬ 
da  sint:  omitto  divitias;  quas,  quum  quivis,  quamvis 
indignus,  habere  possit,  in  bonis  non  numero:  quod 
enim  est  bonum,  id  non  quivis  habere  potest:  omitto 
nobilitatem  famamque  popularem ,  stultorum  impro- 
borumque  consensu  excitatam.  Haec,  quae  sunt  mi- 

nima,  tamen  bona  dicantur  necesse  est;  candiduli 
dentes ,  venusti  oculi,  color  suavis ,  et  ea ,  quae  Eury- 
clea  laudat  Ulixi  pedes  abluens, 

lenitudo  orationis,  mollituclo  corporis. 

Ea  si  bona  dicemus,  quid  erit  in  philosophi  gravitate, 
quam  in  vulgi  opinione  stultorumque  turba ,  quod  di- 
catur  aut  gravius  aut  grandius?  47.  At  enim  eadera 
Stoici  praecipua  vel  producta  dicunt ,  quae  bona  isti. 
Dicunt  illi  quidem:  sed  his  vitam  beatam  compleri 
negant:  hi  autem  sine  iis  esse  nullam  putant  aut,  si 
sit  beata ,  beatissimam  certe  negant.  Nos  autem  vo¬ 
lumes  beatissimam:  idque  nobis  Socratica  ilia  con- 
clusione  confirmatur.  Sic  enim  princeps  ille  philoso- 
phiae  disserebat.  Quulis  cuiusque  animi  affectus  esset, 
talem  esse  hominem:  qualis  autem  ipse  homo  esset,  talem 
cius  esse  oraiionem :  orationi  autem  facta  similia ,  factis 
vitam.  Affectus  autem  animi  in  bono  viro  laudabilis ;  et 
vita  igitur  laudabilis  boni  viri,  et  honesta  ergo,  quoniam 
laudabilis.  Ex  quibus ,  bonorum  beatam  vitam  esse, 
concluditur.  48.  Etenim,  pro  deorum  atque  homi- 
num  fidem !  parumne  cognitum  est  superioribus  no- 
stris  disputationibus,  an  delectationis  et  otii  consu- 
mendi  caussa  locuti  sumus,  sapientem  ab  omni  con- 
citatione  animi,  quam  perturbationem  voco,  semper 
vacare?  semper  in  animo  eius  esse  placidissimam  pa¬ 
ce™?  Yir  igitur  temperatus,  constans,  sine  metu,  sine 
aegritudine,  sine  alacritate  ulla,  sine  libidine,  nonne 
beatus?  At  semper  sapiens  tabs:  semper  igitur  bea- 
tus.  Iam  vero  qui  potest  vir  bonus  non  ad  id ,  quod 
laudabile  sit,  omnia  referre,  quae  agit,  quaeque  sen- 
tit?  Refert  autem  omnia  ad  beate  vivendum.  Beata 
igitur  vita  laudabilis.  Nec  quidquam  sine  virtute 
laudabile.  Beata  igitur  vita  virtute  conficitur. 

XVII.  49.  Atque  hoc  sic  etiam  concluditur.  Nec 
in  misera  vita  quidquam  est  praedicabile  aut  glorian- 
dum :  nec  in  ea,  quae  nec  misera  sit  nec  beata.  Et  est 
in  aliqua  vita  praedicabile  aliquid  et  gloriandum  ac 
prae  se  ferendum :  ut  Epaminondas, 

Consiliis  nosiris  laus  est  attonsa  Laconum: 
ut  Africanus, 

A  sole  exoriente,  supra  Maeoti’  paludes, 
nemo  est  qui  factis  me  aequiperare  queat. 

50.  Quod  si  beata  vita,  glorianda  et  praedicanda  et 
prae  se  ferenda  est.  Nihil  est  enim  aliud,  quod  prae- 
dicandum  et  prae  se  ferendum  sit.  Quibus  positis, 
intelligis,  quid  sequatur:  et  quidem,  nisi  ea  vita  bea¬ 
ta  est,  quae  est  eadem  honesta:  sit  aliud  necesse  est 
melius  vita  beata.  Quod  erit  enim  honestum ,  certe 
fatebuntur  esse  melius.  Ita  erit  beata  vita  melius  ali¬ 
quid.  Quo  quid  potest  dici  perversius?  Quid?  quum 
fatentur  satis  magnam  vim  esse  in  vitiis  ad  miseram 
vitam,  nonne  fatendum  est,  eamdem  vim  in  virtute 
esse  ad  beatam  vitam?  Contrariorum  enim  contraria 
sunt  consequentia.  51.  Quo  loco  quaero,  quam  vim 
habeat  libra  ilia Critolai :  qui  quum  in  alteram  lancem 
animi  bona  imponat,  in  alteram  corporis  et  externa, 
tantum  propendere  illam  [bonorum  animi]  lancem  pu- 
tet,  ut  terram  et  maria  deprimat.  XVIII.  Quid  ergo 
aut  hunc  prohibet  aut  etiam  Xenocratem  ilium  gra- 
vissimum  philosophorum ,  exaggerantem  tanto  opere 
virtutem ,  extenuantem  cetera  et  abiicientem ,  in  vir¬ 
tute  non  beatam  modo  vitam,  sed  etiam  beatissimam 
ponere?  Quod  quidem  nisi  fit,  virtutum  interitus  con- 
sequetur.  52.  Nam  in  quern  cadit  aegritudo,  in  eum- 
dem  metum  cadere  necesse  est:  est  enim  metus  futu- 
rae  aegritudinis  sollicita  exspectatio.  In  quern  autem 
metus,  in  eumdem  formido,  timiditas,  pavor,  ignavia. 

Ergo  ut  idem  vincatur  interdum,  nec  putet  ad  se  prae- 
ceptum  illud  Atrei  pertinere, 

Proinde  ita  parent  se  in  vita,  ut  vinci  nesciant. 

Hie  autem  vincetur,  utdixi:  nec  modo  vincetur ,  sed 
etiam  serviet.  At  nos  virtutem  semper  liberam  volu- 
mus ,  semper  invictam.  Quae  nisi  sunt,  sublata  vir- 
tus  est.  53.  Atqui  si  in  virtute  satis  est  praesidii  ad 
bene  vivendum,  satis  est  etiam  ad  beate.  Satis  est 
enim  certe  in  virtute,  ut  fortiter  vivamus.  Si  fortiter, 
etiam  utmagnoanimo ;  et  quidem  ut  nulla  re  umquam 
terreamur  semperque  simus  invicti.  Sequitur,  ut 
nihil  poeniteat,  nihil  desit,  nihil  obstel:  ergo  omnia 
profluenter,  absolute,  prospere:  igitur  beate.  Satis 
autem  ad  fortiter  vivendum  virtus  potest:  satis  ergo 
etiam  ad  beate.  54.  Etenim  ut  stultitia,  etsi  adepta 
est,  quod  concupivit,  numquam  se  tamen  satis  conse- 
cutam  putat:  sic  sapientia  semper  eo  contenta  est, 
quod  adest,  neque  earn  umquam  sui  poenitet. 

XIX.  Similemne  putas  G.  Laelii  unum  consula- 
tum  fuisse,  et  eum  quidem  cum  repulsa,  —  si,  quum 
sapiens  et  bonus  vir,  qualis  ille  fuit,  suffrages  praeter- 
itur ,  non  populus  a  bono  consule  potius,  quam  ille  a 
vano  populo  repulsam  fert— sed  tamen  utrum  malles, 
te,  si  potestas  esset,  semel,  ut  Laelium,  consulem,  an, 
ut  Cinnam,  quater?  55.  Non  dubito,  tu  quid  respon- 
surus  sis.  Itaque  video,  cui  committam.  Non  quem- 
vis  hoc  idem  interrogarem :  responderet  enim  alius 
fortasse,se  non  modo  quattuor  consulatus  uni  antepo- 
nere ,  sed  unum  diem  Cinnae  multorum  et  clarorum 
virorum  totis  aetatibus.  Laelius,  si  digito  quem  at- 
tigisset,  poenas  dedisset.  At  Cinna  collegae  sui,  con- 
sulis  Cn.  Octavii,praecidi  caput  iussit,  P.  Crassi,  L. 
Caesaris,  nobilissimorum  hominum,  quorum  virtus 
fuerat  domi  militiaeque  cognita,  M.  Antonii,  omnium 
eloquentissimi,  quos  ego  audierim,  C.  Caesaris,  in  quo 
mihi  videtur  specimen  fuisse  humanitatis,  salis,  sua- 
vitatis,  leporis.  Beatusne  igitur,  quia  hos  interfecit? 
Mihi  contra  non  solum  eo  videtur  miser,  quod  ea  fecit, 
sed  etiam,  quod  ita  se  gessit,  ut  ea  facere  ei  Iiceret. 
Etsi  peccare  nemini  licet:  sed  sermonis  errore  labi- 
mur.  Id  enim  licere  dicimus,  quod  cui  conceditur. 
56.  Utrum  tandem  beatior  C.  Marius  turn,  quumCim- 
bricae  victoriae  gloriam  cum  collega  Catulo  commu- 
nicavit,  paene  altero  Laelio,  (nam  hunc  illi  duco  si- 
millimum,)  an  quum  civili  bello  victor,  iratus,  neces- 
sariis  Catuli  deprecantibus  non  semel  respondit,  sed 
saepe,  Moriatur?  In  quo  beatior  ille,  qui  huic  nefariae 
voci  paruit,  quam  is,  qui  tarn  scelerate  imperavit. 
Nam  quum  accipere,  quam  facere,  praestat  iniuriam, 
turn  morti  iam  ipsi  adventanti  paullum  procedere  ob- 
viam,  quod  fecit  Catulus,  quam,  quod  Marius,  tabs 
viri  interitu  sex  suos  obruere  consulatus ,  et  contami- 
nare  extremum  tempus  aetatis. 

XX.  57.  Duodequadraginta  annos  tyrannus  Sy- 
racusanorum  fuit  Dionysius ,  quum  v  et  xx  natus  an¬ 
nos  dominatum  occupavisset.  Qua  pulchritudine  ur- 
bem ,  quibus  autem  opibus  praeditam ,  servitute  op- 
pressam  tenuit  civitatem !  Atqui  de  hoc  homine  a  bo¬ 
nis  auctoribus  sic  scriptum  accepimus,  summam  fuis¬ 
se  eius  in  victu  temperantiam,in  rebusque  gerendis 
virum  acrem  etindustrium,  eumdem  tamen  maleficum 
natura  et  iniustum.  Ex  quo  omnibus,  bene  veritatem 
intuentibus,  videri  necesse  est  miserrimum.  Ea  enim 
ipsa,  quae  concupierat,  ne  turn  quidem ,  quum  omnia 
se  posse  censebat,  consequebatur.  58.  Qui  quum  es¬ 
set  bonis  parentibus  atque  honesto  loco  natus  (etsi  id 
quidem  alius  alio  modo  tradiditjabundaretque  aequa- 

lium  familiaritatibus,  et  consuetudinepropinquorum; 
haberet  etiam,  more  Graeciae,  quosdam  adolescentes 
amore  coniunctos:  credebatse  eorum  nemini;  sed  iis, 
quos  ex  familiis  locupletum  servos  delegerat,  quibus 
nomen  servitutis  ipse  detraxerat,  et  quibusdam  con- 
venis  et  feris  barbaris  corporis  custodiam  committe- 
bat.  Ita  propter  iniustam  dominatus  cupiditatem  in 
carceremquodammodo  ipse  seincluserat.  Quin  etiam, 
ne  tonsori  collum  committeret,  tondere  fdias  suas  do- 
cuit.  Ita  sordido  ancillarique  artificio  regiae  virgi- 
nes,  ut  tonstriculae,  tondebant  barbam  et  capillum 
patris.  Et  tamen  ab  his  ipsis,  quum  iam  essent  adul- 
tae,  ferrum  removit  instituitque ,  ut  candentibus  iu- 
glandium  putaminibus  barbam  sibi  et  capillum  adu- 
rerent.  59.  Quumque  duas  uxores  haberet,  Aristo- 
machen,  civem  suam,  Doridem  autem  Locrensem,  sic 
noctu  ad  eas  ventitabat,  ut  omnia  specularetur  et  per- 
scrutaretur  ante.  Et,  quum  fossam  latam  cubiculari 
lecto  circumdedisset  eiusque  fossae  transitum  ponti- 
culo  ligneo  coniunxisset,  eum  ipsum,  quum  forem 
cubiculi  clauserat,  detorquebat.  Idemque ,  quum  in 
communibus  suggestis  consistere  nonauderet,  concio- 
nari  ex  turri  alta  solebat.  60.  Atque  is  quum  pila 
ludere  vellet  (studiose  enim  id  factitabat)  tunicamque 
poneret,  adolescentulo,  quem  amabat,  tradidisse  gla- 
dium  dicitur.  Hie  quum  quidam  familiaris  iocans 
dixisset:  Huic  quidem  certe  vitarn  tuam  committis,  ar- 
risissetque  adolescens,  utrumque  iussit  interfici:  alte- 
rum,  quia  viam  demonstravisset  interimendi  sui;  al- 
terum,  quia  dictum  id  risu  approbavisset.  Atque  eo 
facto  sic  doluit,  nihil  ut  tulerit  gravius  in  vita.  Quem 
enim  vehementer  amarat,  occiderat.  Sic  distrahun- 
tur  in  contrarias  partes  impotentium  cupiditates. 
Quum  buic  obsecutus  sis,  illi  est  repugnandum. 
Quamquam  hie  quidem  tyrannus  ipse  indicavit,  quam 
essetbeatus.  XXI.  61.  Nam  quum  quidam  ex  eius 
assentatoribus  Damocles  commemoraret  in  sermone 
copias  eius,  opes,  maiestatem  dominatus,  rerum 
abundantiam,  magnificentiam  aedium  regiarum,  ne- 
garetque  umquam  beatiorem  quemquamfuisse:  Visne 
igilur ,  inquit,  Damocle,  quoniam  haec  te  vita  dele ctat, 
ipse  eamdem  degustare  et  fortunam  experiri  meam? 
Quum  se  ille  cupere  dixisset,  collocari  iussit  homi- 
nem  in  aureo  lecto,  strato  pulcherrime  textili  stragulo, 
magnificis  operibus  picto,  abacosque  complures  or- 
navit  argento  auroque  caelato.  Turn  ad  mensam  exi- 
mia  forma  pueros  delectos  iussit  consistere,  eosque 
nutum  illius  intuentes  diligenter  ministrare.  62. 
Aderant  unguenta ,  coronae :  incendebantur  odores  : 
mensae  conquisitissimis  epulis  exstruebantur.  For- 
tunatus  sibi  Damocles  videbatur.  In  hoc  medio  ap- 
paratu  fulgentem  gladium,  e  lacunari  seta  equina 
aptum,  demitti  iussit,  ut  impenderet  illius  beati  cer- 
vicibus.  Itaque  nec  pulchros  illos  ministratores  aspi- 
ciebat  nec  plenum  artis  argentum ;  nec  manum  porri- 
gebat  in  mensam;  iam  ipsae  defluebant  coronae :  de- 
nique  exoravit  tyrannum ,  ut  abire  liceret,  quod  iam 
beatus  nollet  esse.  Satisne  videtur  declarasse  Diony¬ 
sius,  nihil  esse  ei  beatum,  cui  semper  aliqui  terror 
impendeat?  Atque  ei  ne  integrum  quidem  erat,  ut  ad 
iustitiam  remigraret,  civibus  libertatem  et  iura  red- 
deret:  iis  enim  se  adolescens  improvida  aetate  irre- 
tierat  erratis ,  eaque  commiserat ,  ut  salvus  esse  non 
posset,  si  sanus  esse  coepisset.  XXII.  63.  Quanto 
opere  vero  amicitias  desideraret,  quaruminfidelitatem 
extimescebat,  declaravit  in  Pythagoreis  duobus  illis: 
quorum  quum  alterum  vadem  mortis  accepisset,  al¬ 


ter,  ut  vadem  suum  liberaret,  praesto  fuisset  ad  ho- 
ram  mortis  destinatam :  Utinam  ego,  inquit,  tertius  vo- 
bis  amicus  ascriberer!  Quam  huic  erat  miserum,  care- 
re  consuetudine  amicorum,  societate  victus,  sermone 
omnino  familiari!  homini  praesertim  docto  a  puero  et 
artibus  ingenuis  erudito !  Musicorum  vero  perstudio- 
sum  accepimus ,  poetam  etiam  tragicum :  quam  bo- 
num,  nihil  ad  rem.  In  hoc  enim  genere  nescio  quo 
pacto  magis,  quam  in  aliis,  suum  cuique  pulchrum 
est;  adhuc  neminem  cognovi  poetam,  (et  mihi  fuit 
cum  Aquinio  amicitia,)  qui  sibi  non  optimus  videre- 
tur;  sic  se  res  habet:  te  tua,  me  delectant  mea.  Sed, 
ut  ad  Dionysium  redeamus,  omni  cultu  et  victu  hu- 
mano  carebat:  vivebat  cum  fugitivis,  cumfacinorosis, 
cum  barbaris :  neminem ,  qui  aut  libertate  dignus  es- 
set  aut  vellet  omnino  liber  esse ,  sibi  amicum  arbitra- 
batur. 

XXIII.  64.  Non  ego  iam  cum  huius  vita,  qua  tae- 
trius,  miserius,  detestabilius  excogitare  nihil  possum, 
Platonis  aut  Archytae  vitam  comparabo,  doctorum  ho- 
minum  et  plane  sapientium :  ex  eadem  urbe  humilem 
homunculum  a  pulvere  et  radio  excitabo ,  qui  multis 
annis  post  fuit,  Archimedem.  Cuius  ego  quaestor 
ignoratum  ab  Syracusanis ,  quum  esse  omnino  nega- 
rent,  septum  undique  et  vestitum  vepribus  et  dume- 
tis,  indagavi  sepulcrum.  Tenebam  enim  quosdam 
senariolos ,  quos  in  eius  monumento  esse  inscriptos 
acceperam:  qui  declarabant,  in  summo  sepulcro 
spbaeram  esse  positam  cum  cylindro.  65.  Ego  au¬ 
tem,  quum  omnia  collustrarem  oculis,  (est  enim  ad 
portas  Achradinas  magna  frequentia  sepulcrorum,) 
animadverti  eolumellam  non  multum  e  dumis  emi- 
nentem:  in  qua  inerat  sphaerae  figura  et  cylindri. 
Atque  ego  statim  Syracusanis  (erant  autem  principes 
mecum)  dixi,  me  illud  ipsum  arbitrari  esse,  quod 
quaererem.  Immissi  cum  falcibus  multi  purgarunt 
et  aperuerunt  locum.  66.  Quo  quum  patefactus  esset 
aditus,  ad  adversam  basim  accessimus.  Apparebat 
epigramma ,  exesis  posterioribus  partibus  versiculo- 
rum,  dimidiatis  fere.  Ita  nobilissima  Graeciae  civi- 
tas,  quondam  vero  etiam  doctissima ,  sui  civis  unius 
acutissimi  monumentum  ignorasset,  nisi  ab  homine 
Arpinate  didicisset.  —  Sed  redeat,  unde  aberravit,  ora- 
tio.  Quis  est  omnium,  qui  modo  cum  Musis ,  id  est 
cum  humanitateetcum  doctrina,  habeat  aliquod  com- 
mercium,  quise  non  hunc  mathematicum  malit,  quam 
ilium  tyrannum?  Si  vitae  modum  actionemque  quae- 
rimus :  alterius  mens  rationibus  agitandis  exquiren- 
disque  alebatur,  cum  oblectatione  sollertiae;  qui  est 
unus  suavissimus  pastus  animorum:  alterius  incaede 
et  iniuriis,  cum  et  diurno  et  nocturno  metu.  Age, 
confer  Democritum,  Pythagoram,  Anaxagoram.  Quae 
regna ,  quas  opes  studiis  eorum  et  delectationibus  an- 
tepones?  67.  Etenim  quae  pars  optima  est  in  homine, 
in  ea  situm  esse  necesse  est  illud,  quod  quaeris,  opti¬ 
mum.  Quid  est  autem  in  homine  sagaci  acbona  men- 
te  melius?  Eius  bono  fruendum  est  igitur,  si  beati  es¬ 
se  volumus.  Bonum  autem  mentis  est  virtus.  Ergo 
hac  beatam  vitam  contineri  necesse  est.  Hinc  omnia, 
quae  pulchra,  honesta ,  praeclara  sunt,  ut  supra  dixi : 
sed  dicendum  idem  illud  paullo  uberius  videtur:  ple¬ 
na  gaudiorum  sunt.  Ex  perpetuis  autem  plenisque 
gaudiis  quum  perspicuum  sit  vitam  beatam  exsistere, 
sequitur,  ut  ea  exsistat  ex  honestate. 

XXIV.  68.  Sed,  ne  verbis  solum  attingamus  ea, 
quae  volumus  ostendere,  proponenda  quaedam  quasi 
moventia  sunt,  quae  nos  magis  ad  cognitionem  intel- 

ligentiamque  convertant.  Sumatur  enim  nobis  qui- 
dam  praestans  vir  optimis  artibus,  isque  animo  pa- 
rumper  et  cogitatione  fingatur.  Primum  ingenio  exi- 
mio  sit  necesse  est;  tardis  enim  mentibus  virtus  non 
facile  comitatur :  deinde  ad  investigandam  veritatem 
studio  incitato.  Ex  quo  triplex  ille  animi  fetus  exsi- 
stet :  unus  in  cognitione  rerum  positus  et  in  explica¬ 
te01^  naturae :  alter  in  descriptione  expetendarum  fu- 
giendarumve  rerum :  tertius  iniudicando,  quidcuique 
rei  sit  consequens,  quidrepugnans ;  inquoinestomnis 
turn  subtilitas  disserendi,  turn  veritas  iudicandi.  69. 
Quo  tandem  igitur  gaudio  affici  .necesse  est  sapientis 
animum  cum  his  habitantem  pernoctantemque  curis! 
ut,  quum  totius  mundi  motus  conversionesque  per- 
spexerit,  sideraque  viderit  innumerabilia  caelo  inhae- 
rentia  cum  eius  ipsius  motu  congruere  certis  infixa 
sedibus;  septem  alia  suos  quaeque  tenere  cursus, 
multum  inter  se  aut  altitudine  aut  humilitate  distan- 
tia ,  quorum  vagi  motus  rata  tamen  et  certa  sui  cursus 
spatia  defmiant:  horum  nimirum  aspectus  impulit  il- 
los  veteres  et  admonuit,  ut  plura  quaererent.  Inde 
est  indagatio  nata  initiorum  et  tamquam  seminum, 
unde  essent  omnia  orta ,  generata ,  concreta ;  quaeque 
cuiusque  generis  vel  inanimi  vel  animantis ,  vel  muti 
vel  loquentis  origo,  quae  vita,  qui  interitus,  quaeque 
ex  alio  in  aliud  vicissitudo  atque  mutatio;  unde  terra, 
et  quibus  librata  ponderibus,  quibus  cavernis  maria 
sustineat;  in  qua  omnia,  delata  gravitate,  medium 
mundi  locum  semper  expetant,  qui  est  idem  infimus 
in  rotundo.  XXV.  70.  Haec  tractanti  animo  et  no¬ 
des  et  dies  cogitanti  exsistit  ilia  a  deo  Delphis  praece- 
pta  cognitio,  ut  ipsa  se  mens  agnoscat  coniunctamque 
cum  divina  mente  se  sentiat,  ex  quo  insatiabili  gaudio 
completur.  Ipsa  enim  cogitatio  de  vi  et  natura  deo- 
rum  studium  incendit  illius  aeternitatis  imitandae, 
neque  se  in  brevitate  vitae  collocatam  putat,  quum  re¬ 
rum  caussas  alias  ex  aliis  aptas  et  necessitate  nexas 
videt;  quibus  ab  aeterno  tempore  fluentibus  in  aeter- 
num,  ratio  tamen  mensque  moderatur.  71 .  Haec  ille 
intuens  atque  suspiciens,  vel  potius  omnes  partes 
orasque  circumspiciens,  quanta  rursus  animi  tranquil- 
litate  humana  et  citeriora  considerat!  Hinc  ilia  cogni¬ 
tio  virtutis  exsistit:  efflorescunt  genera  partesque  vir- 
tutum :  invenitur,  quid  sit,  quod  natura  spectet  extre¬ 
mum  in  bonis,  quod  in  malis  ultimum;  quo  referenda 
sint  officia,  quae  degendae  aetatis  ratio  deligenda. 
Quibus  et  talibus  rebus  exquisitis,  hoc  vel  maxime 
efficitur,  quod  hac  disputatione  agimus,  ut  virtus  ad 
beate  vivendum  sit  se  ipsa  contenta.  72.  Sequitur 
tertia,  quae  per  omnes  partes  sapientiae  manat  et  fun- 
ditur,  quae  rem  definit,  genera  dispertit ,  sequentia 
adiungit,  perfecta  concludit,  vera  et  falsa  diiudicat, 
disserendi  ratio  et  scientia.  Ex  qua  quum  summa 
utilitas  exsistit  ad  res  ponderandas,  turn  maxime  in¬ 
genua  delectatio  et  digna  sapientis.  Sed  haec  otii. 
Transeat  idem  iste  sapiens  ad  rempublicam  tuendam. 
Quid  eo  possit  esse  praestantius,  quum  contineri  pru- 
dentia  utilitatem  civium  cernat,  iustitia  nihil  in  suam 
domum  inde  derivet,  reliquis  utatur  tot  tam  variisque 
virtutibus?  Adiunge  fructum  amicitiarum:  in  quo 
doctis  positum  est  quum  consilium  omnis  vitae  con- 
sentiens  etpaene  conspirans,  turn  summa  iucunditas 
e  quotidiano  cultu  atque  victu.  Quid  haec  tandem 
vita  desiderat,  quo  sit  beatior?  Cui  [rei],  refertae  tot 
tantisque  gaudiis,  fortuna  ipsa  cedat  necesse  est. 
Quod  si  gaudere  talibus  bonis  animi,  id  est  vir¬ 
tutibus,  beatum  est,  omnesque  sapientes  his  gau- 

diis  perfruuntur:  omnes  eos  confiteri  beatos  esse 
necesse  est. 

XXVI.  73.  A.  Etiamne  in  cruciatu  atque  tormen- 
tis?  M.  An  tu  me  in  viola  putabas,  aut  in  rosa  dicere  : 
an  Epicuro ,  qui  tantummodo  induit  personam  philo— 
sophi  et  sibi  ipse  hoc  nomen  inscripsit,  dicere  lice- 
b it :  (quod  quidem,  ut  habet  se  res,  me  tamen  plau- 
dente  dicit:)  » Nullum  sapienti  esse  tempus,  etsi  ura- 
tur,  torqueatur,  secetur,  quin  possit  exclamare,  Quam 
pro  nihilo  puto! «  quum  praesertim  omne malum  dolo- 
re  definiat,  bonum  voluptate;  haec  nostra  honesta, 
turpia  irrideat,  dicatque  nos,  in  vocibus  occupatos, 
inanes  sonos  fundere;  neque  quidquam  ad  nos  perti- 
nere,  nisi  quod  aut  leve  aut  asperum  in  corpore  sen- 
tiatur:  —  huic  ergo,  ut  dixi,  non  multum  differenti  a 
iudicio  ferarum,oblivisci  licebit  sui?  et  turn  fortunam 
contemnere ,  quum  sit  omne  et  bonum  eius  et  malum 
in  potestate  fortunae,  turn  dicere  se  beatum  in  sum- 
mo  cruciatu  atque  tormentis,  quum  constituent,  non 
modo  summum  malum  esse  dolorem,  sed  etiam  so¬ 
lum?  74.  Nec  vero  ilia  sibi  remedia  comparavit  ad 
tolerandum  dolorem,  firmitatem  animi,  turpitudinis 
verecundiam,  exercitationem  consuetudinemque  pa- 
tiendi,  praecepta  fortitudinis ,  duritiam  virilem,  sed 
una  se  dicit  recordatione  acquiescere  praeteritarum 
voluptatum:  ut,  si  quis  aestuans,  quum  vim  caloris 
non  facile  patiatur,  recordari  velit,  se  aliquando  in  Ar- 
pinati  nostro  gelidis  fluminibus  circumfusum  fuisse. 
Non  enim  video,  quo  modo  sedare  possint  mala  prae- 
sentia  praeteritae  voluptates.  75.  Sed  quum  is  dicat 
semper  beatum  esse  sapientem,  cui  dicere  hoc,  si  sibi 
constare  vellet,  non  liceret:  quidnam  faciendum  est 
his,  qui  nihil  expetendum,  nihil  in  bonis  ducendum, 
quod  honestate  careat,  existimant?  Me  quidem  aucto- 
re  etiam  Peripatetici  veteresque  Academici  balbutire 
desinant  aliquando,  aperteque  et  clara  voce  audeant 
dicere ,  beatam  vitam  in  Phalaridis  taurum  descensu- 
ram.  XXVII.  76.  Sint  enim  tria  genera  bonorum, 
(ut  iam  a  laqueis  Stoicorum ,  quibus  usum  me  pluri- 
bus,  quamsoleo,  intelligo,  recedamus :)  sint  sane  ilia 
genera  bonorum,  dum  corporis  et  externa  iaceant  hu- 
mi,  et  tantummodo,  quia  sumenda  sint,  appellentur 
bona;  alia  autem  ilia  divina  longe  lateque  se  pandant 
caelumque  contingant :  [ut,]  ea  qui  adeptus  sit,  cur  eum 
beatum  modo,  et  non  beatissimum  etiam  dixerim? 
Dolorem  vero  sapiens  extimescet.  Is  enim  huic  ma¬ 
xime  sententiae  repugnat:  nam  contra  mortem  no- 
stram  atque  nostrorum  contraque  aegritudinem  et  re- 
liquas  animi  perturbationes  satis  esse  videmur  supe- 
riorum  dierum  disputationibus  armati  etparati:  dolor 
esse  videtur  acerrimus  virtuti  adversarius ;  is  arden- 
tes  faces  intentat;  is  fortitudinem ,  magnitudinem 
animi,  patientiam  se  debilitaturum  minatur:  77.  huic 
igitur  succumbet  virtus :  huic  beata  sapientis  et  con¬ 
stants  viri  vita  cedet.  Quam  turpe !  o  dii  boni !  Pue- 
ri  Spartiatae  non  ingemiscunt  verberum  dolore  la- 
niati.  Adolescentium  greges  Lacedaemone  vidimus 
ipsi  incredibili  contentione  certantes  pugnis,  calci- 
bus,  unguibus,  morsu  denique,  quum  exanimarentur 
prius ,  quam  se  victos  faterentur.  Quae  barbaria  In¬ 
dia  vastior  aut  agrestior?  In  ea  tamen  gente  primum 
ii,  qui  sapientes  habentur,  nudi  aetatem  agunt  et 
Caucasi  nives  hiemalemque  vim  perferunt  sine  dolo¬ 
re:  quumque  ad  flammam  se  applicaverunt,  sine  ge- 
mitu  aduruntur.  78.  Mulieres  vero  in  India,  quum 
est  cuius  earum  vir  mortuus,  incertameniudiciumque 
veniunt,  quam  plurimum  ille  dilexerit:  plures  enim 

singulis  solent  esse  nuptae :  quae  est  victrix,  ea  laeta, 
prosequentibus  suis,  una  cum  viro  in  rogum  imponi- 
tur:  ilia  victa  maesta  discedit.  Numquam  naturam 
mos  vinceret.  Est  enim  ea  semper  invicta.  Sed  nos 
umbris,  deliciis,  otio,  languore,  desidia  animum  in- 
fecimus ,  opinionibus  maloque  more  delenitum  molli- 
vimus.  Aegyptiorum  morem  quis  ignorat?  quorum 
imbutae  mentes  pravitatis  erroribus  quamvis  carnifi- 
cinam  prius  subierint,  quam  ibim  aut  aspidem  aut  fe- 
lem  aut  canem  aut  crocodilum  violent:  quorum  etiam 
si  imprudentes  quippiam  fecerint,  poenam  nullam  re- 
cusent.  79.  De  hominibus  loquor.  Quid  bestiae? 
Non  frigus,  non  famem,  non  montivagos  atque  silve- 
stres  cursus  lustrationesque  patiuntur?  non  pro  suo 
partu  ita  propugnant,  ut  vulnera  excipiant,  nullos  im¬ 
petus,  nullos  ictus  reformident?  Omitto,  quae  perfe- 
rant,  quaeque  patiantur  ambitiosi,  honoris  caussa; 
laudis  studiosi,  gloriae  gratia;  amore  incensi,  cupidi- 
tatis.  Plena  vita  exemplorum  est.  XXVIII.  80.  Sed 
adhibeat  oratio  modum,  et  redeat  illuc,  unde  deflexit. 
Dabit,  dabit,  inquam,  se  in  tormenta  vita  beata:  nec 
iustitiam,  temperantiam,  in  primisque  fortitudinem, 
magnitudinem  animi,  patientiam  prosecuta,  quum 
tortoris  os  viderit,  consistet;  virtutibusque  omnibus 
sine  ullo  animi  terrore  ad  cruciatum  profectis,  resistet 
extra  fores  (ut  ante  dixi)  limenque  career  is.  Quid 
enim  ea  foedius,  quid  deformius  sola  relicta,  comitatu 
pulcherrimo  segregata?  Quod  tamen  fieri  nullo  pacto 
potest.  Nec  enim  virtutes  sine  beata  vita  cohaerere 
possunt,  nec  ilia  sine  virtutibus.  81 .  Itaque  earn  ter- 
giversari  non  sinent,  secumque  rapient,  ad  quemeum- 
que  ipsae  dolorem  cruciatumque  ducentur.  Sapien- 
tis  est  enim  proprium,  nihil,  quod  poenitere  possit, 
facere,  nihil  invitum;  splendide,  constanter,  graviter, 
honeste  omnia;  nihil  ita  exspectare,  quasi  certo  futu- 
rum;  nihil ,  quum  acciderit,  admirari,  ut  inopinatum 
ac  novum  accidisse  videatur,  omnia  ad  suum  arbi- 
trium  referre ,  suis  stare  iudiciis.  Quo  quid  sit  bea- 
tius,  mihicerte  in  mentem  venire  non  potest.  82.  Stoi- 
corumquidemfacilis  conclusioest:  qui  quum  finem  bo- 
norum  esse  senserint,  congruere  naturae  cumque  ea 
convenienter  vivere :  quum  id  sit  in  sapientis*  situm 
non  officio  solum ,  verum  etiam  potestate :  sequatur 
necesse  est,  ut,  cuius  in  potestate  summum  bonum,  in 
eiusdem  vita  beata  sit.  Ita  fit  semper  vita  beata  sa¬ 
pientis.  —  Iiabes,  quae  fortissime  de  beata  vita  dici 
putem,  et,  quo  modo  nunc  est,  nisi  quid  tu  melius  at- 
tuleris,  etiam  verissime. 

XXIX.  A.  Melius  equidem  afferre  nihil  possum : 
sed  a  te  impetrarim  libenter,  ut,  nisi  molestum  sit,  (quo- 
niain  te  nulla  vincula  impediunt  ullius  certaediscipli- 
nae,  libasque  ex  omnibus,  quodcumque  te  maxime 
specie  veritatis  movet:)  quod  paullo  ante  Peripateti- 
cos  veteremque  Academiam  hortari  videbare ,  ut  sine 
retractatione  libere  dicere  auderent,  sapientes  esse 
semper  beatissimos,  id  velim  audire,  quemadmodum 
his  putes  consentaneum  esse  id  dicere.  Multa  enim 
a  te  contra  istam  sententiam  dicta  sunt  et  Stoicorum 
ratione  conclusa.  83.  M.  Utamur  igitur  libertate,  qua 
nobis  solis  in  philosophia  licet  uti ;  quorum  oratio  ni¬ 
hil  ipsa  iudicat,  sed  habetur  in  omnes  partes,  ut  ab 
aliis  possit  ipsa  per  sese,  nullius  auctoritate  adiuncta, 
iudicari.  Et  quoniam  videris  hoc  velle,  ut,  quaecum- 
que  dissentientium  philosophorum  sententia  sit  de  fi- 
nibus,  tamen  virtus  satis  habeat  ad  vitam  beatam 
praesidii :  quod  quidem  Carneadem  disputare  solitum 
accepimus ,  sed  is ,  ut  contra  Stoicos ,  quos  studiosis- 


sime  semper  refellebat,  et  contra  quorum  disciplinam 
ingenium  eius  exarserat;  nos  illud  quidem  cum  pace 
agemus.  Si  enim  Stoici  fines  bonorum  recte  posue- 
runt;  confecta  res  est:  necesse  est  semper beatum esse 
sapientem.  84.  Sed  quaeramus  unam  quamque  re- 
liquorum  sententiam ,  si  fieri  potest,  ut  hoc  praecla- 
rum  quasi  decretum  beatae  vitae  possit  omnium  sen- 
tentiis  et  disciplinis  convenire.  XXX.  Sunt  autem 
hae  de  finibus,  ut  opinor,  retentae  defensaeque  sen- 
tentiae.  Primum  simplices  quattuor:  Nihil  bonum, 
nisi  honestum,  ut  Stoici:  Nihil  bonum,  nisi  volupta- 
tem,  utEpicurus:  Nihil  bonum,  nisi  vacuitatem  dolo- 
ris,  utHieronymus:  Nihil  bonum,  nisi  naturae  primis 
bonis  aut  omnibus  aut  maximis  frui,  ut  Carneades 
contra  Stoicos  disserebat.  Haec  igitur  simplicia :  ilia 
mixta.  85.  Tria  genera  bonorum,  maxima  animi, 
secunda  corporis,  externa  tertia ,  ut  Peripatetici ,  nec 
multo  veteres  Academici  secus:  voluptatem  cum  ho- 
nestate  Dinomachus  et  Callipho  copulavit:  indolen- 
tiam  autem  honestatiPeripateticus  Diodorus  adiunxit. 
Hae  sunt  sententiae,  quae  stabilitatis  aliquid  habeant: 
nam  Aristonis,  Pyrrhonis,  Herilli  nonnullorumque 
aliorum  evanuerunt.  Hi  quid  possint  obtinere,  vi- 
deamus ,  omissis  Stoicis :  quorum  satis  videor  defen- 
disse  sententiam.  Et  Peripateticorum  quidem  expli- 
cata  caussa  est :  praeter  Theophrastum,  et  si  qui,  ilium 
secuti,  imbecillius  horrent  dolorem  et  reformidant; 
reliquis  quidem  licet  facere  id,  quod  fere  faciunt,  ut 
gravitatem  dignitatemque  virtutis  exaggerent.  Quam 
quum  ad  caelum  extulerint ,  quod  facere  eloquentes 
homines  copiose  solent;  reliqua  ex  collatione  facile  est 
conterere  atque  contemnere.  Nec  enim  licet  iis,  qui 
laudem  cum  dolore  petendam  esse  dicant,  negare  eos 
esse  beatos,  qui  illam  adepti  sunt.  Quamquam  enim 
sint  in  quibusdam  malis,  tamen  hoc  nomen  beati  lon- 
ge  et  late  patet.  XXXI.  86.  Nam  ut  quaestuosa  mer- 
catura,  fructuosa  aratio  dicitur :  non,  si  altera  semper 
omni  damno ,  altera  omni  tempestatis  calamitate  sem¬ 
per  vacat;  sed  si  multo  maiore  ex  parte  exstat  in  utra- 
que  felicitas :  sic  vita ,  non  solum  si  undique  referta 
bonis  est,  sed  si  multo  maiore  et  graviore  ex  parte  bo¬ 
na  propendent,  beata  recte  dici  potest.  87.  Sequetur 
igitur  horum  ratione  vel  ad  supplicium  beata  vita 
virtutem,  cumque  ea  descendet  in  taurum,  Aristotele, 
Xenocrate,  Speusippo,  Polemone  auctoribus,  nec  earn 
minis  aut  blandimentis  corrupta  deseret.  Eadem 
Calliphontis  erit  Diodorique  sententia:  quorum  uter- 
que  honestatem  sic  complectitur,  ut  omnia,  quae  sine 
easint,  longe  et  retro  ponenda  censeat.  Reliqui  ha¬ 
bere  se  videntur  angustius ,  enatant  tamen :  Epicurus, 
Hieronymus,  et  si  qui  sunt,  qui  desertum  ilium  Car¬ 
neadem  curent  defendere.  Nemo  est  enim  eorum, 
quin  bonorum  animum  putet  esse  iudicem,  eumque 
condocefaciat,  ut  ea,  quae  bona  malave  videantur,  pos¬ 
sit  contemnere.  88.  Nam  quae  tibi  Epicuri  videtur, 
eadem  erit  Hieronymi  et  Carneadis  caussa,  et  hercle 
omnium  reliquorum.  Quis  enim  parum  est  contra 
mortem- aut  dolorem  paratus?  Ordiamur  ab  eo,  si  pla¬ 
cet,  quern  mollem,  quem  voluptarium  dicimus. 

Quid?  is  tibi  mortemne  videtur  an  dolorem  time- 
re?  qui  eum  diem,  quo  moritur,  beatum  appellat,  ma- 
ximisque  doloribus  affectus  eosipsosinventorum  suo- 
rum  memoria  et  recordatione  confutat;  nec  haec  sic 
agit,  ut  ex  tempore  quasi  effutire  videatur.  De  morte 
enim  ita  sentit,  ut,  dissoluto  animante,  sensum  ex- 
stinctum  putet;  quod  autem  sensu  careat,  nihil  ad  nos 
id  iudicet  pertinere.  Item  de  dolore  certa  habet,  quae 

sequatur;  cuius  magnitudinem  brevitate  consolatur, 
longinquitateiu  levitate.  89.  Qui  tandem  isti  gran- 
diloqui  contra  haec  duo,  quae  maxime  angunt,  me¬ 
lius  se  habent,  quam  Epicurus?  an  ad  cetera,  quae 
mala  putantur,  non  et  Epicurus  et  reliqui  philosophi 
satis  parati  videntur?  Quis  non  paupertatem  extime- 
scit?  Neque  tamen  quisquam  philosophorum. 

XXXII.  Hie  vero  ipse  quam  parvo  est  contentus! 
Nemo  de  tenui  victu  plura  dixit.  Etenim  quae  res 
pecuniae  cupiditatem  afferunt,  ut  amori,  ut  ambitioni, 
ut  quotidianis  sumptibus  copiae  suppetant:  quum 
procul  ab  his  omnibus  rebus  absit,  cur  pecuniam  ma- 
gno  opere  desideret,  vel  potius  curet  omnino?  90.  An 
Scythes  Anacharsis  potuit  pro  nihilo  pecuniam  duce- 
re:  nostrates  philosophi  facere  non  poterunt?  Illius 
epistola  fertur  his  verbis:  Anacharsis Hannoni salutem. 
Mihi  amictui  est  Scythicum  legmen:  calciamentum  solo- 
rum  cal lum:  cubile  terra:  pulpamentum  fames:  lacte, 
caseo ,  carne  vescor .  Quare  ut  ad  quietum  me  licet  ve- 
nias.  Muncra  autem  ista,  quibus  es  delectatus,  vel  ci- 
vibus  tuis  vel  diis  immortalibus  dona.  Omnes  fere  phi¬ 
losophi  omnium  disciplinarum ,  nisi  quos  a  recta  ra- 
tione  natura  vitiosa  detorsisset,  eodem  hoc  animo  esse 
potuerunt.  91.  Socrates,  in  pompa  quum  magna  vis 
auri  argentique  ferretur,  Quam  multa  non  desidero!  in¬ 
quit.  Xenocrates,  quum  legati  ab  Alexandro  quin- 
quaginta  ei  talenta  attulissent,  quae  erat  pecunia  tem- 
poribus  illis,  Athenis  praesertim,  maxima:  abduxit 
legatos  ad  caenam  in  Academiam;  iis  apposuit  tan- 
tum,  quod  satis  esset,  nullo  apparatu.  Quum  postri- 
die  rogarent  eum,  cui  numerari  iuberet:  Quid?  vos 
heslema ,  inquit,  caenula  non  intellexistis ,  me  pecunia 
non  egere?  Quos  quum  tristiores  vidisset,  xxx  minas 
accepit,  neaspernari  regis  liberalitatem  videretur.  92. 
At  vero  Diogenes  liberius,  ut  Cynicus,  Alexandro  ro- 
ganti,  ut  diceret,  si  quid  opus  esset,  Nunc quidem  paul- 
lulum,  inquit,  a  sole:  offecerat  videlicet  apricanti.  Et 
hie  quidem  disputare  solebat,  quanto  regem  Persarum 
vita  fortunaque  superaret:  sibi  nihil  deesse:  illi  nihil 
satis  umquam  fore:  se  eius  voluptates  nondesiderare, 
quibus  numquam  satiari  ille  posset;  suas  eum  conse- 
qui  nullo  modo  posse.  XXXIII.  93.  Vides,  credo, 
ut  Epicurus  cupiditatum  genera  diviserit,  non  nimis 
fortasse  subtiliter,  utiliter  tamen:  partim  esse  natura¬ 
ls  et  necessarias ,  partim  naturales  et  non  necessa¬ 
ries,  partim  neutrum  :  necessarias  satiari  posse  paene 
nihilo;  divitias  enim  naturae  esse  parabiles :  secun¬ 
dum  autem  genus  cupiditatum  nec  ad  potiendum  dif¬ 
ficile  esse  censet,  nec  vero  ad  carendum :  tertias,  quod 
essent  plane  inanes,  neque  necessitatem  modo,  sed  ne 
naturam  quidem  attingerent,  funditus  eiiciendas  pu- 
tavit.  94.  Hoc  loco  multa  ab  Epicureis  disputantur, 
eaeque  voluptates  singillatim  extenuantur:  quarum 
genera  non  contemnunt,  quaerunt  tamen  copiam. 
Nam  etobscenas  voluptates,  de  quibus  multa  ab  illis 
habetur  oratio,  faciles,  communes,  in  medio  sitas  esse 
dicunt:  easque  si  natura  requirat,  non  genere  aut  loco 
aut  ordine,  sed  forma,  aetate,  figura  metiendas  pu- 
tant:  ab  iisque  abstinere  minime  esse  difficile,  si  aut 
valetudo  aut  officium  aut  fama  postulet:  omninoque 
genus  hoc  voluptatum  optabile  esse,  si  non  obsit; 
prodesse  numquam.  95.  Totumque  hoc  de  voluptate 
sic  ille  praecipit,  ut  voluptatem  ipsam  per  se,  quia  vo- 
luptas  sit,  semper  optandam  expetendamque  putet: 
eademque  ratione  dolorem  ob  id  ipsum,  quia  dolor  sit, 
semper  esse  fugiendum :  itaque  hac  usurum  compen- 

satione  sapientem,  ut  voluptatem  fugiat,  si  ea  maiorem 
dolorem  efiectura  sit,  et  dolorem  suscipiat,  maiorem 
efficientem  voluptatem;  omniaque  iucunda,  quam- 
quam  sensu  corporis  iudicentur,  ad  animum  referri 
tamen;  96.  quocirca  corpus  gaudere  tarn  diu,  dum 
praesentem  sentiat  voluptatem;  animum  et  praesen- 
tem  percipere  pariter  cum  corpore ,  et  prospicere  ve- 
nientem,  nec  praeteritam  praeterfluere  sinere.  Ita  per- 
petuas  et  contextas  voluptates  in  sapiente  fore  semper, 
quum  exspectatio  speratarum  voluptatum  percepta- 
rum  memoria  iungeretur.  Atque  his  similia  ad  vi- 
ctum  etiam  transferuntur,  extenuanturque  magnifi- 
centia  et  sumptus  epularum,  quod  parvo  cultu  natura 
contenta  sit.  XXXIV.  97.  Etenim  quis  hoc  non  vi- 
det,  desideriis  ista  condiri  omnia?  Darius  in  fuaa, 
quum  aquam  turbidam  et  cadaveribusinquinatam  bi- 
bisset,  negavit  umquam  se  bibisse  iucundius.  Num¬ 
quam  videlicet  sitiens  biberat.  Nec  esuriens  Ptole- 
maeus  ederat:  cui  quum  peragranti  Aegyptum,  comi- 
tibus  non  consecutis,  cibarius  in  casa  panis  datus  es¬ 
set,  nihil  visum  est  illo  pane  iucundius.  Socratem 
ferunt,  quum  usque  ad  vesperum  contentius  ambula- 
ret,  quaesitumque  esset  ex  eo,  quare  id  faceret,  re- 
spondisse,  se,  quo  melius  caenaret,  opsonare  ambu- 
lando  famem.  98.  Quid?  victum  Lacedaemoniorum 
in  philitiis  nonne  videmus?  Ubi  quum  tyrannus  cae- 
navisset  Dionysius,  negavit  se  iure  illo  nigro,  quod 
caenae  caput  erat ,  delectatum.  Turn  is,  qui  ilia  co- 
xerat:  minime  mirum,  condimenta  enim  defuerunt. 
Quae  tandem,  inquit  ille?  Labor  in  venatu,  sudor, 
cursus  ad  Eurotam,  fames,  sitis.  His  enim  rebus  La- 
cedaemoniorum  epulae  condiuntur:  atque  hoc  non  ex 
hominum  more  solum,  sed  etiam  ex bestiis  intelligi 
potest,  quae,  ut  quidquid  obiectum  est,  quod  modo  a 
natura  non  sit  alienum,  eocontentaenon  quaerunt  am- 
plius.  99.  Civitates  quaedam  universae,  more  do- 
ctae,  parsimonia  delectantur,  ut  de  Lacedaemoniis 
paullo  ante  diximus.  Persarum  a  Xenophonte  victus 
exponitur ;  quos  negat  ad  panem  adhibere  quidquam, 
praeter  nasturtium.  Quamquam,  si  quaedam  etiam 
suaviora  natura  desideret;  quam  multa  ex  terra  arbo- 
ribusque  gignuntur,  quum  copia  facili,  turn  suavitate 
praestantia !  Adde  siccitatem ,  quae  consequitur  hanc 
continentiam  in  victu,  adde  integritatem  valetudinis. 
100.  Confer  sudantes,  ructantes,  refertos  epulis,  tam- 
quam  opimos  boves :  turn  intelliges,  qui  voluptatem 
maxime  sequantur,  eos  minime  consequi;  iucundita- 
temque  victus  esse  in  desiderio,  non  in  satietate. 
XXXV.  Timotheum,  clarumhominem  Athenis etprin- 
cipem  civitatis  ferunt,  quum  caenavisset  apud  Plato- 
nem,  eoque  convivio  admodum  delectatus  esset,  vi- 
dissetque  eum  postridie,  dixisse:  »Vestrae  quidem 
caenae  non  solum  in  praesentia,  sed  etiam  postero  die 
iucundae  sunt. «  Quid,  quod  ne  mente  quidem  recte 
uti  possumus,  multo  cibo  et  potione  completi?  Est 
praeclara  epistola  Platonis  ad  Dionis  propinquos;  in 
qua  scriptum  est  his  fere  verbis:  Quo  quum  venissem , 
vita  ilia  beata,  quae  ferebatur ,  plena  Italicarum  Syra- 
cusiarurnque  mensarum,  nullo  modo  mihi  placuit:  bis  in 
die  saturum  fieri,  nec  umquam  pernoctarc  solum;  cetera- 
que,  quae  comitantur  huic  vitae,  in  qua  sapiens  nemo  ef- 
ficietur  umquam,  moderatus  vero  multo  minus.  101. 
Quae  enim  natura  tarn  mirabiliter  temperari  potest? 
Quo  modo  igitur  iucunda  vita  potest  esse ,  a  qua  absit 
prudentia,  absit  moderatio?  Ex  quo  Sardanapali,  opu- 
lentissimi  Syriae  regis,  error  agnoscitur,  qui  incidi 
iussit  in  busto : 

Haec  habeo,  quae  edi,  quaeque  exsaturata  libido 
hausit :  at  ilia  iacent  mulla  et  praeclara  relicta. 

(Quid  aliud ,  inquit  Aristoteles ,  in  bovis,  non  in  regis 
sepulcro  inscriberes?)  Haec  habere  se  mortuum  dicit, 
quae  ne  vivus  quidem  diutius  habebat,  quam  frueba- 
tur.  102.  Cur  igitur  divitiae  desiderentur?  aut  ubi 
paupertas  beatos  esse  non  sinit?  Signis ,  credo,  tabu- 
lis,  ludis.  Si  quis  est,  qui  his  delectetur,  nonne  me¬ 
lius  tenues  homines  fruuntur,quam  illi,  qui  his  abun¬ 
dant?  Est  enim  earum  omnium  rerum  nostra  in  urbe 
summa  in  publico  copia.  Quae  qui  privatim  habent, 
nec  tarn  multa  et  raro  vident,  quum  in  sua  rura  vene- 
runt.  Quos  tamen  pungit  aliquid,  quum,  ilia  unde 
habeant,  recordantur.  Dies  deficiat,  si  velim  pauper- 
tatis  caussam  defendere.  Aperta  enim  res  est,  et  quo- 
tidie  nos  ipsa  natura  admonet,  quam  paucis,  quam 
parvis  rebus  egeat,  quam  vilibus. 

XXXVI.  103.  Num  igitur  ignobilitas  aut  humili- 
tas  aut  etiam  popularis  offensio  sapientem  beatum  esse 
prohibebit?  Vide ,  ne  plus  commendatio  in  vulgus  et 
haec,  quae  expetitur,  gloria  molestiae  habeat,  quam 
voluptatis.  Leviculus  sane  noster  Demosthenes,  qui 
illo  susurro  delectari  se  dicebat  aquam  ferentis  mu- 
lierculae ,  ut  mos  in  Graecia  est,  insusurrantisque  al- 
teri,  Hie  est  ille  Demosthenes.  Quid  hoc  levius?  At 
quantus  orator!  Sed  apud  alios  loqui  videlicet  didice- 
rat,  non  multum  ipse  secum.  104.  Intelligendum  est 
igitur,  nec  gloriam  popularem  ipsam  per  sese  expe- 
tendam,  nec  ignobilitatem  extimescendam.  Veni  Athe- 
nas,  inquit  Democritus :  neque  me  quisquam  [ibi]  agno- 
vit.  Constantem  hominem  et  gravem !  qui  glorietur, 
a  gloria  se  abfuisse.  An  tibicines  iique,  qui  fidibus 
utuntur,  suo,  non  multitudinis  arbitrio  cantus  nume- 
rosque  moderantur :  vir  sapiens ,  multo  arte  maiore 
praeditus,  non  quid  verissimum  sit,  sed  quid  velit 
vulgus,  exquiret?  An  quidquam  stultius,  qyam,  quos 
singulos,  sicut  operarios  barbarosque,  contemnas,  eos 
aliquid  putare  esse  universos?  Ille  vero  nostras  am- 
bitiones  levitatesque  contemnet,  honoresque  populi, 
etiam  ultro  delatos,  repudiabit:  nos  autem  eos  nesci- 
mus,  antequampoenitere  coepit,  contemnere.  105.  Est 
apud  Heraclitum  physicum  de  principe  Ephesiorum 
Hermodoro :  universos  ait  Ephesios  esse  morte  mulctan- 
dos,  quod,  quum  civitate  expellerent  Hermodorum ,  ita 
loculi  sint :  Nemo  de  nobis  unus  excellat :  sin  quis  exsti- 
terit ,  alio  in  loco  et  apud  alios  sit.  An  hoc  non  ita  fit 
omni  in  populo?  Nonne  omnem  exsuperantiam  virtu¬ 
es  oderunt?  Quid?  Aristides  (malo  enim  Graecorum, 
quam  nostra  proferre)  nonne  ob  earn  caussam  expul¬ 
sus  est  patria,  quod  praeter  modum  iustus  esset? 
Quantis  igitur  molestiis  vacant,  qui  nihil  omnino  cum 
populo  contrahunt!  Quid  est  enim  dulcius  otio  littera- 
to?  iis  dico  litteris,  quibus  infinitatem  rerum  atque 
naturae ,  et  in  hoc  ipso  mundo  caelum ,  terras ,  maria 
cognoscimus. 

XXXVII.  106.  Contempto  igitur  honore,  contem- 
pta  etiam  pecunia,  quid  relinquitur,  quodextimescen- 
dum  sit?  Exsilium,  credo,  quod  in  maximis  malis  du- 
citur.  Id  si  propter  alienam  et  offensam  populi  vo- 
luntatem  malum  est:  quam  sit  ea  contemnenda,  paul- 
lo  ante  dictum  est.  Sin  abesse  patria  miserum  est, 
plenae  miserorum  provinciae  sunt;  ex  quibus  admo- 
dum  pauci  in  patriam  revertuntur.  At  mulctantur  bo¬ 
nis  exsules.  107.  Quid  turn?  parumne  multa  de  to- 
leranda  paupertate  dicuntur?  Iam  vero  exsilium,  si 
rerum  naturam,  non  ignominiam  nominis  quaerimus, 
quantum  demum  a  perpetua  peregrinatione  differt?  in 


qua  aetates  suas  philosophi  nobilissimi  consumpse- 
runt,  Xenocrates,  Crantor,  Arcesilas,  Lacydes,  Aristo¬ 
teles,  Theophrastus,  Zeno,  Cleanthes,  Chrysippus, 
Antipater,  Carneades,  Panaetius,  Clitomachus,  Philo, 
Antiochus, Posidonius, innumerabiles  alii:  qui,  semel 
egressi,  numquam  domum  reverterunt.  At  enim  sine, 
ignominia  *  *  afficere  sapientem?  de  sapiente  enim 
haec  omnis  oratio  est,  cui  iure  id  accidere  non  possit: 
nam  iure  exsulantem  consolari  non  oportet.  108.  Po- 
stremo  adomnes  casus  facillima  ratio  est  eorum,  qui 
ad  voluptatem  ea  referunt,  quae  sequuntur  in  vita,  ut, 
quocumque  haec  loco  suppeditent,  ibi  beate  queant 
vivere.  Itaque  ad  omnem  rationem  Teucri  vox  ac- 
commodari  potest, 

—  Patria  est,  ubicumque  est  bene. 

Socrates  quidem  quum  rogaretur ,  cuiatem  se  esse  di- 
ceret,  Mundanum ,  inquit.  Totius  enim  mundi  se  in- 
colam  et  civem  arbitrabatur.  Quid  T.  Albucius? 
nonne  animo  aequissimoAthenis  exsul  philosophaba- 
tur?  cui  tamen  illud  ipsum  non  accidisset,  si,  in  re- 
publica  quiescens,  Epicuri  legibus  paruisset.  109. 
Qui  enim  beatior  Epicurus,  quod  in  patria  vivebat, 
quam  quod  Athenis  Metrodorus?  aut  Plato  Xenocra- 
tem  vincebat,  aut  Polemo  Arcesilam,  quo  esset  bea¬ 
tior?  Quanti  vero  ista  civitas  aestimanda  est,  ex  qua 
boni  sapientesque  pelluntur?  Demaratusquidem,  Tar- 
quinii,  regis  nostri,  pater,  tyrannum  Cypselum  quod 
ferre  non  poterat,  fugit  Tarquinios  Corintho,  et  ibi 
suas  fortunas  constituit  ac  liberos  procreavit.  Num 
stulte  anteposuit  exsilii  libertatem  domesticae  servi- 
tuti?  XXXVIII.  110.  Iam  vero  motus  animi,  sollici- 
tudines  aegritudinesque  oblivioneleniuntur,  traductis 
animis  ad  voluptatem.  Non  sine  caussaigiturEpieurus 
aususestdicere,  semper  in  pluribus  bonis  esse  sapien¬ 
tem,  quia  semper  sit  in  voluptatibus.  Ex  quo  effici  putat 
ille,  quod  quaerimus,  ut  sapiens  semper  beatus  sit. 
111.  Etiamne,  si  sensibus  carebit  oculorum ,  si  au- 
rium?  Etiam:  nam  ista  ipsa  contemnit.  Primum 
enim ,  horribilis  ista  caecitas  quibus  tandem  caret  vo¬ 
luptatibus?  quum  quidam  etiam  disputent,  ceteras 
voluptates  in  ipsis  habitare  sensibus:  quae  autem 
aspectu  percipiantur,  ea  non  versari  in  oculorum  ulla 
iucunditate :  ut  ea ,  quae  gustemus ,  olfaciamus ,  tra- 
ctemus,  audiamus,  in  ea  ipsa,  ubi  sentimus,  parte 
versentur;  in  oculis  tale  nihil  fit;  animus accipit,  quae 
videmus.  Animo  autem  multis  modis  variisque  de¬ 
lectari  licet,  etiam  si  non  adhibeatur  aspectus.  Lo- 
quor  enim  de  docto  homine  et  erudito ;  cui  vivere  est 
cogitare.  Sapientis  autem  cogitatio  non  ferme  ad  in- 
vestigandum  adhibet  oculos  advocatos.  112.  Etenim 
si  nox  non  adimit  vitam  beatam,cur  dies  nocti  similis 
adimat?  Nam  illud  Antipatri  Cyrenaici  est  quidem 
paullo  obscenius,  sed  non  absurda  sententia  est:  cu¬ 
ius  caecitatem  quum  mulierculaelamentarentur,  Quid 
agilis?  inquit:  an  vobis  nulla  videlur  voluptas  esseno- 
cturna?  Appium  quidem  veterem  ilium,  qui  caecus 
annos  multos  fuit,  et  ex  magistratibus  et  ex  rebus  ge- 
stis  intelligimus,  in  illo  suo  casu  nec  privato  nec  pu¬ 
blico  muneri  defuisse.  C.  Drusi  domum  compleri 
consultoribus  solitam  accepimus :  quum  ,  quorum  res 
esset,  sua  ipsi  non  videbant,  caecum  adhibebant  du- 
cem.  Pueris  nobis,  Cn.  Aufidius  praetorius  et  in  se- 
natu  sententiam  dicebat,  nec  amicis  deliberantibus 
deerat,  et  Graecam  scribebat  historiam  et  videbat  in 
litteris.  XXXIX.  113.  Diodotus  Stoicus  caecus  mul¬ 
tos  annos  nostrae  domi  vixit.  Is  vero,  quod  credibile 
vix  esset,  quum  in  philosophia  multo  etiam  magis  as- 

sidue,  quam  antea,  versaretur,  et  quum  fidibusPytha- 
goreorum  more  uteretur,  quumque  ei  libri  nodes  et 
dies  legerentur;  quibus  in  studiis  oculis  non  egebat: 
turn,  quod  sine  oculis  fieri  posse  vix  videtur,  geome- 
triae  munus  tuebatur,  verbis  praecipiens  discentibus, 
unde,  quo  quamque  lineam  scriberent.  Asclepiadem 
ferunt,  non  ignobilem  Eretricum  philosophum,  quum 
quidam  quaereret,  quid  ei  caecitas  attulisset,  respon- 
disse ,  puero  ut  uno  esset  comitatior.  Ut  enim  vel 
summa  paupertas  tolerabilis  sit ,  si  liceat,  quod  qui- 
busdarn  Graecis  quotidie:  sic  caecitas  ferri  facile  pos- 
sit,  si  non  desint  subsidia  valetudinum.  1 M.  Demo¬ 
critus,  luminibus  amissis,  alba  scilicet  et  atra  discer- 
nere  non  poterat.  At  vero  bona  mala,  aequa  iniqua, 
honesta  turpia ,  utilia  inutilia ,  magna  parva  poterat: 
et  sine  varietate  colorum  licebat  vivere  beate,  sineno- 
tione  rerum  non  licebat.  Atque  hie  vir  impedirietiam 
animi  aciem  aspectu  oculorum  arbitrabatur :  et,  quum 
alii  saepe,  quod  ante  pedes  esset,  non  viderent,  ille  in- 
finitatem  omnem  peragrabat,  ut  nulla  in  extremitate 
consisteret.  Traditum  est  etiam  Homerum  caecum 
fuisse.  At  eius  picturam,  non  poesin,videmus.  Quae 
regio,  quae  ora,  qui  locus  Graeciae,  quae  species  for- 
maque  pugnae,  quae  acies,  quod  remigium,  qui  motus 
hominUm,  qui  ferarum  non  ita  expictus  est ,  ut ,  quae 
ipse  non  viderit,  nos  ut  videremus,  eflecerit?  Quid  er¬ 
go?  aut  Homero  delectationem  animi  ac  voluptatem, 
aut  cuiquam  docto  defuisseumquamarbitramur?  115. 
Aut,  ni  ita  se  res  haberet,  Anaxagoras  aut  bic  ipse  De¬ 
mocritus  agros  et  patrimonia  sua  reliquissent,  huic 
discendi  quaerendiquedivinaedelectationitoto  se  ani- 
mo  dedidissent?  Itaque  augurem  Tiresiam,  quern  sa- 
pientem  fingunt  poetae,  numquam  inducunt  deplo- 
rantem  caecitatem  suam.  At  vero  Polyphemum  Ho- 
merus,  quum  immanem  ferumque  finxisset.cum  arie- 
te  etiam  colloquentem  facit  eiusque  laudare  fortunas, 
quod,  qua  vellet,  ingredi  posset  et,  quae  vellet,  attin- 
gere.  Recte  hie  quidem.  Nihilo  enim  erat  ipse  Cy¬ 
clops,  quam  aries  ille,  prudentior.  XL.  1 16.  In  sur- 
ditate  vero  quidnam  est  mali?  Erat  surdaster  M.  Cras- 
sus:  sed  aliud  molestius,  quod  male  audiebat;  etiam 
si,  utmihi  videbatur,  iniuria.  [Epicurei]  nostri  Graece 
fere  nesciunt,  nec  Graeci  Latine.  Ergo  hi  in  illorum, 
et  illi  in  horum  sermone  surdi:  omnesque  nos  in  iis 
linguis,  quasnon  intelligimus,  quae  sunt  innumera- 
biles,  surdi  profecto  sumus.  At  vocem  citharoedi  non 
audiunt:  ne  stridorem  quidem  serrae  turn,  quum  acui- 
tur :  aut  grunnitum,  quum  iugulatur,  suis :  nec,  quum 
quiescere  volunt,  fremitum  murmurantis  maris.  Et, 
si  cantus  eos  forte  delectant,  primum  cogitare  debent, 
antequam  hi  sint  inventi,  multos  beate  vixisse  sapien- 
tes:  deinde  multo  maiorem  percipi  posse  legendis 
his,  quam  audiendis,  voluptatem;  117.  turn,  ut 
paullo  ante  caecos  ad  aurium  traducebamus  volupta¬ 
tem,  sic  licet  surdos  ad  oculorum.  Etenim  qui  secum 
loqui  poterit,  sermonem  alterius  non  requiret. 


IONUM  LIB. 

Congerantur  in  unum  omnia,  ut  idem  oculis  et  au- 
ribus  captus  sit;  prematur  etiam  doloribus  acerrimis 
corporis.  Qui  primum  per  se  ipsi  plerumque  confi- 
ciunt  hominem:  sin  forte  longinquitate  producti  ve- 
hementius  tamen  torquent,  quam  ut  caussa  sit,  cur 
ferantur:  quid  est  tandem,  dii  boni!  quod  laboremus? 
Portus  enim  praesto  est ,  quoniam  mors  [ibidem]  est 
aeternum  nihil  sentienti  receptaculum.  Theodorus 
Lysimacho  mortem  minitanti :  Magnum  vero,  inquit, 
effecisti,  si  cantharidis  vim  consecutus  es.  118.  Paullus 
Persae  deprecanti,  nein  triumpho  duceretur:  In  tua  id 
quidem  poleslcite  est.  Multa  prirno  die,  quum  de  ipsa 
morte  quaereremus;  non  pauca  etiam  postero,  quum 
ageretur  de  dolore,  sunt  dicta  de  morte :  quae  qui  re- 
cordetur,  haud  sane  periculum  est,  ne  non  mortem  aut 
optandam,  aut  certe  non  timendam  putet.  XLI.  Mihi 
quidem  in  vita  servanda  videtur  ilia  lex,  quae  in  Grae¬ 
corum  conviviis  obtinetur;  aut  bibat,  inquit,  autabeat. 
Et  recte.  Aut  enim  fruatur  aliquis  pariter  cum  aliis 
voluptate  potandi :  aut,  ne  sobrius  in  violentiam  vino- 
Ientorum  incidat,  ante  discedat;  sic  iniurias  fortunae, 
quas  ferre  nequeas,  defugiendo  relinquas.  Haec 
eadem,  quae  Epicurus,  totidem  verbis  dicit  Hie¬ 
ronymus. 

119.  Quod  si  ii  philosophi,  quorum  ea  sententia 
est,  ut  virtus  per  se  ipsa  nihil  valeat;  omneque,  quod 
honestum  nos  et  laudabile  esse  dicimus,  id  illicassum 
quiddam  et  inani  vocis  sono  decoratum  esse  dicant: 
[et]  tamen  semper  beatum  censent  esse  sapientem: 
quid  tandem  a  Socrate  etPlatone  profectis  philosophis 
faciendum  putes?  Quorum  alii  tantampraestantiamin 
bonis  animi  esse  dicunt ,  ut  ab  his  corporis  et  externa 
obscurentur:  120.  alii  autem  haec  ne  bona  quidem 
ducunt;  in  animo  reponunt omnia.  Quorum  contro- 
versiam  solebat,  tamquam  honorarius  arbiter,  iudica- 
re  Carneades.  Nam  quum,  quaecumque  bona  Peri- 
pateticis,  eadem  Stoicis  commoda  viderentur :  neque 
tamen  Peripatetici  plus  tribuerent  divitiis ,  bonae  va- 
letudini,  ceteris  rebus  generis  eiusdem,  quam  Stoici: 
quum  ea  re,  non  verbis  ponderarentur,  caussam  esse 
dissidendi  negabat.  Quare  hunc  locum  ceterarum 
disciplinarum  philosophi  quemadmodum  obtinere 
possint,  ipsi  viderint.  Mihi  tamen  gratum  est,  quod 
desapientiumperpetuabene  vivendi  facultate  dignum 
quiddam  philosophorum  voce  profitentur. 

121.  Sed  quoniam  mane  est  eundum,  has  quinque 
dierum  disputationes  memoria  comprehendamus. 
Equidem  me  etiam  conscripturum  arbitror,  (ubi  enim 
melius  utipossumus  hoc,  cuicuimodiest,otio?)  adBru- 
tumque  nostrum  hos  libros  alteros quinque  mittemus :  a 
quo  non  modo  impulsi  sumus  ad  philosophasscriptio- 
nes ,  verum  etiam  lacessiti.  In  quo  quantum  ceteris 
profuturi  simus,  non  facile  dixerimus:  nostris  quidem 
acerbissimis  doloribus  variisque  et  undique  circum- 
fusis  molestiis  alia  nulla  potuit  inveniri  levatio. 

NOTITIA  LIT  TER  ARIA. 

In  his  libris  C.  Velleius  (trib.pl.  a.  664.  TJ.  c.),  Q.  Lucilius  Balbus  L.  ICti  frater  etC.  Aurelius  Cotta  ( 679.  cos.  et  pon- 
tifex,  cf.  N.  D.  II,  1.  et  67.)  inducuntur  disputantes  fie  nntura  deorum,  audiente  Cicerone ■  Velleius  Epicuream  rationem  ex- 
plicat,  Balbus  Stoicatn ,  et  contra  utramque  disserit  Academicus  Cotta ,  sub  cuius  persona ,  quamquam  dissimulut  et  Stoici 
se  rationem  probare  simulat,  tamen  latet  Cicero.  Hie  vero  sermonem  istum,  quern  a.  677.  aut  678.  habitum  essefingit,  Caesa- 
re  V.  Antonio  coss.  710.  scripsisse  dicitur. 


ARG.  Explicatis  in  prooemio  difficultate  quaestionis  et 
academico  philosophandi  genere,  1-7.  prime  Velleius,  qui  cum 
Cotta  disputat,  rationes  reprelieudit  Platonicam  ac  Stoicam ; 
quarum  ilia  mundum  a  deo  tanquam  opifice  atque  aedificatore 
profectum  pugnabat,  altera  naovoiav,  providentiam,  inducebat,  a 
qua  mundus  effectus  esset  et  administraretur ,  utraque  autem 
mundum  animo  et  sensibus  praeditum ,  rotundum ,  volubilem  ar- 
dentemque  faciebat.  c.  8-10.  Reliquorum  deinde  philosopho- 
rum  inde  a  Tlialete  sententiis  de  deo  reiectis,  c.  10-15.  Epicu¬ 
ream  probare  aggreditur.  Solum  Epicurum  vidisse,  primum,  esse 
deos,  quod  quum  in  omnium  animis  notionem  eorum  impresserit 
natura ,  et  sine  doctrina  anticipationem  quamdam  deorum  (n qo- 
Xrjqjiv),  turn  mirasithominumconsensio.  Homines  vero  etiam  earn 
anticipationem  habere  sive  praenotionem  deorum,  ut  beatos,  im- 
mortales  putent.  Ita  effici,  ut  nihil  negotii  nec  ipsi  habeant, 
nec  aliis  exhibeant,  neque  ira  neque  gratia  teneantur,  quod,  quae 
talia  sint,  itnbecilla  Bint  omnia.  Id  si  ita  sit,  pie  colendos  esse 
deos,  nullo  autem  modo  timendos;  hac  una  re  omnem  supersti- 
tionem  everti.  c.  16.  17.  Sed  ad  hanc  opinionem  confirmandam 
requiri  formam,  vitani  et  actionem  mentis  atque  agitationem  in 
deo.  Ac  formam  quidem  non  posse  nisi  humanam  esse:  primum, 
quod  natura  speciem  aliam  deorum  non  habeat;  deinde,  quod  hu- 
inana  forma  sit  pulcherrima;  tertio,  quod  nulla  in  alia  figura  do- 
micilium  mentis  esse  possit.  Neque  tamen  earn  speciem  corpus 
esse,  sed  quasi  corpus ;  eamque  mente  tantum  cerni,  nec  soliditate 
quadam,  nec  ad  numerum,  sed  imaginibus,  similitudinc  ac  trans- 
itione  perceptis.  Vitam  autem  deorum  esse  beatissimam.  Ni¬ 
hil  enim  agere,  sua  virtute  et  sapientia  gaudentes  et  scientes, 
semper  se  fore  maximis  in  voluptatibus.  c.  18-20.  Contra  liaec 
disputat  Cotta  Academicus  ;  non  ut  aliquid  ipse  decernat,  sed  ut 
Epicurea  dissolvat ;  neque  quod  neget,  esse  deos ,  sed  quod  ra¬ 
tionem,  quae  adferatur,  firmam  non  putet.  Nam  argumentum, 
quod  ab  omnium  hominum  consensu  petatur,  quum  leve  per  se, 
turn  etiam  falsum  esse.  c.  23.  Sed,  esse  deos,  concedi  posse.  11- 
lud  doceri  se  velle,  unde  sint,  ubi  sint,  quales  sint:  ad  quae  omnia 
atomis  abutantur  Epicurei ;  quae  primo  nullue  sint,  quod  nullus 
sit  corporibus  vacuus  locus;  deinde,  si  sint,  effici,  ut  aeterni  dii 
non  sint,  et  interire  possint;  quo  constituto,  beatitudinem  deorum 


tolli.  Ad  hanc  reprehensionem  effugiendam  qnasi  corpus  et 
quasi  sanguinem  excogitatum  esse,  quod  quid  sit,  intelligere 
posse  neminem.  c.  24-26.  Nihil  etiam  valere  eas  rationes,  qui- 
bus  humana  forma  diis  asseratur.  Nam  quam  omnes  fere  homi¬ 
nes  ,  praeter  Aegj'ptios  paucasque  alias  gentes  ,  diis  cogitatione 
aftingant,  earn  non  a  natura  esse,  sed  consilio  humano,  aut  super¬ 
stition!  a  pictoribus,  poetis,  artificibus  confirmatae  deberi.  Ne¬ 
que  ex  eo,  quod  hominibus  nihil  homine  pulchrius  videatur,  con- 
sequi,  nihil  esse  eo  pulchrius.  Denique  incertum  illud  esse,  quod 
nusquam,  nisi  in  figura  humana,  ratio  ,  virtus,  atque  aileo  beati- 
tudo,  locum  habere  videatur.  Neque  enim  rationem,  quod  ea 
in  nulla  alia  forma  esse  videatur,  propterea  in  nulla  esse  posse. 
Nam,  si  nullum  diis  sit  negotium,  quod  membra  corpuris  human! 
requirat,  nil  membris  opus  esse.  c.  27-37.  Iam  in  ceteris  etiam 
quaestionibus,  de  domicilio,  de  vita  et  beatitudine  deorum,  laho- 
rare  Epicuream  rationem.  Nullam  in  diis  soliditateni  esse,  nec 
ad  numerum  eos  permanere  dici ;  sed  imaginum  similitudine  ac 
transitione  percipi.  Iam  si  nulla  deorum  sit  soliditas  et  eminentia, 
nihil  interesse,  utrum  de  deo,  an  de  hippocentauro  disputetur, 
meritoque  deos  ad  inanes  animi  conforinationes  referri.  Quod  si 
imaginibus  deorum  pulsentur  animi;  quamquam  tota  res  nugato- 
ria  sit:  tamen  speciem  dumtaxat  obiici  animis,  non  vero,  cur 
eae  beatae  sint  aut  aeternae,  etsi  vel  maxime  continenter  feran- 
tur.  Nam  illam  loovo/xiav ,  h.  e.  aequilibritatem,  Epicuri,  qua,  quia 
natura  mortalis  sit,  ut  etiam  immortalis  sit,  effici  putat,  per  se 
alisurdam  esse.  Beatus  autem  quum  sine  virtute  nemo  esse  pos¬ 
sit,  nulla  autem  sine  actione  virtus ;  nec  odosos  illos  deos  posse 
beatos  esse.  Neque  vero  voluptate  corporea  uti  eos  posse,  in 
qua  summum  bonum  Epicurus  ponat;  neque  unam  doloris  vacui- 
tateni  aut  assiduam  felicitatis  suae  cogitationem  beatos  eos  effi- 
cere  posse.  Et  quum  semper  pulsentur  incursione  atomorum,  et 
imagines  ex  ipsis  semper  effluant,  non  posse  eos  non  interitum 
limere,  quod  beadtudini  plane  repugnet.  c.  37-41.  Quoniam  vero 
otiosos  deos  introducant  Epicurei,  nullam  rerum  humanarum  cu- 
ram  hahentes,  nihil  homines  iuvantes  ;  omnem  sanctitatem  et  ad- 
versus  deos  pietatem,  quamquam  verbo  pouatur,  tamen  re  tolli. 
c.  42.  sqq. 

I.  I.  Quum  multae  res  in  philosophia  nequaquam 
satis  adhuc  explicatae  sint,  turn  perdifficilis,  Brute, 
(quod  tu  minime  ignoras,)  et  perobscura  quaestio  est 
de  natura  deorum :  quae  et  ad  agnitionem  animi  pul- 
cherrima  est  et  ad  moderandam  religionem  necessa- 
ria.  De  qua  tam  variae  sunt  doctissimorum  hominum 
tamque  discrepantes  sententiae,  ut  magno  argumento 
esse  debeat,  caussam,  id  est  principium,  philosophiae, 
esse  inscientiam,  prudenterque  Academicos  a  rebus 
incertis  assensionem  cohibuisse.  Quid  est  enim  te- 
meritate  turpius?  aut  quid  tam  temerarium  tamque 
indignum  sapientis  gravitate  atque  constantia ,  quam 
aut  falsum  sentire,  aut,  quod  non  satis  explorate  per- 
ceptum  sit  et  cognitum,  sine  ulla  dubitatione  defen- 
dere?  2.  Velut  in  hac  quaestione  plerique(quod  maxi- 
me  verisimile  est  et  quo  omnes  duce  natura  vehimur,) 
deos  esse  dixerunt:  dubitare  se  Protagoras:  nullos 
esse  omnino  Diagoras  Melius  et  TheodorusCyrenaicus 
putaverunt.  Qui  vero  deos  esse  dixerunt,  tanta  sunt 
in  varietate  ac  dissensione,  ut  eorum  molestum  sit  di- 
numerare  sententias.  Nam  et  de  figuris  deorum,  et 
de  locis  atque  sedibus  et  actione  vitae  multadicuntur; 
deque  his  summa  philosophorum  dissensione  certa- 
tur:  quod  vero  maxime  rem  caussamque  continet, 
utrum  nihil  agant,  nihil  moliantur,  omni  curatione  et 
administratione  rerum  vacent,  an  contra  ab  iis  et  a 
principio  omnia  facta  et  constituta  sint,  etad  infinitum 
tempus  regantur  atque  moveantur,  in  primis  magna 
dissensio  est:  eaque  nisi  diiudicetur,  in  summo  errore 
necesse  est  homines  atque  in  maximarum rerum  igno- 
ratione  versari.  II.  3.  Sunt  enim  philosophi  et fue- 
runt,  qui  omnino  nullam  habere  censerent  humana- 
rum  rerum  procurationem  deos.  Quorum  si  vera 
sententia  est,  quae  potest  esse  pietas?  quae  sanctitas? 
quae  religio?  Haec  enim  omnia  pure  ac  caste  tri- 
buenda  deorum  numini  ita  sunt,  si  animadvertun- 
tur  ab  iis,  et  si  est  aliquid  a  diis  immortalibus  ho¬ 
minum  generi  tributum.  Sin  autem  dii  neque  pos- 
sunt  nos  iuvare  neque  volunt,  nec  omnino  curant, 
nec,  quidagamus,  animadvertunt,  nec  est,  quod  ab  iis 
ad  hominum  vitam  permanare  possit:  quid  est,  quod 
ullos  diis  immortalibus  cultus,  honores,  preces  adhi- 
beamus?  In  specie  autem  fictae  simulation^,  sicut  re- 
liquae  virtutes,  ita  pietas  inesse  non  potest,  cum  qua 
simul  et  sanctitatem  et  religionem  tolli  necesse  est; 
quibus  sublatis,  perturbatio  vitae  sequitur  et  magna 
eonfusio.  k.  Atque  haud  scio,  an,  pietate  adversus 
deos  sublata,  fides  etiam  et  societas  generis  humani  et 
una  excellentissima  virtus,  iustitia,  toliatur.  Sunt 
autem  alii  philosophi,  et  hi  quidem  magni  atque  no- 
biles,  qui  deorum  mente  atque  ratione  omnem  mun- 
dum  administrari  et  regi  censeant:  neque  vero  id  so¬ 
lum,  sed  etiam  ab  iisdem  vitae  hominum  consuli  et 
provided :  nam  et  fruges,  et  reliqua,  quae  terra  pariat, 
et  tempestates  ac  temporum  varietates  caelique  muta- 
tiones,  quibus  omnia,  quae  terra  gignat,  maturata  pu- 
bescant,  adiisimmortalibus  tribui  generi  humanopu- 
tant:  multaque,  quae  dicentur  in  his  libris,  colligunt: 
quae  talia  sunt,  ut  ea  ipsa  dii  immortales  ad  usum  ho¬ 
minum  fabricati  paene  videantur.  Contra  quos  Car- 
neades  ita  multa  disseruit,  ut  excitaret  homines  non 
socordes  ad  veri  investigandi  cupiditatem.  5.  Res 
enim  nulla  est,  de  qua  tanto  opere  non  solum  indocti, 
sed  etiam  docti  dissentiant.  Quorum  opiniones  quum 
tam  variae  sint  tamque  inter  se  dissidentes :  alterum 
fieri  profecto  potest,  ut  earum  nulla,  alterum  certe  non 
potest,  ut  plus  una  vera  sit.  III.  Qua  quidem  in  I 


caussa  et  benevolos  obiurgatores  placare  et  invidos 
vituperatores  confutarepossumus,  utalterosreprehen- 
disse  poeniteat,  alteri  didicisse  se  gaudeant.  Nam  qui 
admonent  amice,  docendi  sunt;  qui  inimice  insectan- 

tur,  repellendi.  G.  Multum  autem  fluxisse  video  de 
libris  nostris,  quos  complures  brevi  tempore  edidi— 
mus,  variumque  sermonem  partim  admirantium,  un¬ 
de  hoc  philosophandi  nobis  subito  studium  exstitis- 
set,  partim,  quid  quaque  de  re  certi  haberemus,  scire 
cupientium.  Multis  etiam  sensi  mirabile  videri,  earn 
nobis  potissimum  probatam  esse  philosophiam,  quae 
lucem  eriperet  et  quasi  noctem  quamdam  rebus  of- 
funderet,  desertaeque  disciplinae,  et  iam  pridem  reli- 
ctae ,  patrocinium  nec  opinatum  a  nobis  esse  susce- 
ptum.  Nos  autem  nec  subito  coepimus  philosophari, 
nec  mediocrem  a  primo  tempore  aetatis  in  eo  studio 
operam  curamque  consumpsimus  ,  et,  quum  minime 
videbamur,  turn  maxime  philosophabamur;  quod  et 
orationes  declarant,  refertae  philosophorum  senten- 
tiis,  et  doctissimorum  hominum  familiaritates,  quibus 
semper  domus  nostra  floruit,  et  principes  illi,  Diodo- 

tus ,  Philo,  Antiochus,  Posidonius,  a  quibus  instituti 
sumus.  7.  Et,  si  omnia  philosophiae  praecepta  refe- 
runtur  ad  vitam,  arbitramur  nos  et  publicis  et  privatis 
in  rebus  ea  praestitisse,  quae  ratio  et  doctrina  prae- 
scripserit.  IV.  Sin  autem  quis  requirit,  quae  caussa 
nos  impulerit,  ut  haec  tam  sero  litteris  mandaremus, 
nihil  est,  quod  expedire  tam  facile  possimus.  Nam 
quum  otio  langueremus,  et  is  esset  reipuhlicae  status, 
ut  earn  unius  consilio  atque  cura  gubernari  necesse 
esset:  primum  ipsiusreipublicaecaussaphilosophiam 
nostris  hominibus  explicandam  putavi,  magni  existi- 
mans  interesse  ad  decus  et  ad  laudem  civitatis,  res 
tam  graves  tamque  praeclaras  Latinis  etiam  litteris 
contineri.  8.  Eoque  me  minus  instituti  mei  poenitet, 
quod  facile  sentio,  quam  multorum  non  modo  discen- 
di ,  sed  etiam  scribendi  studia  commoverim :  complu¬ 
res  enim  Graecis  institutionibus  eruditi  ea ,  quae  di- 
dicerant,  cumcivibus  suis  communicare  non  poterant, 
quod  ilia,  quae  a  Graecis  accepissent,  Latine  dici  pos¬ 
se  diffiderent.  Quo  in  genere  tantum  profecisse  vi- 
demur,  ut  a  Graecis  ne  verborum  quidem  copia  vin- 
ceremur.  9.  Hortata  est  etiam,  ut  me  ad  haec  confer- 
rem ,  animi  aegritudo,  fortunae  magna  et  gravi  com- 
mota  iniuria;  cuius  si  maiorem  aliquam  levationem 
reperire  potuissem,  non  ad  hanc  potissimum  confu- 
gissem.  Ea  vero  ipsa  nulla  ratione  melius  frui  potui, 
quam  si  me  non  modo  ad  legendos  libros ,  sed  etiam 
ad  totam  philosophiam  pertractandam  dedissem. 
Omnes  autem  eius  partes  atque  omnia  membra  turn 
facillime  noscuntur,  quum  totae  quaestiones  scriben- 
do  explicantur.  Est  enim  admirabilis  quaedam  con- 
tinuatio  seriesque  rerum,  ut  alia  ex  alia  nexa,  etomnes 
inter  se  aptae  colligataeque  videantur.  V.  10.  Qui 
autem  requirunt,  quid  quaque  de  re  ipsi  sentiamus, 
curiosius  id  faciunt,  quam  necesse  est.  Non  enim 
tam  auctoritatis  in  disputando,  quam  rationis  momen¬ 
ta  quaerenda  sunt.  Quin  etiam  obest  plerumque  iis, 
qui  discere  volunt,  auctoritas  eorum,  qui  se  docere 
profitentur :  desinunt  enim  suum  indicium  adhibere; 
id  habent  ratum,  quod  ab  eo,  quern  probant,  iudica- 
tum  vident.  Nec  vero  probare  soleo  id,  quod  de  Py- 
thagoreis  accepimus,  quos  ferunt,  si  quid  affirmarent 
in  disputando,  quum  ex  iis  quaereretur,  quare  ita  es¬ 
set,  respondere  solitos,  Ipse  dixit:  ipse  autem  erat  Py¬ 
thagoras.  Tantum  opinio  praeiudicata  poterat,  ut 
etiam  sine  ratione  valeret  auctoritas.  1 1 .  Qui  autem 

mirantur  nos  hanc  potissimum  disciplinam  secutos, 
his  quattuor  Academicis  libris  satis  responsum  vide- 
tur.  Nec  vero  desertarum  derelictarumque  rerum 
patrocinium  suscepimus.  Non  enim  hominuminter- 
itu  sententiae  quoque  occidunt,  sed  lucem  auctoris 
fortasse  desiderant:  ut  haec  in  philosophia  ratio  con¬ 
tra  omnia  disserendi  nullamque  rem  aperteiudicandi, 
profecta  a  Socrate ,  repetita  ab  Arcesila ,  confirmata  a 
Carneade ,  usque  ad  nostram  viguit  aetatem ;  quam 
nunc  propemodum  orbam  esse  in  ipsa  Graecia  intelli- 
go.  Quod  non  Academiae  vitio,  sed  tarditate  homi- 
num  arbitror  contigisse.  Nam  si  singulas  disciplinas 
percipere  magnum  est,  quanto  maius  omnes?  quod 
facere  iis  necesse  est,  quibus  propositum  est  veri  re- 
periendi  caussa  et  contra  omnes  pbilosophos  et  pro 
omnibus  dicere.  12.  Cuius  rei  tantae  tamque  diffici- 
lis  facultatem  consecutum  esse  me  non  profiteor:  se- 
cutum  esse  prae  me  fero.  Nec  tamen  fieri  potest,  ut, 
qui  hac  ratione  philosophentur,  ii  nihil  habeant,  quod 
sequantur.  Dictum  est  omnino  hac  de  re  alio  loco  di- 
ligentius:  sed,  quia  nimis  indociles  quidam  tardique 
sunt,  admonendi  videntur  saepius.  Non  enim  sumus 
ii,  quibus  nihil  verum  esse  videatur,  sed  ii,  qui  omni¬ 
bus  veris  falsa  quaedam  adiuncta  esse  dicamus,  tanta 
similitudine,  ut  in  iis  nulla  insit  certa  iudicandi  et  as- 
sentiendi  nota.  Ex  quo  exsistit  illud,  multa  esse  pro- 
babilia,  quae  quamquam  non  perciperentur ,  tamen, 
quia  visum  haberent  quemdam  insignem  etillustrem, 
iis  sapientis  vita  regeretur. 

VI.  13.  Sed  iam,  ut  omni  me  invidia  liberem, 
ponam  in  medio  sententias  philosophorum  de  natura 
deorum.  Quo  quidem  loco  convocandi  omnes  viden¬ 
tur,  qui,  quae  sit  earum  vera,  iudicent.  Turn  demum 
mihi  procax  Academia  videbitur,  si  aut  consenserint 
omnes,  aut  erit  inventus  aliquis,  qui,  quid  verum  sit, 
invenerit.  Itaque  mihi  libet  exclamare,  ut  ille  inSyn- 
ephebis  : 

Pro !  deum ,  popularium  omnium ,  omnium  adolescen- 

tium 

cldmo ,  postulo,  obsecro,  oro,  ploro,  atque  imploro  fi- 

dem : 

non  levissima  de  re,  ut  queritur  ille,  fieri 

- in  civitate  facinora  capitdlia. 

—  Ab  amico  amdnte  argentum  accipere  meretrix  ne- 

volt; 

14.  sed,ut  adsint,  cognoscant,  animadvertant,  quid  de 
religione,  pietate,  sanctitate,  caerimoniis,  fide,  iure- 
iurando ,  quid  de  templis ,  delubris  sacrificiisque  sol- 
lemnibus,  quid  de  ipsis  auspiciis,  quibus  nos  praesu- 
mus,  existimandum  sit.  Haec  enim  omnia  ad  hanc 
de  diis  immortalibus  quaestionem  referenda  sunt. 
Profecto  eos  ipsos ,  qui  se  aliquid  certi  habere  arbi- 
trantur,  addubitare  coget  doctissimorum  hominum 
de  maxima  re  tanta  dissensio.  15.  Quod  quum  saepe 
alias,  turn  maxime  animadverti,  quum  apudC.Cot- 
tam,  familiarem  meum,  accurate  sane  et  diligenter  de 
diis  immortalibus  disputatum  est.  Nam,  quum  feriis 
Latinis  ad  eum  ipsius  rogatu  areessituque  venissem, 
offendi  eum  sedentem  in  exedra  et  cum  C.  Velleio  se- 
natore  disputantem,  ad  quern  turn  Epicurei  primas  ex 
nostris  hominibus  deferebant.  Aderat  etiam  Q.  Lu- 
cilius  Balbus;  qui  tantos  progressus  habebat  in  Stoi- 
cis,  ut  cum  excellentibus  in  eo  genereGraecis  compa- 
raretur.  Turn,  ut  me  Cotta  vidit,  Peropportune,  in¬ 
quit,  venis:  oritur  enim  mihi  magna  de  re  altercatio 
cum  Velleio:  cui,  pro  tuo  studio,  non  est  alienum  te 


interesse.  VII.  16.  Atqui  mihi  quoque  videor,  in- 
quam,  venisse,  ut  dicis,  opportune.  Tres  enim  trium 
disciplinarum  principes  convenistis.  M.  enim  Piso 
si  adesset,  nullius  philosophiae,  earum  quidem,  quae 
in  honore  sunt,  vacaret  locus.  Turn  Cotta,  Si,  inquit, 
liber  Antiochi  nostri,qui  ab  eo  nuper  ad  huncBalbum 
missus  est,  vera  loquitur,  nihil  est,  quod  Pisonem, 
familiarem  tuum,  desideres.  Antiocho  enim  Stoici 
cumPeripateticis  re  concinere  videntur,  verbis  discre- 
pare:  quo  de  libro  velim  scire,  Balbe,  quid  sentias. 
Egone?  inquit  ille.  Miror  Antiochum ,  hominem  in 
primis  acutum,  non  vidisse,  interesse  plurimum  inter 
Stoicos,  qui  honesta  a  commodis  non  nomine,  sed  ge- 
nere  toto  disiungerent,  et  Peripateticos ,  qui  honesta 
commiscerent  cum  commodis,  ut  ea  inter  se  magnitu- 
dine  et  quasi  gradibus,  non  genere  differrent.  Haec 
enim  est  non  verborum  parva ,  sed  rerum  permagna 
dissensio.  17.  Verum  haec  alias :  nunc  quod  coepi- 
mus,  si  videtur.  Mihi  vero,  inquit  Cotta,  videtur. 
Sed,  ut  hie,  qui  intervenit,  me  intuens,  ne  ignoret, 
quae  res  agatur :  de  natura  agebamus  deorum ;  quae 
quum  mihi  videretur  perobscura,ut semper  videri  so- 
let,  Epicuri  ex  Velleio  sciscitabar  sententiam.  Quam- 
obrem,  inquit,  Vellei,  nisi  molestum  est,  repete,  quae 
coeperas.  —  Repetam  vero,  quamquam  non  mihi,  sed 
tibi  hie  venit  adiutor.  Ambo  enim,  inquit  arridens, 
ab  eodem  Pbilone  nihil  scire  didicistis.  Turn  ego, 
Quid  didicerimus,  Cotta  viderit:  tu  autem  nolo  existi- 
mes,  me  adiutorem  huic  venisse,  sed  auditorem ,  et 
quidem  aequum,  libero  iudicio,  nulla  eiusmodi 
astrictum  necessitate,  utmihi,  velim  nolim,  sit  certa 
quaedam  tuenda  sententia. 

VIII.  18.  Turn  Velleius  fidenter  sane,  ut  solent 
isti,  nihil  tam  verens,  quam  ne  dubitare  aliqua  de  re 
videretur,  tamquam  modo  ex  deorum  concilio  et  ex 
Epicuri  intermundiis  descendisset,  Audite,  inquit, 
non  futiles  commentitiasque  sententias ,  non  opificem 
aedificatoremque  mundi,  Platonis  de  Timaeo  deum: 
nec  anum  fatidicam,  Stoicorum  nyovoiav,  quam  Lati- 
ne  licet  providentiam  dicere:  neque  vero  mundum 
ipsum  ,  animo  et  sensibus  praeditum ,  rotundum ,  vo- 
lubilem ,  ardentem  deum ,  portenta  et  miracula  non 
disserentium  philosophorum,  sed  somniantium.  19. 
Quibus  enim  oculis  [animi]  intueri  potuit  vester  Plato 
fabricam  illam  tanti  operis,  qua  construi  a  deo  atque 
aedificari  mundum  facit?  Quae  molitio?  quae  ferra- 
menta?  qui  vectes?  quae  machinae?  qui  ministri  tan¬ 
ti  muneris  fuerunt?  Quemadmodum  autem  obedire  et 
parere  voluntati  architecti  aer,  ignis,  aqua,  terra  po- 
tuerunt?  Unde  vero  ortae  illae  quinque  formae,  ex 
quibus  reliqua  formantur,  apte  cadentes  ad  animum 
efficiendum  pariendosque  sensus?  Longum  est,  ad 
omnia;  quae  talia  sunt,  ut  optata  magis,quam  inventa 
videantur.  20.  Sed  ilia  palmaris  quidem,  quod,  qui 
non  modo  natum  mundum  introduxerit,  sed  etiam  ma- 
nu  paene  factum,  is  eum  dixerit  fore  sempiternum. 
Hunc  censes  primis ,  ut  dicitur,  labris  gustasse  phy- 
siologiam,  id  est  naturae  rationem,  qui  quidquam, 
quod  ortum  sit,  putet  aeternum  esse  posse?  Quae  est 
enim  coagmentatio  non  dissolubilis?  aut  quid  est,  cu¬ 
ius  principium  aliquod  sit,  nihil  sit  extremum?  Pro- 
noea  vero  si  vestra  est,  Lucili,  eadem;  requiro,  quae 
paulloante,  ministros,  machinas,  omnem  totius  operis 
designationem  atque  apparatum:  sin  alia  est,  cur  mor- 
talemfecerit  mundum,  non, quemadmodum Platonicus 
deus,  sempiternum.  IX.  21 .  Ab  utroque  autem  sci- 
scitor,  cur  mundi  aedificatores  repente  exstiterint,  in- 

numerabilia  saecula  dormierint.  Non  enim,  si  mun- 
dus  null  ns  erat,  saecula  non  erant.  Saecula  nunc  di- 
co  non  ea,  quae  dierum  noctiumque  numero  annuis 
cursibus  conficiuntur.  Nana  fateor,  ea  sine  naundi 
conversione  effici  non  potuisse.  Sed  fuit  quaedana  ab 
infinito  tempore  aeternitas,  quam  nulla  temporum  cir- 
cumscriptio  metiebatur ,  spatio  tamen,  qualis  ea  fue- 
rit,  intelligi  non  potest:  quod  ne  in  cogitationem  qui- 
dem  cadit,  ut  fuerit  tempus  aliquod,  nullum  quuna 
tempus  esset.  22.  Isto  igitur  tam  imnaenso  spatio, 
quaero,  Balbe,  cur  Pronoea  vestra  cessaverit.  Labo- 
remne  fugiebat?  At  iste  nec  attingitdeuna,  nec  erat  ul- 
lus,  quum  omnes  naturae  numini  divino,  caelum, 
ignes,  terrae,  maria,  parerent.  Quid  autena  erat,  quod 
concupisceret  deus  mundum  signis  et  luminibus, 
tamquana  aedilis,  ornare?  Si,  ut  deus  ipse  melius  ha- 
bitaret;  antea  videlicet  tempore  infinito  in  tenebris, 
tamquana  in  gurgustio ,  habitaverat.  Post  autem  va- 
rietatene  eum  delectari  putamus,  qua  caelum  et  terras 
exornatas  videmus?  Quae  ista  potest  esse  oblectatio 
deo?  Quae  si  esset,  non  ea  tamdiu  carere  potuisset. 
23.  An  haec,  ut  fere  dicitis,  hominum  caussa  a  deo 
constituta  sunt?  Sapientumne?  propter  paucos  igitur 
tanta  est  facta  rerum  molitio.  An  stultorum?  at  pri- 
mum  caussa  non  fuit,  cur  de  improbis  bene  merere- 
tur.  Deinde  quid  est  assecutus?  quum  omnes  stulti 
sint  sine  dubio  miserrimi;  maxime  quod  stulti  sunt: 
miseriusenimstultitia  quid  possumus  dicere?  deinde, 
quod  ita  multa  sunt  incommoda  in  vita ,  ut  ea  sapien- 
tes  commodorum  compensatione  leniant,  stulti  necvi- 
tare  venientia  possint,  nec  ferre  praesentia.  X.  Qui 

vero  mundum  ipsum  animantem  sapientemque  esse 
dixerunt,  nullo  modo  viderunt  animi  naturam  **  in- 
telligentes,  in  quam  figuram  cadere  posset:  de  quo  di¬ 
cam  equidem  paullo  post.  24.  Nunc  autem  hactenus 
admirabor  eorum  tarditatem,  qui  animantem,  immor- 
talem,  et  eumdem  beatum,  rotundum  esse  velint,  quod 
ea  forma  ullam  neget  esse  pulchriorem  Plato.  At  mi- 
hi  vel  cylindri,  vel  quadrati,  vel  coni,  vel  pyramidis 
videtur  esse  formosior.  Quae  vero  vita  tribuitur  isti 
rotundo  deo?  Nempe,  ut  ea  celeritate  contorquea- 
tur,  cui  par  nulla  ne  cogitari  quidem  possit;  in  qua, 
non  video,  ubinam  mens  constans  et  vita  beata  possit 
insistere:  quodque  in  nostro  corpore,  si  minima  ex 
parte  significetur,  molestum  sit,  cur  hoc  idem  non  ha- 
beatur  molestum  in  deo?  Terra  enim  profecto ,  quo- 
niam  mundi  pars  est,  pars  est  etiam  dei.  Atqui  ter¬ 
rae  maximas  regiones  inhabitabiles  atque  incultas 
videmus,  quod  pars  earum  appulsu  sobs  exarserit, 
pars  obriguerit  nive  pruinaque ,  longinquo  sobs  abs- 
cessu;  quae,  si  mundus  est  deus,  quoniam  partes 
mundi  sunt,  dei  membra  partim  ardentia,  partim  re- 
frigerata  dicenda  sunt. 

25.  Atque  haec  quidem  vestra,  Lucib.  Quaba  ve¬ 
ro  sint,  ab  ultimo  repetam  superiorum,  Thales  enim 
Milesius,  qui  primus  de  tabbus  rebus  quaesivit,  aquam 
dixit  esse  initium  rerum,  deum  autem  earn  mentem, 
quae  ex  aqua  cuncta  fingeret.  Si  dii  possunt  esse  si¬ 
ne  sensu,  cur  aquae  mentem  *  adiunxit,  si  ipsa  mens 
constare  potest  vacans  corpore?  Anaximandri  autem 
opinio  est,  nativos  esse  deos,  longis  intervalbs  orien- 
tes  occidentesque,  eosqueinnumerabilesesse  mundos. 

Sed  nos  deum,  nisi  sempiternum,  intelligere  qui  pos¬ 
sumus?  26.  Post  Anaximenes  aera  deum  statuit,  eum- 
que  gigni  esseque  immensum  et  infinitum  et  semper 
in  motu:  quasi  aut  aer  sine  ulla  forma  deus  esse  pos¬ 
sit,  quum  praesertim  deum  non  modo  abqua,sed  pul- 

cherrima  specie  esse  deceat;  aut  non  omne,  quod  or- 
tum  sit,  mortabtas  consequatur.  XI.  Inde  Anaxago¬ 
ras,  qui  accepit  ab  Anaximene  disciplinam,  primus 
omnium  rerum  descriptionem  et  modum  mentis  infi- 
nitae  vi  ac  ratione  designari  et  confici  voluit:  in  quo 
non  vidit,  neque  motum  sensui  iunctum  et  continen- 
tem  in  infinito ullum  esse  posse,  neque  sensum  omni- 
no  ,  quo  non  ipsa  natura  pulsa  sentiret.  Deinde  si 
mentem  istam  quasi  animal  aliquod  esse  voluit,  erit 
aliquid  interius,ex  quo  illud  animal  nominetur.  Quid 
autem  interius  mente?  Cingatur  igitur  corpore  exter- 
no.  27.  Quod  quoniam  non  placet ,  aperta  simplex- 
que  mens,  nulla  re  adiuncta,  qua  sentire  possit,  fuge- 
re  intelligentiae  nostrae  vim  etnotionem  videtur.  Cro- 
toniates  autem  Alcmaeo,  qui  sob  et  lunae  reliquisque 
sideribus,  animoque  praeterea  divinitatem  dedit,  non 
sensit,  sese  mortalibus  rebus  immortabtatem  dare. 
Nam  Pythagoras,  qui  censuit,  animum  esse  per  natu¬ 
ram  rerum  omnem  intentum  et  commeantem ,  ex  quo 
nostri  animi  carperentur,  non  vidit,  distractione  hu- 
manorum  animorum  discerpi  et  lacerari  deum,  et, 
quum  miseri  animi  essent,  quod  plerisque  continge- 
ret,  turn  dei  partem  esse  miseram  :  quod  fieri  non  po¬ 
test.  28.  Cur  autem  quidquam  ignoraret  animus  ho- 
minis,  si  esset  deus?  Quomodo  porro  deus  iste,  si  ni¬ 
hil  esset  nisi  animus,  aut  infixus  aut  infusus  esset  in 
mundo?  Turn  Xenophanes,  qui  mente  adiuncta  omne 
praeterea,  quod  esset  infinitum,  deum  voluit  esse,  de 
ipsa  mente  item  reprehenditur,  ut  ceteri ;  de  infinitate 
autem  vehementius,  in  qua  nihil  neque  sentiens  neque 
coniunctum  potest  esse.  Nam  Parmenides  quidem 
commentitium  quiddam  coronae  similitudine  efficit: 
Stephanen  appellat  continente  ardore  *  lucis  orbem, 
qui  cingit  caelum;  quem  appellat  deum:  in  quo  ne¬ 
que  figuram  divinam,  neque  sensum  quisquamsuspi- 
cari  potest:  multaque  eiusdem  monstra;  quippe  qui 
helium ,  qui  discordiam,  qui  cupiditatem  ceteraque 
generis  eiusdem  ad  deum  revocat :  quae  vel  morbo, 
vel  somno,  vel  oblivione,  vel  vetustate  delentur :  ea- 
demque  de  sideribus :  quae,  reprehensa  iam  in  alio, 
in  hoc  omittantur.  XII.  29.  Empedocles  autem,  multa 
alia  peccans,  in  deorum  opinione  turpissime  Iabitur. 
Quattuor  enim  naturas,ex  quibus  omnia  constare  vult, 
divinas  esse  censet,  quas  et  nasci  et  exstingui  perspi- 
cuum  est,  et  sensu  omni  carere.  Nec  vero  Protagoras, 
qui  sese  negat  omnino  de  diis  habere ,  quod  liqueat, 
sint,  non  sint,  qualesve  sint,  quidquam  videtur  de  na¬ 
tura  deorum  suspicari.  Quid?  Democritus,  qui  turn 
imagines  earumque  circuitus  in  deorum  numero  re- 
fert,  turn  illam  naturam,  quae  imagines  fundat  ac  mit- 
tat,  turn  scientiam  intelbgentiamque  nostram,  nonne 
in  maximo  errore  versatur?  Quum  idem  omnino,  quia 
nihil  semper  suo  statu  maneat,  neget  esse  quidquam 
sempiternum:  nonne  deum  omnino  ita  tollit,  utnul- 
lam  opinionem  eius  reliquam  faciat?  Quid?  aer,  quo 
Diogenes  Apolloniates  utitur  deo,  quem  sensum  habe¬ 
re  potest,  aut  quam  formam  dei?  30.  Iam  de  Platonis 
inconstantia  longum  est  dicere:  qui  in  Timaeo  pa- 
trem  huius  mundi  nominari  negetposse:  inlegumau- 
tem  libris,  quid  sit  omnino  deus,  anquiri  oportere  non 
censeat.  Quod  vero  sine  corpore  ullo  deum  vult  esse, 
ut  Graeci  dicunt,  aacoficaov,  id  quale  esse  possit,  in¬ 
telligi  non  potest:  careat  enim  sensu  necesseest,  ca- 
reat  etiam  prudentia,  careat  voluptate:  quae  omnia 
una  cum  deorum  notione  comprehendimus.  Idem  et 
in  Timaeo  dicit  et  in  legibus,  et  mundum  deum  esse, 
et  caelum,  et  astra,  et  terram ,  et  animos,  et  eos,  quos 

maiorum  institutis  accepimus;  quae  et  per  se  sunt  fal¬ 
sa  perspicue  et  inter  sese  vehementer  repugnantia. 
31 .  Atque  etiam  Xenophon  paucioribus  verbis  eadem 
fere  peccat :  facit  enim  in  iis ,  quae  a  Socrate  dicta  re- 
tulit,  Socratem  disputantem ,  formam  dei  quaeri  non 
oportere:  eumdemque  et  solem  et  animum  deum  di- 
cere  :  et  modo  unum ,  turn  autem  plures  deos ;  quae 
sunt  iisdem  in  erratis  fere,  quibus  ea,  quae  dePlatone 
diximus.  XIII.  32.  Atque  etiam  Antisthenes  in  eo 
libro,  qui  physicus  inscribitur,  populares  deos  mul- 
tos,  naturalem  unum  esse  dicens,  tollit  vim  et  natu- 
ramdeorum.  Nec  multo  secus  Speusippus,  Platonem 
avunculum  subsequens  et  vim  quamdam  dicens ,  qua 
omnia  regantur,  eamque  animalem,  evellere  ex  ani- 
mis  conatur  cognitionem  deorum.  33.  Aristoteles 
quoque  in  tertio  de  philosophia  libro  multa  turbat,  a 
magistro  Platone  non  dissentiens.  Modo  enim  menti 
tribuit  omnem  divinitatem:  modo  mundum  ipsum 
deum  dicit  esse:  modo  quemdamaliumpraeficit  mun- 
do,  eique  eas  partes  tribuit,  ut  replicatione  quadam 
mundi  motum  regat  atque  tueatur ;  turn  caeli  ardorem 
deum  dicit  esse ,  non  intelligens ,  caelum  mundi  esse 
partem ,  quem  alio  loco  ipse  designarit  deum.  Quo- 
modo  autem  caeli  divinus  ille  sensus  in  celeritatetan- 
ta  conservari  potest?  ubi  deinde  illi  tot  dii ,  si  nume- 
ramus  etiam  caelum  deum?  Quum  autem  sinecorpore 
idem  vult  esse  deum,  omni  ilium  sensu  privat  et  pru- 
dentia.  Quo  porro  modo  mundum  movere,  carens 
corpore,  autquomodo,  semper  se  movens,  esse  quie¬ 
tus  et  beatus  potest?  34.  Nec  vero  eius  condiscipu- 
lus  Xenocrates  in  hoc  genere  prudentior;  in  cuius  li- 
bris,  qui  sunt  de  natura  deorum,  nulla  species  divina 
describitur.  Deos  enim  octo  esse  dicit :  quinque  eos, 
qui  in  stellis  vagis  nominantur;  unum,  qui  ex  omni¬ 
bus  sideribus,  quae  infixa  caelo  sunt,  ex  dispersis 
quasi  membris  simplex  sit  putandus  deus :  septimum 
Solem  adiungit:  octavamque  Lunam :  qui  quo  sensu 
beati  esse  possint,  'intelligi  non  potest.  Ex  eadem 
Platonis  schola  PonticusHeraclides  puerilibus  fabulis 
refersit  libros,  et  turn  mundum,  turn  mentem  divinam 
esse  putat:  errantibus  etiam  stellis  divinitatem  tri¬ 
buit  sensuque  deum  privat  et  eius  formam  mutabilem 
esse  vult :  eodemque  in  libro  rursus  terram  et  caelum 
refert  in  deos.  35.  Nec  vero  Tbeophrasti  inconstan- 
tia  ferenda  est:  modo  enim  menti  divinum  tribuit 
principatum,  modo  caelo,  turn  autem  signis  sideri- 
busque  caelestibus.  Nec  audiendus  eius  auditor  Stra- 
to ,  is  qui  physicus  appellatur :  qui  omnem  vim  divi¬ 
nam  in  natura  sitam  esse  censet,  quaecaussas  gignen- 
di,  augendi,  minuendi  habeat,  sed  careatomni  sensu 
etfigura.  XIV.  36.  Zeno  autem  (ut  iam  ad  vestros, 
Balbe,  veniam)  naturalem  legem  divinam  esse  censet 
eamque  vim  obtinere  recta  imperantem  prohibentem- 
que  contraria.  Quam  legem  quomodo  efficiat  ani- 
mantem,  intelligere  non  possumus.  Deum  autem  ani- 
mantem  certe  volumus  esse.  Atque  hie  idem  alio  lo¬ 
co  aethera  deum  dicit,  si  intelligi  potest  nihil  sentiens 
deus,  qui  numquam  nobis  occurrit  neque  in  precibus, 
neque  in  optatis  neque  in  votis.  Aliis  autem  libris 
rationem  quamdam,  per  omnem  naturam  rerum  perti- 
nentem,  vi  divina  esse  affectam  putat.  Idem  astris 
hoc  idem  tribuit,  turn  annis,  mensibus,  annorumque 
mutationibus.  Quum  vero  Ilesiodi  theogoniam  inter- 
pretatur,  tollit  omnino  insitas  praeceptasque  cognitio- 
nes  deorum.  Neque  enim  Iovem ,  neque  lunonem, 
neque  Vestam  neque  quemquam,  qui  ita  appellatur, 
in  deorum  habet  numero:  sed  rebus  inanimis  atque 


mutis  per  quamdam  significationem  haec  docet  tribu- 
tanomina.  37.  Cuius  discipuli  Aristonis  non  minus 
magno  in  errore  sententia  est:  qui  neque  formam  dei 
intelligi  posse  censeat,  neque  in  diis  sensum  esse  di¬ 
cat  dubitetque  omnino,  deus  animans  necne  sit. 
Cleanthes  autem,  qui  Zenonem  audivit  una  cum  eo, 
quem  proxime  nominavi,  turn  ipsum  mundum  deum 
dicit  esse,  turn  totius  naturae  menti  atque  animo  tri¬ 
buit  hoc  nomen,  turn  ultimum  et  altissimum  atque 
undique  circumfusum  et  extremum  omnia  cingentem 
atque  complexum  ardorem,  qui  aether  nominetur, 
certissimum  deum  iudicat.  ldemque,  quasi  delirans, 
in  iis  libris,  quos  scripsit  contra  voluptatem,  turn  fin- 
git  formam  quamdam  et  speciem  deorum,  turn  divini¬ 
tatem  omnem  tribuit  astris,  turn  nihil  ratione  censet 
esse  divinius.  Ita  fit,  ut  deus  ille,  quem  mente  nosci- 
mus  atque  in  animi  notione  tamquam  in  vestigio  vo¬ 
lumus  reponere,  nusquam  prorsus  appareat. 

XV.  38.  At  Persaeus,  eiusdem  Zenonis  auditor, 
eos  dicit  esse  habitos  deos,  a  quibus  magna  utilitas  ad 
vitae  cultum  esset  inventa :  ipsasque  res  utiles  et  sa- 
lutares  deorum  esse  vocabulis  nuncupatas;  ut  ne  hoc 
quidem  diceret,  ilia  inventa  esse  deorum,  sed  ipsa  di¬ 
vina.  Quo  quid  absurdius,  quam  aut  res  sordidas  at¬ 
que  deformes  deorum  honore  afficere,  aut  homines 
iam  morte  deletos  reponere  in  deos,  quorum  omnis 
cultus  esset  futurus  in  luctu?  39.  Iam  vero  Chrysip- 
pus,  qui  Stoicorum  somniorum  vaferrimus  habetur 
interpres,  magnam  turbam  congregat  ignotorum  deo¬ 
rum,  atque  ita  ignotorum,  ut  eos  ne  coniectura  qui¬ 
dem  informare  possimus,  quum  mens  nostra  quidvis 
videatur  cogitatione  posse  depingere.  Ait  enim,  vim 
divinam  in  ratione  esse  positam  et  in  universae  natu¬ 
rae  animo  atque  mente ;  ipsumque  mundum  deum  di¬ 
cit  esse,  et  eius  animi  fusionem  universam ;  turn  eius 
ipsius  principatum ,  qui  in  mente  et  ratione  versetur, 
communemque  rerum  naturamuniversam  atque  omnia 
continentem;  turn  fatalem  vim  et  necessitatem  rerum 
futurarum;  ignem  praeterea  et  eum,quem  antea  dixi, 
aethera;  turn  ea,quae  natura  fluerent  atque  manarent, 
ut  [et]  aquam  et  terram  et  aera;  solem,  lunam,  side- 
ra,  universitatemque rerum,  qua  omnia  continerentur, 
atque  homines  etiam  eos,  qui  immortalitatem  essent 
consecuti.  40.  ldemque  disputat  aethera  esse  eum, 
quem  homines  Iovem  appellarent;  quique  aer  per  ma¬ 
ria  manaret,  eum  esse  Neptunum;  terramque  earn  es¬ 
se,  quae  Ceres  diceretur;  similique  ratione  persequi- 
tur  vocabula  reliquorum  deorum.  ldemque  etiam  le- 
gis  perpetuae  et  aeternae  vim,  quae  quasi  dux  vitae  et 
magistra  officiorum  sit,  Iovem  dicit  esse,  eamdemque 
fatalem  necessitatem  appellat,  sempiternam  rerum  fu¬ 
turarum  veritatem ;  quorum  nihil  tale  est,  ut  in  eo  vis 
divina  inesse  videatur.  41 .  Et  haec  quidem  in  primo 
libro  de  natura  deorum:  in  secundo  autem  vult  Or- 
phei,  Musaei,  Hesiodi  Homerique  fabellas  accommo- 
dare  ad  ea,  quae  ipse  primo  libro  de  diis  immortali- 
bus  dixerit:  ut  etiam  veterrimi  poetae,  qui  haec  ne 
suspicati  quidem  sint,  Stoici  fuisse  videantur.  Quem 
Diogenes  Babylonius  consequens  in  eo  libro,  qui  in¬ 
scribitur  de  Minerva,  partum  Iovis  ortumque  virginis 
ad  physiologiam  traducens,  disiungit  a  fabula. 

XVI.  42.  Exposui  fere,  non  philosophorum  iudi- 
cia,  sed  delirantium  somnia.  Nec  enim  multo  absur- 
diora  sunt  ea,  quae,  poetarum  vocibus  fusa,  ipsa  sua- 
vitate  nocuerunt;  qui  et  ira  inflammatos  et  libidine 
furentes  induxerunt  deos,  feceruntque,  ut  eorum  bel- 
la,  pugnas,  praelia,  vulnera  videremus;  odia  praeter- 

ea,  dissidia,  discordias ,  ortus,  interitus,  querelas, 
lamentationes,  effusas  in  omni  intemperantia  libidi— 
nes,  adulteria,  vincula,  cum  humano  genere  concubi- 
tus,  mortalesque  ex  immortalibusprocreatos.  43. Cum 
poetarum  autem  errore  coniungere  licet  portenta  ma- 
gorum  Aegyptiorumque  in  eodem  genere  dementiam, 
turn  etiam  vulgi  opiniones,  quae  in  maxima  incon- 
stantia,  veritatis  ignoratione,  versantur.  Ea  qui  con- 
sideret  quam  inconsulte  ac  temere  dicantur,  venerari 
Epicurum  et  in  eorum  ipsorum  numero ,  de  quibus 
haec  quaestio  est,  habere  debeat.  Solus  enim  vidit, 
primum  esse  deos,  quod  in  omnium  animis  eorum 
notionem  impressisset  ipsa  natura.  Quae  est  enim 
gens, aut  quod  genus  hominum,  quod  non  habeat  sine 
doctrina  anticipationem  quamdam  deorum?  quam  ap- 
pellat  nqolr^w  Epicurus ,  id  est  anteceptam  animo 
rei  quamdam  informationem ,  sine  qua  nec  intelligi 
quidquam,  nec  quaeri,  nec  disputari  potest.  Cuius 
rationis  vim  atque  utilitatem  ex  illo  caelestiEpicuride 
regula  et  iudicio  volumine  accepimus.  XVII.  44.  Quod 
igitur  fundamentum  huius  quaestionis  est,  id  praecla- 
re  iactum  videtis.  Quum  enim  non  instituto  aliquo 
aut  more  aut  lege  sit  opinio  constituta  maneatque  ad 
unum  omnium  firma  consensio:  intelligi  necesse  est, 
esse  deos,  quoniam  insitas  eorum,  vel  potius  innatas 
cognitiones  habemus.  De  quo  autem  omnium  natura 
consentit,  id  verum  esse  necesse  est.  Esse  igitur  deos 
confitendum  est.  Quod  quoniam  fere  constat  inter 
omnes  non  philosophos  solum,  sed  etiam  indoctos  :  fa- 
teamur,  constare  illud  etiam,  hanc  nos  habere  sive  an¬ 
ticipationem,  ut  ante  dixi,sive  praenotionem  deorum. 
(Sunt  enim  rebus  novis  nova  ponenda  nomina,  utEpi- 
curus  ipse  nqolrppiv  appellavit,  quam  antea  nemo  eo 
verbo  nominarat.)  45.  Hanc  igitur  habemus,  ut  deos 
beatos  et  immortales  putemus.  Quae  enim  nobis  na¬ 
tura  informationem  deorum  ipsorum  dedit,  eadem  in- 
sculpsit  in  mentibus,  ut  eos  aeternos  et  beatos  habere- 
mus.  Quod  si  ita  est,  vere  exposita  ilia  sententia  est 
ab  Epicuro :  Quod  beatum  aeternumque  sit,  id  nec  habe¬ 
re  ipsum  negotii  quidquam,  nec  exhibere  alteri:  itaque 
neque  ira ,  neque  gratia  teneri ,  quod,  quae  talia  essent, 
imbecilla  essent  omnia.  Si  nihil  aliud  quaereremus, 
nisi  ut  deos  pie  coleremus ,  et  ut  superstitione  libera- 
remur ,  satis  erat  dictum;  nam  et  praestans  deorum 
natura  hominum  pietate  coleretur,  quum  et  aeterna 
esset  et  beatissima;  habet  enim  venerationem  iustam, 
quidquid  excellit:  et  metus  omnis  a  vi  atque  ira  deo¬ 
rum  pulsus  esset;  intelligitur  enim,  a  beata  immorta- 
lique  natura  et  iram  et  gratiam  segregari;  quibus  re- 
motis,  nullos  a  superis  impendere metus.  Sedadhanc 
confirmandam  opinionem  anquirit  animus  et  formam 
et  vitam  et  actionem  mentis  atque  agitationem  in 
deo. 

XVIII.  46.  Ac  de  forma  quidem  partim  natura  nos 
admonet,  partim  ratio  docet.  Nam  a  natura  habemus 
omnes  omnium  gentium  speciem  nullam  aliam  nisi 
humanam  deorum.  Quae  enim  alia  forma  occurrit 
umquam  aut  vigilanti  cuiquam  aut  dormienti?  Sed, 
ne  omnia  revocentur  ad  primas  notiones,  ratio  hoc 
idem  ipsa  declarat.  47.  Nam  quum  praestantissi- 
mamnaturam,  vel  quia  beata  est,  vel  quia  sempiter- 
na,  convenire  videatur  eamdem  esse  pulcherrimam, 
quae  compositio  membrorum,  quae  conformatio  linea- 
mentorum,  quaefigura,  quae  species  humanA  potest 
esse  pulchrior?  Vos  quidem,  Lucili,  soletis,  (nam  Cot¬ 
ta  meus  modo  hoc,  modo  illud, )quum  artificium  effin- 
gitis  fabricamque  divinam,  quam  sint  omnia  in  homi- 

nis  figura  non  modo  ad  usum ,  verum  etiam  ad  ve- 
nustatem  apta,  describere.  48.  Quod  si  omnium  ani- 
mantium  formam  vincit  hominis  figura ,  deus  autem 
animans  est:  ea  figura  profecto  est,  quae  pulcherrima 
sit  omnium;  quoniamque  deos  beatissimos  esse  con¬ 
stat,  beatus  autem  esse  sine  virtute  nemo  potest,  nec 
virtus  sine  ratione  constare  nec  ratio  usquam  inesse, 
nisi  in  hominis  figura :  hominis  esse  specie  deos  con¬ 
fitendum  est.  49.  Nec  tamen  ea  species  corpus  est, 
sed  quasi  corpus,  nec  habet  sanguinem,  sed  quasi 
sanguinem.  XIX.  Haec  quamquam  et  inventa  sunt 
acutius  et  dicta  subtilius  ab  Epicuro ,  quam  ut  quivis 
ea  possit  agnoscere :  tamen  fretus  intelligent^  vestra 
dissero  brevius ,  quam  caussa  desiderat.  Epicurus 
autem,  qui  res  occultas  et  penitus  abditas  non  modo 
viderit  animo ,  sed  etiam  sic  tractet,  ut  manu  nos  du¬ 
cat,  docet  earn  esse  vim  et  naturam  deorum,  ut  pri¬ 
mum  non  sensu,  sed  mente  cernatur:  nec  soliditate 
quadam,  nec  ad  numerum,  ut  ea,  quae  ille  propter  fir- 
mitatem  <negs[ivia  appellat,  sed  imaginibus,  similitu- 
dine  et  transitione  perceptis :  quum  infinita  simillima- 
rum  imaginum  species  ex  innumerabilibus  individuis 
exsistat  et  ad  deos  affluat,  cum  maximis  voluptatibus 
in  eas  imagines  mentem  intentam  infixamquenostram 
intelligentiam  capere ,  quae  sit  et  beata  natura  et  ae¬ 
terna.  50.  Summa  vero  vis  infinitatis  et  magna  ac 
diligenti  contemplatione  dignissima  est;  in  qua  intel¬ 
ligi  necesse  est  earn  esse  naturam,  ut  omnia  omnibus 
paribus  paria  respondeant.  Hanc  laovopiuv  appellat 
Epicurus,  id  est  aequabilem  tributionem.  Ex  hac 
igitur  illud  efficitur,  si  mortalium  tanta  multitudo  sit, 
esse  immortalium  non  minorem,  et,  si,  quae  interi- 
mant,  innumerabilia  sint,  etiam  ea,  quae  conservent, 
infinita  esse  debere.  Et  quaerere  a  nobis ,  Balbe ,  so¬ 
letis,  quae  vita  deorum  sit,  quaeque  ab  iis  degatur  ae- 
tas.  51 .  Ea  videlicet,  qua  nihil  beatius,  nihil  omni¬ 
bus  bonis  affluentius  cogitari  potest.  Nihil  enim  agit: 
nullis  occupationibus  est  implicatus,  nulla  opera  mo- 
litur,  sua  sapientia  et  virtute  gaudet;  habet  explora- 
tum ,  fore  se  semper  turn  in  maximis ,  turn  in  aeternis 
voluptatibus.  XX.  52.  Hunc  deum  rite  beatum  di- 
xerimus,  vestrum  vero  laboriosissimum.  Sive  enim 
ipse  mundus  deus  est,  quid  potest  esse  minus  quie- 
tum,  quam  nullo  puncto  temporis  intermisso  versari 
circum  axem  caeli  admirabili  celeritate?  Nisiquietum 
autem,  nihil  beatum  est:  sive  in  ipso  mundo  deus 
inest  aliquis,  qui  regat,  qui  gubernet,  qui  cursus 
astrorum,  mutationes  temporum,  rerum  vicissitudi- 
nes  ordinesque  conservet,  terras  et  maria  contem- 
plans  hominum  commoda  vitasque  tueatur:  nae  ille 
est  implicatus  molestis  negotiis  et  operosis !  53.  Nos 
autem  beatam  vitam  in  animi  securitate  et  in  omnium 
vacatione  munerum  ponimus.  Docuit  enim  nos  idem, 
qui  cetera,  natura  effectual  esse  mundum :  nihil  opus 
fuisse  fabrica,  tamque  earn  rem  esse  facilem,  quam 
vos  effici  negatis  sine  divina  posse  sollertia,  ut  innu- 
merabiles  natura  mundos  effectura  sit,  efficiat,  effece- 
rit.  Quod  quia ,  quemadmodum  natura  efficere  sine 
aliqua  mente  possit,  non  videtis:  ut  tragici  poetae, 
quum  explicare  argumenti  exitum  non  potestis ,  con- 
fugitis  ad  deum ;  54.  cuius  operam  profecto  non  de- 
sideraretis,  si  immensam  et  interminatam  in  omnes 
partes  magnitudinem  regionum  videretis,  in  quam  se 
iniiciens  animus  et  intendens  ita  late  longeque  pere- 
grinatur,  ut  nullam  tamen  oram  ultimi  videat,  in  qua 
possit  insistere.  In  hac  igitur  immensitate  latitudi- 
num,  longitudinum,  altitudinum  infinita  vis  innume- 

rabilium  volitat  atomorum,  quae,  interiecto  inani,  co- 
haerescunt  tamen  inter  se  et  aliae  alias  apprehenden- 
tes  continuantur :  ex  quo  efficiuntur  eae  rerum  formae 
atque  figurae,  quas  vos  effici  posse  sine  follibus  etin- 
cudibus  non  putatis.  Itaque  imposuistis  in  cervicibus 
nostris  sempiternum  dominum ,  quem  dies  et  nodes 
timeremus.  Quis  enim  non  timeat  omnia  providen- 
tem  et  cogitantem  et  animadvertentem  et  omnia  ad  se 
pertinere  putantem,  curiosum  et  plenum  negotii 
deum?  55.  Hinc  vobis  exstitit  primum  ilia  fatalis 
necessitas,  quam  eifmqpiv^v  dicitis,  ut,  quidquid  ac- 
cidat,  id  ex  aeterna  veritate  caussarumque  continua- 
tione  fluxisse  dicatis.  Quanti  autem  haec  philosophia 
aestimanda  est,  cui,  tamquam  aniculis,  et  iis  quidem 
indoctis,  fato  fieri  videantur  omnia?  Sequitur  pavzixj] 
vestra,  quae  Latine  divinatio  dicitur,  qua  tanta  im- 
bueremursuperstitione,  si  vos  audire  vellemus.ut  ha- 
ruspices,  augures,  harioli,  vates  et  coniedores  nobis 
essent  colendi.  56.  His  terroribus  ab  Epicuro  soluti 
et  in  libertatem  vindicati,  nec  metuimus  eos,  quos  in- 
telligimus  nec  sibi  fingere  ullam  molestiam,  necalteri 
quaerere :  et  pie  sancteque  colimus  naturam  excelien- 
tem  atque  praestantem.  Sed  elatus  studio,  vereor,  ne 
longior  fuerim.  Erat  autem  difficile,  rem  tantam  tam- 
que  praeclaram  inchoatam  relinquere.  Quamquam 
non  tamdicendi  ratio  mihi  quidem  habendafuit,  quam 
audiendi. 

XXI.  57.  Turn  Cotta  comiter,  ut  solebat,  Atqui, 
inquit,  Yellei,  nisi  tu  aliquid  dixisses ,  nihil  sane  ex 
me  quidem  audire  potuisses.  Mihi  enim  non  tam  fa¬ 
cile  in  mentem  venire  solet,  quare  verum  sit  aliquid, 
quam  quare  falsum.  Idque  quum  saepe,  turn,  quum 
te  audirem  paullo  ante,  contigit.  Roges  me ,  qualem 
deorum  naturam  esse  ducam :  nihil  fortasse  respon- 
deam.  Quaeras,  putemne  talem  esse,  qualis  modo  a 
te  sit  exposita :  nihil  dicam  mihi  videri  minus.  Sed 
antequam  aggrediar  ad  ea ,  quae  a  te  disputata  sunt, 
de  te  ipso  dicam  quid  sentiam.  58.  Saepe  enim  de 
L.  Crasso,  familiari  illo  tuo,  videor  audisse,  quum  te 
togatis  omnibus  sine  dubioanteferret,et  paucos  tecum 
Epicureos  e  Graecia  compararet;  sed,  quod  ab  eo  te 
mirifice  diligi  intelligebam ,  arbitrabar  ilium  propter 
beneYolentiam  id  uberius  dicere.  Ego  autem,  etsi 
vereor  laudare  praesentem,  iudico  tamen,  dere  obscu- 
ra  atque  difficillima  a  te  dictum  esse  dilucide;  neque 
sententiis  solum  copiose,  sed  verbis  etiam  ornatius, 
quam  solent  vestri.  59.  Zenonem,  quem  Philo  noster 
coryphaeum  appellare  Epicureorum  solebat,  quum 
Athenis  essem,  audiebam  frequenter,  et  quidem  ipso 
auctore  Philone:  credo,  ut  facilius  iudicarem,  quam 
ilia  bene  refellerentur,  quum  a  principe  Epicureorum 
accepissem,  quemadmodum  dicerentur.  Non  igitur 
ille,  ut  plerique,  sed  isto  modo,  uttu,  distincte,  gra- 
viter,  ornate.  Sed  quod  in  illo  mihi  usu  saepe  venit, 
idem  modo,  quum  te  audirem,  accidebat,  ut  moleste 
ferrem ,  tantum  ingenium  (bona  venia  me  audies)  in 
tam  leves,  ne  dicam  in  tam  ineptas,  sententias  incidis- 
se.  60.  Nec  ego  nunc  ipse  aliquid  afferam  melius.  Ut 
enim  modo  dixi,  omnibus  fere  in  rebus,  et  maxime  in 
physieis,  quid  non  sit,  citius,  quam  quid  sit,  dixerim. 
XXII.  Roges  me,  quid  aut  quale  sit  deus :  auctore  utar 
Simonide,  de  quo  quum  quaesivisset  hoc  idem  tyran- 
nus  Hiero,  deliberandi  sibi  unum  diem  postulavit. 
Quum  idem  ex  eo  postridie  quaereret,  biduum  petivit. 
Quum  saepius  duplicaret  numerum  dierum,  admi- 
ransque  lliero  requireret,  cur  ita  faceret;  quia,  quan¬ 
to,  inquit,  diutius  considero,  tanto  mihi  res  videtur 


obscurior.  Sed  Simonidem  arbitror,  (non  enim  poeta 
solum  suavis,  verum  etiam  ceteroqui  doctus  sapiens- 
quetraditur,)quia  multa  venirent  in  mentem  acuta  at¬ 
que  subtilia,  dubitantem,  quid  eorum  esset  verissi- 
mum,  desperasse  omnem  veritatem.  61.  Epicurus 
vero  tuus  (nam  cum  illo  malo  disserere ,  quam  tecum) 
quid  dicil,  quod  non  modo  philosophia  dignum  esset, 
sed  mediocri  prudentia? 

Quaeritur  primum  in  ea  quaestione ,  quae  est  de 
natura  deorum,  sintne  dii  necne  sint.  Difficile  est 
negare.  Credo,  si  in  concione  quaeratur;  sed  in  hu- 
iusmodi  sermone  et  in  consessu  facillimum.  Itaque 
ego  ipse  pontifex,  qui  caerimonias  religionesque  pu- 
blicas  sanctissime  tuendas  arbitror,  is  hoc,  quod  pri¬ 
mum  est,  esse  deos,  persuaderi  mihi  non  opinione  so¬ 
lum,  sed  etiam  ad  veritatem  plane  velim.  Multa  enim 
occurrunt,  quae  conturbent,  ut  interdum  nulli  esse 
videantur.  62.  Sed  vide,  quam  tecum  agam  libera- 
liter :  quae  communia  sunt  vobis  cum  ceteris  philoso- 
phis,  non  attingam,  ut  hoc  ipsum :  placet  enim  omni¬ 
bus  fere,  mihique  ipsi  in  primis ,  deos  esse.  Itaque 
j  non  pugno.  Rationem  tamen  earn,  quae  a  te  affertur, 
i  non  satis  firmam  puto.  XXIII.  Quod  enim  omnium 
gentium  generumque  hominibus  ita  videretur,  id  sa¬ 
tis  magnum  esse  argumentum  dixisti,  cur  esse  deos 
|  confiteremur.  Quod  quum  leve  per  se,  turn  etiam 
falsum  est.  Primum  enim  unde  notae  tibi  sunt  opi- 
niones  nationum?  Equidem  arbitror,  multas  esse  gen- 
tes  sic  immanitate  efferatas,  utapud  eas  nulla  suspicio 
deorum  sit.  63.  Quid?  Diagoras,  aSeo g  qui  dictus 
est,  posteaque  Theodorus,  nonne  aperte  deorum  natu¬ 
ram  sustulerunt?  Nam  Abderites  quidem  Protagoras, 
cuius  a  te  modo  mentio  facta  est,  sophistestemporibus 
illis  vel  maximus,  quum  in  principio  libri  sui  sic  po- 
suisset,  De  diis ,  neque  ut  sint,  neque  ut  non  sint,  habeo 
ilicere;  Atheniensium  iussu  urbe  atque  agro  est  exter- 
minatus,  librique  eius  in  concione  combusti.  Ex  quo 
equidem  existimo,  tardiores  ad  hanc  sententiam  profi- 
tendam  multos  esse  factos,  quippe  quum  poenam  ne 
dubitatio  quidem  effugere  potuisset.  Quid  de  sacri- 
legis,  quid  de  impiis  periurisque  dicemus? 

—  Tubulus  si  Lucius  umquam, 
si  Lupus,  aut  Carbo,  [aut]  Neptuni  filius,  — 
ut  ait  Lucilius,  putasset  esse  deos;  tam  periurus  aut 
tam  impurus  fuisset?  64.  Non  est  igitur  tam  explo- 
rata  ista  ratio  ad  id,  quod  vultis,  confirmandum,  quam 
videtur.  Sed  quia  commune  est  hoc  argumentum 
aliorum  etiam  philosophorum ,  omittam  hoc  tempore: 
ad  vestra  propria  venire  malo. 

65.  Concedo  esse  deos :  doce  me  igitur,  unde  sint, 
ubi  sint,  quales  sint  corpore,  animo,  vita.  Haec  enim 
|  scire  desidero.  Abuteris  ad  omnia  atomorum  regno 
|  et  licentia.  Hinc,  quodcumque  in  solum  venit,  ut  di¬ 
citur,  effingis  atque  efficis.  Quae  primum  nullae 
sunt.  Nihil  est  enim,  quod  vacet  corpore;  corporibus 
autem  omnis  obsidetur  locus;  ita  nullum  inane,  nihil 
esse  individuum  potest.  XXIV.  66.  Haec  ego  nunc 
Physicorum  oracula  fundo:  vera  an  falsa,  nescio:  sed 
veri  tamen  similiora,  quam  vestra.  Ista  enim  flagitia 
Democriti,  sive  etiam  ante  Leucippi,  esse  corpuscula 
quaedam  levia,  alia  aspera,  rotunda  alia,  partim  autem 
angulata ,  curvata  quaedam  et  quasi  adunca;  ex  his 
effectum  esse  caelum  atque  terram,  nulla  cogente  na¬ 
tura,  sed  concursu  quodam  fortuito.  Hanc  tu  opinio- 
nem,  C.  Vellei,  usque  ad  hanc  aetatem  perduxisti, 
priusque  te  quis  de  omni  vitae  statu,  quam  de  ista  au- 
ctoritate  deiecerit.  Ante  enim  iudicasti,  Epicureuin 

te  esse  oportere,  quam  ista  cognovisti.  Ita  necesse 
fuit,  aut  haec  flagitia  concipere  animo  aut  susceptae 
philosophiae  nomen  amittere.  67.  Quid  enim  mereas, 
ut  Epicureus  esse  desinas?  Nihil  equidera,  inquis,  ut 
rationem  vitae  beatae  veritatemque  deseram.  Ista 
igitur  est  veritas?  Nam  de  vita  beata  nihil  repugno: 
quam  tu  ne  in  deo  quidem  esse  censes,  nisi  plane  otio 
langueat.  Sed  ubi  est  veritas?  In  mundis,  credo,  in- 
numerabilibus,  omnibus  minimis  temporum  punctis, 
aliis  nascentibus,  aliis  cadentibus.  An  in  individuis 
corpusculis,  tam  praeclara  opera,  nulla  moderante  na- 
tura,  nulla  ratione,  fingentibus?  Sed  oblitus  liberali- 
tatis  meae,  qua  tecum  paullo  ante  uti  coeperam,  plura 
complector.  Concedam  igitur  ex  individuis  constare 
omnia.  Quid  ad  rem?  deorum  enim  natura  quaeritur. 
68.  Sint  sane  ex  atomis:  non  igitur  aeterni.  Quod 
enim  ex  atomis  sit,  id  natum  aliquando.  Si  natum, 
nulli  dii  ante,  quam  nati.  Et  si  ortus  est  deorum,  in- 
teritus  sit  necesse  est,  ut  tu  paullo  ante  de  Platonis 
mundo  disputabas.  Ubi  igitur  illud  vestrum  beatum 
et  aeternum,  quibus  duobus  verbis  significatis  deum? 
quod  quum  efficere  vultis,  in  dumeta  correpitis.  Ita 
enim  dicebas,non  corpus  esse  in  deo,  sed  quasi  cor¬ 
pus,  nec  sanguinem,  sed  quasi  sanguinem. 

XXV.  69.  Hoc  persaepe  facitis,  ut,  quum  aliquid 
non  verisimile  dicatis  et  effugere  reprehensionem  ve- 
litis,  afferatis  aliquid,  quod  omnino  ne  fieri  quidem 
possit;  ut  satius  fuerit  illud  ipsum,  de  quo  ambigeba- 
tur,  concedere,  quam  tam  impudenter  resistere.  Vel- 
ut  Epicurus,  quum  videret,  si  atomi  ferrentur  in  lo¬ 
cum  inferiorem  suopte  pondere,  nihil  fore  in  nostra 
potestate,  quod  esset  earum  motus  certus  et  necessa- 
rius  ;  invenit,  quo  modo  necessitatem  effugeret,  quod 
videlicet  Democritum  fugerat.  Ait  atomum ,  quum 
pondere  et  gravitate  directo  deorsus  feratur,  declinare 
paullulum.  70.  Hoc  dicere  turpius  est,  quam  illud, 
quod  vult ,  non  posse  defendere.  Idem  facit  contra 
Dialecticos :  a  quibus  quum  traditum  sit ,  in  omnibus 
disiunctionibus,  in  quibus,  aut  etiam,  aut  non,  pone- 
retur,  alterutrum  verum  esse :  pertimuit,  ne,  si  con- 
cessum  esset  huiusmodi  aliquid,  Aut  vivet  eras  aut 
non  vivet  Epicurus,  alterutrum  fieret  necessarium  : 
totum  hoc,  aut  etiam,  aut  non,  negavit  esse  necessa¬ 
rium.  Quo  quid  dici  potest  obtusius?  Urgebat  Arce- 
silas  Zenonem,  quum  ipse  falsa  omnia  diceret,  quae 
sensibus  viderentur:  Zeno  autem,  nonnulla  visa  esse 
falsa,  non  omnia.  Timuit  Epicurus,  ne,  si  unum  vi¬ 
sum  esset  falsum,  nullum  esset  verum;  omnes  sensus 
veri  nuntios  dixit  esse.  Nihil  horum,  nisi  callide. 
Graviorem  enim  plagam  accipiebat,  utlevioremrepel- 
leret.  71.  Idem  facit  in  natura  deorum.  Dumindi- 
viduorum  corporum  concretionem  fugit,  ne  interitus 
et  dissipatio  consequatur,  negat  esse  corpus  deorum, 
sed  tamquam  corpus ,  nec  sanguinem,  sed  tamquam 
sanguinem.  XXVI.  Mirabile  videtur,  quod  non  ri- 
deat  haruspex,  quum  haruspicem  viderit:  hoc  mira- 
bilius,  quod  vos  inter  vos  risum  tenere  possitis.  Non 
est  corpus,  sed  quasi  corpus.  Hoc  intelligerem,  qua¬ 
le  esset,  si  id  in  ceris  fingeretur,  aut  fictilibus  figuris. 

In  deo  quid  sit  quasi  corpus  aut  quasi  sanguis,  intel- 
ligere  non  possum.  Ne  tu  quidem,  Vellei,  sed  non 
vis  fateri.  72.  Ista  enim  a  vobis  quasi  dictata  reddun- 
tur,  quae  Epicurus  oscitans  hallucinatus  est,  quum 
quidem  gloriaretur,  ut  videmus  in  scriptis,  se  magi- 
strum  habuisse  nullum.  Quod  et  non  praedicanti 
tamen  facile  equidem  crederem,  sicut  mali  aedificii 
domino  glorianti  se  architectum  non  habuisse.  Nihil 

enim  olet  exAcademia,  nihil  exLyceo,  nihil  ne  e  pue- 
rilibus  quidem  disciplinis.  Xenocratem  audire  po- 
tuit  :  quem  virum,dii  immortales!  et  sunt,  qui  putent 
audivisse:  ipse  non  vult:  credo  plus  nemini.  Pam- 
philum  quemdam ,  Platonis  auditorem,  ait  a  se  Sami 
auditum :  ibi  enim  adolescens  habitabat  cum  patre  et 
fratribus,  quod  in  earn  pater  eiusNeocles  agripeta  ve- 
nerat.  Sed,  quum  agellus  eum  non  satis  aleret,  ut 
opinor,  ludi  magister  fuit.  73.  Sed  hunc  Platonicum 
mirifice  contemnit  Epicurus:  ita  metuit,  ne  quid  um- 
quam  didicisse  videatur.  In  Nausiphane  Democriteo 
tenetur ,  quem  quum  a  se  non  neget  auditum,  vexat 
tamen  omnibus  contumeliis.  Atqui  si  haecDemocri- 
tea  non  audisset,  quid  audierat?  quid  enim  in  physi- 
cis  Epicuri  non  a  Democrito?  Nam  etsi  quaedam  com- 
mutavit,  ut,  quod  paullo  ante  de  inclinatione  atomo- 
rum  (lixi :  tamen  pleraque  dicit  eadem,  atomos,  inane, 
imagines,  infinitatem  locorum  innumerabilitatemque 
mundorum,  eorum  ortus,  interitus,  omnia  fere,  qui¬ 
bus  naturae  ratio  continetur.  Nunc  istud  quasi  cor¬ 
pus  et  quasi  sanguinem,  quid  sit,  intelligis?  74.  Ego 
enim  te  scire  ista  melius,  quam  me,  non  fateor  solum, 
sed  etiam  facile  patior;  quum  quidem  semel  dicta 
sunt,  quid  est,  quod  Velleius  intelligere  possit,  Cotta 
non  possit?  Itaque  corpus  quid  sit,  sanguis  quid  sit, 
intelligo :  quasi  corpus  et  quasi  sanguis  quid  sit,  nullo 
prorsus  modo  intelligo.  Neque  tu  me  eelas,  ut  Py¬ 
thagoras  solebat  alienos,  nec  consulto  dicis  occulte, 
tamquam  Heraclitus,  sed,  quod  inter  nos  liceat,  ne  tu 
quidem  intelligis.  XXVII.  75.  Illud  video  pugna- 
re  te,  species  ut  quaedam  sit  deorum ,  quae  nihil  con- 
creti  habeat,  nihil  solidi,  nihil  expressi  ,  nihil  emi- 
nentis,  sitque  pura,  levis,  perlucida.  Dicemus  ergo 
idem ,  quod  in  Venere  Coa :  corpus  illud  non  est,  sed 
simile  corpori :  nec  ille  fusus  et  candore  mixtus  rubor 
sanguis  est,  sed  quaedam  sanguinis  similitudo:  sic  in 
Epicureo  deo  non  res,  sed  similitudines  rerum  esse. 
Fac  id,  quod  ne  intelligi  quidem  potest,  mihi  esse  per- 
suasum:  cedo  mihi  istorum  adumbratorum  deorum 
lineamenta  atque  formas.  76.  Non  deest  hoc  loco  co- 
pia  rationum,  quibus  docere  velitis,  humanas  esse 
formas  deorum:  primum,  quod  ita  sit  informatum 
anticipatumque  mentibus  nostris,  ut  homini,  quum 
de  deo  cogitet,  forma  occurrat  humana  :  deinde,  quod, 
quoniam  rebus  omnibus  excellat  natura  divina,  forma 
quoque  esse  pulcherrima  debeat:  nec  esse  humana 
ullam  pulchriorem.  Tertiam  rationem  affertis,  quod 
nulla  in  alia  figura  domicilium  mentis  esse  possit.  77. 
Primum  igitur  quidque  consideremus,  quale  sit.  Ar- 
ripere  enim  mihi  videmini,  quasi  vestro  iure,  rem 
nullo  modo  probabilem.  Etenim  quis  tam  caecus  in 
contemplandis  rebus  umquam  fuit,  ut  non  videret, 
species  istas  hominum  collatas  in  deos,  aut  consilio 
quodam  sapientum,  quo  facilius  animos  imperitorum 
ad  deorum  cultum  a  vitae  pravitate  converterent,  aut 
superstitione,  ut  essent  simulacra ,  quae  venerantes 
deos  ipsos  se  adire  crederent?  Auxerunt  autem  haec 
eadem  poetae,  pictores,  opifices.  Erat  enim  non  fa¬ 
cile,  agentes  aliquid  et  molientes  deos  in  aliarum  for- 
marum  imitatione  servare.  Accessit  etiam  ista  opinio 
fortasse,  quod  homini  homine  nihil  pulchrius  videa¬ 
tur.  Sed  tu  hoc,  physice,  non  vides,  quam  blanda 
conciliatrix  et  quasi  sui  sit  Iena  natura?  An  putas  ul¬ 
lam  esse  terra  marique  belluam,  quae  non  sui  generis 
bellua  maxime  delectetur?  Quod  ni  ita  esset,  cur  non 
gestiret  taurus  equae  contrectatione,  equus  vaccae? 
An  tu  aquilam  aut  leonem  aut  delphinum  ullam  ante- 

ferre  censes  figuram  suae?  Quid  igitur  mirum ,  si  hoc 
eodem  modo  homini  natura  praescripsit,  ut  nihil  pul- 
chrius,  quam  hominem  putaret,  earn  esse  caussam, 
cur  deos  hominum  similes  putaremus? 

XXVIII.  78.  Quid  censes,  si  ratio  esset  in  bel- 
luis?  non  suo  quasque  generi  plurimum  tributuras 
fuisse?  At  mehercule  ego,  (dicam  enim,  ut  sentio,) 
quamvis  amem  ipse  me,tamen  non  audeo  dicere,  pul- 
chriorem  esse  me,  quam  ille  fuerit  taurus,  qui  vexit 
Europam.  Non  enim  hoc  loco  de  ingeniis  aut  de  ora- 
tionibus  nostris,  sed  de  specie  figuraque  quaeritur. 
Quod  si  fingere  nobis  etiungere  formas  velimus :  qua-  i 
lis  ille  maritimus Triton  pingitur,  natantibusinvehens 
belluis,  adiunctis  humano  corpori,  nolis  esse.  Diffi- 
cili  in  loco  versor.  Est  enim  vis  tanta  naturae,  ut  ho¬ 
mo  nemo  velit  nisi  hominis  similis  esse.  79.  Et  qui- 
dem  formica  formicae.  Sed  tamen  cuius  hominis? 
Quotus  enim  quisque  formosus  est?  Athenis  quum 
essem,  e  gregibus  epheborum  vixsinguli  reperieban- 
tur.  Video,  quid  arriseris;  sed  tamen  ita  res  se  ha- 
bet.  Deinde  nobis,  qui,  concedentibus  philosophis 
antiquis,  adolescentulis  delectamur,  etiam  vitia  saepe 
iucunda  sunt.  Naevus  in  articulo  pueri  delectat  Al- 
caeum.  At  est  corporis  macula  naevus.  Ilii  tamen 
hoc  lumen  videbatur.  Q.  Catulus,  huius  collegae  et 
familiaris  nostri  pater,  dilexit  municipem  tuum  Ro- 
scium:  in  quern  etiam  illud  est  eius: 

Constileram,  exorientem  Auroram  forte  salutans , 
quum  subito  a  laeva  Roscius  exoritur. 

Pace  mihi  liceat,  caelestes,  dicere  vestra, 
mortalis  visus  pulchrior  esse  deo. 

Iluic  ille  deo  pulchrior;  at  erat,  sicut  hodie  est,  per- 
versissimis  oculis.  Quid  refert,  si  hoc  ipsum  salsum 
illi  et  venustum  videbatur? —  Redeo  ad  deos. 

XXIX.  80.  Ecquos,  si  non  tam  strabones,  at  pae- 
tulos  esse  arbitramur?  ecquos  naevum  habere?  ec¬ 
quos  silos,  flaccos,  frontones,  capitones,  quae  sunt  in 
nobis?  An  omnia  emendata  in  illis?  Detur  id  vobis. 
Num  etiam  est  una  omnium  facies?  Nam  si  plures: 
aliam  esse  alia  pulchriorem  necesse  est.  Igitur  ali- 
quis  non  pulcherrimus  deus.  Si  una  omnium  facies 
est,  florere  in  caelo  Academiam  necesse  est.  Si  enim 
nihil  inter  deum  et  deum  differt :  nulla  est  apud  deos 
cognitio.,  nulla  perceptio.  81 .  Quid?  si  etiam,  Vellei, 
falsum  illud  omnino  est,  nullam  aliam  nobis  de  deo 
cogitantibus  speciem,  nisi  hominis  occurrere;  tamen- 
ne  ista  tam  absurda  defendes?  Nobis  fortasse  sic  oc- 
currit,  utdicis:  Iovem,  Iunonem,  Minervam,  Neptu- 
num,  Vulcanum,  Apollinem,  reliquos  deos  ea  facie 
novimus,  qua  pictores  fictoresque  voluerunt,  neque 
solum  facie ,  sed  etiam  ornatu ,  aetate ,  vestitu :  at  non 
Aegyptii,  nec  Syri ,  nec  fere  cuncta  barbaria ;  firmiores 
enim  videas  apud  eos  opiniones  esse  de  bestiis  qui- 
busdam,  quam  apud  nos  de  sanctissimis  templis  et  si- 
mulacris  deorum.  82.  Etenim  fana  multa  exspoliata 
et  simulacra  deorum  de  locis  sanctissimis  ablata  vide- 
mus  a  nostris;  at  vero  ne  fando  quidem  auditum  est, 
crocodilum  aut  ibim  aut  felem  violatum  ab  Aegyptio. 
Quid  igitur  censes?  Apim  ilium,  sanctum  Aegyptio- 
rum  bovem,  nonne  deum  videri  Aegyptiis?  Tam  her- 
cle,  quam  tibi  illam  nostram  Sospitam,  quam  tu  num- 
quam  ne  in  somnis  quidem  vides,  nisi  cum  pelle  ca- 
prina,  cum  hasta,  cum  scutulo,  cum  calceolis  repan- 
dis.  At  non  est  tabs  Argiva,  nec  Romana  Iuno.  Ergo 
alia  species  Iunonis  Argivis,  alia  Lanuvinis ,  alia  no¬ 
bis.  Et  quidem  alia  nobis  Capitolini ,  alia  Afris  Am- 
monis  Iovis.  XXX.  83.  Non  pudet  igitur  physicum, 


id  est  speculatorem  venatoremque  naturae,  ab  animis 
consuetudine  imbutis  petere  testimonium  veritatis? 
Isto  enim  modo  dicere  licebit,  Iovem  semper  barba- 
tum,  Apollinem  semper  imberbem,  caesios  oculosMi- 
nervae ,  caeruteos  esse  Neptuni.  Et  quidem  Athenis 
laudamus  Vulcanum  eum  ,  quern  fecit  Alcamenes:  in 
quo  stante  atque  vestito  leviter  apparet  claudicatio 
non  deformis.  Claudum  igitur  habebimus  deum, 
quoniam  de  Vulcano  sic  accepimus.  Age,  et  his  voca- 
bulis  deos  esse  faciamus,  quibus  a  nobis  nominantur. 
84.  At  primum,  quot  hominum  linguae,  tot  nomina 
deorum.  Non  enim,  ut  tu  Velleius,  quocumque  vene¬ 
ris,  sic  idem  in  Italia  Vulcanus,  idem  in  Africa,  idem 
in  Ilispania.  Deinde  nominum  non  magnus  numerus, 
ne  in  pontificiis  quidem  nostris,  deorum  autem  innu- 
merabilis.  An  sine  nominibus  sunt?  Istud  quidem  ita 
vobis  dicere  necesse  est.  Quid  enim  attinet,  quum 
una  facies  sit,  plura  esse  nomina?  Quam  bellum  erat, 
Vellei,  confiteri  potius,  nescire,  quod  nescires,  quam 
ista  effutientem  nauseare,  atque  ipsum  sibi*  displice- 
re?  An  tu  mei  similem  putas  esse  aut  tui  deum?  Pro- 
fecto  non  putas.  Quid?  ergo  solem  dicam,  aut  lunam, 
aut  caelum  deum?  Ergo  etiam  beatum?  quibus  fruen- 
lem  voluptatibus?  Et  sapientem?  qui  potest  esse  in 
eiusmodi  trunco  sapientia?  Haec  vestra  sunt.  85.  Si 
igitur  nec  humano  visu,  quod  docui;  nec  alio  aliquo, 
quod  tibi  persuasum  est:  quid  dubitas  negare,  deos 
esse?  Non  audes.  Sapienter  id  quidem.  Etsi  hoc 
loco  non  populum  metuis,  sed  ipsos  deos.  Novi  ego 
Epicureos  omnia  sigilla  venerantes :  quamquam  video 
nonnullis  videri,  Epicurum,  ne  in  offensionem  Athe- 
niensium  caderet,  verbis  reliquisse  deos,  re  sustulis- 
se.  Itaque  in  illis  selectis  eius  brevibusque  senten- 
tiis,  quas  appellatis  y.vgLag  do^ag,  haec,  ut  opinor,  pri- 
ma  sententia  est :  Quod  beatum  et  immortale  est,  id  nec 
habet,  nec  exliibet  cuiquam  negotium.  XXXI.  In  hac 
ita  exposita  sententia,  sunt  qui  existiment,  quod  ille 
inscitia  plane  loquendi  fecerit,  fecisse  consulto:  de 
homine  minime  vafro  male  existimant.  86.  Dubium 
est  enim  ,  utrum  aliquid  dicat  esse  beatum  et  immor¬ 
tale,  an,  si  quod  sit,  id  esse  [immorjtale.  Non  ani- 
madvertunt,  hie  eum  ambigue  locutum  esse,  sed  mul- 
tis  aliis  locis  et  ilium  etMetrodorum  tam  aperte,  quam 
paullo  ante  te.  Ille  vero  deos  esse  putat,  nec  quem- 
quam  vidi,  qui  magis  ea,  quae  timenda  esse  negaret, 
timeret,  mortem  dico  et  deos.  Quibus  mediocres  ho¬ 
mines  non  ita  valdemoventur,  his  ille  clamat  omnium 
mortalium  mentes  esse  perterritas.  Tot  millia  latro- 
cinantur  morte  proposita.  Alii  omnia,  quae  possunt, 
fana  compilant.  Credo ,  aut  illos  mortis  timor  terret, 
aut  hos  religionis. 

87.  Sed,  quoniam  non  audes  (iam  enim  cum  ipso 
Epicuro  loquar)  negare  esse  deos:  quid  est,  quod  te 
impediat  aut  solem  aut  lunam  aut  mundum  aut  men- 
tem  aliquam  sempiternam  in  deorum  natura  ponere? 
Numquamvidi,  inquis,  animam  rationis  consiliique 
participem  in  ulla  alia,  nisi  humana  figura.  Quid? 
sobs  numquidnam  aut  lunae  aut  quinque  errantium 
siderum  simile  vidisti?  Sol  duabus  unius  orbis  ulti- 
mis  partibus  definiens  motum  cursus  annuos  conficit. 
Huius  hanc  lustrationem  eiusdem  incensa  radiismen- 
struo  spatio  luna  complet.  Quinque  autem  stellae 
eumdem  orbem  tenentes,  aliae  propius  a  terris,  aliae 
remotius,  ab  eisdem  principiis  disparibus  temporibus 
eadem  spatia  conficiunt.  Numquid  tale,  Epicure,  vi¬ 
disti?  88.  Ne  sit  igitur  sol ,  ne  luna ,  ne  stellae :  quo¬ 
niam  nihil  esse  potest,  nisi  quod  attigimus  aut  vidi- 

mus.  Quid?  deum  ipsum  nurane  vidisti?  Cur  igitur 
credis  esse?  Tollamus  ergo  omnia,  quae  aut  historia 
nobis  aut  ratio  nova  affert.  Ita  fit,  ut  mediterranei 
mare  esse  non  credant.  Quae  sunt  tantae  animi  an- 
gustiae,  ut,  siSeriphi  natus  esses,  nec  umquam  egres- 
sus  ex  insula ,  in  qua  lepusculos  vulpeculasque  saepe 
vidisses,  non  crederes  leones  et  pantheras  esse,  quum 
tibi,  quales  essent,  diceretur,  si  vero  de  elephanto  quis 
diceret,  etiam  rideri  te  putares?  Et  tu  quidem,  Veilei, 
non  vestro  more,  sed  Dialecticorum,  (quae  funditus 
gens  vestra  non  novit,)  argumenti  sententiam  conclu- 
sisti:  beatos  esse  deos  sumpsisti.  Concedimus.  Bea- 
tum  autem  sine  virtute  neminem  esse  posse. 

XXXII.  89.  Id  quoque  damus,  et  libenter  quidem. 
Virtutem  autem  sine  ratione  constare  non  posse. 
Conveniat  id  quoque  necesse  est.  Adiungis,  Nec  ra- 
tionem  esse,  nisi  in  hominis  figura.  Quern  tibi  hoc 
daturum  putas?  Si  enim  ita  esset,  quid  opus  erat  te 
gradatim  istuc  pervenire?  sumpsisses  tuo  iure.  Quid 
autem  est  istud  gradatim?  Nam  a  beatis  ad  virtutem, 
a  virtute  ad  rationem  video  te  venisse  gradibus.  A 
ratione  ad  humanam  figuram  quomodoaccedis?  Prae- 
cipitare  istuc  quidem  est,  non  descendere.  90.  Nec 
vero  intelligo ,  cur  maluerit  Epicurus  deos  hominum 
similes  dicere,  quam  homines  deorum.  Quaeres,  quid 
intersit.  Si  enim  hoc  illi  simile  sit,  esse  illud  huic. 
\ideo;  sedhocdico,  non  ab  hominibus  formae  figu¬ 
ram  venisse  ad  deos:  dii  enim  semper  fuerunt;  nati 
numquam  sunt,  si  quidem  aeterni  sunt  futuri;  at  ho¬ 
mines  nati:  ante  igitur  humana  forma,  quam  homi¬ 
nes,  ea,  qua  erant  forma  dii  immortales.  Non  ergo 
illorum  humana  forma,  sed  nostra  divina  dicenda  est. 
Verum  hoc  quidem,  ut  voletis:  illud  quaero,  quae 
fuerit  tanta  fortuna  (nihil  enim  in  rerum  natura  ratio¬ 
ne  factum  esse  vultis)  —  sed  tamen  quis  iste  tantus 
casus?  94.  unde  tam  felix  concursus  atomorum,  ut 
repente  homines  deorum  forma  nascerentur?  Semina 
deorum  decidisse  de  caelo  in  terras  putamus,  et  sic 
homines  patrum  similes  exstitisse?  Vellem  diceretis; 
deorum  cognationem  agnoscerem  non  invitus.  Nihil 
taledicitis,  sed  casu  esse  factum,  ut  deorum  similes 
essemus.  Et  nunc  argumenta  quaerenda  sunt,  qui- 
bus  hoc  refellatur?  Utinam  tam  facile  vera  invenire 
possem,  quam  falsa  convincere.  XXXIII.  Etenim 
enumerasti  memoriter  et  copiose  (ut  rnihi  quidem  ad- 
mirari  liberet,  in  homine  esse  Romano  tantam  scien- 
tiam,)  usque  a  Thale  Milesio  de  natura  deorum  philo- 
sophorum  sententias.  92.  Omnesne  tibi  illi  delirare 
visi  sunt,  qui  sine  manibus  et  pedibus  constare  deum 
posse  decreverunt?  Ne  hoc  quidem  vos  movet,  consi- 
derantes,  quae  sit  utilitas,  quaeque  opportunitas  in 
homine  membrorum,  ut  iudicetis,  membris  humanis 
deos  non  egere?  Quid  enim  pedibus  opus  est  sine  in- 
gressu?  quid  manibus,  si  nihil  comprehendendum? 
quid  reliqua  descriptione  omnium  corporis  partium, 
in  qua  nihil  inane,  nihil  sine  caussa,  nihil  supervaca- 
neum  est?  Itaque  nulla  ars  imitari  sollertiam  naturae 
potest.  Habebit  igitur  linguam  deus,  et non  loque- 
tur;  dentes,  palatum,  fauces  nullum  ad  usum:  quae¬ 
que  procreationis  caussa  natura  corpori  affinxit,  ea 
frustra  habebit  deus;  nec  externa  magis,  quam  inte¬ 
rior,  cor,  pulmones,  iecur,  cetera ;  quae,  detracta  uti- 
litate,  quid  habent  venustatis?  quandoquidem  haec 
esse  in  deo  propter  pulchritudinem  vultis.  93.  Istis- 
ne  fidentes  somniis  non  modo  Epicurus  et  Metrodorus 
et  Hermarchus  contra  Pythagoram,  Platonem  Empe- 
doclemque  dixerunt,  sed  meretricula  etiam  Leontium 

contra  Theophrastum  scribere  ausa  est?  scito  ilia  qui¬ 
dem  sermone  et  Attico,  sed  tamen.  —  Tantum  Epicuri 
hortus  habuit  licentiae.  Et  soletis  queri?  Zeno  qui¬ 
dem  etiam  litigabat.  Quid  dicam  Albutium?  Nam 
Phaedro  nihil  elegantius,  nihil  humanius.  Sed  sto- 
machabatur  senex,  si  quid  asperius  dixeram;  quum 
Epicurus  contumeliosissime  Aristotelem  vexaverit, 
Phaedoni  Socratico  turpissime  maledixerit,  Metrodo- 
ri,  sodalis  sui,  fratrem,  Timocratem,  quia  nescio  quid 
in  philosophia  dissentiret,  totis  voluminibus  concide- 
rit,  in  Democritum  ipsum,  quern  secutus  est,  fuerit 
ingralus,  Nausiphanem,  magistrum  suum,  a  quo  non 
nihil  didicerat,  tam  male  acceperit.  XXXIV.  Zeno 
quidem  non  eos  solum  ,  qui  turn  erant,  Apollodorum, 
Syllum,  ceteros ,  figebat  maledictis,  sed  Socratem 
ipsum,  parentem  philosophiae,  Latino  verbo  utens, 
scurram  Atticum  fuisse  dicebat,  Chrysippum  num- 
quam  nisi  Chesippum  vocabat.  94.  Tu  ipse  paullo 
ante,  quum  tamquam  senatum  philosophorum  recita- 
res,  summos  viros  desipere,  delirare,  dementes  esse 
dicebas.  Quorum  si  nemo  verum  vidit  de  natura  deo¬ 
rum,  verendum  est,  ne  nulla  sit  omnino.  Nam  ista, 
quae  vos  dicitis,  sunt  tota  commentitia,  vix  digna  lu- 
cubratione  anicularum.  Non  enim  sentitis  ,°quam 
multa  vobis  suscipienda  sint,  si  impetraritis ,  utcon- 
cedamus  eamdem  esse  hominum  et  deorum  figuram. 
Omnis  cultus  et  curatio  corporis  erit  eadem  adhlbenda 
deo,  quae  adhibetur  homini:  ingressus,  cursus,  accu- 
bitio,  inclinatio,  sessio,  comprehensio,  ad  extremum 
etiam  sermo  et  oratio.  95.  Nam  quod  et  mares  deos 
et  feminas  esse  dicitis,  quid  sequatur,  videtis.  Equi- 
dem  mirari  satis  non  possum,  unde  ad  istas  opiniones 
vester  ille  princeps  venerit.  Sed  clamare  non  desi- 
nitis ,  retinendum  hoc  esse ,  deus  ut  beatus  immorta- 
lisque  sit.  Quid  autem  obstat,  quo  minus  sit  beatus, 
si  non  sit  bipes?  aut  ista ,  sive  beatitas  sive  beatitudo 
dicenda  est,  (utrumque  omnino  durum,  sed  usu  mol- 
lienda  nobis  verba  sunt)  verum  ea,  quaecumque,  est 
cur  aut  in  solem  ilium  aut  in  hunc  mundum  autinali- 
quarn  mentem  aeternam ,  figura  membrisque  corporis 
vacuam,  cadere  non  potest?  96.  Nihil  aliud  dicis,  ni¬ 
si,  numquam  vidi  solem  aut  mundum  beatum.  Quid? 
mundum  praeter  hunc  umquamne  vicHsti?  Negabis. 
Cur  igitur  non  sexcenta  millia  esse  mundorum ,  sed 
innumerabilia  ausus  es  dicere?  Ratio,  inquis,  docuit. 
Ergo  hoc  te  ratio  non  docebit,  quum  praestantissima 
natura  quaeratur,  eaque  beata  et  aeterna,  quae  sola 
divina  natura  sunt,  ut  immortalitate  vincamur  ab  ea 
natura,  sic  animi  praestantia  vinci,  atque  ut  animi, 
item  corporis?  Cur  igitur,  quum  ceteris  rebus  infe- 
rioressimus,  forma  pares  sumus?  Ad  similitudinem 
enim  deo  propius  accedebat  humana  virtus,  quam  fi¬ 
gura.  XXXV.  97.  An  quidquam  tam  puerile  dici 
potest,  (ut  eumdem  locum  diutiusurgeam,)quam  si  ea 
genera  belluarum,  quae  in  rubro  mari  Indiave  gignan- 
tur,  nulla  esse  dicamus?  Atquine  curiosissimi  qui¬ 
dem  homines  exquirendo  audire  tam  multa  possunt, 
quam  sunt  multa,  quae  terra,  mari,  paludibus,  flumi- 
nibus  exsistunt!  quae  negemus  esse,  quia  numquam 
vidimus!  Ipsa  vero  quam  nihil  ad  rem  pertinet,  quae 
vos  delectat  maxime,  similitudo!  Quid?  canis  nonne 
similis  lupo?  Atque,  ut  Ennius, 

simiu  quam  similis  turpissima  bestia  nobis! 

At  mores  in  utroque  dispares.  Elephanto  belluarum 
nulla  prudentior.  At  figura  quae  vastior?  98.  De  be- 
stiis  loquor.  Quid?  inter  ipsos  homines  nonne  et  si- 
millimis  formis  dispares  mores,  et  moribus  simillimis 

figura  dissimilis?  Etenim  si  semel,  Yellei,  suscipi- 
mus  genus  hoc  argumenti;  attende,  quo  serpat.  Tu 
enim  sumebas,  nisi  in  hominis  figura,  rationem  inesse 
non  posse:  sumet  alius,  nisi  in  terrestri:  nisi  in  eo, 
qui  natus  sit:  nisi  ineo,  qui  adoleverit:  nisi  ineo, qui 
didicerit:  nisi  in  eo,  qui  ex  animo  constet  et  oorpore 
caducoetinfirmo :  postremonisi  in  homine  atque  mor- 
tali.  Quod  si  in  omnibus  his  rebus  obsistis;  quid  est, 
quod  te  una  forma  non*turbet?  His  enim  omnibus, 
quae  proposui,  adiunctis,  in  homine  rationem  esse  et 
mentem  videbas.  Quibus  detractis,  deum  tamen  nos- 
se  te  dicis ,  modo  lineamenta  maneant.  Hoc  est  non 
considerare,  sed  quasi  sortiri,  quid  loquare.  99.  Ni¬ 
si  forte  ne  hoc  quidem  attendis,  non  modo  in  homine, 
sed  etiam  in  arbore,  quidquid  supervacaneum  sit  aut 
usum  non  habeat,  obstare.  Quam  molestum  est,  uno 
digito  plus  habere!  Quid  ita?  Quia  nec  ad  speciem, 
nec  ad  usum  alium  quinque  desiderant.  Tuus  autem 
deus  non  digito  uno  redundat,  sed  capite,  collo,  cer- 
vicibus,  lateribus,  alvo,  tergo,  poplitibus,  manibus, 
pedibus,  feminibus,  cruribus.  Si,  ut  immortalis  sit, 
quid  haec  ad  vitam  membra  pertinent?  quid  ipsa  fa¬ 
cies?  Magis  ilia,  cerebrum,  cor,  pulmones,  iecur. 
Haec  enim  sunt  domicilia  vitae.  Oris  quidem  habi¬ 
tus  ad  vitae  firmitatem  nihil  pertinet.  XXXVI.  100.  Et 
eos  tu  vituperabas ,  qui  ex  operibus  magnificis  atque 
praeclaris,  quum  ipsummundum,  quum  eius  mem¬ 
bra,  caelum,  terras,  maria,  quumque  horum  insignia, 
solem,  lunarn  stellasque  vidissent,  quumque  tempo- 
rum  maturitates,  mutationes  vicissitudinesque  cogno- 
vissent,  suspicati  essent  aliquam  excellentem  esse 
praestantemque  naturam,  quae  haec  fecisset,  move- 
ret,  regeret,  gubernaret.  Qui  etiam  si  aberrant  con- 
iectura,  video  tamen,  quid  sequantur.  Tu  quod  opus 
tandem  magnum  et  egregium  habes,  quod  effectum 
divina  mente  videatur,  ex  quo  esse  deos  suspicere? 
Habebam,  inquis,  in  animo  insitam  informationem 
quamdam  dei:  et  barbati  quidem  Iovis  et  galeatae 
Minervae.  Num  igitur  esse  tales  putas?  101.  Quanto 
melius  haec  vulgusimperitorum,qui  non  membra  so¬ 
lum  hominis  deo  tribuant,  sed  usum  etiam  membro- 
rum.  Dantenim  arcum,  sagittas,  hastam,  clypeum, 
fuscinam,  fulmen,  et  si,  actiones  quae  sint  deorum, 
non  vident,  nihil  agentem  tamen  deum  non  queunt 
cogitare.  Ipsi,  qui  irridentur,  Aegyptii  nullam  bel- 
luam,  nisi  ob  aliquam  utilitatem,  quam  ex  ea  cape- 
rent,  consecraverunt;  velut  ibes  maximam  vim  ser- 
pentium  conficiunt,  quum  sint  aves  excelsae ,  cruri¬ 
bus  rigidis  ,  corneo  proceroque  rostro:  avertunt  pe- 
stem  ab  Aegypto,  quum  volucres  angues  ex  vastitate 
Libyae  vento  Africo  invectas  interficiunt  atque  consu- 
munt ;  ex  quo  fit,  ut  illae  nec  morsu  vivae  noceant  nec 
odore  mortuae.  Possum  de  ichneumonum  utilitate, 
de  crocodilorum,  de  felium  dicere :  sed  nolo  esse  lon- 
gus.  Ita  concludam,  tamen  belluas  a  barbaris  pro¬ 
pter  beneficium  consecratas;  vestrorum  deorum  non 
modo  beneficium  nullum  exstare,  sed  ne  factum  qui¬ 
dem  omnino.  102.  Nihil  habet,  inquit,  negotii.  Pro- 
fecto  Epicurus ,  quasi  pueri  delicati,  nihil  cessatione 
melius  existimat.  XXXVII.  At  ipsi  tamen  pueri, 
etiam  quum  cessant,  exercitatione  aliqua  ludicra  de- 
lectantur :  deum  sic  feriatum  volumus  cessatione  tor- 
pere,  ut,  si  se  commoverit ,  vereamur  ne  beatus  esse 
non  possit.  Haec  oratio  non  modo  deos  spoliat  motu 
et  actione  divina,  sed  etiam  homines  inertes  efficit;  si 
quidem  agens  aliquid  ne  deus  quidem  esse  beatus 
potest. 


103.  Verum  sit  sane,  ut  vultis,  deus  effigies  ho¬ 
minis  et  imago:  quod  eius  est  domicilium?  quae  se- 
des?  quilocus?  quae  deinde  actio  vitae?  quibus  rebus, 
id  quod  vultis,  beatus  est?  Utatur  enim  suis  bonis 
oportet  et  fruatur,  qui  beatus  futurus  est.  Nam  lo¬ 
cus  quidem  iis  etiam  naturis,  quae  sine  animis  sunt, 
suus  est  cuique  proprius,  ut  terra  infimumteneat,  hanc 
inundet  aqua;  superior  aeri*,  ignibus  altissima  ora 
reddatur.  Bestiarum  autem  terrenae  sunt  aliae,  par- 
tim  aquatiles,  aliae  quasi  ancipites,  in  utraque  sede 
viventes,  sunt  quaedam  etiam,  quae  igni  nasci  pu- 
tentur,  appareantque  in  ardentibus  fornacibus  saepe 
volitantes.  104.  Quaero  igitur,  vester  deus  primum 
ubi  habitet:  deinde  quae  caussa  eum  loco  moveat;  si 
modo  movetur  aliquando:  post[remo],  quum  hoc  pro- 
prium  sit  animantium,  ut  aliquid  appetant,  quod  sit 
naturae  accommodatum :  deus  quid  appetat:  ad  quam 
denique  rem  motu  mentis  ac  ratione  utatur:  postre- 
mo,  quo  modo  beatus  sit,  quo  modo  aeternus.  Quid- 
quid  enim  horum  attigeris,  ulcus  est.  Ita  male  insti- 
tuta  ratio  exitum  reperire  non  potest.  105.  Sic  enim 
dicebas,  speciem  dei  percipi  cogitatione ,  non  sensu, 
nec  esse  in  ea  ullam  soliditatem,  neque  eamdem  ad 
numerum  permanere,  eamque  esse  eius  visionem,  ut 
similitudine  et  transitione  cernatur,  neque  deficiat 
umquam  ex  infinitis  corporibus  similium  accessio,  ex 
eoque  fieri,  ut  in  haec  intenta  mens  nostra  beatam  il- 
lam  naturam  et  sempiternam  putet.  XXXVIII.  Hoc, 
per  ipsos  deos,  de  quibus  loquimur!  quale  tandem 
est?  Nam  si  tantummodo  ad  cogitationem  valent,  nec 
ullam  habent  soliditatem  nec  eminentiam  :  quid  inter¬ 
est,  utrum  de  hippocentauro,  an  de  deo  cogitemus? 
omnem  enim  talem  conformationem  animi  ceteri  phi- 
losophi  motum  inanem  vocant:  vos  autem  adventum 
in  animos  et  introitum  imaginum  dicitis.  106.  Ut 
igitur,  Ti.  Gracchum  quum  videor  concionantem  in 
Capitolio  videre ,  de  M.  Octavio  deferentem  sitellam, 
turn  eum  motum  animi  dico  esse  inanem;  tu  autem, 
et  Gracchi  etOctavii  imagines  remanere,  quae,  in  Ca- 
pitolium  quum  pervenerint,  turn  ad  animum  meum 
referantur:  hoc  idem  fieri  in  deo,  cuius  crebra  facie 
pellantur  animi;  ex  quo  esse  beati  atque  aeterni  intel- 
ligantur.  107.  Fac  imagines  esse,  quibus  pulsentur 
animi:  species  dumtaxat  obiicitur  quaedam;  num 
etiam  cur  ea  beata  sit?  cur  aeterna?  Quae  autem  istae 
imagines  vestrae,  aut  unde?  ADemocrito omnino  haec 
licentia.  Sed  et  ille  reprehensus  a  multis  est,  nec  vos 
exitum  reperitis,  totaque  res  vacillat  et  claudicat. 
Nam  quid  est,  quod  minus  probari  possit,  quam  ho- 
minum  in  me  incidere  imagines,  Homeri,  Archilochi, 
Romuli,  Numae,  Pythagorae,  Platonis,  nec  ea  forma, 
qua  illi  fuerunt?  Quae  ergo  illae?  et  quorum  imagi¬ 
nes?  Orpheum  poetam  docet  Aristoteles  numquam 
fuisse,  et  hocOrphicum  carmen  Pythagorei  ferunt  cu- 
iusdam  fuisse  Cercopis.  At  Orpheus,  id  est  imago 
eius,  ut  vos  vultis,  in  animum  meum  saepe  incurrit. 
108.  Quid,  quod  eiusdem  hominis  in  meum  aliae, 
aliae  in  tuum?  quid,  quod  earum  rerum,  quae  num¬ 
quam  omnino  fuerunt  neque  esse  potuerunt,  ut  Scyl- 
lae,  utChimaerae?  quid,  quod  hominum,  locorum, 
urbium  earum,  quas  numquam  vidimus?  quid,  quod, 
simulac  mihi  collibitum  est,  praesto  est  imago?  quid, 
quod  etiam  ad  dormientem  veniunt  invocatae?  Tota 
res,  Vellei,  nugatoria  est:  vos  autem  non  modo  oculis 
imagines ,  sed  etiam  animis  inculcatis :  tanta  est  im- 
punitas  garriendi.  XXXIX.  109.  At  quam  licenter ! 
Fluentium  frequenter  transitio  fit  visionum,  ut  e  mul- 

tis  una  videatur.  Puderet  me  dicere  non  intelligere, 
si  vos  ipsi  intelligeretis,  qui  ista  defenditis.  Quo  mo- 
do  enim  probas,  continenter  imagines  ferri?  aut,  si 
continenter,  quo  modo  aeternae?  Innumerabilitas,  in- 
quis ,  suppeditat  atomorum.  Num  eadem  ergo  ista 
faciet,  ut  sint  omnia  sempiterna?  Confugis  ad  aequili- 
britatem :  (sic  enim  laovop,iav,  si  placet,  appellemus :) 
et  ais,  quoniam  sit  natura  mortalis,  immortalem  etiam 
esse  oportere.  Isto  modo,  quoniam  homines  mortales 
sunt,  sint  aliqui  immortales :  et  quoniam  nascuntur  in 
terra,  nascantur  et  in  aqua :  »et  quia  sunt,  quae  interi- 
mant,  sunt,  quae  conservent.«  Sint  sane:  sed  ea  quae 
conservent,  quae  sunt?  HO.  Deos  istos  esse  non  sen- 
tio.  Omnis  tamen  ista  rerum  effigies  ex  individuis 
quo  modo  corporibus  oritur?  quae  etiam  si  essent, 
quae  nulla  sunt;  pellere  se  ipsa  et  agitari  inter  se  con- 
cursu  fortasse  possent:  formare,  figurare,  colorare, 
animare  non  possent.  Nullo  igitur  modo  immortalem 
deum  efficitis.  XL.  Videamus  nunc  de  beato.  Sine 
virtute  certe  nullo  modo:  virtus  autem  actuosa:  et 
deus  vester  nihil  agens:  expers  virtutis  igitur:  ita  ne 
beatus  quidem.  111.  Quae  ergo  vita?  Suppeditatio, 
inquis,  bonorum,  nullo  malorum  interventu.  Quo¬ 
rum  tandem  bonorum?  Voluptatum,  credo;  nempe  ad 
corpus  pertinentium.  Nullam  enim  novistis,  nisi 
profectam  a  corpore  et  redeuntem  ad  corpus  animivo- 
luptatem.  Non  arbitror  te,  Vellei,  similem  esse  Epi- 
cureorum  reliquorum,  quos  non*  pudeat  earum  Epi- 
curi  vocum,  quibus  ille  testatur,  se  ne  intelligere  qui¬ 
dem  ullum  bonum,  quod  sit  seiunctum  a  delicatis  et 
obscenis  voluptatibus:  quas  quidem  non  erubescens 
persequitur  omnes  nominatim.  M2.  Quem  cibum 
igitur,  aut  quas  potiones,  aut  quas  vocum  aut  colorum 
varietates,  aut  quos  tactus,  quos  odores  adhibebis  ad 
deos,  ut  eos  perfundas  voluptatibus?  Ac  poetae  qui¬ 
dem  nectar  ambrosiamque  epulis  comparant,  et  aut 
Iuventatem  aut  Ganymedem  pocula  ministrantem :  tu 
autem,  Epicure,  quid  facies?  Neque  enim,  unde  ha- 
beat  ista  deus  tuus,  video,  nec,  quomodo  utatur.  Lo- 
cupletior  igitur  hominum  natura  ad  beate  vivendum 
est,  quam  deorum,  quod  pluribus  generibus  fruitur 
voluptatum.  113.  At  has  leviores  dicis  voluptates, 
quibus  quasi  titillatio  (Epicuri  enim  hoc  verbum  est) 
sensibus  adhibetur.  Quousque  ludis?  Nam  Philo 
etiam  noster  ferre  non  poterat,  aspernari  Epicureos 
molles  et  delicatas  voluptates;  summa  enim  memoria 
pronuntiabat  plurimas  Epicuri  sententias,  his  ipsis 
verbis,  quibus erant  scriptae.  Metrodori  vero,  qui  est 
Epicuri  collega  sapientiae,  multa  impudentiora  recita- 
bat.  Accusat  enimTimocratem,  fratrem  suum,  Metro- 
dorus,  quod  dubitet  omnia,  quae  ad  beatam  vitam  per- 
tineant,  ventre  metiri:  neque  id  semel  dicit:  sed  sae- 
pius.  Annuere  te  video.  Nota  enim  tibi  sunt.  Pro- 
ferrem  libros ,  si  negares.  Neque  nunc  reprehendo, 
quod  ad  voluptatem  omnia  referantur:  alia  est  ea 
quaestio :  sed  doceo ,  deos  vestros  esse  voluptatis  ex- 
pertes ;  ita  vestro  iudicio  ne  beatos  quidem.  XLI.  At 
dolore  vacant.  Satin’  est  id  ad  illam  abundantem 
bonis  vitam  beatissimam?  114.  Cogitat,  inquiunt, 
assidue  beatum  essese:  habet  enim  nihil  aliud, 
quod  agitet  in  mente.  Comprehende  igitur  animo 
et  propone  ante  oculos,  deum  nihil  aliud  in  omni 
aeternitate,  nisi,  Mihi  pulchre  est,  et,  Ego  beatus 
sum,  cogitantem.  Nec  tamen  video,  quo  modo 
non  vereatur  iste  deus  beatus,  ne  intereat,quum  sine 
ulla  intermissione  pulsetur  agiteturque  incursione 
atomorum  sempiterna,  quumque  ex  ipso  imagines 


semper  effluant.  Ita  nec  beatus  est  vester  deus  nec 
aeternus. 

H5.  At  etiam  de  sanctitate,  de  pietate  adversus 
deos  libros  scripsit  Epicurus.  At  quo  modo  in  his 
loquitur?  Ut  Coruncanium  aut  Scaevolam ,  pontifices 
maximos,  te  audiredicas,  non  eum,  qui  sustulerit 
omnem  funditus  religionem,  nec  manibus,  utXerxes, 
sed  ration ibus  deorum  immortalium  templa  et  aras 
everterit.  Quid  est  enim,  cur  deos  ab  hominibus  co- 
lendos  dicas,  quum  dii  non  modo  homines  non  colant, 
sed  omnino  nihil  curent,  nihil  agant?  1  16.  At  est  eo- 
rum  eximia  quaedam  praestansque  natura,  ut  ea  de¬ 
beat  ipsa  per  se  ad  secolendamalliceresapientem.  An 
quidquam  eximium  potest  esse  in  ea  natura,  quae, 
sua  voluptate  laetans,  nihil  nec  actura  sit  umquam, 
neque  agat,  neque  egerit?  Quae  porro  pietas  ei  debe- 
tur,  a  quo  nihil  acceperis?  aut  quid  omnino,  cuius 
nullum  meritum  sit,  ei  deberi  potest?  Est  enim  pie¬ 
tas  iustitia  adversum  deos :  cum  quibus  quid  potest 
nobis  esse  iuris,  quum  homini  nulla  cum  deo  sit  com- 
munitas?  Sanctitas  autem  est  scientia  colendorum 
deorum:  qui  quamobrem  colendi  sint,  non  intelligo, 
nullo  nec  accepto  ab  iis  nec  sperato  bono. 

XXII.  117.  Quid  est  autem,  quod  deos  veneremur 
propter  admirationem  eius  naturae,  in  qua  egregium 
nihil  videmus?  Nam  superstitione,  quod  gloriari  so- 
letis,  facile  est  liberari,  quum  sustuleris  omnem  vim 
deorum.  Nisi  forte  Diagoram  aut  Theodorum,  qui 
omnino  deos  esse  negabant,  censes  superstitiosos  esse 
potuisse.  Ego  ne  Protagoram  quidem:  cui  neutrum 
licuerit,  nec  esse  deos  nec  non  esse.  Horum  enim 
sententiae  omnium  non  modo  superstitionem  tollunt, 
in  qua  inest  timor  inanis  deorum;  sed  etiam  religio¬ 
nem,  quae  deorum  cultu  pio  continetur.  118.  Quid  ? 
ii,  qui  dixerunt,  totam  de  diis  immortalibus  opinio- 
nemfictam  esse  ab  hominibus  sapientibus  reipublicae 
caussa ,  ut,  quos  ratio  non  posset,  eos  ad  officium  re- 
ligio  duceret,  nonne  omnem  religionem  funditus  sus- 
tulerunt?  Quid?  Prodicus  Ceus,  qui  ea,  quae  pro- 
dessent  hominum  vitae,  deorum  in  numero  habita  es¬ 
se  dixit,  quam  tandem  religionem  reliquit?  119.  Quid? 
qui  aut  fortes  aut  claros  aut  potentes  virostraduntpost 
mortem  ad  deos  pervenisse,  eosque  esse  ipsos,  quos 
noscolere,  precari  venerarique  soleamus ,  nonne  ex- 
pertes  sunt  religionum  omnium?  quae  ratio  maxime 
tractata  ab  Euhemero  est:  quem  noster  et  interpreta- 
tus  et  secutus  est  praeter  ceteros  Ennius.  Ab  Euhe¬ 
mero  autem  et  mortes  et  sepulturae  demonstrantur 
deorum.  Utrum  igitur  hie  confirmasse  religionem 
videtur,  an  penitus  totam  sustulisse?  Omitto  Eleusi- 
na,  sanctam  illam  et  augustam, 

—  ubi  initiantur  gentes  orarum  ultimae: 
praetereo  Samothraciam,  eaque, 

—  quae  Lemni, 

nocturno  adilu  occultd,  coluntur, 

silveslribu'  saepibu'  densa. 

Quibus  explicatis  ad  rationemque  revocatis,  rerum 
magis  natura  cognoscitur,  quam  deorum. 

XLIII.  120.  Mihi  quidem  etiam  Democritus,  vir 
magnus  in  primis,  cuius  fontibus  Epicurus  hortulos 
suos  irrigavit,  nutare  videtur  in  natura  deorum.  Turn 
enim  censet  imagines  divinitate  praeditas  inesse  in 
uni versitate  rerum;  turn  principia  mentis,  quae  sunt 
in  eodem  universo,  deos  esse  dicit;  turn  animantes 
imagines,  quae  vel  prodesse  nobis  solent,  vel  nocere; 
tumingentes  quasdam  imagines,  tantasque,  ut  uni- 
versum  mundum  complectantur  extrinsecus.  Quae 

quidem  omnia  sunt  patriot  Democriti,  quamDemocrito 
digniora.  121.  Quis  enim  istas  imagines  cornpre- 
hendere  animo  potest?  quis  admirari?  quis  aut  cultu 
aut  religione  dignas  iudicare?  Epicurus  vero  ex  ani- 
mis  hominum  extraxit  radicitus  religionem,  quum 
diis  immortalibus  et  opem  et  gratiam  sustulit.  Quum 
enim  optimam  et  praestantissimam  naturam  dei  dicat 
esse,  negat  idem  esse  in  deo  gratiam.  Tollit  id,  quod 
maxime  proprium  est  optimae  praestantissimaeque 
naturae.  Quid  enim  est  melius,  aut  quid  praestan- 
tius  bonitate  et  beneficentia?  Qua  quum  carere  deum 
vultis,  neminem  deo  nec  deum  nec  hominem  carum, 
neminem  ab  eo  amari,  neminem  diligi  vultis.  Ita  fit, 
ut  non  modo  homines  a  diis,  sed  ipsi  dii  inter  se  ab 
aliis  alii  negligantur.  XLIV.  Quanto  Stoici  melius, 
qui  a  vobis  reprehenduntur?  Censcnt  autem  sapientes 
sapientibus  etiam  ignotis  esse  amicos.  Nihil  est  enim 
virtute  amabilius.  Quam  qui  adeptus  erit,  ubicum- 
que  erit  gentium,  a  nobis  diligetur.  122.  Vos  autem 
quid  mali  datis,  quum  in  imbecillitate  gratificationem 
et  benevolentiam  ponitis!  Ut  enim  omittam  vim  et 
naturam  deorum:  ne  homines  quidem  censetis,  nisi 
imbecilli  essent,  futuros  beneficos  et  benignos  fuisse? 
Nulla  est  caritas  naturalis  inter  bonos?  Carum  ipsum 
verbum  est  amoris ,  ex  quo  amicitiae  nomen  est  du- 
ctum;  quam  si  ad  fructum  nostrum  referemus,  non 
ad  illius  commoda,  quem  diligimus,  non  erit  ista  ami- 
citia,sed  mercatura  quaedam  utilitatumsuarum.  Pla¬ 
ta  et  arva  et  pecudurn  greges  diliguntur  isto  modo, 
quod  fructus  ex  eis  capiuntur:  hominum  caritas  et 
amicitia  gratuita  est.  Quanto  igitur  magis  deorum, 
qui  nulla  re  egentes  et  inter  se  diligunt  et  hominibus 
consulunt.  Quod  ni  ita  sit;  quid  veneramur,  quid 
precamur  deos?  cur  sacris  pontifices,  cur  auspiciis 
augures  praesunt?  quid  optamus  a  diis  immortali¬ 
bus?  quid  vovemus?  At  etiam  liber  est  Epicuri  de 
sanctitate.  123.  Ludimur  ab  homine  non  tarn  faceto, 
quam  ad  scribendi  licentiam  libero.  Quae  enim  po¬ 
test  esse  sanctitas,  si  dii  humana  non  curant?  quae 
autem  animans  natura,  nihil  curans?  Yerius  est  igi¬ 
tur  nimirum  illud,  quod  familiaris  omnium  nostrum 
Posidonius  disseruit  in  libro  quinto  de  natura  deorum, 
nullos  esse  deos  Epicuro  videri,  quaeque  is  de  diis 
immortalibus  dixerit,  invidiae  detestandae  gratia  di- 
xisse:  neque  enim  tam  desipiens  fuisset,  ut  homun¬ 
culi  similem  deum  fingeret,  lineamentis  dumtaxat  ex¬ 
tremis,  non  habitu  solido,  membris  hominis  praedi- 
tum  omnibus,  usu  membrorum  ne  minimo  quidem, 
exilem  quemdam  atque  perlucidum,  nihil  cuiquam 
tribuentem,  nihil  gratificantem ,  omnino  nihil  curan- 
tem,  nihil  agentem.  Quae  natura  primum  nulla  esse 
potest:  idque  videns Epicurus  re  tollit,  oratione  relin- 
quit  deos.  124.  Deinde,  si  maxime  tabs  est  deus,  ut 
nulla  gratia,  nulla  hominum  caritate  teneatur;  valeat: 
quid  enim  dicam,  propitius  sit?  Esse  enim  propitius 
potest  nemini,  quoniam,  ut  dicitis,  omnis  in  imbecil¬ 
litate  est  et  gratia  et  caritas. 

122. 

LIBER  SECUNDUS. 


ARG.  Hie  liber  continet  Balbi  de  natura  deorum  disputa- 
tionem  ex  mente  Stoicorum ,  totum  locum  in  partes  quattuor  di- 

videntium.  Primum  enim  tlocebant  esse  deos:  deinde,  quales  es¬ 
sent:  turn,  mundum  ab  his  administrari:  postremo,  consulere  eos 
rebus  humanis.  His  igitur  quattuor  tamquam  capitibus  tota  Bal¬ 
bi  disputatio  continetur.  Et  prima  quidem  pars  his  argumentis 
confirmatur.  Primo,  quod  omnium  consentiens  sit  de  diis  opinio, 
natura  evidens  sit  necesse  esse:  deinde,  eos  ipsos  praesentia  sua 
et  adventu  earn  rem  confirmasse ;  praedictiones  item  et  praesen- 
siones  rerum  futurarum ,  esse  deos,  clamare;  omnium  maxime 
autem  miram  totius  mundi  varietatem  ,  pulchritudinem,  ordinem 
rerumque  utilitatem  omnium.  Quin  ex  ipsa  hominum  sollertia 
colligi  posse,  esse  aliquam  mentem  divinam.  Nam  si  cetera, 
quae  in  corpore  sint,  aliunde  sumantur,  aliud  a  terra,  aliud  ab 
huniore,  aliud  ab  aere,  aliud  ab  igni ;  ratioueiu  etiam  aliunde  ori- 
ginem  ducere:  nec  esse  caussam,  cur  ille,  quod  omnium  sit  opti¬ 
mum,  non  habeat.  0  in  lies  porro  concedere,  nihil  non  modo 
essemundo  melius,  sed  ne  cogitari  quidem  posse:  quare,  quum 
ratione  nihil  sit  melius,  ea  quoque  mundo  insit  necesse  esse ;  qui 
non  posset  ita  omnibus  partibus  consentire,  nisi  uno  divino  et 
continuato  spiritu  contineretur.  c.  2-8.  His  rationibus  subii- 
ciunturdenionstrationes  pliysicae.  Prima  huiusmodi  est:  Omnia, 
quae  alantur  et  crescant ,  ea  temperatione  caloris  oriri  et  auge- 
scere,  omnesque  partes  mundi  calore  fultas  sustineri;  itaque  et 
mundum  simili  parique  natura  servari.  Esse  igitur  naturam, 
quae  omnem  mundum  contineat  eumque  tueatur;  quae  quoniam 
mundi  principatum,  (ro  l/yifiovixov,)  ut  in  homine  mens,  ohtineat 
et  sit  omnium  optima,  in  hac  sensus  quoque  et  ratio  insint  neces¬ 
se  esse,  et  multo  quidem  acriores  atque  maiores  ;  ex  quo  cuncludi 
mundum  esse  deum.  Esse  praeterea  animantem  mundum  ;  quod 
motu  suo  cieatur,  qui,  vel  Platone  auctore,  tantum  in  animus  ca- 
dat.  c.9-12.  Altera  ratio  esthuiuscemodi:  In  onini  rerum  institu- 
tione  esse  aliquid  extremum  atque  perfectum,  nisi  quae  visobsi- 
stat.  la  onini  igitur  natura  s.  universo,  ac  multo  etiam  magis  neces¬ 
se  esse  absolvi  aliquid  ac  perfici;  quod  nihil,  ut  in  ceteris  naturis, 
obsistere  possit.  Ergo  quum  in  his,  quae  gignantur  ex  terra,  ni¬ 
hil  sit  nisi  nutritio ;  bestiae  praeterea  sensuni  et  motum  habeant 
et  appetitum:  Jiomini  additam  etiam  rationem  esse,  qua  appeti- 
tus  regantur.  Ex  quo  eflici,  esse  etiam  quartum  et  altissimum 
gradum  eorum,  qui  natura  boni  sapientesque  gignantur,  quibus  ab 
initio  insit  recta  constansque  ratio  ,  quae  deo  tribuenda  sit,  hoc 
est  mundo.  Eodem  fere  modo  effici,  esse  in  mundo  summam  vir- 
tutem  et  sapientiam.  c.  12-14.  Sed  mundi  divinitate  perspecta, 
astris  etiam  divinitatem  esse  tribuendam.  Gigni  enim  ista  ex 
mobilissima  et  purissima  aetheris  parte,  nulla  alia  admixta  na¬ 
tura,  totaque  esse  calida  et  pellucida.  Absurdum  autem  esse ,  si 
res  aere  ortae  rationem  haberent,  quae  in  multo  puriore  aethere 
nascantur,  sensueas  aut  ratione  carere,  immo  necesse  esse  iis- 
dem  vigeant  multo  istic  acrioribus;  idque  vel  ordine  eorum  et 
constantia  motuque  voluntario  declarari  c.  15.  sq.  Sed  maxime 
astrorum  sensum  et  iutelligentiam  divinitatem que  demonstrari 
mirabili  ordine  eorum  et  constantia.  Mirum  vero  in  moduin  er- 
rare  Epicurum,  qui  humanam  figuram  diis  attribuat  negelque  ro- 
tundum  et  volubilem  deum  cogitari  posse,  c.  16.  sq.  Sed  multas 
alias  naturas  deorum  magnis  eorum  beneficiis  constitutas  esse. 
Nam  primo,  quod  sit  a  deo  natum,  id  nomine  ipsius  dei  nuncupa- 
ri;  deinde  rem  ipsam,  in  qua  sit  vis  maior  aliqua,  sic  appellari; 
beneficiis  porro  excellentes  viros  in  caelum  fama  ac  voluntate 
sublatos  esse.  Denique  ex  physica  ratione  multos  fluxisse  poeta- 
rum  deos.  c.  23.  sq.  Ubi  haec  duo  constituta  sunt,  deos  esse,  et 
qualis  eorum  natura  sit  ;  sequitur  disputatio  de  providentia  deo¬ 
rum.  Ea  tribus  argumentis  asseritur.  I’rimum  ab  eo  ipso,  quod 
dii  sint,  dneitur;  c.  30.31.  sq.  alterum  inde,  quod  omnes  res  sub- 
iectae  sint  naturae  sentienti,  ab  eaque  omnia  pulcherrime  geran- 
tur;  c.  32.  tertium  autem  ex  admiratione  reruni  caelestium  et  ter- 
restrium  arcessitur.  Tertiae  huic  disputationis  parti  subiicitur 
tandem  ea,  quae  istam  tantam  reruni  molitionem  hominis  caussa 
factam  esse  demonstrat,  hominumque  commodis  mirifice  esse  a 
deo  provisum  :  idque  quattuor  argumentis,  eorumque  primo  du- 
cto  a  corporis  human!  structura:  altero  a  perfectionibus  animi  ; 
tertio  ab  utilitate,  quam  res  quum  caelestes  turn  terrestres  homi¬ 
nibus  adferant ;  quarto  denique  ab  illustrium,  quibus  dii  con- 
suluerint,  liominum  exemplis. 

I.  1.  Quae  quutn  Colta  dixisset,  turn  Velleius, 
Nae  ego ,  inquit ,  incautus ,  qui  cum  Academico  et  eo- 
dem  rhetore  congredi  conatus  sim!  Nam  nequeindi- 
sertum  Academicum  pertimuissem,  nec  sine  ista  phi- 
osophia  rhetorem,  quamvis  eloquentem :  neque  enim 
umine  conturbor  inanium  verborum  nec  subtilitate 
sententiarum,  si  orationis  est  siccitas.  Tu  autem,  Cot¬ 
ta,  utraquere  valuisti :  corona tibietiudicesdefuerunt. 
Ced  ad  ista  alias :  nunc  Lucilium ,  si  ipsi  commodum 
est,  audiamus.  2.  Turn  Balbus,  Eumdem  equidem 
mallem  audire  Cottam,  dum,  qua  eloquentia  falsos 
deos  sustulit,  eadem  veros  inducat.  Est  enim  et  phi- 
losophi  et  pontificis  et  Cottae  de  diis  immortalibus  ha¬ 
bere  non  errantem  et  vagam ,  ut  Academici,  sed,  ut 
nostri,  stabilem  certamque  sententiam.  Nam  contra 
Epicurum  satis  superque  dictum  est.  Sed  aveo  au¬ 
dire,  tu  ipse,  Cotta,  quid  sentias.  An,  inquit,  oblitus 
es ,  quid  initio  dixerim,  facilius  me,  talibus  praeser- 
tim  de  rebus,  quid  non  sentirem,  quam  quid  sentirem, 
posse  dicere?  3.  Quod  si  haberem  aliquid,  quod  li- 
queret,  tamen  te  vicissim  audire  vellem,  quum  ipse 
tarn  multa  dixissem.  Turn  Balbus,  Geram  igitur  tibi 
morem,etagamquambrevissime  potero;  etenim,con- 
victis  Epicuri  erroribus,  longa  de  mea  disputatione 
detracta  oratio  est.  Omnino  dividunt  nostri  totam 
istam  de  diis  immortalibus  quaestionem  in  partes 
quattuor.  Primum  docent  esse  deos;  deinde,  quales 
sint;  turn,  mundum  ab  iis  administrari;  postremo, 
consulere  eos  rebus  humanis.  Nos  autem  hoc  ser- 
mone,  quae  priora  duo  sunt,  sumamus:  tertium  et 
quartum,  quia  maiora  sunt,  puto  esse  in  aliud  tempus 
differenda.  Minime  vero,  inquit  Cotta:  nam  et  otiosi 
sumus,  et  iis  de  rebus  agimus,  quae  sunt  etiam  nego- 
tiis  anteponendae. 

II.  4.  Turn  Lucilius,  Ne  egere  quidem  videtur, 
inquit,  oratione  prima  pars.  Quid  enim  potest  esse 
tam  apertum  tamque  perspicuum,  quum  caelum  su- 
speximus,  caelestiaque  contemplati  sumus,  quam  esse 
aliquod  numen  praestantissimae  mentis,  quo  haec  re- 
gantur?  Quod  ni  ita  esset,  qui  potuisset  assensu 
omnium  dicere  Ennius : 

'Aspice  hoc  sublime  candens,  quern  invocanl  omnes 

Iovem ; 

ilium  vero  et  Iovem,  et  dominatorem  rerum,  et  omnia 
nutu  regentem,  et,  ut  idem  Ennius, 

—  palrem  divdmque  hominumque, 
et  praesentem  ac  praepotentem  deum?  Quod  qui  du- 
bitet,  haud  sane  intelligo,  cur  non  idem,  sol  sit  an  nul- 
lus  sit,  dubitare  possit.  5.  Quid  enim  est  hoc  illo 
evidentius?  Quod  nisi  cognitum  comprehensumque 
animis  haberemus,  non  tam  stabilis  opinio  permane- 
ret,  nec  confirmaretur  diuturnitate  temporis,  nec  una 
cum  saeculis  aetatibusque  hominum  inveterari  po¬ 
tuisset.  Etenim  videmus,  ceteras  opiniones  betas 
atque  vanas  diuturnitate  extabuisse.  Quis  enim  hip- 
pocentaurum  fuisse  aut  chimaeram  putat?  quaeve  anus 
tam  excors  inveniri  potest,  quae  ilia,  quae  quondam 
credebantur  apud  inferos  portenta,  extimescat?  Opi- 
nionum  enim  commenta  delet  dies,  naturae  iudicia 
confirmat.  Itaque  et  in  nostro  populo  et  in  ceteris 
deorum  cultus  religionumque  sanctitates  exsistunt  in 
dies  maiores  atque  meliores.  6.  Idque  evenit  non 
temere  nec  casu,  sed  quod  praesentiam  saepe  divi 
suam  declarant:  ut  et  apudRegillum  belloLatinorum, 
quum  A.  Postumius  dictator  cum  Octavio  Mamilio 
Tusculano  praelio  dimicaret,  in  nostra  acie  Castor  et 
Pollux  ex  equis  pugnare  visi  sunt,  et  recentiore  me- 


moria  iidem  Tyndaridae  Persen  victum  nuntiaverunt. 
P.  enim  Vatinius,  avus  huius  adolescentis ,  quum  e 
praefectura  Reatina  Romam  venienti  noctu  duo  iuve- 
nes  cum  equis  albis  dixissent,  regem  Persen  illo  die 
captum,  senatuique  nuntiavisset :  primo,  quasi  temere 
de  republica  locutus,  in  carcerem  coniectus  est;  post, 
a  Paullo  litteris  allatis,  quum  idem  dies  constitisset, 
et  agro  a  senatu  et  vacatione  donatus  est.  Atque  etiam 
quum  ad  fluvium  Sagram  Crotoniatas  Locri  maximo 
praelio  devicissent,  eo  ipso  die  auditam  esse  earn  pu- 
gnam  ludis  Olympiae,  memoriae  proditum  est.  Saepe 
Faunorum  voces  exauditae,  saepe  visae  formae  deo¬ 
rum  quemvis  non  aut  hebetem  aut  impium  deosprae- 
sentes  esse  confiteri  coegerunt.  III.  7.  Praedictiones 
vero  etpraesensiones  rerum  futurarum  quid  aliud  de¬ 
clarant,  nisi  hominibus  ea,  quae  futura  sunt,  ostendi, 
monstrari,  portendi,  praedici?  ex  quo  ilia  ostenta,’ 
monstra,  portenta ,  prodigia  dicuntur.  Quod  si  ea  fi- 
cta  credimus  licentia  fabularum,  Mopsum,  Tiresiam, 
Amphiaraum,  Calchantem,  Helenum,  quos  tamen  au- 
gures  ne  ipsae  quidem  fabulae  ascivissent,  si  res 
omnino  repudiaret:  ne  domesticis  quidem  exemplis 
docti  numen  deorum  comprobabimus?  Nihil  nos  P. 
Claudii  bello  Punico  primo  temeritas  movebit,  qui 
etiam  per  iocum  deos  irridens,  quum  cavea  liberati 
pulli  non  pascerentur,  mergi  eos  in  aquam  iussit,  ut 
biberent,  quoniam  esse  nollent?  Qui  risus,  classe  de- 
victa ,  multas  ipsi  lacrimas ,  magnam  populo  Romano 
cladem  attulit.  8.  Quid?  collega  eius  lunius  eodem 
bello  nonne  tempestate  classem  amisit,  quum  auspi- 
ciis  non  paruisset?  Itaque  Claudius  a  populo  conde- 
mnatus  est,  lunius  necem  sibi  ipse  conscivit.  C.  Fla- 
minium  Caelius  religione  neglecta  cecidisse  apud 
Thrasimenum  scribit  cum  magno  reipublicae  vulnere. 
Quorum  exitio  intelligi  potest,  eorum  imperiis  rem- 
publicam  amplificatam,  qui  religionibus  paruissent. 
Et,  si  conferre  volumus  nostra  cum  externis;  ceteris 
rebus  aut  pares  aut  etiam  inferiores  reperiemur,  reli¬ 
gione,  id  est  cultu  deorum,  multo  superiores.  9.  An 
Attii  Navii  lituus  ille ,  quo  ad  investigandum  suem 
regiones  vineae  terminavit,  contemnendus  est?  Cre- 
derem,  nisi  eius  augurio  rex  Hostilius  maxima  bella 
gessisset.  Sed  negligentia  nobilitatis  augurii  disci- 
plina  omissa,  veritas  auspiciorum  spreta  est ,  species 
tantum  retenta.  Itaque  maximae  reipublicae  partes, 
in  his  bella,  quibus  reipublicae  salus  continetur,  nul- 
lis  auspiciis  administrantur;  nulla  peremnia  servan¬ 
ts,  nulla  ex  acuminibus;  nulli  viri  vocantur,  ex  quo 
in  procinctu  testamenta  perierunt.  Turn  enim  bella 
gerere  nostri  duces  incipiunt,  quum  auspicia  posue- 
runt.  10.  At  vero  apud  maiores  tanta  religionis  vis 
fuit,  ut  quidam  imperatores  etiam  seipsos  diis  immor¬ 
talibus  capite  velato  verbis  certis  pro  republica  devo- 
verent.  Multa  exSibyllinis  vaticinationibus ,  multa 
ex  haruspicum  responsis  commemorare  possum,  qui¬ 
bus  ea  confirmentur,  quae  dubia  nemini  debent  esse. 
IV.  Atqui  et  nostrorum  augurum  et  Etruscorum  haru¬ 
spicum  disciplinam  P.  Scipione,  C.  Figulo  consuli- 
b us  res  ipsa  probavit:  quos  quum  Ti.  Gracchus,  con¬ 
sul  iterum,  crearet,  primus  rogatorum,  ut  eos  retulit, 
ibidem  est  repente  mortuus.  Gracchus  quum  comi- 
tia  nihilominus  peregisset,  remque  illam  in  religio- 
nem  populo  venisse  sentiret,  ad  senatum  retulit.  Se¬ 
nates,  quos  ad  soleret,  referendum  censuit.  Ilaruspi- 
ces  introducti  responderunt  non  fuisse  iustum  comi- 
tiorum  rogatorem.  1 1 .  Turn  Gracchus,  ut  e  patre  au- 
diebam,  incensus  ira,  Itane  vero?  ego  non  iustus,  qui 

et  consul  rogavi  et  augur  et  auspicato?  an  vos,  Tusci 
ac  barbari ,  auspiciorum  populi  Romani  ius  tenetis  et 
interpretes  esse  comitiorum  potestis?  Itaque  turn  illos 
exire  iussit.  Post  autem  ex  provincia  litteras  ad  col¬ 
legium  misit,  se,  quum  legeret  libros,  recordatum  es¬ 
se,  vitio  sibi  tabernaculum  captum  fuisse,  hortos  Sci- 
pionis,  quod,  quum  pomoerium  postea  intrasset  ha- 
bendi  senatus  caussa,  in  redeundo,  quum  idem  po¬ 
moerium  transiret,  auspicari  esset  oblitus :  itaque  vi¬ 
tio  creatos  consules  esse.  Augures  rem  ad  senatum : 
senatus,  ut  abdicarent  consules :  abdicaverunt.  Quae 
quaerimus  exempla  maiora?  Yir  sapientissimus  atque 
haud  scio  an  omnium  praestantissimus  peccatum 
suum,  quod  celari  posset,  confiteri  maluit,  quam  hae- 
rere  in  republica  religionem:  consules  summum  im- 
perium  statim  deponere,  quam  id  tenere  punctum 
temporis  contra  religionem.  12.  Magna  augurum 
auctoritas.  Quid?  Haruspicum  ars  nonne  divina? 
Haec  et  innumerabilia  ex  eodem  genere  qui  videat, 
nonne  cogatur  confiteri  deos  esse?  Quorum  enim  in¬ 
terpretes  sunt,  eos  ipsos  esse  certe  necesse  est:  deo- 
rum  autem  interpretes  sunt:  deos  igitur  esse  fatea- 
mur.  At  fortasse  non  omnia  eveniunt,  quae  praedicta 
sunt.  Ne  aegri  quidem  quia  non  omnes  convalescunt, 
idcirco  ars  nulla  medicina  est.  Signa  ostenduntur  a 
diis  rerum  futurarum.  In  his  si  qui  erraverunt,  non 
deorum  natura,  sed  hominum  coniectura  peccavit. 
Itaque  inter  omnes  omnium  gentium  sententia  con¬ 
stat.  Omnibus  enim  innatum  est  et  in  animo  quasi 
insculptum,  esse  deos.  Y.  13.  Quales  sint,  varium 
est:  esse,  nemo  negat.  Cleanthes  quidem  noster  quat- 
tuor  de  caussis  dixit  in  animis  hominum  informatas 
deorum  esse  notiones.  Primam  posuit  earn,  de  qua 
modo  dixi,  quae  orta  esset  ex  praesensione  rerum  fu¬ 
turarum:  alteram,  quam  ceperimus  ex  magnitudine 
commodorum,  quae  percipiuntur  caeli  temperatione, 
fecunditate  terrarum  aliarumque  commoditatumcom- 
plurium  copia :  14.  tertiam,  quae  terreret  animos  ful- 
minibus,  tempestatibus,  nimbis,  nivibus,  grandini- 
bus ,  vastitate ,  pestilentia ,  terrae  motibus  et  saepe 
fremitibus  lapideisque  imbribus  et  guttis  imbrium 
quasi  cruentis;  turn  labibus*  aut  repentinis  terrarum 
hiatibus;  turn  praeternaturam  hominum pecudumque 
portentis;  turn  facibus  visis  caelestibus;  turn  stellis 
iis,  quas  Graeci  cometas,  nostri  crinitas  vocant,  quae 
nuper  belloOctavianomagnarum  fuerunt  calamitatum 
praenuntiae;  turn  sole  geminato,  quod,  ut  e  patre  au- 
divi,  Tuditano  et  Aquillio  consulibus  evenerat,  quo 
quidem  anno  P.  Africanus  sol  alter  exstinctus  est; 
quibus  exterriti  homines  vim  quamdam  esse  caele- 
stem  et  divinam  suspicati  sunt.  15.  Quartam  caus- 
sam  esse,  eamque  vel  maximam,  aequabilitatem  mo- 
tus,  conversionem  caeli;  solis,  lunae  siderumque 
omnium  distinctionem ,  varietatem,  pulchritudinem, 
ordinem;  quarum  rerum  aspectus  ipse  satis  indicaret, 
non  esse  ea  fortuita.  Ut ,  si  quis  in  domum  aliquam 
aut  in  gymnasium  aut  in  forum  venerit,  quum  videat 
omnium  rerum  rationem ,  modum,  disciplinam,  non 
possit  ea  sine  caussa  fieri  iudicare,  sed  esse  aliquem 
intelligat,  qui  praesit  et  cui  pareatur :  multo  magis  in 
tantis  motionibus  tantisque  vicissitudinibus,  tam  mul- 
tarum  rerum  atque  tantarum  ordinibus,  in  quibus  ni¬ 
hil  umquam  immensa  et  infinita  vetustas  mentita  sit, 
statuat  necesse  est,  abaliquamente  tantos  naturae  mo- 
tus  gubernari.  VI.  16.  Chrysippus  quidem,  quam- 
quam  est  acerrimo  ingenio,  tamen  ea  dicit,  ut  ab  ipsa 
natura  didicisse ,  non  ut  ipse  reperisse  videatur.  Si 


enim,  inquit,  est  aliquid  in  rerum  natura,  quod  hominis 
mens,  quod  ratio,  quod  vis,  quod  potestas  Humana  efficere 
non  possit :  est  certe  id,  quod  illud  efficit,  homine  melius. 
Atqui  res  caelestes  omnesque  eae,  quarum  est  ordo  sem- 
piternus ,  ab  homine  confici  non  possunt.  Est  igitur  id, 
quo  ilia  conficiuntur,  homine  melius.  Id  autem  quid  po- 
tius  dixeris,  quam  deum?  Etenim  si  dii  non  sunt,  quid 
esse  potest  in  rerum  natura  homine  melius?  In  eo  enim 
solo  ratio  est,  qua  nihil  potest  esse  praestantius.  Esse 
autem  hominem ,  qui  nihil  in  omni  mundo  melius  esse 
quam  sepulet,  desipientis  arrogantiae  est.  Ergo  est  ali¬ 
quid  melius.  Est  igitur  profecto  deus.  17.  An  vero, 
si  domum  magnam  pulchramque  videris ,  non  possis 
adduci,  ut,  etiam  si  dominum  non  videas,  muribus  il- 
lam  et  mustelis  aedificatam  putes :  tantum  vero  orna- 
tum  mundi,tantam  varietatem  pulchritudinemque  re¬ 
rum  caelestium ,  tantam  vim  et  magnitudinem  maris 
atque  terrarum  si  tuum,  ac  non  deorum  immortalium 
domicilium  putes ,  nonne  plane  desipere  videare?  An 
ne  hoc  quidem  intelligimus,  omnia supera  esse  melio- 
ra,  terram  autem  esse  infimam,  quam  crassissimus 
circumfundat  aer?  ut  ob  earn  ipsam  caussam  (quod 
etiam  quibusdam  regionibus  atque  urbibus  continge- 
re  videmus ,  hebetiora  ut  sint  hominum  ingenia  pro¬ 
pter  caeli  pleniorem  naturam,)hocidem  generi  huma- 
no  evenerit,  quod  in  terra,  hoc  est  in  crassissima  re- 
gione  mundi,  collocati  sint.  18.  Et  tamen  ex  ipsa 
hominum  sollertia,  esse  aliquam  mentem,  et  earn  qui¬ 
dem  acriorem  et  divinam,  existimare  debemus.  Unde 
enim  hanc  homo  arripuit?  ut  ait  apud  Xenophontem 
Socrates.  Quin  et  humorem  et  calorem,  qui  est  fusus 
incorpore,  et  terrenam  ipsam  viscerum  soliditatem, 
animum  denique  ilium  spirabilem,  si  quis  quaerat, 
unde  habeamus,  apparet:  quod  aliud  a  terra  sumpsi- 
mus,  aliud  ab  humore,  aliud  ab  igne,  aliud  ab  aere 
eo,  quern  spiritu  ducimus.  VII.  Illud  autem,  quod 
vincit  haec  omnia,  rationem  dico  et,  si  placet  pluri- 
bus  verbis,  mentem,  consilium,  cogitationem ,  pru- 
dentiam,  ubi  invenimus?  unde  sustulimus?  An  cetera 
mundus  habebit  omnia,  hoc  unum,  quod  plurimi  est, 
non  habebit?  Atqui  certe  nihil  omnium  rerum  melius 
est  mundo,  nihil  praestabilius,  nihil  pulchrius,  nec  so¬ 
lum  nihil  est,  sed  ne  cogitari  quidem  quidquam  me¬ 
lius  potest.  Et,  si  ratione  et  sapientia  nihil  est  me¬ 
lius,  necesse  est  haec  inesse  in  eo,  quod  optimum 
esse  concedimus.  19.  Quid  vero?  tanta  rerum  con- 
sentiens,  conspirans,  continuata  cognatio  quem  non 
coget  ea,  quae  dicuntur  a  me,  comprobare?  Possetne 
uno  tempore  florere,  deinde  vicissim  horrere  terra? 
aut,  tot  rebus  ipsis  se  immutantibus ,  solis  accessus 
discessusque  solstitiis  brumisquecognosci?  autaestus 
maritimi  fretorumque  angustiae  ortu  aut  obitu  lunae 
commoveri?  aut  una  totius  caeli  conversione  cursus 
astrorum  dispares  conservari?  Haec  ita  fieri  omnibus 
inter  se  concinentibus  mundi  partibus  profecto  non 
possent,  nisi  ea  uno  divino  et  continuato  spiritu  conti- 
nerentur.  20.  Atque  haec  quum  uberius  disputan- 
tur  et  fusius,  ut  mihi  est  in  animo  facere,  facilius  effu- 
giunt  Academicorum  calumniam.  Quum  autem,  ut 
Zeno  solebat,  brevius  angustiusque  concluduntur, 
turn  apertiora  sunt  ad  reprehendendum.  Nam  ut 
profluens  amnis  aut  vix  autnullo  modo,  conclusa 
autem  aqua  facile  corrumpitur:  sic  orationis  flu- 
mine  reprehensoris  convicia*  diluuntur;  angustia 
autem  conclusae  orationis  non  facile  seipsa  tuta- 
tur.  Haec  enim,  quae  dilatantur  a  nobis,  Zeno  sic 
premebat : 

VIII.  21.  Quod  ratione  ulilur ,  id  melius  est,  quam 
id,  quod  ratione  non  utitur.  Nihil  autem  inundo  melius. 
Ratione  igitur  mundus  utitur.  Similiter  effici  potest, 
sapientem  esse  mundum :  similiter,  beatum:  simili¬ 
ter,  aeternum.  Omnia  enim  haec  meliora  sunt,  quam 
ea,  quae  sunt  his  carentia :  nec  mundo  quidquam  me¬ 
lius:  ex  quo  efficitur,  esse  mundum  deum.  22.  Idem- 
que  hoc  modo :  Nullius  sensu  carentis  pars  aliqua  po¬ 
test  esse  sentiens.  Mundi  autem  paries  sentienles  sunt. 
Non  igitur  caret  sensu  mundus.  Pergit  idem ,  et  urget 
angustius :  Nihil,  inquit,  quod  animi,  quodque  rationis 
est  expers ,  id  generare  ex  se  potest  animantem  compo- 
temque  rationis.  Mundus  autem  generat  unimantes  com- 
potesque  rationis.  Animans  est  igitur  mundus  compos- 
que  rationis.  Idemque  similitudine,  ut  saepe  solet, 
rationem  conclusit  hoc  modo:  Si  ex  oliva  modulate  ca- 
nentes  tibiae  nascerentur:  num  dubilares,  quin  inesset  in 
oliva  tibicinii  quaedam  scienlia?  Quid,  siplalani  fidicu- 
las  ferrent  numerose  sonantes?  idem  scilicet  censer es,  in 
platanis  inesse  musicam.  Cur  igitur  mundus  non  ani¬ 
mans  sapiensque  iudicetur,  quum  ex  se  procreet  animan- 
tes  alque  sapientes? 

IX.  23.  Sed  quoniam  coepi  secus  agere,  atque  ini¬ 
tio  dixeram:  (negaram  enim  hanc  primam  partem 
egere  oratione,  quod  esset  omnibus  perspicuum,  deos 
esse:)  tamen  id  ipsum  rationibus  physicis  confirmare 
volo.  Sic  enim  res  se  habet,  ut  omnia,  quae  alantur 
et  crescant,  contineant  in  se  vim  ealoris:  sine  qua 
neque  ali  possent  neque  crescere.  Nam  omne,  quod 
estcalidum  et  igneum,  cietur  et  agitur  motu  suo;  quod 
autem  alitur  et  crescit,  motu  quodam  utitur  certo  et 
aequabili,qui  quamdiu  remanet  in  nobis,  tamdiusen- 
sus  et  vita  remanet  ;  refrigerato  autem  et  exstincto  ca- 
lore,  occidimus  ipsi  et  exstinguimur.  24.  Quod  qui- 
dem  Cleanthes  his  etiam  argumentis  docet,  quanta  vis 
insit  ealoris  in  omni  corpore :  negat  enim  ullum  esse 
cibum  tarn  gravem,  quin  is  die  et  nocte  concoquatur; 
cuius  etiam  in  reliquiis  inest  calor  iis,  quas  natura  re- 
spuerit.  Iam  vero  venae  et  arteriae  micare  non  desi- 
nunt,  quasi  quodam  igneo  motu,  animadversumque 
saepe  est,  quum  cor  animantis  alicuius  evulsum  ita 
mobiliter  palpitaret,  ut  imitaretur  igneam  celeritatem. 
Omne  igitur,  quod  vivit,  sive  animal  sive  terra  edi- 
tum,  id  vivit  propter  inclusum  in  eo  calorem.  Ex 
quo  intelligi  debet,  earn  ealoris  naturam  vim  habere 
in  se  vitalem  peromnem  mundum  pertinentem.  25. 
Atque  id  facilius  cernemus,  toto  genere  hoc  igneo, 
quod  tranat  omnia,  subtilius  explicato.  Omnes  igi¬ 
tur  partes  mundi  (tangam  autem  maximas)  calore  ful- 
tae  sustinentur;  quod  primum  in  terrena  natura  per- 
spici  potest.  Nam  et  lapidum  conflictu  atque  tritu 
elici  ignem  videmus,  et  recenti  fossione  terramfuma- 
re  calentem, atque  etiam  ex  puteis  iugibus  aquam  cali- 
dam  trahi,  et  id  maxime  hibernis  fieri  temporibus, 
quod  magna  vis  ealoris  terrae  cavernis  contineatur, 
eaque  hieme  sit  densior ,  ob  eamque  caussam  calorem 
insitum  in  terris  contineat  arctius.  X.  26.  Longa  est 
oratio,  multaeque  rationes,  quibus  doceri  possit, 
omnia,  quae  terra  concipiat,  semina,  quaeque  ipsa  ex 
se  generata  stirpibus  infixa  contineat,  ea  temperatione 
ealoris  etoriri  et  augescere.  Atque  aquae  etiam  ad- 
mixtum  esse  calorem,  primum  ipse  liquor  aquae  de- 
clarat  et  effusio,  quae  neque  conglaciaret  frigoribus 
neque  nive  pruinaque  concresceret,  nisi  eadem  se  ad- 
mixto  calore  liquefacta  et  dilapsa  dilTunderet.  Itaque 
et  aquilonibus  reliquisque  frigoribus  adiectisdurescit 
humor,  et  idem  vicissim  mollitur  tepefactus  et  tabe- 

scit  calore.  Atque  etiam  maria  agitata  ventis  ita  te- 
pescunt,  ut  intelligi  facile  possit,  in  tantis  illis  humo- 
ribus  inclusum  esse  calorem.  Nec  enim  ille  externus 
et  adventitius  habendusesttepor,  sed  ex  intimis  maris 
partibus  agitatione  excitatus,  quod  nostris  quoque 
corporibus  contingit,  quum  motu  atque  exercitatione 
recalescunt.  Ipse  vero  aer,  qui  natura  est  maxime 
frigidus ,  minime  est  expers  ealoris.  27.  Ille  vero  et 
multo  quidem  calore  admixtus  est.  Ipse  enim  oritur 
ex  respiratione  aquarum:  earum  enim  quasi  vapor 
quidam  aer  habendus  est.  Is  autem  exsistit  motu  eius 
ealoris,  qui  aquis  continetur.  Quam  similitudinem 
cernere  possumus  in  iis  aquis,  quae  effervescunt  sub- 
ditis  ignibus.  Iam  vero  reliqua  quarta  pars  mundi 
ea  et  ipsa  tota  natura  fervida  est  et  ceteris  naturis 
omnibus  salutarem  impertit  et  vitalem  calorem.  28. 
Ex  quo  concluditur,  quum  omnes  mundi  partes  susti- 
neantur  calore,  mundum  etiam  ipsum  simili  parique 
natura  intantadiuturnitateservari :  eoquemagis,  quod 
intelligi  debet,  calidumillud  atque  igneum  ita  in  omni 
fusum  esse  natura,  ut  in  eo  insit  procreandi  vis  et 
caussa  gignendi,  a  quo  et  animantia  omnia  et  ea,  quo¬ 
rum  stirpes  terra  continentur,  et  nasci  sit  necesse  et 
augescere.  XI.  29.  Natura  est  igitur,  quae  contineat 
mundum  omnem  eumque  tueatur,  et  ea  quidem  non 
sine  sensu  atque  ratione:  omnem  enim  naturam  ne¬ 
cesse  est,  quae  non  solitaria  sit  neque  simplex,  sed 
cum  alio  iuncta  atque  connexa,  habere  aliquem  in  se 
principatum,  ut  in  homine  mentem ,  in  bellua  quid- 
dam  simile  mentis,  unde  oriantur  rerum  appetitus. 
In  arborum  autem  et  earum  rerum ,  quae  gignuntur  e 
terra,  radicibus  inesse  principatus  putatur.  Princi¬ 
patum  autem  id  dico,  quod  Graeci  ijpeportxoi’  vocant, 
quo  nihil  in  quoque  genere  nec  potest  nec  debet  esse 
praestantius.  Itaque  necesse  est  illud  etiam ,  in  quo 
sit  totius  naturae  principatus,  esse  omnium  optimum 
omniumque  rerum  potestate  dominatuque  dignissi- 
mum. 

30.  Videmus  autem,  in  partibus  mundi  (nihil  est 
enim  in  omni  mundo,  quod  non  pars  universi  sit,)  in¬ 
esse  sensum  et  rationem.  In  ea  parte  igitur,  in  qua 
mundi  inest  principatus,  haec  inesse  necesse  est,et 
acriora  quidem  atque  maiora.  Quocirca  sapientem 
esse  mundum  necesse  est,  naturamque  earn,  quae  res 
omnes  complexa  teneat,  perfectione  rationis  excellere, 
eoque  deum  esse  mundum  omnemque  vim  mundi  na¬ 
tura  divina  contineri.  Atque  est  etiam  mundi  ille 
fervor  purior,  perlucidior  mobiliorque  multo,  ob  eas- 
que  caussas  aptior  ad  sensus  commovendos,quam  hie 
noster  calor,  quo  haec,  quae  nota  nobis  sunt,  retinen- 
tur  et  vigent.  31.  Absurdum  est  igitur  dicere,  quum 
homines  bestiaeque  hoc  calore  teneantur,  etpropterea 
moveantur  ac  sentiant,  mundum  esse  sine  sensu ,  qui 
integro  et  puro  et  libero,  eodemque  acerrimo  et  mobi- 
lissimo  ardore  teneatur;  praesertim  qiitim  is  ardor,  qui 
est  mundi,  non  agitatus  ab  alio,  neque  externo  pulsu, 
sed  per  se  ipse  ac  sua  sponte  moveatur.  Nam  quid 
potest  esse  mundo  valentius,  quod  pellatatque  moveat 
calorem  eum,  quo  ille  teneatur?  XII.  32.  Audiamus 
enim  Platonem,  quasi  quemdam  deum  philosopho- 
rum :  cui  duo  placet  esse  motus,  unum  suum,  alterum 
externum :  esse  autem  divinius,  quod  ipsum  ex  se  sua 
sponte  moveatur,  quam  quod  pulsu  agitetur  alieno. 
Ilunc  autem  motum  in  solis  animis  esse  ponit,  ab  bis¬ 
que  principium  motus  esse  ductum  putat.  Quapro- 
pter,  quoniam  ex  mundi  ardore  motus  omnis  oritur,  is 
autem  ardor  non  alieno  impulsu ,  sed  sua  sponte  mo- 

vetur,  animus  sit  necesse  est.  Ex  quoefficitur  ani- 
mantem  esse  mundum.  Atque  ex  hoc  quoque  intel- 
ligi  poterit,  in  eo  inesse  intelligentiam ,  quod  certe  est 
mundus  melior,  quam  ulla  natura.  Ut  enim  nulla 
pars  est  corporis  nostri,  quae  non  sit  minoris,  quam 
nosmetipsi  sumus:  sic  mundum  universum  pluris 
esse  necesse  est,  quam  partem  aliquam  universi. 
Quod  si  ita  est,  sapiens  sit  mundus  necesse  est.  Nam 
ni  itaesset,  hominem,  qui  est  mundi  pars,  quoniam 
rationis  est  particeps,  pluris  esse  quam  mundum 
omnem  oporteret. 

33.  Atque  etiam  si  a  primis  inchoatisque  naturis 
ad  ultimas  perfectasque  volumus  procedere,  ad  deo- 
rum  naturam  perveniamus  necesse  est.  Primo  enim 
animadvertimus ,  a  natura  sustineri  ea ,  quae  gignan- 
tur  e  terra,  quibus  natura  nihil  tribuit  amplius,  quam 
ut  ea  alendo  atque  augendo  tueretur.  34.  Bestiis  au- 
tem  et  sensum  et  motum  dedit,  et  cum  quodam  appe- 
titu  accessum  ad  res  salutares ,  a  pestiferis  recessum : 
homini  hoc  amplius,  quod  addidit  rationem ,  qua  re- 
gerentur  animi  appetitus,  qui  turn  remitterentur,  turn 
continerentur.  XIII.  Quartus  autem  gradus  et  altis- 
simusesteorum.quinaturaboni  sapientesque  gignun- 
tur;  quibus  a  principio  innascitur  ratio  recta  constans- 
que,  quae  supra  hominem  putanda  est  deoque  tribuen- 
da,  id  est  mundo;  in  quo  necesse  estperfectam  illam 
atque  absolutam  inesse  rationem.  35.  Neque  enim 
dici  potest  in  ulla  rerum  institutione  non  esse  aliquid 
extremum  atque  perfectum.  Ut  enim  in  vite,  ut  in 
pecude,  nisi  quae  vis  obstitit,  videmus  naturam  suo 
quodam  itinere  ad  ultimum  pervenire,  atque  ut  pictu- 
ra  et  fabrica  ceteraeque  artes  habent  quemdam  abso- 
luti  operis  effectum :  sic  in  omni  natura  acmulto  etiam 
magis  necesse  est  absolvi  aliquid  ac  perfici.  Etenim 
ceteris  naturis  multa  externa,  quo  minus  perficiantur, 
possunt  obsistere:  universam  autem  naturam  nulla 
res  potest  impedire,  propterea  quod  omnes  naturas 
ipsa  cohibet  et  continet.  Quocirca  necesse  est  esse 
quartum  ilium  et  altissimum  gradum,  quo  nulla  vis 
possit  accedere.  36.  Is  autem  est  gradus,  in  quo  re¬ 
rum  omnium  natura  ponitur;  quae  quoniam  tabs  est, 
ut  et  praesit  omnibus,  et  earn  nulla  res  possit  impedi¬ 
re  ,  necesse  est  intelligentem  esse  mundum  et  quidem 
etiam  sapientem.  Quid  autem  est  inscitius,  quam 
earn  naturam,  quae  omnes  res  sit  complexa,  non  opti- 
mam  dici,  aut,  quum  sit  optima,  non  primum  ani- 
mantem  esse ,  deinde  rationis  et  consilii  compotem, 
postremo  sapientem?  Qui  enim  aliter  potest  esse  opti¬ 
ma?  Neque  enim,  si  stirpium  similis  sit,  aut  etiam 
bestiarum,  optima  putanda  sit  potius,  quam  deterri- 
ma :  nec  vero,  si  rationis  particeps  sit,  nec  sit  tamen  a 
principiosapiens,non  sit  deterior  mundi  potius,  quam 
humana  conditio:  homo  enim  sapiens  fieri  potest, 
mundus  autem ,  si  in  aeterno  praeteriti  temporis  spa- 
tio  fuit  insipiens ,  numquam  profecto  sapientiam  con- 
sequetur:  ita  erit  homine  deterior.  Quod  quoniam 
absurdum  est,  et  sapiens  a  principio  mundus  et  deus 
habendus  est.  37.  Neque  enim  est  quidquam  aliud 
praeter  mundum,  cui  nihil  absit,  quodque  undique 
aptum  atque  perfectum  expletumque  sit  omnibus  suis 
numeris  et  partibus.  XIV.  Scite  enim  Chrysippus, 
ut  clypei  caussa  involucrum,  vaginam  autem  gladii: 
sic  praeter  mundum  cetera  omnia  aliorum  caussa  es¬ 
se  generata;  ut  eas  fruges  atque  fructus,  quos  terra 
gignat,  animantium  caussa;  animantes  autem  homi- 
num;  ut  equum  vehendi  caussa;  arandi  bovem;  ve- 
nandi  et  custodiendi  canem.  Ipse  autem  homo  ortus 


est  ad  mundum  contemplandum  et  imitandum,  nullo 
modo  perfectus,  sed  est  quaedam  particula  perfecti. 

38.  Sed  mundus,  quoniam  omnia  complexus  est,  (ne¬ 
que  enim  est  quidquam ,  quod  non  insit  in  eo,)  perfe¬ 
ctus  undique  est.  Quid  igitur?  potest  ei  deesse,  quod 
est  optimum?  Nihil  est  autem  mente  etrationemelius. 
Ergo  haec  mundo  deesse  non  possunt.  Bene  igitur 
idem  Chrysippus,  qui  similitudines  adiungens  omnia 
in  perfectis  et  maturis  docet  esse  meliora  :  ut  in  equo, 
quam  in  equulo;  in  cane,  quam  in  catulo;  in  viro, 
quam  in  puero:  item,  quod  in  omni  mundo  optimum 
sit,  id  in  perfecto  aliquo  atque  absoluto  esse  debere. 

39.  Est  autem  mundo  nihil  perfectius,  nihil  virtute 
melius:  igitur  mundi  est  propria  virtus.  Nec  vero 
hominis  natura  perfecta  est:  et  efficitur  tamen  in  ho¬ 
mine  virtus.  Quanto  igitur  in  mundo  facilius?  Est 
ergo  in  eo  virtus.  Sapiens  est  igitur,  et  propterea 
deus. 

XV.  Atque  hac  mundi  divinitate  perspecta ,  tri— 
buenda  est  sideribus  eadem  divinitas,  quae  ex  mobi- 
lissima  purissimaque  aetheris  parte  gignuntur,  neque 
ulla  praeterea  sunt  admixta  natura,  totaque  sunt  cali- 
da  atque  perlucida;  ut  ea  quoque  rectissime  et  ani- 
mantia  esse,  et  sentire  atque  intelligere  dicantur.  40. 
Atque  ea  quidem  tota  esse  ignea,  duorum  sensuum  te- 
stimonio  confirmari  Cleanthes  putat,  tactus  et  oculo- 
rura.  Nam  solis  candor  illustrior  est,  quam  ullius 
ignis ,  quippe  qui  in  immenso  mundo  tam  longe  late— 
que  colluceat;  et  is  eius  tactus  est,  non  ut  tepefaciat 
solum,  sed  etiam  saepe  comhurat.  Quorum  neutrum 
faceret,  nisi  esset  igneus.  »Ergo,  inquit,  quum  sol 
igneus  sit  Oceanique  alatur  humoribus ,  quia  nullus 
ignis  sine  pastu  aliquo  possit  permanere :  necesse  est 
aut  ei  similis  sit  igni,  quemadhibemusad  usum  atque 
ad  victum ,  aut  ei ,  qui  corporibus  animantium  conti- 
netur.  41.  Atqui  hie  noster  ignis ,  quem  usus  vitae 
requirit,  confector  est  et  consumptor  omnium ,  idem- 
que,  quocumque  invasit,  cuncta  disturbat  ac  dissipat. 
Contra  ille  corporeus ,  vitalis  et  salutaris  omnia  con- 
servat,  alit,  auget,  sustinet  sensuque  afficit. «  Negat 
ergo  esse  dubium ,  horum  ignium  sol  utri  similis  sit, 
quum  is  quoque  efficiat,  ut  omnia  floreant  et  in  suo 
quaeque  genere  pubescant.  Quare  quum  solis  ignis 
similis  eorum  ignium  sit,  qui  sunt  in  corporibus  ani¬ 
mantium,  solem  quoque  animantem  esse  oportet,  et 
quidem  reliqua  astra,  quae  oriantur  inardorecaelesti, 
qui  aether  vel  caelum  nominatur.  42.  Quum  enim 
aliorum  animantium  ortus  in  terra  sit,  aliorum  in 
aqua,  in  aere  aliorum  :  absurdum  esse  Aristoteli  vide- 
tur,  in  ea  parte ,  quae  sit  ad  gignenda  animalia  aptis- 
sima,  animal  gigni  nullum  putare.  Sidera  autem  ae- 
thereum  locum  obtinent;  qui  quoniam  tenuissimus  est 
et  semper  agitatur  et  viget,  necesse  est,  quod  animal 
in  eo  gignatur,  id  et  sensu  acerrimo  et  mobilitate  ce- 
lerrima  esse.  Quare  quum  in  aethere  astra  gignantur, 
consentaneum  est  in  iis  sensum  inesse  et  intelligen¬ 
tiam:  ex  quo  efficitur,  in  deorum  numero  astra  esse 
ducenda.  XVI.  Etenim  licet  videre  acutiora  ingenia 
et  ad  intelligendum  aptiora  eorum,  qui  terras  incolant 
eas ,  in  quibus  aer  sit  purus  ac  tenuis ,  quam  illorum, 
qui  utantur  crasso  caelo  atque  concreto.  43.  Quin 
etiam,  cibo  quo  utare,  interesse  aliquid  ad  mentis 
aciem  putant.  Probabile  est  igitur,  praestantem  in¬ 
telligentiam  in  sideribus  esse,  quae  et  aetheream 
mundi  partem  incolant,  et  marinis  terrenisque  humo¬ 
ribus  longo  intervallo  extenuatis  alantur.  Sensum 
autem  astrorum  atque  intelligentiam  maxime  declarat 

ordo  eorum  atque  constantia,  (nihil  est  enim,  quod  ra- 
tione  et  numero  moveri  possit  sine  consilio:)  in  quo 
nihil  est  temerarium,  nihil  varium,  nihil  fortuitum. 
Ordo  autem  siderum  et  in  omni  aeternitate  constantia 


neque  naturam  signilicat,  (est  enim  plena  rationis:) 
neque  fortunam,  quae  arnica  varietati  constantiam  re- 
spuit.  Sequitur  ergo,  ut  ipsa  sua  sponte  suo  sensu 
ac  divinitate  moveantur.  44.  Ngc  vero  Aristoteles 
non  laudandus  in  eo,  quod  omnia,  quae  moventur,  aut 
natura  moveri  censuit  aut  vi  aut  voluntate :  moveri 
autem  solem  et  lunam  et  sidera  omnia :  quae  autem 
natura  moverentur ,  haec  aut  pondere  deorsum  aut  le¬ 
vitate  in  sublime  ferri,  quorum  neutrum  astris  contin- 
geret,  propterea  quod  eorum  motus  in  orbem  circum- 
que  ferretur.  Nec  vero  dici  potest  vi  quadam  maiore 
fieri,  ut  contra  naturam  astra  moveantur.  Quae  enim 
potest  esse  maior?  Restat  igitur,  ut  motus  astrorum 
sit  voluntarius.  Quae  qui  videat,  non  indocte  solum, 
verum  etiam  impie  faciat,  si  deos  esse  neget.  Nec 
sane  multum  interest,  Utrum  id  neget,  an  eos  omni 
procuratione  atque  actione  privet:  mihi  enim,  qui 
nihil  agit,  esse  omnino  non  videtur.  Esse  igitur  deos 
ita  perspicuum  est,  ut,  id  qui  neget,  vix  eum  sanae 
esse  mentis  existimem.  XVII.  4-5.  Restat,  ut,  qualis 
eorum  natura  sit,  consideremus.  In  quo  nihil  estdif- 
ficilius ,  quam  a  consuetudine  oculorum  aciem  mentis 
abducere.  Ea  difficultas  induxit  et  vulgo  imperitos 
et  similes  philosophos  imperitorum,  ut,  nisi  figuris 
hominum  constitutis,  nihil  possent  de  diis  immortali- 
bus  cogitare.  Cuius  opinionis  levitas  confutata  a  Cot¬ 
ta  non  desiderat  orationem  meam.  Sed  quum  talem 
esse  deum  certa  notione  animi  praesentiamus ,  pri- 
mum,  ut  sit  animans,  deinde,  ut  in  omni  natura  nihil 
eo  sit  praestantius :  ad  hanc  praesensionem  notionem- 
que  nostram  nihil  video  quod  potius  accommodem, 
quam  ut  primum  hunc  ipsum  mundum,  quo  nihil  fieri 
excel lentius  potest,  animantem  esse  et  deum  iudicem. 
46.  Hie  quam  volet  Epicurus  iocetur,  homo  non  aptis- 
simus  ad  iocandum  minimeque  resipiens  patriam,  et 
dicat  se  non  posse  intelligere,  qualis  sit  volubilis  et 
rotundus  deus :  tamen  ex  hoc,  quod  etiam  ipse  probat, 
numquam  me  movebit.  Placet  enim  illi  esse  deos, 
quia  necesse  sit  praestantem  esse  aliquam  naturam, 
qua  nihil  sit  melius.  Mundo  autem  certe  nihil  est 
melius.  47.  Nec  dubium,  quin,  quod  animans  sit 
habeatque  sensum  et  rationem  et  mentem,  id  sit  me¬ 
lius,  quam  id,  quod  his  careat.  Ita  efficitur  animan¬ 
tem,  sensus,  mentis,  rationis  compotem  esse  mundum. 
Qua  ratione ,  deum  esse  mundum ,  concluditur.  Sed 
haec  paullo  post  facilius  cognoscentur  ex  iis  rebus 
ipsis,  quas  mundus  efficit.  XVIII.  Interea,  Vellei, 
noli,  quaeso,  prae  te  ferre,  vos  plane  expertes  esse  do- 
ctrinae.  Conum  tibi  ais  et  cylindrum  etpyramidem 
pulchriorem,  quam  sphaeram  videri.  Novum  etiam 
oculorum  iudicium  habetis.  Sed  sint  ista  pulchriora 
dumtaxat  aspectu:  quod  mihi  tamen  ipsum  non  vide¬ 
tur:  quid  enim  pulchrius  ea  figura,  quae  sola  omnes 
alias  figuras  complexa  continet,  quaeque  nihil  asperi- 
tatis  habere,  nihil  offensionis  potest,  nihil  incisum  an- 
gulis,  nihil  anfractibus,  nihil  eminens,  nihil  lacuno- 
sum?  quumque  duae  formae  praestantes  sint,  ex  soli- 
dis  globus,  (sic  enim  aepm^av  interpretari  placet;)  ex 
planis  autem  circulus  aut  orbis,  qui  y.vxlo?  Graece  di- 
citur :  his  duabus  formis  contingit  solis ,  ut  omnes  ea- 
rum  partes  sint  inter  se  simillimae,  a  medioque  tan- 
tum  absit  extremum,  quantum  medium*  a  summo: 
quo  nihil  fieri  potest  aplius.  48.  Sed  si  haec  non  vi- 


detis,  quia  numquam  eruditum  ilium  pulverem  atti- 
gistis:  an  ne  hoc  quidem  physici  intelligere  potuistis, 
hanc  aequabilitatem  motus  constantiamque  ordinum 
in  alia  figura  non  potuisse  servari?  Itaque  nihil  potest 
esse  indoctius,  quam  quod  a  vobis  affirmari  solet.  Nec 
enim  hunc  ipsum  mundum  pro  certo  rotundum  esse 
dicitis ;  nam  posse  fieri,  utalia  sit  figura:  innumera- 
bilesque  mundos  alios  aliarum  esse  formarum.  49. 
Quae,  si,  bis  bina  quot  essent,  didicisset  Epicurus, 
certe  non  diceret.  Sed  dum,  palato  quid  sit  optimum, 
iudicat,  caeli  palatum  (ut  ait  Ennius)  non  suspexit. 
XIX.  Nam,  quum  duo  sint  genera  siderum :  quorum 
alterum,  spatiis  immutabilibus  ab  ortu  ad  occasum 
commeans,  nullum  umquam  cursus  sui  vestigium  in- 
flectat,  alterum  autem  continuas  conversiones  duas 
iisdem  spatiis  cursibusque  conficiat :  ex  utraque  re  et 
mundi  volubilitas,  quae  nisi  in  globosa  forma  esse 
non  posset,  et  stellarum  rotundi  ambitus  cognoscun- 
tur.  Primusque  sol,  qui  astrorum  obtinet principa- 
tum,  ita  movetur,  ut,  quum  terras  larga  luce  comple- 
verit,  easdem  modohis,  modo  il Iis  ex  partibus  opacet. 
Ipsa  enim  umbra  terrae  soli  officiens  noctem  efficit. 
Nocturnorum  autem  spatiorum  eadem  est  aequabili- 
tas,  quae  diurnorum ;  eiusdemque  solis  turn  accessus 
modici  turn  recessus  et  frigoris  et  caloris  modumtem- 
perant:  circuitus  enim  solis  orbium  v  et  lx  et  ccc, 
quarta  fere  diei  parte  addita,  conversionem  conficiunt 
annuam :  inflectens  autem  sol  cursum  turn  ad  septem 
triones,  turn  ad  meridiem  aestates  et  hiemes  efficit,  et 
ea  duo  tempora,  quorum  alterum  hiemi  senescenti  ad- 
iunctum  est,  alterum  aestati.  Ita  ex  quattuor  tempo- 
rum  mutationibus  omnium,  quae  terra  marique  gi- 
gnuntur,  initia  caussaeque  ducuntur.  50.  Iam  solis 
annuos  cursus  spatiis  menstruis  luna  consequitur: 
cuius  tenuissimum  lumen  facit  proxim us  accessus  ad 
solem,  digressus  autem  longissimus  quisque  plenissi- 
mum.  Neque  solum  eius  species  ac  forma  mutatur 
turn  crescendo ,  turn  defectibus  in  initia  recurrendo, 
sed  etiam  regio,  quae  turn  est  aquilonaris,  turn  austra¬ 
lis.  In  lunae  quoque  cursu  est  et  brumae  quaedam 
etsolstitiisimilitudo,  multaqueab  ea  manant  et  fluunt, 
quibus  et  animantes  alantur  augescantque,  et  pube- 
scant  maturitatemque  assequantur,  quae  oriuntur  e 
terra.  XX.  51 .  Maxime  vero  sunt  admirabiles  motus 
earum  quinque  stellarum,  quae  falso  vocantur  erran- 
tes.  Nihil  enim  errat,  quod  in  omni  aeternitate  con- 
servat  progressus  et  regressus  reliquosque  motus con- 
stantes  et  ratos.  Quod  eo  est  admirabilius  in  his  stel- 
lis,  quasdicimus,  quia  turn  occultantur,  turn  rursus 
aperiuntur,  tumadeunt,  turn  recedunt,  turn  antece- 
dunt,  turn  subsequuntur,  turn  celerius  moventur,  turn 
tardius,  turn  omnino  ne  moventur  quidem ,  sed  ad 
quoddam  tempus  insistunt.  Quarum  ex  disparibus 
motionibus  magnum  annum  mathematici  nominave- 
runt,  qui  turn  efficitur,  quum  solis  et  lunae  et  quinque 
errantium  ad  eamdem  inter  se  comparationem  confe- 
ctis  omnium  spatiis  est  facta  conversio.  52.  Quae 
quam  longa  sit,  magna  quaestio  est:  esse  vero  certam 
et  definitam  necesse  est.  Nam  ea,  quae  Saturni  Stella 
dicitur  </Wra»que  a  Graecis  nominalur,  quae  a  terra 
abest  plurimum,  xxx  fere  annis  cursum  suum  confi- 
cit:  in  quo  cursu  multa  mirabiliter  efliciens,  turn  an¬ 
tecedent,  turn  retardando,  turn  vespertinis  tempori- 
bus  delitescendo,  turn  matutinis  rursum  se  aperiendo, 
nihil  immutat  sempiternis  saeculorum  aetatibus,  quin 
eadem  iisdem  temporibus  efficiat.  Infra  autem  hanc 
propius  a  terra  Iovis  Stella  fertur,  quae  dici- 

tur,  eaque  eumdem  xii  signorum  orbem  annisxncon- 
ficit,  easdemque,  quas  Saturni  Stella,  efficit  in  cursu 
varietates.  53.  Huic  autem  proximum  inferiorem 
orbem  tenet  Ilvyoeig,  quae  Stella  Martis  appellatur, 
eaque  iv  et  xx  mensibus,  vr,  ut  opinor,  diebus  minus, 
eumdem  lustrat  orbem,  quern  duae  superiores.  Infra 
autem  hanc  stella  Mercurii  est:  ea  Hiilficov  appellatur 
a  Graecis;  quae  anno  fere  vertente  signiferum  lustrat 
orbem  neque  a  sole  longius  umquam  unius  signi  in- 
tervallo  discedit  turn  antevertens  turn  subsequens. 
Infima  est  quinque  errantium  terraeque  proxima  Stel¬ 
la  Veneris,  quae  'Lcogqiogog  Graece,  Latine  dicitur  Lu¬ 
cifer,  quum  antegreditur  solem,  quum  subsequitur 
autem ,  "Ecft tegog.  Ea  cursum  anno  conficit  et  latitu- 
dinem  lustrans  signiferi  orbis  et  longitudinem:  quod 
idem  faciunt  stellae  superiores:  neque  umquam  ab 
sole  duorum  signorum  intervallo  longius  discedit  turn 
antecedens  turn  subsequens.  XXI.  54.  Hanc  igitur 
in  stellis  constantiam ,  hanc  tantam  tam  variis  cursi- 
bus  in  omni  aeternitate  convenientiam  temporum  non 
possumus  intelligere  sine  mente,  ratione,  consilio. 
Quae  quum  in  sideribus  inesse  videamus,  non  possu¬ 
mus  ea  ipsa  non  in  deorum  numero  reponere.  Nec 
vero  stellae  eae,  quae  inerrantes  vocantur,  non  signi¬ 
ficant  eamdem  mentem  atqueprudentiam,  quarum  est 
quotidiana,  conveniens  constansque  conversio,  nec 
babent  aethereos  cursus  neque  caelo  inhaerentes,  ut 
plerique  dicunt  physicae  rationis  ignari.  Non  est 
enim  aetheris  ea  natura,  ut  vi  sua  Stellas  complexa 
contorqueat.  Nam  tenuis  ac  perlucens  et  aequabili 
calore  suffusus  aether  non  satis  aptus  ad  Stellas  con- 
tinendas  videtur.  55.  Habent  igitur  suam  sphaeram 
stellae  inerrantes ,  ab  aetherea  coniunctione  secretam 
et  liberam.  Earum  autem  peremnes  cursus  atque 
perpetui  cum  admirabili  incredibilique  constantia de¬ 
clarant  in  his  vim  et  mentem  esse  divinam  :  ut,  haec 
ipsa  qui  non  sentiat  deorum  vim  habere,  is  nihil  omni- 
no  sensurus  esse  videatur.  56.  Nulla  igitur  in  caelo 
nec  fortuna  nec  temeritas  nec  erratio  necvanitasinest, 
contraque  omnis  ordo,  veritas,  ratio,  constantia.  Quae- 
que  his  vacant,  ementita  et  falsa  plenaque  erroris,  ea 
circum  terras  infra  lunam,  quae  omnium  ultima  est, 
in  terrisque  versantur.  Caelestium  ergo  admirabi- 
lem  ordinem  incredibilemque  constantiam,  ex  qua 
conservatio  et  salus  omnium  omnis  oritur,  qui  vacare 
mente  putat,  is  ipse  mentis  expers  habendus  est.  57. 
Haud  ergo,  ut  opinor,  erravero ,  si  a  principe  investi- 
gandae  veritatis  huius  disputationis  principium  du- 
xero.  XXII.  Zeno  igitur  naturam  ita  definit,  ut  earn 
dicat  ignem  esse  artificiosum ,  ad  gignendum  progre- 
dientem  via.  Censet  enim  artis  maxime  proprium 
esse  creare  et  gignere ;  quodque  in  operibus  nostra- 
rum  artium  manus  efficiat,  id  multo  artificiosius  na¬ 
turam  efficere,  id  est,  ut  dixi,  ignem  artificiosum, 
magistrum  artium  reliquarum.  Atque  hac  quidem 
ratione  omnis  natura  artificiosa  est,  quod  habet  qua¬ 
si  viam  quamdam  et  sectam,  quam  sequatur.  58. 
Ipsius  vero  mundi,  qui  omnia  complexu  suo  coercet 
et  continet,  natura  non  artificiosa  solum,  sed  plane  ar- 
tifex  ab  eodem  Zenone  dicitur,  consultrix  et  provida 
utilitatum  opportunitatumque  omnium.  Atque  ut  ce- 
terae  naturae  suis  seminibus  quaeque  gignuntur,  au- 
gescunt,  continentur:  sic  natura  mundi  omnes  motus 
habet  voluntarios  conatusque  et  appetitiones,  quas  6^- 
Graeci  vocant,  et  his  consentaneas  actiones  sic 
adhibet,  ut  nosmetipsi,  qui  animis  movemur  et  sensi- 
bus.  Talis  igitur  mens  mundi  quum  sit,  ob  eamque 


caussam  vel  prudentia  vel  providentia  appellari  recte 
possit,  (Graece enim ngovoia dicitur  :)haec  potissimum 
providet,  et  in  his  maxime  est  occupata,  primum  ut 
mundus  quam  aptissimus  sit  ad  permanendum,  dein- 
de  ut  nulla  re  egeat,  maxime  autem  ut  in  eo  eximia 
pulchritudo  sit  atque  omnis  ornatus.  XXIII.  59.  Di¬ 
ctum  est  de  universo  mundo,  dictum  est  etiam  de  si¬ 
deribus,  ut  iam  propemodum  appareat  multitudo  nec 
cessantium  deorum,  necea,  quae  agant,  molientium 
cum  labore  operoso  ac  molesto.  Non  enim  venis  et 
nervis  et  ossibus  continentur,  nec  iis  eacis  aut  po- 
tionibus  vescuntur,  ut  aut  nimis  acres  aut  nimis 
concretos  humores  colligant :  nec  iis  corporibus  sunt, 
ut  aut  casus  aut  ictus  extimescant,  aut  morbos  me- 
tuant  ex  defatigatione  membrorum.  Quae  verens 
Epicurus  monogrammos  deos  et  nihil  agentes  com- 
mentus  est.  60.  Illi  autem  pulcherrima  forma  prae- 
diti  purissimaque  in  regione  caeli  collocati  ita  ferun- 
tur,  moderanturque  cursus,  ut  ad  omnia  conservanda 
et  tuenda  consensisse  videantur. 

Multae  autem  aliae  naturae  deorum  ex  maamis  be- 

_  .  O 

neficus  eorum  non  sine  caussa  et  a  Graeciae  sapien- 
tissimis  et  a  maioribus  nostris  constitutae  nominatae- 
que  sunt.  Quidquid  enim  magnam  utilitatem  generi 
afferret  humano,  id  non  sine  divina  bortitate  ersa  ho¬ 
mines  fieri  arbitrabantur.  Itaque  turn  lilud,  quod 
erat  a  deo  donatum ,  nomine  ipsius  dei  nuncupabant: 
ut  quum  fruges  Cererem  appellamus,  vinum  autem 
Liberum ;  ex  quo  illud  Terentii, 

—  sine  Cerere  el  Liber o  frige t  Venus: 

61 .  turn  autem  res  ipsa,  in  qua  vis  inest  maior  aliqua, 
sic  appellatur,  ut  ea  ipsa  nominetur  deus,  utFides,  ut 
Mens:  quas  in  Capitolio  dedicatas  videmus  proxime  a 
M.  Aemilio  Scauro;  ante  autem  ab  AttilioCalatino  erat 
Spes*  consecrata.  Vides  Virtutis  templum,  vides  Ho¬ 
noris  a  M.  Marcello  renovatum:  quod  multis  ante  an- 
nis  erat  belloLigustico  a  Q.  Maximo  dedicatum.  Quid 
Opis?  quid  Salutis?  quid  Concordiae?  Libertatis?  Vi- 
ctoriae?  quarum  omnium  rerum  quia  vis  erat  tanta,  ut 
sine  deo  regi  non  posset,  ipsa  res  deorum  nomen  ob- 
tinuit.  Quo  ex  genere  Cupidinis  et  Voluptatis  et  Lu- 
bentinae  Veneris  vocabula  consecrata  sunt;  vitiosa- 
rum  rerum  neque  naturalium,  quamquam  Velleius 
aliter  existimat,  sed  tamen  ea  ipsa  vitia  naturam  ve- 
hementius  saepe  pulsant.  62.  Utilitatum  igitur  ma- 
gnitudine  constituti  sunt  ii  dii,  qui  utilitates  quasque 
gignebant.  Atque  his  quidem  nominibus,  quae  paul- 
lo  ante  dicta  sunt,  quae  vis  sit,  in  quoque  declaratur 
deo.  XXIV.  Suscepit  autem  vita  hominum  consue- 
tudoque  communis,  ut  beneficiis  excellentes  viros  in 
caelum  fama  ac  voluntate  tollerent.  Hinc  Hercules, 
hinc  Castor  et  Pollux,  hinc  Aesculapius,  hinc  Liber 
etiam;  hunc  dico  Liberum  Semele  natum,  non  eum, 
quem  nostri  maiores  auguste  sancteque  cum  Cerere  et 
Libera  consecraverunt:  quod  quale  sit,  ex  mysteriis 
intelligi  potest.  Sed  quod  ex  nobis  natos  liberos  ap¬ 
pellamus,  idcirco  Cerere  nati  nominati  sunt  Liber  et 
Libera:  quod  in  Libera  servant,  in  Libero  non  item. 
Hinc  etiam  Romulus,  quem  quidem  eumdem  esse 
Quirinum  putant:  quorum  quum  remanerent  animi 
atque  aeternitate fruerentur, dii  ritesunt  habiti;  quum 
et  optimi  essent  et  aeterni. 

63.  Alia  quoque  ex  ratione  et  quidem  physica  ma- 
gna  fluxit  multitudo  deorum,  qui  induti  specie  huma- 
na  fabulas  poetis  suppeditaverunt,  hominum  autem 
vitam  superstitione  omni  referserunt.  Atque  hie  lo¬ 
cus  a  Zenone  tractatus,  post  a  Cleanthe  etChrysippo 

pluribus  verbis  explicates  est.  Nam  vetus  haec  opi¬ 
nio  Graeciam  opplevit,  exsectum  Caelum  a  filio  Sa- 
turno,  vinctum  autem  Saturnum  ipsum  a  filio  love. 
6<i.  Physica  ratio  non  inelegans  inclusa  est  in  impias 
fabulas ,  caelestem  enim ,  altissimam  aethereamque 
naturam ,  id  est  igneam ,  quae  per  sese  omnia  gigne- 
ret,  vacare  voluerunt  ea  parte  corporis,  quae  coniun- 
ctione  alterius  egeret  ad  procreandum.  XXY.  Satur¬ 
num  autem  eum  esse  voluerunt,  qui  cursumetcon- 
versionem  spatiorum  ac  temporum  contineret,  qui 
deus  Graece  id  ipsum  nomen  habet;  Jigovog  enim  di- 
citur,  qui  est  idem  /govog,  id  est  spatium  temporis. 
Saturnus  autem  est  appellatus,  quod  saturaretur  an- 
nis :  ex  se  enim  natos  comesse  fingitur  solitus,  quia 
consumit  aetas  temporum  spatia  annisque  praeteritis 
insaturabiliter  expletur:  vinctus  autem  a  love,  ne  im- 
moderatos  cursus  haberet  atque  ut  eum  siderum  vin- 
culis  alligaret.  Sed  ipse  Iuppiter,  id  est  iuvans  pa¬ 
ter,  quern  conversis  casibus  appellamus  a  iuvando  Io- 
vem ,  a  poetis  pater  divdmque  hominumque  dicitur :  a 
maioribus  autem  nostris  optimus  maximus;  et  quidem 
ante  optimus,  id  est  beneficentissimus,  quam  maxi¬ 
mus,  quia  maius  est,  ccrteque  gratius,  prodesse  omni¬ 
bus,  quam  opes  magnas  habere.  65.  Hunc  igitur  En¬ 
nius,  ut  supra  dixi,  nuncupat  ita  dicens, 

'Aspice  hoc  sublime  candens ,  quern  invocant  omnes  Io- 

vem : 

planius,  quam  alio  loco  idem, 

cui,  quod  in  me  est,  exsecrabor  hoc,  quod  lucet ,  quid- 

quid  est : 

hunc  etiam  augures  nostri,  quum  dicunt,  love  fulgen- 
te,  tonante :  dicunt  enim ,  caelo  fulgente,  tonante.  Eu¬ 
ripides  autem,  ut  multa  praeclare,  sic  hoc  breviter: 

Vides  sublime  fusum,  immoderatum  aethera, 
qui  tenero  terram  circumieclu  amplectitur? 

Hunc  summum  habeto  divom:  hunc  perhibeto  Iovem. 
XXVI.  66.  Aer  autem,  ut  Stoici  disputant,  interiectus 
inter  mare  et  caelum,  Iunonis  nomine  consecratur; 
quae  est  soror  et  coniux  Iovis ,  quod  ei  similitudo  est 
aetheris  et  cum  eo  summa  coniunctio.  Efieminarunt 
autem  eum  Iunonique  tribuerunt,  quod  nihil  est  eo 
mollius.  Sed  Iunonem  a  iuvando  credo  nominatam. 
Aqua  restabat  et  terra ,  ut  essent  ex  fabulis  tria  regna 
divisa.  Datum  est  igitur  Neptuno,  altero  Iovis,  ut 
volunt,  fratri,  maritimum  omne  regnum ,  nomenque 
production  ,  ut  Portunus  a  portu,  sic  Neptunus  a  nan- 
do,  paullum  primis  litteris  immutatis.  Terrena  au¬ 
tem  vis  omnis  atque  naturaDiti  patri  dedicata  est,  qui 
dives,  ut  apud  Graecos  TIIovtcov,  quia  et  recidant 
omnia  in  terras  et  oriantur  e  terris.  Is  rapuit  Proser- 
pinarn,  quod  Graecorum  nomen  est;  ea  enim  est,  quae 
negaeqiovi]  Graece  nominatur;  quam  frugum  semen 
esse  volunt  absconditamque  quaeri  a  matre  fingunt. 

67.  Mater  autem  est  a  gerendis  frugibus  Ceres,  tam- 
quam  Geres:  casuque  prima  littera  itidem  immutata, 
ut  aGraecis:  nam  ab  illis  quoque  quasi  rqpi)- 

rr]Q  nominata  est.  Iam  qui  magna  verteret,  Mavors, 
Minerva  autem,  quae  vel  minueret  vel  minuretur. 

XXVII.  Quumquein  omnibus  rebus  vim  haberent 
maximam  prima  et  extrema,  principem  in  sacrificando 
Ianum  esse  voluerunt:  quod  ab  eundo  nomen  est  du- 
ctum:  ex  quo  transitiones  perviae  Iani,  foresque  in 
liminibus  profanarum  aedium  ianuae  nominantur. 

Nam  Vestae  nomen  aGraecis  est:  ea  est  enim,  quae  ab 
illis  c Emia  dicitur.  Vis  autem  eius  ad  aras  et  focos 
pertinet.  Itaque  in  ea  dea,  quae  est  rerum  custos  in- 
timarum,  omnis  et  precatio  et  sacrificatio  extrema  est. 

68.  Nec  longe  absunt  ab  hac  vi  dii  Penates ,  sive  a  pe- 
nu  ducto  nomine ,  (est  enim  omne ,  quo  vescuntur  ho¬ 
mines,  penus:)  sive  ab  eo,  quod  penilus  insident:  ex 
quo  etiam  penetrales  a  poetis  vocantur.  Iam  Apolli- 
nis  nomen  estGraecum,  quern Solem  esse  volunt,  Dia- 
nam  autem  et  Lunam  eamdem  esse  putant:  quum  Sol 
dictussit,  vel  quia  solus  ex  omnibus  sideribus  est  tan- 
tus,  vel  quia  ,  quum  est  exortus,  obscuratis  omnibus 
solus  apparet:  Luna  a  lucendo  nominata  sit:  eadem  est 
enim  Lucina.  Itaque,  ut  apud  Graecos  Dianam  eam- 
que  Luciferam,  sic  apud  nostros  Iunonem  Lucinam  in 
pariendo  invocant:  quae  eadem  Diana  omnivaga  dici¬ 
tur,  non  a  venando,  sed  quod  in  septem  numeratur 
tamquam  vagantibus.  69.  Diana  dicta,  quia  noctu 
quasi  diem  efficeret.  Adhibetur  autem  ad  partus, 
quod  ii  maturescunt  aut  septem  nonnumquam,  aut, 
ut  plerumque,  novem  lunae  cursibus,  qui,  quia  mensa 
spatia  conficiunt,  menses  nominantur.  Concinneque, 
ut  multa,  Timaeus ;  qui,  quum  in  historia  dixisset,  qua 
nocte  natus  esset  Alexander,  eadem  Dianae  Ephesiae 
templum  deflagravisse ,  adiunxit  minime  id  esse  mi- 
randum,  quod  Diana,  quum  in  partu  Olympiadis  ad- 
esse  voluisset,  abfuisset  domo.  Quae  autem  dea  ad 
res  omnes  veniret ,  \  enerem  nostri  nominaverunt,  at¬ 
que  ex  ea  potius  venustas,  quam  Venus  ex  venustate. 
XXVIII.  70.  Videtisne  igitur,  ut  a  physicis  rebus  bene 
atque  utiliter  inventis  tracta  ratio  sit  ad  commentitios 
et  fictos  deos?  quae  res  genuit  falsas  opiniones  erro- 
resque  turbulentos  et  superstitiones  paene  aniles:  et 
formae  enim  nobis  deorum  et  aetates  et  vestitus  orna- 
tusque  notisunt,  genera  praeterea ,  coniugia,  cogna¬ 
tes  omniaque  traducta  ad  similitudinem  imbecilli- 
tatis  humanae:  nam  et  perturbatis  animis  inducun- 

tur:  accepimus  enim  deorum  cupiditates,  aegritudi- 

nes,  iracundias:  nec  vero,  ut  fabulae  ferunt,  bellis 
praeliisque  caruerunt;  nec  solum,  ut  apud  Homerum, 
quum  duo  exercitus  contrarios  alii  dii  ex  alia  parte 
defenderent,  sed  etiam,  ut  cum  Titanis,  ut  cum  Gigan- 
tibus,  sua  propria  bella  gesserunt.  Haec  et  dicuntur 
et  creduntur  stultissime,  et  plena  sunt  futilitatis  sum- 
maeque  levitatis.  71.  Sed  tamen,  his  fabulis  spretis 
ac  lepudiatis ,  deus  pertinens  per  naturam  cuiusque 
rei,  per  terras  Ceres,  per  maria  Neptunus,  alii  per  alia 
poterunt  intelligi,  qui  qualesque  sint,  quoque  eos  no¬ 
mine  consuetudo  nuncupaverit,  hos  deos  et  venerari 
et  colere  debemus.  Cultus  autem  deorum  est  optimus 
idemquecastissimus  atque  sanctissimus  plenissimus- 
quepietatis,  ut  eos  semper  pura,  integra,  incorrupta 
et  mente  et  voce  veneremur.  Non  enim  philosophi 
solum,  verum  etiam  maiores  nostri  superstitionem  a 
religione  separaverunt.  72.  Nam  qui  totos  dies  pre- 
cabantur  et  immolabant,  ut  sui  sibi  liberi  superstites 
essent,  superstitiosi  sunt  appellati:  quod  nomen  pa- 
tuit  postea  latius.  Qui  autem  omnia,  quae  ad  cultum 
deorum  pertinerent,  diligenter  retractarent  et  tam¬ 
quam  relegerent,  sunt  dicti  religiosi  ex  relegendo,  ut 
elegantes  ex  eligendo,  itemque  ex  diligendo  diligentes, 
ex  intelligendo  intelligentes.  His  enim  in  verbis  omni¬ 
bus  inest  vis  legendi  eadem ,  quae  in  religioso.  Ita 
factum  est  in  superstitioso  et  religioso  alterum  vitii 
nomen,  alterum  laudis.  Ac  mihi  videor  satis,  et  esse 
deos  et  quales  essent,  ostendisse. 

XXIX.  73.  Proximum  est,  ut  doceam  deorum 
providentia  mundum  administrari.  Magnus  sane  lo¬ 
cus  et  a  vestris,  Cotta,  vexatus;  ac  nimiruni  vobiscum 
omne  certamen  est.  Nam  vobis,  Vellei,  minus  notum 
est,  quemadmodum  quidque  dicatur.  Vestra  enim 

solum  legitis,  vestra  amatis;  ceteros  caussa  incognita 
condemnatis.  Yelut  a  te  ipso  hesterno  die  dictum  est 
anum  fatidicam  tiqovoikv  a  Stoicis  induci,  id  est  pro- 
videntiam.  Quod  eo  errore  dixisti,  quia  existimas  ab 
his  providentiam  fingi  quasi  quamdam  deamsingula- 
rem,  quae  mundum  omnem  gubernet  et  regat:  sed  id 
praecise  dicitur.  74.  Ut,  si  quis  dicat,  Atheniensium 
rempublicam  consilio  regi,  desit  illud  Areopagi:  sic, 
quum  dicimus  providentia  mundum  administrari,  de- 
esse  arbitrator  deorum.  Plene  autem  et  perfecte  sic 
dici  existimato,  providentia  deorum  mundum  admi¬ 
nistrari.  Ita  salem  istum ,  quo  caret  vestra  natio ,  in 
irridendis  nobis  nolitote  consumere,  etmehercle,  si  me 
audiatis,  ne  experiamini  quidem.  Non  decet,  non  da¬ 
tum  est,  non  potestis.  Nec  vero  hoc  in  te  unum  con- 
venit,  moribus  domesticis  ac  nostrorum  bominum  ur- 
banitate  limatum:  sed  quum  in  reliquos  vestros,  turn 
in  eum  maxime,  qui  ista  peperit,  hominem  sine  arte, 
sine  litteris,  insultantem  in  omnes,  sine  acumine  ullo, 
sine  auctoritate ,  sine  lepore.  XXX.  75.  Dico  igitur 
providentia  deorum  mundum  et  omnes  mundi  partes 
et  initio  constitutas  esse  et  omni  tempore  administra¬ 
ri;  eamque  disputationem  tres  in  partes  nostri  feredi- 
vidunt:  quarum  pars  prima  est,  quae  ducitur  ab  ea 
ratione,  quae  docet  esse  deos;  quo  concesso,  confiten- 
dum  est  eorum  consilio  mundum  administrari.  Se- 
cunda  est  autem,  quae  docet,  omnes  res  subiectas  esse 
naturae  sentienti,  ab  eaque  omnia  pulcherrime  geri. 
Quo  constituto,  sequitur,  ab  animantibus  principiis 
esse  omnia  generata.  Tertius  est  locus,  qui  ducitur 
ex  admiratione  rerum  caelestium  atque  terrestrium. 

76.  Primum  igitur  aut  negandum  est  esse  deos, 
quod  et  Democritus  simulacra  et  Epicurus  imagines 
inducens  quodam  pacto  negat;  aut,  qui  deos  esse  con- 
cedant,  iis  fatendum  est  eos  aliquid  agere,  idque  prae- 
clarum.  Nihil  est  autem  praeclarius  mundi  admini- 
stratione:  deorum  igitur  consilio  administratur.  Quod 
si  aliter  est,  aliquid  profecto  necesse  est  esse  melius 
et  maiore  vi  praeditum,  quam  deos,  quale  id  cumque 
est,  sive  inanima  natura,  sive  necessitas  vi  magna  in- 
citata ,  haec  pulcherrima  opera  efficiens ,  quae  vide- 
mus.  77.  Non  est  igitur  natura  deorum  praepotens 
neque  excellens ,  siquidem  ea  subiecta  est  ei  vel  ne- 
cessitati  vel  naturae,  qua  caelum,  terrae,  maria  regan- 
tur.  Nihil  est  autem  praestantius  deo.  Ab  eo  igitur 
necesse  est  mundum  regi.  Nulli  est  igitur  naturae 
obediens  aut  subiectus  deus.  Omnem  ergo  regit  ipse 
naturam.  Etenim  si  concedimus  intelligentes  esse 
deos,  concedimusetiam  providentes,  et  rerum  quidem 
maximarum.  Ergo  utrum  ignorant,  quae  res  maxi- 
mae  sint,  quoque  hae  modo  tractandae  et  tuendae ,  an 
vim  non  habent,  qua  tantas  res  sustineant  et  gerant? 
At  et  ignoratio  rerum  aliena  naturae  deorum  est,  et 
sustinendi  muneris  propter  imbecillitatem  difficultas 
minime  cadit  in  maiestatem  deorum.  Ex  quo  effici- 
turid,  quod  volumus,  deorum  providentia  mundum 
administrari.  XXXI.  78.  Atqui  necesse  est,  quum 
sint  dii,  si  modo  sunt,  ut  profecto  sunt,  animantes  es¬ 
se,  nec  solum  animantes,  sedetiam  rationis  compotes, 
inter  seque  quasi  civili  conciliatione  etsocietate  con- 
iunctos,  unum  mundum,  ut  communem  rempublicam 
atque  urbem  aliquam,  regentes.  79.  Sequitur,  ut  ea- 
demsitiniis,  quae  humano  in  genere ,  ratio,  eadem 
veritas  utrobique  sit  eademque  lex:  quae  est  recti 
praeceptio  pravique  depulsio.  Ex  quo  intelligitur, 
prudentiam  quoque  et  mentem  a  diis  ad  homines  per- 
venisse;  ob  eamque caussammaioruminstitutis  mens, 


fides ,  virtus ,  concordia  consecratae  et  publice  dedi- 
catae  sunt.  Quae  qui  convenit  penes  deos  esse  nega- 
re,  quum  eorum  augusta  et  sancta  simulacra  venere- 
mur?  Quod  si  inest  in  hominum  genere  mens,  fides, 
virtus,  concordia;  unde  haec  in  terras,  nisi  a  superis, 
defluere  potuerunt?  Quumque  sint  in  nobis  consilium, 
ratio,  prudentia;  necesse  est,  deos  haec  ipsa  habere 
maiora,  nec  habere  solum,  sed  etiam  his  uti  in  maxi- 
mis  et  optimis  rebus.  80.  Nihil  est  autem  nec  maius 
nec  melius  mundo:  necesse  est  ergo  deorum  consilio 
et  providentia  eum  administrari.  Postremo  quum 
satis  docuerimus  hos  esse  deos,  quorum  insignem  vim 
et  illustrem  faciem  videremus,  solem  dico  et  lunam  et 
vagas  Stellas  et  inerrantes  etcaelumetmundumipsum 
et  earum  rerum  vim,  quae  inessent  in  omni  mundo, 
cum  magno  usu  et  commoditate  generis  humani:  effi- 
citur,  omnia  regi  divina  mente  atque  prudentia.  Ac 
de  prima  quidem  parte  satis  dictum  est. 

XXXII.  81.  Sequitur ,  ut  doceam  omnia  subiecta 
esse  naturae,  eaque  ab  ea  pulcherrime  regi.  Sed  quid 
sit  ipsa  natura,  explicandum  est  ante  breviter,  quo  fa- 
cilius  id,  quod  docere  volumus,  intelligi  possit.  Nam- 
que  alii  naturam  esse  censent  vim  quamdam  sine  ra¬ 
tione,  cientem  motus  in  corporibus  necessarios;  alii 
autem  vim  participem  rationis  atque  ordinis,  tam- 
quam  via  progredientem  declarantemque,  quid  cuius- 
que  rei  caussa  efficiat,  quid  sequatur,  cuius  sollertiam 
nulla  ars,  nulla  manus,  nemo  opifex  consequi  possit 
imitando:  seminis  enim  vim  esse  tantam,utid,quam- 
quamsitperexiguum,  tamen,  si  inciderit  in  concipien- 
tem  comprehendentemque  naturam  nactumque  sit 
materiam,qua  ali  augerique  possit,  ita  effmgat  et  effi¬ 
ciat  in  suo  quidque genere,  partim  ut  tantummodo  per 
stirpes  alantur  suas,  partim  ut  moveri  etiam  et  sentire 
et  appetere  possint  et  ex  sese  sui  similia  gignere.  82. 
Sunt  autem,  qui  omnia  naturae  nomine  appellent,  ut 
Epicurus,  qui  ita  dividit,  omnium,  quae  sint,  naturam 
esse  corpora  et  inane,  quaeque  his  accidant.  Sed 
nos  quum  dicimus,  natura  constare  administrarique 
mundum,  non  ita  dicimus,  ut  glebam  aut  fragmen- 
tum  lapidis  aut  aliquid  eiusmodi,  nulla  cohaerendi 
natura;  sed  ut  arborem  ,  ut  animal,  in  quibus  nulla 
temeritas,  sed  ordo  apparet  et  artis  quaedam  simi- 
litudo. 

XXXIII.  83.  Quod  si  ea,  quae  a  terra  stirpibus 
continentur,  arte  naturae  vivunt  et  vigent,  profecto 
ipsa  terra  eadem  vi  continetur  et  arte  naturae,  quippe 
quae  gravidata  seminibus  omnia  pariat  et  fundat  ex 
sese,  stirpes  amplexa  alat  et  augeat  ipsaque  alatur  vi- 
cissim  a  superis  externisque  naturis.  Eiusdemque 
exspirationibus  et  aer  alitur  et  aether  et  omnia  supe- 
ra.  Ita,  si  terra  natura  tenetur  et  viget,  eadem  ratio 
in  reliquo  mundo  est:  stirpes  enim  terrae  inhaerent; 
animantes  autem  aspiratione  aeris  sustinentur ,  ipse- 
que  aer  nobiscum  videt,  nobiscum  audit,  nobiscum 
sonat;  nihil  enim  eorum  sine  eo  fieri  potest.  Quin 
etiam  movetur  nobiscum:  quacumque  enim  imus, 
quacumque  movemur,  videtur  quasi  locum  dare  et 
cedere.  84.  Quaeque  in  medium  locum  mundi,  qui 
est  infimus,  et  quae  a  medio  in  superum,  quaeque 
conversione  rotunda  circum  medium  feruntur,  eacon- 
tinentem  mundi efficiunt  unamque  naturam.  Etquum 
quattuor  sint  genera  corporum,  vicissitudine  eorum 
mundi  continuata  natura  est.  Nam  ex  terra  aqua ,  ex 
aqua  oritur  aer ,  ex  aere  aether;  deinde  retrorsum  vi- 
cissim  ex  aethere  aer,  ex  aere  aqua ,  ex  aqua  terra  in- 
fima.  Sic  naturis  his,  ex  quibus  omnia  constant, 

sursura  deorsum ,  ultro  citro  commeantibus ,  mundi 
partium  coniunctio  continetur.  85.  Quae  aut  sempi- 
tei  na  sit  necesse  est ,  hoc  eodem  ornatu,  quern  vide- 
mus,  aut  certeperdiuturna, permanensad longinquum 
et  immensum  paene  tempus.  Quorum  utrumvis  ut 
sit,  sequitur  natura  mundum  administrari.  Quae 
enim  classium  navigatio,  aut  quae  instructio  exerci- 
tus,  aut  (rursus  ut  ea,  quae  natura  efficit,  conferamus) 
quae  procreatio  vitis  aut  arboris,  quae  porro  animan- 
tis  figura  conformatioque  membrorum  tantam  naturae 
so  lertiam  significat,  quantam  ipse  mundus?  Aut  ni¬ 
hil  igitur  est,  quod  sentiente  natura  regatur,  aut  mun¬ 
dum  regi  confitendum  est.  86.  Etenim,  qui  reliquas 
naturas  omnes  earumque  semina  contineat,  qui  po¬ 
test  ipse  non  natura  administrari?  ut,  si  qui  dentes  et 
pubertatem  natura  dicat  exsistere,  ipsum  autem  ho- 
minem,  cui  ea  exsistant,  non  constare  natura,  non  in- 
telligatea,  quae  efferant  aliquid  exsese,  perfectiores 
habere  naturas,  quam  ea,  quae  ex  iis  efferanlur. 

Omnium  autem  rerum ,  quae  natura  ad- 
ministrantur ,  seminator  et  sator  et  parens ,  ut  ita  di¬ 
cam  ,  atque  educator  et  altor  est  mundus,  omniaque, 
sicut  membra  et  partes  suas,  nutricatur  et  continet. 
Quod  si  mundi  partes  natura  administrantur,  necesse 
est  mundum  ipsum  natura  administrari:  cuius  qui- 
dem  administrate  nihil  habet  in  se,  quod  reprehendi 
possit:  ex  iis  enim  naturis,  quae  erant,  quod  effici 
optimum  potuit,  effectual  est.  87.  Doceat  ergo  ali- 
quis  potuisse  melius.  Sed  nemo  umquam  docebit, 
et,  si  quis  corrigere  aliquid  volet,  aut  deterius  faciet,’ 
aut  id,  quod  fieri  non  potuerit,  desiderabit.  Quod  si 
omnes  mundi  partes  ita  constitutae  sunt,  ut  neque  ad 
usum  meliores  potuerint  esse,  neque  ad  speciem  pul- 
chriores:  videamus,  utrum  ea  fortuitane  sint,  an  eo 
statu ,  quo  cohaerere  nullo  modo  potuerint,  nisi  sensu 
moderante  divinaque  providentia.  Si  ergo  meliora 
sunt  ea,  quae  natura,  quam  ilia,  quae  arte  perfecta 
sunt,  nec  ars  efficit  quidquam  sine  ratione :  ne  natura 
quidem  rationis  expers  est  habenda .  Qui  igitur  con- 
venit,  signum  aut  tabulam  pictam  quum  aspexeris, 
scire  adhibitam  esse  artem,  quumque  procul  cursum 
navigii  videris,  non  dubitare,  quin  id  ratione  atque 
arte  moveatur;  aut*,  quum  solarium  aut  description 
aut  ex  aqua  contemplere,  intelligere  declarari  boras 
arte,  non  casu:  mundum  autem,  qui  et  has  ipsas  artes 
et  earum  artifices  et  cuncta  complectatur ,  consilii  et 
rationis  esse  expertem  putare?  88.  Quod  si  in  Scy- 
thiam  aut  inBritanniam  sphaeram  aliquistulerithanc, 
quam  nuper  familiaris  noster  effecitPosidonius,  cuius 
singulae  conversiones  idem  efficiunt  in  sole  et  in  lima 
et  in  quinque  stellis  errantibus,  quod  efficitur  in  caelo 
singulis  diebus  et  noctibus :  quis  in  ilia  barbaria  du- 
bitet,  quin  ea  sphaera  sit  perfecta  ratione?  XXXV.  Hi 
autem  dubitant  de  mundo,  ex  quo  et  oriuntur  et  fiunt 
omnia ,  casune  ipse  sit  effectus  aut  necessitate  aliqua, 
an  ratione  ac  mente  divina ,  et  Archimedem  arbitran- 
tur  plus  valuisse  in  imitandis  sphaerae  conversioni- 
bus,  quam  naturam  in  efficiendis,  praesertim  quum 
multispartibus  sint  ilia  perfecta,  quam  haec  simulata, 
sollertius.  89.  Atqui  ille  apud  Attium  pastor,  qui 
navem  numquam  ante  vidisset,  ut  procul  divinum  et 
novum  vehiculum  Argonautarum  e  monte  conspexit, 
primo  admirans  et  perterritus,  hoc  modo  loquitur: 

—  tdnla  moles  Idbilur, 
fremebunda  ex  alto,  ingenti  sonitu  et  spiritu : 
prae  se  undas  volvit,  vortices  vi  suscitat; 
ruit  prolapsa;  pelagus  respergit;  re  flat. 

Ita  dum  mterruptum  credas  nimbum  voider, 
durn  quod  sublime  ventis  expulsum  rapi 
saxum,  aut  procellis  vel  globosos  turbines 
exsistere  ictos  undis  concursdntibus : 
nisi  quas  terrestres  Pontus  strages  conciet: 
aut  forte  Triton,  fuscina  evertens  specus, 
subter  radices  penitus  undante  in  freto 
molem  ex  prof  undo  saxeam  ad  caelum  eruit? 

Dubitat  primo,  quae  sit  ea  natura,  quam  cernit  igno- 
tam:  idemque,  iuvenibus  visis,  auditoque  nautico 
cantu, 

sic  mcitati  et  dlacres  rostris perfremunt 
delphini.  — 

Item  alia  multa. 

-  -  Silvani  melo 

consimilem  ad  aures  cdntum  et  auditunirefert. 

90.  Ergo  ut  hie  primo  aspectu  inanimum  quiddam 
sensuque  vacuum  se  putat  cernere ;  post  autem  signis 
certioribus,  quale  sit  id,  de  quo  dubitaverat,  incipit 
suspicari:  sic  philosophi  debuerunt,  si  forte  eos  pri¬ 
mus  aspectus  mundi  conturbaverat,  postea,  quum  vi- 
dissent  motus  eius  finitos  et  aequabiles,  omniaque  ra- 
tis  ordinibus  moderata  immiitabilique  constantia ,  in¬ 
telligere  inesse  aliquem  non  solum  habitatorem  inhac 
caelesti  ac  divina  domo,  sed  etiam  rectorem  et  mode- 
ratorem  et  tamquam  architectum  tanti  operis  tantique 
muneris.  XXXVI.  Nunc  autem  mihi  videntur  ne 
suspicari  quidem,  quanta  sit  admirabilitas  caelestium 
rerum  atque  terrestrium. 

91 .  Principio  enim  terra ,  sita  in  media  parte  mun¬ 
di,  circumfusa  undique  est  hac  animali  spirabilique 
natura,  cui  nomen  est  aer,  Graecum  illud  quidem,  sed 
perception  iam  tamen  usu  anostris:  tritum  est  enim 
pro  Latino.  Hunc  rursus  amplectitur  immensus  ae¬ 
ther,  qui  constat  ex  altissimis  ignibus.  Mutuemur 
hoc  quoque  verbum  dicaturque  tam  aether  Latine, 
quam  dicitur  aer,  etsi  interpretatur  Pacuvius  : 

Hoc,  quod  memoro,  ndstri  caelum,  Grdii  perhibent  ae- 

thera  — 

quasi  vero  non  Graius  hoc  dicat.  At  Latine  loquitur. 
Siquidem  nos  non  quasi Graece  loquentem  audiamus. 
Docet  idem  alio  loco  : 

Graiugena  de  istoc  *  dperit  ipsa  oratio. 

92.  Sed  ad  maiora  redeamus.  Ex  aethere  igitur  in¬ 
numerabiles  flammae  siderum  exsistunt,  quorum  est 
princeps  sol ,  omnia  clarissima  luce  collustrans ,  mul- 
tis  partibus  maior  atque  amplior,  quam  terra  univer- 
sa:  deinde  reliqua  sidera  magnitudinibus  immensis. 
Atque  hi  tanti  ignes  tamque  multi  non  modo  nihil  no- 
cent  terris  rebusque  terrestribus ,  sed  ita  prosunt,  ut, 
si  mota  loco  sint,  conflagrare  terras  necesse  sit  a  tantis 
ardoribus,  moderatione  et  temperatione  sublata. 

XXXVII.  93.  Hie  ego  non  mirer  esse  quemquam, 
qui  sibi  persuadeat,  corpora  quaedam  solida  atque  in- 
dividua  vi  et  gravitate  ferri  mundumque  effici  orna- 
tissimum  et  pulcherrimum  ex  eorum  corporum  con- 
cursione  fortuita?  Hoc  qui  existimet  fieri  potuisse, 
non  intelligo,  cur  non  idem  putet,  si  innumerabiles 
unius  et  viginti  formae  litterarum,  vel  aureae  velqua- 
lesiibet,  aliquo  coniiciantur ,  posse  ex  his  in  terram 
excussis  annales  Ennii,  ut  deinceps  legi  possint,  effi¬ 
ci  ;  quod  nescio  an  ne  in  uno  quidem  versu  possit  tan- 
tum  valere  fortuna.  94.  Isti  autem  quemadmodum 
asseverant,  ex  corpusculis  non  colore,  non  qualitate 
aliqua,  quam  noioTpra Graeci  vocant,  non  sensu  prae- 
ditis,  sed  concurrentibus  temere  atque  casu  mundum 
esse  perfectum?  vel  innumerabiles  potius  in  omni 


1120 


121.  M.  T.  C  I  C  E  R  0  N  I  S 


puncto  temporis  alios  nasci,  alios  interire?  Quod  si 
mundum  efficere  potest  concursus  atomorum,  curpor- 
ticum,  cur  templum,  cur  domum,  cur  urbem  non  po¬ 
test?  quae  sunt  minus  operosa  et  mu  1  to  quidem  faci- 
liora.  Certe  ita  temere  de  mundo  effutiunt,  ut  mihi 
quidem  numquam  hunc  admirabilem  caeli  ornatum, 
qui  locus  est  proximus,  suspexisse  videantur.  95. 
Praeclare  ergo  Aristoteles,  si  essent,  inquit,  qui  sub  ter¬ 
ra  semper  habitavissent ,  bonis  et  illustribus  domiciliis, 
quae  essent  ornata  signis  atque  picturis  instructaque  re  ■ 
bus  Us  omnibus ,  quibus  abundant  ii ,  qui  beati  pulantui , 
nec  tamen  exissent  umquam  supra  terram,  accepissenl 
autem  fama  et  auditione,essequoddamnumen  etvim  deo- 
rum;  deinde  aliquo  tempore  patefactis  terrae  faucibusex 
illis  abditis  sedibus  evadere  in  haec  loca,  quae  nos  inco- 
Jimus ,  atque  exire  potuissent:  quum  repente  terram  et 
maria  caelumque  vidissent,  nubium  magnitudinem  venlo- 
rumque  vim  cognovissent  aspexissentque  solem  eiusquc 
turn  magnitudinem  pulchritudinemque ,  turn  eliam  effi- 
cientiam  cognovissent ,  quod  is  diem  efficeret  loto  caelo 
luce  cli/fusa:  quum  autem  terras  nox  opacasset,  turn  cae¬ 
lum  totum  cernerent  astris  dislinctum  el  ornatum.  lunae- 
que  luminum  varietatem  turn  crescentis  turn  senescentis, 
eorumque  omnium  ortus  et  occasus,  atque  in  omni  aeter- 
nitate  ratos  immutabilesque  cursus:  haec  quum  viderent, 
profecto  et  esse  deos  et  haec  tanta  opera  deorum  esse  ar- 
bitrarentur.  XXXVIII.  96.  Atque  haec  quidem  ille. 
Nos  autem  tenebras  cogitemus  tantas ,  quantae  quon¬ 
dam  eruptione  Aetnaeorum  ignium  finitimas  regiones 
obscuravisse  dicuntur,  ut  per  biduum  nemo  hominem 
homo  agnosceret :  quum  autem  tertio  die  sol  illuxis- 
set,  turn  ut  revixisse  sibi  viderentur.  Quod  si  hoc 
idem  ex  aeternis  tenebris  contingeret,  ut  subito  lucem 
aspiceremus :  quaenam  species  caeli  videretur?  Sed 
assiduitate  quotidiana  et  consuetudine  oculorum  as- 
suescunt  animi  neque  admirantur  neque  requirunt 
rationes  earum  rerum,  quas  semper  vident;  proinde 
quasi  novitas  nos  magis ,  quam  magnitudo  rerum  de¬ 
beat  ad  exquirendas  caussas  excitare.  97.  Quis  enim 
hunc  hominem  dixerit,  qui,  quum tamcertos  caeli  mo- 
tus,  tam  ratos  astrorum  ordines,  tamque  omnia  inter 
se  connexa  et  apta.  viderit,  neget  in  his  ullam  inesse 
rationem,  eaque  casu  fieri  dicat,  quae  quanto  consilio 
gerantur,  nullo  consilio  assequi  possumus?  An  quum 
machinatione  quadam  moveri  aliquid  videmus ,  ut 
sphaeram,  ut  horas,  ut  alia  permulta,  non  dubitamus, 
quin  ilia  opera  sint  rationis:  quum  autem  impetum 
caeli  admirabili  cum  celeritate  movQri  vertique  videa 
mus,  constantissime  conficientem  vicissitudinesanni- 
versarias  cum  summa  salute  et  conservatione  rerum 
omnium:  dubitamus, quin  ea  non  solum  ratione  fiant, 
sed  etiam  excellenti  divinaque  ratione?  98.  Licet 
enimiam,  remota  subtilitate  disputandi,  oculis  quo- 
dammodo  contemplari  pulchritudinem  rerum  earum, 
quas  divina  providentia  dicimus  constitutas. 

XXXIX.  Ac  principio  terra  universa  cernatur, 
locata  in  media  mundi  sede,  solida  et  globosa  et  undi- 
que  ipsa  in  sese  nutibus  suis  conglobata,  vestita  flori- 
bus,  herbis,  arboribus,  frugibus,  quorum  omnium 
incredibilis  multitudo  insatiabili  varietate  distingui— 
lur.  Adde  hue  fontium  gelidas  peremnitates ,  liquo- 
res  perlucidos  amnium,  riparum  vestitus  viridissimos, 
speluncarum  concavas  altitudines ,  saxorum  asperita- 
tes,  impendentium  montium  altitudines  immensita- 
tesque  camporum ;  adde  etiam  reconditas  auri  argen- 
tique  venas  infinitamque  vim  marmoris.  99.  Quae 
vero  et  quam  varia  genera  bestiarum  vel  cicurum  vel 


ferarum!  qui  volucrum  lapsus  atque  cantus!  qui  pe- 
cudum  pastus!  quae  vita  silvestrium!  Quid  iam  de 
hominum  genere  dicam?  qui  quasi  cultores  terrae  con- 
stituti  non  patiuntur  earn  nec  immanitate  belluarum 
efferari  nec  stirpium  asperitate  vastari:  quorumque 
operibus  agri,  insulae  littoraque  collucent,  distincta 
tectis  et  urbibus.  Quae  si,  ut  animis,  sic  oculis  vide- 
re  possemus,  nemo  cunctam  intuens  terram  de  divina 
ratione  dubitaret.  100.  At  vero  quanta  maris  est  pul- 
chritudo!  quae  species  universi!  quae  multitudo  et 
varietas  insularum!  quae  amoenitates  orarum  ac  lit- 
torum !  quot  genera  quamque  disparia  partim  sub- 
mersarum,  partim  fluitantium  et  innantium  bellua¬ 
rum,  partim  ad  saxa  nativis  testis  inhaerentium ! 
Ipsum  autem  mare  sic  terram  appetens  littoribus  al- 
ludit,  ut  una  ex  duabus  naturis  conflata  videatur.  101. 
Exinde  mari  finitimus  aer  die  et  nocte  distinguitur, 
isque  turn  fusus  et  extenuatus  sublime  fertur ,  turn 
autem  concretus  in  nubes  cogitur  humoremque  colli— 
gens  terram  auget  imbribus ,  turn  effluens  hue  et  il- 
luc  ventos  efficit.  Idem  annuas  frigorum  et  calorum 
facit  varietates ,  idemque  et  volatus  alitum  sustinet  et 
spiritu  ductus  al it  et  sustentat  animantes.  XL.  Re- 
stat  ultimus  et  a  domiciliis  nostris  altissimus  omnia 
cingens  et  coercens  caeli  complexus ,  qui  idem  aether 
vocatur,  extrema  ora  et  determinatio  mundi;  in  quo 
cum  admirabilitate  maxima  igneae  formae  cursus  or¬ 
dinates  definiunt.  102.  E  quibus  sol,  cuius  magni- 
tudine  multis  partibus  terra  superatur,  circum  earn 
ipsam  volvitur  isque  oriens  et  occidens  diem  noctem- 
que  conficit,  et  modo  accedens,  turn  autem  recedens, 
binas  in  singulis  annis  reversiones  ab  extremo  con- 
trarias  facit,  quarum  intervallo  turn  quasi  tristitia 
quadam  contrahit  terram,  turn  vicissim  laetificat,  ut 
cum  caelo  hilarata  videatur.  103.  Luna  autem,  quae 
est,  ut  ostendunt  mathematici,  maior,  quam  dimidia 
pars  terrae,  iisdem  spatiis  vagatur,  quibus  sol:  sed 
turn  congrediens  cum  sole,  turn  digrediens  et  earn  lu¬ 
cem,  quam  a  sole  accepit,  mittit  in  terras,  et  varias 
ipsa  mutationes  lucis  liabet;  atque  etiam  turn  subiecta 
atque  opposita  soli  radios  eius  et  lumen  obscurat,  turn 
ipsa  incidens  in  umbram  terrae,  quum  est  e  regione 
sobs ,  interpositu  interiectuque  terrae  repente  deficit. 
Iisdemque  spatiis  eae  stellae,  quas  vagas  dicimus,  cir¬ 
cum  terram  feruntur  eodemque  modo  oriuntur  etocci- 
dunt,  quarum  motus  turn  incitantur,  turn  retardantur, 
saepe  etiam  insistunt.  104.  Quo  spectaculo  nihil  po¬ 
test  admirabilius  esse,  nihil  pulchrius.  Sequitur 
stellarum  inerrantium  maxima  multitudo,  quarum  ita 
descripta  distinctio  est,  ut  ex  notarum  figurarum  si- 
militudine  nomina  invenerint.  XLI.  Atque  hoc  loco 
me  intuens,  Utar,  inquit,  carminibus  Arati,  eis,  quae 
a  te  admodum  adolescentulo  conversa  ita  me  dele- 
ctant,  quia  Latina  sunt,  ut  multa  ex  iis  memoria  te- 
neam.  Ergo,  ut  oculis  assidue  videmus,  sine  uila 
mutatione  aut  varietate 

cetera  labuntur  celeri  caelestia  motu, 

cum  caeloque  simul  noctesque  diesque  feruntur, 

105.  quorum  contemplation  nullius  expleri  potest 
animus,  naturae  constantiam  videre  cupientis. 
Extremusque  adeo  duplici  de  cardine  vertex 
dicitur  esse  polus. 

Hunc  circum  cIijxtoi  duae  feruntur ,  numquam  occi- 
dentes. 

Ex  his  altera  apud  Graios  Cynosura  vocatur, 
altera  dicitur  esse  Helice, 

cuius  quidem  clarissimas  Stellas  totis  noctibus  cerni- 
mus, 

quas  nostri  septem  soliti  vocilare  Triones. 

106.  Paribusque  stellis  similiter  distinctis  eumdem 
caeli  verticem  lustrat  parva  Cynosura. 

Hac  fidunt  duce  nocturna  Phoenices  in  alto. 

Sed  prior  ilia  magis  stellis  distincta  refulget, 
et  late  prima  confestim  a  node  videtur: 
haec  vero  parva  est:  sed  nautis  itsus  in  hac  est. 

Nam  cursu  interiore  brevi  converlitur  orbe. 

XLII.Etquositearumstellarumadmirabilioraspectus, 

has  inter,  veluti  rapido  cum  gurgite  flumen, 
torvu  Draco  serpit,  subter  superaque  revolvens 
sese  conficiensque  sinus  e  corpore  flexos. 

107.  Eius  quum  totius  est  praeclara  species,  turn*  in 
primis  suspicienda  est  figura  capitis  atque  ardor  ocu- 
lorum. 

Huic  non  una  modo  caput  ornans  Stella  relucet, 
verum  tempora  sunt  duplici  fulgore  notata, 
e  trucibusque  oculis  duo  fervida  lumina  flagrant 
atque  uno  mentum  radiant i  sidere  lucet: 
obstipumque  caput,  tereti  cervice  reflexum, 
obtutum  in  cauda  rnaioris  figere  dicas. 

108.  Et  reliquum  quidem  corpus  Draconis  totis  nocti¬ 
bus  cernimus ; 

hoc  caput  hie  paullum  sese  subitoque  recondit, 
ortus  ubi  atque  obilus  parte  admiscentur  in  una. 

Id  autem  caput 

attingens  defessa  velut  maerentis  imago 
vertitur; 

quam  quidem  Graeci 

Engonasin  vocitant,  genibus  quia  nixa  feratur. 

Hie  ilia  eximio  posita  est  fulgore  Corona. 

Atque  haec  quidem  a  tergo :  propter  caput  autem  An- 
guitenens  : 

109.  quern  claro  perhibenl  Ophiuchum  nomine  Grait. 

Hie  pressu  duplici  palmarum  continet  anguem, 
atque  eius  ipse  manet  religatus  corpore  torto: 
namque  virum  medium  serpens  sub  pectora  cingit. 

Ille  tamen  nitens  graviter  vestigia  ponit, 

atque  oculos  urget  pedibus  pectusque  Nepai. 

Septem  autem  triones  sequitur 

Arctophylax,  vulgo  qui  dicitur  esse  Bootes: 

quod  quasi  temone  adiundam  prae  so  quatit  Ardum. 

110.  Dein  quae  sequuntur.  Huic  Booti 
. —  subter  praecordia  fixa  videtur 

Stella  micans  radiis  Ardurus  nomine  claro  : 
cui  subiecta  fertur 

spicum  illustre  tenens  splendenti  corpore  Virgo . 

XLIII.  Atque  ita  demetata  signa  sunt,  ut  in  tantis  de- 
scriptionibus  divina  sollertia  appareat. 

Et  natos  Geminos  inviscs  sub  caput  Ardi. 

Subieclus  mediae  est  cancer,  pedibusque  tenelur 
magnu  Leo,  tremulam  quatiens  e  corpore  flammam. 
Auriga 

sub  laeva  Geminorum  obdudus  parte  ferelur. 
Adversum  caput  huic  Helicae  truculenta  tuelur. 

At  Capra  laevum  humcrum  clara  oblinel.  — 

Turn  quae  sequuntur, 

Verum  haec  est  magno  atque  illustri  praedita  signo; 
contra  Haedi  exiguum  iaciunt  mortalibus  ignem, 
cuius  sub  pedibus 

corniger  est  valido  connexus  corpore  Taurus. 

111.  Eius  caput  stellis  conspersum  est  frequentibus. 
Has  Graeci  Stellas  Hyadas  vocilare  suer  uni , 

apluendo;  ysiv  enim  est  pluere;  nostri  imperite  su- 
culas;  quasi  a  subus  essent,  nonab  imbribus  nomina- 
tae.  Minorem  autem  Septemtrionem  Cepheus  passis 
palmis  a  tergo  subsequitur. 

Namque  ipsum  ad  tergum  Cynosurae  vertitur  Ardi. 
Hunc  antecedit 

obscura  specie  stellarum  Cassiopea. 

Hanc  autem  illustri  versatur  corpore  propter 
Andromede,  fugiens  aspedum  maesta  parentis. 

Huic  Equus  ille,  iubam  quatiens  fulgore  micanti, 
summum  contingit  caput  alvo,  stellaque  iungens 
una  tenet  duplices  communi  lumine  formas, 
aeternum  ex  astris  cupiens  connedere  nodum. 

Exin  contortis  Aries  cum  cornibus  haeret  ; 
quem  propter 

Pisces,  quorum  alter  paullum  praelabitur  ante, 
et  magis  hormferis  aquilonis  tangitur  auris. 

XLIV.  112.  Ad  pedes  Andromedae  Perseus  describi- 

tur, 

quem  summa  ab  regione  aquilonis  flamina  pulsant. 
Cuius  propter  laevum  genu 

—  Vergilias  tenui  cum  luce  videbis. 

Inde  Fides  posita  el  leviter  convexa  videtur. 

Inde  est  ales  avis  lato  sub  tegmine  caeli. 

Capiti  autem  Equi  proxima  Aquarii  dextra,  totusque 
deinceps  Aquarius. 

Turn  gelidum  valido  de  pedore  frigus  anhelans, 
corpore  semifero  magno  Capricornus  in  orbe. 

Quem  quum  perpetuo  vestivil  lumine  Titan, 
brumali  fledens  contorquet  tempore  currum. 

113.  Hinc  autem  aspicitur, 

ul  sese  oslendens  emergit  Scorpios  alle, 
posteriore  trahens  plexum  vi  corporis  arcum, 
quem  propter  nitens  pennis  convolvilur  ales. 

At  propter  se  Aquila  ardenti  cum  corpore  portat . 
Deinde  Delphinus; 

Exinde  Orion  obliquo  corpore  nitens. 

114.  Quem  subsequens, 

fervidus  ille  Canis  stellarum  luce  refulget . 

Post  Lepus  sequitur, 

curriculum  numquam  defecto  corpore  sedans. 

At  Canis  ad  caudam  serpens  prolabitur  Argo. - 

Hanc  Aries  legit  et  squamoso  corpore  Pisces, 
fluminis  illustri  tangentem  corpore  ripas. 

Quem  longe  serpentem  et  manantem 
—  aspicies;  proceraque  Vincla  videbis, 

quae  retinent  Pisces  caudarum  a  parte  locata. - 

Inde  Nepae  cernes  propter  fulgentis  acumen 
Aram,  quam  flatu  permulcet  spiritus  austri. 

Propter  quae  Centaurus 

cedit,  Equi  partes  properans  subiungere  chelis. 

Hie  dextram  porgens,  quadrupes  qua  vasta  tenetur, 
tendit  et  illustrem  truculentus  caedil  ad  ararn; 
hie  sese  infernis  de  parlibus  erigit  Hydra: 
cuius  longe  corpus  est  fusum; 

in  medioque  sinu  fulgens  Cratera  relucet. 

Extremum  nitens  plumato  corpore  Corvus 
rostro  tundit.;  et  hie  Geminis  est  ille  sub  ipsis 
Ante  Canem,  Jlgoxvcov  Graio  qui  nomine  fertur. 

115.  Haec  omnis  descriptio  siderum  atque  hie  tantus 
caeli  ornatus  ex  corporibus,  hue  et  illuc  casu  et  teme- 
re  cursitantibus,  potuisse  effici,  cuiquam  sano  videri 
potest?  An  vero  alia  quae  natura.,  mentis  et  rationis 
expers,  haec  efficere  potuit,  quae  non  modo,  ut  fierent, 
ratione  egucrunt,  sed  intelligi,  qualia  sint,  sine  sum¬ 
ma  ratione  non  possunt? 

XLV.  Nec  vero  haec  solum  admirabilia,  sed  ni¬ 
hil  maius,  quam  quod  ita  stabilis  est  mundus,  atque 
ita  cohaeret  ad  permanendum ,  ut  nihil  ne  excogitari 
quidem  possit  aptius.  Omnes  enim  partes  eius  undi- 
que  medium  locum  capessentes  nituntur  aequaliter. 
Maxime  autem  corpora  inter  se  iuncta  permanent, 
quum  quodam  quasi  vinculo  circumdato  colligantur: 
quod  facitea  natura,  quaeperomnemmundum,  omnia 
mente  et  ratione  conficiens  funditur  et  ad  medium  ra- 
pit  et  convertit  extrema.  116.  Quocirca,  si  mundus 
globosusestobeamque  caussam  omnes  eius  partes  un- 
dique  aequabiles  ipsae  per  se  atque  inter  se  continen- 
tur:  contingere  idem  terrae  necesse  est,  ut,  omni¬ 
bus  eius  partibus  in  medium  vergentibus,  (id  au¬ 
tem  medium  infimum  in  spbaera  est,)  nihil  inter- 
rumpat,  quo  labefactari  possit  tanta  contentio  gravita- 
tis  et  ponderum.  Eademque  ratione  mare,  quum 
supra  terram  sit,  medium  tamen  terrae  locum  expe- 
tens  conglobatur  undique  aequabiliter  neque  redun- 
dat  umquam  neque  effunditur.  117.  Huic  autem 
continens  aer  fertur  ille  quidem  levitate  sublimis,  sed 
tamen  in  omnes  partes  se  ipse  fundit :  itaque  et  mari 
continuatus  et  iunctus  est,  et  natura  fertur  ad  caelum, 
cuius  tenuitate  et  calore  temperatus  vitalem  et  saluta- 
rem  spiritum  praebet  animantibus.  Quern  complexa 
summa  pars  caeli ,  qui  aether  dicitur ,  et  suum  retinet 
ardorem  tenuem  et  nulla  admixtione  concretum  et 
cum  aeris  extremitate  coniungitur.  XL VI.  In  aethe- 
re  autem  astra  volvuntur;  quae  se  et  nixu  suo  conglo- 
bata  continent,  et  forma  ipsa  figuraque  sua  momenta 
sustentant:  sunt  enim  rotunda:  quibus  formis.ut  ante 
dixisse  videor,  minime  noceri  potest.  118.  Sunt  au¬ 
tem  stellae  natura  flammeae:  quocirca  terrae,  maris, 
aquarum  vaporibus  aluntur  iis,  qui  a  sole  ex  agris  te- 
pefactis  et  ex  aquis  excitantur;  quibus  altae  renova- 
taeque  stellae  atque  omnis  aether  refundunt  eadem  et 
rursum  trahunt  indidem,  nihil  ut  fere  intereat,  aut  ad- 
modum  paullum,  quod  astrorum  ignis  et  aetheris 
flamma  consumit.  Ex  quo  eventurum  nostri  putant 
id ,  de  quo  Panaetium  addubitare  dicebant,  ut  ad  ex¬ 
tremum  omnis  mundus  ignesceret,  quum,  humore 
consumpto,  nequeterra  ali  posset  neque  remearet  aer; 
cuius  ortus,  aqua  omni  exhausta,  esse  non  posset:  ita 
relinqui  nihil  praeter  ignem ,  a  quo  rursum  animante 
ac  deo  renovatio  mundi  fieret,  atque  idem  ornatus  ori- 
retur.  119.  Nolo  in  stellarum  ratione  multus  vobis 
videri,  maximeque  earum,  quae  errare  dicuntur. 
Quarum  tantus  est  concentus  ex  dissimillimis  moti- 
bus,  ut,  quum  summa  Saturni  refrigeret,  media  Mar- 
tis  incendat,  his  interiecta  lovis  illustretet  temperet 
infraqueMartem  duaeSoli  obediant,  ipse  Sol  mundum 
omnem  sua  luce  compleat  ab  eoque  Luna  illuminata 
graviditates  et  partus  afferat  maturitatesquegignendi. 
Quae  copulatio  rerum  et  quasi  consentiens  ad  mundi 
incolumitatem  coagmentatio  naturae  quern  non  movet, 
hunc  horum  nihil  umquam  reputavisse  certo  scio. 

XL VII.  120.  Age,  ut  a  caelestibus  rebus  ad  terre- 
stres  veniamus ,  quid  est  in  his ,  in  quo  non  naturae 
ratio  intelligent^  appareat?  Principio  eorum,  quae 
gignuntur  e  terra,  stirpes  et  stabilitatem  dant  iis,  quae 
sustinent,  et  ex  terra  succum  trahunt,  quo  alantur  ea, 
quae  radicibus  continentur ,  obducunturque  libro  aut 
cortice  trunci,  quo  sint  a  frigoribus  et  caloribus  tutio- 
res.  Iam  vero  vites  sic  claviculis  adminicula  tam- 
quam  manibus  apprehendunt  atque  ita  se  erigunt,  ut 
animantes.  Quin  etiam  a  caulibus  [brassicisque],  si 
propter  sati  sint,  ut  a  pcstiferis  et  nocentibus  refugere 


dicuntur  nec  eos  ulla  ex  parte  contingere.  121 .  Ani- 
mantium  vero  quanta  varietas  est!  quanta  ad  eamrem 

vis,  ut  in  suo  quaeque  genere  permaneant!  Quarum 
aliae  coriis  tectae  sunt,  aliae  villis  vestitae,  aliae  spi- 
nishirsutae;  pluma  alias,  alias  squama  videmus  ob- 
ductas;  alias  esse  cornibus  armatas,  alias  habere  effu- 
gia  pennarum.  Pastum  autem  animantibus  large  et 
copiose  natura  eum,  qui  cuique  aptus  erat,  compara- 

vit.  Enumerare  possum,  ad  eum  pastum  capessen- 
dum  conficiendumque  quae  sit  in  figurisanimantium, 
et  quam  sobers  subtilisque  descriptiopartium,  quam- 
que  admirabilis  fabrica  membrorum.  Omnia  enim, 
quae  quidem  intus  inclusa  sunt,  ita  nata  atque  ita  lo- 
cata  sunt,  ut  nihil  eorum  supervacaneum  sit,  nihil  ad 
vitam  retinendam  non  necessarium.  122.  Dedit  au¬ 
tem  eadem  natura  belluis  et  sensum  et  appetitum,  ut 
altero  conatum  haberent  ad  naturalespastuscapessen- 
dos,  altero  secernerent  pestifera  a  salutaribus.  Iam 
vero  alia  animalia  gradiendo,  alia  serpendo  ad  pastum 
accedunt,  alia  volando,  alia  nando;  cibumque  partim 
oris  hiatu  et  dentibusipsiscapessunt,  partim  unguium 
tenacitate  arripiunt,  partim  aduncitate  rostrorum;  alia 
sugunt,  alia  carpunt,  alia  vorant,  alia  mandunt.  At¬ 
que  etiam  aliorum  ea  est  humilitas ,  ut  cibum  terre- 
strem  rostris  facile  contingant.  123.  Quae  autem  al- 
tiorasunt,  ut  anseres,  ut  cygni,  utgrues,  utcameli, 
adiuvantur  proceritate  collorum.  Manus  etiam  data 
elephantis,  quia  propter  magnitudinem  corporis  diffi- 
ciles  aditus  habebant  ad  pastum.  XLVIII.  At,  qui¬ 
bus  bestiis  erat  iscibus,  utalius  generis  bestiis  vesce- 
rentur,  aut  vires  natura  dedit  aut  celerita tern.  Data 
est  quibusdam  etiam  machinatio  quaedam  atque  sol- 
lertia:  ut  in  araneolis  aliae  quasi  rete  texunt,  ut,  si 
quid  inhaeserit,  conficiant:  aliae  autem  ex  inopinato 
observant  et,  si  quid  incidit,  arripiunt,  idque  consu- 
munt.  Pina  vero,  (sic  enim  Graece  dicitur,)  duabus 
grandibus  patula  conchis.cum  parva  squilla  quasiso- 
eietatem  coit  comparandi  cibi :  itaque  quum  pisciculi 
parvi  in  concham  hiantem  innataverunt,  turn  admoni- 
ta  squillae  pina  morsu  comprimit  conchas.  Sic  dis¬ 
simillimis  bestiolis  communiter  cibus  quaeritur.  124. 
In  quo  admirandum  est,  congressune  aliquo  inter  se, 
an  iam  inde  ab  ortu  natura  ipsa  congregatae  sint.  Est 
etiam  admiratio  nonnulla  in  bestiis  aquatilibus  iis, 
quae  gignuntur  in  terra:  veluticrocodilifluviatilesque 
testudines  quaedamque  serpentes  ortae  extra  aquam, 
simul  ac  primum  niti  possunt,  aquam  persequuntur. 
Quin  etiam  anatum  ova  gallinis  saepe  supponimus;  e 
quibus  pulli  orti  primum  aluntur  ab  his,  ut  a  matri- 
bus,  a  quibus  exclusi  fotique  sunt;  deinde  eas  relin- 
quunt,  et  effugiunt  sequentes,  quum  primum  aquam, 
quasi  naturalem  domum ,  videre  potuerunt.  Tantam 
ingenuit  animantibus  conservandi  sui  natura  custo- 
diam.  XLIX.  Legi  etiam  scriptum,  esse  avem  quam- 
dam,  quae  Platalea  nominaretur;  earn  sibi  cibum 
quaerere  advolantem  ad  eas  aves,  quae  se  in  mari 
mergerent;  quae  quum  emersissent  piscemque  cepis- 
sent,  usque  eo  premere  earum  capita  mordicus,  dum 
illae  captum  amitterent,  id  quod  ipsa  invaderet.  Ea¬ 
demque  haec  avis  scribitur  conchis  se  solere  comple- 
re  easque,  quum  stomachi  calore  concoxerit,  evomere, 
atque  ita  eligere  ex  iis,  quae  sunt  esculenta.  123.  Ra- 
nae  autem  marinae  dicuntur  obruere  sese  arena  sole- 
re,  et  moveri  prope  aquam,  ad  quas  quasi  ad  escam 
pisces  quum  accesserint,  confici  a  ranis  atque  consu- 
mi.  Milvo  est  quoddam  belium  quasi  naturale  cum 
corvo.  Ergo  alter  alterius,  ubicumque  nactus  est, 

ova  frangit.  Illud  vero  ab  Aristotele  animadversum, 
a  cjuo  pleraque,  quis  potest  non  mirari?  grues,  quum 
loca  calidiora  petentes  maria  transmittant,  trianguli 
efficere  formam ;  eius  autem  summo  angulo  aer  ab  iis 
adversus  pellitur;  deinde  sensim  ab  utroque  latere 
tamquam  remis,  ita  pennis  cursus  avium  levatur. 
Basis  autem  trianguli,  quern  grues  efficiunt,  ea  tam¬ 
quam  a  puppi  ventis  adiuvatur,  eaeque  in  tergo  prae- 
volantium  colla  et capita  reponunt;  quod  quia  ipse 
dux  facere  non  potest,  quia  non  habet,  cui  innitatur, 
revolat ,  ut  ipse  quoque  quiescat.  Et  in  eius  locum 
succedit  ex  iis,  quae  acquierunt,  eaque  vicissitudo  in 
omni  cursu  conservatur.  126.  Multa  eiusmodi  pro- 
ferre  possum,  sed  genus  ipsum  videtis.  Iam  vero  ilia 
etiam  notiora,  quanto  se  opere  custodiant  bestiae ,  ut 
inpastu  circumspectent,  ut  in  cubilibus  delitescant. 
L.  Atque  ilia  mirabilia.  Quid  ea,  quae  nuper,  id  est 
paucis  ante  saeculis,  medicorum  ingeniis  reperta  sunt? 
vomitione  canes,  purgatu  autem  alvos  ibes  Aegyptiae 
curant.  Auditum  est,  pantheras,  quae  in  barbaria 
venenata  carne  caperentur,  remedium  quoddam  habe¬ 
re,  quo  quum  essent  usae,  non  morerentur;  capras 
autem  in  Creta  feras,  quum  essent  confixae  venenatis 
sagittis,  herbam  quaerere,  quae  dictamnus  vocaretur; 
quam  quum  gustavissent,  sagittas  excidere  dicunt  e 
corpore.  127.  Cervaeque  paullo  ante  partum  per- 
purgant  se  quadam  herbula,  quae  seselis  dicitur. 
Iam  ilia  cernimus,  ut  contra  vim  et  metum  suis  se  ar- 
mis  quaeque  defendat.  Cornibus  tauri,  apri  denti- 
bus,  morsu  leones,  aliae  fuga  se,  aliae  occultatione 
tutantur ,  atramenti  elTusione  sepiae ,  torpore  torpedi- 
nes:  multae  etiam  insectantes  odoris  intolerabili  foe- 
ditate  depellunt.  LI.  Ut  vero  perpetuus  mundi  esset 
ornatus,  magna  adhibita  cura  est  a  providentia  deo- 
rum,  ut  semper  essent  et  bestiarum  genera  et  arbor  uni 
omniumque  rerum ,  quae  altae  aut  radicibus  a  terra 
aut  stirpibus  continerentur.  Quae  quidem  omnia 
earn  vim  seminis  habent  in  se,  ut  ex  uno  plura  gene- 
rentur,  idque  semen  inclusum  est  in  intima  parte  ea- 
rum  bacarum,  quae  ex  quaque  stirpe  funduntur; 
iisdemque  seminibus  et  homines  affatim  vescuntur  et 
terraeeiusdem  generis  stirpium  renovatione  complen- 
tur.  128.  Quid  loquar,  quanta  ratio  in  bestiis  ad  per- 
petuamconservationem  generis  earum  appareat?Nam 
primum  aliae  mares,  aliae  feminae  sunt,  quod  perpe- 
tuitatis  caussa  machinata  natura  est.  Deinde  partes 
corporis  et  ad  procreandum  et  ad  concipiendum  aptis- 
simae  et  in  mare  et  in  femina  commiscendorum  cor- 
porum  mirae  libidines.  Quum  autem  in  locis  semen 
insedit,  rapit  omnem  fere  cibum  ad  sese,  eoque  se¬ 
ptum  fingit  animal:  quod  quum  ex  utero  elapsum  ex- 
cidit,  in  iis  animantibus,  quae  lacte  aluntur ,  omnis 
fere  cibus  matrum  lactescere  incipit :  eaque,  quae 
paullo  ante  nata  sunt,  sine  magistro,  duce  natura, 
mammas  appetunt,  earumque  ubertate  saturantur. 
Atque,  ut  intelligamus,  nihil  horum  esse  fortuitum, 
et  haec  omnia  esse  opera  providae  sollertisque  natu¬ 
rae:  quae  multiplices  fetus  procreant,  ut  sues,  ut  ca¬ 
nes,  his  mammarum  data  est  multitudo;  quas  easdem 
paucas  habent  eae  bestiae,  quae  pauca  gignunt.  129. 
Quid  dicam,  quantus  amor  bestiarum  sit  in  educandis 
custodiendisque  iis,  quae  procreaverunt,  usque  ad 
eumfmem,  dum  possintse  ipsa  defendere?  Etsi  pi- 
sces,  ut  aiunt,  ova  quum  genuerunt,  relinquunt:  facile 
enim  ilia  aqua  et  sustinentur,  et  fetum  fundunt. 
Lit.  Testudines  autem  et  crocodilos  dicunt,  quum  in 
terra  partum  ediderint,  obruere  ova,  deinde  discede- 

re  :  ita  et  nascuntur  et  educantur  ipsa  per  sese.  Iam 
gallinae  avesque  reliquae  et  quietum  requirunt  adpa- 
riendum  locum,  et  cubilia  sibi  nidosque  construunt, 
eosque  quam  possunt  mollissime  substernunt,  ut 
quam  facillime  ova  serventur:  ex  quibuspullosquum 
excluserunt,  ita  tuentur,  ut  et  pennis  foveant,  ne  fri- 
gore  laedantur,  et,  si  est  calor  a  sole,  se  opponant. 
Quum  autem  pulli  pennulis  uti  possunt,  turn  volatus 
eorum  matres  prosequuntur ,  reliqua  cura  liberantur. 
130.  Accedit  etiam  ad  nonnullorum  animantium  et 
earum  rerum,  quas  terra  gignit,  conservationem  et  sa- 
lutem  hominum  sollertia  et  diligentia.  Nam  multae 
et  pecudes  et  stirpes  sunt,  quae  sine  procuratione  ho¬ 
minum  salvae  esse  non  possunt.  Magnae  etiam  op- 
portunitates  ad  cultum  hominum  atque  abundantiam 
aliae  aliis  in  locis  reperiuntur.  Aegyptum  Nilus  irri- 
gat,  et,  quum  tota  aestate  obrutam  oppletamque  te- 
nuit,  turn  recedit  mollitosque  et  oblimatos  agros  ad 
serendum  relinquit.  Mesopotamiam  fertilem  efficit 
Euphrates,  in  quam  quotannis  quasi  novos agros in- 
vehit.  Indus  vero,  qui  est  omnium  fluminum  maxi- 
mus,  non  aqua  solum  agros  laetificat  et  mitigat,  sedeos 
etiam  consent:  magnam  enim  vim  seminum  secum 
frumenti  etsimilium  dicitur  deportare.  131.  Multa- 
que  alia  in  aliis  locis  commemorabilia  proferre  pos¬ 
sum,  multos  fertiles  agros,  alios  aliorum  fructuum. 
LIU-  Sod  ilia  quanta  benignitas  naturae,  quod  tarn 
multa  ad  vescendum,  tamvaria,  tamque  iucunda  gi¬ 
gnit,  neque  ea  uno  tempore  anni,  ut  semper  et  noviTa- 
te  delectemur  etcopia!  Quam  tempestivos  autem  de- 
dit,  quam  salutares  non  modo  hominum,  sed  etiam 
pecudum  generi,  iis  denique  omnibus,  quae  oriuntur 
e  terra,  ventos  Etesias,  quorum  flatu  nimii  temperan- 
tur  calores !  Ab  iisdem  etiam  maritimi  cursus  celeres 
etcerti  diriguntur.  Multa  praetereunda  sunt,  et  ta- 
men  multa  dicuntur.  132.  Enumerari  enim  non  pos¬ 
sunt  fluminum  opportunitates ,  aestus  maritimi,  turn 
accedentes ,  turn  recedentes ,  montes  vestiti  atque  sil- 
vestres ,  salinae  ab  ora  maritima  remotissimae ,  medi- 
camentorum  salutarium  plenissimae  terrae,  artes  de¬ 
nique  innumerabiles  ad  victum  et  ad  vitam  necessa- 
riae.  Iam  diei  noctisque  vicissitudo  conservat  ani- 
mantes,  tribuensaliudagendi  tempus,  aliud  quiescen- 
di.  Sic  undique  omni  ratione  concluditur,  mente  con- 
silioque  divino  omnia  in  hoc  mundo  ad  salutem 
omnium  conser.vationemque  admirabiliter  admini- 
strari. 

133.  Hie  quaerat  quispiam,  cuiusnam  caussa  tan- 
tarum  rerum  molitio  facta  sit;  arborumne  et  herba- 
rum?  quae  quamquam  sine  sensu  sunt,  tamen  a  na¬ 
tura  sustinentur.  At  id  quidem  absurdum  est.  An 
bestiarum ?  Nihilo  probabilius,  deos  mutorum  et  nihil 
intelligentium  caussa  tantum  laborasse.  Quorum 
igitur  caussa  quis  dixerit  elfectum  esse  mundum? 
Eorum  scilicet  animantium,  quae  ratione  utuntur.  Hi 
sunt  dii  et  homines,  quibus  profecto  nihil  est  melius : 
ratio  est  enim ,  quae  praestat  omnibus.  Ita  fit  credi¬ 
ble  deorum  et  hominum  caussa  factum  esse  mundum 
quaeque  in  eo  sint  omnia.  LIV.  Faciliusque  intelli- 
getur,  a  diis  immortalibus  hominibus  esse  provisum, 
si  erittota  hominis  fabricatio  perspecta,  omnisque  hu- 
manae  naturae  figura  atque  perfectio.  134.  Nam 
quum  tribus  rebus  animantium  vita  teneatur,  cibo, 
potione,  spiritu:  ad  haec  omnia  percipienda  os  est 
aptissimum :  quod  adiunctis  naribus  spiritu  aimetur. 
Dentibus  autem  in  ore  constructis  manditur,  atq°ue  ab 
his  extenuatui  et  molitur  cibus.  Eorum  adversi  acu— 

ti  morsa  dividunt  escas,  intimi  autem  conficiunt,  qui 
geauini  vocantar ;  quae  confectio  etiam  a  lingua  adiu- 
vari  videtur.  135.  Linguam  autem  ad  radices  eius 
haerens  excipit  stomachus,  quo  primum  illabuntur 
ea,  quae  accepta  sunt  ore.  Is  utraque  ex  parte  tonsil- 
las  attingens  palato  extremo  atque  intimo  terminatur. 
Atque  is ,  agitatione  et  motibus  linguae  quum  depul- 
sum  et  quasi  detrusum  cibumaccepit,  depellit.  Ipsius 
autem  partes  eae,  quae  sunt  infra  id,  quod  devoratur, 
dilatantur:  quae  autem  supra,  contrahuntur.  136. 
Sed  quum  aspera  arteria  (sic  enim  a  medicis  appella¬ 
tor)  ostium  habeat,  adiunctum  linguae  radicibus, 
paullo supra,  quam  ad  linguam  stomachus  annectitur, 
eaque  ad  pulmones  usque  pertineat  excipiatque  ani- 
mam  earn ,  quae  ducta  sit  spiritu,  eamdemque  a  pul- 
monibus  respiret  et  reddat:  tegitur  quodam  quasi 
operculo,  quod  ob  earn  caussam  datum  est,  ne,  si  quid 
in  earn  cibi  forte  incidisset,  spiritus  impediretur.  Sed 
quum  alvi  natura,  subiecta  stomacho,  cibi  et  potionis 
sit  receptaculum ,  pulmones  autem  et  cor  extrinsecus 
spiritum  adducant:  in  alvo  multa  sunt  mirabiliter  ef- 
fecta;  quae  constat  fere  e  nervis.  Est  autem  multi¬ 
plex  et  tortuosa  arcetque  et  continet,  siveillud  aridum 
est,  sive  humidum,  quod  recipit,  ut  id  mutari  et  con- 
coqui  possit;  eaque  turn  astringitur,  turn  relaxatur, 
atque  omne,  quod  accipit,  cogit  et  confundit;  ut  facile 
et  calore,  quem  multum  habet,  exterendo  cibo  et  prae- 
terea  spiritu  omnia  cocta  atque  confecta  in  reliquum 
corpus  dividantur.  LV.  In  pulmonibus  autem  inest 
raritas  quaedam  et  assimilis  spongiis  mollitudo,  ad 
hauriendum  spiritum  aptissima :  qui  turn  se  contra- 
hunt  aspirantes ,  turn  respiratu  dilatant,  ut  frequenter 
ducatur  cibus  animalis,  quo  maxime  aluntur  animan- 
tes.  1 37.  Ex  intestinis  autem  et  alvo ,  secretus  a  re- 
liquocibo,  sucusis,  quoalimur,  permanat  ad  iecur, 
per  quasdam  a  medio  intestino  usque  ad  portas  ieco- 
ris  (sic  enim  appellantur)  ductas  et  directas  vias,  quae 
pertinent  ad  iecur  eique  adhaerent.  Atque  inde  aliae 
pertinentes  sunt,  per  quas  cadit  cibus  a  iecore  dela¬ 
psus.  Ab  eo  cibo  quum  est  secreta  bilis  iique  hu- 
mores,  qui  e  renibus  profunduntur :  reliqua  se  in  san- 
guinem  vertunt  ad  easdemque  portas  iecorisconfluunt, 
ad  quas  omnes  eius  viae  pertinent:  per  quas  lapsus 
cibus  in  hoc  ipso  loco  in  earn  venam ,  quae  cava  ap- 
pellatur,  confunditur,  perque  earn  ad  cor  confectus 
iam  coctusque  perlabitur ;  a  corde  autem  in  totum  cor¬ 
pus  distribuitur  per  venas  admodummultas,  in  omnes 
partes  corporis  pertinentes.  138.  Quemadmodum 
autem  reliquiae  cibi  depellantur  turn  astringentibus 
se  intestinis,  turn  relaxantibus,  haud  sane  difficile  di- 
ctu  est,  sed  tamen  praetereundum  est,  ne  quid  habeat 
iniucunditatis  ©ratio.  Ilia  potius  explicetur  incredi- 
bilis  fabrica  naturae.  Nam  quae  spiritu  in  pulmones 
anima  ducitur,  ea  calescit  primum  ab  ipso  spiritu, 
deinde  coagitalione  pulmonum :  ex  eaque  pars  reddi- 
tur  respirando,  pars  concipitur  cordis  parte  quadam, 
quem  ventriculum  cordis  appellant,  cui  similis  alter 
adiunctus  est,  in  quem  sanguis  a  iecore  per  venam  il- 
lam  cavam  influit.  Eoque  modo  ex  his  partibus  et 
sanguis  per  venas  in  omne  corpus  diflunditur,  et  spi¬ 
ritus  per  arterias.  Utraeque  autem  crebrae  multae- 
que  toto  corpore  intextae  vim  quamdam  incredibilem 
artificiosi  operis  divinique  testantur.  139.  Quid  di¬ 
cam  de  ossibus,  quae  subiecta  corpori  mirabiles  com- 
missuras  habent,  et  ad  stabilitatem  aptas  et  ad  artus 
finiendos  accommodatas  et  ad  motum  et  ad  omnem 
corporis  actionem.  Hue  adde  nervos ,  a  quibus  artus 


continentur,  eorumque  implicationem  toto  corpore 
pertinentem :  qui  sicut  venae  et  arteriae  a  corde  tracti 
et  profecti  in  corpus  omne  ducuntur.  LYI.  140.  Ad 
hanc  providentiam  naturae  tarn  diligentem  tamque 
sollertem  adiungi  multa  possunt,  e  quibus  intelliga- 
tur,  quantae  res  hominibus  a  diis ,  quamque  eximiae 
tributae  sint:  qui  primum  eos  humo  excitatos  celsos 
eterectos  constituit,  ut  deorum  cognitionem  caelum 
intuentes  capere  possent.  Sunt  enim  e  terra  homines 
non  ut  incolae  atque  habitatores,sed  quasi  spectatores 
superarum  rerum  atque  caelestium,  quarum  specta- 
culum  ad  nullum  aliud  genus  animantium  pertinet. 
Sensus  autem,  interpretes  ac  nuntii  rerum,  in  capite 
tamquam  in  arce  mirifice  ad  usus  necessarios  et  facti 
et  collocati  sunt.  Nam  oculi  tamquam  speculatores 
altissimum  locum  obtinent,  ex  quo  plurima  conspi- 
cientes  fungantur  suo  munere,  141 .  Et  aures,  quum 
sonum  percipere  debeant,  qui  natura  sublime  fertur, 
recte  in  altis  corporum  partibus  collocataesunt.  Item- 
que  nares,  eo  quod  omnis  odor  ad  supera  fertur,  recte 
sursum  sunt:  et  quod  cibi  et  potionis  iudicium  ma¬ 
gnum  earum  est ,  non  sine  caussa  vicinitatem  oris  se- 
cutae  sunt.  Iam  gustatus,  qui  sentire  eorum,  quibus 
vescimur ,  genera  debet,  habitat  in  ea  parte  oris,  qua 
esculentis  et  potulentis  iter  natura  patefecit.  Tactus 
autem  toto  corpore  aequabiliter  fusus  est,  ut  omnes 
ictus  omnesque  minimos  et  frigoris  et  caloris  appul- 
sus  sentire  possimus.  Atque,  ut  in  aedificiis  archi- 
tecti  avertunt  ab  oculis  et  naribus  dominorum  ea, 
quae  profluentia  necessario  taetri  essent  aliquid  habi- 
tura ;  sic  natura  res  similes  procul  amandavit  a  sensi- 
bus.  LVII.  142.  Quis  vero  opifex  praeter  naturam, 
qua  nihil  potest  esse  callidius ,  tantam  sollertiam  per- 
sequi  potuisset  in  sensibus?  qua©  primum  oculos 
membranis  tenuissimis  vestivit  et  sepsit:  quas  pri¬ 
mum  perlucidas  fecit,  ut  per  eas  cerni  posset,  firmas 
autem,  ut  continerentur.  Sed  lubricos  oculos  fecit  et 
mobiles,  ut  et  declinarent,  si  quid  noceret,  et  aspe- 
ctum,  quo  vellent,  facile  converterent;  aciesque  ipsa, 
qua  cernimus,  quae  pupilla  vocatur,  ita  parva  est,  ut 
ea,  quae  nocere  possint,  facile  vitet:  palpebraeque, 
quae  sunt  tegmenta  oculorum ,  mollissimae  tactu,  ne 
laederent  aciem,  aptissime  factae  et  ad  claudendaspu- 
pillas,  ne  quid  incideret,  et  ad  aperiendas :  idque  pro- 
vidit,  ut  idemtidem  fieri  posset  cum  maxima  celeri- 
tate.  143.  Munitaeque  sunt  palpebrae  tamquam  val- 
lo  pilorum,  quibus  et  apertis  oculis,  si  quid  incideret, 
repelleretur,  et  somno  conniventibus,  quum  oculis  ad 
cernendum  non  egeremus,  ut  qui  tamquam  involuti 
quiescerent.  Latent  praeterea  utiliter,  et  excelsis  un- 
dique  partibus  sepiuntur.  Primum  enim  superiora, 
superciliis  obducta ,  sudorem  a  capite  et  a  fronte  de- 
tluentem  repellunt.  Genae  deinde  ab  inferiore  parte 
tutantur  subiectae  leniterque*  eminentes.  Nasusque 
ita  locatus  est,  ut  quasi  murus  oculis  interiectus  esse 
videatur.  144.  Auditus  autem  semper  patet;  eius 
enim  sensu  etiam  dormientes  egemus:  a  quo  quum 
sonus  est  acceptus ,  etiam  a  somno  excitamur.  Fle- 
xuosum  iter  habet,  ne  quid  intrare  possit,  quod  pos¬ 
set,  si  simplex  et  directum  pateret;  provisum  etiam, 
ut,  si  qua  minima  bestiola  conaretur  irrumpere,  insor- 
dibus  aurium  tamquam  in  visco  inhaeresceret.  Extra 
autem  eminent,  quae  appellantur  aures,  et  tegendi 
caussa  factae  tutandique  sensus,  et  ne  adiectae  voces 
laberentur  atque  errarent,  priusquam  sensus  ab  his 
pulsus  esset.  Sed  duros  et  quasi  corneolos  habent  in- 
troitus  multisque  cum  flexibus ;  quod  his  naturisrela- 

tus  amplificatur  sonus.  Quocirca  et  in  fidibus  testu- 
dine  resonatur  aut  cornu  et  ex  tortuosis  locis  et  inclu- 
sis  soni  referuntur  ampliores.  145.  Similiter  nares, 
quae  semper  propter  necessarias  utilitates  patent, 
contractiores  habent  introitus,  ne  quid  in  eas,  quoc 
noceat,  possitpervadere,  humoremque  semper  habent, 
ad  pulverem  multaque  alia  depellenda  non  inutilem. 
Gustatus  praeclare  septus  est:  ore  enim  continetur:  et 
ad  usum  apte  et  ad  incolumitatis  custodiam.  Omnis- 
que  sensns  hominum  multo  antecellitsensibusbestia- 
rum.  LVIII.  Primum  enim  oculi  in  iis  artibus,  qua- 
rum  iudicium  estoculorum,  in  pictis,  fictis  caelatis- 
que  formis,  in  corporum  etiam  motione  atque  gestu 
multa  cernunt  subtilius;  colorum  etiam  et  figurarum 
turn  venustatem  atque  ordinem  et,  ut  ita  dicam,  de- 
centiam  oculi  iudicant.  atque  etiam  aliamaiora.  Nam 
et  virtutes  et  vitia  cognoscunt:  iratum  propitium,  lae- 
tantem  dolentem,  fortem  ignavum,  audacemtimidum- 
que  cognoscunt.  146.  Auriumque  item  est  admira¬ 
ble  quoddam  artificiosumque  iudicium,  quo  iudica- 
turetin  vocis,  et  in  tibiarum  nervorumque  cantibus 
varietas  sonorum,  intervalla,  distinctio  et  vocis  gene¬ 
ra  permulta :  candidum*  fuscum,  leve  asperum,  grave 
acutum,  flexibile  durum;  quae  hominum  solum  au- 
ribus  iudicantur.  Nariumque  item  et  gustandi  pari- 
ter  et  tangendi  magna  iudicia  sunt.  Ad  quos  sensus 
capiendos  et  perfruendos  plures  etiam ,  quam  vellem, 
artes  repertae  sunt.  Perspicuum  est  enim,  quo  com- 
positiones  unguentorum,  quo  ciborum  conditiones, 
quo  corporum  lenocinia  processerint.  LIX.  147.  Iam 
vero  animum  ipsum  mentemque  hominis,  rationem, 
consilium,  prudentiam  qui  non  divina  cura  perfecta 
esse  perspicit,  is  his  ipsis  rebus  mihi  videtur  carere. 
De  quo  dum  disputarem,  tuam  mihi  dari  vellem,  Cot¬ 
ta,  eloquentiam.  Quo  enim  tu  ilia  modo  diceres! 
Quanta  primum  intelligentia !  deinde  consequentium 
rerum  cum  primis  coniunctio  et  comprehensio  esset 
in  nobis,  ex  quo  videlicet,  quid  ex  quibusque  rebus 
efficiatur,  idque  ratione,  concludimus:  singulasque 
resdefinimuscircumscripteque  complectimur;  ex  quo 
scientia  intelligitur  quam  vim  habeat,  qualis  sit,  qua 
ne  in  deo  quidem  est  res  ulla  praestantior.  Quanta 
vero  ilia  sunt,  quae  vos  Academici  infirmatis  et  tolli- 
tis,  quod  et  sensibus  et  animo  ea,  quae  extra  sunt, 
percipimus  atque  comprehendimus!  148.  Ex  quibus 
collatis  inter  se  et  comparatis  artes  quoque  efficimus, 
partim  ad  usum  vitae,  partim  ad  oblectationem  neces¬ 
sarias.  Iam  vero  domina  rerum,  ut  vos  soletis  dicere, 
eloquendi  vis ,  quam  est  praeclara ,  quamque  divina ! 
quae  primum  efficit,  ut  et  ea ,  quae  ignoramus,  disce- 
re  et  ea ,  quae  scimus ,  alios  docere  possimus.  Dein¬ 
de  hac  cohortamur,  hac  persuademus,  hac  consolamur 
afflictos,  hac  deducimus  perterritos  a  timore,  hac  ge- 
stientes  comprimimus,  hac  cupiditates  iracundiasque 
restinguimus ;  haecnos  iuris,  legum,urbium  societate 
devinxit,  haec  a  vita  immani  et  fera  segregavit.  149. 
Ad  usum  autem  orationis,  incredibile  est,  ubi  diligen- 
terattenderis,  quanta  opera  machinata  natura  sit.  Pri¬ 
mum  enim  a  pulmonibus  arteria  usque  ad  osintimum 
pertinet,  per  quam  vox,  principium  a  mente  ducens, 
percipitur  et  funditur.  Deinde  in  ore  sita  lingua  est, 
finita  dentibus.  Ea  vocem  immoderate  profusam  fin- 
git  et  terminat:  atque  sonos  vocis  distinctos  et  pressos 
efficit,  quum  et  ad  dentes  et  ad  alias  partes  pellit  oris. 
Itaque  plectri  similem  linguam  nostri  solent  dicere, 
chordarum  dentes,  nares  cornibus  iis,  qui  ad  nervos 
resonant  in  cantibus.  LX.  150.  Quam  vero  aptas, 


quamque  multarum  artium  ministras  manus  natura 
homini  dedit!  Digitorum  enim  contractio  facilis  faci- 
lisque  porrectio  propter  molles  commissuras  et  artus 
nullo  in  motu  laborat.  Itaque  ad  pingendum,  ad  fin- 
gendum,  ad  scalpendum,  ad  nervorum  eliciendos  so¬ 
nos  ac  tibiarum  apta  manus  est  admotione  digitorum. 
Atque  haec  oblectationis:  ilia  necessitatis,  cultus  dico 
agrorum,  exstructionesque  tectorum,  tegumenta  cor¬ 
porum  vel  texta  vel  suta,  omnemquefabricam  aeris  et 
ferri:  ex  quo  intelligitur,  ad  inventa  animo,  percepta 
sensibus,  adhibitis  opificum  manibus,  omnia  nos  con- 
secutos,  ut  tecti,  utvestiti,  ut  salvi  esse  possemus, 
urbes ,  muros ,  domicilia ,  delubra  haberemus.  151. 
Iam  vero  operibus  hominum,  id  est  manibus,  cibi 
etiam  varietas  invenitur  et  copia.  Nam  et  agri  multa 
efferunt  manu  quaesita,  quae  vel  statim  consumantur, 
vel  mandentur  condita  vetustali.  Et  praeterea  vesci- 
|  mur  bestiis  et  terrenis  et  aquatilibus  et  volatilibus, 
partim  capiendo,  partim  alendo.  Efficimus  etiam  do- 
mitu  nostro  quadrupedum  vectiones :  quorum  celeri- 
tas  atque  vis  nobis  ipsis  affert  vim  et  celeritatem.  Nos 
onera  quibusdam  bestiis,  nos  iuga  imponimus;  nos 
elephantorum  acutissimis  sensibus,  nos  sagacitate  ca- 
num  ad  utilitatem  nostram  abutimur;  nos  e  terrae  ca- 
vernis  ferrum  elicimus,  rem  ad  colendos  agros  neces- 
sariam;  nos  aeris,  argenti,  auri  venaspenitus  abditas 
invenimus  et  ad  usum  aptas  et  ad  ornatum  decoras  : 
arborum  autem  consectione  omnique  materia  et  culta 
et  silvestri  partim  ad  calefaciendum  corpus  igni  ad- 
hibito  et  ad  mitigandum  cibum  utimur,  partim  ad  ae- 
dificandum,  ut,  tectissepti,  frigora  caloresque  pella- 
mus.  152.  Magnos  vero  usus  affert  ad  navigia  facien- 
da ,  quorum  cursibus  suppeditantur  omnes  undique 
ad  vitam  copiae :  quasque  res  violentissimas  natura 
genuit,  earummoderationem  nos  soli  habemus ,  maris 
atque  ventorum,  propter  nauticarum  rerum  scientiam; 
plurimisque  maritimis  rebus  fruimur  atque  utimur! 
Terrenorum  item  commodorum  omnis  est  in  homine 
dominatus.  Nos  campis,  nos  montibus  fruimur;  no¬ 
stri  sunt  amnes,  nostri  lacus :  nos  fruges  serimus,  nos 
arbores  ;  nos  aquarum  inductionibus  terris  fecundita- 
tem  damus;  nos  flumina  arcemus,  dirigimus,  averti- 
mus;  nostris  denique  manibus  in  rerum  natura  quasi 
alteram  naturam  efficere  conamur.  LXI.  153.  Quid 
vero?  hominum -ratio  non  in  caelum  usque  penetra¬ 
nt?  Soli  enim  ex  animantibus  nos  astrorum  ortus, 
obitus  cursusque  cognovimus ;  ab  hominum  genere 
finitus  est  dies,  mensis,  annus;  defectiones  solis  et  lu- 
nae  cognitae  praedictaeque  in  omneposterumtempus, 
quae ,  quantae ,  quando  futurae  sint.  Quae  contuens 
animus  accipit  ab  his  cognitionem  deorum,  ex  qua 
oritur  pietas ,  cui  coniuncta  iustitia  est  reliquaeque 
virtutes,  e  quibus  vita  beata  exsistit  par  et  similis 
deorum;  nulla  alia  re,  nisi  immortalitate,  quae  nihil 
ad  bene  vivendum  pertinet,  cedens  caelestibus.  Qui¬ 
bus  rebus  expositis,  satis  docuisse  videor,  hominis 
natura  quanto  omnes  anteiret  animantes.  Ex  quo  de¬ 
bet  intelligi,  nec  figuram  situmque  membrorum,  nec 
ingenii  mentisque  vim  talem  effici  potuisse  fortuna. 
154.  Restat,  ut  doceam  atque  aliquando  perorem, 
omnia,  quae  sint  in  hoc  mundo,  quibus  utantur  homi¬ 
nes,  hominum  caussa  facta  esse  et  parata. 

LXII.  Principio  ipse  mundus  deorum  hominum- 
que  caussa  factus  est,  quaeque  in  eo  sunt,  ea  parata  ad 
fructum  hominum  et  inventa  sunt.  Est  enim  mundus 
quasi  communis  deorum  atqiie  hominum  domus  aut 
urbs  utrorumque.  Soli  enim  ratione  utentes  iure  ac 

lege  vivunt.  Ut  igitur  Athenas  et  Lacedaemonem 
Atheniensium  Lacedaemoniorumque  caussa  putan- 
dum  est  eonditas  esse,  omniaque,  quae  sint  in  his  ur- 
bibus,  eorum  populorum  recte  esse  dicuntur:  sic, 
quaecumque  sunt  in  omni  mundo ,  deorum  atque  ho¬ 
minum  putanda  sunt.  155.  Iam  vero  circuitus  solis 
et  lunae  reliquorumque  siderum,  quamquametiam  ad 
mundi  cohaerentiam  pertinent,  tamen  et  spectaculum 
hominibus  praebent;  nulla  est  enim  insatiabilior  spe¬ 
cies,  nulla  pulchrior  et  ad  rationem  sollertiamque 
praestantior ;  eorum  enim  cursus  dimetati,  maturita- 
tes  temporum  et  varietates  mutationesque  cognovi- 
mus.  Quae  si  hominibus  solis  nota  sunt,  hominum 
caussa  facta  esse  iudicandum  est.  156.  Terra  vero 
feta  frugibus  et  vario  leguminum  genere,  quae  cum 
maxima  largitate  fundit,  ea  ferarumne,  an  hominum 
caussa  gignere  videtur?  Quid  de  vitibus  olivetisque 
dicam?  quarum  uberrimi  laetissimique  fructus  nihil 
omnino  ad  bestias  pertinent.  Neque  enim  serendi, 
neque  colendi,  nec  tempestive  demetendi  percipien- 
dique  fructus ,  neque  condendi  ac  reponendi  ulla  pe- 
cudum  scientia  est,  earumque  omnium  rerum  homi¬ 
num  est  et  usus  et  cura.  LX1II.  157.  Ut  fides  igitur 
et  tibias  eorum  caussa  factas  dicendum  est,  qui  illis 
uti  possunt,  sic  ea,  quae  dixi,  iis  solis  confitendum  est 
esse  parata,  quiutuntur;  nec  si  quae  bestiae  furantur 
aliquid  ex  iis  aut  rapiunt,  illarum  quoque  caussa  ea 
nata  esse  dicemus.  Neque  enim  homines  murium 
aut  formicarum  caussa  frumentum  condunt,  sed  con- 
iugum  et  liberorum  et  familiarum  suarum.  Itaque 
bestiae  furtim,  ut  dixi,  fruuntur,  domini  palam  et  li- 
bere.  158.  Hominum  igitur  caussa  eas  rerum  copias 
comparatas  esse  fatendum  est:  nisi  forte  tanta  ubertas 
et  varietas  poinorum,  eorumque  iucundus  non  gusta- 
tus  solum ,  sed  odoratus  etiam  et  aspectus  dubitatio- 
nem  affert,  quin  hominibus  solis  ea  natura  donaverit. 
Tantumque  abest,  ut  haec  bestiarum  etiam  caussa  pa¬ 
rata  sint,  ut  ipsas  bestias  hominum  gratia  generatas 
esse  videamus.  Quid  enim  oves  aliud  afferunt,  nisi 
ut  earum  villis  confectis  atque  contextis  homines  ve- 
stiantur?  Quae  quidem  neque  ali,  neque  sustentari, 
neque  ullum  fructum  edere  ex  se  sine  cultu  hominum 
et  curatione  possent.  Canum  vero  tarn  fida  custodia, 
tamque  amans  dominorum  adulatio,  tantumque  odium 
in  externos ,  et  tarn  incredibilis  ad  investigandum  sa- 
gacitas  narium,  tanta  alacritas  in  venando  quid  signi- 
ficat  aliud,  nisi  se  ad  hominum  commoditates  esse  ge¬ 
nerates?  159.  Quid  de  bobus  loquar?  quorum  ipsa 
terga  declarant  non  esse  se  ad  onus  accipiendum  figu- 
rata:  cervices  autem  natae  ad  iugum:  turn  vires  hu- 
merorum  et  latitudines  ad  aratra  [exjtrahenda.  Qui- 
bus  quum  terrae  subigerentur  fissione  glebarum,  ab 
illo  aureo  genere,  ut  poetae  loquuntur,  vis  nulla  um- 
quam  afferebatur. 

Ferrea  turn  vero  proles  exorta  repente  est, 
ausaque  faneslum  prima  est  fabricarier  ensem 
et  gustare  manu  vinctum  domitumque  iuvencum. 
Tanta  putabatur  utilitas  percipi  ex  bobus,  ut  eorum 
visceribus  vesci  scelus  haberetur.  LXIV.  Longum 
est  mulorum  persequi  utilitates  et  asinorum,quaecer- 
te  ad  hominum  usum  paratae  sunt.  160.  Sus  vero 
quid  habet  praeter  escam?  Cui  quidem,  ne  putresce- 
ret,  animam  ipsam  pro  sale  datam  dicit  esse  Chrysip- 
pus.  Qua  pecude,  quod  erat  ad  vescendum  homini¬ 
bus  apta,  nihil  genuit  natura  fecundius.  Quid  mul- 
titudinem  suavitatemque  piscium  dicam  ?  quid  avium  ? 
ex  quibus  tanta  percipitur  voluptas,  ut  interdum  Pro- 


noea  nostra  Epicurea  fuisse  videatur.  Atque  hae  ne 
caperentur  quidem ,  nisi  hominum  ratione  atque  sol- 
lertia;  quamquam  aves  quasdam,  et  alites  et  oscines, 
ut  nostri  augures  appellant,  rerum  augurandarum 
caussa  esse  natas  putamus.  161.  Iam  vero  immanes 
et  feras  belluas  nanciscimur  venando,  ut  et  vescamur 
iis,  et  exerceamur  in  venando  ad  similitudinem  belli— 
cae  disciplinae,  et  utamur  domitis  et  condocefactis,  ut 
elephantis,  multaque  ex  earum  corporibus  remedia 
morbis  et  vulneribus  eliciamus,  sicut  ex  quibusdam 
stirpibus  et  herbis,  quarum  utilitates  longinqui  tem- 
poris  usu  et  periclitatione  percepimus.  Totam  licet 
animis,  tamquam  oculis,  lustrare  terram  mariaque 
omnia;  cernes  iam  spatia  frugifera  atque  immensa 
camporum  vestitusque  densissimos  montium,  pecu- 
dum  pastus,  turn  incredibili  cursus  maritimos  celeri- 
tate.  162.  Nec  vero  supra  terram ,  sed  etiam  in  inti- 
mis  eius  tenebris  plurimarum  rerum  latet  utilitas, 
quae,  ad  usum  hominum  orta ,  ab  hominibus  solis  in- 
venitur. 

LXV.  Illudvero,  quod  uterque  vestrum  fortasse 
arripiet  ad  reprehendendum :  Cotta,  quia  Carneades 
libenter  in  Stoicos  invehebatur:  Velleius,  quia  nihil 
tam  irridet  Epicurus ,  quam  praedictionem  rerum  fu- 
turarum :  mihi  videtur  vel  maxime  confirmare ,  deo¬ 
rum  providentia  consuli  rebus  humanis.  Est  enim 
profecto  divinatio,  quae  multis  locis,  rebus,  tempori- 
bus  apparet,  quum  in  privatis,  turn  maxime  in  publi- 
cis.  163.  Multa  cernunt  haruspices,  multa  augures 
provident,  multa  oraculis  declarantur,  multa  vaticina- 
tionibus,  multa  somniis,  multa  portentis ;  quibus  co- 
gnitis ,  multae  saepe  res  ex  hominum  sententia  atque 
utilitates  partae ,  multa  etiam  pericula  depulsa  sunt. 
Haec  igitur  sive  vis  sive  ars  sive  natura  ad  scientiam 
rerum  futurarumhomini  profecto  est  nec  alii  cuiquam 
a  diis  immortalibus  data.  Quae  si  singula  vos  forte 
non  movent,  universa  certe  tamen  inter  se  connexa  at¬ 
que  coniuncta  movere  debebunt. 

164.  Nec  vero  universo  generi  hominum  solum, 
sed  etiam  singulis  a  diis  immortalibus  consuli  et  pro- 
videri  solet.  Licet  enim  contrahere  universitatem 
generis  humani  eamque  gradatim  ad  pauciores,  po- 
stremo  deducere  ad  singulos.  LXVI.  Nam  si  omni¬ 
bus  hominibus,  qui  ubique  sunt,  quacumque  in  ora 
ac  parte  terrarum ,  ab  huiusce  terrae ,  quam  nos  inco- 
limus,  continuatione  distantium,  deos  consulere  cen- 
semus  ob  eas  caussas,  quas  ante  diximus:  his  quoque 
hominibus  consulunt,  qui  has  nobiscum  terras  ab 
oriente  ad  occidentem  colunt.  165.  Sin  autem  iis 
consulunt,  qui  quasi  magnam  quamdam  insulam  in- 
colunt,  quam  nos  orbem  terrae  vocamus:  etiam  illis 
consulunt,  qui  partes  eius  insulae  tenent,  Europam, 
Asiam,  Africam.  Ergo  et  earumpartes  diligunt,  utRo- 
mam,  Athenas,  Spartam,  Rhodum,  et  earum  urbium 
separatim  ab  universis  singulos  diligunt,  ut  Pyrrhi 
bello  Curium,  Fabricium,  Coruncanium,  primoPuni- 
co  Calatinum,  Duillium,  Metellum,  Lutatium;  secun- 
do  Maximum,  Marcellum,  Africanum;  post  hos  Paul- 
lum,  Gracchum,  Catonem,  patrum  vero  memoria  Sci- 
pionem,  Laelium;  multosque  praeterea  et  nostra  civi- 
tas  et  Graecia  tulit  singulares  viros;  quorum  nemi- 
nem,  nisi  iuvante  deo,  talem  fuisse  credendum  jest. 
166.  Quae  ratio  poetas  maximeque  Homerum  impulit, 
ut  principibus  heroum,  Ulixi,Diomedi,  Agamemnoni, 
Achilli,  certos  deos  discriminum  et  periculorum  co¬ 
mites  adiungeret.  Praeterea  ipsorum  deorum  saepe 
praesentiae,  quales  supra  commemoravi,  declarant,  ab 

his  et  civitatibus  et  singulis  hominibus  consuli :  quod 
quidem  intelligitur  etiam  significationibus  rerum  fu- 
turarum,  quae  turn  dormientibus ,  turn  vigilantibus 
portenduntur.  Multa  praeterea  ostentis,  multa  extis 
admonemur,  multisque  rebus  aliis:  quas  diuturnus 
usus  ita  notavit,  ut  artem  divinationis  efficeret  167 
Nemo  igitur  vir  magnus  sine  aliquo  afflatudivinoum- 
quam  fuit.  Nec  vero  ita  refellendum  est,  ut,  si  sege- 
tibus  aut  vinetis  cuiuspiam  tempestas  nocuerit,  aut  si 
quid  e  vitae  commodis  casus  abstulerit,  eum,  cui  quid 
orum  acciderit,  aut  invisum  deo  aut  neglectum  a  deo 
nidicemus.  Magna  dii  curant,  parva  negligunt.  Ma- 
gnisautem  viris  prospere  semper  eveniunt  omnes  res, 
si  quidem  satis  a  nostris  et  a  principe  philosophiae 
bocrate  dictum  est  de  ubertatibus  virtutis  et  copiis. 

LXVII.  168.  Haec  mihi  fere  in  mentem  veniebant, 
quae  dicenda  putarem  de  natura  deorum.  Tu  autem, 
Cotta  ,  sime  audias,  eamdem  caussam  agas  teque  et 
principem  civem  et  pontificem  esse  cogites  et,  quo- 
niam  in  utramque  partem  vobis  licet  disputare,  hanc 
potius  sumas,  eamque  facultatem  disserendi,  quam 
tibi  a  rhetoricis  exercitationibus  acceptam  amplifica- 
vit  Academia,  hue  potius  conferas.  Mala  enim  et  im- 
pia  consuetudo  est  contra  deos  disputandi,  sive  ex 
animo  id  fit,  sive  simulate. 


LIBER  TER  T  I  US. 


ARG.  Hoc  lil.ro  continetur  Cottae  Academic!  contra  Stoi- 
cam  rationem  de  diis  disputatio.  Ea,  ut  superiore  libro,  in  quat- 
tuor  partes  distribuitur.  Nam  prima  parte  ille  respondet  c.  3-7. 
ad  ea,  quit. us  Halims  docere  voluerat,  esse  deos.  Ac  primo  qui¬ 
dem  negat  argumentis  earn  partem  rationis  Stoicae  confirmandam 
esse,  si  quidem  verum  sit,  quod  Stoici  dicant,  esse  deos,  atque 
inter  omnes  constet;  deinde  vero  agit  de  argumento  a  divinatio- 
ne  petito,  et  Cleantliis  et  Clirysippi  argumenta  breviter  repre- 
liendit:  quamquam  ea  pars  non  integra  ad  nos  pervenit.  Secun- 
da  parte  c.  8-25.  omnia  ea  impugnantur,  quae  de  diis  ipsis,  qua- 
les  essent,  disputata  erant.  Itaque  primo  non  ea  argumenta  so¬ 
lum  dissolvit,  quibus  mumlo ,  soli,  lunae  siderilmsque  divinitas 
asserta  erat,  sed  etiam,  ea  opinio  quam  absurda  sit,  pluribus  ar- 
gumentis  demonstrat:  quorum  facile  primarium  est,  quo  Carnea- 
des  uti  solebat  contra  Stoicos :  nullum  neque  corpus  neque  ani¬ 
mal,  quod  patibilem  naturam  habeat,  immortale  et  aeternum  esse 
|.osse  ;  immortalitate  autem  et  aeternitate  sublata  ipsam  divini- 
tatern  tolli.  Deinde  poeticos  deos ,  et  quos  plebs  superstitiosa 
venerabatur  uoiQurixaiq  cQuiyi/iat,  quibus  t'arneades  in  liac  dispu- 
tatione  uti  solebat,  aliisque  argumentis  tollit.  Tertia  pars  au¬ 
tem  disputationis  cum  partibus  duabus  quartae  intercidit.  Nam 
quarta  disputationis  Stoicae  pars,  quae,  deos  providisse  et  con- 
suluisse  hominibus,  contendebat,  quattuor  argumentis  nitebatur 
(v.  argum.  L.  II.  in  fine):  horum  secundo  et  quarto  quae  respon- 
disse  Cotta  fingitur,  ea  sola  supersunt:  c.  26  -  40.  Ostendit  enim 
primo,  quibus  rebus  hominibus  consuluisse  dii  dicantur,  eorum 
pleraque ,  in  primis  rationem,  ad  iiominum  perniciem  convert!; 
summosque  homines  et  virtutis  amantissimos  plerumque  mala 
fortunu  usos  esse. 


I.  1.  Quae  quum  Balbus  dixisset,  turn  arridens 
Cotta,  Sero,  inquit,  mihi,  Balbe,  praecipis,  quid  de- 
fendam.  Ego  enim,  te  disputante,  quid  contra  dice- 
rein,  mecum  ipse  meditabar,  neque  tarn  rcfellendi  tu i 

caussa,  quam  ea,  quae  minus  intelligebam,  requiren- 
jj ■  Quum  autem  suo  cuique  iudicio  sit  utendum, 
difficile  factu  est,  me  id  sentire,  quod  tu  velis.  2.  Hie 
Velleius,  Nescis ,  inquit,  quanta  cum  exspectatione, 
Cotta,  sim  te  auditurus.  Iucundus  enimBalbo  nostro 
sermo  tuus  contra  Epicurum  fuit.  Praebebo  igitur 
me  ego  tibi  vicissim  attentum  contra  Stoicos  audito- 
rem.  Spero  enim,  te,  ut  soles,  bene  paratum  venire. 

3.  Turn  Cotta,  Simehercule,  inquit,  Vellei.  Neque 
enim  mihi  par  ratio  cum  Lucilio  est,  ac  tecum  fuit. 
Qui  tandem,  inquit  ille?  Quia  mihi,  inquit,  videtur 
Epicurus  vester  de  diis  immortalibus  non  magno  ope- 
re  pugnare.  Tantummodo  negare  deos  esse  non  au- 
det,  ne  quid  invidiae  subeat  aut  criminis.  Quum 
vero  deos  nihil  agere,  nihil  curare  confirmat  membris- 
que  humanis  esse  praeditos,  sed  eorum  membrorum 
usum  habere  nullum,  ludere  videtur  satisque  putare, 
si  dixei  itesse  quamdam  beatam  naturam  et  aeternam. 

4.  A  Balbo  autem  animadvertisti ,  credo ,  quam  multa 
dicta  sint  quamque,  etiam  si  minus  vera,  tamen  apta 
inter  se  et  cohaerentia.  Itaque  cogito,  ut  dixi,  non 
tarn  refellere  eius  orationem,  quam  ea,  quae  minus 
intellexi,  requirere.  Quare,  Balbe,  tibi  permitto,  re- 
sponderene  mihi  malis,  de  singulis  rebus  quaerenti 
ex  te  ea,  quae  parum  accepi,  an  universam  audire 
orationem  meam.  Turn  Balbus:  Ego  vero,  si  quid 
explanari  tibi  voles,  respondere  malo.  Sin  me  inter- 
rogare:  non  tarn  intelligendi  caussa,  quam  refellendi; 
utrum  voles,  faciam;  vel  ad  singula,  quae  requires, 
statim  respondebo,  vel,  quum  peroraris,  ad  omnia.  S. 
Turn  Cotta,  Optime,  inquit;  quamobrem  sic  agamus, 
ut  nos  ipsa  ducit  ratio.  If.  Sed  antequam  de  re,  pau- 
ca  de  me.  Non  enim  mediocriter  moveor  auctoritate 
tua,  Balbe,  orationeque  ea ,  quae  me  in  perorando  co- 
hortabatur,  ut  meminissem  me  et  Cottam  esse  et  pon¬ 
tificem.  Quod  eo,  credo,  valebat,  ut  opiniones ,  quas 
a  maioribus  accepimus  de  diis  immortalibus,  sacra, 
caerimonias  religionesque  defenderem.  Ego  vero  eas 
defendam  semper  semperque  defendi:  nec  me  ex  ea 
opinione,  quam  a  maioribus  accepi  de  cultu  deorum 
immortalium  ,  ullius  umquam  oratio  autdocti  aut  in- 
docti  movebit.  Sed  quum  de  religione  asitur,  Ti. 
Coruncanium,  P.  Scipionem.P,  Scaevolam,  pontifices 
maximos ,  non  Zenonem  aut  Cleanthem  aut  Cbrvsip- 
pum  sequor,  habeoqueC.  Laelium  augurem  eumdem- 
que  sapientem,  quern  potius  audiam  de  religione  di- 
centem  in  ilia  oratione  nobili,  quam  quemquam  prin- 
cipem  Stoicorum.  Quumque  omnis  populi  Romani 
religio  in  sacra  et  in  auspicia  divisa  sit,  et  tertium 
adiunctum  sit,  si  quid  praedictionis  caussa  ex  porten- 
tis  et  monstris  Sibyllae  interpretes  haruspicesve  rao- 
nuerunt  :  harumego  religionum  nullam  umquam  con- 
temnendam  putavi,  mihique  ita  persuasi,  Romulum 
auspiciis,  Numamsacris  constitutis  fundamenta  iecis- 
senostrae  civitatis,  quaenumquam  profecto  sine  sum- 
ma  placatione  deorum  immortalium  tanta  esse  potuis- 
set.  Habes,  Balbe,  quid  Cotta,  quid  pontifex  sentiat- 
fac  nunc  ego  intelligam,  tu  quid  sentias.  6.  A  te  enim 
philosopho  rationem  accipere  debeo  religionis ,  maio¬ 
ribus  autem  nostris,  etiam  nulla  ratione  reddita,  cre- 

dere.  III.  Turn  Balbus,  Quam  igitur  a  me  rationem 
lnquit,  Cotta,  desideras?  Et  ille,  Quadripartita,  inquit 
fuit  divisio  tua:  primum  ut  velles  docere,  deos  esse’ 
deinde,  quales  essent;  turn,  ab  his  nuindum  re^i-  po- 
stremo,  consulere  eos  rebus  humanis.  Haec,  fi  recte 
mem  in*,  partitio  fuit.  Rectissime,  inquit  Balbus  sed 
exspecto,  quid  requiras. 


<128 


<23.  M.  T.  CICERONIS 


7.  Turn  Cotta,  Primum  quidem  videamus,  inquit. 
Et  si  id  est  primum,  quod  inter  omnes,  nisi  admodum 
impios,  convenit,  mihi  quidem  ex  animo  exui  non  po¬ 
test,  esse  deos.  Id  tamen  ipsum,  quod  mihi  persua- 
sum  est  auctoritate  maiorum,  curitasit,  nihil  tu  me 
doces.  Quid  est,  inquit  Balbus,  si  tibi  persuasum  est, 
cur  a  me  velis  discere?  Turn  Cotta,  Quia  sic  aggredior, 
inquit,  ad  hanc  disputationem ,  quasi  nihil  umquam 
audierim  de  diis  immortalibus,  nihil  cogitaverim,  ru- 
dem  me  discipulum  et  integrum  accipe,  etea,  quae 
require,  doce.  8.  Die  igitur,  quid  requires.  Egone? 
primum  illud,  cur,  qui  id  in  ista  partitione*  ne  egere 
quidem  oratione  dixisses,  quod  esset  perspicuum  et 
inter  omnes  constaret,  de  eo  ipso  tarn  multa  dixeris. 
Quia  te  quoque,  inquit,  animadverti,  Cotta,  saepe, 
quum  in  fore  diceres,  quam  plurimis  posses,  argu- 
mentis  onerare  iudicem ,  si  modo  earn  facultatem  tibi 
daretcaussa.  Atque  hoc  idem  et  philosophi  faciunt 
et  ego,  ut  potui,  feci.  Tu  autem,  qui  id  quaeris ,  si¬ 
militer  facis,  ac  si  me  roges,  cur  te  duobus  contuear 
oculis ,  et  non  altero  tantum ,  cum  idem  uno  assequi 
possim.  IV.  9.  Turn  Cotta,  Quam  simile  istud  sit, 
inquit,  tu  videris.  Nam  ego  neque  in  caussis,  si  quid 
est  evidens ,  de  quo  inter  omnes  conveniat ,  argumen- 
tari  soleo:  perspicuitas  enim  argumentatione  eleva- 
tur :  nec,  si  id  facerem  in  caussis  forensibus,  idem  fa- 
cerem  in  hac  subtilitate  sermonis.  Cur  contuerere 
autem  altero  oculo,  caussa  non  esset;  quum  idem  ob- 
tutus  esset  amborum ,  et  quum  rerum  natura ,  quam 
tu  sapientem  esse  vis,  duo  lumina  ab  animo  ad  oculos 
perforata  nos  habere  voluisset.  Sed  quia  non  confi- 
debastamesse  id  perspicuum,  quam  tu  velis ;  propter- 
ea  multis  argumentis  deos  esse  docere  voluisti.  Mi¬ 
hi  enim  unum  satis  erat,  ita  nobis  maiores  nostros  tra- 
didisse.  Sed  tu  auctoritates  contemnis,  ratione  pu- 
gnas.  <0.  Patere  igitur  rationem  meam  cum  tua  ra¬ 
tione  contendere.  Affers  haec  omnia  argumenta,  cur 
diisint;  remque,  mea  sententia  minime  dubiam,  ar- 
gumentando  dubiam  facis.  Mandavi  enim  memoriae 
non  numerum  solum,  sed  etiam  ordinem  argumento- 
rum  tuorum.  Primum  fuit,  quum  caelum  suspexis- 
semus,  statim  nos  intelligere,  esse  aliquod  numen, 
quo  haec  regantur.  Ex  hoc  illud  etiam, 

Aspice  hoc  sublime  candens,  quern  mvocant  omnes  lo- 

vem. 

<  < .  Quasi  vero  quisquam  nostrum  istum  potius,  quam 
Capitolinum  Iovem  appellet;  aut  hoc  perspicuum  sit 
constetque  inter  omnes  eos  esse  deos,  quos  tibi  Vel¬ 
leius  multique  praeterea  ne  animantes  quidem  esse 
concedant.  Grave  etiam  argumentum  tibi  videbatur, 
quod  opinio  de  diis  immortalibus  et  omnium  esset  et 
quotidie  cresceret.  Placet  igitur  tantas  resopinione 
stultorum  iudicari,  vobis  praesertim,  qui  illos  insanos 
esse  dicatis?  V.  At  enim  praesentes  vidimus  deos,  ut 
apud  Regillum  Postumius,  in  SalariaVatinius :  nescio 
quid  etiam  de  Locrorum  apud  Sagram  praelio.  Quos 
igitur  tu  Tyndaridas  appellabas,  id  est  homines  ho- 
mine  natos,  et  quos  Homerus,  qui  recens  ab  illorum 
aetate  fuit,  sepultos  esse  dicit  Lacedaemone:  eos  tu 
eantheriis  albis,  nullis  calonibus,  obviam  Vatinio  ve- 
nisse  existimas,  et  victoriam  populi  Romani  Vatinio 
potius,  homini  rustico,  quamM.  Catoni,  qui  turn  erat 
princeps,  nuntiavisse?  Ergo  et  illud  in  silice,  quod 
hodie  apparet  apud  Regillum,  tamquam  vestigium 
ungulae,  Castoris  equi  credisesse?  <2.  Nonne  mavis 
illud  credere,  quod  probari  potest,  animos  praeclaro- 
rum  hominum,  quales  isti  Tyndaridae  fuerunt,  di vi¬ 


nos  esse  et  aeternos ,  quam  eos ,  qui  semel  cremati  es- 
sent,  equitare  et  in  acie  pugnare  potuisse?  aut  si  hoc 
fieri  potuisse  dicis,  doceas  oportet,  quomodo;  nec  fa- 
bellas  aniles  proferas.  13.  Turn  Lucilius,  An  tibi, 
inquit,  fabeliae  videntur?  Nonne  ab  A.  Postumio  ae- 
dem  Castori  et  Polluci  in  fore  dedicatam,  nonne  sena- 
tus  consultumde  Vatinio  vides?  Nam  de  Sagr a  Graeco¬ 
rum  etiam  est  vulgare  proverbium,  qui,  quae  affirmant, 
certiora  esse  dicunt,  quam  ilia,  quae  apud  Sagram. 
His  igitur  auctoribus  nonne  debes  moveri?  Turn  Cot¬ 
ta,  Rumoribus,  inquit,  mecum  pugnas,  Balbe:  ego 
autem  a  te  rationes  require.  (Desunl  nonnulla.) 

VI.  <4.  Sequuntur,  quae  futura  sunt.  Effugere  enim 
nemo  id  potest,  quod  futurum  est.  Saepe  autem  ne 
utile  quidem  est  scire,  quid  futurum  sit;  miserum  est 
enim,  nihil  proficientem  angi,  nec  habere  ne  spei 
quidem  extremum  et  tamen  commune  solatium,  prae¬ 
sertim  quum  vos  iidem  fato  fieri  dicatis  omnia,  quod 
autem  semper  ex  omni  aeternitate  verum  fuerit,  id 
esse  fatum.  Quid  igitur  iuvat,  aut  quid  affert  ad  ca- 
vendum,  scire  aliquid  futurum,  quum  id  certe  futu¬ 
rum  sit?  Unde  porro  ista  divinatio?  Quis  invenit  fis- 
sum  iecoris?  quis  cornicis  cantum  notavit?  quis  sor- 
tes?  quibus  ego  credo ,  nec  possum  Attii  Navii,  quem 
commemorabas ,  lituum  contemnere.  Sed,  qui  ista 
intellecta  sint,  a  philosophis  debeo  discere ,  praeser¬ 
tim  quum  plurimis  de  rebus  isti  divini  mentiantur. 
15.  At  medici  quoque  (ita  enim  dicebas)  saepe  fallun- 
tur.  Quid  simile  medicina,  cuius  ego  rationem  video, 
et  divinatio?  quae  unde  oriatur,  non  intelligo.  Tu 
autem  etiam  Deciorum  devotionibus  placatos  deos  es¬ 
se  censes.  Quae  fuit  eorum  tanta  iniquitas,  ut  placa- 
ri  populo  Romano  non  possent,  nisi  viri  tales  occidis- 
sent?  Consilium  illud  imperatorum  fuit,  quod  Graeci 
( TTQctTrj'pijpix  appellant ,  sed  eorum  imperatorum ,  qui 
patriae  consulerent,  vitae  non  parcerent;  rebantur 
enim  fore ,  ut  exercitus  imperatorem ,  equo  incitato  se 
in  hostes  immittentem,  persequeretur ;  id  quod  eve- 
nit.  Nam  Fauni  vocem  equidem  numquam  audivi. 
Tibi,  si  audisse  te  dicis,  credam :  etsi,  Faunus  omnino 
quid  sit,  nescio.  VII.  Non  igitur  adhuc,  quantum 
quidem  in  te  est,  Balbe,  intelligo  deos  esse:  quos 
equidem  credo  esse,  sed  nihil  docent  Stoici.  16.  Nam 
Cleanthes,  ut  dicebas,  quattuor  modis  formatas  in  ani- 
mis  hominum  putat  deorum  esse  notiones.  Unus  is 
modus  est,  de  quo  satis  dixi,  qui  est  susceptus  ex 
praesensione  rerum  futurarum.  Alter  ex  perturba- 
tionibus  tempestatum  et  reliquis  motibus.  Tertius 
ex  commoditate  rerum,  quas  percipimus,  et  copia. 
Quartus  ex  astrorum  ordine  caelique  constantia.  De 
praesensione  diximus.  De  perturbationibus  caelesti- 
bus  et  maritimis  et  terrenis  non  possumus  dicere, 
quum  ea  fiant,  non  esse  multos,  qui  ilia  metuant,  et  a 
diis  immortalibus  fieri  existiment.  17.  Sed  non  id 
quaeritur,  sintne  aliqui,  qui  deos  esse  putent:  dii 
utrum  sint,  necne,  quaeritur.  Nam  reliquae  caussae, 
quas  Cleanthes  affert,  quarum  una  est  de  commodo- 
rum,  quae  capimus,  copia,  altera  de  temporum  ordine 
caelique  constantia,  turn  tractabuntur  a  nobis,  quum 
disputabimus  de  providentia  deorum,  de  qua  plurima 
a  te,  Balbe,  dicta  sunt;  eodemque  ilia  etiam  differe- 
mus,  quod  Chrysippum  dicere  aiebas ,  quoniam  esset 
aliquid  in  rerum  natura ,  quod  ab  homine  effici  non 
posset,  esse  homine  aliquid  melius :  18.  quaeque  in 

domo  pulchra  cum  pulchritudine  mundi  comparabas, 
et  quum  totius  mundi  convenientiam  consensumque 
afferebas  Zenonisque  breves  et  acutulas  conclusiones 

in  earn  partem  sermonis,  quam  modo  dixi,  differe- 
mus,  eodemque  tempore  ilia  omnia,  quae  a  te  physice 
dicta  sunt  de  vi  ignea ,  deque  eo  calore ,  ex  quo  omnia 
generari  dicebas,  loco  suo  quaerentur:  omniaque, 
quae  a  te  nudiustertius  dicta  sunt,  —  quum  docere 
velles  deos  esse  —  quare  et  mundus  universus  et  sol 
et  luna  et  stellae  sensum  ac  mentem  haberent,  in  idem 
tempus  reservabo.  i9.  A  te  autem  idem  illud  etiam 
atque  etian\quaeram,  quibus  rationibus  tibi  persua- 
deas  deos  esse.  VIII.  Turn  Balbus,  Equidem  attulis- 
se  rationes  mihi  videor ;  sedeas  luitarefellis,  ut,  quum 
me  interrogaturus  esse  videare ,  et  ego  me  ad  respon¬ 
dendum  compararim ,  repente  avertas  orationem ,  nec 
des  respondendi  locum.  Itaque  maximae  res  tacitae 
praeterierunt,  de  divinatione,  de  fato:  quibusdequae- 
stionibus  tu  quidem  strictim,  nostri  autem  multa  so- 
lent  dicere,  sed  ab  hac  eae*  quaestione,  quae  nunc  in 
manibus  est,  separantur.  Quare,  si  videtur,  noli  age- 
re  confuse,  ut  hoc  explicemus  hac  disputatione ,  quod 
quaeritur. 

20.  Optime,  inquit  Cotta.  Itaque  quoniam  quat- 
tuor  in  partes  totam  quaestionem  divisisti .  de  prima- 
que  diximus;  consideremus  secundam.  Quae  mihi 
tabs  videtur  fuisse,  ut,  quum  ostendere  velles,  quales 
dii  essent,  ostenderes  nullos  esse.  A  consuetudine 
enim  oculorum  animum  abducere  difficilliinum  dice- 
bashed,  quum  deo  nihil  praestantius  esset,  non  du- 
bitabas,  quin  mundus  esset  deus,  quod  nihil  in  rerum 
natura  melius  esset;  modo  possemus  eum  animantem 
cogitare,  vel  potius,  ut  cetera  oculis,  sic  animo  hoc 
cernere.  21 .  Sed  quum  mundo  negas  quidquam  esse 
melius,  quid  dicis  melius?  Si  pulchrius,  assentior:  si 
aptius  ad  utilita tes  nostras,  id  quoque  assentior:  sin 
autem  id  dicis,  nihil  esse  mundo  sapientius,  nullo 
modo  prorsus  assentior:  non  quod  difficile  sit  mentem  !j 
ab  oculis  sevocare;  sed  quo  magis  sevoco,  eo  minus 
id,  quod  tu  vis,  possum  mente  comprehendere. 

IX.  Nihil  est  mundo  melius  in  rerum  natura;  ne 
in  terris  quidem  urbe  nostra.  Num  igitur  idcirco  in 
urbe  esse  rationem,  cogitationem,  mentem  putas?  aut, 
quoniam  non  sit,  num  idcirco  existimas,  formicam  an- 
teponendam  esse  huic  pulcherrimae  urbi,  quod  in  ur¬ 
be  sensus  sit  nullus,  in  formica  non  modo  sensus,  sed 
etiam  mens,  ratio,  memoria?  Videre  oportet,  Balbe, 
quid  tibi  concedatur,  non  te  ipsum,  quod  velis,  su- 
mere.  22.  Istum  enim  locum  totum  ilia  vetus  Zeno- 
nis  brevis  et,  ut  tibi  videbatur,  acuta  conclusio  dilata- 
vit.  Zeno  enim  ita  concludit:  Quod  ratione  utilur, 
melius  est,  quam  id,  quod  ratione  non  utilur.  Nihil  au¬ 
tem  mundo  melius:  ratione  igitur  mundus  utitur.  23. 

Hoc  si  placet,  iam  efficies,  ut  mundus  optime  librum 
legere  videatur.  Zenonis  enim  vestigiis  hoc  modo 
rationem  poteris  concludere :  Quod  lilteralum  est ,  id  est 
melius,  quam  quod  non  est  litleratum:  nihil  autem  mun¬ 
do  melius:  litteratus  igitur  est  mundus.  Isto  modo  etiam 
disertus  et  quidem  mathematicus,  musicus,  omni  de- 
nique  doctrina  eruditus,  postremo  philosophus  erit 
mundus.  Saepe  dixisti,  nihil  fieri  sine  deo,  nec  ullam 
vim  esse  naturae,  ut  sui  dissimilia  posset  effingere. 
Concedam  non  modo  animantem  et  sapientem  esse 
mundum,  sed  fidicinem  etiam  et  tibicinem,  quoniam 
earum  quoque  artium  homines  ex  eoprocreantur?  Ni¬ 
hil  igitur  affert  pater  iste  Stoicorum ,  quare  mundum 
ratione  uti  putemus,  ne  cur  animantem  quidem  esse. 

Non  est  igitur  mundus  deus :  et  tamen  nihil  est  eo  me¬ 
lius:  nihil  est  enim  eo  pulchrius,  nihil  nobis  saluta-  i 
rius,  nihil  ornatius  aspectu  motuque  constantius.  I 

Quod  si  mundus  universus  non  est  deus,  ne  stellae 
quidem,  quastu  innumerabiles  in  deorum  numero  re- 
ponebas,  quarum  te  cursus  aequabiles  aeternique  de- 
lectabant:  nec  mehercule  iniuria :  sunt  enim  admira- 
bili  incredibilique  constantia.  24.  Sed  non  omnia, 
Balbe,  quae  cursus  certos  et  constantes  habent,  ea  deo 
potius  tribuenda  sunt,  quam  naturae.  X.  Quid  Chal- 
cidico  Euripo  in  motu  idemtidem  reciprocando  putas 
fieri  posse  constantius?  quid  freto  Siciliensi?  quid 
Oceani  fervore  illis  in  locis, 

Europam  Libyamque  rapax  ubi  dividit  unda? 

Quid?  aestus  maritimi,  vel  Hispanienses  vel  Britanni- 
ci,eorumque  certis  temporibus  vel  accessus  velreces- 
sus  sine  deo  fieri  nonne  possunt?  Vide,  quaeso,  si 
omnesmotus,  omniaque,  quae  certis  temporibus  ordi- 
nem  suum  conservant,  divina  dicimus,  ne  tertianas 
quoque  *  febres  et  quartanas  divinas  esse  dicendum 
sit;  quarum  reversione  et  motu  quid  potest  esse  con¬ 
stantius?  Sed  omnium  talium  rerum  ratio  reddenda 
est.  25.  Quod  vos  quum  facere  non  potestis,  tam- 
quam  in  aram,  confugitis  ad  deum. 

Et  Chrysippus  tibi  acute  dicere  videbatur,  homo 
sine  dubio  versutus  et  callidus:  (versutos  eos  appello, 
quorum  celeriter  mens  versatur :  callidos  autem,  quo¬ 
rum  tamquam  manus  opere,  sic  animus  usu  concal- 
luit :)  is  igitur,  si  aliquid  est,  inquit,  quod  homo  efficere 
non  possit,  qui  id  efficit,  melior  est  homine.  Homo  autem 
haec,  quae  in  mundo  sunt ,  efficere  non  potest :  qui  potuit 
igitur,  is  praestat  homini.  Homini  autem  praestare  quis 
possit,  nisi  deus?  Est  igitur  deus.  Haec  omnia  in  eo- 
dem,  quo  ilia  Zenonis,  errore  versantur.  26.  Quid 
enim  sit  melius,  quid  praestabilius ,  quid  inter  natu- 
ram  et  rationem  intersit,  non  distinguitur.  Idemque, 
si  dei  non  sint,  negat  esse  in  omni  natura  quidquam 
homine  melius;  id  autem  putare  quemquam  homi- 
nem,  nihil  homine  esse  melius,  summae  arrogantiae 
censet  esse.  Sit  sane  arrogantis  pluris  se  putare, 
quam  mundum.  At  illud  non  modo  non  arrogantis, 
sed  potius  prudentis,  intelligere,  se  habere  sensum  et 
rationem :  haec  eadem  Orionem  et  Caniculam  non  ha¬ 
bere.  Et,  si  domus  pulclira  sit,  inlelligamus  earn  domi- 
nis,  inquit,  aedificatam  esse ,  nonmuribus:  sic  igitur 
mundum  deorum  domum  existimare  debemus.  Ita  pror¬ 
sus  existimarem,  si  ilium  aedificatum  esse,  non, 
quemadmodum  docebo,  .a  natura  conformatum  pu¬ 
la  re  m. 

XI.  27.  At  enim  quaerit  apud  Xenophon  tern  So¬ 
crates,  unde  animum  arripuerimus,  si  nullus  fuerit  in 
mundo.  Et  ego  quaero,  unde  orationem,  unde  nume- 
ros,  unde  cantus.  Nisi  vero  loqui  solem  cum  luna 
putamus,  quum  propius  accesserit,  aut  ad  harmoniam 
canere  mundum,  ut  Pythagoras  existimat.  Naturae 
ista  sunt,  Balbe,  naturae,  non  artificiose  ambulantis, 
ut  ait  Zeno,  quod  quidem  quale  sit,  iam  videbimus, 
sed  omnia  cientis  et  agitantis  motibus  etmutationibus 
suis.  28.  Itaque  ilia  mihi  placebat  oratio  de  conve- 
nientia  consensuque  naturae,  quam  quasi  cognatione 
continuatam  conspirare  dicebas.  Illud  non  probabam, 
quod  negabas  id  accidere  potuisse,  nisi  ea  uno  divino 
spiritu  contineretur.  Ilia  vero  cohaeret  et  permanet 
naturae  viribus,  non  deorum:  estque  in  ea  iste  quasi 
consensus,  quam  avpndd^eiuv  Graeci  vocant:  sed  ea, 
quo  sua  sponte  maiorest,  eo  minus  divina  ratione  fieri 
existiinanda  est. 

XII.  29.  Ilia  autem,  quae  Carneades  afferebat, 
quemadmodum  dissolvitis?  Si  nullum  corpus  immor- 
tale  sit,  nullum  esse  corpus  sempiternum :  corpus  au- 

tern  immortale  nullum  esse,  ne  individuum  quidem, 
nec  quod  dirimi  distrahive  non  possit.  Quumque 
omne  animal  patibilem  naturam  habeat,  nullum  est 
eorum ,  quod  effugiat  accipiendi  aliquid  extrinsecus, 
id  est  quasi  ferendi  et  patiendi,  necessitatem;  et,  si 
omne  animal  [mor]tale  est,  immortale  nullum  est. 
Ergo  itidem,  si  omne  animal  secari  ac  dividi  potest, 
nullum  est  eorum  individuum,  nullum  aeternum.  At- 
qui  omne  animal  ad  accipiendam  vim  externam  et  fe- 
rendam  paratum  est:  mortale  igitur  omne  animal  et 
dissolubile  et  dividuum  sit  necesse  est.  30.  Ut  enim, 
si  omnis  cera  commutabilis  esset,  nihil  esset  cereum, 
quod  commutari  non  posset;  item  nihil  argenteum, 
nihil  aereum,  si  commutabilis  esset  natura  argenti  et 
aeris.  Similiter  igitur,  si  omnia,  e  quibus,  quae  sunt*, 
cuncta  constant,  mutabilia  sunt:  nullum  corpus  esse 
potest  non  mutabile.  Mutabilia  autem  sunt  ilia,  ex 
quibus  omnia  constant,  ut  vobis  videtur :  omne  igitur 
corpus  mutabile  est.  At  si  esset  corpus  aliquod  im¬ 
mortale,  non  esset  omne  mutabile:  ita  efficitur,  ut 
omne  corpus  mortale  sit.  Etenim  omne  corpus  aut 
aqua  aut  aer  aut  ignis  aut  terra  est,  aut  id,  quod  est 
concretum  ex  his  aut  ex  aliqua  parte  eorum.  Horum 
autem  nihil  est,  quin  intereat.  31 .  Nam  et  terrenum 
omne  dividitur,  et  humor  ita  mollis  est,  ut  facile  com- 
primi  collidique  possit;  ignis  vero  et  aer  omni  impul- 
su  facillime  pellitur  naturaque  cedens  est  maxime  et 
dissipabilis.  Praeterea  omnia  haec  turn  intereunt, 
quum  in  naturam  aliam  convertuntur,  quod  fit,  quum 
terra  in  aquam  se  vertit,  et  quum  ex  aqua  oritur  aer, 
et  quum  ex  aere  aether, quumque  eadem  vicissim  re¬ 
tro  commeant.  Quod  si  ea  intereunt,  ex  quibus  con¬ 
stat  omne  animal,  nullum  est  animal  sempiternum. 
XIII.  32.  Et,  ut  haec  omittamus  ,  tamen  animal  nul¬ 
lum  inveniri  potest,  quod  neque  natum  umquam  sit 
et  semper  sit  futurum.  Omne  enim  animal  sensus 
habet.  Sentit  igitur  et  calida  et  frigida ,  et  dulcia  et 
amara,  nec  potest  ullo  sensu  iucunda  accipere  et  non 
accipere  contraria.  Si  igitur  voluptatis  sensum  capit, 
doloris  etiam  capit.  Quod  autem  dolorem  accipit,  id 
accipiat  etiam  interitum  necesse  est.  Omne  igitur 
animal  confitendum  est  esse  mortale.  33.  Praeterea, 
si  quid  est,  quod  nec  voluptatem  sentiat,  nec  dolorem, 
id  animal  esse  non  potest;  sin  autem  quod  animal  est, 
id  ilia  necesse  est  sentiat :  et-quod  ea  sentiat,  non  po¬ 
test  esse  aeternum:  et  omne  animal  sentit:  nullum  igi¬ 
tur  animal  est  aeternum.  Praeterea  nullum  potest 
esse  animal ,  in  quo  non  et  appetitio  sit  et  declinatio 
naturalis.  Appetuntur  autem  ,  quae  secundum  natu¬ 
ram  sunt,  declinantur  contraria :  et  omne  animal  ap- 
petit  quaedam  et  fugit  a  quibusdam.  Quod  autem 
refugit,  id  contra  naturam  est,  et  quod  est  contra  na¬ 
turam,  id  habet  vim  interimendi :  omne  ergo  animal 
intereat  necesse  est.  34.  Innumerabilia  sunt,  ex  qui¬ 
bus  effici  cogique  possit,  nihil  esse,  quod  sensum  ha¬ 
beat,  quin  id  intereat :  etenim  necesse  est  ea  ipsa,  quae 
sentiuntur,  ut  frigus,  ut  calor,  ut  voluptas,ut  dolor,  ut 
cetera,  quum  amplificata  sint,  interimant:  nec  ullum 
animal  est  sine  sensu :  nullum  igitur  animal  est  aeter¬ 
num.  XIV.  Etenim  aut  simplex  est  natura  animan- 
tis,  ut  vel  terrena  sit,  vel  ignea,  vel  animalis.vel  hu- 
mida;  quod  quale  sit,  ne  intelligi  quidem  potest:  aut 
concreta  est  ex  pluribus  naturis ,  quarum  suum  quae- 
que  locum  habeat,  quo  naturae  vi  feratur*:  alia  infi- 
mum,  alia  summum,  alia  medium.  Haec  ad  quod- 
dam  tempus  cohaerere  possunt,  semper  autem  nullo 
rnodo  possunt:  necesse  est  enim,  suum  quaeque  in  lo¬ 


cum  natura  rapiatur.  Nullum  igitur  animal  est  sem¬ 
piternum. 

35.  Sed  omnia  vestri,  Balbe,  solent  ad  igneam  vim 
referre,Heraclitum,utopinor,  sequentes:  quem  ipsum 
non  omnes  interpretantur  uno  modo;  qui  quoniam, 
quiddiceret,  intelligi  noluit,  omittamus:  vos  autem 
ita  dicitis,  omnem  vim  esse  ignem,  itaque  et  animan- 
tes,  quum  calor  defecerit,  turn  interire,  et  in  omni  na¬ 
tura  rerum  id  vivere,  id  vigere,  quod  cale,jit.  Ego  au¬ 
tem  pon  intelligo,  quo  modo,  calore  exstincto,  corpora 
intereant;  non  intereant,  humore  aut  spiritu  amisso, 
praesertim  quum  intereant  etiam  nimio  calore.  36. 
Quamobrem  id  quidem  commune  est  de  calido;  ve- 
rumtamen  videamus  exitum.  Ita  vultis,  opinor,  nihil 
esse  animal  et  sentiens*  in  natura  atque  mundo,  prae- 
ter  ignem.  Qui  magis,  quam  praeter  animam,  unde 
animantium  quoque  constet  animus,  ex  quo  animal  * 
dicitur?  Quo  modo  autem  hoc,  quasi  concedatur,  su- 
mitis,  nihil  esse  animum,  nisi  ignem?  probabilius 
enim  videtur,  tale  quiddam  esse  animum,  ut  sit  ex 
igni  atque  anima  temperatum.  Quod  si  ignis  ex  sese 
ipse  animal  est,  nulla  se  alia  admiscente  natura,  quo¬ 
niam  is,  quum  inest  in  corporibus  nostris,  efficit,  ut 
sentiamus:  non  potest  ipse  esse  sine  sensu.  Rursus 
eadem  dici  possunt.  Quidquid' est  enim,  quod  sen- 
sum  habeat,  id  necesse  est  sentiatet  voluptatem  et  do¬ 
lorem;  ad  quem  autem  dolor  veniat,  ad  eumdem  etiam 
interitum  venire.  Ita  fit,  ut  ne  ignem  quidem  efficere 
possitis  aeternum.  37.  Quid  enim?  non  eisdem  vobis 
placet  omnem  ignem  pastus  indigere  nec  permanere 
ullo  modo  posse,  nisi  alatur;  ali  autem  solem,  lunam, 
reliqua  astra  aquis,  alia  dulcibus,  alia  marinis?  eam- 
que  caussam  Cleanthes  affert,  cur  se  sol  referat,  nec 
longius  progrediatur  solstitial!  orbe ,  itemque  bruma- 
li,  ne  longius  discedat  a  cibo.  Hoc  totum  quale  sit, 
mox.  Nunc  autem  concludatur  illud,  quod  interire 
possit,  id  aeternum  non  esse  natura:  ignem  autem  in- 
teriturum  esse,  nisi  alatur;  non  esse  igitur  natura 
ignem  sempiternum. 

XV.  38.  Qualem  autem  deum  intelligere  nos  pos- 
sumus  nulla  virtute  praeditum?  Quid  enim?  Pruden- 
tiamne  deo  tribuemus,  quae  constat  ex  scientia  rerum 
bonarum  et  malarum,  et  nec  bonarum  nec  malarum? 
Cui  mali  nihil  est  nec  esse  potest,  quid  huic  opus  est 
delectu  bonorum  et  malorum?  quid  autem  ratione? 
quid  intelligentia?  quibus  utimur  ad  earn  rem,  ut 
ap.ertis  obscura  assequamur:  at  obscurum  deo  nihil 
potest  esse.  Nam  iustitia,  quae  suum  cuique  distri- 
buit,  quid  pertinet  ad  deos?  Hominum  enim  societas 
et  communitas,  ut  vos  dicitis,  iustitiam  procreavit. 
Temperantia  autem  constat  ex  praetermittendis  volu- 
ptatibus  corporis,  cui  si  locus  in  caelo  est,  est  etiam 
voluptatibus.  Nam  fortis  deus  intelligi  qui  potest  in 
dolore,  an  in  labore,  an  in  periculo,  quorum  deum  ni¬ 
hil  attingit?  39.  Nec  ratione  igitur  utentem  nec  vir¬ 
tute  ulla  praeditum  deum  intelligere  qui  possumus? 
Nec  vero  vulgi  atque  imperitorum  inscitiamdespicere 
possum,  quum  ea  considero,  quae  dicuntur  a  Stoicis : 
sunt  enim  ilia  imperitorum:  piscem  Syri  venerantur; 
omne  fere  genus  bestiarum  Aegyptii  consecraverunt. 
Iam  vero  inGraecia  multos  habentexhominibusdeos ; 
Alabandum  Alabandi:  Tenedii  Tenem:  Leucotheam, 
quae  fuit  Ino,  et  eius  Palaemonem  filium  cunctaGrae- 
cia ,  Herculem,  Aesculapium,  Tyndaridas:  Romulum 
nostri  aliosque  complures,  quos  quasi  novos  et  ascri- 
ptitios  cives  in  caelum  receptos  putant.  XVI.  40.  Haec 
igitur  indocti.  Quid  vos  philosophi?  qui  meliora? 


DE  NAT  UR  A  DEORUil 

Omitto  ilia:  sunt  enim  praeclara.  Sit  sane  deus  ipse 
mundus.  Hoc  credo  illud  esse 

sublime  candens,  quern  invocant  omnes  Iovem. 
Quare  igitur  plures  adiungimus  deos?  quanta  autem 
est  eorum  multitudo!  Mihi  quidem  sane  multi  viden- 
tur.  Singulas  enim  Stellas  numeratis  deos,  eosque 
aut  belluarum  nomine  appellatis,  utCapram,  ut  Ne- 
pam,  ut  Taurum ,  utLeonem:  aut  rerum  inanimata- 
rum,  ut  Argo,  ut  Aram,  ut  Coronam.  41 .  Sed  ut  haec 
concedantur ,  reliqua  qui  tandem  non  modo  concedi, 
sed  omnino  intelligi  possunt?  Quum  fruges  Cererem, 
vinum  Liberum  dicimus,genere  nos  quidem  sermonis 
utimur  usitato:  sed  ecquem  tam  amentem  esse  putas, 
qui  illud,  quo  vescatur,  deum  credat  esse?  Nam  quos 
ab  hominibus  pervenisse  dicis  ad  deos.turedde  ratio- 
nem,  quemadmodum  id  fieri  potuerit,  aut  cur  fieri  de- 
sierit,  et  ego  discam  libenter.  Quomodo  nunc  quidem 
est,  non  video,  quo  pacto  ille,  cui  in  monte  Oelaeo  illa- 
tac  lampades  fuerunt,  ut  ait  Attius,  in  domum  aeternam 
patris  exillo  ardore  pervenerit:  quern  tamenHomerus 
apud  inferos  conveniri  facit  ab  Ulixe,  sicut  ceteros, 
qui  excesserant  vita.  42.  Quamquam,  quem  potissi- 
mum  Herculem  colamus,  scire  sane  velim :  plures 
enim  tradunt  nobis  ii,  qui  interiores  scrutantur  et  re- 
conditas  litteras:  antiquissimum ,  love  natum,  sed 
item  love  antiquissimo.  Nam  loves  quoque  plures  in 
priscis  Graecorum  litteris  invenimus.  Ex  eo  igitur  et 
Lysithoe*  est  is  Hercules,  quem  concertavisse  cum 
Apolline  de  tripode  accepimus.  Alter  traditur  Nilo 
natus,  Aegyptius:  quem  aiunt  Phrygias  litteras  con- 
scripsisse.  Tertius  est  ex  Idaeis  Digitis :  cui  inferias 
afferunt.  Quartus  est  Iovis  et  Asteriae,  Latonae  soro- 
ris,  qui  Tyri  maxime  colitur,  cuius  Kartbaginem  fi- 
liam  ferunt.  Quintus  in  India,  qui  Belus  dicitur. 
Sextus  bic  ex  Alcumena,  quem  Iuppiter  genuit,  sed 
tertius  luppiter:  quoniam,  utiamdocebo,  plures  lo¬ 
ves  etiam  accepimus. 

XVII.  43.  Quando  enim  me  in  hunc  locum  dedu- 
xit  oratio,  docebo,  meliora  me  didicisse  de  colendis 
diis  immortalibus  iure  pontificio  et  maiorum  more, 
capedunculis  iis,quasNuma  nobis  reliquit,  de  quibus 
in  ilia  aureola  oratiuncula  dicitLaelius,  quam  rationi- 
bus  Stoicorum.  Si  enim  vos  sequar,  die,  quid  ei  re- 
spondeam,  qui  me  sic  roget :  Si  dii  sunt,  suntne  etiam 
Nymphae  deae?  si  Nymphae ,  Panisci  etiam  et  Satyri? 
Hi  autem  non  sunt:  ne  Nymphae  quidem  deae  igitur? 
At  earum  templa  sunt  publice  vota  et  dedicata.  Quid 
igitur?  Ne  ceteri  quidem  ergo  dii,  quorum  templa 
sunt  dedicata?  Age  porro:  Iovem  et  Neptunum  deos 
numeras:  ergo  etiam  Orcus,  frater  eorum,  deus,  et  il- 
li,  qui  fluere  apud  inferos dicuntur,  Acheron,  Cocytus, 
Styx,  Phlegethon,  turn  Charon,  turn  Cerberus  dii  pu- 
tandi.  44.  At  id  quidem  repudiandum.  Ne  Orcus 
quidem  igitur?  Quid  dicitis  ergo  de  fratribus?  Haec 
Carneades  aiebat,  non  ut  deos  tolleret :  (quid  enim  phi- 
losopho  minus  conveniens?)  sed  ut  Stoicos  nihil  de 
diis  explicare  convinceret.  Itaqueinsequebatur.  Quid 
enim?  aiebat,  si  hi  fratres  sunt  in  numero  deorum, 
num  de  patre  eorum  Saturno  id  negari  potest,  quem 
vulgo  maxime  colunt  ad  Occidcntem?  Qui  si  est  deus, 
patrem  quoque  eius  Caelum  esse  deum  confitendum 
est.  Quod  si  ita  est,  Caeli  quoque  parentes  dii  ha- 
bendi  sunt,  AetheretDies,  eorumque  fratres  etsorores, 
qui  a  genealogis  antiquis  sic  nominantur,  Amor,  Do¬ 
lus,  Metus,  Labor,  Invidentia,  Fatum,  Senectus,  Mors, 
Tenebrae,  Miseria,  Querela,  Gratia,  Fraus,  Pertinacia, 
Parcae,  Ilesperides,  Somnia;  quos  omnes  Erebo  et 

Nocte  natos  ferunt.  Aut  igitur  haec  monstra  proban¬ 
da  sunt  aut  prima  ilia  toilenda.  XVIII.  45.  Quid? 
Apollinem,  Vulcanum,  Mercurium,  ceteros  —  deos 
esse  dices:  de  Hercule,  Aesculapio,  Libero,  Castore, 
Polluce  dubitabis?  At  hi  quidem  coluntur  aeque ,  at- 
queilli;  apud  quosdam  etiam  multo  magis.  Ergo  hi 
dii  sunt  habendi ,  mortalibus  nati  inatribus?  Quid? 
Aristaeus,  qui  olivae  dicitur  inventor,  Apollinis  filius  : 
Theseus  Neptuni:  reliqui,  quorum  patres  dii,  non 
erunt  in  deorum  numero?  Quid,  quorum  matresdeae? 
Opinor  etiam  magis.  Ut  enim  in  iure  civili,  qui  est 
matre  libera,  liber  est:  item  iure  naturae, qui  dea  ma- 
tre  est,  deus  sit  necesse  est.  Itaque  Achillem  Astypa- 
laeenses  insulani  sanctissime  colunt.  Qui  si  deus  est, 
et  Orpheus  et  Rhesus  dii  sunt,  Musa  matre  nati :  nisi 
forte  maritimae  nuptiae  terrenis  anteponuntur.  Si  hi 
dii  non  sunt,  quia  nusquam  coluntur:  quo  modo  iili 
sunt?  46.  Vide  igitur,  ne  virtutibus  hominum  isti 
honores  habeantur,  non  immortalitatibus :  quod  tu 
quoque,  Balbe,  visus  es  dicere.  Quo  modo  autem  po- 
tes,  siLatonam  deam  putas,  Hecatam  non  putare,  quae 
matre  Asteria  est,  sorore  Latonae?  An  haec  quoque  dea 
est?  Vidimus  enim  eius  aras  delubraque  in  Graecia: 
sin  haec  dea  est,  cur  non  Eumenides?  Quae  si  deae 
sunt,  quarum  et  Athenis  fanum  est,  et  apud  nos,  ut 
ego  interpreter,  lucusFurinae:  Furiae  deae  sunt,  spe- 
culatrices,  credo,  et  vindices  facinorum  et  scelerum. 
47.  Quod  si  tales  dii  sunt,  ut  rebus  humanis  intersint: 
Natio  quoque  dea  putanda  est:  cui  quum  fana  circui- 
mus  in  agro  Ardeati,  rem  divinam  facere  solemus: 
quae  quia  partus  matronarum  tueatur,  a  nascentibus 
Natio  nominata  est.  Ea  si  dea  est ;  dii  omnes  illi ,  qui 
commemorabantur  a  te,  Honos,  Fides,  Mens,  Concor¬ 
dia:  ergo  etiam  Spes,  Moneta  omniaque ,  quae  cogi- 
tatione  nobismet  ipsi  possumus  fingere.  Quod  si  veri 
simile  non  est;  ne  illud  quidem  est,  haec  unde  fluxe- 
runt.  XIX.  Quid  autem  dicis,  si  dii  sunt  illi,  quos 
colimus  et  accepimus :  cur  non  eodem  in  genere  Sera- 
pim  Isimque  numeremus?  Quod  si  facimus,  cur  bar- 
barorum  deos  repudiemus?  Boves  igitur  et  equos, 
ibes,  accipitres,  aspidas,  crocodilos,  pisces,  canes,  lu- 
pos,  feies,  multas  praeterea  belluas  in  deorum  nume¬ 
ro  reponemus.  Quae  si  reiiciamus,  ilia  quoque,  unde 
haec  nata  sunt,  reiiciemus.  48.  Quid  deinde?  Ino  dea 
dicetur,  quae  Leucothea  a  Graecis,  a  nobis  Matuta  qi- 
citur ,  quum  sit  Cadmi  fdia :  Circe  autem  et  Pasiphae, 
e  Perseide,  Oceani  filia,  natae,  patre  Sole,  in  deorum 
numero  non  habebuntur?  Quamquam  Circen  quoque 
coloni  nostri  Circeienses  religiose  colunt.  Ergo  hanc 
deam  dicis?  quid  Medeae  respondebis,  quae  duobus 
avis,  Sole  et  Oceano,  Aeeta  patre,  matre Idyia  procrea- 
ta  est?  quid  huius  Absyrto  fratri ,  qui  est  apud  Pacu- 
vium  Aegialeus?  Sed  illud  nomen  veterum  litteris 
usitatius.  Qui  si  dii  non  sunt,  vereor  quid  agat  Ino : 
haec  enim  omnia  ex  eodem  fonte  fluxerunt.  49.  An 
Amphiaraus  deus  erit,  et  Trophonius?  Nostri  quidem 
publicani,  quum  essent  agri  in  Boeotia  deorum  im¬ 
mortal  ium  excepti  lege  censoria,  negabant  immortales 
esse  ullos,  qui  aliquando  homines  fuissent.  Sed  si 
sunt  hi  dii;  est  certe  Erechtheus,  cuius  Athenis  et  de- 
lubrum  vidimus  et  sacerdotem.  Quem  si  deum  faci¬ 
mus,  quid  aut  de  Codro  dubitare  possumus  aut  de  ce¬ 
teris,  qui  pugnantes  pro  patriae  libertate  ceciderunt? 
quod  si  probabile  non  est:  ne  ilia  quidem  superiora, 
unde  haec  manant,  probanda  sunt.  50.  Atqui  in  pie- 
risque  civitatibus  intelligi  potest  augendae  virtutis 
gratia,  quo  libentius  reipublicae  caussa  periculum 

adiret  optimus  quisque ,  virorum  fortium  memoriam 
honore  deorum  immortalium  consecratam.  Ob  earn 
enim  ipsam  caussamErechtheus  Athenis  filiaequeeius 
in  nuraero  deorum  sunt.  Itemque  Leoidum*  est  de- 
lubrum  Athenis,  quod  Leocorion  nominatur.  Alaban- 
denses  quidem  sanctius  Alabandum  colunt,  a  quo  est 
urbs  ilia  condita,  quamquemquam  nobilium  deorum; 
apud  quos  non  inurbane  Stratonicus,  ut  multa,  quum 
quidam  ei  molestus  Alabandum  deum  esse  confirma- 
ret,  Herculem  negaret:  »Ergo,  inquit,  mihi  Alaban- 
dus,  tibi  Hercules  sit  iratus ! «  XX.  51.  Ilia  autem, 
Balbe ,  quae  tu  a  caelo  astrisque  ducebas ,  quam  longe 
serpant,  non  vides?  Solem  deum  esse  Lunamque,  quo¬ 
rum  alterum  Apollinem  Graeci,  alteram  Dianam  pu- 
tant.  Quod  si  Luna  dea  est :  ergo  etiam  Lucifer  cete- 
raeque  errantes  numerum  deorum  obtinebunt;  igitur 
etiam  inerrantes.  Cur  autem  Arci  species  non  in  deo¬ 
rum  numero  reponatur?  Est  enim  pulcher,  et  ob  earn 
caussam,quiaspeciem  babet  admirabilem,  Thauman- 
te  dicitur  esse  natus.  Cuius  si  divina  natura  est,  quid 
facies  nubibus?  Arcus  enim  ipse  ex  nubibus  efficitur 
quodam  modo  coloratus.  Quarum  una  etiam  Centau- 
ros  peperisse  dicitur.  Quod  si  nubes  retuleris  in  deos, 
referendae  certe  erunt  tempestates,  quae  populi  Ro¬ 
mani  ritibus  consecratae  sunt.  Ergo  imbres ,  nimbi, 
procellae,  turbines  dii  putandi.  Nostri  quidem  du¬ 
ces,  mare  ingredientes ,  immolare  hostiam  fluctibus 
consueverunt.  52.  Iam  si  est  Ceres  a  gerendo  (ita 
enim  dicebas) ,  terra  ipsa  dea  est  et  ita  habetur :  quae 
est  enim  alia  Tellus?  Si  terra:  mare  etiam,  quern  Ne- 
ptunum  esse  dicebas :  ergo  et  flumina  et  fontes.  Ita- 
que  et  Fontis  delubrum  Maso  ex  Corsica  dedicavit  et 
in  augurum  precatione  Tiberinum,  Spinonem,  Almo- 
nem,  Nodinum,  alia  propinquorum  fluminum  nomina 
videmus.  Ergo  hoc  aut  in  immensum  serpet,  aut 
nihil  horum  recipiemus,  nec  ilia  infinita  ratio  su- 
perstitionis  probabitur.  Nihil  ergo  horum  proban- 
dum  est. 

XXI.  53.  Dicamus  igitur,  Balbe,  oportet  contra 
illos  etiam,  qui  hos  deos  ex  hominum genere  in  cae¬ 
lum  tralatos  non  re,  sed  opinione  esse  dicunt,  quos 
auguste  omnes  sancteque  veneramur.  Principio  lo¬ 
ves  tres  numerant  ii,  qui  theologi  nominantur;  ex 
quibus  primum  et  secundum  natos  in  Arcadia,  alte¬ 
rum  patre  Aethere ,  ex  quo  etiam  Proserpinam  natam 
ferunt  et  Liberum :  alterum  patre  Caelo ,  qui  genuisse 
Minervam  dicitur,  quam  principem  et  inventricem 
belli  ferunt:  tertium  Cretensem,  Saturni  filium,  cuius 
in  ilia  insula  sepulcrum  ostenditur.  /hoaxovooi  etiam 
apud  Graios  multis  modis  nominantur.  Primi  tres, 
qui  appellantur  Anaces,  Athenis  ex  love,  rege  anti- 
quissimo,  et  Proserpina  nati,  Tritopatres,  Zagreus*, 
Eubuleus ,  Dionysus :  secundi  duo ,  love  tertio  nati  et 
Leda,  Castor  et  Pollux:  tertii  dicuntur  a  nonnullis  Al- 
co,  Melampus  et  Tmolus*,  Atrei  filii,  quiPelope  natus 
tuit.  54.  Iam  Musae  primae  quattuor,  natae  love  al- 
tero,  Thelxinoe,  Aoede,  Arche,  Melete:  secundae,  love 
tertio  et  Mnemosyne  procreatae,  novem :  tertiae,  Piero 
natae  et  Antiopa,  quasPieridas  et  Pierias  solent  poetae 
appellare,iisdem  nominibus,  eodem  numero,  quo  pro- 
xime  superiores.  Quumque  tu  Solem,  quia  solus  es- 
set,  appellatum  esse  dicas:  Soles  ipsi  quam  multi  a 
theologis  proferuntur !  Unus  eorum  love  natus,  nepos 
Aetheris:  alter  Hyperione:  tertius  Vulcano,  Nilifilio; 
cuius  urbem  Aegyptii  volunt  esse  earn,  quae  Heliopo¬ 
lis  appellatur:  quartus  is,  quem  heroicis  temporibus 
AchantoRhodi  peperisse  dicitur,  Ialysi,  Camiri  et  Lin- 


di :  quintus ,  qui  Colchis  fertur  Aeetam  et  Circen  pro- 
creavisse.  XXII.  55.  Yulcani  item  complures :  pri¬ 
mus  Caelo  natus ,  ex  quo  et  Minerva  Apollinem  eum, 
cuius  in  tutela  Athenas  antiqui  historici  esse  volue- 
runt :  secundus  Nilo  natus,  Phthas,  ut  Aegyptii  appel¬ 
lant,  quem  custodem  esse  Aegypti  volunt:  tertius  ex 
tertio  love  etlunone,  quiLemni  fabricae  traditur  prae- 
fuisse :  quartus  Menalio  natus,  qui  tenuit  insulas  pro¬ 
pter  Sicilian!,  quae  Vulcaniae  nominantur.  56.  Mer- 
curius  unus  Caelo  patre,  Dia  matre  natus,  cuius  ob- 
scenius  excitata  natura  traditur,  quod  aspectu  Proser- 
pinaecommotus  sit:  alterValentis  etCoronidis*  filius, 
is,  qui  sub  terris  habetur ;  idem  Trophonius:  tertius 
love  tertio  natus  et  Maia,  ex  quo  et  Penelopa  Pana  na- 
tum  ferunt:  quartus  Nilo  patre,  quem  Aegyptii  nefas 
habent  nominare:  quintus,  quem  colunt  Pheneatae, 
qui  Argum  dicitur  interemisse,  ob  eamque  caussam 
in  Aegyptum  profugisse  atqueAegyptiis  leges  et  litte- 
ras  tradidisse.  Hunc  Aegyptii  Thoth  appellant,  eo- 
demque nomine anni primus  mensis  apud  eos  vocatur. 
57.  Aesculapiorum  primus,  Apollinis,'  quem  Arcades 
colunt;  qui  specillum  invenisse  primusque  vulnus 
dicitur  obligavisse :  secundus ,  secundi  Mercurii  fra- 
ter.  Is,  fulmine  percussus,  dicitur  humatus  esse  Cv- 
nosuris :  tertius ,  Arsippi  et  Arsinoae ;  qui  primus 
purgationem  alvi  dentisque  evulsionem,  ut  ferunt, 
invenit:  cuius  in  Arcadia  non  longe  a  Lusio  flumine 
sepulcrum  et  lucus  ostenditur.  XXIII.  Apollinum 
antiquissimus  is,  quem  paullo  ante  ex  Vulcano  natum 
esse  dixi custodem  Athenarum :  alter Corybantis  filius, 
natus  in  Creta,  cuius  de  ilia  insula  cum  love  ipso  cer- 
tamen  fuisse  traditur:  tertius  love  tertio  natus  et  La- 
tona ;  quem  exHyperboreis  Delphos  ferunt  advenisse : 
quartus  in  Arcadia,  quem  Arcades  Nomion[em]  appel¬ 
lant,  quod  ab  eo  se  leges  ferunt  accepisse.  58.  Dia- 
nae  item  plures:  primalovis  etProserpinae,  quae  pin- 
natum  Cupidinem  genuisse  dicitur:  secunda  notior, 
quam  love  tertio  et  Latona  natam  accepimus :  tertiae 
pater  Upis  traditur,  Glauce  mater.  Earn  Graeci  saepe 
Upim  paterno  nomine  appellant.  Dionysos  multos 
habemus :  primum  love  et  Proserpina  natum :  secun¬ 
dum  Nilo,  qui  Nysam  dicitur  condidisse:  tertium, 
Cabiro  *  patre ,  eumque  regem  Asiae  praefuisse  di¬ 
cunt;  cuiCabiria*  sunt  instituta:  quartum  love  et  Lu¬ 
na,  cui  sacra  Orphica  putantur  confici:  quintum  Niso 
natum  et  Thyone,  a  quoTrieterides  constitutae  putan¬ 
tur.  59.  Venus  prima  Caelo  et  Die  nata ,  cuius  Elide 
delubrum  vidimus :  altera,  spumaprocreata,  ex  qua  et 
Mercurio  Cupidinem  secundum  natum  accepimus: 
tertia,  love  nata  etDiona;  quae  nupsit  Vulcano,  sed  ex 
ea  etMarte  natus  Anteros  dicitur :  quarta,  Syria  Cypro- 
que*  concepta,  quae  Astarte  vocatur,  quam  Adonidi 
nupsisse  proditum  est.  Minerva  prima ,  quam  Apol- 
linis  matrem  supra  diximus:  secunda  ortaNilo,  quam 
Aegyptii  Saitae  colunt :  tertia  ilia ,  quam  love  genera- 
tam  supra  diximus:  quarta  love  nata  et  Coryphe, 
Oceani  filia;  quam  Arcades  Coriam  nominant  et  qua- 
drigarum  inventricem  ferunt:  quinta  Pallantis,  quae 
patrem  dicitur  interemisse,  virginitatem  suam  violare 
conantem,  cui  pinnarum  talaria  affigunt.  60.  Cupido 
primus  Mercurio  etDiana  prima  natus  dicitur:  secun¬ 
dus  Mercurio  et  Venere  secunda :  tertius,  qui  idem  * 
est  Anteros ,  Marte  et  Venere  tertia.  Atque  haec  qui¬ 
dem  et  eiusmodi  ex  vetere  Graeciae  fama  collecta 
sunt,  quibus  intelligis  resistendum  esse,  ne  pertur- 
bentur  religiones.  Vestri  autem  non  modo  haec  non 
I  refellunt,  verum  etiam confirmantinterpretando,  quor- 

sum  quidque  pertineat.  Sed  eo  iam,  unde  hue  de- 
gressi  sumus,  revertamur. 

XXIV.  61.  Num  censes  igitur  subtiliore  ratione 
opus  esse  ad  haec  refellenda?  Nam  mentem,  fidem, 
spem,  virtutem,  honorem,  victoriam,  salutem,  con- 
cordiam  ceteraque  huiusmodi  rerum  vim  habere  vi¬ 
demus,  non  deorum.  Aut  enim  in  nobismet  insunt 
ipsis,  ut  mens,  ut  Tides ,  ut  spes ,  ut  virtus ,  ut  Concor¬ 
dia:  aut  optandae  nobis  sunt,  uthonos,  utsalus,  ut 
victoria :  quarum  rerum  utilitatem  video;  video  etiam 
consecrata  simulacra.  Quare  autem  in  his  vis  deorum 
insit,  turn  intelligam  ,  quum  cognovero.  Quo  in  ge- 
nere  vel  maxime  estFortuna  numeranda:  quam  nemo 
ab  inconstantia  et  temeritateseiunget:  quaedignacer- 
te  non  sunt  deo.  62.  Iam  si  quidem  vos  ilia  delectat 
explicatio  fabularum  et  enodatio  nominum,  exsectum 
a  filio  Caelum,  vinctum  itidem  a  filio  Saturnum:  haec 
et  alia  generis  eiusdem  vos  ita  defenditis ,  ut  ii,  qui 
ista  finxerunt ,  non  modo  non  insani,  sed  etiam  fuisse 
sapientes  videantur.  In  enodandis  autem  nominibus, 
quod  miserandum  sit,  laboratis.  Saturnus,  quia  se 
saturat  annis;  Mavors,  quia  magna  vertit;  Minerva, 
quia  minuit,  aut  quia  minatur;  Venus,  quia  venit  ad 
omnia;  Ceres  a  gerendo.  Quam  periculosa  consuetu¬ 
de  In  multis  enim  nominibus  haerebitis.  QuidVeio- 
vi  facies? quid Vulcano?  quamquam,  quoniamNeptu- 
num  a  nando  appellatum  putas,  nullum  erit  nomen, 
quod  non  possis  una  littera  explicare,  unde  ductum 
sit.  In  quo  quidem  magis  tu  mihi  natare  visus  es, 
quam  ipse  Neptunus.  63.  Magnam  molestiam  susce- 
pit,  et  minime  necessarian!  primus  Zeno,  post  Clean- 
thes,  deinde  Chrysippus ,  commentitiarum  fabularum 
reddere  rationem ;  vocabulorum,  cur  quique  ita  appel- 
lati  sint,  caussas  explicare.  Quod  quum  facitis,  illud 
profecto  confitemini,  longe  aliter  se  rem  habere,  atque 
hominum  opinio  sit;  eos  enim,  qui  dii  appellentur, 
rerum  naturas  esse,  non  figuras  deorum.  XXV.  Qui 
tantus  error  fuit,  ut  perniciosis  etiam  rebus  non  modo 
nomen  deorum  tribueretur,  sed  etiam  sacra  constitue- 
rentur.  Febris  enim  fanum  in  Palatio  et  Orbonae  ad 
aedem  Larum  et  aram  Malae  Fortunae  Esquiliis  con- 
secratam  videmus.  64.  Omnis  igitur  talis  a  philoso¬ 
phy  pellatur  error,  ut,  quum  de  diis  immortalibus 
disputemus ,  dicamus  digna  diis  immortalibus,  de 
quibus  habeo  ipse,  quod  sentiam;  non  habeo  autem, 
quid  tibi  assentiar.  Neptunum  esse  dicis  animum 
cum  intelligentia  per  mare  pertinentem;  idem  de  Ce- 
rere.  Istam  autem  intelligentiam  aut  maris,  aut  ter- 
rae  non  modo  comprehendere  animo,  sed  ne  suspi- 
cione  quidem  possum  attingere.  Itaque  aliunde  mihi 
quaerendum  est,  ut  et  esse  deos,  et  quales  sint  dii, 
discere  possim,  quam  quales  tu  eos  esse  vis. 

63.  Videamus  ea,  quae  sequuntur :  primum,  deo- 
rumne  providentia  mundus  regatur;  deinde,  consu- 
lantne  rebus  humanis.  Haec  enim  mihi  ex  tua  par- 
titione  restant  duo.  De  quibus, si  vobis  videtur,  ac- 
curatius  disserendum  puto.  Mihi  vero,  inquit  Vel¬ 
leius,  valde  videtur;  nam  et  maiora  exspecto,  et  his, 
quae  dicta  sunt,  vehementer  assentior.  Turn  Balbus, 
Interpellare  te,  inquit,  Cotta,  nolo,  sed  sumemus  tern- 
pus  aliud.  Efficiam  profecto,  ut  fateare.  Sed  *** 

(. Multa  desunt.) 

Nequaquam  istuc  istac  ibit:  mdgna  inest  certdtio. 

Nam  ut  ego  Mis  supplicarem  tdnta  blandiloquentia? 
XXVI.  66.  [Niobe]  parumne  ratiocinari  videtur,  et 
sibi  ipsa  nefariam  pestem  machinari?  Illud  vero  quam 
ca II ida  ratione ! 


LIB.  III.  CAP.  20  —  28. 

Qui  volt  esse,  quod  volt:  ita  dat  se  res,  ut  operdm 

dabit. 

Qui  est  versus  omnium  seminator  malorum. 

Ille  transversa  mente  mihi  hodie  trddidit  repdgula : 
quibus  ego  iram  omne'm  recludam,  atque  illi  perniciem 

dabo : 

mihi  maerores,  illi  luctum:  exilium  illi ,  exsilium 

milii. 

Hanc  videlicet  rationem,  quam  vos  divino  beneficio 
homini  solum  tributam  dicitis,  bestiae  non  habent. 

67.  Videsne  igitur,  quanto  munere  deorum  simus  af- 
fecti?  Atque  eadem  Medea,  patrem  patriamque  fu- 
giens : 

—  postqudm  pater 

dppropinquat,  idmque,  paene  ut  edmprehendatur,  pa- 

rat, 

puerum  xnterea  oblruncal,  membraque  articulatim  di- 

vidit, 

perque  agros  passim  dispergit  corpus:  id  ea  gratia, 
ut,  dum  nati  dissipatos  drtus  captaret  parens, 
ipsa  interea  effugeret ,  ilium  ut  maeror  tardarel  se- 

qui; 

sibi  salutem  ut  fdmiliari  pdreret  parricidio. 

68.  Huic,  ut  scelus,  sic  ne  ratio  quidenj  defuit.  Quid? 
ille  funestas  epulas  fratri  comparans  nonne  versathuc 
et  illuc  cogitatione  rationem? 

Major  mihi  moles,  mdius  miscendum  'st  malum, 
qui  illius  acerbum  cor  contundam  et  edmprimam. 
XXVII.  Nec  tamen  ille  ipse  est  praetereundus ,  qui 
non  sal  habuit  coniugem  illexe  in  stuprum: 
de  quo  recte  et  verissime  loquitur  Atreus  : 

Quod  in  re  summa  summum  esse  periclum  drbitror, 
matres  coinquindri  regum*,  regiam 
contdminari  stirpem,  admisceri  genus. 

At  id  ipsum  quam  callide,  quiregnum  adulterio  quae- 
reret : 

Addo  (inquit)  hue,  quod  mihi  portento  caelestum  pater 
prodigium  misit  regni  stabilimen  mei, 
agnum  inter  pecudes  aurea  clarum  coma, 
quern  cldm  Thyestem  clepere  ausum  esse  e  regia : 
qua  in  re  ddiutricem  edniugem  cepit  sibi. 

69.  Videturne  summa  improbitate  usus  non  sine  sum¬ 
ma  esse  ratione?  Nec  vero  scena  solum  referta  est  his 
sceleribus,  sed  multo  vita  communis  paene  maiori- 
bus.  Sentit  domus  unius  cuiusque,  sentit  forum, 
sentit  curia,  campus,  socii,  provinciae,  ut,  quemad- 
modum  ratione  recte  fiat,  sic  ratione  peccetur;  alte- 
rumque  et  a  paucis  et  raro,  alterum  et  saepe  et  a  pluri- 
mis:  ut  satius  fuerit  nullam  omnino  nobis  a  diis  im- 
mortalibus  datam  esse  rationem,  quam tanta  cum  per- 
nicie  datam.  Ut  vinum  aegrotis,  quia  prodest  raro, 
nocet  saepissime,  melius  est  non  adhibere  omnino, 
quam  spe  dubiae  salutis  in  apertam  perniciem  incur- 
rere  :  sic  haud  scio,  an  melius  fuerit,  humano  generi 
motumistumceleremcogitationis,  acumen,  sollertiam, 
quam  rationem  vocamus,  quoniam  pestifera  sit  mu  1- 
tis,  admodum  paucis  salutaris,  non  dari  omnino,  quam 
tarn  munifice  et  tarn  large  dari.  70.  Quamobrem  si 
mens  voiuntasque  divina  idcircoconsuluithominibus, 
quod  iis  largita  est  rationem:  iis  solis  consuluit,  quos 
bona  ratione  donavit,  quos  videmus,  si  modo  ulli  sunt, 
esse  perpaucos.  Non  placet  autem  paucis  a  diis  im¬ 
mortalibus  esse  consultum;  sequitur  ergo,  ut  nernini 
consultum  sit. 

XXVIII.  Huic  loco  sic  soletis  occurrere:  non  id- 
circo  non  optime  nobis  a  diis  esse  provisum ,  quod 
multi  eorum  beneficio  perverse  uterentur.  Etiam  pa- 

trimoniis  multos  male  uti:  nec  ob  earn  caussam  eos 
beneficium  a  patribus  nullum  habere.  Quisquamne 
istud  negat?  aut  quae  est  in  collatione  ista  similitude? 
Nec  enim  Herculi  Deianira  nocere  voluit,  quum  ei  tu- 
nicam  sanguine  Centauri  tinctam  dedit:  nec  prodesse 
Pheraeo  Iasoni  is,  qui  gladio  vomicam  eius  aperuit, 
quam  sanare  medici  non  potuerant.  Multi  enim  et, 
quum  obesse  vellent,  profuerunt  et,  quum  prodesse, 
obfuerunt.  Ita  non  fit,  ex  eo,  quod  datur,  ut  voluntas 
eius,  qui  dederit,  appareat;  nec,  si  is,  qui  accepit,  be¬ 
ne  utitur,  idcirco  is,  qui  dedit,  amice  dedit.  71 .  Quae 
enim  libido,  quae  avaritia,  quod facinus aut  scelus  sus- 
cipitur  nisi  consilio  capto,  aut  sine  animi  motu  et  co- 
gitatione,  id  est  ratione,  perficitur?  Nam  omnis  opinio 
ratio  est,  et  quidem  bona  ratio,  sivera,  mala  autem, 
si  falsa  est  opinio.  Sed  a  deo  tantum  rationem  habe- 
mus,  simodo  habemus,  bonam  autem  rationem  aut 
non  bonam  a  nobis.  Non  enim,  ut  patrimonium  re- 
linquitur,  sic  ratio  homini  est  beneficio  deorum  data. 
Quid  enim  potius  hominibus  dedissent,  si  iis  nocere 
voluissent?  Iniustitiae  autem ,  intemperantiae ,  timi- 
ditatis  quae  semina  essent,  si  his  vitiis  ratio  non  sub- 
esset?  XXIX.  Medea  modo  et  Atreus  commemora- 
bantur  a  nobis ,  heroicae  personae ,  inita  subductaque 
ratione  nefaria  scelera  meditantes.  72.  Quid?  levi¬ 
tates  comicae?  parumne  semper  in  ratione  versantur? 
Parumne  subtiliter  disputat  ille  in  Eunucho? 

Quid  igitur  faciam? - 

ExcUsit,  revocat:  redeam?  Non,  si  me  obsecret. 

[lie  vero  in  Synephebis  Academicorum  more  contra 
communem  opinionem  non  dubitat  pugnare  ratione, 
qui  in  amore  summo  summaque  inopia  suave  esse  dicit, 
parentem  habere  avarum,  illepidum,  in  liberos 
difficilem,  qui  te  nec  amet,  nec  studeat  tui. 

73.  Atque  huic  incredibili  sentenliae  ratiunculas  sug- 
gerit : 

Aut  tu  ilium  fructu  f alias :  aut  per  litteras 
averlas  aliquod  nomen :  aut  per  servolum 
percutias  pavidum:  postremo,  a  pared  patre 
quod  sirnas,  quanto  dissipas  libentius! 

Idemque  facilem  et  liberalem  palrem  incommodum 
esse  amanti  filio  disputat, 

quern  neque  quo  pacto  fdllam ,  neque  quid  inde  aufe- 

ram, 

nec  quern  dolum  ad  eum  aut  m&chinam  commoliar, 
scio  quidquam:  ita  omnes  meos  dolos,  falldcias, 
praestigias  praestinxit  commodilds  patris. 

Quid  ergo  isti  doli?  quid  machinae?  quid  fallaciae 
praestigiaeque?  num  sine  ratione  esse  potuerunt?  0 
praeclarum  munus  deorum!  utPhormio  possit  dicere, 
Cedosenem:  iam  instriicta  sunt  mi  in  edrde  consilia 

omnia. 

XXX.  74.  Sed  exeamus  e  theatro:  veniamus  in  fo¬ 
rum.  Sessum  it  praetor.  Quid?  ut  iudicetur,  qui 
tabularium  incenderit.  Quod  facinus  occultius!  At 
se  Q.  Sosius,  splendidus  eques  Romanus  ex  agro  Pi- 
ceno,  fecisse  confessus  est.  Qui  transscripserit  tabu- 
las  publicas.  Id  quoque  L.  Alenus  fecit,  quum  chi- 
rographum  Sex-primorum  imitatus  est.  Quid  hoc 
homine  sollertius?  Cognosce  alias  quaestiones,  auri 
Tolosani,  coniurationis  Iugurthinae.  llepete  supe- 
riora :  Tubuli  de  pecunia  capta  ob  rem  iudicandam  : 
posteriora,  de  incestu,  rogatione  Peducaea:  turn  haec 
quotidiana,  sicae,  veneni,  peculatus,  testamentorum 
etiam  lege  nova  quaestiones.  Inde  ilia  actio,  ope 

CONSILIOQUE  TUT)  FURTUM  AIO  FACTUM  ESSE;  inde 

tot  iudicia  de  fide  mala,  tutelae,  mandati ,  pro  socio, 


fiduciae;  reliqua,  quae  ex  empto  aut  vendito  aut  con- 
ducto  aut  locato  contra  fidem  Hunt;  inde  iudicium pu¬ 
blicum  rei  privatae  lege  Plaetoria;  inde  everriculum 
malitiarum  omnium,  iudicium  de  dolo  malo:  quod  C. 
Aquillius,  familiaris  noster,  protulit;  quern  dolum 
idem  Aquillius  turn  teneri  putat,  quum  aliud  sit  simu- 
latum,  aliud  actum.  75.  Hanc  igitur  tantam  a  diis 
immortalibus  arbitramur  malorum  sementem  esse  fa- 
ctam?  Si  enim  rationem  hominibus  dii  dederunt,  ma- 
litiam  dederunt:  est  enim  malitia  versuta  et  fallax  no- 
cendi  ratio.  lidem  etiam  dii  fraudem  dederunt,  faci¬ 
nus  ceteraque,  quorum  nihil  nec  suscipi  sine  ratione 
nec  effici  potest.  Utinam  igitur,  ut  ilia  anus  optat, 

—  ne  in  nemore  Pelio  securibus 
caesa  accidisset  dbiegna  ad  ter  ram  Irabes , 
sic  istam  calliditatem  hominibus  dii  ne  dedissent! 
qua  perpauci  bene  utuntur;  qui  tamen  ipsi  saepe  a 
male  utentibus  opprimuntur :  innumerabiles  autem 
improbe  utuntur;  ut  donum  hoc  divinum  rationis  et 
consilii  ad  fraudem  hominibus,  non  ad  bonitatem  im- 
pertitum  esse  videatur. 

XXXI.  76.  Sed  urgetis  idemtidem,  hominum  esse 
istam  culpam,  non  deorum:  ut  si  medicus  gravitatem 
morbi ,  gubernator  vim  tempestatis  accuset :  etsi  hi 
quidem  homunculi,  sed  tamen  ridiculi.  Quis  enim 
te  adhibuisset,  dixerit  quispiam,  si  ista  non  essent? 
contra  deum  licet  disputare  liberius.  In  hominum 
vitiis  ais  esse  culpam.  Earn  dedisses  hominibus  ra¬ 
tionem,  quae  vitia  culpamque  excluderet.  Ubi  igitur 
locus  fuit  errori  deorum?  Nam  patrimonia  spe  bene 
tradendi  relinquimus ,  qua  possumus  fall i :  deus  falli 
qui  potuit?  An  ut  Sol,  in  currum  quum  Phaethontem 
filium  sustulit,  aut  Neptunus,  quum  Theseus  Hippo- 
lytum  perdidit,  quum  ter  optandi  aNeptuno  patre  ha- 
buisset  potestatem?  77.  Poetarum  ista  sunt;  nos  au¬ 
tem  philosophi  esse  volumus,  rerum  auctores,  non  fa- 
bularum.  Atque  hi  tamen  ipsi  dii  poetici  si  scissenl 
perniciosa  fore  ilia  filiis,  peccasse  in  beneficio  puta- 
l  rentur.  Et,  si  verum  est,  quod  Aristo  Chius  dicere 
solebat,  nocere  audientibus  philosophos  iis,  qui  bene 
dicta  male  interpretarentur:  posse  enim  asotos  exAri- 
stippi,  acerbos  e  Zenonis  schola  exire:  prorsus,  si, 
qui  audierunt,  vitiosi essent  discessuri,  quod  perverse 
philosophorum  disputationes  interpretarentur,  tacere 
praestaret  philosophis,  qiiam  iis,  qui  se  audissent, 
nocere.  78.  Sic,  si  homines  rationem ,  bono  consilio 
a  diis  immortalibus  datam,  in  fraudem  malitiamque 
convertunt:  non  dari  illam.quam  dari  humano  generi 
melius  fuit.  Ut,  si  medicus  sciat,  eum  aegrotum,  qui 
iussus  sit  vinum  sumere,  meracius  sumpturum  sta- 
timque  periturum,  magna  sit  in  culpa:  sic  vestra  ista 
providentia  reprehendenda,  quae  rationem  dederit  iis, 
quos  scierit  ea  perverse  et  improbe  usuros.  Nisi  forte 
dicitis  earn  nescisse.  Utinam  quidem  1  Sed  non  aude- 
j  bitis.  Non  enim  ignoro,  quanti  eius  nomen  putetis. 

XXXII.  79.  Sed  hie  quidem  locus  concludi  iam 
potest.  Nam  si  stultitia  consensu  omnium  philoso¬ 
phorum  maius  est  malum,  quam  si  omnia  mala  et 
fortunae  et  corporis  ex  altera  parte  ponantur,  sapien- 
tiam  autem  nemo  assequitur :  in  summis  malis  omnes 
sumus ,  quibus  vos  optime  consultum  a  diis  immorta¬ 
libus  dicitis.  Nam  ut  nihil  interest,  utrum  nemo  va- 
leat,  an  nemo  possit  valere:  sic  non  intelligo,  quid  in¬ 
tersit,  utrum  nemo  sit  sapiens,  an  nemo  esse  possit, 
Ac  nos  quidem  nimis  multa  de  re  apertissima.  Tela- 
mo  autem  uno  versu  locum  totum  conficit,  cur  dii  ho¬ 
mines  ncgligant: 

ndmsicurent,  bene  bonis  sit ,  mdlemalis:  quod  ndnc 

abest. 

Debebant  illi  quidem  omnes  bonos  efficere,  si  quidem 
hommum  generi  consulebant.  80.  Sin  id  minus :  bo¬ 
ms  quidem  certe  consulere  debebant.  Cur  igitur  duo 
Scipiones ,  fortissimos  et  optimos  viros,  in  Hispania 
Poenus  oppressit?  Cur  Maximus  extulit  filium  consu- 
arem?  Cur  Marcellum  Hannibal  interemit?  Cur  Paul- 
lum  Cannae  sustulerunt?  Cur  Poenorum  crudelitati 
Reguli  corpus  est  praebitum?  Cur  Africanum  dome- 
stici  parietes  non  texerunt?  Sed  liaec  vetera,  et  alia 
permulta.  Propiora  videamus.  Cur  avunculus  mens, 
vir  innocentissimus  idemquedoctissimus,  P.  Rutilius, 
in  exsilio  est?  cur  sodalis  mens  interfectus  domisuae' 
Diusus?  cur  temperantiae  prudentiaeque  specimen 
ante  simulacrum  Vestae  pontifex  maximus  est  Q. 
Scaevola  trucidatus?  cur  ante  etiam  tot  civitatis  prin- 
cipes  a  Cinna  interempti?  cur  omnium  perfidiosissi- 
mus,  C.  Marius,  Q.Catulum,  praestantissima  dignitate 
virum,  mori  potuit  iubere?  81.  Dies  deficiat,  si  velim 
numeiare,  quibus  bonis  male  evenerit,  nec  minus,  si 
commemorem  ,  quibus  improbis  optime.  Cur  enim 
Marius  tarn  feliciter  septimum  consul  domi  suae  senex 
est  mortuus?  cur  omnium  crudelissimus  tarn  diu  Cin¬ 
na  regnavit?  At  dedit  poenas.  XXXIH.  Prohiberi 
melius  fuit  impedirique,  ne  tot  summos  viros  interfi- 
ceret,  quam  ipsum  aliquando  poenas  dare.  Summo 
cruciatu  supplicioque  Q.  Varius,  homo  importunissi- 
mus ,  periit;  si,  quia  Drusum  ferro,  Metellum  veneno 
sustulerat:  illos  conservari  melius  fuit,  quam  poenas 
sceleris  Varium  pendere.  Duodequadraginta  annos 
Dionysius  tyrannus  fuit  opulentissimae  et  beatissimae 
civitatis.  82.  Quam  multos  ante  hunc  in  ipso  Grae- 
ciae  flore  Pisistratus !  AtPhalaris,  at  Apollodorus  poe¬ 
nas  sustulit.  Multis  quidem  ante  cruciatis  et  necatis. 
Etpraedones multi  saepe  poenas  dant:  nec  tamen  pos- 
sumus  dicere.non  plures  captivos  acerbe,  quam  prae- 
dones  necatos.  Anaxarchum  Democriteum  a  Cyprio 
tyranno  excarnificatum  accepimus,  Zenonem  Eleae  in 
tormentis  necatum.  Quid  dicam  de  Socrate,  cuius 
morti  illacrimari  soleo  Platonem  legens?  Videsnemi- 
tur,  deorum  iudicio,  si  vident  res  humanas,  discrimen 
esse  sublatum?  XXXIY.  83.  Diogenes  quidem  Cy- 
nicus  dicere  solebat,  Harpalum,  qui  temporibus  ilfis 
praedo  in  Pamphylia  felix  habebatur,  contra  decs  te¬ 
stimonium  dicere,  quod  in  ilia  fortuna  tam  diu  vive- 
ret.  Dionysius,  de  quo  ante  dixi ,  quum  fanum  Pro- 
serpinae  Locris  expilavisset,  navigabatSyracusas :  is- 
que  quum  secundissimo  vento  cursum  teneret,  ri- 
dens,  Yidetisne,  inquit,  amici,  quam  bona  a  diis  im- 
mortalibus  navigatio  sacrilegis  detur?  [dque  *  homo 
acutus  quum  bene  planeque  percepisset,  in  eadem 
sententia  perseverabat:  qui,  quum  ad  Peloponnesum 
classem  appulisset,  et  in  fanum  venisset  Iovis  Olym- 
pii,  aureum  ei  detraxit  amiculum,  grandi  pondere, 
quo  lovem  ornarat  ex  manubiis  Kartbaginiensium 
tyrannus  Hiero.  Atque  in  eo  etiam  cavillatus  est,  ae- 
state  grave  esse  aureum  amiculum,  hieme  frigidum, 
eique  laneum  pallium  iniecit,  quum  id  esse  aptum  ad 
omne  anni  tempus  diceret.  Idemque  Aesculapii  Epi- 
dauri  barbam  auream  demi  iussit.  Neque  enim  con- 
venire  barbatum  esse  filium,  quum  in  omnibus  fanis 
pater  imberbis  esset.  84.  Idem  mensas  argenteas  de 
omnibus  delubris  iussit  auferri,  in  quibus  quod  more 
veterisGraeciae  inscriptum  esset,  bonouum  deorum, 
uti  se  eorum  bonitate  velle  dicebat.  Idem  Victoriolas 
aureas  et  pateras  et  coronas ,  quae  simulacrorum  por- 

rectis  manibus  sustinebantur,  sine  dubitatione  tolle- 
bat,  eaque  se  accipere,  non  auferre  dicebat.  Esse 
enim  stultitiam,  a  quibus  bona  precaremur,  abiis  por- 
i  igentibus  et  dantibus  nolle  sumere.  Eumdemque 
ferunt  haec  omnia,  quae  dixi,  sublata  de  fanis  in  fo¬ 
rum  protulisse  et  per  praeconem  vendidisse:  exacta- 
que  pecunia  edixisse,  ut,  quod  quisque  a  sacris  habe- 
ret,  id  ante  diem  certam  in  suum  quodque  fanum  re- 
lerret.  Ita  ad  impietatem  in  deos  in  homines  adiun- 
xit  iniuriam.  XXXV.  Hunc  igitur  nec  Olympius 
Iuppiter  fulmine  percussit  nec  Aesculapius  misero 
diuturnoque  morbo  tabescentem  interemit,  atque  in 
suo  lectulo  mortuus  in  Tympanidis  rogum  illatus  est, 
eamque  potestatcm,  quam  ipse  per  scelus  erat  nactus, 
quasi  iustam  et  legitimam,  hereditatis  loco  filio  tradi- 
dit.  85.  In  vita  in  hoc  loco  versatur  oratio:  videtur 
enim  auctoritatem  afferre  peccandi;  et  recte  videre- 
tur,  nisi  et  virtutis  et  vitiorum  sine  ulla  divina  ratione 
grave  ipsius  conscientiae  pondus  esset,  qua  sublata 
iacent  omnia.  Ut  enim  nec  doinus  nec  respublica  ra¬ 
tione  quadam  et  disciplina  designata  videatur,  si  in  ea 
nec  recte  factis  praemia  exstent  ulla  nec  supplicia 
peccatis :  sic  mundi  divina  in  homines  moderatio  pro- 
fecto  nulla  est,  si  in  ea  discrimen  nullum  est  bonorum 
et  malorum. 

86.  At  enim  minora  dii  negligunt,  neque  agellos 
singulorum,  nec  viticulas  persequuntur,  nec,  si  uredo 
aut  grando  quippiam  nocuit,  idlovianimadvertendum 
fuit:  ne  in  regnis  quidem  reges  omniaminimacurant : 
sic  enim  dicitis  :  quasi  ego  paullo  ante  de  fundo  For- 
miano  P.  Rutilii  sim  questus,  non  de  amissa  salute. 
XXXYI.  Atque  hoc  quidem  omnes  mortales  sic  ha- 
bent,  externas  commoditates,  vineta,  segetes,  oliveta, 
ubertatem  frugtim  et  fructuum,  omnern  denique  com- 
moditatem  prosperitatemque  vitae  a  diis  se  habere; 
virtutem  autem  nemo  umquam  deo  acceptam  retulit. 
87.  Nimirum  recte;  propter  virtutem  enim  iure  lauda- 
mur  et  in  virtute  recte  gloriamur.  Quod  non  contin- 
geret,  si  id  donum  a  deo,  non  a  nobis  haberemus.  At 
vero  aut  honoribus  aucti,  aut  re  familiari,  aut  si  aliud 
quippiam  nacti  sumus  fortuiti  boni  aut  depulimus 
mali,  quum  diis  gratias  agimus,  turn  nihil  nostrae 
laudi  assumptum  arbitramur.  Num  quis,  quod  bo¬ 
nus  vir  esset,  gratias  diis  egit  umquam?  At  quod  di¬ 
ves,  quod  honoratus,  quod  incolumis.  Iovemque 
optimum,  maximum  ob  eas  res  appellant,  non  quod 
nos  iustos,  temperatos,  sapientes  efficiat.sed  quod  sal¬ 
vos,  incolumes,  opulentos,  copiosos.  88.  Neque  Her- 
culi  quisquam  decumam  vovit  umquam,  si  sapiens 
factus  esset.  Quamquam  Pythagoras ,  quum  in  geo- 
metria  quid  dam  novi  invenisset,  Musis  bovem  immo- 
lasse  dicitur.  Sed  id  quidem  non  credo,  quoniam  ille 
ne  Apollini  quidem  Delio  hostiam  immolare  voluit,  ne 
ararn  sanguine  aspergeret.  Ad  rem  autem  ut  redeam, 
indicium  hoc  omnium  mortalium  est,  fortunam  a  deo 
petendam,  a  se  ipso  sumendam  esse  sapientiam. 
Quamvis  licet  Menti  delubra  et  Virtuti  et  Fidei  conse- 
cremus;  tamen  haec  in  nobis  ipsissitavidemus :  Spei, 
Salutis,  Opis,  Victoriae  facultas  a  diis  expetenda  est. 
Improborum  igitur  prosperitates  secundaeque  res  re- 
darguunt  (ut  Diogenes  dicebat)  vim  omnem  deorum  ac 
potestatem.  XXXVII.  89.  At  nonnumquam  bonos 
exitus  habent  boni.  Eos  quidem  arripimus  attribui- 
musque  sine  ulla  ratione  diis  immortalibus.  At  Dia- 
goras,  quum  Samothraciam  venisset,  Atheos  ille  qui 
dicitur,  atque  ei  quidam  amicus,  »Tu,  qui  deos  putas 
humana  negligere,  nonne  animadvertis  ex  tot  tabulis 

pictis,  quam  multi  votis  vim  tempestatis  effugerint  in  1 
portumque  salvi  pervenerint?«  Ita  fit,  inquit;  illi 
enim  nusquam  picti  sunt,  qui  naufragia  fecerunt  in 
marique  perierunt.  Idemque,quum  ei  naviganti  ve- 
ctorcs,  adversatempestate  timidi  et  perterriti,dicerent 
non  iniuriasibi  illud  accidere,  qui  ilium  in  eamdem 
navem  recepissent,  ostendit  eis  in  eodem  cursu  mul- 
tas  alias  laborantes  quaesivitque,  num  etiam  in  iis  na- 
vibus  Diagoram  vehi  crederent.  Sic  enim  se  res  ha- 
bet,  ut  ad  prosperam  adversamve  fortunam,  qualis  sis 
aut  quemadmodum  vixeris,  nihil  intersit.  90.  Non 
animadvertunt,  inquit,  omnia  dii:  ne  reges  quidem. 
Quid  est  simile?  Reges  enim  si  scientes  praetermit- 
tunt,  magna  culpa  est.  XXXVIII.  At  deo  ne  excusa- 
tio  quidem  est  inscientiae.  Quern  vos  praeclare  de- 
fenditis,  quum  dicitis,  earn  vim  deorum  esse,  ut,  etiam 
si  quis  morte  poenas  sceleris  effugerit,  expetantur  eae 
poenae  a  liberis ,  a  nepotibus ,  a  posteris.  0  miram 
aequitatem  deorum!  Ferretne  ulla  civitas  latorem 
istiusmodi  legis,  ut  condemnaretur  filius  aut  nepos,  si 
pater  aut  avus  deliquisset? 

Quindm  Tantalidarum  internecioni  modus 
paretur?  aut  quaenam  umquam  ob  mortem  Myrtili 
poenis  luendis  ddbitur  satias  supplicii? 

91 .  Utrum  poetae  Stoicos  depravarint,  an  Stoici  poe- 
tis  dederint  aucioritatem ,  non  facile  dixerim.  Por- 
tenta  enim  et  flagitia  ab  utrisque  dicuntur.  Neque 
enim,  quern  Hipponactis  iambus  laeserat,  aut  qui  erat 
Archilochi  versu  vulneratus,  a  deo  immissum  dolo- 
rem,  non  conceptum  a  se  ipso,  continebat,  nec,  quum 
Aegisthi  libidinem,  aut  quum  Paridis  videmus,  a  deo 
caussam  requirimus,  quum  culpae  paene  vocem  au- 
diamus;  nec  ego  multorum  aegrorum  salutem  non  ab 
Hippocrate  potius,  quam  ab  Aesculapio  datam  iudico; 
necLacedaemoniorum  disciplinam  dicam  umquam  ab 
Apolline  potius  Spartae,  quam  aLycurgo  datam.  Cri- 
tolaus,  inquam,  evertitCorinthum ,  KarthaginemHas- 
drubal.  Hi  duo  illos  oculos  orae  maritimae  effode- 
runt,  non  iratus  aliqui,  quern  omnino  irasci  posse  ne- 
gatis,  deus.  92.  At  subvenire  certe  potuit  et  conser- 
vare  urbes  tantas  atque  tales.  XXXIX.  Vos  enim 
ipsi  dicere  soletis,  nihil  esse,  quod  deus  efficere  non 
possit,  et  quidem  sine  labore  ullo  ;  ut  enim  hominum 
membra  nulla  contentione,  mente  ipsa  ac  voluntate 
moveantur,  sic  numine  deorum  omnia  fingi ,  moveri 
mutarique  posse.  Neque  id  dicitis  superstitiose  at¬ 
que  aniliter,  sed  physica  constantique  ratione.  Ma- 
teriam  enim  rerum,  ex  qua  et  in  qua  omnia  sint,  totam 
esse  flexibilem  et  commutabilem ,  ut  nihil  sit,  quod 
non  ex  ea  quamvis  subito  fingi  convertique  possit; 
eius  autem  universae  fictricem  et  moderatricem  divi- 
nam  esse  providentiam :  hanc  igitur,  quocumque  se 
moveat,  efficere  posse  quidquid  velit.  Itaque  aut 
nescit,  quid  possit,  aut  negligit  res  humanas,  aut, 
quid  sit  optimum,  non  potest  iudicare.  Non  curat  sin- 
gulos  homines.  93.  Non  mirum:  ne  civitates  qui- 
’  dem.  Non  eas?  ne  nationes  quidem  et  gentes.  Quod 
si  has  etiam  contemnit,  quid  mirum  est,  omne  ab  ea 
genus  humanum  esse  contemptum?  Sed,  quo  modo 
iidem  dicitis  non  omnia  deos  persequi ,  iidem  vultis  a 
diis  immortalibus  hominibus  dispartiri  ac  dividi 
somnia?  Idcirco  haec  tecum,  quia  vestra  est  de  so- 
mniorum  veritate  sententia.  Atque  iidem  etiam  vota 
suscipi  dicitis  oportere.  Nempe  singuli  vovent;  au¬ 
dit  igitur  mens  divina  etiam  de  singulis.  Videtis  er¬ 
go,  non  esse  earn  tarn  occupatam,  quam  putabatis? 
Fac  esse  distentam ,  caelum  versantem ,  terram  tuen- 

tern,  maria  moderantem:  cur  tarn  multos  deos  nihil 
agere  et  cessare  patitur?  cur  non  rebus  humanis  ali- 
quos  otiosos  deos  praeficit,  qui  a  te,  Balbe,  innumera- 
biles  explicati  sunt?  Haec  fere  dicere  habui  de  natura 
deorum ,  non  ut  earn  tollerem ,  sed  ut  intelligeretis, 
quam  esset  obscura,  et  quam  difficiles  explicatus  ha- 
beret. 

XL.  94.  Quae  quum  dixisset,  Cotta  finem.  Luci- 
lius  autem,  Vehementius,  inquit,  Cotta,  tu  quidem 
invectus  es  in  earn  Stoicorum  rationem ,  quae  de  pro- 
videntia  deorum  ab  illis  sanctissime  et  providentissi- 
me  constituta  est.  Sed  quoniam  advesperascit,  dabis 
diem  nobis  aliquem,  ut  contra  ista  dicamus.  Est  enim 
mihi  tecum  pro  aris  et  focis  certamen ,  et  pro  deorum. 
templis  atque  delubris,  proqueUrbis  muris,quos  vos, 
pontifices,  sanctos  esse  dicitis  diligentiusque  Urbem 
religione,  quam  ipsis  moenibus  cingitis.  Quae  dese- 
ri  a  me,  dum  quidem  spirare  potero,  nefas  iudico.  95. 
Turn  Cotta:  Ego  vero  et  opto  redargui  me,  Balbe,  et 
ea,  quae  disputavi,  disserere  malui,  quam  iudicare,  et 
facile  me  a  te  vinci  posse,  certo  scio.  Quippe,  inquit 
Velleius, qui  etiam  somnia  putet  aid  nos  mitti  ab  love; 
quae  ipsa  tamen  tam  levia  non  sunt,  quam  est  Stoico¬ 
rum  de  natura  deorum  oratio.  Haec  quum  essent  di¬ 
cta,  ita  discessimus,  ut  Velleio  Cottae  disputatio  ve- 
rior,  mihi  Balbi  ad  veritatis  similitudinem  videretur 
esse  propensior. 


FRAGMENT  A. 

Ex  libro  de  Nat.  Deor.  tertio. 

1 . )  IntelligebatCicero  falsa  esse,  quae  homines  odo- 
rarent:  nam  quum  multa  dixisset,  quae  ad  ever- 
sionem  religionum  valerent;  ait  tamen,  non  esse 
ilia  vulgo  disputanda,  ne  susceptas  publice  reliy to¬ 
nes  disputatio  talis  exstinguat. 

(Laetant.  Div.  Instt.  1.  II.  c.  3.) 

2. )  Primum  igitur  non  est  probabile,  earn  materiam 
rerum,  unde  orla  sunt  omnia,  esse  divina  provi- 
dentia  effectam;  sed  habere  et  habuisse  vim  et 
naturam  suam.  Ut  igitur  faber,  quum  quid  ae- 
dificaturus  est,  non  ipse  facit  materiam,  sed  ea 
utitur,  quae  sit  parata,  fictorque  itemcera;  sic 
isti  providentiae  divinae  materiam  praesto  esse 
oportuit,  non  quam  ipse  faceret,  sed  quam  habe- 
ret  paratam.  Quod  si  non  est  a  deo  materia  fa¬ 
cta  ,  ne  terra  quidem  et  aqua  et  aer  et  ignis  a  deo 
factus  est. 

(Id.  ibid.  II.  c.  8.) 

3. )  Adduci  —  hoc  ut  credamus  non  possumus,  immor- 
talem  Warn  praestantissimamque  naturam  divisam 
esse  per  sexus ,  et  esse  partem  unam  mares ,  partem 
esse  alteram  feminas.  Quern  quidem  locum  plene 
iam  dudum  homines  pectoris  vivi  tam  Romanis  lit¬ 
ter  is  explicavere ,  quam  Graecis:  et  ante  omnes 
Tullius  etc. 

(Arnob.  1.  III.  e.  6.  p.  111.  Orell.  cui  hoc  et  quae  dein- 
ceps  sequuntur  Ciceronis  fragnienta  debentur.  Praeteiea 
unuin  ex  Orellianis  omisi  repetition  eServio,  quod  conti- 
netur  de  N.  D.  II.,  30,  91.) 

4. )  Quin  etiam  gustatus,  qui  est  sensus  ex  omnibus 
maxime  voluptarius,  quique  dulcitudine  praeter 
ceteros  sensus  commovetur. 

(Non.  v.  Dulcitas  p.  96.) 

Ex  libris  de  N.  D.  incertis. 

5. )  Tullius  in  libris  de  N.  D.  tria  millia  annoruni 


DE  DIVINATIONE  LIB.  I.  CAP.  1. 

dixit  magnum  annum  tenere.  —  Cf.  tamen  de  N. 
D.  II.,  20.  et  Fragm.  Hortensii  54. 

(Serv.  ad  Aen.  III.,  284.) 

6.)  —  apud  Ciceronem  de  N.  D.  LT.,  ubi  de  Cleo- 
mene  Lacedaemonio. 

(Maii  Vett.  lntpp.  Virgilii  p.  45.  ed.  Mediol.  Hoc  fiag- 
mentuin  Orellius  opinatur  esse  libri  III.) 


124. 

M.  TULLII  CIGERONIS 

DE 

divinat  ione 

LIBER  PRIMUS. 


NOTITIA  LITTER  ARIA. 

Hi$  de  Divinatione  libris,  qui  anno  U.  710.  paullo  post  libras  de  Natura  deorum  et  his  quidem  quasi  in  supplemental 
sunt  scnpti ,  1U.  Cicero  cum  Q.  fratre  colloquium  in  lusculano  suohabitum  refert.  Ac  fratrem  quidem  primo  libro  indu- 
cit  omne  divinationis  genus  eStoicorumsententiadefendentem,  contra  cuius  sententiam  ipse  deinceps  libro  secundo  disputat. 


ARG.  Cicero,  compluriiim  populorum  et  pliilosopliornm 
opinionibus  de  divinationis  veritate  et  decretis  in  libri  I.  prooe- 
mio  c.  1-4.  explicatis ,  ipsum  colloquium  exponit.  Hie  anti- 
quissimam  se  sententiam  sequi  profitetur,  omnium  populorum 
gentiumqne  consensu  comprobatam.  Esse  enim  duo  divinandi 
genera,  unum  artillciosum ,  quod  partim  constet  ex  coniectura, 
partim  ex  observatione  diuturna :  alterum  naturale,  quod  animus 
arripiat  aut  excipiat  extrinsecus  ex  divinitate,  unde  omnes  hau- 
stos  animus  libatosque  habeamus.  Nullam  autem  esse  civitateni 
aut  gentem,  quae  non  astrologorum,  sortium,  somnioruin  praedi- 
ctione  mover!  soleat.  Atque  in  bis  omnino  magis  eventa  rerum 
spectari,  quani  caussas  quaeri  oportere  arbitratur.  iVlulta  enim 
in  rerum  natura  accidere,  quae  nemo  duliitet  quin  vera  sint, 
etiamsi,  cur  ita  eveniant.ignoret.  e.  5-  13.  Neque  vero  propterea 
tollendam  esse  divinationem ,  quod  quaedam  falsa  sint,  quae 
dam  non  ita,  uti  praedicta  sint,  eveniant.  Multas  enim  praedi- 
ctiones  eventual  habuisse,  quod  negare  nemo  possit,  nisi  omnem 
annalibuB  (idem  detrahat.  c.  14-17.  Itaque  se  iis  assentiri,  qui 
duo  divinationis  genera  esse  dixerint,  artis  unum  particeps,  ex- 
pers  alterum.  Carere  autem  arte  eos,  qui  non  ratione  aut  coniet 
ctura,  observatis  ac  notatis  signis,  sed  concitatione  quadam  ani- 
mi  aut  animo  a  curis  vacuo  liberoque  praesentiant.  Hue  igitur 
referendas  esse  praedictiones  per  oracula  c.  18.  10.  per  sumnia 
c.  20-30.  itemque  vaticinationes  furentium  c.  31.  Extremae  huic 
disputationi  Chrysippi  argumentatio  adiicitur,  baec  divinandi 
genera  vera  esse  statuentis  c.  32. 

Deinde  perlustrantur  divinationis  ardfic.ialis  genera,  ad  quae 
baruspices,  augures  coniectoresque  pertinent.  Eorumdein  alia 
esse  in  disciplina  et  monumentis  posita,  alia  in  subil  a  coniectura. 
c.  33-37.  Turn  exponit,  quibus  Stoici  rationibus  conlirmaverint, 


esse  re  vera  divinationem  c.  38.  sq.  Iam,  qui  divinationem  esse 
negent,  quod  nulla  sit  eius  ratio  et  canssa,  eos  errare:  nani  quae- 
renduni  esse,  sitne  divinatio  necne,  non,  quomodo  fiat.  Neque 
vero  aut  in  vita  communi,  aut  a  pbilosopbis  dubitari,  quin  vere 
sit  divinatio.  c.  40.  Recte  etiam  mover!  animus  liominum  anti- 
quitate,  clarissimis  testimoniis  testata  etconsignata :  c.  41.  et  in 
optima  quaque  republica  quum  cetera  divinandi  genera,  turn  au- 
spicia  semper  valuisse  c.  42 -48.  Omnem  vero  divinationis  vim 
et  originem  referendam  esse  ad  deum  c.  49  -55.  ad  fatum  c.  56.  et 
ad  naturam  c.  57.  58. 

I.  1 .  Vetus  opinio  est,  iam  usque  ab  heroicis  du- 
cta  temporibus ,  eaque  et  populi  Romani  et  omnium 
gentium  firmata  consensu,  versari  quamdam  inter  ho¬ 
mines  divinationem,  quam  Graeci  /uccvtiv.tjv  appellant, 
id  est  praesensionem  et  scientiam  rerum  futurarum. 
Magnifica  quidem  res  et  salutaris,  si  modo  estulla: 
quaque  proxime  ad  deorum  vim  natura  mortalis  pos¬ 
sit  accedere.  Itaque  ut  alia  nos  melius  multa ,  quam 
Graeci,  sic  huic  praestantissimae  rei  nomen  nostri  a 
divis,  Graeci,  ut  Plato  interpretatur ,  a  furore  duxe- 
runt.  2.  Gentem  quidem  nullam  video  neque  tain 
humanam  atque  doctam,  neque  tam  immanem  tam- 
que  barbaram,  quae  non  significari  futura  et  a  quibus- 
dam  intelligi  praedicique  posse  censeat.  Principio 
Assyrii,  ut  ab  ultimis  auctoritatem  repetam,  propter 
planitiem  magnitudinemque  regionum ,  quas  incole- 
bant,  quum  caelum  ex  omni  parte  patens  atque  aper- 
tum  intuerentur,  traiectiones  motusque  stellarum  ob- 

servitaverunt:  quibus  notatis,  quid  quoque  significa- 
retur,  memoriae  prodiderunt.  Qua  in  natione  Chal- 
daei,  non  ex  artis,  sed  ex  gentis  vocabulo  nominati, 
diuturna  observatione  siderum  scientiam  putantur  ef- 
fecisse,  utpraedici  posset,  quid  cuique  eventurum  et 
quoquisque  fatonatusesset.  Eamdem  artem  etiam  Ae- 
gyptii  longinquitate  temporum  innumerabilibus  pae- 
ne  saeculis  consecuti  putantur.  Cilicum  autem  et  Pi- 
sidarum  gens  et  his  finitimaPamphylia,  quibus  natio- 
nibus  praefuimus  ipsi,  volatibus  avium  cantibusque, 
ut  certissimis  signis,  declarari  res  futuras  putant.  3. 
Quam  veroGraecia  coloniam  misitin  Aeoliam,  Ioniam, 
Asiam,  Siciliam,  Italiam,  sine  Pythio  aut  Dodonaeo 
aut  Ammonis  oraculo?  aut  quod  bellum  susceptum  ab 
ea  sine  consilio  deorum  est?  II.  Nec  unum  genus  est 
divinationis  publice  privatimque  celebratum.  Nam, 
ut  omittam  ceteros  populos,  noster  quammulta  genera 
complexus  est!  Principio  huius  urbis  parens  Romu¬ 
lus  non  solum  auspicato  Urbem  condidisse,  sed  ipse 
etiam  optimus  augur  fuisse  traditur.  Deinde  auguri- 
bus  et  reliqui  reges  usi,  et  exactis  regibus  nihil  pu¬ 
blice  sine  auspiciis  nec  domi  nec  militiae  gerebatur. 
Quumque  magna  vis  videretur  esse  et  in  impetriendis 
consulendisque  rebus,  et  in  monstris  interpretandis 
ac  procurandis  in  haruspicumdisciplina,omnemhanc 
ex  Etruria  scientiam  adhibebant,  ne  genus  esset  ul- 
lum  divinationis,  quod  neglectum  ab  iis  videretur.  4. 
Et,  quum  duobus  modis  animi  sine  ratione  et  scientia 
motu  ipsi  suo  soluto  et  libero  incitarentur,  uno  furen- 
te,  altero  somniante,  furoris  divinationem  Sibyllinis 
maxime  versibus  contineri  arbitrati,  eorum  decern  in- 
terpretes  delectos  e  civitate  esse  voluerunt.  Ex  quo 
genere  saepe  hariolorum  etiam  et  vatum  furibundas 
praedictiones,  utOctaviano  belloCornelii  Culleoli,  au- 
diendas  putaverunt.  Nec  vero  somnia  graviora,  si 
quae  ad  rempublicam  pertinere  visa  sunt,  a  summo 
consilio  neglecta  sunt.  Quin  etiam  memoria  nostra 
templum  Iunonis  Sospitae  L.  Iulius,  qui  cum  P.  Ruti- 
lio  consul  fuit,  de  senatus  sententia  refecit  exCaeci- 
liae,  Balearici  filiae,  somnio.  III.  5.  Atque  haec,  ut 
ego  arbitror,  veteres  rerum  magis  eventis  moniti, 
quam  ratione  docti  probaverunt.  Philosophorum  ve¬ 
ro  exquisita  quaedam  argumenta,  cur  esset  vera  divi- 
natio,  col lecta  sunt:  e  quibus,  ut  de  antiquissimis  lo- 
quar,  Colophonius  Xenophanes,  unus,  qui  deos  esse 
diceret,  divinationem  funditus  sustulit.  Reliqui  vero 
omnes  praeter  Epicurum,  balbutientem  de  natura 
deorum,  divinationem  probaverunt;  sed  non  uno  mo- 
do.  Nam  quum  Socrates  omnesque  Socratici  Zeno- 
que  et  hi,  qui  ab.  eo  essent  profecti ,  manerent  in  anti¬ 
quorum  philosophorum  sententia,  vetere  Academia  et 
Peripateticis  consentientibus;  quumque  huic  rei  ma- 
gnam  auctoritatem Pythagoras  iam  ante  tribuisset,  qui 
etiam  ipse  augur  vellet  esse ,  plurimisque  locis  gravis 
auctor  Democritus  praesensionem  rerum  futurarum 
comprobaret:  Dicaearchus  Peripateticus  cetera  divi¬ 
nationis  genera  sustulit,  somniorum  et  furoris  reli- 
quit:  Cratippusque  familiaris  noster,  quern  ego  parem 
summis  Peripateticis  iudico,  iisdem  rebus  fidem  tri— 
buit,  reliqua  divinationis  genera  reiecit.  6.  Sed  quum 
Stoici  omnia  fere  ilia  defenderent,  quod  et  Zeno  in 
suis  commentariis  quasi  semina  quaedam  sparsisset, 
et  ea  Cleanthes  paullo  uberiora  fecisset:  accessit  acer- 
rimo  vir  ingenio  Chrysippus,  qui  totam  de  divinatio- 
ne  duobus  libris  explicavit  sententiam,  uno  praeter- 
ea  de  oraculis,  uno  de  somniis:  quem  subsequens, 
unum  librum  Babylonius  Diogenes  edidit,  eius  audi¬ 


tor;  duo  Antipater;  quinque  noster  Posidonius.  Sed 
a  Stoicis  vel  princeps  eius  disciplinae ,  Posidonii  do¬ 
ctor,  discipulus  Antipatri,  degeneravit  Panaetius :  nec 
tamen  ausus  est  negare,  vim  esse  divinandi,  sed  du- 
bitare  se  dixit.  Quod  illi  in  aliqua  re,  invitissimis 
Stoicis ,  Stoico  facere  licuit,  id  nos  ut  in  reliquis  re¬ 
bus  faciamus,  a  Stoicis  non  concedetur?  praesertim 
quum  id,  de  quo  Panaetio  non  liquet,  reliquis  eius- 
dem  disciplinae  solis  luce  videatur  clarius.  7.  Sed 
haec  quidem  laus  Academiae  praestantissimi  philoso- 
phi  iudicio  et  testimonio  comprobata  est.  IV.  Etenim 
nobismet  ipsis  quaerentibus ,  quid  sit  de  divinatione 
iudicandum ,  quod  a  Carneade  multa  acute  et  copiose 
contra  Stoicos  disputata  sint,  verentibusque,  ne  teme- 
re  vel  falsae  rei  vel  non  satis  cognitae  assentiamur, 
faciendum  videtur,  ut  diligenter  etiam  atque  etiam  ar¬ 
gumenta  cum  arguments  comparemus,  ut  fecimus  in 
bis  tribus  libris,  quos  de  natura  deorum  scripsimus. 
Nam  quum  omnibus  in  rebus  temeritas  inassentiendo 
errorque  turpis  est,  turn  in  eo  loco  maxime,  in  quo  iu¬ 
dicandum  est,  quantum  auspiciis  rebusque  divinis 
religionique  tribuamus.  Est  enim  periculum,  ne  aut, 
neglectis  iis,  impia  fraude  aut,  susceptis,  anili  super- 
stitione  obligemur. 

V.  8.  Quibus  de  rebus  et  alias  saepe,  et  paullo  ac- 
curatius  nuper,  quum  essem  cum  Q.  fratre  in  Tuscu- 
lano,  disputatum  est.  Nam  quum  ambulandi  caussa 
in  Lyceum  venissemus:  (id  enim  superiori  Gymnasio 
nomen  est)  perlegi,  ille  inquit ,  tuum  paullo  ante  ter- 
tium  de  natura  deorum;  in  quo  disputatio  Cottae 
quamquam  labefactavit  sententiam  meam,  non  fundi¬ 
tus  tamen  sustulit.  Optime  vero,  inquam.  Etenim 
ipse  Cotta  sic  disputat,  ut  Stoicorum  magis  argumen¬ 
ta  confutet,  quam  hominum  deleat  religionem.  Turn 
Quintus,  Dicitur  quidem  istud,  inquit,  a  Cotta,  et  vero 
saepius:  credo,  ne  communia  iura  migrare  videatur: 
sed  studio  contra  Stoicos  disserendi  deos  mihi  videtur 
funditus  tollere.  9.  Eius  rationi  non  sane  desidero 
quid  respondeam  :  satis  enim  defensa  religio  est  inse- 
cundo  libro  a  Lucilio :  cuius  disputatio  tibi  ipsi,  ut  in 
extremo  tertio  scribis ,  ad  veritatem  est  visa  propen- 
sior.  Sed,  quod  praetermissum  est  in  illis  libris, 
(credo,  quia  commodius  arbitratus  es,  separatim  id 
quaeri,  deque  eo  disseri,  id  est  de  divinatione,  quae 
est  earum  rerum,  quae  fortuitae  putantur,  praedictio 
atque  praesensio;)  id,  si  placet,  videamus,  quam  ha- 
beat  vim  et  quale  sit.  Ego  enim  sic  existimo :  si  sint 
ea  genera  divinandi  vera,  de  quibus  accepimus  quae- 
que  colimus,  esse  deos :  vicissimque,  si  dii  sint,  esse, 
quidivinent.  VI.  10.  Arcem  tu  quidem  Stoicorum, 
inquam,  Quinte,  defendis,  si  quidem  ista  sic  recipro- 
cantur,  ut  et,  si  divinatio  sit,  dii  sint  et,  si  dii  sint, 
sit  divinatio.  Quorum  neutrum  tam  facile ,  quam  tu 
arbitraris,  conceditur.  Nam  et  natura  significari  fu- 
tura  sine  deo  possunt;  et,  ut  sint  dii,  potest  fieri,  ut 
nulla  ab  iis  divinatio  generi  humano  tributa  sit.  At¬ 
que  ille,  Mihi  vero,  inquit,  satis  est  argumenti,  et  esse 
deos,  et  eos  consulere  rebus  humanis,  quod  esse  clara 
et  perspicua  divinationis  genera  iudico.  De  quibus 
quid  ipse  sentiam,  si  placet,  exponam,  ita  tamen,  si 
vacas  animo,  neque  habes  aliquid,quod  huic  sermoni 
praevertendum  putes.  1 1 .  Ego  vero,  inquam,  philo¬ 
sophise,  Quinte,  semper  vaco.  Hoc  autem  tempore, 
quum  sit  nihil  aliud,  quodlibenteragere  possim,mul- 
to  magis  aveo  audire,  de  divinatione  quid  sentias. 

Nihil,  inquit,  equidem  novi,  nec,  quod  praeter  ce¬ 
teros  ipse  sentiam.  Nam  quum  antiquissimam  sen- 

tentiam,  tum  omnium  populorum  et  gentium  consen¬ 
su  comprobatam  sequor.  Duo  sunt  enim  divinandi 
genera;  quorum  alterum  artis  est,  alterum  naturae. 
42.  Quae  est  autem  gens  aut  quae  civitas,  quae  non 
aut  extispicum ,  aut  monstra  aut  fulgura  interpretan- 
tium,  aut  augurum,  aut  astrologorum,  aut  sortium,  (ea 
enim  fere  artis  sunt)  aut  somniorum,  aut  vaticinatio- 
num  (haec  enim  duo  naturalia  putantur)  praedictione 
moveatur?  Quarum  quidem  rerum  eventa  magis  ar- 
bitror ,  quam  caussas  quaeri  oportere.  Est  enim  vis 
et  natura  quaedam,  quae  tum  observatis  longo  tempo¬ 
re  significationibus,  tum  aliquo  instinctu  inflatuque 
divino  futura  praenuntiat.  VII.  Quare  omittat  urgere 
Carneades;  quod  faciebat  etiam  Panaetius,  requirens, 
Iuppiterne  cornicem  a  laeva ,  corvum  a  dextra  canere 
iussisset.  Observata  sunt  haec  tempore  immenso,  et 
in  significatione  eventus  animadversa  et  notata.  Nihil 
est  autem,  quod  non  longinquitas  temporum  excipien- 
te  memoria  prodendisque  monumentis  efficere  atque 
assequi  non  possit.  13.  Mirari  licet,  quae  sint  ani¬ 
madversa  a  medicis  herbarum  genera,  quae  radicum 
ad  morsus  bestiarum,  ad  oculorum  morbos,  ad  vulne- 
ra,  quorum  vim  atque  naturam  ratio  numquam  expli- 
cavit:  utilitate  et  ars  est  et  inventor  probatus.  Age, 
ea,  quae,  quamquam  ex  alio  genere  sunt,  tamen  divi- 
nationi  sunt  similiora,  videamus. 

Atque  etiam  ventos  praemonstrat  saepe  futuros 
inflatum  mare,  quum  subito  penitusque  tumescit, 
saxaque  cana,  satis  niveo  spumata  liquore, 
tristificas  certant  Neptuno  reddere  voces: 
aut,  densus  stridor  quum  celso  e  vertice  montis 
ortus,  adaugescit  scopulorum  saepe  repulsus. 

VIII.  Atque  his  rerum  praesensionibus  prognostica 
tua  referta  sunt.  Quis  igitur  elicere  caussas  praesen- 
sionum  potest?  Etsi  video  Boethum  Stoicum  esse  co- 
natum;  qui  hactenus  aliquid  egit,  ut  earum  rationem 
rerum  explicaret,  quae  in  mari  caelove  fierent.  44.  Il¬ 
ia  vero  cur  eveniant,  quis  probabiliter  dixerit? 

Rava  fulix  ilidem,  fugiens  e  gurgite  ponli, 
nuntiat  horribiles  clamans  instare  procellas, 
baud  modicos  tremulo  fundens  e  gutture  canlus. 

Saepe  etiam  pertriste  del  de  peclore  carmen 
et  matutinis  acredula  vocibus  inslat, 
vocibus  instat,  et  assiduas  iacit  ore  querelas, 
quum  primum  gelidos  rores  aurora  remittit. 

Fuscaque  nonnumquam  cursans  per  littora  cornix 
demersit  caput,  et  fluclum  cervice  recepit. 

IX.  45.  Videmus  haec  signa  numquam  fere  emen- 
tientia ;  nec  tamen,  cur  ita  fiat,  videmus. 

Vos  quoque  signa  videlis.  aquai  dulcis  alumnae, 
quum  clamore  paratis  inanes  fundere  voces, 
absurdoque  sono  fontes  et  slagna  cietis. 

Quis  est,  qui  ranunculos  hoc  videre  suspicari  possit? 
Sed  inest  mira  vis  in  ranunculis  et  natura  quaedam 
significans  aliquid,  per  se  ipsa  satis  certa,  cognitioni 
autem  hominum  obscurior. 

Mollipedesque  boves,  spectantes  lumina  caeli, 
naribus  humiferum  duxere  ex  aere  succum. 

Non  quaero,  cur;  quoniam,  quid  eveniat,  intelligo. 

Iam  vero,  semper  viridis  semperque  gravata, 

lentiscus,  triplici  solila  grandescere  fetu, 

ter  frugcs  fundens,  tria  tempora  monstrat  arandi. 

46.  Nec  hoc  quidem  quaero,  cur  haec  arbor  una  ter 
floreat,  aut  cur  arandi  maturitatem  ad  signum  floris 
accommodet.  Hoc  sum  contentus,  quod,  etiam  si, 
quomodo  quidque  fiat,  ignorem,  quid  fiat,  intelligo. 


LIB.  I.  CAP.  2  —  42.  4439 

Pro  omni  igitur  divinatione  idem  ,  quod  pro  iis  rebus, 
quas  commemoravi,  respondebo.  X.  Quid  scammo- 
neae  radix  ad  purgandum,  quid  aristoJochia  ad  mor¬ 
sus  serpentum  possit,  quae  nomen  ex  inventore  repe- 
rit,  rem  ipsam  inventor  ex  somnio,  video;  quod  satis 
est:  cur  possit,  nescio.  Sic  ventorum  et  imbrium  si¬ 
gna,  quae  dixi,  rationem  quam  habeant,  non  satis 
perspicio:  vim  et  eventum  agnosco,  scio,  approbo. 
Similiter,  quid  fissum  in  extis,  quid  fibra  valeat,  acci- 
pio:  quae  caussa  sit,  nescio.  Atque  horum  quidem 
plena  vita  est:  extis  enim  omnes  fere  utimur.  Quid? 
de  fulgurum  vi  dubitarenum  possumus?  Nonnequum 
multa  alia  mirabilia,  tum  illud  in  primis :  quum  Sum- 
manus  in  fastigio  Iovis  optimi  maximi,  qui  tum  erat 
fictilis,  e  caelo  ictus  esset,  nec  usquam  eius  simulacri 
caput  inveniretur,  haruspices  in  Tiberim  iddepulsum 
esse  dixerunt,  idque  inventum  est  eo  loco,  qui  est  ab 
haruspicibus  demonstratus.  XI.  47.  Sed  quo  potius 
utar  aut  auctoreautteste,quamte?  cuius  edidici  etiam 
versus,  et  libenter  quidem,  quos  in  secundo  Consula- 
tus  Urania  Musa  pronuntiat: 

Principio  aetherio  flammatus  Iuppiter  igni 
verlilur,  et  totum  collustrat  lumine  mundum, 
menleque  divina  caelum  lerrasque  petessit  ; 
quae  penitus  sensus  hominum  vitasque  retentat, 
aetheris  aeterni  septa  atque  inclusa  cavernis.  5 
Ft,  si  slellarum  motus  cursusque  vagantes 
nosse  velis,  quae  sint  signorum  in  sede  locatae, 

( quae  verbo  et  falsis  Graiorum  vocibus  errant, 
re  vera  cerlo  lapsu  spatioque  feruntur :) 
omnia  iam  cernes  divina  rnente  notata.  10 

48.  Nam  primum  astrorum  volucres,  te  consule,  mo¬ 
tus 

concursusque  graves  slellarum  ardore  micantes 
tu  quoque,  quum  tumulos  Albano  in  monte  ni- 

vales 

lustrasti  et  laeto  mactasti  lacte  Latinas, 

vidisti  et  claro  tremulos  ardore  cometas,  45 

multaque  misceri  nocturna  slrage  putasti : 

quod  ferme  dirum  in  tempus  cecidere  Latinae, 

quum  claram  speciem  concreto  lumine  luna 

abdidit,  et  subito  stellanti  node  perempta  est. 

Quid  vero  Phoebi  fax,  tristis  nuntia  belli,  20 

quae,  magnum  ad  columen,  flammato  ardore  vo- 

labat , 

praecipites  caeli  partes  obitusque  petissens: 

aut  quum  terribili  percussus  fulmine  civis 

luce  serenanti  vitalia  lumina  liquit? 

aut  quum  se  gravido  tremefecil  corpore  tellus!  25 

Iam  vero  variae ,  noclurno  tempore  visae, 

terribiles  formae  bellum  motusque  monebant: 

multaque  per  terras  vates  oracla  furenli 

peclore  fundebant,  tristes  minitanlia  casus: 

49.  atque  ea,  quae  lapsu  tandem  cecidere  vetusto,  30 
haec  fore,  perpeluis  signis  clarisque  frequentans 
ipse  dedm  genitor  caelo  terrisque  canebat. 

XII.  Nunc  ea,  Torquato  quae  quondam  et  consule 

Cotta 

Lydius  ediderat  Tyrrhenae  gentis  haruspex, 
omnia  fixa  tuus  glomerans  deter minat  annus.  35 

Nam  pater  altilonans,  stellanti  nixus  Olympo, 
ipse  suos  quondam  tumulos  ac  templa  pelivil, 
et  Capilolinis  iniecit  sedibus  ignes. 

Turn  species  ex  aere  vetus  generosaque*  Natlae 
concidit,  elapsaeque  vetusto  mimine  leges;  40 

et  Divdm  simulacra  peremit  fulminis  ardor. 

20.  Hie  silvestris  erat,  Romani  nominis  allrix, 

Martia,  quae  parvos  Mavortis  semine  natos 
uberibus  gravidis  vitali  rore  rigabat: 

quae  turn  cum  pueris  flammato  fulminis  ictu  48 
concidil,  atque  avulsa  pedum  vestigia  liquit. 

Turn  quis  non,  artis  scripta  ac  monumenta  volu- 

tans, 

voces  tristi ficas  chartis  promebat  Etruscis? 

Omnes  civili  generosa  stirpe  profectam 
vitare  ingentem  cladem  pestemque  monebant ;  50 

vel  legum  exitium  constanti  voce  ferebant; 
templa  deumque  adeo  flammis  urbesque  iubebant 
eripere,  et  stragem  horribilem  caedemque  vereri : 
atque  haec  fixa  gravi  fato  ac  fundata  teneri; 
ni  post,  excelsum  ad  columen  formata  decore,  55 
sancta  Iovis  species  claros  spectaret  in  ortus : 
turn  fore ,  ut  occultos  populus  sanctusque  senatus 
cernere  conatus  posset,  si,  solis  ad  ortum 
conversa,  inde  patrum  sedes  populique  videreT. 

2 1 .  Haec,  tardata  diu  species ,  multumque  morata,  60 
consule  te  tandem  celsa  est  in  sede  locata : 

atque  una  fixi  ac  signati  temporis  hora 
Iuppiter  excelsa  clarabat  sceptra  columna: 
et  eludes  patriae,  flamma  ferroque  parata, 
vocibus  Allobrogum  patribus  populoque  patebat.  65 

XIII.  Rite  igitur  veteres ,  quorum  monumenta  tene- 

tis, 

qui  populos  urbesque  modo  ac  virtute  regebanl, 
rite  etiam  vestri,  quorum  pietasque  fidesque 
praestitit  et  longe  vicit  sapientia  cunctos, 
praecipue  coluere  vigenti  numine  divos.  70 

Haec  adeo  penitus  cura  videre  sagaci, 
otia  qui  studiis  laeti  tenuere  decoris, 

22.  inque  Academia  umbrifera  nitidoque  Lyceo 
fuderunt  claras  fecundi  pectoris  artes. 

E  quibus  eveptum  primo  iam  a  (lore  iuventae,  75 
te  patria  in  media  virtulum  mole  locavit. 

Tu  tamen  anxiferas  curas  requiete  relaxas, 
quod  patriae  vocis  studiis  nobisque  sacrasti. 

Tu  igitur  animum  poteris  inducere  contra  ea,  quae  a 
me  disputantur  de  divinatione,  dicere,  qui  et  gesseris 
ea,  quae  gessisti,  et  ea,  quae  pronuntiavi,  accuratissi- 
me  scripseris?  23.  Quid?  quaeris,  Carneades,  cur 
haec  ita  fiant,  aut  qua  arte  perfici  possint?  Nescire  me 
fateor:  eveuire  autem ,  te  ipsum  dico  videre.  Casu, 
inquis.  Itane  vero?  Quidquam  potest  casu  esse  fa¬ 
ctum,  quod  omnes  habet  in  se  numeros  veritatis? 
Quattuor  tali  iacti  casu  Venereum  efficiunt.  Num 
etiam  centum  Venereos,  si  cccc  talos  ieceris,  casu  fu- 
turos  putas?  Aspersa  temere  pigmenta  in  tabula  oris 
lineamenta  effingere  possunt;  num  etiam  Veneris  Coae 
pulchritudinem  effingi  posse  aspersione  fortuita  pu¬ 
tas?  Sus  rostro  si  hum!  A  litteram  impresserit,  num 
propterea  suspicari  poteris,  Andramacham  Ennii  ab 
ea  posse  describi?  Fingebat  Carneades,  in  Chiorum 
lapicidinis  saxo  diffisso  caput  exstitisse  Panisci.  Cre¬ 
do,  aliquam  non  dissimilem  figuram,sed  certe  nonta- 
lem,  ut  earn  factam  a  Scopa  diceres.  Sic  enim  profe- 
cto  se  res  habet,  utnumquam  perfecte  veritatem  casus 
imitetur. 

XIV.  24.  At  nonnumquamea,  quae  praedicta  sunt, 
minus  eveniunt.  Quae  tandem  id  ars  non  habet?  ea- 
rum  dico  artium,  quae  coniectura  continentur,  et  sunt 
opinabiles.  An  medicina  ars  non  putanda  est?  quam 
tamen  multa  fa  Hunt.  Quid?  gubernatores  nonne  fal- 


luntur?  An  Achivorum  exercitus  et  tot  navium  recto- 
res  non  ita  profecti  sunt  ab  Ilio, 

ut  profectione  laeti  piscium  lasciviam 
intuerentur,  ut  ait  Pacuvius,  nec  tuendi  c&pere  posset 

sdtietas? 

'inter ea  prope  iam  occidente  sole  inhorrescit  mare : 
tenebrae  conduplicdntur ,  noctisque  et  nimbum  occae- 

cdt  nigror. 

Num  igitur  tot  clarissimorum  ducum  regumque  nau- 
fragium  sustulit  artem  gubernandi?  aut  num  impera- 
torum  scientia  nihil  est,  quia  summus  imperator  nu- 
perfugit,  amisso  exercitu?  aut  num  propterea  nulla 
est  reipublicae  gerendae  ratio  atque  prudentia ,  quia 
multa  Cn.  Pompeium,  quaedam  M.  Catonem,  nonnul- 
la  etiam  te  ipsum  fefellerunt?  Similis  est  haruspicum 
responsio,  omnisque  opinabilis  divinatio:  coniectura 
enim  nititur,  ultra  quam  progredi  non  potest.  25.  Ea 
fallit  fortasse  nonnumquam ;  sed  tamen  ad  veritatem 
saepissimedirigit.  Est  enim  ab  omni  aeternitate  repe- 
tita;  in  qua  quum  paene  innumerabiliter  res  eodem 
modo  evenirent,  iisdem  signis  antegressis,  ars  est  ef- 
fecta,  eadem  saepe  animadvertendo  ac  notando. 

XV.  Auspicia  vero  vestra  quam  constant?  quae 
quidem  nunc  a  Romanis  auguribus  ignorantur :  (bona 
hoc  tua  venia  dixerim :)  a  Cilicibus ,  Pamphyliis ,  Pi- 
sidis,  Lyciis  tenentur.  26.  Nam  quid  ego  hospitem 
nostrum,  clarissimum  atque  optimum  virum,  Deiota- 
rum  regem,  commemorem?  qui  nihil  umquam  nisi 
auspicato  gerit:  qui  quum  ex  itinere  quodam  propo- 
sito  et  constituto  revertisset,  aquilae  admonitus  vola- 
tu;  conclave  illud,  ubi  erat  mansurus,  si  ire  perrexis- 
set,  proxima  nocte  corruit.  27.  Itaque,  ut  ex  ipso  au- 
diebam ,  persaepe  revertit  ex  itinere,  quum  iam  pro- 
gressus  esset  multorum  dierum  viam.  Cuius  quidem 
hoc  praeclarissimum  est,  quod,  posteaquam  aCaesare 
tetrarchia*,  regno  pecuniaque  mulctatus  est,  negat  se 
tamen  eorum  auspiciorum,  quae  sibi  ad  Pompeium 
proficiscenti  secunda  evenerint,  poenitere.  Senatus 
enim  auctoritatem  et  populi  Romani  libertatem  atque 
imperii  dignitatem  suis  armis  esse  defensam :  sibique 
eas  aves,  quibus  auctoribus  officium  et  fidem  secutus 
esset,  bene  consuluisse:  antiquiorem  enim  sibi  fuisse 
possessionibus  suis  gloriam.  Ille  mihi  videtur  igitur 
vere  augurari.  Nam  nostri  quidem  magistratus  au- 
spiciis  utuntur  coactis,  Necesse  est  enim ,  offa  obie- 
cta,  cadere  frustum  ex  pulli  ore,  quum  pascitur.  28. 
Quod  autem  scriptum  habetis,  tripudium  fieri,  si  ex 
ea  quid  in  solum  ceciderit:  hoc  quoque,  quod  dixi, 
coactum,  tripudium  solistimum  dicitis.  Itaque  mul¬ 
ta  auguria,  multa  auspicia,  quod  Cato  ille  sapiens 
queritur,  negligentia  collegii  amissa  plane  et  deserta 
sunt. 

XVI.  Nihil  fere  quondam  maioris  rei,  nisi  auspi¬ 
cato,  ne  privatim  quidem,  gerebatur :  quod  etiam  nunc 
nuptiarum  auspices  declarant,  qui ,  re  omissa,  nomen 
tantum  tenent.  Nam  ut  nunc  extis:  (quamquam  id 
ipsum  aliquanto  minus,  quam  olim:)  sic  turn  avibus 
magnae  res  impetriri*  solebant.  Itaque,  sinistra  dum 
non  exquirimus,  in  dira  et  in  vitiosa  incurrimus.  29. 
Ut  P.  Claudius,  Appii  Caeci  filius,  eiusque  collega,  L. 
lunius,  classes  maximas  perdiderunt,  quum  vitio  na- 
vigassent.  Quod  eodem  modo  evenit  Agamemnoni  : 
qui,  quum  Achivi  coepissent 

inter  sese*  strepere,  aperteque  artem  obterere  extispi- 

cum; 

solvere  imperdl  secundo  rumore  adversdque  avi. 

Sed  quid  vetera?  M.  Crasso  quid  acciderit,  videmus, 
dirarum  obnuntiatione  neglecta.  In  quo  Appius,  col- 
lega  tuus,  bonus  augur,  ut  ex  te  audire  soleo,  non  sa¬ 
tis  scienter  virum  bonum  et  civem  egregium  censor 
C.  Ateium  notavit,  quod  ementitum  auspicia  subscri- 
pserit.  Esto :  fuerit  hoc  censoris,  si  iudicabat  emen¬ 
titum.  At  illud  minime  auguris,  quod  ascripsit,  ob 
earn  caussam  populum  Romanum  calamitatem  maxi- 
mam  cepisse.  Si  enim  ea  caussa  calamitatis  fuit: 
non  in  eo  est  culpa,  qui  obnuntiavit,  sed  in  eo,  qui 
non  paruit.  Veram  enim  fuisse  obnuntiationem ,  ut 
ait  idem  augur  et  censor,  exitus  approbavit:  quae  si 
falsa  fuisset,  nullam  afferre  potuisset  caussam  calami¬ 
tatis.  Etenim  dirae,  sicut  cetera  auspicia,  ut  omina; 
ut  signa,  non  caussas  afferunt,  cur  quid  eveniat,  sed 
nuntiant  ventura,  nisi  provideris.  30.  Non  igitur 
obnuntiatioAteii  caussam  finxit  calamitatis,  sed  signo 
obiecto  monuit  Crassum ,  quid  eventurum  esset,  nisi 
cavisset.  Ita  aut  ilia  obnuntiatio  nihil  valuit :  aut  si, 
ut  Appius  iudicat,  valuit,  id  valuit,  ut  peccatum  hae- 
reret  non  in  eo ,  qui  monuerit ,  sed  in  eo ,  qui  non  ob- 
temperarit.  XVII.  Quid?  lituus  iste  vester,  quod  cla- 
rissimum  est  insigne  auguratus,  unde  vobis  est  tradi- 
tus?  Nempe  eo  Romulus  regiones  direxit  turn ,  quum 
Urbem  condidit.  Qui  quidem  Romuli  lituus,  id  est 
incurvum  et  leviter  a  summo  inflexumbacillum,  quod 
ab  eius  litui,  quo  canitur,  similitudine  nomen  inve- 
nit,  quum  situs  esset  in  curia  Saliorum,  quae  est  in 
Palatio,  eaque  deflagravisset,  inventus  est  integer.  31 . 
Quid?  multis  annis  post  Romulum,  Prisco  regnante 
Tarquinio,  quis  veterum  scriptorum  non  loquitur, 
quae  sit  ab  Attio  Navio  per  lituum  regionum  facta  de- 
scriptio?  Qui  quum  propter  paupertatem  sues  puer 
pasceret,  una  ex  iis  amissa,  vovisse  dicitur,  si  recupe- 
ravisset,  uvam  se  deo  daturum,  quae  maxima  esset  in 
vinea:  itaque  sue  inventa,  ad  meridiem  spectans  in 
vinea  media  dicitur  constitisse;  quumque  in  quattuor 
partes  vineam  divisisset,  tresque  partes  aves  abdixis- 
sent,  quarta  parte,  quae  erat  reliqua  in  regione  distri- 
buta ,  mirabili  magnitudine  uvam ,  ut  scriptum  vide¬ 
mus,  invenit.  Qua  re  celebrata,  quum  vicini  omnes 
ad  eum  de  rebus  suis  referrent,  erat  in  magno  nomine 
et  gloria.  32.  Ex  quo  factum  est.  ut  eum  ad  se  rex 
Priscus  arcesseret.  Cuius  quum  tentaret  scientiam 
auguratus,  dixit  ei,  cogitare  se  quiddam;  id  possetne 
fieri ,  consuluit.  Ille ,  augurio  acto,  posse  respondit. 
Tarquinius  autem  dixit,  se  cogitasse  cotem  novacula 
posse  praecidi.  Turn  Attium  iussisse  experiri.  Ita 
cotem,  in  comitium  allatam,  inspectante  et  rege  et  po- 
pulo,  novacula  esse  discissam.  Exeoevenit,  ut  et 
Tarquinius  augure  Attio  Navio  uteretur,  et  populus  de 
suis  rebus  ad  eum  referret.  33.  Cotem  autem  illam 
et  novaculam  defossam  in  comitio  supraque  imposi- 
tum  puteal  accepimus.  Negemus  omnia:  combura- 
mus  annales ;  ficta  haec  esse  dicamus :  quidvis  deni- 
que  potius,  quam  deos  res  humanas  curare,  fateamur. 
Quid?  quod  scriptum  apud  te  est  deTi.  Graccho,  non- 
ne  et  augurum  et  haruspicumcomprobatdisciplinam? 
Qui,  quum  tabernaculum  vitio  cepisset  imprudens, 
quod  inauspicato  pomoerium  transgressus  esset,  co- 
mitia  consulibus  rogandis  habuit.  Nota  res  est,  et  a 
te  ipso  mandata  monumentis.  Sed  et  ipse  augur  Ti. 
Gracchus  auspiciorum  auctoritatem  confessione  errati 
sui  comprobavit;  et  haruspicum  disciplinae  magna 
accessit  auctoritas,  qui,  recentibus  comitiis  in  sena- 
tum  introducti,  negaverunt  iustum  comitiorum  roga- 
torem  fuisse. 


XVIII.  34.  Iis  igitur  assentior,  qui  duo  genera  di- 
,  vinationum  esse  dixerunt:  unum ,  quod  particeps  es¬ 
set  artis;  alterum,  quod  arte  careret.  Est  enim  ars 
in  iis,  qui  novas  res  coniectura  persequuntur ,  veteres 
observatione  didicerunt.  Carent  autem  arte  ii,  qui, 
nonratione  aut  coniectura,  observatis  ac  notatissignis, 
sed  concitatione  quadam  animi,  aut  soluto  liberoque 
motu,  futurapraesentiunt:  (quod  et  somniantibus  sae- 
pe  contingit  et  nonnumquam  vaticinantibus  per  furo- 
rem:)  ut  BacisBoeotius,  utEpimenidesCres,  utSibylla 
Erytbraea.  Cuius  generis  oracula  etiam  habenda 
sunt,  non  ea,  quae  aequatis  sortibus  ducuntur,  sed  il¬ 
ia,  quae  instinctu  divino  afflatuque  funduntur.  Etsi 
ipsa  sors  contemnenda  non  est,  si  auctoritatem  habet 
vetustatis,  ut  eae  sunt  sortes,  quas  e  terra  editas  acce¬ 
pimus  :  quae  tamen  ductae  ut  in  rem  apte  cadant,  fieri 
credo  posse  divinitus.  Quorum  omnium  interpretes, 
ut  grammatici  poetarum,  proxime  ad  eorum,  quos  in- 
terpretantur,  divinationem  videntur  accedere.  35. 
Quae  est  igitur  ista  calliditas,  res  vetustate  robustas 
calumniando  velle  pervertere?  Non  reperio  caussam. 
Latet  fortasse  obscuritate  involuta  naturae.  Non  enim 
me  deus  ista  scire,  sed  his  tantummodo  uti  voluit. 
Utar  igitur,  nec  adducar,  ut  rear,  aut  in  extis  totam 
Etruriam  delirare,  aut  eamdem  gentem  in  fulguribus 
errare,  aut  fallaciter  portenta  interpretari ,  quum  ter- 
rae  saepe  fremitus,  saepe  mugitus,  saepe  motus  multa 
nostrae  reipublicae,  multa  ceteris  civitatibus  gravia  et 
vera  praedixerint.  36.  Quid?  qui  irridetur,  partus 
hie  mulae,  nonne,  quia  fetus  exstitit  in  sterilitate  na¬ 
turae,  praedictus  est  ab  haruspicibus  incredibilis  par¬ 
tus  malorum?  Quid?  Ti.  Gracchus,  P.  F.,  qui  bis 
consul  et  censor  fuit,  idemque  et  summus  augur  etvir 
sapiens  civisque  praestans,  nonne  (ut  C.  Gracchus, 
filius  eius,  scriptum  reliquit),  duobus  anguibus  domi 
comprehensis ,  haruspices  convocavit?  Qui  quum  re- 
spondissent,  si  marem  emisisset,  uxori  brevi  tempore 
esse  moriendum;  si  feminam,  ipsi:  aequius  esse  cen- 
suit,  se  maturam  oppetere  mortem,  quam  P.  Africani 
filiam  adolescentem.  Feminam  emisit:  ipse  paucis 
post  diebus  est  mortuus.  XIX.  Irrideamus  haruspi¬ 
ces;  vanos,  futiles  esse  dicamus:  quorumque  disci— 
plinam  et  sapientissimus  vir  et  eventus  acres  compro¬ 
bavit,  contemnamus :  contemnamus  etiam  Babylonios 
et  eos ,  qui  e  Caucaso  caeli  signa  servantes  numeris 
s  tell  arum  cursus  et  motus  *  persequuntur.  Conde- 
mnemus,  inquam,  hos  aut  stultitiae  aut  vanitatis  aut 
imprudentiae,  qui  cccc  lxx  millia  annorum,  ut  ipsi 
dicunt,  monumentis  comprehensa  continent ,  et  men- 
tiri  iudicemus,  nec  saeculorum  reliquorum  iudicium, 
quod  de  ipsis  futurum  sit,  pertimescere.  37.  A^e,' 
barbari  vani  atque  fallaces :  num  etiam  Graiorum  hi- 
storia  mentita  est?  quae  Croeso  Pythius  Apollo ,  ut  de 
naturali  divinatione  dicam,  quae  Atheniensibus,  quae 
Lacedaemoniis,  quaeTegeatis,  quaeArgivis,  quaeCo- 
rinthiis  respondent,  quis  ignorat?  Collegit  innumera- 
biba  oracula  Chrysippus,  nec  ullum  sine  locuplete  au- 
ctore  atque  teste;  quae  quia  nota  tibi  sunt,  relinquo. 
Defendo  unum  hoc.  Numquam  illud  oraculum  Del- 
phis  tarn  celebre  et  tam  clarum  fuisset,  neque  tantis 
donis  refertum  omnium  populorum  atque  regum,  nisi 
omnis  aetas  oraculorum  illorum  veritatem  esset  ex- 
perta.  Iamdiu  idem  non  facit.  38.  Ut  igitur  nunc 
minore  gloria  est,  quia  minus  oraculorum  veritas  ex- 
cellit:  sic  turn,  nisi  summa  veritate,  in  tanta  gloria 
non  fuisset.  Potest  autem  vis  ilia  terrae ,  quae'men- 
tem  Pythiae  divino  afllatu  concitabat,  evanuisse  vetu- 


im 

state,  ut  quosdam  exaruisse  amnes  aut  in  alium  cur- 
sum  contortos  et  deflexos  videmus.  Sed,  ut  vis,  acci¬ 
dent:  magna  enim  quaestioest:  modomaneatid,quod 
negari  non  potest,  nisi  omnem  historiam  perverteri- 
mus,  multis  saeculis  verax  fuisse  id  oraculum. 

XX.  39.  Sed  omittamus  oracula:  veniamus  ad 
somnia.  De  quibus  disputans  Chrysippus ,  multis  et 
minutis  somniis  colligendis  facit  idem,  quod  Antipa¬ 
ter,  ea  conquirens,  quae  Antiphontis  interpretatione 
explicata,  declarant  ilia  quidem  acumen  interprets; 
sed  exemplis  grandioribus  decuituti.  Dionysii  ma¬ 
ter,  eius,  quiSyracusiorum  tyrannus  fuit,  ut  scriptum 
apud  Philistum  est,  et  doctum  hominem  et  diligentem 
et  aequalemtemporumillorum,  quum  praegnans  hunc 
ipsum  Dionysium  alvo  contineret,  somniavit  se  pepe- 
risse  Satyriscum.  Huic  interpretes  portentorum,  qui 
Galeotae  turn  in  Sicilia  nominabantur ,  responderunt, 
(ut  ait  Philistus)  eum,  quern  ilia  peperisset,  clarissi- 
mum  Graeciae  diuturna  cum  fortuna  fore.  40.  Num 
te  ad  fabulas  revoco  vel  nostrorum  vel  Graecorum 
poetarum?  Narrat  enim  et  apud  Ennium  Vestalis  ilia : 
Excita  quum  tremulis anus  attulit  artubu'  lumen, 
talia  commemorat  lacrumans,  exterrila  somno: 
Eurydica  prognata,  paler  quam  noster  amavit, 
vires  vitaque  corpu’  meum  nunc  deserit  omne. 

Nam  me  visus  homo  pulcher  per  amoena  salicta  5 
et  ripas  raptare,  locosque  novos.  Ita  sola 
postilla,  germana  soror,  errare  videbar, 
tardaque  vestigare,  et  quaerere  te,  neque  posse 
corde  capessere:  semita  nulla  pedem  stabilibat. 

41 .  Exin  compellare  pater  me  voce  videtur  1 0 

his  verbis:  0  gnata,  libi  sunt  ante  gerendae 
aerumnae:  post  ex  fluvio  fortuna  resistel. 

Haec  effatu'  pater,  germana,  repente  recessit, 
nec  sese  dedit  in  conspectum  corde  cupilus, 
quamquam  multa  manus  ad  caeli  caerula  templa  15 
tendebam  lacrumans,  et  blanda  voce  vocabam. 

Vix  aegro  turn  corde  meo  me  somnu'  reliquil. 

XXI.  42.  Haec,  etiam  si  ficta  sunt  a  poeta,  non  ab- 
sunt  tamen  a  consuetudine  somniorum.  Sit  sane 
etiam  illud  commentitium ,  quo  Priamus  est  contur- 
batus. 

Quia  mater  gravida  pdrere  se  ardentem  facem 
visa  est  in  somnis  Hecuba:  quo  facto  pater 
rex  ipse  Priamus,  somnio  mentis  melu 
perculsus,  curis  sumptus  suspirdntibus, 
exsdcri/icabat  hostiis  balantibus.  5 

Turn  coniectorem  postulat,  pacem  petens, 
ut  se  edocerel  obsecrans  Apollinem, 
quo  sese  vertant  tanlae  sortes  somniiim. 

Ibi  ex  oraclo  voce  divina  edidit 

Apollo ;  puerum,  primus  Priarno  qui  foret  1 0 

postilla  nalus,  temperaret  tollere. 

Eum  esse  exilium  Troiae,  peslem  Pergamo. 

43.  Sint  haec,  ut  dixi,  somnia  fabularum :  hisque  ad- 
iungatur  etiam  Aeneae  somnium,  quod  in  Numerii 
Fabii  Pictoris  Graecis  annalibus  eiusmodi  est,  ut 
omnia,  quae  ab  Aenea  gesta  sunt,  quaeque  illi  acci- 
derunt,  ea  fuerint,  quae  ei  secundum  quietem  visa 
sunt.  XXII.  Sed  propiora  videamus.  Cuiusnam  modi 
est  Superbi  Tarquinii  somnium,  de  quo  inBruto  Accii 
loquitur  ipse? 

44.  Quum  idm  quieti  corpus  nocturno  impetu 
dedi,  sopore  pldcans  artus  Idnguidos; 
visu’  st  in  somnis,  pdslorem  ad  me  appellere 
pecus  lanigerum  eximia  pulchritudine : 

duos  consangumeos  drieles  inde  eligi,  5 


praecldrioremque  dlterum  immoldre  me: 
deinde  eius  germanum  cornibus  connitier 
in  me  drietare,  eoque  ictu  me  ad  casum  dari: 
exin  prostratum  terra,  graviter  saucium, 
resupinum,  in  caelo  conlueri  maximum  ac  10 

mirificum  facinus;  dextrorsum  orbem  fldmmeum 
radidtum  solis  liquier  cursu  novo. 

45.  Eius  igitur  somnii  a  coniectoribus  quae  sit  inter- 
pretatio  facta,  videamus: 

Rex,  quae  in  vita  usurpant  homines,  cogitant,  cu- 

rdnt,  vident, 

quaeque  agunt  vigilantes,  agitantque ,  ea  si  cui  in 

somno  dccidunt, 

minus  mirum  est.  Sed  in  re  tanta  baud  temere  vi¬ 
sa  se  offerunt, 

'  Proin  vide,  ne,  quern  tu  esse  hebetem  deputes  aeque  ac 

pecus, 

is  sapientia  munitum  pectus  egregium  gerat,  5 

teque  regno  expellat.  Nam  id,  quod  de  sole  osten- 

tum  est  tibi, 

populo  commutdtionem  rerum  portendit  fore 
perpropinquam:  haec  bene  verruncent  populo.  Nam 

quod  ad  dexteram 

coepit  cur  sum  ab  laeva  signum  praepotens ;  pulcher- 

rime 

auguratum  est,  rem  Romanam  publicam  summdm 

fore.  10 

XXIII.  46.  Age  nunc  ad  externa  redeamus.  Matrem 
Phalaridis  scribit  Ponticus  Heraclides,  doctus  vir,  au¬ 
ditor  et  discipulus  Platonis,  visam  esse  videre  in 
somnis  simulacra  deorum ,  quae  ipsa  domi  consecra- 
visset:  ex  hisMercurium  e  patera,  quam  dextra  manu 
teneret,  sanguinem  visum  esse  fundere:  qui  quum 
terram  attigisset,  refervescere  videretur  sic,  ut  tota 
domus  sanguine  redundaret.  Quod  matris  somnium 
immanis  filii  crudelitas  comprobavit.  Quid  ego,  quae 
magi  Cyro  illi  principi  interpretati  sunt,  ex  Dinonis 
Persicis  proferam?  Nam  quum  dormienti  ei  sol  ad  pe¬ 
des  visus  esset,  ter  eum  scribit  frustra  appetivisse 
manibus,  quum  se  convolvens  sol  elaberetur  et  abi- 
ret:  ei  magosdixisse,  (quod  genus  sapientumetdocto- 
rum  habebatur  in  Persis  :)ex  triplici  appetitione  solis, 
xxx  annos  Cyrum  regnaturum  esse,  portendi.  Quod 
ita  contigit.  Nam  ad  septuagesimum  pervenit,  quum 
xl  natus  annos  regnare  coepisset.  47.  Est  profecto 
quiddam  etiam  in  barbaris  gentibus  praesentiens  at- 
que  divinans:  siquidem  ad  mortem  proficiscens  Cala- 
nus  Indus ,  quum  ascenderet  in  rogum  ardentem :  »0 
praeclarum  discessum,  inquit,  e  vita!  quum,  utHer- 
culi  contigit,  mortali  corpore  cremato,  in  lucem  ani¬ 
mus  excesserit!«  Quumque  Alexander  eum  rogaret, 
si  quid  vellet,  ut  diceret;  » Optime,  inquit:  propediem 
te  videbo. «  Quod  ita  contigit.  Nam  Babylone  paucis 
post  diebus  Alexander  est  mortuus.  Discedo  parum- 
per  a  somniis,  ad  quae  mox  revertar.  Qua  nocte  tern- 
plum  Ephesiae  Dianae  deflagravit,  eadem  constat  ex 
Olympiade  natum  esse  Alexandrum,  atque,  ubi  lucere 
coepisset,  clamitasse  magos,  pestem  ac  perniciem 
Asiae  proxima  nocte  natam.  Haec  de  Indis  et  magis. 
XXIV.  48.  Redeamus  ad  somnia.  Hannibalem  Cae- 
lius  scribit,  quum  columnam  auream,  quae  esset  in 
fano  lunonis  Laciniae,  auferre  vellet,  dubitaretque, 
utrum  ea  solida  esset,  an  extrinsecus  inaurata,  perte- 
rebravisse:  quumque  solidam  invenisset,  statuisset- 
que  tollere,  ei  secundum  quietem  visam  esse  Iunonem 
praedicere,  ne  id  faceret,  minarique,  si  fecisset,  se  cu- 
raturam,  ut  eum  quoque  oculum,  quo  bene  videret, 

amitteret;  idque  ab  homine  acuto  non  esse  neglectum. 
Itaque  ex  eo  auro,  quod  exterebratum  esset,  buculam 
curasse  faciendam,  et  earn  in  summa  columna  collo- 
cavisse.  49.  Hoc  idem  in  Sileni,  quern  Caelius  se- 
quitilr,  Graeca  historia  est:  is  autem  diligentissime 
res  Hannibalis  persecutus  est:  Hannibalem, quum  ce- 
pisset  Saguntum,  visum  esse  in  somnis  a  love  in  deo- 
rum  concilium  vocari :  quo  quum  venisset,  Iovem  im- 
perasse,  utltaliae  bellum  inferret,  ducemque  ei  unum 
e  concilio  datum ;  quo  ilium  utentem  cum  exercitu 
progredi  coepisse;  turn  ei  ducem  ilium  praecepisse, 
ne  respiceret;  ilium  autem  id  diutius  facere  non  po- 
tuisse  elatumque  cupiditate  respexisse;  turn  visam 
belluam  vastam  et  immanem,  circumplicatam  serpen- 
tibus,  quacumque  incederet,  omnia  arbusta,  virgulta, 
tecta  pervertere ;  et  eum  admiratum  quaesisse  de  deo, 
quodnam  illud  esset  tale  monstrum :  et  deum  respon- 
disse,  vastitatem  esse  Italiae,  praecepisseque ,  ut  per- 
geret  protinus;  quid  retro  atque  a  tergo  fieret,  nelabo- 
raret.  50.  Apud  Agathoclem  scriptum  in  historia 
est,  Hamilcarem  Karthaginiensem ,  quum  oppugnaret 
byracusas,  visum  esse  audire  vocem,se  postridie  cae- 
naturum  Syracusis :  quum  autem  is  dies  illuxisset, 
magnam  seditionem  in  castris  eius  inter  Poenos  et  Si- 
culos  milites  esse  factam:  quod  quum  sensissent  Sy- 
lacusani,  improviso  eos  in  castra  irrupisse  Hamilca- 
remque  ab  iis  vivum  esse  sublatum.  Ita  res  somnium 
comprobavit.  Plena  exemplorum  est  historia,  turn 
referta  vita  communis.  51.  At  vero  P.  Decius  ille,  Q. 
F.  qui  primus  e  Deciis  consul  fuit,  quum  esset  tribu- 
nus  militum  M.  Valerio,  A.  Cornelio  consulibus,  a 
Samnitibusque  premeretur  noster  exercitus,  quum 
pericula  praeliorum  iniret  audacius,  monereturque,  ut 
cautior  esset,  dixit,  quod  exstat  in  annalibus:  sibi  in 
somnis  visum  esse,  quum  in  mediis  hostibus  versare- 
tur,  occidere  cum  maxima  gloria.  Et  turn  quidem 
incolumis  exercitum  obsidione  liberavit.  Post  trien- 
nium  autem,  quum  consul  esset,  devovit  se,  et  in 
aciem  Latinorum  irrupit  armatus.  Quo  eius  facto  su- 
perati  sunt  et  deleti  Latini.  Cuius  mors  ita  gloriosa 
fuit,  ut  eamdem  concupisceret  filius.  XXV.  52.  Sed 
veniamus  nunc ,  si  placet ,  ad  somnia  philosophorum . 
Est  apud  Platonem  Socrates ,  quum  esset  in  custodia 
pub  lie  a,  dicens  Critoni ,  suo  familiari,  sibi  post  ter- 
tiumdiem  esse  moriendum:  vidisse  se  in  somnis  pul- 
chritudine  eximia  feminam ,  quae  se  nomine  appel- 
lans  diceret  Homericum  quemdam  eiusmodi  versum  : 

Terlia  te  Phthiae  tempestas  laeta  locabit. 

Quod  ut  est  dictum ,  sic  scribitur  contigisse.  Xeno¬ 
phon  Socraticus  (qui  vir  et  quantus!)  in  ea  militia, 
qua  cum  Cyro  minore  perfunctus  est,  sua  scribit  so¬ 
mnia;  quorum  eventus  mirabiles  exstiterunt.  53. 
Mentiri  Xenophontem,  an  delirare  dicemus?  Quid? 
singulari  vir  ingenioAristoteles,  et  paenedivino,  ipse- 
ne  errat,  an  alios  vult  errare?  quum  scribit,  Eudemum 
Cyprium,  familiarem  suum,  iter  in  Macedonian!  fa- 
cientem  Pheras  venisse;  quae  erat  urbs  in  Thessalia 
turn  admodum  nobilis,  ab  Alexandra  autem  tvranno 
crudeli  dominatu  tenebatur:  in  eo  igitur  oppido  ita 
graviter  aegrum  Eudemum  fuisse,  ut  omnes  medici 
diffiderent:  ei  visum  in  quiete  egregia  facie  iuvenein 
dicere,  fore,  ut  perbrevi  convalesceret,  paucisque  die- 
bus  interiturum  Alexandrum  tyrannum,  ipsum  autem 
Eudemum  quinquennio  post  domum  esse  rediturum. 
Atque  ita  quidem  prima  statim  scribitAristoteles  con- 
secuta,  et  convaluisse  Eudemum ,  et  ab  uxoris  fratri- 
bus  interfectum  tyrannum;  quinto  autem  annoexeun- 

te,  quum  esset  spes  ex  illo  somnio  in  Cyprum  ilium 
ex  Sicilia  esse  rediturum ,  praeliantem  eum  ad  Syra- 
cusas  occidisse :  ex  quo  ita  illud  somnium  esse  inter- 
pietatum ,  ut,  quum  animus  Eudemi  e  corpora  exces- 
serit,  turn  domum  revertisse  videatur.  54.  Adiunga- 
mus  philosophis  doctissimum  hominem,  poetam  qui¬ 
dem  divinum,  Sophoclem:  qui,  quum  ex  aede  Hercu- 
hs  patera  aurea  gravis  surrepta  esset,  in  somnis  vidit 
ipsum  deum  dicentem ,  qui  id  fecisset.  Quod  seme! 
ille  iterumque  neglexit.  Ubi  idem  saepius,  ascendit 
in  Areopagum  :  detulit  rem.  Areopagitae  comprehen- 
di  iubent  eum,  qui  a  Sophocle  erat  nominatus.  Is, 
quaestione  adhibita ,  confessus  est,  pateramque  retu- 
lit.  Quo  facto,  fanum  illud  Indices]  Ilerculis  nomi- 
natum  est.  XXVI.  55.  Sed  quid  ego  Graecorum? 
Nescio  quo  modo  me  magis  nostra  delectant.  Omnes 
hoc  historici,  Fabii,  Gellii,  sed  proxime  Caelius. 
Quum  bello Latino  ludi  votivi  maximi  primum  ficront, 
civitas  ad  arma  repente  est  excitata.  Itaque,  ludis 
intermissis,  instaurativi  constituti  sunt.  Qui  ante- 
quam  fierent,  quumque  iam  populus  consedisset,  ser- 
vus  per  circum  ,  quum  virgis  caederetur,  furcam  fe- 
rens  ductus  est.  Exin  cuidam  rustico  Romano  dor- 
mienti  visus  est  venire,  qui  diceret,  praesulem  sibi 
non  placuisse  ludis,  idque  ab  eodem  iussum  esse  eum 
senatui  nuntiare  :  ilium  non  esse  ausum.  Iterum  esse 
idem  visum,  et  monitum,  ne  vim  suam  experiri  vel- 
let:  ne  turn  quidem  esse  ausum.  Exin  filium  eius 
esse  mortuum ;  eamdem  in  somnis  admonitionem  fuis¬ 
se  tertiam.  Turn  ilium  etiam  dehilem  factum,  rem 
ad  amicos  detulisse,  quorum  de  sententia  lecticula  in 
curiam  esse  delatum,  quumque  senatui  somnium 
enarravisset,  pedibus  suis  domum  revertisse.  Itaque 
somnio  comprobato  a  senatu,  ludos  illos  iterum  in- 
stauratos,  memoriae  proditum  est.  56.  C.  vero  Grac¬ 
chus  multis  dixit,  ut  scriptum  apud  eumdemCaelium 
est,  sibi  in  somnis  quaesturam  petenti  Ti.  fra  tram  vi¬ 
sum  esse  dicere,  quam  vellet  cunctaretur ,  tamen  eo¬ 
dem  sibi  leto,  quo  ipse  interisset,  esse  pereundum. 
Hoc,  antequam  tribunus  plebi  C.  Gracchus  factus  es¬ 
set,  et  se  audisse  scribit  Caelius,  et  dixisse  multis. 
Quo  somnio  quid  inveniri  potest  certius? 

XXVII.  Quid?  ilia  duo  somnia,  quae  creberrime 
commemorantur  a  Stoicis ,  quis  tandem  potest  conte- 
mnere?  unum  deSimonide:  qui  quum  ignotum  quem¬ 
dam  proiectum  mortuum  vidisset,  eumque  humavis- 
set,  haberetque  in  animo  navem  conscendere,  moneri 
visits  est,  ne  id  faceret,  ab  eo,  quem  sepultura  affece- 
rat;  si  navigasset,  eum  naufragio  esse  periturum ;  ita¬ 
que  Simonidem  redisse;  perisse  ceteros ,  qui  turn  na- 
vigassent.  57.  Alterum  ita  traditum,  clarum  admo¬ 
dum  somnium.  Quum  duo  quidam  Arcades  familia- 
res  iter  una  facerent,  et  Megaram  venissent,  alterum 
ad  cauponem  devertisse,  ad  hospitem  alterum.  Qui  ut 
caenati  quiescerent,  concubia  nocte  visum  esse  in  so¬ 
mnis  ei  ,  qui  erat  in  hospitio,  ilium  alterum  orare,  ut 
subveniret,  quod  sibi  a  caupone  interims  pararetur ; 
eum  primo  perterritum  somniosurrexisse;  dein  quum 
se  collegisset  idque  visum  pro  niliilo  habendum  esse 
duxisset,  recubuisse;  tumei  dormienti  eumdem  ilium 
visum  esse  rogare,  ut,  quoniam  sibi  vivo  non  subve- 
nisset,  mortem  suam  ne  inultam  esse  pateretur,  se  in¬ 
terfectum  in  plaustrum  a  caupone  esse  coniectum ,  et 
supra  stercus  iniectum;  petere,  ut  mane  ad  portam 
adesset,  priusquam  plaustrum  ex  oppido  exiret.  Hoc 
vero  eum  somnio  commotum ,  mane  bubulco  praesto 
ad  portam  fuisse;  quaesisse  ex  eo,  quid  esset  in  plan- 

stro:  ilium  perterritum  fugisse,  mortuum  erutum  es¬ 
se;  cauponem,  re  patefacta,  poenas  dedisse. 

XXVJI1.  58.  Quid  hoc  somnio  dici  potest  divi- 
nius?  Sed  quid  aut  plura  aut  vetera  quaerimus?  Sae- 
pe  tibi  meum  narravi;  saepe  ex  te  audivi  tuum  so- 
mnium:  Me,  quum  Asiae  provinciae  praeessem,  vi- 
disse  in  quiete ,  quum  tu  equo  advectus  ad  quamdam 
magnifluminisripam,provectussubito  atque  delapsus 
in  flumen,  nusquam  apparuisses,  me  contremuisse, 
timore  perterritum :  turn  te  repente  laetum  exstitisse, 
eodemque  equo  adversam  ascendisse  ripam  nosque 
inter  nos  esse  complexos.  Facilis  coniectura  huius 
somnii:  mihique  a  peritis  in  Asia  praedictum  est,  fo¬ 
re  eos  eventus  rerum,  qui  acciderunt.  59.  Venio 
nunc  ad  tuum :  audivi  equidem  ex  te  ipso ,  sed  mihi 
saepius  noster  Salustius  narravit;  quum  in  ilia  fuga, 
nobis  gloriosa,  patriae  calamitosa,  in  villa  quadam 
campi  Atinatis  maneres,  magnamque  partem  noctis 
vigilasses ,  ad  lucem  denique  arete  et  graviter  dormi- 
tare  te*  coepisse.  Itaque,  quamquam  iter  instaret, 
se*  tamen  silentium  fieri  iussisse,  neque  esse  passum 
te  excitari:  quum  autem  experrectus  esses  hora  se- 
cunda  fere,  te  sibi  somnium  narravisse:  visum  tibi 
esse,  quum  in  locis  solis  maestus  errares,  C.  Marium 
cum  fascibus  laureatis  quaerere  ex  te ,  quid  tristis  es¬ 
ses  ;  quumque  tu  te  tua  patria  vi  pulsum  esse  dixis- 
ses ,  prehendisse  eum  dextram  tuam ,  et  bono  animo 
te  iussisse  esse ,  lictorique  proximo  tradidisse ,  ut  te 
in  monumentum  suum  deduceret;  et  dixisse,  in  eo 
tibi  salutem  fore.  Turn  et  se  exclamasse  Salustius 
narrat,  reditum  tibi  celerem  et  gloriosum  paratum ,  et 
te  ipsum  visum  somnio  delectari.  Nam  illud  mihi 
ipsi  celeriter  nuntiatum  est,  ut  audivisses ,  in  monu- 
mento  Marii  de  tuo  reditu  magnificentissimum  illud 
senatus  consultum  esse  factum ,  referente  optimo  et 
clarissimo  viro  consule,  idque  frequentissimo  theatro, 
incredibili  clamore  et  plausu  comprobatum:  dixisse 
te,  nihil  illo  Atinati  somnio  fieri  posse  divinius. 

XXIX.  60.  At  multa  falsa.  Immo  obscura  for- 
tasse  nobis.  Sed  sint  falsa  quaedam;  contra  vera 
quid  dicimus?  quae  quidem  multo  plura  evenirent,  si 
ad  quietem  integri  iremus.  Nunc  onusti  cibo  et  vino 
perturbata  et  confusa  cernimus.  Vide,  quid  Socra¬ 
tes  in  Platonis  Politia  loquatur.  Dicit  enim :  Quum 
dormientibus  ea  pars  animi,  quae  mentis  et  rationis  sit 
particeps,  sopita  langueat:  ilia  autem,  in  qua  feritas 
quaedam  sit  atque  agreslis  immanitas ,  quum  sit  immo- 
derato  lumef acta  potu  atque  pastu ,  exsultare  earn  in  so- 
rnno  immoderateque  iactari:  itaque  huic  omnia  visaobii- 
ciuntura  mente  ac  ratione  vacua:  ut  aut  cum  matre  cor¬ 
pus  miscere  videatur,  aut  cum  quovis  alio  vel  homine,  vel 
deo,  saepe  bellua;  atque  etiam  trucidare  aliquem,  et  im- 
pie  cruentari,  multaque  facer e  impure  atque  taetre  cum 
temeritate  et  impudentia.  61.  At  qui  salubri  et  mode- 
rato  cultu  atque  victu  quieli  se  tradiderit,  ea  parte  ani¬ 
mi ,  quae  mentis  et  consilh  est,  agitata  et  erecta,  satura- 
taque  bonarum  cogitationum  epulis:  eaque  parte  animi, 
quae  voluptate  alitur,  nec  inopia  enecta,  nec  satielate  af- 
fluenti,  ( quorum  utrumque  praestringere  aciem  mentis 
solet,  sive  deest  naturae  quippiam,  sive  abundat  atquo 
uffluitj  ilia  etiam  tertia  parte  animi,  in  qua  irarum  ex- 
sistit  ardor,  sedata  atque  restmeta:  turn  eveniet,  duabus 
animi  temerariis  partibus  compressis,  ut  ilia  tertia  pars 
rationis  et  mentis  eluceat,  et  se  vegetam  ad  somniandum 
acremque  praebeat:  turn  ei  visa  quietis  occurrent  trail-  \ 
quilla  atque  veracia.  Haec  verba  ipsa  Platonis  ex-  | 
pressi.  XXX.  62.  Epicurum  igitur  audiemus  po-  I 


tius?  Namque  Carneades  concertationis  studio  modo 
ait  hoc,  modo  illud.  At  ille  quid  sentit?  Sentit  autem 
nihil  umquam  elegans,  nihil  decorum.  Hunc  ergo 
antepones  Platoni  etSocrati?  qui  ut  rationem  non  red- 
derent,  auctoritate  tamen  hos  minutos  philosophos 
vincerent.  Iubet  igitur  Plato,  sic  ad  somnum  profi- 
cisci  corporibus  affectis,  ut  nihil  sit,  quod  errorem 
animis  perturbationemque  afferat.  Ex  quo  etiam  Py- 
thagoricis  interdictum  putatur,  ne  faba  vescerentur, 
quod  habet  inflationem  magnam  is  cibus,  tranquilli- 
tati  mentis  quaerentis  vera  contrariam.  63.  Quum 
ergo  est  somno  sevocatus  animus  a  societate  et  a  con- 
tagione  corporis ,  turn  meminit  praeteritorum ,  prae- 
sentia  cernit,  futura  praevidet.  Iacet  enim  corpus 
dormientis,  ut  mortui;  viget  autem  et  vivit  animus. 
Quod  multo  magis  faciet  post  mortem ,  quum  omnino 
corpore  excesserit.  Itaque  appropinquante  morte 
multo  est  divinior.  Nam  et  id  ipsum  vident,  qui  sunt 
morbo  gravi  et  mortifero  affecti,  instare  mortem.  Ita¬ 
que  his  occurrunt  plerumque  imagines  mortuorum; 
tumque  vel  maxime  laudi  student  ;  eosque,  qui  secus, 
quamdecuit,  vixerunt,  peccatorum  suorum  turn  ma¬ 
xime  poenitet.  64.  Divinare  autem  morientes,  etiam 
illo  exemplo  confirmat  Posidonius,  quo  affert,  Rho¬ 
dium  quemdam  morientem  sex  aequales  nominasse, 
et  dixisse,  qui  primus  eorum,  qui  secundus,  qui  dein- 
ceps  moriturus  esset.  Sed  tribus  modis  censet  deo- 
rum  appulsu  homines  somniare:  uno,  quodpraevideat 
animus  ipse  per  sese ,  quippe  qui  deorum  cognatione 
teneatur;  altero,  quodplenus  aer  sit  immortalium  ani- 
morum,  in  quibus  tamquam  insignitae  notae  veritatis 
appareant;  tertio,  quod  ipsi  dii  cum  dormientibus  col- 
loquantur :  idque,  ut  modo  dixi,  facilius  evenit  appro¬ 
pinquante  morte,  ut  animi  futura  augurentur.  65.  Ex 
quo  et  illud  est  Calani,  de  quo  ante  dixi,  et  Homerici 
Hectoris,qui  moriens  propinquamAchilli  mortem  de- 
nuntiat.  XXXI.  Neque  enim  illud  verbum  teme- 
re  consuetudo  approbavisset ,  si  ea  res  nulla  esset 
omnino: 

Praesagibat  animus,  frustra  me  ire,  quum  exirem 

domo. 

Sagire  enim  sentire  acute  est :  ex  quo  sagae  anus,  quia 
multa  scire  volunt,  et  sagaces  dicti  canes.  Is  igitur, 
qui  ante  sagit,  quam  oblata  res  est,  dicitur  praesagire, 
id  est,  futura  ante  sentire. 

66.  Inest  igitur  in  animis  praesagitio  extrinsecus 
iniecta  atque  inclusa  divinitus.  Ea  si  exarsit  acrius, 
furor  appellatur,  quum  a  corpore  animus  abstractus 
divino  instinctu  concitatur. 

H.  Sed  quid  oculis  rdbere  visa  est  derepente  ardenti- 

bus? 

U'bi,  illapaullo  Ante  sapiens,  virginali  modestia? 

C.  Mater,  optumAtum  multo  mulier  melior  mulierum ; 

missa  sum  superstitiosis  hAriolationibus ; 

nAm*  me  Apollo  fAtis  fandis  dementem  invilAm  ciet. 

Virgines  vero  aequales,  patri'  mei,  meilm  factum  pu- 

det, 

optimi  viri:  mea  mater,  tui  me  miser  et,  mei  piget. 

'Optumam  progeniem  Priamo  peperisti  extra  me:  hoc 

dolet, 

med  obesse,  illds  proclesse,  me  obstare,  illos  obsequi. 

0  poema  tenerum  et  moratum  atque  molle!  Sed  hoc 
minus  ad  rem.  67.  Illud,  quod  volumus,  expressum 
est,  ut  vaticinari  furor  vera  soleat. 

'Adest,  eldest  fax  obvoluta  sAnguine  atque  incendio: 

mullos  annos  lAtuit:  cives,  ferte  opem,  et  reslinguile. 

DE  DIVINATIONE 

Deus  inclusus  corpore  humano  iam ,  non  Cassandra 
loquitur: 

Iamque  man  magno  classis  cita 
texitur :  exitidm  examen  rapit : 
ddvenit,  et  fera  velivolantibus 
ncivibu'  complevit  manu'  littora. 

XXXII.  68.  Tragoedias  loqui  videor  et  fabulas.  At 
ex  te  ipso  non  commentitiam  rem ,  sed  factam ,  eius- 
dem  generis  audivi:  C.  Coponium  ad  te  venisse  Dyr- 
rhachio,  quum  praetorio  imperio  classis Rhodiae  prae- 
esset,cum  primis  hominem  prudentem  atque  doctura: 
eumque  dixisse ,  remigem  quemdam  e  quinqueremi 
Rhodiorum  vaticinatum ,  madefactum  iri  minus  xxx 
diebus  Graeciam  sanguine;  rapinas  Dyrrhachii  et 
conscensionem  in  naves  cum  fuga,  fugientibusque 
miserabilem  respectum  incendiorum  fore,  sed  Rhodio¬ 
rum  classi  propinquum  reditum  ac  domum  itionem 
dari :  turn  neque  te  ipsum  non  esse  commotum ,  Mar- 
cumque  Varronem  et  M.  Catonem,  qui  turn  ibi  erant, 
doctos  homines ,  vehementer  esse  perterritos :  paucis 
sane  post  diebus  ex  Pharsalica  fuga  venisse  Labie- 
num:  qui  quum  interitum  exercitus  nuntiavisset,  re- 
liqua  vaticinationis  brevi  esse  confecta.  69.  Nam  et 
ex  horreis  direptum  effusumque  frumentum  vias 
omnes  angiportusque  constraverat;  et  naves  subito 
perterriti  metu  conscendistis;  et  noctu  ad  oppidum 
respicientes ,  flagrantes  onerarias,  quas  incenderant 
milites,  quia  sequi  noluerant,  videbatis:  postremo  a 
Rhodia  classe  deserti,  verum  vatem  fuisse  sensistis. 

70.  Exposui,  quam  brevissime  potui,  somnii  et 
furoris  oracula,  quae  carere  arte  dixeram.  Quorum 
amborum  generum  una  ratio  est,  qua  Cratippus  noster 
uti  solet;  animos  hominum  quadam  ex  parte  extrin- 
secus  esse  tractos  et  baustos.  Ex  quo  intelligitur,  es¬ 
se  extra  divinum  animum,  humanus  unde  ducatur: 
humani  autem  animi  earn  partem,  quae  sensum,  quae 
motum  ,  quae  appetitum  habeat,  non  esse  ab  actione 
corporis  seiugatam :  quae  autem  pars  animi  rationis 
atque  inteliigentiae  sit  particeps,  earn  turn  maxime 
vigere ,  quum  plurimum  absit  a  corpore.  71 .  Itaque 
expositis  exemplis  verarum  vaticinationum  et  so- 
mniorum ,  Cratippus  solet  rationem  concludere  hoc 
modo:  »Si  sine  oculis  non  potest  exstare  officium  et 
munus  oculorum;  possunt  autem  aliquando  oculi  non 
fungi  suo  munere :  qui  vel  semel  ita  est  usus  oculis, 
ut  vera  cerneret,  is  habet  sensum  oculorum  vera  cer- 
nentium.  Item  igitur,  si  sine  divinatione  non  potest 
officium  et  munus  divinationis  exstare;  potest  autem 
quis,  quum  divinationem  habeat,  errare  aliquando, 
nec  veia  cernere:  satis  est  ad  confirmandam  divina— 
tionem,  semel  aliquid  esse  ita  divinatum,  ut  nihil  for- 
tuito  cecidisse  videatur.  Sunt  autem  eius  generis 
innumerabilia;  esse  igitur  divinationem,  confitendum 
est. « 

XXXIII.  72.  Quae  vero  aut  coniectura  explican- 
tur,  aut  eventis  animad versa  et  notata  sunt,  ea  genera 
divinandi,  ut  supra  dixi,  non  naturalia,  sed  artificiosa 
dicuntur:  in  quo  haruspices,  augures  coniectoresque 
numerantur.  Ilaec  improbantur  a  Peripateticis ,  a 
Stoicis  defenduntur.  Quorum  alia  sunt  posita  in  mo¬ 
numents  et  disciplina;  quod  Etruscorum  declarant  et 
haruspicini  et  fulgurales  et  tonitruales  libri,  vestri 
etiam  augurales:  alia  autem  subito  ex  tempore  conie¬ 
ctura  expiicantur,  ut  apud  Homerum  Calchas,,  qui  ex 
passerum  numero  belli  Troiani  annos  auguratus  est; 
et  ut  in  Sisennae  scriptum  historia  videmus,  quod,  te 
inspectante,  factum  est,  ut,  quum  ille  in  agio  Nolano 

immolaret  ante  praetorium ,  ab  infima  ara  subito  an- 
guis  emergeret;  quum  quidemC.Postumiusharuspex 
oraret  ilium ,  ut  in  expeditionem  exercitum  educeret: 
id  quum  Sulla  fecisset,  turn  ante  oppidum  Nolam  flo- 
rentissima  Samnitium  castra  cepit.  73.  Facta  conie¬ 
ctura  etiam  in  Dionysio  est  paullo  ante,  quam  resnare 
coepit:  qui  quum,  per  agrum  Leontinum  iter  faciens, 
equum  ipse  demisisset  in  flumen,  submersus  equus 
voraginibus,  non  exstitit:  quern  quum  maxima  con- 
tentione  non  poluisset  extrahere,  discessit,  ut  ait  Phi- 
listus,  aegre  ferens.  Quum  autem  aliquantuJum  pro- 
gressus  esset,  subito  exaudivit  hinnitum,  respexitque 
et  equum  alacrem  laetus  aspexit,  cuius  in  iuba  exa¬ 
men  apum  consederat.  Quod  ostentum  habuit  hanc 
vim,  ut  Dionysius  paucis  post  diebus  regnare  coepe- 
rit.  XXXIV.  74.  Quid?  Lacedaemoniis,  paullo  ante 
Leuctricam  calamitatem,  quae  significatio  facta  est, 
quum  in  Herculis  fano  arma  sonuerunt,  Herculisque 
simulacrum  multo  sudoremanavit?  At  eodem  tempo¬ 
re  rhebis,  ut  ait  Callisthenes ,  in  templo  Herculis  val- 
vae  clausae  repagulis  subito  se  ipsae  aperuerunt;  ar- 
maque,  quae  fixa  in  parietibus  fuerant,  ea  sunt  humi 
inventa.  Quumque  eodem  tempore  apud  Lebadiam 
Trophonio  res  divina  fieret,  gallos  gallinaceos  in  eo 
loco  sic  assidue  canere  coepisse,  ut  nihil  intermitte- 
rent:  turn  augures  dixisse  Boeotios,  Thebanorum  esse 
victoriam,  propterea  quod  avis  ilia  victa  silere  sole- 
ret,  canere,  si  vicisset.  75.  Eademque  tempestate 
multis  signis  Lacedaemoniis  Leuctricae  pugnae  cala- 
mitas  denuntiabatur.  Namque  et  Lysandri,  qui  La- 
cedaemoniorum  clarissimus  fuerat,  statuae,  quae  Del- 
phis  stabat  ,  in  capite  corona  subito  exstitit  ex  asperis 
herbis  et  agrestibus:  stellaeque  aureae ,  quae  Delphis 
erant  a  Lacedaemoniis  positae  post  navalem  illam  vi¬ 
ctoriam  Lysandri,  qua  Athenienses  conciderunt,  (qua 
in  pugna  quia  Castor  et  Pollux  cum  Lacedaemoniorum 
classe  visi  esse  dicebantur,  eorum  insignia  deorum, 
stellae  aureae,  quas  dixi,  Delphis  positae,)  paullo  ante 
Leuctricam  pugnam  deciderunt  neque  repertae  sunt. 
76.  Maximum  vero  illud  portentum  iisdem  Spartiatis 
f 11  it,  quod,  quum  oraculum  ab  love  Dodonaeo  peti- 
vissent,  de  victoria  sciscitantes ,  legatique  illud,  in 
quo  inerant  sortes,  collocavissent;  simia,  quam  rex 
Molossorum  in  deliciis  habebat,  et  sortes  ipsas  et  ce¬ 
tera,  quae  erant  ad  sortem  parata,  disturbavit  et  aliud 
alio  dissipavit.  Turn  ea,  quae  praeposita  erat  oracu- 
lo,  sacerdos  dixisse  dicitur ,  de  salute  Lacedaemoniis 
esse,  non  de  victoria  cogitandum.  XXXV.  77.  Quid? 
hello  Punico  secundo  nonne  C.  Flaminius,  consul  ite- 
rum,  neglexit  signa  rerum  futurarum  magna  cum  cla- 
de  reipublicae?  Qui,  exercitu  lustrato,  quum  Arretium 
versus  castra  movisset  et  contra  Hannibalem  legiones 
duceret,  et  ipse  et  equus  eius  ante  signum  lovis  Stato¬ 
ns  sine  caussa  repente  concidit,  nec  earn  rem  habuit 
religioni,  obiecto  signo,  ut  peritis  videbatur,  ne  com- 
mitteret  praelium.  Idem  quum  tripudio  auspicare- 
tur,  pullarius  diem  praelii  committendi  differebat. 
Turn  Flaminius  ex  eo  quaesivit,  si  ne  postea  quidem 
pulli  pascerentur,  quid  faciendum  censeret.  Quum 
illequiescendum  respondisset,  Flaminius:  nPraeclara 
vero  auspicia ,  si  esurientibus  pullis  res  geri  poterit, 
saturis  nihil  geretur. «  Itaque  signa  convelli,  et  se 
sequi  iussit.  Quo  tempore ,  quum  signifer  primi  ha- 
stati  signum  non  posset  movere  loco,  nec  quidquam 
proficeretur,  plures  quum  accederent;  Flaminius,  re 
nuntiata,  suo  more  neglexit.  Itaque  tribus  horis  con- 
cisus  exercitus,  atque  ipse  interfectus  est.  78.  Ma- 

gnura  ill  ad  etiam,  quod  addidit  Caelius ,  eo  tempore 
ipso,  quum  hoc  calamitosum  fieret  praelium,  tantos 
terrae  motus  in  Liguribus,  Gallia  compluribusque  in- 
sulis  totaque  in  Italia  factos  esse,  ut  multa  oppida  cor- 
ruerint,  multis  locis  labes  factae  sint  terraeque  dese- 
derint  fluminaque  in  contrarias  partes  fluxerint,  atque 
in  amnes  mare  influxerit.  XXXVI.  Fiuntcerte  divi- 
nationum  coniecturae  a  peritis.  Midae  illi  Phrygio, 
quum  puer  esset,  dormienti  formicae  in  os  tritici  gra- 
na  congesserunt.  Divitissimum  fore,  praedictum 
est:  quod  evenit.  At  Platoni,  quum  in  cunis  parvulo 
dormienti  apes  in  labellis  consedissent,  responsum 
est,  singulari  ilium  suavitate  orationis  fore.  Ita  fu- 
tura  eloquentia  provisa  in  infante  est.  79.  Quid? 
amores  ac  deliciae  tuae ,  Roscius  num  aut  ipse  aut  pro 
eo  Lanuvium  totum  mentiebatur?  Qui  quum  esset  in 
cunabulis  educareturque  in  Solonio,  qui  est  campus 
agri  Lanuvini ;  noctu  lumine  apposito  experrecta  nu- 
trix  animadvertit  puerum  dormientem  circumplica- 
tum  serpentis  amplexu.  Quo  aspectu  exterrita  cla- 
morem  sustulit.  Pater  autem  Roscii  ad  haruspices 
retulit:  qui  responderunt,  nihil  illo  puero  clarius,  ni¬ 
hil  nobilius  fore.  Atque  hanc  speciem  Pasiteles*  cae- 
lavit  argento  et  noster  expressit  Archias  versibus. 
Quid  igitur  exspectamus?  an,  dum  in  foro  nobiscum 
dii  immortales,  dum  in  viis  versentur,  dum  domi?  qui 
quidem  ipsi  se  nobis  non  offerunt,  vim  autem  suam 
longe  lateque  diffundunt;  quam  turn  terrae  cavernis 
includunt,  turn  hominum  naturis  implicant.  Nam 
terrae  vis  Pythiam  Delphis  incitabat,  naturae  Sibyl- 
lam.  Quid  enim?  non  videmus,  quam  sint  varia  ter- 
rarum  genera;  ex  quibus  et  mortifera  quaedam  pars 
est,  ut  et  Ampsancti  in  Hirpinis ,  et  in  Asia  Plutonia, 
quae  vidimus:  et  sunt  partes  agrorum  aliae  pestilen- 
tes,  aliae  salubres:  aliae,  quae  acuta  ingenia  gignant, 
aliae,  quae  retusa :  quae  omnia  hunt  et  ex  caeli  varie- 
tate  et  ex  disparili  aspiratione  terrarum. 

80.  Fit  etiam  saepe  specie  quadam ,  saepe  vocum 
gravitate  et  cantibus,utpellantur  animi  vehementius: 
saepe  etiam  cura  et  timore :  qualis  est  ilia, 

flexanima  tamquam  lymphata,  aut  Bacchi  sacris 

commota,  in  tumulis  Teucrum  commemordns  suum. 
XXXVII.  Atque  etiam  ilia  concitatio  declarat  vim  in 
animis  esse  divinam.  Negat  enim  sine  furore  Demo¬ 
critus  quemquam  poetam  magnum  esse  posse :  quod 
idem  dicit  Plato.  Quern,  si  placet,  appel let  furorem, 
dummodo  is  furor  ita  laudetur,  ut  in  Phaedro  Platonis 
laudatus  est.  Quid?  vestra  oratio  in  caussis:  quid? 
ipsa  actio  potest  esse  vehemens  et  gravis  et  copiosa, 
nisi  est  animus  ipse  commotior?  Equidem  etiam  in  te 
saepe  vidi ,  et  (ut  ad  leviora  veniamus)  in  Aesopo ,  fa- 
miliari  tuo,  tantum  ardorem  vultuum  atque  motuum, 
ut  eum  vis  quaedam  abstraxisse  a  sensu  mentis  vide- 
retur. 

81.  Obiiciuntur  etiam  saepe  formae,  quae  reapse 
nullae  sunt:  speciem  autem  offerunt.  Quod  conti- 
gisseBrenno  dicitur  eiusque  Gallicis  copiis,quum  fa- 
no  Apollinis  Delphici  nefarium  bellum  intulisset. 
Turn  enim  ferunt  ex  oraculo  effatam  esse  Pythiam  : 

Ego  providebo  rem  istam  el  albae  virgines. 

Ex  quo  factum,  ut  et  viderentur  virgines  ferre  ar- 
ma  contra,  et  nive  Gallorum  obrueretur  exercitus. 
XXXVIII.  Aristoteles  quidem  eos  etiam,  qui  valetu- 
dinis  vitio  furerent  et  melancholici  dicerentur,  cense- 
bat  habere  aliquid  in  animis  praesagiens  atque  divi- 
num.  Ego  autem  baud  scio,  an  nec  cardiacis  hoc  tri— 


buendum  sit,  nec  phreneticis:  animi  enim  integri, 
non  vitiosi  corporis  est  divinatio. 

82.  Quam  quidem  esse  re  vera,  hac  Stoicorum  ra¬ 
ti  one  concluditur :  »Si  sunt  dii,  neque  ante  declarant 
hominibus,  quae  futura  sunt :  aut  non  diligunt  homi¬ 
nes;  aut,  quid  eventurum  sit,  ignorant;  au.it  existi- 
mant,  nihil  interesse  hominum  scire,  quid  futurum 
sit;  aut  non  censent,  esse  suae  maiestatis  praesignifi- 
care  hominibus,  quae  sunt  futura;  aut  ea  ne  ipsi  qui¬ 
dem  dii  significare  possunt.  At  neque  non  diligunt 
nos;  sunt  enim  benelici  generique  hominum  amici: 
neque  ignorant  ea,quaeab  ipsis  constituta  et  designa- 
ta  sunt:  neque  nostra  nihil interestscireea,  quae  even- 
tura  sunt;  erimus  enim  cautiores,  si  sciemus:  neque 
hoc  alienum  ducunt  maiestate  sua ;  nihil  est  enim  be- 
neficentia  praestantius :  neque  non  possunt  futura 
praenoscere.  83.  Non  igitur  sunt  dii  nec  significant 
futura.  Sunt  autem  dii:  significant  ergo.  Et  non, 
si  significant,  nullas  vias  dant  nobis  ad  significationis 
scientiam:  frustra  enim  significarent:  nec,  si  dant 
vias,  non  est  divinatio;  est  igitur  divinatio. « 

XXXIX.  84.  Hac  ratione  et  Chrysippus  et  Dioge¬ 
nes  et  Antipater  utitur.  Quid  est  igitur,  cur  dubitan- 
dum  sit ,  quin  sint  ea  ,  quae  disputavi ,  verissima?  Si 
ratio  mecum  facit,  si  eventa,  si  populi,  si  nationes,  si 
Graeci,  si  barbari,  si  maiores  etiam  nostri,  si  denique 
hoc  semper  ita  putatum  est?  Si  summi  philosophi .  si 
poetae,  si  sapientissimi  viri ,  qui  respublicas  consti- 
tuerunt,  qui  urbes  condiderunt?  an,  dum  bestiae  lo- 
quantur,  exspectamus;  hominum  consentiente  aucto- 
ritate  contenti  non  suinus? 

83.  Nec  vero  quidquam  aliud  affertur,  cur  ea,  quae 
dico,  divinandi  genera  nulla  sint:  nisi,  quod  difficile 
dictu  videtur,  quae  cuiusque  divinationis  ratio,  quae 
caussa  sit.  Quid  enim  habet  haruspex,  cur  pulmo 
incisus  etiam  in  bonis  extis  dirimat  tempus  et  profe- 
rat  diem?  quid  augur,  cur  a  dextra  corvus,  a  sinistra 
cornix  faciat  ratum?  quid  astrologus,  cur  Stella  lovis 
aut  Veneris  coniuncta  cum  Luna  ad  ortus  puerorum 
salutaris  sit,  Saturni  Martisve  contraria?  cur  autem 
deus  dormientes  nos  moneat,  vigilantes  negiigat? 
Quid  deinde  caussae  est,  cur  Cassandra  furens  futura 
prospiciat,  Priamus  sapiens  hoc  idem  facere  non 
queat?  86.  Cur  fiat  quidque,  quaeris?  Recto  omnino. 
Sed  non  nunc  id  agitur.  Fiat,  necne  fiat,  id  quaeri- 
tur.  Ut  si  magnetem  lapidem  esse  dicam,  qui  ferrum 
ad  se  alliciat  et  attrahat ;  rationem ,  cur  id  fiat ,  afferre 
nequeam:  fieri  omnino  neges?  Quod  idem  facis  in 
divinatione:  quam  et  cernimus  ipsi,  et  audimus,  et 
legimus  et  a  patribus  accepimus :  neque  ante  philo- 
sophiam  patefactam ,  quae  nuper  inventa  est,  hac  de 
re  communis  vita  dubitavit:  et  postea,  quam  philoso- 
phia  processit,  nemo  aliter  philosophus  sensit,  in  quo 
modo  esset  auctoritas.  87.  Dixi  de  Pythagora,  de 
Democrito,  de  Socrate :  excepi  de  antiquis  praeter  Xe- 
nophanem  neminem:  adiunxi  veterem  Academiam, 
Peripateticos,  Stoicos.  Unus  dissentit  Epicurus.  Quid 
vero?  hoc  turpius,quamquod  idem  nullam  sensit  gra- 
tuitam  esse  virtutem?  XL.  Quis  est  autem,  quem  non 
moveat  clarissimis  monumentis  testata  consignataque 
antiquitas?  Calchantem  augurem  scribit  llomerus 
longe  optimum,  eumque  ducem  classis  fuisse  ad 
Ilium*,  auspiciorum  credo  scientia,  non  locorum.  88. 
Amphilochus  etMopsus  Argivorum  reges  fuerunt,  sed 
iidem  augures:  iique  urbes  in  ora  maritima  Ciliciae 
Graecas  condiderunt.  Atque  etiam  ante  hos  Amphia- 

raus  etTiresias,  non  humiles  et  obscuri,  neque  eorum 
similes,  ut  apud  Ennium  est, 

qui  sui  quaestus  caussa  ficlas  suscilunt  sententias, 
sed  clari  et  praestantes  viri,  qui  avibus  et  signis  ad- 
moniti  futura  dicebant.  Quorum  de  altero  etiam  apud 
inferos  Ilomerus  ait,  solum  sapere,  ceteros  umbrarum 
vagari  modo.  Amphiaraum  autem  sic  bonoravit  fama 
Graeciae,  deus  ut  haberetur,  atque  ut  ab  eius  solo,  in 
quo  est  humatus,  oracula  peterentur.  89.  Quid?  Asiae 
rex  Priamus  nonne  et  Helenum  filium  et  Cassandram 
fdiam  divinantes  habebat,  alterum  auguriis ,  alteram 
mentis  incitatione  et  permotione  divina?  Quo  in  gene- 
re  Marcios  quosdam  fratres,  nobili  loco  natos,  apud 
maiores  nostros  fuisse  scriptum  videmus.  Quid?  Po- 
lyidum  Corinthium  nonne  Homerus  et  aliis  multa ,  et 
filio  ad  Troiam  proficiscenti  mortem  praedixisse  com- 
memorat?  Omnino  apud  veteres,  qui  rerum  potieban- 
tur,  iidem  auguria  tenebant.  Ut  enim  sapere ,  sic  di- 
vinare  regale  ducebant.  Testis  est  nostra  civitas,  in 
qua  et  reges  augures,  et  postea  privati  eodem  sacerdo- 
tio  praediti  rempublicam  religionum  auctoritate  rexe- 
runt.  XLI.  90.  Eaque  divinationum  ratio  ne  in  bar- 
baris  quidem  gentibus  neglecta  est:  si  quidem  et  in 
Gallia  Druidae  sunt,  e  quibus  ipse  Divitiacum  Ae- 
duum,  hospitem  tuum  laudatoremque ,  cognovi:  qui 
et  naturae  rationem ,  quam  physiologiam  Graeci  ap¬ 
pellant,  notam  esse  sibi  profitebatur,  et  partim  augu¬ 
riis,  partim  coniectura,  quae  essent  futura,  dicebat; 
et  in  Persis  augurantur  et  divinant  Magi ,  qui  congre- 
gantur  in  fano  commentandi  caussa  atque  inter  se 
colloquendi:  quod  etiam  idem  vos  quondam  facere 
Nonis  solebatis.  91.  Nec  quisquam  rex  Persarum  po¬ 
test  esse,  qui  non  ante  magorum  disciplinam  scien- 
tiamque  perceperit.  Licet  autem  videre  et  genera 
quaedam  et  nationes  huic  scientiae  deditas.  Tehnes- 
sus  in  Caria  est:  qua  in  urbe  excellit  haruspicum  di- 
sciplina.  Itemque  Elis  in  Peloponneso  familias  duas 
certashabet,  lamidarum  unam,  alteram  Clytidarum, 
haruspicinae  nobilitate  praestantes.  In  Syria  Chal- 
daei  cognitione  astrorum  sollertiaque  ingeniorum  an- 
tecellunt.  92.  Etruria  autem  de  caelo  tacta  scientis- 
sime  animadvertit:  eademque  interpretatur ,  quid 
quibusque  ostendatur  monstris  atque  portentis.  Quo- 
circa  bene  apud  maiores  nostros  senatus,  turn ,  quum 
florebat  imperium,  decrevit,  ut  de  principum  filiis  sex 
singulis  Etruriae  populis  in  disciplinam  traderentur, 
ne  ars  tanta  propter  tenuitatem  bominum  a  religionis 
auctoritate  abduceretur  ad  mercedematquequaestum. 
Phryges  autem  et  Pisidae  et  Cilices  etArabum  natio 
avium  significationibus  plurimumobtemperant:  quod 
idem  factitatum  in  Umbria  accepimus. 

XLII.  93.  Ac  mihi  quidem  videntur  e  locis  quo- 
que  ipsis,  qui  a  quibusque  incolebantur ,  divinatio¬ 
num  opportunitates  esse  ductae.  Etenim  Aegyptii  et 
Babylonii,  in  camporum  patentium  aequoribus  babi- 
tantes,  quum  ex  terra  nihil  emineret,  quod  contempla¬ 
tion!  caeli  officere  posset,  omnem  curam  in  siderum 
cognitione  posuerunt;  Etrusci  autem ,  quod  religione 
imbuti  studiosius  et  crebrius  hostias  immolabant,  ex- 
torum  cognitioni  se  maxime  dediderunt:  quodque 
propter  acris  crassitudinem  de  caelo  apud  eos  multa 
fiebant,  et  quod  ob  eamdem  caussam  multa  inusitata 
partim  e  caelo,  alia  ex  terra  oriebantur,  quaedam 
etiam  ex  bominum  pecudumve  conceptu  et  satu,por- 
tentorum  exercitatissimi  interpretes  exstiterunt.  Quo¬ 
rum  quidem  vim,  ut  tu  soles  dicere,  verba  ipsa  pru- 
denter  a  maioribus  posita  declarant.  Quia  enim  osten- 


dunt,  portendunt,  monstrant,  praedicunt;  ostenta, 
portenta,  monstra,  prodigja  dicuntur.  94.  Arabes 
autem  et  Phryges  etCilices,  quod  pastu  pecudum  ma¬ 
xime  utuntur,  campos  et  montes  hieme  et  aestate  per- 
agrantes,  propterea  facilius  cantus  avium  et  volatus 
notaverunt.  Eademque  et  Pisidiae  caussa  fuit,  et  huic 
nostrae  Umbriae.  Turn  Caria  tota,  praecipueque  Tel- 
messes ,  quos  ante  dixi ,  quod  agros  uberrimos  maxi- 
meque  fertiles  incolunt,  in  quibus  multa  propter  fe- 
cunditatem  fingi  gigniquepossunt,  inostentisanimad- 
vertendis  diligentes  fuerunt. 

XL1II.  93.  Quis  vero  non  videt,  in  optima  quaque 
republica  plurimum  auspicia  et  reliqua  divinandi  ge¬ 
nera  valuisse?  Quis  rex  umquam  fuit,  quis  populus, 
qui  non  uteretur  praedictione  divina?  neque  solum  in 
pace,  sed  in  bello  multo  etiam  magis,  quo  maius  erat 
certamen  et  discrimen  salutis.  Omitto  nostros,  qui 
nihil  in  bello  sine  extis  agunt,  nihil  sine  auspiciis  do- 
mi  habent.  [Auspicia]  externa  videamus.  Namque 
et  Athenienses  omnibus  semper  publicis  consiliis  di- 
vinos  quosdam  sacerdotes,  quos  fiavreig  vocant,  adhi- 
buerunt:  et  Lacedaemonii  regibus  suis  augurem  as- 
sessorem  dederunt;  itemque  senibus  (sic  enim  consi¬ 
lium  publicum  appellant)  augurem  interesse  volue- 
runt:  iidemque  de  rebus  maioribus  semper  aut  Del- 
phis  oraculum,  aut  ab  Ammone  aut  a  Dodona  pete- 
bant.  96.  Lycurgus  quidem,  qui  Lacedaemoniorum 
rempublicam  temperavit,  leges  suas  auctoritate  Apol- 
linis  Delphici  confirmavit.  Quas  quum  vellet  Lysan- 
der  commutare ,  eadem  est  prohibitus  religione.  At¬ 
que  etiam,  qui  praeerant  Lacedaemoniis,  non  contend 
vigilantibus  curis,  in  Pasipbaae  fano,  quod  est  in  agro 
propter  urbem,  somniandi  caussa  incubabant,  quia 
vera  quietis  oracula  ducebant.  97.  Ad  nostra  iam 
redeo.  Quoties  senatus  decemviros  ad  libros  ire  ius- 
sit!  quantis  in  rebus,  quamque  saepe  responsis  haru¬ 
spicum  paruit!  Nam  et  quum  duo  visi  soles  essent,  et 
quum  tres  lunae,  et  quum  faces,  et  quum  sol  nocte  vi- 
sus  esset,  et  quum  e  caelo  fremitus  audilus,  et  quum 
caelum  discessisse  visum  est  atque  in  eo  animadversi 
globi.  Delata  etiam  ad  senatum  labes  agri  Priverna- 
tis,  quum  ad  infinitam  altitudinem  terra  desedisset, 
Apuliaque  maximis  terrae  motibus  conquassata esset: 
quibus  portentis  magna  popuio  Romano  bella  perni- 
ciosaeque  seditiones  denuntiabantur.  Inquehis  omni¬ 
bus  responsa  haruspicum  cum  Sibyllae  versibus  con- 
gruebant.  98.  Quid?  quum  Cumis  Apollo  sudavit, 
Capuae  Victoria?  quid?  ortus  androgyni?  nonne  fatale 
quoddam  monstrum  fuit?  Quid?  quum  fluvius  atratus 
sanguine  fluxit?  quid?  quum  saepe  lapidum,  sangui¬ 
nis  nonnumquam,  terrae  interdum,  quondam  etiam 
lactis  imber  defluxit?  quid?  quum  in  Capitolio  ictus 
Centaurus  e  caelo  est,  in  Aventino  portae  et  homines? 
Tusculi  aedes  Castoris  et  Pollucis  Bomaeque  Pietatis? 
nonne  et  haruspices  ea  responderunt,  quae  evenerunt, 
et  in  Sibyllae  libris  eaedem  repertae  praedictiones 
sunt?  XLIV.  99.  Caeciliae  Q.  filiae  somnio  modo 
Marsico  bello  templum  est  a  senatu  Iunoni  Sospitae 
restitutum.  Quod  quidem  somnium  Sisenna  quum 
disputavisset  mirifice  ad  verbum  cum  re  convenisse, 
tamen  insolenter,  credo  ab  Epicureo  aliquo  inductus, 
disputat  somniis  credi  non  oportere.  Idem  contra 
ostenta  nihil  disputat  exponitque  initio  belli Marsici  et 
deorum  simulacra  sudavisse,  et  sanguinem  fluxisse, 
et  discessisse  caelum,  et  ex  occulto  auditas  esse  voces, 
quae  pericula  belli  nuntiarent,  et  Lanuvii  clypeos, 
quod  haruspicibus  tristissimum  visum  esset,  a  muri- 

]ms  esse  derosos.  100.  Quid?  quod  in  annalibus  ha- 
bemus,  Veienti  bello,  quura  lacus  Albanus  praeter 
modum  crevisset,  Veientem  quemdam  ad  nos  homi- 
nem  nobilem  profugisse,  eumque  dixisse,  ex  fatis, 
quae  Veientes  scripta  haberent,  Veios  capi  non  posse, 
dum  lacus  is  redundaret:  et,  si  lacus  emissus  lapsu 
et  cursu  suo  ad  mare  profluxisset,  perniciosum  populo 
Romano;  sin  autem  ita  esset  eductus ,  ut  ad  mare  per- 
venire  non  posset,  turn  salutare  nostris  fore.  Ex  quo 
ilia  admirabilis  a  maioribus  Albanae  aquae  facta  de- 
ductio  est.  Quum  autem  Veientes  bello  fessi  legates 
ad  senatum  misissent,  turn  ex  his  quidam  dixisse  di- 
citur,  non  omnia  ilium  transfugam  ausum  esse  sena- 
tui  dicere:  in  iisdem  enim  fatis  scriptum  Veientes  ha¬ 
bere,  Fore,  ut  brevi  a  Gallis  Roma  caperetur:  quod  qui- 
dem  sexennio  post  Veios  captos  esse  factum  videmus. 
XLV.  101.  Saepe  etiam  et  in  praeliis  Fauni  auditi,  et 
in  rebus  turbidis  veridicae  voces  ex  occulto  missae 
esse  dicuntur:  cuius  generis  duo  suntexmultisexem- 
pla,  sed  maxima.  Nam  non  multo  ante  Urbem  captam 
exaudita  vox  est  a  luco  Vestae ,  qui  a  Palatii  radice  in 
novam  viam  devexus  est:  »Ut  muri  et  portae  refice- 
rentur;  futurum  esse,  nisi  provisum  esset,  ut  Roma 
caperetur. «  Quod  neglectum ,  quum  caveri  poterat, 
post  acceptam  illam  maximam  eladem  expiatum  est. 
Ara  enim  AioLoquenti,  quam  septam  videmus,  exad- 
versus  eum  locum  consecrata  est.  Atque  etiam  scri¬ 
ptum  a  multis  est,  quum  terrae  motus  factus  esset,  Ut 
sue  plena  procuratio  fieret,  vocem  ab  aede  Iunonis  ex 
arce  exstitisse:  quocirca  Iunonem  illam  appellatam 
Monetam.  Haec  igitur  et  a  diis  significata,  et  a  nostris 
maioribus  iudicata  contemnimus? 

102.  Neque  solum  deorum  voces  Pythagorei  ob- 
servitaverunt,  sed  etiam  hominum,  quae  vocant  omi- 
na.  Quae  maiores  nostri  quia  valere  censebant,  id- 
circo  omnibus  rebus  agendis,  Quod  bonum,  faustum, 
felix  fortunalumque  esset ,  praefabantur :  rebusque  di- 
vinis,  quae  publice  fierent,  ut  faverent  Unguis ,  impe- 
rabatur;  inque  feriis  imperandis,  ut  lilibus  et  iurgiis  se 
abstinerent.  Itemque  in  lustranda  colonia,  ab  eo,  qui 
earn  deduoeret,  et  quum  imperator  exercitum,  censor 
populum  lustraret,  bonis  nominibus,  qui  hostias  du- 
cerent,  eligebantur.  Quod  idem  in  delectu  consules 
observant,  ut  primus  miles  fiat  bono  nomine.  103. 
Quae  quidem  a  te  scis  et  consule  et  imperatore  sum- 
ma  religione  esse  servata.  Praerogativam  etiam  ma¬ 
iores  omen  iustorum  comitiorum  esse  voluerunt. 
XLVI.  Atque  ego  exempla  ominum  nota  proferam. 
L.  Paullus  consul  iterum,  quum  ei,  bellum  ut  cum 
rege  Perse  gereret,  obtigisset;  ut  ea  ipsa  die  domum 
ad  vesperum  rediit,  filiolam  suam  Tertiam,  quae  turn 
erat  admodum  parva,  osculans  animadvertit  tristicu- 
lam.  Quid  est,  inquit,  mea  Terlia ?  quid  tristis  es?  — 
Mi  pater,  inquit,  Versa  periit Turn  ille  arctius  puel- 
lam  complexus,  Accipio,  inquit,  mea  filia,  omen:  erat 
autem  mortuus  catellus  eo  nomine.  104.  L.  Flaccum, 
flaminemMartialem,  ego  audivi,  quum  diceret,  Caeci- 
liamMetelli,  quum  vellet  sororis  suae  filiam  in  matri- 
monium  collocare,  exisse  in  quoddam  sacellum  omi- 
nis  capiendi  caussa:  quod  fieri  more  veterum  solebat. 
Quum  virgo  staret,  et  Caecilia  in  sella  sederet,  neque 
diu  ul la  vox  exstitisset,  puellam  defatigatam  petiisse 
a  matertera,  ut  sibi  concederet  paullisper,  ut  in  eius 
sella  requiesceret:  illam  autem  dixisse,  Vero,  mea 
puella,  tibi  concedo  meas  sedes.  Quod  omen  res  conse- 
cuta  est.  Ipsa  enim  brevi  mortua  est;  virgo  autem 
nupsit,  cui  Caecilia  nupta  fuerat.  Haec  posse  conte- 


mni  vel  etiam  rideri,  praeclare  intelligo :  sed  id  ipsum 
est,  deos  non  putare;  quae  ab  iis  significantur ,  con- 
temnere. 

XLVII.  105.  Quid  de  auguribus  loquar?  Tuae 
partes  sunt:  tuum,  inquam,  auspiciorum  patrocinium 
debet  esse.  Tibi  App.  Claudius  augur  consulinun- 
tiavit,  addubitatoSalutis  augurio,  bellum  domesticum 
triste  ac  turbulentum  fore :  quod  paucispostmensibus 
exortum,  paucioribus  a  te  est  diebus  oppressum.  Cui 
quidem  auguri  vehementer  assentior.  Solus  enim 
multorum  annorum  memoria,  nondecantandi  augurii, 
sed  divinandi  tenuit  disciplinam.  Quem  irridebant 
collegae  tui,  eumque  turn  Pisidam,  turn  Soranum  au- 
gurem  esse  dicebant.  Quibus  nulla  videbatur  in  au- 
guriis  aut  auspiciis  praesensio  aut  scientia  veritatis 
futurae;  sapienter,  aiebant,  ad  opinionem  imperito- 
rum  esse  fictas  religiones.  Quod  longe  secus  est :  ne¬ 
que  enim  in  pastoribus  illis,  quibus  Romulus  praefuit, 
nec  in  ipso  Romulo  haec  calliditas  esse  potuit,  ut  ad 
errorem  multitudinis  religionis  simulacra  fingerent. 
Sed  difficultas  laborque  discendi  disertam  negligen- 
tiam  reddidit.  Malunt  enim  disserere,  nihil  esse  in 
auspiciis,  quam,  quid  sit,  ediscere.  106.  Quid  est 
illo  auspicio  divinius,  quod  apud  te  in  Mario  est?  ut 
utar  potissimum  te  auctore : 

Hie  Iovis  altisoni  subito  pinnatq  satelles, 
arboris  e  trunco  serpentis  saucia  morsu, 
subigit  ipsa,  feris  transfigens  unguibus,  anguem 
semianimum  et  varia  graviter  cervice  micantem. 
Quem  se  intorquentem  lanians  rostroque  cruen- 

tans,  5 

iam  satiata  animos,  iam  duros  ulta  dolores, 
abiicit  ef (lantern,  et  laceratum  affligit  in  unda, 
seque  obilu  a  soils  nitidos  convertit  ad  ortus. 

Hanc  ubi,  praepetibus  pinnis  lapsuque  volantem, 
conspexit  Marius,  divini  numinis  augur,  10 

faustaque  signa  suae  laudis  reditusque  notavit. 
Partibus  intonuit  caeli  paler  ipse  sinistris. 

Sio  aquilae  clarum  (irmavit  Iuppiter  omen. 

XL VIII.  107.  Atque  ille  Romuli  auguratus  pastoralis, 
non  urbanus  fuit;  nec  fictus  ad  opiniones  imperito- 
rum,  sed  a  certis  acceptus  et  posteris  traditus.  Ita- 
que  Romulus  augur,  ut  apud  Ennium  est,  cum  fratre 
item  augure, 

curantes  magna  cum  cura,  concupientes 
regni,  dant  operam  simul  auspicio  augurioque. 
Hinc  Remus  auspicio  se  devovet  atque  secundam 
solus  avem  servat.  At  Romulu'  pidcher  in  alto 
quaerit  Avenlino,  servans  genus  altivolantum.  5 
Certabanl,  urbem  Romamne  Remamne  vocarent. 
Omnis  cura  viris,  liter  esset  indupercitor. 
Exspeclant,  veluti,  consul  quum  mittere  signum 
volt,  omnes  avidi  spectant  ad  carceris  oras, 

1 08.  quam  mox  emittat  pictis  e  faucibu'  currus :  1 0 

sic  exspectabat  populus,  atque  ore  timebat 
rebus,  utri  mugni  victoria  sit  data  regni. 

Inter  ea  sol  albu1  recessit  in  inf  era  metis; 
exin  Candida  se  radiis  dedit  icta  foras  lux; 
et  simul  ex  alto  longe  pulcherrima  praepes  1 5 
laeva  volavit  avis:  simul  aureus  exoritur  sol. 
Cedunt  de  caelo  ter  quattuor  corpora  sancta 
avium,  praepetibus  sese  pulchrisque  locis  dant. 
Conspicit  inde  sibi  data  Romulus  esse  priora, 
auspicio  regni  slabilita  scamna  solumque .  20 

XLIX.  109.  Sed  unde  hue  degressa  est,  eodem 
redeat  oratio.  Si  nihil  queam  disputare,  quamobrem 

quidque  fiat,  et  tantummodo,  fieri  ea,  quae  comme- 
moravi ,  doceam :  parumne  Epicuro  Carneadive  re- 
spondeam?  Quid,  si  etiam  ratio  exstat  artificiosae 
praesensionis  facilis,  divinae  autem  paullo  obscu- 
rior?  Quae  enim  extis ,  quae  fulguribus,  quae  porten- 
tis ,  quaeastris  praesentiuntur ,  baec  notata  sunt  ob¬ 
servatione  diuturna.  Affert  autem  vetustas  omnibus 
in  rebus  longinqua  observatione  incredibilem  scien- 
tiam .  quae  potest  esse  etiam  sine  motu  atque  impulsu 
deorum,  quum,  quidexquoque  eveniat,  et  quid  quam- 
que  rem  significet,  crebraanimadversione  perspectum 
est.  HO.  Altera  divinatio  est  naturalis,  ut  ante  dixi: 
quae  physica  disputandi  subtilitate  referenda  est  ad 
naturam  deorum :  a  qua ,  ut  doctissimis  sapientissi- 
misque  placuit,  haustos  animos  et  Iibatos  habemus: 
quumque  omnia  completa  et  referta  sint  aeterno  sensu 
et  mehte  divina,  necesse  est  cognatione  divinorum 
animorum  animos  humanos  commoveri.  Sed  vigi¬ 
lantes  animi  vitae  necessitatibusserviunt,  disiungunt- 
que  se  a  societate  divina,  vinclis  corporis  impediti. 
H  t .  Rarum  est  quoddam  genus  eorum ,  qui  se  a  cor- 
pore  avocent  et  ad  divinarum  rerum  cognitionem  cu- 
ra  omni  studioque  rapiantur.  Horum  sunt  auguria 
non  divini  impetus,  sed  rationis  humanae:  nam  et  na- 
tura  futura  pr'aesentiunt ,  ut  aquarum  fluxiones  et  de- 
flagrationem  futuram  aliquando  caeli  atque  terrarum. 
Alii  autem,  in  republica  exercitati,  ut  de  Atheniensi 
Solone  accepimus,  orientem  tyrannidem  multo  ante 
prospiciunt.  quos  prudentes  possumus  dicere,  id  est 
providentes ;  divinos  nullo  modo possumus;  nonplus, 
quam  Milesium  Thalem ,  qui ,  ut  obiurgatores  suos 
convinceret,  ostenderetque ,  etiam  philosophum ,  si  ei 
commodum  esset,  pecuniam  facere  posse,  omnem 
oleam,  antequam  florere  coepisset,  in  agro  Milesio  co- 
emisse  dicitur.  112.  Animadverterat  fortasse  qua- 
damscientia,  olearum  ubertatem  fore.  Et  quidem 
idem  primus  defectionem  solis,  quae  Astyageregnante 
facta  est,  praedixisse  fertur.  L.  Multa  medici,  multa 
gubernatores,  agricolae  etiam  multa  praesentiunt:  sed 
nullam  eorum  divinationem  voco,  ne  illam  quidem, 
qua  ab  Anaximandro  physico  moniti  Lacedaemonii 
sunt,  ut  urbem  et  tecta  linquerent  armatique  in  agro 
excubarent,  quod  terrae  motus  instaret,  turn,  quum  et 
urbs  tota  corruit,  et  ex  monte  Taygeto  extrema  montis 
quasi  puppis  avulsa  est.  Ne  Pherecydes  quidem,  ille 
Pythagorae  magister,  potius  divinus  habebitur,  quam 
physicus;  qui  quum  vidisset  haustam  aquam  de  iugi 
puteo,  terrae  motus  dixit  instare.  113.  Nec  vero  um- 
quam  animus  hominis  naturaliter  divinat,  nisi  quum 
ita  solutus  est  et  vacuus,  ut  ei  plane  nihil  sit  cum  cor- 
pore.  Quod  aut  vatibus  contingit  aut  dormientibus. 
Itaque  ea  duo  genera  a  Dicaearcho  probantur  et,  ut 
dixi ,  a  Cratippo  nostro.  Si  propterea ,  quod  ea  profi- 
ciscuntur  a  natura,  sint  summa  sane,  modo  ne  sola. 
Sin  autem  nihil  esse  in  observatione  putant,  multa  tol- 
Junt,  quibus  vitae  ratio  continetur.  Sed  quoniam 
dant  aliquid,  idque  nonparvum,  vaticinationes  cum 
somniis ;  nihil  est,  quod  cum  his  magno  opere  pugne- 
mus,  praesertim  quum  sint,  qui  omnino  nullam  divi¬ 
nationem  probent.  114.  Ergo  et  ii,  quorum  animi, 
spretis  corporibus,  evolant  atque  excurrunt  foras ,  ar- 
dore  aliquo  inflammati  atque incitati,  cernunt  ilia  pro- 
fecto,  quae  vaticinantes  pcaenuntiant:  multisque  re¬ 
bus  inflammantur  tales  animi,  qui  corporibus  non  in- 
haerent;  ut  ii,  qui  sono  quodam  vocum  et  Phrygiis 
cantibus  incitantur.  Multos  nemora  silvaeque ,  mul- 
tos  amnes  aut  maria  commovent:  quorum  furibunda 


mens  videt  ante  multo,  quae  sunt  futura.  Quo  de  ge- 
nere  ilia  sunt: 

Eheu,  viclete ;  iudicavit  inclulum 
iudicium  inter  deas  tre's  aliquis: 
quo  iudicio  Lacedaemonia 
mulier,  furiarum  una,  udveniet. 

Eodem  enim  modo  multa  a  vatieinantibus  saepe  prae- 
dicta  sunt,  neque  solum  verbis,  sed  etiam 

versibu',  quos  olini  Fauni  vatesque  cunebant. 

115.  Similiter  Marcius  et  Publicius  vates  cecinisse 
dicuntur.  Quo  de  genere  Apollinis  operta  prolata 
sunt.  Credo  etiam  anhelitus  quosdam  fuisse  terra- 
rum,  quibus inflataementes  oracula  funderent.  LI.  At¬ 
que  haec  quidem  vatum  ratio  est:  nec  dissimilis  sane 
somniorum.  Nam  quae  vigilantibus  accidunt  vati¬ 
bus,  eadem  nobis  dormientibus.  Viget  enim  animus 
in  somnis,  liberque  est  sensibus  et*  omni  impeditione 
curarum,  iacente  et  mortuo  paene  corpore.  Qui  quia 
vixit  ab  omni  aeternitate ,  versatusque  est  cum  innu- 
merabilibus  animis,  omnia,  quae  in  natura  rerum 
sunt,  videt;  si  modo  temperatis  escis  modicisque  po- 
tionibus  ita  est  affectus,  ut  sopito  corpore  ipse  vigilet. 
Ilaec  somniantis  est  divinatio.  116.  Hie  magna  quae- 
dam  exoritur ,  neque  ea  naturalis ,  sed  artificiosa  so¬ 
mniorum  Antiphontis  interpretatio:  eodemque  modo 
et  oraculorum  et  vaticinationum  sunt  explanatores ,  ut 
grammatici  poetarum.  Nam  ut  aurum  et  argentum, 
aes,  ferrum  frustra  natura  divina  genuisset,  nisi  ea¬ 
dem  docuisset,  quemadmodum  ad  eorum  venas  per- 
veniretur :  nec  fruges  terrae  baccasve  arborum  cum 
utilitate  u  I  la  generi  humano  dedisset,  nisi  earum  cul- 
tus  et  conditiones  tradidisset:  materia  deinde  quidiu- 
varet,  nisi  confectionis  eius  fabricam  haberemus?  sic 
cum  omni  utilitate,  quam  dii  hominibus  dederunt, 
ars  aliqua  coniuncta  est,  per  quam  ilia  utilitas  percipi 
possit.  Item  igitur  somniis,  vaticinationibus,  oracu- 
lis,  quod  erant  multa  obscura,  multa  ambigua,  expla¬ 
nations  adhibitae  sunt  interpretum. 

117.  Quo  modo  autem  aut  vates  aut  somniantes  ea 
videant,  quae  nusquam  etiam  tunc  sint,  magna  quae- 
stio  est.  Sed  explorata  si  sint  ea ,  quae  ante  quaeri 
debeant  ;  sint  haec,  quae  quaerimus,  faciliora.  Con- 
tinet  enim  totam  hanc  quaestionem  ea  ratio,  quae  est 
de  natura  deorum  a  te  secundo  libroexplicatadilucide. 
Quam  si  obtinemus,  stabit  illud  quidem ,  quod  locum 
hunc  continet,  de  quo  agimus,  esse  deos,  et  eorum 
providentia  mundum  administrari,  eosdemque  consu- 
lere  rebus  humanis,  nec  solum  universis,  verum  etiam 
singulis.  Haec  si  tenemus,  quae  mihi  quidem  non 
videntur  posse  convelli;  profecto  hominibus  a  diis  fu¬ 
tura  significari  necesse  est.  LII.  118.  Sed  distin- 
guendum  videtur,  quonam  modo.  Nam  non  placet 
Stoicis,  singulis  iecorum  fissis  aut  avium  cantibus  in- 
teresse  deum:  neque  enim  decorum  est  nec  diis  di- 
gnum ,  nec  fieri  ullo  pacto  potest :  sed  ita  a  principio 
inchoatum  esse  mundum ,  ut  certis  rebus  certa  signa 
praecurrerent,  alia  in  extis,  alia  in  avibus,  alia  in  ful¬ 
guribus,  alia  in  ostentis,  alia  in  stellis,  alia  in  somni- 
antium  visis,  alia  in  furentitlm  vocibus.  Ea  quibus 
bene  percepta  sunt,  ii  non  saepe  falluntur.  Male  con- 
iecta  maleque  interpretata  falsa  sunt,  non  rerum  vitio, 
sed  interpretum  inscientia.  Hoc  autem  posito  atque 
concesso,  esse  quamdam  vim  divinam,  hominum  vi- 
tam  continentem;  non  difficile  est,  quae  fieri  certe  vi- 
demus,  ea  qua  ratione  fiant,  suspicari.  Nam  et  ad 
hostiam  deligendam  potest  dux  esse  visquaedamsen- 
tiens,  quae  est  toto  confusa  mundo:  et  turn,  ipsam 

quum  immolare  velis,  extorum  fieri  mutatio  potest,  ut 
aut  absit  aliquid  aut  supersit:  parvis  enim  momentis 
multa  natura  aut  affingit  aut  mutat  aut  detrahit.  11 9. 
Quod  ne  dubitare  possimus,  maximo  est  argumento, 
quod  paullo  ante  interitum  Caesaris  contigit:  qui 
quum  immolaret  illo  die,  quo  primum  in  sella  aurea 
sedit  et  cum  purpurea  veste  processit,  in  extis  bovis 
opimi  cor  non  fuit.  Num  igitur  censes  ullum  animal, 
quod  sanguinem  habeat,  sine  corde  esse  posse?  Qua 
ille  rei  novitate  percussus,  quum  Spurinna  diceret, 
timendum  esse,  ne  et  consilium  et  vita  deficeret;  ea- 
rum  enim  rerum  utrumque  a  corde  proficisci :  poste- 
ro  die  caput  in  iecore  non  fuit.  Quae  quidem  illi  por- 
tendebantur  a  diis  immortalibus,  utvideret  interitum, 
non  ut  caveret.  Quum  igitur  eae  partes  in  extis  non 
reperiuntur,  sinequibus  victima  ilia  vivere  nequisset; 
intelligendum  est,  in  ipso  immolationis  tempore  eas 
partes,  quae  absint,  interisse.  LIII.  120.  Eademque 
efficit  in  avibus  divina  mens;  ut  turn  hue,  turn  illuc 
volent  alites:  turn  in  hac,  turn  in  ilia  parte  se  occul- 
tent:  turn  a  dextra ,  turn  a  sinistra  parte  canant  osci- 
nes.  Nam  si  animal  omne,  ut  vult,  ita  utitur  motu  sui 
corporis,  prono,  obliquo,  supino,  membraque  quo- 
cumque  vult  flectit,  contorquet,  porrigit,  contrahit; 
eaque  ante  efficit  paene,  quam  cogitat:  quanto  id  deo 
est  facilius,  cuius  numini  parent  omnia?  121 .  Idem- 
que  mittit  et  signa  nobis  eius  generis,  qualia  permul- 
ta  bistoria  tradictit;  quale  scriptum  illud  videmus :  si 
luna  paullo  ante  sobs  ortum  defecisset  in  signo  leonis, 
fore ,  ut  armis  Darius  et  Persae  ab  Alexandro  et  Mace- 
donibus  praelio  vincerentur,  Dariusquemoreretur :  et, 
si  puella  nata  biceps  esset,  seditionem  in  populo  fore, 
corruptelam  et  adulterium  domi;  et,  si  mulier  leonem 
peperisse  visa  esset ,  fore ,  ut  ab  exteris  gentibus  vin- 
ceretur  ea  respublica,  in  qua  id  contigisset.  Eiusdem 
generis  etiam  illud  est,  quod  scribit Herodotus :  Croesi 
filium,  quum  esset  infans ,  locutum  :  quo  ostento  re- 
gnum  patris  et  domum  funditus  concidisse.  Caput 
arsisseServioTullio  dormienti,  quae  historia  non  pro- 
didit?  Ut  igitur,  qui  se  tradet  quieti,  praeparato  animo 
quum  bonis  cogitationibus,  turn  rebus  ad  tranquillita- 
tem  accommodatis,  certa  et  vera  cernit  in  somnis :  sic 
castus  animus  purusque  vigilantis  et  ad  astrorum,  et 
ad  avium  reliquorumque  signorum,et  adextorum  ve- 
ritatem  est  paratior.  LIY.  122.  Hoc  nimirum  est  il¬ 
lud,  quod  de  Socrate  accepimus,  quodque  ab  ipso  in 
libris  Socraticorum  saepe  dicitur,  esse  divinum  quid- 
dam,  quod  doufiovLov  appellat,  cui  semper  ipse  parue- 
rit,  numquam  impellenti,  saepe  revocanti.  Et  Socra¬ 
tes  quidem  (quo  quem  auctorem  meliorem  quaeri- 
mus?)  Xenophonti  consulenti,  sequereturne  Cyrum, 
postea  quam  exposuit,  quae  sibi  videbantur,  Et  no¬ 
strum  quidem,  inquit,  humunum  est  consilium;  sed  de 
rebus  et  obscuris  et  incertis  ad  Apollinem  censeo  referen¬ 
dum  :  ad  quem  etiam  Athenienses  publice  de  maioribus 
rebus  semper  retulerunt.  123.  Scriptum  est  item, 
quum  Critonis,  sui  familiaris ,  oculum  alligatum  vi- 
disset,  quaesivisse,  quid  esset:  quum  autem  ille  re- 
spondisset,  in  agro  ambulanti  ramulum  adductum,  ut 
remissus  esset,  in  oculum  recidisse:  turn  Socrates: 
»Non  enim  paruisti  mihi  revocanti,  quum  uterer,  qua 
soleo,  praesagitione  divina. «  Idem  etiam  Socrates, 
quum  apud  Delium  male  pugnatum  esset  Lachete 
praetore  fngeretque  cum  ipso  Lachete,  ut  ventum  est 
in  trivium,  eadem,  qua  ceteri,  fugere  noluit.  Quibus 
quaerentibus,  cur  non  eadem  via  pergeret,  deterreri 
se  a  deo  dixit.  Turn  quidem  ii,  qui  alia  via  fugerant, 


in  hostium  equitatum  inciderunt.  Permulta  collecta 
sunt  ab  Antipatro,  quae  mirabiliter  a  Socrate  divinata 
sunt.  Quae  praetermittam :  tibi  enim  nota  sunt,  mihi 
ad  commemorandum  non  necessaria.  124.  Illud  ta- 
men  eius  philosophi  magnificum  ac  paene  divinum, 
quod,  quum  impiis  sententiis  damnatus  esset,  aequis- 
simo  animo  se  dixit  mori:  neque  enim  domoegredien- 
ti,  neque  illud  suggestum,  in  quo  caussam  dixerat, 
ascendenti  signum  sibi  ullum,  quod  consuesset,  a 
deo,  quasi  mali  alicuius  impendentis,  datum. 

LV.  Equidem  sic  arbitror ,  etiam  si  multa  fallant 
eos,  qui  aut  arte  aut  coniectura  divinare  videantur,  es¬ 
se  tamen  divinationem :  homines  autem ,  ut  in  ceteris 
artibus,  sic  in  hac  posse  falli.  Potest  accidere,  ut  ali- 
quod signum dubie  datum  pro  certo  sit  acceptum:  po¬ 
test  aliquod  latuisse  aut  ipsum,  aut  quod  esset  illi 
contrarium.  Mihi  autem  ad  hoc,  de  quo  disputo, 
probandum  satis  est,  non  modo  plura,  sed  pauciora 
divine  praesensa  et  praedicta  reperiri.  125.  Quin 
etiam  hoc  non  dubitans  dixerim :  si  unum  aliquid  ita 
sit  praedictum  praesensumque,  ut,  quum  evenerit,  ita 
cadat,  ut  praedictum  sit,  neque  in  eo  quidquam  casu 
et  fortuito  factum  esse  appareat:  esse  certe  divinatio¬ 
nem,  idque  esse  omnibus  confitendum. 

Quocirca  primum  mihi  videtur ,  ut  Posidonius  fa- 
cit,  a  deo,  de  quo  satis  dictum  est,  deinde  a  fato,  dein- 
de  a  natura  vis  omnis  divinandi  ratioque  repetenda. 
Fieri  igitur  omnia  fato,  ratio  cogit  fateri.  Fatum  au¬ 
tem  id  appello,  quod  Graeci  elpaQp.ivqv ,  id  est  ordi- 
nem  seriemque  caussarum,  quumcaussacaussae  nexa 
rem  ex  se  gignat.  Ea  est  ex  omni  aeternitate  fluens 
veritas  sempiterna.  Quod  quum  ita  sit,  nihil  est  fa¬ 
ctum,  quod  non  futurum  fuerit,  eodemque  modo  nihil 
est  futurum,  cuius  non  caussas  id  ipsum  efficientes 
natura  contineat.  126.  Ex  quo  intelligitur ,  ut  fatum 
sit  non  id,  quod  superstitiose,  sed  id,  quod  physice 
dicitur,  caussa  aeterna  rerum,  cur  et  ea,  quae  praeter- 
ierunt,  facta  sint  et,  quae  instant,  fiant  et,  quae  se- 
quuntur,  futura  sint.  Ita  fit,  ut  et  observatione  notari 
possit,  quae  res  quamque  caussam  plerumque  conse- 
quatur,  etiam  si  non  semper.  Nam  id  quidem  affir- 
mare  difficile  est.  Easdemque  caussas  verisimile  est 
rerum  futurarum  cerni  abiis,  qui  aut  per  furorem  eas, 
aut  in  quiete  videant.  LVI.  127.  Praeterea  quum  fa¬ 
to  omnia  fiant,  (id  quod  alio  loco  ostendetur,)  si  quis 
mortalis  possit  esse,  qui  colligationem  caussarum 
omnium  perspiciat  animo,  nihil  eum  profecto  fallat. 
Qui  enim  teneat  caussas  rerum  futurarum,  idem  ne- 
cesse  est  omnia  teneat,  quae  futura  sint.  Quod  quum 
nemo  facere,  nisi  deus,  possit,  relinquendum  est  ho- 
mini,  ut  signis  quibusdam ,  consequentia  declaranti- 
bus,  futura  praesentiat.  Non  enim  ilia,  quae  futura 
sunt,  subito  exsistunt;  sed  est  quasi  rudentis  explica¬ 
tions^  traductio  temporis  nihil  novi  efficientis  et  pri¬ 
mum  quidque  replicantis.  Quod  et  ii  vident,  quibus 
naturalis  divinatio  data  est,et  ii,  quibus  cursus  rerum 
observando  notatus  est.  Qui  etsi  caussas  ipsas  non 
cernunt,  signa  tamen  caussarum  et  notas  cernunt:  ad 
quas,  adhibita  memoria  et  diligentia ,  ex  monumentis 
superiorum  efficitur  ea  divinatio,  quae  artificiosa  di¬ 
citur,  extorum,  fulgurum,  ostentorum  signorumque 
caelestium.  128.  Non  est  igitur,  ut  mirandum  sit, 
ea  praesentiri  a  divinantibus,  quae  nusquam  sint. 
Sunt  enim  omnia ,  sed  tempore  absunt.  Atque  ut  in 
seminibus  vis  inest  earum  rerum,  quae  ex  iis  progi- 
gnuntur:  sic  in  caussis  conditae  sunt  res  futurae,  quas 
esse  futuras  aut  concitata  mens  aut  soluta  somno  cer- 

nit  aut  ratio  aut  coniectura  praesentit.  Atque  ut  ii, 
qui  solis  et  lunae  reliquorumque  siderum  ortus,  obi- 
tus  motusque  cognorunt,  quo  quidque  tempore  eorum 
futurumsit,  multo  ante  praedicunt:  sic,  qui  cursum 
rerum,  eventorumque  consequentiam  diuturnitate 
pertractatanotaverunt,  aut  semper  aut,  si  id  difficile 
est,  plerumque,  quod  si  ne  id  quidem  conceditur, 
nonnumquam  certe,  quid  futurum  sit,  intelligunt. 
Atque  haec  quidem  et  quaedam  huiusmodi  argumen- 
ta,  cur  sit  divinatio,  ducuntur  a  fato. 

LVII.  129.  A  natura  autem  alia  quaedam  ratio 
est:  quae  docet,  quanta  sit  animi  vis,  seiuncta  a  cor¬ 
poris  sensibus :  quod  maxime  contingit  aut  dormien- 
tibus  aut  mente  permotis.  Ut  enim  deorum  animi 
sine  oculis,sine  auribus,sine  lingua  sentiunt  inter  se, 
quid  quisque  sentiat:  ex  quo  fit,  ut  homines,  etiam 
quum  taciti  optent  quid  aut  voveant,  non  dubitent, 
quin  dii  illud  exaudiant:  sic  animi  bominum ,  quum 
aut  somno  soluti  vacant  corpore,  aut  mente  permoti 
per  se  ipsi  libere*  incitati  moventur,  cernunt  ea,  quae 
permixti  cum  corpore  animi  videre  non  possunt.  130. 
Atque  hanc  quidem  rationem  naturae  difficile  est  for- 
tasse  traducere  ad  id  genus  divinationis ,  quod  ex  arte 
profectum  dicimus:  sed  tamen  id  quoque  rimatur, 
quantum  potest,  Posidonius.  Esse  censet  in  natura 
signa  quaedam  rerum  futurarum.  Etenim  Ceos  acce¬ 
pt1118  ortum  caniculae  diligenter  quotannis  solere 
servare,  coniecturamque  capere,  ut  scribit  Ponticus 
Heraclides ,  salubrisne  an  pestilens  annus  futurus  sit. 
Nam  si  obscurior  et  quasi  caliginosa  Stella  exstiterit, 
pingue  et  concretum  esse  caelum,  ut  eius  aspiratio 
gravis  et  pestilens  futura  sit:  sin  illustris  et  perlucida 
Stella  apparuerit,  significari,  caelum  esse  tenue  pu- 
rumque  et  propterea  salubre.  131.  Democritus  au¬ 
tem  censet,  sapienter  instituisse  veteres,  ut  bostiarum 
immolatarum  inspicerentur  exta;  quorum  ex  liabitu 
atque  ex  colore  turn  salubritatis,  turn  pestilentiae  si¬ 
gna  percipi;  nonnumquam  etiam ,  quae  sit  vel  sterili- 
tas  agrorum  vel  fertilitas  futura.  Quae  si,  a  natura 
profecta,  observatio  atque  usus  agnovit;  multa  afferre 
potuitdies,  quae  animadvertendo  notarentur;  ut  ille 
Pacuvianus,  qui  in  Chryse  physicus  inducitur,  mini- 
me  naturam  rerum  cognosse  videatur. 

- -Nam  istos,  qui  linguam  avium  intelligunt, 

plusque  ex  alieno  iecore  sapiunt,  quam  ex  suo, 
magis  audiendum,  quam  auscultandum  censeo. 

Cur?  quaeso:  quum  ipse,paucis  interpositis  versibus, 
dicas  satis  luculente: 

Quidquid  est  hoc,  omnia  animat ,  format,  alit,  auget, 

creat, 

sepelit,  recipilque  in  sese  omnia:  omniumque  idem  est 

pater : 

indidemque  eademque  oriuntur  de  integro  atque  eo- 

dem  occidunt. 

Quid  est  igitur,  cur,  quum  domus  sit  omnium  una, 
eaque  communis,  quumque  animi  bominum  semper 
fuerint  futurique  sint,  cur  ii ,  quid  ex  quoque  eveniat 
et  quid  quamque  rem  significet,  perspicere  non  pos- 
sint? —  Haec  habui,  inquit,  de  divinatione  quae  di- 
cerem. 

LVIII.  132.  Nunc  ilia  testabor,  non  me  sortilegos 
neque  eos,  qui  quaestus  caussa  hariolentur ,  ne  psy- 
chomantia  quidem,  quibus  Appius  amicus  tuus  uti 
solebat,  agnoscere.  Non  habeo  denique  nauci  Marsum 
augurem,  non  haruspices  vicanos ,  non  de  circo  astrolo- 
gos ,  non  Isiacos  coniectores ,  non  interpretes  somniorum. 
Non  enim  sunt  ii  aut  scientia  aut  arte  divini ; 


sed  superstitiosi  votes  impudentesque  hdrioli, 
aut  inertes,  aiit  insani ,  aut  quibus  egestas  imperat! 
Qui  si  hi  semitdm  non  sapiunt,  alien  monstrdnt  viam: 
quibu  divitias  pollicentur ,  db  iis  drachmam  ipsipe- 

tunt, 

De  his  divitiis  sibi  deducant  drachmam ,  reddant  ce¬ 
tera  . 

Atque  haec  quidem  Ennius,  qui  paucis  ante  versibus 
esse  deos  censet,  sed  eos  non  curare  opinatur,  quid  agat 
humanum  genus.  Ego  autem,  qui  et  curare  arbitror 
et  monere  etiam  ac  multa  praedicere,  levitate,  vanita- 
te,  malitia  exclusa,  divinationem  probo.  Quae  quum 
dixisset  Quintus,  Praeclare  tu  quidem,  inquam,  para- 
tus  *  *. 

Desunt  pauca  quaedam. 

A  11  G.  Hoc  libro  Cicero  de  libris  suis  ante  hos  de  Divina- 
tione  scriptis  praefatus  c.  1.  gq.  contra  rationem  Stoicam  a  Q. 
fratre  libro  superiore  explanatam  et  defensam  disputare  insti- 
toit.  Inilinm  facit  a  Carneadis  arguinento ,  nullani  esse  divina- 
tioneni  censentis ,  quod  nulla  sit  divinationis  tamquam  materies. 
Nullani  enim  esse  divinationem  nec  earum  rerum  ,  quae  sensibus 
peicipiantur,  nec  earum,  quae  arte  tractentur,  nec  earum,  quae  in 
republica  versentur.  c.  3.  4.  J’raeterea  non  concedendum  videri. 
divinationem  esse  praedictionem  et  praesensionem  rerum  fortni- 
tarum  :  primum  enim  ventos  ,  eventus  morborum ,  multa  alia  esse 
fortuita,  non  tamen  e  Stoicorum  mente  divination!  subiecta . 
deiiule  si  fortuita  dicantur,  quae  nec  ratione  nec  arte  provideri 
possint,  quod  in  fortuna  posita  sint;  nullam  posse  earum  reruni 
esse  praesensionem.  Sin  autem  Stoici  negent  esse  fortunam,  et 
omnia,  quae  sint  quaeque  futura  sint,  ex  omni  aeternitate  fatali- 
ter  detinita  esse  ludicent ,  nihil  prodesse  divinationem,  c.  3-8. 
et  vero  inutilem  liominibus  esse  futurarum  rerum  scientiam  c. 
9.:  et  quod  dicant  mala  omnia  ad  ferendum  leviora  fore  rebus  di- 
vinis  procuratis,  nihil  id  esse,  quod,  si  nihil  fiat  extra  fatum, 
nihil  levari  re  divina  possit.  c.  lo.  Deinceps  singula  divinatio¬ 
nis  genera,  quae  c.  11.  denuo  partitur,  refutare  aggredilur.  Ac 
de  haruspicina  quidem  disputat,  i.  e.  de  extis  c.  12-16.  defulgu- 
ribus  c.  17-21.  de  ostentis  c.  22-32.  Deinde  monstrat,  quam 
vana  sint  auspicia  c.  33-40.  Turn  de  sortibus  agit  c.  41.  et  de 
Chaldaeorum  praedictionibus  astrologicis  earumque  vanitate.  c. 
42-47.  Quae  reliqua  sunt  duo  naturalis  divinationis  genera  c. 
48.  alterum  praedictionis  furore  quodam  natae,  ad  quod  etiam 
lihrorum  Sibyllinorum  alio  rum  queoraculoruin  sortes  et  vaticinia 
refert,  c.  49-57.  somniorum  alterum  c.  58-71.  attingit.  In  di- 
sputationis  conclusione  religionem  tuendam,  sed  confutandam 
superstitionem  esse  graviter  admonet  c.  72. 

I.  1.  Quaerenti  mihi  multumque  et  diu  cogitan- 

ti,  quanam  re  possem  prodesse  quam  plurimis,  ne 
quando  intermitterein  consulere  reipublicac ,  nulla 
maior  occurrebat,  quam  si  optimarum  arlium  vias  tra- 
derem  meis  civibus:  quod  compluribus  iam  libris  me 
arbitror  consecutum.  Nam  et  cohortati  sumus,  ut 
maxime  potuimus,  ad  philosophiae  studium  eo  libro 
qui  est  inscriptus  llortensius ,  et,  quod  genus  philoso- 
phandi  minime  arrogans  maximeque  et  constans  et 

elegans  arbitraremur,  quattuorAcademicis libris osten- 

dimus.  2.  Quumque  fundamentum  esset  philoso- 

phiae  positum  in  finibus  bonorum  et  malorum ,  per- 
purgatus  est  is  locus  a  nobis  quinque  libris,  ut,  quid 
a  quoque,  et  quid  contra  quemque  philosophum  dice- 
retur,  intelligi  posset.  Totidem  subsecuti  libri  Tu- 
sculanarum  dispulationum  res  ad  beate  vivenduni  ma- 
xime  necessarias  aperuerunt.  Primus  enim  est  de 
contemnenda  morte;  secundus  detolerandodolore;  de 
aegritudine  lenienda  tertius ;  quartus  de  reliquis  ani- 
mi  perturbationibus;  quintus  eum  locum  complexus 
est,  qui  totam  philosophiam  maxime  illustrat;  docet 
enim  ad  beate  vivendum  virtutem  se  ipsa  esseconten- 
tam.  3.  Quibus  [rebus]  editis  tres  libri  perfecti  sunt 
de  natura  deorum,  in  quibus  omnis  eius  loci  quaestio 
continetur.  Quae  ut  plene  esset  cumulateque  perfe- 
cta,  de  divinatione  ingressi  sumus  his  libris  scribere. 
Quibus  (ut  est  in  animo)  de  fato  si  adiunxerimus ,  erit 
abunde  satisfactum  toti  huic  quaestioni.  Atque  bis 
libris  adnumerandi  sunt  sexde  Republica,  quos  tunc 
scripsimus,  quum  gubernacula  reipublicae  teneba- 
mus.  Magnus  locus  philosophiaeque  proprius,  a  Pla- 
tone,  Aristotele,  Theophrasto  totaque  Peripateticorum 
familia  tractatus  uberrime.  Nam  quid  ego  de  Conso- 
latione  dicam?  quae  mihi  quidem  ipsi  sane  aliquan- 
tum  medetur:  ceteris  item  multum  illam  profuturam 
puto.  Interiectus  est  etiam  nuper  liber  is ,  quem  ad 
nostrum  Atticum  de  Senectute  misimus.  In  primis- 
que,  quoniam  philosophia  vir  bonus  efficitur  et  fortis, 
Cato  noster  in  horum  librorum  numero  ponendus  est. 
4.  Quumque  Aristoteles ,  itemque  Theophrastus,  ex- 
cellentes  viri  quum  subtilitate  turn  copia,  cum  philo¬ 
sophia  dicendi  etiam  praecepta  coniunxerint,  nostri 
quoque  oratorii  libri  in  eumdem  numerum  referendi 
videntur.  Ita  tres  erunt  de  Oratore:  quartus  Brutus: 
quintus  Orator.  II.  Adhuc  haec  erant.  Ad  reliqua 
alacri  tendebamus  animo;  sic  parati,  ut,  nisi  quae 
caussa  gravior  obstitisset,  nullum  philosophiae  locum 
esse  pateremur,  qui  non  Latinis  litteris  illustratus  pa- 
teret.  Quod  enim  munus  reipublicae  afferre  maius 
meliusve  possumus,  quam  si  docemus  atque  erudi- 
mus  iuventutem?  his  praesertim  moribus  atque  tem- 
poribus,  quibus  ita  prolapsa  est,  ut  omnium  opibus 
refrenanda  ac  coercenda  sit.  5.  Nec  vero  id  effici 
posse  confido,  quod  ne  postulandum  quidem  est,  ut 
omnes  adolescentes  se  ad  haec  studia  convertant. 
Pauci  utinam!  quorum  tamen  in  republica  late  patere 
poterit  industria.  Equidem  ex  his  etiam  fructum  ca- 
pio  laboris  mei ,  qui  iam  aetate  provecti  in  nostris  li¬ 
bris  acquiescunt:  quorum  studio  legendi  meum  scri- 
bendi  studium  vehementius  indies  incitatur:  quos 
quidem  plures,  quam  rebar,  esse  cognovi.  Magnifi- 
cum  illud  etiam  Romanisque  hominibus  gloriosum, 
ut  Graecis  de  philosophia  litteris  non  egearit.  6.  Quod 
assequar  profecto,  si  instituta  perfeeero.  Ac  mihi 
quidem  explicandae  philosophiae  caussain  attulitgra- 
vis  casus  civitatis,  quum  in  armis  civilibus  nec  tueri 
meo  more  rempublicam,  nec  nihil  agere  poteram,  nec, 
quid  potius,  quod  quidem  me  dignum  esset,  agerem, 
reperiebam.  Dabunt  igitur  mihi  veniam  mei  cives, 
vel  gratiam  potius  liabebunt,  quod,  quum  esset  in 
unius  potestate  respublica,  neque  ego  me  abdidi,  ne- 
quedeserui,  neque  afflixi  neque  ita  gessi,  quasi  ho- 
mini  aut  temporibus  iratus,  neque  ita  porro  aut  adu- 
latus  aut  admiratus  fortunam  sum  alterius,  utmemeae 
poeniteret.  Id  enim  ipsum  a  Platone  philosophiaque 
didiceram,  naturales  esse  quasdam  conversiones  re¬ 
rum  publicarum,  ut  eae  turn  a  principibus  tenerentur, 
turn  a  populis,  aliquando a  singulis.  7.  Quod  quum 


accidisset  nostrae  reipublicae,  turn  pristinis  orbati 
muneribus  haec  studia  renovare  coepimus,  ut  et  ani¬ 
mus  molestiis  hac  potissimum  re  levaretur,  et  prodes- 
semus  civibus  nostris,  qua  re  cumque  possemus.  In 
libris  enim  sententiam  dicebamus,  concionabamur, 
philosophiam  nobis  pro  reipublicae  procuratione  sub- 
stitutam  putabamus.  Nunc,  quoniam  de  republica 
consulicoepti  sumus,  tribuenda  est  opera  reipublicae, 
vel  omnis  potius  in  ea  cogitatio  et  cura  ponenda :  tan- 
tum  huic  studio  relinquendum,  quantum  vacabit  a 
publico  officio  et  munere.  Sed  haec  alias  pluribus: 
nunc  ad  institutam  disputationem  revertamur. 

III.  8.  Nam  quum  de  divinatione  Quintus  frater 
ea  disseruisset,  quae  superiore  libro  scripta  sunt,  sa- 
tisque  ambulatum  videretur,  turn  in  bibliotheca,  quae 
in  Lyceo  est,  assedimus.  Atque  ego,  Accurate  tu  qui¬ 
dem,  inquam,  Quinte,  et  Stoice  Sloicorum  sententiam 
defendisti:  quodque  me  maxime  delectat,  plurimis 
nostris  exemplis  usus  es,  et  iis  quidem  Claris  et  illu- 
stribus.  Dicendum  est  mihi  igitur  ad  ea,  quae  sunt  a 
te  dicta,  sed  ita,  nihil  utaffirmem,  quaeram  omnia, 
dubitans  plerumque,  et  mihi  ipse  diffidens.  Si  enim 
aliquid  certihaberem,  quod  dicerem ;  ego  ipse  divina- 
rem,  qui  esse  divinationem  nego.  9.  Etenim  me  mo- 
vet  illud,  quod  in  primis  Carneades  quaerere  solebat, 
quarumnam  rerum  divinatio  esset:  earumne,  quae 
sensibus  perciperentur?  At  eas  quidem  cernimus,  au- 
dimus,  gustamus,  olfacimus,  tangimus.  Numquid 
ergo  in  iis  rebus  est,  quod  provisione  aut  permotione 
mentis  magis,  quam  natura  ipsa  sentiamus?  ut*  nescio 
qui  ille  divinus ,  si  oculis  captus  sit,  ut  Tiresias  fuit, 
possit,  quae  alba  sint,  quae  nigra,  dicere?  aut,  si  sur- 
dus  sit,  varietates  vocum  aut  modos  noscere?  Ad  nul- 
lam  igitur  earum  rerum,  quae  sensu  accipiuntur,  di¬ 
vinatio  adhibetur.  Atqui  ne  in  iis  quidem  rebus,  quae 
arte  tractantur,  divinatione  opus  est.  Etenim  ad  ae- 
gros  non  vates  aut  hariolos ,  sed  medicos  solemus  ad- 
cl  ucere  :  nec  vero,  qui  fidibus  aut  tibiis  uti  volunt,  ab 
baruspicibus  accipiunt  earum  tractationem,  seda  mu- 
sicis.  10.  Eadem  in  litteris  ratio  est,  reliquisque  re¬ 
bus,  quarum  est  disciplina.  Num  censes  eos,  qui  di- 
vinare  dicuntur,  posse  respondere,  sol  maiorne,quam 
terra  sit?  an  tantus,  quantus  videatur?  luna  suo  lumi- 
ne,  an  solis  utatur?  sol,  luna  quem  motum  habeant? 
quem  quinque  stellae,  quae  errare  dicuntur?  Nec  haec, 
qui  divini  habentur,  profitentur  se  esse  dicturos;  nec 
eorum,  quae  in  geometria  describuntur,  quae  vera, 
quae  falsa  sint;  sunt  enim  ea  mathematicorum,  non 
bariolorum.  IV.  De  illis  vero  rebus ,  quae  in  philo¬ 
sophia  versantur,  numquid  est,  quod  quisquam  divi- 
norum  aut  respondere  soleat  aut  consuli,  quid  bonum 
sit,  quid  malum,  quid  neutrum?  Sunt  enim  haec  pro¬ 
pria  philosophorum.  11.  Quid?  de  officio  num  quis 
haruspicem  consulit,  quemadmodum  sit  cum  parenti- 
bus,  cum  fratribus,  cum  amicis  vivendum?  quemad¬ 
modum  utendum  pecunia?  quemadmodum  honore? 
quemadmodum  imperio?  Ad  sapientes  haec,  non  ad 
divinos  referri  solent.  Quid?  quae  a  Dialecticis  aut 
Physicis  tractantur,  num  quis  eorum  divinare  potest, 
unusne  mundussit,  an  plures?  quae  sint  initia  rerum, 
ex  quibus  nascuntur  omnia?  Physicorum  est  ista  pru- 
dentia.  Quomodo  autem  mentientem,  quem  xpevdo- 
pevov  vocant,  dissolvas?  aut  quemadmodum  soriti  re- 
sistas?  quem, si  necesse  sit,  Latino  verbo  liceat  acer- 
valemappellare:  sed  nihil  opus  est;  ut  enim  ipsa  phi¬ 
losophia,  et  multa  verba  Graecorum ,  sic  sorites  satis 
Latino  sermone  tritus  est.  Ergo  haec  quoque  Diale- 

ctici  dicent,  non  divini.  Quid?  quum  quaeritur,  qui 
sit  optimus  reipublicae  status,  quae  leges,  qui  mores 
aut  utiles  aut  inutiles ;  haruspicesne  ex  Etruria  arces- 
sentur,  an  principes  statuent,  et  delecti  viri,  periti  re¬ 
rum  civilium?  12.  Quod  si  nec  earum  rerum,  quae 
subiectae  sensibus  sunt,  ulla  divinatio  est;  nec  earum, 
quae  artibus  continentur;  nec  earum,  quae  in  philoso- 
phia  disseruntur ;  nec  earum,  quae  in  republica  ver- 
santur:  quarum  rerum  sit,  nihil  prorsus  intelligo. 
Nam  aut  omnium  debet  esse,  aut  aliqua  ei  materia 
danda  est,  in  qua  versari  possit.  Sed  nec  omnium 
divinatio  est ,  ut  ratio  docuit;  nec  locus,  nec  materia 
invenitur,  cui  divinationem  praeficere  possimus.  Vi¬ 
de  igitur,  ne  nulla  sit  divinatio.  V.  Est  quidam  Grae- 
cus  vulgaris  in  hanc  sententiam  versus : 

Be)ie  qui  coniiciet,  vuteni  liunc  perhibebo  optimum. 
Num  igitur  aut,  quae  tempestas  impendeat,  vates  me¬ 
lius  coniiciet,  quam  gubernator?  aut  morbi  naturam 
aCutius,  quam  medicus;  aut  belli  administrationem 
prudentius,  quam  imperator,  coniectura  assequetur? 

13.  Sed  animadverti,  Quinte,  te  caute  et  ab  iis 
coniecturis,  quae  haberent  artem  atque  prudentiam, 
et  ab  iis  rebus,  quae  sensibus  aut  artificiis  percipe- 
rentur,  abducere  divinationem;  eamque  ita  definire, 
Divinationem  esse  earum  rerum  praedictionem  et 
praesensionem ,  quae  essent  fortuitae.  Primum  eo- 
dem  revolveris.  Nam  et  medici  et  gubernatoris  et 
imperatoris  praesensio  est  rerum  fortuitarum.  Num 
igitur  aut  baruspex  aut  augur  aut  vates  quis  aut 
somnians  melius  coniecerit,  aut  e  morbo  evasurum 
aegrotum  aut  e  periculo  navem  aut  ex  insidiis  exer- 
citum,  quam  medicus,  quam  gubernator,  quam  impe¬ 
rator?  14.  Atqui  ne  ilia  quidem  divinantis  esse  dice¬ 
bas,  ventos  aut  imbres  impendentes  quibusdam  prae- 
sentiresignis:  (in  quo  nostra  quaedam  Aratea  memo- 
riter  a  te  pronuntiata  sunt:)  etsi  haec  ipsa  fortuita 
sunt:  plerumque  enim,  non  semper  eveniunt.  Quae 
est  igitur,  aut  ubi  versatur  fortuitarum  rerum  prae¬ 
sensio,  quam  divinationem  vocas?  Quae  enim  prae- 
sentiri  aut  arte  aut  ratione  aut  usu  aut  coniectura  pos- 
sunt,  ea  non  divinis  tribuenda  putas,  sed  peritis. 
Ita  relinquitur,  ut  ea  fortuita  divinari  possint,  quae 
nulla  nec  arte  nec  sapientia  provided  possunt:  ut,  si 
quis  M.  Marcellum  ilium,  qui  ter  consul  fuit,  multis 
annisantedixisset  naufragio  esse  periturum,  divinas- 
set  profecto.  Nulla  enim  arte  alia  id,  nec  sapientia 
scire  potuisset.  Talium  ergo  rerum,  quae  in  fortuna 
positae  sunt,  praesensio  divinatio  est.  VI.  15.  Po- 
testne  igitur  earum  rerum,  quae  nihil  habent  rationis, 
quare  futurae  sint,  ullaessepraesensio?  Quid  est  enim 
aliud  fors,  quid  fortuna,  quid  casus,  quid  eventus,  ni¬ 
si  quum  sic  aliquid  cecidit,  sic  evenit,  ut  vel  non  ca- 
dere  atque  evenire,  vel  aliter  cadere  atque  evenire  po- 
tuerit?  Quo  modo  ergo  id ,  quod  temere  fit  caeco  casu 
et  volubilitate  fortunae,  praesentiri  et  praedici  potest? 
16.  Medicus  morbum  ingravescentem  ratione  provi- 
det,  insidias  imperator,  tempestates  gubernator:  et 
tarnen  hi  ipsi  saepe  falluntur,  qui  nihil  sine  certa  ra¬ 
tione  opinantur :  ut  agricola,  quum  florem  oleae  videt, 
bacam  quoque  so  visurum  putat;  non  sine  ratione  fi¬ 
le  quidem;  sed  nonnumquam  tamen  fallitur.  Quod 
si  falluntur  ii,  qui  nihil  sine  aliqua  probabiliconiectu- 
ra  ac  ratione  dicunt:  quid  existimandum  est  deconie- 
ctura  eorum,  qui  extis  aut  avibus  aut  ostentis  aut  ora- 
culis  aut  somniis  futura  praesentiunt?  Nondum  dico, 
quam  haecsigna  nulla  sint,  fissum  iecoris,  corvi  can- 
tus,  volatus  aquilae,  stellae  traiectio,  voces  furentium, 


sortes,  somnia:  de  quibus  singulis  dicam  suo  loco: 
nunc  de  universis.  17.  Qui  potest  provided ,  quid- 
quam  futurum  esse,  quod  neque  caussam  habet  ullam 
neque  notam,  cur  futurum  sit?  Solis  defectiones, 
itemque  lunae,  praedicuntur  in  multos  annos  ab  iis, 
qui  siderum  cursus  et  motus  numeris  persequuntur. 
Ea  enim  praedicunt,  quae  naturae  necessitas  perfectu- 
la  est.  Vident  ex  constantissimo  motu  lunae,  quando 
ilia  e  regione  solis  facta  incurrat  in  umbram  terrae, 
quae  est  meta  noctis,  ut  earn  obscurari  necesse  sit: 
quandoque  eadem  luna  subiecta  atque  opposita  soli 
nostris  oculis  eius  lumen  obscuret:  quo  insignoquae- 
que  errantium  stellarum,  quoque  tempore  futura  sit: 
qui  exortus  quoque  die  signi  alicuius,  aut  qui  occa- 
sus  futurus  sit.  Haec  qui  ante  dicunt,  quam  ratio- 
nem  sequantur,  vides.  VII.  18.  Qui  thesaurum  in- 
ventum  iri * ,  aut  hereditatem  venturam  dicunt,  quid 
sequuntur?  aut  in -qua  rerum  naturainest,  id  futurum? 
Quod  si  haec,  eaque  quae  sunt  eiusdem  generis,  ha¬ 
bent  aliquam  talem  necessitatem;  quid  est  tandem, 
quod  casu  fieri  aut  forte  fortuna  putemus?  Nihil  enim 
est  tam  contrarium  rationi  et  constantiae,  quam  fortu¬ 
na;  ut  mihi  ne  in  deum  quidem  cadere  videatur,  ut 
sciat,  quid  casu  et  fortuito  futurum  sit.  Si  enim  scit, 
certe  illud  eveniet.  Sin  cede  eveniet,  nulla  fortuna 
est.  Est  autem  fortuna.  Rerum  igitur  fortuitarum 
nulla  est  praesensio.  19.  Aut  si  negas  esse  fortunam, 
et  omnia,  quae  fiunt  quaeque  futura  sunt,  ex  omni  ae- 
ternitate  definita  dicis  esse  fataliter;  muta  definitio- 
nem  divinationis ,  quam  dicebas  praesensionem  esse 
rerum  fortuitarum.  Si  enim  nihil  fieri  potest,  nihil 
accidere,  nihil  evenire,  nisi  quod  ab  omni  aeternilate 
certum  fuerit,  esse  futurum  rato  tempore:  quae  potest 
esse  fortuna?  Quasublata,  qui  locus  est  divinationi? 
quae  a  te  fortuitarum  rerum  est  dicta  praesensio. 
Quamquam  dicebas,  omnia,  quae  fierent  futurave  es¬ 
sent,  fa  to  contineri.  Anile  sane  et  plenum  supersti¬ 
tions  fati  nomen  ipsum.  Sed  tamen  apud  Stoicos  de 
isto  fato  multa  dicuntur,  de  quo  alias:  nunc,  quod  ne¬ 
cesse  est.  VIII.  20.  Si  omnia  fato:  quid  mihi  divi¬ 
natio  prodest?  Quod  enim  is,  quidivinat,  praedicit, 
id  vero  futurum  est:  ut  ne  illud  quidem  sciam,  quale 
sit,  quod  Deiotarum ,  familiarem  nostrum  et  necessa- 
rium,  ex  itinere  aquila  revocavit.  Qui  nisi  revertis- 
set,  in  eo  conclavi  ei  cubandum  fuisset,  quod  proxima 
nocte  comfit.  Ruina  igitur  oppressus  esset.  At  id 
neque,  si  fatum  fuerat,  effugisset:  nec,  si  non  fuerat, 
in  eum  casum  incidisset.  Quid  ergo  adiuvat  divina¬ 
tio?  aut  quid  est,  quod  me  moneant  aut  sortes  aut  ex- 
ta  aut  ulla  praedictio?  Si  enim  fatum  fuit,  classes  po- 
puli  Romani  bello  Punico  primo,  alteram  naufragio, 
alteram  a  Poenis  depressam,  interire;  etiam  si  tripu- 
dium  solistimum  pulli  fecissent,  L.  Iunio  et  P.  Clodio 
consulibus  classes  tamen  interissent.  Sin,  quum  au- 
spiciis  obtemperatum  esset,  interiturae  classes  non 
fuerunt;  non  interierunt  fato:  vultis  autem  omnia  fa¬ 
to:  nulla  igitur  est  divinatio.  21 .  Quod  si  fatum  fuit 
bello  Punico  secundo  exercitum  populi  Romani  ad  la- 
cum  Thrasimenum  interire;  num  id  vitari  potuit,  si 
Flaminius  consul  iis  signis  iisque  auspiciis,quibuspu- 
gnare  prohibebatur,  paruisset?  Certe  non  *  potuit.  Aut 
igitur  non  fato  interiit  exercitus;  mutari  enim  fata  non 
possunt:  aut,  si  fato,  [quod  certe  vobis  ita  dicendum 
est:]  etiani  si  obtemperasset  auspiciis,  idem  eventu- 
rum  fuisset.  Ubi  est  igitur  ista  divinatio  Stoicorum? 
quae,  si  fato  omnia  fiunt,  nihil  nos  admonere  potest, 
ut  cauliores  simus :  quoquo  enim  modo  nos  gesseri- 

mus,  fiet  tamen  illud,  quod  futurumest:  sin  autem 
id  potest  flecti,  nullum  est  fatum:  ita  ne  divinatio 
quidem,  quoniam  ea  rerum  futurarum  est.  Nihil  au¬ 
tem  est  pro  certo  futurum,  quod  potest  aliqua  procu- 
ratione  accidere  ne  fiat. 

IX.  22.  Atque  ego  ne  utilem  quidem  arbitror  esse 
nobis  futurarum  rerum  scientiam.  Quae  enim  vita 
fuisset  Priamo,  si  ab  adolescentia  scisset,  quos  even- 
tus  senectutis  esset  habiturus?  Abeamus  a  fabulis; 
propiora  videamus.  Clarissimorum  hominum  nostrae 
civitatis  gravissimos  exitus  in  Consolatione  collegi- 
mus.  Quid  igitur?  Ut  omittamus  superiores,  Marcone 
Crasso  putas  utile  fuisse,  turn,  quum  maximis  opi- 
bus  fortunisque  florebat,  scire,  sibi  interfecto  Publio 
filio  exercituque  deleto  trans  Euphratem  cum  ignomi- 
nia  et  dedecore  esse  pereundum?  AnCn.  Pompeium 
censes  tribus  suis  consulatibus,  tribus  triumphis,  ma- 
ximarum  rerum  gloria  laetaturum  fuisse,  si  scirct,  se 
in  solitudine  Aegyptiorum  trucidatum  iri,  amisso 
exercitu :  post  mortem  vero  ea  consecutura,  quae  sine 
lacrimis  non  possumus  dicere?  23.  Quid  vero  Cae- 
sarem  putamus?  Si  divinasset  fore,  ut  in  eo  senatu, 
quem  maiore  ex  parte  ipse  cooptasset,  in  curia  Pom- 
peia  ante  ipsius  Pompeii  simulacrum,  tot  centurioni- 
bus  suis  inspectantibus,  anobilissimiscivibus,  partim 
etiam  a  se  omnibus  rebus  ornatis ,  trucidatus  ita  iace- 
ret,  ut  ad  eius  corpus  non  modo  amicorum,  sed  ne  ser- 
vorum  quidem  quisquam  accederet;  quocruciatuani- 
mi  vitam  acturum  fuisse !  Certe  igitur  ignoratio  futu- 
rorum  malorum  utilior  est,  quam  scientia.  24.  Nam 
illud  quidem  dici,  praesertim  aStoicis,  nullo  modo 
potest:  Non  isset  ad  arma  Pompeius :  non  transisset 
Crassus  Euphratem:  non  suscepisset  bellum  civile 
Caesar.  Non  igitur  fatales  exitus  habuerunt.  Vul- 
tis  autem  evenire  omnia  fa  to ;  nihil  ergo  illis  profuis- 
set  divinare :  atque  etiam  omnem  fructum  vitae  sOpe- 
rioris  perdidissent.  Quid  enim  posset  iis  esse  laetum, 
exitus  suos  cogitantibus?  Ita,  quoquo  se  verterint 
Stoici,  iaceat  necesse  est  omnis  eorum  sollertia.  Si 
enim  id ,  quod  eventurum  est,  vel  hoc  modo,  vel  illo 
potest  evenire :  fortuna  valet  plurimum.  Quae  autem 
fortuita  sunt,  certa  esse  non  possunt.  Sin  autem  cer- 
tum  est,  quid  quaque  de  re,  quoque  tempore  futurum 
sit:  quid  est,  quod  me  adiuvent  haruspices, quum  res 
tristissimas  portendi  dixerint? 

X.  23.  Addunt  ad  extremum ,  omnia  Ievius  casu- 
ra,  rebus  divinis  procuratis.  Si  enim  nihil  fit  extra 
fatum,  nihil  levari  re  divina  potest.  Hoc  sentit  llo- 
merus,  quum  querentem  Iovem  inducit,  quod  Sarpe- 
donem  filium  a  morte  contra  fatum  eriperenon  posset. 
Hoc  idem  significat  Graecus  ille  in  earn  sententiam 
versus : 

Quod  fore  •par alum  est ,  id  summum  exsuperdt  Iovem. 
Totum  omnino  fatum  etiam  Atellanio  versu  iure  mihi 
esse  irrisum  videtur;  sed  in  rebus  tam  severis  nonest 
iocandi  locus.  Concludatur  igitur  ratio.  Si  enim 
provided  nihil  potest  futurum  esse  eorum ,  quae  casu 
fiunt,  quia  esse  certa  non  possunt:  divinatio  nulla  est. 
Sin  autem  idcirco  possunt  provided,  quia  certa  sunt 
et  fatalia;  rursus  divinatio  nulla  est.  Earn  enim  tu 
fortuitarum  rerum  esse  dicebas.  26.  Sed  haec  fuerit 
nobis  tamquam  levis  armaturae  prima  orationis  ex- 
cursio:  nunc  cominus  agamus,  experiamurque ,  si 
possimus  cornua  commovere  disputationis  tuae. 

XI.  Duo  enim  genera  divinandi  esse  dicebas, 
unum  artificiosum,  alterum  naturale:  artificiosum 
constare  partim  ex  coniectura ,  partim  ex  observatio¬ 


ns  diuturna  :  naturale,  quod  animus  arriperet  aut  ex- 
ciperet  extrinsecus  ex  divinitate,  unde  omnes  animos 
haustos  aut  acceptos  aut  libatos  haberemus.  Artifi- 
ciosae  divinationis  ilia  fere  genera  ponebas,  extispi- 
cum  eorumque,  qui  ex  fulguribus  ostentisque  praedi- 
cerent,  turn  augurum  eorumque,  qui  signis  automi¬ 
nibus  uterentur,  omneque  genus  coniecturale  in  hoc 
fere  genere  ponebas.  27.  Illud  autem  naturale  aut 
concitatione  mentis  edi  et  quasi  fundi  videbatur,  aut 
animo  per  somnum  sensibus  et  curis  vacuo  provided. 
Duxisti  autem  divinationem  omnem  a  tribus  rebus,  a 
deo,  a  fato,  a  natura.  Sed  tamen  quum  explicare  ni¬ 
hil  posses,  pugnasti  commentitiorum  exemplorum 
mirifica  copia.  De  quo  primum  hoc  libet  dicere. 
Hoc  ego  philosophi  non  esse  arbitror,  testibus  uti ;  qui 
aut  casu  veri,  aut  malitia  falsi  fictique  esse  possunt. 
Argumentis  et  rationibus  oportet,  quare  quidque  ita 
sit,  docere,  non  eventis,  iis  praesertim,  quibus  mihi 
liceat  non  credere. 

XII.  28.  Ut  ordiar  ab  haruspicina,  quam  ego  rei- 
publicae  caussa  communisque  religionis  colendam 
censeo :  —  sed  soli  sumus :  licet  verum  exquirere  si¬ 
ne  invidia,  mihi  praesertim  de  plerisque  dubitanti. 
Inspiciamus,  si  placet,  exta  primum.  Persuaded  igi¬ 
tur  cuiquam  potest,  ea,  quae  significari  dicuntur  ex- 
tis,  cognita  esse  ab  haruspicibus  observatione  diutur¬ 
na?  Quam  diuturna  ista  fuit?  aut  quam  longinquo 
tempore  observari  potuit?  aut  quomodo  est  collata  in¬ 
ter  ipsos ,  quae  pars  inimica ,  quae  pars  familiaris  es¬ 
set:  quod  fissum  pedculum,  quod  commodum  ali- 
quod  ostenderet?  An  haec  inter  se  haruspices Etrusci, 
Elii,  Aegyptii,  Poeni  contulerunt?  At  id,  praeterquam 
quod  fieri  non  potuit,  ne  fingi  quidem  potest.  Alios 
enim  alio  more  videmus  exta  interpretari ,  nec  esse 
unam  omnium  disciplinam.  29.  Et  certe,  si  est  in 
extis  aliqua  vis,  quae  declaret  futura ;  necesse  est  earn 
aut  cum  rerum  natura  esse  coniunctam  autconformari 
quodam  modo  numine  deorum  vique  divina  cum  re¬ 
rum  natura,  tanta  tamque  praeclara  in  omnes  partes 
motusque  diffusa,  quid  habere  potest  commune,  non 
dicam  gallinaceum  fel ,  (sunt  enim,  qui  vel  argutissi- 
ma  haec  exta  esse  dicant,)  sed  tauri  opimi  iecur  aut 
cor  aut  pulmo?  quid  habet  naturale,  quo  declarari 
possit,  quid  futurum  sit?  XIII.  30.  Democritus  ta¬ 
men  non  inscite  nugatur,  ut  Physicus :  quo  genere  ni¬ 
hil  arrogantius. 

Quod 'si  ante  pedes,  nemo  spectat:  caeli  scrutantur 

plagas. 

Verum  is  tamen  habitu  extorum  et  colore  declarari 
censet  haec  dumtaxat,  pabuli  genus  et  earum  rerum, 
quas  terra  procreet,  vel  ubertatem  vel  tenuitatem ;  sa- 
lubritatem  etiam  aut  pestilentiam  extis  significari  pu- 
tat.  0  mortalem  beatum  1  cui  certo  scio  ludum  num- 
quam  defuisse.  Hunccine  hominem  tantis  delectatum 
esse  nugis,ut  non  videret,tum  futurum  id  verisimile, 
si  omnium  pecudum  exta  eodem  tempore  in  eumdeni 
habitum  se  coloremque  converterent?  Sed  si  eadem 
hora  aliae  pecudis  iecur  nitidum  atque  plenum  est, 
aliae  horridum  et  exile:  quid  est,  quod  declarari  pos¬ 
sit  habitu  extorum  et  colore?  31 .  an  hoc  eiusdem  mo¬ 
di  est,  quale Pherecydeum  illud,  quod  est  a  te  dictum? 
qui  quum  aquam  vidisset  ex  puteo  haustam,  terrae 
motum  dixit  futurum.  Parum,  credo,  impudenter, 
quod,  quum  factus  esset  motus,  dicere  audent,  quae 
vis  id  effecerit:  etiamne  futurum  esse,  aquae  iugis  co¬ 
lore  praesentiunt?  Multa  istiusmodi  dicuntur  in  scho- 
lis;  sed  credere  omnia,  vide,  ne  non  sit  necesse.  32. 

Verum  sint  sane  ista  Democritea  vera :  quando  ea  nos 
extis  exquirimus?  aut  quando  aliquid  eiusmodiabha- 
mspice,  inspectis  extis ,  audivimus?  Ab  aqua  aut  ab 
igni  pericula  nionent:  turn  bereditates,  turn  damna 
denuntiant :  fissum  familiare  et  vitale  tractant:  caput 
iecoris  ex  omni  parte  diligentissime  considerant:  si 
vero  id  non  est  inventura,  nihil  putant  accidere  po- 
tuisse  tristius.  XIV.  33.  Haec  observari  certe  non 
potuerunt,  ut  supra  docui.  Sunt  igitur  artis  inventa, 
non  vetustatis,  si  est  ars  ulla  rerum  incognitarum. 
Cum  rerum  autem  natura  quam  cognationem  habent? 
quae  ut  uno  consensu  iuncta  sit  et  continens;  quod  vi¬ 
deo  placuisse  Physicis,  eisque  maxime,  qui  omne, 
quod  esset,  unum  esse  dixerunt:  quid  habere  mundus 
potest  cum  thesauri  inventione  coniunctum?  Si  enim 
extis  pecuniae  mihi  amplificatio  ostenditur,  idque  fit 
natura ;  primum  exta  sunt  coniuncta  mundo :  deinde 
meum  lucrum  natura  rerum  continetur.  Nonne  pu- 
detPhysicos  haec  dicere?  Ut  enim  iam  sit  aliqua  in 
natura  rerum  cognatio,  quam  esse  concedo;  (multa 
enim  Stoici  col  ligunt :)  nam  et  musculorum  iecuscula 
bruma  dicuntur  augeri,  et  puleium  aridum  florescere 
ipso  brumali  die,  et  inflatas  rumpi  vesiculas,  et  semina 
malorum,  quae  in  iis  mediis  inclusa  sint,  in  contrarias 
partes  se  vertere :  iam  nervos  in  fidibus,  aliis  pulsis, 
resonare  alios;  ostreisque  et  conchyliis  omnibus  con- 
tingere,  ut  cum  luna  pariter  crescant  pariterque  de- 
crescant;  arboresque  ut  hiemali  tempore  cum  luna 
simul  senescentes,  quia  turn  exsiccatae  sint,  tempe- 
stive  caedi  putentur. 

34.  Quid  de  fretis  aut  de  marinis  aestibus  plura 
dicam?  quorum  accessus  et  recessus  lunae  motu  gu- 
bernantur.  Sexcenta  licet  eiusdemmodi  proferre,  ut 
distantium  rerum  cognatio  naturalisappareat.  XV.  De- 
mus  hoc:  (nihil  enim  huic  disputationi  adversatur:) 
num  etiam,  si  fissum  cuiusdammodi  fuerit  in  iecore, 
lucrum  ostenditur?  Qua  ex  cognatione  naturae,  etqua- 
si  concentu  atque  consensu,  quam  avf.mad'einv  Graeci 
appellant,  convenire  potest  aut  fissum  iecoris  cum 
lucellomeo,  aut  meus  quaesticulus  cum  caelo,  terra 
rerumque  natura?  Concedam  hoc  ipsum ,  si  vis;  etsi 
magnam  iacturam  caussae  fecero,  si  ullam  esse  con- 
venientiam  naturae  cum  extis  concessero.  35.  Sed 
tamen,  eo  concesso,  qui  evenit,  ut  is,  qui  impetrire* 
velit,  convenientem  hostiam  rebus  suis  immolet?  Hoc 
erat,  quod  ego  non  rebar  posse  dissolvi.  At  quam  fe¬ 
stive  dissolvitur!  Pudet  me  non  tui  quidem ,  cuius 
etiam  memoriam  admiror,  sed  Chrysippi,  Antipatri, 
Posidonii,  qui  idem  istuc  quidem  dicunt,  quod  est  di¬ 
ctum  a  te,  ad  hostiam  diligendam  ducem  esse  vim 
quamdam  sentientem  atque  divinam,  quae  toto  confu- 
sa  mundo  sit.  Ulud  vero  multo  etiam  melius,  quod 
et  a  te  usurpatum  est  et  dicitur  ab  illis :  quum  immo- 
lare  quispiam  velit,  turn  fieri  extorum  mutationem, 
ut  aut  absit  aliquid  aut  supersit :  deorum  enim  numini 
parere  omnia.  36.  Haec  iam ,  mihi  crede,  ne  anicu- 
lae  quidem  existimant.  An  censes,  eumdem  vitulum 
si  alius  delegerit,  sine  capite  iecur  inventurum :  si 
alius,  cum  capite?  Haec  decessio  capitis  aut  accessio 
subitone  fieri  potest,  utse  exta  ad  immolatoris  fortu- 
nam  accommodent?  Non  perspicitis,  aleam  quamdam 
esse  in  hostiis  deligendis,  praesertim  quum  res  ipsa 
doceat?  Quum  enim  tristissima  exta  sine  capite  fue- 
runt,  quibus  nihil  videtur  esse  dirius:  proxima  hostia 
litatur  saepe  pulcherrime.  Ubi  igitur  illae  minae  su- 
periorum  extorum?  aut  quae  tam  subito  facta  est  deo¬ 
rum  tanta  placatio?  XVI.  Sed  affers,  in  tauri  opimi 

extis,  immolante  Caesare,  cor  non  fuisse:  id  quia  non 
potuerit  accidere,  ut  sine  corde  victima  ilia  viveret, 
iudicandum  esse,  turn  interisse  cor,  quum  immolare- 
tur.  37.  Qui  fit,  ut  alterum  intelligas,  sine  corde  non 
potuisse  bovem  vivere;  alterum  non  videas,  cor  subi¬ 
to  non  potuisse ,  nescio  quo ,  avolare?  Ego  enim  pos¬ 
sum  vel  nescire,  quae  vis  sit  cordis  ad  vivendum,  vel 
suspicari,  contactum  aliquo  morbo,  bovis  exile  et  exi- 
guum  et  vietum  cor  et  dissimile  cordis  fuisse.  Tu 
vero  quid  habes,  quare  putes,  si  paullo  ante  cor  fuerit 
in  tauro  opimo,  subito  id  in  ipsa  immolatione  interis¬ 
se?  An,  quod  aspexit  vestitu  purpureo  excordem  Cae- 
sarem,  ipse  corde  privatus  est?  Urbem  philosophiae, 
mihi  crede,  proditis,  dum  castella  defenditis.  Nam, 
dum  haruspicinam  veram  esse  vultis,  physiologiam 
totam  pervertitis.  Caput  est  in  iecore,  cor  in  extis: 
iam  abscedet,  simul  ac  molam  et  vinum  insperseris: 
deus  id  eripiet,  vis  aliqua  conficiet  aut  exedet.  Non 
ergo  omnium  interitus  atque  ortus*  natura  conficiet : 
et  erit  aliquid,  quod  aut  ex  nihilo  oriatur,  aut  in  nihi- 
lum  subito  occidat.  Quis  hoc  Physicus  dixit  um- 
quam?  Haruspices  dicunt.  His  igitur,  quam  Physi¬ 
cis,  potius  credendum  existfmas?  XVII.  38.  Quid? 
quum  pluribus  diis  immolatur,  qui  tandem  evenit,  ut 
litetur  aliis ,  aliis  non  litetur?  Quae  autem  inconstan- 
tia  deorum  est,  ut  primis  minentur  extis,  bene  pro- 
mitlant  secundis?  aut  tanta  inter  eos  dissensio ,  saepe 
etiam  inter  proximos,  utApollinis  exta  bona  sint,  Dia- 
nae  non  bona?  Quid  est  tam  perspicuum,  quam,  quum 
fortuito  hostiae  adducantur,  talia  cnique  exta  esse, 
qualis  cuique  obtigerit  hostia?  At  enim  id  ipsum  ha- 
bet  aliquid  divini,  quae  cuique  hostia  obtingat;  tam- 
quam  in  sortibus,  quae  cui  ducatur.  Mox  de  sortibus. 
Quamquam  tu  quidem  non  hostiarum  casum  confir- 
mas  sortium  similitudine,  sed  infirmas  sortes  collatio- 
ne  hostiarum.  39.  An,  quum  in  Aequimaelium  mi- 
simus,  qui  afferat  agnum,  quern  immolemus;  is  mihi 
agnus  afifertur,  qui  habet  exta  rebus  accommodata,  et 
ad  eum  agnum  non  casu,  sed  duce  deo  servus  deduci- 
tur?  Nam  si  casum  in  eo  quoque  dicis  esse,  quasi  sor- 
tem  quamdam  cum  deorum  voluntate  coniunctam; 
doleo  tantam  Stoicos  nostros  Epicureis  irridendi  sui 
facultatem  dedisse.  Non  enim  ignoras,  quam  ista  de- 
rideant.  40.  Et  quidem  illi  facilius  facere  possunt. 
Deos  enim  ipsos  iocandi  caussa  induxit  Epicurus  per- 
lucidos  et  perflabiles,  et  habitantes,  tamquam  inter 
duos  lucos,  sic  inter  duos  mundos  propter  metum  rui- 
narum :  eosque  habere  putat  eadem  membra ,  quae 
nos,  nec  usum  ullum  habere  membrorum.  Ergo  is 
circuitione  quadam  deos  tollens,  recte  non  dubitat  di- 
vinationem  lollere.  Sed  non,  ut  hie  sibi  constat,  item 
Stoici.  Ulius  enim  deus,  » nihil  habens  nec  sui  nec 
alieni  negotiia,  non  potest  hominibus  divinationem 
impertire.  Vester  autem  deus  potest  non  impertire,  ut 
nihilominus  mundum  regat  et  hominibus  consulat. 
41.  Cur  igitur  vos  induitis  in  eas  captiones,  quas 
numquam  explicetis?  Ita  enim,  quum  magis  prope- 
rant,  concludere  solent :  Si  dii  sunt,  est  divinatio :  sunt 
autem  dii :  est  ergo  divinatio.  Multo  est  probabilius, 
Non  est  autem  divinatio:  non  sunt  ergo  dii.  Vide, 
quam  temere  committant,  ut,  si  nulla  sit  divinatio, 
nulli  sint  dii.  Divinatio  enim  perspicue  tollitur;  deos 
esse  retinendum  est. 

XVIII.  42.  Atque  hac  extispicum  divinatione 
sublata,  omnis  haruspicina  sublata  est.  Ostenta  enim 
sequuntur  et  fulgura.  Valet  autem  in  fulguribus  ob- 
servatio  diuturna;  in  ostentis  ratio  plerumque  conie- 

cturaque  adhibetur.  Quid  est  igitur ,  quod  observa- 
tura  sit  in  fulgure?  Caelum  in  xvi  partes  diviserunt 
Etrusci.  Facile  id  quidem  fuit,  quattuor,  quas  nos 
habemus,  duplicare :  post  idem  iterum  facere,  ut  ex  eo 
dicerent,  fulmen  qua  ex  parte  venisset.  Primum  id 
quid  interest?  deinde  quid  significat?  Nonne  perspi- 
cuum  est,  ex  prima  admiratione  hominum,  quod  toni- 
trua  iactusque  fulminum  extimuissent,  credidisse,  ea 
efficere  rerum  omnium  praepotentem  Iovem?  Itaque 
in  nostris  commentariis  scriptum  habemus:  love  to- 
nante,  fulgurante,  comitia populi  habere  nefas.  43.  Hoc 
fortasse  reipublicae  caussa  constitutum  est.  Comitio- 
rum  enim  non  habendorum  caussas  esse  voluerunt. 
Itaque  comitiorum  solum  vitium  est  fulmen:  quod 
idem  omnibus  rebus  optimum  auspicium  habemus, 
si  sinistrum  fuit.  Sed  de  auspiciis  alio  loco;  nunc  de 
fulguribus.  XIX.  Quid  igitur  minus  a  Physicis  dici 
debet,  quam  quidquam  certi  significari  rebus  incertis? 
Non  enim  te  puto  esse  eum,  quilovi  fulmen  fabricatos 
esse  Cyclopas  in  Aetna  putes.  44.  Nam  esset  mira- 
bile,  quomodo  id  Iuppiter  toties  iaceret,  quumunum 
haberet:  nec  vero  fulminibus  homines,  quid  aut  fa¬ 
ciendum  esset,  aut  cavendum,  moneret.  Placet  enim 
Stoicis,  eos  anhelitus  terrae,  qui  frigidi  sint,  quum 
fluere  coeperint,  ventos  esse:  quum  autem  se  in  nu- 
beminduerint,  eiusque  tenuissimam  quamque  partem 
coeperint  dividere  atque  disrumpere,  idque  crebrius 
facere  et  vehementius,  turn  et  fulgura  et  tonitrua  ex- 
sistere :  si  autem  nubium  conflictu  ardor  expressus  se 
emiserit,  id  esse  fulmen.  Quod  igitur  vi  naturae, 
nulla  constantia,  nullo  rato  tempore  videmus  effici,  ex 
eo  significationem  rerum  consequentium  quaerimus? 
Scilicet,  si  ista  Iuppiter  significant,  tam  multa  frustra 
fulmina  emitteret!  45.  Quid  enim  proficit,  quum  in 
medium  mare  fulmen  iacit?  quid,  quum  in  altissimos 
montes?  quod  plerumque  fit:  quid,  quum  in  desertas 
solitudines?  quid,  quum  in  earum  gentium  oras,  in 
quibus  haec  ne  observantur  quidem?  XX.  At  inven- 
tum  est  caput  in  Tiberi.  Quasi  ego  artem  aliquam 
istorum  esse  negem !  Divinationem  nego.  Caeli  enim 
distributio,  quarn  ante  dixi,  et  certarum  rerum  notatio 
docet,  unde  fulmen  venerit,  quo  concesserit.  Quid 
significet  autem,  nulla  ratio  docet.  Sed  urges  me 
meis  versibus  : 

Nam  pater  altitonans,  stellanti  nixus  Olympo, 
ipse  suos  quondam  tumulos  ac  templa  petivit 
el  Capitolinis  iniecit  sedibus  ignes. 

Turn  statua  Nattae,  turn  simulacra  deorum,  Romulus- 
que  et  Remus  cum  altrice  bellua,  vi  fulminis  icti,  con- 
ciderunt,  deque  his  rebus  haruspicum  exstiterunt  re- 
sponsa  verissima.  46,  Mirabile  autem  illud,  quod  eo 
ipso  tempore ,  quo  fieret  indicium  coniurationis  in  se- 
natu,  signum  Iovis  biennio  post,  quam  erat  locatum, 
in  Capitolio  collocabatur.  »Tu  igitur  animum  indu¬ 
ces,  (sic  enim  mecum  agebas,)caussam  istam  et  contra 
facta  tua,  et  contra  scripta  defendere?«  Frateres:  eo 
vereor.  Verum  quid  tibi  hie  tandem  nocet?  resne, 
quae  tabs  est;  an  ego,  qui  verum  explicari  volo?  Ita¬ 
que  nihil  contra  dico:  a  te  rationem  totius  haruspici- 
nae  peto.  Sed  te  mirificam  in  latebram  coniecisti. 
Quod  enim  intelligeres,  fore,  utpremerere,  quum  ex 
te  caussas  unius  cuiusque  divinationis  exquirerem, 
multa  verba  fecisti,  te,  quum  resvideres,  rationem 
caussamque  non  quaerere;  quid  fieret,  non  cur  fieret, 
ad  rem  pertinere.  Quasi  ego  aut  fieri  concederem  aut 
esset  philosophi,  caussam,cur  quidque  fieret,  non 
quaerere.  47.  Et  eo  quidem  loco  et  prognostica  no¬ 


stra  pronuntiabas  et  genera  herbarum ,  scanlmoneam 
aristolochiamque  radicem,  quarum  caussam  ignora- 
res,  vim  et  effectum  videres.  XXI.  Dissimile  totum. 
Nam  et  prognosticorum  caussas  persecuti  sunt  etBoe- 
thus  Stoicus,  qui  est  a  te  nominatus,  et  noster  etiam 
Posidonius:  etsi  caussae  non  reperiantur  istarum  re¬ 
rum  ,  res  tamen  ipsae  observari  animadvertique  pos- 
sunt.  Nattae  vero  statua,  aut  aera  legum  de  caelo  ta- 
cta  quid  habent  observatum  ac  vetustum?  Pinarii 
Nattae  nobiles:  a  nobilitate  igitur  periculum.  Hoc 
tam  callideluppiter  cogitavit!  Romulus  lactens  fulmi- 
ne  ictus:  Urbi  igitur  periculum  ostenditur  ei ,  quam 
ille  condidit.  Quam  scite  per  notas  nos  certiores  fa- 
cit  Iuppiter!  At  eodem  tempore  signum  Iovis  colloca¬ 
batur,  quo  coniuratio  indicabatur.  Et  tu  scilicet  ma¬ 
vis,  numine  deorum  id  factum,  quam  casu,  arbitrari? 
et  redemptor ,  qui  columnam  illam  de  Cotta  et  de  Tor¬ 
quato  conduxerat  faciendum,  non  inertia  aut  inopia 
tardior  fuit,  sed  a  diis  immortalibus  ad  istam  horam 
reservatus  est?  48.  Non  equidem  plane  despero  ista 
esse  vera,  sed  nescio,  et  discere  a  te  volo.  Nam  quum 
mihi  quaedam  casu  viderentur  sic  evenire,  ut  praedi- 
cta  essent  a  divinantibus ;  dixisti  multa  de  casu,  ut, 
Venerium  iaci  posse  casu ,  quattuor  tabs  iactis;  qua- 
dringentis  centum  Venerios  non  posse  casuconsistere. 
Primum  nescio,  cur  non  possint:  sed  non  pugno; 
abundas  enim  simibbus.  Habes  et  respersionem  pig- 
mentorum,  et  rostrum  suis,  et  aba  permulta.  Idem 
Carneadem  fingere  dicis  de  capite  Panisci.  Quasi 
non  potuerit  id  evenire  casu ,  et  non  in  omni  marmore 
necesse  sit  inesse  vel  Praxiteba  capita!  Ilia  enim  ipsa 
efficiuntur  detractione;  nec  quidquam  illuc  affertur  a 
Praxitele :  sed  quum  multa  sunt  detracta ,  et  ad  linea- 
menta  oris  perventum  est,  turn  intelligas,  illud,  quod 
iairi  expobtum  sit,  intus  fuisse.  49.  Potest  igitur  tale 
aliquid  etiam  sua  sponte  in  lapicidinisChiorum  exsti- 
tisse.  Sed  sit  hoc  fictum.  Quid?  in  nubibus  num- 
quam  animadvertisti  leonis  formam  aut  hippocentau- 
ri?  Potest  igitur,  quod  modo  negabas,  veritatem  casus 
imitari. 

XXII.  Sed  quoniam  de  extis  et  fulguribus  satis  est 
disputatum;  ostenta  restant,  ut  tota  haruspicina  sit 
pertractata.  Mulae  partus  prolatus  est  a  te ;  res  mira- 
bilis,  propterea  quia  non  saepe  fit:  sed  si  fieri  non  po- 
tuisset,  facta  non  esset.  Atque  hoc  contra  omnia  osten¬ 
ta  valeat;  numquam,  quod  fieri  non  potuerit,  esse  fa¬ 
ctum;  sin  potuerit,  non  esse  mirandum.  Caussarum 
enim  ignoratio  in  re  nova  mirationem  facit.  Eadem 
ignoratio  si  in  rebus  usitatis  est;  non  miramur.  Nam 
qui  mulam  peperisse  miratur,  is,  quo  modo  equa  pa- 
riat,  aut  omnino  quae  natura  partum  animantis  faciat, 
ignorat.  Sed,  quod  crebro  videt,  non  miratur,  etiam 
si,  cur  fiat,  nescit.  Quod  ante  non  vidit,  id  si  evene- 
rit,  ostentum  esse  censet.  Utrum  igitur,  quum  con- 
cepit  mula,  an  quum  peperit,  ostentum  est?  50.  Con- 
ceptio  contra  naturam  fortasse:  sed  partus  prope  ne- 
cessarius.  XXIII.  Sed  quid  plura?  ortum  videamus 
haruspicinae :  sic  facillime,  quid  habeat  auctoritatis, 
iudicabimus.  Tages  quidam  dicitur  in  agro  Tarqui- 
niensi,  quum  terra  araretur,  et  sulcus  altius  esset  im- 
pressus,  exstitisse  repente  et  eum  aflatus  esse,  qui  ara- 
bat.  Is  autem  Tages,  ut  in  libris  est  Etruscorum, 
puerili  specie  dicitur  visus,  sed  senili  fuisse  pruden- 
tia.  Eius  aspectu  quum  obstupuisset  bubulcus,  cla- 
moremque  maiorem  cum  admiratione  edidisset;  con- 
cursum  esse  factum ,  totamque  brevi  tempore  in  eum 
locum  Etruriam  convenisse;  turn  ilium  plura  locutum 


1157 


DE  DIVINATIONE 

multis  audientibus,  qui  omnia  eius  verba  exceperint 
litterisque  mandaverint:  omnem  autem  orationem 
fuisse  earn,  qua  haruspicinae  diseiplina  contineretur : 
earn  postea  crevisse  rebus  novis  cognoscendis  et  ad 
eadem  ilia  prineipia  referendis.  Haec  accepimus  ab 
ipsis:  haec  scripta  conservant:  hunc  fontem  habent 
disciplinae.  51.  Num  ergo  opus  est  ad  haec  refel- 
lenda  Carneade?  num  Epicuro?  Estne  quisquam  ita 
desipiens,  qui  credat  exaratum  esse,  deum  dicam,  an 
hominem?  Si  deum,  cur  se  contra  naturam  interram 
abdiderit,  utpatefactus  aratro  lucem  aspiceret?  Quid? 
idem  nonne  poterat  deus  hominibus  disciplinam  su- 
periore  e  loco  tradere?  Si  autem  homo  ille  Tages  fuit, 
quonam  modo  potuit  terra  oppressus  vivere?  Unde 
porro  ilia  potuit,  quae  docebat  alios,  ipse  didicisse? 
Sed  ego  insipientior ,  quam  illi  ipsi ,  qui  ista  credunt, 
qui  quidem  contra  eos  tam  diu  disputem.  XXIV.  Ve- 
tus  autem  illud  Catonis  admodum  scitum  est,  qui  mi- 
rari  se  aiebat,  quod  non  rideret  haruspex,  haruspicem 
quum  vidisset.  52.  Quota  enim  quaeque  res  evenit  j 
praedicta  ab  istis?  aut  si  evenit  quippiam,  quid  afferri  j 
potest,  cur  non  casu  id  evenerit?  Hex  Prusias,  quum  j 
Hannibali  apud  eum  exsulanti  depugnariplaceret,  ne-  i 
gabat se  audere,  quod  exta  prohiberent.  Antu,  in¬ 
quit,  carunculae  vitulinae  mavis,  quam  imperatori 
veteri  credere?  Quid?  ipse  Caesar,  quum  a  summo 
haruspice  moneretur,  ne  in  Africam  ante  brumam 
transmitteret,  nonne  transmisit?  Quod  ni  fecisset,  uno 
in  loco  omnes  adversariorum  copiae  convenissent. 
Quid  ego  haruspicum  responsa  commemorem,  (pos¬ 
sum  equidem  innumerabilia)  quae  aut  nullos  habue- 
runt  exitus  aut  contrarios?  53.  Hoc  civili  bello ,  dii 
immortales!  quam  multa  luserunt!  quae  nobis  in 
Graeciam  Roma  responsa  haruspicum  missa  sunt! 
quae  dicta  Pompeio!  Etenim  ille  admodum  extis  et 
ostentis  movebatur.  Non  lubet  commemorare,  nec 
vero  necesse  est,  tibi  praesertim,  qui  interfuisti.  Vi- 
des  tamen,  omnia  fere  contra,  ac  dicta  sint,  evenisse. 
Sed  haec  hactenus.  Nunc  ad  ostenta  veniamus. 
XXV.  5i.  Multa  me  consule  a  me  ipso  scripta  recita- 
sti:  multa  ante  Marsicum  bellum  a  Sisenna  collecta 
attulisti:  multa  ante  Lacedaemoniorum  malam  pu- 
gnam  in  Leuctris  a  Callisthene  commemorata  dixisti. 

De  quibus  dicam  equidem  singulis,  quoad  videbitur: 
sed  dicendum  etiam  est  de  universis.  Quae  est  enim 
ista  a  diis  profecta  significatio  et  quasi  denuntiatio  ca- 
lamitatum?  Quid  autem  volunt  ea  dii  immortales  pri- 
mum  significantes ,  quae  sine  interpretibus  non  pos- 
simus  intelligere:  deinde  ea,quae  caverenequeamus? 

At  hoc  ne  homines  quidem  probi  faciunt,  ut  amicis 
impendentes  calamitates  praedicant,  quas  illi  effugere 
nullo  modo  possint:  ut  medici,  quamquam  intelligunt 
saepe,  tamen  numquam  aegris  dicunt  illo  morbo  eos 
esse  morituros.  Omnis  enim  praedictio  mali  turn 
probatur,  quum  ad  praedictionem  cautio  adiungitur. 

55.  Quid  igitur  aut  ostenta  aut  eorum  interpretes  vel 
Lacedaemonios  olim,  vel  nuper  nostros  adiuverunt? 
Quae  si  signa  deorum  putanda  sunt,  cur  tam  obscura 
fuerunt?  Si  enim ,  ut  intelligeremus ,  quid  esset  even- 
turum:  aperte  declarari  oportebat;  aut  ne  occultequi- 
dem,  si  ea  sciri  nolebant.  XXVI.  lam  vero  coniectu- 
ra  omnis,  in  qua  nititur  divinatio,  ingeniis  hominum 
inmultasac  diversas  aut  etiam  contrarias  partes  saepe 
diducitur.  Ut  enim  in  caussis  iudicialibus  alia  est 
coniectura  accusatoris,  alia  defensoris,  et  tamen  utrius- 
que  credibilis :  sic  in  omnibus  iis  rebus,  quae  conie¬ 
ctura  investigari  videntur,  anceps  reperitur  oratio. 

Quas  autem  res  turn  natura,  turn  casus affert,  nonnum- 
quam  etiam  errorem  creat  similitudo,  magna  stultitia 
est,  earum  rerum  deos  facere  eflectores ,  caussas  re¬ 
rum  non  quaerere.  56.  Tu  vates  Boeotios  credis 
Lebadiae  vidisse  ex  gallorum  gallinaceorum  cantu, 
victoriam  esse  Thebanorum ,  quia  galli  victi  silere  so- 
lent,  canere  victores.  Hoc  igitur  per  gallinas  Iuppiter 
tantae  civitati  signum  dabat?  An  illae  aves,  nisi  quum 
vicerint,  canere  non  solent?  At  turn  canebant,  nec  vi- 
cerant.  Id  enim,  inquies,  ostentum.  Magnum  vero: 
quasi  pisces ,  non  galli  cecinerint.  Quod  autem  est 
tempus,  quo  illi  non  cantent,  vel  nocturnum,  vel  diur- 
num?  Quod  si  victores  alacritate  et  quasi  laetitia  ad 
canendum  excitantur:  potuit  accidisse  alia  quoque 
laetitia,  qua  ad  cantum  moverentur.  57.  Democri¬ 
tus  quidem  optimis  verbis  caussam  explicat,  cur  ante 
lucem  galli  canant.  Depulso  enim  de  pectore  et  in 
omne  corpus  diviso  et  mitificato  cibo,  cantus  edere, 
quiete  satiatos:  qui  quidem  silentio  noctis ,  ut  ait  En¬ 
nius, 

- favent  faucibus  russis 

cantu,  plausuque  premunt  alas. 
j  Quum  igitur  hoc  animal  tam  sit  canorum  sua  sponte; 
quid  in  mentem  venit  Callistheni  dicere,  deos  gallis 
signum  dedisse  cantandi,  quum  id  vel  natura,  vel  ca¬ 
sus  efficere  potuisset?  XXVII.  58.  Sanguinem  pluisse 
senatui  nuntiatum  est:  atratum  etiam  fluvium  fluxis- 
se  sanguine :  deorum  sudasse  simulacra.  Num  cen¬ 
ses  his  nuntiis  Thalen  autAnaxagoram  autquemquam 
Physicum  ciediturum  fuisse?  Nec  enim  sanguis  nec 
sudor,  nisi  e  corpore,  est.  Sed  et  decoloratio  quaedam 
ex  aliqua  contagione  terrena  maxime  potest  sanguinis 
similis  esse,  et  humor  allapsus  extrinsecus,  ut  in  te- 
ctoriis  videmus  austro,  sudorem  imitari.  Atque  haec 
in  bello  plura  et  maiora  videntur  timentibus :  eadem 
non  tam  animadvertuntur  in  pace.  Accedit  illud 
etiam,  quod  in  metu  et  periculo  quum  creduntur  faci- 
hus,  turn  finguntur  impunius.  59.  Nos  autem  ita 
leves  atque  inconsiderati  sumus,  ut,  si  mures  corro- 
serint  aliquid,  quorum  est  opus  hoc  unum,  monstrum 
pu  tennis?  Ante  vero  Marsicum  beilum,  quod  clypeos 
Lanuvii,  ut  a  te  est  dictum ,  mures  rosissent,  maxi¬ 
mum  id  portentum  baruspices  esse  dixerunt.  Quasi 
vero  quidquam  intersit,  mures,  diem  noctem  aliquid 
rodentes,  scuta  an  cribra  corroserint.  Nam  si  ista 
sequimur,  quod  Platonis  Politiam  nuper  apud  me  mu¬ 
res  corroserunt,  de  republica  debuipertimescere :  aut, 
si  Epicuri  de  Voluptate  liber  rosus  esset,  putarem  an- 
nonam  in  macello  cariorem  fore.  XXVIII.  60.  An 
vero  ilia  nos  terrent,  si  quando  aliqua  portentosa  aut 
ex  pecude  aut  ex  homine  nata  dicuntur?  Quorum 
omnium,  ne  sim  longior,  una  ratio  est.  Quidquid 
enim  oritur,  qualecumcpie  est,  caussam  habeat  a  na- 
tui a  necesse  est:  ut  etiam  si  praeter  consuetudinem 
exstiterit,  praeter  naturam  tamen  non  possit  exsistere. 
Caussam  igitur  investigate  in  re  nova  atque  admira- 
bili,  si  potes.  Si  nullam  reperies :  illud  tamen  explo- 
ratum  habeto,  nihil  fieri  potuisse  sinecaussa:  eumque 
terrorem ,  quern  tibi  rei  novitas  attulerit,  naturae  ra- 
tione  depellito.  Ita  te  nec  terrae  fremitus,  nec  caeli 
discessus,  nec  lapideus  aut  sanguineus  imber,  nec  tra- 
iectio  stellae,  nec  faces  visae  terrebunt.  61.  Quorum 
omnium  caussas  si  a  Chrysippo  quaeram,  ipse  ille  di- 
vinationis  auctor  numquam  ilia  dicet  facta  fortuito, 
naturalemque  rationem  omnium  reddet.  Nihil  enim 
fieri  sinecaussa  potest:  nec  quidquam  fit,  quod  fieri 
non  potest.  Nec,  si  id  factum  est,  quod  potuit  fieri, 


<158 


125.  M.  T.  C  I  C  E  R  0  N  J  S 


portentum  debet  videri.  Nulla  igitur  portenta  sunt. 
Nam  si,  quod  raro  fit,  id  portentum  putandum  est,  sa- 
pientem  esse  portentum  est.  Saepius  enim  mulam 
peperisse  arbitror,  quam  sapientem  fuisse.  Ilia  igi¬ 
tur  ratio  concluditur,  nec  id,  quod  non  potuerit  fieri, 
factum  umquam  esse ;  nec,  quod  potuerit,  id  porten¬ 
tum  esse:  ita  omnino  nullum  esse  portentum.  62. 
Quod  etiam  coniector  quidam  etinterpresportentorum 
non  inscite  respondisse  dicitur  ei,  qui  quum  ad  eum 
retulisset ,  quasi  ostentum ,  quod  anguis  domi  vectem 
circumiectus  fuisset,  »tum  esset,  inquit,  ostentum,  si 
anguem  vectis  circumplicavisset. «  Hoc  ille  responso 
satis  aperte  declaravit,  nihil  habendum  esse  porten¬ 
tum,  quod  fieri  posset.  XXIX.  C.  Gracchus  ad  M. 
Pomponium  scripsit,  duobus  anguibus  domi  compre- 
hensis,  haruspices  a  patre  convocatos.  Qui  magis 
anguibus,  quam  lacertis,  quam  muribus?  Quia  sunt 
haec  quotidiana ,  angues  non  item.  Quasi  vero  refe- 
rat,  quod  fieri  potest,  quam  id  saepe  fiat.  Ego  tamen 
miror,  si  emissio  feminae  anguis  mortem  afferebat  Ti. 
Graccho.emissio  autem  maris  anguis  erat  mortiferaCor- 
neliae,  cur  alteram  utram  emisex*it.  Nihil  enim  scribit 
respondisse  haruspices ,  si  neuter  anguis  emissus  es¬ 
set,  quid  esset  futurum.  At  mors  insecuta  Gracchum 
est;  caussa  quidem,  credo,  aliqua  morbi  gravioris, 
non  emissione  serpentis :  neque  enim  tanta  est  infeli- 
citas  haruspicum,  ut  ne  casu  quidem  umquam  fiat, 
quod  futurum  illi  esse  dixerint.  XXX.  63.  Nam  il- 
ludmirarer,  si  crederem,  quod  apud  Homerum  Cal- 
chantem  dixisti  ex  passerum  numero  belli  Troiani  an- 
nos  auguratum :  de  cuius  coniectura  sic  apud  Home- 
rum,  ut  nos  otiosi  convertimus ,  loquitur  Agamemno  : 
Ferte  viri  et  duros  anirno  tolerate  labores, 
auguris  ut  nostri  Calchantis  fata  queamus 
scire,  ratosne  habeant,  an  vanos  pectoris  orsus. 
Namque  omnes  memori  portentum  mente  reten- 

tant, 

qui  non  funestis  liquerunt  lumina  fatis.  5 

Argolicis  primum  ut  vestita  est  classibus  Aulis, 
quae  Priamo  cladem  et  Troiae  pestemque  fere- 

bant; 

nos,  circum  latices  gelidos  fumantibus  arts, 
aurigeris  divum  placantes  numina  tauris, 
sub  plalano  umbrifera,  fons  unde  emanat  aquai,  1 0 
vidimus  immani  specie  tortuque  draconem 
terribilem,  Iovis  ut  pulsu  penetrabat  ab  ara: 
qui  platani  in  ramo  foliorum  tegmine  septos 
corripuit  pullos:  quos  quum  consumeret  octo, 
nona  super  tremulo  genitrix  clangor e  volabat :  1 5 

cui  ferus  immani  laniavit  viscera  morsu. 

64.  Hunc,  ubi  tarn  teneros  volucres  matremque  pere- 

mit , 

qui  luci  ediderat,  genitor  Salurnius  idem 
abdidit  et  duro  formavit  tegmina  saxo. 

Nos  autem  timidi  stantes  mirabile  monstrum  20 
vidimus  in  mediis  divdm  versarier  arts. 

Turn  Calchas  haec  est  fidenti  voce  loculus : 

Quidnam  torpentes  subito  obstupuistis,  Achivi? 
Nobis  haec  portenta  deiim  dedit  ipse  creator, 
tarda  et  sera  nimis ,  sed  fama  ac  laude  peremni.  25 
Nam  quot  aves  taetro  mactatas  dente  videtis, 
tot  nos  ad  Troiam  belli  exanclabimus  annos: 
quae  decimo  cadet,  et  poena  satiabit  Achivos. 

Edidit  haec  Calchas:  quae  iam  matura  videtis. 

65.  Quae  tandem  ista  auguratio  est  ex  passeribus,  an- 
norumpotius,  quamautmensium  aut  dierum?  Cur  au¬ 
tem  de  passerculis  coniecturam  facit,  in  quibus  nul¬ 


lum  erat  monstrum,  de  dracone  silet,qui,  id  quod  fie¬ 
ri  non  potuit,  lapideus  dicitur  factus?  Postremo  quid 
simile  habet  passer  annis?  Nam  de  angue  illo,  qui 
Sullae  apparuit  immolanti,  utrumque  memini,  etSul- 
lam,  quum  in  expeditionem  educturus  esset,  immola- 
visse  et  anguem  ab  ara  exstitisse,  eoque  die  rem  prae- 
clare  esse  gestam  ,  non  haruspicis  consilio,  sed  impe- 
ratoris.  XXXI.  66.  Atque  haec  ostentorum  genera 
mirabile  nihil  habent.  Quae  quum  facta  sunt,  turn  ad 
coniecturam  aliqua  interpretatione  revocantur :  ut  ilia 
tritici  grana  in  os  pueriMidae  congesta,  aut  apes,  quas 
dixisti  in  labris  Platonis  consedisse  pueri,  non  tam 
mirabilia  sint,  quam  coniecta  belle:  quae  tamen  vel 
ipsa  falsa  esse  vel  ea,  quae  praedicta  sunt,  fortuito  ce- 
cidisse  potuerunt.  De  ipso  Roscio  potest  illud  quidem 
esse  falsum,  ut  circumligatus  fuerit  angui:  sed  ut  in 
cunis  fuerit  anguis,  non  tam  est  mirum,  in  Solonio 
praesertim,  ubi  ad  focum  angues  nundinari  solent. 
Nam  quod  haruspices  responderunt,  nihil  illo  clarius, 
nihil  nobilius  fore;  miror,  deos  immortales  histrioni 
futuro  claritatem  ostendisse ,  nullam  ostendisse  Afri- 
cano.  67.  Atque  etiam  a  te  Flaminiana  ostenta  colle- 
cta  sunt.  Quod  ipse  et  equus  eius  repente  conciderit : 
non  sane  mirabile  hoc  quidem.  Quod  evelli  primi 
hastati  signum  non  potuerit:  timide  fortasse  signifer 
evellebat,  quod  fidenter  infixerat.  Nam  Dionysii 
equus  quid  attulit  admirationis ,  quod  emersit  ex  flu- 
mine,  quodque  habuit  apes  in  iuba?  Sed  quia  brevi 
tempore  regnare  coepit;  quod  acciderat  casu,  vim  ha¬ 
buit  ostenti.  At  Lacedaemoniis  in  Herculis  fano  arma 
sonuerunt,  eiusdemque  dei  Thebis  valvae  clausae  su¬ 
bito  se  aperuerunt;  eaque  scuta,  quae  fuerant  sublime 
fixa,  sunt  humi  inventa.  Horum  quum  fieri  nihil  po¬ 
tuerit  sine  aliquo  motu;  quid  est,  cur  divinitus  ea  po- 
tius,  quam  casu  facta  esse  dicamus?  XXXII.  68.  At 
in  Lysandri  statuae  capite  Delphis  exstitit  corona  ex 
asperis  herbis,  et  quidem  subita.  Itane?  censes  ante 
coronam  herbae  exstitisse,  quam  conceptum  esse  se¬ 
men?  berbam  autem  asperam,  credo,  avium  congestu, 
non  humano  satu.  Iam  quidquid  in  capite  est,  id  co- 
ronae  simile  videri  potest.  Nam  quod  ecdem  tempore 
Stellas  aureas  Castoris  et  Pollucis,  Delphis  positas,  de- 
cidisse,  neque  eas  usquam  repertas  esse  dixisti :  fu- 
rum  id  magis  factum,  quam  deorum  videtur.  69.  Si- 
miae  vero  Dodoneae  improbitatem  historiis  Graecis 
mandatam  esse  demiror.  Quid  minus  mirum ,  quam 
illam  monstruosissimam  bestiam  urnam  evertisse, 
sortes  dissipavisse?  Et  negant  historici,  Lacedaemo¬ 
niis  uilum  ostentum  hoc  tristius  accidisse.  Nam  ilia 
praedicta  Yeientium,  si  lacus  Albanus  redundasset, 
isque  in  mare  fluxisset,  Romam  perituram;  si  repres- 
sus  esset,  Veios:  ita  aquaAlbana  deducta  ad  utilita- 
tem  agri  suburbani,  non  ad  arcem  Urbemque  retinen- 
dam.  At  paullo  post  audita  vox  est  monentis,  ut  pro- 
viderent,  ne  a  Gallis  Roma  caperetur:  ex  eo  Aio  Lo- 
quenti  aram  in  nova  via  consecratam.  Quid  ergo? 
Aius  iste  Loquens,  quum  eum  nemo  norat,  aiebat  et 
loquebatur,  et  ex  eo  nomen  invenit:  posteaquam  et 
sedem  et  aram  et  nomen  invenit,  obmutuit?  Quod 
idem  dici  deMoneta  potest:  a  qua,  praeterquamde  sue 
plena,  quid  umquam  moniti  sumus?  XXXIII.  70.  Sa¬ 
tis  multa  de  ostentis.  Auspicia  restant  et  sortes  eae, 
quae  ducuntur,  non  illae,  quae  vaticinatione  fundun- 
tur,  quae  oracula  verius  dicimus;  de  quibus  turn  di- 
cemus ,  quum  ad  naturalem  divinationem  venerimus. 
Restat  etiam  de  Chaldaeis.  Sed  primum  auspicia  vi- 
deamus.  Difficilis  auguri  locus  ad  contra  dicendum. 

Marso  fortasse,  sed  Romano  facillimus.  Non  enim 
sumus  n  nos  augures,  qui  avium  reliquorumve  sisno- 
rum  observatione  futura  dicamus.  Et  tamen  credo 
Komulum ,  qui  Urbem  auspicato  condidit,  habuisse 
opimonem  esse  in  providendis  rebus  augurandi  scien- 
tiam:  (errabat  enim  multis  in  rebus  antiquitas,)  quam 
vei  usu  lam  vel  doctnna  vel  vetustate  immutatam  vi- 
aemus.  Retinetur  autem  et  ad  opinionem  vulgi  et  ad 
magnas  utiiitates  reipublicae  mos,  religio,  disciplina, 
ius  augurum,  collegii  auctoritas.  71.  Nec  vero  non 
omni  supplicio  digni  P.  Claudius ,  L.  Iunius,  consu- 
Jes,  qui  contra  auspicia  navigarunt.  Parendum  enim 
tuit  religioni  nec  patrius  mos  tarn  contumaciter  repu- 
ian  us.  lure  igitur  alter  populi  iudicio  damnatus 
est :  alter  mortem  sibi  ipse  conscivit.  Flaminius  non 
paruit  auspiciis.  Itaque  periit  cum  exercitu.  At  an¬ 
no  post  Paullus  paruit.  Num  minus  cecidit  in  Can- 
nensipugna  cum  exercitu?  Etenim,  ut  sint  auspicia, 
quae  nulla  sunt;  haec  certe,  quibus  utimur ,  sive  tri- 
pudio,  sive  de  caelo,  simulacra  sunt  auspiciorum,  au¬ 
spicia  nullo  modo.  XXXIV.  Q.  fabi,  te  MiHI  in 
auspicio  ESSE  volo;  respondet,  audivi.  Hie  apud 
maiores  nostros  adhibebatur  peritus,  nunc  quilibet. 
Peritum  autem  esse  necesse  est eum ,  qui,  silentium 
quid  sit,  intelligat.  Id  enim  silentium  dicimus  in  au¬ 
spiciis,  quod  omni  vitio  caret.  72.  Hoc  intelligere 
perfecti  auguris  est.  Illi  autem,  qui  in  auspicium  ad- 
bibetur,  quum  ita  imperavit  is,  qui  auspicatur,  dici- 
to,  si  silentium  esse  videbitur;  nec  suspicit  nec 
circumspicit:  statim  respondet,  silentium  esse  vi- 

deri.  Turn  ille,  dicito,  si  pascuntur.  —  Pa¬ 
scuntur.  —  Quae  aves?  autubi?  Attulit,  inquit,  in 
cavea  pullos  is,  qui  ex  eo  ipso  nominatur  pullarius. 
Hae  sunt  igitur  aves  internuntiae  Iovis:  quae  pascan- 
tur,  necne,  quid  refert?  Nihil  ad  auspicia  :  sed  quia, 
quum  pascuntur,  necesse  est  aliquid  ex  ore  cadere, 
et  terram  pavire,  terripavium  primo,  post  terripudium 
dictum  est:  hoc  quidem  iamtripudium  dicitur.  Quum 
igitur  offa  cecidit  ex  ore  pulli ,  turn  auspicanti  tripu- 
dium  solistimum  nuntiant.  XXXV.  73.  Ergo  hoc 
auspicium  divini  quidquam  habere  potest,  quod  tam 
sitcoactum  et  expressum?  Quo  antiquissimos  augu- 
res  non  esse  usos  argumento  est,  quod  decretum  colle¬ 
gii  vetus  habemus,  omnem  avem  tripudium  facerd 
posse.  Turn  igitur  esset  auspicium ,  si  modo  esset  ei 
liberum  se  ostendisse;  turn  avis  ilia  videri  posset  in- 
tei  pres  et  satelles  Iovis.  Nunc  vero,  inclusa  in  cavea 
et  fame  enecta,  si  in  offam  pultis  invadit,  et  si  aliquid 
ex  ore  cecidit ,  hoc  tu  auspicium  aut  hoc  modo  Romu- 
lum  auspicari  solitum  putas?  74.  lamdecaeloservare 
non  ipsos  censes  solitos,  qui  auspicabantur?  Nunc 
imperant  pullario :  ille  renuntiat,  Fulmen  sinistrum 
auspicium  optimum  habemus  ad  omnes  res,  praeter- 
quamadcomitia :  quod  quidem  institutum  reipublicae 
caussa  est,  ut  comitiorum ,  vel  in  iudiciis  populi,  vel 
in  iure  legum,  vel  increandis  magistratibus,  principes 
civitatis  essent  interpretes.  At  Ti.  Gracchi  litteris 
Scipio  et  Figulus  coss.,  quum  augures  iudicassent 
eos  vitio  creatos  esse,  magistratu  se  abdicaverunt. 
Quis  negat  augurum  disciplinam  esse?  Divinationem 
nego.  At  haruspices  divini :  quos  quum  Ti.  Gracchus 
propter  mortem  repentinam  eius,  qui  in  praerogativa 
referenda  subito  concidisset ,  in  senatum  introduxis- 

set,  non  iustum  rogatorem  fuisse  dixerunt.  75.  Pri- 
mumvide,  ne  in  eum  dixerint,  qui  rogator  centuriae 
fuisset.  Is  enim  erat  mortuus.  Id  autem  sine  divi- 
natione  coniectura  poterant  dicere.  Deinde  fortasse 


casu;  qui  nullo  modo  est  ex  hoc  genere  tollendus. 
Qmd  enim  scire  Etrusci  haruspices  aut  de  tabernacu- 
lo  recte  capto  aut  de  pomoerii  iure  potuerunt?  Equi- 
dem  assentior  C.  Marcello  potius,  quam  App. Claudio: 
qui  ambo  mei  collegae  fuerunt;  existimoque  ius  au- 
guium,  etsi  divinationis  opinione  principio  constitu- 
tum  sit,  tamen  postea  reipublicae  caussa  conservatum 
ac  retentum.  XXXVI.  76.  Sed  de  hoc  loco  plura  in 
alns:  nunc  hactenus.  Externa  enim  auguria,  quae 
sunt  non  tam  artificiosa,  quam  superstitiosa ,  videa- 
mus.  Omnibus  fere  avibus  utuntur,  nos  admodum 
Paucis :  alia  illis  sinistra  sunt,  alia  nostris.  Solebat 
exmeDeiotaruspercontari  nostri  augurii  disciplinam, 
ego  ex  il  o  sui.  Dii  immortales !  quantum  differebat ! 
ut  quaedam  essent  etiam  contraria.  Atque  ille  iis 
semper  utebatur:  nos,  nisi  dum  a  populo  auspicia  ac- 
cepta  habemus,  quam  multum  iis  utimur?  Bellicam 
rem  administrari  maiores  nostri,  nisi  auspicato,  no- 
luerunt.  Quam  multi  anni  sunt,  quum  bella  a  pro- 
consuhbus  et  propraetoribus  administrantur ,  qui  au¬ 
spicia  non  habent!  77.  Itaque  nec  amnes  transeunt 
auspicato  nec  tripudio  auspicantur.  Nam  ex  acumi- 
nibus  quidem,  quod  totum  auspicium  militare  est, 
lamM.  Marcell  us,  ille  quinquies  consul,  totum  omi- 
sit,  idem  imperator,  idem  augur  optimus.  Ubi  ereo 
avium  divinatio?  quae,  quoniam  ab  iis,  qui  auspicia 
nulla  habent, bella  administrantur,  ab  urbanis  retenta 
videtur,  a  bellicis  esse  sublata.  Et  quidem  ille  dice- 
bat,  si  quando  rem  agere  vellet,  ne  impediretur  au- 
spicns,  lectica  operta  faeere  iter  se  solere.  Huic  simi- 
le  est,  quod  nos  augures  praecipimus,  ne  iuge  auspi- 
cium  obveniat,  ut  iumenta  iubeant  disiungere.  78. 
Quid  est  aliud  nolle  moneri  a  love,  nisi  efficere,  ut  aut 
ne  fieri  possit  auspicium,  aut,  si  fiat,  videri? 

XXXVII.  Nam  illud  admodum  ridiculum,  quod 
negasDeiofarum  auspiciorum,  quae  sibi  adPompeium 
pronciscenti  facta  sunt,  poenitere,  quod  fidem  secutus 
amicitiamque  populi  Romani  functus  sit  officio:  an- 
tiquiorem  enim  sibi  fuisse  laudem  et  gloriam,  quam 
regnum  et  possessiones  suas.  Credo  id  quidem ;  sed 
hoc  nihil  ad  auspicia,  nec  enim  ei  cornix  canere  po- 
tuit, recte  eum  faeere,  quod  populiRomani  libertatem 
detendere  pararet.  Ipse  hoc  sentiebat ,  sicuti  sensit. 
79.  Aves  eventus  significant  aut  adversos  aut  secun- 
dos:  virtutis  auspiciis  video  esse  usuni  Deiotarum: 
quae  vetat  spectare  fortunam,  dum  praestetur  fides. 
Aves  vero  si  prosperos  eventus  ostenderunt,  certe  fe- 
tellerunt.  Fugit  e  praelio  cum  Pompeio :  grave  tem- 
pus,  discessit  ab  eo:  luctuosa  res;  Caesarem  eodem 
tempore  hostem  et  hospitem  vidit :  quid  hoc  tristius? 

Is  quum  ei  Trocmorum  tetrarchiam  eripuisset  et  as- 
seclae  suo  Pergameno,  nescio  cui,  dedisset,  eidemque 
detraxisset  Armeniam  a  senatu  datam:  quumque  ab 
eo  magnificentissimo  hospitio  acceptus  esset;  spolia- 
tum  reliquit  et  hospitem  et  regem.  Sed  labor  longius. 

Ad  propositum  revertar.  Si  eventa  quaerimus,  quae 
exquiruntur  avibus:  nullo  modo  prospera  Deiotaro- 
sin  officia :  a  virtute  ipsius,  non  ab  auspiciis  petita 
sunt.  XXXVIII.  80.  Omitte  igitur  lituum  Romuli, 
quem  in  maximo  incendio  negas  potuisse  comburi  ■ 
contemne  cotem  Attii  Navii.  Nihil  debet  esse  in  phi¬ 
losophy  commentitiis  fabellis  loci.  Illud  erat  philo- 
sophi,  totius  augurii  primum  naturam  ipsam  videre 
deinde  inventionem ,  deinde  constantiam.  Quae  est 
igitur  natura,  quae  volucres  huc  et  illuc  passim  va- 
gantes  efficiat  ut  significent  aliquid,  et  turn  vetent 
agere,  turn  iubeant  aut  cantu  aut  volatu?  Cur  autem 

aliis  a  laeva,  aliis  a  dextra  datum  est  avibus,  ut  ratum 
auspicium  facere  possint?  Quomodo  autem  haec,  aut 
quando,  aut  a  quibus  inventa  dicemus?  Etruscitamen 
habent  exaratum  puerum  auctorem  disciplinae  suae. 
Nos  quem?  Attiumne  Navium?  At  aliquot  annis  anti- 
quior  Romulus  et  Remus,  ambo  augures,  ut  accepi- 
mus.  An  Pisidarum  aut  Cilicum  aut  Phrygum  ista 
inventa  dicemus?  Placet  igitur,  humanitatis  expertes 
habere  divinitatis  auctores?  XXXIX.  81.  At  omnes 
reges,  populi,  nationes  utuntur  auspiciis.  Quasi  vero 
quidquam  sit  tarn  valde,  quam  nihil  sapere,  vulgare; 
aut  quasi  tibi  ipsi  in  iudicando  placeat  multitudo! 
quotus  quisque  est,  qui  voluptatem  negetessebonum? 
Plerique  etiam  summum  bonum  dicunt.  Num  igitur 
eorum  frequentia  Stoici  de  sententia  deterrentur?  aut 
num  plerisque  in  rebus  sequitur  eorum  auctoritatem 
multitudo?  Quid  mirum  igitur,  si  in  auspiciis  et  in 
omni  divinatione  imbecilli  animi  superstitiosa  ista 
concipiant,  verum  dispicere  non  possint?  82.  Quae 
autem  est  inter  augures  conveniens  et  coniuncta  con¬ 
stants?  Ad  nostri  augurii  consuetudinem  dixit  En¬ 
nius  : 

Quum  tonuit  laevum  bene  tempestate  serena. 

At  Homericus  Ulixes  apud  Achillem  querens  de  fero- 
citate  Troianorum,  nescio  quid,  hoc  modo  nuntiat: 

Prospera  Iuppiter  his  dextris  fulgoribus  edit. 

Ita  nobis  sinistra  videntur,  Graiis  et  barbaris  dextra 
ineliora.  Quamquam  haud  ignoro,  quae  bona  sint, 
sinistra  nos  dicere :  etiam  si  dextra  sint.  Sed  certe 
nostri  sinistrum  nominaverunt,  externique  dextrum, 
quia  plerumque  melius  id  videbatur.  83.  Haec  quan¬ 
ta  dissensio  est!  Quid,  quod  aliis  avibus  utuntur,  aliis 
signis?  aliter  observant,  alia  respondent?  Nonnecesse 
estfateri,  partim  horum  errore  susceptum  esse,  par- 
tim  superstitione  multa  fallendo?  XL.  Atque  his  su- 
perstitionibus  non  dubitasti  etiam  omina  adiungere. 
Aemilia  Paullo,  Persam  perisse;  quod  pater  omen  ac- 
cepit:  Caecilia  sororis  filiae  sedes  suas  tradere.  Iam 
ilia,  Favete  Unguis ,  et  praerogativam ,  omen  comitio- 
rum ;  hoc  est,  ipsum  esse  contra  se  copiosum  et  diser- 
tum.  Quando  enim,  ista  observans ,  quieto  et  libero 
animo  esse  poteris,  ut  ad  rem  gerendam  non  supersti- 
tionem  habeas ,  sed  rationem  ducem?  Itane?  Si  quis 
aliquid  ex  sua  re  atque  ex  suo  sermone  dixerit,  eteius 
verbum  aliquod  apte  ceciderit  ad  id,  quod  ages  aut 
cogitabis,  ea  res  tibi  aut  timorem  afferet  aut  alacrita- 
tem?  84.  Quum  M.  Crassus  exercitum  Brundisii  im- 
poneret,  quidam  in  portu,  caricasCauno  advectas  ven- 
dens,  Cauneas!  clamitabat.  Dicamus,  si  placet,  mo- 
nitum  ab  eo  Crassum,  caveret,  ne  iret:  non  fuisse  pe- 
riturum,  si  omini  paruisset.  Quae  si  suscipiamus, 
pedis  offensio  nobis  et  abruptio  corrigiae  et  sternuta- 
menta  erunt  observanda. 

XLI.  Sortes  restant  et  Chaldaei,  ut  ad  vates  ve- 
niamus  et  ad  somnia.  85.  Dicendum  igitur  putas  de 
sortibus.  Quid  enim  sors  est?  Idem  propemodum, 
quod  micare,  quod  talos  iacere,  quod  tesseras;  quibus 
in  rebus  temeritas  et  casus,  non  ratio  nec  consilium 
valet.  Tota  res  est  inventa  fallaciis,  aut  ad  quaestum, 
aut  ad  superstitionem ,  aut  ad  errorem.  Atque ,  ut  in 
haruspicina  fecimus,  sic  videamus,  clarissimarum 
sortium  quae  tradatur  inventio.  Numerium  SufTu- 
cium  Praenestinorum  monumenta  declarant  hone- 
stum  hominem  et  nobilem,  somniis  crebris,  ad  extre¬ 
mum  etiam  minacibus,  quum  iuberetur  certo  in  loco 
silicem  caedere,  perterritum  visis,  irridentibus  suis 
civibus,  id  agere  coepisse :  itaque  perfracto  saxo  sor¬ 


tes  erupisse,  inrobore  insculptas  priscarum  litterarum 
notis.  Is  est  hodie  locus  septus  religiose  propter  Iovis 
pueri,  qui  lactens  cum  Iunone  Fortunae  in  gremio  se- 
dens,  mammam  appetens,  castissime  colitur  a  matri- 
bus.  86.  Eodemque  tempore,  in  eo  loco,  ubi  Fortunae 
nunc  sita  est  aedes,  mel  ex  olea  fluxisse  dicunt  baru- 
spicesque  dixisse,  summa  nobilitate  illas  sortes  futu- 
ras,  eorumque  iussu  ex  ilia  olea  arcam  esse  factam, 
eaque  conditas  sortes,  quae  hodie  Fortunae  monitu 
tolluntur.  Quid  igitur  in  his  potest  esse  certi,  quae 
Fortunae  monitu  pueri  manu  miscentur  atque  ducun- 
tur?  Quo  modo  autem  istae  positae  in  illo  loco?  quis 
robur  illud  cecidit,  dolavit,  inscripsit?  Nihil  est,  in- 
quiunt,  quod  deus  efficere  non  possit.  Utinam  sapien- 
tes  Stoicos  efTecisset,  ne  omnia  superstitiosa  sollicitu- 
dine  et  miseria  crederent!  Sed  hoc  quidem  genus  di- 
vinationis  vita  iam  communis  explosit.  Fani  pul- 
chrituclo  et  vetustas  Praenestinarum  etiam  nunc  reti— 
net  sortium  nomen,  atque  id  in  vulgus.  87.  Quis 
enim  magistratus,  aut  quis  vir  illustrior  utitur  sorti¬ 
bus?  Ceteris  vero  in  locis  sortes  plane  refrixerunt. 
Quod  Carneadem  Clitomachus  scribit  dicere  solitum, 
nusquam  se  fortunatiorem ,  quam  Praeneste,  vidisse 
Fortunam.  Ergo  hoc  divinationis  genus  omittamus. 

XLII.  Ad  Chaldaeorum  monstra  veniamus:  de 
quibus  Eudoxus,  Platonis  auditor,  in  astrologia  iudi- 
cio  doctissimorum  hominum  facile  princeps,  sic  opi- 
natur,  id  quod  scriptum  reliquit:  »Chaldaeis  in  prae- 
dictione  et  in  notatione  cuiusque  vitae  ex  natali  die 
minime  esse  credendum.w  88.  Nominat  etiam  Panae- 
tius,  qui  unus  e  Stoicis  astrologorum  praedicta  reie- 
cit,  Archelaum  et  Cassandrum,  summos  astrologos  il- 
lius  aetatis,  qua  erat  ipse,  quum  in  ceteris  astrologiae 
partibus  excellerent,  hoc  praedictionis  genere  non 
usos.  Scylax  Ilalicarnasseus,  familiaris  Panaetii,  ex- 
cellens  in  astrologia,  idemque  in  regenda  sua  civitate 
princeps,  totum  hoc  Chaidaicum  praedicendi  genus 
repudiavit.  89.  Sed  ut  ratione  utamur,  omissis  testi— 
bus,  sic  isti  disputant,  qui  haec  Chaldaeorum  natali- 
cia  praedicta  defendunt.  Yim  quamdam  esse  aiunt 
signifero  in  orbe,  qui  Graece  gcodiaxog  dicilur,  talem, 
ut  eius  orbis  una  quaeque  pars  alia  alio  modo  moveat 
immutetque  caelum,  perinde  ut  quaeque  stellae  in  iis 
finitimisque  partibus  sint  quoque  tempore,  eamque 
vim  varie  moveri  ab  iis  sideribus,  quae  vocantur  er- 
rantia.  Quum  autem  in  earn  ipsam  partem  orbis  ve- 
nerint,  in  qua  sit  ortus  eius,  qui  nascatur;  aut  in  earn, 
quae  coniunctum  aliquid  habeat  aut  consentiens;  (ea 
triangula  illi  et  quadrata  nominant.)  Etenim  quum 
temporum*  anni  tempestatumque  caeli  conversiones 
commutationesque  tantae  fiant  accessu  stellarum  et 
recessu;  quumque  ea  vi  solis  efficiantur,  quae  vide- 
mus:  non  verisimile  solum,  sed  etiam  verum  esse 
censent,  perinde,  utcumque  temperatus  sit  aer,  ita 
pueros  orientes  animari  atque  formari,  ex  eoque  inge- 
nia,  mores,  animum,  corpus,  actionem  vitae,  casus 
cuiusque  eventusque  fingi.  XLIII.  90.  0  delirationem 
incredibilem !  Non  enim  omnis  error  stultitia  est  di- 
cenda.  Quibus  etiam  Diogenes  Stoicus  concedit,  ali¬ 
quid  ut  praedicere  possint,  dumtaxat  quali  quisque 
natura,  et  ad  quam  quisque  maxime  rem  aptus  futu- 
rus  sit.  Cetera,  quae  profiteantur,  negat  ullo  modo 
posse  sciri :  etenim  geminorum  formas  esse  similes, 
vitam  atque  fortunam  plerumque  disparem.  Procles 
et  Eurysthenes,  Lacedaemoniorum  reges,  gemini  fra- 
tres  fuerunt.  91.  At  hi  nec  totidem  annos  vixerunt: 
anno  enim  Procli  vita  brevior  fuit,  multumque  is  fratri 

rerum  gestarum  gloria  praestitit.  At  ego  id  ipsum, 
quod  vir  optimus  Diogenes  Chaldaeis  quasi  quadam 
praevaricatione  concedit,  nego  posse  intelligi.  Ete- 
nim  quum,  ut  ipsi  dicunt,  ortus  nascentium  luna  mo- 
deretur ,  eaque  animadvertant  et  notent  sidera  natali- 
cia  Chaldaei,  quaecumque  lunae  iuncta  videantur; 
oculorum  fallacissimo  sensu  iudicant  ea,  quae  ratione 
atque  animo  videre  debebant.  Docet  enim  ratio  ma- 
thematicorum,  quam  istis  notam  esseoportebat,  quan¬ 
ta  humilitate  luna  feratur,  terram  paene  contingens ; 
quantum  absit  a  proxima  Mercurii  Stella,  multo  autem 
longius  a  Veneris;  deinde  alio  intervallo  distet  a  sole, 
cuius  lumine  collustrari  putatur.  Beliqua  vero  tria 
intervalla  infinita  et  immensa,  a  sole  ad  Martis,  inde 
adlovis,  ab  eo  ad  Saturni  stellam,  inde  ad  caelum 
ipsum,  quod  extremum  atque  ultimum  mundi  est.  92. 
Quae  potest  igitur  contagio  ex  infinito  paene  interval¬ 
lo  pertinere  ad  lunam,  vel  potius  ad  terram? 

XLIV.  Quid?  quum  dicunt  id,  quod  iis  dicere  ne- 
cesse  est,  omnes  omnium  ortus,  quicumque  gignantur 
in  omni  terra,  quae  incolatur,  eosdem  esse  eademque 
omnibus ,  qui  eodem  statu  caeli  et  stellaruni  nati  sint, 
accidere  necesse  esse;  nonne  eiusmodisunt, utne  cae¬ 
li  quidem  naturam  interpretes  istos  caeli  nosse  appa- 
reat?  Quum  enim  illi  orbes,  qui  caelum  quasi  me¬ 
dium  dividunt  et  aspectum  nostrum  definiunt,  qui  a 
Graecis  oqI'Cov tec  nominantur,  a  nobis  finientes  rectis- 
sime  nominari  possunt,  varietatem  maximam  habeant 
aliique  in  aliis  locis  sint;  necesse  est  ortus  occasus- 
que  siderum  non  fieri  eodem  tempore  apud  omnes. 
93.  Quod  si  eorum  vi  caelum  modo  hoc,  modo  illo 
modo  temperatur:  qui  potest  eadem  vis  esse  nascen¬ 
tium,  quum  caeli  tanta  sit  dissimilitudo?  In  his  locis, 
quae  nos  incolimus,  post  solstitium Canicula  exoritur, 
et  quidem  aliquot  diebus :  apud  Troglodytas ,  ut  scri- 
bitur, ante  solstitium:  ut,  si  iam  concedamus,  aliquid 
vim  caelestem  ad  eos,  qui  in  terra  gignuntur,  pertine¬ 
re,  confitendum  sit  illis,  eos,  qui  nascantur*  eodem 
tempore ,  posse  in  dissimiles  incidere  naturas  propter 
caeli  dissimilitudinem.  Quod  minime  illis  placet. 
Volunt  enim  illi  omnes  eodem  tempore  ortos,  qui  ubi- 
que  sint  nati,  eadem  conditione  nasci.  XLV.  94.  Sed 
quae  tanta  dementia  est,  ut  in  maximis  motibus  mu- 
tationibusque  caeli  nihil  intersit,  qui  ventus,  qui  im- 
ber,  quae  tempestas  ubique  sit?  (quarum  rerum  in 
proximis  locis  tantae  dissimilitudines  saepe  sunt,  ut 
aliaTusculi,  aliaRomaeeveniatsaepe  tempestas;  quod, 
qui  navigant,  maxime  animadvertunt,  quum  in  fle- 
ctendis  promontoriis  ventorum  mutationes  maximas 
saepe  sentiant) :  haec  igitur  quum  sit  turn  serenitas, 
turn  perturbatio  caeli :  estne  sanorum  hominum,  hoc 
ad  nascentium  ortus  pertinere  non  dicere,  (quod  non 
certe  pertinet:)  illud  nescio  quid  tenue,  quodsentiri 
nullo  modo,  intelligi  autem  vix  potest,  quae  a  luna 
ceterisque  sideribus  caeli  temperatio  fiat,  dicere  ad 
puerorum  ortus  pertinere?  Quid?  quod  non  intelli- 
gunt,  seminum  vim,  quae  ad  gignendum  procrean- 
dumque  plurimum  valeat,  funditus  tolli,  mediocris 
erroris  est?  Quis  enim  non  videt,  et  formas  et  mores 
et  plerosque  status  ac  motus  effingere  a  parentibus  li- 
beros?  quod  non  contingeret,  si- hoc  non  vis  et  natura 
gignentium  efficeret,  sed  temperatio  lunae  caelique 
moderatio.  95.  Quid?  quod  uno  et  eodem  temporis 
puncto  nati  dissimiles  et  naturas  et  vitas  et  casus  ha- 
bent:  parumne  declarat,  nihil  ad  agendam  vitam  na- 
scendi  tempus  pertinere?  nisi  forte  putamus,  nemi- 

nem  eodem  tempore  ipso  et  eonceptum  et  natum  ,  quo 
Africanum.  Num  quis  igitur  tabs  fuit? 

XL VI.  96.  Quid?  illudne  dubium  est,  quin  multi, 
quum  ita  nati  essent,  ut  quaedam  contra  naturam  de- 
pravata  haberent,  restituerentur  et  corrigerentur  ab 
natura,  quum  se  ipsa  revocasset,  aut  arte  atque  medi- 
cina?  ut*,  quorum  linguae  sic  inhaererent,  ut  loqui 
non  possent,  eae  scalpello  resectae  liberarentur?  Multi 
etiam  naturae  vitium  meditatione  atque  exercitatione 
sustulerunt:  utDemosthenem  csribitPhalereus,quum 
rho  dicere  nequiret,  exercitatione  fecisse,  ut  planissi- 
me  diceret.  Quod  si  haec  astro  ingenerata  et  tradita 
essent,  nulla  res  ea  mutare  posset.  Quid?  dissimili¬ 
tudo  locorum  nonne  dissimiles  hominum  procreatio- 
nes  habet?  quas  quidem  percurrere  oratione  facile  est; 
quid  inter  Indos  et  Persas,  Aethiopas  et  Syros  diffe- 
rat,  corporibus,  animis:  ut  incred ib i Iis  varietas  dissi— 
militudoque  sit.  97.  Ex  quo  inteliigitur,  plus  terra- 
rum  situs,  quam  lunae  tactus  ad  nascendum  valere. 
Nam,  quod  aiunt,  quadringenta  septuaginta  millia  an- 
norum  in  periclitandis  experiundisque  pueris,  qui¬ 
cumque  essent  nati,  Babylonios  posuisse,  fallunt.  Si 
enim  esset  factitatum,  non  esset  desitum:  neminem 
autem  habemus  auctorem ,  qui  aut  fieri  dicat,  aut  fa¬ 
ctum  sciat.  XLVH.  Videsne,  me  non  ea  dicere,  quae 
Carneades,  sedea,  quae  princepsStoicorum  Panaetius 
dixerit?  Ego  autem  etiam  hoc  requiro,  omnesne,  qui 
Cannensi  pugna  ceciderunt,  uno  astro  fuerint?  Exitus 
quidem  omnium  unus  et  idem  fuit.  Quid?  qui  inge- 
nio  atque  animo  singulares,  num  astro  quoque  uno? 
Quod  enim  tempus,  quo  non  innumerabiles  nascan¬ 
tur?  At  certe  similis  nemo  Homeri.  98.  Et,  si  ad  rem 
pertinet,  quo  modo  caelo  affecto  compositisque  sideri¬ 
bus  quodque  animal  oriatur;  valeat  id  necesse  est 
etiam  in  rebus  inanimis.  Quo  quid  died  potest  absur- 
dius?  L.  quidemTarutiusFirmanus,  familiaris  noster, 
in  primis  Chaldaicis  rationibus  eruditus,  urbis  etiam 
nostrae  natalem  diem  repetebat  ab  iis  Parilibus,  qui- 
bus  earn  a  Bomulo  conditam  accepimus,  Romamque, 
in  iugo  quum  esset  luna,  natam  esse  dicebat,  nec  eius 
fata  canere  dubitabat.  99.  0  vim  maximam  erroris! 
Etiamne  Urbis  natalis  dies  ad  vim  stellaruni  et  lunae 
pertinebat?  Fac  in  puero  referre,  [ex]  qua  affectione 
caeli  primum  spiritum  duxerit:  num  hoc  in  latere  aut 
in  caemento,  ex  quibusUrbs  aflecta  est,  potuit  valere? 
Sed  quid  plura?  Quotidie  refelluntur.  Quam  multa 
egoPompeio,  quam  multa  Crasso,  quam  multa  huic 
ipsi  Caesari  a  Chaldaeis  dicta  memini,  neminem  eo¬ 
rum  nisi  in  senectute,  nisi  domi,  nisi  cum  claritate  es¬ 
se  moriturum!  ut  mihi  permirum  videatur,  quem- 
quam  exstare,  qui  etiam  nunc  credatiis,  quorum prae- 
dicta  quotidie  videat  re  et  eventis  refelli. 

XLVIII.  100.  Restant  duo  divinandi  genera,  quae 
habere  dicimur  a  natura ,  non  ab  arte;  vaticinandi  et 
somniandi.  De  quibus,  Quinte,  inquam,  si  placet, 
disseramus.  Mihi  vero,  inquit,  placet:  his  enim, 
quae  adhuc  disputasti ,  prorsus  assentior :  et,  vere  ut 
loquar,  quamquam  tua  me  oratio  confirmavit,  tamen 
etiam  mea  sponte  nimis  superstitiosam  de  divinatione 
Stoicorum  sententiam  iudicabam :  ac  me  Peripateti- 
corum  ratio  magis  movebat,  et  veteris  Dicaearehi  et 
eius,  qui  nunc  floret,  Cratippi,  qui  censent  esse  in 
mentibus  hominum  tamquam  oraculum  aliquod,  ex 
quo  futura  praesentiant,  si  aut  furore  divino  incitatus 
animus,  aut  somno  relaxatus  .solute  moveatur  ac  li- 
bere.  His  de  generibus  quid  sentias,  et  quibus  ea 
rationibus  infirmes,  audire  sane  velim. 

XLIX.  101.  Quae  quum  ille  dixisset,  turn  ego 
rursus,  quasi  ab  alio  principio ,  sum  exorsus  dicere. 
Non  ignoro,  inquam,  Quinte,  te  semper  ita  sensisse, 
ut  de  ceteris  divinandi  generibus  dubitares;  ista  duo, 
furoris  et  somnii,  quae  a  libera  mente  fluere  videren- 
tur ,  probares.  Dicam  igitur,  de  istis  ipsis  duobus 
generibus  mihi  quid  videatur,  si  prius,  et  Stoicorum 
conclusio  rationis  et  Cratippi  nostri  quidvaleat,  vi- 
dero.  Dixisti  enim,  et  Chrysippum  et  Diogenem  et 
Antipatrum  concludere  hoc  modo:  »Si  sunt  dii,  ne- 
que  ante  declarant  hominibus,  quae  futura  sint;  aut 
non  diligunt  homines:  aut,  quid  eventurum  sit,  igno¬ 
rant:  aut  existimant  nihil  interesse  hominum,  scire, 
quid  sit  futurum:  aut  non  censent  esse  suae  maiesta- 
tis,  praesignificare  hominibus,  quae  sint  futura :  aut 
ea  ne  ipsi  quidem  dii  significare  possunt.  102.  At 
neque  non  diligunt  nos;  sunt  enim  benefici  generique 
hominum  amici:  neque  ignorantea, quaeab  ipsis  con- 
stituta  et  designata  sunt:  neque  nostra  nihil  interest 
scire  ea,  quae  futura  sint;  erimus  enim  cautiores,  si 
sciemus:  neque  hoc  alienum  ducunt  maiestate  sua; 
nihil  est  enim  beneficentia  praestantius :  neque  non 
possunt  futura  praenoscere.  Non  igitur  dii  sunt,  nec 
significant  nobis  futura:  sunt  autem  dii:  significant 
ergo.  Et  non,  si  significant  futura ,  nullas  dant  nobis 
vias  ad  significationum  scientiam :  frustra  enim  signi¬ 
ficant:  neque,  si  dant  vias,  non  est  divinatio:  est 
igitur  divinatio. «  103.  0  acutos  homines!  quam 

paucis  verbis  negotium  confectum  putant!  Ea  sumunt 
ad  concludendum,  quorum  iis  nihil  conceditur.  Con¬ 
clusio  autem  rationis  ea  probanda  est,  in  qua  ex  rebus 
non  dubiis  id ,  quod  dubitatur,  efficitur.  L.  Videsne 
Epicurum,  quern  hebetem  et  rudem  dicere  solentStoi- 
ci ,  quemadmodum ,.  quod  in  natura  rerum  omne  esse 
dicimus,  id  infinitum  esse  concluserit?  Quod  jinitum 
est,  inquit,  habet  extremum.  Quis  hoc  non  dederit? 
Quod  autem  habet  extremum ,  id  cernitur  ex  alio  extrin- 
secus.  Hoc  quoque  est  concedendum.  At,  quod  omne 
est,  id  non  cernitur  ex  alio  extrinsecus.  Ne  hoc  qui¬ 
dem  negari  potest.  Nihil  igitur  quum  habeat  extre¬ 
mum,  infmitum  sit  necesse  est.  104.  Videsne,  ut  ad 
rem  dubiam  concessis  rebus  pervenerit?  Hoc  vos  Dia- 
iectici  non  facitis:  nec  solum  ea  non  sumitis  ad  con- 
•  cludendum,  quae  ab  omnibus  concedantur;  sed  ea  su¬ 
mitis,  quibus  concessis,  nihilo  magis  efficiatur,  quod 
velitis.  Primum  enim  hoc  sumitis :  Si  sunt  dii,  bene¬ 
fici  in  homines  sunt.  Quis  hoc  vobisdabit?  Epicurusne, 
qui  negat,  quidquam  deos  nec  alieni  curare,  nec  sui? 
an  noster  Ennius,  qui  magno  plausu  loquitur  assen- 
tiente  populo  : 

'Ego  deihn  genus  esse  semper  dixi  et  dicam  caelilum: 

sed  eos  non  curare  opinor,  quid  agal  humanum  genus. 
Et  quidem ,  cur  sic  opinetur ,  rationem  subiicit.  Sed 
nihil  est  necesse  dicere  quae  sequuntur:  tantum  sat 
est  intelligi ,  id  sumere  istos  pro  certo,  quod  dubium 
controversumque  sit.  LI.  105.  Sequitur  porro,  Nihil 
deos  ignorare,  quod  omnia  sint  ab  iis  constituta.  Hie 
vero  quanta  pugna  est  doctissimorum  hominum,  ne- 
gantium  esse  haec  a  diis  immortalibus  constituta!  At 
nostra  interest  scire,  quae  eventura  sint.  Magnus  Di- 
caearchi  liber  est,  nescire  ea  melius  esse,  quam  scire. 
Negant  id  esse  alienum  maiestate  cleorum,  scilicet  casas 
omnium  introspicere,  ut  videant,  quid  cuique  condu- 
cat.  106.  Neque  non  possunt  futura  praenoscere.  Ne¬ 
gant  posse  ii,  quibus  non  placet  esse  certum,  quid  fu¬ 
turum  sit.  Videsne  igitur,  quae  dubia  sint,  ea  sumi 
pro  certis  atque  concessis?  Deinde  contorquent,  et  ita 


concludunt:  Non  igitur  sunt  dii,  nec  significant  futura: 
id  enim  iam  perfectum  arbitrantur.  Deinde  assu- 
munt:  Sunt  autem  dii:  quod  ipsum  non  ab  omnibus 
conceditur :  significant  ergo.  Ne  id  quidem  sequitur: 
possunt  enim  non  significare,  et  tamen  esse  dii.  Nec, 
si  significant,  non  dant  vias  aliquas  ad  scientiam  signifi- 
cationis.  At  id  quoque  potest,  ut  non  dent  homini, 
ipsi  habeant.  Cur  enim  Tuscis  potius,  quam  Roma¬ 
nis  darent?  Nec,  si  dant  vias,  nulla  est  divinatio.  Fac 
dare  deos;  quod  absurdum  est:  quid  refert,  si  accipe- 
re  non  possumus? Extremum  est:  Est  igitur  divinatio. 
Sit  extremum :  effectum  tamen  non  est.  Ex  falsis 
enim ,  ut  ab  ipsis  didicimus ,  verum  effici  non  potest, 
lacet  igitur  tota  conclusio. 

LIE  107.  Veniamus  nunc  ad  optimum  virum,  fa- 
miliarem  nostrum ,  Cratippum.  »Si  sine  oculis,  in¬ 
quit,  non  potest  exstare  officium  et  munus  oculorum, 
possunt  autem  aliquando  oculi  non  fungi  suomunere; 
qui  vel  semel  ita  est  usus  oculis,  ut  vera  cerneret,  is 
habet  sensum  oculorum,  vera  cernentium.  Item  igi¬ 
tur,  si  sine  divinatione  non  potest  officium  et  munus 
divinationis  exstare,  potest  autem,  quum  quis  divina¬ 
tionem  habeat,  errare  aliquando,  nec  vera  cernere;  sa¬ 
tis  est  ad  confirmandam  divinationem,  semel  aliquid 
ita  esse  divinatum,  nihil  ut  fortuito  cecidisse  videatur. 
Sunt  autem  eius  generis  innumerabilia.  Esse  igitur 
divinationem  confitendum  est.«  Festive  et  breviter. 
Sed  quum  bis  sumpsit,  quod  voluit;  etiam  si  faciles 
nos  ad  concedendum  habuerit,  id  tamen,  quod  assu- 
mit,  concedi  nullo  modo  potest.  108.  »Si«,  inquit, 

»  aliquando  oculi  peccent,  tamen,  quia  recte  aliquando 
viderint,  inest  in  iis  vis  videndi.«  Item,  »Si  qui  se¬ 
mel  aliquid  viderit,  is,  etiam  quum  peccet,  tamen  exi- 
stimandus  sit  habere  vim  divinandi. «  LIII.  Vide, 
quaeso,  Cratippe  noster,  quam  sint  ista  similia.  Nam 
mihi  non  videntur.  Oculi  enim  vera  cernentes  utun- 
tur  natura  atque  sensu:  animi,  si  quando  vel  vatici- 
nando  vel  somniando  vera  viderunt,  usi  sunt  fortuna 
atque  casu.  Nisi  forte  concessuros  tibi  existimas  eos, 
qui  somnia  pro  somniis  habent,  si  quando  aliquod  so- 
mnium  verum  evaserit,  non  id  fortuito  accidisse.  Sed 
demus  tibi  istas  duas  sumptiones,  ea,  quae  Xpppaxa 
appellant  Dialectici;  sed  nos  Latine  loqui  malumus: 
assumptio  tamen,  quam  ngoqh^iv  iidem  vocant,  non 
dabitur.  109.  Assumit  autem  Cratippus  hoc  modo: 
»Sunt  autem  innumerabiles  praesensiones  non  fortui- 
tae.«  At  ego  dico  nullam.  Vide,  quanta  sit  contro- 
versia.  Iam,  assumptione  nonconcessa,  nulla  con¬ 
clusio  est.  At  impudentes  sumus ,  qui,  quum  tarn 
perspicuum  sit,  non  concedamus.  Quid  est  perspi- 
cuum?  Multa  vera,  inquit,  evadere.  Quid,  quod  mul- 
to  plura  falsa?  Nonne  ipsa  varietas,  quae  est  propria 
fortunae,  fortunam  esse  caussam ,  nonnaturam,  do- 
cet?  Deinde,  si  tua  ista  conclusio,  Cratippe,  vera  est: 
(tecum  enim  mihi  res  est:)  nonne  intelligis,  eadem 
uti  posse  et  haruspices  et  fulguratores  et  interpretes 
ostentorum  et  augures  et  sortilegos  et  Chaldaeos? 
quorum  generum  nullum  est,  ex  quo  non  aliquid ,  si- 
cut  praedictum  sit,  evaserit.  Ergo  aut  ea  quoque  ge¬ 
nera  divinandi  sunt:  quae  tu  rectissime  improbas: 
aut,  si  ea  non  sunt,  non  intelligo,  cur  haec  duo  sint, 
quae  relinquis.  Qua  ergo  ratione  haec  inducis,  e&- 
dem  ilia  possunt  esse,  quae  tollis. 

LIV.  110.  Quid  vero  habet  auctoritatis  furor  iste, 
quern  divinum  vocatis,  ut,  quae  sapiens  non  videat, 
ea  videat  insanus,  et  is,  qui  humanos  sensus  amiserit 
divinos  assecutus  sit?  Sibyllae  versus  observamus,' 

quos  ilia  furens  fudisse  dicitur.  Quorum  interpres 
nuper  falsa  quadam  hominum  fama  dicturus  in  sena- 
tu  putabatur;  eum,  quern  re  vera  regem  habebamus, 
appellandum  quoque  esse  regem,  si  salvi  esse  velle- 
mus.  Hoc  si  est  in  libris,  in  quern  bominem  et  in 
quod  tempus  est?  Callide  enim,  qui  ilia  composuit, 
perfecit,  ut,  quodcumque  accidisset,  praedictum  vi- 
deretur,  hominum  et  temporum  definitione  sublata. 
HI.  Adhibuit  etiam  latebram  obscuritatis,  ut  iidem 
versus  alias  in  aliam  rem  posse  accommodari  videren- 
tur.  Non  esse  autem  illud  carmen  furentis,  quum 
ipsum  poema  declarat(estenim  magis  artis  et  diligen- 
tiae ,  quam  incitationis  et  motus) ,  turn  veroea,  quae 
nxQoaTi/ig  dicitur,  quum  deinceps  ex  primis  versuum 
litteris  aliquid  connectitur,  ut  in  quibusdam  Ennia- 
nis:  id  certe  magis  est  attenti  animi,  quam  furentis. 

1 12.  Atque  in  Sibyl  I  inis  ex  primo  versu  cuiusque  sen- 
tentiae  primis  litteris  illius  sententiae  carmen  omne 
praetexitur.  Hoc  scriptoris  est,  non  furentis:  adhi- 
bentis  diligentiam,  non  insani.  Quamobrem  Sibyllam 
quidem  sepositam  et  conditam  habeamus;  ut,  id  quod 
proditum  est  a  maioribus,  iniussu  senatus  ne  legantur 
quidem  libri,  valeantque  ad  deponendas  potius,  quam 
ad  suscipiendas  religiones:  cum  antistitibus  agamus, 
ut  quidvis  potius  ex  illis  libris,  quam  regem  profe- 
rant;  quemRomae  posthaec  nec  dii,  nec  homines  esse 
patientur.  LV.  At  multi  saepe  vera  vaticinati,  ut 
Cassandra, 

Idmque  mari  magno  — 
eademque  pauilo  post: 

Eheii  videle  — 

113.  Num  igitur  me  cogis  etiam  fabulis  credere? 
quae  delectationes  habeant,  quantum  voles:  verbis, 
sententiis,  numeris,  cantibus  adiuventur:  auctori- 
tatem  quidem  nullam  debemus  nec  fidem  commen- 
titiis  rebus  adiungere.  Eodemque  modo  nec  ego 
Publicio  nescio  cui,  nec  Marciis  vatibus,  nec  Apol- 
linis  opertis  credendum  existimo:  quorum  partim 
ficta  aperte,  partim  effutita  temere,  numquam  ne  me- 
diocri  quidem  cuiquam,  non  modo  prudenti,  probata 
sunt.  114.  Quid?  inquies:  remex  ille  de  classe  Co- 
ponii  nonne  ea  praedixit,  quae  facta  sunt?  Ille  vero, 
et  ea  quidem,  quae  omnes  eo  tempore,  ne  acciderent, 
timebamus.  Castra  enim  in  Thessalia  castris  collata 
audiebamus;  videbaturque  nobis  exercitus  Caesaris 
et  audaciae  plus  habere,  quippe  qui  patriae  bellum 
intulisset,  et  roboris,  propter  vetustatem.  Casum 
autem  praelii,  nemo  nostrum  erat,  quin  timeret:  sed 
ita,  ut  constantibus  hominibus  par  erat,  non  aperte. 
Ille  autem  Graecus,  quid  mirum ,  si  magnitudine  ti-  I 
moris,  ut  plerumque  fit,  a  constantia  atque  a  mente 
atque  a  se  ipse  discessit?  qua  perturbatione  animi, 
quae,  sanus  quum  esset,  timebat,  ne  evenirent,  ea 
demens  eventura  esse  dicebat.  Utrum  tandem,  per 
deos  atque  homines!  magis  verisimile  est,  vesanum 
remigem,  an  aliquem  nostrum,  qui  ibi  turn  eramus, 
me,  Catonem,  Yarronem,  Coponium  ipsum  ,  consilia 
Deorum  immortalium  perspicere  potuisse?  LVI.  115. 
Sed  iam  ad  te  venio , 

[0]  sdncle  Apollo,  qui  umbilicum  cerium  terrarum 

obsides, 

■unde  superstitiosa  primum  saeva  evasil  vox  [era. 

Tuis  enim  oraculis  Chrysippus  totum  volumen  im- 
plevit,  partim  falsis,  ut  ego  opinor,  partim  casu  ve- 
ris,  ut  fit  in  omni  oratione  saepissime,  partim  flexilo- 
quis  et  obscuris,  ut  interpres  egeat  in terprete  et  sors 
ipsa  ad  sortes  referenda  sit,  partim  ambiguis  etquae 


ad  Dialecticum  deferenda  sint.  Nam  quum  sors  ilia 
edita  est  opulentissimo  regi  Asiae, 

Croesus  Halym  penetrans  magnam  pervertet  opum 

vim  : 

hostium  vim  sese  perversurum  putavit,  pervertit  au¬ 
tem  suam.  116.  Utrum  igitur  eorum  accidisset,  ve- 
rum  oraculum  fuisset.  Cur  autem  hoc  credam  um- 
quam  editum  Croeso?  aut  Herodotum  cur  veraciorem 
ducam  Ennio?  Num  minus  ille  potuit  de  Croeso, 
quam  de  Pyrrho  fingere  Ennius?  Quis  enim  est,  qui 
credat,  Apollinis  ex  oraculo  Pyrrho' esse  responsum, 
Aio,  te,  Aeacida,  Romanos  vincere  posse. 

Primum  Latine  Apollo  numquam  locutus  est.  Dein- 
de  ista  sors  inaudita  Graecis  est.  Praeterea  Pyrrhi 
temporibus  iam  Apollo  versus  facere  desierat.  Po- 
stremo,  quamquam  semper  fuit,  ut  apud  Ennium  est, 
—  stolidum  genus  Aeacidarum ; 
bellipolentes  sunt  magi’ ,  quam  sapient ipotentes : 
tamen  hanc  amphiboliam  versus  intelligere  potuisset, 
vincere  te  Romanos,  nihilo  magis  in  se,  quam  in  Ro¬ 
manos  valere.  Nam  ilia  amphibolia ,  quae  Croesum 
decepit,  vel  Chrysippum  potuisset  fallere;  haec  vero 
1  ne  Epicurum  quidem.  LVII.  117.  Sed,  quod  caput 
est,  cur  isto  modo  iam  oracula  Delpbis  non  eduntur, 
non  modo  nostra  aetate,  sed  iamdiu,  iam  ut  nihil  pos- 
J  sit  esse  contemptius?  Hoc  loco  quum  urgentur,  eva- 
nuisse  aiunt  vetustate  vim  locieius,  unde  anhelitus 
ille  terrae  fieret,  quo  Pythia  mente  incitata  oracula 
ederel.  De  vino  aut  salsamento  putes  loqui,  quae 
evanescunt  vetustate.  De  vi  loci  agitur,  neque  so¬ 
lum  naturali,  sed  etiam  divina;  quae  quo  tandem  mo- 
I  do  evanuit?  Vetustate,  inquies.  Quae  vetustas  est, 
quae  vim  divinam  conficere  possit?  quid  tarn  divi- 
num  autem,  quam  afflatus  ex  terra  mentem  ita  mo- 
vens,  ut  earn  providam  rerum  futurarum  efficiat,  ut 
ea  non  modo  cernat  multo  ante,  sed  etiam  numero 
versuque  pronuntiet?  Quando  autem  ista  vis  eva¬ 
nuit?  An  postquam  homines  minus  creduli  esse  coe- 
perunt?  118.  Demosthenes  quidem ,  qui  abhinc  an- 
nos  prope  ccc:  fuit,  iam  turn  cpiXinniQeiv  Pythiam  dice- 
bat,  id  est,  quasi  cum  Phi lippo  facere.  Hoc  autem 
eo  spectabat,  ut  earn  a  Philippo  corruptam  diceret. 
Quo  licet  existimare,  in  aliis  quoque  oraculis  Del- 
phicis  aliquid  non  sinceri  fuisse.  Sed,  nescio  quomo- 
do  isti  philosopbi  superstitiosi  et  paene  fanatici  quid- 
vis  malle  videntur,  quam  se  non  ineptos.  Evanuisse 
mavultis  et  exstinctum  esse  id ,  quod ,  si  umquam  fu¬ 
isset,  certe  aeternum  esset,  quam  ea  ,  quae  non  sunt 
credenda ,  non  credere. 

LVIII.  119.  Similis  est  error  in  somniis :  quorum 
quidem  defensio  repetita  quam  longe  est!  Divinos 
animos  censent  esse  nostros,  eosque  esse  tractos  ex- 
trinsecus,  animorumque  consentientium  multitudine 
completion  esse  mundum :  hac  igitur  mentis etipsius 
divinitate  et  coniunctione  cum  externis  mentibus 
cerni,  quae  sint  futura.  Contrahi  autem  animum  Ze¬ 
no  et  quasi  labi  putat  atque  concidere ,  et  id11  ipsum 
esse  dormire.  Iam  Pythagoras  et  Plato,  locupletis- 
simi  auctores,  quo  in  somnis  certiora  videamus,  prae- 
paratos  quodam  cultu  atque  victu  proficisci  ad  dor- 
miendum  iubent.  Faba  quidem  Pythagorei  utique 
abstinuere:  quasi  vero  eo  cibo  mens,  non  venter  in- 
fletur.  Sed,  nescio  quomodo,  nihil  tarn  absurde  dici 
potest,  quod  non  dicatur  ab  aliquo  philosophorum. 
120.  Utrum  igitur  censemus  dormientium  animos  per 
semet  ipsos  in  somniando  moveri,  an,  ut  Democritus 
censet,  externa  et  adventitia  visione  pulsari?  Sive 

en i m  sic  est,  sive  illo  modo,  videri  possunt  permulta 
somniantibus  falsa  pro  veris.  Nam  et  navigantibus 
moveri  videntur  ea,  quae  stant,  et  quodam  obtutu 
oculorum  duo  pro  uno  lucernae  lumina.  Quid  dicam, 
insanis,  quid,  ebriis  quam  multa  falsa  videantur? 
Quod  si  eiusmodi  visis  credendum  non  est,  cur  som- 
niis  credatur,  nescio.  Nam  tarn  licet  de  his  erroribus, 
si  velis,  quam  de  somniis  disputare:  ut  ea,  quae 
slant,  si  moveri  videantur,  terrae  motum  significare 
dicas,  aut  repentinam  aliquam  fugam;  geminoautem 
lucernae  lumine  declarari,  dissensionem  ac  seditio- 
nem  moveri.  LIX.  121.  Iam  ex  insanorum  aut  ebrio- 
rum  visis  innumerabilia  coniectura  trahi  possunt, 
quae  futura  videantur.  Quis  est  enim,  qui  totum 
diem  iaculans  non  aliquando  collineet?  Totas  nodes 
dormimus;  neque  ulla  fere  est,  qua  non  somniemus: 
et  miramur,  aliquando  id,  quod  somniarimus,  eva- 
dere?  Quid  est  tarn  incertum,  quam  talorum  iactus? 
tamen  nemo  est,  quin  saepe  iactans,  Venerium  iaciat 
aliquando,  nonnumquam  etiam  iterum  ac  tertium. 
Num  igitur,  ut  inepti,  Veneris  id  fieri  impulsu  malu- 
mus,  quam  casu,  dicere?  Quod  si  ceteris  temporibus 
falsis  visis  credendum  non  est;  non  video,  quidprae- 
cipui  somnus  habeat,  in  quo  valeant  falsa  pro  veris. 
122.  Quod  si  ita  natura  paratum  esset,  ut  ea  dormi- 
entes  agerent,  quae  somniarent :  alligandi  omnes  es- 
sent,  qui  cubitum  irent.  Maiores  enim,  quam  ulli  in- 
sani,  efficerent  motus  somniantes.  Quod  si  insano¬ 
rum  visis  tides  non  est  habenda,  quia  falsa  sunt:  cur 
credatur  somniantium  visis,  quae  multo  etiam  per- 
turbatiora  sunt,  non  intelligo.  An,  quod  insani  sua 
visa  coniectori  non  narrant,  narrant  qui  somniave- 
runt?  Quaero  etiam,  si  velim  scribere  quid  aut  lege- 
re  aut  canere  vel  voce  vel  fidibus,  aut  geometricum 
quiddam  aut  physicum  aut  dialectician  explicare, 
somniumne  exspectandum  sit,  an  ars  adhibenda,  sine 
qua  nihil  earum  rerum  nec  fieri  nec  expediri  potest? 
Atqui,  ne  si  navigare  quidem  velim,  ita  gubernarem, 
ut  somniaverim.  Praesens  enim  poena  sit.  123.  Qui 
igitur  convenit,  aegros  a  coniectore  somniorum  po¬ 
tius,  quam  a  medico  petere  medicinam?  An  Aescula¬ 
pius,  an  Serapis  potest  nobis  praescribere  per  somni- 
um  curationem  valetudinis;  Neptunus  gubernanli- 
bus  non  potest?  et  sine  medico  medicinam  dabit  Mi¬ 
nerva:  Musae  scribendi,  legendi,  ceterarum  artium 
scientiam  somniantibus  non  dabunt?  At  si  curatio 
daretur  valetudinis,  haec  quoque,  quae  dixi,  daren- 
tur.  Quae  quoniam  non  dantur,  medicina  non  datur. 
Qua  sublata,  tollitur  omnis  auctoritas  somniorum. 

LX.  121.  Sed  haec  quoque  in  promtu  [fuerint] : 
nunc  interiora  videamus.  Aut  enim  divina  vis  quae- 
dam,  consulens  nobis,  somniorum  significationes  fa- 
cit:  aut  coniectores  ex  quadam  convenientia  et  con- 
iunctione  naturae,  quamvocant  avy.nd&eiav,  quidcui- 
que  rei  conveniat,  ex  somniis,  et  quid  quamque  rem 
sequatur ,  intelligunt:  aut  eorum  neutrum  est,  sed 
quaedam  observatio  constans  atque  diuturna  est, 
quura  quid  visum  secundum  quietem  sit,  quid  eveni- 
re  et  quid  sequi  soleat.  Primum  igitur  intelligen- 
dum  est,  nullam  vim  esse  divinam  efTectricem  som¬ 
niorum.  Atque  illud  quidem  perspicuum  est,  nulla 
visa  somniorum  proficisci  a  numine  deorum :  nostra 
enim  caussa  dii  id  facerent,  ut  providere futura  posse- 
mus.  125.  Quotus  igitur  est  quisque,  qui  somniis 
pareat?  qui  intelligat?  qui  meminerit?  quam  multi 
vero ,  qui  contemnant,  eamque  superstitionem  imbe- 
cilli  animi  atque  anilisputent!  Quid  est  igitur,  cur  his 


hominibus  consulens  deus  somniis  moneat  eos,  qui 
ilia  non  modo  cura,  sed  ne  memoria  quidem  digna 
ducant?  Nec  enim  ignorare  deus  potest,  qua  mente 
quisque  sit:  nec  frustra  ac  sine  caussa  quid  facere 
dignum  deo  est;  quod  abhorret  etiam  ab  hominis 
constantia.  Ita  si  pleraque  somnia  aut  ignorantur  aut 
negliguntur ;  aut  nescit  hoc  deus ,  aut  frustra  somnio¬ 
rum  significatione  utitur.  Sed  horum  neutrum  in 
deum  cadit.  Nihil  igitur  a  deo  somniis  significari 
fatendum  est.  LXI.  126.  Illud  etiam  requiro,  cur,  si 
deus  ista  visa  nobis  providendi  caussa  dat,  non  vigi- 
lantibus  potius  det,  quam  dormientibus.  Sive  enim 
externus  et  adventitius  pulsus  animos  dormientium 
commovet,  sive  per  se  ipsi  animi  moventur,  sive  quae 
caussa  alia  est,  cur  secundum  quietem  aliquid  videre, 
audire,  agere  videamur;  eadem  caussa  vigilantibus 
esse  poterat:  idque  si  nostra  caussa  dii  secundum 
quietem  facerent,  vigilantibus  idem  facerent;  prae- 
sertim  quum  Chrysippus ,  Academicos  refellens,  per¬ 
mit  Ito  clariora  et  certiora  esse  dicat,  quae  vigilanti¬ 
bus  videantur,  quam  quae  somniantibus.  Fuit  igitur 
divina  beneficentia  dignius,  quum  consulerent  nobis, 
clariora  visa  dare  vigilantibus,  quam  obscuriora  per 
somnium.  Quod  quoniam  non  fit,  somnia  divina  pu- 
tanda  non  sunt.  127.  Iam  vero  quid  opus  est  circui- 
tione  et  amfractu,  ut  sit  utendum  interpretibus  som¬ 
niorum  potius,  quam  directo?  Deus,  si  quidem  nobis 
consulebat,  Hoc  facito ,  Hoc  ne  feceris ,  diceret?  id 
que  visum  vigilanti  potius,  quam  dormienti  daret? 
LXII.  Iam  vero  quis  dicere  audeat,  vera  omnia  esse 
somnia?  Aliquot  somnia  vera,  inquit  Ennius;  sed 
omnia  non  est  necesse.  Quae  est  tandem  ista  distin- 
ctio?  quae  vera,  quae  falsa  habet?  Et  si  vera  a  deo 
mittuntur ,  falsa  unde  nascuntur?  Nam  si  ea  quoque 
divina ,  quid  inconstantius  deo?  quid  inscitius  autem 
est,  quam  mentes  mortalium  falsis  et  mendacibus  vi¬ 
sis  concitare?  Sin  vera  visa  divina  sunt;  falsa  autem 
et  inania  humana  :  quae  est  ista  designandi  Jicentia, 
ut  hoc  deus,  hoc  natura  fecerit  potius,  quam  aut 
omnia  deus,  quod  negatis,  aut  omnia  natura?  quod 
quoniam  illud  negatis,  hoc  necessario  confitendum 
est.  128.  Naturam  autem  earn  dico,  qua  numquam 
animus  insistens  agitatione  et  motu  esse  vacuus  po¬ 
test.  Is  quum  languore  corporis  nec  membris  uti 
nec  sensibus  potest,  incidit  in  visa  varia  et  incerta 
ex  reliquiis,  ut  ait  Aristoteles,  inhaerentibus  earum 
rerum,  quas  vigilans  gesserit  aut  cogitaverit.  Qua- 
rum  perturbatione  mirabiles  interdum  exsistunt  spe¬ 
cies  somniorum.  Quae  si  alia  falsa,  alia  vera:  qua 
nota  internoscantur,  scire  sane  velim.  Si  nulla  est: 
quid  istos  interpretes  audiamus?  Sin  quaepiam  est: 
aveo  audire,  quae  sit.  Sed  haerebunt.  LXIII.  129. 
Venit  enim  iam  in  contentionem,  utrum  sit  probabi- 
lius:  deosne  immortales,  rerum  omnium  praestantia 
excellentes,  concursare  omnium  mortalium  ,  qui  ubi- 
que  sunt,  non  modo  lectos,  verum  etiam  grabatos, 
et,  quum  stertentes  aliquos  viderint,  obiicere  his  vi¬ 
sa  quaedam  tortuosa  et  obscura,  quae  illi  exterriti 
somnio  ad  coniectorem  mane  deferant;  an  natura 
fieri,  ut  mobiliter  animus  agitatus,  quod  vigilans  vi- 
derit,  dormiens  videre  videatur.  Utrum  philosophia 
dignius,  sagarum  superstitione  ista  interpretari ,  an 
explicatione  naturae?  Ut,  si  iam  fieri  possit  conie¬ 
ctura  vera  somniorum,  tamen  isti,  qui  profitentur, 
earn  facere  non  possint;  ex  levissimo  enim  et  indo- 
ctissimo  genere  constant.  Stoici  autem  tui  negant 
quemquam,  nisi  sapientem,  divinum  esse  posse.  130. 

Chrysippus  quidem  divinationem  definit  his  verbis, 
Vim  cognoscentem  et  videntem  et  explicantem  signa, 
quae  a  diis  hominibus  portendantur :  officium  autem 
esse  eius,  praenoscere,  dii  erga  homines  mente  qua 
sint,quidque  significent,  quemadmodumque  ea  pro- 
curentur  atque  expientur.  Idemque  somniorum  con- 
iectionem  definit  hoc  modo,  esse  vim  cernentem  et 
explanantem,  quae  a  diis  hominibus  significenlur  in 
somnis.  Quid  ergo?  ad  haec  mediocri  opus  est  pru- 
dentia,  an  et  ingenio  praestanti  et  eruditione  perfe- 
cta?  Taiem  autem  cognovimus  neminem.  LXIV. 

131.  Vide  igitur,  ne,  etiam  si  divinationem  tibi  esse 
concessero,  quod  numquam  faciam ,  neminem  tamen 
divinum  reperire  possimus.  Qualis  autem  ista  mens 
est  deorum,  si  neque  ea  nobis  significant  in  somnis, 
quae  ipsi  per  nos  intelligamus ,  neque  ea,  quorum  in- 
terpretes  habere  possimus?  Similes  enim  sunt  dii, 
si  ea  nobis  obiiciunt,  quorum  neque  scienliam,  neque 
explanatorem  habeamus,  tamquam  si  Poeni  aut  Hi- 
spani  in  senatu  nostro  loquerentur  sine  interprete. 

132.  lam  vero  quo  pertinent  obscuritates  et  aenigma- 
ta  somniorum?  Intelligi  enim  a  nobis  dii  velle  de- 
bebant  ea,  quae  nostra  caussa  nos  monerent.  Quid? 
poeta  nemo,  nemo  Physicus  obscurus?  Tile  vero  ni- 
mis  etiam  obscurus  Euphorion.  133.  At  non  Home- 
rus.  Uter  igitur  inelior?  Valde  Heraclitus  obscurus  : 
minimeDemocritus.  Num igitur conferendi?  Meacaus- 
sa  me  mones,  quod  non  intelligam?  Quid  me  igitur 
mones?  Ut  si  quis  medicus  aegroto  imperet,  ut  sumat 

terrigenam,  herbigradam ,  domiportam,  sanguine 

cassam 

potius,  quam,  hominum  more,  cochleam  dicere. 
Nam  Pacuvianus  Amphion, 

quaclrupes  tardigrada,  agreslis ,  humilis ,  dspera, 
capite  brevi,  cervice  dnguina,  aspectu  truci , 
eviscerata,  indnima,  cum  anirnali  sono, 
quum  dixisset  obscurius,  turn  Attici  respondent,  non 
intelligimus ,  nisi  aperte  dixeris.  At  ille  uno  verbo, 
Testudo.  Non  potueras  hoc  igitur  a  principio,  citha- 
rista,  dicere?  LXV.  134.  Defert  ad  coniectorem  qui- 
.  dam ,  somniasse  se  ,  ovum  pendere  ex  fascia  lecti  sui 
cubicularis.  Est  hoc  in  Chrysippi  libro  somnium. 
Respondit  coniector  thesaurum  defossum  esse  sub  le- 
cto.  Fodit:  invenit  auri  aliquantum,  idque  circum- 
datum  argento.  Misit  coniectori,  quantulum  visum 
est,  de  argento.  Turn  ille,  Nibilne,  inquit,  de  vitello? 
Id  enim  ei  ex  ovo  videbatur  aurum  declarasse;  reli- 
quum,  argentum.  Nemone  igitur  umquam  alius  ovum 
somniavit?  Cur  ergo  hie  nescio  qui  thesaurum  solus 
invenit?  Quam  multi  inopes,  digni  praesidio  deorum, 
nullo  somnio  ad  thesaurum  reperiendum  admonen- 
tur?  Quam  autem ob  caussam  tam  est  obscure  admoni- 
tus,  ut  ex  ovo  nasceretur  thesauri  similitudo  potius, 
quam  aperte  thesaurum  quaerere  iuberetur,  sicut 
aperte  Simonides  vetitus  estnavigare?  LXVI.  135.  Er¬ 
go  obscura  somnia  minime  consentaneamaiestati deo¬ 
rum.  Ad  aperta  et  clara  veniamus ,  quale  est  de  illo 
interfecto  a  caupone  Megaris :  quale  de  Simonide,  qui 
ab  eo,  quem  humarat,  vetitus  est  navigare;  quale 
etiam  de  Alexandra;  quod  a  te  praeteritum  esse  mi- 
ror:  qui,  quum  Ptolemaeus,  familiaris  eius,  in  praelio 
telo  venenato  ictus  esset,  eoque  vulnere  summo  cum 
dolore  moreretur ;  Alexander  assidens,  somno  est  con- 
sopitus.  Turn  secundum  quietem  visus  ei  dicitur 
draco  is,  quem  mater  Olympias  alebat,  radiculam  ore 
ferre  et  simul  dicere,  quo  ilia  loci  nasceretur,  (neque 
is  longe  aberat  ab  eo  loco)  eius  autem  esse  vim  tan- 

tam,  ut  Ptolemaeum  facile  sanaret.  Quum  Alexander 
experrectus  narrasset  amicis  somnium  ,  emisisse,  qui 
illam  radiculam  quaererent.  Qua  inventa,  et  Ptole¬ 
maeus  sanatus  dicitur,  et  multi  milites,  qui  erant  eo- 
dem  genere  teli  vulnerati.  136.  Multa  etiam  sunt  a  te 
ex  historiis  prolata  somnia,  matris  Phalaridis,  Cyri 
superioris,  matris  Dionysii,  Poeni  Hamilcaris ,  Hanni- 
balis,  P.  Decii :  pervulgatum  iam  illud  depraesule: 
Gracchi  etiam,  et  recens  Caeciliae,  Balearici  filiae, 
somnium.  Sed  haec  externa  ob  eamque  caussam 
ignota  nobis  sunt:  nonnulla  etiam  ficta  fortasse.  Quis 
enim  auctor  istorum?  De  nostris  somniis  quid  habe- 
mus  dicere?  tu  de  merso  me  et  equo  ad  ripam?  ego  de 
Mario  cum  fascibus  laureatis  me  in  suum  deduci  iu- 
bente  monumentum?  LXVII.  Omnium  somniorum, 
Quinte,  una  ratio  est:  quae,  per  deos  immortales!  vi- 
deamus,  ne  nostra  superstitione  et  depravatione  supe- 
retur.  137.  Quem  enim  tu  Marium  visum  a  me  pu- 
tas?  Speciem,  credo,  eius  et  imaginem,  utDemocrito 
videtur.  Unde  profectam  imaginem?  A  corporibus 
enim  solidis  et  a  certis  figuris  vult  fluere  imagines. 
Quod  igiturMarii  corpus  erat?  Exeo,  inquit,  quodfue- 
rat.  Plena  sunt  imaginum  omnia.  Ista  igitur  me 
imago  Marii  in  campum  Atinatem  persequebatur. 
Nulla  enim  species  cogitari  potest,  nisi  pulsu  imagi¬ 
num.  138.  Quid  ergo?  istae  imagines  ita  nobis  dicto 
audientes  sunt,  ut,  simul  atque  velimus,  accurrant? 
Etiamne  earum  rerum,  quae  nullae  sunt?  Quae  est 
enim  forma  tam  invisitata,  tam  nulla,  quam  non  sibi 
ipse  fingere  animus  possit?  ut,  quae  numquam  vidi¬ 
mus,  ea  tamen  informata  habeamus,  oppidorum  situs, 
hominum  figuras.  139.  Num  igitur,  quum  aut  mu- 
rosBabylonis  aut  Homeri  faciem  cogito,  imagoillorum 
me  aliqua  pellit?  Omnia  igitur,  quae  volumus,  nota 
nobis  esse  possunt:  nihil  est  enim,  dequo  cogitare  ne- 
queamus.  Nullae  ergo  imagines  obrepunt  in  animos 
dormientium  extrinsecus,  nec  omnino  fluunt  ullae* ; 
nec  cognovi  quemquam,  qui  maiore  auctoritate  nihil 
diceret.  Animorum  est  ea  vis  eaque  natura,  ut  vi- 
geant  vigilantes  nullo  adventitio  pulsu,  sed  suo  motu, 
incredibili  quadam  celeritate.  Hi  quum  sustinentur 
membris  et  corpore  et  sensibus,  omnia  certiora  cer- 
nunt,  cogitant,  sentiunt.  Quum  autem  haec  subtracta 
sunt,  desertusque  animus  languore  corporis,  turn  agi- 
tur  ipse  per  sese.  Itaque  in  eo  et  formae  versantur  et 
actiones;  et  multa  audiri,  multa  dici  videntur.  140. 
Haec  scilicet  in  imbecillo  remissoque  animo,  multa 
omnibus  modis  confusa  et  variata  versantur,  maxime- 
que  reliquiae  earum  rerum  moventur  in  animisetagi- 
tantur,  de  quibus  vigilantes  aut  cogitavimus  aut  egi- 
mus:  ut  mihi  temporibus  illis  multum  in  animo  Ma¬ 
rius  versabatur,  recordanti ,  quam  ille  gravem  suum 
casum  magno  animo,  quam  constanti  tulisset.  Hanc 
credo  caussam  de  illo  somniandi  fuisse.  LXVIII.  Ti¬ 
bi  autem,  de  me  cum  sollicitudine  cogitanti,  subito 
sum  visus  emersus  e  flumine.  Inerant  enim  in  utrius- 
que  nostrum  animis  vigilantium  cogitationum  vesti¬ 
gia.  At  quaedam  adiuncta  sunt:  ut  mihi  de  monu- 
mento  Marii;  tibi,  quodequus,  in  quo  ego  vehebar, 
mecum  una  demersus  rursus  apparuit.  141.  An  tu 
censes  ullam  anum  tam  deliram  futuram  fuisse,  ut  so¬ 
mniis  crederet,  nisi  ista  casu  nonnumquam,  forte,  te- 
mere  concurrerent?  Alexandra  draco  loqui  visus  est. 
Potest  omnino  hoc  esse  falsum,  potest  verum :  sed, 
utrum  sit,  non  est  mirabile.  Non  enim  audivit  ille 
draconem  loquentem,  sed  est  visus  audire ;  etquidem, 
quo  maius  sit,  quum  radicem  ore  teneret,  locutus  est. 

Sed  nihil  est  magnum  somnianti.  Quaero  autem,  cur 
Alexandra  tam  illustre  somnium,  tam  certum,  nec 
huic  eidem  alias,  nec  multa  ceteris.  Mihi  quidem, 
praeter  hoc  Marianum ,  nihil  sane,  quod  meminerim. 
Frustra  igitur  consumptae  tot  noctes  tam  longa  in  ae- 
tate.  142.  Nunc  quidem  propter  intermissionem  fo- 
rensis  operae  et  lucubrationes  detraxi ,  et  meridiatio- 
nes  addidi ,  quibus  uti  antea  non  solebam :  nec,  tam 
multum  dormiens,  ullo  somnio  sum  admonitus,  tantis 
praesertim  de  rebus:  nec  mihi  magisumquam videor, 
quam  quum  aut  in  foro  magistratus,  aut  in  curia  sena- 
tum  video,  somniare. 

LXIX.  Etenim  (ex  divisione  hoc  secundum  est) 
quae  est  continuatio  coniunctioque  naturae  (quam,  ut 
dixi,  vocant  o-vpnd&eiccv)  eiusmodi,  ut  thesaurus  ex 
ovo  intelligi  debeat?  Nam  medici  ex  quibusdam  rebus 
et  advenientes  et  crescentes  morbos  intelligunt:  non- 
nullas  etiam  valetudinis  significationes,  uthoc  ipsum, 
pleni  enectine  simus,  ex  quodam  genere  somniorutn  in¬ 
telligi  posse  dicunt.  Thesaurus  vero  et  hereditas  et 
honos  et  victoria  et  multa  generis  eiusdem  qua  cum 
somniis  naturali  cognatione  iunguntur?  143.  Dicitur 
quidam,  quum  in  somnis  complexu  Venerio  iungere- 
tur,  calculos  eiecisse.  Video  sympathiam.  Visum 
est  enim  tale  obiectum  dormienti,  ut  id,  quod  evenit, 
naturae  vis,  non  opinio  erroris  effecerit.  Quae  igitur 
natura  obtulit  illam  speciem  Simonidi,  a  qua  vetare- 
turnavigare?  aut  quid  naturae  copulatum  habuit  Al- 
cibiadis,  quod  scribitur,  somnium?  qui  paullo  ante 
interitum  visus  est  in  somnis  amicae  esse  amictus 
amiculo.  Is  quum  esset  proiectusinhumatus.abomni- 
busque  desertus  iaceret:  arnica  corpus  eius  texit  suo 
pallio.  Ergo  hoc  inerat  in  rebus  futuris  et  caussas  na- 
turales  habebat?  an,  et  ut  videretur  et  ut  eveniret,  ca¬ 
sus  effecit?  LXX.  144.  Quid?  ipsorum  interpretum 
coniecturae  nonne  magis  ingenia  declarant  eorum, 
quam  vim  consensumque  naturae?  Cursor  ad  Olym¬ 
pia  proficisci  cogitans  visus  est  in  somnis  curru  qua- 
drigarum  vehi.  Mane  ad  coniectorem.  At  ille,  Vin¬ 
ces  ,  inquit.  Id  enim  celeritas  significat  et  vis  equo- 
rum.  Post  idem  ad  Antiphontem.  Is  autem,  Vinca- 
re,  inquit,  necesse  est.  An  non  intelligis,  quattuor 
ante  te  cucurrisse?  Ecce  alius  cursor:  (atque  horum 
somniorum,  et  talium  plenus  est  Chrysippi  liber,  ple- 
nus  Antipatri :)  sed  ad  cursorem  redeo.  Ad  interpre- 
tem  detulit,  aquilam  se  in  somnis  visum  esse  factum. 
At  ille,  Vicisti.  Ista  enim  avi  volat  nulla  vehemen— 
tius.  Huic  quidem  Antiphon,  Baro,  inquit,  te  victum 
esse  non  vides?  Ista  enim  avis,  insectans  alias  aves  et 
agitans,  semper  ipsa  postrema  est.  145.  Parere  quae- 
dam  matrona  cupiens,  dubitans  essetne  praegnans, 
visa  est  in  quiete  obsignatam  habere  naturam°  Re- 
tulit.  Negavit,  earn,  quoniam  obsignata  fuisset,  con- 
cipere  potuisse.  At  alter,  praegnantem  esse  dixit. 
Nam  inane  obsignari  nihil  solere.  Quae  est  ista  ars 
coniectoris,  eludentis  ingenio?  Anea,  quae  dixi,  et 
innumerabilia,  quae  collecta  habent  Stoici,  quidquam 
significant,  nisi  acumen  hominum,  ex  similitudine 
aliqua  coniecturam  modo  hue,  modo  illuc  ducentium? 
Medici  signa  quaedam  habent  ex  venis  et  ex  spiritu 
aegroti;  multisque  ex  aliis  futura  praesentiunt.  Gu- 
bernatores  quum  exsultantes  loligines  viderint,  aut 
delphinos  se  in  portum  coniicientes ,  tempestatem  si- 
gnificari  putant.  Haec  ratione  explicari,  et  ad  natu- 
ram  facile  revocari  possunt:  ea  vero,  quae  paullo  ante 
dixi,  nullo  modo. 


LXXI.  146.  At  enim  observatio  diuturna,  (haec 
enim  pars  una  restat)  notandis  rebus  fecit  artem.  An 
tandem  somnia  observari  possunt?  Quonam  modo? 
Sunt  enim  innumerabiles  varietates.  Nihil  tam  prae- 
postere,  tam  incondite,  tam  monstruose  cogitari  po¬ 
test,  quod  non  possimus  somniare.  Quo  modo  igitur 
haec  infinita  et  semper  nova  aut  memoria  complecti, 
aut  observando  notare  possumus?  Astrologi  motus  er- 
rantium  stellarum  notaverunt.  Inventus  est  enim  or- 
do  in  iis  stellis,  qui  non  putabatur.  Cedo  tandem, 
qui  sit  ordo  aut  quae  concursatio  somniorum?  Quo 
modo  autem  distingui  possunt  vera  somnia  a  falsis, 
quum  eadem  et  aliis  aliter  evadant  et  iisdem  nonsem- 
per  eodem  modo?  ut  mihi  mirum  videatur,  quum 
mendaci  homini,  ne  verum  quidem  dicenti,  credere 
soleamus,  quo  modo  isti,  si  somnium  verum  evasit 
aliquod,  non  ex  multis  potius  uni  fidem  derogant, 
quam  ex  uno  innumerabilia  confirmant. 

147.  Si  igitur  neque  deus  est  effector  somniorum, 
neque  naturae  societas  ulla  cum  somniis  neque  obser- 
vatione  inveniri  potuit  scientia;  effectum  est,  ut  nihil 
prorsus  somniis  tribuendum  sit:  praesertim  quumilli 
ipsi,  qui  ea  vident,  nihil  divinent;  ii,  qui  interpretan- 
tur,  coniecturam  adhibeant,  non  naturam :  casus  au¬ 
tem  innumerabilibus  paene  saeculis  in  omnibusplura 
mirabilia,  quam  in  somniorum  visis  effecerit:  neque 
coniectura,  quae  in  varias  partes  ducipotest,  nonnum-1 
quam  etiam  in  contrarias,  quidquam  sit  incertius. 
LXXII.  148.  Explodatur  haec  quoque  somniorum  di- 
vinatio  pariter  cum  ceteris.  Nam  ut  vere  loquamur, 
superstitio,  fusa  per  gentes,  oppressit  omnium  fere 
animos  atque  hominum  imbecillitatem  occupavit. 
Quod  et  in  iislibris  dictum  est,  qui  sunt  de  natura  deo- 
runi,  et  hac  disputatione  id  maxime  egimus.  Multum 
enim  et  nobismet  ipsis,  et  nostris  profuturi  videba- 
mur,  si  earn  funditus  sustulissemus.  Nec  vero  (id 
enim  diligenter  intelligi  volo)  superstitione  tollenda 
religio  tollitur.  Nam  et  maiorum  instituta  tueri  sacris 
caerimoniisque  retinendis  sapientis  est:  et  esse  prae- 
stantein  aliquam  aeternamque  naturam,  et  earn  suspi- 
ciendam  admirandamque  hominum  generi,  pulchri- 
tudo  mundi  ordoque  rerum  caelestium  cogit  confiteri. 
149.  Quamobrem,  ut  religio  propaganda  etiam  est, 
quae  est  iuncta  cum  cognitione  naturae:  sic  supersti- 
tionis  stirpes  omnes  eiiciendae.  Instat  enim  et  urget 
et,  quo  te  cumque  verteris,  persequitur;  sive  tu  va- 
tem,sive  tu  omen  audieris;  sive  immolaris,  sive  avem 
aspexeris;  si  Chaldaeum,  si  haruspicem  videris;  si 
fulserit,  si  tonuerit,  si  tactum  aliquid  erit  de  caelo;  si 
ostenti  simile  natum  factumve  quippiam:  quorum  ne¬ 
cesse  est  plerumque  aliquid  eveniat;  ut  numquam  li- 
ceat  quieta  mente  consistere.  150.  Perfugium  vide- 
tur  omnium  laborum  et  sollicitudinum  esse  somnus. 
At  ex  eo  ipso  piurimae  curae  metusque  nascuntur. 
Qui  quidem  ipsi  per  se  minus  valerent  et  magis  con- 
temnerentur,  nisi  somniorum  patrocinium  philosophi 
suscepissent ,  nec  ii  quidem  contemptissimi,  sed  in 
primis  acuti  et  consequentia  et  repugnantia  videntes  : 
qui  prope  iam  absoluti  et  perfecti  putantur.  Quorum 
licentiae  nisi  Carneades  restitisset,  haudscio,  an  soli 
iam  philosophi  iudicarentur.  Cum  quibus  omnis  fe¬ 
re  nobis  disceptatio  contentioque  est:  non  quod  eos 
maxime  contemnamus,  sed  quod  videntur  acutissime 
sententias  suas  prudentissimeque  defendere.  Quum 
autem  proprium  sit  Academiae,  iudicium  suum  nul¬ 
lum  interponere,  ea  probare,  quae  simillima  veri  vi- 

deantur,  conferre  caussas  et,  quid  in  quamque  senten¬ 
tial  dici  possit,  expromere;  nulla  adhibita  suaau- 
ctoritate,  iudicium  audientium  relinquere  integrum 
ac  liberum  tenebimus  hanc  consuetudinem  a  Socrate 


traditam,  eaque  inter  nos,  si  tibi,Quinte  frater,  place- 
bit,  quam  saepissime  utemur.  Mihi  vero ,  inquit  ille, 
nihil  potest  esse  iucundius.  Quae  quum  essent  dicta, 
surreximus. 


*26. 

N  0  T  I  T  I  A  L  1  T  T  E  R  A  R  I  A. 

ffwnc  de  Fato  sermonem  Cicero  port  Caesaris  interitum  (no.  V.)  se  in  Puteolano ,  unde  turn  etiam  epistolas  ad  Att. 
.  1  %  sci(I-  c,,m  Mrtio  cos.  des.  habuisse  fingit.  Uic  autem  sermo,  pariter  ac  Plutarchiitla  ntql  eip.aQfiivV<;  commen- 

tatio  (Tom.  IV.  Moral,  ed.  Tauchn.)  ad  nos  non  pervenit  integer.  Sant  etiam ,  qui  duos  huius  disputationis  libros,  quorum 
altenus  sapersit  pars,  olim  fuisse  opinentur  tnagis ,  quam  ostendant. 


ARG.  Cicero  hnc  contra  Posidonium  suscepta  (lisputalione, 
cuius  principium  deest,  docere  conatus  est,  si  fati  nullum  esset 
nonten,  nulla  natura  et  vis,  si  forte,  lemere,  casu  aut  pleraque 
tierent  aut  omnia, non  aliter  ac  nunc  omnia  evenfura;  nihil  igi- 
tur  attinere  inculcare  fatum,  quo  suhlato  ratio  rerum  omnium  ad 
naturam  fortunamve  referretur.  c.  1-3.  Deinde  sequitur  disputa- 
tio  cum  Chrysippo  de  contagione  rerum  et  de  naturae  coniuuctio- 
ne,  quam  avunm'tuav  vocantr  qua  Cicero  docet  effici,  ut  alii  ad 
alia  propensiores  sint  ob  caussas  naturales  et  rerum  antecessio- 
nes,  non  vero  ut  voluntatum  nostrarum  atque  appetitionum  tales 
sint  caussae.  c.  4-8.  lam  ad  Diodori  mql  bwazoiv  sententiam  se 
vertit,  nihil  posse  fieri  censentis,  nisi  quod  veruin  aut  sit  aut  fu- 
turuni  sit.  c.  9.  Turn  ad  Chrysippum  pergit  ita  ratiocinantem :  si 
sit  niotus  sine  caussa,  non  omnem  enuntiationem  aut  veram  aut 
falsam  fore;  nain,  quod  non  habeat  caussas  efficientes,  id  nec  ve- 
rum  nec  falsum  fore:  motum  igitur  sine  caussa  nullum  esse:  quo 
posito,  rerum  antecessionibus  fieri  omnia;  id  si  ita  sit,  fato  fieri 
omnia.  Ad  liuec  Cicero  concedit  quidem  motum  nullum  sine 
caussa  esse,  neque  vero,  quaecumque  fiant,  fieri  omnia  caussis 
antecedentibus.  Voluntatis  enim  nostrae  non  esse  caussas  ex- 
ternas  et  antecedenfes.  c.  10-12.  Hie  disserit  etiam  de  ignava 
ratione  (s.  ocgyei  ;  qua  admissa  omnem  e  vita  tolli  actionem 
liberam  docet,  Chrysippi  et  Carneadis  rationes  sequens.  c.  13-16. 
Denique  quum  duae  fuissent  veterum  philosophorum  sententiae, 
una  eorum,  qui  censerent,  omnia  ita  fato  fieri,  ut  id  fatum  vim 
necessitatis  atferret ;  altera  eorum ,  qui  sine  ullo  fato  esse  ani- 
morum  inotus  voluntarios  putarent:  Chrysippum  ait  medium  feri- 
re  voluisse,  sed  tamen  magis  ad  eorum  accedere  sententiam,  qui 
necessitate  motus  nnimos  liberos  esse  arbitrentur.  c.  17-19.  Ut- 
cumque  se  res  habeat,  hoc  certe  modo  ad  hanc  caussam  disce- 
ptaudam  non  ah  atomis  errantibus  et  de  via  decliuantibus  Epicu- 
reo  more  praesidium  petendum  videri.  c.  20. 


Deest  principium. 

I.  *.  **  quia  pertinet  ad  mores,  quod  yfrog  illi  vo- 
cant,  nos  earn  partem  philosophiae  »de  moribus«  ap- 


pellare  solemus:  sed  decet,  augentem  linguam  Lati- 
nam,  nominare  moralem.  Explicandaque  vis  est  ra- 
tioque  enuntiationum ,  quae  Graeci  nS,idpaja  vocant: 
quae  de  re  futura  quum  aliquid  dicunt,  deque  eo,  quod 
possit  fieri  aut  non  possit,  quam  vim  habeant,  obscu- 
ra  quaestio  est;  quam  negl  dwartov  philosophi  appel¬ 
lant:  totaque  est  lojuiy,  quam  rationem  disserendi 
voco.  Quod  autem  in  aliis  libris  feci,  qui  sunt  de  na¬ 
tura  deorum,  itemque  in  iis,  quos  de  divinatione  edidi, 
ut  in  utramque  partem  perpetua  explicaretur  oratio, 
quo  facilius  id  a  quoque  probaretur,  quod  cuique  ma- 
xime  probabile  videretur,  id  in  hac  disputatione  de 
fato ,  casus  quidam,  nefacerem,  impedivit.  2.  Nam 
quum  essem  in  Puteolano  Hirtiusque  noster,  consul 
designatus,  iisdem  in  locis,  vir  nobis  amicissimus  et 
iis  studiis,  in  quibus  nos  a  pueritia  viximus,  deditus: 
multum  una  eramus,  maxime  nos  quidem  exquiren- 
tes  ea  consilia,  quae  ad  pacem  et  ad  concordiam  ci- 
vium  pertinerent.  Quum  enim  omnes  post  interitum 
Caesaris  novarum  perturbationum  caussae  quaeri  vi- 
derentur,  hisqueesse  occurrendum  putaremus:  omnis 
fere  nostra  in  iis  deliberationibus  consumebatur  ora¬ 
tio;  idque  et  saepe  alias,  etquodam  liberiore,  quam 
solebat,  et  magis  vacuo  ab  interventoribus  die,  quum 
ille  ad  me  venisset,  primo  ilia,  quae  erant  quotidiana 
et  quasi  legitima  nobis,  de  pace  et  de  otio.  II.  3.  Qui¬ 
bus  actis,  Quid  ergo?  inquit  ille,  quoniam  oratorias 
exercitationes  non  tu  quidem,  ut  spero,  reliquisti,  sed 
certe  philosophiam  ill  is  anteposuisti ,  possumne  ali¬ 
quid  audire?  Tu  vero,  inquam ,  vel  audire  vel  dicere. 
Nec  enim  (id  quod  recte  existimas)  oratoria  ilia  studia 
deserui;  quibus  etiam  te  incendi,  quamquam  flagran- 
tissimum  acceperam;  nec  ea,  quae  nunc  tracto,  mi- 
nuunt,  sed  augent  potius  illam  facultatem.  Nam  cum 

hocgenerephilosophiae,  quod  nos  sequimur,  magnam 
habet  orator  societatem.  Subtilitatem  enim  ab  Aca¬ 
demia  mutuatur,  et  eivicissim  reddit  ubertatem  ora- 
tionis  et  ornamenta  dicendi.  Quamobrem,  inquam, 
quoniam  utriusque  studii  nostra  possessio  est,  hodie, 
utro  frui  malis,  optio  sit  tua.  Turn  Hirtius,  Gratissi- 
mum  ,  inquit,  et  tuorum  omnium  simile  :  nihil  enim 
umquam  abnuit  meo  studio  voluntas  tua.  k.  Sed  quo¬ 
niam  rhetorica  mihi  vestra  sunt  nota ,  teque  in  iis  et 
audivimus  saepe  et  audiemus,  atque  hanc  Academico- 
rum  contra  propositum  disputandi  consuetudinem  in¬ 
dicant  te  suscepisse  Tusculanae  disputationes ;  ponere 
aliquid,  ad  quod  audiam,  si  tibi  non  est  molestum,  vo- 
lo.  An  mihi,  inquam,  potest  quidquam  esse  mole¬ 
stum,  quod  tibi  gratum  futurum  sit?  Sed  ita  audies, 
utRomanum  hominem,  ut  timide  ingredientem  ad  hoc 
genus  disputandi ,  ut  longo  interval lo  haec  studia  re- 
petentem.  Ita,  inquit,  audiam  te  disputantem,  ut  ea 

lego,  quae  scripsisti.  Proinde  ordire. 

*  *  * 

III.  5.  Consideramus  hie :  **  quorum  in  aliis ,  ut 
in  Antipatro  poeta ,  ut  in  brumali  die  natis ,  ut  in  si- 
mul  aegrotantibus  fratribus,  ut  in  urina ,  ut  in  ungui- 
bus,  ut  in  reliquis  eiusmodi,  naturae  contagio  valet: 
quam  ego  non  tollo:  vis  est  nulla  fatalis,  in  aliis  autem 
fortuita  quaedam  esse  possunt,  ut  in  illo  naufrago,  ut 
in  Icadio,  ut  in  Daphita.  Quaedam  etiam  Posidonius 
(pace  magistri  dixerim)  comminisci  videtur.  Sunt, 
inquam,  quidem  absurda.  Quid  enim?  Si  Daphitae 
fatum  fuit  ex  equo  cadere  atque  ita  perire?  ex  hocne 
equo,  qui,  quum  equus  nonesset,  nomen  habebatalie- 
num?  aut  Philippus  hasce  in  capulo  quadrigulas  vita- 
re  monebatur?  Quasi  vero  capulo  sit  occisus.  Quid 
autem  magnum  est*,  naufragum  ilium  sine  nomine  in 
rivoesse  lapsum?  quamquam  huic  quidem  hie  scribit 
praedictum,  in  aqua  esse  pereundum.  Ne  hercule 
Icadii  quidem  praedonis  video  fatum  ullum.  Nihil 
enim  scribit  ei  praedictum.  6.  Quid  mirum  igitur, 
ex  spelunca  saxum  in  crura  eiusincidisse?  Putoenim, 
etiam  si  Icadius  turn  in  spelunca  non  fuisset,  saxum 
tamen  illud  casurum  fuisse.  Nam  aut  nihil  est  omni- 
no  fortuitum,  aut  hoc  ipsum  potuit  evenire  fortuna. 
Quaero  igitur,  (atque  hoc  late  patebit,)  si  fati  omnino 
nullum  nomen,  nulla  natura,  nulla  vis  esset  et  forte, 
temere,  casu  aut  pleraque  fierent  aut  omnia  :  num  ali- 
ter,  ac  nunc  eveniunt,  evenirent?  Quid  ergo  attinet  in- 
culcare  fatum,  quum  sine  fato  ratio  omnium  rerum  ad 
naturam  fortunamve  referatur? 

IV.  7.  Sed  Posidonium,  sicut  aequum  est,  cum 
bona  gratia  dimittamus :  ad  Chrysippi  laqueos  rever- 
tamur.  Cui  primum  quidem  de  ipsa  rerum  contagio- 
ne  respondeamus :  reliqua  postea  persequemur.  In¬ 
ter  locorum  naturas  quantum  intersit,  videmus :  alios 
esse  salubres,  alios  pestilentes:  in  aliis  esse  pituitosos 
et  quasi  redundantes,  in  aliis  exsiccatos  atque  aridos: 
multaque  sunt  alia,  quae  inter  locum  et  locum  pluri- 
mum  differunt.  Athenis  tenue  caelum ,  ex  quo  acu- 
tiores  etiam  putantur  Attici,  crassum  Thebis;  itaque 
pingues  Thebani  et  valentes.  Tamen  neque  illud  te¬ 
nue  caelum  efficiet,  ut  aut  Zenonem  quis  aut  Arcesi- 
lam  aut  Theophrastum  audiat;  neque  crassum,  utNe- 
mea  potius,  quam  Isthmo  victoriam  petat.  8.  Disiun- 
go  longius.  Quid  enim  loci  natura  aflerre  potest,  ut 
in  porticu  Pompeii  potius,  quam  in  campo  ambule- 
mus?  tecum,  quam  cum  alio?  Idibus  potius,  quam 
Kalendis?  Ut  igitur  ad  quasdam  res  natura  loci  perti- 
net  aliquid,  ad  quasdam  autem  nihil :  sic  astrorum  af- 


fectio  valeat ,  si  vis ,  ad  quasdam  res  ;  ad  omnes  certe 
non  valebit.  At  enim,  quoniam  in  naturis  hominum 
dissimilitudines  sunt ,  ut  alios  dulcia ,  alios  subamara 
delectent;  alii  libidinosi,  alii  iracundi  aut  crudelesaut 
superbi  sint;  alii  talibus  vitiis  abhorreant:  quoniam 
igitur,  inquit,  tantum  natura  a  natura  distat ;  quid  mi- 
rum  est,  has  dissimilitudines  ex  differentibus  caussis 
esse  factas?  V.  9.  Haec  disserens,  qua  de  re  agatur, 
et  in  quo  caussa  consistat,  non  videt.  Non  enim,  si 
alii  ad  alia  propensiores  sint  propter  caussasnaturales 
et  antecedentes ,  idcirco  etiam  nostrarum  voluntatum 
atque  appetitionum  sunt  caussae  naturales  et  antece¬ 
dentes.  Nam  nihil  esset  in  nostra  potestate,  si  res  ita 
se  haberet.  Nunc  vero  fatemur,  acuti  hebetesne,  va¬ 
lentes  imbecilline  simus,  non  esse  id  in  nobis.  Qui 
autem  ex  eo  cogi  putat,  ne  ut  sedeamus  quidem  aut 
ambulemus,  voluntatis  esse ;  is  non  videt,  quae  quam- 
que  rem  res  consequatur.  Ut  enim  et  ingeniosi  et 
tardi  ita  nascantur  antecedentibus  caussis,  itemque 
valentes  et  imbecilli;  non  sequitur  tamen,  ut  etiam 
sedere  et  ambulare  et  rem  agere  aliquam ,  principali- 
bus  caussis  definitum  et  constitutum  sit.  10.  Stilpo- 
nem,Megaricum  philosophum,  acutum  sane  hominem 
et  probatum  temporibus  illis  accepimus.  Hunc  scri- 
bunt  ipsius  familiares  et  ebriosum  et  mulierosum 
fuisse :  neque  hoc  scribunt  vituperantes,  sed  potius  ad 
laudem;  vitiosam  enim  naturam  ab  eo  sic  edomitam 
et  compressam  esse  doctrina ,  ut  nemo  umquam  vino- 
lentum  ilium,  nemo  in  eo  libidinis  vestigium  viderit. 
Quid?  Socratem  nonne  legimus,  quemadmodum  nota- 
rit  Zopyrus,  physiognomon,  qui  se  profitebatur  homi¬ 
num  mores  naturasque  ex  corpore,  oculis,  vultu,  fron- 
te  pernoscere?  stupidum  esse  Socratem  dixit  et  bar- 
dum;  quod  iugulaconcava  non  haberet,  obstructas  eas 
partes  et  obturatas  esse  dicebat;  addidit  etiam,  mulie¬ 
rosum:  in  quoAlcibiades  cachinnum  dicitur  sustulis- 
se.  11.  Sed  haec  ex  naturalibus  caussis  vitia  nas.ci 
possunt:  exstirpari  autem  et  funditus  tolli,  ut  is  ipse, 
qui  ad  ea  propensus  fuerit,  atantis  vitiis  avocetur,  non 
estpositumin  naturalibus  caussis,  sed  in  voluntate, 
studio,  disciplina.  Quae  tolluntur  omnia,  si  vis  et 
natura  fati  ex  divinationis  ratione  firmabitur.  VI.Ete- 
nim  si  est  divinatio,  qualibusnam  a  perceptis  artis 
proficiscitur?  percepta  appello,  quae  dicuntur  Graece 
^eaiJi'ipma.  Non  enim  credo  nullo  percepto  aut  ce- 
teros  artifices  versari  in  suo  munere,  aut  eos,  qui  divi- 
natione  utantur,  futura  praedicere.  12.  Sunt  igitur 
astrologorum  percepta  huiusmodi:  » Si  quis,  verbi 
caussa,  oriente  Canicula  natus  est,  is  in  mari  non  mo- 
rietur.«  Vigila,  Chrysippe,  ne  tuam  caussam ,  in  qua 
tibi  cumDiodoro,  valente  Dialectico,  magna  luctatio 
est,  deseras.  Si  enim  verum  est ,  quod  ita  connecti- 
tur:  »Si  quis  oriente  Canicula  natus  est,  in  mari  non 
morietur; «  illud  quoque  verum  est:  »SiFabius  orien¬ 
te  Canicula  natus  est,  Fabius  in  mari  non  morietur. « 
Pugnant  ergo  haec  inter  se,  Fabium  oriente  Canicula 
natum  esse,  et  in  mari  Fabium  moriturum:  et  quo¬ 
niam  certum  in  Fabio  ponitur,  ortum  esse  eum  Cani¬ 
cula  oriente;  haec  quoque  pugnant,  et  esse  Fabium, 
et  in  mari  esse  moriturum.  Ergo  haec  quoque  con- 
iunctio  est  ex  repugnantibus,  »Et  estFabius,  et  in  ma¬ 
ri  Fabius  morietur :«  quod  ut  propositum  est,  ne  fieri 
quidem  potest.  Ergo  illud,  » Morietur  in  mari  Fa¬ 
bius,  «  ex  eo  genere  est,  quod  fieri  non  potest.  Omne 
igitur,  quod  falsum  dicitur  in  futuro,  id  fieri  non  po¬ 
test.  VII.  13.  At  hoc,  Chrysippe,  minime  vis:  maxi- 
meque  tibi  de  hoc  ipso  cumDiodorocertamen  est.  Ille 

enim  id  solum  fieri  posse  dicit,  quod  aut  sit  verum, 
aut  futurum  sit  verum;  et,  quidquid  futurum  sit,  id 
dicit  fieri  necesse  esse,  et,  quidquid  non  sit  futurum, 
id  negat  fieri  posse.  Tu,  et  quae  non  sint  futura,  pos¬ 
se  fieri  dicis,  ut  frangi  hanc  gemmam,  etiam  si  id 
numquam  futurum  sit:  neque  necesse  fuisse  Cypse- 
lum  regnare  Corinthi,  quamquam  id  millesimo  ante 
anno  Apollinis  oraculo  editum  esset.  At  si  ista  com- 
probabisdivina  praedicta;  et,  quae  falsa  in  futuris  di- 
centur,  in  his  habebis,  ut  ea  fieri  non  possint:  ut,  si 
dicatur,  Africanum  Kartbagine  potiturum:  et,  si  vere 
dicatur  de  futuro,  idque  ita  futurum  sit,  dicas  esse  ne- 
cessarium.  Quae  est  tota  Diodori  vobis  inimica  sen- 
tentia.  14.  Etenim  si  illudvereconnectitur,  »Si  orien- 
te  Canicula  natus  es,  in  mari  non  moriere : «  primum- 
que,  quod  in  connexo,  »Natus  es  oriente  Canicula, « 
necessarium  est:  (omnia  enim  vera  in  praeteritis  ne- 
cessaria  sunt,  ut  Chrysippo  placet,  dissentienti  a  ma- 
gistro  Cleanthe,  quia  sunt  immutabilia,  nec  in  falsum 
e  vero  praeterita  possunt  convertere :)  si  igitur ,  quod 
primum  in  connexo  est,  necessarium  est:  fit  etiam, 
quod  sequitur,  necessarium.  Quamquam  hoc  Chry¬ 
sippo  non  videtur  valere  in  omnibus.  Sed  tamen ,  si 
naturalis  est  caussa,  cur  in  mariFabius  non  moriatur, 
in  mari  Fabius  mori  non  potest.  VIII.  15.  Hoc  loco 
Chrysippus  aestuans  falli  sperat  Chaldaeos  ceteros- 
que  divinos,  neque  eos  usuros  esse  coniunctionibus, 
ut  in  sua  percepta  pronuntient,  »Si  quis  natus  est 
oriente  Canicula,  is  in  mari  non  morietur:«  sed  potius 
ita  dicant,  »Non  et  natus  est  quis  oriente  Canicula ,  et 
is  in  mari  morietur. «  0  licentiam  iocularem !  Ne  ipse 
incidat  inDiodorum,  docet  Chaldaeos ,  quo  pacto  eos 
exponere  percepta  oporteat.  Quaero  enim,  si  Chal- 
daei  ita  loquantur,  ut  negationes  infinitarum  coniun- 
ctionum  potius,  quam  infinita  connexa  ponant;  cur 
idem  medici,  cur  geometrae,  cur  reliqui  facere  non 
possint?  Medicus  in  primis ,  quod  erit  ei  perspectum 
in  arte,  non  ita  proponet,  »Si  cui  venae  sic  moventur, 
ishabet  febrem : «  sed  potius  illo  modo,  »Non  ei  venae 
sic  moventur,  et  febrem  is  non  habet. «  Itemque  geo- 
metres  non  ita  dicet,  »In  sphaera  maximi  orbes  medii 
inter  se  dividuntur : «  sed  potius  illo  modo,  »Non  et 
sunt  in  sphaera  maximi  orbes,  et  hi  non  medii  inter 
se  dividuntur. «  —  16.  Quid  est,  quod  non  possit  isto 
modoexconnexo  transferri  ad  coniunctionum  negatio- 
nem?  Et  quidem  aliis  modis  easdem  res  efferre  pos- 
sumus.  Modo  dixi,  »In  sphaera  maximi  orbes  medii 
inter  se  dividuntur :«  possum  dicere,  »Si  in  sphaera 
maximi  orbes  erunt; «  possum  dicere,  »Quia  in  sphae¬ 
ra  maximi  orbes  erunt. «  Multa  genera  sunt  enuntian- 
di,  nec  ullum  distortius ,  quam  hoc,  quo  Chrysippus 
sperat  Chaldaeos  contentos  Stoicorum  caussa  fore. 

IX.  17.  Illorum  tamen  nemo  ita  loquitur:  maius 
est  enim,  has  contortiones  orationis,  quam  signorum 
ortus  obitusque  perdiscere.  Sed  ad  illam  Diodori 
contentionem ,  quam  nsgl  dwoacjv  appellant,  reverta- 
mur:  in  qua,  quid  valeatid,  quod  fieri  possit,  anqui- 
ritur.  Placet  igitur  Diodoro,  id  solum  fieri  posse,  quod 
aut  verum  sit,  aut  verum  futurum  sit.  Qui  locus  at- 
tingit  hanc  quaestionem :  Nihil  fieri,  quod  non  neces¬ 
se  fuerit:  et,  Quidquid  fieri  possit,  id  aut  esse  iam  aut 
futurum  esse:  nec  magis  commutari  ex  veris  in  falsa 
ea  posse,  quae  futura  sunt,  quam  ea,  quae  facta  sunt: 
sed  in  factis  immutabilitatem  apparere ;  in  futuris  qui- 
busdam,  quia  non  appareat*,  ne  inesse  quidem  vide- 
ri:  ut  in  eo,  qui  mortifero  morbo  urgeatur,  verum  sit, 
»Hic  morietur  hoc  morbo :«  at  hoc  idem  si  vere  dica¬ 


tur  in  eo ,  in  quo  vis  morbi  tanta  non  appareat,  nihilo 
minus  futurum  sit.  Ita  fit,  ut  commutatio  ex  vero  in 
falsum  ne  in  futuro  quidem  ulla  fieri  possit.  Nam, 
» Morietur Scipio,«  talem  vim  habet,  ut,  quamquam 
de  futuro  dicatur,  tamen  id  non  possit  convertere  in 
falsum.  De  homine  enim  dicitur,  cui  necesse  est  mo¬ 
ri.  18.  Sic  si  diceretur,  »Morietur  noctu  in  cubiculo 
suo  vi  oppressus  Scipio,«  vere  diceretur.  Id  enim 
fore  diceretur,  quod  esset  futurum:  futurum  autem 
fuisse,  exeo,  quia  factum  est,  intelligi  debet.  Nec 
magis  erat  verum,  » Morietur  Scipio,«  quam,  »Morie- 
tur  illo  modo: «  nec  magis  *  necesse  mori  Scipionem, 
quam  illo  modo  mori:  nec  magis  immutabile  ex  vero 
in  falsum,  »Necatus  est  Scipio,a  quam  »Necabitur  Sci- 
pio : «  nec,  quum  haec  ita  sint,  est  caussa,  cur  Epicu¬ 
rus  fatum  extimescat,  et  ab  atomis  petat  praesidium 
easque  de  via  deducat,  et  uno  tempore  suscipiat  res 
duas  inenodabiles;  unam,  ut  sine  caussa  fiat  aliquid, 
ex  quo  exsistet,  ut  de  nihilo  quippiam  fiat,  quocl  nec 
ipsi  nec  cuiquam  Physico  placet;  alteram,  ut,  quum 
duo  individua  per  inanitatem  ferantur,  alterum  e  re- 
gione  moveatur,  alterum  declinet.  19.  Licet  enim 
Epicuro,  concedenti,  orane  enuntiatum  aut  verum  aut 
falsum  esse,  non  vereri ,  ne  omnia  fato  fieri  sit  neces¬ 
se:  non  enim  aeternis  caussis  naturae  necessitate  ma- 
nantibus  verum  est  id,  quod  ita  enuntiatur:  Descendit 
in  Academiam  Garneades :  nec  tamen  sine  caussis : 
sed  interest  inter  caussas  fortuito  antegressas  et  inter 
caussas  cohibentes  in  se  efficientiam  naturalem.  Ita 
et  semper  verum  fuit,  »MorieturEpicurus,«  quum  duo 
et  septuaginta  annos  vixerit,  Archonte  Pytbarato;  ne¬ 
que  tamen  erant  caussae  fatales,  cur  ita  accideret:  sed, 
quod  ita  cecidisset,  certe  casurum,  sicut  cecidit,  fuit. 
20.  Necii,  qui  dicunt  immutabilia  esse,  quae  futura 
sint,  nec  posse  verum  futurum  convertere  in  falsum, 
fati  necessitatem  confirmant,  sed  verborum  vim  inter- 
pretantur.  At,  qui  introducunt  caussarum  seriem 
sempiternam,  ii  mentem  hominis  voluntate  libera 
spoliatam  necessitate  fati  devinciunt. 

X.  Sed  haec  hactenus.  Alia  videamus.  Conclu- 
dit  enim  Chrysippus  hoc  modo,  »Si  est  motus  sine 
caussa,  non  omnis  enuntiatio,  quod  a&cDfta  Dialectici 
appellant,  aut  vera  aut  falsa  erit.  Caussas  enim 
efficientes  quod  non  habebit,  id  nec  verum  nec  fal¬ 
sum  erit.  Omnis  autem  enuntiatio  aut  vera  aut  falsa 
est.  Motus  ergo  sine  caussa  nullus  est.  21.  Quod 
si  ita  est,  omnia,  quae  fiunt,  caussis  fiunt  antegres- 
sis.  Id  si  ita  est,  omnia  fato  fiunt.  Efficitur  igitur, 
fato  fieri,  quaecumque  fiant.«  Hie  primum  —  mihi 
libeat  assentiri  Epicuro  et  negare  omnem  enuntia- 
tionem  aut  veram  esse  aut  falsam!  earn  plagam  po¬ 
tius  accipiam ,  quam  fato  omnia  fieri  comprobem. 
Ilia  enim  sententia  aliquid  habet  disputationis  ,  haec 
vero  non  est  tolerabilis.  Itaque  contendit  omnes 
nervos  Chrysippus,  ut  persuadeat,  omne  aut 

verum  esse  aut  falsum.  Ut  enim  Epicurus  veretur, 
ne,  si  hoc  concesserit,  concedendum  sit  fato  fieri, 
quaecumque  fiant:  (si  enim  alterum  utrum  ex  ae- 
ternitate  verum  sit,  esse  id  etiam  certum  :  et,  si  cer- 
tum,  etiam  necessarium:  ita  et  necessitatem  et  fa¬ 
tum  confirmari  putat,)  sic  Chrysippus  metuit,  ne,  si 
non  obtinuerit,  omne,  quod  enuntietur,  aut  verum 
esse  aut  falsum,  non  teneat,  omnia  fato  fieri  et  ex 
caussis  aeternis  rerum  futurarum.  22.  Sed  Epicu¬ 
rus  declinatione  atomi  vitari  fati  necessitatem  pu¬ 
tat.  Itaque  tertius  quidam  motus  oritur  extra  pon- 
dus  et  plagam ,  quum  declinat  atomus  intervallo  mi- 

nimo.  Id  appellat  iXu/tarov.  Quam  declinationem 
sine  caussa  fieri,  si  minus  verbis,  re  cogitur  confiteri. 
Non  enim  atomus  ab  atomo  pulsa  declinat.  Nam 
qui  potest  pelli  alia  ab  alia,  si  gravitate  feruntur  ad 
perpendiculum  corpora  individua  rectis  lineis,  ut 
Epicuro  placet?  Sequitur  enim,  ut,  si  alia  ab  alia  num- 
quam  depellatur,  ne  contingat  quidem  alia  aliam.  Ex 
quo  efficitur,  etiam  si  sit  atomus,  eaque  declinet,  de- 
clinare  earn  sine  caussa.  23.  Hanc  Epicurus  rationem 
induxit  ob  earn  rem,  quod  veritus  est,  ne,  si  semper 
atomus  gravitate  ferretur  naturali  ac  necessaria ,  nihil 
liberum  nobis  esset,  quum  ita  moveretur  animus,  ut 
atomorum  motu  cogeretur.  Id  Democritus,  auctor 
atomorum,  accipere  maluit,  necessitate  omnia  fieri, 
quam  a  corporibus  individuis  naturales  motus  avelle- 
re.  XI.  Acutius  Carneades,  qui  docebat  posse  Epicu- 
reos  suam  caussam  sine  hac  commentitia  declinatione 
defendere.  Nam  quum  docerent*,  esse  posse  quem- 
dam  animi  motum  voluntarium,  id  fuit  defendi  me¬ 
lius,  quam  introducere  declinationem,  cuius  praeser- 
tim  caussam  reperire  non  possunt.  Quo  defenso ,  fa¬ 
cile  Cbrvsippo  possent  resistere.  Quum  enim  con- 
cessissent,  motum  nullum  esse  sine  caussa,  non  con- 
cederent,  omnia,  quae  fierent,  fieri  caussis  anteceden- 
tibus.  Voluntatis  enim  nostrae  non  esse  caussasexter- 
nas  et  antecedentes.  24.  Communi  igitur  consuetu- 
dine  sermonis  abutimur,  quum  ita  dicimus,  velle  ali- 
quid  queinpiam  aut  nolle  sine  caussa.  Ita  enim  dici¬ 
mus,  sine  caussa,  ut  dicamus,  sine  externa  et  antece- 
dente  caussa,  non  sine  aliqua.  Ut,  quum  vas  inane 
dicimus  ,  non  ita  loquimur,  ut  Physici,  quibus  inane 
esse  nihil  placet:  sed  ita,  ut,  verbi  caussa,  sine  aqua, 
sine  vino,  sine  oleo  vas  esse  dicamus :  sic ,  quum  sine 
caussa  animum  moveri  dicimus,  sine  antecedente  et 
externa  caussa  moveri,  non  omnino  sine  caussa ,  dici¬ 
mus.  De  ipsa  atomo  dici  potest,  quum  per  inane  mo- 
veatur  gravitate  et  pondere ,  sine  caussa  moveri ,  quia 
nulla  caussa  accedat  extrinsecus.  25.  Rursus  autem, 
ne  omnibus*  a  Physicis  irrideamur,  si  dicamus,  quid- 
quam  fieri  sine  caussa,  distinguendum  est  et  ita  dicen- 
dum,  ipsius  individui  hanc  esse  naturam ,  ut  pondere 
et  gravitate  moveatur,  eamque  ipsam  esse  caussam, 
cur  ita  feratur.  Similiter  ad  animorum  motus  volun¬ 
taries  non  est  requirenda  externa  caussa.  Motus  enim 
voluntarius  earn  naturam  in  se  ipse  continet,  ut  sit  in 
nostra  potestate  nobisque  pareat:  nec  id  sine  caussa. 
26.  Eius  enim  rei  caussa  ipsa  natura  est.  Quod  quum 
ita  sit,  quid  est,  cur  non  omnis  pronuntiatio  aut  vera 
aut  falsa  sit,  nisi  concesserimus  fato  fieri,  quaecum- 
que  fiant?  Quia  futura  vera,  inquit,  non  possunt  esse 
ea,  quae  caussas,  cur  futura  sint,  non  habent:  habeant 
igitur  caussas  necesseestea,  quae  vera  sunt;  ita  quum 
evenerint,  fato  evenerint.  XII.  Confectum  negotium, 
si  quidem  tibi  concedendum  est  aut  fato  omnia  fieri 
aut  quidquam  posse  fieri  sine  caussa.  27.  An  aliter 
haec  enuntiatio  vera  esse  non  potest,  »Capiet  Numan- 
tiam  Scipio, «  nisi  ex  aeternitate  caussa  caussam  se- 
lens  hoc  erit  effectura?  An  hoc  falsum  potuisset  esse, 
si  esset  sexcentis  saeculis  ante  dictum?  Et,  si  turn  non 
esset  vera  haec  enuntiatio,  »Capiet  Numantiam  Sci¬ 
pio :«  ne  ill&  quidem  eversS  vera  est  haec  enuntiatio, 
»Cepit  Numantiam  Scipio : «  potest  igitur  quidquam 
factum  esse,  quod  non  verum  fuerit  futurum  esse? 
Nam  ut  praeterita  ea  vera  dicimus,  quorum  superiore 
tempore  vera  fuerit  instantia :  sic  futura,  quorum  con¬ 
sequent  tempore  vera  erit  instantia,  ea  vera  dicemus. 

28.  Nec,  si  omne  enuntiatum  aut  verum  aut  falsum 


est,  sequitur  illico,  esse  caussas  immutabiles  easque 
aeternas,  quae  prohibeant  quidquam  secus  cadere,  at¬ 
que  casurum  sit.  Fortuitae  sunt  caussae,  quae  effi- 
ciant,  ut  vere  dicantur,  quae  ita  dicentur,  »Venietin 
senatum  Cato,«  non  inclusae  in  rerum  natura  atque 
mundo.  Et  tamen  tarn  est  immutabile  venturum, 
quum  est  verum,  quamvenisse:  nec  ob  earn  caussam 
fatum  aut  necessitas  extimescenda  est.  Etenim  erit 
confiteri  necesse,  »si  haec  enuntiatio,  Veniet  in  Tu- 
sculanum  Hortensius,  vera  non  est,  sequitur,  ut  falsa 
sit.«  Quorum  isti  neutrum  volunt.  Quod  fieri  non 
potest. 

Nec  nos  impediet  ilia  ignava  ratio,  quae  dicitur: 
appellatur  enim  quidam  a  philosophis  ugybq  Xofoc, 
cui  si  pareamus,  nihil  omnino  agamus  in  vita.  Sic 
enim  interrogant:  Si  fatum  tibi  est  ex  hoc  morbo  con¬ 
valesces ;  sive  »medicum  adhibueris,  sive  non  adhi¬ 
bueris,  «  convalesces.  29.  Item:  Si  fatum  tibi  est, 
ex  hoc  morbo  non  convalescere;  sive  tu  medicum  ad¬ 
hibueris,  sive  non  adhibueris ,  non  convalesces.  Et 
a  Iter  urn  utrum  fatum  est.  Medicum  ergo  adhibere 
nihil  attinet.  XIII.  Recte  genus  hoc  interrogationis 
ignavum  atque  iners  nominatum  est,  quod  eadem  ra- 
tione  omnis  e  vita  tolletur  actio.  Licet  etiam  immu- 
tare,  ut  fati  nomen  ne  adiungas ,  et  eamdem  tamen  te- 
neas  sententiam ,  hoc  modo:  Si  ex  aeternitate  verum 
hoc  fuit,  Ex  isto  morbo  convalesces;  sive  adhibueris 
medicum,  sive  non  adhibueris,  convalesces.  Item- 
que :  Si  ex  aeternitate  hoc  falsum  fuit,  Ex  isto  morbo 
convalesces;  sive  adhibueris  medicum ,  sive  non  ad¬ 
hibueris,  non  convalesces:  deinde  cetera.  30.  Haec 
ratio  a  Chrysippo  reprehenditur.  Quaedam  enim 
sunt,  inquit,  in  rebus  simplicia,  quaedam  copulata. 
Simplex  est,  »Morietureo  dieSocrates.ee  Huic,  sive 
quid  fecerit,  sive  non  fecerit,  finitusest  moriendi  dies. 
At  si  ita  fatum  sit :  Nascetur  Oedipus  Laio ;  non  pote- 
rit  dici,  sive  fuerit  Laius  cum  muliere,  sive  non  fue¬ 
rit;  copulata  enim  res  est  et  confatalis:  sic  enim  appel¬ 
late  quia  ita  fatum  sit,  et  concubiturum  cum  uxore 
Laium  etexeaOedipum  procreaturum :  ut,  si  esset  di¬ 
ctum,  »Luctabitur  Olympiis  MiIo,ee  et  referret  ali- 
quis:  »Ergo,  sive  habuerit  adversarium,  sive  non  ha- 
buerit,  luctabitur;  ee  erraret.  Est  enim  copulatum, 
»Luctabitur,  ee  quia  sine  adversario  nulla  luctatio  est. 
Omnes  igitur  istius  generis  captiones  eodem  modo  re- 
felluntur.  »Sive  tu  adhibueris  medicum,  sive  non 
adhibueris,  convalesces;  «  captiosum.  Tam  enim  est 
fatale,  medicum  adhibere,  quam  convalescere.  Haec, 
ut  dixi,  confatalia  ille  appellat. 

XIV.  31 .  Carneades  genus  hoc  totum  non  proba- 
bat  et  nimis  inconsiderate  concludi  hanc  rationem  pu- 
tabat.  Itaque  premebat  alio  modo  nec  ullam  adhibe- 
bat  calumniam ;  cuius  erat  haec  conclusio:  Si  omnia 
antecedentibus  caussis  fiunt,  omnia  naturali  colliga¬ 
tions  conserte  contexteque  fiunt.  Quod  si  ita  est, 
omnia  necessitas  efficit.  Id  si  verum  est,  nihil  est  in 
nostra  potestate.  Est  autem  aliquid  in  nostra  pote¬ 
state.  At,  si  omnia  fato  fiunt,  omnia  caussis  antece¬ 
dentibus  fiunt.  Non  igitur  fato  fiunt,  quaecumque 
fiunt.  32.  Haec  arctius  astringi  ratio  non  potest. 
Nam  si  quis  velit  idem  referre  atque  ita  dicere:  »Si 
omne  futurum  ex  aeternitate  verum  est,  ut  ita  certe 
eveniat,  quemadmodum  sit  futurum,  omnia  necesse 
est  colligatione  naturali  conserte  contexteque  fieri :« 
nihil  dicat.  Multum  enim  differt,  utrum  caussa  na- 
turalis  ex  aeternitate  futura  vera  efficiat,  an  etiam  sine 
aeternitate  naturali,  futura  quae  sint,ea  vera  esse  pos- 

sint  intelligi.  Itaque  dicebat  Carneades,  ne  Apolli- 
nem  quidem  futura  posse  dicere,  nisi  ea,  quorum 
caussas  natura  ita  contineret,  ut  ea  fieri  necesse  esset. 
33.  Quid  enim  spectans  deus  ipse  diceret,  Marcellum, 
eum,  qui  ter  consul  fuit,  in  mari  esse  periturum?  Erat 
quidem  hoc  verum  ex  aeternitate,  sed  caussas  id  effi- 
cientes  non  habebat.  Ita  ne  praeterita  quidem  ea, 
quorum  nulla  signa  tamquam  vestigia exstarent,  Apol- 
lini  nota  esse  censebat:  quanto  minus  futura.  Caus- 
sis  enim  efficientibus  quamque  rem  cognitis,  posse 
denique  sciri ,  quid  futurum  esset.  Ergo  nec  de  Oe- 
dipode  potuisse  Apollinem  praedicere,  nullis  in  rerum 
natura  caussis  praepositis,  cur  ab  eo  patrem  interfici 
necesse  esset:  nec  quidquam  eiusmodi.  XV.  Quo- 
circa,  si  Stoicis,  qui  omnia  fato  fieri  dicunt,  consenta- 
neum  est,  huiusmodi  oracula  ceteraque,  quae  ad  di- 
vinationem  pertinere  dicuntur,  comprobare:  iis  au- 
tem,  qui,  quae  futura  sunt,  ea  vera  esse  ex  aeternitate 
dicunt,  non  idem  dicendum  est;  vide,  nenoneadem  sit 
illorum  caussa  et  Stoicorum.  Hi  enim  urgentur  an- 
gustius;  illorum  ratio  soluta  ac  libera  est.  34.  Quod 
si  concedatur  nihil  posse  evenire ,  nisi  caussa  antece- 
dente;  quid  proficiatur,  si  ea  caussa  non  ex  aeternis 
caussis  apta  dicatur?  Caussa  autem  ea  est,  quae  id  ef- 
ficit,  cuius  est  caussa ;  ut  vulnus  mortis,  cruditas  mor- 
bi,  ignis  ardoris.  Itaque  non  sic  caussa  intelligi  de¬ 
bet,  ut,  quod  cuique  antecedat,  id  ei  caussa  sit,  sed 
quod  cuique  efficienter  antecedat:  nec,  quod  in  cam- 
pum  descenderim,  id  fuisse  caussae,  cur  pila  lude- 
rem:  nec  Hecubam  caussam  interitus  fuisse  Troianis, 
quod  Alexandrum  genuerit:  nec  Tyndareum  Agame- 
mnoni,  quod  Clvtaemnestram.  Hoc  enim  modo  via- 
torquoque  bene  vestitus  caussa  grassatori  fuisse  dice- 
tur,  cur  ab  eo  spoliaretur.  35.  Ex  hoc  genere  illud 
est  Ennii  : 

Ulinam  ne  in  nemore  Pelio  securibus 

caesa  dccidisset  abiegna  ad  terrdm  trabes! 

Licuit  vel  altius ,  Ulinam  ne  in  Pelio  nata  ulla  umquam 
esset  arbor!  etiam  supra,  Ulinam  ne  esset  mons  vllusPe- 
lias!  similiterque  superiora  repetentem  regredi  infini¬ 
te  licet. 

Neve  inde  navis  inchoandae  exordium 

coepisset. 

Quorsum  haec  praeterita?  Quia  sequitur  illud, 

Nam  numquam  hera  errans  mca  domo  efferrel  pedem, 

Medea ,  animo  aegro,  amore  saevo  saucia ; 
non,ut  eae  res  caussam  afferrent  amoris.  XVI.  36.  In- 
teresse  autem  aiunt,  utrum  eiusmodi  quid  sit,  sine  quo 
aliquid  effici  non  possit,  an  eiusmodi,  quo  aliquid  ef- 
fici  necesse  sit.  Nulla  igitur  earum  est  caussa,  quo- 
niam  nulla  earn  rem  sua  vi  efficit,  cuius  dicitur  caus¬ 
sa:  nec  id,  sine  quo  quippiam  non  fit,  caussa  est;  sed 
id,  quod  quum  accessit,  id,  cuius  caussa  est,  efficit 
necessario.  Nondum  enim  ulcerato  serpentis  morsu 
Philocteta,  quae  caussa  in  rerum  natura  continebatur, 
fore,  ut  is  in  insula  Lemno  linqueretur?  Post  autem 
caussa  fuit  propior,  et  cum  exitu  iunctior.  37.  Ratio 
igitur  eventus  aperit  caussam.  Sed  ex  aeternitate 
vera  fuit  haec  enuntiatio:  »Relinquetur  in  insula  Phi— 
loctetes : «  nec  hoc  ex  vero  in  falsum  poterat  converte- 
re.  Necesse  est  enim  in  rebus  contrariis  duabus  (con- 
traria  autem  hoc  loco  ea  dico,  quorum  alterum  ait 
quid,  alterum  negat);  ex  his  igitur  necesse  est,  invito 
Epicuro,  alterum  verum  esse,  alterum  falsum:  ut, 
/>Sauciabitur  Philocteta,  «  omnibus  ante  saeculis  ve¬ 
rum  fuit;  »Non  sauciabitur:«  falsum.  Nisi  forte  vo- 
lumus  Epicureorum  opinionem  sequi,  qui  tales  enun-  I 

tiationes  nec  veras  nec  falsas  esse  dicunt:  aut,  quum 
idpudet,  illud  tamen  dicunt,  quod  est  impudentius, 
veras  esse  ex  contrariis  disiunctiones;  sed  quae  in  his 
enuntiata  essent,  eorum  neutrum  esse  verum.  38.  0 
admirabilem  licentiam  et  miserabilem  inscitiam  dis— 
serendi !  Si  enim  aliquid  in  eloquendo  nec  verum  nec 
falsum  est,  certe  id  verum  non  est.  Quod  autem  ve¬ 
rum  non  est,  qui  potest  non  falsum  esse?  aut  quod  fal¬ 
sum  non  est,  qui  potest  non  verum  esse?  Tenebitur 
ergo  id,  quod  a  Chrysippo  defenditur:  Omnem  enun- 
tiationem  aut  veram  aut  falsam  esse :  ratio  ipsa  coget, 
et  ex  aeternitate  quaedam  vera  esse,  et  ea  non  esse  ne- 
xa  caussis  aeternis  et  a  fati  necessitate  esse  libera. 

XVII.  39.  Ac  mihi  quidem  videtur,  quum  duae 
sententiae  fuissent  veterum  philosophorum ,  una  eo¬ 
rum,  qui  censerent  omnia  ita  fato  fieri,  ut  id  fatum 
vim  necessitatis  afferret;  in  qua  sententia Democritus, 
Heraclitus, Empedocles,  Aristoteles fuit:  altera  eorum, 
quibus  viderentur  sine  ullo  fato  esse  animorum  motus 
voluntarii:  Chrysippus,  tamquam  arbiter  honorarius, 
medium  ferire  voluisse:  sed  applicat  se  ad  eospotius, 
qui  necessitate  motus  animorum  *  liberatos  volunt. 
Dum  autem  verbis  utitur  suis,  delabitur  in  eas  diffi- 
cultates,  ut  necessitatem  fati  confirmet  invitus.  40. 
Atque  hoc,  si  placet,  quale  sit,  videamus  in  assensio- 
nibus ,  quas  prima  oratione  tractavi.  Eas  enim  vete- 
res  illi,  quibus  omnia  fato  fieri  videbantur,  vi  effici  et 
necessitate  dicebant.  Qui  autem  ab  his  dissentiebant, 
fato  assensiones  liberabant  negabantque,  fato  assen- 
sionibus  adhibito ,  necessitatem  ab  his  posse  remove- 
ri:  iique  ita  disserebant:  Si  omnia  fato  hunt,  omnia 
fiunt  caussa  antecedente:  et,  si  appetitus,  ilia  etiam, 
quae  appetitum  sequuntur:  ergo  etiam  assensiones. 
At,  si  caussa  appetitus  non  est  sita  in  nobis,  ne  ipse 
quidem  appetitus  est  in  nostra  potestate.  Quod  si  ita 
est,  ne  ilia  quidem,  quae  appetitu  efficiuntur,  sunt  si¬ 
ta  in  nobis.  Non  sunt  igitur  neque  assensiones  neque 
actiones  in  nostra  potestate.  Ex  quo  efficitur ,  ut  nec 
laudationes  iustae  sint  nec  vituperationes  nec  honores 
nec  supplicia.  Quod  quum  vitiosum  sit,  probabiliter 
concludi  putant,  non  omnia  fato  fieri,  quaecumque 
fiant.  XVIH.  41.  Chrysippus  autem  quum  et  neces¬ 
sitatem  improbaret,  et  nihil  vellet  sine  praepositis 
caussis  evenire,  caussarum  genera  distinguit,  ut  et 
necessitatem  effugiat,  et  retineat  fatum.  Caussarum 
enim,  inquit,  aiiae  sunt  perfectae  et  principales :  aliae 
adiuvantes  et  proximae.  Quamobrem  quum  dicimus, 
omnia  fato  fieri  caussis  antecedentibus,  non  hoc  intel¬ 
ligi  volumus,  caussis  perfectis  et  principalibus ,  sed 
caussis  adiuvantibus,  antecedentibus  et  proximis.  Ita¬ 
que  illi  rationi,  quam  paullo  ante  conclusi,  sic  occur- 
rit ,  Si  omnia  fato  fiant ,  sequi  illud  quidem ,  ut  omnia 
caussis  fiant  antepositis ,  verum  non  principalibus  et 
perfectis,  sed  adiuvantibus  et  proximis.  Quae  si  ipsae 
non  sint  in  nostra  potestate,  non  sequitur,  ut  ne  appe¬ 
titus  quidem  sit  in  nostra  potestate.  At  hoc  sequere- 
tur,  si  omnia  perfectis  et  principalibus  caussis  fieri 
diceremus,  ut,  quum  hae  caussae  non  essent  in  nostra 
potestate,  ne  ille  quidem  esset  in  nostra  potestate. 
42.  Quamobrem  qui  ita  fatum  introducunt,  ut  necessi¬ 
tatem  adiungant,  in  eos  valebit  ilia  conclusio.  Qui  au¬ 
tem  caussas  antecedentes  non  dicent  perfectas  neque 
principales,  in  eos  nihil  valebit.  Quod  enim  dicantur 
assensiones  fieri  caussis  antepositis,  id  quale  sit,  faci¬ 
le  a  se  explicari  putat.  Nam  quamquam  assensio  non 
possit  fieri  nisi  commota  viso;  tamen,  quum  id  visum 
proximam  caussam  habeat,  non  principalem ,  banc 

habetrationem  (ut  Cbrysippus  vult),  quam  dudum  di- 
ximus,  non,  ut  ilia  quidem  fieri  possit  nulla  vi  extrin- 
secus  excitata,  (necesse  est  enim,  assensionem  viso 
commoveri,)  sed  revertitur  ad  cyiindrum  et  ad  turbi- 
nem  suum,  quae  moveri  incipere,  nisi  pulsa,  non  pos- 
sunt.  Id  autem  quum  accidit,  suapte  natura,  quod 
superest,  et  cyiindrum  volvi  et  versari  turbinem  pu- 
tat.  XIX.  43.  Utigitur,  inquit,  qui  protrusit  cyiin¬ 
drum,  dedit  ei  principium  motionis,  volubilitatem  au¬ 
tem  non  dedit:  sic  visum  obiectum  imprimet  illud 
quidem,  et  quasi  signabit  in  animo  suam  speciem,  sed 
assensio  nostra  erit  in  potestate:  eaque,  quemadmo- 
dum  in  cylindro  dictum  est,  extrinsecus  pulsa ,  quod 
reliquum  est,  suapte  vi  et  natura  movebitur.  Quod  si 
aliqua  res  efficeretur  sine  caussa  antecedente ,  falsum 
esset  omnia  fato  fieri:  sinomnibus,quaecumquefiunt, 
verisimile  est  caussam  antecedere :  quid  afferri  pote- 
rit,  cur  non  omnia  fato  fieri  fatendum  sit?  modo  intel- 
ligatur,  quae  sit  caussarum  distinctio  ac  dissimilitu¬ 
de.  44.  Haec  quum  ita  sint  a  Chrysippo  explicata,  si 
illi,  qui  negant  assensiones  fato  fieri,  fateantur  tamen 
eas  [non]  sine  viso  antecedente  fieri;  alia  ratio  est.  Sed 
si  concedunt,  anteire  visa,  nec  tamen  fato  fieri  assen¬ 
siones,  quod  proxima  ilia  et  continens  caussa  non  mo- 
veat  assensionem:  vide,  ne  idem  dicant.  Neque  enim 
Chrysippus  concedens,  assensionis  proximam  et  con- 
tinentem  caussam  esse  in  visopositam,  earn  caussam 
ad  assentiendum  necessariam  esse  concedet,  ut,  si 
omnia  fato  fiant,  omnia  fiant  caussis  antecedentibus  et 
necessariis:  itemque  illi,  qui  ab  hoc  dissentiunt,  con- 
fitentes  non  fieri  assensiones  sine  praecursione  viso- 
rum,  dicent,  si  omnia  fato  fierent  eiusmodi,  ut  nihil 
fieret,  nisi  praegressione  caussae,  confitendum  esse, 
fato  fieri  omnia :  ex  quo  facile  intellectu  est,  quoniam 
utrique,  patefacta  atque  explicata  sententia  sua,  ad 
eumdem  exitum  veniant,  verbis  eos,  non  re  dissidere. 
45.  Omninoque,  quum  haec  sit  distinctio,  ut  quibus- 
dam  in  rebus  vere  dici  possit,  quum  hae  caussae  an- 
tegressae  sint,  non  esse  in  nostra  potestate,  quin  ilia 
eveniant,  quorum  caussae  fuerint:  quibusdam  autem 
in  rebus,  caussis  antegressis,  in  nostra  tamen  esse  po¬ 
testate,  ut  illud  aliter  eveniat:  hanc  distinctionem 
utrique  approbant:  sed  altericensent,  quibus  in  rebus, 
quum  caussae  antecesserint,  [ita,  ut]  non  sit  in  nostra 
potestate,  ut  aliter  ilia  eveniant,  eas  fato  fieri:  quae 

autem  in  nostra  potestate  sint,  ab  his  fatum  abesse. 

*  * 

XX.  46.  Hoc  modo  hanc  caussam  disceptari  opor- 
tet,  non  ab  atomis  errantibus  et  de  via  declinantibus 
praesidium  petere.  Declinat,  inquit,  atomus.  Pri- 
mum  cur?  Aliam  enim  quamdam  vim  motus  habe- 
bunt  a  Democrito  impulsionis,  quam  plagam  ille  ap- 


pellat:  a  te,  Epicure,  gravitatis  et  ponderis.  Quae  er¬ 
go  nova  caussa  in  natura  est,  quae  declinet  atomum? 
aut  num  sortiuntur  inter  se,  quae  declinet,  quae  non? 
aut  cur  minimo  declinent  intervallo,  maiore  non?  aut 
cur  declinent  uno  minimo ,  non  declinent  duobus  aut 
tribus?  Optarehocquidem est,  non  disputare.  47.  Nam 
neque  extrinsecus  impulsam  atomum  loco  moveri 
et  declinare  dicis:  neque  in  illo  inani,  per  quod  fe- 
ratur  atomus,  quidquam  fuisse  caussae,  cur  ea  non 
e  regione  ferretur:  nec  in  ipsa  atomo  mutationis  ali- 
quid  factum  est,  quamobrem  naturalem  sui  ponderis 
motum  non  teneret.  Ita  quum  attulisset  nullam  caus¬ 
sam,  quae  istam  declinationem  efficeret:  tamen  ali- 
quid  sibi  dicere  videtur,  quum  id  dicat,  quod  omnium 
mentes  aspernentur  ac  respuant.  48.  Nec  vero  quis- 
quam  magis  confirmare  mihi  videtur  non  modo  fatum, 
verum  etiam  necessitatem  etvim  omnium  rerum,  sus- 
tulisseque  motus  animi  voluntarios,  quam  hie,  qui 
aliter  obsistere  fato  fatetur  se  non  potuisse,  nisi  ad  has 
commentitias  declinationes  confugisset.  Nam,  ut  es- 
sent  atomi ,  quas  quidem  esse  mihi  probari  nullo  mo¬ 
do  potest:  tamen  declinationes  istae  numquam  expli- 
carentur.  Nam  si  atomis,  ut  gravitate  ferantur,  tri- 
butum  est  necessitate  naturae,  quod  omne  pondus 
nulla  re  impediente  moveatur  et  feratur  necesse  est; 
illud  quoque  necesse  est  declinare  quibusdam  atomis 
vel,  si  volunt,  omnibus  naturaliter  *  *  * 


FRAGMENTA. 

1 . )  M.  Cicero  in  libro,  quern  de  fato  conscripsit,  quum 
quaesiionem  istam  dicerelobscurissimamesse  et  im- 
plicatissimam,  Chrysippum quoque philosophum  non 
expedisse  se  in  ea  refert  his  verbis:  » Chrysippus 
aestuans  laboransque,  quonam  pacto  explicet,  et 
fato  omnia  fieri,  et  esse  aliquid  in  nobis,  intrica- 
tur  hoc  modo.« 

(Gelt.  N.  A.  VI.,  2.  extr.) 

2. )  Nam  quum  esset  apud  se  ad  Lavernium  Scipio 
unaque Pontius,  allatus  est  forte  Scipioni  acipen- 
ser,  qui  admodum  raro  capitur,  sed  est  piscis,  ut 
ferunt,  in  primis  nobilis.  Quum  autem  Scipio 
unum  et  alterum  ex  iis,  qui  eum  salutatum  ve- 
nerant,  invitasset  pluresque  etiam  invitaturus 
videretur;  in  aurem  Pontius,  Scipio,  inquit,  vi¬ 
de  ,  quid  agas ;  acipenser  iste  paucorum  homi- 
num  est. 


(Macrob.  Saturn.  II.,  12.) 


427. 

M.  TULLII  CICER0N1S 

DE  RE  PUBLICA 

LIBER  PRIMUS. 


NOTITIA  LITTERARIA. 

Africani  eiusque  familiar  him  sermonem  de  republica  hit  librit  expositum  Cicero  sibi  et  amico  euidam ,  eui  opus  inscri- 
psit,  fortasse  Attico,  Smyrnae  Lepido  Catulo  cost.  s.  a.  676.  p.  V.  c.  a  Rutilio  illo  traditum  esse  narrat.  Jpsius  autem  confe- 
ctio  operis ,  quod ,  consilio  idemtidem  mutato,  in  sex  libros  digessit ,  cadit  in  a.  p.  V.  c.  701.  (cf.Ep.  ad  Q.  fratrem  III,  5. 
contra  vero  ad  Att.  XIII,  10.  de  Dio.  II,  1.  Tuscc.  IV,  l.deLegg.  I  6.111,2.)  Haec  fragment  a  Ang.  Mains  e  codice  Vaticano, 
eoque  Angus  tun  pahmpsesto,  primus  edidit,  interpositis ,  quae  aliunde  not  a  er  ant,  fragmentis,  Romae  1822.  Quae  hac  in  edi¬ 
tions  excidisse  teste  Maio  dicuntur,  paginae  sunt  illius  codicis  intelligendae ,  quarum  singulae  quaeque  octonis  fere  versibus 
nostris  respondent. 


ARG.  Cicero,  Platonis  et  Aristotelis  exemplo,  de  re  publi- 
ca  inslituit  scribere,  lit,  si  qua  posset  labantem  iam  Ronianorum 
renipuhlicam  consilio  sustentare,  nihil  omisisse  videretur.  Ut 
vero  sine  ulla  invidia  disputaret,  disputalionem  non  a  se,  aut  suo 
tempore,  sed  ab  Africano  minore  Tuditano  Aqnillio  coss.  (625. 
U.)  habitant  lingit.  Ad  liunc  paullo  ante ,  quam  exstinguerelur, 
feriis  Latinis  convenerant  aliquot  faniiliares,  Q.  Aelius  Tubero, 
Paulli  nepos  ex  Aemilia,  sorore  Africani,  L.  Fuvius  Philus,  P. 
Rutilius  Rufus,  Sp.  Muinmius,  Achaici  frater,  C.  Fannius,  Lae- 
lii  gener,  Q.Mucius  Scaevola,  C.  Laelius  Sapiens  et  M’.  Manilius. 
Quorum  ceteri  quum  de  relius  caelestibus  sermocinentur,  Laelius 
magis  ad  se  pertinere  ostendit  sermonem  de  re  publica:  quern  ut 
instituat  Africanus  suamque  ea  de  re  sententiam  exponat,  ceteris 
assentientibus,  ille  impetrat.  Hie  igitur  c.  24.  tandem  exordiens, 
primo  definit  notiouem  reipublicae,  quam  dicit  esse  rem  populi, 
populuin  autem  coetum  multitudinis  consensu  iuris  et  ulilitatis 
communione  sociatum  c.  25.  Deinde  omnem  rempublicam  ,  sive 
a  rege,  sive  ab  optimatibus  ,  sive  ab  ipso  populo  administretur, 
consilio  regendam  esse  censet.  Turn  interrogatus  aLaelio,  quam 
de  tribus  istis  administrandae  illius  formis  optimam  iudicet,  nnl- 
lam  earuin  sibi  satisfacere  respondet,  sed  quartam  quamdam  tem- 
peratam  et  compositam  ex  omnibus,  c.  29.  Instante  autem  Lae- 
lio,  ut,  quam  de  tribus  illis  administrationis  rationibus  maxime 
probet,  aperte  profiteatur,  regiam  reliquis  duabus  praefert,  quum 
ceterorum  plerorumque,  turn  ipsius  populi  Romani  atque  rei  et 
domesticae  et  bellicae  usu  unice  commendatam :  quamquam  con¬ 
silium  in  optimatium ,  in  populi  imperio  libertatem  collaudat. 
Denique  redit  ad  earn,  quam  iam  supra  professus  est,  sententiam, 
genus  reipublicae  regendae  optimum  illud  sibi  videri,  quod  mix- 
turn  sit  e  tribus  illis  generibus.  Quod  quoniam  Romanae  reipu¬ 
blicae  exemplo  illustrare  propositum  babet,  antea,  quantum  liaec 
ceteris  praestet,  sibi  ostendendum  esse  dicit. 

(Desiderantur  paginae  XXXIV.) 

I.  I.  ***rapetu  liberavissent;  necC.  Duellius,  Au- 
lus  Attilius,  L.  Metellus  terrore  Karthaginis;  non  duo 
Scipiones  oriens  incendium  belli  Punici  secundi  san¬ 
guine  suo  restinxissent;  nec  id  excitatum  maioribus 
copiis  aut  QuintusMaximus  enervavisset,  aut  M.Mar- 


J  cellus  contudisset,  aut  a  portis  huius  urbis  avulsum 
P.  Africanus  compulisset  intra  hostium  moenia.  M. 
veroGatoni,  homini  ignoto  et  novo ,  quo  omnes,  qui 
iisdem  rebus  studemus,  quasi  exemplari  ad  indu- 
striam  virtutenique  ducimur,  certe  licuit  Tusculi  se 
in  otio  delectare ,  salubri  et  propinquo  loco.  Sed  ho¬ 
mo  demens,  ut  isti  putant,  quum  cogeret  eum  neces- 
sitas  nulla ,  in  his  undis  et  tempestatibus  ad  summam 
senectutem  maluit  iactari,  quam  in  ilia  tranquillitate 
atque  otio  iucundissime  vivere.  Omitto  innumera- 
biles  viros,  quorum  singuli  saluti  huic  civitati  fue- 
runt:  et  quia  sunt  procul  ab  aetatis  huius  memoria, 
commemorare  eos  desino ,  ne  quis  se  aut  suorum  ali- 
quem  praetermissum  queratur.  Unum  hoc  definio, 
tantam  esse  necessitatem  virtutis  generi  hominum  a 
natura,  tantumque  amorem  ad  communem  salutem 
defendendam  datum,  ut  ea  vis  omnia  blandimenta  vo- 
luptatis  otiique  vicerit. 

II.  2.  Nec  vero  habere  virtutem  satis  est,  quasi 
artem  aliquam,  nisi  utare.  Etsi  arsquidem,  quum 
ea  non  utare,  scientia  tamen  ipsa  teneri  potest;  virtus 
in  usu  sui  tota  posita  est;  usus  autem  eius  estmaxi- 
mus  civitatis  gubernatio,  et  earum  ipsarum  rerum 
quas  isti  in  angulis  personant,  reapse,  non  oratione, 
perfectio.  Nihil  enim  dicitur  a  philosophis,  quod  qui- 
dem  recte  honesteque  dicatur,  quod  non*  ab  his  par- 
tum  confirmatumque  sit,  a  quibus  civitatibus  iura  de- 
scripta  sunt.  Unde  enim  pietas?  aut  a  quibus  religio? 
unde  ius  aut  gentium,  aut  hoc  ipsum  civile  quod  dici¬ 
tur?  unde  iustitia,  tides,  aequitas?  unde  pudor,  conti¬ 
nents,  fuga  turpifudinis,  appetentia  laudis  et  hone- 
statis?  unde  in  laboribus  etpericulis  fortitudo?  nem- 
pe  ab  his,  qui  haec  disciplinis  informata,  alia  moribus 
confirmarunt,  sanxerunt  autem  alia  legibus.  3.  Quin 
etiam  Xenocratem  ferunt,  nobilem  in  primis  philoso- 
phum,  quum  quaereretur  ex  eo,  quid  assequerentur 
eius  discipuli,  respondisse,  ut  id  sua  sponte  facerent. 

quod  cogerentur  facere  legibus.  Ergo  ille  civis,  qui 
id  cogit  omnes  imperio  legumque  poena ,  quod  vix 
paucis  persuadere  oratione  philosophi  possunt,  etiam 
liis,  qui  ilia  disputant,  ipsis  est  praeferendus  doctori- 
bus.  Quae  est  enim  istorum  oratio  tarn  exquisita, 
quae  sit  anteponenda  bene  constitutae  civitati ,  publi¬ 
co  iuri  et  moribus?  Equidem,  quemadmodum 
—  urbes  magnas  atque  imperiosas, 
ut  appellat  Ennius  ,  viculis  et  castellis  praeferendas 
puto,  sic  eos,  qui  his  urbibus  consilio  atque  auctorita- 
te  praesunt,  his,  qui  omnis  »negotii  publici  expertes« 
sint,  longe  duco  sapientia  ipsa  esse  anteponendos.  Et 
quoniam  maxime  rapimur  ad  opes  augendas  generis 
humani,  studemusque  nostris  consiliis  et  laboribus 
tutiorem  et  opulentiorem  vitam  hominum  reddere,  et 
ad  hanc  voluptatem  ipsius  naturae  stimulis  incita- 
mur:  teneamus  eum  cursum,  qui  semper  fuit  optimi 
cuiusque,  neque  ea  signa  audiamus,  quae  receptui 
canunt,  ut  eos  etiam  revocent,  qui  iam  processerint. 

III.  4.  His  rationibus  tarn  certis  tamque  illustri- 
bus  opponuntur  ab  his,  qui  contra  disputant,  primum 
labores,  quisintre  publica  defendenda  sustinendi :  le- 
ve  sane  impedimentum  vigilanti  et  industrio,  neque 
solum  in  tantis  rebus,  sed  etiam  in  mediocribus  vel 
studiis^vel  officiis  vel  vero  etiam  negotiis  conteinnen- 
dum.  5.  Adiunguntur  pericula  vitae,  turpisque  ab  his 
formido  mortis  fortibus  virisopponitur :  quibusmagis 
id  miserum  videri  solet,  natura  se  consumi  et  sene- 
ctute,  quam  sibi  daritempus,  ut  possinl  earn  vitam, 
quae  tamen  esset  reddenda  naturae ,  pro  patria  potis- 
simum  reddere.  Illo  vero  se  loco  copiosos  et  disertos 
putant,  quum  calamitates  clarissimorum  virorum  in- 
iuriasque  iis  ab  ingratis  impositas  civibus  colligunt. 
Hinc  enim  ilia  et  apud  Graecos  exempla,  Miltiadem 
victorem  domitoremque  Persarum,  nondum  sanatis 
vulneribus  iis ,  quae  corpore  ad  verso  in  clarissima  vi¬ 
ctoria  accepisset,  vitam  ex  hostium  telis  servatam  in 
civium  vinculis  profudisse,  et  Themistoclem  patria, 
quam  liberavisset,  pulsum  atque  proterritum  non  in 
Graeciaeportus  per  se  servatos,  sed  in  barbariae  sinus 
confugisse,  quam  afflixerat.  Nec  vero  levitatis  Athe- 
niensium  crudelitatisque  in  amplissimos  cives  exem¬ 
pla  deficiunt:  quae  nata  et  frequentata  apud  illos 
etiam  in  gravissimam  civitatem  nostram  dicuntur  red- 
undasse.  6.  Nam  vel  exsilium  Camilli,  vel  offensio 
commemoratur  Ahalae,  vel  invidia  Nasicae,  vel  expul- 
sio  Laenatis,  vel  Opimi  damnatio,  vel  fugaMetelli,  vel 
acerbissima  C.  Marii  clades,  principum  caedes,  vel 
eorurn  multorum  pestes,  quae  paullo  post  secutae 
sunt.  Nec  vero  iam  meo  nomine  abstinent;  et,  credo, 
quia  nostro  consilio  ac  periculo  sese  in  ilia  vita  atque 
otio  conservatos  putant,  gravius  etiam  de  nobis  que- 
runtur  et  amantius.  Sed  haud  facile  dixerim,  cur, 
quum  ipsi  discendi  aut  visendi  caussa  maria  tramit-  1 
tant,  *  *  *  1 

(Desiderantur  paginae  duae.J 
IV.  7.  ***  salvam  esse  consulatu  abiens  in  concio- 
ne  P.  R.  idem  iurante  iuravissem ,  facile  iniuriarum 
omnium  compensarem  curam  et  molestiam.  Quam- 
quam  nostri  casus  plus  honoris  habuerunt,  quam  la- 
boris;  neque  tantum  molestiae,  quantum  gloriae;  ma- 
ioremque  laetitiam  ex  desideriobonorumpercepimus, 
quam  ex  laetitia  improborum  dolorem.  Sed  si  aliter] 
ut  dixi,  accidisset,  qui  possem  queri?  quum  mihi  ni¬ 
hil  improyiso,  nec  gravius,  quam  exspectavissem,  pro 
tantis  meis  factis  evenisset.  Is  enim  fueram,  cui 
quum  bceret  aut  maiores  ex  otio  fructus  capere.quam 


ceteris,  propter  variam  suavitatem  studiorum,  in  qui- 
bus  a  pueritia  vixeram;  aut  si  quid  accideret  acerbius 
universis,  non  praecipuam,  sed  parem  cum  ceteris 
fortunae  conditionem  subire:  non  dubitaverim,  me 
gravissimis  tempestatibus  ac  paene  fulminibus  ipsis 
obvium  ferre  conservandorum  civium  caussa  meisque 
propriis  periculis  parere  commune  reliquis  otium.  8. 
Neque  enim  hac  nos  patria  lege  genuit  aut  educavit, 
ut  nulla  quasi  alimenta  exspectaret  a  nobis,  ac  tan- 
tummodo,  nostris  ipsa  commodis  serviens,  tutum  per- 
fugium  otio  nostro  suppeditaret  et  tranquillum  ad 
quietem  locum;  »sed  ut  plurimas  et  maximas  nostri 
»animi,  ingenii,  consilii  partes  ipsa  sibi  ad  utilitatem 
» suam  pigneraretur; «  tantumque  nobis  in  nostrum 
privatum  usum,  quantum  ipsi  superesse  posset  re- 
mitteret. 

V.  9.  Iam  ilia  perfugia,  quae  sumunt  sibi  ad  ex- 
cusationem,  quo  facilius  otio  perfruantur,  certe  mini- 
me  sunt  audienda :  quum  ita  dicunt,  accedere  ad  rem 
publicam  plerumque  homines  nulla  re  bona  di^nos, 
cum  quibus  comparari  sordidum,  confligere  autem, 
multitudine  praesertim  incitata,  miserum  et  periculo- 
sum  sit.  Quam  ob  rem  neque  sapientis  esse  accipere 
habenas,  quum  insanos  atque  indomitos  impetus  vul- 
gi  cohibere  non  possit,  neque  liberalis,  cum  impuris 
atque  immanibus  adversariis  decertantem,  vel  contu- 
meliarum  verbera  subire,  vel  exspectare  sapienti  non 
ferendas  miurias :  proinde  quasi  bonis  et  fortibus  et  ma- 
gno  animo  praeditis  ulla  sit  ad  rem  publicam  adeundi 
caussa  iustior,  quam  ne  pareant  improbis,  neve  ab 
lisdem  lacerari  rem  publicam  patiantur,  quum  ipsi 

auxilium  ferre  si  cupiant,  non  queant. 

VI.  10.  Ilia  autem  exceptio  cui  probari  tandem 
potest,  quod  negant,  sapientem  suscepturum  ullam 
rei  publicae  partem,  extra  quam  si  eum  tempus  et  ne- 
cessitas  coegerit?  quasi  vero  maior  cuiquam  necessi- 
tas  accidere  possit,  quam  accidit  nobis!  in  qua  quid 
facere  potuissem,  nisi  turn  consul  fuissem?  Consul 
autem  esse  qui  potui ,  nisi  eum  vitae  cursum  tenuis- 
sem  a  pueritia,  per  quern  equestri  loco  natus  perveni- 
rem  ad  honorem  amplissimum?  Non  igitur  potestas 
est  ex  tempore  aut  quum  velis  opitulandi  rei  publi¬ 
cae,  quamvis  ea  prematur  periculis,  nisi  eo  loco  sis, 
ut  tibi  id  facere  liceat.  1 1 .  Maximeque  hoc  in  homi¬ 
num  doctorum  oratione  mihimirumviderisolet, quod, 
qui  tranquillo  mari  gubernare  se  negent  posse,  quod 
nec  didicerint  nec  umquam  scire  curaverint,  iidem  ad 
gubernacula  seaccessuros  profiteantur  excitatis  maxi- 
mis  fluctibus.  Isti  enim  palam  dicere,  atque  in  eo 
multum  etiam  gloriari  solent,  se  de  rationibus  rerum 
publicarum  aut  constitucndarum  aut  tuendarum  nihil 
nec  didicisse  umquam  nec  docere;  earumque  rerum 
scientiam  non  doctis  hominibus  ac  sapientibus,  sed  in 
illo  genere  exercitatis  concedendam  putant.  Quare 
qui  convenit  polliceri  operam  suam  rei  publicae  turn 
denique,  si  necessitate  cogantur?  quum,  quod  est  mul- 
to  proclivius,  nulla  necessitate  premente  rem  publi¬ 
cam  regere  nesciant.  Equidem,  ut  verum  esset  sua 
voluntate  sapientem  descendere  ad  rationes  civitatis 
non  solere ;  sin  autem  temporibus  cogeretur,  turn  id 
munus  denique  non  recusare;  tamen  arbitrarer  hanc 
rerum  civilium  minime  negligendam  scientiam  sa¬ 
pienti,  propterea  quod  omnia  essent  ei  praeparanda, 
quibus  nesciret  an  aliquando  uti  necesse  esset. 

VII.  12.  Haec  plurimis  a  me  verbis  dicta  sunt  ob 

[  earn  caussam,  quod  his  libris  erat  instituta  et  susce- 
I  pta  mihi  de  re  publica  disputatio;  quae  ne  frustra  ha- 

beretur,  dubitationem  ad  rem  publicam  adeundi  in 
primis  debui  tollere.  Ac  tamen  si  qui  sunt,  qui  phi- 
losophorum  auctoritate  moveantur,  dent  operam  pa- 
rumper  atque  audiant  eos,  quorum  surama  est  aucto- 
ritas  apud  doctissimos  homines  et  gloria :  quos  e^o 
existimo,  etiam  si  qui  ipsi  rem  publicam  non  gesse- 
rint,  tamen,  quoniam  de  re  publica  multa  quaesierint 
et  scripserint,  functos  esse  aliquo  rei  publicae  mune- 
re.  Eos  vero  septem,  quos  Graeci  sapientes  nomina- 
verunt,  omnes  paene  video  in  media  re  publica  esse 
versatos.  Neque  enim  est  ulla  res,  in  qua  propius  ad 
deorum  numen  virtus  accedathumana,quamcivitates 
aut  condere  novas  aut  conservare  iam  conditas. 

VIII.  13.  Quibus  de  rebus ,  quoniam  nobis  conti- 
git,  ut  iidem  et  in  gerenda  re  publica  aliquid  essemus 
memoria  dignum  consecuti,  et  in  explicandis  rationi- 
bus  rerum  civilium  quamdam  facultatem,  non  modo 
usu,  sed  etiam  studio  discendi  et  docendi  essemus  au- 
ctores;  quum  superiores  alii  fuissent  in  disputationi- 
bus  perpoliti,  quorum  res  gestae  nullae  invenirentur ; 
alii  in  gerendo  probabiles,  in  disserendo  rudes:  nec 
vero  nostra  quaedam  est  instituenda  nova  et  a  nobis 
inventa  ratio,  sed  unius  aetatis  clarissimorum  ac  sa- 
pientissimorum  nostrae  civitatis  virorum  disputatio 
repetenda  memoria  est,  quae  mihi  tibique  quondam 
adolescentulo  est  aP.Rutilio  Rufo,  Zmyrnae  quum  si- 
mul  essemus  complures  dies,  exposita;  in  qua  nihil 
fere  ,  quod  magno  opere  ad  rationes  omnium  rerum 
pertineret,  praetermissum  puto. 

IX.  U.  Nam  quum  P.  Africanus  hie,  Paulli  filius, 
feriis  Latinis  Tuditano  cos.  et  Aquillio  constituisset  in 
hortis  esse;  familiarissimique  eius  ad  eum  frequenter 
per  eos  dies  ventitaturos  se  esse  dixissent:  Latinis 
ipsis  mane  ad  eum  primus  sororis  filius  venit  Q.  Tu- 
bero :  quem  quum  comiter  Scipio  appellavisset  liben- 
terque  vidisset,  Quid  tu,  inquit,  tam  mane,  Tubero? 
Dabant  enim  hae  feriae  tibi  opportunam  sane  faculta¬ 
tem  ad  explicandas  tuas  litteras.  Turn  ille :  Mihi  ve¬ 
ro  omne  tempus  est  ad  meoslibros  vacuum,  numquam 
enim  sunt  illi  occupati;  te  autem  permagnum  estnan- 
cisci  otiosum,  hoc  praesertim  motu  rei  publicae.  Turn 
Scipio:  Atqui  nactuses,  sed meherculeotiosiorem ope¬ 
ra  ,  quam  animo.  Et  ille :  At  tu  vero  animum  quoque 
relaxes  oportet;  sumus  enim  multi,  ut  constituimus, 
parati,  si  tuo  commodo  fieri  potest,  abuti  tecum  hoc 
otio.  —  Libente  me  vero,  ut  aliquid  aliquando  de  do- 
ctrinae  studiis  admoneamur. 

X.  15.  Turn  ille:  Visne  igitur,  quoniam  et  me 
quodammodo  invitas,  et  tui  spem  das,  hoc  primum, 
Africane,  videamus,  ante  quam  veniunt  alii,  quidnam 
sit,  de  isto  altero  sole  quod  nuntiatum  est  in  senatu? 
neque  enim  pauci  neque  leves  sunt,  qui  se  duo  soles 
vidisse  dicant;  utnon  tam  fides  non  habenda,  quam 
ratio  quaerenda  sit.  Hie  Scipio:  Quam  vellem  Panae- 
tium  nostrum  nobiscum  haberemus!  qui  quum  cetera, 
turn  haec  caelestia  vel  studiosissime  solet  quaerere. 
Sed  ego,  Tubero,  (nam  tecum  aperte  quod  sentio  Io- 
quar,)  non  nimis  assentior  in  omni  isto  genere  nostro 
illi  familiari,  qui,  quae  vix  coniectura  qualia  sint  pos- 
sumus  suspicari,  sic  affirmat,  ut  oculis  ea  cernere  vi- 
deatur  aut  tractare  plane  manu.  Quo  etiam  sapien- 
tiorem  Socratem  soleo  iudicare ,  qui  omnem  eiusmodi 
curam  deposuerit,  eaque  quae  de  natura  quaereren- 
tur,  aut  maiora,  quam  hominum  ratio  consequi  possit, 
aut  nihil  omnino  ad  vitam  hominum  attinere  dixerit. 
16.  Dein  Tubero:  Nescio,  Africane,  cur  ita  memoriae 
proditum  sit,  Socratem  omnem  istam  disputationem 

reiecisse  et  tantum  de  vita  et  de  moribus  solitum  esse 
quaerere.  Quem  enim  auctorem  de  illo  locupletiorem 
Platone  laudare  possumus?  cuius  in  libris  multis  locis 
ita  loquitur  Socrates,  ut  etiam,  quum  de  moribus,  de 
virtutibus,  denique  de  re  publica  disputet,  numeros 
tamen  et  geometriam  et  harmoniam  studeat  Pythago- 
rae  more  coniungere.  Turn  Scipio :  Sunt  ista ,  ut  di- 
cis,  »sed  audisse  te  credo,  Tubero,  Platonem,  Socrate 
»mortuo,  primum  in  Aegyptum  discendi  caussa,  post 
»in  Italian!  et  in  Siciliam  contendisse,«  ut  Pythagorae 
inventa  perdisceret;  eumque  et  cum  Archyta  Tarenti- 
no,  et  cumTimaeo  Locro  multum  fuisse;  etPhilolai 
commentaries  esse  nactum :  quumque  eo  tempore  in 
his  locis  Pythagorae  nomen  vigeret,  ilium  se  et  horni- 
nibusPythagoreisetstudiis  illis  dedisse.  Itaque  quum 
Socratem  unice  dilexisset,  eique  omnia  tribuere  vo- 
luisset;  leporemSocraticum  subtilitatemque  sermonis 
cum  obscuritate  Pythagorae  et  cum  ilia  plurimarum 
artium  gravitate  contexuit. 

XI.  17.  Haec  Scipio  quum  dixisset,  L.  Furium  re- 
pente  venientem  aspexit,  eumque  ut  salutavit  amicis- 
sime  apprehendit  et  in  lecto#uo  collocavit.  Et  quum 
simul  P.  Rutilius  venisset,  qui  est  nobis  laudatus  ser¬ 
monis  auctor;  eum  quoque  ut  salutavit,  propter  Tube- 
ronem  iussit  assidere.  Turn  Furius:  Quid  vos  agitis? 
num  sermonem  vestrum  aliquem  diremit  noster  in¬ 
tervenes?  Minime  vero,  Africanus;  soles  enim  tu 
haec  studiose  investigare,  quae  sunt  in  hoc  genere,  de 
quo  instituerat  paullo  ante  Tubero  quaerere.  Rutilius 
quidem  noster  etiam  sub  ipsis  Numantiae  moenibus 
solebat  mecum  interdum  eiusmodi  aliquid conquirere. 
Quae  res  tandem  inciderat,  inquit  Philus?  Turn  ille: 
De  solibus  istis  duobus;  de  quo  studeo,  Phile,  ex  te 
audire,  quid  sentias. 

XII.  18.  Dixerat  hoc  ille,  quum  puer  nuntiavit 
venire  ad  eum  Laelium  domoque  iam  exisse.  Turn 
Scipio,  calceis  et  vestimentis  sumptis,  e  cubiculo  est 
egressus;  et  quum  paullulum  inambulavisset  in  por- 
ticu,  Laelium  advenientem  salutavit  et  eos,  qui  una 
venerant,  Spurium  Mummium,  quem  in  primis  dili- 
gebat,  et  C.  Fannium  et  Quintum  Scaevolam,  generos 
Laelii,  doctos  adolescentes,  iam  aetate  quaestorios: 
quos  quum  omnes  salutavisset,  convertit  se  in  porticu 
et  coniecit  in  medium  Laelium :  fuit  enim  hoc  in  ami- 
citia  quasi  quoddam  ius  inter  illos,  ut  militiae  propter 
eximiam  belli  gloriam  Africanum  ut  deum  coleret 
Laelius ;  domi  vicissim  Laelium ,  quod  aetate  antece- 
debat,  observaret  in  parentis  loco  Scipio.  Dein  quum 
essent  perpauca  inter  se  uno  atque  altero  spatio  collo- 
cuti,  Scipionique*  eorum  adventus  periucundus  et 
pergratus  fuisset,  placitum  est,  ut  in  aprico  maxime 
pratuli  loco,  quod  erat  hibernum  tempus  anni ,  consi¬ 
dered:  quod  quum  facere  vellent,  intervenit  vir  pru- 
dens  omnibusque  illis  et  iucundus  et  carus  M.  Mani- 
lius,  qui  a  Scipione  ceterisque  amicissime  consaluta- 
tus  assedit  proximus  Laelio. 

XIII.  19.  Turn  Philus,  Non  mihi  videtur,  inquit, 
quod  hi  venerunt,  alius  nobis  sermo  esse  quaerendus, 
sed  agendum  accuratius  et  dicendum  dignum  aliquid 
horum  auribus.  Hie  Laelius:  Quid  tandem  agebatis, 
aut  cui  sermoni  nos  intervenimus?  ph.  Quaesierat  ex 
me  Scipio,  quidnam  sentirem  de  hoc,  quod  duo  soles 
visos  esse  constaret.  l.  Ain  vero,  Phile,  iam  explo- 
rata  nobis  sunt  ea ,  quae  ad  domos  nostras ,  quaeque 
ad  rem  publicam  pertinent,  siquidem,  quid  agatur  in 
caelo,  quaerimus?  Et  ille:  An  tu  ad  domos  nostras 
non  censes  pertinere,  scire,  quid  agatur  et  quid  fiat 

domi?  quae  non  ea  est,  quam  parietes  nostri  cingunt, 
sed  mundus  hie  totus,  quod  domicilium  quamque  pa- 
triam  dii  nobis  coramunem  secum  dederunt;  quum 
praesertim  ,  si  haec  ignoremus ,  multa  nobis  et  magna 
ignoranda  sint.  Ac  me  quidem,  ut  hercule  etiam  te 
ipsum,  Laeli,  omnesque  avidos  sapientiae  cognitio 
ipsa  rerum  consideratioquedelectat.  20.TumLaelius: 
Non  impedio,  praesertim  quoniam  feriati  sumus;  sed 
possumus  audire  aliquid,  an  serius  venimus?  ph.  Ni¬ 
hil  est  adhuc  disputatum,  et  quoniam  est  integrum, 
libenter  tibi,  Laeli,  ut  de  eo  disseras,  equidem  con- 
cessero.  l.  Immo  vero  te  audiamus;  nisi  forte  Mani- 
lius  interdictum  aliquod  inter  duos  soles  putat  esse 
componendum,  utita  caelum  possideant,  ut  uterque 
possederit.  Turn  Manilius:  Pergisne  earn,  Laeli,  ar- 
tem  illudere,  in  qua  primum  excello  ipse,  deinde  sine 
qua  scire  nemo  potest,  quid  sit  suum,  quid  alienum? 
Sed  ista  mox:  nunc  audiamus  Philum,  quem  video 
maioribus  iam  de  rebus ,  quam  me ,  aut  quam  P.  Mu- 
cium,  consuli. 

XIV.  21.  Turn  Philus:  Nihil  novi  vobis  afferam, 
neque  quod  a  me  sit  edgitatum  aut  inventum:  nam 
memoria  teneo  G.Sulpicium  Galium,  doctissimum,  ut 
scitis,  hominem,  quum  idem  hoc  visum  diceretur,  et 
esset  casu  apud  M.Marcellum,  qui  cum  eo  consul  fue- 
rat,  sphaeram,  quam  M.Marcelli  avus,  captis  Syracu- 
sis,  exurbe  locupletissima  atque  ornatissima  sustulis- 
set,  quum  aliud  nihil  ex  tanta  praeda  domum  suam 
deporta visset,  iussisse  proferri:  cuius  ego  sphaerae 
quum  persaepe  propter  Archimedi  gloriam  nomen  au- 
dissem ,  speciem  ipsam  non  sum  tanto  opere  admira- 
tus:  erat  enim  ilia  venustior  et  nobilior  in  vulgus, 
quam  ab  eodem  Archimede  factam  posuerat  in  templo 
Virtutis  Marcellus  idem.  22.  Sed  posteaquam  coepit 
rationem  huius  operis  scientissime  Gallus  exponere, 
plus  in  illo  Siculo  ingenii,  quam  videretur  natura  hu- 
mana  ferre  potuisse,  iudicabam  fuisse.  Dicebat  enim 
Gallus,  sphaerae  illius  alterius  solidae  atque  plenae 
vetus  esse  inventum,  et  earn  aThaleteMilesio  primum 
esse  tornatam:  post  autem  abEudoxoCnidio,  discipu- 
lo,  ut  ferebat,  Platonis,  eamdem  illam  astris  caelo  in- 
haerentibus  esse  descriptam;  cuius  omnem  ornatum 
et  descriptionem ,  sumptam  ab  Eudoxo ,  multis  annis 
post  non  astrologiae  scientia ,  sed  poetica  quadam  fa- 
cultate  versibus  Aratum  extulisse.  Hoc  autem  sphae¬ 
rae  genus,  in  quo  solis  et  lunae  motus  inessent  et  ea- 
rum  quinque  stellarum,  quae  errantes  et  quasi  vagae 
nominarentur,  in  ilia  sphaera  solida  non  potuisse  fini- 
ri.  Atque  in  ea  admirandum  esse  inventum  Archime¬ 
di,  quod  excogitasset,quemadmodum  in  dissimillimis 
motibus  inaequabiles  et  varios  cursus  servaret  una 
conversio.  Hanc  sphaeram  Gallus  quum  moveret, 
fiebat,  ut  soli  luna  totidem  conversionibus  in  aere  illo, 
quot  diebus  in  ipso  caelo,  succederet;  ex  quo  et  in 
[caelo]  sphaera  solis  fieret  eadem  ilia  defectio,  et  inci- 
deret  luna  turn  in  earn  metam ,  quae  esset  umbra  ter- 
rae,  quum  sol  e  regione*** 

fOcto  paginae  hie  Maio  desiderantur.) 

XV.  23.  ***  fuit,  quod  et  ipse  hominem  dilige- 
bam,  et  in  primis  patri  meoPaullo  probatum  et  carum 
fuisse  cognoveram.  Memini,me  admodum  adolescen- 
tulo,  quum  pater  in  Macedonia  consul  esset,  et  essemus 
in  castris,  perturbari  exercitum  nostrum  religione  et 
metu,  quod  serena  nocte  subito  candens  et  plena  luna 
defecisset.  Turn  ille,  quum  legatus  noster  esset  anno 
fere  ante,  quam  consul  est  declaratus,  haud  dubitavit 
postridie  palam  in  castris  docere,  nullum  esse  prodi- 


gium;  idque  et  turn  factum  esse,  et  certis  temporibus 
semper  futurum,  quum  sol  ita  locatus  fuisset,  ut  lu- 
nam  suo  lumine  non  posset  attingere.  Ain  tandem? 
inquit  Tubero,  docere  hoc  poterat  ille  homines  paene 
agrestes,  et  apud  imperitos  audebat  haec  dicere?  s. 
Ille  vero,  et  magna  quidem  cum  *  *  * 

(Hie  Maio  duae  ad  minimum  paginae  videnlur  deesse.) 
24.  neque  msolens  ostentatio,  neque  oratio  abhorrens 
a  persona  hominis  gravissimi;  rem  enim  magnam  as- 
secutus,  quod,  hominibus  perturbatis,  inanem  reli- 
gionem  timoremque  deiecerat. 

XVI.  25.  Atque  eiusmodi  quiddam  etiam  bello 
illo  maximo,  quod  Athenienses  et  Lacedaemonii  sum- 
ma  inter  se  contentione  gesserunt,  Pericles  ille,  et  au- 
ctoritate  et  eloquentia  et  consilio  princeps  civitatis 
suae,  quum  obscurato  sole  tenebrae  factae  essent  re- 
pente,  Atheniensiumque  animos  summus  timor  occu- 
pavisset,  docuisse  cives  suos  dicitur  id ,  quod  ipse  ab 
Anaxagora,  cuius  auditor  fuerat,  acceperat,  certo  illud 
tempore  fieri  et  necessario,  quum  tota  se  luna  sub  or- 
bem  solis  subiecisset:  itaque,  etsi  non  omniintermen- 
struo,  tamen  id  fieri  non  posse,  nisi  certo  intermen- 
struo  tempore.  Quod  quum  disputando  rationibusque 
docuisset,  populum  liberavit  metu :  erat  enim  tunc 
haec  nova  et  ignota  ratio,  solem  lunae  oppositu[m]  so- 
lere  deficere;  quodThaletemMilesium  primum  vidis- 
se  dicunt.  Id  autem  postea  ne  nostrum  quidem  En- 
nium  fugit,  qui  ut  scribit,  anno  ccc.  quinquagesimo 
fere  post  Romam  conditam 

—  nonis  Iunis  soli  luna  ohslitit  et  nox. 

Atque  hac  in  re  tanta  inest  ratio  atque  sollertia ,  ut  ex 
hoc  die,  quem  apud  Ennium  et  in  maximis  annalibus 
consignatum  videmus,  superiores  solis  defectiones 
reputatae  sint  usque  ad  illam,  quae  Nonis  Quinctili- 
bus  fuit  regnante  Romulo :  quibus  quidem  Romulum 
tenebris  etiamsi  natura  ad  humanum  exitumabripuit, 
virtus  tamen  in  caelum  dicitur  sustulisse. 

XVII.  26.  Turn  Tubero :  Videsne,  Africane,  quod 
paullo  ante  secus  tibi  videbatur,  doc  *  *  * 

(Desiderantur  paginae  duae.) 
t  An  vero  multorum  in  terris  praediorum  dominos 
divites  appellamus,  omnium  virtutum  possessores 
pauperes  nominabimus?  (Augustin,  de  vita  beata. 
22.)***lis,  quae  videant  ceteri.  Quid  porro  aut  prae- 
clarum  putet  in  rebus  humanis,  qui  haec  deorum  re- 
gna  perspexerit:  aut  diuturnum,  qui  cognoverit,  quid 
sit  aeternum :  aut  gloriosum,  qui  viderit,  quam  parva 
sit  terra,  primum  universa,  deinde  ea  pars  eius,  quam 
homines  incolant:  quamque  nos  in  exigua  eius  parte 
affixi,  plurimis  ignotissimi  gentibus,  speremus  tamen 
nostrum  nomen  volitare  et  vagari  latissime?  Agros 
vero  et  aedificia  et  pecudes  et  immensum  argentipon- 
dus  atque  auri  qui  bona  nec  putare  necappellare  so- 
leat,  quod  earum  rerum  videatur  ei  levis  fructus,  exi- 
guususus,  incertus  dominatus,  saepe  etiam  taeterri- 
morum  hominum  immensa  possessio:  —  27.  quam 

esthiefortunatusputandus;  cui  soli  vere  liceat  omnia, 
non  Quiritium ,  sed  sapientium  iure  pro  suis  vindica- 
re!  nec  civili  nexo ,  sed  communi  lege  naturae,  quae 
vetat  ullam  rem  esse  cuiusquam,  nisi  eius,  qui  tra- 
ctareetuti  sciat:  qui  imperia  consulatusque  nostros  in 
necessariis,  non  in  expetendis  rebus,  muneris  fungen- 
di gratia subeundos,  non praemiorum  autgloriae  caus- 
sa  appetendos  putet:  quidenique,  utAfricanum  avura 
meum  scribit  Cato  solitum  esse  dicere,  possit  idem  de 
se  praedicare,  numquam  se  plus  agere,  quam  nihil 
quum  ageret;  numquam  minus  solum  esse,  quam 

quum  solus  esset.  28.  Quis  enim  putare  vere  po¬ 
test,  plus  egisse  Dionysium  turn,  quum  omnia  mo- 
liendo  eripuerit  civibus  suis  libertatem,  quam  eius 
civem  Archimedem,  quum  istam  ipsam  sphaeram, 
de  qua  modo  dicebatur ,  nihil  quum  agere  videretur, 
effecerit?  Quis  autem  non  magis  solos  esse,  qui  in 
foro  turbaque ,  quicum  colloqui  libeat,  non  habeant, 
quam  qui  nullo  arbitro  vel  secum  ipsi  loquantur 
vel  quasi  doctissimorum  hominum  in  concilio  ad- 
sint,  quum  eorum  inventis  scriptisque  se  oblectent? 
Quis  vero  divitiorem  quemquam  putet,  quam  eum, 
cui  nihil  desit ,  quod  quidem  natura  desideret? 
aut  potentiorem,  quam  ilium ,  qui  omnia ,  quae  expe- 
tat,  consequatur?  aut  beatiorem,  quam  qui  sit  omni 
perturbatione  animi  liberatus?  aut  firmiore  fortuna, 
quam  qui  ea  possideat,  quae  secum,  utaiunt,  vel  e 
naufragio  possit  efferre?  Quod  autem  imperium,  qui 
magistratus,  quod  regnum  potest  esse  praestantius, 
quam  despicientem  omnia  humana,  et  inferiora  sa¬ 
piential  ducentem,  nihil  umquam  nisi  sempiternum  et 
divinum  animo  volutare?  cui  persuasum  sit  appellari 
ceteros  homines,  esse  solos  eos,  qui  essent  politi  pro- 
priis  humanitatis  artibus?  29.  Ut  mihi  Platonis  ill ud, 
seu  quis  dixit  alius,  perelegans  esse  videatur;  quem 
quum  ex  alto  ignotas  ad  terras  tempestas  etin  deser- 
tum  littus  detulisset,  timentibus  ceteris  propter  igno- 
rationem  locorum,animadvertissedicunt  in  arena  geo- 
metricas  formas  quasdam  esse  descriptas;  quas  ut  vi- 
disset,  exclamavisse,  ut  bono  essent  animo;  videre 
enim  se  hominum  vestigia :  quae  videlicet  ille  non  ex 
agri  consitura,  quam  cernebat,  sed  ex  doctrinae  indi¬ 
ces  interpretabatur.  Quam  ob  rem,  Tubero,  semper 
mihi  et  doctrina  et  eruditi  homines  et  tua  ista  studia 
placuerunt. 

XVIII.  30.  Turn  Laelius,  Non  audeo  quidem,  in¬ 
quit,  ad  ista,  Scipio,  dicere ;  neque  tarn  te  aut  Philum 
autManilium  *  *  * 

(Desiderantur  paginae  duae.) 

*  *  *  in  ipsius  paterno  genere  fuit  noster  ille  amicus, 
dignus  huic  ad  imitandum, 

egregie  cordatus  homo,  catus  Aeliu'  Sextus; 
qui  egregie  cordatus  et  catus  fuit  et  ab  Ennio  dictus 
est,  non  quod  ea  quaerebat,  quae  numquam  inveniret, 
sed  quod  ea  respondebat,  quae  eos,  qui  quaesissent, 
et  cura  et  negotio  solverent :  cuique  contra  Galli  studia 
disputanti  in  ore  semper  erant  ilia  de  Iphigenia  Achil- 
lis : 

'Astrologorum  signa,  in  caelo  quid  sit  observdt  Iovis, 

quum  capra  aut  nepa  aut  exoritur  nomen  aliquod  bel- 
lua[rum ]. 

Quod  ’ st  ante  pedes  nemo  spectat;  caeli  scrulantur 

plagas. 

Atque  idem,  multum  enim  ilium  audiebam  et  liben- 
ter,  Zethum  ilium  Pacuvii  nimis  inimicum  doctrinae 
esse  dicebat:  magis  eum  delectabat  Neoptolemus  En- 
nii,  qui  se  ait  philosophari  velie,  sed  paucis;  nam 
omnino  haud  placere.  Quod  si  studia  Graecorum  vos 
tanto  opere  delectant,  sunt  alia  liberiora  et  transfusa 
latius,quae  vel  ad  usum  vitae  vel  etiam  ad  ipsam  rem 
publicam  conferre  possumus.  Istae  quidem  artes,  si 
modoaliquid,  valent,  ut  paullum  acuant  et  tamquam 
irritent  ingenia  puerorum,quo  facilius  possint  maiora 
(J  isCGFC . 

XIX.  31.  Turn  Tubero:  Non  dissentio  a  te,  Laeli; 
sed  quaero,  quae  tu  esse  maiora  intelligas.  l.  Dicam 
mehercule ,  et  contemnar  a  te  fortasse,  quum  tu  ista 
caelestia  deScipione  quaesieris,  ego  autem  haec,  quae 

videntur  ante  oculos,  esse  magis  putem  quaerenda. 
Quid  enim  mihi  L.  Paulli  nepos,  hoc  avunculo,  nobi- 
lissima  in  familia  atque  in  hac  tarn  clara  re  publica 
natus,  quaerit,  quomodo  duo  soles  visi  sint,  non  quae- 
rit,  cur  in  una  re  publica  duo  senatus  et  duo  paene 
iam  populi  sint?  Nam,  ut  videtis,  mors  Tiberii  Grac¬ 
chi,  et  iam  ante  tota  illius  ratio  tribunatus  divisit  po- 
pulum  unum  in  duas  partes:  obtrectatores  autem  et 
invidi  Scipionis,  initiis  factis  a  P.  Crasso  et  Appio 
Claudio,  tenent  nihilo  minus,  illis  mortuis,  senatus  al-  . 
teram  partem  dissidentem  a  nobis,  auctore  Metello  et 
P.  Mucio :  neque  hunc,  qui  unus  potest,  concitatis  so- 
ciis  et  nomine  Latino,  foederibus  violatis,  triumviris 
seditiosissimis  aliquid  quotidie  novi  moventibus,  bo¬ 
nis  viris  locupletibus  perturbatis,  his  tarn  periculosis 
rebus  subvenire  patiuntur.  32.  Quam  ob  rem,  si  me 
audietis,  adolescentes,  solem  alterum  ne  metueritis: 
aut  enim  nullus  esse  potest:  aut  sit  sane,  ut  visus  est, 
modo  ne  sit  molestus;  aut  scire  istarum  rerum  nihil, 
aut,  etiamsi  maxime  sciemus,  nec  meliores  ob  earn 
scientiam  nec  beatiores  esse  possumus :  senatum  vero 
etpopulum  ut  unum  habeamus,  et  fieri  potest,  et  per- 
molestumest,  nisi  fit,  et  secus  essescimus,  et  vide- 
mus ,  si  id  effectum  sit,  et  melius  nos  esse  victuros  et 
beatius. 

XX.  33.  TumMucius:  Quid  esse  igitur  censes, 
Laeli,  discendum  nobis,  ut  istud  efficere  possimus 
ipsum,  quod  postulas?  l.  Eas  artes,  quae  efficiant,  ut 
usui  civitati  simus:  id  enim  esse  praeclarissimum  sa- 
pientiae  munus  maximumque  virtutis  vel  documen- 
tum  vel  officium  puto.  Quam  ob  rem  ut  bae  feriae 
nobis  ad  utilissimos  reipublicae  sermones  potissimum 
conferantur,  Scipionem  rogemus,  ut  explicet,  quem 
existimet  esse  optimum  statum  civitatis.  Deinde  alia 
quaeremus:  quibus  cognitis,  spero  nos  ad  haec  ipsa 
via  perventuros;  earumque  rerum  rationem,  quae 
nunc  instant,  explicaturos. 

XXI.  34.  Quum  id  et  Philus  et  Manilius  et  Mum- 
mius  admodum  approbaume»t; 

(Desiderantur  paginae  duae.) 
f  Nullum  est  exemplum;  quasi  alius  assimulare  rem 
publicam  —  (Diomedes  1.  I.  p.  362.  ed.  Putsch.)  *J*  Quare  ,  si 
placet,  deduc  orationem  tuam  de  caelo  ad  haec  citima. 

(Nonius  v.  Cituma  p.  85.  et  v.  Deductum  p.  289.  e.  Cic.  1.  II.  de 
Rep.)  — 

*  *  *  non  solum  ob  earn  caussam  fieri  volui ,  quod  erat 
aequum  de  re  publica  potissimum  principem  rei  pu- 
blicae  dicere;  sed  etiam  quod  memineram ,  persaepe 
te  cumPanaetio  disserere  solitum  coram  Polybio,  duo- 
bus  Graecis  vel  peritissimis  rerum  civilium;  multa- 
que  colligere  ac  docere,  optimum  longe  statum  civita¬ 
tis  esse  eum ,  quem  maiores  nostri  nobis  reliquissent. 
Qua  in  disputatione  quoniam  tu  paratior  es,  feceris,ut 
etiam  pro  his  dicam,  si  de  re  publica  quid  sentias 
explicaris,  nobis  gratum  omnibus. 

XXII.  33.  Turn  ille :  Non  possum  equidem  dice¬ 
re,  me  ulla  in  cogitatione  acrius  aut  diligentius  solere 
versari,  quam  in  ista  ipsa,  quae  mihi,  Laeli,  a  te  pro- 
ponitur.  Etenim  quum  in  suo  quemque  opere  artifi— 
cem,  qui  quidem  excellat,  nihil  aliud  cogitare,  medi- 
tari,  curare  videam,  nisi  quo  sit  in  illo  genere  melior: 
ego,  quum  mihi  sit  unum  opus  hoc  a  parentibus  ma- 
ioribusque  meis  relictum,  procuratio  atque  admini- 
stratio  rei  publicae,  non  me  inertiorem  esse  confitear, 
quam  opificem  quemquam  ,  si  minus  in  maxima  arte, 
quam  illi  in  minimis,  operae  eonsumpserim?  36.  Sed 
neque  his  contentus  sum ,  quae  de  ista  consultatione 

scripta  nobis  summi  ex  Graecia  sapientissimique  ho¬ 
mines  reliquerunt,  neque  ea,  quae  mihi  videntur,  ari- 
teferre  ill  is  audeo.  Quam  ob  rem  peto  a  vobis,  ut  me 
sic  audiatis,  neque  ut  omnino  expertem  Graecarum 
rerum ,  neque  ut  eas  nostris  in  hoc  praesertini  genere 
anteponentem ;  sed  ut  unum  e  togatis  patris  diligentia 
non  illiberaliter  institutum  studioque  discendi  a  pue- 
ritia  incensum,  usu  tamen  et  domesticis  praeceptis 
multo  magis  eruditum,  quam  litteris. 

XXIII.  37.  Hie  Philus,  Non,  hercule,  inquit,  Sci- 
pio,  dubito,  quin  tibi  ingenio  praestiterit  nemo,  usu 
quidem  in  re  publica  rerum  maximarum  facile  omnes 
viceris :  quibus  autem  studiis  semper  fueris ,  tene- 
mus.  Quam  ob  rem  si,  ut  dicis,  animum  quoque  con- 
tulisti  in  istam  rationem  et  quasi  artem,  habeo  maxi- 
mam  gratiam  Laelio:  spero  enim  multo  uberiora  fore, 
quae  a  te  dicentur,  quam  ilia,  quae  a  Graecis  nobis 
scripta  sunt  omnia.  Turn  ille:  Permagnam  tu  quidem 
exspectationem,  quod  onus  est  ei,  qui  magnis  de  re¬ 
bus  dicturus  est,  gravissimum,  imponisorationi  meae. 
Et  Philus :  Quamvis  sit  magna,  tamen  earn  vinces,  ut 
soles:  neque  enim  est  periculum,  ne  te  de  re  publica 
disserentem  deficiat  oratio. 

XXIV.  38.  Hie  Scipio:  Faciam,  quod  vultis,  ut 
potero,et  ingrediar  in  disputationem  ea  lege,  qua  credo 
omnibus  in  rebus  disserendis  utendum  esse,  si  erro- 
rem  velis  tollere,  ut  eius  rei,  de  qua  quaeritur,  si  no¬ 
men  quod  sit  conveniat,  explicetur,  quid  declaretur 
eo  nomine:  quod  si  convenerit,  turn  demum  decebit 
ingredi  in  sermonem  :  numquam  enim,  quale  sit  illud, 
de  quo  disputabitur ,  intelligi  poterit,  nisi,  quid*  sit, 
fuerit  inteilectunuprius.  Quare  quoniam  de  re  pu¬ 
blica  quaerimus ,  hoc  primum  videamus,  quid  sit  id 
ipsum,  quod  quaerimus.  Quum  approbavisset  Lae- 
lius :  nec  vero,  inquit  Africanus,  ita  disseramde  re  tam 
ill ustri  tamque  nota ,  ut  ad  ilia  elementa  revol- 
v  a  r ,  quibus  uti  docti  homines  his  in  rebus  solent,  ut  a 
prima  congressione  maris  et  feminae,  deinde  a  progenie 
etcognatione  ordiar;  verbisque,  quid  sit  etquotmodis 
quidque  dicatur,  definiam  saepius :  apud  prudentes 
enim  homines  et  in  maxima  re  publica  summa  cum 
gloria  belli  domique  versatos  quum  loquar,  non  com- 
mittam.ut  sit  illustrior  ilia  ipsa  res,  de  qua  disputem, 
quam  oratio  mea :  nec  enim  hoc  suscepi ,  ut  tamquam 
magister  persequerer  omnia:  neque  hoc  polliceor  me 
effecturum ,  ut  ne  qua  particula  in  hoc  sermone  prae- 
termissa  sit.  Turn  Laelius:  Ego  vero  istud  ipsum 
genus  orationis,  quod  polliceris,  exspecto. 

XXV.  39.  »Est  igitur,  inquit  Africanus,  res  publi-  j| 
»ca  res  populi:  populus  autem  non  omnis  hominum 
» coetus  quoquo  modo  congregatus,  sed  coetus  multi- 
»tudinis  iuris  consensu  et  utilitatis  communione  so- 
ciatus.ee  Eius  autem  prima  caussa  coeundi  est  non 
tam  imbecillitas ,  quam  naturalis  quaedam  hominum 
quasi  congregatio :  non  est  enim  singulare  nec  soliva- 
gum  genus  hoc,  sed  ita  generatum ,  ut  ne  in  omnium 
quidem  rerum  affluentm  *  *  * 

(Desiderantur  paginae  duae.J 

40.  f  Urbis  condendae  originem  atque  caussam  non 
unum  intulerunt;  sed  alii  eos  homines,  qui  sint  ex  terra 
primilus  nati,  quum  per  silvas  et  campos  erraticum  de- 
gerent  vitam,  nec  ullo  inter  se  sermonis  aut  iuris  vinculo 
cohaererent ,  sed  frondes  et  herbam  procubilibus,  spelun- 
ens  el  antra  pro  domibus  haberent ,  bestiis  et  fortioribus 
animalibus  praedae  fuisse  commemorant.  Turn  eos,  qui 
aut  laniati  effugeranl ,  aut  laniari  proximos  viderant, 


admonitos  periculi  sui,  udahos  homines  decurrisse ,*  prae— 
sidium  implorasse,  et  prima  nutibus  voluntatem  suam  si- 
gnijicasse;  deinde  sermonis  inilia  tentasse,  ac  singulis 
quibusque  rebus  nomina  imponendo,  paullatim  loquendi 
perfecisse  rcitionem.  Quum  autem  nec  multitudinem 
ipsum  i rider ent  contra  bestias  esse  tutam;  oppida  etiam 
coepissemunire,  vel  ut  quielem  metis  tutam  sibifacerent, 
vel  ut  incursiones  atque  impetus  bestiarum  nonpugnando 
sed  obieclis  aggeribus  arcerent.  Haec  aliis  delira  visa 
sunt,  dixeruntque ,  non  fer arum  laniatus  caussam  fuisse 
coeundi,  sed  ipsam  potius  humunitalem :  Hague  inter  se 
congregatos ,  quod  natura  hominum  solitudinis  fugiens  et 
cornmunionis  ac  socielatis  appetens  esset,  (Lact.  instit.  l. 

VI.  c.  10.) 

Quid  est  res  publica,  nisi  res  populi?  res  ergo  com¬ 
munis,  res  utique  civitatis.  Quid  est  autem  civitas, 
nisi  multitudo  hominum  in  quoddam  vinculum  reda- 
cta  concordiae?  Apud  eos  enim  ita  legitur:  »Brevi 
multitudo  dispersa  atque  vaga  concordia  civitas  facta 

erat.  ee  (Augustin.  Ep.  138,  10.) 

XXVI.  41.  ***  quae  dam  quasi  semina;  neque  re- 
liquarum  virtutum;  nec  ipsius  rei  publicae  reperiatur 
ulla  institutio*.  Hi  coetus  igitur  hac,  de  qua  expo- 
sui,  caussa  instituti  sedem  primum  certo  loco  domici- 
liorum  caussa  constituerunt;  quam  quum  locismanu- 
que  sepsissent,  eiusmodi  coniunctionem  tectorum  op- 
pidum  vel  urbem  appellaverunt,  delubris  distinctam 
spatiisque  communibus.  Omnis  ergo  populus,  qui 
est  tabs  coetus  multitudinis,  qualem  exposui;  omnis 
civitas,  quae  est  constitutio  populi;  omnis  res  publica, 
quae,  ut  dixi,  populi  res  est,  consilio  quodam  regenda 
est,  ut  diuturna  sit.  Id  autem  consilium  primum  sem¬ 
per  ad  earn  caussam  referendum  est,  quae  caussa  »e- 
nuit  civitatem.  42.  Deinde  aut  uni  tribuendum^est 
aut  delectis  quibusdam  aut  suscipiendum  estmultitu- 
dini  atque  omnibus.  Quare  quum  penes  unum  est 
omnium  summa  rerum,  regem  ilium  unum  vocamus 
et  regnum  eius  rei  publicae  statum.  Quum  autem  est 
penes  delectos,  turn  ilia  civitas  optimatium  arbitrio  re- 
gi  dicitur.  Ilia  autem  est  civitas  popularis,  (sic  enim 
appellant,)  in  qua  in  populo  sunt  omnia.  Atque  ho- 
rum  trium  generum  quod  vis,  siteneat  illud  vincwlum, 
quod  primum  homines  inter  se  rei  publicae  societate 
devinxit;  non  perfectum  illud  quidem  neque  mea  sen- 
tentia  optimum,  sed  tolerabile  tamen ;  ut  *  aliud  alio 
possit  esse  praestantius.  Nam  vel  rex  aequus  ac  sa¬ 
piens;  vel  delecti  ac  principes  cives;  vel  ipse  popu¬ 
lus,  quamquam  id  est  minime  probandum,  tamen  nul- 
lis  interiectis  iniquitatibus  aut  cupiditatibus,  posse 
videtur  aliquo  esse  non  incerto  statu. 

XXVII.  43.  Sed  et  in  regnis  nimis  expertes  sunt 
ceteri  communis  iuris  et  consilii:  et  in  optimatium 
dominatu  vix  particeps  libertatis  potest  esse  multitu¬ 
do  ,  quum  omni  consilio  communi  ac  potestate  careat : 
etquum  omnia  per  populum  geruntur,  quamvis  iu- 
stum  atque  moderatum,  tamen  ipsa  aequabilitas  est 
iniqua,  quum  habet  nullos  gradus  dignitatis.  Itaque 
si  Cyrus  illePerses  iustissimus  fuitsapientissimusque 
rex  ,  tamen  mihi  populi  res  (ea  enim  est,  ut  dixi  an- 
tea,  publica)  non  maxime  expetenda  fuisse  ilia  vide¬ 
tur,  quum  regeretur  unius  nutu  ac  modo.  Si  Massi- 
lienses  nostri  clientes  per  delectos  et  principes  cives 
summa  iustitia  reguntur,  inest  tamen  in  ea  conditione 
populi  similitudo  quaedam  servitutis.  SiAthenien- 
ses  quibusdam  temporibus,  sublato  Areopago ,  nihil 
nisi  populi  scitis  ac  decretis  agebaut;  quoniam  distin- 

ctos  dignitatis  gradus  non  habebant ,  non  tenebat  or- 
natura  suum  civitas. 

XXVIII.  44.  Atque  hoc  loquor  de  tribus  his  gene- 
ribus  rerum  publicarum  non  turbatis  atque  permix- 
tis,  sed  suum  statum  tenentibus.  Quae  genera  pri- 
mum  sunt  in  iis  singula  vitiis,  quae  ante  dixi :  deinde 
habent  perniciosa  alia  vitia:  nullum  est  enim  genus 
illarum  rerum  publicarum,  quod  non  habeat  iter  ad 
finitimum  quoddam  malum  praeceps  ac  lubricum. 
Nam  illi  regi,  ut  eum  potissimum  nominem,  tolerabi- 
li,  aut  si  vultis,  etiam  amabili  Cyro,  subest  ad  imrnu- 
tandi  animi  licentiam  crudelissimus  ille  Phalaris,  cu¬ 
ius  in  similitudinem  dominatus  unius  proclivi  cursu 
et  facili*  delabitur.  Illi  autem  Massiliensium  pauco- 
rum  et  principum  administrationi  civitatis  fmitimus 
est,  qui  fuit  quodam  tempore  apud  Athenienses  tri- 
ginta  [virorum  *]  consensus  et  factio.  Iam  Athenien- 
sium  populi  potestatem  omnium  rerum  ipsi,  ne  alios 
requiramus,  ad  furorem  multitudinis  licentiamque 
conversam  pesti  *  *  * 

(Desiderantur  paginae  duue.J 

XXIX.  45.  *  *  *  taeterrimus  et  ex  hac,  vel  opti- 
matium,vel  factiosa  tyrannica  ilia,  vel  regia  vel  etiam 
persaepe  popularis:  itemque  ex  ea  genus  aliquod  ef- 
florescere  ex  illis,  quae  ante  dixi,  solet:  mirique  sunt 
orbes  et  quasi  circuitus  in  rebus  publiciscommutatio- 
num  et  vicissitudinum :  quos  quum  cognosse  sapien- 
tis  est,  turn  vero  prospicere  impendentesin  gubernan- 
da  re  publica  moderantem  cursum  atque  in  sua  pote- 
state  retinentem  magni  cuiusdam  civis  et  divinipaene 
est  viri.  Itaque  quartum  quoddam  genus  rei  publicae 
maxime  probandum  esse  sentio,quod  est  ex  his,  quae 
prima  dixi,  moderatum  et  permixtum  tribus. 

XXX.  46.  Ilic  Laelius:  Scio  tibi  ita  placere,  Afri- 
cane;  saepe  enim  ex  te  audivi;  sed  tamen,  nisi  mole- 
stum  est,  ex  tribus  istis  modis  rerum  publicarum  ve- 
lim  scire  quid*  optimum  iudices.  Nam  vel  profuerit 
aliquid  ad  cog  *  *  * 

( Desiderantur  paginne  duae.J 

XXXI.  47.  *  *  *  et  tabs  est  quaeque  res  publica, 
qualis  eius  aut  natura  aut  voluntas,  qui  illam  regit. 
Itaque  nulla  alia  in  civitate,  nisi  in  qua  populi  pote- 
stas  summaest,  ullum  domicilium  libertas  habet:  qua 
quidem  certe  nihil  potest  esse  dulcius,  et  quae  si  ae- 
qua  non  est,  ne  libertas  quidem  est.  Qui  autem  ae- 
qua  potest  esse?  omitto  dicere  in  regno,  ubi  ne  obscu- 
ra  quidem  est  aut  dubia  servitus ;  sed  in  istis  civitati- 
bus,  in  quibus  verbo  sunt  liberi  omnes;  ferunt  enim 
suffragia,  mandant  imperia,  magistratus;  ambiuntur, 
rogantur ;  sed  ea  dant  magis,  quae etiamsi  nolint,  dan- 
da  sint ;  et  quae  ipsi  non  habent,  unde  alii  petunt :  sunt 
enim  expertes  imperii,  consilii  publici,  iudicii  dele- 
ctorum  iudicum;  quae  familiarum  vetustatibus  aut 
pecuniis  ponderantur.  In  libero  autem  populo,  ut 
Rhodi,  ut  Athenis,  nemo  est  civium,  qui  *  *  * 

( Desiderantur  paginue  duae.J 

XXXII.  48.  ***  populo  aliquis  unus  pluresve 
divitiores  opulcntioresque  exstitissent,  turn  ex  eorum 
fastidio  et  superbia  nata  esse  commemorant,  cedenti- 
bus  ignavis  et  imbecillis  et  arrogantiae  divitum  suc- 
cumbentibus.  Si  vero  ius  suum  populi  teneant,  ne- 
gant  quidquam  esse  praestantius ,  liberius,  beatius; 
quippe  qui  domini  sint  legurn,  iudiciorum,  belli,  pa- 
cis,  foederum,  capitis  unius  cuiusque,  pecuniae. 
Ilanc  unam  rite  rem  publicam ,  id  est  rem  populi,  ap- 


pellari  putant.  Itaque  et  a  regum  et  a  patrum  domi- 
natione  solere  in  libertatem  rem  populi  vindicari,  non 
ex  liberis  populis  reges  requiri  aut  potestatem  atque 
opes  optimatium.  49.  Et  vero  negant  oportere  indo- 
miti  populi  vitio  genus  hoc  totum  liberi  populi  repu- 
diari:  concordi  populo  et  omnia  referenti  ad  incolu- 
mitatem  et  ad  libertatem  suam  nihil  esse  immutabi- 
lius,  nihil  firmius;  facillimam  autem  in  ea  re  publica 
esse  concordiam,  in  qua  idem  conducat  omnibus :  ex 
utilitatis  varietatibus,  quum  aliis  aliud  expediat,  na- 
sci  discordias.  Itaque  quum  patres  rerum  potirentur, 
numquam  constitisse  civitatis  statum.  Multo  iam  id 
in  regnis  minus,  quorum,  ut  ait  Ennius, 

- nulla  [i regni ]  sancta  societas , 

nec  fides  —  est. 

Quare  quum  lex  sit  civilis  societatis  vinculum,  ius 
autem  legis  aequale ,  quo  iure  societas  civium  teneri 
potest,  quum  par  non  sit  conditio  civium?  Si  enim  pe- 
cunias  aequari  non  placet;  si  ingenia  omnium  paria 
esse  non  possunt:  iura  certe  paria  debent  esse  eorum 
inter  se,  qui  sunt  cives  in  eadem  re  publica.  Quid 
est  enim  civitas,  nisi  iuris  societas?  *  *  * 

( Desiderantur  paginae  quatluor.) 

XXXIII.  50.  Ceteras  vero  res  publicas  ne  appel- 
landas  quidem  putant  iis  nominibus,  quibus illae  sese 
appellari  velint.  Cur  enim  regem  appellem  lovis 
optimi  nomine  hominem  dominandi  cupidum  aut  im¬ 
perii  singularis,  populo  oppresso  dominantem,  non 
tyrannum  potius?  tarn  enim  esse  clernens  tyrannus, 
quam  rex  importunus  potest;  ut  hoc  populorum inter¬ 
sit,  utrum  comi  domino,  an  aspero  serviant;  quin  ser- 
viant,  id  quidem  fieri  non  potest.  Quo  autem  modo 
assequi  poterat  Lacedaemon  ilia  turn,  quum  praestare 
putabatur  disciplina  rei  publicae,  ut  bonis  uteretur 
iustisque  regibus,  quum  esset  habendus  rex,  quicum- 
que  genere  regio  natus  esset?  Nam  optimates  quidem 
quis  ferat,  qui  non  populi  concessu,  sed  suis  comitiis 
hoc  sibi  nomen  arrogaverunt?  Qui  enim  iudicatur  iste 
optimus  doctrina,  artibus,  studiis?  Audio  quando*** 

(Non.  v.  Aemulus  p.  239.) 

( Desiderantur  paginae  duae.J 

XXXIV.  51.  *  *  *  si  fortuito  id  faciet,  tarn  cito 
evertetur,  quam  navis,  si  e  vectoribus  sorte  ductus  ad 
gubernacula  accesserit.  Quod  si  liber  populus  deli- 
get,  quibus  se  committat;  deligetque,  si  modo  salvus 
esse  vult,  optimum  quemque;  certe  in  optimorum 
consiliis  posita  est  civitatium  salus :  praesertim  quum 
hoc  natura  tulerit,  non  solum  ut  summi  virtute  et  ani- 
rno  praeessent  imbecillioribus,  sed  ut  hi  etiam  parere 
summis  velint.  Verum  hunc  optimum  statum  pravis 
hominum  opinionibus  eversum  esse  dicunt,  qui  igno- 
ratione  virtutis,  quae  quum  in  paucis  est,  turn  in  pau- 
cis  iudicatur  et  cernitur,  opulentos  homines  et  copio- 
sos,  turn  genere  nobili  natos,  esse  optimos  putant. 
Hoc  errore  vulgi  quum  rem  publicam  opespaucorum, 
non  virtutes,  tenere  coeperunt,  nomen  illi  principes 
optimatium  mordicus  tenent,  re  autem  carent  eo  no¬ 
mine.  Nam  divitiae,  nomen,  opes  vacuae  consilio  et 
vivendi  atque  aliis  imperandi  modo,  dedecoris  plenae 
sunt  et  insolentis  superbiae :  nec  ulla  deformior  spe¬ 
cies  est  civitatis,  quam  ilia,  in  qua  opulentissimi  opti¬ 
mi  putantur.  52.  Virtute  vero  gubernante  rem  pu¬ 
blicam  quid  potest  esse  praeclarius?  quum  is,  qui 
imperat  aliis,  servit  ipse  nulli  cupiditati;  quum,  quas 
ad  res  cives  instituit  et  vocat,'eas  omnes  complexus 
est  ipse  nec  leges  imponit populo,  quibus  ipse  non  pa- 

reat,  sed  suam  vitam,  ut  legem,  praefert  suis  civibus. 
Qui  si  unus  satis  omnia  consequi  posset,  nihil  opus 
esset  pluribus;  si  universi  videre  optimum  et  in  eo 
consentirepossent,  nemo  delectos  principes  quaereret. 
Difficultas  ineundi  consilii  rem  a  rege  adplures,  error 
et  temeritas  populorum  a  multitudine  ad  paucos  tra- 
tulit.  Sic  inter  infirmitatem  unius  temeritatemque 
multorum  medium  optimates  possederunt  locum,  quo 
nihil  potest  esse  moderatius:  quibus  rem  publicam 
tuentibus,  beatissimos  esse  populos  necesseest,  va- 
cuos  omni  cura  et  cogitatione ;  aliis  permisso  otio  suo, 
quibus  id  tuendum  est,  neque  committendum ,  ut  sua 
commoda  populus  negligi  a  principibus  putet.  53. 
Nam  aequabilitas  quidem  iuris,  quam  amplexantur 
liberi  populi,  neque  servari  potest:  ipsi  enim  populi, 
quamvis  soluti  efFrenatique  sint,  praecipue  multis 
multa  tribuunt,  et  est  in  ipsis  magnus  delectus  homi- 
num  et  dignitatum;  eaque,  quae  appellatur  aequabili¬ 
tas  ,  iniquissima  est.  Quum  enim  par  habetur  honos 
summis  et  infimis,  qui  sint  in  omni  populo  necesse 
est,  ipsa  aequitas  iniquissima  est:  quod  in  iis  civitati- 
bus,  quae  ab  optimis  reguntur,  accidere  non  potest. 
Haec  fere,  Laeli,  et  quaedam  eiusdem  generis  ab  iis, 
qui  earn  formam  rei  publicae  maxime  laudant,  dispu- 
tari  solent. 

XXXV.  54.  Turn  Laelius,  Quid  tu?  inquit,  Scipio, 
e  tribus  istis,  quid  maxime  probas?  s.  Recte  quaeris, 
quid  maxime  e  tribus;  quoniam  eorum  nullum  ipsum 
perse  separatum  probo;  anteponoque  singulis  illud, 
quod  conflatum  fuerit  ex  omnibus.  Sed  si  unum  ac 
simplex  probandum  sit,  regium  probem  atque  in  pri¬ 
mes  laudern.  In  primo  antem,  quod  hoc  loco  appella¬ 
tur,  occurrit  nomen  quasi  patrium  regis ,  ut  ex  se  na- 
tis  ita  consulentis  suis  civibus,  et  eos  conservantis 
studiosius,  quam  rab'gentis  in  servitutem ;  ut  sane  uti- 
Uvls  sit  facultatihus  et  mente  exiguos  sustentari  unius 
optimi  et  summi  viri  diligentia.  55.  Adsunt  optima¬ 
tes,  qui  se  melius  hoc  idem  facere  profiteantur ,  plus- 
quo  fore  dicant  in  pluribus  consilii,  quam  in  uno,  et 
eamdem  tamen  aequitatem  et  fidem.  Ecce  autem  ma¬ 
xima  voce  clamat  populus,  neque  se  uni  neque  paucis 
velle  parere;  libertate  ne  feris  quidem  quidquam  esse 
dulcius;  hac  omnes  carere,  sive  regi  sive  optimatibus 
serviant.  Ita  caritate  nos  capiunt  reges,  consilio  opti¬ 
mates,  libertate  populi:  ut  in  comparando  difficile  ad 
eligendum  sit,  quid  maxime  velis.  l.  Credo,  inquit, 
sed  expediri  quae  restant  vix  poterunt,  si  hoc  inchoa- 
tum  reliqueris. 

XXXVI.  56.  s.  Imitabor  ergoAratum,  qui,  magnis 
de  rebus  dicere  exordiens,  a  love  incipiendum  putat. 
l.  Quo  love?  aut  quid  habet  illiuscarminissimilehaec 
oratio?  s.  Tantum,  inquit,  ut  rite  ab  eo  dicendi  princi- 
pia  capiamus ,  quem  unum  omnium  deorum  et  homi- 
num  regem  esse  omnes  doctrina  expoliti*  uno  ore  con- 
sentiunt.  Quid?  inquit  Laelius.  Et  ille:  Quid  cen¬ 
ses,  nisi  quod  est  ante  oculos?  Sive  haec  ad  utilitatem 
vitae  constituta  sint  a  principibus  rerum  publicarum, 
ut  rex  putaretur  unus  esse  in  caelo,  qui  nutu,  ut  ait 
Homerus,  totum  Olympum  converteret,  idemque  et 
rexet  pater  haberetur  omnium;  magna  auctoritas  est 
multique  testes,  siquidem  omnes  multos  appellari 
placet;  ita  consensisse  gentes,  decretis  videlicet  prin- 
.  cipum;  nihil  esse  rege  melius,  quoniam  deos  omnes 
consent  unius  regi  numine.  Sive  haec  in  errore  im- 
peritorum  posita  esse  et  fabularum  similia  didicimus ; 
audiamus  communes  quasi  doctores  eruditorum  ho- 
minum,  qui  tamquam  oculis  ilia  viderunt,  quae  nos  I 


vix  audiendo  cognoscimus.  Quinam,  inquit  Laelius, 
isti  sunt? Et  ille:  Qui  natura  omnium  rerum  pervesti- 
ganda  senserunt  omnem  hunc  mundum  mente  *  *  * 

(Desiderantur  paginae  quatluor.) 

57.  Hunc  hiatum  Maius  explcri  vult  his  verbis  Lactantii,  ex  hoc 
Ciceronis  loco ,  ut  videtur,  adumbratis:  -j-  Plato  monarchiam 
asserit,  unum  deum  dicens ,  a  quo  sit  mundus  inslructus 
et  mirabili  ralione  perfectus.  Aristoteles,  auditor  eius, 
unam  esse  mentem,  quae  mundo  praesideat ,  confiletur. 
Aritisthenes  unum  esse  dicit  naturalem  deum,  totius  sum- 
mae  gubernatorem.  Longum  est  recensere,  quae  de  sum- 
mo  deo  vel  Thales  vel  Pythagoras  et  Anaximenes  antea, 
vel  postmodum  Stoici,  Cleanthes  et  Chrysippus  el  Zeno 
(el  ipse  Tullius)  praedicaverint ;  quum  hi  omnes  a  deo 
solo  regi  mundum  af/irmaverint.  Hermes,  qui  ob  virtu- 
tem  mullarumque  artium  scientiam  Trismegistus  meruit 
nominari,  qui  et  doclrinae  velustate  philosophos  anteces- 
sit,  quique  apud  Aegxjptios  ut  deuscolitur,  maiestatem 
dei  singularis  infinitis  asserens  laudibus,  dominum  et  pa- 
trem  nuncupat,  etc.  (Lactant.  Epit.  c.  4.) 

XXXVII.  58.  ***  Sed  si  vis,  Laeli,  dabo  tibi  te¬ 
stes  nec  nimis  antiquos  nec  ullo  modo  barbaros.  l. 
Istos,  inquit,  volo.  s.  Videsne  igitur  minus  quadrin- 
gentorum  annorum  esse  hanc  urbem,  ut  sine  regibus 
sit?  l.  Vero  minus,  s.  Quid  ergo?  haec  quadringento- 
rum  annorum  aetas,  ut  Urbis  et  civitatis,  num  valde 
longa  est?  l.  Ista  vero,  inquit,  adulta  vix.  s.  Ergo  his 
annis  quadringentis  Romae  rex  erat?  l.  Et  superbus 
quidem.  s.  Quid  supra?  l.  Iustissimus;  et  deinceps 
retro  usque  ad  Romulum,  qui  ab  hoc  tempore  anno 
sexcentesimo  rex  erat.  s.  Ergo  ne  iste  quidem  per- 
vetus?  l.  Minime,  ac  prope  senescente  iam  Graecia. 
s.  Cedo,  num,  Scipio,  barbarorum  Romulus  rex  fuit? 
l.  Si,  utGraeci  dicunt,  omnes  autGraios  esse  aut  bar¬ 
baros,  vereor  ne  barbarorum  rex  fuerit;  sin  id  nomen 
moribus  dandum  est,  non  linguis,  non  Graecos  minus 
barbaros,  quam  Romanos  puto.  Et  Scipio:  Atqui  ad 
hoc,  dequoagitur,  non  quaerimus  gentem ,  ingenia 
quaerimus.  Si  enim  et  prudentes  homines  et  non  ve- 
teres  reges  habere  voluerunt,  utor  neque  perantiquis 
neque  inhumanis  ac  feris  testibus. 

XXXVIII.  59.  Turn  Laelius:  Video  te,  Scipio,  te- 
stimoniis  satis  instructum :  sed  apud  me,  ut  apud  bo- 
num  iudicem,  argumenta  plus,  quam  testes  valent. 
T um  Scipio :  utere  igitur  argumento ,  Laeli ,  tute  ipse 
sensus  tui.  Cuius,  inquit  ille,  sensus?  s.  Si  quando 
[si  forte]  tibi  visus  es  irasci  alicui.  l.  Ego  vero  sae- 
pius,  quamvellem.  s.  »Quid?  turn  ,  quum  tu  es  ira- 
tus,  permittis  illi  iracundiae  dominatum  animi  tui?« 
l.  Non  mehercule,  inquit:  sed  imitor  Archytam  ilium 
larentinum,  qui  quum  ad  villam  venisset,  et  omnia 
a  I  iter  offendisset  ac  iusserat,  Te,  teinfelicem,  inquit 
villico,  quem  necassem  iam  verberibus,  nisi  iratus  es- 
sem.  60.  Optime,  inquit  Scipio.  Ergo  Archytas  ira- 
cundiam,  videlicet  dissidentem  a  ratione,  seditionem 
quamdam  animi  vere  ducebat;  eamconsiliosedari  vo- 
lebat.  Adde  avaritiam,  adde  imperii,  adde  gloriae 
cupiditatem,  adde  libidines;  et  illud  vides*,  si  inani- 
mis  hominum  regale  imperium  sit,  unius  fore  domi¬ 
natum,  consilii  scilicet:  —  ea  est  enim  animi  pars 
optima :  —  consilio  autem  dominante,  nullum  esse  li- 
bidinibus,  nullum  irae,  nullum  temeritati  locum,  l. 
Sic,  inquit,  est.  s.  Probas  igitur  animum  ita  affectum? 
l.  Nihil  vero,  inquit,  magis.  s.  Ergo  non  profecto  pro- 
bares,  si  consilio  pulso  libidines,  quae  sunt  innume- 
rabiles,  iracundiaeve  tenerent  omnia,  l.  Ego  vero 
nihil  isto  animo,  nihil  ita  animato  homine  miserius 


DE  RE  PUBLICA  LIB.  I.  CAP.  35  —  44. 


MSI 


ducerem.  s.  Sub  regno  igitur  tibi  esse  placet  omnes 
animi  partes,  et  eas  regi  consilio?  L.Mihi  vero  sic  pla¬ 
cet.  s.  Cur  igitur  dubitas,  quid  de  re  publica  sentias? 
in  qua,  si  in  plures  tralata  res  sit,  intelligi  iam  li¬ 
cet,  nullum  fore,  quod  praesit,  imperium;  quod  qui- 
dem,  nisi  unum  sit,  esse  nullum  potest. 

XXXIX.  61.  Turn  Laelius:  Quid,  quaeso,  interest 
inter  unum  et  plures,  si  iustitia  est  in  pluribus?  Et 
Scipio:  Quoniam  testibus  meis  intellexi,  Laeli,  te  non 
valde  moveri,  non  desinam  te  uti  teste,  ut  hoc,  quod 
dico,  probem.  Me,  inquit  ille,  quonam  modo?  s. 
Quia  animum  adverti  nuper,  quum  essemus  in  For- 
miano,  te  familiae  valde  interdicere,  ut  uni  dicto  au- 
diens  esset.  l.  Quippe  villico.  s.  Quid  domi?  plures- 
ne  praesunt  negotiis  tuis?  l.  Immo  vero  unus,  inquit, 
s.  Quid?  totam  domum  num  quis  alter  praeter  te  re- 
git?  l.  Minime  vero.  s.  Quin  tu  igitur  concedis  idem 
in  re  publica,  singulorum  dominatus,  si  modo  iusti 
sint,  esse  optimos?  l.  Adducor  igitur  et  propemodum 
assentior. 

XL.  62.  Et  Scipio:  Turn  magis  assentiare ,  Laeli, 
si,  ut  omittam  similitudines,  uni  gubernatori,  uni  me¬ 
dico,  si  digni  modo  sint  iis  artibus,  rectius  esse,  alteri 
navem  committere,  aegrum  alteri,  quam  multis,  ad 
maiora  pervenero.  l.  Quaenam  ista  sunt?  s.  Quid? 
tu  non  vides  unius  importunitate  et  superbia  Tarqui- 
nii  nomen  huic  populo  in  odium  venisse  regium?  l. 
Video  vero,  inquit.  s.  Ergo  etiam  illud  vides,  quo 
progrediente  oratione  [v]ita  me  dicturum  puto,  Tar- 
quinio  exacto,  miraquadam  exsultasse  populum  inso- 
lentia  libertatis:  turn  exacti  in  exsilium  innocentes, 
turn  bona  direpta  multorum,  turn  annui  consules,  turn 
demissi  populo  fasces,  turn  provocationes  omnium  re¬ 
rum,  turn  secessio  plebis,  turn  prorsus  ita  acta  plera- 
que,  ut  in  populo  essent  omnia.  63.  l.  Est,  inquit, 
ut  dicis.  Est  vero,  inquit  Scipio ,  in  pace  et  otio :  li¬ 
cet  enim  lascivire,  dum  nihil  metuas,  ut  in  navi  ac 
saepe  etiam  in  morbo  levi.  Sed  ut  ille ,  qui  navigat, 
quum  subito  mare  coepit  horrescere,  et  ille  aeger ,  in- 
gravescente  morbo,  unius  opem  implorat;  sic  noster 
populus  in  pace  et  domi  imperat  et  ipsis  magistrati- 
bus  minatur,  recusat,  appellat,  provocat;  in  bello  sic 
paret,  ut  regi:  valet  enim  salus  plus,  quam  libido. 
Gravioribus  vero  bellis  etiam  sine  collega  omne  im¬ 
perium  nostri  penes  singulos  esse  voluerunt,  quorum 
ipsum  nomen  vim  suae  potestatis  indicat.  Nam 
dictator  quidem  ab  eo  appellatur,  quia  dicitur:  sed  in 
nostris  libris  vides  eum,  Laeli,  magistrum  populi  ap- 
pellari.  l.  Video,  inquit.  Et  Scipio:  sapienter  igi¬ 
tur  illi  veteres 

(Desiderantur  paginae  dune.) 

XLI.  64.  *  *  *  iusto  quidem  rege  quum  est  popu¬ 
lus  orbatus, 

Rectora  dura  *  tenet  desiderium;  sicut  ait  Ennius, 
post  optimi  regis  obitum ;  simul  inter 

sese  sic  memorant,  o  Romule,  Romuie  die, 

qualem  te  patriae  custodemdii  genuerunt! 

0  paler!  o  genitor!  o  sanguen  diis  oriundum! 

Non  heros  nec  dominos  appellabant  eos,  quibus  iuste 
paruerunt:  denique  ne  reges  quidem;  sed  patriae  cu- 
stodes,  sed  patres  et  deos.  Nec  sine  caussa.  Quid 
enim  adiungunt? 

Tu  produxisti  nos  intra  luminis  oras. 

Vitam,  honorem ,  decus  sibi  datum  esse  iustitia  regis 
existimabant.  Mansisset  eadem  voluntas  in  eorum 
posteris,  si  regum  similitudopermansisset:  sed  vides 


unius  iniustitia  concidisse  genus  illud  totum  rei  pu- 
blicae.  l.  Video  vero,  inquit,  et  studeo  cursus  istos 
mutationum  non  magis  in  nostra,  quam  in  omni  re 
publica  noscere. 

XLII.  65.  Et  Scipio:  Est  omnino,  quum  de  illo 
genere  rei  publicae,  quod  maxime  probo,quae  sentio, 
dixero,  accuratius  mihi  dicendum  de  commutationi- 
bus  rerum  publicarum  ;  etsi  minime  facile  eas  in  eare 
publica  futuras  puto.  Sed  huius  regiae  prima  et  cer- 
tissima  est  ilia  mutatio.  Quum  rex  iniustus  esse 
coep[er]it,  perit  illud  illico  genus,  et  est  idem  ille  ty- 
rannus,  deterrimum  genus  etfinitimum  optimo:  quern 
si  optimates  oppresserunt,  quod  ferme  evenit,  habet 
statum  res  publica  de  tribus. secundarium :  est  enim 
quasi  regium,  id  est  patrium,  consilium  populo  bene 
consulentium  principum.  Sin  per  se  populus  interfe- 
cit  aut  eiecit  tyrannum,  est  moderatior,  quoad  sentit 
et  sapit,  et  sua  re  gesta  laetatur,  tuerique  vult  per  se 
constitutam  rem  publicam.  Si  quando  aut  regi  iusto 
vim  populus  attul[er]it,  regnove  eum  spoliavit;  aut 
etiam,  id  quod  evenit  saepius,  optimatium  sanguinem 
gustavit,  ac  totam  rem  publicam  substravit  libidini 
suae;  cave  putes,  aut[em]  mare  ullum  aut flammam 
esse  tantam,  quam  non  facilius  sit  sedare,  quam  eflre- 
natam  insolentia  multitudinem. 

XLIII.  66.  Turn  fit  illud,  quod  apud  Platonem  est 
luculente  dictum,  si  modo  id  exprimere  Latine  potue- 
ro;  nam  difficile  factu  est;  sed  conabor  tamen.  Quum 
enim,  inquit,  inexplebiles  populi  fauces  exaruerunt 
libertatis  siti,  malisque  usus  ille  ministris,  non  mo- 
dice  temperatam,  sed  nimis  meracam  libertatem  si- 
tiens  hauserit:  turn  magistratus  et  principes,  nisi  val¬ 
de  lenes  et  remissi  sint  et  large  sibi  libertatem  mini- 
strent,  insequitur,  insimulat,  arguit;  praepotentes 
reges,  tyrannos  vocat.  Puto  enim  tibi  haec  esse  nota. 
l.  Vero  mihi,  inquit  ille ,  notissima.  67.  s.  Ergo  ilia 
sequuntur:  eos,  qui  pareant  principibus,  agitari  ab  eo 
populo,  et  servos  voluntaries  appellari;  eos  autem, 
qui  in  magistratu  privatorum  similes  esse  velint,  eos- 
queprivatos,  qui  efficiant,  ne  quid  inter  privatum  et 
magistratum  differat,  »ferunt  laudibus  et  mactant  ho- 
noribus«,  ut  necesse  sit  in  eiusmodi  re  publica  plena 
libertatis  esse  omnia;  ut  et  privata  domus  omnisvacet 
dominatione ,  et  hoc  malum  usque  ad  bestias  perve- 
niat;  denique  ut  pater  filium  metuat,  filiuspatrem  ne- 
gligat,  absit  omnis  pudor ,  ut  plane  liberisint;  nihil 
intersit,  civis  sit  an  peregrinus;  magister  ut  discipu- 
los  metuat  et  iis  blandiatur,  spernantque  discipuli  ma- 
gistros  :  adolescentes  ut  senum  sibi  pondus  assumant, 
senes  autem  ad  ludum  adolescentium  descendant,  ne 
sint  iis  odiosi  et  graves :  ex  quo  fit ,  ut  etiam  servi  se 
liberius  gerant,  uxores  eodem  iure  sint,  quo  viri,  in- 
que  tanta  libertate  canes  etiam  et  equi,  aselli  denique 
liberi  sint,  sic  incurrant,  ut  iis  de  via  decedendum  sit. 
Ergo  ex  hac  infinita,  inquit,  licentia  haec  summa  co- 
gitur,  ut  ita  fastidiosae  mollesque  mentes  evadant  ci- 
vium,  ut,  si  minima  vis  adhibeatur  imperii,  irascan- 
tur  et  perferre  nequeant:  ex  quo  leges  quoque  inci- 
piunt  negligere,  ut  plane  sine  ullo  domino  sint. 

XLIV.  68.  Turn  Laelius,  Prorsus,  inquit,  expres- 
sa  sunt  a  te,  quae  dicta  sunt  ab  illo.  s.  Atque,  ut  iam 
ad  sermonis  mei  morem  revertar ,  ex  hac  nimia  licen¬ 
tia,  quam  illi  solam  libertatem  putant,  ait  ille  ut  ex 
stirpe  quadam  exsistere  et  quasi  nasci  tyrannum. 
Nam  ut  ex  nimia  potentia  principum  oritur  interitus 
principum ,  sic  hunc  nimis  liberum  populum  libertas 
ipsa  servitute  aflicit.  Sic  omnia  nimia ,  quum  vel  in 

tempestate,  vel  in  agris  vel  in  corporibus  laetiora  fue- 
runt,  in  contraria  fere  convertuntur  maximeque  id  in 
rebus  publicis  evenit:  nimiaque  ilia  libertas  et  popu- 
lis  et  privatis  in  nimiam  servitutem  cadit.  Itaque  ex 
hac  maxima  libertate  tyrannus  gignitur  et  ilia  iniu- 
stissima  et  durissima  servitus.  Ex  hoc  enim  populo 
indomito  vel  potius  immani  deligitur  aliqui  plerum- 
que  dux  contra  illos  principes  afflictos  iam  etdepulsos 
loco,  audax,  impurus,  consectans  proterve  bene  saepe 
de  re  publica  meritos,  populo  gratificans  et  aliena  et 
sua:  cui  quia  privato  sunt  oppositi  timores,  dantur 
imperia  et  ea  continuantur,  praesidiis  etiam ,  ut  Athe- 
nis  Pisistratus,  sepiuntur:  postremo,  a  quibus  produ¬ 
ct'  sunt,  exsistunt  eorum  ipsorum  tyranni;  quos  sibo- 
ni  oppresserunt,  ut  saepe  fit,  recreatur  civitas;  sin  au- 
daces,  fit  ilia  factio  genus  aliud  tyrannorum :  eadem- 
que  oritur  etiam  ex  illo  saepe  optimatium  praeclaro 
statu,  quum  ipsos  principes  aliqua  pravitas  de  via  de- 
flexit.  Sic  tamquam  pilam  rapiunt  inter  se  rei  publi- 
cae  statum  tyranni  ab  regibus;  ab  iis  autem  principes 
aut  populi;  a  quibus  aut  factiones  aut  tyranni:  nec 
diutius  umquam  lenetur  idem  rei  publicae  modus. 

XLV.  69.  Quod  ita  quum  sit,  tribus  primis  gene- 
ribus  longe  praestat,  mea  sententia,  regium;  regio  au¬ 
tem  ipsi  praestabit  id,  quod  erit  aequatum  et  tempera- 
tum  ex  tribus  optimis  rerum  publicarum  modis.  Pla¬ 
cet  enim ,  esse  quiddam  in  re  publica  praestans  et  re¬ 
gale,  esse  aliud  auctoritati*  principum  partum  ac  tri— 
butum ;  esse  quasdam  res  servatas  iudicio  voluntati- 
que  multitudinis.  Haec  constitutio  primum  habet  ae- 
quabilitatem  quamdam  magnam,  qua  carere  diutius 
vix  possunt  liberi ,  deinde  firmitudinem ,  quod  et  ilia 
prima  facile  in  contraria  vitia  convertuntur,  utexsi- 
stat  ex  rege  dominus,  ex  optimatibus  factio,  ex  popu¬ 
lo  turba  et  confusio;  quodque  ipsa  genera  generibus 
saepe  commutantur  novis :  hoc  in  hac  iuncta  modera- 
teque  permixta  conformatione  rei  publicae  non  ferme 
sine  magnis  principum  vitiis  evenit.  Non  est  enim 
caussa  conversionis,  ubi  in  suo  quisque  est  gradu  fir- 
miter  collocatus,  et  non  subest,  quo  praecipitet  ac  de- 
cidat. 

XL VI.  70.  Sed  vereor,  Laeli  vosque  homines 
amicissimi  ac  prudentissimi,  ne,  si  diutius  in  hoc  ge- 
nere  verser,  quasi  praecipientis  cuiusdam  etdocentis 
et  non  vobiscum  simul  considerantis  esse  videatur 
oratio  mea.  Quam  ob  rem  ingrediar  in  ea,  quae  nota 
sunt  omnibus,  quaesita  autem  a  nobis  iamdiu.  Sic 
enim  decerno,  sic  sentio,  sic  affirmo,  nullam  omnium 
rcrum  publicarum  aut  constitutione  aut  descriptione 
aut  disciplina  conferendam  esse  cum  ea ,  quam  patres 
nostri  nobis  acceptam  iam  inde  a  maioribus  relique- 
runt.  Quam,  si  placet,  quoniam  ea,  quae  tenebatis 
ipsi,  etiam  ex  me  audire  voluistis,  simul,  et  qualis  sit, 
etoptimam  esse,  ostendam :  expositaqueadexemplum 
nostra  re  publica,  accommodabo  ad  earn,  si  potuero, 
omnem  illam  orationem,  quae  est  mihi  habenda  de 
optimo  civitatis  statu.  Quod  si  tenere  et  consequi 
potuero,  cumulate  munus  hoc,  cui  meLaelius  praepo- 
suit,  ut  opinio  mea  fert,  effecero. 

XLV1I.  71.  Turn  Laelius,  tuum  vero,  inquit,  Sci- 
pio,  ac  tuum  quidem  munus.  Quis  enim  te  potius  aut 
de  maiorum  dixerit  institutis?  quum  sis  clarissimis 
ipse  maioribus :  aut  de  optimo  statu  civitatis?  quern  si 
habemus,  etsi  ne  nunc  quidem ,  turn  vero  quis  te  pos- 
sit  esse  florentior?  aut  de  consiliis  in  posterum  provi- 
dendis?  quum  tu,  duobus  huius  urbis  terroribus  de- 
pulsis,  in  omtie  tempus  prospexeris. 


LIBRI  I.  DE  RE  PUBLICA 

FRAGMENTA  1NCERT AE  SEDIS. 

(Duo  prima  Mains  prooemio  adiudicat,  nt  in  quo  et  tie  pa¬ 
triae  caritate  et  de  disciplina  civili  sermo  sit. J 

1. )  Sed  quoniam  plur[im]a  beneficia  continet  pa- 
tria,  et  est  antiquior  parens,  quam  [sijqui 
creav[er]it;  maior  ei  profecto,  quam  parenti  de- 
betllr  gratia.  (Nonius  v.  Antiquus  p.  426.) 

2. )  Nec  tantum  Karthago  habuisset  opum  sexcen- 
tos  fere  annos  sine  consiliis  et  disciplina.  (idem 

cap.  de  doct.  indag.  p.  526.) 

3. )  Cognoscere  me  hercle,  inquit,  consuetudinem 
IStam  etstudiumsermonis.  (Idem  v. Cognoscere p. 276.) 

4. )  Profecto,  (inquit  Cicero,)  omnis  istorum  dispu- 
tatio,  quamquam  uberrimos  fontes  virtutis  et 
scientiae  contineat,  tamen  collata  cum  borum 
actis  perfectisque  rebus  vereor  ne  non  tantum 
videatur  attulisse  negotiis  hominum  utilitatis, 
quantam  oblectationem  quamdam  otii.  (Laetant 

Inst.  1.  III.  c.  16.) 

5. )  A  qua  isti  avocabant.  (Arus.  Mess.  Exempl.  Eloc.  v 
Avocat  p.  216.  ed.  Lindemann.) 


128. 

liber  secundus. 


ARG.  Hoc  liliro  African™  Catonis  confinnat  sententiam, 
Romano nim  remp.  ceteris  praeslare  civitatibus,  quod  non  subito 
unlus  |lonlinis  arliitrio ,  sed  compluriun,  deinceps  virorum  consi- 
lio,  pietate  et  virtute  sit  constituta.  Qua  mente  enarrat,  quibus 

ilia  civitas  auspiciis  a  Romulo  condita  sit,  et  quibus  beneficiis, 
artibus  praesidusque  ab  eodem  ceterisque  regibus  aucta  et  lir- 
matac.  1-22.  tyrannidis  impatiens,  tandem  excusso  Tarquinii 
lugo,  se  in  libertatem  vindicaverit  c. 23-27.  Iam  exposita  tyran¬ 
nidis  natura  c.  28-29.  Scipio  non  minimae,  qualem  Plato  cogi- 
tatione  finxerit,  sed  maximae,  quae  vere  fuerit,  Romanorum  ci¬ 
vitatis  imaginem  adumbrando  novam  se  disputandi  viam  ingredi 
profitetur  c.  3o.  Hiuc,  proposito  P.  Valerii  Publicolae  exemplo, 
paullo  post  reges  exactos  quater  consulis,  quanta  primo  tempore 
senatorum,  consulum,  dictatorum  auctoritas  et  quam  modica  po- 
puh  libertas  fuerit,  paucis  significat.  c.  31.  32.  Mox  plebem  acre 
alieno  pressam  et  a  patriciis  vexatam,  prima  in  montem  sacrum 
secessione  facta  Cominio  Sp.  Cassio  coss.  (a.  261.  p.  U.  c.),  plus 
unis  adeptam  esse  constituta  potestate  tribunicia  c.  33.  s'q.  po- 
pulum  autem  tanto  tuendae  libertatis  studio  flagrasse.ut  Sp.  Cas- 
siom  regni  appetentem  ipse  pater  occiderit  (a  300.  p.  U.  c.)  et 
plebes  potestatis  decemviralis  libidine  exacerbata  iterum  (a.  U. 
304.)  in  montem  sacrum  secesserit  c.  35-37.  Iam  enarrata  re¬ 
rum  Romanarum  bistoria,  Scipio  Tuberoni  urgenti  se  de  eonser- 
'and.ie  reipublicae  rationibus  disputaturum  pollicetur.  c.  38  sqq. 


I.  i.  Ut  omnes  igitur  vidit  incensos  cupulitate  au- 
diendi,  ingressus  est  sic  loqui  Scipio.  Catonis  hoc 
senis  est,  quern,  ut  scitis,  unice  dilexi  maximeque 
sum  admiratus,  cuique  vel  patris  utriusque  iudicio, 
vel  etiam  meo  studio  me  totum  ab  adolescentia  dedi- 
di;  cuius  me  numquam  satiare  potuit  oratio:  tantus 
erat  in  homine  usus  rei  publicae,  quam  et  domi  et  mi- 

litiae  quum  optime,  turn  etiam  diutissime  gesserat;  et 
modus  in  dicendo ,  et  gravitate  mixtus  lepos ,  et  sum- 
mum  vel  discendi  studium  vel  docendi,  et  orationi  vi¬ 
ta  admodum  congruens.  2.  Is  dicere  solebat  ob  hanc 
caussam  praestare  nostrae  civitatis  statum  ceteris  ci- 
vitatibus,  quod  in  iilis  singuli  fuissent  fere,  qui  suam 
quisque  rem  publicam  constituissent  legibus  atque 
institutis  suis;  ut  Cretum  Minos,  Lacedaemoniorum 
Lycurgus,  Atheniensium,  quae  persaepe  commutata 
esset,  turn  Theseus,  turn  Draco,  turn  Solo,  tumClisthe- 
nes,  turn  multi  alii,  postremo  exsanguem  iam  et  ia- 
centem  doctus  vir  Phalereus  sustentasset  Demetrius; 
nostra  autem  res  publica  non  unius  esset  ingenio,  sed 
multorum,  nec  una  hominis  vita,  sed  aliquot  constitu- 
ta  saeculis  et  aetatibus.  Nam  neque  ullum  ingenium 
tantum  exstitisse  dicebat,  ut,  quern  res  nulla  fugeret, 
quisquam  aliquando  fuisset;  neque  cuncta  ingenia 
collata  in  unum  tantum  posse  uno  tempore  providere, 
ut  omnia  complecterentur  sine  rerum  usu  ac  vetusta- 
te.  3.  Quam  ob  rem,  ut  ille  solebat,  ita  nunc  mea 
repetet  oratio  populi  originem;  libenter  enim  etiam 
verbo  utor  Catonis.  Facilius  autem ,  quod  est  propo- 
situm,  consequar,  si  nostram  rem  publicam  vobis  et 
nascentem  et  crescentem  et  adultam  et  iamfirmam  at¬ 
que  robustam  ostendero,  quam  si  mihi  aliquam,  ut 
apud  Platonem  Socrates,  ipse  finxcro. 

II.  4.  Hoc  quum  omnes  approbavissent:  Quod 
habemus  igitur,  inquit,  institutae  rei  publicae  tam 
clarum  ac  tam  omnibus  notum  exordium,  quam  huius 
urbis  condendae  principium  profectum  a  Romulo? 
qui  patre  Marte  natus;  —  concedamus  enim  famae 
hominum,  praesertim  non  inveteratae  solum,  sed 
etiam  sapienter  a  maioribus  proditae,  bene  meriti  de 
rebus  communibus  ut  genere  etiam  putarentur,non 
solum  esse  ingenio  divino ;  —  is  igitur,  ut  natus  sit 
cum  Remo  fratre,  dicitur  ab  Amulio ,  rege  Albano ,  ob 
labefactandi  regni  timorem  ad  Tiberim  exponi  iussus 
esse:  quo  in  loco  quum  esset  silvestrisbelluaesusten- 
tatus  uberibus,  pastoresque  eum  sustulissent  et  in 
agresti  cultu  laboreque  aluissent,  perhibetur,  ut  ado- 
Jeverit,  et  corporis  viribus  et  animi  ferocitate  tantum 
ceteris  praestitisse ,  ut  omnes ,  qui  turn  eos  agros ,  ubi 
hodie  est  haec  urbs,  incolebant,  aequo  animo  illi  li- 
benterque  parerent.  Quorum  copiis  quum  se  ducem 
praebuisset,  ut  [et]  iam  a  fabulis  ad  facta  veniamus, 
oppressisse  Longam  Albam,  validam  urbem  et  poten- 
tern  temporibus  iilis,  Amuliumque  regem  interemisse 
fertur. 

III.  5.  Qua  gloria  parta,  urbem  auspicato  condere  et 
firmare  dicitur  primum  cogitavisse  rem  publicam. 
Urbi  autem  locum,  quod  est  ei,  qui  diuturnam  rem 
publicam  serereconatur,  diligentissimeprovidendum, 
incredibili  opportunitate  delegit.  Neque  enim  ad 
mare  admovit,  quod  ei  fuit  ilia  manu  copiisque  facil- 
limum,  ut  in  agrum  Hutulorum  Aboriginumve  proce- 
deret;  aut  in  ostio  Tiberino,  quern  in  locum  multis 
post  annis  rex  Ancus  coloniam  deduxit,  urbem  ipse 
conderet;  sed  hoc  vir  excel  lenti  providentia  sensit  ac 
vidit,  non  esse  opportunissimos  situs  maritimos  urbi- 
bus  eis,quae  ad  spem  diuturnitatis  conderenturatque 
imperii.  6.  Primum  quod  essent  urbes  maritimae 
non  solum  multis  periculis  oppositae,  sed  etiam  cae- 
cis.  Nam  terra  continens  adventus  hostium  non  mo- 
do  exspectatos,  sed  etiam  rcpentinos  multis  indiciis 
et  quasi  fragore  quodam  et  sonitu  ipso  ante  denuntiat. 
Neque  vero  quisquam  potest  hostis  advolare  terra, 
quin  eum  non  modo  esse ,  sed  etiam ,  quis  et  unde  sit, 


scire  possimus.  Maritimus  vero  ille  et  navalis  hostis 
ante  adesse  potest,  quam  quisquam  venturum  esse  su- 
spicari  queat.  Nec  vero,  quum  venit,  prae  se  fert,  aut 
qui  sit,  aut  unde  veniat,  aut  etiam,  quid  velit;  deni- 
que  ne  nota  quidem  ulla,  pacatus  an  hostis  sit,  discer- 
ni  ac  iudicari  potest. 

TV  7.  Est  autem  maritimis  urbibus  etiam  quae- 
dam  corruptela  ac  demutatio  morum:  admiscentur 
enim  novis  sermonibus  ac  disciplinis ,  et  importantur 
non  merces  solum  adventitiae,  sed  etiam  mores,  ut 
nihil  possit  in  patriis  institutis  manere  integrum.  Iam 
qui  incolunt  eas  urbes,  non  haerentin  suis  sedibus, 
sed  volucri  semper  spe  et  cogitatione  rapiuntur  a  do- 
mo  longius:  atque  etiam  quum  manent  corpore,  ani¬ 
mo  tamen  excurrunt  et  vagantur.  Nec  vero  ulla  res 
magis  labefactatam  diu  et  Carthaginem  et  Corinthum 
pervertit  aliquando,  quam  hie  error  ac  dissipatio  ci- 
vium,  quod  mercandi  cupiditate  et  navigandi  et  agro¬ 
rum  et  armorum  cultum  reliquerant.  8.  Multa  etiam 
ad  luxuriam  invitamenla  perniciosa  civitatibus  sup- 
peditantur  mari,  quae  vel  capiuntur  vel  importantur: 
atque  habet  etiam  amoenitas  ipsa  vel  sumptuosas  vel 
desidiosas  illecebras  multas  cupiditatum.  Et  quod  de 
Corintho  dixi,  id  haud  scio  an  liceat  de  cuncta  Grae- 
cia  verissime  dicere.  Nam  et  ipsa  Peloponnesus  fere 
tota  in  mari  est;  nec  praeter  Phliuntios  ulli  sunt,  quo¬ 
rum  agri  non  contingant  mare :  et  extra Peloponnesum 
Aenianes  et  Dores  et  Dolopes  soli  absunt  a  mari.  Quid 
dicam  insulas  Graeciae?  quae  fluctibus  cinctae  natant 
paene  ipsae  simul  cum  civitatium  institutis  et  mori- 
bus.  9.  Atque  haec  quidem,  ut  supra  dixi,  veteris 
sunt  Graeciae.  »Coloniarum  vero  quae  est  deducta  a 
Graiis  in  Asiam,  Thraciam,  Italiam,«  Siciliam,  Afri- 
cam,  praeter  unamMagnesiam,  quam  unda  non  alluat? 
Ita  barbarorum  agris  quasi  attexta  quaedam  videtur 
ora  esse  Graeciae.  Nam  e  barbaris  quidem  ipsis  nul- 
li  erant  antea  maritimi,  praeter  Etruscos  etPoenos; 
alteri  mercandi  caussa,  latrocinandi  alteri.  Quae 
caussa  perspicua  est  malorum  commutationumque 
Graeciae,  propter  ea  vitia  maritimarum  urbium,  quae 
ante  paullo  perbreviter  attigi.  Sed  tamen  in  his  vi- 
tiis  inest  ilia  magnacommoditas;  et,  quod ubique gen¬ 
tium  est,  »ut  ad  earn  urbem,  quam  incolas,  possit  ad- 
nare : «  et  rursus ,  ut  id ,  quod  agri  efferant  sui ,  quas- 
cumque  velint  in  terras  portare  possint  ac  mittere. 

V.  10.  Qui  potuit  igitur  divinitus  et  utilitates 
complecti  maritimas  Romulus  et  vitia  vitare?  quam 
quod  urbem  peremnis  amnis  et  aequabilis  et  in  mare 
late  inlluentis  posuit  in  ripa,  quo  posset  urbs  et  acci- 
pere  ex  mari,  quo  egeret,  et  reddere,  quo  redundaret: 
eodemque  ut  flumine  res  ad  victum  cultumque  maxi- 
me  necessarias  non  solum  mari  [absorb]eret,  sed  etiam 
invectas  acciperet  ex  terra :  ut  mihi  iam  turn  divinas- 
se  ille  videatur,  hanc  urbem  sedem  aliquando  et  do- 
mum  summo  esse  imperio  praebituram :  nam  hanc 
rerum  tantam  potentiam  non  ferme  facilius  alia  in 
parte  Italiae  posita  urbs  tenere  potuisset. 

VI.  1  i .  Urbis  autem  ipsius  nativa  praesidia,  quis 
est  tam  negligens,  qui  non  habeat  animo  notata  plane- 
que  cognita?  cuius  is  est  tract[at]us  ductusque  muri, 
quum  Rornuli,  turn  etiam  reliquorum  regum  sapien- 
tia  definitus  ex  omni  parte  arduis  praeruptisque  mon- 
tibus,  ut*  unus  aditus,  qui  esset  inter  Esquilinum 
Quirinalemque  montem ,  maximo  aggere  obiecto  fos¬ 
sa  cingeretur  vastissima :  atque  ut  ita  munita  arx  cir- 
cumiectu  arduo  et  quasi  circumciso  saxo  niteretur ,  ut 
etiam  in  ilia  tempeslatc  horribili  Gallici  adventus  in- 

columis  atque  intacta  permanserit.  Locumque  dele¬ 
git  et  fontibus  abundantem ,  et  in  regione  pestilenti 
salubrem :  colies  enim  sunt,  qui,  quum  perflantur  ipsi, 
turn  afferunt  umbram  vallibus. 

VII.  12.  Atque  haec  quidem  perceleriter  confecit: 
nam  et  urbem  constituit,  quam  e  suo  nomine  Romam 
iussit  nominari:  etadfirmandam  novam  civitatem  no¬ 
vum  quoddam  et  subagreste  consilium,  sed  ad  mu- 
niendas  opes  regni  ac  populi  sui  magnihominiset  iam 
turn  longe  providentis,  secutus  est,  quum  Sabinas  ho- 
nesto  ortas  loco  virgines,  quae  Romam  ludorum  gratia 
venissent,  quos  turn  primum  anniversarios  in  circo 
facere  instituisset,  Consualibus  rapi  iussit,  easque  in 
familiarum  amplissimarum  matrimoniis  collocavit. 
13.  Qua  ex  caussa  quum  bellum  Romanis  Sabini  in- 
tulissent,  praeliique  certamen  varium  atque  anceps 
fuisset,  cum  T.  Tatio  rege  Sabinorum  foedus  icit,  ma- 
tronis  ipsis,  quae  raptae  erant,  orantibus :  quo  foedere 
et  Sabinos  in  civitatem  ascivit  sacris  communicatis  et 
regnum  suum  cum  illorum  rege  sociavit. 

VIII.  14.  Post  interitum  autem  Tatii  quum  ad  eum 
potentatus  omnis  recidisset,  quamquam  cum  Tatio  in 
regium  consilium  delegerat  principes,  qui  appellati 
sunt  propter  caritatem  patres;  populumque  et  suo  et 
Tatii  nomine  et  Lucumonis ,  qui  Romuli  socius  in  Sa- 
bino  praelio  occiderat,  in  tribus  tres  curiasque  trigin- 
ta  descripserat,  quas  curias  earum  nominibus  nuncu- 
pavit,  quae  exSabinis  virgines  raptae  postea  fuerant 
oratrices  pacis  et  foederis:  sed  quamquam  ea Tatio  sic 
erant  descripta  vivo ,  tamen  eo  interfecto  multo  etiam 
magis  Romulus  patrum  auctoritate  consilioque  re- 
gnavit. 

IX.  IS.  Quo  facto  primum  vidit  iudicavitque 
idem,  quodSpartae  Lycurgus  paullo  ante  viderat,  sin- 
gulari  imperio  et  potestate  regia  turn  melius  guberna- 
ri  et  regi  civitates ,  si  esset  optimi  cuiusque  ad  illam 
vim  dominationis  adiuncta  auctoritas.  Itaque  hoc 
consilio  et  quasi  senatu  fultus  et  munitus,  etbella  cum 
finitimis  felicissime  multa  gessit:  et,  quum  ipse  nihil 
ex  praeda  domum  suam  reportaret,  locupletare  cives 
non  destitit.  16.  Tunc,  id  quod  retinemus  hodie  ma- 
gna  cum  salute  rei  publicae,  auspiciis  plurimum  ob- 
secutus  est  Romulus.  Nam  et  ipse,  quod  principium 
rei  publicae  fuit,  Urbem  condidit  auspicato,  et  omni¬ 
bus  publicis  rebus  instituendis,  qui  sibi  essent  in  au¬ 
spiciis,  ex  singulis  tribubus  singulos  cooptavit  augu- 
res:  et  habuit  plebem  in  clientelas  principum  descri- 
ptam;  quod  quantae  fuerit  utilitati,  post  videro:  mul- 
ctaeque  dictione  ovium  et  bourn,  (quod  turn  erat  res  in 
pecore  et  locorum  possessionibus,  ex  quo  pecuniosi 
et  locupletes  vocabantur;)  non  vi  et  suppliciis  coer- 
cebat. 

X.  17.  Ac  Romulus,  quum  septem  et  triginta  re- 
gnavisset  annos,  et  haec  egregia  duo  firmamenta  rei 
publicae  peperisset,  auspicia  et  senatum ,  tantum  est 
consecutus,  ut,  quum  subito  sole  obscurato  non  com- 
paruisset,  deorum  in  numero  collocatus  putaretur: 
quam  opinionem  nemo  umquam  mortalis  assequi  po- 
tuit  sine  eximia  virtutis  gloria.  18.  Atque  hoc  eo 
magis  est  in  Romulo  admirandum,  quod  ceteri,  qui 
dii  ex  hominibus  facti  esse  dicuntur ,  minus  eruditis 
hominum  saeculis  fuerunt,  ut  fingendi  proclivis  esset 
ratio,  quum  imperiti  facile  ad  credendum  impelleren- 
tur.  Romuli  autem  aetatem  minus  his  sexcentis  an- 
nis,  iam  inveteratis  litteris  atque  doctrinis,  omnique 
illo  antiquo  ex  inculta  hominum  vita  errore  sublato, 
fuisse  cernimus.  Nam  si,  id  quod  Graecorum  inve- 


stigatur  annalibus,  Roma  condita  est  secundo  anno 
Olympiadis  septimae,  in  id  saeculum  Romuli  cecidit 
aetas,  quum  iam  plena  Graecia  poetarum  et  musico- 
rum  esset;  minorque  fabulis,  nisi  de  veteribus  rebus, 
haberetur  tides.  Nam  centum  et  octo  annis,  postquam 
Lycurgus  leges  scribere  instituit,  prima  posita  est 
Olympias;  quam  quidam  nominis  errore  ab  eodem 
Lycurgo  constitutam  putant.  Homerum  autem ,  qui 
minimum  dicunt,  Lycurgi  aetati  triginta  annis  ante- 
ponunt  fere.  19.  Ex  quo  intelligi  potest,  permultis 
annis  ante  Homerum  fuisse ,  quam  Romulum :  ut  iam 
doctis  hominibus  ac  temporibus  ipsis  eruditis  ad  fin- 
gendum  vix  quidquam  esset  loci.  Antiquitas  enim 
recepit  fabulas  fictas  etiam  nonnumquam  incondite; 
haec  aetas  autem  iam  exculta,  praesertim  eludens 
omne,  quod  fieri  non  potest,  respuit.  (Augustin.  C.  D.  l. 
XXII.  cap.  6.  Opp.  T.  V.  p.  1335.)  *  *  * 

(Desiderantur  in  Ms.  lilterae  CCXXX.  s.  huius  ed.  Ill 
fere  versus.) 

20.  *** eodem  nomine  alius  n epos  mis,  ut  dia?m<nt  qui¬ 
dam,  ex  filia,  quom'am  ille  mortuus  eodem  esl  anno; 
na lus  Simonides  Oh/mpiade  sexta  et  quinqutagfesima : 
quo  /acilius  intelligi  pos sit  turn  de  Romuli  immortali- 
tate  creditum ,  quum  iam  inveterata  vita  hominum  ac 
tractata  esset  et  cognita.  Sed  profecto  tanta  fuit  in  eo 
vis  ingenii  atque  virtutis,  ut  id  de  Romulo Proculo  Iu- 
lio  homini  agresti  crederetur,  quod  multis  iam  ante 
saeculis  nullo  alio  de  mortali  homines  credidissent: 
qui  impulsu  patrum,  quo  illi  a  se  invidiam  interitus 
Romuli  pellerent,  in  condone  dixisse  fertur,  a  se  vi¬ 
sum  esse  in  eo  colle  Romulum,  qui  nunc  Quirinalis 
vocatur :  eum  sibi  mandasse,  ut  populum  rogaret,  ut 
sibi  eo  in  colle  delubrum  fieret:  se  deum  esse  et  Qui- 
rinum  vocari. 

XI.  21.  Videtisne  igitur,  unius  viri  consilio  non 
solum  ortum  novum  populum  ,  neque  ut  in  cunabulis 
vagientem  relictum,  sed  adultum  iam  etpaene  pube- 
rem?  TumLaelius:  Nos  verovidemus;  et  te  quidem 
ingressum  ratione  ad  disputandum  nova,  quae  nus- 
quam  est  in  Graecorum  libris.  Nam  princeps  ille, 
quo  nemo  in  scribendo  praestantior  fuit,  aream  sibi 
sumpsit,  in  qua  civitatem  exstrueret  arbitratu  suo; 
praeclaram  illam*  quidem  fortasse,  sed  a  vita  homi¬ 
num  abhorrentem  et  a  moribus.  22.  Reliqui  disse- 
ruerunt  sine  ullo  certo  exemplari  formaque  rei  publi¬ 
cae  de  generibus  et  de  rationibus  civitatum.  Tu  mi- 
hi  videris  utrumque  facturus;  es  enim  ita  ingressus, 
ut,  quae  ipse  reperias,  tribuere  aliis  malis,  quam,  ut 
facit  apud  Platonem  Socrates,  ipse  fingere;  et  ilia  de 
Urbis  situ  revoces  ad  rationem ,  quae  a  Romulo  casu 
aut  necessitate  facta  sunt;  et  disputes  non vagantiora- 
tione ,  sed  defixa  in  una  re  publica.  Quare  perge ,  ut 
instituisti:  prospicere  enim  iam  videor  te  reliquos  re- 
ges  persequente[m]  quasi  perfectam  rem  publicam. 

XII.  23.  Ergo,  inquit  Scipio ,  quum  ille  Romuli 
senatus,  qui  constabat  ex  optimatibus,  quibus  ipse 
rex  tantum  tribuisset,  ut  eos  patres  vellet  nominari 
patriciosque  eorum  liberos ,  tentaret  post  Romuli  ex- 
cessum ,  ut  ipse  gereret  sine  rege  rem  publicam ,  po- 
pulus  id  non  tulit;  desiderioque  Romuli  postea  regem 
flagitare  non  destitit:  quum  prudenter  illi  principes 
novam  et  inauditam  ceteris  gentibus  interregniineun- 
di  rationem  excogitaverunt,  ut,  quoad  certus  rex  de- 
claratus  esset,  nec  sine  rege  civitas,  nec  diuturno  rege 
esset  uno,  nec  committeretur,  ut  quisquam  inveterata 
potestate  aut  ad  deponendum  imperium  tardior  esset, 
aut  ad  obtinendum  munitior.  24.  Quo  quidem  tern- 

pore  novus  ille  populus  vidit  tamen,  id  quod  fugitLa- 
cedaemonium  Lycurgum,  qui  regem  non  deligendum 
duxit;  si  modo  hoc  in  Lycurgi  potestate  potuitesse; 
sed  habendum,  quaiiscumque  is  foret,  qui  modo  esset 
Herculis  stirpe  generatus.  Nostri  illi  etiam  turn  agre- 
stes  viderunt,  virtutem  et  sapientiam  regalem,  non 
progeniem  quaeri  oportere. 

XIII.  25.  Quibus  quum  esse  praestantem  Numam 
Pompilium  fama  ferret,  praetermissis  suis  civibus  re¬ 
gem  alienigenam  patribus  auctoribus  sibi  ipse  popu¬ 
lus  ascivit;  eumque  adregnandumSabinumhominem 
Romam  Curibus  accivit.  Qui  ut  hue  venit,  quamquam 
populus  curiatis  eum  comitiis  regem  esse  iusserat,  ta¬ 
men  ipse  de  suo  imperio  curiatam  legem  tulit :  homi- 
nesque  Romanos  instituto  Romuli  bellicis  studiis  ut 
viditincensos,existimaviteos  paullum  ab  ilia  consue- 
tudine  esse  revocandos. 

XIV.  26.  Ac  primum  agros ,  quos  bello  Romulus 
ceperat,  divisit  viritim  civibus,  docuitque,  sine  depo¬ 
pulation  atque  praeda  posse  eos  colendis  agris  abun- 
dare  commodis  omnibus ,  amoremque  eis  otii  et  pacis 
iniecit;  quibus  facillime  iustitia  et  fides  convalescit; 
et  quorum  patrocinio  maxime  cultus  agrorum  perce- 
ptioque  frugum  defenditur.  Idemque  Pompilius  et, 
auspiciis  maioribus'  inventis ,  ad  pristinum  numerum 
duo  augures  addidit;  et  sacris  e  principum  numero 
pontifices  quinque  praefecit:  et  animos  propositis  le- 
gibus  his,  quas  in  monumentis  habemus,  ardentes 
consuetudine  et  cupiditate  bellandi  religionum  caeri- 
moniis  mitigavit:  adiunxitque  praeterea  flamines, 
Salios  virginesque  Vestales ;  omnesque  partes  religio- 
nis  statuit  sanctissime.  27.  Sacrorum  autem  ipso- 
rum  diligentiam  difficilem,  apparatum  perfacilem  es¬ 
se  voluit.  Nam  quae  perdiscenda  quaeque  observan- 
da  essent,  multa  constituit,  sed  ea  sine  impensa.  Sic 
religionibus  colendis  operam  addidit,  sumptumremo- 
vit:  idemque  mercatus,  ludos  omnesque  conveniendi 
caussas  et  celebritates  invenit.  Quibus  rebus  insti- 
tutis,  ad  humanitatem  adque  mansuetudinem  revoca- 
vit  animos  hominum  studiis  bellandi  iam  immanes  ac 
feros.  Sic  ille  quum  undequadraginta  annos  summa 
in  pace  concordiaque  regnavisset,  (sequamurenimpo- 
tissimumPolybium  nostrum,  quo  nemo  fuit  in  exqui- 
rendis  temporibus  diligentior:)excessit  e  vita,duabus 
praeclarissimis  ad  diuturnitatem  rei  publicae  rebus 
confirmatis,  religione  atque  dementia. 

XV.  28.  Quae  quum  Scipio  dixisset,  Verene,  in¬ 
quit  Manilius,  hoc  memoriae  proditum  est,  Africans, 
regem  istum  Numam  Pythagorae  ipsius  discipulum, 
an  certe  Pythagoreum  fuisse?  saepe  enim  hoc  de  ma¬ 
ioribus  natu  audivimus  et  ita  intelligimus  vulgo  exi- 
stimari:  neque  vero  satis  id  annalium  publicorumau- 
ctoritate  declaratum  videmus.  Turn  Scipio,  Falsum 
est  enim,  Manili,  inquit,  id  totum;  neque  solum  fi- 
ctum,  sed  etiam  imperite  absurdeque  fictum  :  ea  sunt 
enim  demum  non  ferenda  in  mendacio,  quae  non  so¬ 
lum  facta  esse,  sed  ne  fieri  quidem  potuisse  cernimus. 
Nam  quartum  iam  annum  regnante  Lucio  Tarquinio 
Superbo,  Sybarim  et  Crotonem  et  in  eas  Italiae  partes 
Pythagoras  venisse  reperitur.  Olympias  enim  secun- 
da  et  sexagesima  eadem  Superbi  regni  initium  et  Py- 
thagoraedeclaratadventum.  29.  Ex  quo  inteliigi  regiis 
annis  dinumeratis  potest,  anno  fere  centesimo  et  qua- 
dragesimo  post  mortem  Numae  primum  Italiam  Py- 
thagoram  attigisse :  neque  hoc  inter  eos ,  qui  diligen- 
tissime  persecuti  sunt  temporumannales,  ulla  est  um- 
quam  in  dubitatione  versatum.  Dii  immortales,  in¬ 


quit  Manilius ,  quantus  iste  est  hominum  et  quam  in- 
veteratus  error !  Ac  tamen  facile  patior,  non  esse  nos 
transmarinis  nec  importatis  artibus  eruditos ,  sed  ge- 
nuinis  domesticisque  virtutibus. 

XVI.  30.  Atqui  multo  id  facilius  cognosces,  inquit 
Africanus,  si  progredientem  rem  publicam  atque  in 
optimum  statum  naturali  quodam  itinere  et  cursu  ve- 
nientem  videris;  quin  hoc  ipso  sapientiam  maiorum 
natu  esse  laudandam,  quod  multa  intelliges  etiam 
aliunde  sumpta  meliora  apud  nos  multo  esse  facta, 
quam  ibi  fuissent,  unde  hue  tralata  essent,  atque  ubi 
primum  exstitissent:  intelligesque  non  fortuito  popu- 
lum  Romanum,  sed  consilio  et  disciplina  confirma- 
tum  esse,  nec  tamen  adversante  fortuna. 

XVII.  31.  Mortuo  rege  Pompilio,  Tullum  Hosti- 
lium  populus  regem,  interrege  rogante,  comitiis  cu¬ 
riatis  creavit:  isque  de  imperio  suo,  exemplo  Pompi- 
lii,  populum  consuluit  curiatim.  Cuius  excellens  in 
re  militari  gloria,  magnaeque  exstiterunt  res  bellicae. 
Fecitque  idem  et  sepsit  de  manubiis  comitium  et  cu¬ 
riam  :  constituitque  ius,  quo  bella  indicerentur;  quod 
per  se  iustissime  inventum  sanxit  fetiali  religione ,  ut 
omne  bellum,quod  denuntiatum  indictumque  non  es¬ 
set,  id  iniustum  esse  atque  impium  iudicaretur.  Et 
utadvertatis  animum,  quam  sapienter  iam  reges  hoc 
nostri  viderint,  tribuenda  quaedam  esse  populo;  mul¬ 
ta  enim  nobis  de  eo  genere  dicenda  sunt;  ne  insigni- 
bus  quidem  regiisTullus,  nisi  iussu  populi,  est  ausus 
uti.  Nam  ut  sibi  duodecim  lictores  cum  fascibus  an- 
teire  liceret  *  *  * 

(Desiderantur  paginae  duae.J 

32.  f  Propterea  et  istum  non  creditum  inter  deos 
receptum  talimorte,  quia  fortasse,  quod  erat  in  Ro- 
mulo  probatum ,  Romani  vulgare  noluerunt,  si  hoc  et 
alteri  facile  tribueretur.  (Augustin,  c.  d.  in.,  15.  Tom.  v. 
p.  179.) 

XVIII.  33.  **  *  neque  enim  serpit,  sed  volat  in 
optimum  statum  instituto  tuo  sermone  res  publica.  s. 
Post  eum  Numae  Pompilii  nepos  ex  filia  rex  a  popu¬ 
lo  est  Ancus  Marcius  constitutus:  itemque  de  imperio 
suo  legem  curiatam  tulit.  Qui  quum  Latinos  bello 
devicisset,  asciviteos  in  civitatem.  Atque  idem  Aven- 
tinum  et  Caelium  montem  adiunxit  urbi:  quosque 
agros  ceperat ,  divisit:  et  silvas  maritimas  omnes  pu- 
blicavit,  quas  ceperat:  et  ad  ostium  Tiberis  urbem 
condidit  colonisque  firmavit.  Atque  ita  quum  tres  et 
viginti  regnavisset  annos,  est  mortuus.  Turn  I.aelius  : 
Laudandus  etiam  iste  rex;  sed  obscura  est  historia 
Romana;  siquidem  istius  regis  matrem  habemus, 
ignoramus  patrem.  s.  Ita  est,  inquit:  sed  temporum 
illorum  tantum  fere  regum  illustrata  sunt  nomina. 

XIX.  34.  Sed  hoc  loco  primum  videtur  insitiva 
quadam  disciplina  doctior  facta  esse  civitas.  Influxit 
enim  non  tenuis  quidam  eGraecia  rivulus  in  hanc  ur¬ 
bem,  sed  abundantissimus  amnis  illarum  disciplina- 
rum  et  artium.  Fuisse  enim  quemdam  ferunt  Dema- 
ratum  Corinthium  et  honore  et  auctoritate  et  fortunis 
facile  civitatis  suae  principem;  qui  quum  Corinthio- 
rum  tyrannum  Cypselum  ferre  non  potuisset,  fugisse 
cum  magna  pecunia  dicitur,  ac  se  contulisse  Tarqui- 
nios  in  urbem  Etruriae  florentissimam.  Quumque 
audiret  dominationem  Cypseli  confirmari,  defugit  pa- 
triam  vir  liber  ac  fortis,  et  ascitus  est  civis  a  Tarqui- 
niensibus,  atque  in  ea  civitate  domicilium  et  sedes 
collocavit.  Ubi  quum  de  matrefamilias  Tarquiniensi 
duo  filios  procreavisset,  omnibus  eos  artibus  ad  Grae¬ 
corum  disciplinam  eru diit  *  *  * 

(Desiderantur  paginal  duae.) 

XX.  35.  *  *  *  facile  in  civitatem  receptus  esset; 
propter  humanitatem  atcjue  doctrinam  Ancoregi  fami- 
I iaris  est  factus  usque  eo,  utconsiliorum  omnium  par- 
ticeps  et  socius  paene  regni  putaretur.  Erat  in  eo 
praeterea  summa  comitas,  summa  in  omnes  cives 
opis,  auxilii,  defensionis,  largiendi  etiam  benignitas. 
Itaque,  mortuoMarcio,  cunctis  populi  suffragiis  rex  est 
creatusL.Tarquinius:  sic  enim  suum  nomen  exGrae- 
co  nomine  inflexerat,  ut  in  Omni  genere  huius  populi 
consuetudinem  videretur  imitatus.  Isque  ut  de  suo 
imperio  legem  tulit,  principio  duplicavit  ilium  pristi- 
num  patrum  numerum;  et  antiquos  patres  maiorum 
gentium  appellavit,  quos  priores  sententiam  rogabat; 
a  se  ascitos  minorum.  36.  Deinde  equitatum  ad  hunc 
morem  constituit,  qui  usque  adhuc  est  retentus :  nec 
potuit  Titienstum  et  Rhamnensium  et  Lucerum  niuta- 
re  quum  cnperet  nomina  v  quod  auctor  ei  summa  au¬ 
gur  gloria  Att/us  Navius  non  erat.  Atque  etiam  Co- 
rinthios  video  publicis  equis  assignandis  et  alendis, 
orborum  et  viduarum  tributis,  fuisse  quondam  dili- 
gentes.  Sed  tamen,  prioribus  equitum  partibus  se- 
cundis  additis,  co  ac  cc  fecit  equites;  numerumque 
duplicavit,  postquam  bello  subegit  Aequorum  ma- 
gnam  gentem  et  ferocem  et  rebus  populi  Romani  im- 
minentem.  Idemque  Sabinos,  quum  a  moenibus  ur- 
bis  repulisset,  equitatu  fudit  belloque  devicit.  Atque 
eumdem  primum  ludos  maximos,  qui  Romani  dicti 
sunt,  fecisse  accepimus:  aedemque  in  Capitolio  Iovi 
optimo  maximo  bello  Sabino  in  ipsa  pugna  vovisse 
faciendam,  mortuumque  esse,  quum  duodequadra- 
ginta  regnavisset  annos. 

XXI.  37.  Turn  Laelius:  Nunc  fit  illud  Catonis 
certius ,  nec  temporis  unius  nec  bominis  esse  consti- 
tutionem  rei  publicae:  perspicuum  est  enim,  quanta 
in  singulos  reges  rerum  bonarumetutilium  fiat  acces- 
sio.  Sed  sequitur  is,  qui  mihi  videtur  ex  omnibus  in 
re  publica  vidisse  plurimum.  Itaest,  inquit  Scipio. 
Nam  post  eum  Servius  Tullius*  primus  iniussu  popu¬ 
li  regnavisse  traditur:  quern  ferunt  ex  serva  Tarqui- 
niensi*  natum,  quum  esset  ex  quodam  regis  cliente 
conceptus.  Qui  quum  famulorum  numero  educatus 
ad  epulas  regis  assisteret,  non  latuit  scintilla  ingenii, 
quae  iam  turn  elucebat  in  puero :  sic  erat  in  omni  vel 
officio  vel  sermone  sobers.  Itaque  Tarquinius,  qui 
admodum  parvos  turn  haberet  liberos,  sic  Servium 
diligebat,  ut  is  eius  vulgo  haberetur  filius:  atque  eum 
summo  studio  omnibus  iis  artibus ,  quas  ipse  didice- 
rat,  ad  exquisitissimam  consuetudinem  Graecorum 
erudiit.  38.  Sed  quum  Tarquinius  insidiis  Anci  fi- 
liorum  interisset,  Serviusque,  ut  ante  dixi,  regnare 
coepisset,  non  iussu,  sed  voluntate  atque  concessu  ci- 
vium;  quod,  quum  Tarquinius  ex  vulnere  aeger  fuis¬ 
se  et  vivere  falso  diceretur,  ille  regio  ornatu  ius  dixis- 
set  obaeratosque  pecunia  sua  libera visset;  multaque 
comitate  usus,  iussu  Tarquinii  se  ius  dicere  proba vis- 
set;  non  commisit  se  patribus:  sed,  Tarquinio  sepul- 
to,  populum  de  se  ipse  consuluit;  iussusque  regnare, 
legem  de  imperio  suo  curiatam  tulit.  Et  primum 
Etruscorum  iniurias  bello  est  ultus:  ex  quo  quum 
ma  *  *  * 

(Desiderantur  paginae  duae.) 

XXII.  39.  ***  scripsit  centurias  equitum*  duode- 
viginti  censu  maximo.  Deinde  equitum  magno  nu¬ 
mero  ex  omni  populi  summa  separato,  reliquum  po¬ 
pulum  distribuit  in  quinqueclasses,  senioresque  a  iu- 
nioribus  divisit:  eosque  ita  disparavit,  ut  suffragia 


non  in  multitudinis,  sed  in  locupletium  potestate  es- 
sent:  curavitque,  quod  semper  in  re  publica  tenen¬ 
dum  est,  ne  plurimum  valeant  plurimi.  Quae  descri- 
ptio  si  esset  ignota,  vobis  explicaretur  a  me.  Nunc 
rationem  videtis  esse  talem,  utequitum  centuriae  cum 
sex  suffragiis,  et  prima  classis,  addita  centuria,  quae 
ad  summum  usum  Urbis  fabris  tignariis  est  data, 
lxxxlx  centurias  habeat:  quibus  ex  cent,  quattuor 
centuriis  (tot  enim  reliquae  sunt,)  octo  solae  si  acces- 
serunt,  confecta  est  vis  populi  universa :  reliquaque 
multo  maior  multitudo  sex  et  nonaginta  centuriarum 
neque  excluderetur  suffragiis,  ne  superbum  esset; 
nec  valeret  nimis,  ne  esset  periculosum.  40.  In  quo 
etiam  verbis  ac  nominibus  ipsis  fuit  diligens;  qui 
quum  locupletes  assiduos  appellasset  ab  aere  dando, 
eos,  qui  Out  non  plus  mille  quingentum  aeris  aut 
omnino  nihil  in  suum  censum  praeter  caput  attulis- 
sent,  proletarios  nominavit;  ut  ex  iis  quasi  proles,  id 
est  quasi  progenies  civitatis,  exspectari  videretur.  II- 
larum  autem  sex  et  nonaginta  centuriarum  in una cen¬ 
turia  turn  quidem  plures  censebantur ,  quam  paene  in 
prima  classe  tota.  Ita  nec  prohibebatur  quisquam 
iure  suffragii:  et  is  valebat  in  suffragio  plurimum,  cu¬ 
ius  plurimum  intererat  esse  in  optimo  statu  civitatem. 
Quin  etiam  accensis,  velatis,  liticinibus,  cornicinibus, 
proletariis  *  *  * 

(Desiderantur  paginae  quattuor .) 

XXIII.  41.  f  Statu  esse  optimo  constitutam  rem 
publicam,  quae  ex  tribus  generibus  illis,  regali  et 
optimati  et  populari,  confusa  modice  nec  puniendo  ir- 
ritet  animum  immanem  ac  ferum.  (Nonius  s.  v.Modicump. 
342.  e.  Cic.  1.  II.  de  Rep.) 

42.  ***  quinque  et  sexaginta  annis  antiquior,  quod 
erat  xxxix.  ante  primam  Olympiadem  condita.  Et 
antiquissimus  ille  Lycurgus  eadem  videt  fere.  Ita¬ 
que  ista  aequabilitas  atque  hoc  triplex  rerum  publica- 
rum  genus  videtur  mihi  commune  nobis  cum  illispO- 
pulis  fuisse.  Sed  quod  proprium  sit  in  nostra  re  pu¬ 
blica,  quo  nihil  possit  esse  praeclarius,  id  persequar, 
sipotero,  subtilius,  quod  erit  eiusmodi ,  nihil  ut  tale 
ulla  in  re  publica  reperiatur.  Haec  enim,  quae  adhuc 
exposui ,  ita  mixta  fuerunt  et  in  hac  civitate  et  in  La- 
cedaemoniorum  et  in  Karthaginiensium,  ut  temperata 
nullo  fuerint  modo.  43.  Nam  in  qua  re  publica  est 
unus  aliquis  perpetiia  potestate,  praesertim  regia, 
quamvis  in  ea  sit  et  senatus,  ut  turn  fuitRomae,  quum 
erant  reges;  ut  Spartae  Lycurgi  legibus ;  et  ut  sit  ali- 
quod  etiam  populi  ius,  ut  fuit  apud  nostros  reges ;  ta¬ 
men  illud  excellit  regium  nomen;  neque  potest  eius¬ 
modi  res  publica  non  regnum  et  esse  et  vocari.  Ea 
autem  forma  civitatis  mutabilis  maxime  est  hanc  ob 
caussam,  quod  unius  vitio  praecipitata  in  perniciosis- 
simam  partem  facillime  decidit.  Nam  ipsum  regale 
genus  civitatis  non  modo  non  est  reprehendendum, 
sed  haud  scio  an  reliquis  simplicibus  longe  antepo- 
nendum ;  (si  ullum  probarem  simplex  reipublicae  ge¬ 
nus  :)  sed  ita ,  quoad  statum  suum  retinet.  Is  est  au¬ 
tem  status,  ut  unius  perpetua  potestate  et  iustitia 
omnique  sapientia  regatur  salus  et  aequabilitas  et 
otium  civium.  Desunt  omnino  ei  populo  multa,  qui 
sub  rege  est,  in  primisque  libertas;  quae  non  in  eo 
est,  ut  iusto  utamur  domino,  sed  ut  nul/o  *  *  * 
(Desiderantur  paginae  duae.) 

XXIV.  44.  *  *  *  Itaque  ilia  praeclara  constitutio 
Romuli  quum  ducentos  annos  et  viginti  fere  firma 

mansisset  —  (Nonius  cap.  de  doct.  indag.  p.  526.  e  Cic.  1.  II.  de 
Rep.) 

45.  *  *  *  ferebant.  Etenira  illi  iniusto  domino  at- 
que  acerbo  aliquamdiu  in  rebus  gerendis  prospere 
fortuna  comitata  est.  Nam  et  omne  Latium  bello  de- 
vicit,  et  Suessam  Pometiam  urbem  opulentam  refer- 
tamquecepit;  et  maxima  auri  argentique  praeda  locu- 
pletatus  votum  patris  Capitolii  aedificatione  persolvit, 
et  colonias  deduxit,  et  institutis  eorum,  a  quibus  ortus 
erat,  dona  magnifica,  quasi  Iibamenta  praedarum,  Del- 
phos  ad  Apollinem  misit. 

XXV.  46.  Hie  ille  iam  vertetur  orbis,  cuius  na- 
turalem  motum  atque  circuitum  a  primo  discite  agno- 
scere.  Id  enim  est  caput  civilis  prudentiae,  in  qua 
omnis  haec  nostra  versatur  oratio,  videre  itinera  fie— 
xusque  rerum  publicarum,  ut,  quumsciatis,quo  quae- 
que  res  inclinet,  retinere  aut  ante  possitis  occurrere. 
Nam  rexille,  de  quo  loquor,  primum  optimi  regis  cae- 
de  maculatus,  integra  mente  non  erat;  et  quum  me- 
tueret  ipsepoenam  sceleris  sui  summam,metui  se  vo- 
lebat.  Deinde  victoriis  divitiisque  subnixus  exsulta- 
bat  insolentia,  neque  suos  mores  regere  poterat,  neque 
suorum  libidines.  47.  Itaque  quum  maior  eius  filius 
Lucretiae,  Tricipitini  filiae,  Collatini  uxori,  vim  attu- 
lisset,  mulierque  pudens  et  nobilis  ob  illam  iniuriam 
sese  ipsa  morte  mulctavisset;  turn  vir  ingenio  et  vir- 
tute  praestans  L.  Brutus  depulit  a  civibus  suis  iniu- 
stum  illud  durae  servitutis  iugum  :  quiquumprivatus 
esset,  totam  rem  publicam  sustinuit;  primusque  in 
hac  civitate  docuit,  in  conservanda  civium  libertate 
esse  privatum  neminem.  Quo  auctore  et  principe 
concitata  civitas  et  hac  recenti  querela  Lucretiae  pa¬ 
tris  ac  propinquorum ,  et  recordatione  superbiae  Tar- 
quinii  multarumque  iniuriarum  et  ipsius  et  filiorum, 
exsulem  et  regem  ipsum  et  liberos  eius  etgentemTar- 
quiniorum  esse  iussit. 

XXVI.  48.  Videtisne  igitur,  ut  de  rege  dominus 
exstiterit,  uniusque  vitio  genus  rei  publicae  ex  bono 
in  deterrimum  conversum  sit?  Hie  est  enim  dominus 
populi,  quern  Graeci  tyrannum  vocant:  nam  regem 
ilium  volunt  esse,  qui  consulit  ut  parens  populo  con- 
servatque  eos,  quibus  est  praepositus ,  quam  optima 
in  conditione  vivendi.  Sane  bonum,  ut  dixi ,  rei  pu¬ 
blicae  genus,  sed  tamen  inclinatum  et  quasi  pronum 
ad  perniciosissimum  statum.  49.  Simulatque  enim 
se  inflexit  hie  rex  in  dominatum  iniustiorem,  fit  con- 
tinuo  tyrannus,  quo  neque  taetrius,  neque  foedius, 
nec  diis  hominibusque  invisius  animal  ullum  cogitari 
potest:  qui  quamquam  figura  est  hominis,  morum  ta¬ 
men  immanitate  vastissimas  vincit  belluas.  Quis 
enim  hunc  hominem  rite  dixerit,  qui  sibi  cum  suis  ci¬ 
vibus,  qui  denique  cum  omni  hominum  genere  nul- 
lam  iuris  communionem,  nullam  liumanitatis  societa- 
tem  velit?  Sed  erit  hoc  de  genere  nobis  alius  aptior 
dicendi  locus,  quum  res  ipsa  admonuerit,  ut  in  eos  di- 
camus,  qui  etiam  liberata  iam  civitate  dominationes 
appetiverunt. 

XXVII.  50.  Habetis  igitur  primum  ortum  tyranni: 
nam  hoc  nomen  Graeci  regis  iniusti  esse  voluerunt: 
nostri  quidem  omnes  reges  vocitaverunt,  qui  soli  in 
populos  perpetuam  potestatem  haberent.  Itaque  et 
Spurius  Cassius  et  M.  Manlius  et  Spurius  Maelius  re- 
i>num  occupare  voluisse  dicti  sunt:  et  modo  Tib. 
Gracchus  *  *  * 

(Desiderantur  paginae  duae.) 

XXVIII.  51 .  *  *  *  Lycurgus  yegov rag  Lacedaemone 
appellavit,  nimis  is  quidem  paucos,xxvm,  quos penes 
summam  consilii  voluit  esse,  quum  imperii  summam 
rex  teneret:  ex  quo  nostri  idem  illud  secuti  atque  in- 

terpretati,  quos  senes  ille  appellavit,  nominaverunt 
senatum;  ut  etiam  Romulum  patribus  lectis  fecisse 
diximus;  tamen  excellit  atque  eminetvis,  potestasno- 
menque  regium.  Imperti  etiam  populo  potestatis  ali- 
quid,  ut  et  Lycurgus  et  Romulus :  non  satiaris  eum  li¬ 
bertate,  sed  incenderis  cupiditate  libertatis,  quum 
tantummodo  potestatem  gustandi  feceris.  Ille  quidem 
semper  impendebit  timor,  ne  rex,  quod  plerumque 
evenit,  exsistat  iniustus.  Est  igitur  fragilis  ea  fortu¬ 
na  populi,  quae  posita  est  in  unius ,  ut  dixi  antea ,  vo- 
luntate  vel  moribus. 

XXIX.  52.  Quare  prima  sit  haec  forma  et  species 
et  origo  tyranni,  inventa  nobis  in  ea  re  publica,  quam 
auspicato  Romulus  condiderit,  non  in  ilia,  quam,  ut 
perscripsit  Plato,  sibi  ipse  Socrates  Peripatetico  illo  in 
sermone  depinxerit;  ut,  quemadmodum  Tarquinius, 
non  novam  potestatem  nactus,  sed,  quam  habebat, 
usus  iniuste,  totum  genus  hoc  regiae  civitatis  everte- 
rit;  sit  huic  oppositus  alter,  bonus  et  sapiens  et  peri- 
tus  utilitatis  dignitatisque  civilis,  quasi  tutor  et  pro¬ 
curator  rei  publicae;  sic  enim  appelletur,  quicumque 
erit  rector  et  gubernator  civitatis.  Quern  virum  faci- 
te,  ut  agnoscatis :  est  enim ,  qui  consilio  et  opera  ci  vi- 
tatem  tueri  potest.  Quod  quoniam  nomen  minus  est 
adhuc  tritum  sermone  nostro,  saepiusque  genus  eius 
hominis  erit  in  reliqua  nobis  oratione  trac landum  *  *  * 

( Desiderantur  paginae  duodecim.) 

XXX.  53.  *  *  *  Plato  regionem  sedesque  civium  ac¬ 
quis  apprime  partibus  divisas  requisivit;  civitatemque 
optandam  magis,  quam  sperandam,  quam  minimam 
posuit;  non  quae  possit  esse,  sed  in  qua  ratio  rerum 
civilium  perspici  posset,  effecit.  Egoautem,  si  quo* 
modo  consequi  potueco,  rationibus  eisdem,  quas  ille 
vidit,  non  in  umbra  et  imagine  civitatis,  sed  in  am- 
plissima  re  publica  enitar,  ut  cuiusque  et  boni  publi- 
ci  et  mali  caussam  tamquam  virgula  videar  attingere. 
His  enim  regiis  quadraginta  annis  et  ducentis  paullo 
cum  interregnis  fere  amplius  praeteritis,  expulsoquc 
Tarquinio,  tantum  odium  populum  Romanian  regalis 
nominis  tenuit,  quantum  tenuerat  post  obitum  vel  po- 
tius  excessum  Romuli,  desiderium.  Itaque  ut  turn 
carere  rege,  sic  pulso  Tarquinio  nomen  regis  audire 
non  poterat.  Hie  facultatem  cum  *  *  *  • 

( Desiderantur  paginae  sedecim.) 

XXXI.  54.  *  *  *  lex  ilia  tota  sublata  est.  Hac 
mente  turn  nostri  maiores  et  Collatinum  innocentem 
suspicione  cognationis  expulerunt  et  reliquos  Tarqui- 
nios  offensione  nominis.  Eademque  mente  P.  Vale¬ 
rius  et  fasces  primus  demitti  iussit,  quum  dicere  in 
concione  coepisset,  et  aedes  suas  detulit  sub  Veliam, 
postea  quam ,  quod  in  excelsiore  loco  Veliae  coepisset 
aedificare,  eo  ipso,  ubi  rex  Tullus  habitaverat,  suspi- 
cionem  populi  sensit  moveri.  Idemque,  in  quo  fuit 
Publicola  maxime,  legem  ad  populum  tulit  earn,  quae 
centuriatis  comitiis  prima  lata  est,  ne  quis  magistratus 
civem  Romanum  adversus  provocationem  necaret  ne¬ 
ve  verberaret.  Provocationem  autem  etiam  a  regibus 
fuissedeclarantpontificiilibri;  significant  nostri  etiam 
augurales:  itemque  ab  omni  iudicio  poenaque  provo- 
cari  licere ,  indicant  xii  tabulae  compluribus  legibus : 
ut,  quod  proditum  memoria  est,  x-viros,  qui  leges 
scripserint,  sine  provocatione  creatos,  satis  ostenderit, 
reliquos  sine  provocatione  magistratus  non  fuisse: 
Luciique  ValeriiPotiti  etM.IIoratii  Barbati,  hominum 
concordiae  caussa  sapienter  popularium  consularis 
lex  sanxit,  ne  qui  magistratus  sine  provocatione  crea- 
retur.  Neque  vero  leges  Porciae,  quae  tres  sunt  trium 

149  * 


M88 


128.  M.  T.  CICERONIS 


Porciorum ,  ut  scitis ,  quidquam  praeter  sanctionem 
altulerunt  novi.  55.  Itaque  Publicola  lege  ilia  de 
provocatione  perlata ,  statim  secures  de  fascibus  demi 
iussit,  postridieque  sibi  collegam  Sp.  Lucretium  sub- 
rogavit,  suosque  ad  eum,  quod  erat  maior  natu,  licto- 
res  transire  iussit:  instituitque  primus,  ut  singulis 
consulibus  alternis  mensibus  lictores  praeirent,  ne 
plura  insignia  essent  imperii  in  libero  populo,  quam 
in  regno  fuissent.  Haud  mediocris  hie,  ut  ego  qui- 
dem  intelligo,  vir  fuit,  qui,  modica  libertate  populo 
data,  facilius  tenuit  auctoritatem  principum.  Neque 
ego  haec  nunc  sine  caussa  tarn  vetera  vobis  et  tam  ob- 
soleta  decanto;  sed  illustribusinpersonistemporibus- 
que  exempla  hominum  rerumque  definio,  ad  quae  re- 
liqua  oratio  dirigatur  mea. 

XXXII.  56.  Tenuit  igitur  hoc  in  statu  senatus  rem 
publicam  temporibus  illis;  ut  in  populo  libero  pauca 
per  populum,  pleraque  senatus  auctoritate  et  institute 
ac  more  gererentur:  atque  uti  consules  potestatemba- 
berent  tempore  dumtaxat  annuam,  genere  ipso  ac  iure 
regiam.  Quodque  erat  ad  obtinendam  potentiam  no- 
bilium  vel  maximum,  vehementer  id  retinebatur,  po- 
puli  comitia  ne  essent  rata ,  nisi  ea  patrum  approba- 
visset  auctoritas.  Atque  his  ipsis  temporibus  dicta¬ 
tor  etiam  est  institutus  decern  fere  annis  post  primos 
consules  T.  Larcius;  novumque  id  genus  imperii  vi¬ 
sum  est  et  proximum  similitudini  regiae.  Sed  tamen 
omnia  summa  cum  auctoritate  a  principibus ,  cedente 
populo,  tenebantur :  magnaeque  res  temporibus  illis  a 
fortissimis  viris  summo  imperio  praeditis  dictatori- 
bus  atque  consulibus  belli  *  *  gerebantur. 

XXXIII.  57.  Sed  id,  quod  fieri  natura  rerum  ipsa 
cogebat,  ut  plusculum  sibi  iurjs  populus  ascisceret, 
liberatus  a  regibus ,  non  longo  interval  lo,  sexto  deci- 
mo  fere  anno,  Postumo  Cominio  Sp.Cassio  consulibus 
consecutus  est:  in  quo  defuit  fortasse  ratio,  sed  tamen 
vincit  ipsa  rerum  publicarum  natura  saepe  rationem. 
Id  enim  tenetote,  quod  initio  dixi,  nisi  aequabilis  haeo 
in  civitate  compensatio  sit  et  iuris  et  officii  etmuneris, 
ut  et  potestatis  satis  in  magistratibus,  et  auctoritatis  in 
principum  consilio  et  libertatis  in  populo  sit,  non  pos¬ 
se  hunc  incommutabilem  rei  publicae  conservari  sla- 
tum.  58.  Nam  quum  esset  ex  aere  alieno  commota 
civitas,  plebs  montem  sacrum  prius,  deinde  Aventi- 
num  occupavit.  Ac  ne  Lycurgi  quidem  disciplina  te¬ 
nuit  illos  in  hominibus  Graecis  frenos:  nam  etiam 
Spartae,  regnante  Theopompo,  sunt  item  quinque, 
quos  illi  ephoros  appellant,  inCreta  autem  decern,  qui 
cosmoe  vocantur,  ut  contra  consulare  imperium  tribu- 
ni  pi.,  sic  illi  contra  vim  regiam  constituti. 

XXXIV.  59.  Fuerat  fortasse  aliqua  ratio  maiori- 
bus  nostris  in  illo  aere  alieno  medendi,  quae  neque 
Solonem  Atheniensem  non  longis  temporibus  ante  fu- 
gerat;  neque  post  aliquanto  nostrum  senatum ,  quum 
sunt  propter  unius  libidinem  omnia  nexa 
civium  liberata,  nectierque  postea  desi- 
tum:  semperque  huic  generi,  quum  plebes  publica 
calamitate  impendiis  debilitata  deficeret,  salutis 
omnium  caussa  aliqua  sublevatio  et  medicina  quae- 
sita  est.  Quo  turn  consilio  praetermisso,  caussa  po¬ 
pulo  nata  est,  duobus  tribunis  plebis  per  seditionem 
creatis ,  ut  potentia  senatus  atque  auctoritas  minuere- 
tur:  quae  tamen  gravis  et  magna  remanebat,  sapien- 
tissimis  et  fortissimis  et  armis  et  consilio  civitatem 
tuentibus;  quorum  auctoritas  maxime  florebat,  quod, 
quum  honore  longe  antecellerent  ceteris,  voluptatibus 
erant  inferiores,  nec  pecuniis  ferme  superiores;  eoque 


erat  cuiusque  gratior  in  re  publica  virtus,  quod  in  re¬ 
bus  privatis  diligentissime  singulos  cives  opera ,  con¬ 
silio,  re  tuebantur. 

XXXV.  60.  Quo  in  statu  rei  publicae  Sp.  Cassium 
de  occupando  regno  molientem,  summa  apud  popu¬ 
lum  gratia  florentem,  quaestor  accusavit,  eumque,  ut 
audistis,  quum  pater  in  ea  culpa  esse  comperisse  se 
dixisset,  cedente  populo ,  morte  mactavit.  Gratam- 
que  etiam  illam  rem  quarto  circiter  et  quinquagesimo 
anno  post  primos  consules  de  mulctae  sacramento  Sp. 
Tarpeius  et  A.  Aternius  consules  comitiis  centuriatis 
tulerunt.  Annis  post  ea  xx  ex  eo,  quod  L.  Papirius, 
P.Pinariuscensoresmulctis  dicendis  vim  armentorum 
a  privatis  in  publicum  averterant,  levis  aestimatio 
pecudum  in  mulcta  lege  C.  Iulii,  P.  Papirii  consulum 
constituta  est. 

XXXVI.  61.  Sed  aliquot  ante  annis,  quum  sum¬ 
ma  esset  auctoritas  in  senatu,  populo  patiente  atque 
parente,  inita  ratio  est,  ut  et  consules  et  tribunipl. 
magistratu  se  abdicarent,  atque  utx-viri  maxima  po- 
testate  sine  provocatione  crearentur,  qui  et  summum 
imperium  haberent  et  leges  scriberent.  Qui  quum  x 
tabulas  summa  legum  aequitate  prudentiaque  con- 
scripsissent,  in  annum  posterum  decemviros  alios 
subrogaverunt,  quorum  non  similiter  fides  nec  iusti- 
tia  laudata.  Quo  tamen  e  collegio  laus  est  ilia  eximia 
C.  Iulii,  qui  hominem  nobilem  L.  Sestium,  cuius  in 
cubiculo  effossum  esse  se  praesente  mortuum  diceret, 
quum  ipse  potestatem  summam  haberet,  quod  decem¬ 
vir  sine  provocatione  esset,  vades  tamen  poposcit: 
quod  se  legem  illam  praeclaram  neglecturumnegaret, 
quae  de  capite  civis  Romani,  nisi  comitiis  centuriatis 
statui  vetaret. 

XXXVII.  62.  Tertius  est  annus  x-viralis  conse¬ 
cutus,  quum  iidem  essent,  nec  alios  subrogare  voluis- 
sent.  In  hoc  statu  rei  publicae,  quern  dixi  iam  saepe 
non  posse  esse  diuturnum,  quod  non  esset  in  omnes 
ordines  civitatis  aequabilis,  erat  penes  principes  tota 
res  publica,  praepositis  x- viris  nobilissimis,  non  op¬ 
posite  tribunis  pi.,  nullis  aliis  adiunctis  magistrati¬ 
bus,  non  provocatione  ad  populum  contra  necem  et 
verbera  relicta.  63.  Ergo  horum  ex  iniustitia  subito 
exorta  est  maxima  perturbatio  et  totius  commutatio 
rei  publicae:  qui  duabus  tabulis  iniquarum  legum  ad- 
ditis,  quibus,  etiam  quae  disiunctis  populis  tribui  so- 
lent,  connubia ,  haec  illi  ut  ne  plebei  cum  patribus  es¬ 
sent,  inhumanissima  lege  sanxerunt;  quae  postea  ple- 
beiscito  Canuleio  abrogata  est:  libidinoseque  omni 
imperio  et  acerbe  et  avare  populo  praefuerunt.  Nota 
scilicet  ilia  res  et  celebrata  monumentis  plurimis  lit— 
terarum;  quum  Decimus  quidam  Virginius  virginem 
filiam  propter  unius  ex  illis  x- viris  intemperiem  in 
foro  sua  manu  interemisset,  ac  maerens  ad  exercitum, 
qui  turn  erat  in  Algido,  confugisset;  milites  bellum 
illud,  quod  erat  in  manibus,  reliquisse  et  primum 
montem  sacrum,  sicut  erat  in  simili  caussa  antea  fa¬ 
ctum,  deinde  Aventinum  ar mates  insedisse  *  *  * 
(Desiderantur  paginae  octo.J 

f  Dicta  tore  L.  Quinctio  dicto.  (Philargyrius  ad  Virgil. 
Georg.  III.  125.  p.  9.  ed.  Paris.) 

***maiores  nostros  et  probavisse  maxime etretinuisse 
sapientissime  iudico. 

XXXVIII.  64.  Quum  ea  Scipio  dixisset,  silentio- 
que  omnium  reliqua  eius  exspectaretur  oratio;  turn 
Tubero:  Quoniam  nihil  ex  te,  Africane,  hi  maiores 
natu  requirunt,  ex  me  audies,  quid  in  oratione  tua  de- 

siderem.  Sane,  inquit  Scipio,  et  libenter  quidera. 
Turaille:  Laudavisse  mihi  videris  nostram  rem  pu¬ 
blicam,  quura  ex  te  non  de  nostra,  sed  de  omni  re  pu- 
blica  quaesisset  Laelius.  Nec  tamen  didici  ex  oratio- 
ne  tua,  istam  ipsam  rem  publicam,  quam  laudas,  qua 
disciplina ,  quibus  moribus  aut  legibus  constituere 
vel  conservare  possimus. 

XXXIX.  65.  Hie  Africanus:  Puto  nobis  mox  de 
instituendis  et  conservandis  civitatibus  aptiorem,  Tu- 
bero,  fore  disserendi  locum.  De  optimo  autem  statu 
equidem  arbitrabar  me  satis  respondisse  ad  id ,  quod 
quaesierat  Laelius.  Primum  enim  numero  definie- 
ram  genera  civitatum  tria  probabilia;  perniciosa  au¬ 
tem  tribus  illis  totidem  contraria;  nullumque  ex  eis 
nnum  esse  optimum ;  sed  id  praestare  singulis ,  quod 
e  tribus  primis  esset  modice  temperatum.  66.  Quod 
autem  exemplo  nostrae  civitatis  usus  sum,  non  ad  de- 
finiendum  optimum  statum  valuit;  nam  id  fieri  potuit 
sine  exemplo;  sed  ut  civitate  maxima  reapse  cernere- 
tur,  quale  esset  id,  quod  ratio  oratioque  describeret. 
Sin  autem  sine  ullius  populi  exemplo  genus  ipsum 
exquiris  optimi  status,  naturae  imagine  utendum  est 
nobis;  quoniam  tu  hanc  imaginem  urbis  et  populi 
ni  *  *  * 

(Multa  desiderantur .) 

XL.  67.  *  *  *  s.  quern  iamdudum  quaero  et  ad 
quern  cupio  pervenire.  l.  Prudentem  fortasse  quae- 
ris?  Turn  ille :  Istum  ipsum.  l.  Est  tibi  ex  his  ipsis, 
qui  adsunt,  bella  copia ,  velut  a  te  ipso  ordiare.  Turn 
Scipio:  Atque  utinam  ex  omni  senatu  pro  rata  parte 
esset!  Sed  tamen  est  ille  prudens,  qui,  ut  saepe  in 
Africa  vidimus,  immani  et  vastae  insidens  belluae, 
coercetet  regit  belluam;  quocumque  vult,  levi  admo- 
nitu,  non,  ac  tu,  inflectit  illam  feram.  l.  Novi  et,  tibi 
quum  essem  legatus,  saepe  vidi.  s.  Ergo  ille  Indus 
aut  Poenus  unam  coercet  belluam,  et  earn  docilem  et 
humanis  moribus  assuetam :  atveroea,  quae  latet  in 
animis  hominum ,  quaeque  pars  animi  mens  vocatur, 
non  unam  aut  facilem  ad  subigendum  frenat  et  domat, 
si  quando  id  efficit,  quod  perraro  potest.  Namque, 
et  ilia  tenenda  est  ferox  *  *  * 

( Desiderantur  quattuor  ad  minimum,  paginue.) 

XLI.  68.  1.  f  Quae  sanguine  alitur,  quae  in  omni 
crudelitate  sic  exsultat,  ut  vix  hominum  acerbis  fune- 
ribus  satietur.  (Nonius  v.  Exsultare  p.  300.  e  Cic.  1.  II.  de  Rep.) 

2.  f  Cupido  autem  et  expetenti  et  lubidinoso  et 
VOlutabundo  in  VOluptatibuS.  (Idem  v.  Volutabundus  p.  491. 
e  Cic.  1.  II.  de  Rep.) 

[3.  f  Tres  sunt  affectus,  qui  homines  in  omnia  faci- 
cinora  praecipites  agunt,  ira,  cupiditas,  libido.  Ira  ul- 
tionem  desiderat,  cupiditas  opes,  libido  voluptates.  (Lact. 
Inst.  1.  VI.  c.  19.)] 

4.  f  Quartaque  anxitudo  prona  ad  luctum  et  mae- 
rens,  semperque  ipsa  se  sollicitans.  (Non.  v.  Anxitudo  p. 
72.  e  Cic.  1.  II.  de  Rep.) 

5.  f  Esse  autem  angores,  si  miseria  afflictas  atque 
abiectas  timiditate  et  ignavia.  (idem v. Timor  p.  228.eCic.i. 
II.  de  Rep.) 

6.  f  Ut  auriga  indoctus  e  curru  trahitur,  operitur, 
eliditur,  laniatur.  (Idem  v.Elidere  p.  292.  e  Cic.  1.  II.  de  Rep.) 

[7.  f  Concitationes  animorum  iuncto  currui  similes 
sunt,  in  quo  recte  moderando  summum  rectoris  of/icium 
est,  ut  viam  noverit :  quam  si  tenebit,  quamlibet  concitate 
ierit,  non  offendet:  si  autem  aberraverit ,  licet  placide  ac 
leniter  eat,  aut  per  confragosa  vexabitur,  aut  per  praeci- 
pitia  labetur,  aut  certe,  quo  non  est  opus,  deferetur. 
(Lact.  Inst.  VI.  17.)] 


XLII.  69.  *  *  *  dici  possit.  Turn  Laelius:  Video 
iam  ilium,  quem  exspectabam,  virum  cui  praeficias 
officio  et  muneri.  Huic  scilicet,  Africanus,  uni  pae- 
ne :  nam  in  hoc  fere  uno  sunt  cetera,  ut  numquam  a  se 
ipso  instituendo  contemplandoque  discedat;  ut  ad 
imitationem  sui  vocet  alios  ;  ut  sese  splendore  animi 
et  vitae  suae  sicut  speculum  praebeat  civibus.  Ut 
enim  in  fidibus  aut  tibiis,  atque  ut  in  cantu  ipso  ac 
vocibus  concentus  est  quidam  tenendus  ex  distinctis 
sonis,  quem  immutatum  aut  discrepantem  aures  eru- 
ditae  ferre  non  possunt;  isque  concentus  ex  dissimil- 
limarum  vocum  moderatione  concors  tamen  efficitur 
et  congruens ;  sic  ex  summisetinfimis  et  mediis  et  in- 
teriectis  ordinibus,  ut  sonis,  moderata  ratione  civitas 
con  f  sensu  dissimillimorum  concinit:  et  quae  har- 
monia  a  musicis  dicitur  in  cantu,  ea  est  in  civitate 
concordia,  arctissimum atque  optimum  in  omni  re  pu- 
blica  vinculum  incolumitatis;  eaque  sine  iustitia  nul- 
lopacto  esse  potest.  (Haec  et  sequentia  refert  e  Cic.  1.  II.  de 
Rep.  Augustin.  C.  D.  II.,  21.  Tom.  V.  p.  131.) 

XLIII.  70.  Ac  deinde  quum  aliquanto  latius  et  ube- 
rius  disseruisset  (Scipio) ,  quantum  prodesset  iu¬ 
stitia  civitati,  quantumque  obesset,  si  ab- 
fuisset;  suscepit  deinde  Philus,  unus  eorum,  qui 
disputationi  aderant,  el  poposcit,  ut  haec  ipsa 
quaestio  diligentius  tractaretur  ac  de  iu¬ 
stitia  plura  dicerentur,  propter  illud,  quod  iam 
vulgu  ferebatur ,  rem  publicam  geri  sine  iniuria 
non  posse.  (Idem  ibid.) 

XLIV.  71.  *  *  *  plenam  esse  iustitiae.  Turn  Sci¬ 
pio:  Assentior  vero  renuntioque  vobis,  nihil  esse, 
quod  adhuc  de  re  publica  dictum  putemus,  aut  quo 
possimus  longius  progredi,  nisi  erit  confirmatum,  non 
modo  falsum  illud  esse,  sine  iniuria  non  posse,  sed 
hoc  verissimum  esse,  sine  summa  iustitia  rem  publi¬ 
cam  geri  nullo  modo  posse.  Sed,  si  placet,  in  hunc 
diem  hactenus.  Reliqua  (satis  enim  multa  restant) 
differamus  in  crastinum.  Quum  ita  placuisset,  finis 
disputandi  in  eum  diem  factus  est. 


LIBER  TER  T  I  US. 


A  L>  N  O  T  A  T  1  0. 

Principium  deest  in  cod.  Vat.  cum  ipso  titulo  libri  tertii 
Cui  qui  a  Maio  oh  foliorum  Vaticanorum  cum  extreme  libro  11. 
cohaerentiam  accensetur  praeclnrus  (cf.  Cic.  de  Legg.  1.,  9.) 
de  mente  humana  locus,  dispu  tationi  de  iustitia  prooemii  caus- 
sa  praemissus,  idem  a  Lactantio  (de  Opif.  dei  c.  1.)  ad  quartum 
librumrefertitr.  Maiorem autem inmodum  confirmat  Maii  sen- 
tentiam  libri  Ill.  summarium ,  quod  adiunxi,  ab  Aug  us  ti  no 
de  Civ.  Dei  11.,  21.  proditum.  Nam  si  verum  est,  quod  Vatica- 
nus  ille  Tullianae  dictionis  investigator  quum  ex  aliis  Lactun- 
tii  locis,  turn  maxime  ex  Inst.  1.  111.  extr.  count  us  est  ostende- 
re,  Cicero  huic  libro  prooemium  praemisit  huiuscemodi:  homi- 
nem  ea  lege  natum  esse ,  ut  ratione ,  qua  sola  a  ceteris  animan- 
tibus  differat,  studiose  exculta  sapientiae  beneficio  fruatur  et 
iustitiae.  Ita  Cicero ,  antequam  de  iustitia  disputaret ,  de  qua 
libro  III.  egisse  upud  Angus tinum  dicitur ,  facile  potuit  de 
mente  humana  disserere,  ut  quae  sit  una  capax  iustitiae. 

ARGUMENTUM  AUGUSTINI. 

In  terdo  libro  ntagna  conflictatione  res  acfa  est.  Suscepit 
enim  Philus  ipse  disputationem  eorum ,  qui  sentirent  sine  iniu- 
stitia  regi  non  posse  rem  publican) ;  purgans  sepraecipue,  ne  hoc 
ipse  sentire  crederetur:  egitque  sedulo  pro  iniustitia  contra  iu- 
stitiam ,  ut  banc  esse  utJlem  rei  publicae,  illam  yero  inntilem, 
veri  similibus  rationibus  et  exemplis  velut  conaretur  ostendere. 
Turn  Laelius,rogantibus  omnibus,  iustitiam  defendere  aggressus 
est,  asseruitque,  quantum  potuit,  nihil  tam  inimicum,  quam  in- 
iustitiam  civitati,  nec  omnino,  nisi  magna  iustitia,  geri  aut  stare 
posse  rem  publicam.  Qua  quaestione,  quantum  satis  visum  est, 
pertractata,  Scipio  ad  intermissa  revertitur;  recolitque  suam  at- 
que  conimendat  brevern  rei  publicae  definitionem ,  qua  dixexat 
earn  esse  rem  populi:  populum  autem  non  omnem  coetum  multi- 
tudinis,  sed  coetum  iuris  consensu  et  utilitatis  communione  so- 
ciatum  esse  determinat.  Docet  deinde,  quanta  sit  in  disputando 
definitionis  utilitas:  atque  ex  illis  suis  detinitionibus  colligit, 
tunc  esse  rem  publicam,  id  est  rem  populi,  quum  bene  ac  iuste 
geritur,  sive  ab  uno  rege,  sive  a  paucis  optimatibus,  sive  ab  uni- 
verso  populo.  Quum  vero  iniustus  est  rex,  quern  tyrannum,  mo¬ 
re  Graeco,  appellavit;  aut  iniusti  optimates,  quorum  consensum 
dixit  esse  factionem  ;  aut  iniustus  ipse  populus,  cui  nomen  usi- 
tatum  non  reperit,  nisi  ut  etiam  ipsum  tyrannum  vocaret;  non 
iam  vitiosam,  sicut  pridie  fuerat  disputatum,  sed  ,  sicut  ratio  ex 
illis  detinitionibus  connexa  docuisset,  omnino  nullam  esse  rem 
publicam :  quoniam  non  esset  res  populi,  quum  tyrannus  earn  fa- 
ctiove  capesseret;  nec  ipse  populus  iam  populus  esset,  si  esset 
iniustus,  quoniam  non  esset  multitudo  iuris  consensu  et  utilita¬ 
tis  communione  sociata,  sicut  populus  fuerat  definitus. 


*  *  * 

1.  1  .  \ .  f  In  libro  tertio  de  re  publica  Tullius  hominem 
dicit  non  ut  a  matre ,  sed  ut  a  noverca  natura  editum  in 
vitam,  corpore  nudo,  fragili  etinfirmo;  animo  autem 
anxio  ad  molestias,  humili  ad  timQres,  molli  ad  labo- 
res,  prono  ad  libidines;  in  quo  tamen  inesset  tam- 
quam  obrutus  quidam  divinus  ignis  ingenii  et  mentis. 

(Augustinus  contra  Iulianum  Pelag.  1.  IV.  c.  12.  Tom.  YU.  p.  1048. 
ed.  Basil.) 

2.  2.  j  Homo  quum  fragilis  imbecillisque  nascatur, 
tamen  et  a  mutis  omnibus  tutus  est;  et  ea  omnia,  quae  fir- 
miora  nascuntur,  etiamsi  vim  caeli  for  tiler  patiunlur,ab 
homine  tamen  tuta  esse  non  possunt.  Ita  fit,  ut  plus  ho- 
mini  conferat  ratio,  quam  natura  mutis:  quoniam  in  illis 
nec  magniludo  virium,  neque  firmitas  corporis  efficere 
potest,  quo  minus  aut  opprimantur  a  nobis,  aut  noslrae 
subiecta  sint  potestati  etc.  Plato  naturae  gratias  egit, 
quod  homo  natus  esset  etc.  (Lactant.  de  opificio  dei  c.  3.)  *  *  * 

( Desiderantur  hie  paginae  ad  minimum  quattuor.J 

II.  3.  *  *  *  et  vehiculis  tarditati :  eademque  quum 
accepisset  homines  inconditis  vocibus  inchoatum 
quiddam  et  confusum  sonantes,  incidit  has  et  distin- 
xit  in  partes,  et  ut  signa  quaedam ,  sic  verba  rebus 
impressit,  hominesque  antea  dissociatos  iucundissi- 
mo  inter  se  sermonis  vinculo  colligavit.  A  simili 
etiam  mente ,  vocis  qui  videbantur  infiniti  soni ,  pau¬ 
cis  notis  inventis,  sunt  omnes  signati  et  expressi,  qui- 
bus  et  colloquia  cum  absentibus  et  indicia  volunta- 
tum  et  monumenta  rerum  praeteritarum  tenerentur. 
Accessit  eo  numerus,  res  quum  ad  vitam  necessaria, 
turn  una  immutabilis  et  aeterna :  quae  prima  impulit 
etiam,  ut  suspiceremus  in  caelum,  nec  frustra  side- 
rum  motus  intueremur,  dinumerationibusque  noctium 
ac  dierwm  *  *  * 

( Desiderantur  octo  fere  paginae.) 

III.  i.  *  *  *  quorum  animi  altius  se  extulerunt  et 
aliquid  dignum  dono,  ut  ante  dixi,  deorum  aut  efficere 
aut  excogitare  potuerunt.  Quare  sint  nobis  isti,  qui 


de  ratione  vivendi  disserunt,  magni  homines,  ut  sunt, 
sint  eruditi,  sint  veritatis  et  virtutis  magistri;  dum- 
modo  sit  haec  quaedam,  sive  a  viris  in  rerum  publica- 
rum  varietate  versatis  inventa,  sive  etiam  in  istorum 
otio  ac  litteris  tractata  res,  sicut  est,  minime  quidem 
contemnenda,  ratio  civilis  et  disciplina  populorum; 
quae  perficit  in  bonis  ingeniis,  id  quod  iam  persaepe 
perfecit,  ut  incredibilis  quaedam  et  divina  virtus  ex- 
sisteret.  5.  Quod  si  quis  ad  ea  instrumenta  animi, 
quae  natura ,  quaeque  civilibus  institutis  habuit,  ad- 
iungendam  sibi  etiam  doctrinam  et  uberiorem  rerum 
cognitionem  putavit,  ut  ii  ipsi,  qui  in  horum  librorum 
disputatione  versantur,  nemo  est,  quin  eos  anteferre 
omnibus  debeat.  Quid  enim  potest  esse  praeclarius, 
quam  quum  rerum  magnarum  tractatio  atque  usus 
cum  illarum  artium  studiis  etcognitione  coniungitur? 
Aut  quid  P.  Scipione,  quid  C.  Laelio,  quid  L.  Philo 
perfectius  cogitari  potest?  qui,  ne  quid  praetermitte- 
rent,  quodadsummam  laudem  clarorum  virorum  per- 
tineret,  ad  domestic[or]um  maiorumque  morem  etiam 
hanc  a  Socrate  adventitiam  doctrinam  adhibuerunt. 
6.  Quare  qui  utrumque  voluit  et  potuit,  id  est,  ut 
quum  maiorum  institutis ,  turn  doctrina  se  instrueret, 
ad  laudem  hunc  omnia  consecutum  puto.  Sin  alteru- 
tra  sit  via  prudentiae  deligenda,  tamen,  etiam  si  cui 
videbitur  ilia  in  optimis  studiis  et  artibus  quieta  vitae 
ratio  beatior ,  haec  civilis  laudabilior  est  certe  et  illu- 
strior,  ex  qua  vita  sic  summi  viri  ornantur,  ut  vel  Mb 
Curius, 

Quern  nemo  ferro  potuit  superare  nec  auro : 
vel  *  *  * 

(Desiderari  videntur  paginae  sex.) 

IV.  7.  *  *  *  fuisse  sapientiam :  tamen  hoc  in  ratio¬ 
ne  utriusque  generis  interfuit,  quod  illi  verbis  et  arti¬ 
bus  aluerunt  naturae  principia ,  hi  autem  institutis  et 
legibus.  Plures  vero  haec  tulit  una  civitas,  si  minus 
sapientes,  (quoniam  id  nomen  illi  tam  restricte  te- 
nent;)  at  certe  summa  laude  dignos,  quoniam  sapien- 
tium  praecepta  et  inventa  coluerunt.  Atque  etiam 
{quod  et  sunt  laudandae  civitatesetfuerunt),  quoniam 
id  est  in  rerum  natura  longe  maximi  consilii,  consti- 
tuere  earn  rem  publicam,  quae  possit  esse  diuturna: 
si  singulos  numeremus  in  singulas,  quanta  iam  repe- 
riatur  virorum  excellentium  multitudo!  Quod  si  aut 
ItaliaeLatium,  aut  eiusdemSabinam  autVolscam  gen- 
tem,  siSamnium,  siEtruriam,  si  magnam  illam Grae- 
ciam  collustrare  animo  voluerimus;  si  deinde  Assy- 
rios,  si  Persas,  si  Poenos,  si  haec  *  *  * 

(Desiderantur  paginae  duodecim.) 

V.  8.  *  *  *  advocati.  Et  Philus :  Praeclaram  vero 
caussam  ad  me  defertis,  quum  me  improbitatis  patro- 
cinium  suscipere  vultis.  Atquiid  tibi,  inquit  Lae- 
lius,  verendum  est,  si  ea  dixeris,  quae  contra  iusti¬ 
tiam  dici  solent,  ne  sic  etiam  sentire  videare,  quum 
et  ipse  sis  quasi  unicum  exemplum  antiquae  probita- 
tis  et  fidei ,  neque  sit  ignota  consuetudo  tua  contrarias 
in  partes  disserendi,  quod  ita  facillime  verum  inveni- 
ri  putes.  Et  Philus,  Heia  vero,  inquit,  geram  morem 
vobis  et  me  oblinam  sciens ;  quod  quoniam ,  qui  au- 
rum  quaerunt,  nonputant  sibi  recusandum,  nos,  quum 
iustitiam  quaeramus,  rem  multo  omni  auro  cariorem, 
nullam  profecto  molestiam  fugere  debemus.  Atque 
utinam,  quemadmodum  oratione  sum  usurus  aliena, 
sic  mihi  ore  uti  liceret  alieno!  Nunc  ea  dicenda  sunt 


DE  RE  PUBLICA  LIB.  III.  CAP.  1  —  11. 


V 


H9i 


L.  Furio  Phiio,  quaeCarneades,  Graecus  homo  et  con- 
suetus  quod  commodum  esset,  verbis  *  *  * 

(Desiderari  vklentur  paginae  quatluor.) 

9.  3.  f  Neque  ego  hercle  ex  meet  animi  sentenlia  lo- 
quar,  sed  lit  Carneadi  respondeatis,  qui  saepe  optimas 
caussas  ingenii  calumnia  ludificari  solet.  (Nonius  v.Ca- 
lumnia  p.  263.  cf.  Lactant.  Inst.  1.  VII.  c.  7.) 

VI.  4.  -j-  Carneades,  Academicae  sectae  philosophus, 
cuius  in  disserendo  quae  vis  fuerit,  quae  eloquentia,  quod 
acumen,  qui  nescit,  is  ex  praedicatione  Ciceronis  inlelli- 
get  aut  Lucilii,  apud  quern  disserens  Neplunus  de  re  dif- 
ficillima  ostendit  non  posse  id  explicari ,  nec  si  Car- 
neadem  ipsum  Orcus  remittat.  Is  quum  legatus 
ab  Atheniensibus  Romam  missus  esset,  dispulavil  de  iu¬ 
stitia  copiose,  audiente  Galba  et  Calorie  Censorio,  maxi- 
mis  tunc  oratoribus.  Sed  idem  disputationem  suam  po- 
stridie  contraria  disputations  subvertit,  et  iustitiam, 
quampridie  laudaverat,  sustulit;  non  quidem  pliilosophi 
gravitate,  cuius  firma  et  stabilis  debet  esse  sententia;  sed 
quasi  oratorio  exercitii  genere  in  utramque  partem  dis- 
serendi.  Quod  ille  faccre  solebat ,  ut  alios  quidlibet  as- 
serenles  posset  refutare.  Earn  disputationem,  qua  iusli- 
tia  evertitur,  apud  Ciceronem  L.  Fur  ius  recordatur :  cre¬ 
do,  quoniam  de  re  publica  disserebat,ut  defensionem  lau- 
dalionemque  eius  inducer  el,  sine  qua  putabat  regi  non 
posse  rent  publicam.  Carneades  autem,  ut  Arislolelem 
refelleret  ac  Platonem,  iustitiae  patronos,  prima  ilia  dis- 
putatione  collegit  ea  omnia,  quae  pro  iustitia  dicebantur, 
ut  posset  ilia,  sicut  fecit,  evertere.  (Lactant.  Inst.  i.  v.  c.  14.) 

VII.  10.  5.  -j-  Plurimi  quidem  philosophorum ,  sed 
maxime  Plato  et  Aristoleles ,  de  iustitia  multa  dixerunt, 
asserentes  el  extollentes  earn  summa  laudevirlutem,quod 
suum  cuique  tribuat,  quod  aequitatem  in  omnibus  servet, 
et  quum  ceterae  virlutes  quasi  tacilae  sint,  et  intus  inclu- 
sae,  solam  esse  iustitiam,  quae  nec  sibi  tantum  conciliata 
sit,  nec  occulta,  sed  foras  tola  promineat,  et  ad  bene  fa¬ 
ciendum  prona  sit,  ut  quam  plurimis  prosit.  Quasi  ve- 
ro  in  iudicibus  solis  atque  inpolestate  aliqua  constitutis 
iustitia  esse  debeat  et  non  in  omnibus.  1  1 .  Atqui  nullus 
est  hominum  no  infirmorum  quidem  ac  mendicorum,  in 
quern  iustitia  cadere  non  possit.  Sed  quia  ig nor abant, 
quid  esset,  unde  proflueret,  quid  operis  haberet,  summam 
illam  virtutem,  id  est  commune  omnium  bonum,  paucis 
tribuerunt,  eamque  nullas  utilitates  proprias  aucupari, 
sed  alienis  tantum  commodis  studere  dixerunt.  Nec  im- 
merito  exstitit  Carneades,  homo  summo  ingenio  et  acumi- 
ne,  qui  refelleret  istorum  orationem  et  iustitiam,  quae 
fundamentum  stabile  non  habebat,  ever  ter  et;  non  quia 
vituperandam  esse  iustitiam  sentiebat,  sed  ut  illos  defen- 
sores  eius  oslenderel  nihil  cerli,  nihil  firmi  de  iustitia 
disputare.  (Lactant.  epitom.  c.  55.) 

6.  f  Iustitia  foras  spectat  et  proiecta  tota  est  atque 
eminet.  (E  Cic.l.  de  Rep.  n.,  ut  ait  Nonius  y.  Proiectum  p.  373.) 

7.  -J-  Quae  virtus  praeter  ceteras  tota  se  ad  alienas 
porrigit  utilitates  atque  explicat.  (indidem,  ut  ait  idem  v. 
Explicare  p.  299.) 

VIII.  12.  *  *  *  et  reperiret  et  tueretur;  alter  autem 
de  ipsa  iustitia  quattuor  implevit  sane  grandes  libros. 
Nam  abChrysippo  nihil  magnum  nec  magnificum  de- 
sideravi,  qui  suo  quodam  more  loquitur,  ut  omnia 
verborum  momentis,  non  rerum  ponderibus  exami¬ 
ned  Illorum  fuit  heroum,  earn  virtutem,  quae  est 
una,  simodo  est,  maxime  munifica  et  liberalis,  et  quae 
omnes  magis,  quam  sepse  diligit,  aliis  nata  potius, 
quam  sibi,  excitare  iacentem  et  in  illo  divino  solio 
non  longe  a  sapientia  collocare.  13.  Nec  vero  illis 
aut  voluntas  defuit:  qutffe  enim  iis  scribendi  aliacaus- 


sa,  aut  quod  omnino  consilium  fuit?  aut  ingenium, 
quo  omnibus  praestiterunt.  Sed  eorum  et  volunta- 
tem  et  copiam  caussa  vicit.  Ius  enim,  de  quo  quaeri- 
mus,  civile  est  aliquod,  naturale  nullum:  nam  si  es¬ 
set,  ut  calida  et  frigida ,  et  amara  et  dulcia ,  sic  essent 
iusta  et  iniusta  eadem  omnibus. 

IX.  14.  Nunc  autem,  siquis,  illo  Pacuviano  in- 
vehens  alitum  anguium  curru,  multas  et  va- 
rias  gentes  et  urbes  despicere  et  oculiscollustrare pos¬ 
sit;  videat  pri-mum  in  ilia  incorrupta  maxime  gente 
Aegyptiorum ,  quae  plurimorum  saeculorum  et  even- 
torum  memoriam  litteris  continet,  bovem  quemdam 
putari  deum,  quern  Apim  Aegvptii  nominent:  multa- 
que  alia  portenta  apud  eosdem ,  et  cuiusque  generis 
belluas  numero  consecratas  deorum.  Deinde  Grae- 
ciae,  sicut  apud  nos,  delubra  magnifica  humanis  con- 
secrata  simulacris,  quae  Persae  nefaria  putaverunt: 
eamque  unam  ob  caussam  Xerxes  inflammari  Athe- 
niensium  fana  iussisse  dicitur,  quod  deos,  quorum 
domus  esset  omnis  hie  mundus ,  inclusos  parietibus 
contineri  nefas  esse  duceret.  15.  Post  autem  cum 
Persis  et  Philippus  qui  cogitavit,  et  Alexander  qui 
gessit,  hanc  bellandi  caussam  inferebat,  quod  vellet 
Graeciae  fana  punire:  quae  nereficienda  quidem  Graii 
putaverunt,  ut  esset  posteris  ante  oculos*  documen- 
tum  Persarum  sceleris  sempiternum.  Quam  multi, 
ut  Tauri  in  Axino,  ut  rex  Aegypti  Busiris,  ut  Galli,  ut 
Poeni,  homines  immolare  etpium  et  diis  immortali- 
bus  gratissimum  esse  duxerunt!  Vitae  vero  instituta 
sic  distant,  ut  Cretes  et  Aetoli  latrocinari  honestum 
putent,  Lacedaemonii  suos  omnes  agros  esse  dictita- 
rint,  quos  spiculo  possent  attingere.  Athenienses 
iurare  etiam  publice  solebant,  omnem  suam  esse  ter¬ 
rain,  quae  oleam  frugesve  ferret.  Galli  turpe  esse 
ducunt  frumentum  manuquaerere :  itaquearmatialie- 
nos  agros  demetunt.  16.  Nos  vero  iustissimi  homi¬ 
nes,  qui  Transalpinas  gentes  oleam  et  vitem  serere 
non  sinimus,  quo  pluris  sint  nostra  oliveta  nostraeque 
vineae:  quod  quum  faciamus,  prudenter  facere  dici- 
mur,  iuste  non  dicimur;  ut  intelligatis ,  discrepare  ab 
aequitate  sapientiam.  Lycurgus  autem,  ille  legum 
optimarum  et  aequissimi  iuris  inventor,  agros  locu- 
pletium  plebi,  ut  servitio,  colendos  dedit. 

X.  17.  Genera  vero  si  velim  iuris,  institutorum, 
morum  consuetudinumque  describere ,  non  modo  in 
totgentibus  varia,  sed  in  una  urbe  vel  in  hac  ipsa  mil- 
lies  mutata  demonstrem  :  ut  hie  iuris  noster  interpres 
alia  nuncManilius  iura  dicat  esse  de  mulierum  legatis 
et  hereditatibus ,  alia  solitus  sit  adolescens  dicere, 
nondum  Voconia  lege  lata :  quae  quidem  ipsa  lex  uti- 
litatis  virorum  gratia  rogata  in  mulieres  plena  est  in- 
iuriae.  Cur  enim  pecuniam  non  habeat  mulier?  cur 
virgini  Vestali  sit  heres,  non  sit  matri  suae?  Cur  au¬ 
tem,  si  pecuniae  modus  statuendus  fuit  feminis,  P. 
Crassi  lilia  posset  habere,  si  unica  patri  esset,  aeris 
millies  salva  lege;  mea  tricies  non  posset  *  *  * 

( Desiderari  videntur  paginae  duae.J 

Xi  ,|§  ***  Sanxisset  iura  nobis;  et  omnes  iisdem 
et  idem  non  alias  aliis  uterentur.  Quaero  autem:  si 
iusti  hominis  et  si  boni  est  viri  parere  Jegibus;  qui- 
bus?  an  quaecumque  erunt?  at  nec  inconstantiam  vir¬ 
tus  recipit,  nec  varietatem  natura  patitur;  legesque 
poena,  non  iustitia  nostra ,  comprobantur.  Nihil  ha- 
bet  igitur  naturale  ius :  ex  quo  illud  efficitur,  ne  iustos 
quidem  esse  natura.  An  vero  in  legibus  varietatem 
esse  dicunt:  natura  autem  viros  bonos  earn  iustitiam 
sequi,  quae  sit,  non  earn,  quae  putetur?  esse  enim  hoc 

boni  viri  et  iusti ,  tribuere  id  cuique ,  quod  sit  quoque 
dignum.  19.  Ecquid  ergo  primum  mutis  tribuemus 
belluis?  non  enim  mediocres  viri,  sed  maximi  et  do- 
cti,  Pythagoras  et  Empedocles,  unam  omnium  ani- 
mantium  conditionem  iuris  essedenuntiant;  clamant- 
que  inexpiabiles  poenas  impendere  iis ,  a  quibus  vio- 
latum  sit  animal.  Seel  us  est  igitur  nocere  bestiae  ; 
quod  scelus  qui  velit  *  *  * 

(Multa  desiderantur .) 

XII.  20.  8.  -f-  Nam  quum  quaereretur  ex  eo ,  quo 
scelereimpulsusmare  haberet  infestum  uno  myoparo- 
ne;  eodem,  inquit,  quo  tu  orbem  terrae.  (Nonius  v.  in¬ 
festum  mare  haberet  p.  125.  v.  Habere  p.  318.  v.  Myoparo  p.  534.  e 
Cic.  1.  HI.  de  Kep.) 

21 .  *  *  *  omnibus  quaeritote.  »Sapientia  iubet  augere 
opes,  amplificare  divitias,«  pro ferre  fines.  Undeenim 
potuisset  [Alexander]  summus  ille  imperator,  qui  in 
Asia ohm  [armis]  fines  imperii  propagavit;  nisi  aliquid 
de  alieno  accessisset;  —  imperare,  quam  plurimis 
frui  voluptatibus,  pollere,  regnare,  dominari?  Iustitia 
autem  praecipit  parcere  omnibus,  consulere  generi 
hominum,  suum  cuique  reddere,  sacra,  publica,  [alie- 
na]  non  [tangere].  Quid  igitur  efficitur?  Si  sapien- 
tiaepareas,  divitiae,  potestates,  opes,  honores,  impe- 
ria,  regna ,  vel  privatis  vel  populis.  Sed  quoniam  de 
re  publica  loquimur,  sunt  illustriora,  quae  publice 
Hunt :  quoniamque  eadem  est  ratio  iuris  in  utroque,  de 
populi  sapientia  dicendum  puto.  Ut*  iam  omittam 
alios,  noster  hie  populus,  quem  Africanus  hesterno 
sermone  a  stirpe  repetivit,  cuius  imperio  iam  orbis 
terrae  tenetur,  iustitia  an  sapientia  est  e  minimo 
omnium  *  *  * 

( Desiderantur  paginae  ad  minimum  quattuor.) 

XIII.  22.  9.  f  Quantum  a  iustitia  recedat  utilitas, 
populus  ipse  Romanus  docet,  qui  per  fetiales  bella  indi- 
cendo,  et  legitime  iniurias  faciendo,  semper que  aliena 
cupiendo  atque  rapiendo,  possessionem  sibi  totius  orbis 
comparavit.  (Lactant.  Inst.  1.  VI.  c.  9.) 

10.  -J-  Quae  sunt  patriae  commoda ,  nisi  alter ius  ci- 
vitatis  aut  gentis  incommoda?  id  est  fines  propagare, 
aliis  violenter  ereptos,  augere  imperium,  vectigalici  face- 
re  meliora  etc.  Itaque  haec  bona  quisquis  patriae  ac- 
quisierit,  hoc  est  eversis  civitatibus  gentibusque  deletis 
aerarium  pecunia  referserit,  agros  ceperit,  cives  suos  lo- 
cupletiores  fecerit,  hie  laudibus  fertur  in  caelum,  in  hoc 
putatur  summa  et  perfecta  esse  virtus:  qui  error  non  mo- 
do  populi  et  imperitorum,  sed  etiam  philosophorum  est, 
qui  praecepta  quoque  dant  ad  iniustitiam.  (Lactant.  Inst.  1. 

VI.  c.  6.) 

XIV.  23.  ***  Sunt  enim  omnes,  qui  in  populum 
vitae  necisquepotestatemhabent,  tyranni;  sed  se  Iovis 
optimi  nomine  malunt  reges  vocari.  Quum  autem 
certi  propter  divitias  aut  genus  aut  aliquasopes  rem 
publicam  tene[a]nt,  est  factio;  sed  vocantur  illi  opti- 
mates.  Si  vero  populus  plurimum  potest,  omniaque 
eius  arbitrio  reguntur,  dicitur  ilia  libertas,est  vero  li- 
centia.  Sed  quum  alius  alium  timet  et  homo  homi- 
nem  et  ordo  ordinem,  turn,  quia  sibi  nemo  confidit, 
quasi  pactio  fit  inter  populum  et  potentes :  ex  quo  ex- 
sistit  id ,  quod  Scipio  laudabat,  coniunctum  civitatis 
genus.  Etenim  iustitiae  non  natura  nec  voluntas,  sed 
imbecillitas  mater  est.  Nam  quum  de  tribus  unum 
esset  optandum,  aut  facere  iniuriam  nec  accipere,  aut 
et  facere  et  accipere,  aut  neutrum :  optimum  est  face- 
re,  impune  si  possis,  secundum  nec  facere  nec  pati, 


miserrimum  digladiari  semper  turn  faciendis  turn  ac- 
cipiendis  iniuriis.  Ita  qui  primum  illud  assequi  *** 
(Aliquot  paginae  desunt.) 

XV.  24.  11.  f  Carneadis  summa  disputationis  haec  fuit: 
lura  sibi  homines  pro  utilitate  sanxisse,  scilicet  varia 
pro  moribus;  et  apud  eosdem  pro  lemporibus  saepemuta- 
ta;  ius  autem  naturale  esse  nullum.  Omnes  el  homines 
et  alias  animantes  ad  Militates  suas  natura  ducenle  fer- 
ri;  proinde  aut  nullam  esse  iustitiam;  aut,  si  sit  aliqua, 
summam  esse  stultitiam,  quoniam  sibi  noceret,  alienis 
commodis  consulens.  Kt.  inferebat  haec  argumenta :  Omnibus 
populis,  qui  (lorerent  imperio ,  et  Romanis  quoque  ipsis, 
qui  totius  orbis  potirentur ,  si  iusti  velint  esse,  hoc  est  si 
aliena  restituant ,  ad  casas  esse  redeundum  et  in  egestate 
ac  miseriis  icicendum.  (Lactant.  Inst.  l.  v.  c.  16.) 

25.  ***  praeter  Arcadas  et  Athenienses,  qui,  credo,  ti- 
mentes  hoc  interdictum  iustitiae  nequandoexsisteret, 
commenti  sunt,  se  de  terra,  tamquam  hos  ex  arvis 
musculos,  exstitisse. 

XVI.  26.  Ad  haec  ilia  dici  solent  primum  ab  iis, 
qui  minime  sunt  in  disserendo  mali;  qui  in  hac  caus- 
sa  eo  plus  auctoritatis  habent,  quia,  quum  de  viro  bo- 
no  quaeritur,  quem  apertum  et  simplicem  volumus 
esse,  non  sunt  in  disputando  vafri,  non  veteratores, 
non  malitiosi.  Negant  enim  sapientem  idcirco  virum 
bonum  esse,  quod  eum  sua  sponte  ac  per  se  bonitas  et 
iustitia  delectet;  sed  quod  vacua  metu,  cura,  sollici- 
tudine,  periculo  vita  bonorum  virorumsit:  contra  au¬ 
tem  improbis  semper  aliqui  scrupus  in  animis  hae- 
reat,  semper  iis  ante  oculos  iudicia  et  supplicia  ver- 
sentur.  Nullum  autem  emolumentum  esse,  nullum 
iniustitia  partum  praemium  tantum,  semper  ut  ti- 
meas,  semper  ut  adesse,  semper  ut  impendere  ali- 
quam  poenam  putes,  damna  *  *  * 

(Desiderantur  in  Cod.  Vat.  quattuor  ad  minimum  paginae,  qua- 
rum  aliquod  supplementum  est  ap.  Lactant.  Inst.  1.  V.  c.  12.  Nam 
qui  e  Cicerone  affertur  ab  eo  locus,  ultimam  lacunae  et  primam  ora- 
tionis  post  hanc  lacunam  in  Cod.  redintegratae  partem  exhibet ,  cin- 
cinnis  ornatam.) 

XVII.  27.  12.  (Lact.  Inst.  1.  V.  c.  12.)  Quaero,  si 
duo  sint,  quorum  alter  optimus  vir,  aequissimus, 
summa  iustitia,  singulari  fide;  alter  insignis  scelere 
et  audacia :  et  si  in  eo  sit  errore  civitas ,  ut  bonum  il¬ 
ium  virum  sceleratum,  facinorosum,  nefarium  putet; 
contra  autem,  qui  sit  improbissimus ,  existimet  esse 
summa  probitate  aefide,  proque  hac  opinione  omnium 
civium  bonus  ille  vir  vexetur,  rapiatur,  manus  ei  de- 
nique  a/Terantur*,  effodiantur  oculi,  damnetur,  vin- 
ciatur,  uratur,  extermi»netur,  egeat,  postremo  iure 
»etiam  optimo  omnibus  miserrimus  esse  videatur: 
»contra  autem  ille  improbus  laudetur,  colatur,  ab 
»omnibus  diligatur,  omnes  ad  eum  honores,  omnia 
simperia,  omnes  opes,  omnes  undique  copiae  confe- 
»rantur ,  vir  denique  optimus  omnium  existimatione 
»et  dignissimus  omni  fortuna  optima  iudicetur;  quis 
standem  erit  tarn  demens ,  qui  dubitet,  utrum  se  esse 
»malit?« 

XVIII.  28.  Quod  in  singulis,  id  est  in  populis: 
nulla  est  tam  stulta  civitas,  quae  non  iniuste  imperare 
malit,  quam  servire  iuste.  Nec  vero  longius  abibo. 
Consul  ego  quaesivi,  quumvos  mihi  esselisinconsilio, 
de  Numantino  foedere.  Quis  ignorabat  Q.  Pompeium 
fecisse  foedus,  eadem  in  caussa  esseMancinum?  Alter 
vir  optimus  etiam  suasit  rogationem ,  me  ex  sengtus 
consulto  ferente;  alter  acerrime  se  defendit.  Si  pu- 
dor  quaeritur,  si  probitas,  si  ftdes,  Mancinus  haec  at-  t 
tulit;  si  ratio,  consilium,  prudentia,  Pompeius  anti- 
stat.  Utrum  *  *  *  • 

( Aliquot  desunt  paginae.) 

XIX.  29.  13.  *J"  Turn,  omissis  communibus,  ad  propria  ve- 
niebat  (Cameades).  Bonus  vir,  inquit,  si  habeat  servum  fugi- 
tivum  vel  domum  insalubrem  ac  peslilentem,  quaevitia 
solus  sciat  et  ideo  proscribat,  ut  vehdal,  utrumne  profite- 
bitur,  fugitivum  servum  vel  peslilentem  domum  se  vende- 
re,  an  celabit  emptorem?  Si  profilebilur ,  bonus  quidem, 
quia  non  fal let,  sed  tamen  stultus  iudicabitur ,  quia  vel 
parvo  vendet,  vel  omnino  non  vendet.  Si  celavcrit,  erit 
quidem  sapiens,  quia  rei  consulet;  sed  idem  malus,  quia 
fallet.  Rursus,  si  reperiat  aliquem,  qui  aurichalcum  se 
pulet  vendere,  quum  sit  illud  aurum :  aut plumbum,  quum 
sit  argentum:  tacebitne,  ut  id  parvo  emat,  an  indicabit, 
ut  magno?  Stultum  plane  videtur,  malle  magno.  Unde 

intelligi  volebat ,  et  eum ,  qui  sit  iustus  ac  bonus ,  stultum  esse ;  et 
eum,  qui  sapiens,  malum. 

XX.  30.  Transscendebat  ergo  ad  maiora,  in  quibus  nemo 
posset  sine  periculo  vitae  iustus  esse.  Dieebat  enim :  Nempe  iu¬ 
stitia  est,  hominem  non  oceidere ,  alienumprorsus  non  at- 
tingere.  Quid  ergo  iustus  faciet,  si  forte  naufragium  fe¬ 
cerit,  et  aliquis  imbecillior  viribus  tabulam  ceperit?  non- 
ne  ilium  tabula  deturbabit,  ut  ipse  conscendat ,  eaque  ni- 
xus  evadat,  maxime  quum  sit  nullus  medio  mart  testis? 
Si  sapiens  est,  faciet:  ipsi  enim  pereundum  est,  nisi  fece- 
rit.  Si  autem  mori  maluerit,  quam  manus  inferre  alte- 
ri,  iam  vero  iustus  ille,  sed  stultus  est,  qui  vitae  suae  non 
par  cat,  dum  parcit  alienae.  item:  Si,  acie  suorum  fusa, 
liostes  insequi  coeperint,  et  iustus  ille  nactus  fuerit  ali¬ 
quem  saucium  equo  insidentcm:  etne  parcet,  ut  ipse  occi- 
datur;  an  deiicietexequo,  ut  ipse  possit  hostem  effugcre? 
quod  si  fecerit ,  sapiens,  sed  idem  malus ;  si  non  fecerit, 
iustus,  sed  idem  stultus  sit  necesse  est.  31.  ita  ergo  iusti- 
tiam  quum  in  duas  partes  divisisset,  alteram  civilem  esse  dicens ,  al¬ 
teram  naturalem ;  utramque  subvertit;  quod  ilia  civilis  sapientia  sit 
quidem,  sed  iustitia  non  sit;  naturalis  autem  ilia  iustitia  sit  quidem, 
sed  non  sit  sapientia.  Arguta  haec  plane  ac  venenata  sunt,  et  quae 
M.  Tullius  non  potuit  refellere.  Nam  quum  faciat  Laelium  Furio 
respondentem  pro  iustitiaque  dicentem,  irrefutata  haec,  tamquam 
foveam,  praetergressus  est.  (Lactant.  Inst.  1.  V.  c.  16.) 

XXI.  32.***  14.  -j-  Non  gravarer,  Laeli,  nisi  et 
hos  velle  putarem,  etipse  cuperem  te  quoque  aliquant 
partem  huius  nostri  sermonis  attingere:  praesertim 
quum  heri  ipse  dixeris,  te  nobis  etiam  superfuturum. 
Verum  id  quidem  fieri  non  potest;  ne  desis ,  omnes  te 
rOgamilS.  (E  1.  de  Rep.  II.  ut  ait  Gellius  N.  A.  1.  I.  c.  22.  immo 
e  1.  de  Rep.  III.  ut  vult  Mains,  ob  hesternum,  quern  Cicero  hie  me- 
morat,  sermonem  i.  e.  diei  primi  libris  I.  et  II.  expositum.) 

15.  f  Sed  iuventuti  nostrae  minime  audiendus: 
quippe  si  ita  sensit,  ut  loquitur,  est  homo  impurus; 
sin  aliter,  quod  malo,  oratio  est  tamen  immanis.  (No¬ 
nius  v.  Impurus  p.  323.  e  Cic.  1.  III.  de  Rep.) 

XXII.  33.  16.  -j-  Est  quidem  vera  lex  recta  ratio, 
naturae  congruens ,  diffusa  in  omnes ,  constans ,  sem- 
piterna,  quae  vocet  ad  officium  iubendo,  vetando  a 
fraude  deterreat,  quae  tamen  neque  probos  frustra  iu- 
bet  aut  vetat,  nec  improbos  iubendo  aut  vetando  mo- 
vet.  Huic  legi  nec  obrogari  fas  est,  neque  derogari 
ex  hac  aliquid  licet,  neque  tota  abrogari  potest:  nec 
vero  aut  per  senatum  aut  per  populum  solvi  hac  lege 
possumus:  neque  est  quaerendus  explanator  aut  in- 
terpres  eius  alius :  nec  erit  alia  lex  Uomae ,  alia  Athe- 
nis,  alia  nunc,  alia  posthac;  sed  et  omnes  gentes  et 
omni  tempore  una  lex  et  sempiterna  et  immutabilis 
continebit,  unusque  erit  communis  quasi  magister  et 
imperator  omnium  deus;  ille  legis  huius  inventor, 
disceptator,  lator,  cui  qui  non  parebit,  ipse  se  fugiet, 
ac  naturam  hominis  aspernatus  hoc  ipso  luet  maxi- 
mas  poenas,  etiam  si  cetera  supplicia,  quae  putantur, 
effllgerit.  (Lactant.  Inst.  1.  VI.  c.  8.  e  Cic.  1.  dc  Rep.  III.) 


XXIII.  34. f  Scio  in  libro  Ciceronis  tertio,  nisi  fallor,  de  re 
pubiica,  disputari:  nullum  bellum  suscipi  a  civitate  opti¬ 
ma,  nisi  aut  pro  fide  aut  pro  salute.  Quid  autem  dicat 
pro  salute,  vel  intelligi  quam  salutem  velit,  alio  loco,  demonstrans: 

Sed  hispoenis,  inquit,  quasetiamstultissimisentiunt, 
egestate,  exsilio,  vinculis,  verberibus,  elabuntur  sae- 
pe  privati,  oblata  mortis  celeritate:  civitatibus  autem 
mors  ipsa  poena  est,  quae  videtur  a  poena  singulos 
vindicare.  Debet  enim  constituta  sic  esse  civitas,  ut 
aeterna  sit.  Itaque  nullus  interitus  est  rei  publicae 
naturalis,  ut  hominis:  in  quo  mors  non  modo  neces- 
saria  est,  verum  etiam  optanda  persaepe.  Civitas 
autem  quum  tollitur,  deletur,  exstinguitur.  Simile 
estquodam  modo,  ut  magnis  parva  conferamus,  ac  si 
omnis  hie  mundus  intereat  et  concidat.  (Augustinus  de 

Civit.  D.  XXII.  6.  Tom.  V.  p.  1336.  sq.) 

35.  8.  f  In  re  pubiica  dicit  Cicero:  Ilia  inillSta  bella SUnt, 
quae  sunt  sine  caussa  suscepta,  idem  Tullius,  paucis  in- 
teriectis,  sub[di]dit;  Nullum  bellum  iustum  habetur,  nisi 
denuntiatum,  nisi  indictum,  nisi  [de]  repetitis  rebus. 

(Isidorus  Orig.  XVIII.  1.) 

96.  f  Noster  autem  populus  sociis  defendendis 
terrarum  iam  omnium  potitus  est.  (Nonius  cap.  de  num. 
et  cas.  p.  49S.  e  Cic.  1.  III.  de  Rep.) 

XXIV.  36.  -f-  Disputatur  eerie  acerrime  atque  for- 
tissime  in  eisdern  ipsis  de  re  pubiica  libris  adversus  iniu¬ 
stitiam  pro  iustitia.  Et  quoniam,  quum  prius  agere- 
tur  pro  iniuslitiae  partibus  contra  iustitiam  et  diceretur 
nisi  per  iniustitiam  rem  publicum  stare  augerique  non 
posse,  hoc  veluti  validissimum  positum  erat  iniustum 
esse,  ut  homines  hotninibus  dominant ibus  serviant; 
quam  tamen  iniustitiam  nisi  sequatur  imperiosa  civitas, 
cuius  est  magna  res  pubiica,  non  earn  posse  provinciis 
imperare;  responsum  est  a  parte  iustiliae,  ideo  iustum 
esse,  quod  talibus  hominibus  sit  utilis  servitus,  et  pro 
utilitate  eorum  fieri,  quum  rede  fit,  id  est,  quum  impro- 
bis  aufertur  iniuriarum  licentia;  et  domiti  se  melius 
habebunt,  quia  indomiti  deter ius  se  habuerunt:  subdi- 
tumque  est,  ut  ista  ratio  firmaretur,  veluti  a  natura 
sumptum  nobile  exemplum,  atque  dictum  est:  Cur  igi- 
tur  deus  homini,  animus  imperat  corpori,  ratio  libi— 
dini  ceterisque  vitiosis  animi  partibus?  (Augustinus  C. 

D.  XIX.  21.  Tom.  V.  p.  1778.) 

XXV.  37.  f  Audi  manifestiora  quae  dicat  (Tullius) 
in  libro  de  re  pubiica  tertio ,  quum  ageret  de  caussa  im- 
perandi,  An  non,  inquit,  cernimus,  optimo  cuique 
dominatum  ab  ipsa  natura  cum  summa  utilitate  infi- 
morum  datum?  Cur  igitur  deus  homini,  animus  im¬ 
perat  corpori,  ratio  libidini  iracundiaeque  et  ceteris 
vitiosis  eiusdem  animi  partibus?  Adhuc  audi;  paullo 
post  enim,  Sed  et  imperandi  et  serviendi,  inquit,  sunt 
dissimilitudines  cognoscendae.  Nam  ut  animus  cor¬ 
pori  dicitur  imperare,  dicitur  etiam  libidini;  sed 
corpori,  ut  rex  civibus  suis  aut  parens  liberis; 
libidini  autem  ut  servis  dominus ,  quod  earn  coer- 
cet  et  frangit.  Sic  regum,  sic  imperatorum,  sic 
magistratuum ,  sic  patrum,  sic  populorum  imperia 
civibus  sociisque  praesunt,  ut  corporibus  animus; 
domini  autem  servos  ita  fatigant,  ut  optima  pars  ani¬ 
mi,  id  est  sapientia ,  eiusdem  animi  vitiosas  imbecil- 
lasque  partes ,  ut  libidines,  ut  iracundias ,  ut  pertur- 

bationes  Ceteras.  (Augustinus  contra  Iulianum  Relag.  IV.  c. 
12.  Tom.  Vn.  p.  1048. 

22.  f  Est  enim  genus  iniustae  servitutis,  quum  hi 
sunt  alterius,  qui  sui  possunt  esse;  quum  autem  hi 
famulantur,  qui  sibi  moderari  nequeunt ,  nulla  iniuria 
est.  (Nonius  v.  Famulantur  p.  109.  e  Cic.  1.  III.  de  Rep.) 

XXVI.  38.  23.  f  Si  scieris,  inquitCarneades,  aspi- 
dem  occulte  latere  uspiam,  et  velle  aliquem  impru- 
dentem  super  earn  assidere,  cuius  mors  tibi  emolu- 
mentum  facturasit;  improbe  feceris ,  nisi  monueris, 
ne  assideat;  sed  impune  tamen;  scisse  enim  te  quis 
coarguere  possit?  Sed  nimis  multa.  Perspicuum  est 
enim,  nisi  aequitas,  fides,  iustitia  proficiscantur  a 
natura;  et  si  omnia  haec  ad  utilitatem  referantur,  vi- 
rum  bonum  non  posse  reperiri.  Deque  his  rebus 
satis  multa  in  nostris  de  re  publica  libris  sunt  dicta  a 
Laelio.  (Cicero  de  Fin.  1.  II.  c.  18.  §.  59.) 

24.  -j-Si,  ut  nos  a  te  admonemur,  recte  in  illis  li- 
oris  diximus,  nihil  esse  bonum,  nisi  quod  honestum; 
nihil  malum ,  nisi  quod  turpe  sit.  (Cic.  ad  Att.  x,  4.) 

XXVII.  39.  25.  f  Laetor  probari  tibi  cpvaiy.i)ve sse 
i i]v  KQog  joe  texvoc.  etenim  si  haec  non  est,  nulla  potest 
homini  esse  ad  hominem  naturae  adiunctio;  quasub- 
lata,  vitae  societas  tollitur.  Bene  eveniat,  inquit 
Carneades:  spurce;  sed  tamen  prudentius,  quam  Lu¬ 
cius  noster  et  Patro :  qui  quum  omnia  ad  se  referant, 
nec  quidquam  alterius  caussa  fieri  putent,  et  quum 
ea  re  bonum  virum  oportere  esse  dicant,  ne  malum 
habeat,  non  quo  id  natura  rectum  sit,  non  intelligunt, 
se  de  callido  homine  loqui,  non  de  bono  viro.  Sed 
haec,  opinor,  sunt  in  iis  libris,  quos  tu  laudando  ani- 
mos  mihi  addidisti.  (Cic.  ad  Att.  vii,  2.) 

26.  flnquibus  assentior,  sollicitam  et  periculo- 
sam  iustitiam  non  esse  sapientis.  (Priscian.  1.  viii.p.soi. 
p.  c.  6.  §.  32.) 

XXVIII.  40.  27.  7  Apud  Ciceronem  idem  ille  iustitiac  de¬ 
fensor  Laeiius,  Vu It,  inquit, plane  virtus  honorem ;  nec  est 
virtutis  ulla  alia  merces;  quam  tamen  ilia,  inquit, 
accipit  facile,  exigit  non  acerbe.  Et  alio  loco  idem  Laeiius  : 
Huictu  viroquasdivitiasobiicies?  quae  imperia?  quae 
regna?  quiista  putat  humana,  sua  bonadivina  iudicat. 
Sedsiautingrati  universi,  aut  invidi  multi,  aut  inimi- 
cipotentes,  suis  virtutem  praemiis  spoliant:  nae  il¬ 
ia  se  multis  solatiis  oblectat,  maximeque  suo  decore 
se  ipsa  SUStentat.  (Lactantius  Inst.  V.  18  et  22.) 

28.  j  Hercules,  qui  ob  virtutem  clcirissimus  el  qua¬ 
si  Africanus  inter  deos  habetur.  (idem  ibid.  m>.  l.  c.  9.) 

29.  -J-  In  tertio  de  re  publica  libro  Cicero  quum  Herculem  et 
Romulum  ex  hominibus  deos  esse  factos  asseveraret,  Quorum 
non  corpora,  inquit,  sunt  in  caelum  elata;  neque  enim 
natura  pateretur,  ut  id,  quod  esset  e  terra,  nisi  in  terra 
maneret.  (Augustinus  C.  D.  XXII.  4.  Tom.  V.  p.  1331.) 

30.  f  Numquam  viri  fortissimi  fortitudinis,  im- 
pigritatis,  patientiae  fructu  caruerunt.  (Nonius  y.  impi- 
gritas  p.  125.  e  Cic.  1.  III.  de  Rep.) 

31.  f  Nisi  forte  slulle  Pyrrhi  ridetur  largitas  a 
consule,  aut  Samnitium  copiae  Curio  defuerunt.  (idem 

v.  Largitas  p.  132.  indidem.) 

32.  f  Cuius  etiam  focum  Cato  ille  noster,  quum 
venerat  ad  se  in  Sabinos ,  ut  ex  ipso  audiebamus ,  vi- 
sere  solebat;  apud  quern  ille  sedens  Samnitium, 
quondam  hostium ,  turn  iam  clientium  suorum ,  dona 
relegaverat.  (Idem  V.  Apud  p.  522.  indidem.) 

XXIX.  41.  ***  Asia  Ti.  Gracchus:  perseveravit 
in  civibus ,  sociorum  nominisque  Latini  iura  neglexit 
ac  foedera.  Quae  si  consuetudo  ac  licentia  manare 
coeperit  latius,  imperiumque  nostrum  ad  vim  a  hire 
traduxerit,  ut,  qui  adhuc  voluntate  nobis  obediunt, 
terrore  teneantur:  etsi  nobis,  qui  id  aetatis  sumus, 
evigilatum  fere  est;  tamen  de  posteris  nostris  et  de 
ilia  immortalitate  rei  publicae  sollicilor:  quae  pote- 
rat  esse  perpetua ,  si  patriis  viveretur  institutis  et 
moribus. 


XXX.  42.  Quae  quum  dixisset  Laeiius,  etsi  om- 
nes,  qui  aderant,  significabant  ab  eo  se  esse  admo- 
dum  delectatos;  tamen  praeter  ceteros  Scipio,  quasi 
quodam  gaudio  elatus,  Multastu  quidem,  inquit,  Lae- 
li,  saepe  caussas  ita  defendisti,  ut  ego  non  modo  te¬ 
cum  Servium  Galbam  collegam  nostrum,  quem  tu, 
quoad  vixit,  omnibus  anteponebas,  verum  ne  Attico- 
ruin  quidem  oratorum  quemquam  aut  suavitate  *** 

(Desiderantur  paginae  duodecim.) 

33.  f  —  duas  sibi  res,  quominus  in  vulgus  et  in 
foro  diceret,  confidentiam  et  vocem,  defuisse  — 

(Nonius  v.  Confidentia  p.  262.  e  Cic.  1.  III.  de  Rep.) 

34.  f  inclusorum  hominum  gemitu  mugiebat  tau- 

rUS(Schol.  Iuvenal.  ed.  Crameri  p.  245.) 

XXXI.  43.  ***  reportare.  Ergo  illam  rem  popu- 
li ,  id  est  rem  publicam  ,  quis  diceret  turn ,  quum  cru- 
delitate  unius  oppressi  essent  universi?  neque  esset 
unum  vinculum  iuris,  nec  consensus  ac  societas  coe- 
tus,  quod  est  populus.  —  Atque  hoc  idem  Syracusis. 
Urbs  ilia  praeclara,  quam  ait  Timaeus  graecarum 
maximam,  omnium  autem  esse  pulcherrimam ,  arx 
visenda,  portus  usque  in  sinus  oppidis  et  ad  urbis 
crepidines  infusi,  viae  latae,  porticus,  templa,  muri 
nihilo  magis  efficiebant,  Dionysio  tenente,  ut  esset 
il  la  res  publica :  nihil  enim  populi ,  et  unius  erat  po¬ 
pulus  ipse.  Ergo  ubi  tyrannus  est,  ibi  non  vitiosam, 
ut  beri  dicebam,  sed,  ut  nunc  ratio  cogit,  dicendum 
est,  plane  nullam  esse  rem  publicam. 

XXXII.  44.  Praeclare  quidem  dicis,  Laeiius:  ete¬ 
nim  video  iam,  quo  pergat  oratio.  s.  Vides  igitur,  ne 
illam  quidem ,  quae  tota  sit  infactionispotestate,  pos¬ 
se  vere  dici  rem  publicam.  l.  Sic  plane  iudico.  s. 
Et  rectissime  quidem  iudicas :  quae  enim  fuit  turn 
Atheniensium  res.  quum  post  magnum  illudPelopon- 
nesiacum  bellum  triginta  viri  illi  urbi  iniustissime 
praefuerunt?  num  aut  vetus  gloria  civitatis ,  aut  spe¬ 
cies  praeclara  oppidi,  aut  theatrum,  gymnasia  ,  porti¬ 
cus,  aut  propylaea  nobilia ,  aut  arx,  aut  admiranda 
opera  Phidiae  aut  Piraeus  ille  magnificus  rem  publi¬ 
cam  efficiebat?  — Minime  vero,  Laeiius ;  quoniam 
quidem  populi  res  non  erat.  s.  Quid,  quum  decern 
viri  Romae  sine  provocatione  fuerunt,  tertio  illoanno, 
quum  vindicias  amisisset  ipsa  libertas?  l.  Populi 
nulla  res  erat;  immo  vero  id  populus  egit,  ut  rem 
suam  recuperaret. 

XXXIII.  45.  s.  Venio  nunc  ad  tertium  genusillud, 
in  quo  esse  videbuntur  fortasse  angustiae,  quum  per 
populum  agi  dicuntur  et  esse  in  populi  potestate 
omnia;  quum,  de  quocumque  vult,  suppliciumsumit 
multitudo,  quum  agunt,  rapiunt,  tenent,  dissipant, 
quae  volunt;  potesne  turn,  Laeli,  negare  rem  esse  il¬ 
lam  publicam,  quum  populi  sintomnia,  quoniam  qui¬ 
dem  populi  esse  rem  volumus  rem  publicam?  Turn 
Laeiius ,  ac  nullam  quidem  citius  negavm'm  esse  rem 
publicam,  quam  quae  tota  sit  in  multitudinis  potesta- 
le ;  plane  ut  nobis  non  placebat  Syracusis  fuisse  rem 
publicam  neque  Agrigenti  neque  Athenis,  quum  es¬ 
sent  tyranni;  nec  hie  [Romae]  quum  decemviri :  nec 
video,  qui  magis  in  multitudinis  dominatu  rei  publi¬ 
cae  nomen  appareat:  quia  primum  mihi  populus  non 
est,  ut  tu  optime  definisti,  Scipio,  nisi  qui  consensu 
iuris  continetur;  sed  est  tam  tyrannus  iste  conven- 
tus,  quam  si  esset  unus;  hoc  etiam  taetrior,  quia  nihil 
ista,  quae  populi  speciem  et  nomen  imitatur,  imma- 
nius  bellua  est.  Nec  vero  convenit,  quum  furioso- 
rum  bona  legibus  in  agnatorum  potestate  sint,  quod 
eorum  iam  *** 

(Desiderantur  paginae  oclo.J 

XXXiy.  46.  ***  dici  possint,  cur  ilia  sit  res  pu- 
blica  resque  populi,  quae  sunt  dicta  de  regno.  Et 
multo  etiam  magis,  inquit  Mummius:  nam  in  regem 
potius  cadit  domini  similitudo,  quod  estunus:  plures 
vero  boni  in  qua  re  publica  rerum  potientur,  nihil 
poterit  esse  ilia  beatius.  Sed  tamen  vel  regnum 
malo,  quam  liberum  populum;  id  enim  tibi  restat 
genus  vitiosissimae  rei  publicae  tertium. 

XXXV.  47.  Hie  Scipio,  Agnosco,  inquit,  tuum  mo¬ 
re  m  istum ,  Spuri ,  aversum  a  ratione  populari :  sed  * 
quamquam  potest  id  lenius  ferri,  quam  tu  soles  ferre, 
tamen  assentior,  nullum  esse  de  tribus  his  generibus, 
quod  sit  probandum  minus.  Illud  tamen  non  assen¬ 
tior  tibi ,  praestare  regi  optimates :  si  enim  sapientia 
est,  quae  gubernet  rem  publicam,  quid  tandem  inter¬ 
est,  haec  in  unone  sit,  an  in  pluribus?  Sed  errore 
quodam  fallimur  ita  disputando:  quum  enim  opti¬ 
mates  appellantur,  nihil  potest  videri  praestabilius. 
Quid  enim  optimo  melius  cogitari  potest?  Quum  au- 
tem  regis  est  facta  mentio,  occurrit  animis  rex  etiam 
iniustus:  nos  autem  de  iniusto  rege  nihil  loquimur 
nunc,  quum  de  ipsa  regali  re  publica  quaerimus. 
Quare  cogitato  Romulum  aut  Pompilium  autTullum 
regem,  fortan  non  tam  illius  te  rei  publicae  poeni- 
tebit.  48.  m.  Quam  igitur  relinquis  populari  rei 
publicae  laudem?  Turn  ille:  Quid?  tibi  tandem,  Spu¬ 
ri,  Rhodiorum,  apud  quos  nuper  fuimus  una,  nullane 
videtur  esse  res  publica?  m.  Mihi  vero  videtur;  et 
minime  quidem  vituperanda.  s.  Recte  dicis :  sed,  si 
meministi,  omnes  erant  iidem  turn  de  plebe  turn  se¬ 
nators ,  vicissitudinesque  habebant,  quibus  mensi- 
bus  populari  munere  fungerentur,  quibus  senatorio: 
utrobique  autem  conventitium  accipiebant;  et  in 
theatro  et  in  curia  res  capitales  et  reliquas  omnes 
iudicabant  iidem:  tantum  poterat  tantiqueerat,  quan- 
ti  multitudo,  Senatus*** 

(Mulla  desiclerantur.J 


LIBRI  III.  DE  RE  PUBLICA 

FRAGMENTA  INCERTAE  SEDIS  E  DIVERSIS  RE- 
PETITA  SC  RIP  TO  RIB  US. 

49.  35.  Est  igitur  quiddam  turbulentum  in  homi- 
nibus  singulis,  quod  vel  exsultat  voluptate  vel  mole- 

stia  frangitur.  (Nonius  v.  Exsultare  p.  301.) 

36.  Sed  ut  ipsi  seu  animum  periclitantur,  seu  vi- 
dent,  quid  se  putent  esse  facturos.  (idem  v.  Pericuium 
p.  364.  e  1.  Cic.  de  Rep.  III.) 

37.  Phoenices  primi  mercaturis  et  mercibus  suis 

avaritiametmagnifieentiametinexplebiles  cupiditates 
omnium  rerum  exportaverunt  in  Graeciam.  (idem  v. 
Merx  p.  431.  indidem.)  , 

38.  Sardanapalus ,  rex  Assyriorum  luxuriosus ,  de  quo  Tullius 
in  tertio  de  re  publica  sic  ait:  Sai'danapal US  ille  vitiis  multO 
quam  nomine  ipso  deformior.  (Schoiiastes  iuvenaiis  ad 
Sat.  X.  v.  362.) 

39.  Quid  ergo  ilia  sibi  vult  absurda  exceptio,  nisi 
quis  Athonem  pro  monumento  vult  funditus  efficere? 
Quis  enim  est  Athos  aut  Olympus  tantus?  (Priscianus  1. 
VI.  c.I3.)70.  e  Cic.  1.  III.  —  aut  IV.  ed.  Krehl.  —  do  Rep.) 

(Locis  subiectis  Augustinus  verbis  magnum  partem  Tullianis  libri 
de  Rep.  III.  finem  narrat:) 

40.  Enitar  suo  loco,  ut  ostendam  secundum  definitiones  ipsius 
Ciceronis,  quibus, quid  sit  res  publica  et  quid  sit  populus,  loquente 
Scipione,  breviter  posuit;  attestantibus  etiam  multis,  sive  ipsius  sivo 
eorum,  quos  loqui  fecit  in  eadem  disputatione  sententiis;  numquam 


illam  fuisse  rem  publicam,  quia  numquam  in  ea  fuit  vera  iustitia. 
Secundum  probabiliores  autem  definitiones  pro  suo  more  quaedam 
res  publica  fuit,  et  melius  ab  antiquioribus  Romanis  quam  a  poste- 
rioribus  administrata  est.  (Augustinus  C.  D.  1.  II.  c.  21.  Tom.  V. 
p.  133.) 

50.  41.  Nunc  est  locus,  ut  quam  potero  breviter  ac  dilucide 
expediam,  quod  in  secundo  huius  operis  libro  me  demonstraturuin 
esse  promisi,  secundum  definitiones,  quibus  apud  Ciceronem  utitur 
Scipio  in  librisdere  publica,  numquam  rem  publicam  fuisse  Romanam. 
Breviter  enim  rem  publicam  definit  esse  rem  populi  etc.  po¬ 
pulum  essecoetum  multitudinis,  iuris  consensu  etuti- 
litatis  COmmunione  sociatum.  Quid  autem  dicat  iuris  con¬ 
sensual,  disputando  explieat,  per  hoc  ostendens  geri  sine  illSti- 
tia  non  posse  rem  publicam:  ubi  ergo  iustitia  vera 
non  est,  nec  ius  potest  esse.  Quod  enim  iure  fit,  pro- 
fecto  iuste  fit;  quod  autem  fit  iniuste,  nec  iure  fieri  po¬ 
test.  Non  enim  iura  dicenda  sunt  vel  putanda  iniqua 
hominum  constituta:  quum  illud  etiam  ipsi  ius  esse 
dicant,  quod  de  iustitiae  fonte  manaverit;  falsumque 
esse,  quod  a  quibusdam  non  recte  sentientibus  dici 
solet,  id  esse  ius,  quod  ei,  qui  plus  potest,  utile  est. 
Quocirca,  ubi  non  est  vera  iustitia,  iuris  consensu  so- 
ciatus  coetus  hominum  non  potest  esse:  et  ideo  nec 
populus,  iuxta  illam  Scipiouis  vel  Ciceronis  definitionem:  et  si 
non  populus,  nec  res  populi;  sed  qualiscumque  mul¬ 
titudinis,  quae  populi  nomine  digna  non  est.  Ac  per 
hoc,  si  res  publica  res  populi  est  et  populus  non  est, 
qui  consensu  non  sociatus  est  iuris,  nonest  autem  ius, 
ubi  nulla  iustitia  est;  procul  dubio  colligitur,  ubi  iu¬ 
stitia  non  est,  non  esse  rem  publicam.  Iustitia  porro 
eavirtusest,  quae  sua  cuique  distribuit.  (Augustinus 
C.  D.  1.  XIX.  c.  21.  Tom.  V.  p.  1177.) 


130. 

LIBER  QUARTUS. 


ARG.  Quoniam  civitas  hominum  est  beate  honesfeque  vi- 
vendi  societas,  hand  sane  potuit  fieri,  quin,  quum  de  iustitia, 
qua  vitae  beatae  conditio  continetur,  libro  superiore  disputation 
esset,  iam  de  moribus  et  conformandis  et  tuendis  sermo  institue- 
retur.  Ac  praeterquam  quod  duo  ilia,  quae  sola  codex  Vaticanus 
praestat,  liuius  libri  fragmenta  publicam  iuventutis  disciplinam 
attingunt,  qui  ab  aliis  scriptoribus  vel  diserte  hoc  ex  libro  affe- 
runtur,  vel,  ut  IVlaio  quidem  videtur,  ex  eodem  sunt  repetiti,  loci 
eodem  tenduut  omnes.  Sunt  enim  alii  de  tuendis  institutis,  mo¬ 
ribus,  virtutibns,  alii  de  earumdem  rerum  tuendarum  rationibus. 
Hinc  sermo  de  virorum  notandorum  iure  poetis,  praesertim  in 
scena,  denegando,  et  solis  censoribus  concedendo  ,  de  mulierum 
autem  censura  unis  viris  relinquenda. 

*  *  * 

1.  1.  1.  Tentabo  — ,  quoniam  corporis  et  animi  facta 
mentio  est,  utriusque  rationem ,  quantum  pusillitas  intelligentiae 
meae  pervidet,  explicare.  Quod  officium  hac  de  eaussa  maxime  sus- 
cipiendum  puto ,  quod  M.  Tullius ,  vir  ingenii  singularis,  in  quarto 
de  re  publica  libro,  quum  id  facere  tentasset,  materiam  late  paten- 
tem  angustis  finibus  terminavit,  leviter  summa  quaeque  decerpens. 
Ac  ne  ulla  esset  excusatio,  cur  eum  locum  non  fuerit  cxsecutus,  ipse 

testatusest,  nec  voluntatem  sibi  defuisse  nec  curam. 
In  libro  enim  de  legibus  primo  (c.  9.),  quum  hoc  idem  summatim 
stringeret,  sic  ait:  Hunc  locum  satis,  ut  mihi  videtur,  in  iis  libris 
quos  legistis,  expressit  Scipio.  (Lactant.  de  opificio  divino  cap.  1.)’ 

2.  f  Atque  ipsa  mens,  quae  futura  videt,  praeter- 

ita  meminit.  (Nonius  de  num.  et  cas.  p.  500.  e.  Cic.  1.  de  Rep 
IV.) 

3.  -j-  Praeclare  M.  Tullius :  Eteilim  si  nemo  est ,  inquit, 
quin  emori  malit,  quam  convert i  in  aliquam  fig ur um  be- 

stiae,  quamvis  hominis  mentem  sit  habiturus;  quanto  est 
miserius,  in  hominis  figura,  animo  esse  efj'erato?  Mihi 
quidem  tanto  videtur,  quanto  praestabilior  est  animus 
COrpore.  (Lactant.  Inst.  1.  V.  c.  11.) 

4.  -f-  Ait  quodam  loco  Tullius,  se  non  putare ,  idem  esse 

avietis  et  P.  Africatli  bomtm.  (Augustin,  contra  Iulian.  Pe- 
lag.  1.  IV.  c.  12.  Tom.  VII.  p.  1048.) 

5.  f  Eademque  obiecta  suo  umbram  noctemque 
efficiat,  quum  ad  numerum  dierum  aptam,tum  ad  la¬ 
bor  um  quietem.  (Nonius  v.  Aptam  p.  234.  e  Cic.  1.  IV.  de 
Rep.) 

6.  -f-  Quumque  auctumno  terras  ad  concipiendas 
fruges  patefecerit;  hieme  ad  conficiendas  relaxarit; 
aestiva  maturitate  alia  mitigaverit,  alia  torruerit. 

(Nonius  v.  Mitis  p.  343.  e  Cic.  1.  IV.  de  Rep.) 

7.  f  Quum  adhibent  in  pecuda  pastores  —  (Nonius 

v.  Pecuda  p.  159.  e  Cic.  1.  IV.  de  Rep.) 

8.  [-{■  Cicero  in  quarto  de  re  publica  -  Amientum  -  et  ab 

eo  armentarius.]  (Priscian.  super  XII  verss.Virg.  c.2.  §.  14.  Vid. 
Fragra.  huius  de  Rep.  libri  ultimum.) 

II.  2.  *  *  *  gratiam.  Quam  commode  ordines  de- 
scripti,  aetates,  classes,  equitatus,  in  quo  suffragia 
sunt,  etiam  senatus:  nimis  multis  iam  stulte  hanc 
utilitatem  tolli  cupientibus,  qui  novam  largitionem 
quaerunt  aliquo  plebiscito  reddendorum  equorum. 

III.  3.  Considerate  nunc,  cetera  quam  sint  provisa 
sapienter  ad  illam  civium  beate  et  honeste  vivendi  so- 
cietatem :  ea  est  enim  prima  caussa  coeundi,  et  id  ho- 
minibus  effici  ex  re  publica  debet,  partim  institutis, 
alia  legibus.  Principio  disciplinam  puerilem  inge- 
nuis;  de  qua  Graeci  multum  frustra  laborarunt,  et  in 
qua  una  Polybius  noster  hospes  nostrorum  instituto- 
rum  negligentiam  accusat;  nullam  certam  aul  desti- 
natam  legibus  aut  publice  expositam  aut  unam 
omnium  esse  voluerunt.  Nam  *  *  * 

( Desiderantur  paginae  ad  minimum  quatluor.) 

9.  f  Secundum  Tuiiium,  qui  dicit,  ad  militiam  euntibus 
dari  solitos  esse  custodes,  a  quibus  primo  anno  regantur. 

(Servius  Aen.  1.  V.  v.  546.  p.  384.) 

IV.  4.  *  *  *  ri,  nudari  puberem.  Ita  sunt  alte  re- 
petita  quasi  fundamenta  quaedam  verecundiae.  Iu- 
ventutis  vero  exercitatio  quam  absurda  in  gymnasiis ! 
quam  levis  epheborum  ilia  militia!  quam  contrecta- 
tiones  et  amores  soluti  et  liberi!  Mitto  apud  Eleos  et 
Thebanos,  apud  quos  in  amore  ingenuorum  libido 
etiam  permissam  habet  et  solutam  licentiam.  Lace- 
daemonii  ipsi,  quum  omnia  concedunt  in  amore  iuve- 
num  praeter  stuprum,  tenui  sane  muro  dissepiunt  id, 
quod  excipiunt:  complexus  enim  concubitusque  per- 
mittunt:  pallas  inter  pecus.  Hie  Laelius :  Prae- 
clare  intelligo,  Scipio,  te  in  his  Graeciae  disciplinis, 
quas  repre/iendis ,  cum  populis  nobilissimis  malle, 
quam  cum  tuo  Platone  luctari,  quern  ne  attingis  qui¬ 
dem  :  praesertim  quum  *  *  * 

V.  5.  10.  •j'Adeo,  ut  Cicero  dicat  in  libris  de  re  publica, 
opprobrio  fuisse  adolescentibus,  si  amatores  non  ha- 

berent.  (Servius  ad  Virg.  Aen.  X.  v.  325  p.  591.) 

11.  f  Non  modo  ut  Spartae,  rapere  ubi  pueri  et 
clepere  discunt.  (Nonius  v.  Clepere  p.  20.  e  Cic.  1.  IV.  de  Rep.) 

12.  f  Et  noster  Plato  magis  etiam,  quam  Lycur- 
gus,  omnia  qui  prorsus  iubet  esse  communia,  ne  quis 
civis  propriam  aut  suam  rem  ullam  queat  dicere. 

(Nonius  v.  Proprium  p.  362.  indidem.) 

13.  f  Ego  vero  eodem,  quo  ille  Homerum  redimi- 
tum  coronis  et  delibutura  unguentis  emittit  ex  ea  ur- 

be,  quam  sibi  ipse  fingit.  (Idem  v.  Fingere  p.  308.  sq.  in¬ 
didem.) 


VI.  6.  14.  f  Censoris  iudicium  nihil  fere  damna- 
to,  nisi  ruborem  affert.  Itaque  ut  omnis  ea  iudicatio 
versatur  tantummodo  in  nomine,  animadversio  ilia 
ignominia  dicta  est.  (Idem  v.  Ignominia  p.  24.  indidem.) 

15.  f  Horum  enim  severitatem  dicitur  inhorruis- 
se  primum  civitas.  (Idem  v.  Horrendum  et  Horridum  p.  423. 
indidem.) 

16.  f  Nec  vero  mulieribus  praefectus  praepona- 
tur,  qui  apud  Graecos  creari  solet;  sed  sit  censor,  qui 
viros  doceat  moderari  uxoribus.  (idem  de  num.  et  cas.  p. 
499.  indidem.) 

17.  f  Ita  magnam  habet  vim  disciplina  verecun¬ 
diae  :  carent  temeto  omnes  mulieres.  (idem  v.  Temuienta 
p.  5.  indidem.) 

18.  -j-  Atque  etiam  si  qua  eratfamosa,  ei  cognati 
OSClllum  non  ferebant.  (Idem  v.  Fama  p.  306.  indidem.) 

19.  j  Itaque  a  petendo  petulantia;  aprocando,  id 

est  poscendo,  procacitas  nominata  est.  (idem  v. Petulan¬ 
tia  p.  23.  v.  Procacitas  p.  24.) 

VII.  7.  20.  -j-  Nolo  enim  eumdem  populum  impe- 
ratorem  et  portitorem  esse  terrarum.  Optimum  au- 
tem  et  in  privatis  familiis  et  in  re  publica  vectigal  du- 
CO  esse  parsimoniam.  (Idem  v.  Portitores  p.  24.  e  1.  Cic.  de 
Rep.  IV.  quamquam  e  1.  III.  Io.  Saresberiensis  Policrat.  III.  12.) 

21 .  -J-  Fides  enim  nomen  ipsum  mihi  videtur  ha¬ 
bere,  quum  fit,  quod  dicitur.  (Nonius  v.  Fidei  p.  24.  e  Cic. 

I.  IV.  de  Rep.) 

22.  In  cive  excelso  atque  homine  nobili  blandi- 
tiam,  ostentationem,  ambitionem  notam  esse  levitatis. 

(Idem  v.  Blandimentum  p.  194.  indidem.) 

23.  -j-  Intuere  paullulum  ipsos  de  re  publica  libros, 
quod  nullus  sit  patriae  consulendi  modus  aut  finis  bonis. 
Cerne,  quantis  ibi  laudibus  frugalitas  et  continen- 
tia  praedicetur,  et  erga  coning  ale  vinculum  fi- 
cles,  castique ,  honesti  ac  probi  mores.  (Augu¬ 
stin.  Epist.  CCII.  Tom.  II.  p.  824.  Ep.  XCI.  3.  Bened.) 

VIII.  8.  24.  -j-  Admiror,  nec  rerum  solum,  sed 
verborum  etiam  elegantiam.  Si  iurgant,  inquit.  Be- 
nevolorum  concertatio,  non  lis  inimicorum ,  iurgium 
dicitur.  Et  in  sequenti:  Iurgare  igitur  lex  putat  inter  se 

vicinos,  non  litigare.  (Non.  V.  Iurgium  p.  430.  sq.  e  Cic.  1. 

IV.  de  Rep.) 

25.  f  Eosdem  terminos  hominum  curae  atque  vi¬ 
tae,  sic  pontifieio  iure  sanctitudo  sepulturae.  (idem  v. 

Sanctitudo  p.  174.  indidem.) 

26.  Quod  insepultos  reliquissent  eos,  quos  e  mari 
propter  vim  tempestatis  excipere  non  potuissent,  in- 
nocentes  necaverint.  (Idem.  v.  Excipere  p.  293.  indidem.) 

27.  f  Nec  in  hac  dissensione  suscepi  populi  caus- 

Sam,  sed  bonorum.  (Idem  de  doct.  indag.  p.  519.  e  Cic.  1.  IV. 
de  Rep.) 

28.  -j-  Non  enim  facile  valenti  populo  resistitur,  si 
aut  nihil  impertias  iuris  aut  parum.  (Priscian.  i.  xv.  c.  4. 
§.  20.  e  Cic.  1.  IV.  de  Rep.) 

29.  f  Cui  quidem  utinam  vere  fideliter  abunde 

ante  auguraverim.  (Nonius  V.  Auguro  p.  469.  e  Cic.  1.  IV.  de 
Rep.) 

IX.  9.  30.  Frustra  hoc  exclamante  Cicerone,  qui  quum 
de  poetis  ageret,  Ad  quos  quum  accessit,  inquit,  clamor  et 
approbatio  populi  quasi  magni  cuiusdam  et  sapientis 
magistri,  quas  illi  obducunt  tenebras!  quos  invehunt 
metus!  quas  inflammant  cupiditates  !  (Augustin.  C.  D.  1. 

II.  c.  14.  Tom.  V.  p.  116.  et  Io.  Saresberiensis  Policr.  1.  VII.  c.  9.) 

31 .  f  Negat  Cicero,  si  duplicetur  sibi  aetas,  habitu- 
rum  se  tempus,  quo  legal  lyricos.  (Seneca  ep.  xlix.) 

X.  10.  32.  f  Sicut  apud  Ciceronem  Scipio  loquitur:  Quum 
artemludicram  scenamque  totam  probroducerent,  ge¬ 
nus  id  hominum  non  modo  honore  civium  reliquorum 
carere,  sed  etiam  tribu  moveri  notatione  censoria  vo¬ 
luerunt.  (Augustin.  C.  D.  1.  U.  c.  13.  Tom.  V.  p.  113.) 

11.  33 .  Quid  autem  hinc  senserint  Romani  veteres,  Cicero 
testatur  in  libris,  quos  de  re  publica  scripsit,  ubi  Scipio  disputans 

ait:  Numquam  comoediae,  nisi  consuetudo  vitae  pate- 
retur,  probare  sua  theatris  flagitia  potuissent.  Et 
Graeci  quidem  antiquiores  vitiosae  suae  opinionis 
quamdam  convenientiam  servaverunt,  apud  quos  fuit 
etiam  lege  concessura ,  ut,  quod  vellet  comoedia ,  de 
quo  vellet,  nominatim  diceret.  itaque  sicut  in  eisdem  n- 
bria  loquitur  Africanus :  Quern  ilia  non  attigit?  vel  potius 
quern  non  vexavit?  cui  pepercit?  Esto,  populares  ho¬ 
mines  improbos,  in  re  publica  seditiosos,  Cleonem, 
Cleophontem,  Hyperbolum,  laesit.  Patiamur,  inquit; 
etsi  eiusmodi  cives  a  censore  melius  est,  quam  a  poe- 
tanotari:  sedPericlem,  quum  iam  suae  civitati  ma¬ 
xima  auctoritate  plurimos  annos  domi  et  belli  prae- 
fuisset,  violari  versibus  et  eos  agi  in  scena ,  non  plus 
decuit,  quam  si  Plautus,  inquit,  noster  voluisset,  aut 
Naevius  Publio  et  Cnaeo  Scipioni,  aut  Caecilius  Mar¬ 
co  Catoni  maledicere.  12.  Deinde  pauiio  post,  Nostrae, 
inquit,  contra  duodecim  tabulae,  quum  perpaucas  res 
capite  sanxissent,  in  his  hanc  quoque  sanciendam  pu- 
taverunt,  si  quis  occentavisset  sive  carmen  condidis- 
set,  quod  infamiam  faceret  flagitiumve  alteri.  Prae- 
clare;  iudiciis  enim  magistratuum,  ac  disceptationi- 
bus  legitimis  propositam  vitam,  non  poetarum  inge- 
niis,  habere  debemus,  nec  probrum  audire,  nisi  ea 
lege ,  ut  respondere  liceat  et  iudicio  defendere  .  Haec 

ex  Ciceronis  quarto  de  re  publica  libro  ad  verbum  excerpenda  arbi- 
tratus  sum,  nonnullis  propter  faciliorem  intellectum  vel  praetermis- 
sis  vel  paullulum  commutatis.  Dicit  deinde  alia ,  et  sic  concludit 
hunc  locum,  ut  ostendat,  veteribus  displicuisse  Romanis 
vel  laudari  quemquam  in  scena  vivum  hominem  vel 
vituperari.  (Augustin.  C.  D.  1.  II.  c.  9.  Tom.  V.  p.  106.) 

XI.  13.  34.  f  Comoediam  esse  Cicero  ait  imitatio- 
nem  vitae,  speculum  consuetudinis ,  imaginem  veritatis. 

(Donat,  de  com.  et  trag.  p.  LVII.  Terent.  ed.  Westerh.) 

35.  -j-  Siquidem,  quod  in  eo  quoque  (i.  e.  IV.)  de  re  publica 
libro  commemoratur,  et  Aeschines  Atheniensis ,  vir  elo- 
quentissimus,  quum  adolescens  tragoedias  actitavis- 
set,  rem  publicam  capessivit;  et  Aristodemum,  tragi- 
cum  item  actorem,  maximis  de  rebus  pacis  et  belli  le- 
gatum  ad  Philippum  Atbenienses  saepe  miserunt. 

(August.  C.  D.  1.  II.  c.  10.  T.  V.  p.  109.) 

XII.  14.  36.  -j-  Ovte  yag  anuoa  Tsgyug  pepmov, 
ovte  Tijg  povoixpg  avri]  riXog,  a  XX'  rj  piv  yjvyayayia  Ka¬ 
ra  to  ovpj Sefiijxog,  oxonog  8£  o  ngoxelpevog  i]  ng'og  age- 
tt]v  acpiXeiw  onsg  noXXovg  re  aXXovg  eXuRe,  xal  top  iv 
Tailg  Kixigavog  tov  ‘ Papaiov  n oAtx ix  oeg  t«  xara  pov- 
oixijg  gijdivTa  [SiaXeyopevov* J’  ov  yag  sycoy  ay  (palrtv 
ixelva  t  a  to  lavra  eigijoRai  ■  nag  yag  av  Tig  uvt'ov  loyv- 
gloano  povoixijv  XotSogeiv  te  xal  ag  cpavXrp  evOvveiv 
t iyvrjv;  agpoviav  te  xal  gv&pav  ageidg  x£  xal  xaxtag  * 
SiogiQovaav ,  a vdga,  og  ys  rrpixama  gv dpdig  povoig , 
xal  Tomoig  ayevioi  xal  qmvXoig,  imSeixvvpEvov  Paoxiov, 
tov  ogyijorijv ,  ovra  oq>o8ga  ilgenXi'jTTBTO .  ware  (paoxeiv 
am'ov  ngovola  -Rsav  eg  av&ganovg  nageXReiv.  Kal 
yag  el' Tig  aviov  yaoxoi,  xa  pip  iv  j]  ovyyiygacps  noXi- 
teiu  Xiyeiv  exovoiag,  xa  8i  negl  Paoxiov  ngoxEipivrfi 
evexbv  imodioeag ,  avr  lOTgicpsiv  piv  xal  ppag  ovdiv  xa- 
Xvoei  top  amov  Xoyov.  AXX  opag  xal  ovra  Xa&oi  Tig 
av  anodoxipaQav  paXXov,  ooov  eig  Tip  nagovoav  oxi- 
xpiv,  ij  ovvioTag  tov  grpoga’  avalgionioTog  yag  ngog 
aXrj&Etag  Evgeoiv  ij  dixalav  xgioiv,  o  Talgxai  avXip  ij 
xaxa  Trjv  am  ov  ngoaigeoiv,  aXXa  pi]  idig  xar  ovoiav 
dovXsvav  vnodsoeoiv.  Oipai  ds,  ag  ov8  av  avrtjv  iipe- 
ye  gipogixip  dia  covg  SexaCopivovg  *  iav  gipogav.  Ov- 


ra  8i]  xal  et'TivEg  rav  TE/vnav  Sia  to  io7g  noXXoeg  ugi- 
oxeiv  xa  ayevij  peXadovoiv ,  ov  Tijg  TEyvrjg  to  ah  la  pa. 
A XX a  xai  i]  narglg  avrav  Tovg  piv  ini  l\Topu  xal  rovg 
oKiyoi  per  avrov,  eti  Tvy/avovrag  aygionegovg,  povoixg 
naidevopEVOvg  ei/e  xa&a  xal  avrog  cpijoiv,  I8ia  te  iv  eva- 

yiaig,  xoivfj  te  iv  anaoaig  teXet atg  ocpioi  ovvogyia£ovug. 
(Aristides  Quinct.  de  Husica  lib. II  .  p.  69-71.  ed.  Meibom.) 


LIBRI  DE  RE  PUBLICA  IV. 

FRAGMENTUM  INCERTAE  SEDIS. 

Octavo  inter  huius  libri  fragmenta  loco  Maius  ob  pecuda  vocis 
affinitatem  (Fr.  7.)  posuit  illud  Prisciani  L.  XII.  c.  2.  Sed  quo¬ 
ndam  obscura  sunt  verba  grammatici,  totum  hie  locum  ascripsi: 

Fac  derivativum  ab  eo.  Armarium,  armamentum,  ar¬ 
mamentarium,  armillae,  quae  nunc  vocant  brachialia.  Sic 
Cicero  in  IV.  de  Republica.  Armentum  et  ab  eo  armenta- 
rius. 

In  hoc  fragm.  Lindemann.  armillae  vocem  a  Prisciano  e  Cice¬ 
rone  afferri  arbitratur;  Krehl.  brachialia;  Mai.  armentarius; 
Ernest,  utrumque  posterius. 


131. 

LIBER  QUINTUS. 


A  RG.  Hoc  libro  Scipio  Tullianus,  qui  ail  unum  nioilo  prin- 
cipem  sunmiam  totius  reipublicae  curam  ilelatam  vult,id  maxime 
egisse  videtur,  ut  perfectam  eius  imaginem  iuformaret.  Itaque, 
quantum  viilere  licet,  de  paranda  rei  publicae  gerendae  scientia, 
de  potestate  summi  magistratus  sapienter  definienda,  de  officio- 
rum  rationibus  exposuit.  Ad  hunede  ineundis  cautionibus  locum 
Maius  recte,  opinor,  refert  Quinctiliani  declamationem  CCDXVIII. 
contra  concionatores  seditiosos  ex  hoc  Ciceronis  libro  repetitam. 
Ipse  quidem  Tullius,  ut  supra  in  adumbrando  civitatig  guberna- 
tore  Politicum  Platonis,  sic  eiusilem  librum  de  Legibus  undeci- 
mnm  in  impugnandis  importunis  illis  oratoribus  ob  oculos  ha- 
buisse  creditur. 


I.  1 .  1 .  •J*  Quando  res  publica  Romana  non  iam  pessima  ac 
flagitiosissima,  sed  omnino  nulla  erat,  secundum  istam  rationem, 
quam  disputatio  de  re  publica  inter  magnos  eius  turn  principes  habi- 
ta  patefecit.  Sicut  etiam  ipse  Tullius  non  Scipionis  nec  cuiusquam 
alterius,sed  suo  sermone  loquens  in  principioquinti  libri  demonstra- 
vit,  commemorato  prius  Ennii  poetae  versu,  quo  dixerat, 

Moribus  antiquis  res  stat  Romana  virisque: 
quem  quidem  ille  versum,  inquit,  vel  brevitate  vel  ve- 
ritate  tamquam  ex  oraculo  mihi  quodam  esse  effatus 
videtur.  Nam  neque  viri,  nisi  ita  morata  civitas  fuis- 
set,  neque  mores,  nisi  hi  viri  praefuissent,  aut  funda- 
re  aut  tamdiu  tenere  potuissent  tantam  et  tam  iuste 
lateque  imperantem  rem  publicam.  Itaque  ante  no- 
stram  memoriam  et  mos  ipse  patrius  praestantes  vi- 
ros  adhibebat,  et  veterem  morem  ac  maiorum  instituta 
retinebant  excellentes  viri.  2.  Nostra  vero  aetas.quum 
rem  publicam  sicut  picturam  accepissetegregiam,  sed 
iam  evanescentem  vetustate,  non  modo  earn  coloribus 
iisdem,  quibus  fuerat,  renovare  neglexit,  sed  ne  id 
quidem  curavit,  ut  formam  saltern  eius  et  extrema 
tamquam  lineamenta  servaret.  Quid  enim  manet  ex 
antiquis  moribus,  quibus  ille  dixit  rem  stare  Roma- 
nam?  quos  ita  oblivione  obsoletos  videmus,  ut  non 


1198 


131.  M.  T.  CICERONIS 


modo  non  colantur,  sed  etiam  ignorentur.  Nam  de 
viris  quid  dicam?  Mores  enim  ipsi  interierunt  viro- 
rum  penuria,  cuius  tanti  mali  non  modo  reddenda  ra¬ 
tio  nobis,  sed  etiam  tamquam  reis  capitis  quodam  mo¬ 
do  docenda  caussa  est.  Nostris  enim  vitiis ,  non  casu 
aliquo,  rem  publicam  verbo  retinemus ,  re  ipsa  vero 
iam  pridem  amisimus.  Haec  Cicero  fatebatur  longe  qui¬ 
dem  post  mortem  Africani,  quem  in  suis  libris  fecit  de  re  publica 
disputare.  (Augustin.  C.  D.  1.  II.  c.  21.  Tom.  V.  p.  132.  sq.  cf.  1.  II. 
c.  25.  p.  144.) 

II.  3.  ***  Nihil  esse  tarn  regale  quam  explanatio- 
nem  aequitatis,  in  qua  iuris  erat  interpretatio,  quod 
ius  privati  petere  solebant  a  regibus :  ob  easque  caus- 
sas  agri  arvi  et  arbusti  et  pascui  lati  atque  uberes  de- 
finiebantur,  qui  essent  regii,  qui  colerenturque  sine 
regum  opera  et  labore,  ut  eos  nulla  privati  negotii  cu- 
ra  a  populorum  rebus  abduceret.  Nec  vero  quisquam 
privatus  erat  disceptator  aut  arbiter  litis;  sed  omnia 
conficiebantur  iudiciis  regiis.  Et  mihi  quidem  vide- 
tur  Numa  noster  maxime  tenuisse  hunc  morem  vete- 
rwm*  Graeciae  regum.  Nam  ceteri ,  etsi  hoc  quoque 
munere  fungebantur,  magnam  tamen  partem  bella 
gesserunt  et  eorum  iura  coluerunt.  Ilia  autem  diu- 
turna  pax  Numae  mater  huic  urbi  iuris  et  religionis 
fuit:  qui  legum  etiam  scriptor  fuisset,  quas  scitis  ex¬ 
stare:  quod  quidem  huius  civis  proprium,  dequo  agi- 
mus  *  *  * 

III.  4.  2.  f  Sed  tamen  ut  bono  patrifamilias  co- 
lendi,  aedificandi,  ratiocinandi  quidam  usus  opus  est. 
(Nonius  de  num.  et  cas.  p.  497.  e  Cic.  1.  V.  de  Rep.) 

5.  *  *  *  s.  radicum  seminumque  cognoscere,  num 
teoffendet?  u.  Nihil,  si  modo  opus  exstabit.  s.  Num 
id  studium  censes  esse  villici?  m.  Minime:  quippe 
quum  agri  cultura  saepissime  opera  deliciat.  s.  Ergo, 
ut  villicus  naturam  agri  novit,  dispensator  litteras 
scit,  uterque  autem  se  a  scientiae  delectatione  ad  effi— 
ciendi  utilitatem  refert:  sic  noster  hie  rector  studuerit 
sane  iuri  et  legibus  cognoscendis,  fontes  quidem  ea- 
rum  utique  perspexerit,  sed  se  responsitando  et  lecti— 
tando  et  scriptitando  ne  impediat,  ut  quasi  dispensare 
rem  publicam  et  in  ea  quodam  modo  villicare  possit; 
summi  iuris  peritissimus,  sine  quo  iustus  esse  nemo 
potest,  civilis  non  imperitus ,  sed  ita,  ut  astrorum  gu- 
bernator,  physicorum  medicus;  uterque  enim  illis  ad 
artem  suain  utitur,  sed  se  a  suo  munere  non  impedit. 
Illud  autem  videbit  hie  vir  *  *  * 

IV.  6.  *  *  *  cimtatibus,  in  quibus  expetunt  laudem 
optimi  et  decus,  ignominiam  fugiunt  ac  dedecus.  Nec 
vero  tam  metu  poenaque  terrentur,  quae  est  constitu- 
ta  legibus,  quam  verecundia,  quam  natura  homini 
dedit  quasi  quemdam  vituperationis  non  iniustae  ti- 
morem.  Hanc  ille  rector  rerum  publicarum  auxit 
opinionibus,  perfecitque  institutis  et  disciplinis,  ut 
pudor  cives  non  minus  a  delictis  arceret,  quammetus. 
Atque  haec  quidem  ad  laudem  pertinent,  quae  dici 
latius  uberiusque  potuerunt. 

V.  7.  Ad  vitam  autem  usumque  vivendi eadescri- 
pta  ratio  est  iustis  nuptiis,  legitimis  liberis,  sanctis 
Penatium  deorum  Larumque  familian'um  sedibus, 
ut  omnes  et  communibus  commodis  et  suis  uteren- 
tur,  nec  bene  vivi  sine  bona  re  publica  posset,  nec 
esse  quidquam  civitate  bene  constituta  beatius.  Quo- 
circa  permirum  mihi  viderisolet,  quaesittantadoc*** 

VI.  8.  3.  Consumo  igitur  omne  tempus  considerans ,  quanta 
vis  sit  ill  ius  viri ,  quem  nostris  libris  satis  diligenter ,  ut  tibi  quidem 
videmur,  expressimus.  Tenesne  igitur,  moderatorem  ilium  rei  pu- 
blicae  quo  referre  velimus  omnia?  Nam  sic  quinto,  ut  opinor,  in 

libro  loquitur  Scipio:  Ut  enim  gubernatori  cursus  secun- 


dus ,  medico  salus ,  imperatori  victoria ,  sic  huic  mo- 
deratori  rei  publicae  beata  civium  vita  proposita  est; 
utopibus  firma,  copiis  locuples,  gloria  ampla,  virtu- 
te  honesta  sit:  huius  enim  operis  maximi  inter  homi¬ 
nes  atque  optimi  ilium  esse  perfectorem  volo.  (Cic.  ad 
Att.  VIII ,  11.) 

4.  f  Et  ubi  est,  quod  et  vestrae  litterae  ilium  lau- 
dant  patriae  rectorem,  qui  populi  utilitati  magis  con- 
sulat,  quam  voluntati?  (Augustini  ep.  ad  Nectarium  —  CXIV. 
ed.  Benedict.) 

VII.  9.  5.  f  Tullius  dissimulare  non  potuit  in  iisdem  libris, 
quos  de  re  publica  scripsit,  ubi  loquitur  de  instituendo  principe  ci- 
vitatis,  quem  dicit  alendum  esse  gloria  ;  et  consequenter  com- 
memorat  maiores  suos  multa  mira  atque  praeclara  glo- 
riae  cupiditate  fecisse.  (Augustinus  C.  D.  V.  13.  Tom.  V.  p. 
309.  Io.  Saresberiensis  Policr.  VIII.  5.) 

6.  -j-  Tullius  in  libris  de  re  publica  scripsit,  scilicet  prin- 
cipem  civitatis  gloria  esse  alendum ,  et  tamdiu  stare 
rem  publicam,  quamdiu  ab  omnibus  honor principi 
exhiberetur.  (Petrus  Pictaviensis  epist.  ad  calumn.  Bibl.  PP. 
Lugd.  T.  XXII.  pag.  S24.) 

7.  f  Turn  virtute,  labore,  industria  quaereretur 

**  summi  viri  indolem ;  nisi  nimis  animose  ferox  na¬ 
tura  ilium  nescio  quo  —  (Nonius  v.  Anima  p.  233.  e  Cic.  1. 
V.  de  Rep.)  % 

8.  f  Quae  virtus  fortitudo  vocatur,  in  qua  est 
magnitudo  animi ,  mortis  dolorisque  magna  contem- 

V)tio.  (Idem  v.  Contemptus  p.  201.  indidem.) 

VIII.  10.  9.  f  Marcellus  ut  acer  et  pugnax;  Maxi¬ 
mus  ut  consideratus  et  lentus.  (idem  v.  Lentum  p.  337.  e 
Cic.  1.  V.  de  Rep.) 

10.  -J-  Qui  comperit  eius  vim  et  effrenatam  illam 

ferociam.  (Idem  V.  Ferocia  p.  492.  e  1.  Cic.  de  Rep.  V.  ed. 
Plantini  et  Gothofr.  aut  VI.  ed.  Paris.) 

11.  7  Quod  non  modo  singulis  hominibus,  sed 
potentissimis  populis  saepe  contingit.  (idem  v.  Contin- 

gere  p.  268.  e  1.  Cic.  V.  de  Rep.) 

12.  f  Orbi  terrarum  comprehensos.  (Charisius  lib.  i. 

p.  112.  e  Cic.  libr.  V.  de  Rep.) 

13.  f  Quod  molestias  senectutis  suae  vestris  fa- 

miliis  impertire  posset.  (Nonius  v.  Impertire  p.  37.  e  Cic.  1. 
V.  de  Rep.) 

IX.  11.  14.  •}•  Cicero  in  libris  de  re  publica:  Ut  Mene- 
lao  Laconi  quaedam  fuit  suaviloquens  iucunditas.  Et 
alio  loco:  Breviloquentiam  in  dicendo  colat.  (Seneca 
apud  Gellium  1.  XII.  c,  2.) 

15.  f  Quarum  artium  scaevitate ,  ut  Tullius  asseverat, 
nefas  est  religionem  decipi  iudicantis.  Ait  enim :  Quum- 
que  nihil  tam  incorraptum  esse  deheat  in  re  publica, 
quam  suffragium,  quam  sententia;  non  inteiligo,  cur, 
qui  ea  pecunia  corruperit,  poena  dignus  sit;  qui  elo- 
quentia,  laudem  etiam  ferat.  Mihi  quidem  hoc  plus 
mali  facere  videtur,  qui  oratione,  quam  qui  pretio  iudi- 
cem  corrumpit:  quod  pecunia  corrumpere  prudentem 

nemo  potest,  dicendo  potest.  (Ammianus  Marcellinus  1. 
XXX.  c.  4.) 

16.  f  Quae  quum  Scipio  dixisset,  admodum  pro¬ 
bans  Mummius;  erat  enim  nimis  odio  quodam  rhe- 
torum  imbutus.  (Nonius  V.  Imbuere  p.  521.  e  Cic.  1.  V.  deRep.) 


132. 

LIBER  SEXTUS. 


A  KG.  Hoc  liliro  quid  praeler  gomniuni  Sripinnis  exposuerit 
Cicero,  non  constat.  Macrobius  quidem  (Sonin.  Scip.  1 ,1.)  illud  ma- 
xime  Ciceronem  spectasse  ait,  ut  ostenderet,  quodpraemium  ille 

consecuturus  esset  priiiceps,  qui  rei  puhlicae  maxima  cum  laiule 
praefuisset.  Sed  hoc  non  tam  totius  libri  sunimariuin  fuisse  vi- 
detur,  quam  quod  in  n  arrant!  o  illo  somnio  Cicero  secutus  est 
consilium.  Immo  baud  tluhie  de  aliis  sumrni  illius  rcrum  puhli- 
caium  guhematoris  officiis  ineunt.e  libro  dixerat,  ut  de  prohi- 
hendis  dissensionibus  civium  et  factionibus ,  de  caerimoniis  co- 
lendis  augendisque  religionibus.  Ita  quidem  transitu  commode 
parato ,  ad  explicandum  illud  somnium  suum  Scipio,  somniis  et 
divmationibus  nimium  indulgens,  accedere  recte  potuit  et  dis- 
putationi  finem  imponere. 

*  *  * 

1.  1.  1.  f  Totam  igitur  exspectas  prudentiam 
huius  rectoris,  quae  ipsum  nomen  hoc  nacta  est  ex 

providendo.  (Nonius  y.  Prudentia  p.  42.  e  Cic.  1.  VI.  de  Rep.) 

2.  "J*  Quam  ob  rem  se  comparet  hie  civis  ita  ne- 
cesse  est,  ut  sit  contra  haec,  quae  statum  civitatis 

permovent,  SGIUpGr  drnicltus.  (Nonius  v.  Comparare  p. 
256.  indidem.) 

3.  f  Eaque  dissensio civium,  quod  seorsum  eunt 
alii  ad  alios,  seditio  dicitur.  (Idem  V.  Seditionis  p.  25.  in¬ 
didem.  Cf.  Servius  ad  Aen.  1.  I.  v.  149.  p.  179.) 

4.  f  Et  vero  in  dissensione  civili,  quum  boni 
plus,  quam  multi,  valent,  expendendos  cives,  non  nu- 

merandos  puto.  (Nonius  de  doct.  indag.  p.  519.  e  Cic.  1.  VI.  ' 
de  Rep.) 

5.  f  Graves  enim  dominae  cogitationum  libidi- 
nes  infinita  quaedam  cogunt  atque  imperant;  quae 
quia  nec  expleri  nec  satiari  ullo  modo  possunt,  ad 
omne  facinus  impellunt  eos,  quos  illecebris  suis  in- 

Cenderunt.  (Idem-v.  Expleri  p.  424.  indidem.) 

II.  2.  6.  f  Quod  quidem  eo  fuit  maius,  quia, 
quum  caussa  pari  collegae  essent,  non  modo  invidia 
pari  non  erant,  sed  etiam  Claudii  invidiam  Gracchi 

caiitas  deprecabatur.  (Gellius  1.  VI.  c.  16.  Nonius  v.  Dopre- 
cor  p.  290.  e  Cic.  1.  VI.  de  Rep.) 

7.  -f-  Qui  numero  optimatum  et  principum  obtu- 
lit  his  vocibus;  et  gravitatis  suae  liquit  ilium  tristem 
et  plenum  dignitatis  sonum.  (Nonius  v.  Triste  P.  409. 

indidem.) 

8.  f  Ut,  quemadmodum  scribit  ille,  cotidiano  in 
forum  mille  hominum  cum  palliis  conchylio  tinctis 
descenderent.  (Idem  de  num.  et  cas.  p.  501.  indidem.) 

9.  f  In  his,  ut  meministis,  concursu  levissimae 
multitudinis  et  aere  congesto  funus  de  subito  esset 

Ornatum.  (Idem  v.  Desubito  p.  517.  indidem.) 

10.  -j-  Firmiter  enim  maiores  nostri  stabilita  ma- 

trimonia  esse  voluerunt.  (Idem  V.  Firmiter  p.  512.  etPrisci- 
anus  lib.  XV.  c.  3.  §.  13.  e  Cic.  l.VI.  de  Rep.) 

11.  -J-  Oratio  exstat  Laelii,  quam  omnes  habemus 
in  manibus,  quam  simpuvia  pontificum  diis  immor- 
talibus  grata  sintSamiaeque,  ut  ibi scribit,  capedines. 

(Nonius  v.  Samium  p.  398.  e  Cic.  1.  VI.  de  Rep.) 

III.  3.  12.  f  Imitatione  Platonis  (de  Rep.  X,  12.  p.  626.) 
Cicero  de  re  publica  scribens,  locum  etiam  de  Eris  Pamphyli  reditu 

in  yitam,  qui,  ut  ait,  rogo  impositus  revixisset  multaque 
de  inferis  secreta  narrasset,  non  fabuiosa,  utiiie,  assimiia- 
tione  commentus  est,  sed  soilertis  somnii  rationabili  quadam  imagi- 
natione  composuit,  videlicet  scite  significans,  haec  quae  de  ani- 
mae  immortalitate  dicerentur  caeloque,  non  so- 
mniantium  philosophorum  esse  commenta,  nec  fabu- 
las  incredibiles ,  quas  Epicurei  derident,  sed  pruden- 
tium  COniectUras.  Insinuat  Scipionem  ilium,  qui  Karthagine 
subiugata  cognomen  familiae  peperit  Africanum,  huic  Scipioni, 
Paulli  filio,  futuras  a  propinquis  insidias  et  fatalis  metae  denuntiaro 
curriculum ,  quod  necessitate  numerorum  in  vitae  perfectae  tempora 
coarctetur;  ponitque  ilium  aetatis  suae  quinquagesimo  ac  sexto  anno 
duobus  in  se  coeuntibus  numeris  absolutam  caelo  animam ,  unde 
acceperat,  redditurum  etc.  (Favonius  Eulogius  comm,  ad  somn. 
Scip.  p.  438.  Graev.) 

IV.  4.  13.  Nonnulli  nostri,  propter  quoddam  praeclaris- 
simum  loquendi  genus  et  propter  nonnulla,  quae  veraciter  sensit, 
amantes  Platonem ,  dicunt  earn  aliquid  simile  nobis  etiam  de  mor-  'I 


tuorum  resurrectione  sensisse.  Quod  quidem  sic  tangit  in  libris  de 
re  publica  Tullius, ut  eum  lusisse  potius ,  quam  id,  quod 
verum  esset,  affirmet  dicere  voluisse.  inducit  enim  ho- 
minem  revixisse  et  narrasse  quaedam ,  quae  Platonicis  disputationi- 
bus  congruebant.  (Augustinus  C.  D.  1.  XXII.  c.  28.  Tom.  V.  p.  1386.) 

V.  5.  14.  -{-  In  hoc  vel  maxime  operis  similitudinem 
servavit  imitatio,  quod  quum  Plato  in  voluminis  (de 
rep.)  conclusione  a  quodam  vitae  reddito,  quam  reli- 
quisse  videbatur ,  indicar  i  facial ,  qui  sit  exutarum  cor- 
poribus  status  animarum,  adiecta  quadam  sphaerarum 
vel  siderum  non  otiosa  descriptione :  rerum  facies  non 
dissimilia  significans  a  Tulliano  Scipione  per  quielem 
sibi  ingesta  narratur.  (Macrobius  in  somn.  Scip.  l.  I.  c.  l.) 

VI.  6.  IS.  f  Hunc  ordinem  Tullius  non  minore  iu- 
dicio  re  servans,  quum  ingenio  repertus  est.  Postquam 
in  omni  reip.  olio  ac  negotio  palmam  iustitiae  dispu- 
tando  dedit,  sacras  immortalium  animarum  sedes ,  et 
caeleslium  arcana  regionum  in  ipso  consummati  ope¬ 
ris  fastigio  locavit',  indicans,  quo  his  perveniendum 
vel  potius  revertendum  sit,  qui  rempublicam  cum  pru¬ 
dentia,  iuslitia,  fortitudine  ac  moderatione  tractave- 
rint.  Sed  ille  Platonicus  secretorum  relator  Er  qui- 
dam  nomine  fuit,  natione  Pamphylus,  miles  officio, 
qui  quum  vulneribus  in  praelio  acceptis  vitam  effudis- 
se  visus,  duodecimo  die  demum  inter  ceteros  una  per- 
emptos  ultimo  esset  honorandus  igne,  subito  seu  rece- 
pta  anima  seu  retenta,  quidquid  emensis  inter  utrarn- 
que  vitam  diebus  egerat  videratve,  lamquam  publicum 
professus  indicium,  humano  generi  enuntiavit.  Hanc 
fabulam  Cicero  licet  ab  indoctis,  quasi  ipse  veri  con- 
scius,  doleat  irrisam,  exemplum  tamen  stolidae  repre- 
hensionis  vitans,  excitari  narraturum ,  quam  revivi- 
scere  maluit.  (Idem  ibidem.) 

VII.  7.  16.  f  Ac  prius  quam  somnii  verba  consu- 
lamus,  enodandum  nobis  est,  a  quo  genere  hominum 
Tullius  memoret  vel  irrisam  Platonis  fabulam ,  vel,  ne 
sibi  idem  eveniat,  non  vereri.  Nec  enim  his  verbis  vult 
imperitum  vulgus  intelligi,  sed  genus  hominum  veri 
ignarum  subperitiae  ostentatione :  quippe  quos  et  legisse 
talia,et  ad  reprehendendumanimatosconstarel.  Dicemus 
igitur  et  quos  in  tantum  philosophum  referat  quamdam 
censurae  exercuisse  levitatem,  quisve  eorum  etiam  scri- 
ptam  reliqueril  accusationem  etc.  Epicureorum  tola 
f actio,  aequo  semper  err  ore  a  vero  devia,  et  ilia  exist  i- 
mans  ridenda,  quae  nesciat,  sacrum  volumen  et  augu- 
stissima  irrisit  naturae  seria.  Colotes  vero  inter  Epi- 
curi  auditores  famosior  et  loquacitate  notabilior,  etiam 
in  librum  retulit,  quae  de  hoc  amarius  reprehendit. 
Sed  cetera,  quae  iniuria  notavit,  siquidem  ad  somnium, 
de  quo  hie  procedit  sermo,  non  attinent,  hoc  loco  nobis 
omittenda  sunt :  illam  calumniam  persequemur ,  quae 
nisi  supplodatur ,  manebit  Ciceroni  cum  Platone  com¬ 
munis.  Ait  a  philosopho  fabulam  non  oportuisse  con- 
fingi :  quoniam  nullum  figmenti  genus  veri  professo- 
ribus  conveniret.  Cur  enim,  inquit ,  si  rerum  caele- 
stium  notionem,  si  habitum  nos  animarum  docere 
voluisti,  non  simplici  et  absoluta  hoc  insinuatione 
curatum  est,  sed  quaesita  persona  casusque  excogi- 
tata  novitas,  et  composita  advocati  scena  figmenti, 
ipsam  quaerendi  veri  ianuam  mendacio  polluerunt? 
Haec  quoniam,  quum  de  Platonico  Ere  iactantur, 
etiam  quietem  Africani  nostri  somniantis  incusant, 
resistamus  urgenti  et  frustra  arguens  refellatur  etc. 

(Macrob.  1.  I.  cap.  2.) 

VIII.  8.  17.  f  Scipionem  haec  occasio  ad  narran- 
durn  somnium  provocavit,  quod  longo  tempore  se  testa- 
tus  est  silentio  condidisse.  Quum  enim  Laelius  quere- 
retur  nullas  Nasicae  statuas  in  publico  in  interfecti  ty- 

ranni  remunerationem  locatas;  respondit  Scipio  post 
alia  in  haec  verba:  Sed  quamquam  sapientibus  con- 
scientia  ipsa  factorum  egregiorum  amplissimum  vir- 
tutis  est  praemium ;  tamen  ilia  divina  virtus  non  sta- 
tuas  plumbo  inhaerentes ,  nec  triumphos  arescenti- 
bus  laureis,  sed  stabiliora  quaedam  et  viridiora  prae- 
miorum  genera  desiderat.  Quae  tandem  ista  sunt, 
inquit  Laelius?  Turn  Scipio,  Patimini  me,  inquit, 
quoniam  tertium  diem  iam  feriati  sumus  — et  cetera, 
quibus  ad  narrationem  somnii  venit,  docens  ilia  esse 
stabiliora  et  viridiora  praemiorum  genera,  quae  ipse 
vidisset  in  caelo  bonis  rerum  publicarum  servata  re¬ 
ctor  ibus.  (Idem  1.  I.  c.  4.) 

18.  Somnicm. 

(Numerus  primus  huius  ed.  caput,  medius  binis  semicirculis  circum- 
scriptus  caput  separatae  olim  Somnii  editionis,  tertius  §.  notat.) 

IX.  (I.)  9.  Quum  in  Africam-venissem  M’.Mani- 
lio  consuli  ad  quartam  legionem  tribunus,  ut  scitis, 
militum;  nihil  mihi  potius  fuit,  quam  ut  Masinissam 
convenirem,  regem  familiae  nostrae  iustis  de  caus- 
sis  amicissimum.  Ad  quern  ut  veni,  complexus  me 
senex  collacrimavit,  aliquantoque  post  suspexit  in 
caelum,  et,  Grates,  inquit,  tibi  ago,  summe  Sol,  vo- 
bisque,reliqui  Caelites,  quod  ante,  quam  ex  hac  vita 
migro,  conspicio  in  meo  regno  et  his  tectis  P.  Corne- 
lium  Scipionem,  cuius  ego  nomine  ipsorecreor:  ita 
numquam  ex  animo  meo  discedit  illius  optimiatque 
invictissimi  viri  memoria.  Deinde  ego  ilium  de  suo 
regno,  ille  me  de  nostra  re  publica  percontatus  est: 
multisque  verbis  ultro  citroque  habitis  ille  nobis 
consumptus  est  dies. 

X.  10.  Post  autem  regio  apparatu  accepti  sermo- 
nem  in  multam  noctem  produximus,  quum  senex 
nihil  nisi  de  Africano  loqueretur  omniaque  eius  non 
facta  solum,  sed  etiam  dicta  meminisset.  Deinde,  ut 
cubitum  discessimus,  me  et  de  via,  et  qui  ad  mili¬ 
tant  noctem  vigilassem,  arctior,  quam  solebat,  so- 
ntnus  complexus  est.  Hie  mihi  (credo  equidem  ex 
hoc ,  quod  eramus  locuti :  fit  enim  fere ,  ut  cogitatio- 
nes  sermonesque  nostri  pariant  aliquid  in  somno  ta¬ 
le,  quale  de  llomero  scribit  Ennius ,  de  quo  videlicet 
saepissime  vigilans  solebat  cogitare  et  loqui :)  Africa- 
nus  se  ostendit  ea  forma ,  quae  mihi  ex  imagine  eius, 
quam  ex  ipso,  erat  notior;  quern  ut  agnovi,  equidem 
cohorrui:  sed  ille,  Ades,  inquit,  animo,  etomitteti- 
morem,  Scipio,  et  quae  dicam,  trade  memoriae. 

XI.  (II.)  11.  Videsne  illam  urbern,  quae,  parere 
populo  Romano  coacta  per  me  renovat  pristina  bella, 
nec  potest  quiescere?  (ostendebat  autem  Karthagi- 
nem  de  excelso  et  pleno  stellarum,  illustri  et  claro 
quodarn  loco)  ad  quam  tu  oppugnandam  nunc  venis 
paene  miles?  hanc  hoc  biennio  consul  evertes,  erit- 
que  cognomen  id  tibi  per  te  partum ,  quod  babes  ad- 
huc  a  nobis  hereditarium.  Quum  autem  Karthagi- 
nem  deleveris,  triumphum  egeris  censorque  fueris 
et  obieris  legatus  Aegyptum,  Syriam,  Asiam,  Grae- 
ciam,  deligere  iterum  cos.  absens  bellumque  maxi¬ 
mum  conficies,  Numantiam  excides.  Sed  quum 
eris  curru  Capitolium  invectus,  offendes  rem  publi- 
cam  perturbatam  consiliis  nepotis  mei. 

XII.  12.  Hie  tu,  Africane,  ostendas  oportebit  pa¬ 
triae  lumen  animi ,  ingenii  consiliique  tui.  Sed  eius 
temporis  ancipitem  video  quasi  fatorum  viam.  Nam 
quum  aetas  tua  septenos  octies  soli-s  amfractus  redi- 
tusque  converterit,  duoque  hi  numeri,  quorum  uter- 
queplenus,  alter  altera  de  caussa,  habetur,  circuitu 
naturali  summam  tibi  fatalem  confecerint:  in  te 


unum  atque  in  tuum  nomen  se  tota  convertet  civitas: 
te  senatus,  teomnesboni,  tesocii,  te  Latini  intue- 
buntur:  tu  eris  unus,  in  quo  nitatur  civitatis  salus; 
ac  ne  multa,  dictator  rem  publicam  constituas  opor- 
tet,  si  impias  propinquorum  manus  effugeris.  Hie 
quum  exclamasset  Laelius,  ingemuissentque  ceteri 
vehementius;  leniter  arridens  Scipio,  Quaeso,  inquit, 
ne  me  e  somno  excitetis,  et  rumpatis  visum* ;  audite 
cetera. 

XIII.  (III.)  13.  Sed  quo  sis,  Africane,  alacrior  ad 
tutandum  rem  publicam,  sic  habeto:  omnibus,  qui 
patriam  conservarint,  adiuverint,  auxerint,  certum 
esse  in  caelo  definitum  locum,  ubi  beati  aevo  sempi- 
terno  fruantur:  nihil  est  enim  illi  principideo,  qui 
omnem  hunc  mundum  regit,  quod  quidem  in  terris 
fiat,  acceptius,  quam  concilia  coetusque  hominum 
iure  sociati,  quae  civitates  appellantur:  harum  re- 
ctores  et  conservatores  hinc  profecti  hue  revertuntur. 

XIV.  14.  Hie  ego,  etsi  eram  perterritus  non  tarn 
metu  mortis,  quam  insidiarum  a  meis,  quaesivi  ta¬ 
men  ,  viveretne  ipse  et  Paullus  pater  et  alii ,  quos  nos 
exstinctos  arbitraremur.  Immo  vero,  inquit,  ii  vi— 
vunt,  qui  ex  corporum  vinculis,  tamquam  e  carcere 
evolaverunt:  vestra  vero,  quae  dicitur,  vita  morsest. 
Quin  tu  aspicis  ad  te  venientem  Paullum  patrem? 
Quern  ubi  vidi,  equidem  vim  lacrimarum  profudi; 
ille  autem  me  complexus  atque  osculans  flere  prohi- 
bebat. 

XV.  15.  Atque  ego  ut  primum,  fletu  represso,  lo¬ 
qui  posse  coepi,  Quaeso  inquam  ,  pater ,  sanctissime 
atque  optime,  quoniam  haec  est  vita,  ut  Africanum 
audio  dicere,  quid  moror  in  terris?  quin  hue  ad  vos  ve¬ 
nire  propero?  Non  est  ita,  inquit  ille.  Nisi  enim 
deus  is,  cuius  hoctemplum  estomne,  quodconspicis, 
istis  te  corporis  custodiis  liberaverit,  hue  tibi  aditus 
patere  non  potest.  Homines  enim  sunt  hac  lege  gene- 
rati,  qui  tuerentur  ilium  globum,  quern  in  hoc  templo 
medium  vides,  quae  terra  dicitur:  hisque  animus 
datus  est  ex  illis  sempiternis  ignibus,  quae  sidera  et 
Stellas  vocatis;  quae  globosae  et  rotundae,  divinis 
animatae  mentibus,  circos  suos  orbesque  conficiunt 
celeritate  mirabili.  Quare  et  tibi,  Publi,  et  piis  om¬ 
nibus  retinendus  est  animus  in  custodia  corporis :  nec 
iniussu  eius ,  a  quo  ille  est  vobis  datus ,  ex  hominum 
vita  migrandum  est,  ne  munus  humanumassignatum 
a  deo  defugisse  videamini.  Sed  sic,  Scipio,  ut  avus 
hie  tuus ,  ut  ego,  qui  te  genui,  iustitiam  cole  et  pieta- 
tem :  quae  quum  sit  magna  in  parentibus  et  propin- 
quis,  turn  in  patria  maxima  est:  ea  vita  via  estin cae¬ 
lum  et  in  hunc  coetum  eorum,  quiiam  vixeruntetcor- 
pore  laxati  ilium  incolunt  locum,  quern  vides: 

XVI.  16.  (erat  autem  is  splendidissimo  candore 
inter  flammas  elucens  circus,  quem  vos,  ut  aGraiisac- 
cepistis,  orbem  lacteum  nuncupatis:)  ex  quo  omnia 
mihi  contemplanti  praeclara  cetera  et  mirabilia  vi- 
debantur.  Erant  autem  eaestellae,  quas  numquam 
ex  hoc  loco  vidimus,  et  eae  magnitudines  omnium, 
quas  esse  numquam  suspicati  sumus :  ex  quibus  erat 
ilia  minima,  quae  ultima  caelo,  citima  terris,  luce  lu- 
cebat  aliena.  Stellarum  autem  globi  terrae  magni- 
tudinem  facile  vincebant.  Iam  ipsa  terra  ita  mihi 
parva  visa  est ,  ut  me  imperii  nostri ,  quo  quasi  pun- 
ctum  eius  attingimus,  poeniteret. 

XVII.  (IV.)  17.  Quam  quum  magis  intuerer, 
Quaeso,  inquit  Africanus,  quousque  humi  defixa  tua 
mens  erit?  Nonne  aspicis,  quae  in  templa  veneris? 
Novem  tibi  orbibus  vel  potius  globis  connexa  sunt 

omnia:  quorum  unus  est  caelestis,  extimus ,  qui  re- 
liquos  ornnes  complectitur,  summits  ipsedeus,  arcens 
et  continens  ceteros:  in  quo  infixi  sunt  illi ,  qui  vol- 
vuntur,  stellarum  cursus  sempiterni:  cui  subiecti 
sunt  septem;  qui  versantur  retro  contrario  motu  at- 
que  caelum;  e  quibus  unum  globum  possidet  ilia, 
quam  in  terris  Saturniam  nominant:  deindeesthomi- 
num  generi  prosperus  et  salutaris  ille  fulgor,  qui 
dicitur  Iovis:  turn  rutilus  horribilisque  terris,  quem 
Martium  dicitis :  deinde  subter  mediam  fere  regio- 
nem  sol  obtinet,  dux  et  princeps  et  moderator  lurni- 
num  reliquorum,  mens  mundi  et  temperatio,  tanta 
magnitudine,  ut  cuncta  sua  luce  illustret  et  com- 
pleat.  Hunc  ut  comites  consequuntur  Veneris  alter, 
alter  Mercurii  cursus:  in  infimoque  orbe  Luna,  ra- 
diis  solis  accensa,  convertitur.  Infra  autem  iam  ni¬ 
hil  est,  nisi  mortale  et  caducum  praeter  anirnos  mu- 
nere  deorum  hominum  generi  datos:  supra  lunam 
sunt  aeterna  omnia :  nam  ea ,  quae  est  media  et  nona, 
tellus^,  neque  movetur  et  infima  est,  et  in  earn  ferun- 
tur  omnia  nutu  suo  pondera. 

XVIII.  (V.)  18.  Quae  quum  intuerer  stupens ,  ut 
me  recepi,  Quid?  hie,  inquam,  quis  est,  qui  complet 
aures  meas,  tantus  et  tam  dulcis  sonus?  Hie  est,  in¬ 
quit  ille,  qui  intervallis  coniunctus  imparibus,  sed 
tamen  pro  rata  parte  ratione  distinctis,  impulsuet  mo¬ 
tu  ipsorum  orbium  conficitur  et,  acuta  cum  gravibus 
temperans,  varios  aequabiliter  concentus  efficit :  nec 
enim  silentio  tanti  motus  incitari  possunt,  et  natura 
fert,  ut  extrema  ex  altera  parte  graviter,  ex  altera  au¬ 
tem  acute  sonent.  Quam  ob  caussam  summus  ille 
caeli  stellifer  cursus,  cuius  conversio  est  concita- 
tior ,  acuto  et  excitato  movetur  sono,  gravissimo 
autem  hie  lunaris  atque  infimus-  nam  terra  nona 
immobilis  manens  ima  sede  semper  haeret,  com- 
plexa  medium  mundi  locum.  Illi  autem  octo  cur¬ 
sus,  in  quibus  eadem  vis  est  duorum  ,  septem  effici- 
unt  distinctos  intervallis  sonos:  qui  numerus  rerum 
omnium  fere  nodus  est:  quod  docti  homines  ner- 
vis  imitati  atque  cantibus,  aperuere  sibi  reditum  in 
hunc  locum ,  sicut  alii ,  qui  praestantibus  ingeniis  in 
vita  humana  divina  studia  coluerunt.  19.  Hoc  soni- 
tu  oppletae  aures  hominum  obsurduerunt:  nec  est 
ullus  hebetior  sensus  in  vobis ,  sicut, ubi  Nilus  ad  ilia, 
quae  Catadupa  nominantur,  praecipitat  exaltissimis 
montibus,  ea  gens,  quae  ilium  locum  accolit,  propter 
magnitudinem  sonitus  sensu  audiendi  caret.  Hie 
vero  tantus  est  totius  mundi  incitatissima  conversio- 
ne  sonitus,  ut  eum  aures  hominum  capere  non  pos- 
sint,  sicut  intueri  solem  adversum  nequitis,  eiusque 
radiis  acies  vestra  sensusque  vincitur.  Haec  ego  ad- 
mirans,  referebam  tamen  oculos  ad  terram  idemti- 
dem. 

XIX.  (VI.)  20.  Turn  Africanus ,  Sentio,  inquit,  te 
sedem  etiam  nunc  hominum  ac  domum  contemplari: 
quae  si  tibi  parva ,  utest,  ita  videtur;  haec  caelestia 
semper  spectato,  ilia  humana  contemnito.  Tu  enim 
quam  celebritatem  sermonis  hominum,  aut  quam 
expetendam  gloriam  consequi  potes?  Vides  habitari 
in  terra  raris  et  angustis  locis,  et  in  ipsis  quasi  ma- 
culis,  ubi  habitatur,  vastas  solitudines  interiectas : 
eosque,  qui  incolunt  terram,  non  modo  interrupts 
ita  esse,  ut  nihil  inter  ipsos  ab  aliis  ad  alios  manare 
possit,  sed  partim  obliquos,  partim  trans versos,  par¬ 
tim  etiam  adversos  stare  vobis:  a  quibus  exspectare 
gloriam  eerte  nullam  potestis. 


XX.  21.  Cernis  autem  eamdem  terram  quasi  qui- 
busdam  redimitam  et  circumdatam  cingulis;  e  qui¬ 
bus  duos  m^xime  inter  se  diversos,  et  caeli  vertici- 
bus  ipsis  ex  utraque  parte  subnixos,  obriguisse  prui- 
na  vides;  medium  autem  ilium  et  maximum  solis 
ardore  torreri:  duos  habitabiles,  quorum  australis 
ille,  in  quo  qui  insistunt,  adversa  vobis  urgent  vesti¬ 
gia  ,  nihil  ad  vestrum  genus :  hie  autem  alter  subie- 
ctus  aquiloni,  quem  incolitis,  cerne  quam  tenui  vos 
parte  contingat:  omnis  enim  terra,  quae  colitur  a  vo¬ 
bis,  angusta  verticibus,  lateribus  latior,  parva  quae- 
dam  insula  est,  circumfusa  illo  mari,  quod  Atlanti- 
cum,  quod  magnum,  quem  Oceanum  appellatis  in 
terris :  qui  tamen  tanto  nomine  quam  sit  parvus ,  vi¬ 
des.  22.  Ex  his  ipsis  cultis  notisque  terris  num  aut 
tuum  aut  cuiusquam  nostrum  nomen  vel  Caucasum 
hunc,  quem  cernis,  transcendere  potuit  vel  ilium 
Gangem  tranatare?  Quis  in  reliquis  orientis  aut 
obeuntis  solis  ultimis  aut  aquilonis  austrive  partibus 
tuum  nomen  audiet?  Quibus  amputatis,  cernis  pro- 
fecto,  quantis  in  angustiis  vestra  gloria  se  dilatari 
velit.  Ipsi  autem ,  qui  de  vobis  loquuntur ,  quamdiu 
loquentur? 

XXL  (VII.)  23.  Quin  etiam  si  cupiat  proles  ilia 
futurorum  hominum  deinceps  laudes  unius  cuiusque 
nostrum  a  patribus  acceptas  posteris  prodere ,  tamen 
propter  eluviones  exustionesque  terrarum,  quas  ac- 
cidere  tempore  certo  necesse  est,  non  modo  aeter- 
nam,  sed  ne  diuturnam  quidem  gloriam  assequi  pos- 
sumus.  Quid  autem  interest,  ab  iis,  qui  postea  na- 
scentur,  sermonem  fore  de  te,  quum  ab  iis  nullusfue- 
rit,  qui  ante  nati  sunt?  qui  nec  pauciores ,  et  certe 
meliores  fuerunt  viri:  XXII.  24.  quum  praesertim 
apud  eos  ipsos,  a  quibus  audiri  nomen  nostrum  potest, 
nemo  unius  anni  memoriam  consequi  possit.  Homi¬ 
nes  enim  populariter  annum  tantummodo  solis,  id  est 
unius  astri ,  reditu  metiuntur:  quum  autem  ad  idem, 
unde  semel  profecta  sunt,  cuncta  astra  redierint, 
eamdemque  totius  anni  descriptionem  longis  inter¬ 
vallis  retulerint,  turn  ille  vere  vertens  annus  appella- 
ri  potest:  in  quo  vix  dicere  audeo  quant  rnulta  sae- 
cula  hominum  teneantur.  Namque  ut  olint  deficere 
sol  hominibus  exstinguique  visus  est,  quum  Bomuli 
animus  haec  ipsa  in  templa  penetravit;  ita,  quando- 
que  eadem  parte  sol  eodemque  tempore  iterum  defe- 
cerit,  turn  signis  omnibus  ad  idem  principiu m  stel Us¬ 
que  revocatis,  expletum  annum  habeto:  huius  qui¬ 
dem  anni  nondum  vigesimam  partem  scito  esse  con¬ 
versant. 

XXIII.  25.  Quocirca,  si  reditum  in  hunc  locum  de- 
speraveris,  in  quo  omnia  sunt  magnis  et  praestanti¬ 
bus  viris;  quanti  tandem  est  ista  hominum  gloria, 
quae  pertinere  vix  ad  unius  anni  partem  exTguam 
potest?  Igitur  alte  spectare  si  voles,  atque  hanc  se¬ 
dem  et  aeternam  domum  contueri;  neque  te  sermo- 
nibus  vulgi  dederis,  nec  in  praemiis  humanis  spent 
posueris  rerum  tuarum:  suis  te  oportet  illecebris 
ipsa  virtus  trahat  ad  verum  decus;  quid  de  te  alii  lo- 
quantur,  ipsi  videant;  sed  loquentur  tamen.  Serrno 
autem  omnis  ille  et  angustiis  cingitur  iis  regionum, 
quas  vides,  nec  umquam  de  ullo  perennis  fuit,  et  ob- 
ruitur  hominum  interim  et  oblivione  posteritatis 
exstinguitur. 

XXIV.  (VIII.)  26.  Quae  quum  dixisset,  Ego  vero, 
inquam,  o  Africane,  si  quidem  bene  meritis  de  patria 
quasi  limes  ad  caeli  aditum  patet,  quamquam,  a  puc- 
ritia  vestigiis  ingressus  patriis  et  tuis,  decori  vestro 

non  defui;  nunc  tamen,  tanto  praemio  proposito, 
enitar  multo  vigilantius.  Etille:  Tu  vero  enitere  et 
sic  habeto,  non  esse  te  mortalem,  sed  corpus  hoc: 
nec  enim  tu  es,  quern  forma  ista  declarat;  sed  mens 
cuiusque  is  est  quisque,  non  ea  figura ,  quae  digito 
demonstrari  potest.  Deum  te  igitur  scito  esse:  si 
quidem  deus  est,  qui  viget,  qui  sentit,  qui  meminit, 
qui  providet,  qui  tarn  regit  et  moderatur  et  movet  id 
corpus,  cui  praepositus  est,  quam  hunc  mundum  ilie 
princeps  deus:  et  ut  mundum  ex  quadam  parte  mor¬ 
talem  ipse  deus  aeternus ,  sic  fragile  corpus  animus 
sempiternus  movet. 

XXV.  27.  Nam  quod  semper  movetur,  aeternum 
est;  quod  autem  motum  affert  alicui ,  quodque  ipsum 
agitatur  aliunde,  quando  finem  habet  motus,  vivendi 
finem  habeat  necesse  est.  Solum  igitur  quod  sese 
movet,  quia  numquam  deseritur  a  se,  numquam  ne 
moveri  quidem  desinit.  Quin  etiam  ceteris,  quae 
moventur,  hie  fons,  hoc  principium  est  movendi. 
Principio  autem  nulla  est  origo :  nam  ex  principio 
oriuntur  omnia:  ipsum  autem  nulla  ex  re  alia  nasci 

,  potest :  nec  enim  id  esset  principium ,  quod  gignere- 
tur  aliunde :  quod  si  numquam  oritur,  ne  occidit  qui¬ 
dem  umquam.  Nam  principium  exstinctum  nec  ip¬ 
sum  ab  alio  renascetur,  nec  exsealiudereabit:  siqui- 
dem  necesse  est  a  principio  oriri  omnia.  Ita  fit,  ut 
motus  principium  ex  eo  sit,  quod  ipsum  a  se  movetur : 
id  autem  nec  nasci  potest  nec  mori :  vel  concidat  om- 
ne  caelum  omnisque  naturaconsistat  necesse  est ,  nec 
vim  ullam  nanciscatur,  qua  a  primo  impulsu  mo- 
veatur. 

XXVI.  (IX.)  28.  Quum  pateat  igitur  aeternum  id 
esse,  quod  a  se  ipsomoveatur;  quisest,  qui hanc natu- 
ram  animis  esse  tributam  neget?  Inanimum  est  enim 
omne,  quod  pulsu  agitatur  externo:  quod  autem  ani¬ 
mal  est,  id  motu  cietur  interiore  et  suo:  nam  haec 
est  natura  propria  animi  atque  vis.  Quae  si  est  una 
ex  omnibus,  quae  sese  moveat,  neque  nata  est  certe 
et  aeterna  est.  29.  Hanc  tu  exerce  optimis  in  rebus! 
sunt  autem  optimae — curae  de  salute  patriae:  quibus 
agitatus  et  exercitatus  animus  velocius  in  hanc  se- 
dem  et  domum  suam  pervolabit.  Idque  ocius  faciet, 
si  iamtum,  quum  erit  inclusus  in  corpore,  eminebit 
foras  et  ea,  quae  extra  erunt,  contemplans ,  quam 
maxime  se  a  corpore  abstrahet.  Namque  eorum  ani¬ 
mi,  qui  se  corporis  voluptatibus  dediderunt,  earum- 
que  se  quasi  ministros  praebuerunt,  impulsuque  libi- 


dinum  voluptatibus  obedientium,  deorum  et  homi- 
num  iura  violaverunt,  corporibus  elapsi  circum  ter¬ 
rain  ipsam  volutantur;  nec  hunc  in  locum,  nisi  mul- 
tis  exagitati  saeculis,  revertuntur.  —  Ille  discessit; 
ego  somno  solutus  sum. 


LIBRORUM  DE  RE  PUBLICA  INCERTO- 
RUM  FRAGMENTA. 

1 .  A  qua  isti  avocant.  (Fronto  Exx.  Elocc.  v.  Avocat  p. 

497.) 

2.  Vitam  lugeo.  (Idem  ibid.  r.  Doleo  p.  506.) 

3.  Idque  ipsa  natura  non  invitaret  solum,  sed 

etiam  COgeret.  (Nonius  v.  Invitare  p.  321.) 

4.  NititO.  (Diomedes  lib.  I.  p.  330.) 

5.  Excellunt.  (Idem  ibid.  p.  371.) 

6.  In  libris  de  Re  publica  a  Cicerone  illaVirtUS  dicitur,  quae 

prudentia.  (Victorinus  prooem.  ad  I.  Rhet.  Cic.  p.  102.  ed.  Cap- 
peronn.) 

7.  Et  quamquam  optatissimum  est,  perpetuo  for- 
tunam  quam  florentissimam  permanere;  ilia  tamen 
aequabilitas  vitae  non  tantum  habetsensum,  quantum 
quum  ex  saevis  et  perditis  rebus  ad  meliorem  statum 
fortuna  revocatur.  (Ammianus  Marc.  1.  XV.,  c.  5.) 

8.  Aliud  civitas  non  est,  quam  concors  hominum 
multitudo.  (Augustin.  C.  D.  1.  I.  c.  15.  Tom.  V.  p.  59.) 

9.  Cicero  in  dialogis  nominavit  foedifragOS  Afros.  (Inter- 
pres  Cruquianus  ad  Horatium  od.  IV.  8.  17.  p.  232.  b.  Cf.  Cic.  Off.  L 
I.  c.  12.) 

10.  Fanni,  caussa  difficilis  laudare  puerum:  non 
enim  res  laudanda,  sed  spes  est.  (Servius  ad  Aen.  l.  vi.  v. 
877.  e  Ciceronis  dialogo,  p.  447.  ed.  Paris.) 

His  tria  accedunt  fragments,  a  Maio  in  testimoniorum  numero 
posita : 

11.  —  quod  ait  Cicero:  Quoniam  sumus  ab  ipsa  calce 
eius  interpellatione  revocati  —  hanc  quam  nunc  in  Circo 
cretam  vocamus,  ealeem  antiqui  dicebant.  (Seneca  Ep.  108.  cf.  Cic. 
Cat.  c.  23.) 

12.  Deinde  Ennianos  colligit  versus  et  in  primis  illos  de  Afri- 
cano  scriptos : 

- cui  nemo  civi’  neque  hostis 

quivit  pro  factis  reddere  op’rae  pretium. 

(Idem  ibid.) 

13.  Est  enim  apud  Ciceronem  in  nis  ipsis  de  Republ.  hoc  epi- 
gramma : 

Si  fas  endo  plagas  caelestum  ascendere  cuiquam : 
mi  soli  coeli  maxima  porta  patet. 

(Idem  ibid.  Cf.  Lactant.  Inst.  1.  V.  c.  19.) 

DE  LEGIBUS 

LIBER  PRIMUS. 


NOTITIA  LITTERARIA. 

Cicero  quum  in  libris  de  Republica  magnum  partem  deperditis  de  optimo  reipublicae  statu  exposuisset,  scribendum  etiam 
de  optimis  Le gibus  putavit ,  quibus  respublica  carere  non  posset.  Umc  nati  sunt  de  Legibus  libri ,  nec  opines ,  (Macrobius 
enim  11.,  4.  quintum  laudat ,  et  Goerenzius  e  libr.  de  Legg.  111.,  20.  sex  fuisse  libros  docet,  horumque  quartum  de  potesta- 
te,  quintum  de  iure  publico,  sex  turn  de  iure  privato)  nee  integri  ad  nostrum  aetatem  servati ,  quibus  universam  iuris  ac  legum 
caussam  complectitur.  Scripti  sunt  autem  hi  de  legibus  libri  confecto  iain  bello  African!) ,  cf.  Cic.  ad  Div.  IX,  2.  extr.  et 
Hulsemnnno  post  Cic.  mortem  demum  editi  videntur.  Colloquium  autem  Murci  Ciceronis  cum  H-fratre  in  Arpinati  hubitum 
incidit  in  annum  U.  c.  702. 


ARG.  Cicero  primnm  naturam  iuris  explicat,  eamque  ab 
hominis  repetit  natura  ileinde  consiilerat  quibus  legibus  civitas 
regi  debeat;  denique  vero  haec  tractat,  quae  composita  etdescri- 
pta  erant  iura  et  iussa  populorum,  in  his  etiam  populi  Romani 
ius,  quod  civile  dicitur.  c.  5.  In  hac  autem  disputatione  usus  est 
philosophorum  more,  non  veterum  illorum  Socraticorum,  Acade_ 
micorum  et  Peripateticorum ,  sed  eoruni ,  qui  quasi  ofticinas  in- 
struxerunt  sapientiae.  Nam,  quae  veteres  illi  fuse  ac  libere  dis- 
putare  consueverant,  ea  Ciceronis  temporibus,  a  Stoicis  in  pri- 
mis,  articulatim  distincteque  dicebantur,  quod  negabant  satisfie- 
ri  huic  de  legibus  loco  posse,  nisi  separatim  de  singulis  capiti- 
bus  disputaretur.  c.  13.  Primus  liber  tamquam  fontes  omnium 
legum  omnisque  iuris  aperit,  et  ultimam  legem  dicit  esse  men- 
tem  Dei  Optimi  Maximi,  omnia  ratione  iubentis  et  vetantis,  a 
qua  hominum  vera  lex  proficiscitur,  quae  est  ratio  sapientis,  apta 
ad  iubendum  et  vetandum.  cf.  IX.,  4.  Atque  hoc  est  argumentiim 
huius  libri,  eamque  scholam  certis  capitibus  distinguit.  Priino 
igitur  docet,  a  deo,  cuius  numine  ac  mente  omnia  regantur,  prae- 
clara  quadam  conditione  generatum  esse  hominem ;  praeter  alia 
enim  bona  soli  ex  omnium  animantium  generibus  ac  naturis  at- 
tributam  esse  rationem ;  quae,  quum  adoleverit  atque  perfecta 
sit,  sapientia  nominetur,  ut  liomini  cum  deo  rationis  societas  sit, 
et,  quia  ratio  lex  sit,  communio  iuris,  et  quasi  quaedam  agnatio: 
quod  a  deo  ratio  sit  ingenerata.  c.  7-9.  Deinde  ostendit  c.  10 
11.  hominum  inter  ipsos  esse,  propter  sununam  sirailitudinem  et 
aequalitatem,  summain  societatem  coniunctionemque :  ex  quo  se- 
quitur  tertium,  ad  participandum  aliuni  ah  alio  communicandum- 
que  inter  omnes  ius,  nos  natura  esse  factos,  efficiturque,  quod 
quibusdam  incredibile  vide  tor,  est  autem  necessarium,  uti  nihilo 
sese  magis  quisquam,  quam  alterum  diligat.  c  12.  Ex  his  tribus 
tamquam  principiis  sua  sponte  intelligere  quisque  potest,  natura 
ius,  non  opinione  et  iudicio  humano  contineri.  c.  13-17.  Sed  de 
eodem  peculiaris  est  multisque  argumentis  confirmata  disjiutatio, 
cuius  tamen  particula  quaedam  statim  ab  initio  interiit.  Earn 
sequitur  alia  brevis,  qua  effieitur,  ius  et  omne  honestum  sua 
sponte  esse  expetendum  c.  18.  seq.  Conclusio  libri  est  de  laudi- 
lms  philosophise  et  de  Academicorum  veterum  Peripateticorum- 
que  et  Stoicorum  de  bono  et  malo  controversiis  ,  iisque  magis  de 
verbis  quam  de  rebus. 

I.  I.  Atticus.  Lucus  quidem  ille  et  haec  Ar- 
pinatium  quercus  agnoscitur,  saepe  a  me  lectus  in 


Mario.  Si  manet  ilia  quercus,  haec  est  profecto.  Ete- 
nim  est  sane  vetus.  Quintus.  Manet  vero,  Attice  no- 
ster,  et  semper  manebit.  Sata  est  enim  ingenio.  Nul- 
lius  autem  agricolae  cultu  stirps  tam  diuturna,  quam 
poetae  versu  seminari  potest.  Att.  Quo  tandem  mo- 
do,  Quinte?  aut  quale  est  istuc,  quod  poetae  serunt? 
Mihi  enim  videris  fratrem  laudando  suffragari  tibi. 
Q.  Sit  ita  sane.  Verum  tamen ,  dum  Latinae  loquen- 
tur  litterae,  quercus  huic  loco  non  deerit,  quae  Ma¬ 
riana  dicatur:  eaque,  ut  ait  Scaevola  de  fratris  mei 
Mario, 

canescet  saeclis  innumerabilibus. 

2.  Nisi  forte  Athenae  tuae  sempiternam  in  arce  oleam 
tenere  potuerunt;  aut,  quod  Homericus  Ulixes  Deli  se 
proceram  et  teneram  palmam  vidisse dixit,  hodiemon- 
strant  eamdem:  multaque  alia  multis  locis  diutius 
commemoralione  manent,  quam  natura  stare  potue¬ 
runt.  Quare  glandifera  ilia  quercus,  ex  qua  olim 
evolavit 

nunlia  fulva  Iovis,  miranda  visa  figura, 
nunc  sit  haec.  Sed  quum  earn  tempestas  vetustasve 
consumpserit,  tamen  erit  his  in  locis  quercus ,  quam 
Marianam  quercum  vocent.  3.  Att.  Non  dubito  id 
quidem.  Sed  hoc  iam  non  ex  te,  Quinte,  quaero,  ve¬ 
rum  ex  ipso  poela,  tuine  versus  hanc  quercum  seve- 
rint,  an  ita  factum  de  Mario,  ut  scribis,  acceperis. 
Mxncus.  Respondebo  tibi  equidem;  sed  non  ante, 
quam  mihi  tu  ipse  responderis,  Attice:  certe  non  lon- 
ge  a  tuis  aedibus  inambulans,  post  excessum  suum 
Romulus  Proculo  Iulio  dixerit,  se  deum  esse  et  Quiri- 
num  vocari,  templumque  sibi  dedicari  in  eo  loco  ius- 
serit:  etAthenis,  non  longe  item  a  tua  ilia  antiqua  do- 
mo,  Orithyiam  Aquilo  sustulerit:  sic  enim  est  tradi- 
tum.  4-.  Att.  Quorsum  tandem  aut  cur  ista  quae- 
ris?  M.  Nihil  sane,  nisi  ne  nimis  diligenter  inquiras 
in  ea,  quae  isto  modo  memoriae  sint  prodita.  Att. 
Atqui  multa  quaeruntur  in  Mario,  Jictane,  an  vera  sint: 
et  a  nonnullis,  quod  et  in  recenti  memoria,  et  in  Arpi¬ 
nati  homine  versere  veritas  a  te  postulatur.  M.  Et  me 

hercule  ego  me  cupio  non  mendacem  putari.  Sed 
tamen  nonnulli  isti,  Tite,  faciunt  imperite,  qui  in  isto 
periculo  non  ut  a  poeta ,  sed  ut  a  teste  veritatem  exi- 
gant.  Nec  dubito ,  quin  iidem ,  et  cum  Egeria  collo- 
cutum  Numam,  et  ab  aquila  Tarquinio  apicem  impo- 
situm  putent.  Q.  Intelligo,  te,  frater,  alias  in  histo- 
ria  leges  observandas  putare,  alias  in  poemate.  5.  M. 
Quippe  quum  in  ilia  ad  veritatem,  Quinte,  referantur, 
in  hoc  ad  delectationem  pleraque.  Quamquam  etapud 
Theopompum  sunt  innumerabiles  fabulae. 

II.  Att.  Teneo,  quam  optabam ,  occasionem ,  ne- 
que  omittam.  M.  Quam  tandem,  Tite?  Att.  Postu¬ 
late  a  te  iamdiu ,  vel  flagitatur  potius  historia.  Sic 
enim  putant,  te  illam  tractante ,  effici  posse ,  ut  in  hoc 
etiam  genere  Graeciae  nihil  cedamus.  Atque,  ut  au- 
dias,  quid  ego  ipse  sentiam,  non  solum  mihi  videris 
eorum  studiis,  qui  litteris  delectantur,  sed  etiam  pa¬ 
triae  debere  hoc  munus;  ut  ea,  quae  salva  per  te  est, 
per  te  eumdem  sit  ornata.  Abest  enim  historia  litteris 
nostris,  ut  et  ipse  intelligo  et  ex  te  persaepe  audio. 
Potesautemtu  profecto  satisfacere  in  ea,  quippe  quum 
sit  opus,  ut  tibi  quidem  videri  solet,  unum  hoc  orato- 
rium  maxime.  6.  Quamobrem  aggredere,  quaesu- 
mus,  et  surae  ad  hanc  rem  tempus,  quae  est  a  nostris 
hominibus  adhuc  aut  ignorata  aut  relicta.  Nam  post 
annales  pontificum  maximorum,  quibus  nihil  potest 
esse  iucundius,  si  aut  ad  Fabium  aut  ad  eum,  qui  tibi 
semper  in  ore  est,  Catonem  aut  ad  Pisonem  aut  ad 
FanniumautadVennonium  venias;  quamquam  ex  his 
alius  alio  plus  habet  virium,  tamen  quid  tarn  exile, 
quam  isti  omnes?  Fannii  autem  aetati  coniunctus  An¬ 
tipater  paullo  inflavit  vehementius,  habuitque  vires 
agrestes  ille  quidem  atque  horridas  sine  nitore  ac  pa¬ 
laestra  ,  sed  tamen  admonere  reliquos  potuit,  ut  ac- 
curatius  scriberent.  Ecce  autem  successere  huic  Gel- 
lii,  Clodius,  Asellio,  nihil  ad  Caelium,  sed  potius  ad 
antiquorum  languorem  atque  inscitiam.  7.  Nam  quid 
Macrum  numerem?  cuius  loquacitas  habet  aliquid  ar- 
gutiarum ,  —  nec  id  tamen  ex  ilia  erudita  Graecorum 
copia,  sed  ex  librariolis  Latinis,  —  in  orationibus  au¬ 
tem  multas  ineptias,  elatio  summam  impudentiam. 
Sisenna,eius  amicus,  omnes  adhuc  nostros  scriptores, 
nisi  qui  forte  nondum  cdiderunt,  de  quibus  existimare 
non  possumus,  facile  superavit.  Is  tamen  neque  ora¬ 
tor  in  numero  vestro  umquam  est  habitus,  et  in  histo¬ 
ria  puerile  quiddam  consectatur:  ut  unum  Clitar- 
chum,  neque  praeterea  quemquam  deGraecis,  legisse 
videatur;  eum  tamen  velle  dumtaxat  imitari;  quern  si 
assequi  posset,  aliquantum  ab  optimo  tamen  abesset. 
Quare  tuum  est  munus,  hocateexspectatur;  nisi  quid 
Quinto  videtur  secus.  III.  8.  Q.  Mihi  vero  nihil:  et 
saepe  de  isto  collocuti  sumus.  Sed  est  quaedam  inter 
nos  parva  dissensio.  Att.  Quae  tandem?  Q.  A  qui¬ 
bus  temporibus  scribendi  capiat  exordium.  Ego  enim 
ab  ultimis  censeo,  quoniam  ilia  sic  scripta  sunt,  ut  ne 
legantur  quidem:  ipse  autem  aequalem  aetatis  suae 
memoriam  deposcit,  ut  ea  complectatur ,  quibus  ipse 
interfuit.  Att.  Ego  vero  huic  potius  assentior.  Sunt 
enim  maximae  res  in  hacmemoriaatqueaetate  nostra; 
turn  autem  hominis  amicissimi,  Cn.  Pompeii,  laudes 
illustrabit.  Incurret  etiam  in  illummet  memorabilem 
annum  suum.  Quae  ab  isto  malo  praedicari,  quam,  ut 
aiunt,  de  Remo  et  Romulo.  M.  Intelligo  equidem,  a 
me  istum  laborem  iamdiu  postulari,  Attice :  quern  non 
recusarem,  si  mihi  ullum  tribueretur  vacuum  tempus 
ac  liberum.  Neque  enim  occupata  opera,  neque  im- 
pedito  animo  res  tanta  suscipi  potest:  utrumque  opus 


est,  et  cura  vacare  et  negotio.  9.  Att.  Quid?  ad  ce¬ 
tera  (quae  scripsisti  plura ,  quam  quisquam  e  nostris) 
quod  tibi  tandem  tempus  vacuum  fuit  concessum?  M. 
Subseciva  quaedam  tempora  incurrunt,  quae  ego  per- 
ire  non  patior;  ut,  si  qui  dies  ad  rusticandum  dati 
sint,  ad  eorum  numerum  accommodentur,  quae  scri- 
bimus.  Historia  vero  nec  institui  potest,  nisi  prae- 
parato  otio,  nec  exiguo  tempore  absolvi:  et  ego  animi 
pendere  soleo,  quum,  semel  quid  orsus,  traducor  alio ; 
neque  tam  facile  interrupta  contexo,  quam  absolvo 
instituta.  10.  Att.  Legationem  aliquam  nimirum 
oratioista  postulat  aut  eiusmodi  quampiam  cessionem 
liberam  atque  otiosam.  M.  Ego  vero  aetatis  potius 
vacationi  confidebam ,  quum  praesertim  non  recusa¬ 
rem,  quo  minus,  more  patrio  sedens  in  solio,  consu- 
lentibus  responderem,  senectutisque  non  inertis  grato 
atque  honesto  fungerer  miinere.  Sic  enim  mihi  lice— 
ret  et  isti  rei ,  quam  desideras ,  et  multis  uberioribus 
atque  maioribus  operae,  quantum  vellem,  dare. 

IV.  11.  Att.  Atqui  vereor,  ne  istam  caussam  ne¬ 
mo  noscat,  tibique  semper  dicendum  sit:  et  eo  magis, 
quod  te  ipse  mutasti ,  et  aliud  dicendi  instituisti  ge¬ 
nus:  ut,  quemadmodum  Roscius ,  familiaris  tuus ,  in 
senectute  numeros  in  cantu  ceciderat,  ipsasquetardio- 
res  fecerat  tibias,sic  tu  a  contentionibus,  quibussum- 
mis  uti  solebas,  quotidie  relaxes  aliquid,  ut  iam  oratio 
tuanonmultum  a  philosophorum  lenitate  absit.  Quod 
sustinere  quum  vel  summa  senectus  posse  videatur, 
nullam  tibi  a  caussis  vacationem  video  dari.  12.  Q. 
At  mehercule  ego  arbitrabar  posse  id  populo  nostro 
probari,  si  te  ad  ius  respondendum  dedisses.  Quam¬ 
obrem,  quum  placebit,  experiendum  tibi  censeo.  M. 
Si  quidem,  Quinte,  nullum  esset  in  experiendo  peri- 
culum.  Sed  vereor,  ne,  dum  minuere  velim  labo¬ 
rem,  augeam,  atque  ad  illam  caussarum  operam ,  ad 
quam  ego  numquam  nisi  paratus  et  meditatus  acce- 
do,  adiungatur  haec  iuris  interpretatio ,  quae  non  tam 
mihi  molesta  sit  propter  laborem,  quam  quod  dicendi 
cogitationem  auferat,  sine  qua  ad  nullam  maiorem 
umquam  caussam  sum  ausus  accedere.  13.  Att. 
Quin  igitur  ista  ipsa  explicas  nobis  his  subsecivis,  ut 
ais,  temporibus,  et  conscribis  de  iure  civili  subtilius, 
quam  ceteri?  Nam  et  a  primo  tempore  aetatis  iuri  stu- 
dere  te  memini,  quum  ipse  etiam  ad  Scaevolam  ven- 
titarem:  neque  umquam  mihi  visus  es  ita  te  ad  di¬ 
cendum  dedisse,  ut  ius  civile  contemneres.  M.  In 
longum  sermonem  me  vocas,  Attice:  quem  tamen, 
nisi  Quintus  aliud  quid  nos  agere  mavult,  suscipiam  ; 
et,  quoniam  vacui  sumus,  dicam.  Q.  Ego  vero  li- 
benter  audierim.  Quid  enim  agarn  potius?  aut  in  quo 
melius  hunc  consumam  diem?  14.  M.  Quin  igitur  ad 
ilia  spatia  nostra  sedesque  pergimus?  ubi,  quum  satis 
erit  ambulatum,  requiescemus;  nec  profecto  nobis 
delectatio  deerit,  aliud  ex  alio  quaerentibus.  Att. 
Nos  vero:  et  hac  quidem  adire,  si  placet,  per  ripam  et 
umbram.  Sed  iam  ordire  explicare,  quaeso,  de  iure 
civili  quid  sentias.  M.  Egone?  summos  fuisse  in  ci- 
vitate  nostra  viros ,  qui  id  interpretari  populo  et  re- 
sponsitare  soliti  sint:  sed  eos,  magna  professos,  in 
parvis  esse  versatos.  Quid  enim  est  tantum,  quan¬ 
tum  ius  civitatis?  quid  autem  tam  exiguum,  quam  est 
munus  hoc  eorum,  qui  consuluntur?  quamquam  est 
populo  necessarium.  Nec  vero  eos,  qui  ei  muneri 
praefuerunt,  universi  iuris  expertes  fuisse  existimo, 
sed  hoc  civilequod  vocant,  eatenusexercuerunt, quoad 
populum  praestare  voluerunt.  Id  autem  in  cognitio- 
ne  esttenue,  in  usu  necessarium.  Quamobrem  quo 

me  vocas?  ant  quid  hortaris?  ut  libellos  conficiam  de 
stillicidiorum  ac  de  parietum  iure?  aut  ut  stipulatio- 
num  et  iudiciorum  formulas  componam?  quae  et  scri¬ 
pt3  sunt  a  multis  diligenter  et  sunt  humiliora,  quam 
ilia,  quae  a  vobis  exspectari  puto.  V.  15.  Att.  At- 
qui,  si  quaeres,  ego  quid  exspectem :  quoniam  scri- 
ptum  est  a  te  de  optimo  reipublicae  statu,  consequens 
esse  videtur ,  ut  scribas  tu  idem  de  legibus :  sic  enim 
fecisse  video  Platonem  ilium  tuum,  quem  tu  admira- 
ris,  quem  omnibus  anteponis,  quem  maxime  diligis. 
M.  Visne  igitur,  ut  ille  Crete  cum  Clinia  et  cumla- 
cedaemonio  Megillo ,  aestivo,  quemadmodum  descri- 
bit,  die  ,  in  cupressetis  Cnosiorum  et  spatiis  silvestri- 
bus,  crebro  insistens,  interdum  acquiescens,  de  insti- 
tutis  rerum  publicarum  ac  de  optimis  legibus  dispu- 
tat:  sic  nos  inter  has  procerissimas  populos  in  viridi 
opacaque  ripa  inarnbulantes,  turn  autem  residentes, 
quaeramus  iidem  de  rebus  aliquid  uberius,  quam  fo- 
rensis  usus  desiderat?  16.  Att.  Ego  vero  ista  audire 
cupio.  M.  Quid  ait  Quintus?  Q.  Nulla  de  re  magis.  M. 
Et  recte  quidem.  Nam  sic  habetote ,  nullo  in  genere 
disputandi  magis  honeste  palefieri,  quid  sit  hotnini 
tributum  natura;  quantam  vim  rerum  optimarum 
mens  humana  contineat;  cuius  muneris  colendi  effi- 
ciendique  caussa  nati  et  in  lucem  editi  simus;  quae 
sit  coniunctio  hominum;  quae  naturalis  societas  inter 
ipsos.  His  enim  explicatis,  fons  legum  et  iuris  inve- 
niri  potest.  17.  Att.  Non  ergo  a  praetoris  edicto,  ut 
plerique  nunc,  neque  axn  tabulis,  ut  superiores,  sed 
penitus  ex  intima  philosophia  hauriendam  iuris  dis- 
ciplinam  putas.  M.  Non  enim  id  quaerimus  hoc  ser- 
mone,  Pomponi,  quemadmodum  caveamus  in  iure, 
aut  quid  de  quaque  consultatione  respondeamus.  Sit 
ista  res  magna,  sicut  est;  quae  quondam  a  multis  Cla¬ 
ris  viris,  nunc  ab  uno  summa  auctoritate  et  scientia 
sustinetur:  sed  nobis  ita  complectenda  in  hac  dispu- 
tatione  tota  caussa  est  universi  iuris  ac  legum,  ut  hoc, 
civile  quod  dicimus,  in  parvum  quemdam  et  angu- 
stum  locum  concludatur  [naturae].  Natura  enim  iu¬ 
ris  explicanda  est  nobis ,  eaque  ab  hominis  repetenda 
natura :  considerandae  leges,  quibus  civitates  regi  de- 
beant:  turn  haec  tractanda,  quae  composita  sunt  et 
descripta,iura  et  iussa  populorum,  in  quibus  ne  nostri 
quidem  populi  latebunt;  quae  vocantur  iura  civilia. 

VI.  18.  Q.  Altevero,  et,  ut  oportet,  a  capite ,  frater, 
repetis  quod  quaerimus:  et  qui  aliter  ius  civile  tra- 
dunt,  non  tarn  iustitiae,  quam  litigandi  tradunt  vias. 
M.  Non  est  ita,  Quinte:  ac  potius  ignoratio  iuris  liti- 
giosa  est,  quam  scientia.  Sed  haec  posterius.  Nunc 
iuris  principia  videamus. 

Igitur  doctissimis  viris  proficisci  placuit  a  Jege: 
haud  scio  an  recte,  si  modo,  ut  iidem  definiunt,  lex 
est  ratio  summa,  insita  in  natura,  quae  iubet  ea,  quae 
facienda  sunt,  prohibetque  contraria.  Eadem  ratio 
quum  est  in  hominis  menle  confirmata  et  confecta,  lex 
est.  19.  Itaque  arbitrantur  prudentiam  esse  legem, 
cuius  ea  vis  sit,  ut  recte  facere  iubeat,  vetet  delinque- 
re:  eamque  rem  illi  Graeco  putant  nomine,  a  suum 
cuique  tribuendo,  appellatam;  ego  nostro,  a  legendo. 
Nam  ut  illi  aequitatis,  sic  nos  delectus  vim  in  lege  po- 
nimus,  et  proprium  tamen  utrumque  legis  est.  Quod 
si  ita  recte  dicitur,  ut  mihi  quidem  plerumque  videri 
solet;  a  lege  ducendum  est  iuris  exordium:  ea  est 
enim  naturae  vis,  ea  mens  ratioque  prudentis,  ea  iu¬ 
ris  atque  iniuriae  regula.  Sed  quoniam  in  populari 
ratione  omnis  nostra  versaturoratio,  populariter  inter¬ 
dum  loqui  necesse  erit,  et  earn  legem,  quae  scripto 


sancit  quod  vult,  aut  iubendo  aut  vetando,  ut  vulgus, 
appellare.  Constituendi  vero  iuris  ab  ilia  summa  le¬ 
ge  capiamus  exordium,  quae  saeculis  omnibus  ante 
nata  est,  quam  scripta  lex  ulla,  aut  quam  omnino  civi- 
tas  constituta.  20.  Q.  Commodius  vero  et  ad  ratio- 
nem  instituti  sermonis  sapientius.  M.  Visne  ergo, 
ipsius  iuris  ortum  a  fonte  repetamus?  quo  invento, 
non  erit  dubium,  quo  sint  haec  referenda,  quae  quae¬ 
rimus.  Q.  Ego  vero  ita  faciendum  esse  censeo.  Att. 
Me  quoque  ascribito  fratris  sententiae.  M.  Quoniam 
igitur  eius  reipublicae,  quam  optimam  esse  docuit  in 
illis  sex  libris  Scipio,  tenendus  est  nobis  et  servandus 
status,  omnesque  leges  accommodandae  ad  illud  civi- 
i  tatis  genus,  serendi  etiam  mores,  nec  scriptis  omnia 
sancienda:  repetam  stirpem  iuris  a  natura,  qua  duce 
est  nobis  omnis  disputatio  explicanda.  Att.  Rectis- 
sime :  et  quidem  ista  duce  errari  nullo  pacto  potest. 

VII.  21.  M.  Dasne  igitur  hoc  nobis,  Pomponi, 
(nam  Quinti  novi  sententiam)  deorum  immortalium  vi 

|  et  natura, ratione,  potestate,  mente,  numine,  sive  quod 
est  aliud  verbum,  quo  planius  significem  quod  volo, 
naturam  omnem  regi?  Nam  si  hoc  non  probas,  ab  eo 
nobis  caussa  ordienda  est  potissimum.  Att.  Do  sa¬ 
ne,  si  postulas.  Etenim  propter  hunc  concentum 
avium  strepitumque  fluminum,  non  vereor,  condisci- 
pulorum  ne  quis  exaudiat.  M.  Atqui  cavendum  est. 
Solent  enim,  id  quod  virorum  bonorum  est,  admodum 
irasci.  Nec  vero  ferent,  siaudierint,  te  primum  ca¬ 
put  viri  optimi  prodidisse :  in  quo  scripsit,  Nihil  cu¬ 
rare  deum,  nec  sui,  nec  alieni.  22.  Att.  Perge,  quae- 
so;  nam  id,  quod  tibi  concessi,  quorsus  pertineat,  ex- 
specto.  M.  Non  faciam  longius.  Hue  enim  perti- 
net:  animal  hoc  providum,sagax,  multiplex,  acutum, 
memor,  plenum  rationis  et  consilii,  quem  vocamus 
hominern,  praeclara  quadam  conditione  generatum  es¬ 
se  a  supremo  deo.  Solum  est  enim  ex  tot  animantium 
generibus  atque  naturis  particeps  rationis  etcogitatio- 
nis,  quum  cetera  sint  omnia  expertia.  Quod  est  au¬ 
tem,  non  dicam  in  homine,  sed  in  omni  caelo  atque 
terra,  ratione  divinius?  (Quae  quum  adolevit  atque 
perfecta  est,  nominatur  rite  sapientia.)  23.  Est  igi¬ 
tur,  quoniam  nihil  est  ratione  melius,  eaque  et  in  ho¬ 
mine  et  in  deo,  prima  homini  cum  deo  rationis  socie¬ 
tas.  Inter  quos  autem  ratio,  inter  eosdem  etiam  recta 
ratio  communis  est.  Quae  quum  sit  lex,  lege  quoque 
consociati  homines  cum  diis  putandi  sumus.  Inter 
quos  porro  est  communio  legis,  inter  eos  communio 
iuris  est.  Quibus  autem  haec  sunt  [inter  eos]  com- 
munia,  civitatis  eiusdem  habendi  sunt.  Si  vero  iis- 
dem  imperiis  et  potestatibus  parent,  multo  etiam  ma¬ 
gis.  Parent  autem  huic  caelesti  descriptioni  menti- 
que  divinae  et  praepotenti  deo;  ut  iam  universus  hie 
mundus  una  civitas  sit  communis  deorum  atque  ho¬ 
minum  existimanda.  Et,  quod  in  civitatibus  ratione 
quadam,  de  qua  dicetur  idoneo  loco,  agnationibus  fa^- 
miliarum  distinguuntur  status,  id  in  rerum  natura 
tanto  est  magnificentius  tantoque  praeclarius;  ut  ho¬ 
mines  deorum  agnatione  et  gente  teneantur. 

VIII.  24.  Nam  quum  de  natura  hominis  quaeri- 
tur,  disputari  solet,  (et  nimirum  ita  sunt,  ut  disputan- 
tur,)perpetuis  cursibusconversionibusquecaelestibus 
exslitisse  quamdam  maturitatem  serendi  generis  hu- 
mani;  quod  sparsum  in  terras  atque  satum  divino  au- 
ctum  sit  animorum  munere.  Quumquealia,  quibus 
cohaererent  homines,  e  mortali  genere  sumpserinl, 
quae  fragilia  essent  et  caduca;  animum  esse  ingene- 
ratum  a  deo.  Ex  quo  vere  vcl  agnatio  nobis  cum  eac- 

lestibus,  vel  genus,  vel  stirps  appellari  potest.  Ita- 
que  ex  tot  generibus  nullum  est  animal  praeter  homi- 
nem ,  quod  habeat  notitiam  aliquam  dei :  ipsisque  in 
hominibus  nulla  gens  est  neque  tam  immansueta, 
neque  tam  fera,  quae  non,  etiam  si  ignoret,  qualem 
habere  deum  deceat,  tamen  habendum  sciat.  25.  Ex 
quo  efficitur  ill ud ,  ut  is  agnoscat  deum,  qui,  unde  or- 
tus  sit,  quasi  recordetur  ac  noscat.  Iam  vero  virtus 
eadem  in  homine  ac  deo  est,  neque  ullo  alio  ingenio 
praeterea.  Est  autem  virtus  nihil  aliud,  quam  in  se 
perfecta  et  ad  summum  perducta  natura.  Est  igitur 
homini  cum  deo  similitudo.  Quod  quum  ita  sit,  quae 
tandem  potest  esse  propior  certiorve  cognatio?  Itaque 
ad  hominum  commoditates  et  usus  tantam  rerum 
ubertatem  natura  largita  est,  ut  ea,  quae  gignuntur, 
donata  consulto  nobis,  non  fortuito  nata  videantur: 
nec  solum  ea ,  quae  frugibus  atque  bacis  terrae  foetu 
profunduntur ,  sed  etiam  pecudes :  quod  perspicuum 
sit,  partim  esse  ad  usum  hominum,  partimad  fructum, 
partim  ad  vescendum  procreatas.  26.  Artes  vero  in- 
numerabiles  repertae  sunt,  docente  natura.  Quam 
imitata  ratio  res  ad  vitam  necessarias  sollerter  conse- 
cuta  est.  IX.  Ipsum  autem  hominem  eadem  natura 
non  solum  celeritate  mentis  ornavit,  sed  etiam  sensus 
tamquam  satellites  attribuit  ac  nuntios :  et  rerum  plu- 
rimarum  obscurarum  necessarias  intelligentias  enu- 
davit,  quasi  fundamenta  quaedam  scientiae :  figuram- 
que  corporis  habilem  et  aptam  ingenio  humano  dedit. 
Nam  quum  ceteras  animantes  abiecisset  ad  pastum, 
solum  hominem  erexit  ad  caelique,  quasi  cognationis 
domiciliique  pristini,  conspectum  excitavit:  turn  spe- 
ciem  ita  formavit  oris,  ut  in  ea  penitus  reconditos  mo¬ 
res  effingeret.  27.  Nam  et  oculi  nimis  arguti,  quem- 
admodum  animo  affecti  sumus,  loquuntur;  etis,  qui 
appellatur  vultus,  qui  nullo  in  animante  esse  praeter 
hominem  potest,  indicat:  cuius  vim  Graeci  norunt, 
nomen  omnino  non  habent.  Omitto  opportunitates 
habilitatesque  reliqui  corporis,  moderationem  vocis, 
orationis  vim,  quae  conciliatrix  est  humanae  maxime 
societatis:  neque  enim  omnia  sunt  huiusdisputationis 
ac  temporis,  et  hunc  locum  satis,  ut  mihi  videtur,  in 
his  libris,  quos  legistis,  expressit  Scipio.  Nunc  quo- 
niam  hominem,  quod  principium  reliquarum  rerum 
esse  voluit,  generavit  et  ornavit  deus ,  perspicuum  sit 
illud  (ne  omnia  disserantur),  ipsam  per  se  naturam 
longius  progredi:  quae  etiam  nullo  docente  profecta 
ab  iis,  quorum,  ex  prima  et  inchoata  intelligentia, 
genera  cognovit,  confirmat  ipsa  per  se  rationem  et 
perficit. 

X.  28.  Att.  Dii  immortales,  quam  tu  longe  iuris 
principia  repetis !  atque  ita,  ut  ego  non  modo  ilia  non 
properem,  quae  exspectabam  a  te  de  iure  civili,  sed 
facile  patiar,  te  hunc  diem  vel  totum  in  isto  sermone 
consumere.  Sunt  enim  haec  maiora,  quae  aliorum 
caussa  fortasse  complecteris ,  quam  ipsa  ilia ,  quorum 
haec„caussa  praeparantur.  M.  Sunt  haec  quidem 
magna,  quae  nunc  breviter  attinguntur:  sed  omnium, 
quae  in  doctorum  hominum  disputatione  versantur, 
nihil  est  profecto  praestabilius,  quam  plane  intelligi, 
nos  ad  iustitiam  esse  natos,  neque  opinione,  sed  natu¬ 
ra  constitutum  esse  ius.  Id  iam  patebit,  si  hominum 
inter  ipsos  societatem  coniunctionemque  perspexeris. 
29.  Nihil  est  enim  unum  uni  tam  simile,  tam  par, 
quam  omnes  inter  nosmetipsos  sumus.  Quod  si  de- 
pravatio  consuetudinum ,  si  opinionum  vanitas  non 
imbecillitatem  animorum  torqueret  et  flecteret,  quo- 
cumque  coepisset;  sui  nemo  ipse  tam  similis  esset, 


quam  omnes  sunt  omnium.  Itaque  quaecumque est 
hominis  definitio,  una  in  omnes  valet.  30.  Quod  ar¬ 
gument  satis  est,  nullam  dissimilitudinem  esse  in  ge- 
nere:  quae  si  esset,  non  una  omnes  definitio  contine- 
ret.  Etenim  ratio,  qua  una  praestamus  belluis ,  per 
quam  coniectura  valemus,  argumentamur,  refellimus, 
disserimus,  conficimus  aliquid,  concludimus,  certe 
est  communis,  doctrine  differens,discendi  quidem  fa- 
cultate  par.  Nam  et  sensibus  eadem  omnia  compre- 
henduntur :  et  ea,  quae  movent  sensus,  itidem  movent 
omnium:  quaeque  in  animis  imprimuntur,  de  quibus 
ante  dixi,  inchoatae  intelligentiae  similiter  in  omni¬ 
bus  imprimuntur:  interpresque  est  mentis oratio,  ver¬ 
bis  discrepans,  sententiis  congruens.  31.  Nec  est 
quisquam  gentis  ullius,  qui  ducem  naturam  nactus  ad 
virtutem  pervenire  non  possit.  XI.  Nec  solum  in  re- 
ctis,  sed  etiam  in  pravitatibus  insignis  est  humani  ge¬ 
neris  similitudo.  Nam  et  voluptate  capiuntur  omnes  : 
quae  etsi  est  illecebra  turpitudinis,  tamen  habet  quid- 
dam  simile  naturalis  boni;  est  enim  suavitate  dele- 
ctans:  sic  ab  errore  mentis,  tamquam  salutare  ali¬ 
quid,  asciscitur :  similique  inscitia  mors  fugitur,  qua¬ 
si  dissolutio  naturae:  vita  expetitur,  quia  nos,  in  quo 
nati  sumus,  continet;  dolor  in  maximis  malis  ducitur, 
turn  sua  asperitate,  turn  quod  naturae  interitus  vide¬ 
tur  sequi.  32.  Propterque  honestatis  et  gloriae  simi- 
litudinem  beati,  qui  honorati  sunt,  videntur:  miseri 
autem,  qui  inglorii.  Molestiae,  laetitiae,  cupiditates, 
timores  similiter  omnium  mentes  pervagantur:  nec, 
si  opiniones  aliae  sunt  apud  alios,  idcirco,  qui  canem 
et  felem  ut  deos  colunt,  non  eadem  superstitione, 
qua  ceterae  gentes ,  conflictantur.  Quae  autem  natio 
non  comitatem,  non  benignitatem,  non  gratum  ani- 
mum  et  beneficii  memorem  diligit?  quae  superbos, 
quae  maleficos,  quae  crudeles,  quae  ingratos  non 
aspernatur,  non  odit?  quibus  ex  rebus  quum  omne 
genus  hominum  sociatum  inter  se  esse  intelligatur, 
illud  extremum  est,  quod  recte  vivendi  ratio  meliores 
efficit.  Quae  si  approbatis,  pergam  adreliqua:  sin 
quid  requiritis,  id  explicemus  prius.  Att.  Nos  vero 
nihil :  ut  pro  utroque  respondeam. 

XII.  33.  M.  Sequitur  igitur,  ad  participandum 
alium  ab  alio,  communicandumque  inter  omnes  ius, 
homines  natura  esse  factos  —  atque  hoc  in  omni  hac 
disputatione  sic  intelligi  volo,  ius*  quod  dicam,  natu¬ 
ram  esse — ,  tantam  autem  esse  corruptelam  malae 
consuetudinis,  ut  ab  ea  tamquam  igniculi  exstinguan- 
tur  a  natura  dati ,  exorianturque  et  confirmentur  vitia 
contraria.  Quod  si ,  quo  modo  est  natura ,  sic  iudicio 
homines  humani  (ut  ait  poeta)  nihil  a  se  alienum  puta- 
rent,  coleretur  ius  aeque  ab  omnibus.  Quibus  enim 
ratio  a  natura  data  est,  iisdem  etiam  recta  ratio  data 
est:  ergo  et  lex,  quae  est  recta  ratio  in  iubendo  et  ve- 
tando:  si  lex,  ius  quoque.  At  omnibus  ratio.  Ius 
igitur  datum  est  omnibus :  recteque  Socrates  exsecra- 
ri  eum  solebat,  qui  primus  utilitatem  a  natura  seiun- 
xisset.  34.  Id  enim  querebatur  caput  esse  exitiorum 
omnium:  unde  est  ilia  Pythagorea  vox,  [ Ta  tuv  yttav 
xoiva,  xcu  cp iXiav  laoTrjta].  Ex  quo  perspicitur,  quum 
hanc  benevolentiam  tam  late  longeque  diffusam  vir 
sapiens  in  aliquem  pari  virtute  praeditum  contulerit, 
turn  illud  effici,  quod  quibusdam  incredibile  videatur, 
sit  autem  necessarium,  ut  nihilo  sese  plus,  quam  alte- 
rum  diligat.  Quid  enim  est,  quod  differat,  quum  sint 
cuncta  paria?  Quod  si  interesse  quippiam  tantulum 
modo  potuerit,  iam  amicitiae  nomen  occiderit:  cuius 
est  ea  vis,  ut,  simul  atque  sibi  aliquid,  quamalteri, 

maluerit,  nulla  sit.  Quae  praemuniuntur.omnia  reli- 
quo  sermonidisputationique  nostrae,  quo  facilius,  ius 
in  natura  esse  positum,  intelligi  possit.  De  quo  quum 
perpauca  dixero,  turn  ad  ius  civile  veniam,  ex  quo 
haec  omnis  nata  est  oratio. 

Xllf.  35.  Q.  Tu  vero  iam  perpauca  scilicet.  Ex 
iis  enim ,  quae  dixisti,  Attico  videtur,  mihi  quidem 
certe,  ex  natura  ortum  esse  ius.  Att.  An  mihi  aliter 
videri  possit,  quum  haec  iam  perfecta  sint:  primum, 
quasi  muneribus  deorum  nos  esse  instructos  et  orna- 
tos :  secundo  autem  ,  unam  esse  hominum  inter  ipsos 
vivendi  parem  communemque  rationem:  deinde, 
omnes  inter  se  naturali  quadam  indulgentia  et  bene- 
volentia ,  turn  etiam  societate  iuris  contineri?  Quae 
quum  vera  esse  recte,  ut  arbitror,  concesserimus,  qui 
iam  licet  nobis  a  natura  leges  et  iura  seiungere?  36. 
M.  Recte  dicis:  et  res  se  sic  habet.  Verum  philoso- 
phorum  more,  non  veterum  quidem  illorum,  sed  eo- 
rum,  qui  quasi  officinas  instruxerunt  sapientiae,  quae 
fuse  olim  disputabantur  ac  libere,  ea  nunc  articulatim 
distincteque  dicuntur.  Neque  enim  satisfied  censent 
huic  loco,  qui  nunc  est  in  manibus,  nisi  separatiin 
hoc  ipsum,  naturae  esse  ius,  disputarint.  Att.  Et 
scilicet  tua  libertas  disserendi  amissa  est:  aut  tu  ises, 
qui  in  disputando  non  tuum  iudicium  sequare,  sed 
auctoritati  aliorum  pareas.  37.  M.  Non  semper,  Ti- 
te :  sed,  iter  huiussermonis  quod  sit,  vides.  Ad  respu- 
blicas  firmandas,  et  ad  stabiliendas  vires,  sanandos 
populos  omnis  nostra  pergit  oratio.  Quocirca  vereor 
committere,  ut  non  bene  provisa  et  diligenter  explo- 
rata  principia  ponantur:  nec  tamen  ut  omnibus  pro- 
bentur,  (nam  id  fieri  non  potest,)  sed  ut  iis,  qui  omnia 
recta  atque  honesta  per  se  expetenda  duxerunt,  et  aut 
nihil  omnino  in  bonis  numerandum,  nisi  quod  per  se 
ipsum  laudabile  esset,  aut  certe  nullum  habendum 
magnum  bonum,  nisi  quod  vere  laudarisua  spontepos- 
set,  —  38.  his  omnibus  (sive  in  Academia  vetere  cum 
Speusippo,  Xenocrate,  Polemone  manserunt;  sive 
Aristotelem  et  Theophrastum ,  cum  illis  re  conexuen- 
tes,  genere  docendi  paullum  differentes,  secuti  sunt: 
sive,  ut  Zenoni  visum  est,  rebus  non  commutatis,  im- 
inutaverunt  vocabula :  sive  etiam  Aristonis  difficilem 
atque  arduam,  sed  iam  tamen  fractam  et  convictam 
sectam  secuti  sunt,  ut,  virtutibus  exceptis  atque  vi- 
tiis,  cetera  in  summa  aequalitate  ponerent:)  his  omni¬ 
bus  haec,  quae  dixi,  probantur.  39.  Sibi  autem  in- 
dulgentes  et  corpori  deservientes  atque  omnia,  quae 
sequantur  in  vita,  quaeque  fugiant,  voluptatibus  et 
doloribus  ponderantes,  etiam  si  vera  dicunt,  (nihil 
enim  opus  est  hoc  loco  litibus,)  in  hortulis  suis  iubea- 
mus  dicere,  atque  etiam  ab  omni  societate  reipubli- 
cae,  cuius  partem  nec  norunt  ullam,  nec  umquam 
nosse  voluerunt,  paullisper  facessant,  rogemus.  Per- 
turbatricem  autem  harum  omnium  rerum  Academiam, 
hanc  ab  Arcesila  et  Carneade  recentem,  exoremus,  ut 
sileat.  Nam  si  invaserit  in  haec,  quae  satis  scite  no¬ 
bis  instructa  et  composita  videntur,  nimias  edet  rui- 
nas.  Quam  quidem  ego  placare  cupio,  submovere 
non  audeo. 

(Desunt  hie  fortasse  nonnulla  de  peccati  conscientia  el 

scelerum  poenis.J 

XIV.  40.  *  *  *  nam  et  in  iis  sine  illius  suffimentis  ex- 
piati  sumus.  At  vero  scelerum  in  homines  atque  im- 
pietatum  nulla  expiatio  est.  Itaque  poenas  luunt  non 
tarn  iudiciis,  (quae  quondam  nusquam  erant,  hodie 
multifariam  nulla  sunt;  ut  sint  tamen,  persaepe  falsa 
sunt)  sed  ut  eos  agitent  insectenturque  furiae,  non  ar- 


dentibus  taedis,  sicut  in  fabulis ,  sed  angore  conscien¬ 
ce  fraudisque  cruciatu.  Quod  si  homines  ab  iniu- 
ria  poena,  non  natura  arcere  deberet,  quaenam  solli- 
citudo  vexaret  impios,  sublato  suppliciorum  metu? 
Quorum  tamen  nemo  tarn  audax  umquam  fuit,  quin 
aut  abnueret  a  se  commissum  esse  facinus,  aut  iusti 
sui  doloris  caussam  aliquam  fingeret,  defensionem- 
que  facinoris  a  naturae  iure  aliquo  quaereret.  Quae 
si  appellare  audent  impii,  quo  tandem  studio  colentur 
a  bonis?  Quod  si  poena ,  si  metus  supplied,  non  ipsa 
turpitudo,  deterret  ab  iniuriosa  facinorosaque  vita: 
nemo  est  iniustus:  aut  incauti  potius  habendi  sunt 
improbi.  41.  Turn  autem  qui  non  ipso  honesto  mo- 
vemur ,  ut  boni  viri  simus,  sed  utilitate  aliqua  atque 
fructu,  callidi  simus,  non  boni.  Nam  quid  faciet  is 
homo  in  tenebris,  qui  nihil  timet  nisi  testem  et  iudi- 
cem?  quid,  in  deserto  quo  loco  nactus ,  quem  multo 
auro  spoliare  possit,  imbecillum  atque  solum?  Noster 
quidem  hie  natura  iustus  vir  ac  bonus  etiam  collo- 
quetur,  iuvabit,  in  viam  deducet:  is  vero,  qui  nihil 
alterius  caussa  faciet,  metietur  suis  commodis  omnia, 
videtis,  credo,  quid  sit  acturus.  Quod  si  negabit,  se 
illi  vitam  erepturum  et  aurum  ablaturum ;  numquam 
ob  earn  caussam  negabit,  quod  id  natura  turpe  iudi- 
cet,  sed  quod  metuat,  ne  emanet,  id  est,  ne  malum  ha- 
beat.  0  rem  dignam,  in  qua  non  modo  docti,  verum 
etiam  agrestes  erubescant!  XV.  42.  Iam  vero  illud 
stultissimum,  existimare  omnia  iusta  esse,  quae  scita 
sint  populorum  institutis  aut  legibus.  Etiamne,  si 
quae  leges  sint  tyrannorum?  si  triginta  illi  Athenis 
leges  imponere  voluissent ,  aut  si  omnes  Athenienses 
delectarentur  tyrannicis  legibus,  num  idcirco  hae  le¬ 
ges  iustae  haberentur?  Nihilo,  credo,  magis  ilia,  quam 
interrex  noster  tulit,  ut  dictator,  quem  vellet  civium, 
indicta  caussa  impune  posset  occidere.  Est  enim 
unum  ius,  quo  devincta  est  hominum  societas,  et  quod 
lex  constituit  una.  Quae  lex  est  recta  ratio  imperan- 
di  atque  prohibendi:  quam  qui  ignorat,  is  est  iniu¬ 
stus,  sive  est  ilia  scripta  uspiam,  sive  nusquam.  Quod 
si  iustitia  est  obtemperatio  scriptis  legibus  institutis- 
que  populorum,  et  si,  ut  iidem  dicunt,  utilitate  omnia 
metienda  sunt:  negliget  leges ,  easque  perrumpet,  si 
poterit,  is,  qui  sibi  earn  rem  fructuosam  putabit  fore. 
Ita  fit,  ut  nulla  sit  omnino  iustitia,  si  neque  natura  est, 
et  ea,  quae  propter  utilitatem  constituitur,  utilitate 
alia  convellitur.  43.  Atque,  si  natura  confirmatura 
ius  non  erit,  virtutes  omnes  tollentur.  Ubi  enim  li- 
beralitas,  ubi  patriae  caritas,  ubi  pietas,  ubi  aut  bene 
merendi  de  altero  aut  referendae  gratiae  voluntas  po¬ 
terit  exsistere?  Nam  haec  nascuntur  ex  eo,  quia  natu¬ 
ra  propensi  sumus  ad  diligendos  homines :  quod  fun- 
damentum  iuris  est.  Neque  solum  in  homines  obse- 
quia,  sed  etiam  in  deos  caerimoniae  religionesque  tol- 
luntur :  quas  non  metu,  sed  ea  coniunctione ,  quae  est 
homini  cum  deo,  conservandas  puto.  XVI.  Quod  si 
populorum  iussis,  si  principum  decretis,  si  sententiis 
iudicum  iura  constituerentur:  ius  esset  latrocinari; 
ius  adulterare;'ius  testamenta  falsa  supponere,  si 
haec  suffragiis  aut  scitis  multitudinis  probarentur. 
44.  Quae  si  tanta  potestas  est  stultorum  sententiis  at¬ 
que  iussis,  ut  eorum  suffragiis  rerum  natura  vertatur : 
cur  non  sanciunt,  ut,  quae  mala  perniciosaque  sunt, 
habeantur  pro  bonis  ac  salutaribus?  aut  cur,  quum 
ius  ex  iniuria  lex  facere  possit,  bonum  eadem  facere 
non  possit  ex  malo?  Atqui  nos  legem  bonam  a  mala 
nulla  alia  nisi  naturae  norma  dividere  possumus.  Nec 
solum  ius  et  iniuria  a  natura  diiudicantur,  sed  omnino 

omnia  honesta  ac  turpia.  Nam  et  communis  intelli- 
gentia  notas  nobis  res  efficit,  easque  in  animis  nostris 
inchoavit,  lit  honesta  in  virtute  ponantur,  invitiis  tur¬ 
pia.  45.  Haec  autem  in  opinione  existimare,  non  in 
natura  posita,  dementis  est.  Nam  nec  arboris,  nec 
equi  virtus,  quae  dicitur,  (in  quo  abutimur  nomine) 
in  opinione  sita  est,  sed  in  natura.  Quod  si  ita  est, 
honesta  quoque  et  turpia  natura  diiudicanda  sunt. 
Nam  si  opinione  universa  virtus,  eadem  eius  etiam 
partes  probarentur.  Quis  igitur  prudentem  et,  ut  ita 
dicam,  catum  non  ex  ipsius  habitu,  sed  ex  aliqua  re 
externa  iudicet?  Est  enim  virtus  perfecta  ratio;  quod 
certe  in  natura  est.  Igitur  omnis  honestas  eodem  mo- 
do.  XVII.  Nam  ut  vera  et  falsa ,  ut  consequentia  et 
contraria  sua  sponte,  non  aliena  iudicantur:  sic  con- 
stans  et  perpetua  ratio  vitae,  quae  est  virtus,  itemque 
inconstantia,  quod  est  vitium,  sua  natura  probabitur. 
46.  Nosingenia  iuvenum  non  item?  at  ingenia  natura : 
virtutes  et  vitia,  quae  exsistunt  ab  ingeniis,  aliter  iu- 
dicabuntur?  an  ea  aliter:  honesta  et  turpia  non  ad 
naturam  referri  necesse  erit?  Quod  laudabile  bonum 
est,  in  se  habeat  quod  laudetur  necesse  est:  ipsum 
enim  bonum  non  est  opinionibus ,  sed  natura.  Nam 
ni  ita  esset,  beati  quoque  opinione  essent.  Quo  quid 
dici  potest  stultius?  Quare  quum  et  bonum  et  malum 
natura  iudicetur,  et  ea  sint  principia  naturae:  certe 
honesta  quoque  et  turpia  simili  ratione  diiudicanda  et 
ad  naturam  referenda  sunt.  47.  Sed  perturbat  nos 
opinionum  varietas  hominumque  dissensio:  et  quia 
non  idem  contingit  in  sensibus ,  hos  natura  certos  pu- 
tamus :  ilia,  quae  aliis  sic,  aliis  secus,  nec iisdem  sem¬ 
per  uno  modo  videntur,  ficta  esse  ducimus.  Quod  est 
longe  aliter.  Nam  sensus  nostros  non  parens,  non  nu- 
trix,  non  magister,  non  poeta,  non  scena  depravat, 
non  multitudinis  consensus  abducit  a  vero.  Animis 
omnes  tenduntur  insidiae,  vel  ab  iis,  quos  modo  enu- 
meravi,  qui,  teneros  et  rudes  quum  acceperunt,  infi- 
ciunt  et  flectunt,  ut  volunt ,  vel  ab  ea ,  quae  penitus  in 
omni  sensu  implicata  insidet  imitatrixboni,  voluptas, 
malorum  autem  mater  omnium:  cuius  blanditiis  cor- 
rupti,  quae  natura  bona  sunt,  quia  dulcedine  bac  et 
scabie  carent,  non  cernunt  satis. 

XVIII.  48.  Sequitur,  ut  conclusa  mihi  iam  haec 
sit  omnis  oratio ,  (id  quod  ante  oculos  ex  iis  est ,  quae 
dicta  sunt,)  et  ius  et  omne  honestum  sua  sponte  esse 
expetendum.  Etenim  omnes  viri  boni  ipsam  aequi- 
tatem  et  ius  ipsum  amant,  nec  est  viri  boni,  errare  et 
diligere,  quod  per  se  non  sit  diligendum.  Per  se  igi¬ 
tur  ius  est  expetendum  et  colendum.  Quod  si  ius, 
etiam  iustitia :  sic  reliquae  quoque  virtutes  per  se  co- 
lendae  sunt.  Quid?  liberalitas  gratuitane  est,  an  mer- 
cenaria?  Si  sine  praemio  benignaest,  gratuita  :  si  cum 
mercede,  conducta:  nec  est  dubium,  quin  is,  qui  li- 
beralis  benignusque  dicitur,  officium,  non  fructum 
sequatur.  Ergo  item  iustitia  nihil  expetit  praemii, 
nihil  pretii.  Per  se  igitur  expetitur.  Eademque 
omnium  virtutum  caussa  atque  sententia  est.  49.  At- 
que  etiam  si  emolumentis,  non  suapte  natura  virtus 
expetitur,  una  erit  virtus,  quae  malitia  rectissime  di- 
cetur.  Ut  enim  quisque  maxime  ad  suum  commodum 
refert,  quaecumque  agit,  ita  minime  est  vir  bonus:  ut, 
qui  virtutem  praemio  metiuntur,  nullam  virtutem,  ni¬ 
si  malitiam  putent.  Ubi  enim  beneficus,  si  nemo  al- 
terius  caussa  benigne  facit?  ubi  gratus,  si  non  eum 
ipsum  cernunt  grati,  cui  referunt  gratiam?  ubi  ilia 
sancta  amicitia,  si  non  ipse  amicus  per  se  amatur  toto 
pectore,  ut  dicitur?  qui  etiam  deserendus  et  abiicien- 


dus  est,  desperatis  emolumentis  et  fructibus.  Quo 
quid  potest  dici  immanius?  Quod  si  amicitia  per  se 
colenda  est,  societas  quoque  hominum  et  aequalitas  et 
iustitia  per  se  expetenda.  50.  Quod  ni  ita  est,  omni- 
no  iustitia  nulla  est.  Id  enim  iniustissimum  ipsum 
est,  iustitiae  mercedem  quaerere.  XIX.  Quid  vero 
de  modestia ,  quid  de  temperantia ,  quid  de  continen¬ 
ts,  quid  de  verecundia,  pudore  pudicitiaque  dice- 
mus?  Infamiaene  metu  non  esse  petulantes,  an  legum 
et  iudiciorum?  Innocentes  ergo  et  verecundi  sunt,  ut 
bene  audiant,  et  ut  rumorem  bonum  colligant?  Eru- 
bescunt  pudici  etiam  loqui  de  pudicitia.  Ac  me  ni- 
mis  istorum  philosophorum  pudet,  qui  nullum  vitium 
nisi  iudicio  ipso  notatum  putant.  51.  Quid  enim? 
possumus  eos,  qui  a  stupro  arcentur  infamiae  metu, 
pudicos  dicere,  quum  ipsa  in famia  propter  rei  turpi- 
tudinem  consequatur?  Nam  quid  aut  laudari  rite  aut 
vituperari  potest,  si  ab  eius  natura  recesseris,  quod 
aut  laudandum  aut  vituperandum  putes?  an  corporis 
pravitates,  si  erunt  perinsignes,  habebunt  aliquid  of- 
fensionis :  animi  deformitas  non  habebit?  cuius  turpi- 
tudo  ex  ipsis  vitiis  facillime  perspici  potest.  Quid 
enim  foedius  avaritia,  quid  immanius  libidine ,  quid 
contemptius  timiditate,  quidabiectiustarditate  et  stul- 
titia  dici  potest?  Quid  ergo?  eos,  qui  singulis  vitiis 
excellunt,  aut  etiam  pluribus,  propter  damna  aut  de- 
trimenta  aut  cruciatus  aliquos  miseros  esse  dicimus, 
an  propter  vim  turpitudinemque  vitiorum?  quod  item 
ad  contrariam  laudem  in  virtutem  dici  potest.  52. 
Postremo,  si  propter  alias  res  virtus  expetitur,  melius 
esse  aliquid,  quam  virtutem,  necesse  est.  Pecu- 
niamne  igitur?  an  honores?  an  formam?  an  valetudi- 
nem?  Quae  et,  quum  adsunt,  perparva  sunt;  et,  quam 
diu  adfutura  sint,  certum  sciri  nullo  modo  potest.  An 
(id  quod  turpissimum  dictu  est)  voluptatem?  At  in  ea 
quidem  spernenda  et  repudianda  virtus  vel  maxime 
cernitur. 

Videtisne,  quanta  series  rerum  sententiarumque 
sit:  atque  ut  ex  alio  alia  nectantur?  Quin  labebar  lon- 
gius,  nisi  me  retinuissem.  XX.  Q.  Quo  tandem? 
Libenter  enim,  frater,  ad  istam  orationem  tecum  pro- 
laberer.  M.  Ad  finem  bonorum ,  quo  referuntur,  et 
cuius  [apiscendi]  caussa  sunt  facienda  omnia:  contro- 
versam  rem,et  plenam  dissensionis  inter  doctissimos, 
sed  aliquando  tamen  iudicandam.  53.  Att.  Qui 
istuc  fieri  potest,  L.  Gellio  mortuo?  M.  Quid  tandem 
id  ad  rem?  Att.  Quia  me  Athenis  audire  ex  Phaedro 
meomemini,  Gellium,  familiarem  tuum,  quum  pro 
consule  ex  praetura  in  Graeciam  venisset,  Athenis 
philosophos,  qui  turn  erant,  in  locum  unum  convo- 
casse,  ipsisque  magno  opere  auctorem  fuisse,  ut  ali¬ 
quando  controversiarum  aliquem  facerent  modum. 
Quod  si  essent  eo  animo ,  ut  nollent  aetatem  in  litibus 
conterere;  posse  rem  convenire:  et  simul  operam 
suam  illis  esse  pollicitum ,  si  posset  inter  eos  aliquid 
convenire.  M.  Ioculare  istuc  quidem,  Pomponi,  et  a 
multis  saepe  derisum.  Sed  ego  plane  vellem  me  ar- 
bitrum  inter  antiquam  Academiam  et  Zenonem  da¬ 
tum.  Att.  Quo  tandem  istud  modo?  M.  Quia  de  re 
una  solum  dissident,  de  ceteris  mirifice  congruunt. 
Att.  Ain  tandem?  Una  de  re  est  solum  dissensio? 
54.  M.  Quae  quidem  ad  rem  pertineat,  una:  quippe 
quum  antiqui  omnes,  quod  secundum  naturam  esset, 
quo  iuvaremur  in  vita,  bonum  esse  decreverint,  hie, 
nisi  quod  honestum  esset,  nihil  putarit  bonum.  Att. 
Perparvam  vero  controversiam  dicis,  ac  non  earn,  quae 
dirimat  omnia!  M.  Probe  quidem  sentis,  si  re,  ac  non 


<209 


DE  LEGIBUS  LI 

verbis  dissiderent.  XXI.  Att.  Ergo  assentiris  An- 
tiocho  familiari  meo(magistro  enim  nonaudeodicere), 
quocum  vixi,  et  qui  me  ex  nostris  paene  convellithor- 
tulis,  deduxitque in Academiam  perpauculis  passibus. 
M.  \  ir  iste  fuit  ille  quidem  prudens  et  acutus  etinsuo 
genere  perfectus  mihique,  ut  scis ,  familiaris :  cui  ta- 
men  ego  assentiar  in  omnibus,  necne,  mox  videro; 
hoc  dico,  controversiam  totam  istam  posse  sedari.  55’. 
Att.  Qui  istud  tandem  vides?  M.  Quia  si,  ut  Chius 
Aristo  dixit,  solum  bonum  esse,  quod  honestum  esset, 
malumque,  quod  turpe,  ceteras  res  omnes  plane  pa¬ 
res,  ac  ne  minimum  quidem,  utrum  adessent,  an  ab- 
essent,  interesse:  valde  a  Xenocrate  et  Aristotele  et 
ab  ilia  Platonis  familia  discreparet,  essetque  inter  eos 
de  re  maxima  et  de  omni  vivendi  ratione  dissensio. 
Nuncvero,  quum,  quod  decus  antiqui  summum  bo¬ 
num  esse  dixerant,  hie  solum  bonum  dicat:  itemque 
dedecus  illi  summum  malum,  hie  solum:  divitias, 
valetudinem,  pulchritudinem  commodas  res'appellet, 
non  bonas :  paupertatem,  debilitatem,  dolorem  in- 
commodas,  non  malas:  sentit  idem,  quod  Xenocrates, 
quod  Aristoteles ;  loquitur  alio  modo.  Ex  hac  autem 
non  rerum,  sed  verborum  discordiA  controversia  nata 
est  de  finibus :  in  qua,  quoniam  usucapionem  xn  tabu¬ 
lae  intra  quinque  pedes  esse  noluerunt,  depasci  vete- 
rem  possessionem  Academiae  ab  hoc  acuto  homine 
non  sinemus;  necMamilia  lege  singuli,sed  ex  his  tres 
arbitri  fines  regemus.  56.  Q.  Quamnam  igitur  sen- 
tentiam  dicemus?  M.  Requiri  placere  terminos,  quos 
Socrates  pegerit,  iisque  parere.  Q.  Praeclare,  frater, 
iam  nunc  a  te  verba  usurpantur  civilis  iuris  etlegum: 
quo  de  genere  exspecto  disputationem  tuam:  nam  ista 
quidem  magna  diiudicatio  est,  ut  ex  te  ipso  saepe  co- 
gnovi.  Sed  certe  res  ita  se  habet,  ut  ex  natura  vivere 
summum  bonum  sit,  id  est,  vita  modica  et  apta  virtute 
perfrui :  aut  naturam  sequi  et  eius  quasi  lege  vivere, 
id  est,  nihil,  quantum  in  ipso  sit,  praetermittere ,  quo 
minus  ea,  quae  natura  postulet,  consequatur,  quod  in¬ 
ter  haec  velit  virtute  tamquam  lege  vivere.  Quapro- 
pter  hoc  diiudicari,nescio  an  numquam,  sed  hoc  ser- 
mone  certe  non  potest,  si  quidem  id,  quod  suscepi- 
mus,  perfecturi  sumus.  Att.  At  ego  hue  declinabam 
nec  invitus.  XXII.  57.  Q.  Licebit  alias :  nunc  id  aga- 
mus,  quod  coepimus,  quum  praesertim  ad  id  nihil 
pertineat  haec  de  sumnio  malo  bonoque  dissensio.  M. 
Prudentissime,  Quinte,  dicis.  Nam  quae  a  me  adhuc 
dicta  sunt,  ***  Q.  Nec  Lycurgi  leges,  nec  Solonis, 
nequeCharondae,  nequeZaleuci,  nec  nostras  xii  tabu- 
las  nec  plebiscita  desidero:  sed  te  existimo  quum  po- 
pulis,  turn  etiam  singulis  hodierno  sermone  leges  vi¬ 
vendi  et  disciplinam  daturum.  58.  M.  Est  huius  ve- 
ro  disputationis,  Quinte,  proprium  id,  quod  exspe- 
ctas:  atque  utinam  esset  etiam  facultatis  meae!  Sed 
profecto  ita  se  res  habet,  ut,  quoniam  vitiorum  emen- 
datricem  legem  esse  oportet  commendatricemque 
virtutum  ,  ab  ea  vivendi  doctrina  ducatur.  Ita  fit,  ut 
mater  omnium  bonarum  rerum  sapientia  sit,  a  cuius 
amore  Graeco  verbo  philosophia  nomen  invenit:  qua 
nihil  a  diis  immortalibus  uberius,  nihil  florentius,  ni¬ 
hil  praestabilius  hominum  vitae  datum  est.  Haec 
enim  una  nos  quum  ceteras  res  omnes ,  turn ,  quod  est 
difficillimum ,  docuit,  ut  nosmet  ipsos  nosceremus: 
cuius  praecepti  tanta  vis,  tanta  sententia  est,  ut  ea  non 
homini  cuipiam,  sed  Dclphico  deo  tribueretur.  59. 
Nam  qui  se  ipse  norit,  primum  aliquid  se  habere  sen- 
tiet  divinum,  ingeniumque  in  se  suum ,  sicut  simula¬ 
crum  aliquod,  dedicatum  putabit;  tantoque  munere 

deorum  semper  dignum  aliquid  et  faciet  etsentiet:  et, 
quum  se  ipse  perspexerit  totumque  tentarit,  intelli- 
get,  quemadmodum  a  natura  subornatus  in  vitam  ve- 
nerit,  quantaque  instrumenta  habeat  ad  obtinendam 
adipiscendamque  sapientiam :  quoniam  principia  re¬ 
rum  omnium,  quasi  adumbratas  intelligentias,  animo 
ac  mente  conceperit:  quibus  illustratis,  sapientia  du- 
ce,  bonum  virum  et  ob  earn  ipsam  caussam  cernat  se 
beatum  fore.  XXIII.  60.  Nam  quum  animus,  cogni- 
tis  perceptisque  virtutibus,  a  corporis  obsequio  indul- 
gentiaque  discesserit,  voluptateinque  sicut  labem  ali- 
quam  dedecoris  oppresserit,  omnemque  mortis  dolo- 
risque  timorem  effugerit,  societatemquecaritatis  coie- 
ritcum  suis,  omnesque  natura  coniunctos  suos  duxe- 
rit,  cultumque  deorum  etpuram  religionem  suscepe- 
lit,  et  exacuerit  illam,  ut  oculorum,  sic  ingenii  aciem 
ad  bona  deligenda  et  reiicienda  contraria :  quae  virtus 
ex  providendo  est  appellata  prudentia:  quid  eo  dici 
aut  excogitari  poterit  beatius?  61.  Idemque  quum 
caelum,  terras,  maria rerumque  omnium  naturam  per¬ 
spexerit,  eaque  unde  generata,  quo  recurrant,  quan¬ 
go,  quo  modo  obitura,  quid  in  iis  mortale  et  caducum, 
quid  divinum  aeternumque  sit,  viderit,  ipsumque  ea 
moderantem  et  regentem  paene  prehenderit,  seseque 
non  unius  circumdatum  moenibus  loci,  sed  civem  to- 
tius  mundi ,  quasi  unius  urbis ,  agnoverit :  in  hac  ille 
niagnificentia  rerum  atque  in  hoc  conspectu  et  cogni- 
tione  naturae,  dii  immortales!  quam  ipse  senoscet! 
62.  quod  Apollo  praecepit  Pythius :  quam  contemnet, 
quam  despiciet,  quam  pro  nihilo  putabit  ea,  quae  vul- 
go  dicuntur  amplissima !  Atque  haec  omnia  quasi  se- 
pimento  aliquo  vallabit  disserendi  ratione,  veri  et  fal¬ 
si  iudicandi  scientia  et  arte  quadam  intelligendi,  quid 
quamque  rem  sequatur,  etquid  sitcuique  contrarium. 
Quumque  se  ad  civilem  societatem  natum  senserit, 
non  solum  ilia  subtili  disputatione  sibi  utendum  pu¬ 
tabit,  sed  etiam  fusa  latius  perpetua  oratione,  qua  re- 
gat  populos,  qua  stabiliat  leges,  qua  castiget  impro- 
bos,  qua  tueatur  bonos,  qua  laudet  claros  viros,  qua 
praecepta  salutis  et  laudis  apte  ad  persuadenduraedat 
suis  civibus ,  qua  hortari  ad  decus,  revocare  a  flagitio, 
consolari  possit  afflictos,  factaque  et  consulta  fortium 
et  sapientum,  cum  improborum  ignominia,  sempiter- 
nis  monumentis  prodere.  Quae  quum  tot  res  tantae- 
quesint,  quae  inesse  in  homine  perspiciantur  ab  iis, 
qui  seipsi  velint  nosse;  earum  parens  est  educatrix- 
que  sapientia.  Att.  Laudata  quidem  a  te  graviter  et 
vere.  Sed  quorsus  haec  pertinent?  63.  M.  Primum 
adea,  Pomponi,  de  quibus  acturi  iam  sumus:  quae 
tanta  esse  volumus:  non  enim  erunt,  nisi  ea  fuerint, 
unde  ilia  manant,  amplissima.  Deinde  facio  et  liben- 
ter  et,  ut  spero ,  recte,  quod  earn ,  cuius  studio  teneor, 
quaeque  me  eum ,  quicumque  sum ,  effecit,  non  pos¬ 
sum  silentio  praeterire.  Att.  Vero :  facis  et  merito, 
et  ipse,  fuitque  id,  utdicis,  in  hoc  sermone  faciundum. 

- - 

134. 

LIBER  SEGUNDUS. 


A  RG.  Quum  111s  umne  vel  divinum  sit  vel  iiunianuni ,  divini 
autem  prima  necessario  delieat  esse  cura:  ab  hoc  merito  initium 
fecit  Cicero  ,  totamque  religionem  hoc  libro  constituil.  Repetit 
autem  disputationem  ah  aelerna  ilia  et  gumma  lege,  quae  est  ra- 

tio  (livina  et  humana,  apt  a  ad  vetandum  et  iuliendum.  c.  4.  Dein- 
de  ipsam  proponit  legem,  e  legilms  Numae  et  moribus  Romanis 
diietam  c.  8.  !).  praemisso  prooemio  de  legis  landibus,  iisque  pro- 
pviis  generis  sui.  c.  7.  Reliqna  autem  pars  lilm  versatur  in  ista 
lege  explicanda  et  tamqnain  suadenda,ut,  quilnis  de  caussis  quae- 
que  legis  pars  placeat,  intelligatur.  In  quo  non  solum  l’latonem 
aliosque  Graecos  pliilosoplios  imitatur,  qui  de  legibus  scripsere 
(v.  HI.  5  6  .);  sed  etiam  consuetudinem  magistratuum  Romano- 
rum,  qui  in  ferendis  rogandisque  legibus  ,  primuui  de  legum  lau- 
de  et  necessitate  in  universum  disserere,  deinde  a  praecone,  seri- 
l>a  subiiciente,  recitari  legem,  et, ubi  docendo,  explicando,  ratio- 
nibusque  afferendis  earn  suasere,  populum  disceilere  et,  datis  ta- 
bellis ,  in  sua  quemque  tribu  ferre  sulFragium  iubere  consueve- 
runt.  III.  4.  in  fin. 


I.  1.  Atticus.  Sed  visne,  quoniam  et  satis  iam 
ambulatum  est,  et  tibi  aliud  dicendi  initium  suraen- 
dum  est,  locum  mutemus,  et  iu  insula,  quae  est  in  Fi- 
breno,  (nam  opinor**ilIi  alteri  flumini  nomen  esse) 
sermoni  reliquo  demus  operam  sedentes?  M.  Sane 
quidem.  Nam  illo  loco  libentissime  soleo  uti.  sive 
quid  mecum  ipse  cogito,  sive  quid  aut  scribo  aut  lego. 
2.  Att.  Equidem,  qui  nunc  potissimum  hue  vene- 
rim,  satiari  non  queo:  magnificasque  villas  et  pavi- 
menta  marmorea  et  laqueata  tecta  contemno.  Ductus 
vero  aquarum,  quos  isti  nilos  et  euripos  vocant,  quis 
non,  quum  haec  videat,  irriserit?  Itaque,  ut  tu  paullo 
ante ,  de  lege  et  hire  disserens ,  ad  naturam  referebas 
omnia;  sic  in  his  ipsis  rebus,  quae  ad  requietem  ani- 
mi  delectationemque  quaeruntur ,  natura  dominatur. 
Quare  antea  mirabar,  (nihil  enim  his  in  locis,  nisi  sa- 
xa  et  montes,  cogitabam :  idque  ut  facerem,  etoratio- 
nibus  inducebar  tuis,  et  versibus)  sed  mirabar,  ut  di- 
xi,  te  tarn  valde  hoc  loco  delectari :  nunc  contra  miror, 
te,  quum  Roma  absis,  usquam  potius  esse.  3.  M.  Ego 
vero,  quum  licet  plures  dies  abesse,  praesertim  hoc 
tempore  anni,  et  amoenitatem  hanc  et  salubritatem 
sequor:  raro  autem  licet.  Sed  nimirum  me  alia  quo- 
que  caussa  delectat,  quae  te  non  attingit  ita.  Att. 
Quae  tandem  ista  caussa  est?  M.  Quia,  si  verum  dici- 
mus,  haec  est  mea  et  huius  fratris  mei  germana  pa- 
tria:  hinc  enim  orti  stirpe  antiquissima  sumus :  hie 
sacra,  hie  genus,  hie  maiorum  multa  vestigia.  Quid 
plura?  hanc  vides  villam,  ut  nunc  quidem  est,  latius 
aedificatam  patris  nostri  studio :  qui  quum  esset  infir- 
ma  valetudine ,  hie  fere  aetatem  egit  in  litteris.  Sed 
hoc  ipso  in  loco,  quum  avus  viveret,  et  antiquo  more 
parva  esset  villa,  ut  ilia  Curiana  in  Sabinis,  me  scito 
esse  natum.  Quare  inest  nescio  quid,  et  latet  in  ani- 
mo  ac  sensu  meo,  quo  me  plus  hie  locus  fortasse  de- 
lectet:  siquidem  etiam  ille  sapientissimus  vir,  Itha- 
cam  ut  videret,  immortalitatem  scribitur  repudiasse. 
II.  4.  Att.  Ego  vero  istam  tibi  iustam  caussam  puto, 
cur  hue  libentius  venias  atque  hunc  locum  diligas. 
Quin  ipse,  vere  dicam,  sum  illi  villae  amicior  modo 
factus,  atque  huic  omni  solo,  in  quo  tu  ortus  et  pro- 
creatus  es.  Movemur  enim  nescio  quo  pacto  locis 
ipsis,  in  quibus  eorum,  quos  diligimus  aut  admira- 
mur,  adsunt  vestigia.  Me  quidem  ipsae  illae  nostrae 
Athenae  non  tam  operibus  magnificis  exquisitisque 
antiquorum  artibus delectant,  quam  recordatione sum- 
morum  virorum ,  ubi  quisque  habitare,  ubi  sedere, 
ubi  disputare  sit  solitus:  studioseque  eorum  etiam 
sepulcra  contemplor.  Quare  istum ,  ubi  tu  es  natus, 
plus  amabo  posthac  locum.  M.  Gaudeo  igitur,  me 
incunabula  paene  mea  tibi  ostendisse.  5.  Att.  Equi¬ 
dem  me  eognosse  admodum  gaudeo.  Sed  illud  tamen 


quale  est,  quod  paullo  ante  dixisti;  hunc  locum  (idem 
ego  te  accipio  dicere  Arpinum)  germanam  patriam  es¬ 
se  vestram?  numquid  duas  habetis  patrias?  an  estuna 
ilia  patria  communis?  Nisi  forte  sapienti  illi  Catoni 
fuit  patria  non  Roma,  sed  Tusculum.  M.  Ego  me 
hercule  et  illi  et  omnibus  municipibus  duas  esse  cen- 
seo  patrias:  unam  naturae,  alteram  civitatis:  ut  ille 
Cato,  quum  esset  Tusculi  natus ,  in  populi  Romani  ci- 
vitatem  susceptus  est.  Ita,  quum  ortu  Tusculanus 
esset,  civitate  Romanus,  babuit  alteram  loci  patriam, 
alteram  iuris;  ut  vestri  Attici,  priusquam  Theseus  eos 
demigrare  ex  agris  et  in  astu,  quod  appellatur,  omnes 
se  conferre  iussit,  et  simul  (pyuroyeg*  iidem  et  Attici : 
sic  nos  et  earn  patriam  dicimus,  ubi  nati,  et  illam,  qua 
excepti  sumus.  Sed  necesseest,  caritate  earn  prae- 
stare,  qua  populi  Romani  nomen  universae  civitatis 
est:  proquamori,  et  cui  nos  totos  dedere,  et  in  qua 
nostra  omnia  ponere  et  quasi  consecrare  debemus. 
Dulcis  autem  non  multo  secus  est  ea,  quae  genuit, 
quam  ilia,  quae  excepit.  Itaque  ego  hanc  meam  esse 
patriam  prorsus  numquam  negabo  [,  dum  sit  ilia  ma¬ 
jor,  haecin  ea  contineatur],  III.  6.  Att.  Recte  igi¬ 
tur  Magnus  ille  noster,  me  audiente,  posuit  in  iudicio, 
quum  pro  Balbo  tecum  simul  diceret,  rempublicam 
nostram  iustissimas  huic  municipio  gratiasagere  pos¬ 
se  ,  quod  ex  eo  duo  sui  conservatores  exstitissent :  ut 
iam  videar  adduci ,  hanc  quoque ,  quae  te  procrearit, 
esse  patriam  tuam.  Q.  Sed  ventum  in  insulam  est. 
Hac  vero  nihil  est  amoenius.  Ut  enim  hoc  quasi  ro- 
stro  finditur  Fibrenus,  et  divisus  aequaliter  in  duas 
partes  latera  haec  alluit,  rapideque  dilapsus  cito  in 
unum  conduit,  et  tantum  complectitur ,  quod  satis  sit 
modicae  palaestrae,  loci,  quo  effecto,  tamquam  id  ha- 
buerit  operis  ac  muneris,  ut  hanc  nobis  efficeret  se- 
dem  ad  disputandum,  statim  praecipitat  in  Lirem  et, 
quasi  in  familiam  patriciam  venerit,  amittit  nomen 
obscurius,  Liremque  multo  gelidiorem  facit.  Nec 
enim  ullum  hoc  frigidius  flumen  attigi,quum  ad  mul¬ 
ta  accesserim,  ut  vix  pede  tentare  id  possim :  quod  in 
PhaedroPlatonis  facit  Socrates.  7.  M.  Est  vero  ita:  sed 
tamen  huic  amoenitati ,  quam  ex  Quinto  saepe  audio, 
Thyamis  Epirotes  tuus  ille  nihil,  opinor,  concesserit. 
Q.  Est  ita ,  ut  dicis.  Cave  enim  putes,  Attici  nostri 
Amaltheo  platanisque  illis  quidquamessepraeclarius. 
Sed,  si  videtur,  considamus  hie  in  umbra,  atque  ad 
earn  partem  sermonis,  ex  qua  egressi  sumus,  rever- 
tamur.  M.  Praeclare  exigis,  Quinte  :  (at  ego  effugisse 
arbitrabar:)  et  tibi  horum  nihil  deberi  potest.  Q.  Or- 
dire  igitur:  nam  hunc  tibi  totum  dicamus  diem. 

M.  A  love  Musarum  primordia,  — 
sicut  in  Aratio  carmine  orsi  sumus.  Q.  Quorsum 
istud?  M.  Quia  nunc  itidem  ab  eodem  et  a  ceteris  diis 
immortalibus  sunt  nobis  agendi  capienda  primordia. 
Q.  Optime  vero,  frater:  et  fieri  sic  decet.  IV.  8.  M. 
Videamus  igitur  rursus  ,  priusquam  aggrediamur  ad 
leges  singulas,  vim  naturamque  legis,  ne,  quum  refe¬ 
renda  sint  ad  earn  nobis  omnia,  labamur  interdum  er- 
rore  sermonis,  ignoremusque  vim  [sermonis]  eius, 
quo  iura  nobis  definienda  sint.  Q.  Sane  quidem,  her- 
cle:  et  est  ista  recta  docendi  via.  M.  Hanc  igitur 
video  sapientissimorum  fuisse  sententiam,  legem  ne- 
que  hominum  ingeniis  excogitatam,  nec  scitum  ali— 
quod  esse  populorum,  sed  aeternum  quiddam,  quod 
universum  mundum  regeret,  imperandi  prohibendi- 
que  sapientia.  Ita  principem  legem  illam  et  ultimam 
mentein  esse  dicebant  omnia  ratione  aut  cogentis  aut 
vetantis  dei:  ex  qua  ilia  lex,  quam  dii  humanogeneri 

dederunt,  recte  est  laudata.  Est  enim  ratio  mensque 
sapientis  ad  iubendum  et  ad  deterrendum  idonea.  9. 
Q.  Aliquoties  iam  iste  locus  a  te  tactus  est:  sed  ante 
quam  ad  populates  leges  venias,  vim  istius  caelestis 
legis  explana ,  si  placet:  ne  aestus  nos  consuetudinis 
absorbeat  et  ad  sermonis  morem  usitati  trahat.  M.  A 
parvis  enim,  Quinte,  didicimus,  si  in  ius  vocat, 
atque  eiusmodi  alias  leges  nominare.  Sed  vero  intel- 
ligi  si°  oportet,  et  hoc  et  alia  iussa  ac  vetita  populo- 
rum  vim  non  habere  ad  recte  facta  vocandi  et  a  pecca- 
tis  avocandi :  quae  vis  non  modo  senior  est,  quam  ae- 
tas  populorum  et  civitatum,  sed  aequalis  illius  caelum 
atque  terras  tuentis  et  regentis  dei. 

10.  Neque  enim  esse  mens  divina  sine  ratione  po¬ 
test,  nec  ratio  divina  nonhanc  vim  in  rectis  pravisque 
sanciendis  habere;  nec,  quia  nusquam  erat  scriptum, 
ut  contra  omnes  hostium  copias  in  ponte  unus  assiste- 
ret  a  tergoque  pontem  interscindi  iuberet,  idcirco  mi¬ 
nus  Coclitem  ilium  rem  gessisse  tantam  fortitudinis 
lege  atque  imperio  putabimus:  nec,  si  regnante  Tar- 
quinio  nulla  erat  Romae  scripta  lex  de  stupris,  idcirco 
non  contra  illam  legem  sempiternam  Sex.  Tarquinius 
vim  Lucretiae,  Tricipitini  filiae,  attulit.  Erat  enim 
ratio  profecta  a  rerum  natura,  et  ad  recte  faciendum 
impellens  et  a  delicto  avocans:  quae  non  turn  denique 
incipit  lex  esse,  quum  scripta  est,  sed  turn,  quum  or- 
ta  est.  Orta  est  autem  simul  cum  mente  divina. 
Quamobrem  lex  vera  atque  princeps  apta  ad  iuben¬ 
dum  et  ad  vetandum  ratio  est  recta  summi  Iovis. 

V.  11.  Q.  Assentior,  frater,  ut,  quod  est  rectum, 
verum  quoque  sit,  neque  cum  litteris,  quibus  scita 
scribuntur,  aut  oriatur  aut  occidat.  M.  Ergo  ut  ilia 
divina  mens  summa  lex  est,  item,  quum  in  homine 
est  perfecta,  est  in  mente  sapientis.  Quae  sunt  autem 
varie  et  ad  tempus  descripta  populis,  favore  magis, 
quam  re,  legum  nomen  tenent.  Omnem  enim  legem, 
quae  quidem  recte  lex  appellari  possit,  esse  laudabi- 
lem,  quibusdam  talibus  arguments  docent.  Constat 
profecto,  ad  salutem  civium  civitatumque  incolumi- 
tatem  vitamque  bominum  quietam  et  beatam  inventas 
esse  leges:  eosque, qui  primum  eiusmodi  scita  sanxe- 
rint,  populis  ostendisse,  ea  se  scriptures  atque  laturos, 
quibus  illi  ascitis  susceptisque  honeste  beateque  vi- 
verent:  quaeque  ita  composita  sanctaque  essent,  eas 
leges  videlicet  nominarunt.  Ex  quo  intelligi  par  est, 
eos,  qui  perniciosa  et  iniusta  populis  iussa  descripse- 
rint,  quum  contra  fecerint,  quam  polliciti  professique 
sint,  quidvis  potius  tulisse,  quam  leges:  ut  perspi- 
cuum  esse  possit,  in  ipso  nomine  legis  interpretando 
inesse  vim  et  sententiam  iusti  et  iuris  legendi.  12. 
Quaere  igitur  a  te,  Quinte,  sicut  illi  solent:  Quo  si  ci- 
vitas  careat,  ob  earn  ipsam  caussam,  quod  eo  careat, 
pro  nihilo  habenda  sit,  id  estne  numerandum  in  bo¬ 
nis?  Q.  Ac  maximis  quidem.  M.  Lege  autem  carens 
civitas  anne  ob  id  ipsum  habenda  nullo  loco?  Q.  Di- 
ci  aliter  non  potest.  M.  Necesse  est  igitur,  legem  ha- 
beri  in  rebus  optimis.  13.  Q.  Prorsus  assentior.  M. 
Quid?  quod  multa  perniciose,  multapestifere  sciscun- 
tur  in  populis,  quae  non  magis  legis  nomen  attingunt, 
quam  si  latrones  aliqua  consessu  suo  sanxerint?  Nam 
neque  medicorum  praecepta  dici  vere  possint,  si  quae 
inscii  imperitique  pro  salutaribus  mortifera  conscri- 
pserint,  neque  in  populolex,  cuicuimodi  fuerit  ilia, 
etiam  si  perniciosum  aliquid  populus  acceperit.  Er¬ 
go  est  lex  iustorum  iniustorumque  distinctio,  ad  illam 
antiquissimam  et  rerum  omnium  principem  expressa 
naturam,  ad  quam  leges  hominum  diriguntur ,  quae 

supplicio  improbos  afficiunt,  defendunt  ac  tuentur 
bonos.  VI.  Q.  Praeclare  intelligo:  nec  vero  iam 
aliam  esse  ullam  legem  puto  non  modohabendam,  sed 
ne  appellandam  quidem.  14.  M.  Igitur  tu  Titias  et 
Appuleias  leges  nullas  putas?  Q.  Ego  vero  ne  Livias 
quidem.  M.  Et  recte,  quae  praesertim  uno  versiculo 
senatus  puncto  temporis  sublatae  sint:  lex  autem  ilia, 
cuius  vimexplicavi,  neque  tolli  neque  abrogari  potest. 
Q.  Eas  tu  igitur  leges  rogabis  videlicet,  quae  num- 
quam  abrogentur.  M.  Certe,  si  modo  acceptae  a  vo- 
bis  duobus  erunt. 

Sed,  ut  vir  doctissimus  fecit  Plato,  atque  idem 
gravissimus  philosophorum  omnium,  qui  princeps 
de  republica  conscripsit,  idemque  separatim  de  legi- 
bus  eius,  id  mihi  credo  esse  faciendum,  ut,  priusquam 
ipsam  legem  recitem,  de  eius  legis  laudedicam.  Quod 
idem  et  Zaleucum  et  Cbarondam  fecisse video;  quam- 
quam  quidem  illi  non  studii  et  delectationis,  sed  rei- 
publicae  caussa  leges  civitatibus  suis  conscripserunt. 
Quos  imitatus  Plato  videlicet  hoc  quoque  legis  puta- 
vitesse,  persuadere  aliquid,  non  omnia  vi  ac  minis 
cogere.  15.  Q.  Quid?  quod  Zaleucum  istum  negat 
ullum  fuisse  Timaeus?  M.  At  Theophrastus  auctor 
baud  deterior,  mea  quidem  sententia;  meliorem  mul¬ 
ti  nominant:  commemorant  vero  ipsius  cives,  nostri 
clientes,  Locri.  Sed  sive  fuit,  sive  non  fuit,  nihil  ad 
rem.  Loquimur,  quod  traditum  est.  VII.  Sit  igitur 
hoc  a  principio  persuasum  civibus,  dominos  esse 
omnium  rerum  ac  moderatores  deos,  eaque,  quae  ge- 
rantur,  eorum  geri  iudicio  ac  numine,  eosdemque 
optime  de  genere  hominum  mereri  et,  qualis  quisque 
sit,  quid  agat,  quid  in  se  admittat,  qua  mente,  qua 
pietate  colat  religiones,  intueri  piorumque  et  impio- 
rum  habere  rationem.  16.  His  enim  rebus  imbutae 
mentes  baud  sane  abhorrebunt  ab  utili  eta  vera  sen¬ 
tentia.  Quid  est  enim  verius,  quam  neminem  esse 
oportere  tarn  stulte  arrogantem ,  ut  in  se  rationem  et 
mentem  putet  inesse,  in  caelo  mundoque  non  putet? 
aut  ut  ea,  quae  vixsumma  ingenii  ratione  comprehen- 
dat,  nulla  ratione  moveri  putet?  Quern  vero  astrorum 
ordines,  quem  dierum  noctiumque  vicissitudines, 
quern  mensium  temperatio,  quemqueea,  quaegignun- 
tur  nobis  ad  fruendum,  non  gratum  esse  cogant;  hunc 
hominem  omnino  numerari  qui  decet?  Quumque 
omnia,  quae  rationem  habent,  praestent  iis,  quae  sint 
rationis  expertia,  nefasque  sit  dicere,  ullam  rem  prae- 
stare  naturae  omnium  rerum:  rationem  inesse  in  ea 
confitendum  est.  Utiles  esse  autem  opiniones  has 
quis  neget,  quum  intelligat,  quam  multa  firmentur 
iureiurando?quantae  salutissint  foederum  religiones? 
quam  multos  divini  supplicii  metus  a  scelere  revoca- 
rit?  quamque  sancta  sit  societas  civium  inter  ipsos, 
diis  immortalibus  interpositis  turn  iudicibus,  turn  te- 
stibus?  llabes  legis  prooemium:  sic  enim  hoc  appel- 
lat  Plato.  17.  Q.  Habeo  vero,  frater:  et  in  hoc  ad- 
modum  delector ,  quod  in  aliis  rebus  aliisque  senten- 
tiis  versaris,  atque  ille.  Nihil  enim  tarn  dissimile, 
quam  vel  ea,  quae  ante  dixisti,  vel  hoc  ipsum  legis 
exordium.  Unum  illud  mihi  videris  imitari  oratio- 
nis  genus.  M.  Vellem  fortasse.  Quis  enim  id  potest 
aut  umquam  poterit  imitari?  Nam  sententias  interpre- 
tari  perfacile  est.  Quod  quidem  ego  facerem,  nisi 
plane  esse  vellem  meus.  Quid  enim  negotii  est,  ea- 
dem,  prope  verbis  iisdem  conversa,  dicere?  Q.  Pror¬ 
sus  assentior.  Verum,  ut  modo  tute  dixisti,  te  esse 
malo  tuum.  Sed  iam  exprome,  si  placet,  istas  leges 
de  religione.  18.  M.  Expromam  equidem ,  utpote- 

ro :  et  quoniam  et  locus  et  sermo  familiar  is  est,  legum 
leges  voce  proponam.  Q.  Quidnam  id  est?  M.  Sunt 
certa  legum  verba,  Quinte,  neque  ita  prisca,  ut  in  ve- 
teribus  xir  sacratisque  legibus,  et  tamen,  quo  plus 
auctoritatis  habeant,  paullo  antiquiora,  quam  hie  ser¬ 
mo  est.  Eum  morem  igitur  cum  brevitate ,  si  potero, 
consequar.  Leges  autem  a  me  edentur  non  perfectae : 
nam  esset  infinitum  :  sed  ipsae  summae  rerum  atque 
sententiae.  19.  Q.  Ita  vero  necesse  est.  Quare  audi- 
amus. 

VIII.  M.  Ad  divos  adeunto  caste.  Pietatem 

ADHIBENTO:  OPES  AMOVENTO.  Qui  SECDS  FAXIT, 
DEUS  IPSE  VINDEX  E  R  IT.  SEPARATIM  NEMO  IIABES- 
SITDEOS,  NEVE  NO  VOS,  SIVEADVENAS,NISIPUBLICE 
ASCITOS,  PRIVATIM  COLUNTO.  CoNSTRUCTA  A  PA- 
TRIBOS  DELUBRA  IN  URBIBUS  HABENTO,  LUCOS  IN 
AGRIS  HABENTO  ET  LARCH  SEDES.  RlTUS  FAMI¬ 
LIAR  PATRUMQUE  SERVANTO.  DlVOS  ET  EOS,  QUI 
CAELESTES  SEMPER  HABITI,  COLUNTO,  ET  OLLOS, 
QUOS  ENDO  CAELO  MERITA  LOCAVERUNT,  HERCU- 
LEM,  LIBERUM,  AESCULAPIUM,  C A  STORE M,  POLLU- 
CEM,  QUIRINUM:  AST  OLLA,  PROPTER  QUAE  DATUR 
IIOMINI  ASCENSUS  IN  CAELUM,  MENTEM,  VIRTU- 
TEM,  PIETATEM,  FIDEM.’  EARUMQUE  LAUDUM  DE¬ 
LUBRA  SUNTO:  NEVE  ULLA  VITIORUM  SACRA  SOL- 
LEMNIA  OBEUNTO. 

FERIIS  IURGIA  AMOVENTO,  EASQUE  IN  FAMU- 
LIS,  OPERIRUS  PATRATIS,  HABENTO:  ITAQUE  UT 
ITA  CADAT  IN  ANNUIS  ANFRACTIBUS,  DESCRIPTUM 
ESTO:  CERTASQUE  FRUGES,  CERTASQUE  BACAS 

SACERDOTES  PUBLICE  LIBANTO:  HOC  CERTIS  SA- 
CRIFICIIS  AC  D1EBUS.  20.  ItEMQUE  ALIOS  AD 
DIES  UBERTATEM  LACTIS  FETURAEQUE  SERVANTO. 
IDQUE  NE  COMMITTI  POSSIT,  AD  EAM  REM,  RATIO- 
NEM,  CURSUS  ANNUOS  SACERDOTES  FINIUNTO.- 
QUAEQUE  QUOIQUE  IMVO  DECORAE  GRATAEQUE  SINT 
HOSTIAE,  PROVIDENTO.  DlVISQUE  ALIIS  ALII  SA¬ 
CERDOTES,  OMNIBUS  PONTIFICES,  SINGULIS  FLA- 
MINES  SUNTO.  VlRGINESQUE  VESTALES  IN  URBE 
CUSTODIUNTO  IGNEM  FOCI  PUBLICI  SEMPITEBNUM. 

QUOQUE  HAEC  PRIVATIM  ET  PUBLICE  MODO  RI- 
TUQUE  FIANT,  DISCUNTO  IGNARI  A  PUBLICIS  SA- 
CERDOT1BUS.  EoRUM  AUTEM  DUO  GENERA  SUNTO: 
UNUM,  QUQD  PRAESIT  C  A E  R IM ONII S  E T  S A C  R I S  I  AL- 
TERUM,  QUOD  I N  T  E  R  P  R  E  T  E  TU  R  FATIDICORUM  ET 
VATUM  EFFATA  INCO-GNITA,  QUORUM  SENATUS  PO- 
PULUSQUE  ASCIVERIT.  INTERPRETES  AUTEM  IOVIS 
OPTIMI  MAXIMI,  PUBLICI  AUGURES,  S1GNIS  ET  AU- 
SPICIIS  POSTEA  VIDENTO,  DISCIPLINAM  TENENTO. 
21.  Sacerdotesque  VINETA  VIRGETAQUE  ET  SA- 
LUTEM  POPULI  AUGURANTO,  QUIQUE  AGENT  REM 
DUELLI,  QUIQUE  POPULAREM,  AUSPICIUM  PRAE- 
MONENTO,  OLLIQUE  0 B T E M PE R A N T 0 :  DIVORUMQUE 
IRAS  PROVIDENTO,  USQUE  APPARENTO:  CAELIQUE 
FULGURA  REGIONIBUS  RATIS  TEMPERANTO:  UR¬ 
BE  MQUE  ET  AGROS  ET  TEMPLA  LIBER  AT  A  ET  EFFA¬ 
TA  HABENTO:  QUAEQUE  AUGUR  INIUSTA,  NEFA- 

STA,  VITIOSA,  DIRA  DEFIXERIT,  INRITA  INFECT  A— 
QUE  SUNTO:  QUIQUE  NON  PARUERIT,  CAPITAL  ESTO. 

IX.  Foederum,  pacis,  belli,  INDUCIARUM  ORA- 
TORES,  FET1ALES,  IUDICESVE  SUNTO.  BELLA 
DISCEPTANTO.  PrODIGIA  ,  PORTENTA  AD  ETRU- 
SCOS  HARUSPICES,  SI  SENATUS  IUSSIT,  DEFERUN- 
TO:  ETRURIAQUE  PRINCIPES  DISCIPLINAM  DOCETO. 

Quibus  divis  creverint,  procuranto:  iidem- 

QUE  FULGURA  ATQUE  OBST1TA  PIANTO.  NoCTUR- 
NA  MULIERUM  SACRIFICIA  NE  SUNTO  PRAETER 


OLLA,  QUAE  PRO  POPULO  RITE  FIENT:  NE¬ 

VE  INITIANTO,  NISI,  UT  ASSOLET  CERERI,  GRAE¬ 
CO  SACRO. 

Sacrum  commissum,  quod  neque  expiari  po- 

TERIT,  IMPIE  COMMISSUM  ESTO*:  QUOD  EXPIARI 
POTER1T,  PUBLICI  SACERDOTES  EXPIANTO.  LuDIS 
PUBLICIS,  QUOD  SINE  CURRICULO  ET  SINE  CERTA- 
TIONE  CORPORUM  FIAT,  POPULAREM  LAETITIAM  IN 
CANTU  ET  FIDIBUS  ET  TIBIIS  MODERANTO,  EAMQUE 
CUM  DIVUM  HONORE  IUNGUNTO.  Ex  PATRIIS  RITI- 
BUS  OPTUMA  COLUNTO.  PrAETER  IDAEAE  MATRIS 
FAMULOS,  EOSQUE  IUSTIS  DIEBUS,  NE  QUIS  STIPEM 

cogito.  22.  Sacrum  sacrove  commendatum 

QUI  CLEPERIT  RAPSITQUE,  PARRICIDA  ESTO.  PeR- 
IURII  POENA  DIVINA  EXITIUM,  HUMANA  DEDECUS. 

Inc e stum  pontifices  supremo  supplicio  san- 

CIUNTO.  ImPIUS  NE  AUDETO  PLACARE  DONIS  IRAM 
DEORUM.  CAUTE  VOTA  REDDUNTO.  PoENA  VI  0- 
L  ATI  IURIS  ESTO.  QuOCIRCA  NE  QUIS  AGRUM  CON- 
SECRATO.  AURI,  ARGENTI,  EBORIS  SACRANDI  MO¬ 
DUS  esto.  Sacra  privata  per.petua  manento. 
DeORUM  MANIUM  IURA  SANCTA  SUNTO.  SoS*  LETO 
DATOS,  DIVOS  HABENTO:  SCMPTUM  IN  OLLOS  LU- 
CTUMQUE  MINUUNTO. 

X.  23.  Att.  Conclusa  quidem  est  a  te  tarn  magna 
lex,  sane  quam  brevi :  et,  ut  mihi  quidem  videtur,  non 
multum  discrepat  ista  constitutio  religionum  a  legibus 
Numae  nostrisque  moribus.  M.  An  censes,  quum  in 
illis  de  republica  libris  persuadere  videatur  Africa- 
nus,  omnium  rerumpublicarum  nostram  veterem  il- 
lam  fuisse  optimam  ,  non  necesse  esse  optimae  reipu- 
blicae  leges  dare  consentaneas?  Att.  Immo  prorsus 
ita  censeo.  M.  Ergo  adeo  exspectate  leges,  quae  ge¬ 
nus  illud  optimum  reipublicae  contineant;  et,  si  quae 
forte  a  me  hodie  rogabuntur,  quae  non  sint  in  nostra 
republica,  nec  fuerint,  tamen  erunt  fere  in  more  ma- 
iorum:  qui  turn,  ut  lex,  valebat.  24.  Att.  Suade 
igitur,  si  placet,  istam  ipsam  legem,  u.tego,  uteiro- 
gas,  possim  dicere.  M.  Ain’ tandem  ,  Attice,  non  es 
dicturus  aliter?  Att.  Prorsus  maiorem  quidem  rem 
nullam  sciscam  aliter:  in  minoribus,  si  voles,  remit- 
tam  hoc  tibi.  Q.  Atque  haec  mea  quidem  sententia 
est.  M.  At  ne  longum  fiat,  videte.  Att.  Utinam 
quidem !  Quid  enim  agere  malumus? 

M.  Caste  iubet  lex  adire  ad  deos,  animo  videlicet, 
in  quo  sunt  omnia:  nec  tollit  castimoniam  corporis: 
sed  hoc  oportet  intelligi,  quum  multum  animus  cor- 
pori  praestet,  observeturque,  ut  casta  corpora  adhi- 
beantur,  multo  esse  in  animis  id  servandum  magis. 
Nam  illud  [incestum]  vel  aspersione  aquae,  vel  die- 
rum  numero  tollitur:  animi  labes  nec  diuturnitate 
evanescere,  nec  amnibus  ullis  elui  potest.  25.  Quod 
autem  pietatem  adhiberi,  opes  amoveri  iubet,  signifi- 
cat,  probitatem  gratam  esse  deo,  sumptum  esse  remo- 
vendum.  Quid  est  enim,  quum  paupertatem  diviti is 
etiam  inter  homines  esse  aequalem  velimus,  cur  earn, 
sumptu  ad  sacra  addito,  deorum  aditu  arceamus? 
praesertim  quum  ipsi  deo  nihil  minus  gratum  futu- 
rum  sit,  quam  non  omnibus  patere  ad  se  placandum 
et  colendum  viam.  Quod  autem  non  homo  iudex,  sed 
deus  ipse  vindex  constituitur;  praesentis  poenaemetu 
religio  confirmari  videtur.  Suosque  deos  aut  novos 
aut  alienigenas  coli,  confusionem  habet  religionum, 
et  ignotas  caerimonias  sacerdotibus.  26.  Nam  a  pa- 
tribus  acceptos  deos  ita  placet  coli,  si  huic  legi  parue- 
rint  ipsi.  Patrum  delubra  esse  in  urbibus  censeo, 
nec  sequor  magos  Persarum ;  quibus  auctoribus  Xer- 

xes  inflammasse  templa  Graeciae  dicitur,  quod  parie- 
tibus  includerent  deos,  quibus  omnia  deberent  esse 
patentia ac libera,  quorumque  hie  mundus  omnis  tem- 
plum  esset  et  domus.  XI.  Melius  Graeci  atque  no- 
stri ;  qui ,  ut  augerent  pietatem  in  deos ,  easdem  illos, 
quas  nos,  urbes  incolere  voluerunt.  Affert  enim  haec 
opinio  religionem  utilem  civitatibus:  si  quidem  et  il- 
lud  bene  dictum  est  a  Pythagora,  doctissimo  viro, 
turn  maxime  et  pietatem  et  religionem  versari  in  ani- 
mis,  quum  rebus  divinis  operam  daremus:  et  quod 
Thales,  qui  sapientissimus  in  septern  fuit,  homines 
existimare  oportere,  omnia  quae  cernerentur,  deorum 
esse  plena :  fore  enim  omnes  castiores,  veluti  quum  in 
fanis  essent  maxime  religiosis.  Est  enim  quaedam 
opinione  species  deorum  in  oculis,  non  solum  in  men- 
tibus.  27.  Eamdemque  rationem  luci  habent  in  agris. 
Neque  ea ,  quae  a  maioribus  prodita  est  quum  domi- 
nis,  turn  famulis,  posita  in  fundi  villaeque  conspectu, 
religio  Lariurn,  repudianda  est.  Iam  ritus  familiae 
patrumque  servare,  id  est  (quoniam  antiquitas  proxi- 
me  accedit  ad  deos)  a  diis  quasi  traditam  religionem 
tueri.  Quod  autem  ex  hominum  genere  eonsecratos, 
sicut  Herculem  et  ceteros,  coli  lex  iubet,  indicat 
omnium  quidem  animos  immortales  esse,  sed  fortium 
bonorumque  divinos.  28.  Bene  vero,  quod  Mens, 
Pietas,  Yirtus,  Fides  consecratur  manu:  quarum 
omnium  Romae  dedicata  publice  templa  sunt,  ut,  ilia 
qui  habeant,  (habent  autem  omnes  boni)  deos  ipsos  in 
animis  suis  collocatos  putent.  Nam  ill ud  vitiosum, 
Athenis  quod,  Cylonio  scelere  expiato,  Epimenide 
Crete  suadente,  fecerunt  Contumeliae  fanum  et  Im- 
pudentiae.  Virtutes  enim ,  non  vitia  consecrare  de- 
cet.  Araque,  quae  vetustissima  est  in  Palatio,  Febris: 
et  altera Esquiliis, MalaeFortunae,  detestataque  omnia 
eiusmodi  repudianda  sunt.  Quod  si  fingenda  nomi- 
na,  Vicaepotae  potius  [vincendi]  atque  [potiundi]  Sta- 
tae*  [standi]  cognominaque  Statoris  et  Invicti  Iovis : 
rerumque  expetendarum  nomina,  Salutis,  Honoris, 
Opis,  Victoriae :  quoniamque  exspectatione  rerum  bo- 
narum  erigitur  animus,  recte  etiam  Spes  a  Calatino 
consecrata  est:  Fortunaque  sit  vel  Huiusce  diei,  nam 
valet  in  omnes  dies,  vel  Respiciens,  ad  opera  feren- 
dam;  vel  Fors,  in  quo  incerti  casus  significantur  ma- 
gis,  vel  Primigenia  a  gignendo,  Comes.  Turn  *  *  * 
(Desunt  nonnulla.) 

XII.  29.  Feriarum  festorumque  dierum  ratio  in 
liberis  requietem  habet  litium  etiurgiorum,  in  ser- 
vis  operum  et  laborum :  quas  compositor  anni  confer- 
re  debet  ad  perfectionem  operum  rusticorum.  Quod 
tempus,  ut  sacrificiorum  libamenta  serventur  fetus- 
que  pecorum,  quae  dicta  in  lege  sunt,  diligenter  ha- 
benda  ratio  intercalandi  est.  Quod  institutum  perite 
a  Numa  posteriorum  pontificum  negligentia  dissolu- 
tum  est.  Iam  illud  ex  institutis  pontificum  et  haru- 
spicum  non  mutandum  est,  quibus  hostiis  immolan- 
dum  cuique  deo ,  cui  maioribus,  cui  lactentibus,  cui 
maribus,  cui  feminis.  Plures  autem  deorum  omnium, 
singuli  singulorum  sacerdotes  et  respondendi  iuris  et 
confitendarum  religionum  facultatemafferunt.  Quum- 
que  Vesta  quasi  focum  Urbis ,  ut  Graeco  nomine  est 
appellata  (quod  nos  prope  idem  Graecum  interpreta- 
tum  nomen  tenemus)  complexa  sit;  ei  colendae  vir- 
gines  praesint,  ut  advigiletur  facilius  ad  custodiam 
ignis,  etsentiantmulieresanatura  feminarumomnium 
castitatem  peti. 

30.  Quod  sequitur  vero,  non  solum  ad  religionem 
pertinet,  sed  etiam  ad  civitatis  statum,  ut  sine  his,  qui 

sacris  publice  praesint,  religioni  privatae  satisfacere 
non  possint.  Continet  enim  rempublicam,  consilio  et 
auctoritate  optimatium  semper  populum  indigere. 
Descriptioque  sacerdotum  nullum  iustaereligionis ge¬ 
nus  praetermittit.  Nam  sunt  ad  placandos  deos  alii 
constituti,  qui  sacris  praesint  sollemnibus :  ad  inter- 
pretanda  alii  praedicta  vatum;  neque  multorum,  ne 
esset  infinitum,  neque  ut  ea  ipsa,  quae  suscepta  pu¬ 
blice  essent,  quisquam  extra  collegium  nosset.  31. 
Maximum  autem  et  praestantissimum  in  republica  ius 
est  augurum  cum  auctoritate  coniunctum.  Neque 
vero  hoc,  quia  sum  ipse  augur,  ita  sentio,  sed  quia  sic 
existimare  nos  est  necesse.  Quid  enim  maius  est,  si 
de  iure  quaerimus,  quam  posse  a  summis  imperiis  et 
summis  potestatibus  comitiatus  et  concilia,  vel  insti- 
tuta  dimittere ,  vel  habita  rescindere?  Quid  gravius, 
quam  rem  susceptam  dirimi,  si  unus  augur  alio  die 
dixerit?  quid  magnificentius,  quam  posse  decernere, 
ut  magistratu  se  abdicent  consules?  quid  religiosius, 
quam  cum  populo,  cum  plebe  agendi  ius  aut  dare  aut 
non  dare?  quid?  legem,  si  non  iure  rogata  est,  tollere? 
ut  Titiam  decreto  collegii;  utLivias,  consilio  Philip¬ 
pi,  consulis  et  auguris:  nihil  domi,  nihil  militiae,  per 
magistratus  gestum,  sine  eorum  auctoritate  posse  cui- 
quam  probari?  XIII.  32.  Att.  Age,  iam  ista  video 
fateorque  esse  magna :  sed  est  in  collegio  vestro  inter 
Marcellum  et  Appium ,  optimos  augures,  magna  dis- 
sensio:  nam  eorum  ego  in  libros  incidi:  quum  alteri 
placeat,  auspicia  ista  ad  utilitatem  esse  reipublicae 
composita:  alteri  disciplina  vestra  quasi  divinare  vi- 
deatur  prorsus  posse.  Hac  tu  de  re,  quaero,  quid  sen- 
tias.  M.  Egone?  Divinationem ,  quam  Graeci  pavTi- 
xfy  appellant,  esse  censeo,  et  huius  hanc  ipsam  par¬ 
tem,  quae  est  in  avibus  ceterisque  signis  disciplinae 
nostrae;  quod,  quum  summos  deos  esse  concedamus, 
eorumque  mente  mundum  regi,  eteorumdembenigni- 
tatem  hominum  consulere  generi,  et  posse  nobis  signa 
rerum  futurarum  ostendere ;  non  video  cur  esse  divi¬ 
nationem  negem.  33.  Sunt  autem  ea,  quae  posui,  ex 
quibus  id,  quod  volumus,  efficitur  et  cogitur.  Iam 
veropermultorumexemplorumet  nostra  est  plena  res- 
publica,  et  omnia  regna ,  omnesque  populi,  cunctae- 
que  gentes,  augurum  praedictis  multa  incredibiliter 
vera  cecidisse :  neque  enim  Polyidi,  neque  Melampo- 
dis,  neque  Mopsi,  neque  Amphiarai,  neque  Calchan- 
tis,  neque  Heleni  tantum  nomen  fuisset,  neque  tot  na- 
tiones  id  ad  hoc  tempus  retinuissent,  Arabum,  Phry- 
gum,  Lycaonum,  Cilicum,  maximeque  Pisidarum,  ni¬ 
si  vetustas  ea  certa  esse  docuisset.  Nec  vero  Romu¬ 
lus  noster  auspicato  Urbem  condidisset,  neque  Attii 
Navii  nomen  memoria  floreret  tam  diu ,  nisi  hi  omnes 
multa  ad  veritatem  admirabilia  dixissent.  Sed  du- 
bium  non  est,  quin  haec  disciplina  et  ars  augurum 
evanuerit  iam  et  vetustate  et  negligentia.  Itaque  ne¬ 
que  illi  assentior,  qui  hanc  scientiam  negat  umquam 
in  nostro  collegio  fuisse;  neque  illi,  qui  esse  etiam 
nunc  putat;  quae  mihi  videtur  apud  maiores  fuisse 
dupliciter,  ut  ad  reipublicae  tempus  nonnumquam, 
ad  agendi  consilium  saepissime  pertineret.  34.  Att. 
Credo,  hercle,  ita  esse,  istique  rationi  potissimum  as¬ 
sentior.  Sed  redde  cetera. 

XIV.  M.  Reddam  veroet,  si  potero,  brevi.  Se¬ 
quitur  enim  de  iure  belli:  in  quo  et  suscipiendo  et 
gerendo  et  deponendo  ius  plurimum  valet  et  fides : 
horumque  ut  publici  interpretes  essent,  lege  sanxi- 
mus.  Iam  de  haruspicum  religi'one,  de  expiationibus 
et  procurationibus  satis  superque  in  ipsa  lege  dictum 

puto.  Att.  Assentior,  quoniam  omnis  haec  in  reli- 
gione  versatur  oratio.  M.  At  vero,  quod  sequitur, 
quomodo  aut  tu  assentiare,  aut  ego  reprehendam,  sane 
quaero,  Tite.  3S.  Att.  Quid  tandem  id  est?  M.  De 
nocturnis  sacrificiis  mulierum.  Att.  Ego  vero  as¬ 
sentior;  excepto  praesertim  in  ipsa  lege  sollemni  sa- 
crificio  ac  publico.  M.  Quid  ergo  aget  Iacchus, 
Eumolpidaeque  nostri,  et  augusta  ilia  mysteria,  siqui- 
dem  sacra  nocturna  tollimus?  Non  enim  populo  Ro¬ 
mano,  sed  omnibus  bonis  firmisque  populis  leges  da- 
mus.  36.  Att.  Excipis,  credo,  ilia,  quibus  ipsi  ini- 
tiati  sumus.  M.  Ego  vero  excipiam?  Nam  mihi  quum 
multa  eximia  divinaque  videntur  Athenae  tuae  pepe- 
risse  atque  in  vita  hominum  attulisse,  turn  nihil  me¬ 
lius  illis  mysteriis,  quibus  ex  agresti  immanique  vita 
exculti  ad  humanitatem  et  mitigati  sumus:  Initiaque 
ut  appellantur,  ita  re  vera  principia  vitae  cognovimus  : 
neque  solum  cum  laetitia  vivendi  rationem  accepi- 
mus,  sed  etiam  cum  spe  meliore  moriendi.  Quid  au- 
tem  mihi  displiceat  in  nocturnis,  poetae  indicant  co- 
mici.  Qua  licentia  Romae  data ,  quidnam  egisset  il- 
le,  qai  in  sacrificium  cogitatam  libidinem  intulit,  quo 
ne  imprudentiam  quidem  oculorum  adiici  fas  fuit? 
Att.  Tu  vero  istam  Romae  legem  rogato.  Nobis  no¬ 
stras  ne  ademeris.  XV.  37.  M.  Ad  nostra  igitur  re- 
vertor:  quibus  profecto  diligentissime  sanciendum 
est,  ut  mulierum  famam  multorum  oculis  lux  clara 
custodiat,  initienturque  eo  rituCereri,quo  Romae  ini- 
tiantur.  Quo  in  genere  severitatem  maiorum  senatus 
vetus  auctoritas  de  Bacchanalibus  et  consulum ,  exer- 
citu  adhibito,  quaestio  animadversioque  declarat.  At¬ 
que  omnia  nocturna,  ne  nos  duriores  forte  videamur, 
in  media  Graecia  Diagondas  Thebanus  lege  perpetua 
sustulit.  Novos  vero  deos ,  et  in  his  colendis  noctur- 
nas  pervigilationes  sic  Aristophanes,  facetissimuspoe- 
ta  veteris  comoediae,  vexat,  ut  apud  eum  Sabazius  et 
quidam  alii  dii  peregrini  iudicati  e  civitate  eiiciantur. 
Publicus  autem  sacerdos  imprudentiam  consilio  ex- 
piatam  metu  liberet;  audaciam  in  admittendis  reli- 
gionibus  foedis  damnet  atque  impiam  iudicet. 

38.  Iam  ludi  publici,  quoniam  sunt  cavea  circo- 
que  divisi,  sint  corporum  certationes,  cursu  [et]  pugi- 
latione,  luctatione  curriculisque  equorum  usque  ad 
certam  victoriam  in  circo  constitutis :  in  *  cavea ,  can- 
tu,  voce,  ac  fidibus,  ettibiis;  dum  modo  ea  moderata 
sint,  ut  lege  praescribitur.  Assentior  enim  Platoni, 
nihil  tarn  facile  in  animos  teneros  atque  molles  influe- 
re,  quam  varios  canendi  sonos :  quorum ,  dici  vix  po¬ 
test,  quanta  sit  vis  in  utramque  partem.  Namque  et 
incitat  languentes,  et  languefacit  excitatos ,  et  turn  re- 
mittit  animos,  turn  contrahit :  civitatumque  hoc  mul- 
tarum  in  Graecia  interfuit,  antiquum  vocum  conser- 
vare  modum:  quarum  mores  lapsi  ad  mollitiem  pari- 
ter  sunt  immutati  cum  cantibus,  aut  hac  dulcedine 
corruptelaquedepravati,  ut  quidam  putant;  aut,  quum 
severitas  eorum  ob  alia  vitia  cecidisset,  turn  fuit  in  au- 
ribus,animis  mutatis,  etiam  huic  mutationi  locus.  39. 
Quamobrem  ille  quidem  sapientissimus  Graeciae  vir 
longeque  doctissimus  valde  hanc  labem  veretur.  Ne- 
gat  enim  mutari  posse  musicas  leges  sine  immutatio- 
ne  legum  publicarum.  Ego  autem  nec  tarn  valde  id 
timendum  nec  plane  contemnendum  puto.  Ilia  qui¬ 
dem,  quae  solebant  quondam  compleri  severitate  iu- 
cunda  Livianis  et  Naevianis  modis,  nunc  ut  eadem 
exsultant!  cervices  oculosque  pariter  cum  modorum 
flexionibus  torquent!  Graviter  olim  ista  vindicabat 
vetus  ilia  Graecia,  longe  providens,  quam  sensim  per- 


nicies  illapsa  civium  animos,  malis  studiis  malisque 
doctrinis  repente  totas  civitates  everteret:  si  quidem 
ilia  severa  Lacedaemon  nervos  iussit,  quod  plures 
quam  septem  haberet,  in  Timothei  fidibus  demi. 

XVI.  40.  Deinceps  in  lege  est,  ut  de  ritibus  pa- 
triis  colantur  optimi:  de  quo  quum  consulerent  Athe- 
nienses  ApollinemPythium,  quas  potissimum  religio- 
nestenerent,  oraculum  editum  est,  eas,  quae  essent 
in  more  maiorum.  Quo  quum  iterum  venissent,  ma- 
iorumque  morem  dixissent  saepeessemutatum,  quae- 
sivissentque,  quem  morem  potissimum  sequerentur  e 
variis :  respondit,  optimum.  Et  profecto  ita  est,  ut  id 
habendum  sit  antiquissimum  et  deo  proximum ,  quod 
sit  optimum.  Stipem  sustulimus,  nisi  earn,  quam  ad 
paucos  dies  propriam  Idaeae  Matris  excepimus.  Im- 
plet  enim  superstitione  animos  et  exhaurit  domos. 
Sacrilego  poena  est,  neque  ei  soli,  qui  sacrum  abstu- 
lerit,  sed  etiam  ei,  qui  sacro  commendatum.  Quod 
et  nunc  multis  fit  in  fanis.  41 .  Alexander  in  Cilicia 
deposuisse  apud  Solos  in  delubro  pecuniam  dicitur; 
et  Atheniensis  Clisthenes  Iunoni  Samiae,  civis  egre- 
gius,  quum  rebus  timeret  suis,  filiarum  dotes  credi- 
d it.  Sed  iam  de  periuriis:  de  incesto  nihil  sane  hoc 
quidem  loco  disputandum  est.  Donis  impii  ne  placa- 
care  audeant  deos,  Platonem  audiant;  qui  vetat  dubi- 
tare,  qua  sit  mente  futurus  deus,  quum  vir  nemo  bo¬ 
nus  ab  improbo  se  donari  velit.  Diligentia  votorum 
satis  in  lege  dicta  est,  ac  voti  sponsio,  qua  obligamur 
deo.  Poena  vero  violatae  religionis  iustam  recusatio- 
nem  non  habet.  Quid  ego  hie  sceleratorum  utar 
exemplis?  quorum  sunt  plenae  tragoediae.  Quae  an¬ 
te  oculos  sunt,  ea  potius  attingantur.  Etsi  haec  com- 
memoratio  vereor  ne  supra  hominis  fortunam  esse  vi- 
deatur:  tamen,  quoniam  mihi  sermo  est  apud  vos,  ni¬ 
hil  reticebo:  velimque  hoc,  quod  loquar,  diis  immor- 
talibus  gratum  potius  videri,  quam  grave.  — 

XVII.  42.  Omnia  turn  perditorum  civium  scelere, 
discessu  meo,  religionum  iura  polluta  sunt:  vexati 
nostri  Lares  familiares:  in  eorum  sedibus  exaedifica- 
tum  templum  Licentiae :  pulsus  a  delubris  is,  qui  ilia 
servarat.  Circumspicite  celeriter  animo,  (nihil  enim 
attinet  quemquam  nominari)  qui  sint  rerum  exitus 
consecuti.  Nos,  qui  illam  custodem  Urbis,  omnibus 
ereptis  nostris  rebus  aeperditis,  violari  ab  impiis  pas- 
si  non  sumus,  eamque  ex  nostra  domo  in  ipsius  patris 
domum  detulimus ,  iudicia  senatus ,  Italiae,  gentium 
denique  omnium,  conservatae  patriae  consecuti  su¬ 
mus.  Quo  quid  accidere  potuit  homini  praeclarius? 
Quorum  scelere  religiones  turn  prostratae  afflictaeque 
sunt,  partim  ex  illis  distracti  ac  dissipati  iacent:  qui 
vero  ex  iis  et  horum  scelerum  principes  fuerunt  et 
praeter  ceteros  in  omni  religione  impii,  non  solum  vi¬ 
ta  cruciati,  [atque]  dedecore,  verum  etiam  sepultura 
ac  iustis  exsequiarum  caruerunt.  43.  Q.  Equidem 
ista  agnosco,  frater,  et  meritas  diis  gratias  ago:  sed 
nimis  saepe  secus  aliquanto  videmus  evadere.  M.  Non 
enim,  Quinte,  recte  existimamus,  quae  poena  divina 
sit:  et  opinionibus  vulgi  rapimur  in  errorem,  nec  vera 
cernimus.  Morte  aut  dolore  corporis  aut  luctu  ani- 
mi  aut  oflensione  iudicii  hominum  miserias  pondera- 
mus:  quae  fateor  humana  esse  et  multis  bonis  viris 
accidisse.  Sceleris  est  poena  tristis;  et  praeter  eos 
eventus,  qui  sequuntur,  per  se  ipsa  maxima  est.  Vi¬ 
dimus  eos,  qui ,  nisi  odissent  patriam ,  numquam  in i— 
mici  nobis  fuissent,  ardentes  turn  cupiditate,  turn  me¬ 
tu,  turn  conscientia:  quid  agerent,  modo  timentes; 
vicissim  contemnentes  religiones;  iudicia  perruptaab 

iisdem;  corrupta  hominum,  non  deorum.  44.  Repri- 
mam  iam  me,  et  non  insequar  longius,  eoque  minus, 
quo  plus  poenarum  habeo,  quam  petivi.  Tantum  po- 
nam,  duplicem  poenam  esse  divinam,  quod  constat  et 
vexandis  yivorum  animis,  et  ea  fama  mortuorum,  ut 
eorum  exitium  et  iudicio  vivorum  et  gaudio  compro- 
betur. 

XVIII.  45.  Agri  autem  ne  consecrentur,  Platoni 
prorsus  assentior :  qui,  si  modo  interpretari  potuero, 
his  fere  verbis  utitur:  »  Terra  igitur,  ut  focus  domici- 
»liorum,  sacra  deorum  omnium  est.  Quocirca  ne  quis 
»iterum  idem  consecrato.  Aurum  autem  et  argentum 
»in  urbibus  et  privatim  et  in  fanis  invidiosa  res  est. 
»Tum  ebur,  ex  inani  corpore  extractum,  haud  satis  ca- 
»stum  donum  deo.  Iam  aes  atque  ferrum,  duelli  in- 
»strumenta ,  non  fani.  Ligneum  autem,  quod  quis 
»voluerit,  uno  e  ligno  dedicato,  itemque  lapideum ,  in 
»delubris  communibus.  Textile  ne  operosius ,  quam 
»mulieris  opus  menstruum.  Color  autem  albus  prae- 
»cipue  decorus  deo  est  quum  in  ceteris ,  turn  maxime 
»in  textili.  Tincta  vero  absint,  nisi  a  bellicis  insigni- 
»bus.  Divinissima  autem  dona  aves  et  formae  ab  uno 
spictore  uno  absolutae  die:  itemque  cetera  huius 
»exempli  dona  sunto.«  Haec  illi  placent.  Sed  ego  ce¬ 
tera  non  tam  restricte  praefinio,  vel  hominum  vitiis, 
vel  subsidiis  temporum  victus.  Terraecultum  segnio- 
rem  suspicor  fore ,  si  ad  earn  utendam  ferroque  subi- 
gendam  superstitionis  aliquid  accesserit. 

Att.  Habeo  ista.  Nunc  de  sacris  perpetuis  et  de 
manium  iure  restat.  M.  0  miram  memoriam,  Pom- 
poni,  tuam!  At  mihi  ista  exciderant.  46.  Att.  Ita 
credo :  sed  tamen  hoc  magis  eas  res  et  memini  et  ex- 
specto,  quod  et  ad  pontificium  ius  et  ad  civile  perti¬ 
nent.  M.  Vero :  et  apertissima  sunt  istis  de  rebus  et 
responsa  et  scripta  multa :  et  ego  in  hoc  omni  sermone 
nostro,  quod  ad  cumque  legis  genus  me  disputatio  no¬ 
stra  deduxerit,  tractabo,  quoad  potero,  eius  ipsius  ge¬ 
neris  ius  civile  nostrum:  sed  ita,  locus  ut  ipse  notus 
sit,  ex  quo  ducatur  quaeque  pars  iuris,ut  non  difficile 
sit,  qui  modo  ingenio  possit  moveri,  quaecumque  no¬ 
va  caussa  consultatiove  accident,  eius  tenere  ius, 
quum  sciat,  a  quo  sit  capite  repetendum .  XIX.  47.  Sed 
iureconsulti,  sive  erroris  obiiciendi  caussa,  quo  plura 
et  difficiliora  scire  videantur :  sive,  quod  similius  veri 
est,  ignoratione  docendi,  (nam  non  solum  scire  aliquid, 
artis  est,  sed  quaedam  ars  etiam  docendi)  saepe,  quod 
positum  est  in  una  cognitione,  id  in  infinita  disper- 
tiuntur:  velut  in  hoc  ipsogenere,  quam  magnum  il- 
lud  Scaevolae  faciunt,  pontifices  ambo,  et  iidem  iuris 
peritissimi?  Saepe,  inquit  Publii  fdius,  ex  patre  au- 
divi,  pontificem  neminem  bonum  esse,  nisi  qui  ius 
civile  cognosset.  Totumne?  quid  ita?  quid  enim  ad 
pontificem,  de  iure  parietum  aut  aquarum  aut  ullo 
omnino?  Ergo,  quod  cum  religione  coniunctumest.  Id 
autem  quantulum  est!  De  sacris,  credo,  devotis,de 
feriis,  de  sepulcris,  et  si  quid  eiusmodi  est.  Cur  igi¬ 
tur  haec  tanta  facimus,  quum  cetera  perparva  sint? 
De  sacris  autem ,  qui  locus  patet  latius,  haec  sit  una 
sententia ,  ut  conserventur  semper  et  deinceps  fami- 
liis  prodantur  et,  ut  in  lege  posui,  perpetua  sint  sa¬ 
cra.  Hoc  uno  posito,  haec  iura  pontificum  auctoritate 
consecuta  sunt,  ut  ne  morte  patrisfamilias  sacrorum 
memoria  occideret;  iis  essent  ea  adiuncta,  ad  quos 
eiusdem  morte  pecunia  venerit.  48.  Hoc  un^posito, 
quod  est  ad  cognitionem  disciplinae  satis,  innumera- 
bilia  nascuntur,  quibus  implentur  iurisconsultorum 
libri ;  quaeruntur  enim,  qui  astringantur  sacris.  He- 

redum  caussa  iustissima  est.  Nulla  est  enim  persona, 
quae  ad  vicem  eius ,  qui  e  vita  emigraverit ,  propius 
accedat.  Deinde,  qui  morte  testamentove  eius  tan- 
tumdem  capiat,  quantum  omnes  heredes.  Id  quoque 
ordine.  Est  enim  ad  id,  quod  propositum  est,  accom- 
modatum.  Tertio  loco ,  si  nemo  sit  heres ,  is ,  qui  de 
bonis,  quae  eiusfuerint,  quummoritur,  usu  ceperit 
plurimum  possidendo.  Quarto,  si  nemo  sit,  qui  ul- 
lam  rem  ceperit,  de  creditoribus  eius,  qui  plurimum 
servet.  49.  Extrema  ilia  persona  est,  ut  is,  qui  ei, 
qui  mortuus  sit,  pecuniam  debuerit,  neminique  earn 
solvent,  proinde  habeatur,  quasi  earn  pecuniam  cepe¬ 
rit.  XX.  Haec  nos  a  Scaevola  didicimus,  non  ita  de- 
scripta  ab  antiquis.  Nam  illi  quidem  his  verbis  do- 
cebant,  tribus  modis  sacris  astringi :  hereditate ,  aut  si 
maiorem  partem  pecuniae  capiat,  aut  si  maior  pars 
pecuniae  legata  est,  si  inde  quippiam  ceperit.  50. 
Sed  pontificem  sequamur.  Videtis  igitur,  omnia  pen- 
dere  ex  uno  illo,  quod  pontifices  pecuniam  sacris  con- 
iungi  volunt,  iisdemque  ferias  et  caerimonias  ascri- 
bendas  putant.  Atque  etiam  dant  hoc  Scaevolae,  quod 
est  partitio:  ut,  si  in  testamento  deducta  scripta  non 
sit,  ipsique  minus  ceperint,  quam  omnibus  heredibus 
relinquatur,  sacrisne  alligentur.  In  donatione  hoc 
iidem  secus  interpretantur :  et  quod  paterfamilias  in 
eius  donatione,  qui  in  ipsius  potestate  esset,  approba- 
vit,  ratum  est:  quod  eo  insciente  factum  est,  si  id  is 
non  approbat,  ratum  non  est.  51.  His  propositis, 
quaestiunculae  multae  nascuntur:  quas  qui  intelli- 
gat,  non  si  ad  caput  referat,  per  se  ipse  facile  perspi- 
ciat :  veluti,  si  minus  quis  cepisset,  ne  sacris  alligare- 
tur:  ac  post  de  eius  heredibus  aliquis  exegisset  pro 
sua  parte  id,  quod  ab  eo,  cuius  ipse  heres  esset,  prae- 
termissum  fuisset:  eaque  pecunia  non  minor  esset  fa¬ 
cta  cum  superiore  exactione ,  quam  heredibus  omni¬ 
bus  esset  relicta:  qui  earn  pecuniam  exegisset,  solum 
sine  coheredibus,  sacris  alligari.  Quin  etiam  cavent, 
ut,  cui  plus  legatumsit,  quam  sine  religione  capere 
liceat,  is  per  aes  et  libram  heredem  testamenti  solvat, 
propterea  quod  eo  loco  res  est,  ita  soluta  hereditate! 
quasi  ea  pecunia  legata  non  esset.  XXI.  52.  Hoc  ego 
loco  multisque  aliis  quaero  a  vobis,  Scaevolae,  pon¬ 
tifices  maximi  et  homines  meo  quidem  iudicio  acutis- 
simi,  quid  sit,  quod  ad  ius  pontificium  civile  appeta- 
tis.  Civilis  enim  iuris  scientia  pontificium  quodam 
modo  tollitis.  Nam  sacra  cum  pecunia,  pontificum 
auctoritate,  nulla  lege,  coniuncta  sunt.  Itaque  si  vos 
tantummodo  pontifices  essetis,  pontificalis  maneret 
auctoritas  :  sed  quod  iidem  iuris  civilis  estis peritissi¬ 
mi,  hac  scientia  illam  eluditis.  Placuit  P.  Scaevolae 
et  Coruncanio,  pontificibus  maximis,  itemque  ceteris, 
qui  tantumdem  caperet,  quantum  omnes  heredes,  sa¬ 
cris  alligari.  Habeo  ius  pontificium.  53.  Quid  hue 
accessit  ex  iure  civili?  partitionis  caput  scriptum  cau- 
te,  ut  centum  nummi  deducerentur.  Inventa  est  ra¬ 
tio,  cur  pecunia  sacrorum  molestia  liberaretur.  Quod 
si  hoc,  qui  testamentum  faciebat,  cavere  noluisset, 
admonet  iurisconsultus  hie  quidem  ipseMucius,  pon- 
tifex  idem,  ut  minus  capiat,  quam  omnibus  heredibus 
relinquatur.  Super,  dicebant,  qui  quid  cepisset, 
adstringi.  Rursus  sacris  liberantur.  Hoc  vero  nihil 
ad  pontificium  ius,  et  e  medio  est  iure  civili ,  utper 
aes  et  libram  heredem  testamenti  solvant,  et  eodem 
loco  res  sit,  quasi  ea  pecunia  legata  non  esset,  si  is, 
cui  legatum  est,  stipulatus  est  idipsum,quodlegatum 
est,  ut  ea  pecunia  ex  stipulatione  debeatur,  sitque  ea 
I  [sacris  non  alligata. 

54.  Venio  ad  maniutn  iura,  quae  maiores  nostri  el 
sapientissime  instituerunt ,  et  religiosissime  coluerunt. 
Februario  autem  mense,  qui  turn  extremus  anni  mensis 
erat,  mortuis  parentari  voluerunt:  quod  tamen  D.  Bru¬ 
tus,  ut  scriptum  a  Sisenna  est,  Decembri  facere  solebat. 
Cuius  ego  rei  caussam  quum  mecum  quaererem,  Brutum 
reperiebam  idcirco  a  more  maiorum  discessisse,  fnamSi- 
sennam  video  caussam,  cur  is  vetus  institutum  non  ser¬ 
vant,  ignorare.  Brutum  autem  maiorum  nostrorum 
institutum  temere  neglexisse,  non  fit  mihi  verisimile ]  do- 
ctum  hominem  sane :  cuius  fuit  Acciusperfamiliaris :) 
sed  mensem,  credo,  extremum  anni,  ut  veteres  Fe- 
bruarium,  sic  hie  Decembrem  sequebatur.  Hostia 
autem  maxima  parentare ,  pietati  esse  adiunctum  pu- 
tabat.  XXII.  55.  Iam  tanta  religio  est  sepulcrorum, 
ut  extra  sacra  et  gentem  inferri  fas  negent  esse :  idque 
apud  maiores  nostros  A.  Torquatus  in  gente  Popilia 
iudicavit.  Nec  vero  tam  denicales,  (quae  a  nece  ap- 
pellatae  sunt,  quia  residentur  mortuis,)  quam  cetero- 
rum  caelestium  quieti  dies,  feriae  nominarentur,  nisi 
maiores  eos,  qui  ex  hac  vita  migrassent,  in  deorum 
numero  esse  voluissent.  Eas  in  eos  dies  conferre  ius, 
ut  neque  ipsius,  neque  publicae  feriae  sint:  totaque 
huius  iuris  compositio  pontificalismagnamreligionem 
caerimoniamque  declarat.  Neque  necesse  est  edisse- 
ri  a  nobis,  quae  finis  funestae  familiae,  quod  genus 
sacrificii  Lare  vervecibus  fiat;  quemadmodum  os  re- 
sectum*  terrae  obtegatur ;  quaeque  in  porca  contracta 
iura  sint;  quo  tempore  incipiat  sepulcrum  esse,  et  re- 
ligione  teneatur.  56.  At  mihi  quidem  antiquissimum 
sepulturae  genus  illud  fuisse  videtur,  quo  apud  Xe- 
nophontem  Cyrus  utitur.  Redditur  enim  terrae  cor¬ 
pus,  et  ita  locatum  ac  situm  quasi  operimento  matris 
obducitur.  Eodemque  ritu  in  eo  sepulcro,  quo  haud 
procul  a  Fonti  ara*  regem  nostrum  Numam  conditum 
accepimus :  gentemque  Corneliam  usque  ad  memo- 
riam  nostram  hac  sepultura  scimus  esse  usam.  C. 
Marii  sitas  reliquias  apud  Anienem  dissipari  iussit 
Sulla  victor,  acerbiore  odio  incitatus,  quam  si  tam  sa¬ 
piens  fuisset,  quam  fuit  vehemens.  57.  Quod  haud 
scio  an  timens  suo  corpori  posse  accidere,  primus  e 
patriciis  Corneliis  igni  voluit  cremari.  Declarat  ete- 
nim  Ennius  de  Africano,  Hie  est  ille  situs.  Vere :  nam 
siti  dicuntur  ii,  qui  conditi  sunt.  Nec  tamen  eorum 
ante  sepulcrum  est,  quam  iusta  facta,  et  corpus  incen- 
sumest.  Etquod  nunc  communiter  in  omnibus  sepul- 
tis  ponitur,  ut*  humati  dicantur:  id  erat proprium  turn 
in  iis,quos  humus  iniecta  contegeret:  eumque  morem 
ius  pontificale  confirmat.  Nam  priusquam  in  os  in¬ 
iecta  gleba  est,  locus  ille,  ubi  crematum  est  corpus, 
nihil  habet  religionis.  Iniecta  gleba  turn  et  illic  hu- 
matus  est,  et  gleba  vocatur:  ac  turn  denique  multa 
religiosa  iura  complectitur.  Itaque  in  eo,  qui  in  na¬ 
vi  necatus,  deinde  in  mare  proiectus  esset,  decrevitP. 
Mucius,  familiam  puram,  quod  os  supra  terram  non 
exstaret:  porcam  heredi  esse  contractam,  [et]  haben- 
das  triduum  ferias,  et  porco  femina  piaculum  pati. 
Si  in  mari  morluus  esset,  eadem  praeter  piaculum  et 
ferias. 

XXIII.  58.  Att.  Video,  quae  sint  in  pontificio 
iure.  Sed  quaero,  quidnam  sit  in  legibus.  M.  Pauca 
sane,  Tite,  et,  uti  arbitror,  non  ignota  vobis.  Sed  ea 
non  tam  ad  religionem  spectant,  quam  ad  ius  sepul¬ 
crorum.  Hominem  mortuum,  inquit  lex  in  xn  tabulis, 
in  Urbe  ne  sepelito,  neve  urito.  Credo,  vel  propter 
ignis  periculum.  Quod  autem  addit  ,  neve  unto,  in¬ 
dicat,  non,  qui  uratur, sepeliri,sed  qui  humetur.  Att, 


Quid?  qui  postxn  in  Urbe  sepulti  sunt,  clari  viri?  M. 
Credo,  Tite,  fuisse  aut  eos ,  quibus  hoc  ante  hanc  le¬ 
gem  virtutis  caussa  tributum  est,  ut  Publicolae,  ut 
Tuberto,  quod  eorum  posteri  iure  tenuerunt:  aut  eos, 
si  qui  hoc ,  ut  C.  Fabricius ,  virtutis  caussa ,  soluti  le¬ 
gibus,  consecuti  sunt.  Sed  in  Urbe  sepeliri  lex  vetat. 
Sic  decretum  a  pontificum  collegio,  non  esse  ius,  in 
loco  publico  fieri  sepulcrum.  Nostis  extra  portam 
Collinam  aedem  Honoris:  et  aram  in  eo  loco  fuisse 
memoriae  proditum  est.  Ad  earn  quum  lamina  esset 
inventa,etin  ea  scriptum  lamina  honoris:  ea  caussa 
fuit  aedis  huius  dedicandae.  Sed  quum  multa  in  eo 
loco  sepulcra  fuissent,  exarata  sunt.  Statuit  enim 
collegium  ,  locum  publicum  non  potuisse  privata  reli- 
gione  obligari.  59.  Iam  cetera  in  xn,  minuendi  sum- 
ptus,  lamentationesque  funeris,  tralata  de  Solonis  fere 
legibus.  Hoc  plus,  inquit,  ne  facito.  Bogurn  ascia  ne 
polito.  Nostis  quae  sequuntur.  Discebamus  enim 
pueri  xii,  ut  carmen  necessarium  :  quas  iam  nemo  di- 
scit.  Extenuato  igitur  sumptu,  tribus  riciniis,  et  vin- 
culis  purpurae ,  et  decern  tibicinibus,  tollit  etiam  la- 
mentationem,  Mulieres  genas  ne  radunto,  neve  lessum 
funeris  ergo  habento.  Hoc  veteres  interpretes,  Sex. 
Aelius,  L.  Acilius,  non  satis se  intelligere  dixerunt,  sed 
suspicari  vestimenti  aliquod  genus  funebris:  L.  Ae¬ 
lius  lessum  quasi  lugubrem  eiulationem ,  ut  vox  ipsa 
significat.  Quod  eo  magis  iudico  verum  esse,  quia 
lex  Solonis  id  ipsum  vetat.  Haec  laudabilia  et  locu- 
pletibus  fere  cum  plebe  communia.  Quod  quidem 
maxime  e  natura  est,  tollifortunaediscrimen  in'morte. 
XXIV.  60.  Cetera  item  funebria,  quibus  luctus  auge- 
tur,  duodecim  sustulerunt.  Homini,  inquit,  mortuo 

NE  OSSA  LEGITO,  QUO  POST  FUNUS  FACIAT.  Exci- 

pit  bellicam  peregrinamque  mortem.  Haec  praeterea 
sunt  in  legibus  de  unctura;  quibus  servilis  unctu- 
ra  tollitur  omnisque  circumportatio.  Quae  et  re- 
cte  tolluntur;  neque  tollerentur,  nisi  fuissent:  ne 

SUMPTUOSA  RESPERSIO;  NE  LONGAE  CORONAE,  neC 

acerrae  praetereantur.  Ilia  iam  significatio  est,  lau- 
dis  ornamenta  ad  mortuos  pertinere ,  quod  coronam 
virtute  partam  et  ei ,  qui  peperisset,  et  eius  pa- 
renti  sine  fraude  esse  lex  impositam  iubet:  credo, 
quod  erat  factitatum,  iituni  plura  fierent,  lectique  plu- 
res  sternerentur ,  idque  ne  fieret,  lege  sanctum  est. 
Qua  in  lege  quum  esset,  neve  aurum  addito,  quam 
humane  excipit  altera  lex:Quoi  auro  dentes  vin- 

CTI  ESCUNT,  AST  IM  CUM  ILLO  SEPELIRE  URERE- 

ve,  se  fraude  esto.  Et  simul  illud  videtote,  aliud 
liabitum  esse  sepelire,  et  urere.  61 .  Duae  sunt  prae¬ 
terea  leges  de  sepulcris.quarum  altera  privatorum  ae- 
dificiis ,  altera  ipsis  sepulcris  cavet.  Nam  quod  ro- 

GUM  BUSTUMVE  NOVUM  Vetat  PROPIUS  SEXAGINTA 
PEDES  ADIICI  AEDES  ALIENAS,  INVITO  DOMINO,  in- 

cendium  veretur  acerbum.  Quod  autem  forum,  id 
est  vestibulum  sepulcri,  bustumve  usucapi  vetat, 
tuetur  ius  sepulcrorum.  Haec  habemus  in  Duodecim  : 
sane  secundum  naturam,  quae  norma  legis  est.  Re- 
liqua  sunt  in  more :  funus  ut  indicatur ,  si  quid  ludo- 
rum;  dominusque funeris utatur  accenso  atque  lictori- 
bus.  62.  Honoratorum  virorum  laudes  in  concione 
memorentur,  easque  etiam  cantus  ad  tibicinemprose- 
quatur:  cui  nomen  neniae:  quo  vocabulo  etiam  Grae- 
cis  cantus  lugubres  nominantur.  XXV.  Q.  Gaudeo 
nostra  iura  ad  naturam  accommodari :  maiorumque  sa- 
pientia  admodum  delector.  M.  Sed  credo,  Quinte, 
ut  ceteri  sumptus,  sic  etiam  sepulcrorum  modum  re- 
cte  requiri :  quos  enim  ad  sumptus  progressa  iam  ista 

res  sit,  in  C.  Figuli  sepulcro  vides.  Sed  credo  mini- 
mam  ohm  istius  rei  fuisse  cupiditatem;  alioquinmul- 
ta  exstarent  exempla  maiorum.  Nostrae  quidem  le- 
gis  interpretes,  quo  capite  iubemur  sumptus  et  lu- 
ctum  removere  a  deorum  Manium  iure,  hoc  intelli- 
gunt,  in  primis  sepulcrorum  magnificentiam  esse  mi- 
nuendam.  63.  Nec  haec  a  sapientissimis  legum  scri- 
ptoribus  neglecta  sunt.  Nam  et  Athenis  iam  ille  mos 
a  Cecrope,  ut  aiunt,  permansit,  ocius  terra  humandi: 
quam  quum  proximi  iniecerant,  obductaque  terra 
erat,  frugibus  obserebatur,  ut  sinus  et  gremium  quasi 
matris  mortuo  tribueretur:  solum  autem  frugibus  ex- 
piatum  ut  vivis  redderetur.  Sequebantur  epulae,quas 
imbant  propinqui  coronati :  apud  quas  de  mortui  lau- 
de,  quum  quid  veri  erat  praedicatum  ,  (nam  mentiri 
nefas  habebatur,)  iusta  confecta  erant.  64.  Postea, 
quum  ,  ut  scribit  Phalereus ,  sumptuosa  fieri  funera 
et  lamentabilia  coepissent,  Solonis  lege  sublata  sunt. 
Quam  legem  eisdem  prope  verbis  nostri  decemviri  in 
decimam  tabulam  coniecerunt.  Nam  de  tribus  rici- 
niis  et  pleraque  ilia  Solonis  sunt.  De  lamentis  vero 
expressa  verbis  sunt:  Mdlieres  genas  ne  radun- 

TO,  NEVE  LESSUM  F  U  N  E  R  I  S  ERGO  HABENTO. 

XXVI.  De  sepulcris  autem  nihil  est  apud  Solonem 
amplius,  quam,  ne  quis  ea  deleat,  neve  alie- 
num  inferat:  poenaqueest,  sr  quis  bustum  (nam 
idputo  appellari  r vfifiov)  aut  wonumentum,  inquit, 

AUT  COLUMN  AM  VIOLARIT,  DEIECERIT,  FREGERIT. 

Sed  post  aliquanto  propter  has  amplitudines sepulcro¬ 
rum,  quas  in  Ceramico  videmus,  lege  sanctum  est,  ne 

QUIS  SEPULCRUM  FACERET  OPEROSIUS,  QUAM  QUOD 
DECEM  HOMINES  EFFECERINT  TRIDUO.  65.  NeqUe  id 
operetectorioexornari,  necHermashos,  quos  vocant,  li- 
cebatimponi:  nec  de  mortui  laude,  nisiin  publicis  se- 
pulturis,  nec  ab  alio,  nisi  si  qui  pub  lice  ad  earn  rem  con- 
stitutus  esset,  dici  licebat.  Sublata  etiam  eratcelebritas 
virorum  ac  mulierum,  quo  lamentatio  minueretur.  Ha- 
bet  enim  luctum  concursus  hominum.  66.  Quocirca 
Pittacus  omnino  accedere  quemquam  vetat  in  funus 
aliorum.  Sed  ait  rursus  idem  Demetrius,  increbruis- 
se  earn  funerum  sepulcrorumque  magnificentiam, 
quae  nunc  fere  Romae  est.  Quam  consuetudinem  le¬ 
ge  minuit  ipse.  Fuit  enim  hie  vir,  ut  scitis ,  non  so¬ 
lum  eruditissimus ,  sed  etiam  civis  e  republica  maxi- 
me  tuendaeque  civitatis  peritissimus.  Iste  i"itur 
sumptum  minuit  non  solum  poena ,  sed  etiam  tempo¬ 
re:  ante  lucem  enim  iussit  efferri.  Sepulcris  autem 
novis  finivit  modum:  nam  super  terrae  tumulum  no- 
luit  quid  statui,  nisi  columellam,  tribus  cubitis  ne  al- 
tiorem,  autmensam,  aut  labellum  :  et  huic  procura¬ 
tion!  certum  magistratum  praefecerat. 

XXVII.  67.  Haec  igitur  Athenienses  tui.  Sed 
videamus  Platonem ,  qui  iusta  funerum  reiicitad  in¬ 
terpretes  religionum.  Quern  nos  morem  tenemus. 

De  sepulcris  autem  dicit  haec:  vetat  ex  agro  culto  eo- 
ve,  qui  coli  possit,  ullam  partem  sumi  sepulcro:  sed, 
quae  natura  agri  tantummodo  efficere  possit,  ut  mor- 
tuorum  corpora  sine  detrimento  vivorum  recipiat,  ea 
potissimum  ut  compleatur:  quae  autem  terra  fruges 
ferre  et,  ut  mater,  cibos  suppeditare  possit,  earn  ne 
quis  nobis  minuat,  neve  vivus,  neve  mortuus.  68. 
Exstrui  autem  vetat  sepulcrum  altius,  quam  quod 
quinque  diebus  homines  quinque  absolverint,  nec  e 
lapide  excitari  amplius*  nec  imponi,  quam  quod  ca¬ 
piat  laudem  mortui,  incisam  ne  plus  quattuor  herois 
versibus;  quos  longos  appellat  Ennius.  Habemus 
igitur  huius  quoque  auctoritatem  de  sepulcris  summi 

viri :  a  quo  item  funerum  sumptus  praefinitur  ex  cen- 
sibus,  a  minis  quinque  usque  ad  minam.  Deinceps 
dicit  eadem  ilia  de  immortalitate  animorum  et  reliqua 
post  mortem  tranquillitatebonorum,  poenis  impiorum. 

69.  Habetis  igitur  explicatum  omnem,  ut  arbitror, 
religionum  locum.  Q.  Nos  vero,  frater,  et  copiose 
quidem:  sed  perge cetera.  M.  Pergam  equidem-  et 
quoniam  libitum  est  vobis,  me  ad  haec  impellere,  ho- 
dierno  sermone  conficiam,  spero:  hoc  praesertim  die. 
Video  enim  Platonem  idem  fecisse,  omnemque  oratio- 
nem  eius  de  legibus  peroratam  esse  uno  aestivo  die. 
Sic  igitur  faciam,  et  dicam  de  magistratibus.  Id  enim 
est  profecto,  quod,  constituta  religione,  rempublicam 
contineat  maxime.  Att.  Tu  vero  die  et  istam  ratio- 
nem,  quam  coepisti,  tene. 

liber  tertius. 


Dlls  immortalibus  proximi  et  dignitate  et  potestate  simtnia- 
gistratus.  Itaque  constituta  religione,  statin.  Cicero  de  magi- 
stmt ib us  leges ,  eodem  modo  prooen.io  et  explicatione  adiectis, 
sulnecit,  quilius  eorum  genera ,  potestas  imperiumque  definiun- 
tur.  lta  autem  sapienter  a  maiorilms  tota  haec  reipuhlicae  pars 
constituta  videhatur,  ut  non  niultum  in  ea  novandum  putaret. 
Ita.jue  descriptioneni  inagistratuum  Romanam  retinuit  nec  mul- 
tum  attulit  novi.  Explicationis  magna  pars  interiit:  in  ea  autem, 
quae  res  tat,  egregiae  et  sapientes  de  legationilms  liheris,  de  po' 
testate  tnhunicia,  de  senatus  sanctitate  et  integritate,  de  legibus 
labellariis  etc.  disputationes  reperiuntur.  In  Epilogo  signiiican- 
tur  libroruni,  qui  interciderunt,  consequentium  sum  maria. 

I.  1.  Marcus.  Sequar  igitur,  ut  institui,  divi- 
num  ilium  virum,  quern  quadam  admiratione  com- 
motus  saepius  fortasse  laudo,  quam  necesse  est.  Att. 
Platonem  videlicet  dicis.  M.  Istum  ipsum,  Attice.’ 
Att.  Tu  vero  eum  nec  nimis  valde  umquam ,  nec  ni- 
mis  saepe  laudaveris.  Nam  hoc  mihi  etiam  nostri  il- 
li,  qui  neminem,  nisisuum,  laudari  volunt,  conce- 
dunt,  ut  eum  arbitratu  meo  diligam.  M.  Bene  hercle 
faciunt.  Quid  enim  est  elegantia  tua  dignius?  cuius 
et  vita  et  oratio  consecuta  mihi  videtur  difficillimam 
i  1  lam  societatem  gravitatis  cum  humanitate.  Att. 
Sane  gaudeo,quod  te  interpellavi,  quandoquidem  tarn 
praeclarum  mihi  dedisti  iudicii  tui  testimonium.  Sed 
perge,  ut  coeperas.  2.  M.  Laudemus  igitur  prius  le¬ 
gem  ipsam  veris  et  propriis  generis  sui  laudibus. 
Att.  Sane  quidem,  sicutde  religionum  lege  fecisti. 
M.  Videtis  igitur,  magistratus  banc  esse  vim,  ut  prae- 
sit  praescribatque  recta  etutilia  et  coniuncta  cum  le¬ 
gibus  :  (ut  enim  magistratibus  leges,  ita  populo  prae- 
sunt  magistratus:)  vereque  dici,  magistratum  legem 
esse  loquentem,  legem  autem  mutum  magistratum. 

3.  Nihil  porro  tam  aptum  est  ad  ins  conditionemque 
naturae,  (quod  quum  dico,  legem  a  me  dici,  nihil 
aliud  intelligi  voIo,)quam  imperium,  sine  quo  nec  do- 
mus  ulla,  nec  civitas,  nec  gens,  nec  hominum  univer- 
sum  genus  stare,  nec  rerum  natura  omnis,  nec  ipse 
mundus  potest.  Nam  et  hie  deo  paret,  et  huic  obe- 
diunt  maria  terraeque,  et  hominum  vita  iussis  supre- 
mae  legis  obtemperat.  II.  4.  Atque,  ut  ad  haec  cite- 

riora  veniam  et  notiora  nobis,  oranes  antiquae  gentes 
regibus  quondam  paruerunt.  Quod  genus  imperii 
primum  ad  homines  iustissimos  et  sapientissimos  de- 
ferebatur;  idque  in  republica  nostra  maxime  valuit, 
quoad  ei  regalis  potestas  praefuit:  deinde  etiam  dein- 
ceps  posteris  prodebatur;  quod  et  in  his  etiam,  qui 
nunc  regnant,  manet.  Quibus  autem  regia  potestas 
non  placuit,  non  ii  nemini,  sed  non  semper  uni  parere 
voluerunt.  Nos  autem,  quoniam  leges  damus  liberis 
populis;  quaeque  de  optima  republica  sentiremus,  in 
sex  libris  ante  diximus :  accommodabimus  hoc  tem¬ 
pore  leges  ad  ilium, quem  probamus,  civitatis  statum. 
5.  Magistratibus  igitur  opus  est:  sine  quorum  pruden- 
tia  ac  diligentia  esse  civitas  non  potest:  quorumque 
descriptione  omnis  reipublicae  moderatio  continetur. 
Neque  solum  his  praescribendus  est  imperandi,  sed 
etiam  civibus  obtemperandi  modus.  Nam  et  qui  be¬ 
ne  imperat, paruerit  aliquando  necesse  est:  et  quimo- 
deste  paret,  videtur,  qui  aliquando  imperet,  dignus 
esse.  Itaque  oportet  et  eum  ,  qui  paret,  sperare,  se 
aliquo  tempore  imperaturum :  et  ilium ,  qui  imperat, 
cogitare,  brevi  tempore  sibi  esse  parendum.  Nec 
vero  solum ,  ut  obtemperent  obediantque  magistrati¬ 
bus  ,  sed  etiam ,  ut  eos  colant  diligantque ,  praescribi- 
mus,  ut  Charondas  in  suis  facit  legibus.  Noster  vero 
Plato  Titanum  e  genere  statuit  eos,  qui,  ut  illi  caele- 
stibus,  sic  hi  adversentur  magistratibus.  Quae  quum 
ita  sint,  ad  ipsas  iam  leges  veniamus,  si  placet.  Att. 
Mihi  vero  et  istud  et  ordo  iste  rerum  placet. 

III.  6.  M.  Iusta  imperia  sunto;  usque  ci- 

VES  MODESTE  AC  SINE  RECUSATIONE  PARENTO. 

Magistrates  nec  obedientem  et  noxium  civem 

MULCTA,  VINCULIS  V E R B E R I B U S [ V E ]  COERCETO, 
N I  PAR  MAIORVE  POTESTAS  POPULUSVE  PROHIBES- 

sit:  ad  quos  provocatio  esto.  Quum  magistra¬ 
tes  1UDICASSIT  INROG  ASSITVE  ,  PER  POPULUM  MUL- 
CTAE,  POENAE  CERTATIO  ESTO.  MlLITIAE  AB  EO, 
QUI  1MPERABIT,  PROVOCATIO  NE  ESTO:  QUODQUE 
IS,  QUI  BELLUM  GERET,  IMPERASS1T,  IUS  RATUM- 
QUE  ESTO.  MlNORES  MAGISTRATES,  PARTITI  IU- 
RIS,  PLURES  IN  PLURIA  SUNTO.  MlLITIAE,  QUI 
IUSSI  ERUNT,  IMPERANTO;  EORUMQUE  TRIBUNI  SUN¬ 
TO.  Domi  pecuniam  publicam  custodiunto: 

VINCULA  SONTIUM  SERVANTO:  CAPITALIA  VINDI- 
CANTO:  AES,  ARGENTUM  AURUMVE  PUBLIC E  SI- 
GNANTO:  STLITES  CONTRACTAS  1UDICANTO.'  QUOD- 
CUMQUE  SENATUS  CREVERIT,  AGUNTO.  7.  SuNTO- 
QUE  AEDILES,  COERATORES  URBIS,  ANNONAE  LU- 
DORUMQU  E  SOLLEMNIUM:  OLLISQUE  AD  HONORIS 
AMPLIORIS  GRADUM  IS  PRIMUS  ASCENSUS  ESTO. 
Censores  POPULI  AEVITATES,  SUBOLES,  FAMILIAS 
PECUNIASQUE  CENSE NTO:  URBIS  TEMPLA,  VIAS, 
AQUAS,  AERARIUM ,  VECTIGAL1A  TUENTO:  POPULI- 
QUE  PARTES  IN  TRIBUS  D I  S  TR  I  B  U  UN  T  0  :  EXIN  PE- 
CUNIAS,  AEVITATES,  ORDINES  PARTIUNTO.-  EQU1- 
TUM  PEDITUMQUE  PROLE  M  DESCRIBUNTO.’  CAELI- 
BES  ESSE  PROHIBENTO:  MORES  POPULI  RE  GUNTO 
PROBRUM  IN  SENATU  NE  RELINQUUNTO:  BINI  SUN¬ 
TO:  MAGISTRATUM  QUINQUENNIUM  HABENTO.'  RE- 
LIQUI  MAGISTRATUS  ANNUI  SUNTO:  EAQUE  POTE¬ 
STAS  SEMPER  ESTO.  8.  IuRIS  DISCEPTATOR,  QUI 
PRIVATA  IUDICET  IUDICARIVE  IUBEAT,  PRAETOR 
ESTO.  Is  IURIS  CIVILIS  CUSTOS  ESTO.  HuiC  PO- 
TESTATE  PARI,  QUOTCUMQUE  SENATUS  CREVERIT 
POPULUSVE  IUSSERIT,  TOT  SUNTO.  ReGIO  IMPERIO 
duo  sunto:  iique  PRAEEUNDO,  iudicando,  CON- 
SULENDO  PRAETORES,  IUDICES,  CONSULES  APPEL- 


LANTOR.  MlLITIAE  SUMMUM  IUS  HABENTO,  NEMINI 
PARENTO.  OLLIS  SALUS  P  0  P  U  L I  SU  P  R  E  M  A  L  E  X  E  S  T  0. 
EuMDEM  MAGISTRATUM,  NI  INTERFUERINT  DECEM 
ANNI,  NEQUIS  CAPITO.  9.  AevITATEM  ANNAL1  LE¬ 
GE  SERVANTO.  AST  QUANDO  DUELLUM  GRAVIUS 
DISCORDIAEVE  CIVIUM  ESCUNT,  OENUS,  NE  AM- 
PLIUS  SEX  MENSES,  SI  SENATUS  CREVERIT,  IDEM 
IURIS,  QUOD  DUO  CONSULES,  TENETO:  ISQUE  AVE 
SINISTRA  DICTUS  POPULI  MAGISTER  ESTO.  EqUI- 
TEMQUE  QUI  REGAT,  HABETO  PARI  IURE  CUM  EO, 
QUICUMQUE  F.RIT  IURIS  DISCEPTATOR.  AsT  QUAN¬ 
DO  CONSULES  MAGISTERVE  POPULI,  NEC  RELIQUI 
MAGISTRATUS  NEC  ESCUNT,  AUSPICIA  PATRUM  SUN¬ 
TO:  OLLIQUE  EX  SE  PRODUNTO,  QUI  COMITIATU 
CREARE  CONSULES  RITE  POSSIT.  ImPERIA,  POTE- 
STATES,  LEGATIONES,  QUUM  SENATUS  CREVERIT 
POPULUSVE  IUSSERIT,  EX  URBE  EXEUNTO:  DUELLA 
IUSTA  IUSTE  GERUNTO:  SOCIIS  PARCUNTO.’  SE  ET 
SERVOS  CONTINENTO:  POPULI  SUI  GLORIAM  AUGEN- 
TO:  DOMUM  CUM  LAUDE  REDEUNTO.  ReI  SUAE  ER¬ 
GO  NE  QUIS  LEGATUS  ESTO.  PlEBES  QUOS  PRO  SE 
CONTRA  VIM  AUXILII  ERGO  DECEM  CREASSIT,  TRI¬ 
BUNI  EIUS  SUNTO:  QUODQUE  II  PROHIBESSINT,  QUOD¬ 
QUE  PLEBEM  ROGASSINT,  RATUM  ESTO.-  SANCTIQUE 
SUNTO:  NEVE  PLEBEM  ORBAM  TRIBUNIS  RELINQUUN¬ 
TO.  10.  OmNES  MAGISTRATUS  AUSPICIUM  IUDI- 
CIUMQUE  HABENTO:  EX  QUOIS  SENATUS  ESTO:  EIUS 
DECRETA  RATA  SUNTO.  AsT  SI  POTESTAS  PAR  MA¬ 
IORVE  PROHIBESSIT,  SENATUS  CONSULTA  PERSCRI- 
PTA  SERVANTO.  Is  ORDO  VITIO  VACATO:  CETERIS 
SPECIMEN  ESTO.  GrEATIO  M  AG  I S  T  R  ATU  U  M  ,  IUDI- 
C I A ,  POPULI  I  US  S  A  ,  VETITA,  QUUM  SU  FFR AGIO  CON- 
SCISCENTUR,  OPTIMATIBUS  NOTA,  PLEBI  LIBERA 
SUNTO.  IV.  At  SI  QUIDERIT,  QUOD  EXTRA  MAGI¬ 
STRATUS  COERATORE  OESUS  SIT;  QUI  COERET,  PO- 
PULUS  CREATO,  EIQUE  IUS  COERANDI  DATO.  CuM 
POPULO  PATR1BUSQUE  AGENDI  IUS  ESTO  CONSULI, 
PRAETORI,  MAGISTRO  POPULI  E Q U I TUM Q U  E  ,  E I QU E , 
QUEM  PATRES  PRODUNT  CONSULUM  ROGANDORUM 
ERGO,  TRIBUNISQUE,  QUOS  SIBI  PLEBES  ROGASSIT, 
IUS  ESTO  CUM  PATRIBUSAGENDi:  IIDEM  AD  PLEBEM, 
QUOD  OESUS  ERIT,  FERUNTO.  QuAE  CUM  POPULO, 
QUAEQUE  IN  PATRIBUS  AGENTUR,  MODICA  SUNTO. 
11.  SeNATORI,  QUI  NEC  ADERIT,  AUT  CAUSSA  AUT 
CULPl  ESTO.  LOCO  SENATOR,  ET  MODO  ORATO: 
CAUSSAS  POPULI  TENETO.  VlS  IN  POPULO  ABESTO. 
Par  MAIORVE  POTESTAS  plus  valeto.  Ast  qui 
TURBASSIT  IN  AGENDO,  FRAUS  ACTORIS  ESTO.  IN¬ 
TERCESSOR  REI  MALAE,  SALUTARIS  CIVIS  ESTO. 

Qui  agent,  auspicia  servanto:  auguri  publico 

PARENTO:  PROMULGATA,  PROPOSITA,  IN  AERARIO 
COGNITA,  AGUNTO.1  NEC  PLUS,  QUAM  DE  SINGULIS 
REBUS  SIMUL  CCXNSULUNTO:  REM  POPULUM  DOCEN- 
TO:  DOCERI  A  MAGISTRATIBUS  PRIVATISQUE  PA- 
TIUNTO.  PrIVILEGIA  NE  INROGANTO:  DE  CAPITE 
CIVIS,  NISI  PER  MAXIMUM  COMITIATUM  OLLOSQUE, 
QUOS  CENSORES  IN  PARTIBUS  POPULI  LOCASSINT, 
NE  FERUNTO.  DoNUM  NE  CAPIUNTO  NEVE  DANTO, 
NEVE  PETENDA  NEVE  GERENDA  NEVE  GESTA  POTE- 

state.  Quod  quis  earum  rerum  migrassit,  no- 

X I A  E  POENA  PAR  ESTO.  CENSORES  FIDE  LEGES 
CUSTODIUNTO.  PrIVATI  AD  EOS  ACTA  REFERUN- 
TO:  NEC  EO  MAGIS  LEGE  LIBERI  SUNTO.  LeX  reci- 
tata  est.  Disce  rem,  et  tabellam  iubebo  dari. 

V.  12.  Q.  Quam  brevi,  frater,  in  conspectu  posi- 
ta  est  a  te  omnium  magistratuum  descriptio!  sed  ea 
paene  nostrae  civitatis:  etsi  a  te  paullum  allatum  est 


1219 


DE  LEGIBUS  LIB.  III.  CAP.  3  —  9. 


novi.  M.  Rectissime,  Quinte,  animadvertis.  Haec 
est  enim,  quam  Scipio  laudat  in  librisetquam  maxime 
probat  temperationem  reipublicae;  quae  effici  nonpo- 
tuisset,  nisi  tali  descriptione  magistratuum.  Nam  sic 
habetote;  magistratibus  iisque,  quipraesunt,  conti- 
neri  rempublicam,  et  ex  eorum  compositione ,  quod 
cuiusque  reipublicae  genus  sit,  intelligi.  Quae  res 
quum  sapientissime  moderatissimeque  constituta  es- 
seta  maioribus  nostris,  nihil  habuisane,  non  modo 
multum ,  quod  putarem  novandum  in  legibus.  13. 
Att.  Reddes  igitur  nobis,  ut  in  religionis'lege  fecisti, 
admonitu  et  rogatu  meo,  sic  de  magistratibus,  ut  dis¬ 
putes,  quibus  de  caussis  maxime  placeat  ista  descri- 
ptio.  M.  Faciam,  Attice,  utvis:  et  locum  istum  to- 
tum,  ut  a  doctissimis  Graeciae  quaesitum  et  disputa- 
tumest,  explicabo:  et,  utinstitui,  nostra  iura  attin- 
gam.  Arr.  Istud  maxime  exspecto  disserendi  genus. 
M.  Atqui  pleraque  sunt  dicta  in  illis  libris:  quod  fa¬ 
ciendum  fuit,  quum  de  optima  republica  quaereretur. 
14.  Sed  huius  loci  de  magistratibus  suntpropriaquae- 
dam,  a  Theophrasto  primum,  deinde  aDiogene  Stoico 
quaesita  subtilius.  VI.  Att.  Ain’  tandem?  etiam  a 
Stoicis  ista  tractata  sunt?  M.  Non  sane,  nisi  ab  eo, 
quern  modo  nominavi,et  postea  a  magno  homine  et  in 
primis  erudito,  Panaetio.  Nam  veteres  verbo  tenus, 
acute  illi  quidem,  sed  non  ad  hunc  usum  popularem 
atque  civilem ,  de  republica  disserebant.  Ab  hac  fa- 
milia  magis  ista  manarunt,  Platone  principe.  Post 
Ai  istoteles  illustravit  omnem  hunc  civilem  in  dispu- 
tando  locum  Heraclidesque  Ponticus,  profectus  ab 
eodem  Platone.  Theophrastus  vero,  institutus  ab 
Aristotele ,  habitavit,  ut  scitis,  in  eo  genere  rerum, 
ab  eodemque  Aristotele  doctusDicaearchus  huic  ratio- 
ni  studioque  non  defuit.  Post  a  Theophrasto  Phale- 
reus  illeDemetrius,  de  quo  feci  supra  mentionem,  mi- 
rabiliter  doctrinam  exumbraculiseruditorumotioque, 
non  modo  in  solem  atque  pulverem,  sed  in  ipsum  dis- 
crimen  aciemque  produxit.  Nam  et  mediocriter  do- 
ctos  magnos  in  republica  viros  etdoctissimos  homines 
non  nimis  in  republica  versatos  multos  commemorare 
possumus.  Qui  vero  utraque  re  excelleret,  ut  et  do- 
ctrinae  studiis  et  regenda  civitate  princeps  esset,  quis 
facile,  praeterhunc,  inveniri  potest?  VII.  15.  Att. 
Puto  posse,  et  quidem  aliquem  de  tribus  nobis.  Sed 
perge,  ut  coeperas. 

M.  Quaesitum  est  igitur  ab  illis, placeretne  unum 
in  civitate  esse  magistratum,  cui  reliqui  parerent: 
quod  exactis  regibus  intelligo  placuisse  nostris  ma¬ 
ioribus.  Sed  quoniam  regale  civitatis  genus ,  proba¬ 
tion  quondam,  postea,  non  tam  regni,  quam  regis 
vitiis  repudiatum  est,  nomen  tantum  videbitur  re¬ 
gis  repudiatum,  res  manebit,  si  unus  omnibus  reli- 
quis  magistratibus  imperabit.  16.  Quare  nec  Ephori 
Lacedaemone  sine  caussa  a  Theopompo  oppositi  re¬ 
gibus,  nec  apud  nos  consulibus  tribuni.  Namillud 
quidem  ipsum,  quod  in  iure  position  est,  habet  con¬ 
sul  ,  ut  ei  reliqui  magistratus  omnes  pareant,  excepto 
tribuno,  qui  post  exstitit,  ne  id,  quod  fuerat,  esset: 
hoc  enim  primum  minuit  eonsulare  ius,  quod  exsti¬ 
tit  ipse,  qui  eo  non  tenerelur;  deinde  quod  attulit  au- 
xilium  reliquis  non  modo  magistratibus,  sed  etiam 
privatis,  consuli  non  parentibus.  17.  Q.  Magnum 
dicis  malum.  Nam,  ista  potestate  nata,  gravitus 
optimatium  cecidit  convaluitque  ius  multitudinis. 

M.  Non  est  ita,  Quinte.  Non  enim  ius  illud  solum 
superbius  populo,  sed  violentius  videri  nccesse  erat: 


quo  posteaquam  modica  et  sapiens  temperatio  ac- 
cessit,  conversa  lex  in  omnes  est. 

(Deest  omnium  huius  legis  capitum  explicatio  a 
principio  usque  ad  hoc  caput:  Domum  cum  l.J 

VIII.  18 ■  Domum  cum  laude  redeunto.  Nihil  enim, 
praeter  laudem,  bonis  atque  innocentibus,  neque  ex 
hostibus  neque  a  sociis  reportandum.  Iam  illud 
apertum  est,  profecto  nihil  esse  turpius,  quam  quem- 
piam  legari  nisi  reipublicae  caussa.  Omitto,  quem- 
admodum  isti  se  gerant  atque  gesserint,  qui  legatio- 
ne  heieditates  aut  syngraphas  suas  persequuntur. 
In  hominibus  est  hoc  fortasse  vitium.  Sed  quaero, 
quid  reapse  sit  turpius,  quam  sine  procuratione  se¬ 
nator  legatus,  sine  mandatis,  sine  ullo  reipublicae 
munere?  Quod  quidem  genus  legationis  ego  consul, 
quamquam  ad  commodum  senatus  pertinere  videa- 
tur,  tamen,  approbante  senatu  frequentissimo,  nisi 
mihi  levis  tribunus  plebis  turn  intercessisset,  sustu- 
lissem.  Minui  tamen  tempus,  et,  quod  erat  infinitum, 
annuum  feci.  Ita  turpitudo  manet  diuturnitate  sub- 
lata.  Sed  iam ,  si  placet ,  de  provinciis  decedatur ,  in 
Urbemque  redeatur.  Att.  Nobis  vero  placet;  sed 
iis ,  qui  in  provinciis  sunt,  minime  placet.  19.  M.  At 
vero,  Tite,  si  parebunt  his  legibus,  nihil  erit  hisurbe, 
nihil  domo  sua  dulcius:  nec  laboriosius  molestius- 
que  provincia. 

Sed  sequitur  lex,  quae  sancit  earn  tribunorum 
plebis  potestatem,  quae  est  in  republica  nostra:  de 
qua  disseri  nihil  necesse  est.  Q.  At  mebercule  ego, 
frater,  quaero,  de  ista  potestate  quid  sentias.  Nam 
mihi  quidem  pestifera  videtur,  quippe  quae  insediti- 
one,  et  ad  seditionem  nata  sit:  cuius  primum  ortum 
si  recordari  volumus, inter  arma  civium  ,  et  occupatis 
et  obsessis  Urbis  locis,procreatum  videmus.  Deinde 
quum  esset  cito  letatus*,  tamquam  ex  xii  tabulis,  in- 
signis  ad  deformitatem  puer,  brevi  tempore  rec’rea- 
tus,  multoque  taetrior  et  foedior  natus  est.  IX.  Quae 
enim  ille  non  edidit?  qui  primum,  ut  impio  dignum 
fuit,  patribus  omnem  honorem  eripuit,  omnia  infima 
summis  paria  fecit,  turbavit,  miscuit:  quum  afflixis- 
set  principum  gravitatem,  numquam  tamen  conquie- 
vit.  20.  Atque  ut  C.  Flaminium,  atque  ea,  quae  iam 
prisca  videnlur  propter  vetustatem,  relinquam :  quid 
iuris  bonis  viris  Ti.  Gracchi  tribunatus  reliquit?  etsi 
quinquennio  ante,  D.  Brutum  et  P.  Scipionem  con- 
sules,  (quos  etquantos  viros!)  homo  omnium  infimus 
et  sordidissimus,  tribunus  plebis  C.  Curiatius,  in  vin¬ 
cula  coniecit:  quod  ante  factum  non  erat.  C.  vero 
Gracchus  runis  et  sicis  iis,  quas  ipse  se  proiecisse  in 
forum  dixit,  quibus  digladiarentur  inter  se  cives, 
nonne  omnem  reipublicae  statum  permutavit?  Quid 
iam  de  Saturnino,  Sulpicio*,  reliquis  dicam? 
quos  ne  depellere  quidem  a  se  sine  ferro  potuitres- 
publica?  21.  Cur  autem  aut  vetera  aut  aliena  profe- 
ram  potius  quam  et  nostra  et  recentia?  Quis  um- 
quam  tarn  audax,  tam  inimicus  nobis  fuisset,  ut  co- 
gitaret  umquam  de  statu  nostro  labefactando,  nisi 
mucronem  aliquem  tribunicium  exacuisset  in  nos? 
quern  quum  homines  scelerati  ac  perditi  non  modo 
ulla  in  domo  sed  nulla  in  gente  reperirent,  gentes 
sibi  in  tenebris  reipublicae  perturbandas  putaverunt. 
Quod  nobis  quidem  egregium  et  ad  immortalitatem 
memoriae  gloriosum,  neminem  in  nos  mercede  ulla 
tribunum  potuisse  reperiri,  nisi  cui  ne  esse  quidem 
licuisset  tribuno.  22.  Sed  ille  quas  strages  edidit! 
eas  videlicet,  quas  sine  ratione  ac  sine  ulla  spe  bona 
furor  edere  potuit  impurae  belluae,  multorum  inflam- 

matus  furoribus.  Quamobrem  in  ista  quidem  re  ve- 
hementer  Sullara  probo,  qui  tribunis  plebis  sua  lege 
iniuriae  faciendae  potestatem  ademerit,  auxilii  fe- 
rendi  reliquerit:  Pompeiumque  nostrum  ceteris  re¬ 
bus  omnibus ,  semper  amplissimis  summisque  effero 
laudibus;  de  tribunicia  potestate  taceo:  nec  enim 
reprehendere  libet,  nec  laudare  possum.  X.  23.  M. 
Vitia  quidem  tribunatus  praeclare,  Quinte,  perspi- 
cis.  Sed  est  iniqua  in  omni  re  accusanda,  praeter- 
missis  bonis,  malorum  enumeratio  vitiorumque  se- 
lectio.  Nam  isto  quidem  modo  vel  consulates  vitu- 
perabilisest,  si  consulum,  quos  enumerare  nolo,  pec- 
cata  collegeris.  Ego  enim  fateor  in  ista  ipsa  pote¬ 
state  inesse  quiddam  mali.  Sed  bonum,  quod  est 
quaesitum  in  ea ,  sine  isto  malo  non  haberemus.  Ni- 
mia  potestas  est  tribunorum  plebis :  quis  negat?  sed 
vis  populi  multo  saevior  multoque  vehementior, 
quae,  ducem  quod  habet,  interdum  lenior  est,  quam 
si  nullum  haberet.  Dux  enim  suo  periculo  progredi 
cogitat:  populi  impetus  periculi  rationem  suinonha- 
bet.  24.  At  aliquando  incenditur.  Et  quidemsaepe 
sedatur.  Quod  enim  est  tarn  desperatum  collegium, 
in  quo  nemo  e  decern  sana  mente  sit?  Quin  ipsumTi. 
Gracchum  non  solum  neglectus  sed  etiamsublatus in¬ 
tercessor  servaverat.  Quid  enim  ilium  aliud  percu- 
lit,  nisi  quod  potestatem  intercedendi  collegae  abro- 
gavit?Sed  tu  sapientiam  maiorum  in  illo  vide.  Con- 
cessa  plebi  a  patribus  ista  potestate,  arma  cecide- 
runt;  restincta  seditio  est;  inventum  est  tempera- 
mentum,  quo  tenuiores  cum  principibus  aequari  se 
putarent:  in  quo  uno  fuit  civitatis  salus.  At  duo 
Gracchi  fuerunt.  Et  praeter  eos  quamvis  enumeres 
multos  licet:  quum  deni  creentur,  nonnullos  in  omni 
memoria  reperies  perniciosos  tribunos;  leves,  etiam 
non  bonos  fortasse  plures.  Invidia  quidem  summus 
ordo  caret;  plebes  de  suo  iure  periculosas  contentio- 
nes  nullas  facit.  25.  Quamobrem  aut  exigendi  re- 
ges  non  fuerunt:  aut  plebi  re,  non  verbo  dandaliber- 
tas:  quae  tamen  sic  data  est,  ut  multis  praeclarissi- 
mis  addiceretur,  ut  auctoritati  principum  cederet. 
XI.  Nostra  autem  caussa,  quae,  optime  et  dulcissime 
frater,  incidit  in  tribuniciam  potestatem,  nihil  ha- 
buit  contentionis  cum  tribunatu.  Non  enim  plebes 
incitata  nostris  rebus  invidit:  sed  vincula  soluta  sunt 
et  servitia  incitata,  adiuncto  terrore  etiam  militari. 
Neque  nobis  cum  ilia  turn  peste  certamen  fuit,  sed 
cum  gravissimo  reipublicae  tempore :  cui  si  non  ces- 
sissem ,  non  diuturnum  beneficii  mei  patria  fructum 
tulisset.  Atque  hoc  rei  exitus  indicavit.  Quis  enim 
non  modo  liber,  sed  [etiam]  servus,  libertate  dignus, 
fuit,  cui  nostra  salus  cara  non  esset?  26.  Quod  si  is 
casus  fuisset  rerum ,  quas  pro  salute  reipublicae  ges- 
simus,  ut  non  omnibus  gratus  esset:  et,  si  nos  multi- 
tudinis  vis  furentis  inflammata  invidia  pepulisset;  si 
tribunus  aliquis  in  me  populum ,  sicut  Gracchus  in 
Laenatem,  Saturninus  in  Metellum,  incitasset:  ferre- 
mus  ,  o  Quinte  frater:  consolarenturque  nos  non  tarn 
philosophi,  qui  Athenis  fuerunt,  qui  hoc  facere  de¬ 
bent,  quam  clarissimi  viri,  qui  ilia  urbe  pulsi  carere 
ingrata  civitate,  quam  manere  in  improba  maluerunt. 
Pompeium  vero  quod  una  ista  in  re  non  ita  valde  pro- 
bas,  vix  satis  mihi  illud  videris  attendere,  non  solum 
ei ,  quid  esset  optimum ,  videndum  fuisse ,  sed  etiam, 
quid  necessarium.  Sensit  enim  deberi  non  posse 
huic  civitati  illam  potestatem,  Quippe  quam  tanto 
opere  populus  noster  ignotam  expetisset,  qui  posset 
carere  cognita?  Sapientis  autem  civis  fuit,  caussam 


nec  perniciosam,  et  ita  popularem ,  ut  non  posset  ob- 
sisti,  perniciose  populari  civi  non  relinquere.  Scis 
solere,  frater,  in  huiusmodi  sermone,  uttransiri  alio 
possit,  dici,  admodum,  aut  prorsus  ita  est.  Q.  Haud 
equidem  assentior;  tu  tamen  ad  reliqua  pergas  velim. 
M.  Perseveras  tu  quidem,  et  intua  veteresententiaper- 
manes?  Q.  Nuncmehercule.  Att.  Ego  sane  a  Quin- 
to  nostro  dissentio.  Sed  ea,  quae  restant,  audiamus. 

XII.  27.  M.  Deinceps  igitur  omnibus  magistrati- 
bus  auspicia  et  iudicia  dantur:  iudicia,  ut  esset  po¬ 
puli  potestas,  ad  quam  provocaretur :  auspicia,  utmul- 
tos  inutiles  comitiatus  probabiles  impedirent  morae  : 
saepe  enim  populi  impetum  iniustumauspiciisdiiim- 
mortales  represserunt.  Ex  iis  autem,  qui  magistra- 
tum  ceperunt,  quod  senatus  efficitur,  populare  sane, 
neminem  in  summum  locum,  nisi  per  populum,  ve¬ 
nire,  sublata  cooptatione  censoria.  Sed  praesto  est 
huius  vitii  temperatio,  quod  senatus  lege  nostra  con- 
firmatur  auctoritas.  28.  Sequitur  enim :  eius  decretci 
rata  sunto.  Nam  ita  se  res  habet,  ut,  si  senatus  do- 
minus  sit  publici  consilii,  quodque  is  creverit,  defen¬ 
dant  omnes;  et,  si  ordines  reliqui,  principis  ordinis 
consilio  rcmpublicam  gubernarivelint,  possit,  ex  tem- 
peratione  iuris,  quum  potestas  in  populo,  auctoritas 
in  senatu  sit,  teneri  ille  moderatus  et  concors  civitatis 
status,  praesertim  si  proximae  legi  parebitur.  Nam 
proximum  est:  Is  ordo  vitio  careto,  ceteris  specimen 
esto.  Q.  Praeclara  vero,  frater,  ista  lex  est,  sed  et  late 
patet ,  ut  vitio  careat  ordo ,  et  censorem  quaerit  inter- 
pretem.  29.  A  tt.  Ille  vero,  etsi  est  totus  tuus  ordo, 
gratissimamque  memoriam  retinet  consulatus  tui,  pa¬ 
ce  tua  dixerim,  non  modo  censores,  sed  etiam  iudices 
omnes  potest  defatigare.  XIII.  M.  Qmitte  ista,  At- 
tice.  Non  enim  de  hoc  senatu,  nec  his  de  homini- 
bus,  qui  nunc  sunt,  sed  de  futuris,  si  qui  forte  his  le- 
gibus  parere  voluerint,  haec  habetur  oratio.  Nam 
quum  omni  vitio  carere  lex  iubeat,  ne  veniet  quidem 
in  eum  ordinem  quisquam  vitii  particeps.  Id  autem 
difficile  factu  est,  nisi  educatione  quadam  et  discipli- 
na :  de  qua  dicemus  aliquid  fortasse,  si  quid  fuerit  lo¬ 
ci  aut  temporis.  30.  Att.  Locus  certe  non  deerit, 
quoniam  tenes  ordinem  legum:  tempus  vero  largitur 
longitudo  diei.  Ego  autem ,  etiamsi  praeterieris ,  re- 
petam  a  te  istum  de  educatione  et  de  disciplina  locum. 
M.  Tu  vero  et  istum,  Attice,  et  si  quern  aliumpraeter- 
ii.  Ceteris  specimen  esto.  Quod  si  est,  tenemus  omnia. 
Ut  enim  cupiditatibus  principum  et  vitiis  infici  solet 
totacivitas:  sic  emendari  et  corrigi  continentia.  Yir 
magnus  et  nobis  omnibus  amicus,  L.  Lucullus,  fere- 
batur,  quasi  commodissime  respondisset,  quum  esset 
obiecta  magnificentia  villae  Tusculanae,  duo  se  babe- 
re  vicinos;  superiorem,  equitem  Romanum ;  inferio- 
rem,  libertinum:  quorum  quum  essent  magnificae 
villae,  concedi  sibi  oportere ,  quod  his,  qui  tenuioris 
ordinis  essent,  liceret.  Nonvides,  Luculle,  a  te  id 
ipsum  natum,  ut  illi  cuperent?  quibus  id,  si  tu  non 
faceres,  non  liceret.  31.  Quis  enim  ferret  istos,  quum 
videret  eorum  villas  signis  et  tabulis  refertas,  partim 
publicis,  partim  etiam  sacris  et  religiosis?  quis  non 
frangeret  eorum  libidines ,  nisi  illi  ipsi,  qui  eas  fran- 
gere  deberent,  cupiditatis  eiusdem  tenerentur? 

XIV.  Nec  enim  tantum  mali  est  peccare  principes 
(quamquam  est  magnum  hoc  per  se  ipsum  malum) 
quantum  illud,  quod  permulti  imitatores  principum 
exsistunt.  Nam  licet  videre,  si  velis  replicare  me¬ 
moriam  temporum,  qualescumque  summi  civitatis 
viri  fuerint,  talem  civitatem  fuisse:  quaecumque  mu- 

tatio  morum  in  principibus  exstiterit,  eamdem  in  po- 
pulo  secutam.  32.  Idque  haud  paullo  est  verius, 
quam  quod  Platoni  nostro  placet,  qui,  musicorura 
cantibus,  ait,  mutatis,  mutari  civitatum  status.  Ego 
autem,  nobilium  vita  victuque  mutato,  mores  mutari 
civitatum  puto.  Quo  perniciosius  de  republica  me- 
rentur  vitiosi  principes,  quod  non  solum  vitia  conci- 
piunt  ipsi,  sed  ea  infundunt  in  civitatem:  neque  so- 
•  lum  obsunt,  ipsi  quod  corrumpuntur,  sed  etiam  quod 
corrumpunt,  plusque  exemplo,  quam  peccato  nocent, 
Atque  haec  lex  dilatata  in  ordinem  cunctum ,  coangu- 
stari  etiam  potest.  Pauci  enim,  atque  admodum  pau- 
ci,  honore  et  gloria  amplificati,  vel  corrumpere  mores 
civitatis  vel  corrigere  possunt.  Sed  haec  et  nunc  sa¬ 
tis,  et  in  illis  libris  tractata  sunt  diligentius.  Quare 
ad  reliqua  veniamus. 

XV.  33.  Proximum  autem  est  de  suffragiis:  quae 
iubeo  nota  esse  optimatibus,  populo  libera.  Att.  Ita 
mehercule  attendi,  nec  satis  intellexi,  quid  sibi  lex, 
aut  quid  verba  ista  vellent.  M.  Dicam ,  Tite ,  et  ver- 
sabor  in  re  difficili  ac  multum  et  saepe  quaesita :  suf- 
fragia  magistratu  mandando,  aut  reo  iudicando,  lege 
aut  rogatione  sciscenda,  clam ,  an  palam  ferre  melius 
esset.  Att.  An  etiam  id  dubium  est?  Q.  Vereor,  ne 
a  te  rursus  dissentiam.  M.  Non  facies,  Quinte.  Nam 
ego  in  ista  sum  sententia ,  qua  te  fuisse  semper  scio, 
nihil  ut  fuerit  in  suffragiis  voce  melius,  sed,  obtineri 
an  possit,  videndum  est.  34.  Q.  Frater,  bona  tua  ve- 
nia  dixerim,  ista  sententia  maxime  et  fallit  imperitos, 
et  obest  saepissime  reipublicae,  quum  aliquid  verum 
et  rectum  esse  dicitur,  sed  obtineri.,  id  est  obsisti  pos¬ 
se  populo,  negatur.  Primum  enim  obsistitur,  quum 
agitur  severe:  deinde  vi  opprimi  in  bona  caussa  est 
melius,  quam  malae  cedere.  Quis  autem  non  sentit, 
auctoritatem  omnem  optimatium  tabellariam  legem 
abstulisse?  quam  populus  liber  numquam  desidera- 
vit:  idem  oppressus  dominatu  ac  potentia  principum 
flagitavit.  Itaque  graviora  iudicia  de  potentissimis 
hominibus  exstant  vocis,  quam  tabellae.  Quamobrem 
suffragandi  nimia  libido  in  non  bonis  caussis  eripien- 
da  fuit  potentibus,  non  latebra  danda  populo,  in  qua, 
bonis  ignorantibus,  quid  quisque  sentiret,  tabella  vi- 
tiosum  occultaret  suffragium.  Itaque  isti  rationi  ne¬ 
que  lator  quisquam  est  inventus,  nec  auctor  umquam 
bonus.  XVI.  35.  Sunt  enim  quattuor  leges  tabella- 
riae :  quarum  prima  de  magistratibus  mandandis :  ea 
est  Gabinia,  lata  ab  homine  ignoto  et  sordido.  Secu- 
ta  biennio  post  Cassia  est,  de  populi  iudicio.  Ea  a 
nobili  homine  lata,  L.Cassio,  sed,  pace  familiae  dixe¬ 
rim,  dissidente  a  bonis  atque  omni  rumusculos  popu- 
lares  ratione  aucupante.  Carbonis  est  tertia  de  iu- 
bendis  legibus  ac  vetandis,  seditiosi  atque  improbi 
civis:  cui  ne  reditus  quidem  ad  bonos  salutem  a  bonis 
potuit  afferre.  36.  Uno  in  genere  relinqui  videbatur 
vocis  suffragium,  quod  ipse  Cassius  exceperat,  per- 
duellionis.  Dedit  huic  quoque  iudicio  C.  Caelius  ta- 
bellam,  doluitque,  quoad  vixit,  se,  ut  opprimeret  C. 
Popilium,  nocuisse  reipublicae.  Et  avus  quidem  no- 
ster  singulari  virtute  in  hoc  municipio,  quoad  vixit, 
restitit  M.  Gratidio,  cuius  in  matrimonio  sororem, 
aviam  nostram,  habebat,  ferenti  legem  tabellariam: 
excitabat  enim  fluctus  in  simpulo,  ut  dicitur,  Grati- 
dius,  quos  post  filius  eius  Marius  in  Aegaeo  excitavit 
mari.  Ac  nostro  quidem ,  quum  res  esset  ad  se  dela- 
ta,  Scaurus  consul,  Utinam,  inquit,  M.  Cicero,  isto 
animo  atque  virtute  in  summa  republica  nobiscum 
versari,  quam  in  municipali  maluisses!  37.  Quam- 


1221 

obrem,quoniam  non  recognoscimus  nunc  leges  popu¬ 
li  Romani,  sed  aut  repetimus  ereptas,  aut  novas  scri- 
bimus:  non  quid  hoc  populo  obtineri  possit,  sed  quid 
optimum  sit,  tibi  dicendum  puto.  Nam  Cassiae  legis 
culpam  Scipio  tuus  sustinet,  quo  auctore  lata  esse  di¬ 
citur.  Tu,  si  tabellariam  tuleris,  ipse  praestabis.  Nec 
enim  mihi  placet,  nec  Attico  nostro,  quantum  e  vultu 
eius  intelligo.  XVII.  Att.  Mihi  vero  nihil  umquam 
populare  placuit:  eamque  optimam  rempublicam  esse 
duco,  quam  hie  consul  constituerat,  quae  sit  in  pote- 
statem  optimorum.  38.  M.  Vos  demum,  ut  video, 
legem  antiquastis  sine  tabella.  Sed  ego,  etsi  satis  di¬ 
xit  pro  se  in  illis  libris  Scipio,  tamen  libertatem  istam 
largior  populo,  ut  auctoritate  et  valeant  et  utantur  bo- 

ni.  Sic  enim  a  me  recitata  lex  est  de  suffragiis.  Opti¬ 
matibus  nota,  plebi  libera  sunto.  Quae  lex  hanc  sen- 
tentiam  continet,  ut  omnes  leges  tolleret,  quae  postea 
latae  sunt,  quae  tegunt  omni  ratione  suffragium ,  ne 
quis  inspiciat  tabellam,  ne  roget,  ne  appellet.  Pontes 
etiam  lex  Maria  fecit  angustos.  39.  Quae  si  opposita 
sunt  ambitiosis,  ut  sunt  fere,  non  reprehendo:  sin  va- 
luerint  tantum  leges,  ut  ne  sint  ambitus;  habeat  sane 
populus  tabellam,  quasi  vindicem  libertatis,  dum  mo- 
do  haec  optimo  cuique  et  gravissimo  civi  ostendatur 
ultroque  offeratur,  uti  in  eo  sit  ipso  libertas,  in  quo 
populo  potestas  honeste  bonis  gratificandi  datur.  Eo- 
que  nunc  fit  illud,  quod  a  te  modo,  Quinte,  dictum 
est,  ut  minus  multos  tabella  condemnet,  quam  solebat 
vox,  quia  populo  licere  satis  est.  Hoc  retento,  aliqua 
voluntas  auctoritati  aut  gratiae  traditur.  Itaque,  ut 
omittam  largitione  corrupta  suffragia,  non  vides,  si 
quando  ambitus  sileat,  quaeri  in  suffragiis,  quid  opti- 
mi  viri  sentiant?  Quamobrem  lege  nostra  libertatis 
species  datur,  auctoritas  bonorum  retinetur ,  conten¬ 
tions  caussa  tollitur. 

XVIII.  40.  Deinde  sequitur,  quibus  ius  sit  cum 
populo  agendi  aut  cum  senatu.  Gravis  et,  ut  arbi- 
tror,  praeclara  lex.  Quae  cum  populo,  quaeque  in  pa- 
tribus  agentur,  modicu  sunto :  id  est  modesta  atque  se- 
data.  Actor  enim  et  moderatur  et  fingit  non  modo 
mentem  ac  voluntates ,  sed  paene  vultus  eorum ,  apud 
quos  agit.  Quod  in  senatu  non  difficile  est;  est  enim 
senator  is,  cuius  non  ad  actorem  referatur  animus,  sed 
qui  per  se  ipse  spectari  velit.  Huic  iussa  tria  sunt: 
utadsit:  nam  gravitatem  res  habet,  quum  frequens 
ordo  est :  ut  loco  dicat,  id  est  rogatus :  ut  modo,  ne  sit 
infinitus;  nam  brevitas,non  modo  senatoris,  sed  etiam 
oratoris,  magna  laus  est  in  sententia.  Nec  est  um¬ 
quam  longa  oratione  utendum,  nisi  aut  peccante  se¬ 
natu,  quod  fit  ambitione  saepisssime,  nullo  magistra¬ 
tu  adiuvante,tolli  diem  utile  est:  aut  quum  tanta  caus¬ 
sa  est,  ut  opus  sit  oratoris  copia  vel  ad  hortandum,  vel 
ad  docendum:  quorum  generum  in  utroque  ma«nus 
noster  Cato  est.  41.  Quodque  addit’,  caussas  populi 
teneto,  est  senatori  necessarium  nosse  rempublicam. 
Idque  late  patet:  quid  habeat  militum,quid  valeat  ae- 
rario,  quos  socios  respublica  habeat,  quos  amicos, 
quos  stipendiarios,  qua  quisque  sit  lege,  conditione, 
foedere:  tenere  consuetudinem  decernendi,  nosse 
exempla  maiorum.  Videtis  iam,  genus  hoc  orane 
scientiae,  diligentiae,  memoriae  esse,  sine  quo  para- 
tus  esse  senator  nullo  pacto  potest.  42.  Deinceps  sunt 
cum  populo  actiones:  in  quihus  primum  etmaximum, 
Vis  abesto.  Nihil  est  enim  exitiosius  civitatibus ,  ni¬ 
hil  tarn  contrarium  iuri  et  legibus,  nihil  minus  et  ci¬ 
vile  et  human-urn,  quam,  composita  et  constituta  repu¬ 
blica,  quidquam  agi  per  vim.  Parere  iubet  interces- 

sori :  quo  nihil  praestantius :  impediri  enim  bonam 
rem  melius,  quam  concedi  malae.  XIX.  Quod  vero 
actoris  iubeo  esse  fraudem,  id  totum  dixi  ex  Crassi, 
sapientissimi  hominis,  sententia:  quern  est  senatus 
consecutus,  quum  decrevisset,  C.  Claudio  consule  de 
C.  Carbonis  seditione  referente,  invito  eo,  qui  cum  po- 
pulo  ageret,  seditionem  non  posse  fieri,  quippe  cui  li- 
ceat  concilium,  simulatque  intercessum  turbarique 
coeptum  sit,  dimittere.  Quod  quipermovet,  quum 
agi  nihil  potest,  vim  quaerit.  Cuius  impunitatem 
amittit  hac  lege.  Sequitur  illud :  Intercessor  rei 
malae  salutauis  civis  Esxo.  43.  Quis  non  stu- 
diose  reipublicae  subvenerit,  hac  tam  praeclara  legis 
voce  laudatus?  Sunt  deinde  posita  deinceps,  quae  ha- 
bemus  etiam  in  publicis  institutis  atque  legibus :  au- 

SPICIA  SERVANTO,  AUGURI  PARENTO,  Est  ailtem 

boni  auguris,  meminisse,  se  maximis  reipublicae 
temporibus  praesto  esse  debere;  Iovique  optimo  ma- 
ximo  se  consiliarium  atque  administrum  datum,  utsi- 
bi  eos,  quos  in  auspicio  esse  iusserit;  caelique  partes 
sibi  definitas  esse  traditas,  de  quibus  saepe  opem  fer- 
re  possit.  Deinde  de  promulgatione ,  de  singulis  re¬ 
bus  agendis,  de  privatis  magistratibusve  audiendis. 
44.  Turn  leges  praeclarissimae  de  xix  tabulis  tralatae 
duae :  quarum  altera  privilegia  tollit,  altera  de  capite 
civis  rogari,  nisi  maximo  comitiatu ,  vetat.  Et non- 
dum  natis*  seditiosis  tribunis  plebis,ne  cogitatis  qui- 
dem,  admirandum  ,  tantum  maiores  in  posterum  pro- 
vidisse  :  in  privos  homines  leges  ferri  noluerunt:  id 
est  enim  privilegium :  quo  quid  est  iniustius?  quum 
legis  haec  vis  sit,  ut  sit*  scitum  et  iussum  in  omnes? 
Ferri  de  singulis  nisi  centuriatis  comitiis  noluerunt. 

u 

Descriptus  enim  populus  censu,  ordinibus,  aetatibus 
plus  adhibetad  suffragium  consilii,  quam  fuse  in  tri¬ 
bus  convoeatus.  43.  Quo  verius  in  nostra  caussa  vir 
magno  ingenio*  summaque  prudentia,  L.  Cotta,  dice- 
bat,  nihil  omnino  actum  esse  de  nobis:  praeter  enim 
quam  quod  comitia  ilia  essent  armis  gesta  servilibus, 
praeterea  neque  tributa  capitis  comitia  rata  esse  posse, 
neque  ulla  privilegii:  quocirca  nihil  nobis  opus  esse 
lege,  de  quibus  nihil  omnino  actum  esset  legibus. 
Sed  visum  est  et  nobis  et  clarissimis  viris  melius,  de 
quo  servi  et  latrones  scivisse  se  aliquid  dicerent,  de 
hoc  eodem  cunctam  Italiam,  quid  sentiret,  ostendere. 

XX.  46.  Sequuntur  de  captis  pecuniis  etde  am- 
bitu  leges.  Quae  quum  magis  iudiciis,  quam  verbis 
sancienda  sint,  adiungitur,  noxiae  poena  par  esto, 
ut  in  suo  vitio  quisque  plectatur :  vis  capite,  avaritia 
mulcta,  honoris  cupiditas  ignominia  sanciatur.  Ex- 
tremae  leges  sunt  nobis  non  usitatae,  reipublicae  ne- 
cessariae.  Legum  custodiam  nullam  habemus.  Ita- 
que  hae  leges  sunt,  quas  apparitores  nostri  volunt:  a 
librariis  petimus,  publicis  litteris  consignatam  me- 
moriam  publicam  nullam  habemus.  Graeci  hoc  dili- 
gentius ,  apud  quos  vo^ogvlaxeg  creantur :  nec  hi  so¬ 
lum  litteras  (nam  id  quidem  etiam  apud  maiores  no¬ 
stros  erat),  sed  etiam  facta  hominum  observabant  ad 
legesque  revocabant.  47.  Ilaec  detur  cura  censori- 
bus:  quandoquidem  eos  in  republica  semper  volumus 
esse.  Apudeosdem,  qui  magistratu  abierint,  edant 
etexponant,  quid  in  magistratu  gesserint:  deque  iis 
censores  praeiudicent.  Hoc  in  Graecia  fit,  publice 
constitutis  accusatoribus.  Qui  quidem  graves  esse 
non  possunt,  nisi  sint  voluntarii.  Quocirca  melius  est 
rationes  referri  caussamque  exponi  censoribus:  inte- 


gram  tamen  legem  accusatori  iudicioque  servari.  Sed 
satis  iam  disputatum  est  de  magistratibus ,  nisi  forte 
quid  desideratis. 

Att.  Quid?  si  nos  tacemus,  locus  ipse  non  admo- 
net,  quid  tibi  sit  deinde  dicendum?  M.  Mihine?  de 
iudiciis  arbitror,  Pomponi :  id  est  enim  iunctum  ma¬ 
gistratibus.  48.  Att.  Quid?  de  iure  populi  Romani, 
quemadmodum  instituisti,  dicendum  nihil  putas?  M. 
Quid  tandem  hoc  loco  est,  quod  requiras?  Att.  Ego- 
ne?  quod  ignorari  ab  iis,  qui  in  republica  versantur, 
turpissimum  puto.  Nam,  ut  modo  a  te  dictum  est, 
leges  a  librariis  lego:  sic  animadverto,  quosque  in 
magistratibus  ignoratione  iuris  sui  tantum  sapere, 
quantum  apparitores  velint.  Quamobrem,  si  de  sa- 
crorum  alienatione  dicendum  putasti,  quoniam  de  re- 
ligione  leges  proposueras:  faciendum  tibi  est,  ut,  ma¬ 
gistratibus  lege  constitutis ,  depotestate,  turn  de  iure 
disputes.  49.  M.  Faciam  breviter ,  si  consequi  po- 
tuero:  nam  pluribus  verbis  scripsit  adpatremtuum 
M.  Iunius  sodalis  perite,  meo  quidem  iudicio,  et  dili- 
genter.  At  de  iure  naturae  cogitare  per  nos  atque  di- 
cere  debemus;  de  iure  populi  Romani,  quae  relicta 
sunt  et  tradita.  Att.  Sicprofecto  censeo:  et  id  ipsum, 
quod  dicis,  exspecto. 


FRAGMENTA 

LIBRI  I  DE  LEGIBUS. 

Sicut  una  eade'rnque  natura  mundus  omnibus  par- 
tibus  inter  se  congruentibus  cohaeret  ac  nititur;  sic 
omnes  homines  inter  se  natura  confusi  pravitate  dis- 
sentiunt,  nec  se  intelligunt  esse  consanguineos  et  sub- 
iectos  omnes  sub  unam  eamdemque  tutelam;  quod  si 
teneretur,  deorum  profecto  vitam  homines  viverent. 

(Lactant.  lib.  V.  c.  8.) 

LIBRI  II.  DE  LEGIBUS. 

Magnum  audaxque  consilium  Graecia  suscepit, 
quod  Cupidinum  et  Amorum  simulacra  in  Gymnasiis 
consecravit.  (Lactant.  lib.  I.  c.  20.) 

LIBRI  V.  DE  LEGIBUS, 

Yisne  igitur,  quoniam  sol  paullulum  a  meridie 
iam  devexus  videtur,  neque  dum  satis  ab  his  novellis 
arboribus  omnis  hie  locus  opacatur,  descendatur  ad 
Lirim,  eaque,  quae  restant,  in  illis  alnorum  umbracu- 
lis  persequamur?  (Macrob.  lib.  vi.  c.  4.) 

INCERTORUM  LIBRORUM  DE  LEGIBUS. 

1.  Gratulamurque  nobis,  quoniam  mors  aut  me- 
liorem,  quam  qui  est  in  vita,  aut  certe  non  deteriorem 
allatura  est  statum.  Nam  sine  corpore,  animo  vigen- 
te,divina  vita  est;  sensu  carenti  nihil  profecto  est  mali. 

(Lactant.  lib.  III.  c.  19.) 

2.  Octo  genera  poenarum  in  Legibus  esse  scribit 
Tullius:  damnum,  vincula,  verbera,  talionem.  igno- 
miniam,  exsilium,  mortem,  servjtutem. 

(Augustin,  de  Civ.  dei  XXI.  c.  11.) 

3.  Cicero  ait  hi  libris  Legum:  Stipem  prohibeo: 
nam  auget  superstitionem  et  exhaurit  domos.  Dignis 
igitur  largiendum  est.  (Serv.  in  Aen.  VI.  v.  oil.) 

M.  TULLI1  CICERONIS 

D  E  0  F  F  I  C  I  I  S 

AD  MARCUM  FJLIUM 

LIBER  PRIMUS. 


NOTITIA  LITTERARIA. 

Cicero  reipublicae  hbertate  tublata  quum  ad  philosophiae  se  stadium  retulisset,  multosque  eius  locos  iltustres  latinis  lit- 
teris  illustrasset,  bos  tres  de  Officiis  libros  studiosissime  tt  elegantissime  scriptos  (mensibus  Novembri  et  Decembri  annillO.J 
mint  ad  fihum  turn  temporum  et  litter  arum  caussa  Atbenis  degentem ,  ut  haec  studia  etiam  patrio  sermone  illustrari  posse  in- 
telhgeret.  Omnem  vero  istam  quaestionem  Stoicorum  disciplinam  secutus  exposuit. 


ARG.  Cicero,  praemissa  officii  et  defrnitione  et  divisione, 
tria  facit  genera  delilterationis  in  consilio  capiendo:  primum, 
honestunme  factu  sit  an  turpe:  alterum,  conducatne  an  noceat: 
tertium  vero,  ubi  cum  honesto  pugnat  id  quod  videtur  utile ,  et 
quum  aliud  alio  honestius  aut  utilius  videtur,  utruni  alteri  sit 
praeponendum.  In  tres  igitur  locos  totam  disputationem  distri- 
buit,  quorum  primus  est  de  honesto  (L.  I.),  alter  de  utili  (L. 
II.),  tertius  de  comparatione  eorum  (L.  III.),  c.  3.  Primum  for- 
mam  quamdam  honesti  exhibet  a  natura  huinana  ductam,  eius- 
que  quattuor  partes  facit,  sapientiam,  iustitiam,  temperantiam, 
et  fortitudinem  seu  magnitudinem  animi,  ex  quibus  singulis  cer- 
ta  quaedam  officia  nasci  docet.  c.  4.  Ac  de  his  quattuor  partihus 
accurate  disputat  et,  quomodo  ab  iis  officia'  ducantur,  ostendit. 
c.  5-42.  Huic  disputationi  subiicit  de  comparatione  honesti,  de 
duobus  honestis  utruni  honestius.  c.  43.  sq. 


I.  1.  Quamquam  te,  Marce  fili,  annum  iam  au- 
dientem  Cratippum,  idque  Athenis,  abundare  oportet 
praeceptis  institutisquephilosophiaeproptersummam 
et  doctoris  auctoritatem  et  urbis,  quorum  alter  tescien- 
tia  augere  potest,  altera  exemplis;  tamen,  ut  ipse  ad 
meam  utilitatem  semper  cum  Graecis  Latina  coniun- 
xi,  neque  id  in  philosophia  solum,  sed  etiam  in  dicen- 
di  exercitatione  feci,  idem  tibi  censeo  faciendum,  ut 
par  sis  in  utriusque  orationis  facilitate.  Quam  qui- 
dem  ad  rem  nos,  ut  videmur,  magnum  attulimus  adiu- 
mentum  hominibus  nostris,  ut  non  modo  Graecarum 
litterarum  rudes,  sed  etiam  docti  aliquantum  se  arbi- 
trentur  adeptos  et  ad  dicendum  et  ad  iudipandum.  2. 
Quamobrem  disces  tu  quidem  a  principe  huius  aetatis 
philosophorum,  et  disces,  quamdiu  voles;  (tamdiu 
autem  velle  debebis,  quoad  te,  quantum  proficias,  non 
poenitebit):  sed  tamen  nostra  legens,  non  multum  a 
Peripateticis  dissidentia ,  quoniam  utrique,  Socratici 
et  Platonici,  esse  volumus,  de  rebus  ipsis  utere  tuo  iu- 
dicioi  nihil  enim  impedio;  orationem  autem  Latinam 
efficies  profecto  legendis  nostris  pleniorem.  Nec  ve¬ 
ro  arroganter  hoc  dictum  existimari  velim.  Nam  phi- 


losophandi  scientiam  concedens  multis,  quod  est  ora- 
toris  proprium,  apte,  distincte,  ornate  dicere,  quoniam 
in  eo  studio  aetatem  consumpsi,  si  id  mihi  assumo, 
videor  id  meo  iurequodammodo  vindicare.  3.  Quam¬ 
obrem  magno  opere  te  hortor,  mi  Cicero,  ut  non  solum 
orationes  meas ,  sed  hos  etiam  de  philosophia  libros, 
qui  iam  illos  fere  aequarunt,  studiose  legas.  Vis  enim 
maior  in  illis  dicendi;  sed  hoc  quoque  colendum  est 
aequabile  et  temperatum  orationis  genus.  Et  id  qui¬ 
dem  nemini  video  Graecorum  contigisse,  utidem  utro- 
quein  genere  elaboraret,  sequereturque  et  illud  foren- 
se  dicendi  et  hoc  quietum  disputandigenus :  nisi  forte 
Demetrius  Phalereus  in  hoc  numero  haberi  potest, 
disputator  subtilis,  orator  parum  vehemens,  dulcis  ta¬ 
men,  ut  Theophrasti  discipulum  possis  agnoscere. 
Nos  autem  quantum  in  utroque  profecerimus,  aliorum 
sit  iudicium :  utrumque  certe  secuti  sumus.  4.  Equi- 
dem  et  Platonem  existimo,  si  genus  forense  dicendi 
tractare  voluisset,gravissime  et  copiosissime  potuisse 
dicere,  et  Demosthenem,  si  ilia,  quae  a  Platone  didi- 
cerat,  tenuisset  et  pronuntiare  voluisset,  ornate  splen- 
dideque  facere  potuisse.  Eodemque  modo  de  Aristo- 
tele  et  Isocrate  iudico:  quorum  uterque,  suo  studio 
delectatus,  contempsit  alterum.  II.  Sed  quum  sta- 
tuissemscribere  ad  te  aliquid  hoc  tempore,  multapost- 
hac,  ab  eo  ordiri  volui  maxime,  quod  et  aetati  tuae  es- 
set  aptissimum  et  auctoritati  meae.  Nam  quum  mul- 
ta  sint  in  philosophia  et  gravia  et  utilia  accurate copio- 
seque  a  philosophis  disputata,  latissime  patere  viden- 
tur  ea,  quae  de  officiis  tradita  ab  illis  et  praecepta 
sunt.  Nulla  enim  vitae  pars  neque  publicis  neque 
privatis,  neque  forensibus  neque  domesticis  in  rebus, 
neque  si  tecum  agas  quid,  neque  si  cum  altero  contra- 
lias,  vacare  officio  potest;  in  eoque  colendo  sita  vitae 
est  honestas  omnis,  et  in  negligendo  turpitudo.  5.  At- 
que  haec  quidem  quaestio  communis  est  omnium  phi¬ 
losophorum.  Quis  est  enim,  qui  nullis  officii  praece¬ 
ptis  tradendis  philosophumseaudeat  dicere?  Sed  sunt 

nonnullae  disciplinae,  quae  propositis  bonorum  et 
malorum  finibus  officium  omne  pervertant.  Nam  qui 
summum  bonum  sic  instituit,  ut  nihil  habeat  cum 
virtute  coniunctum,  idque  suis  commodis,  non  hone- 
state  metitur,  hie,  si  sibi  ipse  consentiat  et  non  inter- 
dum  naturae  bonitate  vincatur,  neque  amicitiam  cole- 
re  possit,  nec  iustitiam,  nec  liberalitatem  :  fortis  vero, 
dolorem  summum  malum  iudicans ,  aut  temperans, 
voluptatem  summum  bonum  statuens,  esse  certe  nul- 
lo  modo  potest.  6.  Quae  quamquam  ita  sunt  in  prom- 
ptu,  ut  res  disputatione  non  egeat,  tamen  sunt  a  nobis 
alio  loco  disputata.  Hae  disciplinae  igitur  si  sibi  con- 
sentaneae  esse  velint,  de  officio  nihil  queant  dicere : 
neque  ulla  officii  praecepta  firma ,  stabilia ,  coniuncta 
naturae  tradi  possunt,  nisi  aut  ab  iis,  qui  solam,  aut 
ab  iis,  qui  maxime  honestatem  propter  se  dicant  expe- 
tendam.  Ita  propria  est  ea  praeceptio  Stoicorum, 
Academicorum,  Peripateticorum :  quoniam  Aristonis, 
Pyrrhonis ,  Herilli  iam  pridem  explosa  sententia  est; 
qui  tamen  haberent  ius  suura  disputandi  de  officio,  si 
rerum  aliquem  delectum  reliquissent,  ut  ad  officii  in- 
ventionem  aditus  esset.  Sequimur  igitur  hoc  quidem 
tempore  et  hac  in  quaestione  potissimum  Stoicos,  non 
ut  interpretes;  sed,  utsolemus,  e  fontibus  eorum,  iu- 
dicio  arbitrioque  nostro,  quantum  quoque  modo  vide- 
bitur,  hauriemus. 

7.  Placet  igitur,  quoniam  omnis  disputatio  de  of¬ 
ficio  futura  est,  ante  definire,  quid  sit  officium  :  quod 
a  Panaetio  praetermissum  esse  miror.  Omnis  enim 
quae  [a]  ratione  suscipitur  de  aliqua  re  institutio ,  de¬ 
bet  a  definitione  proficisci,  ut  intelligatur,  quid  sit  id, 
de  quo  disputetur.  III.  Omnis  de  officio  duplex  est 
quaestio.  Unum  genus  est,  quod  pertinet  ad  finem 
bonorum:  alterum,  quod  positum  est  in  praeceptis, 
quibus  in  omnes  partes  usus  vitae  conformari  possit. 
Superioris  generis  huiusmodiexempla  [sunt] :  Omnia- 
ne  officia  perfecta  sint:  numquid  officium  aliud  alio 
maius  sit:  et  quae  sunt  generis  eiusdem.  Quorum 
autem  officiorum  praecepta  traduntur,  ea  quamquam 
pertinent  ad  finem  bonorum,  tamen  minus  id  apparet, 
quia  magis  ad  institutionem  vitae  communis  spectare 
videntur :  de  quibus  est  nobis  his  iibris  explicandum. 
8.  Atque  etiam  alia  divisio  est  officii.  Nam  et  medium 
quoddam  officium  dicitur,  et  perfectum.  Perfectum 
officium  rectum,  opinor,  vocemus,  quod  Graeci  xcitoq- 
&co/j,a,  hoc  autem  commune  [officium]  xaxHjxov  vocant. 
Atque  ea  sic  definiunt,  ut,  rectum  quod  sit,  id  officium 
perfectum  esse  definiant,  medium  autem  officium  id  es¬ 
se  dicant,  quod  cur  factum  sit,  ratio  probabilis  reddi 
possit.  9.  Triplex  igitur  est,  ut  Panaetio  videtur, 
consilii  capiendi  deliberatio.  Nam,  honestumne  fa- 
ctu  sit,  an  turpe,  dubitant,  id  quod  in  deliberationem 
cadit.  In  quo  considerando  saepe  animi  in  contrarias 
sententias  distrahuntur.  Turn  autem  aut  anquirunt 
aiit  consultant,  ad  vitae  commoditatem  iucunditatem- 
que,  ad  facilitates  rerum  atque  copias,  ad  opes,  ad  po- 
tentiam,  quibus  et  se  possint  iuvare  et  suos,  conducat 
id,  necne,  de  quo  deliberant.  Quae  deliberatio  omnis 
in  rationem  utilitatis  cadit.  Tertium  dubitandi  genus 
est,  quum  pugnare  videtur  cum  honesto  id,  quod  vi¬ 
detur  esse  utile.  Quum  enim  utilitas  ad  se  rapere, 
honestas  contra  revocare  ad  se  videtur,  fit,  ut  distra- 
hatur  [in]  deliberando  animus  afferatque  ancipitem 
curam  cogitandi.  <0.  Hac  divisione,  quum  praeterire 
aliquid  maximum  vitium  in  dividendo  sit,  duo  prae- 
termissa  sunt.  Nec  enim  solum,  utrum  bonestum  an 
turpe  sit,  deliberari  solet,  sed  etiam,  duobus  proposi¬ 


tis  honestis,  utrum  honestius:  itemque,  duobus  pro¬ 
positis  utilibus,  utrum  utilius.  Ita,  quam  ille  tripli— 
cem  putavit  esse  rationem,  inquinque  partes  distribui 
debere  reperitur.  Primum  est  igitur  de  honesto,  sed 
dupliciter,  turn  pari  ratione  de  utili,  post  de  compara- 
tione  eorum  disserendum, 

IV.  I  \ .  Principio  generi  animantium  omni  est  a 
natura  tributum,  ut  se,  vitam  corpusque  tueatur,  de- 
clinetque  ea,  quae  nocitura  videantur,  omniaque, 
quae  ad  vivendum  sunt  necessaria,  anquirat  et  paret, 
ut  pastum,  ut  latibula,  ut  alia  eiusdem  generis.  Com¬ 
mune  autem  animantium  omnium  est  coniunctionis 
appetitus  procreandi  caussa,  et  cura  quaedam  eorum, 
quae  procreata  sunt.  Sed  inter  hominem  et  belluam 
hoc  maxime  interest,  quod  haec  tantum,  quantum 
sensu  movetur,  ad  id  solum,  quod  adest  quodque 
praesens  est,  se  accommodat,  paullum  admodum  sen- 
tiens  praeteritum  aut  futurum.  Homo  autem,  quod 
rationis  est  particeps ,  per  quam  consequentia  cernit, 
caussas  rerum  videt,  earumque  progressus  et  quasi 
antecessiones  non  ignorat,  similitudines  comparat,  et 
rebus  praesentibus  adiungit  atque  annectit  futuras: 
facile  totius  vitae  cursum  videt,  ad  eamque  degendam 
praeparat  res  necessarias.  <2.  Eademque  natura  vi 
rationis  hominem  conciliat  homini  et  ad  orationisetad 
vitae  societatem;  ingeneratque  in  primis  praecipuum 
quemdam  amorem  in  eos,  qui  procreati  sunt;  impel- 
litque,  ut  hominum  coetus  et  celebrationes  et  esse  et  a 
se  obiri  velit,  ob  easque  caussas  studeat  parare  ea, 
quae  suppeditent  et  ad  cultum  et  ad  victum ,  nec  sibi 
soli,  sed  coniugi,  liberis  ceterisque,  quos  caros  habeat 
tuerique  debeat.  Quae  cura  exsuscitat  etiam  animos 
et  maiores  ad  rem  gerendam  facit.  <3.  Inprimisque 
hominis  est  propria  veri  inquisitio  atque  investigatio. 
Itaque  quum  sumus  necessariis  negotiis  curisque  va- 
cui,  turn  avemus  aliquid  videre,  audire,  addiscere; 
cognitionemque  rerum  aut  occultarum  aut  admirabi- 
lium  ad  beate  vivendum  necessariam  ducimus.  Ex 
quo  intelligitur,  quod  verum,  simplex  sincerumque 
sit,  id  esse  naturae  hominis  aptissimum.  Huic  veri 
videndi  cupiditati  adiuncta  est  appetitio  quaedam 
principatus,  ut  nemini  parere  animus  bene  a  natura 
informatus  velit,  nisi  praeoipienti  aut  docenti,  aut  uti¬ 
litatis  caussa  iuste  et  legitime  imperanti:  ex  quo  ma¬ 
gnitude  animi  exsistit  humanarumque  rerum  contem- 
ptio.  14.  Nec  vero  ilia  parva  vis  naturae  est  rationis- 
que,  quod  unum  hoc  animal  sentit,  quid  sit  ordo,  quid 
sit,  quod  deceat,  in  factis  dictisque  qui  modus.  Ita¬ 
que  eorum  ipsorum,  quae  aspectu  sentiuntur,  nullum 
aliud  animal  pulchritudinem,  venustatem,  convenien- 
tiam  partium  sentit.  Quam  similitudinem  natura  ra- 
tioque  ab  oculis  ad  animum  transferens ,  multo  etiam 
magis  pulchritudinem,  constantiam,  ordinem  in  con- 
siliis  factisque  conservandum  putat  cavetque,  ne  quid 
indecore  efleminateve  faciat;  turn  in  omnibus  etopi- 
nionibus  et  factis,  ne  quid  libidinose  aut  faciat  aut  co- 
gitet.  Quibus  ex  rebus  conflatur  et  efficitur  id,  quod 
quaerimus,  honestum:  quod  etiam  si  nobilitatum  non 
sit,  tamen  honestum  est;  quodque  veredicimus,  etiam 
si  a  nullo  laudetur,  natura  esse  laudabile. 

V.  Formam  quidem  ipsam,  Marce  fili,  et  tamquam 
faciem  honesti  vides :  quae  si  oculis  cerneretur ,  mira- 
biles  amores,  ut  ait  Plato,  excilaret  sapientiae.  Sed 
omne,  quod  est  honestum,  id  quattuor partium  oritur 
ex  aliqua.  Aut  enim  in  perspicientia  veri  sollertiaque 
versatur,  aut  in  hominum  societate  tuenda,  tribuen- 
doque  suum  cuique,  et  rerum  contractarum fide,  aut  in 

animi  excelsi  atque  invicti  magnitudine  ac  robore,  aut 
in  omnium,  quae  fiunt  quaeque  dieuntur,  ordine  et 
modo,  in  quo  inest  modestia  et  temperantia.  15.  Quae 
quattuor  quamquam  inter  se  colligata  atque  implicata 
sunt,  tamen  ex  singulis  certa  officiorum  genera  na- 
scuntur:  velut  ex  ea  parte,  quae  prima  descripta  est, 
in  qua  sapientiam  et  prudentiam  ponimus,  inest  inda- 
gatio  atque  inventio  veri;  eiusque  virtutis  hoc  munus 
est  proprium.  16.  Ut  enim  quisque  maxime  perspi- 
c.it,  quid  in  re  quaque  verissimum  sit,  quique  acutis- 
sime  et  celerrime  potest  et  videre  et  explicare  ratio- 
nem,  is  prudentissimus  et  sapientissimus  rite  haberi 
solet.  Quocirca  huic,  quasi  materia,  quam  tractet  et 
in  qua  versetur,  subiecta  est  veritas.  17.  Reliquis 
autem  tribus  virtutibus  necessitates  propositae  sunt 
ad  eas  res  parandas  tuendasque,  quibus  actio  vitae 
continetur:  ut  et  societas  hominum  coniunctioque 
servetur ,  et  animi  excellentia  magnitudoque  quum  in 
augendis  opibus  utilitatibusque  et  sibi  et  suis  compa- 
randis,  turn  multo  magis  in  his  ipsis  despiciendis  elu- 
ceat.  Ordo  autem  et  constantia  et  moderatio  et  ea, 
quae  sunt  his  similia,  versantur  in  eo  genere,  ad  quod 
adhibenda  est  actio  quaedam ,  non  solum  mentis  a«i- 
tatio.  His  enim  rebus,  quae  tractantur  in  vita,  modum 
quemdam  et  ordinem  adhibentes,  honestatemet  decus 
conservabimus. 

YI.  18.  Ex  quattuor  autem  locis,  in  quos  honesti 
naturam  vimque  divisimus,  primus  ille,  qui  in  veri 
cognitione  consistit,  maxime  naturam  attingit  huma- 
nam.  Omnes  enim  trahimur  et  ducimur  ad  cognitio- 
nis  et  scientiae  cupiditatem:  in  qua  excellere  pul- 
chrum  putamus:  labi  autem,  errare,  nescire,  decipi, 
et  malum  et  turpe  ducimus.  In  hoc  genere ,  et  natu- 
rali  etbonesto,  duo  vitia  vitanda  sunt:  unum,  ne  in¬ 
cognita  pro  cognitis  babeamus ,  hisque  temere  assen- 
tiamur:  quod  vitium  effugere  qui  volet,  (omnes  autem 
velle  debent,) adhibebit ad  considerandas  res  et  tempus 
et  diligentiam.  19.  Alterum  est  vitium ,  quod  qui- 
dam  nimis  magnum  studium  multamque  operam  in 
res  obscuras  atque  difficiles  conferunt,  easdemque 
non  necessarias.  Quibus  vitiis  declinatis,  quod  in 
rebus  honestis  et  cognitione  dignis  operae  curaeque 
ponetur,  id  iure  laudabitur:  ut  in  astrologia  C.  Sulpi- 
cium  audimus:  in  geometria  Sex.  Pompeium  ipsi  co- 
gnovimus:  multos  in  dialecticis,  plures  in  iure  civili; 
quae  omnes  artes  in  veri  investigatione  versantur,  cu¬ 
ius  studio  a  rebus  gerendis  abduci  contra  officium  est. 
Yirtutis  enim  laus  omnis  in  actione  consistit:  a  qua 
tamen  fit  intermissio  saepe,  multique  dantur  ad  studia 
reditus;  turn  agitatio  mentis,  quae  numquam  acquie- 
scit,  potest  nos  in  studiis  cogitationis  etiam  sine  opera 
nostra  continere.  Omnis  autem  cogitatio  motusque 
animi  aut  in  consiliis  capiendis  de  rebus  honestis  et 
pertinentibus  ad  bene  beateque  vivendum.aut  in  stu¬ 
diis  scientiae  cognitionisque  versatur.  Ac  de  primo 
quidem  officii  fonte  diximus. 

VII.  20.  De  tribus  autem  reliquis  latissime  patet 
ea  ratio,  qua  societas  hominum  inter  ipsos  et  vitae 
quasi  communitas  continetur.  Cuius  partes  duae 
sunt :  iustilia,  in  qua  virtutis  splendor  est  maximus : 
ex  qua  boni  viri  nominantur;  et  huic  coniuncta  bene- 
fcientia,  quam  eamdern  vel  benignilatem  vel  liberalita- 
tern  appellari  licet.  Sed  iustitiae  primum  munus  est, 
ut  ne  cui  quis  noceat,  nisi  lacessitus  iniuria:  deinde 
ut  communibus  utatur  pro  communibus,  privatis  ut 
suis.  21.  Sunt  autem  privata  nulla  nature,  sed  aut  ' 
vetere  occupatione,  ut  qui  quondam  in  vacua  vene-  I 

runt;  aut  victoria,  ut  qui  bello  potiti  sunt;  aut  lege, 
pactione,  conditione,  sorte.  Ex  quo  fit,  ut  ager  Arpi- 
nas  Arpinatium  dicatur,  Tusculanus  Tusculanorum ; 
similisque  est  privatarum  possessionum  descriptio. 
Ex  quo,  quia  suum  cuiusque  fit,  eorum,  quae  natura 
fuerant  communia,  quod  cuique  obtigit,  id  quisque 
teneat :  eo,  si  qui  sibi  plus  appetet,  vioTabit  ius  huma- 
nae  societatis.  22.  Sedquoniam,  (ut  praeclare  scri- 
Ptum  est  a  Platone,)  non  nobis  solum  nati  sumus,  or- 
tusque  nostri  partem  patria  vindicat,  partem  parentes, 
partem  amici;  atque,  ut  placet  Stoicis,  quae  in  terris 
gignantur,  ad  usum  hominum  omnia  creari,  homines 
autem  hominum  caussa  esse  generatos,ut  ipsi  inter  se 
aliis  alii  prodesse  possent:  in  hoc  naturam  debemus 
ducem  sequi,  communes  utilitates  in  medium  afferre, 
mutatione  officiorum,  dando,  accipiendo,  turn  artibus, 
turn  opera,  turn  facultatibus  devincire  hominum  inter 
homines  societatem.  23.  Fundamentum  autem  iu¬ 
stitiae  est  fides,  id  est  dictorum  conventorumque  con¬ 
stantia  et  veritas.  Ex  quo,  quamquam  hoc  videbitur 
fortasse  cuipiam  durius,  tamen  audeamus  imitari 
Stoicos,  qui  studiose  exquirunt,  unde  verba  sintdu- 
cta,  credamusque,  quia  fiat,  quod  dictum  est,  appel- 
latam  fidem. 

Sed  iniustitiae  genera  duo  sunt :  unum  eorum,  qui 
inferunt;  alterum  eorum,  qui  ab  iis,  quibus  infertur, 
si  possunt,  non  propulsant  iniuriam.  Nam  qui  iniu- 
ste  impetum  in  quempiam  facit,  autiraaut  aliqua  per- 
turbatione  incitatus,  is  quasi  manus  afferre  videtur 
socio:  qui  autem  non  defendit  nec  obsistit,  si  potest, 
iniuriae,  tam  est  in  vitio,quam  si  parentes  aut  amicos 
aut  patriam  deserat.  24.  Atque  illae  quidem  iniu¬ 
riae,  quae  nocendicaussa  de  industria  inferuntur,  sae¬ 
pe  a  metu  proficiscuntur;  quum  is,  qui  nocere  alteri 
cogitat,  timet,  ne,  nisi  id  fecerit,  ipse  aliquo  afficiatur 
incommodo.  Maximam  autem  partem  ad  iniuriam 
faciendam  aggrediuntur,  ut  adipiscantur  ea,  quae  con- 
cupiverunt:  in  quo  vitio  latissime  patet  avaritia. 

VIII.  25.  Expetuntur  autem  divitiae  quum  ad  usus 
vitae  necessarios,  turn  ad  perfruendas  voluptates.  In 
quibus  autem  maior  est  animus,  in  iis  pecuniae  cupi- 
ditas  spectatad  opes  et  ad  gratificandi  facultatem;  ut 
nuper  M.  Crassus  negabat  ullam  satis  magnam  pecu- 
niam  esse  ei,  qui  in  republica  princeps  vellet  esse,  cu¬ 
ius  fructibus  exercitum  alere  non  posset.  Delectant 
etiam  magnifici  apparatus  vitaeque  cultus  cum  ele- 
gantia  et  copia:  quibus  rebus  effectual  est,  ut  infinita 
pecuniae  cupiditas  esset.  Nec  vero  rei  familiaris  am. 
plificatio,  nemini  nocens,  vituperanda  est:  sed  fugien- 
da  semper  iniuria  est.  26.  Maxime  autem  adducun- 
turplerique,  ut  eos  iustitiae  capiat  oblivio,  quum  in 
imperiorum,  honorum,  gloriae  cupiditatem  incide- 
runt.  Quod  enim  est  apud  Ennium, 

- Nulla  sancta  societas, 

nec  fides  regni  est : 

id  latius  patet.  Nam,  quidquid  eiusmodi  est,  in  quo 
non  possint  plures  excellere,  in  eo  fit  plerumque  tanta 
contentio,  ut  difficillimum  sit  sanctam  servare  socie¬ 
tatem,  Declaravit  id  modo  temeritas  C.  Caesaris,  qui 
omnia  iura  divina  atque  humana  pervertit  propter 
eum,  quern  sibi  ipse  opinionis  errore  finxerat,  princi- 
patum.  Est  autem  in  hoc  genere  molestum ,  quod  in 
maximis  animis  splendidissimisque  ingeniis  plerum¬ 
que  exsistunt  honoris,  imperii,  potentiae,  gloriae  cu- 
piditates.  Quo  magis  cavendum  est,  ne  quid  in  eo  ge¬ 
nere  peccetur.  27.  Sed  in  omni  iniustitia  permultum 
interest,  utrum  perturbatione  aliqua  animi,  quae  ple- 

rumque  brevis  est  et  ad  tempus,  an  consulto  et  cogi¬ 
tate  fiat  iniuria.  Leviora  enim  sunt  ea ,  quae  repen- 
tino  aliquo  motu  accidunt,  quam  ea ,  quae  meditata  et 
praeparata  inferuntur.  Ac  de  inferenda  quidem  in- 
iui'ia  satis  dictum  est.  IX.  28.  Praetermittendae  au- 
tem  defensionis  deserendique  officii  plures  solentesse 
caussae.  Nam  aut  inimicitias  aut  laborem  autsum- 
ptus  suscipere  nolunt:  aut  etiam  negligentia,  pigritia, 
inertia,  aut  suis  studiis  quibusdam  occupationibusve 
sic  impediuntur,  ut  eos,  quos  tutari  debeant,  desertos 
esse  patiantur.  Itaque  videndum  est,  ne  non  satis  sit 
id,  quod  apud  Platonem  est  in  philosophos  dictum: 
quod  in  veri  investigatione  versentur,  quodque  ea, 
quae  plerique  vehementer  expetunt,  de  quibus  inter 
se  digladiari  solent,  contemnant  et  pro  nihilo  ducant, 
propterea  iustos  esse.  Nam  alterum  genus  assequun- 
tur,  [in]  inferenda  ne  cui  noceant  iniuria;  in  alterum 
incidunt;  discendi  enim  studio  impediti,  quos  tueri 
debent,  deserunt.  Itaque  eos  ad  rempublicam  ne  ac- 
cessuros  quidem  putat,  nisi  coactos.  Aequius  autem 
erat  id  voluntate  fieri.  Nam  hoc  ipsum  ita  iustum  est, 
quod  recte  fit,  si  est  voluntarium.  29.  Sunt  etiam, 
qui  aut  studio  rei  familiaris  tuendae,  autodio  quodam 
bominum,  suum  se  negotium  agere  dicant ,  ne  facere 
cuiquam  videantur  iniuriam  :  qui  altero  genere  iniu- 
stitiae  vacant,  in  alterum  incurrunt.  Deserunt  enim 
vitae  societatem ,  quia  nihil  conferunt  in  earn  studii, 
nihil  operae,  nihil  facultatum. 

Quoniam  igitur,  duobus  generibus  iniustitiae  pro- 
positis,  adiunximus  caussas  utriusque  generis,  easque 
res  ante  constituimus ,  quibus  iustitia  contineretur : 
facile,  quod  cuiusque  temporis  officium  sit,  poteri- 
mus,  nisi  nosmetipsos  valde  amabimus,  iudicare.  30. 
Est  enim  difficilis  cura  rerum  alienarum.  Quamquam 
Terentianus  ille  Chremes  humnni  nihil  a  se  alienum 
putat:  sed  tamen,  quia  magis  ea  percipimus  atque 
sentimus,  quae  nobis  ipsis  aut  prospera  aut  ad  versa 
eveniunt,  quam  ilia,  quae  ceteris;  quae,  quasi  longo 
intervallo  interiecto,  videmus:  aliter  de  illis,  ac  de 
nobis  iudicamus.  Quocirca  bene  praecipiunt,  qui  ve- 
tant  quidquam  agere,  quod  dubites,  aequum  sit  an 
iniquum.  Aequitas  enim  lucet  ipsa  per  se :  dubitatio 
cogitationem  significat  iniuriae.  X.  31.  Sed  inci¬ 
dunt  saepe  tempora,  quum  ea,  quae  maxime  videntur 
digna  esse  iusto  homine  eoque,  quern  virum  bonum 
dicimus,  commutantur  fiuntque  contraria,  ut  reddere 
depositum ,  promissum  facere;  quaeque  pertinent  ad 
veritatem  et  ad  fidem,  eamigrare  interdum  et  non  ser- 
vare  fit  iustum.  Referri  enim  decet  ad  ea,  quae  posui 
principio,  fundamenta  iustitiae:  primum,  ut  ne  cui 
noceatur:  deinde,  ut  communi  utilitati  serviatur.  Ea 
quum  tempore  commutantur,  commutatur  officium  et 
non  semper  est  idem.  32.  Potest  enim  accidere  pro¬ 
missum  aliquod  et  conventum,  ut  id  effici  sit  inutile 
vel  ei,  cui  promissum  sit,  vel  ei,  qui  promiserit.  Nam 
si,  ut  in  fabulis  est,  Neptunus,  quod  Theseo  promise- 
rat,  non  fecisset,  Theseus  Hippolyto  filio  non  essetor- 
batus.  Ex  tribus  enim  optatis ,  ut  scribitur ,  hoc  erat 
tertium,  quodde  Hippolyti  interitu  iratus  optavit:  quo 
impetrato,  in  maximos  luctus  incidit.  Nec  promissa 
igitur  servanda  sunt  ea ,  quae  sint  iis ,  quibus  promi- 
seris,  inutilia :  nec,  si  plus  tibi  noceant,  quam  il  1  i  pro- 
sint,  cui  promiseris,  contra  officium  est,  maiusantepo- 
ni  minori :  ut,  si  constitueris,  te  cuipiam  advocatum  in 
rem  praesentem  esse  venturum ,  atque  interim  gravi- 
ter  aegrotare  filius  coeperit,  non  sit  contra  officium, 
non  facere,  quoddixeris;  magisque  ille ,  cui  promis¬ 


sum  sit,  ab  officio  discedat,  si  se  destitutum  queratur. 
Iam  illis  promissis  standum  non  esse,  quis  non  videt, 
quae  coactus  quis  metu,  quae  deceptus  dolo  promise- 
rit?  33.  Quae  quidem  pleraque  iure  praetorio  libe- 
rantur,  nonnulla  legibus.' 

Exsistunt  etiam  saepe  iniuriae  calumnia  quadam, 
et  nimis  callida,  sed  malitiosa  iuris  interpretatione. 
Ex  quo  illud:  summum  ius  summa  iniuria ,  factum  est 
iam  tritum  sermone  proverbium.  Quo  in  genere  etiam 
in  republica  multa  peccantur:  ut  ille ,  qui,  quum  tri- 
ginta  dierum  essent  cum  hoste  factae  induciae ,  noctu 
populabatur  agros,  quod  dierum  essent  pactae,  non 
noctium  induciae.  Ne  noster  quidem  probandus,  si 
verum  est,  Q.  Fabium  Labeonem,  seu  quem  alium, 
(nihil  enim  praeter  auditum  habeo,)  arbitrum  Nolanis 
et  Neapolitanis  de  finibus  a  senatu  datum,  quum  ad 
locum  venisset,  cum  utrisque  separatim  locutum ,  ut 
ne  cupide  quid  agerent,  ne  appetenter,  atque  ut  regre- 
di,  quam  progredi  mallent.  Id  quum  utrique  fecis- 
sent,  aliquantum  agri  in  medio  relictum  est.  Itaque 
illorum  fines,  sicut  ipsi  dixerant,  terminavit:  in  me¬ 
dio  relictum  quod  erat,  populo  Romano  adiudicavit. 
Decipere  hoc  quidem  est,  non  iudicare.  Quocirca  in 
omni  re  fugienda  est  tabs  sollertia. 

XI.  Sunt  autem  quaedam  officia  etiam  adversus 
eos  servanda,  a  quibus  iniuriam  acceperis.  Est  enim 
ulciscendi  et  puniendi  modus.  Atque  hand  scio,  an 
satis  sit,  eum,  qui  lacessierit,  iniuriae  suae  poenitere: 
ut  et  ipse  ne  quid  tale  posthac,  et  ceteri  sint  ad  iniu¬ 
riam  tardiores.  34.  Atque  in  republica  maxime  con- 
servanda  sunt  iura  belli.  Nam  quum  sint  duo  genera 
decertandi,  unum  per  disceptationem ,  alterum  per 
vim;  quumque  illud  proprium  sit  hominis ,  hoc  bel- 
luarum  :  confugiendum  est  ad  posterius,  si  uti  non  li¬ 
cet  superiore.  35.  Quare  suscipienda  quidem  bella 
sunt  ob  earn  caussam,  ut  sine  iniuria  in  pace  vivatur ; 
parta  autem  victoria,  conservandi  ii,  qui  non  crudeles 
in  bello,  non  immanes  fuerunt:  utmaiores  nostri  Tu- 
sculanos,  Aequos,  Volscos,  Sabinos,  Hernicos  in  civi- 
tatem  etiam  acceperunt;  at  Karthaginem  et  Numan- 
tiam  funditus  sustulerunt:  nollem  Corinthum:  sed 
credo  aliquid  secutos,  opportunitatem  loci  maxime, 
ne  posset  aliquando  ad  bellum  faciendum  locus  ipse 
adhortari.  Mea  quidem  sententia,  paci,  quae  nihil 
habitura  sit  insidiarum,  semper  est  consulendum.  In 
quo  si  mihi  esset  oblemperatum;  si  non  optimam ,  at 
aliquam  rempublicam,  quae  nunc  nulla  est,  habere- 
mus.  Et  quum  iis,  quos  vi  deviceris ,  consulendum 
est;  turn  ii,  qui,  armis  positis,  ad  imperatorum  fidem 
confugient,  quamvis  murum  aries  percusserit,  reci- 
piendi  sunt.  In  quo  tanto  opere  apud  nostros  iustitia 
culta  est,  ut  ii,  qui  civitates  aut  nationes  devictas  bel¬ 
lo  in  fidem  recepissent,  earum  patroni  essent  more 
maiorum.  36.  Ac  belli  quidem  aequitas  sanctissime 
fetialipopuliRomani  iure  perscripta est.  Exquointel- 
ligi  potest,  nullum  bellum  esse  iustum,  nisi  quod  aut 
rebus  repetitis  geratur,  aut  denuntiatum  ante  sit  et  in¬ 
dictum.  Popilius  imperator  tenebat  provinciam ,  in 
cuius  exercitu  Catonis  filius  tiro  militabat.  Quum 
autem  Popilio  videretur,  unam  dimittere  legionem; 
Catonis  quoque  filium,  qui  in  eadem  legione  milita¬ 
bat,  dimisit.  Sed  quum  amore  pugnandi  in  exercitu 
remansisset,  Cato  ad  Popilium  scripsit,  ut,  si  eum  pa- 
teretur  in  exercitu  remanere ,  secundo  eum  obligaret 
militiae  Sacramento;  quia,  priore  amisso,  iure  cum 
hostibus  pugnare  non  poterat.  —  37.  Adeo  summa 

erat  observatio  in  bello  movendo.  —  M.  quidem  Ca- 

tonis  senis  epistola  est  ad  M.  filium,  in  qua  scripsit  se 
audisse,  eum  missum  factum  esse  a  consule,  quum  in 
Macedonia  Persico  bello  miles  esset.  Monet  igitur, 
ut  caveat,  ne  praelium  ineat :  negat  enim  ius  esse,  qui 
miles  non  sit,  cum  hoste  pugnare.  XII.  Equidem  il- 
lud  etiam  animadverto,  quod,  qui  proprio  nomine  per- 
duellis  esset,  is  hostis  vocaretur ,  lenitate  verbi  rei  tri- 
stitiam  mitigatam.  Hostis  enim  apud  maiores  nostros 
isdicebatur,  quem  nunc  peregrinum  dicimus.  Indi¬ 
cant  duodecim  tabulae :  ut  STATUS  DIES  CUM  HQSTE; 
itemque,  adversus  hostem  aeterna  auctoritas. 
Quid  ad  banc  mansuetudinem  addi  potest?  eum,  qui- 
cum  bellumgeras,  tammollinomineappellare?  Quam- 
quam  id  nomen  durius  effecit  iam  vetustas:  aperegri- 
no  enim  recessit,  et  proprie  in  eo,  qui  arma  contra  fer¬ 
ret,  remansit.  38.  Quum  vero  de  imperio  decertatur 
belloque  quaeritur  gloria,  caussas  omnino  subesse  ta- 
men  oportet  easdem,  quasdixipaullo  ante  iustas  caus¬ 
sas  esse.bellorum.  Sed  ea  bella,  quibus  imperii  pro- 
posita  gloria  est,  minus  acerbe  gerenda  sunt.  Ut  enim 
cum  civi  aliter  contendimus,  si  est  inimicus,  al iter, 
si  competitor;  cum  altero  certamen  honoris  et  digni¬ 
tatis  est,  cum  altero  capitis  et  famae :  sic  cum  Celtibe- 
ris,  cum  Cimbris  bellum,  ut  cum  inimicis,  gerebatur, 
liter  esset,  non  uter  imperaret;  cum  Latinis,  Sabinis, 
Samnitibus,  Poenis,  Pyrrho  de  imperio  dimicabatur. 
Poeni  foedifragi,  crudelis  Hannibal;  reliqui  iustiores. 
Pyrrhi  quidem  de  captivis  reddendis  illa  'praeclara: 
Nec  mi  aurum  posco,  nee  mi  pretium  dederiiis! 

Nec  cauponanles  bellum,  sed  belligerantes, 
ferro,  non  auro  vitam  cernamus  utrique, 

Vosne  velil,  an  me  regnare,  hera  quidve  feral  fors, 
virtute  experiamur.  Et  hoc  simul  accipe  dictum : 
quorum  virluli  belli  fortunu  pepercit, 
eorumdem  me  libertati  parcere  certum  est : 
dono,  ducite,  doque,  volenlibu'  cum  magnis  dis. 

Regalis  sane  et  digna  Aeacidarum  genere  sententia. 
XIII.  39.  Atque  etiam  si  quid  singuli,  temporibus 
adducti,  hosti  promiserunt,  est  in  eo  ipso  fides  conser- 
vanda:  ut  primo  Punico  bello  Regulus  captus  a  Poe¬ 
nis,  quum  de  captivis  commutandis  Romam  missus 
esset,  iurassetque  se  redituruin :  primum,  ut  venit, 
captivos  reddendos  in  senatu  non  censuit;  deinde, 
quum  retinereturapropinquis  et  ab  amicis,ad  suppli- 
oium  redire  maluit,  quam  fidem  hosti  datam  fallere. 
[40.  Secundo  autem  Punico  bello,  post  Cannensem 
pugnam,  quos  decern  Hannibal  Romam  astrictos  mi- 
sit  iureiurando  se  redituros  esse,  nisi  de  redimendis 
iis,  qui  capti  erant,  impetrassent:  eos  omnes  censores, 
quoad  quisque  eorum  vixit,  qui  peierassent,  in  aera- 
riis  reliquerunt;  nec  minus  ilium,  qui  iurisiurandi 
fraude  culpam  invenerat.  Quum  enim  Hannibalis 
permissu  exisset  de  castris,  rediit  paullo  post,  quod  se 
oblitum  nescio  quid  diceret.  Deinde  egressus  e  ca¬ 
stris,  iureiurando  se  solutum  putahat:  et  erat  verbis, 
re  non  erat.  Semper  autem  in  fide,  quid  senseris, 
non  quid  dixeris,  cogitandum.  Maximum  autem 
exemplum  est  iustitiae  in  hostem  a  maioribus  nostris 
constitutum.  Quum  a  Pyrrho  perfuga  senatui  est  pol- 
licitus,  se  venenum  regi  daturum  et  eum  necaturum  : 
senatus  et  C.  Fabricius  perfugam  Pyrrho  dedit.  lta 
ne  hostis  quidem ,  et  potentis  et  bellum  ultro  inferen- 
tis,  interitum  cum  scelere  approbavit.]  41.  Ac  de 
bellicis  quidem  ofliciis  satis  dictum  est. 

Meminerimus  autem  etiam  adversus  infimosiusti- 
tiam  esse  servandam.  Est  autem  inlima  conditio  et 
fortuna  servorum:  quibus,  non  male  praecipiunt,  qui 

ita  iubent  uti,  ut  mercenariis;  operam  exigendam, 
iusta  praebenda.  Quum  autem  duobus  modis,  id  est 
aut  vi  aut  fraude,  fiat  iniuria :  fraus  quasi  vulpeculae, 
vis  leonis  videtur :  utrumque  homine  alienissimum ; 
sed  fraus  odio  digna  maiore.  Totius  autem  iniustitiae 
nulla capitalior  est,  quam  eorum,  qui,  quum  maxime 
fallunt,  idagunt,  ut  viriboni  esse  videantur.  —  De 
iustitia  satis  dictum  est. 

XIV.  42.  Deinceps,  ut  erat  propositum,  de  benefi- 
cientia  ac  de  liberalitate  dicatur :  qua  quidem  nihil  est 
naturae  hominis  accommodatius.  Sed  habet  multas 
cautiones.  Videndum  est  enim  primum,  ne  obsit  be- 
nignitas  et  iis  ipsis,  quibus  benigne  videbitur  fieri,  et 
ceteris:  deinde,  ne  maior  benignitas  sit,  quam  facili¬ 
tates:  turn,  ut  pro  dignitate  cuique  tribuatur.  Id  enim 
est  iustitiae  fundamentum,  ad  quam  haec  referenda 
sunt  omnia.  Nam  et  qui  gratificantur  cuipiam,  quod 
obsit  illi,  cui  prodesse  velle  videantur,  non  benefici 
neque  liberales,  sed  perniciosi  assentatores  iudicandi 
sunt:  et  qui  aliis  nocent,  ut  in  alios  liberales  sint,  in 
eadem  sunt  iniustitia,  ut  si  in  suam  rem  aliena  con- 
vertant.  43.  Sunt  autem  multi,  et  quidem  cupidi 
splendoris  et  gloriae,  qui  eripiunt  aliis,  quod  aliis 
largiantur;  bique  arbitrantur  se  beneficosin  suosami- 
cos  visum  iri,  si  locupletent  eos  quacumque  ratione. 
Id  autem  tantum  abest  officio,  ut  nihil  magis  officio 
possit  esse  contrarium.  Videndum  est  igitur,  ut  ea 
liberalitate  utamur,  quae  prosit  amicis,  noceat  nemini. 
Quare  L.  Sullae  et  C.  Caesaris  pecuniarum  tralatio  a 
iustis  dominis  ad  alienos  non  debet  liberalis  videri: 
nihil  enim  liberale,  quod  non  idem  iustum.  44.  Al¬ 
ter  locus  erat  cautionis,  ne  benignitas  maior  esset, 
quam  facultates:  quod,  qui  benigniores  voluntesse, 
quam  res  patitur,  primum  in  eo  peccant,  quod  iniu- 
riosi  sunt  in  proximos.  Quas  enim  copias  iis  et  sup- 
peditari  aequius  est  et  relinqui,  eas  transferunt  ad 
alienos.  Inest  autem  in  tali  liberalitate  cupiditas  ple- 
rumque  rapiendi  et  auferendi  per  iniuriam,  ut  ad  lar- 
giendum  suppetant  copiae.  Videre  etiam  licet  pleros- 
que,  non  tarn  natura  liberales,  quam  quadam  gloria 
ductos,  ut  benefici  videantur,  facere  multa,  quae  pro- 
ficisci  ab  ostentatione  magis,  quam  a  voluntate  videan¬ 
tur.  Tabs  autem  simulatio  vanitati  est  coniunctior, 
quam  aut  liberalitati  aut  honestati.  45.  Tertium  est 
propositum,  ut  in  beneficientia  delectus  esset  dignita¬ 
tis  :  in  quo  et  mores  eius  erunt  spectandi,  in  quem  be- 
neficium  conferetur,  et  animus  erga  nos,  et  communi- 
tas  ac  societas  vitae,  et  ad  nostras  utilitates  officia  an¬ 
te  collata :  quae  ut  concurrant  omnia,  optabile  est;  sin 
minus,  plures  caussae  maioresque  ponderis  plus  ha- 
bebunt.  XV.  46.  Quoniam  autem  vivitur  non  cum 
perfectis  bominibus  planeque  sapientibus,  sed  cum 
iis,  in  quibus  praeclare  agitur  si  sunt  simulacra  vir- 
tutis:  etiam  hoc  intelligendum  puto,  neminem  omni¬ 
no  esse  liegligendum,  in  quo  aliqua  significatio  virtu- 
tis  appareat:  colendum  autem  esse  ita  quemque  ma- 
xime,  ut  quisque  maxime  his  virtutibus  lenioribus 
eritornatus,  modestia,  temperantia,  hac  ipsa,  de  qua 
iam  multa  dicta  sunt,  iustitia.  Nam  fortis  animus  et 
magnus  in  homine  non  perfecto  neesapiente  ferven- 
tior  plerumque  est:  illae  virtutes  virum  bonum  vi- 
dentur  potius  attingere.  Atque  haec  in  moribus.  47. 
De  benevolentia  autem,  quam  quisque  habeat  erga 
nos,  primum  ill ud  est  in  officio,  ut  ei  plurimum  tri- 
buainus,  a  quo  plurimum  diligimur:  sed  benevolen- 
tiam  non  adolescentulorum  more,  ardorequodamamo- 
ris,  sed  stabilitate  potius  et  constantia  iudicemus ;  sin 

erunt  merita,  ut  non  ineunda,  sed  referenda  sit  gratia, 
maior  quaedam  cura  adhibenda  est:  nullum  enim  of- 
ficium  referenda  gratia  magis  necessarium  est.  -48. 
Quod  si  ea,  quae  utenda  acceperis,  maiore  mensura,  si 
modo  possis,  iubet  reddere  Hesiodus:  quidnam  bene- 
ficio  provocati  facere  debemus?  an  non  imitari  agros 
fertiles,  qui  multo  plus  efferunt,  quam  acceperunt? 
Etenim  si  in  eos,  quos  speramus  nobis  profuturos,  non 
dubitamus  officia  conferre;  quales  in  eos  esse  debe¬ 
mus,  qui  iam  profuerunt?  Nam  quum  duo  genera  li- 
beralitatis  sint,  unum  dandi  beneficii,  alterum  red- 
dendi ;  demus,  necne,  in  nostra  potestate  est;  non  red¬ 
dere,  viro  bono  non  licet,  modo  id  facere  possit  sine 
iniuria.  -49.  Acceptorum  autem  beneficiorum  sunt 
delectus  babendi;  necdubium,  quin  maximo  cuique 
plurimum  debeatur.  In  quo  tamen  in  primis,  quo 
quisque  animo,  studio,  benevolentia  fecerit,  ponderan- 
dum  est.  Multi  enim  faciunt  multa  temeritate  qua- 
dam,  sine  iudicio  vel  modo  in  omnes,  vel  repentino 
quodam  quasi  vento,  impetu  animi  incitati:  quae  be- 
neficia  aeque  magna  non  sunt  habenda,  atque  ea,  quae 
iudicio,  considerate  constanterque  delata  sunt.  Sed 
in  collocando  beneficio  et  in  referenda  gratia,  si  cetera 
paria  sunt,  hoc  maxime  officii  est,  ut  quisque  maxime 
opis  indigeat,  itaei  potissimum  opitulari :  quod  contra 
fit  a  plerisque.  A  quo  enim  plurimum  sperant,  etiam- 
si  is  non  eget,  tamen  ei  potissimum  inserviunt. 

XVI.  50.  Optime  autem  societas  hominum  con- 
iunctioque  servabitur ,  si ,  ut  quisque  erit  coniunctis- 
simus,  ita  in  eum  benignitatis  plurimum  conferetur. 
Sed  quae  natura  principia  sint  communitatis  et  socie- 
tatis  humanae,  repetendum  videtur  altius.  Est  enim 
primum,  quod  cernitur  in  universi  generis  humani 
societate.  Eius  autem  vinculum  est  ratio  et  oratio; 
quae  docendo,  discendo,communicando,  disceptando, 
iudicando  conciliat  inter  se  homines  coniungitque 
naturali  quadam  societate.  Neque  ulla  re  longius  ab- 
sumus  a  natura  ferarum,  in  quibus  inesse  fortitudi- 
nem  saepe  dicimus,  ut  in  equis,  in  leonibus:  iusti- 
tiam,  aequitatem,  bonitatem  non  dicimus:  sunt  enim 
rationis  et  orationis  expertes.  51.  Ac  latissime  qui- 
dem  patens  hominibus  inter  ipsos,  omnibus  inter 
omnes,  societas  haec  est:  in  qua  omnium  rerum, quas 
ad  communem  hominum  usum  natura  genuit,  est  ser¬ 
vanda  communitas,  ut,  quae  descripta  sunt  legibus  et 
iure  civili,  haec  ita  teneantur,  ut  sit  constitutum :  e 
quibus  ipsis  cetera  sic  observentur,  ut  in  Graecorum 
proverbio  est:  Amicorurn  esse  communia  omnia.  Omnia 
autem  communia  hominum  videntur  ea,  quae  sunt  ge¬ 
neris  eius,  quod,  abEnnio  positum  in  una  re,  transfer- 
ri  in  multas  potest.  , 

Homo,  qui  erranti  comiter  monstrdt  viam, 
quasi  lumen  de  suo  lumine  accenddt,  facit, 
nihildminus  ipsi  lucet,  quum  illi  accenderit. 

Una  ex  re  satis  praecipitur,  ut,  quidquid  sine  detri- 
mento  commodari  possit,  id  tribuatur  vel  ignoto.  52. 
Ex  quo  sunt  ilia  communia ,  Non  prohibere  aqua  pro- 
fluente;  Pati  ab  igne  ignem  capere, si  quis  velit;  Con¬ 
silium  fidele  deliberanti  dare :  quae  sunt  iis  utilia,  qui 
accipiunt,  danti  non  molesta.  Quare  et  his  utendum 
est,  et  semper  aliquid  ad  communem  utilitatem  affe- 
rendum.  Sed  quoniam  oopiae  parvae  singulorum 
sunt,  eorum  autem,  qui  iis  egeant,  infinita  est  multi- 
tudo,  vulgaris  liberalitas  referenda  est  ad  ilium  Ennii 
finera,  Nihildminus  ipsi  lucet:  ut  facultas  sit,  qua  in 
nostros  simus  liberales.  XVII.  53.  Gradus  autem 
plures  sunt  societatis  hominum.  Ut  enim  ab  ilia  infi¬ 


nita  discedatur,  propior  est  eiusdem  gentis ,  nationis, 
linguae;  qua  maxime hominesconiunguntur :  interius 
etiam  est  eiusdem  esse  civitatis.  Multa  enim  sunt 
civibus  inter  se  communia:  forum,  fana,  porticus, 
viae,  leges,  iura,  iudicia,  suffragia,  consuetudines 
praeterea  et  familiaritates,  multisque  cum  multis  res 
rationesque  contractae.  Arctior  vero  col ligatio  est  so¬ 
cietatis  propinquorum.  Ab  ilia  enim  immensa  socie¬ 
tate  humani  generis  in  exiguum  angustumqueconclu- 
ditur.  5-4.  Nam  quum  sit  hoc  natura  commune  ani- 
mantium,  ut  habeant  libidinem  procreandi,  prima  so¬ 
cietas  in  ipso  coniugio  est:  proxima  in  liberis:  deinde 
una  domus,  communia  omnia.  Id  autem  est  princi- 
pium  Urbis,  et  quasi  seminarium  reipublicae.  Se- 
quuntur  fratrum  coniunctiones;  post  consobrinorum 
sobrinorumque:  qui  quum  una  domo  iam  capi  non 
possint,  in  alias  domos,  tamquam  in  colonias,  exeunt. 
Sequuntur  connubia  et  affinitates;  ex  quibus  etiam 
plures  propinqui.  Quae  propagatio  et  suboles  origo 
est  rerum  publicarum.  Sanguinis  autem  coniunctio 
benevolentia  devincit  homines  et  caritate.  55.  Ma¬ 
gnum  est  enim,  eadem  habere  monumenta  maiorum, 
iisdem  uti  sacris,  sepulcra  habere  communia.  Sed 
omnium  societatum  nulla  praestantior  est,  nulla  fir- 
mior,  quam  quum  viri  boni,  moribus  similes,  sunt  fa- 
miliaritate  coniuncti.  Illud  enim  honestum,  quod 
saepe  dicimus ,  etiam  si  in  alio  cernimus ,  tamen  nos 
mo  vet  atque  illi,  in  quo  id  inesse  videtur,  amicos  fa¬ 
cit.  56.  Et  quamquam  omnis  virtus  nos  ad  se  allieit, 
facitque,  ut  eos  diligamus ,  in  quibus  ipsa  inesse  vi- 
deatur,  tamen  iustitia  et  liberalitas  id  maxime  efficit. 
Nihil  autem  est  amabilius  nec  copulatius,  quam  mo- 
rum  similitudo  bonorum.  In  quibus  enim  eadem 
studia  sunt  eaedemque  voluntates,  in  his  fit,  ut  aeque 
quisque  altero  delectetur,  ac  seipso;  efficiturque  id, 
quod  Pythagoras  vult  in  amicitia,  ut  unus  fiat  ex  plu- 
ribus.  Magna  etiam  ilia  communitas  est,  quae  confi- 
citur  ex  beneficiis  ultro  citro  datis  acceptis:  quae  et 
mutua  et  grata  dum  sunt,  inter  quos  ea  sunt,  firma  de~ 
vinciuntur  societate.  57.  Sed  quum  omnia  ratione 
animoque  lustraris,  omnium  societatum  nulla  est  gra- 
vior,  nulla  carior,  quam  ea,  quae  cum  republica  est 
uni  cuique  nostrum.  Cari  sunt  parentes,  cari  liberi, 
propinqui,  familiares:  sed  omnes  omnium  caritates 
patria  una  complexa  est:  pro  qua  quis  bonus  dubitet 
mortem  oppetere,  si  ei  sit  profuturus?  Quo  estdetesta- 
bilior  istorum  immanitas,  qui  lacerarunt  omni  scelere 
patriam ,  et  in  ea  funditus  delenda  occupati  et  sunt  et 
fuerunt.  58.  Sed  si  contentio  quaedam  et  comparatio 
fiat,  quibus  plurimum  tribuendum  sit  officii:  princi- 
pes  sint  patria  et  parentes,  quorum  beneficiis  maximis 
obligati  sumus;  proximi  liberi,  totaque  domus,  quae 
spectat  in  nos  solos,  neque  aliud  ullum  potest  habere 
perfugium :  deinceps  bene  convenientes  propinqui, 
quibuscum  etiam  communis  plerumque  fortuna  est. 
Quamobrem  necessaria  praesidia  vitae  debentur  iis 
maxime,  quos  ante  dixi;  vita  autem,  victusque  com¬ 
munis,  consilia,  sermones,  cohortationes,  consolatio- 
nes,  interdum  etiam  obiurgationes  in  amicitiis  vigent 
maxime:  estque  ea  iucundissima  amicitia,  quam  si¬ 
militudo  morum  coniugavit.  XVIII.  59.  Sed  in  his 
omnibus  officiis  tribuendis  videndum  erit,  quid  cui¬ 
que  maxime  necesse  sit,  et  quid  quisque  vel  sine  no¬ 
bis  aut  possit  consequi,  aut  non  possit.  Ita  non  iidem 
erunt  necessitudinum gradus,  qui  temporum ;  suntque 
officia,  quae  aliis  magis,  quam  aliis  debeantur :  ut  vi- 
cinum  citius  adiuverisinfructibuspercipiendis,  quam 

aut  fratrem  aut  familiarem;  at,  si  lis  in  iudicio  sit, 
propinquum  potius  et  amiciim ,  quam  vicinura  defen- 
deris.  Haec  igitur  et  talia  circumspicienda  sunt  in 
omni  officio,  et  consuetudo  exercitatioquecapienda,  ut 
boni  ratiocinatores  officiorum  esse  possimus,  et  ad- 
dendo  deducendoque  videre,quae  reliquisumma  fiat: 
ex  quo,  quantum  cuique  debeatur,  intelligas.  60.  Sed 
ut  nec  medici,  nec  imperatores,  nec  oratores,  quamvis 
artis  praecepta  perceperint,  quidquam  magna  laude 
dignum  sine  usu  et  exercitatione  consequi  possunt, 
sic  officii  conservandi  praecepta  traduntur  ilia  qui- 
dem, utfacimus  ipsi;  sed  rei  magnitudo  usumquoque 
exercitationemque  desiderat.  Atque  ab  iis  rebus, 
quae  sunt  in  iure  societatis  humanae ,  quemadmodum 
ducatur  honestum ,  ex  quo  aptum  est  officium,  satis 
fere  diximus. 

61.  Intelligendum  est  autem,  quum  proposita  sint 
genera  quattuor,  e  quibus  honestas  officiumque  ma- 
naret,  splendidissimum  videri,  quod  animo  magno 
elatoque  humanas  res  despiciente  factum  sit.  Itaque 
in  probris  maxime  in  promptu  est,  si  quid  tale  dici 
potest  : 

Vos  etenim,  iuvenes,  animum  geritis  muliebrem, 

ilia  virago  viri : 
et  si  quid  eiusmodi : 

Salmdci,  da  spolia,  sine  sudor e  et  sanguine. 

Contraque  in  laudibus,  quae  magno  animo  fortiter  ex- 
cellenterque  gesta  sunt,  ea  nescio  quomodo  quasi  ple- 
niore  ore  laudamus.  Hinc  rhetorum  campus  de  Ma- 
rathone,  Salamine,  Plataeis,  Thermopylis,  Leuctris; 
hinc  noster  Codes ;  hinc  Decii ,  hinc  Cn.  et  P.  Scipio- 
nes,  hincM.  Marcellus,  innumerabiles  alii:  maxime- 
que  ipse  populus  Romanus  animi  magnitudine  excel- 
lit.  Declaratur  autem  studium  bellicae  gloriae,  quod 
statuas  quoque  videmus  ornatu  fere  militari. 

XIX.  62.  Sed  ea  animi  elatio,  quae  cernitur  in  pe- 
riculis  et  laboribus ,  si  iustitia  vacat,  pugnatque  non 
pro  salute  communi ,  sed  pro  suis  commodis ,  in  vitio 
est.  Non  modo  enim  id  virtutis  non  est,  sed  potius 
immanitatis,  omnem  humanitatem  repellentis.  Ita¬ 
que  probe  definitur  a  Stoicis  fortitudo,  quum  earn  vir- 
tutem  esse  dicunt  propugnantem  pro  aequilate.  Quo- 
circa  nemo,  qui  fortitudinis  gloriam  consecutus  est in-' 
sidiis  et  malitia,  laudem  est  adeptus.  Nihil  enim  ho¬ 
nestum  esse  potest,  quod  iustitia  vacat.  63.  Praecla- 
rum  igitur  illud  Platonis:  Non  solum,  inquit,  scientia, 
quae  est  remota  ab  iustitia,  calliditas  potius ,  quam  sa- 
pienlia  est  appellanda :  verutn  etiam  animus  paratus  ad 
periculum,  si  sua  cupidilate,  non  militate  communi  im- 
pellitur,  audaciae  potius  nomen  habeat,  quum  fortitudi¬ 
nis.  Itaque  viros  fortes  et  magnanimos  eosdem  bo- 
nos  et  simplices,  veritatis  amicos,  minimeque  fallaces 
esse  volumus:  quae  sunt  ex  media  laude  iustitiae. 
64.  Sed  illud  odiosum  est,  quod  in  hac  elatione  et  ma¬ 
gnitudine  animi  facillime  pertinacia  et  nimiacupidi- 
tas  principatus  innascitur.  Ut  enim  apud  Platonem 
est,  omnem  morem  Lacedaemoniorum  inflammatum  esse 
cupidilate  vincendi:  sic,  ut  quisque  animi  magnitudine 
maxime  excellit,  ita  maxime  vult  princeps  omnium, 
vel  potius  solus  esse.  Difficile  est  autem,  quum  prae- 
stare  omnibus  concupieris,  servare  aequitatem,  quae 
est  iustitiae  maxime  propria.  Ex  quo  fit,  ut  neque 
disceptatione  vinci  se,  nec  ullo  publico  ac  legitimo  iu¬ 
re  patiantur:  exsistuntque  in  republica  plerumque 
largitores  et  factiosi,  ut  opes  quam  maximas  conse- 
quantur,  et  sint  vi  potius  superiores,  quam  iustitia 
pares.  Sed  quo  difficilius,  hoc  praeclarius.  Nullum 

est  enim  tempus,  quod  iustitia  vacare  debeat.  65. 
Fortes  igitur  et  magnanimi  sunt  habendi,  non,  qui  fa- 
ciunt,  sed  qui  propulsant  iniuriam.  Vera  autem  et 
sapiens  animi  magnitudo  honestum  illud,  quod  ma¬ 
xime  natura  sequitur,  in  factis  positum,  non  in  gloria 
iudicat;  principemque  se  esse  mavuft,  quam  videri. 
Etenim  qui  ex  errore  imperitae  multitudinis  pendet, 
hie  in  magnis  viris  non  est  habendus.  Facillime  au¬ 
tem  ad  res  iniustas  impellitur,  ut  quisque  altissimo 
animo  est,  gloriae  cupiditate.  Qui  locus  est  sane  lu- 
bricus,  quod  vix  invenitur ,  qui,  laboribus  susceptis 
periculisque  aditis,  non  quasi  mercedem  rerum  gesta- 
rum  desideret  gloriam. 

XX.  66.  Omnino  fortis  animus  et  magnus  duabus 
rebus  maxime  cernitur,  quarum  una  in  rerum  exter- 
narum  despicientia  ponitur,  quum  persuasum  sit,  ni¬ 
hil  hominem,  nisi  quod  honestum  decorumque  sit, 
aut  admirari  aut  optare  aut  expetere  oportere,  nulli- 
que  neque  homini  neque  perturbationi  animi  nec  for- 
tunae  succumbere.  Altera  est  res,  ut,  quum  ita  sis 
affectus  animo ,  ut  supra  dixi,  res  geras  magnas  illas 
quidem  et  maxime  utiles,  sed  ut  vehementer  arduas 
plenasque  laborum  et  periculorum ,  turn  vitae,  turn 
multarum  rerum,  quae  ad  vitam  pertinent.  67.  Ha- 
rum  rerum  duarum  splendor  omnis  et  amplitudo,  ad- 
do  etiam  utilitatem,  in  posteriore  est :  caussa  autem  et 
ratio  efficiens  magnos  viros  est  in  priore.  In  eo  est 
enim  illud,  quod  excellentes  animos  et  humana  con- 
temnentes  facit.  Id  autem  ipsum  cernitur  in  duobus, 
si  et  solum  id,  quod  honestum  sit,  bonum  indices,  et 
ab  omni  animi  perturbatione  liber  sis.  Nam  et  ea, 
quae  eximia  plerisque  et  praeclara  videntur,  parva 
ducere,  eaqueratione  stabilifirmaquecontemnere,  for¬ 
tis  animi  magnique  ducendum  est:  et  ea,  quae  viden¬ 
tur  acerba ,  quae  multa  et  varia  in  hominum  vita  for- 
tunaque  versantur,  ita  ferre,  ut  nihil  a  statu  naturae 
discedas,  nihil  a  dignitate  sapientis,  robusti  animi  est 
magnaeque  constantiae.  68'.  Non  est  autem  consen- 
taneum,  qui  metu  non  frangatur,  eum  frangi  cupidi¬ 
tate:  nec,  qui  invictum  se  a  labore  praestiterit,  vinci 
a  voluptate.  Quamobrem  et  haec  videnda,  et  pecu¬ 
niae  fugienda  cupiditas.  Nihil  enim  est  tam  angusti 
animi  tamque  par  vi,  quam  amare  divitias :  n  ihil  hone- 
stius  magnificentiusque,  quam  pecuniamcontemnere, 
si  non  habeas ;  si  habeas,  ad  beneficientiam  liberalita- 
temque  conferre.  Cavenda  est  etiam  gloriae  cupidi¬ 
tas,  ut  supra  dixi :  eripit  enim  libertatem,  pro  qua  ma- 
gnanimis  viris  omnis  debet  esse  contentio.  Nec  vero 
imperia  expetenda,  ac  potius  aut  non  accipienda  in- 
terdum,  aut  deponenda  nonnumquam.  69.  Vacan- 
dum  autem  omni  est  animi  perturbatione,  turn  cupi¬ 
ditate  et  metu,  turn  etiam  aegritudine  et  voluptate 
nimia  et  iracundia;  ut  tranquillitas  et  securitas  adsit, 
quae  affert  quum  constantiam,  turn  etiam  dignitatem. 
Multi  autem  et  sunt  et  fuerunt,  qui  earn  ,  quam  dico, 
tranquillitatem  expetentes  a  negotiis  publicis  se  re- 
moverunt  ad  otiumque  perfugerunt:  in  his  et  nobilis- 
simi  philosophi  longeque  principes,  et  quidam  homi¬ 
nes  severi  et  graves,  qui  nec  populi  nec  principum 
mores  ferre  potuerunt,  vixeruntque  nonnulli  in  a"ris, 
delectati  re  sua  familiari.  70.  His  idem  proposftum 
fuit,  quod  regibus,  ut  ne  qua  re  egerent,  ne  cui  pare- 
rent,  libertate  uterentur :  cuius  proprium  est  sic  vive- 
re,  ut  velis.  XXI.  Quare,  quum  hoc  commune  sit 
potentiae  cupidorum  cum  iis,  quo's  dixi,  otiosis:  alte- 
ri  se  adipisci  id  posse  arbitrantur,  si  opes  magnas  ha- 
beant;  alteri,  si  contenti  sint  et  suo  et  parvo.  In  quo 

neutrorum  omnino  contemnenda  est  sententia:  sed  et 
facilior  et  tutior  et  minus  aliis  gravis  aut  molesta  vita 
est  otiosorum :  fructuosior  autem  hominum  generi  et 
ad  claritatem  amplitudinemque  aptior  eorum,  qui  se 
ad  rempublicam  et  ad  magnas  res  gerendasaccommo- 
daverunt.  71.  Quapropter  et  iis  forsitan  conceden- 
dum  sit,  rempublicam  non  capessentibus,  qui,  excel- 
lenti  ingenio,  doctrinae  sese  dediderunt:  et  iis,  qui 
aut  valetudinis  imbecillitate,  autaliquagraviore  caus- 
sa  impediti  a  republica  recesserunt,  quum  eius  admi- 
nistrandae  potestatem  aliis  laudemque  concederent. 
Quibus  autem  tabs  nulla  sit  caussa,  si  despicere  se 
dicant  ea,  quae  plerique  mirentur,  imperia  et  magi- 
stratus,  iis  non  modo  non  laudi,  verum  etiam  vitio 
dandum  puto.  Quorum  iudicium  in  eo,  quod  gloriam 
contemnant  et  pro  nihilo  putent,  difficile  factu  est  non 
probare:  sed  videntur  labores  et  molestias,  turn  offen- 
sionum  et  repulsarum  quasi  quamdam  ignoininiam 
timere  et  infamiam.  Sunt  enim,  qui  in  rebus  contra- 
riis  parum  sibi  constent;  voluptatem  severissimecon- 
temnant,  in  dolore  sint  molliores;  gloriam  negligant, 
frangantur  infamia:  atque  ea  quidem  non  satis  con- 
stanter.  72.  Sed  iis,  qui  habent  a  natura  adiumenta 
rerum  gerendarum ,  abiecta  omni  cunctatione ,  adipi— 
scendimagistratusetgerendarespublica  est:  necenim 
aliter  aut  regi  civitas  aut  declarari  animi  magnitudo 
potest.  Capessentibus  autem  rempublicam  nihilo 
minus,  quam  philosophis,  baud  scio  an  magis  etiam 
et  magnificentia  et  despicientia  adhibenda  sit  rerum 
humanarum,  et  ea,  quam  saepe  dico,  tranquillitas 
animi  atque  securitas:  si  quidem  nec  anxii  futuri  sunt 
et  cum  gravitate  constantiaque  victuri.  73.  Quae  la- 
ciliora  sunt  philosophis,  quo  minus  multa  patent  in 
eorum  vita,  quae  fortuna  feriat,  et  quo  minus  multis 
rebus  egent :  et  quia,  si  quid  adversi  eveniat,  tarn  gra- 
viter  cadere  non  possunt.  Quocirca  non  sine  caussa 
maiores  motus  animorum  concitantur,  maiorque  cura 
officiendi  rempublicam  gerentibus,  quam  quietis; 
quo  magis  iis  et  magnitudoanimiestadhibenda  et  va- 
cuitas  ab  angoribus.  Ad  rem  gerendam  autem  qui 
accedit,  caveat,  ne  id  modo  consideret,  quam  ilia  res 
honesta  sit,  sed  etiam,  ut  habeat  efficiendi  facultatem  : 
in  quo  ipso  considerandum  est,  ne  aut  temere  despe- 
ret  propter  ignaviam,  aut  nimis  confidat  propter  cupi- 
ditatem.  In  omnibus  autem  negotiis  prius,  quam 
aggrediare,  adhibenda  est  praeparatio  diligens. 

XXII.  74.  Sed  quum  plerique  arbitrentur,  res 
bellicas  maiores  esse,  quam  urbanas,  minuenda  est 
haec  opinio.  Multi  enim  bella  saepe  quaesiverunt 
propter  gloriae  cupiditatem :  atque  id  in  magnis  ani- 
mis  ingeniisque  plerumque  contingit,  eoque  magis,  si 
sunt  ad  rem  militarem  apti  et  cupidi  bellorum  geren- 
dorum.  Yere  autem  si  volumus  iudicare,  multae  res 
exstiterunt  urbanae  maiores  clarioresque ,  quam  bel- 
licae.  75.  Quamvis  enim  Themistocles  iure  laude- 
tur,  et  sit  eius  nomen,  quam  Solonis,  illustrius,  cite- 
turque  Salamis  clarissimae  testis  victoriae,  quae  an- 
teponatur  consilio  Solonis  ei,  quo  primum  constituit 
Areopagitas:  non  minus  praeclarum  hoc,  quam  illud, 
iudicandum  est.  Illud  enim  semel  profuit,  hoc  sem¬ 
per  proderit  ci vitati :  hoc  consilio  leges  Atheniensium, 
hoc  maiorum  instituta  servantur.  Et  Themistocles 
quidem  nihil  dixerit,  in  quo  ipse  Areopagum  adiuve- 
rit:  at  ille  vere,  ab  se  adiutum  Themistoclem.  Est 
enim  bellum  gestum  consilio  senatus  eius,  qui  a  So- 
lone  erat  constitutus.  76.  Licet  eadem  de  Pausania 
Lysandroque  dicere:  quorum  rebus  gestisquamquam 


imperium  Lacedaemonis  dilatatum  putatur;  tamen  ne 
minima  quidem  ex  parte  Lycurgi  legibus  et  discipli- 
nae  conferendi  sunt.  Quin  etiam  ob  has  ipsas  caussas 
et  parentiores  habuerunt  exercitus  et  fortiores.  Mihi 
quidem  neque,  pueris  nobis,  M.ScaurusC.  Mario,  ne- 
que,  quum  versaremur  in  republica,  Q.  Catulus  Cn. 
Pompeio  cedere  videbatur. 

Parvi  enim  foris  sunt  arma,  nisi  sit  consilium  domi. 
Nec  plus  Africanus,  singularis  et  vir  et  imperator ,  in 
excidendaNumantia  reipublicae  profuit,  quam  eodem 
tempore  P.  Nasica  privatus,  quum  Ti.  Gracchum  in- 
teremit:  quamquam  haec  quidem  res  non  solum  ex 
domestica  est  ratione:  (attingit  etiam  bellicam,  quo- 
niam  vi  manuque  confecta  est:)  sed  tamen  id  ipsum 
gestum  est  consilio  urbano  sine  exercitu.  77.  Illud 
autem  optimum  est,  in  quod  invadi  solere  abimprobis 
et  invidis  audio : 

Cedant  arma  togae,  concedal  laurea  laudi. 

Ut  enim  alios  omittam  nobis  rempublicam  guber- 
nantibus,  nonne  togae  arma  cessere?  Neque  enim  pe- 
riculum  in  republica  fuit  gravius  umquam,  nec  maius 
otium.  Ita  consiliis  diligentiaque  nostra  celeriter  de 
manibus  audacissimorum  civium  delapsa  arma  ipsa 
ceciderunt.  Quae  res  igitur  gesta  umquam  in  bello 
tanta?  qui  triumphus  conferendus?  78.  Licet  enim 
mihi ,  Marce  fili ,  apud  te  gloriari,  ad  quem  et  heredi- 
tas  huius  gloriae  et  factorum  imitatio  pertinet.  Mihi 
quidem  certe  vir  abundans  bellicis  laudibus,  Cn. 
Pompeius,  multis  audientibus,  hoc  tribuit,  ut  diceret, 
frustra  se  triumphum  tertium  deportaturum  fuisse, 
nisi  meo  in  rempublicam  benelicio,  ubi  triumpharet, 
esset  habiturus.  Sunt  igitur  domesticae  fortitudines 
non  inferiores  militaribus:  in  quibus  plus  etiam, 
quam  in  his,  operae  studiique  ponendum  est. 

XXIII.  79.  Omnino  illud  honestum,  quod  ex  ani- 
mo  excelso  magnificoque  quaerimus,  animi  efficitur, 
non  corporis  viribus.  Exercendum  tamen  corpus  et 
ita  afficiendum  est,  ut  obedire  consilio  rationiquepos- 
sit  in  exsequendis  negotiis  et  in  labore  tolerando.  Ho¬ 
nestum  autem  id,  quod  exquirimus,  totum  est  posi- 
tum  in  animi  cura  et  cogitatione :  in  quo  nonminorem 
utilitatem  afferunt,  qui  togati  reipublicae  praesunt, 
quam  qui  bellum  gerunt.  Itaque  eorum  consilio  sae¬ 
pe  aut  non  suscepta  aut  confecta  bella  sunt,  nonnum- 
quam  etiam  illata :  ut  M.  Catonis  bellumPunicum  ter¬ 
tium;  in  quo  etiam  mortui  valuit  auctoritas.  80.  Qua- 
re  expetenda  quidem  magisestdecernendiratio,  quam 
decertandi  fortitudo:  sed  cavendum,  ne  id  bellandi 
magis  I'uga,  quam  utilitatis  ratione  faciamus. 

Bellum  autem  ita  suscipiatur,  ut  nihil  aliud,  nisi 
pax  quaesita  videatur.  Fortis  vero  et  constantis  est 
non  perturbari  in  rebus  asperis,  nec  tumultuantem  de 
gradu  deiici,  ut  dicitur;  sed  praesenti  animo  uti  et 
consilio,  nec  a  ratione  discedere.  81.  Quamquam  hoc 
animi,  illud  etiam  ingenii  magni  est,  praecipere  cogi¬ 
tatione  futura,  et  aliquanto  ante  constituere,  quid  ac- 
cidere  possit  in  utramque  partem :  et ,  quid  agendum 
sit,  quum  quid  evenerit;  nec  committere,  ut  aliquan- 
do  dicendum  sit:  Non pularam.  Haec  sunt  opera  ma¬ 
gni  animi  et  excelsi  et  prudentia  consilioque  fidentis. 
Temere  autem  in  acie  versari,  etmanu  cum  hoste  con- 
fligere,  immane  quiddam  et  belluarum  simile  est:  sed 
quum  tempus  necessitasque  postulat,  decertandum 
manu  est,  et  mors  servituti  turpitudinique  antepo- 
nenda.  XXIV.  82.  De  evertendis  autem  diripiendis- 
que  urbibus,  valde  considerandum  est,  ne  quid  crude- 
liter.  Idque  est  viri  magni,  rebus  agitatis,  punire 

sontes ,  multitudinem  conservare,  in  omni  fortuna  re¬ 
cta  atque  honesta  retinere.  Ut  enim  sunt,  quemad- 
modum  supra  dixi ,  qui  urbanis  rebus  bellicas  ante- 
ponant:  sic  reperias  multos,  quibus  periculosa  et  ca- 
lida  consilia  quietis  etcogitatis  et  splendidiora  et  ma- 
iora  videantur.  83.  Numquam  omnino  periculi  fuga 
committendum  est,  ut  imbelles  timidique  videamur  : 
sed  fugiendum  etiam  illud,  ne  offeramus  nos  pericu- 
lis  sine  caussa  :  quo  nihil  potest  esse  stultius.  Qua- 
propter  in  adeundis  periculis  consuetudo  imitanda 
medicorum  est,  qui  leviter  aegrotantes  leniter  curant, 
gravioribus  autem  morbis  periculosas  curationes  et 
ancipites  adhibere  coguntur.  Quare  in  tranquillo 
tempestatem  adversam  optare  dementis  est,  subvenire 
autem  tempestati  quavis  ratione —  sapientis:  eoque 
magis,  si  plus  adipiscare  re  explicata  boni,  quam  ad- 
dubitata  mali.  Periculosae  autem  rerum  actiones 
partim  iis  sunt,  qui  eassuscipiunt,  partimreipublicae. 
Itemque  alii  de  vita ,  alii  de  gloria  et  benevolentia  ci- 
vium  in  discrimen  vocantur.  Promptiores  igitur  de- 
bemus  esse  ad  nostra  pericula,  quam  ad  communia, 
dimicareque  paratius  de  honore  ct  gloria,  quam  de 
ceteris  commodis. 

84.  Inventi  autem  multi  sunt ,  qui  non  modo  pe- 
cuniam ,  sed  vitam  etiam  profundere  pro  patria  parati 
essent,  iidem  gloriae  iacturam  ne  minimam  quidem 
facere  vellent,  ne  republica  quidem  postulante:  ut 
Cal licratidas ,  qui  quum  Lacedaemoniorum  duxfuis- 
set  Peloponnesiaco  bello,  multaque  fecisset  egregie, 
vertit  ad  extremum  omnia,  quum  consilio  non  paruit 
eorum ,  qui  classem  ab  Arginussis  removendam,  nec 
cum  Atheniensibus  dimicandum  putabant.  Quibus 
i He  respondit,  Lacedaemonios ,  classe  ilia  ainissa, 
aliam  parare  posse,  se  fugere  sine  suo  dedecore  non 
]>osse.  Atque  haec  quidem  Lacedaemoniis  plaga  me- 
diocris:  ilia  peslifera,  qua,  quum  Cleombrotus,  invi¬ 
diam  timens,  temere  cum  Epaminonda  conflixisset, 
Lacedaemoniorum  opes  corruerunt.  Quanto  Q.  Ma¬ 
ximus  melius!  de  quo  Ennius: 

Unus  homo  nobis  cunctando  restituit  rem. 

Non  ponebut  enim  rumores  ante  salulem. 

Ergo  postque  magisque  viri  nunc  gloria  claret. 

Quod  genus  peccandi  vitandum  est  etiam  in  rebus  ur¬ 
banis.  Sunt  enim,  qui,  quod  sentiunt,  etsi  optimum 
sit,  tamen  invidiae  metu  non  audent  dicere. 

XXV.  85.  Omnino,  qui  reipublicae  praefuturi 
sunt,  duo  Platonis  praecepta  teneant:  unum,  ututili- 
tatem  civiurn  sic  tueantur,  ut,  quaecutnque  agunt,  ad 
eamreferant,  obliti  commodorum  suorum:  alterum, 
ut  totum  corpus  reipublicae  curent,  ne,  dum  partem 
aliquam  tuentur,  reliquas  deserant.  Utenim  tutela, 
sic  procuratio  reipublicae  ad  utilitatem  eorum,  qui 
commissi  sunt,  non  ad  eorum,  quibus  commissa  est, 
gerenda  est.  Qui  autem  parti  civium  consulunt,  par¬ 
tem  negligunt,  rem  perniciosissimam  in  civitatem  in- 
ducunt,  seditionem  atque  discordiam  :  exquoevenit, 
ut  alii  populares,  aliistudiosioptimi  cuiusque  videan¬ 
tur,  pauci  universorum.  86.  Hinc  apud  Athenienses 
magnae  discordiae,  in  nostra  republica  non  solum  se- 
ditiones,  sed  pestifera  etiam  bella  civilia :  quae  gravis 
et  fortis  civis  et  in  republica  dignus  principatu  fugiet 
atque  oderit,  tradetque  se  totum  reipublicae,  neque 
opes  aut  potentiam  consectabitur ,  totamque  earn  sic 
tuebitur,  ut  omnibus  consulat.  Nec  vero  criminibus 
falsis  in  odium  aut  invidiam  quemquam  vocabit, 
omninoque  ita  iustitiae  honestatique  adhaerescet,  ut, 
dum  ea  conservet,  quamvis  graviter  offendat,  mor- 


temque  oppetat  potius ,  quam  deserat  ilia,  quae  dixi. 
87.  Miserrima  est  omnino  ambitio  honorumque  con- 
tentio,  de  qua  praeclare  apud  eumdem  estPlatonem: 
Similiter  facere  eos,  qui  inter  se  conlenderent,  uter potius 
rempublicam  administraret ,  utsi  nautae  certarent,  quis 
eorum  potissimum  gubernaret.  Idemque  praecipit ,  ut 
eos  adversarios  existimemus ,  qui  arma  contra  ferant; 
non  eos,  qui  suo  iudicio  tueri  rempublicam  velint:  qualis 
fuit  inter  P.  Africanum  et  Q.  Metellum  sine  acerbitate 
dissensio. 

88.  Nec  vero  audiendi,  qui  graviter  irascendum 
inimicis  putabunt,  idque  magnanimi  et  fortis  viri  esse 
censebunt.  Nihil  enim  laudabilius,  nihil  magno  et 
praeclaro  viro  dignius  placabilitate  atque  dementia. 
In  liberis  vero  populis  et  in  iuris  aequabilitate  exer- 
cenda  est  etiam  facilitas  etaltitudo  animi,  quae  dici— 
tur:  ne,  si  irascamur  aut  intempestive  accedentibus 
aut  impudenter  rogantibus,  in  morositatem  inutilem 
et  odiosam  incidamus.  Et  tamen  ita  probanda  est 
mansuetudo  atque  dementia,  ut  adhibeatur  reipubli¬ 
cae  caussa  severitas,  sine  qua  administrari  civitas  non 
potest.  Omnis  autem  et  animadversio  et  castigatio 
contumelia  vacare  debet,  neque  ad  eius ,  qui  punitur 
aliquem  aut  verbis  fatigat,  sed  ad  reipublicae  utili¬ 
tatem  referri.  89.  Cavendum  est  etiam,  ne  maior 
poena,  quam  culpa  sit:  et  ne  iisdem  decaussisaliiple- 
ctantur,  alii  ne  appellentur  quidem.  Prohibenda  au¬ 
tem  maxime  est  ira  in  puniendo.  Numquam  enim, 
iratus  qui  accedet  ad  poenam,  mediocritatem  illam  te- 
nebit,  quae  est  inter  nimium  et  parum;  quae  placet 
Peripateticis,  et  recte  placet,  modo  ne  laudarent  ira- 
cundiam  et  dicerent  utiliter  a  natura  datam.  Ilia  ve¬ 
ro  omnibus  in  rebus  repudianda  est;  optandumque, 
ut  ii,  qui  praesunt  reipublicae,  legum  similes  sint, 
quae  ad  puniendum  non  iracundia ,  sed  aequitate  du- 
cuntur. 

XXVI.  90.  Atque  etiam  in  rebus  prosperis  et  ad 
voluntatem  nostram  fluentibus  superbiam,fastidium 
arrogantiamqtie  magno  opere  fugiamus.  Nam  ut  ad- 
versas  res,  sic  secundas  immoderate  ferre  levitatis 
est:  praeclaraque  est  aequabilitas  in  omni  vitaetidem 
semper  vultus  eademque  frons;  utdeSocrate,  itemque 
de  C.  Laelio  accepimus.  Philippum  quidem,  Mace- 
donum  regem,  rebus  gestis  et  gloria  superatum  a  filio, 
facilitate  et  humanitate  video  superiorem  fuisse.  Ita— 
que  alter  semper  magnus,  alter  saepe  turpissimus :  ut 
recte  praecipere  videantur,  qui  monent,  ut,  quanto 
superiores  sumus,  tanto  nos  geramus  submissius. 
Panaetius  quidem  Africanum,  auditorem  et  familiarem 
suum,  solitum  ait  dicere,  ut  equos,  propter  crebras  con- 
tenliones  praeliorum  ferocitate  exsultanles,  domitoribus 
tradere  soleant,  ut  iis  facilioribus  possint  uti:  sic  homi¬ 
nes  secundis  rebus  effrenatos  sibique  praefidentes  tam- 
quam  in  gyrum  rationis  et  doctrinae  duci  oportere,  ut 
perspicerent  rerum  humanarum  imbecillitatem  varietci- 
lemque  forlunae.  91.  Atque  etiam  in  secundissimis 
rebus  maxime  est  utenduin  consilio  amicorum,  iisque 
maior  etiam,  quam  ante,  tribuenda  auctoritas.  Iis- 
demque  temporibus  cavendum  est,  ne  assentatoribus 
patefaciamus  aures ,  nec  adulari  nos  sinamus :  in  quo 
falli  facile  est.  Tales  enim  nos  esse  putamus,  ut  iure 
laudemur.  Ex  quo  nascuntur  innumerabilia  peccata ; 
quum  homines  inflati  opinionibus  turpiter  irridentur, 
et  in  maximis  versantur  erroribus.  Sed  haec  quidem 
hactenus. 

92.  Illud  autem  sic  est  iudicandum,  maximas  geri 
res  et  maximi  animi  ab  iis,  qui  respublicas  regant, 

quod  earum  administratio  latissinfie  pateat  ad  pluri- 
mosque  pertineat:  esse  autera  magni  animi  et  fuisse 
multos  etiam  in  vita  otiosa ,  qui  aut  investigarent  aut 
conarentur  magna  quaedam,  seseque  suarum  rerum 
finibus  continerent,  aut  interiecti  inter  philosophos  et 
eos,  qui  rempublicam  administrarent,  delectarentur 
re  sua  familiari,  non  earn  quidem  omni  ratione  exag¬ 
gerates,  neque  excludentes  ab  eius  usu  suos;  potius- 
que  et  amicis  impertientes  et  reipublicae,  si  quando 
usus  esset.  Quae  primum  bene  parta  sit,  nullo  neque 
turpi  quaestu  neque  odioso;  turn  quam  plurimis,  mo- 
do  dignis,  se  utilem  praebeat:  deinde  augeatur  ratio¬ 
ne,  diligentia,  parsimonia,  nec  libidini  potius  luxu- 
riaeque,  quam  liberalitati  et  beneficientiae  pateat. 
Haec  praescripta  servantem  licet  magnifice,  graviter 
animoseque  vivere ,  atque  etiam  simpliciter,  fideliter 
vitaeque  hominum  amice. 

XXVII.  93.  Sequitur,  ut  de  una  reliqua  parte  ho- 
nestatis  dicendum  sit,  in  qua  verecundia,  et  quasi  qui- 
dam  ornatus  vitae ,  temperantia  et  modestia  omnisque 
sedalio  perturbationum  animi,  et  rerum  modus  cernitur. 
Hoc  loco  continetur  id ,  quod  dici  Latine  decorum  po¬ 
test:  Graece  enim  nginov  dicitur.  Huius  vis  ea  est, 
ut  ab  honesto  non  queat  separari.  94.  Nam  et,  quod 
decet,  honestum  est:  et,  quod  honestum  est,  decet. 
Qualis  autem  differentia  sithonesti  et  decori,  facilius 
intelligi,  quam  explanari  potest.  Quidquid  est  enim, 
quod  deceat,  id  turn  apparet,  quum  antegressa  est  ho- 
nestas.  Itaque  non  solum  in  hac  parte  honestatis,  de 
qua  hoc  loco  disserendum  est,  sed  etiam  in  tribus  su- 
perioribus,  quid  deceat,  apparet.  Nam  et  ratione  uti 
atque  oratione  prudenter,  et  agere,  quod  agas ,  consi¬ 
derate,  omnique  in  re,  quid  sit  veri,  videre  ettueri  de¬ 
cet:  contraque  falli,  errare,  labi,  decipi  tam  dedecet, 
quam  delirare  et  mente  esse  captum :  et  iusta  omnia 
decora  sunt;  iniusta  contra,  ut  turpia,  sic  indecora. 
Similis  est  ratio  fortitudinis.  Quod  enim  viriliter 
animoque  magno  fit,  id  dignum  viro  et  decorum  vide- 
tur :  quod  contra,  id,  ut  turpe,  sic  indecorum.  93.  Qua- 
re  pertinet  quidem  ad  omnem  bonestatem  hoc ,  quod 
dico,  decorum ;  et  ita  pertinet,  ut  non  recondita  quadam 
ratione  cernatur,  sed  sit  in  promptu.  Est  enim  quid- 
dam,  idque  intelligitur  in  omni  virtute,  quod  deceat: 
quod  cogitatione  magis  a  virtute  potest,  quam  re  se¬ 
parari.  Ut  venustas  et  pulchritudo  corporis  secerni 
non  potest  a  vaietudine:  sic  hoc,  de  quo  loquimur, 
decorum,  totum  illud  quidem  est  cum  virtute  confu- 
sum,  sed  mente  et  cogitatione  distinguitur.  96.  Est 
autem  eius  descriptio  duplex.  Nam  et  generale  quod- 
dam  decorum  intelligimus,  quod  in  omni  honestate 
versatur,  et  aliud  huic  subiectum,  quod  pertinet  ad 
singulas  partes  honestatis.  Atque  illud  superius  sic 
fere  definiri  solet:  Decorum  id  esse,  quod  consenla- 
neum  sit  hominis  excellentiae  in  eo,  in  quo  natura  eius  a 
reliquis  animantibus  differat.  Quae  autem  pars  sub- 
iecta  generi  est,  earn  sic  definiunt,  ut  id  decorum  ve- 
lintesse,  quod  ita  naturae  consentaneum  sit,  ut  in  eo 
moderalio  et  temperantia  apparent  cum  specie  quadam 
liberali.  XXVIII.  97.  Haec  ita  intelligi,  possumus 
existimare  ex  eo  decoro,  quod  poetae  sequuntur:  de 
quo  alio  loco  plura  dici  solent.  Sed  turn  servare  illud 
poetas,  quod  deceat,  dicimus,  quum  id,  quod  quaque 
persona  dignum  est,  et  fit  et  dicitur.  Ut,  si  Aeacus 
aut  Minos  diceret, 

'Oderint,  dum  metuant: - aut, 

- natis  sepulcro  ipse  est  parens: 

indecorum  videretur,  quod  eos  fuisse  iustos  accepi- 


mus:  at,  Atreo  dicente,  plausus  excitantur:  est  enim 
digna  persona  oratio.  Sed  poetae,  quid  quemque  de¬ 
ceat,  ex  persona  iudicabunt.  Nobis  autem  personam 
imposuit  ipsa  natura,  magna  cum  excellentia  prae- 
stantiaque  animantium  reliquarum.  98.  Quocirca 
poetae  in  magna  varietate  personarum,  etiam  vitiosis 
quid  conveniat  et  quid  deceat,  videbunt;  nobis  autem 
quum  a  natura  constantiae,  moderationis ,  temperan- 
tiae,  verecundiae  partes  datae  sint,  quumque  eadem 
natura  doceat,  non  negligere ,  quemadmodum  nos  ad- 
versus  homines  geramus;  efficitur,  utet  illud,  quod 
ad  omnem  honestatem  pertinet,  decorum,  quam  late 
fusum  sit,  appareat;  et  hoc,  quod  spectatur  in  uno 
quoque  genere  virtutis.  Ut  enim  pulchritudo  corpo¬ 
ris  apta  compositione  membrorum  movet  oculoset  de- 
lectat  hoc  ipso ,  quod  inter  se  omnes  partes  cum  quo- 
dam  lepore  consentiunt:  sic  hoc  decorum,  quod  elucet 
in  vita,  movet  approbationem  eorum,  quibuscum  vi- 
vitur,  ordine  et  constantia  et  moderatione  dictorum 
omnium  atque  factorum.  99.  Adhibenda  est  igitur 
quaedam  reverentia  adversus  homines ,  et  optimi  cu- 
iusque  et  reliquorum.  Nam  negligere,  quid  de  se 
quisque  sentiat,  non  solum  arrogantis  est,  sed  [etiam] 
omnino  dissoluti.  Est  autem  quod  differat  in  homi¬ 
num  ratione  habenda  inter  iustitiam  et  verecundiam. 
Iustitiae  partes  sunt,  non  violare  homines :  verecun¬ 
diae,  non  offendere:  in  quo  maxime  perspicitur  vis 
decori.  His  igitur  expositis,  quale  sit  id,  quod  dece- 
re  dicimus,  intellectual  puto. 

100.  Officium  autem,  quod  ab  eo  ducitur,  banc 
primum  habet  viam,  quae  deducit  ad  convenientiam 
conservationerrique  naturae.  Quam  si  sequemur  du- 
cem,  numquam  aberrabimus,  assequemurque  et  id, 
quod  acutum  et  perspicax  natura  est,  et  id,  quod  ad 
hominum  consociationem  accommodatum,  et  id,  quod 
vehemens  atque  forte.  Sed  maxima  vis  decori  in  hac 
inest  parte,  de  qua  disputamus.  Neque  enim  solum 
corporis,  qui  ad  naturam  apti  sunt,  sed  multo  etiam 
magis  animi  motus  probandi,qui  item  ad  naturam  ac- 
commodati  sunt.  101.  Duplex  est  enim  vis  animo- 
rum  atque  natura:  una  pars  in  appetitu  posita  est, 
quae  est  ogpi j  Graece ,  quae  hominem  hue  et  ill uc  ra- 
pit:  altera  in  ratione,  quae  docet  et  explanat,  quid  fa¬ 
ciendum  fugiendumve  sit.  Ita  fit,  ut  ratio  praesit, 
appetitus  obtemperet.  XXIX.  Omnis  autem  ratio 
vacare  debet  temeritate  et  negligentia ,  nec  vero  agere 
quidquam,  cuius  non  possit  caussam  probabilem  red- 
dere.  102.  Haec  est  enim  fere  descriptio  officii.  Ef- 
ficiendum  autem  est,  ut  appetitus  rationi  obediant, 
eamque  neque  praecurrant,  nec  propter  pigritiam  aut 
ignaviam  deserant,  sintque  tranquilli  atque  omni  per- 
turbatione  animi  careant.  Ex  quo  elucebit  omnis 
constantia  omnisque  moderatio.  Nam  qui  appetitus 
longius  evagantur  et  tamquam  exsultantes  sive  cu- 
piendo  sive  fugiendo  non  satis  a  ratione  retinentur,  hi 
sine  dubio  finem  et  rnodum  transeunt.  Relinquunt 
enim  et  abiiciunt  obedientiam  nec  rationi  parent ,  cui 
sunt  subiecti  lege  naturae :  a  quibus  non  modo  animi 
perturbantur ,  sed  etiam  corpora.  Licet  ora  ipsa  cer- 
nere  iratorum  aut  eorum,  qui  aut  libidine  aliqua  aut 
metu  commoti  sunt,  aut  voluptate  nimia  gestiunt: 
quorum  omnium  vultus,  voces,  motus  statusque  mu- 
tantur.  103.  Ex  quibus  illud  intelligitur,  (ut  ad  officii 
formam  revertamur,)  appetitus  omnes  contrahendos 
sedandosque  esse  excitandamque  animadversionemet 
diligentiam,  ut  ne  quid  temere  ac  fortuitu,  inconside¬ 
rate  negligenterque  agamus.  Neque  enim  ita  gene- 

rati  a  nalura  sumus,  ut  ad  ludum  et  iocum  facti  esse 
videamur ,  ad  severitateni  potius ,  et  ad  quaedara  stu- 
dia  graviora  atque  maiora.  Ludo  autem  et  ioco  uti 
ilio  quidem  licet;  sed  sicut  somno  etquietibusceteris, 
turn,  quum  gravibus  seriisque  rebus  satisfecerimus. 
Ipsumque  genus  iocandi  non  profusum  nec  immode- 
stum,  sed  ingenuum  et  facetum  esse  debet.  Ut  enim 
pueris  non  ornnern  ludendi  licentiam  damns,  sedeam, 
quae  ab  honestis  actionibus  non  sit  aliena:  sic  in  ipso 
ioco  aliquod  probi  ingenii  lumen  eluceat.  404.  Du¬ 
plex  est  omnino  iocandi  genus :  unum  illiberale ,  pe- 
tulans,  flagitiosum,  obscenum;  alterum  elegans,  ur- 
banum,  ingeniosum,  facetum.  Quogenere  non  modo 
Plautus  noster  et  Atticorum  antiqua  comoedia,  sed 
etiam  philosophorum  Socraticorum  libri  referti  sunt; 
multaque  multorum  facete  dicta:  ut  ea,  quae  a  sene 
Catone  collecta  sunt,  quae  vocant  anocp&s'y/j.aTcc .  Fa- 
cilis  est  igitur  distinctio  ingenui  et  illiberalis  ioci.  Al¬ 
ter  est,  si  tempore  fit,  remisso  homine  dignus ;  alter  ne 
libero  quidem,  si  rerum  turpitudini  adhibetur  verbo- 
rum  obscenitas.  Ludendi  est  etiam  quidam  modus 
retinendus,  ut  ne  nimis  omnia  profundamus,  elatique 
voluptate  in  aliquam  turpitudinem  delabamur.  Sup- 
peditant  autem  et  campus  noster  et  studia  venandi  ho- 
nesta  exempla  ludendi. 

XXX.  405.  Sed  pertinet  ad  omnem  officii  quae- 
stionem,  semper  in  promptu  habere,  quantum  natura 
hominis  pecudibus  reliquisque  belluis  antecedat.  11- 
lae  nihil  sentiunt,  nisi  voluptatem,  ad  eamque  ferun- 
tur  omni  impetu;  hominis  autem  mens  discendo  ali- 
tur  et  cogitando,  semper  aliquid  aut  anquirit  aut  agit, 
videndique  et  audiendi  delectatione  ducitur.  Quin 
etiam,  si  quis  est  paullo  ad  voluptates  propensior,  mo¬ 
do  ne  sit  ex  pecudum  genere ,  (sunt  enim  quidam  ho¬ 
mines  non  re,  sed  nomine :)  sed  si  quis  est  paullo  ere- 
ctior,  quamvis  voluptate  capiatur,  occultat  et  dissimu- 
lat  appetitum  voluptatis  propter  verecundiam.  406. 
Ex  quo  intel ligitur  corporis  voluptatem  non  satis  esse 
dignam  hominis  praestantia,  eamque  contemni  et  reii— 
ci  oportere:  sin  sit  quispiam,  qui  aliquid  tribuat  vo- 
luptati,  diligenter  ei  tenendum  esse  eius  fruendaemo- 
dum.  Itaque  victus  cultusque  corporis  ad  valetudi- 
nem  referatur  et  ad  vires,  non  ad  voluptatem.  Atque 
etiam  ,  si  considerare  volemus ,  quae  sit  in  natura  ho¬ 
minis  excellentia  et  dignitas,  intelligemus,  quam  sit 
turpe,  diftluere  luxuria ,  et  delicate  ac  molliter  vi- 
vere;  quamque  honestum,  parce,  continenter,  se¬ 
vere,  sobrie. 

407.  Intelligendum  est  etiam,  duabus  quasi  nos  a 
natura  indutos  esse  personis,  quarum  una  communis 
est  ex  eo,  quod  omnes  participes  sumus  rationis, 
praestantiaeque  eius,  qua  antecellimus  bestiis,  a  qua 
omne  honestum  decorumque  trahitur  et  ex  qua  ra¬ 
tio  inveniendi  officii  exquiritur:  altera  autem,  quae 
proprie  singulis  est  tributa.  Ut  enim  in  corporibus 
magnae  dissimilitudines  sunt:  (alios  videmus  velo- 
citate  ad  cursum,  alios  viribus  ad  Iuctandum  va- 
Iere;  itemque  in  formis  aliis  dignitatem  inesse,  aliis 
venustatem:)  sic  in  animis  exsistunt  maiores  etiam 
varietates.  408.  Erat  in  L.  Crasso,  in  L.  Philippo 
multus  lepos;  maior  etiam,  magisque  de  industria, 
in  C.  Caesare,  L.  F.  At  iisdem  temporibus  in  M. 
Scauro  et  in  M.  Druso  adolescente  singularis  severi- 
tas;  in  C.  Laelio  multa  hilaritas ;  in  eius  familiari 
Scipione  ambitio  maior,  vita  tristior.  De  Graecis 
autem,  dulcem  et  facetum,  festiviquesermonis,  atque 
in  omni  oratione  simulatorem ,  quern  efycom  Graeci 


nominaverunt,  Socratem  accepimus:  contra  Pvtha- 
goram  et  Periclem  summam  auctoritatem  consecu- 
tos  sine  ulla  hilaritate.  Callidum  Hannibalem  ex 
Poenorum ,  ex  nostris  ducibus  Q.  Maximum  accepi¬ 
mus  facile  celare,  tacere,  dissimulare,  insidiari, 
praecipere  hostium  consilia.  In  quo  genere  Graeci 
Themistoclem  et  Pheraeum  Iasonem  ceteris  antepo- 
nunt:  in  primisque  versutum  et  callidum  factum  So- 
Ionis,  qui,  quo  et  tutior  vita  eius  esset,  etplusali- 
quando  reipublicae  prodesset,  furere  se  simulavit. 
409.  Sunt  his  alii  multum  dispares,  simplices  et  aper- 
ti,  qui  nihil  ex  occulto,  nihil  insidiis  agendum  pu- 
tant,  veritatis  cultores,  fraudis  inimici;  itemque  alii, 
qui  quidvis  perpetiantur ,  cuivis  deserviant,  dum, 
quod  velint,  consequantur:  ut  Sullam  et  M.  Crassum 
videbamus.  Quo  in  genere  versutissimum  et  patien- 
tissimum  Lacedaemonium  Lysandrum  accepimus: 
contraque  Callicratidam ,  qui  praefectus  classis  pro- 
ximus  post  Lysandrum  fuit:  itemque  in  sermonibus 
alium,  quamvis  praepotens  sit,  efficere,  ut  unus  de 
multis  esse  videatur.  Quod  in  Catulo,  et  in  patre  et 
in  filio,  idemque  in  Q.  Mucio  Mancia  vidimus.  Au- 
divi  ex  maioribus  natu  hoc  idem  fuisse  in  P.  Scipio¬ 
ne  Nasica:  contraque  patrem  eius,  ilium,  qui  Ti. 
Gracchi  conatus  perditos  vindicavit,  nullam  comita- 
tem  habuisse  sermonis;  ne  Xenocratem  quidem, 
severissimum  philosophorum  ,  ob  eamque  rem  ipsam 
magnum  et  clarum  fuisse.  Innumerabiles  aliae  dis¬ 
similitudines  sunt  naturae  morumque,  minime  tamen 
vituperandorum.  XXXI.  4  40.  Admodum  autem  te- 
nenda  sunt  sua  cuique,  non  vitiosa,  sed  tamen  pro¬ 
pria,  quo  facilius  decorum  illud,  quod  quaerimus,  re- 
tineatur.  Sic  enim  est  faciendum,  ut  contra  univer- 
sam  naturam  nihil  contendamus;  ea  tamen  conserva- 
ta,  propriam  naturam  sequamur;  ut,  etiam  si  sint 
alia  graviora  atque  meliora,  tamen  nos  studia  nostra 
nostrae  naturae  regula  metiamur.  Neque  enim  atti- 
net  repugnare  naturae,  nec  quidquam  sequi,  quou 
assequi  non  queas.  Ex  quo  magis  emergit,  quale  sit 
decorum  illud,  ideo,  quia  nihil  decet  invita  Minerva, 
ut  aiunt,  id  est,  adversante  et  repugnante  natura. 

4  4  4  .  Omnino  si  quidquam  est  decorum,  nihil  est  pro- 
fecto  magis,  quam  aequabilitas  universae  vitae,  turn 
singularum  actionum;  quam  conservare  non  possis, 
si  aliorum  naturam  imitans  omittas  tuam.  Utenim 
sermone  eo  debemus  uti,  qui  notus  est  nobis,  ne,  ut 
quidam  Graeca  verba  inculcantes,  iure  optimo  ridea- 
mur:  sic  in  actiones  omnemque  vitam  nullam  dis- 
crepantiam  conferre  debemus.  4  42.  Atque  haec  dif¬ 
ferentia  naturarum  tantam  habet  vim,  ut  nonnum- 
quam  mortem  sibi  ipse  consciscere  aliquis  debeat, 
alius  in  eadem  caussa  non  debeat.  Num  enim  alia  in 
caussa  M.  Cato  fuit,  alia  ceteri,  qui  se  in  Africa  Cae- 
sari  tradiderunt?  Atqui  ceteris  forsitan  vitio  datum 
esset,  si  se  interemissent,  propterea  quod  lenior  eo- 
rum  vita,  et  mores  fuerant  faciliores:  Catoni  au¬ 
tem  quum  incredibilem  tribuisset  natura  gravitatem, 
eamque  ipse  perpetua  constantia  roborasset,  semper- 
que  in  proposito  susceptoque  consilio  permansisset, 
moriundum  potius,  quam  tyranni  vultus  aspicien- 
dus  fuit.  4  43.  Quam  multa  passus  est  Ulixes  in  illo 
errore  diuturno,  quum  et  mulieribus,  (si  Circe  et  Ca¬ 
lypso  mulieres  appellandae  sunt,)  inserviret  et  in 
omni  sermone  omnibus  afiabilem  se  essevellet!  Do- 
mi  vero  etiam  contumelias  servorum  ancillarumque 
pertulit,  ut  ad  id  aliquando,  quod  cupiebat,  perveni- 
ret.  AtAiax,  quo  animo  traditur ,  millies  oppetere 

mortem,  quam  ilia  perpeti  maluisset.  Quae  contem- 
plantes  expendere  oportebit,  quid  quisque  liabeat 
sui,  eaque  moderari,  nec  velle  experiri,  quam  se  alie— 
na  deceant.  Id  enim  maxime  quemque  decet,  quod 
est  cuiusque  maxime  suura.  114.  Suum  quisque  igi- 
tur  noscat  ingenium  ,  acremque  se  et  bonorum  et  vi- 
tiorum  suorum  iudicem  praebeat:  ne  scenici  plus, 
quam  nos,  videantur  habere  prudentiae.  Illi  enim 
non  optimas,  sed  sibi  accommodatissimas  fabulas 
eligunt:  qui  voce  freti  sunt,  Epigonos  Medumque; 
qui  gestu ,  Menalippam,  Clytaemnestram ;  semper 
Rupilius,  quern  ego  memini,  Antiopam:  non  saepe 
Aesopus  Aiacem.  Ergo  histrio  hoc  videbit  in  scena, 
non  videbit  sapiens  vir  in  vita?  Ad  quas  igitur  res 
aptissimi  erimus,  in  iis  potissimum  elaborabimus. 
Sin  aliquando  necessitas  nos  ad  ea  detruserit,  quae 
nostri  ingenii  non  erunt;  omnis  adhibenda  erit  cura, 
meditatio,  diligentia,  ut  ea,  si  non  decore,  at  quam 
minime  indecore  facere  possimus.  Nec  tarn  est  eni- 
tendum,  ut  bona,  quae  nobis  data  non  sint,  sequamur, 
quam  ut  vitia  fugiamus.  XXXII.  1 15.  Ac  duabus  iis 
personis,  quas  supra  dixi,  tertia  adiungitur,  quamca- 
sus  aliqui  aut  tempus  imponit:  quarta  etiam,  quam 
nobismetipsi  iudicio  nostro  accommodamus.  Nam 
regna,  imperia,  nobilitates,  honores,  divitiae,  opes, 
eaque,  quae  sunt  his  contraria,  in  casu  sita,  tempori- 
bus  gubernantur.  Ipsi  autem  gerere  quam  personam 
velimus,  a  nostra  voluntate  proficiscitur.  Itaque  se 
alii  ad  philosophiam ,  alii  ad  ius  civile,  alii  ad  elo- 
quentiam  applicant:  ipsarumque  virtutum  in  alia 
alius  mavult  excellere.  116.  Quorum  vero  patres  aut 
maiores  aliqua  gloria  praestiterunt,  ii  student  ple- 
rumque  eodem  in  genere  laudis  excellere:  ut  Q.  Mu- 
cius,  P.  F.,  in  hire  civili;  Paulli  filius  Africanus  in 
re  militari.  Quidam  autem  ad  eas  laudes,  quas  a  pa- 
tribus  acceperunt,addunt  aliquam  suam :  ut  hie  idem 
Africanus  eloquentia  cumulavit  bellicam  gloriam: 
quod  idem  fecit  Timotheus,  Cononis  filius,  qui,  quum 
belli  laude  non  inferior  fuisset,  quam  pater,  ad  earn 
laudem  doctrinae  et  ingenii  gloriam  adiecit.  Fit 
autem  interdum,  ut  nonnulli,  omissa  imitatione  ma- 
iorum,  suum  quoddam  institutum  consequantur :  ma- 
ximeque  in  eo  plerumque  elaborant  ii,  qui  magna  si¬ 
bi  proponunt,  obscuris  orti  maioribus.  117.  Haec 
igitur  omnia,  quum  quaerimus  quid  deceat,  comple- 
cti  animo  et  cogitatione  debemus.  In  primis  autem 
constituendum  est,  quos  nos  et  quales  esse  velimus, 
et  in  quo  genere  vitae:  quae  deliberatio  est  omnium 
difficillima.  Ineunte  enim  adolescentia ,  quum  est 
maxima  imbeciliitas  consilii,  turn  id  sibi  quisque  ge¬ 
nus  aetatis  degendae  constituit,  quod  maxime  ada- 
mavit.  Itaque  ante  implicatur  aliquo  certo  genere 
cursuque  vivendi,  quam  potuit,  quod  optimum  esset, 
iudicare.  118.  Nam  quod  llerculem  Prodicium  di- 
cunt,  ut  est  apudXenophontem,  quum  primum  pube- 
sceret, — quod  tempus  a  natura  ad  deligendum,  quam 
quisque  viam  vivendi  sit  ingressurus,  datum  est,  — 
exisse  in  solitudinem,  atque  ibi  sedentem,  diu  secum 
multumquedubitasse,quum  duas  cerneret  vias,unam 
Yoluptatis,  alteram  Virtutis,  utram  ingredi  melius  es¬ 
set:  hoc  llerculi ,  Jovis  satu  edito,  potuit  fortasse  con- 
tingere;  nobis  non  item  ,  quiimitamur,  quos  cuique 
visum  est,  atque  ad  eorum  studia  institutaque  impel- 
limur;  plerumque  autem  parentium  praeceptis  itnbu- 
ti,  ad  eorum  consuetudinem  moremque  deducimur. 
Alii  multitudinis  iudicio  ferunturquaeque  maiori  par¬ 
ti  pulcherrima  videntur,  ea  maxime  exoptant:  non- 

nulli  tamen  sive  felicitate  quadam,  sive  bonitate  na¬ 
turae,  sive  parentium  disciplina  rectam  vitae  secuti 
sunt  viam.  XXXIII.  119.  Illud  autem  maxime  ra- 
rum  genus  est  eorum ,  qui  aut  excellentis  ingenii  ma- 
gnitudine,  aut  praeclara  eruditione  atque  doctrina, 
aut  utraque  re  ornati,  spatium  deliberandi  habuerunt, 
quern  potissimum  vitae  cursum  sequi  vellent:  qua  in 
deliberatione  ad  suam  cuiusque  naturam  consilium 
est  omne  revocandum.  Nam  quum  in  omnibus,  quae 
aguntur  ex  eo  modo,  quo  quisque  natus  est,  ut  supra 
dictum  est,  quid  deceat,  exquirimus;  turn  in  tota  vita 
constituenda  multo  est  ei  rei  cura  maior  adhibenda, 
ut  constare  in  perpetuitate  vitae  possimus  nobis- 
metipsis,  nec  in  ullo  officio  claudicare.  120.  Ad 
banc  autem  rationem  quoniam  maximam  vim  natura 
habet,  fortuna  proximam;  utriusque  omnino  habenda 
ratio  est  in  deligendo  genere  vitae,  sed  naturae magis : 
multo  enim  et  firmior  est  et  constantior,  ut  fortuna 
nonnumquam  ipsa,  mortalis  cum  immortali  natura 
pugnare  videatur.  Qui  igitur  ad  naturae  suae  non 
vitiosae  genus  consilium  vivendi  omne  contulerit,  is 
constantiam  teneat.  Id  enim  maxime  decet:  nisi  forte 
seintellexerit  errasse  in  deligendo  genere  vitae.  Quod 
si  accident  (potest  autem  accidere),  facienda  morum 
institutorumque  mutatio  est.  Earn  mutationem,  si 
tempora  adiuvabunt,  facilius  commodiusque  facie- 
mus  :  sin  minus, sensim  erit  pedelentimque  facienda: 
ut  amicitias,  quae  minus  delectent,  et  minus  proben- 
tur,  magis  decere  censent  sapientes  sensim  dissuere, 
quam  repente  praecidere.  121.  Commutato  autem 
genere  vitae,  omni  ratione  curandum  est,  ut  id  bono 
consilio  fecisse  videamur.  Sed  quoniam  paullo  ante 
dictum  est,  imitandos  esse  maiores:  primum  illud  ex- 
ceptum  sit,  ne  vitia  sint  imitanda :  deinde,  si  natura 
non  feret,  ut  quaedam  imitari  possit,  —  ut  superioris 
filius  Africani,  qui  hune  Paullo  natum  adoptavit,  pro¬ 
pter  infirmitatem  valetudinis  non  tarn  potuit  patris  si- 
milis  esse,  quam  ille  fuerat  sui:  —  si  igitur  non  pote¬ 
nt  sive  caussas  defensitare,  sive  populumconcionibus 
tenere,  sive  bella  gerere;  ilia  tamen praestaredebebit, 
quae  erunt  in  ipsius  potestate,  iustitiam,  fidem  ,  libe— 
ralitatem,  modestiam,  temperantiam ,  quo  minus  ab 
eo.id,  quod  desit,  requiratur.  Optima  autem  beredi- 
tas  a  patribus  traditur  liberis,  omnique  patrimonio 
praestantior ,  gloria  virtutis  rerumque  gestarum :  cui 
dedecori  esse,  nefas  et  impium  iudicandum  est. 

XXXIY.  122.  Et  quoniam  officia  non  eadem  dis- 
paribus  aetatibus  tribuuntur ,  aliaque  sunt  iuvenum, 
alia  seniorum;  aliquid  etiam  de  hac  distinctione  di- 
cendurti  est.  Est  igitur  adolescentis,  maiores  natu  ve- 
reri,  exque  iis  deligere  optimos  etprobatissimos,  quo¬ 
rum  consilio  atque  auctoritate  nitatur:  ineuntis  enim 
aetatis  inscitia  senum  constituendaetregendapruden- 
tia  est.  Maxime  autem  haec  aetas  a  libidinibus  ar- 
cenda  est  exercendaque  in  labore  patientiaque  et  ani- 
mi  et  corporis,  ut  eorum  et  in  bellicis  et  in  civilibus 
officiis  vigeat  industria.  Atque  etiam,  quum  relaxare 
animos  et  dare  se  iucunditati  volent,  caveant  intem- 
perantiam,  meminerint  verecundiae,  quod  erit  faci¬ 
lius,  si  in  eiusmodi  quidem  rebus  maiores  natu  velint 
interesse.  123.  Senibus  autem  labores  corporis  mi- 
nuendi,  exercitationes  animi  etiam  augendae  viden¬ 
tur:  danda  vero  opera,  ut  et  amicos  et  iuventutem  et 
maxime  rempublicam  consilio  et  prudentia  quamplu- 
rimum  adiuvent.  Nihil  autem  magis  cavendum  est 
senectuti,  quam  ne  languori  se  desidiaeque  dedat. 
Luxuria  vero  quum  omni  aetati  turpis,  turn  senectuti 

foedissima  est.  Sin  autem  etiam  libidinum  intempe- 
rantia  accesserit,  duplex  malum  est,  cjuod  et  ipsa  se- 
nectus  dedecus  concipit,  et  facit  adolescentium  impu- 
dentiorem  intemperantiam.  124.  Ac  ne  illud  quidem 
alienum  est  de  magistratuum ,  de  privatorum  civium, 
de  peiegrinorum  olficiis  dicere.  Est  igitur  proprium 
munus  magistratus  intelligere,  se  gerere  personam 
civitatis,  debereque  eius  dignitatem  et  decus  sustine- 
re,  servare  leges,  iura  describere,  ea  fidei  suae  com- 
missa  meminisse.  Privatum  autem  oportet  aequo  et 
pari  cum  civibus  iure  vivere,  neque  submissumetab- 
iectum,  neque  se  eflerentem;  turn  in  republica  ea  vel- 
le,  quae  tranquilla  et  honestasint:  talem  enimsole- 
mus  et  sentire  bonum  civem  et  dicere.  125.  Percri- 
ni  autem  atque  incolae  officium  est  nihil  praetersifum 
negotium  agere ,  nihil  de  alio anquirere,  minimeque 
in  aliena  esse  republica  curiosum.  Ita  fere  officia  re- 
perientur,  qpum  quaeretur,  quid  deceat,  et  quid 
aptum  sit  personis,  temporibus,  aetatibus.  Nihil  est 
autem,  quod  tam  deceat,  quam  in  omni  re  gerenda 
consilioque  capiendo  servare  constantiam. 

XXXV.  126.  Sed  quoniam  decorum  illud  in  omni¬ 
bus  factis,  dictis,  in  corporis  denique  motu  et  statu 
cernitur,  idque  positum  est  in  tribus  rebus ,  formosi- 
tate,  ordine,  ornatu  ad  actionem  apto;  difficilibus  ad 
eloquendum ;  sed  satis  erit  intelligi ;  in  his  autem  tri¬ 
bus  continetur  cura  etiam  ilia ,  ut  probemur  iis,  qui- 
buscum,  apudquosque  vivamus:  his  quoque  de  rebus 
pauca  dicantur.  Principio  corporis  noslri  magnam 
natura  ipsa  videtur  habuisse  rationem:  quae  formam 
nostram  reliquamque  figuram,  in  qua  esset  species 
honesta,  earn  posuit  in  promptu;  quae  partes  autem 
corporis,  ad  naturae  necessitatem  datae,  aspectum 
essent  deformem  habiturae  atque  turpem,  eas  conte- 
xit  atque  abdidit.  127.  Hanc  naturae  tam  diligentem 
fabricam  imitata  est  hominum  verecundia.  Quae  enim 
natura  occultavit,  eadem  omnes,  qui  sana  mente  sunt, 
removent  ab  oculis;  ipsique  necessitati,  dantoperam, 
ut  quam  occultissime  pareant:  quarumque  partium 
corporis  usus  sunt  necessarii,  eas  neque  partes,  neque 
earum  usussuis  nominibusappellant ;  quodque  facere 
turpe  non  est,  modoocculte,  id  dicere  obscenum  est. 
Itaque  nec  actio  rerum  illarum  aperta  petulantia  va- 
cat,  nec  orationis  obscenitas.  128.  Nec  vero  audiendi 
sunt  Cynici,  aut  si  qui  fuerunt  Stoici  paene  Cynici, 
qui  reprehendunt  et  irrident,  quod  ea,  quae  re  turpia 
non  sint,  verbis  flagitiosa  ducamus:  ilia  autem,  quae 
turpia  sint,  nominibus  appellemus  suis.  Latrocinari, 
fraudare,  adulterare  re  turpe  est,  sed  dicitur  non  ob¬ 
scene:  liberis  dare  operam  re  honestum  est,  nomine 
obscenum:  pluraque  in  earn  sententiam  ab  eisdem 
contra  verecundiam  disputantur.  Nos  autem  natu- 
ramsequamur,  et  ab  omni,  quod  abhorret ab  oculo- 
rum  auriumque  approbatione,  fugiamus.  129.  Sta¬ 
tus,  incessus,  sessio,  accubitio,  vultus,  oculi,  manuum 
motus  teneant  illud  decorum.  Quibus  in  rebus  duo 
maxime  sunt  fugienda;  ne  quid  effeminatum  aut  mol- 
le,  et  ne  quid  durum  aut  rusticum  sit.  Nec  vero  hi- 
strionibus  oratoribusque  concedendum  est,  ut  iis  haec 
apta  sint,  nobis  dissoluta.  Scenicorum  quidem  mos 
tantam  habet  vetere  disciplina  verecundiam,  utinsce- 
nam  sine  subligaculo  prodeat  nemo.  Verentur  enim, 
ne,  si  quo  casu  evenerit,  ut  corporis  partes  quaedam 
aperiantur,  aspiciantur  non  decore.  Nostro  quidem 
more  cum  parentibus  puberes  filii,cum  soceris  generi 
non  lavantur.  Retinenda  est  igitur  huius  generis 
verecundia,  praesertim  natura  ipsa  magistra  etduce. 


XXXVI.  130.  Quum  autem  pulchritudinis  duo  genera 
sint,  quorum  in  altero  venustas  sit,  in  altero  dignitas; 
venustatem  muliebrem  ducere  debemus,  dignitatem 
virilem.  Ergo  et  a  forma  removeatur  omnis  viro  non 
dignus ornatus;  et  huic  simile  vitium  in  gestu  motuque 
caveatur.  Nam  et  palaestrici  motus  saepe  sunt  odio- 
siores,  ethistrionum  nonnulli  gestus  inepti  non  vacant 
offensione;  et  in  utroque  genere,  quae  sunt  recta  et 
simplicia,  laudantur.  Formae  autem  dignitas  coloris 
bonitate  tuenda  est,  color  exercitationibus  corporis. 
Adhibenda  est  praeterea  munditia  non  odiosa,  neque 
exquisita  nimis;  tantum  quae  fugiat  agrestemetinhu- 
manam  negligentiam.  Eadem  ratio  est  habenda  ve- 
stitus;  in  quo  (sicut  in  plerisque  rebus)  mediocritas 
optima  est.  131.  Cavendum  est  autem,  ne  aut  tardi- 
tatibus  utamur  in  ingressu  mollioribus,  ut  pomparum 
ferculis  similes  esse  videamur;  aut  in  festinationibus 
suscipiamus  nimias  celeritates;  quae  quum  hunt,  an- 
helitus  moventur,  vultus  mutantur,  ora  torquentur: 
ex  quibus  magna  significatio  fit,  non  adesse  constan¬ 
tiam.  Sed  multo  etiam  magis  elaborandum  est,  ne 
animi  motus  a  natura  recedant:  quod  assequemur,  si 
cavebimus,  ne  in  perturbationes  atque  exanimationes 
incidamus,  et  si  attentos  animos  ad  decoris  conserva- 
tionem  tenebimus.  132.  Motus  autem  animorum  du- 
Pjices  sunt,  alteri  cogitationis,  alteri  appetitus.  Co- 
gitatioin  vero  exquirendo  maxime  versatur:  appetitus 
impell it  ad  agendum.  Curandum  est  igitur,  ut  cogi- 
tatione  ad  res  quam  optimas  utamur,  appetitum  ra- 
tioni  obedientem  praebeamus.  XXXVII.  Et  quoniam 
magna  vis  orationis  est,  eaque  duplex;  altera  conten- 
tionis,  altera  sermonis :  contentio  disceptationibus  tri- 
buatur  iudiciorum,  concionum,  senatus,  sermo  in  cir- 
culis,  disputationibus ,  congressionibus  familiarium 
versetur,  sequatur  etiam  convivia.  Contentionis  prae- 
cepta  rhetorum  sunt,  nulla  sermon  is:  quamquamhaud 
scio .  an  possint  haec  quoque  esse.  Sed  discentium 
studiis  inveniuntur  magistri:  huic  autem  qui  stu- 
deant,  sunt  nulli;  rhetorum  turba  referta  omnia. 
Quamquam  quae  verborum  sententiarumque  praece- 
pta  sunt,  eadem  ad  sermonem  pertinebunt.  133.  Sed 
quum  orationis  indicem  vocem  habeamus,  in  voce 
autem  duo  sequamur ,  ut  clara  sit,  utsuavis,  utrum- 
que  omnino  a  natura  petendum  est;  verum  allerum 
exercitatio  augebit,  alterum  imitatio  presse  loquen- 
tium  et  Ieniter.  Nihil  fuit  in  Catulis,  ut  eos  exquisi- 
to  iudicio  putares  uti  litterarum:  —  quamquam  erant 
I itterati :  sed  et  alii  — :  hi  autem  optime  uti  lingua 
Latina  putabantur.  Sonus  erat  dulcis;  litterae  neque 
expressae  neque  oppressae,  ne  aut  obscurum  esset  aut 
jutidum;  sine  contentione  vox  nec  languens  nec  ca- 
nora.  Uberior  oratio  L.  Crassi,  nec  minus  faceta: 
sed  bene  loquendi  de  Catulis  opinio  non  minor.  Sale 
veroetfacetiisCaesar,  Catuli  patris  frater,  vicitomnes; 
ut  in  ipso  illo  forensi  genere  dicendi  contentionesalio- 
rum  sermone  vinceret.  In  omnibus  igitur  his  elabo¬ 
randum  est,  si  in  omni  re,  quid  deceat,  exquirimus. 
134.  Sit  ergo  hie  sermo,  in  quo  Socratici  maxime  ex- 
cellunt,lenis  minimeque  pertinax ;  insit  in  eo  lepos.  Nec 
vero,  tamquam  in  possessionem  suam  venerit,  exclu- 
dat  alios;  sed  quum  reliquis  in  rebus,  turn  in  sermone 
commtini  vicissitudincm  non  iniquam  putet.  Ac  vi- 
deat  in  primis,  quibus  de  rebus  loquatur:  si  seriis, 
severitatem  adhibeat;  si  iocosis,  leporem.  In  primis- 
que  provideat,  ne  sermo  vitium  aliquod  indicet  inesse 
inmoribus:  quod  maxime  turn  solet  evenire,  quum 
studiose  de  absentibus,  detrahendi  caussa,  aut  per  ri- 

diculum,  aut  severe,  maledice  contumelioseque  dici- 
tur.  135.  Habentur  autem  plerumque  sermones  aut 
de  domesticisnegotiis,  aut  de  republica,  aut  de  artium 
studiis  atque  doctrina.  Danda  igitur  opera  est,  ut, 
etiam  si  aberrare  ad  alia  coeperit,  ad  haec  revocetur 
oratio;  sed,  utcumque  aderunt:  neque  enim  omnes 
iisdem  de  rebus,  nec  omni  tempore ,  nec  similiter  de- 
lectamur.  Animadvertendum  est  etiam,  quatenus 
sermo  delectationem  habeat:  et,  ut  incipiendi  ratio 
fuerit,  ita  sit  desinendi  modus.  XXXVIII.  136.  Sed 
quomodo  in  omni  vita  rectissime  praecipitur ,  ut  per- 
turbationes  fugiamus,  id  est  motus  animi  nimios,  ra- 
tioni  non  obtemperantes,  sic  eiusmodi  motibus  sermo 
debet  vacare,  ne  aut  ira  exsistat,  aut  cupiditas  aliqua, 
aut  pigritia ,  aut  ignavia,  aut  tale  aliquid  appareat: 
maximeque  curandum  est,  ut  eos,  quibuscum  sermo- 
nem  conferemus,  et  vereri  et  diligere  videamur.  Ob- 
iurgationes  etiam  nonnumquam  incidunt  necessariae, 
in  quibus  utendum  est  fortasse  et  vocis  contentione 
maiore ,  et  verborum  gravitate  acriore ;  id  agendum 
etiam,  ut  ea  facere  videamur  irati.  Sed ,  ut  ad  uren- 
dum  et  secandum,  sic  et  ad  hoc  genus  castigandi  raro 
invitique  veniemus;  nec  umquam,  nisi  necessario,  si 
nulla  reperietur  alia  medicina:  sed  tamen  ira  procul 
absit,  cum  qua  nihil  recte  fieri,  nihil  considerate  po¬ 
test.  137.  Magnam  autem  partem*  dementi  castiga- 
tione  licet  uti,  gravitate  tamen  adiuncta ,  ut  et  severi- 
tas  adhibeatur  et  contumelia  repellatur.  Atque  etiam 
illud  ipsum,  quod  acerbitatis  habet  obiurgatio,  signi- 
ficandum  est,  ipsius  id  caussa,  qui  obiurgetur ,  esse 
susceptum.  Rectum  est  autem,  etiam  in  illis  conten- 
tionibus,  quae  cum  inimicissimis  fiunt,  etiam  si  nobis 
indigna  audiamus,  tamen  gravitatem  retinere,iracun- 
diam  repellere.  Quae  enim  cum  aliqua  perturbatione 
fiunt,  nec  constanter  fieri  possunt,  nec  iis,  qui  adsunt, 
probari.  Deforme  est  etiam,  de  se  ipsum  praedicare, 
falsa  praesertim ,  et  cum  irrisione  audientium  imitari 
militem  gloriosum.  XXXIX.  138.  Et  quoniam  omnia 
persequimur,  volumus  quidem  certe,  dicendum  est 
etiam ,  qualem  bominis  honorati  et  principis  clomum 
placeat  esse :  cuius  finis  est  usus,  ad  quern  accommo- 
danda  est  aedificandi  descriptio  et  tamen  adhibenda 
commoditatis  dignitatisque  diligentia.  Cn.  Octavio, 
qui  primus  ex  ilia  familia  consul  factus  est,  honori 
fuisse  accepimus,  quod  praeclaram  aedificasset  in  Pa- 
latio  et  plenam  dignitatis  domum:  quae  quum  vulgo 
viseretur,  suffragata  domino,  novo  homini,  ad  consu- 
latum  putabatur:  hanc  Scaurus  demolitus  accessio- 
nem  adiunxit  aedibus.  Itaque  ille  in  suam  domum 
consulatum  primus  attulit;  hie,  summi  et  clarissimi 
viri  filius,  in  domum  multiplicatam  non  repulsam  so¬ 
lum  retulit,  sed  ignominiam  et  calamitatem.  139. 
Ornanda  est  enim  dignitas  domo,  non  ex  domo  tota 
quaerenda :  nec  domo  dominus ,  sed  domino  domus 
honestanda  est:  et,  ut  in  ceteris  habenda  ratio  non  sui 
solum,  sed  etiam  aliorum,  sic  in  domo  clari  hominis, 
in  quam  et  hospites  multi  recipiendi,  et  admittenda 
hominum  cuiusque  modi  multitudo,  adhibenda  est cu- 
ra  laxitatis.  Aliter  ampla  domus  dedecori  saepe  do¬ 
mino  fit,  si  est  in  ea  solitudo;  et  maxime,  si  aliquan- 
do,  alio  domino ,  solita  est  frequentari.  Odiosum  est 
enim,  quum  a  praetereuntibus  dicitur: 

- o  domus  antiqua,  heu,  quam  dispart 

domindre  domino ! 

quod  quidem  his  temporibus  in  multis  licet  dicere. 
140.  Cavendum  est  autem,  praesertim  si  ipse  aedifi- 
ces,  ne  extra  modum  sumptu  et  magnificentia  pro- 


deas:  quo  in  genere  multum  mali  etiam  in  exemplo 
est.  Studiose  enim  plerique,  praesertim  in  hanc  par¬ 
tem,  facta  principum  imitantur,  ut  L.Luculli,  summi 
viri,  —  virtutem, quis?  atquam  multi villarummagni- 
ficentiam  imitati  sunt!  Quarum  quidem  certe  estadhi- 
bendus  modus,  ad  mediocritatemque  revocandus. 
Eademque  mediocritas  ad  omnem  usum  cultumque 
vitae  transferenda  est.  Sed  haec  hactenus.  141.  In 
omni  autem  actione  suscipienda  tria  sunt  tenenda: 
primum,  ut  appetitus  rationi  pareat  ,  quo  nihil  est  ad 
officia  conservanda  accommodatius :  deinde ,  ut  ani- 
madvertatur,  quanta illares  sit,  quam  efficerevelimus, 
ut  neve  maior ,  neve  minor  cura  et  opera  suscipiatur, 
quam  caussa  postulet.  Tertium  est,  ut  caveamus,  ut 
ea,  quae  pertinent  ad  liberalemspeciemet  dignitatem, 
moderata  sint.  Modus  autem  est  optimus,  decus 
ipsum  tenere,  de  quo  ante  diximus,  nec  progredi  lon- 
gius.  Horum  tamen  trium  praestantisswpum  est,  ap- 
petitum  obtemperare  rationi. 

XL.  142.  Deinceps  de  ordine  rerum  et  temporum 
opportunitate  dicendum  est.  Haec  autem  scientia 
continentur  ea ,  quam  Graeci  evia&av  nominant,  non 
hanc,  quam  interpretamur  modesliam;  quo  in  verbo 
modus  inest:  sed  ilia  est  bvt a$ia,  in  qua  intelligitur 
ordinis  conservatio.  Itaque,  ut  eamdem  nos  mode¬ 
sliam  appellemus,  sic  defmitur  a  Stoicis,  ut  modestia 
sit  scientia  rerum  earum,  quae  agentur  aut  dicentur,  lo¬ 
co  suo  collocandarum.  Ita  videtur  eadem  vis  ordinis 
et  collocationis  fore.  Nam  et  ordinem  sic  definiunt, 
composilionem  rerum  aptis  et  accommodatis  locis:  locum 
autem  actioms,  opportunitatem  temporis  esse  dicunt. 
Tempus  autem  actionis  opporlunum  Graece  evxcugla, 
Latine  appellatur  occasio.  Sic  fit,  ut  modestia  haec, 
quam  ita  interpretamur ,  ut  dixi ,  scientia  sit  opportu- 
nitcitis  idoneorum  ad  agendum  temporum.  143.  Sed 
potest  eadem  esse  prudentiae  definitio,  de  qua  princi- 
pio  diximus.  Hoc  autem  loco  de  moderatione  et  tem- 
perantia  et  earum  similibus  virtutibus  quaerimus. 
Itaque,  quae  erant  prudentiae  propria ,  suo  loco  dicta 
sunt:  quae  autem  harum  virtutum,  de  quibus  iamdiu 
loquimur,  quae  pertinent  ad  verecundiam  et  ad  eorum 
approbationem ,  quibuscum  vivimus,  nunc  dicenda 
sunt.  144.  Tabs  est  igitur  ordo  actionum  adhiben- 
dus,  ut,  quemadmodum  in  oratione  constanti ,  sic  in 
vita  omnia  sint  apta  inter  se  et  convenientia.  Turpe 
est  enim  valdeque  vitiosum ,  in  re  severa  convivii  di¬ 
cta  aut  delicatum  atiquem  inferre  sermonem.  Bene 
Pericles ,  quum  haberet  collegam  in  praetura  Sopho- 
clem  poetam,  hique  de  communi  officio  convenissent, 
et  casu  formosus  puer  praeteriret,  dixissetque  Sopho¬ 
cles:  »0  puerum  pulchrum,  PericleU  Atenimprae- 
torem,  Sophocle,  decet  non  solum  manus,  sed  etiam  oculos 
abstinentes  habere.  Atque  hoc  idem  Sophocles  si  in 
athletarum  probatione  dixisset,  iusta  reprehensione 
caruisset.  Tanta  vis  est  et  loci  et  temporis.  Ut  si 
qui,  quum  caussam  sit  acturus,  in  itinere  aut  in  am- 
bulatione  secum  ipse  meditetur  aut  si  quid  aliud  at- 
tentius  cogitet ,  non  reprehendatur :  at  hoc  idem  si  in 
convivio  faciat,  inhumanus  videatur,  inscitia  tempo¬ 
ris.  145.  Sed  ea,  quae  multum  ab  humanitate  discre¬ 
pant,  ut  si  quis  in  foro  cantet,  aut  si  qua  est  alia  ma- 
gna  perversitas,  facile  apparent,  nec  magno  opere  ad- 
monitionem  et  praecepta  desiderant.  Quae  autem 
parva  videntur  esse  delicta  neque  a  multis  intelligi 
possunt,  ab  iis  est  diligentius  declinandum.  Ut  in  fi- 
dibus  aut  tibiis,  quamvis  paullum  discrepent,  tamen 
id  a  sciente  animadverti  solet:  sic  videndum  est  invi- 

ta,  ne  forte  quid  discrepet;  vel  multo  etiam  raagis, 
quo  maior  et  melior  actionum,  quam  sonorum  con- 
centus  est.  XLI.  146.  Itaque,  ut  in  fidibus  musico- 
rum  aures  vel  minima  sentiunt:  sic  nos,  si  acres  ac 
diligentes  esse  volumus  animadversores  vitiorum, 
magna  saepe  intelligemus  ex  parvis.  Ex  oculorum 
obtutu ,  ex  superciliorum  aut  remissione  aut  contra- 
ctione,  ex  maestitia,  ex  hilaritate,  ex  risu,  ex  locuti- 
one,  ex  reticentia ,  ex  contentione  vocis  et  submissio- 
ne,  ex  ceteris  similibus,  facile  iudicabimus,  quid  eo- 
rum  apte  Hat,  quid  ab  officio  naturaque  discrepet. 
Quo  in  genere  non  est  incommodum,  quale  quidque 
eorum  sit,  ex  aliis  iudicare,  ut,  si  quid  dedeceat  in 
illis,  vitemus  ipsi.  Fitenim,  nescio  quo  modo,  ut 
magis  in  aliis  cernamus,  quam  in  nobismetipsis ,  si 
quid  delinquitur.  Itaque  facillime  corriguntur  in  di- 
scendo,  quorum  vitia  imitantur,  emendandi  caussa, 
magistri.  147.  Nec  vero  alienum  est,  ad  ea  eligenda, 
quae  dubitationem  afferunt,  adhibere  doctos  homines 
vel  etiam  usu  peritos,  et,  quid  his  de  quoque  officii 
genere  placeat,  exquirere.  Maior  enim  pars  eo  fere 
deferri  solet,  quo  a  natura  ipsa  deducitur.  In  quibus 
videndum  est,  non  modo,  quid  quisque  loquatur,  sed 
etiam,  quid  quisque  sentiat,  atque  etiam,  qua  de 
caussa  quisque  sentiat.  Ut  enim  pictores  et  ii,  qui 
signa  fabricantur,  et  vero  etiam  poetae,  suum  quisque 
opus  a  vulgo  considerari  vult,  ut,  si  quid  reprehen- 
sum  sit  a  pluribus,  id  corrigatur;  hique  et  secum  et 
cum  aliis,  quid  in  eo  peccatum  sit,  exquirunt:  sic 
aliorum  iudicio  permulta  nobis  et  facienda  et  non 
facienda,  et  mutanda  et  corrigenda  sunt.  148.  Quae 
vero  more  agentur  institutisque  civilibus,  de  iis  ni¬ 
hil  est  praecipiendum :  ilia  enim  ipsa  praecepta 
sunt:  nec  quemquam  hoc  errore  duci  oportet,  ut,  si 
quid  Socrates  aut  Aristippus  contra  morem  consue- 
tudinemque  civilem  fecerint  locutive  sint,  idem  sibi 
arbitretur  licere.  Magnis  illi  et  divinis  bonis  hanc 
licentiam  assequebantur.  Cynicorum  vero  ratio  tota 
est  eiicienda:  est  enim  inimica  verecundiae,  sine 
qua  nihil  rectum  esse  potest,  nihil  honestum.  149. 
Eos  autem ,  quorum  vita  perspecta  in  rebus  honestis 
atque  magnis  est,  bene  de  republica  sentientes  ac 
bene  meritos  aut  merentes,  sicut  aliquo  honore  aut 
imperio  affectos,  observare  et  colere  debemus;  tri- 
buere  etiam  multum  senectuti:  cedereiis,  qui  magi- 
stratum  habebunt:  habere  delectum  civis  et  peregri- 
ni:  in  ipsoque  peregrino,  privatimne  an  publice  ve- 
nerit;  ad  summam,  ne  agam  de  singulis,  communem 
totius  generis  hominum  conciliationem  et  consocia- 
tionem  colere,  tueri,  servare  debemus.  XLII.  150. 
lam  de  ariijiciis  et  quaestibus,  qui  liberales  habendi, 
qui  sordidi  sint,  haecfere  accepimus.  Primum  im- 
probantur  ii  quaestus,  qui  in  odia  hominum  incur- 
runt,  ut  portitorum ,  ut  feneratorum.  Uliberales  au¬ 
tem  et  sordidi  quaestus  mercenariorum  omnium, 
quorum  operae,  non  artes  emuntur.  Est  enim  in  il¬ 
lis  ipsa  merces  auctoramentum  servitutis.  Sordidi 
etiam  putandi,  qui  mercantur  a  mercatoribus,  quod 
statim  vendant.  Nihil  enim  proficiant,  nisi  admo- 
dum  mentiantur.  Nec  vero  est  quidquam  turpius  va- 
nitate.  Opificesque  omnes  in  sordida  arte  versantur: 
nec  enim  quidquam  ingenuum  habere  potest  officina. 
Minimeque  artes  eae  probandae,  quae  ministrae  sunt 
voluptatum, 

cetdrii,  limit,  coqui,  fartores,  piscatores, 
ut  ait  Terentius.  Adde  hue ,  si  placet ,  unguentarios, 
saltatores.  tolumque  ludum  talarium.  151.  Quibus 

autem  artibus  aut  prudentia  maior  inest,  aut  non 
mediocris  utilitas  quaeritur,  ut  medicina,  ut  archi- 
tectura,  ut  doctrina  rerum  honestarum,  eae  sunt  iis, 
quorum  ordini  conveniunt,  honestae.  Mercatura 
autem,  si  tenuis  est,  sordida  putanda  est:  sin  magna 
et  copiosa,  multa  undique  apportans,  multisque  sine 
vanitate  impertiens,  non  est  admodum  vituperanda: 
atque  etiam,  si  satiata  quaestu,  vel  contenta  potius, 
ut  saepe  ex  alto  in  portum ,  ex  ipso  portu  in  agros  se 
possessionesque  contulerit,  videtur  iure  optimo  pos¬ 
se  laudari.  Omnium  autem  rerum,  ex  quibus  aliquid 
acquiritur,  nihil  est  agricultura  melius,  nihil  ube- 
rius,  nihil  dulcius,  nihil  homine  libero  dignius;  de 
qua  quoniam  in  Catone  maiore  satis  multa  diximus, 
illinc  assumes,  quae  ad  hunc  locum  pertinebunt. 

XLIII.  152.  Sed  ab  iispartibus,  quae  sunt  hone- 
statis,  quemadmodum  officia  ducerentur,  satis  expo- 
situm  videtur.  Eorum  autem  ipsorum,  quae  honesta 
sunt,  potest  incidere  saepe  contentio  et  compara- 
tio,  de  duobus  honestis  utrum  honestius:  qui  locus  a 
Panaetio  est  praetermissus.  Nam  quum  omnis  ho- 
nestas  manet  a  partibus  quattuor,  quarum  una  sit 
cognitionis,  altera  communitatis,  tertia  magnanimi- 
tatis,  quarta  moderationis :  eae  in  deligendo  officio 
saepe  inter  se  comparentur  necesse  est.  153.  Placet 
igitur,  aptiora  esse  naturae  ea  officia,  quae  ex  com- 
munitate,  quam  ea,  quae  ex  cognitione  ducantur:  id- 
que  hoc  argumento  confirmari  potest.  Quod  si  conti- 
gerit  ea  vita  sapienti,  ut  in  omnium  rerum  affluenti- 
bus  copiis ,  quamvis  omnia ,  quae  cognitione  digna 
sunt,  summo  otio  secum  ipse  consideret  et  contem- 
pletur:  tamen,  si  solitudo  tantasit,  ut  hominem  vi- 
dere  non  possit,  excedat  e  vita.  Princepsque  omnium 
virtutum  [est]  ilia  sapientia,  quam  aocpiav  Graeci  vo- 
cant:  prudenttam  enim,  quam  Graeci  cpgovrjcrLv,  aliam 
quamdam  intelligimus ;  quae  est  rerum  expelenda- 
rum  fugiendarumque  scientia.  Ilia  autem  sapientia, 
quam  principem  dixi ,  rerum  est  divinarum  atque  hu- 
manarum  scientia ,  in  qua  continetur  deorum  et 
hominum  communitas  et  societas  inter  ipsos.  Ea 
si  maxima  est,  ut  est;  certe  necesse  est,  quod  a 
communitate  ducatur  officium,  id  esse  maximum. 
Etenim  cognitio  contemplatioque  naturae  manca 
quodam  modo  atque  inchoata  sit,  si  nulla  actio  re¬ 
rum  consequatur.  Ea  autem  actio  in  hominum  com- 
modis  tuendis  maxime  cernitur:  pertinet  igitur 
ad  societatem  generis  humani:  ergo  haec  cognitio- 
ni  anteponenda  est.  154.  Atque  id  optimus  quisque  re 
ipsa  ostendit  et  iudicat.  Quis  est  enim  tarn  cupidus 
in  perspicienda  cognoscendaque  rerum  natura ,  ut,  si 
ei,  tractanti  contemplantique  res  cognitione  dignissi- 
mas,  subito  sit  allatum  periculum  discrimenque  pa¬ 
triae,  cui  subvenire  opitularique  possit,  non  ilia 
omnia  relinquat  atque  abiiciat,  etiam  si  dinumerare 
se  Stellas  aut  metiri  mundi  magnitudinem  posse  ar¬ 
bitretur?  Atque  hoc  idem  in  parentis,  in  amici  re  aut 
periculo  fecerit.  155.  Quibus  rebus  intelligitur,  stu- 
diis  officiisque  scientiae  praeponenda  esse  officia  iu- 
stitiae,  quae  pertinent  ad  hominum  caritatem;  qua 
nihil  homini  esse  debet  antiquius.  XLIV.  Atque 
illi ,  quorum  studia  vitaque  omnis  in  rerum  cognitio¬ 
ne  versata  est,  tamen  ab  augendis  hominum  utilita- 
tibus  et  coinmodis  non  recesserunt.  Nam  et  erudi- 
verunt  multos,  quo  meliores  cives  utilioresque  rebus 
suis  publicis  essent:  ut  Thebanum  Epaminondam 
Lysis  Pythagoreus,  Syracusium  Dionem  Plato ,  mul- 
tique  multos ;  nosque  ipsi,  quidquid  ad  rempublicam 

attulimus,  (si  modo  aliquid  attulimus,)  a  doctoribus 
atque  doctrina  instructi  ad  earn  et  ornati  accessi- 
mus.  156.  Neque  solum  vivi  atque  praesentes  stu- 
diosos  discendi  erudiunt  atque  docent,  sed  hoc  idem 
etiam  post  mortem  monumentis  litterarum  assequun- 
tur.  Nec  enim  locus  praetermissus  est  ab  iis ,  qui  ad 
leges,  qui  ad  mores,  qui  ad  disciplinam  reipublicae 
pertineret;  ut  otium  suum  ad  nostrum  negotium  con- 
tulisse  videantur.  Ita  illi  ipsi,  doctrinae  studiis  et  sa- 
pientiae  dediti,  ad  hominum  utilitatem  suam  intelli- 
gentiam  prudentiamque  potissimum  conferunt.  Ob 
eamque  caussam  eloqui  copiose,  modo  prudenter, me¬ 
lius  est,  quam  vel  acutissime  sine  eloquentia  cogitare, 
quod  cogitatio  in  se  ipsa  vertitur,  eloquentia  comple- 
ctitureos,  quibuscum  communitate  iuncti  sumus. 

157.  Atque  ut  apum  examina  non  fingendorum  favo- 
rum  caussa  congregantur ,  sed,  quum  congregabilia 
natura  sint,  fingunt  favos:  sic  homines,  acmultoetiam 
magis  natura  congregati,  adhibent  agendi  cogitandi- 
que  sollertiam.  Itaque  nisi  ea  virtus,  quae  constat  ex 
hominibus  tuendis,  id  est,  ex  societate  generis  huma- 
ni,  attingat  cognitionem  rerum,  solivaga  cognitio  et 
ieiuna  videatur:  itemque  magnitude)  animi,  remota  a 
communitate  coniunctioneque  bumana,  feritas  sit 
quaedam  et  immanitas.  Ita  fit,  ut  vincat  cognitionis 
studium  consociatio  hominum  atque  communitas. 

158.  Nec  verum  est,  quod  dicitur  a  quibusdam ,  pro¬ 
pter  necessitatem  vitae,  quod  ea,  quae  natura  deside- 
raret,  consequi  sine  aliis  atque  efficere  non  possemus, 
idcirco  initam  esse  cum  hominibus  coinmunitatem  et 
societatem.  Quod  si  omnia  nobis,  quae  ad  victum 
cultumque  pertinent,  quasi  virgula  divina,  utaiunt, 
suppeditarentur ,  turn  optimo  quisque  ingenio,  nego- 
tiis  omnibus  omissis,  totum  se  in  cognitione  etscien- 
tia  collocaret.  Non  est  ita.  Nam  et  solitudinem  fu- 
gcret,  et  sociuni  studii  quaereret;  turn  docere,  turn 
discere  vellet,  turn  audire,  turn  dicere.  Ergoomne 
officiurn,  quod  ad  coniunctionem  hominum  et  ad  so¬ 
cietatem  tuendam  valet,  anteponendurn  est  illi  officio, 
quod  cognitione  et  scientia  continetur.  XLY.  159.  II- 
lud  forsitan  quaerendurn  sit,  num  haec  communitas, 
quae  maxime  est  apta  naturae,  sit  etiam  moderalioni 
modestiaeque  semper  anteponenda.  Non  placet.  Sunt 
enim  quaedam  partim  ita  foeda,  partim  ita  flagitiosa, 
ut  ea  ne  conservandae  quidem  patriae  caussa  sapiens 
facturus  sit.  Ea  Posidonius  collegit  permulta,  sed  ita 
taetra  quaedam,  ita  obscena,  ut  dictu  quoque  videan¬ 
tur  turpia.  llaec  igitur  non  suscipiet  reipublicae 
caussa;  ne  respublica  quidem  pro  se  suscipi  volet. 
Sed  hoc  commodius  se  res  habet,  quod  non  potest  ac- 
cidere  tempus,  ut  intersit  reipublicae,  quidquam  illo- 
rum  facere  sapientem.  160.  Quare  hoc  quidem  effe- 
ctum  sit,  in  officiis  deligendis  id  genus  officiorum  ex- 
cellere,  quod  teneatur  hominum  societate.  Etenim 
cognitionem  prudentiamque  sequitur  considerata 
actio.  Ita  fit,  utagere  considerate  pluris  sit,  quam 
cogitare  prudenter.  Atque  haec  quidem  hactenus. 
Patefactus  est  enim  locus  ipse,  ut  non  difficile  sit  in 
exquirendo  officio ,  quid  cuique  sit  praeponendum, 
videre.  In  ipsa  autem  communitate  sunt  gradus  offi¬ 
ciorum  ;  ex  quibus,  quid  cuique  praestet,  intelligi  pos- 
sit:  ut  prima  diis  immortalibus,  secunda  patriae,  ter- 
tia  parentibus,  deinceps  gradatim  reliqua  reliquis  de- 
beantur.  161.  Quibus  ex  rebus  breviter  disputatis 
intelligi  potest,  non  solum  id  homines  solere  dubitare, 
honestumne  an  turpe  sit;  sed  etiam  ,  duobus  proposi- 
tis  honestis,  utrum  honestius.  Ilic  locus  a  Panaetio 


est,  ut  supra  dixi,  praetermissus.  Sed  iam  ad  reli¬ 
qua  perga  mus. 

137. 

LIBER  SECUNDUS. 


A  KG.  Cicero  hoc  lihro  totius  disputationis  secundum  de 
Utili  locum  explicare  instituit.  Utile  autem  est  ei  vel  opinatum, 
quod  ah  honesto  discrepat,  vel  verum,  cum  honesto  coniunctuin 
et  natura  confusum  ,  et  totum  in  virtute  positum.  Sed  quoniam, 
quaecumque  ad  vitam  hoininum  tuendam  et  ad  utilitatem  nostrum 
pertinent,  aut  sunt  hominum  opere  perfecta,  aut  sine  eonim  au- 
xilio  comparari  non  possunt,  hominesque  hominihus  plurimum 
oliesse  et  prodesse  possunt:  relictis  omnibus, aliorum  animos no¬ 
bis  conciliandos  et  ad  usus  nostros  adiungendos  esse  docet ;  quod 
quomodo  fieri  possit,  copiose  demonstrat,  sed  ita,ut  omn'em  amo- 
rem  atque  benevolentiam  hominum  a  virture  et  honestate  repe- 
tendam  esse  dicut,  ut  a  iustitia,  sapientia,  liberalitatc ,  fide,  hu- 
manitate,  hospitalitate.  c.  3-24.  Ad  utilitatem  vero  quoniam 
pertinet  etiam  valetudo,  pecuniaeque  curatio  ;  quomodo  valetudo 
siistentetur  et  pecunia  honeste  quaeratur,  ostendit.  c.  24.  extr. 
In  comparatione  autem  utilitatum,  quum  vel  externa  commoda 
cum  commodis  corporis,  vel  corporis  commoda  cum  externis, 
item  commoda  corporis  inter  se,  vel  externa  cum  externis  confe- 
rantur,  dubiiim  esse  negat,  quin  maior  utilitas  minori  sit  ante¬ 
ponenda,  hac  tamen  lege,  ut  ne  ab  honesto  detlectatur.  cap.  25. 


I.  1 .  Quemadmodum  officia  ducerentur  ab  bone- 
state,  Marce  fili,  atque  ab  omni  genere  virtutis,  satis 
explicatum  arbitror  libro  superiore.  Sequitur,  ut 
haec  officiorum  genera  persequar,  quae  pertinent  ad 
vitae  cultum,  et  ad  earum  rerum,  quibus  utuntur  ho¬ 
mines,  facultates ,  ad  opes,  ad  copias:  [in  quo  turn 
quaeri  dixi,  quid  utile,  quid  inutile;  turn,  ex  utilibus 
quid  utilius ,  aut  quid  maxime  utile.]  De  quibus  di¬ 
cere  aggrediar,  si  pauca  prius  de  instituto  ac  de  iudi- 
cio  meo  dixero.  2.  Quamquam  enim  libri  nostri  com- 
plures  non  modo  ad  legendi,  sed  etiam  ad  scribendi 
studium  excitaverunt:  tamen  interdumvereor,ne qui¬ 
busdam  bonis  viris  philosophiae  nomen  sit  invisum 
mirenturque  in  ea  tantum  me  operae  et  temporis  po- 
nere.  Ego  autem ,  quamdiu  respublica  per  eos  gere- 
batur,  quibus  se  ipsa  commiserat,  omnes  meas  curas 
cogitationesque  in  earn  conferebam.  Quum  autem 
dominatu  unius  omnia  tenerentur,  neque essetusquam 
consilio  aut  auctoritati  locus ,  socios  denique  tuendae 
reipublicae,  summos  viros,  amisissem;  nec  me  ango- 
ribus  dedidi,  quibus  eram  confectus,  nisi  iis  restitis- 
sem;  nec  rursum  indignis  hominedoctovoluptatibus. 
3.  Atque  utinam  respublica  stetisset,  quo  coeperat, 
statu,  nec  in  homines  non  tarn  commutandarum  re¬ 
rum,  quam  evertendarum  cupidos,  incidisset!  Pri- 
mum  enim,  ut  stante  republica  facere  solebamus,  in 
agendo  plus,  quam  in  scribendo,  operae  poneremus: 
deinde  ipsis  scriptis  non  ea,  quae  nunc,  sed  actiones 
nostras  mandaremus,  ut  saepe  fecimus.  Quum  autem 
respublica,  in  qua  omnis  meacura,  cogitatio,  opera 
poni  solebat,  nulla  esset  omnino;  illae  scilicet  litterae 
conticuerunt ,  forenses  et  senatoriae.  4.  Nihil  agere 
autem  quum  animus  non  posset,  in  his  studiis  ab  ini¬ 
tio  versatus  aetatis  existimavi  honestissime  molestias 

posse  deponi,  si  me  ad  philosophiam  retulissem.  Cui 
quujn  mul turn  adolescens  discendi  caussa  temporis 
tribuissem;  postea  quam  honoribus  inservire  coepi, 
meque  totum  reipublicae  tradidi,  tantum  erat  philoso- 
phiae  loci,  quantum  superfuerat  amicorum  et  reipu- 
blicae  temporibus.  Id  autem  omne  consumebatur  in 
legendo,  scribendi  otium  non  erat.  II.  5.  Maximis 
igitur  in  malis  hoc  tamen  boni  assecuti  videmur,  utea 
litteris  mandaremus,  quae  nec  satis  erant  nota  nostris, 
et  erant  cognitione  dignissima.  Quid  est  enim,  per 
deos!  optabilius  sapientia?  quid  praestantius?  quid 
homini  melius?  quid  homine  dignius?  Hanc igitur qui 
expetunt,  philosophi  nominantur;  necquidquam  aliud 
est  philosophia,  si  interpretari  velis,  praeter  studium 
sapient  me.  Sapientia  autem  est  (ut  a  veteribus  phi— 
losophis  definitum  est) rerum divinarum  et  Iwmunarum 
caussarumque,  quibus  eae  res  continentur,  scicntia:  cu¬ 
ius  studium  qui  vituperat,  haud  sane  intelligo,  quid- 
namsit,  quod  laudandum  putet.  6.  Nam  sive  oble- 
ctatio  quaeritur  animi  requiesquecurarum  :  quaecon- 
ferri  cum  eorum  studiis  potest,  qui  semper  aliquid 
anquirunt,  quod  spectet  et  valeat  ad  bene  beateque 
vivendum?  sive  ratio  constantiae  virtutisque  ducitur: 
aut  haec  ars  est  aut  nulla  omnino ,  per  quam  eas  asse- 
quamur.  Nullam  dicere  maximarum  rerum  artem 
esse,  quum  minimarum  sine  arte  nulla  sit,  hominum 
est  parum  considerate  loquentium  atque  in  maximis 
rebus  errantium.  Si  autem  est  aliqua  disciplina  vir- 
tutis,  ubi  ea  quaeretur,  quum  ab  hoc  discendi  genere 
discesseris?  Sed  haec,  quum  ad  philosophiam  cohor- 
tamur,  accuratius  disputari  solent:  quod  alio  quodam 
libro  fecimus.  Hoc  autem  tempore  tantum  nobis  de- 
clarandum  fuit,  cur,  orbati  reipublicae  muneribus,ad 
hoc  nos  studium  potissimum  contulissemus.  7.  Oc- 
curritur  autem  nobis,  et  quidem  a  doctis  et  eruditis 
quaerentibus,  satisne  constanter  facere  videamur,  qui, 
quum  percipi  nihil  posse  dicamus,  tamen  et  aliis  de 
rebus  disserere  soleamus,  et  hoc  ipso  tempore  prae- 
cepta  officii  persequamur.  Quibus  vellem  satis  co- 
gnita  esset  nostra  sententia !  Non  enim  sumus  ii,  quo¬ 
rum  vagetur  animus  errore,nec  habeatumquam,  quid 
sequatur.  Quae  enim  esset  ista  mens,  vel  quae  vita 
potius,  non  modo  disputandi,  sed  vivendi  ratione  sub- 
Jata?  Nos  autem ,  ut  ceteri  alia  certa ,  alia  incerta  esse 
dicunt,  sic  ab  his  dissentientes  alia  probabilia ,  contra 
alia  [esse]  dicimus.  8.  Quid  est  igitur,  quod  me  im- 
pediat,  ea,  quae  probabilia  mihi  videantur,  sequi; 
quae  contra,  improbare,  atque  affirmandi  arrogantiam 
vitantem ,  fugere  temeritatem ,  quae  a  sapientia  dissi- 
det  plurimum?  Contra  autem  omnia  disputatur  a  no¬ 
stris,  quod  hoc  ipsum  probabile  elucere  non  possit, 
nisi  ex  utraque  parte  caussarum  esset  facta  contentio. 

Sed  haec  explanata  sunt  in  Academicis  nostris  satis,  ut 
arbitror,  diligenter.  Tibi  autem,  mi  Cicero,  quam- 
quam  in  antiquissima  nobilissimaque  philosophia, 
Cratippo  auctore,  versaris,  iis  simillimo,  qui  ista  prae- 
clara  pepererunt,  tamen  haec  nostra,  finitima  vestris, 
ignota  esse  nolui.  Sed  iam  ad  instituta  pergamus. 

III.  9.  Quinque  igitur  rationibus  propositis  officii 
persequendi,  quarum  duae  ad  decus  honeslatemque  per- 
tinerent,  duae  ad  commoda  vitae,  copias,  opes,  facilita¬ 
tes:  quinta  ad  eligendi  indicium,  si  quando  ea,  quae  di- 
xi,  pugnare  inter  se  viderenlur:  honestatis  pars  confe- 
cta  est,  quam  quidem  tibi  cupio  esse  notissimam. 

Hoc  autem  ,  de  quo  nunc  agimus,  id  ipsum  est,  quod 
utile  appellatur.  In  quo  lapsa  consuetudo  deflexit  do 
via,  sensimque  eo  deducta  est,  ut,  honestatem  ab  utili- 

tate  secernens,  et  constitueret,  esse  honestum  aliquid. 
quod  utile  non  esset, etutile, quod  non  honestum:  qua 
nulla  pernicies  maior  hominum  vitae  potuit  afierri. 
10.  Summa  quidem  auetoritate  philosophi  severe 
sane  atque  honeste  haec  tria  ,  genere  confusa,  cogita- 
tione  distinguunt.  Quidquid  enim  iustum  sit.idetiam 
utile  esse  censent;  itemque  quod  honestum  ,  idem  iu¬ 
stum.  Ex  quo  efficitur,  ut,  quidquid  honestum  sit, idem 
sit  utile.  Quod  qui  parum  perspiciunt,  ii  saepe,  ver- 
sutos  homines  et  callidosadmirantes,  malitiam  sapien- 
tiam  iudicant.  Quorum  error  eripiendus  est,  opinio- 
que  omnis  ad  earn  spem  traducenda ,  ut  honestis  con- 
siHis  iustisque  factis,  non  fraude  et  malitia  se  intelli- 
gant  ea,  quae  velint,  consequi  posse.  II.  Quae  er°-o 
ad  vitam  hominum  tuendam  pertinent,  partim  sunt  irn- 
nima,  utaurum,  argentum,  utea,  quae  gignuntur  e 
terra ,  ut  alia  generis  eiusdem :  partim  animalia ,  quae 
habent  suos  impetus  et  rerum  appetitus.  Eorum  au¬ 
tem  alia  rationis  experlia  sunt,  alia  ratione  utentia. 
Expertes  rationis  equi,  boves,  reliquae  pecudes,  apes, 
quarum  opere  efficitur  aliquid  ad  usum  hominum  at¬ 
que  vitam.  Ratione  autem  utentium  duo  genera  po- 
nunt :  deorum  unum,  alterum  hominum.  Deos  placatos 
pietas  efficiet  et  sanctitas:  proxime  autem  et  secundum 
deos  homines  hominibus  maxime  utiles  esse  possunl.  12. 
Earumque  rerum,  quae  noceanl  et  obsint,  eadem  divi- 
sio  est.  Sed  quia  deos  nocere  non  putant,  his  exce- 
ptis,  homines  hominibus  obesse  plurimum  arbitrantur. 
Ea  enim  ipsa,  quae  inanima  diximus,  pleraque  sunt 
hominum  operis  efiecta,  quae  nec  haberemus,  nisi 
manus  et  ars  accessissenl,  nec  iis  sine  hominum  ad- 
ministratione  uteremur.  Neque  enim  valetudinis  cu- 
ratio,  neque  navigatio,  neque  agricultura,  neque  fru- 
gum  fructuumque  reliquorum  perceptio  et  conserva- 
tio  sine  hominum  opeiA  ulla  esse  potuisset.  13.  Iam 
vero  et  earum  rerum,  quibus  abundaremus,  exporta- 
tio  et  earum,  quibus  egeremus,  invectio  certe  nulla 
esset,  nisi  his  muneribus  homines  fungerentur.  Ea- 
demque  ratione  nec  lapides  e  terra  exciderentur  ad 
usum  nostrum  necessarii :  nec 

- ferrum,  aes,  aurum,  argentum  effoderetur,  pe~ 

nitus  abditum, 

sine  hominum  laboro  6t  manu.  IV.  Tecta  vero,  cjui- 
buset  frigorum  vis  pelleretur,  et  calorum  molestiae 
sedarentur ,  unde  aut  initio  generi  humano  dari  po- 
tuissent,  aut  postea  subveniri,  si  aut  vi  tempestatis, 
aut  terrae  motu ,  aut  vetustate  cecidissent,  nisi  com¬ 
munis  vita  ab  hominibus  harum  rerum  auxilia  petere 
didicisset?  14.  Adde  ductus  aquarum ,  derivationes 
fluminum,  agrorum  irrigationes ,  moles  oppositas  flu- 
ctibus ,  portus  manu  factos:quae  unde  sine  hominum 
opera  habere  possemus?  Ex  quibus  multisque  aliis 
perspicuum  est,  qui  fructus,  quaeque  ulilitates  ex  re¬ 
bus  iis,  quae  sunt  inanimae,  percipiantur ,  eas  nos 
nullo  modo  sine  hominum  manu  atque  opera  capere 
potuisse.  Qui  denique  ex  bestiis  fructus  aut  quae 
commoditas,  nisi  homines  adiuvarent,  percipi  posset? 
Nam  et  qui  principes  inveniendi  fuerunt,  quern  ex 
quaque  bellua  usum  habere  possemus,  homines  certe 
luerunt:  nec  hoc  tempore  sine  hominum  opera  aut 
pascere  eas  aut  domare  aut  tueri  aut  tempestivos  fru¬ 
ctus  ex  iis  capere  possemus:  ab  eisdemque  et  eae, 
quae  nocent,  interficiunlur  et,  quae  usui  possunt  esse, 
capiuntur.  15.  Quid  enumerem  artium  multitudi- 
nem,  sine  quibus  vita  omnino  nulla  esse  potuisset? 
Qui  enim  aegris  subveniretur ,  quae  esset  obleqtatio 
valentium,  qui  victus  aut  cultus ,  nisi  tain  multae  no- 

bis  artes  ministrarent?  Quibus  rebus  exculta  homi- 
num  vita  tantum  distat  a  victu  et  cultu  bestiarum. 
Urbes  vero  sine  hominum  coetu  nonpotuissentnec  ae- 
dificari  nec  frequentari:  ex  quo  leges  moresque  con- 
stituti ,  turn  iuris  aequa  descripdo  certaque  vivendi 
disciplina.  Quas  res  et  mansuetudo  animorum  con- 
secuta  et  verecundia  est,  effectumque,-utessetvita  mu- 
nitior  atque  ut  dando  et  accipiendo  mutuandisque  fa- 
cultatibus  et  commodandis  nulla  re  egeremus. 

V.  16.  Longiores  hoc  loco  sumus,  quam  necesse 
est.  Quis  est  enim,  cui  non  perspicua  sint  ilia ,  quae 
pluribus  verbis  a  Panaetio  commemorantur,  neminem 
neque  ducera  belli  nec  principem  domi  magnas  res  et 
salutares  sine  hominum  studiis  gerere  potuisse?  Com- 
memoratur  ab  eo  Themistocles,  Pericles,  Cyrus,  Age- 
silaus ,  Alexander,  quos  negat  sine  adiumentis  homi- 
num  tantas  res  efficere  potuisse.  Utitur  in  re  non  du- 
bia  testibus  non  necessariis.  Atque  ut  magnas  utili- 
tates  adipiscimur  conspiradone  hominum  atque  con¬ 
sensu,  sic  nulla  tarn  detestabilis  pestis  est,  quae  non 
homini  ab  homine  nascatur.  Est  Dicaearchi  liber  de 
interitu  hominum,  Peripatetici  magni  et  copiosi:  qui, 
collectis  ceteris  caussis,  eluvionis,  pestdentiae,  vasti- 
tatis  belluarum  etiam  rependnae  multitudinis ,  qua¬ 
ntin' impetu  docet  quaedam  hominum  genera  esse 
consumpta,  deinde  comparat,  quanto  plures  deleti  sint 
homines  hominum  impetu ,  id  est  bellis  aut  seditio- 

nibus,  quam  omni  reliqua  calamitate. 

17.  Quum  igitur  hie  locus  nihil  habeat  dubitatio- 
nis,  quin  homines  plurimum  hominibus  et  prosint  et 
obsint:  proprium  hoc  statuo  esse  virtutis,  conciliare 
animos  hominum,  et  ad  usus  suos  adiungere .  Itaque, 
quae  in  rebus  inanimis,  quaeque  in  usu  et  tractatione 
belluarum  hunt  utiliter  ad  hominum  vitam,  artibus  ea 
tribuuntur  operosis ;  hominum  autem  studio,  ad  ampli- 
ficationem  nostrarum  rerum  promptaac  parata,virorum 
praestantium  scipicutid  ct  vivtute  excitdnluv .  18.  [Ete 
nim  virtus  omnis  tribus  in  rebus  fere  vertitur:  qua- 
rum  una  est  in  perspiciendo,  quid  in  quaque  re  verum 
sincerumque  sit,  quid  consentaneum  cuique,  quid 
consequens,  ex  quo  quaeque  gignantur,  quae  cuius- 
que  rei  caussa  sit:  alterum,  cohibere  motus  aninn  tur- 
batos,  quos  Graeci  nad'rj  nominant;  appetitionesque, 
quas  illi  ogpu?,  obedientes  efficere  rationi:  tertium,  iis, 
quibuscum  congregamur ,  uti  moderate  et  scienter, 
quorum  studiis  ea,  quae  natura  desiderat,  expleta  cu- 
mulataque  habeamus ;  per  eosdemque,  si  quid  impor- 
tetur  nobis  incommodi ,  propulsemus,  ulciscamurque 
eos,  qui  nocere  nobis  conati  sunt,  tantaque  poena  affi- 
ciamus ,  quantam  aequitas  humanitasque  patitur.J 
VI.  19.  Quibus  autem  rationibus  hanc  facultatem  as- 

sequi  possimus,  ut  hominum  studia  complectamur 
eaque  teneamus ,  dicemus ,  neque  ita  multo  post :  sed 
pauca  ante  dicenda  sunt.  Magnam  vim  esse  in  fortu- 
na  in  utramque  partem,  velsecundas ad  res  vel  adver- 
sas,  quis  ignorat?  Nam  et  quum  prospero  flatu  eius 
utimur,  ad  exitus  pervehimur  optatos,  et  quum  refla- 
vit,  affligimur.  Ilaec  igitur  ipsa  fortuna  ceteros  casus 
rar’iores  habet,  primum  ab  inanimis  procellas,  tempe- 
states,  naufragia,  ruinas,  incendia;  deinde  a  bestiis 
ictus,  morsus,  impetus.  Haec  ergo ,  ut  dixi ,  rariora. 
20.  At  vero  interitus  exercituum ,  ut  proxime  trium, 
saepe  multorum,  clades  imperatorum,  ut  nuper  sum- 
mi  et  singularis  viri:  invidiae  praeterea  multitudinis, 
atque  oh  eas  bene  meritorum  saepe  civium  expulsio- 
nes,  calamitates,  fugae:  rursusque  secundae  res,  ho- 
nores ,  imoeria ,  victoriae ,  quamquam  fortuita  sunt, 


tamen  sine  hominum  opibus  et  studiis  neutram  in 
partem  effici  possunt.  Hoc  igitur  cognito ,  dicendum 
est,  quonam  modo  hominum  studia  ad  utililates  nosh  as 
allicere  atque  excilare  possimus.  Quae  si  longior  fue- 
ritoratio,  cum  magnitudine  utilitatis  comparetur:  ita 
fortasse  etiam  brevior  videbitur.  . 

21.  Quaecumque  igitur  homines  homini  tribuunt 
ad  eum  augendum  atque  honestandum ,  aut  benevolen- 
tiae  gratia  faciunt,  quum  aliqua  de  caussa  quempiam 
diligunt,  aut  honoris,  si  cuius  virtutem  suspiciunt, 
quemque  dignum  fortuna  quam  amplissima  putant, 
aut  cui  fidem  habent  et  bene  rebus  suis  consulere  ar- 
bitrantur,  aut  cuius  opes  metuunt:  aut  contra,  a  qui¬ 
bus  aliquid  exspectant,  ut  quum  reges  popularesve 
homines  largitiones  aliquas  proponunt;  aut  postremo 
pretio  ac  mercede  ducuntur;  quae  sordidissima  est  il¬ 
ia  quidem  ratio  et  inquinatissima,  et  iis,  qui  ea  tenen- 
tur,  et  illis,  qui  ad  earn  confugere  conantur.  22.  Ma¬ 
le  enim  se  res  habet,  quum ,  quod  virtute  effici  debet, 
id  tentalur  pecunia.  —  Sed  quoniam  nonnumquam 
hoc  subsidium  necessarium  est,  quemadmodum  sit 
utendum  eo,  dicemus,  si  prius  iis  de  rebus,  quae  vir- 
tuti  propiores  sunt ,  dixerimus.  Atque  etiam  subii- 
ciunt  se  homines  imperio  alterius  et  potestati  de  caussis 
pluribus.  Ducuntur  enim  aut  benevolentia ,  aut  be- 
neficiorum  magnitudine,  aut  dignitatis  praestantia, 
aut  spe ,  sibi  id  utile  futurum ,  aut  metu ,  ne  vi  parere 
cogantur,  aut  spe  largitionis  promissisque  capti:  aut 
postremo,  ut  saepe  in  nostra  republica  videmus, 
mercede  conducti.  VII.  23.  Omnium  autem  rerum 
nec  aptius  est  quidquam  ad  opestuendas  ac  tenendas, 
quam  diligi;  nec  alienius,  quam  timeri.  Praeclare 
enim  Ennius: 

Quern  metuunt,  odere:  quern  quisque  odit,  periisse  ex- 

petit. 

Multorum  autem  odiis  nullas  opes  posse  obsistere,  si 
an  tea  fuit  ignotum,  nuper  est  cognitum.  Nec  vero 
huius  tyranni  solum ,  quern  armis  oppressa  pertuht 
civitas,  paretque  quum  maxime  mortuo,  interitus  de- 
clarat,  quantum  odium  hominum  valeat  ad  pestem: 
sed  reliquorum  similes  exitus  tyrannorum;  quorum 
haud  fere  quisquam  interitum  [talem]  effugit.  Ma- 
lus  enim  custos  diuturnitatis  metus ;  contraque  bene¬ 
volentia  lidelis  [est]  vel  ad  perpetuitatem.  24.  Sed 
iis ,  qui  vi  oppressos  imperio  coercent ,  sit  sane  adhi- 
benda  saevitia,  ut  heris  in  famulos,  si  aliter  teneri  non 
possunt:  qui  vero  in  libera  civitate  ita  se  instruunt, ut 
metuantur,  iis  nihil  potest  esse  dementius.  Quamvis 
enim  sint  demersae  leges  alicuius  opibus,  quamvis 
timefacta  libertas,  emergunt  tamen  haec  aliquandoaut 
iudiciis tacitis,  aut  occultisdehonoresuffragiis.  Acno- 
res  autem  morsus  sunt  intermissae  libertatis,  quam 
retentae.  Quod  igitur  latissime  patet,  neque  ad  inco- 
lumitatem  solum ,  sed  etiam  ad  opes  et  potentiam  va¬ 
let  plurimum,  id  amplectamur,  ut  metus  absit,  caritas 
retineatur.  Ita  facillime ,  quae  volemus  ,  et  privatis 
in  rebus  et  in  republica  consequemur.  Etenim ,  qui 
se  metui  volent,  a  quibus  metuentur,  eosdem  metuant 
ipsi  necesse  est.  25.  Quid  enim  censemus  supeno- 
rem  ilium  Dionysium ,  quo  cruciatu  timons  angi  soli- 
tum?  qui,  cultros  metuens  tonsorios,  candente  carbone 
sibi adurebatcapi Hum? Quid?  Alexandrum Pheraeum, 
quo  animo  vixisse  arbitramur?  qui,  ut  scriptum  legi- 
mus,  quum  uxorem  Theben  admodum  diligeret,  ta¬ 
men  ,  ad  earn  ex  epulis  in  cubiculum  veniens ,  barba- 
rum,  et  eum  quidem,  ut  scriptum  est,  compunctum 
notisThreiciis,  destricto  gladio  iubebat  anteire;  prae- 

mittebatque  de  stipatoribus  suis,  qui  scrutarentur  ar- 
culas  muliebres  et,  ne  quod  in  vestimentis  occultare- 
turtelum,  exquirerent.  0  miserum  ,  qui  fideliorem 
et  barbarum  et  stigmatiam  putaret,  quam  coniugem  ! 
Nec  eum  fefellit.  Ab  ea  est  enim  ipsa  propter  pel  1  i— 
catus  suspicionem  interfectus.  Nec  vero  u  1  la  vis  im¬ 
perii  tanta  est,  quae  premente  metu  possit  esse  diu- 
turna.  26.  Testis  est  Phalaris,  cuius  est  praeter  ce- 
teros  nobilitata  crudelitas;  qui  non  ex  insidiisinteriit, 
utis,  quern  modo  dixi ,  Alexander;  nonapaucis,  ut 
hicnoster:  sed  inquemuniversa  Agrigentinorummul- 
titudo  impetum  fecit.  Quid?  Macedones  nonne  De- 
metrium  reliquerunt,  universique  se  adPyrrhum  con- 
tulerunt?  Quid?  Lacedaemonios  iniuste  imperantes 
nonne  repente  omnes  fere  socii  deseruerunt,  spectato- 
resque  se  otiosos  praebuerunt  Leuctricae  calamitatis? 
VIII.  Externa  libentius  in  tali  re,  quam  domestica,  re- 
cordor.  Verumtamen  quamdiu  imperium  populi  Ro¬ 
mani  beneficiis  tenebatur,  non  iniuriis,  bella  aut  pro 
sociis,  autde  imperio  gerebantur;  exitus  erant  bello- 
rum  aut  mites  aut  necessarii.  Regum,  populorum, 
nationum  portus  erat  et  refugium  senatus :  27.  nostri 
autem  magistratus  imperatoresque  ex  hac  una  re  ma- 
ximam  laudem  capere  studebant,  si  provincias,  si  so- 
cios  aequitate  et  fide  defendissent.  Itaque  illud  pa- 
trocinium  orbis  terrae  verius,  quam  imperium  poterat 
nominari.  Sensim  hanc  consuetudinem  et  discipli- 
nam  iam  antea  minuebamus;  post  vero  SuIJae  victo- 
riam  penitus  amisimus:  desitumestenim  videri  quid- 
quam  in  socios  iniquum,  quum  exstitisset  in  cives 
tanta  crudelitas.  Ergo  in  illo  secuta  est  honestam 
caussam  non  honesta  victoria.  Est  enim  ausus  dice- 
re,  hasta  posita ,  quum  bona  in  foro  venderet  et  bono- 
rum  virorum  et  locupletium  etcerte  civium ,  praedam 
se  suam  vendere.  Secutus  est,  qui  in  caussa  impia, 
victoria  etiam  foediore,  non  singulorum  civium  bona 
publicaret,  sed  universas  provincias  regionesque  uno 
calamitatis  iure  comprehenderet.  28.  Itaque,  vexatis 
ac  perditis  exteris  nationibus,  ad  exemplum  amissi 
imperii  portari  in  triumpho  Massiliam  vidimus,  et  ex 
ea  urbe  triumphari,  sine  qua  numquam  nostri  impe- 
ratores  ex  Transalpinis  bellis  triumpharunt.  Multa 
praeterea  commemorarem  nefaria  in  socios,  si  hoc  uno 
quidquam  sol  vidisset  indignius.  lure  igitur  plecti- 
mur.  Nisi  enim  multorum  impunitates  scelerum  tu- 
lissemus,  numquam  ad  unum  tanta  pervenisset  licen- 
tia :  a  quo  quidem  rei  familiaris  ad  paucos  ,  cupidita- 
tum  ad  multos  improbos  venit  hereditas.  29.  Nec  ve¬ 
ro  umquam  bellorumcivilium  semen  et  caussa  deerit, 
dum  homines  perditi  hastam  illam  cruentam  et  me- 
minerint  et  sperabunt,  quam  P.  Sulla  quum  vibrasset, 
dictatore  propinquo  suo,  idem,  sexto  tricesimo  anno 
post,  a  sceleratiore  hasta  non  recessit:  alter  autem, 
qui  in  ilia  dictatura  scriba  fuerat,  in  hac  fuit  quaestor 
urbanus.  Ex  quo  debet  intelligi,  talibus  praemiis 
propositis,  numquam  defutura  bella  civilia.  Itaque 
parietes  modo  Urbis  stant  et  manent,  iique  ipsi  iam 
extrema  scelera  metuentes;  rem  vero  publicam  peni¬ 
tus  amisimus.  Atque  in  has  clades  incidimus,  (re- 
deundum  est  enim  ad  propositum,)  dum  metui,  quam 
cari  esse  et  diligi  malumus.  Quae  si  populo  Romano 
iniuste  imperanti  accidere  potuerunt,  quid  debent  pu- 
tare  singuli?  Quod  quum  perspicuum  sit,  benevolen- 
tiae  vim  esse  magnam,  metus  imbecillam,  sequitur, 
ut  disseramus ,  quibus  rebus  facillime  possimus  earn, 
quam  volumus,  adipisci  cum  honore  et  fide  caritatem. 
30.  Sed  ea  non  pariter  omnes  egemus.  Nam  ad  cu- 

iusque  vitam  institutam  accommodandum  est,  a  mul- 
tisne  opus  sit,  an  satis  sit,  a  paucis  diligi.  Certum  igi¬ 
tur  hoc  sit,  idque  et  primum  et  maxime  necessarium, 
familiaritates  habere  fidas  amantium  nos  amicorum 
et  nostra  mirantium:  haec  enim  est  una  res  prorsus, 
ut  non  multum  difierat  inter  summos  et  mediocres  vi- 
ros,  eaque  utrisque  est  propemodum  comparanda.  31 . 
Honore  et  gloria  et  benevolentia  civium  fortasse  non 
aeque  omnes  egent,  sed  tamen  si  cui  haec  suppetunt, 
adiuvant  aliquantum  quum  ad  cetera,  turn  ad  amici- 
tias  comparandas.  IX.  Sed  de  amicitia  alio  libro  di¬ 
ctum  est,  qui  inscribitur  Laelius.  Nunc  dicamus  de 
gloria:  quamquam  ea  quoque  de  re  duo  sunt  nostri 
libri;  sed  attingamus,  quandoquidem  ea  in  rebus  ma- 
ioribus  administrandis  adiuvat  plurimum. 

Summa  igitur  et  perfecta  gloria  constat  ex  tribus 
his:  si  diligit  mullitudo :  si  / idem  habel ;  si  cum  admira- 
tione  quadam  honore  clignos  putcit.  Haec  autem ,  si  est 
simpliciter  breviterque  dicendum,  quibus  rebus  pa- 
riuntur  a  singulis,  eisdem  fere  a  multitudine.  Sed 
est  alius  quoque  quidam  aditns  ad  multiludinem ,  at  in 
universorum  animos  tamquam  influere  possimus.  32. 
Ac  primum  de  illis  tribus,  quae  ante  dixi  benevolentiae 
praecepta,  videamus:  quae  quidem  beneficiis  capitur 
maxime:  secundo  autem  loco  voluntate  benefic&bene- 
volentia  movetur,  etiam  si  res  forte  non  suppetit.  Ve- 
hementer  autem  amor  multitudinis  commovetur  ipsa 
fama  etopinione  liberalitatis,  beneficientiae,  iustitiae, 
fidei,  omniumque  earum  virtutum ,  quae  pertinent  ad 
mansuetudinem  morum  ac  facilitatem.  Etenim  illud 
ipsum,  quod  honestum  decorumque  dicimus,quia  per 
se  nobis  placet,  animosque  omnium  natura  et  specie 
sua  commovet,  maximeque  quasi  perlucetex  eis,  quas 
commemoravi,  virtutibus:  idcirco  illos,  in  quibus  eas 
virtutes  esse  remur,  a  natura  ipsa  diligere  cogimur. 
Atque  hae  quidem  caussae  diligendi  gravissimae : 
possunt  enim  praeterea  nonnullae  esse  leviores.  33. 
Fides  autem  ut  habeatur,  duabus  rebus  effici  potest:  si 
existimabimur  adepti  coniunctam  cum  iustitia  pru- 
dentiam.  Nam  et  iis  fidem  habemus,  quos  plus  intel- 
ligere,  quam  nos,  arbitramur,  quosque  et  futura  pro- 
spicere  eredimus  et,  quum  res  agatur,  in  discrimen- 
que  ventumsit,  expedire  rem  et  consilium  ex  tempore 
capere  posse.  Hanc  enim  utilem  homines  existimant 
veramque  prudentiam.  Iuslis  autem  et  fidis  homini- 
bus,  id  est  viris  bonis,  ita  fides  habetur,  ut  nulla  sit 
in  his  fraudis  iniuriaeque  suspicio.  Itaque  his  salu- 
tem  nostram,  his  fortunas,  his  liberos  rectissime  com- 
mitti  arbitramur.  34.  Harum  igitur  duarum  ad  fidem 
faciendam  iustitia  plus  pollet:  quippe  quum  ea  sine 
prudentia  satis  habeat  auctoritatis,  prudentia  sine  iu¬ 
stitia  nihil  valeat  ad  faciendam  fidem.  Quo  enim  quis 
versutior  et  callidior,  hoc  invisior  et  suspectior,  detra- 
cta  opinione  probitatis.  Quamobrem  intelligentiae 
iustitia  coniuncta,  quantum  volet,  habebit  ad  facien¬ 
dam  fidem  virium.  Iustitia  sine  prudentia  multum 
poterit:  sine  iustitia  nihil  valebit  prudentia. 

X.  35.  Sed,  ne  quis  sit  admiratus,  cur,  quum  inter 
omnes philosophos  constet,a  meque  ipso  saepe  dispu- 
tatum  sit,  qui  unam  haberet,  omnes  habere  virtutes, 
nunc  ita  seiungam,  quasi  possit  quisquam,  qui  non 
idem  prudens  sit,  iustus  esse:  alia  est  ilia,  quum  ve- 
ritas  ipsa  limatur  in  disputatione,  subtilitas;  alia, 
quum  adopinionem  communem  omnis  accommodatur 
oratio.  Quamobrem,  ut  vulgus',  ita  nos  hoc  loco  lo- 
quimur,  ut  alios  fortes ,  alios  viros  bonos,  alios  pru- 
dentes  dicamus.  Popularibus  enim  verbis  est  agen- 

dum  et  usitatis,  quumloquimur  de  opinione  popular), 
idque  eodem  modo  fecit  Panaetius.  Sed  ad  proposi- 
tum  revertamur.  36.  Erat  igitur  ex  tribus,  quae  ad 
aloriam  pertinent,  hoc  tertium,  ut  cum  admiralione  ho¬ 
minum  honore  ab  iis  digni  iudicaremur.  Admirantur 
igitur  communiter  illi  quidem  omnia ,  quae  magna  et 
praeter  opinionem  suam  animadverterunt:  separatim 
autem  in  singulis,  si  perspiciunt  nec  opinata  quaedam 
bona.  Itaque  eos  viros  suspiciunt  maximisque  effe- 
runt  laudibus,  in  quibus  existimant  se  excellentes 
quasdam  et  singulares  virtutesperspicere ;  despiciunt 
autem  eos  et  contemnunt,  in  quibus  nihil  virtutis,  ni¬ 
hil  animi,  nihil  nervorum  putant.  Non  enim  omnes 
eos  contemnunt,  de  quibus  male  existimant.  Nam 
quos  improbos,  maledicos,  fraudulentos  putant  et  ad 
faciendam  iniuriam  instructos ,  eos  contemnunt  qui¬ 
dem  neutiquam ;  sed  de  iis  male  existimant.  Quam- 
obrem,  ut  ante  dixi,  contemnuntur  ii,  qui  nec  sibi,  nec 
alleri,  ut  dicitur;  in  quibus  nullus  labor,  nulla  indu- 
stria,  nulla  cura  est.  37.  Admiratione  autem  afficiun- 
tur  i'i,  qui  anteire  ceteris  virtute  putantur,  et  quum 
omni  carere  dedecore ,  turn  vero  iis  vitiis ,  quibus  alii 
non  facile  possunt  obsistere.  Nam  et  voluptates,  blan- 
dissimae  dominae,  maioris  partis  animos*  a  virtute 
detorquent;  et  dolorum  quumadmoventur  faces,  prae¬ 
ter  modum  plerique  exterrentur :  vita,  mors,  divitiae, 
paupertas  omnes  homines  vehementissime  permo- 
vent.  Quae  qui  in  utramque  partem  excelso  animo 
macnoque  despiciunt,  quumque  aliqua  iis  ampla  et 
honesta  res  obiecta  est,  totos  ad  se  convertit  et  rapit, 
turn  quis  non  admiretur  splendorem  pulchritudinem- 
que  virtutis?  XL  38.  Ergo  et  haee  animi  despicien- 
tia  admirabilitatem  magnam  facit:  et  maxime  iustitia, 
ex  qua  una  virtute  wVi&om'appellantur,  mirifica  quae¬ 
dam  multitudini  videtur:  nec  iniuria.  Nemo  enim 
iustus  esse  potest ,  qui  mortem,  quidolorem,  qui ex- 
silium,  qui  egestatem  timet,  aut  qui  ea,quae  his  sunt 
contraria,  aequitatianteponit.  Maximeque  admirantur 
eum,  qui  pecunia  non  movetur:  quod  in  quo  viro  per- 
spectum  sit,  hunc  igni  spectatum  arbitrantur.  Itaque 
ilia  tria,  quae  proposita  sunt  ad  gloriam,  omnia  iusti¬ 
tia  conficit :  et  benevolentiam,  quodprodesse  vult  plu- 
rimis,  et  ob  eamdem  caussam  fidem  et  admirationem, 
quod  eas  res  spernit  et  negligit,  ad  quas  plerique  in- 
flammati  aviditate  rapiuntur. 

39.  Ac  mea  quidem  sententia  omnis  ratio  atque  in- 
stitutio  vitae  adiumenta  hominum  desiderat,  in  pri- 
misque,  ut  habeas,  quibuscum  possis  familiares  con- 
ferre  sermones :  quod  est  difficile,  nisi  speciem  prae 
te  boni  viri  feras.  Ergo  etiam  solitario  homini  atque 
in  agro  vitam  agenti  opinio  iustitiae  necessaria  est; 
eoque  etiam  magis,  quod,  earn  si  non  habebunt,  iniu- 
sti  habebuntur  et  nullis  praesidiis  septi  multis  affi- 
cientur  iniuriis.  40.  Atque  iis  etiam,  qui  vendunt, 
emunt,  conducunt,  locant  contrahendisque  negotiis 
implicantur,  iustitia  ad  rem  gerendam  necessaria  est: 
cuius  tanta  vis  est,  ut  ne  illi  quidem,  qui  maleficio  et 
scelere  pascuntur ,  possint  sine  ulla  particula  iustitiae 
vivere.  Nam  qui  eorum  cuipiam,  qui  una  latroci- 
nantur,  furatur  aliquid  aut  eripit,  is  sibi  ne  in  latroci- 
nio  quidem  relinquit  locum  :  ille  autem ,  qui  archipi- 
rata  dicitur,  nisi  aequabiliter  praedam  dispertiat,  aut 
interficiatur  a  sociis  aut  relinquatur.  Quin  etiam  le¬ 
ges  latronum  esse  dicuntur,  quibus  pareanl,  quas  ob¬ 
served.  Itaque  propter  aequabilem  praedae  partitio- 
nem  et  Bardylis  Illyrius  latro,  de  quo  est  apud  Theo- 
pompum  ,  magnas  opes  habuit,  et  multo  maiores  Vi- 


riathus  Lusitanus,  cui  quidem  etiam  exercitus  nostri 
imperatoresque  cesserunt;  quem  C.  Laelius,  is,  qui 
sapiens  usurpatur,  praetor  fregit  et  comminuit  feroci- 
tatemque  eius  ita  repressit,  ut  facile  bellum  reliquis 
traderet.  Quum  igitur  tanta  vis  iustitiae  sit,  ut  ea 
etiam  latronum  opes  firmet  atque  augeat,  quantam 
eius  vim  inter  leges  et  iudicia  in  constituta  republica 
foreputamus?  XII.  41.  Mihi  quidem  non  apud  Me- 
dos  solum,  ut  ait  Herodotus,  sed  etiam  apud  maiores 
nostros  iustitiae  fruendae  caussa  videntur  olim  bene 
morati  reges  constituti.  Nam  quum  premeretur  initio 
multitudoabiis,  qui  maiores  opes  habebant:  ad  unum 
aliquem  confugiebant,  virtute praestantem ;  qui  quum 
prohiberet  iniuria  tenuiores,  aequitate  constituenda 
summos  cum  infimis  pari  iure  retinebat.  Eademque 
constituendarum  legum  fuit  caussa,  quae  tegum.  42. 
Ius  enim  semper  quaesitum  est  aequabile:  neque  enim 
aliter  esset  ius.  Id  si  ab  uno  iusto  et  bono  viro  con- 
sequebantur,  erant  eo  contenti.  Quum  id  minus  con- 
tingeret,  leges  sunt  inventae,  quae  cum  omnibus  sem¬ 
per  una  atque  eadem  voce  loquerentur.  Ergo  hoc 
quidem  perspicuum  est,  eos  ad  imperandum  deligi 
solitos,  quorum  de  iustitia  magna  esset  opinio  multi- 
tudinis.  Adiuncto  vero,  ut  iidem  etiam  prudentes 
haberentur,  nihil  erat,  quod  homines  iis  auctoribus 
non  posse  consequi  se  arbitrarentur.  Omni  igitur  ra- 
tione  colenda  et  retinenda  iustitia  est,  quum  ipsa  pro¬ 
pter  sese,  (nam  aliter  iustitia  non  esset,)  turn  propter 
amplificationem  honoris  et  gloriae.  Sed  ut  pecuniae 
non  quaerendae  solum  ratio  est,  verum  etiam  collo- 
candae,  quae  perpetuos  sumptus  suppeditet,  nec  so¬ 
lum  necessarios,  sed  etiam  liberales:  sic  gloria  et 
quaerenda  et  collocanda  ratione  est.  43.  Quamquam 
praeclare  Socrates  nanc  viam  ad  gloriam  proximam  et 
quasi  compendiariam  dicebat  esse ,  si  quis  id  ageret ,  ut, 
qualis  haberi  vellet,  talis  esset.  Quod  si  qui  simulatio- 
ne  et  inani  ostentatione ,  et  ficto  non  modo  sermone, 
sed  etiam  vultu,  stabilem  se  gloriam  consequi  posse 
rentur,  vehementer  errant.  Vera  gloria  radices  agit, 
atque  etiam  propagatur:  ficta  omnia  celeriter,  tam- 
quam  flosculi,  decidunt,  nec  simulatum  potest  quid- 
quam  esse  diuturnum.  Testes  sunt  permultiinutram- 
que  partem :  sed  brevitatis  caussa  familia  erimus 
contenti  una.  Ti.  enim  Gracchus,  P.  h  .  tamdiu  lau- 
dabitur,  dum  memoria  rerum  Romanarum  manebit; 
at  eius  filii  nec  vivi  probabantur  bonis,  et  mortui  nu- 
merum  obtinent  iure  caesorum.  XIII.  Qui  igitur  adi- 
pisci  veram  gloriam  volet,  iustitiae  fungatur  otficiis. 
Ea  quae  essent,  dictum  est  in  libro  superiore. 

44.  Sed,  ut  facillime,  quales  simus,  tales  esse  vi- 
deamur,  etsi  in  eo  ipso  vis  maxima  est,  ut  simus  ii, 
qui  haberi  velimus,  tamen  quaedam  praecepta  danda 
sunt.  Nam  si  quis  ab  ineunte  aetate  habet  caussam 
celebritatis  et  nominis,  aut  a  patre  acceptam ,  (quod 
tibi,  mi  Cicero,  arbitror  contigisse,)  aut  aliquo  casu 
atque  fortuna:  in  hunc  oculi  omnium  coniiciuntur, 
atque  in  eum,  quid  agat,  quemadmodum  vivat,  inqui- 
ritur:  et,  tamquam  in  clarissima  luce  versetur,  ita 
nullum  obscurum  potest  nec  dictum  eius  esse  nec  fa¬ 
ctum.  45.  Quorum  autem  prima  aetas  propter  hu- 
militatem  et  obscuritatem  in  hominum  ignoratione 
versatur:  ii  simul  ac  iuvenes  esse  coeperunt,  magna 
spectare  et  ad  ea  rectis  studiis  debent  contendere : 
quod  eo  firmiore  animo  facient,  quia  non  modo  non 
invidetur  illi  aetati,  verum  etiam  favetur.  Prima  est 
igitur  adolescenti  commendatio  ad  gloriam,  si  qua 
ex  bellicis  rebus  comparari  potest;  in  qua  multi  apud 

maiores  nostros  exstiterunt:  semper  enim  fere  bella 
gerebantur.  Tua  autem  aetas  incidit  in  id  bellum, 
cuius  altera  pars  sceleris  nimium  habuit,  altera  feli- 
citatis  parum.  Quo  tamen  in  bello,  quum  te  Pom- 
peius  alae  alteri  praefecisset ,  magnam  laudem  et  a 
summo  viro  et  ab  exercitu  consequebare  equitando, 
iaculando,  omni  militari  labore  tolerando.  Atque  ea 
quidem  tua  laus  pariter  cum  republica  cecidit.  Mihi 
autem  haec  oratio  suscepta  non  de  te  est,  sed  de  ge- 
nere  toto.  Quamobrem  pergamus  ad  ea,  quae  re- 
stant.  46.  Ut  igitur  in  reliquis  rebus  multo  maiora 
sunt  opera  animi,  quam  corporis:  siceaeres,  quas 
ingenio  acratione  persequimur,  gratiores  sunt,  quam 
illae,  quas  viribus.  Prima  igitur  commendatio  pro- 
ficiscitur  a  modestia  cum  pietate  in  parenles,  turn  in 
suos  benevolentia.  Facillime  autem  et  in  optimam 
partem  cognoscuntur  adolescentes ,  qui  se  ad  claros  et 
sapientes  viros,  bene  cunsulentes  reipublicae ,  contule- 
runt:  quibuscum  si  frequentes  sunt,  opinionem  afle- 
runt  populo,  eorum  fore  [se]  similes,  quos  sibi  ipsi 
delegerint  ad  imitandum.  47.  P.  Rutilii  adolescen- 
tiam  ad  opinionem  et  innocentiae,  et  iuris  scientiae, 
P.  Mucii  commendavit  domus.  Nam  L.  quidem  Cras- 
sus,  quum  esset  admodum  adolescens,  non  aliunde 
mutuatus  est,  sed  sibi  ipse  peperit  maximam  laudem 
ex  ilia  accusatione  nobili  et  gloriosa.  Et,  qua  ae- 
tate  qui  exercentur,  laude  affici  solent,  ut  Demosthe- 
nem  accepimus,  ea  aetate  L.  Crassus  ostendit,  id  se 
in  foro  optime  iam  facere,  quod  etiam  turn  poterat 
domi  cum  laude  meditari.  XIV.  48.  Sed  quum  du¬ 
plex  ratio  sit  orationis,  quarum  in  altera  sermo  sit, 
in  altera  contention  non  est  id  quidem  dubium ,  quin 
contentio  orationis  maiorem  vim  habeat  ad  gloriam. 
Ea  estenim,  quame/ogwent/omdicimus.  —  Sed  tamen 
difficile  dictu  est,  quanto  opereconcilietanimoshomi- 
num  comitas  affabilitasque  sermonis.  Exstant  epi- 
stolae,  et  Philippi  ad  Alexandrum,  et  Antipatri  ad 
Cassandrum,  et  Antigoni  ad  Philippum  filium,  trium 
prudentissimorum ,  (sic  enim  accepimus,)  quibus 
praecipiunt,  ut  oratione  benigna  multitudinis  anirnos 
ad  benevolentiam  alliciant,  militesque  blande  appel- 
lando  deleniant.  Quae  autem  in  multitudine  cum  con- 
tentione  babetur  oratio,  ea  saepe  universam  excitat. 
Magna  est  enim  admiratio  copiose  sapienterque  di- 
centis:  quern  qui  audiunt,  intelligere  etiam  et  sapere 
plus,  quam  ceteros,  arbitrantur.  Si  vero  inest  in  ora¬ 
tione  mixta  modestiae  gravitas,  nihil  admirabilius  fie¬ 
ri  potest;  eoque  magis,  si  ea  sunt  in  adolescente.  49. 
Sed,  quum  sint  plura  caussarum  genera,  quae  elo- 
quentiam  desiderent,  multique  in  nostra  republica 
adolescentes  et  apud  iudices  et  apud  senatum  dicen- 
do  laudem  assecuti  sint,  maxima  admiratio  est  in 
iudiciis;  quorum  ratio  duplex  est.  Nam  ex  accusa¬ 
tione  et  defensione  constat:  quarum  etsi  laudabilior 
est  defensio,  tamen  etiam  accusatio  probata  persae- 
pe  est.  Dixi  paullo  ante  de  Crasso.  Idem  fecit  ado- 
lescens  M.  Antonius.  Etiam  P.  Sulpicii  eloquentiam 
accusatio  illustravit,  quum  seditiosum  et  inutilem  ci- 
vem,  C.  Norbanum,  in  iudicium  vocavit.  50.  Sed 
hoc  quidem  non  est  saepe  faciendum,  nec  umquam, 
nisi  aut  reipublicae  caussa,  ut  ii,  quos  ante  dixi;  aut 
ulciscendi,  ut  duo  Luculli;  aut  patrocinii,  ut  nos 
pro  Siculis,  pro  Sardis  in  Albucio  lulius.  In  ac- 
cusando  etiam  M’.  Aquillio  L.  Fufii  cognita  industria 
est.  Semel  igitur  aut  non  saepe  certe.  Sin  erit, 
cui  faciendum  sit  saepius,  reipublicae  tribuat  hoc 
muneris,  cuius  inimicos  ulcisci  saepius,  non  est  rc- 


prehendendum.  Modus  tamen  adsit.  Duri  enim 
hominis,  vel  potius  vix  hominis  videtur,  periculum 
capitis  inferre  multis.  Id  quum  periculosum  ipsi 
est,  turn  etiam  sordidum  ad  famam,  committere, 
ut  accusator  nominere:  quod  contigitM.  Bruto,  sum¬ 
mo  genere  nato,  illius  filio,  qui  iuris  civilis  in  primis 
peritus  fuit.  51.  Atque  etiam  hoc  praeceptum  officii 
diligenter  tenendum  est,  ne  quern  umquam  innocen- 
tem  iudicio  capitis  arcessas:  id  enim  sine  scelere 
fieri  nullo  pacto  potest.  Nam  quid  est  tarn  inhuma- 
num,  quam  eloquentiam,  a  natura  ad  salutem  homi- 
num  et  ad  conservationem  datam ,  ad  bonorum  pe- 
stem  perniciemque  convertere?  Nec  tamen ,  ut  hoc 
fugiendum  est,  item  est  habendum  religioni ,  nocen- 
tem  aliquando —  modonenefariumimpiumque — de- 
fendere.  Vult  hoc  multitudo,  patitur  consuetudo, 
fert  etiam  humanitas.  Iudicis  est,  semper  in  caus- 
sis  verum  sequi;  patroni,  nonnumquam  verisimile, 
etiam  si  minus  sit  verum,  defendere:  quod  scribere, 
praesertim  quum  de  philosophia  scriberem,  non  au- 
derem,  nisi  idem  placeret  gravissimo  Stoicorum  Pa- 
naetio.  Maxime  autem  et  gloria  paritur  et  gratia 
defensionibus,  eoque  maior,  si  quando  accidit,  ut 
ei  subveniatur ,  qui  potentis  alicuius  opibus  circum- 
veniri  urgerique  videatur:  ut  nos  et  saepe  alias,  et 
adolescentes  contra  L.  Sullae  dominantis  opes  pro 
S.  Roscio  Amerino  fecimus:  quae,  ut  scis,  exstat 
oratio. 

XV.  52.  Sed  expositis  adolescentium  officiis, 
quae  valeant  ad  gloriam  adipiscendarn ,  deinceps  de 
beneficientia  ac  de  liberalitate  dicendum  est.  Cuius 
est  ratio  duplex.  Nam  aut  opera  benigne  fit  indigen- 
tibus  aut  pecunia.  Facilior  est  haec  posterior,  lo- 
cupleti  praesertim:  sed  ilia  lautior  ac  splendidior, 
et  viro  forti  claroque  dignior.  Quamquam  enim  in 
utroque  inest  gratificandi  liberalis  voluntas,  tamen, 
altera  ex  area,  altera  ex  virtute  depromitur :  largi- 
tioque,  quae  fit  ex  re  familiari,  fontem  ipsum  beni- 
gnitatis  exhaurit.  Ita  benignitate  benignitas  tolli- 
tur,  qua  quo  in  plures  usussis,  eo  minus  in  multos 
uti  possis.  53.  At  qui  opera ,  id  est ,  virtute  et  indu¬ 
stria,  benefici  et  liberales  erunt,  primum,  quo  pluri- 
bus  profuerint,  eo  plures  ad  benigne  faciendum  ad- 
iutores  habebunt:  deinde  consuetudine  beneficien- 
tiae  paratiores  erunt,  et  tamquam  exercitatiores  ad 
bene  de  multis  promerendum.  Praeclare  epistola 
quadam  Alexandrum  filium  Philippus  accusat,  quod 
largitione  benevolentiam  Macedonum  consectetur: 
Quae  te,  malum,  inquit,  ratio  in  istam  spem  induxit,  ut 
eos  tibi  fideles  putares  fore,  quos  pecunia  corrupisses?  An 
tu  id  apis,  ut  Macedones  non  te  regem  suum,  sed  mini- 
strum  et  praebitorem  sperent  fore?  Bene  ministrum  et 
praebitorem;  quia  sordidum  regi:  melius  etiam,  quod 
largitionem  corruptelam  dixit  esse.  Fit  enim  deterior, 
qui  accipit,  atque  ad  idem  semper  exspectandum  pa- 
ratior.  54.  Hoc  iile  filio:  sed  praeceptum  putemus 
omnibus.  Quamobrem  id  quidem  non  dubium  est, 
quin  ilia  benignitas,  quaeconstetexoperaet  industria, 
et  honestior  sit  et  latius  paleat  et  possit  prodesse  plu- 
ribus.  Nonnumquam  tamen  est  largiendum,  nec  hoc 
benignitatis  genus  omnino  repudiandum  est,  et  saepe 
idoneis  hominibus  indigentibus  de  re  familiari  imper- 
tiendum ,  sed  diligenter  atque  moderate.  Multi  enim 
patrimonia  efiuderunt  inconsulte  largiendo.  Quid 
autem  est  stultius,  quam,  quod  libenler  facias,  curare, 
ut  id  diutius  facere  non  possis?  Atque  etiam  sequun- 
tur  largitionem  rapinae.  Quum  enim  dando  egere 

156  * 


4244 


437.  M.  T.  CICERONIS 


coeperunt,  alienis  bonis  rnanus  afferre  coguntur.  Ita, 
quum  benevolentiae  comparandae  caussa  benefici  es¬ 
se  velint,  non  tanta  studia  assequuntur  eorum,  quibus 
dederunt,  quanta  odia  eorum,  quibus  ademerunt.  55. 
Quamobrem  nec  ita  claudenda  res  est  familiaris,  ut 
earn  benignitas  aperire  non  possit :  nec  ita  reseranda, 
ut  pateat  omnibus.  Modus  adhibeatur,  isque  refera- 
tur  ad  facilitates.  Omnino  meminisse  debemus  id, 
quod  a  nostris  hominibus  saepissime  usurpatum,  iam 
in  proverbii  consuetudinem  venit,  largitionem  funduvn 
non  habere.  Etenim  quis  potest  modus  esse,  quum  et 
idem,  qui  consuerunt,  et  idem  illud  alii  desiderent? 
XVI.  Omnino  duo  sunt  genera  largorum,  quorum  alte- 
ri  prodigi,  alteri  liberales :  prodigi,  qui  epulis  et  vi- 
scerationibus  et  gladiatorum  muneribus,  ludorum  ve- 
nationumque  apparatu  pecunias  profunduntineasres, 
quarum  memoriam  aut  brevem  aut  nullam  omnino 
sint  relicturi;  56.  liberales  autem,  qui  suis  facultati- 
bus  aut  captos  a  praedonibus  redimunt,  aut  aes  alie- 
num  suscipiunt  amicorum,  aut  in  filiarum  collocatio- 
ne  adiuvant,  aut  opitulantur  in  re  vel  quaerenda  vel 
augenda.  Itaque  miror,  quid  in  mentem  venerit 
Tlieophrasto  in  eo  libro,  quern  de  divitiis  scripsit :  in 
quo  multa  praeclare;  illud  absurde.  Est  enim  multus 
in  laudanda  magnificentia  et  apparatione  popularium 
munerum ,  taliumque  sumptuum  facultatem  fructum 
divitiarum  putat.  Mihi  autem  ille  fructus  liberalita- 
tis,  cuius  pauca  exempla  posui,  multo  et  maior  vide- 
tur  et  certior.  Quanto  Aristoteles  gravius  et  verius 
nos  reprehendit,  qui  has  pecuniarum  effusiones  non 
admiremur,  quae  fiunt  ad  multitudinem  deleniendam. 
At  ii,  quiab  hoste  obsidenlur,  si  emere  aquae  sextarium 
mina  coganlur,  hoc  primo  increclibile  nobis  videri,omnes- 
que  mirari :  sed,  quum  attenderint ,  veniam  necessilati 
dare:  in  his  immanibus  iacturis  infinitisque  sumptibus 
nihil  nos  magno  opere  mirari;  quum  praesertim  nec  ne¬ 
cessilati  subveniatur ,  nec  dignitas  augealur ,  ipsaque  ilia 
delectatio  multitudinis  sit  ad  breve  exiguumque  tempus , 
eaque  a  levissimo  quoque,  in  quo  tamen  ipso  una  cum  sa- 
tietate  memoria  quoque  moriatur  voluptcilis.  57.  Bene 
etiam  colligit,  haec  pueris  et  mulierculis  et  servis  et 
servorum  simillimis  liberis  esse  grata :  gravi  vero  ho- 
mini,  et  ea,  quae  fiunt,  iudicio  certo  ponderanti ,  pro- 
bari  posse  nullo  modo.  Quamquam  intelligo ,  in  no¬ 
stra  civitate  inveterasse  iam  a  bonis  temporibus,  ut 
splendor  aedilitatum  ab  optimis  viris  postuletur.  Ita¬ 
que  etP.Crassus,  quum  cognomine  dives,  turn  copiis, 
functus  est  aedilicio  maximo  munere:  et  paullo  post 
L.  Crassus  cum  omnium  hominum  moderatissimo,  Q. 
Mucio,  magnificentissima  aedilitate  functus  est:  dein- 
de  C.  Claudius,  Appii  filius:  multi  post,  Luculli,  Hor- 
tensius,  Silanus.  Omnes  autem  P .  Lentulus  me  con- 
sule  vicit  superiores.  Hunc  est  Scaurus  imitatus.  Ma¬ 
gnificentissima  vero  nostri  Pompeii  munera  secundo 
consulatu :  in  quibus  omnibus  quid  mihi  placeat,  vi— 
des.  XVII.  58.  Vitanda  tamen  suspicio  est  avaritiae. 
Mamerco,  homini  divitissimo,  praetermissio  aedilita- 
tis  consulatus  repulsam  attulit.  Quare  et,  si  postula- 
tur  a  populo,  bonis  viris  si  non  desiderantibus,  atta- 
men  approbantibus,  faeiendum  est,  modo  pro  faculta- 
tibus;  nos  ipsi  ut  fecimus:  et,  si  quando  aliqua  res 
maior  atque  utilior  populari  largitione  acquiritur,  ut 
Oresti  nuper  prandia  in  semitis  decumae  nomine  ma¬ 
gno  honori  fuerunt.  Ne  M.  quidem  Seio  vitio  datum 
est,  quod  in  caritate  annonae  asse  modium  populo  de- 
dit:  magna  enim  se  et  inveterata  invidia,  nec  turpi  ia- 
ctura,  quando  erat  aedilis,  necmaxima,  liberavit.  Sed 


honori  summo  nuper  nostro  Miloni  fuit,  quod  gladia- 
toribus  emptis  reipublicae  caussa ,  quae  salute  nostra 
eontinebatur,  omnes  P .  Clodii  conatus  furoresque  com- 
pressit.  Caussa  igitur  largitionis  est,  si  aut  necesse 
est,  aut  utile.  59.  In  his  autem  ipsis  mediocritatis 
regula  optima  est.  L.  quidem  Philippus,  Q.  F.,  ma¬ 
gno  vir ingenio  in  primisqueclarus,  gloriari  solebat,  se 
sine  ullo  munere  adeptum  esse  omnia,  quae  haberen- 
tur  amplissima.  Dicebat  idem  Cotta ,  Curio.  Nobis 
quoque  licet  in  hoc  quodammodo  gloriari.  Nam  pro 
amplitudine  honorum,  quos  cunctis  suffrages  adepti 
sumus,  nostro  quidem  anno,  quod  contigit  eorum  ne- 
mini,  quos  modo  nominavi,  sane  exiguus  sumptus 
aedilitatis  fuit.  60.  Atque  etiam  illae  impensae  me- 
liores,  muri,  navalia,  portus,  aquarum  ductus,  omnia- 
que,  quae  ad  usum  reipublicae  pertinent.  Quam¬ 
quam,  quod  praesens  tamquam  in  manum  datur ,  iu- 
cundius  est:  tamen  haec  in  posterum  gratiora.  Thea- 
tra,  porticus,  nova  templa  verecundius  reprehendo, 
propter  Pompeium:  sed  doctissimi  non  probant,  ut  et 
hie  ipse  Panaetius,  quern  multum  in  his  libris  secu- 
tussum,  non  interpretatus :  et  Phalereus  Demetrius, 
qui  Periclem,  principem  Graeciae,  vituperat,  quod 
tantam  pecuniam  in  praeclara  ilia  propylaea  coniece- 
rit.  Sed  de  hoc  genere  toto  in  iis  libris,  quos  de  repu- 
blica  scripsi ,  diligenter  est  disputatum.  Tota  igitur 
ratio  talium  largitionum,  genere  vitiosa  est,  tempori¬ 
bus  necessaria ;  et  tamen  ipsa  et  ad  facilitates  accom- 
modanda,  et  mediocritate  moderanda  est.  XVIII.  61. 
In  illo  autem  altero  genere  largiendi,  quod  a  liberali- 
tate  proficiscitur ,  non  uno  modo  in  disparibus  caussis 
affecti  esse  debemus.  Alia  caussa  est  eius ,  qui  cala- 
mitate  premitur,  et  eius,  qui  res  meliores  quaerit,  nul- 
lis  suis  rebus  adversis.  62.  Propensior  benignitas 
esse  debebit  in  calamitosos,  nisi  forte  eruntdigni  ca- 
lamitate.  In  iis  tamen,  qui  se  adiuvari  volent,  non  ut 
ne  affligantur ,  sed  ut  altiorem  gradurn  ascendant,  re- 
stricti  omnino  esse  nullo  modo  debemus,  sed  in  deli— 
gendis idoneis iudicium  et  diligentiam  adhibere.  Nam 
praeclare  Ennius : 

Benefdcta  male  loedta  malefacta  drbitror. 

63.  Quod  autem  tributum  est  bono  viro  et  grato,  in  eo 
quum  ex  ipso  fructus  est,  turn  etiam  ex  ceteris.  Te- 
meritate  enim  remota ,  gratissima  est  liberalitas:  eo- 
que  earn  studiosius  plerique  laudant,  quod  summi  cu- 
iusque  bonitas  commune  perfugium  est  omnium. 
Danda  igitur  opera  est,  utiisbeneficiis  quam  plurimos 
afficiamus,  quorum  memoria  liberis  posterisque  pro- 
datur,  ut  iis  ingratis  esse  non  liceat.  Omnes  enim 
immemorem  beneficii  oderunt  eamqueiniuriamin  de- 
terrenda  liberalitate  sibi  etiam  fieri,  eumque,  qui  fa- 
ciat,  communem  hostem  tenuiorum  putant.  Atque 
haec  benignitas  etiam  reipublicae  est  utilis,  redimi  e 
servitute  captos ,  locupletari  teauiores :  quod  quidem 
vulgo  solitum  fieri  ab  ordine  nostro,  in  orationeCrassi 
scriptum  copiose  videmus.  Hanc  ergo  consuetudinem 
benignitatis  largitioni  munerum  longeantepono.  Haec 
est  gravium  hominum  atque  magnorum,  ilia  quasi  as- 
sentatorum  populi,  multitudinis  levitatem  voluptate 
quasi  titillantium.  64.  Conveniet  autem,  quum  in 
dando  munificum esse,  turn  in  exigendo  non  acerbum, 
in  omnique  re  contrahenda,  vendendo,  emendo,  con- 
ducendo,  locando;  vicinitatibus  et  confiniis  aequum, 
facilem,  multa  multis  de  suo  iure  cedentem,  a  litibus 
vero ,  quantum  liceat ,  et  nescio  an  paullo  plus  etiam, 
quam  liceat,  abhorrentem.  Est  enim  non  modo  libe¬ 
ra  le ,  paullum  nonnumquam  de  suo  iure  decedere,  sed 

interdum  etiam  fructuosum.  Habenda  autem  ratio 
est  rei  familiaris;  quam  quidem  dilabi  sinere  flagitio- 
sum  est:  sedita,  ut  illibera litatis  avaritiaeque  absit 
suspicio.  Posse  enim  liberalitate  uti,  non  spolian- 
tem  se  patrimonio,  nimirum  is  est  pecuniae  fructus 
maximus.  Recte  etiam  a  Theophrasto  est  laudata 
hospilalitas.  Est  enim,  ut  mihi  quidem  videtur,  val- 
de  decorum,  patere  domos  bominum  illustrium  illu- 
stribus  hospitibus :  idque  etiam  reipublicae  est  orna- 
mento,  homines  externos  hoc  iiberalitatis  genere  in 
urbe  nostra  non  egere.  Est  autem  etiam  vehementer 
utile  iis,  qui  honeste  posse  multum  volunt,per  hospi- 
tes  apud  externos  populos  valere  opibus  et  gratia. 
Theophrastus  quidem  scribit,  Cimonem  Alhenis  etiam 
in  suos  curiales  Laciadas  hospitalem  fuisse:  ita  enim  in - 
stituisse  et  villicis  imperavisse ,  ut  omnia  praeberentur , 
quicumque  Laciades  in  villam  suam  devertisset. 

XIX.  65.  Quae  autem  opera,  non  largitione  bene- 
ficia  dantur,  haec  turn  in  universam  rempublicam, 
turn  in  singulos  cives  conferuntur.  Nam  in  hire  ca- 
vere ,  consilio  iuvare ,  atque  hoc  scientiae  genere  pro- 
desse  quamplurimis,  vehementer  et  ad  opes  augendas 
pertinet  et  ad  gratiam.  Itaque  quum  multa  praeclara 
maiorum,  turn  quod  optime  constituti  iuris  civilis 
summo  semper  in  honore  fuit  cognitio  atque  interpre- 
tatio.  Quam  quidem  ante  hanc  confusionem  tempo- 
rum  in  possessione  sua  principes  retinuerunt.  Nunc, 
uthonores,  utomnesdignitatisgradus,  sic  huius  scien¬ 
tiae  splendor  deletus  est:  idque  eo  indignius,  quod  eo 
tempore  hoc  contigit,  quum  is  esset,  qui  omnes  supe- 
riores,  quibus  honore  par  esset,  scientia  facile  vicisset. 
Haec  igitur  opera  grata  multis  et  ad  beneficiis  obstrin- 
gendos  homines  accommodata.  66.  x\tque  huic  arti 
finitima  est  dicendi  gravior  facultas  et  gratior  et  orna- 
tior.  Quid  enim  eloquentia  praestabilins,  vel  adtni- 
ratione  audientium,  vel  spe  indigentium ,  vel  eorum, 
qui  defensi  sunt,  gratia?  Huic  ergoamaioribusnostris 
est  in  toga  dignitatis  principalus  datus.  Diserti  igi¬ 
tur  hominis  et  facile  laborantis,  quodque  in  patriis  est 
moribus ,  multorum  caussas  et  non  gravate  et  gratui- 
to  defendentis  beneficia  et  patrocinia  late  patent.  67. 
Admonebat  me  res,  utbocquoque  loco  intermissionem 
eloquentiae,  ne  dicam  interitum,  deplorarem;  ni  ve- 
rerer,  ne  de  me  ipso  aliquid  viderer  queri.  Sed  tamen 
videmus,  quibus  exstinctis  oratoribus,  quam  in  pau- 
cis  spes,  quanto  in  paucioribus facultas,  quam  in  mul¬ 
tis  sit  audacia.  Quum  autem  non  possint omnes,  ne 
multi  quidem ,  aut  iurisperiti  esse  aut  diserti ;  licet  ta¬ 
men  opera  prodesse  multis,  beneficia  petentem ,  com- 
mendantem  iudicibus  etmagistratibus,  vigilantempro 
realterius,  eos  ipsos,qui  aut  consuluntur  aut  defen- 
dunt,  rogantem:  quod  qui  faciunt,  plurimum  gratiae 
consequuntur ,  latissimeque  eorum  manat  industria. 
68.  lam  illud  non  sunt  admonendi,  (est  enim  in  prom- 
ptu,)  ut  animum  advertant,  quum  iuvare  alios  velint, 
ne  quos  ofiendant.  Saepe  enim  aut  eos  laedunt,  quos 
non  debent;  aut  eos,  quos  non  expedit.  Si  impruden- 
tes,  negligentiae  est:  si  scientes ,  temeritatis.  Uten- 
dum  est  etiam  excusatione  adversus  eos,  quos  invitus 
offendas,  quacumque  possit,  quareid,  quod  feceris, 
necesse  fuerit,  nec  aliter  facere  potueris:  ceterisque 
operis  et  officiis  erit  id,  quod  violatum  est,  compen- 
sandum.  XX.  69.  Sed  quum  in  hominibus  iuvandis 
aut  mores  spectari ,  aut  fortuna  soleat;  dictu  quidem 
est  proclive,  itaque  vulgo  loquuntur,  se  in  beneficiis 
collocandis  mores  hominum,  non  fortunam  sequi. 
Honesta  oratio  est.  Sed  quis  est  tandem,  qui  inopis  et 


optimi  viri  caussae  non  anteponat  in  opera  danda  gra¬ 
tiam  fortunati  et  potentis?  A  quo  enim  expeditior  et 
celerior  remuneratio  fore  videtur,  in  eum  fere  est  vo¬ 
luntas  nostra  propensior.  Sed  animadvertendum  est 
diligentius,  quae  natura  rerum  sit.  Nimirum  enim 
inops  ille,  si  bonus  estvir,  etiam  si  referre  gratiam 
non  potest,  habere  certe  potest.  Commode  autem, 
quicumque  dixit,  pecuniam  qui  habeat,  non  reddidisse ; 
qui  reddiderit,  non  habere:  gratiam  autem,  et  qui  retule- 
rit,  habere;  et  qui  habeat,  retulisse.  At,  qui  se  locu- 
pletes,  honoratos,  beatos  putant,  ii  ne  obligari  quidem 
benefieio  volunt.  Quin  etiam  beneficium  se  dedisse 
arbitrantur,  quum  ipsi  quamvis  magnum  aliquod  ac- 
ceperint;  atque  etiam  a  se  postulari  aut  exspectariali- 
quid  suspicantur:  patrocinio  vero  se  usos  aut  clientes 
appellari,  mortis  instar  putant.  70.  At  vero  ille  te¬ 
nuis  ,  quum ,  quidquid  factum  sit,  se  spectatum ,  non 
fortunam  putat,  non  modoilli,  qui  est  meritus,  sed 
etiam  illis,  a  quibus  exspectat,  (eget  enim  multis,) 
gratum  se  videri  studet.  Neque  vero  verbis  auget 
suummunus,  si  quo  forte  fungitur,  sed  etiam  exte- 
nuat.  Videndumque  illud  est,  quod,  si  opulentum 
fortunatumque  defenderis,  in  uno  illo  aut  si  forte  in 
liberis  eius  manet  gratia :  sin  autem  inopem ,  probum 
tamen  et  modestum,  omnes  non  improbi  humiles, 
quae  magna  in  populo  multitudo  est,  praesidium  sibi 
paratum  vident.  Quamobrem  melius  apud  bonos, 
quam  apud  fortunatos,  beneficium  collocari  puto.  71. 
Danda  omnino  opera  est,  ut  omni  generi  satisfacere 
possimus;  sed  si  res  in  contentionem  veniet,  nimirum 
Themistocles  est  auctor  adhibendus;  qui  quum  con- 
suleretur,  utrum  bono  viro  pauperi,  an  minus  proba- 
to  diviti  filiam  collocaret:  Egovero,  inquit,  malovirurn, 
qui  pecunia  egeal,  quam  pecuniam,  quae  viro.  Sed  cor- 
rupti  mores  depravatique  sunt  admiratione  divitia- 
fum.  Quarum  magnitudo  quid  ad  unum  quemque 
nostrum  pertinet?  Ilium  fortasse  adiuvat,  quihabet: 
ne  id  quidem  semper.  Sed  fac  iuvare :  utentior  sane 
sit;  honestior  vero  quomodo?  Quod  si  etiam  bonus  erit 
vir,  ne  impediant  divitiae,  quo  minus  iuvetur,  modo 
ne  adiuvent :  sitque  omne  iudicium ,  non  quam  locu- 
ples,  sed  qualis  quisque  sit.  Extremum  autem  prae- 
ceptum  in  beneficiis  operaque  danda  est,  ne  quid  con¬ 
tra  aequitatem  contendas,  ne  quid  pro  iniuria.  Fun- 
damentum  enim  perpetuae  commendationis  et  famae 
est  iustitia,  sine  qua  nihil  potest  esse  laudabile. 

XXI.  72.  Sed  quoniam  de  eo  genere  beneficiorum 
dictum  est,  quae  ad  singulos  spectant;  deinceps  de 
iis,  quae  ad  universos,  quaeque  ad  rempublicam  perti¬ 
nent,  disputandum  est.  Eorum  autem  ipsorum  par- 
tim  eiusmodi  sunt,  ut  ad  universos  cives  pertineant, 
partim  singulos  ut  attingant;  quae  sunt  etiam  gra- 
tiora.  Danda  est  opera  omnino,  si  possit,  utrisque; 
nec  minus,  ut  etiam  singulis  consulatur,  sed  ita,  ut  ea 
res  aut  prosit,  aut  certe  ne  obsit  reipublicae.  C.  Grac¬ 
chi  frumentaria  magna  largitio;  exhauriebat  igitur  ae- 
rarium :  modica  M.  Octavii,  et  reipublicae  tolerabilis 
et  plebi  necessaria;  ergo  et  civibus  et  reipublicae  sa- 
lutaris.  73.  In  primis  autem  videndum  erit  ei,  qui 
rempublicam  administrabit,  ut  suum  quisque  teneat, 
neque  de  bonis  privatorum  publice  deminutio  fiat. 
Perniciose  enim  Philippus  in  tribunatu,  quum  legem 
agrariam  ferret,  (quam  tamen  antiquari  facile  passus 
est,  et  in  eo  vehementer  se  moderatum  praebuit:)  sed 
quum  in  agendo  multa  populariter,  turn  illud  male: 
non  esse  in  civitate  duo  millia  hominum,  qui  rem  habe- 
rent.  Capitalis  oratio,  et  ad  aequationem  bonorum 

pertinens:  qua  peste  quae  potest  esse  maior?  Hanc 
enim  ob  caussam  maxime,  ut  sua  tenerent,  respubli- 
cae  civitatesque  eonstitutae  sunt.  Nam  etsi  duce  na- 
tura  congregabantur  homines,  tamen  spe  custodiae 
rerum  suarum  urbium  praesidia  quaerebant.  7.4. Dan- 
da  etiam  opera  est,  ne,  quod  apud  maiores  nostros 
saepe  fiebat  propter  aerarii  tenuitatem  assiduitatem- 
que  bellorum ,  tributum  sit  eonferendum;  idque  ne 
eveniat,  multo  ante  erit  providendum.  Sin  quae  ne- 
cessitas  huius  muneris  alicui  reipublicae  obvenerit: 
(malo  enim,  quam  nostrae,  ominari;  neque  tamen  de 
nostra,  sed  de  omni  republica  disputo:)  danda  erit 
opera,  ut  omnes  intelligant,  si  sal  vi  esse  velint,  neces- 
sitati  esse  parendum.  Atque  etiam  omnes,  qui  rem- 
publicam  gubernabunt,  consulere  debebunt,utearum 
rerum  copTa  sit,  quae  sunt  necessariae.  Quarum  qua- 
lis  comparatio  fieri  soleat  et  debeat,  non  est  necesse 
disputare:  est  enim  in  promptu:  tantum  locus  attin- 
gendus  fuit.  75.  Caput  autem  est  in  omni  procura- 
tione  negotii  et  muneris  publici,  ut  avaritiae  pellatur 
etiam  minima  suspicio.  Utinam,  inquit  C.  Pontius 
Samnis ,  ad  ilia  tempora  me  fortuna  rescrvavisset  et  turn 
essem  nalus,  si  quando  Romani  dona  accipere  coepissent! 
Non  essem  passus  diutius  eos  imperare.  Nae  illi  multa 
saecula  exspectanda  fuerunt.  Modo  enim  hoc  malum 
in  hanc  rempublieam  invasit.  Itaque  facile  patior 
turn  potius  Pontium  fuisse,  si  quidem  in  illo  tantum 
fuit  [roboris],  Nondum  centum  et  decern  anni  sunt, 
quum  de  pecuniis  repetundis  a  L.  Pisone  lata  lex  est, 
nulla  antea  quum  fuisset.  At  vero  postea  tot  leges,  et 
proximae  quaeque  duriores,  tot  rei,  tot  damnati,  tan¬ 
tum  Italicum  bellum  propter  iudiciorum  metum  exci- 
tatum,  tanta,  sublatis  legibus  et  iudiciis,  expilatio  di- 
reptioque  sociorum,  ut  imbecillitate  aliorum,  non  no¬ 
stra  virtute  valeamus.  XXII.  76.  Laudat  Africanum 
Panaetius,  quod  fuerit  abstinens.  Quid  ni  laudet? 
Sed  in  illo  alia  maiora.  Laus  abstinentiae  non  homi- 
nisest  solum,  sed  etiam  temporum  illorum.  Omni 
Macedonum  gaza,  quae  fuit  maxima,  potitus  est  Paul- 
lus :  tantum  in  aerarium  pecuniae  invexit,  ut  unius 
imperatoris  praeda  finem  attulerit  tributorum.  At 
hie  nihil  domum  suam  praeter  memoriam  nominis 
sempiternam  detulit.  Imitatus  patrem  Africanus,  ni- 
hilolocupletiorKarthagine  eversa.  Quid?  quieiuscol- 
lega  fuit  in  censura  L.Mummius,  numquid  copiosior, 
quum  copiosissimam  urbem  funditus  sustulisset?  Ita- 
liam  ornare,  quam  domum  suam,  maluit.  Quam- 
quam  Italia  ornata,  domus  ipsa  mihi  videtur  ornatior. 
77.  Nullum  igitur  vitium  taetrius,ut  eo,  unde  degres- 
sa  est,  referat  se  oratio,  quam  avaritia,  praesertim  in 
principibus  rempublieam  gubernantibus.  Habere 
enim  quaestui  rempublieam  non  modo  turpe  est,  sed 
sceleratum  etiam  et  nefarium.  Itaque  quod  Apollo 
Pythius  oraculo  edidit, 

Spartam  nulla  re,  nisi  avaritia  perituram, . 
id  videtur  non  solum  Lacedaemoniis,  sed  etiam  omni¬ 
bus  opulentis  populis  praedixisse.  Nulla  autem  re 
conciliarefaciliusbenevolentiam  multitudinis  possunt 
ii.  qui  reipublicae  praesunt,  quam  abstinentia  et  con- 
tinentia.  78.  Qui  vero  se  populares  volunt,  ob  eam- 
que  caussam  aut  agrariam  rem  tentant,  ut  possessors 
suis  sedibus  pellantur,  aut  pecunias  creditas  debitori- 
bus  condonandas  putant,  ii  labefactant  fundamenta 
reipublicae;  concordiam  primum,  quae  esse  non  po¬ 
test,  quum  aliis  adimuntur,  aliis  condonantur  pecu¬ 
niae;  deinde  aequitatem,  quae  tollitur  omnis,  si  habe¬ 
re  suum  cuique  non  licet.  Id  enim  est  proprium ,  ut 


supra  dixi ,  civitatis  atque  urbis ,  ut  sit  libera  et  non 
sollicita  suae  rei  cuiusque  custodia.  79.  Atque  in  hac 
pernicie  reipublicae  ne  illam  quidem  consequuntur, 
quam  putant,  gratiam.  Nam  cui  res  erepta  est,  est 
inimicus;  cui  data,  etiam  dissimulat  se  accipere  vo- 
luisse ,  et  maxime  in  pecuniis  creditis  occultat  suum 
gaudium ,  ne  videatur  non  fuisse  solvendo.  At  vero 
die,  qui  accipit  iniuriam,  et  meminit  et  prae  se  fert 
dolorem  suum :  nec,  si  plures  sunt  ii,  quibus  improbe 
datum  est,  quam  illi,  quibus  iniuste  ademptum  est, 
idcirco  plus  etiam  valent.  Non  enim  numero  haec 
iudicantur ,  sed  pondere.  Quam  autem  habet  aequi¬ 
tatem,  ut  agrum ,  multis  annis  aut  etiam  saeculis  ante 
possessum,  qui  nullum  habuit,habeat,  qui  autem  ha- 
buit,  amittat?  XXIII.  80.  Ac  propter  hoc  iniuriae  ge¬ 
nus  Lacedaemonii  Lysandrum  ephorum  expulerunt: 
Agin  regem  ,  quod  numquam  antea  apud  eos  accide- 
rat,  necaverunt:  exque  eo  tempore  tantae  discordiae 
secutae  sunt,  ut  et  tyranniexsisterent,  et  optimates  ex- 
terminarentur,  et  praeclarissime  constituta  respublica 
dilaberetur.  Nec  vero  solum  ipsa  cecidit,  sed  etiam 
reliquam  Graeciam  evertit  contagionibus  malorum, 
quae,  a  Lacedaemoniis  profecta,  manarunt  latius. 
Quid?  nostros  Gracchos,  Ti.  Gracchi,  summi  viri,  li¬ 
nos,  Africani  nepotes,  nonne  agrariae  contentiones 
perdiderunt?  81 .  At  vero  Aratus  Sicyonius  iure  lau- 
datur,  qui,  quum  eius  civitas  quinquaginta  annosa 
tyrannis  teneretur,  profectus  ArgisSicyonem,  clande¬ 
stine  introitu  urbe  est  potitus.  Quumque  tyrannum 
Nicoclem  improviso  oppressisset,  sexcentos  exsules, 
qui  fuerant  eius  civitatis  locupletissimi,  restituit, 
remque  publicam  adventu  suo  liberavit.  Sed  quum 
magnam  animadverteret  in  bonis  et  possessionibus 
difficultatem,  quod  et  eos,  quos  ipse  restituerat,  quo¬ 
rum  bona  alii  possederant,  egere  iniquissimum  arbi- 
trabatur,  et  quinquaginta  annorum  possessiones  mo- 
veri  non  nimis  aequum  putabat,  propterea  quod  tarn 
longo  spatio  multa  hereditatibus,  multa  emptionibus, 
multa  dotibus  tenebantur  sine  iniuria,  iudicavit  neque 
illis  adimi ,  neque  his  non  satisfied ,  quorum  ilia  fue¬ 
rant,  oportere.  82.  Quum  igitur  statuisset,  opus  esse 
ad  earn  rem  constituendam  pecunia,  Alexandriam  se 
proficisci  velle  dixit,  remque  integram  ad  reditum 
suum  iussit  esse:  isque  celeriter  ad  Ptolemaeum, 
suum  hospitem,  venit,  qui  turn  regnabat  alter  post 
Alexandriam  conditam.  Cui  quum  exposuisset,  pa- 
triam  se  liberare  velle,  caussamque  docuisset;  a  rege 
opulento  vir  summus  facile  impetravit,  ut  grandi  pe- 
.  cunia  adiuvaretur.  Quam  quum  Sicyonem  attulisset, 
adhibuit  sibi  in  consilium  quindecim  principes,  cum 
quibus  caussas  cognovit  et  eorum,  quialienatenebant, 
et  eorum,  qui  sua  amiserant:  perfecitque  aestimandis 
possessionibus ,  ut  persuaderet  aliis ,  ut  pecuniam  ac¬ 
cipere  mallent,  possessionibus  cederent;  aliis,  utcom- 
modius  putarent,  numerari  sibi,  quod  lanti  esset, 
quam  suum  recuperare.  Ita  perfectum  est,  ut  omnes, 
concordia  constituta,  sine  querela  discederent.  83.  0 
virum  magnum  dignumque,  qui  in  nostra  republica 
natus  esset!  Sic  par  est  agere  cum  civibus,  non  (ut 
bis  iam  vidimus)  hastam  in  foro  ponere  et  bona  ci- 
vium  voci  subiicere  praeconis.  At  ille  Graecus  (id 
quod  fuit  sapientis  et  praestaritis  viri)  omnibus  con- 
sulendum  putavit:  eaque  est  summa  ratio  et  sapien- 
tia  boni  civis,  commoda  civium  non  divellere,  atque 
omnes  aequitate  eadem  continere.  Habitent  gratis  in 
alieno?  Quid  ita?  Ut,  quum  ego  emerim,  aedificarim, 
tuear,  impendam,  tu,  me  invito,  fruare  meo?  Quid  est 

aliud,  aliis  sua  eripere,  aliis  dare  aliena?  84.  Tabu¬ 
lae  vero  novae  quid  habent  argumenti,  nisi  ut  emas 
mea  pecunia  fundum:  eutn  tu  habeas,  ego  non  ha- 
beam  pecuniam?  XXIV.  Quamobrem,  ne  sit  aes  alie— 
num,quod  reipublicae  noceat,  providendum  est,  quod 
multis  rationibus  caveri  potest;  non,  si  fuerit,  ut  lo- 
cupletes  suum  perdant,  debitores  lucrentur  alienum. 
Nec  enim  ulla  res  vehementius  rempublicamcontinet, 
quam  fides :  quae  esse  nulla  potest,  nisi  erit  necessaria 
solutio  rerum  creditarum.  Numquam  vehementius 
actum  est,  quam  me  consule,  ne  solveretur.  Armis 
et  castris  tentata  res  est  ab  omni  genere  hominum  et 
ordine:  quibus  ita  restiti,  uthoc  tantum  malum  de  re- 
publica  tolleretur.  Numquam  nec  maius  aes  alienum 
fuit,  nec  melius  nec  facilius  dissolutum  est.  Frau- 
dandi  enim  spe  sublata,  solvendi  necessitas  consecuta 
est.  At  vero  hie  nunc  victor,  turn  quidem  victus, 
quae  cogitarat,  ea  perfecit,  quum  eius  iam  nihil  inter- 
esset.  Tanta  in  eo  peccandi  libido  fuit,  ut  hoc  ipsum 
eum  delectaret,  peccare,  etiam  si  caussa  non  esset. 
85.  Ab  hoc  igitur  genere  largitionis,  ut  aliis  detur, 
aliis  auferatur,  aberuntii,  qui  rempublicam  tuebun- 
tur:  in  primisque  operam  dabunt,  ut  iuris  et  iudicio- 
rum  aequitate  suum  quisque  teneat,  et  neque  tenuio- 
res  propter  liumilitatem  circumveniantur,  neque  locu- 
pletibus  ad  sua  vel  tenenda  vel  recuperanda  obsit  in- 
vidia:  praeterea,  quibuscumque  rebus  vel  belli  vel 
domi  poterunt,  rempublicam  augeant  imperio,  agris, 
vectigalibus.  Ilaec  magnorum  hominum  sunt,  haec 
apud  maiores  nostros  factitata :  haec  genera  officiorum 
qui  persequuntur,  cum  summa  utilitate  reipublicae 
magnam  ipsi  adipiscentur  et  gratiam  etgloriam. 

86.  In  his  autem  utilitatum  praeceptis  Antipater  Ty- 
rius,  Stoicus,  qui  Athenis  nuper  est  mortuus,  duo 
praeterita  censet  esse  a  Panaetio,  valetudinis  curationem 
el  pecuniae:  quas  res  a  summo  philosopho  praeteritas 
arbitror,  quod  essent  faciles.  Sunt  certe  utiles :  sed 
valetudo  sustentatur  notitia  sui  corporis  etobservatio- 
ne,  quae  res  aut  prodesse  soleant  aut  obesse,  et  conti¬ 
nents  in  victu  omni  atque  cultu  corporis  tuendi  caus¬ 
sa,  et  praetermittendis  voluptatibus,  postremo  arte 
eorum,  quorum  ad  scientiam  haec  pertinent.  87.  Res 
autem  familiaris quaeri  debet  iis  rebus,  a  quibus  abest 
turpitudo;  conservari  autem  diligentia  et  parsimonia, 
iisdem  etiam  rebus  augeri.  Has  res  commodissime 
Xenophon  Socraticus  persecutus  est  in  eo  libro,  qui 
Oeconomicus  inscribitur:  quem  nos,  ista  fere  aetate 
quum  essemus,  qua  es  tu  nunc,  e  Graeco  in  Latinum 
convertimus. 

XXV.  88.  Sed  utilitatum  comparatio,  quoniam  hie 
locus  erat  quartus  a  Panaetio  praetermissus ,  saepe  est 
necessaria.  Nam  et  corporis  commoda  cum  externis, 
et  externa  cum  corporis,  et  ipsa  inter  se  corporis  et  ex¬ 
terna  cum  externis  comparari  solent.  Cum  externis 
corporis  hoc  modo  comparantur:  Valere  ut  malis, 
quam  dives  esse;  cum  corporis  externa  hoc  modo: 
Dives  esse  potius,  quam  maximis  corporis  viribus; 
ipsa  inter  se  corporis  sic,  ut  bona  valetudo  voluptati 
anteponatur,  vires  celeritati;  externorum  autem,  ut 
gloria  divitiis,  vectigalia  urbana  rusticis.  89.  Ex 
quo  genere  comparationis  illud  est  Catonis  senis:  a 
quo  quum  quaereretur,  quid  maxime  in  re  familiari 
expediret?  respondit:  y>Bene  pascere.v  Quid  secun¬ 
dum?  »  Satis  bene  pascere.v.  Quid  tertium?  y>Male 
pascere.v  Quid  quartum?  » Arare. «  Et,  quum  ille, 
qui  quaesierat,  dixisset:  Quid  fenerarrt  turn  Cato: 

»  Quid  hominemv  [inquit]  » occidere?v  Ex  quo  et  mul- 

tis  aliis  intelligi  debet,  utilitatum  comparationes  fieri 
solere,  recteque  hoc  adiunctum  esse  quartum  exqui- 
rendorum  officiorum  genus.  90.  Sed  toto  hoc  de  ge¬ 
nere,  de  quaerenda,  de  collocanda  pecunia,  vellem 
etiam  de  utenda,  commodius  a  quibusdam  optimis 
viris,  ad  Ianum  medium  sedentibus,  quam  ab  ullis 
philosophis  ulla  in  schola  disputatur.  Sunt  tamen  ea 
cognoscenda.  Pertinent  enim  ad  utilitatem,  de  qua 
hoc  libro  disputatum  est.  Reliqua  deinceps  perse- 
quemur. 

- . - 


liber  tertius. 


.VRG.  Hue  libro  Cicero  accedit  ail  tertium  commentatio- 
nis  locum  de  honestatis  et  utilitatis  comparatione.  Negatvero 
aut  dulntandum  esse  aut  umquam  dubitari,  an  id,  quod  utile 
videatur,  honesto  sit  antepouendum  ;  sed  tempura  incidere, 
quibus,  quod  turpe  liaberi  soleat,  honestunt  videatur:  utoccidere 
bomiuein ,  qui  tyrannns  esse  coeperit;  in  quo  non  utile  honesto, 
sed  hoc  illi  anteponatur.  Itaque,  ut  sine  olio  errore  diiudicari 
pnssit,  si  quando  cum  illo,  quod  honestum  intelligi tur,  pugnare 
id  videatur,  quod  appellemus  utile,  formulam  quaindain  e  Stoi- 
corum  disciplina  coustituit,  quam  si  quis  in  comparatione  rerum 
sequatur,  numquam  ab  oflicio  recedat.  Fa  est  autem  huiusce- 
modi:  quidquid  sit  honestum  ,  idem  esse  utile;  nec  utile  quid- 
quam  ,  quod  non  sit  honestum;  ex  quo  consequi ,  uniiiu  debere 
omnibus  esse  propositum:  ut  eadem  sit  utilitas  unius  cuiusque 
et  universorum.  c.  1  —  7.  Ex  hac  formula  deinceps  multas  quae- 
stiones  propositus,  quibus  oflicium  temporum  ratio  ne  censet,  ad 
extremum  usque  explicat. 

I.  I.  Pub Hum  Scipionem,  Marce  fili,  eum,  qui  pri¬ 
mus  Africanus  appellatus  est,  dicer e  solitum  scripsit 
Cato,  qui  fuit  fere  eius  aequalis,  vNumquam  se  minus 
otiosum  esse,  quam  quum  otiosus,  nec  minus  solum, 
quam  quum  solus  esset. «  Magnifica  vero  vox  et  ma- 
gno  viro  ac  sapiente  digna :  quae  declarat,  ilium  et  in 
otio  de  negotiis  cogitare,  et  in  solitudine  secum  loqui 
solitum;  ut  neque  cessaret  umquam,  et  interdum 
colloquio  alterius  non  egeret.  Itaque  duae  res ,  quae 
languorem  afferunt  ceteris ,  ilium  acuebant,  otium  et 
solitudo.  Vellem  nobis  hoc  idem  vere  dicere  liceret; 
sed  si  minus  imitatione  tantam  ingenii  praestantiam 
consequi  possumus,  voluntate  certe  proxime  accedi- 
mus:  nam  et,  a  republica  forensibusque  negotiis  ar¬ 
mis  impiis  vique  prohibiti,  otium  persequimur;  et 
ob  earn  caussam,  Urberelicta,  rura  peragrantes  sae¬ 
pe  soli  sumus.  2.  Sed  nec  hoc  otium  cum  Africani 
otio,  nec  haec  solitudo  cum  ilia  comparanda  est. 
Ille  enim  requiescens  a  reipublicae  pulcherrimis  mu- 
neribus  otium  sibi  sumebat  aliquando,  et  a  coetu  ho¬ 
minum  frequentiaque  interdum,  tamquam  inportum, 
se  in  solitudinem  recipiebat.  Nostrum  autem  otium 
negotii  inopia,  non  requiescendi  studio,  constitutum 
est.  Exstincto  enim  senatu  deletisque  iudiciis,  quid 
est,  quoddignum  nobis  aut  in  curia  aut  in  foro  agere 
possimus?  3.  Ita  qui  in  maxima  celebritate  atque  in 
oculis  civium  quondam  vixerimus,  nunc,  fugientes 
conspectum  sceleratorum ,  quibus  omnia  redundant, 
abdimus  nos,  quantum  licet,  et  saepe  soli  sumus.  Sed 
quia  sic  ab  hominibus  doctis  accepimus,  non  solum 
ex  malis  eligere  minima  oportere,  sed  etiam  excerpere 

ex  his  ipsis,  si  quid  inesset  boni:  propterea et  otio 
fruor,  non  illo  quidem,  quo  debebat  is,  qui  quon¬ 
dam  peperisset  otium  civitati,  nec  earn  solitudinem 
lan°mere  patior,  quam  mihi  adfert  necessitas,  non 
voluntas.  4.  Quamquam  Africanus  maiorem  laudem 
meo  iudicio  assequebatur.  Nulla  enim  eius  ingenii 
monumenta  mandata  litteris,  nullum  opusotii,  nul¬ 
lum  solitudinis  munus  exstat.  Ex  quo  intelligi  de¬ 
bet,  ilium  mentis  agitatione,  investigationeque  ea- 
rum  rerum ,  quas  cogitando  consequebatur ,  neque 
otiosum  nec  solum  umquam  fuisse.  Nos  autem  ,  qui 
non  tantum  roboris  habemus ,  ut  cogitatione  tacita  a 
solitudine  abstrahamur,  ad  banc  scribendi  operam 
omne  studium  curamque  convertimus.  Itaque  plura 
brevi  tempore,  eversa,  quam  multis  annis,  stante  re- 
publica ,  scripsimus.  II.  5.  Sed  quum  tota  philoso- 
pbia,  mi  Cicero,  frugifera  et  fructuosa,  nec  ulla  pars 
eius  inculta  ac  deserta  sit,  turn  nullus  feracior  in  ea 
locus  est  nec  uberior ,  quam  de  officiis,  a  quibus  con- 
stanter  honesteque  vivendi  praecepta  ducuntur.  Qua- 
re  quamquam  a  Cratippo  nostro,  principe  huius  me¬ 
moriae  philosophorum ,  haec  te  assidue  audire  atque 
accipere  confido,  tamen  conducere  arbitror ,  talibus 
aures  tuas  vocibus  undique  circumsonare,  nec  eas,  si 
fieri  possit,  quidquam  aliud  audire.  6.  Quod  quum 
omnibus  est  faciendum,  qui  vitam  bonestam  ingtedi 
co<ntant,  turn  baud  scio,  an  nemini  potius,  quam  tibi. 
Sustines  enim  non  parvam  exspectationem  imitandae 
industriae  nostrae,  magnam  honorum,  nonnullam 
fortasse  nominis.  Suscepisti  onus  praeterea  grave 
et  Athenarunj,  et  Cratippi:  ad  quos  quum  tamquam 
ad  mercaturam  bonarum  artium  sis  profectus,  ina- 
nem  redire  turpissimum  est,  dedecorantem  et  urbis 
auctoritatem  et  magistri.  Quare,  quantum  conniti 
animopotes,  quantum  labore  contendere,  (si  discen- 
di  labor  est  potius,  quam  voluptas,)  tantum  fac  ut 
efficias :  neve  committas ,  ut,  quum  omnia  suppedita- 
ta  sint  a  nobis ,  tute  tibi  defuisse  videare.  Sed  haec 
hactenus :  multa  enim  saepe  ad  te  cohortandi  gratia 
scripsimus.  Nunc  ad  reliquam  partem  propositae 
divisionis  revertamur. 

7.  Panaetius  igitur,  qui  sine  controversia  de  offi¬ 
ciis  accuratissime  disputavit,  quemque  nos,  corre- 
ctione  quadam  adhibita,  potissimum  secuti  sumus, 
tribus  generibus  propositis,  in  quibus  deliberare  homi¬ 
nes  et  consultare  de  officio  solerent,  uno ,  quum  dubi - 
tarent ,  honestumne  id  essel,  dc  quo  ageretur,  an  tur- 
pe?  allero,  ulilene ,  an  inutile?  tertio,  si  id,  quod  spe- 
ciem  habere t  honesti ,  pugnuret  cum  eo,  quod  utile  vi- 
deretur,  quomodo  ea  discerni  oporteret ,  —  de  duobus 
generibus  primis  tribus  libris  explicavit :  de  tertio 
autem  genere  deinceps  se  scripsit  dicturum ,  nec  ex- 
solvit,  quod  promiserat.  8.  Quod  eo  magis  miror, 
quia  scriptum  a  discipulo  eius  Posidonio  est,  trigmta 
annis  vixisse  Panaetium ,  posteaquam  illos  libros  edi- 
disset.  Quern  locum  miror  a  Posidonio  breviter  esse 
tactum  inquibusdamcommentariis:  praesertimquum 
scribat,  nullum  esse  locum  in  tota  philosophia  tarn  ne- 
cessarium.  9.  Minime  vero  assentior  iis ,  qui  negant 
eiim  locum  a  Panaelio  praelermissum ,  sed  consulto  re- 
lictum,  nec  omnino  scribendum  fuisse,  quia  numquam 
posset  utilitas  cum  honestate  pugnare.  De  quo  alte- 
rum  potest  habere  dubitationem,  adhibendumne  fue- 
rit  hoc  genus,  quod  in  divisione  Panaetii  tertium  est, 
an  plane  omittendum:  alterum  dubitari  non  potest, 
quin  a  Panaetio  susceptum  sit,  sed  relictum,  Nam 
qui  e  divisione  tripartita  duas  partes  absolvent,  huic 


necesse  est  restare  tertiam.  Praeterea  in  extremo 
libro  tertio  de  hac  parte polliceturse  deinceps  esse  diclu- 
rum.  10.  Accedit  eodem  testis  locuples,  Posidonius, 
qui  etiam  scribit  in  quadam  epistola ,  P.  Rulilium  Ru- 
fum  dicere  solere,  qui  Panaetium  audierat,  »Ut  nemo 
pictor  esset  inventus,  qui  Coae  Veneris  earn  partem,  quam 
Apelles  inchoalam  reliquisset,  absolveret,e  (oris  enim 
pulchritudo  reliqui  corporis  imitandi  spem  aufere- 
bat :)  y>sic  ea,  quae  Panaetius  praetermisisset  el  non  per- 
fecisset,  propter  eorum ,  quae  perfecisset ,  praeslantiam 
neminem  esse  perse cutum.e 

III.  11.  Quamobrem  de  iudicio  Panaetii  dubitari 
non  potest:  rectene  autem  hanc  tertiam  partem  ad  ex- 
quirendum  officium  adiunxerit,  an  secus,  de  eo  for¬ 
tasse  disputari  potest.  Nam  sive  honestum  solum 
bonum  est,  ut  Stoicis  placet,  sive,  quod  honestum  est, 
id  ita  summum  bonum  est,  quemadmodum  Peripate- 
ticis  vestris  videtur,  ut  omnia  ex  altera  parte  colloca- 
ta  vix  minimi  momenti  instar  habeant:  dubitandum 
non  est,  quin  numquam  possit  utilitas  cum  honestate 
contendere.  Itaque  accepimus,  Socratem  exsecrari 
solitum  eos,  qui  primum  haec,  natura  cohaerentia, 
opinione  distraxissent.  Cui  quidem  ita  sunt  Stoici 
assensi,  ut  et,  quidquid  honestum  esset,  id  utile  esse 
censerent,  nec  utile  quidquam,  quod  non  honestum. 
12.  Quod  si  is  esset  Panaetius,  qui  virtutem  propterea 
colendam  diceret,  quod  ea  efficiens  utilitatis  esset,  ut 
ii,  qui  res  expetendas  vel  voluptate  vel  indolentia  me- 
tiuntur;  liceret  ei  dicere,  utilitatem  aliquando  cum 
honestate  pugnare.  Sed,  quum  sit  is,  qui  id  solum 
bonum  iudicet,  quod  honestum  sit,  quae  autem  huic 
repugnent  specie  quadam  utilitatis,  eorum  neque  ac- 
cessione  meliorem  vitam  fieri,  nec  decessione  peio- 
rem;  non  videtur  eiusmodi  debuisse  deliberationem 
introducere,  in  qua,  quod  utile  videretur,  cum  eo, 
quod  honestum  est,  compararetur.  13.  Etenim  quod 
summum  bonum  a  Stoicis  dicitur,  Convenienter  natu¬ 
rae  vivere:  id  habet  hanc,  utopinor,  sententiam,  cum 
virtute  congruere  semper;  cetera  autem,  quae  secun¬ 
dum  naturam  essent,  ita  legere,  si  ea  virtuti  non  re- 
pugnarent.  Quod  quum  ita  sit,  putant  quidam,  hanc 
comparationem  non  recte  introductam,  nec  omnino  de 
eo  genere  quidquam  praecipiendum  fuisse.  Atque 
ill ud  quidem  honestum,  quod  proprie  vereque  dicitur, 
id  in  sapientibus  est  solis,  neque  a  virtute  divelli  um¬ 
quam  potest;  in  iis  autem,  in  quibus  sapientia  perfe- 
cta  non  est,  ipsum  illud  quidem  perfectum  honestum 
nullomodo,  similitudines  honesti  esse  possunt.  14. 
Haec  enim  omnia  officia,  de  quibus  his  libris  disputa- 
mus,  media  Stoici  appellant,  ea  communia  sunt  et  late 
patent;  quae  et  ingenii  bonitate  multi  assequuntur  et 
progressione  discendi.  Illud  autem  officium,  quod 
rectum  iidem  appellant,  perfectum  atque  absolutum 
est,  et,  ut  iidem  dicunt,  omnes  numeros  habet,  nec 
praeter  sapientem  cadere  in  quemquam  potest.  15. 
Quum  autem  aliquid  actum  est,  in  quo  media  officia 
compareant,  id  cumulate  videtur  esse  perfectum:  pro¬ 
pterea  quod  vulgus,  quid  absit  a  perfecto,  non  fere  in- 
telligit:  quatenus  autem  intelligit,  nihil  putat  praeter- 
missum.  Quod  item  in  poematis  et  in  picturis  usu 
venit,  in  aliisque  compluribus,ut  delectentur  imperi- 
ti  laudentque  ea,quae  laudanda  non  sint,  ob  earn,  cre¬ 
do,  caussam,  quod  insit  in  iis  aliquid  probi ,  quod  ca¬ 
piat  ignaros,  qui  quidem,  quid  in  una  quaque  re  vitii 
sit,  nequeant  iudicare.  Itaque  quum  sunt  docti  a  pe- 
ritis,  desistunt  facile  sententia.  IV.  Haec  igitur  offi¬ 
cia,  de  quibus  his  libris  disserimus,  quasi  secunda 

quaedam  honesta  esse  dicunt,  non  sapientum  modo 
propria,  sed  cum  omni  hominum  genere  communia. 
16.  Itaque  iis  omnes,  in  quibus  est  virtutis  indoles, 
commoventur.  Nec  vero  quum  duo  Decii  aut  duo 
Scipiones  fortes  viri  commemorantur,  aut  quum  Fa- 
bricius  Aristidesve  iustus  nominatur,  aut  ab  illis  for- 
titudinis ,  aut  ab  his  iustitiae  tamquam  a  sapientibus 
petitur  exemplum.  Nemo  enim  borum  sic  sapiens, 
ut  sapientem  volumus  intelligi :  nec  ii ,  qui  sapientes 
habiti  et  nominati,  M.  Cato  et  C.  Laelius,  sapientes 
fuerunt;  ne  iili  quidem  septem :  sed  ex  mediorum  of- 
ficiorum  frequentia  similitudinem  quamdamgerebant 
speciemque  sapientum.  17.  Quocirca  nec  id,  quod 
vere  honestum  est,  fas  est  cum  utilitatis  repugnanlia 
comparari,  nec  id,  quod  communiter  appellamus  ho~ 
nestum,  quod  colitur  ab  iis,  qui  bonos  se  viros  haberi 
volunt,  cumemolumentisumquam  est  comparandum  : 
tamque  id  honestum ,  quod  in  nostram  intelligentiam 
cadit,  tuendum  conservandumque  nobis  est,  quam  il¬ 
lud,  quod  proprie  dicitur  vereque  est  honestum,  sa¬ 
pientibus.  Aliter  enim  teneri  non  potest,  si  quae  est 
ad  virtutem  facta  progressio.  Sed  haec  quidem  de 
iis,  qui  conservatione  officiorum  existimantur  boni. 
18.  Qui  autem  omnia  metiuntur  emolumentis  et  com- 
modis,  neque  ea  volunt  praeponderari  honestate,  hi 
solent  in  deliberando  honestum  cum  eo,  quod  utile 
putant,  comparare :  boni  viri  non  solent.  Itaque  exi- 
stimo,  Panaetium,  quum  dixerit,  homines  solere  in 
bac  comparatione  dubitare,  hoc  ipsum  sensisse,  quod 
dixerit,  solere  modo,  non  etiam  oportere.  Etenim 
non  modo  pluris  putare,  quod  utile  videatur,  quam 
quod  honestum,  sed  haec  etiam  inter  se  comparare, 
et  in  his  addubitare  turpissimum  est.  Quid  est  ergo, 
quod  nonnumquam  dubitationem  afferre  soleat  consi- 
derandumque  videatur?  Credo,  si  quando  dubitatio 
accidit,  quale  sit  id,  de  quo  consideretur.  19.  Saepe 
enim  tempore  fit,  ut,  quod  turpe  plerumque  haberi 
soleat,  inveniatur  non  esse  turpe.  Exempli  caussa 
ponatur  aliquid,  quod  pateat  latius.  Quod  potest  ma- 
ius  esse  scelus,  quam  non  modo  hominem,  sed  etiam 
familiarem  hominem  occidere?  Num  igitur  se  astrin- 
xit  scelere,  si  qui  tyrannum  occidit,  quamvis  familia¬ 
rem?  Populo  quidem  Romano  non  videtur,  qui  ex 
omnibus  praeclaris  factis  illud  pulcherrimum  existi- 
mat.  Vicit  ergo  utilitas  honestatem?  Immo  vero  ho- 
nestatem  utilitas  consecuta  est. 

Itaque,  ut  sine  ullo  errore  diiudicare  possimus,  si 
quando  cum  illo,  quod  honestum  intelligimus,  pugnare 
id  videbitur,  quod  appellamus  utile,  formula  quaedam 
constituenda  est:  quam  si  sequemur  in  comparatione 
rerum,  ab  officio  numquam  recedemus.  20.  Erit  au¬ 
tem  haec  formula  Stoicorum  rationi  disciplinaeque 
maxime  consentanea  :  quam  quidem  his  librispropter- 
ea  sequimur,  quod,  quamquam  et  a  veteribus  Acade- 
micis  et  a  Peripateticis  vestris,  qui  quondam  iidem 
erant,  quae  honesta  sunt,  anteponuntur  iis,  quae  viden- 
tur  ulilia,  tamen  splendidius  haec  ab  eis  disseruntur, 
quibus,  quulquid  honestum  est ,  idem  utile  videtur :  nec 
utile  quidquam,  quod  non  honestum:  quam  ab  iis ,  qui¬ 
bus  aut  honestum  aliquid  non  utile,  aut  utile  non  ho¬ 
nestum.  Nobis  autem  nostra  Academia  magnam  li- 
centiam  dat,  ut,  quodcumque  maxime  probabile  oc- 
currat,  id  nostro  iure  liceat  defendere.  Sed  redeo  ad 
formulam.  V.  21.  Detrahere  igitur  aliquid  alteri,  et 
hominem  hominis  incommodo  suum  augerecommo- 
dum,  magis  est  contra  naturam,  quam  mors,  quam 
paupertas,  quam  dolor,  quam  cetera,  quae  possunt  aut 

corpori  accidere  aut  rebus  externis.  Nam  principio 
tollit  convictum  humanum  et  societatem.  Si  enim 
sic  erimus  afiecti,  ut  propter  suum  quisque  emolu- 
mentum  spoliet  aut  violet  alterum ,  disrumpi  necesse 
est  earn,  quae  maxime  est  secundum  naturam,  huma- 
ni  generis  societatem.  22.  Ut,  si  unum  quodque 
membrum  sensum  hunc  haberet,  ut  posse  putaretse 
valere,  si  proximi  membri  valetudinem  ad  se  tradu- 
xisset,  debilitari  et  interire  totum  corpus  necesse  es- 
set:  sic,  si  unus  quisque  nostrum  ad  se  rapiat  com- 
moda  aliorum,  detrabatque,  quod  cuique  possit,  emo- 
lumenti  sui  gratia,  societas  hominum  et  communitas 
evertatur  necesse  est.  Nam  sibi  ut  quisque  malit, 
quod  ad  usum  vitae  pertineat,  quam  alteri  acquirere, 
concessum  est,  non  repugnante  natura:  illud  natura 
non  patitur ,  ut  aliorum  spoliis  nostras  facultates ,  co- 
pias,  opes  augeamus.  23.  Neque  vero  hoc  solum  na¬ 
tura  et  iure  gentium,  sed  etiam  legibus  populorum, 
quibus  in  singulis  civitatibus  respublica  continetur, 
eodem  modo  constitutum  est,  ut  non  liceat  sui  corn- 
modi  caussa  nocere  alteri.  Hoc  enim  spectant  leges, 
hoc  volunt,  incolumem  esse  civium  coniunctionem : 
quam  qui  dirimunt,  eos  morte,  exsilio,  vinculis,  da- 
mno  coercent.  Atque  hoc  multo  magis  efficit  ipsa  na¬ 
turae  ratio,  quae  est  lex  divina  et  humana :  cui  parere 
qui  velit,  (omnes  autem  parebunt,  qui  secundum  na¬ 
turam  volent  vivere,) numquam committet,  utalienum 
appetat  et  id,  quod  alteri  detraxerit,  sibi  assumat. 
24.  Etenim  multo  magis  est  secundum  naturam  ex- 
celsitas  animi  et  magnitudo,  itemquecomitas,  iustitia, 
liberalitas,  quam  voluptas,  quam  vita, quam  divitiae: 
quae  quidem  contemnereet  pro  nihilo  ducere,  compa- 
rantern  cum  utilitate  communi,  rnagni  animi  et  excel- 
si  est.  Detrahere  autem  de  altero  sui  commodi  caus¬ 
sa,  magis  est  contra  naturam,  quam  mors,  quam  do¬ 
lor,  quam  cetera  generis  eiusdem.  25.  Itemque  ma¬ 
gis  est  secundum  naturam ,  pro  omnibus  gentibus ,  si 
fieri  possit,  conservandis  aut  iuvandis  maximos  labo- 
res  molestiasque  suscipere,  imitantem  Herculem  il¬ 
ium,  quern  hominum  fama,  beneficiorum  memor,  in 
concilio  caelestium  collocavit,  quam  vivere  in  solitu- 
dine  non  modo  sine  u  1 1  is  molestiis,  sed  etiam  in  maxi- 
mis  voluptatibus,  abundantem  omnibus  copiis,  ut  ex- 
cellas  etiam  pulchritudine  et  viribus.  Quocirca  opti- 
mo  quisque  et  splendidissimo  ingenio  longe  illam  vi- 
tam  huic  anteponit.  Ex  quo  efficitur,  hominem,  natu¬ 
rae  obedientem,  homini  nocere  non  posse.  26.  Dein- 
de,  qui  alterum  violat,  ut  ipse  aliquid  commodi  con- 
sequatur,  aut  nihil  existiinat  se  facere  contra  naturam, 
aut  magis  fugiendam  censet  mortem,  paupertatem, 

dolorem,  amissionem  etiam  liberorum,  propinquorum, 

amicorum ,  quam  facere  cuiquam  iniuriam.  Si  nihil 
existimat  contra  naturam  fieri  hominibus  violandis, 
quid  cum  eo  disseras,  qui  omnino  hominem  ex  homi- 
ne  tollat?  Sin  fugiendum  id  quidem  censet,  sed  mul¬ 
to  ilia  peiora,  mortem,  paupertatem,  dolorem  ;  errat  in 
eo,  quod  ullum  aut  corporis  aut  fortunae  vtium  vitiis 
animi  gravius  existimat.  VI.  Ergo  unum  debet  esse 
omnibus  proposition,  ut  eadem  sit  utilitas  unius  cuius- 
que  et  universorum:  quam  si  ad  se  quisque  rapiat, 
dissolvetur  omnis  humana  consortio.  27.  Atque  si 
etiam  hoc  natura  praescribit,  ut  homo  homini,  qui- 
cumque  sit,  ob  earn  ipsam  caussam,  quod  is  homo  sit, 
consultum  velit:  necesse  est  secundum  eamdem  na¬ 
turam  omnium  utilitatem  esse  communem.  Quod  si 
ita  est,  una  continemur  omnes  et  eadem  lege  naturae: 
idqjie  ipsum  si  ita  est,  certe  violare  alterum  naturae 

le"e  prohibemur.  Verum  autem  primum.  Verum 
ieTtur  extremum.  28.  Nam  illud  quidena  absurdum 
est,  quod  quidam  dicunt,  parenti  se  aut  fratri  nihil  de- 
tracturos  sui  commodi  caussa ;  aliam  rationemesse  ci- 
vium  reliquorum.  Hi  sibi  nihil  iuris ,  nullam  socie- 
tatem,  communis  utilitatis  caussa,  statuuntesse  cum 
civibus:  quae  sententia  omnem  societatem  distrahit 
civitatis.  Qui  autem  civium  rationem  dicunt  haben- 
dam ,  externorum  negant:  ii  dirimunt  communem 
humani  generis  societatem:  qua  sublata,  beneficien- 
tia,  liberalitas,  bonitas,  iustitia  funditus  tollitur. 
Quae  qui  tollunt,  etiam  adversus  deos  immortales  im- 
pii  iudicandi  sunt.  Ab  iis  enim  constitutam  intei  ho¬ 
mines  societatem  evertunt:  cuius  societatis  arctissi- 
mum  vinculum  est,  magis  arbitrari  esse  contra  natu- 
ram,  hominem  homini  detrahere  sui  commodi  caus¬ 
sa,  quam  omnia  incommoda  subire  vel  externa,  vel 
corporis,  vel  etiam  ipsius  animi,  quae  vacent  iustitia. 
29.  Haec  enim  una  virtus  omnium  est  domina  et  regi- 
na  virtutum.  Forsitan  quispiam  dixerit:  Nonne  igi- 
tur  sapiens,  si  fame  ipse  conficiatur,  abstulerit  cibum 
alteri,  homini  ad  nullam  rem  utili?  Minime  vero. 
Non  enim  mihi  est  vita  mea  utilior,  quam  animi  tabs 
affectio,  neminem  ut  violem  commodi  mei  gratia. 
Quid?  si  Phalarim ,  crudelem  tyrannum  et  immanem, 
vir  bonus,  ne  ipse  frigore  conficiatur,  vestitu  spoliare 
possit;  nonne  faciat?  30.  Haec  ad  iudicandum  sunt 
facillima.  Nam ,  si  quid  ab  homine ,  ad  nullam  par¬ 
tem  utili,  tuae  utilitatis  caussa  detraxeris:  inhumane 
feceris  contraque  naturae  legem :  sin  autem  is  tu  sis, 
qui  multam  utilitatem  reipublicae  atque  hominum  so- 
cietati ,  si  in  vita  remaneas ,  afferre  possis :  si  quid  ob 
earn  caussam  alteri  detraxeris,  non  sit  reprehenden- 
dum.  Sin  autem  id  non  sit  eiusmodi:  suum  cuique 
incommodum  ferendum  est  potius,  quam  de  alterius 
commodis  detrahendum.  Non  igitur  magis  est  con¬ 
tra  naturam  morbus  aut  egestas,  aut  quid  eiusmodi, 
quam  detractio  aut  appetitio  alieni.  Sed  communis 
utilitatis  derelictio  contra  naturam  est:  est  enim  iniu- 
sta.  34 .  Itaque  lex  ipsa  naturae,  quae  utilitatem  ho- 
minum  conservat  et  continet,  decernit  profecto,  ut  ab 
homine  inerti  atque  inutili  ad  sapientem,  bonum  foi- 
temque  virum  transferantur  res  ad  vivendum  neces- 
sariae;  qui  si  occiderit,  multum  de  communi  utilitate 
detraxorit :  modo  hoc  ita  faciat ,  ut  ne ,  ipse  de  se  bene 
existimans  seseque  diligens ,  hanc  caussam  habeat  ad 
iniuriam.  Ita  semper  officio  fungetur,  utilitati  con- 
sulens  bominum  et  ei,  quam  saepe  commemoro,  hu- 
manae  societati.  32.  Nam  quod  ad  Phalarim  attinet, 
perfacile  iudicium  est.  Nulla  enim  nobis  societas 
cum  tyrannis,  sed  potius  summa  distractio  est;  neque 
est  contra  naturam,  spoliare  eum, si  possis ,  quem  est 
honestum  necare :  atque  hoc  omne  genus  pestiferum 
atque  impium  ex  hominum  communitate  extermi- 
nandum  est.  Etenim,  ut  membra  quaedam  ampu- 
tantur,  si  et  ipsa  sanguine  et  tamquam  spiritu  carere 
coeperunt  et  nocent  reliquis  partibus corporis :  sic  ista 
in  fi"ura  hominis  feritas  et  immanitas  belluae  a  com- 
murfi  tamquam  humanitatis  corpore  segreganda  est. 
Huius  veneris  sunt  quaestiones  omnes  eae ,  in  quibus 
ex  tempore  officium  exquiritur.  VII.  33.  Eiusmodi 
jaitur  credo  res  Panaetium  persecuturum  fuisse,  ni- 
sf  aliqui  casus  autoccupatio  eius  consilium  peremis- 
set.  Ad  quas  ipsas  consultationes  ex  superioribus  li- 
bris  satis  multa  praecepta  sunt,  quibus  perspici  pos¬ 
sit,  quid  sit  propter  turpitudinem  fugiendum;  quid 
sit,  quod  idcirco  fugiendum  non  sit,  quod  omnino  tur- 


pe  non  sit.  Sed  quoniam  operi  inchoato,  prope  tamen 
absoluto,  tamquam  fastigium  imponimus ,  utgeome- 
trae  solent  non  omnia  docere,  sed  postulare,  ut  quae¬ 
dam  sibi  concedantur,  quo  facilius,  quae  volunt,  ex- 
plicent :  sic  ego  a  te  postulo,  mi  Cicero,  ut  mihi  conce- 
das,  si  potes,  nihil,  praeter  id,  quod  honestum  sit,  pro¬ 
pter  se  esse  expetendum .  Sin  hoc  non  licet  per  Cratip- 
pum,  at  illud  certe  dabis,  quod  honestum  sit,  id  esse 
maxime  propter  se  expetendum.  Mihi  utrumvis  satis 
est:  et  turn  hoc,  turn  illud  probabilius  videtur,  nec 
praeterea  quidquam  probabile.  34.  Ac  primum  Pa- 
naetius  in  hoc  defendendus  est,  quod  non  utilia  cum 
honestis  pugnare  aliquando  posse  dixerit,  (neque  enim 
ei  fas  erat,)  sed  ea,  quae  viderentur  utilia.  Nihil  vero 
utile, quod  non  idem  honestum:  nihil  honestum,  quod  non 
idem  utile  sit,  saepe  testatur  negatque  ullam  pestemma- 
iorem  in  vitam  hominum  invasisse ,  quam  eorum  opinio- 
nem,  qui  ista  distraxerint.  Itaque  non,  ut  aliquando 
anteponeremus  utilia  honestis,  sed  ut  ea  sine  errore 
diiudicaremus,  si  quando  incidissent,  induxit  earn, 
quae  videretur  esse ,  non  quae  esset,  repugnantiam. 
Hanc  igitur  partem  relictam  explebimus,  nullis  admi- 
niculis0,  sed,  ut  dicitur,  Marte  nostro.  Neque  enim 
quidquam  de  hac  parte  post  Panaetium  explicatum 
est,  quod  quidem  mihi  probaretur  de  iis,  quae  in  ma- 
nus  meas  venerint. 

VIII.  35.  Quum  igitur  aliqua  species  utilitatis  ob- 
iecta  est,  commoveri  necesse  est.  Sed  si ,  quum  ani- 
mum  attenderis,  turpitudinem  videas  adiunctam  ei 
rei,  quae  speciem  utilitatis  attulerit;  turn  non  utilitas 
relinquenda  est,  sed  intelligendum,  ubi  turpitudo  sit, 
ibi  utilitatem  esse  non  posse.  Quod  si  nihil  est  tarn 
contra  naturam,  quam  turpitudo,  (recta  enim  et  con- 
venientia  et  constantia  natura  desiderat,  aspernatur- 
que  contraria,)nihilquetam secundum  naturam,  quam 
utilitas :  certe  in  eadem  re  utilitas  et  turpitudo  esse 
non  potest.  Itemque,  si  ad  honestatem  nati  sumus, 
eaque  aut  sola  expetenda  est,  utZenoni  visum  est,  aut 
certe  omni  pondere  gravior  habenda,  quam  reliqua 
omnia,  quodAristoteli  placet:  necesse  est, quod  hone¬ 
stum  sit,  id  esse  aut  solum  aut  summura  bonum :  quod 
autem  bonum,  id  certe  utile:  ita,quidquid  honestum, 
id  utile.  36.  Quare  error  hominum  non  proborum, 
quum  aliquid,  quod  utile  visum  est,  arripuit,  id  con- 
tinuo  secernit  ab  honesto.  Hinc  sicae,  hinc  venena, 
hinc  falsa  testamenta  nascuntur:  hinc  furta,  pecula- 
tus ,  expilationes  direptionesque  sociorum  et  civium . 
hinc  opum  nimiarum  potentiae  non  ferendae :  postre- 
mo  etiam  in  liberis  civitatibus  regnandi  exsistunt  cu- 
piditates ,  quibus  nihil  nec  taetrius  nec  foedius  exco- 
»itari  potest.  Emolumenta  enim  rerum  fallacibus 
iudiciis  vident :  poenam ,  non  dico  legum ,  quas  saepe 
perrumpunt,  sed  ipsius  turpitudinis,  quae  acerbissi- 
ma  est.  non  vident.  37.  Quamobrem  hoc  quidem 
deliberandum  genus  pellatur  e  medio,  (estenim  totum 
sceleratum  et  impium,)  qui  deliberant,  utrum  id  se- 
quantur,  quod  honestum  esse  videant,  an  se  scientes 
scelere  contaminent:  in  ipsa  enim  dubitatione  facinus 
inest,  etiamsi  ad  id  non  pervenerint.  Ergo  ea  delibe- 
randa  omnino  non  sunt,  in  quibus  est  turpis  ipsa  deli— 
beratio.  Atque  etiam  ex  omni  deliberatione  celandi 
et  occultandi  spes  opinioque  removenda  est.  Satis 
enim  nobis,  si  modo  in  philosophia  aliquid  piofeci- 
mus,  persuasum  esse  debet,  si  omnes  deos  homines- 
que  cel  are  possimus,  nihil  tamen  avare,  nihil  iniuste, 
nihil  libidinose ,  nihil  incontinenter  esse  faciendum. 
IX.  38.  Hinc  ille  Gyges  inducitur  a  Platone:  qui, 

quum  terra  discessisset  magnis  quibusdam  imbribus, 
descendit  in  ilium  hiatum ,  aeneumque  equum ,  ut  fe- 
runt  fabulae,  animadvertit,  cuius  in  lateribus  fores 
essent:  quibus  apertis,  hominis  mortui  vidit  corpus 
magnitudine  inusitata  annulumque  aureum  in  di<yito: 
quern  ut  detraxit ,  ipseinduit:  (erat  autem  regius  pa¬ 
stor:)  turn  in  concilium  se  pastorum  recepit.  Ibi 
quum  palam  eius  annuli  ad  palmam  converterat,  a 
nullo  videbatur,  ipse  autem  omnia  videbat;  idem  rur- 
sus  videbatur ,  quum  in  locum  annulum  inverterat. 
Itaque  hac  opportunitate  annuli  usus  reginae  stuprum 
intulit,  eaque  adiutrice  regem  dominum  interemit, 
sustulitque  quos  obstare  arbitrabatur :  nec  in  his  eum 
facinoribus  quisquam  potuit  videre.  Sic  repente  an¬ 
nuli  beneficio  rex  exortus  est  Lydiae.  Hunc  igitur 
ipsum  annulum  si  habeat  sapiens ,  nihilo  plus  sibi  li- 
cere  putet  peccare,  quam  si  non  haberet.  Honesta 
enim  bonis  viris,  non  occulta  quaeruntur.  39.  Atque 
hoc  loco  philosophi  quidam,  minimemali  illi  quidem, 
sed  non  satis  acuti,  fictarn  et  commentitium  fabulam  di- 
cunt  prolatam  a  Platone:  quasi  vero  ille,  aut  factum  id 
esse  aut  fieri  potuisse,  defendat.  Haec  est  vis  huius 
annuli  et  huius  exempli:  si  nemo  sciturus,  nemo  ne 
suspicaturus  quidem  sit,  quum  aliquid  divitiarum, 
potentiae,  dominationis,  libidinis  caussa  feceris,  si  id 
diishominibusquefuturum  sit  semper  ignotum :  sisne 
facturus?  Negant  id  fieri  posse:  quamquam  potest 
id  quidem.  Sed  quaero,  quod  negant  posse,  id  si 
posset,  quidnam  facerent?  Urgent  rustice  sane.  Ne¬ 
gant  enim  posse,  et  in  eoperstant;  hoc  verbum  quid 
valeat,  non  vident.  Quum  enim  quaerimus,  si  pos- 
sint  celare,  quid  facturi  sint :  non  quaerimus,  possint- 
ne  celare:  sed  tamquam  tormenta  quaedam  adhibe- 
mus,  ut,  si  responderint  se,  impunitate  proposita,  fa- 
cturos ,  quod  expediat,  facinorosos  se  esse  fateantur: 
si  negent,  omnia  turpia  per  seipsa  fugienda  esse  con- 
cedant.  Sed  iam  ad  propositum  revertainur. 

X.  40.  Incidunt  multae  saepe  caussae ,  quae con- 
turbent  animos  utilitatis  specie ;  non ,  quum  hoc  deli- 
beretur,  relinquendane  sit  honestas  propter  utilitatis 
magniludinem ;  nam  id  quidem  improbum  est:  sed 
ill ud,  possible  id,  quod  utile  videatur,  fieri  non  turpiter. 
Quum  Collatino  collegae  Brutus  imperium  abrogabat, 
poterat  videri  facere  id  iniuste.  Fuerat  enim  in  regi¬ 
bus  expellendis  socius  Bruti,  consiliorum  etiam  adiu- 
tor.  Quum  autem  consilium  hoc  principes  cepissent, 
cognationem  Superbi  nomenqueTarquiniorum  et  rae- 
moriam  regni  esse  tollendam :  quod  erat  utile ,  patriae 
consulere;  id  erat  ita  honestum ,  ut  etiam  ipsi  Collati¬ 
no  placere  deberet.  Itaque  utilitas  valuit  propter  ho- 
nestatem:  sine  qua  ne  utilitas  quidem  esse  potuisset. 
At  in  eo  rege,  qui  Urbem  condidit,  non  item.  41.  Spe¬ 
cies  enim  utilitatis  animum  pepulit  eius:  cui  quum 
visum  esset  utilius,  solum,  quam  cum  altero  regnare, 
fratrem  interemit.  Omisit  hie  et  pietatem  et  humani- 
tatem,  ut  id,  quod  utile  videbatur  neque  erat,  assequi 
posset;  et  tamen  muri  caussam  opposuit,  speciem  ho- 
nestatis  neque  probabilem  nec  sane  idoneam.  42. 
Peccavit  igitur;  pace  vel  Quirini  vel  Romuli  dixerim. 
Nec  tamen  nostrae  nobis  utilitates  omittendae  sunt, 
aliisque  tradendae,  quum  iis  ipsi  egeamus :  sed  suae 
cuique  utilitati,  quod  sine  alterius  iniuria  fiat,  servien- 
dum  est.  Scite  Chrysippus ,  ut  multa:  Qui  stadium, 
inquit,  currit,  eniti  et  contendere  debet ,  quam  maxime 
possil,  ut  vincat;  supplantare  eum,  quicum  certel,  aut 
manu  [ de]pellere  nullo  modo  debet.  Sic  in  vita  sibi 
quemque  petere,  quod  perlineat  adusum ,  noniniquum 

est;  alteri  deripere,  ius  non  est,  43.  Maxime  autem 
perturbantur  officia  in  amicitiis;  quibus  et  non  tri- 
buere,  quod  recte  possis,  et  tribuere,  quod  non  sit  ae- 
quum ,  contra  officium  est.  Sed  huius  generis  iotius 
breve  et  non  difficile  praeceptum  est.  Quae  enim  vi- 
dentur  utilia,  honores,  divitiae,  voluptates,  cetera  ge¬ 
neris  eiusdem,  haec  amicitiae  numquam  anteponenda 
sunt.  At  neque  contra  rempublicam,  neque  contra 
iusiurandum  ac  fidem  amici  caussa  vir  bonus  faciet; 
ne  si  iudex  quidem  erit  de  ipso  amico.  Ponit  enim 
personam  amici,  quum  induit  iudicis.  Tantum  dabit 
amicitiae,  ut  veram  amici  caussam  esse  malit:  ut 
orandae  litis  tempus ,  quoad  per  leges  liceat,  accom- 
modet.  44.  Quum  vero  iurato  sententia  dicenda  sit, 
meminerit,  deum  se  adhibere  testem,  id  est,  ut  ego 
arbitror,  mentemsuam,  qua  nihil  homini  dedit  deus 
ipse  divinius.  Itaque  praeclarum  a  maioribus  acce- 
pimus  morem  rogandi  iudicis,  si  eum  teneremus, 
quae  salva  fide  facere  posset.  Haec  rogatio  ad  ea  perti- 
net,  quae  paullo  ante  dixi  honeste  amico  a  iudice  pos¬ 
se  concedi.  Nam,  si  omnia  facienda  sint,  quae  amici 
velint :  non  amicitiae  tales,  sed  coniurationes  putandae 
sint.  45.  Loquor  autem  de  communibus  amicitiis. 
Nam  in  sapientibus  viris  perfectisque  nihil  potest  esse 
tale.  Damonem  et  Phintiam,  Pythagoreos,  ferunt  hoc 
animo  inter  se  fuisse,  ut,  quum  eorum  alteri  Diony¬ 
sius  tyrannus  diem  necis  destinavisset,  et  is,  qui  mor- 
ti  addictus  esset,  paucos  sibi  dies  commendandorum 
suorum  caussa  postulavisset:  —  vas  factus  est  alter 
eius  sistendi;  ut,  si  ille  non  revertisset,  moriendum 
esset  ipsi.  Qui  quum  ad  diem  se  recepisset,  admira- 
tus  eorum  fidem  tyrannus  petivit,  ut  se  ad  arnicitiam 
tertium  ascriberent.  46.  Quum  igitur  id,  quod  utile 
videtur  in  amicitia,  cum  eo,  quod  honestum  est,  com¬ 
parator:  iaceat  utilitatis  species,  valeat  honestas. 
Quum  autem  in  amicitia,  quae  honesta  non  sunt,  po- 
stulabuntur :  religio  et  fides  anteponatur  amicitiae. 
Sic  habebitur  is,  quern  exquirimus,  delectus  officii. 
XL  Sed  utilitatis  specie  in  republica  saepissime  pec- 
catur,  ut  in  Corinthi  disturbatione  nostri.  Durius 
etiam  Athenienses,  qui  sciverunt,  ut  Aeginetis,  qui 
classe  valebant,  pollices  praeciderentur.  Hoc  visum 
est  utile.  Nimis  enim  imminebat  propter  propinqui- 
tatem  Aegina  Piraeeo.  Sed  nihil,  quod  crudele ,  utile. 
Est  enim  hominum  naturae,  quam  sequi  debemus, 
maxime  inimica  crudelitas.  47.  Male  etiam,  qui  pe- 
regrinos  urbibus  uti  prohibent  eosqueexterminant,  ut 
Pennus*  apud  patres  nostros,  Papius  nuper.  Nam 
esse  pro  cive ,  qui  civis  non  sit,  rectum  est  non  licere: 
quam  legem  tulerunt  sapientissimi  consules,  Crassus 
et  Scaevola :  usu  vero  Urbis  prohibere  peregrinos,  sane 
inhumanum  est.  Ilia  praeclara ,  in  quibus  publicae 
utilitatis  species  prae  honestate  contemnitur.  Plena 
exemplorum  est  nostra  respublica ,  quum  saepe  alias, 
turn  maxime  bello  Punico  secundo;  quae,  Cannensi 
calamitate  accepta,  maiores  animos  habuit,  quam  um- 
quam  rebus  secundis.  Nulla  timoris  significatio, 
nulla  rnentio  pacis.  Tanta  vis  est  honesti,  ut  speciem 
utilitatis  obscuret.  48.  Athenienses  quum  Persarum 
impetum  nullo  modo  possent  sustinere  statuerentque, 
ut,  urbe  relicta,  coniugibus  et  liberis  Troezene  depositis, 
naves  conscenderent  libertulemque  Graeciae  classe  de  fen- 
derent,  Cyrsilum  quemdam  suadentem,  ut  in  urbe  ma- 
nerent  Xerxemque  reciperent,  lapidibus  cooperuerunt. 
Atque  ille  utilitatem  sequi  videbatur:  sed  ea  nulla 
erat,  repugnante  honestate.  49'.  Themistocles  post 
victoriam  eius  belli,  quod  cum  Persis  fuit,  dixit  in 

concione ,  Se  habere  consilium  reipublicae  salutarc,  seel 
id  sciri  non  opus  esse:  postulavit,  ut  aliquem  populus 
daret,  quicum  communicaret.  Datus  est  Aristides. 
Huic^ille,  Classem  Lacedaemoniorum,  quae  subducta  es¬ 
se  t  ad  Gytheum,  clam  incendi  posse ;  quo  facto  frangi 
Lacedaemoniorum  opes  necesse  esset.  Quod  Aristides 
quum  audisset,  in  concionem  magna  exspectatione 
venit  dixitque,  Perutile  esse  consilium,  quod  Themisto- 
cles  afferrel ,  sed  minime  honestum.  Itaque  Athenien- 
ses,  quod  honestum  non  esset,  id  ne  utile  quidem  pu- 
taverunt  totamque  earn  rem ,  quam  ne  audierant  qui¬ 
dem,  auctore  Aristide  repudiaverunt.  Melius  hi, 
quam  nos,  qui  piratas  immunes,  socios  vectigales  ha- 
bemus.  XII.  Maneat  ergo,  quod  turpe  sit ,  id  numquam 
utile  esse,  ne  turn  quidem,  quum  id,  quod  esse  utile  putes, 
adipiscare.  Hoc  enim  ipsum,  utile  putare,  quod  turpe 
sit,  calamitosum  est. 

50.  Sed  incidunt,  ut  supra  dixi,  saepe  caussae, 
quum  repugnare  utilitas  honestati  videlur;  ut  animad- 
vertendum  sit,  repugnetne  plane,  an  possit  cum  hone- 
state  coniungi.  Eius  generis  hae  sunt  quaestiones : 

51,  exempli  gratia,  vir  bonus  Alexandria  Rhodum  ma¬ 
gnum  frumenti  numerum  advexerit  in  Rhodiorum 
inopia  et  fame  summaque  annonae  caritate;  si  idem 
sciat,  complures  mercatores  Alexandria  solvisse  na- 
vesque  in  cursu  frumento  onustas  petentes  Rhodum 
viderit:  dicturusne  sit  id  Rhodiis,  an  silentio  suum 
quam  plurimo  venditurus?  Sapientem  et  bonum  vi- 
rum  fingimus:  de  eius  deliberatione  et  consultatione 
quaerimus;  qui  celaturus  Rhodios  non  sit,  si  id  turpe 
iudicet ;  sed  dubitet ,  turpe  sit ,  an  turpe  non  sit.  51 . 
In  huiusmodi  eaussis  aliud  Diogeni  Babylonio  videri 
solet,  magno  et  graviStoico,  aliud  Antipatro,  discipu- 
lo  eius,  homini  acutissimo.  Antipatro,  omnia  patefa- 
cienda,  ut  ne  quid  omnino  .  quod  venditor  norit ,  emptor 
ignoret:  Diogeni,  venditorem,  quatenus  iure  civili  con- 
stitutumsit,  dicer e  vitia  oporlere:  cetera  sine  insidiis  age- 
re  :  et,  quoniamvendat,  velle  quam  optime  vender e.  »  Adve- 
xi,  exposui,  vendo  meum  non  pluris,  quam  ceteri,  fortasse 
etiam  minoris,  quum  maior  est  copia.  Cui  fit  iniuria  ?  « 

52. Exorit-ur  Antipatri  ratio  ex  altera  parte :  »  Quid  ais? 
tu,  quum  hominibus  consider e  debeas  et  servire  humanae 
societati,eaque  lege  natus  sis  et  ea  habeas  principianatu- 
rae,  quibusparere  et  quae  sequi  debeas,  ut  utilitas  tua  com¬ 
munis  sit  utilitas,  vicissimque  communis  utilitas  tua  sit, 
celabis  homines, quid  iis  adsit  commoditatis  el  copiae  ?«  Re¬ 
spondent  Diogenes  fortasse  sic:  d  Aliud  est  celure,  aliud 
tacere:  neque  ego  nunc  te  celo,si  tibi  nondico,  quaenatu- 
ra  deorum  sit,  qui  sit  finis  honor  urn:  quae  tibi  plus  prodes- 
sent  cognita,  quam  tritici  vilitas.  Sed  non,  quicquid  tibi 
audire  utile  est,  id  mihi  dicer e  necesse  est. «  —  53.  »/m- 
mo  vero,  [inquiet  idle,]  necesse  est,  si  quidem  meministi, 
esse  inter  homines  natura  coniunctam  societatem. «  — 
» Memini,  inquiet  ille;  sed  num  isla  societas  talis  est,  ut 
nihil  suum  cuiusquam  sit?  Quod  si  ita  est,  ne  vendendum 
quidem  quidquam  est ,  sed  donandum.a.  XIII.  Vides  in 
hac  tota  disceptatione  non  illud  dici,  Quamvishoc  tur¬ 
pe  sit,  tamen,  quoniam  expedit,  faciam;  sed  ita  expedi- 
re,  ut  turpe  non  sit:  ex  altera  autem  parte ,  ea  re,  quia 
turpe  sit,  non  esse  faciendum.  54.  Yendat  aedes  vir 
bonus  propter  aliqua  vitia,  quae  ipse  norit,  ceteri 
ignorent;  pestilentes  sint,  et  habeantur  salubres; 
ignoretur,  in  omnibus  cubiculis  apparere  serpentes; 
male  materiatae  sint,  ruinosae :  sed  hoc  praeter  domi- 
num  nemo  sciat.  Quaero,  si  haec  emptoribus  vendi¬ 
tor  non  dixerit,  aedesque  vendiderit  pluris  multo, 
quam  se  venditurum  putarit,  num  id  iniuste,  aut  im- 


probe  fecerit?  r>Ille  vero, a  inquit  Antipater.  55. 
y>Quid  est  enim  aliud,  err  anti  viam  non  monstrare , 
quod  Alhenis  exsecrationibus  publicis  sanctum  est,  si  hoc 
non  est,  emptorem  pati  mere  et  per  errorem  in  maximum 
fraudem  incurrere?  Pius  etiam  est,  quam  viam  non  mon- 
strare:  nam  est  scientem  in  errorem  alterum  inducer e. a 
Diogenes  contra:  »IVum  te  emere  coegit ,  qui  ne  hortatus 
quidem  est?  Ille,  quod  non  placebat,  proscripsit;  tu,  quod 
placebat,  ernisti.  Quod  si  qui proscribunt ,  villam  bo- 
nam  be  neque  aedificatam,  non  exislimantur  fefel- 
lisse ,  etiam  si  ilia  nec  bona  est  nec  aedificata  ratione ; 
multo  minus,  qui  domum  non  laudarunt.  Ubi  enim  iu- 
dicium  emploris  est,  ibifraus  venditoris  quae  potest  esse? 
Sin  autem  dictum  non  omne  praestandum  est,  quod  di¬ 
ctum  non  est ,  id  praestandum  putas?  Quid  vero  slultins, 
quam  venditorem  eius  rei,  quam  vendat,  vitia  narrare? 
Quid  autem  tarn  absurdum,  quam  si  domini  iussu  ita 
praeco  praedicel:  domum  pestilentem  vendo?« 56. 
Sic  ergo  in  quibusdam  eaussis  dubiis  ex  altera  parte 
defenditur  honestas,  ex  altera  ita  de  utilitate  dicitur, 
ut  id,  quod  utile  videatur,  non  modo  facere  honestum 
sit,  sed  etiam  non  facere  turpe.  Haec  est  ilia,  quae 
videtur  utilium  fieri  cum  honestis  saepe  dissensio. 
Quae  diiudicanda  sunt:  non  enim,  ut  quaereremus, 
exposuimus,  sed  ut  explicaremus.  57.  Non  igitur 
videtur  nec  frumentarius  ille  Rhodios,  nec  hie  aedium 
venditor  celare  emptores  debuisse.  Neque  enim  id 
est  celare,  quidquidreticeas ;  sed  quum,  quod  tuscias, 
id  ignorare  emolumenti  tui  caussa  velis  eos,  quorum 
intersit  id  scire.  Hoc  autem  celandi  genus  quale  sit 
et  cuius  hominis,  quis  non  videt?  Certe  non  aperti, 
non  simplicis ,  non  ingenui ,  non  iusti ,  non  viri  boni : 
versuti  potius,  obscuri,  astuti,  fallacis,  malitiosi,  cal- 
lidi,  veteratoris,  vafri.  Haec  tot  et  alia  plura ,  nonne 
inutile  est,  vitiorum  subire  nomina? 

XIV.  58.  Quod  si  vituperandi  sunt,  qui  reticue- 
runt:  quid  de  iis  existimandum  est,  qui  orationis  va- 
nitatem  adhibuerunt?  C.  Canius,  eques  Romanus,  nec 
infacetus  et  satis  litteratus,  quum  se  Syracusas  otian- 
di,  ut  ipse  dicere  solebat,  non  negotiandi  caussa  contu- 
lisset,  dictitabat  se  hortulos  aliquos  emere  velle,  quo  in- 
vitare  amicos  et  ubi  se  oblectare  sine  interpellatoribus 
posset.  Quod  quum  percrebruisset ,  Pythius  ei  qui- 
dam,  qui  argentariam  faceretSyracusis,  [dixit,]  venu¬ 
les  quidem  se  hortos  non  habere:  sed  licere  uti  Canio,  si 
vellet,  ut  suis:  et  simuhad  caenam  hominem  in  hortos 
invitavit  in  posterum  diem.  Quum  ille  promisisset, 
turn  Pythius,  qui  esset,  ut  argentarius ,  apud  omnes 
ordines  gratiosus,  pisca  tores  ad  se  convocavit,  et  ab  iis 
petivit,  ut  ante  suos  hortulos  postridie  piscarentur, 
dixitque,  quid  eos  facere  vellet.  Ad  caenam  tempore 
venit  Canius.  Opipare  a  Pythio  apparatum  convi- 
vium;  cymbarum  ante  oculos  multitudo:  pro  se  quis- 
que  quod  ceperat,  afferebat;  ante  pedes  Pythii  pisces 
abiiciebantur.  59.  Turn  Canius,  »Quaeso«,  inquit, 
))quid  est  hoc,  Pythi?  Tantumne  piscium?  tantumne  cym- 
barum?« :  Et  ille,  -»Quid  minim? a  inquit:  » hoc  loco 
est,  Syracusis  quidquid  est  piscium:  hicaquatio :  hacvil- 
la  isti  carere  non  possunt.n  lncensus  Canius  cupidi- 
tate  contendit  a  Pythio,  ut  venderet.  Gravate  ille  pri- 
mo.  Quid  multa?  impetrat.  Emit  homo  cupidus  et 
locuples  tanti,  quanti  Pythius  voluit,  et  emit  instru¬ 
cts  :  nomina  facit,  negotium  conficit.  Invitat  Canius 
postridie  familiares  suos;  venitipse mature;  scalmum 
nullum  videt.  Quaerit  ex  proximo  vicino,  num  feriae 
quaedam  piscatorum  essent,  quod  eos  nullos  videret. 
y>Nullae,  quod  sciam,«  inquit:  used  hie  piscari  nulli  so- 

lent.  ltaque  heri  mirabar,  quid  accidisset  .a  60.  Sto- 
machari  Canius.  Sed  quid  faceret?  Nondum  enim 
Aquillius,  collega  et  familiaris  meus,  protulerat  de 
dolo  malo  formulas:  in  quibus  ipsis  quum  exeoquae- 
reretur,  Quid  essel  dolus  malus;  respondebat,  Quum  es- 
set  aliud  simulatum,  aliud  actum,.  Hoc  quidem.  sane 
luculente,  ut  ab  homine  perito  definiendi.  Ergo  et 
Pythius  et  omnes  aliud  agentes,  aliud  simulantes  per- 
fidi,  improbi,  malitiosi.  Nullum  igitur  factum  eorum 
potest  utile  esse,  quum  sit  tot  vitiis  inquinatum. 

XV.  61.  Quod  si  Aquilliana  definitio  vera  est :  ex 
omni  vita  simulatio  dissimulatioque  tollenda  est.  Ita 
nee,  ut  emat  melius,  nec  ut  vendat,  quidquam  simu- 
labit  aut  dissimulabit  vir  bonus.  Atque  iste  dolus 
malus  et  legibus  erat  vindicatus,  ut  tutela  xii  tabulis, 
circumscriptio  adolescentium  lege  Plaetoria,  et  sine 
lege  iudiciis,  in  quibus  additur,  ex  fide  bona.  Re- 
liquorum  autem  iudiciorum  haec  verba  maximeexcel- 
lunt:  in  arbitrio  rei  uxoriae,  melius,  aequius;  in  fi- 
ducia,  inter  bonos  bene  agier.  Quid  ergo?  aut 
ineo,  quod  melius  aequius,  potest  ulla  pars  inesse 
fraudis?  aut,  quum  dicitur,  inter  bonos  bene 
agier,  quidquam  agi  dolose  aut  malitiose  potest?  Do¬ 
lus  autem  malus  msimulatione,  ut  ait  Aquillius,  con- 
tinetur.  Tollendum  est  igitur  ex  rebus  contrahendis 
omne  mendacium.  Non  illicitatorem  venditor,  non, 
qui  contra  se  liceatur,  emptor  apponet.  Uterque,  si 
ad  eloquendum  venerit,  non  plus,  quam  semel,  elo- 
quetur.  62.  Q.  quidem  Scaevola,  P.  F.,  quum  po- 
stulasset,  ut  sibi  fundus,  cuius  emptor  erat,  semel  in- 
dicaretur,  idque  venditor  ita  fecisset,  dixit  se  pluris 
aestimare;  addidit  centum  millia.  Nemo  est,  qui  hoc 
boni  viri  fuisse  neget;  sapientis  negant,  ut  si  minoris, 
quam  potuisset,  vendidisset.  Haec  igitur  est  ilia  per- 
nicies,  quod  alios  bonos,  alios  sapientes  existimant. 
Ex  quo  Ennius,  Nequidquam  sapere  sapientem,  qui  ipse 
sibi  prodesse  non  quiret.  Vere  id  quidem,  si,  quid  es- 
set  prodesse,  mihi  cum  Ennio  conveniret.  63.  lleca- 
tonem  quidem  Rhodium ,  discipulum  Panaetii ,  video 
in  iis  libris,  quos  de  Officiis  scripsit  Q.  Tuberoni,  di- 
cere  ,  Sapientis  esse,  niliil  contra  mores ,  leges,  instituta 
facientem,  habere  rationem  rei  familiaris.  Neque  enim 
solum  nobis  divites  esse  volumus,  sed  liberis,  propinquis, 
amicis,  maximeque  reipublicae.  Singulorum  enim  fa¬ 
cilitates  et  copiae  divitiae  sunt  civitatis.  Huic  Scaevo- 
lae  factum,  de  quo  paullo  ante  dixi,  placere  nullo  mo- 
do  potest.  Etenim  qui  omnino  tantum  se  negat  factu- 
rum  compendii  sui  caussa,  quod  non  liceat,  huic  nec 
Iaus  magna  tribuenda,  nec  gratia  est.  64.  Sed  sive  et 
simulatio  et  dissimulatio  dolus  malus  est,  perpaucae 
res  sunt,  in  quibus  non  dolus  malus  iste  versetur:  si¬ 
ve  vir  bonus  est  is,  qui  prodest,  quibus  potest,  nocet 
nemini ,  certe  istum  virum  bonum  non  facile  reperie- 
mus.  Numquam  est  igitur  utile  peccare,  quia  semper 
est  turpe :  et,  quia  semper  esthonestum,  virum  bonum 
esse  semper  est  utile. 

XVI.  65.  Ac  de  iure  quidem  praediorum  sanctum 
apud  nos  est  iure  civili,  ut  in  iis  vendendis  vitia  dice- 
rentur,  quae  nota  essent  venditori.  Nam,  quum  ex 
xii  [tabulis]  satis  esset  ea  praestari,  quae  essent  lingua 
nuncupata;  quae  qui  infitiatus  esset,  dupli  poenam 
subiret:  a  iureconsultis  etiam  reticentiae  poena  est 
constituta.  Quidquid  enim  esset  inpraedio  vitii,  id  sta- 
luerunt,  si  venditor  sciret,  nisi  nominutim  dictum  essel, 
praestari  oportere.  66.  Ut,  quum  in  arce  augurium 
augures  acturi  essent,  iussissentque  T.  Claudium 
Centumalum,  qui  aedes  in  Caelio  monte  habebat,  de- 

moliri  ea,  quorum  altitudo  officeret  auspiciis  ,  Clau¬ 
dius  proscripsit  insulam,  vendidit;  emit  P.  Calpur- 
nius  Lanarius.  Huic  ab  auguribus  illud  idem  denun- 
tiatum  est.  ltaque  Calpurnius  quum  demolitus  esset, 
cognossetque  Claudium  aedes  postea  proscripsisse, 
quam  esset  ab  auguribus  demoliri  iussus,  arbitrum 
ilium  adegit,  quidquid  sibi  dare,  facere  oporterel  ex  fide 
bona.  M.  Cato  sententiam  dixit,  huius  nostri  Cato- 
nis  pater:  ut  enim  ceteri  expatribus,  sic,  qui  illud 
lumen  progenuit,  ex  filio  est  nominandus:  —  is  igitur 
iudex  ita  pronuntiavit :  quum  in  venumdando  rem  earn 
scisset  et  non  pronuniiassel  emptor i,  damnum  praestari 
oportere.  67.  Ergo  ad  fidem  bonam  statuit  pertinere, 
notum  esse  emptori  vitium,  quod  nosset  venditor. 
Quod  si  recte  iudicavit,  non  recte  frumentarius  ille, 
non  recte  aedium  pestilentium  venditor  tacuit.  Sed 
huiusmodi  reticentiae  iure  civili  omnes  comprehendi 
non  possunt:  quae  autem  possunt,  diligentertenentur. 
M.  Marius  Gratidianus,  propinquus  noster,  C.  Sergio 
Oratae  vendiderat  aedes  eas,  quas  ab  eodem  ipse  pau- 
cis  ante  annis  emerat.  Eae  [Sergio]  serviebant:  sed 
hoc  in  mancipio  Marius  non  dixerat.  Adducta  res  in 
iudicium  est.  Oratam  Crassus ,  Gratidianum  defen- 
debat  Antonius.  Ius  Crassus  urgebat,  quod  vitii  ven¬ 
ditor  non  dixisset  sciens ,  id  oportere  praestari,  aequita- 
tem  Antonius ,  quoniam  id  vitium  ignotum  Sergio  non 
fuisset,  qui  illas  aedes  vendidisset,  nihil  fuisse  necesse  di¬ 
et,  nec  eum  esse  deceptum,  qui  id,  quod  emerat,  quo  iure 
esset,  teneret.  68.  Quorsus  haec?  Ut  illud  intelligas, 
non  placuisse  maioribus  nostris  astutos.  XVII.  Sed 
aliter  leges,  aliter  philosophi  tollunt  astutias:  leges, 
quatenus  manu  tenere  possunt:  philosophi,  quatenus 
ratione  et  intel ligen tia .  Ratio  igitur  postulat,  ne  quid 
insidiose,  ne  quid  simulate,  ne  quid  fallaciter.  Sunt- 
ne  igitur  insidiae,  tendere  plagas,  etiam  si  excitaturus 
non  sis  feras  nec  agitaturus?  Ipsae  enim,  nullo  inse- 
quente,  saepe  incidunt.  Sic  tu  aedes  proscribas,  ta- 
bulam  ,  tamquam  plagam ,  ponas ,  domum  propter  vi¬ 
tia  vendas;  in  earn  aliquis  incurrat  imprudens?  69. 
Hocquamquam  video,  propterdepravationem  consue- 
tudinis,  neque  more  turpe  haberi,  neque  aut  lege  san- 
ciri  aut  iure. civili:  tamen  naturae  lege  sanctum  est. 
Societas  est  enim,  (quod  etsi  saepe  dictum  est,  dicen- 
dum  est  tamen  saepius,)latissime  quidem  quae  pateat, 
omnium  inter  omnes;  interior  eorum,  qui  eiusdem 
gentis  sunt,  propior  eorum,  qui  eiusdem  civitatis. 
ltaque  maiores  aliud  ius  gentium,  aliud  ius  civile  esse 
voluerunt.  Quod  civile,  non  idem  continuo  gentium  ; 
quod  autem  gentium,  idem  civile  esse  debet.  Sed 
nos  veri  iuris  germanaeque  iustitiae  solidam  et  ex- 
pressam  eftigiem  nullam  tenemus;  umbra  etimagini- 
bus  utimur:  eas  ipsas  utinam  sequeremur!  feruntur 
enim  ex  optimis  naturae  et  veritatis  exemplis.  70. 
Nam  quanti  verba  ilia :  uti  ne  propter  te  fidem- 

VE  TUAM  CAPTUS  FRAUDATUSVE  SIEm!  QliaiU  ilia 

aurea:  inter  bonos  bene  agier  oportet  et  sine 
fraiidatione  !  Sed,  qui  sint  boni  et  quid  sit  bene  cigi , 
magna  quaestio  est.  Q.  quidem  Scaevola ,  pontifex 
maximus ,  summam  vim  dicebat  esse  in  omnibus  iis  ar- 
bitriis,  in  quibus  adder elur:  ex  fide  bona;  fideique 
bonae  nomen  existimabat  manure  latissime,  idque  versci- 
ri  in  lutelis,  societatibus,  fiduciis,  mandaiis,  rebus  emptis 
venditis,  conductis  locatis,  quibus  vitae  societas  contine- 
relur:  in  his  mugni  esse  iudicis  statuere,  (praesertim 
quum  in  plerisque  essent  indicia  contraria ,)  quid  quem- 
que  cuique  praestare  oporterel .  71-.  Quocirca  astutiae 

tollendae  sunt,  eaque  malitia,  quae  vult  ilia  quidem 

videri  se  esse  prudentiam ,  sed  abest  ab  ea  distatcpie 
plurimum.  Prudentia  est  enim  iocata  in  delectu  bo- 
norum  et  malorum:  malitia  (si  omnia,  quae  turpia 
sunt,  mala  sunt,)  mala  bonis  ponit  ante.  Nec  vero  in 
praediis  solum  ius  civile,  ductum  a  natura  ,  malitiam 
fraudemque  vindicat;  sed  etiam  in  mancipiorum  ven- 
ditione  fraus  venditoris  omnis  excluditur.  Qui  enim 
scire  debuit  de  sanitate,  de  fuga,  de  furtis,  praestat 
edicto  aedilium.  Heredum  alia  caussa  est.  72.  Ex 
quo  intelligitur,  quoniam  iuris  natura  fons  sit,  hoc  se¬ 
cundum  naturam  esse,  neminem  id  agere ,  ut  ex  alte- 
rius  praedetur  inscitia.  Nec  ulla  pernicies  vitae  ma¬ 
jor  inveniri  potest,  quam  in  malitia  simulatio  intelli- 
»entiae :  ex  quo  ista  innumerabilia  nascuntur,  ut  uti- 
fia  cum  honestis  pugnare  videantur.  Quotus  enim 
quisque  reperietur,  qui,  impunitate  et  ignoratione 
omnium  proposita,  abstinere  possit  iniuria? 

XVIII.  73.  Periclitemur ,  si  placet,  in  iis  quidem 
exemplis.in  quibus  peccari  vulgus  hominum  fortasse 
non  putet.  Neque  enim  de  sicariis,  veneficis,  testa- 
mentariis,  furibus,  peculatoribus  hoc  loco  disseren- 
dum  est;  (qui  non  verbis  sunt  et  disputatione  philo- 
sophorum,  sed  vinculis  et  carcere  fatigandi:)  sed 
haec  consideremus,  quae  faciuntii,  qui  habentur  bo- 
ni.  L.  Minucii  Basili,  locupletis  hominis,  falsum  te- 
stamentum  quidam  e  Graecia  Romam  attulerunt. 
Quod  quo  facilius  obtinerent,  scripserunt  heredes  se- 
cum  M.  Crassum  et  Q.  Hortensium,  homines  eiusdem 
aetatis  potentissimos :  qui,  quum  illud  falsum  esse 
suspicarentur,  sibi  autem  nullius  essent  conscii  cul- 
pae,  alieni  facinoris  munusculum  non  repudiave- 
runt.  Quid  ergo?  satin’  hoc  est,  ut  non  deliquisse 
videantur?  Mihi  quidem  non  videtur:  quamquamal- 
terum  vivum  amavi,  alterum  non  odi  mortuum. 
74.  Sed  quum  Basilus  M.  Satrium,  sororis  filium, 
nomen  suum  ferre  voluisset,  eumque  fecisset  here- 
dem:  (hunc  dico  patronum  agri  Piceni  et  Sabini:  o 
turpem  notam  temporum  illorum!)  num  erataequum, 
principes  cives  rem  habere,  ad  Satrium  nihil  praeter 
nomen  pervenire?  Etenim,  si  is,  qui  non  defendit  in- 
iuriam,  neque  propulsat  quum  potest,  iniuste  fa- 
cit,  ut  in  primo  libro  disserui:  qualis  habendus 
est  is,  qui  non  modo  non  repellit,  sed  adiuvat  iniuri- 
am?  Mihi  quidem  etiam  verae  hereditates  non 
honestae  videntur,  si  sunt  malitiosis  blanditiis  offi- 
ciorum,  non  veritate,  sed  simulatione  quaesitae.  At- 
qui  in  talibus  rebus  aliud  utile  interdum,  aliudhone- 
stum  videri  solet.  75.  Falso:  nam  eadem  utilitatis, 
quae  honestatis  est  regain.  Qui  hoc  non  perviderit ,  ab 
hoc  nulla  fraus  aberit,  nullum  facinus.  Sic  enim  cogi- 
tans:  » Est  istuc  quidem  honestum,  verum  hoc  expedite 
res  a  natura  copulatas  audebit  errore  divellere;  qui 
fons  est  fraudium ,  maleficiorum ,  scelerum  omnium. 
XIX.  Itaque  si  vir  bonus  habeathanc  vim,  ut,  si  di- 
gitis  concrepuerit,  possit  in  locupletium  testamenta 
nomen  eius  irrepere,  hac  vi  nonutatur,  ne  si  explo- 
ratum  quidem  habeat,  id  omnino  neminem  umquam 
suspicaturum.  At  dares  hanc  vim  M.  Crasso,  ut  di- 
gitorum  percussione  heres  posset  scriptus  esse ,  qui 
re  vera  non  esset  heres;  in  foro,  mihi  crede,  saltaret. 
Homo  autem  iustus  isque,  quern  sentimus  virum  bo- 
num ,  nihil  cuiquam ,  quod  in  se  transferat,  detrahet. 
Hoc  qui  admiratur ,  isse,  quid  sit  vir  bonus,  nescire 
fateatur.  76.  At  vero,  si  qui  voluerit  animi  sui  com- 
plicatam  notionem  evolvere,  iam  se  ipse  doceat,  eum 
virum  bonum  esse,  qui  prosit,  quibus  possit:  noceat 
nemini,  nisi  lacessitus  iniuria.  Quid  ergo?  Hie  non 


noceat,  qui  quodam  quasi  veneno  perficiat,  ut  veros 
heredes  moveat,  in  eorum  locum  ipse  succedat? 

» Non  igitur  faciat ,«  (dixerit  quis,)  vquod  utile  sit, 
quod  expcdiatl «  Immo  intelligat,  nihil  nec  expedire, 
nec  utile  esse ,  quod  sit  iniustum.  Hoc  qui  non  didi- 
cerit,  bonus  vir  esse  non  poterit.  77.  Fimbriam  con- 
sularem  audiebam  de  patre  nostro  puer  iudicem  M. 
Lutatio  Pinthiae  fuisse,  equiti  Romano  sane  hone- 
sto,  quum  is  sponsionem  fecisset,  ni  vir  bonus 
esset.  Itaque  ei  dixisse  Fimbriam,  se  illam  rem 
numquam  iudicaturum ,  ne  aut  spoliaret  fama.  proba- 
tum  hominem,  si  contra  iudicavisset ;  aid  slatuisse  vide- 
relur,  virum  bonum  aliquem  esse,  quum  ea  res  innume- 
rabilibus  officiis  et  laudibus  contineretur.  Huic  igi¬ 
tur  viro  bono,  quern  Fimbria  etiam,  non  modo  Socra¬ 
tes  noverat,  nullo  modo  videri  potest  quidquam  es¬ 
se  utile,  quod  non  honestum  sit.  Itaque  tabs  vir  non 
modo  facere ,  sed  ne  cogitare  quidem  quidquam  au¬ 
debit,  quod  non  audeat  praedicare.  llaec  non  turpe 
est  du'bitare  philosophos,  quae  ne  rustici  quidem  du- 
bitent?  a  quibus  natum  est  id ,  quod  iam  contritum 
est  vetustate  proverbium.  Quum  enim  fidem  alicu- 
ius  bonitatemque  laudant;  dignum  essedicunt,  qui- 
cum  in  tenebris  mices.  Hoc  quam  habet  vim ,  nisi 
illam  nihil  expedire,  quod  non  deceat,  etiam  si  id 
possis,  nullo  refellente,  obtinere?  78.  Videsne,  hoc 
proverbio  neque  Gygi  illi  posse  veniam  dari ,  neque 
huic,  quern  paullo  ante  fingebam  digitorum  percus¬ 
sione  hereditates  omnium  posse  converrere?  Ut 
enim,  quod  turpe  est,  id,  quamvis  occultetur,  tamen 
honestum  fieri  nullo  modo  potest:  sic,  quod  hone¬ 
stum  non  est,  id  utile  ut  sit,  effici  non  potest,  adver- 
sante  et  repugnante  natura.  XX.  79.  At  enim,  quum 
permagna  praemia  sunt,  est  caussa  peccandi.  C.  Ma¬ 
rius  quum  a  spe  consulatus  longe  abesset,  et  iam  se- 
ptimum  annum  post  praeturam  iaceret  neque  peti- 
turns  umquam  consulatum  videretur,  Q.  Metellum, 
cuius  legatus  erat,  summum  virum  et  civem ,  quum 
ab  eo ,  imperatore  suo,  Romam  missus  esset,  apud 
populum  Romanum  criminatus  est,  bellum  ilium  du- 
cere;  si  se  consxdem  fecissent,  brevi  tempore  aut  vi¬ 
vum’,  aut  mortuum  Iugurtham  se  in  potestatem  populi 
Romani  redaclurum.  Itaque  factus  est  ille  quidem 
consul,  sed  a  fide  iustitiaque  discessit,  qui  optimum 
et  gravissimum  civem ,  cuius  legatus  et  a  quo  missus 
esset,  in  invidiam  falso  crimine  adduxerit.  80.  Ne 
noster  quidem  Gratidianus  officio  boni  viri  functus 
est  turn,  quum  praetor  esset,  collegiumque  praeto- 
rum  tribuni  plebi  adhibuissent,  ut  res  nummana 
de  communi  sententia  constitueretur :  iactabatur 
enim  temporibus  illis  nummus,  sic,  ut  nemo  posset 
scire,  quid  haberet.  Conscripserunt  communiter  edi- 
ctum  cum  poena  atque  iudicio  constitueruntque ,  ut 
omnes  simul  in  rostra  post  meridiem  escendei  ent.  Et 
ceteri  quidem  alius  alio;  Marius  ab  subselliis  in  ro¬ 
stra  recta,  idque,  quod  communiter  compositum  fue- 
rat,  solus  edixit.  Et  ea  res,  si  quaeris ,  ei  magno  ho- 
nori  fuit.  Omnibus  vicis  statuae;  ad  eas  thus,  ce- 
rei.  Quid  multa?  nemo  umquam  multitudini  fuit 
carior.  81.  Haec  sunt,  quae  conturbant  homines  in 
deliberatione  nonnumquam,  quum  id,  in  quoviolatur 
aequitas,  non  ita  magnum,  illud  autem,  quod  ex  eo 
paritur,  permagnum  videtur:  ut  Mario,  praeripere 
collegis  et  tribunis  plebis  popularem  gratiam  ,  non 
ita  turpe,  consulem  ob  earn  rem  fieri,  quod  sibi  turn 
proposuerat,  valde  utile  videbatur.  Sed  omnium  una 
re^ula  est,  quam  tibi  cupio  esse  notissimam :  aut  il- 

lud,  quod  utile  videtur ,  turpe  ne  sit;  aut,  si  turpe  est, 
ne  videcttur  esse  utile.  Quid  igitur?  possumusne  aut 
ilium  Marium  virum  bonum  iudicare,  aut  hunc?  Ex¬ 
plica  atque  excute  iutelligentiam  tuam,  ut  videas, 
quae  sit  in  ea  species,  forma  et  notio  viri  boni.  Ca- 
dit  ergo  in  virum  bonum  mentiri  emolumenti  sui 
caussa,  criminari,  praeripere,  fallere?  Nihil  profecto 
minus.  82.  Est  ergo  ulla  res  tanti  aut  commodum 
ullum  tam  expetendum,  ut  viri  boni  et  splendorem 
et  nomen  amittas?  Quid  est,  quod  afferre  tantum 
util itas  ista,  quae  dicitur,  possit,  quantum  auferre, 
si  boni  viri  nomen  eripuerit,  fidem  iustitiamque  de- 
traxerit?  Quid  enim  interest,  utrum  ex  homine  se 
convertat  quis  in  belluam,  an  in  horn  inis  figuraimma- 
nitatem  gerat  belluae?  XXI.  Quid?  qui  omnia  re¬ 
cta  et  bonesta  negligunt,  dummodo  potentiam  con- 
sequantur,  nonne  idem  faciunt,  quod  is,  qui  etiam 
socerum  habere  voluit  eum,  cuius  ipse  audacia  po- 
tens  esset?  Utile  ei  videbatur,  plurimum  posse  alte¬ 
rs  invidia.  Id  quam  iniustum  in  patriam,  quam  in¬ 
utile,  quam  turpe  esset,  non  videbat.  Ipse  autem 
socer  in  ore  semper  Graecos  versus  de  Phoenissis  ha- 
bebat,  quos  dicam  utpotero,  incondite  fortasse,  sed 
tamen,  ut  res  possit  intelligi : 

Nam  si  violandum  est  ius,  regnandi  gratia 
violandum  est:  aliis  rebus  pietatem  colas. 

Capitalis  Eteocles,  vel  potius  Euripides,  qui  id  unum, 
quod  omnium  sceleratissimum  fuerit,  exceperit!  83. 
Quid  igitur  minuta  colligimus,  hereditates,  mercatu- 
ras,  venditiones  fraudulentas?  Ecce  tibi,  qui  rex  po- 
puli  Romani  dominusque  omnium  gentium  esse  con- 
cupiverit  idque  perfecerit!  Hanc  cupiditatem  si  ho- 
nestam  quis  esse  dicit,  amens  est.  Probat  enim  le- 
gum  et  libertatis  interitum ,  earumque  oppressionem 
taetram  et  detestabilem  gloriosam  putat.  Qui  au¬ 
tem  fatetur,  honestum  non  esse  in  eacivitate,  quae 
libera  fuit  quaeque  esse  debeat,  regnare,  sed  ei,  qui 
id  facere  possit,  esse  utile:  qua  hunc  obiurgatione, 
aut  quo  potius  convicio  a  tanto  errore  coner  avelle- 
re?  Potest  enim,  dii  immortales!  cuiquam  esse  utile 
foedissimum  et  taeterrimum  parricidium  patriae: 
quamvis  is,  qui  se  eo  obstrinxerit,  ab  oppressis  civi- 
bus  parens  nominetur?  Honestate  igitur  dirigenda 
utilitas  est,  et  quidem  sic,  ut  haecduo,  verbo  inter 
se  discrepare,  re  unum  sonare  videantur.  84.  Non 
habeo,  ad  vulgi  opinionem  quae  maior  utilitas, 
quam  regnandi  esse  possit;  nihil  contra  inutilius  1 
ei,  qui  id  iniuste  consecutus  sit,  invenio,  quum 
ad  veritatem  coepi  revocare  rationem.  Possuntenim 
cuiquam  esse  utiles  angores,  sollicitudines ,  diurni 
et  nocturni  metus,  vita  insidiarum  periculorumque 
plenissima? 

Multi  iniqui  atque  infideles  regno ,  pauci  stint  boni, 
inquit  Accius.  At  cui  regno?  Quod  a  Tantalo  et 
Pelope  proditum  iure  obtinebatur.  Nam  quanto  plu- 
res  ei  regi  putas,  qui  exercitu  populi  Romani  popu- 
lum  ipsum  Romanum  oppressisset  civitatemque  non 
modo  liberam ,  sed  etiam  gentibus  imperantem  ser- 
vire  sibi  coegisset?  85.  Hunc  tu  quas  conscientiae  la- 
bes  in  animo  censes  habuisse !  quae  vulnera!  Cuius 
autem  vita  ipsi  potest  utilis  esse,  quum  eius  vitae  ea 
conditio  sit,  ut,  qui  illam  eripuerit,  in  maxima  et  gra¬ 
tia  futurus  sit,  et  gloria?  Quod  si  haec  utilia  non 
sunt,  quae  maxime  videntur,  quia  plena  sunt  dedcco- 
ris  ac  turpitudinis;  satis  persuasum  esse  debet,  nihil 
esse  utile,  quod  non  honestum  sit.  XXII.  86.  Quam- 
quam  id  quidem  ,  quum  saepe  alias,  turn  Pyrrhi  bello  I 


a  C.  Fabricio,  consule  iterum,  et  a  senatu  nostro  iu- 
dicatum  est.  Quum  enim  rex  Pyrrhus  populo  Ro  ¬ 
mano  helium  ultro  intulisset,  quumque  de  imperio 
certamen  esset  cum  rege  generoso  ac  potente;  per- 
fuga  ab  eo  venit  in  castra  Fabricii  eique  est pollici— 
tus,  si  praemium  sibi  posuissct,  se,  ut  clam  venisset, 
sic  clam  in  Pyrrhi  castra  rediturum  et  eum  veneno 
necaturum.  Hunc  Fabricius  reducendum  curavit  ad 
Pyrrhum,  idque  eius  factum  laudatum  a  senatu  est. 
Atqui  si  speciem  utilitatis  opinionemque  quaerimus, 
magnum  ill ud  bellum  perfuga  unus,  et  gravem  ad- 
versarium  imperii  sustulisset:  sed  magnum  dedecus 
et  flagitium,  quicum  laudis  certamen  fuisset,  eum 
non  virtute,  sed  scelere  superatum.  87.  Utrum  igi¬ 
tur  utilius  vel  Fabricio,  qui  tabs  in  hac  urbe,  qualis 
Aristides  Athenis  fuit,  vel  senatui  nostro,  qui  num- 
quam  utilitatem  a  dignitate  seiunxit,  armis  cum  ho- 
ste  certare,  an  venenis?  Si  gloriae  caussa  imperium 
expetendum  est,  scelusabsit,  in  quo  non  potest  esse 
gloria :  sin  ipsae  opes  expetuntur  quoquo  modo,  non 
poterunt  utiles  esse  cum  infamia.  Non  igitur  utilis 
ilia  L,  Philippi,  Q.  F.,  sententia:  quas  civitates  L. 
Sulla  pecunia  accepta  ex  senatus  consulto  liberavis- 
set,  ut  eae  rursus  vectigales  essent,  neque  his  pecu- 
niam ,  quam  pro  libertate  dederant,  redderemus.  Ei 
senatus  est  assensus.  Turpe  imperio!  Piratarum 
enim  melior  fides.  At  aucta  vectigalia;  utile  igi¬ 
tur.  Quousque  audebunt  dicere  quidquam  utile, 
quod  non  honestum?  88.  Potest  autem  ulli  imperio, 
quod  gloria  fultum  esse  debet  et  benevolentia  so¬ 
ciorum,  utile  esse  odium  et  infamia?  Ego  etiam 
cum  Catone  meo  saepe  dissensi.  Nimis  mihi  prae- 
fracte  videbatur  aerarium  vectigaliaque  defende¬ 
rs  ••  omnia  publicanis  negare,  multa  sociis;  quum 
in  hos  benefici  esse  deberemus,  cum  illis  sic  agere, 
ut  cum  colonis  nostris  solemus;  eoque  magis,  quo 
ilia  ordinum  coniunctio  ad  salutem  reipublicae  perti- 
nebat.  Male  etiam  Curio,  quum  caussam  Transpada- 
norum  aequam  esse  dicebat:  semper  autem  addebat: 

»  V incat  utilitas! a  Potius  diceret,  non  esse  aequam, 
quia  non  esset  utilis  reipublicae,  quam,  quum  utilem 
diceret  non  esse,  aequam  fateretur. 

XXIII.  89.  Plenus  est  sextus  liber  de  officiis  He- 
catonis  talium  quaestionum :  Sitne  boni  viri  in  ma¬ 
xima  caritate  annonae  familiam  non  alere?  In  utram- 
que  partem  disputat;  sed  tamen  ad  extremum  mili¬ 
tate  officium  dirigit  magis,  quam  humanitate.  Quae- 
rit,  si  in  mari  iactura  facienda  sit,  equine  pretiosi  po¬ 
tius  iacturam  faciat,  an  servuli  vilis?  Hie  alio  res 
familiaris ,  alio  ducit  humanitas.  Si  tabulam  de  nau- 
fragio  stultus  arripuerit,  extorquebitne  earn  sapiens, 
si  politer  it?  Negat,  quia  sit  iniurium.  Quid?  domi- 
nus  navis,  eripietne  suum?  Minime:  non  plus ,  quam 
navigantem  in  alto  eiicere  de  navi  velit,  quia  sua 
sit.  Quoad  enim  perventum  sit  eo,  quo  sumpta  navis 
est,  non  domini  est  navis ,  sed  navigantium.  90.  Quid? 
si  una  tabula  sit,  duo  naufragi,  iique  sapientes;  sibi- 
ne  uter  rapiat,  an  alter  cedat  alter i?  Cedatvero:  sed 
ei,  cuius  magis  inter  sit,  vel  sua  vel  reipublicae  caus¬ 
sa  viverc.  Quid?  si  haec  paria  inulroque?  Nullum 
erit  certamen,  sed,  quasi  sorte  aut  micando  victus, 
alteri  cedet  alter.  Quid?  si  pater  fana  expilet ,  cuni- 
culos  agat  ad  aerarium;  indicetne  id  magistratibus 
films?  Nefas  id  quidem.  Quin  etiam  defendat  palrem, 
si  arguatur.  Non  igitur  patria  praestat  omnibus 
officiis?  lmmo  vero:  sed  ipsi  patriae  conducit,  pios 
habere  cives  in  parenles.  Quid?  si  tyrannidem  occu- 

pare,  si  patriam  prodere  conabitur  pater?  silebitne 
fUius?  Immo  vero  obsecrabit  patrem ,  ne  id  faciat.  Si 
nihil  proficiet,  accusabit:  minabitur  etiam:  ad  ex¬ 
tremum  si  ad  perniciem  patriae  res  spectabit,  patriae 
salutem  anteponet  saluti  patris.  91.  Quaerit  etiam, 
si  sapiens  adulterinos  nummos  acceperit  imprudens  pro 
bonis,  quum  id  rescierit,  soluturusne  sit  eos,  si  cui  de- 
beat,  pro  bonis.  Diogenes  ait:  Antipater  negat,  cui 
potius  assentior.  Qui  vinum  fugiens  vendat  sciens, 
debeatne  dicere?  Non  necesse  putat  Diogenes;  Anti¬ 
pater  viri  boni  existimat.  Haec  sunt  quasi  contro- 
versa  iura  Stoicorum.  In  mancipio  vendendo  dicen- 
dane  vitia,  nonea,  quae  nisi  dixeris ,  redhibeatur  man- 
cipium  iure  civili,  sedhaec,  mendacem  esse ,  aleatorem, 
furacem,  ebriosum.  Alteri  dicenda  videntur,  alteri 
non  videntur.  92.  Si  quis  aurum  vendens  orichalcum 
se  putet  vend  ere,  indicetne  ei  vir  bonus,  aurum  illud  esse, 
an  emat  denario,  quod  sit  mille  denanum  ?  Perspicuum 
iam  est,  et  quid  mihi  videatur,  et  quae  sit  inter  eos 
philosophos,  quos  nominavi,  controversia.  XXIV.  Pa¬ 
cta  et  promissa  semperne  servanda  sint,  quae  nec 
VI,  NEC  dolo  MALO,  ut  praetores  solent,  facta  sint? 
Si  quis  medicamentum  cuipiam  dederit  ad  aquam  in- 
tercutem,  pepigeritque ,  ne  illo  medicamento  umquam 
postea  uteretur;  si  eo  medicamento  sanus  factus  sit,  et 
annis  aliquot  post  inciderit  in  eumdem  morbum,  nec 
ab  eo,  quicum  pepigerat,  impetret,  ut  iterum  eo  liceat 
uti:  quid  faciendum  sit.  Quum  sit  is  inhumanus, 
qui  non  concedat,  nec  ei  quidquam  fiat  iniuriae;  vi¬ 
tae  et  saluti  consulendum.  93.  Quid?  si  qui  sapiens 
rogatus  ab  eo,  qui  eum  heredem  faciat,  quum  ei  testa- 
mento  sestertium  millies  relinquatur,  ut  ante,  quam  here- 
ditatem  adeat,  luce  palam  in  foro  saltet ,  id  se  facturum 
promiserit,  quod  aliter  eum  heredem  scripturus  ille  non 
esset:  faciat,  quod  promiserit,  necne?  Promisisse  nol- 
lem,  et  id  arbitror  fuisse  gravitatis.  Quoniampromisit, 
si  saltare  in  foro  turpe  ducet,  honestius  mentietur,  si  ex 
hereditate nihil  ceperit,  nisi  forte  earn  pecuniam  inrei- 
publicae  magnum  aliquod  tempus  contulerit :  ut  vel  sa  I- 
tare  eum,  quum  patriae  consulturus  sit,  turpe  non  sit. 
XXV.  94.  Ac  ne  ilia  quidem  promissa  servanda  sunt, 
quae  non  sunt  iis  ipsis  utilia,  quibus  ilia  promiseris. 
Sol  Phaethonti  filio,  ut  redeamus  ad  fabulas,  facturum 
se  esse  dixit,  quidquid  optasset.  Optavit,  ut  in  currum 
patris  toller etur.  Sublatus  est.  Atque  is,  antequam 
constitit,  ictu  fulminis  deflagravit.  Quanto  melius 
fuerat,  in  hoc  promissum  patris  non  esse  servatum! 
Quid?  quod  Theseus  exegit  promissum  a  Neptuno? 
Cui  quum  tres  optationes  Neptunus  dedisset,  optavit 
interitum  Hippolyti  filii,  quum  is  patri  suspectus  esset 
de  noverca :  quo  optato  impetrato ,  Theseus  in  maxi- 
mis  fuit  luctibus.  95.  Quid?  Agamemnon,  quum  de- 
vovissetDianae,  quod  in  suo  regno  pulcherrimum  natum 
esset  illo  anno ,  immolavit  Iphigeniam ,  qua  nihil  erat 
eo  quidem  anno  natum  pulchrius.  Promissum  potius 
non  faciendum,  quam  tarn  taetrum  facinus  admitten- 
dum  fuit.  Ergo  et  promissa  non  facienda  nonnum- 
quam,  neque  semper  deposita  reddenda.  Si  gladium 
quis  apud  te  sana  mente  deposuerit,  repetat  insa- 
niens:  reddere  peccatum  sit,  officium  non  reddere. 
Quid?  si  is,  qui  apud  te  pecuniam  deposuerit,  bellum 
inferat patriae,  reddasne  depositum?  Non,  credo:  fa¬ 
cias  enim  contra  rempublicam,  quae  debet  esse  caris- 
sima.  Sic  multa,  quae  honesta  natura  videntur  esse, 
temporibus  fiunt  non  honesta.  Facere  promissa,  sta¬ 
re  conventis,  reddere  deposita,  commutata  utilitate, 
fiunt  non  honesta.  Ac  de  iis  quidem ,  quae  videntur 


esse  utilitates  contra  iustiliam,  simulatione  prudentiae, 
satis  arbitror  dictum. 

96.  Sed  quoniam  a  quattuor  fontibus  honestatis  pri- 
mo  libro  officiaduximus,ineisdemversabimur,  quum 
docebimus,  ea,  quae  videntur  esse  utilia,  neque  sunt, 
quam  sint  virtutis  inimica.  Ac  de  prudentia  quidem, 
quam  vult  imitari  malitia,  itemque  de  iustitia,  quae 
semper  est  utilis,  disputatum  est.  Reliquae  sunt  duae 
partes  honestatis,  quarum  altera  in  animi  excellentis 
magnitudine  et  praestantia  cernitur,  altera  in  conforma- 
tione  et  moderatione  continenliae  et  temper antiae. 

XXVI.  97.  Utile  videbatur  Ulixi,  ut  quidem  poe- 
tae  tragici  prodiderunt:  (nam  apudHomerum,  opti¬ 
mum  auctorem,  tabs  de  Ulixe  nulla  suspicio  est:)  sed 
insimulant  eum  tragoediae,  simulatione  insaniae  mi- 
litiam  subterfugere  voluisse.  Non  honestum  consi¬ 
lium.  »At  utile ,  (ut  aliquis  fortasse  dixerit,)  regnare 
et  Ithacae  vivere  otiose  cum  parentibus,  cum  uxore, 
cum  filio.  Ullum  tu  decus  in  quotidianis  laboribus 
et  periculis  cum  hac  tranquillitate  conferendum  pu- 
tas?«  Ego  vero  istam  contemnendam  et  abiiciendam, 
quoniam,  quae  honesta  non  sit,  ne  utilem  quidem  esse 
arbitror.  98.  Quid  enim  auditurum  putas  fuisse  Uli- 
xem,si  in  ilia  simulatione  perseveravisset?  qui,  quum 
maximas  res  gesserit  in  bello,  tamen  haec  audiat  ab 
Aiace : 

Cuius  ipse  princeps  iuris  iurandi  fuit, 

quod,  omnes  scitis,  solus  neglexit  /idem. 

Furere  dssimulavit ;  ne  coiret,  institit. 

Quod  ni  Palamedis  perspicax  prudentia 

istius  percepset  malitiosam  astutiam: 

fide  sacratae  ius  perpetuo  fdlleret. 

99.  Illi  vero  non  modo  cum  hostibus,  verum  etiam 
cum  fluctibus,  id  quod  fecit,  dimicare  melius  fuit, 
quam  deserere  consentientem  Graeciam  ad  bellum 
barbaris  inferendum.  Sed  omittamus  et  fabulas  et 
externa :  ad  rem  factam  nostraque  veniamus.  M.  At- 
tilius  Regulus ,  quum  consul  iterum  in  Africa  ex  insi- 
diis  captus  esset,  duce  Xanthippo  Lacedaemonio,  im- 
peratore  autem  patre  Hannibalis  Hamileare:  iuratus 
missus  est  ad  senatum,  ut,  nisi  redditi  essent  Poenis 
captivi  nobiles  quidam,  rediret  ipse  Karthaginem.  Is 
quumRomam venisset,  utilitatis  speciem  videbat;  sed 
earn,  ut  res  declarat,  falsam  iudicavit:  quae  erat  ta¬ 
bs:  manere  in  patria;  esse  domi  suae  cum  uxore,  cum 
liberis;  quam  calamitatem  accepisset  in  bello,  com- 
munem  fortunae  bellicae  iudicantem,  tenere  consula- 
ris  dignitatis  gradum.  Quis  haec  neget  esse  utilia? 
Quae  censes,  magnitudo  animi  et  fortitudo  negat. 
XXVII.  100.  Num  locupletiores  quaeris  auctores? 
Harum  enim  est  virtutum  proprium  nihil  extimesce- 
re,  omnia  humana  despicere;  nihil,  quod  homini  ac- 
cidere  possit,  intolerandum  putare.  Itaque  quid  fe¬ 
cit?  In  senatum  venit;  mandata  exposuit;  sententiam 
ne  diceret,  recusavit;  quamdiu  iureiurando  hostium  te- 
neretur,  non  esse  se  senatorem.  Atque  illud  etiam,  ( o 
stultum  hominem,  dixerit  quispiam,  et  repugnantem  uti- 
litati  suae!)  reddi  captivos,  negavit  esse  utile :  illos 
enim  adolescentes  esse  et  bonos  duces,  se  iam  confectum 
senectute.  Cuius  quum  valuisset  auctoritas,  captivi 
retenti  sunt;  ipse  Karthaginem  rediit:  neque  eum  ca- 
ritas  patriae  retinuit,  necsuorum.  Neque  vero  turn 
ignorabat,  se  ad  crudebssimum  hostem  et  ad  exquisi- 
ta  supplicia  prolicisci:  sed  iusiurandum  conservan- 
dum  putabat.  Itaque  turn,  quum  vigilando  necaba- 
tur,  erat  in  meliore  caussa,  quam  si  domi  senex  capti- 
vus,  periurus  consularis  remansisset.  101.  »At  stulte, 

qui  n011  m°d°  non  censuerit  captivos  remittendos,  ve- 
rum  etiam  dissuaserit.«  Quornodo  stulte?  etiamne  si 
reipub  icae  conducebat?  potest  autem,  quod  inutile 
reipubhcae  sit,  id  cuiquam  civi  esse  utile? 

XXVIH.  Pervertunt  homines  ea,  quae  sunt  funda- 
menta  naturae,  quum  utilitatem  ab  honestate  seiun- 
gunt.  Omnes  enim  expetimus  utilitatem ,  ad  eamque 
rapimur,  nec  facere  aliter  ullo  modo  possumus.  Nam 
quis  est,  qui  utilia  fugiat?  aut  quis  potius,  qui  ea  non 
studiosissime  persequatur?  Sed  quia  nusquam  possu¬ 
mus  nisi  in  laude,  decore,  honestate  utilia  reperire, 
propterea  ilia  et  prima  etsumma  habemus;  utilitatis 
nomen  non  tam  splendidum,  quam  necessarium  duci- 
rau®-  a  est  igitur ,  dixeritquis,  in  iureiu- 

rando?  num  iratum  timemus  Iovem?  At  hoc  quidem 
commune  est  omnium  philosophorum ,  non  eorutn 
modo,  qui  deum  nihil  habere  ipsum  negotii  [dicunt], 
nihil  exhibere  alteri:  sed  eorum  etiam,  qui  deum 
semper  agere  aliquid  et  moliri  volunt,  numquamnec 
irasci  deum  nec  nocere.  Quid  autem  iratus  luppiter 
plus  nocere  potuisset,  quam  nocuit  sibi  ipseRegulus? 
nulla  igitur  vis  fuit  religionis,  quae  tantam  utilitatem 
praeverteret.  An  ne  turpiter  faceret?  Primum,  mini¬ 
ma  demalis.  Num  igitur  tantum  mali  turpitudo  ista 
habebat,  quantum  ille  cruciatus?  Deinde  illud  etiam 
apud  Accium, 

-  - Frugistin  fidem? 

Ne’que  dedi  neque  do  infideli  cuiquam , 
quamquam  ab  impio  rege  dicitur,  luculente  tamen 
dicitur.«  103.  Addunt  etiam,  »quemadmodum  nos 
dicamus,  videri  quaedam  utilia,  quae  non  sint:  sic  se 
dicere,  videri  quaedam  honesta,quae  non  sint:  ut  hoc 
ipsum  videtur  honestum,  conservandi  iuris  iurandi 
caussa  ad  cruciatum  revertisse;  sed  fit  non  honestum, 
quia,  quod  per  vim[hostium]  esset  actum,  ratum  esse 
non  debuit. «  Addunt  etiam,  quidquid  valde  utile  sit, 
id  fieri  honestum,  etiam  si  antea  non  videretur. 

XXIX.  104.  Haec  fere  contra  Regulum.  Sed 
prima  videamus.  »Non  fuit  luppiter  metuendus ,  ne 
iratus  noceret;  qui  neque  irasci  solet,  nec  nocere. « 
Haec  quidem  ratio  non  magis  contra  Reguli,  quam 
contra  omne  iusiurandum  valet.  Sed  in  iureiurando, 
non  qui  metus,  sed  quae  vis  sit,  debet  intelligi.  Est 
enim  iusiurandum  affirmatio  religiosa.  Quod  autem 
affirmate,  quasi  deo  teste,  promiseris:  id  tenendum 
est.  Iam  enim  non  ad  iram  deorum ,  quae  nulla  est, 
sed  ad  iustitiam  et  ad  fidem  pertinet.  Nam  praeclare 
Ennius: 

'O  Fides  alma,  uptapinnis,  et  iusiurandum  Iovis! 

Qui  ius  igitur  iurandum  violat,  is  fidem  violat,  quam  in 
Capitolio  vicinam  Iovis  Optimi  Maximi ,  ut  in  Catonis 
oratione  est,  maiores  nostri  esse  voluerunt.  105.  »At 
enim  ne  iratus  quidem  luppiter  plus  Regulo  nocuis- 
set,  quam  sibi  nocuit  ipse  Regulus.«  Certe,  si  nihil 
malum  esset,  nisi  dolere.  Id  autem  non  modo  sum- 
mum  malum,  sed  ne  malum  quidem  esse,  maxima 
auctoritate  philosophi  affirmant:  quorum  quidem  te- 
stem  non  mediocrem,  sed  haud  scio  an  gravissimum, 
Regulum,  nolite,  quaeso,  vituperare.  Quem  enim  lo- 
cupletiorem  quaerimus,  quam  principem  populi  Ro¬ 
mani,  qui  retinendi  officii  caussa  cruciatum  subierit 
voluntarium?  Nam  quod  aiunt,  minima  de  malis,  id 
est,  ut  turpiter  potius,  quam  calamitose :  —  an  est  ul- 
lum  maius  malum  turpitudine?  quae  si  in  deformitate 
corporis  habet  aliquid  ofiensionis,  quanta  ilia  depra- 
vatio  et  foeditas  turpificati  animi  debet  videri !  106. 
Itaque,  nervosius  qui  ista  disserunt,  solum  audent  mo-  . 


lum  dicere  id,  quod  turpe  sit ;  qui  autem  remissius,  hi 
tamen  non  dubitant  summum  malum  dicere.  Nam  il¬ 
lud  quidem, 

Neque  dedi,  neque  do  infideli  cuiquam : 
idcirco  recte  a  poeta,  quia,  quum  tractaretur  Atreus 
personae  serviendum  fuit.  Sed  si  hoc  sibi  sument, 
nullam  esse  fidem  ,  quae  infideli  data  sit:  videant  ne 
quaeratur  latebra  periurio.  107.  Est  ius  etiam  belli- 
cum  fidesque  iurisiurandi  saepe  cum  hoste  servanda. 
Quod  enim  ita  iuratum  est,  ut  mens  conciperet  fieri 
oportere,  id  servandum  est:  quod  aliter,  id  si  non  fe- 
cens,  nullum  est  periurium.  Ut,  si  praedonibus  pa¬ 
ctum  pro  capite  pretium  non  attuleris,  nulla  fraus  est 
ne  si  luratus  quidem  id  non  feceris.  Nam  pirata  non 
est  perduellium  nuinero  [definitus],  sed  communis 
hostis  omnium.  Cum  hoc  nec  fides  debet,  nec  iusiu- 
landum  esse  commune.  108.  Non  enim  falsum  iura- 
re  periurare  est:  sed,  quod  ex  animi  tui  sententia 
mraris,  sicut  verbis  concipitur  more  nostro,  id  non 
facere,  periurium  est.  Scite  enim  Euripides : 

Iurdvi  lingua,  mentem  iniuratdm  gero. 

Regulus  vero  non  debuit  conditiones  pactionesque 
bellicas  et  hostiles  perturbare  periurio.  Cum  iusto 
enim  et  legitimo  hoste  res  gerebatur;  adversus  quem 
et  totum  ius  fetiale,  et  multa  sunt  iura  communia. 
Quod  ni  ita  esset,  numquam  claros  viros  senatus  vin- 
ctos  hostibus  dedidisset.  XXX.  109.  At  vero  T.  Ve- 
turius  et  Sp.  Postumius,  quum  iterumconsules  essent, 
quia,  quum  male  pugnatum  apud  Caudium  esset,  le- 
gionibus  nostris  sub  iugum  missis,  pacem  cum  Sa- 
mnitibus  fecerant,  dediti  sunt  iis:  iniussu  enim  popu¬ 
li  senatusque  fecerant :  eodemque  tempore  Ti.  Numi- 
cius,  Q.  Maelius,  qui  turn  tribuni  plebis  erant,  quod 
eorum  auctoritate  pax  erat  facta,  dediti  sunt,  ut  pax 
Samnitium  repudiaretur.  Atque  huius  deditionis 
ipse  Postumius ,  qui  dedebatur,  suasor  et  auetor  fuit. 
Quod  idem  multis  annis  post  C.  Mancinus:  qui,  ut 
Numantinis,  quibuscum  sine  senatus  auctoritate  foe- 

rogationem  suasit  earn,  quam 
P.  Furius,  S.  Attilius  ex  senatus  consulto  ferebant: 
qua  accepta,  est  hostibus  deditus.  llonestius  hie, 
quam  Q.  Pompeius,  quo,  quum  in  eadem  caussa  es¬ 
set,  deprecante,  accepta  lex  non  est.  Hie  ea,  quae 
videbatur  utilitas ,  plus  valuit,  quam  honestas;  apud 
superiores  utilitatis  species  falsa  ab  honestatis  aucto- 
litate  superata  est.  110.  »At  non  debuit  ratum  esse, 
quod  erat  actum  per  vim.«  Quasi  vero  forti  viro  vis 
possit  adhiberi.  »Cur  igitur  ad  senatum  proficisce- 
batur,  quum  praesertim  de  captivis  dissuasurus  es¬ 
set?®  Quod  maximum  in  eo  est,  id  reprehenditis. 
Non  enim  suo  iudicio  stetit,  sed  suscepit  caussam  ,  ut 
esset  iudicium  senatus:  cui  nisi  ipse  auetor  fuisset, 
captivi  profecto  Poenis  redditi  essent.  Ita  incolumis 
in  patiia  Regulus  restitisset.  Quod  quia  patriae  non 
utile  putavit,  idcirco  sibi  honestum  et  sentire  ilia  et 
pati  credidit.  Nam,  quod  aiunt,  quod  valde  utile  sit, 
id  fieri  honestum:  imino  vero  esse,  non  fieri.  Est 
enim  nihil  utile,  quod  idem  non  honestum:  nec,  quia 
utile,  honestum,  sed,  quia  honestum, utile.  Quare  ex 
multis  mirabilibus  exemplis  haud  facile  quis  dixerit 
hoc  exemplo  aut  laudabilius  aut  praestantius. 

XXXI.  Ill,  Sed  ex  tota  hac  laude  Reguli  unum 
illud  est  admiratione  dignum ,  quod  captivos  retinen- 
dos  censuit.  Nam,  quod  rediit,  nobis  nunc  mirabile 
videtur;  illis  quidem  temporibus  aliter  facere  non  po- 
tuit.  Itaque  ista  laus  non  est  hominis,  sed  temporum. 
Nullum  enim  vinculum  ad  astringendam  fidem  iure- 

lurando  maiores  arctius  esse  voluerunt.  Id  indicant 
leges  in  xn  tabulis,  indicant  sacratae,  indicant  foede- 
ra,  quibus  etiam  cum  hoste  devincitur  fides :  indicant 
notiones  animadversionesque  censorum ,  qui  nulla  de 
re  diligentius,  quam  de  iureiurando  iudicabant.  112. 
L.Manlio,  A.  F.,  quum  dictator  fuisset,  M.  Pompo- 
nius,  tribunus  plebis,  diem  dixit,  quod  is  paucos  sibi 
dies  ad  dictaturam  gerendam  addidisset:  criminaba- 
tur  etiam,  quod  Tilum  /ilium,  qui  postea  est  Torquatus 
appellatus,  ab  hominibus  relegusset  el  ruri  habitare  ius- 
sisset.  Quod  quum  audivisset  adolescens  filius ,  ne- 
gotium  exhiberi  patri,  accurrisse  Romam  et  cum  pri- 
ma  luce  Pomponii  domum  venisse  dicitur.  Cui  quum 
esset  nuntiatum;  qui  ilium  iratum  allaturum  ad  se 
aliquid  contra  patrem  arbitraretur,  surrexit  e  lectulo 
remotisque  arbitris  ad  se  adolescentem  iussit  venire. 
At  ille,  ut  ingressus  est,  eonfestim  gladium  destrinxit, 
iuravitque,se  ilium  slatim  interfecturum,  nisi  iusiuran- 
dum  sibi  dedisset,  se  patrem  missum  esse  facturum.  Iu- 
ravit  hoc  coactus  terrore  Pomponius.  Rem  ad  popu- 
lum  detulit :  docuit,  cur  sibi  caussa  desistere  necesse 
esset;  Manlium  missum  fecit.  Tantum  temporibus 
illis  iusiurandum  valebat.  Atque  hie  T.  Manlius  is 
est,  qui  ad  Anienem  Galli,  quern  ab  eo  provocatus  oc- 
ciderat,  torque  detracto  cognomen  invenit:  cuius  ter- 
tio  consul atu  Latini  adYeserim  fusi  et  fugati :  magnus 
vir  in  primis  et  qui  perindulgens  in  patrem.,  idem 
acerbe  severus  in  filium.  XXXII.  113.  Sed,utlau- 
dandus  Regulus  in  conservando  iureiurando,  sic  de¬ 
cern  illi,  quos  post  Cannensem  pugnam  iuratos  ad  se- 
nalum  misit  Hannibal ,  se  in  castra  redituros  ea ,  quo¬ 
rum  potiti  erant  Poeni,  nisi  de  redimendis  captivis 
impetravissent,  si  non  redierunt,  vituperandi.  De 
quibus  non  omnes  uno  modo.  Nam  Polybius,  bonus 
auctor  in  primis,  [scribit,]  ex  decern  nobilissimis ,  qui 
turn  erant  missi,  novem  revertisse,  a  senatu  re  non  impe - 
trata:  unum,  qui  paullo  post,  quam  egressus  erat  e 
castris,  redisset,  quasi  aliquid  esset  oblitus,  Romae 
remansisse.  Reditu  enim  in  castra  liberatum  se  esse 
iureiurando,  interpretabatur;  non  recte;  fraus  enim 
astringit,  non  dissolvit  periurium.  Fuit  igitur  stulta 
call iditas,  perverse  imitata  prudentiam.  Itaque  decre- 
vit  senatus,  ut  ille  veterator  et  callidus  vinctus  ad 
Hannibalem  duceretur.  114.  Sed  illud  maximum. 
Octo  hominum  millia  tenebat  Hannibal ,  non  quos  in 
acie  cepisset,  aut  qui  periculo  mortis  diffugissent,  sed 
qui  relicti  in  castris  fuissent  a  Paullo  et  Yarrone  con- 
sulibus.  Eos  senatus  non  censuit  redimendos,  quum 
id  parva  pecunia  fieri  posset;  ut  esset  insitum  militi- 
bus  nostris,  aut  vincere  aut  emori.  Qua  quidem  re 
audita,  fractum  animum  Hannibalis,  scribit  idem,  quod 
senatus  populusque  Romanus  rebus  af/Uctis  tarn  excelso 
animo  fuisset.  Sic  honestatis  comparatione  ea,  quae 
videntur  utilia,  vincuntur.  115.  Acilius  autem ,  qui 
Graece  scripsit  historiam ,  plures  ait  fuisse,  qui  in  ca¬ 
stra  reverlissenl ,  eadem  (raude,  ut  iureiurando  libera- 
rentur,  eosque  a  censoribus  omnibus  ignominiis  notatos. 
Sit  iam  huius  loci  finis.  Perspicuum  est  enim,  quae 
timido  animo,  humili,  demisso  fractoque  fiant,  (quale 
fuisset  Reguli  factum ,  si  aut  de  captivis ,  quod  sibi 
opus  esse  videretur,  non  quod  reipublicae,  censuisset 
aut  domi  remanere  voluisset:)  non  esse  utilia,  quia 
sint  flagitiosa,  foeda,  turpia. 

XXXIII.  116.  Restat  quarta  pars,  quae  decore, 
moderations ,  modestia,  conlinentia,  temperantia  conti- 
netur.  Potest  igitur  quidquam  utile  esse,  quod  sit 
huic  talium  virtutum  choro  contrarium?  Atqui  ab 


Aristippo  Cyrenaici  atque  Annicerii  philosophi  nomi- 
nati  omne  bonum  in  voluptate  posuerunt,  virtutemque 
censuerunt  ob  earn  rem  esse  laudandam,  quod  efficiens 
esset  voluptatis.  Quibus  obsoletis  floret  Epicurus, 
eiusdem  fere  adiutor  auctorque  sententiae.  Cum  his, 
viris  equisque,  ut  dicitur,  si  honestatem  tueri  ac  reti- 
nere  sententia  est,  decertandum  est.  1 17.  Nam  si  non 
modo  utilitas,  sed  vita  omnis  beata  corporis  firma  con¬ 
stitutions  eiusque  constitutionis  spe  explorata,  ut  a  Me- 
trodoro  scriptum  est,  c-ontinetur :  certe  haec  utilitas,  et 
quidem  summa,  sic  enim  censent,  cum  honestate  pu- 
gnabit.  Nam  ubi  primum  prudentiae  locus  dabitur? 
An,utconquirat  undique  suavitates?  Quam  miser  vir¬ 
tues  famulatus,servientisvoluptati!  Quod  autem  mu- 
nus  prudentiae?  An  legere  intelligenter  voluptates? 
Fac  nihil  isto  esseiucundius :  quid  cogitari  potest  tur- 
pius?  Iam,  qui  dolorem  summum  malum  dicat,  apud 
eum  quem  habet  locum  fortitudo,  quae  est  dolorum  la- 
borumque  contemptio?  Quamvis  enim  multis  locis  di¬ 
cat  Epicurus,  sicutdicit,  satis  fortiter  de  dolore ;  ta- 
men  non  id  spectandumest,  quid  dicat;  sed  quid  con- 
sentaneum  sit  ei  dicere,  qui  bona  voluptate  termina- 
verit,  mala  dolore:  ut,  si  ilium  audiam  de  continentia 
et  temperantia.  Dicit  ille  quidem  multa  multis  locis : 
sed  aqua  haeret,  ut  aiunt.  Nam  qui  potest  temperan- 
tiam  laudare  is,  qui  ponat  summum  bonum  in  volu¬ 
ptate?  Est  enim  temperantia  libidinum  inimica ;  libi- 
dines  autem  conseetatrices  voluptatis.  118.  Atque  in 
his  tamen  tribus  generibus,  quoquo  modo  possunt, 
non  incallide  tergiversantur.  Prudentiam  introdu- 
cunt,  scientiam  suppeditantem  voluptates,  depellentem 
dolores.  Fortitudinem  quoque  aliquo  modo  expediunt, 
quum  tradunt  rationem  negligendae  mortis,  perpetiendi 
doloris.  Etiam  temperantiam  inducunt,  non  facillime 
illi  quidem,  sed  tamen,  quoquo  modo  possunt.  Di- 
cunt  enim,  voluptatis  magnitudinem  doloris  detractions 
finiri.  Iustitia  vacillat,  vel  iacetpotius,  omnesque  eae 
virtutes,  quae  in  communitate  cernuntur  et  in  socie- 
tate  generis  humani.  Neque  enim  bonitas  nec  libera- 
litas  nec  comitas  esse  potest,  non  plus  quam  amicitia, 
si  haec  non  per  se  expetantur ,  sed  ad  voluptatem  uti- 
litatemve  referantur.  Conferamus  igitur  in  pauca. 
119.  Nam  ut  utilitatem  nullam  esse  docuimus,  quae 
honestati  esset  contraria:  sic  omnem  voluptatem  dici— 
mus  honestati  esse  contrariam.  Quo  magis  reprehen- 
dendos  Calliphonem  et  Dinomachum  iudico,  qui  se 
dirempturos  controversiam  putaverunt,  si  cum  hone- 
state  voluptatem  tamquam  cum  homine  pecudem  co- 
pulavissent.  Non  recipit  istam  coniunctionem  hone- 
stas;  aspernatur,  repellit.  Nec  vero  finis  bonorum, 
[et  malorum,]qui  simplex  esse  debet,  ex  dissimilibus 
rebus  misceri  et  temperari  potest.  120.  Sed  de  hoc 
(magna  enim  res  est)  alio  loco  pluribus.  Nunc  ad 
propositum.  Quemadmodum  igitur,  si  quando  ea, 
quae  videtur  utilitas,  honestati  repugnat,  diiudicanda 
res  sit,  satis  est  supra  disputatum.  Sin  autem  spe- 
ciem  utilitatis  etiam  voluptas  habere  dicetur,  nulla 
potest  esse  ei  cum  honestate  coniunctio.  Nam,  ut  tri- 
buamus  aliquid  voluptati,  condimenti  fortasse  nonni- 
hil,  utilitatis  certe  nihil  habebit. 

121.  Habes  a  patremunus,  Marce  fili,  mea  qui¬ 
dem  sententia  magnum ;  sed  perinde  erit,  ut  accepe- 
ris.  Quamquam  hi  tibi  tres  libri  inter  Cratippi  com¬ 
mentaries,  tamquam  hospites,  erunt  recipiendi;  sed, 
ut,  si  ipse  venissem  Athenas ,  (quod  quidem  esset  fa¬ 
ctum,  nisi  me  e  medio  cursu  clara  voce  patria  revocas- 
set;)  aliquando  me  quoque  audires,  sic,  quoniam  his 

voluminibus  ad  te  profecta  vox  est  mea,  tribues  iis 
temporis  quantum  poteris:  poteris  autem,  quantum 
voles.  Quum  vero  intellexero,  te  hoc  scientiae  genere 
gaudere,  turn  et  praesens  tecum  propediem ,  ut  spero, 


et  dum  aberis,  absens  loquar.  Vale  igitur,  mi  Cicero, 
tibique  persuade,  esse  te  quidem  mihi  carissimum, 
sed  multo  fore  cariorem ,  si  talibus  monumentis  prae- 
ceptisque  laetabere. 


439. 

M.  TULLII  CICERONIS 

CATO  MAIOR 

SEU 

DE  SENECTUTE 

A  D 

T.  POMPONIUM  ATTICUM. 


ARG.  Hie  libellus  versatur  in  senectutis  turn  lautlibus 
explicamlis,  turn  repelleiulis  criininationibus.  Quattuor  autem 
de  caussis  senectus  pntatur  misera;  quarum  prima  est,  quod 
avocet  a  rebus  gerendis,  altera,  quod  corpus  faciat  intirmius, 
terlia,  quod  privet  omnibus  fere  voluptatibus,  quarta,  quod  baud 
procul  absit  a  morte.  Haec  igitur  singula  accusationis  capita  re- 
darguit,  ut  quae  senectutein  partim  non  attingant,  parti  in  non  red- 
dant  miseram.  Sermo  autem  tribuitur  Catoni  Censorio,  seni  et 
patientissimo  aetalis  suae  et  tlorentissimo.  Rui  quum  in  senectu- 
te  deni um  litteras  Graecas  didicerit,  oratio  eius  hoc  in  libello, 
quam  alias,  est  doctior.  -  Habitus  quidem  (ingitur  sermo  T. 
Quinctio  Flaminino  M’  Acilio  lialbo  Coss.  s.  anno  p.  U.  c.  604. 
Scriptus  est  autem  post  caedem  Caesaris,  anno,  utvidetur,  710. 
et  missus  ad  Atticum  senem ,  de  republica  turn  maxima  sollici- 
tum.  Hie,  Cicerone  tribug  annis  maior,  eo  tempore  annum  age- 
bat  sexagesimum  sextum. 


1.4 .  0  Tite,  si  quid  ego  adiilro  curamve  levasso, 
quae  nunc  te  coquit  el  versat  in  peclore  fixa, 
ecquit  erit  pretii? 

Licet  enim  versibus  iisdem  mihi  affari  te,  Attice, 
quibus  affatur  Flamininum 

ille  vir  baud  magna  cum  re,  sed  plenu'  fxdei. 
Quamquam  certo  scio,  non,  ut  Flamininum, 
sollicitari  te,  Tite,  sic  noctesque  diesque. 

Novi  enim  moderationem  animi  tui  et  aequitatem, 
teque  non  cognomen  solum  Athenis  deportasse ,  sed 
humanitatem  et  prudentiam  intelligo.  Et  tamen  te 
suspicor  iisdem  rebus,  quibus  meipsum,  interdum 
gravius  commoveri,  quarum  consolatio  et  maior  est 
et  in  aliud  tempus  difTerenda.  Nunc  autem  mihi  vi¬ 
sum  est  de  Senectute  aliquid  ad  te  conscribere.  2. 
Hoc  enim  onere,  quod  mihi  tecum  commune  est,  aut 
iam  urgentis  aut  certe  adventantis  senectutis  et  te  et 
meipsum  levari  volo;  etsi  te  quidem  id  modice  ac 
sapienter,  sicut  omnia,  et  ferre  et  laturum  esse  cer¬ 
to  scio.  Sed  mihi,  quum  de  senectute  aliquid  vellem 


scribere ,  tu  occurrebas  dignus  eo  munere ,  quo  uter- 
que  nostrum  communiter  uteretur.  Mihi  quidem  ita 
iucunda  huius  libri  confectio  fuit,  ut  non  modo 
omnes  absterserit  senectutis  molestias,  sed  effecerit 
mollem  etiam  et  iucundam  senectutem.  Numquam 
igitur  laudari  satis  digne  poterit  philosophia,  cui 
qui  pareat,  omne  tempus  aetatis  sine  molestia  possit 
degere.  3.  Sed  de  ceteris  et  diximus  multa,  et  saepe 
dicemus:  hunc  librum  de  senectute  ad  te  misimus. 
Omnem  autem  sermonem  tribuimus  non  Tithono ,  ut 
Aristo  Chius;  parum  enim  esset  auctoritalis  in  fabula: 
sed  M.  Catoni  seni,  quo  maiorem  auctoritatem  habe- 
ret  oratio;  apud  quern  Laelium  et  Scipionem  faci- 
mus  admirantes,  quod  is  tarn  facile  senectutem  ferat, 
iisque  eum  respondentem.  Qui  si  eruditius  videbitur 
disputare,  quam  consuevit  ipse  in  suislibris,  attri- 
buito  Graecis  litteris,  quarum  constat  eum  perstu- 
diosum  fuisse  in  senectute.  Sed  quid  opus  est  plu- 
ra?  Iam  enim  ipsius  Catonis  sermo  explicabit  no- 
slram  omnem  de  senectute  sententiam. 

II.  4.  Scipio.  Saepenumero  admirari  soleo  cum 
hoc  C.  Laelio  turn  ceterarum  rerum  tuam  excellen- 
tem  ,  M.  Cato,  perfectamque  sapientiam,  turn  vel  ma- 
xime,  quod  numquam  senectutem  tibi  gravem  esse 
senserim,  quae  plerisque  senibus  sic  odiosa  est,  ut 
onus  se  Aetna  gravius  dicant  sustinere.  Cato.  Rem 
baud  sane  difficilem,  Scipio  et  Laeli ,  admirari  vide- 
mini.  Quibus  enim  nihil  opis  est  in  ipsis  ad  bene 
beateque  vivendum,  iis  omnis  gravis  est  aetas  :  qui 
autem  omnia  bona  a  se  ipsis  petunt,  iis  nihil  potest 
malum  videri,  quod  naturae  necessitas  afferat.  Quo 
in  genere  in  primis  est  senectus;  quam  ut  adipiscan- 
tur,  omnes  optant,  eamdem  accusant  adeptam.  Tanta 
est  inconstantia  stultitiae  atque  perversitas!  Obre- 
pere  aiunt  earn  citius,  quam  putavissent.  Primum, 
quis  coegit  eos  falsum  putare?  Quid  enim?  citius 

adolescentiae  senectus,  quam  pueritiae  adolescentia 
obrepit?  Deinde,  qui  minus  gravis  esset  iis  senectus, 
si  octingentesimum  annum  agerent,  quam  octogesi- 
mum?  Praeterita  enim  aetas,  quamvis  longa,  quum 
effluxisset,  nulla  consolatione  permulcere  posset  stul- 
tam  senectutem.  5.  Quocirca  si  sapientiam  meam 
admirari  soletis,  (quae  utinam  digna  esset  opinione 
vestra  nostroque  cognomine!)  in  hoc  sumus  sapien- 
tes,  quod  naturam  optimam  ducem  ,  tamquam  deum, 
sequimur,  eique  paremus:  a  qua,  non  versimile  est, 
quum  ceterae  partes  aetatis  bene  descriptae  sint,  ex¬ 
tremum  actum  tamquam  ab  inerti  poeta  esse  negle- 
ctum.  Sed  tamen  necesse  fait  esse  aliquid  extremum 
et,  tamquam  in  arborum  baccis  terraeque  frugibus, 
maturitate  tempestiva  quasi  vietum  et  caducum, 
quod  ferendum  est  molliter  sapienti.  Quid  est  enim 
aliud,  Gigantum  modo  bellare  cum  diis ,  nisi  naturae 
repugnare?  6.  Laelius.  Atqui,  Cato,  gratissimum 
nobis,  ut  etiam  pro  Scipione  pollicear,  feceris,  si, 
quoniam  speramus ,  volumus  quidem  certe,  senes  fie¬ 
ri,  multo  ante  a  te  didicerimus,  quibus  facillime  ra- 
tionibus  ingravescentem  aetatem  ferre  possimus. 
Cat.  Faciam  vero,  Laeli:  praesertim  si  utrique  ve- 
strum,  ut  dicis,  gratum  futurum  est.  Lael.  Volu- 
mus  sane,  nisi  molestum  est,  Cato,  tamquam  longam 
aliquam  viam  confeceris,  quam  nobis  quoque  ingre- 
diendum  sit,  istuc,  quo pervenisti,  videre,  quale  sit. 

III.  7.  Cato.  Faciam,  ut  potero,  Laeli.  Saepe 
enim  interfui  querelis  meorum  aequalium,  (pares  au- 
tem  cum  paribus,  vetere  proverbio,  facillime  congre- 
gantur,)  quae  C.  Salinator,  quae  Sp.  Albinus,  homi¬ 
nes  consulares,  nostri  fere  aequales,  deplorare  sole- 
bant:  turn  quod  voluptatibus  carerent,  sine  quibus 
vitam  nullam  putarent;  turn  quod  spernerentur  ab 
iis,  a  quibus  essent  coli  soliti.  Qui  mihi  non  id  vide- 
bantur  accusare,  quod  esset  accusandum.  Nam  si  id 
culpa  senectutis  accideret,  eadem  mihi  usu  venirent 
reliquisque  omnibus  maioribus  natu;  quorum  ego 
multorum  cognovi  senectutem  sine  querela:  qui  se 
et  libidinum  vinculis  laxatos  esse  non  moleste  fer- 
rent,  nec  a  suis  despieerentur.  Sed  omnium  istius- 
modi  querelarum  in  moribus  est  culpa,  non  in  aetate. 
Moderati  enim  et  nec  difficiles  nec  inhumani  senes 
tolerabilem  senectutem  agunt:  importunitas  autem  et 
inhumanitas omni  aetati  molesta  est.  8.  Lael.  Est, 
ut  dicis,  Cato;  sed  fortasse  dixerit  quispiam,  tibi  pro¬ 
pter  opes  et  copias  et  dignitatem  tuam  tolerabiliorem 
senectutem  videri;  id  autem  non  posse  multis  contin- 
gere.  Cato.  Est  istuc  quidem,  Laeli,  aliquid;  sed 
nequaquam  in  isto  sunt  omnia :  utTbemistocles  fertur 
Seriphio  cuidam  in  iurgio  respondisse,  quum  ille  di- 
xisset,  non  eum  sua,  sed  patriae  gloria  splendorem 
assecutum :  nec  hercule,  inquit,  si  ego  Seriphius  essem, 
nobilis,  nec  tu,  si  Atheniensis  esses,  clarus  umquam  fuis- 
ses.  Quod  eodem  modo  de  senectute  potest  dici.  Ne- 
que  enim  in  summa  inopia  levis  esse  senectus  potest, 
ne  sapienti  quidem:  nec  insipienti  etiam  in  summa 
copia  non  gravis.  9.  Aptissima  omnino  sunt,  Scipio 
et  Laeli,  arma  senectutis  artes  exercitationesque  vir- 
tutum,  quae,  in  omni  aetate  oultae,  quum  multum 
diuque  vixeris,  mirificos  elferunt  fructus ,  non  solum 
quia  numquam  deserunt,  ne  in  extremo  quidem  tem¬ 
pore  aetatis,  (quamquam  id  maximum  est,)  verum 
etiam,  quia  conscientia  bene  actae  vitae  multorumque 
benefactorum  recordatio  iucundissima  est. 

IV.  10.  Ego  Q.  Maximum,  eum,  qui  Tarentum  re- 
cepit,  adolescens  ita  dilexi  senem,  ut  aequalem.  Erat 


enim  in  illo  viro  comitate  condita  gravitas,  nec  sene¬ 
ctus  mores  mutaverat:  quamquam  eum  colere  coepi 
non  admodum  grandem  natu,  sed  tamen  iam  aetate 
provectum.  Anno  enim  post  consul  primum  fuerat, 
quam  ego  natus  sum ;  cumque  eo  quartum  consule 
adolescentulus  miles  ad  Capuam  profectus  sum  quin- 
toque  anno  post  ad  Tarentum.  Quaestor  deinde  qua- 
driennio  post  factus  sum:  quern  magistratum  gessi 
consulibus  Tuditano  et  Cethego,  quum  quidem  ille, 
admodum  senex,  suasor  legis  Cinciae  de  donis  et  mu- 
neribus  fuit,  hie  et  bella  gerebat,  ut  adolescens,  quum 
plane  grandis  esset,  etHannibalem  iuveniliter  exsul- 
tantem  patientia  sua  molliebat:  de  quo  praeclare  fa- 
miliaris  noster  Ennius: 

Unus  homo  nobis  cunctando  restituit  rem. 

Non  ponebat  enim  rumores  ante  salutem. 

Ergo  postque  magisque  viri  nunc  gloria  claret. 

11.  Tarentum  vero  qua  vigilantia,  quo  consilio  rece- 
pit!  quum  quidem,  me  audiente,  Salinatori,  qui, 
amisso  oppido ,  fugerat  in  arcem,  glorianti  atque  ita 
dicenti:  Mea  opera,  Q.  Fabi,  Tarentum  recepisli :  » Cer¬ 
te,  inquit  ridens :  nam  nisi  tu  amisisses,  numquam  rece- 
pissem. «  Nec  vero  in  armis  praestantior,  quam  in  to¬ 
ga  ;  qui  consul  iterum ,  Sp.  Carvilio  collega  quiescen- 
te,  C.  Flaminio  tribuno  plebis,  quoad  potuit,  restitit, 
aa;rum  Picentem  et  Gallicum  viritim  contra  senatus 

O  t 

auctoritatem  dividenti;  augurque  quum  esset,  dicere 
aususest,  optimis  auspiciis  ea  geri,  quae  pro  reipu- 
blicae  salute  gererentur;  quae  contra  rempublicam 
ferrentur,  contra  auspicia  ferri.  12.  Multa  in  eo  viro 
praeclara  cognovi:  sed  nihil  est  admirabilius,  quam 
quomodo  ille  mortem  filii  tulit, clari viri  et  consularis. 
Est  in  manibus  laudatio:  quam  quum  legimus,  quem 
philosophum  non  contemnimus!  Nec  vero  ille  in  luce 
modo  atque  in  oculis  civium  magnus,  sed  intus  domi- 
que  praestantior.  Qui  sermo !  quae  praecepta !  quan¬ 
ta  notitia  antiquitatis !  quae  scientia  iuris  augurii! 
Multae  etiam,  ut  in  homine  Romano,  litterae.  Omnia 
memoria  tenebat,  non  domestica  solum,  sed  etiam  ex¬ 
terna  bella.  Cuius  sermone  ita  turn  cupide  fruebar, 
quasi  iam  divinarem,  id  quod  evenit,  illo  exstincto 
fore,  unde  discerem,  neminem.  V.  13.  Quorsum 
igitur  haec  tarn  multa  de  Maximo?  Quia  profecto  vi- 
detis,  nefas  esse  dictu,  miseram  fuisse  talem  senectu¬ 
tem.  Nec  tamen  omnes  possunt  esse  Scipiones  aut 
Maximi,  ut  urbium  expugnationes,  ut  pedestres  nava- 
lesve  pugnas ,  ut  bella  a  se  gesta ,  ut  triumphos  recor- 
dentur.  Est  etiam  quiete  et  pure  et  eleganter  actae 
aetatis  placida  ac  lenis  senectus:  qualem  accepimus 
Platoms,  qui  uno  et  octogesimo  annoscribens  est  mor- 
tuus;  qualem  Isocratis,  qui  eum  librum,qui  Panathe- 
naicus  inscribitur,  quarto  et  nonagesimo  anno  scri- 
psisse  sedicit,  vixitque  quinquennium  postea :  cuius 
magisterLeontinusGorgias  centum  et  septem  comple- 
vitannos;  neque  umquam  in  suo  studio  atque  opere 
cessavit.  Qui,  quum  ex  eo  quaereretur,  cur  tamdiu 
vellet  esse  in  vita :  nihil  habeo,  inquit,  quod  incusem 
senectutem.  Praeclarum  responsum  et  docto  homine 
dignum!  1i.  Sua  enim  vitia  insipientes  et  suam  cul- 
pam  in  senectutem  conferunt.  Quod  non  faciebat  is, 
cuius  modo  mentionem  feci,  Ennius. 

Si  cut  fortis  equus,  spatio  qui  saepe  supremo 

vicit  Olympia,  nunc  senio  confectu'  quiescit. 

Equi  fortis  et  victoris  senectuti  comparat  suam. 
Quam  quidem  probe  meminisse  potestis.  Anno  enim 
undevicesimo  post  eius  mortem  hi  consules,  T.  Flami- 
ninus  et  M’.  Acilius,  facti  sunt:  ille  autem  Caepione, 

et  Philippo  iterum,  consulibus  mortuus  est:  quura 
ego  cjuidem,  v  et  lx  annos  natus,  legem  Yoconiam  vo¬ 
ce  magna  et  bonis  lateribus  suasissem.  Annos  r.xx 
natus  (tot  enim  vixit  Ennius)  ita  ferebat  duo,  quae  ma¬ 
xima  putantur  onera ,  paupertatem  et  senectutem ,  ut 
eis  paene  delectari  videretur.  15.  Etenim,  quum 
contemplor  animo,  reperio  quattuor  caussas,  cur  se¬ 
nectus  misera  videatur:  unam,  quod  avocet  a  rebus 
gerendis:  alteram,  quod  corpus  faciat  infirmius :  ter- 
tiam,  quod  privet  omnibus  fere  voluptatibus :  quar- 
tam,  quod  hand  procul  absit  a  morte.  Earum,  si  pla¬ 
cet,  caussarum  quanta  quamque  sit  iusta  una  quae- 
que,  videamus. 

VI.  A  rebus  gerendis  senectus  abstrahit?  Quibus? 
An  iis,  quae  geruntur  iuventute  et  viribus?  Nullaene 
igitur  ces  sunt  seniles,  quae,  vel  infirmis  corporibus, 
animo  tamen  administrentur?  Nihil  ergo  agebat  Q. 
Maximus?  nihil  L.  Paullus,  pater  tuus,  Scipio,  socer 
optimi  viri,  filii  mei?  Ceteri  senes,  Fabricii,  Curii, 
Coruncanii,  quirm  rempublicam  consilio  et  auctorita- 
te  defendebant,  nihil  agebant?  16.  Ad  App.  Claudii 
senectutem  accedebat  etiam,  ut  caecus  esset:  tamen 
is,  quum  sententia  senatus  inclinaret  ad  pacem  cum 
Pyrrho  foedusque  faciendum,  non  dubitavit  dicere  il¬ 
ia,  quae  versibus  persecutus  est  Ennius  : 

Quo  vobis  menles,  rectae  quae  stare  solebant 
antehac,  dementes  sese  flexere  [viai]  ? 
ceteraque  gravissime:  notum  enim  vobis  carmen  est; 
et  tamen  ipsius  Appii  exstat  oratio.  Atque  haec  ille 
egit  septem  et  decern  annis  post  alterum  consulatum, 
quum  inter  duos  consulatus  anni  decern  interfluxis- 
sent,  censorque  ante  superiorem  consulatum  fuisset; 
ex  quo  intelligitur,  Pyrrbi  bello  grandem  sane  fuisse : 
et  tamen  sic  a  patribus  accepimus.  17.  Nihil  igitur 
afferunt,  qui  in  re  gerenda  versari  senectutem  negant; 
similesque  sunt,  ut  si  qui  gubernatorem  in  navigando 
nihil  agere  dicant,  quum  alii  malos  scandant,  alii  per 
foros  cursent,  alii  sentinam  exhauriant,  ille  autem 
clavum  tenens  quietus  sedeat  in  puppi.  Non  facit  ea, 
quaeiuvenes:  at  vero  multo  maiora  et  meliora  facit.  ; 
Non  viribus  aut  velocitatibus  aut  celeritate  corporum 
res  magnae  geruntur,  sed  consilio,  auctoritate,  senten-  | 
tia;  quibus  non  modo  non  orbari,  sed  etiam  augeri  j 
senectus  solet.  18.  Nisi  forte  ego  vobis,  qui  et  niiles 
et  tribunus  et  legatus  et  consul  versatus  sum  in  vario 
genere  bellorum,  cessare  nunc  videor,  quum  bella  I 
non  gero.  At  senatui,  quae  sint  gerenda,  praescribo, 
et  quomodo:  Karthagini  male  iam  diu  cogitanti  bel-  • 
him  multo  ante  denuntio:  de  qua  vereri  non  ante  de- 
sinam,  quam  illam  excisam  esse  cognovero.  19. 
Quam  palmam  utinam  dii  immortales  tibi,  Scipio,  re- 
servent,  ut  avi  reliquias  persequare!  Cuius  a  morte 
hie  tertius  et  tricesimus  est  annus:  sed  memoriam  il- 
lius  viri  excipient  omnes  anni  consequentes.  Anno 
ante  me  censorem  mortuus  est,  [i]x  annis  post  meum 
consulatum,  quum  consul  iterum,  me  consule,  creatus 
esset.  Num  igitur,  si  ad  centesimum  annum  vixis- 
set,  senectutis  eum  suae  poeniteret?  Nec  enim  excur- 
sione,  nec  saltu,  nec  eminus  hastis  aut  cominusgladiis 
uteretur,  sed  consilio,  ratione,  sententia.  Quae  nisi 
essent  in  senibus,  non  summum  consilium  maiores 
nostri  appellassent  senatum.  20.  Apud  Lacedaemo- 
nios  quidem  ii,  qui  amplissimum  magistratum  ge- 
runt,  ut  sunt,  sic  etiam  nominantur  senes.  Quod  si 
legere  aut  audire  voletis  externa,  maximas  respubli- 
cas  ab  adolescentibus  labefactas,  a  senibus  sustenta- 
tas  et  restitutas  reperietis. 


Cedo,  qui  veslram  rempublicam  tantam  dmisistis  tarn 

cito? 

Sic  enim  percontantur,  ut  est  in  NaeviiLudo:  respon- 
dentur  et  alia,  et  haec  in  primis : 

Proveniebant  ordtores  novi,  stulti,  adolescentuli. 
Temeritas  est  videlicet  florentis  aetatis,  prudentia  se- 
nescentis.  VII.  21.  At  memoria  minuitur.  Credo, 
nisi  earn  exerceas ,  aut  si  sis  natura  tardior.  Themi- 
stocles  omnium  civium  perceperat  nomina.  Num  i^i- 
tur  censetis  eum ,  quum  aetate  processisset,  qui  Ari¬ 
stides  esset,  Lysimachum  salutare  solitum?  Equidem 
non  modo  eos  novi,  qui  sunt,  sed  eorum  patres  etiam 
et  a  vos.  Nec  sepulcra  legens  vereor,  quod  aiunt,  ne 
memoriam  perdam :  his  enim  ipsis  legendis  in  memo¬ 
riam  redeo  mortuorum.  Nec  vero  quemquam  senum 
audivi  oblitum,  quo  loco  thesaurumobruisset.  Omnia, 
quae  curant,  meminerunt:  vadimonia  constituta  ,v  qui 
sibi,  cui  ipsi  debeant.  22.  Quid  iurisconsulti?  quid 
pontifices?  quid  augures?  quid  philosophi  senes? 
quam  multa  meminerunt!  Manent  ingenia  senibus, 
modo  permaneat  studium  et  industria:  nec  ea  solum 
in  Claris  et  honoratis  viris,  sed  in  vita  etiam  privata  et 
quieta.  Sophocles  ad  summam  senectutem  tragoe- 
dias  fecit:  quod  propter  studium  quum  rem  ne®Ii<>ere 
familiarem  videretur,  a  filiis  in  iudicium  vocatus°est, 
ut,  quemadmodum  nostro  more  male  rem  gerentibus 
patribus  bonis  interdici  solet,  sic  ilium  quasi  desi- 
pientem  a  re  familiari  removerent  iudices.  Turn  se- 
nex  dicitur  earn  fabulam,  quam  in  manibus  habebat 
et  prpxime  scripserat,  Oedipum  Coloneum  recitasse 
iudicibus,  quaesisseque ,  num  illud  carmen  desipientis 
videretur.  Quo  recitato,  sententiis  iudicum  est  libe¬ 
rates.  23.  Num  igitur  hunc,  num  Homerum,  num 
Hesiodum,  numSimonidem,  num  Stesichorum,  num, 
quos  ante  dixi,  Isocratem,  Gorgiam,  num  philosopho- 
rum  principes,  Pythagoram,  Democritum,  num  Plato- 
nem,  num  Xenocratem,  num  postea  Zenonem,  Clean- 
them  aut  eum,  quern  vos  etiam  vidistisRomae,  Dioge- 
nem  Stoicum,  coegit  in  suis  studiis  obmutescere  sene¬ 
ctus?  an  in  omnibus  his  studiorum  agitatio  vitae 
aequalis  fuit?  24.  Age ,  ut  ista  divina  studia  omitta- 
mus,  possum  nominare  ex  agroSabino  rusticos Roma¬ 
nos,  vicinos  et  familiares  meos,  quibus  absentibus 
numquam  fere  ulia  in  agro  maiora  opera  hunt,  non  se- 
rendis,  non  percipiendis,  non  condendis  fructibus. 
Quamquam  in  aliis  minus  hoc  mirum.  Nemo  enim 
est  tarn  senex,  qui  se  annum  non  putet  posse  vivere, 
Sed  iidem  in  eis  elaborant,  quae  sciunt  nihil  ad  se 
omnino  pertinere  : 

Serit  arbor es,  quae  alteri  saeclo  prosint, 
ut  ait  Statius  noster  in  Synephebis.  25.  Nec  vero 
dubitet  agricola,  quamvis  senex,  quaerenti,  cui  serat, 
respondere :  diis  immortalibus ,  qui  me  non  accipere  mo¬ 
do  haec  a  maioribus  voluerunt,  sed  etiam  posteris  pro- 
dere.  VIII.  Melius  Caecilius  de  sene  alteri  saeculo 
prospiciente,  quam  illud  idem : 

Aedepol  senectus,  si  nihil  quidquam  aliud  viti 
apportes  tecum,  quum  ddvenis;  unum  id  sat  est, 
quod,  diu  vivendo,  multa,  quae  non  vult,  videt. 

Et  multa  fortasse,  quae  vult!  atque  in  ea  quidem, 
quae  non  vult,  saepe  etiam  adolescentia  incurrit.  Il¬ 
lud  vero  idem  Caecilius  vitiosius: 

Turn  equidem  in  senecta  hoc  deputo  miserrimum, 
sentire,  ea  aetate  esse  se  odiosum  dlteri. 

26.  Iucundum  potius,  quam  odiosum.  Ut  enim  ado¬ 
lescentibus  bona  indole  praeditis  sapientes  senes  de- 
lectantur,  leviorque  fit  eorum  senectus,  qui  a  iuven- 

tute  coluntur  et  diliguntur:  sic  adolescentes  senum 
praeceptisgaudent,  quibus  ad  virtutum  studia  ducun- 
tur.  Nec  minus  intelligo  me  vobis,  quam  mihi  vos 
esse  iucundos.  Sed  videtis,  ut  senectus  non  modo 
languida  atque  iners  non  sit,  verum  etiam  sit  operosa 
etsemperagens  aliquid  et  moliens;  tale  scilicet, quale 
cuiusque  studium  in  superiore  vita  fuit.  Quid?  quod 
etiam addiscunt  aliquid?  utSolonem  versibus  glorian- 
tem  videmus ,  qui  se  quotidie  aliquid  addiscentem  fieri 
senem  dicit:  ut  ego  feci,  qui  Graecas  litteras  senex 
didici;  quas  quidem  sic  avide  arripui,  quasi  diutur- 
nam  sitim  explere  cupiens ,  ut  ea  ipsa  mihi  nota  es- 
sent,  quibus  me  nunc  exemplis  uti  videtis.  Quod 
quum  fecisse  Socratem  in  fidibus  audirem,  vellem 
equidem  etiam  illud:  discebant  enim  fidibus  antiqui: 
sed  in  litteris  certe  elaboravi. 

IX.  27.  Nec  nunc  equidem  vires  desidero  adole¬ 
scents,  (is  enim  erat  locus  alter  de  vitiis  senectutis,) 
non  plus,  quam  adolescens  tauri  aut  elephanti  desi- 
derabam.  Quod  est,  eo  decet  uti  et,  quidquid  agas, 
agere  pro  viribus.  Quae  enim  vox  potest  esse  con- 
temptior,  quam  Milonis  Crotoniatae?  qui,  quum  iam 
senex  esset  athletasque  se  exercentes  in  curriculo  vi- 
deret,  aspexisse  lacertos  suos  dicitur  illacrimansque 
dixisse :  At  hi  quidem  iam  morlui  sunt.  Non  vero  tam 
isti,  quam  tuipse,  nugator.  Neque  enim  ex  te  um- 
quam  es  nobilitatus,  sed  ex  lateribus  et  lacertis  tuis. 
Nihil  S.  Aelius  tale,  nihil  multis  annis  ante  Ti.  Co- 
runcanius,  nihil  modo  P.Crassus;  a  quibus  iura  civi- 
bus  praescribebantur:  quorum  usque  ad  extremum 
spiritum  est  provecta  prudentia.  28.  Orator,  metuo, 
ne  languescat  senectute :  est  enim  munus  eius  non  in¬ 
genii  solum,  sed  laterum  etiam  et  virium.  Omnino 
canorum  illud  in  voce  splendescit  etiam,  nescio  quo 
pacto ,  in  senectute :  quod  equidem  adhuc  non  amisi ; 
et  videtis  annos.  Sed  tamen  decorus  est  sermo  senis, 
quietus  et  remissus;  facitque  persaepe  ipsa  sibi  au- 
dientiam  diserti  senis  compta  et  mitis  oratio.  Quod  si 
ipse  exsequi  nequeas,  possis  tamen  Scipioni  praeci- 
pere  et  Laelio.  Quid  enim  iucundius  senectute  stipa- 
ta  studiis  iuventutis?  29.  An  ne  eas  quidem  vires  se- 
nectuti  relinquemus,  ut  adolescentulos  doceat,  insti- 
tuat,  ad  omne  officii  munus  instruat?  Quo  quidem 
opere  quid  potest  esse  praeclarius?  Mihi  vero  Cn.  et 
P.  Scipiones  et  avi  tui  duo,  L.  Aemilius  et  P.  Africa- 
nus,  comitatu  nobilium  iuvenum  fortunati  videban- 
tur.  Nec  ulli  bonarum  artium  magistri  non  beati  pu- 
tandi,  quamvis  consenuerint  vires  atque  defecerint. 
Etsi  ista  ipsa  defectio  virium  adolescentiae  vitiis  effi- 
citur  saepius,  quam  senectutis :  libidinosa  enim  et  in- 
temperans  adolescentia  effetum  corpus  tradit  senectu- 
ti.  30.  Cyrus  quidem  apud  Xenophontem  eo  sermone, 
quem  moriens  habuit,  quum  admodum  senex  esset, 
negat  se  umquam  sensisse,  senectutem  suam  iinbecil- 
liorem  factam,  quam  adolescentia  fuisset.  Ego  L. 
Metellum  meminipuer,  —  qui  quum  quadriennio  post 
alterum  consulatum  pontifex  maximus  factus  esset, 
viginti  et  duos  annos  ei  sacerdotio  praefuit,  —  ita  bo¬ 
nis  esse  viribus  extremo  tempore  aetatis,  utadolescen- 
tiam  non  requireret.  Nihil  necesse  est  mihi  de  me 
ipso  dicere:  quamquam  est  id  quidem  senile,  aetatique 
nostrae  conceditur.  X.  31.  Videtisne ,  ut  apud  Ho- 
merum  saepissime  Nestor  de  virtutibus  suis  praedi- 
cet?  Tertiam  enim  iam  aetatem  hominum  vivebat; 
nec  erat  ei  verendum ,  ne  vera  praedicans  de  se  nimis 
videretur  aut  insolens  aut  loquax.  Etenim,  ut  ait  Ho- 
merus,  ex  eius  lingua  melle  dulcior  fluebat  oratio. 


Quam  ad  suavitatem  nullis  egebat  corporis  viribus; 
et  tamen  dux  ille  Graeciae  nusquam  optat,  ut  Aiacis 
similes  habeat  decern,  at  ut  Nestoris;  quod  si  accide¬ 
nt,  non  dubitat,  quin  brevi  sitTroia  peritura.  32.  Sed 
redeo  ad  me.  Quartum  annum  ago  etoctogesimum  : 
vellem  equidem  idem  posse  gloriari,  quod  Cyrus;  sed 
tamen  hoc  queo  dicere ,  non  me  quidem  iis  esse  viri¬ 
bus,  quibus  aut  miles  belloPunico,  aut  quaestor  eo- 
dem  bello,  aut  consul  in  Hispania  fuerim,  aut  qua¬ 
driennio  post,  quum  tribunus  militaris  depugnavi 
apud  Thermopylas,  M’.  Acilio  Glabrione  consule:  sed 
tamen,  ut  vos  videtis,  non  plane  me  enervavit  nec  af- 
flixit  senectus:  non  curia  vires  meas  desiderat, 
non  rostra,  non  amici,  non  clientes,  non  hospi- 
tes.  Nec  enim  umquam  sum  assensus  veteri  illi 
laudatoque  proverbio,  quod  monet,  mature  fieri  se¬ 
nem,  si  diu  veils  esse  senex.  Ego  vero  me  minus  diu 
senem  esse  mallem,  quam  esse  senem  ante,  quam 
essem.  Itaque  nemo  adhuc  convenire  me  voluit, 
cui  fuerim  occupatus.  At  minus  habeo  virium, 
quam  vestrum  utervis !  33.  Ne  vos  quidem  T.  Pontii 
centurionis  vires  habetis :  num  idcirco  est  ille  prae- 
stantior?  Moderatio  modo  virium  adsit,  et  tantum, 
quantum  potest,  quisque  nitatur;  nae  ille  non  magno 
desiderio  tenebitur  virium!  Olympiae  per  stadium 
ingressus  esse  Milo  dicitur,  quum  humeris  sustineret 
bovem  vivum.  Utrum  igitur  has  corporis,  an  Pytha- 
gorae  tibi  malis  vires  ingenii  dari?  Denique  isto  bono 
utare,  dum  adsit;  quum  absit,  ne  requiras:  nisi  forte 
adolescentes  pueritiam,  paullum  aetate  progressi  ado- 
lescentiam  debent  requirere.  Cursus  est  certus  aeta¬ 
tis  et  una  via  naturae,  eaque  simplex,  suaque  cuique 
parti  aetatis  tempesti vitas  est  data;  ut  et  infirmitas 
puerorum ,  et  ferocitas  iuvenum ,  et  gravitas  iam  con¬ 
stants  aetatis,  et  senectutis  maturitas  naturale  quid- 
dam  habeat,  quod  suo  tempore  percipi  debeat.  34. 
Audire  te  arbitror ,  Scipio ,  hospes  tuus  avitus  Masi- 
nissa  quaefaciat  bodie,  nonaginta  natus  annos:  quum 
ingressus  iter  pedibus  sit,  in  equum  omnino  non 
ascendere;  quum equo,  exequo non  descendere:  nullo 
imbre,  nullo  frigore  adduci,  ut  capite  operto  sit;  sum- 
mam  esse  in  eo  corporis  siccitatem:  itaque  omnia  ex¬ 
sequi  regis  officia  et  munera.  Potest  igitur  exercita- 
tio  et  temperantia  etiam  in  senectute  conservare  ali¬ 
quid  pristini  roboris.  XI.  Non  sunt  in  senectute  vi¬ 
res?  Ne  postulantur  quidem  vires  a  senectute.  Ergo 
et  leaiibus  et  institutis  vacat  aetas  nostra  muneribus 

O  .  . 

iis ,  quae  non  possunt  sine  viribus  sustinen.  Itaque 
non  modo,  quod  non  possumus ,  sed  ne  quantum  pos- 
sumus  quidem,  cogimur.  35.  At  ita  multi  sunt  im- 
becilli  senes,  ut  nullum  officii  aut  omnino  vitae  mu-, 
nus  exsequi  possint.  At  id  quidem  non  proprium 
senectutis  est  vitium,  sed  commune  valetudinis. 
Quam  fuit  imbecillusP.  Africani  filius  is,  qui  te  ado- 
ptavit!  quam  tenui  aut  nulla  potius  valetudine!  Quod 
ni  ita  fuisset,  alterum  ille  exstitisset  lumen  civitatis. 
Ad  paternam  enim  magnitudinem  animidoctrinaube- 
rior  accesserat.  Quid  mirum  igitur  in  senibus,  si  in- 
firmi  sunt  aliquando,  quum  id  ne  adolescentes  quidem 
effugere  possint?  Resistendum,  Laeli  et  Scipio,  sene- 
ctuti  est,  eiusque  vitia  diligentia  compensanda  sunt. 
Pugnandum,  tamquam  contra  morbum,  sic  contra  se¬ 
nectutem.  36.  Habenda  ratio  valetudinis;  utendum 
exercitationibus  modicis :  tantum  cibi  et  potionis  ad- 
hibendum,  ut  reficiantur  vires,  non  opprimantur.  Nec 
vero  corpori  soli  subveniendum  est,  sed  menti  atque 
animo  multo  magis:  nam  haec  quoque,  nisi  tamquam 

lumini  oleum  instilles ,  exstinguuntur  senectute.  Et 
corpora  quidem  exercitatione  ingravescunt;  animi 
autem  [se]  exercendo  levantur.  Nam  quos  ait  Cae- 
cilius 

- comicos  stul tos  senes, 

hos  significat  credulos,  obliviosos,  dissolutos;  quae 
vitia  sunt  non  senectutis,  sed  inertis,  ignavae,  somni- 
culosae  senectutis.  Ut  petulantia,  ut  libido  magis  est 
adolescentium,  quam  senum;  nec  tamen  omnium  ado- 
Jescentium,  sed  non  proborum:  sic  ista  senilis  stulti- 
tia  i  quae  deliratio  appellari  solet ,  senum  levium  est 
non  omnium.  37.  Quattuor  robustos  filios,  quinque 
filias,  tantam  domum,  tantas  clientelas  Appius  regebat 
et  caecus  et  senex.  Intentum  enim  animum,  tamquam 
arcum,  babebat,  nec  languescens  succumbebat  sene- 
ctuti.  Tenebat  non  modo  auctoritatem,  sed  etiam  im- 
perium  in  suos;  metuebant  servi,  verebantur  liberi, 
carum  omnes  habebant:  vigebat  in  ilia  domo  mos  pa- 
trius  et  disciplina.  38.  Ita  enim  senectus  honesta  est, 
si  se  ipsa  defendit,  si  ius  suura  retinet,  si  neminianan- 
cipata  est,  si  usque  ad  extremum  spiritum  dominatur 
4n  suos.  Ut  enim  adolescentem ,  in  quo  senile  aliquid, 
sic  senem,  inquoestaliquid  adolescentis, probo :  quod 
qui  sequitur,  corpore  senex  esse  poterit,  animo  num- 
quam  erit.  Septimus  mihi  Originum  liber  est  in  ma- 
nibus;  omnia  antiquitatis  monumenta  colligo:  caus- 
sarum  illustrium,  quascumque  defendi,  nuncquum* 
maxime  conficio  orationes;  ius  augurum,  pontificum, 
civile  tracto;  multum  etiam  Graecis  litteris  utor;  Py- 
thagoreorumque  more  exercendae  memoriae  gratia, 
quid  quoque  die  dixerim,  audierim,  egerim,  comme- 
moro  vesperi.  Hae  sunt  exercitationes  ingenii;  haec 
curricula  mentis;  in  his  desudans  atque  elaborans, 
corporis  vires  non  magno  opere  desidero.  Adsum 
amicis;  venio  in  senatum  frequens  ultroque  affero  res 
multum  et  diu  cogitatas,  easque  tueor  animi,  non  cor¬ 
poris  viribus.  Quae  si  exsequi  nequirem ,  tamen  me 
lectulus  oblectaret  meus,  ea  ipsa  cogitantem,  quae  iam 
agere  non  possem  :  sed  ut  possim,  facitacta  vita.  Sem¬ 
per  enim  in  bis  studiis  laboribusque  viventi  non  in- 
telligitur,  quando  obrepat  senectus.  Ita  sensim  sine 
sensu  aetas  senescit;  nec  subito  frangitur,  sed  diutur- 
nitate  exstinguitur. 

XII.  39.  Sequitur  tertia  vituperatio  senectutis, 
quod  earn  carere  dicunt  voluptatibus.  0  praeclarum 
munus  aetatis,  si  quidem  id  aufert  nobis  ,  quod  est  in 
adolescentia  vitiosissimum !  Accipite  enim,  optimi 
adolescentes,  veterem  orationem  Archytae  Tarentini, 
magni  in  primis  et  praeclari  viri,  quae  mihi  tradita 
est,  quum  essem  adolescens  Tarenti  cum  Q.  Maximo. 
Nullum  capitaliorem  pestem,  quam  corporis  voluptatem, 
hominibus  dicebat  a  natura  datam;  cuius  voluptatis  avi- 
dae  libidines  temere  et  effrenate  adpotiundum  incitarent. 
40.  Hinc  patriae  proditiones,  hinc  rerumpublicarum 
ev ersiones,  hinc  cum  hostibus  clandestina  colloquia  nasci ; 
nullum  denique  scelus,  nullum  malum  [acinus  esse,  ad 
quod  suscipiendum  non  libido  voluptatis  impelleret;  stu- 
pra  vero  et  adulteria  et  omne  tale  flagitium  nullis  aliis 
illecebris  excitari,  nisi  voluptatis.  Quumque  homini  sive 
natura  sive  quis  deus  nihil  mente  praestabilius  dedisset; 
liuic  divino  muneri  ac  dono  nihil  esse  tarn  inimicum, 
quam  voluptatem.  41.  Nec  enim  libidine  dominante  tem- 
perantiae  locum  esse,  neque  omnino  in  voluptatis  regno 
virtutem  posse  consistere.  Quod  quo  magis  intelligi  pos¬ 
set,  fingere  animo  iubebat  tanta  incilaturn  aliquem  volu- 
ptate  corporis,  quanta  per  dpi  posset  maxima:  nemini 
censebut  fore  dubium,  quin  tamdiu,  dum  ita  gauderet,  ni- 

hil  agitare  mente,  nihil  ratione,  nihil  cogitationc  consequi 
posset.  Quocirca  nihil  esse  tarn  detestabile  tamque  pe- 
stiferum,  quam  voluptatem :  si  quidem  ea,  quummaior 
esset  atque  longior,  omne  animi  lumen  exstingueret. 
Haec  cum  C.  Pontio  Samnite,  patre  eius,  a  quo  Caudi- 
no  praelio  Sp.  Postumius,  T.  Yeturius,  consules,  su- 
perati  sunt,  locutum  Archytam,  NearchusTarentinus, 
hospes  noster,  qui  in  amicitia  populi  Romani  perman- 
serat,  se  a  maioribus  natu  accepisse  dicebat,  quum 
quidem  ei  sermoni  interfuisset  Plato  Atheniensis: 
quern  Tarentum  venisse  L.  Camillo,  Appio  Claudio 
consulibus  reperio.  42.  Quorsus  haec?  Ut  intelliga- 
tis,  si  voluptatem  aspernari  ratione  et  sapientia  non 
possemus,  magnamhabendam  senectutigratiam,quae 
effecerit,  ut  id  non  liberet,  quod  non  oporteret.  Impe¬ 
de  enim  consilium  voluptas,  rationi  inimica,  ac  men¬ 
tis,  ut  ita  dicam,  praestringit  oculos;  nec  habet  ullum 
cum  virtute  commercium.  Invitus  quidem  feci,  ut 
fortissimi  viri  T.  Flaminini  fratrem  L.  Flamininum  e 
senatueiiceremvn[i].annis post, quam  consul  fuisset: 
sed  notandam  putavi  libidinem.  II Je  enim  quum  es¬ 
set  consul,  in  Gallia  exoratus  in  convivio  a  scorto  est, 
ut  securi  feriret  aliquem  eorum,  qui  in  vinculis  essent 
damnati  rei  capitalis.  Hie,  Tito,  fratre  suo,  censore, 
qui  proximus  ante  me  fuerat,  elapsus  est;  mihi  vero 
et  Flacco  neutiquam  probari  potuit  tarn  flagitiosa  et 
tarn  perdita  libido,  quae  cum  probro  privato  coniun- 
geret  imperii  dedecus.  XIII.  43.  Saepe  audivi  a  ma¬ 
ioribus  natu,  qui  se  porro  pueros  a  senibus  audisse 
dicebant,  mirari  solitum  C.  Fabricium,  quod,  quum 
apud  regem  Pyrrhum  legatus  esset,  audisset  a  Thes- 
salo  Cinea ,  esse  quemdam  Athenis ,  qui  se  sapientem 
profiteretur,  eumque  dicere ,  omnia ,  quae  faceremus, 
ad  voluptatem  esse  referenda.  Quod  ex  eo  audientes, 
M’.  Curium  et  Ti.  Coruncanium  optare  solitos,  ut  id 
Samnitibus  ipsique  Pyrrho  persuaderetur ,  quo  faci- 
lius  vinci  possent,  quum  se  voluptatibus  dedissent. 
Vixerat  M’.  Curius  cum P. Decio,  qui  quinquennio  ante 
eum  consulem  se  pro  republics  quarto  consulatu  de- 
voverat.  Norat  eumdem  Fabricius,  norat  Corunca- 
nius :  qui  quum  ex  sua  vita ,  turn  ex  eius ,  quem  dico, 

P.  Decii  facto  iudicabant,  esse  profecto  aliquid  natura 
pulchrum  atque  praeclarum,  quod  sua  sponte  petere- 
tur,  quodque,  spreta  et  contempta  voluptate,  optimus 
quisque  sequeretur.  44.  Quorsum  igitur  tarn  multa 
de  voluptate?  Quia  non  modo  vituperatio  nulla,  sed 
etiam  summa  laus  senectutis  est,  quod  ea  voluptates 
nullas  magno  opere  desiderat.  At  caret  epulis  exstru- 
ctisque  mensis  et  frequentibus  poculis?  Caret  ergo 
etiam  vinolentia  et  cruditate  et  insomniis.  Sed  si  ali¬ 
quid  dandum  est  voluptati,  quoniam  eius  blanditiis 
non  facile  obsistimus,  (divine  enim  Plato  escam  malo- 
rum  appeliat  voluptatem,  quod  ea  videlicet  homines  ca- 
piantur,  ut  hamo  pisces  /Jquamquam  immoderatis  epu¬ 
lis  caret  senectus,  modicis  tamen  conviviis  delectari 
potest.  C.  Duillium,  M.  F.,  qui  Poenos  classe  pri¬ 
mus  devicerat,  redeuntem  a  caena  senem  saepe  vide- 
bam  puer ;  delectabatur  crebro  funali  et  tibicine,  quae 
sibi  nullo  exemplo  privatus  sumpserat:  tantum  licen- 
tiae  dabat  gloria !  45.  Sed  quid  ego  alios?  Ad  meipsum 
iam  revertar.  Primum  habui  semper  sodales.  So- 
dalitates  autem  me  quaestore  constitutae  sunt,  sacris 
Idaeis  Magnae  Matris  acceptis.  Epulabar  igitur  cum 
sodalibus  omnino  modice,  sed  erat  quidam  fervor  ae¬ 
tatis;  qua  progrediente  omnia  fiunt  in  dies  mitiora. 
Neque  enim  ipsorum  conviviorum  delectationem  vo¬ 
luptatibus  corporis  magis,  quam  coetu  amicorum  et 

sermonibus  metiebar.  Bene  enim  maiores  nostri  ac- 
cubitionem  epularem  amicorum,  quia  vitae  coniunctio- 
nem  haberet,  convivium  nominarunt;  melius,  quam 
Graeci,  qui  hoc  idem  turn  compotationem,  turn  concae- 
nationem  vocant:  ut,  quod  in  eo  genere  minimum  est, 
id  maxime  probare  videantur.  XIV.  46.  Ego  vero 
propter  sermonis  delectationem  tempestivis  quoque 
conviviis  delector,  nec  cum  aequalibus  solum,  qui 
pauci  admodum  restant,  sed  cum  vestra  etiam  aetate 
atque  vobiscum :  habeoque  senectuti  magnam  gra- 
tiam,  quae  mihi  sermonis  aviditatem  auxit,  potionis 
et  cibi  sustulit.  Quod  si  quern  etiam  ista  delectant, 
(ne  omnino  bellum  indixisse  videar  voluptati,  cuius 
est  etiam  fortasse  quidam  naturalis  modus:) non  intel- 
ligo,  ne  in  istis  quidem  voluptatibus  ipsis,  carere  sen- 
su  senectutem.  Me  vero  et  magisteria  delectant,  a 
maioribus  instituta,  et  is  sermo,  qui  more  maiorum  a 
summo  adhibetur  in  poculis ,  et  pocula,  sicut  in  sym- 
posioXenophontis  est,  minuta  atque  rorantia,  et  refri- 
geratio  aestate,  et  vicissim  aut  sol  aut  ignis  hibernus. 
Quae  quidem  etiam  in  Sabinis  persequi  soleo  convi- 
viumque  vicinorum  quotidie  compleo;  quod  ad  mul- 
tam  noctem,  quam  maxime  possumus,  vario  sermone 
producimus.  47.  At  non  est  voluptatum  tanta  quasi 
titillatio  in  senibus.  Credo:  sed  ne  desideratio  qui¬ 
dem.  Nihil  autem  molestum,  quod  non  desideres. 
Bene  Sophocles,  quum  ex  eo  quidam  iam  afiecto  aeta¬ 
te  quaereret,  utereturne  rebus  venereis:  dii  meliora! 
inquit :  libenter  vero  istinc  lamquama  domino  agresti  ac 
furioso profugi.  Cupidis  enim  rerum  talium  odiosum 
fortasse  et  molestum  est  carere ;  satiatis  vero  et  exple- 
„  tis  iucundius  est  carere,  quam  frui.  Quamquam  non 
caret  is,  qui  non  desiderat:  ego  non  desiderare  dico 
esse  iucundius.  48.  Quod  si  istis  ipsis  voluptatibus 
bona  aetas  fruitur  libentius,  primum  parvulis  fruitur 
rebus,  ut  diximus :  deinde  iis,  quibus  senectus,  si  non 
abunde  potitur,  non  omnino  caret.  Ut  Turpione  Am- 
bivio  magis  delectatur,  qui  in  prima  cavea  spectat; 
delectatur  tamen  etiam,  qui  in  ultima:  sic  adolescen- 
tia  voluptates  propter  intuens  magis  fortasse  laetatur, 
sed  delectatur  etiam  senectus  procul  eas  spectans, 
tantum,  quantum  sat  est.  49.  At  ilia  quanti  sunt, 
animum,  tamquam  emeritis  stipendiis  libidinis,  am- 
bitionis,  contentionis ,  inimicitiarum ,  cupiditatum 
omnium,  secum  esse  secumque,  utdicitur,  vivere! 
Si  vero  habet  aliquod  tamquam  pabulum  studii  atque 
doctrinae,  nihil  est  otiosa  senectute  iucundius.  Mori 
paene  videbamus  in  studio  dimetiendi  caeli  atque  ter- 
rae  C.  Galium,  familiarem  patris  tui,  Scipio!  Quoties 
ilium  lux  noctu  aliquid  describere  ingressum,  quoties 
nox  oppressit,  quum  mane  coepisset!  Quam  delecta- 
bat  eum,  defectiones  solis  et  lunae  multo  nobis  ante 
praedicere !  50.  Quid  in  levioribus  studiis,  sed  tamen 
acutis?  Quam  gaudebat  bello  suo  Punico  Naevius! 
quamTruculento  Plautus!  quamPseudolo!  Vidi  etiam 
senem  Livium :  qui  quum  sex  anni£  ante ,  quam  ego 
natussum,  fabulam  docuisset,  Centone  Tuditanoque 
consulibus,  usque  ad  adolescentiam  meara  processit 
aetate.  Quid  de  P.  Licinii  Crassi  et  pontificii  et  civi- 
lis  iuris  studio  loquar?  aut  de  huius  P.  Scipionis ,  qui 
his  paucis  diebus  pontifex  maximus  factus  est!  Atqui 
eos  omnes,  quos  commemoravi,  his  studiis  flagrantes 
senes  vidimus.  M.  vero  Cethegum,  quem  recte  Sun¬ 
dae  medullam  dixit  Ennius,  quanto  studio  exerceri  in 
dicendo  videbamus  etiam  senem!  Quae  sunt  igitur 
epularum  aut  ludorum  aut  scortorum  voluptates  cum 
his  voluptatibus  comparandae?  Atque  haec  quidem 


studia  doctrinae:  quae  quidem  prudentibus  et  bene 
institutis  pariter  cum  aetate  crescunt;  ut  honestum  il- 
lud  Solonis  sit,  quod  ait  versiculo  quodam,  ut  ante  di- 
xi,  senescere  se,  multa  indies  addiscentem:  qua  volupta- 
te  animi  nulla  certe  potest  esse  maior.  XV.  51.  Ve- 
nio  nunc  ad  voluptates  agricolarum,  quibus  ego incre- 
dibiliter  delector;  quae  nec  ulla  impediuntur senectu¬ 
te  ,  et  mihi  ad  sapientis  vitam  proxime  videntur  acce- 
dere.  Habent  enim  rationem  cum  terra,  quae  num- 
quam  recusat  imperium,  nec  umquam  sine  usura  red- 
dit,  quod  accepit:  sed  alias  minore,  plerumquemaiore 
cum  fenore.  Quamquam  me  quidem  non  fructus  mo- 
do,  sed  etiam  ipsius  terrae  vis  ac  naturadelectat:  quae 
quum  gremio  mollito  ac  subacto  semen sparsumexce- 
pit,  primum  id  occaecatum  cohibet;  ex  quo  occatio, 
quae  hoc  efficit,  nominata  est:  deinde  tepefactum  va- 
pore  et  compressu  suo  diffundit,  et  elicit  herbescen- 
tem  ex  eo  viriditatem  :  quae,  nixa  fibris  stirpium,  sen- 
sim  adolescit,  culmoque  erecta  geniculato,  vaginis 
iamquasipubescensincluditur;  e  quibus  quumemer- 
sit,  fundit  frugem  spici  ordine  structam,  et  contra 
avium  minorum  morsus  munitur  vallo  aristarum.  52. 
Quid  ego  vitium  satus,  ortus,  incrementa  commemo- 
rem?  Satiari  delectatione  non  possum;  ut  meae  sene- 
ctutis  requietem  oblectamentaque  noscatis.  Omitto 
enim  vim  ipsam  omnium,  quae  generantur  e  terra; 
quae  ex  fici  tantulo  grano  aut  ex  acino  vinaceo  aut  ex 
ceterarum  frugum  ac  stirpium  minutissimis  semini- 
bus  tantos  truncos  ramosque  procreat.  Malleoli, 
plantae ,  sarmenta ,  viviradices ,  propagines  nonne  ea 
efficiunt,  ut  quemvis  cum  admiratione  delectent?  Vi- 
tis  quidem,  quae  natura  caduca  est  et,  nisi  fulta  sit, 
ad  terrain  fertur,  eadem  ,  ut  se  erigat,  claviculis  suis, 
quasi  manibus,  quidquid  est  nacta,  complectitur  : 
quam  serpentem  multiplici  lapsu  et  erratico  ferro  am- 
putans  coercet  ars  agricolarum,  ne  silvescat  sarmentis 
et  in  omnes  partes  nimia  fundatur.  53.  Itaque  ineun- 
te  vere  in  iis,  quae  relicta  sunt,  exsistit  tamquam  ad 
articulos  sarmentorum  ea,  quae  gemma  dicitur;  a 
qua  oriens  uva  sese  ostendit:  quae,  et  succo  terrae  et 
calore  solis  augescens,  primo  estperacerba  gustatu, 
'deinde  maturata  dulcescit;  vestitaque  pampinis  nec 
modico  tepore  caret  et  nimios  solis  defendit  ardores. 
Qua  quid  potest  esse  quum  fructu  laetius,  turn  aspe- 
ctu  pulchrius?  Cuius  quidem  non  utilitas  me  solum, 
ut  ante  dixi,  sed  etiam  cultura  et  ipsa  natura  delectat: 
adminiculorum  ordines,  capitum  iugatio,  religatio  et 
propagatio  vitium  sarmentorumque  ea,  quam  dixi, 
aliorum  amputatio,  aliorum  immissio.  Quid  ego  ir- 
rigationes ,  quid  fossiones  agri  repastinationesque 
proferam,  quibus  fit  multo  terra  fecundior?  54.  Quid 
de  utilitate  loquar  stercorandi?  Dixi  in  eo  libro,  quem 
de  rebus  rusticis  scripsi :  de  qua  doctus  Hesiodus  ne 
verbum  quidem  fecit,  quum  de  cultura  agri  scriberet. 
At  Homerus,  qui  multis,  ut  mihi  videtur,  ante  saecu- 
lis  fuit,  Laertem ,  lenientem  desiderium ,  quod  capie- 
bat  e  filio,  colentem  agrum  et  eum  stercorantem  facit. 
Nec  vero  segetibus  solum  et  pratis  et  vineis  et  arbu- 
stis  res  rusticae  laetae  sunt,  sed  etiam  hortis  et  poma- 
riis ,  turn  pecudum  pastu,  apium  examinibus,  florum 
omnium  varietate.  Nec  consitiones  modo  delectant, 
sed  etiam  insitiones;  quibus  nihil  invenit  agricultura 
sollertius.  XVI.  55.  Possum  persequi  multa  oble- 
ctamenta  rerum  rusticarum;  sed  ea  ipsa,  quae  dixi, 
fuisse  sentio  longiora.  Ignoscetis  autem ;  nam  et  stu¬ 
dio  rerum  rusticarum  provectus  sum,  et  senectus  est 
natura  loquacior:  ne  ab  omnibus  earn  vitiis  videar 

vindicare.  Ergo  in  hac  vita  M’.  Curius ,  quum  de  Sa- 
mmtibus,  deSabinis,  de  Pyrrho  triumphasset,  con- 
sumpsit  extremum  tempus  aetatis :  cuius  quidem  e^o 
villam  contemplans,  (abest  enim  non  longe  a  me,)  ad- 
mirari  satis  non  possum  vel  hominis  ipsius  continen- 
tiam  vel  temporum  disciplinam.  Curio  ad  focum  se- 
denti  magnum  auri  pondus  Samnites  quum  attulis- 
sent,  repudiati  sunt.  Non  enim  aurum  habere  prae- 
ciarum  sibi  videri  dixit,  sed  iis,  qui  haberent  aurum, 
imperare.  36.  Poteratne  tantus  animus  non  efficere 
iucundam  senectutem?  Sed  venio  ad  agricolas,  ne  a 
me  ipso  recedam.  In  agris  erant  turn  senatores,  id  est 
senes:  si  quidem  aranti  L.  Quinctio  Cincinnato  nun- 
tiatumest,  eum  dictatorem  esse  factum :  cuius  dicta¬ 
tors  iussu  magister  equitum  C.  Servilius  Ahala  Sp. 
Maelium  regnum  appetentem  occupatum  interemit. 
A  villa  in  senatum  arcessebantur  et  Curius  et  ceteri 
senes:  ex  quo,  qui  eos  arcessebant,  viatores  nominati 
sunt.  Num  igitur  horum  senectus  miserabilis  fuit, 
qui  se  agri  cultione  oblectabant?  Mea  quidem  senten- 
tia  haud  scio  an  nulla  beatior  possitesse:  neque solum 
officio,  quod  hominum  generi  universo  cultura  agro¬ 
rum  est  salutaris,  sed  et  delectatione ,  quam  dixi,  et 
saturitate  copiaque  omnium  rerum ,  quae  ad  victum 
hominum,  ad  cultum  etiam  deorum  pertinent,  ut, 
quoniam  haec  quidam  desiderant,  in  gratiam  iamcum 
voluptate  redeamus.  Semper  enim  boni  assiduique 
domini  referta  cel  la  vinaria,  olearia,  etiam  penaria  est 
villaque  tota  locuplesest;  abundatporco,  baedo,  agno, 
gallina,  lacte,  caseo,  melle.  Iam  hortum  ipsi  agrico- 
lae  succidiam  alteram  appellant.  Conditiora  facit 
haec  supervacanei  [etiam]  operis  aucupium  atque  ve- 
natio.  57.  Quid  de  pratorum  viriditate  aut  arborum 
ordinibus  aut  vinearum  olivetorumque  specie  dicam? 
Brevi  praecidam.  Agro  bene  culto  nihil  potest  esse 
nec  usu  uberius  nec  specie  ornatius;  ad  quern  fruen- 
dum  non  modo  non  retardat,  verum  etiam  invitat  at¬ 
que  allectat  senectus.  Ubi  enim  potest  ilia  aetas  aut 
calescere  vel  apricatione  melius  vel  igni,  aut  vicissim 
umbris  aquisve  refrigerari  salubrius?  58.  Sibi  igitur 
habeantarma,  sibi  equos,  sibi  hastas,  sibi  clavam, 
et  pilam,  sibi  natationes  atque  cursus:  nobis  seni- 
bus  ex  lusionibus  multis  talos  relinquant  et  tesseras: 
id  ipsum  utrum  lubebit;  quoniam  sine  his  beata  esse 
senectus  potest.  XVII.  59.  Multas  ad  res  perutiles 
Xenopbontis  libri  sunt:  quos  legite,  quaeso,  studiose, 
ut  facitis.  Quam  copiose  ab  eo  agricultura  laudatur 
in  eo  libro,  qui  est  de  tuenda  re  familiari,  quiOecono- 
micus  inscribitur !  Atque  ut  intelligatis ,  nihil  ei  tam 
regale  videri,  quam  studium  agri  colendi,  Socrates  in 
eo  libro  loquitur  cum  Critobuio,  Cyrum  minorem,  re- 
gemPersarum  praestantem  ingenio  atque  imperii  glo¬ 
ria,  quum  LysanderLacedaemonius,  vir  summae  vir- 
tutis,  venisset  ad  eum  Sardis  eique  dona  a  sociis  attu- 
lisset,  et  ceteris  in  rebus  comem  erga  Lysandrum 
atque  humanum  fuisse,  et  ei  quemdam  conseplum 
agrum  diligenter  consitum  ostendisse.  Quum  autem 
admiraretur  Lysander  et  proceritates  arborum,  et  di- 
rectos  in  quincuncem  ordines,  et  humum  subactam 
atque  puram  et  suavitatem  odorum,  qui  afflarentur  e 
floribus;  turn  dixisse,  mirarisenon  modo  diligentiam, 
sed  etiam  sollertiam  eius,  a  quo  essent  ilia  dimensa 
atque  descripta ;  et  ei  Cyrum  respondisse :  Alqui  ego 
omnia  ista  sum  dirnensus;  mei  sunt  ordines,  mea  descri- 
ptio;  multae  etiam  islarum  arborum  mea  manu  sunt  sa- 
tae.  Turn  Lysandrum ,  intuentem  eius  purpuram  et 
nitorem  corporis  ornatumque  Persicum  mullo  auro 


multisque  gemmis,  dixisse:  Rectevero  te,  Cxjre ,  bea- 
turn  ferunt,  quoniam  virtuti  tuae  fortuna  coniuncta  est! 
60.  llac  igitur  fortuna  frui  licet  senibus:  nec  aetas  im- 
pedit,  quo  minus  et  ceterarum  rerum,  et  in  primis 
agri  colendi  studia  teneamus  usque  ad  ultimum  tem¬ 
pus  senectutis.  M.  quidem  Valerium  Corvum  acce- 
pimus  ad  centesimum  annum  perduxisse,  quum  esset 
acta  iam  aetate  in  agris,  eosque  coleret.  Cuius  inter 
pi  imum  et  sextum  consulatum  sex  et  quadra^inta  an— 
ni  interfuerunt.  Itaque  quantum  spatium  aetatis  ma- 
lores  nostri  ad  senectutis  initium  esse  voluerunt,  tan¬ 
tus  illi  cursus  honorum  fuit:  atque  eius  extrema’aetas 
hoc  beatior,  quam  media,  quod  auctoritatis  plus  ha- 
bebat,  laboris  vero  minus.  Apex  autem  senectutis 
est  auctoritas.  61 .  Quanta  fuit  in  L.  Caecilio  Metello ! 
quanta  in  AttilioCalatino !  in  quem  illud  elogium  uni- 

cum:  PLURIMAE  CONSENTIDNT  GENTES,  POPULI  PR1- 

marium  fuisse  virum.  Notum  est  carmen  incisum 
in  sepulcro.  lure  igitur  gravis,  cuius  de  laudibus 
omnium  esset  fama  consentiens !  Quem  virumP.  Cras- 
sum,  nuper  pontificem  maximum,  quem  posteaM.Le- 
pidum,  eodem  sacerdotio  praeditum,  vidimus!  Quid 
dePaullo  aut  Africano  loquar  aut,  ut  iam  ante,  de  Ma¬ 
ximo?  quorum  non  in  sententia  solum,  sed  etiam  in 
nutu  residebat  auctoritas.  Habet  senectus,  honorata 
praesei  tim,  tantam  auctoritatem,  utea  pluris  sit,  quam 
omnes  adolescentiae  voluptates.  XVlII.  62.  Sed  in 
omni  oratione,  mementote,  earn  me  senectutem  lau- 
dare,  quae  fundamentis  adolescentiae  constituta  sit. 
Ex  quo  efficitur  id,  quod  ego  magno  quondam  cum 
assensu  omnium  dixi:  Miseram  esse  senectutem ,  quae 
se  oratione  defenderet.  Non  cani,  non  rugae  repente 
auctoritatem  arripere  possunt;  sed  honeste  acta  supe¬ 
rior  aetas  fructus  capit  auctoritatis  extremes.  63.  Haec 
enim  ipsa  sunt  honorabilia,  quae  videntur  levia  atque 
communia,  salutari,  appeti,  decedi,  assurgi,  deduci, 
reduci,  consuli:  quae  et  apud  nos  et  in  aliis  civitati- 
bus,  ut  quaeque  optime  morata,  ita  diligentissime  ob- 
servantur.  Lysandrum  Lacedaemonium,  cuius  modo 
mentionem  feci,  dicere  aiunt  solitum,  Lacedaemone 
esse  honestissimum  domicilium  senectutis.  Nus- 
quam  enim  tantum  tribuituraetati,  nusquam  est  sene¬ 
ctus  honoratior.  Quin  etiam  memoriae  proditum  est, 
quum  Athenis,  ludis,  quidam  in  theatrum  grandis  na- 
tu  venisset,  in  magno  consessu  locum  nusquam  ei  da¬ 
tum  a  suis  civibus;  quum  autem  ad  Lacedaemonios 
accessisset,  qui,  legati  quum  essent,  certo  in  loco  con- 
sederant,  consurrexisse  omnes,  etsenem  ilium  sessum 
recepisse.  64.  Quibus  quum  a  cuncto  consessu  plau- 
sus  esset  multiplex  datus,  dixisse  ex  iis  quemdam, 
Alhenienses  scire,  quae  recta  essent,  sed  facere  nolle'. 
Multa  in  nostro  collegio  praeclara:  sed  hoc,  de  quo 
agimus,  in  primis,  quod,  ut  quisque  aetate  antecedit, 
ita  sententiae  principatum  tenet:  neque  solum  honore 
antecedentibus,  sed  iis  etiam,  qui  cum  imperio  sunt, 
maiores  natu  augures  anteponuntur.  Quae  sunt  i»i- 
tur  voluptates  corporis  cum  auctoritatis praemiiscom- 
parandae?  Quibus  qui  splendide  usi  sunt,  ii  mihi  vi¬ 
dentur  fabulam  aetatis  peregisse,  nec,  tamquam  in- 
exercitati  histriones,  in  extremo  actu  corruisse.  65. 

At  sunt  morosi  et  anxii  et  iracundi  et  difficiles  senes, 
si  quaerimus,  etiam  avari!  Sed  haec  morum  vitia 
sunt,  non  senectutis.  Ac  morositas  tamen,  et  ea  vitia, 
quae  dixi,  habent  aliquid  excusationis,  non  illius  qui¬ 
dem  iustae,  sed  quae  probari  posse  videatur.  Con- 
temni  se  putant,  despici,  illudi;  praeterea  in  fra^ili 
corpore  odiosa  omnis  ollensio  est.  Quae  tamen  omnia 

dulciora  fiunt  et  moribus  bonis  et  artibus :  idque  turn 
in  vita,  turn  in  scena  intelligi  potest  ex  iis  fratribus, 
qui  in  Adelphis  sunt.  Quanta  in  altero  duritas ,  in  al- 
tero  comitas!  Sic  se  res  habet:  ut  enim  non  omne  vi- 
num ,  sic  non  omnis  aetas  vetustate  coacescit.  Seve- 
ritatem  in  senectute  probo,  sed  earn,  sicut  alia,  modi- 
cam;  acerbitatem  nullo  modo.  66.  Avaritia  vero  se¬ 
nilis  quid  sibi  velit,  non  intelligo.  Potest  enim  quid- 
quam  esse  absurdius ,  quam ,  quo  minus  viae  restat, 
eo  plus  viatici  quaerere? 

XIX.  Quarta  restat  caussa ,  quae  maxime  angere 
atque  sollicitam  habere  nostram  aetatem  videtur, 
appropinquatio  mortis:  quae  certe  a  senectute  non 
potest  longe  abesse.  0  miserum  senem,  qui,  mortem 
contemnendam  esse,  in  tam  longa  aetate  non  viderit! 
quae  aut  plane  negligenda  est,  si  omnino  exstinguit 
animum:  aut  etiam  optanda ,  si  aliquo  eum  deducit, 
u bi  sit  futurus  aeternuS.  Atqui  tertium  certe  nihil 
inveniri  potest.  67.  Quid  igitur  timeam  ,  si  aut  non 
miser  post  mortem,  aut  beatus  etiam  futurus  sum? 
Quamquam  quis  est  tam  stultus,  quamvis  sitadole- 
scens,  cui  sit  exploratum,  se  ad  vesperum  esse  victu- 
rum?  Quin  etiam  aetas  ilia  multoplures,  quam  no¬ 
stra,  mortis  casus  habet.  Facilius  in  morbos  incidunt 
adolescentes;  gravius  aegrotant;  tristius  curantur. 
Itaque  pauci  veniunt  ad  senectutem :  quod  ni  ita  ac- 
cideret,  melius  et  prudentius  viveretur.  Mens  enim 
et  ratio  et  consilium  in  senibus  est:  qui  si  nulli  fuis- 
sent,  nullae  omnino  civitates  essent.  Sed  redeo  ad 
mortem  impendentem.  Quod  illud  est  crimen  sene- 
ctutis,  quum  illud  videatis  cum  adolescentia  esse 
commune?  68.  Sensi  ego  turn  in  optimo  filio  meo, 
turn  in  exspectatis  ad  amplissimam  dignitatem  fra¬ 
tribus  tuis,  Seipio,  mortem  omni  aetati  esse  commu- 
nem.  At  sperat  adolescens  din  se  victurum :  quod 
sperare  idem  senex  non  potest.  Insipienter  sperat. 
Quid  enim  stultius,  quam  incerta  pro  certis  habere, 
falsa  pro  veris?  Senex,  ne  quod  speret  quidem ,  ha¬ 
bet:  at  est  eo  meliore  conditione,  quam  adolescens, 
quum  id,  quod  ille  sperat,  hie  iam  consecutus  est. 
Ille  vult  diu  vivere :  hie  diu  vixit.  69.  Quamquam, 
o  dii  boni!  quid  est  in  hominis  vita  diu?  Da  enim 
supremum  tempus:  exspectemus  Tartessiorum  re- 
gis  aetatem :  fuit  enim,  ut  scriptum  video,  Argantho- 
nius  quidam  Gadibus,  qui  octoginta  regnavit  annos, 
centum  et  viginti  vixit.  Sed  rnihi  ne  diuturnum  qui¬ 
dem  quidquam  videtur,  in  quo  est  aliquid  extremum. 
Quum  enim  id  advenit,  tunc  illud,  quod  praeteriit,  ef- 
fluxit:  tantum  remanet,  quod  virtute  et  recte  factis 
consecutus  sis.  Horae  quidem  cedunt  et  dies  et  men¬ 
ses  et  anni :  neepraeteritum  tempus  umquam  rever- 
titur,  nec,  quid  sequatur,  sciri  potest.  Quod  cuique 
temporis  ad  vivendum  datur,  eo  debet  esse  conten- 
tus.  70.  Neque  enim  histrioni,  ut  placeat,  peragenda 
fabula  est;  modo,  in  quocumque  fuerit  actu,  probe- 
tur:  nec  sapienti  usque  ad  P/aad/teveniendum.  Breve 
enim  tempus  aetatis  satis  est  longum  ad  bene  hone- 
steque  vivendum.  Sin  processeris  longius ,  non  ma- 
gis  dolendumest,  quam  agricolae  dolent,  praeterita 
verni  temporis  suavitate,  aestatem  auctumnumque 
venisse.  Ver  enim  tamquam  adolescentiam  signifi- 
cat  ostenditque  fructus  futuros:  reliqua  tempora 
demetendis  fructibus  et  percipiendis  accommodata 
sunt.  71.  F'ructus  autem  senectutis  est,  ut  saepedixi, 
ante  partorum  bonorum  memoria  et  copia.  Omnia 
vero,  quae  secundum  naturam  fiunt,  sunt  habenda  in 


bonis.  Quid  est  autem  tam  secundum  naturam,  quam 
senibus  emori?  Quod  idem  contingit  adolescentibus 
adversante  et  repugnante  natura.  Itaque  adolescen¬ 
tes  mori  sic  mihi  videntur,  ut  quum  aquae  multitudine 
vis  flammae  opprimitur;  senes  autem,  sicutsuaspon- 
te  nulla  adhibita  vi  consumptus  ignis  exstinguitur : 
et,  quasi  poma  ex  arboribus,  si  cruda  sunt,  vi  avel- 
luntur ;  si  matura  et  cocta ,  decidunt:  sic  vitam  ado¬ 
lescentibus  vis  aufert,  senibus  maturitas;  quae  mihi 
quidem  tam  iucunda  est,  ut,  quo  propius  ad  mortem 
accedam ,  quasi  terram  videre  videar  aliquandoque 
in  portum  ex  longa  navigatione  esse  venturus. 

XX.  72.  Omnium  aetatum  certus  est  terminus;  se¬ 
nectutis  autem  nullus  certus  estterminus;  rectequein 
ea  vivitur,  quoad  munus  officii  exsequiettueripossis, 
et  tamen  mortem  contemnere.  Ex  quo  fit,  ut  animo- 
sior  etiam  senectus  sit,  quam  adolescentia,  et  fortior. 
Hoc  illud  est,  quod  Pisistrato  tyranno  a  Solone  re- 
sponsum  est,  quum  illi  quaerenti,  qua  tandem  spe 
[retus  sibi  tam  audaciter  obsisteret,  respondisse  dici- 
tur,  Senectute.  Sed  vivendi  est  finis  optimus,  quum, 
integra  mente  ceterisque  sensibus,  opus  ipsa  suum 
eadem,  quae  coagmentavit,  natura  dissolvit.  Ut  na- 
vem,  ut  aedificium  idem  destruit  facillime,  quicon- 
struxit;  sic  hominem  eadem  optime,  quae  congluti- 
navit,  natura  dissolvit.  Iam  omnis  conglutinatio  re- 
cens  aegre,  inveterata  facile  divellitur.  Ita  fit,  ut 
illud  breve  vitae  reliquum  nec  avide  appetendum  se¬ 
nibus,  nec  sine  caussa  deserendum  sit:  73.  vetatque 
Pythagoras,  iniussu  imperatoris ,  id  est  dei,  de  prae- 
sidio  et  statime  vitae  decedere.  Solonis  quidem  sa- 
pientis  elogium  est,  quo  senegat  velle  suam  mortem 
dolore  amicorum  et  lamentis vacare.  Vult,  credo,  se 
esse  carurn  suis:  sed  haud  scio,  an  melius  Ennius: 

Nemo  me  lacrumis  decoret  neque  funera  fletu 
faxit. 

Non  censet  lugendam  esse  mortem,  quam  immor- 
talitas  consequatur.  74.  Iam  sensus  morienti  aliquis 
esse  potest  isque  ad  exiguum  tempus ,  praesertim  se- 
ni:  post  mortem  quidem  sensus  aut  optandus  aut 
nullus  est.  Sed  hoc  meditatum  ab  adolescentia  de¬ 
bet  esse,  mortem  ut  negligamus:  sine  qua  meditatio- 
ne  tranquillo  esse  animo  nemo  potest.  Moriendum 
enim  certe  est,  et  id  incertum,  an  eo  ipso  die.  Mor¬ 
tem  igitur  omnibus  horis  impendentem  timens,  qui  po- 
terit  animo  consistere?  75.  De  qua  non  ita  longa  dispu- 
tatione  opus  esse  videtur,  quum  recorder, non  L.  Bru- 
tum,  qui  in  liberanda  patria  est  interfectus;  non  duo 
Decios,  qui  ad  voluntariam  mortem  cursum  equorum 
incitaverunt;  non  M.  Attilium,  qui  ad  supplicium  est 
profectus,  ut  fidem  hosti  datam  conservaret;  non  duo 
Scipiones,  qui  iter  Poenis  vel  corporibussuisobstrue- 
re  voluerunt;  non  avurn  tuum  L.  Paullum,  qui  morte 
luit  collegae  in  Cannensi  ignominia  temeritatem;  non 
M.  Marcellum,  cuius  interitum  ne  crudelissimus  qui¬ 
dem  hostis  honore  sepulturae  carere  passus  est;  sed 
legiones  nostras,  quod  scripsi  in  Originibus ,  in  eum 
saepe  locum  profectas  alacri  animo  et  erecto,  unde  se 
numquam  redituras  arbitrarentur.  Quod  igitur  ado¬ 
lescentes,  et  ii  quidem  non  solum  indocti,  sed  etiam 
rustici,  contemnunt,  id  docti  senes  extimescent?  76. 
Omnino,  ut  mihi  quidem  videtur,  studiorum  omnium 
satietas  vitae  facit  satietatem.  Sunt  pueritiae  certa 
studia :  num  igitur  ea  desiderant  adolescentes?  Sunt 
et  ineuntis  adolescentiae;  num  ea  constans  iam  re- 
quirit  aetas,  quae  media  dicitur?  Sunt  etiam  huius 

aetatis:  ne  ea  quidem  quaeruntur  a  senectute;  sunt 
extrema  quaedam  studia  senectutis:  ergo,  utsuperio- 
rum  aetatum  studia  occidunt,  sic  occidunt  etiam  sene¬ 
ctutis.  Quod  quum  evenit,  satietas  vitae  tempus  ma- 
turum  mortis  affert.  XXI.  77.  Equidem  non  video, 
cur,  quid  ipse  sentiam  de  morte,  non  audeam  vobis 
dicere.-quod  eo  melius  mihi  cernere  videor,  quo  ab  ea 
propius  absum.  Ego  vestros  patres,  P.  Scipio,  tuque, 
C.  Laeli,  viros  clarissimos  mihique  amicissimos,  vi- 
vere  arbitror:  et  earn  quidem  vitam,  quae  est  sola  vi¬ 
ta  nominanda.  Nam,  dum  sumus  in  his  inclusicom- 
pagibus  corporis ,  munere  quodam  necessitatis  et  gra- 
vi  opere  perfungimur:  est  enim  animus  caelestis  ex 
altissimo  domicilio  depressuset  quasi  demersus  in  ter¬ 
rain,  locum  divinaenaturaeaeternitatiquecontrarium. 
Sed  credo  deos  immortales  sparsisse  animos  in  cor¬ 
pora  humana,  ut  essent,  qui  terras  tuerentur,  quique, 
caelestium  ordinem  contemplantes,  imitarentur  eum 
vitae  modo  atque  constantia.  Nec  me  solum  ratio  ac 
disputatio  impulit,  ut  ita  crederem,  sed  nobilitas 
etiam  summorum  philosopborum  et  auctoritas. 

78.  AudiebamPythagoramPythagoreosque,  incolas 
paene  nostros,  qui  essent  Italici  philosophi  quondam 
nominati,  numquam  dubitasse,  quinexuniversamen- 
te  divina  delibatos  animos  haberemus.  Demonstra- 
bantur  mihi  praeterea,  quae  Socrates  supremo  vitae 
die  de  immortalitate  animorum  disseruisset,  is,  qui 
esset  omnium  sapientissimusoraculoApollinisiudica- 
tus.  Quid  multa?  Sic  mihi  persuasi,  sicsentio,  quum 
tanta  celeritas  animorum  sit,  tanta  memoria  praeteri- 
torum  futurorumque  prudentia ,  tot  artes ,  tantae  sci- 
entiae,  tot  inventa;  non  posse  earn  naturam,  quae  res 
eas  contineat,  esse  mortalem:  quumque  semper  agi- 
tetur  animus,  nec  principium  motus  habeat,  quia  se 
ipse  moveat;  ne  finem  quidem  habiturum  esse  motus, 
quia  numquam  se  ipse  sit  relicturus;  et,  quum  sim¬ 
plex  animi  natura  esset,  neque  haberet  in  se  quid- 
quam  admixtum  dispar  sui  atque  dissimile,  non  posse 
eum  dividi :  quod  sinonpossit,  non  posse  interire : 
magnoque  esse  argumento,  homines  scire  pleraque 
ante,  quam  nati  sint,  quod  iam  pueri,  quum  artes 
difficiles  discant,  ita  celeriter  res  innumerabiles  arri- 
piant,  ut  eas  non  turn  primum  accipere  videantur,  sed 
reminisci  et  recordari.  Haec  Platonis  fere.  XXII.  79. 
Apud  Xenophontem  autem  moriens  Cyrus  maiorhaec 
dicit.  Nolite  arbitrari,  o  mihi  carissimi  filii,  me,  quum 
a  vobis  discessero ,  nusquam  aut  nullum  fore.  Nec 
enim,  dum  eram  vobiscum,  animummeum  videbaiis,  sed, 
eum  esse  in  hoc  corpore,  ex  vis  rebus,  quas  gerebam ,  in- 
lelligebatis.  Eumdem  igilur  esse  credilote,  etiam  si  nul¬ 
lum  videbitis.  80.  Nec  vero  clarorum  virorum  post  mor¬ 
tem  honor es  permanerenl ,  si  nihil  eorum  ipsorum  animi 
ef ficer  ent,  quo  diutius  memoriam  sui  teneremus.  Mihi 
quidem  numquam  persuaderi  potuit,  animos ,  dum  in 
corporibus  essent  mortalibus ,  vivere;  quum  exissent  ex 
Us,  emori :  nec  vero,  turn  animum  esseinsipientem ,  quum 
ex  insipienti  corpore  evasisset;  sed  quum  omni  admix- 
tione  corporis  liberatus  purus  et  integer  esse  coepisset, 
turn  esse  sapientem.  Atque  etiam,  quum  hominis  natura 
morte  dissolvitur ,  ceterarum  rerum  perspicuum  est  quo 
quaeque  discedant;  abeunl  enim  illuc  omnia ,  unde  or  la 
sunt :  animus  autem  solus ,  nec  quum  adest ,  nec  quum 
discedit,  apparet.  Iam  vero  videlis ,  nihil  esse  morti 
tarn  simile,  quam  somnum.  81.  A l qui  dormientium  ani¬ 
mi  maxime  declarant  divinilalem  suam:  multa  enim, 
quum  remissi  et  liberi  sunt,  fulura  prospiciunt.  Ex  quo 


intelligitur ,  quotes  futuri  sint,  quum  se  plane  corporis 
vinculis  relaxaverint.  Quare,  si  haec  ita  sunt ,  sic  me 
colilole ,  ut  deum:  sin  una  est  inleriturus  animus  cum 
corpore ,  vos  tamen  deos  verentes ,  qui  hanc  omnem  pul- 
chritudinem  tuentur  el  regunt,  memoriam  nostri  pie  in- 
violateque  servabitis.  Cyrus  quidem  haec  moriens. 
Nos,  si  placet,  nostra  videamus.  XXIII.  82.  Nemo 
umquam  mihi,  Scipio,  persuadebit,  aut  patrem  tuum 
Paullum  aut  duos  avos,  Paullum  et  Africanum,  aut 
Africani  patrem,  aut  patruum,  aut  multos  praestantes 
viros,  quos  enumerare  non  est  necesse,  tanta  esse  co- 
natos,  quae  ad  posteritatis  memoriam  pertinerent,  ni¬ 
si  animo  cernerent  posteritatem  ad  se  pertinere.  An 
censes,  (ut  de  me  ipso  aliquid  more  senum  glorier,) 
me  tantos  labores  diurnos  nocturnosquedomimilitiae- 
que  suscepturum  fuisse,  si  iisdem  finibus  gloriam 
meam,  quibus  vitam,  essem  terminaturus?  Nonne 
melius  multo  fuisset,  otiosam  aetatam  et  quietam  sine 
ullo  labore  et  contentione  traducere?  Sed,  nescio 
quomodo,  animus,  erigens  se,  posteritatem  semper 
ita  prospiciebat,  quasi,  quum  excessisset  e  vita,  turn 
denique  victurus  esset.  Quod  quidem  ni  ita  se  habe¬ 
ret,  ut  animi  immortales  essent,  haud  optimi  cuius- 
que  animus  maxime  ad  immortalitatem  gloriae  nite- 
retur.  83.  Quid?  quod  sapientissimus  quisque  ae- 
quissimo  animo  moritur,  stultissimus  iniquissimo? 
Nonne  vobis  videtur  animus  is,  qui  plus  cernat  etlon- 
gius,  videre,  se  ad  meliora  proficisci:  ille  autem, 
cuius  obtusior  sit  acies,  non  videre?  Equidem  efferor 
studio  patres  vestros,  quos  colui  et  dilexi,  videndi : 
neque  vero  eos  solum  convenire  aveo,  quos  ipse  co- 
gnovi,  sed  illos  etiam,  de  quibus  audivi  et  legi  etipse 
conscripsi.  Quo  quidem  me  proficiscentem  haud  sa¬ 
ne  quis  facile  retraxerit,  neque  tamquam  Peliam  re- 
coxerit.  Quod  si  quis  deus  mihi  largiatur,  ut  ex  hac 
aetate  repuerascam  et  incunis  vagiam,  valderecusem. 
Nec  vero  velim,  quasi  decurso  spatio,  ad  carceres  a 
calce  revocari.  84.  Quid  enim  habet  vita  commodi? 
quid  non  potius  laboris?  Sed  habeat  sane:  habetcer- 
te  tamen  aut  satietatem  aut  modum.  Non  lubetenim 
mihi  deplorare  vitam,  quod  multi,  et  ii  docti,  saepe 
fecerunt:  neque  me  vixisse  poenitet;  quoniam  ita  vi- 
xi,  ut  non  frustra  me  natum  existimem:  et  ex  vita  ita 
discedo,  tamquam  ex  hospitio,  non  tamquam  exdomo. 
Commorandi  enim  natura  deversorium  nobis,  nonha- 
bitandi  [locum]  dedit.  0  praeclarum  diem,  quum  ad 
iliud  divinum  animorum  concilium  coetumque  profi- 
ciscar,  quumque  ex  hac  turba  etcolluvionediscedam ! 
Proficiscar  enim  non  ad  eos  solum  viros,  de  quibus 
ante  dixi;  verum  etiam  ad  Catonem  meuin,  quonemo 
vir  melior  natus  est,  nemo  pietatepraestantior :  cuius 
a  me  corpus  crematum  est;  (quod  contra  decuit  ab  il- 
lo  meum :)  animus  vero  non  me  deserens,  sed  respe- 
ctans ,  in  ea  profecto  loca  discessit,  quo  mihi  ipsi  cer- 
nebat  esse  veniendum.  Quern  ego  meum  casum  for- 
titer  ferre  visus  sum :  non  quo  aequo  animo  ferrem ; 
sed  me  ipse  consolabar,  existimans,  non  longinquum 
inter  nos  digressum  et  discessum  fore.  85.  His  mihi 
rebus,  Scipio,  (id  enim  te  cum  Laelio  admirari  solere 
dixisti,)  levis  est  senectus,  nec  solum  non  molesta, 
sed  etiam  iucunda.  Quod  si  in  hoc  erro,  quod  ani¬ 
mos  hominum  immortales  esse  credain ,  lubenter  er¬ 
ro;  nec  mihi  hunc  errorem,  quo  delector,  dum  vivo, 
extorqueri  volo.  Sin  mortuus,  (ut  quidam  minuti 
philosophi  censent,)  nihil  sentiam:  non  vereor,  ne 
hunc  errorem  meum  mortui  philosophi  irrideant. 
Quod  si  non  sumus  immortales  futuri,  tamen  exstin- 

gui  homini  suo  tempore  optabile  est.  Nam  habet  na- 
tura,  ut  aliarum  omnium  rerum,  sic  vivendi  modum. 
Senectus  autem  aetatis  est  peractio,  tamquamfabulae : 
cuius  defatigationem  fugere  debemus,  praesertim 


adiuncta  satietate.  —  Haec  habui,  de  senectute  quae 
dicerem.  Ad  quam  utinam  perveniatis !  utea,quae 
ex  me  audistis,  re  experti  probare  possitis. 


MO. 

M.  TULLII  CICERONIS 

L  A  E  L  I  U  S 

S  I  V  E 

DE  AMICITiA  DIALOGUS 

A  D 

T.  POMPONIUM  ATTICUM. 


A  R  G.  Quum  inter  P.  Scipionem  Africanum  et  Laelium 
suinniam  semper  amicitiam  fuisse  constaret,  Ciceroni  de  amicitia 
scripturo  idoneus  visus  est  Laelius  ,  quem  induceret  de  amicitia 
disputantem  cum  utroque  genero  C.  Fannio  et  Q.  Mucio  Scaevola. 
Hoc  igitur  sermone,  quem  Cicero  paucis  dielius  post  Africani 
mortem  liaLitum  fingit,  Laelius  docet,  quid  sit  amicitia,  quibus 
de  caussis  amici  quaesiti  sint,  et  quibus  caussis  amicitia  contra- 
hatur:  deinde  inter  quos  amicitia  esse  possit:  quae  sit  amicitiae 
lex,  quae  oflicia,  et  quibus  denique  modis  perpetuo  conservetur. 

Scriptus  est  autem  hie  libellus  post  Catonem  Maiorem  anno 
fere  p.  U.  c.  710. 


I.  1.  Quintus  Mueius  augur  multa  narrare  de  C. 
Laelio  socero  suo  memoriter  et  iucunde  solebat  nec 
dubitare  ilium  in  omni  sermone  appellare  sapientem. 
Ego  autem  a  patre  ita  eram  deductus  ad  Scaevolam, 
sumpta  virili  toga,  ut,  quoad  possem  et  liceret,  a  senis 
latere  numquam  discederem.  Itaque  multa  ab  eo 
prudenter  disputata  ,  multa  etiam  breviter  et  commo¬ 
de  dicta  memoriae  mandabam  fierique  studebam  eius 
prudentia  doctior.  Quo  mortuo,  me  ad  pontificem 
Scaevolam  contuli,  quem  unum  nostrae  civitatis  et  in- 
genio  et  iustitia  praestantissimum  audeo  dicere.  Sed 
de  hoc  alias :  nunc  redeo  ad  augurem.  2.  Quum  sae- 
pe  multa,  turn  memini,  domi  in  hemicyclio  sedentem, 
ut  solebat,  quum  et  ego  essem  una  et  pauci  admodum 
familiares,  in  eum  sermonem  ilium  incidere,  qui  turn 
fere  omnibus  erat  in  ore.  Meministi  enim  profecto, 
Attice,  et  eo  magis,  quod  P.  Sulpicio  utebare  multum, 
quum  is  tribunus  plebis  capitali  odio  a  Q.  Pompeio, 
qui  turn  erat  consul,  dissideret,  quocum  coniunctissi- 
me  et  amantissime  vixerat,  quanta  hominum  esset  vel 
admiratio  vel  querela.  3.  Itaque  turn  Scaevola,  quum 
in  earn  ipsam  mentionem  incidisset,  exposuit  nobis 
sermonem  Laelii  de  amicitia,  habitum  ab  illosecum 
etcum  altero  genero  C.  Fannio,  M.  F.,  paucis  diebus 
post  mortem  Africani.  Eius  disputationis  sententias 


memoriae  mandavi;  quas  hoc  libro  exposui  arbitratu 
meo:  quasi  enim  ipsos  induxi  loquentes,  ne  inquam 
et  inquit  saepius  interponeretur ,  atque  ut  tamquam  a 
praesentibus  coram  haberi  sermo  videretur.  4.  Quum 
enim  saepe  mecum  ageres,  ut  de  amicitia  scriberem 
a  liquid ,  digna  mihi  res  quum  omnium  cognitione, 
turn  nostra  familiaritate  visa  est.  Itaque  feci  non  in¬ 
vites,  ut  prodessem  multis  rogatu  tuo.  Sed,  utin  Ca- 
tone  Maiore ,  qui  est  scriptus  ad  te  de  senectute,  Cato¬ 
nem  induxi  senem  disputantem,  quia  nulla  videbatur 
aptior  persona,  quae  de  ilia  aetate  loqueretur,  quam 
eius,  qui  etdiutissime  senex  fuisset,  et  in  ipsa  sene¬ 
ctute  praeter  ceteros  floruisset:  sic,  quum  accepisse- 
mus  a  patribus,  maxime  memorabilem  C.  Laelii  et  P. 
Scipionis  familiaritatem  fuisse,  idonea  mihi  Laelii 
persona  visa  est,  quae  de  amicitia  ea  ipsa  dissereret, 
quae  disputata  ab  eo  meminisset  Scaevola.  Genus 
autem  hoc  sermonum,  positum  in  hominum  veterum 
auctoritate  et  eorum  illustrium,  plus  nescio  quo  pacto 
videtur  habere  gravitatis.  Itaque  ipse  mea  legens  sic 
afficior  interdutn,  ut  Catonem,  non  me  loqui  existi- 
mem.  5.  Sed ,  ut  turn  ad  senem  senex  de  senectute, 
sic  hoc  libro  ad  amicum  amicissimus  de  amicitia  scri- 
psi,  Turn  est  Cato  locutus,  quo  erat  nemo  fere  senior 
temporibus  illis,  nemo  prudentior:  nunc  Laelius,  et 
sapiens,  (sic  enim  est  habitus,)  et  amicitiae  gloria  ex- 
cellens,  de  amicitia  loquitur.  Tu  velim  animum  a  me 
parumper  avertas,  Laelium  loqui  ipsum  putes.  C. 
Fannius  et  Q.  Mueius  ad  socerum  veniunt  postmor¬ 
tem  Africani :  ab  his  sermo  oritur;  respondet  Laelius, 
cuius  tota  disputatio  est  de  amicitia,  quam  legens  tu 
te  ipse  cognosces. 

II.  6.  Fannius.  Sunt  ista ,  Laeli !  Nec  enim  me- 
lior  vir  fuit  Africano  quisquam  nec  clarior.  Sed  exi- 
stimare  debes  omnium  oculos  nunc  in  te  esse  conie- 
ctos;  unum  te  sapientem  et  appellant  et  existimant. 

Tribuebatur  hoc  modo  M.  CatOni:  scimus  L.  Attilium 
apud  patres  nostros  appellatum  esse  sapientem;  sed 
uterque  alio  quodam  modo :  Attilius,  quia  prudens  es¬ 
se  in  lure  civili  putabatur;  Cato,  quia  multarum  re¬ 
rum  usum  habebat :  multa  eius  et  in  senatu  et  in  foro 
vel  provisa  prudenter  vel  acta  constanter  vel  responsa 
acute  ferebantur.  Propterea  quasi  cognomen  iam 
habebat  in  senectute  sapientis.  Te  autem  alio  quo- 
dam  modo,  non  solum  natura  6t  moribus,  vcrumetiam 
studio  et  doctrina  esse  sapientem ,  nec  sicut  vukus, 
sed  ut  eruditi  solent  appellare  sapientem ,  qualem  in 
Graecia  neminem.  7.  Nam  qui  septem  appellantur, 
eos,  quiista  subtilius  quaerunt,  in  numero  sapientium 
non  habent.  Athenis  unum  accepiinus,  et  eum  qui- 
dem  etiam  Apollinis  oraculo  sapientissimum  iudica- 
tum.  Banc  esse  in  te  sapientiam  existimant,  ut  omnia 
tua  in  te  posita  ducas ,  humanosque  casus  virtute  in- 
feriores  putes.  Itaque  ex  me  quaerunt,  credo  item  ex 
te,  Scaevola,  quonam  pacto  mortem  Africani  feras:  eo- 
que  magis,  quod  his  proximis  Nonis,  quum  in  hortos 
D.  Bruti  auguris  commentandi  caussa,  ut  assolet,  ve- 
nissemus,  tu  non  adfuisti,  qui  diligentissime  semper 
ilium  diem  et  illud  munus  solitus  esses  obire.  8. 
Scaevola.  Quaerunt  quidem,  C.  Laeli,  multi,  ut  est 
aFannio  dictum :  sed  ego  id  respondeo,  quod  animad- 
verti,  te  dolorem,  quern  acceperis  quum  summi  viri 
turn  amicissimi  morte,  ferre  moderate;  nec  potuisse 
non  commoveri,  nec  fuisse  id  bumanitatis  tuae:  quod 
autem  his  Nonis  in  collegio  nostro  non  adfuisses ,  va- 
letudinem  caussam,non  maestitiam  fuisse.  Laelius. 
Recte  tu  quidem ,  Scaevola ,  et  vere :  nec  enim  ab  isto 
officio,  quod  semper  usurpavi,  quum  valerem,  abduci 
incommodo  meo  debui,  nec  ullo  casu  arbitror  hoc  con¬ 
stant  homini  posse  contingere,  ut  ulla  intermissio  fiat 
officii.  9.  Tu  autem,  Fanni,  qui  mihi  tantum  tribui 
dicis,  quantum  ego  nec  agnosco  nec  postulo,  facis 
amice :  sed ,  ut  mihi  videris ,  non  recte  iudicas  de  Ca- 
tone.  Aut  enim  nemo,  quod  quidem  magis  credo, 
aut,  si  quisquam,  ille  sapiens  fuit.  Quomodo,  ut  alia 
omittam,  mortem  filii  tulit!  Memineram  Paullum,  vi- 
deram  Galium:  sed  hi  in  pueris;  Cato  in  perfecto  et 
spectato  viro.  10.  Quamobrem  cave  Catoni  antepo- 
nas  ne  istum  quidem  ipsum,  quern  Apollo,  ut  ais,  sa¬ 
pientissimum  iudicavit:  huius  enim  facta ,  illius  di¬ 
cta  laudantur.  De  me  autem,  ut  iam  cum  utroque 
loquar,  sic  habetote.  III.  Ego,  si  Scipionis  desiderio 
me  moveri  negem,  quam  id  recte  faciam,  viderint  sa- 
pientes ;  sed  certe  mentiar.  Moveor  enim,  tali  amico 
orbatus,  qualis,  ut  arbitror,  nemo  umquam  erit;  ut 
confirmare  possum,  nemo  certe  fuit.  Sed  non  egeo 
medicina;  me  ipse  consolor,  et  maxime  illo  solafio, 
quod  eo  errore  careo,  quo  amicorum  decessu  plerique 
angi  solent.  Nihil  enim  mali  accidisse  Scipioni  puto. 
Mihiaccidit,  si  quid  accidit:  suis  autem  incommodis 
graviter  angi ,  non  amicum ,  sed  seipsum  amantis  est. 

11.  Cum  illo  vero  quis  neget  actum  esse  praeclare? 
Nisi  enim,  quod  ille  minime  putabat,  immortalitatem 
optare  vellet,  quid  non  est  adeptus,  quod  homini  fas 
esset  optare?  qui  sum  mam  spem  civium,  quam  de  eo 
iam  puero  habuerant,  continuo  adolescens  incredibili 
virtute  superavit ;  qui  consulatum  petivit  numquam , 
factus  est  consul  bis;  primum  ante  tempus,  iterum 
sibi  suo  tempore,  reipublicae  paene  sero;  qui  duabus 
urbibus  eversis  inimicissimis  huic  imperio  non  modo 
praesentia,  verum  etiam  futura  bella  delevit.  Quid 
dicam  de  moribus  facillimis,  de  pietate  in  matrem,  li- 
beralitate  in  sorores,  bonitate  in  suos,  iustitia  in  I 

omnes?  Nota  sunt  vobis.  Quam  autem  civitati  cams 
fuerit,  maerore  funeris  indicatum  est.  Quid  igitur 
hunc  paucorum  annorum  accessio  iuvare  potuisset? 
Senectus  enim  quam  vis  non  sit  gravis,  ut  meminiCa- 
tonem  anno  ante,  quam  mortuus  est,  mecum  et  cum 
Scipione  disserere,  tamen  aufert  earn  viriditatem ,  in 
qua  etiamnum  erat  Scipio.  12.  Quamobrem  vita  qui¬ 
dem  tabs  fuit  vel  fortuna  vel  gloria,  ut  nihil  posset  ac- 
cedere.  Moriendi  autem  sensum  celeritas  abstulit; 
quo  de  genere  mortis  difficile dictu  est;  quid  homines 
suspicentur,  videtis.  Hoc  tamen  vere  licet  dicere,  P. 
Scipioni  ex  multis  diebus,  quos  in  vita  celeberrimos 
laetissimosque  viderit,  ilium  diem  clarissimum  fuis- 
se ,  quum  senatu  dimisso  domum  reductus  ad  vespe- 
rum  est  a  patribus  conscriptis,  populo  Romano,  sociis 
et  Latinis,  pridie  quam  excessit  e  vita :  ut  ex  tam  alto 
dignitatis  gradu  ad  superos  videatur  deos  potius, 
quam  ad  inferos  pervenisse.  IV.  13.  Neque  enim 
assentior  iis,  qui  haec  nuper  disserere  coeperunt,  cum 
corporibus  simul  animos  interire  atque  omnia  morte 
deleri.  Plus  apud  me  antiquorum  auctoritas  valet, vel 
nostrorum  maiorum ,  qui  mortuis  tam  religiosa  iura 
tribuerunt:  quod  non  fecissent  profecto,  si  nihil  ad 
eos  pertinere  arbitrarentur,  vel  eorum,  qui  in  hac  ter¬ 
ra  fuerunt  magnamque  Graeciam ,  quae  nunc  quidem 
deletaest,  tunc  florebat,  institutis  et  praeceptis  suis 
erudierunt :  vel  eius ,  qui  Apollinis  oraculo  sapientis- 
simus  est  iudicatus,  qui  non  turn  hoc,  turn  illud,  ut 
plerisque,  sed  idem  [dicebat]  semper,  Animos  homi- 
num  esse  divinos,  Usque,  quum  e  corpore  excessissent, 
reditum  in  caelum  patere  optimoque  et  iustissimo  cuique 
expeditissimum.  14.  Quod  item  Scipioni  videbatur, 
qui  quidem,  quasi  praesagiret,  perpaucis  ante  mortem 
diebus,  quum  etPhilus  et  Manilius  adessent,  et  alii 
piures  tuque  etiam,  Scaevola,  mecum  venisses,  tri- 
duum  disseruit  de  republica :  cuius  disputationis  fuit 
extremum  fere  de  immortalitate  animorum:  quae  se 
in  quiete  per  visum  ex  Africano  audisse  dicebat.  Id 
si  ita  est,  ut  optimi  cuiusque  animus  in  morte  facilli- 
me  evolet  tamquam  e  custodia  vinculisque  corporis; 
cui  censemus  cursum  ad  deos  faciliorem  fuisse,  quam 
Scipioni?  Quocirca  maerere  hoc  eius  eventu  vereor  ne 
inyidi  magis,  quam  amici  sit.  Sin  autem  ilia  veriora, 
ut  idem  interitus  sit  animorum  et  corporum,  nec  ullus 
sensus  maneat:  ut  nihil  boni  est  in  morte,  sic  certe 
nihil  mali.  Sensu  enim  amisso,  fit  idem,  quasi  natus 
non  esset  omnino;  quem  tamen  esse  natum  et  nos 
gaudemus,  et  haec  civitas,  dum  erit,  laetabitur.  15. 
Quamobrem  cum  illo  quidem,  ut  supra  dixi,  actum 
optime  est,  mecum  incommodius,  quem  fuerat  ae- 
quius,  ut  prius  introieram,  sic  prius  exire  de  vita. 
Sed  tamen  recordatione  nostrae  amicitiae  sic  fruor,  ut 
beate  vixisse  videar,  quia  cum  Scipione  vixerim,  quo- 
cum  mihi  coniuncta  cura  de  re  publica  et  de  privata 
fuit,  quocum  et  domus  et  militia  communis  et  id ,  in 
quo  est  omnis  vis  amicitiae,  voluntatum,  studiorum, 
sententiarum  surnma  consensio.  Itaque  non  tam  ista 
me  sapientiae,  quam  modo  Fannius  commemoravit, 
fama  delectat,  falsa  praesertim,  quam  quod  amicitiae 
nostrae  memoriam  spero  sempiternam  fore:  idque 
mihi  eo  magis  est  cordi,  quod  ex  omnibus  saeculis 
vix  tria  aut  quattuor  nominantur  paria  amicorum: 
quo  in  genere  sperare  videor,  Scipionis  et  Laelii  ami- 
citiam  notam  posteritati  fore.  16.  Fann.  Istud  qui¬ 
dem,  Laeli,  ita  necesse  est.  Sed ,  -quoniam  amicitiae 
mentionem  fecisti  et  sumus  otiosi,  pergratum  mihi  fe- 
ceris,  (spero  item  Scaevolae)  si,  quemadmodum  soles 

de  ceteris  rebus,  quum  ex  te  quaeruntur ,  sic  de  ami- 
citia  disputaris,  quid  sentias,  qualem  existimes,  quae 
praecepta  des.  Scaev.  Mihi  vero  pergratum  erit : 
atque,  id  ipsum  quum  tecum  agere  conarer,  Fannius 
antevertit:  quamobrem  utrique  nostrum  gratum  ad- 
modum  feceris.  V.  17.  Lael.  Ego  vero  non  grava- 
rer,  si  mihi  ipse  confiderem :  nam  et  praeclara  res  est, 
et  sumus,  ut  dixit  Fannius,  otiosi.  Sed  quis  ego  sum? 
aut  quae  in  me  est  facultas?  Doctorum  est  ista  consue- 
tudo  eaque  Graecorum ,  ut  iis  ponatur ,  de  quo  dispu¬ 
ted  quamvis  subito.  Magnum  opus  est  egetque  exer- 
citatione  non  parva.  Quamobrem,  quae  disputari  de 
amicitia  possunt,  ab  eis,  censeo,  petatis,  qui  ista  pro- 
fitentur:  ego  vos  hortari  tantum  possum,  ut  amicitiam 
omnibus  rebus  humanis  anteponatis:  nihil  est  enim 
tam  naturae  aptum,  tarn  conveniens  ad  res  vel  secun- 
das  vel  adversas.  18.  Sed  hoc  primum  sentio,  nisi 
in  bonis  amicitiam  esse  non  posse:  neque  id  ad  vi- 
vum  reseco,  ut  illi ,  qui  haec  subtilius  disserunt,  for- 
tasse  vere,  sed  ad  communem  utilitatem  parum.  Ne- 
gant  enim  quemquam  virum  bonum  esse,  nisi  sa- 
pientem.  Sit  ita  sane :  sed  earn  sapientiam  interpre- 
tantur,  quam  adhuc  mortalis  nemo  est  consecutus. 
Nos  autem  ea,  quaesunt  in  usu  vitaque  communi,  non 
ea,  quae  finguntur  aut  optantur,  spectare  debemus. 
Numquam  ego  dicam,  C.  Fabricium,  M’.  Curium,  Ti. 
Coruncanium ,  quos  sapientes  nostri  maiores  iudica- 
bant,  ad  istorum  normam  fuisse  sapientes.  Quare 
sibi  habeant  sapientiae  nomen  et  invidiosumetobscu- 
rum;  concedant,  ut  hi  boni  viri  fuerint.  Ne  id  qui- 
dem  facient:  negabunt  id,  nisi  sapienti,  posse  conce- 
di.  19.  Agamus  igitur  pingui  Minerva,  ut  aiunt.  Qui 
ita  se  gerunt,  ita  vivunt,  ut  eorum  probetur  fides,  in- 
tegritas ,  aequitas ,  liberalitas ,  nec  sit  in  eis  ulla  cupi- 
ditas  vel  libido  vel  audacia,  sintque  magna  conslan- 
tia,  ut  ii  fuerunt,  modo  quos  nominavi;  hos  viros  bo- 
nos,  ut  habiti  sunt,  sic  etiam  appellandos  putemus, 
quia  sequantur,  quantum  homines  possunt,  naturam  — 
optimam  bene  vivendi  ducem.  Sic  enim  mihi  perspi- 
cere  videor,  ita  natos  esse  nos,  ut  inter  omnes  esset 
societas  quaedam :  maior  autem ,  ut  quisque  proxime 
accederet.  Itaque  cives  potiores,  quam  peregrini; 
propinqui,  quam  alieni:  cum  his  enim  amicitiam  na- 
tura  ipsa  peperit;  sed  ea  non  satis  habet  firmitatis. 
Namque  hoc  praestat  amicitia  propinquitati,  quod  ex 
propinquitate  beneArolentia  tolli  potest,  ex  amicitia 
non  potest:  sublata  enim  benevolentia  amicitiae  no¬ 
men  tollitur,  propinquitatis  manet.  20.  Quanta  au¬ 
tem  vis  amicitiae  sit,  ex  hoc  intelligi  maxime  potest, 
quod  ex  infinita  societate  generis  humani,  quam  con- 
ciliavit  ipsa  natura ,  ita  contracta  res  est  et  adducta  in 
angustum,  ut  omnis  caritas  aut  inter  duos  aut  inter 
paucos  iungeretur.  VI.  Est  autem  amicitia  nihil 
aliud,  nisi  omnium  divinarum  humanarumque  rerum 
cum  benevolentia  et  caritate  summa  consensio:  qua 
quidem  baud  scio,  an,  excepta  sapientia ,  nihil  [quid- 
quam]  melius  homini  sit  a  diis  immortalibus  datum. 
Divitias  alii  praeponunt,  bonam  alii  valetudinem,  alii 
potentiam,  alii  honores,  multi  etiam  voluptates.  Bel- 
luarum  hoc  quidem  extremum :  ilia  autem  superiora 
caduca  et  incerta ,  posita  non  tam  in  consiliis  nostris, 
quam  in  fortunae  temeritate.  Qui  autem  in  virtute 
summum  bonum  ponunt,  praeclare  illi  quidem:  sed 
haec  ipsa  virtus  amicitiam  et  gignit  et  continet;  nec 
sine  virtute  amicitia  esse  ullo  pacto  potest.  21 .  Iam 
virtutem  ex  consuetudine  vitae  sermonisque  nostri 
interpretemur  nec  earn,  ut  quidam  docti,  verborum 


magnificentia  metiamur,  virosque  bonos  eos,  qui  ha- 
bentur,  numeremus,  Paullos,  Catones,  Gallos,  Scipio- 
nes,  Philos.  His  communis  vita  contenta  est:  eos  au¬ 
tem  omittamus,  qui  omnino  nusquam  reperiuntur. 
22.  Tales  igitur  inter  viros  amicitia  tantas  opportuni- 
tates  habet,  quantas  vix  queo  dicere.  Principio,  qui 
potest  esse  vita  vitalis,  ut  aitEnnius,  quae  non  in  ami¬ 
ci  mutua  benevolentia  conquiescat?  Quid  dulcius, 
quam  habere,  quicum  omnia  audeas  sic  loqui,  ut  te¬ 
cum?  Quis  esset  tantus  fructus  in  prosperis  rebus, 
nisi  haberes,  qui  illis  aeque,  ac  tu  ipse,  gauderet? 
Adversas  vero  ferre  difficile  esset  sine  eo,  qui  illas 
gravius  etiam,  quam  tu,  ferret.  Denique  ceterae  res, 
quae  expetuntur,  opportunae  sunt  singulae  rebus  fere 
singulis :  divitiae ,  ut  utare ;  opes ,  ut  colare ;  honores, 
ut  laudere;  voluptates,  ut  gaudeas;  valetudo,ut  dolo- 
re  careas  et  muneribus  fungare  corporis.  Amicitia 
res  plurimas  continet:  quoquo  teverteris, praesto  est: 
nullo  loco  excluditur:  numquam  intempestiva ,  num¬ 
quam  molesta  est.  Itaque  non  aqua,  non  igni,  ut 
aiunt,  pluribus  locis  utimur,  quam  amicitia.  Neque 
ego  nunc  de  vulgari  aut  de  mediocri,  quae  tamen  ipsa 
et  delectat  et  prodest,  sed  de  vera  etperfecta  loquor, 
qualis  eorum,  qui  pauci  nominantur,  fuit.  Nam  et 
secundas  res  splendidiores  facit  amicitia ,  et  adversas 
partiens  communicansque  leviores.  VII.  23.  Quum- 
que  plurimas  et  maximas  commoditates  amicitia  con- 
tineat,  turn  ilia  nimirum  praestat  omnibus,  quod  bona 
spe  praelucet  in  posterum ,  nec  debilitari  animos  aut 
cadere  patitur.  Verum  enim  amicum  qui  intuetur, 
tamquam  exemplar  aliquod  intuetur  sui.  Quocirca 
et  absentes  adsunt  et  egentes  abundant —  et  imbecilli 
valent,  et,  quod  difficilius  dictu  est,  mortui  vivunt: 
tantus  eos  honos,  memoria,  desiderium  prosequitur 
amicorum.  Ex  quo  illorum  beata  mors  videtur,  ho- 
rum  vita  laudabilis.  Quod  si  exemeris  ex  natura  re¬ 
rum  benevolentiae  coniunctionem,  necdomus  ulla  nec 
urbs  stare  poterit;  ne  agri  quidem  cultus  permanebit. 
Id  si  minus  intelligitur,  quanta  vis  amicitiae  concor- 
diaeque  sit,  ex  dissensionibus  atque  discordiispercipi 
potest.  Quae  enim  domus  tam  stabilis,  quae  tam  fir- 
ma  civitas  est,  quae  non  odiis  atque  dissidiis  funditus 
possit  everti?  Ex  quo,  quantum  boni  sit  in  amicitia, 
iudicari  potest.  24.  Agrigentinum  quidem  doctum 
quemdam  virum  carminibus  Graecis  vaticinatum  fe- 
runt,  quae  in  rerum  natura  totoque  mundo  constarent, 
quaeque  moverentur,  ea  contrahere  amicitiam,  dissi- 
pare  discordiam.  Atque  hoc  quidem  omnes  mortales 
et  intelligent  et  re  probant.  Itaque,  si  quando  ali¬ 
quod  officium  exstitit  amici  in  periculis  aut  adeundis 
aut  communicandis,  quis  est,  qui  id  non  maximis  ef- 
ferat  laudibus?  Qui  clamores  tota  cavea  nuper  in  ho- 
spitis  et  amici  mei,  M.  Pacuvii,  nova  fabula!  quum, 
ignorante  rege,  uter  esset  Orestes,  PyladesOrestem  se 
esse  diceret,  ut  pro  illo  necaretur;  Orestes  autem  ,  ita 
ut  erat,  Orestem  se  esse  perseveraret.  Stantes  plau- 
debant  in  re  ficta :  quid  arbitramur  in  vera  facturos 
fuisse?  Facile  indicabat  ipsa  natura  vim  suam,  quum 
homines,  quod  facere  ipsi  non  possent,  id  recte  fieri  in 
altero  iudicarent.  Hactenus  mihi  videor,  de  amicitia 
quid  sentirem,  potuisse  dicere.  Si  qua  praeterea 
sunt,  (credo  autem  esse  multa:)  ab  iis,  si  videbitur, 
qui  ista  disputant,  quaeritote.  25.  Fann.  Nos  autem 
atepotius:  quamquam  etiam  ab  istis  saepe  quaesivi 
et  audivi  non  invitus  equidem;  sed  aliud  quoddam  fi- 
lum  orationis  tuae.  Scaev.  Turn  magis  id  diceres, 
Fanni,  si  nuper  in  hortisScipionis,  quum  est  de  repu- 

blica  disputatum,  adfuisses.  Qualis  turn  patronus 
lustitiae  fuit  contra  accuratam  orationemPhili !  Fann. 
Facile  id  quidem  fuit,  iustitiam  iustissimo  viro  defen- 
dere.  Scaev.  Quid  amicitiam?  Nonne  facile  ei,  qui 
ob  earn  summa  fide,  constantia  iustitiaque  servatam 
maximam  gloriam  ceperit?  VIH.  26.  Lael.  Vim  hoc 
quidem  est  afferre!  Quid  enim  refert,  qua  me  rogatio- 
ne  cogatis?  Cogitis  certe.  Studiis  enim  generorum, 
praesertim  in  re  bona,  quum  difficile  est,  turn  ne  ae- 
quum  quidem  obsistere. —  Saepissime  igitur  mihi  de 
amicitia  cogitanti  maxime  illud  considerandum  vide- 
ri  solet,  num  propter  imbecillitatem  atque  inopiam 
desiderata  sit  amicitia,  ut  in  dandis  recipiendisque 
meritis,  quod  quisque  minus  per  se  ipse  posset,  id 
acciperet  ab  alio,  vicissimque  redderet;  an  esset hoc 
quidem  proprium  amicitiae,  sed  antiquior  et  pul- 
chrior  et  magis  a  natura  ipsa  profecta  alia  caussa? 
Amor  enim,  ex  quo  amicitia  nominata,  princeps  est  ad 
benevolentiam  coniungendam.  Nam  militates  qui¬ 
dem  etiam  ab  iis  percipiuntur  saepe,  qui  simulatione 
amicitiae  coluntur  et  observantur  temporis  caussa.  In 
amicitia  autem  nihil  fictum,  nihil simulatum;  et,  quid- 
quid  est,  id  verum  est  et  voluntarium.  27.  Quapro- 
pter  a  natura  mihi  videtur  potius,  quam  ab  indigentia 
orta  amicitia,  applicatione  magis  animi  cum  quodam 
sensu  amandi,  quam  cogitatione,  quantum  ilia  res 
utilitatis  esset  habitura.  Quod  quidem  quale  sit, 
etiam  in  bestiis  quibusdam  animadverti  potest,  quae 
ex  se  natos  ita  amant  ad  quoddam  tempus,  et  ab  eis 
ita  amantur,  ut  facile  earum  sensus  appareat.  Quod 
in  homine  multo  est  evidentius :  primum  ex  ea  cari- 
tate,  quae  est  inter  natos  et  parentes,  quae  dirimi  nisi 
detestabili  scelere  non  potest;  deinde,  quum  similis 
sensus  exstitit  amoris,  si  aliquem  nacti  sumus,  cuius 
cum  moribus  et  natura  congruamus,  quod  in  eo  quasi 
lumen  aliquod  probitatis  et  virtutis  perspicere  videa- 
mur.  28.  Nihil  est  enim  amabilius  virtute;  nihil, 
quod  magis  alliciat  ad  diligendum:  quippe  quum, 
propter  virtu tem  et  probitatem,  eos  etiam,  quos  num- 
quam  vidimus,  quodam  modo  diligamus.  Quis  est, 
qui  C.  Fabricii,  M’.  Curii  non  cum  caritate  aliqua  et 
benevolentia  memoriam  usurpet,  quos  numquam  vi- 
derit?  Quis  autem  est,  qui  Tarquinium  Superbum, 
qui  Sp.  Cassium,  Sp.  Maelium  non  oderit?  Cum  duo- 
bus  ducibus  deimperio  in  Italia  decertatum  est,  Pyrrho 
et  Hannibale:  ab  altero  propter  probitatem  eius  non 
nimis  alienos  animos  habemus,  alterum  propter  cru- 
delitatem  semper  haec  civitas  oderit.  IX.  29.  Quod 
si  tanta  vis  probitatis  est,  ut  earn  vel  in  eis,  quos  num¬ 
quam  vidimus,  vel,  quod  maius  est,  in  hoste  etiam 
diligamus:  quid  mirum,  si  animi  hominum  movean- 
tur,  quum  eorum,  quibuscum  usu  coniuncti  esse  pos- 
sunt,  virtutem  et  bonitatem  perspicere  videantur? 
Quamquam  confirmatur  amor  et  beneficio  accepto  et 
studio  perspecto  et  consuetudine  adiuncta;  quibus re¬ 
bus  ad  ilium  primum  motum  animi  et  amoris  adhibi- 
tis,  admirabilis  quaedam  exardescit  benevolentiae 
magnitudo.  Quam  si  qui  putant  ab  imbecillitate  pro- 
ficisci,  ut  sit,  per  quem  quisque  assequatur,  quod  de- 
sideret;  humilem  sane  relinquunt  et  minime  genero- 
sum,  ut  ita  dicam,  ortum  amicitiae,  quam  ex  inopia 
atque  indigentia  natam  volunt.  Quod  si  ita  esset: 
ut  quisque  minimum  in  se  esse  arbitraretur,  ita  ad 
amicitiam  esset  aptissimus:  quod  longe  secus  est. 

30.  Ut  enim  quisque  sibi  plurimum  confidit,  et  ut 
quisque  maxime  virtute  et  sapientia  sic  munitus  est, 
ut  nullo  egeat  suaque  omnia  in  se  ipso  posita  iudicet: 

ita  in  amicitiis  expetendis  colendisque  maxime  excel- 
lit.  Quid  enim  Africanus  indigens  mei?  Minime  her- 
de  r  ac  ne  ego  quidem  illius:  sed  ego  admiratione 
quadam  virtutis  eius,  ille  vicissim  opinione  fortasse 
nonnulla,  quam  de  meis  moribus  habebat,  me  dilexit : 
auxit  benevolentiam  consuetudo.  Sed  quamquam 
utilitates  multae  et  magnae  consecutae  sunt,  non  sunt 
tamen  ab  earum  spe  caussae  diligendi  profectae.  31 . 
Ut  enim  benefici  liberalesque  sumus, nonut  exigamus 
gratiam,  (neque  enim  beneficium  feneramur,  sed  na¬ 
tura  propensi  ad  liberalitatem  sumus:)  sic  amicitiam 
non  spe  mercedis  adducti,  sed  quod  omnis  eius  fru- 
ctus  in  ipso  amore  inest,  expetendam  putamus.  32. 
At  ii,  qui  pecudum  ritu  ad  voluptatem  omnia  referunt, 
longe  dissentiunt:  nec  mirum.  Nihil  enim  altum, 
nihil  magnificumac  divinum  suspicere  possunt,  qui 
suas  omnes  cogitationes  abiecerunt  in  rem  tam  humi¬ 
lem  tamque  contemptam.  Quamobrem  hos  quidem 
ab  hoc  sermone  removeamus:  ipsi  autem  intelligamus 
natura  gigni  sensum  diligendi  etbenevolentiaecarita- 
tem  facta  significatione  probitatis;  quam  qui  appeti- 
verunt,  applicant  sese  et  propius  admovent,  ut  et  usu 
eius,  quem  diligere  coeperunt,  fruantur  et  moribus 
sintque  pares  in  amore  et  aequalespropensioresquead 
bene  merendum,  quam  ad  reposcendum.  Atque  haec 
inter  eos  fit  honesta  certatio.  Sic  et  utilitates  ex  ami¬ 
citia  maximae  capientur,  et  erit  eius  ortus  a  natura, 
quam  ab  imbecillitate,  et  gravior  et  verior.  Nam  si 
utilitas  amicitias  conglutinaret,eademcommutatadis- 
solveret.  Sed  quia  natura  mutari  non  potest,  idcirco 
verae  amicitiae  sempiternae  sunt.  —  Ortum  quidem 
amicitiae  videtis,nisi  quid  ad  haec  forte  vultis.  Fann. 
Tu  vero  perge,  Laeli !  pro  hoc  enim,  qui  minor  est  na- 
tu,  meo  iure  respondeo.  33.  Scaev.  Recte  tu  qui¬ 
dem.  Quamobrem  audiamus. 

X.  Lael.  Audite  ergo,  optimi  viri,  ea,  quae  sae¬ 
pissime  inter  me  et  Scipionem  de  amicitia  dissereban- 
tur:  quamquam  ille  quidem  nihil  difficilius  esse  di- 
cebat,  quam  amicitiam  usque  ad  extremum  vitae  per- 
manere.  Nam  vel,  ut  non  idem  expediret,  incidere 
saepe;  vel,  ut  de  republica  non  idem  sentirent:  mu¬ 
tari  etiam  mores  hominum  saepe  dicebat,  alias  adver- 
sis  rebus,  alias  aetate  ingravescente.  Atque  earum 
rerum  exemplum  ex  similitudine  capiebat  ineuntis 
aetatis,  quod  summi  puerorum  amores  saepe  una  cum 
praetexta  ponerentur;  34.  sin  autem  ad  adolescen- 
tiam  perduxissent,  dirimi  tamen  interdum  contentione 
vel  uxoriae  conditionis  vel  commodi  alicuius,  quod 
idem  adipisci  uterque  non  posset.  Quod  si  qui  lon- 
gius  in  amicitia  pro vecti  essent,  tamen  saepe  labefa- 
ctari,  si  in  honoris  contentionem  incidissent:  pestem 
enim  maiorem  esse  nullam  in  amicitiis,  quam  in  pie- 
risque  pecuniae  cupiditatem,  in  optimis  quibusque 
honoris  certamen  et  gloriae;  ex  quo  inimicitias  maxi- 
mas  saepe  inter  amicissimos  exstitisse.  35.  Magna 
enim  dissidia  et  plerumque  iusta  nasci,  quum  aliquid 
ab  amicis,  quod  rectum  non  esset,  postularetur,  ut 
aut  libidinis  ministri  aut  adiutores  essent  ad  iniu- 
riam.  Quod  qui  recusarent,  quamvis  honeste  id  fa- 
cerent,  ius  tamen  amicitiae  deserere  arguerentur  ab 
iis,  quibus  obsequi  nollent;  illos  autem,  qui  quidvis 
ab  amico  auderent  postulare ,  postulatione  ipsa  profi- 
teri,  omnia  se  amici  caussa  esse  facturos.  Eorum 
querela  inveteratas  non  modo  familiaritates  exstingui 
solere,  sed  etiam  odia  gigni  sempiterna.  Haec  ita 
multa,  quasi  fata,  impendere  amicitiis,  ut  omnia  sub- 

terfugere  non  modo  sapientiae ,  sed  etiam  felicitatis 
diceret  sibi  videri. 

XI.  36.  Quamobrem  id  primum  videamus,  si  pla¬ 
cet,  quatenus  amor  in  amicitia  progredi  debeat.  Num, 
si  Coriolanus  habuit  amicos ,  ferre  contra  patriam  ar- 
ma  illi  cum  Coriolano  debuere?  Num  Viscellinum 
amici,  regnum  appetentem,  num  Sp.Maelium  debue- 
runt  iuvare?  37.  Ti.  quidem  Gracchum ,  rempubli- 
camvexantem,  a  Q.  Tuberone  aequalibusque  amicis 
derelictum  videbamus.  At  C.  Blossius  Cumanus, 
bospes  familiae  vestrae,  Scaevola,  quumadme,  qui 
aderam  Laenati  et  Rupilio  consulibus  in  consilio,  de- 
precatum  venisset,  hanc,  ut  sibi  ignoscerem,  caussam 
afferebat,  quod  tanti  Ti.  Gracchum  fecisset,  ut,  quid- 
quid  ille  vellet,  sibi  faciendum  putaret.  Turn  ego, 
Etiamne,  si  te  in  Capitolium  faces  ferre  vellet?  vNum- 
qaam,  inquit,  voluisset  id  quidem.  Sed,  si  voluisset, 
paruissem.e.  Yidetis,  quam  nefaria  vox.  Et  hercle 
ita  fecit;  vel  plus  etiam,  quam  dixit:  non  enim  paruit 
ille  Ti.  Gracchi  temeritati,  sed  praefuit;  nec  se  comi- 
tem  illius  furoris,  sed  ducem  praebuit.  Itaque  hac 
amentia,  quaestione  nova  perterritus,  in  Asiam  profu- 
git,  ad  hostes  se  contulit,  poenas  reipublicae  graves 
iustasque  persolvit.  Nulla  est  igitur  excusatio  pec- 
cati,  si  amici  caussa  peccaveris.  Nam,  quum  conci- 
liatrix  amicitiae  virtutis  opinio  fuerit,  difficile  est 
amicitiam  manere ,  si  a  virtute  defeceris.  38.  Quod 
si  rectum  statuerimus,  vel  concedere amicis,  quidquid 
velint,  vel  impetrare  ab  iis,  quidquid  velimus;  perfe- 
cta  quidem  sapientia  simus,  si  nihil  habeat  res  vitii: 
sed  loquimur  de  iis  amicis,  qui  ante  oculos  sunt,  quos 
vidimus,  aut  de  quibus  memoriam  accepimus,  quos 
novit  vita  communis.  Ex  hoc  numero  nobis  exempla 
sumenda  sunt,  et  eorum  quidem  maxime,  qui  ad  sa- 
pientiam  proxime  accedunt.  39.  Videmus  Papum 
Aemilium  C.  Luscino  familiarem  fuisse,  (sic  a  patri- 
bus  accepimus,)  bis  una  consules,  collegas  in  censu- 
ra:  turn  et  cum  iis  et  inter  se  coniunctissimos  fuisse 
M’.  Curium  et  Ti.  Coruncanium  memoriae  proditum 
est.  Igitur  ne  suspicari  quidem  possumus,  quem- 
quam  horum  ab  amico  quippiam  contendisse ,  quod 
contra  fidem,  contra  iusiurandum,  contra  rempubli- 
cam  esset.  Nam  hoc  quidem  in  talibus  viris  quid 
attinet  dicere,  si  contendisset,  impetraturum  non  fuis¬ 
se?  quum  illi  sanctissimi  viri  fuerint,  aeque  autem 
nefas  sit,  tale  aliquid  et  facere  rogatum  et  rogare.  At 
vero  Ti.  Gracchum  sequebantur  C.  Carbo,  C.  Cato,  et 
minime  tunc  quidem  Cains  frater ,  nunc  idem  acerri- 
mus.  XII.  40.  Haec  igitur  lex  in  amicitia  sanciatur, 
ut  neque  rogemus  res  turpes,  nec  faciamus  rogati. 
Turpis  enim  excusatio  est  et  minime  aocipienda  quum 
in  ceteris  peccatis,tum  si  quis  contra  rempublicam  se 
amici  caussa  fecisse  fateatur.  Etenim  eo  loco,  Fanni 
et  Scaevola,  locati  sumus,  ut  nos  longe  prospicere 
oporteat  futuros  casus  reipublicae.  Deflexit  enim  iam 
aliquantulum  de  spatio  curriculoque  consuetudo  ma- 
iorum.  Ti.  Gracchus  regnum  occupare  conatus  est; 
vel  regnavit  is  quidem  paucos  menses.  41 .  Num  quid 
simile  populus  Romanus  audierat  aut  viderat?  Hunc 
etiam  post  mortem  secuti  amici  et  propinqui  quid  in 
P.  Scipione  effecerint,  sine  lacrimis  non  queo  dicere. 
Nam  Carbonem,  quoquo  modo  potuimus ,  propter  re- 
centem  poenam  Ti,  Gracchi  sustinuimus.  De  C. 
Gracchi  autem  tribunatu  quid  exspectem,  non  libet 
augurari.  Serpit  deinde  res,  quae  proclivius  ad  per- 
niciem,  quum  semel  coepit,  labitur.  Videtis,  in  ta- 
bella  iam  ante  quanta  sit  facta  labes  ,  primo  Gabinia 


lege ,  biennio  autem  post  Cassia.  Videre  iam  videor 
populum  a  senatu  disiunctum ,  multitudinisque  arbi- 
trio  res  maximas  agi.  Plures  enim  discent,  quemad- 
modum  haec  fiant,  quam  quemadmodum  his  resista- 
tur.  42.  Quorsum  haec?  Quia  sine  sociis  nemo  quid- 
quam  tale  conatur.  Praecipiendum  est  igitur  bonis, 
ut,  si  in  eiusmodi  amicitias  ignari  casu  aliquo  incide- 
rint,  ne  existiment,  ita  se  alligatos,  ut  ab  amicis  in  re 
publica  peccantibus  non  discedant:  improbis  autem 
poena  statuenda  est:  nec  vero  minor  iis,  qui  sequuti 
erunt  alterum,  quam  iis,  qui  ipsi  fuerint  impietatis 
duces.  Quis  clarior  in  Graecia  Themistocle?  quis 
potentior?  Qui  quum  imperator  bello  Persico  servitu- 
te  Graeciam  liberasset  propterque  invidiam  in  exsi- 
lium  missus  esset,  ingratae  patriae  iniuriam  non  tulit, 
quam  ferre  debuit.  Fecit  idem ,  quod  xx  annis  ante 
apud  nos  fecerat  Coriolanus.  His  adiutor  contra  pa¬ 
triam  inventus  est  nemo :  itaque  mortem  sibi  uterque 
conscivit.  43.  Quare  tabs  improborum  consensio 
non  modo  excusatione  amicitiae  tegenda  non  est,  sed 
potius  omni  supplicio  vindicanda,  ut  ne  quis  [sibi] 
concessum  putet,  amicum  vel  bellum  patriae  inferen- 
tem  sequi.  Quod  quidem,  ut  res  coepit  ire,  haud 
scio,  an  aliquando  futurum  sit.  Mihi  autem  non  mi- 
nori  curae  est,  qualis  respublica  post  mortem  meam 
futura  sit,  quam  qualis  hodie  sit.  XIII.  44.  Haec 
igitur  prima  lex  amicitiae  sanciatur,  ut  ab  amicis  ho- 
nesta  petamus;  amicorum  caussa  honesta  faciamus; 
neexspectemusquidem,  dum  rogemur;  studium  sem¬ 
per  adsit,  cunctatio  absit;  consilium  vero  dare  gau- 
deamus  libere.  Plurimum  in  amicitia  amicorum  bene 
suadentium  valeat  auctoritas,  eaque  et  adhibeatur  ad 
monendum  non  modo  aperte,  sed  etiam  acriter,  si  res 
postulabit;  et  adhibitae  pareatur. 

45.  Nam  quibusdam ,  quos  audio  sapientes  habi- 
tos  in  Graecia ,  placuisse  opinor  mirabilia  quaedam : 
(sed  nihil  est,  quod  illi  non  persequantur  argutius :) 
partim  fugiendas  esse  nimias  amicitias,  ne  necesse  sit 
unum  sollicitum  esse  pro  pluribus;  satis  superque  es¬ 
se  suarum  cuique  rerum;  alienis  nimis  implicari  mo- 
lestum  esse:  commodissimum  esse,  quam  laxissimas 
habenas  habere  amicitiae:  quas  vel  adducas,  quum 
velis,  vel  remittas.  Caput  enim  esse  ad  beate  viven- 
dum  securitatem ;  qua  frui  non  possit  animus,  si  tam- 
quam  parturiat  unus  pro  pluribus.  46.  Alios  autem 
dicere  aiunt  multo  etiam  inhumanius,  (quern  locum 
breviter  perstrinxi  paullo  ante:)  praesidii  adiumenti- 
que  caussa,  non  benevolentiae  neque  caritatis,  amici¬ 
tias  esse  expetendas.  Itaque,  utquisque  minimum  fir- 
mitatis  habeat  minimumque  virium,  ita  amicitias  ap- 
petere  maxime.  Ex  eo  fieri,  ut  mulierculaemagisami- 
citiarum  praesidia  quaerant,  quam  viri,  et  inopes, 
quam  opulenti,  et  calamitosi,  quam  beati.  47.  0  prae- 
claram  sapientiam!  Solem  enim  e  mundo  tollere  vi- 
dentur,  qui  amicitiam  e  vita  tollunt:  qua  nihil  a  diis 
immortalibus  melius  habemus,  nihil iucundius.  Quae 
est  enim  ista  securitas?  Specie  quidem  blanda,  sed 
reapse  multis  locis  repudianda.  Neque  enim  est  con- 
sentaneum,  ullam  honestam  rem  actionemve,  ne  sol- 
licitus  sis,  aut  non  suscipere  aut  susceptam  depone- 
re.  Quod  si  curam  fugimus,  virtus  fugienda  est,  quae 
necesse  est  cum  aliqua  cura  res  sibi  contrarias  asper- 
netur  atque  oderit;  ut  bonitas  maliliam,  temperan- 
tia  libidinem,  ignaviam  fortitudo.  Itaque  videas  re¬ 
bus  iniustis  iustos  maxime  dolere,  imbellibus  fortes, 
flagitiosis  modestos.  Ergo  hoc  proprium  est  animi 
bene  constituti,  et  laetari  bonis  rebus  et  dolere  con- 

^rarns  48.  Quamobrem  si  cadit  in  sapientem  animi 
ttolor ;  (qui  profecto cadit,  nisi  ex  eius  animo  exstirpa- 
tam  humanitatem  arbitramur :)  quae  caussa  est,  cur 
amicitiam  funditus  tollamus  e  vita,  ne  aliquas  pro¬ 
pter  earn  suscipiamus  molestias?  Quid  enim  inter¬ 
est,  motu  animi  sublato,  non  dico  inter  hominem  et 
pecudem,  sed  inter  hominem  et  saxum  aut  iruncum 
aut  quidvis  generis  eiusdem?  Neque  enim  sunt  isti 
audiendi,  qui  virtutem  duram  et  quasi  ferream  quam- 
dam  esse  volunt:  quae  quidem  est  quum  multis  in 
rebus,  turn  in  amicitia  tenera  atque  tractabilis,  ut  et 
bonis  amici  quasi  diffundantur  et  incommodis  contra- 
hantur.  Quamobrem  angor  iste,  qui  pro  amico  sae- 
pe  capiendus  est,  non  tantum  valet,  ut  tollat  e  vita 
amicitiam;  non  plus,  quam  utvirtutes,  quianonnullas 
curas  et  molestias  afferunt,  repudientur.  XIV.  Quum 
autem  contrahat  amicitiam,  ut  supra  dixi,  si  qua  si- 
gnificatio  virtutis  eluceat,  ad  quam  se  similis  animus 
applicet  et  adiungat:  id  quum  contingit,  amor  exoria- 
tur  necesse  est.  49.  Quid  enim  tam  absurdum,  quam 
delectari  multis  inanibus  rebus,  ut  bonore,  ut  gloria, 
ut  aedificio,  ut  vestitu  cultuque  corporis,  animo  autem 
virtute  praedito,  eo,  qui  vel  amare,  vel,  ut  ita  dicam, 
redamare  possit,  non  admodum  delectari?  Nihil  est 
enim  remuneratione  benevolentiae,  nihil  vicissitudine 
studiorum  ofticiorumque  iucundius.  50.  Quod  si 
etiam  illud  addimus,  quod  recte  addi  potest,  nihil  es¬ 
se  ,  quod  ad  se  rem  ullam  tam  alliciat  et  tam  attrahat, 
quam  ad  amicitiam  similitudo;  concedetur  profecto 
verum  esse,  ut  bonos  boni  diligant  asciscantque  sibi 
quasi  propinquitate  coniunctos  atque  natura.  Nihil 
est  enim  appetentius  similium  sui,  nihil  rapacius, 
quam  natura.  Quamobrem  hocquidem,  FannietScae- 
vola,  constat,  ut  opinor,  bonis  inter bonosquasineces- 
sariam  benevolentiam  esse;  qui  est  amicitiae  fons  a 
natura  constitutus.  Sed  eadem  bonitas  etiam  ad  mul- 
titudinem  pertinet.  Non  est  enim  inhumana  virtus 
neque  immunis  neque  superba:  quae  etiam  populos 
universos  tueri,  eisque  optime  consulere  soleat;  quod 
non  faceret  profecto,  si  a  caritate  vulgi  abhorreret.  51 . 
Atque  etiam  mihi  quidem  videntur,  quiutilitatiscaus- 
sa  fingunt  amicitias ,  amabilissimum  nodum  amicitiae 
tollere.  Non  enim  tam  utilitas  parta  per  amicum, 
quam  amici  amor  ipse  delectat;  tumque  illud  fit,  quod 
ab  amico  est  profectum  ,  iucundum  ,  si  cum  studio  est 
profectum :  tantumque  abest,  ut  amicitiae  propter  in- 
digentiam  colantur,  ut  ii,  qui  opibus  et  copiis  maxi- 
meque  virtute  praediti,  in  qua  plurimum  est  praesi- 
dii,  minime  alterius  indigeant,  liberalissimi  sint  et 
beneficentissimi.  Atque  haud  scio,  an  ne  opus  sit 
quidem,  nihil  umquam  omnino deesse  amicis.  Ubi 
enim  studia  nostra  viguissent,  si  numquam  consilio, 
numquam  opera  nostra,  nec  domi  nec  militiae,  Scipio 
eguisset?  Non  igitur  utilitatem  amicitia,  sed  utilitas 
amicitiam  consecuta  est.  XV.  52.  Non  ergo  erunt  ho¬ 
mines  deliciis  diffluentes  audiendi,  si  quando  de 
amicitia ,  quam  nec  usu  nec  ratione  babent  cognitam, 
disputabunt.  Namquis  est,  pro  deumfidem  atque ho- 
minum!  qui  velit,  ut  neque  diligat  quemquam ,  nec 
ipse  ab  ullo  diligatur,  circumfluere  omnibus  copiis 
atque  in  omnium  rerum  abundantia  vivere?  Uaec  est 
enim  tyrannorum  vita,  in  qua  nimirum  nulla  fides, 
nulla  caritas,  nulla  stabilis  benevolentiae  potest  esse 
fiducia ;  omnia  semper  suspecta  atque  sollicita :  nul- 
lus  locus  amicitiae.  53.  Quis  enim  auteum  diligat, 
quern  metuat;  aut  eum,  a  quo  se  metui  putet?  Colun- 
tur  tamen  simulalione  dumtaxat  ad  tempus.  Quod 


si  forte,  ut  fit  plerumque ,  ceciderint;  turn  intelligi- 
tur,  quam  fuerint  inopes  amicorum.  Quod  Tarqui- 
nium  dixisse  ferunt,  turn  [exsulantem]  seintellexisse, 
quos  fidos  amicos  babuisset,  quos  infidos,  quum  iam 
neutris  gratiam  referre  posset.  54.  Quamquam  mi- 
ror,  ilia  superbia  et  importunitate  si  quemquam  ha¬ 
bere  potuit.  Atque  ut  huius,  quern  dixi,  mores  ve- 
ros  amicos  parare  non  potuere:  sic  multorum  opes 
praepotentium  excludunt  amicitias  fideles.  Non  enim 
S?iu[n  *Psa  ^or*;una  caeca  est,  sed  eos  etiam  plerumque 
efficit  caecos,  quos  complexa  est.  Itaque  efferuntur 
fere  fastidio  et  contumacia;  neque  quidquam  insi- 
piente  fortunato  intolerabilius  fieri  potest.  Atque  hoc 
quidem  videre  licet,  eos,  qui  antea  commodis  fuerunt 
moribus,  imperio,  potestate,  prosperis  rebus  immu- 
tari,  spernique  ab  his  veteres  amicitias,  indulgeri  no- 
vis.  55.  Quid  autem  stultius,  quam,  quum  plurimum 
copiis,  facultatibus,  opibus  possint,  cetera  parare, 
quae  parantur  pecunia,  equos,  famulos,  vestem  egre- 
giam  ,  vasa  pretiosa;  amicos  non  parare,  optimam  et 
pulcherrimam  vitae,  ut  ita  dicam,  suppellectilem? 
Etenim  cetera  quum  parant,  cui  parent,  nesciunt,  nec 
cuius  caussa  laborent: —  eius  est  enim  istorumquidque, 
qui  vincit  viribus: — amicitiarum  sua  cuique  per- 
manet  stabilis  et  certa  possessio:  ut,  etiam  si  ilia  ma- 
neant,  quae  sunt  quasi  dona  fortunae,  tamen  vita  in- 
culta  et  deserta  ab  amicis  non  possit  esse  iucunda. 
Sed  haec  hactenus. 

XVI.  56.  Constituendi  sunt  autem,  quisintinami- 
citia  fines  et  quasi  termini  diligendi.  De  quibus  tres 
video  sententias  ferri ,  quarum  nullam  probo;  unam, 
ut  eodem  modo  erga  amicos  affecti  simus,  quo  erga 
nosmetipsos;  alteram,  ut  nostra  in  amicos  benevolen- 
tia  illorum  er^a  nos  benevolentiae  pariter  aequaliter- 
que  respondeat;  tertiam,  ut,  quanti  quisque  seipse 
facit,  tanti  fiat  ab  amicis.  57,  Harum  trium  senten- 
tiarum  nu Hi  prorsus  assentior.  Nec  enim  ilia  prima 
vera  est,  ut,  quemadmodum  in  se  quisque,  sic  in  ami¬ 
cum  sit  animatus.  Quam  multa  enim,  quae  nostra 
caussa  numquam  faceremus,  facimus  caussa  amico¬ 
rum  ,  precari  ab  indigno,  supplicare ,  turn  acerbius  in 
aliquem  invehi,  insectarique  vehementius;  quae  in 
nostris  rebus  non  satis  honeste,  in  amicorum  fiuntho- 
nestissime:  multaeque  res  sunt,  in  quibus  de  suis 
commodis  viri  boni  multa  detrahunt  detrahique  pa- 
tiuntur,  ut  iis  amici  potius,  quam  ipsi  fruantur.  58. 
Altera  sententia  est ,  quae  definit  amicitiam  paribus 
officiis  ac  voluntatibus.  Hoc  quidem  est  nimis  exigue 
et  exiliter  ad  calculos  vocare  amicitiam,  ut  par  sit  ra¬ 
tio  acceptorum  et  datorum.  Divitior  mihi  et  affluen- 
tior  videtur  esse  vera  amicitia  nec  observare  restricte, 
ne  plus  reddat,  quam  acceperit.  Neque  enim  veren- 
dum  est,  ne  quid  excidat,  aut  ne  quid  in  terram  de- 
fluat,  aut  ne  plus  aequo  in  amicitiam  congeratur.  59. 
Tertius  vero  ille  finis  deterrimus,  ut,  quanti  quisque 
se  ipse  faciat,  tanti  fiat  ab  amicis.  Saepe  enim  in 
quibusdam  aut  animus  abiectior  est,  aut  spes  ampli- 
ficandae  fortunae  fractior.  Non  est  igitur  amici ,  ta- 
lem  esse  in  eum,  qualis  ille  in  se  est;  sed  potius  eni- 
ti  et  efficere ,  ut  amici  iacentem  animum  excitet  indu- 
catque  spem  cogitationemque  meliorem.  Alius  igi¬ 
tur  finis  verae  amicitiae  constituendus  est,  si  prius, 
quid  maxime  reprehendere  Scipio  solitussit,  edixero. 
Negabat  ullam  vocem  inimiciorem  amicitiae  potuisse 
reperiri ,  quam  eius ,  qui  dixisset  ita  amare  oportere, 
ut  si  aliquando  esset  osurus :  nec  vero  se  adduci  pos¬ 
se,  ut  hoc,  quemadmodum  putaretur,  a  Biante  esse 

dictum  crederet,  qui  sapiens  habitus  esset  unus  e 
septem;  [sed]  impuri  cuiusdam,  aut  ambitiosi  aut 
omnia  ad  suam  potentiam  revocantis  esse  sententiam. 
Quonam  enim  modo  quisquam  amicus  esse  poterit, 
cui  se  putabit  inimicum  esse  posse?  Quin  etiam  ne- 
cesse  erit  cupere  et  optare,  ut  quam  saepissime  peccet 
amicus ,  quo  plures  det  sibi  tamquam  ansas  ad  repre- 
hendendum :  rursum  autem  recte  factis  commodisque 
amicorum  necesseerit  angi,  dolere,  invidere.  60.  Qua- 
re  hoc  quidem  praeceptum,  cuiuscumque  est,  ad  tol- 
lendam  amicitiam  valet.  Hind  potius  praecipiendum 
fuit,  ut  earn  diligentiam  adhiberemus  in  amicitiis 
comparandis,  ut  ne  quando  amare  inciperemus  eum, 
quem  aliquando  odisse  possemus.  Quin  etiam  si  mi¬ 
nus  felices  in  deligendo  fuissemus,  ferendum  id  Sci- 
pio  potius,  quam  inimicitiarum  tempus  cogitandum 
putabat.  XVII.  64.  His  igitur  finibus  utendum  ar- 
bitror,  ut,  quum  emendati  mores  amicorum  sint,  turn 
sit  inter  eos  omnium  rerum,  consiliorum,  voluntatum 
sine  ulla  exceptionecommunitas :  ut,  etiam  si  qua  for- 
tuna  acciderit,  ut  minus  iustae  amicorum  voluntates 
adiuvandae  sint,  in  quibus  eorum  aut  caput  agatur  aut 
fama,  declinandum  sit  de  via;  modo  ne  sumrna  turpi- 
tudo  sequatur :  est  enim,  quatenus  amicitiae  dari  ve- 
nia  possit.  Nec  vero  negligenda  est  fama;  nec  me¬ 
diocre  telum  ad  res  gerendas  existimare  oport'et  bene- 
volentiam  civium  :  quam  blanditiis  et  assentando  col- 
ligere  turpe  est.  Virtus,  quam  sequitur  caritas,  mi- 
nime  repudianda  est. 

62.  Sed  saepe  (etenim  redeo  ad  Scipionem,  cuius 
omnis  sermo  erat  de  amicitia)  querebatur,  quod  om¬ 
nibus  in  rebus  homines  diligentiores  essent:  capras 
et  oves  quot  quisque  haberet,  dicere  posse:  amicos 
quot  haberet,  non  posse  dicere !  et  in  illis  quidem  pa- 
randis  adhibere  curam ,  in  amicis  eligendis  negligen- 
tes  esse  nec  habere  quasi  signa  quaedam  et  notas, 
quibus  eos,  qui  ad  amicitiam  essentidonei,  iudicarent. 
Sunt  igitur  firmi  et  stabiles  et  constantes  eligendi; 
cuius  generis  est  magna  penuria :  et  iudicare  difficile 
est  sane,  nisi  expertum;  experiendum  est  autem  in 
ipsa  amicitia.  Ita  praecurrit  amicitia  iudicium,  tollit- 
que  experiendi  potestatem.  63.  Est  igitur  prudentis 
sustinere,  ut  currum,  sic  impetum  benevolentiae,  quo 
utamur,  quasi  equis  tentatis,  sic  amicitiis,  aliqua  par¬ 
te  periclitatis  moribus  amicorum.  Quidam  saepe  in 
parva  pecunia  perspiciuntur ,  quam  sintleves;  qui¬ 
dam,  quos  parva  movere  non  potuit,  cognoscuntur  in 
magna.  Sin  vero  erunt  aliqui  reperti,  qui,  pecuniam 
praeferre  amicitiae,  sordidum  existiment;  ubi  eos 
inveniemus,  qui  honores,  magistratus,  imperia,  po- 
testates,  opes  amicitiae  non  anteponant,  ut,  quum  ex 
altera  parte  proposita  haecsint,  ex  altera  ius  amici¬ 
tiae,  non  multo  ilia  malint?  Imbecilla  est  enim  natu- 
ra  ad  contemnendam  potentiam:  quam  etiam  sinegle- 
cta  amicitia  consecuti  sunt,  obseuratum  iri  arbitran- 
tur,  quia  non  sine  magna  caussa  sit  neglecta  amicitia. 
64.  Itaque  verae  amicitiae  difficillime  reperiuntur  in 
iis,  qui  in  honoribus  reque  publica  versantur.  Ubi 
enim  istum  invenias,  qui  honorem  amici  anteponat 
suo?  Quid?  haec  ut  omittam ,  quam  graves,  quam 
difficiles  plerisque  videntur  calamitatum  societates! 
ad  quas  non  est  facile  inventu  qui  descendat.  Quam- 
quam  Ennius  recte : 

Amicus  certus  in  re  incerta  cernitur: 
tamen  haec  duo  levitatis  et  infirmitatis  plerosquecon- 
vincunt  aut  si  in  bonis  rebus  contemnunt,  aut  in  ma- 
lis  deserunt.  XVIII.  Qui  igitur  utraque  in  re  gra¬ 


ven! ,  constantem,  stabilem  se  in  amicitia  praestite- 
rit,  hunc  ex  maxime  raro  hominum  genere  iudicare 
debemus  et  paene  divino. 

65.  Firmamentum  autem  stabilitatis  constantiae- 
que  eius,  quam  in  amicitia  quaerimus,  fides  est.  Ni¬ 
hil  enim  stabile  est,  quod  infidum  est.  Simplicem 
praeterea  et  communem  et  consentientem,  qui  re¬ 
bus  iisdem  moveatur ,  eligi  par  est :  quae  omnia  per¬ 
tinent  ad  fidelitatem.  Neque  enim  fidum  potest  esse 
multiplex  ingenium  et  tortuosum;  neque  vero,  qui 
non  eisdem  rebus  movetur  et  natura  consentit,  fidus 
aut  stabilis  potest  esse.  Addendum  eodem  est,  ut  ne 
criminibus  aut  inferendis  delectetur,  aut  credat  obla- 
tis:  quae  omnia  pertinent  ad  earn,  quam  iamdudum 
tracto,  constantiam.  Ita  fit  verum  illud,  quod  initio 
dixi,  amicitiam,  nisi  inter  bonos,  esse  non  posse.  Est 
enim  boni  viri,  quem  eumdem  sapientem  licet  dicere, 
haec  duo  tenere  in  amicitia  :  primum,  ne  quid  fictum 
sit  neve  simulatum;aperte  enim  vel  odisse,  magis  in- 
genui  est,  quam  fronte  occultare  sententiam:  deinde, 
non  solum  ab  aliquo  allatas  criminationes  repellere, 
sed  ne  ipsum  quidem  esse  suspiciosum ,  semper  ali— 
quid  existimantem  ab  amico  esse  violatum.  66.  Ac- 
cedat  hue  suavitas  quaedam  oportet  sermonum  atque 
morum,  haudquaquam  mediocre  condimentum  amici¬ 
tiae.  Tristitia  autem  et  in  omni  reseveritas,  habet 
ilia  quidem  gravitatem;  sed  amicitia  remissior  esse 
debet  et  liberior  et  dulcior  et  ad  omnem  comitatem 
facilitatemque  proclivior.  XIX.  67.  Exsistit  autem 
hoc  loco  quaedam  quaestio  subdifficilis :  num  quando 
amici  novi,  digni  amicitia,  veteribus  sint  anteponen- 
di ,  ut  equis  vetulis  teneros  anteponere  solemus.  In- 
digna  homine  dubitatio!  Non  enim  amicitiarum  de¬ 
bent  esse,  sicut  aliarum  rerum  satietates.  Veterri- 
mae  quaeque,  ut  ea  vina,  quae  vetustatem  ferunt, 
esse  debent  suavissima:  verumque  illud  est,  quod 
dicitur,  multos  modios  salis  simul  edendos  esse,  ut  ami¬ 
citiae  munus  expletum  sit.  68.  Novitates  autem,  si 
spem  afferunt,  ut,  tamquam  in  herbis  non  fallacibus, 
fructus  appareat,  non  sunt  illae  quidem  repudiandae; 
vetustas  tamen  suo  loco  conservanda  est.  Maxima 
est  enim  vis  vetustatis  et  consuetudinis.  Quin  ipso 
equo,  cuius  modo  mentionem  feci,  si  nulla  res  impe- 
diat,  nemo  est,  qui  non  eo,  quo  consuevit,  libentius 
utatur,  quam  intractato  et  novo:  nec  modo  in  hoc, 
quod  est  animal ,  sed  in  iis  etiam,  quae  sunt  inanima- 
ta,  consuetudo  valet;  quum  locis  ipsis  delectemur, 
montuosis  etiam  et  silvestribus ,  in  quibus  diutius 
commorati  sumus. 

69.  Sed  maximum  est  in  amicitia,  superiorem  pa- 
rem  esse  inferiori:  saepe  enim  excellentiae  quaedam 
sunt,  qualis  erat  Scipionis  in  nostro,  ut  ita  dicam, 
grege.  Numquam  se  ille  Philo,  numquam  Rupilio, 
numquam  Mummio  anteposuit,  numquam  inferioris 
ordinis  amicis.  Q.  vero  Maximum  fratrem,  egregium 
virum ,  omnino  sibi  nequaquam  parem,  quod  is  an- 
teibat  aetate,  tamquam  superiorem  colebat  suosque 
omnes  per  se  esse  ampliores  volebat.  70.  Quod  fa¬ 
ciendum  imitandumque  est  omnibus:  ut,  si  quam 
praestantiam  virtutis, ingenii,  fortunaeconsecutisunt, 
impertiant  ea  suis  communicentque  cum  proximis; 
ut,  si  parentibus  nati  sint  humilibus,  si  propinquos 
habeant  imbecilliores  vel  animo  vel  fortuna,  eorum 
augeant  opes,  eisque  honori  sintetdignitati:  utinfa- 
bulis ,  qui  aliquamdiu  propter  ignorationem  stirpis  et 
generis  in  famulatu  fuerint,  quum  cogniti  sunt,  et  aut 
deorum  aut  regum  filii  inventi,  retinent  tamen  cari- 

tatem  in  pastores,  quos  patres  multos  annos  esse  du- 
xerunt.  Quod  multo  profecto  magis  in  veris  patribus 
certisque  faciendum.  Fructus  enim  ingenii  et  virtu¬ 
es  omnisque  praestantiae  turn  maximus  capitur, 
quum  in  proximum  quemque  confertur.  XX.  74.  Ut 
igitur  ii,  qui  sunt  in  amicitiae  coniunctionisque  ne- 
cessitudine  superiores,  exaequare  se  cum  inferiori- 
bus  debent:  sic  inferiores  non  dolere,  se  a  suis  aut 
ingenio  aut  fortuna  aut  dignitate  superari.  Quorum 
plerique  aut  queruntur  semper  aliquid  aut  etiam  ex¬ 
probrant:  eoque  magis,  si  habere  se  putant,  quod  of- 
ficiose  et  amice  etcum  labore  aliquo  suo  factum  que- 
ant  dicere.  Odiosum  sane  genus  hominum,  officia 
exprobrantium :  quae  meminisse  debet  is,  in  quern 
collata  sunt,  non  commemorare,  qui  contulit.  72. 
Quamobrem  ut  ii,  qui  superiores  sunt,  summittere  se 
debent  in  amicitia ,  sic  quodam  modo  inferiores  ex- 
tollere.  Sunt  enim  quidam,  qui  molestas  amicitias 
faciunt,  quum  ipsi  se  contemni  putant;  quod  non  fere 
contingit,  nisi  iis,  qui  etiam  contemnendos  se  arbi- 
trantur;  qui  hac  opinione  non  modo  verbis,  sed  etiam 
opere  levandi  sunt.  73.  Tantum  autem  cuique  tribu- 
endum,  primum,  quantum  ipse  efficere  possis:  dein- 
de  etiam,  quantum  ille,  quern  diligas  atque  adiuves, 
sustinere.  Non  enim  tu  possis,  quantumvis  excellas, 
omnes  tuos  ad  honores  amplissimos  perducere:  ut 
Scipio  P.  Rupilium  potuit  consulem  efticere ,  fratrem 
eius  Lucium  non  potuit.  Quod  si  etiam  possis  quid- 
vis  deferre  ad  alterum,  videndum  est  tamen,  quid  ille 
possit  sustinere.  74.  Omnino  amicitiae,  corroboratis 
iam  confirmatisque  et  ingeniis  et  aetatibus,iudicandae 
sunt:  nec,  si  qui  ineunte  aetate  venandi  autpilaestu- 
diosi  fuerint,  eos  habere  necessariosoportet,  quos  turn 
eodem  studio  praeditos  dilexerunt.  Isto  enim  modo 
nutrices  et  paedagogi  iure  vetustatis  plurimum  bene- 
volentiae  postulabunt:  qui  negligendi  quidem  non 
sunt,  sed  alio  quodam  modo.  Aliter  amicitiae  sta¬ 
biles  permanere  non  possunt.  Dispares  enim  mores 
disparia  studia  sequuntur,  quorum  dissimilitudo  dis- 
sociat  amicitias:  nec  ob  aliam  caussam  ullam  boni 
improbis,  improbi  bonis  amici  esse  non  possunt,  nisi 
quod  tanta  est  inter  eos ,  quanta  maxima  potest  esse, 
morum  studiorumque  distantia.  75.  Recte  etiam 
praecipi  potest  in  amicitiis,  ne  intemperata  quaedam 
benevolentia,  quod  persaepe  fit,  impediat  magnas mi¬ 
litates  amicorum.  Nec  enim,  ut  ad  fabulas  redeam, 
Troiam  Neoptolemus  caperepoluisset,  siLycomedem, 
apud  quem  erat  educatus,  multis  cum  lacrimis  iter 
suum  impedientem  audire  voluisset.  Etsaepeinci- 
dunt  magnae  res,  ut  discedendum  sit  abamicis :  quas 
qui  impedire  vult,  quod  desiderium  non  facile  ferat, 
is  et  infirmus  est  mollisque  natura ,  et  ob  earn  ipsam 
caussam  in  amicitia  parum  iustus.  76.  Atque  in  om- 
ni  re  considerandum  est,  et  quid  postules  ab  amico,  et 
quid  patiare  a  te  impetrari. 

XXL  Est  etiam  quasi  quaedam  calamitas  in  ami¬ 
citiis  dimittendis  nonnumquam  necessaria:  iam  enim 
a  sapientium  familiaritatibus  ad  vulgares  amicitias 
oratio  nostra  delabitur.  Erumpunt  saepe  vitia  ami¬ 
corum  quum  in  ipsos  amicos,  tuminalienos;  quorum 
tamen  ad  amicos  redundet  infamia.  Tales  igitur 
amicitiae  sunt  remissione  usus  eluendaeet,  ut  Cato- 
nem  dicere  audivi,  dissuendae  magis ,  quam  discin- 
dendae;  nisi  quaedam  admodum  intolerabilis  iniu- 
ria  exarserit,  ut  neque  rectum  neque  honestum  sitne- 
que  fieri  possit,  ut  non  statim  alienatio  disiunctioque 
facienda  sit.  77.  Sin  autem  morum  aut  studiorum 


commutatio  quaedam,  ut  fieri  solet,  facta  erit,  aut  in 
reipublicae  partibus  dissensio  intercesserit:  (loquor 
enim  iam,  ut  paullo  ante  dixi,  non  de  sapientium,  sed 
de  communibus  amicitiis :)  cavendum  erit,  ne  non  so¬ 
lum  amicitiae  depositae,  sed  inimicitiae  etiam  susce- 
ptae  videantur.  Nihil  enim  turpius,  quam  cum  eo 
be  Hum  gerere ,  quicum  familiariter  vixeris.  Ab  ami¬ 
citia  Q.  Pompeii  meo  nomine  se  removerat,  ut  scitis, 
Scipio :  propter  dissensionem  autem ,  quae  erat  in  re- 
publica.  alienatus  est  a  collega  nostro Metello.  Utrum- 
que  egit  graviter,auctoritate  et  offensione  animi  non 
acerba.  78.  Quamobrem  primum  danda  opera  est, 
ne  qua  amicorum  discidia  fiant:  sin  tale  aliquid  eve- 
nerit,  ut  exstinctae  potius  amicitiae,  quam  oppressae 
esse  videantur.  Cavendum  vero,  ne  etiam  in  graves 
inimicitias  convertant  se  amicitiae:  ex  quibusiurgia, 
maledicta,  contumeliae  gignuntur.  Quae  tamen  si 
tolerabiles  erunt,  ferendae  sunt:  et  hie  honos  veteri 
amicitiae  tribuendus  est,  ut  is  in  culpa  sit,  qui  faciat, 
non  qui  patiatur  iniuriam. 

Omnino  omnium  horum  vitiorum  atque incommo- 
dorum  una  cautio  est  atque  una  provisio,  ut  ne  nimis 
cito  diligere  incipiant  neve  non  dignos.  79.  Digni  au¬ 
tem  sunt  amicitia,  quibus  in  ipsis  inest  caussa,  cur 
diligantur.  Rarum  genus!  et  quidem  omnia  praecla- 
ra  rara,  necquidquam  difficilius,  quam  reperire,  quod 
sit  omni  ex  parte  in  suo  genere  perfectum.  Sed  ple¬ 
rique  neque  in  rebus  humanis  quidquam  bonum  no- 
runt,  nisi  quod  fructuosum  sit,  et  amicos ,  tamquanj 
pecudes,  eos  potissimum  diligunt,  ex  quibus  sperant 
se  maximum  fructum  esse  capturos.  80.  Ita  pulcher- 
rima  ilia  et  maxime  naturali  carent  amicitia,  perse 
et  propter  se  expetenda,  nec  ipsi  sibi  exemplo  sunt, 
haec  vis  amicitiae  qualis  et  quanta  sit.  Ipse  enim  se 
quisque  diligit,  non  ut  aliquam  a  se  ipse  mercedem 
exigat  caritatis  suae,  sed  quod  per  se  sibi  quisque  ca- 
rus  est.  Quod  nisi  idem  in  amicitiam  transferetur, 
verus  amicus  numquam  reperietur.  Est  enim  is  qui¬ 
dem  tamquam  alter  idem.  84.  Quod  si  hoc  apparet 
in  bestiis,  volucribus,  nantibus,  agrestibus,  cicuri- 
bus,  feris,  primum  ut  seipsaediligant:  (idenimpa- 
riter  cum  omni  animante  naseitur.)  deinde,  ut  requi- 
rant  atque  appetant,  ad  quas  se  applicent  eiusdem 
generis  animantes;  idque  faciunt  cum  desiderio  et 
cum  quadam  similitudine  amoris  humani :  quanto  id 
magis  in  homine  fit  natura,  qui  et  se  ipse  diligit,  et 
alterum  anquirit,  cuius  animum  ita  cum  suo  misceat, 
ut  efficiat  paene  unum  ex  duobus?  XXII.  82.  Sed 
plerique  perverse,  ne  dicam  impudenter,  amicum  ha¬ 
bere  talem  volunt,  quales  ipsiesse non  possunt:  quae- 
que  ipsi  non  tribuunt  amicis,  haec  ab  eis  desiderant. 
Par  est  autem,  primum  ipsum  esse  virum bonum,  turn 
alterum  similem  sui  quaerere.  In  talibus  ea,  quam 
iamdudum  tractamus  ,  stabilitas  amicitiae  confirmari 
potest,  quum  homines  benevolentia  coniuncti,  pri¬ 
mum  cupiditatibus  iis,  quibus  ceteri  serviunt,  impe- 
rabunt,  deinde  aequitate  iustitiaque  gaudebunt,  om- 
niaque  alter  pro  altero  suscipiet,  neque  quidquamum- 
quam  nisi  honestum  et  rectum  alter  ab  altero  postula- 
bit;  neque  solum  colent  inter  se  aediligent,  sedetiam 
verebuntur.  Nam  maximum  ornamentum  amicitiae 
tollit,  qui  ex  ea  tollit  verecundiam.  83.  Itaque  in 
iis  perniciosus  est  error,  qui  existimant  libidinum 
peccatorumque  omnium  patere  in  amicitia  licentiam. 
Virtutum  amicitia  adiutrix  a  natura  data  est,  non  vi¬ 
tiorum  comes,  ut,  quoniam  solitaria  non  posset  virtus 
ad  ea,  quae  summa  sunt,  per  venire,  coniuncta  et  con- 

sociata  cum  altera  perveniret.  Quae  si  quos  inter  so- 
cietas  aut  est  aut  fuit  aut  futura  est,  eorumesthaben- 
dus  ad  summum  naturae  bonumoptimusbeatissimus- 
que  comitatus.  84.  Haec  est,  inquam,  societas,  in 
qua  omnia  insunt,  quae  putant  homines  expetenda, 
honestas,  gloria,  tranquillitas  animi  atque  iucundi- 
tas:  ut  et,  quum  haec  adsint,  beata  vita  sit,  et  sine  his 
esse  non  possit.  Quod  quum  optimum  maximumque 
sit,  si  id  volumus  adipisci,  virtuti  opera  danda  est, 
sine  qua  neque  amicitiam ,  neque  ullam  rem  expeten- 
dam  consequi  possumus.  Ea  vero  neglecta,  qui  se 
amicos  habere  arbitrantur,  turn  se  denique  errasse 
sentiunt,  quum  eos  gravis  aliquis casus experiri  cogit. 
85.  Quocirca ,  (dicendum  est  enim  saepius,)  quum  iu- 
dicaveris,  diligere  oportet;  non,  quum  dilexeris,  iu- 
dicare.  Sed  quum  multis  in  rebus  negligentia  ple- 
ctimur,  turn  maxime  in  amicis  et  diligendis  et  colen- 
dis:  praeposteris  enim  utimur  consiliis,  et  acta  agi- 
mus ,  quod  vetamur  vetere  proverbio.  Nam  implicati 
ultro  et  citro,  vel  usu  diuturno  vel  etiam  officiis,  re- 
pente  in  medio  cursu  amicitias  exorta  aliqua  offensio- 
ne  disrumpimus.  XXIII.  86.  Quo  etiam  magis  vitu- 
peranda  est  rei  maxime  neccssariae  tanta  incuria. 
Una  est  enim  amicitia  in  rebus  humanis,  decuiusuti-. 
litate  omnes  uno  ore  consentiunt:  quamquam  a 
multis  ipsa  virtus  contemnitur  et  venditatio  quaedam 
atque  ostentatio  esse  dicitur.  Multi  divitias  despi- 
ciunt,  quos  parvo  contentos  tenuis  victus  cultusque 
delectat;  honores  vero,  quorum  cupiditate  quidam 
inflammantur,  quam  multi  ita  contemnunt,  ut  nihil 
inanius,  nihil  esse  levius  existiment!  Itemque  cetera, 
quae  quibusdam  admirabilia  videntur,  permulti  sunt, 
qui  pro  nihilo  putent.  De  amicitia  omnes  ad  unum 
idem  sentiunt,  et  ii,  qui  ad  rempublicam  se  contule- 
runt,  et  ii,  qui  rerum  cognitione  doctrinaque  delectan- 
tur,  et  ii,  qui  suum  negotium  gerunt  otiosi,  postremo 
ii,  qui  se  totos  tradiderunt  voluptatibus ,  sine  amiei- 
tia  vitam  esse  nullam ,  si  modo  velint  aliqua  ex  parte 
liberaliter  vivere.  87.  Serpit  enim  nescio  quomodo 
per  omnium  vitas  amicitia  nec  ullam  aetatis  degendae 
rationem  patitur  esse  expertem  sui.  Quin  etiam  si 
quis  ea  asperitate  est  et  immanitate  naturae ,  congres- 
sus  ut  hominum  fugiat  atque  oderit,  qualem  fuisse 
Athenis  Timonem  nescio  quern  accepimus :  tamen  is 
pati  non  possit,  ut  non  anquirat  aliquem,  apud  quern 
evomat  virus  acerbitatis  suae.  Atque  hoc  maxime 
iudicaretur,  si  quid  tale  posset  contingere,  ut  aliquis 
nos  deus  ex  hac  hominum  frequentia  tolleret  et  in  so- 
litudine  uspiam  collocaret,  atque  ibi  suppeditans 
omnium  rerum,  quas  natura  desiderat,  abundantiam 
et  copiam,  hominis  omnino  aspiciendi  potestatem  eri- 
peret.  Quis  tarn  esset  ferreus ,  qui  earn  vitam  ferre 
posset,  cuique  non  auferret  fructum  voluptatum 
omnium  solitudo?  88.  Verum  ergo  illud  est,  quod  a 
Tarentino  Archyta,  ut  opinor,  dici  sofitum  nostros  se¬ 
nes  commemorare  audivi,  ab  aliis  senibus  auditum  : 
Si  quis  in  caelum  ascendisset  naturamque  mundi  et 
pulchritudinem  siderum  perspexisset,  insuavem  il- 
lam  admirationem  ei  fore,  quae  iucundissima  fuisset, 
si  aliquem,  cui  narraret,  habuisset.  Sic  natura  soli- 
tarium  nihil  amat,  semperque  ad  aliquod  tamquam 
adminiculum  annititur:  quod  in  amicissimo  quoque 
dulcissimum  est.  XXIV.  Sed  quum  tot  signis  eadem 
natura  declaret,  quid  velit,  anquirat  ac  desideret :  ob- 
surdescimus  tamen  nescio  quomodo ,  nec  ea  ,  quae  ab 
ea  monemur,  audimus.  Est  enim  varius  et  multiplex 
usus  amicitiae,  multaequecaussae  suspicionum  offen- 


sionumque  dantur:  quas  turn  evitare,  turn  elevare, 
turn  ferre  sapientis  est.  Una  ilia  sublevanda  offensio 
est,ut  et  veritas  in  amicitia  et  fides  retineatur :  nam  et 
monendi  amici  saepe  sunt  et  obiurgandi ,  et  haec  ac- 
cipienda  amice,  quum  benevole  fiunt.  89.  Sed,  ne¬ 
scio  quomodo,  verum  est,  quod  in  Andria  familiaris 
meus  dicit: 

Ohsequium  amicos,  veritas  odium  parit. 

Molesta  veritas,  si  quidem  ex  ea  nascitur  odium,  quod 
est  venenum  amicitiae:  sed  obsequium  multo  mole- 
stius,  quod  peccatis  indulgens  praecipitem  amicum 
ferri  sinit.  Maxima  autem  culpa  in  eo  est,  qui  et  ve- 
ritatem  aspernatur ,  et  in  fraudem  obsequio  impelli- 
tur.  Omni  igitur  hac  in  re  habenda  ratio  et  diligen- 
tia  est:  primum,  ut  monitio  acerbitate,  deinde  ut  ob- 
iurgatio  contumelia  careat.  In  obsequio  autem  (quo- 
niam  Terentiano  verbo  lubenter  utimur)  comitas  ad- 
sit:  assentatio,  vitiorum  adiutrix,  procul  amoveatur : 
quae  non  modo  amico,  sed  ne  libero  quidem  digna 
est:  aliter  enim  cum  tyranno,  aliter  cum  amico  vivi- 
tur.  90.  Cuius  autem  aures  veritati  clausae  sunt,  ut 
ab  amico  verum  audire  nequeat,  huius  salus  despe- 
randa  est.  Scitum  est  enim  illud  Catonis ,  ut  multa : 
Melius  de  quibusdam  acerbos  inimicos  mereri,  quam 
eos  amicos,  qui  dulces  vidcantur :  illos  verum  saepe 
dicere,  hos  numquam.  Atque  illud  absurdum,  quod 
ii,  qui  monentur,  earn  molestiam ,  quam  debent  ca- 
pere,  noncapiunt,  eamcapiunt,  qua  debent  vacare. 
Peccasse  enim  se,  non  anguntur;  obiurgari  moleste 
ferunt:  quod  contra  oportebat  delicto  dolere,  corre- 
ctione  gaudere.  XXV.  91.  Ut  igitur  et  monere  et 
moneri  proprium  est  verae  amicitiae,  etalterum  libere 
facere,  non  aspere,  alterum  patienter  accipere,  non 
repugnanter:  sic  habendum  est,  nullam  in  amicitiis 
pestem  esse  maiorem,  quam  adulationem,  blanditiam, 
assentationein.  Quamvis  enim  multis  nominibus  est 
hoc  vitium  notandum  levium  hominum  atque  falla- 
cium,  ad  voluntatem  loquentium  omnia,  nihil  ad  ve- 
ritatem.  92.  Quum  autem  omnium  rerum  simulatio 
estvitiosa,  (tollit  enim  iudicium  veri,  idque  adulte- 
rat,)  turn  amicitiae  repugnat  maxime.  Delet  enim 
veritatem,  sine  qua  nomen  amicitiae  valere  non  potest. 
Nam  quum  amicitiae  vis  sit  in  eo,  ut  unus  quasi  ani¬ 
mus  fiat  ex  pluribus :  qui  id  fieri  poterit,  si  ne  in  uno 
quidem  quoque  unus  animus  erit  idemque  semper, 
sed  varius,  commutabilis,  multiplex?  93.  Quid  enim 
potest  esse  tarn  flexibile ,  tarn  devium ,  quam  animus 
eius,  qui  ad  alterius  non  modo  sensum  ac  voluntatem, 
sed  etiam  vultum  atque  nutum  convertitur? 

Negat  quis?  nego:  ail?  dio:  postremo  imperavi  ego- 

met  mihi, 

omnia  assentdri: 

ut  ait  idem  Terentius;  sed  ille  sub  Gnathonis  perso¬ 
na:  quod  amici  genus  adhibere,  omnino  levitatis  est. 
94.  Multi  autem,  Gnathonum  similes  quum  sint,  loco, 
fortuna ,  fama  superiores  :  horum  est  assentatio  mole¬ 
sta  ,  quum  ad  vanitatem  accessit  auctoritas.  95.  Se- 
cerni  autem  blandus  amicus  a  vero  et  internosci  tarn 
potest,  adhibita  diligentia,  quam  omnia  fucata  et  si- 
mulata  a  sinceris  atque  veris.  Concio,  quae  ex  impe- 
ritissimis  constat,  tamen  iudicare  solet,  quid  intersit 
inter  popularem,  id  est  assentatorem  et  levem  civem, 
et  inter  constantem,  severum  et  gravem.  Quibus 
bland itiis  C.Papirius  nuper  influebat  in  aures  concio- 
nis,  quum  ferret  legem  de  tribunis  plebis  reficiendis! 
Dissuasimus  nos.  96.  Sed  nihil  de  me :  de  Scipione 
dicam  libentius.  Quanta  illi,  dii  immortales!  fuit 

gravitas !  quanta  in  oratione  maiestas !  ut  facile  du- 
cem  populi  Romani  [non  comitem]  diceres.  Sed  ad- 
fuistis,  et  est  in  manibus  oratio.  Itaque  lex  popularis 
suffragiis  populi  repudiata  est.  Atque,  ut  ad  me  re- 
deam,  meministis,  Q.  Maximo,  fratre  Scipionis,  et  L. 
Mancino  consulibus,  quam  popularis  lex  de  sacerdo- 
tiis  C.  Licinii  Crassi  videbatur !  Cooptatio  enim  colle- 
giorum  ad  populi  beneficium  transferebatur.  Atque 
is  primus  instituit  in  forum  versus  agere  cum  populo. 
Tamen  illius  vendibilem  orationem  religio  deorum 
immortalium  nobis  defendentibus facile vincebat.  At¬ 
que  id  actum  est  praetore  me  quinquennio  ante  quam 
consul  sum  factus.  Ita  re  magis,  quam  auctoritate 
caussa  ilia  defensa  est.  XXVI.  97.  Quod  si  in  scena, 
id  est  in  concione,  in  qua  rebus  fictis  et  adumbratis 
loci  plurimum  est,  tamen  verum  valet,  si  modo  id  pa- 
tefactum  et  illustratum  est;  quid  in  amicitia  fieri  opor- 
tet,  quae  tota  veritate  perpenditur?  in  qua  nisi ,  ut  di- 
citur,  apertum  pectus  videas  tuumque  ostendas,  nihil 
fidum,  nihil  exploratum  habeas  ;  ne  amarequidem  aut 
amari,  quum,  id  quam  vere  fiat,  ignores.  Quamquam 
ista  assentatio,  quamvis  perniciosa  sit,  nocere  tamen 
nemini  potest,  nisi  ei,  qui  earn  recipit  atque  ea  dele- 
ctatur.  Ita  fit,  ut  is  assentatoribus  patefaciat  aures 
suas  maxime,  qui  ipse  sibi  assentetur  et  se  maxime 
ipse  delectet.  98.  Omnino  est  amans  sui  virtus: 
optime  enim  se  ipsa  novit,  quamque  amabilis  sit,  in- 
telligit:  ego  autem  non  de  virtute  nunc  loquor,  sed  de 
virtutis  opinione.  Virtute  enim  ipsa  non  tam  multi 
praediti  esse,  quam  videri  volunt.  Hos  delectat  as¬ 
sentatio;  his  fictus  ad  ipsorum  voluntatem  sermo 
quum  adhibetur,  orationem  illam  vanam  testimonium 
esse  laudum  suarum  putant.  Nulla  est  igitur  haec 
amicitia,  quum  alter  verum  audire  non  vult,  alter  ad 
mentiendum  paratus  est.  Nec  parasitorum  in  comoe- 
diis  assentatio  nobis  faceta  videretur,  nisi  essent  mi- 
lites  gloriosi. 

Magnets  vero  agere  grdtias  Thais  mihi  ? 

Satis  erat  respondere:  magnas;  ingentes ,  inquit. 
Semper  auget  assentator  id ,  quod  is ,  cuius  ad  volun¬ 
tatem  dicitur,  vult  esse  magnum.  99.  Quamobrem, 
quamvis  blanda  ista  vanitas  apud  eos  valeat,  qui  ipsi 
illam  allectant  et  invitant;  tamen  etiam  graviorescon- 
stantioresque  admonendi  sunt,  ut  animum  advertant, 
ne  callida  assentatione  capiantur.  Aperte  enim  adu- 
lantem  nemo  non  videt,  nisi  qui  admodum  est  excors : 
callidus  ille  et  occultus  ne  se  insinuet,  studiose  ca- 
vendum  est.  Nec  enim  facillime  agnoscitur,  quippe 
qui  etiam  adversando  saepe  assentetur,  et  litigare  se 
simulans  blandiatur,  atque  ad  extremum  det  manus 
vincique  se  patiatur,  ut  is,  qui  illusus  sit,  plus  vidis- 
se  videatur.  Quid  autem  turpius,  quam  illudi?  Quod 
ne  accidat,  cavendum  est,  ut  in  Epiclero : 

Hodie  me  ante  omnes  comicos  stullos  senes 

versdris  atque  emunxeris  *  laulissime. 

100.  Haec  enim  etiam  in  fabulis  stultissima  persona 
est  improvidorum  et  credulorum  senum.  Sed  ne- 
scio  quo  pacto  ab  amicitiis  perfectorum  hominum ,  id 
est  sapientium,  (de  bac  dico  sapientia ,  quae  videtur 
in  hominem  cadere  posse,)  ad  leves  amicitias  deflexit 


oratio.  Quamobrem  ad  ilia  prima  redeamus,  eaque 
ipsa  concludamus  aliquando. 

XXVII.  Virtus,  virtus,  inquam,  C.  Fanni  et  tu, 

Q.  Muci,  et  conciliat  amicitias  et  conservat.  In  ea  est 
enim  convenientia  rerum,  in  ea  stabilitas,  in  ea  con¬ 
stants  :  quae  quum  se  extulit  et  ostenditlumensuum, 
et  idem  aspexit  agno.vitque  in  alio:  ad  id  se  admovet 
vicissimque  accipit  illud,  quod  in  altero  est:  ex  quo 
eorum  exardescit  sive  amor  sive  amicitia.  Utrumque 
enim  dictum  est  ab  amando.  Amare  autem  nihil  aliud 
est,  nisi  eum  ipsum  diligere,  quem  ames,  nulla  indi- 
gentia,  nulla  utilitate  quaesita :  101.  quae  tamen  ipsa 
efflorescit  ex  amicitia ,  etiam  si  tu  earn  minus  sequu- 
tus  sis.  Hac  nos  adolescentes  benevolentia  senes  il- 
los,  L.  Paullum,  M.  Catonem,C.  Galium,  P.  Nasicam, 

Ti.  Gracchum,  Scipionis  nostri  socerum,  dileximus. 
Haec  etiam  magis  elucet  inter  aequales,  ut  inter  me  et 
Scipionem,  L.  Furium,  P.  Rupilium,  Sp.  Mummium. 
Vicissim  autem  senes  in  adolescentium  caritate  ac- 
quiescimus,  ut  in  vestra,ut  inQ.Tuberonis;  equidem 
etiam  admodum  adolescentis ,  P.  Rutilii,  A.  Virginii, 
familiaritate  delector.  Quoniamque  ita  ratio  compa- 
rata  est  vitae  naturaeque  nostrae,  ut  alia  aetas  oriatur 
ex  alia;  maxime  quidem  optandum  est,  ut  cum  ae- 
qualibus  possis,  quibuscum  tamquam  e  carceribus 
emissus  sis,  cum  eisdem  ad  ealeem,  ut  dicitur,  perve- 
nire.  102.  Sed  quoniam  res  humanae  fragiles  cadu- 
caeque  sunt,  semper  aliqui  anquirendi  sunt,  quos  di- 
ligamus  et  a  quibus  diligamur.  Caritate  enim  bene- 
volentiaque  sublata  omnis  est  e  vita  sublata  iucundi- 
tas.  Mihi  quidem  Scipio ,  quamquam  est  subito  ere- 
ptus,  vivit  tamen  semperque  vivet:  virtutem  enim 
amavi  illius  viri,  quae  exstincta  nonest.  Nec  mihi 
soli  versatur  ante  oculos,  qui  illam  semper  in  mani¬ 
bus  habui,  sed  etiam  posteris  erit  clara  et  insignis. 
Nemo  umquam  animo  aut  spe  maiora  suscipiet,  qui 
sibi  non  illius  memoriam  atque  imaginem  proponen- 
dam  putet.  103.  Equidem  ex  omnibus  rebus,  quas 
mihi  aut  fortuna  aut  natura  tribuit,  nihil  habeo,  quod 
cum  amicitia  Scipionis  possim  comparare.  In  hac 
mihi  de  republica  consensus,  in  hac  rerum  privata- 
rum  consilium,  in  eadem  requies  plena  oblectationis 
fuit.  Numquam  ilium  ne  minima  quidem  re  offendi,  * 
quod  quidem  senserim:  nihil  audivi  ex  ipso,  quod 
nollem.  Una  domus  erat,  idem  victus,  isque  commu¬ 
nis:  neque  solum  militia,  sed  etiam  peregrinationes 
rusticationesque  communes.  104.  Nam  quid  ego  de 
studiis  dicam  cognoscendi  semper  aliquid  atque  di- 
scendi,  in  quibus  remoti  ab  oculis  populi  omne  otio- 
sum  tempus  contrivimus?  Quarum  rerum  recordatio 
et  memoria  si  una  cum  illo  occidisset,  desiderium 
coniunctissimi  atque  amantissimi  viri  ferre  nullo  mo¬ 
do  possem.  Sed  nec  ilia  exstincta  sunt,  alunturque 
potius  et  augentur  cogitatione  et  memoria:  et,  si  illis 
plane  orbatus  essem,  magnum  tamen  afierret  mihi  ae¬ 
tas  ipsa  solatium;  diutius  enim  iam  in  hoc  desiderio 
esse  non  possum.  Omnia  autem  brevia  tolerabilia  es¬ 
se  debent,  etiam  si  magna  sunt.  Haec  habui,  de  ami¬ 
citia  quae  dicerem.  Vos  autem  hortor,  ut  ita  virtutem 
locetis,  sine  qua  amicitia  esse  non  potest,  ut,  ea  exce- 
pta,  nihil  amicitia  praestabilius  putetis. 


u\. 

A  RG.  Hoc  libello  Cicero,  Catonis  Uticensis,  perfect!  illius 
Stoici,  admiratione  adductus,  (lisciplinaeStoicae  praecepta,  quae 
oh  severitatem  admirahantur  magig,  quam  sequehantur,  nagudo^a, 
quae  I.atini  vocant  admirabilia,  orationis  guae  guavitate  mollita 
prohare  populo  et  commendare  propogitum  hahet.  Nam  etgi  in 
oratione  pro  Murena,  Catone  accugante,  Stoicorum  naQaSo^a  per- 
gtringit  et  in  librig  de  Fin.  III.  et  IV.  eoruiudeni  austeritati  nio- 
derandum  censet,  tamen  non  tam  doctrinae  rationem  improbat, 
quam  germonia  ingolentiam.  Ac  primo  quidem  loco,  bonum  sola 
honestate  contineri,  deinde  secundo,  tamquam  consectario,  osten- 
dit,  honestissimum  quemque  in  se  uno  habere  omnia  bene  beate- 
que  vivendi  praesidia.  Ex  big  autem  locis  cetera,  quae  deinceps 
persequitnr,  apta  sunt  et  suspensa.  Itaque  tertius  locus  est  de 
peccatorum  aequalitate  omnium.  Quartum  de  stultorum  insania 
locum  exemplo  probat  alicuius,  quern  Clodii  similem  esse  fingit, 
adversarii.  Quinto  loco ,  quo  L.  Lucullum  atque  etiam  Horten- 
sium  videtur  carpere,  nonnisi  sapientem  libertate  frui  docet: 
posse  vero  unum  quemque  ita  vivere ,  ut  velit ,  i.  e.  liberum  esse, 
si  modo  honestatem  sequatur.  Deniqne  sexto  loco,  quo  M.  Cras- 
sum  divitem  reprehendit,  aerarii  in  consulatu  secundo  (699  p.  U. 
c.)  expilati  infamia  notabilem  ,  solum  sapientem  ait  gaudere  di- 
vitiis,  ut  quae  quum  in  ceteris  virtudbus,  turn  maxime  in  conti- 
nentia  sint  positae.  Hoc  autem  brevium  quaesdonum ,  quod  ad 
M.  Brutum  mitdt,  munusculum  unius  anni  tempore,  sive  verno, 
sive  hiberno ,  compositum  esse,  e  prooemii  §.  5.  apparet.  Ac 
quamquam  Cicero  Crassum  a.  701.  et  Clodium  a.  702.  interfectos 
dialog!  licentia  sibi  adessefmgit,  non  tamen  post  mensem  anni 
708.  Iunium,  quo  Cato  mortem  sibi  Udcae  conscivit,  condidisse 
hoc  opusculum  Facciolato  videtur. 


PROOEMIUM. 

1.  Animadverti,  Brute,  saepe  Catonem,  avuncu- 
lum  tuum,  quum  in  senatu  sententiam  diceret,  locos 
graves  ex  philosophia  tractare,  abhorrentes  ab  hoc  usu 
forensi  et  publico,  sed  dicendo  consequi  tamen,  ut  il¬ 
ia  etiam  populo  probabilia  viderentur.  2.  Quod  eo 
maius  est  ilii,  quam  aut  tibi.aut  nobis,  quia  nos  ea 
philosophia  plus  utimur,  quae  peperit  dicendi  co- 
piam,  et  in  qua  dicuntur  ea,  quae  non  multum  discre¬ 
pant  ab  opinione  populari.  Cato  autem,  perfectus, 
mea  sententia,  Stoicus,  et  ea  sentit,  quae  non  sane 
probantur  in  vulgus,  etin  ea  est  haeresi,  quae  nullum 
sequitur  florem  orationis  neque  dilatat  argumentum, 
minutis  interrogatiunculis,  quasi  punctis,  quod  pro- 
posuit,  efficit.  3.  Sed  nihil  est  tam  incredibile,  quod 
non  dicendo  fiat  probabile;  nihil  tam  horridum ,  tam 
incultum ,  quod  non  splendescat  oratione  et  tamquam 
excolatur.  Quod  quum  ita  putarem,  feci  etiam  auda- 
cius,  quam  ille  ipse,  de  quo  loquor.  Cato  enim  dum- 
taxat  de  magnitudine  animi,  de  continentia,  de  morte, 
de  omni  laude  virtutis,  de  diis  immortalibus,  de  cari- 


tate  patriae  stoice  solet,  oratoriis  ornamentis  adhibi- 
tis,  dicere.  Ego  vero  ilia  ipsa ,  quae  vix  in  gymna- 
siis  et  in  otio  Stoici  probant,  ludens  conieci  in  com¬ 
munes  locos.  4.  Quae  quia  sunt  admirabilia  contra- 
que  opinionem  omnium ,  ab  ipsis  etiam  nuqdSoBu  ap- 
pellantur ,  tentare  volui,  possentne  proferri  in  lucem, 
[id  est  in  forum,]  et  itadici,  ut  probarentur,  an  alia 
quaedam  esset  erudita,  alia  popularis  oratio:  eoque 
scripsi  libentius ,  quod  mihi  ista ,  nayddoBu  quae  ap¬ 
pellant,  maxime  videntur  esse  Socratica  longeque  ve- 
rissima.  5.  Accipies  igitur  hoc  parvum  opusculum, 
lucubratum  his  iam  contractioribus  noctibus :  quo- 
niam  illud  maiorum  vigiiiarum  munus  in  tuo  nomine 
apparuit :  et  degustabis  genus  hoc  exercitationum  ea- 
rum,  quibus  uti  consuevi,  quum  ea,  quae  dicuntur  in 
scholis  &eT.iy.d,  ad  nostrum  hoc  oratorium  transfero  di¬ 
cendi  genus.  Hoc  tamen  opus  in  acceptum  ut  referas, 
nihil  postulo.  Non  est  enim  ,  ut  in  arce  poni  possit, 
quasi  ilia  Minerva  Phidiae;  sed  tamen,  ut  ex  eadem 
officina  exisse  appareat. 


PARADOXON  I. 

"Oti  fiovov  dya&ov  to  xaXov. 

Quod  honeslum  sit,  id  solum  bonum.  esse. 

I.  6.  Vereor,  ne  cui  vestrum  ex  Stoicorum  homi- 
num  disputationibus,  non  ex  meo  sensu  deprompta 
haec  videatur  oratio:  dicam  tamen, quod sentio;  et  di¬ 
cam  brevius,  quam  res  tanta  dici  poscit.  Numquam 
mehercule  ego  neque  pecunias  istorum ,  neque  tecta 
magnifica,  neque  opes,  neque  imperia,  neque  eas,  qui¬ 
bus  maxime  astricti  sunt,  voluptates  in  bonis  rebus 
aut  expetendis  esse  duxi :  quippe  quum  viderem ,  re¬ 
bus  his  circumfluentes  ea  tamen  desiderare  maxime, 
quibus  abundarent.  Neque  enim  expletur  umquam, 
nec  satiatur  cupiditatis  sitis  :  neque  solum,  ea  qui  ha- 
bent,  libidine  augendi  cruciantur,  sed  etiam  amittendi 
metu.  7.  In  quo  equidem  continentissimorum  ho- 
minum,  maiorum  nostrorum,  saepe  requiro  pruden- 
tiam,  qui  haec  imbecilla  et  commutabilia  [pecuniae 
membra]  verbo  Bona  putaverunt  appellanda,  quum 
re  ac  factis  longe  aliter  iudicavissent.  Potestne  bo¬ 
num  cuiquam  malo  esse?  aut  potest  quisquam  in 
abundantia  bonorum  ipse  esse  non  bonus?  Atqui  ista 
omnia  talia  videmus,  ut  etiam  improbi  habeant  et  obsint 
probis.  8.  Quamobrem  licet  irrideat,  si  qui  vult:  plus 
apud  me  tamen  vera  ratio  valebit,  quam  vulgi  opinio, 
neque  ego  umquam  bona  perdidisse  dicam,  si  qui  pe- 
cus  aut  supellectilemamiserit:  neque  non  saepe  lau- 
dabo  sapientem  ilium  Biantem ,  ut  opinor ,  qui  nume- 
ratur  in  septem :  cuius  quum  patriam  Prienen  cepis- 

set  hostis ,  ceterique  ita  fugerent,  ut  multa  de  suis  re¬ 
bus  secuni  asportarent:  quum  esset  admonitus  a  quo- 
dam,  ut  idem  ipse  faceret:  Ego  vero,  inquit,  facio: 
nam  omnia  mea  porto  mecum.  9.  Ille  haec  ludibria 
fortunae  ne  sua  quidem  putavit,  quae  nos  appellamus 
etiam  bona.  Quid  est  igitur,  quaeret  aliquis,  bonum? 
Si  quid  recte  fit  et  honeste  et  cum  virtute,  id  bene  fieri 
vere  dicitur;  et,  quod  rectum  et  honestum  et  cum  vir¬ 
tute  est,  id  solum  opinor  bonum.  II.  10.  Sed  haec 
videri  possunt  obscuriora ,  quum  lentius  disputantur. 
Vita  atque  factis  illustranda  sunt  summorum  virorum 
haec,  quae  verbis  subtilius,  quam  satis  est,  disputari 
videntur.  Quaero  enim  a  vobis,  num  ullam  cogita- 
tionem  habuisse  videantur  ii,  qui  hanc  rempublicam 
tarn  praeclare  fundatam  nobis  reliquerunt,  aut  auri  et 
argenti  ad  avaritiam,  aut  amoenitatum  ad  delectatio- 
nem,  aut  supellectilis  ad  delicias,  aut  epularum  ad 
voluptates?  11.  Ponite  ante  oculos  unum  quemque 
regum.  Vultis  a  Romulo?  vultis  post  liberam  civita- 
tem  ab  iis  ipsis,  qui  liberaverunt  [earn]?  Quibus  tan¬ 
dem  gradibus  Romulus  escendit  in  caelum?  iisne, 
quae  isti  bona  appellant?  an  rebus  gestis  atque  virtu- 
tibus?  Quid?  a  Numa  Pompilio?  minusne  gratas  diis 
immortalibus  capedines  ac  fictiles  hirnulas  fuisse, 
quam  filicatas  aliorum  pateras  arbitramur?  Omitto  re- 
liquos :  sunt  enim  omnes  pares  inter  se  praeterSuper- 
bum.  12.  Brutum  si  quis  roget,  quid  egerit  in  patria 
liberanda:  si  quis  item  reliquos  eiusdem  consilii  so- 
cios,  quid  spectaverint,  quid  secuti  sint:  num  quis 
exsistet,  cui  voluptas,  cui  divitiae,  cui  denique  prae- 
ter  officium  fortis  et  magni  viri  quidquam  aliud  pro- 
positum  fuisse  videatur?  Quae  res  ad  necem  Porse- 
nae  G.  Mucium  impulit  sine  ulla  spe  salutis  suae? 
Quae  vis  Coclitem  contra  omnes  hostium  copias  tenuit 
in  ponte  solum?  quae  patrem  Decium,  quae  filium 
devotavit  atque  immisit  in  armatas  hostium  copias? 
Quid  continentia  C.  Fabricii,  quid  tenuitas  victus  M’. 
Curii  sequebatur?  Quid  duo  propugnacula  belli  Puni- 
ci,  Gn.  et  P.  Scipiones,  qui  Karthaginiensium  adven- 
tumcorporibussuisintercludendum  putaverunt?  quid 
Africanus  maior?  quid  minor?  quid  inter  horum  ae- 
tates  interiectus  Cato?  quid  innumerabiles  alii?  (nam 
domesticis  exemplis  abundamus:)  cogitasse,  quid¬ 
quam  in  vita  sibi  expetendum,  nisi  quod  laudabile 
esset  et  praeclarum,  videntur?  III.  13.  Veniant  igitur 
isti  irrisores  huius  orationis  ac  sententiae :  et  iam  vel 
ipsi  iudicent,  utrum  se  horum  alicuius,  qui  marmo- 
reis  tectis,  ebore  et  auro  fulgentibus,  qui  signis,  qui 
tabulis,  qui  caelato  auro  et  argento,  qui  Gorinthiis 
operibus  abundant,  an  C.  Fabricii,  qui  nihil  eorum 
habuit,  nihil  habere  voluit,  similes  esse  malint?  14. 
Atque  haec  quidem ,  quae  modo  hue,  modo  illuc  trans¬ 
fer  untur,  facile  adduci  solent,  ut  in  rebus  bonis  esse  ne- 
gent:  illud  tamen  arete  tenent  accurateque  defendunt, 
voluplatem  esse  summum  bonum.  Quae  quidem  milii 
vox  pecudum  videtur  esse ,  nonhominum.  Tu,  quum 
tibi  sive  deus,  sive  mater,  utita  dicam,  rerum  omnium 
natura  dederit  animum,  quo  nihil  est  praestantius 
neque  divinius,  sic  te  ipse  abiicies  atque  prosternes, 
ut  nihil  inter  te  atque  quadrupedem  aliquamputesin- 
teresse?  Quidquamne  bonum  est,  quod  non  eum,  qui 
idpossidet,  meliorem  facit?  15.  Ut  enim  quisque  est 
maxime  boni  particeps,  ita  et  laudabilis  maxime  :  ne¬ 
que  est  ulium  bonum,  de  quo  non  is,  qui  id  habeut,  hone¬ 
ste  possit  gloriari.  Quid  autem  est  horum  in  volupta- 
te?  Melioremne  efficit  aut  laudabiliorem  virum?  an 
quisquam  in  potiundis  voluptatibus  gloriando  sese  et 

praedicatione  effert?  Atqui  si  voluptas,  quae  plurimo- 
rum  patrociniis  defenditur,  in  rebus  bonis  habenda 
non  est ,  eaque ,  quo  est  maior,  eo  magis  mentem  e  sua 
sede  et  statu  demovet,  profecto  nihil  est  aliud  bene  et 
beate  vivere,  nisi  honeste  et  recte  vivere. 


PARADOXON  II. 

On  ctvT agxrjg  r\  uaerij  ngbg  evSaipoviav . 

In  quo  virtus  sit,  ei  nihil  deesse  ad  beate  vivendum. 

16.  Nec  vero  ego  M.  Regulum  aerumnosum  nec 
infelieem  nec  miserum  umquam  putavi.  Non  enim 
magnitudo  animi  eius  excruciabatur  a  Poenis,  non 
gravitas,  non  fides,  non  constantia,  non  ulla  virtus, 
non  denique  animus  ipse:  qui,  tot  virtutum  praesidio 
tantoque  comitatu ,  quum  corpus  eius  caperetur,  capi 
certe  ipse  non  potuit.  C.  vero  Marium  vidimus,  qui 
mihi  secundis  rebus  unus  ex  fortunatis  hominibus, 
adversis  unus  ex  summis  viris  videbatur;  quobeatius 
esse  mortali  nihil  potest.  17.  Nescis,  insane,  nescis, 
quantas  vires  virtus  habeat;  nomen  tantum  virtutis 
usurpas :  quid  ipsa  valeat,  ignoras.  Nemo  potest  non 
beatissimus  esse ,  qui  est  totus  aptus  ex  sese,  quique 
in  se  uno  sua  ponit  omnia.  Cui  spes  omnis  et  ratio  et 
cogitatio  pendet  ex  fortuna;  huic  nihil  potest  esse cer- 
ti ,  nihil ,  quod  exploratum  habeat  permansurum  sibi 
unum  diem.  Eum  tu  hominem  terreto,  si  quern  eris 
nactus,  istis  mortis  aut  exsilii  minis!  Mihi  vero  quid- 
quid  acciderit  in  tam  ingrata  civitate,  ne  recusanti 
quidem  evenerit,  non  modo  non  repugnanti.  Quid 
enim  ego  laboravi,  aut  quid  egi,  aut  in  quo  evigilave- 
runt  curae  et  cogitationes  meae,  si  quidem  nihil  pepe- 
ri  tale,  nihil  consecutus  sum,  ut  eo  statu  essem,  quem 
neque  fortunae  temeritas,  neque  inimicorum  labefa- 
ctaret  iniuria?  18.  Mortemne  mihi  minitaris,  ut  omni- 
no  ab  hominibus,  —  an  exsilium,utabimprobisdemi- 
grandum  sit?  Mors  terribilis  est  iis,  quorum  cum  vita 
omnia  exstinguuntur ;  non  iis,  quorum  laus  emori  non 
potest:  exsilium  autem  illis, quibusquasi  circumscri- 
ptus  est  habitandi  locus;  non  iis,  qui  omnem  orbem 
terrarum  unam  urbem  esse  ducunt.  Te  miseriae,  te 
aerumnae  premunt,  qui  te  beatum ,  qui  florentem  pu- 
tas:  tuae  libidines  te  torquent:  tu  dies  noctesque  cru¬ 
cians;  cui  nec  sat  est,  quod  est,  et,  id  ipsum  ne  non 
sit  diuturnum,  times:  te  conscientiae  stimulant  male- 
ficiorum  tuorum :  te  metus  exanimant  iudiciorum  at¬ 
que  legum :  quocumque  aspexisti ,  ut  furiae ,  sic  tuae 
tibi  occurrunt  iniuriae ,  quae  te  respirare  non  sinunt. 
19.  Quamobrem,  ut  improbo  etstulto  et  inerti  nemini 
bene  esse  potest,  sic  bonus  vir  et  fortis  et  sapiens  mi¬ 
ser  esse  non  potest.  Nec  vero,  cuius  virtus  moresque 
laudandi  stmt,  eius  non  laudanda  vita  est:  neque  porro 
fugienda  vita,  quae  laudanda  est.  Esset  autem  fu- 
gienda,  si  esset  misera.  Quamobrem,  quidquid  est 
laudabile,  idem  et  beatum  et  florens  et  expetendum 
videri  debet. 


PARADOXON  III. 

c'Oti  Ida  Tot  apaQTtjuaTa  xal  id  xaTO(j\l(6[MTa. 

Aequalia  esse  peccata  et  recte  facta. 

I.  20.  Parva,  inquis,  res  est.  At  magna  culpa. 
Nec  enim  peccata  rerum  eventu,  sed  vitiis  hominum 
metienda  sunt.  In  quo  peccatur ,  jd  potest  aliud  alio 
maius  esse  aut  minus:  ipsum  quidem  illud  peccare, 
quoquo  verteris,  unum  est.  Auri  navem  evertat  gu- 

bernator,  an  paleae;  in  re  aliquantulum ,  in  guberna- 
toris  inscientia  nihil  interest.  Lapsa  est  libido  in 
muliere  ignota:  dolor  ad  pauciores  pertinet,  quam  si 
petulans  fuisset  in  aliqua  generosa  ac  nobili  virgine: 
peccavit  vero  nihilominus,  si  quidem  est  peccare  tam- 
quam  transilire  lineas :  quod  quum  feceris,  culpa 
coramissa  est:  quam  longe  progrediare ,  quum  semel 
transieris,  ad  augendam  culpam  nihil  pertinet.  Pec¬ 
care  certe  licet  nemini.  Quod  autem  non  licet,  id  hoc 
uno  tenetur ,  si  arguitur  non  licere.  Id  si  nec  maius 
nec  minus  umquam  fieri  potest:  (quoniam  in  eo  est 
peccatum  ,  si  non  licuit ;  quod  semper  unum  et  idem 
est  :)quae  ex  eo  peccata  nascuntur,  aequalia  sint  opor- 
tet.  21.  Quod  si  virtutes  pares  sunt  inter  se,  paria 
esse  etiam  vitia  necesse  est.  Atqui  pares  esse  virtu¬ 
tes  ,  nec  bono  viro  meliorem ,  nec  temperante  tempe- 
rantiorem,  nec  forti  fortiorem,  nec  sapiente  sapientio- 
rem  posse  fieri,  facillime  potest  perspici.  An  virum 
bonum  dices,  qui  depositum  nullo  teste,  quum  lucra- 
ri  impune  posset  auri  pondo  decern,  reddiderit,  si 
idem  in  decern  millibus  pondo  non  [idem]  fecerit?  aut 
temperantem  [eum],  qui  se  in  aliqua  libidine  conti- 
nuerit,  in  aliqua  effuderit?  22.  Una  virtus  est  consen- 
tiens  cum  ratione  et  perpetua  constantia.  Nihil  huic 
addi  potest,  quo  magis  virtus  sit:  nihil  demi,  ut  vir¬ 
tues  nomen  relinquatur.  Etenim  si  benefacta  recte 
facta  sunt,  et  nihil  recto  rectius:  certe  ne  bono  qui- 
dem  melius  quidquam  inveniri  potest.  Sequitur  igi- 
tur,  ut  etiam  vitia  sint  paria :  si  quidem  pravitates 
animi  recte  vitia  dicuntur.  Atqui  quoniam  pares  vir¬ 
tutes  sunt:  recte  facta,  quando  a  virtutibus  profici- 
scuntur,  paria  esse  debent;  itemque  peccata,  quoniam 
ex  vitiis  manant,  sint  aequalia  necesse  est.  II.  23.  A 
philosophis,  inquis,  ista  sumis.  Metuebam,  ne  a  leno- 
nibus  diceres.  Socrates  disputabat  isto  modo.  Bene 
hercule  narras.  Nam  istum  doctum  et  sapientem  vi¬ 
rum  fuisse  memoriae  traditum  est.  Sed  tamen  quae- 
ro  ex  te  :  (quando  verbis  inter  nos  contendimus,  non 
pugnis:)  utrum  de  bonis  est  quaerendum,  quid  baiuli 
atque  operarii,  an,  quid  homines  doctissimisenserint? 
praesertim  quum  hac  sententia  non  modo  verier,  sed 
ne  utilior  quidem  hominum  vitae  reperiri  ulla  possit. 
Quae  vis  enim  est,  quae  magis  arceat  homines  ab  im- 
probitate  omni,  quam  si  senserint,  nullum  in  delictis 
esse  discrimen?  aeque  peccare  se,  si  privatis,  ac  si 
magistratibus  manus  adferant?  quamcumque  in  do- 
mum  stuprum  intulerint,  eamdem  esse  labem  libidi- 
nis?  24.  Nihilne  igitur  interest, ( nam  hoc  dicet  aliquis,) 
patrem  quis  enecel,  an  servum?  Nuda  ista  si  ponas,  iu- 
dicari,  qualia  sint,  non  facile  possunt.  Patrem  vita 
privare  si  per  se  scelus  est:  Saguntini,  qui  parentes 
suos  liberos  emori,  quam  servos  vivere  maluerunt, 
parricidae  fuerunt.  Ergo  et  parenti  nonnumquam 
adimi  vita  sine  scelere  potest :  et  servo  saepe  sine  in- 
iuria  non  potest.  Caussa  igitur  haec,  non  natura  di- 
stinguit;  quae  quando  utro  accessit,  id  fit  propensius; 
si  utroque  adiuncta  est,  paria  fiant  necesse  est.  25. 
Illud  tamen  interest,  quod  in  servo  necando,  si  id  fit 
iniuria,  semel  peccatur;  in  patris  vita  violanda  multa 
peccantur.  Yiolatur  is,  qui  procreavit:  is,  qui  aluit: 
is ,  qui  erudivit :  is ,  qui  in  sede  ac  domo  atque  in  re- 
publica  collocavit.  Multitudine  peccatorum  praestat, 
eoque  poena  maiore  dignus  est.  Sed  nos  in  vita,  non 
quae  cuique  peccato  poena  sit,  sed  quantum  cuique 
liceat,  spectare  debemus:  quidquid  non  oportet,  sce¬ 
lus  esse,  quidquid  non  licet,  nefas  putare  debemus. 
Etiamne  in  minimis  rebus?  Etiam:  si  quidem  rerum 


modum  fingere  non  possumus,  animorum  modum  te- 
nere  possumus.  26.  Histrio  si  paullum  se  movit  ex¬ 
tra  numerum,  aut  si  versus  pronuntiatus  est  syllaba 
una  brevior  aut  longior ,  exsibilatur  et  exploditur :  tu 
in  vita,  quae  omni  gestu  moderatior,  omni  versu 
aptior  esse  debet,  ut  in  syllaba  te  peccare  dices?  Poe- 
tam  non  audio  in  nugis :  in  vitae  societate  audiam  ci- 
vem ,  digitis  peccata  dimetientem  sua?  Quae  si  visa 
sunt  breviora,  levioraqui  possint  videri?  quum,  quid- 
quid  peccatur,  perturbatione  peccetur  rationis  atque 
ordinis;  perturbata  autem  semel  ratione  et  ordine,  ni¬ 
hil  possit  addi,  quo  magis  peccari  posse  videatur. 


PARADOXON  IV. 

"Oti  nag  ucpQwv  pair  etui. 

Omnem  slullum  insanire. 

I.  27.  Ego  vero  te  non  stultum,  ut  saepe;  non  im- 
probum  ,  ut  semper;  sed  dementem  et  insanum  rebus 
vincam  necessariis.  Sapientis  animus  magnitudine 
consilii,  tolerantia  rerum  humanarum ,  contemptione 
fortunae,  virtutibus  denique  omnibus ,  ut  moenibus, 
septus  vincetur  et  expugnabitur ,  qui  ne  civitate  qui¬ 
dem  pelli  potest?  Quae  est  enim  civitas?  Omnisne 
conventus  etiam  ferorum  et  immanium?  omnisne 
etiam  fugitivorum  ac  latronum  congregata  unum  in 
locum  multitudo?  Certe  negabis.  Non  igitur  erat 
ilia  turn  civitas,  quum  leges  in  ea  nihil  valebant: 
quum  iudicia  iacebant:  quum  mos  patrius  occiderat: 
quum,  ferro  pulsis  magistratibus,  senatus  nomen  in 
republica  non  erat.  Praedonum  ille  concursus  et,  te 
duce ,  latrocinium  in  foro  constitutum  et  reliquiae 
coniurationis  a  Catilinae  furiis  ad  tuum  scelus  furo- 
remque  conversae  non  civitas  erat.  28.  Itaque  pul¬ 
sus  ego  civitate  non  sum,  quae  nulla  erat:  arcessitus 
in  civitatem  sum,  quum  esset  in  republica  consul,  qui 
turn  nulius  fuerat:  esset  senatus  ,  qui  turn  occiderat: 
esset  consensus  populi  liberi:  esset  iuris  etaequitatis, 
quae  vincula  sunt  civitatis,  repetita  memoria.  Ac  vi¬ 
de,  quam  ista  tui  latrocinii  tela  contempserim.  la¬ 
ctam  et  immissam  a  te  nefariam  in  me  iniuriam  sem¬ 
per  duxi :  pervenisse  ad  me  numquam  putavi:  nisi 
forte,  quum  parietes  disturbabas,  aut  quum  tectis  sce- 
leratas  faces  inferebas,  meorum  aliquid  ruere  aut  de- 
flagrare  arbitrabare.  29.  Nihil  neque  meum  est  ne- 
que  cuiusquam,  quod  auferri,  quod  eripi,  quod  amitti 
potest.  Si  mihi  eripuisses  divinam  animi  mei  con- 
stantiam,  meas  curas,  vigilias,  consilia,quibus  respu- 
blica  te  invitissimo  stat;  si  huius  aeterni  beneficii  im- 
mortalem  memoriam  delevisses;  multo  etiam  magis  si 
illam  mentem,  unde  haec  consilia  manarunt,  mihi  eri¬ 
puisses:  turn  ego  accepisse  me  confiterer  iniuriam. 
Sed  si  haec  nec  fecisti,  nec  facere  potuisti:  reditum 
mihi  gloriosum  iniuria  tua  dedit,  non  exitum  calami- 
tosum.  Ergo  ego  semper  civis;  et  turn  maxime,  quum 
meam  salutem  senatus  exteris  nationibus,  ut  civis 
optimi,  commendabat;  tu  ne  nunc  quidem:  nisi  forte 
idem  esse  hostis  et  civis  potest.  An  tu  civem  ab  ho- 
ste  natura  ac  loco,  non  animo  factisque  distinguis? 
II.  30.  Caedem  in  foro  fecisti:  armatis  latronibus  tem- 
platenuisti:  privatorum  domos ,  aedes  sacras  incen- 
disti.  Cur  hostis  Spartacus ,  si  tu  civis?  Potes  autem 
tu  esse  civis,  propter  quern  aliquando  civitas  nonfuit? 
et  me  tuo  nomine  appellas,  quum  omnes  meo  discessu 
exsulasse  rempublicam  putent?  Numquamne,  homo 
amentissime,  te  circumspicies?  numquam ,  nec  quid 
facias,  considerabis,  nec  quid  loquare?  Nescis,  exsi- 

Hum  scelerum  esse  poenam?  meum  illud  iter  ob  prae- 
clarissirnas  res  a  me  gestas  esse  susceptum?  31. 
Omnes  scelerati  atque  impii ,  quorum  tu  te  ducem  es¬ 
se  profiteris ,  quos  leges  exsilio  affici  volunt,  exsules 
sunt,  etiam  si  solum  non  mutarunt.  An  quum  omnes 
leges  te  exsulem  esse  iubeant,  non  eris  tu  exsul  ?  Num 
appellatur  inimicus,  qui  cum  telo  fuerit?  ante  sena- 
tum  tua  sica  deprehensa  est.  Qui  hominem  Occide¬ 
nt?  tu  plurimos  occidisti.  Qui  incendium  fecerit? 
aedes  Nympbarum  manu  tua  deflagravit.  Qui  templa 
occupaverit?  in  foro  castra  posuisti.  32.  Sed  quid 
ego  communes  leges  profero,  quibus  omnibus  es  ex¬ 
sul?  Familiarissimus  tuus  de  te  privilegium  tulit,  ut, 
si  in  opertum  Ronae  Deae  accessisses ,  exsulares.  At 
te  id  fecisse,  etiam  gloriari  soles.  Quomodo  igitur, 
tot  legibus  in  exsilium  eiectus,  nomen  exsulis  non 
perhorrescis?  Romae  sum,  inquis.  Et  quidem  in  oper- 
to  fuisti.  Non  igitur.  ubi  quisque  erit,  eius  loci  ius 
tenebit,  si  ibi  eum  legibus  esse  non  oportebit. 


PARADOXON  V. 

"On  povog  o  aocfog  ilev&egog  xul  nag  acpgcov  dovJ.og. 

Solum  sapientem  esse •  liberum  et  omnem  stultum 
servum. 

I.  33.  Laudetur  vero  hie  imperator  aut  etiam  ap- 
pelletur  aut  hoc  nomine  dignus  putetur.  Quo  modo 
aut  cui  tandem  hie  libero  imperabit,  qui  non  potest 
cupiditatibus  suis  imperare?  Refrenet  primum  libi- 
dines,  spernat  voluptates,  iracundiam  teneat,  coerceat 
avaritiam ,  ceteras  animi  labes  repellat :  turn  incipiat 
aliis  imperare,  quum  ipse  improbissimisdominis,  de- 
decori  ac  turpitudini,  parere  desierit.  Dum  quidem 
his  obediet,  non  modo  imperator,  sed  liber  habendus 
omnino  non  erit.  Praeclare  enim  est  hoc  usurpatum 
a  doctissimis,  quorum  ego  auctoritate  nonuterer,  si 
mihi  apud  aliquos  agrestes  haec  habenda  esset  oratio. 
Quum  vero  apud  prudentissimos  loquar,  quibus  haec 
inaudita  non  sunt,  cur  ego  simulem.me,  si  quid  in  his 
studiis  operae  posuerim ,  perdidisse?  Dictum  est  igi¬ 
tur  ab  eruditissimis  viris,  nisi  sapientem,  liberum  es¬ 
se  neminem.  34.  Quid  est  enim  libertas?  potestas 
vivendi ,  ut  velis.  Quis  igitur  vivit,  ut  vult,  nisi  qui 
recta  sequitur,  qui  gaudet  officio,  cui  vivendi  via 
considerata  atque  provisa  est?  qui  legibus  quidem 
non  propter  metum  paret,  sed  eas  sequituratquecolit, 
quia  id  salutare  maxime  esse  iudicat:  qui  nihil  dicit, 
nihil  facit,  nihil  cogitat  denique,  nisi  libenter  ac  li- 
bere:  cuius  omnia  consilia,  resque  omnes,  quasgerit, 
ab  ipso  proficiscuntur,  eodemque  referuntur:  nec  est 
ulla  res,  quae  plus  apud  eum  polleat,  quam  ipsius 
voluntas  atque  iudicium:  cui  quidem  etiam,  quae 
vim  habere  maximam  dicitur,  Fortuna  ipsa  cedit:  sic- 
ut  sapiens  poeta  dixit:  Suis  ea  cuique  fingitur  mori- 
bus.  Soli  igitur  hoc  contingit  sapienti,  ut  nihil  faciat 
invitus,  nihil  dolens,  nihil  coactus.  35.  Quod  etsi  ita 
esse,  pluribus  verbis  disserendum  est:  illud  tamen 
et  breve  et  confitendum  est,  nisi  qui  ita  sitafl'ectus, 
liberum  esse  neminem.  Servi  igitur  omnes  improbi. 
Nec  hoc  tam  re  est,  quam  dictu  inopinatum  atque  mi- 
rabile.  Non  enim  ita  dicunt  eos  esse  servos,  ut  man- 
cipia,  quae  sunt  dominorum  facta  nexu,  aut  aliquoiu- 
re  civili:  sed,  si  servitus  sit,  sicutest,  obedientia  fra- 
cti  animi  atque  abiecti  et  arbitrio  carentis  suo,  quis 
neget,  omnes  leves,  omnes  cupidos,  omnes  denique 
improbos  esse  servos?  II.  36.  An  ille  mihi  liber,  cui 
mulier  imperat?  cui  leges  imponit,  praescribit,  iubet, 


vetat,  quod  videlur?  qui  nihil  imperanti  negare  po¬ 
test,  nihil  recusare  audet?  Poscit;  dandumest:  vo- 
cat;  veniendum:  eiicit;  abeundum;  minatur,  exti- 
mescendum.  Ego  vero  istum  non  modo  servum,  sed 
nequissimum  servum,  etiam  si  in  amplissima  familia 
natussit,  appellandumputo.  Atque  ut  in  magna  fami¬ 
lia  sunt  alii  lautiores,  ut  sibi  videntur,  servi,  sed  tamen 
servi,  atrienses  ac  topiarii;  pari  stultitia  sunt,  quos 
signa ,  quos  tabulae,  quos  caelatum  argentum ,  quos 
Corinthia  opera  ,  quos  aedificia  magnifica  nimio  opere 
delectant.  At  sumus,  inquiunt,  civitaiis  principes.  Vos 
vero  neconservorum  quidem  vestrorum  principes  estis. 
37.  Sed  ut  in  familia,  qui  tractant  ista ,  qui  tergunt, 
qui  ungunt,  qui  verrunt,  qui  spargunt,  non  honestis- 
simum  locum  servitutis  tenent:  sic  in  civitate,  qui  se 
istarum  rerum  cupiditatibus  dediderunt,  ipsius  servi¬ 
tutis  locum  paene  infimum  obtinent.  Magna,  inquit, 
Leila  gessi :  magnis  imperils  et  province's  praefui.  Gere 
igitur  animum  laude  dignum.  Echionis  tabula  te 
stupidum  detinet  aut  signum  aliquod  Polycleti.  Mit- 
to,  unde  sustuleris,  [et]  quomodo  habeas.  Intuen- 
tem  te ,  admirantem  ,  clamores  tollentem  quum  video, 
servum  te  esse  ineptiarum  omnium  iudico.  38.  Non- 
ne  igitur  sunt  ista  f estiva ?  Sint.  Nam  nos  quoque  ocu- 
los  eruditos  habemus.  Sed,  obsecro  te,  ita  venusta 
habeantur  ista,  non  ut  vincida  virorum  sint,  sed  ut 
oblectamenta  puerorum.  Quid  enim  censes?  si  L. 
Mummius  aliquem  istorum  videret,  matellionem  Co- 
rinthium  cupidissime  tractantem,  quum  ipse  totam 
Corinthum  contempsisset:  utrum  ilium  civem  excel- 
lentem,  an  atriensem  diligentem  putaret?  Reviviscat 
M’.  Curius  aut  eorum  aliquis,  quorum  in  villa  ac  domo 
nihil  splendidum,  nihil  ornatum  fuit  praeter  ipsos,  et 
videat  aliquem,  summis  populi  beneficiis  usum,  bar- 
batulos  mullos  exceptantem  de  piscina  et  pertractan- 
tem  et  muraenarum  copia  gloriantem :  nonne  hunc 
hominem  ita  servum  iudicet,  ut  ne  in  familia  quidem 
dignum  maiore  aliquo  negotio  putet?  39.  An  eorum 
servitus  dubia  est,  qui  cupiditate  peculii  nullam  con- 
ditionem  recusant  durissimae  servitutis?  Hereditatis 
spes  quid  iniquitatis  in  serviendo  non  suscipit?  quern 
nutum  locupletis  orbi  senis  non  observat?  Loquitur 
ad  voluntatem:  quidquid  denunciatum  sit,  facit: 
assectatur,  assidet,  muneratjur].  Quid  horum  est 
liberi?  quid  denique  non  servi  inertis?  III.  40.  Quid? 
iam  ilia  cupiditas,  quae  videtur  esse  liberalior,  ho¬ 
noris,  imperii,  provinciarum,  quam  dura  est  domina! 
quam  imperiosa!  quam  vehemens !  Cethego,  homini 
non  probatissimo,  servire  coegit  eos,  qui  sibi  esse 
amplissimi  videbantur;  muneramittere,  noctu venire 
domum  ad  eum ,  precari ,  denique  supplicare.  Quae 
servitus  est,  si  haec  libertas  existimari  potest?  Quid? 
quum  cupiditatum  dominatus  excessit,  et  alius  est 
dominus  exortus  ex  conscientia  peccatorum,  timor; 
quam  est  ilia  misera,  quam  dura  servitus!  adolescen- 
tibus  paullo  loquacioribus  est  serviendum:  omnes, 
qui  aliquid  scire  videntur,  tamquam  domini  timen- 
tur.  Iudex  vero  quantum  habet  dominatum!  quo  ti- 
more  nocentes  afficit !  An  non  est  omnis  metus  servi¬ 
tus?  4-1 .  Quid  valet  igitur  ilia  eloquentissimi  viri ,  L. 
Crassi,  copiosa  magis,  quam  sapiens  oratio:  Eripite 
nos  ex  servitute!  Quae  est  ista  servitus  tam  clarohomini 
tamque  nobili?  Omnis  animi  debilitati  et  humilis  et 
fracti  timiditas  servitus  est.  Nolite  sinere  nos  cuiquam 
servire.  In  libertatem  vindicari  Vult?  Minime.  Quid 
enim  adiungit?  Nisi  vobis  universis.  Dominummutare, 
non  liber  esse  vult.  Quibus  et  jjossumus  et  debemus. 

Nos  vero,  siquidem  animo  excelso  et  alto  et  virtutibus 
exaggerate  sumus,  nec  debemus  nec  possumus.  Tu 
posse  te  dicito,  quoniam  quidem  potes;  debere  nedi- 
xeris;  quoniam  nihil  quisquam  debet,  nisi  quod  est 
turpe  non  reddere.  Sed  haec  hactenus.  Ille  videat, 
quomodo  imperator  esse  possit:  quum  eum  ne  libe¬ 
rum  quidem  esse  ratio  et  veritas  ipsa  convincat. 


PARADOXON  VI. 

c'Oti  povoc  6  croqiog  nhovmoe. 

Solum  sapientem  esse  divitem. 

I.  42.  Quae  est  ista  in  commemoranda  pecunia  tua 
tam  insolens  ostentatio?  Solusne  tu  dives?  pro  dii 
immortales!  egone  me  audivisse  aliquid  etdidicisse 
non  gaudeam?  Solusne  dives?  Quid,  si  nedivesqui- 
dem?  quid,  si  pauper  etiam?  Quern  enim  intelligimus 
divitem?  aut  hoc  verbum  in  quo  homine  ponimus? 
Opinor  in  eo,  cui  tanta  possessio  est,  utad  liberaliter 
vivendum  facile  contentus  sit:  qui  nihil  quaerat,  ni¬ 
hil  appetat,  nihil  optet  amplius.  43.  Animus  oportet 
tuus  se  iudicet  divitem,  non  hominum  sermo,  neque 
possessiones  tuae :  nihil  sibi  deesse  putet,  nihil  curet 
amplius.  Satiatus  est  aut  contentus  etiam  pecunia: 
concedo,  dives  es.  Sin  autem  propter  aviditatem  pe¬ 
cuniae  nullum  quaestum  turpem  putas,  quum  isti  or- 
dini  ne  honestus  quidem  possit  esse  ullus;  siquotidie 
fraudas,  decipis,  poscis,  pacisceris,  aufers,  eripis;  si 
socios  spolias,  aerarium  expilas;  si  testamenta  amico- 
rum  exspectas,  aut  ne  exspectas  quidem ,  atque  ipse 
supponis:  haec  utrum  abundantis,  an  egentis  signa 
sunt?  44.  Animus  hominis  dives ,  non  area  appellari 
solet.  Quamvis  ilia  sit  plena,  dum  te  inanem  videbo, 
divitem  non  putabo.  Etenim  ex  eo,  quantum  cuique 
satis  est,  metiuntur  homines  divitiarum  moduin.  Fi- 
liam  quis  habet?  pecunia  est  opus:  duas;  maiore: 
plures;  maiore  etiam.  Etsi,  utaiunt,  Danao  quin- 
quaginta  sint  Fdiae,  tot  dotes  magnam  quaerunt  pecu- 
niam.  Quantum  enim  cuique  opus  est,  ad  id  accom- 
modatur,  ut  ante  dixi,  divitiarum  modus.  Qui  igitur 
non  filias  plures,  sed  innumerabilescupiditates habet, 
quae  brevi  tempore  maximas  copias  exhaurire  pos- 
sint;  hunc  quo  modo  ego  appellabo  divitem,  quum 
ipse  etiam  egere  se  sentiat?  45.  Multi  ex  te  audierunt, 
quum  diceres  neminem  esse  divitem,  nisi  qui  exercitum 
alere  posset  suis  fructibus:  quod  populus  Romanus 
tantis  vectigalibus  iam  pridem  vix  potest.  Ergo  hoc 
proposito,  numquam  eris  dives  ante,  quam  tibi  ex  tuis 
possessionibus  tantum  reficiatur,  ut  eo  tueri  sex  le- 
giones  et  magna  equitum  ac  peditum  auxilia  possis. 
Iam  fateris  igitur  non  esse  te  divitem,  cui  tantum  de¬ 
sit,  ut  expleas  id,  quod  exoptas.  Itaque  istam  pau- 
pertatem  vel  potius  egestatem  ac  mendicitatem  tuam 
numquam  obscure  tulisti.  II.  46.  Nam  ut  iis,  qui 
honeste  rem  quaerunt  mercaturis  faciendis,  operis 
dandis,  publicis  sumendis,  intelligimus  opus  esse 
quaesito:  sic,  qui  videt  domi  tuae  pariter  accusato- 
rum  atque  iudicum  consociatos  greges;  qui  nocentes 
et  pecuniosos  reos,  eodem  te  auctore,  corruptelam  iu- 
dicii  molientes,  quituasmercedum  pactiones  in  patro- 
ciniis,  intercessiones  pecuniarum  in  coitionibus  can- 
didatorum  ,  dimissiones  libertorum  ad  fenerandas  di- 
ripiendasque  provincias:  qui  expulsiones  vicinorum, 
qui  latrocinia  in  agris,  qui  cum  servis,  cum  libertis, 
cum  clientibus  societates,  qui  possessiones  vacuas, 
qui  proscriptiones  locupletium,  quicaedes  municipio-  I 


rum,  qui  illam  Sudani  temporis  messem  recordetur, 
qui  testamenta  subiecta,  qui  sublatos  tot  homines; 
qui  denique  omnia  venalia,  delectum,  decretum,  alie- 
nam,  suam  sententiam,  forum,  domum,  vocem,  silen- 
tium :  quis  hunc  non  putet  confiteri  sibi  quaesitoopus 
esse?  Cui  autem  quaesito  opus  sit,  quis  umquam  hunc 
vere  dixerit  divitem?  47.  Etenim  divitiarum  fructus 
in  copia  est:  copiam  autem  declarat  satietas  rerum  at¬ 
que  abundantia:  quam  tu  quoniam  numquam  asse- 
quere,  numquam  omnino  es  futurus  dives.  Meam 
autem  quoniam  pecuniam  contemnis;  (et  recte,  est 
enim  ad  vulgi  opinionem  mediocris;  ad  tuam,  nulla; 
ad  meam,  modica:)  de  me  silebo:  de  re  loquar.  48.  Si 
censenda  nobis  atque  aestimanda  res  sit,  utrum  tan¬ 
dem  pluris  aestimemus  pecuniam  Pyrrhi,  quamFa- 
bricio  dabat,  an  continentiam  Fabricii,  qui  illam  pe¬ 
cuniam  repudiabat?  utrum  aurum  Samnitum ,  an  re- 
sponsum  M’.  Curii?  hereditatem  L.  Paulli,  an  libera- 
litatem  Africani,  qui  eius  hereditatis  Q.  Maximo  fratri 
partem  suam  concessit?  Haec  profecto,  quae  sunt 
summarum  virtutum,  pluris  aestimanda  sunt,  quam 
ilia,  quae  sunt  pecuniae.  Quis  igitur  (si  quidem,  ut 
quisque,  quod  plurimi  sit,  possideat,  ita  divitissimus 
habendus  sit)  dubitet,  quin  in  virtute  divitiae  sint? 
quoniam  nulla  possessio,  nulla  vis  auri  etargenti  plu¬ 
ris,  quam  virtus,  aestimanda  est.  III.  49.  0  dii  im¬ 
mortales!  non  intelligunt  homines,  quam  magnum 
vectigal  sit  parsimonia.  Venio  enim  iam  ad  sum- 
ptuosos :  relinquo  istum  quaestuosum.  Capit  ille  ex 
suis  praediis  sexcenta  sestertia ;  ego  centena  ex  meis: 
illi i  aurata  tecta  in  villis  et  sola  marmorea  facienti ,  et 
signa,  tabulas,  supellectilem  et  vestem  infinite  concu¬ 
piscent,  non  modo  ad  sumptum  ille  est  fructus,  sed 
etiam  ad  fenus  exiguus.  Ex  meo  tenui  vectigali,  de¬ 
tracts  sumptibus  cupiditatis,  aliquid  etiam  redunda- 
bit.  Uter  igitur  est  divitior:  cui  deest,  an  cui  supe- 
rat?  qui  eget,  an  qui  abundat?  cuius  possessio  quo 
est  maior,  eo  plus  requirit  ad  se  tuendam:  an  quae 
suis  se  viribus  sustinet?  50.  Sed  quid  ego  de  me  lo- 
quor,  quimorumac  temporum  vitio  aliquantum  etiam 
ipse  fortasse  in  huius  saeculi  errore  verser?M’.  Mani- 
lius  patrum  nostrorum  memoria  (ne  semper  Curios  et 
Luscinos  loquamur)  pauper  tandem  fuit.  Habuit  enim 
aediculas  in  Carinis  et  fundum  in  Labicano.  Nos  igi¬ 
tur  divitiores,  qui  plura  habemus?  Utinam  quidem ! 
Sed  non  aestimatione  census,  verum  victu  atque  cultu 
terminatur  pecuniae  modus.  51.  Non  esse  cupidum 
pecunia  est:  non  esse  emacem  vectigal  est.  Conten- 
tum  vero  suis  rebus  esse  maximae  sunt  certissimae- 
que  divitiae.  Etenim  si  isti  callidi  rerum  aestimato- 
res  prata  et  areas  quasdam  magno  aestimant,  quod  ei 
generi  possessionum  minime  quasi  noceri  potest: 
quanli  est  aestimanda  virtus,  quae  nec  eripi,  nec  sur- 
ripi  potest  umquam:  neque  naufragio  nec  incendio 
amittitur:  nec  vi  tempestatum  nec  temporum  pertur- 
batione  mutatur !  Qua  praediti  qui  sunt,  soli  sunt  di- 
vites.  52.  Soli  enim  possident  res  et  fructuosas  et 
sempiternas :  solique  (quod  est  proprium  divitiarum) 
contenti  sunt  rebus  suis,  satis  esse  putant,  quod  est; 
nihil  appetunt,  nulla  reegent,  nihil  sibi  deesse  sen- 
tiunt,  nihil  requirunt:  improbi  autem  et  avari,  quo¬ 
niam  incertas  atque  in  casu  positas  possessiones  ha- 
bent,  et  plus  semper  appetunt,  nec  eorum  quisquam 
adhuc  inventus  est,  cui,  quod  haberet,  esset  satis; 
non  modo  non  copiosi  ac  divites ,  sed  etiam  inopes  ac 
pauperes  existimandi  sunt. 

,  Cap.  23.  Aei  (isv  fyco/B  oifwi /gyved  [trfisvoc  nijde- 
vog  yagiv  (itjtb  ngog  cptloveixiav  liyeiv ,  nit  0  fiHuoxov 
txaoxog  eivcu  vo/u'Cbi,  tom  anocpaiveoHar  8eivov  ydg, 
el  x ovg  fit v  oxgaTriyovrxag  t ovg  -&  vnarevovrag  ndvxa 
an  6(jJh]g  x rjg  Siavoiag  noit7v  d^tcdoo/isv  •  x.dv  dga  nog 
ocpalcooiv ,  sv&vvag  nag  avrcov  xal  xrjg  xvyrjg  dnaixrj- 
oofxev  tv  Si  8>j  roll  fiovlevsodai,  iv  eg  xvgicdxaxot  xrg 
rj/texsgag  avrcov  yvco/trjg  so/iiv^  xa  xotvjj  uv/tcpigovxa  tow 
idicov  tv  ex  a  nleovelgicdv  ngoTjoo/UE&a.  Id  el  yiv  81]  810 
Tttvr a,  ca  naxsgsg ,  navxa  an ‘cog  xal  8ixaicog  rjyovpiat 
8b7v  rjuag  ovyfiovlevsiv  v[uv  •  piahora  8i  iv  x olg  nagov- 
<n  ngayptaoiv,  tv  olg  cxv  [xrfiev  nolvngay  fiovrjoavTsg  dyo- 
vodjocoyev,  avxoi  ts  ocod-r]o6(isi)a,xal  xovg  dllovg  uxov- 
Tag  nEgtnoiTjoofiev.  Av  8  axgificog  ndvxa  ilgexdoai  ids- 
hjacGyEv,  8 id o ix a  87],  fcr]  xaxoig'  dvgyegig  8  ovdsv,  agyo- 
fxevog  w  loycov,  elnelv  fiovloyai.  24.  Ilgoregov  yiv 
yug  ovx  oXiyog  e §  ov  ygovog  ol  xa  onla  syovxsg  xal  xrjg 
nohxeiag  tyxgaTeig  oxg  to  nolv  iyiyvovxo ,  coot  cxv r ovg 
0,  xi  8s7  fiovlevetv  vuiv  intxdxxstv,  alt  ovy  v/xcxg  d,  xi 
XQV  ngaxxEiv  ixelvovg  ngooxons7v  vvv  8 ’  ig  xovxo  xat- 
gov  nuv&  cog  eineiv  xa  ngay/xaxa  nageonv,  coots  icp 
vfxlv  xe  avia  sivai  xal  eg  v/xag  avaxeiodai  •  xal  nag 
vy.cov,  x'jxoi  xrjv  oyovotav,  xal  yexd  xavxrjg  x ijv  i Isv&e- 
giav,  7]  oxaoecg  xal  noliyovg  iycpvliovg  av&ig,  xal  an 
avrcov  xal  deondxrjv  lafietv.  ’(),  xi  ydg  av  xrjysgov  7prr 
cpiorjo&B,  xovxo)  xal  ol  alloc  navxeg  dxolovdrjoovot. 
Tovxcov  ovv  ovxcog  (cog  ye  iyavrov  neldco  ')  iydvrcov,  cprr 
(xi  detv  rjyag  xag  (xev  ngog  allrjlovg  ty  O' g  ex g  7]  cpilovet- 
xtag,  7}  oncog  av  xtg  avxag  ovoyaoi],  xaxalvoao&cu,  ng'og 
8i  8/j  X7]v  nalatdv  ixelvrgv  elgrfvrjv  xal  cptliav  xal  oyo- 
votav  inaveldtiv •  iv&vytj&iv xag  xovxo  ys,  el  ytjdiv  al¬ 
io,  oxi  XE<og  (xev  EXEivcog  EnohxEvofxeda ,  xal  ycogag  xal 
nlovxovg  xal  8o^av  xal  ovyydyovg  ixxrjodye&a '  dep  ov 
8i  ig  xa  ngog  allrjlovg  xaxd  ngorjy&rjyev,  ovy  00 ov  ovx 
d(xsivovg,  alia  xal  nolv  ysigovg  iyevofXE&a.  Kal  tyco- 
ye  xooovxov  Sico  vo(xiC,eiv  alio  xi  ocooat  av  svyexcg  nu- 
govxi  xtjv  nohv,  diox 5  av  [X7]  xi  xrjfxEgov  xal  i\8i]  ye  6x1 
xaytoxa  ngoflovlsvoco/xev ,  ovS ’  avalcxSexv  8vvrlo6(xEdcx. 
25.  Uxoneixe  8i,  cog  ah]  di]  liyco,  ngog  xe  xd  nagovxa 
amdovxeg,  xal  xa  agyala  dvaloytod/xsvoi.  'll  ovy  ogdxs 
[xev  xa  ytyvofxeva;  xal  oxt  8iaigsixai  xe  xal  nsgionaxaL 
0  Srjfxog  av  Oxg ;  xal  ol  [xiv  xavxa,  ol  8s  ixeiva  ngoaigov- 
(xevol,  8tyr]  xe  7 ]8i]  vevi(x7]vxat,  xal  Styr]  oxgaxonsdevovxat; 
xat  ol  (xiv  to  Kanixcdhov  ngoxaxetl^cpaoiv,  cooneg  xtvag 
r alaxag  cpofiovfxevor  ol  8s  ix  xrfi  dyogdg  noltogxsiv 


avrovg^  nugaoxtvd'QovTai ,  xa&dneg  Kngyrfidvtoi  xcveg, 
all  ov  1  cofxalot  xai  avxot  ovx  eg ;  ovx  dxovexe  8s,  oxt 
xou  ngotegov  nollaxcg,  8iyoyvco(xr]odvTcov  xivcdv,dioxe  xal 
xov  Aovevxtvov  noxe,  xal  xd  Kanixcdhov,  soxi  8 ’  0vc  «v- 
xcdv  xai  xd  tsgdv  ogog  xuxaoys7v  oodxtg  /xiv  ini  xo7g 
iootg,  7']  xai  fig  ay  v  xi  ovyycogtjoavxeg  ol  txegoi  xo7g  exs- 
gotg,  xuxxjlldyrjoav ,  uioovvxig  xe  alh'jlovg  evdvg  inav- 
oavxo,  xal  iv  Eigrjvr]  xal  dfxovoia  xo  loinov  xov  ygovov 
8i7]yuyov  orncog,  dioxe  xal  nollodg  xal  (xeydlovg  noli fx ovg 
xoivi]  xaxog&cooat;  oodxtg  8s  87 ]  ngog  epovovg  xal  oepa- 
yag  iycogrjoav,  (ol  (xiv  Sixatcdoet  xov  u/tvveodat  xovg 
ngovndgijavxag ,  ol  8s  xal  cpilovetxia  xoi  (X7]8evdg  ilao- 
oovo&at  8oxe7v,  dnax7]&ivxBg-)  ov8iv  nednoxe  ygrjOTOv 
iyivexo ;  xi  ydg  8e7  ngog  ov8iv  ijxxov  vfxdg  elddrag  xov 
Ovalsgtov,  xov  Oguxtov,  xov  Zuxogv7vov ,  xov  riavxtov, 
xovg  rgdxyovg  liyov xa  dtaxgtfietv;  xotavx  ovv  nagadei- 
yfxaxa,  xai  xavxa  ovx  alloxgta ,  all  oixsia  syovTeg,  /cr] 
(xellrjoriTB  xa  /xiv  Qrfi.cdoai,  xa  8i  cpvldt^uodai '  alt  axe 
an  avrcov  xcdv  ngay/xdxcov  xijv  netgav  xrjg  ixfidoecog,  cov 
fiovlevsods ,  nugetirypdxsg,  (xrpxixi  xovg  ifxovg  loyovg,  cog 
xai  g7](xaxa,  dtaoxonetxs,  alia  xcg  xotvcg  diacpigovxa ,  dig 
xai  tv,  xcg  tgycg  tj8t]  ovxa  ,  &scogs7xB.  Ov8i  ydg  doaepsi 
xtvi  ivdvfxijoet  xdcpavsg  xrjg  ilniSog  dvagghpsxB,  alt 
nioxei  xo  fisfiatov  xov  loyto/iov  ngovotyiETE. 
26.  Yndgyet  /xiv  ovv  vpitv  xov&'  oneg  stnov,  ol'xo&ev 
xal  nagd  xcdv  ngoyovcov  lafiovoiv,  og&cdg  fiovlevoa- 
o&at xai  8iu  xovxo  ov8s  £svixo7g  nagadeiy/xaoi  ygij- 
odai  7]&ih]oa,  (xvgia  av  eineiv  iycov  iv  8 ’  ovv  d(xcogxr]g 
uglox7]g^  xal  dgyaioxaTrjg  nolscog,  nag 3  ijg  odd ’  ol  naxi- 
gsg  7](xcov  inayayio&at  xtvag  vo/xovg  dmfehooav,  nagi^o- 
[xai  xai  yag  aioygov  av  bit],  xooovxov  rjfidg  xal  xrj  ged- 
(i?l  Tfl  Y*d>(X[]  xcdv  Adrrjvaicov  vnegiyovxag,  ys7g  ‘ov  av- 
xcdv  fiovlsvEod-at.  'Exexvoi  xotvvv  (liyco  8i  0  ndvxeg 
I'oxe)  oxaoidoavxig  noxe,  xal  ix  xovxov  xal  ix  xcdv  Aa- 
xsdatftovtcov  xaxanole/crj&Evxeg ,  xal  vno  xcdv  dvvaxcoxi- 
gcov  nohxcdv  xvgavvi]i)ivxEg ,  ov  ngdrsgov  dnrtlldyr]oav 
xcdv  xaxcdv ,  ngiv  avvOsodcu  xal  8io(toloyr]oao&ai,  xcdv 
xb  ovy  fisfiiyxo  1  cov  oeptot,  nollcov  nov  xal  Seivcov  ovxcov, 
smlv]OEod  at ,  xat  (ir]8tv  xo  naga  nav  vnig  avxcov  (ixjxe 
tyxalioBtv  noxi,  yijCE  (iv7]oixax7]oetv  xtvi.  Toiydgxot 
ococpgovTjoavxsg  ovrcog  ,  ovy  oil  xvgavvov/tevot  xal  oxa- 
oid’CovxBg  inavoavxo,  dlld  xal  xo7g  dllotg  ndoiv  ev&v- 
vtjoav  xal  xi]v  nohv  dvexxijoavro,  xal  xijg  xcdv  ’Elh'jvcov 
dgyc'jg  dvxEnoiyoctvxo '  xal  xilog’,  xvgiot  xal  ocooat  xal 
anolsoat  xai  xovg  AoxeSat/toviovg  uvrovg  xal  xovg  Oij- 

161  * 


U2.  M.  T.  CICERONIS  ORATIO 


1284 


fiaiovg  n ollaxig  iyevovzo.  Kaizoi  el  izehelijxeaav  ixei- 
voi  ol  z ijv  ftvhp  xazalafibvzeg  xal  ex  zov  Jleiguiag  xaz- 
elhovzeg,  ziyagijaaahac  zovg  ex  zov  dazeog  vneg  dv 
ijSixrjvzo,  evloyov  yev  dv  ngdyya  nenoiijxsvai  tdeSoxe- 
auv,  nolld  5’  av  xal  i8e8gaxeaav  xaxd  xal  inenovhe- 
i jar ■  Jlansg  ydg  xgeizzovg  avzdv  nag  a  zip  ilni8a 

iyevovzo,  r  ay  av  zi  xal  ijlazzd  hijauv  av  D  ig.  27.  Ov 
ydg  iaziv  iv  zoig  zoiovzotg  (sSaiov  ovdiv ,  ov8i  it;  dv 
layvei  zig  ngoaenexgazrjaev  alia  naynolloc  yev  hag- 
aovvzeg  enzaiaav,  ndynolloi  8i  fyjzovvzeg  uyvvaahai 
t iva  ngogandlovzo.  Ovze  ydg  to  nleovev.zovy.evov  ev  zi- 
vi —  ndvzag  dzvyei,  Siozi  xal  adcxeirar  ovze  zo  Svvayei 
ngovyov  navzcog  xazoghoi,  8iozi  xal  ngoijxei.  All 
dycpdzega  and  zijg  I'arjg  xal  zd  nagaloyag  zov  avhgani- 
vov  xal  zag  dazahyzjza  zijg  zvyrp  vnoxeiyeva ,  xal  zrp 
gonijv  nolldxig  ov  ngog  zo  acpezegov  evelm,  alia  ngog 
zo  ddbxrptov  ixeivav  layfidvei.  Ohev  ex  ze  zovzav  xal 
ex  zip  cpiloveixiag  (Seivov  yag  iaziv  avhganog  adixijhelg 
i)  voyiaag  ye  dSixeiahai)  vneg  8vvayiv  hgaavvaahar 
xal  nollol  nolldxig  xal  nagd  zip  layvv  inaigovzai  8ia- 
xiv8vveveiv,  cog  xal  xgazijaovzeg ,  I)  ovze  ye  xal  avaiycozl 
Siolovyevor  xal  ovzoi  zd  yev,  vixdvzeg,  za  8s,  rjzzcoye- 
voi,  xal  zoze  yev  avzenixgazovvzeg ,  zoze  8s  avzelazzov- 
yevoi,  ol  yev  naaavSl  avvanollvvzai,  ol  8s  zip  ye  KaS- 
yeiav  leyoysvijv  vixrp  vixcovzeg  zvyyavovai  ’  v.c a  ev  zco 
ygova,  oz‘  oi)8ev  dcpelog  eaziv,  aiahdvovzai,  ozi  xaxdg 
eHovlevaavzo.  28.  Kal  ozi  zavh“  ovzag  eyei ,  xal  vyelg 
egyog  yeyahijxaze.  Sxonene  8i  ■  iayvae  ziva  y  gov  ov  iv 
zoig  azaoicoziv.dig  o  Magiog ,  en  ixneaav,  xal  8vvayiv 
dhgoiaag,  laze  oia  eigydaazo.  ‘Oyoiag  o  2’vllag  (iva 
yl]  zov  Kivvav,  yijSe  zov  Kagfkova ,  yijSe  zovg  allovg 
zovg  8td.  yeaov  xazaleyd)  Swrj  helg  zip  ngazrp,  eh 
ilazzdhij  •  eneiza  8vvaazevaag,  ov8sv  o,  zi  ovyl  zedv  8ei- 
vozdzcov  engage.  Ti  ydg  8ei  zov  Magiov  zov  8evzegov, 
zov  Kivvav  avzov ,  ij  zov  Kagficovu  ovoya^eiv;  yeza 
zavza  AsmSog  ISlav  ze  ziv a,  cog  8ij  xal  zovzoig  enelgicov, 
azdaiv  i)yeige,  xal  ndaav  oliyov  zip  ’izaltav  izdgaigev. 
c Jig  8 ’  dnijlldy^yev  noze  xal  zovzov,  yeyvija&e  oaa  av 
xal  oia  ngog  ze  zov  2egzcoglov,  xal  ngog  zcov  allcov  zcov 
yez  avzov  cpvyovzcov  enddoyev ■  Ti  8  o  Hoynij'iog,  zi 
<5’  o  Kalaag  uvzog  ovzog;  (iva  yi]Sev  evzav&a  yipe  zov 
Kazilivov,  yipe  zov  Klcodiov  yvrlyovevaco')  ov  ngozegov 
enoleyi]oav  dllijloig,  xal  zavza  avyyevsig  ovzeg;  eneiza 
yvgicov  xuxcov  ov  yovov  zip  nohv  ijycov  i]  xal  zip  loinip 
Izaliav,  alia  xal  ndaav,  cog  elneiv,  zip  oixovyevrp  evs- 
nlijaav;  dg ’  ovv  yeza  ze  zov  Iloynijiov  hdvazov ,  xal 
zov  nolvv  exetvov  zcov  nolncov  ole&gov,  ijavyia  zig  eye- 
vezo;  7id dev;  nollov  ye  xal  8ei.  Oi8e  8s  ij  Acpgixi],  oi- 
8ev  ij  I^ijgla  zd  nlijdog  zcov  exazegco&i  anoloyevcov.  Ti 
ovv;  ini  ye  zovzoig  eigrpijaayev ;  xal  nag ;  onoze  xeizai 
yev  avzdg  o  Kalaag  ovza  a  (pay  el g '  xazeyezai  8s  zo  Ka- 
nizcohov ,  xal  nenlijgazai  yev  ij  dyogd  zcov  onlav,  ne- 
nlijgazai  8e  xal  nuaa  ij  nohg  zov  epofiov.  29.  Ovzag 
ineiddv  agigavzai  ziveg  azaaid^eiv ,  xal  za  fiiata  ael  zoig 
(iialocg  dyvvea&ai  Qijzcoai,  xal  zdg  ziyagiag  yijze  ngog  zo 
inieixeg,  yijze  ngog  zd  dvdgcomvov ,  alia  ngog  ze  zip 
enidvyiav  xal  zip  Ogovaiav  zijv  ex  zav  dnlcov  noicdvzai, 
xvxlog  zig  dvayxrfi  del  zav  xaxav  yiyvezai  xal  avz- 
ano8oaig  ex  SiaSoyijg  zav  Seivav  avyfiaivei.  To,  ze  yag 
evzvyijaav  vftgei  ze  nleovd(ei  xal  oi'8eva  ogov  zijg  nleove- 


igiag  noielzai,  xal  zd  nzalaav,  dgyij  zijg  avycpogdg,  dv  ye 
yij  naguygijya  andhjzai,  dvziziyagijaaad  ai  zov  a 8ixij- 
aavza  em&vyel,  yeygig  dv  zov  -Ovydv  exnhjajj  •  xal  av- 
zolg  xal  zd  lomov  nlij&og,  xdv  yij  avyyezdayrj  zav 
ngayydzav ,  alia  za  ze  eleco  zov  vevixijyevov ,  xal  za 
cp  ddvco  zov  xexgazijxozog,  8eladv  ze  dya  yij  xal  zd  avzd 
exeivcg  nd&ij ,  xal  elnicrav  zd  avzd  z ovzeg  Sgdczeiv,  avv- 
algezai.  Kal  ovza  xal  zd  yecra  zav  nohzav  azaaia- 
£eiv  ngodyezar  xal  alloi  ze  in  alloig  zo  xaxov,  ngo- 
cpdcrei  ziyagiag  zav  del  ilazzovyevav ,  aerneg  zi  evvoyov 
xal  iyxvxhov  ngayya,  dvzayvvoyevoi  8ia8eyovzai ,  xal 
avzol  yev  ag  exaazoi  an  alia  a  a  oven,  zo  8e  8ij  xoivov  i£ 
anavzog  zgonov  cpdeigovcriv.  30.  'll  ovy  dgdze,  nocrov 
yev  ygovov  xazazezgiyye&a  noleyovvzeg  dllrjloig,  oaa 
8e  xal  oia  iv  avzcg  nenovdayev ;  xaizoi  zi  zovzov  8eivo- 
zegov  iazi,  xal  Sedgdxayev ;  xal  zig  avzagiOyijoai  8vvai- 
zo  zd  nlijdog  zav  ygijyazav,  a  zovg  ze  avyyayovg  negi- 
8vovzeg,  xal  zovg  deovg  negiavlavzeg ,  xal  ngogeze  xal 
avzol  av  oiix  eiyoyev  avvegcpegovzeg  in  dllijloig  8e- 
Sanavijyeda ;  zig  zd  nlij&og  zav  avSgav  zav  anolalo- 
zav,  ovy  on  zdv  allcov  ( inel  zovzo  y  dve^evgezov  ianv), 
alia  xal  zav  Inneav  xal  zav  fiovlevzav ,  dv  eig  e'xaazog 
xal  ndaav  zijv  nohv  iv  zoig  o&veioig  noleyoig  adaai  xal 
'Q dv  xal  dn o  hard v  iSvvazo;  noaoi  yev  ydg  Kovgzioi, 
noaoi  8e  Aexioi,  (I>diSioi,  Tgdxyoi,  Magxelloi,  2xinicoveg 
zehviixaaiv;  ov  Lid  A'd  ovy  iva  Savvizag  ij  Aazivovg,  ij 
IprjQag,  ij  Aao/i]donovg  a/ivvcovrcu,  a/M  iva  xai  avToi 
ngoganolavzai.  Kal  zdv  yev  iv  zoig  onloig  zezelevzij- 
xozav  (el  xal  zd  ydhaza  xal  ixeivav  advgezo  av  zig ) 
dll'  ijzzov  ye  a^iov  iaziv  olocpvgaahai.  Eg  ze  yag  zag 
ydyag  iOelovzal  (el  ye  ihelovzdg  zovg  avayxaadevzag 
epofieg  xaleiv  8ei)  ijl&ov,  xal  havazov  el  xal  adixov,  alia 
dvSgslov  ye  vneyeivav  ev  ze  aycovi  iaonalei ,  xal  iv  il- 
nidi  zov  xdv  negiyeveahai  xal  xgazijoai,  enaiov  aval- 
ahijzag.  Tovg  8e  iv  zaig  olxiaig  xal  iv  zaig  o8olg,  zi]  ze 
dyogd,  zog  ze  flovlevzijglcg  avzcg,  zd  ze  Kanizalicg  avzcg 
fiiaiag,  ovy  onag  dv8gag,  alia  xal  yvvulxag,  ovy  oncog 
axyd'Qovzag,  alia  xal  yegovzag  xal  nai8ag,  olxzgdg  i^o- 
Icolozag,  ndg  dv  zig  xaz  atgiav  hgrpijcreie ;  xal  zavza 
yev  zoi  zoiavza,  oia  xal  ocra  ovz  avzoi  noze  ngog  nav- 
zcov  dya  zdv  noleyicov  indhoyev,  ovze  ixeivovg  i8gaaa- 
yev,  Siazehevzeg  allijlovg,  ovy  oaov  ovx  ay  ho  ye  &  a,  ovz 
dnallayijvai  noze  avzdv  av8gixdg  iheloyev,  alia  xal 
yaigoyev,  xal  eogzd'C,oyev ,  xal  evegyizag  zovg  noiovvzag 
avzd  ovoyd^oyev.  Kaizoi  eycoye  ov8  avhgcomvov  ziva 
fiiov  ijyovyai  zovzov  ijydg  (efiicoxivui ,  alia  zivcov  hij- 
gicov,  a  8i  dllrjlcov  cpheigezai.  31.  Kal  zd  yev  ijdt] 
avy(e(rfxoza  zi  dv  ini  nleov  o8vgaiyeha  (ov  yag  nov 
xal  dyevrya  avzd  noiijaaiyehu )  zdv  Si  8ij  yellovzcov 
ngo'iSdyeha.  Aid  ydg  zavza  xal  ixeivav  iyvrjyovevau, 
ovy  iva  zdg  xoivdg  avycpogdg,  dg  ye  yij8s  yevsahai  a  (pe¬ 
ls,  xazalelgco,  all  iva  vyag  avzdv  avaneiaco,  za  yovv 
loind  8iaadaai.  Tovzo  ydg  zig  yovov  zdv  x.axdv  ano- 
vuizo,  zo  yrjSev  avhig  oyoiov  acpiai  naheiv  cpvlaiga- 
ahai.  ’ Elgeazi  Si  zovh ’  vyiv  iv  zag  nagovzi  yahaza 
noiijaai,  tag  szi  zb  8eivov  dgyezai,  xal  ovze  nollol  nov 
avveazijxaaiv ,  oi  ze  xexivijyevoi  ovze  nenleovexzrpaaiv 
an  allijlav  ovz  ijldzzavzai,  ag  zi]  ilnidi  zov  xgeizzo- 
vog,  dgyij  zov  xazaSeeazsgov ,  xal  naga  zo  avycpeoov 
acpiaiv,  dnegiaxenzag  xivSvrevaai  ngoayhrvai.  Kal 

TOVTO  I UBVTOL  Tt]llXOVTOV  XaTOg&CJOSTB ,  p7]T8  TIOVOV  TlVa 
novr']cravTeg,  pipe  xivSwevaavTBg ,  flips  ygi]pazu  dvald- 
< tuvtb g,  pi]  acpaydg  noiryjavzeg-  all  avzo  tovto  povov 
yjricpHjdfiBvot,  pi]  pvrjLnxaxeiv  alli]loig.  32.  Ei  ydg  zoi 
nva  xal  rjpdgzipal  z kjiv,  cxA^1  ovti  ye  xaigog  iaziv  ovtb 
nolvngaypovrjcrai  avzd,  ovtb  Ogelsylgai,  ovtb  Tipcogrjaa- 
(r&ai.  Ov8k  ydg  Sixd&zi  tkjlv  dv  iv  tm  nagovTi,  dig 
to  re  Tidvv  dxgifikg  Slv.aiov  CiprjSijvcxL  8b7v ,  dlld  8ov- 

XbVE(T&6  7TB gl  TUP  h'STTTrf/.OTblV ,  07TCO?  CO?  dfJCpalilJTUTa 

xazaarij.  Tovto  8k  ovx  dv  vnaglgeisv  rjptv,  si  pi]  tl 
nugldoipev  toaneg  nov  xal  ini  tcjv  naidoiv  noieiv  eico- 
■&apev.  Ovtb  ydg  ndvza  axgifiaig  in  win  dip  ixloyi'Co- 
pe&a,  xcu  nolid  xal  nagogcdpsv  dvayxalag.  Tav  ydg 
pezgloiv  dpugTrjpd.TOiv  tvexa  ovdkv  uvrjxiorag  Set  xola- 
£eiv,  dlld  ngdtog  (TOi<pgoviC,eiv.  Keel  vvv  oiiv,  ute  xal 
xoivol  navzog  tov  8ijpov  nazigeg  ov  povov  ovopagope- 
voi,  dlld  xal  ab]\ld)g  ovTEg,  pi]  xal  navza  8iaxgi@olo- 
ydpe&a,  ‘ivn  pi]  y.ocl  ndvzeg  dnoloipeOu.  Ensi  tot  nol- 
Id  pkv  dv  Tig  xal  aindi  toj  Kaiaagi  iyx  alias  lev  ,  coore 
xal  dixalaig  avzov  necpovBva&aL  dolgai  •  nolld  8k  xal  zovg 
dnoxTsivavzag  avzov  aluaaano ,  coots  xal  zipoigiag  av- 
zovg  d^iovg  sivai  vopiaKijrai.  Alla  tovto  pkv  av8gcov 
i'gyov  iazl  azaaidaai  av&ig  imSvpovvToiv.  A  si  8k 
zovg  og&oig  (fovlevopivovg,  pi]  to  ndwr]  dtxaiov  Ugaxgi- 
fiovvzag  fildnzEa&ai,  dlld  xal  toj  inisixei  ngogygapi- 
vovg  aco&a&ai.  flare  zd  pkv  yBysvrjpiva  zavra  yala- 
£rjg  tb  Tivog  xal  xaxaxlvapov  zgonov  avpfie@r]xivai  vo- 


ptoavzeg,  li]&]]  nagdSozs  ■  yvaglaavzeg  8k  vvvye  alli]- 
lovg,  are  xal  opocpvloi,  xal  nolhai,  avyyeveig  tb  ovreg, 
6povoi]aaze.  33.  Kal,  oncog  ye  prfielg  vpoiv  vnomevaj] 
ps  yagloaa&al  t i  zolg  tov  Kalaaga  anoxTslvamv ,  iva 
pi]  8ixi]v  Scdaiv,  oti  nozk  iv  t rj  tov  Ilopnrjiov  pegldi  iye- 
ropijV ,  ftovlsad’ af  tv  tl  vuiv  coco.  Kal  ydg  toi  xal 
vopiQoi  ndvTag  vpag  neneia&ai  aacpcog,  oti  ovtb  cpiliav, 
ovtb  iy&gav  ng'og  ovdiva  nconoze  8i  ipavzov  avBilopi]V, 
did  del  ndvzag  vpcov  tvsxa,  xal  zijg  xoivijg  xal  ilev  Oe- 
glag  xal  opovolag,  zovg  pkv  ipiartaa ,  zovg  8k  i]yuni]oa. 
Ai  oiiv  zavza  zd  pkv  alia  iaaoi,  figayv  8s  tt  vpiv  po¬ 
vov  cpgdaoi.  Toaovxov  ydg  8ico  tovto  nois7v,  xal  pi] 
Tijg  xoivrjg  oanrjgiag  ngoaxonsiv,  oiazs  xal  zolg  izigoig 
ovy  oti  tt]v  ddeiav  dnavzcov,  cov  ininolaaavzsg  ini  tov 
Kaiaagog  stgoi  tov  xadsazipozog  inoh]crav,  8o\h]vai  cpi]- 
pl  ygijvai,  dlld  xal  zag  zipag  xal  zdg  agyag  xal  zug 
Sagsag,  oaag  slafiov  nag°  avzov,  ( xalnsg  ovx  agsaxops- 
vog  Tiaiv  avzoiv,)  cpvlay&ijvai.  Ilgalgai  pkv  yag  tl,  xal 
ngo/siglaraod-al  tl  tolovtov,  ovx  dv  vpiv  ovpfiovlsvaai- 
pr  insidi]  8k  yiyovsv,  ov8kv  ov8k  ixsivcov  oipai  dslvvpag 
nolvngaypovi]<rai.  Tl  ydg  dv  xal  tripioi  d Blips  zooov- 
tov  ,  dv  6  Selva  i]  o  deiva  t^co  tov  Sixaiov  xal  naga  zijv 
algiav  lad cov  e/j],  oaov  dnpelrj&elryze  pipe  (poSov  pipe  za- 
gayijv  zolg  ye  Svvtj-d'eloi  tots  nagaayovitg ;  zavza  pkv 
iv  toj  nagdvTi  ng'og  to  xazendiyov  i']8r]  liyco  •  ineidav  8k 
xazaaz ij  t a  ngdypaza,  tots  xal  nsgl  z cov  loincov  axe- 
ipdpB&a. 

MARCI  T D L L 1 1  CICERONIS 


FRA  GMENTA. 


M.  TULLII  CICERONIS 


(Typi  obliqid,  quos  cursioos  vacant,  supplementa  fragmentis  add  it  a ;  asterisci  singuli*  coniecturam,  bird  **  lacu- 
nam  parvarn,  terni  ***  magnum,  signum  crucis  f  sedem  fragmento  de  coniectura  in  media  oratione  assignatam,  cincin- 
ni  ,,  “  f  ragmen ti  recens  inventi  locum  iam  pridem  cognitum,  unci  []  litteras  vocesve  dubias  notant.) 


A.  FRAGMENTA 
ORATIONUM  M.  TULLII  CICERONIS. 


MAGNAM  PARTEM  SUPERSTITUM. 

143.  Orationis  pro  P.  QUINTIO  unum  vid.  Adn. 

ad  Opp.  15.  c.  27. 

144.  Or.  pro  ROSCIO  C0M0ED0  quinque  a  Ca- 

ietano  Meliore  Neapolitano  cum  fragmento  Liviano  Tullianorum  no¬ 
mine  edita  partim(l.  2.  3.)  Senecae  sunt  (cf.Niebuhrium  adCic.  on- 
pro  Fonteio  etc.  Fragmm.p.102.),  partim  (4.)  orationis  Ciceronianae 
pro  C.  Rabirio  (cf.  Niebuhr,  ib.  p.  79.  sq.);  quintum  denique  cui  de- 
beatur,  incertum  est.  Haec  omnia  v.  Opp.  17.  extr. 

145.  Or.  pro  M.  FONTEIO  septem,  quorum  numero 

7.  et  10.  ab  Orellio  sunt  addita,  v.  Opp.  25.  §§.  1-10. 

146.  Or.  I.  pro  LEGE  A  G  R  A  R I A  triav.  Opp.  29.  init. 

In  priore  ed.  quattuor  enumeravi,  quorum  alterum,  quod  est  ap.  Gel- 
iium  (N.  A.  1.  XIII.  c.  24.),  ipsius  orationis  §.  12.  continetur. 

147.  Or.  proFLACCO  quindecim. 

a)  Ingenita  levitas  et  erudita  vanitas  (int.  Graeco¬ 
rum).  (Hieronym.  Comm,  ad  Galat.  lib.  I,  3.  et  ep.  X,  3.  Opp.  Vol. 
IV,  2.  p.  16.  Ed.  Bened.) 

b)  Quam  benevolum  hunc  populo Romano,  quam 

fldelem  putatis?  (Fronto  Exx.  Elocc.  p.  368.  Rom.)  Haec  Maio 
eadem  videntur  esse,  quae  exstant  ap.  Cic.  Philipp.  XI,  13,  33.  ,,cw- 
ius  benevolentia“  etc.  et  verbis  disparia  et  constructione,  cuius  caus- 
sa  Frontoni  citantur. 

Hoc  secundum  et  reliqua  tredecim,  quae  vid.  Opp.  40.  inter  §§. 
5.  et  6.,  Orellius  primus  adiecit. 

148.  Or.  in  L.  PISONEM  undecim,  quorum  prima  de¬ 
cern  vid.  Opp.  50.  init.  A-K.  Quod  loco  7.  Klotzius  affert,  Arusia- 
nus  Messus  p.  221.  ed.  Lindemann.  memoriae  prodidit  : 

Homini  levi  et  subito  filiam  collocavit. 

Ceterum  eodem,quo  Orellius,  ordine  haec  fragmenta  recensui,  nisi 
quod  eius  octavum  in  duo  h)eti)  dispescui.  Eodem  auctore  quartum 
d)  composui  e  duobus,  i.  e.  sexto  et  octavo  Klotzii.  Is  vero  fragmen- 
ta  nescio  cur  in  hunc  redegit  ordinem  :abcegdl.  Id  2.  fhk,  omi- 
sit  autem  fragmentum  i ,  uncis  a  me  notatum ,  ab  Orellio  ascriptum 
fragmento  i. 


B.  FRAGMENTA  ORATIONUM 
DEPERDITARUM. 


149.  DE  REGE  ALEXANDRINO. 

ARG.  Cn.  Cornelio  Lentulo  L.  Marcio  Philippo  coss.  698. 
quum  Ptolemaeus  Auletes,  Aegypti  rex,  Romam  supplex  confu- 
gisset,  Cicero  in  senatu  sententiis  ultro  citroque  ilictis  oratio- 
nem  habuit  tie  reducendo  in  regnum  rege  Alexandrino.  Haec  au¬ 
tem  orationis  fragmenta  primus  edidit  A.  Maius  e  cod.  Ambros. 
Mediolani  1817. 


1.  1.  Ut  rapiat,  ut  latrocinetur. 

2.  Si  hercle  in  nostris  rebus  tarn  ad  res ,  ad  pecu- 
nias  tam  attenti,  tarn  avari  soleremus  esse. 

II.  1.  Sed  tamen,  quae  sunt  nostra  iudicia,  tenta- 
verat  Crassus  asseverare,  non  semel  de  hac  Aegypti 
severitate,  sed  frequentissime  praeiudicatum.  Ac 
primo  quidem,  illo  tempore,  quo  pecunia  repetita  esse 
ab  Tyro,  et  advecta  Romam  videbatur,  seposita  iam 
nuper  ab  Alexa  rege.  Occurrendum  est  igitur,  ut 
haec  refutentur  et  in  ipsa  propositione. 

2.  Debent  esse  modestissima :  quoniam  quidem 
est  hoc  summi  imperii ,  nosme't  ipsos  de  nostris  rebus 
iudicare. 

3.  Qui  ex  hereditate  tanta  unum  solum  nomen 
agnoverimus. 

4.  Sic  est  iusta  caussa  belli,  sicuti  Crassus  com- 
memoravit  cum  Iugurtha  fuisse. 

III.  1 .  Non  patiar  hanc  exaudiri  vocem  huius  im¬ 
perii  :  ego  te ,  nisi  das  aliquid ,  hostem ;  si  quid  dede- 
ris,  regem  et  socium  et  amicum  iudicabo. 

2.  Quum  ille  rex  sit  interfectus ,  hunc  puerum  in 
Syria  fuisse. 

3.  Atque  illud  etiam  constare  video,  regem  ilium, 
quum  reginam  sororem  suam,  caram  acceptamque 
populo,  manibus  suis  trucidasset,  interfectum  esse 
impetU  multitudinis.  (Haec  Asconius.) 

4.  Difficilis  ratio  belli  gerendi;  at  plena  fidei,  ple¬ 
na  pietatis.  (Aquila  c.  14.  p.  154.  Fortun.  Rhetor.  1.  II.  inPar- 
titione  et  in  Hypophoria.  Marcian.  Capella  de  Rhetorica  p.  428.  ed. 
Capperon.) 


150.  IN  CLODIUM  ET  CURIONEM. 

(Cum  supplements  ed.  Beier.) 

ARGUMEN  TUM,  ut  videtur,  ASCON1I. 

Apud  Graecos  fiuiusmodi  genera  orationum  Inaivovvru  xai 
■i piyovza  nominantur,  continents  ferine  laudes  et  vituperationes. 
Non  enim  rei  postulantur  a  Tullio  vel  C.  Curio  vel  I*.  Cloilius; 
sed  quoniam  habuerant  in  senatu  quamdam  iurgiosam  decertatio- 
nem,  visum  Ciceroni  est  banc  orationem  conscribere  plenam  sine 
dubio  et  asperitatis  et  facetiarum,  quibus  mores  utriusque  pro- 
scinditet  de  singulorum  vitiis  quam  potest  ncerbissime  loquitur. 
Sed  enim  principium  huius  offensae  fertur  a  I*.  Clodii  inrestu 
descendisse.  Nam  visus  est  in  domo  pontilicis  maxinii  C.  Cae- 
saris  eiusdemque  praetoris  incestum  fecisse  cum  eiusuxore  Pom- 
peia  eo  tempore,  quo  perVestales  virgines  et  matronas  honestis- 
simusin  opertoBonae  deae  sacrificiuin  viris  omnibus  inaccessum 
fiebat:  unde  elapso  tamen  Clodio  magna  invidia  percrebruit  et 

infainia  caerimonianim,  ut  senatus  decernere  cogeretur,  onini  di- 
ligentia  consulum  jiervestigandum,  si  quod  esset  publicis  religio- 
nilius  illatuin  flagitium.  Accedebat  liuc  etiam  praeiudicium  quod- 
dam  C.  Caesaris  ipsius  pontificis,  qui  uxorem  suam  illico  repu- 
diavit.  Post  quod  reus  de  incesto  factus  est  P.  Clodius,  accu- 
sante  L.  Lentulo  ,  defendente  C.  Curione  patre.  Nam  tres  illis 
temporibus  Curiones  illustri  nomine  exstiterunt  atque  ita  in  li- 
bris  adliuc  feruntur :  Curio  avus ,  qui  Serviuni  Fulvium  incesti 
reum  defendit,  et  hie  C.  Curio  pater,  qui  P.  Clodio  adfuit,  et 
tertius  ille  Curio  tribunicius.  qui  hello  civiliPonipeiano  in  Afri¬ 
ca  periit:  quum  eiiim  esset  partium  Caesaris ,  oppressus  est  ab 
equitibus  Iubae  regis.  Sed  liactenus  de  Curionibus  dictum  sit. 
Multum  diuque  habitis  concertationibus  ante  iudicium  ,  P.  Clo¬ 
dius  a  turbulenta  multitudine,  ne  caussam  diceret,  non  sine  im- 
petu  seditionis  adiutus  est,  auctore  huins  conspirationis  Q.  Fulio 
Caleno  tribuno  pi.,  cuius  mentionein  creberrimam  Tullius  in 
Philippicis  orationibus  facit,  obstante  vero  paene  universe  se- 
natu  pro  sanctimonia  religionuni  adversus  crimen  incesti.  JLudi- 
ces  tamen  ad  extremum  dati  sunt.  F.t  prime  quidem  ab  senatu 
praesidium  petiverant,  ut  de  Clodio  potentissimo  homine  liberius 
iudicaretur.  Yernm  ita  res  cecidit,  ut  in  eum  multi  grave  testi¬ 
monium  dicerent,  quorum  in  numero  M.  ipse  Tullius  interroga- 
tus  ait,  ad  se  salutatum  venisse  ipsa  dieClodium,  qua  se  ille  con- 
tenderat  Interamnae  fuisse  millibus  passuum  ferme  XC  ab  Urbe 
disiunctum  :  quo  scilicet  videri  volebat  incesti  Romaecommitten- 
di  facultateni  non  habuisse.  Et  post  haec  ab  iudicibus  XXV 
damnatus  est.  Praevaluit  tamen  ad  eius  victoriam  maior  eorum 
numerus,  qui  absolverunt.  Nam  XXXI  pro  eo  sententiae  latae 
sunt.  Inde  igitur  capitalis  inimicus  in  M.  Tullium  coepit  efferri. 
Et  quum  illo  anno  potestatequaestoria  fungeretur,  apud  populum 
creberrimis  eum  concionibus  lacessebat.  Minas  quin  immo  prae- 
tendens,  ad  familiam  se  plebeiam  transiturum  ,  ut  tribunus  pi. 
(ieret,  denuntiabat.  Quibus  minacissimis  illius  vocibus  velie- 
menter  et  acerrimo  spiritu  hac  oratione  Cicero  respondit,  duo- 
rum,  tarn  ipsius,  quam  Curionis. 

(Hoc  veteris  scholiastue  argumentum,  et  quae  lndc  subiecta 
sunt  orationis  fragme?ita,praeter  quattuor  e  Quin ctiliano ,  duo 
e  Nonio,  unum  ex  horum  utroque  et  Rufiniano ,  et  unum  ex 
ipso  Cicerone  iam  diu  cognita,  pritnum  edita  a  Maio  e  cod. 
Ambrosiano  Mediolani  1814.  supplementis  codicis  Taurinensis 
Peyron  auxit  1824.  Ceterum  Nonius  orutionem  etiam  omisso 
Curionis  nomine  commemorat.) 

I.  f  Statueram,  P.  C.,  quoad  reus  esset  P.  Clo¬ 
dius,  nihil  de  illo  neque  apud  vos  neque  alioullo  in 
loco  dicere.  Tametsi  acerb issimum  et  capitate  mihi 
odium  minis  f  ac  furiosis  concionibus  indixerat,  (quod 
simul  ab  eo  mihi  et  rei  publicae  denuntiabatur, 
neque  dixi  quidquam  pro  testimonio,  nisi  quod  erat  ita 
notum  atque  testatum,  ut  non  possem  praeterire,  et  facile 
patiebar ,  -J-  nihil  me  addere  ad  alterius  periculum. 
Non  enim  ilium  reum,  sed  millies  condemnatum  arbitra- 
bar,  nisi  religio,  nisi  pudicitia,  nisi  iudiciorum  / ides ,  ni¬ 
si  senatus  auctoritas  omnis  concidisset.  -f-  Sin  esset  iu- 
dicatum,  non  videri  virum  venisse,  quo  iste  venisset, 
non  magno  opere  intelligebam  esse  nobis  labor andum ,  ne 
ita,  ut  sperurunt  mali,  alacris  exsultaret  improbitas  in 
victoria.  Ut  ille  iudicio  tamquam  e  naufragio  nudus 
emersit:  f  perturbatio  istum  mentis  et  quaedam  sce- 
lerum  offusa  caligo  et  ardentes  Furiarum  faces  excita- 
runt,  praesertim  quum  eum  frustrata  esset  spes,  cui  in- 
hiaverat  cupiditati  suae  blandiens ,  ut  opimae  provin- 
ciae  proconsuli  quaestor  auctoritate  senatus  adderelur. 

(Ascon.  Quinctil.  1.  VIII,  c.  3.  §.  81.  1.  IX,  c.  3.  §.  47.) 

II.  f  Ac  vide,  an  facile  fieri  tu  potueris,  quum  is 
factus  non  sit,  cui  tu  concessisti  f  Syriam  sibi  extra 
ordinem  polliceri.  (Ascon.  Quinctil.  1.  V,  10,  92.) 

Quum  igitur  f  creditoribus  suis  spem  ostentare 
provinciae  videretur ,  augens  magnum  quemdam  cu-  I 


mulum  aeris  alieni :  ut  ingemuit  graviustimidior  qui- 
dam  creditor;  confirmat  se  comitiis  consularibus  Ro- 
maefuturum.  (Asconius.) 

Quum  vero  ipsa  iam  sortitio  provinciarum  exspecta- 
retur:  f  tanto  prius  ad  aerarium  venit,  ut  ibi  ne  scri- 
bam  quidem  quemquam  offenderet.  (Asconius.) 

III.  Atque  etiam  simulabat  se,  ut  tribienus plebis  fie- 
ret,  contaminatis  gentibus ,  iure  Quiritium  legitimo  tute- 
larum  et  hereditatum  relielo,  amissis  sacris  paternis,  in 
cidopiiva  transiturum:  f  quibus  iste,  qui  omnia  sacri- 
ficia  nosset,  facile  ab  se  deos  placari  posse  arbitraba- 

tur.  (Quinctil.  1.  IX,  c.  2.  §.  96.) 

-f-  Quum  se  ad  plebem  transire  velle  diceret,  sed 
misere  fretum  transire  cuperet:  hanc  loquacem  Sici¬ 
lian!  non  despexit.  (Asconius.) 

Iam  vero  ex  iudicio  tarn  egens  emissus,  quam  qui- 
dam  indices  eius  ante  illucl  iudicium  fuerunt,  et  ad  ali- 
quod  severius  iudicium  reservatus ,  ut  in  concionem  ad 
popularem  iactationem  escenderal,  aperte  victrice  nequi- 
tia  ac  Ubidine  exsultans  et  triumpluins :  f  accesserunt 
ita  pauci,  ut  eum  non  ad  concionem,  sed  sponsum  di- 
ceres  advocasse.  (Asconius.) 

Quasi  vero  periculum  sit  in  spondendo  pro  eo,  j  cu¬ 
ius  satisdationes  semper  iwdicuntur  induci!  (Asco¬ 
nius.) 

Nunc  ego  furialibus  illis  vocibus  respondebo ,  quas 
tu,  o  coenum!  o  labes!  o  pestis  importuna!  in  concioni¬ 
bus  misisti.  Nam  quae  ad  fautorem  lui  flagitii,  patroni 
tui  filium, pertinent :  quamvisille  operarum  ac  gregalium 
tuorumdux  in  concionibus  meo  nomine  ad  invidiam  usus 
sit,  contumelioseque  me  laeserit;  tamen  haec  nunc,  quan¬ 
tum  res  patiatur,  antiquae,  quae  mihi  cum  patre  eius  ad- 
huc  fuit,amicitiae  et  necessitudini  condoncinda  potius  in- 
tel  f  ligo,  quam  in  absentem  esse  dicenda. 

IV.  Primum  homo  durus  ac  priscus  invectus  est 
in  eos,  qui  mense  Aprili  apud  Baias  essent  et  aquis 
calidis  uterentur.  Quid  cum  hoc  homine  nobis  tarn 
tristi  ac  severo?  Non  possunt  hi  mores  ferre  hunc  tarn 
austerum  et  tam  vehementem  magistrum ,  per  quem 
hominibus  maioribus  natu  ne  in  suis  quidem  praediis 
impune  turn,  quum  Romae  nihil  agitur,  liceat  esse 
valetudinique  servire.  Verumtamen  ceteris  possit 
ignoscere;  ei  vero,  qui  villam  habeat  in  illo  loco,  nullo 
modo.  Quid  homini,  inquit,  Arpinati  cum  Baiis, 
agresti  ac  rustico?  Quo  loco  ita  fuit  caecus,  ut  facile 
appareret  vidisse  eum,  quod  fas  non  fuisset:  nec  enim 
respexit,  ilium  ipsum  patronum  libidinis  suae  non 
modo  apud  Baias  esse,  verum  eas  ipsas  aquas  habere, 
quae  gustu  tamen  Arpinatis  fuissent.  Sed  videte  me- 
tuendam  inimici  et  hostis  bilem  et  licentiam!  Is  me 
dixit  aedificare;  ubi  nihil  habeo,  ibi  fuisse.  Quomo- 
do  enim  non  mirer  amentem  adversarium,  qui  id  obii— 
ciat,  quod  vel  honeste  confiteri,  vel  manifesto  redar- 
guere  possis? 

V.  »Nam  rusticos  ei  nos  videri  minus  est  miran- 
»dum,  qui  manicatam  tunicam  et  mitram  et  purpureas 
»fascias  habere  non  possumus.  Tu  vero  festivus,  tu 
»elegans,  tu  solus  urbanus,  quem  decet  muliebris  or- 
»natus,  quem  incessus  psaltriae,  qui  effeminare  vul- 
»tum,  attenuare  vocem,  levare  corpus  potes.« 

0  singulare  prodigium  1  At,  o  monstrum!  nonne 
te  huius  templi ,  non  Urbis,  non  vitae,  non  lucis  pu- 
det?  Tu,  qui  indutus  muliebri  vestefueris,  virilem 
vocem  audes  emittere,  cuius  importunam  libidinem  et 
stuprum  cum  scelere  coniunctum  ne  subornandi  qui¬ 
dem  mora  retardavit?  »Tune,  quum  vincirentur  pedes 

»fasciis,  quum  calautica  capiti  accommodaretur,« 
(Non.  v.  calautica  p.  537.)  quum  vix  manicatam  tunicam  in 
lacertos  induceres,  »quum  strophio  accurate  praecin- 
gerere , «  (Non.  v. strophium  p.  538.)  in  tam  longo  spatio 
numquam  te  Appii  Claudii  nepotem  esse  recordatus 
es?  Nonne,  etiamsi  omnem  mentem  libido  averterat, 
tamen  (E  codice  Taurin.)  exiturum  per  atrium  imagines 
maiorum  tuorum  te  a  tanto  scelere  eliam  mutae  revocare 
debuerunl  ?  Quern  enim  umquamaudisti  maiorum  tuorum, 
qui  et  sacra  privata  coluerunt  et  publicis  sacerdotiis 
praefuerunt,  quum  sacrificium  Bonae  deae  fieret,  inter- 
fuisse?  Neminem;  ne  ilium  quidem,  qui  caecus  est  factus. 
f  Sed,  credo,  postquam  speculum  tibi  allatum  est, 

longe  te  a  pulchris  abesse  sensisti.  (Asconius.  Nonius  v. 
Longum  p.  339.  v.  Speculum  p.  434.) 

At  sum,  inquit,  baud  ita  illiberali  facie.  —  -j-  Quasi 
vero  ego  de  facie  tua,  catamite,  dixerim,  ac  non  de  fla- 
gitiotuo,  quo  maiorum  imagines  funestas!  (Rufiman.  c.  2. 

p.  197.  ed.  Ruhnk.) 

VI.  At  sum,  inquit,  absolutus.  —  Novo  quidem, 
hercle!  more;  cui  uni  absoluto  lites  aestimatae  sunt. 

(Asconius.) 

Iuranti,  inquit,  tibi  iudices  non  crediderunt.  f  Qua¬ 
si  ego  non  contentus  sim,  quod  mihi  quinque  et  vi- 
ginti  iudices  crediderunt!  trigintu  unus  tibi  nihil  cre¬ 
diderunt,  qui  sequestres  abs  te  locupletes  acceperint 
munifesti  periurii  et  praesidium  a  nobis petierint.  (Ascon.) 

VII.  f  Integritas  tua  te  purgavit,  mibicrede;  pu- 
dor  eripuit;  vita  anteacta  servavit.  -f-  Quattuor  tibi 
sententias  solas  ad  perniciem  defuisse?  (Quinctman.  l. 
VIII.  c.  6.  §.  56.  et  Ascon.) 

Tu  quidem  prae  te  fers  pecuniam  te  recepturum ,  qua 
sententias  emisti  eorum,  qui  te  crimine  liberarunt.  Quern 
vero  tam  stultum  fore  existimus,  ut  pecuniam ,  quam  ac- 
ceperit,  reddat?  f  Nam  L.  quidem  Cotta,  quod  iniudi- 
ce  spectari  et  fortuna  deberet  et  dignitas,  ita  iudicatum 
amplissimorum  ordinum  deleclis  viris  patere  voluit,  j  ut 
posthac  lege  Aurelia  iudex  esse  non  possit,  nisi  salvis 
nummis  quisquam  illorum ,  quos  fames  mag  is ,  quam  fa- 
ma  commovit,  ut,  quod  omnes  non  modo  homines,  verum 
etiam  pecudes  factum  esse  sciant,  id  slatuerent  non  videri 
factum.  Sednolite  unaplaga  accepta,  P.  C.,  ccncidere; 
nolite  deficere.  Vulnus  est  eiusmodi,  quod  mihi  nec  dis- 
simulandum  nec  pertimescendum  videtur,  ne  aut  igno- 
rando  stultissimi  aut  metuendo  ignavissimi  iudicemur. 
Bis  absolutus  est  Lentulus,  bis  Catilina.  Hie  tertius  iam 
est  a  iudicibus  in  rempublicam  immissus. 

FRAGMENT  (JM  i  N CERT  A  E  SEDIS. 

Erras ,  Clodi :  non  te  iudices  Urbi ,  sed  carceri  re- 
servarunt:  neque  te  retinere  in  civitate,  sed  exsilio 
privare  voluerunt.  Quamobrem,  P.C.,erigite  animos, 
retinete  vestram  dignitatem  :  manet  ilia  in  republica 
bonorum  consensio :  dolor  accessit  bonis  viris,  virtus 
non  est  imminuta :  nihil  est  damni  factum  novi,  sed 
quod  erat,  inventum  est  in  unius  hominis  perditi  iu- 
dicio:  plures  similes  reperti  sunt.  (Cic.  ad  Att.  lib.  I. 
ep.  16.  §.  5.) 

151.  DE  CONSULATU  SUQ. 

Patricius  dubitat,  utrum  hie  corruptus  sit  locus  poematis  de 
consulatu,  an  orationis.  Orationem  enim  meditatus  erat  Cicero,  hoc 
se  magistratu  abdicaturus:  quam  nc  haberet,  Metellus  trib.  pi.  pro- 
hibuit. 

Quorum  luxuries  fortunata  censa  peperit.  (Nonius 

v.  Census  p.  202.) 

152.  PRO  C.  CORNELIO  ORAT.  I. 

ARGUMENTUM  ASCON1I. 

Cornelius  homo  lion  improbus  vita  habitus  est.  Fuerat  quae¬ 
stor  Cn.  Pompeii,  dein  tribunus  pi.  C.  Pisone  consule  biennio 
ante,  quam  liaec  dicta  sunt.  In  eo  magistratu  ita  se  gessit,  ut  iu- 

stior,  [sed]  pertinacior  videretur.  Alienatus  autem  a  senatu  ex 
hac  caussa.  Retulerat  adsenatum,  ut,  quoniam  exterarum  na- 
tionum  legatis  pecunia  mutua  magna  daretur  usura,  turpiaque  et 
famosa  ex  eo  lucra  fierent,  ne  quis  legatis  exterarum  nationum 
pecuniam  expensam  ferret.  Cuius  velationem  repudiavit  sena- 
tus:  et  decrevit  satisfactum  videri  eo  S.  C.  quod  ante  annos  ali¬ 
quot  Cn.  Domitio,  C.  Caelio  consulibus  factum  erat,  quum  sena- 
tus  ante  pauculos  annos  illo  S.  C.  decrevisset,  ne  quis  Cretensi- 
bus  pecuniam  mutuam  daret.  Cornelius ,  ea  re  offensus  senatui, 
questus  est  de  ea  re  in  condone,  exhauriri  provincias  usuris; 
providendum,  ut  haberent  legati,  unde  in  praesentia  pecuniam 
creditoribus  darent:  promulgavitque  legem,  qua  auctoritatem  se- 
natus  minuebat,  nequis,  nisi  per  populum ,  legibus  solveretur: 
quod  antiquo  quoque  iure  erat  cautuni.  Itaque  in  omnibus  S.  C., 
quibus  turn  aliquern  legibus  solvi  placebat,  adiici  erat  solitum, 
ut  de  ea  re  ad  populum  ferretur:  sed  paullatim  ferri  erat  desi- 
tum,  resque  iam  in  earn  consuetudinein  venerat,  ut  postremo  ne 
adiiceretur  quidem  in  S.  C.  de  rogatione  ad  populum  ferenda,  ea- 
que  ipsa  S.  C.  per  pauculos  admodum  fiebant.  Indigne  earn  Cor- 
nelii  rogationem  tulerant  potentissimi  quique  ex  senatoribus, 
quorum  gratia  magno  opere  minuebatur.  Itaque  P.  Servilius 
Globulus  tribunus  pi.  inventus  erat,  qui  C.  Cornelio  obsisteret. 
ls,ubi  legis  ferundae  dies  venit,  etpraeco  subiiciente  scriba  ver¬ 
ba  legis  recitare  populo  coepit,  et  scribam  subiicere,  et  praeco- 
nem  pronuntiare  passus  non  est.  Turn  Cornelius  ipse  codicem 
recitavit,  quod  quum  improbe  fieri  C.  Piso  consul  vehementer 
quereretur ,  tollique  ea  re  tribuDiciam  intercessionem  diceret, 
gravi  convicio  a  populo  exceptus  est.  Et  quum  ille  eos,  qui  sibi 
intentabant  manus,  prendi  a  lictore  iussisset,  fracti  eius  fasces 
cuncti  lapidesque  etiam  ex  ultima  concione  in  consulem  iacti. 
Quo  tumultu  Cornelius  perturbatus  concilium  dimisit.  Actum 
deinde  eadem  de  re  in  senatu  est  magnis  contentionibus.  Turn 
Cornelius  ita  ferre  rursus  coepit,  ne  quis  in  senatu  legibus  sol¬ 
veretur,  nisiCC  afifuissent,  neve  quis,  quum  solutus  esset,  inter- 
cederet,  quum  de  ea  re  ad  populum  ferretur.  Haec  sine  tumultu 
res  acta  est:  nemo  enim  negare  poterat,  pro  auctoritate  senatus 
esse  earn  legem:  sed  tamen  earn  tulit  invitis  optimatibus,  qui  vel 
pauci  senatusconsultum  facere  solebant.  Aliam  deinde  legem 
Cornelius,  etsi  nemo  repugnare  ausus  est,  multis  tamen  invitis 
tulit,  ut  praetores  ex  edictis  suis  perpetuis  ius  dicerent.  Quae 
res  turn  gratiam  ambitiosis  praetoribus,  qui  varie  ius  dicere  as- 
sueverant,  sustulit.  Alias  quoque  complures  leges  Cornelius 
promulgavit:  quibus  plerique  collegae  intercesserunt:  per  quas 
contentiones  totus  prope  tribunatus  eius  peractus  est.  Sequenti 
deinde  anno  M.  Lepido,  L.  Volcatio  coss.  quo  anno  praetor  Cice¬ 
ro  fuit,  reum  Cornelium  duo  fratres  Cominii  lege  Cornelia  de 
maiestate  fecerunt.  Detulit  nomen  Publius,  subscripsit  Cains; 
et  quum  P.  Cassius  praetor  decimo  die,  ut  mos  est,  adesse  ius¬ 
sisset,  eoque  die  ipse  non  afluisset,  seu  avocatus  propter  publici 
frumenti  curam,  seu  gratificans  reo:  circumvent!  sunt  ante  tribu¬ 
nal  eius  accusatores  a  notis  operarum  ducibus,  ita  ut  mors  inten- 
taretur,  si  mox  non  desisterent.  Quam  perniciem  vix  effugerunt 
interventu  consilium,  qui  advocati  rei  descenderant.  Et  quum  in 
scalas  quasdam  Cominii  fugissent,  clausi  in  noctem  ihi  se  occul- 
taverunt,  deinde  per  tecta  vicinarum  aedium  profugeruntexUrbe. 
Postero  die  quum  P.  Cassius  assedisset,  et  citati  accusatores 
non  adessent,  exemptum  nomen  est  de  reis  Cornelii.  Cominii 
autem  magna  infamia  llagraverunt,  vendidisse  silentium  magna 
pecunia.  Sequente  deinde  anno  L.  Cotta,  L.  Torquato  coss.  (a. 
689.  p.  U.  c.),  quo  haec  oratio  a  Cicerone  praetore  dicta  est,  quum 
prima  parte M.Manilius,  qui  iudicium  per  operarum  duces  turba- 
verat,  *  *  deinde  quod  ex  S.  C.  anno  coss.  praesidebant,  et  iudi- 
cio  non  respomlisset,  atque  esset  damnatus,  **  recreavisset ,  iam 
accepta  pecunia  tollere  ait  Cornelium  lege  maiestatis.  Res  acta 
est  magna  exspectatione  pancos  ante.  M*.ergo  Cornelius,  perter- 
ritus  Manilii  exitu,  in  iudicium  adhibuit,  ut  ne  clamor  quidem 
illius  ab  advocatis  eius  oriretur.  Dixerunt  in  eum  infesti  testi- 
monia  principes  civitatis,  qui  plurimum  in  senatu  poterant,  Q. 
Hortensius,  Q.  Catulus,  Q.  Metellus  Pius,  L.  Lucullus,  M.  Le- 
pidus.  Dixerunt  autem  hoc:  vidisse  se,.  quum  Cornelius  in  tri- 
bunatu  codicem  pro  rostris  ipse  recitaret :  quod  ante  Cornelium 

nemo  fecisse  existimarchir.  Volebant  videri,  se  iudicare  earn 
rem  magno  opere  ail  crimen  imminutae  maiestatis  Iribuniciae 
pertinere.  Etenim  prope  tollebatur  intercessio,  si  id  tribunis 
permitteretur.  Cicero ,  quia  non  poterat  negare  id  factum  esse, 
eo  confugit,  ut  diceret,  non  ideo,  quod  lectus  sit  codex  a  tribuno, 
imminutam  esse  tribuniciam  potestatem.  Qua  vero  arte  et  scien- 
tia  orationis ,  ita  ut  et  dignitatem  clarissimorum  civium  ,  contra 
quos  dicebat,  non  violaret,  et  tamen  auctoritate  eorum  laeili  reum 
non  pateretur!  quantaque  moderatione  rem  tain  ilifficilem  aliis 
tractaverit,  lectio  ipsa  ileclarabit.  Adiunientuni  autem  habnit, 
quod,  sicut  diximus ,  Cornelius,  praeter  districtum  propositum 
adversus  principum  voluntatem  ,  caetera  vita  nihil  fecerat,  quod 
magno  opere  improbaretur:  praeterea  quod  ipse  Globulus,  qui 
intercesserat ,  ailerat  Cornelio,  et  quod  ipsum  quoque  diximus, 
quod  Cornelius  Pompeii  Magni  quaestor  fuerat  apud  iluas  prae- 
fecturas  equitum  Horn,  ettribunos,  etex  tertia  quoque  parte  apud 
jilerosque,  exceptis  iis  familiaris  principum  civitatis.  Res  acta 
est  magno  conventu  magnaque  exspectatione,  quiseventus  iudicii 
futurus  esset.  A  summis  viris  ilici  testimonium  ,  et  id  ,  quod  ii 
dicerent,  confiteri  reum  animadvertebant.  Exstat  oratio  hominis 
accusatoris:  quam  sumere  in  manus  est  aliquod  operae  pretium 
non  solum  propter  Ciceronis  orationes,  quas  pro  Cornelio  liabe- 
iiius,  sed  etiam  propter  semet  ipsam:  Cicero  ipse  signifieftt  qua- 
triduo  Cornelium  defenilisse,  quas  actiones  contulisse  eum  in 
iluas  orationes  apparet.  Iudicium  id  exercuit  Q.  Gallius  praetor. 


VERSU  A  PRIMO  CIRCITER  CLXI. 

*  *  *  *  * 

*  *  *  * 

1 .  Postulatin'  apud  me  praetorem  primum  de  pe- 
cuniis  repetundis.  Prospectat  videlicet  Cominius, 
quid  agatur.  Videlicet  homines  foeneos  in  medium 
ad  tentandum  periculum  proiectos. 

2.  Quid?  Metellus  summa  nobilitate  ac  virtute, 
quum  bis  iurasset:  semel  privatim  a  patre;  iterum 
publice:  a  lege  coactus  destitit  accusatione.  An  vi? 
an  veritate?  In  quo  suspicionem  omnem  tollitC.  Cu- 
rionis  virtus  ac  dignitas,  et  Q.Metelli  adolescentia,  ad 
summam  laudem  omnibus  rebus  ornata. 

3.  Legem,  inquit,  de  libertinorum  suffragiis  Cor¬ 
nelius  cum  Manilio  dedit.  Quid  est  hoc,  dedit?  An 
tulit?  an  rogavit?  an  hortatus  est?  Nam  tulisse  ridicu- 
lum  est,  quasi  legem  aliquam  aut  ad  scribendum  dif- 
ficilem,  aut  ad  excogitandum  reconditam.  Quae  lex 
paucis  his  annis  non  modo  scripta ,  sed  etiam  lata 
esset. 

4.  In  quo  quum  multa  reprehensa  sint,  turn  in 
primis  celeritas  actionis. 

5.  Petivit  tamen  a  me  praetore  maxima  contesta- 
tione,  utcaussam  Manilii  defenderem. 

VERSU  A  PRIMO  DCCCCL.  (Dicit  de  eodem  Manilii  tribunatu.) 

6.  Nam  quum  is  tribunus  plebis  duas  leges  tulis- 
set  in  eo  magistratu,  unam  perniciosam,  alteram  egre- 
giam :  quod  summam  rempublicam  laesit,  id  ab  ipso 
tribuno  abiectum  est.  Bonum  autem  in  summa  re- 
publica  manet. 

(Dicit  de  disturbato  iudicio  Maniliano.) 

7.  Aliis  ille  in  ilium  furorem  magnis  hominibus 
auctoribus  impulsus  est,  qui  aliquod  institui  exem- 
plum  disturbandorum  iudiciorum  perniciosissimum, 
temporibus  suis  accommodatissimum,  meis  alienissi- 
mum  rationibus,  cupierunt. 

VERSU  CIRC.  CXI. 

8.  Possum  dicere,  hominem  summa  prudentia 
clarum  C.  Cottam  de  suis  legibus  abrogandis  ipsum 
ad  senatum  retulisse. 


SEQCITUR. 

9.  Possum  et  eiusdem  Cottae  legem  de  iudiciis 
privatis  anno  post,  quam  lata  sit,  a  fratre  eius  abro- 
gatam. 

s  T  A  t  i  m  . 

10.  Legem  Liciniam  et  Muciam  de  civibus  re- 
gundis,  quam  duo  consules,  omnium,  quos  vidimus, 
sapientissimi ,  tulissent,  video  constare  inter  omnes. 
non  modo  inutilem,  sed  perniciosam  reipublicae 
fuisse. 

1 1 .  Quattuor  omnino  genera  sunt,  iudices,  in  qui- 
bus  per  senatum,  more  maiorum,  statuatur  aliquid  de 
legibus.  Unum  est  eiusmodi,  placere  legem  abroga- 
ri:  utQ.Caecilio,M.  Iunio  consulibus,  quae  leges  rem 
militarem  impedirent,  ut  abrogarentur.  Alterum, 
quae  lex  lata  esse  dicatur,  ea  non  videri  populum  te- 
neri:  ut  L.  Marcio,  Sex.  Iulio  consulibus,  de  legibus 
Liviis.  Tertium  est  de  legum  abrogationibus.  Quo 
de  genere  persaepe  senatusconsulta  hunt,  ut  nuper  de 
ipsa  lege  Calpurnia,  quae  derogaretur. 

12.  P.  Africanus  ille  superior,  ut  dicitur,  non  so¬ 
lum  a  sapientissimis  hominibus,  qui  turn  erant,  ve- 
rum  etiam  a  se  ipso  saepe  accusatus  est,  quod,  quum 
consul  esset  cum  Ti.  Longo,  passus  esset  turn  pri¬ 
mum  a  populari  consessu  senatoriasubsellia  separari. 

CIRCA  MEDIUM.  (Quo  loco  numerat,  quum  lex  feratur,  quot  loca 
intercessionis  sunt,  iubet  dicere.) 

13.  Est  utique  ius  vetandi,  quum  ea  feratur, 
quamdiu  non  perfertur:  quamdiu  qui  suffragii  ferun- 
di  caussa  conveniunt,  hue  et  illuc  transferuntur,  dum 
privati  dicunt:  dum  tabellae  diribentur :  dum  sitella 
defertur:  dum  aequantur  sortes:  dum  sortitio  fit :  et 
si  qua  sunt  huius  generis  alia. 

PAULLO  POST. 

14.  Unum  tamen,  quod  hoc  ipso  tribuno  plebis 
factum  est,  praetermittendum  non  videtur.  Neque 
enim  maius  est  legere  codicem,  quum  intercedatur, 
quam  sitellam  ipsam  cum  ipso  intercessore  deferre, 
nec  gravius,  incipere  ferre,  quam  perferre,  nec  vehe- 
mentius ,  ostendere  se  laturum  invito  collega ,  quam 
ipsi  collegae  magistratum  derogare,  nec  criminosius, 
tribus  ad  legem  accipiendam,  quam  ad  collegam  red¬ 
dendum  privatim  intro  vocare :  quae  vir  fortis  huius 
collega  Aulus  Gabinius  in  re  optima  fecit  omnia ;  ne¬ 
que  quum  salutem  populo  Romano  atque  omnibus 
gentibus  finem  diuturnae  captivitatis,  turpitudinis  et 
servitutis  afferret,  passus  est,  plus  unius  collegae 
sui,  quam  universae  civitatis,  vocem  valere  et  vo¬ 
luntatem. 

15.  At  enim  de  corrigenda  lege  retulerunt. 

16.  Idem,  nisi  haec  ipsa  lex,  quamC.  Cornelius 
tulit,  obstitisset,  decrevissem  id,  quod  palam  iam  isti 
defensores  iudiciorum  pugnaverunt,  senatui  non  pla¬ 
cere,  id  iudicium  de  Sullae  bonis  fieri.  Quam  ego 
caussam  longe  aliter  praetor  in  concione  defendi, 
quum  id  dicerem ,  quod  iidem  iudices  postea  statue- 
runt,  iudicium  aequiore  tempore  fieri  oportere. 

S  T  A  T  I  M . 

17.  Antea  vero  quam  multarum  rerum  iudicia 
sublata  sint,  et  quia  scitis,  praetereo,  et  ne  quern  in 
iudicium  oratio  mea  revocare  videatur. 

PAULLO  POST. 

18.  Non  Cn.  Dolabella  C.  Volcatium ,  honestissi- 
mum  virum,  communi  et  quotidiano  iure  privasset. 
Non  denique  homo  illorum  et  vita  et  prudentia  longe 

dissimilis,  sed  tamen  nimis  in  gratificando  iure  liber, 
L.  Sisenna,  bonorum  Cn.  Cornelii  possessionem  ex 
edicto  suo  P.  Scipioni,  adolescenti  sumraa  nobilitate, 
eximia  virtute  praedito ,  dedisset.  Quare  quum  am- 
bitum  populus  Romanus  videret,  et  quum  a  tribunis 
plebis  doceretur,  nisi  poena  accessisset  in  divisores, 
exstingui  nullo  modo  posse,  legem  hanc  Cornelii  fla- 
gitabat;  illam,  quae  ex  senatusconsulto  ferebatur,  re- 
pudiabat. 

ET  EADEM  DE  RE  PAULLO  POST. 

19.  Ut  spectaculum  illud  duorum  designatorum 
consulum  calamitate,  re  et  tempore  salubre  ac  neces- 
sariuin,  genere  et  exemplo  miserum  ac  funestum ,  vi- 
deremus. 

20.  Quid  ego  nunc  tibi  argumentis  respondeam, 
posse  fieri,  ut  alius  aliquis  Cornelius  sit,  qui  habeat 
Philerotem?  Resnotaest,  vulgare  nomen  esse  Phile- 
rotis,  Cornelios  vero  ita  multos,  ut  iam  etiam  colle¬ 
gium  constitutum  sit. 

21.  At  enim  extremi  ac  difficillimi  temporis  vo- 
cem illam,  C.  Corneli,  consulem  mittere  coegisti,  qui 
rempublicam  salvam  esse  vellent,  ut  ad  legem  acci- 
piendam  adessent. 

22.  Plebem  ex  Maniliana  offensione  victam  et  do- 
mitam  esse  dicit;  ante  vestros  annos  propter  illiustri- 
buni  plebis  temeritatem  posse  adduci,  ut  omnino  ne 
illius  potestate  abalienemur**  qui  restituerunt  earn 
potestatem,  alterum  nihil  unum  posse  contra  multos, 
alterum  longe  abesse. 

23.  Tanta  igitur  in  illis  virtus  fuit,  ut  annoxvi. 
post  reges  exactos,  propter  nimiarn  dominationem 
potentium,  secederent,  leges  sacratas  ipsi  sibi  resti- 
tuerent,  duos  tribunos  crearent,  montem  ilium  trans 
Anienem,  qui  hodieMons  Sacer  nominatur,  in  quo  ar- 
mati  consederant,  aeternae  memoriae  caussa  conse- 
crarent.  Itaque  auspicato  postero  anno  x  tribuni  ple¬ 
bis  comitiis  curiatis  creati  sunt. 

24.  Turn  interposita  fide  per  tres  legatos,  arnplis- 
simosviros,  Romani  armati  reverterunt :  in  Aventino 
consederunt:  inde  armati  inCapitolium  venerunt:  de¬ 
cern  tribunos  plebis  per  pontificem,  quod  magistratus 
nullus  erat,  creaverunt.  Etiam  haec  recentiora  prae- 
tereo:  ponam  principium  iustissimae  libertatis ,  Cas- 
siam;  qua  lege  suffragiorum  vis  potestasque  conva- 
luit:  alteram  Cassiam,  quae  populi  indicia  firmavit. 

Dicit  (le  nobilibus. 

23.  Qui  non  modo  cum  Sulla,  verum  etiam,  illo 
mortuo,  semper  hoc  per  se  summis  opibus  retinen- 
dum  putaverunt,  inimicissimi  C.Cottae  fuerunt,  quod 
is  consul  paullum  tribunis  plebis  non  potestatis,  sed 
dignitatis  addidit. 

26.  Quamdiu  quidem  hoc  animo  erga  nos  ilia 
plebs  erit,  quo  se  ostendit,  quum  legem  Aureliam, 
quumRosciam,  non  modoaccepit,  sed  etiam  efflagi- 
tavit. 

27.  Memoria  teneo,  quum  primum  senatores  cum 
equitibus  Romanis  lege  Plotia  iudicarent,  hominem 
diis  ac  nobilitati  perinvisum,  Cn.  Pompeium,  caussam 
leee  Yaria  de  maiestate  dixisse. 

28.  Ut  ablove  optimo  maximo  ceterisque  diis  dea- 

busque  omnibus  opem  et  auxilium  petam.  (Priscian.  l. 
VII.  c.  3.  §.  it.)  . 

29.  Nihil  senatui  detraxisse  Cornelium.  (Fronto 

Exx.  Elocc.  p.  508.) 

30.  Ex  promulgatione  trinundinum  dies  ad  feren- 
dum  potestasque  venisset.  (Prise,  i.  vn.  c.  3.  §.  9.) 


31.  Codicem  attigit.  (Quinctii.  i.  v.  c.  13.  §.  26.) 

32.  Repugnare  —  dicit  Cicero  — ,  ut  divisores,  quos 
honoris  sui  ministros  esse  voluerat,  lege  ambitus  vel- 

let  affligere.  (Marcian.  Capella  de  Rhetorica  p.  421.  ed.  Cap- 
peron.) 

33.  Quae  intermissa  complures  annos.  (Prise.  1.  vn. 

c.  17.  §.  86.) 

34.  Num  alicui  gratificabatur  aut  homini  aut  or- 

dini?  (Idem  1.  VIII.  c.  15.  §.  82.) 

35.  Coeptum  igitur  per  eos,  qui  agi  volebant,  de- 

situm  est  per  hunc,  qui  decessit.  (Priscian.  1.  x.  c.  7.  §. 
40.  c.  9.  §.  55.) 

36.  Circuitis  rostris  eiicerentur  lapidibus  homines. 

(Idem  1.  VIII.  c.  15.  §.  82.) 

37.  Refertum  tribuniciis  legibus,  exhaustum  a 
quibus  sit,  ipsi  sciunt.  (Aquiia  c.  16.  p.  156.) 

38.  Qui  eloquentia  ceteris  antecellit.  (Prise.  1.  x.  c. 

6.  §.  36.) 

39.  Demi  medius  fidius  de  his  tormentis  aliquan- 
tum  malim.  (Fronto  Exx.  Elocc.  p.  511.) 

40.  Ad  miserrimum  crudelissimumque  domina- 
tum  dedi  patiamini.  (idem  ibid.  P.  507.) 

41 .  Cui  (sic  Mai.,  vuigo:  cur)  nunc  redeant,  si  turn  gra- 
tiae  concesserint.  (idem  ibid.  p.  503.) 

42.  Quid,  quod  ne  cum  iis  quidem  expertus  es, 
quos  duces  operarum  fuisse  dixisti?  (idem  ibid.  p.  511.) 

43.  Eiusmodi  mihi  duos  laqueos  in  caussa  esse 
propositos,  ut,  si  me  altero  expedissem.tenerer  altero. 

(Idem  ibid.  p.  513.) 

44.  Aperuit  fores  scalarum.  (Aero adHor.Serm.  1,2,67.) 
43.  Legite,ut  legebatis;  hinc  intelligetis  nulla  te- 

nuissima  suspicione  describi  aut  significari  Corne¬ 
lium.  (Boeth.  de  Defin.  p.  659.  in  edit.  Bas.) 

46.  Maiestas  est  in  imperio,  atque  in  omni  populi 
Romani  dignitate.  (Quinctn.  1.  vn.  c.  3.  §.  35.) 

47.  Obiecta  est  paullo  liberalior  vita,  (idem  ibid.) 

153.  PRO  C.  CORNELIO  ORAT.  II. 

1.  Pugnem  aperte  contra  nobilissimorum  homi- 
num  voluntates?  studia ,  consilia  cogitationesque  eo- 
rum  aperiam?  (Aquiia  c.  10.  p.l51.etMarc.Capell.  l.V.  p.171.) 

2.  O  callidos  homines!  o  rem  excogitatam!  o  in- 
genia  metuenda !  testes  dare  volumus.  Quern  quaeso 
nostrum  fefellit,  ita  vos  esse  facturos?  (Cic.  Orat.  c.  67. 
§.  225.) 

3.  Numineo,  qui  sint  hi  testes ,  haesitatis?  Ego 
vobis  edam  duos.  Reliqui  sunt  de  consularibus,  ini- 
mici  tribuniciae  potestatis.  Pauci  praeterea  assenta- 
tores  eorum  atque  asseclae  subsequuntur.  (Asconius.) 

4.  Sed  si  familiariter  ex  Q.  Catulo,  sapientissimo 
viro  atque  humanissimo,  velim  quaerere :  utrius  tan¬ 
dem  tibi  tribunatus  minus  probari  potest,  C.  Cornelii, 
an,  non  dicam  P.  Sulpicii,  non  L.  Saturnini,  non  C. 
Gracchi,  non  Tiberii:  neminem,  quern  isti  seditiosum 
existimant,  nominabo :  sed  avunculi  tui,  Q.  Catule, 
clarissimi,  patriaeque  amantissimi  viri;  quid  mihi 
tandem  responsurum  puj^itis?  (idem.) 

POST  XX  VERSUS  A  PRAECEDENTI. 

5.  Quid?  avunculus  tuus,  clarissimus  vir,  claris- 
simopatre,  avo,  maioribus,  credo,  silentio,  favente 
nobilitate,  nullo  intercessore  comparato,  populo  Ro¬ 
mano  dedit  et  potentissimorum  hominum  collegiis 
eripuit  cooptandorum  sacerdotum  potestatem?  (Asco¬ 
nius.) 

S  E  Q  U  I  T  U  R  . 

6.  Quid?  idem  Domitius  M.  Silanum ,  consularem 
hominem,  quemadmodum  tribunus  pi.  vexavit? 

(Idem.) 

7.  Haec  est  controversia  eiusmodi,  ut  mihi  tribu- 
nus  pi.  Cn.  Domitius ,  Catulo**M.  Terpolius  contem- 
ptissimum  nomen  eiectum  esse  ex  iis ,  qui  tribuni  pi. 
fuerunt.  (Idem.) 

8.  Nam  neque  me  divitiae  movent,  quibus  omnes 
Africanos  et  Laelios  multi  venalitii  mercatoresque  su- 
perarunt,  neque  vestis  aut  caelatum  aurum  et  argen¬ 
tum,  quo  nostros  veteres  Marcellos  Maximosque  multi 
eunuchi  e  Syria  Aegyptoque  vicerunt.  Neque  vero 
movent  me  ornamenta  ista  villarum,  quibus  L.  Paul- 
lumet  Mummium,  qui  rebus  his  Urbem  Italiamque 
omnem  referserunt,  ab  aliquo  video  perfacile  Deliaco 
aut  Syro  potuisse  superari.  (Cic.  Or.  c.  70.  §.  232.  Quinct. 

I.  IX,  c.  4.  §.  14.  Non.  v.  Venalicii  p.  188.  Prise.  1.  X.  c.  9.  §.  49.) 

9.  Quis  tarn  abundans  copiis.  (Prise,  l.  xviii.  c.  2. 

§.  19.  Fronto  Exx.  Elocc.  p.  487.) 

10.  Da  mihi  potestatem,  eos,  qui  turn  adfuerunt 
Cornelio,  nominandi.  (Fronto  Exx.  Elocc.  p.  492.) 

11.  Facite,  ut  facitis,  qui  ad  caussam  adestis. 

(Idem  ibid.  p.  493.) 

12.  Sed  ad  Urbem  dierum  tres  fuerunt  complu- 

rium .  (Idem  ibid.  p.  496.) 

13.  Si  vos  huius  fortunas  paucorum  odio  adiudi- 
caveritis.  (Idem  ibid.  p.  497.) 

14.  Quid  enim  mihi  certamen  est  cum  accusatore 
aut  contentio?  (Idem  ibid.  p.  500.) 

15.  Quam  diligentes  libertatis  vos  oporteat  esse. 

(Idem  ibid.  p.  511.) 

16.  Qui  commodis  populi  R.  lingua  dumtaxat  ac 
voluntate  consuluit.  (Idem  ibid.  p.  511.) 

17.  Expelleret  a  dispensantibus.  (idem  ibid.  p.  513.) 

18.  Correpsit  in  scalas.  (Schol.  vet.  in  Iuven.  v.  Rut¬ 
gers.  Varr.  Lectt.  1.  V.  c.  3.  p.  457.) 

19.  Ne  fraudi  sit  ei,  qui  populum  ad  contentionem 

VOCarit.  (Serv.  ad  Aen.  1.  XI.  v.  708.  p.  656.  ed.  Paris.  1600.) 

154.  PRO  M.  FUNDANIO. 

(Haec  oratio  habita  est  a.  TJ.  688.  Duo  fragmenta  postrema 
Orellio  debentur.) 

1 .  Non  modo  hoc  a  Iulio  Annale ,  sed  vix  meher- 
cule  a  Q.  Mutone  factum  probari  potest.  (Prise.  1.  vii.c. 

II.  §.  58.) 

2.  Essetne  id,  quod  Meno  nuntiasset.  (id.  i.  vi.  c.  6. 

§.  29.) 

3.  Arcades  se  proselenos  esse  asseverant,  id  est 
ante  lunam  natos:  quod  et  Cic.  in  Fundaniana  com- 

memorat.  (Serv.  ad  Georg.  1.  II.  v.  342.  cf.  Placidum  Lactan- 
tium  ad  Statii  Thebaid.  1.  IV.  p.  132.  et  Lindenbr.  ,, Cicero  pro  Fun- 
,,danio  opinionis  eius  meminit,  quum  de  nobilitate  tractaret.“) 

4.  Commissura.  (Id.  ad  Aen.  1.  IX.  v.  675.) 

5.  Plincta.  (Aero  in  Horat.  Art.  Poet.  343.) 

6.  Descripsistine  eius  necessarium,  nostrum  com- 
petitorem?  istum  ipsum ,  cuius  nunc  studio  et  gratia 
tota  accusatio  ista  munita  est.  (Boeth.de  Definit.  p.  ess.  ed. 

Bas.  a.  1570.) 

7.  Antiqui  dicebant  fordeum  foedusque  pro  aspira- 
tione  vav  simili  littera  utentes:  nam  contra  Graeci 
aspirare  solent,  Ut  pro  Fundanio  Cicero  testem,  qui  primam 
eius  litteram  dicere  non  posset,  irriffct.  (Quinctil.  I,  4,  14.) 

8.  Quasi  vero  ego  de  facie  tua,  catamite,  dixerim, 
vel  alias  potuisti  contumeliosius  facere,  si  tibi  hoc 
Parmeno  alloqui,  ac  non  ipse  Parmeno  nuntiasset. 

(Iul.  Rufinianus  de  Figg.  p.  197.  Ruhnk.  p.  30.  Capper.) 

155.  PRO  A.  GARINIO. 

(Dicta  est  haec  oratio  Domitio,  App.  Claudio  coss.  a.  700.  p.  TJ. 
c.  Cf.  Dio  XXXI X,  63. ) 

Ego  quum  omnes  amicitias  tuendas  semper  puta- 
vi  summa  religione  et  fide,  turn  eas  maxime,  quae  es- 
sent  ex  inimicitiis  revocatae  in  gratiam :  propterea, 


quod  integris  amicitiis  officium  praetermissum  im- 
prudentiae  vel,  ut  gravius  interpretemur ,  negligen- 
tiae  excusatione  defenditur:  post  reditum  in  gratiam, 
si  quid  est  commissum ,  id  non  neglectum ,  sed  viola- 
tum  putatur,  nec  imprudentiae,  sed  perfidiae  assigna- 
ri  solet.  (Hieron.  Apol.  adv.  Rufmurn,  Opp.  T.  II.  p.  134.  ed. 
Francof.) 

156.  PRO  GALLIO. 

(Dicta  est  oratio  pro  Gal/io ,  ambitus  reo ,  (cf.  Q.  Cic.  de 
Petit.  Cons.  5.  M.  Cic.  Brut.  80,  278. J  incertum ,  quo  anno ,  de 
Sigonii  autem  sententia  anno  TJ.  688.  Lepido,  Tullo  coss.  dis- 
sentiente  Franc.  Fubricio  in  Cic.  Hist.,  aut  potius ,  si  res  est 
certa,de  Galliis  duobus  (Cic.  ad Fam.  Fill,  4.)i.  e.  M.  et  Q- 
anno  703.  Sulpicio,  Marcello  coss. 

1 .  Ut  (fit  *  Ruhnk.)  clamor,  ut(fit*R.)convicium  mu- 
lierum,  ut  (fit*  R.)  symphoniae  cantus.  Videbar  mihi 
videre  alios  intrantes,  alios  autem  exeuntes,partim  ex 
vino  vacillantes,  partim  hesterna  potatione  oscitan- 
tes.  Versabatur  inter  hos  Gallius  unguentis  oblitus, 
redimitus  coronis:  humus  erat  immunda,  lutulenta, 
vino,  coronis  languidulis  et  spinis  cooperta  piscium. 

(Aquila  c.  2.  p.  144.  Quinct.  1.  VIII-  c.  3.  §.  66.  1.  XI.  c.  3.  §.  165.) 

2.  — quidam  poeta  nominatus,  homo  perlittera- 
tus,  cuius  sunt  ilia  colloquia  poetarum  ac  philosopho- 
rum ,  quum  facit  Euripidem  et  Menandrum  inter  se  et 
in  alio  loco  Socratem  atque  Epicurum  disserentes, 
quorum  aetates  non  annis,  sed  saeculis  scimus  esse 
disiunctas,  quantos  is  plausus  et  clamores  movet? 
Multos  enim  condiscipulos  habet  in  theatro,  qui  simul 
litteras  non  didicerunt.  (D.Hieronym.  adNepotian.  de  vit. 
Cler.  T.  1.  p.  10.  ed.  Francof.) 

3.  An  ista,  si  vera  essent,  sic  a  te  dicerentur? 

(Quinct.  1.  XI.  c.  3.  §.  155.) 

4.  Ul  Tullius  in  Galliana:  qui*  spurce  dictum 
commemorarent  in  libera  civitate.  (Eugraph.  in  Terent. 
Eun.  II,  2,  4.) 

5.  Tuistuc,  M.  Calidi,  nisi  fingeres,  sic  ageres? 
praesertim  quum  ista  eloquentia  alienorum  hominum 
pericula  defendere  acerrime  soleas,  tuum  negligeres? 
ubi  dolor?  ubi  ardor  animi?  qui  etiam  ex  infantium 
ingeniis  elicere  voces  et  querelas  solet.  Nulla  pertur-- 
batio  animi,  nulla  corporis;  fro  ns  non  percussa,  non 
femur;  pedis  (quod  minimum  est)  nulla  supplosio. 
Itaque  tantum  abfuit,  ut  inflammares  nostros  animos: 
somnum  isto  loco  vix  tenebamus.  (Cic.Brut.  c.  so.  §.  278. 

Quinct.  1.  c.) 

6.  Ego  te  certo  scio  omnes  logos,  qui  ludis  dicti 
sunt,  animadvertisse.  (Non.  v.  Logi  p.  63.) 

7.  Poematorum.  (Charis.  1.  I.  p.  114.  ed.  Putsch.) 

157.  PRO  C.  MANILIO. 

ARG.  Hunc  defendit  Cicero,  aut  quod,  ut  Asconius  scribit, 
indicium  Cornelius  per  operarum  duces  turbavisset,  aut  Plutar- 
clio  referente  repetundarum  reuni,  anno  688.  p.  U.  c. 

Hie  ego  non  solum  confiteor,  verum  etiam  profi- 

teor.  (Non.  v.  Confiteri  p.  434.) 

158.  DE  AERE  ALIENO  M1LONIS. 

ARGUMENTUM,  ut  videtur,  ASCONII. 

In  eurndem  annum  consulatum  petierunt  Annius  Milo  et 
Q.  Metellus  Scipio  et  Hypsaeus.  Quo  anno  etiam  P.  Claudius 
Pulcher,  inimicus  eius,  in  praeturae  candidam  venerat.  Idem 
quum  petitioni  Milouis  adversaretur,  et  comitia  multo  et  vario 
ambitus  genere  turbaret,  quo  magis  Hypsaeus  et  Scipio  consules 
designarentur,  Milo  autem  repulsam  ferret;  per  hos  dies  senatus 
convocatus  est ;  apud  quern  P.  Clodius  invectionem  sibi  non  tan¬ 
tum  contra  Milonem,  verum  etiani  contra  ipsum  M.  Tullium  con- 

tumeliosam  atque  asperam  depoposcit,  nt  amhitum  mover!  ah  eo 
diceret,  quoniam  nmltis  erga  renip.  meritis  praevaleret:  vim  mo- 
liri  etiam  per  armatos  homines  eriminaretur:  ad  extremum  longe 
minus,  quant  liaheret,  aeris  alieni  esse  professum.  Nam  sester- 
tium  sexagies  in  aere  alieno  se  hahere  professus  Milo  secundum 
veterem  consuetudinem  fuerat.  Quum  igitur  olinixe  contenderet 
Clodius  non  oportere  eum,  qui  magno  aere  alieno  defeneratus  prae- 
dae  videretur,  magistratum  esse  reipuhlicae,  contradixit  eius  in- 
sectationiM. Cicero,  qui  familiaritate  praecipua  Milonem  dilige- 
hat  oh  id  maxime  meritum,  quod  restitutionem  suae  dignitatis  ah 
eodem  trihuno  plehis  meminerat  adiutam,  Quanto  autem  odio  ha- 
huerit  P.  Clodium,  iam  compertum  est  ex  orationihus  illius  plu- 
rimis ,  quihus  eius  vitam  moresque  dilacerat.  Ex  iurgio  itaque, 
quod  inter  se  moverant,  oratio  ista  composita  est,  cuius  inscri- 
ptionis  titulum,  priusqnam  conimentari  aggrediar,  explanandum 
puto:  non  ah  re  existimans  futurum  nostris  lectorihus,  si  ora- 
tionis  titulum  non  indocte  perspexerint.  Quippe  inscrihitur 
INTERROGATIO  DE  AERE  ALIENO  MILONIS.  Interro- 
gationis  autem  non  una  species  erat,  sed  varia:  ut  alia  significa- 
ret  accusationis  denuntiationem,  qualis  ilia  praescriptio  est  ora- 
tionis  eius,  qua  usus  fuit  in  eum  P.  Clodius,  quum  legilms  inter- 
rogasset.  Legihns  enim  sic  interrogahatur,  inquirente  accusato- 
re,  an  omnia  secundum  legum  praescripta  gesserit  is ,  cui  crimen 
intendehatur.  Erat  alia  praeterea  interrogatio  testium,  sicut 
ipse  M.  Tullius  P.  Vatinium  testem  interrogavit.  Proprie  nam- 
que  interrogatio  dicehatur,  qua  testes  redarguehantur.  Tertia 
haec  est  interrogandi  species,  ut  Sinnio  Capitoni  videtur,  perti- 
nens  ad  officium  et  consuetudinem  senatoriam.  Quando  enim 
aliquis  sententiam  loco  suo  iam  dixerat  et  alius  posteu  interro- 
gatus  quaedam  videhatur  ita  locutus,  ut  refutari  posse  iustissime 
viderentur,  postulahat  ille,  qui  iam  sententiam  dixerat,  ut  sihi 
liceret  interrogare,  hoc  est,  ilium  redarguere,  cuius  sententia  in 
multis  quasi  mendax  et  ealumniosa  redargui  posset.  Quoniam 
ergo  dixerat  Clodius  et  minus  professum  aeris  alieni  Milonem  *  *  * 

( Haec  oratio ,  cuius  nullum  usquam  vestigium  expressum 
erat,  una  cum  sc/ioliastae  argumento  primum  e  cod.  Ambrosia- 
no  edita  est  ab  Angelo  Maio  Mcdiolani  a.  1817.  Initium  argu¬ 
ment  mutifum  ab  eodem  suppletum  est  Asconii  argumento  ora- 
tionis  Milonianae.) 

1  1.  ***  adversarii. 

2.  Eiiciundus  est  ex  Urbe  civis  auctor  salutis. 

3.  Includendus  intra  parietes. 

4.  Qui  populi  Romani  imperium  non  terrarum  re- 
gionibus,  sed  caeli  partibus  terminavit. 

II.  I.  Nec  vero  turn  timendum  fuit,  quum  cessi- 
mus. 

2.  Eosdem  ad  caedem  civium  de  Apennino  dedu- 
xisti. 

3.  Lapidibus  duo  consules  ceciderunt. 

4.  Qui  multis  inspectantibus  caput  feriebas,  fe- 
mina  plangebas. 

5.  *  *  *  ber  animosae  confidens. 

6.  Non  pudet.  Sed  quid  pudeat  hominem  non 
modo  sine  pudore,  verum  omnino  sine  ore? 

7.  Si  enim  homines  egentes  et  turbarum  cupidi 
loquebantur  :  0  virum  usuum ! 

8.  Maledicere  autem,  immo  vero  domo  principem 
civem  vi  et  metu  continere. 

III.  1.  Ut  quas  haberet  in  vestibulo  tabulas  refi- 
geret. 

2.  Etenimtria,  utopinor,  haec  in  Milonis  perso¬ 
nam  questus  es,  de  aere  alieno,  de  vi,  de  ambitu.  Duo 
praeteristi :  nihil  de  religionibus  violatis,  nihil  de  in- 
cestus  stupris  questus  es. 

3.  Est  enim  quocumque  venit  et  reorum  crimen  et 
iudicum. 

4.  Tuamque  praeturam  non  tuo  more  difleras. 

IV.  I.  Nec  suffragia  dabis,  quibus  ostentas. 


2.  Nec  vero  illam  nefariam  libertatem. 

3.  Quis  non  meminerit  pueritiam  tuam? 

4.  Iterum  a  piratis  redemptum.  Quo  enim  nomi¬ 
ne  appellem  eos,  qui  te  pretio  accepto  liberaverunt. 

V.  I.  Nisi  vero  lineamenta  hominis  et  nomen  fi- 
guris  positum,  non  naturis  putas. 

2.  Turn  habuisti  quasdam  formidines ,  quae  quasi 
cornua  quaedam  exciderunt  impleta. 

3.  Non  enim  viderunt,  quos  ipsi  exturbarant,  eos 
in  civitatem  restitutos. 

4.  Qui  armis  cessissem  vel  tuis  urbanis,  vel ,  ut 
opinio  turn  erat,  alienis. 

159.  CONTRA  CONCIONEM  Q.  METELLI. 

( Contra  concionem  Metelli  trib.  pi.,  a.  d.  III.  Non.  Ianuar. 
anni  p.  U.  c.  692.  habitant ,  Cicero  brevi  post  dixit,  multis  mo- 
dis  lacessitus.) 

1 .  Sic  enim,  ut  opinor,  insequar  fugientem ,  quo¬ 
niam  congredi  non  licet  cum  resistente.  (Chiriis.Curii 

Fortunatiani  Artis  rhetoricae  scholicae  lib.  III.  cap.  de  Figuris  con- 
troversiarum.) 

*  2.  Permulsa  atque  recreata  est.  (Prise,  i.ix.c.9.  §.  si.) 

3.  Nisi  eorum  exitio,  non  requieturam.  (idem  i.  x. 

c.  3.  §.  18.) 

4.  Escendi  in  concionem:  concursus  est  populi 
factus.  (Gell.  1.  XVIII.  c.  7.) 

5.  Vestrum  iam  hie  factum  deprehenditur  (repre- 
henditur*),  patres  conscripti ,  non  meum  :  pulcherri- 
mumquidem  factum:  verum, ut dixi,  non  meum,  sed 
vestrum.  (Quinctil.  1.  IX.  c.  3.  §.  40.) 

6.  Dediderim  periculis  omnibus ,  obtulerim  insi- 
diis,  obiecerim  invidiae.  (idem  ibid.  §.  45.) 

7.  Vos  enim  statuistis,  vos  sententiam  dixistis, 
VOS  iudicastis.  (Ibidem.) 

8.  Quaero  ab  inimicis,  sintne  haec  investigata, 
comperta,  patefacta,  sublata,  delata,  exstincta  per  me? 

(Idem  ibid.  §.  49.) 

9.  Qui  indicabantur,  eos  vocari,  custodiri,  ad  se- 
natum  adduci  iussi;  in  senatu  sunt  positi.  (idem  ibid. 
§.  50.) 

160.  PRO  P.  OPPIO. 

ARG.  Haec  actio  liahita  est  auno  fere  687.  p.  U.  c.  M.  Au- 
relio  Cotta  ex  Asia  Romani  reverso  (cf.  Dio.lXXXVI,  23.),  a  quo 
procos.  P.  Oppius  quaestor,  quoil  repetundarum  insidiarumque 
suspicionem  sihi  contraxerat,  in  Urhem  erat  relegatus.  Huius 
patrocinium  Cicero  suscepit,  Cotta  reuni  testinionio  suo  urgente. 
Cf.  Salust.  Fragm.  Hist,  lih  III.  p.  978.  ed.  Cort.  p.  236.  Ger- 
lacli.  ,,At  Oppius,  postquam  nihil  proficiehat,  tirnide  tectum  pu- 
,,gionem  expedire  conatus,  a  Cotta  Vulscioque  impeditur.  “ 

1 .  Utrum  quum  Cottam  appetisset,  an  quum  ipse 
sese  conaretur  occidere,  telum  ei  e  manibus  ereptuin 
est?  (Quinct.  1.  V.  c.  10.  §.  69.) 

2.  Quos  educere  invitos  in  provinciam  non  potuit, 
eos  invitos  retinere  qui  potuit?  (id.  l.  v.  c.  10.  §.  76.) 

3.  At  enim  non  verisimile  est,  tantum  scelus  M. 
Cottam  esse  commentum.  Quid?  hoc  verisimile  est, 
tantum  scelus  Oppium  esse  conatum?  (Id.i.v.c.i3.§.30.) 

4.  - questusque  mecum  est.  (Fronto.  Exx.  Eiocc. 

p.  541.) 

5.  Etenim  multum  posse  ad  salutem  alterius ,  ho- 
nori  multis,  parum  potuisse  ad  exitium, probronemi- 
ni  umquam  fuit.  (Ammian.  Marcell.  1.  XXX.  c.  8.  §.  7.) 

6.  O  amorem  mirum!  o  benevolentiam  singula- 
rem  !  (Quinctil.  1.  IX.  c.  2.  §.  51.) 

(His  nccedunt  sex  nova  Orellii  fragments) 

7.  Fortissime  invaseris,  quod  est  aut  omnibus  pe- 

riculosum, - aut  ipsis  iudicibus,  ut  pro  Oppio 

164.  M.  T.  CICERONIS 


monet  pluribus ,  ne  illud  actionis  genus  in  equestrem  j 
ordinem  admittant.  (Quinctn.i.  v.  c.13.  §.2i.) 

8.  Obiicitur  Oppio ,  quod  de  militum  cibariis  de- 
traxerit:  asperum  crimen :  sed  id  contrarium  osten- 
dit  Cicero ,  quia  iidem  accusatores  obiecerint  Oppio, 
quod  is  voluerit  exercitum  largiendo  corrumpere. 
(Id,  1.  V.  c.  13.  §.  17.) 

9.  Infinitum  est,  utCicero  Cottae  detraxerit  aucto- 
ritatem.  (id.  l.  yi.  c.  5.  §.  io.) 

10.  Cicero  quamquam  erat  in  Cottam  gravissime 
dicturus  neque  aliter  agi  P.  Oppii  caussa  poterat,  lon- 
ga  tamen  praefatione  excusavit  officii  sui  necessita- 
tem.  (id.  i.  xi.  c.  l.  §.  68.) 

1 1 .  ngonagaanevt)  est,  qua  nobis  iudicem  praepa- 
ramus,quum  aut  quaedam  nobis  obstant,  et  illis  prius 
occurrendum  est,  ut  fecit  Cicero  pro  Oppio  contra  M. 
Cottae  aUCtoritatem,  cet.  (Fortunatianus  A.Rhet.  Schol.  4.  2. 
p.  61.  Pith.) 

12.  Misericordiam  movemus,  si  ab  iis  nos  oppu- 
gnari  dicimus,  quorum  auxilio  freti  esse  deberemus, 
Ut  Cicero  pro  Oppio.  (Severianus  Synt.  Rhet.  p.  310.  Pith.) 

161.  DE  L.  OTHONE. 

Hoc  est  fragmentuni  orationis  consularis  habitae  (691.  p.  U.  c.) 
ad  sedandum  plebeiorum  tumultum,  quem  L. Roscius  Otho  concita- 
vcratlegea.687.propositadeprimis  quattuordecim  subselliis  in  thea- 
tro  ordini  equestri  assignandis,  posterioribus  autem  plebi  relinquen- 
dis. 

Hie  si  se  istius  viae  dedisset.  (Fronto.  Exx.  eiocc.  p. 
507.) 

162.  DE  PROSCRIPTORUM  LIBERIS. 

Hac  oratione  Cicero  cos.  (691.  U.  c.)  egit  de  tuenda  lege  Corne¬ 
lia  ,  qua  proscriptorum  liberi  honorum  petendorum  potestate  privati 
erant. 

Quid  enim  crudelius,  quam  homines  honestis  pa- 
rentibus  ac  maioribus  natos  arep.summoveri?  Sedita 
legibus  Sullae  cohaeret  status  civitatis,  ut,  his  solutis, 
stare  ipsa  non  possit.  (Quinct.  i.  xi.  c.  1.  §.  85.) 

163.  QUAESTORIS  LILYBAEO  DECEDENTIS. 

(Habita  est  oratio  L.  Licinio  Lvcullo,  M.  Aurel.  Cottucoss. 
680.  V.  c.) 

Quod  non  detrectare  militiam,  sed  defendere  pro- 
vinciam  iudicata  est.  (Fronto.  Exx.  Eiocc.  p.  511.  p.  375.) 

164.  PRO  M.  AEMILIO  SCAURO. 

(Cum  supplements  ed.  Beier.) 

DE  HAC  ORATIONE  ITA  ASCONIUS. 

Hanc  quoque  orationem  eisdem  consulibus  dixit,  quibus  pro 
Vatinio,  L.  Domitio  Ahenobarbo  et  Appio  Claudio  Pulchro  coss. 
Summus  iudicii  dies  fuit  a.  d.  IV.  Nonas  Septembris.  (a.700.p.U.c.) 

ARGUMENTUM  EIUSDEM. 

M.  Scaurus,  M.  Scauri  filius ,  qui  jtrinceps  senatus  fuit,  vi- 
tricuin  habuit  Sullam:  quo  victoreet  munifico  in  sucios  victoriae, 
ita  abstinens  fuit,  ut  nihil  neque  donari  sibi  voluerit  neque  ab 
liasta  emerit. 

Aedilitatem  sumnia  magnificentia  gessit,  adeo  ut  in  eius  iin- 
pensas  opes  suas  absumpserit,  magnumque  aes  alienum  contra- 
xerit. 

Ex  praetura  proviitciam  Sardiniam  obtinuit,  in  qua  neque 
satis  abstinenter  se  gessisse  existimatus  est  et  valde  arroganter: 
quod  genus  moruni  in  eo  paternum  videbatur,  quuni  cetera  indu- 
stria  nequaquam  esset  par.  Oraverat  tamen  aliquando  inter  pa- 
tronos  caussarum.  Sed  postquam  ex  provincia  redierat,  dixerat 
pro  C.  Catone,  isque  erat  absolutus  a.  d.  III.  Nonas  Quint.  Ipse, 
quuni  ad  cousulatus  petitioneni  a.  d.  III.  Kal.  Quint.  Runiam  re- 
disset,  querentibus  de  eo  Sardis,  a  P.  Valerio  Triario,  adolescen- 
te  parato  ad  dicendum  et  notae  industriae,  filio  eius,  qui  in  Sar¬ 
dinia  contra  M.  Lepidum  arma  tulerat  et  post  in  Asia  Pontoque 
legatus  L.  Luculli  fuerat,  quum  is  bellum  contra  Mithridatem 


gereret,  postulatus  apud  M.  Catonem  praetorem  repetundarum 
(ut  in  actis  scriptum  est)  postridie  Nonas  Quint,  post  diem  ter- 
tiuni,  quam  C.  Cato  erat  absolutus. 

Subscripserunt  Triario  in  Scaurum  L.  Marius  L.  F.,  M.  et 
Q.  Pacuvii  fratres  cognomine  Claudii:  qui  inquisitionem  in  Sar¬ 
diniam  itemque  Corsicam  insulas  dies  tricenos  acceperunt  neque 
profecti  sunt  ad  inquirendum.  Cuius  rei  hanc  caussam  redde- 
bant,  quod  interea  comitia  consularia  futura  erant;  timere  ergo 
se,  ne  Scaurus  ea  pecunia,  quam  ab  sociis  abstulisset,  enieret 
consulatum  et,  sicut  pater  eius  fecisset,  ante  quam  de  eo  iudicari 
posset,  magistratum  iniret  ac  rursus  ante  alias  provincias  spo- 
liaret,  quam  rationem  prioris  administrationis  redderet. 

Scaurus  summam  (iduciam  in  paterni  nominis  dignitate,  ma- 
gnam  in  Cn.  Pompeii  Magni  reponebat.  Habebat  enim  filium, 
liberorum  Cn.  Pompeii  fratrem:  nam  Tertiam,  Scaevolae  filiam, 
dimissam  a  Pompeio,  in  matrimoniuni  duxerat.  M.  Catonem  au- 
tem,  qui  id  indicium,  ut  diximus,  exercebat,  metuebat  admodum 
propter  amicitiam ,  quae  erat  illi  cum  Triario :  nam  Flaminia 
Triarii  mater  et  ipse  Triarius  sororem  Catonis  Serviliam,  quae 
mater  M.  llruti  fuit,  familiariter  diligebat;  ea  porro  apud  Cato- 
nem  maternam  obtinebat  auctoritatem.  Sed  in  eo  iudicio  neque 
Pompeius  propensum  adiutorium  praebuit  (videbatur  enim  apud 
animum  eius  non  minus  ofifensionis  contraxisse,  quod  indicium 
eius  in  Muciani  crimine  impudicitiae  ab  eo  dimissam  levius  fe- 
cisse  existimaretur,  quum  earn  ipse  probasset,  quam  gratiae  ac- 
quisisse  necessitudinis  iure,  quod  ex  eadem  uterque  liberos  ha- 
beret)  neque  Cato  ab  aequitate  ea,  quae  et  vitani  eius  et  magi¬ 
stratum  ilium  decebat,  quoquam  detlexit. 

Post  diem  autem  quartum  ,  quam  postulatus  erat  Scaurus, 
Faustus  Sulla  turn  quaestor,  filius  Sullae  Felicis ,  fraler  ex  ea¬ 
dem  matre  Scauri,  serifs  eius  vulneratfs  prosiluit  ex  lectic«  et 
questus  est,  pro^ie  interempti/m  esse  a  competitoribus  Scauri  et 
ambulare  cum  trecentis  armatis,  seque,  si  necesse  esset,  vim  vi 
repulsurum. 

Defemlerunt  Scaurum  sex  patroni,  quum  ad  id  teinpus  raro 
quisquam  pluribus,  quam  quattuor  uteretur :  at  post  bella  civilia 
ante  legem  luliam  ad  duodenos  patronos  est  perventum.  Fuerunt 
autem  hi  P.  Clodius  Pulcher,  M.  Marcellus,  M.  Calidius,  M.Ci- 
cero  ,  M.  Messalla  Niger,  Q.  Hortensius.  Ipse  quoque  Scaurus 
dixit  prose  ac  magno  opere  iudices  movit  et  squalore  et  lacrimis 
et  aedilitatis  effusae  memoria,  ac  favore  popular!,  ac  praecipue 
paternae  auctoritatis  recordatione. 


I.  1 .  a.  f  »Maxime  fuit  optandum  M.  Scauro,  iu- 
»dices ,  ut  nullo  suscepto  cuiusquam  odio  sine  offen- 
»sione  ac  molestiacc  paternae  dignitatis  splendorem  ob- 
tinere  potuisset.  Verumtamen ,  quoniam  ita  tulit  casus 
infestus,  non  recusandum  sibi  arbilratur ,  quo  minus  ea¬ 
dem  fortuna  utatur,  qua  pater:  qui  saepe  numero  ab  ini- 
micis  ad  caussae  dictionem  vocatus  est. 

IN1TIUM  EXPOSITIONS,  CIRCA  VERSUM  A  PRIMO  XL., 
QUUM  ENUMERARET  IUDICIA,  QUAE  PATER  SCAURUS 
EXPERTUS  EST. 

1.  b.  Summim  nostrae  civitatis  virum  scimus  ac- 
cusatum  a  M.  Bruto.  Exslant  orcitiones,  ex  quibus  in- 
telligi  potest,  multa  in  ipsum  ilium  Scaurum  esse  dicta. 
—  Falso.  —  Quis  negat?  verumtamen  ab  inimico  dicta 
et  obiecta. 

Subiit  etiam  populi  iudicium,  inquirente  Cn.  Do¬ 
mitio  tribuno  plebis.  (Aseonius.) 

IBIDEM. 

2.  Reus  est  factus  a  Q.  Servilio  Caepione  lege  Ser- 
vilia,  quum  iudicia  penes  equestrem  ordinem  essent 
et  P.  Rutilio  damnato  nemo  tam  innocens  videretur, 
Ut  non  timeret  ilia.  (Aseonius.) 

IBIDEM. 

3.  Ab  eodem  etiam  lege  Varia  custos  ille  rei  pu- 
blicae  proditionis  est  in  crimen  vocatus :  vexatus  a  Q. 
Vario  tribuno  pi.  est  non  multo  ante.  (Asconius.) 

Huius  multorum  calumniis  vexati  viri  filiutn,  iudi- 
ces,  nunc  invidi  atque  inimici  ignominioso  repetundarum 
iudicio  per  funder  e  volunt.  Eius  caussum  ut  reciperem, 
hoc  clarissimi  pcitris  memoriae  debere  me  existimavi. 

(Dicit  iterum  de  patre  M.  Scauri.) 

4.  a.  Non  enim  tantum  admiratus  sum  ego  ilium 
virum,  sicut  omnes,  sed  etiam  praecipue  dilexi.  Pri¬ 
mus  enim  me  flagrantem  studio  laudis  in  spem  impu- 
lit,  posse  virtutem  sine  praesidio  fortunae ,  quo  con- 
tendisset,  labore  et  constantia  pervenire.  (Asconius.) 

4.  b.  -j-  Et  quoniam  congesta  fuit  accusatio  magis 
acervo  quodam  criminum,  non  distinejione  aliqua  ge- 
nerum  et  varietate  (Severian.  syntom.  rhet.  cap.  de  disponen- 
dis  criminibus  p.  334.  ed.  Capperoner.) :  his  si  -J-  universe  (Cha- 
ris.  i.  ii.  p.  198.  ed.  Putsch.)  potius  quam  argumentis  ad  sin¬ 
gula  respondero;  videar  caussae  atque  officio  meo  satis 
fecisse.  Nihilo  minus  tamen  tolam  caussum,  iudices, 
explicemus,  atque  ante  oculos  expositam  consideremus. 
Ita  facillime,  et  quibus  de  rebus  nos  dicere  oporteat  et 
quid  vos  sequi  conveniat ,  intelligelis. 

4.  c.  f  Bostarem  igitur  quemdam  Norensem  fu- 
gientem  e  Sardinia  Scauri  adventum,  (Severian.  c.  de 
propositione  adversarii.  pap.  337.  ed.  C.)  TriarillS  Crimi- 
natur  huius  malitiosis  blanditiis  e  fuga  revocalum  atque 
hospitali  mensae  adhibitum  veneno  ab  hospile  necatum 
esse  etfprius  ilium  sepultum,  quamhuic  caenam  sub- 
latam.  (Idem  ibidem.) 

4.  d.  Quae  veneni  dati  suspicio ,  iudices,  primum 
quern  levis  sit,  slatim  apparebit,  si  consider  are  volueri- 

tis,  ex  quibus  caussis  mors  saepe  eveniat  repentina. 

*  *  * 

4.  e.  In  ea  Scaurus  fortuna  erat  constitutus,  ut  non 
modo  suas  possessiones  facillime  f  retineret,  id  quod 
praecipue  semper  studuit,  (Fronto  de  oratt.  p.  240.  et  in 
exemplis  elocutt.  s.  v.  Studeo  p.  343.  ed.  1.  Mediol.)  verum  etiam 
nova  posset  acquirere potius  fronaf  quam  quod  habebat 
veniret.  Agedum,  ego  defendi  Scaurwm,  Triari;  de- 
fende  tu  matrem  (Ms.  Ambrosiani  lacinia.)  Bostaris ,  quam, 
ipsam  arguo  liuic  culpae  esse  affinem.  *  *  * 

Befutavi  etiam  illud,  quod  dicebas  f  te  metuere,  ne 
non  solvendo  fuisse;  bona  den ique  reus  ne  retinere 
voluisse,  quae  proscripta  essent,  nisi  (Ms.  Ambros.)  Bo- 
stare  inleslato  mortuo  sic  egisset  eamrem,  quasi  ad  ipsum 
hereditas  per  liner  et ,  neve  haec  ipsa  ei  cuussa  Bostarem 
veneno  necandi  fuisse  videretur. 

4.  f.  Scaurus  autem  -J-  in  ilia  bona  invadere  nullo 
modo  potuisset.  (Fronto  in  exempt,  elocc.  p.  530.  ed.  Mediol.) 

5.  Si,  mehercule!  iudices,  pro  L.Tubulo  dicerem, 
quern  unum  ex  omni  memoria  sceleratissimum  et  au- 
dacissimum  fuisse  accepimus,  tamen  non  timerem, 
venenum  hospiti  aut  convivae  si  diceretur  caenanti 
ab  illo  datum ,  cui  neque  heres  neque  iratus  fuisset 
(Asconius),  ne  cut  hoc  credibile  videretur. 

6.  Venio  iam  ad  crimen  incontinentiae  intemperan- 
tiaeque  libidinum,  cuius  notam  accusator  Scauro  eiusque 
famae  inurere  voluit. —  Coniugem  suam ,  inquit,  quam 
ipse  amabat,  istius  incensae  libidini  atque  effrenatae  cu- 
piditati  f  quum  dare  nollet  Aris,  clam  ex  Sardinia  est 
fugere  coactus.  (Priscian.  1.  vi.  c.  6.  §.  28.)  7.  Scilicet  re- 
licta  illic  uxore  ipse  fuga  sibi  consuluit,  quemadmodum 
castores,  ut  aiunt,  a  venatoribus  f  redimunt  se  ea  parte 


corporis,  propter  quam  maxime  expetuntur!  (isidor. 

Etym.  XII.  c.  2.  n.  21.) 

8.  Sed  ut  Scaurus  omnium  hominum  dissolutissi- 
mus  libidinosissimusque  semper  fuerit :  tamen  incredibi- 
le  dictu  est,  iudices,  quod  Triarius  addidit,  Arinis 
uxorem  praetor  is  licentia  adactam  esse,  ut  iniuriae  re- 
medium  morle  ac  suspendio  quaereret.  Hie  enim  pri¬ 
mus  et  cum  bestiis  communis  homini  ad  omnem  vilam 
tuendam  appelilus  a  natura  datus  est ,  quo  ipse  sibi  con¬ 
ciliatin'  et  commendatur  ad  se  conservandum ,  alienatur 
autem  ab  interitu  iiscjue  rebus ,  quae  interitum  videantur 
afferre.  (Prise.  1.  VII.  c.  8.  '§.  36.) 

CIRCA  TERTIAM  PARTEM  A  PRIMO: 

II.  1.  a.  Sic,  inquam,  se,  iudices,  res  habet.  Ne¬ 
que  hoc  a  me  novum  disputatur,  sed  quaesitum  ab 
aliis  est.  (Asconius.)  * .  b.  Sed  tamen  id  ita  esse  exem¬ 
plis  probari  potest.  Stuprata  per  vim  Lucretia  a  regis 
fiho,  testata  cives,  se  ipsa  inter  emit.  Hie  dolor  caussci 
civitali  libertatis  fuit.  Ac  ne  fortissimi  quiclem  viri,  ni¬ 
si  in  extrema  necessitate ,  alicuius  dedecoris  evitandi 
caussa  mortem  ultro  oppetiverunt :  ut  P.  Crassus  Mucia- 
nus  cum  Aristonico  bellum  in  Asia  gerens,  a  Thracibus, 
quorum  is  magnum  numerum  in  praesidio  habebat,  inter 
Elaeam  et  Zmyrnam  exceptus,ne  in  ditionem  eius  perve- 
niret,  dedecus  arcessita  ratione  mortis  effugit.  Virgam 
enim,  qua  ad  regendum  equum  usus  fuerat,  narratur  in 
unius  barbari  oculum  direxisse,  qui  vi  dolor  is  accensus 
latus  Crassi  sica  confodit,  dumque  se  ulciscitur ,  Boma- 
num  Imperatorem  maieslatis  turpitudine  liberavit.  Osten- 
dit  fortunae  Crassus,  quam  indignum  virum  tarn  gravi 
contumelia  officer e  voluisset;  quoniam  quulem  iniectos 
ab  ea  libertati  suae  miserabiles  laqueos  prudenter  pari- 
ter  ac  fortiter  rupit  donatumque  se  iam  Aristonico  digni- 
tuti  suae  reddidit.  Ilia  audivimus;  hoc  vero  memini- 
mus  ac  paene  vidimus ,  eiusdem  stirpis  et  nominis  P. 
Crassum,  ne  in  manus  incideret  inimicorum,  se  ipsum 
interemisse.  (Asconius.) 

S  T  A  T  I  M  : 

2.  At  neque  illius  Crassi  factum  superioris  iisdem 
honoribus  usus,  qui  fortissimus  in  bell  is  fuisset,  M’. 
Aquillius  potuit  imitari  (Asconius);  sed  memoriamiuven- 
tu  -J-  tis  suae  rerumque  gestarum  senectutis  dedecore 
foedavit.  »Quid  vero?a!terum  Crassum  temporibus 
»iisdem  —  num  aut  clarissimi  viri  Iulii  aut  summo 
»ingenio  praeditus  M.  Antonins  potuit  imitari?  3. 
Quid?  in  omnibus  monumentis  Graeciae  (quae  sunt 
verbis  ornatiora ,  quam  rebus)  quis  invenitur,  quum 
ab  Aiace  fabulisque  discesseris,  qui  tamen  ipse 
ignominiae  dolore  (ut  ait  poeta)  victor  l'n- 

solens 

- se  victum  non  potuit  pati, 

praeter  Atbeniensem  Themistoclem,  qui  se  ipse  morte 
mulctavit.  4.  At  Graeculi  quidem  multa  fingunt, 
apud  quos  etiam  C/eombrotum  Ambraciotam  ferunt 
se  ex  altissimo  praecipitasse  muro ,  non  quo  acerbita- 
tis  accepisset  aliquid,  sed,  ut  video  scriptum  apud 
Graecos,  quum  summi  philosophi  Platonis  graviter  et 
ornate  scriptum  librum  de  morte  legisset,  in  quo,  ut 
opinor,  Socrates  illo  ipso  die,  quo  erat  ei  moriendum, 
permulta  disputat,  hanc  esse  mortem,  quam  nos  vi- 
tam  putaremus,  quum  corpore  animus  tamquam  car- 
cere  septus  teneretur,  vitam  autem  esse  earn,  quum 
idem  animus  vinclis  corporis  liberatus  in  eum  se  lo¬ 
cum,  unde  essetortus,  retulisset.  5.  Num  igitur  ista 
tua  SardaPythagoram  autPlatonem  norat  aut"  legerat? 

Qui  tamen  ipsi  mortem  ita  laudant,  ut  fugere  vitam 
vetent  atque  id  contra  foedus  fieri  dicant  legemque 
naturae.  Aliam  quidem  caussam  mortis  voluntariae 
nullam  profecto  iustam  reperietis.  Atque  hoc  ille  vi- 
dit.  Nam  legit  quodam  loco  vita  illam  mulierem  spo- 
liari,  quam  pudicitia  maluisse.  6.  Sed  refugit  sta- 
tim,  nec  de  pudicitia  plura  dixit,  veritus,  credo,  ne 
quem  irridendi  nobis  daret  et  iocandi  locum.  Con¬ 
stat  enim  illam  quum  deformitate  summa  fuisse,  turn 
etiam  senectute.  Quare  quae  potest,  quamvis  salsa 
ista  Sarda  fuerit,  ulla  libidinis  aut  amoris  esse  su- 
spicio? 

7.  Ac  ne  existimes,  Triari,  quod  afTeram  in  dicen- 
do,me  fingere  ipsum  et  non  a  reo  caussam  cognosce- 
re:  expficabo  tibi,  quae  fuerint  opiniones  in  Sardinia 
de  istius  mulieris  morte.  Nam  fuerunt  duae,  quo 
etiam  facilius  hi  et  Scauri  innocentiam  et  testium  tuo- 
rum  midacimn  cognoscere  possint  et  eoram,  quae  facta 
sunt,  indignitatem.  8.  Sardae  istius  maritus  Aris  ma- 
trem  Bostaris,  te  dixi,  libidinosam  atque  improbam 
matrem,  infami  ac  noto  adulterio  iam  diu  diligebat. 
Is  quum  hane  suam  uxorem ,  anum  et  locupletem  et 
molestam ,  timeret:  neque  earn  habere  in  matrimonio 
propter  foeditatem,  neque dimittere  propter  dotem  vo- 
lebat.  Itaque  compecto  cum  matre  Bostaris  consilium 
cepit,  ut  uterque  Romani  veniret;  ibi  se  aliquam  ra- 
tionem  inventurum, quemadmodumillamuxorem  du- 
ceret,  con/jrmavit. 

9.  Hie  opinio  fuit,  utdixi,  duplex,  una  non  ab- 
horrens  a  statu  naturaque  rerum,  »Arinis  uxorem  pel- 
»licatus  dolore  concitatama  quum  audisset  Arinem 
cum  ilia  sua  metus  et  fugae  simulatione  Romam  se 
contulisse,  ut,  quum  antea  consuetudo  inter  eos  fuis- 
set,  turn  etiam  nuptiis  iungerentur,  arsisse  dolore  mu- 
liebri  et  morir  quam  id  perpeti  maluisse;  10.  altera 
non  minus  veri  similis  et,  ut  opinor,  in  Sardinia  ma- 
gis  etiam  credita ,  Arinem  istum ,  testem  atque  hospi- 
tem,  Triari,  tuum ,  proficiscentem  Romam,  negotium 
dedisse  liberto,  ut  illi  aniculae  non  ille  quidem  vim 
afferret  (neque  enim  erat  rectum  patronae),  »sed  col- 
lum  digitulis  duobus  oblideret,«  resticula  cingeret,  ut 
ilia  perisse  suspendio  putaretur.  1 1 .  »Quae  quidem 
»suspicio  valuit  etiam  plus  ob  hanc  caussam,  quod, 
»quum  agerent  parentalia  Norensesic  omnesqua  suo 
more  ex  oppido  exissent,  turn  ilia  est  a  liberto  suspen- 
disse  se  dicta.  Discessus  autem  solitudo  ei,  qui  pa- 
tronam  suffocabat,  fuit  quaerenda  ;  illi,  quae  volebat 
mori,  non  fuit.  12.  Confirmata  vero  suspicio  est, 
quod  anu  mortua  libertus  statim,  tamquam  opere  con- 
fecto,  Romam  est profectus;  Aris  autem,  simulac  li¬ 
bertus  de  morte  uxoris  nuntiavit,  continuo  Romae 
matrem  illam  Bostaris  duxit  uxorem. 

13.  En,  quibus  familiis,.  quam  foedis,  quam  con- 
taminatis,  quam  turpibus  dedatis  hanc  familiam  ,  iu- 
dices!  en,  quibus  testibus  commoti  de  quo  homine, 
de  quo  genere,  de  quo  nomine  sententias  feratis!  Obli— 
viscendum  vobis  putatis  matrum  in  liberos,  virorum 
in  uxores  scelera?  Cernitis  crudelitate  mixtas  libidi- 
nes,  videtis  immanes;  duorum  maximorumcriminum 
auctores,  quibus  criminibus  haec  tota  apud  ignaros 
aut  invidos  famata  caussa  est ,  omni  facinore  et  flagi- 
tio  deformatos  habetis. 

14.  Num  igitur  in  his  criminibus,  iudices,  residet 
iam  aliqua  suspicio?  Non  perpurgata  sunt?  non  re- 
futata?  non  fracta?  Qui  igitur  id  factum  est?  Quia  de- 
disti  mihi,  Triari,  quod  diluerem,  in  quo  argumenta- 
re r,  de  quo  disputarem;  quia  genus  eiusmodi  fuit  cri- 


minum  ,  quod  non  totum  penderet  ex  teste ,  sed  quod 
ponderaret  iudex  ipse  per  se.  15.  Neque  vero,  iudi¬ 
ces,  quidquam  ah'ud  in  ignoto  teste  facere  debemus, 
nisi  ut  argumento,  coniectura,  suspicione  rerum  ipsa- 
rum  vim  naturamque  quaeramus.  Etenim  testis  non 
modo  Afer,  (aut  Sardus  sane ,  si  ita  se  isti  malunt  no- 
minari,)  sed  quivis  etiam  elegantior  ac  religiosior  im- 
pelli,  deterreri,  fingi,  flecti  potest;  dominus  est  ipse 
voluntatis  suae ,  in  quo  est  impunita  mentiendi  licen- 
tia.  .  16.  Argumentum  vero,  quod  quidem*  est  pro- 
prium  rei,  (neque  enim  uilumaliud  argumentum  vere 
vocari  potest :  rerum  vox  est  naturae  vestigium ,  ve- 
ritatis  nota:)  id  qualecumque  est,  maneat  immutabile 
necesse  est:  non  enim  fingitur  aboratore, sedsumitur. 
Quare  in  eo  genere  accusationis  si  vincerer,  succum- 
berem  et  cederem  :  vincerer  omni  re,  vincerer  caus¬ 
sa,  vincerer  veritate.  17.  Agmen  tu  mihi  indu- 
cas  Sardorum  et  catervas?  et  me  non  criminibus 
urgere,  sed  Afrorum  fremitu  terrere  conere?  Non 
potero  equidem  disputare;  sed  ad  horum  fidem  et 
mansuetudinem  confugcre ,  ad  *us  inrandum  iudicum, 
ad  populi  Romani  aequitatem,  qui  hanc  familiam  in 
hac  urbe  principem  voluit  esse,  deorum  immortalium 
numen  implorare  potero,  qui  semper  exstiterunt  huic 
generi  nominique  fautores. 

18.  Poposcit,  imperavit,  eripuit,  coegit.  —  Si  do- 
cettabulis,  quoniam  habet  seriem  quamdam  et  ordi- 
nem  contracti  negotii  confectio  ipsa  tabularum,  atten- 
dam  acriter  et,  quid  in  defendendo  mihi  agendum  sit, 
videbo.  Si  denique  nitere  testibus  (non  dico  bonis 
viris  ac  probatis,  noti  sint  modo) :  quemadmodum  mi¬ 
hi  cum  quoque  sit  confligendum,  considerabo.  19.  Sin 
unus  color,  una  vox,  una  natio  est  omnium  testium; 
si,  quod  ii  dicunt,  non  modo  nullis  argumentis,  sed 
ne  litterarum  quidem  aliquo  genere  aut  publicarum 
aut  privatarum  (quod  tamen  ipsum  fingi  potest)  con- 
firmare  conantur :  quo  me  vertam,  iudices,  aut  quid 
agam?  Cum  singulis  disputem?  quid?  non  habuisti 
quod  dares?  —  Habuisse  se  dicet.  —  Quis  id  scit? 
Quis  id  indicavit?  Non  fuisse  caussam?  —  Finget 
fuisse.  Qui  refellemus  potuisse  non  dare ,  si  noluis- 
set?  Vi  ereptum  esse  dicet.  Quae  potest  eloquentia 
disputando  ignoti  hominis  impudentiam  coniutare? 
20.  Non  agam  igitur  cum  ista  Sardorum  conspiratione 
et  cum  expresso,  coacto  sollicitatoque  periurio  subti- 
liter  nec  acu  quaedam  enucleata  argumenta  conqui- 
ram;  sed  contra  impetum  istum  illorum  impetu  ego 
nostro  concurram  atque  confligam.  Non  est  unus  mi¬ 
hi  quisque  ex  illorum  acie  protrahendus  neque  cum 
singulis  decertandum  atque pugnandum ;  totaestacies 
ilia  uno  impetu  prosternenda. 

21.  Est  enim  unum  maximum  totius  Sardiniae 
frumentarium  crimen,  de  quo  Triarius  omnes  Sardos 
interrogavit,  quod  genus  uno  testimonii  foedere  et 
consensu  omnium  est  confirmatum.  Quod  ego  cri¬ 
men  antequam  attingo,  petoavobis,  iudices,  ut  me 
totius  nostrae  defensionis  quasi  quaedam  iacere  fun- 
damenta  patiamini.  Quae  si  erunt,  ut  mea  ratio  et 
cogitatiofert,  posita  et  constituta:  nullam  accusationis 
partem  pertimescam.  22.  Dicam  enim  primum  de 
ipso  genere  accusationis;  postea  de  Sardis;  turn  etiam 
pauca  deScauro:  quibus  rebus  explicatis  turn  deni¬ 
que  ad  hoc  horribile  et  formidolosum  frumentarium 
crimen  accedam. 

23.  Quod  est  igitur  hoc  accusationis,  Triari,  ge¬ 
nus?  Primum,  ut  inquisitum  non  ieris?  Quae  fuit 
ista  tarn  ferox,  tarn  explorata  huius  opprimendi  fidu- 

cia?  Pueris  nobis,  audisse  videor  L.  Aelium  liberti- 
num  hominem,  litteratum  ac  facetum ,  quum  ulcisce- 
retur  patroni  iniurias,  nomen  Q.  Muttonis,  hominis 
sordidissimi ,  detulisse.  A  quo  quum  quaereretur, 
quam  provinciam  aut  quam  diem  testium  postularet; 
horam  sibi  octavam ,  dum  in  foro  bovario  inquireret, 
postulavit.  24.  Hoc  tu  idem  tibi  in  M.  Aemilio  Scau- 
ro  putasti  esse  faciendum?  —  Delata  enim,  inquit, 
caussa  ad  me  Romae  est.  —  Quid  ad  meSiculi  —  non- 
ne  Romam  caussam  Siciliae  detulerunt?  Atqui  homi¬ 
nes  prudentes  natura,  call idi  usu,  doctrina  eruditi. 
Tamen  ego  mihi  provinciae  caussam  in  provinciam 
ipsam  cognoscendam  et  discendam  putavi.  25.  An 
ego  querelas  atque  iniurias  aratorum  non  insegetibus 
ipsis  arvisque  cognoscerem?  Peragravi,inquam,  Tria- 
ri ,  durissima  quidem  hieme  valles  Agrigentinorum 
atque  colles.  »Campus«  ille  nobilissimus  ac  feracis- 
simus  »ipse  me  caussam  paene  docuit  Leontinus. 
» A d i i  casas  aratorum;  a  stiva  ipsa  homines  mecum 
»colloquebantur.«  26.  Itaque  sic  fuit  ilia  expressa 
caussa ,  non  ut  audire  ea ,  quae  dicebam ,  iudices ,  sed 
ut  cernere  et  paene  tangere  viderentur.  Neque  enim 
mihi  probabile,  neque  verum  videbatur,  me,  quum 
fidelissimae  atque  antiquissimae  provinciae  patroci- 
nium  recepissem,  caussam  tamquam  unius  clientis  in 
cubiculo  meo  discere. 

27.  Ego,  nuper  quum  Reatini,  qui  essent  in  fide 
mea,  me  suam  pubiicam  caussam  de  Velini  flumini- 
bus  et  cuniculis  apud  hos  consules  agere  voluissent, 
non  existimavi,  me  neque  dignitati  praefecturae  gra- 
vissimae  neque  fidei  meae  satis  essefacturum,  nisime 
caussam  illam  non  solum  homines,  sed  etiam  locus 
ipse  lacusque  docuisset. 

28.  Neque  tu  aliter  fecisses,  Triari,  si  te  id  tui  isti 
Sardi  facere  voluissent,  hi,  qui  te  in  Sardiniam  mini- 
me  venire  voluerunt,  ne  longe  aliter  omnia  atque 
erant  ad  te  delata  cognosceres,  nullam  multitudinis 
in  Sardinia  querelam,  nullum  in  Scauro  odium  popu- 
li.  29.  Ac  vide,  Triari,  quantum  praeterea  intersit  in¬ 
ter  meam  atque  tiiam  accusationem.  Ego  non  ante  com- 
perendinavi,  quam,  quemadmodum  Iuppiter,  si  poetarum 
fabulis  credimus,  Enceladum  deiectum  atque  semiustum 
imposita  insula  operuit  vel,  ut  alii  volunt,  Typhonem,  cu¬ 
ius  anhe litu  Aetnam  arderedicunt,  sicVerrem  operuis- 
sem  Sicilia  teste  tota.  Tu  uno  comperendinasti  reum 
teste  producto.  At  quo  teste?  dii  immortales!  Non 
satis,  quod  uno;  non,  quodignoto;  non,  quod  levi: 
etiamne  Valerio  teste  primam  actionem  confecisti,  qui 
patris  tui  beneficio  civitate  donatus  gratiam  tibi  non 
illustribus  officiis,  sed  manifesto  periurio  retulit?  30. 
Quod  si  te  omen  nominis  vestri  for  te  duxit:  nos  tamen 
id  more  maiorum,  quia  faustum  putamus,  non  ad  per- 
niciem,  verum  ad  salutem  interpretamur.  Sed  omnis 
ista  celeritas  ac  festinatio,  quod  inquisitionem ,  quod 
priorem  actionem  totam  sustulisti,  illud  patefecit  et 
illustravit,  quod  occultum  tamen  non  erat,  non  esse 
hoc  iudicium  iudicii,  sed  comitiorum  consularium 
caussa  comparatum. 

31.  Hie  ego  Appium  Claudium  consulem  fortissi- 
mum  atque  ornatissimum  virum  mecumque,  utspero, 
fideli  in  gratiam  reditu  firmoque  coniunctum  nullo  lo¬ 
co,  iudices,  vituperabo.  Fuerant  enim  eae  partes  aut 
eius,  quern  id  facere  dolor  et  suspicio  sua  coegit,  aut 
eius,  qui  has  sibi  partes  depoposcit,  quod  aut  non  ani- 
madvertebat,  quem  violaret,  aut  facilem  sibi  fore  in 
gratiam  reditum  arbitrabatur.  32.  Ego  tantum  di¬ 
cam,  quod  et  caussae  satis  et  in  ilium  minime  durum 


aut  asperum  possit  esse.  Quid  enim  habet  turpitu- 
dinis,  Appium  Claudium  M.  Scauro  esse  inimicum? 
Quid,  avus  eius  P.  Africano  non  fuit?  Quid,  mihi  ipsi 
idem  iste?  Quid,  ego  illi?  Quae  inimicitiae  dolorenr 
utrique  nostrum  fortasse  aliquando,  dedecus  vero  cer- 
te  numquam  attulerunt.  33.  Successori  decessor  in- 
vidit  et  voluit  eum  quam  maxirne  offensum ,  quo  ma- 
gis  ipsius  memoria  excelleret:  res  non  modo  non  ab- 
horrensa  consuetudine,  sed  usitata  etiamnum  et  valde 
pervagata.  » Neque  vero  tam  haec  ipsa  quotidiana 
»res  Appium  Claudium  ilia  humanitate  et  sapientia 
»praeditum  per  se  ipsa  movisset,  nisi  hunc  C.  Claudii 
»fratris  sui  competitorem  fore  putasset.« 

34.  »Qui  sive  patricius  sive  plebeius  esset  (non- 
»dumenim  certum  constituent):  cum  hoc  sibiconten- 
»tionem  fore  putabat;«  Appius  autem  hoc  maiorem 
etiam,  quod  ilium  in  pontificatus  petitione,  in  saliatu, 
in  ceteris  meminerat  fuisse  patricium.  Quam  ob  rent 
se  consule  neque  repelli  fra.trem  volebat,  neque,  si  pa¬ 
tricius  esset,  parem  Scauro  fore  videbat,  nisi  hunc  ali- 
quo  aut  metu  aut  infamia  perculisset. 

35.  Ego  id  fratri  in  honore  fratris  amplissimo  non 
concedendum  putem ;  praesertim  qui,  quid  amor  fra- 
ternus  valeat,  paene  praeter  ceteros  sentiam?  — At 
enim  frater  iam  non  petit.  —  Quid  turn?  Si  ille  reten- 
tus  a  cunctaAsia  supplice,si  a  negotiatoribus,  si  a  pu- 
blicanis,  si  ab  omnibus,  sociis,  civibus,  exoratus  an- 
teposuit  honori  suo  commoda  salutemque  provinciae  : 
propterea  putas  semel  exulceratum  animum  tam  faci¬ 
le  potuisse  sanari? 

36.  Quamquam  in  istis  omnibus  rebus,  praeser¬ 
tim  apud  homines  barbaros,  opinio  plus  valet  saepe, 
quam  res  ipsa.  »Persuasum  est  Sardis  se  nihil  Appio 
»gratius  esse  facturos,  quam  si  de  Scauri  fama  detra- 
»xerint;«  multorum  etiam  spe  commodorum  praemio- 
rumque  ducuntur;  omnia  consulem  putant  posse, 
praesertim  ultro  pollicentem.  De  quo  plura  iam  non 
dicam.  37.  Quamquam  ea,  quae  dixi,  non  secus  di- 
xi,  quam  si  eius  frater  essem,  non  is,  qui  et  est  et  qui 
multa  dixit,  sed  is,  qui  ego  esse  in  meum  consuevi. 
Generi  igitur  totius  accusationis  resistere,  iudices,  de- 
betis,  in  quo  nihil  more,  nihil  modo,  nihil  considera¬ 
te,  nihil  integre;  contra  improbe,  turbide,  festinanter, 
rapide  omnia  conspiratione,  imperio,  auctoritate,  spe, 
minis  videtis  esse  suscepta. 

38.  Venio  nunc  ad  testes ,  in  quibus  docebo,  non 
modo  nullam  fidem  et  auctoritatem,  sed  ne  speciem 
quidem  esse  aut  imaginem  testium.  Etenim  fidem 
primum  ipsa  tollit  consensio,  quae  la&efacta  est  com- 
promisso  Sardorum  et  coniuratione  agitata;  deinde 
ilia  cupiditas,  quae  suscepta  est  spe  et  pr omissione 
praemiorum;  postremo  ipsa  natio,  cuius  tanta  vanitas 
est,  ut  libertatem  a  servitute  nulla  re  alia  nisi  mentien- 
di  licentia  distinguendam  putent.  39.  Neque  ego  di- 
co,  Sardorum  querelis  moveri  nos  numquam  oportere. 
Non  sum  aut  tam  inhumanus  aut  tam  alienus  a  Sardis, 
praesertim  quum  frater  meus  nuper  ab  his  decesserit, 
quum  rei  frumentariae  Cn.  Pompeii  missu  praefuisset : 
qui  et  ipse  illis  pro  sua  fide  et  humanitate  consuluit  et 
eis  vicissim  percarus  et  iucundus  fuit.  40.  Pateat 
vero  hoc  perfugium  dolori, pateat iustis  querelis;  con- 
iuratiom  via  intercludatur,  obsepiatur  insidiis ;  neque 
hoc  in  Sardis  magis ,  quam  in  Gallis ,  in  Afris ,  in  Hi- 
spanis.  Damnatus  est  T.  Albucius,  C.  Megaboccus 
ex  Sardinia,  nonnullis  etiam  laudantibus  Sardis.  Ita 
fidem  maiorem  varietas  ipsa  faciebat.  Testibus  enim 
aequis,  tabulis  incorruptis  tenebantur.  41 .  Nunc  est 

\ina  vox,  una  mens;  non  expressa  dolore,  sed  simula- 
ta ;  neque  hums  iniuriis,  sed  promissis  aliorum  et 
praemiis  excitata.  —  At  creditum  est  aliquando  Sar¬ 
dis. —  Et  fortasse  credetur  aliquando,  si  integri  vene-» 
rint,  si  incorrupti,  si  sua  sponte,  si  non  alicuius  im- 
pulsu,  si  soluti,  si  liberi.  Quaesierunt:  tamen  sibi 
credi  gaudeant  et  mirentur.  Quum  vero  omnia  ab- 
sint:  tamen  se  non  respicient?  non  gentis  suae  famam 
perhorrescent? 

42.  Fallacissimum  genus  esse  Phoenicum  omnia 
monumenta  vetustatis  atque  omnes  historiae  nobis 
prodiderunt.  Ab  his  orti  Poeni  multis  Carthaginien- 
sium  rebellionibus,  multis  violatis  fractisque  foederi- 
bus  nihil  se  degenerasse  docuerunt.  A  Poenis  ad- 
mixto  Afrorum  genereSardi  non  deducti  inSardiniam 
atque  ibi  constituti,  sed  amandati  et  repudiati  coloni. 

43.  Quare,  quum  integri  nihil  fuerit  in  hac  gente 
plena :  quam  valde  earn  putamus  tot  transfusionibus 
coacuisse?  Hie  mihi  ignoscet  Cn.  Domitius  Sincaius, 
vir  ornatissimus,hospeset  familiaris  meus;  ignoscent 
denique  onmes  ab  eodem  Cn.  Pompeio  civitate  donati, 
quorum  tamen  omnium  laudatione  utimur;  ignoscent 
alii  viri  boni  ex  Sardinia,  credo  enim  esse  quosdam. 

44.  Neque  ego,  quum  de  vitiis  gentis  loquor,  nemi- 
nem  excipio.  Sed  a  me  est  de  universo  genere  dicen- 
dum,  in  quo  fortasse  aliqui  suis  moribus  et  humanita- 
te  stirpis  ipsius  et  gentis  vitia  vicerunt.  Magnam 
quidem  esse  partem  sine  fide,  sine societate  et  coniun- 
ctione  nominis  nostri,  res  ipsa  declarat.  Quae  est 
enim  praeter  Sardinian!  provincia,  quae  nullam  ha- 
beat  amicam  populo  Romano  ac  liberam  civitatem? 

45.  a.  Africa  ipsa  parens  ilia  Sardiniae,  quae  plurima 
et  acerbissima  cum  maioribus  nostris  bella  gessit,  non 
solum  fidelissimis  regnis,  sed  etiam  in  ipsa  provincia 
se  a  societate  Punicorumbellorum  Utica  teste  defendit. 
Hispania  ulterior,  Scipionum  int eritu  et  fidei  Sagunti- 
nae  rogo  nobilitata,  habet  Gaditanam  civitatem  officiis, 
periculis,  foedere  nobiscum  coniunct am.  Quaero  iam, 
quaenam  Sardiniae  civitas  foederata  possit  commemora- 
ri?  Nulla-  profecto.  45.  b.  Quo  igitur  ore  in  populi 
Romani  conspectum  se  committere  audet  Sardus  testis ,  -J- 
copiis  inops,  gente  fallax?  Repulsum  etiam  vos  M .  Scau- 
rum  a  consulatu  venistis,  et  bene fxcio  populi  Romani  eum 
privare conamini? qua auctoritate ?  (FrontoExx.Eiocc.p.523.) 

45,  c,  Timere  vos  dixit  accusator ,  ne  Scaurus  ea 
pecunia,  quam  ab  sociis  abstulisset ,  emeret  consulatum 
et,  sicut  pater  eius  fecisset,  ante  quam  de  eo  iudicari  pos¬ 
set,  magistratum  iniret  ac  rursus  ante  alias  provincias 
spoliaret,quam  rationem  prioris  administrationis  redde- 
ret:  atque  hanc  ipsam  Triarius  accusationis  tarn  turbi- 
de,  tarn  festinanter  a  se  susceptae  caussam  reddidit.  45. 
d.  Quid  hoc  est  porlenti?  quid  hoc  prodigii  est?  -J-  Quem 
purpura  regalis  non  commovit,  eum  Sardorum  ma- 
struca  mutavit?  (Isidori  Etym.  XIX,  23,  5.)  45.  e.  Nemo 

enim  adeo  hospes  in  hac  urbe  versatur ,  ut  peregrinentur 
eius  aures,  neque  in  hoc  pervagalo  civitalis  sermone  ver- 
sentur,  M.  Scaurum,  vilrico  suo  L.  Sulla  victore  et  mu- 
nifico  in  socios  victor  iae,  ita  abslinentem  fuisse,  ut  nihil 
neque  donari  sibi  voluerit,  neque  ab  hasta  emerit.  Hoc 
aliis  mirabile  videtur;  ille  quidem  alitor  f acere  non  po- 
tuit.  Meminerat  enim  se  eius  esse  filium ,  quisenatoria 
sententia,  cuius  erat  ille  princeps,  ac  nutu  prope  terra- 
rum  orbem  rexisset.  45.  f.  Quam  ob  rem,  Sardi  vena- 
les,  impero  vobis,  ut,  -f-  hoc  nomine  audito,  quod  per 
omnes  gentes  pervagatum  est,  f  de  familia  nobili  ipsi 
quoquecum  orbis  terrarum  auctoritate  sentiatis.  (Fron- 
to  Exx.  Elocc.  p.  540.  Ammian.  Marcell.  1.  XXII.  c.  15.) 


45.  g.  Nunc  M.  Scaurus ,  squalore  sordidus ,  lacri- 
mis  ac  maerore  perditus ,  vester  est  supplex,  iudices,  ve- 
stram  fidem  oblestatur,  misericordiam  implorat,  vestram 
potestatem  ac  vestras  opes  intuetur.  Nolile,  per  deos 
immortales!  iudices,  permittere,  ut  ab  ignotis  testibus,ab 
hominibus  barbaris  civis  ac  supplex  vester  non  solum 
consulatu,  quo  se  honestiorem  foreputavit,  verum  etiam 
ceteris  ante  partis  honestatibus  atque  omni  dignitate  for- 
tunaque  privelur.  Atque  ita  vos  Scaurus,  iudices,  orat 
atque  obsecrat,  si  iniuste  neminem  laesit,si  nullius  aures 
voluntalemve  violavil,si  nemini,  ut  levissime  dicam,  odio 
fuit.  Semel  tantum  has  partes  pietas  ei  imposuit. 

(Post  duas  partes  orationis  dicit  de  Scauro,  quem  defendit.) 

45.  h.  Nam  quum  ex  multis  unus  ei  restaret  Dola- 
bella  paternus  inimicus,  qui  cum  Q.  Caepione,  pro- 
pinquo  suo,  contra  Scaurum,  patrem  suum,  obsigna- 
verat  /ifteras :  eas  sibi  inimicitias  non  susceptas ,  sed 
reh'etas  pietalis  caussa  gerendas esse arbitrabatur,  aemu- 
latus  M.  et  L.  Lucullos,  qui,  pari  pietate  et  industria 
praediti,  admodum  adolescentes  paternas  inimicitias  ma- 
gna  cum  gloria  fuerant  persecuti.  Etc.  (Asconius.) 

(Post  tres  partes,  quo  loco  defendit,  quod  tam  magnificam  domum 
Scaurus  haberet.) 

45.  i.  Quanta  vero  Triarii  fuit  iniquitas  criminan- 
tis,  quod  lam  magnificam  domum  Scaurus  haberet?  0 
priscum  censorem  ac  severum,  per  quem  ne  honorato 
quidem  hommi  et  principi  liceat  habere  commodametple- 
nam  dignitatis  domum;  praesertim  quum  propinquitas 
et  celebritas  loci  suspicionem  desidiae  tollat  aut  cupi- 
ditatis.  (Asconius.) 

45.  k.  Quam  vero  insolenter  tua  se  iactcibat,  Triari, 
oratio,  quumdiceres,  Lucullei  marmoris  columnarum, 
quas  in  atrioScauri  collocatas  videmus,per  Urbemprae- 
ter  fictilia  deorum  fastigiainprivatam  domum  vectas  esse 
tantas  moles,  ut  satisdan  sibi  damni  infecti  coegerit  re- 
demptor  cloacarum ,  quum  in  Palatium  plaustris  extra- 
herentur!  Videlicet  invidiosae  istae  columnae  ad  priva- 
tam  superbiam,  quam  populus  Romanus  odit,  advectae 
sunt,  ac  non  ad  publicam  magnificentiam ,  quamdiligit. 
An  tu  solus  ignoras,  usum  Us  Scaurum  antea  fuisse  ae- 
dilem  in  ornatu  theatri,  ut  pro  muneris  ampliludine  et  li- 
beralitate  sua  in  deorum  immorlalium  honorem  religio- 
nemludorum  apparatus  lautitia  augustiorem  redderet? 
45.  1.  i  Ego  porro,  qui  Albanas  habeo  columnas ,  cli- 
tellis  ea  apportavi.  (Quinctu.  Inst.  l.  v.  c  13.  §.  40.)  45.  m. 
Quid?  Tu  ipse,  Triari,  quos,  quantos  quamque  profusos 
sumptus  in  columnis  fecisti!  -j-  Hoc  miror  enim  queror- 
que,  quemquam  hominem  ita  pessumdare  alterum 
verbis  velle,  ut  etiam  navem  perforet,  in  qua  ipse  na- 
viget.  (Quinct.  l.  vm.  c.  6.  §.  47.)  45.  n.  f  Domus  tibi 

deerat?  Athabebas.  Pecunia  superabat?  Ategebas. 
Incurristi  amens  in  columnas;  in  alien/s  insanusinsa- 
nisti;  depressam,  caecam,  iacentem  domum  pluris, 
quam  te,  quam  fortunas  tuas,  aestimasti.  (Cic.Oratorc. 
67.  §.  223.  sq.  Quinctil.  1.  IX.  c.  2.  §.  15.  c.  4.  §.  122.  Marcian.  Ca- 
peii.  lib.  de  Rhetor,  p.  429.)  Quid  igitur,  si  te  Scawus  arbi- 
trum  adegisset,  ni  multo  maiores  sumptus,  multo 

fecisses,  quam  ipse?  utrum  tandem  sponsione  vinci 
necesse  fuisset:  eumne,  qui  in  tam  amplo  rei  familiaris 
quam  paterni  nominis  patrimonio  ornasset  dignitatem 
domo,  an  eum,  qui  rnagno  in  aere  alieno  lolam  ex  domo 
quaesisset?  45.  o.  Haec  quum  tu  effugere  non  potuis- 
ses :  contendes  tamen  et  postulabis,  ut  M.  Aemilius 
cum  sua  dignitate  omni,  cum  patris  memoria,cum  avi 
gloria  sordidissimae,  levissimae,  vanissimae  genti, 

ac  prope  dicam  —  pellitis  testibus  condonetur?  (Asco- 

nius.)  Intereidit  refutatio  frumentarii  criminis  de  decimis  tribus. 
Respice  §.  22.  et  Marciani  Capellae  testimonium  lib.  de  Rhetor,  p. 
418.  ed.  Capperon. 

VERSU  A  NOVISSIMO  CLX. 

(Ex  Asconio,  Inde  ab  f  signo  e  cod.  Taurin.) 

46.  **  Undique  mihi  suppeditat,  quod  pro  M. 
Scauro  dicam,  quocumque  non  modo  mens,  verum 
etiam  oculi  inciderint.  Curia  ilia  vos  de  gravissimo 
principatu  patris  fortissimoque  testatur;  L.  ipse  Me- 
tellus,  avus  huius,  sanctissimos  deos  illo  consti  —  -{- 
»tuisse  templo  videtur  in  vestro  conspectu,  iudices,  ut 
»salutem  a  vobis  nepotis  suideprecarentur«,  quod  ipsi 
saepe  multis  laborantibus  atque  implorantibus  ope 
sua  subvenissent;  47.  Capitolium  illud  templis  tribus 
illustratum,  paternis  atque  etiam  huius  amplissimis 
donis  ornati  aditus  Iovis  0.  M.,  Iunonis  Reginae,  Mi- 
nervae,  M.  Scaurum  apud  vos  memoria  huius  munificen- 
tiae  et  liberalitatis  publicae  ab  omni  avaritiae  aut  cupi- 
ditatis  suspicione  defendant;  propinqua  ilia  aedes  Vestae 
admonet  vos,  ut  recordemini  illius  L.  Metelli,  pontificis 
maximi,  qui,  quum  templum  illud  arderet,  in  medios 
se  iniecit  ignes  et  eripuit  flamma  Palladium  illud, 
quod  quasi  pignus  nostrae  salutis  atque  imperii  custo- 
dis  Vestae  continetur.  48.  Qui  utinam  posset  parum- 
per  exsistere !  Eriperet  ex  hac  flamma  stirpem  profe- 
cto  suam,  qui  eripuisset  ex  illo  incendio  di vinum  inco- 
lumitatis  nostrae  pignus.  Permoveor  cogitatione ,  tarn 
parum  sacerdoti  deos  esse  propitios,  ut  ne  servati  quidem 
servent  eius  genus  tutelae  suae  commendatum.  49.  Te 
vero,  M.  Scaure,  equidem  video,  video,  inquam,  non 
cogito  solum.  Nec  vero  sine  magno  animi  maerore 
ac  dolore,  quum  tui  filii  squalorem  aspexi,  »de  te  re- 
cordor.«  Atque  utinam  ,  sicut  mihi  tota  in  hac  caussa 
versatus  ante  ocu loses,  sic  num  horum  te  offeras  men- 
tibus  et  in  horum  animis  adhaerescas.  Species  me- 
dius  fidius  viri,  cui  neminem  vidimus  parem  consilio, 
gravitate,  constantia,  ceteris  virtutibus ,  si  posset  revivi- 
scere,  sic  omnes  commoveret ,  ut,  quisquis  intueretur,  is, 
etiamsi  forte  non  nosset,  tamen  principem  civitatis  es¬ 
se  diceret. 

50.  Quo  te  nunc  modo  appellem?  ut  hominem?  At 
non  es  inter  nos.  Ut  mortuum?  At  vivis  et  viges ;  at 
in  omnium  animis  atque  ore  versaris,  atque  divinus 
animus  mortale  nihil  habuit,  neque  tuorum  quidquam 
potuit  emori  praeter  corpus.  Quocumque  igitur  te 
modo  appellari  verum  est:  adsis  nobis  atque  istam  men- 
dacissimorum  et  levissirnorum  testium  vanitatem  impu- 
dentiamque  vultu  ipso  aspectuque  conterreas ;  adsis  etci- 
vibus  tui  consilii,  cuius  auctoritatis  numquam  poenituit, 
praeferas  lumen,  ut  ne  genus  tuum  ignominia  et  calami- 
tate  dehonestent  neve  (ilium  tuum,  haud  degenerem pater- 
ni  nominis  heredem,  sentenliis  suis  affligant. 

51.  In  Scauriana  invenimus  istam  discretionem  de 
Sardis  et  Sardiniensibus,  ut  illos  incolas,  illos  advenas 
doceat.  (Pompeii  Commentum  Artis  Donnti  p.  108.) 

165.  IN  TOGA  CANDIDA. 

ARGUMENTUM  AS  CONI  I. 

Haec  oratio  dicta  est  L.  Caesare,  C.  Figulo  coss.  (a.  G90.  U. 
c.)  post  annum  quam  pro  Cornelio  dixerat.  Sex  competitores  In 
consulatus  petitlone  Cicero  habuit,  duos  patricios,  P.  Sulpicium 
Galbam,  L.  Sergium  Catilinam  :  quattuor  plebeios,  ex  quibus  duo 
nobiles,  C.  Antonium,  M.  Antonii  oral  oris  (ilium,  L.  Cassium 
Longinum:  duos,  qui  tantum  non  primi  ex  fainiliis  suis  niagi- 
stratum  adepti  crant,  Q.  Cornilicium  et  C.  Licinium  Sacerdolem. 
Solus  Cicero  ex  competitoribus  equestri  crat  loco  natus,  atque  in 
petitione  patrem  amisit.  Cetcri  eius  competitores  modeste  se 

gessere,  visique  sunt  Q.  Cornificius  et  P.  Galba  sobrii  ac  sancti 
viri,  Sacerdos  nulla  improbitate  notus.  Cassium,  qui  iners  ac 
stolidus  turn  magis  quant  improbus  videretur,  sed  post  paucos 
menses  m  coniuratione  Catilinae  esse  apparuit,  ac  cruentissima- 
rum  sententiarum  fuisse  auctorem:  itaque  hi  quattuor  pro  re  ia- 
cebant.  Catilina  autem  et  Antonius,  quamquam  omnibus  maxi- 
me  infamis  eorum  vita  esset,  tamen  multum  poterant.  Coierant 
enim  ambo,  ut  Ciceronem  consulatu  deiicerent,  adiutoribus  usi 
tirmissimis,  M.  Crasso  et  C.  Caesare.  Itaque  haec  oratio  contra 
solum  Catilinam  et  Antonium  est.  Caussa  orationis  huiusmodi 
in  senatu  habendae  Ciceroni  fuit,  quod,  quum  in  dieslicentia  am¬ 
bitus  augeretur  propter  praecipuam  Catilinae  et  Antonii  auda- 
ciam,  censuerat  senatus  ,  ut  lex  ambitus  aucta  etiam  cum  poena 
ferretur.  Ei  quoque  rei  Q.  Mucius  Orestinus  tribunus  pi.  inter- 
cesserat:  quum  Cicero  ,  graviter  senatu  intercessionem  ferente, 
surrexit  atque  in  coitionem  Catilinae  et  Antonii  invectus  est  an¬ 
te  dies  comitiurum  paucos. 


(Deest  principium  orationis.) 

1 .  Dico,  P.  C.,  superiore  nocte  cuiusdam  hominis 
nobilis  et  valde  in  hoc  largitionis  quaestu  noti  et  co- 
gniti  domumCatilinam  etAntonium  cumsequestribus  ' 
suis  convenisse. 

2.  Quem  enim  aut  amicum  habere  potest  is,  qui 
tot  cives  trucidavit:  aut  clientem,  qui  in  sua  civi- 
tate  cum  peregrino  negavit  se  iudicio  aequo  certare 
posse? 

3.  Nec  se  iam  turn  vespexit,  quum  gravissimis 
vestris  decretis  absens  notatus  est. 

4.  In  iudiciis  quanta  vis  esset,  didicit quum  est 
absolutus :  si  aut  illud  iudicium,  aut  ilia  absolutio  no- 
minanda  est. 

5.  Populum  vero,  quum  inspectante  populo  col- 
lum  secuit  hominis  maxime  popularis,  quanti  faceret, 
ostendit. 

6.  Me,  qua  amentia  inductus  est,  ut  contemneret, 
constituere  non  possum.  Utrum  aequo  animo  laturum 
putavit?  an  in  suo  familiarissimo  non  viderat,  me  ne 
aliorum  quidem  iniurias  mediocriter  posse  ferre? 

7.  Alter,  pecore  omni  vendito  et  saltibus  prope  ad- 
dictis,  pastores  retinet,  ex  quibus  ait  se,  quum  velit, 
subito  fugitivorum  bellum  excitaturum.  Alter  indu- 
xit  eum  ,  quem  potuit ,  ut  repente  gladiatores  populo 
non  debitos  polliceretur ,  quos  ipse  consularis  candi¬ 
date  perspexit  et  legit  et  emit:  praesente  populo 
Romano  factum  est. 

8.  Quamobrem  augere  etiam  mercedes  si  vultis, 
Q.  Mucium  conantem  legem  impedire,  ut  coepit  sena¬ 
tus,  consules  prohibere,  sed  ego  ea  lege  contentus 
sum ,  qua  duos  consules  designatos  uno  tempore  da- 
mnari  vidimus. 

9.  Te  tamen,  Q.  Muci,  tam  male  de  republica  exi- 
stimare,  moleste  fero,  qui  hesterno  die  me  esse  di- 
gnum  consulatu  negabas.  Quid?  populus  Romanus 
minus  diligenter  scit  sibi  constituere  defensorem, 
quam  tu  tibi?  Qui,  quum  te  furti  L.  Calenus  argueret, 
me  potissimum  fortunarum  tuarum  patronum  esse  vo- 
luisti :  et  cuius  tu  consilium  in  tua  turpissima  caussa 
delegisti,  hunc  honestissimarum  rerum  defensorem 
populus  Romanus  auctore  te  repudiare  potest?  nisi 
forte  hoc  dicturus  es,  quo  tempore  a  L.  Caleno  furti 
delatus  sis,  eo  tempore  in  me  tibi  parum  auxilii  esse 
vidisse. 

10.  Atque  ut  istum  omittam,  in  exercitu  Sullano 
praedonem,  in  introitu  gladiatorem,  in  victoria  qua- 
drigarium. 

11.  Te  vero ,  Catilina ,  consulatum  sperare  aut  co- 
gitare,  non  prodigium  atque  portentum  est?  A  quibus 

enim  petis?  Principibus  civitatis?  qui  tibi,  quum  L. 
Volcatius  consul  in  consilio  fuisset,  nepetendi  quidem 
potestatem  esse  voluerunt.  A  senatoribus?  qui  te  au- 
ctoritate  sua,  spoliatum  ornamentis  omnibus,  vincturn 
paene  Africanis  oratoribus  tradiderunt.  Ab  equestri 
ordine?  quern  trucidasti.  A  plebe?  cui  spectaculum 
eiusmodi  tua  crudelitas  praebuit,  ut  nemo  sine  luctu 
aspicere,  sine  gemitu  recordari  posset. 

12  Quod  caput,  etiam  turn  plenum  animae  et  spi- 
ritus,  ad  Sullam  usque  ab  Ianiculo  ad  aedem  Apolli- 
nis  manibus  ipse  suis  detulit. 

13.  Quis?  tu  potes  in  defensione  tua  dicere ,  quod 
illi  ne  dixerunt  quidem?  tibi  dicere  non  licebit? 

ET  PAULLO  POST: 

14.  Denique  illi  negare  potuerunt,  et  negaverunt: 
tu  tibi  ne  infitiandi  quidem  impudentiae  locum  reli- 
quisti.  Quare  praeclara  dicentur  iudicia  tulisse,  si, 
qui  infitiantemLuscium  condemnarunt,  Catilinam  ab- 
solverint  confitentem. 

15.  Is  ergo  negat,  se  ignarumesse:  quum  etiam 
illi,  imperitos  se  homines  esse  et,  si  quern  etiam  in- 
terfecissent,  imperatori  ac  dictatori  paruisse  dicerent. 
Ac  negare  quoque  posse:  Catilinam  vero  infitian  non 

posse. 

16.  Hanc  tu  babes  dignitatem,  qua  fretus  me  con- 
temnis  et  despicis?  an  earn,  quam  reliqua  vita  es  con- 
secutus?  quum  ita  vixisti,  ut  non  esset  locus  tarn  san- 
ctus,  quo  non  adventus  tuus,  etiam  quum  culpa  nulla 

subesset,  crimen  afferret. 

17.  Quum  deprehendebare  in  adulteriis;  quum 
deprehendebas  adulteros  ipse  :  quum  exeodemstupro 
tibi  et  uxorem  et  filiam  invenisti. 

18.  **  stupris  se  omnibus  ac  flagitiis  contamina- 
vit,  caede  nefaria  cruentavit,  diripuit  socios,  leges, 

quaestiones,  iudicia  viola vit. 

19.  Quid  ego,  ut  violaveris  provinciam,  praedi- 
cem,  cuncto  populo  Romano  clamante  ac  resistente? 
Nam,  ut  te  illic  gesseris ,  non  audeo  dicere,  quoniam 
absolutus  es.  Mentitos  esse  equites  Romanos ,  falsas 
fuisse  tabulas  honestissimae  civitatis  existimo :  men- 
titum  Q.  Metellum  Pium ,  mentitam  Africam ,  vidisse 
puto  nescio  quid  illos  iudices,  qui  te  innocentem  iu- 
dicarunt.  0  miser,  qui  non  sentias,  illo  iudicio  te  non 
absolutum,  verum  ad  aliquod  severius  iudicium  ac 
maius  supplicium  reservatum. 

20.  Praetereo  ilium  nefarium  conatum  tuum,  et 
paene  acerbum  et  luctuosum  populo  Romano  diem, 
quum,  Cn.  Pisone  socio,  neque  alio  nemine,  caedem 
optimatium  facere  voluisti. 

21 .  An  oblitus  es ,  te  ex  me ,  quum  praeturam  pe- 
teremus,  petisse,  ut  tibi  primum  locum  concederem? 
Quod  quum  saepius  ageres,  et  impudentius  a  me  con 
tenderes;  meministi,  me  tibi  respondere,  impudenter 
te  facere ,  qui  id  a  me  peteres ,  quod  avunculus  num- 
quam  impetrasset?  Nescis,  me  praetorem  primum  es¬ 
se  factum,  te  concessione  competitorum,  etcollatione 
centuriarum,  et  meo  maxime  beneficio,  e  postremo  in 
tertium  locum  esse  sublectum? 

(Dicit  de  malis  civibua.) 

22.  Qui  posteaquam  illo,  ut  conati  erant,  Hispa- 
niensi  pugiunculo  nervos  incidere  civium  Romano- 
rum  non  potuerunt,  duas  uno  tempore  conantur  in 
rempublicam  sicas  destringere. 

23.  Hunc  vos  scitote  Licinium  gladiatorem  lam 
immisisse  cupidum  Catilinae,  iudices,  Quintuinque 
Curium,  hominem  quaestorium. 


166.  FRAGM.  ORATIONIS  PRO  TULLIO. 

ARGUMENT  UM. 

Sex  huins  orationis  fragmenta  adnioituni  parva,  et  eorum 
quidem  duo  e  Quinctiliano ,  e  Prisciano  autem,  Victorino,  Mar¬ 
ciano  Capella  et  Rufiniano  cetera  supererant,  quum  satis  magna 
eiusden.  pars  (§.  4.  „orc  putavit»  usque  ad  §  23.  „ Quum  amici 
in  comm“)  e  codice  Ambrosiano  primum  edita  eat  Medio  lam  a. 
1814.:  quae  mox  a  Pcyrone  codicis  Taurinensis  supplement!* 
aucta  est  a.  1824  Quantum  orationis  etiamnunc  desideretur,  ex 
incerti  auctoris  Dialogo  de  caussis  corrupt,  eloq.  c.  20.  licet 

coniicere.  . . 

Caussa  autem,  quae  Metello  praetore  anno  U.,  ut  videtur, 
683.  acta  est,  versatur  in  interpretandis  verbis  interdicti  a  Lu- 
cullo  propositi  DE  VI  HOMINIBUS  ARMATIS.  P.  enim  Fa- 
bius  emerat  fundum  in  agro  Thurino,  cui  affims  erat  M.  lullius, 
isque  baud  dubie  alius,  quam  Decula  a.  673.  cos.  Ac  controver- 
«a  de  fundi  finibus  orta,  et  aucta  ob  aedif.cium  in  centuna  Po- 
piliana  exstructnm,  Fabii  familia  servos  Tullii  praeterPbilinum 
omnes  occiderat  et  tectum  villamque  disturbaverat.  Iam  qunmL. 
Quintius  vel  Quinctius,  Fabii  patronus,  iure  et  occisos  esseTuI- 
lii  servos,  servi  cuiusdam  Fabiani  caede  nuper  inquinatos,  et  dis- 
turbatum  esse  aedif.cium  contenderet,  Cicero  iniuria  et  dolo  ma- 
lo  id  factum  esse  bac  oratione  conatus  est  ostendere. 

I  1  Antea  sic  hanc  caussam  a gere  statueram,  re- 
cupe ratores,  ut  injUiaturos  adversaries  arbitrarer, 
tantam  caedem  et  tam  atrocem  ad  familiam  suam  per- 
tinere.  Itaque  animo  soluto  a  cura  et  a  cogitatione  ve- 
neram,  quod  intelligebam,  facile  id  me  testibus  pla¬ 
num  facere  posse.  Nunc  vero ,  posteaquam  non  mo- 
do  confessus  est  vir  primarius  L.  Quintus,  sed  ipse  1 . 
Fabius  non  dubitavil  hoc,  quod  arguitur,  confUen,  longe 
alia  ralione  ad  agendam  caussam  venio,  atque  initio  ve¬ 
rier  am.  Turn  enim  de  eo  Zaborabam ,  ut ,  quod  argue- 

bam,  id  factum  esse  ostenderem;  nunc  in  eo  consu- 
menda  est  oratio,  ut  ne  adversarii,  quod  infitian  nullo 
modo  potuerunt,  quum  maxime  cuperent,  id  quum 
confessi  sunt,  meliore  loco  esse  videantur.  2.  Itaque 
turn  vestrum  difficilius  iudicium,  mea  facilis  detensio 
fore  videbatur.  Ego  enim  omnia  in  testibus  ponebam 
antea,  nunc  in  confessione  adversarii:  cuius  in  vi  auda- 
ciae,  in  iudicio  impudentiae  obsistere  non  nostri  ingenn, 
vestri  auxilii  est.  Nam  quid  est  facilius,  quam  de  eo, 
qui  confitetur ,  iudicare?  Mihi  autem  difficile  est  satis 
copiose  de  eo  dicere,  quod  nec  atrocius  verbis  demon- 
strari  potest,  quam  re  ipsa  est,  neque  apertius  oratione 
mea  fieri,  quam  ipsorum  confessione  factum  est. 

3.  Quum  in  hac  re,  quam  commemoravi,  mihi 
mutanda  ratio  defensionis  est,  turn  obliviscendum  pa- 
rumper  in  P.  Fabio  illius  lenitatis  meae,  qua  usus  priore 

aclione  animum  a  laedendo  revocaramipseetreflexeram, 

ut  non  minus  diligenter  illius  existimationem,  quam 
rem  M.  Tullii  viderer  defendere.  Nunc  quoniam 
Quintius  ad  caussam  pertinere  putavit  res  ita  multas, 
falsas  praesertim  et  inique  confictas  ,  proferre  de  vita 
et  moribus  et  existimatione  M.  Tullii,  multis  de  caus¬ 
sis  mihi  Fabius  debebit  ignoscere,  si  minus  eius  ia- 

mae  parcere  videbor,  quam  antea  consului.  4.  Prioi  a 
aclione  omnes  aculeos  orationis  meae  reconditos  habui ; 
sed  quoniam  ipse  Quintius,  in  actione  ilia  priore,  puta¬ 
vit  ad  officium  suum  pertinere,  adversario  nulla  in  re 
parcere:  quid  me  oportet  Tullium  pro  Tulho  facere, 
homine  coniuncto  mecum,  non  minus  ammo,  quam 
nomine?  Ac  mihi  magis  illud  laborandum  videtur, 
recuperatores,  ut,  quod  antea  nihil  in  lstuni  dixi,  pro 
bare  possim,  quam  in  eo  reprehendar  quod  hoc  tem¬ 
pore  respondeo.  5.  Verum  et  turn  id  feci,  quod  opor- 
tuit,  et  nunc  faciam,  quod  necesse  est.  Nam  quum 

esset  de  re  pecuniaria  controversia,  quod  damnum  da¬ 
tum  M.  Tullio  diceremus:  alienum  mea  natura  vide- 
batur  quidquam  de  existimatione  P.Fabii  dicere;  non 
quia  res  postulare  non  videretur.  Quid  ergo  est?  Tam- 
etsi  postulat  caussa :  tamen ,  nisi  plane  cogit  in°ra- 
tiis ,  ad  maledicendum  non  soleo  descendere.  Nunc, 
quum  coactus  dicam,  si  quid  forte  dicam,  tamen  id 
ipsum  verecunde  modiceque  faciam,  tantum  ut,  quo- 
mam  sibi  me  non  esse  inimicum  potuit  priore  actione 
Fabius  iudicare,  nunc  M.  Tullio  fidelem  certumque 
amicum  esse  cognoscat. 

6.  Unum  hoc  abs  te,  L.  Quinti,  pervelim  impetra- 
re  (quod  tametsi  eo  volo,  quia  mihi  utile  est:  tamen 
abs  te  idcirco ,  quia  aequumest,  postulo),  ut  ita  tibi 
multum  temporis  ad  dicendum  sumas,  ut  *is  aliquid 
ad  iudicandum  relinquas.  Namque  antea  non  defen- 
sionis  tuae  modus,  sed  nox  tibi  finem  dicendi  fecit. 
Nunc,  si  tibi  placere  potest,  ne  idem  facias,  id  abs  te 
postulo.  Neque  hoc  idcirco  postulo,  quod  te  aliquid 
censeam  praeterire  oportere,  aut  non  quam  ornatissi- 
me  et  copiosissime  dicere,  verum  utsemel  una  qua- 
que  de  re  dicas.  Quod  si  facies:  non  vereor,  ne  di- 
cendo  dies  eximatur. 

7.  Iudicium  vestrum  est,  recuperatores,  quantae 

PECUNIAE  PA  RET  DOLO  MALO  FAMILiAE  P.  FABII 
VI  HO  MINIBUS  ARM  ATI  S  COACT ISVE  DAMNUM  DA¬ 
TUM  esse  m.  tullio.  Eius  rei  taxationem  nos  feci- 
mus;  aestimatio  vestra  est;  iudicium  datum  est  in 

QUADRUPLUM. 

8.  Quum  omnes  leges  omniaque  iudicia,  quae 
paullo  graviora  atque  asperiora  videntur  esse ,  ex  im- 
proborum  iniquitate  et  iniuria  nata  sunt;  turn  hoc  iu¬ 
dicium  paucis  hisce  annis,  propter  hominum  malam 
consuetudinem  nimiamque  licentiam,  constitutum  est. 
Nam  quum  multae  familiae  dicerenturinagrislongin- 
quis  et  pascuis  armatae  esse  caedesque  facere,  quum- 
que  ea  consuetudo  non  solum  ad  res  privatorum,  sed 
ad  summam  rem  publicam  pertinere  videretur:  M. 
Lucullus,  qui  summa  aequitate  etsapientia  ius  dixit, 
primus  hoc  iudicium  composuit  et  id  spectavit,  ut 
omnes  ita  familias  suas  continerent,  ut  non  modo  ar- 
mati  damnum  nemini  darent,  verum  etiam  lacessiti 
iure  se  potius,  quam  armis  defenderent;  9.  et  quum 
sciretdedamno  legem  esse  Aquilliam:  tamen  hoc  ita 
existimavit,  apud  maiores  nostros  quum  et  res  et  cu- 
piditates  minores  essent  et  familiae  non  magnae  ma- 
gno  metu  continerentur,  ut  perraro  fieret  ut  homo  oc- 
cideretur,  idque  nefarium  ac  singulare  facinus  puta- 
retur ,  nihil  opus  fuisse  iudicio  de  vi  coactis  armatis- 
que  hominibus;  (quod  enim  usu  non  veniebat,  de  eo 
si  quis  legem  aut  iudicium  constitueret,  non  tarn  pro- 
hibere  videretur,  quam  admonere);  —  10.  his  tempo- 
ribus,  quum  ex  bello  diuturno  atque  domestico  res  in 
earn  consuetudinem  venisset,  ut  homines  minore  re- 
ligione  armis  uterentur,  necesse  putavitesseetin  uni- 
versam  familiam  iudicium  dare,  quod  a  familia  fa¬ 
ctum  diceretur,  et  recuperatores  dare,  ut  quam 
primum  res  iudicaretur,  et  poenam  graviorem  consti- 
tuere,  ut  metu  comprimeretur  audacia ,  et  illam  late- 
bram  tollere  damnum  iniuria.  11.  Quod  in  aliis 
caussis  debet  valere  et  valet  lege  Aquillia ,  id  ex  hu- 
iusmodi  damno,quod  vi  per  servos  armatos  datuines- 
set,  manifesto  deprehensum  apparere  iudicavit  atqueideo 
de  is  1  U  til  A  non  addidit,  ne ,  qui  habere  nt  controver- 
siam,  ipsi  statuerent,  quo  tempore  possent  suo  iure  ar- 
ma  capere,  manum  cogere,  homines  occidere.  12. 
Quum  iudicium  ita  darefwr,  ut  hoc  solum  in  iudicium 

veniret.  videreturne  vi  hominibus  coactis  ar- 
matisve  damnum  dolo  malo  familiae  datum, 
neque  illud  adderet  iniuria:  putavit  se  audaciamim- 
proborum  sustulisse,  quum  spem  defensionis  nullam 
reliquisset. 

13.  Quoniam,  quod  iudicium  et  quo  consilio  con¬ 
stitutum  sit, cognostis :  nunc  rem  ipsam,  utgestasit, 
dum  breviter  vobis  demonstro,  attendite. 

14.  »Fundum  hahet  in  agro  Tburino  M.  Tullius 
paternum,«  recuperatores,  quern  se  habere ,  usque  eo 
non  moleste  tulit,  donee  vicinum  eiusmodi  nactus  est, 
qui  agri  lines  armis  proferre  mallet,  quam  iure  defen- 
dere.  Nam  P.  Fabius  nuper  emit  agrum  de  C.  Clau^ 
dio  senatore,  cui  fundo  erat  affinis  M.  Tullius,  sane 
magno,  dimidio  fere  pluris  incultum  exustis  villis 
omnibus,  quam  quanti  integrum  atque  ornatissimum 
carissimis  pretiis  ipse  Claudius  emerat.  Agri  cupidius 
empti  pretium  sero  diligentius  atlendenti quumnimis  ma¬ 
gnum  videretur,  facile  est  existimatu,  quantum  stomachi 
fecerit  suspicio  venditorem  se  clam  circumscripsisseisti 
a  consulari  Macedonia  et  Asia.  15.  Etiam  illud  ad- 
dam,  quod  ad  rem  pertinet.  Imperatore  mortuo  pe- 
cuniam,  nescio  quomodo  quaesitam,  dum  vultinprae- 
dio  ponere,  non  posuit,  sed  abiecit.  Nihil  adhuc  ma- 
gnooper  emir  or,  quod  stullitia  sua  impeditus,  quoquo  mo¬ 
do  posset,  se  expedire  voluit.  Illud  vero  mirari  satis  non 
queo,  illud  indignor ,  quod  suam  stultitiam  calamitate 
vicinorum  corrigit,  et  quod  stomachum  suum  damno 
Tullii  re plere  conatus  est. 

16.  Est  in  eo  agro  centuria ,  quae  Popiliana  nomi- 
natur,  recuperatores,  quae  semper  M.  Tullii  fuit, 
quam  etiam  pater  pos sederat  sine  ulla  umquam  contro¬ 
versia.  Isle  demum  vicinus  novus  improbae  spei  eo  se- 
cUrior,  quod  M.  Tullius  abesset ,  coepit  inhiare ,  quum  ei 
centuria  Popiliana  videretur  satis  commode  posita  esse 
et  ad  fundum  eius  convenire.  Ac  primum,  quod  eum 
negotii  totius  et  emptionis  suae  poenitebat,  fundum 
proscripsit;  eum  autem  emptum  habebat  cum  socio 
Cn.  Acerronio  viro  op timo.  Is  Romae  versabatur,  quum 
subito  nuntii  M.  Tullio  veniunt  a  villa ,  P.  Fabium  fundi 
illius  finitimi  maiorem,  quam  ipse  nuper  cum  Cn.  Acer¬ 
ronio  emisset ,  modum  proscripsisse.  17.  Hominem 
appellat.  Iste  sane  arroganter,  quod  commodum  fuit, 
respondit.  Neque  turn  fines  auctor  demonstraverat. 
Mittit  ad  procuratorem  litteras  et  ad  villicum  Tullius, 
adirent  C.  Claudii  procuratorem ,  ut  ipsis  praesentibus 
fines  emptoribus  ostenderet.  Is  vero  nescio  qua  contu- 
melia  suspicionis  offensus  hoc  se  facturum  negavit;  illis 
absentibus  fines  Acerronio  demonstravit:  neque  ta¬ 
men  hanc  centuriam  Popilianam  vacuam  tradidit.  18. 
Acerronius,  quomodo  potuit,  se  de  to/a  re  excusavit, 
quum  primum  potuit;  Fabio  autem  statim  renuntiavit 
(maluit  enim  rei,  quam  exist imationis  facere  iacturam) 
atque  ex  societate  cum  /iomine  eiusmodi  semustilatus 
effugit.  Adducit  iste  interea  in  saltum  homines  ele- 
ctos  maximis  animis  et  viribus,  et  iis  arma,  quae  cui- 
que  /tabilia  atque  apta  essent,  comparat:  prorsus,  ut 
quivis  intel Iigeret ,  non  eos  ad  rem  rusticam,  verum 
ad  caedem  ac  pugnarn  comparari.  19.  Brevi  illo  tem¬ 
pore  Q.  Gati  Aemiliani  hominis  honesti,  quem  vos  no- 
stis,  duo  homines  occiderunt;  multa  alia  fecerunt; 
passim  vagabantur  armati;  non  obscure,  sed  ut  plane 
intelligere  viderentur,  ad  quam  rem  parati  essent, 
agros,  vias  denique  infestas  habebant.  Venit  in  Tlni- 
rinum  interea  Tullius.  Deinde.  iste  pater  familias, 
Asiaticus  beatus,  nouns  arator  et  idem  pecuarius, 
quum  ambularet  in  agro,  animadvertit  in  hac  ipsa 

centuria  Popiliana  aedificium  non  ita  magnum,  ser- 
vumque  M.  Tullii  P/iilimim.  20.  Quid  vobis,  inquit, 
istic  negotii  in  meo  est?  Servus  respondit  pudenter, 
at  non  stulte,  dominum  esse  ad  villam;  posse  eum 
cum  eo  disceptare,  si  quid  vellet.  Rogat  Fabius  Acer- 
ronium  (nam  ibi  turn  erat),  ut  secum  simul  veniat  ad 
Tullium.  Venitur.  Ad  villam  erat  Tullius.  Appel- 
lat  Fabius,  ut  aut  ipse  Tullium  deduceret  aut  ab  eo 
deduceretur.  Dicit  deducturum  se  Tullius;  vadimo- 
nium  Fabio  Romam  promissurum.  Manet  in  ea  con- 
ditione  Fabius.  Mature  disceditur. 

21 .  Proxima  nocte ,  iam  fere  quum  lux  appropin- 
quaret,  ad  illud  aedificium ,  de  quo  antea  dixi ,  quod 
erat  in  centuria  Popiliana,  servi  P.  Fabii  frequentes 
armatique  veniunt;  introitum  ipsi  sibi  vi  manuque 
patefaciunt;  homines  magni  pretii  servos  M.  Tullii 
nec  opinantes  adoriuntur,  quod  facile  factu  fuit;  ne- 
que  tarn  multos  neque  repugnantes  multi  armati  pa- 
l’atique  occidunt;  tantumque  odii  crudelitatisque  ha- 
buerunt,  ut  eos  omnes  gurgulionibus  insectis  relin- 
querent,  ne,  si  quern  semivivum  ac  spirantem  etiam 
reliquissent,  minor  is  honor  haberetur;  praeterea  te¬ 
ctum  viliamque  disturbant.  22.  Hanc  rem  tarn  atro- 
cem ,  tamindignam,  tam  repentinam  nuntiat  M.  Tul- 
lio  Philinus ,  quem  antea  nominavi ,  qui  graviter  sau- 
cius  e  caede  effugerat.  Tullius  statim  dimittit  ad 
amicos,  quorum  ea  vicinitate  turn  ill*  bona  atque  ho- 
nesta  copia  praesto  fuit.  23.  Omnibus  acerba  res  et 
misera  videbatur.  Quum  amici  in  commune  consu- 

luissent:  visum  est  ire  in  rem  prciesentem. 

*  *  *  * 

II.  ***  turbarunt.  24.  Audite,  quaeso,  in  eas  res, 
quas  commemoro ,  hominum  honestorum  testimo¬ 
nium.  Haec,  quae  mei  testes  dicunt,  fatetur  adversa- 
rius  eos  vere  dicere ;  quae  mei  testes  non  dicunt,  quia 
non  viderunt  nec  sciunt,  ea  dicit  ipse  adversarius. 
Nostri  testes  dicunt  occisos  homines,  cruorem  in  locis 
pluribus,  deiectum  aedificium  se  vidisse;  dicunt  ni¬ 
hil  amplius.  Quid  Fabius?  Horum  nihil  negat.  25. 
Quid  ergo  addit  amplius?  Suam  familiam  fecisse  di 
cit.  Quomodo?  Vi  hominibus  armatis.  Quo  animo? 
Ut  id  fieret,  quod  factum  est.  Quid  est  id?  Ut  homi¬ 
nes  M.  Tullii  occiderentur.  Quod  ergo  eo  animo  fa¬ 
ctum  est,  ut  homines  unum  in  locum  convenirent,  ut 
arma  caperent,  ut  certo  consilio  certum  in  locum  pro- 
ficiscerentur,  ut  idoneum  tempus  eligerent,ut  caedem 
facerent:  —  id  si  voluerunt  et  cogitarunt  et  perfece- 
runt:  potestis  earn  voluntatem,  id  consilium,  id  fa¬ 
ctum  a  dolo  malo  seiungere?  26.  At  istuc  totum  do- 
lo  malo  additur  in  hoc  iudicio  eius  caussa,  qui  agit, 
non  illius,  quicum  agitur.  Id  ut  intelligatis,  recupe- 
ratores,  quaeso,  ut  diligenter  attendatis.  Profecto, 
quin  ita  sit,  non  dubitabitis. 

27.  Si  ita  iudicium  daretur,  ut  id  concluderetur, 
quod  a  familia  factum  esset:  si  quae  familia 
ipsa  in  caede  interesse  noluisset  et  homines  aut  servos 
aut  liberos  coegisset,  aut  conduxisset;  totum  hoc  iu¬ 
dicium  et  praetoris  severitas  dissolveretur.  Nemo 
enim  potest  haec  iudicare,  qua  in  re  familia  non  inter- 
fuisset,  in  ea  re  earn  ipsam  familiam  vi  armatis  homi¬ 
nibus  damnum  dedisse.  Ergo,  id  quia  poterat  fieri,  et 
facile  poterat,  idcirco  non  satis  habitum  est  quaeri, 
quid  familia  ipsa  fecisset,  verum  etiam  illud,  quid 
FAMILIAE  DOLO  MALO  FACTUM  ESSET.  28.  Nam 
quum  facit  ipsa  familia  vi  armatis  coactisve  homini¬ 
bus  et  damnum  cuipiam  dat:  id  dolo  malo  fieri  neces- 
se  est.  Quum  autem  rationem  init,  ut  id  fiat:  familia 


ipsa  non  facit,  fit  autem  dolo  malo  eius.  Ergo  addito, 
dolo  malo,  actoris  et  petitoris  fit  caussa  copiosior. 
Utrum  enim  ostendere  potest,  sive  earn  ipsam  fami¬ 
liam  sibi  damnum  dedisse ,  sive  consilio  et  opera  eius 
familiae  factum  esse:  vincat  necesse  est. 

29.  Yidetis,  praetores  per  bos  annos  intercedere 
hoc  interdicto  inter  me  et  M.  Claudium  :  unde  de  do¬ 
lo  MALO  TUO,  M.  TULLI,  M.  CLAUDIUS  AUT  FAMI¬ 
LIA  aut  procurator  eius  vi  detrusus  est.  Ce¬ 
tera  ex  formula  sic,  ut  ita  interdictum  est  et  sponsio 
facta.  Ego  me  ad  iudicem  si  defendam  :  vi  me  deie- 
cisse  confitear ;  dolo  malo,  negem?  et  quis  me  audiat? 
Non  opinor  quidem;  quia,  si  vi  deieci  M.  Claudium, 
dolo  malo  deieci:  in  vi  enim  dolus  malus  inest  et 
Claudio  utrumvis  satis  est  planum  facere ,  vel  se  a  me 
ipso  vi  deiectum  esse,  vel  me  consilium  inisse,  ut  vi 
deiiceretur.  30.  Plus  igitur  datur  Claudio,  quum  ita 
interdicitur,  unde  a  dolo  malo  meo  vi  deiectus  sit, 
quam  si  daretur,  unde  a  me  vi  deiectus  esset.  Nam 
in  hoc  posteriori,  nisi  ipse  egomet  deiecissem ,  vince- 
rem  sponsionem;  in  illo  priore,  ubi  dolus  malusaddi- 
tur,  sive  consilium  inissem,  ut  vi  deiiceretur,  sive 
ipse  deiecissem ,  necesse  erat  de  dolo  malo  meo  vi  de¬ 
iectum  iudicari. 

31.  Hoc  persimile  atque  adeo  plane  idem  est  in 
hoc  iudicio ,  recuperatores.  Quaero  enim  abs  te,  si  ita 
iudicium  datum  esset,  quantae  pecuniae  paret  a 
FAMILIA  P.  FABII  HOMINIBUS  ARMATIS  DAMNUM  M. 

tullio  FAC tum,  quidhaberes,  quod  diceres?  Nihil, 
opinor.  Fateris  enim  omnia,  et  familiam  P.  Fabii  fe¬ 
cisse,  et  vi  hominibus  armatis  fecisse.  Quod  addi- 
tum  est,  dolo  malo,  id  te  adiuvare  putas,  in  quo 
opprimitur  et  excluditur  omnis  tua  defensio?  32.  Nam 
si  additum  id  non  esset  ac  tibi  libitum  esset  ita  defen- 
dere,  tuam  familiam  non  fecisse:  vinceres,  si  id  pro- 
bare  potuisses.  Nunc,  sive  ilia  defensione  uti  voluis- 
ses,  sive  hac,  qua  uteris,  condemneris  necesse  est : 
nisi  putamus  in  iudicium  venire,  qui  consilium  inie- 
rit;  ilium,  qui  fecerit,  non  venire;  quum  consilium 
sine  facto  intelligi  possit,  factum  sine  consilio  non 
possit.  An,  quod  factum  eiusmodi  est,  ut  sine  occul- 
to  consilio,  sine  nocte,  sine  vi,  sine  damno  alterius, 
sine  armis,  sine  caede,  sine  maleficio  fieri  non  potue- 
rit,  id  sine  dolo  malo  factum  iudicabitur?  33.  An, 
qua  in  re  praetor  illi  improbam  defensionem  tolli  vo- 
luit,  in  ea  re  mihi  difficiliorem  actionem  factam  puta- 
bitis?  Hie  mihi  isti  singulari  ingenio  videntur  esse, 
qui  et  id,  quod  mihi  contra  illos  datum  est,  ipsi  arri- 
piunt  et  scopulo  atque  saxis  pro  portu  stationeque 
utuntur.  Nam  in  dolo  malo  volunt  delitescere;  in 
quo  non  modo,  quum  omnia  ipsi  fecerunt,  quae  faten- 
tur,  verum  etiam,  si  per  alios  id  fecissent,  haererent 
ac  tenerentur. 

34.  Ego  non  in  una  re  sola ,  (quod  mihi  satis  est,) 
neque  in  universa  re  solum,  (quod  mihi  satis  est,)  sed 
singulatim  in  omnibus  dolum  malum  exstare  dico. 
Consilium  capiunt,  ut  ad  servos  M.  Tullii  veniant: 
dolo  malo  faciunt.  Arma  capiunt:  dolo  malo  faciunt. 
Tempus  ad  insidiandum  atque  celandum  idoneum  eli- 
gunt:  dolo  malo  faciunt.  Vi  in  tectum  irruunt:  in 
ipsa  vi  dolus  est.  Occidunt  homines,  tectum  diruunt: 
nec  homo  occidi  nec  consulto  alteri  damnum  dari  sine 
dolo  malo  potest.  Ergo  si  omnes  partes  sunt  eiusmo¬ 
di,  ut  in  singulis  dolus  malus  haereat,  universam  rem 
et  totum  facinus  sine  dolo  malo  factum  iudicabitis? 

35.  Quid  ad  haec  Quintius?  Sane  nihil  certum  ne¬ 
que  unum,  in  quo  non  modo  possit,  verum  putet  se 

posse  consistere.  Primum  enim  illud  iniecit,  nihil 
posse  dolo  malo  farniliae  fieri.  Hoc  loco  non  solum 
fecit,  ut  defenderet  Fabium ,  sed  ut  omnino  huiusce- 
modi  iudicia  dissolveret.  Nam  si  venit  id  in  iudicium 
de  familia,  quod  omnino  familia  nulla  potest  commit- 
tere :  nullum  est  iudicium ;  absolvantur  omnes  de  s i- 
mili  caussa  necesse  est.  36.  Hoc  solum,  (bona,  me- 
hercule,  res!)  si  hoc  solum  esset,  tamen  vos,  tales  vi- 
ri,  nolle  defteretis  maximam  rem,  coniunctam  cum 
summa  re  fortunisque  privatorum,  severissimum  iu¬ 
dicium  maximaque  ratione  compositum  per  vos  vide- 
r*  esse  dissolutum.  Sed  non  id  solum  agitur  in  hoc 
iudicio ,  recuperalores ,  ut  M.  Tullius  per  interdictum 
suum  ius  teneat  alque  iniuriam  aP.  Fabii  familia  faclam 
persequatur;  verum  f  hoc  iudicium  sic  exspectatur,  ut 
non  uni  rei  statui,  sed  omnibus  constitui  putetur. 

(Prise.  1.  YI.  c.  1.  §.  5.) 

*  *  * 

III.  f  Dicam  vim  factam  a  P.  Fabii  familia?  Ad- 
versarii  non  negant.  Damnum  datum  esse  M.  Tullio? 
Concedis;  vici  unam  rem.  Vim  hominibus  armatis 
factam?  Non  negas;  vici  alteram.  Dolo  malo  factum 
negas;  de  hoc  iudicium  est.  (Victorin.  in  i.  Rhet.  Cic.  c.  57.) 

*  *  * 

IV.  37.  Nec  vero  quid  attineat  argumenla  quaerere, 
quibus  defensio  istius  tarn  levis  nugatoriaque  infirmelur 
acdiluatur,  ego  intelligo;  et  tamen  d/cendum  est  ad 
ea,  quae  dixit  Quintius,  non  quo  ad  rem  pertineat, 
sed  ne  quid,  quia  a  me  praetermissum  est,  pro  con- 
cesso  putetur. 

38.  Dicis  oportere  quaeri,  homines  M.  Tullii  in- 
iuria  occisi  essent,  necne.  De  quo  hoc  primum  quae- 
ro,  venerit  eares  in  hoc  iudicium,  necne.  Si  non  ve¬ 
nit:  quid  attinet,  aut  nos  dicere,  aut/ios  quaerere?  Si 
autem  venit;  quid  attinuit  te  tarn  multis  verbis  a  prae- 
tore  postu  lare,  ut  adderet  in  iudicium  in  turn  a  ,  etquia 
non  impetrasses,  tribunos  pi.  appellare  et  hie  in  iudi¬ 
cio  queri  praetoris  iniquitatem,  quod  de  iniuria  non 
addidisset*?  39.  Ilaec  quum  praetorem  postulabas, 
quum  tribunos  appellabas,  nempe  ita  dicebas,  potesta- 
tem  tibi  fieri  oportere,  ut,  si  posses,  recuperator/bas 
persuaderes,  non  esse  iniuria  M.  Tullio  damnum  da¬ 
tum.  Quod  ergo  ideo  in  iudicium  addi  voluisti,  ut  de 
eo  tibi  apud  recuperatores  dicere  liceret;  eo  non  addi- 
to  nihilo  minus  tamen  ita  dicis,  quasi  id  ipsum,  a  quo 
depulsus  es,  impetraris?  At,  quibus  verbis  in  decer- 
nendo  Metellus  usus  est,  ceteri,  quos  appellasti,  — 
nonne  haec  omnium  fuit  oratio,  quod  vi  hominibus 
armatis  coactisve  familia  fecisse  diceretur,  id  tametsi 
nullo  iure  fieri  potuerit,  tamen  se  nihil  addituros?  40. 
Et  recte,  recuperatores.  Nam  quum  perfugio  nullo 
constituto  tamen  haec  scelera  servi  audacissime  fa- 
ciant,  domini  impudentissime  confiteantur :  quid  cen- 
setis  fore,  si  praetor  iudicet  eiusmodi  caedes  fieri  iure 
posse?  An  quidquam  interest,  utrum  magistrates  pec- 
cato  defensionem  constituant,  an  peccandi  potestatem 
licentiamque  permittant?  41.  Etenirn,  recuperatores, 
non  damno  commoventur  magistratus,  ut  in  haec  ver¬ 
ba  iudicium  dent.  Nam  si  id  esset:  nec  recuperato¬ 
res  potius  darent,  quam  iudicem,  nec  in  universam 
familiam,  sed  in  eum,  gtiicum  nominatim  ageretur, 
nec  in  quadruplum,  sed  in  duplum;  et  ad  damnum 
adderetur  iniuria.  Neque  enim  is,  qui  hoc  iudicium 
dedit,  de  ceteris  damnis  ab  lege  Aquillia  recedit,  in 
quibus  nihil  agitur  nisi  damnum.  Qua  de  re  praetor 
animum  debet  advertere. 


42.  In  hoc  iudicio  videtis  agi  de  vi,  videtis  agi  de 
hominibus  armatis,  videtis  aedificiorum  expugnatio- 
nes,  agri  vastationes,  hominum  trucidationes,  incen- 
dia,  rapinas,  sanguinem  in  iudicium  venire.  Et  mi- 
ramini  satis  habuisse  eos,  qui  hoc  iudicium  dederunt, 
id  quaeri,  utrum  haec  tam  acerba ,  tamindigna,  tam 
atrocia  facta  essent  necne;  non,  utrum  iure  facta ,  an 
iniuria?  Non  ergo  praetores  a  lege  Aquillia  recesse- 
runt,  quae  de  damno  esset;  sed  de  vi  et  armatis 
severum  iudicium  constituerunt:  nec  ius  et  iniuriam 
quaeri  nusquam  putarunt  oportere,  sed  eos,  qui  armis 
quam  iure  agere  maluissent,  de  iure  et  iniuria  dispu- 
tare noluerunt.  43.  Neque  ideo  de  iniuria  non  ad- 
diderunt,  quod  in  aliis  rebus  non  adderent,  sed  ne  ipsi 
iudicarent  posse  homines  servos  iure  arma  capere  et 
manum  cogere;  neque  quod  putarent,  si  additum  es¬ 
set,  posse  hoc  talibus  viris  persuader*  non  iniuria  fa¬ 
ctum  ,  sed  ne  quod  tamen  scutum  dare  in  iudicio  vi- 
derentur  iis,  quos  propter  haec  arma  in  iudicium  vo- 
cavissent. 

44.  Fuit  illud  interdictum  apud  maiores  nostros 
de  vi,  quod  hodie  quoque  est:  unde  tu  aut  fa¬ 
milia  aut  procurator  tuus  illum  aut  fami¬ 
liam  AUT  PROCURATOREM  ILLIUS  IN  HOC  ANNO  VI 
deiecisti.  Deinde  additur  illius  iam  hoc  caussa, 
quicum  agitur,  quum  ille  possideret,  et  hoc  am- 

plius:  QUOD  NEC  VI  NEC  CLAM  NEC  PRECARIO  POS¬ 
SIDERET.  45.  Multa  dantur  ei,  qui  vi  alterum  detru- 
sisse  dicitur,  (quorum  si  unum  quodlibet  probari  iu- 
dici  potuerit:  etiamsi  confessus  erit  se  vi  deiecisse; 
vincat  necesse  est)  vel  non  possedisse  eum,  qui  deie- 
ctus  sit,  vel  vi  a b  se  possedisse,  vel  clam  ,  vel  preca- 
rio.  Ei,  qui  de  vi  confessus  esset,  tot  defensiones  ta¬ 
men  ad  caussam  obtinendam  maiores  reliquerunt. 

46.  Age  illud  alterum  interdictum  consideremus, 
quod  item  nunc  est  constitutum  propter  eamdem  ini¬ 
quitatem  temporum  nimiamque  hominum  licentiam. 

*  '  *  * 

V.  *  *  *  boni  debent  dicere.  47.  Atque  ille  legem 
mihi  de  xii  tabulis  recitavit,  quae  permittit,  ut  furem 
noctu  liceat  occidere,  et  luci,  si  se  telo  defendat ;  et  le¬ 
gem  antiquam  de  legibus  sacratis,  quae  iubeat  impu- 
ne  occidi  eum,  qui  tribunum  pleb.  pulsaveiut. 
Nihil,  utopinor,  praeterea  de  legibus. 

48.  Qua  m  re  hoc  primum  quaero,  quid  ad  hoc  iu¬ 
dicium  recitari  istas  leges  pertinuerit.  Num  quern 
tribunum  pleb.  servi  M.  Tulli  pulsaverunt?  Non,  opi- 
nor.  Num  furatum  domum  P.  Fabii  noctu  venerunt? 
Ne  id  quidem.  Num  luce  furatum  venerunt  et  se  telo 
defenderunt?  Dici  non  potest.  Ergo  istis  legibus, 
quas  recitasti,  certe  non  potuit  istius  familia  servos 
M.  Tullii  occidere. 

49.  Non,  inquit,  ad  earn  rem  recitavi,  sed  ut  hoc 
intelligeres,  non  visum  esse  maioribus  nostris  tam  in- 
dignum  istuc  nescio  quid ,  quam  tu  putas,  hominem 
occidi.  —  At  primum  istae  ipsae  leges,  quas  recitas, 
ut  mittam  cetera,  significant,  quam  noluerint  maiores 
nostri,  nisi  quum  pernecesse  esset,  hominem  occidi. 
Primum  ista  lex  sacrata  est,  quam  rogarunt  armati,  ut 
inermes  sine  periculo  possent  esse.  Quare  non  iniu¬ 
ria,  quo  magistratu  inunilae  leges  sunt,  eius  magistra- 
tus  corpus  legibus  vallatum  esse  voluerunt.  50.  Fu¬ 
rem,  hoc  est  praedonem  etlatronem,  luce  occidi  ve- 
tantxu  tabulae,  quum  intra  parietes  tuos  hostem  cer- 
tissimum  teneas.  nisi  se  telo  defendit,  inquit, 
etiamsi  cum  telo  venerit,  nisi  utetur  telo  eo  ac  repu- 
gnabit:  non  occides.  quod  si  repugnat:  endo- 

plorato,  hoc  est  conclamato,  ut  aliqui  audiant  et 
conveniant.  Quid  ad  hanc  clementiam  addi  potest, 
qui  ne  hoc  quidem  permiserint,  ut  domi  suae  caput 
suum  sine  testibus  et  arbitris  ferro  defendere  liceret? 

51.  Quis  est,  cui  magis  ignosci  conveniat  (quo- 
niam  me  ad  xii.  tabulas  revocas),  quam  si  quis  quem 
imprudens  occiderit?  Nemo,  opinor.  Haec  enim  ta- 
cita  lex  est  humanitatis,  ut  ab  homine  consilii ,  non 
fortunae  poena  repetatur.  Tamen  huiusce  rei  veniam 
maiores  non  dederunt.  Nam  lex  est  in  xn  tabulis: 

SI  TELUM  MANU  FUGIT  MA  GJS  HU  AM  IECIT*** 

*  *  * 

VI.  52.  f  Si  quis  furem  occiderit:  iniuria  occide¬ 

rit.  Quam  ob  rem?  quia  ins  constitutum  nullum  est. 
Quid,  si  se  telo  defenderit?  Non  iniuria.  Quid  ita? 

quia  constitutum  est.  (Rufinianus  c.  7.  p.  201.) 

*  *  * 

VII.  *  *  *  tamen  per  vim  factum  esset  [.  non  modo 
servos.  53.  Tamen]  in  eo  ipso  loco,  qui  tuus  esset, 
non  modo  servos  M.  Tullii  occidere  iure  non  potuisti ; 
verum  etiam  ,  si  tectum  hoc  insciente  aut  per  vim  de- 
molitus  esses,  quod  hie  in  tuo  aedificassetetsuumesse 
defenderet,  idviautclam  factum  iudicaretur.  Tu  ipse 
iam  statue,  quam  verum  sit,  quum  paucas  tegulas  deii— 
cere  impune  famil  ia  tua  non  potuerit,  maximam  caedem 
sine  fraude  facere  potuisse.  Ego  ipse  tecto  illo  distur- 
bato  si  hodie  postulem,  quod  vi  aut  clam  factum 
sit:  tu  aut  per  arbitrum  restituas  aut  sponsione  con- 
demneris  necesse  est.  Nunc  hoc  probabis  viris  tali— 
bus,  quum  aedificium  tuo  iure  disturbare  non  potue- 
ris,  quod  esset  (quemadmodum  tu  vis)  in  tuo,  homi¬ 
nes,  qui  in  eo  aedificio  fuerint,  te  tuo  iure  potuisse  oc¬ 
cidere? 

54.  At  servus  meus  non  comparet,  qui  visus  est 
cumtuis;  at  casa  mea  est  incensa  a  tuis.  —  Quid  ad 
haec  respondeam?  Ostendi  falsa  esse:  verumtamen 
confitebor.  Quid  postea?  Hoc  sequitur,  ut  familia  M. 
Tullii  concidi  oportuerit?  vix,  mehercule!  ut  corium 
peti;  vix,  ut  gravius  expostulari.  Verum  ut  esses  du- 
rissimus:  agi  quidem  usitato  iure  etquotidiana  actio- 
ne  potuit.  Quid  opus  fuit  vi?  quid  armatis  homini- 
bus?  quid  caede?  quid  sanguine? 

55.  At  enim  oppugnatum  me  fortasse  venissent: 
—  haecestillorum  in  caussa  perdita  extrema,  non  ora- 
tio  neque  defensio,  sed  coniectura  et  quasi  divinatio. 
llli  oppugnatum  venturi  erant?  Quem?  —  Fabium. — 
Quo  consilio?  —  Ut  occiderent. —  Quam  ob  caussam? 
quid  ut  proficerent?  Qui  comperisti?  Et  ut  rem  per- 
spicuam  quam  paucissimis  verbis  agam:  dubitarihoc 
potest,  recuperatores,  utri  oppugnasse  videantur:  qui 
ad  villam  venerunt,  an  qui  in  villa  manserunt;  qui 
occisi  sunt,  an  ii,  ex  quorum  numero  saucius  factus 
est  nemo ;  qui  cur  facerent,  caussa  non  fuit ,  an  ii ,  qui 
fecisse  se  confitentur?  56.  Verum,  ut  hoc  tibi  credam, 
metuisse  te,ne  oppugnarere ;  »quis  hoc  statuit umquam, 
»aut  cui  concedi  sine  summo  omnium  periculo  potest, 
»ut  eum  iure  potuerit  occidere,  a  quo  metuisse  se  di- 

»cat,  neipse  posterius  occideretur?«  (Quinctii.  Inst.  1.  v.  c. 
13.  §.  21.) 

VIII.  Plicavi  legimus ,  ut  est  apud  Ciceronem  pro 
MarCO  Tullio.  (Diomedes  1.  1.  cd.  Putsch,  p.  369.) 

IX.  Cicero  proTuIlio  explicavit  ait.  (Macrobius de diff. 

ct  80ciett.  Graeci  Latinique  verbi,  p.  715.  ed.  Zeunii.) 

167.  PRO  L.  VARENO. 

ARG.  Haec  oratio  incertum  quando,  aut  anno  U.  674.  ut 
Orelliug  existiinat,  aut,  ut  Scliiitzius,  683.  dicta  est  pro  L.  Yare- 


no,  reo  inter  sicarios,  quod  Cn.  Varenum  vulnerasset,  C.  Vare- 
1111m  occidisset.  Damnatus  est  autem  Lucius;  quamquani  oratio 
valde  laudata  est  Plinio  (1.  I.  ep.  20.  §.  7.)  Quinctiliano  (Inst.  1.  VI. 
c.  1.  §.  49.  cf.  1.  VII.  c.  2.  §§.  10.  et  36.),  et  Severiano  (Syntax.  Rhet. 
p.  305.  Pith.) 

1.  Amici  deficiunt,  cognati  deserunt.  (SeverianiSyn- 

tomat.  Rhetor,  c.  de  atfectibus  p.  345.  ed.  Capperon.) 

2.  In  inimicissima  civitate  urgent,  instant,  inse- 
quuntur  studio,  multitudine,  pecunia,  periurio  pu- 

gnant.  (Idem  ibidem.) 

3.  C.  Ancharius  Rufus  fuit  e  municipio  Fulginate. 

(Priscian.  1.  VII.  c.  14.  §.  70.) 

4.  In  praefectura  Fulginate.  (idem  ibid.) 

5.  Quum  iter  per  agros  et  loca  sola  faceret  cum 
Pompuleno,  in  familiam  Ancharianam  incidisse  dixe- 
runt:  deinde  Pompulenum  occisum  esse,  illico  Vare¬ 
num  vinctum,  asservatum,  duin  hie  ostenderet,  quid 
de  eo  fieri  vellet.  (Quinct.  l.  v.  c.  13.  §.  28.) 

6.  Lege  de  sicariis  commisit  L.  Varenus.  Nam 
C.  Varenum  occidendo  etCnaeum  vulnerando  et  Sala- 
rium  item  occidendo  cadit.  (id.  1.  vn.  c.  1.  §.  9.) 

7.  Turn  C.  Varenus,  is,  qui  a  familia  Anchariana 
occisus  est.  (Hoc  quaeso,  iudices,  diligenter  atten¬ 
dee. )  (Id.  1.  IV.  c.  1.  §.  74.  1.  IX.  c.  2.  §.  56.) 

8.  L.  ille  Septimius  diceret  (etenim  est  ad  L.  Cras- 
si  eloquentiam  gravis  et  vehemens  et  volubilis):  Eru- 
cius  hie  noster  Antoniaster  est.  (Priscian.  1.  in.  c.  7.  §.  40. 
Quinct.  1.  VIII.  c.  3.  §.  22.) 

9.  Ea  caedes  si  potissimum  crimini  datur,  detur 
ei,  cuia  interfuit,  non  ei,  cuia  nihil  interfuit.  (Prise,  l. 

XII.  c.  6.  §.  49.) 

10.  Optio  vobis  datur,  utrum  velitis,  casu  illo  iti- 
nere  Varenum  esse  usum,  an  huius  persuasu  et  indu- 

Ctll.  (Quinct.  1.  V.  c.  10.  §.  69.) 

1 1 .  Deum  fidem.  (Prise,  l.  vm.  c.  6.  §.  25.) 

168.  PRO  P.  VATINIO. 

(Habita  est  oratio  L.  iJomit.  Ahenobnrbo ,  Appio  Claud 
Pulc/iro  coss.  70OJ 

Facto  quiddam,  quod  in  Eunucho  parasitus  sua- 
det  militi : 

Ubi  nominabit  Phaedriam,  tu  Pamphilam 
continuo.  Si  quando  ilia  dicet,  Phaedriam 
intromittamus  comessatum :  Pamphilam 
cantatum  provocemus.  Si  laudabit  haec 
illius  formam,  tu  huius  contra.  Denique 
tu  par  pari  referto,  quod  earn  mordeat. 

Sic  peto  a  vobis,  iudices,  ut,  quoniam  quidam  nobiles 
homines  et  de  me  optime  meriti  nimis  amant  inimi- 
cum  meum ,  meque  inspectante  saepe  eum  in  senatu 
modo  severe  seducunt,  modo  familiariter  atque  hilare 
amplexantur,  quoniamque  illi  habent  suumPublium, 
detis  mihi  ipsi  aliuin  Publium,  in  quo  possim  eo- 
rum  animos,  mediocriter  lacessitus,  leviter  repungere. 

(Cic.  ad  Div.  1.  I.  ep.  9.  §.  6.) 


C.  T  I  T  U  L  I  ORATIONUM 
DEPERDITARUM. 

169.  170.  PRO  ACILIO,  capitis  reo,  duas  orationes 
habuit  Cic.  (ad  Div.  1.  VII.  ep.  30.)  aut  ipso  anno  710.  aut  antea. 

171.  PRO  M.  ANTONIO,  collcga  Ciceronis  in  con- 
sulatu.  (pr.  Dom.  c.  16.  §.  41.) 

172.  PRO  MULIERE  ARRETINA  .  (pr.  Caecin.  c. 

33.  §.  97.) 

473.  PRO  ASCITIO  ,  praevaricationis  reo,  (pr.  Caelio  c. 

10.  §.  24.)  anno  698. 

474.  PRO  ATRATINO  (pr.  Caelio  c.l.)  eod.  tempore. 

475.  PRO  BESTIA  (altero  Yopisco),  ambitus  reo,  a.  d. 
III.  Idus  Febr.  annl  698.  p.  U.  c.  (ad  Q.  Fratr.  1.  II.  ep.  3.  adde  Phi¬ 
lipp.  XI.  c.  5.) 

176.  PRO  CANINIO  GALLO,  a.  699.  P.u.  c.  (ad 

Div.  1.  VII.  ep.  1.) 

477.  PRO  M.  CISPIO,  dicta  a  Cicerone  post  annum  U. 
697.,  quo  restitutus  erat,  ante  Plancianam  autem  (699.),  itaque  anno 
fere  698.Cn.CornelioLentulo,  L.MarcioPhilippo  coss.  (pr.  Plane,  c.31.) 

178.  PRO  CRASSO  dixit  in  senatu,  a.  700.  p.  U.  c.  (ad 
Div.  1.  I.  ep.  9.  §.  7.) 

179.  480.  PRO  DOLABELLA,  capitis  reo,  a.  704.  p. 

U.  c.  (ad  Div.  1.  III.  ep.  10.) 

181.  PRO  DRUSO,a.  700.  p.  U.  c.  (adAtt.  1.  IV.  ep.15.) 

182.  IN  A.  GABINIUM  Cicero  dixit,  ante  quam  re- 
conciliata  gratia  eius  patrocinium  suscepit,  i.  e.  ante  annum  U.  e. 
700.  (Vid.  Quinctil.  1.  XI.  c.  1.  §.  73.  cf  .Cic.  or.  p.  Lege  Manil.  c.  17. 
p.  Sestio  c.8.  sq.  in  Pis.  c.  11.  post  Redit.  in  Sen.  c.5.  de  Prow.  coss.  c.4.) 

1.  GallienusquumTheodoto  velletimperium  proconsulare  decer- 
nere,  a  sacerdotibus  est  prohibitus,  qui  dixerunt  fasces  proconsula- 
res  ingredi  Alexandriam  non  licere :  cuius  rei  etiam  Ciceronem, 
quum  Contra  Gabinium  loquitur,  meminisse  satis  novimus. 
(Trebell.  Pollio  in  XXX  tyrannis.  Aemilian.  p.  521.  Obrecht.  cf. 
Orell.) 

183.  PRO  MESSIO,  a.700.p.U.  c.  (adAtt.  1.  IV.  ep.15.) 

184.  PRO  Q.  MUGIO,  furtireo,  (Fragm.  Orat.  in  to¬ 
ga  Candida.)  ante  ann.  U.  690. 

185.  PRO  C.  MUSTIO  (in  Verr.  Act.  II.  lib.  I.  c.  53. 
§.  139.)  ante  ann.  684.  U.  c. 

186.  CONTRA  NAEVIUM,  anno  U.  678.  dicta  (Cic. 

Brut.  c.  60.  §.  217.) 

187.  PRO  SCIPIONE  NASICA,  ambitus  reo,  a. 

p.  U.  c.  694.  (ad  Att.  1.  II.  ep.  1.) 

188.  PRO  C.  ORCHI  VIO.  (Q.  Cic.de  Pet.  Cons.  5.  cf. 

р.  Cluent.  34.  233.)  Oliin  leg.  ORCINIO  vel  ORCININO; 

Op.  Sigon.  COR  VINO.  Biennio  ante  Ciceronis  cousulatum 
habita. 

189.  PRO  P  A  T  R  I C 1 1 S  adolescentibus  Romanis ,  igna- 
viae  suspectis,  apudPeducaeum,  Siciliae  praetorem,  annoU.  679.  di¬ 
cta.  (Plutarch.  Cic.  6.) 

190.  PRO  C.  PISONE.  (Cic.  pr.  Flacc.  c.  39.) 

491.  CONTRA  T.  MUNATIUM  PLANCUM 

BURSAM  anno  702.  p.  U.  c.  dicta.  (Dio  1.  XL.  c.  55.  Cic.  ad 
Div.  VII.  2.) 

192.  PRO  POPILLIO  LAENATE  ,  habita  roga- 

tu  M.  Caelii,  itaque  post  a. U.  696.  quo  fere  hie  se  ad  Cic.  consuetu- 
dinem  applicuit  et  ante  annum  706.  quo  interfectus  est.  (Val.  Max. 

V.  3,  4.  et  Caesar.  B.  C.  III.  22.) 

493.  IN  DEPONENDA  PROVINCIA.  Haec 

oratio  una  est  e  consularibus.  Ciceroni  consuli  sortienti  Macedonia 
provincia  obtigerat ,  Antonio  collegae  Gallia.  Huius  loco  Maccdo- 
niam  Cicero  collegae,  ut  gratum  faceret.,  concessit,  et  ipsam  rursus 
Galliam  postea  Metello  Celeri.  Eo  tempore  dicta  est  haec  oratio. 
(ad  Att.  1.  II.  ep.  1.  §.  2.) 

194.  DE  RE ATINORUM  CAUSSA  contra  Inter- 

amnates,  a.  700.  p.  U.  c.  (ad.  Att.  1.  IV.  ep.  15.) 

495.  196.  PRO  SAUFEIO.  Hunc  primum  lege 

Pompeia,  mox  lege  Plautia  de  vi  defendit.  (Ascon.  in  Milon.)  Anno 
702.  U.  e.  habita. 

197.  PRO  SCAMANDRO  anno  698.  U.  c.  (pr.  Cluent. 

с.  17.  et  18.) 

498.  PRO  TENEDIORUM  libertate,  anno  U.  699. 
dicta.  (Ep.  ad  Q.  fratrem  1.  II.  ep.  11.) 

499.  200.  PRO  THERMO,  dicta  a.  695  p.U.  c.  (pro 
Flacco  c.  39.) 

201.  PRO  TITINIA,  contra  Naevium ,  anno  678.  U. 
(Brut.  c.  6.) 

202.  PRO  CAES  ARE  VOPISCO.  (Vid.proBestia.) 
E  COMMENTARIIS  CAUSSARUM. 

(Cicero  cauasarum  ngendarum  commentarios  scribere  con- 
snevit  (v.  de  Senect.  c.  ll.J,  act  arum  autem  eas ,  quas  maxim  e 
probabat,  orationes  postea  emendatas  edere,  minus  probatas  in 
commentariis  imperfectas  relinquere.  tied  tamen  hos  quoque 
Commentarios  Huinctitianus  (lib.  X.  c.  7.  §■  30.j  ad  poslerita- 
tis  memoriam  compositor  fuisse  iudicat  atque  contr/ictos  esse 
dolet.J 


203.  (Ad  Accus.  ii.  in  Verr.  i.  hi.  c.  33.)  De  decumis  Her- 
bitensium  per  triennium  quum  primo  anno  venditas 
dicat  tritici  modiumxi.iv,  secundotritici  modium  xxv 
milibus  dccc,  anno  tertio  supra  iacente  Aeschrione 
venditas  dicunt  medimnum  vm  millibus  centum,  i.  e. 
modium  xlviii  millibus  dc,  dupla  summa  anni  proxi- 
mi  addicitur  medimnum  vm  millibus  c,  dimidio  fere 

pluris,  quam  anno  superiore.  (Fronto  v.  Dimidio  p.  507.  ed. 
Mediol.) 

(E  libro  xiii.)  Re  vendita ,  iterum  empta.  (Diome- 
des  1. 1.  p.  365.) 

204.  PRO  T.  ANNIO  MILONE. 

Orationem  Cicero,  ut  Dio  (1.  XL.  c.  54.)  refert,  praemeditatus 
si  scripsit,  utrum  integram  litteris  conceperit,  an  eius  lineamenta 
tantum  aut  antea,  aut  postea  in  commentarios  retulerit  Tironisve 
manu  referenda  curaverit,  incertum  est.  Dubium  non  est,  quin  or- 
natiorem  postea  ediderit.  Duo  sunt  apud  Quinctilianum  loci,  quo¬ 
rum  priorem  Orellius  inter  primitivae  orationis  fragmenta  numerare 
non  dubitat,  posteriorem  utri  ascribat,  dubitat.  Quod  in  priore  Fa- 
biusTullium  digredi  dicit,  non  impedit,  quominus etiam ille fragmen¬ 
ts  orationis  primitivae  addatur,  in  cuius  prooemio  item  legitur  di- 
gi-essio.  Quae  quum  ita  sint,  haec  dicta  Commentariis  subiicere 
visum  est. 

1.  [Prima  oratio,  vere  habita,  nunc  deperdita:) 
»Ciceroni  quoque  in  prooemio  quum  diceret  pro  Milo- 
ne  digredi  fuit  necesse ,  ut  ipsa  oratiuncula ,  qua  usus 

est,  patet.d  (Quinctil.  1.  IV.  c.  3.  §.  17.  cf.  1.  III.  c.  6.  §.  93.) 

2.  An  huius  ille  legis,  quam  Clodius  a  se  inventam 
gloriatur,  mentionem  facere  ausus  esset  vivo  Milone, 
non  dicam  consule?  de  nostrum  enim  omnium  —  non 
audeo  totum  dicere.  (Quinctil.  1.  ix.  c.  2.  §.  54.) 


ORATIONES 

E  GRAECO  IN  LATINUW  CONVERSAE 
A  M.  TULLIO: 

205.  DEMOSTHENIS  PRO  CTESIPHON- 
TE  ORATIO.  (Cic.  de  opt.  gen.  orr.  5.) 

206.  AESCHINIS  IN  CTESIPHONTEM 

ORATIO.  (Cic.  ibid.) 


D.  FRAGMENTA 
EPISTOLARUM. 


207.  AD  Q.  AXIIJM  EPIST.  LIB.  I. 

4 .  AdM.  Bibulum  adierunt.  (Fronto  Exx.  Elocc.  p.  492. 

p.  365.) 

2.  Si  tu  nos  aliquid  adiutare  potes.  (idem ibid. p.493. 

p.  365.) 

3.  Caesar  in  consulatu  confirmavit  regnum,dequo 
aedilis  COgitarat.  (Sueton.  in  Iul.  Caes.  c.  9.) 

208.  AD  M.  BRUTUM  EPIST.  LIB.  VII. 

His  contraria  atque  parata,  ut  esse  solent,  expertus 

SUra.  (Non.  v.  Experiri  p.  296.) 

AD  EUMDEM  EPIST.  LIB.  VIII. 

4.  Sic  igitur  facies,  et  meant  amabis  aut,  quo 

COntentllS  sum  ,  diliges.  (Idem  v.  Amare  et  Diligere  p.  421. 
v.  Contentus  p.  264.) 

2.  Et  quod  te  tantum  amat,  ut  vel  me  audeat  pro- 

VOCare.  (Idem  v.  Vel  p.  527.) 

3.  Simne  bonus  vir,  si  hoc  suadeam?  Minime. 
Suasoris  enim  est  finis  utilitas  eius,  cui  quisque  sua- 
det.  At  recta  sunt.  Quis  negat?  Sed  non  est  sem¬ 
per  rectis  in  suadendo  locus.  (Quinct.  1.  m.  c.  8.  §.  42.) 

1C4  * 

4.  Vcritus  fortasse,  ne  nos  in  Catonem  nostrum 
transferremus  illinc  mali  quid:  etsi  argumentum  si¬ 
mile  non  erat.  (idem  l.  v.  c.  10.  §.  9.) 

5.  Nam  eloquentiam,  quae  admirationem  non  ha- 
bet,  nullam  iudico.  (Quinct.  l.  nil.  c.  3.  §.  6.) 

6.  Eum  amorem  et  eum ,  ut  hoc  verbo  utar ,  favo- 
rem  in  consilium  advocabo.  (idem  l.  vm.  c.  3.  §.  34.) 

7.  Populo  imposuimus,  et  oratores  visi  sumus. 

(Idem  1.  VIII.  c.  6.  §.  20.  et  55.) 

8.  Ego  quum  in  gratiam  redierim  cum  Ap.  Clau¬ 
dio  et  redierim  per  Cn.  Pompeium:  ego  ergo  quum 
redierim  — .  (idem  l.  ix.  e.3.  §.  41.) 

9.  Sermo  nullus  scilicet,  nisi  de  te:  quid  enim 
potius?  Turn  Flavius,  Cras,  inquit,  tabellarii,  et  ego 
ibidem  has  inter  caenam  exaravi.  (idem  ibid.  §.  58.) 

10.  Res  mihi  invisae  visae  sunt,  Brute,  (idemi.  ix. 
c.  4.  §.  41.) 

11.  Ipse  Cicero  in  sun  persona  quum  ad  Brutum  in  epistolis, 
turn  aliis  etiam  locis  virtutem  eloquentiam  appellat.  (Idem. 
1.  II.  c.  20.  §.  10.) 

12.  ,,TreslibrosepistolarumCiceronis,  duos  adBrutum,  unum  ad 
Axium,  describi  iubebis,  si  quid  rei  esse  videbitur,  et  remittes  mihi ; 
nam  exemplares  eorum  excerptorum  nullos  feci.“  (Fronto  p.  161. 
Rom.  qui  duos  libros  epistolarumCic.  ad  Brutum  supposititios  signi- 
ficare  videtur ,  a  Cratandro  editos ;  Nonius  autem  octo  epistolarum 
ad  Brutum  libros  excitat  —  cf.  v.  Vel.  p.  527.) 

209.  FRAGMENTA  EPIST.  BRUTI  AD 

CICERONEM. 

1.  Occiso  C.  Caesare,  postquam  mare  transierat, 
praestatum  est.  (Priscian.  1.  IX.  c.  7.  §.  38.) 

2.  Neque  illi  malunt  habere  tutores  autdefenso- 
res,  quamquam  sciunt  placuisse  Catoni.  (Quinctii.  i.ix. 

c.  4.  §.  75.) 

3.  Praestat  enim  nemini  imperare,  quam  alicui 
servire;  sine  illo  enim  vivere  honeste  licet,  cum  hoc 
vivendi  nulla  conditio  est.  (Hoc,  quod  editores  Ciceronis 
epistolarum  fragments  adnumerant,  Quinctilianus  — 1.  IX.  c.  3.  §. 
95.  —  apud  Brutum  de  Dictatura  Pompeii  scriptum  fuisse  testatur.) 

210.  AD  C.  CAESAREM  EPIST.  LIB.  I. 

1 .  Turn,  quum  ea,  quae  es  ab  senatu  summo  cum 

honore  consecutus.  (Non.  V.  Consequi  p.  270.  v.  Honor  p.  320.) 

2.  Balbum  quanti  faciam ,  quamque  ei  me  totum 
dicaverim,  ex  ipso  SCieS.  (Idem  v.  Dicare  p.  287.) 

3.  Debes  odisse  improbitatem  eius,  quia  impu- 
dentissimum  nomen  delegerit.  (idem  v.  improbum  p. 
327.) 

4.  Ut  sciret,  maiore  cura  tuenda  esse,  quam  parta 

SUnt.  (Idem  v.  Tueri  p:  413.) 

AD  EUMDEM  EPIST.  LIB.  II. 

1 .  Sed  ego,  quae  monumenti  ratio  sit,  nomine  ipso 
admoneor.  Ad  memoriam  magis  spectare  debet  po- 
steritatis,  quam  ad  praesentis  temporis  gratiam. 

(Idem  v.  Monumentum  p.  32.) 

2.  Vel  quod  locatio  ipsa  pretiosa.  (idem  v.  Locare 
p.  340.) 

3.  Quod  sapientes  homines  ac  boni  putant.  (id.v. 

Putare  p.  369.  In  ed.  Gothofred.  est  e  libro  H.  in  Merc,  e  libro.  1.) 
AD  EUM  DEM  EPIST.  LIB.  III. 

1.  Quae  si  videres,  non  de  exercitu  retinendo  *  * 
tueri,  sed  eo  tradito  aut  dimisso.  (Non.  v.  Demissum  p. 
286.) 

2.  Amici  nonnulli  a  te  contemni  et  despici  ac  pro 
nihilo  haberi  senatum  VOlunt.  (Idem  v.  Contemnere  p. 436.) 

AD  EUMDEM  EX  LIB.  INCEKTO. 

1.  Extrema  vero  nec  quanta  nec  qualia  sint,  ver¬ 
bis  consequi  possum.  (Idem  v.  Consequi  p.  270.) 


2.  Iam  amplitudinem  gloriamque  tuam  magno 
mihi  ornamento  [esse  et]  fore  existimo,  quod  me  levas 

Clira.  (Idem  v.  Levare  p.  336.) 

211.  FRAGM.  EPIST.  CAESARIS  AD  CICERONEM 

(non  Ciceronis,  ut  Schiitzio  placuit). 

Neque  pro  cauto  ac  diligente  se  castris  continuit. 

(Charis.  1.  I.  ep.  101.  ed.  Putsch.) 

212.  CIC.  EPP.  AD  CAES.  IUNIOREM  LIB.  I. 

1.  **  et  aut  ad  consules,  aut  ad  te,  aut  ad  Brutum 
adissent,  iis  fraudi  neesset,  quod  cum  Antonio  fuis- 

Sent.  (Non.  v.  Aditus  p.  238.) 

2.  Roga  ipsum,  quemadmodum  ego  eum  Arimini 

acceperim.  (Idem  v.  Accipere  p.  239.  v.  Rogare  p.  383.) 

3.  Sed  cito  poenituit  domumque  rediit,  ceteri  cun- 
ctabantur.  (Idem  y.  Cunctari  p.  252.) 

4.  **  neminem  tibi  profecto  hominem  ex  omnibus 
aut  anteposuissem  umquam  aut  etiam  comparassem. 

(Idem  v.  Comparare  p.  256.) 

5.  In  singulas  tegulas  impositis  sexcentis,  sexcen- 
ties  confici  posse.  (Idem  v.  Confectum  p.  269.) 

6.  Ne  res  duceretur ,  fecimus,  ut  Hercules  Antia¬ 
nus  in  alium  locum  transferretur.  (idem  v.  Duci  p.  283. 

sq.) 

7.  Ex  ceteris  autem  generibus  tunc  pecunia  ex- 
pedietur,  quum  legionibus  victricibus  erunt,  quae 
spopondimus,  persolvenda.  (Non.  v.  Expedire  p.  298.) 

8.  Itaque  vereor,  ne  ferociorem  eum  faciant  tua 
tam  praeclara  de  eo  iudicia.  (idem  v.  Ferox  p.  305.) 

9.  Sed  quod  videret  nomine  pacis  bellum  involu- 

tlim  fore.  (Idem  v.  Involvere  p.  328.) 

10.  Erat  opinio  bona  de  Planco,  bona  de  Lepido. 

(Idem  v.  Opinio  p.  356.) 

11.  Sed  haec  videbimus,  quum  legati  responsa 
retulerint.  (Idem  v.  Relatum  p.  380.) 

12.  Qui  si  nihil  ad  id  beneficium  adderes,  quo  per 
te  me  una  cum  republica  in  libertatem  vindicassem. 

(Idem  v.  Vindieare  p.  419.) 

13.  Quod  mihi  etPhilippovacationemdas,  bisgau- 
deo.  Nam  et  praeteritis  ignoscis  et  concedis  futura. 

(Idem  v.  Ignoscere  et  Concedere  p.  436.) 

14.  Pridie  Nonas  Febr.  quum  ad  te  litteras  mane 
dedissem,  descendi  ad  forum  togatus,  quum  reliqui 
consulares  sagati  vellent  descendere.  (idem  v.  Sagum 

p.  538.) 

AD  EUMDEM  EPIST.  LIB.  II. 

1.  Sed  ita  locutus  insulseest,  ut  mirum  senatus 
convicium  exceperit.  (Non.  v.  insuisum  p.  33.) 

2.  In  quo  tua  me  provocavit  oratio,  mea  consecu- 
ta  est  segnis.  (Idem  V.  Ignavnm  et  Segne  p.  33.) 

3.  Bellum,  ut  opinio  mea  fert,  ex  consensu  civita- 
tis  confectum  iam  haberemilS.  (Idemv.  Confectum  p.  269.) 

4.  **  quum  constet  Caesarem  Lupercis  id  vecti- 
gal  dedisse,  qui  ante  poterat  id  constare?  (idem  v.  Con¬ 
stat  p.  273.) 

5.  De  statua  nescio  cuius  Clodii,  quam  quum  re- 
stitui  iussisset,  Anconae  cum  hero  deiectam  esse  ex 
SenatUS  consulto.  (Idem  V.  Deiicere  p.  288.) 

6.  **  insolens,  arrogans,  iactans.  (Non.  v.  insoiens 
p.  322.) 

7.  Quem  perisse  ita  de  republica  merentem  con- 
sulem  [vehementer]  doleo.  (idem  v.  Meret  p.  344.) 

8.  Tu  si  meam  fidem  praestiteris,  quod  confido  te 
esse  facturum.  (Idem  v.  Praestare  p.  371.) 

9.  Scriptum  erat  equestre  praelium  valde  secun¬ 
dum,  in  his  autem  potius  adverSUm.  (Idem  v.  Secun¬ 
dum  p.  389.) 

40.  Quum  iter  faceremAthiqui(exArpinati?)Clater- 

nani  tempestate  spurcissima.  (idemv.  Spurcump.  394.) 

41.  Nihil  omnino  certi,  nec  locupletem  ad  hoc  au- 
ctorem  habebamus.  (idem  v.  Locupietes  p.  432.) 

12.  Antonios  demens  ante  lucem  paludatus.  (idem 
v.  Palndamentum  p.  539.) 

AD  EUMDEM  EPIST.  LIB.  III. 

4 .  Itaque  in  earn  pausam  vehementer  est  invectus. 

(Non.  v.  Invehi  p.  329.) 

2.  Ego  autem  antiquissimum  Scythis  oriundum, 

quibus  antiquior  laetitia  est,  quam  lucrum.  (idem  v. 
Antiquus  p.  426.) 

AD  EUMDEM  EX  LIB.  INCERTO. 

1.  Posthac  quod  voles  a  me  fieri,  scribito.  Vin¬ 
ca  m  opinionem  tuam.  (Non.  v.  Opinio  p.  356.) 

2.  Promissa  tua  memoria  teneas.  (idem  v.  Promit- 
tere  p.  362.) 

213.  AD  LICINIUM  CALVUM  LIB.  I. 

1.  Tuli  moleste,  quod  litterae  delitae  mihi  a  te 
redditae  sunt.  (Prise,  l.  ix.  c.  10.  §.  54.) 

2.  Praesentit  animus  et  augurat  quodammodo, 
quae  futura  sit  suavitas.  (Non.  v.  Auguro  p.  469.) 

214.  EX  EPISTOLA  AD  CATONEM. 

Nec  idcirco  mihi  desiderandam  esse  dignitatem 
meam,  quod  earn  multi  impugnarint,  sed  eo  magis 
recolendam,  quodplures  desiderarint.  (Non.  v.  Plus  et 

Multum  p.  43S.) 

215.  EX  EPISTOLA  AD  CERELLIAM. 

Haec  aut  animo  Catonis  ferenda  sunt  aut  Ciceronis 
stomacho.  (Quinct.  1.  VI.  c.  3.  §.  112.) 

216.  E  M.  CIC.  EPP.  AD  M.  FILIUM.  LIB.  I. 
Quare  effice  et  elabora,  ut  excelleas.  (Prise,  l.  vm 

c.  17.  §.  96.  1.  X.  c.  6.  §.  36.) 

AD  EUMDEM  LIB.  II. 

Cuiego,  quibuscumque  rebus  potero,  libentissi- 
me  commodabo.  (Non.  v.  Commodare  p.  275.) 

AD  EUMDEM  EX  LIB.  INCERTO* 

1 .  Ceris  delitis.  (Diomed.  1. 1,  p.  372.) 

2.  Philosophiae  quidem  praecepta  noscenda;  vi- 
vendum  autem  civiliter.  (Lactant.  inst.  1.  in.  c.  14.  §.  17.) 

3.  Oicero  per  epistolam  cnlpat  filium,  dicens  male  eum  dixisse 
wdirexi  litteras  duas,«  quum  litterae,  quoties  epistolam  signifi¬ 
cant,  numeri  tantum  pluralis  sint.  (Serv.  ad  Aen.  VIII.  168.) 

4.  M.  Tullius - in  filio  (ut  epistoiis  apparet)  recte  loquendi 

usque  quaque  asper  quoque  exactor?  (Quinctil.  1.  I.  c.7.  jj.34.Ioannes 
Sarisber.  Metalog.  1.  1.  c.  21.) 

217.  AD  A.  HIRTIUM  EPIST.  LIB.  II. 

Qua  in  re  si  mediocriter  lapsus  sum,  defendes 
meum  tolerabile  erratum.  (Non.  v.  Error  p.  204.) 

AD  EUMDEM  EPIST.  LIB.  V. 

Etquoniam,  ut  hoc  tempus  est,  nihil  habeo,  pa¬ 
triae  quod  impertiam.  (Idem  v.  Impertire  p.  37.) 

AD  EUMDEM  EPIST.  LIB.  IX. 

Dices:  quid,  quaeso,  istuc  intererat?  Nescio,  nisi 
tamen  erat  mihi  verendum  saepius,  ne  qui  casus  per- 
imeret  superiora.  (idem  v.  interfici  p.  450.) 

AD  EUMDEM  EX  LIB.  INCERTO. 

1.  Luta  et  limum  aggerebant.  (idem  v.  Lutum  p. 

212.) 

2.  Quum  enim  nobilitas  sit  nihil  aliud,  quam  co- 
gnita  virtus ;  quis  in  eo,  quern  veterascentem  videt,  ad  I 


gloriam  generis  antiquitatem  desideret?  (idem  v.  Vetu- 

stiscere  et  Veterascere  p.  437.) 

218.  EX  EPISTOLA  AD  HOSTILIUM. 

Cicero  requietem  dixit  ad  Hostilium.  (Charis.  p.  52.  85.  Putsch.) 

219.  AD  CORNELIUM  NEPOTEM  E  LIB.  II. 

Itaque  nostri,  quum  omnia,  quae  dixissemus,  di¬ 
cta  essent:  quae  facete  et  breviter  et  acute  locuti  es- 
semus,  ea  proprio  nomine  appellari  dict[eri]a  volue- 
runt.  (Macrob.  Saturn.  1.  II.  c.  1.) 

AD  EUMDEM  EX  LIB.  INCERTO. 

4 .  Hoc  restiterat  etiam,  ut  a  te  fictis  aggrederer  do- 

nis.  (Prise.  1.  VIII.  c.  4.  §.  17.) 

2.  Qui  habet,  ultro  appetitur;  qui  est  pauper, 
aspernatur.  (Prise,  ibid.) 

3.  Quid?  oratorum  quern  huic  antepones  eorum, 
qui  nihil  aliud  egerunt?  Quis  sententiis  aut  acutior 
autcrebrior?  quis  verbis  aut  ornatior  aut  elegantior? 

(Sueton.  Iul.  Caes.  c.  55.) 

4.  Neque  enim  quidquam  aliud  est  felicitas ,  nisi 
honestarum  rerum  prosperitas,  vel,  ut  alio  modo  de- 
finiam,  Felicitas  estfortuna,  adiutrix  consiliorum  bo- 
norum:  quibus  qui  non  utitur,  felix  esse  nullo  pacto 
potest.  Ergo  in  perditis  impiisque  consiliis,  quibus 
Caesar  usus  erat,  nulla  potuit  esse  felicitas:  felicior- 
que  meo  iudicioCamillus  exsulans,  quam  temporibus 
iisdem  Manlius,  etiamsi,  id  quod  cupierat,  regnare 
potuisset.  (Ammian.  Marcell.  1.  XXI.  c.  16.  §.  13.) 

5.  Quidamveterum - cognitiones  actuum  variorum  stilis  ube- 

rioribus  explieatas  non  edidere  superstites,  ut  in  quadam  ad 

Cornelium  Nepotem  epistola  Tullius  quoque  testis  reveren- 
dus  affirmat.  (Idem  1.  XXVI.  c.  1.  §.  2.) 

220.  AD  C.  PANSAM  EPIST.  LIB.  I. 

4.  De  Antiocho  fecisti  humaniter :  quern  quidem 
ego  semper  dilexi,  meque  ab  eo  diligi  sensi.  (Non.  v. 

Humaniter  p.  509.  Prise.  1.  XV.  c.  3.  §.  14.) 

2.  **  quorum  erupit  ilia  vox,  de  qua  ex  te  pri- 
mum  quiddam  inaudieram.  (Non.  v.  inaudire  p.  126.) 

AD  EUMDEM  EPIST.  LIB.  III. 

Nos  Ventidianis  rumoribus  calficimur.  (Non.  v.  Con- 

calfacere  p.  92.) 

221.  EPISTOLAE  AD  POMPEIUM. 

Earn  Scholiastes  Ambros.  ad  Plancianam  p.  177.  ed.  Mai.  DE 
REBUS  SUIS  in  consulatu  gestis  Ciceronem  in  Asiam  misisse 
dicit  voluminis  instar  insolentius  scriptam. 

222.  AD  M.  TITINIUM. 

Equidem  memoria  teneo,  pueris  nobis  primum 
Latine  docere  coepisseL.Plotiumquemdam:  ad  quern 
quum  fieret  concursus,  quod  studiosissimus  quisque 
apud  eum  exerceretur,  dolebam  mihi  idem  non  licere. 
Continebar  autem  doctissimorum  bominum  auctorita- 
te,  qui  existimabant  Graecis  exercitationibus  ali  me¬ 
lius  ingenia  posse.  (Sueton.  de  clar.  Rhet.  c.  2.) 

223.  EPISTOLARUM  INCERTARUM. 

4.  Data  Lupercalibus ,  quo  die  Antonius  Caesari. 

(Quinctilian.  1.  IX.  c.  3.  §.  61.) 

2.  Nae  illi  sunt  faceti  ac  deliciis  ingredienti  mol- 

les.  (Quinctil.  1.  VI.  c.  3.  §.  20.) 

3.  Piissimus  vituperat  Cicero  in  Philippicis  (XIH.  c.  19.); 
tamen  Caper  ille  magister  Augusti  Caesaris  laboravit  vehementissi- 
me  et  de  epistoiis  Ciceronis  collegit  haoc  verba,  ubi  dixerat  ipse  Ci¬ 
cero  piissimus.  (Pompeius  p.  132.  ed.  Lindemann.) 


224  —  236.  M.  T.  C  I  C  E  R  0  N  I  S 


4.  KctCtoi  rivtq  roiv  7TQo<;noiov fitvoyv  drjf.ioofrtv{Ctiv 
imqn'iovrou  cptovij  tov  Kixeooivoq,  ijv  nnnq  nr  a  xmv  trafyon1 
f  9-r\xtvfr  imoroXij  yQ/ixfiaq ,  Ivia/ov  rwr  Xoyotv  anovvara- 
"Qtiv  rov  /1r]flooO-fVt]V.  (Plutarch,  in  Yit.  Cic.  c.  24.) 

5.  Ciceroni  dormitare  interim  Demosthenes  —  —  videtur. 
(Quinctil.  1.  X.  c.  1.  §.  24.) 

6.  Cicero  in  quibusdam  epistolis  scripsit  a  satellitibus  Caesarem 
in  cubiculum  regium  inductum  in  aureo  lecto  veste  purpurea  decu- 
buisse,  floremque  aetatis  a  Yenere  orti  in  Bithynia  contaminatum. 
(Suet,  in  Caes.  c.  49.) 

7.  P.  Ventidium  mulionem  castrensem  suflarra- 
neum  fuisse.  (Plin.  H.  N.  i.vn.c.44.) 

8.  Non  se  timidum  in  suscipiendis ,  sed  in  provi- 
dendis  periculis.  (Quinctil.  i.  xii.  c.  l.  §.  17.) 

9.  Sed  tamen  ad  ilium  diem  Mommius  erat  Mcmmius.  (Aquila 
c.  28.  p.  171.)  Item:  sed  tamen  ad  illam  diemMemmius, Memmius  ad 
illud  teinpus,  Memmius  in  alio.  — Marc.  Capell.  de  Rhett.  p.  429. 
Capp.  —  Idem  Memmius  Ciceroni  (ad  Att,  1.  I.  ep.  18.)  Paris  dicitur. 

224  EPISTOLARUM  2 YN ArSim. 

(Cic.  ad  Att.  1.  XVI.  ep.  5.) 


E.  FRAGMENTA 
LIBRORUM  PHILOSOPHICORUM 
MAGNAM  PARTEM  SUPERSTITUM. 


225.  I. FRAGMENTA  ACADEMICORUM. 

NOTITIA  LITTERARIA. 

XXI  fragment/!  quattuur  librorum  Academicorum  exlii- 
buimus ,  aC  duo  quidem  libri  1.,  quorum  ununi  (l.)  inter  Ubri 
11.  fragment/!,  hactenus  erat  editum,  quamquam  primo  annu- 
meratum  a  Nonio.  E  decern  libri  11.  fragmentis,  quae  adhuc 
enumerari  consueverant,  illo  revulso  et  omi.sso,  quod  Nonius  p. 
162.  ajfert,  in  Integra  ipsius  Ciceronis  oratione  11,  33,  105. 
conspicuo,  octo  tantum  reliquimus. 

FRAGMENTA  LIBRI  I. 

vide  ad  calcem  Academicorum  libri  1.  exscripta. 

226.  FRAGMENTA  LIBRI  II. 

(i.  e.  apud  Nonium  posteriorum  Academicorum  libri  II.) 

1.  Quid  tani  planum  videtur,  quam  mare?  ex  quo 
etiam  aequor  illud  poetae  vocant.  (Non.  v.  Aequor  p. 
65.) 

2.  Qui  enim  serius  honores  adamaverunt,  vix  ad- 
mittuntur  ad  eos,  nec  satis  commendati  multitudini 
pOSSUnt  esse.  (Idem  v.  Adamare  p.  69.) 

3.  Frangere  avaritiam,  scelera  ponere,  vitam 
suam  exponere  ad  imitandum  iuventuti.  (idem  v.  Ex- 

ponere  p.  104.) 

4.  Quid?  lunae  quae  lineamenta  sint,  potesne  di- 
cere?  cuius  et  nascentis  et  senescentis  alias  hebetiora, 
alias  acutiora  videntur  cornua?  (idem  v.  Hebes  p.  121.) 

5.  Atqui,  si  id  crederemus,  non  egeremus  per- 
pendiculis ,  non  normis ,  non  regulis.  (idem  v.  Perpen- 
diculi  p.  163.) 

6.  Alius  adultis,  alius  senibus:  alius  aegris,  alius 
sanis :  alius  siccis,  alius  vinolentis.  (idem  v.  Siccum  p. 
395.) 

7.  Si  quando  enim  nos  demersimus,  ut  qui  uri- 
nantur,  aut  nihil  superum  aut  obscure  admodum  cer- 

niniUS.  (Idem  y.  Urinantur  p.  474.) 

8.  Quibus  etiam  alabaster  plenus  unguenti  putere 

videatur.  (Idem  v.  Alabaster  p.  545.) 

227.  EX  LIB.  III.  (v.  PRIORUM  ACADEMICORUM  I.) 

I.  Digladiari  autem  semper,  depugnare  cum  fa- 
cinorosis  et  audacibus ,  quis  non  quum  miserrimum, 


turn  etiam  stultissimum  dixerit?  (idem  v.  Digladiari  p. 

65.) 

2.  Et  ut  nos  nunc  sedemus  ad  Lucrinum,  piscicu- 
losque  exsultantes  videmUS.  (Idem  v.  Exsultare  ibid.) 

3.  In  tanta  animalium  varietate,  homini  ut  soli 
cupiditas  ingeneraretur  cognitionis  et  scientiae.  (id.v. 

Ingeneraretur  p.  123.) 

4.  Aliqua  potestas  si  sit,  vindicet  se  in  libertatem. 

(Idem  v.  Vindicare  p.  419.) 

5.  Quod  si  liceret,  ut  iis,  qui  in  itinere  deerravis- 
sent,  sic  vitam  deviam  secutis,  corrigere  errorem  poe- 
nitendo,  facilior  esset  emendatio  temeritatis.  (Lactant. 
Inst.  1.  VI.  c.  24.) 

6.  Malcho  in  opera  affixa.  (Diomed.  i.  i.  p.  373.  ed. 
Putsch.) 

228.  EX  LIBUIS  ACADEMICORUM  INCERTIS. 

1.  Mihi  autem  non  modo  ad  sapientiam  caeci  vi- 
demur,  sed  ad  ea  ipsa,  quae  aliqua  ex  parte  cerni  vi- 
deantur.hebetes  et  obtusi.  (Lactant.  1.  m.  c.  14.  §.  15.) 

2.  - Latent  ista  omnia,  Varro, 

magnis  obscurata  et  circumfusa  tenebris. 

(Marcian.  Capell.  de  Rhet.  p.  426.  ed.  C.  Fortunat.  1.  III.  c.  16.  de 
Elocutionis  Cura.  cf.  Cic.  Acad.  pr.  1.  II.  c.  39.  init.) 

3.  Talia  mihi  videntur  omnia,  quae  probabilia  vel 
verisimilia  putavi  nominanda :  quae  tu  si  alio  nomine 
vis  vocare,  nihil  repugno:  satis  enim  mihiest,  te  iam 
bene  accepisse,  quid  dicam :  id  est,  quibus  rebus  haec 
nomina  imponam.  Non  enim  vocabulorum  opifi- 
cem,  sed  rerum  inquisitorem  decet  esse  sapientem. 

(Augustin,  contr.  Acad.  1.  II.  c.  11.  §.  26.  Tom.  IV.  p.  432.  ed.  Bas.) 

4.  Difficile  est  prorsus,  ut  quemquam  non  moveat,  quod 
ibi  (a  Cicerone  in  Academicorum  libris)  dictum  est:  Acade- 
mico  sapienti  ab  omnibus  ceterarum  sectarum,  qui 
sibi  sapientes  viderentur,  secundae  partes  dantur, 
quum  primas  sibi  quemque  vindicare  necesse  sit.  Ex 
quo  potest  probabiliter  confici ,  eum  recte  primum  es¬ 
se  iudicio  suo,  qui  omnium  ceterorum  iudicio  sit  se- 
cundus.  Fac  enim,  verbi  caussa,  Stoicum  adesse  sa¬ 
pientem  :  nam  contra  eos  potissimum  Academicorum 
exarsit  ingenium:  ergo  Zeno  vel  Chrysippus,  si  inter- 
rogentur,  quis  sit  sapiens,  respondebit,  eum  esse, 
quem  ipse  descripserit.  Contra  Epicurus  vel  quis 
alius  adversariorum  negabit,  suumque  potius  peritis- 
simum  voluptatum  aucupem  sapientem  esse  conten¬ 
ded  Inde  ad  iurgium.  Clamat  Zeno,  et  tota  ilia  por- 
ticus  tumultuatur,  hominem  natum  ad  nihil  esse  aliud, 
quam  honestatem :  ipsam  suo  splendore  in  se  animos 
ducere,  nullo  prorsus  commodo  extrinsecus  posito  et 
quasi  lenocinante  mercede:  voluptatemque  illamEpi- 
curi  solis  inter  se  pecoribus  esse  communem ,  in  quo¬ 
rum  societatem  et  hominem  et  sapientem  trudere  ne- 
fas  esse.  Contra  ille,  convocata  de  hortulis  in  auxi- 
lium  quasi  libera  turba  temulentorum  quaerentium 
tantum,  quem  incomptis  unguibus  bacchantes  aspero- 
que  ore  discerpant,  voluptatis  nomen,  suavitatem, 
quietem  teste  populo  exaggerans,  instat  acriter,  ut  si¬ 
ne  ea  beatus  nemo  esse  posse  videatur.  In  quorum 
rixam  si  Academicus  incurrerit,  utrosque  audiet  tra- 
hentes  se  ad  suas  partes.  Sed  si  in  illos  aut  in  istos 
concesserit,  ab  eis,  quos  deserit,  insanus,  imperitus 
temerariusque  clamabitur.  Itaque  quum  et  hue  et  il- 
luc  aurem  diligenter  admoverit,  interrogatus ,  quid  ei 
videatur,  dubitare  se  dicet.  Roga  nunc  Stoicum,  quis 
sit  melior,  Epicurusne,  qui  delirare  ilium  clamat,  an 
Academicus,  qui  sibi  adhuc  de  re  tanta  deliberandum 
esse  pronuntiat.  Nemo  dubitat,  Academicum  prae- 
latum  iri.  Rursus  te  ad  ilium  converte,  et  quaere, 
quem  magis  amet,  Zenonem ,  a  quo  bestia  nominatur, 
an  Arcesilam,  a  quo  audit,  Tu  fortasse  verum  dicis, 

sed  requiram  diligentius:  nonne  apertum  est,  totam 
lllam  porticum  insanam,  Academicos  autem  prae  illis 
modestos  cautosque  homines  visum  iri  Eoicuro? 

(Idem  ibid.  1.  III.  c.  7.  Tom.  IV.  p.  441.)  " 

5.  Ait  Cicero,  Academicis  morem  fuisse  occultan- 
<li  sententiam  suam,  nec  earn  cuiquam,  nisi  qui  se- 
cum  ad  senectutem  usque  vixisset,  aperiendi  (idem 

ibid.  c.  20.  §.  43.  T.  IV.  p.  455.) 


229.  IF.  FRAGMENTA  LIBRI,  utvidetur.  III 
DE  NAT.  DEORUM  septem  vid.  ipsi  libro  subscripta. 

230.  III.  EX  LIB.  I.  DE  DIVINATIONE. 
Antecellunt.  (Diomedes  1.  I.  p.  371.  ed.  Putsch.) 

231.  IV.  E  LIB.  DE  FATO  duo  fragmenta  v 

nd  libri  exitum  posita. 

232-235.  V.  FRAGMENTA  LIBRORUM 

DE  LEGIBUS  quinque  et  in  his  quintum  ab  Orellio  additun 
ipsi  de  Legg.  open  subieci. 


F.  FRAGMENTA 
DEPERDITORUM  L-IBRORUM 
PHILOS  O  PHI  CORUM. 

236.  I.  OECONOMICA  EX  XENOPHONTE. 

N  O  T I  T I A  LI  T  T  K  K  A  R  I  A. 

Oeconomica  (cf.  llieronym.  ad  Algasiam  Quaest.  VI.  Opp. 
T  IV.  Part.  I.  png.  196.  Bened.)  scripsit  Cicero  a.  p.  U.  c.  670. 
nut  71.,  Oeconoinicum  Xenophonteum ,  si  non  interpretatus, 
certe  sccutus.  Quam quam  his  in  fragmentis  mult  a  in  sunt  in- 
terpretationis  vestigia.  Macrobius  Saturn.  1.  II.  c.  16.  Cicero- 
nis  Oeconomicon  librum  tertium  memorat.  Ac  Serv.  ad  Virg 
Ge.  I.  43.  p.  63.  omni-no  tres  fuisse  tibros  narrut,  I.  de  domesti- 
cis,  II.  extraneis  de  officiis  patrisfamilias ,  Ill.  de  agricultu- 
ra.  Ego  fragmenta ,  tptoniam ,  quo  quaeque  e  libro  sitmpta 
sint,  non  liquet ,  ad  Xenophontei  Oeconomici  ordinem  redigere 
malui. 


\.  (Xenoph.  Oec.  c.4. §. 20-25.)  Quum  ad  Cyrum  mi- 
norem  regem  Persarum,  praestantem  ingenio  atque 
imperii  gloria,  LysanderLacedaemonius,  vir  summae 

virtlltis,  venisset  Sardis  et  reliqua,  quae  continentur libro 
DE  SENECTUTE  c.  17.  §.  59. 

2.  (Xenoph.  Oec.  c.  6.  §.  12.)  Homo  ex  eo  numero  ho- 
minum.qui  apud  nos  hoc  nominedignantur.  (Prise  l 

VIII.  c.  4.  §.  19.) 

3.  (Xenoph.  Oec.  c.  7.  §.  9.)  Quid  igitur,  pro  deum 
immortalium,  primum  earn  docebas,  quaeso?  (Donat. 

in  Ter.  Pliorm.  2,  3,  4.) 

4.  Xenophon  Atheniensis  eo  libro,  —  qui  Oeconomicus  inscri- 
bitur,  prodidit  (c.  7.  §.  18-28.)  maritale  coniugium  sic  com- 
paratum  esse  natura,  ut  non  solum  iucundissima ,  ve- 
rum  etiam  utilissima  vitae  societas  iniretur:  nam  pri¬ 
mum,  quod  etiam  Cicero  ait,  ne  genus  humanum  temporis 
longinquitate  occideret,  propter  hoc  marem  cum  femi- 
na  esse  coniunctum:  deinde  ut  ex  hac  eadem  socie- 
tate  mortalibus  adiutoria  senectutis,  nec  minus  pro- 
pugnacula  praepararentur.  Turn  etiam,  quum  victus 
etcultus  humanusnon,  utiferis,  in  propatulo  ac  si I- 
vestribus  locis,  sod  domi  sub  tecto  accurandus  erat, 
necessarium  fuit,  alterutrum  foris  et  sub  dio  esse,  qui 
labore  et  industria  compararet,  quae  tectis  reconde- 
rentur :  si  quidem  vel  rusticari  vel  navigare  vel  etiam 
alio  genere  negotiari  necesse  erat,  ut  aliquas  facilita¬ 


tes  acquireremus.  Quum  vero  paratae  res  sub  tectum 
essent  congestae,  alium  esse  oportuit,  qui  et  illatas 
custodiret,  et  ea  conficeret  opera,  quae  domi  deberent 
administrari.  Nam  et  fruges  ceteraque  alimenta  ter- 
restria  indigebant  tecto:  et  ovium  ceterarumque  pe- 
cudum  fetus,  atque  fructus  clauso  custodiendi  erant, 
nec  minus  reliqua  utensilia ,  quibus  aut  alitur  homi- 
num  genus,  aut  etiam  excolitur.  Quare  quum  [et] 
operam  et  diligentiam  ea,  quae  proposuimus,  deside- 
rarent,  nec  exigua  cura  foris  acquirerentur ,  quae  do¬ 
mi  custodiri  oporteret :  iure ,  ut  dixi ,  [a]  natura  com¬ 
pare  est  [opera]  mulieris  ad  domesticam  diligentiam, 
viri  autem  ad  exercitationem  forensem  et  extraneam. 
ltaque  virocalores  et  frigora  perpetienda,  turn  etiam 
itinera  et  labores  pacis  ac  belli,  id  est  rusticationis  et 
militarium  stipendiorum,  deus  tribuit:  mulieri  dein- 
ceps,  quod  omnibus  his  rebus  earn  fecerat  inhabilem, 
domestica  negotia  curanda  tradidit.  Et  quoniam  hunc 
sexum  custodiae  et  diligentiae  assignaverat,  idcirco 
timidiorem  reddidit,  quam  virilem.  Nam  metus  plu- 
rimum  confert  ad  diligentiam  custodiendi.  Quod  au¬ 
tem  necesse  erat  foris  et  in  aperto  victum  quaerenti- 
bus  nonnumquam  iniuriampropulsare,  idcirco  virum, 
quam  mulierem  fecit  audaciorem.  Quia  vero  partis 
opibus  aeque  fuit  opus  memoria  etdiligentia :  non  mi- 
norem  feminae,  quam  viro  earum  rerum  tribuit  pos¬ 
sessionem.  Turn  etiam,  quod  simplex  natura  non 
omnes  res  commodas  amplecti  valebat*,  idcirco  alte- 
rum  alterius  indigere  voluit:  quoniam,  quod  alteri 
deest,  praesto  plerumque  est  alteri.  HaecinOeconomico 

Xenophon  ct  deinde  Cicero,  qui  eum  Latinae  consuetudini  tradidit, 
non  inutiliter  disseruerunt.  (Colum.  1.  XII.  Praef.  §.  1-7.) 

5.  (Xen.  Oec.  c.  7.  §.  36.  sq.)  Ea  porro  persuasissimum 
habere  debebit ,  aut  in  totum ,  aut  certe  plurimum  do¬ 
mi  se  morari  oportere:  turn  quibus  aliquid  in  agro 
faciendum  erit  servis,  eos  foras  emittere;  quibus  au¬ 
tem  in  villa  quid  agendum  videbitur,  eos  intra  parie- 
tes  continere,  atque  animadvertere,  ne  diurna  cessan- 
do  frustrentur  opera  :  quae  domum  autem  inferuntur, 
diligenter  inspicere,  ne  delibata  sint,  et  ita  explorata 
atque  inviolata  recipere,  turn  separare,  quae  consu- 
menda  sunt,  etquae  superfieri  possunt,  custodire,  ne 
sumptus  annuus  menstruus  fiat.  Turn  si  quis  ex  fa- 
milia  coeperit  adversa  valetudine  affici,  videndum 
erit,  ut  is  quam  commodissime  ministretur :  nam  ex 
huiusmodi  cura  nascitur  benevolentia,  nec  minus  ob- 
sequium.  Quin  etiam  fidelius,  quam  prius,  servire 
student,  qui  convaluerint,  quum  est  aegris  adhibita 

diligentia.  (Colum.  l.  xh.  c.  l.  §.  5.  sq.) 

6.  (Xen.  Oec.  c.  8.  §.  2-4.)  Nam  vetus  estproverbium, 
paupertatem  certissimam  esse,  quum  alicuius  indi- 
geas,  uti  eo  non  posse,  quia  ignoretur ,  ubi  proiectum 
iaceat,  quod  desideretur.  ltaque  in  re  familiari  labo- 
riosior  est  negligentia ,  quam  diligentia.  Quis  enini 
dubitet,  nihil  esse  pulchrius  in  omni  ratione  vitae, 
dispositione  atque  ordine?  Quod  etiam  ludicris  spe- 
ctaculis  licet  saepe  cognoscere.  Nam  ubi  chorus  ca- 
nentium  non  ad  certos  modos,  neque  numeris  prae- 
euntis  magistri  consensit,  dissonum  quiddam  ac  tu- 
multuosum  audientibus  canere  videtur.  At  ubi  cer- 
tis  numeris  ac  pedibus,  velut  facta  conspiratione, 
consensit  atque  concinuit,  ex  eiusmodi  vocum  Con¬ 
cordia  non  solum  ipsis  canentibus  amicum  quiddam 
et  dulce  resonat,  verum  etiam  spectantes  audientes- 
que  laetissima  voluptate  permulcentur.  lam  vero  in 
exercitu  neque  miles  neque  imperator  sine  ordine  ac 
dispositione  quidquam  valet  explicare,  quum  arma- 

tusinermem,  eques  peditem ,  plaustrum  equitem,si 
sint  permixti ,  confundant.  (Colum.  l.  xii.  c.  2.  §.  3-5.) 

7.  (Xen.  Oec.  c.  8.  §.  io.)  Nam  et  unum  quodque  faci- 
lius  consideratur,  quum  est  assignatum  suo  loco,  et  si 
quid  forte  abest,  ipse  vacuus  locus  admonet,  ut,  quod 
deest,  requiratur.  Si  quid  vero  curari  aut  concinnari 
oportet,  facilius  intelligitur ,  quum  ordine  suo  recen- 
setur.  (Colam.  1.  XII.  c.  2.  §.  6.) 

8.  (Xen.  Oec.  c.  8.  §.  16.)  Haec  eadem  ratio  praepara- 
tionis  atque  ordinis  etiam  in  navigiisplurimum  valet. 
Nam  ubi  tempestas  incessit,  etest  rite  disposita  navis, 
suo  quidque  ordine  locatum  armamentum  sine  trepi- 
datione  minister  promit ,  quum  est  a  gubernatore  po- 

stulatum.  (Colum.  1.  XII.  c.  2.  §.  5.) 

9.  (Xen.  Oec.  c.  9.  §.  3.)  Quod  excelsissimum  est  con¬ 
clave,  pretiosissima  vasa  et  vestem  desiderat:  quod 
denique  horreum  siccum  atque  aridum,  frumentisha- 
betur  idoneum:  quod  frigidum,  commodissime  vi- 
num  custodit:  quod  bene  illustre,  fragilemsupellecti- 
lem  atque  ea  postulat  opera,  quae  multi  luminis  indi¬ 
gent.  (Colum.  1.  XII.  c.  2.  §.  2.) 

10.  (Xen.  Oec.  c.  9.  §.  6-io.)  Praeparatis  idoneis  locis, 
instrumentum  et  supellectilem  distribuere  coepimus, 
ac  primum  ea  secrevimus,  quibus  ad  res  divinas  uti 
solemus :  postea  mundum  muliebrem,  qui  ad  dies  fe- 
stos  comparatur:  deinde  ad  bella*  virilem:  item  die- 
rum  sollemnium  ornatum,  nec  minus  calceamenta 
utrique  sexui  convenientia :  turn  iam  seorsum  arma 
ac  tela  seponebantur,  et  in  altera  parte  instrumenta, 
quibus  ad  lanificia  utuntur.  Post,  quibus  ad  cibum 
comparandum  vasis  uti  assolent,  constituebantur;  in- 
de,  quae  ad  lavationem,  quae  ad  exornationem ,  quae 
ad  mensam  quotidianam  atque  epulationem  pertinent, 
exponebantur.  Postea  ex  iis,  quibus  quotidie  utimur, 
quod  menstruum  esset,  seposuimus,  annuum  quoque 
in  duas  partes  divisimus.  Nam  sic  minus  fallit,  qui 
exitus  futurus  sit.  Haec  postquam  omnia  secrevi¬ 
mus,  turn  suo  quaeque  loco  disposuimus:  deinde, 
quibus  quotidie  servuli  utuntur,  quae  ad  lanificia. 
quae  ad  cibaria  coquenda  et  conficienda  pertinent, 
haecipsis,  qui  his  uti  solent,  tradidimus,  et,  ubi  ea 
ponerent,  demonstravimus,  et,  ut  salva  essent,  prae- 
cepimus.  Quibus  autem  ad  dies  festos  et  ad  hospi- 
tum  adventum  utimur  et  ad  quaedam  rara  negotia, 
haec  promo*  tradidimus,  et  loca  omnium  demonstra¬ 
vimus,  et  omnia  annumeravimus,  atque  annumerata 
ipsi  exscripsimus ,  eumque  admonuimus,  ut,  quod- 
cumque  opus  esset,  sciret,  unde  daret;  et  meminisset 
atque  adnotaret,  quid  et  quando  et  cui  dedisset,  et, 
quum  recepisset,  ut  quidque  suo  loco  reponeret.  (Co- 

lum.  1.  XII.  c.  3.  §.  1-4.) 

1 1 .  (Xen.  Oec.  c.  9.  §.  ii.)  In  primis  considerandum 
erit,  an  a  vino,  ab  escis,  a  superstitionibus,  a  somno, 
a  viris  remotissima  sit,  et  ut  cura  earn  subeat,  quid 
meminisse,  quid  in  posterum  prospicere  debeat,  ut  fe¬ 
re  eum  morem  servet,  quem  villico  praecepimus: 
quoniam  pleraque  similia  esse  debent  in  viro  atque 
femina,  et  tam  malum  vitare ,  quam  praemium  recte 
factorum  sperare.  (Colum.  l.  xii.  c.  i.  §.  3.) 

12.  (Xen.  Oec.  c.  9.  §.  14.)  Postremo  his  rebus  omni¬ 
bus  constitute,  nihil  hanc  arbitror  distributionem 
profuturam,  nisi,  ut  iam  dixi,  villicus  saepius,  et  ali- 
quando  tamen  dominus  aut  matrona  consideraverit 
animadverteritque,  utordinatio  instituta  conservetur. 
Quod  etiam  in  bene  moratis  civitatibus semper  est  ob- 
servatum  ;  quarum  primoribus  atque  optimatibus  non 


satis  visum  est  bonas  leges  habere ,  nisi  custodes  ea- 
rum  diligentissimos  cives  creassent,  quos  Graeci  vo- 
Hoqvlaxat;  appellant.  Horum  erat  officium ,  eos ,  qui 
legibus  parerent,  laudibus  prosequi,  nec  minus  hono- 
ribus :  eos  autem  ,  qui  non  parerent,  poena  mulctare. 

(Col.  1.  XII.  c.  3.  §.  10.  sq.) 

13.  (Xen.  Oec.  c.  io  §.io.)  Denique  uno  loco  quam 
minime  oportebit  earn  consistere :  neque  enim  seden- 
taria  eius  opera  est,  sed  modo  ad  telam  debebit  acce~ 
dere  ac,  si  quid  melius  sciat,  docere;  si  minus,  addi- 
scere  ab  eo ,  qui  plus  intelligat :  modo  eos ,  qui  cibum 
familiae  conficiunt,  invisere:  turn  etiam  culinam  et 
bubilia ,  nec  minus  praesepia  mundanda  curare :  va- 
letudinaria  quoque,  vel,  si  vacent  ab  imbecillis,  iden- 
tidem  aperire,  et  immunditiis  liberare,  ut,  quum  res 
exegerit,  beneordinata  [et  ornata]  et  salubria  languen- 
tibus  praebeantur :  promis  quoque  et  cellariis  aliquid 
appendentibus  aut  metientibus  intervenire.  (Colum.  1. 

XII.  c.  3.  §.  8.) 

14.  Itaque  in  Oeconomico  Xenophontis,  quem  M.  Cicero  La¬ 
tino  sermoni  tradidit ,  vir  egregius,  ille  Ischomachus  Atheniensis, 
rogatus  a Socrate  (c.  12.  §. 4.)  utrumne,  si  res  familiaris  desi- 
derasset,  mercari  villicum,  tamquam  fabrum,  an  a  se 
instituere  consueverit:  ego  vero,  inquit,  ipse  institu¬ 
te.  Etenim  qui  me  absente  in  meum  locum  substi- 
tuitur,  et  vicarius  meae  diligentiae  succedit,  is  ea, 
quae  ego,  scire  debet.  (Colum.  1.  xi.  c.  1.  §.  5.) 

15.  (Xen.  Oec.  c.  12.  §.  io-i4.)  Somni  et  vini  sit  absti- 
nentissimus,  quae  utraque  sunt  inimicissima  diligen¬ 
tiae  :  nam  et  ebriosa  cura  officii  pariter  cum  memoria 
subtrahitur;  etsomniculosumplurimaeffugiunt:  quid 
enim  possit  aut  ipse  agere  aut  cuiquam  dormiens  im- 
perare?  Turn  etiam  sit  a  venereis  amoribus  aversus : 
quibus  si  se  dediderit,  non  aliud  quidquam  possit  co- 
gitare,  quam  illud,  quod  diligit.  Nam  vitiis  eiusmodi 
pellectus  animus  nec  praemium  iucundius,  quam  fru- 
ctum  libidinis,  nec  supplicium  gravius,  quam  fru- 

strationem  cupiditatis  existimat.  (Colum.  1.  xi.  c.  1.  §. 
13.  14.) 

16.  (Xen.  Oec.  c.  16.  §.  14.)  Nullo  modo  facilius  arbi¬ 
tror  posse  neque  herbas  arescere  et  interfici,  neque 
terram  ab  Sole  percoqui.  (Nonius  v.  Interfici  p.  449.) 

17.  (Xen.  Oec.  c.  17.  §.  2.)  Sementibus  tempora  pleri- 
que  praesumunt  et  ab  undecimo  die  auctumnalis  ae- 
quinoctii  fruges  serunt,  adveniente  Coronae  exortu, 
continuis  diebus  certo prope  imbrium  promisso ;  Xeno¬ 
phon  autem,  quum  (ai.  antequam)  deus  signum  dederit. 
Hoc  Cicero  Novembris  imbre  fieri  interpretatus  est; 
quum  sit  vera  ratio  non  prius  serendi,  quam  folia  coe- 
perint  decidere.  (Piin.  h.  n.  xvhi.  60.) 

18.  (Xen.  Oec.  c.  17.  §.  14.)  Apes  in  alvearium  conges- 
serunt*.  (Charis.  1. 1.  p.  82.) 

19.  (Xen.  Oec.  c.  19.  §.  3.)  Scrobes.  (Serv.  ad.  Virgii. 
Georg.  1.  II.  v.  288.) 

20.  (Xen.  Oec.  c.  19.  §.  12.  sq.)  [Qui]  neque  serit  vitem, 
neque  quae  sata  est  diligenter  colit,  oleum,  ficus,  po- 
ma  non  habet.  (Macrob.  Saturn.  1.  II.  c.  16.) 

21.  (Xen.  Oec.  c.  19.  §.  19.)  Quum  vero,  affecta  iam 
prope  aestate,  uvas  a  sole  mitescere  tempus  est  — . 

(Gell.  1.  XV.  c.  5.  Non.  v.  Profligare  p.  161.) 

22.  (Xen.  Oec.  c.  20.  §.  16-19.)  Plurimum  enim  refert, 
colonos  a  primo  mane  opus  aggredi ,  nec  lentos  per 
otium  pigre  procedere,  siquidem  Ischomachus  idem 
ille,  Malo,  inquit,  unius  agilem  industriam,  quam  de¬ 
cern  hominum  negligentem  et  tardam  operam.  Quip- 
pe  plurimum  affert  mali,  si  operario  tricandi  potestas 
fiat.  Nam  ut  in  itinere  conficiendo  saepe  dimidio  ma- 
turius  pervenit  is,  qui  naviter  et  sine  ullis  [con]ces- 

sationibus  permeabit,  quam  is,  qui  quum  sit  una  pro- 
fectus ,  umbras  arborum  fonticulorumque  amoenita- 
tem,  vel  aurae  refrigerationern  captavit:  sic  in  agre- 
sti  negotio  dici  vix  potest,  quid  navus  operarius  igna- 
vo  et  cessatore  praestet.  (Coium.  1.  xi.  c.  1.  §.  15. 10.) 

23.  Cicero  in  Oeconomicis  praedia  latifundia.  (Serv.  ad 

Virg.  Georg.  1.  IL  c.  412.) 

24.  Quum  alius  alleget  agriculturam  laudabilem 
apud  omnes  haberi,  fructus  terrae  simplices  esse  tri— 
plos;  plus  qui  seminaverit,  eum  probatiorem  fore; 
uberiores  reditus  industriae  fraudari,  negligentiam 
magis  et  incuriam  ruris  inculti  reprehendi.  (Haec  Am- 
bros.  de  Officiis  III.  6.  2.  editoribus  Benedictinis  Tulliana  visa  Orel- 
lius  quamqnam  non  assentiens  addidit.) 

237.  II.  PROTAGORAS  EX  PLATONE. 

(Hunc  dial  ogam  qua  tempore  Citero  Latine  interpretatus 
sit,  non  magis  constat,  quam  quando  Aeschinis  in  Ctesiphon- 
tem,  et  Demosthenis  pro  Ctesiphonte  orationes  et,  quod  his  prae- 
misit,  prooemium  De  optimo  genere  oratorum.  Protagoram 
vero,  et  alios  nescio  quos  Platonis  libros,  quum  alii,  turn  Schii- 
tzius  a  Cicerone  in  iuventute  in  Latinum  esse  converses  pro- 
pterea  statuere  videntur ,  quod  Xenophontis  Oeconornicumipse 
Cicero  a  se  adolescente  adhuc  in  Latinum  esse  trnlatum  scri- 
bit  Off.  1.  II.  c.  24.  §.  87.  Ceterum  adde  locum  t{ uinctiliani  l. 
X.  c.  5.  §■  2.  Ruhnkenii  quidem  iudicio  hand  integrum.  De 
Timaeo  vid.  Argum.  Tim.) 


1.  (Plat.  Prot.  init.)  Quid  tu?  unde  tandem  appares, 
o  Socrate?  an  [id*]  quidem  non  dubium  est,  quin  ab 
Alcibiade?  (Prise.  1.  VI.  c.  11.  §.  63.) 

2.  (Plat.  Prot.  p.  356.  A.  ed.  steph.)  Quae  igitur  potest  es¬ 
se  indignitas  voluntatis(voluptatis*al.)ad  molestiam, 
nisi  in  magnitudine  aut  longitudine  alterius  utrius 
posita?  (Prise.  1.  V.  c.  12.  §.  64.) 

3.  (Plat.  Protag. p.357. b.) Nunc  a  vobis,  aProtagora  et 
Socrate ,  postulo ,  ut  de  isto  concedatis  alter  alteri ,  et 
inter  vos  de  huiuscemodi  rebus  controversemini,  non 
COncertetis.  (Prise.  1.  VII.  c.  7.  §.  35.) 

4.  Confirmandi  genera  compluria.  (Donat,  in Terent. 
Pborm.  Act.  IV.  sc.  3.  v.  6.) 


238.  III.  T  I  M  A  E  U  S 

S  E  U 

DE  UNIVERSO. 


N0T1TIA  LITTERARIA. 

Hunc  Platonis  librum  Cicero  aetate  iam  provectus  Latine 
est  interpretatus.  Ipsum  enim  prooemium  declarat  eum  scri- 
ptum  esse  post  Academica ,  quae  Caesare  IV.  cos.  s.  coll.  s.  a. 
U.  710.  confecta  esse  constat.  Ceterum  ipse  quidem  Cicero  li¬ 
brum  Platonis  exemplo  Tim  a  eum,  seriores  uutem  gramma- 
tici  de  Univ  er  sitate  vel  de  Universo  inscripsisse  di- 
cuntur. 

I.  Multa  sunt  a  nobis  et  in  Academicis  conscripta 
contra  Physicos,  et  saepe  cum  P.  Nigidio  Carncadeo 
more  et  modo  disputata.  Fuit  enim  vir  ille  quum  ce¬ 
teris  artibus,  quae  quidem  dignae  libero  essent,orna- 
tus  omnibus,  turn  acer  investigator  et  diligens  earum 
rerum,  quae  a  natura  involutae  videntur.  Denique 
sic  iudico,  post  illos  nobiles  Pythagoreos,  quorum  di- 

sciplina  exstincta  est  quodammodo,  quum  aliquot 
saecula  in  Italia  Siciliaque  viguisset,  hunc  exstitisse, 
qui  illam  renovaret.  Qui  quum  me  in  Ciliciam  pro- 
FiciscentemEphesi  exspectavisset,  Romani  ex  legatio- 
ne  ipse  decedens:  venissetque  eodem  Mytilenis  mei 
salutandi  et  visendi  caussa  Cratippus,  Peripatetico- 
rum  omnium,  quos  quidem  ego  audiverim,  meo  iudi¬ 
cio  facile  princeps:  perlibenter  et  Nigidium  vidi,  et 
Cratippum  cognovi.  Ac  primum  quidem  tempus  sa- 
lutationibus ,  reliquum  percontatione  consumpsimus. 

*  *  * 

(Procter  partem  exordii  Cieeroniani  desiderantur  Timaei  Plato- 
nici  undecim  paginae  a  p.  17.  usque  ad  27.  ed.  Steph.  (p.  22.  ed. 
Bekker.)  qua  exeunte  leguntur  verba :  l'<> z  i  orv  dr]  xar*  lurjv  do^ctv 
tiqojxov  diuiQtxiov  zljiiSi.  Hinc  incipit  Tulliana  Platonis  oratio.) 

II.  Quid  est,  quod  semper  sit,  neque  ullum  habeat 
ortum,  et  quod  gignatur,  nec  umquam  sit?  Quorum 
alterum  intel ligentia  et  ratione  comprehenditur;  quod 
unum  semper  atque  idem  est:  alterum, quod  opinioni 
sensus  rationis  expers  alfert;  quod  totum  opinabile 
est,  id  gignitur  et  interit,  nec  umquam  esse  vere  po¬ 
test.  Omneautem,  quod  gignitur,  ex  aliqua  caussa 
gigni  necesse  est.  Nullius  enim  rei ,  caussa  remota, 
reperiri  origo  potest.  Quocirca  si  is,  qui  aliquod  mu- 
nus  efficere  molitur ,  earn  speciem,  quae  semper  est 
eadem,  intuebitur,  atque  earn  sibi  proponet  exemplar, 
praeclarum  opus  efficiat  necesse  est.  Sin  autem  earn, 
quae  gignitur :  numquam  illam ,  quam  expetet,  pul- 
chritudinem  consequetur.  Omne  igitur  caelum,  sive 
mundussive  quo  alio  vocabulo  gaudet,  hoc  a  nobis 
nuncupatus  sit.  De  quo  id  primum  consideremus, 
quod  principio  est  in  omni  quaestione  consideran- 
dum,  semperne  fuerit,  nullo  generatus  ortu:  an  ortus 
sit  ab  aliquo  temporis  principatu.  Ortus  est,  quando- 
quidem  cernitur  et  tangitur ,  et  est  undique  corpora- 
tus.  Omnia  autem  talia  sensum  movent :  sensusque 
moventia  quae  sunt,  eadem  in  opinione  consistunt*, 
quae  ortum  habere  gignique  diximus:  nihil  autem 
gigni  posse  sine  caussis.  Atque  ilium  quidem  quasi 
parentem  huius  universitatis  invenire  difficile:  et 
quum  iam  inveneris,  indicare  in  vulgus,  nefas.  Rur- 
sus  igitur  videndum,  ille  fabricator  tanti  operis  utrum 
sit  imitatus  exemplar,  idne,  quod  semper  unum  et 
idem  et  sui  simile ,  an  id ,  quod  generalum  ortumque 
dicimus.  Atqui  si  pulcher  est  hie  mundus,  si  probus 
eius  artifex:  profecto  speciem  aeternitatis  imitari  ma- 
luit:  sin  secus,  quod  ne  dictu  quidem  fas  est;  genera- 
tum  exemplum  est  pro  aeterno  secutus.  Non  igitur 
dubium,  quin  aeternitatem  maluerit  exsequi ,  quan- 
doquidem  neque  mundo  quidquam  pulchrius,  neque 
eius  aedificatore  praestantius.  Sic  ergo  generatus,  ad 
id  est  effectus,  quod  ratione  sapientiaque  comprehen¬ 
ditur  atque  immutabili  aeternitate  continetur.  Ex 
quo  efticitur,  ut  sit  necesse,  hunc,  quern  cernimus, 
mundum  simulacrum  aeternuni  esse  alicuius  aeterni. 
Difficillimum  autem  est  in  omni  inquisitiono  rationis 
exordium.  De  iis  igitur,  quae  diximus,  haec  sit  pri- 
ma  distinctio.  III.  Omni  orationi  cum  iis  rebus ,  de 
quibus  explicat*,  videtur  esse  cognatio*.  Ilaque 
quum  de  re  stabili  et  immutabili  disputatur:  oratio 
tabs  sit,  qualis  ilia,  quae  neque  redargui  neque  con- 
vinci  potest.  Quum  autem  ingressa  est  imitata  et 
eflicta  simulacra,  bene  agi  putat,  si  similitudinem  ve- 
ri  consequatur.  Quantum  enim  ad  id,  quod  ortum 
est,  aeternitas  valet:  tantum  ad  fidem  veritas.  Quo¬ 
circa  si  forte,  de  deorum  natura  ortuque  mundi  disse- 
rentes,  minus  id,  quod  avemus,  omnino  conseque- 

nuir,  ut  tota  dilucide  et  plane  exornata  oratio  sibi  con- 
stet,  et  ex  omni  parte  secum  ipsa  consentiat:  hand  sa¬ 
ne  eritmirum:  contentique  esse  debebitis ,  si  proba- 
bilia  dicentur.  Aequo m  est  enim  meminisse,  etme, 
qui  disseram,  hominem  esse,  et  vos,  qui  iudicetis :  ut, 
si  probabilia  dicentur,  ne  quid  ultra  requiratis.  Quae- 
ramus  igitur  caussam ,  quae  eum  impulerit,  qui  haec 
machinatus  sit,  ut  originem  rerum  et  molitionem  no- 
vam  quaereret.  Probitate  videlicet  praestabat:  pro¬ 
bus  autem  invidet  nemini.  Itaque  omnia  sui  similia 
generavit.  Ilaec  nimirum  gignendi  mundi  caussa  iu- 
stissima.  Nam  quum  constituisset  deus  bonis  omni¬ 
bus  explere  mundum,  mali  nihil  admiscere,  quoad 
natura  pateretur:  quidquid  erat,  quod  in  cernendi 
sensum  caderet,  id  sibi  assumpsit,  non  tranquillum 
et  quietum,  sed  immoderate  agitatum  et  fluctuans,  id- 
que  ex  inordinato  in  ordinem  adduxit.  Hoc  enim  iu- 
dicabat  esse  praestantius.  Fas  autem  nec  est,  nec 
umquam  fuit,  quidquam,  nisi  pulcherrimum ,  facere 
ei,  qui  esset  optimus.  Quum  rationem  igitur  habuis- 
set,  reperiebat  nihil  esse  eorum,  quae  natura  cerne- 
rentur,  non  intelligens,  intelligente  in  toto  genere 
praestantius.  Intelligentiam  autem  ulli  rei  adiun- 
ctam  esse  sine  animo,  nefas  esse.  Quocirca  intelli¬ 
gentiam  in  animo,  animum  conclusit  in  corpore.  Sic 
ratus  est  opus  illud  effectum  esse  pulcherrimum. 
Quam  ob  caussam  non  est  cunctandum  profiteri,  si 
inodo  investigari  aliquid  coniectura  potest,  hunc 
mundum  animal  esse,  idque  intelligens  etdivina  pro- 
videntia  constitutum.  IV.  Hoc  posito;  quod  sequi- 
tur,  videndum  est,  cuiusnam  animantiumdeus  in  fin- 
gendo  mundo  similitudinem  secutus  sit.  Nullius 
profecto,  eorum  quidem,  quae  sunt  nobis  nota  ani- 
mantia.  Sunt  enim  omnia  in  quaedam  genera  parti¬ 
ta,  aut  inchoata,  nulla  ex  parte  perfecta.  Imperfecto 
autem  nec  absoluto  simile  pulchrum  esse  nihil  potest. 
Cuius  ergo  omne  animal  quasi  particula  quaedam  est, 
sive  in  singulis  sive  in  universo  genere  cernatur,  eius 
similem  mundum  esse  dicamus.  Omnes  igitur,  qui 
animo  cernuntur,  et  ratione  intelliguntur  animantes, 
complexu  rationis  et  intelligentiae,  sicut  homines,  hoc 
mundo,  et  pecudes  et  omnia,  quae  sub  aspectum  ca- 
dunt,  comprehenduntur.  Quod  enim  pulcherrimum 
in  rerum  natura  inteliigi  potest,  etquod  ex  omni  parte 
absolutissimum  est,  ei  quum  deus  similem  mundum 
efficere  vellet,  animal  unum,  aspectabile,  in  quo 
omnia  animalia  continerentur,  effecit.  Rectene  igi¬ 
tur  unum  mundum  diximus,  an  plures,  et  innumera- 
biles,  dictu  verius  et  melius?  Unus  profecto,  siqui- 
dem  factus  est  ad  exemplum.  Quod  enim  omnes 
animantes  eos ,  qui  ratione  intelliguntur ,  complecti- 
tur,  id  non  potest  esse  cum  altero.  Rursus  enim  alius 
animans,  qui  eum  contineat,  sit  necesse  est,  cuius 
partes  sint  animantes  superiores,  caelumque  hoc  si¬ 
mulacrum  illius  ultimi  sit,  non  proximi.  Quorum  ne 
quid  accideret  atque  ut  hie  mundusessetanimanti  ab¬ 
soluto  simillimus,  hoc  ipso,  quod  solus  atque  unus  es¬ 
set,  idcirco  singularem  deus  hunc  mundum  atque 
unigenam  procreavit.  Corporeum  autem  et  aspecta¬ 
bile,  itemque  tractabile  omne  necesse  est  esse,  quod 
natum  est.  Nihil  porro,  igni  vacuum,  videri  potest: 
nec  vero  tangi,  quod  careat  solido:  solidum  autem  ni¬ 
hil,  quod  terrae  sit  expers.  Quamobrem  mundum 
efficere  moliens,  deus  terram  primum  ignemque  iun- 
gebat.  Omnia  autem  duo  ad  cohaerendum  tertium 
aliquid  requirunt,  et  quasi  nodum  vinculumque  desi- 
derant.  Sed  vinculorum  id  est  aptissimum  atque 


pulcherrimum  ,  quod  ex  se  atque  de  his,  quae  astrin- 
git,  quam  maxime  unum  efficit.  Id  optime  assequi- 
tur,  quae  Graece  avalojia,  Latine  (audendum  est 
enim,  quoniam  haec  primum  a  nobis  novantur)  com- 
paratio  proportiove  dici  potest.  V.  Quando  enim 
trium  vel  numerorum  vel  figurarum  vel  quorum- 
cuinque  generum  contingit,  ut,  quod  medium  sit,  ut 
ei  primum  proportione,  ita  id  postremo  comparettir, 
vicissimque  ut  extremum  cum  medio,  sic  medium 
cum  primo  conferatur;  id  quod  medium  est,  turn  pri¬ 
mum  fit,  turn  postremum;  postremavero  et  prima  me¬ 
dia  fiunt:  ita  necessitas  cogit,  ut  eadem  sintea,  quae 
disiuncta  fuerunt.  Eadem  autem  quum  facta  sint, 
efficitur,  ut  omnia  sint  unum.  Quod  si  universitatis 
corpus  planum  et  aequabile  explicaretur ,  neque  in  eo 
quidquam  esset  requisitum:  unum  interiectum  me¬ 
dium  et  se  ipsum,  et  ea,  quibus  esset  interpositum, 
colligaret.  Sed  quum  soliditas  mundo  quaereretur: 
solida  autem  omnia  uno  medio  numquam,  duobus 
semper  copulentur:  ita  contigit,  ut  inter  ignem  et  ter¬ 
ram  aquam  deus  animamque  poneret,  eaque  inter  se 
compararet  et  proportione  coniungeret,  ut,  quemad- 
modum  ignis  animae,  sic  anima  aquae;  quodque  ani- 
rna  aquae,  id  aqua  terrae  proportione  redderet.  Qua 
ex  coniunctione  caelum  ita  aptum  est,  ut  sub  aspe¬ 
ctum  et  tactum  cadat.  Itaque  et  ob  earn  caussam ,  et 
ab  iis  rebus,  numero  quattuor,  mundi  est  corpus  effe- 
ctum,  ea  constrictum  comparatione,  quadixi:  ex  quo 
ipse  se  concordi  quadam  amicitia  et  caritate  comple- 
ctitur;  atque  ita  apte  cohaeret,  ut  dissolvi  nullo  modo 
queat,  nisi  ab  eodem,  a  quo  est  colligatus.  Earum 
autem  quattuor  rerum ,  quas  supra  dixi,  sic  in  omni 
mundo  omnes  partes  collocatae  sunt,  utnulla  pars  hu- 
iusce  generis  excederet  extra ,  atque  in  hoc  universo 
inessent  genera  ilia  universa.  Id  ob  eas  caussas,  pri¬ 
mum  ut  mundus  animans  posset  ex  perfectis  partibus 
esse  perfectus :  deinde  ut  unus  esset,  nulla  parte ,  un¬ 
de  alter  gigneretur,  relicta:  postremo  ne  qui  morbus 
eum  posset  aut  senectus  attingere.  Omnis  enim  co- 
agmentatio  corporis  vel  calore  vel  frigore  vel  aliqua 
impulsione  vehementi  labefactatur  et  frangitur  et  ad 
morbos  senectutemque  compellitur.  Hanc  igitur  ha- 
buit  rationem  .effector  mundi  molitorque  deus,  ut 
unum  opus  totum  atque  perfectum  ex  omnibus  totis 
atque  perfectis  absolveretur,  quod  omni  morbo  senio- 
ve  careret.  VI.  Formam  autem  et  maxime  sibi  co- 
gnatam  et  decoram  dedit.  A  quo  enim  animante 
omnes  reliquos  contineri  vellet  animantes,  hunc  ea 
forma  figuravit,  qua  una  omnes  reliquae  formae  con- 
cluduntur:  et  glohosum*  est  fabricatus,  quod  aepeu- 
(joeidsg  Graeci  vocant.  Cuius  omnis  extremitas  pari¬ 
bus  a  medio  radiis  attingitur;  idque  ita  tornavit,  ut 
nihil  effici  possit  rotundius,  nihil  ut  asperitatis  habe- 
ret,  nihil  offensionis,  nihil  incisum  angulis,  nihil 
amfractibus,  nihil  eminens,  nihil  lacunosum,  omnes- 
que  partes  simillimas  omnium,  quod  eius  praestabat 
iudicio  dissimilitudini  similitudo.  Omni  autem  to- 
tam  figuram  mundi  levitate  circumdedit.  Nec  enim 
oculis  egebat,  quia  nihil  extra,  quod  cerni  posset,  re- 
lictum  erat:  nec  auribus,  quia  ne  quod  audiretur  qui¬ 
dem  :  neque  erant  anima  circumfusa  extrema  mundi, 
ut  respirationem  requireret :  nec  vero  desiderabat  aut 
alimenta  corporis,  aut  detractionem  confecti  et  con- 
sumpti  cibi.  Neque  enim  ulla  decessio  fieri  poterat, 
neque  accessio :  neque  vero  erat,  unde.  Ita  se  ipse 
consumptione  et  senio  alebat  sui,  quum  ipse  per  se  et 
a  se  et  pateretur  et  faceret  omnia.  Sic  enim  ratus  est 

ille,  qui  ista  iunxit  et  condidit,  ipsum  se  contentum 
esse  mnndum,  neque  egere  altero.  Itaque  nec  ei  ma- 
nus  affinxit,  quia  nec  capiendum  quidquam  erat,  nec 
repellendum:  nec  pedes,  nec  alia  membra,  quibus  in- 
gressum  corpore  sustineret.  Motum  enim  dedit  cae- 
lo  eum,  qui  ligurae  eius  esset  aptissimus,  qui  unus  ex 
septem  motibus  mentem  atque  intelligentiam  cieret 
maxime,  Itaque  una  conversione  atque  eadem  ipse 
circum  se  torquetur  et  vertitur.  Sex  autem  reliquos 
motus  ab  eo  separavit.  Itaque  eum  ab  omni  erratio- 
ne  liberavit.  Ad  hanc  igitur  conversionem,  quae  pe- 
dibus  et  gradu  non  egeret,  ingrediendi  membra  non 
dedit.  Haec  deus  is,  qui  erat,  de  aliquando  deo  fu- 
turo  cogitans,  levem  eum  effecit  et  undique  aequabi- 
lem,  eta  medio  ad  summum  paremet  perfectum  atque 
absolutum  ex  absolutis  atque  perfectis.  Animum  au¬ 
tem  ut  in  eo  medio  collocavit,  ita  per  totum  tetendit : 
deinde  eum  circumdedit  corpore  et  vestivit  extrinse- 
cus:  caeloque  solivago  et  volubili  et  in  orbem  incita- 
to  complexus  est,  quod  secum  ipsum  propter  virtutem 
facile  esse  posset,  nec  desideraret  alterum ,  satis  sibi 
ipsum  notum  et  familiare.  Sic  deus  ille  aeternus  hunc 
perfecte  beatum  deum  procreavit.  Sed  animum  haud 
ita,ut  modo  locuti  sumus,  turn  denique,  quum  corpus 
ei  effecisset,  inchoavit.  Neque  enim  esset  rectum, 
minori  parere  maiorem.  Sed  nos  multa  inconsidera¬ 
te  ac  temere  dicimus.  VII.  Deus  autem  et  ortu  et 
virtute  antiquiorem  genuit  animum,  eumqueut  domi- 
num  atque  imperantem  obedienti  praefecit  corpori: 
idque  molitus  tali  quodam  est  modo.  Ex  ea  materia, 
quae  individua  est  et  quae  semper  unius  modi  suique 
similis,  et  ex  ea,  quae  corporibus  dividua  gignitur, 
tertium  materiae  genus  ex  duobus  in  medium  admi- 
scuit,  quod  esset  eiusdem  naturae,  et  quod  alterius: 
idque  interiecit  inter  individuum  atque  id,  quoddivi- 
duum  esset  in  corpore.  Ea  quum  tria  sumpsisset, 
unam  in  speciem tempera vit:  naturamqueillam,quam 
alterius  diximus,  vi  cum  eadem coniunxit,  fugientem, 
et  eius  copulationis  alienam ,  quae*  permiscens  cum 
materia,  quum  ex  tribus  effecisset  unum,  id  ipsum  in 
ea,  quae  decuit,  membra  partitus  est.  Iam  partes  sin- 
gulas  ex  eodem  et  ex  altero  et  ex  materia  temperavit. 
Fuit  autem  tabs  ilia  partitio.  Unam  principio  partem 
detraxit  ex  toto:  secundam  autem  primae  partis  du- 
plarn:  deinde  tertiam ,  quae  esset  secundae  sesquial  - 
tera,  primae  tripla  :  deinde  quartam,  quae  secundae 
dupla  esset:  quintam  inde,  quae  tertiae  tripla:  turn 
sextam  octuplam  primae,  postremo  septimam,  quae 
septem  et  viginti  partibus  antecederet  primae.  Dein¬ 
de  instituit  dupla  et  tripla  intervalla  explere,  partes 
rursus  ex  toto  desecans:  quas  intervallis  ita  locabat, 
ut  in  singulis  essent  bina  media:  (vix  enim  audeo  di- 
cere  medietates,  quasGraeci  [lenoir/rag  appellant;  sed 
quasi  ita  dixerim,  in  tel  ligatur ;  erit  enim  planius.) 
Earum  alteram ,  eadem  parte  praestantem  extremis 
eademque  superatam:  alteram  pari  numero  praestan¬ 
tem  extremis,  parique  numero  superatam.  Sesquial- 
teris  autem  intervallis  et  sesquitertiis  et  sesquioctavis 
sumptis  ex  his  colligationibus  in  primis  intervallis, 
sesquioctavo  intervallo  sesquitertia  omnia  explebat, 
quum  particulam  singulorum  relinqueret.  Eius  au¬ 
tem  particulae  intervallo  relicto  habebat  numerus  ad 
numerum  eamdem  proportionem  comparationemque 
in  extremis,  quam  habent  cclvi  cum  ccxlim,  atque 
itapermixtum  illud,  ex  quo  haec  secuit,  iam  omne 
consumpserat.  Hanc  igitur  omnem  coniunctionem, 
duplicem  in  longitudinem  diflldil :  mediaequeaccom- 


modans  mediam  quasi  decussavit:  deinde  in  orbem 
torsit,  ut  et  ipsae  secum  et  inter  se  ex  commissura, 
quae  e  regione  esset,  iungerentur;  eoque  motu ,  cuius 
orbis  semper  in  eodem  erat  eodemque  modo  ciebatur, 
undique  est  eas  circumplexus.  Atque  ita  quum  alte¬ 
rum  esset  exteriorem  amplexus  orbem:  ilium,  eius¬ 
dem  naturae;  hunc, alterius  nominavit:  eamque,quae 
erat  eiusdem,  detorsit  a  latere  in  dextram  partem: 
hanc  autem  citimam  a  media  linea  direxit  ad  laevam  : 
sed  principatum  dedit  superiori,  quam  solam  indivi- 
duam  reliquit.  Interiorem  autem  quum  in  sex  partes 
divisisset,  septem  orbes  dispares  duplo  et  triplo  inter¬ 
vallo  moveri  iussit,  contrariis  inter  se  cursibus.  Eo- 
rum  autem  trium  fecit  pares  celeritates,  sed  quattuor 
et  inter  se  dispares  et  dissimiles  trium  reliquorum. 
\  HI.  Animum  igitur  quum  ille  procreator  mundi  deus 
ex  sua  mente  et  voluntate  genuisset:  turn  denique 
omne,  quod  erat  concretum  atque  corporeum ,  sub- 
sternebat  animo,  interiusque  faciebat:  atque  ita  medio 
medium  accommodans  copulabat.  Sic  animus  a  me¬ 
dio  profectus  extremitatem  caeli  a  suprema  regione 
rotundo  ambitu  circumiecit,  seseque  ipse  versans,  di- 
vinae,  seinpiternae  sapientisque  vitae  induxit  exor¬ 
dium.  Et  corpus  quidem  caeli  aspectabile  effectum 
est,  animus  autem  oculorum  effugit  obtutum.  Est 
autem  unus  ex  omnibus  rationis  concentionisque  («^»- 
I- wvlug  Graece)  sempiternarum  rerum  et  sub  intelli¬ 
gentiam  cadentium  compos  et  particeps;  quo  nihil  ab 
optimo  et  praestantissimo  genitore  melius  procrea- 
tum :  quippe  qui  ex  eadem  vinctus,  alteraque  natura, 
adiuncta  materia,  temperatione  trium  partium,  pro- 
portione  compactus,  se  ipse  conversans,  quum  mate- 
riam  mutabilem  arripuisset,  et  quum  rursus  indivi- 
duam  atque  simplicem,  per  se  omnis  movetur,  discer- 
nitque,  quid  sit  eiusdem  generis,  et  alterius,  et  cetera 
diiudicat,  quid  cuique  rei  sit  maxime  aptum,  quid 
quoque  loco  aut  modoaut  tempore contingat:  quaeque 
d istinctio  sit  inter  ea,  quae  gignantur,  et  ea,  quae  sint 
semper  eadem.  Ratio  autem  vera ,  quae  versatile  in 
iis,  quae  sunt  semper  eadem,  et  in  iis,  quae  mutantur, 
quum  in  eodem  et  in  altero  movetur  ipsa  per  sesesine 
voce  et  sine  ullo  sono,  quum  earn*  partem  attingit, 
qua  sensus  cieri  potest:  orbis  illius  generis  alterius 
immutatus  et  rectus  omnia  animo  mentique  denun- 
tiat:  turn  opiniones  assensionesque  firmae  veraeque 
gignuntur.  Quum  autem  in  illis  rebus  vertitur, quae 
manentes  semper  eaedem  non  sensu,  sed  intelligentia 
continentur:  [turn  intelligentia  scientiaque  necessario 
efficitur.] 

*  *  * 

(Excidit  tantum  fere  orationis  Platonicae,  quantum  una  comple- 
ctitur  pagina  ed.  Steph.  ubi  ultima  ante  hanc  lacunam  verba  legun- 
tur  p.  37.  C.  (p.  35.  ed.  Bekkcr.)  vovq  intaxtyfiiv  n  «§  avuyxiji;  Inixt- 
Itlnu-  Post  eamdem  prima  p.  38.  C.  ed.  St.  (p.  37.  ed.  B.)  haec 
sunt:  ovv  Xoyou  xut  duxvoiaq  tfiov  xoiavz^t;  ttq6<;  /qovov  yivastv  etc.) 

IX.  »Ratione  igitur  et  mente  divina  ,  ad  originem 
»temporis  curriculum  inventum  est  solis  et  lunae,« 
****  [Corpora  autem  eorum  singulorum  quum  effecis¬ 
set  deus,  ea  ad  eas  conversiones  collocavit,  quas  alte¬ 
rius  circuitus  conficiebat,  quae  sunt  septem,  ut  et  ilia 
septem:  ita  vim  suam  natura  convertit,]  ut  terrain  lu- 
nae  cursus  proxime  ambiret  eique  supra  terram  pro- 
xima  solis  circumvectio  esset.  Lucifer  deinde  et  san- 
cta  Mercurii  Stella  cursum  habent  solis  celeritati  pa- 
rem ,  sed  vim  quamdam  contrariam:  eaque  concur- 
sione*,  quam  inter  se  habent  Lucifer,  Mercurius,  Sol, 
alii  alios  vincunt  vicissimque  vincuntur.  Iteliquo- 
ruin  siderum  quae  caussa  collocandi  fuerit ,  quaeque 

eonim  sit  eollocatio,  in  sermonem  alium  differendum 
est,  ne  in  eo,  quod  attingendum  fuit,  quam  in  eo,  cu¬ 
ius  caussa  id  attigimus,  longior  ponatur  oratio.  Quan- 
do  igitur  unum  quodque  eorum  siderum  cursum  de¬ 
corum  est  adeptum ,  ex  quibus  erat  motus  temporis 
consignandus :  colligatisque  corporibus  vinculis  ani- 
malibus,  [turn]  animantia  orta  sunt:  eaque  imperio 
parere  didicerunt:  tunc  ex  alterius  naturae  motione 
transversa,  in  eiusdem  naturae  motum  incurrentia,  in 
eaque  haerentia  atque  impedita ,  quum  alia  maiorem 
lustrarent  orbem  ,  alia  minorem,  tardius  quae*  maio¬ 
rem,  celeriusquae*  minorem,  motu  uniuseiusdemque 
naturae:  quae  velocissime  movebantur,  eaceleritate 
vinci  a  tardioribus,  et  quum  superabant,  superari  vi- 
debantur.  Omnes  enim  orbes  eorum  quasi  helicis  in- 
flexione  vertebat:  quam  bifariam  contrarie  simul 
procedentia  efticiebant,  ut,  quod  esset  tardissimum,  id 
proximum  fieret  celerrimo.  Atque  ut  esset  mensura 
quaedam  evidens,  quae  in  [istis]  octo  cursibus  celeri- 
tates  tarditatesque  declararet:  deus  ipse  solem,  quasi 
lumen,  accendit  ad  secundum  supra  terram  ambitum, 
ut  quam  maxime  caelum  omnibus  colluceret,  animan- 
tesque,  quibus  ius  esset  doceri,  ab  eiusdem  motu  et 
ab  eius,  quod  simile  esset,  numerorum  naturam  vim- 
que  cognoscerent.  Nox  igitur  et  dies  ad  hunc  mo- 
dum,  et  ob  has  generata  caussas,  unum  circuitum  or- 
bis  efficit  sapientissimum  atque  optimum  :  mensisau- 
tem,  quando  luna,  lustrato  suo  cursu,  solem  consecu- 
ta  est:  annus,  ubi  sol  suum  totum  confecit  et  peragra- 
vit  orbem.  Ceterorum  autem  siderum  ambitus  igno- 
rantes  homines,  praeter  admodum  paucos,  neque  no¬ 
mine  appellant,  neque  inter  se  numero  commetiuntur. 
Itaque  nesciunt,  hos  siderum  errores  id  ipsum  esse, 
quod  rite  dicitur  tempus,  multitudine  infinita,  varie- 
tate  admirabili  praeditos.  Attamen  illud  perspici  et 
intelligi  potest,  absoluto  perfectoque  numero  tempo¬ 
ris,  absolutum  perfectumque  annum  tunc  compleri 
denique,  quum  se  octo  ambitus,  confectis  suis  cursi¬ 
bus,  ad  idem  caput  retulerunt,  quumque  eos  permen- 
sus  est  idem  et  semper  sui  similis  orbis.  Has  igitur 
ob  caussas  nata  astra  sunt,  quae,  per  caelum  penetran- 
tia,  solstitiali  se  et  brumali  revocatione  converterent: 
ut  hoc  omne  animal,  quod  videmus,  esset  illi  animali, 
quod  sentimus,  ad  aeternitatis  imitationem  similli- 
mum.  X.  Et  cetera  quidem  usque  ad  temporis  ortum 
expressa*  ab  ill  is ,  quae  imitabatur,  effinxerat:  sed 
quia  nondum  omne  animal  in  mundo  intusincluserat, 
ex  ea  parte  deficiebat  ad  propositum  exemplar  imagi- 
nis  similitudo.  Quot  igitur  et  quales  animalium  for¬ 
mas  mens,  in  speciem  rerum  intuens,  poterat  cernere, 
totidem  et  tales  in  hoc  mundo  secum  cogitavit  effm- 
gere.  Erant  autem  animantium  genera  quattuor: 
quorum  unum  divinum  atque  caeleste:  alterum  pen- 
nigerum  et  aerium :  tertium  aquatile :  terrestre  quar- 
tum.  Divinae  animationis  maxime  speciem  faciebat 
ex  igne,  ita  ut  splendidissimus  esset  et  aspectu  pul- 
cherrimus.  Quumque  similem  universitatis  naturae 
efficere  vellet,  ad  volubilitatem  rotundavit,  comitem- 
que*  eum  sapientia  quam  optimae  mentis  effecit,  cir- 
cumque  omne  caelum  aequaliter  distribuit,  ut  hunc 
hac  varietate  distinctum  bene  Graeci  xoafiov,  nos  lu- 
centem  mundum  nominaremus.  Dedit  autem  divinis 
duo  genera  motus :  unum,  quod  semper  esset  in  eo- 
dem  aeque,  et  idem  in  omnibus,  atque  uno  modo  ce- 
leraret:  alterum,  quod  in  anticam  partem  a  conversio- 
ne  eiusdem  et  similis  pelleretur.  Quinque  autem  re- 
liquis  motibus  orbem  eum  esse  voluit  expertem,  im- 


mobilem  et  stantem.  Ex  quo  genere  ea  sunt  sidcra, 
quae  infixa  caelo  non  moventur  loco :  quae  sunt  ani¬ 
mantia,  eaque  divina  ob  eamque  caussam  suissedibus 
inhaerent  et  perpetuo  manent.  Quae  autem  vaga  et 
mutabili  erratione*  labuntur,  ita  generata  sunt,ut  su¬ 
pra  diximus.  Iam  vero  terram,  altricem  nostram, 
quae  traiecto  axe  sustinetur,  diei  noctisqueeffectricem 
eamdemque  custodem,  antiquissimam  deorum  voluit 
esse  eorum,  qui  intra  caelum  gignerentur.  Flexiones 
autem  deorum  et  inter  ipsos  deos  concursiones,  quae- 
que  in  orbibus  eorum  conversiones  antecessionesque 
eveniant,  quumque  inter  se  paene  contingant,  eos,  qui 
prope  copulentur  contraria  regione,  et  pone  quos,  aut 
ante  labantur,  quibusque  temporibus  a  nostro  aspectu 
oblitescant,  rursusque  emersi  errorem  incutiant  ratio- 
nis  expertibus,  si  verbis  explicare  conemur,  nullo  po- 
sito  sub  oculis  simulacro,  earum  rerum  frustra  susci- 
piatur  labpr.  Sed  haec  satis  sint  dicta  nobis.  Quae 
de  deorum,  qui  cernuntur,  quique  orti  sunt,  natura 
praefati  surnus ,  habeant  hunc  terminum.  XI.  Reli- 
quorum  autem,  quos  Graeci  Saifiovag  appellant,  nostri, 
opinor,  Lares,  si  modo  hoc  recte  conversum  videri  po¬ 
test,  et  nosse  et  nuntiare  ortum  eorum,  maius  est, 
quam  ut  profited  scribere  nos  audeamus.  Creden- 
dum  nimirum  est  veteribus  et  priscis,  ut  aiunt,  viris, 
qui  se  progeniem  deorum  esse  dicebant.  Itaque  eo¬ 
rum  vocabula  nobis  prodiderunt.  Nosse  autem  gene- 
ratores  suos  optime  poterant:  ac  difficile  factu  est,  a 
diis  ortisfidemnon  habere;  quamquam  nec  argumen¬ 
ts  nec  rationibus  certis  eorum  oratio confirmatur:  sed 
quia  de  suis  rebus  notis  videntur  loqui,  veteri  legi 
morique  parendum  est.  Sic  igitur,  ut  ab  iis  est  tra- 
ditum,  horum  deorum  ortus  habeatur  atque  dicatur, 
ut  Oceanum  Salaciamque  Caeli  satu  Terraeque  conce- 
ptu  generatos  editosque  memoremus:  ex  hisPhorcvn, 
Saturnum  et  Opem :  deinceps  Iovem  atque  Iunonem, 
reliquos,  quos  fratres  inter  se  agnatosque  usurpare 
atque  appellare  videmus ,  et  eorum ,  ut  utamur  veteri 
verbo,  prosapiam.  Quando  igitur  omnes,  et  qui  mo¬ 
ventur  palamque  ostenduntur,  et  qui  eatenus  nobis 
declarantur,  qua  ipsi  volunt,  creati  sunt:  turn  ad  eos 
is  deus,  qui  omnia  genuit,  fatur.  Haec  vos,  qui  deo¬ 
rum  satu  orti  estis,  attendite:  quorum  operum  ego 
parens  effectorque  sum,  quaeper  me  facta,  sunt  indis- 
solubilia,  me  invito:  quamquam  omne  colligatum  sol- 
vi  potest:  sed  haudquaquam  boniest, rationevinctum 
velle  dissolvere.  Sed  quoniam  orti  estis,  immortales 
vos  quidem  esse  et  indissolubiles  non  potestis :  neuti- 
quam  tamen  dissolvemini ,  neque  vos  ulla  mortis  fata 
periment,  nec  fraus  valentior,  quam  consilium  meum, 
quod  maius  est  vinculum  ad  perpetuitatem  vestram, 
quam  ilia,  quibus  estis  turn,  quum  gignebamini,  col- 
ligati.  Quid  sentiam  igitur,  cognoscite.  Tria  nobis 
genera  reliqua  sunt,  eaque  mortalia :  quibus  praeter- 
missis,  caeli  absolutio  perfecta  non  erit.  Omnia  enim 
genera  animalium  complexu  non  tenebit:  teneat  au¬ 
tem  oportebit,  ut  ex  eodem  ne  quid  absit;  quae  a  me 
ipso  efi'ecta  sint,  deorum  vitam  possint  adaequare.  Ut 
igitur  mortali  generentur  conditione,  vos  suscipite,  ut 
ilia  gignatis,  imiteminique  vim  meam,  qua  in  vestro 
ortu  me  usum  esse  meministis:  in  quibus  qui  tales 
creantur,  ut  deorum  immortalium  quasi  gentiles  es¬ 
se  debeant,  divini  generis  appellentur,  teneantque 
omnium  animantium  principatum,  vobisque  iure  et 
lege  volentes  pareant:  quorum  vobis  initium  satus- 
que*  tradeturame:  vos  autem  ad  id, quod  eritimmor- 
talc,  partem  attexitote  mortalem.  Ita  orientur  animan- 

tes,  quos  et  vivos  alatis  et  consumptos  sinu  recipiatis. 
Haec  ille  dixit.  XII.  Deinde  ad  temperationem  supe- 
riorem  revertit:  in  qua  omnem  animum  universae 
natui  ae  temperans  perniiscebat,  superiorisque  per- 
mixtionis  reliquias  fundens  aequabat,  eodeni  modo 
forme,  nisi  quod  non  ita  incorruptas,  ut  ea,  quae  sem¬ 
per  idem,  sed  ab  iis  secundum  sumebat  atque  ter- 
tium.  Toto  igitur  ornni  constituto,  sideribus  parem 
numerum  distribuit  animorum  et  singulosadiunxitad 
singula  atque  ita  quasi  in  currum  universitatis  impo- 
suit  commonstravitque  leges  fatales  ac  necessarias,  et 
ostendit  primum  ortum  unum  fore  omnibus,  eumque 
moderatum  atque  constantem  nec  ab  ullo  imminu- 
tum:  satis  autem,  et  quasi  sparsis  aniinis,  fore,  uti 
certis  temporum  intervallis  oriretur  animal ,  quod  es- 
set  ad  cultum  deorum  aptissimum.  Sed  quum  duplex 
esset  natura  generis  humani,  sic  se  res  habebant,  ut 
praestantius genus  esset  eorum,qui  essent  futuri  viri. 
Quum  autem  animos  corporibus*  cum  necessitate  in- 
sevisset,  quumquead  corpora  necessitate  turn  accessio 
fieret,  turn  abscessio;  principio  necesse  eratsensum 
exsistere  unum,  communemque  omnium  vehementio- 
re  motu  excitatum,  coniunctumque  naturae:  deinde 
voluptate  et  molestia  mixtum  amorem:  post  iram  et 
metum  et  reliquos  motus  animi,  comites  superiorum, 
et  iis  etiam  contrarios  dissidentes:  quos  qui  ratione 
rexerit,  iuste  vixerit;  qui  autem  his  se  dediderit,  in- 
iuste.  Atque  ille,  qui  recte  et  honeste  curriculum  vi- 
vendi  a  natura  datum  confecerit,  adillud  astrum,quo- 
cum  aptus  fuerit,  revertetur.  Qui  autem  immoderate 
et  intemperate  vixerit,  eum  secundus  ortus  in  figuram 
muliebrem  transferet.  Et  si  ne  turn  quidem  finem 
vitiorum  faciet:  gravius  etiam  iactabitur,  et  in  suis 
moribus  simillimasfiguraspecudum  et  ferarum  trans- 
feretur:  neque  malorum  terminum  prius  aspiciet, 
quam  illam  sequi  coeperit  conversionem,  quam  babe- 
bat  in  se  ipse,  eiusdem  et  unius,  simul  innatam  et  in- 
sitam.  Quod  turn  eveniet,  quum  ilia,  quae  ex  igni, 
aere,  aqua  atque  terra,  turbulenta  et  rationis  expertia 
insederint,  denique  ratione  depulerit,  et  ad  primam 
atque  optimam  affectionem  animi  pervenerit. 

XIII.  Quae  quum  ita  designasset,  seseque,  si 
quid  postea  fraudis  aut  vitii  evenisset,  extra  omnem 
culpam  caussamque  posuisset:  alios  in  terram,  alios 
in  lunam,  alios  in  reliquas  mundi  partes,  quae 
sunt  ad  spatiorum  temporis  significationem  notae 
constitutae,  spargens  quasi  serebat.  Post  autem 
sationem  earn  diis,  ut  ita  dicam,  iunioribus  permisit, 
ut  corpora  mortalia  eflingerent,  quantumque  esset  re- 
liquum  ex  humano  animo,  quod  deberet  accedere,  id 
omne,  et  quae  consequentia  essent,  perpolirent  et  ab- 
solverent:  deinde  ut  huic  animanti  principem  se  du- 
cemque  praeberet,  vitamque  eius  pulcherrime  rege- 
ret  et  gubernaret:  nisi  qualenus  ipse  benefactus  sua 
culpa  sibi  aliquid  miseriae  quaereret.  Atque  is  qui¬ 
dem,  qui  cuncta  composuit,  constanter  in  suo  manebat 
statu :  qui  autem  erant  ab  eo  creati,  quum  parentis  or- 
dinem  cognovissent,  hunc  sequebantur.  Itaque  quum 
accepissent  immortale  principium  mortalis  animan- 
tis,  imitantes  genitorem  et  elfectorem  sui,  particulas 
ignis  et  terrae  et  aquae  et  animae  a  mundo,  quas  rur- 
sus  redderent,  mutuabantur,  casque  inter  se  copula- 
bant,  baud  iisdem  vinculis,  quibus  ipsi  erant  colliga- 
ti ,  sed  talibus,  quae  cerni  non  possent  propter  parvi- 
tatem,  crebris  quasi  Icuneolis  iniectis,  unum  efficie- 
bant  ex  omnibus  corpus:  itemque  in  eo  inlluente  at¬ 
que  effluente  animo  divino  ambitus  illigabant.  Ita- 


que  illi  in  (lumen  [ingens]  immersi,  neque  tenebant 
neque  tenebantur,  sed  vi  magna  turn  ferebant  turn  fe- 
rebantur.  Ita  totum  animal  movebatur  illud  quidem, 
sed  immoderate  et  fortuitu,  ut  sex  motibus  veheretur. 
Nam  et  ante  et  pone,  ad  laevam  et  ad  dextram,  et  sur- 
sum  et  deorsum,  modo  hue,  modo  illuc  — 

*  *  *  sex  oras  regionesque  versus  errans  procede- 
bat,  *  *  * 

(Tres  fere  desunt  paginae  orationis  Platonicae.  Verba  ante  hia- 
tum  ultima  haec  sunt  ap.  Plat.  p.  43. 11.  ed.  Steph.  (p.  47.  ed.  Bek- 
ker.):  xiUoi  n  xni  avoj  xoti  n'tvztj.  Abruptae  orationis  filum  his  ver¬ 
bis  ap.  Plat.  p.  46.  A.  ed.  Steph.  (p.  52.  ed.  Bekker.)  rursus  anneeti- 
tur:  fvo$  zt  av  7ii (j I  zrjv  XitozTjia  etc.) 

Iam  vero  earum  imaginum,  quae  (inguntur  et  red- 
duntur  in  speculis,  eorumque,  quae  splendida  et  levia 
sunt,  rationem  perspicere  baud  difficile  est.  Nam 
ex  ignis  utriusque  externi  atque  interni  communione 
inter  ipsos,  quum  unus  per  singulas  partes  effectus  et 
multis  modis  concors  et  aptus  redditus  in  levore  con- 
sedit. 

XIV.  Sed  si  in  splendore  consedit:  turn  vel  eadem 
species  vel  interdum  immutata  redditur  [omniaque  hu- 
iusmodi  necessario  in  speculo  referuntui -],  quum  ignis 
oculorum  cum  eo  igne,  qui  est  ob  os  offusus ,  [in  re  le- 
vi  el  splendida,]  se  confudit,  et  contulit.  Dextra  au¬ 
tem  videntur,  quae  laeva  sunt,  quia  contrariis  parti- 
bus  oculorum  contrarias  partes  attingunt,  [ praeter 
rnorem  usitatum  adieclionis  et  commissurae .] 

+  >►  jjc 

Respondent  autem  dextra  dextris,  laeva  laevis  con- 
versione  luminum ,  quum  ea  inter  se  non  cohaere- 
scunt.  Id  fit,  quum  speculorum  levitas  bine  illincque 
altitudinem  assumpsit  et  ita  dextra  detrusit  in  laevam 
partem  oculorum,  laevaque  in  dextram.  Supina 
etiam  ora  cernuntur  depulsione  luminum  :  quae  con¬ 
verter  inferiora  reddit,  quae  sunt  superiora.  Atqui 
haec  omnia  ex  eo  genere  sunt,  quae  rerum  adiuvant 
caussas.  Quibus  utitur  ministeriis  deus,  quum  opti- 
mi  speciem,  quoad  fieri  potest,  efficit.  Sed  existi- 
mant  plerique ,  non  haec  adiuvantia  caussarum ,  sed 
has  ipsas  esse  omnium  caussas,  quae  vim  habeant  fri- 
goris  et  caloris,  concretionis  et  liquoris,  careant  autem 
omni  intelligentia  atque  ratione,  quae,  nisi  in  animo, 
nulla  alia  in  natura  reperiantur.  Animus  autem  sen- 
sum  omnem  effugit  oculorum.  At  ignis  et  aqua  et 
terra  et  aer  corpora  sunt,  eaque  cernuntur.  Ilium  au¬ 
tem,  qui  intelligentiae  sapientiaeque  seamatorempro- 
fitetur,  necesse  est  intelligentis  sapientisque  naturae 
primas  caussas  conquirere :  deinde  secundas  caussas 
rerum  earum  ,  quae  necessario  movent  alias,  [quum] 
•ipsae  ab  aliis  moventur.  Quocirca  nobis  sic  cerno 
esse  faciendum,  ut  de  utroque  nos  quidem  dicamus 
genere  caussarum,  separatim  autem  de  iis ,  quae  cum 
intelligentia  sunt  efficientes  pulcherrimarum  rerum 
atque  optimarum  :  etdeiis,  quae,  vacantes  pruden- 
tia,  inconstantia  perturbataque  efficiunt.  Ac  de  ocu¬ 
lorum  quidem  caussis ,  ut  haberent  earn  vim,  quam 
nunc  babent,  satis  ferme  esse  dictum  puto.  Maxima 
autem  eorum  utilitas  donata  humano  generi  deorum 
munere  deinceps  explicetur.  Rerum  enim  oplima- 
rum  cognitiones  nobis  oculi  attulerunt.  Nam  haec, 
quae  est  habita  de  Universitate  oratio  a  nobis,  haud 
umquam  esset  inventa,  si  neque  sidera  neque  sol  ne¬ 
que  caelum  suboculorumaspectumcadere  potuissent. 
Nunc  vero  dies  noctesque  oculis  cognitae,  turn  men- 
sium  annorumque  conversiones  ad  numerum  machi- 
natae  sunt,  et  spatium  temporis  dimensae  sunt  et  ad 
quaestionem  totius  naturae  impulerunt.  Quibus  ex 

rebus  philosophiam  adepti  sumus:  quo  bono  nullum 
optabilius,  nullum  praestantius  neque  datum  est  mor- 
talium  generi  deorum  concessu  atque  munere,  neque 
dabitur. 

*  *  * 

(P.  47.  B.  ed.  Steph.  (p.54. ed.Bekker.)  haec  exstantPlatonis  verba: 
o 4;E fl  7ioxs  toy  &vt]Toi  yiiii  Soinri&lv  ex  &eojv  —  in  quae  exit  hoc 
Ciceronis  fragmentum.  Hinc  oraUonis  Platonicae  paginae  XL VI 
desiderantur.) 

Defenstl’ix .  (Prise,  de  XII  vers.  Aen.  c.  2.  §.  16.) 


239.  IV.  DE  PHILOSOPH1A 

S  E  U 

HORTENSIUS. 


NOTITIA  LITTERARIA. 

LXXXVI  fragmenta  Hortensii  e  Nonio  aliisque  scriptori- 
bus  coUecta  editione  priore  continentnr.  Orel/ius  tria  addidit, 
unum  post  21.,  alterum  post  27.,  tertiinn  post  8G.  Ilis  Frid. 
Schneiderus  Wratislaviensis  in  Progrr.  gymnasii  Tremesnen- 
sis  1841.  et  1844.  rursus  tria  adiilnxit.  Idem  nuctor  exstitit, 
ut  in  alium  ordinem  redigerentur ,  et  ipse  redigere  coepit.  Ego 
disputationis  ordinem  ,  tptoud  ex  ipsis  verbis  cognoscere  pote- 
ram,  ita  sum  perseentvs ,  ut  in  exordio  et  in  duobus  deinceps 
sermonibus  collocarem,  et  certae  sedis  fragmentis  subiungerem 
sententine  similitudine  affinia,  in  fine  autem  incertae  sedis 
fragmenta  cornponerem,  vestigia  sequens  sujierioris  ordinis, 
eiusque  numeros  ubique  iuxta  novos  aspergerem.  Sc/meideri 
ordinem  ex  magna  parte  meum  facere  dubitavi. 

(piot  finer int.  dialogi,  incertum  est.  Fuisse  plures  et  mini¬ 
mum  duos ,  Fr.  23.  satis  demonstrat.  Bipartita  autem  fait 
ipso  Cicerone  teste  (de  Fin.  I,  l.)  disputatio ,  prior  Hortensii 
philosophiam  accusantis  et  vituperantis,  Ciceronis  vero  defen- 
dentis  et  collaudantis  posterior.  M.  Tullio  autem  aderant 
Catulus  pro  philosophia  dicens  contra  eloquentiam  (Fr.  8.  41.) 
Baibas  hand  secus  atque  in  libris  de  N.  I).  Stoicorum  discipli- 
nae  patrocinans  (Fr.21.)  et Lucullus  historiae  laudes  celebrans 
(Fr.  41.).  In  exordio M.  Tullius  locum  debeatitudineillustrat. 
Omnes  in  Luculli  villain  convenerant,  ubi  colloquium  est  habi¬ 
tual  (Fr.  3.  et  4.).  Ceterum  sermo  non  potuit  post  annum  V. 
694.  quo  Afranio  et  Metello  coss.  Catulus  obi.it ,  haberi  nut 
habitus  fingi.  Cicero  autem  opus  ad  excitanda  inter  Romanos 
philosophiae  stadia  scriptum  edidit.  Cf.  de  Uiv.  11.  1. 


EXORDIUM. 

1.  (22.)  Cicero  quum  vellet  in  Hortensio  dialogo  ab  aliqua re 
certa,  de  qua  nullus  ambigeret,  sumere  suae  disputationis  exordium, 
Beaticerte,  inquit,  omnes  esse  volumus.  Augustin,  de 
Trinit.  1.  XIII.  c.  4.  Opp.  T.  III.  p.  408.  Idem  contra  lulian.  1.  VI. 
c.  26.  Tom.  X.  ed.  Antwerp,  p.  989.  haec  addit:  ,,Idque  unmn  esse 
dixerunt  philosophi,  quod  disputatione  non  egeat,  quod  nemo  est 
qui  non  expetat."  Cf.  etiam  Iul.  Victor,  p.  64.  ,, Omnes  beatam  vi- 
tam  vivere  volunt;  qui  beatam  vitam  vivere  volet,  philosoplietur 
oportet.1* 

2.  (13.)  Perge,  quaeso;  nec  enim  imperite  exor- 

SUS  es.  (Nonius  v.  Exordium  p.  30.) 

3.  (*)  Scholiastes  ad.  Cic.  Act.  II.  in  Verrem  lib.  I.  c.  20.  §.  54. : 
,,Qui“  (Hortensius)  ..huiusmodi  signis  et  tabulis  pictis  familiariter 
,,delectabatur.  Id  manifestius  in  Hortensio  ostendit  dialogo, 
,,quum  in  villa  Luculli  bellum  esset  omni  apparatu  venustatis  orna- 
tum.“  Belllim  esse  litterarum  certamen,  docent  verba  adiecta. 
Deimproprio  usu  vocabulicf. Tusc.l. I. c.45.§.  109.  Quarenonest, cur 
sacellum  Schiitzii  aut  alioniores  Madvigii  aut  Schneideri  conie- 
cturas  admittas.  Quas  v.  ap.  Sehneid.  Progr.  1844. 

4.  (3.)  Lucullo  quidem  noster  adventus  et  gratus 

et  ilicundus  fuisset - .  (Fronto  Exx.  Elocc.  p.  380.  et  519.) 


5.  (33.)  Quare  velim  dari  mihi,  Luculle,  iubeas 
indicem  tragicorum ,  ut  sumam ,  si  qui  forte  mihi  de- 

SUIlt.  (Nonius  v.  Sumere  p.  396.) 

6.  (64.)  M.  Tullius  in  Hortensio:  Primus  balneola  SUS- 
pendit,  inclusit  pisces.  (Non.  V.  Balneae  p.  194.) 

7.  (65.)  —  et  amoenitate  summa  perfructus  est. 

(Priscian.  1.  X.  c.  2.  §.  13.) 

8.  (4.)  Hie  primum  Catulus  delectatus  ipso  loco. 

(Fronto  Exx.  Elocc.  p.  374.  et  508.) 

9.  (26.)  Si  deus  unus  est,  quae  esse  beata  solitudo 

queat?  (Lactant.  Inst.  1. 1.  c.  7.) 

10.  (63.)  Fingamus  aliquem  talem,  qualem  Tullius  fuisse  dicit 
Oratam.  Quis  enim  facile  dicat  Oratam  egestate  laborasse, 
hominem  ditissimum,  amoenissimum ,  delicatissi- 
mum,  cui  neque  ad  voluptatem  quidquam  defuit, 
neque  ad  gratiam,  neque  ad  bonain  integramque  vale- 
tudinem.  Nam  et  praediis  quaestuosissimis,  et  ami- 
cis  iucundissimis,  quantum  libuit,  et  abundavit  et  il- 
lis  omnibus  aptissime  ad  salutem  corporis  usus  est: 
eiusque,  ut  breviter  totum  explicem,  omne  institutum 
voluntatemque  omnem  successio  prospera  consecuta 

est.  (Augustin,  de  Vit.  beat.  c.  26.  Opp.  Tom.  I.  p.  308.  Bened.) 

11.  (67.)  Vixit  ad  summam  senectutem  valetudine 

Optima.  (Nonius  v.  Stimmum  p.  401.) 

12.  (35.)  Si  nobis,  quum  exhaevita  migraverimus, 
in  beatorum  insulis  immortale  aevum,  ut  fabulae  fe- 
runt,  degere  liceret,  quid  opus  esset  eloquentia,  quum 
iudicia  nulla  fierent;  aut  ipsis  etiam  virtutibus?  Nec 
enim  fortitudinis  indigeremus,  nullo  proposito  aut  la- 
bore  aut  periculo:  nec  iustitia,  quum  esset  nihil,  quod 
appeteretur,  alieni :  nec  temperantia,  quae  regeret  eas, 
quae  nullae  essent,  libidines:  ne  prudentia  quidem 
egeremus ,  nullo  delectu  proposito  bonorum  et  malo- 
rum.  Una  igitur  essemus  beati  cognitione  naturae  et 
scientia,  qua  sola  etiam  deorum  est  vita  laudanda.  Ex 
quo  intelligi  potest,  cetera  necessitatis  esse,  unum  hoc 
voluptatis.  (Augustin,  de  Trin.  1.  XIV.  c.  9.  T.  III.  p.  432.) 

13.  (25.)  Ecce  autem  non  philosophi  quidem,  sed 
prompti  tamen  ad  disputandum  omnes  aiunt  essebea- 
tos,  quivivant,  utipsi  velint.  — Falsuin  id  quidem. 
Velle  enim,  quod  non  deceat,  id  ipsum  miserrimum 
[est] :  nec  tarn  miserum  est,  non  adipisci,  quod  velis, 
quam  adipisci  velle,  quod  non  oporteat.  Plus  enim 
mali  pra vitas  voluntatis  affert,  quam  fortuna  cuiquam 
boni.  (Augustin,  de  Vit.  beat.  Opp.  T.  I.  p.  500.  de  Trin.  lib.  XIII. 
c.  5.  T.  H.  p.  409.) 

LIBER  I. 

PHILOSOPHIAE  ACCUSATIO  ET  VITUPE RATIO. 

14.  (17.)  Praeterea  illud  quoque  argumentum  contra  philo¬ 
sophiam  valet  plurimum,  quo  idem  est  usus  Hortensius:  ex  eo  ipso 
posse  intelligi,  philosophiam  non  esse  sapientiam,  quod  principium 
et  origo  eius  appareat:  Quando,  inquit,  philosophi  esse  COe- 
perunt?  Thales,  ut  opinor,  primus.  Recens  haec  quidem  aetas. 
Ubi  ergo  apud  antiquiores  latuit  amor  iste  investigandae  veritatis? 
(Lactant.  Inst.  1.  III.  c.  16.) 

15.  (19.)  Epicurei  plures  volunt  esse  caelos,  aut 
tandem  doceas,  quod  vix  cuiquam  contigit.  (Scrv.  ad.virg. 
Aen.  1.  I.  v.  331.  p.  193.) 

16.  (61.)  Ad  iuvenilem  libidinem  copia  volupta- 
tum  gliscit  ilia,  ut  ignis  oleo.  (Non.  v.  Giiscit  p.  22.) 

17.  (68.)  Voluptates  autem  nulla  ad  res  necessa- 
rias  invitamenta  afferunt  senibus.  ( Nonius v.invitare p.321.) 

18.  (29.)  Vidi  in  dolore  podagrae  nihilo  ipsum, 
vel  omnium  maximum  Stoicorum,  Posidonium,  quam 
Nicomachum  Tyrium,  hospitem  meum,  fortiorem. 

(Idem  v.  Vel  p.  527.) 

19.  (72.)  Et  ceteris  quidem  in  rebus,  in  quibus 
peccata  non  maxima  insunt,  noxias  tamen  inferunt*. 

(Idem  v.  Noxa  et  Noxia  p.  438.) 


1319 


FRAGMENT  A. 


20.  [Vi.)  —  his  contrarius  Aristo  Chius,  praefra- 
ctus,  ferreus,  nihil  bonum,  nisi  quod  rectum  et  hone- 
stum  est  .  (Non.  v.  Praefractum  p.  155.) 

21 .  (69.)  Vide  — quid  in  Hortensio  dialogo  dicat  Tullius  quae 
maps  verba  te  delectare  debuerant,  quam  Balbi  Stoicornm  n 
agentis.  Quae  licet  vera,  tamen  de  parte  hominis  inferiore  l/e  de 
corpore  fuerunt  et  te  nihil  adiuvare  potuerunt.  Vide,  quid  iste  pro 
vivacitate  mentis  contra  voluptatem  corporis  dicat.  An  vero, 
inquit,  voluptates  corporis  expetendae,  quae  vere  et 
graviter  a  Platone  dictae  sunt  illecebrae  esse  atque 
escae  malorum?  Quae  enim  confectio  est,  inquit,  vale- 
tudinis,  quae  deformatio  coloris  et  corporis,  quod  tur- 
pe  damnum ,  quod  dedecus,  quod  non  evocetur  atque 
ehciatur  voluptate?  cuius  motus  ut  quisque  est  ma- 
ximus,  ita  est  inimicissimus  philosophiae.  Congruere 
enim  cum  cogitatione  magna  voluptas  corporis  non  po¬ 
test.  Quis  enim,  quum  utatur  voluptate  ea,  qua  nul¬ 
la  possit  maior  esse,  attendere  animum,inire  rationes, 
cogitare  omnino  quidquam  potest?  Quis  autem  tantus 
est  gurges,  qui  dies  et  nodes  sine  ulla  minimi  tempo- 
ris  intermissione  velit  ita  moveri  suos  sensus ,  ut  mo- 
ventur  in  summis  voluptatibus?  Quis  autem  bona 
mente  praeditus  non  mallet  nullas  omnino  nobis  a  na- 
tura  voluptates  datas?  (Augustin,  contra  Iulian.  Pelagian  1 
C^fice^  p?m269y)n'P'  1054‘  T°m-  X‘  P‘  619'  BOne<i-  ^  N°n-  v! 

22.  (20.)  Itaque  tunc  Democriti  manus  urgebatur. 

Est  enim  non  magna.  (Non.  v.  Urgere  p.  4is.) 

LIBER  II. 

PHILOSOPHIAE  DEFENSIO  ET  LAUDATIO. 

23.  (2.)  Quod  quum  uterque  nostrum  annuisset, 
omnesque  ad  id  tempus,  quod  erat  dictum,  postero 
die  venissemUS  .  (Nonius  v.  Annuere  p.  438.) 

Vi.  (86.)  Quae  nobis  dies  noctesque  consideran- 
tibus,  acuentibusque  intelligentiam ,  quae  est  mentis 
acies,  caventibusque ,  ne  quando  ilia  hebescat,  id  est 
in  philosophia  viventibus,  magna  spes  est,aut  si  hoc, 
quo  sentimus  et  sapimus,  mortale  et  caducum  est,  iu- 
cundum  nobis,  perfunctis  muneribus  humanis,  occa- 
sum,  neque  molestam  exstinctionem,  et  quasi  quietem 
vitae  fore;  aut  si,  ut  antiquis  philosophis,  iisque  ma- 
ximis  longeque  clarissimis  placuit,  aeternos  animos 
ac  divinos  habemus:  sic  existimandum  est,  quo  ma- 
gis  hi  fuerint  semper  in  [suo]  cursu,  id  est  in  ratione 
et  investigandi  cupiditate,  et  quo  minus  se  admiscue- 
rint  atque  implicuerint  hominum  vitiis  et  erroribus, 
hoc  iis  faciliorem  ascensum  et  reditum  in  caelum  fo¬ 
re.  —  Quapropter,  ut  aliquando  terminetur  oratio ,  si 
aut  exstingui  tranquille  volumus,  quum  [in]  his  arti- 
bus  vixerimus,  aut  si  ex  hac  in  aliapi  baud  paullome- 
liorem  domum  sine  mora  demigrare,  in  his  studiis  no¬ 
bis  omnis  opera  et  cura  poncnda  est.  (Augustin,  de  Tri¬ 
nit.  1.  XIV.  c.  19.  Tom.  III.  p.  441.) 

25.  (28.)  Quae  est  igitur  philosophia,  Socrates? 
nec  dubito ,  quin  ,  quaecumque  sit,  lautum  victum  et 
elegantem,  magnifice,  neque  minus  quam  deceret,  co- 

lere  institllisset.  (Nonius  v.  Lautum  p.  337.) 

26.  (18.)  Id  enim  est  sapientis  providere.  Ex  quo  Sapien- 
tia  est  appellata  prudentia.  (idem  v.  Prudentia  p.  41.) 

27.  (89.  Orell.)  Nondumscis,  quantum  ubiquo  nos  adiuvet 
philosophia,  quemadmodum  et  in  maximis,  utCiceronisutarver- 
bo,  opituletur  et  in  minima  descendat.  (Seneca  Ep.  xvn. 

ex  Hortensio,  ut  opinatur  Lipsius.) 

28.  (34.)  Facessant  igitur  omnes,  qui  docere  nihil 
possunt,  quo  melius  sapientiusque  vivamus.  (Non.  v. 

Facessere  p.  307.) 

29.  (27.)  Praecipiunt  haec  istis;  facit  nemo,  (idem 

v.  Praocipere  p.  372.) 


30.  (62.)  Hi  nostri  amici  verecundantur ,  capti 
splendore  virtutis.  (Idem  V.  Verecundatur  p.  480.) 

31 .  (36.)  deinde  boni  mores,  et  modestiores,  et 
ad  capienda  praecepta  molliores.  (idem  v.  Capi  P.  254.) 

32.  (51.)  —  ut  ea  sibi  ratio  vera  restituat,  quae 
COnsuetlldo  vitiosa  detraxerit.  (Idem  v.  Detrahere  p.  288.) 

33.  (58.)  Imbecillis  autem  est  pudoris  magister 
timor,  qui  si  quando  paullulum  aberrav[er]it,  statim 
spe  impunitatis  exsultat.  (Idem  v.  Exsultare  p.  300.  sq.) 

34.  (51.)  **  ut  ait  Ennius : 

Itefugiat  timido  sanguen,  atque  e  x  - 
„  .  albescat  metu. 

(Prise.  1.  VI.  c.  12.  §.  66.  cf.  Cic.  de  Fin.  1.  V.  c.  11.  S.  31.  Non  v 
Sanguis  p.  224.)  s 

35.  (59.)  Ciceronis  est  tractum  de  philosophis,  qui  dicunt, 
Sufficere  ad  gloriam  benefacti  conscientiam.  (Serv  ad 

Virg.  Aon.  1.  IX.  v.  254.  p.  546.) 

36.  (75.)iVeincontinentibusquidem  terris  vestrum 

nomen  dilatari  potest.  (Nonius  v.  Continens  p.  274.) 

37.  (*  29.  Orell.)  [Recte  Tullius  civiles  viros,  qui  rem- 
pubheam  gubernent,  qui  urbes  aut  novas  constituant,  aut  constitu- 
tas  aequitnte  tuoantur,  qui  salutem  libertatemque  civium  vel  bonis 
legibus  vel  salubribus  consiliis  vel  iudlciis  gravibusconservent,  phi- 
losophiae  doctoribus  praeferet]  Profecto,  inquit,  omnis  istorum 
aisputatio  quamquam  uberrimos  fontes  virtutis  et  scientiae  conti¬ 
nent,  tamen  collata  cum  horum  actis  perfectisque  rebus  vereor,  ne 
non  tantum  videatur  attulisse  negotiis  hominum  utilitatis ,  quantum 
oblectationem  quamdam  otii.  (Lactant.  Institt.l. III.  c.  16.  §.  2.et5.) 

38.  (55.)  Consolabitur  eum  magnitudo  animi  et 
humanarum  opinionum  alta  quaedam  despectio.  (Non. 

v.  Despicere  p.  288.)  1 

39.  (50.)  An  quum  videat  me,et  meos comites,  forti- 
tudinem,  magnitudinem  animi,  patientiam,  constan- 

tiam,  gravitatem,  fidem,  ipsa  se  subducat?  (idemv.Sub- 
ducere  p.  399.) 

40.  (53.)  — magnitudo  animi,  patientia  laborum, 
mortis  denique  contemptio  —  (idem v.Contemptusp. 201  sq.) 

41.  (42.)  MaUe  se  dicit  Catuius  vel  unum  parvum  de 
officio  libellum,  quam  longam  orationem  pro  seditio- 
so  homine  Cornelio.  (Lactant.  Inst.  1.  vi.  c.  2.  §.  15.) 

42.  (30.) — eloquentiam  tueri,  quam  tu  in  caelum, 
Hortensi,  credo,  ut  ipse  cum  ea  simul  ascenderes,  sus- 
tlllisses.  (Nonius  v.  Sublatum  p.385.) 

43.  (15.)  Se  ad  extremum  pollicetur  prolaturum, 
qui  se  ipse  comest.  Quod  efficit  Dialecticorum  ratio. 

(Idem  v.  Comest  p.  81.) 

44.  (40.)  Tune  pseudomenon  et  soritem  et  totam 
dialecticam  aut  illudis  aut  increpas?  (idem  v.  increni- 

tatetc.  p.  329.) 

45.  (7.)  — huncCrassum,  qui  lentius,  ut  scitis, 
dicere  solebat,  ad  imitationem  quasi  nostri  generis 

COIltendisse - .  (Idem  v.  Lcntus  p.  337.  sq.) 

46.  (41.)  Quis  te  aut  est  aut  fuit  umquain  in 
par[t]iundis  rebus,  in  definiendis,  in  explanandis 

pressior?  (Idem  V.  Pressum  p.  364.) 

47.  (*)  Scholiastes  in  Adn.  ad.  Cic.  or.  Mnnil.  c.  10.:  in 
,, Hortensio  Lucullus  historiam  laudavit.“  (Cf.  Schn'eid 
Progr.  1844.) 

48.  (11.)  Unde  autem  facilius,  quam  ex  annalium 
monumentis,  aut  res  bellica  aut  omnis  reipublicae 
disciplina  cognoscitur?  (Nonius  v.  Cognosces  p.  275.) 

49.  (10.)  Quid  enim  autHerodoto  dulcius,  autThu- 
cydide  gravius,  aut  Philisto  brevius,  aut  Theopompo 
acrius,  aut  Theophrasto  (Ephoro  ed.  Merc.)  mitius  inve- 

mri  potest?  (Idem  v.  Grave  p.  315.  v.  Acre  p.  241.  v  Mitis 
p.  343.) 

■<50.  (31.)  Tu  me  et  alias  nonnumquam ,  etpauilo 
ante  adhortatus  es,  (ut)aliorum  facta  et  eventa  conqui- 
rerem.  (Idem  v.  Eventus  p.  204.) 

51.  (76.)  Ea  facultas  nostris  maioribus  erat,  qui 
confectis  senatusconsultis  —  (Idem  v.  Confectum  p.  269.) 

C  1  C  E  R  0  N  I  S 


52.  (12.)  Unde  ad  agendum  aut  ad  dicendum  co- 
pia  depromi  maior  gravissimorumexemplorum,  quasi 
incorruptorum  testimoniorum,  potest?  (idem  v.  Grave 
p.  315.) 

53.  (21.)  Et  horum  annorum,  quos  in  Fastis  ha- 
bemus,  magnus  XII  millia  DCCCCLIV  amplectitur. 

(Serv.  ad  Virg.  Aen.  1. 1.  v.  269.  p.  188.)  Magnum  annum  esse  vo- 
luerunt  omnibus  planetis  in  eumdem  recurrentibus  locum.  Et  hoc 
fit,  ut  diximus,  secundum  C  i  c  e  r  o  n  i  s  H  o  r  t  e  n  s  i  u  m  post  annos  XII 
[millia]  nongentos  quinquaginta  quattuor,  solstitiales  scilicet.  (Idem 
ibid.  1.  III.  v.  284.  p.  2S3.) 

54.  (*  22.  Orell.)  Ut  Cicero  in  Hortensio  scribit,  is  est 
magnus  et  verus  annus,  quo  eadem  positio  caeli  side- 
rumque,  quae  quum  maxime  est,  rursum  exsistet,is- 
que  annus  horum,  quos  nos  vocamus,  annorum  XII 
MDCCCCLIV  complectitur.  ([Tacitus]  Dial,  de  Oratorib.  c. 
1G.  §.  9.) 

55.  (83.)  Nam  quum  (Cicero  in  extremis  partibus  Hortensii 
dialogi)  multa,  quae  videmus  et  gcmimus,  de  liominum  ranitate  at- 
que  infelicitate  dixisset,  Ex  C|UibllS  hliniBllBG,  inquit,  vitB6 
erroribus  et  aerumnis  fit,  ut  interdum  veteres  illi  sive 
vates,  sive  in  sacris  initiisque  tradendis  divinae  men¬ 
tis  interpretes,  qui  nos  ob  aliqua  scelera  suscepta  in 
vita  superiore  poenarum  luendarum  caussa  natos  esse 
dixerunt,  aliquid  vidisse  videantur ,  verumque  sit  il - 
lud,  quod  est  apud  Aristotelem,  simili  nos  affectos  es¬ 
se  supplicio,  atque  eos ,  qui  quondam ,  quum  in  prae- 
donum  Etruscorummanus  incidissent,  crudelitate  ex- 
eogitata  necabantur:  quorum  corpora  viva  cum  mor- 
tuis ,  adversa  adversis  accommodata ,  quam  aptissime 
colligabantur :  sic  nostros  animos  cum  corporibus  co- 
pulatos,  ut  vivos  cum  mortuis  esse  coniunctos.  (Augu¬ 
stin.  contra  Iulian.  Pelagian.  1.  TV.  c.  15.  T.  VII.  p.  1058.) 

56.  (84.)  Vidit  enim,  quod  videndum  fuit,  appen- 
dicem  animi  esse  corpus,  nihilquein  eo  esse  magnum. 

(Nonius  v.  Appendix  p.  42.) 

57.  (16.)  Quaero  enim,  non  quibus  intendam  re¬ 
bus  animum,  sed  quibus  relaxem  et  remittam.  (idem 
v.  Intentum  p.  329.  v.  Remissum  p.  383.) 

58.  (5.)  Nam  quum  omnis  sollertia  admiranda  est, 
turn  ea,  quae  efficit,  ut,  inanima  quae  sunt,  vivere  et 
spirare  videantur.  (Nonius  v.  Inanima  p.  128.) 

59.  (66.)  —  sollertiamque  earn  [,  quae]  posse[t]  vel 
in  tegulis  proseminare  ostreas.  (Non.  v.  Ostrea  p.  216.) 

60.  (9.)  Ut  enim  segetes  agricolae  subigunt  ara- 
tris  multo  ante,  quam  serant  —  (idem  v.  Seges  p.  395.  v. 
Subigere  p.  401.) 

61 .  (77.)  —  quod  alterius  ingenium  sic  dulce*,  ut 
acetum  Aegyptium;  alterius  sic  acre,  ut  mel  Ilymet- 
tium,  dicimus.  (Idem  v.  Acre  p.  240.) 

62.  (8.)  Ut  ii,  qui  combibi  purpuram  volunt,  suf- 
ficiunt  prius  lanam  medicamentis  quibusdam,  sic  lit- 
teris  talibusque  doctrinis  ante  excoli  animos  et  ad  sa- 
pientiam  concipiendam  imbui  et  praeparari  decet. 

(Idem  v.  Imbuere  p.  521.  v.  Sufficit  p.  386.) 

63.  (70.)  — tunc  obsequatur  naturae,  quum  sine 
magistrocensuerit,  quidnaturadesideret.  (Augustin.  1. 1. 
1.  V.  c.  5.  p.  1079.) 

64.  (57.)  —  deinde  imitator,  ut  sibi  quidem  vide- 
tur,  naturae  mos  vindicat.  (Non.  v.  Vindicare  p.  419.) 

65.  (38.)  Caeli  signorum  admirabilem  ordinem 
insatiabilemque  pulchritudinem  magis  specta[n]t. 

(Idem  v.  Spectare  p.  402.) 

66.  (39.)  — ut  easdem  tenebras  efficiat  (sol),  quas 
effecit  in  interituRomuli:  qui  in  obscuratione  solis  est 
factllS.  (Augustin,  de  Civ.  D.  1.  III.  c.  15.  T.  V.  p.  179.) 

FRAGMENTA  INCERTAE  SEDIS. 

67.  (1.)  —  et  Paullum  Marcelli  occupavisse  — . 

(  Non.  v.  Occupare  p.  356.) 


68.  (6.)  Praeter  ceteras  nostra  extulit  civitas. 

(Nonius  v.  Efferre  p.  297.  sq.) 

69.  (14.)  Magna  etiam  animi  contentio  adhibenda 
est  in  explicando  Aristotele,  si  lege[ri]s.  (Non.  v.  Con¬ 
tendere  p.  264.) 

70.  (23.)  —  quantum  inter  se  homines  studiis,  mo- 
ribus[et]  omni  vitae  ratione  different — .  (Non.  v.  Differ- 
re  p.  284.) 

71.  (32.)  Qui  quum  hodie  bellum  cum  mortuoge- 

rant  — .  (Fronto  Exx.  Elocc.  p.  368.  499.) 

72.  (37.)  —  altera  est  nexa  cum  superiore,  et  inde 
apteque  pendens.  (Non.  v.  Aptum  p.  235.) 

73.  (43.)  Nam  quod  vereris,  ne  non  conveniat  no- 
stris  aetatibus  ista  oratio,  quae  spectat  ad  hortandum. 

(Non  v\  Convcnire  p.  270.) 

74.  (44.)  Aut  tibi  id  ipsum  pervertendum  fuit, 
quod  tu  ne  attigisti  quidem:  aut  eius  partes,  quasi 
membra  quaedam ,  caedendae.  (Non.  v.  Caedere  p.  271.) 

75.  (45.)  Quid?  tu,  inquam,  soles,  quum  rationem 
a  dispensatore  accipis,  si  aera  singula  probasti,  sum- 
mam,  quae  ex  his  confecta  sit,  non  probare?  (Non.  v. 

Aera  p.  193.) 

76.  (46.)  Itaque  tibi  concedo,  quod  in  duodecim 
scriptis  solemus,  ut  calculum  reducas,  si  te  alicuius 
dati  poenitet.  (Non.  v.  Scripta  p.  170.) 

77.  (47.)  Quare  aggredere,  quaeso,  et  gratificare 
reipublicae.  (Non.  v.  Gratificari  p.  118.) 

78.  (48.)  —  nihil  tamen  esse,  in  quo  se  animus 
excellens  tollat.  (Non.  v.  Tollere  p.  407.) 

79.  (49.)  Captum  me  fortasse,  inquit,  [tu]  putas, 
et  [id]  quod  nollem,  confiteri  coactum.  (Non.  v.  Capi  p. 

253.) 

80.  (52.)  Itaque  nec  in  philosophia  cuiquam  ces- 
sit,  et  vitae  gravitate  praestitit.  (Non.  v.  Praestare  p.37i.) 

81.  (56.)  Habet  enim  ipsa  certam  et  definitam 
viam ;  sed  ex  ea ,  multis  vitiis  et  erroribus  depravata, 

deducitlir.  (Non.  V.  Deductum  p.  289.) 

82.  (60.)  Turn  intelligas,  quam  illud  non  sit  ne- 
Cessarilim,  quod  redlindat.  (Non.  v.  Redundare  p.  384.) 

83.  (71.)  Et  qui  exspectat,  pendet  animi,  quia 
semper,  quid  futurum  sit,  incertum  est.  (Nonius,  Ubi 

genitivus  pro  ablativo  p.  408.) 

84.  (73.)  Ut  igitur  domitores  equorum  non  verbe- 
ra  solum  adhibent  ad  domandum,  sed  cibum  etiam 
[saepe]  subtrahunt,  ut  fame  debilitetur  equuleorum 
nimis  effrenata  vis.  (Non.  v.  Equuieus  p.  105.) 

85.  (74.)  Qui  quum  publicas  iniurias  lente  tulis- 
set,  suam  non  tulit.  (Non.  v.  Lentum  p.  338.) 

86.  (78.)  Ponendae  sunt  fides  et  tibiae.  (Non.  v.  Fi- 

des  p.  313.) 

87.  (79.)  Aliud  ex  silvis  severum  et  triste.  (Nonius 

v.  Severum  p.  390.  v.  Triste  p.  409.) 

88.  (80.)  Eumdem  enim  non  modo  ex  mediocri 
pecunia,  sed  etiam  ex  tenui  percipere  possumus.  (Non. 

v.  Tenue  p.  411.) 

89.  (81.)  Qui  iidem  nescio  quid,  quod  in  primo- 
ribus  habent,  ut  aiunt,  labris.  (Non.  v.  Priores  et 
Primores  p.  428.) 

90.  (82.)  — nonet  sine  [ea]  cogitatione  ineundis 
subducendisque  rationibus.  (Non.  v.  Subducere  p.  399.) 

91.  (85.)  —  Maeoniam  —  cuius  dum  brevitas  duos  fratres 
Lydum  et  Tyrrhenum  ferre  non  posset,  ex  sorte  Tyrrhenus 
cum  ingenti  multitudine  profectus  est  et  pai-tem  Italiae  tenuit  et 
Tyrrheniam  nominavit.  Hi  diu  piraticam  exercuerunt,  ut 
etiam  Cicero  in  Hortensio  docet,  quum  captivos  novis  poenis 
affligerent,  oecisorum  eos  religantes  cadaveribus. 
(Serv.  ad  Virg.  Aen.  1.  VIII.  v.  479.  sq.  p.  516.  cf.  de  Rep.  H.  4.) 

92.(*)Augustinide  Grammatica  testimonium  p.  2006. 
Dictum  est  a  Cic.  de  philosopliis  »morturiunt,«  mori  desidernnt. 
Hoc  vocabulum  Schneider  Progr.  1.  (1S41.)  p.  14.  ad  Hortensium  re¬ 
fort. 


FRAGMENT  A. 


240.  Y.  DE  CONSOL  A  TIONE 

S  E  U 

DE  LUCTU  MINUENDO. 


ARG.  Tullia  paullo  post,  quam  cum  Cn,  Cornelio  Lentulo 
Dolabella  divortium  fecit,  i.  e.  mense  Februario  anni  U.  709. 
Caesare  cos.  s.  Collega,  Romae  in  patris  dome  (cf.  Cic.  ad  Div.  1. 
VI.  ep.  18.)  ex  partu  —  tilii  an  filiae,  incertum  —  (v.  Middleton. 
Hist.  Rom.  Tom.  III.  p.  219.  intp.  Seidel.)  mortua  est.  Cicero 
igitur,  ut,  quern  e  filiae  oliitu  percipiebat,  dolovem  levaret,  a  phi- 
losophia  solatium  petere  studuit.  Ea  mente  librum  de  Luctu 
minuendo  s.  de  Consolatione  conscripsit:  quamquam  Augusti¬ 
nus  multum  eum  fuisse  refert  in  lamentandis  vitae  miseriis.  (De 
Civ.  D.  1.  XIX. c. 4.  T.  V.  p.  1147. )Sed  Fr.  Schneider  in  libro  de 
Consol.  Cic.  (1835.)  eum  constantem  se  virum  praestitisse  ac  bre- 
vi  tempore  scripsisse  monstrat  libellum,  ante  Tusculanas  (i.  e. 
annum  708.)  editum. 

\.  (Cicero)  quum  in  principio  Consolattonis  suae  dixisset, 

luendorum  scelerura  caussa  nasci  homines;  —  Quam 
senteutiam Ciceronis  editores  ita  conformarunt :  Idcirco  nati  su- 
mus,  ut  scelerum  poenas  lueremus.  —  (Lactant.  Inst.l.  III. 
c.  18.) 

2.  Hinc  nata  est  inepta  ilia  sententia,  banc  esse 
mortem,  quam  nos  vitam  putemus,  illam  vitam,  quam 
nos  pro  morte  timeamus :  ita  primum  bonum  esse  non 
nasci;  secundum  citius  mori.  Quae  ut  maioris  sit  au- 
Ctoritatis,  Sileno  attribuitur.  (Cf.  Plutarch,  in  Consol,  ad 
Apoiionium  c.  27.)  Cicero  sic  in  Consolatione:  Non  nasci, 
longe  optimum,  nec  in  hos  scopulos  incidere  vitae: 
proximum  autem,  si  natus  sis,  quam  primum  mori  et 
tamquam  ex  incendio  effugere  violentiam  fortunae. 

(Idem  ibid.  c.  19.  §.  14.) 

3.  Sed  nescio,  quis  nos  teneat  error,  aut  miserabi- 
lis  ignoratio  veri.  (idem  ibid.  c.  14.  §.  20.  cf.  111.  is,  18.) 

4.  Animorum  nulla  in  terris  origo  inveniri  potest. 
Nihil  enim  est  in  animis  mixtum  atqueconcretum,  aut 
quod  ex  terra  natum  atque  lictum  esse  videatur,  nihil 
ne  aut  humidum  quidem,  aut  flabile  aut  igneum.  His 
enim  in  naturis  nihil  inest,  quod  vim  memoriae,  men¬ 
tis,  cogitationis  habeat:  quod  et  praeterita  teneat,  et 
futura  provideat  et  complecti  possit  praesentia;  quae 
sola  divina  sunt.  Nec  invenietur  umquam ,  unde  ad 
hominem  venire  possint,  nisi  a  deo.  Singulars  est 
igitur  quaedam  natura  atque  vis  animi,  seiuncta  ab 
his  usitatis  notisque  naturis.  Ita  quidquid  est  illud, 
quod  sentit,  quod  sapit,  quod  vivit,  quod  viget,  cae- 
leste  et  divinum ,  ob  eamque  rem  aeternum  sit  neces- 
se  est.  Nec  vero  deus  ipse,  qui  intelligitur  a  nobis, 
alio  modo  intelligi  potest,  nisi  mens  soluta  quaedam 
et  libera,  segregataab  omni  concretione  mortali,  omnia 
sentiens  et  movens,  ipsaquepraeditamotusempiterno. 

(Cic.  Tuscc.  1.  I.  c.  27.  §.  66.  Lactant.  Ira  D.  c.  10.  Instit.  1.  I.  c.  5.) 

5.  Quum  vero  et  mares  et  feminas  complures  ex 
hominibus  in  deorum  numero  esse  videamus,  eteo- 
rum  in  urbibus  atque  agris  augustissima  delubra  ve- 
neremur:  assentiamur  eorum  sapientiae,  quorum  in- 
geniis  et  inventis  omnem  vitam  legibus  et  institutis 
excultam  constitutamque  habemus.  Quod  si  ullum 
umquam  animal  consecrandum  fuit,  illud  profecto 
fuit.  Si  Cadmi  aut  Amphitryonis  progenies  aut  Tyn- 
dari  in  caelum  tollenda  fama  fuit,  huic  idem  honos 
certe  dicandus  est.  Quod  quidem  faciam,  teque 
omnium  optimam  doctissimamque ,  approbantibus 
diis  immortalibus  ipsis ,  in  eorum  coetu  locatam,  ad 
opinionem  omnium  mortalium  consecrabo.  (Lactant.  in¬ 
stit.  1.  I.  C.  15.  §.  20.) 

6.  Nec  enim  omnibus  iidem  illi  sapientes  arbitrati 
sunt  eumdem  cursum  in  caelum  patere.  Nam  vitiis 
et  sceleribus  contaminatos  deprimi  in  tenebras,  atque 
in  coeno  iacere  docuerunt:  castos  autem,  puros,  inte- 
gros,  incorruptos,  bonis  etiam  studiis  atque  artibus 
expolitos  levi  quodam  et  facili  lapsu  ad  deos,  id  est  ad 
naturam  sui  similem,  pervolare.  (idem  ibid.  c.  19.  §.  6.) 

7.  M.  Tullius  in  sua  Consolatione  (se)  pugnasse  semper 
contra  fortunam  loquitur,  eamque  a  se  semper  esse  su- 
peratam ,  quum  fortiter  inimicorum  impetus  retudis- 
set:  nec  turn  quidem  ab  ea  fractum,  quum  domo  pul¬ 
sus  patria  caruerit.  Turn  autem  quum  amiserit  ca- 
rissimatn  filiam,  victum  se  a  fortuna  turpiter  confite- 
tur:  Cedo,  inquit,  et  manum  (am  malum)  tollo.  (idem 

ibid.  c.  28.  §.  9.)  ' 

8.  Sunt  etiam,  qui  haec  omnia  genera  consolandi 
colligant;  alius  enim  alio  modo  movetur,  ut  fere  nos 
in  Consolatione  omnia  in  consolationem  unam  conie- 
cimus;  erat  enim  in  tumore  animus,  et  omnis  in  eo 
tentabatur  oratio.  (Cic.  Tusc.  1.  in.  c.  31.  §.  76.) 

9.  Quid?  qui  non  putant  lugendum  viris?  qualis 

fuit  Q.  Maximus - quales  reliqui ,  quos  in  Conso¬ 

latione  CollegimilS.  (Idem  ib.  1.  in.  c.  18.  §.  70.) 

10.  Pulvillus  Capitolium  dedicans  mortuum,  ut 
nuntiabatur,  subito  filium  se  iussit  absente  sepeliri. 
L.  Paullus  septem  diebus  inter  duorum  exsequias  fi- 
liorum  triumpbans  Urbem  ingressus  est.  Praeter- 
mitto  Maximos,  Catones,  Gallos,  Pisones,  Brutos, 
Scaevolas,  Metellos,  Scauros,  Marios,  Crassos,  Marcel¬ 
los  atque  Aufidios,  quorum  non  minor  in  luctu,  quam 
in  bellis  virtus  fuit,  et  quorum  orbitates  in  Consola- 
tionis  libro  Tullius  explicavit.  (Hieronymus  in Epitapliio 
Nepotiani  Opp.  T.  IV.  P.  2.  p.  268.  Bened.) 


VI.  D  E  GLORIA. 

ARG.  Cicero  duos  scripsit  de  Gloria libros  (cf.  deOfif.  1.  II. 
c.  9  Hieronym.  Comment,  ad.  Ep.  ad  Galat.  Vlll.  c.  6.  T.  VII. 

р.  518.  ed.  "S  allars.)  atque  a.  d.  IV.  Non.  Quinctil.  anni  710.  An¬ 
tonio  et  Dolahella  coss.  alisolvit  (adAtt.  1.  XV.  ep.  27.  etl.XVI. 
ep.2.).  Hos.  Petrarcha  (in  libr.  epistolar.  seniliumXV.  ep.  1.  ad 
Lucam  de  Penna  dat.  Arquade  V.  Ival.  Maias  s.  a.)  silii  contigis- 
se  scribit,  ut  Raimundi  Superantii  beneficio  cognosceret:  —  qui- 
bns  visis,  inquit,  me  ditissimum  existimavi — .  De  nota  ilia  ex- 
plosaque  Manetti  fabula  de  codice  librorum  Tullianorum  de  Glo¬ 
ria  in  Polonia  reperto  non  est,  quod  dicam.  (Cf.  Orel!,  in  Add. 
ad  Argumentum  meum.)  Eos  vero  Tullius  ideo  scripsisse  Patri¬ 
cio  videtur,  ut  gloriam  ostenderet  quum  aliis  mercedem  virtutis 
esse  maximam,  turn  praecipue  rerum  publicarum  principibus  in 
summis  bonis  habendam  et  omnium  instar  praemiorum  expeten- 
dam  videri.  Nam  ipse  quidem  saepe  alias  hanc  in  sententiam  de 
gloria  disputat.  Eadem  fere  de  caussa  Heierus  istis  in  libris  non 
facile  potuisse  locum  de  contemnenda  gloria  a  Cicerone  silentio 
praeteriri  arbitrator,  aliquoties  tractatum  videlicet,  ut  pr.  Arch. 

с.  11.  Tusc.  1.  I.  c.  15. 

241.  LIBER  I. 

Oppidorum  originem  optime  refert  Cicero  libro  I.  de  Gloria, 
eamque  appellationem  usurpatione  appellatam  esse 
existimat,  quod  opem  darent ,  adiiciens,  ut  imitetur  ine- 
ptias  Stoicorum.  (Fest.  p.  348.  ed.  Gothofr.  p.  308.  Amst.) 

242.  LIBER  II. 

1 .  A pud  eumdem  poetam  Aiax  cum  Ilectore  con- 
grediens  depugnandi  caussa  agit,  ut  sepeliatur ,  si  sit 
forte  victus,  declaratque,  se  voile ,  ut  suum  tumulum 

213  —  249.  M.  T.  CICERONIS 


multis  etiam  post  saeculis  praetereuntes  sic  loquan- 
tur  : 

Hie  situs  est  vitae  iampridem  lumina 

1  i  n  q  u  e  n  s , 

qui  quondam  Hectoreo  perculsus  conci- 

dit  ense. 

Fabitur  haec  aliquis,  mea  semper  gloria 

vivet. 

(Gell.  1.  XV.  c.  6.  cf.  Horn.  II.  1.  VII.  v.  89.  sqq.) 

2.  Quo  stante  et  incolume.  (Charis.  1. 1,  p.  108.) 

3.  Statuerunt  aeream  leaenam.  (Phiiargyr.  ad  Virg. 
Eel.  2.  v.  63.  p.  1.  ed.  Paris.  Servii.  p.  325.  ed.  Lion.  Varro  de  L.  L. 
p.  593.  Spengel.) 

4.  In  Tusculanum  mihi  nuntiabantur  gladiatorii 
(gladiatoris  Putsch.)  sibili.  (Charis.  1.  I.  p.  61.) 

LIBRORUM  DE  GLORIA 

FRAGMENTA  SEDIS  INCERTAE. 

1 .  0  miserum  vel  potius  amentem ,  de  quo  neces- 
se  erat  peius  existimare  eos,  qui  plodere*,  quam  eos, 
qui  non  plodere.  (E  Cie.  I.  de  Gloria,  ut  ait  Diomedes  lib.  I. 
p.  378.) 

2.  Caesar  quum  quosdam  ornare  voluit,  non  illos 
honestavit,  sed  ornamenta  ipsa  turpavit.  (Hieronym.  ad 
Pammachium  super  obitu  PaullinaeOpp.T.I.p.  1065.  Hoc  fragmen- 
tum  Beieri  suasu  hue  retuli.) 


243.  VII.  COMMENTARIUS  DE  VIRTUTIBUS. 

ADNOTATIO. 

Hunc  librum  Cicero  post  tres  de  Officiis  libros  pariter  ,  ut 
Aristoteles  post  libros  ziuv  r^ttxojv  opustvlum  nini  uqizojv,  exempli 
auctoritale  adductus  scripsisse  Patricio  videtur.  Ego  vero 
dubito,  utrum  v.tro  Tullius  prius,  —  quineodem  fere  tempore  si- 
mi/is  argumenti  ojnis  confecerit,  non  dubito. 

\ .  Iliad  neutiquam  probantes.  (Charis.  l.  H.  p.  186. 

2.  Memoria  praeteritonim  est,  non  praesentium :  nam  quidam, 
quum  de  virtutibus  agerent,  in  quibus  est  etiam  Tullius,  in  tria  ista 
prudentiam  diviserunt:  memoriam,  intelligentiam,  pro- 
videntiam.  (Augustin,  de  Trill.  1.  XIV.  XI.  c.  14.  T.  III.  p.  433. 
Tom.  VIII.  p.  959.  Hoc  fragmentum  Patricio  auctore  ad  Cic.  Hor- 
tensium  vulgo  referunt  ob  Hortensii  fragment.  12.  Meyerus  vero  e  1. 
de  Inv.  II.  53,  160.  repetitum  putat.) 

3.  Quattuor  virtutes,  prudentia.iustitia,  fortitudo, 
temperantia,  de  quibus  plenissime  in  Officiorum  libris  Tullius 
disputat,  seribens  proprium  quoqne  de  quattuor  virtutibus  librum. 
(Hieronym.  in  Zachariae  Prophetae  Commentario  I.  2.  Opp.  Tom. 
III.  p.  1715.  ed.  Bened.) 

244.  COMMENTARII  CONSULATUS  SU1 
iique  Graece  seripti.  Vid.  infr.  poema  eiusd.  argumenti. 


245.  VIII.  M.  CATO 

SEU  LAUS  M.  CATONIS. 

ADNOTATIO. 

M.  Porcius  Cato  minor,  ne  in  Caesaris  potestatem  veniret, 
TJticae  in  Africa  sibi  ipse  mortem  consciverat  ( m.  Aprili  anni 
V.  709.  Caesare  111.  Lepido  coss.)  quum  a  Cicerone  hoc  libro 
laudatus  est.  Huic  Caesar  opposuit  librum  de  Catonis  vitiis, 
Antic atonem  inscriptum.  (Cf.  Cic.  maxime  ad  Att.  1.  XII. 
ep.  40.) 

1.  De  cuius  (Catonis)vita  liber  est  M.  Ciceronis,  qui  inscribitur: 
Laus  Catonis  j  quem  in  eodem  libro  idem  Cicero  pronepotem 
fuisse  dicit  (ex  maiore  filio)  M.  Catonis  Censorii.  (Gell.  1.  XIII. 
c.  19.) 

2.  Contingebat  in  eo,  quod  plerisque  contra  solet, 
ut  maiora  omnia  re ,  quam  fama ,  viderentur ;  id  quod 
[non]  saepe  evenit,  ut  exspectatio  [a]  cognitione,  au- 
res  ab  OCulis  vincerentlir.  (Macrob.  Saturn.  1.  VI.  c.  2.  extr.) 

3.  Ignoturum  alteri,  quodpatrem,  alteri,  quod 
fa  U  tore  m  secutus  esset.  (Priscian.  X.  3.  p.  485.  Krehl.) 


246.  LAUS  P0UCIAE. 

Hanc  laudationem,  quae  cuiusmodi  fuerit  nescimus,  eodem  anno 
scriptam  memorat  ipse  Cicero  ad  Att.  1.  XIH.  ep.  37.  et  48.  Fuit  au- 
tem  Porcia  M.  Catonis  soror,  eademque  uxor  L.  Domitii  Ahenobarbi. 


G.)  TITULI  VARIORUM  CICERONIS 
OPE  RUM. 

247.  LIBER  DE  LAUDE  CAESARIS. 

Ilunc  librum  Cicero  de  Caesaris  actis  sibi  probatis  scripsit, 
si  locum  ad  Alt.  1.  IV.  ep.  5.  §.  1.  Schiitzius  recte  cepit,  anno 
U  698.  Lentu/o  Phi/ippo  coss.  —  ({uod  si  Nonius  Ciceronem  in 
C  ae  sari  an  is  scribere  dicit ,  hie  titulus,  incertum  est ,  sitne 
libri  de  Caesaris  amicis  aut  actis,  an  variatus  libri  de  laude 
Caesaris. 

»Quasi  quodam  aemulo  atque  imitatore  studiorum 
et  laborum  meorum  etcomite  abstractor  (Non.  v.  Aemu- 

latio  p.  437.) 

248.  CAESARIS  EXPEDITE)  BRITANNICA. 

NOTITIA  LITTER!  RI  A. 

Voluisse  M.  Ciceronem  de  ea  re  poema  componere ,  durum 
est  ex  epist.  libri  11.  ad  ({.  fratrem  15.  cf.  III.  1,  10.  17.  ({uod 
quum  institu  turn  f rater  perficere  iussisset  ( cf.  111.  8.)  ipse  opus 
suave  se  absolvisse  scripsit  111.  9. 


249.  LIBER  IOCULARIS. 

NOTITIA  L1TT  ERARIA. 

Cicero  ad  Div.  II.  32.  se  sperare  scripsit ,  ita  notnta  se  re - 
liquisse  genera  dictorum  suorum,  ut  agnosci  sun  sponte  pos- 
sent  ■■  sed  tantam  esse  faecem  in  Vrbe,  ut  nihil  sit  tamuxv&ijQov, 
quod  non  alicui  venustum  esse  videretur.  Inhisutrum  facetias 
quoque  deposuerit,  non  dare  quidem  dicit.  Idem  ad  Div.  XV. 
21.  facete  dicta  su.a  vel  anoip&iyuara  a  Trebonio  esse  libro  com- 
prehensa,  et  ad  Dio.  IX.  16.  a  C.  Iulio  Caesare  edita  memorat ; 
Macrobius  autem  (Sat.  11.  1 .)  a  Tirone ,  Ciceronis  liberto,  li¬ 
bris  (tribus,  vid.  ({uinctil.  VI.  3,  a.)  memoriae  prodita  esse  te¬ 
stator. 

1.  Cicero  ab  Androne  quodam  Laodiceno  salutatus  quum  caus- 
sam  adventus  requisisset  comperissetque,  (nam  ille  se  legatum  de  li- 
bertate  patriae  ad  Caesarem  venisse  respondit,)  ita  expressit  servi- 
tutem  publicam :  "Ear  innvx’N,  xot l  neol  niiaiv  7toea()evoov. 
(Macrob.  Sat.  1.  H.  c.  3.) 

2.  Cicero  post  victoriam  Caesaris  interrogatus ,  cur  in  electione 
partis  errasset,  respondit:  »PraecinCtlira  me  decepit«  ;  iocatus 
in  Caesarem,  qui  ita  toga  praecingebatur,  ut  trahendo  laciniam  velut 
mollis  incederet.  (Macrob.  Sat.  1.  II.  c.  3.) 

3.  QuumLaberius,  in  fine  ludorum  annulo  honoratus  a  Caesare, 
e  vestigio  in  quattuordecim  ad  spectandum  transiit ,  violato  ordine, 
et  quum  detrectatus  est  eques  Romanus  et  quum  minus  remissus ; 
ait  Cicero  praetereunti  Laberio  et  sedile  quaerenti:  Recepissem 
te,  nisi  anguste  sederem  ,  simul  et  ilium  respuens  et  in  no¬ 
vum  senatnm  iocatus,  cuius  numerum  Caesar  ultra  fas  auxerat.  Nec 
impune.  Respondit  enim  Laberius :  Mirum,  si  anguste  sedes, 
qui  soles  duabus  sellis  sedere.  (Macrob.  Sat.  1.  II.  c.  3.) 

4.  Cicero  facilitatem  Caesaris  irridens  quum  ab  hospite  suo  P.  Mal- 
lio  rogaretur,  ut  decurionatum  privigno  eius  expediret,  assistente 

frequentia  dixit:  Romae  si  vis  habebit :  Pompeio  difficile 
est.  (Macrob.  Sat.  1.  II.  c.  3.) 

5.  Nec  Q.  Ciceroni  fratri  circa  similem  mordacitatem  pepercit: 
nam  quum  in  ea  provincia ,  quam  ille  rexerat,  vidisset  clypeatam 
imaginem  eius  ingentibus  lineamentis  usque  ad  pectus  ex  more  pi- 
ctam  (erat  autem  Quintus  ipse  staturae  parvae)  ait:  »Frater mei,lS 
dimidius  maior  est,  quam  totus.«  (Macrob.  l.  n.  c.  3.) 

6.  Quum  accusator  Miloni  obiiceret  in  argumentum  factarum 
Clodio  insidiarum,  ,,quod  Bovillas  ante  horam  nonam  devertisset, 
ut  exspectaret,  dum  Clodius  a  villa  sua  exiret,“  et  identidem  inter- 
rogaret,  ,, quo  tempore  Clodius  occisus  esset?“  respondit:  »Sero.« 
(Quinctil.  1.  VI.  c.  3.  §.  49.) 

7.  Hunc  (M.  Coelium)  melius  obiicientem  erimina ,  quam  defen- 
dentem,  bonam  dextram ,  malam  sinistram  habere  dice- 
bat.  (Vid.  Quinctil.  1.  VI.  c.  3.  §.  69.  cf.  Cic.  Brut.  c.  79.) 

8.  Quum  is  candidates,  qui  coci  filius  habebatnr,  coram  Cicero¬ 
ne  suffragium  ab  alio  peteret:  »EgO  quoque,«  inquit,  »tibi  fa- 
vebo.«  (QuinctU.  VI.  3.  47.) 

9.  M.  Cicero  quum  apud  Damasippum  coenaret  et  ille  mediocri 
vino  posito  diceret:  ,, Bibite  Falernum  hoc,  annorum  quadraginta 

est:  “  Bene,  inquit,  aetatem  fert.  (Macrob.  Saturn.  1.  II.  c.  3.) 

10.  ]  lleovaapiov  castigans  inHirtio,  ut  a  quo  in  declamationePan- 
sa  filius  a matre  decern mensibus in utero latus  esse  diceretur,  Q llid  ? 

aliae,  inquit  (Cicero),  in  pennula  (perula*)  solent  ferre?« 
(Quinctil.  1.  VIII.  c.  3.  §.  54.) 

11.  In  isauricum:  »Miror ,  quid  sit,  quod  pater  tuus, 
homo  constantissimus,  te  nobis  varium  reliquit.« 

(Quinctil.  1.  VI.  c.  3.  §.  48.) 

12.  Idem  quum  Lentulum  [generum]  suum  exiguae  staturae 
(vulgo  naturae)  hominem  longo  gladio  accinctum  vidisset:  »Q'uis, 

inquit,  generum  meum  adgladium  alligavitcc?  (Macrob.  1. 

II.  c.  3.) 

13.  InMarcium,  hominem  callidum  et  versutum,  quum  is  in 
caussa  quadam  suspectus  esset,  paronomasia  usus  est:  Nisi  qua 

Ulixes  rate  evasit  Lartius  (Sic  Spalding  pro  Laertius  ad 
Quinctil.  1.  VI.  c.  3.  §.  96.) 

14.  Cicero  Octavio  de  recitatione  quadam  Tulliana  dicenti: 
,, Non  audio,  quae  dicis“  respondit:  Certe  solebas  bene 
foratas  habere  aures,  oriundus  e Libya,  ubi  moris  erat  auriculas 
perforare.  (Macrob.  Sat.  1.  VII.  c.  3.  cf.  Plutarch.  Cic.  c.  26.) 

15.  Cicero,  quum  Piso  gener  eius  mollius  incederet,  filia  autem 
concitatius,  ait  genero :  Ambula  tamquam  femina  ;  ac  fi- 
liae  :  Ambula,  tamquam  vir.  (Macrob.  Sat.  1.  II.  c.  3.) 

16.  In  Pletorium,  Fonteii  accusatorem :  Cllius  matrem,  dixit 
(Cicero),  dum  vixisset,  ludum,postquam  mortua  esset, 
magistrOS  habuisse.  Dicebantur  autem,  dum  vixit,  infames 
feminae  convenire  ad  cam  solitae :  post  mortem  bona  eius  venibant. 
(Quinctil.  1.  VI.  c.  3.  §.  51.) 

17.  De  Pompeio:  »Ego  vero ,  quem  fugiam,  habeo, 
quemsequar,  non  habeo. «  (Macrob.  Sat.  l.  n.  c.  3.) 

18.  Quum  ad  Pompeium  venisset,  dicentibus,  eum  sero  venisse, 
respondit:  »Minime  sero  veni:  nam  nihil  hie  paratum 
video. «  (Macrob.  Sat.  1.  II.  c.  3.) 

19.  Interroganti  Pompeio,  ubi  gener  eius  Dolabella  esset,  re¬ 
spondit:  »Cum  socero  tUO.«  (Macrob.  ib.) 

20.  Quum  donasset  Pompeius  transfugam  civitate  Romana: 

»Bellum  hominem!  inquit;  Gallis  civitatem  promittit 
alienam,  qui  nobis  nostram  non  potest  reddere.«  (Ma¬ 
crob.  Sat.  1.  II.  c.  3.) 

21.  Caninius  quoque  Rebilus  (vulgO  Revilius)  qui  uno  die ,  ut 
iam  Servius  retulit,  consul  fuit,  rostra  cum  ascendisset,  pariter  hono- 
rem  iniit  consulatus  et  eieravit :  quod  Cicero  omni  gaudens  oecasio- 
ne  urbanitatis  increpuit:  ytAoyo&ecogiyog  est  Caninius  con¬ 
sul. «  Et  deinde:  »Hoc  consecutus  est  Rebilus,  ut  quae- 
reretur,  quibus  consulibus  consul  fuerit.«  Dicere  prae- 
terea  nondestitit:  sVigilantem  habemus  consulem  Cani- 
nium,  qui  in  consulatu  suo  somnum  non  vidit.« 

(Macrob.  Sat.  1.  II.  c.  3.  cf.  Cic.  ad.  Div.  1.  VII.  ep.  30.) 

22.  In  Triarium :  Qui  quum  Scauri  columnas  per  urbem  plau- 
stris  vectas  esse  dixit,  »EgO  porrO,«  inquit  (Cicero),  »qui  Al- 
banas  habeo  columnas,  clitellis  eas  apportavi.a  (Quin¬ 
ctil.  1.  VI.  c.  13.  §.  40.) 

23.  InVatinium:  Qui,  pedibus  aeger,  quum  vellet  videri  com- 
modioris  valetudinis  factus  et  diceret  se  iam  bina  millia  ambulare ; 
»Dies  enim« ,  inquit,  »longiores  sunt.«  (Quinctil.  1  vi. 
c.  3.  §.  77.) 

24.  In  consulatu  Vatinii,  quem  paucis  diebus  gessit,  notabilis 
Ciceronis  urbanitas  circumferebatur :  »Magnum  OStentlim, 
inquit,  anno  Vatinii  factum  est;  quod  illo  consulatu  nec 
bruma,  nec  ver,  necaestas,  nec  auctumnus  fuit. «  — 

Querenti  deinde  Vatinio,  quod  gravatus  esset  domum  ad  se  infirma- 
tum  venire,  respondit:  »Volui  in  tuo  consulatu  venire:  sed. 
nOX  me  COmprehendit.«  Ulcisci  autem  se  Cicero  videbatur, 
ut  qui  respondisse  sibi  Vatinium  meminerat,  quum  humeris  se  rei- 
publicae  de  exsilio  reportatum  gloriaretur:  ,,Unde  ergo  tibi  vari¬ 
ces?"  (Macrob.  1.  II.  c.  3.) 

CICERONIS  FACETE  DICTA. 

25.  Kixigorv  x ovg  ye  reg  ( Soar  ueydda  ygcopiivovg 

grjxogug  imcrxconxcov  eleye,  8i  anOtveiuv  tm  Tty  xgav-  i 
yiy,  dierneg  ycolovg  icp'  ‘innov,  nrfiuv.  ■ 


26.  H  Se  negl  xa  oxcopiyara  xal  xiy  naiSidv  lav- 
T7]V  EVTQUTIE/.UX  SlXatlXOV  jXEV  iSoXEl  Xal  ylttCpVgOV  ygCO- 
fievog  8  avTtj  xaraxogcog  nollovg  iXvnei  y.ul  xay.otj- 
delag  ildpi Save  Solqav.  (Plutarch.  Cic.  c.  5.) 

27.  II o XX a  yaglevra  8t npxvrgx ovevexai  y.al  negl  ixel- 
rrjV  avrov  {Kixigcovog  xcacc  Big  gov)  tt]v  Slxry.  Biggry 
yag  oi  Pcopicnoi  tov  ixxbTfiripiivov  yo7gov  xaXovcnv.  fig 
ovv  aneXev&egixog  av&gconog,  ivoyog  xoT  lovSa'iCeiv, 
ovopiaKaixlXiog,iftovXeTo  nagcoodpxevog  rovg  NixeXicoxag, 
xaxryyogeiv  tov  Biggov -  „Tl  'iovSalot  ngog  yo7gov;“  sept] 
O  Kixigcov.  (Plutarch.  Cic.  c.  7.) 

28.  IIv  Se  xw  Biogi]  avxlnaig  viog,  ovx  iXev&eglcog 
Soxojv  ngo'icnacr&ai  rijg  digag.  AoiSogrj&eig  ovv  6  Ki- 
v-igcov  elg  piaXaxlav  vno  tov  Biggov  „To7gvlo7g,“  einev , 
„EVTog  \Xvgcov  Sei  Xoi8oge7(rdai.“  (Plutarch,  ibid.) 

29.  Tov  Se  gryogog  Ogrrylov  Try  uiv  ev&eiav  xoj 
BEogrj  crvveme7v  fit]  ToXpnyavTog ,  iv  Se  Tig  Tipiripiaxi  nei- 
ar&EVTog  nagayeviodai  xal  Xafiovrog  iXecpavxiviy  2cply- 
ya  pncr&ov,  eini  ti  nXaylcog  o  Kixigcov  ngog  uvtov'  tov 
Se  (pryjavTog,  alvcypidncov  Xvcrecog  dinelgcog  iysiv •  „Kal 
pixy  ini  Try  olx.lug  xiy  Ncpiyya  tyeig.“  (Plutarch  ibid.) — ,,Non 
intelligo  haec  aenigmata." —  »Atqui  debes ,  inquit,  qUUin 

Sphingem  domi  habeas. «  (Quinctil.  i.  vi.  c.3.  §.  98.  cf.  Plin. 
H.  N.  1.  XXXIV.  c.  8.  §.  18.) 

30.  MiXXcov  Se  Kgdijuog  elg  Svglav  analgeiv  ifiov- 
Xexo  tov  Kixigcova  piuXXov  avreg  cplXov,  ?;  i 'yd gov  eivai" 
xen  <p do(pgovovtuEvog  aj or],  [JovXso&cu  Seinviicrni  nag  nv- 
tm-  xay.elvog  VTteSsi-aTO  ngodvuag.  " Oily  eng  S'  vaxegov 
rjfjigaig  negl  Bmivlov  rplluv  Tivav  evTvyyavovTov ,  cog 
firco/TEVOV  SutlvoEig  xal  cpillav  i]V  yocg  ryOgog ’  „Ov  Srr 

nov  x.cnBazlviog“,  sine,  „8einvricrcn  nag  ipiol  §ov).eTai;u 
(Plutarch.  Cic.  c.  26.) 

31.  Binlviov,  iyovTa  yoiguSag  iv  Tgayrjlcx)  xal  Is- 
yovxa  Sly.TjV ,  olSovvca  glycogen,  ngogelnev.  Axovaag  8\ 
oti  Tsdvr/.ev,  eh  a  freza  picxgov  nvdopievog  aacpcog,  oxt 

'Cjj •  „Kaxog  to'ivvv  unolono  xaxcog  ipev<jctpiEvog.“  (Plu¬ 
tarch.  ibid.) 

32.  Enel  Se  Kalaagi  iprypioajxEvoj  Try  iv  K  nun  avia 
ycogav  xaTnvepirjdryai  xo7g  cngaTicoxaig,  nollol  ptiv  iSvg- 
yigaivov  iv  Trj  fiovlf] '  Aevxiog  Se  Tilhog ,  opiov  ti 
ngtafivTUTog  div,  einev,  cog  ov  yevlyeTcn  tovto  £cdvTog 
uvtov  •  „negipielvcopiev“,  einev  o  Kixigcov,  „piaxgdv  yag 
ovx  aheiTat  rilhog  vnig9-e<nv.“  (Plutarch,  ibid.) 

33.  MeteIIov  —  Ninon og  einoviog,  oti  nlelovag  xa- 
TnpiagTvgcov  dvlpgryev,  i)  crvvriyogcov  aiacoxev,,  ' Opioloyco 
ydg“,  iepr],  „nlanecog  iv  iuol  nliov,  i)  Seivenrycog ,  eivai.u 
(Plutarch,  ib.) 

34.  Neavlcrxov  Tivog,  unlav  eyovTog  iv  nlaxovvT i 
cpagptaxov  tco  nmol  SeScoxivai,  xlgaovvoiuivov  xal  li- 
yovTog,  oti  lotSogl]aei  tov  Kixigcova-  „  Tovto,  “  ecpi], 
„nugct  oov  fiovlopcai  ptdllov,  ij  nlaxovvT a.“  (Plutarcli.ib.) 

35.  JJonllov  Srtcnlov  cjvvryyogov  piev  avrov  iv  Tin 
Slxi]  nagaluflovTog  pie&  exigcov,  avrov  Si  ndvra  ftovlo- 
piivov  liyeiv,  xal  piySevl  nagiivxog  elnelv ,  cog  Sijlog  ry 
dcpiipievog  vno  tcov  Sixuotcov  ?]S>]  Tijg  xpiypov  cpegopxivr]g  ■ 
„Xgco  urj]iegov“,  icpi],  „tco  xaigcg,  Xiyue '  piilleig  ydg 
avgiov  ISionry  eivai.  “  (Plutarch  ib.) 

36.  IJonhov  Kcovcnav,  vopuxov  eivai  ( hvlopievov , 
ovra  S'  dpia&ij  xal  dcpvrj,  ngog  TO' a  Sixty  ixaleoe  pidg- 
Tvga.  Tov  Si  fiySiv  elSivai  cpdoxovTog '  „Iacog“,  hept], 
„Soxe7g  negl  xiov  vopnxcdv  igcoTuo0at.“  (Plutarch,  ib.) 

106  * 

37.  Mezillov  Nsnazog  iv  dtacpoqu  zivi  n ollaxig  li- 
yovzog ’  Tig  aov  nazr\q  itruv,  d  Kixeqov;  „Sol  zavz rjv 
ZtjV  an0Xqi(TlVU,  BCpi],  „1]  pijZljq  /alenCOTSQCIV  inolt](TBV.“ 
’ESoxbi  8  axolaazog  ■>]  piiztjq  eivoti  zov  Nenazog,  avzog 
8s  Tig  BVflBZaftolog.  (Plutarch,  ib.) 

38.  (Kixeqav)  noze  zi\v  8rjyiag%iav  anohnav  acpva 
Ttoog  no/xm'jiov  i^enlsvczBv  eig  Xvqlav,  bit  bxbz&bv  ina- 
vijl&ev  aloydzeqov.  Oaipag  8s  fInlctyQOv,  zov  xa&rjyr]- 
zr]v  inifislsazEgov ,  inecrtijaev  avzov  zip  zdcpcq  xoqaxa 
lid  LVOV.  Kul  6  KlXEQCd V  „ToVZ>“,  BCpTJ ,  „(TOCpaZSqOV 

inoh](zag‘  nszeaffai  ydq  as  jidllov,  i]  Isysiv  i8tda £sv.“ 
(Plutarch,  ib.) 

39.  'Enel  Maqy.og  "Anmog  sv  zivi  8!xry  nqooiyuu^oyiB- 
vog  Bins,  (filov  avzov  dsdeijadai  naqaa/eiv  iniyieleiav 
y.al  loyiozrytu  xal  niaziv  „  EEf  ovTcog“,  ecprj,  „<zi8rt- 
qovg  ysyovag  dv&qanog,  aazs  fzi]8ev  ex  zoaovzav,  av 
r/ziprazo  6  epilog,  naqatr/eiv,  “  (Plutarch,  ib.) 

40.  Maqxov  Axviviov,  e/ovza  Svo  yapifigovg  cpvyd- 
8ag,  ASqacrzov  ixdlei.  (Plutarch. Cic.c.27.)  Aevxlov  Koz- 
za  zipirjZiyAjv  t/ovzog  aqyrjv,cpiloivozdzov  8 3  ovzog,  vna- 
zeiav  yieziav  6  Kixeqav  e8'apri<je ,  xal  zav  cpllav  y.vxloj 
nsqicrzuvzav ,  cog  enivev  „  Oqdag  cpo@s~ia&s“,  sine, 

,,  f.u]  qoi  yevoizo  /alenog  o  zifirjz^g,  ozi  v8coq  nlva.u 
(Plutarch,  ib.) 

41.  Baxavia  anavzijaag ,  ayovzi  yied  eavzov  zqeig 
dfzoqcpozazag  Svyazeqag,  avecp&eylgazo  • 

„'l>oi{Sov  noz  ovx  iavzog  eaneiqsv  zexva.“  (Plutarch,  ib.) 

42.  Maqxov  rslliov  doxovpzog  ovx  el;  e lev&egav 

yeyovevai,  lapingu  8s  ziy  cpavjj  xal  yieyalry  yqdufiaza 
nqog  Z7]v  avyxlrjzov  ilgavayvovzog  ‘  „ Mi\  davij.d'geT8“, 

Bins,  „y.al  avzog  Big  iazi  zav  uvanBcpavi]xozav.‘l  (Plu¬ 
tarch.  ibid.) 

43.  Enel  iPavazog  o  2vlla,  zov  /uovagyr/aavzog  iv 
Payiry  xal  nollovg  ini  -Oavdcoj  nqoyqaifjavzog, iv  Savsioig 
yevopisvog  xal  nolld  zr\g  ovaiag  8iaanadi]aag,  dnaqziav 
nqoiyqayje,  zavzryv  ecpi]  yidllov  zrjv  nqoyqacpryv  dqiaxeiv, 
o]  Z7jv  nuzqaav.  (Plutarch,  ib.) 


250.  DE  AUGURIIS. 

Cicero,  Charisio  teste,  librum  scripsit  de  Auguriis ,  ex  quo 
iste  huec  duo,  quae  adiunctu  sunt,  fragmenta  affert.  Eumdem 
Servius  ad  Aen.  1.  V.  vs.  737.  commemorat.  (Haec  plene, 
inquit,  ex  s  equitur  et  Cicero  in  Augur  alibus  et  Au- 
lus  Gellius.)  Ipse  quidem  Cicero  nusquam  diserte  eius  se 
libri  auctorem  esse  projitetur ,  nisi  forte  de  Div.  1.  II.  c.  35. 
extr.  Ad  scribendum  vero  Appii  et  Marcelli  de  hire  augurali 
dissentientium  libris  compulsus  esse  Sigonio  videtur.  (Cf.  de 
Div.  1. 1,  et  deLegg.  1.  11.  c.  13.  §.  32.)  Quae  quum  ita  sint,  quan- 
do  librum  scripserit,  non  ausim  dicere.  Locus  ille  de  Div.  nul- 
lam  nobis  de  ea,  re  coniiciendi  f  acit  copiam.  Sed  ante  annum 
V.  701.,  quo  in  Crassi  locum  successit  Tullius,  a  toto  augurum 
col/egio  expetitus  (Philipp.  II.  c.  2.),  ut  ipse  (ad  Div.  1.  XV. 
ep.  4.  §.  2.)  eum  a  se  honorem  neglectum  fuisse fatetur,  ita,  an 
librum  ea  de  re  scribere  ne  cogitaverit  quidem,  dubitandum  vi¬ 
detur. 

1 .  Cicero  de  auguriis :  Omnibus  avi  incerta  — 

(Charis.  de  duplici  genitivi  forma  1. 1.  p.  98.) 

2.  0  seen  augur[i]um  consuetudo  dicit.  Cicero  tamen ,  in¬ 
quit  Plinius,  et  hie  0  S  C  i  n  i  S  dixit.  (Idem  ibid.  p.  112.) 


251.  DE  IURE  CIVILI. 

ADNOTATIO. 

Quonxam  Gellius  lib.  I.  c.  22.  memorat  Tullii  librum  de 
hire  civili  s.  privato  in  artem  redigendo,  vix  dubitandum  vide¬ 
tur ,  quin  seorsum  Cicero  librum  minimum  unum  operis  ince- 
pti,  sed  fortasse  non  absoluti  (cf.  Spalding  ad  Quinctil.  1.  XII. 
c.  3.  §.  iO.)  edidcrit:  quamquam  eadem  de  re  etiam  uno  librorum 
deLegg.  deperditorum ,  sexto  fortasse  sive  ultimo ,  singulatim 
exposuisse  dicitur.  Vid.  Argum.  1.  I.  de  Legg.  cf.  Macrob.  Sa¬ 
turn.  VI.  4.  et  Cic.  de  Legg.  1.  III.  c.  20.  §.  48.  Ceterum ■  Q. 
Mucii  Scaevo/ae  opus  (librr.  XVIII.)  ante  oculos  habuisse  Pa¬ 
tricio  videtur. 

1.  Aliquo  excellente  ac  nobile  viro.  (Quem  locum  in- 

solentis  ablativi  caussa  adnotavit  Charis.  1. 1.  p.  111.) 

2.  Nec  vero  scientia  iuris  maioribus  suis  Q.  Aelius 
Tubero  defuit,  doctrina  etiam  superfuit.  (Geii.  1. 1,  c.  22.) 


252.  EDICTUM  L.  RACILII  TRIB.  PL. 

quod  sub  nomine  ipsius  Cicero  inscripsit  in  Invectionem  P. 
Clodii.  (Ita  quidem  refert  vet.  Schol.  ad  orat.  pro  Plancio  c.  32.  p. 
173.  ed.  Mai.  1817.)  Racilius  autem  tribunatum  gessitLentulo  Mar- 
cellino  etPhilippo  coss.  s.  anno  U.  698. 


253.  DE  ORDINANDA  REPUBLICA. 

Fuit  hie  liber  a vu[i o vt.e v ny./k  (ad  Att.  1.  XII.  ep.  40.)  vel  epistola 
ad  Caesarem  IV.  cos.  s.  coll,  eumdemque  dictat.  s.  anno  U.  709. 
missa.  Circumferuntur  etiam  nunc  incerti  auctoris  de  ordinanda  re- 
publica  epistolae,  quae  facilius  Salustio  deberi  videntur,  quam 
Tullio. 


254.  LIBER  DE  SUIS  CONSILIIS 

VEL 

EXPOSITIO  SUORUM  CONSILIORUM. 

ARGUMENTUM. 

Quum  Cicero,  gratia  apud  populum  in  dies  magis  magisque 
aucta,  invidiam  sibi  conflaret  hominum  in  civitate  potentium,  ut 
Crassi  et  Caesaris ,  librum  de  consiliis  suis  seu  exposi- 
tionem  consiliorum  suorum  publicavit,  qua  bonam  animi 
voluntatem  aut,  ne  consulatus  obtinendi  spe  excideret,  suis  pro- 
baret  civibus,  aut  ob  res  in  consulatu  iam  gestas  inimicorum  ser- 
monibus  in  suspicionem  adductam  purgaret.  Nam  quamquam  in 
libro,  quem  de  consulatu  suo  scripsit,  idem  egisse  videri  potest, 
tamen  singular!  id  libello  feeisse  Asconii  et  Boethii  testinionio 
intelligitur.  Quapropter  hunc  circa  consulatus  sui  tempora  con- 
fecisse  mibi  videtur. 

1.  Aut  C.  Caesaris  aut  M.  Crassi  domum  significat.  Etenim 
acerrimi  ac  potentissimi  fuerunt  Cieeronis  refragatores ,  quum  petiit 
consulatum,  quod  eius  indies  civilem  crescere  dignitatem  animad- 
vertebant.  Et  hoc  ipse  Cicero  in  expositione  suorum  consiliorum 
significat.  Eius  quoque  coniurationis,  quae  Cotta  et  Torqnato  coss. 
ante  annum ,  quam  haec  dieerentur ,  facta  est  a  Catiliua  et  Pisone, 
arguit  M.  Crassum  auctorem  fuisse.  (Asconius  ad  orat.  in  toga 
cand.  in.) 

2.  Sed  ut,  aliqua  similitudine  adductus,  maximis 
minima  conferam,  ut  quum  vinolenti  adolescentes, 
tibiarum  etiam  cantu,  ut  fit,  instincti,  mulieris  pudi- 
cae  fores  frangerent,  admonuisse  tibicinam,  ut  spon- 
deum  caneret,  Pythagoras  dicitur.  Quod  quum  ilia 
fecisset,  tarditate  modorum  et  gravitate  cantus  illo- 
rum  furentem  petulantiam  resedisse.  (Augustin,  c.  iu- 

lian.  Pelag.  lib.  V.  c.  5.  §.  23.  et  ex  eo.  ut  videtur.  Boeth.  de  Musica 
1.  I.  c.  1.  p.  1372.  ed.  Basil.  1546.) 

3.  Neque  assidere  Gabinium  aut  alloqui  in  curia 
quisquam  audebat.  (Fronto  Exx.  Elocc.  p.  364.  ed.  Rom.) 

255.  PONTIUS  GLAUCUS. 

De  hoc  unus  Plutarchus  in  Cic.  vit.  c.  2.  ita :  Kai  it  noirr 
flunov  ill  naiioi  avzov  iiaad'Cezai  ICuvxioc.  D.aiixoc,  iv  ztzqaftizQrit  ni- 

nonjfiivov.  Scherpezelius,  referente  Tzschuckio  ad  Strab.  Tom. 


FRAGMENT  A. 


IV.  p.  27.  Ciceroni  ob  oculos  fuisse  tutpicatur  Aeschyli  Ginn- 
cum.  Serf  hie  fuit  nixvioc.  vel  jnroxvitv?.  Vid.  Sch  weigh  neu¬ 
ter  ad  Athen.  T.  III.  p.  87.  Animadv.  T.  II.  p.  87.  sq. 


H.  FRAGMENTA  POEMATUM. 


I.  VERSUS  HOMERICI 

A  CICERONE  IN  LATINUM  TRALATI. 

ADNOTATIO. 

Cicero  ipse  se  Homeri  versus  in  Latinum  tratulisse  profi¬ 
teer  de  Fin.  1.  V.  c.  18.  Nec  equidem  dubiurn  est,  quin,  i it 
quae  a  se  admodum  adolescentuJo  conversa  esse  scribit  Arateu, 
sic  etiam  Homerica  quuedam  in  iuventute  ub  eo  exercitutionis 
caussa  Latinis  expresses  tint  versibus. 

256  A)  ex  Iliade. 

1)  (3'.  v.  299-330.  ap.  Cic.  de  Div.  1.  II.  c.  30.  §.  36. 
Ferte,  viri,  et  duros  animo  tolerate  labores, 
auguris  ut  nostri  Calchantis  fata  queSmus 
scire,  ratosne  habeant,  an  vanos  pectoris  orsus. 
Namque  omnes  memori  portentum  mente  retentant, 
qui  non  funestis  liquerunt  Iuraina  fatis.  5 

Argolicis  primum  ut  vestita  est  classibus  Aulis, 
quae  Priamo  cladem  et  Troiae  pestemque  ferebant: 
nos  circum  latices  gelidos  fumantibus  aris, 
aurigeris  Divum  placantes  numina  tauris, 
sub  platano  umbrifera,  fons  unde  emanat  aquai,  10 
vidimus  immani  specie  tortuque  draconem 
terribilem ,  Iovis  ut  pulsu  penetrabat  ab  ara  : 
qui  platani  in  ramo  foliorum  tegmine  septos 
corripuit  pullos :  quos  quum  consumeret  octo, 
nona  super  tremulo  genitrix  clangore  volabat:  15 

cui  ferus  immani  laniavit  viscera  morsu. 

Hunc  ubi  tam  teneros  volucres  matremque  peremit, 
qui  luci  ediderat,  genitor  Saturnius  idem 
abdidit  et  duro  formavit  tegmina  saxo. 

Nos  autem  timidi  stantes  mirabile  monstrum  20 
vidimus  in  mediis  DivOm  versarier  aris. 

Turn  Calchas  haec  est  fidenti  voce  locutus  : 
Quidnam  torpentes  subito  obstupuistis,  Achivi? 

Nobis  haec  portenta  deum  dedit  ipse  creator, 
tarda  et  sera  nimis ,  sed  fama  ac  laude  perenni.  25 
Nam  quot  aves  taetro  mactatas  dente  videtis, 
tot  nos  ad  Troiam  belli  exantlabimus  annos : 
quae  decimo  cadet  et  poena  satiabit  Achivos. 

Edidit  haec  Calchas :  quae  iam  matura  videtis. 

257.  2)  £'.  v.  201.  sq.  ap:  Cic.  Tuscc.  1.  III.  c.  26.  §.63. 
Qui  miser  in  campis  maerens  errabat  Alei's, 
ipse  suum  cor  edens,  hominum  vestigia  vitans. 

258.  3)  t'.v.  646-648.  ap.  Cic.  Tuscc.  I .  III.  c.9.§.  18. 
Corque  meum  penitus  turgescit  tristibus  iris, 
quum  decore  atque  omni  me  orbatum  laude  recor- 

dor.  — 

259.  B)  ex  Odyssea. 

1)  //.  v.  184-191.  ap.  Cic.  de  Fin.  I.  V.  c.  18.  §.  49. 

O  decus  Argolicum,  quin  puppim  flectis,  Ulixe, 
auribus  ut  nostros  possis  agnoscere  cantus. 

Nam  nemo  haec  umquam  est  transvectus  caerula 

cursu, 

quin  prius  astiterit  vocum  dulcedine  captus; 
post,  variis  avido  satiatus  pectore  Musis,  5 

doctior  ad  patrias  lapsus  pervenerit  oras! 

Nos  grave  certamen  belli,  clademque  tenemus, 
Graecia  quam  Troiae  divino  numine  vexit; 
omniaque  e  latis  rerum  vestigia  terris. 

260.  2)  ex',  v.  136.  sq.  ap.  Augustin,  de  Civ.  D.  1.  V. 
c.  8.  T.  V.  p.  293. 

Tales  sunt  hominum  mentes,  qualis  pater  ipse 
Iuppiter  auctiferas  lustravit  lumine  terras. 


261.  II.  ARATI  PHAENOMENA 

A  CICERONE  IN  LATINUM  CONVERSA. 

ADNOTATIO. 

Hoc  carmen,  quo  Cicero  admodum  adolescentulus  Arateei 
Eudoxi  <1> a iv 6 fie v  a  sermone  Latino  illustravit,  (N.  D.  1.  II.  c. 
41.)  magnet  peirte  mutilum  Hugo  Grotius  suit  supplctum  ver¬ 
sibus  unei  cum  Areito,  Germanico  et  Avieno  edidit  a.  MDO.  Ci- 
ceroniunis  igitur  versibus  Grotieenos  numero  non  nimis  multos , 
conspectus  ceiussa ,  Oliveto  exempt um  tnihi  praeeunte ,  eosque 
passim  emendatos,  visum  est  eietdere,  ut,  qui  eid  Aratum  legen- 
dum  novissimis  Buhlii,  Matthiaei,  Vossii,  Buttmemni  studiis 
excitarentur ,  cum  perpetua  ittius  oratione  Ciceronianam  fa- 
cillime  possent  contendere.  Ruibus  ne  diversus  Graecorum  et 
Latinorum  versuum  numerus  impedimentoesset,  orationemLa- 
tinam  eoelem  fere  moelo ,  quo  Buttmannus  Graecam,  distin- 
guendam,  Grotianam  autem,  quo  a  Tulliana  facilius  discerne- 
relur ,  litteris  obliquis  i.  e.  cursivis  exscribendam  curavi.  Ne 
vero  perpetui  carminis  lectio  auctorum  nomenclatura  inter pel- 
leiretur ,  satius  duxi  in  antecessum  monere,  unde  par  vet  ilia 
Tullianorum  versuum  fragmented  deprompta  essent.  V.  1.  e 
Cic.  deLegg.l.U.c.  3. §.7.  —  Vv.  19.  20.  24.  25.  28.  37.  38.40-44. 
46-48.  56-61.  63-66.  68.  73.  76.  77.  e  Cic.  N.  D.  1.  II.  c.  41.  sq. 
§•  ml.  sqq.  —  Vv.  80.  81.  e  Prise  inn.  IV.  6,  52.  —  Vv.  86-90. 
96  -  101.  e  Cic.  N.  D.  1. 11.  c.  42.  §.  109.  sq.—  V.  116.  e Lactemt.  Inst- 
l.  V.  c.  5.  —  Vv.  134-136.  e  Cic.  N.  D  l.  II.  c.  63.  §.  159.  —  V.  138.  e 
Lactemt-  Inst-  l.  V.  c.  5.  —  V.  149.  e  Priscian.  VI.  4,  19.  —  Vv. 
151-153.  e  Cic.  N.  D.  1  11.  c.43.§.llo.—  F.157.eCic.Or.c.45.§.i52.— 
Vv.  165-167.  170.  171.  173.  178.  186.  193.  201.  202.  209-212.  et 
230.  e  Cic.  N.  V.  l.ll.  c.  43.  §.  no.  sq.  Meiius freigmentum,quod up. 
Victor.  Piseenum  et  A/dum  exstat,  proprio  suorum  versuum  or- 
dine  distinctum  in  margine,  incipit  a  V.  235.  atque  in  V.  725. 
desinit. 


»Ab  love  Musarum  primordia : «  semper  in  ore 
plurimus  ille  hominum  est,  qui  compila  numine  maqno 
conciliumque  virilm  complet  pelaqusque  profundum 
et  pelaqi  portus.  Fruimur  love  et  utimur  omnes ; 
nos  genus  illius;  nobis  ille  omine  laeto  5 

dextera  praesignat  populumque  Iciboribus  urget, 
consulat  ut  vitue:  quando  sit  terra  ligoni 
aptior  aut  bubus,  monet;  et  quo  tempore  par  sit 
aut  serere  aut  sepias  lympliis  aspergere  plantas. 

Ipse  etiam  in  magno  de{ixit  sidera  mundo  1 0 

ordine  quaeque  suo,  atque  in  totum  providus  annum 
astra  dedit,  quae  nos  moneant,  qua  quaelibet  hora 
apta  geri,  certa  nascantur  ut  omnia  lege. 

Idem  ergo  primus  placatur  el  ultimus  idem. 

Magne  pater,  magnum  mortalibus  incrementum,  15 
progenies  prior,  et  dulces  ante  omnia  Musae, 
cuncti  una  salvete  mihi  et,  dum  sidera  canto, 
si  itis  fasque  sinunt,  longum  deducite  carmen. 

»Cetera  labuntur  celeri  caelestia  motu, 

261.  M.  T.  CICERONIS 


»cum  caeloque  sinnil  noctesquediesqueferuntur; «  20 

axis  at  immotus  numquam  vestigia  mutat, 

seel  tenet  aequali  libratas  ponder e  terras; 

quern  circum  magno  se  volvit  turbine  caelum. 

»Extremusque  adeo  duplici  de  cardine  vertex 

»dicitur  esse  Polus,«  quorum  hie  non  cernitur,  Hie  25 

ad  Boream,  Oceani  supera  confinia  tend  'd : 

quern  cingunt  Ursae  celebres  cognomine  Plaustri , 

»quas  nostri  septem  solid  vocitare  Triones.cc 

Alterius  caput  alterius  flammantia  terga 

aspicit,  inque  vicem  pronas  rapit  orbis  in  ipsos  30 

conversas  humeros.  Creta,  si  credere  fas  est , 

ad  caeli  nitidos  axes  venere  relicta : 

Iuppiter  hoc  voluit,  quern  sub  bene  olentibus  herbis 
ludentem  Dicti  grato  posuere  sub  antro 
Idaeum  ad  montem,  totumque  aluere  per  annum,  35 
Saturnum  fallunt  dum  Dictaei  Corybantes. 

»Ex  his  altera  apud  Graios  Cynosura  vocatur; 
»altera  dicitur  esse  He  lice, «  quae  monstrat  Acliivis 
inpelago,  navis  quo  sit  vertenda;  sed  usque 
»hac  fidunt  duce  nocturna  Phoenices  in  alto.  40 

»Sed  prior  ilia  magis  stellis  distincta  refulget, 

»et  late  prima  confestim  a  nocte  videtur. 

»Haec  vero  parva  est,  sed  nautis  usus  in  hac  est : 

»nam  cursu  interiore  brevi  convertitur  orbe,« 
signaque  Sidoniis  monstrat  cerlissima  nautis.  45 

»Has  inter,  veluti  rapido  cum  gurgite  flumen, 
»torvu’  Draco  serpit,  subter  superaque  revolvens 
»sese  conficiensque  sinus  e  corpore  flexos,« 
quos  cani  tangunt  immunes  gurgitis  Arctoe. 

Verum  haec  extremae  circumdatur  agmine  caudae,  50 
qua  spirae  sinus  est,  involvitur  altera  caelo. 

Nempe  Helicc  extremae  circumcldtur  agmine  caudae, 
qua  spirae  sinus  est,  caput  est  Cynosuridos  Ursae: 
quae  tamen  usque  pedes  summo  ilium  a  vertice  tangit. 
Retrogrado  hie  ilcrum  cursu  convertitur  anguis.  55 
oHuic  non  una  modo  caput  ornans  Stella  relucet; 
»verum  tempora  sunt  duplici  fulgore  notata, 

»e  trucibusque  oculis  duo  fervida  lumina  flagrant 
»atque  uno  mentum  radianti  sidere  lucet: 
sobstipum  caput  et  tereti  cervice  reflexum,  60 

»obtutum  in  cauda  maioris  figere  dicas.« 

Opposita  extremae  capitis  sunt  dextera  caudae. 

»Hoc  caput  hie  paullum  sese  sero*  que  recondit, 
»ortus  ubi  atque  obitus  parte  admiscentur  in  una.« 

Quod  »tangens  defessa  velut  maerentis  imago  65 
»vertitur ;«  hanc  nemo  certo  tibi  dicere  possit, 
aut  quisnam,  quo  sit  fessus,  labor :  attamen  illam 
»Engonasin  vocitant,  genibus  quia  nixa  feratur.ee 
Ilia  petit  binis  manibus  diversa  locorum, 
atque  humeros  supera  tensis  dispenditur  ulnis,  70 

et  super  ora,  cavis  spiranlia  naribus  ignem, 
serpentis  dextrae  figit  vestigia  plantae. 

»Hic  ilia  eximio  posita  est  fulgore  Corona :« 
hanc  Ariadnaeum  Bacchus  testatus  amorem 
intulit  in  caelum,  qua  Nixi  terga  fatiscunt.  75 

Iuxla  humeros  sertum  est:  »propter  caput  An- 

guitenentis, 

»quem  claro  perhibent  Ophiuchum  nomine  Graii,« 
est  caput  Hints,  summoque  ex  vertice  Nixi 
perfacile  alterius  candentia  sidera  nosces. 

»Huic  supera  duplices  humeros  affixa  videtur  80 
sstella,  micans  tali  specie  talique  nitore,« 
fulgeat  ut,  pleno  quum  lumine  Luna  refulsit. 

Non  par  est  geminis  manibus  vigor,  et  licet  illis 

nec  nullus  splendor  nec  sit  parvissima  moles, 

attamen  est  tenuis  disperso  lumine  fulgor.  85 


»Hic  pressu  duplici  palmarum  continet  Anguem, 
»atque  eius  ipse  manet  religatus  corpore  torto; 

»namque  virum  medium  serpens  sub  pectora  cingit. 
»Ille  tamen  nitens  graviter  vestigia  ponit, 

»atque  oculos  urget  pedibus  pectusque  Nepai.«  90 
Hie,  pressus  dextra,  tollit  se  parte  sinistra : 
ac  serta  attingunt  summae  Minoia  malae. 

Sub  spira  quaeres  immenso  corpore  Chelas, 
quae  tamen  hciud  magnum  iactant  pro  mole  nitorem. 

Ipsam  Helicen  sequitur,  non  dispar  forma  bu- 

bulco,  95 

»Arctophylax,  vulgo  qui  dicitur  esse  Bootes, 
»quod  quasi  temone  adiunctam  prae  se  quatit  Arcton.« 
Clams  hie,  et  »subter  praecordia  fixa  videtur 
»stella  micans  radiis  A  returns  nomine  claro. « 

Hie  se  »sub  pedibus  profert  finita  Booti,  100 

»Spicum  illustre  tenens,  splendenti  corpore  Virgo. « 
Sive  illi  Astraeus  pater  est,  qui  dicitur  idem 
sideribus  stellisque  pater,  seu  quilibet  alter, 
sit  felix:  sane  haec  narratur  fabula  vulgo. 

Incoluit  caelo  terras  Astraea  relicto,  1 05 

conventusque  hominum  non  dedignata  priorum, 

sed  nec  femineos  spernens  invisere  coetus, 

leti  expers  generi  mortali  mixta  resedit, 

nomine  Iustitiae  gaudens;  senibusque  coactis, 

in  magnove  foro,  lateve  patente  platea,  1 1 0 

civiles populis  diclabat  sedula  leges: 

nec  mala  lis  fuerat,  necdum  discordia  nota, 

nec  fera  seditio  furiarat  mobile  vulgus, 

saeva  nec  audaces  fuerant  freta  passa  carinas : 

sed,  bubus  tracto  sulcantes  vomere  terras,  115 

»malebant  tenui  contenti  vivere  cultu,« 

sufficiente  dea  iuslis  pleno  omnia  cornu. 

Haec  manet,  in  sanctis  dum  gens  manet  aurea  terris: 

at  non  argenti  nimis  et  laetata  metallo, 

moribus  et  versis  versa  est  prior  ipsa  voluntas,  1 20 

raraque  peiori  iunxit  sua  numina  genti: 

sola  sed  ex  raucis  descendens  montibus  ibat, 

sub  noctem,  nulli  teneris  blandita  loquelis; 

sed  simulac  magnas  hominum  migrarat  ad  urbes, 

improba  terrificis  sic  ulta  est  crimina  verbis :  1 25 

non  ego  me  dignor  posthac  monstrare  videndam, 

degener  o  primae  proles  nunc  altera  prolis, 

degeneres  iterumque  iterumque  habitura  nepotes: 

tunc  fera  bella  hominum  generi,  caedesque  nefandae 

impendent,  culpamque  comes  sua  poena  sequetur.  1 30 

Sic  ait  et  populos,  intenta  etiam  ora  tenentes, 

linquit  et  ad  monies  silvarumque  avia  tendit. 

Haec  aetas  vilam  liquit  sobolemque  reliquit. 

»Ferrea  turn  vero  proles  exorta  repente  est, 

»ausaque  funestum  prima  est  fabricarier  ensem,  135 
»et  gustare  manu  vinctum  domitumque  iuvencum.« 
Tunc,  mortale  exosa  genus,  dea  in  alta  volavit, 

»et  Iovis  in  regno  caelique  in  parte  resedit, « 

illustrem  sortita  locum,  qua  nocte  serena 

virgo  conspicuo  fidget  vicina  Bootae.  1 40 

Huic,  humeros  supera  duplices,  convertitur  alam 
ad  dextrum  Graio  Protrygeter  nomine  dicta, 
slella  micans  tali  specie  talique  nilore, 
quads  et  immensae  sub  cauda  volvitur  Arcti. 

Ilia  quidem  flagrans:  sed  et  huic  flagrantia  plura  145 
sidera,  quae  parvo  poleris  reperire  labore. 

Quin  etiam  ante  pedes,  magno  fulgore  notata, 

Stella  nitet:  dehinc  prima  humeros  subit,  altera  lumbos, 
»tertia  sub  cauda  ad  genus  ipsum  lumina  pandit. « 
Cetera  sed  certo  passim  sine  nomine  fulgent.  150 

»  Et  natos  G  e  m  i  n  o  s  invises  sub  caput  Arcti ; 

»subiectus  mediae*  est  Cancer,  pedibusque  tenetur 
»magnu’  Leo,  tremula-m  quatiens  e  corpore  flam- 

mam.(( 

Expliccit  hie  sunimos  cirdores  semita  Phoebi . 

Tunc  nullae  apparent  per  culta  novalia  spicue ,  155 

principioque  adeo  Solis  per  caerula  caeli 
»hoc  motu  radiantis  Etesiae  in  vada  Ponti« 
procumbunt  glomerati  et  spirant  flamine  longo. 

Tunc  mihi  non  remis  placeat  ratis  indiga,  verum 
larga  satis ,  rectoque  ad  venti  commoda  clavo.  160 

Si  cupis  Aurigam  atque  Aurigae  noscere  sidits, 
ullaque  fama  tuas  Caprue  pervenit  ad  aures,  ■ 

Haed orumque  simul,  quorum  duo  lumina  cernunt 
suepe  per  iratum  iactata  cadaver a  pontum: 

»sub  Jaeva  is  Geminorum  obductus  parte  feretur.  165 
»Adversum  caput  huic  Helicoe  truculenta  tuetur. 

» At capra  laevumhumerum  clara  obtinet:«  ilia  pulatur 
ubera  adhuc  parvo  lactenda  dedisse  Tonanli, 
hanc  Iovis  Oleniam  capram  dixere  ministri. 

» Verum  haec  est  magno  atque  illustri  praedita  si- 

gno.  170 

»Contra  Haedi  exiguum  iaciunt  mortalibus  ignem« 
Aurigae  in  manibus;  cuius  vestigia  servans, 

»corniger  est,  valido  connixus  corpore,  Taurus,  a 
quern  non  dif/icili  ratione  agnoscere  possis. 

Namque  ilium  exornant  externi  haud  indiga  signi  175 
sidera,  quae  vivum  caput  olli  utrimque  figurant, 
incluta  per  totam  spargentia  lumina  frontem : 

»has  Graeci  Stellas  Hyadas  vocitare  suerunt.« 

Sed  pes  Aurigae  dexter  cornuque  sinistrum 
Tauriunoigne  micant:  par iterque  feruntur  uterque;  180 
at  prior  Aurigd  latum  petit  oceanum  Bos, 
quum  lamen  e  placidis  surgant  simul  aequoris  undis. 

Quin  etiam  Iasidae  domus  antiquissima  Cephei 
aerumnis  est  nota  suis,  quam  Iuppiter  auctor 
progenii  subilo  praeclaris  intulit  astris:  ]  85 

»namque  ipsum  ad  tergum  Cynosurae  vertitur  Arcti« 
Insides,  passis  distendens  brachia  palmis; 
tantaque  ab  extrema  cauda  disterminat  Arcti 
regula  utrumque  pedem,  quantd  pes  a  pede  distal. 

Quod  si  a  Cephaeo  paullum  tua  lumina  ballheo  1 90 
dimoveas,  versus  saevi  agmina  prima  Draconis: 

Hie  erit,  haud  plena  poteris  quam  cernere  luna, 
»obscura  specie  stellarum  Cassiepea:« 
nam  non  crebrae  illi  stellae,  neque  sidera  iuncta 
egregium  ex  variis  componunt  ignibus  ignem :  1 95 

sed  quali  portas  firmatas  obiice  clavi 
occludit  vectis  bifori  vis  obdita  valvae, 
talia  et  hanc  etiam  prive  disposta  figurant 
sidera ;  et  ipsa  adeo  passis  distenditur  ulnis, 
non  secus  ac  sortem  natae  miseretur  iniquam.  200 

»Ilanc  namque  illustri  versatur  corpore  propter 
»Andromeda,  aufugiens  aspectum  maesta  pa¬ 
rentis  : « 

quam  non  sollicitus  noctu  labor  inquirundi ; 
tarn  clarum  caput  est,  tarn  magno  sidere  flagrant 
ambo  humeri  summique  pedes  vestesque  fluentes.  205 
Haec  etiam  in  varias  dislendit  brachia  paries; 
utquc  prius,  sic  nunc  in  magno  vincula  mundo 
non  relevant  duro  defessas  pondere  palmas. 

»Huic Equ us  ille, iubam quatiens fulgoremicanti, 
ssummum  contingit  caput  alvo,  stellaque  iungens  210 
»una  tenet  duplices  comrnuni  lumine  formas, 

»aeternum  ex  astris  cupiens  connectere  nodum.« 

Sed  latus  atque  armos  depingunt  terna  caballi, 

aequali  a  sese  spatio  quae  sidera  distant, 

eximio  fulgorc,  quibuspar  nec  caput  altum  215 


nec  longa  est  cervix:  flagrantis  ad  ultima  malae 
quattuor  his  aliis  non  cedat  Stella  nitore, 
fulgentes  inter  Stellas  media  ipsa  refulgens. 

Non  equidem  hie  quadrupes,  verum  media  tenus  alvo 
conspicuus  profert  sonipes  venerabilis  ora.  220 

Hunc  fama  est,  olim  propter  iuga  sumnia  Heliconis, 
Hippocrenaeum  nobis  donasse  liquorem: 
time  nondum  Aonii  maduere  virentia  montis 
fecundo  latice:  ut  generosi  prima  caballi 
ungula  humum  tetigit,  simul  ingens  prosiluit  fons,  225 
unde  C aballinum  primi  vocitare  bubulci : 
ille  quidem  stillans  e  saxis  irrigat  agros, 

Thespia  terra,  tuos:  sed  Equus  pro  munere  tanto 


exornat  magni  penetralia  lucida  caeli. 

»Exin  contortis  Aries  cum  cornibus  haeret.«  230 
Ille  quidem,  aeternum  longos  agitatus  in  orbes, 
segniorhaud  currit  signo  Cynosuridos  Arcti; 
languidus  obscurusque  tamen,  ceu  luna  retundat 
Flammae  aciem,  Andromedae  se  propter  cingula  volvit. 

E  quibus  hunc  subter  possis  cognoscere  fultum.  235 
Nam*  caeli  mediam  partem  tent,  ut  prius  illae 
Chelae,  quum  pectus  quod  cernitur  Orionis. 

Et  prope  conspicies  parvum  sub  pectore  claro 
Andromedae  signum,  Deltoton  dicere  Graii  (5) 
quod  soliti,  simili  quia  forma  littera  claret:  240 

huic  spatio  ductum  simili  latus  exstat  utrumque. 

At  non  tertia  pars  lateris :  —  namque  est  minor  illis, 
sed  stellis  longe  densis  praeclara  relucet. 

Inferior  paullo  est  Aries  et  flamen  ad  Austri  (10) 
inclinatior,  atque  etiam  vehementius  illo  245 

»Pisces,  quorum  alter  paullum  praelabitur  ante, 

»et  magis  horriferis  Aquilonis  tangitur  alis.« 

Atque  horum  e  caudis  duplices  velut  esse  catenae 
dicuntur;  sua  diversae  per  lumina  serpunt,  (15) 
atque  una  tandem  in  Stella  communiter  haerent,  250 
quam  veteres  soliti  caelestem  dicere  Nodum. 
Andromedae  laevo  ex  humero,  si  quaesere  perges, 
appositum  poteris  supra  cognoscere  Piscem. 

E  pedibus  natum  summo  love  Persea  vises,  (20) 
quos  humeris  retinet  defixo  corpore  Perseus :  255 

»quem  summa  ab  regione  Aquilonis  flamina  pulsant.a 
Hie  dextram  ad  sedes  intendit  Cassiepeae, 
diversosque  pedes,  vinctos  talaribus  aptis, 
pulverulentus  uti  de  terra  elapsu’  *  repente  (25) 

in  caelum  victor  magnum  sub  culmine  portat.  260 

»At  propter  Jaevum  genus  omni  ex  parte  locatas 
»Parvas  Vergilias  tenui  cum  luce  videbis.« 

Haec  septem  vulgo  perhibentur  more  vetusto 
stellae,  cernuntur  vero  sex  undique  parvae.  (30) 
At  non  interiisse  putari  convenit  unam  :  265 

sed  frustra  temere  a  vulgo  ratione  sine  ulla 
septem  dicier,  ut  veteres  statuere  poetae, 
aeterno  cunctas  aevo  qui  nomine  dignant, 

Alcyone,  Meropeque,  Celaeno,  Taygeteque,  (35) 

Electra,  Steropeque,  simul  sanctissima  Maia.  270 

Hae  tenues  parvo  labentes  lumine  lucent: 
at  magnum  nomen  signi  clarumque  vocatur, 
propterea  quod  et  aestatis  primordia  clarat, 
et  post,  hiberni  praepandens  temporis  ortus,  (40) 
admonet,  ut  mandent  mortales  semina  terris.  275 
»Inde  F ides,  posita  et  leviter  convexa,  videtur,« 
Mercurius  parvus  manibus  quam  dicitur  olim 
in  cunis  fabricatus  in  alta  sede  locasse. 

»Haec  genus  ad  laevum  Nixi  delapsa  resedit,  (45) 
»atque  inter  flexum  genus  et  caput  Alitis  haesit.  280 
»Namque  est  Ales  avis,  lato  sub  tegmine  caeli« 
quae  volat  et  serpens  geminis  secat  aera  pennis 

Altera  pars  huic  obscura  est  et  luminis  cxpers  : 
altera  nec  parvis  nec  Claris  lucibus  ardet,  (50) 

sed  mediocre  iacit  quatiens  e  corpore  lumen.  285 
Haec  dextram  Cepbei  dextro  pede  pellere  palmam 
s;estit:  iam  vero  clinata  est  ungula  vemens 
fortis  Equi  propter  pennati  corporis  alam. 

Ipse  autem  labens  multis  Equus  ille  tenetur  (55) 
Piscibus:  huic  cervix  dextra  mulcetur  Aquari.  290 
Serins  haec  obitus  terrai  iussit  equi  vis*, 
quam,  gelidum  valido  de  pectore  frigus  anhelans, 
corpore  semifero  magno  Capricornusin  orbe; 


quern  quum  perpetuo  vestivit  lumine  Titan,  (60) 
brumali  flectens  contorquet  tempore  currum.  295 
Hoc  cave  te  ponto  studeas  committere  mense: 
nam  non  longinquum  spatium  labere  diurnum  : 
non  hiberna  cito  volvetur  curriculo  nox: 
humida  non  sese  vestris  aurora  querelis  (65) 

ocius  ostendet,  clari  praenuntia  solis:  300 


at  validis  aequor  pulsabit  viribus  Auster: 
turn  fixum  tremulo  quatietur  frigore  corpus. 

Sed  tamen  anni  iam  labuntur  tempore  toto, 

nec  cui  signorum  cedent,  neque  flamina  vitant,  (70) 

nec  metuunt  canos  minitanti  murmure  fluctus.  305 

At  nautae,  fulicac  similes  mergoque  natanli, 
anxia  per  totum  iactantes  lumina  pontum, 
nequidquam  nusquam  parenlia  littora  quaerunt, 
chm  tenuis  nigro  tabula  hos  distinguit  ab  Oreo. 

Atque  etiam  supero  navi  pelagoque  vagato  310 

mense,  Sagittipotens  solis  quum  sustinet  or- 

bem. 

[Non  multo  leviora  putes  instare  pericla, 
ante  nigras  cautus  tenebras  subducere  puppim.] 

Nam  iam  turn  nimis  exiguo  lux  tempore  praesto  est, 
hoc  signum  veniens  poterunt  praenoscere  nautae :  315 
iam  prope  praecipitante  licebit  visere  nocte,  (76) 
ut  sese  emergens  ostendit  Scorpios  alto, 
posteriore  trahens  plexum  vi  corporis  arcum: 
sed  Nepa  non  multum  prior,  at  prior  exit  ab  undis. 

Iam  supra  cernes  Arcti  caput  esse  minoris,  320 

et  magis  erectum  ad  summum  versarier  orbem.  (80) 
Turn  sese  Orion  toto  iam  corpore  condit 
extrema  prope  nocte,  et  Ceplieus  conditur  ante, 
lumborum  tenus  a  palma*  depulsus  ad  umbras. 

Hie,  missore  vacans,  fulgens  iacet  una  Sa- 

gitta,  325 

»quam  propter  nitens  penna  convolvitur  Ales : «  (85) 

et  clinata  magis  paullo  est  Aquilonis  ad  auras. 

»At  propter  se  Aquila  ardenti  cum  corpore  portat« 
igniferum  mulcens  tremebundis  aethera  pinnis, 
non  nimis  ingenti  cum  corpore,  sed  grave  maestis  330 


ostendit  nautis,  perturbans  aequora,  signum.  (90) 

»Tum  magni  curvus  Capricorni  corpora  propter 
»Delphinus  iacet,  haud  nimio  lustratu’  nitore,« 
praeter  quadruplices  Stellas  in  fronte  locatas, 
quas  intervallum  binas  disterminat  unum.  335 

Cetera  pars  late*  tenui  cum  lumine  serpit.  (95) 

Illae,  quae  fulgent  luces  ex  ore  corusco, 
sunt  inter  partes  gelidas  Aquiloni’  locatae, 
atque  inter  spatium  et  laeti  vestigia  solis. 

At  pars  inferior  Delphini  fusa  videtur  340 

inter  solis  iter,  simul  inter  flamina  venti,  (100) 

viribus  erumpit  qua  summi  spiritus  Austri. 

»Exinde  Orion,  obliquo  corpore  nitens, « 
inferiora  tenet  truculenti  corpora  Tauri: 
quem  qui  suspiciens*  in  caelum  nocte  serena  345 
late  dispersum  non  viderit,  haud  ita  vero  (105) 

cetera  se  speret  cognoscere  signa  potesse. 


Namque  pedes  subter  rutilo  cum  lumine  claret 


»fervidus  ille  Can  is  stellarum  luce  refulgens.ee 
Ilunc  tegit  obscurus  subter  praecordia  venter :  350 

nec  toto  spirans  rabido  de  corpore  flammam  (110) 
aestiferos  validis  erumpit  flatibus  ignes : 
totus  ab  ore  micans  iacitur  mortalibus  ardor. 

Sirion  hunc  Graeci praeclaro  nomine  dicunt. 

Hie  ubi  se  pariter  cum  Sole  in  culmina  caeli  355 
extulit,  haud  patitur  foliorum  tegmine  frustra 
suspensos  animos  arbusta  ornata  tenere.  (1 15) 

Nam  quorum  stirpes  tellus  amplexa  prehendit, 
haec  augens  anima  vitali  flamine  mulcet: 
at  quorum  nequeunt  radices  findere  terras,  360 

denudat  foliis  ramos  et  cortice  truncos. 


Tendentem  occiduas  etiam  hunc  sentimus  ad  oras : 
cetera  signandis  sunt  languida  sidera  membris. 

Hunc  propter  subterque  pedes,  quos  diximus 

ante,  (120) 

Orioni’  iacet  levipes  Lepus.  Hie  fugit,  ictus  365 
horrificos  metuens  rostri  tremebundus  acuti. 

Nam  Canis  infesto  sequitur  vestigia  cursu, 
praecipitantem  agitans,  oriens  iam  denique  paullo, 
»curriculum  numquam  defecto  corpore  sedans.  (125) 

»At  Canis  ad  caudam  serpens  praelabitur  Ar¬ 
go, «  370 

conversam  prae  se  portans  cum  lumine  puppim : 
non  aliae  naves  ut  in  alto  pondere  proras 
ante  solent  rostro  Neptunia  prata  secantes, 
sed  conversa  retro  caeli  se  per  loca  portat :  ( 1 30) 

sicut,  quum  coeptant  tutos  contingere  portus,  375 

obvertunt  navem  magno  cum  pondere  nautae, 
adversamque  trahunt  optata  ad  littora  puppim. 

Sic  conversa  vetus  super  aethera  vertitur  Argo, 
atque  usque  a  prora  ad  celsum*  sine  lumine  ma¬ 
lum,  (1 35) 

a  malo  ad  puppim  cum  lumine  clara  videtur;  380 

inde  gubernaclum,  disperso  lumine  fulgens, 
clari  posteriora  Canis  vestigia  condit. 

Exin  semotam  procul,  in  tutoque  locatam 
Andromedam  tamen  explorans  fera  quaerere  Pi- 

strix  (140) 

pergit,  et  usque  sitam  validas  Aquilonis  ad  auras  385 

caerula  vestigat  finita  in  partibus  Austri. 

»Hanc  Aries  tegit,  et  squamoso  corpore  Pisces, 
»Fluminis  illustri  tangentem  pectore  ripas.« 

Namque  etiam  Eridanum  cernes  in  parte  loca- 

tum  (145) 

caeli,  funestum  magnis  cum  viribus  amnem,  390 

quem  lacrimis  maestae  Phaethontis  saepe  sorores 
sparserunt,  letum  maerenti  voce  canentes. 

Hunc  Orionis  sub  laeva  cernere  planta 
serpentem  poteris,  »proceraque  vincla  videbis,  (150) 
»quae  retinent  Pisces,  caudarum  a  parte  locata«  395 
Flumine  mixta  retro  ad  Pistricis  terga  reverti. 

Haec  una  stella  nectuntur,  quam  iacit  ex  se 
Pistricis  spina  evalida  cum  luce  refulgens. 

Exinde  exiguae  tenui  cum  lumine  multae  (155) 


inter  Pistricem  fusae  sparsaeque  videntur  400 

atque  Gubernaclum  stellae,  quas  contegit  omnis, 
formidans  acrem  morsum,  Lepus :  his  neque  nomen 
nec  formam  veteres  certam  statuisse  videntur. 

Nam  quae  sideribus  Claris  natura  polivit  (160) 

et  vario  pinxit  distinguens  lumine  formas,  405 

haec  ille  astrorum  custos  ratione  notavit, 
signaque  signavit  caelestia  nomine  vero: 
has  autem,  quae  sunt  parvo  sub  culmine  fusae, 
consimili  specie  Stellas,  parilique  nitore,  (165) 

non  potuit  nobis  nota  clarare  figura.  £,|o 

Exinde,  australem  soliti  quem  dicere  Piscem, 
volvitur  inferior  Capricorno  versus  ad  Austrura, 
Pistricem  observans,  procul  illis  Piscibus  haerens. 
At  prope  conspicies,  expertes  nominis  omnes,  (-170) 
inter  Pistricem  etPiscem,  quem  diximus,  Austri  415 
Stellas,  sub  pedibus  stratas  radiantis  Aquari. 

Propter  Aquarius  obscurum  dextra  rigat  amnem, 
exiguo  qui  stellarum  candore  nitescit. 

E  multis  tamen  his  duo  late  lumina  fulgent:  (175) 

unum  sub  magnis  pedibus  cernetur  Aquari.  420 
Quod  superest,  gelido  delapsum  flumine  fontis, 
spiniferam  subter  caudam  Pistricis  adhaesit: 
et  tenues  stellae  perhibentur  nomine  Aquari. 

Hie  aliae  volitant  parvo  cum  lumine  clarae,  (180) 
atque  priora  pedum  subeunt  vestigia  magni  425 
Arcitenentis,  et  obscurae  sine  nomine  cedunt. 

»Inde  Nepae  cernes  propter  fulgentis  acumen 
»Aram,  quam  flatu  permulcet  spiritus  Austri, « 
exiguo  superum  quae  lumina  tempore  tranat:  (185) 
nam  procul  Arcturo  est  adversa  parte  locata.  430 
Arcturo  magnum  spatio  supra  dedit  orbem 
luppiter;  huneparvum  inferiore  in  parte  locavit. 
Haec*  tamen  aeterno  invisens  loca  curriculo  nox 
signa  dedit  nautis,  cuncti  quae  noscere  possent,  (190) 
commiserans  hominum  metuendos  undique  ca¬ 


sus. 

Nam  quum  fulgentem  cernes  sine  nubibus  atris 
Aram,  sub  media  caeli  regione  locatam, 
a  summa  parte  obscura  caligine  tectam, 
turn  validis  fugito  devitans  viribus  Austrum : 
quem  si  prospiciens  vitaveris,  omnia  caute 
armamenta  locans,  luto  labere  per  undas. 

Sin  gravis  inciderit  vehementi  flamine  ventus, 
perfringet  celsos  defixo  robore  malos : 
ut  res  nulla  feras  possit  mulcere  procellas, 
ni  parte  ex  Aquilonis  opacam  pellere  nubem 
coeperit  et  subitis  auris  diduxerit  Ara. 

Sin  humeros  medio  in  caelo  Centaurus  babebit, 
ipseque  caerulea  contectus  nube  feretur, 
atque  Aram  tenui  caligans  vestiet  umbra,  (205) 

ad  signorum  obitum  vis  est  metuenda  Favoni.  450 
llle  autem  Centaurus  in  alta  sede  locatus, 
qua  sese  clarum  collucens  Scorpius  infert. 

Hunc  subter  partem  praeportans  ipse  virilem 
»cedit,  equi  partes  properans  subiungere  Chelis. 

»Hic,  dextram  porgens ,  quadrupes  qua  vasta  (210) 

tenetur,«  455 

quam  nemo  certo  donavit  nomine  Graium, 

»tendit,  et  illustrem  truculentus,caedit  ad  Aram. 

»Hic  sese  infernis  de  partibus  erigit  Hydra.  « 
praecipiti  lapsu  flexo  cum  corpore  serpens.  (215) 

Haec,  caput  atque  oculos  torquens  ad  tergaNepai,  460 
convexoque  sinu  subiens  inferna  Leonis, 

Centaurum  leni  contingit  lubrica  cauda: 

»in  medioque  sinu  fulgens  Cratera  relucet. 
»Extremam  nitens  plumato  corpore  Corvus  (220) 

wrostro  tundit,  et  hie  Geminis  est  ille  sub  ipsis  465 
»Ante  Canem,  Graio  Procyon  qui  nomine  fertur.« 

Haec  sunt,  quae,  visens  nocturno  tempore  signa 
aeternumque  volens  mundi  pernoscere  motum, 
legitimo  cernes  caelum*  lustrantia  cursu.  (225) 

Nam  quae  per  bis  sex  signorum  labier  orbem  470 
quinque  solent  stellae,  simili  ratione  notari 
non  possunt:  quia,  quae  faciunt  vestigia  cursu, 
non  eodern  semper  spatio  portata  teruntur. 

Sic  malvlnt  errare  vagae  per  nubila  caeli,  (230) 


435 


(195) 

440 


(200) 

445 


atque  suos  vario  motu  metirier  orbes.  475 

Hae  faciunt  magnos  longinqui  temporis  annos, 
quum  redeunt  ad  idem  caeli  sub  tegmine  signum: 
quare  ego  nunc  nequeo  totos  evolvere  cursus. 
Verumhaec,  quae  semper  certo  volvuntur  in  orbe(235) 
fixa  simul,  magnos  edemus  gentibus  orbes.  480 
Quattuor,  aeterno  lustrantes  lumine  mundum, 
orbes  stelligeri  portantes  signa  feruntur, 
amplexi  terras  caeli  sub  tegmine  fulti. 

E  quibus  annorum  volitantia  lumina  nosces,  (240) 
quae  densis  distincta  licebit  cernere  signis.  485 

Turn  multos  orbes  magno  cum  lumine  latos, 
vinctos  inter  se  et  nodis  caelestibus  aptos, 
atque  pari  spatio  duo  cernes  esse  duobus. 

Nec  sic,  nocturno  cognoscens  tempore  caelum,  (245) 
quum  neque  caligans  detersit  sidera  nubes,  490 

nec  pleno  Stellas  superavit  lumine  Luna, 
vidisti  magnum  candentem  serpere  circum. 

Lacteus  hie  nimio  fulgens  candore  notatur. 

Is  non  perpetuum  detexens  conficit  orbem :  (250) 

quattuor  huic  simili  nitentes  mole  feruntur :  495 

sed  spatio  multum  superis  praestare  duobus 
dicitur,  et  late  caeli  lustrare  cavernas. 

Quorum  alter  tangens  Aquilonis  vertitur  auras, 
ora  petens  Geminorum  illustr/a*.  Turn  genus 

ardens 

in  sese  retinens  Aurigae  portat  utrumque.  (255)  500 
Hunc  sura  laeva  Perseus,  humeroque  sinistro 
tangit:  at  Andromedae  hie  dextra  de  parte  tenetur, 
cui  manus  ad  Boream,  cubitus  cui  spectat  ad  Austrum, 
imponitque  pedes  duplices  Equus :  et  simul  Ales 
ponit  avis  caput,  et  clinato  corpore  tergum  505 

Anguitenens  humeris  connititur:  ilia  recedens  (260) 
Austrum  consequitur  devitans  corpore  Virgo. 

At  vero  totum  spatium  convestit  et  orbis 
magnu’  Leo,  et  claro  collucens  lumine  Cancer, 
in  quo  consistens  convertit  curriculum  Sol  510 

aestivus,  medio  distinguens  corpore  cursus.  (265) 
Hie  totus  medius  circo  disiungitur;  iste 
pectoribus  validis  atque  alvo  possidet  orbem. 

Hunc  octo  in  partes  divisum  noscere  circum 
si  potes,  invenies  supero  converter  orbe  515 

quinque  pari  spatio,  partes  tres  esse  relictas,  (270; 
tempore  nocturno  quas  vis  inferna  frequentat. 


Alter  ab  infernis  contra  connititur  austris. 

Distribuens  medium  subter  secat  hie  Capri- 

cornum, 

atque  pedes  gelidum  rivum  fundentis  Aquari,  520 
caeruleamque  ferae  caudam  Pistricis  et  ilium  (275) 
fulgentem  Leporem,  inde  pedes  Canis,  et  simul 

amplam 

Argolicam  retinet  crebro  cum  lumine  Navem : 
tergaque  Cenlauri  atque  Nepai  portat  acumen : 
inde  Sagittari  defixum  possidet  arcum.  525 

Hunc,  a  clarisonis  auris  Aquilonis  ad  Austrum  (280) 
cedens*,  postremum  tangit  rota  fervida  Solis : 
exinde  in  superas  brumali  tempore  flexus 
se  recipit  sedes :  huic  orbi  quinque  tributae 
nocturnae  partes,  supera  tres  luce  dicantur.  530 
Hosce  inter  mediam  in  partem  retinere  videtur  (285) 
tantus,  quantus  erit  collucens  Lacteus  orbis. 

In  quo  auctumnali,  atque  iterum  sol  lumine  verno 
exaequat  spatium  lucis  cum  tempore  noctis. 

Hunc  retinens  Aries  sublucet  corpore  totus,  535 

atque  genu  flexo  Taurus  connititur  ingens :  (290) 

Orion  claro  contingens  corpore  fertur : 


167 


mo 

Hydra  tenet  flexu ;  Cratera*  et  Corvus  adhaeret : 
et  paucae  e  Chelis  stellae;  simul  Anguitenentis 
sunt  genua,  et  summi  Iovis  Ales  nuntius  instat:  540 
propter  Equus  capite  et  cervicum  lumine  tangit.  (295) 
Hosce  aequo  spatio  devinctos  sustinet  axis, 
per  medios  summo  caeli  de  vertice  tranans. 

Ille  autem  claro  quartus  cum  lumine  circus 
partibus  extremis  extremos  continet  orbes,  545 

et  simul  a  medio  media  de  parte  secatur,  (300) 

atque  obliquus  in  his  nitens  cum  lumine  fertur; 
ut  nemo,  cui  sancta  manu  doctissima  Pallas 
sollertem  ipsa  dedit  fabricae  rationibus  artem, 
tarn  tornare  cate  contortos  possiet  orbes,  550 

quam  sunt  in  caelo  divino  numine  flexi,  (305) 

terram  cingentes,  ornantes  lumine  mundum, 
culmine  transverso  retinentes  sidera  fulta. 

Quattuor  hi  motu  cuncti  volvuntur  eodem. 

Sed  tantum  supera  terras  semper  tenet  ille  555 

curriculum,  oblique inflexus tribus orbibus  unus,(310) 
quanto  est  divisus  Cancer  spatio  a  Capricorno; 
at  subter  terras  spatium  par  esse  necesse  est: 
et  quantos  radios  iacimus  de  lumine  nostro, 
quis  hunc*  convexum  caeli*  contingimus  orbem,  560 
sex  tantae  poterunt  sub  eum  succedere  partes,  (315) 
bina  pari  spatio  caelestia  signa  tenentes. 

Zodiacum  hunc  Graeci  vocitant,  nostrique  Latini 


orbem  signiferum  perhibebunt  nomine  vero : 
nam  gerit  hie  volvens  bis  sex  ardentia  signa.  565 
Aestifer  est  pandens  ferventia  sidera  Cancer.  (320) 
Hunc  subter  fulgens  cedit  vis  torva  Leonis, 
quern  rutilo  sequitur  collucens  corpore  Virgo. 

Exin  proiectae  claro  cum  lumine  Chelae; 
ipsaque  consgquitur  lucens  vis  magna  Nepai.  570 
Inde  Sagittipotens  dextra  flexum  tenet  arcum  :  (325) 

post  hunc  ore  fero  Capricornus  vadere  pergit: 
humidus  inde  loci  collucet  Aquarius  orbe. 

Exin  squamigeri  serpentes  ludere  pisces: 
quis  comes  est  Aries,  obscuro  lumine  labens,  575 
inflexoque  genu  proiecto  corpore  Taurus,  (330) 

et  Gemini,  clarum  iactantes  lucibus  ignem. 

Haec  Sol  aeterno  convestit  lumine  lustrans, 
annua  conficiens  vertenti  tempora  cursu. 

Hie  quantus  terris  connexus  pellitur  orbis,  580 


tantumdem  ille  patens  supera  mortalibu’  cedit*.  (335) 
Sex  omni  semper  cedunt  labentia  nocte, 
tot  caelum  rursus  fugientia  signa  revisunt. 

Hoc  spatium  tranans  caecis  nox  conficit  umbris, 
quod  supera  terras  prima  de  nocte  relictum  585 

signifero  ex  orbe  est  et  signorum  ordine  fultum.  (340) 
Quod  si  Solis  aves  certos  cognoscere  cursus, 
ortus  signorum  nocturno  tempore  vises : 
nam  semper  signum  exoriens  Titan  trahit  unum. 

Sin  autem  officiens  signis  mons  obstruet  altus,  590 
aut  adiment  lucem  caeca  caligine  nubes :  (345) 

certas  ipse  notas  caeli  de  tegmine  sumens, 
ortus  atque  obitus  omnes  cognoscere  possis. 

Quae  simul  exsistant,  cernes,quae  tempore  eodem 
praecipitent  obitum,  nocturno  tempore  nosces.  595 
lam,  simul  ut  supero  se  totum  lumine  Can¬ 
cer  (350) 

extulit,  extemplo  cedit  delapsa  Corona, 
et  loca  convisit  cauda  tenus  infera  Piscis. 

Dimidiam  retinens  stellis  distincta  Corona 
partem  etiam  supera ,  atque  alia  de  parte  repulsa 

est:  600 

quam  tamen  insequitur  Piscis,  nec  totus  ad  um¬ 
bras  (355) 


tractus,  sed  supero  contectus  corpore  cedit. 

Atque  humeros  usque  a  genibus,  clarumque  recondit 
Anguitenens  validis  magnum  a  cervicibus  An«uem. 
Iam  vero  Arctophylax  non  aequa  parte  secatur.  605 
Nam  brevior  claTa  caeli  de  parte  videtur,  (360) 

amplior  infernas  depulsus  possidet  umbras. 

Quattuor  hie  obiens  secum  deducere  signa 
signifero  solet  ex  orbi :  turn  serius  ille, 
quum  supera  sese  satiavit  luce,  recedit,  610 

post  mediam  labens  claro  cum  corpore  noctem.  (365) 
Haec  obscura  tenens  convestit  sidera  tellus : 
at  parte  ex  alia  Claris  cum  lucibus  errat 
Orion,  humeris  et  lato  pectore  fulgens, 
et  dextra  retinens  non  cassum  luminis  ensem.  615 
Sed  quum  de  terris  yis  est  patefactaLeonis,(370) 
omnia,  quae  Cancer  praeclaro  detulit  ortu, 
cedunt  obscurata,  simul  vis  magna  Aquilai 
pellitur,  ac,  flexo  considens  corpore,  Nixus 
iam  supero  ferme  depulsus  lumine  cedit:  620 

sed  laevumgenusatqueillustremlinquitin  altum  (375) 
plantam.  Turn  contra  exoritur  clarum  caputHydrae, 
et  Lepus  et  Procyon,  qui  sese  fervidus  infert 
ante  Canem :  inde  Canis  vestigia  prima  videntur. 


Non  pauca  e  caelo  depellens  signa,  repente  625 
exoritur  candens  illustri  lumine  Virgo.  (380) 

Cedit  clara  Fides  Cyllenia,  mergitur  unda 
Delphinus,  simul  obtegitur  depulsa  Sagitta, 
atque  Avis  ad  summam  caudam  primasque  recedit 
pinnas  et  magnus  pariter  delabitur  Amnis.  630 

Hie  Equus  a  capite  et  longa  cervice  latescit :  (385) 

longius  exoritur  iam  claro  corpore  Serpens, 
Crateraque  tenus  lucet  mortalibus  Hydra. 

Inde  pedes  Canis  ostendit  iam  posteriores, 
et  post  ipse  trahit  claro  cum  lumine  Puppim :  635 

insequitur  labens  per  caeli  lumina  Navis,  (390) 

et  iamiam  toto  processit  corpore  Virgo ; 
haec  medium  ostendit  radiato  stipite  Malum. 

At  quum  procedunt  obscuro  corpore  Chelae, 
exsistit  pariter  larga  cum  luce  Bootes,  640 

cuius  in  adversum  est  Arcturus  corpore  fixus,  (395) 
totaque  iam  supera  fulgens  prolabitur  Argo: 
Hydraque,  quod  late  caelo  dispersa  tenetur, 


nondum  tota  patet;  nam*  caudam  contegit  umbra. 
Anguitenens  autem  renovata  luce  refulget.  645 

Iam  dextrum  genus  et  decoratam  lumine  suram 
erigit  ille  vacans  vulgato  nomine  Nixus,  (400) 

qui  Fidis  Arcadicae  semper  confinia  tangit : 
quem  nocte  exstinctum  atque  exortum  vidimus  una, 
persaepe  ut  parvum  tranans  gemina verit  orbem .  650 
Hie  genus  et  suram  cum  Chelis  erigit  alte; 
ipse  autem  praeceps  obscura  nocte  tenetur, 
dum  Nepa  et  Arcitenens  invisant  lumina  caeli :  (405) 

nam*  se  quum  medium  pandet  Nepa,  tollere  vero 
in  caelum  totum  exoriens  conabitur  Arcus.  655 

Hie  tribus  elatus  cum  signis  corpore  toto 
lucet,  at  exoritur  media  de  parte  Corona, 
caudaque  Centauri  extremo  candore  refulget.  (410) 
Hie  se  iam  totum  caecas  Equus  abdit  in  umbras, 
quem,  rutila  fulgens  pluma,  praetervolat  Ales.  660 
Occidit  Andromedae  clarum  caput,  et  fera  Pistrix 
labitur,  horribiles  epulas  funesta  requirens. 

Hanc  contra  Cepheus  non  cessat  tendere  palmas.  (415) 
Ilia  usque  ad  spinam  mergens  se  caerula  condit. 

At  Cepheus  caput  atque  humeros  palmasque  re- 

clinat.  665 

Quum  vero  vis  est  vehemens  exorta  Nepai, 
late  fusa  volat :  [in  terras  labitur  unda, 

Orionque  metu  perculsus  conditur  una. 

Pace  huius  liceat  caussam  explicuisse  timoris, 

Virgo,  tua:  mihi  quaeso  veni  placata,  Diana.  670 
Haec  fama  est  hominum,  haec]  per  terras  fama  va- 

gatur: 

ut  quondam  Orion  manibus  violasse  Dianam  (420) 
dicitur,  excelsis  errans  in  collibus  amens, 
quos  tenet  Aegaeo  defixa  in  gurgite  Chius, 

Bacchica*  quam  viridi  convestit  tegmine  vitis.  675 
Ille  feras  vecors  amenti  corde  necabat, 

Oenopionis  avens  epulas  ornare  nitentes.  (425) 

At  vero,  pedibus  subito  percussa  Dianae, 
insula  discessit,  disiectaque  saxa  revellens 
perculit,  et  caecas  lustravit  luce  lacunas :  680 

e  quibus  ingenti  exsistit  cum  corpore  prae  se 
Scorpius  infestus,  praeportans  flebile  acumen.  (430) 
Hie  valido  cupide  venantem  perculit  ictu, 
mortiferum  in  venas  figens  per  vulnera  virus: 
ille  gravi  moriens  constravit  corpore  terram.  685 
Quare  cum  magnis  sese  Nepa  lucibus  effert, 

Orion  fugiens  commendat  corpora  terris.  (435) 

Turn  vero  fugit  Andromeda  et  Neptunia  Pistrix 
tota  latet:  cedit  con  verso  corpore  Cepheus, 
extremas  medio  contingens  corpore  terras.  690 

Hie  caput  et  superas  pods  est  demergere  partes : 
infera  lumborum  numquam  convesdet  umbra  (440) 
Nam  retinent  Arctoe,  lustrantes  lumine  suras. 

Labitur  ilia  simul  gnatam  lacrimosa  requirens 
Cassiepea  neque,  ex  caelo  depulsa,  decore  695 

fertur:  nam  verso  contingens  vertice  primum 
terras,  post  humeris  eversa  sede  refertur.  (445) 

Hanc  illi  tribuunt  poenam  Nereides  almae, 
cum  quibus,  ut  perhibent,  ausa  est  contendere  forma. 
Haec  obit  inclinata  :  at  pars  exorta  Coronae  est  700 
altera,  cum  caudaque  omnis  iam  panditur  Hydra. 

At  Caput  et  totum  sese  Centaurus  opacis  (450) 

eripit  e  tenebris,  linquens  vestigia  parva 
antepedum  contecta,  simul  cum  lumine  pandit: 
ipse  feram  dextra  retinet,  sed  cetera  magni  705 

exspectant  Arcus  ortum.  Prolabitur  inde 
Anguitenens  capite  et  manibus:  profert  simul  Anguis 
iam  caput  et  summum  flexo  de  corpore  lumen.  (455) 

Hie  ille  exoritur  converso  corpore  Nixus, 
alvum,  crura,  humeros  simul  et  praecordia  lu- 

strans,  710 

et  dextra  radios  laeto  cum  lumine  iactans. 

Inde  Sagittipotens  superas  convisere  luces 
institit,  emergit  Nixi  caput  et  simul  effert  (460) 

sese  clara  Fides  et  promit  pectore  Cepheus. 

Fervidus  ille  Canis  toto  cum  corpore  cedit;  715 

abditur  Orion :  obit  et  Lepus  abditus  umbra ; 
inferiora  cadunt  Aurigae  lumina  lapsu. 

Crus  dextrumque  pedem  linquens  obit  infera  Per¬ 
seus  (465) 

in  loca,  turn  cedens  a  puppi  linquitur  Argo. 

Indeobiens  Capricornus  abalto,  luminepellit  720 
Aurigam,  instantemqueCapram,  parvos  simul Haedos, 
et  magnam  antiquo  depellit  nomine  Navem. 

Obruitur  Procyon :  emergunt  alite  lapsu  (470) 

e  terris  Volucres :  exsistit  clara  Sagitta. 

At  postquamsuperum convisit  Aq  uarius  orbem,  725 
Australisque  Arae  surgit  sanctissima  sedes, 
seque  humero  et  pedibus  primis  Equus  exseril  alte: 
Centauri  oppositam  devolvit  ad  infera  caudarn 
nox  caput  et  latos  humeros  el  pectora  magna 
nonpotis  obscurare,  etHydrae  quae  proxima  colloest  730 
subducit  Spiram  rutilantiaque  ora  recondit : 

cetera  sed  longum  radianti  lumine  perstant, 
nec  prius  a  superis  cedunt  cum  semifero  oris 
omnia,  quam  surganl  geminato  corpore  Pisces. 

Surgit  et  Aegoceri  vicinus  ab  aequore  piscis,  735 

parte  alia  exspectans  instantis  sideris  ortum: 
sic  humeri  Andromedae,  et  cum  lassis  incluta  palmis 
crura  bipartito  signorum  tempore  surgunt: 
quum  primum  planis  Pisces  oriuntur  ab  undis, 
Andromedes  dextras  dabitur  tibi  cernere partes ;  740 

at  laevas  Aries,  linquens  inferna  locorum, 
ostendit  terris.  lllo  sub  tempore  ferine 
hesperii  servantem  Aram  confinia  ponti, 

Perseaque  usque  humeros  Eoa  in  parte  videbis. 

Hoc  dubium  est,  cessansne  Aries  praecordia  Persei  745 
attrahat,  an  Taurus:  Tauro  simul  aetliera  lustrat. 

Sed  non  desinere  haec  Tauro  exoriente  putarim: 
nam  vicina  illis  Aurigae  sidera  fulgent, 
quern  tamen  hand  totum  dias  in  luminis  oras 
Taurus  agit,  Geminis  sed  enim  completur  in  ipsis.  750 
Sed  duplices  Haedi,  et  cum  planta  Capra  sinistra 
cum  bove  se  tollunt:  tunc  terga  immania  Pistrix 
erigit  et  caeli  splendentem  in  fornice  caudarn. 

Occidit  ipse  etiam  prima  iam  parte  Bootes. 

Quattuor  hunc  lato  vix  condunt  sidera  ponto,  755 
laevaque  in  occiduae  constans  subvolvitur  Ursae. 

Ambo  pedes  usque  ad  geminum  genus  Anguilenenlis 
cedentes  caelo,  alque  immensa  sub  aequora  lapsi, 
surgentes  alibi  poterunt  monstrare  Gemellos. 

Iam  lateri  Pistrix  nulli  vicina  videtur,  760 

mox  visenda  tamen,  quum  iam  fluvii  agmina  prima 
in  medio  venient  nautae  cernenda  profundo, 
qui  signum  exspectans  magnum  manet  Oriona; 
nempe  iter  ut  ratis  et  noctis  mensura  patescat, 
qualia  plura  hominum  generi  dii  signa  dederunt.  765 


262.  III.  PROGNOSTIC  A. 

ARGUMENT  UM. 

Hoc  carmine,  ftcuvoMivoiq  subiuncto,  Aratus  Eudoxo  duce  de 
orbibus  caelesdbus,  de  stellis  singulorum  quorumque  signorum 
comitibus,  et  de  portends,  quae  ipse  j  t0  u?; /uta  i.  e.  jto 5  s.  cae¬ 
li  signa,  Cicero  et  Avienus  Prognostic  a  nominant,  deinceps 
exposuit.  Haec  Tullius,  ut  videtur,  admodum  adolescentulus 
interpretatus  est  (N.  D.  1.  II.  c.4I.),  etaetate  iam  provectus  for- 
tasse  recensuit  (ad  Att.  1.  II.  ep.  1.).  Tulliani  autem  carminis 
exiguae  sunt  reliquiae:  Vv.  132.  sq.  e  Priscian.  1.  X.  c.  2.§.  11. — 
V.  160.  ex.  Eiusd.  1.  XVI.  c.  2.  §.  16.  et  1.  XV11I.  c.  21.  §.  172.  — 
Vv.  177-182.  e  Cic.  de  Div.  1.  1.  c.  7.  §.  13. — Vv.  183-185.  In- 
did.  c.  8.  §.  14.  —  Vv.  216-218.  Indid.  c.  9.  §15. —  Vv. 219-224. 
Indid.  c.  8.  §.  14.  —  Vv.  225  sq.  Indid.  c.  9.  §.  15.  —  Vv.  322-324. 
[nd.  c.  9.  §.  15.  Cetera  cursivis  expressa  typis  supplementa  sunt 
Grotii. 

Primum  equidem  modicae  parent  quum  cornua  Phoebes 
aequore  ab  Hesperio,  nascentem  cernere  mensem  est : 
at  quum  prima  deae  tenuem  lux  emovet  umbram, 
lima  tibi  quartam  properabit  redder e  lucem. 

Dimidia,  octavam,  medium  fax  integra  mensem  5 

denotat  atque  alias  aliis  variata  figuris 
venturi  numerum  solita  est  narrare  diei. 

Nempe  extrema  tibi  poterunt  edicere  noctis 
signiferi  partes,  magnum  qui  digerit  annum. 

Quin  et  plantandi  cum  tempore  tempus  arandi  10 

Iuppiter  e  celso  cunctis  monslravit  Olympo. 

Navila  venturos  e  caelo  providet  imbres, 
et  calus  in  medio  saevos  timet  aequore  nimbos, 

Ar durum  observans,  et  cetera  sidera  ponto 

aut  creperci  luce  aut  primis  exada  tenebris.  15 

167  * 

Scilicet  haec  longo  rota  fervida  Solis  in  anno 
permeat,  aut  pelago  candens  quum  surgit  Eoo, 
aut  ruber  occidui  quum  mergitur  aequoris  undis, 
cuncta  suam  spectant  dum  caeli  sidera  lucem. 

Scire  tibi  hoc  facile  est :  namque  isthaec  omnia  mon- 

strant 

bis  quini  atque  novem  Phoebei  luminis  orbes. 

Quid  ferat  Orion  a  zona  clams  ad  imum, 
iam  nosti  et  rabido  flagrantem  Sirion  aestu, 
iam  varias  sortes  terrae  et  marts  e  Iovis  astris 
nosse  poles  stellisque  tridentiferi  Neptuni. 

His  operam  nava:  nec  sit  tibi  quaerere  durum, 

si  te  sollicito  cupias  committere  ponto, 

quae  tibi  vel  fluctus  vel  venti  {lamina  monstrent. 

Est  labor  hie  parvus :  non  praemia  parva  labori, 
grandiaque  assiduas  edulcant  gaudia  curas, 
ipse  etenim  sese  servat  sibi,  servat  et  ilium, 
quern  monet  horrendum,  sapiens,  vitare  periclum : 
saepe  adeo  navem  pelago  sub  node  serenam 
subducit,  metuens  venturam  mane  procellum. 

Tertia  nunc  illam,  nunc  quarta  Aurora  videbit: 
nunc  subita  incautos  veniet  super.  Omnia  nondum 
Iuppiter  humanum  docuit  genus :  abdita  caecis 
multa  latent  tenebris,  quae,  quum  volet,  ipse  docebit 
allitonans,  qui  nos  praeclaris  undique  signis 
adiuvat  et  sortis  tradit  monumenta  futurae. 

Multa  monet  facies  aut  dimidiata  Dianae, 
aut  ulraque  augens  aut  aucto  lumine  fulgens. 

Multa  etiam  Eoa  surgens  Sol  aureus  ora, 
occiduamve  pelens :  et  sunt  etiam  altera  signa, 
plurima  quae  noctu  vel  clara  luce  videntur. 

Observa  primum  nitidae  duo  cornua  Lunae, 
illam  alias  alio  depingit  lumine  Vesper, 
et  diversa  redit  variatae  forma  Dianae, 
quum  primo  crescit,  quum  quarta  et  tertia  fidget. 
Haec  etiam  instanlempoterit  tibi  ducere  mensem; 
tertia  nam  tenui,  sedpuro  sidere  fulgens 
suda  erit:  at  raro  paullum  perfusa  rubore 
venlosa  est:  nullo  si  cornua  acumine  surgant, 
quartaque  quae  sequitur  crasso  fax  langueat  igni, 
aut  Austro  aut  pluviae  properis  obtunditur  undis. 
Quod  si  nec  nutent  nascentis  cornua  Lunae, 
tertia  nec  iaceat  resupina  per  aethera  Phoebe, 
cornua  sed  recte  per  caelum  prona  ferantur, 
eras  Tartessiacis  Zephyrus  spirabit  ab  oris. 

At  quum  recta  etiam  quarta  sub  luce  renidet, 
colledam  metues  pluviam,  tunc  omnia  nimbo 
fervere  deciduo  cernes :  cornu  altius  abde  — 
inflexum  Borean,  resupinum  parturit  Austros. 

Sed  si  post  triduum  lunam  ruber  ambiat  orbis, 
ternpestas  pelago,  tempestas  imminet  agris : 
quoque  rubor  maior,  maior  sold  esse  procella. 

Bis  quum  dimidio,  quumpleno  lumine  fulget, 
aspice  quum  crescit,  quum  cornua  prisca  resumit, 
aspice:  signa  tibi  color  haud  dabit  irrita  mensis. 
Namque  auram  facies  portendit  pura  serenam ; 
at  quum  tota  rubet,  furibundos  indicat  Austros; 

■imber  erit,  nigro  si  sit  variata  calore. 

Tempora  sed  tantis  non  sunt  pana  omnia  signis. 

Nam  quae  quarta  tulit  Phoebe  vel  tertia,  durant 
dimidiam  ad  Lunam,  quae  dimidia,  omnia  tendunt 
adplenam;  quae  plena  dedit,  spedare  videntur 
dimidiam  rursum,  et  quae  tunc  praebentur  ab  ilia, 
excipiet  moribunda  aut  quarta  aut  tertia  mensis. 

Si  parilis  totam  Latoida  circulus  ambit, 
aut  terni  geminive  utraque  ex  parte  locati; 
unicus  aut  ventos  nobis  aut  indicat  aethram: 


diruptus  ventos  evanidus  indicat  aethram, 
horriferos  nimbos  geminatus  praemonet  orbis, 
maioresque  trahit  triplicata  corona  procellas; 
maiores,  si  nigra  iacet,  si  scinditur  ultro.  85 

Haec  tibi  vel  mensis  vel  Phoebe  menstrua  dicent. 

Nec  Solem  gemina  spedare  in  littoris  acta 
poeniteat :  solem  certissima  signa  sequentur : 
quum  surget  gelidis  et  quum  se  condet  in  undis. 

Nolim  interslindam,  quum  deserel  aequora,  lucem  90 
cernere,  si  Soles  optem  radiare  serenos; 
malim  unum  nullis  maculis  spedare  colorem : 
si  iuga  demat  equis  pacato  lumine  Titan, 
blandus  et  Hesperium  subeat  sine  nubibus  aequor, 
pulchra  serena  die  potcris  sperare  sequenti.  95 

Non  ita  si  recavus  summo  de  margine  surgat, 
fulgeat  aut  sparsis  radiis:  pars  tendat  ad  Austrum, 
pars  eat  ad  Borean  mediusque  renideat  orbis; 
tunc  aut  suspedus  tibi  sit  Notus  aut  gravis  imber. 

Ut  videos,  subsitne  suo  lux  splendida  Soli,  100 

inspice  Solem  ipsum  ( namque  is  certissimus  audor), 

inspice,  num  rubeat,  ( fieri  quod  saepe  videmus: 

creber  enim  educit  contrada  nube  ruborem:) 

an  niger  obscuret  faciem:  niger  indicat  imbres, 

rubraque  venturos  species  denuntiat  Euros.  1 05 

Sin  ruber  mcipiet  color  immiscerier  atro, 

omnia  tunc  Borea  pariter  pluviaque  videbis 

fervere:  sin  radiis  co'eant  crescantque  sub  unum, 

quum  pelago  Titan  terrisve  admoverit  orbem, 

aut  lateat  vidus  per  nubila  sive  relicta  1 1 0 

node  petens  lucem,  seu  nodem  luce  relicta, 

ilia  dies  pluvias  et  quae  nascetur  ab  ilia 

proferet :  Eoo  nec  si  praeeuntia  caelo 

nubila  Sol  radiis  pido  disiecerit  astro, 

sis  pluviae  ignarus:  si  se  Titanius  orbis  115 

Eoo  late  diffuderit  aequore  surgens, 

itide  magisque  magisque  exsparsum  contrahat  ignem, 

dulcior  aethra  subest,  pluvio  se  tempore  quamquam 

abdiderit  Phoebus:  si  caelo  decidit  imber , 

ex  imbri  alterius  sortem  te  quaerere  lucis  1 20 

nubilaque  el  solem  moneo  spedare  cadentem. 

Nam  si  nigrae  obiens  condatur  carcere  nubis 
Phoebus  et  exiguo  radii  fulgore  micantes 
immensum  nebulis  circumfundantur  in  orbem, 
non  erit  alterius  melior  fortuna  diei.  1 25 

Purus  ad  hesperias  si  Sol  labatur  in  undas, 
quumque  parat  terris  in  aquas  migrare  relidis, 
vicinae  rubeant  nubes,  non  crastinus  imber, 
non  tibi  noclurno  est  metuendus  tempore  nimbus. 

Si  Solis  radii  nigris  absconsa  tenebris  }  30 

marcentes  nitido  depromant  lumina  caelo, 

»ut  quum  luna  means  Hyperionis  officit  orbi, 

»stinguuntur  radii  caeca  caligine  tecti; « 

aut  Phoebo  instantem  tardanti  reddere  lucem, 

se  toto  fundant  late  ignea  nubila  caelo,  135 

non  sicco  praegnans  arebit  pulvere  tellus, 

nec  tibi,  si,  superis  quum  Sol  est  proximus  oris, 

obscura  radios  praeeuntes  luce  videbis, 

sit  pudor  aut  pluviam  aut  ventos  vitare  futuros. 

Quoque  adeo  surgens  primo  iubar  aequore  condunt  1 40 
maiores  tenebrae,  maior  supereminet  imber. 

Sin  tenui  lateant  radii  caligine,  qualis 
est  tenerae  facies  nebulae  el  subtilibus  umbris, 
venturus  rapidis  Sol  obscurabilur  Austris. 

Sed  neque,  si  cingat  nigro  splendore  corolla,  145 

suda  dabit,  quoque  est  Solis  vicinior  astro, 
quo  nigrior  peior :  binae  saevissima  signa. 

Aspice,  num,  terras  quum  Sol  petit  aut  petit  undas, 

erubeant  nubes  fdixere  nagylia  Graii), 
a  Borea  aut  Austro  aut  a  Borea  et  ah  Austro ;  150 

aspice,  et  hanc  secors  non  umquam  neglige  curam. 

N unique  utrumque  fads,  si  nubila  surgere  cernes 
aetnula  Phoebeae  mediumque  apud  aequora  Phoebum, 
nulla  mora  est,  subito  densissimus  ingruit  imber. 

Sin  Boreas  unam  caeli  sub  culmina  nubem  155 

emittat,  metue  a  Borea ,  sin  Auster,  ab  Austro. 

Iunclus  erit  nimbus,  si  iunctae  nubibus  undae. 

Quin  etiam  occidui  spectabis  littoris  ora, 
certa  tibi  occidui  monstrabit  littoris  ora. 

»At  vero  tenui  caligans  lumine  Phatne«  100 

signa  dat  in  Cancro  speclans  Aquilonia  flabra 

et  geminae  tenui  stellae  fulgore  micantes: 

has  non  distantes  nimium  nimiumve  propinquas 

dispescit  spalium  cupido  non  latius  uno: 

ilia  subit  Borean,  subit  haec  vicinior  Austrum.  1 65 

Has  Asinos  dicunt,  medium  Praesepe  vocarunt, 

quod  subito  liquidas  saepe  evanescit  in  auras, 

quum  caeli  nituit  genitabilis  aura  sereni, 

coniungens  geminos  subtracto  sidere  Asellos: 

postilla  undosam  poteris  spectare  procellam.  1 70 

Si  nigra  sit  Phatne,  geminis  color  unus  in  astris  : 

sin  niteat,  pluviis  declivibus  area  madebunt. 

Si  Boreae  propior  languenti  lorqueat  igne 

nube  latens  caeca,  niteat  vicinior  Austro. 

par  metuisse  Notum  est,  contra  hie  si  marceat,  Me  175 

fulgeat,a  saevo  ventos  Aquilone  notabis. 

»Atque  etiam  ventos  praemonstrat  saepe  futuros 
»inflatum  mare,  quum  subito  penitusque  tumescit, 
»saxaque  cana  saiis  niveo  spumata  liquore 
»tristificas  certant  Neptuno  reddere  voces ;  1 80 

»aut  densus  stridor  quum  celso  e  vertice  montis 
»ortus  adaugescit  scopulorum  saepe  repulsus. 

»Cana  fulix  itidem  fugiens  e  gurgite  ponti 
»nuntiat  horribiles  damans  instare  procellas, 

»haud  modicos  tremulo  fundens  e  gutture  cantus. « 185 
Cepphum  etiam  videos  caelo  volitare  sereno 
contra  venturos  connixum  corpore  ventos: 
saepe  f eras  anates  cernas  mergosve  relicto 
aequore  mox  tremulis  tellur em  plunger e  pennis ; 
ad  iuga  se  supera  montis  distendere  nubem :  1 90 

quin  etiam  pappi,  senium  canenlis  acanlhae, 
dant  venli  indicium,  numero  quum  forte  videntur 
innumero  placidi  fluitare  per  aequora  ponti. 

Immo  adeo  ex  illa,volitant  qua  dira  per  aestum 
fulgura,  parte  potes  venturos  noscere  flatus.  1 95 

Si  videos  Stellas  noctis  volitare  per  umbram 
praecipiles  longosque  a  tergo  albescere  tructus, 
hoc  iter  emensi  venient  per  inania  venti. 

Si  varia  varias  videos  ex  parte  cadentes 
in  terras  ruere  et  caeli  per  nubila  ferri,  200 

discordes  tendent  animae  in  diversa  locorum, 
et  vario  humanas  percellent  flamine  mentes. 

Fulmen  ubi  ex  Euro,  fulmen  volitabit  ab  Austro, 
et  Zephyro  horriferisque  Arctoi  Aquilonis  ab  auris, 
tunc  nautae  pavidos  penelrat  tremor  algidus  artus.  205 
O  utinam  pelago  ne  tunc  obsessus  et  imbre 
mixta  perhorrescat  densatus  fulgura  nimbis! 

Saepe  etiam  pluvia  poteris  spectare  fulura 
nubila  ceu  lanae  per  caelum  vellera  ferri: 
turn  gemino  cingit  caelum  Tliaumanlias  arcu  210 

aut  aliqua  atratam  praeducit  Stella  corollam : 
crebra  etiam  volucris  falsas  et  crebra  palustris 
haurit  aquas  polasque  sitil  vehementius  undas. 

Saepe  etiam  pluviae  praenuntia  venit  hirundo, 
limosam  tumido  protundens  ventre  paludem.  215 


POEMATUM. 

»Vos  quoque  signa  videtis,  aquai  dulcis  alumnae, 
»quum  clamore  paratis  inanes  fundere  voces, 
»absurdoque  sono  fontes  et  stagna  cietis. 

»Saepe  etiam  pertriste  canit  de  pectore  carmen, 

»et  matutinis  acredula  vocibus  instat,  220 

»vocibus  instat  et  assiduas  iacit  ore  querelas, 

»quum  primum  gelidos  rores  Aurora  remittit: 
»fuscaque  non  umquam  cursans  per  littora  cornix 
»demersit  caput  et  fluctum  cervice  recepit: 
»mollipedesque  boves  spectantes  lumina  caeli,  225 
»naribus  humiferum  duxere  ex  aere  sucum.« 

Sacpius  et  tectis  effert  penetralibus  ova 

angustum  formica  terens  iter,  undique  et  albos 

mille  pedes  circa  muros  cernuntur  iuli, 

quaeque  nigrae  veteres  dixerunt  viscera  terrae.  230 

Tunc  quoque  cristatae  soboles  gallina  volucris 

ore  pedes  legit  et  crocitans  e  gutture  rauco 

expressil  sonitus  undae  stillanlis  in  undam. 

Corvus  et  atratis  velata  moncdula  pennis 

venturo  terras  madiluras  imbre  monebunt,  235 

accipitrum  in  morem  si  magnis  garrula  turmis 

agmma  concelebrent :  gravibus  vox  aemula  guttis 

corvorum  pluvias  praedixit  saepe  futuras, 

aut  adeo  streperas  gaudens  coniungere  voces 

mcrepuit  crociens  densis  exercitus  alii.  240 

Tunc  mansuetae  anates  atque  inlra  lirnina  degens 

graculus  assiduis  quatiunt  suggrundia pennis: 

tunc  fulicae  magnis  poscunt  clamoribus  undas : 

haec  ne,  si  pluviae  cupies  cognoscere  sortem, 

despicias,  nec  quum  solito  maioribus  ausis  245 

purpureum  muscae  certant  haurire  cruorem : 

aut  node  incipiunt  putres  concrescere  fungi, 

ardenti  in  testa  gelidae  vel  tempore  brumae, 

num  se  submisit  sublimes  ardor  in  auras . 

et  nunc  deciduos  ignes  vomuere  lucernae  250 

ampullis  similes  tenuesve  a  lumine  summo 

dimanant  radii,  seu  forte  aestate  serena 

conspicias  densas  anaturn  volitare  catervas, 

aut  igni  appositas  multo  cum  lumine  cernis 

scintillare  alias  et  multo  ex  aere  lebetes :  255 

in  cinerive  vides  rutilas  carbone  tepenti 

effervere  notas,  forma  non  dispare  cenchris. 

Haec  catus  observa  et  pluviam  sperare  memento. 

Infnna  si  montis  videos  sola  cuncta  tenebris 

et  caeca  obvolvi  nebula  summumque  cacumen  260 

nulla  nube  premi ,  candenti  fide  sereno. 

Fide  sereno  etiam ,  ponti  super  aequora  ferri 
nubila  si  cernas,  sed  nonclum  vergere  in  altum, 
ceu  pelago  eminulas  videos  consurgere  rupes. 

Quum  renitet  sudum,  venturam  inquire  procellam :  265 
quumque  procella  furit,  sudum:  atque  ante  omnia 

Phatnen 

aspice,  quae  curvi  conclusa  est  sidere  Cancri, 
primum  adeo  abstersis  quum  fulget  pura  tenebris: 
haepura  subito  tempestas  horrida  cedit. 

Hinc  tacile  in  lychnis  flammae,  blandumque  susur- 

rans  270 

noclua  sub  medium  noctem,  marcescere  sensim 
horrisonas  monstrant  hiemes,  et  vespere  sero 
voce  canens  varia  plachlum  cornicula  carmen. 

Rauca  etiam  primum  soli  tunc  murmura  corvi 
ingeminant  et  se  magnopost  agmine  iungunt ,  275 

atque  alacri  subeunt  nocturna  cubilia  turma 
canlantes  multum:  multum  gaudere  putares, 
sic  laetos  mixtim  iaclant  super  aether  a  cantus: 
et  vel  in  aeriis  ramis  vel  in  arbore  summa 
concutiunt  reduces  Eoo  tempore  pennas.  280 

Tunc  immensa  gruum  videas  veniente  sereno 
agmina  prolixo  ferri  super  aera  traclu, 
nec  semel  inceptum  verso  pede  flectere  cursum. 

Si  subito  astrorum  nitidum  iubar  obscuretur, 

nec  densae  abscondant  atra  caligine  nubes,  28S 

nec  nebulis,  nec  sint  victrici  obnoxia  lunae, 

inclyta  sed  proprio  marcescant  sidera  molu, 

tunc  tibi  non  placidam  promiltit  Iuppiler  aethram, 

sed  tristes  auras;  caeli  regione  sub  una 

immo  tarn  videas  illo  quoque  tempore  nubem,  290 

praeterlapsam  aliam  atque  aliampost  terga  sequentem. 

Ibit  et  ad  pastum  magnis  clangoribus  anser; 

saecula  passa  novem  cornix  tibi  signa  procellae 

node  dabit  stridens  serumque  monedula  cantons, 

et  surgente  die  passer  reliquaeque  volucres  295 

aequora  linquentes :  tunc  et  spelaea  subibit 

orchilus  et  recavas  latebras  anquirel  eritheus, 

nocturnoque  salur  condetur  graculus  antro. 

Quum  fern  tempestas  instat,  nullae  undique  ceras 
Phoenicias  variorum  apium  struxere  catenae ,  300 

mellifico  ast  intus  sese  accinxere  labori: 
atque  iter  inceptum  refugo  per  aperta  volatu 
Strymoniae  rupere  grues  et  terga  dederunt. 

Nec  levis  implacido  quum  fertur  aranea  caelo, 

aut  invita  nitet  manantis  flamma  lucernae,  305 

aut  tenuis  cinerem  percurrit  fulgor  ab  igni, 

neglige  saevam  hiemem.  Sed  quid  documenta  futun 

multa  tibi  referam?  cinis  (et  quid  filius  illo?) 

concretus  nimium  niveos  denuntiat  imbres : 

praemonet  hos  et  fax  nodurni  conscia  pensi,  310 

quum  milio  paribus  candent  elychnia  signis, 

tunc  spisso  veniet  glacialis  ab  adhere  grando, 

quum  nitet  extremus  candenti  lumine  carbo, 

sed  medius  nebulae  tenui  velatur  amiclu. 

Non  caruit  signis,  quae  non  et  frudibus,  ilex,  315 
non  nigra  lentiscus:  ne  forsan  inutilis  aestas 
efflueret  manibus,  crebrum  monuere  colonum. 

Quum  nigra  densatis  curvalur  glandibus  ilex, 
invocat  hibernae  gelidissima  tempora  brumae. 

Sin  modicos  radix  emitlat  vivida  frudus;  320 

nullo  obsessa  situ  tellus  florebit  aristis. 

»Iam  vero  semper  viridis  semperque  gravata 
»lentiscus  triplici  solita  est  grandescere  fetu, 

»ter  fruges  fundens,  tria  tempora  monstrat  arandi. « 
Nam  tres  esse  ferunt  promenli  vomeris  horas :  325 

primus  habet  primam  frudus  mediusque  secundam, 
tertius  extremo  fetus  respondet  aratro. 

Si  gravida  egregios  glandis  lentiscus  acervos 
proferat,  hoc  largas  sperabis  ab  amine  messes, 
et  modica  modicam  parca  praenoscere  parcarn  330 
glande  poles :  lerno  par-iter  quae  tempore  floret 
squilla  tibi  dicet,  quo  surgant  mergite  culmi; 
nam  quaecumque  avidum  lentiscus  feta  colonum 
praemonuit,  squillae  poterunt  tibi  ilicere  flores. 

Si  crebra  audumno  videas  pereunte  moveri  335 

agmina  vesparum,  subilae  se  frigora  brumae, 
ante  etiam  Hesperio  quam  surgant  Pleiades  ortu, 
praecipilant  densoque  ruit  cum  turbine  vortex. 

Si  porcae  turpes  et  oves  gracilesque  capellae, 
exspedare  mares  aveant  genilalibus  arvis,  340 

concubitusque  novos  semper  iam  nota  voluptas 
sollicitet,  simili  brumam  ratione  notabis. 

Si  videt  in  Verier em  tardas,  nec  sponte  moveri, 
securas  nimium  generis,  cui  pallia  desunt, 
gaudet  inops,  hiemes  iussus  sperare  serenas,  345 

gaudet  et  assueta  gruibus  venientibus  hora 
tempora  qui  servat,  tardis  et  tardus  arator: 


namque  grues  venturae  imitantur  tempora  brumae: 

si  subito  veniunt  densisque  per  aera  turmis, 

immitis  festinat  hiems;  sit  tardius  illae  350 

agmine  non  uno,  non  uno  tempore  tendunt, 

lenis  hiems  serum  veniens  sata  sera  iuvabit; 

si  gravido  audumno  pecudes  et  bucera  saecla 

effodiant  pedibus  glebas  obnixaque  vento 

sustentent  capita,  horrendis  furibunda  procellis  355 

surg  'd  hiems,  nostros  fugiet  quum  lucida  visus 

Pleias  et  miseros  vexabit  bruma  colonos, 

non  tenerae  plantae,  flavo  non  utilis  arvo. 

Quin  potius  totis  iaceat  nixplurima  terris, 

quum  nondum  grandes  culmus  distinxil  aristas,  360 

ut  beet  agricolam  multo  cum  fenore  tellus. 

Nolim  equidem  gemini  pluresve  unusve  cometes 

flammiferum  ducanl  spatioso  limite  crinem, 

ne  sitiat  toto  tellus  male  fertilis  anno: 

nec  qui  continuum  proscindit  vomere  terram,  365 

si  forte  emittal  volucres  circumflua  mullas 

insula,  laetelur:  timeat  magis:  obsita  multo 

ne  squalore  seges  vanis  eludat  avenis 

spes  tumidas  domini:  sed  ubi  conspexerit  Was, 

gaudeat  upilio,  quando  tunc  lade  recenti  370 

implebunt  multum  niveae  muldralia  vaccae. 

Sic,  miserandum!  alios  alienis  vivere  damnis 
nos  voluere  dii  et  semper  contraria  vota 
funder e  et  exiguis  vanas  spes  pascere  signis. 

Venturas  hiemes  pecoris  didicere  magistri  —  375 

quum  depulsi  ovium  properanl  ad  pabula  fetus, 
lanigerique  duces  pecoris  cum  fortibus  agnis 
innixi  gemino  ludunt  per  compita  cornu 
hirsutosque  pedes  multo  cum  pulvere  iadant, 
cornigeri  binos  dudores,  quattuor  agni;  380 

aut  ubi  iam  sero  processit  Vesper  Olympo, 
inviti  stabulum  repetunt  atque  obvia  carpunt 
gramina  nec  missos  curant  in  terga  lapillos. 

Saepe  etiam  instantem  minitari  dira  procellam 
ruricolae  docuere  boves,  quum  lingere  tentant  385 

posteriora  pedum  glabris  vestigia  linguis, 
aut  dextrum  in  stabulo  ponunt  latus :  hisce  magistris 
stivae  opus  inceptum  differt  longaevus  arator. 

Saepe  etiam  insolito  mugitu  pascua  complent, 

quum  stabula  et  notos  repetunt  armenta  penates ,  390 

floridaque  invitae  linquentes  prata  iuvencae 

ante  ferns  cupiunt  ventrem  saturasse  procellas: 

nec  levis  iliceis  nimium  capra  dedita  ramis 

suda  monel,  multo  nec  circumfusa  lutosus. 

Si  secum  in  carnpis  ululet  solusque  pererrel  395 

arva  ignota  lupus,  quern  dira  coegit  egestas 
non  vilare  homines,  propiusque  accedere  suasit 
mendico  similem,  et  dignam  conquirere  praedam, 
tertius  aequoreis  quum  surget  Lucifer  undis, 
horrida  tempestas  instat:  sic  cetera  cunda  400 

ventique  pluviaeque  et  saevae  signa  procellae 
ipsa  sequensve  dies  aut  tertia  perficit  Eos. 

Quin  etiam  parvos,  despeda  animalia  mures 
confremere  et  laetas  visos  dudare  choreas 
usibus  edodi  non  conlemsere  priores  405 

sollicitosque  canes;  gemino  pede  nam  sola  terrae 
turn  canis  infestat,  saevas  praenuntiat  auras. 

Tunc  etiam  aequoreis  exsurgit  Cancer  ab  undis, 
solus  et  in  sicca  secum  spatiatur  arena  : 
inde  domus  socii  mures  e  mollibus  herbis  i  1 0 

componunt  pedibus  lectos  pluviamque  futuram 
venturasque  hiemes  gaudent  eludere  somnis. 

Haec  ne  despicias:  sed  signum  iungere  signo 
esto  mernor  geminis  rem  praesignanlibus  unam, 

spes  subeat:  ternis  rata  sit  fiducia  signis.  415 

Quin  et  praeterito  quaecumque  notaveris  anno, 
confer  et  observa,  quis  sidera  quaeque  diebus 
humanos  fugiant  visus  fugiantve  tenebras, 
quidve  astrum  inoneat :  nec  sit  tibi  quaerere  durum, 
quid  vel  nascenti  primum  vel  quarta  cadenti  ’  420 
mense  ferat;  luces  namque  hae,  ceu  vincula  menses 
connectunt  geminos  atque  oclo  noctibus  aether 
lubricus  est,  tecta  Phoebe  quum  luce  laborat. 

Quae  tu  si  totum  fueris  speculalus  in  annum, 

certa  tibi  certum  promet  praesagia  caelum.  -  425 

1V.CICERONIS  ARATEORUM  FRAGMENTA  INCERTAE 

SEDIS. 

1.  In  montes  patrios  et  ad  incunabula  nostra. 

(Cic.  ad  Att.  1.  II.  ep.  5.  §.  3.) 

2.  Caprigeni  pecoris  custos  de  gurgite  vasto. 

(Priscian.  1.  VI.  c.  I.  §.  3.  e  Cic.  Progn.) 

3.  Quem  neque  tempestas  perimet,  neque  longa 

vetustas 

interimet,  stinguens  praeclara  insignia  caeli. 

(Idem.  1.  X.  c.  2.  §.  11.  p.  480.  ed.  Krehl.) 

4.  Navibus  absumptis  fluitantia  quaerereaplustra. 

(Idem  1.  VII.  c.  15.  §.  74.  p.  342.  ed.  Krehl.) 


263.  264.  V.  UXORIUS  ET  VI.  NILUS. 
ARGUMENTUM. 

Iul.  Capitolinus  in  Gord.  c.  3.  ,,Adolescens ,  inquit,  quuni 
esset  Gordianus  —  poeinata  scripsit,  quae  omnia  exstant,  et 
cuncta  ilia ,  quae  Cicero  ex  Demetrio  et  Arato:  et  Alcyonas, 
etUxorium,  etNilum;  quae  quidem  ad  hoc  scripsit,  ut  Cice- 
ronis  poemata  nimis  antiqua  viderentur.“  Quid?  ex  Demetrio 
Comico  comoediam,  ut  Kordesio  videtur?  At  si  fides  est  Salma- 
sio  et  Casauhono,  Capitolinus  scripsit:  „cuncta  ilia,  quae  Cicero 
edidit,  Marium  et  Aratum  et  Alcyonas  et  Uxorium  et  Limona  “ 


265.  VII.  LI  MON. 

ARGUMENTUM. 

Hoc  carmine  Tan.  Faber  Cicerotiem  suspicatur  complexum 
esse  epigrainmata  in  viros  clarissimos.  Hoc  epigramma  in  P. 
Terentium,  quod  in  Terentii  vita,  quae  Suetonium  habet  aucto- 
rem,  c.  5.  exstat,  fuerunt,  qui  nescio  quo  a  Grammatico  confictum 
putarent.  Sed  hoc  ipsum  non  modo  C.  Iul.  Caesar  imitatus  est, 
eodem  usus  exordio,  (cf.  Sueton.  ibid.)  sed  etiam  Ausonius  in 
Protreptico : 

Tu  quoque,  qui  Latium  lecto  sermone,  Terenti  — 

Tu  quoque,  qui  solus  lecto  sermone,  Terenti, 
conversum  expressumque  Latina  voce  Menandrum 
in  medio  populi  sedatis  vocibus  effers, 
quidquid  come  loquens  atque  omnia  dulcia  dicens* 

—  Sic  Dan.  Heins,  linquens  in  Mss.  — 

(Sueton.  vita  Terent.  c.  5.) 


266.  VIII.  MARIUS. 

ARGUMENTUM. 

Marium  municipalem  suum  Cicero  cecinit  non  multo  ante 
quam  libros  de  Legg.  scribere  institueret,  (v.  Haupt  Verhandd.  d. 
K.  G.  der  Wissenschaften  II.  54.  a.  1847.)  fere  698.  U.  (cf.  Corrad. 
Huaestur.  p.  262.  Em.) 

1 .  Nuntia  fulva  Iovis  miranda  visa  figura. 

(Cic.  de  Lcgg.  1.  I.  c.  1.  §.  2.) 

2.  Hie  Iovis  altisoni  subito  pinnata  satelles, 
arboris  e  trunco  serpentis  saucia  morsu, 
subigit  ipsa  feris  transfigens  unguibus  anguem 
semianimum  et  varia  graviter  cervice  micantem, 


P  0  E  M  A  T  U  M. 

quem  se  intorquentem  lanians  rostroque  cruentans, 
iam  satiata  animos,  iam  duros  ulta  dolores, 
abiicit  efflantem,  et  laceratum  affligit  in  unda, 
seque  obitu  a  solis  nitidos  convertit  ad  ortus. 

Hanc  ubi  praepetibus  pennis  lapsuque  volantem 
conspexit  Marius,  divini  numinis  augur, 
faustaque  signa  suae  laudis  reditusque  notavit: 
partibus  intonuit  caeli  pater  ipse  sinistris. 

Sic  aquilae  clarum  firmavit  Iuppiter  omen. 

(Cic.  de  Divin.  1.  I.  c.  47.  §.  106.) 

3.  Tunc  se  fluctifrago*  tradit  mandatque  paroni. 

(Isidor.  Orig.  1.  XIX.  c.  1.) 


IX.  DE  SUO  CONSULATU. 

ADNOTATIO. 

Cicero  de  consulatu  suo  s.  de  rebus ,  quas  consul  anno  U. 
691.  gesserat,  ipse  primum  Graece  scripsit  commentarium  ante 
mensem  Iunium  anni  694.  (cf.  ad  Att.  1.  II.  ep.  1.  init.  et  Dio 
hb.  XLJ'I.  c.  21.)  mox  Latinum  carmen,  ut  videtur,  tripartitum 
(vid.  ad  Att.  1.  I.  ep.  19.  §.  8.)  cecinit.  Scripsit  iisdem  de  re¬ 
bus  etiam  epistolam  ad  Pompeium,  quam  vetus  scholiastes  qui- 
dam,  utMaio  videtur.  As conius,  (ad  or.  pr.  Plancio  c.  34.  p.  177. 
ed.  Mai.)  voluminis  instar  fuisse  testatur.  (Cf.  Cic.  or.  pr.  Sul¬ 
la  c.  24.)  Commentarium  autem  Iutoqlxov  mag  is ,  quam  lyxw- 
fuaanxov  fuisse ,  ipse  ibidem  significat.  Ac  quantum  Plutar- 
chus  eifidem  habuerit ,  videre  licet  e  Caesaris  vit.  c.  8.  Cete- 
rum  de  Ciceronis  consulatu  Atticus  eodem  tempore  Graece  ex- 
posuit.  Idem  ut  Posidonius  Rhodius facer  et,  optare  se  profes- 
sus  est  Cicero  ad  Att.  1.  11.  ep.  1.  Vt  iisdem  de  rebus  memoriae 
proderet,  Lucceium  pulchella  ilia,  quam  ipse  quidem  praedic at, 
epistola  (ad  Dio.  1.  V.  ep.  12.)  flagitavit  anno  V.  798. 

267.  LIBER  I. 

Servius  ad  Virg.  Eel.  VHI.  v.  105.  sq.  p.  47.:  Adspice 
corripuit  tremulis  altaria  flammis  Sponte  sua— haec 
adnotat:  Sine  igne  subito  ex  ipsis  cineribus  flamma  emersit.  Hoc 
uxorj  Ciceronis  dicitur  contigisse,  quum  peracto  sacrificio  libare  vel- 
let,  in  cinerem  ex  ipso  cinere  flamma  surrexit,  quae  flamma  eodem 
anno  consulem  futurum  ostendit  eius  maritum:  sicut  Cicero  in  suo 
testatur  poemate. 

268.  LIBER  II. 

Libro  II.  Cicero  Uraniam  Musam  loquentem  induxit  (de  Div.  1. 
I;  c.  11.  §.17.  cf.  adQ.  fratr.  1.  II.  ep.  9.  §.  1.).  Ibidem(ad  Q.  fr.l.I.) 
si  titulus  libri  Malespinae  coniectura  recte  est  restitutus ,  extremi  li- 
bri  (II.  an  tertii,  incertum)  memoratur  oratio  Iovis. 

Principio  aetherio  flammatus  Iuppiter  igni 
vertitur  et  totum  collustrat  lumine  mundum, 
menteque  divina  caelum  terrasque  petessit: 
quae  penitus  sensus  hominum  vitasque  retentat, 
aetheris  aeterni  septa  atque  inclusa  cavernis.  5 

Et,  si  stellarum  motus  cursusque  vagantes 
nosse  velis,  quae  sint  signorum  in  sede  locatae, 

(quae  verbo  et  falsis  Graiorum  vocibus  errant, 

re  vera  certo  lapsu  spatioque  feruntur.) 

omnia  iam  cernes  divina  mente  notata.  10 

Nam  primum  astrorum  volucres,  te  consule,  motus 

concursusque  graves  stellarum  ardore  micantes 

tu  quoque,  quum  tumulos  Albano  in  monte  nivales 

lustrasti  et  laeto  mactasti  lacte  Latinas, 

vidisti,  et  claro  tremulos  ardore  cometas,  15 

multaque  misceri  nocturna  strage  putasti: 

quod  ferme  dirum  in  tempus  cecidere  Latinae, 

quum  claram  speciem  concreto  lumine  luna 

abdidit,  et  subito  stellanti  nocte  perempta  est. 

Quid  vero  Phoebi  fax,  tristis  nuntia  belli,  20 
quae  magnum  ad  columen  flammato  ardore  volabat, 
praecipites  caeli  partes  obitusque  petessens: 
aut  quum  terribili  percussus  fulmine  civis 
luce  serenanti  vitai  lumina  liquit  : 
aut  quum  se  gravido  tremefecit  corpore  tellus?  25 

lam  vero  variae,  nocturno  tempore  visae, 
terribiles  formae  bellum  motusque  monebant: 
multaque  per  terras  vates  oracla  furenti 
pectore  fundebant,  tristes  minitantia  casus: 
atque  ea,  quae  lapsu  tandem  cecidere  vetusto,  30 
haec  fore,  perpetuis  signis  clarisque  frequentans 
ipse  deum  genitor  caelo  terrisque  canebat. 

Nunc  ea,  Torquato  quae  quondam  et  consule  Cotta 
Lydius  ediderat  Tyrrhenae  gentis  haruspex, 
omnia  fixa  tuus  glomerans  determinat  annus.  35 
Nam  pater  altitonans,  stellanti  nixus  Olympo, 
ipse  suos  quondam  tumulos  ac  templa  petivit, 
et  Capitolinis  iniecit  sedibus  ignes; 
turn  species  ex  aere  vetus  generosaque*  Nattae 
concidit,  elapsaeque  vetusto  numine  leges:  40 

et  divum  simulacra  peremit  fulminis  ardor. 

Hie  silvestris  erat,  Romani  nominis  altrix, 

Martia,  quae  parvos  Mavortis  semine  natos 
uberibus  gravidis  vitali  rore  rigabat: 
quae  turn  cum  pueris  flammato  fulminis  ictu  45 
concidit,  atque  avulsa  pedum  vestigia  liquit. 

Turn  quis  non,  artis  scripta  ac  monumenta  volutans, 
voces  tristificas  chartis  promebat  Etruscis? 

Omnes  civili  generosa  ab  stirpe  profectam 
vitare  ingentem  cladem  pestemque  monebant :  50 

vel  legum  exitium  constanti  voce  ferebant, 
templa  deumque  adeo  flammis  urbemque  iubebant 
eripere  et  stragem  horribilem  caedemque  vereri  : 
atque  haec  fixa  gravi  fato  ac  fundata  teneri, 
ni  post,  excelsum  ad  columen  formata  decore,  55 
sancta  Iovis  species  claros  spectaret  in  ortus  : 
turn  fore,  ut  occultos  populus  sanctusque  senatus 
cernere  conatus  posset,  si,  solis  ad  ortum 
conversa,  inde  patrum  sedes  populique  videret. 

Haec,  tardata  diu  species  multumque  morata,  60 
consule  te  tandem  celsa  est  in  sede  locata : 
atque  una  fixi  ac  signati  temporis  hora 
Iuppiter  excelsa  clarabat  sceptra  columna : 
ac  clades  patriae,  flamma  ferroque  parata, 
vocibus  Allobrogum  patribus  populoque  patebat.  65 
Rite  igitur  veteres,  quorum  monumenta  tenetis, 
qui  populos  urbesque  modo  ac  virtute  regebant; 
rite  etiam  vestri,  quorum  pietasque  fidesque 
praestitit  ac  longe  vicit  sapientia  cunctos, 
praecipue  coluere  vigenti  numine  divos,  70 

haec  adeo  penitus  cura  videre  sagaci, 
otia  qui  studiis  laeti  tenuere  decoris, 
inque  Academia  umbrifera  nitidoque  Lyceo 
fuderunt  claras  fecundi  pectoris  artes. 

E  quibus  ereptum  primo  iam  a  flore  iuventae,  75 
te  patria  in  media  virtutum  mole  locavit. 

Tu  tamen  anxiferas  curas  requiete  relaxa, 
quod  patriae  voces  studiis  nobisque  sacrasti. 

(Cic.  de  Div.  1.  I.  c.  11-13.  §.  17-22.  Lact.  Inst.  div.  1.  III.  c.  17.) 

Atque  animo  pendens  noctu  eventa  timebat. 

(Non.  v.  Eventus  p.  204.) 

269.  LIBER  III. 

Interea  cursus,  quos  prima  a  parte  iuventae, 
quosque  adeo  consul  virtute  animoque  petisti, 
hos  retine,  atque  auge  famam  laudesque  bonorum. 

(Cic.  ad  Att.  1.  II.  ep.  3.  §.  3.) 

FRAGMENTUM  INCERTAE  SEDIS. 

In  montes  patrios  et  ad  incunabula  nostra. 

(Cic.  ad  Att.  1.  II.  ep.  5.  §.  3.) 

270.  DE  SUIS  TEMPORIBUS. 

De  suis  temporibus  Cicero  tres  carminum  libros  se  scripsis- 
se  ipse  testis  est  (ad  Div.  1.  IX.  ep.  9j.  Hos  meritorum  Le/ituli 


erga  se  et  suite  in  hunc  pietatis  testes  esse  voluit.  Itaque  non 
de  consulatu  tun  turn  ,  sed  etiam  de  exsilio  et  de  reditu  in  pa- 
trium  suo  his  in  libris  cecinisse  putandus  est.  Eorumdem  au- 
tem  confectio  caditin  annum  U.  700.  quo  coss.fuere  Domitius 
et  Appius  Fulcher. 

1.  Cedant  arma  togae,  concedat  laurealaudi. 

(Quinctil.  1.  XI.  c.  1.  §.  24.  Cic.  de  Off.  1.  I.  c.  22.  §.  77.  Idem  in 
Pison.  c.  3.  §.  73.  sq.  Idem  Philipp.  II.  c.  8.  §.  20.  Idem  in  Sa- 
lust.  c.  2.  §.  7.  Salust.  in  Cic.  c.  3.  §.  6.  Serv.  ad  Virg.  Aen.  1.  I. 
v.  1.  Plutarch.  Compar.  Cicer.  cum  Demosth.  c.  2.) 

2.  O  fortunatam  natam  me  consule  Romam ! 

(Quinctil.  1.  c.  Idem  1.  IX.  c.  4.  §.  41.  Iuvenal.  Sat.  X.  v.  122.  Sa¬ 
lust.  in  Cic.  c.  3.  §.  5.  Cic.  in  Sal.  c.  2.  §.  7.  Diomed.  1.  II.  p.  461.) 

3.  Iovem  ilium,  a  quo  in  concilium  deorum  advocatur. 

(Quinctil.  1.  XI.  c.  1.  §.  24.) 

4.  Minerva,  quae  artes  eum  docuit. 

(Quinctil.  ib.) 


271.  X.  ALCYONE  S. 

ARGUMENTUM. 

Iul.  Capitolinus  in  Gordianis  c.  3.  carmen  Tullianum  hoc 
titulo  inscriptum  memorat.  Nonius  (s.  v.  I’raevius  p.  65.)  hos 
servat  versiculos,  quorum  prioreni  Ciceronis  editores  olini  ince- 
pere:  Alcyon  hunc  genuit  —  recentiores  de  coniectura:  Al¬ 
cyone  m  genuit  —  Oiivetus  Alcyon  nomen  pro  libri  titulo 
hubuit,  prioris  versus  principiuni  deesse  arbitratus.  Sermo  est 
auteni,  ut  videtur,  de  Ceyce,  coniuge  Alcyones. 

*  *  hunc  genuit,  Claris  delapsus  ab  astris, 
praevius  aurorae  solis  noctisque  satelles. 


272.  XI.  ELEGIA  TAMELASTIS. 

ADNOTATI  O. 

Haec  elegia  nescio  quo  modo  Tamelastis  inscripta  est 
uno  teste  Servio ,  in  cuius  quidem  Mss.  aliis  T  ham  el  as  ti  s  , 
in  aliis  Temelcis  tis ,  in  aliis  T alemgai s  legitur.  Nec  cer- 
tius  est ,  qua  de  re  ilia  composita  fuerit.  Si  tamen  ex  unico, 
qui  super stes  est,  versiculo  de  totius  argumento  carminis  con- 
cludere  licet ,  Cicero  de  profectione  quadam  sua  aut  in  itinere 
versus  fecit.  De  qua  profectione  cecinerit,  non  ausim  dicere. 
Quemadmodum  enim  prima  ilia  profectio ,  Sullae,  ut  quibus- 
dam  placet,  vel  valetudinis ,  secunda  Clodii ,  tertia  Caesaris, 
quarta  Antonii  caussa  suscepta,  sic  ipsa  ilia  in  Parthos  expe- 
ditio,  cuius  frv.ctu  caruit.  Ciceroni  elegiae  componendae  occa- 
sionem  praebere  potuit. 

Iam  mare  Tyrrhenum  longe  penitusque  palumbes 
relliquit.  — 

(Serv.  in  Virg.  Eel.  I.  v.  58.  p.  5.) 


273.  EPIGRAMMA  IN  TIRONEM. 

(Plin.  lib.  VII.  ep.  4.) 

Hoc  tanti  fecit  Plinius,  quod  lascivi  generis  fuisse  scribit, 
epigramma,  ut  id  ipse  compluribus  versibus  epigrammate  cele- 
braret. 


274.  FRAGMENTA 
LIBRORUM  INCERTORUM. 


ADNOTATIO. 

Hoc  capite  omissi  sunt  loci  olim  inter  huius  generis fra- 
gmenta  perperam  relati,qui  ut  ab  aliis  scriptoribus  aff eruntur , 
ita  etiam  hodie  in  integris  Ciceronis  libris  leguntur.  Omissa 
sunt  etiam  ea  fragmenta,  quae  supplendis  quum aliis,  turn  i/lis, 
quas  haec  aetas  rursus  in  lucem  protraxit ,  librorum  re/iquiis 
adhibita  erant  ab  editoribus.  Jllius  generis  fragmenta  haec 

sunt-,  i.)  Quinctil.  l.  v.  c.  ii.  §.  28.:  Die  mihi,  quaeso,  Xe- 
nophontis  uxor  etc.  de  lnv.  1.  I.  c.  31.  2.)  Gell.  1.  III.  c.  31. 

Mausolus  etc.  Tu scul.  1.  III.  c.  3t.  3.;  Lact.  1.  I.  c.  15.  At- 
que  adeo  in  plerisque  civitatibus  etc.  de  N.  D.  i.  in.  c. 

10.  §.  so.  4.)  iSon.  v.  Deponere p.  279.  Existimavi  bonestis- 

smie  etc.  Off-,  i.  II.  c.  1.  §.  4.  5  j  Lact.  L  y.  c.  iu  Etenim 
si  nemo  est,  qui  non  mori  malit  etc.  Uunc  locum  Patri¬ 
cias  ex  Off.  1.  III.  c.  20.  sumption  recle  iudicat.  Mains  de  Rep. 
1.  If  c.  1.  numero  tertium  posuit.  6.)  Augustin,  de  Tit.  beat, 
cf.  de  Rep.  1.  I.  c.  17.  7.)  Philargyr.  Georg.  1.  111.  c.  125. 

de  accusatoie  lege  quinta  dicta  —  Huec  verba  litterarum 
compendia  consignata  ita  ab  ICto  videntur  male  explicita.  Est 
enim  Lex  quinta  D  de  lure  accusandi (L.  XLV1I.  Tit.  15.)  Ea- 
dem  Mains  sic  legit  (de  Rep.  1.  II.  c.  37. j  de  dictatOre  L. 
Quinctio  dicto.  8.)  Augustin.  —  de  ltep.  1.  IV.  c.  l.fr.  4 
9J  Serv.  —  de  Rep  1.  IV.  c.  3.  fr.  9.  10.)  Senec.  —  de  Rep.  I 
IV.  c.  9.  fr.  31.  11 .)  Donat.  —  de  Rep.  1.  IV.  c.  11.  fr.  34 

11. )  Serv.  -- de  Rep.  fragm.  inc.  libr.  fr.  10.  13.)  Ammian. 
Marcell.  —  de  Rep.  fragm.  inc.  libr.(fr.  7 Jed.  Mai.  Sed  eum- 
detn  locum  Patricius  verbis  paullum  commutatis  in  Or.  jiost 
red.  ad  ({air.  c.  1.  in.  reperisse  sibi  visas  est.  14.)  Hieronym  — 
Cic.  de  Gloria  fr.  3.  15.)  l luinctil .  Hoc  miror  enim  que- 
rorque  etc.  —  Cic.  Or.  pr.  Scaur.  c.4b.rn.  16.)  lsiilor.  —  e  Cic. 
Mario  fr.  3.  17.)  Donat,  in  Ter.  Andr.  Act.  111.  Sc.  I.  v.  12. 
Non  solum  videam  —  sentiam.  Cf.  Cic.  I.  Catil.  c.  3. 

§.  8.  Relic ti  sunt  ii  tantiun  loci,  qui  quibus  e  Ciceronis  Jibris 
repetiti  esse  videantur ,  ascripsi.  His  denique  accedunt  puuci 
quidam  loci,  qui  Ciceroni  quidem  tribuuntur  ab  auctoribus, 
sed  neque  in  scriptis  eiuslegi  videntur,  nequein fragmentorum 
numero  recenseri  solent. 

I.  E  RHETORICIS. 

1.  Meliora  unguenta  sunt,  quae  terram,  quam 
quae  crocum  sapiunt.  (Piin.  H.  N.  i.  tut.  c.  4.  (3.)  l.  xvn. 
c.  5.  cf.  Cic.  de  Or.  1.  III.  c.  25.  §.  99.) 

2.  Et  Cicero  quidem  in  Rhetoricis  iudicium  Sllbiecit 
(Spalding cj.  subiunxit)  inventioni.  (Quinctii.i.m.  c.  6.  §.  64.) 

3.  Cicero  certe  Graecorum  Metrodorum  Scepsium  et 
EmpylumRhodium,  nostrorumqueHortensium,  tradidit, 
quae  eogitaverant,  ad  verbum  retulisse.  (Quinctii.  i.  x. 

c.  6.  §.  4.)_ 

4.  Si  calor  ac  spiritus  tulit,  frequenter  accidit,  ut 
successum  extemporalem  consequi  cura  non  possit. 
Deum  tunc  adfuisse,  quum  id  evenisset,  veteres  ora- 
tores,  ut  Cicero  ait,  dictitabant.  (Id.  1.  X.  c.  7.  §.  13.) 

5.  Neque  fere  tam  est  ullus  dies  occupatus,  ut  ni¬ 
hil  lucrativae,  ut  Cicero  Brutum  facere  tradit,  operae  ad 
scribendum  aut  legendum  aut  dicendum  rapi  aliquo 
momenta  temporis  possit.  Si  quidem  C.  Garbo  etiam 
in  tabernaculo  solebat  hac  uti  exercitatione.  Ne  id 
quidem  tacendum,  quod  eidem  Ciceroni  placet,  nullum  no¬ 
strum  usquam  negligentemesse  sermonem:  quidquid 
loquemur  ubicumque,  sit  pro  sua  scilicet  portione 
perfection .  (Id.  1.  x.  c.  7.  §.  27.  et  28.) 

6.  ludicis  vultus  saepe  iste  rector  est  dicentis, 

ut  Cicero  praecipit.  (Id.  1.  XII.  c.  10.  §.  56.) 

7.  Quis  nostrum,  quamvis  sit  ingeniosus,  poterit  omnia  compre- 
hendere,  quum  eloquentissimus  orator  de  rhetorica  et  iuris  scien- 
tia  disputans  dixerit:  pauci  unum  possunt,  utrumque  ne¬ 
mo.  (Hieronym.  Dial,  cum  Pelagian.  II.  p.  703.  ed.  Vallarsii.) 

8.  Id  esse  optimum,  quod  quum  te  facile  credide- 
ris  consequi  imitatione,  non  possis.  (Quinctii.  i.  xi.c.i. 

§.  92.  Similia  Spalding  affert  ex  Orat.  c.  23.  et  28.  Adde  c.  7.  extr. 
etTusc.  1.  II.  in.  Verba  ipsa,  si  sic  scripta  sint  a  Tullio,  ubi  legantur, 
incertum.) 

9.  —  non  id  egisse,  ut  ita  diceret,  quomodo  se 
quilibet  posse  confideret,  sed  quomodo  nemo,  (id  ibid.) 

II.  EX  OR  ATIONIBUS. 

1.  — omnium  pectora  sic  attingit,  ut  cogat  in  ge- 
mitum.quod  ait  Tullius:  Nullae  sunt  occultiores  insidiae, 
quam  [eae],  quae  latent  in  simulationc  officii  aut  in 

aliquo  necessitudinis  nomine.  Nam  eum,  qui  palam 
est  adversarius,  facile  cavendo  vitare  possis:  hoevero 
occultum,  intestinum  ac  domesticum  malum  non  so- 
|  lumexsistit,  verum  etiam  opprimit  ante,  quam  pro- 
spicere  atque  explorare  potueris.  (Augustin,  de  c.  D.  l. 

XIX.  c.  5.  T.  V.  p.  1154.  cf.  Cic.  II.  Verr.  1. 1.  c.  6.  §.  15.) 

2.  Gladiatores  invisos  habemus,  si  omni  modo 
vitam  impetraie  cupiunt.  (Seneca  de  Tranq.  c.  11.  quern 
locum  Lipsius  refert  ad  Milonianam,  in  qua  certe  similia  leguntur  c. 

3.  Nihil  Tullius  ait  esse,  quod  sit  manibus  humanis 
laboratum,  quod  non  a^quando  ad  interitum  rediga- 
tur  vel  iniuria  hominum,  vel  ipsa  confectrice  rerum 

omnium  VGtllStBtG.  (Lact.  Inst.  1.  VII.  c.  11.  cf.  pr.  Marccll. 
c.  4.) 

4.  —  quum  parcere  vel  laedere  potuisset  (Tullius), 
ut  ipse  affirmat,  ignoscendi  quaerens  caussas,  non  pu- 
niendi  occasiones,  quod  iudicis  lenti  et  considerati  est 

proprium.  (Aram.  Marcell.  1.  XIX.  c.  12.  Hoc  fragmentum 
Beierus  ad  orationem  Metellinam  referendum  censet.) 

5.  At  huius  sceleratissimi  opera,  qui  fuit  lucus 
religiosissimus,  nunc  est  locus  desertissimus :  nimi- 
rum  quoniam  traditam  sibi  publicorum  custodiamsa- 
crorum  non  honori,  sed  oneri  esse  existimavit.  (Rutu. 

Lup.  c.  3.  p.  12.  sqq.  ed.  Kuhnk.  Charis.  l.IV.  p.  251.  Diomed.  1.  II. 
p.  441.  Clodium  fortasse  significat.  Ceterum  cf.  II.  Verr.  1.  IV.  c. 
48.  ubi  similis  est  ploce.) 

6.  Quamquam  ilia  non  poena,  sed  prohibitio  sce- 

leris  fuit.  (Quinctii.  1.  IX.  c.  2.  §.  18.  Rufinian.  c.  14.  p.  208.) 

7.  Miror,  quid  sit,  quod  pater  tuus,  homo  con- 
stantissimus,  te  nobis  varium  reliquit.  (Varium  Hue- 
tius  Servilium  Isauricum  dici  putat,  hominem  vestigiis  variolarum 
et  animi  varietate  insignem.  —  Quinctii.  1.  VI.  c.  3.  §.  48.) 

8.  Neque  enim  poterat  indicio  et  his  damnatis, 
qui  indicabantur.  —  Venit  ex  Asia.  Hoc  ipsum 
quam  bonum?  —  Tribunus  pi.  venit  ex  Asia.  Ve- 
rumtamen  venit.  (idem.  1.  ix.  c.  3.  §.  42.  sq.) 

9.  Mitto  illam  primam  libidinis  iniuriam.  (Quinctii. 

1.  IX.  c.  2.  §.  47.) 

10.  Ne  ilia  quidem  testimonia  recito,  quae  dicta 
sunt  de  sestertiorum  septingentis  millibus.  (id.  ibid.) 

11.  — possum  dicere.  (id.  ibid.) 

12.  Unum  etiam  mihi  reliquum  huiusmodi  crimen 
est.  (Id.  1.  IX.  c.  2.  §.  60.) 

13.  Aliud  ex  alio  succurrit  mihi.  (id.  ibid.) 

14.  Non  nimium  dura  archipiratae.  (id.i.ix.c.4.§.64.) 

15.  Illud  scimus,  ubicumque  sunt,  esse  pro  nobis. 
(Id.  1.  ix.  c.  4.  §.  100.) 

16.  Quamquam  sentio,  quanta  hoc  cum  offensione 
dicturus  sim,  dicendum  est.  (Aquiia  p.  143.  Ruhnk.) 

17.  Infirmo  corpore  atque  aegro,  colore,  ut  ipse 

iudicare  p.  U.  (Iul.  Rufin.  p.  197.  Ruhnk.) 

18.  Hoc  miror  enim  querorque,  quemquam  homi¬ 
num  ita  pessum  dare  alterum  verbis  velle,  ut  etiam 
navem  perforet,  in  qua  ipse  naviget.  (Quinctii..l.  vui.  c.6. 

§.  47.  Hoc  fragmentum  Beiero  auctore  ad  Scaurianam  retuli.) 

19.  Provincias  inter  se  partiverant.  (Pompei.  p.  310. 
Cf.  Val.  Prob.  1483.  Putsch.) 

III.  A)  E  PHILOSOPHICIS. 

1.  In  Jibris  de  Republica  Platonis  me  comitem 
profiteer;  inConsolatione  filiaeCrantorem,inquit(Cicero), 
sequor,  item  Panaetium  de  Officiis.  (Piin.  H.  N.  Praef. 
Haec  verba  haud  dubie  aut  ex  aliquo  prooemio  aut  oxepistoladucta 
mihi  videntur.) 

2.  Quoniam  utraque  earum  sententiarum  (do  morte 
et  de  immortaiitate)  doctissimos  habuit  auctores ,  nec, 
quid  certi  sit,  divinari  potest.  (Lact.  Inst.  l.  vn.  c.  8.  §.  9.) 

3.  Cicero  dicit  Hippocratem,  nobilissimum  medi- 
cum,  scriptum  reliquisse,  se  quosdam  fratres,  quum 

simul  aegrotare  coepissent  et  eorum  morbus  eodem 
tempore  ingravesceret,  eodem  levaretur,  geminos  esse 

suspicatum.  (Augustin,  de  C.  D.  1.  Y.  5.  c.  2.  T.  V.  p.  2S2.  Hunc 
locum  Bremius  e  princip.  c.  2.  de  Fato  haustum  esse  suspicatur.  Ill. 
autem  Clarus  per  litteras  mihi  aperuit,  Ciceronem  sibi  videri  festi- 
nanter  retulisse  sentcntiam  Hippocratis ,  qui  de  simili  quidem  duo- 
rum  fratrum  morbo  memoriae  prodat,  neque  vero  e  morbi  similitu- 
dine  concludat,  eosdem  esse  geminos —  de  Mo r bis  vulgaribus 
1.  I.  Sect.  VII.  p.  31.  C.  D.  ed.  Foes.) 

4.  Romam  conditam  Olympiadis  sextae  anno  ter- 

tio  —  (Solin.  c.l.p.2.  ed.  Salm.  cf.  de  Rep.  1.  II.  c.  10.) 

5.  Haec  est  ilia  lex  dei,  ut  a  Cicerone  dictum  est  (in  IV.  for- 
tasse  de  Rep.  ubro,  sed  vid.  Mai.p.27i.),  praeclara  et  divina 
semper,  quae  recta  et  honesta  in  bet,  vetat  prava  et 
turpia:  cui  parentem  sanctissimae  ac  certissimae  legi 
iuste  ac  legitime  necesse  est  vivere.  (Lactant. Inst.  l.  vi. 
c.  24.  §.  29.1 

6.  Philosophiam  dii  paucis  quibusdam  veram  de- 

derunt.  (Fragmentum,  ut  videtur,  Hortensii.  August’ 
C.  D.  1.  XXII.  c.  22.  T.  V.  p.  1375.) 

7.  —  infelices  esse  eos,  qui  omnia  sibi  licere  exi- 

stimarent.  (Amm.  Marcell.  1.  XXVI.  c.  10.  §.  12.) 

8.  0  miserum  —  cui  peccare  licebat!  (Augustin,  de 
C.  D.  1.  V.  c.  27.  T.  V.  p.  334.  Marc.  Capell.  p.  426.  cf.  Tusc.  1.  V. 
c.  19.  e  poeta,  ut  videtur.) 

9.  Omnes  prope  cives  virtute,  gloria,  dignitate  su- 

perabat  (Pompeius,  an  Cato?  —  e  Maniliana,  an  e  laudatione  Ca- 
tonis  verba  repetierit  Quinctil.  1.  IX.  c.  4.  §.  104.  incertum.) 

10.  »Sic  in  hac  calamitosa  fama,  quasi  in  aliqua 
perniciosissima  flamma;«  et,  »Non  enim  spes  laudan- 
da,  quam  res  est.«  (Quinctil.  l.IX.  c.  3.  §.  75.  cf.  Serv.  ad  Vir¬ 
gil.  Aen.  1.  VI.  v.  S77.,  apud  quern  postrema  e  Dialogo  referuntur 

pauiio  pienius :  »Fanni,  caussa  difficilis ,  laudare  pue- 
rum.  Non  enim  res  laudanda,  sed  spes  est.«  Hinc  a 

Maio  inter  fragmenta  Reipubl.  numerantur.) 

1 1 .  [Fatum  est  connexio  rerum  per  aeternitatem, 
se  invicem  tenens ,  quae  suo  ordine  et  lege  variatur, 
ita  tamen,  ut  ipsa  varietas  habeat  aeternitatem.]  (Serv. 

ad  Virgil.  Aen.  1.  III.  v.  376.  Verba  sumpta  videntur  e  Div.  1.  I.  c. 
55.  immutata  tamen.) 

12.  Animalia  biuros  (ai.  byturos)  vocari,  qui  vites 
in  Campania  erodant  —  (Plin.  H.  N.  l.  xxx.  c.  52.  (25.)  for- 
tassis  e  Chorographia.) 

13.  Erythraeo  oppido  superpositum  montem  Mi- 

manta.  (Ammian.  Marc.  1.  XXXI.  c.  14.  §.  8.  ex  eodem  fortasse 
Ciceronis  libro.) 

14.  — duo  axes,  Boreus,  quern  Aquinoalem  vocamus.  Hinc 
ardua[e]  (1.  arctoe)  sunt,  id  est  septemtriones,  quae  nobis  semper  ap¬ 
parent,  cuius  contrarius  est  notius,  qui  Australis  dicitur.  Hie  est, 
qui  terra  tegitur,  ut  ait  Cicero,  et  fanera  (ipavtgoc,  immo  avxixttoiv) 
a  Graecis  nominatur.  (HaecGronovius,  quum  med.  saec.  XVII.  Oxo- 
nii  esset,  e  Ms.  Bodleiano,  in  quo  extremo  scriptum  erat:  Finit 
hoc  opus  de  Natura  Re  rum,  eruit.  Ceterum  cf.  Cic.  Dispp. 
Tusc.  1. 1.  c.  28.) 

15.  Oiiy.  dvd£iov  <3?  oittai,  w  d-au/udoie,  y.dxelvov  (.ivrj- 
o&rjvcu,  o  Kixeqojv  inconel  rov  naq a  'Poifiaioiq  neCixov  7te- 
ql  arqarov •  qirjal  /do  rd  fikv  on). a  ovrojq  cpeqovraq  dyojql- 
oro>q  a/fiv  del  olov  nva  fie  It]  too  ad)fiaroq  oiofievovq ,  you 
7iqoq  ye  rqocprjv  a  (plat  ne'vre  dnoyqoxyav  rjptsqaq •  ardyy.jjq 
re  civev  nvoq  y.al  ei  naqeivai  oiififialvoi  vonoepoqa  Qdia,  o 
o  vvt]/9eia  fiaxqi/.  fteftaioifrev  vofioq  naq  avr  olq  eylvero ,  tnq 
y.al  rifmoCav  InixeinOai  el  nq  naqaficilt].  (Petrus  de  scientia 
political. IV.  c.  5.  p.  593.  ed.  Maii,  additum  iam  ab  Orellio.) 

IV.  B)  EX  ADMIRANDORUM  LIBRO. 

ADNOTA T I O 

Admir  andoruin  librum  Patricias  non  a  Plinio,  sed  a  li- 
brariis  eius  Ciceroni  auctori  censet  ascriptum  esse,  quern  a  Vur- 
rone  profectum  esse  constet.  Neque  enim,  qui  integer  est,  liber 
n  ag  aS o%o)v ,  quae  ipse  Cicero  Admir  abil i a  dicit  ( Acad.  Pr. 

1.  IV.  c.  44.  Fin.  1.  IV.  c.  27.J  harum,quae  apud  Plinium  sunt, 
simi/em  aliquam  complectitur  sententiam. 


16.  Cicero  in  Admirandis  posuit,  Reatinis  tantum  palu- 
dibus  ungulas  iumentorum  indurari.  (Plin.  h.  n.  lib. 

XXXI.  c.  8.-2-) 

17.  Quaedam  terrae  imbribus  sicciores  fiunt,  velut  in  Nar- 
lliensi  agro,  quod  Admirandis  suis  inseruit  M.  Cicero,  siccitate 
lutum  fieri  prodens,  imbre  pulverem.  (idem  ib.  c.  28.  -4-) 

Ad  eumdem  librum,  adnotante  Dalechampio,  refertur  etiam  hie 

locus  : 

18.  Haec  autem  (mustela),  quae  in  domibus  nostris  ooerrat  et 
catulossuos,  ut  auctor  est  Cicero,  quotidie  transfert  mu- 

tatque  sedem,  serpentes  persequitur.  (Idem  ibid.  1.  XXIX. 
c.  16.  -3-) 

Ex  eodem,  ut  videtur,  libro: 

19.  Feminas  omnes  ubique  visu  nocere,  quae  du- 

plices  pupillas  habeant.  (Piin.  h.  n.  i.  vh.  c.  2.  cf.  Geii.  1. 
IX.  c.  4.) 

20.  In  nuce  inclusam  Iiiada  Homeri  carmen  in 
membrana  scriptum  tradidit  Cicero.  (Idem  ibid.  c.  21.) 

21.  —  fuisse,  qui  praevideret  (am  pervideret) 

CXXXV  M.  passuum - (Idem  ibid.) 

22.  Romanum  fuisse  civem  Naevium  Pollionem, 
pede  longiorem,  quam  quemquam  longissimum.  (Co- 

lum.  1.  III.  c.  8.  §.  2.) 


V.  275.  SINGULAE  VOCES 

E  L1BRIS  NON  NOMlNATIS. 

X  0  T  i  T.  L1TT.  Ills  addidi  nunc  post  Orellium  14-32. 

1 .  Arcera  (Non.  s.  h.  v.  p.  55.) 

2.  Fa  seem  unum  si  nactus  esses  (Charis.  1. 1.  p.  20.) 

3.  Forem  ai.  ferem  ai.  ficem  ai.  faecem  (Fortunatian.  1. 
III.  c.  2.  de  Elocutione  p.  91.  ed.  Capper.) 

4.  IpsUS  (Diomed.  1.  I.  p.  318.) 

5.  Plure  venit  (Charis.  1. 1,  p.  84.) 

6.  Rare  (idem  l.  n.  p  193.) 

7.  Rarenter  (idem  ibid.) 

8.  Ructaretur  (Pauli. Diacon.v. Ructarep. 414.  ed.Gothofr.) 

9.  De  plebeia  faece  sellulariorum(Augustin.contr. 

Iul.  Pelag.  1.  H.  T.  VII.  p.  988.) 

10.  Seps  (Auson.  Idyll.  XH.  Technopaign.  p.  496.  ed.  Toll  ) 

11.  Formicas  Cicero  appeilat  solipugas  —  solivagas 
Em.  Schiitz.  —  (Plin.  H.  N.  1.  XXIX.  c.  29.  -4  -) 

12.  Stomachose  (Charis.  1.  ii.  p.  193.).  Stomachosius 

(ad  Att.  1.  X.  ep.  5.) 

13.  Tesqua  loca  augurio  designata  Cicero  aspera 
ait  esse  et  difficilia.  (Paul.  Diac.  v.  Tesqua  p.  465.  ed.  Gothofr.) 

14.  M.  Tullius  et  C.  Caesar  mordeo  memordi,  pungope- 
pugi,  spondeo  spepondi  dixerunt.  (Gen.  N.  A.  1.  VII.  c.  19. 
§.  15.  Cf.  Charis.  p.  364.  P.  Cicero:  Intellexi,  quid  eum  pupugisset.) 

15.  Lecturus  es  hie  etiam  novum  verbum,  id  est  esseiltiam  1  et 
indoloriam nominavit addens:  Licetenim  novis  rebus  nova 
nomina  imponere.  (Sidonius  Apollinaris  in  Epistola  Carmini 
XIV.  praemissa  p.  444.  Ed.  Sav.  cf.  Intpp  ad.  Finn.l.  II.  §.11.  Usum 
v.  essentiae  Ciceroni  tribuit  etiam  Seneca  in  ep.  58.  cf.  Muret.  Var. 
Lectt.  XV.  20.  Spalding  ad  Quinctil.  1.  II.  c.  14.  p.  338.) 

16.  Hoc  algu  (to  y.QVOg)  et  algor ,  algoris  ,  ut  Cicero. 
(Charis.  p.  23.  ed.  Putsch.) 

17.  Sallltarius  (Idem  p.  194.  cf.  Cic.  ad  Div.  1.  IX.  ep.  14.) 

18.  Singularie  i.  e.  singulariter  (Id.  p.  195.) 

19.  Cicero  Foresia  et  Megalesia  et  Hortesia  sine  N  ii- 
tera  libenter  dicebat.  (Velius  Longus  de  Orthogr.  p.  2237.  P.) 

20.  Sinum  i.  e.  vini,  non  lactis  vas.  (Cf.  Intpp.  Vett.  Virgil. 
Eel.  VII.  v.  33.  ap.  Mai.  p.  9.) 

21.  Cicero  Lanopitarum  exercitum  dicit;  ipsi  Canobon 
vocant.  (Quinctil.  1.  I.  c.  5.  §.  13.) 

22.  Iolaus  ille  violens,  crede  M.  Tullio.  (Terent.  Maurus 
vs.  657.  cf.  Santen.) 

23.  EgO  qilidem  ceteras  tempestates  (Serv.  ad  Vir¬ 
gil.  Aen.  1.  I.  v.  580.  cf.  Korte  ad  Salust.  Catii.  c.  51.  §.  15.) 

24.  Sciat  etiara  Ciceroni  placuisse  Aiio  Maiianique  gemi- 

1  !Cxrb,?re-T  (Qllinctil- 1-  I.  c.  4.  §.  11.  cf.  Spalding.  Priscian.  p. 
'  elms  Longus  p.  2219.  P.  et  Pompeii  Commentum  p.  22.) 

EvnQyein,  quae  a  Cicerone  illustratio  et  evidentia 
nominatur.  (Qninctil.  1.  VI.  c.  2.  §.  32.) 

26.  M.  Tullius  et  sarracuill  et  ficem  (forem  Fortunatia- 

nus,  fascem  ci.  Moneta)  et  SCalas  (in  Cornelianae  Fr.)  dicere 
non  turpe  duxit.  (in  Pisonianae  Fr.) 

27.  2o(f>L(Tf.luiu  cavil lationes  vocat  Cicero.  (Seneca  ep. 
CXI.  cf.  fallaces  conclusiunculas  Acadd.  priorr.  1.  II.  §.  75.) 

28.  Cllicui  in  cuicuimodi.  Cf.  Pompeius  p.  251.’, 

29.  Ignitum  I icjlioretn  Cicero  dicit  liquidumignem.  (Serv. 
ad  Virgil.  Eel.  6.V.33.) 

30.  Umbraculisque  silvestribus  (idem  ad  Virgil.  Eel 

9.  v.  42.  e  Tullio.) 

31 .  Morturiunt  (Augustin,  de  Grammatica  p.  2006.  P.) 

32.  Quaesere  (Phocae  Ars.  p.  1718.  P.) 


TITULI  LIBRORUM  DUBIAE  FIDEL 

276.  DE  RE  MILITARI. 

(Mai.  Catal.  Codd.  Ambros.  CI.) 


Communes  loci  sive  qui  sunt  in  vitia  direeti ,  qnales  legimus  a 
Cicerone  compositos;  seu  quibus  quaestiones  generaiitertraetantur, 
quaies  sunt  editi  a  Quinto  quoque  Hortensio.  (Quinctil.  1.  II.  c. 
1.  §•  11.) 


OPERA  CICERONI  SUBIECTA. 


280. 

C.  SALUSTII  CR1SPI 

A  U  T 

ALIUS  CUIUS DAM  AUCTORIS 

IN  M .  T.  CICERONE  M  DECLAM  ATIO. 


277.  DE  BIBLIOTHECA  RUM  IMAGINIBUS. 

NOTITIA  HTTKRARIA. 

Atticus  huic  libro  iiovien  dedisse  Hard  vino  virgitfa  post 
Licerojiis  iionien  posita ,  eadem  vero  rectii/s  praeposita  Cicero- 
nis  libra m  edidisse  mihi  videtur. 

Ail  priores  coeperint  Alexandriae  et  Pergami  reges ,  qui  biblio¬ 
thecas  magno  certamine  instituere,  noil  facile  dixerim.  Imaginum 
amore  flagrasse  quondam,  testes  sunt  et  Atticus  ille,  Ciceronis  edito 
de  his  volumine,  et  M.  Varro  benignissimo  invento,  insertis  Volumi- 
num  suorum  fecunditati  non  nominibus  tantum  septingentorum  illu- 
str^m,  sed  et  aliquo  modo  imaginibus:  non  passus  intercidere  figu- 
ras ,  aut  vetustatem  aevi  contra  homines  valere,  inventor  muneris 
etiam  diis  invidiosi,  quando  immortalitatem  non  solum  dedit,  verum 
etiam  in  omnes  terras  misit,  utpraesentes  esse  ubique  et  claudi  pos- 
sent.  (PUn.  H.  N.  1.  XXXV.  c.  2.) 


278.  VI.  ORTHOGR  A  PHIA  AUT  CHORO- 
GRAP11IA. 

A  D  N  0  T  A  T  I  0. 

C  hor  o  gr  up/iiam  pro  V  arr  oniana ,  ut  Patricius  exi- 
stimnt,  Ci  c  er  oniannm  unus  memorat  Priscianus:  quern  qui 
nuper  edidit  Krehlius ,  h.  1.  or  th  o gr uphiam  scribi  iussit, 
subiectis  chronographiae  et  ch  oro  gr  aphi  tie  lectioni- 
bus.  Ego  chorographium,  eidem  tamquam  synonymam 
contemptam ,  or  th  o  gr  aphi  ue  praeferendntn  duxi.  Huii/s 
eni m  nullum  usquam,  nisi  in  vetere  quodam  Jndice  (v.  Scrij)t. 
Cic.  Subi.)  invenitur  vestigium.  Chorographium  vero  hand 
scio  an  Ulud  Cicero  inscripserit  opus  geographicum ,  in  quo 
conficiendo  se  Caesare  liibulo  coss.  s.  a.  U.  695.  elaborare  scri- 
bit  ad  Att.  1.  II.  epp.  4.  6.  et  7.  Praeterea  Orellius  Savaronem 
ad  Sidon.  Apollinarem  p.  3.  ccmfcrri  iubet. 

1.  Ibi  quercorum  rami  ad  terram  iacent,  utsues 

quasi  caprae  ex  ramis  glande  pascantur.  (Prise.  1.  vi.  c. 
16.  §.  83.) 

DE  ORTHOGR APHIA. 

(In  Vetere  Indice  Librorum  Ciceronis  ad  caleem  Reip.  np.  Mai. 
in  Catalog.  Codd.  Ambros.  CI.  cf.  Adnot.  meam  ad  Fragm.  de  Cho- 
rographia.) 


279.  LOCI  COMMUNES. 

NOTITIA  HTTERARIA. 

lncertum  est  Quinctiliani  testimonium  de  syl/oge  locorutn 
communium.  Immo  nu(Juidot,a  intelligenda  Gesnero ,  Spaldin- 
gio,  Ore/lio  videnlur.  Hand  temere,  ut  arbitror. 


I.  1 .  Graviter  et  iniquo  animo  maledicla  tua  pate- 
rer ,  M.  Tulli,  si  te  scirem  iudicio  magis  quam  morbo 
animi  petulantia  ista  uti.  Sed  quum  in  te  neque  modum 
neque  modestiam  ullam  animadverto.respondeo  tibi:  uti, 
si  quam  male  dicendo  voluptatem  cepisti,  earn  male  au- 
diendo  amittas.  Ubi  querar?  qaos  implorem ,  patres 
conscripti?  diripi  rempublicam  atque  audacissimo  cui- 
que  esse  perfidiae?  apud  populum  Romanum ,  qui  ita  lar- 
gitionibus  corruptus  est,  uti  sese  ipsum  ac  for  tunas  suas 
venales  habeat?  an  apud  vos,  patres  conscripti?  quorum 
auctoritas  turpissimo  cuique  et  sceleratissimo  ludibrio 
est!  ubi  M.  Tullius  leges,  indicia  populi  Romani  defendit, 
atque  in  hoc  ordine  ita  moderatur ,  quasi  unus  reliquus 
ex  familia  viri  clarissimi,  Scipionis  Africani,  ac  non  re¬ 
pet  ilius  ,  ascitus ,  ac  paullo  ante  insitus  huic  urbi  civis. 
2.  An  vero,  M.  Tulli,  facta  ac  dicta  tua  obscura  sunt? 
an  non  ita  a  pueritia  vixisti ,uti  nihil  flagitiosum  corpori 
tuoputares,  quod  alicui  collibuisset?  Aut  scilicet  istam 
irnmoderatam  eloquentiam  apud  M.  Pisonem  non  pudici- 
tiae  iactura  perdidicisti?  Itaque  minime  mirandum  est, 
quod  earn  tarn  flagitiose  venditas,  quam  turpissime  para- 
sti.  II.  Verum,  ut  opinor,  splendor  domesticus  tibi  ani- 
mos  tollit:  uxor  sacrilega  ac  periuriis  delibuta;  filia, 
matris  pellex ,  tibi  iucundior  atque  obsequentior ,  quam 
parenti  par  est.  Domum  ipsam  tuam  vi  et  rapinis,  fune- 
stam  tibi  ac  tuis,  comparasti :  videlicet,  uti  nos  commone- 
facias ,  quam  conversa  res  sit  populi  Romani,  quum  in  ea 
domo  habilares,  homo  flagiliosissime,  quae  P.  Crassi,  vi¬ 
ri  clarissimi,  fuit.  3.  Atque  quum  haec  ita  sint,  tamen 
Cicero  se  dicit  in  concilio  deorum  immortalium  fuisse, 
inde  missum  huic  urbi  civibusque  cuslodem,  absque  car- 
nificis  nomine,  qui  civitatis  incommodum  in  gloriam 
suam  ponit.  Quasi  vero  non  illius  coniurationis  caussa 
fuerit  consulatus  tuus,  et  idcirco  respublica  disiecta  eo 
tempore,  quod  te  custodem  habebat.  Sed,  ut  opinor,  ilia 
te  magis  extollunt,  quae  post  consulatum  cum  Terentia 
uxore  de  republica  consuluisti,  quum  legisPlautiae  iudi- 
cia  domi  faciebatis ,  ex  coniurutis  alios  morte ,  alios  pe- 
cunia  condemnabas;  quum  tibi  alius  Tusculanum,  alius 
Pompeianam  villam  [ex]aedi/icubat ,  alius  domum  erne- 
bat:  qui  vero  nihil  polerat,  is  erat  calumniae  proximus: 
is  aut  domum  tuam  oppugnalum  verieral,aut  insidias  se- 
natui  fecerat:  denique  de  co  tibi compertum erat.  4.  Quae 

si  tibi  falsa  obiicio,  redde  rationem,  quantum  patrimonii 
acceperis,  quid  tibi  litibus  accreverit,  qua  ex  pecunia  do- 
mum  paraveris,  Tusculanum  et  Pompeianum  infinite  sum- 
plu  aedificaveris :  aul,  si  retices ,  cui  potest  dubium  esse, 
quin  opulenliam  istam  ex  sanguine  et  miseriis  civiumpa- 
raveris?  III.  Verum ,  ut  opinor ,  homo  novus  Arpinas, 
ex  C.  Marii  familia,  eius  virtutem  imitatur,  contemnit 
simultatem  hominum  nobilium,  rempublicam  caram  ha- 
bet,  neque  terrore,  neque  gratia  movetur.  5.  Mud  vero 
amicitiae  tantum,  ac  virtutis  esl  anirni.  Immo  vero  ho¬ 
mo  I  evissimus ,  supplex  inimicis ,  amicis  contumeliosus, 
modo  harum,  modo  illarum  partium,  fidus  nemini ,  levis- 
simus  senator ,  mercenarius  patronus ,  cuius  nulla  pars 
corporis  a  turpitudine  vacat ,  lingua  vana ,  manus  rapa- 
cissimae,  gula  immensa,  pedes  fugaces:  quae  hotieste  no- 
minari  non  pnssunt,  inhonestissima.  Atque  is  quum 
eiusmodi  sit,  tamen  audet  dicer e: 

»0  fortunatam  natam  me  consule  Romam ! « 

Te  consule  fortunatam ,  Cicero?  Immo  vero  inf elicem  et 
miseram,  quae  crudelissimum  proscriptionem  civium 
perpessa  est,  quum  tu,  perturbuta  republica,  metu  percul- 
sos  omnes  bonos  parere  crudelitati  tuae  cogebas :  quum 
omnia  indicia,  omnes  leges  in  tua  libidine  erant:  quum 
tu  sublata  lege  Porcia,  erepta  libertate,  omnium  nostrum 
vitae  necisque  potestatem  ad  te  unum  revocaveras.  6.  At¬ 
que  par  um  est,  quod  impune  fecisli,  verum  etiam  com- 
memorando  exprobras,  neque  licet  oblivisci  [/i/s]  servitu- 
tis  suae.  Egeris,  oro  te,  Cicero,  perfeceris  quidlibet: 
satis  est  perpessos  esse:  etiamne  aures  nostras  odio  tuo 
oner  obis?  etiamne  molest  issimis  verbis  insectabere? 

»Cedant  arma  togae,  concedat  laurea  linguae. « 

Quasi  vero  togatus ,  et  non  armatus  ea,  quae  gloriaris, 
confeceris;  atque  inter  te  Sullamque  dictatorem,  praeter 
nomen  imperii,  quklquam  interfuerit.  IV.  7.  Sed  quid 
egoplura  de  tua  insolentia  commemorem?  quern  Miner¬ 
va  omnes  artes  edocuit,  luppiler  optimus  maximus  in 
concilium  deorurn  admisit ,  Italia  exsulem  humeris  suis 
reportavit.  Oro  te,  Romide  Arpinas,  qui  egregia  tua  vir- 
tute  omnes  Paullos,  Scipiones,  Fabios  superasti,  quern 
tandem  locum  in  hac  civitate  obtines?  quae  tibi  partes 
reipublicae  placent?  quern  amicum,  quern  inimi cum  ba¬ 
bes?  Cui  in  civitate  fecisti  insidias ,  ancillaris ,  ( quo  hi¬ 
re ,  quum  de  exsilio  tuo  Dyrrhachio  rediisti,  eum  seque- 
baris?)  quos  tyrannos  appellabas,  eorum  nunc  potentiae 
faves?  qui  tibi  ante  oplimates  videbantur,  eosdem  [nunc] 
dementes  ac  furiosos  vocas?  Vatinii  caussam  agis?  de 
Sextio  male  existimas?  Bibulum  petulantissimis  verbis 
laedis?  laudas  Caesar em?  quern  maxime  odisti,ei  maxi- 
me  obsequeris?  aliud  stuns,  aliud  seclens  de  republica 
sentis :  his  maledicis,  illos  odisti,  levissime  transfuga,  ne¬ 
que  in  hac,  neque  in  ilia  parte  / idem  habens. 

281. 

CICERONIS  PERSONATI 

I  N 

C.  SALUSTIUM  CRISPUM 
RESPONSIO. 


I.  1.  Ea  demum  magna  voluptas  est,  C.  Salusti, 
aequalem  ac  parem  verbis  vitam  agere:  neque  quid- 
quam  tarn  obscenum  dicere,  cui  non  ab  initio  pueri- 


tiae  omni  genere  facinoris  aetas  tua  respondeat:  ut 
omnis  oratio  moribus  consonet.  Neque  enim  qui  ita 
vivit,  uti  tu,  aliter,  ac  tu,  loqui  potest:  neque  qui  tarn 
illoto  sermone  utitur,  vita  honestior  est.  Quo  me 
vertam,  patres  conscripti?  unde  initium  sumam? 
Maius  enim  mibi  dicendi  onus  imponitur,  quo  notior 
est  uterque  nostrum ;  quod  si  aut  de  mea  vita  atque 
actibus  huic  conviciatori  respondero,  invidia  gloriam 
consequetur:  aut,  si  huius  facta,  mores,  omnem  aeta7 
tem  nudavero,  in  idem  vitium  incidam  procacitatis, 
quod  huic  obiicio.  Id  vos,  si  forte  ofiendimini,  iu- 
stiushuic,  quammihi,  succensere  debetis ,  qui  ini¬ 
tium  introduxit.  2.  Ego  dabooperam,  ut  et  pro  me 
minimocum  fastidio  respondeam,  et  in  hunc  minime 
mentitus  esse  videar.  Scio  me,  patres  conscripti,  in 
respondendo  non  habere  magnam  exspectationem, 
quod  nullum  vos  sciatis  novum  crimen  in  Salustium 
audituros,  sed  omnia  vetera  recognituros,  quls  et 
meae  et  vestrae  iam  et  ipsius  aures  calent.  Verum 
eo  magis  odisse  debetis  hominem,  qui  ne  incipiens 
quidem  peccare  minimis  rebus  posuit  rudimentum : 
sed  ita  ingressus  est,  uti  neque  ab  alio  vinci possit, 
neque  ipse  se  omnino  reliqua  aetate  praeterire.  3.  Ita- 
que  nihil  aliud  studet,  nisi,  uti  lutulentus  sus  ,  cum 
quovis  volutari.  Longe  vero  fallitur  opinione.  Non 
enim  procacitate  linguae  vitae  sordes  eluuntur:  sed 
est  quaedam  calumnia,  quam  unus  quisque  nostrum 
testante  animo  suo  fert,  de  eo,  qui  falsum  crimen  bo¬ 
nis  obiectat.  Quod  si  vita  istius  memoriam  vicerit: 
illam,  patres  conscripti,  non  exoratione,  sed  ex  mo¬ 
ribus  suis  spectare  debetis.  Iam  dabo  operam,  quam 
maxime  potero,  brevi  ut  faciam.  Neque  haec  alter- 
catio  nostra  vobis  inutilis  erit,  patres  conscripti.  Ple- 
rumque  enim  respublica  privatis  crescit  inimicitiis: 
ubi  nemo  civis,  qualis  sit  vir,  potest  latere. 

II.  4.  Primum  igitur ,  quoniam  omnium  maiores 
C.  Salustius  ad  unum  exemplum  et  regulam  quaerit, 
velim  mihi  respondeat,  numquid  [hi],  quos  protulit 
Scipiones  et  Metellos  vel  Fabios ,  ante  fuerint  aut  opi¬ 
nions  aut  gloriae,  quam  eos  res  gestae  suae  et  vita 
innocentissime  acta  commendavit.  Quod  si  hoc  fuit 
illis  initium  nominis  et  dignitatis:  cur  non  aeque  de 
nobis  existimetur,  cuius  et  res  gestae  illustres  [sunt], 
et  vita  integerrime  acta?  Quasi  vero  tu  sis  ab  illis  vi- 
ris,  Salusti,  ortus.  Quod  si  esses,  nonnullos  iam 
tuae  turpitudinis  pigeret.  5.  Ego  meis  maioribus 
virtute  mea  praeluxi,  uti,  si  prius  noti  non  fuerint,  a 
me  accipiant  initium  memoriae  suae.  Tu  tuis  vita, 
quam  turpiter  egisti,  magnas  offudisti  tenebras:  ut, 
etiamsi  fuerint  egregii  cives,  certe  venerint  inoblivio- 
nem.  Quare  noli  mihi  antiquos  viros  obiectare.  Sa- 
tius  est  enim  me  meis  rebus  gestis  florere ,  quam  ma- 
iorum  opinione  niti :  et  ita  vivere,  ut  ego  sim  posteris 
meis  nobilitatis  initium  et  virtutis  exemplum.  Ne¬ 
que  me  cum  iis  conferri  decet,  patres  conscripti,  qui 
iam  decesserunt  omnique  odio  carent  et  invidia ;  sed 
cum  iis,  qui  mecum  una  in  republica  versati  sunt.  6. 
Sed  si  fuerim  aut  in  honoribus  petendis  nimis  ambi- 
tiosus,  (non  banc  dico  popularem  ambitionem,  cuius 
me  principem  conliteor,  sed  illam  perniciosam  contra 
leges,  cuius  primos  ordines  Salustius  duxit,)  aut  in 
gerendis  magistratibus,  aut  in  vindicandis  maleficiis 
tam  severus,  aut  in  tuenda  republica  tam  vigilans, 
quam  tu  proscriptionem  vocas :  credoquod  non  omnes 
tui  similes  incolumes  in  hac  urbe  vixissent:  atquanto 
meliore  loco  respublica  staret,  si  tu,  par  ac  similis  see- 

lestorum  civium,  una  cum  illis  adnumeratus  esses? 
An  ego  tunc  falso  scripsi, 

Cedant  arma  togae, 

qui  togatus  armatos,  [et]  pace  bellum  oppressi?  7.  An 
illud  mentitus  sum, 

fortunatam  natam  me  consule  Romam, 
qui  tantum  intestinum  bellum  et  domesticum  Urbis 
incendium  exstinxi?  III.  Neque  te  tui  piget,  homo  le- 
vissime,  quum  ea  culpas,  quae  in  historiis  gloriae  mi- 
hi  ducis?  An  turpius  est,  patres  conscripti,  scriben- 
tem  mentiri,  quam  ilium  palam  hoc  ordine  dicentem? 
Nam  quod  aetatem  increpuisti:  tantum  me  abesse  pu- 
to  ab  impudicitia ,  quantum  tu  [abes]  a  pudicitia.  8. 
Sed  quid  ego  de  te  plura  querar?  Quid  enim  mentiri 
turpe  duces,  qui  mihi  ausus  sis  eloquentiam,  uti  vi- 
tium,  obiicere?  cuius  semper  nocens  eguisti  patroci- 
nio.  An  ullum  existimas  posse  fieri  civem  egregium, 
qui  non  his  artibus  et  disciplinis  sit  eruditus?  an  ulla 
alia  putas  esse  rudimenta  et  incunabula  virtutis ,  qui- 
bus  animi  ad  gloriae  cupiditatem  aluntur?  Sed  mini- 
me  mirum  est,  patres  conscripti,  si  homo,  qui  desi- 
diae  ac  luxuriae  plenus  sit,  haec,  ut  nova  atque  inusi- 
tata,  miratur.  9.  Nam  quod  ista  inusitata  rabie  pe- 
tulanter  in  uxorem  et  in  filiam  meam  invasisti,  quae 
facilius  se  mulieres  a  viris  abstinuerunt,  quam  tu  vir 
a  viris:  satis  docte  ac  perite  fecisti.  Non  enim  me 
sperasti  mutuam  tibi  gratiarn  relaturum ,  ut  vicissim 
tuas  compellarem.  Unus  enim  satis  es  materiae  ha- 
bens:  neque  quidquam  turpius  est  domi  tuae,  quam 
tu.  Multum  te  vero  opinio  fallit,  qui  mihi  putasti 
parare  invidiam  ex  mea  re  familiari,  quae  multo  mihi 
minor  est,  quam  habere  dignus  sum.  Atque  utinam 
ne  tanta  quidem  esset,  quanta  est!  uti  potius  amici 
mei  viverent,  quam  ego  testamentis  eorum  locupletior 
essem.  10.  Ego  fugax,  Crispe  Salusti?  Furori  tri- 
buni  plebis  cessi.  Utilius  duxi,  quamvis  fortunam 
unus  experiri ,  quam  universo  populo  Romano  civilis 
esse[m]  dissensionis  caussa.  Qui,  posteaquam  ille 
suum  annum  in  republica  perbacchatus  [est]  omnia- 
que,  quae  commoverat,  pace  et  otio  resederunt:  hoc 
ordine  revocante,  atque  ipsa  republica  manu  retrahen- 
te  me,  reverti.  Qui  mihi  dies,  si  cum  omni  reliqua 
vita  conferatur,  animo  quidem  meo  superet:  quum 
universi  vos  populusque  Romanus  frequens  adventu 
meo  gratulatus  est:  tantime,  fugacem,  mercenarium 
patronum,  hi  aestimaverunt.  IV.  11.  Neque  hercule 
mirum  est,  si  ego  semper  iustas  omnium  amicitias 
existimavi.  Non  enim  uni  privatim  ancillatus  sum, 
neque  me  addixi :  sed ,  quantum  quisque  reipublicae 
studuit,  tantum  mihi  fuit  aut  amicus,  aut  inimicus. 
Ego  nihil  plus  volui  valere,  quam  pacem.  Multi  pri- 
vatorum  audacias  metuerunt:  ego  nihil  timui,  nisi  le¬ 
ges.  Multi  arma  sua  timeri  voluerunt:  ego  num- 
quam  volui  quidquam  posse,  nisi  pro  vobis.  Multi 
ex  vobis,  potentia  freti,  in  vos  suis  viribus  abusi  sunt. 
Itaque  non  est  mirum,  si  nullius  amicitia  usus  sum, 
qui  non  perpetuo  reipublicae  amicus  fuit.  12.  Neque 
enim  me  poenitet,  si  aut  petenti  Vatinio  reo  palroci- 
nium  pollicitus  sum ,  aut  Sextii  insolentiam  repressi, 
aut  Bibuli  patientiam  culpavi,  aut  virtutibus  Caesaris 
favi.  Hae  [enim]  laudes  egregii  civis  et  unicae  sunt. 
Quae  si  tu  mihi  uti  vitia  obiicis ,  temeritas  tua  repre- 
hendetur,  non  mea  vitia  culpabuntur.  Plura  dicerem, 
si  apud  alios  mihi  esset  dicendum ,  patres  conscripti, 
non  apud  vos,quosego  habui  omnium  actionum  mea- 
rum  monitores.  Sed  ubi  rerum  testimonia  adsunt, 
quid  opus  est  verbis? 


V.  13.  Nunc,  adteuti  revertar,  Salusti,  patrem- 
que  tuum  praeteream:  qui  si  numquam  in  vita  sua 
peccavit,  tamen  maiorem  iniuriam  reipublicae  face- 
re  non  potuit,  quam  quod  te  talem  filium  genuit:  ne¬ 
que,  tu  si  qua  in  pueritia  peccasti,  exsequar,  ne  pa- 
rentem  tuum  videar  accusare,  qui  eo  tempore  sum- 
mam  tui  potestatem  habuit:  sed  qualem  adolescen- 
tiamegeris.  Hac  enim  demonstrata ,  facile  intellige- 
tur,  quam  petulanti  pueritia  tam  impudicus  et  procax 
adoleveris.  Posteaquam  immensae  gulae  impudicis- 
simi  corporis  quaestus  sufficere  non  potuit,  et  aetas 
tua  iam  ad  ea  patienda,  quae  alteri  facere  collibuisset, 
exoleverat,  cupiditatibus  intinitis  efferebaris  :  ut,  quae 
ipse  corpori  tuo  turpia  non  duxisses,  in  aliis  experi- 
reris.  14.  Ita  non  est  facile  exputare,  patres  conscri¬ 
pti,  utrum  in  honestioribus  corporis  partibus  rem 
quaesierit,  an  aniiserit.  Domum  paternam  vivo  patre 
turpissime  venalem  habuit;  vendidit.  Etcui[quam] 
dubium  potest  esse,  quin  mori  coegerit  eum,  quo  hie 
nondum  mortuo  pro  herede  gesserit  omnia?  Neque 
pudet  a  me  eum  quaerere,  quis  in  P.  Crassi  domo  ha- 
bitet,  quum  ipse  respondere  non  queat,  quis  in  ipsius 
habitet  paterna  domo.  At,  hercule,  lapsus  aetatis  ti- 
rocinio,  postea  sese  correxit.  Non  ita  est,  sed  abiit 
in  sodalitium  sacrilegiNigidiani :  bis  iudicumad  sub- 
sellia  attractus,  extrema  fortuna  stetit:  et  ita  discessit, 
ut  non  hie  innocens  esse,  sed  iudices  peierasse  existi- 
marentur.  15.  Primum  honorem  in  quaestura  ade- 
ptus,  hunc  locum  et  hunc  ordinem  despexit,  cuius 
aditus  sibi  quoque,  sordidissimo  homini,  patuisset. 
Itaque  timens,  ne  facinora  eius  clam  vos  essent,  quum 
omnibus  matrum  familia[rum]  viris  opprobrio  esset, 
confessus  est ,  vobis  audientibus ,  adulterium,  neque 
erubuit  ora  vestra.  VI.  Vixeris,  uti  libet,  Salusti: 
egeris,  quae  volueris:  satis  sit,  unum  te  tuorum  sce- 
lerum  conscium  esse.  Noli  nobis  languorem  et  sopo- 
rem  nimium  exprobrare.  Sumus  diligentes  in  tuen- 
da  pudicitia  uxorum  nostrarum,  sed  ita  experrecti  non 
sumus,  ut  a  te  cavere  possimus.  16.  Audacia  tua 
vincit  studia  nostra.  Et  quod  hunc  movere  possit, 
patres  conscripti,  factum  ac  dictum  turpe,  quem  non 
puduit  palam,  vobis  audientibus,  adulterium  confite- 
ri?  Quod  si  nihil  pro  me  tibi  respondere  voluissem, 
sed  illud  censorium  elogium  Appii  Claudii  et  L.  Piso- 
nis,  integerrimorum  virorum,  quo  usus  est  quisque 
eorum,  pro  lege  palam  universis  recitarem :  nonne  ti¬ 
bi  viderer  aeternas  inurere  maculas,  quas  reliqua  vita 
tua  eluere  non  possit?  Neque  post  ilium  delectum  se- 
natus  te  umquam  vidimus:  nisi  forte  in  ea  te  castra 
coniecisti,  quo  omnis  sentina  reipublicae  confluxerat. 
17.  At  idem  Salustius ,  qui  in  pace  ne  senator  quidem 
manserat:  posteaquam  respublica  armis  oppressa  est, 
et  idem  victores,  qui  exsules  reduxit:  in  senatumpost 
quaesturam  reductus  est.  Quem  honorem  ita  gessit, 
ut  nihil  in  eo  non  venale  habuerit,  cuius  aliquis  em- 
ptor  fuerit.  Ita  igitur  egit,  ut  nihil  non  aequum  ac 
verum  duxerit,  quod  ipsi  facere  collibuisset:  neque 
aliter  vexavit,  ac  debuit,  si  quis  praedae  loco  accepis- 
pet  magistratum.  18.  Peracta  quaestura ,  posteaquam 
magna  pignora  eis  dederat,  cum  quibus  similitudine 
vitae  se  coniunxerat,  unus  iam  ex  illo  grege  videba- 
tur.  Eius  enim  partis  exemplar  erat  Salustius,  quo, 
tamquam  in  imam  voraginem,  coetus  omnium  vitio- 
rum  excesserat:  quidquid  impudicorum,  cyllonum, 
parricidarum,  sacrilegorum ,  debitorum  fuit  in  Urbe, 
municipiis,  coloniis,  Italia  tota,  sicutin  fretis  subse- 
derant,  nominis  perditi  ac  notissimi,  nulla  in  parte 

castris  apti,  nisi  licentia  vitiorum,  et  cupiditate  rerum 
novarum.  VII.  19.  At  posteaquam  praetor  factus  est, 
modeste  se  gessit ,  et  abstinenter.  Nonne  ita  provin- 
ciam  vastavit,  ut  nihil  neque  passi  sint,  neque  exspe- 
ctarint  gravius  socii  nostri  in  bello,  quamexperti  sunt 
in  pace,  hoc  Africam  interiorem  obtinente?  unde  tan- 
tum  hie  exhausit,  quantum  potuit  aut  fide  nominum 
traiici,  aut  in  naves  contrudi:  tantum,  inquam,  patres 
conscripti,  exhausit,  quantum  voluit.  Ne  caussam 
diceret,  sestertio  duodecies  cum  Caesare  paciscitur. 
Quod  si  quidpiam  eorum  falsum  est,  hie  palam  refel- 
le,  unde  tu,  qui  modo  ne  paternam  quidem  domum 
redimere  potueris,  repente  tamquam  somnio  beatus, 
hortos  pretiosissimos,  villam  Tiburti,  C.  Caesaris  re- 
liquas  possessiones  paraveris.  20.  Neque  piguit 
quaerere,  cur  egoP.  Crassi  domum  emissem,  quum 
tu  veteris  villae  dominus  sis ,  cuius  paullo  ante  fuerat 
Caesar.  Modo,  inquam,  patrimonio  non  comeso,  sed 
devorato,  quibus  rationibus  repente  factus  es  tarn  af- 
fluens  et  tam  beatus?  Nam  quis  te  faceret  heredem, 
quern  ne  amicum  quidem  suum  satis  honestum  quis- 
quam  sibi  ducit,  nisi  similis  ac  par  tui?  VIII.  At,  her- 
cule,  egregia  facta  maiorum  tuorum  te  extol lunt:  quo¬ 
rum  sive  tu  es  similis,  sive  illi  tui,  nihil  ad  omnium 
scelus  ac  nequitiam  addi  potest.  21 .  Verum,  ut  opi- 
nor,  honores  tui  te  faciunt  insolentem.  Tu,  Crispe 
Salusti,  tantidem  putas  esse,  bis  senatorem  et  bis 
quaestorem  fieri,  quanti  bis  consularem  et  bis  trium- 
phalem?  Carere  debet  omni  vitio,  qui  in  alterum  pa- 
ratus  est  dicere.  Is  demum  maledicit,  qui  non  potest 
verum  ab  altero  audire.  Sed  tu ,  omnium  mensarum 
assecla ,  omnium  cubiculorum  in  [prima]  aetate  pel-  ■ 
lex,  et  idem  postea  adulter ,  omnis  ordinis  turpitudo  | 
es,  et  civilis  belli  memoria.  Quid  enim  [hoc]  gravius  j 
pati  potuimus,  quamquod  te  incolumem  in  hoc  ordine 
vide[a]mus?  22.  Desine  bonos  petulantissima  conse- 
ctari  lingua :  desine  morbo  procacitatis  isto  uti :  desi¬ 
ne  unum  quemque  moribus  tuis  aestimare.  His  mo- 
ribus  amicum  tibi  facere  non  potes :  videris  velle  ini- 
micum  habere.  Finem  dicendi  faciam,  patres  con¬ 
scripti.  Saepe  enim  gravius  vidi  offendere  animos 
auditorum  eos,  qui  aliena  flagitia  aperte  dixerunt, 
quameos,  qui  commiserunt.  Mihi  quidem  ratio  ha- 
benda  est,  non  quid  Salustius  merito  debeat  audire, 
sed  [ut]  ea  dicam,  si  qua  ego  honeste  effari  possum. 

- 

CUIUS  OL1M  INSCRIPT  A  EST 

NOMINE  INDIGNA 

AD  POPULUM 

E  T 

EQUITES  ROMANOS 
ANTEQUAM  IRET  IN  EXSILIUM 

O  RATI  O. 

I.  1 .  Si  quando  inimicorum  impetum  propulsare 
ac  propellere  cupistis,  defendite  nunc  universi  unum, 
qui,  ne  omnes  concideretis  ardoreque  flammae  confla- 


graretis,  mei  capitis  periculo  non  dubitavi  providere. 
Nam,  quern  virtutis  gloria  cum  summa  laude  ad  cae¬ 
lum  extulit,  eumdem  inimicorum  invidia  indignissi- 
me  oppressum  deprimit  ad  supplicium.  Si  liberftm 
conceptam  dulcedinem  animo  inclusam  continetis, 
nolite  eo  velle  carere,  qui  carissimam  vestram  pro- 
creationem  sibi  esse  duxit.  2.  Est  enim  liberale  offi- 
cium,  serere  beneficium,  ut  metere  possis  fructum. 
Fidei  conducit,  in  loco,  debitum  retribuere.  Illic  enim 
animi  voluntas  propensa  comprobatur:  hie  memoria 
collaudatur.  Itaque,  si  omnibus  grave  servitutis  iu- 
gum  esse  debet  in  libertate  educatis:  sit  is  vestrisani- 
mis  acceptissimus ,  qui  a  vestro  corpore  iugum  acer- 
bissimum  repulit  servitutis.  3.  Et,  si  maiores  vestri 
eos  imperatores,  qui  militum  virtute  hostium  frege- 
runt  furorem  ,  iucundissimo  fructu  libertatis  reconci- 
liato,  non  solum  statuis  dignos  putarunt,  sed  etiam  ae- 
terna  triumphi  laude  decorarunt:  turn  vos  eumconsu- 
Iem,  qui  non  militum  praesenti  fortitudine,  sed  sua 
eximia  animi  virtute  hostilem  civiummentemsenatus 
auctoritate  vindicavit,  existimate  vobis  retinendum  in 
civitate  esse.  II.  4.  Si,  quae  beneficia  singulis  civi- 
bus  privatimque  dantur,  ea  solent  iis  esse  fructuosa,  a 
quibus  sunt  profecta  :  iure  et  merito  possum  ego  vos 
ad  defensionem  meae  salutis  adhortari,  quos  conser- 
vavi  universos.  Nam  neque  maius  est,  defendere 
unum,  quampopulum :  neque  verius,  asingulis,quam 
ab  omnibus  repetere  officii  praemium  et  fructum :  pro- 
pterea  quod  in  unius  periculo  saepe  contentio  parva 
est,  ut  levis  sit  labor  defensori  sustinendus:  in  rei- 
publicae  insidiis,  quo  firmius  est  quod  oppugnatur,  eo 
paratiores  sunt  inimici,  ut  iis  sine  magna  sollicitudi- 
ne,  industria,  virtute  non  queat  resisti.  5.  Et  singu- 
lorum  opes  saepe  sunt  tenues ,  et  infirmae  ad  gratiam 
referendam,  ut  opitulari  bene  merentibus  non  queant, 
si  maxime  cupiant:  universorum  auxilium  eopluri- 
mum  prodest,  quod  firmioribus  opibus  est  nixum. 
lure  igitur,  quoniam  et  maior  impensa  in  patriam  offi¬ 
cii  facta  est,  quam  in  privata  fit  defensione,  et  plus  a 
vobis  praesidii,  quam  a  ceteris  opis  ad  salutem  potest 
afferri:  vos  obtestor,  quos  mihi  et  debere  et  posse  in- 
telligo  opitulari.  6.  Non  convenit  enim,  quum  ego 
ad  promerendum  officium  tarn  fuerim  expeditus,  vos 
ad  referendam  gratiam  esse  tardiores :  ne,  cuius  am- 
plitudinem  ac  gloriam  laude  atque  honoribus  amplifi- 
care  debeatis,  eius  incolumitatem  et  salutem  deseren- 
dam  existimetis.  III.  Etenim  errat,  si  quis  arbitra¬ 
tin',  M.  Tullium  idcirco  in  capitis  periculum  vocari, 
quod  deliquerit  aliquid,  quod  patriam  laeserit,  quod 
improbe  vixerit.  Non  citatur  reus  audaciae :  virtutis 
reus  citatur.  Non  accusatur,  quod  rempublicam  vi 
oppugnarit,  sed  quod  homo  novus  perniciosum  nobi- 
lium  restinxerit  furorem.  Non  obest  mihi  turpis  et 
nocens,  sed  honestissime  laudatissimeque  acta  vita. 
Non  odio  bonorum,  sed  invidia  premor  maiorum.  7. 
Intelligent  homines,  tot  et  tam  praeclaris  testimoniis 
monumentisque  virtutis  comparatis,  M.  Tullio,  dum 
sit  incolumis,  fore  voluptati.  Idcirco  vitam  eripere 
cupiunt,  ut  cum  spiritu  sensum  quoque  adimant  iu- 
cunditatis.  Nonne  igitur  indignum  est,  eos  praemiis 
meis  invidere,  qui  virtute  certare  noluerunt?  eos  in 
contentionem  honoris  venire,  qui  officiis  se  superari 
aequissimo  animo  tulerunt?  Si dulcisestgloria,  conse- 
quere  virtutem :  noliabiicere  labores,  peterehonorem  : 
honorem  dico?  immo  vero  famam,  fortunas,  familiam, 
liberos,  caput,  corpus,  ipsum  denique  sanguinem  et 
animam.  Cedo  invitus  de  republica :  cedo  oppressus 

de  fortuna  de  dignitate:  discedo  a  republica  victus 
audacia  malorum.  8.  Liceat  manere,  si  non  ilium  M. 
lulhurn,  custodem  Urbis ,  defensorem  omnium  pa- 
trem  patriae,  at  certe  reliquias  Tullii:  liceat  in  con- 
spectu  civium,  in  hac  urbe,  cpiam  ex  parricidarum 
laucibus  eripuit,  remanere,  tecta  omnium,  fana  deo- 
rum,  universam  videre  periculo  liberatam  suo  civita- 
tem.  liceat  ex  hac  flamma  evolare ,  praesertim  qui  il- 
ludimpium  incendium  perditorum  hominum  lacrimis 
potius  meis,  quam  sanguine  vestro  restingui  malui. 
Neque  enim  peto,  ut  mihi  detis  vitam:  sed  datam  re- 
peto,  ut  reddatis.  Si  meministis,  quod  dedi,  vos  non 
debetis  oblivisci,  sed  retribuere,  quod  debetis. 

IV.  9.  Vos,  vos  obtestor,  dii  immortales,  qui  meae 
menti  lumina  praetulistis,  quum  consensum  exstinxi 
coniurationis,  arcemque  Urbis  ab  incendio  ac  flamma 
libera vi,  liberosque  vestros  e  gremio  et  complexu  ma- 
trum  ad  caedem  et  cruorem  non  sum  passus  abstrahi. 
Num  igitur  potest  fieri,  a  clientibus  ut  recipiar,  quum, 
a  quibus  debeam  retineri ,  reiicere  instituant?  Socii 
quo  fugiant,  quum  aditus  custodi  patriae  praeclusus 
sit?  Quomodo  spes  salutis  reliquis  residebit,  quum 
civibus  praeclusa  sit  exspectatioincolumitatis?  Pax  et 
concordia  extraneis  gignetur,  quum  iam  domesticis 
non  insideat,  sed  publice  providenti  eripiatur?  10. 
Nam  quid  ego  improborum  facta  renovem  oratione,  ut 
redintegratione  illius  coniurationis  animos  vulnerem 
vestros?  Auxilium  ab  alienis  efflagitabo,  quum  cives 
vestros  deseratis?  Sociorum  invocem  subsidium, 
quum  a  civibus  interclusum  sit  praesidium?  Quam 
colere  gentem  nunc  instituam?  utrum  ut  custos  acci- 
piar,  an  ut  proditor  excludar?  Si  ut  conservator:  ve- 
stra  erit  ignominia.  Sin  ut  oppugnator:  praecisa 
erunt  omnia.  Itaque  quod  putavi  fore  gaudium,  id 
exstitit  exitium.  11.  Si,  Quirites,  eumdem  in  cetero- 
rum  periculis  haberemus  animum,  quern  in  nostris 
difficultatibus ,  et  pro  innocentissimo  quoque  propu- 
gnare,  et  nocentissimum  quemque  oppugnare  nobis 
utilissimum  esse  arbitraremur,  et  si  cum  optimi  cu- 
iusque  rebus  adversis  nostram  salutem  ,  cum  deterri- 
morum  hominum  secundis  nostra  pericula  putaremus 
coniuncta:  frequentes  profecto  talibus  conatibus  ob- 
viam  ire  niteremur:  neque  partim  innocentia  freti, 
partim  nobilitate  nixi,  partim  potentia  ac  multitudine 
amicorum  fulti,  quumperfacile  existimaremus  adver- 
sariorum  vim  ac  factionem  a  nobis  repel li  posse,  subi- 
to  ipsi  simili  periculo  circumventi,  in  nostro  eventu 
aliorum  reminiscentes  casus,  iure  id  nobis  accidere 
nequidquam  quereremur.  V.  12.  Quis  enim  est, 
Quirites,  qui  nunc,  quum  inimicorum  nostrorum  vim 
atque  violentiam  perspiciat,  quique  nostrum  ipsum 
periculosissimum  casum  recognoscat,  qui  non  sibi  ac 
suis  diffidat  fortunis?  Quo  enim  se  satis  tutum  arbi- 
trabitur  praesidio?  Virtutis  et  gloriae?  At  ea  nos  ipsa 
hoc  tempore  oppugnant.  Multitudine  amicorum? 
Aperuerunt  non  fortes  esse  se  amicos,  si  in  eorum  po- 
testate  nostra  sita  salus  non  est.  Paucitate  inimico¬ 
rum?  At  id  non  in  ipsius,  sed  in  aliorum  voluntate 
positum  est.  Nam  non  satis  est,  ne  cui  iniuriam  fa¬ 
cias,  providere,  si  tamen  sunt  voluntarii  inimici ,  qui 
tuis  praemiis  te  oppugnent.  13.  Atque  quum  liaec 
omnia  omnibus  sint  gravia  atque  acerba,  turn  vero 
nobis  misera  atque  intoleranda,  quorum  et  officia  in 
rempublicam  recentissima ,  et  incommoda  ob  rempu- 
blicam  frequentissima  in  familia  versantur.  Nunc  si 
eadem  conditio  disceptationis  proponetur,  aequi  audi- 
tores  adhibebuntur ,  aures  non  obtusae  criminatione, 

sed  vacuae  praebebuntur :  qui  sunt  assecuti  sum- 
mum  gradum  honoris,  non  dispoliabuntur  honore: 
qui  sperant,  facilius  et  proclivius  ad  laudem  nobilita- 
tis  pervenient.  Quamobrem  nolo  me  duce  supplicii 
vos  ad  fraudem  deduci,  ut  ego  ad  pristinum  statum 
recidam  casus.  Nunc  igitur,  si  lingua  est  concertan- 
dum,  innocentiae  virtute  fretus  supero :  si  facta  com- 
pensanda  sunt,  conferamus  aequitatem:  si  violentiae 
impetu  opprimimur,  cedam  pro  omnibus  tribunicio 
rurori ,  quoniam  laborem  pro  cunctis  ferre  consuevi. 
VI.  14.  Si  igitur  aliquo  tempore  iis  hominibus  consu- 
luistis,  quorum  animus  est  religionis  pietate  defun- 
ctus :  debetis  mihi  quoque  prospicere,  qui  numini 
deorum  consecratum  sartum  tectum  ab  omni  piaculo 
conservavi  et,  vos  ut  tutam  tranquillamque  fortunam 
traheretis,  mea  perfeci  vigilantia.  Nam  me,  quern 
paullo  ante  fortuna  erexerat  ad  gloriam,  virtus  extulit 
ad  laudem,  populus  tribuit  honorem:  eumdem  tribu- 
ni  furor  exagitatus  depulit  ad  calamitatem.  Et  quo¬ 
niam  animadvertistis,  illam  conspirationem  conflatam 
ita  esse  restinctam,  ut  nulla  scintilla  compareat  incen- 
dri,  vos  quoque  tribuniciam  sedate  temeritatem;  (qui 
nunc  se  mihi  inimicum  ostendit,  sepriusesse  vestrum 
professus  est  inimicum;)  ne  rei  crudelitas,  experta  in 
me,  in  vos  convalescat,  et  calamitas  remorata  longius 
serpat  atque  progrediatur,  praecavete.  13.  Nunc  vel 
solus  delectus  ad  calamitatem ,  vel  primus  vocatus  ad 
tale  periculum ,  omnium  animos  iure  debeo  commo- 
vere.  Omnia  sunt  immutata.  Manus  ad  demon- 
strandam  religantur  iniuriam :  lingua  inciditur  ad  de- 
plorandam  calamitatem:  animus  praecluditur  ad  ex- 
ponendam  rei  indignitatem.  Humilitatem  generis 
obiiciunt  nobis ,  qui  novam  rationem  suscitant,  vete- 
res  maiorum  obterunt  laudes.  Sed  quid  ego  plura  de 
illorum  aut  in  me  maledictis  ,  aut  in  vos  scelerate  lo- 
quar  factis?  quorum  cognita  improbitas,  me  tacente, 
coarguitur  turpitudine  vitae,  ut  de  iis  non  sit  necesse 
inimicos  praedicare,  de  quorum  scelere  ne  amici  qui- 
dem  aut  ipsi  possunt  negare.  16.  Vos  ego  appello, 
quorum  de  me  maxima  est  potestas.  Apud  vos  loquor 
de  mea  calamitate,  quos  habui  semper  innocentiae  et 
virtutis  meae  testes.  VII.  Igitur  ex  civitate  bene  me- 
ritus  de  republica  civis  exturbatur?  innocens  expelli- 
tur  consularis  homo?  non  facultatibus  usus  quondam 
minimis,  amicorum  multorum  praesidio  munitus, 
nunc  partim  ab  invidis,  partim  ab  inimicis  circum- 
ventus  eget  indigne?  Huic  si  opem  non  tuleritis  in 
periculo  capitis,  vos,  credo,  retinebitis  vestram  liber- 
tatem?  qui  neque  tanta  valetis  auctoritate,  neque  tan- 
torum  officiorum  impensam  egistis  in  patriam.  Mihi 
credite,  hoc  in  uno  incommodum  confirmatum  mul¬ 
torum  infirmabit  incolumitatem :  et  si  initio  non  erit 
refutatum,  impune  ad  omnium  perniciem  convalescet. 
Proinde  aut  in  meo  periculo  salutem  integram  prae- 
state  communem,  aut  in  vestris  hoc  idem  incommo¬ 
dum  exspectate  fortunis.  17.  Nemo  tam  perdita  au¬ 
ctoritate,  tarn  facinorosa  inventus  est  vita,  qui,  quum 
de  scelere  fateretur,  non  tamen  sententiis  prius  iudi- 
cum  convinceretur,  quam  supplicio  addiceretur.  Eao 
repente  vi  tribunicia  correptus,  non  modo  loquendi 
libere  in  iudicio,  sed  ne  consistendi  quidem  in  civita¬ 
te  habeo  potestatem.  Eiicior  non  solum  sine  teste, 
sine  indice,  sine  crimine,  sed  sine  etiam  scelere,  sine 
accusatore.  18.  Hostibus  in  bello ,  qui  dissident  vo¬ 
luntate,  dimicant  armis,  vitam  quotidie  oppugnant,  in 
ipsa  acie  quum  praeliantur,  licet  loqui,  licet  disputa- 
re:  mihi  in  pace,  civi,  qui  perditorum  hominum  fre- 

gi  furorem,pro  fortunis  meis  apud  vos  loqui  non  lice- 
bit?  Servi,  qui  ad  supplicium  caesi  verberibus  tra- 
huntur,  apud  eos  saepe  disputant,  quos  necare  volue- 
runt:  ego  consularis  apud  vos  non  Ioquar,  quos  con- 
servavi?  Tacebo,  si  necesse  est:  tacebo,  inquam,  ani- 
mo  aequo,  quoniara  virtus  mea,  me  tacente,  agit  caus- 
sam  meam.  VIII.  19.  Itaque  lit  ego  in  condone  mea 
nihil  ponam  de  rebus  meis  gestis,  tamen  in  animis  et 
memoria  vestra  largiter  relinquam.  Isti  modovideant, 
qua  ratione  banc  inultam  meam  fugam  ferre  possint. 
Etenim  si  a  me,  ut  isti  existimant,  Lentuli  mortui  sor- 
des,  si  Catilinae  notissimus  furor,  si  amentia  Cethegi, 
si  luxuries  ac  stupra  Cassii  poenas  repetunt:  profecto 
istis  hora  nulla,  eiectoTullio,  vacua  periculo  aut  peri- 
culi  exspectatione  relinquetur.  Itaque  illi  in  dies  non 
meis  insidiis,  quae  nullae  a  me  parantur,  sed  suorum 
scelerum  conscientia  cruciati,  mihi  absenti  etpopulo 
Romano  poenas  dabunt.  20.  Quas  ob  res  ego  inimi- 
corum  amentiae  cupiditatique  paucorum,  omnium  sa- 
lutis  caussa,  decedam:  neque  eo  deducam  aut  progre- 
di  patiar,  ut  opera  mea  manus  inter  vos  conseratis, 
caedesque  civium  inter  se  fiat:  multoque  potius  ipse 
patria  liberisque  meis  carebo,  quam,  propter  unum 
me,  vos  de  fortunis  vestris  reique  publicae  dimicetis. 
Sic  enim  ab  initio  fui  animatus,  ut  non  magis  me  mea 
caussa  putarem  esse  natum,  quam  reipublicae  pro- 
creatum.  21.  Sed  illud  queror,  (quod  non  iam  ad 
unius  perniciem,  sed  ad  universorum  instruitur  cala- 
mitatpm,)  conqueri,  commiserari,  dicere,  expurgare, 
suspicionem  dimovere,  crimen  diluere  non  licere:  ore 
oppresso  cervices  esse  praebendas:  quae  tamen 
omnia  iam  non  sunt  tarn  calamitosa,  quod  mihi  sunt 
subeunda,  quam  perniciosa,  quod  in  rempublicam 
sunt  introducta.  fX.  Quamobrem  statutum  est  atque 
decretum  ,  in  his  temporibus  civitatis  omnia  perpeti, 
quae  volet  furor  libidinosus.  Vim  volunt  afferre? 
praesto  sum.  Eiicere  volunt?  exeo  indicta  caussa. 
Nolunt  audire?  caussam  non  dico.  Aliud  quippiam 
conantur?  agant:  nihil  duri,  nihil  acerbi  mihi  erit, 
quod  rempublicam  tutabitur.  Non  enim  illis  victus 
cedo,  sed  incolumibus  vobis  me  condono.  22.  Neque 
enim  mors  miseranda  est,  quae  ob  rempublicam  ca- 
pitur:  neque  exsilium  turpe,  quod  virtute  suscipitur: 
quum  praesertim  nonnullam  hae  poenae  habeant  inse 
consolationem.  Nam  vitam  si  eripiunt,  non  adiment 
gloriam  immortalem.  Si  exsilio  mulctabunt  corpus, 
non  animum  a  republica  removebunt.  Nam,ubicum- 
que  ero,  hoc  cogitabo,  haec  semper  cura  mea  erit: 
meque  vobis  ereptum,  non  a  vobis  repudiatum  existi- 
mabo.  23.  Illud  ab  universis  postulo  petoque,  si, 
dum  in  civitate  manere  licitum  est,  nemini  iniuste  pe- 
riculum  creavi ,  nemini  innocenti  fui  calamitati,  si 
omnibus  auxilio  praesidioque  esse  consuevi,  pluri- 
mosque  in  hac  civitate  sum  tutatus:  uti  vos  liberos 
meos  in  vestram  fidem  recipiatis,  eosque  defendatis, 
neve  inimicos  meos  in  familiam  nostram  longius  pro- 
gredi  patiamini :  utique,  sive  hinc  abiero,  sive  ero  hie 
oppressus,  ea  maneat  opinio  et  existimatio ,  quae  vir¬ 
tute  parta,non  quae  infelicitate  illata  est.  X.  24.  Nunc 
ego  te,  IuppiterOptime  Maxime,  cuius  nutu  ac  ditione 
sola  terrarum  gubernantur,  teque,  particeps  connubii, 
socia  regni,  regina  Iuno,  teque,  Tritonia,  armipotens 
Gorgophora  Pallas  Minerva,  ceterique  dii  deaeque  im- 
mortales,  qui  excellenti  turnulo  civitatis  sedem  Capi- 
tolii  in  saxo  incolitis  constitutam,  ut  non  solum  cun- 
ctam  intueri,  sedetiam  tueri  possitis  civitatem  :  a  quo¬ 
rum  ego  quondam  altaribus  impiam  manum  civium 


removi:  a  quorum  templis  meo  periculo  funestam  fa- 
cem  repuli,  ne  illustrissimum  orbis  terrarum  monu- 
mentum  cum  principe  omnium  terrarum  occideret  ci¬ 
vitate:  teque,  luppiter  Stator,  quem  vere  huius  im¬ 
perii  statorem  maiores  nostri  nominaverunt :  cuius  in 
templo  hostilem  impetum  Catilinae  repuli  a  muris: 
cuius  templum  a  Romulo  victis  Sabinis  in  Palatii  ra- 
dice  cum  Victoria  est  collocatum:  oro  atque  obsecro, 
ferte  opem  pariter  reipublicae  cunctaeque  civitati 
meisque  fortunis:  resistite  tribunicio  furori:  favete 
innocentiae,  subvenite solitudini,  miseremini  senectu- 
tis :  nolite  eum  supplicem  a  vobis  absterrere  et  exclu¬ 
des  ,  qui  in  suo  magistratu  funestam  facem  a  vestris 
repulit  templis.  25.  Si  C.  Mario  auxilio  fuistis ,  quod 
in  clivo  Capitolino  improborum  civium  caedem  fece- 
rat;  si  P.  Scipioni,  quod  Hannibalis  furibundam  men- 
tem  a  vestris  repulit  templis;  si  deniqueCn.Pompeio, 
quod  terra  marique  hostes  reddidit  pacatos :  sic  nunc 
in  meis  calamitatibus  aliquam  ferte  opem  divinam,  ut 
saepe  multorum  in  periculis  fecistis;  sic  nunc  in  meis 
miseriis  divinum  aliquod  auxilium  et  numen  osten- 
dite.  XI.  26.  Deinde  vos,  quorum  potestas  proxime 
ad  deorum  immortalium  numen  accedit,  oro  atque  ob¬ 
secro,  quibus  singillatim  saepe  supplex  ad  pedes  ia- 
cui,  ut  eum,  quem  singuli  stratum  atque  abiectum 
sublevatis,  nunc  universi  conservatum  velitis.  Si 
neminem  umquam  vestrum  laesi,  si  nemini  innocenti 
obfui,  si  etiam  e  contrario,  ut  quisque  auxilium  meum 
desideravit,  opem  ferre  non  dubitavi:  si  denique, 
quaecumque  administravi,  ex  vestra  auctoritate  et  pa- 
trum conscriptorum  voluntate  feci:  si  malui  inimico- 
rum  cupiditati,  quam  reipublicae  et  legitimaeauctori- 
tati  poenas  sufferre:  ut  existimetis,  ex  illo  crudelissi- 
mo  inimicorum  impetu  ereptum,  in  antiquum  statum 
dignitatis  restitui  convenire.  27.  Sed  quoniam  ne¬ 
que  mihi  libere  loquendi ,  neque  vobis  clementer  au- 
diendi,  neque  omnino  iudicandi ,  paucorum  furore  et 
audacia ,  facta  est  potestas :  sed  oppressa  est  respubli- 
ca  armis,  metu  debilitata  servili,uti  liberum  spiritum 
ducendi  nullam  habeat  potestatem :  cedam  inermis  ar- 
matis,  innocens  nocentibus,  privatus  furibundo  magi- 
stratui.  Neque  enim  Q.  Metellus  quidquam  de  vir¬ 
tute  sua  detraxit,  quod  cessit  L.  Saturnino  furenti: 
neque  C.  Cotta,  quod  Q.  Vario  tribuno  plebis,  inferio- 
re  genere  orto ,  cedendum  putavit :  neque  C.  Marius : 
qui  quantas  res  gesserit,  vestra  vobis  libertas  indicio 
esse  poterit:  neque  veroM.  Tullius  suum  animum  ve¬ 
stra  abalienavit  potestate,  quum  praecipuum  vobis 
obsidem  sui  animi  vestram  reliquerit  libertatem.  28. 
Quamobrem  testor  deos  deasque  omnes  immortales, 
vestrasque  maxime  mentes,  me  non  vitae  turpitudine, 
non  pro  magnitudine  scelerum,  non  propter  reliquae 
aetatis  infamiam  poenas  iure  et  lege  persolvere :  sed 
propter  virtutis  invidiam ,  propter  iucundissimam  in¬ 
genii  laudem,  propter  magnitudinem  rerum  gesta- 
rum  crudelissime  civitate  privari.  Quod  si  idem  ac- 
cidit  Q.  Caepioni,  si  Mancino,  si  Rutilio ;  mihi  quoque 
hoc  accidisse  non  magno  opere  erit  mirandum ,  quum 
praesertim  non  generis  antiquitate,  sed  virtutis  orna- 
mentis  summam  laudem  sim  consecutus. 

XII.  29.  Nunc  ego  vos,  equites  Romani,  obtestor, 
quorum  virtute  nomen  Romanum  victoriamcumlaude 
possidet  coniunctam ,  quorum  factis  gloriantur  cives, 
laetantur  socii ,  gemunt  hostes:  ut,  si  erga  vos  omni 
tempore  optime  fui  animatus,  si  mea  pericula  negle- 
xi,  dum  timorem  a  patria  propulsarem :  si  aeque  libe- 
ris  vestris  prospexi ,  ac  vos  parentibus  consuestis :  ut 

nunc  me  velitis,  vestris  opibus  defensum,  incolumem 
in  hac  civitate  retinere :  quae  quum  a  scelerata  coniu- 
ratione  esset  incensa,  meo  ductu  ac  labore  restincta 
est:  nec  patiamini  me,  a  liberis  meis  abstractum ,  a 
coniuge  abreptum ,  ab  aris  focisque  innocentem  pro- 
iectum,  vitam  degere  in  exsilio,  miserrimi  mortalis 
casum  subire.  30.  Proiicitur  Tullius  in  exsilium. 
At  a  quo?  nimirum  innocens  ab  inimico,  religiosus  a 
scelerato,  benevolus  huic  civitati  ab  hoste.  0  misera 
vitae  ratio,  quae  tamdiu  resides  in  voluptate,  quam- 
diu  fortunae  poscit  libido!  Egone  inimicus  huic  civi¬ 
tati?  quamobrem?  quia  inimicos  necavi.  Egone  ho- 
stis?  quid  ita?  quia  hostes  interfeci.  En  conditionem 
huius  temporis!  antea  gloria  et  laude  dignissimi  du- 
cebantur,  qui  baec  perfecerunt:  nunc  scelerati  et  par- 
ricidae  esse  dicuntur,  qui  haec  administrarunt.  Sint 
sane  scelerati :  superet  istorum  victoria ,  si  modo  vi¬ 
ctoria  appellanda  est,  in  qua  civitatis  inest  luctus :  ha- 
beant  hanc  palmam  ex  innocentis  cruore:  tantum  a 
vobis  illud,  equites  Romani ,  peto  et  rogo,  ut,  quern 
saepenumero  vestra  laude  cohonestastis ,  eumdem  in 
dubiis  vitae  periculis  vestra  virtute  conservetis. 

1.  1.  Quamquam  recentibus  morbis  medicinam 
adhibere  vetant  sapientes,  nihilque  adversi  homini- 
bus  accidere  solet  in  vita,  quod  aut  improvisum  aut 
inexspectatum  videatur:  conemur  tamen,  siqua  ratio- 
ne  possumus,  mederi  nobismetipsis  et  domesticae 
subvenire  calamitati.  Si  enim,  quoties  usuvenit, 
consuluimus  ceteris,  cur  non  aliquando  nobis  ipsis? 
et,  si  mala,  quae  nec  vitari  nec  averti  humanisviribus 
possunt,  pertulimus  toleranter,  cur  non  ea,  si  possu¬ 
mus,  ratione  leviora  faciamus?  praesertim  quum  ad 
aegritudines  et  molestias  depellendaseoacriusincum- 
bere  homines  debeant,  quo  melius  est,  sine  cura  vive- 
re,  quam,  curis  et  angoribus  oppressum  ac  circum- 
ventum  humanam  conditionem ,  satis  per  se  mise- 
ram,  aliis  etiam  incommodis  efficere  miseriorem.  2. 
Quid  porro  praestantius,  quid  utilius  est,  quam,  quum 
corpore  valeas ,  curare ,  ut  etiam  animo  valere  possis? 
siquidem  corpus  animi  gubernaculo,  animus  autem 
ministerio  corporis  indiget.  At  neque  animus  aeger 
bene  gubernabit,  nec  affectum  corpus  animi  recte  pa- 
rebit  imperio.  II.  3.  Quamobrem  prudenter  a  doctis 
et  sapientibus  viris  et  cogitatum  et  factum  est,  qui  de 
luctu  minuendo  ante  nos  scripserunt:  quorum  exstant 
satis  multa,  sane  sapienter  litteris  mandate,  in  primis- 
que  a  Theophrasto,  Xenocrate  et  Crantore:  quorum 
libros  quum  saepe  animi  caussa  sumpserimus  in  ma- 
nus,  admirati  eorum  saluberrimis  praeceptis  refertam 
et  conditameloquentiam,  tumproxime  legimus  neces- 
sario.  &■  Casus  enim  ereptae  nobis  filiae,  quam  m 
oculis  ferebamus,  eximiis  et  virtutis  et  prudentiae 
laudibus  praestantem,  ita  nos  vel  perculit  vel  al  lixit, 
ut  ab  iis  opem  ad  leniendum  et  mitigandum  dolorem 
petere  coacti  simus,  quorum  maxime  doctrina  atque 


auctoritate  antea  movebamur.  Itaque  multa,  quae  ab 
illis  vel  acute  cogitata,  vel  eleganter  enuntiata  sunt, 
ad  dolorem  nostrum  abstergendum  colligemus;  ut,  si 
minus  ceteros  in  tanto  maerore  delectare  poterimus, 
quod  alias  et  dicendo  et  scribendo  efficere  conati  su- 
mus  et  fortasse  interdum  praestitimus,  saltern  nobis 
ipsis  medeamur.  5.  Sed  nos  etiam  in  hoc  fortiores 
erimus,  quam  ceteri,  quibus  difficile  non  fuit,  quum 
doloris  expertes  ipsi  essent,  alios  consolari  et  a  mae¬ 
rore  abducere :  nos  autem  dolore  afflicti ,  consolatio- 
nem  a  nobis  petentes,  nosmetipsos  in  dolore  vince- 
mus,ac  naturae  quamdam  quasi  vim  afferemus.  Quae 
utinam  tanti  sit,  ut  ceteros  quoque  in  pari  fortuna  do- 
ceat  adversos  casus  patienter  ferre:  qui  quo  saepius 
contingunt,  eo  propiores  hominibus  putandi  sunt, 
quasique  in  ipsa  humana  natura  innati  atque  insiti, 
ideoque  levius  ferendi.  Qui  enim  hominem  se  esse 
agnoscit,  hominisque  nomen  sibi  vindicat,  cur  ea, 
quae  hominis  maxime  propria  sunt,  recusareacreiice- 
re  audeat?  Quod  simul  ut  fecisset,  et  imprudens  et  in- 
iustus  merito  haberetur.  6.  Atque  hie  locus  a  Theo¬ 
phrasto  egregie  tractatus  et  perpolitus  est:  itemque  a 
Xenocrate :  quorum  uterque  eos,  qui  communes  casus 
recusant,  imprudentiae  atque  iniustitiae  condemnat: 
alter  etiam  diis  ipsis  adversos  non  dubitat  appellare. 
Quod  etiam  gravius  crimen  est,  ac  vix  in  homine  tole- 
rabile:  qui,  quum  omnia  diis  immortalibus  accepta 
referre  debeat,  quorum  ope  vivit,  intelligit,  agit;  si 
eorum  voluntati  repugnet,  cum  diis  gigantum  more 
bellare  videbitur.  III.  7.  Haec  autem  perite,  ut  dixi, 
a  multis  tractata  sunt.  Sed  ego  Crantorem  sequor: 
cuius  legi  brevem  ilium  quidem ,  sed  vere  aureum  et, 
ut  Panaetio  placuit,  ad  verbum  ediscendum  de  luctu 
librum,  quo  acute  universam  doloris  medicinam  corn- 
plexus  est.  Sed  humanae  naturae  incommoda  ita  di- 
ligenter  et  accurate  expressit,ut,  quasi  luendorumsce- 
lerum  caussa  nasci  homines  et  in  hanc  lucem  ingredi, 
possis  agnoscere.  8.  Fac  enim,  nasci  hominem  et  in 
lucem  edi:  continuo  senties,  non  rerum  humanarum 
dominum  et  gubernatorem  exortum,  sed  verius  mise- 
riarum  servum  atque  incommodorum.  Nam  infan- 
tiam  et  pueritiam  vagitus,  lacrimae,  imbecillitas,  nul- 
lus  nec  rationis  nec  corporis  usus ,  dolores  molestiae- 
que  quam  plurimae  amplectuntur.  Adolescentiam 
ardor  quidam  excipit  aetatis,  nec  prudentiae  nec  iudi- 
cii  compos:  rerum  utilium  ac  laudabilium  contem- 
ptio:  voluptatis  et  saepe  turpitudinis  appetitio:  veri 
boni  ignoratio:  in  pares  ferocia,  in  superiores  super- 
bia,  in  infimos  arrogantia.  9.  Ex  his  contentiones, 
rixae ,  contumeliae,  assiduus  denique  molestiarum 
concursus  exsistit:  ex  rebus  honestis  contemptis  in- 
felicitas  et  infamia :  ex  turpibus  curiose  arreptis  et 
conquisitis  luctus,  morbi,  perpetuum  denique  sui 
ipsius  odium,  ex cognita  rerum  turpium  mercede  con- 
flatum.  10.  Adde  insanas  pecuniarum  largitiones, 
nullam  futuri  temporis  curam ,  non  inopiae ,  non  1  ibe- 
rorum,  non  uxoris,  non  posterorum,  non  familiae. 
Quae  si  quis  aetatis  potius  vitia,  quam  naturae  mise- 
rias  velit  appellare:  quamquam  nominis  quaestio- 
nem  inducat,  non  tamen  ipsas  ab  homine  niiserias  at¬ 
que  incommoda  removebit.  1 1 .  Nec  vero  audiendus 
erit,  qui  haec  ab  humanae  naturae  miseriis  separanda 
putet,  quod  non  in  natura  insita  sint,  sed  unius  vel 
aliquorum  hominum  errores  videantur:  totius  autem 
naturae  ilia  esse  affirmet,  quaea  nullo  prorsus  homine 
seiungi  possunt.  Quasi  vero  humanum  non  sit  irasci, 
quod  "multi  non  irascantur,  aut  non  humanum  loqui 

et  societatem  coire,  quod  multi  reperiantur,  qui  nihil 
difficilius  faciant,  quam  cum  hominibus  congredi  aut 
sermonem  cum  aliquo  conferre.  IV.  12.  Vere  autem 
humanae  miseriae  sunt,  quod,  etsi  non  omnes  in  uno, 
certe  omnes  in  omnibus,  et  aliqua  in  multis,  et  multae 
saepe  in  uno  agnoscuntur.  lam,  constants  aetatis 
quot  quantaeque  miseriae  sint,  non  difficile  est  intel- 
ligere,  at  difficillimum  enumerare.  Haec  enim  ex 
omnibus  hominis  aetatibus  in  perturbationes  animi, 
in  pericula  capitis,  famae,  fortunarum  una  maxime 
incurrit.  13.  Sicut  enim  ceterarum  omnium  aetatum 
ad  res  negotiaque,  turn  privata,  turn  publica  peragen- 
da,  aptissima  est  maxiineque  idonea :  ita  etiam  una, 
prae  ceteris  omnibus,  difficultatum  miseriarumque 
omnium,  quae  ex  publica  privataque  administratione 
oriuntur,  particeps  et  socia  est.  Ilaec  privata  amico- 
rum  negotia  procurat ,  haec  publica  sustinet  munera  : 
haec  gloriam  et  commodum  exrebus  feliciterevenien- 
tibus,  haec  aerumnas  et  molestias  ex  adversis  experi- 
tur.  Iluic  bonorum  civium  propugnatio,  huic  malo- 
rum  accusatio  proposita  est:  huic  invidia  etaemulatio 
a  bonis  imminent,  a  malis  pericula  et  insidiae  inten- 
duntur:  aetas  numquam  sibi  ipsi  non  infesta,  num¬ 
quam  pacata;  semper  laboriosa,  semper  anxia  et  sol- 
licita.  Quae  si  non  aliquos  interdum  vel  utilitatis, 
vel  voluptatis  fructus  ex  assiduo  labore  perciperet,  se 
ipsam  profecto  regere  ac  tueri  non  posset.  14.  Sed 
miseriarum  numerus  multo  maior  est:  magnitudo  au¬ 
tem  tanta,  ut  neminem  a  publicis  procurationibus  non 
avertere  ac  deterrere  possit.  Illustre  praebuit  exem- 
plum  universae  civitati  calamitas  nostra,  quam  ex 
parta  civium  salute,  ex  defensis  aris  ac  focis,  ex  pro- 
ditoribus  a  reipublicae  ac  populi  Romani  cervicibus 
depulsis  contraximus.  Sed  nostra  fuerit  aerumna: 
civibus  contigerit  salus  et  quies:  quam  etiam,  vita 
ipsa  profundenda,  si  opus  fuisset,  libentissime  rede- 
missemus.  15.  Nihil  necesse  est  mihi  de  me  ipso 
praedicare.  Sed  tamen  verissime  affirm  a  re  possum, 
eos  demum  annos  me  vere  vixisse,  quos  in  praeclaro 
aliquo  patriae  vel  commodo  velornamentoconsumpsi. 
Ac,  si  longius  mihi  vitam  producere  liceret,  non  me 
alia  caussa  ad  diutius  vivendum ,  quam  publicae  uti- 
jitatis  studium  curaque  adduceret:  quae  una  cogitatio 
in  homine  gloriosa  et  laudabilis  est  maxime.  V.  16. 
Nunc,  quae  extrema  de  aetatibus  superest,  quid  e«0 
de  senectutis  incommodis  ac  miseriis  loquar?  quas 
pluiimas  esse  et  gravissimas,  etnomen  ipsum  lan°uo- 
ris  calamitatisque  plenissimum  indicat  et  aspe°tus 
ipse  senum  hominum  patefacit.  Quid  est  enim  aliud 
senem  videre  trementem,  incurvum,  canum,  imbecil- 

lum,  infirmum,  quam  cernere  morientem  vivum  aut 

viventem  mortuum?  Ac,  si  nonnullis  visum  est,  ma- 
gnam  esse  senilis  aetatis  consolationem  prudentiam, 
usu  rerum  quaesitam,  quae  illius  aetatis  propria  est: 
eosdem  illos  fateri  oportet,  ex  eo  ipso  fonte  manare 
etiam  ad  senes  non  minimum  doloris  atque  molestiae. 

17.  Qui  enim  se  prudentem  rerumque  agendarum  pe- 
ritum  agnoscit,  cur  non  doleat,  quae  optime  intellmit, 
prae  aetatis  vitio  optime  etiam  perficere  non  posse?  et, 
si  patriam  diligit,  cur  non  angatur,  quod,  quam  con- 
silio  luvat,  opera  etiam  iuvare  non  possit?  eoque  ma- 
ioi  prudentium  dolor  est,  quod  optimorum  consilio- 
rum  fructum  nulla  alia  ratione  percipi  posse,  quam  si 
optime  ad  exitum  perducantur,  intelligunt,  quod,  nisi 
vir  optimus  patriaeque  amantissimus  ad  agendum  ac- 
cedat,  prorsus  inania  sint  futura.  VI.  18.  De  aetati¬ 
bus  satis  mihi  videor  dixisse.  Quid  iam  de  generi- 

bus  hominum  loquar?  aut  numquid  principes  viros  et 
medios  et  infimos  aeque  miseros  esse  neajare  possum? 
Reges  ipsi  quam  miseri  sint,  quantoque'opere  sollici- 
tudini ,  timori  atque  insidiis  propositi ,  satis  ostendit 
Dionysius,  quum  imminente  capiti  gladio  Damoclem 
fortunae  suae  felicitatem  voluit  experiri.  Nec  mi- 
rum,  quum  iis  bellorum  calamitates,  agrorum  vasta- 
tiones,  populorum  caedes,  urbium  exitia  immineant. 
19.  Quae  quum  eveniunt,  qui  victoria  potitur,  aliquid 
et  ad  gloriam,  et  ad  imperium  semper  acquirit:  sed 
tanta  praeterea  rerum  amissio  tantusquesumptuscon- 
sequitur,  utmagniconstet  victoria  ac  plerumque  prae- 
stitei it,  numquam  arma  sumpsisse.  Sin  profligatio 
exercitus  aut  clades  aliqua  contingit,  nihil  eo  statu 
miserius  ne  cogitari  quidem  potest:  si  quidem  capti- 
vitati,  inopiae,  luctui,  contemptui  coniunctus  est.  20. 
Sed  fac,  regem  esse  a  bellorum  impetu  et  a  castrorum 
pul  vere  remotum,  sua  pacate  possidentem,  nulla  ho- 
stium  incursione  vexatum:  num  idcirco  tutior,  a  mi- 
seiiis  securior?  Quin  immo,  utotium  humana  natura 
non  fert,  ipse  sibi  molestiam  ac  sollicitudinem  exhi- 
bebit.  Nam  aut  de  augendis  vectigalibus,  aut  de  pro- 
ducendis  finibus,  deque  urbibus  ad  imperium  acqui- 
rendis,  aut  de  iungendis  cum  potentioribus  propin- 
quitatibus  atque  amicitiis  cogitabit.  Quae  qui  animo 
agitat,  nec  a  molestia  liber  est,  nec  alios  securos  ac 
quietos  esse  sinit.  21.  De  avaritia  vero,  maxima  ani- 
morum  peste,  nolim  hoc  loco  pluribus  disputare:  quae 
in  deside  atque  otiosa  mente  quam  maxime  exoritur. 
Eaque  erectiores  animos,  et  altiores  dignitatis  gradus 
maxime  sollicitat.  Huic  generi  infimum  hominum 
genus  opponitur :  quod,  ut  nomine  abiectissimum,  sic 
le  quoque  omnibus  calamitatibus  atque  angoribus  est 
propositum.  Huic  inopia,  fames,  contumelia,  iniu- 
riae,  tributorum  solutio,  militiae  incommoda,  misera 
denique  omnia  perferenda  sunt:  eoque  miserius  est, 
quod  ceteris  omnibus, quum adversa  fortuna  premun- 
tur,  permulta  tamen  suppetunt,  e  quibus  consolatio¬ 
nem  dolorisque  levationem  petunt.  22.  At  infimam 
plebem  natura  ipsa  fatali  quadam  necessitate  tarn  ab- 
lecto  tamque  imolococollocavit,  ut,  omnibus aerumnis 
subiecta ,  nulla  propemodum  ratione  erigi  aut  suble- 
vari  possit.  Ne  mediocris  quidem  hominum  conditio 
miseriarum  expers  esse  cognoscitur.  Nam  inter  sum- 
mum  et  infimum  interiecta  alteri  paret,  alterum  pati- 
tur.  Cui  si  imperare  posset,  certe  longius  a  miseria 
distaret.  Sed  quia  neque  dignitate  praestat,  nec  sum- 
mos  viribus  adaequat,  suo  statu  contenta  esse  cositur. 
Itaque  multis  in  civitate  perfungitur  incommodis^  non 
illis  quidem  parum  reipublicae  fructuosis  aut  valde 
ad  ferendum  gravibus  atque  asperis :  sed  quae  tamen 
animum  sollicitent  et  humanas  miserias  augeant. 

VII.  23.  Haec  longiori  oratione  persequi  non  est 
praesentis  instituti:  ante  oculos  omnia  sunt  et  nobis 
praecipue  re  ipsa  perspecta  et  cognita.  Nec  vero  alia 
est  feminarum  conditio.  Aut  enim  iisdem  aut  parum 
certe  diversis  et  molestiis  et  angoribus  vexantur:  nam 
et  iisdem  morbis,  quibus  viri,et  iisdem  animi  pertur- 
bationibus  mentisque  erroribus  obiiciuntur.  24.  Eo¬ 
que  miserior  illarum  status  est,  quo  mollior  natura  et 
ad  propulsanda  incommoda  calamitatesque  perferen- 
das  infirmior.  Easdem,  quas  viri  ex  parentum,  fra- 
trum,  sororum,  affinium  interitu,  molestias  etdolores 
hauriunt :  maritos  saepe  fatuos,  parum  de  re  domesti- 
ca  sollicitos,  pecuniam  profundentes  nanciscuntur. 

25.  Ex  quo  paupertas  et  luctus.  Quibus  malis  eo 
premuntur  gravius ,  quod  non ,  ut  homines ,  indagare 

possunt,  qua  maxime  ratione  medeantur  incommodis 
rebusque  suis  consulant.  Quantum  Tu Ilia  mea  ex  pa- 
tris  exsilio  doloris ,  quantum  ex  maritorum  aerumnis 
et  difficul tatibus  luctus  molestiaeque  percepit!  Et 
quamvis  optanda  etiam  minime  pauca  in  vita  viderit; 
malorum  tamen  paucorum  sensus,  vel  doctissimis  ho- 
minibus  iudicantibus,  ita  acerbus  est,  ut  bonis  vel 
plurimis  et  maximis  aequetur ,  interdum  etiam  prae- 
feratur.  Permulta  praeterea  in  hoc  genere  sunt,  quae 
reticere  praestat,  quam  edere.  26.  Sed  magna  certe 
vel  hoc  uno  nomine  feminarum  miseria  est,  quod, 
quamdiu  vivunt,  parere  semper  coguntur:  aut  enim 
innuptae  parentibus  et  affinibus,  aut  nuptae  maritis 
parent  et  serviunt.  Sic,  quo  minus  liberae,  eo  magis 
miserae,  nec  umquam  liberae,  nisi  e  vita  profectae. 
Ergo  mortuae  beatae  censendae  erunt.  Nec  sane  vi¬ 
deo,  quid  aptius  dici  possit.  Sed,  ut  ad  nos  ipsos  re- 
deamus:  cui  uxor  contingit,  is  praeter  communes 
omnium  calamitates  praecipuo  etiam  miseriae  genere 
premitur,  quod  non  solum  suis,  sed  etiam  domesticis 
uxoris  et  familiae  molestiis  curisque  vexatur.  Neque 
enim  ab  ea,  quicum  arctissimo  matrimonii  vinculo 
conglutinatus  est,  aut  mente  aut cogitatione  seiunctus 
esse  potest.  27.  Itaque  tot  vexatus  calamitatibus  tan- 
tisque  miseriis  circumclusus  hominis  animus  quid 
egregium  aut  eximium  suscipere  aut  cogitare  potest? 
Mirum,  ni  sese  abiiciat,  ac  veluti  desperatione  percul- 
sus  humi  iaceat.  VIII.  28.  Redeo  igitur  ad  iilud,  quod 
initio  dixi,  neminem  esse,  qui  spiritum  ducat,  non 
miserum,  neminem  vere  felicem.  Parumque  sapiunt 
ii,  qui  hominem  luendorum  scelerum  caussa  natum 
felicem  aut  beatum  audent  nominare.  Nostra  enim, 
quae  dicitur  vita,  mors  est,  nec  umquam  vivit  animus, 
nisi,  compage  solutus  corporis,  liber  aeternitate  potia- 
tur.  29.  Itaque  mortem  in  beneficii  loco  tributam  a 
diis  immortalibus  iis,  quos  maxime  dilexerunt,tradi- 
tum  est:  ut,  quum,  Herodoto  auctore,  Argia  sacerdos, 
quod  optimum  filiis  esset,  a  dea  precata,  eos  reperit 
mortuos;  mortem  autem,  tamquam  optimam,  illis  es¬ 
se  concessam.  Credamus*  sane  Apollini  Delphico, 
qui  exoratus  a  Trophonio  et  Agamede,  a  quibus  tern- 
plum  magnifice  Apollini  exaedificatum  Delphis  erat, 
ut,  quod  esset  optimum  homini,  tribueret:  post  diem 
tertium  exanimes  sunt  inventi.  30.  Quo  munere  in- 
dicavit  deus,  et  deus  is,  cui  divinationis  partes  a  reli- 
quis  diis  sunt  relictae,  mortem  homini  omnium  rerum 
esse  optimam.  Itaque  excutiatur  iam  et  evellatur  fun- 
ditus  falsa  ilia  multorum  opinio,  malam  esse  mortem : 
quandoquidem ,  vel  deorum  iudicio,  non  modo  mala 
non  est,  sed  omnium  rerum  optima  et  omnium  mune- 
rum,  quae  humano  generi  dari  possunt,  praestantissi- 
ma.  31.  Praeclare :  nam  et  miseriarum  omnium, 
quas  viventes  pertulimus,  finis  est  in  morte,  et  vitatio 
futurarum,  in  quas  progredientes  in  vita  incurrunt. 
Docemurenimexemplis,e  propagatione  vitae  permul- 
tos  optimos  et  fortissimos  cives  incredibiles  hausisse 
calamitates.  Immerentes,  dixerit  aliquis;  ergo  non 
sunt  in  miseriis  ponendae.  Nihil  enim  miserum, 
quod  non  culpa  contractum.  De  hoc  alias  viderimus: 
sed  calamitates  certe  fuerunt,  quarum  etiam  unica  co- 
gitalio,  quae  praetervolat  eteflugit,  non  modo  sensus, 
qui  corpori  firmius  inhaeret,  acerbitatis  habetpluri- 
mum.  32.  Ex  quo  vere  colligi  potest,  sapienter  fe- 
cisse  Thraces,  qui,  si  Herodoto  credimus,  nascentibus 
liberis  lugere,  morientibus  laetari  solebant.  .  Exitum 
videlicet  vitae,  ut  miseriarum  finem  et  quietis  por- 
tum,  probabant:  vitae  initium,  ut  ingressum  ad  raole- 


stias  et  dolores,  inviti  videbant.  IX.  33.  Si  ergo  na- 
scimur  miseri,  morimur  beati :  quis  in  hanc  lucemedi 
velit,  ut  miseriis  opprimatur?  quis  non  potius  mori, 
ut  beatam  vitam  acquirat?  et,  si  hoc  nobismetipsis,  ut 
optimum,  vellemus;  cur  liberis  et  affinibusdiversum? 
An  melius  nobis,  quam  iis,  quos  summe  diligimus, 
esse  velimus,  aut  potius  beate  nobis,  misere  ipsis  et 
infeliciter?  Hoc  certe  nullo  modo.  34.  Quamobrem 
amanda  morssemperomnibus,  carissimis  etiam  optan¬ 
da.  Ac,  si  quibus  mori  praestat,  quam  vivere,  iis 
praecipue,  quos  et  acta  cum  virtute  vita  claros  effecit, 
et  mors,  satis  diuturna  vita  perfunctos,  molestia  affi- 
cere  non  potest.  35.  Nasci  vero ,  non  intelligo,  qui¬ 
bus  expediat.  Nam  in  aerumnas  miseriasque  ingre- 
dientes  quid  gratum ,  quid  hilare  aspicimus?  qua  re 
potius  non  offendimur?  quod  primus  ille  nascentium 
infantium  vagitus  et  eiulatus  satis  declarat.  Tribu- 
tus  enim  est  ab  optima  parente  natura,quae  nihil  ina¬ 
ne  solet  efferre,  ac  potius  iis  rebus,  quas  efficit,  admi- 
randa  semper  edit  vel  pietatis  vel  iustitiae  vel  pruden- 
tiae  documenta.  36.  Ex  quo  intelligi  licet,  non  nasci 
longe  optimum  esse,  nec  in  hos  scopulos  incidere  vi¬ 
tae:  proximum  autem,  si  natus  sis,  quam  primum 
mori,  et  tamquam  ex  incendio  effugere  fortunae.  Si- 
leni  quae  fertur  fabula,  si  gravioribus  ludicra  inter¬ 
dum  admiscere  liceat,  idem  certe  confirmat:  qui,  ca- 
ptus  a  Mida,  missionem  doctrina  redemit.  Docuit  au- 
tem  regem,  numquam  nasci  optimum  esse,  sed  celeri- 
tatem  mortis  proxime  accedere.  Idemque  Euripidis 
testimonio,  poetae  sapientissimi ,  comprobatur.  37. 
SedCrantor  noster  patri,  filii  mortem  aegerrime  feren- 
ti,  responsum  ait  datum  esse  in  Psychomantio,  filio 
suobene  beateque  esse,  utiliusque  futurum  fuisse,  si 
etiam  pater  pari  ratione  fatis  concessisset.  Quam¬ 
obrem,  si  dolorum  finem  mors  afiert,  si  securioris  et 
melioris  initium  vitae ;  si  futura  mala  avertit;  si  me- 
detur  praesentibus;  si  nos  ex  plurimis  vel  morborum 
vel  molestiarum  vel  acerbitatum  periculis  educit:  cur 
earn  tanto  opere  accusare  aut  dolorem  ex  ea  derivare 
velimus,  exqua  potius  consolationem  et  laetitiam  hau- 
rire  fas  esset?  Nisi  si,  quod  mortem  subsequitur,  nos 
fortasse  sollicitos  habet.  38.  De  quo  libet  pauca  di- 
cere  ,  ne  hie  unus  ad  molestiam  doloremque  alendum 
angulus  relinquatur:  qui  profecto  insipientibus  obii- 
ciendus  non  est,  nec  in  tanto  argumentorum  acervo, 
quibus  mortem  ipsam  nobis  obstringere  conamur, 
committendum,  uthoc  uno  nomine  minus  nobis  debe- 
re  videatur.  Et  quamquam  haec  futuri  post  mortem 
temporis  cura  hominis  propria  non  sit,  sed  diis  im¬ 
mortalibus  potius  relinquenda ,  quorum  nos  vel  libe- 
ralitati  vel  sapientiae  permittere  fas  piumque  esset: 
(qui  enim  nascentium  curam  suscipiunt,  qui  viventes 
protegunt,  alunt,  tuentur,  fovent,  cur  morientes  dese- 
rant?)  tamen  aliquid  etiam  modeste  de  iis  exquirere, 
non  est  inutile.  Necesse  est  autem,  sit  alterum  de 
duobus ,  ut  aut  sensus  penitus  omnes  mors  auferat, 
aut  in  alium  quemdam  locum  ex  his  locis  morte  mi- 
gretur.  X.  39.  Quod  si  morte  sensus  exstinguitur, 
obitusque  noster  ei  somno  similis  est,  qui  nonnum- 
quam  etiam  sine  visis  somniorum  placatissimam 
quietemalTert;  quid  lucri  est  emori?  aut  quod  omnino 
tempos  reperiri  potest,  quod  ei  tempori  anteponatur, 
cui  similis  futura  est  perpetuitas  omnis  consequents 
aetatis?  Sin  migrationem  malimus  esse  mortem  in  eas 
oras,  quas  e  vita  profecti  inoolunt:  quid  optabilius, 
quam  ad  eos  proficisci,  quos  mortuos  vivens  dilexe- 
ris;  et  cum  iis  perpetua  vitaperfrui,  qui,  ut  nos  in 

laude  viveremus  et  libenter  moreremur,  suis  et  prae- 
ceptis  et  exemplis  tanto  opere  laborarunt?  40.  Mihi 
certe  nihil  videtur  evenire  posse  gratius,  quam  ,  si 
mors  aditum  ad  alia  loca  patefaciat,  ad  eos  venire  et 
cum  iis  esse,  quos  et  maxime  dilexi,  et  numquam  non 
diligere  ac  laudare  possum.  Ad  meos  autem  et  affines 
et  amicos  ut  pervenero,  quanto  opere  laetabor!  Quae 
iucundior  collocutio,  qui  suavior  vel  congressus  vel 
complexus?  0  vitam  vere  vitalem,  ut  ait  Ennius, 
omnibus  bonis  ac  gaudiis  circumfluentem :  sed  bea- 
tametiam  mortem,  quae  ad  beatissimam  vitam  aditum 
aperiat.  Me  quidem ,  etsi  dolore  vehementer  percul- 
sum  et  afflictum ,  his  tamen  monitis  et  praeceptis  non 
mediocriter  allevari  sentio.  41 .  Itaque  neminem  pu- 
to  fore,  quern  non  rationes,  a  nobis  tarn  studiose  e  sa- 
pientum  libris  collectae,  iuvent  ac  delectent:  eoque 
magis,  quo  leviores  erunt  aliorum  dolores,  quam  hie, 
quo  nos  tanto  opere  vexati  sumus.  Nam  si  amor,  si 
pietas  filiae,  si  virtus,  si  gravitas,  si  constantia,  si  ce¬ 
tera,  quae  vix  in  feminis  spectari,  nedum  requiri  so- 
lent,  consideranda  sint:  tanta  facta iactura,gravissime 
dolere  debuimus.  Sed  vincat  dolorem  consolatio: 
nec  iam,  quid  amiserimus,  sed,  quatenus  mortalem 
filiam  lugere  deceat,  cogitemus.  Hoc  nos  in  maerore 
nostro :  quod  certe  fortis  est  aegroti ,  non  solum  acci- 
pere,  sed  etiam  exquirere  medicinam.  XI.  42.  At, 
si  quis  erit,  quem  dolor  a  ratione  averterit,  cui  non  sa¬ 
tis  firraa  videantur  ea ,  quae  iam  dicta  sunt :  is  se  ho- 
minem  esse  meminerit;  nihil  autem  humanius  esse 
morte,  ut,  si  mors  ab  ipso  divelli  atque  auferri  posset, 
diis  propior  habendus  esset,  quam  hominibus,  nec 
omni  ex  parte  hominis  nomen  ipsi  congrueret,  quia 
communi  et  praecipua  hominis  conditione  non  utere- 
tur.  Praeterea  lacrimis  nihil  profici,  quae  si  quid  ad- 
iumenti  afierre  possent,  non  solum  effundendae,  sed 
studiose  conquirendae  viderentur.  XII.  43.  Denique, 
non  solum  iniuste,  sed  etiam  turpissime  agere,  qui 
immodice  doleat.  Turpitudo  enim  peior  est  dolore: 
siquidem  dolor  homini  a  natura  insitus  est,  nihilque 
habet  infamiae.  Turpitudo  autem  idcirco  vituperan- 
da,  quod  aliquid  semper  indecorum  continet,  culpa 
contractum.  At  omnis  immodicus  dolor  turpis  est  et 
a  viro  alienus :  quandoquidem ,  ut  immodice  praeter- 
que  rationem  doleas,  sponte  eflicis.  Ex  quo  culpa 
exoritur.  quae  homini  maxime  fugienda  vitandaque 
est,  ne  cogitationibus  mollissimis,  quales  interdum 
perdite  amantes  suscipere  solent,  nimium  perturbe- 
mur  et  effeminemur.  44.  Quin  potius  nos  ad  Horrie- 
rica  praecepta  referamus : 

Corde  age  sis  firmo,  nec  te  submitte  dolori: 
namque  aliquid  gravius  peiusque  aliquando  tulisti. 
Nemo  videlicet  suorum  funera  experitur,  cui  non  ad- 
versa  multa  antea  contigerint;  ita  variis  omni  ex  parte 
incommodis  humana  natura  concluditur.  Cur  ieitur 
graviora,  vel  certe  aeque  gravia  fortiter  passus,  quum 
maxime  occalluisse  et  ad  dolorem  novum  obduruisse 
deberet,  despondeat  animum ,  seque  maerori  tradat9 
Quod  etiam  iniustum  esse,  paullo  ante  dicebamus. 
Natura  enim  usuram  nobis  vitae  dedit,  tamquam  pe¬ 
cuniae,  nulla  praefinita  die.  Quod  si,  quum  libet,  sua 
repetit,  ea  conditione  commodata,  ut  restituenda  sint, 
cur  accusatur?  aut,  cur  non  potius  naturae  gratias 
a§3s>  quod ,  quum  citius  potuisset,  tardius  repetierit, 
quam,  quod  aliquando  repetierit,  iniusta  querela  in- 
sequens?  45.  Certum  est  enim,  non  habitandi  locum, 
sed  commorandi  deversorium  nobis  esse  concessum: 
e  quo  quum  migramus,  alacres  tamquam  ex  hospitio 


miseriarum  atque  incommodorum  plenissimo  egredi 
debemus,  ac  laetissimo  animo  ad  futuram  vitam  tam¬ 
quam  ad  patriam  evolare.  Quod  sapientes  re  ipsa 
praestitisse  memorantur.  Profecto  enim,  si  quid 
est,  quod  morientes  perturbet,  aut  morientium  affines 
habeat  sollicitos,  id  totum  aut  ex  falsa  quadam  opinio- 
ne  oritur,  quod  vitae  huius  usum  nimis  utilem  ac  iu- 
cundum  arbitremur,  aut  ex  nimio  innosmetipsosamo- 
re  caritateque  provenit.  Sed  opinionem  illam,  quam 
rationes  adeo  firmae  convellunt,  libenter  deponere  de¬ 
bemus;  ab  hoeveroamore  nimio  tanto  libentius  ab- 
horrere,  quanto  indecentius  est,  vitae  munere  perfun- 
ctos  velle  etiam  in  vita  diis  invitis  commorari  com- 
munemque  omnium,  qui  ante  nos  e  vita  discesserunt, 
conditionem  recusare;  demum  tanta  esse  mollitie  tan- 
taque  impudentia ,  ut  ne  in  morte  quidem  confirme- 
mur  ac  resipiscamus.  XIII.  46.  Quod  si  nostrorum 
mortem  dolemus ,  cogitemus  aliquando,  moriendum 
ipsis  fuisse :  mortem  autem  incertam  esse,  nec  in  ho¬ 
minis  arbitrio  positam,  sed  e  deorum  voluntate  pen- 
dere :  quos  vero  lugemus,  eos  quoque  suorum  mor¬ 
tem  vidisse  patienterque  tulisse :  ideoque  suo  exem- 
plo,  quid  nos  facere  velint,  praecipere:  denique,  id 
quod  ad  consolandum  maximum  ac  firmissimum  est, 
non  eos  nobis  penitus  ereptos  esse  nec  prorsus  amis- 
sos,  sed  ad  praefinitum  tempus  a  nostris  oculisnostra- 
que  consuetudine  remotos.  47.  Itaque,  quum  ad  eum 
vitae  terminum,  quern  natura  praescripsit,  nos  quoque 
pervenerimus ,  statim  eorum  consuetudinem  regusta- 
bjmus  et  ad  suavissimam  vel  consuetudinem  vel  con- 
victum  redibimus.  Mortem  suis  acerbam  amaramque 
in  inoriendo  esse,  nonnulli  existimant,  atque  ideo  for- 
tasse  perturbantur ;  quod  me  quidem,  sublatis  gravio- 
ribus  dolendi  caussis,quas  iam  superiori  disputatione 
reiecimus,  minime  angit.  Ipse  enim  discessus  animi 
a  corpore  vel  cum  nullo,  vel  certe  cum  modico  dolore 
fit,  et  interdum  sine  sensu:  nonnumquam  etiam,  si 
recte  sapimus,  cum  voluptate.  48.  Sed  quidquid  sit, 
totum  hoc  ita  leve  est,  qualia  sunt  ea,  quae  puncto 
temporis  fiunt.  Nec,  si  mors  paullo  longior  alicui 
contingat,  desperandum  est  de  deorum  naturaeque 
benignitate ,  quin  eo  quoque  tempore  properantem  e 
vita  discedere  foveant  atque  allevent.  Cuius  rei  in 
morientibus  saepissime  signa  minime  dubia  cernun- 
tur :  quum ,  velut  e  somno  exciti ,  quo  tempore  extre- 
mum  spiritum  edituri  sunt,  ita  gaudentes  et  alacres 
aspiciunt,  ut  libentissime  iudices  e  vita  proficisci.  49. 
Quamobremne  haec  quidem  ullam  aequam  doloris  af¬ 
ferre  caussam  possunt;  qui  certe  comprimendus  ac 
minuendus  est ,  quod,  etiam  si  nolis,  tempore  tamen 
ipso  extenuatur  et  evanescit:  non,  quod  minuendi  do¬ 
loris  vis  in  ipsa  die  posita  sit,  sed  quod  usus  ipse  co- 
gitatioque  diuturni  temporis  doceat,  nihil  esse  in  mor¬ 
te  mali,  ideoque  leviter  et  patienter  ferendam. 

XIV.  50.  Sed  turpe  stultumque  est  homini,  tanta 
tamque  vana  rerum  cognitione  instructo,  non  a  se  ipso 
potius  mature,  quam  sero  ab  usu  et  cogitatione  doloris 
remedia  exspectare:  quae  tam  firraa  suntT  ut  nemi- 
nem  fore  putem,  quem  non  vehementer  non  iuvent  so¬ 
lum,  sed  etiam  permoveant.  Mihi  vero  eo  magis  ne- 
cessaria  tuerunt,  quo  turpius  visum  esset,  me,  qui  co- 
teros  constantissime  consolatus  essem ,  in  meo  dolore 
lacere:  voxque  ilia  exaudiri,  et  fortasse  non  immeri- 
to,  potuisset,  Hiccine  ille  Cicero, 

cuius  ob  os  Graii  ora  obvertebdnt  sua! 

Sed  nos  philosophia  adversus  omnes  vet  temporum 
vel  fortunae  vel  naturae  insidias  munivit:  quae  ita 

fortis  est,  ut  nullius  iniuriae  impetum  extimescat: 
ita  lenis  et  suavis ,  ut  omnes  acerbitates  facile  mitiget 
ac  molliat:  ita  demum  utilis  et  fructuosa ,  ut  totam  se 
ad  humanas  utilitates  liberalissime  porrigat  atque  ex- 
plicet.  51 .  Nec  vero  secus  debet.  Quae  enim  hu- 
manarum  miseriarum  cumulum  optime  norit  etacu- 
tissime  perspiciat,  si  eas  patiatur  manare  longius,  ne- 
que  homini,  maerore  confecto ,  consilio  praesidioque 
suo  praesto  sit :  quid  i llo  miserius?  quid  vita  nostra 
laboriosius  aut  taetrius?  aut  quid  prodesset,  aspectum 
a  natura  ad  supera  erectum  accepisse ,  ut  caelum  con- 
templari,  ut  deorum  maiestatem  cogitare,  aut  a  diis 
immortalibus  mentem  et  rationem,ut  utilia  cognosce- 
re,  honesta  a  turpibus  secernere,  aequa  amplecti,  ab 
iniquis  abstinere  possemus,  voce  denique  ipsa  et  ora- 
tione  frui,  quae  nullis  animantibus  concessa  est,  qua- 
que  ceteris  omnibus,  quae  sub  caelo  sunt,  viventium 
naturis  antecellimus?  inania  haec  videri  possent,  si 
tam  multis  ex  adverso  miseriis  oppressa  hominis  na¬ 
tura  neque  se  ad  caelestia  erigere,  nec  tantis  bonis, 
quibus  maiora  nulla  esse  potuerunt,  uti  posset.  52. 
Sed  profecto,  ut  contra  serpentium  virus  pharmaco- 
rum  genera  multa,  contra  inopiae  calamitatem  soller- 
tia  et  industria ,  contra  turpitudinis  voluptatem  pudor 
et  verecundia;  sic  contra  doloris  morsum  philosophia 
nobis  data  est  deorum  immortalium  concessu  atque 
munere.  Quam  ut  nemo  satis  pro  dignitate  laudare 
queat,  sic  quam  plurimi  mentis  tranquillitatem,  animi 
moderationem ,  in  voluptates  imperium,  in  acerba 
omnia  summam  quamdam  vim  acfortitudinemilliuni 
acceptam  referant  necesse  est.  Neque  nos  aut  in  ex- 
silio  patientes,  autinbonorum  cursu  temperantes  fuis- 
semus ,  aut  nunc  in  tanto  maerore  sapienter  et  fortiter 
versaremur,  nisi  tuo,  philosophia  optima  rerum  hu- 
manarum  moderatrix,  beneficio.  XV.53.Tu  vero  felix 
et  beata,  Tullia  mea,  si  quis  tibi  in  morte  sensus  est, 
quae  tot  tantisque  miseriis ,  quibus  proposita  fuisses 
in  vita,  una  morte  perfuncta  es:  a  praesentibus  malis 
expedita,  ab  impendentibus  erepta ,  et  in  tuto  ac  tran- 
quillo  quietis  portu  collocata.  Merito  tibi  mortem  iu- 
cundam  fuisse  putem,  quum  vel  ea  bona,  quibus  vi- 
venti  frui  licuit,  animo  reputas,  vel  mala,  quae  mo- 
riens  vitasti ,  mente  ac  cogitatione  complecteris.  54. 
Ego  autem,  quum  te  felicem  iudicem,  ac,  si  dicere  li- 
ceat,  paene  oculis  cernam ,  cur  tua  morte  excrucier? 
Potius  laetabor  ac  tibi  tamquam  de  re  optatissimagra- 
tulabor.  Cui  nisi  molestum  est  me  iam  aetate  confe- 
ctum  in  tam  perturbata  republica  tamque  misero  vi¬ 
tae  genere  reliquisse,  quid  iam  grave  aut  acerbum  es¬ 
se  possit?  55.  Sed  hoc  quoque  ratione  ipsa  levius  ali- 
quanto  efficitur :  neque  tu  nunc,  quid  me  perferre  ne¬ 
cesse  sit,  sed  ,  quam  non  multo  post  tecum  iisdem  bo¬ 
nis  usurus  sim ,  debes  cogitare.  Nihil  enim  accidere 
valde  grave  potest  iis,  qui  spe  iam  propinqua  futuri 
boni  recreantur  et  aluntur.  Sed  nescio,  qui  nos  teneat 
error  aut  miserabilis  ignoratio  veri.  Non  enim  tanto 
opere  bonis  delectamur,  quam  malis  affligimur.  Ex 
quo  fit,  ut  haec  etiam  nolentes  augeamus:  bona  au¬ 
tem  ,  quae  fruendo,  cogitando,  gaudendo  maiora  effi- 
ccre  expediret,  etiam  deteramus :  quod  certe  minime 
oporteret.  Nam,  si  serio  disputare  volumus,  cur  do- 
lores  resque  adversas  refugiamus,  quae  fortitudinem 
in  nobis  gignunt  et  efficiunt?  56.  Quae  si  nulla  es- 
sent,  nulla  profecto  fortitudo  agnosceretur.  Cur  mor¬ 
tem  horreamus,  quae  assidua  sui  memoria,  nos  ut  me- 
liores  simus,  admonet?  nec  patitur,  ad  ea  nos  animum 
adiungere,  quae  aliquam  nomini  nostro  vel  intempe- 


rantiae  vel  iniustitiae  notam  possint  inurere.  Bona 
vero,  et  ea,  quae  probantur  in  vulgus,  cur  tanto  opere 
appetamus?  quae  conaecuti,  molliores  plerumque  ac 
deteriores  evadimus.  XVI.  57.  Itaque  his  volupta- 
tum  lenociniisobruimur,  ut,  discessumex  hac  vita  im- 
pendere,  vix  aliquando  recordemur.  Sapienter  phi- 
losophorum  princeps  et  magister  Plato:  quae  sensus 
appetit  aut  timet,  nihil  aliud  esse,  quam  somnia :  ita¬ 
que  penitus  contemnenda  esse.  Mala  vero  ut  viten- 
tur,  ad  aeterna  properandum:  quo  nisi  confugias,  vi- 
tari  numquam  posse.  At  ad  aeterna  ne  properari  qui- 
dem  potest,  nisi  morte  ianitore  ac  duce.  58.  Quor- 
sum  haec?  ut  intelligamus,  non  modo  a  dolore  va- 
cuam,  quietam,  opportunam,  bonam  denique  esse 
mortem,  sed  etiam  summorum  atque  immortalium  bo- 
norum  liberalem  ac  beneficam  ministram.  Itaque 
Cato  sic  e  vita  discessit,  ut  laetaretur,  caussam  se  na- 
ctum  esse  moriendi.  Iam  nemini  dubium  esse  po¬ 
test,  quin  vir  prudentissimus,  si  sua  morte  laetabatur, 
mortem  etiam  optimam  esse  agnosceret.  59.  Certe 
enim  in  re  sua,  quae  praesertim  sensupercipiatur,  ne¬ 
mo  fallitur.  Quod  comprobare  possum  Artabani,Xer- 
xis  patrui,  viri  sapientissimi,  testimonio.  De  quo  est 
apud  Herodotum ,  quum  Xerxes ,  exercitus  sui  copias 
paene  innumerabiles  ante  se  in  aciem  instructas  in- 
tuens,  collacrimatus  esset,  neminem  ex  tot  millibus 
ad  centum  annos  superstitem  futurum,  ilium  Xerxi 
respondisse:  at  tam  multa  sunt,  tamque  misera,  quae 
viventes  perferunt,  ut  nemo  sit,  quin  mori  saepissime 
cupiat:  quum  incidentes  calamitates  et  morbi  vitam 
adeo  perturbent  sollicitamque  habeant,  ut  longissima 
videatur.  60.  Itaque,  mortem  perfugium  esse  aeru- 
mnosae  vitae,  dubitare  nemo  potest.  Nec  his  conten- 
tus  addidit  etiam  ill ud  :  deos  immortales,  quum  bo- 
minum  vitam,  quae  adeo  misera  sit,  multis  bonorum 
integumentis  velarunt  et  operuerunt,  fecisse  quodam- 
modo  invidentius ,.  ne  mortis  suavitatem ,  quanta  est, 
omni  ex  parte  degustaremus.  Amphiaraum  fabulae 
narrant  lovi  atque  Apollini  fuisse  carissimuin,  neque 
tamen  ilium  senium  attigisse.  XVII.  61.  Ex  quo 
quid  aliud  coniici  potest,  quam  mortis  celeritatem  di- 
vinum  munus  et  lucrum  esse  maximum?  Itaque  sci- 
tum  est  illud  couiicum : 

Nam  quern  tuetur  atque  diligil  deus, 
iuvenis  supremum  mortis  intrat  limitem. 

Neminem  enim,  quern  dilexerint  dii ,  patiuntur  esse 
miserum.  Quare  vitam  eis,  miseriarum  plenam,  adi- 
mant  necesse  est.  62.  Quid  autem  contingere  bomi- 
ni  tam  gratum  potest,  quod  eum  magno  opere  in  vita 
retineat?  Voluptas,  credo,  quam  ex  alicuius  sive  artis 
sive  doctrinae  tractatione  percipit.  At  doctrina  ae- 
mulationem,  omnium  rerum  molestissimam ,  si  quae- 
ris,  etiam  dolorem,  parit.  Non  tam  enim  delectamur 
aliquid  discentes ,  quam  angimur  multo  plura  ac  ma¬ 
iora,  quae  scire  vellemus,  penitus  ignorantes.  Artes 
vero,  quas  tenuiores  tractant,  quid  habent  voluptatis, 
aut  quid  non  potius  molestiarum  et  maeroris?  Quanta 
inter  eos,qui  illasexercent,  perfidia  1  quantumodium ! 
quanta  invidia!  aut  quis  est  sua  sorte  contentus,  et 
non  alienae  sive  industriae,  sive  fortunae  aemulator, 
osor,  detractor?  63.  Sin  civilem  vitam  quisquam  ap¬ 
petit,  et  in  reipublicae  luce  vivere  pulchrum  putat,  is 
se  exigua  ac  paene  nulla  honoris  specie  magnas  com- 
parare  calamitates  certo  sciat.  Quotus  enim  quisque 
est,  cui  non  publica  administrate  vel  maeroris  vel 
iacturae  tantum  attulerit,  quantum  verbis  explicare 
vix  queat?  Ac,  si  de  toto  vitae  cursu  iudicare  vere  vo- 


1350 


283.  M.  T.  C  I  C  E  II  0  N  I  S 


lumus,  exitum  videamus.  Ubi  optimi  reipublicae 
administrators,  seu  verius  parentes,  Miltiades, Ephi- 
altes,  Cimo,  Theraistocles ,  Aristides?  Quantum  illis 
fides,  caritas.  integritas,  constantia  peperit  miseriae? 
ut  non  modo  bonoribus,  dignitate,  auctoritate  spolia- 
rit,  sed  etiam  in  exsilium  miserit.  Quod  contra  opor- 
tebat:  viros  optimos  patriaeque  amantissinios  honore 
affici,  in  oculis  ferri.  Scipio  Africanus  apud  nostros, 
optimam  caussam  amplexus,  paucorum  immoderatae 
libidini  repugnans,  mane  mortuus  in  lecto  est  inver- 
tus:  nec  abfuit  suspicio,  quin  ab  uxore,  quae  Grac- 
chorum  soror  fuit,  interfectores  essent  immissi.  64. 
Metello  autem  Numidico,  homine  omnium  clarissimo 
ac  praestantissimo,  quid  miserius?  qui,  ne  in  legem 
perniciosam  iuraret,  in  exsilium  abire  sit  coactus. 
Fateor  profecto,  inter  omnia  exsilii  genera  atque 
omnes  miseriarum  caussas  maxime  honestam  Numi- 
dici  fuisse  conditionem;  cui  probitas,  integritas,  in 
patriam  caritas  calamitatis  caussam  attulerit:  sed  ta- 
men  fatendum  est,  gravissimam  fuisse  calamitatem, 
pelli  patria,  avelli  a  suis,  bonorum  direptionem,  libe— 
rorum  sive  maestitiam  sive  aerumnam  videre.  65.  M. 
Regulum ,  C.  Marium ,  L.  Brutum,  ob  liberandam  pa¬ 
triam  interfectum,  praetereo.  Nolim  in  iis  commemo- 
randis  nimius  videri,  quorum  exitus  nemo  est  quin  ex 
libris,  imaginibus,  fama  denique  vulgari  iam  didice- 
rit.  Quae  quum  multa  maximeque  gravia  sint:  gra- 
vissimum  tamen  illud  debet  videri,  quod  homine  am- 
bitionis  vinculis  irretito,  quique  e  popularibus  suffra- 
giis  totus  pendeat,  nihil  usquam  infelicius  reperiri 
potest.  Quantus  in  eo  timor,  quanta  dubitatio,  quan- 
tus  conatus,  quanta  sollicitudo!  ut,  nullam  illi  a  mo- 
lestia  vacuam  esse  horam,  non  immerito  suspicari 
possimus.  Nam  si  servientis  ea  est  conditio,  ut  ex 
eius,  cui  servit,  moribus,  voluntate,  ingenio  propriam 
sibi  fortunam  fingat:  qui  populo  serviet,  avido,  invi- 
do,  ignaro,  ad  mutationem  proclivi  et,  quod  caput 
est,  ingrato,  num  aliquando  beatus  esse  poterit?  an 
potius,  quoties  de  eius  natura  cogitabit,  toties  suam 
ipse  calamitatem  ac  fortunam  conqueretur?  Praeclare 
vetus  poeta  : 

Aeterno  mixtam  luctu  mortalibu'  vitam 

olim  constituit  divum  pater  atque  hominum  rex. 

XVIII.  66.  Itaque  quamdiu  hac  luceutimur,  vivere 
quidem  videmur,  sed  verius  assidue  morimur,  aut  sal¬ 
tern  vitam  verbo  retinemus,  re  ipsa  amisimus.  Equi- 
dem  non  video,  quid  in  hominis  vita  valde  optandum 
aut  felix  esse  possit.  Multos  potius,  ne  in  maiora, 
quam  quae  humana  consuetudo  quotidiefert,  mala  in- 
ciderent,  mortem  sibi  dedita  opera  conscivisse  scio. 
Quod  tamen  non  iccirco  dictum  velim ,  quia  proban- 
dum  putem ;  sed,  utex  eo  appareat,  humana  vita  quam 
multis  undique  prematur  difficultatibus.  67.  Cleo- 
menesLacedaemoniorum  rex  eiusque  filius,  morte  ul- 
troappetita,  praeterea  Theagenes  Numantinus ,  qui, 
ne  in  hostium  manus  veniret,  primum  suis,  deinde 
sibi  ipsi  mortem  attulit,  quanto  opere  vita  fugienda 
sit,  satis  videntur  aperte  declarasse.  Ac  nisi  turpe 
videatur  homines  a  mulierculis  multo  certe  imbecil- 
lioribus  fortitudinis  exempla  petere,  repetamus  ex  hi- 
storiis  Asdrubalis  uxorem  illam,  quae,  Carthagine  in 
hostium  potestatem  redacta,se  ipsam  cum  tribus  filiis 
in  conflagrantis  patriae  incendium  immisit.  68.  Sed 
praeter  haec,  quae  iam  testata  sunt  et  illustria,  fatea- 
mur  sane  ingenue,  tantam  esse  humanae  naturae  mi- 
seriam,  ut  neque  genus  ipsum  hominum,  nec  e  toto 
genere  singuli  miseriarum  expertes  esse  possint. 


Quod  eo  magis  mirandum  est,  quod  non  iis  solum  ma¬ 
ils,  quibus  hominis  natura  assidue  affligitur,  mala  no¬ 
stra  praescripta  sunt:  sed  ipsi  nos,  quantum  in  nobis 
est,  miseriores  quotidie  reddere  conamur.  Nullum 
enitn  aliud  in  toto  terrarum  orbe  genus  animantium 
reperias,  praeter  unum  hominem  ,  quod  in  proprium 
genus  atque  in  se  ipsum  saevitiam  exerceat  suam : 
meritoque  Dicaearchus  in  eo  libro,  quern  de  hominis 
interim  luculentum  eteruditum  conscripsit,  nihil  ha¬ 
bere  dubitationis  putavit,  quin  multo  plures  exstincti 
sint  homines  ipsa  hominum  saevida  et  acerbitate, 
quam  omni  reliquo  genere  calamitatis.  Tantaest  enim 
in  permultis  avaritia,  tantum  ambitionis,  imperii,  di- 
vitiarum  studium,  ut  explendae  cupiditatis  gratia  ni¬ 
hil  sibi  non  licere  putent.  Atque  hoc  malum  non 
iam  angusds  finibus  compressum  videmus,  sed  supe- 
rioribus  saeculis  erupisse  vehementer  et  manasse  la- 
tius.  Non  enim  certum  aliquem  hominum  numerum, 
sed  regna  ipsa  et  totas  persaepe  funditus  sustulit  civi- 
tates.  XIX.  69.  At,  si  ad  singulos  homines,  quae 
proxima  ratio  est,  mentem  cogitationemque  converte¬ 
rs,  ne  in  iis  quidem  quidquam  reperies,  quod  valde 
appetere  aut  approbare  possis.  Finge  enim  animo, 
quidquid  homini  felix  aut  beatum  ex  opinione  vulga¬ 
ri  possit  in  vita  contingere;  congerantur  divitiae, 
bona  valetudo,  honores,  potentia;  etiam  voluptates 
accedant:  quum  haec  omnia  in  hominem  contuleris, 
nihil  tamen  tribueris  stabile  aut  firmum,  nihil,  quod 
non  repentinam  et  assiduam  pad  mutationem  possit. 
Caduca  enim  et  incerta  sunt  omnia,  non  in  humanis 
consiliis  aut  viribus  posita,  sed  in  fortunae  temeritate 
ac  temporum  vicissitudine  constituta.  70.  Quid  au¬ 
tem  homini  turpius,  quam  e  temporis  ac  fortunae  mu- 
tatione  pendere ,  et  secundo  illius  flatu  sublevari ,  re- 
flatu  deprimi  et  affligi?  aut  laetis  rerum  eventis  glo- 
riari,  adversis  lugere,  nec  lacrimis  temperare  posse? 
Quid  iam  intersit  inter  hominem  mutamquepecudem, 
si  nos  perinde  atque  ilia ,  quibus  rationem  natura  de- 
negavit,  extrinsecus  tod  pendeamus,  in  nobis  ipsis 
nihil  fortitudinis,  nihil  firmitads,  nihil  habeamus  con- 
stantiae?  Quamvis  enim  homini  non  mater,  sed  verius 
noverca  natura  corpus  fragile  infirmumquetradiderit, 
animum  autem  et  in  molesdis  anxium  et  in  timore  hu- 
milem  et  ad  labores  modem:  plurimos  tamen  insevil 
divinos  ingenii  iudiciique  igniculos,  quorum  auxilio 
et  cum  dolore  luctari,  et  timori  obsistere,  labores  vero 
omnes  nullo  negotio  vincere  ac  perferre  possemus. 
Itaque  tributum  divinitus  mentis  ignem  et  prudentiae 
non  exstinguere,  sed  sopitum  fovere  atque  augere  de- 
bemus.  XX.  71.  Mors  autem  progressis  in  vita  longius 
si  immineat,  nihil  est,  cur  magno  opere  commovea- 
mur:  quae  praeserdm  aut  meliorem,  quam  quo  vi- 
ventes  fruimur,  aut  certe  non  deteriorem  vitae  statum 
sit  allatura.  Quis  enim  negabit,  si  animus  omnino 
intereat,  exstincto  sensu  nihil  esse  mali,proptereaque 
nullam  iustam  doloris  caussam  exsistere :  at,  si  vi^eat 
corpore  solutus  ac  liber,  quid  iam  ilia  vita  beatTus, 
quid  divinius?  ex  quo  maxima  et  verissima  laetitiae 
ac  voluptatis.  exoritur  occasio.  72.  Itaque  nihil  iam 
restat,  quo  minus,  optimam  esse  mortem,  vere  affir- 
mare  possimus ,  tantumque  abesse,  ut,  quum  adest, 
dolenda  sit,  ut  numquam fugienda,  saepe  etiam  optan- 
da  videatur:  atque  eo  magis,  quo  diutius  in  vita  homo 
permanserit.  Nam,  quum  iis  bonis,  quae  aflerre  vita 
potest,  satiari  coeperit,  turn,  ab  humanis  molestiis  se- 
cedens,  in  beatissimam  vitam  commigrabit.  Non 
enim  is  ego  sum,  qui  animum  simul  cum  homine  in- 

terireputem,  tantumquc  mentis  lumen ,  e  divina  na- 
tura  delibatum,  posse  exstingui,  sed  potius  certo  tem¬ 
pore  emenso  ad  immortalitatem  redire.  73.  Quid 
autem  hominem  magis  deceat,  quam,tam  multis  tam- 
que  firmis  rationibus  nixum,  virilem  animum  retine- 
re,  femineam  mollitiem  exuere?  Qui  vero  mortuos 
nimis  lugent,  nec  humanam  eonditionem  magno  ela- 
toque  animo  despicere  possunt:  in  eos  illud  probri 
plenum  vere  dicetur: 

Vos  etenim  iuvenes  animum  geritis  muliebrem: 

illaque  virgo  viri. 

Multae  enim  repertae  feminae  sunt,  quae  in  domestico 
luctusingularem  animi  praesentiam  ac  magnitudinem 
praestiterunt.  Sed  virilis  fortitudo,  ut  libidini,  sic 
dolori,  non  aliter,  quam  servo  domina,  imperare  de¬ 
bet,  eamque  coercere  ac  frangere,  tamquam  vitiosam 
et  imbecillam  animi  partem.  Quam  si  emergere  pa- 
tiatur,  seque  paullo  altius  efferre,  non  modo  rationi 
praecurret,  sed  etiam  victrix  in  animo  exsultabit. 
Quo  nihil  homini  turpius  aut  perniciosius  ne  excogi- 
tari  quidem  possit.  74.  Gorgias  orator,  iam  aetate 
confectus  ac  morti  proximus,  rogatus,  num  libenter 
moreretur:  Maxime  vero,  inquit.  Nam  tamquam 
ex  putri  miseraque  domo  laetus  egredior.  0  virum 
egregium  dignumque,  cuius  vigeat  in  omnium  ore  ac 
mente  sententia !  Quid  enim  potuit  praeclarius  dice- 
re?  Quum  mala,  quae  viventem  pati  necesse  est,  co- 
gitaret,  miseriarum  finem,  quas  moriens  relinquebat, 
adesse  laetaretur?  Sic  par  est  loqui  hominem,  qui  non 
libidine  vexetur,  non  voluptatis  illecebris  irretiatur, 
nulli  denique  pareat  cupiditati :  quae  summa  est  ratio 
et  sapientia,  humanae  necessitati  imperare,  non  dolori 
cedere,  non  desiderio  angi,  nihil  denique  humanum 
extimescere.  XXI.  75.  Angamur  liberorum  aut  af- 
finium  interitu?  Quid  ita?  ut  stultos  imitemur,  qui, 
quae  mutari  non  possunt,  quaeque  vel  nolentes  oppri- 
munt,  perferre  nequeunt:  saniores,  quorum  tam  mul- 
ta  exstant  ad  aeternitatem  illustria  sive  exempla  sive 
testimonia,  negligamus?  Quid  est  aliud  caecorum 
more  ambulare  et,  quum  in  celebritate  versari  ac  so¬ 
bs  lumine  uti  possis ,  solitudinem  tamen  ac  tenebras 
quaerere?  Iam  enim  ad  eos,  quos  aemulari  satius  est, 
quosque  nobis  imitandos  proposuit  antiquitas,  nostra 
delabatur  oratio.  76.  Mortem  igitur  in  malis  nullo 
modo  esse  ponendam ,  sed  in  praecipuis  bonis  niime- 
randam,  dubitaturum  puto  neminem.  Si  enim  a  mi- 
seriis  abstrahit,  si  in  meliorem  vitam  inducit,  si  ne- 
que  misera  ipsa  est,  nec  ullius  particeps  miseriae,  cur 
mala  censeatur?  Sin  hoc  largitur,  ut  sempiternis  bonis 
potiamur  vitamque,  quam  mortalem  habuimus,  aeter- 
nam  adipiscamur,  quid  morte  beatius  esse  possit?  Ita- 
que  sapientissimos  homines  accepiWis  non  modo  suo- 
rum  morte  non  perculsos  neque  dolore  ullo  affectos, 
sed  etiam  saepissime  laetatos  esse.  77.  Anaxagorae, 
inter  familiares  suos  de  natura  rerum  disserenti,  filii 
mortem  nuntiatam  tradunt;  nihilque  aliud  ab  eo  re- 
sponsum,  nisi,  se  ilium  genuisse  mortalem.  Prae- 
clara  vero  vox  et  vere  digna ,  quae  a  tanto  viro  emit- 
teretur.  Non  enim  sane  video,  quid  sapientius  aut 
constantius  dici  posset.  An  adolescentem  ilium  esse 
mortuum?  Fracti  hoc  animi  nec  in  rebus  adversis  ad- 
modum  firmi  signum  fuisset.  An  angi  sese  non  sua, 
sed  filii  caussa?  Num  igitur  ignorare  se  fateretur, 
quantis  e  malis  elapsus  esset  filius?  An  se  quidem  do- 
lere,  sed  tamen  humanum  casum  agnoscere?  Ubi  er¬ 
go  hominis  gravitas,  iudicium,  sapientia?  aut  quid  ab 
imperitorum  turba  distabit?  e  quibus  tamen  saepe 


multi  nec  iis  rebus  anguntnr,  quae  necessario  eve- 
niunt,  nec,  quo  minus  eveniant,  quum  communes 
omnibus  sint,  laborandum  ullo  pacto  censent.  78.  II le 
vero  sapiens  et  vere  philosophus :  quem  neque impro- 
visus  nuntius  perculit,  nec  a  disputatione  abduxit. 
sed  potius  vocem  expressit,  summae  indicem  fortitu- 
dinis  ac  sapientiae.  Vellem  et  hoc  ipsum  de  pluribus 
ex  nostris  dicere  liceret:  quos  si  qua  interdum  fortu- 
nae  oppressit  iniuria ,  nihil  aliud  indices ,  quam  pro¬ 
strates  illos  ac  penitus  abiectos  esse.  Quasi  vero  ali- 
quid  accident,  quod  vel  ante  ipsos  nemini,  aut  quod 
ipsis,  si  minus  hoc  tempore,  saltern  paucis  post  annis 
non  eventurum  fuerit.  Ac,  quum  maxime  animo  vi- 
gere  deberent,  turn  praecipue  non  solum  praeteritae 
patriaeque  virtutis,  sed  etiam  humanae  legis  ac  paene 
obliviscuntur  sui.  Tantum  in  eorum  animis  mollities 
potest  ac  servitus  quaedam  doloris  atque  tristitiae. 
XXII.  79.  An  ego  ilium  iudicare  liberum  possim,  cui 
dolor  imperat?  quem  repentinus  casus  perturbat,  im- 
pellit,  evertit,  qui  nihil  prae  doloris  magnitudine  co- 
gitare,  nihil  meditari  queat?  qui  nihil  in  se  ipso,  in 
temporibus  atque  in  fortuna,  quae  stabilitatis  nihil 
habet,  sua  ponat  omnia?  Ego  vero  istam  non  modo 
servitutem ,  sed  paene  captivitatem  et  quidem  miser- 
rimam  censuerim.  Quid  enim  interest  inter  eum, 
qui  vinctus  ab  hostibus  et  carceribus  conclusus  obsi- 
deatur,  et  eum,  qui  dolore  captus  suo  prorsus  careat 
arbitrio?  At  ille  quidem  ,  etsi  corpore  serviat,  animo 
tamen  liber  est,  nec  dubitat  aliquando  fore,  ut  liberta- 
tem  assequatur:  qui  vero  dolori  paret,  nec  valet  cor¬ 
pore,  et  animo  quam  maxime  laborat.  Non  enim  ami- 
cis  frui,  non  reipublicae  prodesse,  non  privatas  res 
curare,  non  publicis  consulere  potest.  Ita  in  otio,  et 
quidem  molestissimo,  nec  cuiquam  paret,  et  tamen 
sibi  non  imperat.  Qui  quum  assiduis  et  maximis 
prematur  angustiis,  alterum  esse  necesse  est,  ut, 
quamdiu  in  dolore  versatur,  semper  miser  sit:  alte¬ 
rum  fieri  nullo  modo  potest,  ut,  nisi  dolere  desinat,  a 
miseriis  eximatur.  80.  Quanto  sapientius  Xenophon, 
qui,  quum  sacra  sollemnia  perageret,  maioremque  na- 
tu  filium  in  praelio  apudMantineamcecidisse  audiret, 
coronam  tantum  e  capite  deposuit,  sed  in  sacris  pera- 
gendis  constanter  perstitit.  Ubi  vero  cognovit,  forti- 
ter  pugnantem  occidisse,  coronam  rursus  capiti  impo- 
suit,  deosque  ipsos,  quibus  litabatur,  testatus  est,  rna- 
iorem  se  ex  filii  virtute  voluptatem,  quam  ex  obitu 
molestiam  cepisse.  Huic  ego,  non  dubitarim ,  quin 
omnia,  quaecumque  accidere  possent  in  vita,  nullam 
essent  perturbationem  allatura.  Qui  enim  usque  eo 
in  deorum  cultu  constans  et  firmus  esset,  utneque  filii 
morte  nuntiata  ab  iis  avocari  posset,  cur  eum  credam 
filii  morte  lugenda  a  deorum  voluntate  dissensurum 
fuisse?  aut  qui  virtutem  filii  vitae  anteferret,  non  iure 
credi  possit,  ilium  et  virtutis  studio  incensum ,  et  pa¬ 
triae  caritate  impulsum,  omnes  molestias  omnesque 
calamitates  libentissime  fuisse  subiturum?  81.  Sed 
quo  rariores,  qui  hoc  modo  animati  sint,  hoc  praecla- 
riores  viri.  Nihil  enim  ad  laudem  illustrius,  quam 
in  aeternam  gloriam  aut  in  patriae  utilitatem  intuen- 
tem,  aut  saltern  fortiter  dolores  perferentem  et  cum 
fortuna  luctantem  negligere  humana.  Quae  qui  ni- 
mium  curant,  ii  laudis  studium,  civium  commoda, 
denique  omnia,  quae  laudabilia  putantur,  prorsus  e 
mente  ac  cogitatione  eiiciant  necesse  est.  Neque  enim 
humanis  curis  implicitus  toto  animo  de  patriae  salute 
atque  utilitate  cogitare,  aut  laudem  sibi  praeclaris 
actionibus  comparare  vel  egregii  quidquam  suscipere 

ac  sustinere  queat.  Suis  autem  commodis  ac  rationi- 
bus  prospiciens  et  consulens  cetera  omittet,  de  se  ipso 
dies  noctesque  cogitabit.  Ita  nec  boni  civis,  nec  boni 
viri  fungetur  officio.  Bonum  enim  virum  decet  de 
ceterorum commodis aequelaborareac  de  suis;  bonum 
vero  civem  sua  omnia  posteriora  habere ,  patriae 
commoda  prima  et  maxima  ducere,  a  quibus  neque 
dolore,  neque  ulla  omnino  humana  avelli  perturbatio- 
ne  debemus.  XXIII.  82.  Periclem  narrant  historiae 
intra  quatriduum  duobus  fiiiis,  eximiae  indoiis  ado- 
lescentibus,  esse  orbatum.  Qui  usque  eo  fortis  ac 
constans  in  luctu  fuit,  ut  nihil  prorsus  de  pristino  ha- 
bitu  cultuque  deminuerit,  sed  eumdem,  quern  antea, 
in  concionibus  habendis  morem  ritumque  servarit, 
nec  umquam  coronam  e  capite  deposuerit.  De  quo 
traditum  est,  nihil  eum  putavisse  indignius  futurum, 
quam  si  aliquod  fracti  animi  signum  maeroris  caussa 
muliebri  more  edidisset.  Fortem  sane  hominem  et 
magna  laude  aeternaque  memoriadignissimum,  quem 
neque  naturae  vis,  ad  nimium  saepe  amorem  trahens, 
potuerit  de  statu  dimovere  et  ad  dolorem  abducere, 
nec  liberorum  desiderium ,  quos  tamen  summedile- 
xisse  dicitur,  ulla  ratione  perturbarit.  83.  Nec  mi- 
rum.  Vera  enim  fortitudo  inanes  sollicitudines  eiicit 
ac  depellit,  opprimit  cupiditates,  imperat  trmori,  nihil 
autem  appetit  forti  viro  indignum,  nec  ab  ulla  re  vel 
metu  vel  inconstantia  repellitur.  Et  quamvis  excel- 
sam  elatamque  naturam  ratio  ipsa ,  doctrinae  praece- 
ptisimbuta,  confirmet:  quodPericli,  doetissimo  ho- 
mini  maximoque  ingenio  praedito,  sine  ulla  dubita- 
tione  contigisse,  prorsus  mihi  persuadeo :  ipsae  tamen 
fortitudinis  radices  in  animo  praecipue  insident.  Qui 
quum  humana  despicit,  nec  ad  humilia,  quasi  humi 
depressus,  ullo  pacto  adhaerescit:  facile  fit,  ut  ube- 
riores  et  maturiores  fructus  ferat,  quum  ad  eum,  vel- 
uti  ad  agrum  optimum  cultura ,  ratio  etiam  accesserit 
conformatioque  doctrinae.  Non  enim  sensu  omni  do- 
loris  caruisse  summos  viros  credendum  est.  Qualis 
enim  nihil  sentientis  animi  sensuque  prorsus  carentis 
esse  fortitudo  potuisset?  Sed  dolorem  sentientes  ad 
eum  opprimendum  ac  vincendum  summam  animi 
contentionem  adhibebant  tantumque  nitebantur ,  ut  e 
pugna  discederent  superiores.  84.  Verum  enim  illud 
est,  nullam  animo  maiorem  pestem  una  remissione 
posse  contingere.  Qui  si  intentus  est  seque  ad  resi- 
stendum  parat,  omnia  sustinet  pondera,  omnia  vel  fir- 
missima  tormenta  facile  discutit  ac  depellit:  at  remis¬ 
sione  enervatus  et  effeminatus  ita  deprimitur  et  urge- 
tur,  ut  se  ad  aequitatem  nequeat  extollere.  Nec  vero 
quisquam  doloris  impetum  excipere  ac  fortiter  perpe- 
ti  posset,  nisi  se  prius  ad  obsistendumcomparasset, 
aut  fortitudinem  acquirere ,  nisi  prius  doloribus  mul- 
tis  acerrime  ac  fortissime  restitisset.  XXIV.  85.  Ex 
quo  consuetudo  fit,  quae  callum  obducit  animo  nos- 
que  contra  omnes  vel  naturae  vel  fortunae  impetus  ar- 
mat.  An  censemus  Harpagum  Medum  tantum  forti¬ 
tudinis  exemplum,  quantum  ab  Herodoto  memoriae 
mandatum  est,  edere  potuisse,  nisi  prius  in  patientiae 
ac  fortitudinis  exercitatione  saepissime  versatusesset? 
nec  sine  maximo  fructu,  magnaque  potius  cum  nomi¬ 
nis  sui  gloria.  Tantum  enim  fortitudine  ac  pruden- 
tia  praestitit,  utacerbissimam  iniuriam  sine  ullo  pla¬ 
ne  doloris  sensu  pertulerit,  et  sese  cumulate  contra 
regis  immanitatem  ulcisci  potuerit.  Nam,  quum  eius 
filium  rex  Astyages  interfectum  ad  epulandum  appo- 
ni  iussisset,  caputque  ei  post  coenam  allatum  osten- 
disset,  rogans,  cuius  ferae  viscera  in  mensa  comedis- 


set;  ille  vero,  nihil perterritus nec  animo  ullam  in  par¬ 
tem  deiecto,  Agnosco,  inquit,  quid  sit  actum,  ac,  quid- 
quid  regi  placuit,  mihi  quoque  placere  pronuntio.  Hoc 
autem  immanissimum  genus  iniuriae  tarn  diu  dissi- 
mulavit,  quoad  Cyrum  ex  Persia  in  Mediam  evocare 
potuit:  quo  adveniente,  quum  exercitus  imperator 
contra  eum  a  rege  missus  esset,  et  regnum  et  regem 
illi  tradidit.  Itaque  Astyages  in  Cyri  potestatem,  im- 
pietatis  suae  poenas  daturus,  redactus  est.  86.  0  fa¬ 
ctum  omnium  gentium  ac  saeculorum  memoria  di- 
gnissimum!  ex  quo  non  modo,  qui  dolori  cedunt,  ad 
patientiam  ac  fortitudinem  excitentur,  sed  etiam  re- 
ges,quique  hominibus  imperant,  ne  quid  impium  aut 
indecens  audeant,  erudiantur.  Nam  adversus  iniu- 
stitiam  atque  impietatem  tantum  est  odium,  tanta  in- 
vidia,  ut  ne  ipsum  quidem  caelum  aut  sidera,  etiam  si 
homines  velint,  huiusmodi  scelera  pati  ac  dissimulare 
possint.  Ac,  si  sera  deorum  vindicta  sit,  noluerunt 
tamen  impios  ipso  in  facinore  adeo  exsultare,  ut  non 
angoreconscientiae  fraudisque  cruciatu,  tamquamdo- 
mesticis  furiis,  assidue  vexentur.  87.  Tantumque 
potest  impietatis  odium ,  ut  tyrannum  exstinctum  ac 
saevissime  excruciatum  nemo  misereatur,  nemo  do- 
leat.  Nam  adversus  hoc  hominum  genus,  nec  in  ullo 
praeterea,  omnem  prorsus  vim  omnesque  stimulos 
amittit  dolor.  Qui  si  ratione  comprimendus  est,  quod 
supra  dixinnis,  multo  etiam  magis  consuetudine  vm- 
cetur :  cuius  tantae  sunt  vires,  ut  non  modo  perturba- 
tiones  animi  sedare,  sed  etiam  naturae  vim  afferre, 
eamque  saepissime  immutare  ac  penitus  aliam  possit 
efficere.  Cuius  auxilio  non  modo  doloris  aculei,  sed 
etiam  fortunae  fulmina  depelli  ac  contemni  facile  po- 
terunt.  Meditemur  igitur  et  omnino  statuamus  nihil 
prorsus  humanum  esse  dolendum,  non  mortem,  quam 
iam  optimam  esse  cognovimus;  non  egestatem,  quae 
saepissime  maximi  boni  caussa  a  diis  immortalibus 
tribuatur ;  non  exsilium ,  quum  orbis  terrarum  omni¬ 
bus  pateat;  non  cetera  generis  eiusdem,  quae  vulgi 
opinione  gravissimis  in  malis  numerantur.  Nullum 
enim  tam  grave  malum  apparebit,  quin  ex  eo  bonum 
aliquod  multo  maius  multoque  optabilius  magno  deo¬ 
rum  beneficio  aliquando  colligatur.  Pleni  sunt  libri 
philosophorum,  refertae  arguments  ac  rationibus  pa- 
ginae  fere  omnes ,  tanta  autem  exemplorum  copia,  ut 
nihil  possit  esse  cumulatius.  XXV.  88.  Quae  quum 
ita  sint,  qua  iam  re  terreamur,  aut  cui  dolori  cedamus? 
Dioncerte,  qui  e  Platonis  schola  defluxit,  quum  eius 
filius  in  atrium  e  tecto  delapsus  interisset,  non  modo 
non  doluit,  sed  etiam  in  eo,  quod  turn  forte  agebat, 
constanter  perstitit.  Quo  facto  iudicavit  et  virsapiens, 
et  Platonis  discipulus,  quid  ceteros,  qui  sapientes  ha- 
beri  volunt,  facere  oporteat.  89.  At  Traheaspas  mul¬ 
to  fortius:  si  quidem  filii  morientis,  quum  ferro  traii— 
ceretur,  sine  ullo  prorsus  dolore  spectator  fuit.  Cam- 
byses  enim  iratus  et  ebrius  quum  eius  filium  sagittis 
peteret  iamque  pectus  reclusum  appareret,  patrem 
iussit  inspicere,  num  cor  percussum  esset.  Cui  quum 
pater  respondisset,  iam  cordi  sagittam  esse  infixam: 
turn  Cambyses,  Numquid  certam,  inquit,  habeo  ma- 
num?  At  pater,  nullo  doloris  signo  dato,  nec  usquam 
conversa  aut  commota  facie ,  Ne  Apollinem  quidem, 
inquit,  certioressagittas  emissurum  crediderim.  Quid 
hunc  patrem  putemus  facturum  fuisse,si  filius  in  pu¬ 
gna  fortiter  dimicans  occubuisset,  qui  nullius  culpae 
conscium  filium  crudelissime  trucidari  non  doluerit? 
Num  credamus,  filii  mortem  honestam  ac  pro  patria 
susceptam  tali  patri  futuram  fuisse  iucundissimam? 

Nec  tamen  dubito,  pernrultos  fore,  qui  impium  ilium 
ac  paene  viscerum  suorum  carnificem  vocent.  Sed 
faciantsane,  utlubet;  dum  hoc  mihi  concedant,  exem- 
plum  hoc  fortitudinis  ac  devicti  doloris  esse  praecla- 
rissimum.  90.  Quod  si  ita  est,  ut  infirmos  animos 
spectata  ceterorum  virtus  erigat  et  confirmet,  queni 
censeamus  iam  dolori  concessurum,  quumtam  multos 
audiat,  qui  se  ipsos  in  dolore  superarint.  Quocirca 
tam  mu  Ita  veterum  exempla  colligere  vereor  nesuper- 
vacaneum  aut  fortasse  putidum  videatur.  Quod  si 
ceteris  tantum,  et  non  nobismetipsis  scriberemus,  for¬ 
tasse  breviores  in  scribendo,  in  exemplis  autem  re- 
censendis  etiam  priores  essemus.  Sed  fit  nescio  quo- 
modo,  ut  ex  aliorum  casibus  ad  mala  nostra  sananda 
medicinam  colligamus.  Nobis  quidem  ita  videtur; 
et,  quum  nostro  vulneri  medeamur,  mirari  non  debe- 
bunt,  quihaec  in  manus  sument,  si  quid  fortasse  paul- 
lo  expressum  uberius  invenerint.  91.  Iilud  certe 
propositum  habemus,  ut  omnibus  nobiscum  prodesse 
omniumque  dolori ,  quam  accuratissime  fieri  possit, 
consolationem  afTerre  possimus.  Quamobrem  bis 
enumerandis  nostram  valde  imminui  atque  allevari 
molestiam  experimur:  ceteris  idem  optamus,  ac,  si 
dicere  liceat,  etiam  speramus.  Nam  in  tanta  vel  ar- 
gumentorum  vel  exemplorum  copia,  quibus  se  legen- 
tes  paene  obrui  sentient,  ecquis  se  immobilem  aut  in 
dolore  inexorabilem  praebeat? 

(Desunl  nonnulla.) 

XXVI.  92.  Nec  veroignoro,  nonnulla  interdum  ac- 
cidere,  quibus  ita  perturbetur  et  opprimatur  animus, 
ut  a  medicina  refugiat,  idque  si  ullo  in  casu  contingit, 
certe,  quum  dolore  affligimur,  maxime  solet  evenire. 
Quod  ex  eo  fit,  quod  erepti  vel  amici  vel  affinisvel  filii 
cogitatio  adeo  nobis  grata  est,  quod  ilium  paene  ante 
oculos  constituere  videatur,  ut,  etiam  si  dolorem  refri- 
cet  et  lacrimas  eliciat,  tamen  earn  deponere  nolimus. 
Ac,  si  ad  consolandum  remedia  suppetant,  tamen  ni¬ 
hil  minus,  quam  consolantium  verba,  audiamus.  Fal- 
luntur  sane  gra viter,  qui  ita  agunt:  sed  hunc  errorem, 
quo  magno  opere  delectantur,  sibi  extorqueri  nolunt. 
93.  Quare  suum  uni  cuique  studium  ,  suaque  omni¬ 
bus  delectatio  relinquatur.  Non  enim  vereor,  quin, 
si  minus  in  ipso  doloris  aestu  remediis  utendum  ho¬ 
mines  censeant,  certe,  quum  modice  dolor  resederit 
ac  se  paullum  quasi  remittere  coeperit,  adexstinguen- 
das  doloris  reliquias  monita  praeceptaque  nostra  ad- 
hibeantur.  Nihil  autem  utilius  est,  quam  haec  ea- 
dem  in  voluptate  ac  laetitia  pertractare  atque  inmani- 
bus  habere.  Sic  enim  et  legi  atque  ad  verbum  edi- 
sci  et  penitus  memoriae  mandari  possunt,  ut,  quum 
in  animum  penitus  influxerint,  tumexhauriri  ac  pror- 
sus  elabi  non  facile  queant.  94.  Ita  fit,  ut,  quum  re- 
pente  dolor  invasit,  turn  iisutamur:  quae,  nisi  ante 
percepta  et  cognita  sint,  impetu  ipso  doloris  incurren- 
te  plane  depelli  atque  excludi  solent.  Sensimus  hoc 
in  nobis  ipsis :  nec  parum  nobis  obfuit,  hanc  univer- 
sam  adversus  dolorem  commentationem  non  multoan- 
te  animo  ac  mente  percurrisse.  Quamvis  enim  per¬ 
multos  philosophorum  libros  vel  de  luctu,  vel  demor- 
te  satis  accurate  legissemus,  ut  Theophrasti  ,  Xeno- 
cratis,  aliorum,  quos  commemorare  nihil  attinet :  ta¬ 
men  hoc  non  ideo  feceramus ,  quod  eventurum  puta- 
remus ,  ut  iis  ipsis  in  nostro  maerore  uteremur.  Ita- 
que  neque  lectionem ,  quantum  oportuisset,  accuia- 
tam,  nec  memoriam  satis  intentam  adhibuimus.  Ca¬ 
su  autem  repentino  oppressi,  non  prius  ad  libros  con- 
fugere  potuimus,  quin  ante  acerbitatis  vi  prosternere- 


mur.  Quamquam  postea  tempore  ipso  factum  est,  ut 
dolor  nec,  ut  antea,  acrior,  et  mens  ipsa  paulloesset 
sedatior  et  ad  medicinam  accipiendam  magis  idonea. 
XXVII.  95.  Sed  pergamus  ad  reliqua,  quae  nec  mul- 
ta  restant,  et  scitu  ac  cognitione  dignissima,  fructu au¬ 
tem  ipso,  quem  praecipue  quaerimus,  gratiora  fortas¬ 
se  et  uberiora.  Quid  est  ergo,  quod  aliquam  nobis 
afferre  dubitationem  possit,  cur  nihil  omnino  nostro- 
rum  morte  dolere  debeamus?  Credo,  si  quando  nobis 
in  mentem  venit,  magnam  nos  ex  eorum ,  quos  amisi- 

mus,  opera  ac  studio  utilitatem  percepturos  fuisse.  At 
hoc  non  ad  amicos  aut  affines,  quorum  dolere  videmur 
interitu,  sed  ad  nosmetipsos  pertinebit.  Mercenarius 
igitur  dolor  fuerit,  quique  non  ex  affinitate  aut  bene- 
volentia,  sed  ex  una  proveniat  utilitate.  Quid  autem 
flagitiosius  et  indignius,quam  eum,qui  sic  doleat,  fa- 
teri  oportere,  quum  tanto  opere  alicuius  morte  crucie- 
tur,  quod  aliqua  utilitate  privatus  sit,  si  nihil  ex  eius 
vita  beneficii  ac  commodi  se  consecuturum  speravis- 
set,  nihil  sibi  omnino  dolendum  fuisse?  96.  At  videa- 
mus,  non  Persas  aut  Scythas,  sed  e  media  civitate  no¬ 
stra  clarissimos  et  praestantissimos  viros  ac  cives,qui 
non  modo  amicorum,  cum  quibus  coniunctissime  vi- 
xerant,  sed  etiam  liberorum,  et  quidem  carissimorum, 
interitum  ita  fortiter  et  constanter  tulerunt,  ut  caussae 
nihil  sit,  quin  eos  superioribus  Graecis  comparare  at¬ 
que  etiam  anteferre  debeamus.  Atque  hoc  multo  ma¬ 
gis  in  iliis  mirandum  fuerit,  quod  in  eorum  obitu  se 
fortissimos  et  constantissimos  praebuerunt,  qui  non 
modo  ipsis  utilissimi,  si  vixissent,  sed  paene  soli  uti¬ 
les  ac  iucundi  esse  potuissent.  Quid  enim  utilius  fi- 
lio?  quid  iucundius  unico?  97.  At  filium  et  unicum 
Q.  Fabius,  praeterea  consularem,  qui  iam  magnas  res 
gesserat  et  maiores  cogitabat,  amisit.  Neque  solum 
non  doluit,  quod  fortissimi  animi  fuit;  sed  etiam  mor- 
tuo  laudationem  in  foro  dixit:  quo  nihil  fortius  aut 
laudabilius  ne  ex  ornni  quidem  antiquitate  recenseri 
potest.  Cuius  orationem  quis  non  admiretur,  insi- 
gnem  ingenii,  iudicii,  ordinis  praestantia?  Quo  modo 
ille  vel  ea,quae  dixit,  sine  luctu  dicere  aut,  quae  scri- 
psit,  sine  dolore  cogitare  potuit?  quum  praesertim  hoc 
in  ilia  laudatione  et  admirari  et  obstupescere  solea- 
mus,quod  non,  utalii,  de  ceterorum  fortitudinedispu- 
tat,  ut  suum  ipse  dolorem  aliorum  exemplo  minuat, 
sed  in  filio  haerens,  illius  maxime  virtutes  proprias- 
que  laudes,  quae  vel  acerbiorem  efficere  doloris  sen- 
sum  poterant,  longissimo  sermone  persequitur. 

XXVIII.  98.  Quod  singularis  virtutis  exemplum 
fortasse  HoratiiPulvilli  laudem  magna  ex  parte  demi- 
nuere  videatur:  quem  tamen  summum  virum  silentio 
praeterire  nefas  ducimus,  quum  in  eo  ipso,  quod  filii 
mortem  aequissimo  ac  fortissimo  animo  tulit,  etiam 
Iovi  Optimo  Maximo,  cuius  aedem  dedicabat,  gratis- 
simum  fecisse  videatur.  Nam  pontifex  inter  solle- 
mnium  verborum  nuncupationem  postern  tenens,  ut 
filium  mortuum  audivit,  neque  manum  a  poste  remo- 
vit,  ne  sacra  dirimeret,  nec  vifltum  a  populo  avertit, 
ne  suum  potius  dolorem,  quam  populi  utilitatem  ac 
salutem  cogitare  videretur.  99.  Iam,  quid  L.  Paullo 
insignius,  quid  illustrius?  qui  filios  paucissimis  die- 
bus  duos  ita  perdidit,  ut  nullum  paene  doloris  paullo 
acrius  indicium  ediderit:  ac  potius  in  ea  concione, 
quam  de  rebus  a  se  gestisadpopulum  habuit,  laetatus 
est,  quidquid  populo  Romano  immineret  adversi ,  to- 
tum  id  in  se  ipsum  a  diis  immortalibus  esse  conver- 
sum.  100.  Cum  Sulpicio  vero  Gallo  quis  neget  actum 
esse  praeclarissime?  cuius  innocentiam,  sapientiam, 

militarem  virtutem  etiam  insignis  in  obitu  filii  forti- 
tudo  illustraverit.  Quem  ut  numquam  lubens  taci¬ 
turn  dimiserim,  sic  ad  Catonem  properans  exsultare 
videtur  animus  et,  quasi  in  portuni  ex  horrida  tempe- 
statedelatus,  insapientissimi  viri  nomine  atque  exem- 
plo  conquiescere.  Neque  enim  maiori  mihi  admira- 
tioni  esse  solent  clarissimi  hominis  res  gestae  ac  vir- 
tus,  non  solum  in  luce  patriae,  sed  etiam  in  congressu 
hostium  cognita,  quam  fuit  ilia  in  filii  morte,  praeto- 
ris  designati,  in  oculis  omnium  civium  fortitudo  de- 
clarata.  101.  Atque  horum  egregia  in  domesticis 
miseriis  atque  aerumnis  facinora  qui  fortiter  in  civi- 
tate  nostra  imitati  sint,  casusque  fortunae  gravissimos 
patientissime  tulerint,  non  difficile  fuerit  oratione 
complecti.  Nam  et  Q.  Marcius  Rex,  quum  unicum 
summae  pietatis  summaeque  virtutis  filium  amisisset, 
dolorem  prudentia  pervicit  et  eo  ipso  die,  quo  filii  ro- 
gum  spectarat,  curiam  ingressus  est  senatumque  ius- 
sit  convenire.  Crassus  vero  in  eo  praelio,  quod  cum 
Parthis  commisit,  occisofilio,  tantum  abfuit  ut  dole- 
ret,  ut  etiam  exercitum  increpaverit,  quod  unius  mi- 
litis  iactura  tanto  opere  commoveretur ,  hortatusque 
sit,  ut  patriae  virtutis  memores  pro  republica  fortiter 
dimicarent,  filii mortuiultionem  sibi  uni  relinquerent. 
102.  Sed  antiquior  P.  Crassus ,  vir  clarus  et  consula- 
ris,  P.  Crassi  filii  mortem  et  vidit  et  moderatissime  tu- 
lit.  Nec  ab  eius  laude  abfuit  ac  fortasse  Crasso  prae- 
stitit  Cn.  Caepio,  qui  Caepionem  filium  naufragio  ab- 
sumptum  ita  non  doluit,  ut  eum  ne  leviter  quidem  e 
vultu  aut  ulla  corporis  parte  commotumefamiliaribus 
quisquam  ullo  pacto  senserit.  lam  quid  Pisones, 
Scaevolas,  Brutos,  Marcellos,  Metellos,  Lepidos,  Aufi- 
dios  enumerem?  quorum  singuli,  pluribus  amissis  fi- 
liis  vel  uxoribus  vel  parentibus,  nec  lugendum  existi- 
marunt,  et  suam  in  illorum  funeribus  virtutem  atque 
constantiam  non  sibi  solum,  sed  etiam  generi  nomini- 
que  Romano  gloriosam  fore  putaverunt. 

XXIX.  103.  Pudet  in  virorum  gravissimis  casi- 
bus  repetendis  longiori  uti  oratione,  quum  virorum 
maxime  peculiaris  virtus  sit,  et  in  viris  efflorescat  ac 
vigeat  maxime.  Quamobrem  de  feminis  potius  di- 
cendum  est,  ut,  quum  eas  fortissimas  fuisse  cognitum 
sit,  turn  pudeat  viros  a  mulierculis  virtutis  exempla 
petere,  et  ab  iis  ea  virtute ,  quae  ipsorum  propria  esse 
debeat,  videri  aliquando  superatos.  104.  Nam,  si  ve- 
rum  est,  quod  a  Theophrasto  alicubi  proditum  memo¬ 
riae  mandavimus,  orbem  terrarum  theatrum  quod- 
dam  esse  magnum ,  divina  mente  repletum ,  et  caele- 
stis  indicandae  sapientiae  gratia  tarn  multis  undique 
collucentibus  ornamentis  illustratum  ac  depictum;  in 
eo  autem  medio  collocatos  esse  homines  a  deo,  ut  cum 
fortuna,  dolore,  morbis,  egestate  casibusque  permul- 
tis  assidue  luctentur;  deum  vero  ipsum,  quantum 
quisque  pugnando  valeat,  quamque  viriliter  fortitu- 
dine  divinitus  accepta  utatur,  desuper  aspectare;  hoc, 
inquam,  si  verum  est,  dubitari  profecto  non  potest, 
quin,  quemadmodum  populusRomanus  in  muneribus 
publicis  invisos  habet  gladiatores,  qui  omni  modo  vi- 
tam  impetrare  cupiunt,  favet  iis,  qui  contemptum  eius 
prae  se  ferunt;  itidem  dii  immortales,  si  quos  ex  ho- 
minibus  nimis  anxie  de  vita  sollicitos  eiusqueexitum 
detrectantes  aspiciant,  iis  aliquo  modo  succenseant: 
eos  vero  et  caros  habeant  et  muneribus  prosequantur, 
qui,  si  e  vita  revocentur  ipsi  vel  suos  revocari  vide- 
ant ,  alacres  laetique  deo  pareant  nihilque  propterea 
mali  sibi  accidisse  iudicent.  XXX.  105.  Quod  si  fe- 
minas  praestitisse  intelligimus :  cur  iis  imbecilliores 


atque  infirmiores  videri  velint  viri?  Neque  solum 
unam  aliquam  e  multis  feminam,  sed  totam  gentem  ac 
nationem,  ut  marium  virtute,  sic  feminarum  eximia 
quadam  magnitudine  animi  praestitisse  accepimus. 
106.  Lacaenas  enim  matronas,  traditum  est,  occisis  fi- 
liis  vulnera  inspicere  consuevisse:  ac,  si  adversos 
vulneratos  esse  comperissent,  laetabundas  funus  du- 
cere,eosque  in  a  vita  sepulcra  inferre  solitasesse;  con¬ 
tra  vero,  quos  aversis  vulneribus  concisos  agnosce- 
bant,  ab  iis  refugientes,  clam  sepeliendos  curabant, 
nec  ullo  prorsus  honore  funeris  prosequendos  statue- 
bant.  Tantum  in  femineis  quoque  animis  decus  po- 
terat  et  studium  gloriae.  107.  Qua  ex  gente  etiam 
illud  ad  nos  praeclarum  dimanavit,  matrem  quam- 
damfilium,  senis  confossum  vulneribus,  intuentem 
nec  ingemere  voluisse,  neccoronam  e  capite  deponere, 
sed,  ad  comites  conversam,  ita  locutam :  Quanto  pul- 
chrius  et  optabilius  est  in  acie  victorem  animam  effla- 
re ,  quam  in  Olympio  certamine  parta  victoria  vivere ! 
At  alia,  filium  in  praelio  interfectum  audiens,  Idcirco, 
inquit,  genueram,  ut  mortem  pro  patria  fortiter  oc- 
cumbere  non  dubitaret.  XXXI.  108.  Quid  his  femi¬ 
nis  facias,  aut  quo  non  honore  ac  gratulatione  dignas 
putes ,  quae  de  patriae  dignitate  deque  gloria  sollici- 
tae  honestam  mortem  cuivis  saluti  ac  lucro  antepone- 
rent!  Age  vero,  num  Lacaenis  Romanarum  virtus  in¬ 
ferior?  Par  fortasse,  nisi  malis  etiam  superiorem  ap- 
pellare.  Quam  fortis  enim  et  quam  magnifica  ilia 
Corneliae  vox,  quae,  duodecimo  iam  fetu  amisso, 
quum  Tiberium  et  Caium  filios  interfectos  spectavis- 
set,  nullo  timore  perculsa  nulloque  dolore  confecta, 
Numquam,  inquit,  ego  me  non  felicem  dixerim,  quae 
Gracchos  pepererim.  Fortem  vero  feminam,  et  cuivis 
ex  veteribus  mentis  praestantia  ac  magnitudine  animi 
conferendam !  Non  enim  dolori  concessit,  sed  potius, 
quum  virtute  vicisset,  victrix  de  dolore  triumphum 
egit.  109.  Nihil  iam  Rutiliam  miremur,  quae  C.  Cot- 
tam  filium  in  exsilium  secuta,  quum  postea  reversum 
in  patriam  amisisset,  nemo  earn  lacrimantem  post  da¬ 
tum  funus  vidit.  Parique  fato  Clodia  usa  est,  quae 
D.  Brutum  filium  consularem  mortuum  superstes  vi¬ 
dit,  neque  tamen  eius  obitum  non  fortiter  et  patienti 
animo  tulit.  Quae  virtutis  non  vulgaria  in  feminis 
exempla  mirari  aliquis  possit,  qui  sexus  imbecillita- 
tem  ac  mollitiem  cogitet.  Ac  vero,  qui  fortissimis  ge- 
nitas  parentibus,  et  fortibus  etiam  avis  maioribusque 
prognatas  recordatus  fuerit,  nihilo  ab  eis  minorem  vel 
prudentiam  vel  animi  magnitudinem  requirat. 

XXXII.  110.  Est  ergo  ulla  res  tanti  aut  commo- 
dum  ullum  tarn  expetendum,  ut,  illo  amisso,  ne  pru¬ 
dentiam  quidem  retineamus?  Quae  si  ulla  in  nobis 
residet,  nos  profecto  vel  avitae  vel  patriae  virtutis  ad- 
monet,  nec  de  Pisonibus,  Fabiis,  Brutis,  Marcellis  co- 
gitantes,  quos  imitemur  et  a  quibus  ortum  ducamus, 

.  immemores  esse  patitur.  111.  Horum  enim  armis 
imperii  fines  producti  sunt:  horum  sanguine  parta  ac 
stabilita  libertas:  horum  denique  labore  acstudiores- 
publica  ad  tantam  pervenit  sive  bellicae  laudis  sive 
domesticae  virtutis  gloriam.  Quorum  in  vestigia  pe- 
dem  ponere  oportet,  qui  laudabiliter  vivere,  quique 
honestis  in  actionibus  exerceri  volunt  nec  ullo  mentis 
errore  ad  nimium  dolorem  atque  insaniam  traduci. 
Nominavimus  externos  magnos  clarosque  viros ;  col- 
legimus  de  nostris  plurimos,  quibus  mortis  sensus 
non  modo  non  ingratus,  sed  etiam  optatus  et  iucundus 
accidit.  Addatur,  si  placet,  etiam  Theramenes,  qui, 
veneno  epoto,  maxima  aequitate animi,  ludens  in  mor- 

te,  quod  erat  in  poculo  reliquum,  Critiae  propinavit. 
112.  Ergo  ille  in  sua  morte  vir  clarus  et  sapiens  lude- 
bat:  nos  in  fdiorum  aut  affinium  morte  lugebimus?  et 
veterum  dicta  quotidie  legentes  atque  addiscentes, 
praeclara  ducemus,  exempla  repudiabimus?  aut  earn 
vitam,  quae  mortem  hanc  consecutura  est,  immorta- 
lem,  beatam,  a  miseriis  omnibus  vacuam,  neglige- 
mus?  Quamvis  enim  nudum  corpus  et  exanime  dis- 
cedens  relinquat  animus,  nec  amplius  liceat  homini, 
qui  e  vita  discedat,  suisopibus,  bonis,  divitiis  per- 
frui: 

- adstante,  ut  ille  ait,  ope  bdrbarica, 

tectis  caelatis,  Idquealis : 

tamen  multo  maioribus  et  bonis  et  opibus ,  quae  nulla 
vetustas  absumet,  nulla  vis  eripiet,  piorum  mentes  as- 
siduepotiuntur.  XXXIII.  1 13.  Seddimittam  us  et  exem¬ 
pla  clarorum  hominum,  et  illorum  virtutis  impressam 
historiis  memoriam:  veniamus  ad  id,quodunus  quis- 
que  sensu  percipit,  quantumque  ex  morte  consequa- 
mur  emolumenti  ac  commodi ,  re  ipsa  factisque  pro- 
bemus.  Ex  qua  docendi  ac  disputandi  ratione  per- 
spicue  veritas  elucescit,  quidque  hoc  modo  se  habeat, 
vel  illo,  facile  potest  perspici.  114.  Si  quisquam  est, 
qui  secundos  in  omni  vita  rerum  exitus  adipisci  et 
consequi  possit,  nihilque  timeat  adv'ersi,  bunc  nemo 
infitiari  poterit  iure  dicturum,  si  vitam  sibi  morte 
multis  partibus  meliorem  affirmet.  Atqui  nemo  est, 
qui  non  modo  miserias  atque  aerumnas  ab  humana 
vita  segregare,  sed  ne  semihoram  quidem  felicem  sibi 
ac  beatam  polliceri  possit.  115.  Metelli  sibi  fortu- 
nam  sperant  omnes:  Priami  sobolem  ac  regnum  ex- 
optant  alii :  quasi  non  et  Metellus ,  tarn  multos  nactus 
filios  ac  nepotes,  quum  maxime  beatus  esse  posset,  in- 
vitus  obierit,  et  Priamum  non,  omni  orbatum  proge¬ 
nie  summoque  dolore  confectum,  hostilis  manus  in- 
teremerit.  His  vitam  si  mors  aliquot  ante  annis  ade- 
misset,  e  multis  eos  miseriis  ac  luctibus  simul  eri- 
puisset:  quos  idcirco  experti  sunt,  quia  vitam  diutius, 
quam  ipsorum  requirebat  felicitas,  produxerunt.  116. 
Hinc  ilia  miserabiliter  decantata: 

Haec  omnia  vidi  infldmmari, 

Priamo  vi  vitam  [ auferri ] 

Iovis  dram  sanguine  turpari  : 
quae  non  modo  visu ,  sed  etiam  auditu  acerbissima 
sunt;  quid  putamus  misero  regi,  qui  omnia  et  videre 
et  audire  et  experiri  coactus  est?  Num  ei  multo  me¬ 
lius  evenisset,  si  vitam  omnino  multis  ante  annis, 
quam  haec  acciderent,  amisisset?  Forsitan  quispiam 
dixerit:  multa,  quae  vivens  nactus  est,  bona  cito  de- 
cedens  penitus  reliquisset.  Sed  a  malis  etiam  multo 
gravioribus,  qualia  multa  saecula  non  viderunt,  feli— 
cissime  liberatus  esset.  XXXIV.  117.  Ex  quibus 
omnibus  multisque  aliis  perspicuum  est,  pervertere 
homines  ea,  quae  sunt  humanae  fundamenta  felicita- 
tis,  quum  utilitatem  a  morte  seiungunt  aut  quum  mi- 
seriam  cum  morte  connectunt.  118.  L.  Crassum,  ex 
nostra  civitate  clarissimum  et  eloquentissimum  vi- 
rum  ,  matura  mors  quantis  e  molestiis  quantisque  in- 
commodis  eripuit!  Nam,  qua  in  patriam  pietate  fuit, 
ex  iis  malis,  quae  mortem  eius  consecuta  sunt,  incre- 
dibilem ,  si  vixisset,  dolorem  accepisset.  119.  Fla- 
gravit  enim  bello  Italia ,  exarsit  senatus  invidia ,  nihil 
denique  in  civitate  fuit,  quod  non  eius  tempons  cala- 
mitatem  luctumque  persenserit.  Nam  quid  fugam 
Marii,  quid  cetera,  quae  in  illius  discessu  acciderunt, 
maxime  luctuosa  summeque  miseranda  commemo- 
rem?  quid  reditum  ilium  sanguinarium ,  cuius  ex  le- 


cordatione  nemo  est  qui  non  intimis  sensibus  exhor- 
rescat.  120.  Tenemus  enim  memoria  aut  saltern  ex 
patrum  scriptis  accepimus,  crudelissimam  omnium 
caedem  illo  tempore  esse  factam,  trucidatos  bonos  vi- 
ros  et  cives ,  incisas  eorum  cervices  in  rostrisque  po~ 
sitas,  qui  multorum  civium  salutem  ac  dignitatem 
eloquentia  peperissent.  Quam  multos  ex  ilia  reipu- 
blicae  tempestate  commemorare  possumus,  innocen- 
tissimos  homines  atque  optimos,  ut  acerbissimam  ca- 
lamitatem  effugerent,  libertatem  morte  quaesisse!  121 . 
0  acerbum  ac  nemini  non  poenitendum  reipublicae 
statum  conditionemque  vivendi!  quum  eos  ipsos,  qui 
rempublicam  suo  labore  suoque  sanguine  auxerint, 
iuverint,  servarint,  nusquam  tuto,  nihilque  magis, 
quam  propinquorum  manus  ac  gladios  timentes  hor- 
rescentesque  videas:  illorum  autem,  quorum  ope  at¬ 
que  auxilio  servatus  sis,  quum  horribiles  miserosque 
casus  spectes,  nulla  tamen  ratione  opitulari  nfhilque 
afferre  adiumenti  queas.  XXXV.  122.  Quis  neget 
iisipsis,  qui  haec  intueri  cogantur,  mortem  esse  non 
modo  detrectandam,  sed  etiam  optandam?  Qui  autem, 
ne  in  horum  temporum  flammam  incidant,  mortis  be- 
neficio  consecuti  sint,  eos  vero  beatissimos  iure  omnes 
existimabunt:  qualem  fuissfr  L.  Crassum,  nisi  res 
ipsa  probavisset,  nihil  esset,  cur  oratione persuaden- 
dum  videretur.  Sed  haec  paullo  antiquiora,  quam  ut 
omnibus  in  memoriam  redigi  ac  cogitatione  compre- 
hendi  possint.  123.  Pompeii  autem ,  nostri  familia- 
ris,  casu  quid  in  civitate  notius,  quid  illustrius?  aut 
quid  omnium  ocuiis  ac  mentibus  perspectius  et  cla- 
rius?  Hunc,  si  mature  exstinctus  esset,  nihil  doloris, 
nihil  invasisset  mali.  Quod  tam  diu  in  vita  mansit, 
idcirco  factum  est.utsingulariscalamitatis  exemplum 
omnibus  praebuerit.  Cui  eo  luctuosior  fortunae  acer- 
bitas  visa  est,  quo  feliciore  ac  secundiore  fortuna  in 
omni  vita  usus  erat.  Quis  enim  universis  civibus 
aliquando  carior?  quis  in  toga  vel  rebus  gestis,  vel 
honoribus  extra  ordinem  delatis  clarior?  quis  opibus, 
propinquitatibus,  amicitiis  florentior?  cui  nihil  pror- 
sus  ad  summam  absolutamque  felicitatem  praeter  ho- 
nestum  ac  iucundum  vitae  exitum  deesset.  124.  Sed 
videamus,  quantum  in  rebus  humanis  fortunae  pos¬ 
sit  iniuria.  Nisi  malimus  ad  propriam  mortalis  vi¬ 
tae  nimis  asperam  miseramque  conditionem  omnia 
mala  revocare.  Qui  enim  amplissimis  fortunis  usus 
erat;  qui  nihil ,  nisi  sublime  ac  beatum ,  nec  cogitare 
nec  optare  consueverat;  cui  omnia  vel  ad  usum  vel  ad 
voluptatem  supererant;  bellum  cum  socero  suscepit, 
deseruit  domum,  profugit  ex  Italia;  et  quum  antea 
nihil  in  ceteris  bellis,  nisi  siimmo  consilio  prudentia- 
que  gessisset,  quum  vel  maxime  ingenio  iudicioque 
excellere  debuisset,  sui  paene  oblitus  est.  125.  Ita- 
que  imbelles  et  infirmas  copias,  tirones  collectitios- 
que  milites  cum  robustissimis  legionibusconferrenon 
dubitavit:  et,  amisso  exercitu  ereptisque  castris  tur- 
pissime  victus,  in  servorum  manus  virsummus  etcla- 
rissimus  incidit.  Vita  vero  ut  miserabiliter  privatus 
sit,  commemorare  nihil  est  necesse:  quum  eo  ipso, 
quod  in  tam  miseram  fortunam  delapsus  vitam  cito 
amiserit,  minus  fortasse  miser  censeri  possit.  Bea- 
tissimus  autem  obiisset,  si,  quum  in  republica  flore- 
bat,  quum  valebat  auctoritate  et  gratia ,  quum  copiis 
opibusque  affluebat,  e  vita  decessisset.  Cuius  propa- 
gatio  quantum  illi  maeroris  ac  luctus  attulerit,  non 
modo  scribendo,  sed  vix  etjam  cogitando  consequi 
quisquam  possit.  XXXVI.  126.  Itaque,  hoc  stabili- 
to  et  fixo,  mortem  saepissime  beatam  homini  contin- 

gere,  non  solum,  quod  nos  in  beatam  vitam  inducat, 
sed  etiam,quod  multarum  magnarumque  miseriarum 
sensu  liberet  et  a  futuris  vel  calamitatibus  vel  dolori- 
bus  abstrahat:  quid  iam  relinquetur,  cur  non  morte 
laetari  ac  clarorum  hominum  virtutem,  qui  nullius 
interitu  perturbati  sunt,  imitari  debeamus?  An  non 
optimam  beatamque  mortem  iudicabat  L.  Brutus, 
quum ,  tyrannum  arcens,  quem  expulerat,  vitam  pro 
nihilo  ducebat?  Item  Decii,  quo  tempore  cum  Latinis 
pro  patria  dimicantes  sese  hostium  telis  obiiciebant? 
Praeterea  Scipio,  Paullus,  Marcellus,  Albinus,  quos 
vitam  in  acie  iuvandae  patriae  caussa  fortissime  pro- 
fudisse  memoriae  proditum  legimus.  Et  vero  nihil 
fuit,  quamobrem  elato  excelsoque  animo  homines  vi¬ 
tam  non  despicerent,  ut  sempiternam  gloriam  conse- 
qui  possent.  Nam  cum  nullo  vel  certe  minimo  dolo- 
ris  sensu,  quem  morientesperferunt,  infinitam  laudem 
commutabant.  XXXVII.  *27.  Ilunc  enim  locum  de 
exiguo  vel  nullo  potius  dolore  mortis,  quem  supra 
perstrinximus,  paullo  uberius  percurramus.  Neque 
enim  absurde  dixisse  mihi  videtur  is,  qui  morientium 
mortuorumque  hominum  statum  et  conditionem  dua- 
bus  potissimum  ex  rebus  percipi  atque  intelligi  posse 
affirmavit;  quarum  urrem  somnum  statuit,  alteram 
vero  tempus  illud,  quod  nostnim  cuiusque  ortum  an- 
tecessit.  *28.  Et  sane  ita  est,  ut  ex  omnibus  opinio- 
nibus,  quarum  errore  duci  vulgus  solet,  quum  de 
morte  loquitur,  nulla  plane  ad  veritatem  videatur  esse 
propensior.  Ita  enim  multi  vivunt,  ut  praesentibus 
bonis  fruantur,  nec  sane  cogitent,  quid  paucis  post 
annis  vel  ipsis  vel  ceteris  boni  aut  mali  possit  eveni- 
re.  Itaque  saepe  non  opinatis  morbis,  perturbationi- 
bus  et  angoribus  vexantur:  mortis  vero,  de  qua  po¬ 
tissimum  cogitare  debuerant,  ita  non  reminiscuntur, 
ut  ad  se  mininum  illam  pertinere,  nec  sua  quidquam 
interesse  existiment.  *29.  Qui,  ut  Panaetius  Africa- 
num  dicere  solitum  tradit,  ferociores  equos  domitori- 
bus  tradendos  esse,  ut  paullatim  parere  seque  mitio- 
res  ac  molliores  praebere  incipiant:  sic  ipsi  in  gyrum 
fortitudinis  ac  patientiae  reducendi  sunt,  ne,  si  mors 
imprudentes  oppresserit,  perterreantur  planeque  con- 
cidant.  XXXVIII.  *30.  Sed  nescio  quo  modo  volu- 
ptate  luxuque  delinita  hominum  consuetudo  de  recta 
maiorum  vita  deflexit  eoque  sensim  delata  est,  ut  ni¬ 
hil  minus,  quam  verum,  agnoscat,  nec,  quum  aliquid 
agitur,  rectum  id  necne  sit,  magno  opere  cogitet.  Qua 
nulla  maior  pestis  ac  pernicies  humanis  rebus  valde 
iam  labefactatis  potuit  afferri.  Atqui,  si  in  ullo  ho- 
mine,  certe  in  his  ipsis  vulgare  dictum  et  verum  et 
acute  cogitatum  esse  deprehenditur.  *3* .  Quid  enim 
isti  aliud  agunt,  nisi  totos  dies  per  inertiam  perdunt 
atque  ita  vivunt,  ut  stertere  potius,  quam  ullo  pacto 
vivere  videantur?  Dormiens  autem  ut  nihil  sentit,  ni¬ 
hil  agit,  nihil  curat:  sic  mortuus  quid  agere,  quid  cu¬ 
rare  aut  sentire  possit,  haud  sane  intelligas :  itaque  in 
tabulis,  quos  dii  maxime  adamarunt,.  eos,  ne  immi- 
nentem  aliquam  calamitatem  sentire  cogerentur,  si  vi- 
gilassent,  a  diis  immortalibus  consopitos  esse  accepi- 
mus.  *32.  Mortem  igitur,  siquidem  somno  similis 
est,  singulis  noctibus  induimus ,  et,  quum  in  somno 
sensus  sit  plane  nullus ,  nullum  etiam  in  morte  futu- 
rum  esse  sensum,  verissime  statuere  debemus.  Quod 
ut  sensu  ipso  plane  percipitur,  sic  ne  de  altero  quidem 
dubitari  ullo  pacto  potest,  quin,  quales  ante,  quam 
oriremur,  fuimus,  tales  etiam  mortui  futuri  simus. 
Mors  enim  quemadmodum  ad  eum.qui  nondum  ortus 
est,  nihil  pertinuit,  sic  ne  ad  eum  quidem,  qui  mor¬ 


tuus  est,  ulla  ratione  pertinebit.  Ad  morientem  vero 
vel  nihil,  vel  parum  certe  pertinet:  siquidem  tam  an- 
gusto  spatio  tamque  brevi  curriculo  coercetur ,  ut  nec 
si  velit  quidem ,  vires  suas  nimium  porrigere  aut  ex- 
plicare  possit.  XXXIX.  *33.  Quae  est  igitur  eorum 
oratio,  qui  tantum  in  morte  dolorem  se  timere  atque 
expavescere  dictitant?  Quamquam  non  sane  video, 
quo  modo  aliter  facere  possint.  Qui  enim  mortem 
numquam  experti  sint,  quam  semel  homo  subiturus 
est,  quo  modo,  bona  malane  sit,  vere  sentire  ac  diiu- 
dicare  possunt?  Morientes  aiunt  cruciari,  angi,distor- 
queri:  quod  in  nonnullis  fortasse  animadverti  atque 
observari  potuit.  13V  In  quo  turn  isti  aliquid  di¬ 
xisse  videri  possent,  si  hoc  ex  ipso  mortis  sensu  pen- 
deret.  Nam,  si  mors  ipsa  dolore  suo  corpus  usque  eo 
cruciaret  atque  angeret,  ut  haec  doloris  edere  indicia 
cogeretur:  negari  profecto  non  posset,  quin  dolorem 
non  levissimum  mors  ipsa  esset  allatura.  Quum  vero 
huiusmodi  cruciatus  paucissimos  angat,  et  eos  maxi- 
me,  qui  intemperanter,  flagitiose,  nefarie  vixerint: 
nunc  dubitari  non  potest,  quin  tales  homines  non 
mors,  sed  admissorum  scelerum  conscientia  vexet  ha- 
beatque  sollicitos.  *35.  Qui  enim  se  morituros  num¬ 
quam  crediderint  ac  ne  cogitarint  quidem,  quum  ad 
ipsam  mortem  pervenerint,  anguntur  non  dolore  mo- 
riendi,  sed,  quod  e  vita  inviti  discedunt.  In  qua  quum 
omnia  secunda  feliciaque  experirentur,  ne  secus  mor- 
tuis  accidat,  valde  vereri  ac  dubitare  coguntur.  *36. 
At  bonis,  qui  mortem  semper tamquampraesentistem- 
pestatis  portum  in  ore  ac  sermone  babuerint,  quique 
ex  huius  vitae  procellis  mortis  beneficio  aliquando 
egredi  saepissime  concupiverint,  nihil  libentius  ac 
iucundius  mentione  ac  nomine  mortis  accidit.  Atque 
in  iis  etiam  praestans  planeque  admirandum  deorum 
munus  agnoscitur.  Bonos  enim,  et  quidem  plurimos, 
non  modo  cum  exiguo  dolore,  ut  optare  homines  vul- 
go  solent,  sed  omnis  plane  doloris  expertes  ex  hac  vi¬ 
ta  egressos  sine  ulla  dubitatione  reperias. 

XL.  *37.  Ex  quibus  Q.  Fabius,  consulatum  ade- 
ptus,  quum  in  curia  praetereuntes  salutaret,  nihil  do- 
lens,  nihil  molesti  sentiens,  immo  plane  gaudens ,  e 
vita  discessit.  Atque  idem  contigit  A.  Pompeio,  quum 
in  aede  IovisCapitolini  sacra  fecisset,  itemqueThalnae 
consuli,  diis  immortalibus  supplicanti.  Quidhosin 
ipso  mortis  articulo  doloris  expertos  existimes,  qui 
paullo  ante  laeti  vivebant,  et  in  eo,  quo  moriebantur, 
puncto  temporis  nihil  lugubre  testati  sint,  nihil  flebi- 
le  dixerint?  Morte,  inquies,  oppressi  sunt.  138.  At 
sapientissimiet  optimi  viri:  quibus  mortem  tamquam 
beatae  vitae  initium  dii  immortales  largiri  voluerunt; 
quam  eo  fortasse  iucundiorem  ipsis  forevidebant,  quo 
minus  eo  tempore  tantum  boni  exspectaverant  ac  ne 
sperare  quidem  poterant.  Nam  quum  mors  e  divina 
voluntate  tota  pendeat,  haud  sane  in  hominis  potestate 
esse  possit,  quo  potissimum  die  quaque  conditione 
mori  velit.  139.  Nec  verum  est,  quod  dicitur  a  qui- 
busdam,  mortis  eumdem  omnibus  hominibus  diem 
ac  terminum  divinitus  esse  constitutum :  ut  autem  vel 
citius  vel  serius  moriamur,  singulorum  hominum  vel 
intemperantia  vel  negligentia  contingere.  Nam,  ut 
illud  verissimum  est,  praefinitum  esse  vitae  termi¬ 
num  a  deo,  quem  praeterire,  aut  ex  quo  egredi  nemi- 
ni  liceat:  sic  illud  affirmare  nemo  possit,  eumdem 
omnibus  eademque  hora  vitae  finem  impendere. 

XLl.  *40.  Quod  si  agnosceremus,  nihil  sane  esset, 
cur  homini  prudentiam ,  temperantiam ,  pietatem  tri- 
bueremus.  Quae  omnes  olane  virtutes ,  si  hoc  conse- 

queretur ,  non  modo  inutiles,  sed  penitus  inanes  vi- 
derentur.  Cur  enim  prudentia  uteretur  homo,  cur 
abstinentia,  cur  temperantia,  sieodem,  quo  reliqui 
omnes,  temporis  spatio  vitam  esset  terminaturus?  Ut 
diutius,  inquis,  vitam  producere  liceret.  141.  At,  si 
vitae  terminus  fatalis  est,  nec  immutari  quidem  pos¬ 
se  necesse  est.  Sin  voluntarius  et  in  hominis  arbitrio 
positus,  nihil  est,  cur,  eumdem  omnibus  a  deo  consti- 
tutum  esse,  quisquam  affirmet.  Sed  de  his  statuat 
unus  quisque,  ut  libet.  Quid  autem  verius  sit,  deus 
ipse  viderit;  hominem  quidem  scire  arbitror  nemi- 
nem.  Stet  modo  nobis  illud,  doloris  esse  nihil  in 
morte;  boni  autem  tantum  ex  ea  ad  homines  permana- 
re,  quantum  sperare  multi  possint,  cogitatione  qui¬ 
dem  assequatur  nemo.  Itaque  hoc  divinitus  homini- 
bus  datum  est,  ut,  quoties  molesti  aliquid  experiantur, 
turn  mortem  exoptent,  ac  votis  etiam  conceptis  saepe 
implorent.  Quid  ita?  quia,  bonam  utilemque  esse 
mortem,  coguntur  agnoscere:  malam  autem  aut  acer- 
bam  esse  numquam  posse,  homini  a  natura  insitum 
est.  142.  Itaque  dolore  perculsi  mortem  implora- 
mus ,  eamque  unam ,  ut  miseriarum  malorumque  ter- 
minum  exoptamus.  Admonet  me  locus,  ut,  quum 
neminem  ipsa  morte  magno  opere  commoveri  debere 
probatum  sit,  iis  praecipue  doiendum  nihil  esse  con- 
tendam ,  quos  mors  cum  laude  oppetita  consolari  po¬ 
test.  Satis  enim  diu  vixisse  putandi  sunt ,  qui  vitam 
honeste  clauserunt.  Eosdemque  e  vita  abeuntes  non 
modo  laus,  sed  etiam  perpetua  voluptas  delectatioque 
prosequitur.  Quae  sane  eo  maior  in  animo  exoriri  ac 
vigere  solet,  quo  latior  alicuius  in  colendo  officio  vita- 
que  honeste  ducenda  manavit  industria.  143.  Certe 
enim,  quum  ad  recte  agendum  natus  homo  sit,  ideo- 
que  mentis  et  rationis  munere  prae  ceteris  animanti- 
bus  ornatus  atque  instructus,  unde  potius  laudem  ac 
voluptatem,  quam  ab  honestis  actionibus  petat?  An, 
unde  ortum  duxerit,  obliviscatur?  II le  vero  nec  sui 
oblitus  est,  qui  recte  vixit,  nec  iniquo  animo  mori  po¬ 
test,  quum  multos  relinquat  suae  testes  memoresque 
virtutis.  144.  Quanto  autem  gaudio  exsultare  cre- 
dendus  est  illorum  animus,  qui  corporis  admixtione 
solutus  in  caelestes  ignes  sempiternasque  domos,  un¬ 
de  exierat,  revertit?  Profecto  enim  ex  divina  mente 
delibatos  habemus  animos,  qui  hac  mole  inclusi  tam- 
quam  terrae  gravitate,  sic  ipsi  nimio  pondere  corporis 
opprimuntur.  Ubi  autem  soluti  corporibus  ad  pro- 
prias  sedes  evolaverunt,  turn  vere  vivunt,  nec  libidi- 
ni,  voluptati,  dolori  serviunt,  sed  sui  compotes  nulla 
re  anguntur,  nihil  requirunt,  omnibus  imperant. 

XLII.  145.  Recte  igitur  dictum  est  corpus  terram 
esse,  mentem  autem  ignem  de  caelo  sumptum.  Id 
quod  clarorum  virorum  acta  cum  virtute  vita  praecla- 
raeque  actiones  facile  testantur.  Quo  modo  enim  aut 
omnia  humanae  vitae  commoda  contemneret,  aut  vo- 
luptates  cunctas  pro  nihilo  duceret,  aut  vitam  ipsam 
laudis  honestatisque  gratia  profunderet,  qui  nihil 
quidquam  ad  se,praeter  haec  ipsa  mortalia,  quae  ma- 
nibus  contrectat,  quae  terit  pedibus,  pertinere  cogita- 
ret?  Verum  haec  non  ita  se  habent.  Corpus  enim ,  e 
terra  concretum,tamdiu  terrestrium  rerum  amore  du- 
citur,  quoad  in  terram  ipsam,  unde  ortum  duxit,  rever- 
tatur.  Animus  vero,  qui  e  caelo  sumptus  est,  sem- 
piternum  quiddam  et  caeleste  appetit,  nec  iisdem, 
quibus  corpus,  finibus  cogitationes  coercet  suas.  Ita¬ 
que  numquam  quiescere,  nec  vere  vivere  putandus 
est,  quamdiu,  corpore  conclusus,  invitus  propemodum 
mortali  labe  terrenisque  vinculis  cohibetur.  146.  At 


ilia  quanti  sunt,  gravissimis  vitae  laboribus  liberari, 
in  mediis  doloribus  et  aerumnis  obdormiscere,  etqua- 
si  emissos  e  molestissima  vitae  custodia  in  iucundis- 
simam  suavissimamque  domum  remigrare?  Hue  enim 
pertinent,  quae  de  piorum  quiete  deque  voluptate- il¬ 
ia,  qua  egressi  e  vita  perfrui  dicuntur,  disputari  a  sa- 
pientibus  solent.  Qui  quum  intelligerent,  non  for- 
tuito  aut  temere  satos  etcreatos  homines  esse;  nec  ea- 
dem  mereri  bonos,  qui  multis  exantlatis  laboribus  vi¬ 
tam  in  medio  dolore  amisissent,  et  improbos,  quorum 
in  patrandis  flagitiis  semper  est  animus  cogitatioque 
defixa :  idcirco  non  eumdem  probis  et  improbis  vitae 
terminum,  nec  eadem  mortuis  praemia  statuerunt. 
147.  Qua  nos  recordatione  potissimum  refici  acrecrea- 
ri  decet,  qui  carissimam  filiam  optimeque  de  nobis 
meritam  ita  vixisse  scimus,  utad  optimos  mores  sum- 
mamque  prudentiam  nihil  posset  accedere :  etitamor- 
tuam,  ut  in  dolore,  quem  expartu  contraxerat,  sum- 
mam  animi  magnitudinem  summamque  constantiam 
praestiterit.  Cuius  mentio  nobis ,  dolore  iam ,  si  non 
penitus  exstincto,  certe  magno  opere  levato,  non  solum 
acerba,  sed  etiam  iucunda  accidit.  Qui  enim  aliter 
debet?  quum  nec  ipsi  quidquam  accideret  mali,  nec 
ego  ulla  re,  quae  tanto  opere  cum  natura  congruat  et 
cum  omnibus  hominibus  communicet,  angi  aut  per- 
turbari  debeam.  XLIII.  148.  Quid  ergo  mihi  restat? 
Nihil  sane,  nisi  quum  ea  divino  potissimum  beneficio 
vitae  munere  perfuncta  sit,  ut  ad  earn  maxime  viven- 
di  conditionem  cogitationem  meam  mentemque  refe- 
ram,  qua  nunc  ipsam  perfrui  credimus ,  ac  si,  quod 
aequum  est,  fateri  velimus,  etiam  intelligimus.  Qua 
ex  meditatione  eo  maiorem  voluptatem  percepturus 
sum ,  quo  meliore  ilia  nunc  statu ,  quam  quem  vivens 
experta  est,  sine  ulla  dubitatione  perfruitur.  Quid 
enim  boni  non  merita  est,  quae  nihil  umquam  egit  ac 
ne  cogitavit  quidem  mali,  et  iis  angoribus  ac  malis, 
quae  viventi  obiecta  sunt,  ita  patienter  perfuncta  sit, 
ut  non  secus  de  adversis,  quam  de  secundis  rebus  diis 
immortalibus  gratulari  gratiasque  agere  soleret?  et, 
quum  nihil  nisi  rectum  honestumque  cogitaret,  tamen 
una  conscientia  contenta,  nec  sua  benefacta  in  luce 
eollocari,  nec  sibi  quidquam  propterea  laudis  autglo- 
riaedeberiarbitraretur.  149.  Quae  ergo  ita  animalafue- 
rit,  ut  de  se  quidem  minimum ,  de  recta  mente  ac  de 
aequitate  plurimum  laboraret,  an  non  diis  ipsis  cense- 
mus  maxime  gratam  et  probatam  fuisse ,  in  qua  non 
ficta  et  adumbrata,  ut  in  multis,  sed  maxime  solida  et 
expressa  virtutis  elucebat  effigies?  Nam,  quum  earn 
talem  natura  genuisset,  ut,  quod  pulchrum  rectumque 
agnoscebat,  suasponte  sequeretur:  tamen,  eo  non  con¬ 
tenta,  summa  vi  rationis  prudentiaeque  perfecerat,  ut 
nulla  re  minus,  quam  natura  duce  egere  videretur. 
150.  Itaque  qui  eius  instituta  et  mores  paullo  diligen- 
tius  inspexisset,  qui  regundae  familiae  sollertiam,  qui 
summum  in  cunctis  rebus  ingenium  singularemque 
doctrinam  advertisset:  hand  fuisset  sane,  quod  aut  vi- 
rilem  in  intelligendis  iudicandisque  rebus  pruden¬ 
tiam,  aut  exquisitam  patris  familias  sollertiam  requi- 
reret.  Itaque,  quibus  maxime  rebus  egere  saepe  ho¬ 
mines  solemus ,  fortitudo  et  prudentia  ,  hae  ita  in  mu- 
liere  abundabant,  ut  sui  maeroris  medicinam  non  pe- 
teret  foris,  sed,  in  se  ipsam  spectans,  ex  sua  semper 
virtute  penderet.  Quanto  autem  graviores  ac  diffici- 
liores  animi  morbi  sunt,  quam  corporis,  eo  magis  mi- 
randum  est,  talem  exstitisse  illam  ,  cuius  fortitudini 
corporis  mala  parerent,  prudentiae  vero  omnes  animi 
morbi  facile  cederent.  itaque  quarnquam  ex  calami- 

tate  temporibusque  nostris  molestiae  plurimumtraxe- 
rit,  numquam  tamen  animo  perculsam  aut  deiectam 
sensimus.  151.  Angebatur  patris  exsilio,  totiusque 
familiae  luctum  bonorumque  direptionem  invita  vide- 
bat:  sed  matri  tamen  consilio  prudentiaque  aderat  et, 
rebus  in  magnum  saepe  discrimen  adductis ,  reditus 
spem  nobis  afferre  numquam  dubitavit.  Ita,  quan¬ 
tum  ex  calamitate  doloris,  tantumdem  ex  filiae  suavi- 
tate  ac  pietate  solatii  capiebamus.  Quod  ut  esset  diu- 
turnius,  si  commodum  nostrum  aut  earn,  quae  omni¬ 
bus  antiquissima  est,  liberorum  caritatem  cogitare- 
mus,  magno  opere  optare  debuimus.  At,  quum  illam 
corporis  vinculis  solutam,  omnibus  exutam  miseriis 
et  immortalitatis  compotem  factam  animo  reputamus, 
non  modo  in  dolore  conquiescimus,  sed  etiam  praeci- 
pue  laetamur.  XLIY.  152.  Quid  enim  mihi  accidere 
laetius  potest,  quam  de  immortalitate  animorum  cogi- 
tanti  de  filiae  simul  aeterna  beataque  vita  confidere? 
Animos  enim  esse  immortales,  ne  dubitandum  mihi 
quidem  videtur.  Faciam  autem  non  invitus ,  ut  sa- 
pientissimorum  hominum  percurram  hac  de  re  sen- 
tentiam,  quando  me  in  hunc  locum  deduxit  oratio. 
Neque  vero  haec  ita  disputanda  censeo,  ut  animos  id- 
circo  non  interire  probari  possit,  quod  mortuorum  cor- 
poribus  vis  quaedam  inesse  veneratione  digna  pute- 
tur,  quae  significare  debeat,  non  deleri  morte  animos, 
sed  immortalium  animorum,  veluti  sepulcra  quae¬ 
dam,  mortalia  corpora  fuisse.  Quasi  non  et  maiora  et 
firmiora  multa  suppetant,  quibus  planum  fieri  possit, 
qui  animos  simul  cum  corporibus  interire  contendat, 
eum  contra  rationem,  nulla  nixum  ratione  ,  pugnare. 
153.  Quod  si  auctoritas  quaerenda  sit,  quem  gravio- 
rem  nominare  auctorem  possum,  quam  eum,  quem 
Apollo  ipse  sapientissimum  omnium  pronuntiavit? 
Cuius  testimonium  tale  fuit,  ut  divinos  esse  hominum 
animos,  et  eos  corpore  solutos  in  caelum  remigrare, 
unde  prius  venissent,  in  omni  sermone  asseveraret. 
In  quo  cum  philosophis  illis  consensit,  quos  quondam 
Italicos  nominavit  antiquitas,  maximeque  nobiles  iu- 
dicavit:  quorum  semper  constans  fuit  opinio,  demitti 
animos  e  caelo,  divinaeque  mentis  eos  esse  non  solum 
munus,  sed  etiam  partem  praecipuam  ac  propriam 
Quod  si  secus  esse  quisquam  putet,  haud  sane  facile, 
quid  multis  et  firmissimis  in  hanc  sententiam  argu¬ 
ments  respondere  possit,  inveniet.  Sic  enim  plane 
cognosci  ac  sensu  ipso  diiudicari  potest:  summam  es¬ 
se  paeneque  incredibilem  in  animis  celeritatem  ac  fe- 
stinationem,  cuius  ope,  quae  corpus  non  modo  certo 
mensium,  sed  vix  etiam  annorum  spatio  perficere  at- 
que  exsequi  posset,  ea  ipsi  non  modo  semel  puncto 
temporis  percurrere ,  sed  etiam  saepius  excogitare  et 
repetere  facillime  queant,  XLV.  154.  Quod  si  mi- 
rum  videtur,  cur  non  admirabilius  censeatur,  memi- 
nisse  animum  tarn  multa  innumerabilibus  antesaecu- 
lisgesta:  quae  futura  sunt,  cogitando  prospicere ,  ac 
non  modo  praesentia ,  sed  etiam  praeterita  et  futura, 
veluti  deum,  omnia  complecti  ac  sub  oculos  subiicere 
conari?  Quis  dubitet,  quum  haec  intelligat,  eademque 
in  se  ipso  agnoscat,  divinum  esse  animum,  nec,  si  di- 
vina  aeterna  sunt,  ipsum  esse  mortalem?  quum  prae- 
sertim  duabus  ex  rebus,  quae  praecipuae  in  animo 
sunt, illius  aeterna  naturafacileintelligiacdeprehendi 
possit.  Haec  autem  suntmotus,  qui  in  eo  praecipuus 
est,  principium  ac  perpetuitas.  Quum  enim  ex  se 
ipso  moveatur,  nec  aliunde,  ut  cetera,  principium  mo- 
tusmutuetur:  summa  autem  in  eo,  quamdiu  in  cor¬ 
pore  est,  perpetuitas  motus  appareat,  quippe  quae 


etiam  in  dormientibus  agnoscatur  et  vigeat:  idcirco 
dubitari  nullo  modo  potest,  quin  divinus  sit  et  sempi- 
ternus  futurus.  155.  Et  sane  ita  esse  ratio  vincit  et 
rerum  probat  exitus.  Dei  enim  imago  quaedam  ani¬ 
mus  est,  ex  ipso  deo  delibata  ac  profecta.  Quod  si 
deus  immortalitate  fruitur,  cur  earn  partem ,  quam  ex 
se  ipso  sumpsit,  mortalem  esse  velit?  Quin  hoc  ipso 
singularem  et  eximiam  divinam  esse  vimindicandum 
putavit,  quod  non  solum  ipse  immortalis  sit,  sed  etiam, 
quos  velit,  suae  naturae  compotes  et  plane  immortales 
efficiat.  Corpus  autem  voluit  esse  mortale :  nec  im- 
merito,  quum  e  terra,  cuius  mutationi  subiecta  natura 
est,  initium  duxerit,  et  in  earn  ipsam  vitae  cursu  con- 
fecto  abire  debeat.  Sed  animus,  profectus  a  deo,  cae¬ 
lum  ipsum  appetit:  nam  in  eum  locum,  unde  disces- 
sit,  semper  optat  redire.  Terra  autem  ,  si  cui  appe- 
tenda,  corpori  soli  est.  156.  At  vero  animis  aeterna 
caeli  sedes  quaerenda,  eaque  propria  illorum  patria: 
siquidem  animorum  nulla  in  terris  origo  inveniri  po¬ 
test.  Nihil  enim  est  in  animis  mixtum  atque  concre- 
tum ,  aut  quod  ex  terra  natum  atque  Return  esse  vi- 
deatur.  Nihil  ne  aut  humidum  quidem  aut  Habile  aut 
igneum.  His  enim  in  naturis  nihil  inest,  quod  vim 
memoriae,  mentis,  cogitationis  habeat:  quod  et  prae¬ 
terita  teneat,  et  futura  praevideat,  et  complecti  possit 
praesentia.  Quae  sola  divina  sunt,  nec  invenietur 
umquam,  unde  ad  hominem  venire  possint,  nisi  a  deo. 
XLVI.  157.  Singularis  est  igitur  quaedam  natura  at¬ 
que  vis  animi,  seiuncta  ab  his  usitatis  notisque  natu¬ 
ris.  Ita  quidquid  est  illud,  quod  sapit,  quod  vult, 
quod  viget,  caeleste  et  divinum  est  ob  eamque  rem  ae- 
ternum  sit  necesse  est.  Nec  vero  deus  ipse,  qui  intel- 
ligitur  a  nobis,  alio  modo  intelligi  potest,  nisi  mens 
soluta  quaedam  et  libera,  segregata  ab  omni  concre- 
tione  mortali,  omnia  sentiens  et  movens,  ipsaque  prae- 
dita  motu  sempiterno.  158.  Itaque  eamdem  aeterni- 
tatem  animis  quoque  nostris,  ex  se  ipsa  exortis,  im- 
partivit.  Quorum  ex  cogitationibus  atque  operibus 
nihil  aliud,  nisi  divinos  esse  illos  et  sempiternos,  col- 
ligere  possumus.  Nam  si  aedificiorum  magnitudinem 
atque ornatum,  si  monumenta  litterarum,  si  pecuniae 
vim  infinitam  in  res  maxime  stabiles  et  admirandas 
effusam,  si  plurimarum  maximarumque  rerum  ade- 
ptionem  cogitare  voluerimus,  profecto  intelligemus, 
haec  numquam  facturum  fuisse  hominem,  nisidiutur- 
nitatem  temporis  ipsamque  aeternitatem  plurimumad 
se  pertinere  existimaret.  Iam  ipsa  gloriae  cupiditas, 
honorum  sitis,  opum  ac  divitiarum  assidua  procura- 
tio  quid  aliud  indicat,  nisi  cogitare  hominem  in  po- 
sterum,  nec  eodem  vescendi  vivendique  studio,  quo 
ceteras  animantes  duci  videmus,  humanum  animum 
detineri?  Sed  haec  abiectiora  atque  humiliora,  nec 
ullis,  nisi  sane  angustis  naturae  terminis,  circumscri¬ 
pta.  159.  Quid  ilia  in  primis  gravia  atque  praestan- 
tia,  nec  ulli  plane  in  terris  degenti,  nisi  soli  homini 
tributa?  contemplatorem  esse  ipsum  caeli  rerumque 
caelestium ;  frui  magnarum  obscurissimarumque  re¬ 
rum  scientia,  quae  vel  ad  excolendos  ad  integritatem 
atque  innocentiam  mores,  vel  ad  comparandam  solis 
astrorumque  cognitionem,  vel  ad  exercendam  in  abdi- 
tis  obscurisque  rebus  memoriam  mentemque  perti- 
neant.  XLV1I.  160.  Nonne  haec  ipsa  tanta  ac  talia, 
divinum  esse  animum,  ostendunt,  nec  illius  naturam 
aliunde,  quam  e  caelo,  delibatam  ac  deductam?  An 
censemus,  siuna  cum  corporibus  animi  interirent,  aut 
sapientissimos  homines  tam  aequo  animo  mori  posse, 
aut  tam  iniquo  planeque  invito  stultos  et  fatuos?  So- 

cratem  ferunt,  morti  proximum,  de  piorum  immor- 
talitate  beataque  vita,  quae  mortem  consequitur,  d is— 
putavisse,  itaque  laeto  ac  libenti  animo  letale  illud 
poculum  hausisse,  quasi  non  ad  mortem,  sed  ad  re- 
gnum  atque  imperium  vocaretur.  161.  At  vero,  quo¬ 
rum  animus  in  terra  defixus  haeret:  qui  nihil,  nisi 
mortale  terrenumque,  cogitant;  eos  plane  repugnantes 
atque  invitos  e  vita  discedere  videmus.  Nec  imrne- 
rito :  quum ,  animorum  aeternitatem  propius  iam  in- 
tuentes,  crucientur  mirum  in  modum,  quasi  flagitiose 
actam  vitam  poena  etiam  sit  immortalis  consecutura. 
Atque  illudetiam(o  stultum  hominem,  dixerit  aliquis, 
et  naturae  suae  penitus  ignarum !)  nemini  obscurum 
esse  potest,  ex  ipsis  etiam  sacris  caerimoniisque  ma- 
iorum  aeternam  hominis  vitam  facile  cognosci  atque 
intelligi  posse.  Neque  enim  illi  aut  mortuos  tanto  ho- 
nore  coluissent,  aut  tam  multas  tamque  varias  sepul- 
crorum  caerimonias  posteris  tradidissent,  nisi  cogni- 
tum  perspectumque  habuissent,  vigere  animum  in 
morte,  nec,  quamquam  corpus  occidat,  hominem 
ipsum  penitus  evanescere.  162.  Itaque  statuisse  vi- 
dentur,  mortem  ipsam  non  esse  humanae  vitae  confe- 
ctricem,  nec  ex  ea  sequi  interitum,  sed  potius  ad 
aliam  multo  feliciorem  vitam  iis,  qui  recte  vixissent, 
ducem  optimam  solere  exsistere.  Quicumque  enim 
convenienter  naturae  vixerint,  nec  illam  secuti  sint 
malae  consuetudinis  corruptelam,  quae  divinitus  da- 
tos  igniculos  exstinguit,  vitiaque  gignit  et  confirmat 
omnia,  eos  et  viventes  gloria  et  e  vita  excedentes 
praemiis  prosequi  oportet.  Id  enim  non  solum  ratio- 
ni  consentaneum,  sed  etiam  verissimum  atque  aequis- 
simum  est.  Cui  autem  aequitatis  antiquior  cura, 
quam  deo?  XLVIII.  163.  Itaque,  quum  homo  solus  ex 
omni  propemodum  genere  nactus  sitaliquam  notitiam 
dei,  nisi  vitae  iniquitate  deo  iniquus  atque  invisus 
evaserit,  ad  deum  certe  evolabit.  Idque  aeternitatis 
humanae  vel  maximum  ac  firmissimum  ar°:umentum 

u 

est,  solum  hominem  divinae  voluntatis  participem 
consciumque  exsistere:  ut, quamquam  agrestibus  sil— 
vestribusque  in  locis  natus  sit,  tamen  ipsa  docente  na- 
tura,  et  esse  deum,  et  colendum  ac  verendum  esse, 
dubitare  non  possit.  164.  0  rem  dignam,  in  qua  non 
modo  homines,  sed  ipsas  etiam  pecudes  obstupescere 
ac,  si  fieri  possit,  etiam  erubescereoporteat!  cognatum 
esse  hominem  deo:  nullum  aliud  in  terris  animal,  ni¬ 
si  hominem  solum,  dei  cognitione  imbutum  esse:  nec 
quidquam  esse  aliud,  quod  animo,  e  divina  mente 
hausto ,  praeditum  sit :  tantamque  inesse  homini  cae- 
citatem  atque  socordiam,  ut,  divinae  cognationis  im- 
memor,  aversetur  migrationem  ad  deum?  Nec  enim 
aliud  esse  mors,  quam  migratio  ad  caelestes  superas- 
que  sedes,  existimanda  est,  nec  id  solum  ratione  qua- 
dam,  aequitati  veritatique  consentanea,  sed  etiam  sa- 
pientissimorum  hominum  maxime  firmo  stabilique 
consensu.  Atqui  eum,  qui  hoc  pacto  vivere,  ac  paene 
a  se  ipso  dissentire  velit,  meminisse  certe  oportuit, 
terram  ipsam  omniaque,  quae  sub  caelo  sunt,  divina 
voluntate  regi,  proptereaque  quiddam  nobis,  quod  ob- 
servandumetaddiscendum  videatur,praescribere.165. 
Quis  ergo  terram  ipsam  aut  quotannis  feracem,  aut 
semper  optimas  fruges  et  numquam  malas  inutiles- 
que  herbas  edentem  efferentemque  vidit?  quis  ani- 
malia  semper  uberes  toetus  edidisse,  numquam  steri- 
litatem  passa  esse  recordabitur?  Quod  si  haec  ipsa 
secus  se  habent,  nihilque  in  rebus  humanis  perpetuo 
firmum  eiusdemque  naturae  optare  licet:  cur,  quam 
in  omnibus  et  rebus  et  animantibus  vicissitudinem 


cernimus,  earn  ab  homine  seiungamus?  Qui  si  multos 
annos  feliciter  vixerit,  si  sobolem,  honores,opes  asse- 
quutus  diu  tantis  bonis  frui  potuerit:  praeclare  secum 
esse  actum  vere  dixerit.  166.  Sed  adversi  tamen  ali— 
quid  subeundum  perferendumque  relinquetur:  de- 
mum  oppetenda  mors  erit,  quae  eo  levior  esse  debet, 
quod  omnibus  communis  est,  nec  cuiquam  singularis 
aut  praecipua;  sed  hoc  quoque  gratior,  quod  nos  a 
multis  erroribus  abstrahit,  quibus,  quoad  vivimus,  in 
tanta  opinionum  varietateassiduaque  veriinquisitione 
perturbari  saepe  solemus,  et  ad  ipsam  cernendam 
fruendamque  veritatem  iucunde  traducit.  Quo  nihil 
beatius  homini  posse  contingere,  satis,  ut  arbitror,  ex 
eo  suspicari  possumus,  quod  innata  est  homini  cupi- 
ditasscientiae :  eius  autem  praestantia,  non  sane  video, 
qua  alia  in  re  nisi  in  perfecta  veritatis  cognitione  po¬ 
sit'3  sit.  Ex  quo  fit,  ut,  veritatis  cognitionem  assecu- 
ti ,  perfecta  absolutaque  scientia  potiamur;  vereque 
dici  potest,  qui  veritatem  intueatur  sensuque  perci- 
piat,  eum  voti  sui  compotem  vereque  beatum  esse. 
XLIX.  167.  Quod  si  beata  vita  quaerenda  nobis  est, 
nec  quidquam  fugiendum  magis,  quam  ne  miseria- 
rum  gravitate  premamur :  quid  illo  homine  stultius 
autstolidius  reperiri  potest,  qui  ceterorum  morte  ita 
angitur,  ut,  beatae  vitae  oblitus,  miseram  atque  infe- 
licem  consectetur?  Profecto  enim  ita  se  res  habet,  ut, 
nisi  mortis  dolorisque  timore  liberatus  sit,  etiam  si 
multas  cognitas  perceptasque  virtuteshabeat,  rectum- 
que  et  aequum  omni  plane  utilitati  anteponat ,  beatus 
tamen  esse  nemo  possit.  Quid  enim  aliud  dolor  est, 
nisi  cruciatus  animi,  isque  perpetuus?  quid  aliud  ti- 
mor ,  nisi  assiduus  invisarum  ac  molestarum  rerum 
metus?  168.  At  quo  modo  felix  aut  beatus  esse  pote¬ 
nt,  qui  assiduo  cruciatu  metuque  urgebitur?  Quin  eo 
miserior  atque  infelicior  existimari  debet,  quod  non 
solum  sibi  ipsi  molestiam  miseriamque  comparabit, 
sed  in  ceterorum  etiam  sermonem  ac  vituperationem 
incurret.  Nihil  enim  nimio  dolore  deformius,  nihil  a 
viro  alienius.  Et,  sicorporispravitatibusvitupera- 
tio  proposita  est,  vitiis  ipsis,  quibus  laborat  animus, 
nihil  turpitudinis,  nihil  inuretur  infamiae?  Ilia  vero 
et  graviora  sunt,  et  maiori  animadversione  vindican- 
da,  quo  nobiliorem,  quam  corpus  est,  sedem,  nempe 
animum  ipsum  ,  occupaverunt.  169.  Quod  si  turpis 
dolor  nimius  et  vituperatione  dignus,  certe  illud  con- 
sequetur,  ut,  qui  nimio  dolori  seipsum  tradat,  ne  lau- 
de  quidem  ulla  dignus  censeatur.  Est  enim  series 
quaedam,  maxime  veritati  consentanea,  ut  sententia- 
rum,sic  rerum:  et, quemadmodum  in  sermonedispu- 
tationeque  nostra  nectitur  aliud  ex  alio,  ita,  qui  se  una 
aliqua  vel  deformitate  vel  turpitudine  implicari  pa- 
titur,  multis  statim  miseriis.  ac  deformitatibus  op- 
primetur.  L.  170.  Nec  vero  credivelim,  me,  quia 
dolori  nimio  repugnem,  idcirco  dolorem  omni  ex 
parte  improbare,  omnesque  illius  ex  animo  fibras 
evellendasexistimare.  Est  enim,  quatenus  homo  do- 
leat;  et,  (quod  prudenter  a  Crantore  dictum  est,)  sive 
secetur  pars  aliqua  corporis,  sive  avellatur,  sensus  ta¬ 
men  adesse  debet.  Istud  enim  nihil  dolere  —  fieri  non 
potest,  quin,  quemadmodum  feritatem  corporis  quam- 
dam,  sic  animi  stuporem  maximum  indicet.  171 .  Sed 
nimirum  illud  est,  quod  improbamus,  dolori  nos  ipsos 
ita  tradere.ut  in  aliam  fortasse  graviorem  ex  alia  par¬ 
te  vituperationem  incidamus.  Nam  quemadmodum, 
qui  nihil  prorsus  doleat,  desciscere  videatur  ab  homi¬ 
nis  natura  ,  quae ,  morte  perculsa ,  dolorem  ac  luctum 
aliquo  modo  indicare  cogitur:  ita,  qui  dolori  nimis 

indulgeat,  humanae  naturae  penitus  oblivisci,  com- 
munemque  omnium  conditionem  recusare  iudicabi- 
tur.  Quibus  rebus  intelligitur,  graviter  peccare  ho¬ 
mines  ,  quum  vel  ea ,  quae  omnibus  perferenda  sub- 
eundaque  sunt,  detrectare  audent,  vel ,  quid  ipsos  in 
vita  deceat,  quaeque  sequi  aut  refugere  debeant,  non 
cernunt  satis.  Quod  proprium  prudentiae  munus 
est:  quam  humanarum  actionum  moderatricem  a  diis 
immortalibus  esse  constitutam ,  infitiari  nemo  potest. 
172.  Atqui  huic  tam  praeclaro  divinoque  muneri  pla¬ 
ne  obsistit,  qui  nimio  dolore  ducitur.  Non  modo  enim 
se  ipsum  sine  ullo  fructu  lacrimis  ac  tristitiae  tradit, 
sed  etiam  omni  plane  consilio  ac  iudicio  vacat.  Ubi 
enim  ratio,  si  se  dolore  auferri  sinat?  ubi  constantia, 
si  sibi  ipse  repugnet  et  in  maerore  iaceat?  ubi  deni- 
que  humanitas,  si,  se  hominem  esse  oblitus,  nihil  sibi 
cum  morte  commune  esse  contendat?  Iam  vero  illud 
stultissimum,  existimare,  quae  ceteri  homines  libenti 
animo  subeant,  iis  se  non  esse  obstrictum.  173.  Quid 
enim?  an  ignorare  quisquam  potest,  quanta  inter  ho¬ 
mines  cognatio  sit,  quantaque  similitudo?  Etenim, 
nisi  hoc  verum  fateremur,  caussae  nihil  esset,  cur  ho¬ 
mo  hominem  consilio,  re,  gratia  iuvaret,  ab  hostium 
impetu  ac  laesione  defenderet.  Quod  contra  videmus 
accidere:  ut,  qui  ab  his  actionibus  avertat  animum, 
non  modo  in  vulgus  improbetur,  sed  etiam  inhumani- 
tatis  ac  feritatis  aecusetur.  Certe  enim  non  e  marmo- 
re  sculpti  aut  e  robore  dolati  sumus:  est  in  nobis 
quiddam,quod  pietate  misericordiaque  moveatur,  nec 
exstingui  sinat  illam,  qua  diis  proximi  sumus,  iuvan- 
di  ac  benefaciendi  voluntatem.  LI.  174.  Itaque  insi- 
tum  homini  atque  innatum  videtur,  ut,  quoties  alium 
hominem,  quamvis  alienum,  premi  calamitate  atque 
aerumna  videat,  crucietur  animo,  nec,  si  facultas  sup- 
petat,  dimittendam  putet  illius  sublevandi  occasio- 
nem.  Quam  enim  ipse,  si  eo  loco  esset ,  benignita- 
tem  sibi  impartiri  optaret,  ea  ut  in  alium  utatur,  natu- 
ra  tacita  quadam  voce  monere  ac  praecipere  videtur. 
Quae  igitur  sibi  evenire  posse  dubitet,  ea  si  contin- 
gant,  cur  angi  ac  perturbari  velit?  aut  cur  non  potius, 
humana  ilia  esse  et  omnibus  hominibus  proclivia,  fa- 
teatur?  175.  Quanto  rectius  ille,  qui  hominem  se  agno- 
scit  ni/u'Zque  humani  a  se  alienum  putat?  Itaque  quum 
hanc  ex  animis  nostris  opinionem,  mala  omnia  non 
esse  humana,  veluti  immitem  quamdam  et  immanem 
belluam,  extraxerimus,  profecto  minus  misere  minus- 
que  sollicite  vivemus.  Relinquetur  enim  ilia  cogita- 
tio,  quaecumque  accidant,  fortiter  ferenda  esse,  nihil- 
que  posse  homini  evenire,  quo  funditus  prosternatur  : 
idque  ita  erit,  si  nobismetipsis  non  assentabimur,  sed 
veritatem ,  qua  nihil  praeclarius ,  praestabilius,  ube- 
rius  esse  potest,  toto  pectore  amplectemur.  Haec  enim 
ilia  esr,  quam  assecuti,  meliores  multo  efficimur  et  ad 
perferenda  incommoda  praeclaraque  peragenda  ala- 
criores;  176.  quum  nihil,  nisi  quod  rectum  et  ae- 
quum  est,  laudabile  arbitramur ,  nihilque  aliud,  nisi 
egregia  ilia,  ex  quibus  vera  gloria  nascitur,  expeti- 
mus.  Ac  mihi  videor  nimis  etiam  nunc  anguste  atque 
exiliter  agere.  Qui  enim  latior  obiici  campus  queat, 
in  quo  fidentius  atque  alacriusexsultare  possit  oratio? 
Sed  faciam  impudenter,  si  medicinam  deserens  ani- 
morum,  quam  ex  omnibus  maxime  utilem  esse  intel- 
ligo,  ad  meam  unius  delectationem  sermonem  omncm 
mentemque  convertam.  177.  Dolorem  igitur  nimis 
acrem  ac  diuturnum  fugiendum  diximus ,  et  quidem 
probabiliter ;  quum  ex  eo  mala  multamaximequegra- 
via  soleant  exoriri,  contra  vero  nihil  boni.  Neque 


enim  dolor  ex  illis  rebus  est,  in  quibus  vel  ad  proban 
dum  vel  ad  vituperandum  multa  et  magna  contraria- 
rum  rationum  paria  momenta  agnoscantur.  Hoc  enim 
si  accideret,  agerem  verecundius,  neque  me  in  eum 
locum  demitterem,  unde  nullum  plane  exitum  vide- 
rem.  Sed,  quoniam  haec  ita  se  habent,  contendo, 
vincendum  esse  animum  dolorique  acriter  obsisten- 
dum.  Sive  enim  nosmetipsos ,  sive  vulgi  opinionem 
cogitemus,  id  nobis  sine  ulla  dubitatione  faciendum 
est.  178.  At,  si  ad  mortuos  ipsos  animum  traduca- 
mus,  qui  possumus  existimare,  gratum  illis  fore,  quod 
nimio  dolore  cruciemur?  praesertim  quum  ex  eo  nihil 
ad  illos  utilitatis,  sed  permultum  ad  nos  dedecoris  at¬ 
que  incommodi  permanet.  Quid  igitur  eos  ipsos  a 
nobis  optare  atque  expetere  arbitremur?  Nihil  sane, 
nisi  ut  eos  illustri  memoria  ac  recordatione  decore- 
mus. 

Nemo  me  lacrumis  clecorel, 

ait  Ennius : 

—  cur?  quia  volito  vivu'  per  ora  vinhn. 

LII.  179.  Quid  igitur  est  caussae,  cur  fletum  lacrimas- 
que  recuset?  Nimirum  ea  gloria,  quam  se  adhuc  vi- 
ventem  assecutum  esse  confidebat.  Eamdem  igitur 
ob  caussam  nostrum  quoque  luctummortuisingratum 
molestumque  fore  suspicemur,  nec  aliud  eos  a  nobis 
quidquam  flagitare  credamus,  quam,  ut  id  ipsum  il¬ 
lis,  quo  maxime  delectamur ,  tribuamus.  180.  Haec 
autem  gloria  est  et  assidua  illorum  virtutisrecordatio, 
quam  si  sermone  laudationeque  nostra  immortalem 
efficere  liceat,  hoc  uno  de  mortuis  nos  vel  optime  me- 
ritos  existimare  posseinus.  Quid?  quod  eum,  qui  sic 
doleat,  ut  recreari  conlirmarique  non  possit,  ne  divi- 
num  quidem  numen  horrere,  sapientissimi  homines 
prodiderunt?  181.  Impium  autem  est,  quibus  debe- 
mus  omnia,  iis  pessimam  referre  gratiam:  contra  ve¬ 
ro,  qui  deorum  voluntati  paruerunt,  nihilque  se,  quod 
ab  illis  ultro  daretur,  moleste  ferre  declaraverunt, 
eos  non  solum  viventes  praecipua  laude  ornavit  anti- 
quitas,  sed  etiam  e  vita  egressos  perpetuo  coluit  hono- 
re :  idque  eo  studiosius  ac  libentius,  si  quos  intellexit 
cum  deorum  cultu  exercitationem  virtutis  et  praeci- 
puam  in  mortales  beneficentiam  coniunxisse.  Scite 
profecto,  ut  cetera  ferme  omnia.  182.  Quid  enim? 
maiori  laude  dignum  ex  omnibus  rebus  humaniscom- 
memorare  possimus,  quam  eum,  qui  vitam  ducat  cum 
virtute  coniunctam ,  ad  deorum  cultum  atque  hono- 
rem  perpetuum  in  homines  studium  ac  pietatem  ag- 
gregare?  nec  quidquam  tantulum  modo  in  eius  animo 
exsistere,  quod  non  vel  pietati  vel  humanitati  vel  de- 
nique  virtuti  sit  consentaneum?  LIII.  183.  Nec  aliam 
sane  ob  caussam  perturbari  omnem  vitam  errore  in- 
scitiaque  videmus,  nisi  quod,  quae  in  hominis  vita 
praecipua  esse  deberent,  pietas  erga  deos,  in  homines 
beneficentia,  virtus  in  ingeniis  ac  moribus,  ea  fere 
omnia  negliguntur:  eademque  ratione ,  quae  maxime 
vitare  deberemus,  ea  studiose  expetimus,  caecoque 
impetu  ferimur  ad  ilia,  quibus  vita  nostra  plane  fera 
atque  immanis  efficitur.  Ex  hoc  fonte  cupiditates  in- 
satiabiles  exoriuntur,  quibus  non  modo  singulos  ho¬ 
mines,  sed  totas  familias  etuniversas  funditus  eversas 
civitates  videmus:  praeterea  seditiones,  insidiae, 
discordiae  rerumque  et  hominum  clades  et  interitus. 
Ex  his  etiam  incredibiles  dolores  emanant,  quibus 
perturbari  vitam,  neque  solum  insuavem ,  sed  acer- 
bissimam  effici  necesse  est.  184.  Quod  contra  probis 
virtutemque  amantibus  accidit.  Nam  divinae  volun¬ 
tati  obtemperantes  nihil  in  se  ipsis ,  sed  in  ea  se  ipsos 

ac  sua  ponunt  et  locant  omnia,  neminem  laedunt, 
omnes  liberalitate,benignitate,caritate  amplectuntur ; 
nulla  re  cruciantur,  nihil  appetunt,  omnium  vitiorum 
fracto  impetu  cupiditatumque  radicibus  ex  animo  pe- 
nitus  evulsis.  Nempe  igitur  eos,  qui  ita  vixerunt,  ut 
sibi  iucundi,  diis  grati,  hominibus  fructuosissimi  ex- 
stiterint,  divinis  honoribus  iure  dignos  maiores  nostri 
censuerunt :  eosque  cum  diis  immortalibus  aevumagere 
sapientissimus  poeta  non  immerito  cecinit,  nec  tarnen 
idcirco,  quod  eorum  corpora  in  caelum  perlata  credere 
sapienter  quisquam  possit:  quod,  quia  natura  non  pa- 
titur,  ut,  quod  e  terra  est,  alibi,  quam  in  terra  maneat, 
ne  credi  quidem  debeat  necesse  est:  sed,  quod  eo¬ 
rum  animi ,  tamquam  hominum  de  diis  immortalibus 
humanoque  genere  optime  meritorum,  in  caelum  pu- 
tentur  elati.  185.  Quod  de  llomulo,  urbis  nostrae 
conditore,  memoriae  proditum  accepimus :  quern  sin- 
gulare  in  genus  hominum  collatum  munus  tarn  prae- 
clarae  urbis  condendae  in  deorum  numero  collocavit: 
idque  eo  tempore,  quo  Iitteris  et  doctrinis  homines  ex- 
culti  facile  fictum  a  germano ,  verum  a  falso  secerne- 
bant:  ut  credi  non  possit,  quidquam  illis  persuaderi 
potuisse,  quod  ullam  ficti  aut  falsi  imaginem  prae  se 
ferret.  186.  Sed,  quod  ille  mortalis  eximia  virtutis 
ac  beneficentiae  gloria  consecutus  est,  ut  non  solum 
immortalis,  seddeus  iudicaretur:  id  ipsum  aliis  etiam 
tributum  esse,  ut  inter  deos  recepti  putarentur,  quum 
excessissent  e  vita,  annales  veterum  loquuntur.  Quod 
et  apud  Graecos  prius  contigit,  et  inde  fortasse  ad  no¬ 
stros  permanavit.  Nam  et  Hercules  et  Liber,  fratres 
Tyndaridae  et  feminae  plurimae,  quibus  nunc  inter 
deos  locus  esse  praecipuus  creditur,  et  hominibus  na- 
ti  et  homines  fuerunt.  Sed ,  quod  virtute  praestite- 
runt  et,  ut  ceteris  ad  recte  vivendum  beneque  meren- 
dum  praelucerent,  elaboraverunt  *,  ideo  eos  homi¬ 
num  fama  beneficiorum  memor  in  consessu  concilio- 
que  caelestium  collocavit.  Atque  ipsos,  quos  voca- 
mus  maiorum  gentium  deos,  aliosque  quam  plurimos, 
quos  in  deorum  numerum  retulimus,  hinc  a  nobis 
egressos  et  in  caelum  profectos,  facillimum  erit  agno- 
scere.  LIV.  187.  Maximum  vero  argumentum  est, 
quod  de  illis  credimus ,  id  esse  verissimum,  quod  et 
tantus  tot  saeculorum  doctissimorumque  hominum 
consensus  veritatis  vox  ipsa  esse  videtur,  et  quod,  tan- 
tae  tamque  praeclarae  virtuti  quern  alium  vere  con- 
gruentem  locum  tribuere  oporteat,  non  sane  reperies. 
188.  Quis  est  autem  tarn  demens,  ut,  quos  innocentia, 
liberalitate  et  singulari  quadam  ac  praecipua  virtute 
diis  proximos  intelligat,  iis  seiunctum  a  diis  tribuen- 
dum  locum  censeat?  et,  quum  hominis  animus  terre- 
na  respuat,  ad  supera  semper  feratur :  qui  non  solum 
tacito  naturae  impulsu ,  sed  voluntate ,  t-eque  ipsa ,  ut 
quam  maxime  caelestibus  similes  essent,  praestite- 
runt,  eos  licebitne  caelo  esse  privatos?  189.  Mihi  ve¬ 
ro  eo  iustius  in  caelo  collocati  videntur,  quo  clarior 
eorum  inter  homines  vel  eluxit  liberalitas  vel  virtus 
enituit.  Quis  enim  Hercule  fortior?  quis  prudentior? 
quis  ab  omni  cupiditate  remotior?  Quos  ille  labores, 
ut  fortiter  ageret  et  hominibus  prodesset,  suscepit  et 
pertulit :  aut  quid  non  doloris  et  calamitatis  exhausit? 

190.  Quis  ergo  hunc  caelo  excludi  patiatur,  quum  eius 
virtuti  sempiterna  gloria  et  laudis  patuerit  immorta- 
litas?  Eademque  ceterorum  conditio  est:  quorum 
alius  alio  genere  virtutis,  omnes  summis  et  singulari- 
bus  vel  in  ipsos  deos,  vel  in  homines  meritis  praesti- 
terunt.  Itaque  tam  egregiis  eximiisque  factis  non  in- 
lixas  plumbo  statuas,  nonarescentes  triumphorum  co¬ 


ronas  satis  diuturna  persolvere  posse  praeniia  iudica- 
tum  est,  sed  florentiora  stabilioraque  munera  quaesita 
sunt,  quibus  ornarentur  ii,  qui  virtutem,  honestatem, 
gloriamotio,  libidini,  voluptati,  vitae  denique  prae- 
tulissent:  tamque  id  aequumest,  quam  illud  decorum 
maximeque  probandum,  non  easdem  improbis  sedes, 
quas  bonis  atque  integris,  post  mortem  esse  propositas. 

191.  Intellexerunt  enim  ex  maioribus  nostris  complu- 
res,  qui  sapientia  praestiterunt,  quum  in  diis  aequitas 
praecipue  vigeat,  eaque  in  eorum  gubernatione  appa- 
reat  maxime,  fieri  non  posse,  quin  nequitiam  scelera- 
que  aversentur,  quique  ea  in  vita  exercuerunt,  eos  a 
se  ipsis  longissime  seiungant.  Quod  in  vulgus  edi 
verumque  existimari,  non  modo  rationi  conveniens, 
sed  utile  quoque  in  primis  est  futurum.  Nam  si  quid 
in  hominum  animis  pietatis,  si  quid  religionis  inerit, 
certe  ob  hanc  potissimum  caussam  se  a  flagitiis  ac  fa- 
cinoribus  abstinebunt,  quod  impios  ac  nefarios  homi¬ 
nes  a  deorum  concilio  ac  societate  arceri  iudicabunt. 

192.  Nec  enim  omnibus  iidem  illi  sapientes  arbitrati 
sunt  eumdem  cursum  in  coelum  patere.  Nam  vitiis 
et  sceleribus  contaminatos  deprimi  in  tenebras  atque 
in  caeno  iacere  docuerunt:  castos  autem  animos ,  pu- 
ros ,  integros ,  incorruptos ,  bonis  etiam  studiis  atque 
artibus  expolitos,  leni  quodam  ac  facili  lapsu  ad  deos, 
id  est  ad  naturam  sui  similem,  pervolore. 

LV.  193.  Quod  si  ita  est,  certe  nobis,  quantum 
conniti  animo  possumus,  quantum  diligentia  conse- 
qui,  contendendum  atque  elaborandum  est,  ut  ne  ab 
iis  segregemur,  quorum  est  proprium  vita  frui  sempi¬ 
terna  ac  beata.  Quod  efficere  qui  voluerit,  (omnes  au¬ 
tem  velle  debebunt,  qui  se  ipsos  diligere  convenien- 
terque  naturae  volentvi  vere  :)numquamcommittet,  ut, 
quae  ceteris  exitiosa  fore  crediderit,  ea  ipse  persequa- 
tur.  Neque  enim  in  spem  venire  poterit,  aut  ignora- 
turos  esse  deos,  quae  ipse  agat,  quum  divinam  natu¬ 
ram  nihil  praeterire  credibile  sit,  aut  ilia  probaturos, 
a  quibus  nonmodo  dii,  sed  etiam  sani  homines  abhor- 
reant.  Quid  enim  turpius  libidine?  quid  taetrius  ava- 
ritia?  quid  detestabilius  crudelitate?  Quae  quamvis 
in  hominibus  aliquando  exsistant,  tarnen  ab  hominis 
natura  tam  aliena  sunt,  quam  humanum  illud  erit,  si 
omnia  nobis  bona  omniaque  commoda  expetamus. 
194.  Atque  in  hoc  comprimendae  sunt  cupiditates, 
quibus  trahimur  persaepe  ad  ea,  quae  virtuti  adver- 
santur.  Quod  facillime  perficiet,  qui  tam  gloriosi  fa- 
cinoris  exitum  secum  ipse  assidue  cogitabit.  Tanta- 
que  est  huius  cogitationis  suavitas,  ut,  quod  libenter 
alacriterqueagimus,  etiamsine  labore  peragamus.  Id¬ 
que  in  praestantibus  laudisque  appetentibus  homini¬ 
bus  facile  cernitur :  quorum  tanta  esse  solet  vel  in 
obeundis  praeliis,  vel  in  agendis  caussis,  vel  in  con- 
tentionibus  pro  republica  suscipiendis  alacritas,  tan- 
taque  virtus,  ut,  quod  in  iis  rebus  periculi  aut  laboris 
est,autnonsentiant  autpronihiloducant.  195. Magnum 
enim  est  contendentis  et  ad  gloriam  anhelantis  animi 
fomentum,  magnum  solatium  spes  futurae  ac  propin- 
quae  sive  utilitatis  sive  gloriae.  Neque  id  solum  in 
magnis ,  sed  etiam  in  levioribus  laboribus  ac  studiis. 
Quos  enim  cursus,.quos  venatio  delectat,  eos  quamvis 
de  via  fessos  ac  paene  examines  videas,  numquam  ta- 
men  minus  alacres  minusque  concitatos  animadver- 
tas.  Iam,  honorum  cupiditas  quid  non  in  nostra  ci- 
vitate  laboris,  quid  non  sollicitudinis  negotiique  fa- 
cessit?  L  VI.  196.  Quotus  tamen- quisque  est,  qui  se 
vel  labore  defatigatum ,  vel  prensationis  molestia  cu- 
raque  confectum  audeat  dicere?  Sic,  quorum  oculos 

virtutis  splendor  occupavit,  gloriaeque  studium  ani- 
mos  delenivit,  ii  nec  laborem  sentiunt,  et,  si  tantus 
est,  ut  aliquando  erumpat,  eo  tamen  non  magno  opere 
moventur.  Toti  enim  in  eo  sunt,  ut  prosint  patriae 
immortalemque  sibi  nominis  memoriam  comparent. 
Quam  si  quis  negligendam  ducat,  omnemque  hominis 
felicitatem  recte  factorum  conscientia  metiri  velit,  is 
certe  divinos  honores ,  qui  Claris  viris  tribui  consue- 
verunt,  numquam  negliget.  Etenim  do  diis  ipsis, 
qui  eosdem  sibi  honores  asciverunt,  pessime  iudicas- 
se  videretur.  197.  Tanta  autem  eorum ,  qui  huius- 
modi  consuetudine  delectati  sunt,  et  sapientia  et  ae- 
quitas  agnoscitur,  ut  dubitari  non  possit,  quin,  ipsi 
quodegerunt,  a  certa  ratione  proficiscatur.  Quales 
numerareLacedaemonaspossumus,  clarissimos  et  for¬ 
tissimos  viros ,  qui  cives  suos ,  mortem  pro  patria  ob- 
euntes,  divinis  honoribus  afficere  solebant.  Quid  ve- 
ro  illae,  omnis  plane  doctrinae  omnisque  sapientiae 
parentes,  Athenae?  nonne  Codrum,  regem  suum,  ob 
pietatem  in  patriam  meritaque  ilia,  quibus  excelluit, 
magno  consensu  indeos  retulerunt?  198.  Atque  haud 
scio,  an  recte  senserint  viri  doctissimi,  quorum  ea  fuit 
opinio,  viros  claros  et  fortes  idcirco  deorum  immorta- 
lium  honore  consecratos ,  ut  incitaretur  virtus  acrius, 
et  acuerentur  vehementius  ad  obeunda  pericula,  qui 
patriae  amore  studioque  tenebantur.  Vera  enim  vir¬ 
tutis  inerces  gloria  est:  nec  quidquam  est  aliud,  quo 
magis  ad  recte  honesteque  agendum  praestantisanimi 
homines  incendantur.  Quod  optime  agnovit  ac  diu- 
tissime  retinuit  omnium  litterarum  praeclaracustos  et 
altrix  Graecia:  quae  multos  habet  virtutis  gratia  fa- 
ctos  ex  hominibus  deos ,  quorum  alios  fatentur  novos, 
alios  mujtis  iam  saeculis  receptos  in  caelum  consecra- 
tosque  contendunt;  quam  multi  autem sint,  qui  recon- 
ditas  eorum  scrutantur  litteras,  nosse  fortasse  possunt. 
LVII.199.  Neque  vero  haec  a  me  ideo  copiosius  dispu- 
tantur,  quod  eos  temere  neque  satis  considerate  tam 
multos  consecratos  esse  credi  velim :  quum  eos  ipse 
quoque  venerer,  deorumque  loco  habendos  putem: 
sed  potius,  quum  tot  apud  omnes  paene  gentes  immor- 
talitate  divinisque  honoribus  affecti  reperiantur,  ut 
exacuam  bonorum  mentes  ad  ea  promerenda,  quaesa- 
pientium  iudicio  ducuntur  amplissima.  Nihil  enim 
praestantius  aut  beatius  accidere  homini  potest,  quam 
eo  loco  donari ,  in  quern  ut  ascenderent  urbis  nostrae 
conditores,  nullum  pericuium,  nullum  laborem,  nul¬ 
lum  denique  certamen  praetermiserunt.  Ac,  si  pri- 
vatae  utilitatis  et  commodi  habenda  ratio  est,  nullam 
aliam  expetere  aut  optare  vir  sapiens  et  eruditusprae- 
ter  hanc  unam  debet.  200.  Templa  vero  publice  vota 
et  dedicata  quantum  in  vulgus  dignitatis,  quantum 
habent  gloriae !  quum  omnes ,  qui  deos  illos ,  quibus 
templa  voventur,  publice  colunt,  fateri  cogantur,  et 
fuisse  homines,  et  ad  deos  divinosque  honores,  una 
virtute  fretos,  ascendisse.  201.  Nec  mirandum  est, 
deos  illos  publice  coli,  eorumque  delubra  et  templa 
auguste  sancteque  exornari,  qui  vel  patribus  nati  sunt 
diis  vel  matribus.  Nam,  quemadmodum  eorum  cul- 
tus  et  sanctus  et  religiosus  est,  maximeque  pietati  at¬ 
que  aequitati  consentaneus :  sic  admirationis  autdu- 
bitationis  nihil  habet.  Totus  enim  ex  natura  oritur, 
ut  iure  ipso  naturae,  qui  deo  satus  vel  dea  editus  pro- 
creatusque  sit,  deus  esse  debeat:  at  vero,  qui  bomine 
patre  vel  mortali  matre  natus  est,  hunc  esse  deum,  et 
magnum  quiddam  videri  potest,  et  dubitandi  occasio- 
nem,  nec  fortasse  ineptam,  multis  aflerre  solet.  202. 
Non  enim,  si  eximius  talium  virorum  virtuti  tribua- 


turhonos,  quin  id  iure  fiat,  aut  dubitare  aut  negare 
quisquam  potest:  sed,  quod  tantam  virtutis  esse  vim 
velimus,  ut  vel  natura  ipsa  eius  unius  ope  immutetur, 
hoc  illud  est,  de  quo  quaerere  doctiores  viri  non  im- 
merito  soleant.  Quibus  ita  responsum  est,  non  immu- 
tari  virtute  naturam ;  nec  enim  id,  sine  prioris  naturae 
corruptione,  posseevenire :  sed,  eadem  in  illis  manen- 
te  natura,  evolare  animum  ad  deos,  et  in  eorum  ascri- 
bi  concilium,  quum  immortalis  sit  et  immortalitatis 
divinae  particeps;  corpus  autem  suapte  natura  mor- 
tale  manere  in  terra;  quodque  terrenum  est,  nullo  pa- 
cto  suam  exuere  posse  naturam,  ut  alienam  induat. 
203.  Quamvis  enim  haec  ipsa  quaestio  perobscura 
videri  soleat ,  nec  omnino  proclives  aut  faciles  habeat 
explicatus:  tamen,  nisi  auctoritatibus  contra  rationem 
pugnetur,  non  incommode ,  opinor,  a  nobis  exposita 
censeri  potest.  Et  quoniam,  quae  in  hocgenere  prae- 
cipua  cognituque  digna  sunt,  persequimur  omnia, 
(volumus  quidem  certe,)  praetereundum  non  est,  qua¬ 
les  quamque  multae  virtutes  erudiendorum  hominum 
gratia  sint  honore  deorum  immortalium  consecratae. 
Cuius  rei  finis  est  publica  utilitas:  ut,  quo  honore  vir¬ 
tutes  ipsas  decoratas  videant,  eumdem  se  consecutu- 
rosesse  homines  sperent,  si  iisdem  virtutibus  excel- 
lant.  LVIII.204.  Quo  in  genere  multum  boni  est  in 
imitatione.  Libenter  enim  ea  imitantur  et  persequun- 
tur  multi,  ex  quibus  alios  ilia  eadem,  quae  ipsi  appe- 
tunt,  consecutos  vident.  Atque  ex  eo  plerumque  ac- 
cidit,  ut  multis  in  rebus,  quas  antea  ne  cogitaverant 
quidem,  quum  ad  clarorum  virorum  imitationem  se 
contulerint,  multorum  vigeat  industria.  Quae  quum 
paullo  manavit  latius,  quantos  progressus,  quantaque 
acquirat  incrementa,  nihil necesse  arbitror  commemo- 
rare.  205.  Constat  enim  inter  omnes,  quae  praecla- 
ra  ducuntur,  ea  fere  omnia  a  tenuibus  initiis  sumpsis- 
se  exordium.  Quod  paullatim,  imitatione  progredien- 
te  confirmatum ,  ita  increbruit,  ut  ne  augeri  quidem 
aut  exaggerari  magis  posset.  Quod  si  ulla  in  re  gra- 
tum  nobis  atque  optatum  esse  debet,  certe  in  comple- 
ctendis  provehendisque  virtutibus,  non  video,  quid 
esse  possit  optatius.  Siquidem  ex  his  informatoi 
pendet  educatioque  vitae :  quae  quum  recte  institui- 
tur  atque  excolitur ,  incredibile  dictu  est,  quantos 
quamque  uberes  iustitiae,  integritatis  omnisque  am- 
plissimae  laudis  fructus  afferat.  LIX.  206.  Sed, 
quum  virtutes  multae  merito  colantur,  quod  et  ipsae 
cultu  dignae  sint,  et  multae  ab  iis  ad  universum  ge¬ 
nus  hominum  utilitates  proveniant,  quid  sit,  cur  be- 
stiae  quoque  ipsae  ab  Aegyptiis  ferme  omnes  conse¬ 
cratae  sint,  scire  sane  velim.  Sit  piscis  in  cultu  ac 
deorum  opinione  apud  Syros,  homines  nec  tanta  inge¬ 
nii  acie  praeditos,  nec  tantis  doctrinarum  praesidiis 
instructos,  ut  haec  inepta  ridiculaque  esse  possint 
agnoscere.  207.  Aegyptii  vero,  omnibus  affluentes 
eruditionis  et  scientiae  laudibus,  quo  modo  in  tam 
inanemtamqueabsurdam  delabi  opinionem  potuerint, 
equidem  intelligere  vix  possum.  Quid  enim?  an  bo- 
ves,  canes,  lupos,  feles,  pisces  in  deorum  numero  ha- 
bebimus?  et  quas  nobis  natura  praesidii  auxiliique 
caussa  animantes  genuit,  eas  per  inscitiam  deos  iudi- 
cabimus?  quibus  nihil  foedius,  obscenius,  lutulen- 
tius  ne  natura  quidem  ipsa  viderit.  208.  Etiamne 
animalium  monstra  ilia,  a  quibus  hominum  generi 
praecipua  incommoda  inferuntur, crocodilos,  aspidas, 
serpentes,  ceteras  feras  et  immanes  belluas  in  deo¬ 
rum  numerum  referemus?  Quid  erit  aliud  naturam 
invertere,  et  ima  summis,summa  infimis  commutare? 

Et,  quum  tantara  in  his  imperitiam  barbariamque 
agnoscamus,  tamenne  ista  penitus  inania  pertinaciter 
defendemus?  Eademque  inscitia  cepas,  allia,  fructus 
ceteros,  qui  oriuntur  e  terra,  in  deorum  nunaero  repo- 
suit  Aegyptus.  209.  Quae,  haud  scio,  cur  longiori 
oratione  refellere  sit  necesse.  Incredibilis  est  enim 
eorura  absurditas,  ut  nulla  esse  possit  aut  pertinacia 
aut  imperitia  tanta,quae  non  ista  aspernetur  atque  re- 
fugiat.  Imbres  autem ,  nimbi,  procellae  si  a  nostris 
consecratae  sunt,  id  antiquissimis  populi  Romani  ri- 
libus  ac  caerimoniis  receptum  et  confirmatum  est. 
Quae  tolli  aut  perturbari,  quum  et  satis  firma  ratione 
nitantur,  et  usu  iam  ipso  confirmata  et  approbata  sint, 
sine  nefario  scelere  non  possunt.  210.  Graeciam  vero, 
quam  pauilo  ante  laudibus  ornavimus,  hoc  loco  non 
sane  laudare  possumus,  quae  Cupidines  et  Amores 
satis  audacter  et  temere  in  gymnasiis  aedibusque  pu- 
blicis  consecrarit.  Quid  enim  Cupidini  aut  Amori- 
bus  cum  gymnasiis?  aut  quid  ea  consecratio  vel  ad 
considerandum  vel  ad  imitandum  afferre  potuit  hone- 
statis  aut  boni?  LX.  2H.  Nihil  enim  temerarium, 
nihil  insipiens  in  deorum  consecratione  esse  debet, 
nec,  quod  ullam  vel  levissimam  aut  turpitudinis  aut 
ullius  omnino  impudentiae  suspicionem  afferat.  Qua- 
les  videri  possunt  eorum  consecrationes ,  quorum  in 
rebus  probitati  pudorique  contrariis  numen  esse  po- 
tentiaque  creditur.  Qui  ergo  ad  hominum  vitam  vel 
adiuvandam  vel  excolendam  atque  exornandam  ali- 
quid  attulerunt,  quique  virtutibus  rerumque  gesta- 
rum  gloria  praestiterunt,  eos  nemo  dubitet,  iure  deos 
habitos,  divinoque  cultu  affectos  esse.  Neque  ego 
ullo  pacto  auderem  hoc  primus  prodere.  Non  enim 
tarn  studiose,  quae  laudari  possunt,  appeto ,  quam  re- 
formidare  ea  soleo,  exquibus  possit  aliquid  vel  levio- 
ris  culpae  redundare.  212.  Quum  vero  et  mares  et 
feminas  complures  in  deorum  numero  esse  videamus, 
et  eorum  in  urbibus  atque  agris  augustissima  templa 
veneremur:  assentiamur  eorum  sapientiae,  quorum 
ingeniis  et  inventis  omnem  vitam  legibus  et  institutis 
excultam  constitutamque  habemus.  Tantis  enim  du- 
cibus  aberrare  non  possumus :  nec  a  nobis,  sed  ab  il- 
lis  ipsis,  quos  sequimur,  rei  tarn  iustae  ac  debitae  ra¬ 
tio  reposcetur.  lure  enim  fecisse  putandi  sunt,  qui, 
ne  quem  virum  aut  feminam  praeclare  meritam  debi- 
to  honore  spoliarent,  eorum  memoriam  sanctam  vene- 
randamque  esse  voluerunt.  Nos  autem  iniuste  age- 
remus,  si,  quos  pari  cultu  venerationeque  dignos  co- 
gnovimus,  eos  pateremur  silentio  praeteriri. 

LXI.213.  Neque  hoc  de  teuna,  mea  Tullia,  di¬ 
ctum  volumus,  cuius  exstabunt  virtutis,  prudentiae, 
doctrinae,  continentiae  ad  omnem  aeternitatem  im- 
pressa  vestigia ,  sed  de  iis  omnibus,  quos  tali  honore 
dignos  aut  ipsi  vidimus,  aut  futuro  tempore  posteritas 
intuebitur.  Nunc  autem  de  te  loquar,  quam  non  ego 
amissam  aut  mihi  penitus  ademptam  velim  dicere, 
quum  illucescat  menti  meae  quotidie  magis  praecla- 
rissima  nominis  tui  tuarumque  virtutum  gloria.  214. 
Vi^ebis  autem  memoria,  quamdiu  monumenta  exsta¬ 
bunt  ilia,  quibus  eximia  consignata  sunt  tam  excelsae 
laudis  testimonia,  quae  sempiterna  fore,  quum  prae- 
stantissima  sint,  plane  confidere  debemus.  Tibi  igi- 
tur  numquam  me  debitum  persolvisse  olticium  puta- 
bo,  nisi  de  me  optime  meritae,  quern  eximie  coluisti, 
ac  de  patria,  quam  semper  ornasti,  supremo  honore 
decora  vero.  Id  autem  facile  consecjuar,  quum  is  o- 
cus,  quem  tibi  delegi,  sempiternam  habiturus  sit  icli- 
gionem.  215.  Nostra  vero  si  qua  erit  ex  ea  re  conso- 


latio,  quae  magna  certe  erit,  aut  si  qua  laus  ex  paterna 
pietate,  mihi  certe  iucundissima  acciderit.  Nihil  enim 
aliud  vel  audire  vel  memoria  repetere  libentius  pos¬ 
sum,  quam  me  in  earn ,  quam  summe  dilexerim  sum- 
meque  diligendam  merito  suo  censuerim,  quam  ma- 
xime  pium  gratumque  esse:  quum  praesertim  inalie- 
nos,  quia  de  se  optime  erant  meriti,  tam  prolixos  Jibe— 
ralesque  sese  et  maiores  nostri  et  exteri  praebuerint. 
LXII.216.  Quod  si  ullum  umquam  animal  consecran- 
dum  fuit,  qualia  multa  consecraveruntAegyptii,  quod 
nullum  profecto  fuit:  si  Cadmi  aut Amphitryonis  pro¬ 
genies  aut  Tyndari  in  caelum  tollenda  fama  fuit:  huic 
idem  honos  certe  dicandus  est.  Quod  quidem  faciam, 
teque  omnium  optimam  doctissimamque,  approban- 
tibus  diis  immortalibus  ipsis,  in  eorum  coetu  locatam, 
ad  opinionem  omnium  mortalium  consecrabo.  Tu 
ergo  in  eo  ipso  fano,  quod  ad  nominis  tui  memoriam 
ac  cultum  votum  dedicatumque  est,  et  laudari  te  et 
coli  senties.  Maxime  autem  laetaberis  in  eo,  quod  et 
eum  tibi,  quem  maxime  debui,  honorem  persolverim, 
et  me  simul  iniquissimo  fortunae  imperio  penitus  ex- 
solverim.  Nostienim,  quam  semper  alacri  fortique 
animo  cunctis  casibus  restiterim:  ut  ne  me  quidem, 
pulsum  patria  omnique  plane  dignitate  spoliatum, 
tam  acri  impetu  frangere  ac  deiicere  fortuna  potuerit. 

217.  Cum  inimicis  autem  quanta  contentione  decerta- 
verim ,  quaeque  mea  fuerit  in  iis  refutandis  frangen- 
disque  virtus  et  constantia,  norunt  omnes,  qui  varios 
civitatis  nostrae  casus  curiose  notaverunt.  Quum  ve¬ 
ro,  Tullia,  te  mihi  extremo  loco  fortuna  ademisset, 
turn  equidem  intellexi,  quantum  ilia  in  rebus  posset 
humanis,  quantaque  adversus  me  ipsum  vi  ac  pote- 
state  niteretur.  Itaque  nihil  habui,  quod  dicerem,  ni¬ 
si,  Cedo,  et  manum  tollo,  quum,  tam  gravi  accepto 
vulnere,  plane  dolore  perculsus  atque  afflictus  essem. 

218.  Nunc  autem,  et  praeceptis  sapientiae  adversus 
omnem  fortunae  vim  confirmatus  et,  te  consecrata  in 
caelumque  recepta,  tanta  affectus  voluptate  ac  laetitia, 
quantam  animo  capere  maximam  possum,  exsultare 
plane  videor,  victorque  de  fortuna  ac  de  omni  prorsus 
dolore  triumpho.  Tu  ergo,  quando  me  insigni  et  ex- 
cellenti  tuarum  laude  memoriaque  virtutum  tam  prae¬ 
clare  iuvisti:  nunc,  ab  hominibus  seiuncta ,  non  me 
deserens,  sed  aliquando  respectans,  perdue  eo,ubi  tua 
tandem  collocutione  conspectuque  fruar;  ut  et  parenti 
tui  amantissimo,  quam  potissimum  optare  debes,  gra- 
tiam  referas,  et  ego  multo  mihi  gratiorem  multoque 
iucundiorem  congressum  nostrum  futurum  intelli- 
gam,  quam  insuavis  et  acerbus  digressus  fuit. 


284.  SYNONYM  A. 

(Mai.  in  Catal.  Codd.  Ambros.  LVI.  qui  hoc  opus  spurium  iudicat.) 
- - 

285. 

Q.  CICERO 

DE  PETITIONE 

CONSULATUS 

A  D 

M.  T  U  L  L  I  U  M  F  R  A  T  R  E  M. 


ARG.  Quum  tempos  instaret,  quo  M.  Tullius  Cicero  con- 
sulatum  ex  lege  annali  petere  posset ,  scripsit  ad  eum  Quintus 

frater  liunc  Hljellnni ,  qno  docere  fratrem  suscepit,  quilms  ratio- 
niltuset  artibus  illud  rntinus,  quod  mox  petiturus  erat,  consequi 
certo  posset.  Quare,  quamquam  ad  ipsum  quidem  Ciceronem 
pertinet  libellus,  tamen  omnium  honorum  petendorum  ratio,  quae 
libera  republica  Komae  usu  venit,  ex  eo  perspici  potest.  Primo 
autem  agit  de  persona,  quae  petit,  c.  1  -  3.,  deinde  de  re,  quae  pe- 
titur,  c.  4-13. ;  denique  de  loco,  ubi  petitur,  c.  14. :  in  quibus  sin¬ 
gulis  fere  haec  duo  spectantur:  quae  impedimenta  obstent  et 
rem  diflicilem  reddant;  deinde,  quibus  ea  subsidiis  tolli  queant. 

I.  1.  Etsi  tibi  omnia  suppetunt,  quae  consequi 
ingenio  aut  usu  homines  aut  diligentia  possunt:  ta¬ 
men  amore  nostro  non  sum  arbitratus  alienum ,  ad  te 
perscribere  ea ,  quae  mihi  veniebant  in  mentem ,  dies 
ac  noctes  de  petitione  tua  cogitanti;  non  ut  aliquid  ex 
iis  novi  addisceres,  sed  ut  ea,  quae  in  re  dispersa  at- 
que  infinita  viderentur  esse,  ratione  et distributione 
sub  uno  aspectu  ponerentur.  Quamquam  plurimum 
natUra  valet,  tamen  videtur  in  paucorum  mensium  ne- 
gotio  posse  simulatio  naturam  vincere.  2.  Givitas 
quae  sit,  cogita ;  quid  petas ;  qui  sis.  Prope  quotidie 
ad  forum  tibi  descendenti  meditatum  hoc  sit:  novus 
sum;  consulatum peto ;  Roma  est.  Nominis  novitatem 
dicendi  gloria  maxime  sublevabis.  Semper  ea  res 
plurimum  dignitatis  habuit.  Non  potest,  qui  dignus 
habetur  patronus  consularium ,  indignus  consulatu 
putari.  Quamobrem,  quoniam  ab  hac  laude  profici- 
sceris,  et,  quidquid  es,  ex  hoc  es:  ita  paratus  ad  di- 
cendum  venito,  quasi  in  singulis  caussis  iudicium  de 
omni  ingenio  futurum  sit.  3.  Eius  facultatis  adiu- 
menta,  quae  tibi  scio  esse  seposita,  ut  parata  ac  prom- 
pta  sint,  cura;  et  saepe,quae  deDemosthenis  studio  et 
exercitatione  scripsit  Demetrius,  recordare;  deinde  et 
amicorum  multitudo  et  genera  appareant.  Habes 
enim  ea,  quae  novi  habuerunt:  omnes  publicanos,  to- 
tum  fere  equestrem  ordinem,  multa  praeterea  munici- 
pia,  multos  abs  te  defensos  cuiusque  ordinis,  aliquot 
collegia;  praeterea  studio  dicendi conciliatosplurimos 
adolescentulos,  quotidianam  amicorum  assiduitatem 
et  frequentiam.  4.  Haec  cura  ut  teneas  commendan- 
doet  rogando  et  omni  ratione  efficiendo,  ut  intelligant, 
et  qui  debent  tua  caussa,  referendae  gratiae,  et  qui 
volunt,  obligandi  tui  tempus  sibi  aliud  nullum  fore. 
Etiam  hoc  multum  videtur  adiuvare  posse  novum  ho- 
minem:  hominum  nobilium  voluntas,  et  maxime  con¬ 
sularium.  Prodest,  quorum  in  locum  ac  numerum 
pervenire  velis,  ab  his  ipsis  illo  loco  ac  numero  di- 
gnum  putari.  5.  Hi  rogandi  omnes  sunt  diligenter, 
etad  eos  allegandum  est  persuadendumque  iis,  nos 
semper  cum  optimatibus  de  republica  sensisse ,  mini- 
me  populares  fuisse;  si  quid  locuti  populariter  videa- 
mur,  id  nos  eo  consilio  fecisse,ut  nobis Cn.Pompeium 
adiungeremus,  ut  eum,  qui  plurimum  posset, aut  ami- 
cum  in  nostra  petitione  haberemus  aut  eerte  non  ad- 
versarium.  6.  Praeterea  adolescentes  nobiles,  ela- 
bora,  ut  habeas  velut  teneas,  studiosos  tui  quos  habes. 
Multum  dignitatis  afferent,  Plurimos  habes :  perfice, 
ut  sciant,  quantum  in  eis  putes  esse.  Si  adduxeris, 
utii,  qui  non  nolunt,  cupiant,  plurimum  proderunt. 
II.  7.  Ac  multum  etiam  novitatem  tuam  adiuvat,  quod 
eiusmodi  nobiles  tecum  petunt,  ut  nemo  sit,  qui  audeat 
dicere,  plus  illis  nobilitatem,  quam  tibi  virtutem  pro- 
desse  oportere.  lam  P.  Galbam  et  L.  Cassium,  sum- 
mo  loco  natos,  quis  est  qui  petere  consulatum  putet? 
Videsigitur,  amplissimis  ex  familiis  homines,  quod 
sine  nervis  sunt,  tibi  pares  non  esse.  8.  At  Catilina 
et  Antonius  molesti  sunt.  Immo  homini  novo,  indu- 
strio,  innocenti,  diserto,  gratioso  apud  eos,  qui  res 


iudicant,  optandi  competitores :  ambo  a  pueritia  sica- 
rii,  ambo  libidinosi,  ambo  egentes.  Eorum  alterius 
bona  proscripta  vidimus,  vocem  denique  audivimus 
iurantis,  se  Romae  iudicio  aequo  cum  homine  Graeco 
certare  non  posse ;  et  ex  senatu  eiectum  scimus.  Opti¬ 
ma  vero  censorum  existimatione  in  praetura  competi- 
torem  habuimus,  amicoSabidio  et  Panthera;  quod,  ad 
tabulam  quos  poneret,  non  habebat.  Quo  tamen  in 
magistratu  amicam,  quam  palam  domi  haberet,  de 
machinis  emit.  In  petitione  autem  consulatus  cau- 
pones  omnes  compilare  per  turpissimam  legationem 
maluit,  quam  adesse  et  populo  Romano  supplicare.  9. 
Alter  vero,  diiboni!  quo  splendore  est?  Primum  no- 
bilitate  eadem:  num  maiore?  non;  sedvirtute:  quam¬ 
obrem,  quod  inanius,  umbram  suam  metuit:  hie  ne 
leges  quidem,  natus  in  patris  egestate,  educatus  in  so- 
rorisstupris,  corroboratus  in  caede  civium :  cuius  pri¬ 
mus  ad  rempublicam  aditus  in  equitibus  Romanis  oc- 
cidendis  fuit.  Nam  illis,  quos  meminimus,  Gallis, 
qui  turn  Titiniorum  ac  Nanniorum  ac  Tanusiorum  ca¬ 
pita  demebant,  Sulla  unum  Catilinam  praefecerat,  in 
quibus  ille  hominem  optimum,  Q.  Caecilium,  sororis 
suae  virum,  equitem  Romanum,  nullarum  partium, 
quum  semper  natura,  turn  etiam  aetate  iam  quietum, 
suis  manibus  occidit.  III.  10.  Quid  ego  nunc  dicam, 
petere  eum  consulatum,  qui  hominem  carissimum po¬ 
pulo  Romano ,  M.  Marium ,  inspectante  populo  Roma¬ 
no,  vitibus  per  totam  Urbem  ceciderit;  ad  bustum 
egerit;  ibi  omni  cruciatu  vivum  lacerarit;  [inunojin- 
stanti  collum  gladio  sua  dextera  secuerit,  quum  sini¬ 
stra  capillum  eius  a  vertice  teneret;  caput  sua  manu 
tulerit,  quum  inter  digitos  eius  rivi  sanguinis  flue- 
rent;  qui  postea  cum  histrionibus  et  cum  gladiatori- 
bus  ita  vixit,  ut  alteros  libidinis,  alteros  facinorum 
adiutores  haberet?  qui  nullum  in  locum  tam  sanctum 
ac  tam  religiosum  accessit,  in  quo  non,  etsi  in  aliis 
culpa  non  esset,  tamen  ex  sua  nequitia  dedecoris  su- 
spicionem  relinqueret;  qui  ex  curia  Curios  et  Annios, 
ab  atriis  Sapalas  etCarvilios,  ex  equestri  ordine  Pom- 
piliosetVettios  sibi  amicissimos  comparavit;  qui  tan- 
tum  habet  audaciae,  tantum  nequitiae,  tantum  deni¬ 
que  in  libidine  artis  et  efficacitatis,  ut  prope  in  paren- 
tum  gremiis  praetextatos  liberos  constuprarit.  Quid 
ego  nunc  tibi  de  Africa,  quid  de  testium  dictis  scri- 
bam?  Notasunt:  et  ea  tu  saepius  legito.  Sed  tamen 
hoc  mihi  non  praetermittendum  videtur,  quod  primum 
ex  eo  iudicio  tam  egens  discessit,  quam  quidam  iudi- 
ces  eius  ante  illud  iudicium  fuerunt;  deinde  tam  in- 
vidiosus,  utaliud  in  eum  iudicium  quotidie  flagitetur. 
Hie  se  sic  habet,  ut  magis  timeat,  etiam  si  quierit, 
quam  ut  contemnat,  si  quid  commoverit.  1  1 .  Quan¬ 
to  melior  tibi  fortuna  petitionis  data  est,  quam  nuper 
homini  novo  C.  Caelio!  Ille  cum  duobus  hominibus 
ita  nobilissimis  petebat,  ut  tamen  in  iis  omnia  pluris 
essent, quam  ipsa  nobilitas;  summa  ingenia,  summus 
pudor,  plurima  beneficia,  summa  ratio  ac  diligentia 
petendi.  Tamen  eorum  alterum  Caelius,  etiam  quum 
multo  esset  inferior  genere,  superior  nulla  re  paene, 
superavit.  12.  Quare  si  facies  ea,  quae  tibi  natura  et 
studia,  quibus  semper  usus  es,  largiuntur,  quae  tem- 
poris  tui  ratio  desiderat,  quae  potes,  quae  debes;  non 
erit  difficile  certamen  cum  iis  competitoribus,  qui  ne- 
quaquam  sunt  tam  genere  insignes,  quam  vitiis  nobi¬ 
les.  Quis  enim  reperiri  potest  tam  improbus  civis, 
qui  velit  uno  suflragio  duas  in  rempublicam  sicas  de- 
stringere? 

IV.  13.  Quoniam,  quae  subsidia  novitatis  haberes 

et  habere  posses ,  exposui:  nunc  de  magnitudine  pe- 
titionis  dicendum  videtur.  Consulatum  petis :  quo 
honore,  nemo  est,  quin  te  dignum  arbitretur,  sed  mul¬ 
ti,  qui  invideant.  Petis  enim  homo  ex  equestri  loco 
summum  locum  civitatis,  atque  ita  summum,  ut  forti 
homini,  diserto,  innocenti  multo  ille  idem  honos  plus 
amplitudinis,  quam  ceteris  afferat.  Noli  putare,  eos, 
qui  sunt  eo  honore  usi,  non  videre,  tu  quum  idem  sis 
adeptus ,  quid  dignitatis  habiturus  sis ;  eosvero,  qui 
consularibus  familiis  nati  locum  maiorum  consecuti 
non  sunt,  suspicor,  tibi,  nisi  si  qui  admodum  te 
amant,  invidere.  Etiam  novos  homines  praetorios 
existimo,  nisi  qui  tuo  beneficio  vincti  sunt,  nolle  abs 
te  se  honore  superari.  14.  Iam  in  populo  quam  multi 
invidisint,  quam  multi  consuetudine  horum  annorum 
ab  hominibus  novis  alienati,  venire  tibi  in  mentem 
certo  scio.  Esse  etiam  nonnullos  tibi  iratos  ex  iis 
caussis ,  quas  egisti ,  necesse  est.  Iam  illud  tute  cir- 
cumspicito,  quod  ad  Cn.  Pompeii  gloriam  augendam 
tanto  studio  te  dedisti,  num  quos  tibi  putes  ob  earn 
caussam  esse  amicos.  15.  Quamobrem  quum  et  sum¬ 
mum  locum  civitatis  petas  et  videas  esse  studia,  quae 
tibi  adversentur,  adhibeas  necesse  est  omnera  ratio- 
nemetcuram  et  laborem  et  diligentiam.  V.  16.  Et 
petitio  magistratuum  divisa  est  in  duarum  rationum  di¬ 
ligentiam,  quarum  altera  in  amicorum  studiis,  altera 
in  populari  voluntate  ponenda  est.  Amicorum  studia 
beneficiis  et  officiis  et  vetustate  et  facilitate  ac  iucun- 
ditate  naturae  parta  esse  oportet.  Sed  hoc  nomen 
amicorum  in  petitione  latius  patet,  quam  in  cetera  vi¬ 
ta.  Quisquis  est  enim,  qui  ostendat  aliquid  in  te  vo¬ 
luntatis,  qui  colat,  qui  domum  ventitet,  is  in  amico¬ 
rum  numero  est  habendus.  Sed  tamen,  qui  sunt  ami¬ 
ci  ex  caussa  iustiore,  cognationis  aut  affinitatis  aut 
sodalitatis  aut  alicuius  necessitudinis,  iiscarum  et  iu- 
cundum  esse  maxime  prodest.  17.  Deinde  ut  quis- 
que  est  intimus  ac  maxime  domesticus,  ut  is  amet  et 
quam  amplissimum  esse  tecupiat,  valde  elaborandum 
est;  turn  ut  tribules,  ut  vicini,  ut  clientes,  ut  denique 
liberti,  postremo  etiam  servi  tui;  nam  fere  omnis  ser- 
mo  ad  forensem  famam  a  domesticis  emanat  auctori- 
bus.  18.  Denique  instituendi  sunt  cuiusque  generis 
amici:  ad  speciem,  homines  illustres  honore  ac  nomi¬ 
me  ;  qui  etiam  si  suffragandi  studia  non  navant,  tamen 
afferuntpetitori  aliquid  dignitatis ;  ad  ius  obtinendum, 
magistratus,  ex  quibus  maxime  consules,  deinde  tri- 
buniplebis;  ad  conficiendas  centurias,  homines  ex- 
cellenti  gratia.  Qui  abs  te  tribum  autcenturiam  aut 
aliquod  beneficium  aut  habeant  aut  habere  sperent, 
eos  prorsus  magno  opere  et  compara  et  confirma. 
Nam  per  hos  annos  homines  ambitiosi  vehementer 
omni  studio  atque  opera  elaborarunt,  ut  possent  a  tri- 
bulibus  suis  ea,  quae  peterent,  impetrare.  Hos  tu 
homines,  quibuscumque  poteris  rationibus,  ut  ex  ani- 
mo  atque  ex  ilia  summa  voluntate  tui  studiosi  sint, 
elaborato.  19.  Quod  si  satis  grati  homines  essent, 
haec  omnia  tibi  parata  esse  debebant,  sicut  parata  es¬ 
se  confido:  nam  hoc  biennio  quattuor  sodalitates  ci- 
vium  ad  ambitionem  gratiosissimorum  tibi  obligasti, 
M.  Fundanii,  Q.  Gallii,  C.  Cornelii,  C.  Orchivii:  ho¬ 
rum  in  caussis  ad  te  deferundis  quidnam  eorum  soda- 
les  tibi  receperint  et  confirmarint,  scio:  nam  interfui. 
Quare  hoc  tibi  faciendum  est  hoc  tempore,  ut  ab  iis, 
quod  debent,  exigas  saepe  commonendo,  rogando, 
confirmando,  curando,  ut  intelligant,  nullum  se  um- 
quam  aliud  tempus  habiturosreferendaegraliae  :  pro- 
fecto  homines  et  spe  reliquorum  tuorum  officiorum, 


etiam  recentibus  beneficiis,  ad  studium  navandum 
excitabuntur.  20.  Et  omnino  quoniam  eo  genere 
amicitiarum  petitio  tua  maxime  munita  est,  quod  ex 
caussarum  defensionibus  adeptus  es :  fac,  ut  plane  iis 
omnibus,  quos  devinctos  tenes ,  descriptum  ac  dispo- 
situm  suum  cuique  munus  sit.  Et  quemadmodum 
nemini  illorum  molestus  nulla  in  re  umquam  fuisti: 
sic  cura,  ut  intelligant,  omnia  te,  quae  ab  illis  tibi  de- 
beri  putaris,  ad  hoc  tempus  reservasse.  VI.  21 .  Sed 
quoniam  tribus  rebus  homines  maxime  adbenevolen- 
tiam  atque  ad  haec  suffragandi  studia  ducuntur,  be¬ 
neficio,  spe,  adiunctione  animi  vel  voluntate :  ani- 
madvertendum  est,  quemadmodum  cuique  horum  ge- 
neri  sit  inserviendum.  Minimis  beneficiis  homines 
adducuntur ,  ut  satis  caussae  putent  esse  ad  studium 
suffragationis ;  nedum  ii,  quibus  saluti  fuisti,  quos  tu 
habes  plurimos,  non  intelligant,  si  hoc  tuo  tempore 
tibi  non  satisfecerint,  se  probatos  nemini  umquam  fo¬ 
re.  Quod  quum  ita  sit,  tamen  rogandi  sunt  atque 
etiam  in  hanc  opinionem  adducendi,  ut,  qui  nobis  ad- 
huc  obligati  fuerint,  iis  vicissim  nos  obligari  posse 
videamur.  22.  Qui  autem  spe  tenentur,  (quod  genus 
hominum  multo  etiam  est  diligentius  atque  officio- 
sius:)  iis  fac  ut  propositum  ac  paratum  auxilium 
tuum  esse  videatur;  denique  utspectatoremtesuorum 
officiorum  esse  intelligant  diligentem :  ut  videre  te 
plane  atque  animadvertere,  quantum  a  quoque  profi- 
ciscatur,  appareat.  23.  Tertium  illud  genus  est  stu- 
diorum  voluntarium,  quod  agendis  gratiis,  accommo- 
dandis  sermonibus  ad  eas  rationes,  propter  quas  quis- 
que  studiosus  esse  tui  videbitur,  significanda  erga  il- 
los  pari  voluntate,  adducenda  amicitia  in  spem  fami- 
liaritatis  et  consuetudinis  confirmari  oportebit.  At¬ 
que  in  iis  omnibus  generibus  iudicato  et  perpendito, 
quantum  quisque  possit ;  ut  scias ,  et  quemadmodum 
cuique  inservias,  et  quid  a  quoque  exspectes  et  postu- 
les.  24.  Sunt  enim  quidam  homines  in  suis  vicinita- 
tibus  et  municipiis  gratiosi ;  suntdiligentesetcopiosi ; 
qui,  etiam  si  antea  non  studuerunt  huic  gratiae,  tamen 
ex  tempore  elaborare  eius  caussa ,  cui  debent  aut  vo-- 
lunt,  facile  possunt.  His  hominum  generibus  sic  in¬ 
serviendum  est,  ut  ipsi  intelligant  te  videre,  quida 
quoque  exspectes;  sentire,  quid  accipias;  meminisse, 
quid  acceperis.  Sunt  autem  alii,  qui  aut  nihil  pos¬ 
sunt,  aut  etiam  odio  sunt  tribulibus  suis :  nec  habent 
tantum  animi  aut  facultatis,  ut  enitantur  ex  tempore. 
Hos  internoscas  videto;  ne,  spe  in  aliquo  maiore  posi- 
ta,  praesidii  parum  comparetur.  VII.  25.  Et quam- 
quam  partis  ac  fundatis  amicitiis  fretum  ac  munitum 
esse  oportet,  tamen  in  ipsa  petitione  amicitiae  permul- 
tae  ac  perutiles  comparantur.  Nam  in  ceteris  mole- 
stiis  habet  hoc  tamen  petitio  commodi ,  ut  possis  ho- 
neste,  quod  in  cetera  vita  non  queas,  quoscumque  ve- 
lis,  adiungere  ad  amicitiam;  quibuscum  si  alio  tem¬ 
pore  agas,  utteutantur,  absurde  facere  videare :  in 
petitione  autem  nisi  id  agas,  et  cum  multis  et  diligen- 
ter,  nullus  petitor  esse  videare.  26.  Ego  autem  tibi 
hoc  confirmo,  esse  neminem,  (nisi  aliqua  necessitudi- 
ne  competitorum  alicui  tuorum  sit  adiunctus,)  a  quo 
non  facile,  si  contenderis,  impetrare  possis,  ut  suo  be¬ 
neficio  promereatur,  se  ut  ames,  etsibi  ut  debeas ;  mo- 
do  ut  intelligat,  te  magni  aestimare,  ex  animo  agere, 
bene  se  ponere,  fore  ex  eo  non  brevem  et  suffragato- 
riam,  sed  firmam  et  perpetuam  amicitiam.  27.  Nemo 
erit,  mihi  crede,  in  quo  modo  aliquid  virtutis  sit,  qui 
hoc  tempus  sibi  oblatum  amicitiae  tecum  constituen- 
dae  praelermittat:  praesertim  quum  tibi  hoc  casus 

afferat,  ut  ii  tecum  petant,  quorum  amicitia  aut  conte- 
mnencla  aut  fugienda  sit;  et  qui  hoc,  quod  ego  te  hor- 
tor ,  non  modo  assequi ,  sed  ne  incipere  quidem  pos- 
sint.  28.  Nam  quid  incipiat  Antonius  homines  ad- 
iungere  atque  invitare  ad  amicitiam ,  quos  per  se  suo 
nomine  appellare  non  possit?  Mihi  quidem  stultius 
nihil  videtur,  quam  existimare  esse  eum  studiosum 
tui,  quern  non  noris.  Eximiam  quamdam  gloriam  et 
dignitatem  ac  rerum  gestarum  magnitudinem  esse 
oportet  in  eo,  quern  homines  ignoti,  nullis  suffragan- 
tibus  meritis,  honore  afficiant.  Ut  quidem  homo  ne- 
quam,  iners,  sine  officio,  sineingenio,  cum  infamia, 
nullis  amicis  [septus,]  hominem  plurimorum  studio 
atque  omnium  bona  existimatione  munitum  praecur- 
rat,  sine  magna  culpa  negligentiae  fieri  non  potest. 

VIII.  29.  Quamobrem,  omnes  cenlurias  multis  et 
variis  amicitiis,  cura,ut  confirmatas  habeas.  Et  pri- 
mum,  id,  quod  ante  oculos  est,  senatores  equitesque 
Romanos ,  ceterorum  ordinum  navos  homines  et  gra- 
tiosos  complectere.  Multi  homines  urbani  industrii, 
multi  libertini  in  foro  gratiosinaviqueversantur,  quos 
per  te,  quos  per  communes  amicos  poteris,  summa 
cura,  ut  tui  cupidi  sint,  elaborato,  appetito,  allegato, 
summo  beneficio  te  affici  ostendito.  30.  Deinde  ha- 
beto  rationem  Urbis  totius ,  collegiorum  omnium,  pa- 
gorum,  vicinitatum.  Ex  iis  principes  ad  amicitiam 
tuam  si  adiunxeris,  per  eos  reliquam  multitudinem 
facile  tenebis.  Postea  totam  Italiam  fac  ut  in  animo 
ac  memoria  tributim  descriptam  comprebensamque 
habeas;  ne  quod  municipium ,  coloniam,  praefectu- 
ram  ,  locum  denique  Italiae  ne  quem  esse  paliare ,  in 
quo  non  habeas  firmament!,  quod  satis  esse  possit.  31. 
Perquiras  etiam  et  investiges  homines  ex  omni  regio- 
ne,  eos  cognoscas ,  appetas,  continues;  cures,  ut  in 
suis  vicinitatibus  tibi  petant,  et  tua  caussa  quasi  can- 
didati  sint.  Volent  te  amicum,  si  suam  a  te  amicitiam 
expeti  videbunt.  Id  ut  intelligant,  oratione,  quae  ad 
earn  rationem  pertinet,  habenda  consequere.  Homi¬ 
nes  municipales  ac  rusticani,  si  nobis  nomine  noti 
sunt,  in  amicitia  esse  se  arbitrantur.  Si  vero  etiam 
praesidii  se  aliquid  sibi  constituere  putant,  non  amit- 
tunt  occasionem  promerendi.  Hos  ceteri ,  et  maxime 
tuicompetitores,  ne  norunt  quidem :  tu  et  nostiet  faci¬ 
le  cognosces:  sine  quo  amicitia  esse  non  potest.  32. 
Neque  id  tamen  satis  est,  tametsi  magnum  est,  sed 
non  sequitur  spes  utilitatis  atque  amicitiae,  ne  no- 
menclator  solum,  sed  amicus  etiam  bonus  esse  videa- 
re.  Ita  quum  et  hos  ipsos,  propter  suam  ambitionem, 
qui  apud  tributes  suos  plurimum  gratia  possunt,  tui 
studiosos  in  centuriis  habebis,  et  ceteros,  qui  apud 
aliquam  partem  tribulium  propter  municipii  aut  vici- 
nitatis  aut  collegii  rationem  valent,  cupidostui  consti- 
tueris;  in  optima  spe  esse  debebis.  33.  Iam  equitum 
centuriae  multo  facilius  mihi  diligentia  posse  teneri 
videntur.  Primum  cognosci  equites;  pauci  enim 
sunt:  deinde  appeti;  multo  enim  facilius  ilia  adole- 
scentulorum  ad  amicitiam  aetas  adiungitur.  Deinde 
habebis  tecum  ex  iuventute  optimum  quemqueetstu- 
diosissimum  humanitatis.  Turn  autem,  quod  equester 
ordo  tuus  est,  sequentur  illi  auctoritatem  ordinis,  si 
abs  te  adhibebitur  ea  diligentia ,  ut  non  ordinis  solum 
voluntate,  sed  etiam  singulorum  amicitiis  eas  centu- 
rias  confirmatas  habeas.  Iam  studia  adolescentulo- 
rum  in  suffragando,  in  obeundo,  in  nuntiando,  in  as- 
sectando  mirifice  et  magna  et  honesta  sunt. 

IX.  34.  Et  quoniam  assectationis  mentio  facta  est, 
id  quoque  curandum  est,  ut  quotidiana  cuiusque  ge¬ 


neris  et  ordinis  et  aetatis  utare.  Nam  ex  ea  ipsa  co- 
pia  coniectura  fieri  poterit,  quantum  sis  in  ipso  campo 
virium  ac  facultatis  habiturus.  Huius  autem  rei  tres  - 
partes  sunt:  una  salutatorum,  quum  domum  ve- 
niunt;  altera  deductorum;  tertia  assectatorum.  35.  In 
salutatoribus  (qui  magis  vulgares  sunt  et  hac  con- 
suetudine,  quae  nunc  est,  plures  veniunt)  hoc  effi- 
ciendum  est,  ut  hoc  ipsurn  mininum  officium  eorum 
tibi  gratissimum  esse  videatur.  Qui  domum  tuam 
venient,  iis  significato,  te  animadvertere;  et  eorum 
amicis,  qui  illis  renuntient,  ostendito,  saepe  ipsis  di- 
cito.  Sic  homines  saepe,  quum  obeunt  plures  com- 
petitores,  et  vident  unura  esse  aliquem,  qui  haec  offi- 
cia  maxime  animadvertat,  ei  se  dedunt,  deserunt  ce¬ 
teros,  minutatim  ex  communibus  proprii,  ex  fucosis 
firmi  suffragatores  evadunt.  lam  illud  teneto  diligen- 
ter,  si  eum,  qui  tibi  promiserit,  audieris  fucum,  ut  di- 
citur,  facere  aut  senseris;  ut  te  id  audisse  aut  scire 
dissimules.  Si  qui  tibi  se  purgare  volet,  quod  su- 
spectum  se  esse  arbitretur,  affirmes  te  de  illius  volun¬ 
tate  numquam  dubitasse  nec  debere  dubitare.  Is 
enim,  qui  se  non  putat  satisfacere,  amicus  esse  nullo 
modo  potest.  Scire  autem  oportet,  quo  quisque  ani¬ 
mo  sit;  ut,  quantum  cuique  confidas, constituere  pos- 
sis.  36.  Iam  deductorum  officium,  quo  maius  est, 
quara  salutatorum,  hoc  gratius  tibi  esse  significato  at¬ 
que  ostendito,  et,  quoad  eius  fieri  poterit,  certis  tem- 
poribus  descendito.  Magnam  affert  opinionem,  ma- 
gnam  dignitatem  quotidiana  in  deducendofrequentia. 
37.  Tertia  est  ex  hoc  genere  assidua  assectatorum  co- 
pia.  In  ea  quos  voluntarios  habebis,  curato,  ut  intel¬ 
ligant,  te  sibi  in  perpetuum  summo  beneficio obligari. 
Qui  autem  tibi  debent,  ab  iis  plane  hoc  munus  exige: 
qui  per  aetatem  ac  negotium  poterunt,  ipsi  tecum  ut 
assidui  sint.  Qui  ipsi  sectari  non  poterunt,  suos  ne- 
cessarios  in  hoc  munere  constituant.  Valde  ego  te 
volo  (et  ad  rem  pertinere  arbitror,)  semper  cum  mul- 
titudine  esse.  38.  Praeterea  magnam  affert  laudem 
et  summam  dignitatem,  si  ii  tecum  erunt,  qui  a  te  de- 
fensi  et  qui  per  te  servati  ac  iudiciis  liberati  sunt. 
Ilinc  tu  plane  ab  iis  postulato,  ut,  quoniam  nulla  im- 
pensa  per  te  alii  rem ,  alii  honestatem ,  alii  salutem  ac 
fortunas  omnes  obtinuerunt,  nec  aliud  ullum  tempus 
futurum  sit,  ubi  tibi  referre  gratiam  possint,  hoc  te  of¬ 
ficio  remunerentur.  X.  39.  Et  quoniam  in  amico- 
rum  studiis  haec  omnis  ratio  versatur,  qui  locus  in  hoc 
genere  cavendus  sit,  praetermittendum  non  videtur. 
Fraudis  atque  insidiarum  et  perfidiae  plena  sunt 
omnia.  Non  est  huius  temporis  perpetua  ilia  de  hoc 
genere  disputatio,  quibus  rebus  benevolus  et  simula¬ 
tor  diiudicari  possit :  tantum  est  huius  temporis  ad- 
monere.  Summa  tua  virtus  eosdem  homines  et  simu- 
lare  tibi  se  esse  amicos  et  invidere  coegit.  Quamob¬ 
rem  ’EmxaQfieiov  illud  teneto,  nervos  atque  arths  esse 
sapientiae  —  non  temere  credere.  40.  Et  quum  tuorum 
amicorum  studia  constitueris,  turn  etiam  obtrectato- 
rum  atque  adversariorum  rationes  et  genera cognosci- 
to.  Haec  tria  sunt:  [unumexiis,]  quos  laesisti;  alte- 
rum,  qui  sine  caussa  non  amant,  tertium,  qui  compe- 
titorum  valde  amici  sunt.  Quos  laesisti,  quum  contra 
eos  pro  amico  diceres,  iis  te  plane  purgato;  necessitu- 
dines  commemorato;  in  spem  adducito,  te  in  eorum 
rebus,  si  se  in  amicitiam  contulerint,  pari  studio  at¬ 
que  officio  futurum.  Qui  sine  caussa  non  amant,  eos 
aut  beneficio  aut  spe  aut  significando  tuo  erga  illos 
studio  [futura]  delinito,  dato  operam,  ut  de  ilia  animi 
pravitate  deducas.  Quorum  voluntas  erit  abs  te  pro- 

pter  competitorum  amicitias  alienior,  iis  quoque  ea- 
dem  inservito  ratione,  qua  superioribus,  et,  si  proba- 
re  poteris ,  te  in  eos  ipsos  competitores  tuos  benevolo 
esse  anirao  ostendito.  —  XL  41 .  Quoniam  de  amicitiis 
constituendis  satis  dictum  est,  dicendum  est  de  ilia 
altera  parte  petitionis,  quae  in  populari  ratione  versa- 
tur.  Ea  desiderat  nomenclationem,  blanditiani,  assi- 
duitatem,benignitatem,rumorem,  spem  in  republica. 
42.  Primum  id,  quod  facis,  ut  homines  noris,  signifi- 
ca,  ut  appareat:  et  auge,  ut  quotidie  melius  fiat.  Ni¬ 
hil  mihi  tam  populare ,  neque  tam  gratum  videtur. 
Deinde  id ,  quod  natura  non  habes,  indue  in  animum 
ita  simulandum  esse,  ut  natura  facere  videare.  Nam 
comitas  tibi  non  deest  ea ,  quae  bono  ac  suavi  homine 
digna  est.  Sed  opus  est  magno  opere  blanditia,  quae, 
etiam  si  vitiosa  est  et  turpis  in  cetera  vita,  tamen  in 
petitione  est  necessaria.  Etenim  quum  deteriorem 
aliquem  assentando  facit,  turn  improba  est:  quum 
amiciorem,  non  tam  vituperanda;  petitori  vero  neces¬ 
saria  est,  cuius  et  frons  et  vultus  et  sermo  ad  eorum, 
quoscumque  convenerit,  sensum  et  voluntatem  com- 
mutandus  est.  43.  Iam  assiduitatis  nullum  est  prae- 
ceptum;  verbum  ipsum  docet,  quae  res  sit.  Prodest 
quidem  vehementer,  nusquam  discedere;  sed  tamen 
hie  fructus  est  assiduitatis,  non  solum  esse  Romae  at- 
que  in  foro,  sed  assidue  petere,  saepe  eosdem  appel- 
lare,  non  committere,  ut  quisquam  possit  dicere: 
quoad  eius  sit,  consequi  possis,  si  abs  te  [non]  sit  ro- 
gatum,  et  valde  ac  diligenter  rogatum.  44.  Benigni- 
tas  autem  late  patet;  et  est  in  re  familiari;  quaequam- 
quam  ad  multitudinem  pervenire  non  potest,  tamen  ab 
amicis  laudatur,  [et]  multitudini  grata  est.  Est  in 
conviviis ,  quae  facito  et  abs  te  et  ab  amicis  tuis  con- 
celebrentur  et  passim ,  et  tributim  :  est  etiam  in  ope¬ 
ra;  quam  pervulga  et  communica;  curaque,  ut  aditus 
ad  te  diurni  nocturnique  pateant,  neque  solum  foribus 
aedium  tuarum,  sed  etiam  vultu  ac  fronte,  quae  est 
animi  ianua.  Quae  si  significat,  voluntatem  abditam 
esse  ac  retrusam ,  parvi  refert  patere  ostium.  Homi¬ 
nes  enim  non  modo  promitti  sibi,  praesertim  quod  a 
candidato  petant,  sed  etiam  large  atque  bonorifice  pro¬ 
mitti  volunt.  45.  Quare  hoc  quidem  facile  praece- 
ptum  est,  ut,  quod  acturus  sis,  id  significes  te  studiose 
ac  libenter  esse  facturum ;  illud  difficilius  et  magis  ad 
tempus,quam  ad  naturam  accommodatumtuam,  quod 
facere  non  possis,  ut  id  aut  iucunde  [promittas,  aut 
ingenue]  neges.  Quorum  alterum  est  boni  viri,  alte- 
rum  boni  petitoris.  Nam  quum  id  petitur,  quod  ho- 
neste  aut  sine  detrimento  nostro  promittere  non  possu- 
mus,  (quo  modo,  siquiroget,  ut  contra  amicum  ali¬ 
quem  caussam  recipiamus,)  belle  negandum  est,  ut 
ostendas  necessitudinem,  demonstres  quam  moleste 
feras,  aliis  te  [id]  rebus  exsarturum  esse  persuadeas. 
XII.  46.  Audivi  hoc  dicere  quemdam  de  quibusdam 
oratoribus,  ad  quos  caussam  suam  detulisset,  gratio- 
rem  sibi  orationem  fuisse  eius,  qui  negasset,  quam  il- 
lius,  qui  recepisset.  Sic  homines  fronte  et  oratione 
magis,  quam  ipso  beneficio  reque  capiuntur.  Verum 
hoc  probabile  est:  illud  alterum  subdurum  tibi ,  ho- 
mini  Platonico,  suadere :  sed  tamen  tempori  tuo  con- 
sulam.  Quibus  enim  te  propter  aliquod  officium  ne- 
cessitudinis  affuturum  negaris,  tamen  ii  possunt  abs 
te  placati  aequique  discedere;  quibus  autem  idcirco 
negaris,  quod  teimpeditum  esse  dixeris  aut  amicorum 
hominum  negotiis,  aut  gravioribus  caussis  ante  su- 
sceptis,  inimici  discedunt,  omnesque  hoc  animo  sunt, 
ut  sibi  te  mentiri  malint,  quam  negare.  47.  C.  Cotta, 


in  ambitione  artifex,  dicere  solebat,  se  operam  suam, 
quoad  non  contra  officium  rogaretur,  polliceri  solere 
omnibus,  impertire  iis,  apud  quos  optime  poni  arbi- 
traretur:  ideo  se  nemini  negare,  quod  saepe  accideret 
caussa,  cur  is,  cui  pollicitus  esset,  non  uteretur :  sae¬ 
pe,  ut  ipse  magis  esset  vacuus,  quam  putasset:  neque 
posse  domum  eius  compleri,  qui  tantum  modo  recipe- 
ret,  quantum  videret  se  obire  posse:  casu  fieri,  ut 
agantur  ea,  quae  non  putaris;  ilia,  quae  credideris  in 
manibus  esse,  ut  aliqua  de  caussa  non  agantur:  dein¬ 
de  esse  extremum,  ut  irascatur  is,  cui  mendacium  di¬ 
xeris.  48.  Id  si  promittas,  et  incertum  est  et  in  diem 
et  in  paucioribus;  sin  autem  neges,  et  certe  abalienes, 
etstatim,  et  plures.  Plures  enim  multo  sunt,  qui  ro- 
gant,  ut  uti  liceat  opera  alterius,  quam  qui  utuntur. 
Quare  satius  est  ex  iis  aliquos  aliquando  in  foro  tibi 
irasci,  quam  omnes  continuo  dorni ;  praesertim  quum 
multo  magis  irascantur  iis,  quinegent,  quam  ei,quem 
videant  iusta  caussa  impeditum;  ut  facere,  quod  pro- 
misit,  cupiat,  si  ullo  modo  possit.  49.  Ac  ne  videar 
aberrasse  a  distributione  mea,  qui  haec  in  hac  popu¬ 
lari  parte  petitionis  disputem,  hocsequor ;  haec  omnia 
non  tam  ad  amicorum  studia,  quam  ad  popularem  fa- 
mam  pertinere.  Etsi  inest  aliquid  ex  illo  genere,  be- 
nigne  respondere,  studiose  inservire  negotiis  ac  peri- 
culis  amicorum,  tamen  hoc  loco  ea  dico,  quibus  mul¬ 
titudinem  eapere  possis ,  ut  de  nocte  domus  complea- 
tur;  ut  multi  spe  tui  praesidii  teneantur,  ut  amicio- 
res  abs  te  discedant,  quam  accesserint,  ut  quam  plu- 
rimorum  aures  optimo  sermone  compleantur. 

XIII.  50.  Sequitur  enim ,  ut  de  rumore  dicendum 
sit :  cui  maxime  serviendum  est.  Sed  quae  dicta  sunt 
omni  superiore  oratione,  eadem  ad  rumorem  concele- 
brandum  valent;  dicendi  laus,  studia  publicanorum 
et  equestris  ordinis,  hominum  nobilium  voluntas, 
adolescentulorum  frequentia;  eorum,  qui  abs  te  de- 
fensi  sunt,  assiduitas;  ex  municipiis  multitudo  eo¬ 
rum,  quos  tua  caussa  venisse  appareat:  bene  ut  homi¬ 
nes  nosse,  comiter  appellare,  assidue  ac  diligenter  pe¬ 
tere,  benignum  ac  liberalem  esse  loquantur  et  existi- 
ment;  domus  ut  multa  nocte  compleatur;  omnium  ge- 
nerum  frequentia  adsit;  satisfiat  oratione  omnibus,  re 
operaque  multis;  perficiatur  id,  quod  fieri  potest  la- 
bore  et  arte  ac  diligentia;  non  ut  ad  populum  ab  iis 
omnibus  fama  perveniat,  sed  ut  in  iis  studiis  populus 
ipse  versetur.  51.  Iam  urbanam  illam  multitudinem 
et  eorum  studia,  qui  conciones  tenent,  adeptus  es  in 
Pompeio  ornando,  Manilii  caussa  recipienda,  Cornelio 
defendendo;  excitanda  nobis  sunt,  quae  adhuc  habuit 
nemo,  quin  idem  splendidorum*  hominum  voluntates 
haberet.  Efficiendum  etiam  illud ,  ut  sciant  omnes, 
Cn.  Pompeii  summam  esse  erga  te  voluntatem,  et  ve¬ 
hementer  ad  illius  rationes ,  te  id  assequi ,  quod  petis, 
pertinere.  52.  Postremo  tota  petitio  cura  ut  pompae 
plena  sit,  ut  illustris,  utsplendida,  utpopularis,  ut 
habeat  summam  speciem  ao  dignitatem;  ut,  etiam  si 
qua  possit,  ne  competitoribus  tuis  exsistat  aut  sceleris 
aut  libidinis  aut  largitionis  accommodata  ad  eorum 
mores  infamia.  53.  Atque  etiam  in  hac  petitione  ma¬ 
xime  videndum  est,  ut  spes  reipublicae  bona  de  te  sit 
et  honesta  opinio;  nec  tamen  inpetendorespublicaca- 
pessenda  est,  neque  in  senatu,  neque  in  concione:  sed 
haec  tibi  sunt  retinenda ,  ut  senatus  te  existimetex  eo, 
quod  ita  vixeris,  defensorem  auctoritatis  suae  fore; 
equites  Romani,  et  viri  boni  ac  locupletes,  ex  vita  acta 
testudiosum  otii  ac  rerum  tranquillarum;  multitudo 
ex  eo,  quod  dumtaxat  oratione  in  concione  ac  iudicio 

popularis  fuisti ,  te  a  suis  commodis  non  alienum  fu- 
turum.  XIV.  54.  Haec  mihi  veniebant  in  mentem 
de  duabus  illis  commentationibus  matutinis,  quodtibi 
quotidie  ad  forum  descendenti  meditandumessedixe- 
ramus :  Novus  sum,  consulatum  peto. 

Tertium  restat:  Roma  est,  civitas  ex  nationum 
conventu  constituta;  in  qua  multae  insidiae,  multa 
fallacia,  multa  in  omni  genere  vitia  versantur;  multo- 
rum  arrogantia,  multorum  contumacia,  multorum  ma- 
levolentia,  multorum  superbia,  multorum  odium  ac 
molestia  perferenda  est.  Video  esse  magni  consilii 
atque  artis  in  tot  hominum  cuiusque  modi  vitiis  tan- 
tisque  versantem  vitare  offensionem,  vitare  fabulam, 
vitare  insidias;  esse  unum  hominem  accommodatum 
ad  tantam  morum  ac  sermonum  ac  voluntatum  varie- 
tatem.  55.  Quare  etiam  atque  etiam  perge  tenere 
istam  viam ,  quam  institisti.  Exceile  dicendo.  Hoc 
et  tenentur  Romae  homines  et  alliciuntur  et  ab  impe- 
diendo  ac  laedendo  repelluntur.  Et  quoniam  in  hoc 
vel  maxime  vitiosa  est  civitas,  quod,  largitione  inter- 
posita,  virtu tis  ac  dignitatis  obliviscisolet;  inhoc,fac, 
ut  te  bene  noris,  id  est,  ut  intelligas,  eum  esse  te ,  qui 
iudicii  ac  periculi  metum  maximum  competitoribus 
afferre  possis.  Fac,  se  ut  abs  te  custodiri  atque  ob- 
servari  sciant.  Quum  diligentiam  tuam,  turn  aucto- 
ritatem  vimque  dicendi,  turn  profecto  equestris  ordi- 
nis  erga  te  studium  pertimescent.  56.  Atque  haec 
ita  volo  te  illis  proponere,  non,  ut  videare  aecusatio- 
nem  iam  meditari,  sed  ut  hoc  terrore  facilius  hoc 
ipsum,  quod  agis,  consequare.  Et  plane  sic  contende 
omnibus  nervis  ac  facultatibus,  ut  adipiscamur,  quod 
petimus.  Video  nulla  esse  comitia  tam  inquinata  lar¬ 
gitione,  quibus  non  gratis  aliquae  centuriae  renun- 
tient  suos,  maxime  necessarios.  57.  Quare,  si  advi- 
gilamus  pro  rei  dignitate,  et  si  nostros  ad  summum 
studium  benevolos  excitamus,  et  si  bominibus  gratio- 
sis  studiosisque  nostri  suum  cuique  munus  describi- 
mus,  et  si  competitoribus  iudicium  proponimus ,  se- 
questribus  metum  iniicimus ,  divisores  ratione  aliqua 
coercemus,  perfici  potest,  ut  largitio  aut  nulla  fiat  aut 
nihil  valeat.  58.  Haec  sunt,  quae  putavi  non  melius 
scire  me,  quam  te,  sed  facilius  his  tuis  occupationibus 
colligere  unum  in  locum  posse  et  ad  te  perscripta  mit- 
tere.  Quae  tametsi  ita  sunt  scripta,  ut  non  ad  omnes, 
qui  honores  petant,  sed  ad  te  proprie  et  ad  hanc  peti- 
tionem  tuam  valeant:  tamen  tu,  si  quid  mutandum 
esse  videbitur,  aut  omnino  tollendum,  aut  si  quid  erit 
praeteritum,  velim  hoc  mihi  dicas.  Volo  enim  hoc  com- 
mentariolum  petitionis  haberiomnirationeperfectum. 


286.  QUINTI  CICERONIS 

VERSUS  QUIDAM  DE  XII  SIGN1S. 

Flumina  verna  cient  obscuro  lumine  Pisces: 
curriculumque  Aries  aequat  noctisque  diique: 
cornua  quern  comunt,  florum  praenuntia,  Tauri: 
aridaque  aestatis  Gemini  primordia  pandunt: 
longaque  iam  minuit  praeclarus  lumine  Cancer:  5 

languificosque  Leo  proflat  ferus  ore  calores. 

Post  modicum  quatiens  Virgo  fugat  orta  vaporem. 
Auctumni  reserat  portas,  aequatque  diurna 
tempora  nocturnis,  dispenso  sidere  Libra : 
et  foetos  ramos  denudat  flamma  Nepai.  10 

Pigra  sagittipotens  iaculatur  frigora  terris. 

Bruma  gelu  glacians  iubare  spirat  Capricorni: 
quam  sequitur  nebulas  rorans  liquor  altus  Aquari: 
tanta  super  circaque  vigent,  ubi  flumina  Mundi. 


At  dextra  laevaque  ciet  rota  fulgida  Solis  15 

mobile  curriculum,  et  lunae  simulacra  feruntur. 
Squama  sub  aeterno  conspectu  torta  Draconis 
eminet:  hanc  inter  fulgentem  sidera  septem 
magna  quatit  stellans  :  quam  servans  serus  in  alta 
conditur  Oceani  ripa  cum  luce  Bootes.  20 


287.  EIUSDEM  AUT  ALIUS  EPIGRAMMA 
DE  AMORE  FE  MINA  RUM. 

Crede  ratem  ventis;  animum  ne  crede  puellis  : 

namque  est  feminea  tutior  unda  fide. 

Femina  nulla  bona  est:  et,  si  bona  contigit  ulla, 
nescio,  quo  fato  res  mala  facta  bona. 


288.  DE  NOTIS  LIBER. 

A  D  N  O  T  A  T  I  0. 

Romani  veteres  in  scribendo  praeter  ipsas  litterasvel  arca- 
nis  earumdem  in  paucorum  usual  inventis  vel  cotnpendiariis 
totarum  vocum  notis  ad  festinandam  scriptionem  excogitatis 
usi  fuisse  dicuntur.  1/liiis  generis  notas  ut  alii  alias  (Ge/l. 
XJ'JI.  0.),  ita  Cicero  suas  usurpasse  legitur  (ad  Uiv.XIlI.  6 .). 
Alterius  generis  notae  non  singulorum  arbitrio  fictae ,  sed  certa 
quadam  notariorum  lege  compositae  iam  a  veteribus  collectae 
sunt  et  illustratae.  Ita  natum  est  notar  um  lexicon ,  quod  alii 
ad  Tulliutn  Tironem,  Ciceronis  liber  turn ,  alii  ad  Senecam  au- 
ctorem  referunt ,  Trithemius  Ciceronis  esse  et  a  Cypriano  am- 
plificatum  tradit.  Primus  enim  Trithemius ,  Abb.  Uerbipolit., 
lexici  quod  nunc  vocant  Tironiani  fragmentum ,  quod  XXX 
tantum  notas  complectitur ,  e  codice,  quern  in  ordinis  sui  mo- 
nasterio  quodam  invenerat ,  edidit  (Polygraph,  p.  599.  sqq.  a. 
149G.).  Hoc  in  Ciceronis  fragmenta  ita  receptum  est,  ut  notae 
omitterentur ,  et  earum  interpretamenta  tantum  retinerentur. 
Deinceps  Gruter.  syllogen  notarum  Tironianarutn  auctiorem 
Thes.  Inscrr.  addidit,  Senecam  Commelinianum  secutus.  Eam- 
dem  codicis  Casselani  incrementis  conspicuam  edidit  Kopp. 
(Palaeogr.  crit.  1817  J  Hunc  nos  sequi  oportebat,  nisi  e  re  esse 
duceremus,  aut  plane  omittere  notas  Tironianas ,  aut  retinere 
XXX  Trithemii ,  quas  tamquum  Ciceronianas  solent  edere,  a 

ADNOTATIO 

LOCORUM  EMENDATORUM  EMENDATIONISQUE  FONTIUM. 


Emendatorum  locorum  scriptura  prior  huius  est  editionis,  posterior  plerumgue  meae  anni  1827.  utrique  adiectis  litteris  maiuscnlis, 
E.  Ernestii,  L.  Lindemanni ,  O.  Orellii,  suam  cuius que  novissimam,  01.  Orellii  priorem,  02.  eiusdem  alteram,  S.  Schiitzii,  Nl.  meam 
priorem,  N.  posteriorem  item  meam,  editiones  hodie  in  scholis  usitatas ,  signidcantibus.  IAtterae  minusculae  abode  hoc  est  1.  2.  3.  4. 
5.  documento  sunt,  quotum  quaeque  vox  in  editionibus  O  S  etc.  locum  hob  eat ;  cj.  coniecturam  designat.  Numerorum  emendato  vocabulo 
praescriptorum  prior  cum  commate  §um,  posterior  cumpuncto  §f  versum,  ad  quern  referenda  est  emendatio,  indicat. 


1.  Lib.  I.  ad  Ilerennium. 

§.  1, 11.  animi  moderatione.  N1.2. 
baO.  —  2,  15.  et  omisi  ante pro- 
nuntiationem.  —  2,10.  in  omisi  ante 
locis.  —  4, 3.  inventionem  SN1.  ora- 
tionem  01.2.L.  —  5, 6.  consideran- 
dum  est  ESN1.  b  a  0  2.  —  5,  15. 
partes  ES.  partem  01.2.  —  6,6  sq. 
humile  erit  genus  ENl.acb02.  — 
7,  3.  Dociles  auditores  ESN1.  Do- 
cilem  auditorem  O.  sic  accommo¬ 
date  proximis.  —  8, 17.  potentiam 
EN1.  si  pet.  O.  —  8,  22.  eoraviNl. 
[, adversariorum ]  01.2.  —  10,  13. 
exordiemur  Nl.  [exordiemur]  O. 

—  10,  14.  depravatione  E.  depra- 
vata  SO.  cf.  Cic.  8,  29.  —  11,  3. 
eiusmodi  O.  huiusmodi  N 1.  sic 
etiam3,18.  —  11,  23  sq.  [quod  — 
includitur ]  cum  Aldo,  Viet.  EO.f  ) 
Nl.  —  12,  4.  quidque  O.  quodque 
Nl.  —  13,  7.  tragoediis  O.  a  tra- 
goedis  Nl.  —  13,  12.  lenitatem  0. 
levitatem  Nl.  —  14,  13.  genus  est 
EN1.  genus  O.  —  15,  9.  etsi  sequa- 
mur  O.  et  si  sequemur Nl.  —  16,4. 
refelli  O.  referri Nl.  —  16,10.  erit 
EN1.  [erit]  O.  om.  Erf.N2.  obser- 
vandaS.  conserv.  O.etc.  —  16,14. 
quae  O.  quia  Nl.  —  16, 15.  ?«ae- 
damexpunxipostreora.  —  16,  15. 
soli  nos  [praeter  ceteros]  N2.  soli 
[nos]  praeter  ceteros  02.  —  17,  2. 
enim  oxmsipost  Primum.  —  17, 15. 
periculosumMss.  O .  periculum  cj. 
ESN1.  —  17,  18.  quibus  de  O.  ba 
Nl.  —  18,  9.  [ Hermes ]  O.  Hermes 

N.  —  18,  22.  docere  O.  doceri  cj. 
EN1.  bipartito  E.  bipert.  O.  et  sic 
deinceps.  —  19,  8.  Sit  lex  O.  Si 
lex  sit  Nl.  —  20,  16.  Tullius  O. 
Filius  cj.  S.  —  21,  5.  id  O.  per  id 
Nl.  —  23, 4.  ESCITESNl.  exsistet 

O.  glossa.  —  23,  13.  indutae  O. 
cod.  Lips,  inductae  Nl.  —  24,  15. 
translalio  crim.  remotio  EN1.  eba 
O.  sed  cf.  §.  25.  —  24,  21.  exerc. 
amissione  O.  ba  EN1.  —  24,  22. 
suppl.  sumpsit,  cuifrater  esset  O. 
Mss.cdeabNl.  —  24,  24.  aperuit 
Mss.  aperuissetc],  O.  —  26, 6.  per¬ 
vert  erit  Mss.  perverlet  cj.  O.  — 
27, 4.  quaeritur,  quare  fecerit  Aid. 
S.bcaO.  — 27,  20.  quo  (i.  e.  ali- 
quantoj  0.  qua  cj.  Aid.  om.  SN1. 

2.  Lib.  II.  ad  Herennium. 

§.  1,  3.  artis  recto  cf.  fin.  §.  1. 
includit  O.  —  1,  5.  rebus  includit 
O.—  1, 14.  eaque  O.ea  quoqueHl. 

—  hoc  libro  O.  hoc  in  libro  E. 
etc.  Nl.  —  1,  15.  et  etc.  sed  O.  — 
2  19.  sequi  et  quas  vitare  (vitari 
m.)  0.  dbcaENl.  —  3,  18.  eius- 
modiO.  huiusm.  Nl. —  6,10.  bono 
02.  bonum  Nl.  —  7, 11.  qua  hora 
oj.  O.  quo  die  mallem;  qua[die] 
Nl.  —  7,  13.  considerabitur  0. 


consideratur  congrue  verbo  quae¬ 
ritur  Nl.  —  7,  14.  scieritne  O. 
et  potueritne  sciri  (scire  E.J 
Nl.  S.  —  7,  25.  scire  EOS. 
scir[i]  N 1.  —  8,  2.  reus  ex  con- 
iectura  ESO.  res  Nl.  E.  — 
8,  9.  Scribe:  mtm  quid  in  lo¬ 
co  praeter  consuetudinem  fecerit. 

—  8,  14.  sensus  EO.  sensuwn 
Nl.  S.  —  8,  37.  commotum  ,in- 
tellige  reum  N2.  [se]  commo¬ 
tum  O.  —  10,  13.  sit  O.  esset  ES. 

—  11,7.  quomodo  O.  gaoNl.E. 

—  13,  7.  pertineat  ES.  pertinebit 
LO.  —  14,  3.  quod  EO.  id,  quod 
Nl.  S.  —  14,  17.  contra  Nl.  [et] 
contra  O.  —  14,  20.  expositio  N2. 
[et]  exp.  O.  —  15,  16.  partes  O. 
partem  EL.  faciant  O.  faciat 
ELN1.  N2.  qua  [parte]  O. 
qua  parte  L.  —  16,  5.  interpre- 
tantur  O.  interpretentur  ES.  — 
16,  10.  utrum  EO.  utra  LSN1.  — 
16,  11.  arbitrentur  EO.  arbitran- 
tur  L.  —  16,  17.  sententiam  O. 
[in]  sententiam  Nl.  S.  —  16,  24. 
In  praesentiarum  EO.  in  praesen- 
ti  autem  Nl.S.  —  18,  5.  aut  agen- 
te  ELO.  sit  agendum  SN 1.  —  18, 
12.  scriptor,  an  SN  1.  anL.  utrum- 
que  om.  EO.  —  20,  4.  conferemus 
cj.  SO.  proferemus  E.  —  20,  8. 
ex  hominis  O.  hominis  EL.  —  21, 

I.  In  assumption  *  addidi  de  cj.  S. 
cum  O.  —  21,  4.  conveniet  O. 
convenit  cett.  —  22,  13.  si  SN  1. 
an  cett.  —  22,  24.  dicat  O.  dicant 
E.  —  22,  28. utile  fuisse  O.  ba  EL. 

—  24, 1.  Sin  OS.  Si  EL.  —  24,  10. 
imprudentia  ELO.  [in]  imprud. 
Nl.S.  —  24,  22.  quae  O.  et  quae 
cett.  —  28,  2.  est  argumentation. 
ba  cett.  —  29,  4.  inducti  O.  cf. 
§.  30.  ducti  EN 1.  —  34,  15.  prae 
ceteris  dedi  cum  LO.  sed  inclusi, 
om.  ES.  neque  enim  est  Tulliana 
dictio.  —  34,  16.  indnitae  et  im- 
mod.  sunt.  Hae  LO.  om.  ESN1. 

—  37,  13.  in  huiusmodi  O.  ba 
ESLN1.  —  38,  16.  collocavi  E. 
fcpdvui.utQijc  enim  est  caesura, 
versus ;  te  locavi  O.  bene  locavi 
L.  —  41,  9.  attulerit  O.  attulit 
ESLN1.  —  41,  17.  Quid ?  SO. 
Quod  ELN 1.  —  44,  6.  constet  EO. 
constat  SLN 1.  —  45,  2.  re  altera 
O.  altera  re  L.  altera  ES.  —  45, 
18.  vocabulo  EOL.  [de]  voc.  Nl. 
de  voc.  S.  —  45,  31.  commutatio- 
nem  O.  mutationem  ELSN 1.  — 
46,  4.  his  O.  Us  ESLN1.  —  46, 
15.  id  quod  ELO.  quod  S.  —  47, 

II.  In  quaO.Item  ESL.  —  47, 12. 
oratio[nis  enumeratio]  N2.  sine 
uncis  EOL.  orationis  om.  S.  — 
49,  2.  ex  consullo  EO.  consulto 
LS.  —  49,  2.  ostendimus  —  dici- 
mus  OL.  ostendemus  —  dicemus 
ES.  —  49,  12.  constat  ELO.  est, 
qui  constat  S.  —  49,  13  et  18.  di- 


cimus  —  exponimus  0.  dicemus  — 
exponemus  ESL. 

3.  Lib.  III.  ad  Herennium. 

§.  1,  5.  pertinebanfLO.  pertine- 
rent  ES.  —  2,  1  et  3.  eiusmodi  O. 
huiusmodi  ESL.  et  sic  17,  9.  cf. 
eae  19,  12.  —  4,  5.  disciplinabi- 
lem  sc.  EO.  disciplinam  aut  sc. 
SL.  —  4,  11.  innocenlium  O.  in¬ 
nocentum  ESL.  —  5,  3.  appetere 
cj.  SN  1.  appeti  cett.  —  5,  4.  res 

—  indignas  viros  EL.  r.  —  indi- 
gnas  viris  fortibus  viros  O.  —  5, 
14.  similium  O.  similiumque  ESL. 

—  5,  16  et  17.  nimium-modum  0. 
et  nimium — et  modum  ESL.  —  6, 
5.  eiusmodi  dicanturO.  huiusmodi 
dicatur  ESL.  —  6,  11.  liberalita- 
tem  OS.  libertatem  cett.  —  6,  14. 
esse  dicemus  OS.  dicemus  EL. 

—  8,  19.  Poeno  O.  Poenis  cett.  — 
9,  13.  in  iud.  O.  iud.  cett.  —  10, 
3.  comparata  O.  comparanda 
ESLN  1.  —  10,  5.  animi  SLO.  et 
animi  EN  1.  —  11, 7.  quod  rectum 
sit  aut  O.  dabcESL.  —  11,  8. 
ipsius  O.  noster  cett.  —  11,  18. 
contrarie  O.  contraria  cett.  —  12, 
5.  quo  Lamb.  N  1.  atque  ESOL. 

—  14,  5.  haec  O.  om.  cett.  —  14, 
11.  fugisse  O.  occidisse  S.  —  15,  5. 
praedicemus;  si  O.  dicamus:  sin 
cett.  —  15,  19.  commentandum  * 
cj.  ESON  1.  considerandum  EL. 

—  15,  21.  accommodatissime  OL. 
commodissime  ES.  —  16, 14.  libro 
secundo  O.  baESL.  —  17, 10.  nisi 
ELO.  non,  si  cj.  ESN1.  —  17,16. 
quod  O.  quia  EL.  —  18,  9.  statim 
re  narrata  O.  bca  ESL.  —  19,  4. 
egregie  O.  nec  egr.  EL.  sed  cgr. 
SN  1.  —  19, 17.  est  ea  O.  est  ESL. 

—  20,  5.  cura  *  cj.  S .natura  cett. 

—  20,  6.  ratio  *  cj.  S.  exercitatio 
cett.  —  20,  11.  [ad]  om.  OL.  — 

21,  11.  vulneratur  O.  vulnus  cett. 

—  21,  19.  servandam  ESL.  con- 
servandam  O.  —  22,  2 .firmitudi- 
nem  LSO  .firm.  rocisE.  —  22,17. 
suaviludini  LO.  cf.  22.  in.  suavi- 
tati  ES.  —  23,  18.  enuntiandae 
ELO.  continuae  cj.  SN .1  —  24, 

22.  hilare  O.  hilariter  ESLN  1. 

—  25,2.  tremebundam  vocem  *  cj. 
SN1.  trem.  voce  cett.  —  25,  3. 
mimicae  *  cj.  ESN  1.  miwiaeGrut. 
LO.  nimiae  cett.  —  26, 1.  est  cor¬ 
poris  LO.  ba  ES.  —  27,  9.  sin 
SLO.  si  EN  1.  —  28,  9.  sit  ea  O. 
ba  ESL.  —  28,  16.  item  O.  ita 
cett.  atque  ita  §.  40,  9.  —  29,  20. 
leonis,  aquilae  O.  leones,  aquilae; 
quorum  ESLN  1.  —  31,  8.  in  O. 
et  in  ESN  1.  et  si  in  L.  —  31,  9. 
deinde  facile  erit  deinceps  LO.' 
delude  f.  e.  E./.  e.  deinceps  SN1.. 

—  31,  19.  Et  ELO.  Iam  et  SN  1. 

—  32,  9.  et  quamvis  O.  quamvis 
ESLN  1. —  32,  10.  satis  0.  ad  ista 


satis  ESLN1.  —  34, 19.  cum  imagi- 
nibus  LO.  imag.  ESN1.  — 35,  14. 
quod  recens  audivimus  O.  recens 
audivimus  SN  1.  audimus  EL.  — 
37, 7.  aliquas  0.  aliqua  re  ESLN  1. 

—  37,  9.  quam  rem  O.  qua  re 
ESLN  1.  —  37,  17.  pervagemur 
O.  percurramus  ESL.  —  38,  18. 
notata  sit,  ea p.  videatur  insignis 
O.  e  Ms.  T .notatae  sint,  eae  p.  vi- 
deantur  insignes  ES.  notae  etc.  L. 

4.  Lib.  IV.  ad  Herennium. 

§.  1,  3.  exemplis  OL.  om.  ESN  1. 

—  1,  20.  etiam  ipsos  O.  ba  ESL. 

—  2,  23.  Hon  Paul.  Manut.  Ven. 
1564.  Ham  cett.  —  3,  1.  summum 
est  O.  ba  ESLN  1.  —  3, 19.  ipsum 
OSL.  om.  EN  1.  —  4, 1.  auctori- 
tate  OS.  auctoritate  sua  ELN  1. 

—  4,  8.  concedenda  esse  O.  ba 
ESLN  1.  —  6,  18.  artificiosum 
EO.  artificium  SLN  1.  —  7,  13. 
huius  rei  NL.  eius  E.  Schiitzius 
autem  omittit  verba:  ,,quod  — 
intelligemus."  Eadem  includit  Nl. 

—  8,  1.  se  O.  si  cett.  esse  O.  esse 
se  cett.  —  8,  4.  Igitur  OL.  Ergo 
EN1.  Atqui  S.  —  8,  11.  Deinde 
ELO.  Denique  SN1.  —  9,  1.  su- 
menda  non  fuisse  [sic]  intellige- 
mus  O.  deabc  ESL.  —  9,8.  aut  in 
areis  O.  [aliud]  mercis;  aut  si  E. 

—  9,  14.  ridiculus  LON.  ridicu- 
lum  ESN1.  —  9,  18.  haec  O.  hoc 
ESLN  1.  —  9,  25.  arescant  O. 
aliis,  arescant  ESLN1.  —  9,  28. 
ventrem  et  crura  *  *  O.  om.  cett. 

—  9,  30.  poterat  considerare  O. 
ba  ESLN1.  —  11, 5.  levs  LO.  ma- 
gna  ES.  —  11,  9.  consuetudinem 
sermonis  O.  ba  ESL.  —  11,  12. 
extranea  0.  translata  ESL.  — 
12,10.  reliquerunt  O .  non  relique- 
runl?  EN1.  non  reliquerunt.  SL. 

—  12,  20.  concideret  SN  1.  conci- 
dat  cett.  —  13,  7.  et  inopiam  O. 
om.  cett.  —  13,  13.  partem  socio¬ 
rum  O.  ba  ESL.  —  13,  17.  quae 
res  O.  quae  ESL.  —  13, 20.  et  ap- 
paratiores  O.  ac  parat.  ESL.  — 
13,  27.  quod  SO.  quo  EL.  —  14, 
5.  ire  SO.  om.  ELN  1.  —  14,  12. 
atque  acer  ELO.  et  protervus  SN1. 

—  15,  7.  gravis  figura  —  ei  O. 
gravi  figurae  —  ea  ESLN1.  — 
15,  18.  quum  declinant  et  OL.  de- 
clinant  quum  SN  1.  —  15,  20.  spe¬ 
cie —  perspicere  O.  et  specie  — 
prospicere  E.  —  16,  20.  ille  OL. 
ille  huic  ES.  —  17,  4.  ad  modum 
oratoris  N  2.  ad  officium  oratoris 
S.  admodum  oratori  EOL.  Liber 
IV.  capite  XII.  finitur  in  Mss.  Pa¬ 
ris.  7714.  et  Monac.  Liber  V.  a 
cap.  XIII.  incipit.  —  18,  27.  et  in 
O.  et  ESL.  —  19,  4.  est  habenda 
O.  habenda  ESLN  1.  ista  res  O. 
baESLNl.  —  19,  13.  reliquisti 
EO.  contempsisti  SL.  —  20,  9. 

quamO.  gtct'd  ESLN1.  —  21,2. 
ponitur  modo  O.  b  a  ESLN1. — 21, 

5.  Nam  amari  O.  Amari  ESLN 1. 

—  23,  22.  hoc  LO.  om.  ES.  —  24, 
3.  etn.  pactoOSO.  modo  ESLN1. 

—  24,  11.  satis  nihil  OL.  b  a  ESN1. 

—  24,  28.  incipit  §.  25.  —  24,  50. 
cognoscentem  sui  O.  ba  ESLN1. 

—  26,27.  corpus  vulnere  O.  ba 
ESLN  1.  —  28,  13.  a  O.  eius  a 
ESLN1.  —  29,  8.  sic  O.  om. 
ESLN1.  —  30,  4.  Qui  O.  Quid 
ESLN1.  —  30,  11.  magis  accedit 
O.  ba  ESL.  —  31,  4.  5.  Alexan- 
drum  —  dilexerunt  SOL.  hie  om. 
EN1.  posita  demum  post  verbum 
transvolasset.  —  31,  12.  est  oblata 
O.  baESLNl.  —  32,  1 .  proxima 
genera  0.  ba  ESLN1.  —  32,  12. 
ioralone  O.oratione  auditor  ESL. 

—  33,  3.  oportet  did  O.  ba  ESL. 

—  33,  14.  non  est  licitum  O.  eba 
ESL.  —  33,  20.  alicubi  ELO. 
ali[cu]bi  Nl.  aut  ubi  S.  —  33,  20. 
at  O.  Nam  SL.  —  33,  24.  turpe 
putet  O.  ba  ESLN1.  —  36,  4.  fa¬ 
cile  hoc  O.  b  a  ESLN  1.  —  37,  18. 
eiusmodi  —  actionem  O.  huius- 
modi  orationem  ESL.  —  38,  16. 
C.  Gracchus  O.  C.  Gracchi  EL. 
Gracchi,  Gracchi  —  comparant  ' 


SN1.  —  38,  17.  comparat  ELO. 
comparant  SN1.  —  39,  12.  trala- 
tione  ESL.  relatione  O.  —  40,  15. 
etiam  nunc  usu  fecisse  O.  cab 
ESLN1.  —  41,  7.  separatis  par- 
tibus  O.  b  a  ESLN  1.  —  42,  4.  sunt 
positae  O.  baESLNl.  —  42,  8. 
cuius  O.  cui  ESLN1.  —  42,  15. 
utendum  raro  O.  ba  ESLN1.  — 
42,  20.  non  potest  appellant  O.cba 
ELN1.  —  (placet)  S.  — 42,  22.  et 
23.  inquiat  —  inquiat  O.  inquiet 

—  inquit  ESLN1.  —  43,  2.  rebus 
propinquis  et  finitimis  O.  dabc 
ESLN1.  —  43,  21.  aut  argentum 
O.  vel  argentum  ESLN1.  — 45,3. 
nonnemo  sensit  idem  togatus  O. 
cadb  ESLN1.  —  ih,2A.nocentium 
OL.  nocentum  ESN  1.  —  46, 18.  ut 
O.om.ESL.  — Liber  quintus 
capite  XXXIV.  terminatur  in  Mss. 
Paris.  7714.  et  Monac.  Liber 
sextus  a  cap.  XXXV.  initium 
habet.  —  47, 2.  certa  O.  om.  ESN1. 

—  47,  11.  sint  in  civitate  O.  cab 
ESLN1.  —  48,9.  est  enim  O.  ba 
ESL.  —  48, 29.  nobis  —  vos  O.  no¬ 
bis  ESL.  — 48,  30.  adO.ac  ESL. 
Ceterum  O.  sublato  post  alitis 
commate  verba  ,,retinetis  q.  p.  i. 

I  civitate “  includit. —  48, 3.  quo  eos 


—  aliquo  in  —  reprehendere  — 
videamur  O.  quod  eos  minime  of- 
fendat  —  quum  in  aliquo  —  re- 
prehendi  —  videantur  ESLN  1.  — 

—  49,  5.  Et  SO.  ut  EL.  —  49, 
27.  tamen  dicam  LO.  ba  ES. 

—  50,  8.  inesse  O.  esse  ESL.  — 
50,  10.  fortuna  Oh.  forma  ES.  — 
50,  19.  contraria  est  O.  ba  E.  — 
52,  5.  promeritis  EO.  meritis  S. 
propriis  meritis  L.  —  53,  13.  est 
ab  isto  quicquamO.AB.bc  ESLN  1. 

—  53,  21.  quo  est  SLO.  quo  EN1. 
• —  53,  34.  haec  est  O.  ba  ESL.  — 
55,  5.  quod  ad  hanc  rem  O.  dabc 
ESL.  —  55,  10.  sic  secum  O.  ba 
ESN1.  sic  om.  L.  —  55,  17.  Qua- 
re  saepe  O.  cf.  SN1.  Quia  haec 
secum  loquitur  sapiens  saepe  E. 
cf.  L.  —  57,  23.  vitup.  est  O.vitup. 
ESL.  —  57, 24. Navi  O.Nave  ESL. 

—  58,  8.  qua  de  re O.  de  qua  ESL. 

—  58,  22.  huiusmodi  O.  eiusmodi 
ESL.  —  59,  19.  exercitus  O.  ex- 
ercitum  ESL.  —  60,  11.  ultra  f. 
LO.  usque  ad  f.  ES.  —  60,  29. 
item  O.  it  a  ESL.  atque  ita  §.  61, 
7.  —  61,  1.  oportet  O.  oportebit 
ESLN1.  —  61,  17.  totae  O.  toti 
ESL.  —  62,  23.  venenato  spiritu 
OL.  ba  ES.  —  62,  25.  quern  ore 


O.  [ore]  EL.  —  62,  27.  iactans  O. 
iactat  ES.  —  62,  30.  retentat  sese 
tacitus ;  quo  sit  tutus  c.  d.  s.  LO. 
retentans  sese  tacitus ,  c.  d.  s.  to- 
tus  ES.  —  63,  3.  indices,  dico  O. 
ba  ESLO.  —  64,  5.  visit  LO  om. 
ESN1.  —  65,  33.  Verebar  O.  Me- 
tuebam  ESL.  —  65,  43.  Cur  non 
ELO.  Quin  S.  —  65,  54.  omnes  hac 
O.  b  a  ESL.  —  66, 3.  loquens  SLO. 
eloquens  E.  —  66,  6.  emittat  O. 
mittat  ESL.  —  66,  19.  inanimatas 
LO.  inanimas  ES.  —  67,  2.  et  4. 
exsuperationem  LO.  exuberatio- 
nem  ES.  —  67,  17.  sequantur  O. 
sequuntur  ESL.  —  68, 4.  appulsus 
*  cj.  Aurat.  Lamb.  O.  pulsus 
ESL.  —  68, 8.  f actus  est  consul  O. 
cab  ESL.  —  68,  13.  verbis  res  O. 
ba  ESL.  —  68,  16.  aut  a  O.  aut 
si  a  ESL.  —  68, 28.  et  ex  O.  ex  S. 
—  68,  38.  hilare  SO.  hilaris  EL.  — 
69,  14.  quicum  OS.  [qui]  cum  N 1 . 
cum  quibus  EL.  —  69,  27.  sq. 
oporteat  —  conveniat  OL.  oporte- 
ret  —  conveniret  E.  concinnius 
propter  sequentia  esset,  possemus, 
compararetur  (Schutzius :  possi- 
mus,  comparetur.) 


AD  CICERONIS  LIBROS  DE  INVENTIONE  RHETORICA. 


His  annotalionibus  designata  sunt  discrimina  scripturae  vel  a  mea  editions  superiore  vel  ab  Ernestiana  abhorrentis,  plerumque  cum 
Schiitzio  vel  Lindemanno ,  vel  Orellio,  qui  saepe  utrumque  sequitur,  concrepantis.  Praetermissa  sunt  autem  e a  omnia,  quae  non  nisi  di- 
versum  eorumdem  verborum  ordinem  indicar ent,  et  quaecumque  levioris  momenti  esse  vulgo  putantur,  ac  saepe  hand  multum  discrepan- 
ie  sententia  confusa  huius  et  eius  —  his  et  iis  —  iis  et  eis  pronomina,  et  alia  eiusdem  generis. 


5.  Lib.  I. 

§.  2,  Vs.  17.  materies  —  inesset 
O.  materia  esset.  Sed  postea  ubi- 
que  materia.  —  3,  19.  calliditas  * 
cj.E.  commoditas  cett.  —  11,5.  Et 
quid  E.  Ecquid  O.  —  11,  20.  di¬ 
cant  *  cj.  E.  dicunt  O.  —  12,  5. 
omnia  O.  omnino  SN1.  —  13,  9. 
eius  O.  constitutionis  eius  Nl.  — 
16,  9.  animadverterunt  —  retule- 
runt  SO.  — rint  — rint  —  18,  4.  Ac 
O.  At  Nl.  —  18,  5.  quum  om.  O. 

—  18, 15.  est  ea  O.  etc.  ea  E.  —  23, 
3.  audient  O.  audiunt  Nl.  etc.  — 

32,  18.  Thebani  aut  Troiani  O. 
Thebanis  aut  Troianis  E.  etc.  — 

33,  2.  speciem  *  cj.  S.  secum  Nl. 
sicuti  O.  —  34,  11.  Omnis  —  con- 
firmatur  O.  Omnes  —  confirman- 
tur  E.  —  35,  15.  dantur  O.  data 
E.  —  35,  16.  [consider abuntur]  in 
natura.  O  sine  uncis.  — *  35,  16. 
consideranda  sunt  omisi  cum  O. 

—  36, 3 .virtutis  O.  Graev.  virtutem 
cett.  —  36,  9.  est  autem  LO.  est 
E.  —  37,  12.  sint  O.  sunt  E.  — 

38,  11.  aut  SO.  an  ELN1.  —  39, 
1.  autem  est  L.baO.est  ESN1.  — 

39,  9  etc.  faciunt  —  sunt  —  pos- 
sunt — instant — fiunt-consequun- 
tur  SO.  faciant  —  sunt  etc. 
ELN 1.  —  41, 1.  est  autem  O.  b  aL. 
est  ES.  —  41,  5.  Prudentiae  au¬ 
tem  LO.  Prudentiae  ES.  —  41, 
13.  quo  de  EO.  de  quo  cod.  Oxon. 
Nl.  —  43,  11.  offendere  SO.  of- 
fendi  ELN  1.  —  48,  18.  [Horatii 

—  vel  ut]  rest.  S.  e  Mss.  —  48, 21. 
ream  om.  O.  —  51, 14.  Agesis  O  2. 
Age  cett.  —  51,  15.  utrumne  tuum 
virum  malis,  an  illiusf  Qi.virum- 


ne  tuum  an  illius  malis  ?  E.  —  53, 
16.  non  O.  e  Nl,  —  59,  10.  neces- 
situdine  O.  necessitate  ESLN  1. 

—  63,  8.  quidem  quamdam  02. 
quamdam  ES.  —  69,  8.  atque  O. 
ant  EN1.  —  69,  10.  At  O.  Atque 
EN 1.  —  79,  13.  negatur  O.  nege- 
tur  EN  1.  —  79,  14.  una  aut  utra- 
que  ex  O.  ex  una  aut  ex  utraque 
cett.  —  80,  7.  constet  O.  constat 
SN1.  —  89,  8.  Id  quod  O.  Id  cett. 

—  90,  9.  ut  hoc  O.  hoc  modo  cett. 

—  91,  2.  repetitur  O.  petitur  E.  — 

93,  2.  dicitur  atque  O.  ea  dicitur, 
atque  E.  —  93,  9.  vivi  O.  cod. 
Turic.  vivere  cett.  —  94,  14.  si 
qui  O.  si  quis  E.  etc.  et  sic  saepe 
alias  non  monito  lectore  scr.  — 

94,  15.  vitio  O.  vitiis  —  97,  17. 
implicatas  O.  implicitas  ESLN  1. 
more  minus  Tulliano.  • —  101,  10. 
aut  SO.  an  LEN1.  —  101,  16.  re- 
motissimae  sint  O.  remotissima 
sit  ESL.  —  102,  12.  Quintus  O. 
Quintus  est  cett.  —  109,  15.  beni- 
gne  O.  bene  ELS.  —  109,  27.  in 
quo  SO.  in  qua  EL. 

6.  Lib.  n. 

§.  3,  Vs.  5.  prodiderunt  O.  tra- 
diderunt  cett.  —  4,  8.  iis  O.  his 
cett.  pro  crebra  permutatione  in 
Cic.  codd.  —  5,  6.  inscientia  O. 
inscitia  cett.  —  14,  13.  iam  LO. 
om.  ES.  —  15,3.  ilium O.om.  ES. 

—  27,  2.  reum  *  cj.  SO.  [r]eum 
Nl.  eum  cett.  —  34,  10.  necesse 
esse  LES.  necesse  est  N 1.  —  37, 7. 
in  genere  O.  generi  cett.  —  38,  8. 
earum  cj.  S.  eorum  vulgo.  —  39, 
3.  possint  cj.  O.  possunt  vulgo.  — 


39,  4.  considerasse  O.  considerare 
cett.  —  40,  6.  iniiciemus  O.  de¬ 
mons  trabimus  cett.  —  43,  2.  ecquo 
O.  si  quo  E.  §.  42.  ecqua  bis  O. 
ecquae  N.  —  50,  3.  multa  in  O. 
multa  cett.  —  53,  1.  qui  O.  quis 
cett.  —  55,  2.  maiore  aut  minore 
O.  maiori  aut  minori  L.  maiori 
N1E.  —  60,  9.  iudicatur  O.  iudi- 
cetur  E.  —  68,  19.  quos  nos  O. 
quos  E.  —  70,  8.  concelebrandae 
O.  celebrandae  vulgo.  —  70,  9. 
statuerunt  O.  statuerint  cett.  —  74, 
1.  tractare  oportebit  et  O.  tractari 
conveniet.  Oportebit  cett.  —  79, 
14.  transferetur  O.  transferlur 
ELS.  —  83,  7.  se  punitum  O.pu- 
nitum  ESLN  1.  —  90,  8.  Sin  O. 
codd.  Si  cett.  —  91,  3.  cerlissime 
O.  codd.  certissimi  ed.Iuntin.  etc. 

—  99,  16.  ni  sic  E02.  codd.  nisi 
01.  —  101,  11.  confessionem  O. 
codd.  cf.  §.  103.  confessione  cett. 

—  103,  7.  sq.  in  —  intendimus  O. 
ad  —  contendimus  S.  —  104,  8. 
sunt  O.  sint  ELSN  1.  —  105,  3. 
haec  O.  om.  cett.  —  107,  8.  [de- 
monstrabit]  hoc  verbum  etiam  ab 
O.  inclusum  e  superiore  loco  re- 
petitum  videtur.  —  111,  5.  esse 
dicerentur,  qui  tunc  O.  dicerentur, 
quod  tamen  cett.  —  111,  8.  Hie  et 
O.Lambin.  Hie  ut  et  cett. e.  codd. 

—  Ill,  11.  incidet  LSO.  incidit 
EN  1.  —  113,  8.  eiusmodi  O.codd. 
ut  saepe,  cf.  §.  180.  huiusmodi  cett. 

—  113,  12.  quod  O.  quo  E.  —  114, 
7.  sint,  ea  experiendo  O.  sunt,  ea 
expraemio  cett.  —  115,  11.  uti  O. 
ut  vulgo.  —  117,  8.  el  ex  factis  O. 
factis  cett.  —  121,  11.  utrimque 
O.  utrosque  ESN1.  utrumque  L. 


—  126,  2.  quod  O.  quo  ESLN  1. 

—  128,  2.  haec  O.  hoc  ESLN  1.  — 
129,  9.  afferre  Lamb.  1.  3.  Iunt. 
inferre  O.  —  132,  10.  quo  secius 
cj.  S.  e  Cic.  2,  12.  O.  quum  sae- 
pius  cett.  —  134,  9.  captiones  * 
cj.  SO.  actiones  vulgo.  —  134, 12. 
cuicuimodi  O.  cuius[ce]modi  N  1. 

—  136,  3.  dicet  O.  dicit  ESL.  — 
140,  11.  qui  ea  SO.  qui  EN1L.  — 
149,  9.  ipsis  libet  O.  ipse  iubet 
ESL  —  150,  7.  percontatione  LO. 
[per  contentionem]  N1E.  om.  S. 
cum  percontationehtimbux.  — 150, 

11.  hac  O.  hac  re  ESLN1.  — 
154,  16.  quaeretur  O.  quaeritur 
ESLN1.  Paullo  ante  navirn  O. 
navem  cett.  —  159,  7.  modo  atque 
O.  modo  ESLN1.  —  161,  2.  inse- 
ruit  vulgo,  insevit  Lambin.  — 164, 
8.  invectiones  —  retinentur  Gara- 
tonius  ad  Cic.  51.  p.  274.  O.  in- 
vectio  —  retinetur  E.  —  164,  9. 
honesti  curam  O.  honestus  caram 
E.  —  167,  5.  ex istimans  —  inci- 
piat  O.  existiment  —  incipianl 
ES.  —  168,  9.  extrariis  O.  extra- 
neis  ESL.  —  169,  11.  posse  O. 
difficile  ESLN  1.  —  170,  8.  Ani¬ 
mal  O.  Corpus  ESLN  1.  —  170, 

12.  [necessitudines]  EO.  uncis  ex- 
cludit  L.omittitS.  — 170, 13.  acci¬ 
dent  O.  incident  E.  —  171,  7.  non 
est  SO.  non  E,  —  172,  2.  si  ali- 
quid  O.  ut  aliquid  ESLN  1.  — 
174,  10.  huiusmodi  O.  eiusmodi 
ESLN  1.  —  177,  2.  iis  O.  his  vul¬ 
go.  —  178,  2.  extrariis  O.  extra¬ 
nets  ESLN1.  —  178, 10.  hoc  ac  O. 
hunc  ab  ESLN1. 


ADNOTATIO. 


1371 


AD  LIBROS  DE  ORA  TORE. 


In  his  libris scripturae  discrimina  editionum  E.  Ernestianae,  S.  Schiitzianae,  O.  Orellianae,  M.  Milllerianae ,  Ell.  Ellendtianae ,  ac 
passim  Aldinae  iterum  collatae,  aliarumque  in  subsidium  adhibitarum  sunt  adnotata. 


7.  De  Oratore  Lib.  I. 

§.  3,  Vs.  7.  redundarunt  E.  red- 
undarent  0.  —  3,  7.  eis  0  2.  his 
cett.  —  4,  3.  quisquam  MS01. 
quispiam  0  2.  —  5, 8.  prudentissi- 
morum  E.  eruditissimorum  glossa 
0  2.  —  G,  4.  rebus  E.  artibus  Aid. 
O.  —  8, 11.  floruerunt,  quam  mul¬ 
ti  sint.  Sic  SO.  floruerint  0  2.  flo¬ 
ruerunt,  quainque  multi:  sic  Ell. 
Nl.  Sic  om.  E.  —  16,  7.  Quid 
enim  1  quis  N  2.  Quid  enim  quis 
EU02.  Quis  enim  E.  —  18,  3.  ac 
turis  Ms.  Guelf.  SM0E11.  aut  iu- 
ris  E.  —  22,  8.  ac  0  2E11.  aut  ES. 
etc.  —  31,  1.  est  enim  0  2.  ba  E. 
etc.  —  36,  6.  in  conserv.  O.  con- 
serv.  vulgo.  —  39,  1.  mosque  Al¬ 
dus  0.  moresque  E.  etc.  —  42,  3. 
sua  in  iure  O  2.  suo  in  genere  E. 
suo  iure  01.  —  43,  5.  putas  0E11S. 
putares  E.  —  44,  3.  coniungitur 
Aid.  Pearce  Ell  02.  contingitur 
EN1.  —  44,  10.  videare  dicere 
E110.  dicere  videaris  ES.  — 48,2. 
iure  et  E110.  iure  aut  ES.  —  48, 6. 
moris  SE110.  morum  E.  —  53,  3. 
ad  dolorem  SE110.  dolorem  E. 

—  59,  1.  Nec  E110.  Numquam 
ESN1.  —  59,  4.  eum,  qui  EU02. 
eum  dicam,  qui  ESN1.  —  63,  5. 
si  optime  E1102.  si  [qu]id  optime 
Nl.  si  quid  opt.  cj.  SM.  si  id  opt. 
E.  —  71,  1.  Nam  EUO.  Namque 
ESN1.  —  72,  3.  volebat  E110  vo- 
lebat  cj.  ESN1.  —  75,  8.  ministras 
E.  etc.  ministratrices  EUO.  e  No- 
mo  speciose.  —  85,  7.  excitabatur 
*  Guilielm.  SE110.  exagitabatur 
E.  etc.  —  87,  15.  quae  O.  quam 
cj.  Walker  SM.  —  88,  3.  Demo- 
stheni  E110.  Mss.  (cf.  Carneadi 
8,  61.  9, 80.  Pericli  10,  59.  Isocrati 
11,  190.)  DemosthenisES.  —  94, 1. 
Itaque  SEUO.  Tumque  E.  —  94,  7. 
opinione  hominum  EUO.  opinione 
ES.  —  97,  4.  via  Gronov.  Ms. 
EUO.  vi  ES.  —  109,  8.  ea  quidem 
O.  ba  E.  —  112,  3.  ita  ei  0.  baE. 

—  121,  6.  artubus  omnibus  O.  ba 
E.  —  127,  1.  in  ceteris  EUO.  cete¬ 
ris  ES.  —  137,  7.  id  EUO.  Mud 
ES.  —  146,  5.  id  egisse  EEUO. 
digessisse  cj.Gesn.  SMN1.  —  149, 

2.  aliqua  SEUO.  om.  E.  —  162,  6. 
esset  E110.  esses  ES.  —  162,  6.  il- 
lam  EUO.  earn  ES.  —  168,  8.  ne 
EUO.  om.  ES.  —  178,  2.  Oratae 
EUO.  Auratae  et  sic  deinceps  ES. 

—  178,  5.  M.  EUO.  om.  ES.  — 
180,  11.  veniret  EUO.  venisset  S. 

—  180,  14.  autem  SEUO.  volunta- 
tem  —  180,  14.  eum  mente  O.  eum 
turn  mente  SE11.  —  193,  5.  haec 
aliena  *  Aid.  EUO.  antiqua  Wyt- 
tenb.  MSN1.  aliena  E.  —  193,  10. 
contemplatur  EUO.  contempletur 
EN1.  complectitur  S.  de  conj. 
Wyttenb.  —  198,  11.  auctore  O. 
[  ]  EE11.  om.  S.  —  202,  14.  laben- 
tem  EEUO .labantem  Lamb.  MSN1. 

—  212,  4.  agendum  EUO.  scriben- 
dum  ES.  —  213,  6.  et  verbis  EUO. 
verbis  ES.  —  217,  3.  is  O.  ita 
EE11S.  —  222,  7.  visum  est  O.  vi- 
sum  ESEU.  —  235, 5.  etiam  EEUO. 
[et  semper  praefuerunt]  et  MN1. 
similiter  S.  —  241,  9.  in  contro¬ 
versies  EUO.  [ incontroversi ]  E. 
sine  uncis  S.  —  245,  6.  et  in  eo  O. 
in  eo  ESEU.  —  246,  10.  in  qua 
EEUO.  in  quo  MS.  cod.  Guelf.  — 


253,  2.  peritissimi  OMS.  imperi- 
tissimi  ESEU.  —  255,  3.  [et\  O. 
id  *  Heusinger  SN1.  om.  Ell.  — 
256,  8.  habere  videntur  Aid. 

MSEUO.  videtur  E. 

8.  De  Oratore  Lib.  II. 

§.  2,  Vs.  10.  quod,  quum  esse- 
mus  *  eiusmodi  (eruditi  scil.)  beda. 
EO.  inclus.  post  Lamb.  Ell.  quod 
quum  esset  eiusmodi  cj.  Guil.  SM. 
Ego  quod  transposui.  —  10,  16. 
soles  SEUO.  soleo  E.  —  20,  4. 
nunc  ambulamus  E.  etc.  \in\am- 
bulamus  S.  et  M.  e  Mss.  Guelf. 

—  20,  7.  importunum  E.  etc.  in- 
opportunum  Pearc.  Lamb.  SN 1. 

—  23,  1.  res  *  sese  EUO.  se  res 
ES.  —  23,  3.  effingere  —  consti- 
tuere  EUO.  fingere  —  const ruere 
ES.  —  23,  7.  gestiant  —  cupeant 
SMEUO.  gestiunt  —  cupiunt  E.  — 
34,  8.  [enim]  inclusit  0.  om.  Mss. 
Abring.  et  Erlang,  b.  —  37,  1.  Et 
Ell.  Sed  E.  —  37,  5.  cognovit  SM. 
codd.  Guelff.  EUO.  cognorit  Gru- 
ter.  Gronov.  E.  Olivet,  cognoverit 
Lambin.  —  38,  6.  est  EllO.siiES. 

—  43,  2.  oranda  SE11.  or[di]nan- 
da  Nl.  ordinanda  E.  ornanda  al. 

—  45, 1.  ornamenta  dicendi SE11M. 
ornate  dicendi  praecepta  Grut. 
Gron.  Oliv.  Lambin.  —  47,  2.  est 
EUO.  inest  ES.  —  51,  6.  quoque 
ipsi  EUO.  quoque  ES.  —  53,  7. 
ornetur  EllO.  ornatur  ES.  —  61, 
2.  qui  EUO.  quod  ES.  —  66,6.  eis 
EUO.  ut  saepe  alias  deinceps  cf. 
§.  312.  Us  ESN  1.  —  72,  18.  aut 
Ell.  qui  E.  qui  quum  S.  —  73,  5. 
clypeo  O.  in  clypeo  SEU.  —  73,  5. 
idem  EUO.  idem  Me  S.  —  79,  1. 
Deinde  EUO.  Denique  ES.  —  88, 
4.  aplis  EUO.  aptum  ES.  —  91,  3. 
vitiosi  EllO.  vitiosum  MN1.  insi- 
gne  S.  vitiose  E.  —  94,  4.  Atqui 
EUO.  Itaque  ES.  —  108,  3.  brevi- 
terque  uterque  EUO.  absolute  bre- 
viter  uterque  SMN1.  —  110,  4. 
quod  EllO.  quum  E.  —  110,  8.  ex 
contrariisque  EUO. ei  ex  contr.  E. 

—  113,  2.  possint  EUO. possunt  E. 

—  116,  9.  in  argument.  EUO.  in 
om.  ESN1.  —  117,  3.  isti  EEUO. 
ista  cj.  ESM.  —  122,  11.  Itaque 
EUO.  Atque  ES.  —  122,  14.  sint 
EllO.  sunt  ES.  —  124,  14.  posset 
EUO.  possit  ES.  —  142,  14.  esset 
O.  est  ESEU.  —  149,  5.  vires,  di- 
ligentia  est  EUO.  vires,  haec  ma- 
gna  sunt  E.  —  155,  1.  ego  hoc 
EUO.  ego  ES.  —  159,  4.  negat 
EllO.  neget  ES.  —  159,  7.  si  qui 
O.  ut  saepe  alias,  si  quis  vulgo. — 
166,  1.  attingit  EllO.  attingat  ES. 

—  166,  7.  sint  EUO.  sunt  ES.  — 
177,  2.  audit  EUO.  audiat  ES.  — 
177,  4.  et  quare  EUO.  et  id  quare 
ES.  —  177,  4.  ex  iisdem  EllO.iis- 
dem  ES.  —  182,  2.  mores  et  EllO. 
mores  ES.  —  183, 2.  excellit  EUO. 
excellet  ES.  —  185,  8.  permotioni- 
bus  EllO.  perturbationibus  ES.  — 
187,  3.  flatus  SEU.  status  E.  — 
187,  9.  excipere  EllO.  impellere 
ES.  —  193,  5.  spondalia  EllO.  e 
sponda  ilia  Hermann.  M.  spondi- 
alia  S.  spondaulia  Salmas,  ad 
Solin.  1,  88.  —  193,  10.  At  EUO. 
Ut  ES.  —  194,  6.  velim  —  sim 
EUO.  vellem  —  essem  ES.  —  197, 
2.  [et  Q.  meo ]  om.  O.  —  204,  2. 


•«« 


[istam  enim  ipsam  demonstr.  — 
abs  te  ipso  comm.]  N2.  quamquam 
pronomina  salva  sunt;  istam  ta- 
men  ipsam  [dem.  —  comm.]  EllO. 
[abs  te  ipso  comm.]  incl.  Nl.  om. 
SM.  —  214,  5.  Argum.  EUO.  Ar- 
gum.  enim  ES.  —  214,  6.  cui  *  — 
emissum  *  Wyttenbach.  SMO. 
quae  —  emissa  E.  —  219, 8.  facete 
O.  face  turn  vulgo.  —  221,  5.  ipse 
EEUO.  ipso  SMN1.  —  221,  7.  oc- 
currunt  EUO.  occurrantE.  —  222, 
1.  Scaevola  O.  Scaevolam  SEU. — 
225,  4.  [funere ]  incl.  EUO.  — 
227,  3.  contentio  MSO.  cf.  §.  230. 
concio  E.  —  239,  10.  sunt  enim 
EUO.  baES.  —  249,  9.  hoc  rid. 
EUO.  ridic.  ES.  —  251,  2.  ani- 
madv.  est  EllO.  est  om.  ES.  — 
255,  5.  Novium  *  cj.  Schneider 
SMEUO.  Naevium  E.  etc.  —  255, 
6.  videns  percontatur  SEUO.  videt 
percunctatus  E.  —  260,  6.  L.  Por¬ 
cius  Nasica  EO.  [Porcius]  incl. 
Ell.  om.  MS.  —  268,  11.  Tanta 
EUO.  Tacita  cj.  SM.  —  276,  8.in- 
quit,  vocem  EllO.  ba  ES.  —  280, 
1.  Est  etiam  O.  Etiam  ESEU.  — 
281,  4.  Albium  Granius  EUO.  Al¬ 
bius  Granium  ES.  —  287,  6.  nolint 
MEU.  nollent  E.  nolent- S.  —  289, 

8.  volet  EUO  vult  ES.  —  302,  6. 
turpius  videri  EllO.  ba  ES.  — 
305,  3.  adversariis  N  2.  in  incl. 
EllO.  in  adversariis  ES.  —  305, 
6.  quo,  non  O .quo,  ego  nonESEll. 

—  309,  1.  utilia  sunt  EllO.ba  ES. 

—  311,  b.digredi  O .degredi  E.  — 
319,  1.  Sumetur  EUO.  Sumentur 
ES.  —  319,  1.  eas  —  non  esse 
communes  EUO.  ea  —  non  esse 
communia  S.  ea  —  esse  communia 
E.  —  321,  3.  agetur  EUO.  agitur 
ES.  —  322,  1.  nefanda  O.infanda 
ESEU.  —  324,  3.  trahetur  EUO. 
trahitur  E.  trahemus  S.  e  cod. 
Guelf. 1.  —  325, 8.  Samnitium  EUO. 
Samnitum  ES.  —  325,  10.  prolu- 
serint  EUO.  proluserunt  ES.  — 
327,  7.  imposita  O.  posita  ESEU. 

—  329,  6.  maiore  etiam  EllO. 
maiore  ES.  —  330,  3.  nec  dubium 
EllO.  nec  si  non  dubium  ES.  — 
330,  4.  narrare  EUO. narrari  ES. 

—  340,  5.  et  breviter  O.  ac  brevi- 
ter  E.  —  342,  3.  dat  SEUO.  deiE. 

—  367,  11.  inquit  O.  Me  inquit 
ESEU. 

9.  De  Oratore  Lib.  III. 

§.  2,  Vs.  6.  Septembribus  EUO. 
Septembris  ES.  —  3.  6.  se  EUO. 
sese  ES.  —  7,  3.  aut  ante  EllO.  et 
ante  ES.  —  8, 3.  reipublicae  EUO. 
rempublicam  ES.  —  9, 1.  Et  EUO. 
Sed  ES.  —  24,  9.  partis  SMEUO. 
par[ti]tis  Nl.  partitis  E.  —  47,  4. 
Tu  vero,  inquit  ille,  quoniam EUO. 
Turn  ille,  Turn  quod  E.  Turn  ille, 
Tu  vero,  quod  Lamb.  S.  —  59, 12. 
[fuit]  includ.  EUO.  fuit  ES.  — 
62,  14.  dicebant  EllO.  dicerent ES. 

—  74,  6.  [ipse]  om.  MS.  includ. 
EllO.  defendit  Goerenz.  — 80,  7. 
[rhetoricum]  —  [moremque]  om. 
S.  includ.  EUO.  tuetur  M.  —  82, 
15.  tantis  tuis  EUO.  ba  E.  —  88, 
4.  agitatio  EUO.  agitatione  ES.  — 
88,  4.  facilis,  si  usus  EUO .  facilis 
usus  ES.  —  88,  9.  at  EUS.  aut  E. 

—  92,  3.  saneque  Ell.  sane  atque 
ES.  —  100,  3.  [vel  oratoribus] 


w. 


haec  glossatoris  esse  Schutzio 
EllO.  videntur,  item  100,  7. 

[vel  poesis  vel  oratio]  —  109,  8. 
deflnita  controversia  Gr.  deflnita 
contr.  EllO.  definitae  controversiae 
cett.  —  110,  4.  vi  EEUO.  aut  vi 
Lambin.  SM.  —  115,  8.  ut  EUO. 
et  *  Pearc.  SMN1.  aut  E.  —  119, 

3.  discrepuit  SEUO.  e  codd.  Guelff. 
al.  etNonio,  discrepavit  E.  —  122, 
2.  oratores  EUO.  oratores  sumus 
ES.  —  123,  9.  hauriemus  EUO. 
hauriamus  ES.  —  125,  3.  re  natu- 
ralis  SMEUO.  rei  natura  E.  — 
125,  9.  cognorit,  EN1.  et  N2.  ope- 
rae,  delegerit  codd.  Erf.  Stephani 
Pearc.  SMEUO.  rectius.  —  128, 
5.  Calchedonio  EUO.  Chalcedonio 
(Xalxijhnviio)  ES.  —  135,  5.  ela- 
boravit  EUO.  laboravit  ES.  — 
136,  5.  aut  bellicam  EUO.  ut  bel- 
licam  ES.  —  138,  2.  vi  EUO.  co- 
pia  ES.  —  138,  10.  declamator 
Ell.  clamator  ES.  —  139,  14.  Phi- 
lolaus  Archytam  Tar.  EUO.  Phi- 
lolaum  Archytas  Tarentinus  ES. 

—  141,  2.  ipse  EEUO.  ille  *  SM. 

—  141,  7.  Philocletae  EEUO.  tie 
Philocteta  Heusingero  tuente  S. 

—  141,  14.  eloquendi  EllO.  lo- 
quendi  ES.  —  142,  6 .malet  Lamb. 
SMEUO.  malit  E.  —  144,  4.  erat 
SEUO.  esset  E.  —  150,  1.  igitur 
est  EUO.  ba  ES.  —  151,  1.  Itaque 
EUO.  Etiam  ES.  —  153,  1.  vetu- 
state  EUO.  vetusta  et  ES.  —  159, 
5.  vocabulum  propr. EUO.  baES. 

—  162,  8.  vi ’durum  SEUO.  sese 
victurum  E.  —  166,  7.  Achivom 
EllO.  Achivum  ES.  —  168,  15.  fu- 
vimus  Pearc.  SMEUO.  cf.  Conradi 
ad  Gell.  XII,  4.  fuimus  E.  —  171, 
15.  ut  Me  vult  EUO.  quod  *  Me 
voluit  de  E.  sententia  SM.  —  177, 

8.  Itaque  turn  EUO.  Itaque  ut  * 
turn  SM.  secundum  Quinctil.  9, 

4.  69.  —  177,  11.  [rationem  ei] 
om.  SEUO.  —  179,  2 .  paullum  ut 
EUO.  ba  ES.  —  180,13.  caelo  Ca- 
pitolium  EUO.  caelo  ES.  —  182, 

9.  dactyli  e.  a.  e.  sp.  pedem  haec 
Madvig.  Henrichsen  Ell.  omitti 
volunt,  includ.  O.  —  182,  14.  ca- 
dunt  EEUO.  cedunt  SM.  —  185, 
13.  auribus  —  modulatur  ipsa 
EUO.  aures  —  modulantur  ipsa 
(ipsae  E.j  S.  — •  190,  6.  efflcien- 
dum  EUO.  Et  efflciendum  E.  sed 
eff.  SM.  —  191,  6.  aut  paeone 
SEUO.  et  paeone  E.  —  192,  5.  est 
EUO.  sit  ES.  —  192,  6.  pauci  pri- 
ma  EUO.  ba  ES.  • —  202,  8.  per- 
cursio  EEUO.  praecisio  editio- 
nes  veteres  Grut.  Gronov.  Lamb. 
Oliv.  SM.  —  208,  8.  nobis  EN1.  et 
N2.  vobis  reete  scripserunt  SEUO. 
(contra  §.  190.  nobis  pro  vobis 
SM.  etc.).  —  212,  4.  agemus  O. 
agimus  ESEU.  —  214,  5.  lamen- 
tantem  SEU.  lamentantemque  — 
216,  12.  extenuatum  EUO.  atten. 

5.  —  217,  2.  horum  generum  O. 
horum  (et  addit.  Ell.)  similium 
generum  S.  [  ]  EU.  —  218,  3.  mi 
Ell.  mihi  S.  —  221,  5.  vultus  EU. 
vultus  est  S.  —  221,  8.  connivens 
SEU.  contuens  —  227,  8.  ei  iam 
ab  ipsa  EE11.  sed  iam  ab  ista  *  — 
228,  8.  [«i]  mens  ut  om.  S.  includ. 
EllO. 

ADNOTATIO. 


AD  (10.) 


B  R  U  T  U  M. 


Haec  adnotatio  scripturam  re/ert  editionis  II.  ab  ed.  I.  ('1827.)  abhorrentem,  utriusque  autem  editionis  modo  cum  (E.)  Ernestii  el 
(S.)  Schiitzii,  modo  cum  (02.)  Orellii  ed.  secunda  vel  (Ell.)  Ellendtii  aliorumque  editionibus  concordiam. 


§.  8,  Vs.  3.  hunc  aut  E110.  hunc 
autem  ES.  —  19,  7.  veterum  an- 
nalium  ES.  de  Victoria  Pisani  cj. 
veterum  rerumMO.  Usus  fert  vete- 
res  ut  scriptores,  sic  annales,  non 
res,  pro  antiquis  vel  ante  factis. 
Non  desideratur  veterum  de  cj.  da¬ 
tum,  cuius  vocabuli  vix  ullum  est 
in  codd.  vestigium.  —  30,  4.  Cal- 
chedonius  EMO.  cf.  9,  32,  128. 
11,  12,  39.  non  Chalcedonius  ES. 
quamquam  KaXyrfiovioz.  —  31,  1. 
His  EMO.  Iis  ES.  item  §.  63,  7. 
§.  207,  16.  §.  294,  11.  §.  305,  8.  — 
31,3.  solebat  S .solebat  verbis  EO. 
[verbis]  Ell.  —  43,  12.  Coriolano 
EE110.  [in]  Coriolano  N1S.  au- 
ctore  Lambino.  —  60,  13.  consu- 
libus  E110.  consules  ES.  —  62,  8. 
ad  plebemWAQ .  a  plebeian.  —  67, 
3.  ne  SE110.  non  E.  —  72,  2.  Liv. 
qui  primus  EO.  Liv.  primus  Ell.  2. 
—  72,2.  Claudio  EUO.  Clodio  ES. 


item  §.  166,  6.  —  72,  8.  Tarenti 
EUO.  Tarento  ES.  —  72,  8.  scri- 
psit  ESO.  scribit  Ell.  cf.  Kitschel 
Parergon  Vol.  I.  p.  57.  —  79,  7. 
eloquentem  aiunt,  illius  E110.  elo- 
quentem,  Publii  illius  eloqu.  M. 
alium  E.  —  79, 7.  acceperitEEWO . 
accepit  S.  —  79,  7.  dicunt  etiam 
E110.  etiam  E.  —  83,  6.  aut  quo 
E110S.  cod.  Guelf.  2.  aut  quod  E. 
Aid.  —  89,  15.  [an]  E110N2.  sine 
uncis  ES.  —  96,  2.  levitas  0.  le- 
nitas  ESE11.  —  109,  9.  is  omnia 
E110.  ba  ES.  —  110,  1.  et  7.  His 
SE110.  Iis  E.  —  114,  5.  esse  S.  e 
codd.  Guelff.  E11S.  om.  E.  —  122, 
8.  haec  E110.  om.  ES.  —  129,  5. 
truculentus  de  Ern.  cj.  EUO.  tru- 
cul.  accusator  S.  luculentus  patro- 
nus  E.  —  131,  4.  damni  iniuria 
EUO.  de  iniuria  ES.  —  141,  4. 
orationem  O.  oratorem  ESE11.  — 
145,  6.  et  iam  EUO.  etiam  ES.  — 


AD  (11.)  ORA 


147,  4.  utebar  EUO.  utebatur  ES. 

—  149,  3.  tamen  sic  se  EUO.  bca 
ES.  —  165,  1.  etiam  EUO.  et  ES. 

—  167,  8.  ills  quidem  SEUO.  ba 

E.  —  169,  6.  Rusticellius  (Rusti- 
celius  EUO.)  Rusticellus  ES.  — 
172,  13.  sic,  ut  EUO.  sicut  ES.  — 
175,  9.  Bellienus  EUO.  Bilienus 
ES.  —  178,  7.  Ophelia  (aut  Of  el- 
la)  Lamb.  SEUO.  Aphilia  cett. 
[Aphilia]  Nl.  —  180,2 .  et  plane 
EEUO.  aut  plane  S.  —  180,  3.  et 
inurb.  SEUO.  aut  inurb.  E.  — 
180,  6.  Oargonium  EUO.  Gorgo- 
nium  ES.  —  191,  3.  clarum  EUO. 
Clarium  ES.  —  191,  7.  omnium 
EUO.  millium  S.  omnium  millium 
E.  —  200,  15.  audiverit  EUO.  au- 
dierit  ES.  cf.  §.  249.  —  213,  6.  il- 
ligatam  SO.  [ illuminatam ]  Nl.  et 
Ell.  sine  uncis  E.  —  214, 10.  clau- 
deret  EUO.  claudicaret  ES.  — 
218,  2.  obliviscebatur  Victor. 


T  O  R  E  M. 


Lambin.  SEUO.  oblivisceretur  E. 

—  223,  8.  aptior  etiam  SEUO. 
apt.  autem  etiam  E.  —  225,  7.  su- 
mus  locuti  EllO.  ba  ES.  —  241, 6. 
Staienus  —  Staieno  EUO.  Stale- 
nus  —  Staieno  ES.  item  §.  244. 
etc.  —  246, 7.  mirdbile  esset  EUO. 
mirabile  ES.  —  249,  1.  audivisti 
EUO.  audisti  ES.  —  252,  3.  ex- 
istimatore  SEUO.  aestimatore  E. 

—  253,  1.  qui  SEUO.  quin  E.  — 
253,  8.  si,  ut  cog.  EllO.  si,  cog. 
ES.  —  253,  13.  nunc  ESEllO. 
num  *  Lallemann.  Nl.  —  280,  3. 
alter  ita  Lallem.  SE11.  alter,  [ quod 
verisimile  dixisset ]  ita  Nl.  sine 
uncis  E.  —  298, 7.  alium,  arbitror 

S.  alium  [ut]  arbitror  Nl.  sine 
uncis  EEUO.  —  301,  7.  nullo 
SEUO.  ullo  Aid.  E.  —  312,  6.  nos 
O.  non  minus  ESE11.  —  320,  11. 
ut  EUO.  [e(]  Nl.  sine  uncis  E. 
quum  Lamb.  S. 


Haec  adnotatio  continet  huius  et  superioris  editionis  meae  (1827.)  scripturam  discrepantem,  cum  (E.) 
(1845.)  et  (M.)  Meyeri  exemplis  collatam. 


§.  6,  Vs.  1.  vero  EOM.  om.  S. 
Goerenzio  auctore  [  ]  Nl.  —  6, 

6.  se  studio  eloquentiae  EOM.  bca 
S.  codd.  Guelff.  —  18,  7.  reapse 
O.  re  ipsa  ESM.  —  21,  4.  vicinus 
SO.  ut  cinnus  EM.  —  25,  4.  ad- 
ipatae  EMO.  adipale  S.  codd. 
Guelff.  Schneider.  —  27,  5.  hoc 
an  illo  verb o  usus  sit,  hue  SMO. 
hoc  an  illud  verbum  dixerit,  hue 
E.  —  39,  1.  Calchedonium,  non 
Chalcedonium ,  cf.  Adnot.  ad 
Cic.  10,  30,  4.  —  40,  3.  leniter 
Muret.  SMO.  leviter  E.  cf.  Adnot. 
ad  Cic.  10,  96,  2.  —  40,  4.  cedes 
SO.  cedas  EM.  —  57,  4.  etiam  in 
dicendo  O.  cab  ESM.  —  64,  5. 
miserabile  M.  mirabile  E.  —  65, 
9.  altius  O.  apertius  EM.  auda- 
cius  S.  —  74,  8.  probi  O .  probam 
ESM.  —  82,  1.  parum  EMO.  par- 
turn  cj.  S.  —  82,  10.  alta  MO. 
alia  ES.  —  83,  2.  iis  O.  his  ESM. 
item  §.  168,  3.  §.  175,  9.  §.  176,  5. 
§.  211,  3.  eis  §.  184,  7.  —  84,  1. 


S.  e.  pleraque  apta  MO.  S.  e.  ple- 
raeque  aptae  E.  Non  s.  e.  plera¬ 
que  apta  S.  —  93,  3.  arce  et  urbe 
orba  adde  sum,  ab  operis  omis- 
sum,  SMO.  cf.  Cic.  118,  19.  ar- 
cem  et  urbem  orbas  E.  —  95,  4. 
explicantur  —  dicuntur  EMO.  ex- 
plicabuntur  —  dicentur  Heinsius 
S.  —  100,  6.  Is  est  enim  MO.  acb 
ES.  —  112,  5.  esse  dicturos  MO. 
dicturos  ES.  —  114,6.  trahi  SMO. 
tradi  E.  —  124,  5.  tenuis  caussa 
est  O.  tenues  caussae  ESM.  — 
126,  10.  atque  ut  S.  atque  EMO. 
—  127,  8.  etiam  faciendum  O.  fa¬ 
ciendum  ESM.  —  134,  2.  iis  ipsis 
MO.  ipsis  E.  —  135,  16.  commu- 
tantur  MO.  commutatur  ES.  — 
136,  6.  quidquam  est  aliud  MO. 
bca  ES.  —  137,  2.  eadem  et  una 
in  re  MO.  eamdem  et  unam  rem; 
et  ES.  —  139,  2.  sequetur  Lamb. 
SMO.  sequatur  E.  —  141, 9.  prae- 
scriptionum  O.  persecutionum 
ESM.  —  142,  9.  gloriosum  est  O. 


gloriosum  ESM.  —  144, 4.  nescio 
cur  quum  doc.  MO.  nescio  doc.  ES. 

—  146,  15.  Quid  erat,  cur  EMO. 
Quis  erat,  cui  S.  —  149,  7.  est 
enim  MO.  ut  fiat  ES.  —  149,  8. 
nec  id  tamen  fiet  MO.  nec  tamen 
fiat  ES.  —  150,  7.  gravest ie  MO. 
gravesque  ES.  —  15&,  27.  cen- 
turiam  scribi  oportebat,  ut  O. 
armorum  ESM.  —  157,  17.  nec 
tamen  eisdem  ut  O.  [  ]  M.  sed  * 
tamen  eisdem  E.  sed  tamen  S.  — 
158,  13.  refecit,  retulit,  reddidit  O. 
[  ]  M.  effecit,  extulit,  edidit  ES. 

—  161,  6.  Ita  non  erat  ea  offensio 
MO.  Ita  non  erat  offensio  E.  Id 
non  erat  offensioni  S.  —  166,  2. 
referendis  contrariis  MO.  ba  ES. 

—  172,  9.  infensius  MO.  impen- 
sius  ES.  —  173,  2.  quia  MO.  quid ? 
ES.  —  173,  5.  exclamant  EMO. 
reclamant  S.  —  174,  3.  ilia  MO. 
alia  ES.  —  176,  8.  etiam  tempe- 
xavit  O.  temperavit  ESM.  —  178, 
10,  admonente  natwra  O.  ba  ESM. 


Ernestii,  (S.)  Schiitzii,  (O.)  Orellii 


—  187, 2.  collatata  EMO.  dilatata 
S.  —  188,  9.  sesquiplex  paean 
MO.  cf.  §.  191.  sqq.  sesquipaeon 
E.  sesquiplex  paeoni  S.  —  195,  3. 
eisdem  O.  cf.  §.  157.  iisdem  ESM. 
cf.  233,  2.  —  197,  10.  ipsa  minus 
SMO.  ipsa  E.  —  198,  12.  nisi  ut 
SMO.  nisi  aut  EX.  —  210,  16.  an- 
quirit  MO.  inquirit  ES;  —  210, 
16.  quid  MO.  quod  ES.  —  211,  2. 
ipsam  O.  ipse  ESM.  —  213,  4. 
ipse  ille  O.  ba  ESM.  —  215,  11. 
longa  est  EMO.  longa  S.  —  217, 
2.  choreo ,  qui  habet  tres  breves, 
trochaeus  O.  choreo,  qui  habet  tres 
breves,  E.  trochaeus,  q.  h.  t.  bre¬ 
ves,  SM.  —  220,  2.  est  O.  inest 
ESM.  —  222,  12.  se  fudisse  MO. 
effugisse  ES.  —  229,  10.  ns  aut 
EMO.  ba  Nl.  ut  ne  Sirach  S.  — 
232,  8.  paullulum  MO.  paullum 
ES.  — •  237,  9.  levissima  O.  novis- 
sima  ESM. 


AD  (12.)  T  O  P  I  C  A. 


Haec  adnotatio  indicat,  quid  nova  haec  mea  editio  apriore  discrepet,  collata  cum] E.)  Ernestii,  (S.)  Schiitzii,  (O.)  Orellii  aliorum¬ 
que  editionibus. 


§.  2,  Vs.  1.  Quumque  tibi  O. 
Quam  tibi  quum  ES.  —  2,  4.  Mis 
libris  O.  ba  ES.  —  2,  6.  facile  ut 
O.  ba  ES.  —  3,  6.  ignoraretur 
SO.  ignoretur  E.  —  8,  2.  oratio¬ 
nem  O.  rationem  ES.  —  8,  3.  iis 
locis  O.  his  locis  ES.  cf.  §.  41,  6. 
§.  57,  7.  §.  73,  15.  —  8,  8.  ducun- 
tur  O.  Ascens.  Lambin.  dicuntur 
ES.  —  14, 6.  [enim]  O.  om.  Victor, 
sine  uncis  ES.  —  16,  2.  argentum 
omne  O.  ba  ES.  —  21,  4.  amittit 
O.  amittet  ES.  —  23,  4.  huiusmo- 
di  O.  eiusmodi  ES.  —  27,  10.  in 
intelligentia  Victor.  O.  intelligen- 
lia  E.  —  27,  12.  explicanda  est 
O.  expl.  sunt  ES.  —  28,  11.  Sunt 
etiam  O.  ex  optimis  quibusque 
libris  Mss.  Sunt  et  ES.  —  29,  16. 
inter  se,  qui  O.  bca  ES.  —  30,  6. 


c ISi]  Ascens.  O.  ideas  ES.  —  31, 
5.  TTQoXijipiv  O.  71Q0X.  dicunt  ES. 

—  31,  7.  sunt  igitur  eae  N2S. 
[ igitur ]  e.  O.  igitur  sunt  hae  ES. 

—  32,  10.  tralatione  enim  O.  tra- 
latione  ES.  —  33,  1.  Partitione  O. 
Partitione  autem  ES.  —  37,  1.  es¬ 
se  putat  O.  ba  ES.  —  37,  4.  ex 
suo  O.  et  ex  suo  ES.  —  37,  5.  re- 
diisse  videantur  O.  ba  ES.  — 
37,  6.  Quo  genere  O.  Quo  in  gene- 
re  ES.  —  40,  2.  partes  persequare 
O.  ba  ES.  —  44,  3.  caussa  Curia- 
na  O.  ba  ES.  —  45,  9.  ut  aliquid 
O.  aut  aliquid  ES.  —  48,3.  Prae- 
posito — privatur  O.  Praepositio 

—  privat  ES.  —  49,  8.  in  argu- 
mento  O.  argumento  ES.  —  50, 
2.  [scilicet)  N2.  om.  O.  scilicet  ES. 

—  50,  3.  edicto  praetoris  Lamb. 


O.  edicto  ES.  —  51,  1.  Ac  SE. 
Mss.  At  E.  —  51,  3.  ad  nos  cj. 
Sch.  e  Mss.  O.  ad  ius  E.  etc.  — 
53,  12.  simplex  locus  O.  ba  ES. 
—  53,  14.  argentum  omne  O.  ba 
ES.  —  54,  7.  iis  unum  aut  plura 
O.  his  primum  ES.  —  55,  3.  quin 
O.  quod  non  ES.  —  57,  4.  hoc  et 
O.  hoc  est  ESN1.  —  58,  6.  sub 
earn  vim  O.  sub  ea  ES.  —  59,  4. 
materia  O.  materiae  ES.  —  59,  4. 
cetera  O.  et  cetera  ES.  —  59,  7. 
attulerat  O.  attulerit  ES.  —  62, 
9.  ut  qui  O.  Mss.  ut  ES.  —  65,  8. 
consilia  O.  Mss.  consilio  ES.  — 
67,  6.  eloqui  O.  loqui  ES.  —  71, 

7.  atqui  O.  at,  quod  ES.  —  71,  7. 
Igitur  perfecta  O.  igitur.  Perfecta 
ES.  —  73,  4.  qualiscumque  est  O. 
Mss.  qualiscumque  ES.  —  74,  5. 


magna  est  enim O.  acb  ES.  —  74, 
7.  quae  turn  SO.  quae  quum  E.  — 
75,  4.  quo  id  O.  ad  quod  ES.  — 
75,  7.  Staieno  O.  Staieno  ES. 
cf.  Adn.  ad  10,  241,  6.  —  77,  4. 
quaedam  opera  divina  O.  cab  ES. 

—  78,  2.  est  autem  O.  ba  ES.  — 
79,  4.  et  quibusd.  O.  sed  quibusd. 
ES.  —  80,  3.  eorum  O.  earum  ES. 

—  82,  6.  aut  sitne  O.  quum  an  sit 
ES.  —  86,  7.  ad  laudem,  ad  glo- 
riam  O.  ad  gloriam  et  ad  laudem 
ES.  —  95,  4.  ea  O.  eae  ES.  —  95, 
9.  sed  appellentur  O.  qui  appel- 
lantur  ES.  —  96,  6.  [an]  O.  aut 
ES.  —  97,  8.  moratae  Victor. 
Oliv.  SO.  mo[de]ratae  N  2.  mode- 
ratae  E.  —  98, 8.  sint  O.  sunt  ES. 

AD  (13.)  P ARTITIONES  ORATORIAS. 


Haec  adnotatio  monstrat, 
Orellii  editionibus  comparatam. 


ubi  haec  a  superiore  editione 


mea  dissentientem  scripturam  habeat. 


cum  (E.) 


Ernestii,  (S.)  SchUtzii,  (O.) 


§.  3,  Vs.  10.  ciutos  O.  custos  est 
ES.  —  7,  2.  Omisi,  quod  e  Cic. 
12,  2,  8.  repetita  videbantur,  haec, 
quae  uncis  seclusa  post  verba 
,, rebus  ipsis “  in  ed.  1.  dederam: 
turn  ex  toto,  turn  ex  partibus,  turn 
ex  notatione ,  turn  ex  iis  rebus, 
quae  quodam  modo  affectae  sunt 
ad  id,  de  quo  quaeritur,  et  ad  id 
totum,  de  quo  disseritur,  turn  defi- 
nitio  adhibetur,  turn  partium  enu- 
meratio,  turn  notatio  verbi.  Ex  iis 
autem  rebus,  quae  quodammodo 
affectae  sunt  ad  id,  de  quo  quae¬ 
ritur,  alia  coniugata  appellantur, 
alia  ex  genere,  alia  ex  forma, 
alia  ex  similitudine,  alia  ex  diffe¬ 
rentia,  alia  ex  contrario,  alia  ex 
coniunctis,  alia  ex  antecedentibus, 
alia  ex  consequentibus ,  alia  ex 
repugnantibus ,  alia  ex  caussis, 
alia  ex  effectis,  alia  ex  compara- 


tione  maiorum,  aut  parium,  aut 
minorum.  Om.  Oliv.  ESO.  Seclu- 
sere  Gruter,  Gronov.  Lambin.  — 
8,  2.  ex  istis  O.  ex  his  ES.  —  11, 
6.  genere  caussarum?  O.  genera 
controversiarum?  ES.  —  12,  6.  in 
aequali  EO.  in  aegua[bi]li  Nl. 
Gruter.  inaequalia  S.  —  20,  1. 
est  autem  oratio  O.  bcaES.  — . 
21,  3.  levium  O.  lenium  ES.  —  22, 
12,  f aciunt  O.  faciant  ES.  —  24, 
5.  versum  O.  versus  ES.  —  32,  3. 
sit  brevitas  ea,  quae  O.  est  brevi- 
tas,  eaque  ES.  —  39,  3.  clamor, 

eiulatus,  O.  clamor  editus,  ES. _ 

42,  3.  et  factum  O.  factum  ES.  — 

42,  3.  constat  O.  constet  ES.  _ 

42,  8.  inscientia  O.  inscitia  ES. _ 

44,  7.  sumpta  sunt  O.  sumpta  sint 
ES.  —  45,  4.  est  argumenti  O.  sit 
arg.  ES.  —  47,  1.  Est  etiam  SO. 
Est  autem  E.  —  47,  3.  nosmet- 


tpsos  O.  nosmetipsi  ES.  —  52,  1. 
reslat  pars  O.  ba  ES.  —  54,  9. 
agendum  S.  Ms.  Erlang.  O.  agen¬ 
da  E.  —  60,  6.  brevi  0.  brevia  E. 
breviter  S.  —  61,  8.  propositum 
quasi  latior  O.  et,  mutato  verbo- 
rum  ordine,  S.  consultatio  quasi 
latior  E.  —  62,  8.  sit,  sic:  O.  sit; 
ES.  —  62,  9.  sic:  iuste  O.  iuste 
ES.  —  66,  11.  ex  comparatione 
etiam  O.  cab  ES.  —  68,  7.  trans- 
feretur  O.  transfertur  ES.  —  68, 
9.  [ admodum ]  incl.  O.  admodum 
ES.  —  73,  4.  oraculis  O.  et  ora- 
culis  ES.  —  75,  5.  digerenda 
Lambin.  SO.  dirigenda  E.  —  77, 
12.  [non  turbulentum ]  O.  apud 
alios  aliter  scripta.  —  78,  3.  [vul- 
go  autem  bonitas ]  om.  S.  (glos- 
scma  Christianum)  [  ]  O.  —  87, 
1.  [ Eorum  —  expetuntur ]  includit 
O.  —  90,  6.  atque  expolitum 


Lamb,  et  politum  E.  —  91,  7.  gra¬ 
vis  est  testis.  Genus  S.Ms.  Erlang. 
gravis  est.  Est  genus  E.  —  91,  11. 
qua  via  *  SO.  qua  vi  E.  —  92,  8. 
est  enim  SO.  b  a  E.  —  94, 5.  etiam 
ilia  O.  et  ilia  ES.  —  95,  8.  sup- 
petant  —  adversentur  EO.  sup- 
petunt  —  adversantur  S.  —  96,  7. 
eiusmodi  O.  huiusmodi  ES.  —  98, 
7.  disceptatur  SO.  disputatur  E. 

104,  11 .  fusa  O.  [con]fusa  Nl. 
confusa  E.  diffusa  S.  —  106,  3. 
[ factum ]  O.  om.  Aid.  —  124,  2. 
tractatur  hoc  genus  O.bca  ES.  — 
126,  5.  soleat  O.  solet  ES.  —  130, 
2.  directo  O.  directa  SN1.  directi 
E.  —  130,  5.  punitio  O.  ultio  ES. 

—  131,  2.  sunt  fontes  SO.  ba  E. 

—  133,  6.  [ et ]  O.  et  ES.  —  137,  2. 

retrahetur  SO.  retrahalur  E.  _ 

139,  10.  et  aut  SO.  aut  E. 


AD  (14.)  LIBR.  DE  OPTIMO  GENERE  ORATORUM. 


OreluZio^m^ed^JZT  ^  C°M'  CUm  ^repantem,  collatam  cum  (E.)  Ernestii,  (S.)  *****  (0.) 


§.  1,  Vs.  4.  [quod  minus  *  — 
Latinis]  spuria  iudicat  E.  om. 
S.  minus  cj.  Lamb,  quo  magis  — 
Latinis  O.  —  1,  5.  cuiusque  O. 
quodvis  ES.  —  6,  2.  perfectissi- 
mus  or.  O.  or.  [peritissimus ]  sine 


uncis  E.  or.perf.  S.  —  8,  5.  quum 

careant  O.  quamvis  car.  ES.  _ 

9,  7.  quum  O.  quoniam  ES.  —  11, 
6.  arridere[n]tur  N.  arriderentur 
ES.  riderentur  O.  —  14,  3.  Ae- 
schini  Demosthenique  O.  Aeschinis 


Demosthenisq.  ES.cf.  §.  6,  6.  — 16, 
7.  abhorrebit  SO.  abhorreat  E.  — 
16,  8.  quod  SO.  [quae~\  Nl.  sine 
uncis  E.  —  17,  11.  Pacideiano  O. 
Pacidiano  ES.  cf.  Cic.  119,  21.  et 
89,  4,  2.  —  19, 10.  illo  O.  ipso  ES. 


—  21,  1.  caussa  fuit  O.  caussa 
ES.  —  21,  1.  quum  O.  quoniam 
ES.  —  22,  6.  tarn  aut  O.  ba 
ES. 


AD  (15.)  ORATIONEM  PRO  QUINCTIO. 


a  SUPeri0re  ediHOne  mea  diSSentiat  collata  cum  (E.)  Ernestii  (B.)  Beckii,  (S.)  Schiitzii,  (K.)  Klotzii, 


§.  24,  Vs.  2.  Februarias  KO. 
Februarii  EBS.  —  30,  9.  essent 
EO.  non  essent  Muret.  Lamb.  BS. 
Mss.  Oxon.  K.  —  39,  8.  eum  turn 
KO.  eum  lu[m]  Nl.  eum  tu  ES. 
—  53,  4.  concurrisses  EBOK. 


[cu]currisses  N 1.  Rufinian.Lamb. 

5.  —  54,  4.  Lucili  KO.  Luculle 
EBS.  —  57, 10.  nihil  KO.  rcilEBS. 
—  59,  14.  se  BSKO.  sese  E.  —  69, 

6.  non  erat  KO.  eral  EBS.  — 
70,  1.  Tametsi  E.  Tamen  etsi  BS. 


Codd.  Ox.  K.  —  75,  13.  negligent 
EO.  neglegent  K.  neglexerinl  BS. 

—  76,  1.  Ego  BKO.  Ergo  ES.  — 
80,  4.  Secusianos  Itin.  Sebusianos 
E.  Sepusianos  S.  SegusianosBOK. 

—  84,  6.  possessa  non  sint  EBSK. 


non  om.  O.  —  86,  12.  latitasse  O. 
latitasset  EBSK.  —  90, 3.  hoc  ipso 
KO.  ipso  EBS.  —  93,  10.  sibi  ait 
KO.  sibi  EBS. 


AD  (16.)  ORATIONEM  PRO  S.  ROSCIO  AMERINO. 


editione  mea  discrepant,  cum  (E.)  Ernestii  (B.)  Beckii,  (S.)  Schiitzii ,  (O.) 


§.  4,  Vs.  7.  debeam  BKO.  debe- 
bam  ES.  —  27,  3.  filiam  EBO. 
sororem  N 1.  Nepotis  [sororem, 
Balearici ]  filiam  K.  om.  S.  —  34, 
1.  Fimbriano  simil.  O.  Fimbriae 
[non]  simil.  EBK.  Fimbriae  simil. 


S.  —  39,  3.  annis  maior  quadrag. 
O.  annos  natus  magis  quadrag. 
EBSK.  —  51,  9.  quum  ruri  EO. 
quum  rure  K.  qui  r.  B.  Weiske. 
Matthiae.  Mobius.  quod  ruri  S.  — 
81,  3.  in  sanguine  O.  sanguine 


EBSK.  —  95,  4.  cuicuimodi  BSK. 
cuiusmodi  E.  —  104,  9.  paullo  ta¬ 
men  BSOK.  paullo  E.  —  113,  8. 
[mandati]  O.  —  118,  3.  audaciter 
O.  audacter  EBSK.  —  131,  8. 
pernicii  BSO.  pernici  K.  pernicie 


E.  —  132,  9.  Fragmenta  h.  1. 
Orellio  et  Klotzio  auctoribus  po- 
nere  visum  est.  —  133,  2.  rela- 
xandi  includ.Matth.  O. —  152, 10. 
Numquid  hie  aliud  O.  Numquid 
aliud  EBSK. 


PRO  (17.)  ROSCIO  COMOEDO. 


Haec  adnotatio  discrepantem  sistit  scripturam  huius  et  superioris  editionis  meae,  cum  (E.)  Ernestio,  (S.)  Schiltzio,  (O.)  Orellio  et  (K  ' 
Acotzio  collatam.  *  *• 


§.  9,  Vs.  6.  debere  tibi  OK.  de- 
bere  EBS.  —  13, 5.  iudicavit  EBK. 
indicavifLambm.  SN1.  Nauger. — 


15,  5.  et  adoocatio  OK.  advocatio 
EBS.  —  32,  12.  enim  tu  BSK. 
enim  E.  —  32,  13.  Magno  tu  BS. 


Corollarium  fragmentorum  debetur  Orellio,  Cic.  Opp.  Vol.  IV,  2.  p.  442.  Adn.  1 


Magno  et  tu  EK.  —  32, 16.  tu  abs- 
tulisti  BSK.  abstulisti  Z.  —  42, 
7.  [index]  secluditO.  Verba  „quis 


est  index “  S.  aegre  Ciceronia- 
na  iudicat.  —  49,  10.  [respondit] 
includunt  S.  et  0. 

ADNOTATIO. 

IN  DIVINATIONEM  ET  VERRINAS 


Haec  adnotatio  scripturam  huius  editionis  cum  superiore  mea  discrepantem  indicat ,  cum  (E.)  Ernestii,  (B.)  Beclcii,  (S.)  Schiltzii, 
(0.)  Orellii,  ( KQKlotzii ,  (Z.)  Zumptii  aliorumque  editionibus  collatam. 


18.  D  i  v  i  n  a  t  i  o  in 
Q.  Caecilium. 

§.  24,  Ys.  12.  diutius  SOK.  om. 
EBZ.  —  28,  3.  ab  Siculis  OKZ.  a 
Siculis  EBS.  cf.  §.  48.  Ita  saepe 
librorum  meliorum  vestigia  secu- 
tus  non  monito  lectore  scripsi.  — 
62,  8.  earn,  quaestor  cui  fueris  O. 
eum,  cui  q.f.  S.  qui  quaestor  eius 
fueris  EBKZ. 

19.  Actio  I. 

§.  9,  Vs.  3.  aut  in  al.  BO.  aut 
al.  ES.  aut  in  al.  aut  KZ.  —  23, 

8 .  negasse  EBOKZ.  negassese* 
Lamb.  S.  —  54,  4.  diuturnitate  * 
Hervag.  Grut.  Graev.  ES.  diutur- 
nitatis  BKZ. 

20.  Actionis  II.  Lib.  I. 

§.  11,  Vs.  14.  et  ex  urbibus  KZ. 
ex',  urb.  EBSO.  —  19,  10.  iniquus 
Z.  inicus  K.  inimicus  EBSO.  — 

21,  13.  unum  in  KZ.  b  a  EBSO. 

—  23,  3.  nostri  KZ.  vestri  EBSO. 

—  28,  17.  eos  KZ.  eo  EBSO.  — 
31,  3.  in  eo  elaboran  Z.  id  elabo- 
rari  K.  in  eo  laborari  EBOS.  — 
34,20.  exspectatus  in  GalliamKZ. 
cab  EBOS.  —  36,  6.  X  et  VII 
nummos  KZ.  XVIInummos  EBSO. 

—  37,  7.  conscelerata  KZ.  scele- 
rata  EBSO.  —  38,  3.  insidiosam 
OKZ.  invid.  E.  om.  S.  seclud.  B. 

—  41,  10.  Ille,  m.q.esset,  Cn.  Do- 

labella  Z.  Ille  om.  K.  I.  m.  q. 
esset  EBSO.  —  50.  Verba  „Qua 
de  re  —  pertinere “  post  oportere 
ab  EBS.  posita  §.  52.  extr.  repo- 
sui  cum  OKZ.  —  53,  11.  suo  ar- 
tiHcio  KZ.  art.  [smo]  N  2.  sine  un- 
cis  EBO.  suo  om.  Ascon.  S.  — 
57,  17.  perscripta  KZ.  descripta 
EBSO.  —  60,  13.  M.  Antonio  KZ. 
Antonio  EBSO.  -  63,  17.  flagi- 

tiose  BOZ.  flagitiosae  ESK.  — 
65,  15.  domum  KZ.  in  domum 
EBSO.  —  71,  15.  tacu[er}it  N2. 
tacuerit  EBSO.  tacuit  KZ.  —  75, 

8.  sine  Dot.  KZ.  Dol.  EBSO.  — 
77,  9.  loco  KZ.  locum  EBSO.  — 
80,  3.  concurrent  KZ.  concurre- 
rent  EBSO.  —  85,  7.  arguebatur 
Z.  argueretur  EBSOK.  —  87,  4. 
Fannio  KZ.  Rabio  EBSO.  —  92, 

9.  a  multis  KZ.  multis  EBSO.  — 
98,  5.  Ita  est:  sed  KZ.  sed  EBSO. 

—  99,  11.  Pr.  et  Pro  Pr.  KZ.  Pr. 
P.  Pr.  EBSO.  —  100,  7.  callidis- 
simus  Z.  castissimus  EBSOK.  — 
108,  5.  his  ipsis  KZ.  his  EBSO. 

—  109,  3.  Furias  Fusias  KZ.  Fu- 
rias  EBSO.  —  111,  2.  mercenario 
prooemioque  vit.  typ.  Scribi  opor- 
tuerat  mercenarioque  prooemio, 
ut  est  ap.  KZ.  mercenario  prooe¬ 
mio  EBSO.  —  111,  7.  Annaea 
KZ.  Annia  EB.  —  111,  11.  C. 
Verres  KZ.  Verres  EBSO.  —  114, 

9.  quemque  SOKZ.  proximum 
quemque  E.  [prox.]  B.  —  114,  10. 
op.  si  is  intestato  mortuus  esset, 
ita  Z.  intestatus  K.  op.  ita  EBSO. 

—  114,  12.  dicere  KZ.  docere 
EBSO.  —  116,  12.  complecteris 
KZ.  amplecteris  EBSO.  —  117, 
13.  hoc  postea  KZ.  postea  EBSO. 

—  119,  14.  illud  ipsurn  KZ.  illud 
EBSO.  —  122,  7.  iste  virgis  KZ. 
ba  EBSO.  —  127,  2.  credetur 
BSOKZ.  crederetur  E.  —  128,  4. 
proferentur  OKZ.  proferuntur 
EBS.  —  130,  10.  ,,Qua  potestate 

—  verumtamen “  Haec  verba  ita 
collocata  apud  EO.  hoc  ordine 
scripta  leguntur  ap.BSKZ:  ,,Qua 
potestate  iste  permissa,  quum  es¬ 
set  omnibus  in  rebus  apertissime 


impudentissimeque  praedatus,  ut 
ex  C.  Fannio  et  ex  Q.  Radio  co- 
gnovistis,  verumtamen“  —  134,  4. 
tradendumVJZ.  reddendumEBSO . 

—  135,  10.  atque  opinione  KZ. 
et  op.  EBSO.  —  137.  9.  qui  num- 
quam  ulla  KZ.  qui  nulla  EBSO. 

—  139,  6.  indicium  KZ.  id  iud. 
EBSO.  —  141, 1.  Tutores  hoc  KZ. 
Tutores  haec  EBSO.  —  143,  11. 
SOCIUM  KZ.  EUM  SOC.  EBS. 
[redemerit  eum ]  O.  —  143,  11. 
NEVE  —  NEVE  KZ.  NEVE  El 

—  NEVE  El  EBS.  [  ]  O.  — 
144,  4.  subierant  Z.  suberant  K 
suberunt  EBSO.  —  147,  5.  manus 
pretium  EKZ.  manupretii  Lamb. 
Garatou.  Ascon.  BS.  manupretium 
O.  —  149,  6.  negabat  se  KZ.  ne- 
gabat  EBSO.  —  149,  13.  qui  pot. 
KZ.  quid  pot.  EBSO.  —  149,  15. 
haberet  Rabonio?  EBOZ .  haberet 
Ilabonio?  K.  haberem*?  Rab. 
Lamb.  S.  —  150, 5.  Nunc  ne  argu- 
temur  KZ.  Nam  quid  argutamur 
EBSO.  —  151,  12.  quum  tut.  KZ. 
turn  tut.  EBSO.  —  154,  12.  is  uno 
SKZ.  is  in  uno  EBO.  —  155,  9.  id 
quod  KZ.  quod  EBSO.  —  157,  4. 
conatus  sit  BKZ.  con.  est  ESO.  — 
158,  13.  quos  quum  iste  Z.  quos 
iste  EBKO.  quos  ubi  iste  S. 

21.  Actionis  II.  Lib.  II. 

§.  2,  Vs.  6.  dicam  Z.  dico 
EBSOK.  —  5,  9.  nominabat  ZK. 
nominavit  EBSO.  —  11,  4.  am- 
plissima  ZK.  honestissima  EBSO. 

—  12,  10.  legationem  ZK.  -nes 
EBSO.  —  12,  10.  diceret  ZK.  di- 
cerent  EBSO.  —  13,  13.  isti  ZK. 
illi  EBSO.  —  16,  3.  honest,  ex  Si¬ 
cilia  plurimos  ZK.  dabc  EBSO. 

—  22,  2.  petit  OZK.  petiit  EBS. 

—  23,  2.  Dionis  egitt  ZK.  ba 
EBSO.  —  26,  16.  ob  imperala,  ob 
edicta  N2.  ob  edicta,  ob  imperia,  ob 
indicia  KZ.  ob  imperata,  ob  iudi- 
cata  EBSO.  —  28,  2.  rempubl. 
OKZ.  reip.  EBS.  —  28,  3.  ordi- 
nis  nostri  Lainbin.  SZK.  ordinis 
EBO.  —  29,  12.  cum  his  ZK.  cum 
illis  EBSO.  —  30,  2.  cum  consil. 
ZK.  in  cons.  EBSO.  —  35,  10. 
pec.  relictam  ZK.  pec.  venisse 
EBSO.  —  39,  2.  commonstrem 
ZK.  demonstrem  EBSO.  —  40, 

10.  servassent  Z.  observassent 
EBSOK.  —  41,  3.  reiectione  ZK. 
religione  EBSO.  —  42,  7.  turpio- 
rem  fore  Z.  turpiorem  EBSOK. 

—  42,  11.  lege  Rup.  ZK.  e  lege 
Rup.  EBSO.  —  42, 14.  oraret  ZK. 
eum  oraret  EBSO.  —  44,  2.  iudi- 
ces  ZK.  indicium  EBSO.  —  44,  6. 
adesse  Z.  ipse  adesse  EBSKO.  — 
48,  13.  et  dignitatis  ZK.  dign. 
EBSO.  —  49,  3.  criminibusque 
ZK.  et  crim.  EBSO.  —  49,  8.  quum 
ZK  turn  EBSO.  —  50,  4.  testibus- 
que  ZK.  et  testibus  EBSO.  —  50, 
9.  civitate  ilia  ZK .civitate  EBSO. 

—  50,  20.  facta  est  ZK.  facta 
EBSO.  —  50,  21.  ponerent  Z.  po- 
suerint  EBSO.  posuerunt  K.  — 
52.  4.  lam  ZK.  Sed  iam  EBSO. 

—  52,  11.  quaeso,  quo  Z.  quo, 
quaeso,  acc.  K.  quoquam  si  EB. 
q.  [s7]  O.  quoq.  (si  om.)  S.  —  54, 

11.  amicorum  suorum  ZK.  ba 

EBO.  —  55,  2.  interfuerant, 

BZKO.  interfuerat,  ES.  —  55,  3. 
Primum  Z.  Primo  EBKS.  —  55, 

12.  esset  ulla  ZK.  esset  EBSO.  — - 
56,  2.  dimittit  K.  dimisit  EBSO. 

—  58,  9.  nisi  tecum  turn  Z.  nisi 
tecum  EBSO.  nisi  turn  K.  —  58, 
12.  relictus  es  ZK.  sis  relictus 
EBSO.  —  59,  3.  debuit,  a  quibus 
ZK.  debuit,  ut  a  quibus  EBSO. 


—  60,  5.  consilia  SZK.  [ iudicia ] 
EBO.  —  61,  3.  absente  Epicrate 
ZK.  absentem  Epicratem  EBSO. 

—  62,  10.  potuerat  Z.  poterat 
EBSOK.  —  63,  12.  edixerat.  Z. 
dixerat.  EBSOK.  —  63,  13.  non 
tarn  suam  praeturam,  quam  istius 
pr.  ZK.  non  totam  istius  praetu¬ 
ram,  EBSO.  —  65,  2.  Sociorum 
ZK.  Siculorum  EBSO.  —  66,  5. 
compromisso  ZK.  compromissis 
EBO.  —  66,  7.  falso  Z.  falsum 
EBOK.  —  67,  7.  provincia.  Hoc 
Z.proviucia  mansit.  Hoc  EBSOK. 

—  67,  11.  ut  haec  H.  ZK.  ut  II. 
EBSO.  —  70,  19.  est  ZK.  esset 
EBSO.  —  74,  5.  adhibitis  in  con¬ 
silium  ZK.  adhibitis  EBSO.  — 
75,  2.  Reus  ZK.  Sopatrus  EBSO. 

—  75,  10.  condemnat.  ZK.  con- 
demnavit.  EBSO.  —  76,  9.  tantae 
luxuriae  —  desidiae  ZK.  tarda 
luxuria  —  desidia  EBSO.  —  77, 

10.  is  turn  vobiscum  ZK.  vobis 
istum  EBSO.  —  79,  2.  Staienum 
OK.  Staienum  EBSZ.  —  85,  1. 
iste  cupiditate  ZK.  ba  EBSO.  — 
86,  6.  arbitrabatur  Z.  arbitrare- 
tur  EBSOK.  —  S7,  17.  illius  ZK. 
ipsius  EBSO.  —  88,  13.  eius  ZK. 
huius  EBSO.  —  90,  17.  haberet 
Z.  habuerit  EBOK.  —  91,  4.  no- 
na  K.  (VIIH.  Z.)  octava  EBOS. 

—  91,  6.  potuerat  ZK.  poterat 
EBSO.  —  92,  2.  nonam  K.  (VIIII. 
Z.)  octavam  EBSO.  —  92,  8.  dis- 
cedit  ZK.  discessit  EBSO.  —  95, 
2.  pervenisset  ZK.  venisset  EBSO. 

—  95,  5.  erat  —  videbatur  ZK. 
erant  —  videbanlur  EBSO.  —  96, 
9.  esse  missurum  ZK.  missurum 
EBSO.  —  97,  2.  Mo  BSZK.  in¬ 
cept  o  EO.  —  98,  3.  adductus  ZK. 
inductus  EBSO.  —  99,  5.  conde- 
mnari  EBSZK.  damnari  O.  — 
99,  9.  ad  diem  non  affuissem  ZK. 
c dab  EBSO.  —  100,  7.  Sthenii: 
et  ZK.  Sthenii:  EBSO.  —  100,  9. 
X  tribunos  Z.  decern  trib.  K.  tri¬ 
bunes  EBO.  —  102,  11.  Macros 
Soluntinus  ZK.  Matro  Solentinus 
EBSO.  —  102,  13.  audierunt  — 
interfuerunt  ZK.  audierint  —  in- 
terfuerint  EBSO.  —  104,  3.  pro - 
mulgata  ZK.  pervulgata  EBSO. 

—  107,  1.  amplum  ZK.  amplurn 
esse  EBSO.  —  108,  6.  ipsi  Z.  ipse 
EBSOK.  —  109,  4.  amicissimum 
ZK.  arnicum  EBSO.  —  109,  11. 
iam  Romam  ZK.  iam  om.  EBSO. 

—  110,  13.  ceterorum  ZK.  cetero- 
rumque  EBSO.  —  113,  5.  quum- 
que  OZK.  quum  EBS.  —  113,  IS. 
et  essent  ZK.  essent  EBSO.  — 
115,  4.  Vidi  BOZK.  Vide  ES.  — 
117,  12.  caussa  videretur  SOZK. 
caussa  EB.  —  119,  14.  et  quin 
OZK.  quin  EBS.  —  124,  6.  em- 
ptum  xenerunt  ilium  locum  ZK. 
bade  EBSO.  —  127,  10.  iste  Z. 
ille  EBSOK.  —  127,  12.  Cuium 
ZK.  Cuius  EBSO.  —  127,  16. 
Respondent,  ZK.  Responsum, 
EBSO.  —  130,  4.  eum  mensem, 
qui  consequitur  mensem  comit. 
EZK.  eum  mensem  comit.  BSO. 

—  133,  11.  pecuniae  ZK.  pecunia 
EBSO.  —  135,  3.  opus  esset  ZK. 
esset  necesse  EBSO.  —  137,  14. 
ernpta  OZK.  erepta  EBS.  —  137, 
16.  fateare  ZK.  fatebere  EBSO. 

—  137,  18.  totius  ZK.  istius 
EBSO.  —  141,  6.  et  142,  16.  tri¬ 
cies  Z.  viciens  KS.  [CXX]  millia 
EBO.  —  142,  6.  defer  emus  OZK. 
deferamus  EBS.  —  142,  8.  tricies 
(vicies  SK.)  —  captum  SZK. 
CXX  millia  —  capta  EBO.  — 
142,  14.  est  ista pecunia  ZK.  cab 
EBSO.  —  142,  17.  hoc  a  vobis 
ZK.  cab  EBSO.  —  144,  9.  mani- 


festissimo  ZK.  manifesto  EBSO. 

—  145,  19.  etiamsi  ZK.  etiamsi 
quis  EBSO.  —  147,  10.  ipsurn 
ZK.  istud  EBSO.  —  148,  6.  et  9. 
ne  liceat  ZK.  non  liceat  EBSO. 

—  148,  10.  haec  est  nata  ZK.  eba 
EBSO.  —  152,  7.  togatum  Z. 
civem  Romanum  K.  tog.  velis 
EBSO.  —  153,  2.  Ubi  inimicissi- 
mum  ZK.  ba  EBSO.  —  154,  17. 
locis  omnibus  ZK.  b  a  EBSO.  — 
155,  14.  hi  (ii  K.)  nunc  veniunl 
OZK.  hue  conveniunt  E.  nunc 
contra  te  veniunt  BS.  —  156,  8. 
prae  OZ.  pro  EBSK.  —  156,  19. 
Enumerare  ZK.  Numerare  EBSO. 

—  157,  10.  declarabit  ZK.  decla- 
ravit  EBSO.  —  158,  2.  auditum 
Z.  hoc  auditum  EBSKO.  —  158, 

4.  vim  et  ZK.  vim  EBSO.  —  158, 
8.  audivistis  ?  ZK.  audivimus  1 
EBSO.  —  159,  1.  Rhodii,  qui  ZK. 
quum  Rhodii  EBSO.  —  159,  1. 
prope  soli  helium  illud  ZK.  edab 
EBSO.  —  159,  2.  gesserunt  ZK. 
gesserint  EBSO.  —  159,  5.  tamen 
quum  ei  regi  ZK.  quum  et  regis 
EBO.  et  quum  regis  S.  —  160,  3. 
remoti  ZK.  remotissimi  OEBS. 

—  160,  5.  abiecta  ZK.  ablata 
EOBS.  —  160,  13.  Syracusis  Z. 
Syracusanis  EBOKS.  —  160,  15. 
illic  ZK.  illuc  EBOS.  —  161,  5. 
attigit  OZK.  attingeret  EBS.  — 
161,  13.  voluerunt  ZKOB.  volue- 
rant  ES.  —  162,  3.  Centuripino- 
rum  magistratus  ZK.  Centuripi- 
num  magistratum  ESOB.  —  162, 

5.  minatur  ZK.  Us  minatur ESOB. 

—  163,  8.  Romanum  ZK.  Roma- 
norum  EBSO.  —  165,  5.  tricies  Z. 
vicies  SK.  CXX  millia  EBO.  — 
168,  10.  oppositis  ZK.  positis 
EBSO.  —  170,  5.  his  ferebat  N  2. 
ba  Z.  Us  ferebat  EBSO.  ba  K.  — 

172,  7.  etiam  ille  ZK.  b  a  EBSO. 

—  173,  2.  ea  se  OZK.  ba  EBS.  — 

173,  6.  caput  suum  ZK.  ba  EBSO. 

—  176,  1.  Ac  ZK.  At  EBSO.  — 
177,  3.  eiusmodi  ZK.  huiusmodi 
EBSO.  —  181,  2.  nobis  ZK.  vobis 
EBSO.  —  182,  2.  eorum  annorum 
ZK.  eorum  EBSO.  —  183,  9.  Ca- 
nuleiani.  Non  Z.  Canuleii.  Iam 
non  EBSOK.  —  183,  11.  tantum 
Melitensium  Z.  tantam  Meliten- 
sem  vestem  EBSOK.  —  183,  13. 
tantum  tibi  ZK.ba  EBSO.  —  186, 

6.  pecunias  ZK.  pecuniam  EBSO. 

—  186,  7.  Quod  erit  ZK.  Erit 
EBSO.  —  187,  6.  C.  Verr.  ZK.  a 
C.  Verr.  EBSO.  —  187,  12.  is  es¬ 
set  ZK.  ba  EBSO.  —  187,  20.  te- 
neretur  ZK.  contineretur  EBSO. 

—  188,  13.  conficeret  Z.  confece- 
rit  EBSOK.  —  190,  8.  cognoveris 
Z.  cognoris  EBSOK. 

22.  Actionis  II.  Lib.  III. 

§.  2,  Vs.  9.  vi  quad.  mag.  nec. 
Z.  ut  quad.  mag.  nec.  ratione 
EBSOK.  —  5, 5.  moleste  fero  ZK. 
moleste  EBSO.  —  7,  2.  decrevisset 
ZK.  decresset  EBSO.  —  7,  14.  in- 
dustriam  Z.  industries  EBSOK. 

—  8,  13.  vixerint  ZK.  vixerunt 
EBSO.  —  10,  10.  fere  SOZK.  et 
re  EB.  —  16,  20.  qua  ZK.  quo 
EBSO.  —  19,  5.  Romanus  Z.  Ro- 
manus  idem  EBSOK.  —  20,  7. 
posset  ZK.  possit  EBSO.  —  20, 
13.  posset  Z.  possit  EBSOK.  — 

23,  19.  solus  BOZK.  socius  ES. 

—  33,  7.  quod  ZK.  quum  EBSO. 

—  34,  8.  reliqui  est  ZK.  dereliquit 
EBSO.  —  34,  9.  possit  ZK.  pos¬ 
set  EBSO.  —  34,  14.  quin  ZK. 
qui  non  EBSO.  —  38,  4.  ne  quis 

—  cogatur  ZK.  ne  —  cogantur 
EBSO.  —  40,  22.  vendidisti  Z. 

vendidi  EBSOK.  —  42,  16.  C. 
Marcellus  BSOZK.  M.  Marc.  E. 
—  43,  3.  posteritatem  BSOZK.’ 
posterum  E.  —  43,  8.  te  praetor e 
ZK  ba  EBSO.  —  43,  15.  potuerat 
ZK.  poterat  EBSO.  —  44,  10.  in- 
ductus  ZK.  adductus  EBSO.  — 
44,  13.  ex  prov.  Z.  de  prov.  K.  in 
prov.  EBSO.  —  46,  8.  ipse  accept 
Z  ba  EBSO.  ipse  om,  K.  —  47, 
8.  et  56,  1.  Murgentinus  ZK.  Mor- 
gantinus  EBSO.  —  48,  16.  add. 
bene  de  republica,  bene  de  p. 

ZK.  add.  bene  de  p.  EBSO.  _ 

49,  4.  oratio  Z.  ratio  EBSOK.  — 
51,  14.  haberet  EZK.  haberent 
®SO.  —  32,  11.  ac  locupletissi- 
mos  ZK.  haec  verba  om.  EBSO. 

53,  11.  magnoque  ZK.  magno 
EBSO.  —  54,  6.  Volusium  ZK. 
Volusianum  EBSO.  —  55,  2.  Me- 
naeni  ZK.  Meneni  EBSO.  —  63, 
5.  nemo  abs  te  interrog.  Z.  nemo 
int.  EBSOK.  —  63,  15.  alium  an- 
tea  ZK.  ba  EBSO.  —  64,  4.  furta 
antea  ZK.  ba  EBSO.  —  65,  5. 
vivere  ZK.inire  convivium EBSO. 

—  65,  10.  quaestu  maximo  ZK. 
ba  EBSO.  —  66,  19.  iudices,  ZK. 
indicia  et  EBSO.  —  67,  7.  vi  ac 
minis  ZK.  cba  EBSO.  —  67,  10. 
occupare  Z.  oecurrere  EBSOK. 

—  69,  ‘ll.suas  sibi  Z.  ba  EBSOK. 

—  70,  9.  is  tins  ZK.  ipsius  EBSO. 

—  71,  3.  perspexit  ZK.  perspexe- 
rit  EBSO.  —  71,4.  aratorum  ZK 
arationum  EBSO.  —  71,  7.  pre- 
Hum  dilig.  N2.  pretia  dil.  ZK. 
ba  EBSO.  —  72,  5.  lucri  ZK. 
lucrum  EBSO.  —  73,  6.  exigun- 
tur  ZK.  exigentur  EBO.  —  73, 
15.  LX  EBOZK.  CXXIX  S.  —  73, 
15.  At  ZK.  An  EBSO.  —  74,  13. 
defensio  non  potest  Z.  defensione 
non  potes  EBKO.  —  75,  8.  mo- 
di  dm  Z.  medimndm  EBS.  —  75,  8. 
item  istius  Z.  b  a  EBK.  —  75,  12. 
et  13.  modidm  Z.  medimndm 
EBSO.  —  75,  14.  tantum  S.  tan¬ 
tum  triticum  EBO.  —  76,  3.  mo¬ 
didm  XXVDCC  ZO.  me  dim  n  am 
XXV  millibus  EB.  —  76,  3.  ilia 
sua  Z.  ilia  EBSOK.  —  77,  9.  re- 
cidisset  ZO.  redisset  EBS.  rese- 
disset  K.  —  77,  14.  VJIIC  ZO 
X.OTFEBSK.  —  77,  19.  DC  ZO. 
CI.qCI^CI^DC  EBSK.  —  77,  21. 
medimnis  VIIIC  OZ.  medimndm 
XXXV  EBS.  DoMMMC  K.  — 
77,  21.  VIIC  Z.  XXXI  et  CCCC 
EBS.  IoqMMD  OK.  —  78,  2. 
ad  quern  iste  ZK.  qui  ad  istum 
EBSO.  —  78,  15.  tantum  dare 
ZK.  b  a  EBSO.  —  78, 16.  modidm 
OZK.  medimndm  EBS.  —  79,  2. 

de  Docimo  ZK.  Doc.  EBSO.  _ 

79,  3.  Atque  ZK.  At  EBSO.  —  79, 

4.  quidquam  sibi  ZK.  ba  EBSO. 

—  79,  5.  XII  ZK.  XV  EBSO.  — 
79,15.  enim  iam  ZK.  enim  EBSO. 

—  80,  9.  iste  ZK.  ipse  S.  ipso 
EBO.  —  81,  12.  aliquot  senatus 
consultis  ZK.  illius  SClto  EBSO. 

—  82,  4.  legem  ZK.  lege  EBSO. 

—  83,  4.  Tertiae,  tritici  —  (mill. 
om.)  ZK.  trit.  —  mill.  ES.  [  ] 
BO.  —  83,  21.  eripiet  aut  ulla 
larg.  Z.  dabcEBSO.  84,1. 
totum  g.int.  N2.  cab  EBSO.  bac 
ZK.  —  84,  9.  dari  OZK.  dare 
EBS.  —  86,  1.  Quid  verof  ZK. 

Q.  ergo?  EBSO.  —  86,  8.  acce- 
dunt  ZK.  accedant  EBSO.  —  86, 

9.  XII  modidm  ZK.  Clfj  CIq  Clf) 
medimndm  EBSO.  —  89,  2.  lift, 
publicis.  Litterae  publicae.  ZK. 
lift,  recita  ex  litt.  publ.  EBSO.  — 

89,  13.  medimna  OZ.  medimnis 
EBS.  med.  K.  —  90,  8.  vendidi- 
sti  ZK.  vendidi  EBSO.  —  90,  8. 
datum  esse  ZK.  datum  EBSO.  — 

93,  2.  Arabat  —  nemini  esl  BOZ. 
arator.  (Arabat  is — nemini  est) 

K.  arator.  Is  agrum  in  Segestano 
(nam  commercium  in  eo  agro  Pa- 
normitanis  est )  ES.  —  93,  6.  mil¬ 
libus  et  medimnis  ZK.  millibus  et 
EBSO.  —  93,  8.  et  sic  deinceps 
C.  Annaeus  ZK.  Anneius  EBSO. 


—  96,  2.  muti  ZK.  inulti  EBSO. 

—  96,  3.  equites  Romanos  ZK. 
equitem  Romanum  EBSO.  —  97, 
8.  decumanos  ZK.  in  decumas 
EBSO.  —  99,  7.  medimndm  ZK. 
modidm  EBSO.  —  99, 11.  et  prae- 
terea  ZK.  praet.  EBSO.  —  100, 
8.  VIIICC  ZK.  CloCIrjCfjCC 
EBSO.  —  100,  14.  sint  ZK.  sunt 
EBSO.  —  100,  14.  sed  quae  ZK. 
sed  EBSO.  —  102,  2 .  factae  sunt 
ZK.  pactae  sint  ESO.  pacta  sint 
B.  —  193,  7.  hominum  ZK.  horn. 
om.  EBSO.  —  103,  14.  Enguinam 
ZK.  Engynam  Cluver.  Graev. 
EBSO.  —  103,  15.  Inensibus  ZK. 
Hennensibus  EBS.  Ennensibus  O. 

—  103,  17.  Citarinos  EZ.  Cetari- 
nos  BSOK.  —  103,  22.  relictum 
aut  remiss.  OZK.  cba  EBS.  — 
104,  3.  ego  agrorum  ZK.  ba 
EBSO.  —  104,  8.  in  Sicilia  nul¬ 
lum  ZK.  cab  EBSO.  —  106,  15. 
H-S  L.  ZK.  L  II -S  Millia.  EBSO. 

—  106,  17.  lucri  ZK.  millia  lucri 
EBSO.  —  108,  17.  poss.  habent 
ZK.  ba  EBSO.  —  109,  10 .  fuerint 
ZK.  fuerunt  EBSO.  —  109,  16. 
audistis  ZK.  audietis  EBSO.  — 
110,  10.  decumanos  ZK.  decuma- 
num  EBSO.  —  111,  6.  capiam 
ZK.faciam  EBSO.  —  112,  5.  sc 

tabulas  ZK.  ba  EBSO.  _  112, 

13.  omnes  arat.  ZK.  ba  EBSo! 

112,  17.  iugero  ZK.  iugere 
EBSO.  —  112,  22.  sint  ZK.  sunt 
EBSO.  —  113,4.  essent  ZK.  erant 
EBSO.  —  113,  5.  exararent  ZK. 
ararent  EBSO.  —  113,  7.  oporte- 
bat  ZK.  poterat  EBSO.  —  113, 
10.  emerent  ZK.  emeret  EBSO.  — 
113,  13.  aut  ZK.  an  EBSO.  — 
113,  15.  id  quod  ZK.  quod  EBS. 

—  114,  1.  ostendam  Z.  ostendo 
EBSOK.  —  115,  13.  Usee  ZK.  his 
EBSO.  —  115,  14.  quid  Z.  quid 
lucri  EBSOK.  —  116,  2.  XXX 
ZK.  XXX  millia  EBSO.  —  116, 

3.  CCXVI  ZK.  CCXVI  millibus 
EBSO.  —  116,  4.  (CCXXIV)  scri¬ 
be  potius  C CCXXIV  ut  ZK. 
CCCXXIV  millia  EBSO.  —  116, 

6  .fit  ZK.  id  est  EBSO.  —  116,  8. 
CCCLX  ZK.  CCCLVI  EBSO.  — 
116,  13.  singulos  semis  acc.  ZK. 
quinque  access.  EBS.  —  116,  16. 
accedant  ZK.  accedebant  EBSO. 

—  118,  17.  millia  nummum 

ZK.  millia  EBSO.  —  120,  12. 
LXXXIV  ZK.  LXXXIII  SO. 
LXXXVIII  E.  —  120,  13.  Duo 
ZK.  Unum  ESO.  —  120,  16. 
CLXXXVII  ZK.  CL  XXX  VIII 
EBSO.  —  120,  17.  LXXXV1I 
Cl  aratores  unus  ZK.  ,,  Cl“ 
LXXXVII  aratores  unus  (Cl  — 
LX  VII.  vitio  typographor.  E.) 
BSO.  —  120,  21.  CCLII  ZK. 
CCLVII  EBSO.  —  120,  22. 

CXXXII  ZK.  C XXX VII  ESO. 

—  120,  27.  litteris  publ.  ZK.  ba 
EBSO.  —  122,  8.  ostendo  test,  et 
publ.  hon.  civ.  et  priv.  K.  doceo 
litteris  civ.  et  priv.  EBSOZ.  — 
122,  9.  virorum  ZK.  virorum  te- 
stimoniis  EBSO.  —  124,  2.  sum- 
ma  vi  ZK.  summa  EBSO.  —  124, 

2.  a  me  opera  ZK.  cab  EBSO. 

—  124,  5.  offendisti  ZK.  offendi 
EBSO.  —  124,  9.  modo  ZK.  quod 
EBSO.  —  124,  10.  non  ulla  scri- 
bendum  erat,  quod  et  reponen- 
dum.  nulla  ZK.  EBSO.  —  124, 

12,  dicit  ZK.  dicat  EBSO _ 127, 

7.  deiectos  Z.  deiectos ,  eiectos 
EBSK.  —  127,  16.  pop.  Rom. 
commoda  ZK.  cab  EBS.  —  129, 

6.  pervagatum  ZK.  pervulgatum 
EBS.  —  130,  6.  conetur  ZK.  co- 
nentur  EBS.  —  132,  9.  L.Rubrius 
ZK.  P.  Rubrius  EBSO.  —  134,  3. 
illorum  ZK.  eorum  EBSO.  — 
134,  9.  profecto  OZK.  non  profe- 
cto  EBS.  —  135,  12.  socium  in 
decumis  ZK.  cab  EBSO.  —  135, 
Ih.tantis  erunt  ZK.  ba  EBSO.  — 

136,  2.  nemo  est,  quin  audisse  se 
ZK.  quum  nemo  esset,  quin  hoc  se 
audisse  EBS.  [quum]  etc.  O.  — 


137,  22.  sibi  putant  Z.  (sibi  esse 
putant)  K.  putant  EBSO.  —  137, 
23.  sibi  totam  ZK.  ba  EBSO.  — 

138,  9.  statuas  alium  Z.  statuas 
EBSOK.  —  140,  5.  Estne  ZK. 
Est  EBSO.  —  140,  6.  possit?  Est. 
ZK.  potest.  EBSO.  —  140,  20. 

■'SK  Z.  (Ijq  K.)  II- SV  millia 
EBSO.  —  141,  12.  agitatum  ZK. 

[excogitatum]  EBSO.  om.  S.  _ 

143,  3.  habeam  Z.  haberem 

EBSOK.  —  144,  14.  vobis  magis 
hoc  ZK.  bca  EBSO.  —  147.  18. 
plus  decumam  ZK.  plus  decuma 
EBSO.  —  148,  2.  atque  al.  quid, 
agr.  prop.  mag.  dec.  vendidisse 
Haec  verba  quae  habet  Z.  om. 
EBSOK.  —  148,  5.  CCXII  BSO. 
CCA  VI  EZK.  —  148,  9.  ipse  Alba 
ZK.  Alba  E.  —  149,  9.  procura - 
torem  ("non  procuratores)  ZK. 
procurare  EBSO.  —  149, 10 .tuum 
negotium  agere  ZK.  negotium 
EBSO.  —  152,  1.  manifesta  cj. 
manifesto  EBSOZK.  —  153,  5. 
hoc  ipse  Z.  hoc  ipso  EBSOK.  — 
154,  10.  quod  adscribit  Z.  quod 
adscripsit  EBSO.  quom  scribal 
E*  154,  14.  praetoris  exist. 
ZK.  ba  EBSO.  —  155,  3.  non  il¬ 
ium  putem  N 2.  bac  ZKEBSO. 

155,  17.  habebere  BSOZ. 

haberere  E.  habebis  K.  —  155 
20.  est  Z.  sit  EBSOK.  —  155’ 
23.  dare,  profunder e  oportere  Sk! 
d.  p.  opponere  B.  d.  p.  apponere 
O.  da,  profunde,  oppone  E.  — 
156,  10.  errat  BSO.  erravit  E.  — 
156,  11.  et  per  se  N2.  per  se 
EBSOZ.  —  156,  13.  arbitratur 
BSO.  arbitrabatur  E.  —  156,  21. 
ei  ZK.  ei  Verri  EBSO.  —  157,  4. 
ConcedisneZ.ConcedesneEBSOK. 

157,  12.  Volent  ZO.  Volunt 
EBSK.  —  157,  16.  ac  ZK.  his 
EBSO.  —  157,  21.  se  insinuet  ZK. 
insinuet  EBSO.  —  158,  10.  recup. 
in  aratorem  ZK.  cab  BSO.  in 
aratorem  verb.om.  E.  —  159,  6. 
iste  ZK.  ille  EBSO.  —  160,  9./a- 
cere  ZK.  agere  EBSO.  —  160,  10. 
patris  ZK.  patri  EBSO.  —  161, 

2.  Verres,  sed  ZK.  verum  EBSO. 

—  161,  11.  forte  hoc  ZK.  ba 
EBSO.  —  161,  12.  deteriorem 
ZK.  deterior  est  EBSO.  —  162, 

6.  sunt  ZK.  sint  EBSO.  —  162,  8. 
Verris  ZK.  Verri  EBSO.  —  163, 

4.  decumanum  SOZ.  deewnarum 
EBK.  —  163,  10.  in  Sic.  emere 
ZIC.  cab  EBS.  —  163,  18.  II-S 
III  S  ZK.  II-S  IIII  EBSO.  — 
163,  19.  duodetricies  ZK.  bis  et 
trie.  EBSO.  —  164,  4.  ut  arat. 
ZK.  aratoribus  EBSO.  —  166, 10. 
et  amicus  ZK.  amicus  EBSO.  — 
167,  3.  quum  ZK.  ut  ei  EBSO.  — 
167,  4.  litt.  in  Siciliam  ZK.  cab 
EBSO.  —  167,  8.  L.  Tullium 
BZOK.  Tullium  ES.  —  167,  14. 
pecun.  populo  ZK.  ba  EBSO.  — 

169,  8.  praetorem  S.  (e  marg.  cod. 

L.)  ZK.  non  populi  Rom.  EBO. 

—  170,  9.  (et  171,  8.)  sexagena 

OZ.  sexaginta  EBS.  LX  K.  _ 

170,  12.  Ilalesae  BZO.  Halesiae 
ES.  Halaesae  K.  —  171,  5.  esset 
Romam  Z.  b  a  EBSO.  esset  frum. 
Rom.  K.  —  171,  13.  debeat  ZK. 
debebat  EBSO.  —  171,  18.  id  a 
ZK.  id  EBSO.  —  172,  4.  Siculo- 
rum  ZK.  Siculum  EBSO.  —  172, 

18.  etusdem  ZK.  eiusdemque 
EBSO.  —  173,  1.  improbes  Z.im- 
probas  EBSOK.  —  173,  4.  his 
ZK.  Us  EBSO.  —  173,  17.  emere 
ZK.  em.  a  Siculis  EBO.  pecunia 
f.  e.  a  Siculis  om.  S.  — •  174,  12. 

Ill  SZ K.  Ill  EBSO.  —  174,  14. 

II.  Sed  —  II S  quoniam  ZK.  II S 

—  Ill  quon.  EBSO.  —  176, 2.  ma- 
ximorum  p.  h.  e.  iniq.  e.  inertiae 
confessio,  non  verba  om.  EBSO. 
habent  ZK.  —  176,  15.  improbis 
ZK.  in  improbis  EBSO.  —  177, 

15.  natura  ZK.  in  nat.  EBSO.  — 

177,  16.  ipse  ZK.  ipse  sibi  BSO. 
(ipse  ipsi  E.  vit.)  —  178,  14.  mul- 
lorum  SZK.  in  multis  EBO.  — 

179,  4.  Ita  ZK.  Itaque  EBSO.  — 
179,5.  erat  ipsum  frumentum  ZK. 

fuit  ipsius  frumenti  EBSO.  _ 

ISO,  3.  Sint  sane  ZK.  Sint  EBSO. 

—  180,  11.  ad  statuas  ZK.  vel  ad 
statuam  EBSO.  —  181,  8.  quid 
vocas ?  ZK.  quid?  EBSO.  —  182, 
3-tantis  praes.  Z.  praes.  in  tantis 
EBSO.  —  182,  4.  Romanus  Z.  id 
££SO.  —  182,  5.  est  ita  Z.  ba 
EBSO.  —  182,  10.  aut  u.  i.  sit  Z. 
dabc  EBSO.  —  182,  25.  omn. 
umquam  Z.  ba  EBSOK.  --  183 
4.  aut  Ven.  ZK.  ac  Ven.  EBSo! 

—  184,  17.  IV  Z.  XVIII  EBSO. 
VIII K.  —  186,  7.  ac  man.  Z.  aut 
man.  EBOK.  aut  quibus  man.  cj. 
•k'S-  —  186,  9.  praesidium  prop, 
que  ZK.  bac  EBSO.  —  187,  6. 
liberisque  suis  OZK.  liberisque 
EBS.  —  187,  8.  tua  praef.  ZK. 
praef.  tuae  EBSO.  —  187,  9. 
quandoque  tu  quid  ZK.  quand’o  til 
quidem  EBS.  q.  t.  [ quidem ]  O.  — 
1S7,  11.  quandoque  ZK.  quando- 
quidem  EBSO.  —  187,  15.  eas  Z. 
hasce  EBSOK.  —  187,  15.  te  re 
ZK.  te  EBSO.  —  187,  17.  Neque 
ZK.  Non  EBSO.  —  188,  12.  ter¬ 
ms  den.  ZK.  b  a  EBO.  —  189  2 
binis  ZK.  II  EBSO.  —  189,  9. 
coniunctione  Z.  coauctione  EBSO. 
coniectione  K.  —  190,  4.  in  ZK 
ad  EBSO.  —  191,  13.  Philome- 
lensibus  Z.  —liensibus  EBSOK, 

—  192,  2.  eiusm.  est?  ZK.  eius- 
modi?  EBSO.  —  193,  1.  si  vis  II. 

d.AK.si  quid  H.  d.  vis  EBSO. _ 

193, 3.  oportebit Z.oportetEBSOK. 

193, 10.  in  i.  1.  i.  q.  Z .  quum  in 
i.  1.  i.  q.  es  EBSOK.  —  194,  12. 
defendis  Z.  defend.es  EBSOK.  — 
194,  15.  i-atione  Z.  rede  EOBSK 

—  194,  16.  defendes  EBSOK.  de¬ 
fendis  Z.  —  195,  19.  improbe  ZK 
improbi  EBSO.  —  196,  5.  fru¬ 
mentum  ZK.  frumento  EBSO.  — 
197,  3.  de  fisco  ZK.  ex  f.  EBSO. 

—  197,  9.  dare  vol.  ZK.  dari  vol. 
EBSO.  —  197,  9.  habes  Z.  habe¬ 
bis  EBSOK.  —  198,  4.  fructum 
omnem  amitteret  ZK.  frumentum 
omne  amittere  EBSO.  —  198,  5. 
Quonam  se  verteret?  ZK.  Quo 
enim  se  verteret,  non  habebat. 
EBSO.  —  199,  9.  aliquid  Z.  onus 
aliquod  EBSO.  munus  aliquod.  K. 

—  200,  8.  vestris  Z.  nostris 
EBSOK.  —  201,  10.  arator  Z. 
aratio  EBSOK.  —  201,12 .Magna 
Z.  Magna  est  EBSOK.  —  201,  13 
modo  Z.  modo  id  EBSOK.  —  201, 

14.  possitis  EBSO.  possumus  ZK. 

—  202,  2.  constituatur  ZK.  con- 

stituitur  EBS.  —  207,  11 .  flagitiis 
Z.  in  flag.  EBSOK.  —  209,  3. 
tanta  caussa  Z.  ba  EBSOK.  _ 

209,  10.  idem  fee.  Z.  ba  EBSOK. 

—  210,  13.  habeo  iud.  tecum  ZK. 
quum  habeas  iudices  EBSO  — 

210,  14.  et  Q.  Cat.  ZK.  Q.  Cat. 
EBSO.  —  210,  16.  antiquissimo- 
rum  clar.  que  ZK.  antiquorum  et 
clar.  EBSO.  —  213,  17.  iniur. 
eius  Z.  ba  EBSOK.  —  213,  18. 
omnia  eius  Z.  b  a  EBSOK.  —  213^ 

19.  populus  Z.  populusque  Rom’. 
EBSOK.  —  214, 13.  annona  OZK. 
annonae  EBS.  —  215,  1.  praetor 
Anton.  ZK.  Anton.  EBSO.  —  221, 

5.  idem  qui  Z.  ba  EBSOK.  — 
222,  3.  frum.  quum  dices  ZK.  cab 
EBSO.  —  224,  5.  neque  id  Z.  ne¬ 
que  EBSOK.  —  224,  13.  hac  S.  e 
Lamb.  Ms.  ZK.  hie  EBO.  —  228, 

2.  reipublicae  ZK.  populo  Rom. 
EBSO.  —  228,  7.  gratis  adders 
ZK.  gr.  dare.  EBSO.  —  228,  12. 
cognostis  ZK.  cognoscitis  EBSO. 

23.  Actionis  II.  Lib.  IV. 


§.  3,  Vs.  8.  qui  Messanam  acc. 
fac.  concedent  N  2.  (—  concedunt 
ZK.)deabc  EBSO.  —  5,5 .  hos 
ZK.  hosce  EBSO.  —  8,  2.  uno 

ZK.  iam  uno  EBSO.  _  8,  4. 

omnia  qui  ZK.  ba  EBSO.  —  13 j 
3.  usumque  meum  ZK.  usumque 

ADNOTATIO. 


EBSO.  —  14,  3.  XL.  ZK.  CXX 
EBSO.  —  14,  8.  si  non  lib.  Z.  si 
lub.  non  K.  nisi  lib.  EBSO.  —  16, 
2.  tamen,  iudices  ZK.  t.  me  iud. 
EBSO.  —  16,  5.  Esse  ilia  signa 
domi  suae,  non  esse  ZK.  ebacdf 
(alterum  esse  om.)  EBSO.  —  17, 
12.  cybaea  ZK.  cybea  O.  Cybea 
EBS.  —  18,  1.  ecquae  ZK.  ecqua 
EBSO.  —  18,  6.  Tibi  habe  ZK. 
Habe  EBSO.  —  21,  1.  debuisli  ex 
foedere  ZK.  bca  EBSO.  —  25, 
16.  Percenniorum  OZK.  Parc. 
EBS.  —  27,  15.  Quaesivi,  quem- 
admodum  ZK.  Quaesivi,  an  do- 
mum  EBSO.  (Quaesivi  om.  SO.) 

—  29,  21.  phaleras  ablatas  ZK. 
ba  EBSO.  —  32,  1.  Verum  ZK. 
Vere  EBSO.  —  33,  16.  accessit  — 
coepit  ZK.  accesserit  —  coeperit 
EBSO.  —  33,  23.  dicta  essent  ZK. 
ba  EBSO.  —  34,  3.  reus  el  reus 
lege  ZK..  adbcEBSO.  —  36,4. 
aiiqwid  Z.  aliquot  EBSOK.  —  36, 
18.  dicis  — profers  ZO.  dicas  — 
proferas  EBS.  dicas  —  profers 
EK.  —  37,  3.  prompti  ZK.  prom- 
ptissimi  EBSO.  —  38,  5.  non  iam 
Z.  b  a  EBSOK.  —  38, 17.  Lilybaei 
se  ZK.  b  a  EBSO.  —  39,  4.  pro- 
pinquum  suum  ZK.  ba  EBSO.  — 
44,  3.  Curidio  ZK.  Cordio  EBSO. 

—  45,  5.  facta  sunt  K.  /.  sint 
EBSO.  —  45,  10.  CCC  ZK.  LX  A X 
EBSO.  —  45,  11.  LXXX  ZK. 
CCC  EBSO.  —  46,  2.  Papinio  ZK. 
Papirio  EBSO.  —  4S,  1.  haec  cri- 
mina  ZK.  hoc  crimen  EBSO.  — 

48,  7.  sed  ne  domus  quidem  ulla 
ZIC.  domus  nulla  EBSO.  —  49,  6. 
tamquam  ZK.  quasi  EBSO.  — 

49,  9.  evellenda  ZK.  avellenda 
EBSO.  —  51,  1.  optima  est,  ZK. 
optima  EBSO.  —  52,  13.  detrahe- 
bantur  BZK.  detrahuntur  ESO. 

—  53,  4.  a  priv.  ZK.  de  priv. 
EBSO.  —  53,  5 .hi  ZK .illi  EBSO. 

—  53, 14.  dicere  se  ZK.  b a  EBSO. 

—  53,  19.  repetere  ZK.  petere 
EBSO.  —  54,  13.  evellerat  ZIC. 
vellerat  EBSO.  —  55,8 .  audisse 
aut  vidisse  ZK.  aut  vid.  aut  aud. 
EBSO.  —  56,4 .Ei  ZK.  Is  EBSO. 

—  58, 4.  Quaesivit  Graev.  Garaton. 
BSZK.  [fir] quisivit  Nl.  Exquisi- 
vit  EO.  —  62,  6.  olei,  vini  ZK. 
ba  EBSO.  —  64,  7.  nondum  ZK. 
nondum  etiam  EBSO.  —  67,  18. 
possunt  ZK.  possint  EBSO.  — 
68,  4.  audirent  ZK.  audierint 
EBSO.  —  76,  16.  lamentationibus 
ZK.  lamentatione  EBSO.  —  77, 
1.  religio  BZK.  religione  ESO.  — 
79,  13.  munus  ZK.  onus  EBSO. 

—  79,  13.  cur  M.  Tull.  ZK.  M. 
Tull.  EBSO.  —  79,  19.  monumen- 
tum  Z.  monumento  K.  monumcnta 
EBSO.  —  79,  20.  delevit  ac  sust. 
BOZK.  cba  ES.  —  81,  10.  Delu¬ 
de  Z.  Aliquando  K.  Nae  EBSO. 

—  S3,  1.  Equidem  ZK.  El  quidem 
EBSO.  —  83,  4.  nihil  minus  fe- 
rendum  B S 0 Z K .  ferendum  E .  — 
S5,  6.  Et  statim  ZK.  Ita  turn 
EBSO.  —  86,  7.  id  fore  ZK.  ideo 
EBSO.  —  86,  18.  quum  domi  ZK. 
turn  domi  EBSO.  —  91,  2.  M. 
Marcello  ZK.  C.  Marc.  EBSO. 

—  91,  11.  deduxi  testes  ZK.  ba 
EBSO.  —  91, 12.  esse  nemini  ZK. 
ba  EBSO.  —  92,  8.  ei  loco  ZK. 
eo  loco  EBS.  —  92,  10.  istum 
ipsum  BZ.  ba  K.  istum  ES.  — 
92,  13.  Ismenias  ZK.  Hismenias 
EBS.  —  96,  12.  aeditui  EOZ.  ae- 
ditumi  K.  aeditimi  BS.  —  97,  16. 
atque  in  supellectile  ZK.  ac  supel- 
lectili  EBSO.  —  100,  4.  Mud  ZK. 
ea  EBSO.  —  101,  2.  exspectas 
OZK.  spectas  EBS.  —  106,  6.  ita 
ZK.  tarn  EBSO.  —  107,  9.  prope 
ZK.  propter  EBSO.  —  112,  2. 
Henna  Z.  Ennae  EBSO.  Ilennae 


K.  —  112,  12.  tarn  illi  ZK.  ba 
EBSO.  —  113,  11.  maxime  ZK. 
multo  max.  EBSO.  —  113,  20. 
privatimque  ZK.  vet  privaiim 
EBSO.  —  114,  6.  Ea  BSOZK.  Et 
EB.  —  118,  5.  Hieronis  regis  ZK. 
ba  EBSO.  —  118,  7.  antecellant 
ZK.  antecellunt  EBSO.  —  118, 13. 
disiunctus  esset  a  mari  ZK.  cdab 
EBSO.  —  123,  9.  Septem  et  vi- 
ginti  ZK.  cba  EBSO.  —  129,  2. 
arbitramini?  BSOZK.  arbitremi- 
ni?  E.  —  129,  2.  coniicere  ZK. 
hinc  colligere  EBSO.  —  131,  7. 
conservaret  ZK.  servaret  EBSO. 

—  134,  5.  tabulas  Z.  tabulas  publ. 
K.  litteras  publicas  EBSO.  — 
135,  16.  accipere  eos  BZK.  acci- 
dere  Us  ESO.  —  138, 7.  Timor chi- 
di  ZK.  Timarchides  EBSO.  — 
138,  17.  provinciae  ZK.  Siciliae 
EBSO.  —  139,  7.  de  Heracl.  ZK. 
ex  Her.  EBSO.  —  140,  1.  istius 
ZK.  illius  EBSO.  —  141,  1.  sic 
mihi  ZK  .sic  EBSO.  —  141, 6.  ap- 
propinquaret  ZK.  appropinqua- 
rit  EBSO.  —  141,  8.  illi  ZO.  ilia 
EBSK.  —  142,  5.  Sin  aliquando 
tacent  ZK.  Si  quando  taceant 
EBSO.  —  143,  13.  periculorum 
ZK.  periculorum  tuorum  EBSO. 

—  143, 15. Illi  ipsi  ZK.  b a  EBSO. 

—  146,  7.  Caesetius  BOZK.  Cae- 
cilius  ES.  —  146,  12.  populi  Ro¬ 
mani  praet.  ZK.  praet.  EBSO. 

—  147,  2.  acute  ZK.  diligenter  et 
caute  EBSO.  —  148,  12.  coepit 
ZK.  coeperit  EBSO.  —  149,  18. 
iam  antea  Z.  ba  EBSOK.  —  150, 
S.  dederunt  ZK.  dederint  EBSO. 

—  150,  17.  isto  ZK.  is  to  praetore 
EBSO.  —  151,  2.  Mamertinorum 
ZK.  Mamerlinam  EBSO. 


24.  Actionis  II.  Lib.  V. 

§.  1,  Vs.  9.  istius  ZK.  eius 
EBSO.  —  4,  1.  Eadem  ZK.  Haec 
eadem  EBSO.  —  4,  4.  at  felix 
ZK.  etfel.  EBSO.  —  5,  2.  laus  et 
ZK.  laus  EBSO.  —  6,  1.  At  quum 
esset  SOZK.  At  quum  B.  At  turn 
E.  —  6,  5.  propinquitas  locorum 
ZK.  propinquitas  EBSO.  —  6,  7. 
imit.  belli  ZK.  imit.  eius  belli 
EBSO.  —  9,  5.  scripserit  SZK. 
conscr.  EBO.  —  10,  1.  tenuerunt 
ZK.  tenuerant  EBSO.  —  10,  1. 
(11,  9.)  Triocalino  EZK.  Leonidae 
BO.  —  10,  20.  Fieri  nihil  Lamb. 
SZO.  Nihil  EBK.  —  15,  12.  DC 
ZK.  centum  EBSO.  —  19,  5.  iu- 
dicarit  N  2.  iudicaverit  ZK.  iudi- 
cavit  EBSO.  —  19,  13.  damnatus 
ZK.  condemnatus  EBSO.  —  20, 
10.  honestissimae  civ.  honestissi- 
mum  recte  reposuerunt  ZK. 
cba  EBSO.  —  21,  12.  Relinquo 
ZK.  Relinquam  EBSO.  —  24,  2. 
possint  Z.  possunt  EBSOK.  — 
26,  11.  viderint  ZK.  viderent 
EBSO.  —  27,  6.  viderit  ZK.  vide- 
ret  EBSO.  —  30,  15.  patris  simil. 
SO.  patri  sim.  EB.  —  31,  12.  ho¬ 
mines  ZK.  homines  in  eo  EBSO. 

—  35,  12.  terrarum  orbis  BZK. 
ba  SO.  orbis  terrae  E.  —  35,  13. 
esse  videntur  Z.  b a  EBSOK.  — 
37,  3.  etiamsi  ZK.  tametsi  EBSO. 

—  3S,  16.  totam  ZK.  tuam  totam 
EBSO.  —  39,  5.  officiique  ZK.  et 
off.  EBSO.  —  39,  10.  omnibus 
quum  ZK.  ba  EBSO.  —  39,  12. 
nullam  tibi  ZK.  b a  EBSO.  —  39, 
13.  fugitivorum  belli  ZK.  ba 
EBSO.  —  39,  16.  attulisset  ZK. 
obtulisset  EBSO.  —  40,  7.  tu  te¬ 
cum  deportaras  ZK.  tecum  depor- 
tabas  EBSO.  —  46,  14.  in  Italia 
mar.  habere  ZK.  dabc  EBSO. — 
46, 18.  et  ad  ZK.  et  quae  ad  EBSO. 

—  47,  4.  istis  ips.  Mamert.  tuis 


ZK.  bade  EBSO.  —  47,  5 .prin-  \ 
ceps  Z.princeps  civitatis,  princeps 
EBSOK.  —  4S,  6.  deinde  persp. 
Z.  deinde  id  quod  persp.  EBSK. 
deinde  id.  quoque  O.  —  51,  5.  im- 
ponebatur  codd.  Lamb.  SOKZ. 
imperaretur  EB.  — 53, 7.  Quid  im- 
munes?  hi  ZK.  Qui  sunt  immunes, 
ii  EBO.  Quid?  qui  s.  i.  ii  S.  —  53, 
12.  SedMamert.  ZK.  Mam.  EBSO. 

—  54,  2.  et  cognoscite  OZK.  cogn. 
EBS.  —  56,  10.  eadem  in  ZK.  ba 
EBSO.  —  58,  7.  omnia  te  ZK.  ba 
EBSO.  —  59,  8.  spolia  prov.  ZK. 
b  a  BS.  nova  prov.  sp.  EO.  —  60, 
5.  suo  quaeque  nau.  ZK.  cab 
EBSO.  —  63,5.  suis  ZK.  his  EBSO. 

—  64,  2.  suppl.  ZK  suppl.  de  ca- 
ptivis  ES.  \de  capt .]  B.  [ sumi  de 
capt.  putatur ]  O.  —  64,  6.  scribis 
Z.  scribis  suis  EBSOK.  —  65,  1. 
Coniect.  est  ZK.  [Coni,  bona  est] 
Hotom.  S.  coni.  [bona]  est  O.sine 
uncis  EB.  —  65,  13.  saepe  tim. 
ZK.  quum  eum  saepe  tim.  EBS. 
[quum  eum ]  5.  tim.  O.  —  66,  5. 
victorum  Z.  vinctorum  EBSOK. 

—  67,  8.  quam  ob  rem?  Z.  quo  K. 
quern  EBSO.  —  69,  5.  in  lautu- 
miis  ZK.  illis  in  taut.  EO.  [  ]  B. 
om.  S.  —  70,  1.  Quo  ig.  ZK.  Quid 
ig.  EBSO.  —  70,  11.  adkiberetur 
ZK.  habeatur  EBSO.  —  74,  5.  Fit 
ZIC.  Fit  in  eo  ESO.  Fit  [in  eo]  B. 

—  74,  8.  Quid?  ZK.  Qui  EBSO. 

—  74,  14.  cum  imperio  OZK.  in 
imp.  EBS.  —  75,  13.  Quam  ob 
rem  N  2.  Quam  ob  caussam  Z. 
Q.  o.  r.  ?  Quam  ob  caussam  ? 
ESOK.  —  77,  12.  privati  hominis 
ZK.  privatis  EBSO.  —  77,  14. 
reservant  ZK.  servant  EBSO.  — 
78,  12.  tu  te  fass.  esses  ZK.  tute 
f.  esses  te  EBSO.  —  SI,  10.  Pippa 
EBOZ.  E-rat  Pippa  SK.  —  83,  9. 
ubi  tribuni  ZK.  et  trib.  EBSO.  — 
84,  12.  Syracusanorum  Z.  Syra- 
cusanum  EBSOK.  —  89,  6.  aliqua 
tamen  BOZK.  aliqua  ES.  —  90, 

1.  (91,  2.  7.  et  95,  5.)  Helorum  Z. 
Elorum  BSO.  Pelorum  E.  —  90, 
3.  hi  Z.  ii  K.  hi  tamen  EBSO.  — 
90,  5.  in  periculo  ZK.  periculo 
EBSO.  —  94,  16.  duab-us  ZK. 
duabusque  EBS.  —  94,  17.  habita 
ZK.  hab.  est  EBS.  —  95,  7.  Sij- 
racusas  Z.  ad  Syr.  EBSOK.  — 
96,  12.  sed  ipse  ZK.  sed  EBO.  sed 
ut  Lamb.  S.  —  97,  14.  viderint  Z. 
viderent  EBSOK.  —  98,  6.  civi¬ 
tatis  ZK.  civ.  victae  EBS.  civ.  [vi- 
ctae ]  O.  —  98,  11.  urbs  ZK.  urbis 
magna  pars  EO.  incl.  B.  om.  S. 

—  98,  13.  Syracusanum  ZK.  Syr. 
quemquam  EBSO.  —  101,  7.  au- 
dacia  ZK.  avaritia  EBSO.  —  102, 

1.  eiusmodi  ZK.  huiusmodi  EBSO. 

—  104,  3 .pot.  imp.  que  ZK.  bac 
EBSO.  —  104,  7.  non  modo  ina- 
nes  ZK.  cab  EBSO.  —  105,  9. 
(116,  2.  etc.)  Phalacrum  ZK.  Pha- 
largum  EBSO.  —  107,  1.  Quum 
haec  ita  fierent  Ita  scribi  iusse- 
ram,  ut  est  ap.  Z.  Quum  haec  fie¬ 
rent  EBSOK.  et  ego  invitus. 

—  107,  2.  Omittatur  ita,  uti 
recte  ZK.  ilium  ipsum  EBSO.  — 
107,  13.  turpitudinum  ZK.  twpi- 
tudinis  EBSO. —  108,  VI.  fuerat 
ZK.  fuit  EBSO.  —  108,  12.  (110, 

2.  etc.)  Dexo  ZK.  Dexio  EBSO. 

—  110,  3.  Deseruerat  ZK.  Des. 
exercilum  EBSO.  —  111,  13.  falsi 
ZK. /aJso  EBSO.  —  112,  4.  non 
domi  suae  sol.  ZK.  ebad  E.  [non 
solum ]  BO.  om.  S.  —  113, 10.  sce- 
lerumque  ZK.  sceleratorumque 
EBSO.  —  116,  7.  accedil  ad  horn. 
ZK.  cab  EBSO.  —  116,  8.  esse  ei 
ZK.  ba  EBSO.  —  117,  4.  Usita- 
tim.  Z.  Us.  est.  EBSOK.  —  117, 
7.  nefario  ZK.  crudelissimo  EBSO. 

—  119,  5.  Sestio  suo  ZK.  Sestio 


EBSO.  —  119, 14.  parentibus  ZK. 
parenli  EBSO.  —  120,  7.  Timar- 
chidi  pact.  ZK.  per  Timarchidem 
pact.  EBSO.  —  120,  12.  deligan- 
tur  ZK.  et  deligantur  ad  palum 
EBSO.  —  123,  2.  audistis  Z.  au- 
ditis  EOK.  —  123,  14.  funestam 
securim  (-urem  K.)  Z.  ba  (secu- 
rem)  EBSO.  —  125,  7.  ducimini 
OSZ.  ducemini  EBK.  —  125,  12. 
patriae  Z.  patris  EBSOK.  —  125, 
16.  apud  Z.  tarda  apucl  EBSO. 

—  125,  17.  auctoritatis  —  ms  Z. 

—  iuris  K.  auctoritate  —  iuris 
EBSO.  —  126,  3.  deseretis  OZK. 
deseritis  EBS.  —  126,  3.  venient 
ZK.  devenient  EBSO.  —  126,  4. 
sumant  Z.  sumat  EBSOK.  —  127, 

3.  deportataZ.  apportataKKUOK. 

—  128,  9.  Tyndaride  ZK.  Tyn- 
dari  EBSO.  —  128,  16.  de  suis 
ZK.  ex  stiis  EBSO.  —  129,  9.  ce¬ 
teris  in  ZK.  ba  EBSO.  —  130,  6. 
exsanguia  ZK.  exsanguium  EBSO. 

—  131,  14.  illo  ipso  tempore  Z. 
bac  O.  acb  EBSK.  —  133,  2.  de 
his  quod  Z.  quod  EBSOK.  —  133, 
16.  tuus  aemulus  tuus  hasp.  ZK. 
tuus  hosp.  EBSO.  —  135,  7.  esse 
te  ZK.  ba  EBSO.  —  136,  4.  te  in 
huiusm.  (huiuscemodi  K.)  crimi- 
ne  —  eum  ZK.  tui  huiuscemodi 
criminis  —  eum  EBSO.  —  140, 9.  e 
conventu  ZK.  in  conv.  EBSO.  — 

141. 1.  At  quam  ob  SZK.  Ob  quam 
EBO.  —  141,  3.  ulla  possit  esse 
ZK.  bca  EBSO.  —  141,  12.  duo- 
rum  millium  nummiim  sponsio- 
nem  ZK.  spons.  H-S  duobus  mil- 
libus  EBSO.  —  141,  14.  se  de  — 
dicebat  ZK.  de  —  elicit  EBSO.  — 

142.2.  lictores  BZK.  Met.  eum  ES. 
[eum]  O.  —  142, 5.  iam  saepe  ZK. 
ba  EBSO.  —  144,  2.  horn,  male- 
ficonim  ZK.  hom.  et  mat.  EBSO. 

—  144,  13.  duxisti  ZK.  putasti 
EBSO.  —  146,  4.  immanioribus 
Lamb.  SZK.  maioribus  EBO.  — 
149,  11.  mercatores  esse  coniectos 
Z.  cba  EBSO.  cab  K.  —  151, 
7.  ipsa  ilia  falsa  ZK.  ilia  ipsa 
EBSO.  —  151,  11.  iure  ZK.  id 
iure  EBSO.  —  153,  2.  occ.  Per- 
perna  permulti  ZK.  cab  EBSO. 

—  153,  8.  quern  contra  a.  tulerant 
ZK.  contra  quern  a.  tuleruntYAVhO . 

—  155,  7.  T.  Herennius  ZK.  L. 
Her.  EBSO.  —  155,  9.  Sy-racusa- 
no  ZK.  Syracusanorum  E.  Syra- 
cusarum  BSO.  —  155,  11.  tamen 
ZK.  tamen  a  te  EBSO.  —  158,  13. 
dedi  OZK.  testimoniis  dedi  EBS. 

—  160,  14.  consciam  ZK.  sociam 
EBSO.  —  161,  9.  meruisse  ZK. 
meruisse  se  EBSO.  —  162,  11. 
pestem  ZK.  potestatem  EBSO.  — 
163,  9.  candentesq.  OZK.  arden- 
tesq.  EBS.  —  165,  14.  sed  se  ZK. 
sed  qui  se  EBSO.  —  168,  6.  quod 
eum  quis  EZK.  quod,  quis  BSO.  — 
168,  15.  cogn.  EBOZK.  si  *  co- 
gnosceret  Lamb.  S.  —  170,  2.  ne- 
care  —  tollere  ZK.  necari  —  tolli 
EBSO.  —  172,  3.  indignaZ K.  in- 
dignissima  EBSO.  —  173,  3.  Nam 
si  ZK.  Nam  etsi EBSO.  —  177, 12. 
requirit  OZK.  requiret  EBS.  — 
179,  9.  aut  tacitus  ZK.  aut  diutius 
tacitus  EBSO.  —  179,  13.  aut  iu- 
diciumZK.  ac.  iud.  EBSO.  —  183, 
2.  est  illud  Z.  ba  EBSOK.  —  183, 
5.  Delib.  est  autem ZK.  acb  EBSO. 

—  183,  7.  corrupti  ZK.  corrum- 
pendi  EBSO.  —  185,  10.  in  domo 
ZK.  in  »i7(«EBSO.  —  186,6.  tem- 
plo  Z.  in  templo  EBSOK.  —  1S6, 
13 .iste  sibiZ K.  ba  EBSO.  —  186, 
13.  improbissimam  ZK.  maximum 
improbissime  EBSO.  —  187,  4. 
momm,  legum  ZK.  ba  EBSO.  — 
187,  5.  humanitatis  ZK.  hum.  ex¬ 
empt  a  EBSO.  —  188,  14.  virtutem 
ZK.  vevitatem  EBSO. 

AD  (25.)  ORATIONEM  PRO  FONTEIO. 


Haec  adnotatio  indical,  ubi  haec  mea  editio  a  priore, 
alxorumque  passim  memoratorum  scriptura,  abhorreat. 


collata  cum  (E.)  Ernestii,  (B.)  Beckii,  (S.)  SchUtzii,  (0.)  Orellii,  (K.)  Klotzii 


§.  11,  Vs.  9.  Audaciter  (cf. 
Quinctil.  1,6,17.)  BOK.  Audacter 
ES.  —  12,  9.  haec  est  K.  ba  EBS. 

—  13,  6.  praetori  K.  populo  EB. 

—  13,  7.  remis  copiisque  cj.  K. 
corns  remisque  EB.  copiis  armisq. 
SO.  —  13,  11.  proximi  K.  proxi- 
me  EBSO.  —  15,  5.  oppugnatum 


Faern.  Innt.  Lamb.  Graev.  Gru- 
ter.  OK.  oppugnent  EBS.  —  16, 5. 
omnium  K.  hominum  EBSO.  — 
18,  3.  possumus  OK.  possimus 
EBS.  —  18, 3.  non  ut  OK.  b  a  EBS. 

—  18,  5.  possunt  OK. possent  EBS. 

—  18,  13.  vestris  EBSK.  nostris 
0.  —  18,  14.  quas  exscripsistis  K. 


quas  scripsistis  EBS.  ex  quas  scri- 
psistis  O.  —  18,  17.  L.  M.  (i.  e. 
litterae  missae)  BOK.  Litter ae  — 
ES.  —  19,  11.  Munium  OK.  Nu- 
mium  EBS.  —  19,  16.  Elesiodulus 
cantum  OK.  Elesiodolum  tantum 
EBS.  —  21, 14.  existimandam  OK. 
aestimandam  EBS.  —  32,  8.  cum 


Gallis  iurare  Faern.  O.  Gallis 
credere  EBS.  —  42,  2.  a  me,  indi¬ 
ces  Faern.  Lamb.  Garat.  Graev. 
KO.  cab  E.  —  44, 10.  defensa  est 
cj.  Faern.  Lamb.  SOK.  def.  fuit 
EB. 


AD  (26.)  ORATIONEM  PRO  CAECINA. 


Haec  adnotatio  indicat ,  ubi  haec  a  prior e 
et  subinde  aliorum  setiptura  collata.\ 


mea  editio, ie  dissentiat,  cum  (E.)  Ernestii,  (B.)  Beckii,  (S.)  SchUtzii,  (O.)  Orellii,  (K.)  Klotzii 


§.  2,  Vs.  15.  idem  possit  in  iudi- 
cio  K.  cdba  EBSO.  —  7,4.  (et  8, 
4.)  vindicanda  OK.  iudicanda 
EBS.  —  7,  5.  de  eadem  hac,  quia 
K.  ea,  in  qua  EBS.  —  7,  14.  ex 
facto  OK.  et  facto  EB.  et  factum 
Lamb.  Hotom.  Aid.  S.  —  9,  5.  le- 
niorem  K.  leviorem  EBSO.  —  10, 
3.  et  ius  EIC.  eius  *  cj.  Faber, 
Lallem.  BSO.  —  11,  11.  usum  el 
fructum  K.  usumfructum  EBSO. 

—  13,  6.  eo  quoque  OK.  ba  EBS. 

—  14,  9.  ille,  ille  K.  Me  EBSO. 

—  15,  8.  posse  earn  K.  ba  EBSO. 

—  15,  11.  illius  hoc  munus  esse 
BOK.  hominis  ill.  ad  hoc  mun.  et 
ES.  —  16,  8.  dubitaret  K.  dubita- 
rit  EBSO.  —  18,  11.  stultitiamque 
eiusK.  stultitiamqueEBSO .  —  19, 
13. fundi  et  fruclus  K.  b  c  a  EBSO. 

—  21,  1.  De  cast.  K.  Turn  de  cast. 
EBSO.  —  22,  3.  est  jrcK.ea; EBSO. 

—  25,  2.  ipse  facinoris  arg.  K. 
ipsum  arg.  EBSO.  —  30, 70.  caus- 


sae  K.  caussa  EBSO.  —  31,  6.  in- 
esse  K.  utrum  esse  EBS.  an  esse 
O.  —  34,  11.  coegisset — prohi- 
buisset  K.  -sent  -sent  EBSO.  — 
35,  10.  Quid  ad  BK.  Quid  id  ad 
ES.  Q.  [)d]  ad  O.  —  35,  13.  atque 
animadversionem  ages  OK.  et  ad 

animadversionem?  Ages  EBS.  _ 

39,  6.  distare  aliquid  aut  K.  ilia 
res  aliquid  EBO.  in  iure  aliquid. 
S.  —  39,  6.  ex  aliqua  K.  b  a  EBO. 
ex  al.  parte  om.  S.  —  39,  8.  pos¬ 
sessions  K.  -nem  EBSO.  —  39,  9. 
eadem  OK.  quum  eadem  ES.  in 
ead.  B.  —  39,  10.  verum  K.  verum 
etiam  EBSO.  —  42,  7.  relinquent 
K.  relinquunt  EBSO.  —  42,  9. 
Quid?  si  K.  Quodsi  EBSO.  —  48, 
3.  tandem  noluit  K.  ba  EBSO.  — 
49,  6.  Quid ?  si  SOK.  Quodsi  EB. 

—  49,  9.  controversiam  K.  contro- 
versias  EBSO.  —  49, 17.  adiunge- 
re  OK.  attingere  EB.  alligare  S. 

—  50,  2.  verbo  K.  vero  EBSO.  — 


52,1.  hercule  K.  me/ieraiieEBSO. 

—  54,  8.  Quandoque  K.  Quando- 
quidem  EBS.  [guide in']  O.  —  55, 
7.  velimus  K.  volumus  EBSO.  — 
55, 1  G.Eeque  enimK. neque EBSO . 

—  58,  9.  fecerit  BK.  deiecerit  ESO. 

—  58,  12.  Eliamsi  ut  K.  Etiam  ut 
iam  EBSO.  —  58,  13.  et  si  K.  si 
EBSO.  —  63,  2.  haec  ad  K.  haec 
in  EBSO.  —  64,  2.  non  enim  K. 
si  non  EBSO.  —  64,  5.  cum  saxis 
O.  saxis  EBS.  —  69,  5.  potius  K. 
non  potius  EBSO.  —  71,  7.  teslem 
tamen  OK.  testimonium  EBS.  — 
76,  9.  solum  esse  SO.  solum  EB. 

—  76,  11.  iniuria  did  eum  deie- 
ctum  K.  acbd  OS .iniuriarum  de¬ 
lictum  EB.  —  78,  7.  est  et  bonus 
vir  K.  be  da  EBSO.  —  79,  9.  ne- 
minem  SOK.  nominem  EB.  —  81, 
4.  quid  —  quid  K.  quod  —  quod 
EBSO.  —  84,  4  intercludere  OK. 
includere  EBS.  —  86,  7.  id  sum 
K.  b  a  EBSO.  —  86, 11.  ubi  f.  s.  d. 


diceret  K.  in  quo  esset  EBSO.  — 
86,  12.  si  qui  ab  BK.  si  ab  ESO. 
—  86,  12.  venisset  K.  veniret 
EBSO.  - —  87,  11.  deiecti  K.  dele¬ 
ctus  *  EBSO.  —  88,  8.  unde  —  dei 
K.  unde  tu  dei  EBSO.  —  88,  18. 
verborum  vim  K.  ba  EBSO.  — 
90,  13.  eum  qui  non  possideat,  ne- 
gas  deiici  posse.  SOK.  Haec  om. 
EB.  —  92,  12.  sponsione  K.  -nem 
EBSO.  —  93,  3.  voluerinl  OK. 
-runt  EBS.  —  93I  7.  inermus  K. 
inermis  EBSO.  —  83,  0.  hoc  sit 
K.  hoc  EBSO.  —  95,  9.  rogarier 
BSOK.  rogari  E.  —  97,  13.  omni 
K.  omnes  EBSO.  —  97, 16.  est  ne- 
mini  oestrum  K.  bca  EBSO.  — 
98,  7.  tamen  K.  turn  EBSO.  —  99, 
5.  ii  — fuerint  —  liber entur  K.  is 
-rit  -relur  BESO.  —  101, 3.  nostri 
K.  vestri  EBSO.  —  103,  6.  non 
minus  id  K.  cab  EBSO.  —  104. 
12.  direptum  K.  erept.  EBSO. 


AD  (27.)  ORATIONEM  PRO  LEGE  MANILIA. 


Ilaec  adnotatio  scripturac  discrimina  continel  huius  editionis  cum 
(O.)  Orellii,  (K.)  Klotzii  aliorumque passim  lectione  collata. 


priore  mea  discrepantis,  cum  (E.)  Ernestii,  (B.)  Beckii,  (S.)  SchUtzii, 


§.2,  Vs.  17.  duxerunt  K.  censue- 
mnt  EBSO.  —  3,  4.  possit  K. 
potest  EBSO.  —  6,  6.  persequendi 
studium  K.  ba  EBSO.  —  6,  6.  In 
quo  agitur  Ms.  Vat.  OK.  Agitur 
EBS.  —  7,  11.  Ponti  K.  Ponto 
EBSO.  —  9,  7.  simularet  K.  si- 
mulasset  EBSO.  —  9,  8.  ac  litte- 
ras  OK.  Ecbatanis  EBS.  —  10,  6. 
rerum  gest.  K.  ba  EBSO.  —  10, 
11.  aclione  EK.  oratione  BSO.  — 
12, 2.  tradere K.  relinquere  EBSO. 
—  12,  5.  vocatur,  quo  t.  a.  f.  de- 
betis?  Regno  K.  vocatur?  Regno 
EBSO.  —  13,  10.  quod  cet.  K. 
quam  cet.  EO.  [  ]  B.  om.  S.  — 
13,  10.  in  prov.  eiusm.  K.  eiusm. 
inprov.  EB.  —  14,6 .maximis  ve¬ 
stris  K.  ba  EBSO.  —  14,  12.  ex- 
portentur  K.  -tantur  EBSO.  — 


16,  6.  sallibus  Hotom.  Lips.  Gro- 
nov.  ES.  salinis  BO.  silvis  K.  — 
16,  10.  fructuiK.fructuosi  EBSO. 

—  19,  3.  eerie  id  quidem  K.  b  c  a 
EBSO.  —  19,  17.  coniunctae  cum 
K.  cum  EBSO.  —  21,  7.  fuisset 
K.  esset  EBSO.  —  21,  12.  atque 
ad  BOK.  atque  ES.  —  22,  2.  ma¬ 
gnum  esse  K.  ba  EBSO.  —  23, 
10.  animos  K.  per  animos  EBSO. 

—  26,  5.  vetere  K.  veteri  EBSO. 

—  26,  S.perspicileK.  -citis  EBSO. 

—  26,  9.  putetis  EOK.  putatis  BS. 

—  28,  8.  miles  in  exerc.  K.  miles 
EBSO.  —  31,  3.  quum  K.  turn 
ESO.  —  31,  9.  navigaret  K.  navi- 
garet[ur]  N 1.  sine  uncis  Heu- 
mann.  Nauger.  SO.  —  33,  5.  po- 
testatem  BSOK.  Cf.  Gell.  1,  7.  po- 
testate  E.  —  33,  18.  nunc  K.  ii 


nunc  EBSO.  —  35,  1.  quum  se  K. 
ba  EBSO.  —  35,  10.  se  imp.  ac 
pot.  K.  be  da  EBSO.  —  37,  1. 
imp.  poss.  K.  b  a  EBSO.  —  41,5. 
continentia  K.  abslinentia  EBSO. 
—  41,  8.  ea  temp.  K.  hac  temp. 
EBSO.  —  42,  4.  ex  loco  K.  in  lo¬ 
co  EBSO.  —  42,  10.  liuic  hoc  tan¬ 
tum  OK.  huic  tantum  EBS.  —  43, 
9.  et  fama  OK.  famae  EBS.  — 
44,  4.  completisque  K.  repletisque 
EBSO.  —  44,  8.  huius  auct.  K. 
[hums']  O.  auct.  EBS.  —  45,  10. 
perfecturus  OK.  prof.  EBS.  — 
46,  10.  eum,  quern  BOK.  eumque 
ES.  —  49,  1.  sit  ita  necess.  K.  bca 
EBSO.  —  52,  10.  earn  legem  K. 
b  a  EBSO.  —  53,  9.  nobis  erant 
maria  omnia  K.  bade  EBSO.  — 
54,  7.  tarn  parva  K.  quae  t.  p. 


EBSO.  —  58,  7.  vos  ipse  BSOK, 
se  ipse  E.  —  58,  17.  Cn.  Pomp, 
socius  OK.  auctor,  comes  Cn. 
Pomp.  EBS.  —  58,  18.  illud  bell. 
K.  id  bell.  EBSO.  —  60,  1.  ne 
quid  K.  nihil  EBSO.  —  60,  7. 
duasque  SK.  duas  EBO.  —  60,  8. 
minitabantur  BOK.  minabantur 
ES.  —  61,  8.  aetas  a  sen.  gr.  K. 
beda  EBSO.  —  64,13.  nisi  K. 
quam  EBSO.  —  67,  6.  praetores 
K .  populum  Rom.  EBSO.  —  67, 
8.  eos  K.  nos  EBSO.  —  67,  11. 
iacturis  et  K.  iacturis  EBSO.  — 
68,  14.  cognovistis  OK.  cognosci- 
tis  EBS.  —  68, 16.  ut  horum  EBK. 
num  horum  SO.  —  71, 2.  id  ego  K. 
id  EBSO.  —  71,  5.  multas  me  K. 
multas  EBSO. 


AD  (28.)  ORATIONEM  PRO  CLUENTIO. 


Haec  adnotatio  docet,  ubi  nova  editio  a  priore  mea  discrepet,  collata  cum  (E.)  Ernestii,  (B.)  Bcekii  (S  )  SchUtzii  (01  Orellii 
(K  .)  Klotzii  et  (C.)  Classenii  editionibus.  '  >  v  •/  '> 


§.  3,  Vs.  4.  omnium  K.  omnem 
EBSOC.  —  3, 8.  inter  nos  K.  inter 
vos  EBSOC.  —  10, 17.  hie  —  dici- 
mus  —  accipere  CK.  huic  —  dici- 
tur  —  accedere  EBSO.  —  10,  18. 
ac  molestia  CK.  ac  dolore  EBSO. 
—  12,  9.  enim  est  BSKC.  enim 
EO.  —  17,  4.  cuius  eumque  modi 
CK.  acb  EBSO.  —  18,  19.  debe- 
bitis  K.  debetis  EBSOC.  —  20, 14. 


(55,  7.  etc.)  Staienum  OKC.  Sta- 
lenum  EBS.  —  21,8 .fratrem  KC. 
fr.  suum  EBSO.  —  22,  6.  tamen 
BSOK.  tantum  E.  —  24,  7.  is,  qui 
OKC.  qui  EBS.  —  25,  11.  Vibium 
OKC.  Virbium  EBS.  —  31,  6.  pu- 
taretur  CK.  videretur  EBSO.  — 
31,  8.  Post  CK.  Postea  EBSO.  — 
31,  18.  custodiae  —  potuissentKC. 
-dia  — potuisset  EBSO.  —  32, 10. 


ipsa  EBOKC.  ipsarn  Nauger. 
Quinctil.  S.  —  33,  1.  hanc  eius 
Oliv.  BSOKC.  hanc  E.  —  33,  2. 
cognosset  OKC.  cognosceret  EBS. 
—  33,  6  etc.  Dinaea  CK.  Dinea 
EBSO.  —  34,  5.  non  longe  CK. 
longe  EBSO  —  36,  1.  Asuvii  CK. 
Asinii  EBSO.  —  36,  3.  etc.  Avil- 
lius  CK.  Avilius  EBSO.  —  36,  12. 
Inire  —  perficere  OK.  Iniri  — 


perfici  EB.  Iniri  —  perficere  C. 

—  37,  2.  ubi  pern,  ibi  K.  ibi  pern, 
et  ibi  EBSC.  i.  p.  e.  ibidem  O.  —  37, 
7.  disceditur  K.  discedit  EBSOC. 

—  38,  8.  (39,  2.)  Manlii  CK.  Ma¬ 
nila  EBSO.  —  38,9.  illic  CK.  ille 
EBSO.  —  39,  3.  quid  iam  CK.  ba 
EBSO.  —  40,  9.  duobus  millibus 
CK.  quadnngentis  EBSO.  —  41, 
9.  ceteris  quoque  CK.  ceteris 

EBSO.  —  42,  5.  erat,  sed  CK.  sed 
EBSO.  —  46,  8.  est  usus  K.  ba 
EBSOC.  —  47,  7.  incallidus  et 
CK.  inc.  sed  EBSO.  —  47,  13.  di- 
ligentia  CK.  dignitate  EBSO.  — 

—  47, 16.  multa  CK.  multis  EBSO. 

—  52,  3.  quae  OK.  an  quae  EBS. 

—  53,  8.  Baebius  CK.  Bebrius 
EBSO.  —  60, 9.  ii  CK.i/iiEBSO. 

—  68,  2.  ante  quarn  K.  ante  quum 
EBSOC.  —  71,  1.  consilii  CK. 
consilium  EBSO.  —  72,  1.  Us  — 
degustarant  CK.  is  —  degustarat 
EBSO.  —  74,  15.  epubl.  COK.  a 
publ.  EBS.  —  75,  9.  exspedabant 
COK.  sped.  EBS.  —  76,  3.  et  ex 
OK.  ex  EBSC.  —  76, 15.  absolve- 
runt  CK.  absolverent  EBSO.  — 
78,  15.  condemn,  and.  K.  condemn, 
esse  aud.  EBSOC.  —  92,  8.  iidem 
illud  CK.  ba  EBSO.  —  92,  9.  C. 
Iunio  CK.  Iunio  EBSO.  —  94,  1. 
Orchivium  (cf.  28,  53.  et  285,  5.) 
CK.  Orchinium  EBSO.  — 1  97,  1.  j 
At  enim  CK.  At  EBSO.  —  98,  2, 
huic  obesse  CK.  ba  EBSO.  —  99, 
12.  reticuit  CK.  retinuit  EBSO. 

102,  8.  reperielur  OK.  reperitur 
EBC.  reperiatur  S.  —  103,  26.  ca- 
pta  nusq.  Stai.  KC.  (captam)  O. 
quam  Stal.  qui  caussam  nusq. 


EBS.  —  104,  8.  At  docti  K.  Ad- 
docti  EBSO.  Adducti  C.  —  106,  2. 
redderet  CSOK.  reddet  EB.  — 
106, 7.  perculsi  C.  percussi  EBSO. 

—  107,3.  hi  CK.  it  EBSO.  —  111, 
3.  etiam  illam  K.  illam  EBSOC. 

—  113,  13.  nego  aliquid  cj.  SOK. 
neque  aliquid  EB.  aliquid  C.  — 
117, 3.  (138, 7. 140, 4.)  proinde  CK. 
perinde  E.  —  117,  4.  animadver- 
sionem  a.  audoritatem  censoriam 
CBO.  -ione  a.  -tate  -ria  ES.  — 
117,  5.  dicer e  incipio  CBOK.  in- 
cipio  ES.  —  117,  10.  sicuti  CK. 
sicuti  et  O.  sicut  et  EBS.  —  118, 
10.  quum  J, Idem  COK.  /idem  EBS. 
— 125,2 .manu  sua CK. sreiEBSO. 

—  125,  10.  abortione  CK.  potione 
EBSO.  —  126,  14.  reliquisse  sub- 
scripserunt  CK.  reliquissent  EBS 
O.  —  127,  8,  habebantur  OCK.  ha- 
bebant  EBS.  —  127,  12.  sese  C. 
esse  E.  —  128,  5.  animadvertes 
carpas  —  velis  —  sortiere  COKS. 
-tas  c-  v-  -tiare  EB.  —  129,  15. 
aut  quam  OK.  et  quam  EBS.  ut 
quam  C.  —  130,  5,  multitudini: 
Nemini  COK.  multitudinem  illici- 
tum  EBS.  —  130,  10.  tabellarum 
COK.  tabularum  EBS.  —  130, 17. 
indicia  repreh.  COK.  iud.  cum 


equestri  ordine  repreh.  EBS.  — 
131,  1.  eosdem  OK.  eos  EBSC.  — 
131,  12.  his  K.m  EBSOC.  —  136, 
11.  sunt  COK.  sint  EBS.  —  137, 
16.  ill.  quaestionem  et  legem  K. 
bacd  C.  adcb  EBSO.  —  139,14. 
aut  patron.CK.  ac  patr.  EBSO.  — 
140,  5.  si  quid  BCK.  quid  ESO. 

—  140,  11.  callido  OCK.  calido 
cj.  Victor.  EBS.  —  141, 3.  ex  caus- 
sa  K.  caussa  EBSOC.  —  142,  7. 
cognosse  OCK.  cognoscere  EBS. 

—  143,  16.  ac  OCK.  hoc  EBS.  — 
144,  5.  prudentisq.  BSCOK.  pu- 
dentisq.  E.  —  144, 10.  capite  eo  K. 
de  eo  EBSOC.  —  145,  8.  obtinere- 
mus  CK.  obtinerem  EBSO.  —  146, 
4.  contineatur  COK.  teneatur  EBS. 

—  147,11  .ergo?  CK.  ergo  est? 
EBSO.  —  150,  3.  (cf.  158, 5.  et  9.) 
eiusmodi  —  his  K.  huiusm.  —  Us 
E.  —  eis  BSO.  eiusm.  —  eis  C.  — 
150,  17.  summum  CK.  in  summum 
EBSO.  —  152,  13.  constitutum  est 
CK.  const,  esset  EBS.  sii  const.  O. 

—  152,  14.  possint  COK.  possent 
ESB.  —  153, 11.  eiusdem  K.  huius- 
cemodi  EBSOC.  —  154,  14.  sum- 
ma  — praemia  COK.  summum  — 
praemium  EBS.  —  156,  10.  omnes 
exist.  BCOK.  exist.  ES.  —  159, 13. 


reputare  solum  esse  CK,  putare 
sol.  esse  EBSO.  —  160,  15.  potue- 
rint  CK.  -runt  EBSO.  —  161,  5. 
incommodissimis  CK.  incommodis 
EBSO.  —  163,  5.  semis  CK.  semo 
EBSO.  —  165,  1.  (et  4.)  Cappa- 
docem  CK.  Capacem  EBSO.  — 
165,  8.  ex praet oris  ed.  K.  cab  C. 
praet.  ed.  EBSO.  —  167,  13.  de- 
fendit  CK.  -dat  EBS.  -det  O.  — 
170,  7.  Si  K.  Sin  EBSOC.  —  170, 
11.  adire  ESCO.  audire  BK.  — 
176,  6.  Ascla  CK.  assecla  EBSO. 

—  182,  6.  Itane  ECO.  Ita\_que\ 
Nl.  sine  uncis  B.  Ita  S.  —  182, 
14.  es  CK.  est  EBSO.  —  183,  2. 
ab  hoc  CK.  adhuc  EBSO.  —  183, 
2.  esseiEOKC.  est  BS.  —  183,  15. 
igitur  alia  CK.  ba  EBSO.  —  184, 

10.  suspicio  CK.  suspicione  EBSO. 
— 187, 7.  esse  actumCK.  baEBSO. 

—  188, 16.  A.  Aurium  CK.  Aurium 
EBSO.  —  190,  2.  strueret  CK.  ire- 
str.  EBSO.  —  192,  2.  misisset: 
ipsa  CK.  ipsa  misisset:  EBSO.  — 
195,  14.  communi  CK.  ire  communi 
EBSO.  —  200,  7.  veritatem  CK. 
bonitatem  EBSO.  —  201,  13.  for- 
tasse  K.  fortassis  EBSOC.  —  202, 

11.  dignitatis,  vestrae  cl.  OCK. 
vestrae  clem.  EBS. 


AD  ORATIQNES  CONTRA  RULLUM  ET  SEQUENTES. 


Haec  adnotatio  indicat ,  ubi  ista  edilio  a  priore  mea  discedat,  collata  cum  (E.)  Ernestii,  (B.)  Beckii,  (S.)  Schiitzii,  (O.)  Orellii, 
(K.)  Klotzii  editionibus. 


Ad  (29.)  orationem  I. 
contra  Rullum. 

§.  11,  Vs.  7.  Num  quisquam  tan - 
demN2. Numquisnam  tarn  O.Nunc 
quisquam  tandem  K.  Nunc  quis¬ 
quam  tarn  EB.  —  12,  4.  pervenit 
autlA.aut  om.EBSO.  Verba  seqq. 
ex  praeda  —  coronario  quae  Gell. 
13,  24.  refert,  in  ed.  I.  inter  fra- 
gmenta  recensueram.  —  26,  3. 
aliquod  OK.  aliud  EBS.  —  26,  5. 
patres  conscripti  BSOK.  pop.  Ro¬ 
mano  E. 

Ad  (30.)  orationem  II. 
contra  Rullum. 

§.  3,  Vs.  13.  petissent  EBK.  pe- 
tierint  SO.  —  5,  10.  cuius  K.  cui 
EBSO.  —  7,  7.  essem  K.  sim 
EBSO.  —  10, 10.  sed  si  a.  quidem 
K.  si  a.  quiddam  EBSO.  —  12, 12. 
Quib.  in  reb.  K.  Quib.  rebus  EBSO. 

—  18,  18.  Eodem  OK.  Eodemque 
EBS.  —  19,  14.  populo  tamen  K. 
potestate  ESO.  [  ]  B.  —  21,  10. 
fieri  OK.  creari  EBS.  —  22,  2. 
prohibuit  OK.  privavit  EBS.  — 
22,  8.  arbitrer  BOK.  arbitrarer 
ES.  —  22,  9.  suspicione  OK.  ex¬ 
ceptions  EBS.  —  22,  11.  quae  K. 
quos  EBSO.  —  22,  14.  indice  et 
OK.  haec  verba  om.  EBSO.  — 
26, 3.  novum  K.  novo  more  EBSO. 

—  29,  7.  quu/n  OK.  quoniam  EBS. 

—  29,  11.  itaque  OK.  iique  EBS. 

—  30,  12.  cui  v.  intercedi  K.  cui 
vetat ,  intercedendi  [  ]  E.  om. 
BS.  cui  v.  intercedere  O.  —  31,  8. 
auspicii  Lamb.  Garat.  SK.  [  ]  E. 
auspicia  O.  [  j  B.  —  32,  8 .finito- 
res  OK.  ianitores  [  ]  EB.  om.  S. 

—  34,  3.  pelere  K.  gerere  EBSO. 

—  35, 10.  eaK.  eis  EBSO. — 35,  12. 
coss.  aut  postea  OK.  coss.  EBS. 

—  44,  11.  Quirites  K.  quietis  Us 
EB.  qui  etesiis  OS.  —  45,  2.  una 
Quirites  :  SK.  unaque EBO.  —  54, 
15.  viderint  K.  viderit  EBSO.  — 
56,  6.  ne  vobis  BK.  vobis  ESO. 

—  56,  11.  sic  Quirites  K.  sicque 
EBSO.  —  57,7.  ipse  K.saepeEO. 
[  ]  B.  om.  S.  —  57,  7.  quid  K. 
quae  EBSO.  —  61, 6.reportareK. 


dep.  EBSO.  —  61,  12.  vestros  K. 
nostr.  EBSO.  —  62, 11  .praeterm., 
sed  EK.  praeterm.  sit:  BSO.  — 

72,  2.  pecuniae  BSOK.  -nia  E.  — 

73,  6.  aut  pi.  recuset?  K.  Est  qui 
pi.  recuset  SO.  Est  pi.  Rectius,  et 
EB.  —  76,  10.  deledet  K.  delectat 
EBSO.  —  81,  6.  quod  de  OK. 
quod  a  EBS.  —  83,  3.  Atque  OK. 
Atqui  EBS.  —  87,  2.  nefarie  K. 
-rii  EBSO.  —  87,  9.  iam  K.  ita 
EBO.  Italiae  et  S.  —  89,  11.  M. 
Bruti  Man.  Graev.  SOK.  Bruti 
EB.  —  90,  12.  nihil  omn.  est  cog. 
BOK.  omnino  cog.  S.  omn.  excog. 
E.  —  93,  6.  baculis  K.  bacillis 
EBSO.  —  95,18.  sunt  EBOK ,/uit 
S.  —  96,  10.  Pupinium  K.  -niam 
EBSO.  —  97,  3.  venustatis  K.  vet- 
EBSO.  —  100,  13.  quam  ego,  si 
quivero  OK.  quamquam  ego  sum 
is,  qui  earn  possim  EB.  q.  e.  s.  i. 
q.  eump.  S.  —  101,  5.  nec  vereor 
OK.  nunc  verear  EBS.  —  102, 
12.  res  OK.  et  res  EBS. 

Ad  (31.)  orationem  HI. 
contra  Rullum. 

§.  2,  Vs.  9.  probabo  OK.  -aro 
EBS.  —  3,  4.  Hoc  K.i/aecEBSO. 

—  8,  9.  etc.  Hirpinus  OK.  Irpinus 
EBS.  —  9,  7.  liberantur  OK.  -ra- 
buntur  EBS.  —  11,  b.HoclL.Haec 
EBSO.  —  15,  4.  pop.  Romanus 
BSOK.  respubl.  E. 

Ad  (32.)  orationem  pro 
C.  Rabirio. 

§.  2,  Vs.  1.  quum  dign.  K.  turn 
dign.  EBSO. 

A  d  (33.)  orationem 
Catilinariam  I. 

§.  7,  Vs.  8.  optimatium  K.  opti- 
malum  EBSO.  —  8,  2.  Novembri- 
bus  OK.  -bris  EBS.  —  16,  5.  esse 
cos.  Lambin.  Graev.  SK.  cos. EBO. 

—  20,  2.  si  emori  SOK.  si  hie  em. 
B.  si  hie  morari  E.  —  28,  1.  te 
imp.  K.  ba  EBSO. 

Ad  (34.)  orationem 
Catilinariam  II. 

§.  4,  Vs.  14.  aere  al.  K.  ba 
EBSO.  —  7,  4.  cogitari  K.  exco- 


gitari  EBSO.  —  10,2 .sccuti  erunt 
sui  comites  OK.  sui  fuerint  com. 
sec.  EBS.  —  13,  3.  ire  nocl.  OK. 
are  nod.  EBS.  —  17,  8.  volunt  K. 
volent  EBSO.  —  19,  19.  sint  K. 
fuerint  EBSO.  —  21,  3.  emer- 
gunt  K.  -gent  EBSO.  —  22,  5.  car¬ 
eer  cap.  K.  ba  EBSO.  —  23,  4. 
psallere  Mss.  Oxx.  SOK.  cantare 
EB. 

Ad  (35.)  orationem 
Catilinariam  III. 

§.  14,  Vs.  21.  usus  est  K.  ba 
EBSO.  —  15,  11.  patefadis  K. 
-dus  EBSO.  —  16,  7.  non  K.  nec 
EBSO.  —  18,  10.  ceteraque  OK. 
ut  cet.  EBS.  —  22,  22.  superare 
potuerunt  OK.  superarent  EBS. 

—  27,  2.  eadem  est  K.  ba  EBSO. 

Ad  (36.)  orationem 
Catilinariam  IV. 

§.  2,  Vs.  7.  /lore,  sella  curulis 
umq.  OK.  /lore.  umq.  EBS.  —  2, 
12.  miserrima  SOK.  misera  EB. 

—  4,  14.  populi  Rom.  K.  reip. 
EBSO.  —  11,  15.  sepultam  pa- 
triam  OK.  sepulta  in  patria  BS. 

—  14,  12.  est  enim  K.  ba  EBSO. 

—  16, 17.  quantum  a.  e.  q.  p.  tan- 
tum  K.  fabede  EBSO.  —  17,  10. 
velint  BOK.  vellent  ES.  —  17,  14. 
sustentatur  OK.  sustinetur  EBS. 

—  23,  17.  solius  BOK.  solus  ES. 

Ad  (37.)  orationem  pro 
Murena. 

§.  7,  Vs.  4.  se  dixit  K.  dixit 
EBSO.  —  13,  7.  circumspicere  K. 
conspic.  EBSO.  —  25,  10.  pete- 
bantur  OK.  -batur  EBS.  —  26,  6. 
Inde  ibi  BSOK.  Inde  E.  —  26,  22. 
qua  ex  K.  qui  EO.  om.  BS.  — 
32,  15.  pugnax  et  acer  etK.pugna 
excitatum  EBSO.  —  45,  7.  aut 
suam  EBOK.  et  suam  Lamb.  S. 

—  48,  13.  satietati  OK.  sapientiae 
EBS.  —  51,  15.  timebant:  quum 
K.  tim.  Turn  EBSO.  —  54,  1.  est 
relidus  K.  est  EBSO.  —  58,  9. 
prodessetK.prodessepossetEBSO. 

—  60,  19.  istuc  OK.  his  tot  EB.  his 


5.  —  62,  11.  quippe  iam  K.  quip- 
piam  EBSO.  —  63,  1.  illi  OK. 
isti  EBS.  —  66,  4.  Panaetium  K. 
et  paene  divinum EBSO.  —  73, 18. 
gladiatorium  K.  -toribus  EBSO. 

—  74,  11.  earn  OK.  etiam  EBS. — 
77,  6.  Quid ?  quod  K.  Aut  quid 
EBSO.  —  83,  3.  esse  videris  K.  es 
EBSO.  —  83,  21.  iudicarit  K.  iu- 
dicaret  EBSO.  —  85,  6.  per  rum- 
pet  K.  prorump.  EBSO.  —  87,  4. 
vos  si  L.  Mur.  K.  vos  Mur.  ES. 
vos  L.  Mur.  BO. 

Ad  (33.)  orationem  pro 
S  ulla. 

§.  6,  Vs.  7.  C  Cornelium  BOK. 
Cornel.  ES-  —  6,  10.  deserendos 
K.  non  defendendos  EBSO.  —  12, 

6.  quum  comm.  K.  turn  comm. 
EBSO.  —  17,  6.  ligones  K.  legio- 
nes  EBO.  legionis  S.  —  26, 19.  ab- 
est  a  me  BSOK.  bca  E.  —  28,  2. 
in  qua  K.  et  in  qua  EBSO.  —  33, 
15.  confessis  K.  confoss.  EBSO. 

—  46,  9.  perculerim  et  perfrege- 
rimYi.  praeverterimEB&O .  —  55, 
9.  Bellum  OK.  Balbum  EBS.  — 
63,  4.  quo  fratris  casum  levare 
posset,  quern  quia  res  K.  quo  res 
EBSO.  —  63,  5.  desisteret  K.  sta- 
tueretur  EBSO.  —  65,  2.  deposita 
OK.  posita  EBS.  —  65,  6.  Mam 
OK.  istarn  EBS.  —  66,  2.  tamen 
BOK.  turn  ES.  —  70, 7.  grassatum 
K.  versatum  EBSO.  —  81,  17. 
num  K.  non  EBSO.  —  90,  7.  mi¬ 
serrima  K.  misera  EBSO.  —  92, 
13.  sunt  K.  est  EBSO. 

Ad  (39.)  orationem  pro 
Archia  poeta. 

§.  6,  Vs.  12.  et  8,  5.  L.  Lucullus 
BOK.  M.  Luc.  ES.  —  9,  4.  An  K. 
At  EBSO.  —  14,  9.  sunt  omnes  K. 
ba  EBOS.  —  22,  9.  Rudinum  OK. 
Rudium  EBS.  —  25,  9.  iussit  K. 
iubere  EBSO.  —  31, 2.  quum  dign 
K.  turn  dign.  EBSO. 

Ad  (40.)  orationem  pro 
Flacco. 

§.  4,  Vs.  1.  enim  app.  K.  enim 
alium  app.  EBSO.  —  6,  11.  qua 

vi  K.  om.  EBSO.  —  6,  19.  post 
voluntates  pone  comma.  —  9,  9. 
et  10.  prudentes  —  imprud.  K. 
pud.  —  impud.  EBSO.  —  14,  6. 
D.  Lael.  OK.  Lael.  EBS.  —  24,  2. 
aut  K.  ac  EBSO.  —  30,  6.  postero 
OK.  postremo  EBS.  —  31,  13. 
Atyanas  OK.  Atinas  EBS.  —  32, 
14.  omnes  OK.  in  omnes  EBS.  — 
32,  14.  in  provincia  OK.  pecunias 
EB.  [  ]  S.  —  33,  2.  onus  K.  genus 
EBSO.  —  40,  8.  cuicuimodi  SOK. 
cuiuscumque  modi  Lamb,  cuius- 
que  modi  EB.  —  41,  5.  quum  K. 
quod  EBSO.  —  41,  7.  arborem  K. 
arb.  fid  EBSO.  —  45,  12.  in 
frum.  K ./rum.  EBSO.  —  48,  12. 
in  ilia  BSOK.  ilia  E.  —  50,  10.  et 
ab  K.  ab  EBSO.  —  54,  6.  silue- 
runt  K.  exsiluerunt  EBSO.  —  54, 
7.  istius  OK.  ipsius  EBS.  —  57, 
21.  a  suis  OK.  suis  EBS.  —  59,  3. 
Flacco  BSOK.  -cci  E.  —  64,  3. 
Graec.  cup.ut  Gr.  K.  cab  d  EBSO. 

—  65,  2.  ut,  quum  OK.  quum  EBS. 

—  68,  14.  hunc  K.  hunc  ipsum 
EBS.  [ijw.]  O.  —  70,  7.  illo  K. 
isto  EBSO.  —  71, 2.  Per  garni  OK. 
Pergae  EBS.  —  72,  13.  et  ux. 
BOK.  uxor  ES.  —  73,  6.  membra 
K.  nam  membra  EBSO.  —  74, 15. 
atque  K.  At  qui  EBSO.  —  75,  2. 
habere  me  OK.  hab.  EBS.  —  76, 
9.  I  Hi  —  illi  OK.  Isti  —  isti  EBS. 

—  78,  3.  aliter  K.  aliter  ac  EBSO. 

—  78,  5.  sed  in  latentem  K.  om. 
EBSO.  —  80, 4.  aut  apud  K.  apud 
EBSO.  —  80,  17.  maxima  habitu- 


rum  esse  OK. [maximam  habiturum 
esse  familiam.  Responsum  esl,  eius 
facta  non  videri.  Idem  visum  est 
postea  Flacco,  quum  rein  cogno- 
sceret:  itaque  decrevit .]  EBS.  — 
81,  12.  Scilicet  OK.  Sed  EBS.  — 
84,  10.  nisi  K.  sine  EBSO.  —  85, 
8.  Vecti  EK.  Vetti  BSO.  —  85,  12. 
occisio  K.  occasio  EBSO.  —  86, 
5.  Extorquere  K.  eripere,  extorq. 
EBSO.  —  87,  7.  civil,  et  provinc. 
K. provinc.  EBSO.  — 91,  8.  venie- 
rant  BSOK.  venierunt  E.  —  93, 2. 
constant.  K.  et  const.  EBS.  [et ]  O. 

—  102,  7.  Tu,  tu K.  Tu,  turn  EBSO. 

—  102,  12.  Pomptimo  EK.  -ptino 
Lali.  S.  -mtino  B. 

Ad  (41.)  orationem  post 
reditum  iu  senatu. 

§.  1,  Vs.  10.  enum.  OK.  num. 
EBS.  —  7, 10.  paulluluniK.  paul- 
lum  EBSO.  —  8,  15.  quid  prius 
SK.  quid  eg[er]it  pr.  Graev.  N  2. 
quid  egitpr.  EBO.  —  9,  3 .fuiti 
quo  O.  est  ES.  Esl,  quo  B.  —  10, 2. 
inimicus  K.  unicus  ESO.  [  ]  B.  — 
14,  3.  elinguem  BOK.  elingue  ES. 

—  17,  8.  depulissem  K.  depelle- 
rent  ESO.  [turn  —  dep.]  B.  —  21, 
12.  speciatim  K. separatim  EBSO. 

—  25,  10.  et  vera  K.  aut  vera 
EBSO.  —  26,  7.  quum  *  K.  quo 
EBSO.  —  36,  3.  imminuam  K. 
minuam  EBSO.  —  38,  4.  consu¬ 
lts  BOK.  consularis  ES. 


Ad  (42.)  orationem  ad  Qui- 
rites  post  reditum. 

§.  1,  Vs.  14.  patresque  K.  pa- 
tres  EBSO.  —  5,  13.  earn  BOK. 
iam  ES.  —  5,  18.  careremus  BK. 
caruissemus  ES.  carueramus  O. 

—  5,  22.  universum  c.  K.  -rsim 
cuncto  S.  uni  E.  cuncto  BO.  —  6, 
16.  t latent  K.  valerent  EBSO.  —  7, 

6.  at  me  BOK.  Me  autem  ES.  — 

7,  10 .  fratrisque  BOK.  frq.  mei 
ES.  —  8,  4.  Tanto  K.  Et  tanto 
EBSO.  —  8,  8.  eodem  me  BOK. 
eod.  ES.  —  15,  8.  et  coll.  K.  coll, 
autem  EBSO.  —  16,  6.  eadem  K. 
eodem  ESO.  [  ]  B.  —  21,  9.  nef. 
me  BOK.  nef.  ES. 

Ad  (43.)  orationem  pro 
domo. 

§.  6,  Vs.  5.  etiam  BOK.  om.  ES. 

—  8,  14.  putarent  K.  -rint  EBSO. 

—  15,  7.  ann.  esse  K.  ann.  E.  esse 
ann.  BSO.  —  27,  11.  illustrius  K. 
industrius  EBSO.  —  31,  11.  civis 
BSOK.  om.  E.  —  36,  3.  eae  v. 
sint  K.  hae  v.  sunt  EBSO.  —  36, 
3.  adopt,  loco  patris  BOK.  adopt. 
ES.  —  37,  10.  iam  pair.  BOK. 
patr.  ES.  —  37,  10.  vellet  OK.  re¬ 
lit  EBS.  —  37,  13.  non  is  sit  OK. 
non  sit  is  B.  non  sit  ES.  —  40,  12. 
quod  BOK.  quae  ES.  —  45,  10. 
quum  K.  turn  EBSO.  —  47,  15. 
die  K.  om.  EBSO.  —  55,  G.para- 
tos  K.  speratos  EBSO.  —  57,  7. 
se praesentem  SOK.  se  EB.  —  57, 


8.  ord.,  an  ii  B.  cm  ord.  ii  ES.  — . 
62,  2.  erat,  nisi  ut,  qui  mihi  dux 
in  omnibus  meis  rebus  fuerat,  so- 
cius  idem  K.  erat,  ut,  qui  modus 
moribus ■  fuerat,  idem  EBSO.  — 
65,  4.  Quid?  eiicere  posses?  Non. 
Quid  ergo?  extrudere  K.  Quid 
posses  extr.  EBSO.  —  65,  6.  hie 
modo  amandatus  sit  K.  hunc  m. 
amandandum  esse  EBSO.  —  79, 
5.  An  K.  Hanc  EBSO.  —  83,  14. 
praescr.  K.  perscr.  BSO.  proscr. 
E.  —  87,  3.  est  iam  K.  est  EBSO. 

—  88,  11.  ut  ne  K.  ut  EBSO.  — 
89,  5.  Catilinae  K.  quotidie  EBSO. 

—  101,  8.  etc.  10.  Maelii  —  Aequi- 
maelii  BSOK.  Melii  —  Aequime- 
lii  E.  —  101, 10.  stultiliae  SK.  -tia 
EBO.  —  106,  2.  quid  —  rogari  K. 
quod  —  rogare  ES.  quid  —  re 
BO  — 120, 6.  repererit  K.  reperiet 
EBSO.  —  127,  5.  tuo  BOK.  homi- 
ne  ES.  —  129,  12.  nova  BSOK. 
novae  E.  —  137,  14.  religionis 
tamen  BSOK.  reip.  tantum  E. 

Ad  (44.)  orationem  de 
haruspicum  responsis. 

§.  23,  Vs.  4.  amisit  K.  omisit 
EBSO.  —  24,  15.  pollueret  K. 
-rit  EBSO.  —  32,  12.  quaerimus 
K.  conquirimus  EBSO.  —  39,  23. 
habueris  K.  haberes  EBSO.  — 
40,  17.  et  honestis  OK.  honeste 
BS.  om.  E.  —  61,  10.  non,  quin 
Lamb.  Viet.  BSOK.  non,  inquam, 


AD  (45.)  ORATIONEM  SESTIANAM. 


Haec  adnotatio  indicat,  ubi  haec  a  priore  editione  mea  discedat,  collata  cum  (E.)  Ernestii,  (S.)  Schiitzii,  (O.)  Orellii,  (K.)  Klotzii  et 
expressa  typis  sed  inedita  (B.)  Beckii  editionibus. 


§.  1,  Vs.  16.  etiam  BSK.  etiam 
voluntaries  E.  [  ]  O.  —  7,  2.  et 
BOK.  at  ES.  —  7,  8.  Hie  K.  illo 
EBSO.  —  8,  4.  multa  P.  Sestius, 
quum  esset  cum  collega  meo,  sen- 
serit,  ad  K.  multa  ad  EBSO.  — 
12,  13.  animus  et  amor  K.  animo 
et  amore  EB.  animus  in  amore  S. 
animus  O.  —  14,  2.  dictum  est  K. 
dictum  EBS.  —  14,  13.  agam  m. 
e.  huius  K.  ut  ag.  m.  et  huic  ES. 
quam  mod.  huic  B.  —  14,  17.  of- 
ferunt  K.  off.  [ insolenter ]  et  B.  si¬ 
ne  uncis  ES.  efferunt  pres.]  O.  — 
16,  4.  lege  curiata  K.  [legem]  EB. 
sine  uncis  O.  om.  S.  —  16, 11.  in- 
sani  BOK.  infamis  ES.  —  26,  15. 
vos  OK.  Quum  venisset  ad  sena- 
tum,  vos  EBS.  —  27,  10.  depreca- 
rere  K.  deprecarentur  EBSO.  — 
30,  2.  soc.  et  Eat.  K.  soc.  Lat. 
EBSO.  —  30,  2.  quam  se  K.  quam 
EBSO.  —  31,  11.  ignoscitote  OK. 


-oscite  EBS.  —  32,  16.  neve  OK. 
ne  EBS.  —  33,  11.  quin  K.  qui 
EBSO.  —  43,  7.  quis  reliqua prae- 
staret?  cui  K.  quid  reliquiarum 
restaret?  quid  EBSO.  —  44,  1.  ac 
non  SOK.  ac  modo  EB.  —  44,  2. 
insanabilis ,  ilia  OK.  ins.  ilia  et 
S.  mihi  sanabilis,  Mis  EB.  —  44, 
2.  quam  reip.  imposuisset  OK. 
quam  illi  imposuissent  S.  qui  earn 
imposuissent  EB.  —  47,  3.  qui  su- 
peressent  K.  quid  superesset  EB 
SO.  —  47, 4.  remp.  K.  rem  EBSO. 

—  48,  17.  victorem  virus  OK.  vict. 
EBS.  —  50,  10 .  fatujn  K.  statum 
EBO.  (reip.  recuperandae  reserv. 
S.)  —  52,  14.  brevi  tempore  dolo- 
risO.  brevis  temporis  dolor e  EBS. 

—  55,  17.  lege  legem  ferret  OK. 
lege  potestas  fieret  EBS.  —  61, 10. 
videret  OK.  viderit  EBS.  —  62,  8. 
ob  earn  earns.  K.  ob  cams.  EBSO. 

—  64,  8.  defenderunt — protexe- 


runt  BOK.  -rant  -rant  ES.  — 
66,  7.  aut  flandae  K.  auferendae 
EBSO.  —  80,  5.  maledic  Titio  K. 
malediclo  EBSO.  —  80,  6.  temere 
K.  tempore  BO.  tempori  ES.  — 
81,  10.  conculcatam  K.  occupatam 
EBSO.  —  81,  12.  vivi  OK.  viri 
EBS.  —  82,  3 .  perhomerunt  K. 
-rant  EBSO.  —  84,  16.  miraba- 
mini  K.  maerebatis  EBSO.  —  88, 
13.  iam  in  BOK.  iam  ES.  —  89, 
16.  et  latere.  Perfecit,  ut  K.  Etiam 
e  rep.  credidit,  ut  EBSO.  —  90,  6. 
iure  BOK.  qui  vitae  ES.  —  90,  7. 
monetur  BOK.  movetur  ES.  — 
92,  7.  IIoc  K.  Haec  EBSO.  —  94, 
11.  eludere  K.  illudere  EBSO.  — 

96,  7.  vestro  K.  nostro  EBSO.  — 

97,  12.  Sequitur  K.  Esto  igitur 
EBSO.  —  97,  13.  qui  et  BOK. 
quiqui  ES.  —  104,  8.  amplexatur 
K.malle  videatur  EBSO.  — 110, 13. 
sane  Attae  K.  om.  EBSO.  —  115, 


2.  t tester  iste  BOK.  vester  ES.  — 
117,  4.  rei  K.  ore  EO.  [  ]  B.  om. 
S.  (ipsi  autem  S.  ipsi  atque  cet.) 
—  123,  13.  Populus  Rom.  BOK. 
populum  Rom.  ES.  —  124,  1.  Ma- 
xime  OK.  Maximum  EBS.  —  126, 
1  ille  OK  .et  Me  EBS.  —  130,  19 
beneficio  suo  K.  benef.  EBSO.  — 
131,  13.  idem  Salutis,  ut  scitis  : 
OK.  idemque  Sal.  EBS.  —  134, 
7.  Iste  K.  Ista  EBSO.  —  134,  11 
eos  K.  hos  EBSO.  —  135,  4.  Dicet 
K.  Dicit  EBSO.  —  135,  12.  Aci- 
liam  immo  Caeciliam,  cf.  Orelli 
Ind.  Legg.  125.  —  136,  5.  maio- 
rum  vestrorum  K.  mai.  veslrUm 
EBSO.  —  138,  16.  virorum for- 
tium  OK.  viros  fortes  EBS.  — 
141,  5.  e  civ.  BSOK.  a  civ.  E.  — 
143,  16.  aut  lab.  K.  ac  lab.  EBSO. 
•—  144,  6.  actorem  K.  auctorem 
EBSO. 


AD  (46.)  ORATIONEM  IN  VATINIUM  ET  SEQUENTES. 


Haec  adnotatio  indicat,  ubi  ista  mea  edilio  a  priore  discrepet,  cum  (E.)  Ernestii,  (S.)  Schiitzii,  (O.)  Orellii,  (K.)  Klotzii  et 
inedita  (B.)  Beckii  ad  §  usque  17.  collata. 


§.  3,  Vs.  7.  hoc  K.  huius  EBSO. 

—  5,  5.  num  BSOK.  quum  E.  — 
10,  8.  omnium  OK.  non  solum  E. 
[  ]  B.  om.  S.  —  12,  3.  me  cos. 
BOK.  cos.  ES.  —  16,  8.  scies  K. 
scis  EBSO.  —  17,  3 .  fuerit  BOK. 
fuit  ES.  —  18,  12.  ex  omnibus 
trib.  K.  ex  trib.  E.  —  19,  10.  la- 
befactatam  OK.  -factam  ES.  — 
24, 9.  dixeritne  OK.  ut  diceret  ES. 

—  28,  6.  nihil  Q.  OK.  nihilque  ES. 

—  28,  15.  collocatam  K.  colloca- 
tas  ESO.  —  33,  3.  clarissimi  viri 
caussa  K.  -simis  viris  ESO.  — 
34,  4.  escenderit  K.  asc.  ESO.  — 
34,  5.  deiecerit  K.  delegerit  ESO. 

—  35,  11.  oratores  K.  curalores 


ESO.  —  36,  5.  ut  tu  summi  cons, 
gubernationem  K.  a  rep.  s.  c.  gu- 
bernationem  O.  haec  a  summi  cons, 
gubernatione  ES.  —  37,  1.  Verba 
„0b  hasce  —  perdidisse?“  hoe 
loco  collocarunt  OK,  codd.  Vi¬ 
ctor.  Bern.  Lambin.  Palat.  g.  et 
Erfurt,  auctoritate  moti.  Eadem 
verba  ap.  cett.  §.  37.  extr.  legun- 
tur.  —  37,  10.  sunt  OK.  sint  ES. 

—  41,  4.  verum  tamen  K.  verum 
etiam  ESO.  —  41,  10.  non  num- 
quam  OK.  numquam  ES.  —  41, 
22.  plurimis  K.  pluribus  ESO.  — 
41,  23.  huius  O.  eius  ESK.  —  41, 
24.  coniungas  K.  coniungis  ESO. 

—  41,  28.  nolis  ES.  notes  OK. 


Ad  (47.)  orationem  pro 
Caelio. 

§.  3,  Vs.  7.  M.  Cael.  OK.  Cael. 
ES.  —  8,  5.  falso  EOK.  salse  * 
cj.  S.  —  10,  13.  caussam  EOK. 
quo  caussam  S.  —  18,  3.  caussa 
iam  OK.  caussa  ES.  —  18,  20. 
malorum  SO.  sive  mat.  EK.  — 
23,  7.  rex  OK.  reus  ES.  —  23,  7. 
Qui  OK.  qui  huius  ES.  —  25,  8. 
animos  —  accenderel  O.  ad  an.  — 
accederet  ESK.  —  25,  12.  omnes 
OK.  homines  ES.  —  26, 14.  ne  quis 
SOK.  ne,  si  quis  E.  —  27,  11.  re- 
spondebo  OK.  -deo  ES.  —  35,  8. 


quae  moliris  OK.  haec  om.  ES. 
—  36,  17.  parasti  OK.  praepara- 
sti  ES.  —  38,  4.  est,  qui  OK.  haec 
om.  ES.  —  54,  16.  hospitem  OK. 
-spite  ES.  —  55,4.  L.I.ucceii  OK. 
Luce.  ES.  —  55,  5.  aliquam  K 
aliam  ES.  • —  55,  15.  dignitatis, 
off.  OK.  off.  ES.  —  56,  7.  L.  Ile- 
renn.  O.  Her.  ESK.  —  66,  10.  re- 
perietur  OK.  reperitur  ES.  —  71, 
11.  Camurtii  SO.  Camurti  E.  — 
71,  12.  (etc.)  Caesernii  O.  Caeser- 
ni  K.  Aesernii  S.  Eserni  E.  —  77, 
6.  iam  res,  iam  dies  O.  iam  ista 
dies  EK.  iam  dies  S.  —  77,  6.  mi- 
tigavit  O.  mitigarit  ESK. 

Ad  (48.)  orationem  de  Pro- 
vinciis  consularibus. 

§.  7,  Vs.  13.  Senatus  consults 
OK.  -Uum  ES.  — 18, 13.  An  Tib. 
OK.  An  non  Tib.  ES.  —  19,  2. 
[aliine  inimici ?]  EO.  sine  uncis 

K.  aliive  inim.  cod.  Med.  Nl. 
inimici  S.  —  22,  6.  respubl.  dign. 
gue  cod.  Erf.  Graev.  SOK.  reip. 
dign.  et  E.  —  29,  7.  tradat  OK. 
tradantur  ES.  —  33,  3.  conterruit 
OK.  contrivit  ES.  —  33,  12.  quin 
OK.  qui  non  ES.  —  37,  4.  Atqui 
O.  Qui  E.  Quo  S.  Quamquam  K. 

—  37,  5.  magis  SO.  minus  EK.  — 
38,  9.  quod  O.  si  quod  ESK.  — 

38,  9.  si  etiam  OK.  sin  etiam  ES. 

—  38,  15.  indign.  SO.  dign.  EK. 

—  45,  9.  Est  mihi  O.  Mihi  ESK. 

Ad  (49.)  orationem  pro 
Cornelio  Balbo. 

§.  3,  Vs.  4.  quae  vellet  om.  ES. 
quae  [facer  e~]  vellet  O.  quae  face- 
ret  K.  —  5,  4.  ei  lie.  OK.  et  lie. 
ES.  —  9,  2.  hoc  ei  *  O.  hoc  ES. 
haec  ei K. — 14, 5.  are  EOK.  quarn* 

S.  —  24,  1.  Est  enim  i.  p.  R.  gra¬ 
ve  O.  Etenim  i.  p.  R.  grave  est 
SEK.  —  33,  8.  fecerit  OK.  facit 
ES.  —  43,  16.  consequantur  OK. 
-quuntur  ES.  —  45,4.  arbitramur 
EO.  -tremur  SIC.  —  47,  8.  gessit 
et  confecit  O.  gessit,  confecit  K.  et 
gessissel  et  confecisset  ES.  —  48, 
5.  T.  Matrin.  OK-  L.  Matr.  ES. 

—  48,  9-  non  dix.  OK.  ei  non  dix. 
S.  Spoletinus  dix.  E.  —  50,  5. 
Heracleensem  Alex  am  OK.  Hera- 
cliensium  legionem  ES.  —  50,  15. 
quum  grav.  OIC.  turn  gr.  ES.  — 
51,  8.  obvios  EO.  Ovios  Lamb.  SK. 

—  51,  9.  Fabios  OK.  fabros  ES. 

—  51,  11.  defendant  OK.  -derunt 
ES.  —  51,  21.  etsi  id  hab.  omnes 
leve(etsi  om.O.)K.  etsi  id  hab. hoc 
leve  ES.  —  52,  5.  sanctissimum  et 
sap.  OK.  sanctissimum  E.  sapien- 
tiss.  S.  —  54,  2.  poterit  O.  potuit 
ESK.  —  54,  3  -  5.  licebat  —  licebit 

—  poterant  —  licebit  O.  -bat  -bat 
-rant  -bat  K.  -bit  -bit  -runt  -bit 
ES.  —  54, 12.  eiusm.~EO.et  eiusm. 
S.  Weiske.  K.  —  54,  17.  populos 
Latinos  O.  populos  ES.  populo  K. 

—  56,  10.  suae  OK.  summa  ES. 

—  58,  12.  vestrisq.  disc.  K.  [  ]  O. 
nost.q.  disc.  [  ]  E.  om.  S.  —  64, 

13.  P.  Crass,  cf.  §,  50.  M.  Crass. 
EO.  L.  Crass.  K. 

Ad  (50.)  orationem  in 
Pisonem. 

§.  8,  Vs.  10.  mag.  EOK.  mag. 
vicorum  S.  —  8, 13,  Kal.  OK.  III. 
Kal.  ES.  —  20,  13.  aut  OK.  turn 
ES.  —  23,  1.  Tune  O.  Tu  ESK. 

—  23,  5.  *  His  O.  Huius  ESK.  — 
25, 15.  defenderant  OK.  -runt  ES. 

—  30,  13.  pulabatis  O.  putabitis 
ESK.  —  33,  3.  epatr.  OIC.  a  pair. 

—  39,  4.  mea  iam  OK.  mea  ES.  — 

39,  7.  et  69,  9.  tabellas  OK.  tabu- 
las  ES.  —  44,  4.  gloria  et  laude 
OK.  gloriae  laude  ES,  —  44,  7. 
Esse  OK.  Ecce  ES.  —  46,  6.  num- 
quam  veniret  OK.  non  venerat  ES. 

—  47,  14.  leve  est  SOK.  om.  E.  — 
48,  4.  reip.  O.  populi  Rom.  ESK. 

—  48,  12.  Tusculani  OK.  -lanum 
ES.  —  49,  5.  Praebuit  OK.  Tribuit 
ES.  —  53,  9.  solitudo  OK.  non 
sol.  E.  —  54,  15.  longe  OK.  non 
longe  ES.  —  55,  1.  [ Cui\  O.  sine 
nncis  K.  om.  ES.  —  55,  14.  aut 
vestr.  OK.  ut  vestr.  E.  —  57,  7.  et 
omnes  OK.  ut  omn.  ES.  —  58,  8. 

L.  Afrani  OK.  P.  Africane  ES.  — 
63,  7.  sed  os  Aid.  Lamb.  SK.  os 
E.  —  64,  1.  Num  OK.  Nunc  ES. 

—  68,  9.  fastidivit  OK.  fugit  ES. 

—  69,  10.  est  tamen :  dicit,  ut  opi- 
nor,  O.  et  i.  dicit,  u.  o.  SK.  et  la- 
men  dictum  opinor  E.  —  70,  16. 
omnia  stupra  O.  om.  ESK.  —  77, 
8.  ut  ne  OK.  ne  ES.  —  SI,  4.  Ne- 


que  —  umquam  OK.  Atqui — num- 
quam  ES.  —  84,  14.  Macedoniam 
C.  Sentio  praetore  O.  Macedonica 
C.  -tium  -rem  ESK.  —  88, 11.  rni- 
litares  OK.  militum  ES.  —  89, 10. 
Execesti  *  OK.  Exegisti  E.  Exoe- 
cisti  S.  —  92,  4.  exspectaret  O. 
spectaret  ESK.  —  94,  1.  non  enim 
OIC.  non  ES.  —  94,  6.  satis  OK. 
satius  ES.  —  96,  2.  dirimantur  O. 
diribeantur  ESIC. 

Ad  (51.)  orationem  pro 
Plancio. 

§.  13,  Vs.  4.  te  non  K.  non  ESO. 
— 16, 12.  assequerere*  Grut.  Wolf. 
O.  assequerer  ESK.  —  17,  4.  or- 
tis  OK.  om.  ES.  —  19,  16.  muni- 
cipum  cod.  Erfurt.  Verburg.  Lall. 
OIC.  hominum  ES.  —  20,  9.  etiam 
de  OIC.  de  ES.  —  22, 15.  legatione 
et  t.  Verburg.  OK.  -nis  t.  ES.  — 
23,  6.  reperiuntur  cod.  Bavar.  OK. 
inveniuntur  ES.  —  24,  15.  tribu- 
tim  cod.  Erfurt.  OK.  tribubus  ES. 

—  27,  9.  Quod  OIC.  Qui  ES.  — 
27,  16.  Cui  K.  Quibus  ESO.  —  29, 
10.  videtis  cod.  Bavar.  OK.  videa- 
tis  ES.  —  37, 1.  huiusce  codd.  Ba¬ 
var.  Erfurt.  Garat.  OIC.  huius  ES. 

—  37,  2.  agit.  turn  iid.  codd.  OK. 
agit.  ES.  —  37,  3.  copiosissime 
iid.  codd.  OK.  -sius  ES.  —  38,  2. 
Full  certe  Graev.  Garat.  OK.  Fuit 
ES.  —  42,  6.  hunc,  his  IC.  (Us  O.) 
hunc  ES.  —  42,  10.  iudicavisti  K. 
in d.  ESO.  —  43,  2.  Terentinam 
SK.  -tiam  EO.  —  43,  3.  aut  apud 
OK.  aut  ES.  —  48,  6.  Num  OK. 
Non  ES.  —  49,  18.  praerogativa 
OK.  -gata  ES.  —  50,  9.  repud. 
est  IC.  rep.  fuit  ESO.  —  53, 4.  pro- 
vid.  autem  K.  prov.  ante  ESO.  — 
59,  13.  Nosti  cetera.  Nonne?  Id  q. 
m.  invid.  quae  cetera,  quae  OK. 
Non  Te  id  q.m.  i.Noslis  cetera  ES. 

—  61,  4.  magistratus  ceperint, 
quod  triumpharant  OIC.  (-runt)  S. 
magis  laude  fuerint  digni,  quod 
triumpharant  E.  —  64,  4.  gloriae 
sit  cod.  Bavar.  OK.  sit  ES.  —  64, 

14.  in  me  codd.  Bavar.  Erfurt.  OK. 
om.  ES.  —  67,  10.  vitae  cod.  Ba¬ 
var.  OK.  om.  ES.  —  70,  9.  pa¬ 
triae  SOK.  om.  E.  —  72,  17.  ex 
host.  OIC.  host.  ES.  —  77, 16.  tan¬ 
tum  SOK.  om.  E.  —  78,  13.  defu- 
gerim  IC.  defugerem  ESO.  —  78, 
19.  enim  est  cod.  Bavar.  Garat. 
OK.  enim  ES.  —  79,  5.  aedilitatis 
OIC.  -tas  ES.  —  82,  2.  tuo  crimini 
OK.  tuae  orationi  ES.  —  83,  10. 
sanxisse  OK.  traxisse  E.  legem  de 
ambitu  tulisse  S.  —  87,  1.  At  erat 
K.  Aderat  ESO.  —  87,  10.  At  tota 
ESK.  Ac  tota  At  om.  O.  —  89,  15. 
gloria  et  laude  OIC.  gloriae  laude 
ES.  —  90,  17.  vigiliam  OIC.  iugu- 
lum  ES.  —  94,  12.  defensas  OK. 
defendendas  ES.  —  97,  Vl.filiorum 
SOK.  filii  E.  —  9S,  7.  tamen  cod. 
Bavar.  Garat.  OIC.  tantum  ES.  — 
100,  4.  ad  me  K.  om.  ESO.  — 
100,  7.  vi  me,  vi  me  K.  vi  me 
ESO. 

Ad  (52.)  orationem  pro  ' 
Rabirio  Postumo. 

§.  2,  Vs.  3.  ut  grav.  OK.  grav. 
ES.  —  2,  12.  uti  qud  SOK.  uti 
quae  E.  —  2, 14.  memoria  patrum 
SO.  ad  memoriam  prodendam  pa¬ 
trum  E.  (prod,  om  )  K.  —  4,  2. 
viderit  K.  viderat  ESO.  —  8,  7. 
est.  At  nec  ex  Postumi  bonis  ser- 
vari  legem  aequum  est  K.  Lex  ae- 
qua  est  ESO.  —  10,  8.  iidem  OK. 
iisdem  ES.  —  14,  7.  sin  esset  K. 
sin  autem  ESO.  —  21,  2.  suasor 
perbl.  K.  perbl.  EO.  persuasor  bl. 
S.  —  23, 2.  tandem  K.  tamen  ESO. 

—  30,  2.  Gab.  quum  K.  dum  Gab. 
ESO.  —  31, 7.  vnponere  tanto  plus 
suis  K.  imponi  tantum  pati  suis  S. 
(imponere) EO.  —  35, 4.  doc.  nunc 
K.  doc.  nos  E.  doc.  nunc  nos  S. 
bac  O.  —  35,  5.  esse,  quod  vultis, 
aut  sil.  K.  Quid  vultis  f  sil.  E.  Quid 


mulla?  sil.  SO.  —  35,  5.  Did  K. 
Dicere  E.  [  ]  O.  Dudum  S.  —  35, 

6.  de  Alexandria  K.  Alexandriam 
ESO.  —  35,  8.  malorum  K.  mino- 
rum  ESO.  —  36,  10.  sederint  K. 
fuerint  ESO.  —  37,  7.  quam  ce- 
perit  is,  qui  K.  ad  quern  eorum, 
EO.  a.  q.  sociorum  eius  S.  —  37, 
8.  ad  aliquem  in  illo  K.  (in  om. 
N2.)  in  illo  ESO.  —  40,  5.  atque 
arcta.  Quid  amplius  f  K.  Cataplus 
ESO  —  41,  14.  et  afflictum  K. 
affl.  ESO.  —  43,  10.  praestringit 
Lamb.  SOK.  perstr.  E.  —  45,  9. 
est  C.  Curti  (i.  e.  Curtii)  K.  es 
Curii  ESO. 

Ad  (53.)  orationem  pro 
Milone. 

§.  6,  Vs.  9.  Sed  si  OK.  Sin  ES. 

—  8,  7.  respondent  K.  -dit  ESO. 

—  10,  4.  Est  igitur  E.  Garat.  SIC. 
Est  enim  O.  — •  12,  15.  aut  propl. 
Garat.  OK.  propt.  ES.  —  15,  3. 
esset  OK.  fuit  ES.  —  15,  6.  Vid. 
igitur  OK.  Vid.  ES.  —  26,  8.  aut 
summ.  OK.  ad  summ.  ES.  —  29, 
14.  re  vera  OIC.  ita  esse  ES.  — 
30,  2.  sup.  est  K.  swp.ESO.  —  30, 
5.  sane  quod  KN  2.  quid  mallem. 
id  ESO.  —  30,  8.  fieri  non  potuit 
K.  non  posset  ESO.  —  31,  2.  fuit 
SOK.  fuisset  E.  —  31, 6.  occ.  OK. 
non  occis.  ES.  —  31,  15.  ut  seel. 
K.  ut  nos  sc.  O.  turn  nos  seel.  ES. 

—  33,  13.  [omnes  — ferrent]  OK. 
Verba  ,, Atque  —  reprehensio  esl“ 
om.  ES.  —  34,  1  - 13.  [Demonstra- 
vi  —  interf.}  O.  Audistis — prof. 
K.  Verba  ,,Demonstravi  —  so- 
lutam“  om.  ES.  —  34,  19.  nunc 
OIC.  non  ES.  —  37,  11.  rursus  est 
ESO.  rurs.  K.  —  38,  4.  quoties  et 
quant.  K.  quant,  quoties  ESO.  — 
39,  1.  At  quod  erat  tempus  OK. 
Atqui  erat  id  lemporis  ES.  —  39, 
14.  quern  qui  OK.  quern  si  qui  ES. 

—  40,  2.  in  iud.  OK.  ad  iud.  ES. 

—  40,  14.  M.  vero  Antonii  OK. 
Ant.  vero  ES.  —  43, 6.  quin  se  ille 
K.  qui  se  ESO.  —  48,  2.  igitur  ne 
OK.  ne  ES.  —  51,  2.  in  Alb.  OIC. 
ad  Alb.  ES.  —  54,  14.  morae  et 
tergiversationis  ?  K.  mora  et  -atio? 
ESO.  —  60,  2.  Rufio  OK.  Ruscio 
ES.  — 64,  10 .  ferramentorum,  K. 
f renorum,  ( [  ]  O.)  sparorum  ESO. 

—  66,  3.  sed  omnia  SK.  sed  omni- 
no  omn.  EO.  —  66,  13.  ut  OK. 
nisi  ES.  —  67,  2.  Cur  tamen  si  IC. 
Quodsi  tamen  ESO.  —  67,  9.  di- 
ctitarunt  OK.  dictitant  ES.  —  69, 
8.  temp.  K.  temp,  immutatis  ESO. 

—  73,  6.  populus  Rom.  OK.  pop. 
ES.  — 74, 12.il/.  Paconio  OK.  fnon 
Pace.)  T.  Pacavio  ES.  —  76,  9. 
immitt.  OK.  milt.  ES.  —  79,  11. 
et  12 .aut  —  aut  K. ut  —  sic  ESO. 

—  79,  14.  vellet  OK.  voluisset  ES. 

—  83,  11.  nostri  K.  vestri  ESO.  — 

85,  7.  obtestor  K.  testor  ESO.  — 

86,  6.  acceperit  IC.  acciperet  ESO. 

—  86,  13.  cui  OK.  quarn  ES.  — 
89, 5.  virtutem  —  vexatam  OK.  vi- 
rum  —  vexatum  ES.  —  92, 9.  par- 
cere!  Hand  OIC.  pare,  atque  hand 
ES.  —  94,  1.  mihi  susc.  O.  susc. 
mei  ESK.  —  94,  12.  ilia  tua  O. 
ba  K.  tua  ES.  —  98,  5.  subiician- 
tur  OIC.  -ciuntur  ES.  —  99, 4.  quo 
SOK.  quod  E.  —  100,  11.  quid 
fac.  K .quod  die.,  [  ]  O.  quodfac. 
ES.  —  102,  1.  o  me  inf.  OK.  o  inf. 
ES.  —  103,  10.  distrahar  K.  -hor 
ESO.  —  105,  6.  sentiatis  K.  sen- 
tietis  ESO. 

Ad  (54.)  orationem  pro 
Marcello. 

§.  2,  Vs.  12.  meae  OK.  et  meae 
ES.  —  3, 3.  in  omn.  K.  omn.  ESO. 

—  8,  3.  quae  et  K.  quae  ESO.  — 
11, 2.  anteponis  K.  -pones  ESO.  — 
11,  6.  ut  nulla  K.  ut  ESO.  —  13, 

7.  item  OIC.  iterum  ES.  —  14,  7. 
consilio  K.  officio  ESO.  —  20,  6. 
quod  K.  quod  plerique  ESO.  — 


23,  2.  motus  K.  evenlus  ESO.  — 
27,  4.  primis  cum  N2.  cum  om.K. 
primis  composita  cum  ESO.  — 
27,  12.  semper  K.semperqueESO. 

—  31,  3.  nec  qui  EOK.  neque  S. 
cum  Wolfio  Worm,  e  codd.  Oxo- 
niensibus  P  etc. 

Ad  (55.)  orationem  pro 
Ligario. 

§.  3,  Vs.  11.  a  privato  K.  ad 
privatum  ESO.  —  10,  4.  acuit  K. 
acuet  ESO.  —  15,  5.  quern  tu  nunc 
OK.  quern  nunc  ES.  —  16,  3.  civi 
calamitoso  OK.  civis  -tosi  ES.  — 
20,  3.  Ligarium  —  vos  —  inquies 
OK.  Ligario  —  vobis  —  inquis 
ES.  —  22,  8.  voluisse  q.  al.se  OK. 
quam  al.  ES.  —  24,  4.  esse  K. 
fuisse  ESO.  —  24,  9.  non  dubitem 
OK.  dubit.  ES.  —  25,  7-9.  accu¬ 
sers  —  velitis  K.  -atis  —  vultis 
ESO.  —  25,  12.  tamen  K.  autem 
ESO.  —  27,  8.  erat  K.  esset  ESO. 

—  28,  6.  omnes  enim  K.  omnes 
ESO.  —  28,  10.  veneras  K.  venis- 
ses  ESO.  —  30,  2.  et  quidern  EK. 
equidem  S.  cf.  Gorenz  de  Finib. 
II,  9.  O.  —  30,  11.  eo  ipso  OIC.  eo 
ES.  —  30,  12.  tametsi  K.  turn 
etiam  ES.  om.  O.  —  30,  13.  apud 
par.  K.  ad  par.  ESO.  —  31,  7. 
gratiosiores  OK.  graviores  ES.  — 
31,  8.  vultus  EOK.  preces  codd. 
Erfurt.  Oxx.  1.  2.  S.  —  31,  9.  sed 
quae  K.  sed  quam  ESO.  —  31, 13. 
concedas  K.  -dis  ESO.  —  33,  12. 
omnium,  IC.  omnem  ESO.  —  33, 

15.  qui  tecum  fuerunt  K.  tec.  fuis¬ 
se  ES.  tecum  fuerunt  O.  —  34,  5. 
fuisset  fut.  K.  fut.  fuerit  ESO.  — 

36,  7.  ipsos  EK.  ipsis  cj.  SO.  — 

37,  7.  et  pop.  K.  pop.  ESO.  —  38, 
2.  Caesar,  K.  om.  ESO. 

Ad  (56.)  orationem  pro 
Deiotaro. 

§.  2,  Vs.  2.  solebamus  K.  sole- 
barn  ESO.  —  8, 5.  amicum  esse  K. 
amicum  ESO.  —  9,  2.  fac.  orari 
K  .fac.  exorari  ESO.  —  9,  9.  esse 
K.  fuisse  ESO.  —  11,2.  sumpta 
esse  K.  sumpta  ESO.  —  11,  13. 
veri  nuntii  K.  ven  ESO.  —  12, 
10-11.  Quanto  —  tanto  K.  Tanto 

—  quanto  ESO.  —  17,  13.  subor- 
navit  SOK.  -bit  E.  —  19,  4.  rex 
illo  t.  n.perf.  re  K.  re  i.  t.  n.  perf. 
ESO.  —  23,  11.  vel  si  nosset  K. 
vel  quia  non  posset  ESO.  —  24,  4. 
At  nesc.  1C.  Ait  nesc.  ESO.  —  24, 
11.  quern  A.  p.  nulla  re  K.  ei,  q. 
A.  p.  n.  in  re  ESO.  —  26,  16.  aet. 
quum  K.  aet.  turn  ESO.  —  28,  1. 
avi  IC.  avi  tui  ESO.  —  29,  9.  qui 
ab  OK.  qui  et  ab  ES.  30,  6.  re- 
pudiaretis  K.  -ritis  ESO.  —  33, 3. 
regem,  inquit,  K.  reg.  ESO.  — 

38,  2.  noctesque  SOK.  et  noct.  E. 

—  41,  8.  quum  reg.  K.  turn  reg. 
ESO. 

Ad  (57.)  orationem  Phi- 
lippicam  I. 

§.  6,  Vs.  8.  appellabanlur  OK. 
-llantur  ES.  —  9,  4.  non  put.  OK. 
put.  ES.  —  10,  11.  videntur  OK. 
-debantur  ES.  —  10,  12.  huius  ta¬ 
men  OK.  huius  ES.  —  14, 13.  am- 
plissimoque  codd.  Oxx.  OK.  om. 
ES.  —  15,  1.  Quae  OK.  Quaenam 
ES.  —  15,  6.  metus  OK.  metu  ES. 

—  16,  6.  licuit  OK.  licebat  ES.  — 
17,  6.  a  vivo  OK.  vivo  ES.  —  22, 
5.  obiicere  K.  -ci  ESO.  —  22,  11. 
pest.  OK.  reip.  pest.  ES.  —  23,  6. 
tamen  ita  cod.  Vat.  Muret.  Garat. 
OK.  ita  ES.  —  25,  5.  Quaero  au¬ 
tem  OK.  Quaerunt  E.  Quaer.  qui- 
dam  S.  —  26,  4.  hoccine  OK.  hoc 
enim  ES.  —  26,  8.  possint  OK. 
possunt  ES.  —  28, 5.  loquuntur  IC. 
om.  ESO.  —  31,  4.  abs.  enim  K. 
abs.  ESO.  — ■  31, 10.  a  te  i.  a.  pop. 
Rom.  nuntiata  OK.  et  (pop.  Rom. 
om.)S.  te  i.  a.  nuntiante  E.  —  32, 

6.  denique  rel.  OK.  rel.  ES.  — 
33,  1.  te  quum  ha ec  OK.  huiusce 
quum  ES.  —  33,  2  .fort,  tuae  OK. 
fort,  te  ES.  —  34,  2.  fabula  illi 
\psi  —  dixerit  OK.  fabulis  ipsis 
Mis  —  dixerint  ES.  —  36,  4.  ver¬ 
sus  OK.  concursus  ES.  —  36,  5. 
tribun.  OK.  its  trib.  ES.  —  37,  XI. 
est  ipse  K.  est  ESO.  —  38,  4.  con- 
sulturos  SOK.  consultores  E. 

Ad  (58.)  orationem  Phi- 
lippicam  II. 

§.  6,  Vs.  5.  At  OK.  Nam  ES.  — 
11,  10.  Curioni  OK.  Curionem  ES. 

—  12,  4.  Q.  Catulo  OK.  Q.  Luta- 
tio  Catulo  ES.  —  12,  7.  C.  Pis. 
M:  Glabr.  M.'  Lepido  OK.  M, 
Lep.  C.  Pis.  M.'  Glabr.  E.  (M.)  S. 

—  15,  8.  ref  eras  —  referas  OK. 
refers  —  refers  ES.  —  19,  2.  au- 
dacem  Cod.  Vat.  Muret.  OK.  aud. 
did  ES.  —  19,  14.  videos  OK.  ri¬ 
des  ES.  —  19,  16.  ipse  OK.  om. 
ES.  —  20,  2.  id  te  OK.  id  ES.  — 

20,  8.  plura  OK.  om.  ES.  _  20, 

9.  te  neque  OK.  neque  ES.  —  2o’ 
15.  maiora  videamus  OK.  ad  mai. 
veniamus  ES.  —  21,  10.  fact,  id 
OK.  fact.  ES.  —  24,  10.  quae  K. 
quae  ego  ESO.  —  26,  7.  maiori- 
bus  OK.  mai.  orbi  ES.  —  38,  8. 
rep.  Cod.  Vat.  Muret.  SOK.  re  E. 

—  38, 11.  ut  postea  SOK.et  postea 
E.  —  39,  3.  de  Phars.  OK.  Phars. 
ES.  —  39,  3.  pers.  OK.  pros.  ES. 

—  41,2.  aterne  SOK.  aterve  E.  — 
41,  9.  inquis,  K.  inquies,  ESO.  — 
49,  6.  cultus  OK.  custoditus  ES. 

—  54,  1.  si  haec  K .si  ESO.  —  65, 

9.  igitur  viri  OK.  ig.  ES.  —  68,  2. 
Tu  etiam  ingr.  OK.  Tu  ES.  —  70, 
7.  Nisi  si  OK.  Nisi  ES.  —  71,  5. 
multosque  praet.  K.  multos  ESO. 

—  75,  13.  Deos  penates  patr.  OK. 
Deos  patr.  ES.  —  75,  17.  pugna- 
re?  quem?  OK.  Cn.  Pompeii pugn. 
ES.  —  79,  5.  Me  prom.  K.  prom. 
ESO.  —  85,  3.  Escendis  OK. 
Ascendis  ES.  —  86,  12.  Quid  in- 
dignius,  quam  vivere  eum  EOK. 
Indignissimum  est  hunc  vivere 
S.  —  87,  11.  et  Melius  N2.  Mel. 
ES.  Mael.  O.  Sp.  Mael.  K.  —  88, 

10.  praeclaro  Mo  OK.  illo  ES.  — 
90,  6.  nobilem  SOK.  nob.  M.  An- 
toniifilium  E.  —  93,  8.  a  tuis  K. 
a  diversis  ESO.  —  97,  3.  imitato- 
res  ESO.  institores?  (quod  reci¬ 
piendum)  K.  —  98,  3.  inquinatos 
OK.  aequalos  ES.  —  99,  6.  enim, 
cui  K.  (non  enim.  Cui)  enim.  Quid 
ESO.  —  103,  7.  valeat  hasta  OK. 
om.  ES.  —  105,  11.  obsolefiebant 
Codd.  Oxx.  Olivet.  OK.  obsole- 
bant  ES.  —  107,  14.  ut  similis  K. 
ut  sit  sra.ESO.  —  108, 7.  sequun- 
tur  OK.  seq.  milites  ES.  —  115,8. 
gustatum  OK.  gustum  ES.  —  115, 

11.  sin  OK.  si  ES.  —  115,  13.  ei 
quid  OK.  quid  ES.  —  116,  8.  lit- 
terae,  cura  OK.  litteratura  E.  lit- 
terae  S.  —  117,  6.  Haec  OK.  Haec 
igitur  ES. 

Ad  (59.)  orationem  Phi- 
lippicam  IIL 

§.  3,  Vs.  12.  debui  OK.  decuit 
ES.  —  6,  12.  reip.  OK.  populo 
Rom.  ES.  —  9,  8.  D.  Brutus  OK. 
Decimus  ES.  —  9,  9.  Antonium 
OK.  om.  ES.  —  10,  13.  ad  tree. 
OK.  tree.  ES.  —  12, 12.  die  se  OK. 
die  E.  —  12,  14.  insignia  K.  insi- 
gne  ESO.  — 15, 13.  nostrum Garat. 
OK.  om.  ES.  —  16, 1.  Atiniae  OK. 


Scatiniae  ES.  —  16,  6.  Atius  OK. 
Altius  ES.  —  18,  11.  ac pessimis 
OK.  om.  ES.  —  21,  3.  nisi  se  h. 
iud.  K.  dabc  ESO.  —  26, 7.  L.  An- 
nius  K.  C.  Antonius  ES.  L.  Ant. 
O.  —  39,  5.  quaestore  OK.  om. 
ES.  —  39,  11.  inissent  —  videretur 

—  referrent  —  videretur  OK.  inte¬ 
rim  —  videbitur  —  referant  _ 

censuerint  ES. 

Ad  (60.)  orationem  Phi- 
lippicam  IV. 

§.  2,  Vs.  4.  Quirites  OK.  om. 
ES.  —  4,  9.  fort.  OK.  fort,  que 
ES.  —  11,  4.  videant  —  adhor- 
tentur  SOK.  vident  —  adhortantur 
E.  —  14,  10.  quum  OK.  qui  ES. 

Ad  (61.)  orationem  Phi- 
lippicam  V. 

§.  7,  Vs.  12.  biennium  —  sexen- 
nium  Lambin.  OK.  -nii  -nii  ES. 

—  7,  14.  non  OK.  nonne  ES.  —  8, 
2.  trinum  nundinum  OK.  trinun- 
dinum  ES.  —  9,  8.  revulsis  OK. 
evulsis  ES.  —  12,  15.  Leg.  etiam 
OK.  Is  etiam  leg.  ES.  —  13,  13. 
eodemque  K.  eod.  et  ESO.  —  17, 
4.  habuerit  OK.  habuit  ES.  —  22,’ 

12.  locupletium  OK.  -etum  ES.  — 
25,  5.  quae  Cod.  Vat.  Garat. 
quas  ES.  —  25,  7.  haec  hi  OK.  at 
hi  ES.  —  25,  13.  decernis  —  de- 
precere  —  imperes  OK.  decernitis 
-centur  -retis  ES.  —  27,  16.  mitti¬ 
mus  SOK.  -temus  E.  —  29,  2.  ut 
OK.  ut  re  ES.  —  30,  2.  depugna- 
rit  OK.  -vit  ES.  —  30,  3.  &'('OK. 
Si  ES.  —  33, 6.  destinavit  OK.  de- 
stituit  ES.  —  34,  12.  quoad  OK. 
quod  ES.  —  35,  3.  rog.  serv.  OK. 
rog.  more  maiorum  serv.  ES.  — 
39,  5.  etiam  codd.  Mediol.  Barbe- 
rin.  O.  eius  ES.  —  45,  5.  ilia  ae- 
tate  OK.  illi  -ati  ES.  —  46,  7.  pro- 
praetore  EOK.  -torem  S.  —  46, 
15 .  petet  cj.  Muret.  OK.  appeteret 
E.  peteret  S.  —  46,  16.  quaestor 
OK  .praetor  cj.  Ursin.  ES.  —  53, 

13.  Trig.  Quinta  OK.  ba  ES. 

Ad  (62.)  orationem  Phi- 
lippicam  VI. 

§.7,  Vs.  9.  exhibere  nullam  EK. 
eximere  ullam  SO.  —  11,  7.  hoc 
OK.  hinc  ES.  —  11,  13.  scelere 
OK.  scelus  est  ES.  —  14,  3.  exer- 
citu  —  II.  K..  exercitibus  —  duo- 
bus  ES.  —  14,  12.  fecerant —  in- 
struxerant  OK.  -runt  -runt  ES. 

—  15,  3.  A  Iano  Medio  OK.  Iani 
Medii  ES.  —  15, 4.  est  K.  sit  ESO. 

—  15, 9.  cogitare  OK.  iudicare  ES. 

—  18,  9.  vestrum  OK.  vestra  ES. 

Ad  (63.)  orationem  Phi- 
lippicam  VII. 

§.  4,  Vs.  5.  evenit  K.  convenit 
ESO.  —  14,  4.  vos  prob.  OK. 
prob.  ES.  —  14,  7.  porro  OK. 
porro  est  ES.  —  14,  15.  dignita- 
temque  OK.  dignitatem  ES.  —  14, 
21.  extorq.  OK.  sed  extorq.  ES. 

—  16, 11.  equitum  Rom.  OK.  equi- 
tum  ES.  —  21,  7.  vestras  OK.  no¬ 
stras  ES.  —  23,  8.  si  qui  OK.  qui 
ES.  —  23,  11.  nullo  OK.  ullo  ES. 

—  27,  6.  tenueritis  OK.  retin.  ES. 

Ad  (64.)  orationem  Plii- 
lippicam  VIII. 

§.  3,  Vs.  7.  potest  K.  licet  ESO. 

-  4,  11.  tolletur  —  tollentur  OK. 


tollitur  —  tolluntur  ES.  —  5,  9. 
vestra  K.  nostra  ESO.  —  6,  11. 
esse  dixit  Cod.  Vat.  OK.  dixit  ES. 

—  13,  1.  etiam  OK.  etiam  memini 
ES.  —  13,  2.  Atque  OK..dtjMiES. 

—  13,  5.  et  e  rep.  OK.  reip.  ES. 

—  13,  10.  eius  OK.  eius  enim  ES. 

—  14,  3.  L.  Opim.  SOK.  Opim.  E. 

—  18,  6.  sis  ES.  es  OK.  —  18,  8. 
facit  OK.  fecit  ES.  —  20,  2.  quin 
OK.  qui  non  ES.  —  21,  9.  postea 
f.  s.  quam  M.  Ant.  OK.  facti  s. 
postq.  ES.  —  25, 10.  ut  guoiFaern. 
Graev.  OK.  quos  ES.  —  29,  9. 
propos.  OK.  expos.  ES.  —  32,  15. 
ut  se  K.  ut  huic  se  ES.  [huic]  O. 

Ad  (65.)  orationem  Plii- 
lippicam  IX. 

§.  3,  Vs.  2.  nos  et  K.  nos  ESO. 

—  5,  3.  restaret  OK.  reslat  ES.  — 
6,  3-5.  sin — fore  —  emori  OK. 

si  —  allaturum  —  mori  ES.  _  9, 

6.  sumus  adv.  OK.  sumus  eius  adv. 
ES.  —  13,  4.  L.  Bull,  primum  sta- 
tuta  est  OK.  est  L.  S.  prima  sta- 
tua  ES.  —  15,  14.  in  OK.  ad  ES. 

—  17,  3.  Us  OK.  his  ES.  —  17,  11. 
eius  essel  —  dot.  esset  OK.  eius  sit 

—  dat.  est  ES. 


Ad  (66.)  orationem  Phi- 
lippicam  X. 

§.  3,  Vs.  2.  ut  numq.  OK.  qui 
numq.  ES.  — 3, 8.  sint  OK.  sunt  ES. 
— 4,9 .Brutos  ut  OK. Br.  foES.  — 
4,  10.  ceteri  OK.  omnes  ES.  —  5, 

2.  eumne  Br.  K.  eumBrutine  ESO. 
—  5,  4.  eos  OK.  quos  ES.  —  6,  20. 
C.  Ant.  OK.  Ant.  ES.  —  7,  12. 
reip.  OK.  populi  Rom.  ES.  —  10, 

3.  circumsedeat  OK.  circumsedet 
ES.  —  10,  11.  is  cod.  Vat.  O.  qui 
ES.  —  12,  3.  reip.  K.  populi  Rom. 
ESO.  ■ —  15,  12.  Decimo  tamen 
OK.  Dec.  t.  Brulo  ES.  —  16,  10. 
Ergo  OK.  Igitur  ES.  —  17,  10.  et 
24,  9.  M .  Brulo  OK.  Br.  ES.  — 
19,  4.  gubernantur  —  referuntur 
OK.  gubernabuntur  —  referentur 
ES.  —  20,  11.  referremus  OK. 
-ramus  ES.  —  23,  4.  videte  OK. 
vide  ES.  —  25,  3.  in  hoc  ordine 
OK.  huic  ordini  ES.  —  26,  2.  cun- 
ctamquc  OK.  totamque  ES. 

Ad  (67.)  orationem  Phi- 
lippicam  XI. 

§.  5,  Vs.  19.  affixum  OK.  fixum 
ES.  —  6,  9.  ilia  exstat  post  verba 
ex  hoc  ap.  ESOK.  deest  post  ver¬ 
ba  ab  hoc  ap.  OK.  recte.  —  7,  14. 
animi  K.  sed  animi  ES.  [  ]  O.  — 
9,  7.  a  Earth.  K.  et  a  Ear.  ES. 

—  9,  8.  Qua  re  K.  In  q.  re  ES.  — 
9,  9.  de  Dot.  iudicandum  OK.  Dol. 
iudicandus  ES.  —  9,  12.  ulcisci 
cupit  SOK.  ulciscitur  E.  —  9,  19. 
semper  ipse  cod.  Vat.  OK.  semper 
ES.  —  13,  10.  effundant  K.  -dunt 
ESO.  —  14,  4.  vidimus  ESO.  vi- 
demus  K.  —  14,  4.  T.  Plane.  K. 
L.  PI.  ES .Planco  O.  —  18, 7.  pop. 
Rom.  OK  .pop.  ES.  —  18, 11.  solas 
tulit  OK.  tulit  ES.  —  19,  6.  Assen- 
sus  ero  OK.  Assensero  ES.  —  20, 
19.  Imperium  C.  Caes.  belli  nec. 
OK.  Caes.  bellum  nec.  ES.  —-  27, 

3.  omnium  rerum  OK.  rerum  ES. 

—  33,  3.  summaque  EK.  summa 
SC.  —  35,  8.  Parthorum  OK.  Pa- 
cori  ES. 

Ad  (68.)  orationem  Phi- 
lippicam  XII. 

§.  13,  Vs.  10.  sermonesque  SOK. 
sermones  E.  —  14,  5.  Seiosve  OK. 
Saxasve  ES.  —  15,  1.  L.  Piso  OK. 
Piso  ES.  —  15,  9.  cadendum  est 
K.  cad.  ESO.  —  17,  10.  egi  K. 
semper  egi  ESO.  —  21,  2 .  potuero 
OK.  potero  ES.  —  22,  7.  extim. 
OK.  pertim.  ES.  —  24,  5.  Si  sic 
OK.  Si  ES.  —  24,  8.  nam  hoc  ca¬ 
put  est,  K.  om.  ESO.  —  27,  17.  et 
condil.  K.  condit.  que  ESO.  —  29, 
3.  cogitetis  ES.  om.  OK. 

Ad  (69.)  orationem  Phi- 
lippicam  XIII. 

§.  2,  Vs.  2.  auctorem  — fatemur 
OK.  quum  — fateamur  ES.  —  4, 
10.  Quem  vini  anhelitum  OK.  Quam 
vim  anhelitus  ES.  —  6,  7.  prote- 
ctior  ES.  tectior,  quod  rectius  vi- 
detur,  OK.  —  6.  12.  fuerit  OK 
si  erit  ES.  —  6, 16.  ut  haec  OK.  ut 
ES.  —  7,  14.  mea  q.  officia  in  il¬ 
ium  OK.  abdec  S.  ac  mea  quae- 
dam  E.  —  9,  12.  quumpr.  OK.  ut 
pr.  ES.  —  11,  6.  Formianum  OK. 
Firmanum  ES.  —  16,  10.  ne  oppr. 
OK.  ne  ab  hoc  oppr.  ES.  —  26, 16. 
quem  OK.  quos  ES.  —  27,  4.  unde 
K.  e  qua  ESO.  —  27,  11.  rnunera 
rosit  OK.  munere  ES.  —  31,  9. 
senatusc.  OK.  et  sen.  ES.  —  31, 
10.  legem  c.  c.  latam  OK.  lege  c. 
c.lata  ES.  —  32,  4.  animadvertite 
OK.  advertite  ES.  —  a-2,  s.  teneri 

—  dictitatis  K.  tenere  —  dignitates 
ESO.  —  32,  8.  Qui,  quaeso  OK. 
Quisquam  ES.  —  33,  1.  Petrum 
codd.  pleriq.  K.  Paelum  ESO.  re¬ 
cte,  opinor.  —  33,  19.  nesciebant 
O.  nec  sciebant  ES.  ignorabant  K 

—  34,  7.  esse  possit  OK.  ba  S 
poss.  E.  — •  35,  3.  depravati.  An 
corr.  K.  Depr.  et  corr.  ES.  Depr. 
aut  corr.  O.  —  35,  6.  tantum  modo 
patiantur  K.  si  tamen  patiuntur 
ESO.  —  37,  11.  essent  K.  esset 
ESO.  —  39,  7.  rep.  OK.  pop.  Ro¬ 
mano  ES.  —  44,  5.  maximo  SOK. 
magno  E.  —  44,  7.  Me  huius  OK. 
liuius  ES.  —  47,  17.  igni  ferroq. 
OK.  ignem  ferrumque  ES.  —  49, 

2.  et  virt.  SOK.  virt.  E. 

Ad  (70.)  orationem  Plii- 
lippicam  XIV. 

§.  1,  Vs.  9.  quam  sit  O.  quam 
ES.  —  1,  10.  frui  laetitia  K  sit 
laetitiae  usus  ESO.  —  6,  11.  dubi- 

tantes  OK.  et  dubitare  ES.  _  9, 

4.  cum  dedecore  OK.  haec  om.  ES.’ 

—  11,  13.  sing,  que  OK.  et  sing. 
ES.  —  12,  5.  inlerf.  host.  N2.  ba 
O.  host,  interf.  host.  K.  host,  dico 
ES.  —  13,  5.  sive  uni  gr.  OK.  sive 
gr.  ES.  —  13,  7.  Equidem  invitus 

K.  Et  quidem  invitus  ESO.  _  14, 

2.  creberrimum  OK.  celeberrimum 
ES.  —  14,  5.  confictum  K.  consul- 
turn  E SO.  —  23, 8.  calamitosissima 
OK.  calamitosa  ES.  —  24,  7.  pa- 
tres  conscr.  OK.  publiceES.  —  28, 

8.  consecutus  OK.  secutus  ES.  — 

30,  6.  quoniam  —  sunt  K.  quum 

—  sunt  O.  quum  —  sint  ES.  —  35, 

4.  pop.  Rom.  pietatem  K.  piet. 
ESO.  —  36, 13.  occidione  Stephan. 
Faem.  OK.  occisione  ES.  —  37,  7. 
pro  praetore  imp.  OK.  imp.  ES.' 

—  38,  20.  utique  K.  utque  ESO. _ 

38,  23.  Usque  SOK.  eaque  fratri- 
bus  E. 

IN  EPISTOLAS  AD  DIVERSOS. 


Haec  adnotatio  indicat  discrimina  huius  editionis  cum  priore  mea  discrepantis,  cum  (E.)  Ernes tii,  (B.)  Benedicti,  (M.)  Martyni-Lagunae  ad 
librum  usque  VI.,  (S.)  Schiitzii,  (0.)  Orellii  editionibus  collata. 


Ad  (71.)  Lib.  I. 

Ep.  I.  §.  1.  Vs.  4.  quoniam  Ms. 
Guelf.  Oliv.  MSO.  quia  EB.  — 
II.  1,  15.  cui  MSO.  cuique  EB.  — 
II.  4,  13.  omni  MO.  omnia  EBS. 

—  IV.  2,  12.  eliam  BO.  iam  ESM. 
Va.  2,  8.  resistenius  O.  resisti- 
mus  EBMS.  —  VII.  8,  3.  iam 
BMSO.  etiam  E.  —  VII.  8,  4.  di- 
gnitatique  BSO.  dign.  virtutique 
EM.  —  VII.  8,  7.  illi  esse  EB.cfsi 
UK  O.  (tamenetsi  MS.)  —  IX.  4, 
15.  alicui  O.  aliquo  EBMS. —  IX. 
15,  1.  sint  BMO.  sunt  ES.  —  IX. 
22,  4.  quum  O.  turn  EBMS.  —  IX. 
25,  5.  paraturum  cum  collega  BO. 
varaturum  EMS. 

Ad  (72.)  Lib.  II. 

Ep.  I.  §.  2,  Vs.  2.  consuet.  BO. 
consuet.  tuae  EMS.  —  III.  1,  8.  ea 
MSO.  earn  EB.  —  III.  2,  4.  sum- 
mam  s.  tui  exspectationem  O.  sum- 
ma  s.  in  exspectatione  te  EBM.  ab 
eed  S.  —  IV.  1,  5.  exspectas  BO. 
expetis  EMS . — VI.  1, 2.  Sex.  Villium 
EBO.  Servilium  S.  Sext.  Sen.  M. 
_ VI.  2,  8.  merita  MS.  om.  EBO. 

—  VI.  2, 11.  cumulare  atque  O.  cu- 
mulandoque  EBMS.  —  VIII.  2, 10. 
Quare  da  etc.  hexameter  dactyli- 
cus  apud  O.  —  IX.  1,  8.  quae  MS. 
quern  EBO.  —  X.  4,  1.  sperares 
O.  speres  EBMS.  —  XIII.  2,  6. 
cui  iam  MSO.  quoniam  EB.  — 
XIII.  2,  14.  non  nihil  MO.  mihi 
EBS.  —  XIII.  4,  6.  militemque  O. 
militaremque  remEIillS.  —  XVII. 
5,  6.  tarde  BMO.  tandem  ES. 

Ad  (73.)  Lib.  III. 

Ep.  II.  §.  1,  Vs.  13.  et  consulas 
BMOS.  cons.  E.  —  II.  2,  11.  a  te 
provisum  BM.  cab  O.  meis  ES.  — 
V.  1,  16.  praestitueresque  0.  re- 
stitueresq.  EBM.  statueresq.  S.  — 
V.  4,  4.  Bridie  MO.  Prope  EBS. 

—  V.  5,  6.  Ac  sane  O.  At  sane  M. 
Sane  ESB.  —  VI.  3,  7.  Us  O.  illis 
EMS.  om.  B.  —  VII.  5,  20.  quid 
sit  ivy.  quid  xxr  VS.  quid  s.  ivy. 
quid  sit  nobilitas  EBO.  —  VIII.  2, 
11.  sollicitudine  significations  MO. 
signification  ES.  soil,  significatio¬ 
ns  b.  —  VIII.  5,  17.  si  O.  quum 
EBMS.  —  XI.  2,  11.  etsi  BMO. 
ut  E.  —  XIII.  2,  7.  ut,  quanti  — 
tanti  BSO.  quanti  —  uti  EM. 

Ad  (74.)  Lib.  IV. 

Ep.  III.  §.  2,  Vs.  3.  sint  BO. 
sunt  EMS.  —  IV.  2,  10.  (et  VIII. 

1,  9.)  et  sibi  O.  ut  sibi  EBMS.  — 
V.  4,  12.  sq.  Versus  monstrat 
forma  oppidum.  Illud  iaceant  EM 
S.  pro  vulgato  iacent  et  poscit 
versus  et  confirmat.  —  V.4,18.po- 
puli  Rom.  0.  praeterea  EBMS.  — 
VII.  7,  8.  cuicuimodi  MSO.  cuius- 
modi  EB.  —  XII.  1,  10.  imtp  Ma- 
Xiuc,  Lamb,  e  Mss.  suis.  Matthiae 
MS.  supra  Maleas  (forma  soloeca) 
EB.  supra  Maleam  O.  —  XII. 

2,  1.  Post  diem  tertium  e.  d.  O. 
Postridie  e.  d.  EMS.  Postndie  B. 
—  XIII.  6,  13.  te  esse  BS.  cod. 
Ox.  W  O.  esse  EM.  —  XIV.  3,  10. 
vel  etiam  BMSO.  etiam  E.  —  XV. 
2,  6.  ac  praec.  MS.  et  praec.  EO. 
aul  praec.  BN  1. 

Ad  (75.)  Lib.  V. 

Ep.  II.  §.  9,  Vs.  13.  Addam  il¬ 
lud  MO.  Addam  et  ill.  EBS.  — 


XII.  3,  7.  fiecti  O.  affici  EBMS. 

—  XIV.  1, 4.  a  me  discesseras  BM. 
disc.  ES.  decesserat  O.  —  XIV.  2, 

1.  hinc  discesseras  MO.  hie  dum 
eras  EBS.  —  XV.  2,  G.  (quaeres) 
B.  ego  parenthesin  feci,  quae  res 
M.  om.  E.  si  quaeris  S.  quasi  O. 

—  XVI.  4, 16.  etpest.  BO.  ac  pest. 
M.  pest.  ES.  —  XVII.  5,  5.  con- 
scientia  MO.  conscientiae  EBS.  — 
XVII.  5,  6.  et  illud  O.  cui  et  ill. 
MS.  si  et  ill.  EB.  —  XX.  1,  1. 
Quoquo  MSO.  Quo  EB.  —  XX. 

2,  2.  quando  BM.  quum  ES.  quo¬ 
niam  O.  —  XX.  5,  16.  (et  6,  11.) 
quoniam  MO.  quum  EB.  —  XX.  6, 
7.  de  Lucceio  p.  gratum  visum  est 
S.  legio  (de  loco  eo  B.  de  locello 
M.)  p.  gratiosum  est  EO  (sit)  B. 

Ad  (76.)  Lib.  VI. 

(Hie  liber  eorum,  quos  edidit 
Martyni-Laguna,  est  ultimus.) 

Ep.  I.  §.  7,  Vs.  6.  quin ,  si  — 
poss.  O.  qui  —  non  poss.  EBMS. 

—  III.  3,  4.  ut  turn  BMSO.  ut  non 
E.  —  VI.  7,  1.  quoniam  O.  quum 
EBMS.  —  VIII.  I,  10.  inter  verba 
rogationi  *  potius  excidisse  quae- 
dam  M.  suspicatur.  —  X  a.  1,  1. 
quantique  me  EBO.  quanti  me 
ESM.  —  X  a.  1,  10.  haec  his  BO. 
Us  E.  haec  Us  S.  hoc  his  M.  — 
XIII.  2,  9.  virtute  et  pietate  BMO. 
virtus  et pietas  ES. 

Ad  (77.)  Lib.  VII. 

Ep.  I.  §.  1,  Vs.  12.  Misenum  SO. 
Seianum  Lamb.  E.  scenam  B.  — 
I.  2,  10.  quid ?  BO.  qui  ES.  —  I. 
4, 11.  exsp.  BO.  ex  his  exsp.  ES.  — 

I.  6,  4.  eiusm.  BO.  huiusm.  ES.  — 

II.  1,  6.  Ulicitatorem  BSO.  cf.  Off. 

III.  15.  licit.  E.  —  V.  2,  6.  Orfium 
EBO.  Rufum  S.  —  V.  2,  7.  si  vis. 
Tu  SO.  Si  vis  tu  EB.  —  VIII.  2, 
3.  (et  XXX.  2,  7.)  quando  ed.Ien- 
soniana  1470.  ut  saepe  alias,  quum 
EBS.  quoniam  O.  —  XVIII.  3,  6. 
M.  Aemilii  O.  Metrilii  EBS.  — 
XIX.  Vs.  13.  lumenque  *  Manut. 
1572.  nonnumquam  O.  usum  a.  cj. 
Manut.BS.mwmg'MmE. — XXIII. 

1,  9.  Ac  tamen  BO.  Attamen  ES. 

—  XXXI.  1,  3.  quoniam  O.  quum 
EBS.  —  XXXII.  3,  6.  idque  O.  id 
EBS.  —  XXXIII.  2,  10.  litt.  meis 
B.  [meis]  O.  litt.  ES.  —  XXXIII. 

2,  n.pluribus  BO.  perinvitus  ES. 

Ad  (78.)  Lib.  VOL 

Ep.IIL  §.  1,Vs.19.m£  siBO.  quod 
si  ES.  —  III.  1,  20.  sed  tanti?  sed 
meh.  BO.  sed  tanti  meh.  ES.  — 

IV.  4,  9.  interrogate  est  SO.  in¬ 
terrogate  EB.  —  IV.  5,  4.  ve- 
hantur  BO.  venentur  ES.  —  VIII. 
2,  4.  maximae  —  invidiae  O.  -me 
-diae  E.  -ma  -dia  N 1.  —  VIII.  3, 
17.  Sext.  Tettio  BO.  Tettio  ES.  — 
VIII.  5,  16.  sex  EBO.  eos  Manut. 
S.  —  VIII.  5,  17.  quid  de  BO. 
quid  E.  quo  S.  —  VIII.  6,  1.  I. 
If.  lens.  L.  V.  EB.  om.  SO.  — 

VIII.  6,  2.  Metellus  Q.  P.  Fabius 
O.  Caecilius  Q.  F.  Met.  EBS.  — 

IX.  2,  10.  quando  lens.  1470.  B. 
quum  ES.  quoniam  O.  —  IX.  3, 
10.  hoc.  Curare  sol.  O.  hoc  curae. 
Sol.  EBS.  —  X.  4,  2.  afferet;  O. 
afferre  et  EBS.  —  XI.  2,  17.  qui 
inique  BO.  quidem,  qui  neque  ES. 

—  XI.  4,  8.  quoniam  O.  quum 
EBS.  —  XII.  2,  8.  excanduit  BO. 


incanduit  ES.  —  XII.  4,  4.  [co- 
mitiorum ]  O.  sine  uncis  S.  om. 
EB.  —  XII.  4,  7.  proinde  BO. 
perinde  ES.  —  XIII.  2,  1.  Voles, 
Cicero,  Cur.  BO.  Velles  C.  Cur.  E. 
Voles  C.  Cur.  S.  —  XIV.  3,  9.  es¬ 
se  omnino.  Modo  O.  esse.  Omnino 
EBS.  —  XV.  1,  8.  videntur  BSO. 
videantur  E.  —  XVI.  5,  7.  quae 
iam  erunt  confecta  SO.  om.  EB. 

—  XVII,  1,  3.  aut  BO.  ut  ES.  — 
XVII.  1,  6.  Tu,  tu  BO.  Turn  tu 
ES.  —  XVII.  1,  7.  Arimino  BO. 
Ariminum  ES.  —  XVII.  2, 9.  [haec] 
adhuc  O.  sine  uncis  B.  adhuc  ES. 

—  XVII.  2,  9.  qua  —  qua  BO. 
quam  —  quam  S.  —  XVII.  2,  15. 
Vale  addit  O.  om.  EBS. 


Ad  (79.)  Lib.  IX. 

Ep.  I.  §.  2,  Vs.  10.  quoniam — Us 
O.  quando  —  his  ES.  quum  —  his 
B.  —  II.  4,  2.  effervescit  BO.  de- 
fervescat  ES.  —  VII.  1,  3.  [te]  O. 
om.  EBS.  —  XIV.  2,  7.  Et  tamen 
n.  al.  est  O.  (est  om.  B.)  Est  t.  n. 
al.  ES.  —  XV.  1, 1.  quatriduo  BO. 
triduo  ES.  —  XV.  3,  3.  modera¬ 
tions  BO.  demorationis  Guilielm. 
S.  commor.  E.  —  XV.  4,  5.  ad 
scribendum  EBO.  adfuisse  scri- 
bendo  cj.  Manut.  S.  —  XVI.  2,  1. 
(et  7,  2.  item  XVIII.  4,  7.)  quo¬ 
niam  O.  quum  EBS.  —  XVI.  2,  4. 
potuerit  O.poterit  EBS.  —  XVI. 
2,  9.  et  10.  Us  O.  his  EBS.  —  XX. 
1, 11  .Nunc  O .Nam  EBS.  — .XXII. 
1,  10.  Modo  forte  adversum  retu- 
li  cum  O.  modo  [forte]  om.  S.  — 
XXII.  1,  17.  usurpat  N2.  usur- 
pal[o]  O.  sine  uncis  B.  usurpat  ea 
S.  —  XXV.  2,  3.  atque  ita  dein- 
ceps  Fadio  O.  Fabio  EBS. 


Ad  (80.)  Lib.  X. 

Ep.  II.  §.  2,  Vs.  6.  poterunt  O. 
possunt  EBS.  —  III.  2,  3.  es  O. 
esses  EBS.  —  III.  2,  7.  debere  es¬ 
se  O.  habere  EBS.  —  V.  3,  7.  pro- 
prium  BO.  proprie  ES.  —  VI.  3, 
14.  [in]  N.  sine  uncis  ES.om.BO. 

—  XIV.  2,  4.  et  cum  rep.  O.  reip. 
satis  EBS.  —  XV.  3,  9.  et  14.  (cf. 
XVII.  1,  1.)  Maias  O.  Maii  EBS. 

—  XVIII.  3,  13.  nisi  EBO.  si  cj. 
Manut.  S.  —  XXX.  2,  4.  potuera- 
mus  BO .  poterarnus  ES.  —  XXXI. 
4,  2.  litteris  suis  B.  litteris  ES.  — 
XXXI.  5,  8.  putare  esse  B.  putare 
ES.  —  XXXIV.  1,  6.  Voconii  O. 
Vocontium  EBS.  —  XXXIV  b. 
Hanc  ep.  separandam  esse  pri¬ 
mus  vidit  Victor.  0. 


Ad  (81.)  Lib.  XI. 

Ep.  II.  §.  1,  Vs.  3.  quando  ed. 
Ienson.  1470.  quumEBS.  quoniam 
O.  —  IV.  2,  6.  facies  BO.  feceris 
ES.  —  VII.  3,  5.  ita  O.  seu  EBS. 
—  IX.  2,  2.  animadvertere  BO. 
advertere  ES.  —  X.  2,  3.  peditum 
O.  militum  EBS.  —  XIHb.  epi- 
stolae  fragm.  adiecit  ante  me  h.  1. 
O.  —  XXVIII.  3,  6.  quando  O. 
quum  EBS. 

Ad  (82.)  Lib.  XII. 

Ep.  X.  §.  1,  Vs.  6.  maxime  spe 
BO.  maxima  spes  ES.  —  X.  2,  2. 


Maiis  BO.  Maii  ES.  —  XIII.  Ti- 
tul.  Cassius  Q.  (i.  e.  Quaestor) 
BO.  Q.  om.  ES.  —  XV.  Titul. 
Sen.  P.  P.  (i.  e.  Plebi)  Q.  R.  Orell. 
Sen.  P.  Q.  R.  S.  P-  D.  Ern.S.  — 
XXVI.  2,  8.  a  me  BO.  haec 
om.  ES.  —  XXX.  2,  8.  cogamur 
O.  conamur  EBS.  —  XXX.  3, 
10.  unum  a  te  litt.  O.  unurn  litt. 
EBS. 

Ad  (83.)  Lib.  XIII. 

Ep.  I.  §.  2,  Vs.  14.  mihi  com- 
mendatusque  O.  mihique  comm. 
EBS.  —  IV.  1,  4.  nec  in  lab.  edd. 
pr.  Ox.  Oliv.  S.  nec  [in]  O.  lab. 
EB.  —  Via.  3,  11.  quoniam  O. 
quum  EBS.  —  Via.  4,  5.  valeant 
BO.  valerent  ES.  —  VIII.  1, 8.  (cf. 
3,  3.)  Albinii  EBO.  Albini  S.  — 
XII.  1,  5.  deminuam  SO.  commi- 
nuam  EB.  —  XVI.  1, 4.  [ex]  Us  O. 
sine  uncis  B.  Us  (ex  om.)  ES.  — 
XVI.  4,  9.  cupiebat  Medic,  al.  cu- 
pit  cj.EBSO.  —  XVII.3,10.9mm 
O.  turn  EBS.  —  XXVI.  3,  8.  ar- 
bitramur  BO.  arbitrabamur  ES. 

—  XXXIX.  Vs.  8.  Frit  id  O.  id 
om.  EBS.  —  XLIII.  1,  9.  qui 
quum  O.  qui  EBS.  —  LVI.  2,  5. 
Bargyletae  EBS.  Bargylietae  O. 

—  LXI.  Vs.  9.  quoad  0.  quod  EBS. 

—  LXV.  1,  8.  quoniam  0.  quum 
EBS.  —  LXVI.  1,  2.  tiesiroeBSO. 
nostrae  E.  —  LXXV.  1,  3.  et  2, 2. 
cf.  LXX1X.  Vs.  1.  et  6.  Avianio 
O.  Aviano  EBS. 


Ad  (84.)  Lib.  XIV. 

Ep.  I.  §.  2,  Vs.  4.  quoniam  O. 
quum  EBS.  —  IV.  1,  12.  semper 
servivi  BO.  servivi  ES.  —  V.  3,  8. 
Eos  si  dii  EO.  cab  BS.  —  XI.  Vs. 
1.  ego  O.  om.  EBS.  —  XVI.  Vs. 
10.  Pi-id.  Nonas  Ian.  0.  Prid. 
Kalend.  Ian.  ES.  om.  B. 


Ad  (85.)  Lib.  XV. 

Ep.  I.  §.  5,  Vs.  12.  noluerit  BO. 
noluit  ES.  —  IV.  2,  5.  et  11.  Phi¬ 
lomela  BO.  -li  ES.  —  IV.  12,  11. 
in  te  id  O.  idem  EBS.  —  XII.  2, 
5.  et  XIV.  3,  1.  quoniam  0.  quum 
EBS.  —  XV.  1,  2.  belli  necessarii 
0.  belli  EBS.  —  XV.  2, 11.  te  SO. 
et  EB.  —  XV.  2,  12.  alleg.  Gro- 
nov.  SO.  legato  EB.  —  XVI.  1, 1. 
te  iam  BO.  te  ES.  —  XVI.  2,  8. 
ad  pectus  BSO.  adspectus  E.  — 
XVIII.  1,  8.  in  palaestra  Manut. 
SO.  molesta  EB.  —  XIX.  2,  3. 
nostrorum  BO.  nostrum  ES.  — 
XIX.  3,  3.  vobis  BSO.  nobis  E.  — 
XIX.  3,  7.  sed  omnia  O.  omnia  ES. 
et  omn.  B.  —  XX.  2,  5.  fiet  BO. 
fiat  ES.  —  XXI.  3,  1.  Us  0.  his 
EBS. 


Ad  (86.)  Lib.  XVI. 

Ep.  IV.  §.  4,  Vs.  7.  a  te  BO. 
haec  om.  ES.  —  IX.  3, 7.  quoniam 
O.  quum  EBS.  —  XXIII.  2,  9.  et 

N.  ed.  N 2.  et  n.  O.  Etenim  EBS. 

—  XXIV.  1,  11.  eius  O.  om.  EBS. 

—  XXIV.  2,  6.  sed  quid  egerint... 

O.  aut  lacuna  est,  aut  ellipsis; 
seu  B.  sciemus  S.  seu  quod  ege¬ 
rint  E.  —  XXV.  Vs.  1.  intermis- 
sionis  O.  de  intermissione  EBS. 


A  D  N  0  T  A  T  I  0 

IN  EPISTOLAS  AD  Q.  FRATREM. 


'  Haec  adnotalio  indicat, 
(O.)  Orellii  editionibus. 


ubi  i>ta  a  priore  editione  mea  discrepet,  collata 


cum  (I.)  Iensoniana  anni  1470.  (E.)  Ernestii,  (S.)  Schiitzii, 


Ad  (87.)  Lib.  I. 

Ep.  I.  §.  13,  Vs.  5.  eo  etiam  I. 
eo  ESO.  —  I.  19,  5.  decernendis- 
que  I.  et  dec.  ESO.  —  I.  23,  7.  et 
11.  his  I.  Us  ESO.  —  I.  28,  7.  tra- 
ditae  10.  tradita  ES.  —  I.  37,  13. 
illud  10.  om.  ES.  —  I.  45,  5.  lau- 
darent  10.  laudent  ES.  —  II.  1, 5. 
antea  ISO.  ante  E.  —  II.  3,  13 
velint  10.  vellent  ES.  —  II.  3,  lij 
antealO.  et  antea  ES;  —  II.  5,  10. 
oportuerat  O.  oportuerit  ES.  po- 
tuerit  I.  —  II.  7,  7.  valuissent  I. 
valuisset  ESO.  —  II.  10,  8.  et  11, 

6.  Apollonidenses  10.  -dienses  Es! 

—  II.  11,  8.  facies  10.  facias  E. 
II.  11,  10.  et  te  IEO.  te  Lamb. 

S.  —  II.  12,  2.  etiam  10.  om.  ES. 

—  II.  12,  3.  conscrips.  10.  scrips. 
ES.  —  II.  13,  2.  Cassiis  —  his  10. 
Cassio  —  Us  ES.  —  II.  13,  6.  non- 
nulla  —  mediocria  et  parva  10. 


nonnullae  —  mediocres  et  parvae 
ES.  —  III.  2, 5.  occidissem  10.  ce- 
cidissem  ES.  —  III.  9,  3.  ne  10. 
non  ES.  —  III.  10,  9.  quoad  ISO. 
quod  E.  —  III.  10,  9.  patietur  10. 
patiatur  ES. 

Ad  (88.)  Lib.  II. 

(Huius  libri  epistolas  nostro 
or  dine  6.  et  7.  cum  5.  coniunxit 
Mommsen  in  Bergkii  et  Caesaris 
Diurnis  anni  1844.  p.  605.) 

Ep.  I.  §.  1,  Vs.  18.  Illico  10.  In 
illo  ES.  —  II.  1,  7.  me  Lent.  10. 
me  de  Lent.  ES.  —  II.  1,  15.  Ku- 
misiana  (non  Nusiana )  10.  Minu¬ 
et-ana  ES.  —  III.  2,  28.  virorum 
10.  om.  ES.  —  III.  5,  1.  Id.Febr. 
10.  Id.  ES.  —  III.  4,  9.  erat  ISO. 
erani  E.  —  V.  1,  6.  decreta  est  I. 
esl  om.  ESO.  —  VI.  2,  14.  Labro- 
ne  *  EIO.  Salabrone  N 1.  Sale- 


brone  cj.  Wesseling  S.  —  VI.  3, 1. 
simul  ut  O.  simul  ac  IES.  —  VII. 
1,  2.  conscripseram,  scripseram- 
que  Aid.  Manut.  O.  dictaveram 
scripseramque  IE.  dictaveram, 
eramque  S.  —  XI.  4,  3.  Id.  (Apri- 
lis)  I.  Id.  ESO.  —  XII.  2,  6.  Eu- 
phrati  Zeugm.  O.  Euphrati  et 
Zeugm.  I.  Euphrate  et  Zeugm.  E. 
Euphrate  S.  —  XTI.  3,  5.  Bostre- 
num  O.  Busrenum  ES.  Buscenum 
!•  —  XII.  4, 11.  eiusm.  O.  huiusm. 
ES.  —  XIII.  4,  9.  Dionysius  10. 
°m.  ES.  —  XIV.  1,  10.  spectantes 
scribimus  10.  scribentes  specta- 
mus  ES.  —  XV  b.  epistola  cum 
XV a.  cohaeret  apud  E.  disiuncta 
est  ap.  SO.  —  XVb.  2,  6.  germa¬ 
ne  IO.  genuine  ES.  —  XVb.  3,  6. 
ilia  [me]  N2.  ilia  esse  e  re  tua 
Lambin.  Nl.  ilia  O.  ilia  ( etenim ) 
E.  —  XVb.  3,  6.  aestimo  Lambin. 
N  2.  aestimo  [me]  O.  sine  uncis  E. 


—  XVb.  3,  10.  quo  10.  om.  ES. 

—  XVb.  4,  3.  S-ex  -  -  10.  ZZ  ex 
Z  ES.  —  XVI.  1,  3.  paullum  10. 
nullum  E.  nonnullum  S.  —  XVI. 
1,  12.  his  I.  Us  ESO. 

Ad  (89.)  Lib.  UT. 

Ep.  I.  §.  2,  Vs.  7.  hoc  E.  haec  * 
S.  —  I.  2,  7.  bonum  aestivum  I. 
boni  aestivi  ES.  boni  aestivum  O. 

—  IV.  1,  6.  tamen  10.  turn  E. 
[tom]  Nl.  om.  S.  —  IV.  I,  6.  illo- 
que  IS.  illorumque  E.  —  IV.  2,  6. 
introisset  10.  intrasset  ES.  —  VII. 
1,  6.  Verba  on — /aktnaivp  au- 
ctore  0.  post  Ztvc  posui.  Apud 
ceteros  Gabinii  nomen  excipiunt. 

—  IX.  2,  11.  CCCI  10.  CCC  E. 
CCCIODO  S.  —  IX.  9,  2.  ne  ES. 
non  vit.  typ.  N 1.  —  IX.  9,  3.  Por- 
cia  10.  [ Pomponia ]  Nl.  sine  un¬ 
cis  E.  om.  S.  —  IX.  9,  6.  Vale  10. 
om.  ES. 


IN  EPISTOLAS  AD  ATTICUM. 


Haec  adnotatio  docet,  ubi  haec 
(O.)  Orelliana  anni  1845.  collata. 


a  priore  editione  mea  discrepet,  cum  (I.)  Iensoniana  anni  1470.  cum  (E.) 


Ernesliana,  (S.)  Schutziana  et 


Ad  (90.)  Lib.  I. 

Ep.  I.  §.  1,  Vs.  10.  die  I.  tempo¬ 
re  ESO.  —  I.  1,  16.  denegat  10. 

denegavit  ES - 1.  1,  19.  Palic.  I. 

de  Palic.  ESO _ I.  2,  1.  et  V.  2, 

7.  his  I.  Us  ESO.  —  I.  2,  V).  pro¬ 
curator  I.  curator  ESO.  —  II.  2, 

6.  ineunte  I.  mense  ESO.  —  III.  3, 

7.  eo  I.  om.  ESO.  —  IV.  3,  1.  or- 
nam.  I.  et  ornam.  ESO.  —  X.  1, 

5.  eum  Lambin.  O.  om.  ES.  —  X. 

6.  11.  non  10.  om.  ES.  —  XIV.  4, 
5.  ')  —  v  —  t}  EO.  si  —  si  —  si  S. 

—  XIV.  4,  8.  intermortuis  Lamb. 
SO.  immortuis  E.  —  XIV.  4,  11. 
istim  et  sic  alias  e  cod.  Bosii 
01ES.  istinc  Nl.  —  XIV.  7,  1. 
ut  Med.  IOS.  om.  E.  —  XV.  1, 

7.  et  eff.  10.  eff.  ES.  —  XVI. 
12,  2.  exsp.  ingens  SO.  exsp.  B. 

—  XVI.  12,  2.  quae  SO.  qua  E. 

—  XVI.  12,  7.  Deter.  Mss.  Med. 
Bos.  I.  Doter.  ES.  —  XVI.  12,  12. 
modi  O.  domi  ES.  cuicuimodi  vult 
O.  —  XVI.  13, 13 .  fama  imum  N2. 
opp.  anodionnv  fabam  mimum  O. 
fab  am  imam  E.fabulam  et  mimum 
S.  fabaginum  cj.  Nl.  —  XVI.  16, 
9.  quo  O.  quidS.  —  XVI.  16,  9.  Val- 
de  te  venditavi  Lamb.  SO.  Vale. 
Te  vindicavi  E.  —  XVIII.  1,  22. 
sunt  enim,  quae  10.  enim  ES.  — 
XVIII.  8,  10.  XI.  Kal.  O.  Kal. 
ES.  —  XIX.  4,  5.  ilia  IO.om.ES. 

—  XIX.  8,  13.  Tiiv  Dio  Chrysost. 
O.  idiv  ES.  —  XX.  1,  15.  nihil 
iam  O.  e  Med.  nihil  ES.  —  XX. 
2,  16.  sed  tamen  EOI.  sed  S.  — 
XX.  3,  11.  tote  d  ‘  Lamb.  O.  r>Z$  tf’ 
Em.  S.  —  XX.  7,  13.  his  O.  Us 
ES.  —  XX.  7,  15.  i is  O  his  ES. 

Ad  (91.)  Lib.  II. 

Ep.  I.  §.  2,  Vs.  4.  non  modo  non 

I.  Aid.  O.  non  modo  ES.  —  I.  8, 
13.  ii  O,  om.  ES.  —  II.  1,  2.  avv- 
voirtiv  Muret.  Ms.  SO.  dtlut  E.  — 

II.  3,  1.  Vino  Aid.  O.  Vinio  ES.  — 

III.  3, 17.  xciTaxXtii  Turneb.  Lamb. 


SO.  xmuoTctffic,  E.  —  IV.  2,  2. 
Syrpiae  I.  Aid.  O.  Syspirae  E. 
Scepsii  cj.  Gronov.  e  Plutarch. 
Lucull.  22.  S.  —  IV.  2,  7.  scieri- 
mus  O.  sciemus  E.  —  IV.  7,  2. 
Tu  10.  om.  ES.  —  V.  1,  16.  her- 
cule  O.  om.  ES.  —  VI.  I,  13.  vi- 
debantur  10.  -batur  ES.  —  VI.  2, 
8.  Hie,  hie  O.  Ilic  ES.  —  IX.  1, 
21.  oportuit  SO.  potuit  E.  —  IX. 

2,  6.  quid  iam  O.  quidnam  ES.  — 
XV.  2,  5.  Fiat,  fiat  Aid.  O.  Fiat 
ES.  —  XVI.  1,  11.  egomet  O.  ego 
ES.  —  XIX.  2,  11.  ne  necess.  S. 
necess.  E.  —  XIX.  4,  10.  Nihil  me 
EO.  Nihil  mi  cj.  ES.  —  XIX.  5, 

3,  nunc  O.  non  I.  om.ES.  —  XXI. 

4,  2.  quia  ISO.  qui  E.  —  XXII,  4, 

7.  quum  O.  turn  ES. 

Ad  (92.)  Lib.  in. 

Ep.  V.  Vs.  9.  IV.  SO.  [IIX]  E. 
Aid.  —  Ep.  VI.  Vs.  8.  Maias  O. 
Maii  ES.  —  Ep.  VII.  §.  1,  Vs.  6. 
ut  O.  et  ES.  —  VII.  1,  10.  sic  O. 
sed  ES.  —  IX.  2,  10.  ista  Guet. 
SO.  ita  E.  —  X.  2,  19.  non  Cra- 
tand.  Bos.  O.  nunc  ES.  —  XII.  2, 
3.  ei  Aid.  om.  ES.  —  XIII.  1,  9. 
me  Ernestio  auctore  SO.  meque 
Aid.  om.  E.  - —  XV.  4,  25.  etiam 
vid.  O.  etiam  minus  vid.  ES.  — 
XXIII.  1,  8.  scribis  Aid.  O.  om. 
ES.  —  XXIII.  2,  10.  aut  ut  Bos. 
O.  aut  ES.  —  XXIII.  3,  1.  et  re 

—  et  quum  Bos.  O.  re  —  quum 
ES. 

Ad  (93.)  Lib.  IV. 

Ep.  II.  §.  3,  Vs.  6.  [posse]  inch 
EO.  om.  S.  — II.  6,3.  [«]  incl.O. 

—  II.  6,  6.  suscipere  O.  sumpsisse 
E.  sumere  S.  —  III.  3,  18.  se  in 
SO.  in  E.  —  III.  3,  22.  et  virt.  I. 
Rom.  virt.  ES.  invitae  O.  —  V.  2, 

8.  ii  0.  hi  ES.  —  V.  2,  10.  me  O. 
om.  ES.  —  Villa.  1,  8.  Antium 
Buthrotum  O.  Antium  cj.  ES.  — 
Villa.  1,  8.  Core,  illud  O.  Core. 
Buthrotum  ill.  cj.  ES.  —  X.  2,  3. 
quum  10.  quod  ES.  —  XIII.  1,  5. 


Ego,  ut  sit  Bos.  O.  Ergo,  ut  si  ES. 
—  XV.  5,  5.  Nar[em ]  N  2.  Nar  O. 
AaremES.  —  XVIb.abep.XVIa. 
auctore  Schiitzio  in  utraque  ed. 
seiunxi.  Coniungunt  EO.  item- 
que  XVI  c.  et  XVI  d.  —  XVI  b.  6, 
20.  e  rep.  O.  e  re  E.  —  XVI c.  12, 
11.  triumphaturum  O.  triumphare 
ES. 

Ad  (94.)  Lib.  V. 

Ep.  I.  §.  2,  Vs.  4.  veluti  O.  vel 
ES.  —  I.  3,  9.  sumplus  O.  sumpta 
ES.  —  I.  3,  15.  accivero  Aid.  SO, 
acciam  E.  —  II.  2,  11.  post  etiam 
Aid.  Ernestii  suasu  SO.  postea  iam 
E.  —  II.  3,  8.  odorere  cod.  Ursini 
O.  opperiare  ES.  —  III.  2,  3.  si¬ 
mul  SO.  semel  E.  —  IV.  2,  3.  to 
a  is  Sv  ad.  esse.  Quidem  O.  ut  vis, 
(ivoSidyvoiuTov  est.  Equidem  S.  As¬ 
set  quidem  E.  —  IV.  2,  4.  et  EO. 
nec  S.  —  IV.  2,  4.  res.  EO.  om. 

S.  —  IV.  2,  4.  mei  EO.  rei  S.  — 

X.  5,  8.  iunctim  O.  invicem  ES.  — 

XI.  4,  5.  Intxanoiv  SO.  (del  del.) 

entxov  S CL  E.  XI.  5,  6.  ol'ix  71  t(l 

O.  ota  f  ES.  —  XI.  6,  2.  inprae- 
fectis  excusatio  Us  O.  ni  praefectis 
excusationi  sis  E.  in  praef.  excu¬ 
satio  ni  sit  S.  —  XIII.  1,  2.  Bovil- 
lanam  O.  Bovillam  ES.  —  XIX. 
3,  1.  De  Patrone  et  tuis  cond. 
Lamb.  O.  Patron  et  tui  condisci- 
puli  E.  Patronem  et  tuos  cond.  S. 

—  XIX.  3,  2.  parietinis  O.  Taren- 
tinis  E.  —  XX.  1,  1.  et  3.  Pinde- 
nissitae  Lamb.  O.  Pindenissae  ES. 

—  XX.  6,  17.  Verba  ,,Atque  — 
fore“  leguntur  ante  „Brutum“ 
nomen  apud  ES.  post  verba 
„quam  te “  ap.  O.  —  XXI.  3,  10. 
Sed  dices  Aid.  10.  Dices  ES.  — 
XXI.  9,  5.  Lycaonium  Mongault. 
SO.  Aonium  E.  —  XXI.  12, 16.  sq. 
illos  —  (illos)  10.  eos  —  (eos)  ES. 

Ad  (95.)  Lib.  VI. 

Ep.  I.  §.  3,  Vs.  5.  mandarat  SO. 
mandat  E.  —  I.  3, 17.  efficiturlO. 
efficit  ES.  —  I.  13,  10.  cum  Dem. 


tuo  quum  O.  dabc  ES.  —  I.  17 

10.  [ Metellus ]  O.  om.  ES.  —  I.  17’ 

11.  imaginem  O.  cognomen  e! 
imagine  S.  agnomen  —  I.  22,  5. 
[iam  pridemt]  O.  om.  ES.  —  L 
23,  5.  P.  R.  (i.  e.  propter  remp.f ) 
prae  aere  ES.  prae  re  O.  —  II,  3, 
IS.  Itaque  istum  O.  ba  I.  Atqu’e 
istum  ES.  —  II.  8,  4.  nostrae  10. 
om.  ES.  —  V.  3,  16.  otrepebat 
IO.  obreptat  ES.  —  IX.  1,  13. 
clamavi  10.  amavi  ES. 

Ad  (96.)  Lib.  VD. 

Ep^  II.  §.  3,  Vs.  16.  trium  O. 
om.  ES.  —  II.  5,  1.  Commodum 
Lamb.  O.  -modo  ES.  —  III.  1,  1. 
Aeculanum  O.  Herculanum  ES.’  — 
III.  3,  9.  Fadio  O.  Fabio  ESI.  — 

III.  5,  13.  iliac  IO.  illuc  ES.  — 
III.  5,  18.  omnes  EO.  omnes  de¬ 
bent  IS.  —  III.  5,  19.  etiam  Aid. 
O.  om.  ES.  —  HI.  10,  17.  sq.  Non 
unius  (ut  in  ed.  I.),  sed  duorum 
haec  sunt  hemistichia  versuum, 
alterum  ineuntis,  exeuntis  alte¬ 
ram.  —  IV.  1,  4.  sane  ISO.  san¬ 
ctum,  E.  —  VI.  2,  7.  rhQ  dr,  SO. 
sic  Cic.  nexus,  /U  1>  A r  Horn.  Od. 
12,  209.  Sv  E.  —  VIII.  5,  9.  non  * 
rel.  S.INX.O.  qui  in  his  latere  in 
et  temporis  notam  suspicatur.  ita 
rel.  E.  qui  ita  addubitat,  tuente 
Wielandio.  —  IX.  2,  2.  iis  O.  his 
ES.  —  IX.  3,  8.  sic  Lamb.  O.  di- 
co  ES.  —  IX.  3,  12.  inquit  O.  in- 
quis  ES.  —  XV.  2,  12.  Postumius 
SO.  Postumus  E. 

Ad  (97.)  Lib.  VDI. 

Ep.  III.  §.  3,  Vs.  16.  Kalenda- 
rum  Martianim  diem  O.  Kal 
Martiis  ES.  —  IV.  1,  17.  homi- 
nem  Aid.  O.  unum  ES.  utrumque 
coniungi  vult  O.  —  IV.  3,  6.  scis, 
Cnaeum  ire  Brundisium  desertum. 
EO.  sets.  Cnaeus  noster  Brundi- 
sium.'  Deseruit!  Nl.  Graev.  cod. 
Balliot.  Wieland.  —  V.  1.  14. 

meum  Victor.  1.  O.  meis  ES.  — 

VIII.  2,  6.  noiv  Victor.  1.  O.  nuvx 
ES.  —  XI.  1,  6.  sit  Malaspina  O. 
sim  ES.  —  XI.  4,  4.  ab  ntriusque 
mane.  ed.  Rom.  1.  et  quati  utrius¬ 
que  vi  mane.  ES.  out  utriusq.  in 
mancipiis  O.  —  XI.  4,  5.  emptio 
O.  proscriptio  cj.  Victor.  Nl.  ir- 
ruptio  E.  direptio  S.  —  XI  d.  4,  7. 
videbamus  O.  videbatur  ES.  — 
XII.  1,  3.  Fadio  OS.  Fabio  E.  — 
XII.  2,  5.  Capuam  SO.  iam  Ca- 
puam  E.  —  XII.  2,  5.  dedecus  O. 
delectus  ES.  —  XII.  5,  9.  in  pe¬ 
ri  clo  N2.  in  periculo  cj.  O.  in 
paullo  O.  etiam  paullo  S.  —  XII a. 
3,  11.  el  e[xercitu]m  (era  i.  e.  ex- 
ercitum)  Graev.  se  EO.  seu  isque 
se  S.  isque  inepte;  neque  enim 
Domitius  Pompeio,  sed  hie  illi 
suecurrere  dicitur.  —  XII  c.  4,  4. 
its  O.  his  ES.  —  XIV.  3,  9.  etiam 
Madvig  0.  enim  ES. 

Ad  (98.)  Lib.  IX. 

Ep.  Via.  §.  7,  Vs.  4.  liberanti 

10.  liberari  ES.  —  VII.  5,  4.  va- 
gamur  SO.  agamus  E.  —  Vila. 
2,  14.  suos  O.  nos  ES.  —  IX.  2, 
21.  eum  —  salvum  10.  earn —  sal- 
ram  ES.  —  IX.  4,  9.  et  6,  6.  La- 
nuvino  Ascens.  1.  et  2.  O.  Lanui- 
no  ES.  —  X.  6,  3.  fugamne  fidam 
an  moram  desidem  numeroseMan. 
deserendam  pro  desid.  El.  alii,  de- 
foedam  O.  —  XI.  4,  9.  Agafiiav 
ivSalaovcz  N  2.  Arabiam  fv6ai,uova 
ESO.  —  XIII.  4,  14.  quisnam  hie 
significasse  te  O.  te  om.  E.  qui- 
nam  hi,  significa-sses  S.  —  XIII. 
6,  7.  somniaveram  O.  somniabam 
ES.  —  XIII.  7,  1.  Mene  SO.  Tene 
E.  —  XIII.  7,  3.  Cn.  Magium  O. 

N.  Magium  ES.  —  XIV.  1,  2.  et  a 
te  ibi  O.  ecce  tibi  ES.  —  XIV.  2, 
10.  contra.  Haec  SO.  Haec  contra 
E.  —  XIV.  2,  13.  Illim  O.  Illinc 
ES.  —  XV.  3,2.  TizXadiO.  TizXa 
ES.  —  XV.  3,  11.  qui  O.  om.  ES. 
—  XV a.  1,  3.  habueril  O.  habuit 
E.  —  XVa.  Vs.  11.  sedulo  SO. 
Scaevola  apud  Caesarianos  audie- 
bat  iurisprudentiae  caussa  Tre- 
batius;  cf.  Wieland.  IV,  354.  — 
XVI.  1,  4.  redditae  sunt  SO.  red- 
ditae  E.  —  XIX.  2,  14.  immitissi- 
mus  O.Jniustissimus  ES. 

Ad  (99.)  Lib.  X. 

Ep.  I.  §.  2,  Vs.  13.  illim  O.filii 
ES.  —  1.  2,  14.  praecipiam  ISO. 
praeripiam  E.  —  I.  3,  9.  probi  est 
magnum  zo>v  N2.  e  vestigio  scri- 
pturae  E.  et  0.  probi,  et  magimm 
zojv  ES.  probi  est.  Magnum  est  et 
zoiv  O.  —  I.  4,  14.  me  ed.  Rom.  1. 

O.  om.  ES.  —  II.  2,  4.  Melius  si 
O.  Si  melius  ES.  —  IV.  6,  6.  vi- 
deremur  *  Madvig.  O.  videmus  E. 
vi  demur  S.  —  IV.  6,  21.  indulgen- 
tiam  Aid.  O.  diligentiam  ES.  — 
IV.  8,  10.  belli  *  cj.  Manut.  edd. 
Oliv.  Ox.  Lamb.  Gothofr.  SN1. 
illi  E.  —  IV.  S,  10.  prope  iam  * 
Aid.  propius  ESO.  —  IV.  11,  10. 
die  —  eum  scripsisse  SO.  dico  — 
quum  scripsisset  E.  —  V.  2,  6. 
deluli  cod.  Helmstadt.  4.  Graev. 
SO.  de  Tullia  E.  —  V.  3,  1.  Vet- 

Haec  adnotatio  indicat,  quid 
Schutzii  it  (O.)  Orellii  editionibus , 


Ad  (106.)  Lib.  I. 

Ep.  I.  §.  1,  Vs.  7.  magno  meo  I. 
magno  ESO.  —  II.  2,  1.  Et  tuum 
10.  Tuum  ES.  —  II.  3,  5.  exper - 
turn  esse  I.  expertum  ESO.  —  II. 
5,  9.  voluerimus  I.  volumus  ESO. 
—  III.  2,  14.  congratulate  I.  gra- 


tienus  Ursin.  O.  et  sic  epp.  XI. 
XIII.  etc.  Vectenus  ES.  —  VIII. 

2,  10.  sin  Lamb.  O.  si  ES.  —  VIII. 

3,  4.  Clodium  SO.  Cloelium  E.  — 
VIII.  3,  5.  Caleii  Cod.  Bos.  O.  C. 
Ateii  ES.  —  VIII.  4,  6.  necesse 
esse  Lambin.  O.  necesse  ES.  — 

VIII.  4,  12.  mal.  maius?  scilicet! 
tantum  O.  cuius  signum  interro- 
gandi  post  denique  sustuli.  mal. 
maius  seu  tantum  E.  maius  ma¬ 
lum t  (seu  tant.  om.)  S.  —  VIII.  7, 
7.  suo  lectulo  IO.  lectulo  ES.  — 

IX.  2,  7.  unicum  filium  O.  secun¬ 
dum  Corrad.  et  Manut.  unicam 
flliam  ES.  edd.  Manut.  1554.  et 
1563.  —  X.  5,  2.  alteram  O.  alte¬ 
ra  ES.  —  X.  5,  4.  eae  sunt,  ami- 
corum?  O.  sunt  an  amicor.  ES.  — 

XI.  3,  15.  certiorem  Victor.  Gru- 
ter.  SO .fortiorem  E.  —  XI.  4,  8. 
actuariola  Victor.  O.  actuariolo 
ES.  —  XI.  4,  9.  0  rem  I.  Aid.  O. 
Rem  ES.  —  XIII.  1,  7.  viros.  Ve- 
nemnt  O.  Ft'ri  venerunt  ES.  — 
XV.  1,  4.  eae  O.  hae  ES.  —  XV. 

1,  11.  qua  EO.  quum  cj.  Graev.  S. 

—  XVII.  1, 6.  scripla  IO.  lecta  ES. 

—  XVII.  1,  7 .  probo :  nam\ ict.  O. 
[bonum]  om.  S.  sine  uncis  E.  — 
XVIII.  1,  2.  gaudeo  Ursini  cod. 
SO.  gaudebam  E.  —  XVIII.  2,  6. 
sequentur  SO.  sequuntur  E.  — 
XVIII.  2,  12.  purgavi  10.  purga 
ES. 

Ad  (100.)  Lib.  XI. 

Ep.  VII.  §.  2,  Vs.  16.  res  IO.  re 
ES.  —  VII.  6,  2.  T[ulliam]  sine 
uncis  ES.  istam  O.  —  VIII.  1, 10. 
apraes.  O.  praes.  ES.  —  IX.  3, 

4,  patre  Graev.  SO.  om.  ES.  — 

X.  1,  6.  percontaretur  (non  per- 
cunctaretur)  O.  cunctaretur  ES. 

—  XII.  4,  4.  erectiorem  IO.  fra- 
ctiorem  ES.  —  XIII.  4,  3.  tarn 
desperatum  iri  mihi  videbatur  N2. 
tarn  mihi  desp.  iri  videbantur  O. 
mihi  desp.  iri  videbantur  S.  despe- 
raturi  mihi  ita  videbamur  E.  — 
XV.  2,  18.  Nam  O.  om.  ES.  — 
XV.  4,  7.  malle  Lambin.  O.  om. 
ES.  —  XVI.  3,  4.  Us  EO.  his  S. 

—  XVII.  2,  6.  non  sub.  O.  sub. 
ES.  —  XX.  1,  7.  aliis  O.  aliisque 
ES.  —  XXI.  2,  7.  alio :  nam  N  2. 
aliquo  enim  modo  hinc  evasissem 
O.  Aliquo  enim  E.  alio  quo  S.  — 
XXI.  2,  9.  huic  miserrimae  O.  hie 
miserrime  ES.  —  XXII.  2,  9.  quae 
O.  qui  ES.  —  XXIV.  2,  2.  redi 
EO.  rediero  Manut.  S.  —  XXIV. 

2,  4.  quaerere  EO.  haerere  S.  — 
XXIV.  2,  10.  me  hoc  timere.  De 
illo  altero,  scio  O.  me  in  hoc  time- 
re  de  illo  altero.  ScioF,.  —  XXIV. 
2,  16.  permutarem  SO.  permuta- 
ret  E. 

Ad  (101.)  Lib.  XII. 

Ep.  II.  §.  1,  Vs.  3.  Uticarn  Crat. 
Manut.  in  Uticarn  ES.  [m]  Ut.  O. 

—  V.  1,  7.  et  d/zn.  OS.  sed  upn. 
E.  —  VIb.  3,  1.  oti  O.  otii  ES. 

—  VII.  1,  14.  Vellet  O.  Velim  ES. 
relit  Victor.  —  VII.  1,  17.  teque 
O.  atque  ES.  —  VII.  1,  18.  simpl. 
Lamb.  Manut.  et  simpl.  ESO.  — 

XII.  1,  5.  videatur  ixzp.  Est  ig. 
O.  videatur.  "ExxQonog  est.  Igitur 

ES.  —  XIV.  4,  3.  quod  me  adiu- 
varel  0.  quo  me  adiuvarent  ES. 

—  XVIII  a.  1, 13.  sumptorum  cod. 
Lamb.  0.  et  ed.  Rom.  1.  scripto- 
rum  ES.  —  XVIII b.  2,  18.  vide- 
bitur  O.  videtur  ES.  —  XIX.  1,  2. 
Circeiis  O.  Circaeis  ES.  —  XXII. 

2,  3.  et  mimSQ.num  E.  —  XXIII. 

5,  16.  Scribet  O.  Scribat  ES.  — 
XXIV.  3,  2.  et  ei  O.  it.  ei  E.  it. 
om.  S.  —  XXVI.  2,  7.  ergo  O.Med. 
et  Sueton.  ego  ES.  —  XXVII.  1, 

6.  satis  nisi  O.  Wesenberg.  nihil, 
satis  ES.  —  XXVII.  3,  8.  et  Atti- 
cae  IO.  et  om.  ES.  —  XXVIII.  3, 
16.  Piliae  et  IO.  Piliae  ES.  — 
XXXI.  3,  3.  scribes  Aid.  O.  scribe 
ES.  —  XL.  2, 10.  pot'est  O.  potest 
ES.  —  XL.  2,  12.  offenderet?  O. 
offenderetur  ES.  —  XLIV.  2,  9. 
in  villa ?  ista  ig.  O.  in  villa  ista? 
Ig.  ES.  —  XLIV.  3,  3.  Lanuvii 
O.  Lanuvium  ES.  —  XL VI.  Vs. 
9.  Exculto  *  S.  Is  to  E.  Exto  O.  — 
XLV1I.  1,  9.  re  incerta  O.  incerta 
E.  incerto  S.  —  XL VIII.  Vs.  8. 
quum  O.  quod  ES. 

Ad  (102.)  Lib.  XDL. 

Ep.  VI.  §.  4,  Vs.  5.  est  mortuus 
SO.  est  E.  —  VII.  1,  12.  aut  si 
Sil.  SO.  aut  Sil.  E.  —  X.  2,  19. 
f actus  est  O.  f actus  ES.  —  XI.  1, 

1.  Verbis  Ov  zavzov  ildoc  finit 
superiorem  ep.  E.  hanc  iisdem 
ordiuntur  SO.  —  XII.  3,  2.  antea 
O.  ante  ES.  —  XIX.  5,  10.  Avzto 
Xita  O.  Antiochia  ES.  —  XX.  2, 

3.  pervulgata  O.  res  pervulg.  ES. 

—  XX.  2,  3.  offendere  SO.  de/.  E. 

—  XXII.  4,  2.  Oviae  SO.  aviae  E. 

—  XXIII.  3, 4.  t vayuytog  O.  tvXoyiog 
ES.  —  XXV.  3,  19.  'Eqynv.  O. 
[Ergo']  Nl.  sine  uncis  ES.  — 
XXXVIII.  2,  4.  (et  XLI.  1,  8.) 
oxoXialg  dndzaig  O.  oxoXidq  ana- 
zag  ES.  —  XXXIX.  1,  2.  plenam 
O.  plena  ES.  —  XXXIX.  2, 9.  nzpi 
dsdtv  et  IlaXXuSog  O.  :i ihi(,utov  et 
‘EXXudog  ES.  —  XLIV.  1,  6.  pom- 
pa  deterret  SO.  pompam  videret 
E.  —  XL VI.  2,  4.  Tradidi  O. 
Tradidit  ES.  —  XL VI.  2,  9.  Turn 
ex  eo  O.  Ex  eo  ES.  —  XL VI.  2, 

11.  arcessendus  SO.  arcendus  E. 

—  XLVI.  3,  15.  nihil  lib.  O.  lib. 
ES.  —  XL VII.  1,  3.  aures  nun- 
tius;  —  omisi;  ea  Grut.  Lamb.  O. 
om.  ES.  —  XLIX.  2,  8.  et  quem- 
admodum  non  omnibus  dormire, 
ita  Lamb.  SO.  lacunam  reliquit 
E.  omissis  verbis  praeter  quem 
ad  modum  omnibus.  —  LI.  1,  3. 
hemicillus  EO.  /ztxxvXog  Nl.  fu- 
xvXog  S. 

Ad  (103.)  Lib.  XIV. 

Ep.  VII.  §.  1,  Vs.  1.  Caielae  O. 
in  Caieta  ES.  —  VIII.  2,  4.  tuam 
SO.  turn  E.  —  X.  2,  11.  utinam 
O.  numquam  ES.  —  XII.  1,  3. 
istim  O.  istinc  ES.  —  XIII.  1,  7. 
cf.  Horn.  II.  9,  218.  —  XIII.  2,  15. 
cf.  Horn.  11.  5,  428.  —  XIII  b.  1, 

2.  egisses  O.  egisse  ES.  —  XIV. 
1,  3.  solus;  etsi  0.  etsi  ES.  — 
XVI.  1,  7.  renavigaro  SO.  rena- 
vigare  E.  —  XVI.  1,  7.  ceteroqui 
Victor.  O.  cetera  quam  ES.  — 


XVI.  3,  9.  Non  est  fid.  O.  Non  fid. 
ES.  —  XVII  a.  1,  7.  in  haec  loca 
veniant  Ascens.  Oliv.  Gothofr.  ve- 
niunt  O.  in  his  locis  conveniant 
ES.  —  XVII.  8,  8.  quando  I.  quo- 
niam  ESO.  —  XVIII.  2,  3.  suppe- 
tiatus  SO.  suppeditatus  E.  — • 
XIX.  1,  8.  ex  Dol.  Crat.  Lamb.  O. 
Dol.  ES.  —  XX.  1,  5.  veni  in  Pu- 
teolanum.  —  Nonis,  alteram  Crat. 
in  marg.  O.  qua  veni  ES. 

Ad  (104.)  Lib.  XV. 

Ep.  IV a.  §.  1,  Vs.  5.  existimo 
Rom.  1.  O.  existimem  ES.  —  IV. 
1,  7.  Et  leniorem  Rom.  1.  O.  Et 
legio?  Rem  E.  —  IV.  1,  10.  Cui 
IO.  Quod  ES.  —  IV.  1,  14.  At  ego 
doleo  Lamb.  O.  Ast  condoleo  ES. 

—  IX.  1,  5.  locatoriam  Bos.  O.  le- 
gatoriam  IES.  Utrumque  una% 
Xiyofitvov.  —  IX.  1,  8.  ut  et  iis  O. 
ut  iis  ES.  —  XIII a.  3,  9.  Vettie- 
num  ut  supra  et  postea  O.  Vecte- 
num  ES.  —  XIII  a.  3,  13.  C.  An- 
nio  O.  cf.  Val.  Max.  4,  2.  Gallo 
Caninio  ES.  —  XIII a.  4,  7.  Seli- 
cia  Aid.  EO.  Servilia  S.  —  XVI a. 
Vs.  4.  Leonides  IO.  Leonidas  ES. 
— XIX.  1, 10.  pertinerent  O.  perti- 
neant  ES.  —  XX.  4, 15.  ei  Malasp. 
auctore  Lambin.  id.  ES.  —  XX. 

4,  20.  Hanc  —  scribendam  O.  Haec 

—  scribenda  ES.  —  XXV.  Vs.  4 
ut  si  O.  si  ES.  —  XXVI.  1,  9. 
idem  illud  O.  [i.  e.  illudi  E.  om. 

5.  —  XXVI.  4,  4.  iam  iam  O.  iam 
ES.  —  XXVI.  4, 13.  Cui  EO.  Quod 

5.  —  XXVI.  4,  20.  is  — .  Tu  O. 
istum  ES.  —  XXIX.  1,  7.  tua  me 
O.  tua  ES. 

Ad  (105.)  Lib.  XVI. 

Ep.  I.  §.  2,  Vs.  3.  inaudiebam 
O.  audiebam  ES.  —  I.  3,  1.  gau¬ 
deo  Dym.  O.  gaudeo.  Videndum 
e.  u.  m.  1.  Dym.  ES.  —  I.  3,  3.  nil 
mirum.  Nimirum  —  laudetur.  'Ev 
O.  nil  mirum.  'Ev  ES.  —  I.  5,  2. 
Ovius  —  recens  SO.  Obvius  — 
recessus  N 1.  Obvius  —  recens  E. 

—  I.  5,  2.  is  multa,  quae  ESO. 
multaque  N 1.  —  I.  5,  3.  sat  abun- 
de  EO.  si  abunde  N 1.  —  I.  5.  5. 
Quo  ESO.  Quod  Nl.  —  II.  1,  14. 
tibi  IO.  om.  ES.  —  II.  3, 11.  quid- 
lubet  O.  quod  lubet  ES.  cf.  Cic. 
119,  20.  —  II.  4,  11.  [Id]  sine  un¬ 
cis  SO.  Kal.  E.  —  II.  4, 11.  Aecu- 
lanum  (cf.  Cic.  96,  3,  1.)  O.  Acu- 
lanum  ES.  —  II.  6,  3.  est  O.  sit 
E.  —  III.  1,  8.  auges  O.  addis  ES. 

—  III.  1,  13.  macrocollum  IO. 
macrocolum  ES.  —  IV.  I,  5.  earn 
cj.  SO.  Graeter.  etiam  E.  —  IV. 
1,  8.  suum  int.  libertum.  —  V.  3, 

12.  antequam  O.  ante  ES.  —  VI. 
1,  14.  ast  O.  atque  ES.  —  VI.  2, 

6.  autem  SO.  enim  E.  —  VII.  3, 
3.  Relinques  Lamb.  Bos.  O.  Re- 
linquis  ES.  —  IX.  Vs.  7.  Si  O. 
om.  ES.  —  X.  1,  7.  V.  Idus  SO. 
II  Id.  E.  pridie  Idus  N 1.  Gothofr. 
Graeter.  —  XIII  a.  1,  13.  eas  O. 
has  ES.  —  XIII  c.  1,  2.  temere  O. 
om.  ES.  —  XIII  c.  2,  6.  quibus 
(adde  coss.)  O.  quibus  censoribus 
ES.  —  XIII  c.  2,  8.  Mummio  cen¬ 
soribus  0.  Mummio  ES. 


S  AD  BRUTUM, 


huius  ed.  scriptura  a  prior e  mea  anni  1827.  differat,  collata  cum  (I.)  Nic.  Iensonis,  (E.)  Ernestii,  (S.) 


tul.  ESO.  —  IV.  1,  6.  scribis  mihi 
IO.  scribis  ES.  —  V.  2,  5.  turn  I. 
quum  ESO.  —  VI.  2,  1.  Glycona 
quod  probandum  videtur,  O.  cf. 
Suetonium  in  Augusto  11.  Glau- 
cona  habent  ES.  —  VI.  2 ,  11. 
elaborat  I.  laborat  ESO.  inepte. 
—  VI.  3,  5.  Cicereii  0.  Cycherei 


ES.  —  VIII.  2,  6.  vult  O.  vellet 
ES.  —  IX.  1,  4.  quam  mihi  O. 
quam  tunc  mihi  ES.  —  IX.  1,  7. 
quidem  turn  I.  quidem  quum  ESO. 
—  IX.  1.  8.  Et  quum  eum  I.  Quum 
enim  ESO.  —  X.  2,  11.  et  etiam 
maxima  I.  et  maxima  ESO.  — 
XII.  1, 7.  nihil  etiam  I.  nihil  ESO. 


—  XII.  1,  16.  acerrime  O.  acerri- 
mum  ES.  —  XII.  2,  2.  parentum 
IO.  parentium  ES.  —  XII.  2,  11. 
et  Antonius  I.  Antonius  ESO.  — 
XIII.  2,  7.  hoc  a  te  IO.  hoc  ES. 

—  XIV.  2,  15.  resp.  I.  res  ESO. 

—  XIV.  2, 19.  II.  Id.  IES.  V.  Id. 
N  2.  Prid.  Id.  0.  —  XV.  2,  8.  as- 

sequebatur  I.  sequebatur  ESO.  — 
XV.  5,  10.  infixus  10.  infixus  est 
ES.  —  XV.  9,  19.  ilium  etiarn  I. 
ilium  ESO.  —  XVI.  2,  13.  Vindici 
illi  I.  Vindici  ESO.  —  XVI.  11,  3. 
sapientia  aut  I.  haec  om.  ESO. 
—  XVII  1,  2.  me  flagitas  O.  ef- 
flagitas  ES.  —  XVIII.  5,  5.  locu- 


pletium  O.  locupletum  ES.  — 
XVIII.  6,  5.  possem  10.  nonpos- 
sem  ES. 


Ad  (107.)  Lib.  n. 

Ep.  II.  §.  3,  Vs.  10.  per  bid. 


10.  bid.  ES.  —  VI.  1,  9.  equidem 
Cratand.  O.  quidem  ES. 

Ad  (108.)  Epistolam  ad 
Octavium. 

§.  2,  Vs.  9.  est  doloris  indicium 


O.  doloris  est  indicium  F,S.  —  3, 9. 
posset  O.  poterat  ES.  —  8,  15.  ex 
Urbe  10.  Urbe  ES.  —  9,7.  disces- 
serit  10.  decesserit  ES. 


AD  QUAES  TIONES  ACADEMICAS. 


Haec  adnotatio  indicat,  ubi  ista  editio  a  priore  mea  anni  1827.  differat,  cum  (E.)  Ernestii,  (R.)  Rathii,  (G.)  Gbrenzii, 
(O.)  Orelln  editionibus  et  (M.)  Madvigii  Emendationibus  in  Cic.  libros  philos.  collata. 


(S.)  Schiitzii, 


Ad  (109.)  Lib.  I. 

§.  5,  Vs.  2.  et  deinceps :  Amafi- 
nii  GO.  de  incerta  G-i  sententia 
Amafanii  cett.  — -  7,  4.  negat  se  N. 
se  negat  G.  se  sine  Davis,  se  recte 
omitti  docet  M.  p.  111.  —  8,  8. 
enim  ERS.  etc.  etiam  Manut.  M. 
—  9,  9.  sed\f]um  GS.  ex  Augu- 
stino,  seil.  nomina.  sedem  cett.  — 
13,  4.  iam  E.  etc.  om.  GS.  Acade- 
miam  cj.  Bentl.  illam  M.  —  13, 
13.  Philonem  Ascens.  Victor.  E. 
Philonis  Mss.  Gruter.  al.  Philonia 
cj.  M.  —  14,  2.  a  qua  absum  iam 
O.  aqua  absumptam  cett.  —  32,  9. 
in  qua  G.  parte  supplet.  in  quo 
proclivius  est  scribi,  quam  cum 
M.  ita.  —  33,  1.  Haec  erat  prima 
a  Platone  tradita  (mallem  erant) 
AG.  pars  suppletur.  Pro  prima 


M.  forma  conj.  —  45, 16.  dies  tarn] 
dicens  in  earn  cj.  M. 

Ad  (110.)  Lib.  II. 

§.  8,  Vs.  11.  cuipiam  O.  cuidam 
ERGS.  —  9,  7.  atque  O.  om.  ER 
GS.  —  13,  18.  suspicantur  Davis. 
GSO.  suspicamur  ER.  —  16,  12. 
Hegesinum  EG.  Egesinum  RSO. 

—  20,  13.  quia  sentiatur  ceteri. 
cut  assentiatur  M.  infeliciter;  ne- 
que  enim  vidit,  in  solo  (sensu, 
non  assensu)  verti  cardinem.  — 
22,  14.  Quam  RO.  tuetur  M.  Quas 
EGS.  —  23,  8.  aut  GO.  et  ERS. 

—  29,  14.  esse  initium  GSO.  ini- 
tium  ER.  —  33,  1.  regula  veri  et 
falsi  0.  reg.  \v.  et  /.]  R.  regula 
EGS.  —  34,  7.  convicio  *  cj.  M 
0.  convicti  ac  vi  ER.  iudicio  G. 
vi  S.  —  36,  6.  ne  si  *  magnam 
partem  quidem  OM,  sic  magnam 


p.  q.  GS.  quomodo  si  magna  parte 
quidem  ER.  —  36,  9.  obscurato 
RSO.  obscuro  EG.  —  39,  6.  40,  4. 
et  42,  11.  Us  O.  his  ERGS.  —  40, 
19.  sint  RGSO.  sunt  E.  —  45,  11. 
ii,  qui  videntur  EROM.  is,  qui  vi- 
detur  GS.  —  51,  16.  memet  GSO. 
med  ego  R.me  et  ego  E.  —  52,2 .et 
eorum  OM.  horum  et  eorum  E.  ac 
eorum  R.  eorum  GS.  —  54,  4.  ha- 
beat  *  SO.  habeant  VAl.habet  G.  — 
54,  16.  [si6i]  sint  N.  sine  uncis  ER 
O.  sunt  S.  sint  G.  —  55, 10.  eos  quo- 
que  O.  eo  quoque  G.  eo  quidem  S. 
et  eos  quidem  ER.  —  63,  12.  non 
te  EOM.  le  modo  GS.  te  non  R.  — 
66,  4.  [sic]  sine  uncis  ERO.  om. 
GS.  —  66,  16.  elimatas  ER.  lima- 
tas  GSO.  —  69,  7.  Quis  enim  Da¬ 
vis.  GSO.  Quis,  inquit,  enim  E. 
Quisnam  enim  R.  —  73,  11.  plane 
negat  esse:  sensus  0.  esse  pi.  ne¬ 


gat:  esse  sensus  ERM.  —  81,  10. 
num  GSO.  non  ER.  —  83,  3.  in 
parvo  lis  sit  cj.  Durand.  OM.  in 
parvulo  sitis  ERGS.  —  88,  24.  ista 
mi  N2.  ista  mihi  ERSN1.  istaec 
mihi  GO.  —  89,  19.  Caerulea  — 
angui  GSO.  Caeruleae  —  igni  ER. 
—  91,  i.aut  fals.  GO.  vel  fals.  ES. 
et  fals.  R.  —  91,  5.  an  in  mus. 
RGSO.  aut  in  mus.  E.  —  107,  12. 
haruspicinam  *  GSO.  liaruspicum 
E.  aruspicium  R.  —  107,  14.  fac. 
vel  *  de  GSO.  fac.  de  ER.  —  120, 
2.  ipsa  GSO.  ista  ER.  —  121,  13. 
Nae  RGSO.  Sic  E.  —  123,  14. 
quae  si  GSO.  quasi  ER.  —  124,  8. 
numerus  GSO.  mens  ER.  —  128, 
19.  id  approbat  RGO.  approbat 
ES.  —  129,  19.  Heruu  oj.  OM 
202.  H  illi  ERGS.  —  143,  13.  Dio- 
doro  Davis.  RGSO.  Diodoto  E.  — 
145,  13.  aut  sint  RGO.  sint  ES. 


AD  LIBROS  DE  FINIBUS  BONORUM  ET  MALORUM. 


Haec  adnotatio  monstrat  discrimina  hums  et  prioris  editionis  meae  anni  1827.  cum  (E.)  Ernestii,  (G.)  Gbrenzii ,  (S.)  Schiitzii,  (0.) 
Orellii  et  (M.)  Madvigii  editionibus  collata. 


Ad  (111.)  Lib.  I. 

§.  4,  Vs.  15.  Verba  verum  — 
sit  M.  etc.  Ciceroni  adscribunt, 
quamquam  in  versus  ordinem 
coeuntia.  —  17,  4.  nxnuovc  GSO. 
alomos  cett.  Sed  vox  Graeco  h.  1. 
tributa  et  Latine  explicata  mani¬ 
festo  Graece  scribenda  est.  —  50, 
7.  allicit  *  Rath.  GSO.  alit  aliquid 
E.  aliquid M.  Corruptus  est  locus. 

—  50,  14.  si  vero  SO.  etsi  vero 
EGM.  —  61,  8.  sapieniium  GSOM. 
sapientum  E.  —  68, 3.  recipiet  GO. 
suscipiet  ESM.  —  70,  2.  minus 
amicos  GOM.  minus  quidem  ami- 
cos  ES. 

Ad  (112.)  Lib.  II. 

§.  3,  Vs.  13.  in  formulis  ea  EO 
M.  formulis  G.  in  formulis,  quae 

5.  —  6,  1.  Quis  quaeso,  inquit, 
est,  GOM.  Quasi  quis,  inquit,  sit 
ES.  —  8,  2.  notasse  GSO.  nosse 
EM.  —  18,  14.  quam  ut  GSOM. 
quam  E.  —  23, 18.  siphove  GSOM. 
cf.  Bremi.  siphone  E.  —  26,  7. 
frangere  GOM.  frangere  rem  ES. 

—  30,  1.  si  div.  GSOM.  vel  div.  E. 

—  35,  5.  Calliphontis  GSOM.  Cal- 
liphonis  E.  —  36,  4.  quum  iud. 
OM.  iud.  EGS.  —  36,  9.  iudicant 
GSOM.  iudicat  E.  —  44,  17.  via 
GO.  tua  EM.  tua  via  S.  —  46,  3. 
videndi  GSOM.  inveniendi  E.  — 
54,  9.  de  callide  GSO.  callide  E. 
callido  M.  —  57,  11.  quam  vellet 
GSOM.  quamvis  vellet  iustus  E.  — 
59,  5.  impune  EO.  impunite  GSM. 

—  61,  5.  devoveret  GO.  devovebat 
ES.  devoverat  M.  —  61,  6.  irrue- 
rel  Lambin.  irruebat  EGSOM.  — 
64,  3.  his  GSO.  Us  EM.  —  66,  8. 
in  imperio  EO.  imp.  GSM.  —  70, 

6.  C.  Hirrius  GSO.  cur  Chius 


EM.  —  71,  9.  potuerit  GSOM.  po¬ 
tent  E.  —  79,  9.  Quid ?  si  GOM. 
Quod  si  ES.  —  79,  18.  deprecare- 
re  O.  precarere  EGSM.  —  80,  9. 
Quis,  quaeso,  ilium  negat  GOM. 
Quasi  quis  ilium  neget  ES.  —  82, 
TO.  per  codd.  Oxx.  GSOM.  pro¬ 
pter  E.  —  84,  13.  eis  GS.  etiam 
EOM.  —  85,  12.  praeterea  est 
GSOM.  praeterea  E.  —  86,  10.  si- 
bi  semper  id  OM.  semper  sibi  il- 
lud  E.  bac  S.  (illud  om.  G.)  — 
96,  7.  Miserum  SM.  En  miserum 
G.  [Acce]  mis.  O.  sine  uncis  E.  — 
100,  4.  philosophia  GSOM.  philo- 
sophi  E.  —  106,  11.  prima  EO. 
prona  G.  ( prima  summa  quaeque 
S.)  —  113,  4.  et  ea  Manut.  SO.  vi¬ 
tae  E.  inde  G.  in  te  M.  —  116,  3. 
aut  Themist.  —  aut  Alex.  GOM. 
non  Themistocl.  —  non  Alex.  E. 

—  116,  8.  Unum  hunc  SOM.  Uno 
ore  EG.  om.  S.  —  119, 13.  Eiuro  * 
GSOM.  Immo  E. 

Ad  (113.)  Lib.  III. 

§.  1,  Vs.  6.  et  titillationem  (vit. 
typ.  titillatione)  GSO.  titillantem 
E.  om.  M.  —  3,  15.  earum  EM.  ea 
GS.  —  4, 3.  vero  et  GOM.  vero  ES. 

—  11,  5.  [ quaeris ]  —  [scire,  quid 
sentiam ]  O.  sine  uncis  EM.  om. 
S.  quaeris  —  scire  om.  G.  —  12,  4. 

[, similiter ]  his  O.  sine  uncis  GS. 
om.  EM.  —  15,  4.  novabantur'H'2. 
novarum  novabantur  O.  novarum 
non  videbantur  GM.  novarum  no¬ 
va  vid.  S.  nova  turn  vid.  E.  —  16, 
10.  eaque  GSO.  et  ad  ea  E.  —  21, 
13.  quod  solum  in  GSOM.  quod  in 
E.  —  22,  13.  dicimus  GOM.  dixi- 
rnus  ES.  —  26,  4.  Graeci  dicunt 
GOM.  (dicant  S.)  Graecus  dicat 
E.  —  29,  7.  decreverit  GSOM.  de- 
cernit  E.  —  31,  5.  aut  ut  GSO.  ut  ' 


EM.  —  31, 18.  sunt  GO.  sint  ESM. 

—  37,  3.  quo  modo  GSOM.  quo  E. 

—  39,  2.  esset  GSOM.  sit  E.  —  41, 
17.  compleri  EGOM.  complecti 
Eliens.  2.  Nl.  —  43,  6.  ea,  quae 
GSOM.  quae  E.  —  48,  19.  negant 
OM .negent  EGS.  —  51, 1. Quaeque 
GO.  Quae  ESM.  —  55,  11.  id 
GSO.  [id]  M.  ideo  E.  —  59,  11. 
fit  GSOM.  f\ac\it  Nl.  sine  uncis 
E.  —  62,  9 .  perspici  GSOM .inspi- 
ci  E.  —  67,  7.  ut  GSOM.  quum  E. 

—  72,  9.  est,  ars  GOM.  est,  ES. 

—  73,  12.  Atque  GSOM.  Atqui  E. 

—  74,  4.  quern  GOM.  Quae  ES. 


Ad  (114.)  Lib.  IV. 

§.  2,  Vs.  2.  inquam  GSOM.  om. 
E.  —  6,  6.  de  consuetudine  *  N  2. 
nec  more  GO.  de  fortitudine  E.  de 
fort,  de  more  S.  om.  M.  —  6,  6. 
'acu  *  O.  om.  EGSM.  —  7,  10. 
Circeiis  GOM.  Circeis  ES.  —  9,  6. 
ut  eorum  ESM.  eorum  GO.  —  13, 
13.  Democritum  EGS.  Democri- 
tium  OM.  —  15,  8.  sunt  GO.  sint 
ESM.  —  19,  18.  earn  GOM.  om. 
ES.  —  20,  11.  sumenda  GOM.  et 
sumenda  ES.  —  20,  12.  omni  Da¬ 
vis.  GSOM.  de  omni  E.  —  30,  13. 
cui  SO.  quo  EGM.  —  34,  15.  Huic 
sap.  GSO.  Huic  est  sap.  E. 
Huic  similis  est  sap.  M.  —  35,  9. 
cetera  GOM.  et  cetera  EO.  —  36, 
7.  animali  EO.  inanimali  N 1. 
codd.  Mon.  Ox.  E.  Crat.  non  ani¬ 
mali  GS.  in  animo  M.  —  40,  6.  ne- 
gligemus  OM.  -gimus  EGS.  ■ —  42, 

5.  propter  quae  O.  quae  EGSM. 
—  50,  1.  Calliphon  SO.  Callipho 
EGM.  —  56,  9.  accommodata  EM. 
incl.  S.  comm.  GO.  —  75,  5 .  plu- 
ribus  GSOM.  plurimis  E.  —  75, 

6.  numeris  0.  nervis  EGSM.  —  75, 


13.  sequetur  OM.  sequitur  EGS. 

—  80,  2.  quoniam  et  GSOM.  quo 
niam  E. 

Ad  (115.)  Lib.  V. 

§.  11,  Vs.  9.  conscripsisset  OM. 
quum  scripsisset  EGS.  —  15,  11. 
quid  EM.  quod  GSO.  —  15,  12.  et 
vitae  GO.  vitae  ESM.  —  19,  8. 
etiamsi  non  adipiscare  O.  haec 
om.  EGS.  etiam  si  nihil  consequa- 
re  M.  —  23,  4.  ipsa  est  GSO.  ea 
ipsa  est  E.  ea  est  ipsa  M.  —  23, 
13.  [ quod]  O.sine  uncis  EGS.  om. 
M.  —  30,  6.  sumus  OM.  simus 
EGS.  —  30,  14.  nobismet  GOM. 
nobis  ES.  —  36,  3.  apti  M.  apta 
EGSO.  —  40,  4 .per  se  ipsam  G. 
et  p.  s.  ipsam  O.  et  per  se  ipsa 
EM.  —  40,  14.  animus,  et  animus 
O.  animus  EGM.  —  40,  15.  tuen- 
da  sint  OM.  tuenda  EG.  —  42,  11. 
utuntur  OM.  utantur  EGS.  —  47, 
2.  nihil  inest  GOM.  nihilne  est  ES. 

—  48,  8.  recurrant?  ut  SOM.  re- 
quirant  et  EG.  —  53,  2.  fulura 
OM.  naturd  EGS.  —  58,  6.  cogni- 
tioque  EOM.  cognitiove  GS.  —  63, 
11.  quin  GOM.  qui  non  ES.  —  68, 
2.  quibus  SO.  in  quibus  EGM.  — 
74,  2.  quaerunt  —  habent  (non 
habeat)  EO.  quaerant  —  habeanl 
GSM.  —  74,  3.  dicunt  ESO.  dicant 
GM.  —  74,  4.  naturam  quamdam 
M.  ba  GO.  naturam  ES.  —  74,  7. 
rem  *  a  nobis  GM.  [rem]  O.  a  nob. 
ES.  —  82,  5.  augur  GSOM.  etiam 
augur que  E.  —  86,  2.  quaeris  OM. 
quaeres?  ESG.  —  86,  2.  respon- 
dero  SOM.  respondebo  EG.  —  88, 
9.  fecit  uncis  inch  MO.  om.  EGS. 

—  91,  10.  sint  GSOM.  sunt  E.  — 

92,  10.  mari  GSOM.  mare  E.  — 

93,  3.  sapientium  GSOM.  sapien¬ 
tum  E.  —  93,  8.  hi  GSO.  ii  EM. 

A  D  N  0  T  A  T  I  0. 


AD  TUSCULANAS  DISPUTATIONES. 


Haec  adnotatio  indicat,  ubi  huius  editionis  oratio  discrepet  a  priore  mea  anni  1827.  cum  (E.)  Ernestii,  (W.)  I\olfii,  (E.)  Rathii, 
(S.)  Schiitzii  et  (0.)  Orellii  editicnibus  collata. 


Ad  (116.)  Lib.  I. 

§.  4,  Vs.  10.  recusaret  RO.  re- 
cusasset  EWS.  —  12,  2.  Qui  WO. 
Quid  ERS.  —  19,'  11.  sanguinem 
WRSO.  om.  E.  —  20, 11.  animum 
WRSO.  animam  E.  —  25,  5.  nam 
WSO.  iam  ER.  —  30,  17.  hoc  W 
RO.  haec  S.  —  31,  7.  ille  WSO. 
[,S7aA«s]  Nl.  sine  uncis  ER.  — 
39,  7.  Ain  tut  WSO.  An  tu  ER.  — 
48, 11.  pallida  Leti  Nubila  O.  pal¬ 
lida  leti  (Lethes  W.)  obnubila  WR 
S.  Palatia  Leti,  obnubila,  obsita  E. 

—  53,  1.  nesciat  WSO.  nesciet  ER. 

—  54,  3.  esset  id  WRO.  esset  ES. 

—  60,  b.ignisne  WSO.  ignisve  ER. 

—  71,  18.  escendere  RO.  ascende- 
re  EWS.  —  72,  3.  e  corp.  WRSO. 
a  corp.  E.  —  73,  l.Itaque  RO.  Ita 
EWS.  —  73, 8.  qui[quum]  EWRO. 
qui  S.  —  77,  5.  quisque  SO.  quis- 
que  contemnit  EWR.  —  77,  11. 
Numne  WRO.  Num  ES.  —  79,  8. 
procreentur  WRO.  procreantur 
ES.  —  84,  7.  idem,  WSO.  id  ER. 

—  85,  19.  vi  WSO.  vel  ER.  —  87, 
12.  etsi  SO.  aut  E.  aut  si  WR.  — 
88,  16.  regno  le  Davis.  WRSO. 
regno  E.  —  90,  17.  urbe[m]  no¬ 
stra^]  sine  uncis  WRO.  urbe 
nostra  ES.  —  94,  2.  non  ullis  O. 
nullis  EWRS.  —  95,  8.  simus  W 
SO.  sumus  ER.  —  97,  15.  emori 
WRSO.  mori  E.  —  99,  3.  negli- 
gentur  EO.  negliguntur  Davis.  W 
SR.  —  100,  5.  miseriae  WSO.  om. 
ER.  —  104,  2.  idem  WRSO.  om. 
E.  —  104,  10.  auferri  WRSO.  af- 
ferri  E.  —  106,  5.  mei  te  miseret 
WRSO.  te  mei  miser etur  Nl.  mi¬ 
seret  E.  —  116,  4.  magnum  WRS 
O.  longum  E. 

Ad  (117.)  Lib.  II. 

§.  7,  Vs.  11.  ipsi WRO.  ipsisES. 


—  12,  9.  profitetur  WRO.  profi- 
teatur  ES.  —  20,  25.  vir  WRSO. 
vi  E.  —  20,  28.  Hue  WRSO.  Heu 
E.  —  21,  7.  Eviscerati  —  lacera- 
tum  WSO.  Evisceratum  —  lacera- 
ti  E.  -alum  -alum  R.  —  22,  7.  e 
WRO.  a  ES.  —  38,  14.  neque  ER 
O.  seu  WS.  —  38,  15.  si  qui  RO. 
si  qua  E.  seu  qua  WS.  —  39,  8. 
est  SO.  esset  EWR.  —  39,  11.  pd- 
tis  WRSO.  potest  E.  pot'st  Nl. 

—  42,  5.  dolor  WS.  dolere  ER.  — 
44,  7.  mi?  (cf.  103,  15.)  O.  mihi. 
EWRS.  —  46,  6.  Ferri  WS.  Fieri 
E.  —  46,  12.  honestatem  W.  hone- 
stum  ES.  —  49,  1.  hoc  WRSO. 
haec  E.  —  51,  1.  viro  O.  vero  EW 
RS.  —  55, 6.  muliebriterve  WRSO . 
mul-que  E.  —  58,  17.  tantillum 
RO.  tantum  EWS.  —  60,  5.  de- 
doctus  WRSO.  deductus  E.  quod 
me  invito  repetitum  est.  —  63,  4. 
ut  id  WO.  quum  id  ERS.  —  64,  3. 
quae  WRO.  qui  ES. 

Ad  (118.)  Lib.  III. 

§.  3,  Vs.  8.  magistram  WRS. 
naturam  EO.  —  8,  4.  aestimanda 
WRSO.  exist.  E.  —  12,  10.  sin; 
is,  quifuerat  WSO.  sed  si  fuerim 
E.  sin  quid  fuerit  R.  —  26,  2.  so- 
cru  RSO.  socero  EW.  —  36,  2.  si 
WSO.  sic  ER.  —  36,  11.  patietur 
W.  patiatur  ERS.  —  37,  2.  docen- 
ti  WRS.  dicenti  E.  —  37,  3.  etiam 
WR.  et  ES.  —  37,  4.  et  or.  WR. 
or.  ES.  —  44,  7.  mi  O.  mihi  EW 
RS.  —  44,  9.  occidat  WO.  accidat 
ERS.  —  44,  14.  lhdc  WRO.  Hie 
ES.  —  51,  5.  Us  WO.  his  ERS.  — 
58,  9,.  turn  mor.  scivi  WS.  haec 
incl.  O.  om.  ER.  —  61,  12.  attin- 
gat  WRSO.  tangat  E.  —  71,  2. 
maerorem  esse  WRO.  maerorem 
ES.  —  83,  3.  contractiuncula  re- 
linquelur  WSO.  -lae  -quenlur  ER. 


—  83,  9.  et  84,  6.  elidendae  WSO. 
eligendae  ER. 

Ad  (119.)  Lib.  IV. 

§.  4,  Vs.  8.  etiam  WRSO.  om. 
E.  —  6,  9.  et  7,  1.  Amafanius  v. 
1.  Amafinius  ut  supra.  —  6,  12. 
invitabantur  WSO.  invitabatur  R. 
invitabat  E.  —  9,  4.  istuc  ERO. 
istud  SW.  —  9,  6.  Us  WO.  his 
ERS.  —  13,  9.  si  cum  O.  [si]  cum 
W.  cum  ERS.  —  16,  9.  et  18,  14. 
metum  RO.  metu  EWS.  —  21,  2. 
definiunt  WO.  definiuntur  ERS. 

—  24,  11.  sanet  WRSO.  san[ar]et 
Nl.  sine  uncis  E.  —  24,  14.  evelli 
Wopkens  WSO.  avelli  ER.  —  26, 

7.  iudicalio  WRSO.  iudicare  E.  — 
28,  11.  est  vit.  O.  et  vit.  EWRS. 

—  31,  8.  quoque  Davis.  WSO.  que 

R.  om.  E.  —  32,  1.  et  hebetes  O. 
et  inter  heb.  EWRS.  —  32,  6.  in 
ulla  *  WO.  in  ullum  R.  in  ullam 

S.  raulta  E.  —  32,  6.  efferata  et 
immania  EO.  efferatam  et  imma- 
nem  RS.  —  35,  1.  erit  WSO.  est 
ER.  —  36, 6.  al.  modestuntet  tem- 
perantem  O.  al.  mod.  temp.  ER. 
[al.  modest .]  turn  temp.  W.  turn 
temp.  S.  —  45,  12.  et  55,  19.  quid- 
lubet  WRSO.  quod  lubet  E.  —  52, 
17.  rem  rest.  cj.  Bent.  Davis. 
praelium  rest.  ERW.  ba  SO.  — 
57,  9.  possunt  WSO.  possint  ER. 

—  57,  17.  ei,  cui  WSO.  recte,  et 
sic  scribendum  est;  et  cui  ER.  — 
61,  10.  et  mala  —  et  bona  WSO. 
mala  —  bona  ER.  —  77,  13.  Quae 

—  haec  erit  WSO.  Quae  —  hae 
erunt  E.  Quo  —  haec  erumpit  R. 

—  80,  9.  Us  WRSO.  ii  E.  —  80, 
10.  Socratis  WRO.  Socrates  ES. 

—  82,  4.  nos  WRSO.  vos  E.  —  84. 
1.  igitur  WRSO.  ergo  E. 

Ad  (120.)  Lib.  V. 

§.  14,  Vs.  8.  M.  Attilio  WRO. 


M.'  Alt.  ES.  —  29,  10.  atque  — 
accidere  EWSO.  ad  quae  —  acce- 
dere  R.  —  30,  6.  Quos  WRSO. 
Quod  E.  —  34,  5.  quidam  WRSO. 
quidem  E.  —  34,  6.  [se]  O.  sine 
uncis  EWRS.  —  39,  8.  id  est  0. 
item  EWRS.  —  42,  10.  minitanti 
WO.  minitanle  ERS.  —  43,  2.  mi- 
seriam  WRO.  miseram  ES.  —  49, 
4  et  glor.  O.  aut  glor.  EWRS.  — 
50,  1.  si  codd.  pleriq.  si  est  E.  si 
est,  WRO.  —  54,  6.  repulsa,  WR 
SO.  rep.  cum  L.  Cinnae  quattuor 
E.  —  54,  9.  vano  O.  male  EWRS. 

—  58,  6.  Us  WSO.  his  ER.  —  69, 
18.  sustineat  O.  sustineantur  EW 
RS.  —  72,  19.  his  WRO.  Us  ES. 

—  76,  7.  [u(\  WO.  sine  uncis  E. 
om.  RS.  —  77,  7.  quum  WRSO. 
ut  E.  —  78,  2.  ’cuius  WRSO. 
[cuiusvis]  E.  —  80,  2.  deflexit 
WRO.  defluxit  E.  —  80,  9.  comi- 
tatu  ERO.  [a]  com.  WS.  —  82, 12. 
ut,  nisi  WO.  nisi  ERS.  —  84,  7. 
voluptatem  —  vacuitatem  WRSO. 
voluptas  —  vacuitas  E.  —  87,  11. 
eorum,  quin  WSO.  qui  eorum  ER. 

—  88,  14.  cuius  WRO.  quorum 
ES.  —  89,  1.  Qui  RO.  Quid  EWS. 

—  89,  3.  se  hab.  R.  hab.  EWS.  — 
89,  11.  his  WRO.  Us  ES.  —  94,  3. 
quaerunt  RSO.  non  quaerunt  EW. 

—  96,  7.  memoria  O.  memoriae 
EWRS.  —  98,  2.  philitiis  WSO. 
phiditiis  ER.  —  102,  2.  sinit  WRO. 
sinat  ES.  —  102,  6.  privatim  O. 
privati  EWRS.  —  107,  10.  rever- 
terunt  RO. revertereEWS.  —  112, 
11.  consult.  WSO.  a  consult.  ER. 

—  114,  16.  Homero  WRSO.  Horn, 
ad  E.  —  115,  2.  Aut  WSO.  An 
ER.  —  115,  5.  dedidissent  SO.  de¬ 
dissent  EWR.  —  117,  11.  [ibidem] 
O.  verba  „quoniam  —  est“  inclu- 
serunt  EWR.  om.  S. 


AD  LIBROS  DE  NATURA  DEORUM. 


scriptura  huius  editionis  dissentiat  ab  editione  priore  mea  anni  1827. 
Moseri  et  (O.)  Orellii  editionibus  collata. 


Haec  adnotatio  indicat,  ubi 
(H.)  Heindorfii,  (C.)  Creuzeri  et 


Ad  (121.)  Lib.  I. 

§.  1,  Vs.  2.  sint  Ascens.  ESCO. 
sunt  H.  —  2,  12.  3,  7.  et  10.  Us  O. 
his  EHC.  —  10,  4.  auctoritatis  E 
CO.  -fates  SH.  —  15,  4.  est  HO. 
sit  EC.  —  16,  3.  enim  O.  om.  EH 
C.  —  20,  5.  id  est  naturae  rat.  O. 
haec  om.  EHC.  —  28,  8.  quidem 
HO.  om.  EC.  —  28,10.  continente 
ardore  O.  continentem  ardorem 
SH.  continentem  ardore  EC.  — 
28,  13.  multaque  cj.  SHO.  multa 
E.  —  32,  7.  diximus  SHO.  dicimus 
E.  —  36,  2.  divinam  ECO.  Deum 
SH.  —  37,  14.  omnem  HCO.  om. 
E.  —  57,  7.  ducam  Codd.  Iunt. 
Aid.  O.  dicam  EHC.  —  63,  14. 
[aut]  N2.  sine  uncis  E.  om.  Scali- 
ger  SHO.  —  68,  1.  Quod  —  ali- 
quando  Lallem.  O.  Quia  —  ali- 
quando  sit  ESHC.  —  76,  5.  quod 
Walch.  SHC.  ut  E.  —  82,  10.  Ar- 
giva  HO.  Argia  (cf.  Cic.  116,  47.) 
EC.  —  84,  10.  sibi  HO.  tibi  cj. 
Manut.  Davis.  EC.  —  85,  6.  vene- 
rantes  cj.  Manut.  Lamb.  SO.  nu- 
merantes  EHC.  —  93,  5.  est  O.  sit 
EHC.  —  101,  3.  tribuant  HO.  tri- 
buunt  EC.  —  106,  6 .  pervenerint 
O.  pervenerim  EHC.  —  107,  7. 
hominum  O.  omnium  EHC.  — 


107,  9.  ea  cj.  Lamb.  SO.  ex  EHC. 

—  116,  12.  sint  SHCO.  sunt  E. 

Ad  (122.)  Lib.  II. 

§.  3,  Vs.  9.  et  104,  8.  et  157,  4. 
Us  O.  his  EHC.  —  20,  8.  convicia 
cj.  Davis.  SHCO.  vitia  E.  —  36, 

3.  ut  etpr.  HO.  utpr.  EC.  —  38, 
1.  neque  enim  HO.  nee  EC.  —  39, 

8.  equulo  ECO.  equuleo  Davis.  H. 

—  40,  5.  in  HO.  om.  EC.  —  44, 
17.  esse  HSO.  om.  EC.  —  48,  3. 
an  ne  HO.  ne  EC.  —  48, 4.  aequa- 
bilitatem  HO.  aequalitatem  EC. 

—  53,  10.  quae  HO.  om.  EC.  — 
56,  2.  vanitas  HO.  varietas  EC. 

—  59,  9.  ut  aut  ECO.  ut  HS.  — 
71,  5.  Deos  et  ECO.  Deos  HS.  — 
77,  3.  terrae,  maria  N2.  ba  O. 
terra  mariaque  cod.  Red.  SH. 
maria  terraeque  E.  —  81,  2.  regi 
ECO.  geri  Davis.  SH.  —  84,  10. 
citro  O.  citroque  EHC.  —  87,  16. 
aut  descr.  SHO.  vel  descr.  EC.  — 
103,  10.  eae  O.  hae  EHC.  —  104, 

4.  notarum  HO.  nota  EC.  —  109, 
3.  torto  HO.  toto  EC.  —  110,  1. 
sequuntur  ECO.  sequitur  SH.  — 
110,  9.  mediae  HO.  media  EC.  — 
110,  13.  Helicae  HO.  Helice  EC. 

—  Ill,  7.  ipsum  ECO.  ipse  (avxo s 


Arat.)  Davis.  SH.  —  114,  14.  sub- 
iungere  HO.  submergere  EC.  — 
115,  3.  cursitantibus  HO.  cursan- 
tibus  N 1.  Davis,  concursantibus 
EC.  —  115,  9.  maius  ECO.  magis 
cj.  Walker.  SH.  —  117,  7.  qui 
aether  SHO.  quae  aether  E.  quae 
aethra  C.  —  118,  7.  paullum  O. 
paullulum  EHC.  — 118, 8.  consumit 
O.  consumat  EHC.  —  124,  3.  na- 
tura  ipsa  cj.  Walker.  O.  naturae 
ipsae  ECH.  —  125,  13.  quern  HO. 
quam  EC.  —  125,  14.  eaeque  O. 
haeque  EHC.  —  130,  1.  etiam  SH 
O.  autem  cod.  Ox.  E.  om.  C.  — 
130,  3.  hominum  SHO.  horn,  etiam 
EC.  —  135,  3.  ore.  Is  SO.  oris  C. 
ore.  Is  oris  H.  —  136,  23.  respi- 
ratu  O.  respiritu  EHC.  —  140,  4. 
diis  Codd.  Ox.  V  Red.  SHO.  deo 
EC.  —  141,  11.  minimos  O.  ni- 
mios  EHC  —  141,  12.  possimus 
O.  possemus  EHC.  —  148,  6.  ut  et 
ea  HO.  ut  ea  EC.  —  149,  2.  ubi 
HO.  nisi  EC.  —  149,  8.  atque 
sonos  O.  quae  son.  HC.  sonosque 
Lamb.  S.  —  151,  4.  efferunt  HO. 
ferunt  EC.  —  153,  11.  alia  HO. 
om.  EC.  —  157,  3.  dixi  O.  dixi¬ 
mus  EHC.  —  159,  6.  nulla  um- 
quam  O.  numquam  ulla  EHC.  — 
159,  10.  vinctum  HO.  victum  EC. 


cum  (E.)  Ernestii,  (S.)  Schiitzii, 


—  162,  12.  quum  O.  turn  EHC.  — 
163,  5.  utilitates  O.  utilitate  EHC. 

—  165,  9.  Duillium  EC.  Duilium 
O.  Duellium  SH.  —  165,  11.  pa- 
trum  vero  HO.  patrumve  EC.  — 
167,  4.  aut  ECO.  vel  SH.  —  167, 

9.  philosophiae  O.  philosophorum 
EHC. 

Ad  (123.)  Lib.  HI. 

§.  3,  Vs.  1.  Si  O.  Sim  EC.  Sum 
HN 1.  —  5,  28.  ego  O.  ergo  EHC. 

—  8,  2.  qui  id  in  ista partitione  O. 
quod  perspicuum  in  istam  partem 
H.  incl.  EC.  —  9,  11.  velis  HS. 
velles  EHC.  —  24,  13.  quoque  O. 
quidem  EHC.  —  26,  14.  esse  HS. 
om.  E.  —  30,  4.  aereum  SHO.  ae- 
neum  EC.  —  36,  4.  et  sentiens  O. 
intrinsecus  cj.  Boher.  SH.  [ex- 
trinsecus]  Nl.  sine  uncis  EC.  — 
36,  6.  animal  *  O.  anima  ESHC. 

—  39,  d.  AlabandiF.CO .  Alabandei 
SH.  —  42,  7.  Lysithoe  *  O.  Lisyto 
ESHC.  —  43,  4.  Us  SHO.  om.  EC. 

—  43,  15.  Phlegethon  O.  Pyriphl. 
ESC.  —  44,  2.  quidem  ig.  ECO. 
quidem  Deus  ig.  Davis.  SH.  —  44, 
12.  Dolus  O.  Dolor  ESC.  —  50, 
7.  Leoidum  O.  Leonatarum  E. 
Leonaticum  C.  Lei  Jiliarum  SH.  — 

51,  10.  nata  O.  natus  ES.  —  51, 
12.  coloratus  O.  coloratis  ESH.  — 

52,  3.  Si  SHO.  Sin  E.  —  53,  15. 
et  Leda  SHO.  ex  Leda  EC.  —  58, 


9.  Cabiro  *  O.  Caprio  ESHC.  — 
58,  10.  Cabiria  *  O.  Sabazia  ES 
HC.  —  59,  5.  Cyproque  O.  Tyroque 
ESHC.  —  69,  15.  sit  ECO.  sunt 

AD  LIBROS  DE 


Victor.  SH.  —  69,  16.  salutaris 
ECO.  salutaria  Victor.  SH.  —  75, 
9.  accidisset  (cf.  126,  15.)  SHO. 
cecidisset  EC.  —  77,  3.  hi  SHO.  ii 

DIVINATION  E. 


E.  —  83, 15.  ffiero  O.  Gelo  ESHC. 
—  84,  1.  Idem  HO.  Iam  ESC. 


Haec  adnotatio  indicat,  ubi  istius  oratio  editionis  a  priore  mea  anni  1827.  abhorreat,  cum  (E.)  Ernestii,  (H.)  Hottingeri,  (R.)  Rathii, 
(S.)  Schiitzii,  (C).  Creuzeri  et  (0.)  Orellii  editionibus  collata. 


Ad  (124.)  Lib.  I. 

§.  2,  Vs.  9.  observitaverunt  RC 
O.  observaverunt  E.  —  2,  9.  quo- 
que  cj.  HSCO.  cuique  ER.  —  3, 
13.  impetriendis  cj.  Manut.  pro- 
bante  H.  SCO.  impelrandis  EHR. 
—  12,  2.  extispicum  CO.  exits  pe- 
cudum  EHR.  exta pecudum  S.  — 
12,  15.  non  HRCO.  om.ES.  —  14, 

6.  del  CO.  canit  ERS.  —  15,  7.  mi¬ 
re*  vis  in  ranunculis  et  CO.  in  ri- 
vis  et  ran.  ERS.  —  16,  15.  utimur 
HRCO.  utuntur  ES.  —  16,  21.  est 
HRCO.  esset  ES.  —  18,  15 .  petis- 
sens  SC.  petessens  O.  petessit  HR. 
petisset  E.  —  31, 14.  eum  HRSCO. 
unum  E.  —  46,  4.  ipsa  CO.  ipse 
Phalaris  EHS.  ipsa  Ph.  R.  —  48, 


7.  sifecissel  Davis.  HRSCO.  si  id 
fee.  E.  —  58,  4.  provinciae  secun¬ 
dum  codd.et  historiamO./>rocon- 
sul  EHRSC.  —  60,  10.  tumefacta 
RCO.  obstupefacta  EHS.  —  72, 
12.  Sisennae  SCO.  Sullae  EHR. 

—  79,  10.  Pasiteles  *  CO.  Praxi¬ 
teles  EHRS.  —  79,  15.  turn  SO 
quum  EHRC.  —  80,  4.  (tut  HRSC 
O.  ut  E.  —  89,  11.  Testis  CO.  ut 
test.EHRS.  —  95,  8.  Namque  HR 
CO.  Nam  ES.  —  98,  4.  quum  cj. 
Herel.  SCO.  quod  EHR.  —  103,  8. 
vesperum  HRSCO.  vesperam  E. 

—  107,  11.  Romamne  Remamne 
CO.  Romam  Remoramne  EHRS. 

—  116,  4.  Sunt  SCO.  Sunt  enim 
EHR.  —  117,  6.  a  te  sec.  libro  HS 
CO.  quae  a  te  sec.  libro  est  ER. 


—  126,  5.  ut  et  EHCO.  ut  Davis. 
RS.  —  129,  10.  libere  *  SCO.  libe- 
ri  EHR.  —  131,  20.  eademque  HR 
SCO.  eadem  quae  E. 

Ad  (125.)  Lib.  II. 

§.  20,  Vs.  10.  moneant  Davis. 
RSCO.  moveant  E.  —  21,  5.  non 
pot.  CO.  [ potuit ]  I1SN  1.  sine  un- 
cis  ER.  —  28,  10.  inimica  SCO. 
inimici  EHR.  —  29,  4.  vique  divi- 
na  O.  Atqui  divina  EHR.  Atqui 
SC.  —  34,  3.  Eiusdemmodi  RO. 
Eiusmodi  EHS.  cuiusdam  modi  C. 

—  37,  6.  et  viet.  HRCO.  vel  viet. 
ES.  —  39,  1.  Aequimaelium  CO. 
Aequimelium  EHRS.  —  51,  4. 
deum  auctore  H.  SCO.  deus  Davis. 


EH.  —  62,  3.  quum  RCO.  om. 
EHS.  —  79,  8.  Trocmorum  Syl- 
burg.  Gronov.  Lallem.  Trogmo- 
rum  HRSCO.  Troginorum  E.  — 
83,  11.  ista  HRSCO.  ilia  E.  —  97, 

3.  quadring.  sept.  RCO.  quadr.  et 
sept.  EHS.  —  105,  5.  eventura  HR 
SCO.  ventura  E.  —  106,  10.  signi¬ 
ficant  CO.  significent  EHRS.  — 
124, 1.  [fuerint]  O.sine  uncisEHR 
SC.  —  134,  14.  nasceretur  E.  cj. 
HRC.  nose.  S.  —  135,  2.  consent, 
mag.  RC.  cons,  sunt  mag.  EHS. 
—  138,  5.  fingere  HRCO.  effing. 
E.  —  139,  6.  ullae  *  cj.  Davis. 
HSCO.  illae  ER.  —  142,  12.  non- 
nullas  —  dicunt  CO.  nonnullae  — 
dicunlur  ERS. 


AD  LIBRUM  DE  FATO. 


Haec  adnotatio  indicat  huius  et  superioris  meae  editionis  discrimina  cum  (E.)  Ernestii,  (B.)  Bremii,  (R.)  Rathii,  (S.)  Schiitzii,  (C.)  Creu¬ 
zeri  et  (O.)  Orellii  editionibus  collata. 


§.  5,  Vs.  14.  est  *  Wolf.  SCO. 
[<?<]  Nl.  sine  uncis  EBR.  —  12, 
15.  esse  mor.  CO.  mor.  EBRS.  — 
14,  2.  moriere  O.  morieris  EBRS 
C.  —  14,  7.  17,  20.  20,  2.  et  37,  4. 
convertere  Davis.  BRSCO.  conver- 
ti  E.  —  17,  13.  appareat  *  CO. 
apparent  EBRS.  —  17,20.  conver¬ 


tere  RCO.  converti  EBS.  —  18,  6. 
magis  *  CO.  minus  EBRS.  —  21, 

4.  primum  BCO.  primum  si  ERS. 
—  22,  12.  eliam  BRCO.  ut  iam 
ES.  —  22,  13.  earn  sine  [earn]  OB 
C.  sine  ERS.  —  23,  5.  Id  O.  Hinc 
EBRSC.  —  23,  10.  docerent*  CO. 
doceret  EBRS.  —  24,  4.  antece- 


dente  O.  antecedenti  EBRSC.  — 
25,  2.  omnibus  CO. omnes  EBRS.  — 
33,  6.  quanto  CO.  quo  EBR.  quan- 
do  S.  —  33,  11.  eiusmodi  BRCO. 
huiusm.  ES.  —  33,  14.  pertinere 
dicuntur  CO .  pertinent  EBRS.  — 
35,  4.  accidisset  (cf.  Cic.  2,  22.  47, 

8.  Ill,  2.)  O.  cecidisset  EBRSC. 


—  39,  9.  animorum  CO.  animos 
EBRS.  —  44,  3.  [non]  CO.  non  E 
BS.  om.  R.  —  44,  8.  earn  RSCO. 
\neque']  earn  B.  neque  earn  E.  — 
45,  6.  illud  BCO.  aliud  RS.  —  45, 

8.  [ita  uf\  CO.  ita,  ut  BltS.  —  45, 

9,  eas  CO.  Mas  BRS. 


AD  LIBROS  DE  REPUBLIC  A. 


Haec  adnotatio  indicat,  ubi  haec  a  priore  editione  mea  anni  1827.  dissentiat,  cum  (P.)  principe  Angeli  Maii,  (M.)  Mosen  et  Creuzeri,  (H.) 
Heinrichii,  (St.)  Steinackeri,  (O.)  Orellii  et  (F.)  Friderici  Osanni  editionibus  collata. 


Ad  (127.)  Lib.  I. 

§.  14,  Vs.  3.  frequenter  PHStO 
F.  frequentes  *  M.  —  18, 15.  atque 
F.  ant  OM.  an  PHSt.  —  19,  9. 
pertinent  MStO.  pertineant  PH. 
—  40,  23.  sqq.  Augustini  locum 
Mosero  auctore  apposui,  ut  simi- 
lia  similibus  coagmentarentur, 
quamquam  nec  integra  Ciceronis 
esse,  nec  immutata  videbantur, 
aut  ex  aliis  scriptionis  deperditae 
emota  sedibus.  —  46,  4.  quid 
Steinackero  auctore  scripsi  in 
odd.  1.  et  2.  (cf.  54, 2.et  21.)  quod 
cetcri.  —  54,  4.  separatum  cod.  1. 
MIIOF.  separatim  PSt.  —  56,  6. 


doctrina  expoliti  M.  Doctrina  ex- 
politorum  consensus  multo  plu- 
ris,  quam  doctorum ,  nedum  in- 
doctorum.  Quod  sentiens  Hein- 
richius  verborum  invertit  ordi- 
nem.  docti  indoctique  PSt.  expoli- 
ri  cum  cod.  addit  O.  indocti  do- 
ctique  H.  —  60,  5.  vides  *,  si  in 
N2.  vide,  si  in  PHStNl.  vides  in 
OF.  —  62,  9.  \v\ita  me  dicturum 
N  2.  venturum  me  PMN 1.  me  di¬ 
cturum  St.  ultra  —  me  diet.  H. 
ventura  me  dicturum  ed.  Halens. 
a  qua  non  alienus  fuit  Reisig. 
multa  me  dicturum  F.  in  cod.  2. 
ventura  aut  futura;  in  cod.  1.  vita 
—  64,  3.  dura  *  MO.  dia  PHSt. 

AD  LIB.RO  S 


diu  F.  —  67,  17.  inque  O.  Quin 
PMHStF. 

Ad  (128.)  Lib.  II. 

§.  44,  Vs.  1.  Nonii  fragmentum 
in  hac  lacuna,  de  qua  cf.  M.,  re- 
ponendum  videbatur,  ipsis  anno- 
rum  numeris  hanc  fere  sedem  si- 
bi  deposcentibus.  —  66,  4.  ut  civ. 
MHOF.  ut  a  civ.  PSt. 

Ad  (129.)  Lib.  III. 

§.  8,  Vs.  9.  Heia  PMHStOF. 
Eia  Nl.  —  9,  (No.  4.)  16.  cuius 
firma  OF.  cuius  prudentia  firma 
PM.  —  15,  5.  oculos  *  MO.  os  PH 


DE  LEGIBUS. 


StF.  —  42,  (Nr.  34.)  13.  Nonii 
fragmentum  h.  1.  posui  auctore  O. 

—  45,  13.  hie  [Romae~\  N2.  hie  M 
OF.  Romae  PSt.  om.  H.  hie  Ro- 
mae  Nl.  —  47,  2.  sed  *  MO.  el 
PHStF. 

Ad  (132.)  Lib.  VI. 

§.  15,  Vs.  4.  hue  MO.  hinc  PH. 

—  18,  6.  et  acuta  OF.  qui  acuta 
PM.  —  19,  7.  locis  O.  in  locis  PM 
F.  —  20,  11.  transversos  OF.  aver- 
sos  M.  adversos  P.  —  21,  6.  duos 
O.  duo  sunt  MF.  —  27,  9.  alia 
nasci  potest  OF.  haec  om.  PM.  — 
29,  7.  Namque  OF.  Nam  PM. 


Haec  adnotatio  docet,  quae  sint  huius  et  superioris  editionis  meae  discrimina,  cum  (E.)  Ernestii,  (G.)  Gorenzii,  (S.)  Schiitzii,  (C.)  Creuzeri 
Moseriquee^OOOreUii  editionibus,  (M.)  Madvigiique  Emendationibus  in  Ciceronis  libros  philosophises  collata. 


Ad  (133.)  Lib.  I. 

§.  3,  Vs.  6.  certe,  GSO.  num  E. 
—  5,  2.  Quinte  EGO.  quaeque  SC. 
— .  7,  6.  impudentiam  Victor.  EO 
M.  imprudentiam  GS.  cf.  C.  —  12, 

5.  Siquidem  cf.  M.  [/</]  siquidem 
O.  sine  uncis  EGSC.  —  13,  4. 
Nam  et  a  GCO.  Nam  a  ES.  —  14, 
16.  in  cognitione  est  tenue,  O.  cf. 


M.  incognitum  est  minusque  E.  in- 
incognitum  est  minus,  quam  GSC. 

—  23, 2.  eaque  et  ceteri ;  eaque  est 
et  M.  non  necessario.  —  24,  1. 
hominis  O.  cf.  M.  omni  EGSC.  — 
24,  7.  cohaererent  GCO .cohaerent 
ES.  —  24,  8.  anim.  CO.  anim.  ta- 
men  EGS.  —  26,  7.  enudavit 
Steph.  EO.  enodavit  Victor.  GSC. 

—  27,  4.  indicat  SCO.  indicat  mo¬ 


res  E.  —  31,  6.  elsi  est  C.  etsi  ES. 
—  31,  7.  levitate  (lenitate  S.)  enim 
et  suav.  delectans,  ESC.  (vitioso: 
est  enim  s.  del.)  lenitatis  est  enim 
s.  del.  G.  —  31,  12.  turn  GSCO. 
quum  E.  —  41,  9.  faciet,  metietur 
N2.  /.  [et]  m.  GSO .  facit  et  meti- 
tur  E.  —  42,  3.  sint  N2.  sint  in 
ES.  sint  [in]  O.  —  42,  9.  indicia 
EO.  vel  indicta  GS.  —  43,  8.  tol- 


luntur  GSO.  tollentur  EC.  —  44, 
10.  easque  EO.  eas  quas  Pcarc. 
GSC.  —  45,  14.  probabitur  CO. 
probatur  EGS.  —  46,  1.  Nos  — 
iudicab.  C.  et  Gorenzii  lectionem 
N 1.  quamquam  impugnatam  a  M. 
et  O.  retinui,  haud  dubie  genui- 
nam  et  commodam.  —  46,  3.  ali- 
ter:  EO.  aliter  quam  GC.  —  47, 
15.  cernunt  O.  cernimus  EGSC.  — 

ADNOTATIO. 


48,  2.  oratio  CO.  ratio  EGS.  — 
48,  12.  benignusque  GCO.  beni- 
gnusve  ES.  —  50,  10.  vitium  — 
omisi  verbum  vitare,  quod  incl. 
CO.  vit.  vitare  EGS.  —  52,  7.  id 
quod  GCO.  quod  ES.  —  52,  15. 
[apiscendi]  C.  sine  uncis  EGS. 
om.  O.  —  55,  10.  dixerant  O.  di- 
xerunt  EGSC.  —  55,  10.  itemque 
dedecus  GO.  itemque  ded.  quod 
CS.  item  dedecus  quod  E.  —  55, 
20.  his  GCO.  its  ES.  —  5G,  15. 
sumus  GCO.  simus  ES.  —  59,  11. 
illustratis  GSCO.  illustratus  E. 
—  60,  11.  excogitari  CO.  cogitari 
EGS. 

Ad  (134.)  Lib.  II. 

§.  5,  Vs.  13.  priusquam  GCO. 
postquam  ES.  —  5,  18.  quapopu- 
li  Rom.  O.  qua  reip.  EG.  —  5,  24. 
haec  O.  cf.  M.  et  E.  uneis  inclusa 
om.  GSC.  —  6,  6.  procrearit  GC 
O.  procreavit  ES.  —  10,  14.  est 


autem  simul  O.  b  c  a  E.  b  a  c  C.  est 
om.  GS.  —  14,  14.  quamquam 
GSO.  quum  EC.  —  16,  2.  et  a 
GSCO.  ac  E.  —  19,  19.  ita  cadat 
GSCO.  cadanl  E.  —  21,  12.  iudi- 
cesve  GSCO.  indices  duo  E.  —  24, 
2.  rog.  GSCO.  tu  rogas  E.  —  26, 
17.  quum  CO.  qui  EGS.  —  26,  18. 
quaedam  O.  quadam  EGSC.  — 
27,  4.  Larium  GSCO.  Larum  E. 

—  28,  10.  omnia  GSCO.  quae 
omnia  E.  —  35,  5.  nostri  CO.  ve- 
stri  EGS.  —  39,  14.  quod  E.  quo 
MO.  quos  GSC.  —  41,  5.  incesto 
Ascens.  Victor.  GSCO.  incestis 
E.  —  44,  2.  iarn  me  Lamb.  GSCO. 
iam  E.  —  45,  20.  utendam  Davis, 
codd.  C.  cf.  GO.  tuendam  ES.  — 
46,  4.  Vero  EGSCO.  Vera  codd. 
Oxon.  i  i/'lfl.  —  55,  9.  ut  neque 
CO.  ut  ne  GSN1.  quibus  neque  E. 

—  56,  6.  quo  baud  procul  a  Fonti 
ara  *  CO.  quod  [ procul]  ad  Fon- 
tis  aras  G.  sine  uncis  E.  procul 
om.  Davis.  S.  —  58,  19.  lamina 


(non  LAMINA)  CO.  [Bo]mina 
N 1.  G.  sine  uncis  E.  om.  S.  — 
62,  2.  memorentur  —  prosequatur 
EO.  memorantor  —  prosequitor 
GSC.  - —  62,  12.  iubemur  O.  iu- 
bentur  EGSC. 

Ad  (135.)  Lib.  HI. 

§.  6,  Vs.  12.  pluria  GSCO .plu. 
ra  E.  —  6,  17.  stlites  GSCO.  lites 
E.  —  9,  9.  consules  magisterve  — 
escunt  O.  cf.  M.  [ consul  is]  est 
magister  populi;  reliqui  magi- 
stratus  ne  sunto.  GSC.  sine  uncis 
E.  —  9,12 .  possit  GCO.  possint 
E.  —  10,  3.  si  CO.  ni  E.  om.  G. 
— 11,  5.  actoris  SCO.  auctoris  E. 

—  11,  10.  simul  CO.  [semel]  E. 
om.  GS.  —  14,2.  Biogene  cj.Tur- 
nebus  CO.  Dione  EGS.  —  19,  6. 
quae  est  SCO.  quae  EG.  —  24,  4. 
neglectus  —  servaverat  O.  vetitus 

—  perculerat  E.  vetitus  —  strave- 
rat  GS.  neclus  — fuerat  C.  —  24, 


• 

13.  creentur  OM.  creantur  GSC.  — 
25,  4.  multis  praecl.  adduceretur 
SCO.  vinclis  praecl.  adduc.  M. 
mult,  praecl.  addicereturG.  —  27, 
6.  Us  O.  his  EGSC.  —  27,  7 .  po- 
pulare  GSCO.  populare[m]  Nl. 
sine  uncis  E.  —  28,  10.  sed  et  O. 
et  EGSC.  —  28,  11.  quaerit  CO. 
quaerat  EGS.  —  29,  9.  quisquam 
codd.  Lambin.  et  Davis,  umquam 
EGS.  utrumque  mixtum  sic  est : 
umquam  quisquam  OC.  —  33,  6. 
lege  GC.  aut  lege  ES.  [ aut ]  lege 
O.  —  35,  6.  omni  B.  omnes  Victor. 
GSCON1.  —  39,  6.  in  eo  sit  ipso 
EO.  cf.  M.  [in  eo]  sit  ipsa  codd. 
Bruxell.  Vienn.  Dresd.  1.  2.  Ox. 
w  N 1.  in  eo  verba  om.  GSC.  — 
44,  4.  natis  *  cj.  GSCON1.  initis 
E.  —  44,  8.  ut  sit  *  scitum  et  GSC 
O.  scitum  est  E.  —  45,  2.  magno 
ingenio  *  SCO.  magni  ingenii  E. 
magnus  ingenio  G. 


AD  LIBROS  DE  OFFICII  S. 


Haec  adnotatio  praestat  discrimina  editionis  istius  et  superioris  meae  anni  1827.  cum  (E.)  Ernestii,  (G.)  Gernhardi,  (S.)  Schiitzii,  (B.) 
Beieri  et  (O.)  Orellii  editionibus  collata. 


Ad  (136.)  Lib.  I. 

§.  4,  Vs.  9.  multa  GSBO.  et 
multa  E.  —  5,  f>.  pervertant  EO. 
pervertunl  GSB.  —  9,  5.  autem 
aut  E.  aut  GSB.  —  9, 14.  [in]  sine 
uncis  GSBO.  om.  E.  —  11,  4. 
sunt  GSBO.  sint  E.  —  14,  14.  est 
Housing.  GBO.  sit  ES.  —  19,  7. 
audimus  GSBO.  audivimus  E.  — 
22,  3.  partem  parentes  GSB.  in- 
cludit  O.  om  E.  —  25,  11.  vitup. 
est  GSO.  vitup.  EB.  —  27,  4.  co¬ 
gitate  EO.  cogitata  GSB.  —  28, 
13.  [in]  O.  sine  uncis  GB.  om.  E. 

—  29,  10.  contineretur  Heusing. 
GBO.  continetur  E.  —  38,  7.  cont. 
si  GSBO.  cont.  aliter  si  E.  —  44, 
5.  73,  S.  90,  16.  91,  2.  Us  O.  his 
EGSB.  —  61,  4.  humanas  GBO. 
humanasque  ES.  —  61,  11.  forti- 
ter  GSBO.  et  fort.  E.  —  62,  10. 
vacat  GSBO.  vacet  E.  —  63,  7.  et 
rn.agn.  GSBO.  magn.  E.  —  66, 11. 
rerum  GSBO.  aliarum  rerum  E. 

—  67,  8.  ab  omni  GSBO.  omni  E. 

—  69,  4.  nimia  cod.  reg.  Lallem. 
O.  [ animi ]  G.  sine  uncis  ES.  om. 
B.  —  71,  13.  et  GSBO.  turn  E.  — 
72,  8.  tranq.  GBO.  et  tranq.  ES. 

—  75,  10.  v ere  ab  se  adiutum  E. 
reapse  adiuvit  GB.  —  76,  5.  etiam 
EO.  enim  GSB.  —  78,  4.  laudi 
ESO.  linguae  GB.  Olivet.  —  78, 
8.  igitur  GBO.  ergo  ES.  —  84, 18. 
ponebat  enim  EG.  et  inverso  or- 
dine  SO.  hie  ponebat  B.  —  88,  14. 
fatigat  (fastigat  vitiose)  Heusin- 
ger,  GO.  castigal  E.  —  90,  12. 
sumus  GSBO.  simus  E.  —  109,  2. 


de  insidiis  SBO.  et  sic  scribendum; 
ex  insidiis  EG.  —  129,  8.  vetere  G 
SBO.  veteri  E.  —  133,  8.  sed  et  E 
GS.  sed  ut  cj. Heusing.  B.  (probat 
G.)  —  137,  11.  ipsum  GSO.  ipso 
EB.  —  145,  7.  tibiis  Lambin. 
Pearce  Victor.  O.  in  tib.  EGSB. 

—  150,  6.  omnium  Graev.  GO. 
omniumque  EBS.  —  150,  7.  non 
artes  ESB.  non  quorum  artes  OG. 

—  150,  10.  proficiant  Heusinger. 
GSBO.  proficiunt  E.  —  155,  13. 
doctrina  Lamb.  Heusing.  BO.  a 
doctr.  EGS.  —  157,  5.  cogitandi- 
que  EGO.  congregandique  SB. 

—  157,  9.  remota  a  BO.  remota 
GS.  —  159,  9.  ne  resp.  quidem  O. 
ne  res  quid.  publ.  EGS.  nec  resp. 
B.  —  160,  4.  sequetur  O.  sequitur 
EGSB. 

Ad  (137.)  Lib.  n. 

§.  5,  Vs.  11.  eae  O.  hae  EGSB. 

—  9,  2.  pertinerent  BO.  pertinent 
EGS.  —  10,  6.  12,  7.  14,  14.  21, 
11.  24,  5.  36,  15.  37,  10.  42,  10. 
45,  3.  46,  2.  63,  6.  69,  16.  ii  O. 
hi  EGSB.  —  18,  14.  quantam 
ESO.  quanta  GB.  —  20,  12.  for- 
tasse  BO .fortassis  EGS.  —  30,  3. 
satis  sit  GBO.  satis  ES.  —  31,  11. 
quum  GO.  turn  ESB.  —  33,  8.  ho¬ 
mines  GSBO.  omnes  E.  —  36,  14. 
contemn.  EGSO.  hand  cont.  B.  — 
37,  1.  autem  O.  quadam  B.  om. 
EGS.  —  39,  8.  et  nullis  O.  nullis 
EGSB.  —  41,  4.  initio  O.  inops 
EGSB.  —  42,  12.  quum  O.  turn 
GB.  —  42,  14.  verum  Heusinger. 


GBO.  sed  ES.  —  46,  5.  cumpiet. 
—  turn  in  (turn  om.  B.)  GO.  turn 
piet.  —  turn  in  ES.  —  48, 18.  nihil 
SBO.  nil  EG.  —  49,  3.  desiderent 
O.  desiderant  EGSB.  —  50,  5.  Al- 
bucio  O.  propraetore  Alb.  B.  pro 
M.  Alb.  EG.  in  T.  Albucium  S.  — 
50,  8.  cui  —  tribuat  EO.  cur  — 
tribuatur  GSB.  —  54,  3.  constet 
OS.  constat  EGB.  —  60,  15.  et  ta- 
men  SBO.  tamen  G.  et  turn  E.  — 
69,  20.  aut  BO.  et  EGS.  —  70,  3. 
putat  GSBO.  putet  E.  —  70, 8.  aut 
si  O.  aut  EGSB.  —  72,  9.  ne  GB 
O.  non  ES.  —  77,  8.  etiam  GO.  et 
EB.  om.  S.  —  78,  1.  volunt  EO. 
esse  volunt  GSB.  —  85,  3.  et  GSB 
O.  ut  E. 

Ad  (138.)  Lib.  HI. 

§.  3,  Vs.  2.  vixerimus  O.  vixi- 
mus  EGSB.  —  8,  3.  illos  O.  eos 
EGSB.  —  15,  11.  16,  1.  28,  8.  12. 
42,  4.  58,  14.  87,  11.  109,  5.  Us  O. 
his  EGSB.  —  15,  12.  sententia  G 
SO.  a  sent.  EB.  —  16,  6.  sapiens 
BO.  sap.  est  EGS,  —  16,  8.  habiti 
SBO.  habiti  sunt  EG.  —  17,  7. 
illud  BO.  id  EGS.  —  24,  6.  autem 
de  alt.  O.  ergo  de  altero  Nl.  SB. 
autem  alteri  EG.  —  26,  9.  sed 
multo  SBO.  sed  et  multo  EG.  — 
30,  11.  eiusmodi  EO.  huiusmodi 
GSB.  —  33,  6.  quid  sit,  quod  O. 
quid  GSB.  quid  quod  E.  —  44,  6. 
posset  O.  possit  EGSB.  —  44,8. 
et  10.  sint  —  sint  ESO.  sunt  — 
sunt  GB.  —  47,  3.  Pennus  *  EGS 
O.  Fannius  B,  —  54,  5.  mat.  sint 
GSBO.  mat.  E.  —  54,  6.  haec  GS 


BO.  hoc  E.  —  55,  15.  stult.  B.  est 
stult.  EGS.  [est]  stult.  O.  —  58,  9. 
[dixit]  N2.  om.  GSBO.  dixit  E. 

—  59,  2.  pise.  EO.  hie  pise.  GSB. 

—  59,  13.  inquit  BO.  inquit  ille  E 
GS.  —  61,  5.  et  leg.  GBO.  etiam 
leg.  ES.  —  61,  6.  circumscr.  BO. 
et  circ.  EGS.  —  61,  14.  in  simul. 
(non  insimulatione)  GBO.  simul. 
E.  —  61,  16.  illicit.  SBO.  licit.  E 
G.  —  64,  1.  sive  et  sim.  O.  sive 
sim.  EGSB.  —  69,  7.  omnium  in¬ 
ter  omnes  O.  hominum  inter  homi¬ 
nes  EGSB.  —  73, 3.  putet  BO. pu¬ 
tat  EGS.  —  73,  10.  scripserunt 
GSBO.  scripserant  E.  —  78,  4. 
converrere  SO.  convertere  EGB. 

—  79,  11.  redacturum  EO.  datu- 
rwn  GSB.  —  82,  7.  in  horn.  BO. 
hom.  EGS.  —  89, 12.  navig.  GBO. 
si  nao.  ES.  —  90,  2.  iique  GB.  ei- 
que  O.  aeque  ES.  —  92,  10.  sit 
Victor.  Lambin.  fuerit  EGSB. 
esset  O.  —  93,  1.  si  qui  sap.  O.  si 
quis  sap.  E.  si  sap.  GBS.  —  94, 
10 .filii  GO.  [filii  sm]  B.  sine  un¬ 
cis  ES.  —  95,  4.  eo  ESO.  in  eo 
GB.  —  101,  13.  ilia  et  GBO.  ilia 
ES.  —  102,  4.  [dicunC]  O.  sine 
uncis  EGS.  om.  B.  —  107,  9.  [de- 
finitus]  O.  sine  uncis  EGSB.  — 
109,  14.  Fur.  S.  Att.  GBO.  Fur. 
et  S.  Att.  ES.  —  110,  14.  hone- 
stum;  sed  BO.  honestum  est;  sed 
EGS.  —  113,  8.  [scn'6i<]  G.  sine 
uncis  E.  om.  SBO.  —  115,  10. 
sint  EO.  sunt  Heusinger.  GSB. 

—  118,  6.  perpetiendi  O.  perpe- 
tiendique  EGSB.  —  120,  4.  vide- 
tur  GSBO.  videretur  E. 


AD  CATONEM  MAIOREM. 


Haec  adnotatio  huius  et  superioris  editionis  discrimina  praestat ,  cum  (E.)  Ernestii,  (S.)  Schiitzii,  (O.)  Orellii,  (G.)  Oernhardi  et  (M.) 
Madvigii  editionibus  collata. 


§.  3,  Vs.  4.  parum  enim  OM.  ne 
parum  ESG.  —  7,  3.  vetere  OM. 
veteri  ESG.  —  10,  18.  ponebat 
enim  rum.  E.  bca  SOGM.  hie  po¬ 
nebat  rum.  N 1.  —  11,  9.  Picenlem 
ESOM.  Picenum  G.  —  16,  4 .foe- 
dusque  OM.  et  foedus  ES.  —  16, 
7.  [viai]  sine  uncis  OM.  om.  ES. 
—  17,  6.  Non  facit  SOGM.  Non 


faciat  E.  —  18,  4.  sint  OM.  sunt 
ESG.  —  19,  4.  tertius  EOM.  quin- 
tus  SG.  —  21,  12.  cui  OM.  quibus 
ESG.  —  23,  8.  an  in  OM.  an  non 
in  ESG.  —  23,  8.  et  56, 10.  his  OG 
M.  iis  ES.  —  24,  6.  aliis  OM.  illis 
ESG.  —  24,  10.  prosient  OM.  sic 
scribendum  etiam  Cic.  116,  31. 
prosint  ESG.  —  26, 18.  etiam  OM. 


et  ESG.  —  29,  10.  enim  OM.  et- 
enim  ESG.  —  36,  7.  exercit.  OG. 
defat.  M.  defatigatione  et  exercit. 
ES.  —  42,  9.  VII [/]  N2.  octo  SG. 
septem  EOM.  —  46,  14.  Xen.  est 
OM.  Xen.  ESG.  —  47,  10.  ego  O. 
Ergo  ESGM.  —  47,  11.  iucundius. 
OGM.  iuc.  quam  frui.  ES.  —  48, 
7.  propter  OM.  prope  ESG.  —  56, 


22.  Conditiora  OGM.  turn  cond. 
ES.  —  58, 2.  claram  et  pilam  OM. 
clar.  sibi  pit.  ESG.  —  65,  S.fiunt 
OM.  sunt  ESG.  —  68,  1.  turn  SO. 
quum  EG.  om.  M.  —  70,  3.  ve- 
niendum.  N 1.  ven.  est.  OM.  viven- 
dum.  ES.  —  78,  23.  Platonis  fere 
OM.  Plato  noster  ESG.  —  84,  19. 
quo  OGM.  quod  ES. 


384-0  = 


A  D  N  0  T  A  T  I  0, 

AD  LAELIUM. 


„  .  Haecadnotatio  monstrat,  quibus  locis  haec  apriore  editione  rnea  anni  1827.  discrepet, 
Beien,  (G.)  Gernhardi,  (K.)  Klotzii  et  (M.)  Madvigii  editionibus  collata. 


cum  (E.)  Ernes tii,  (S.)  Schiitzii,  (O.)  Orellii,  (B.) 


§.  6,  Vs.  15.  in  Graecia  OB.  in 
iota  Graec.  ESG.  in  reliqua  Gr. 
K.  ba  M.  —  10,  4.  ut  conf.  OBK 
M.  et  ut  conf.  ESG.  —  12,9 .po- 
jpulo  Rom.  OBKM.  a  populi  Rom . 
ESG.  —  12,  11.  deos  OGKM.  om. 
ESB.  —  13,  9.  tunc  OBKM.  turn 
ESG.  —  13,  12.  in  plerisque  SOB 
KM.  plerique  EG.  —  13,  12.  [di- 
cebat ]  sine  uncis  ESG.  om.  OBK 
M.  —  18,  14.  concedant  OBKM. 
concedantque  ESG.  —  19,  3.  eis 
OBKM.  iUis  ESG.  —  19,  7.  se- 
quantur  ESOBK.  sequuntur  GM. 
—  20,  9.  nihil  [ quidquam ]  sine 
uncis  ES.  nihil  M.  quidquam  OG 
K.  —  20,  13.  extremum  KM.  extr. 


est  ESG.  extr.  [es«]  0.  —  22,  2. 
qui  OBGKM.  cui  ES.  —  22,  3. 
quae  OBGKM.  qui  ES.  —  22,  3. 
n6n  in  amici  miitua  (conq.)  bene- 
voUntia.  Beierus  haec  verba  pro 
parte  tetrametri  habet.  —  23,  5. 
enim  OBKM.  etiam  ESG.  —  23, 

7.  imbecilli  OBKM.  imbecilles  ES 
G.  —  24,  11.  uter  OBK.  uter  eo- 
rum  ESGM.  —  28,  9.  decent,  est 
OKM.  decent.  ESBG.  —  32,  14. 
fit  EOBKM.  sit  SG.  —  34,  7.  nul- 
lam  in  am.  O.  nullam  am.  ESGK 
M.  null,  [am.]  B.  —  38,  6.  quos 
OBKM.  aut  quos  ESG.  —  39,  3. 
colleg.  OBKM.  et  colleg.  ESG.  — 
39,  14.  tunc  OGKM.  turn  ESB.  — 


41,  4.  in  P.  Scipione  OBKM.  in 
P.  Scipionem  ESG.  —  43,  3.  [sibi] 
O.  sine  uncis  ESG.  om.  BKM.  — 
45,  3.  argutius  EK.  suis  argutiis 
SOBG.  argutiis  M.  —  50,  13.  im- 
munis  SOBGKM.  immanis  E.  — 
53,  2.  metuat  — putet  OBKM.  me- 
tuit — putat  ESG.  —  53,  6.  turn 
[exs.]  O.  sine  uncis  GK.  exsulan- 
tem  ESM.  turn  B.  —  54,  8.  fere 
OBKM.  illi  fere  ESG.  —  58,  5. 
Divitior  OKM.  Ditior  ESBG.  — 
59,  10.  edixero  OBGKM.  dixero 
ES.  —  62,  4.  capr.  —  dicere pos¬ 
se  OBKM.  ut  capr.  —  dicere  pos¬ 
set  EG.  —  62,  5.  non  posse  dicere 
OBKM.  non  posset  dicere  EG.  — 


78,  12.  incipiant  BGKM.  incipia- 
mus  ES.  —  80,  7.  transferetur  OB 
KM.  -ratur  ESG.  —  82,  4.  et  101, 
15.  eis  OBK.  Us  ESGM.  —  84,  4. 
ut  et,  quum  OBKM.  ut,  quum  ES 
G.  —  85,  6.  vetere  OKM.  veteri 
ESBG.  —  86,  17.  nullam  OBGK 
M.  nullam  sentiunt  ES.  —  89,  11. 
deinde  ut  SOBKM.  deinde  EG.  — 
90,  6.  absurdum  OBKM.  absurd, 
est  ESG.  —  96,  2.  illi  OBKM.  ilia 
ES.  —  96,  15.  Ra  OBGK.  Raque 
ESM.  —  99,  8.  agnoscitur  ESOK 
M.  cognoscitur  GB.  —  99,  15. 
emunxeris  *  OBKM.  [lam's]  sine 
uncis  E.  unxeris  SG. 


AD  PARADOX  A. 


Haec  adnotalio  docet,  ubi  haec  a  priore  editione  anni  1827.  discrepet,  cum  (E.)  Ernestii ,  (S.)  Schiitzii,  (G.)  Gernhardi ,  (O  1 
tionibus  collata.  ’  '  ' 


Orellii  edi- 


§.6,  Vs.  S.  viderem  GO.  vide- 
rentur  ES.  —  6,  9.  circumfluentes 
GO.  circumfluentibus  ES.  —  10,7. 
auri  et  GO.  om.  ES.  —  11,  3. 
[earn]  O.  sine  uncis  ESG.  —  11, 
4.  escendit  ESO.  adscendit  G.  — 
11,  7.  hirnulas  O.  urnulas  ESG. 
—  12,  17.  cogitasse  0.  cog.  puta- 
mus  ESG  -  12,  19.  esset  O.  esse 


ES.  [esse]  G.  —  12,  19.  videntur 
O.  videretur  ESG.  —  16,  8.  sec. 
rebus  —  adv.  GO.  sec.  in  reb.  — 
in  adv.  ES.  —  20,  7.  inscientia 
ES.  inscitia  GO.  —  21,  8.  [idem] 

—  [earn]  O.  sino  uncis  ES.  [idem] 

—  eum  G.  —  23,  4.  hercule  O. 
hercle  ESG.  —  24,  10  adiuncta 
est  O.  adi.  sit  ESG.  —  25,  2.  id 


fit  O.  adsit  ESG.  —  26,  4.  quae 
O.  qui  ESG.  —  31,  5.  Num  appel- 
latur  inimicus  E.  Non  appellatur 
sicarius  S .  Exsul  non  appelletur  is 
O.  Non  expelletur  is  G.  —  33,  11. 
ego  O.  om.ESG.  —  34,  S.referun- 
tur  O.  feruntur  ESG.  —  36, 13.  in¬ 
quit  O.  inquiunt  ESG.  —  37,  5.  in 
quit  0.  inquis  ESG.  —  37,  9.  [et] 


GO.  sine  uncis  ES.  —  29.  7.  mu. 
nerat[ur]  N  2.  sine  uncis  ES.  mu- 
nerat  GO.  —  47,  1.  Etenim  —  co- 
pia  est  GO.  Est  enim  —  copia  ES. 
—  48,  11.  divitissimus  GO.  ditis- 
simus  ES.  —  52,  3.  cont.  sunt  ES 
O.  cont.  G.  —  52,  6.  possessiones 
GO.  om.  ES. 


AD  FRAGMENTA  CETERASQUE  ALIORUM  ETIAM  SCRIPTIONES. 


Fragmenta  librorum  Tullianorum  cum  singulis  vocibus  deperditorumque  operum  tilulis  anno  iam  MDCCCXXVII.  a  me  studiose  ordinata, 
emendata  et  aucta,  postea  et  Henrici  Meyeri  et  Io.  Gasp.  Orellii  aliorumque  studiis  recognita  et  locupletata,  iterum  a  me  perlustrata  et  novis  ac- 
cessionibus  ornala  sunt,  libris  autem  magnam  partem  integris  el  sua  cuique  fragmenta  adiecta  et  libri  de  Republica  adiuncti.  Quae  sint 
utriusque  editionis  meae  discrimina,  haec  deinceps  Adnotalio  breviter  explicat,  nominatis  diversae  scripturae  auctoribus .  Siglae  (E.)  Erne- 
stium,  (S.)  Schiitzium,  (0.)  Orellium  aliaeque  alios  suo  quaeque  loco  memoratos  significant. 


Ad  .(164.)  orationem  pro 
Scauro. 

§.  51,  Vs.  2.  hos  (non  illos ) 
Pompeius  debuit  scribere. 

Ad  (166.)  orationem  pro 
Tullio. 

( Haec  adnotatio  utriusque  edi¬ 
tionis  meae  discrimina  indicat, 
etiam  cum  (B.)  Beieri  et  (K.)  Klo¬ 
tzii  editionibus  collata.) 

§.  1,  Vs.  2.  infiliaturos  OK.  num- 
quam  dicturos  B.  —  5,  5.  P.  Fa- 
bii  et  sic  deinceps  etiam  O.  Q. 
Fabii  K.  —  8,  12.  omnes  P.  Beier. 
KO.  homines  Cod.  Ambros.  1. 
Mai.  —  12,  2.  darelur  Mai.  P.  da- 
ret  K.  —  14,  1.  Thurino  Mai.  PB 
O.  Thyrino  K.  —  16,  1.  Popiliana 
Ambros.  O.  cf.  Heinrich.  Popul. 
cett.  —  38,  9.  addidisset  *  K.  ad- 
diderit  O.  addi  debet  Nl. 

Ad  (167.)  orationis  pro 
Vareno  Fragmentum. 

§.  5,  Vs.  3.  Pompulenum  O.  cf. 
Spalding  ad  Quinctil.  V.  13,  28. 
Populenum  N 1. 

Ad  fragmenta  epistolarum. 

(210.)  Lib.  I.  Fragm.  3,  Vs. 

1.  quae  E.  quam  O.  Non.  ed. 
Merc.  —  Lib.  III.  2,  2.  volant  O. 
velint  E. 

(212.)  Lib.  I.  Fragm.  3,  Vs. 
1.  domumque  O.  domum  E.  — 


I.  12,  1.  Qui  si  nihil  —  adderes  O. 
Quasi  si  me  —  arcesseres  E.  — 

II.  5,  1.  De  statua  nescio  cuius 
Clodii,  quam  O.  Adest  Albae  ne¬ 
scio  quis  Claudius,  quern  EN 1.  — 
II.  5,  2.  Anconae  c.  h.  deiectam 
esse  O.  Ancone  cum  eo  deiectus  est 
EN  1.  —  II.  7, 2.  [ vehementer ]  N  2. 
sine  uncis  E.  om.  O.  —  II.  9,  2. 
in  his  autem  O.  quin  E.  —  H.  10, 
1.  Athiqui  Merc.  om.  E.  —  HI.  1, 
1.  earn  pausam  0.  eumpalam  E. 

(217.)  Vs.  1.  defendes  meum 
O.  defendas  velim  E. 

(219.)  Vs.  3.  dict[eri]a  sine 
uncis  E.  dicta  ed.  Vulp.  O. 

(222.)  Vs.  2.  Plotium  Lamb. 
Oudend.  Baumgarten-Cr. 

Ad  (226.)  Acad.  Lib.  II. 

Fragm.  4.  cuius  et  nascentis  et 
sen.  al.  O.  cur  eius  nasc.  al.  E. 

Ad  (236.)  Xenophontis 
Oeconomica. 

(Priore  editione  XXI  fragmen¬ 
ta,  hac  XXIV  continenlur ,  quo¬ 
rum  tria  17.  23.  et  24.  Orellio  ac- 
cepta  referenda  sunt.) 

Fragm.  4,  Vs.  32.  earn  om.  ES. 

—  4,  43.  valebat  *  cj.  Schneider. 
O.  volebat  ES.  —  10,  5.  bella  * 
supplevit  Schneider.  [  ]  O.  —  10, 
20.  ea  ponerenl  O.  exponerent  E. 

—  19,  1.  [Qui]  inclusit  O.  —  20, 


8.  [con]cessationibu$  sine  uncis  0. 
cessationibus  ES. 

Ad  (237.)  Protagoram. 

Fragm.  2,  Vs.  2.  voluptatis  *  E 
SO.  voluntatis  Putsch,  ct  Krehl. 

—  3,  3.  huiuscemodi  Krehl.  O. 
huiusmodi  ES. 

Ad  (238.)  Timaeum. 

Cap.  II,  Vs.  4.  alterum  quod 
(quod  dele)  opinioni  sensus  rat. 
exp.  affert  O.  alterum  affert  opi- 
nionem  per  sensus  rat.  expers  E. 

—  II,  12.  earn  Crat.  O.  illam  E. 

—  II,  15.  quo  O.  quovis  E.  —  H, 
22.  opinione  E.  opinatione  O.  — 

II,  41.  inquisitione  O.  conquis.  E. 

—  Ill,  1.  Omni  orationi  O.  In 
omni  oratione  E.  —  III,  2.  expli- 
cat  *  0.  Victor,  explicandum  E. 

—  Ill,  4.  qualis  O.  Victor,  qual. 
sit  E.  —  III,  10.  avemus,  omnino 
( ttiIvti })  0.  habemus,  animo  E.  — 

III,  16.  ne  quid  Crat.  Victor.  O. 
nil  E.  —  IV,  9.  universo  Creuzeri 
cod.  O.  diverso  E.  —  IV,  16.  ei 
Lamb.  Schiitz.  O.  om.  cett.  —  IV, 
19.  diximus  Lamb.  O.  dixerimus 
E.  —  IV,  19.  plures  Lamb,  sint 
plures  an  E.  —  V,  3.  ut  ei  Gesn. 
uti  E.  —  V,  7  .fit  Crat.  al.  sit  E. 

—  V,  24.  constrictum  comparatio- 
ne  O.  constructum  proportione  E. 

—  V,  32.  et  35.  posset  Lamb.  O. 
possit  E.  —  V,  35.  attingere  Creu- 
zer.  Victor.  0.  affligere  E.  —  V, 
41.  absolveret  Crat.  Victor.  O.  ab- 
solveretur  E.  —  VI,  5.  globosum* 


0.  globosus  E.  —  VI,  9.  incisum 
O.  inclusum  E.  —  VI,  11.  similli- 
mas  —  quod  0.  simillimae  —  quo¬ 
ad  E.  —  VI,  26.  ingressum  O.  in- 
gressus  E.  —  VI,  28.  esset  0.  sit 
E.  —  VI,  29.  cieret  Victor.  O.  co- 
hiberet  E.  —  VII,  4.  ea  om.  E.  — 

VII,  12.  vi  Lambin.  O.  vel  E.  _ 

VII,  36.  relicto  om.  E.  —  VIII,  2. 
voluntate  O.  divinitate  E.  —  VIII," 

9.  adspectabile  cj.  Stephan.  Lamb. 
O.  spectabile  E.  —  VIII,  11.  unus 

—  concent.  Crat.  O.  animus  — 
content.  E.  —  VIII,  17.  compactus 
Lambin.  O.  compacta  E.  —  VIII, 
19.  se  O.  (xivnvju tv),c  (Vi,*  niiarte 
iavrrjc)  quam  E.  —  VIII,  27 .earn* 
cj.  Manut.  O.  eamdem  E.  —  IX, 
11.  concur sione  O.  concur satione 
Stephan,  conversions  E.  —  IX,  20. 
[turn]  om.  Manut.  Lambin.  O.  — 
IX,  24.  et  25.  quae  *  cj.  Ast.  que 
cett.  —  IX,  25.  motu  O.  motu  vero 
E.  —  IX,  28.  Omnes  —  orbes  O. 
Omnis  —  orbis  E.  —  IX,  28.  heli- 
cis  —  vertebatO.  facilitate  —  ver 
tebatur  E.  —  IX,  37.  ab  eius  O. 
ab  eo  E.  —  IX,  44.  nomine  Lamb. 
O.  nomen  E.  —  X,  14.  comitemque 
Lamb.  0.  comiteque  E.  —  X,  16. 
omne  om.  E.  —  X,  28.  erratione  * 
cj.  Stephan.  0.  ratione  cett.  —  X, 
32.  Flexiones  E.  Lusiones  i xoptiuu 
cj.  Stephan.  O.  —  XI,  25.  sunt  in- 
dissolubilia  O.  ex  Augustin,  non 
sunt  dissoluta  E.  —  XI,  38.  ex 
om.  E.  —  XI,  39.  deorum  vit.pos- 
sint  0.  quod  deor.  vit.  possit  E. 

—  XI,  46.  satusque  tradetur  cj. 
Stephan.  0.  statusq.  traditur  E. 

—  X1T,  6.  ab  Us  0.  a  Diis  E.  — 
XII,  7.  omni  Crat.  O.  omnino  E. 

_  XII,  18.  animos  cotyoribus  * 

Lambin.  O.  animis  corpora  E.  — 

XII,  20 .principio  om.  E.  Schiitz. 

_ XII,  22.  excitatum  coniunctum- 

que  0.  excitato  coniunctoque  E.  — 

XIII,  3.  terram  —  lunam  O.  terra 

—  luna  E.  —  XIII,  10.  consequen- 
tia  0.  seq.  E.  —  XIII,  20.  animae 
O.  aeris  E. 

Ad  (239.)  Hortensium. 

(Haec  fragmenta  etiarn  cum 
Frid.  Schneideri  exemplo  collata 
sunt.) 

Fragm.  4,  Vs.  2 .fuisset  Mai.  O. 
fuisse  Nl.  —  8,  1.  delectatus  Pa- 
tric.  Mai.  -tur  Nl.  —  10,3 .  deli- 
catissimum  N.  deliciosissimum  O. 

—  10,  6.  et  amicis  O.  am.  Nl.  — 
12,  1.  migraverimus  N.  emigr. 
Augustin.  O.  —  15,  1.  et  2.  aut  — 
contigit.  Haec  recepi  ex  ed.  O. 

—  18,  1.  nihilo  ipsum  0.  haec  om. 
Nl.  —  19,  1.  ceteras  q.  res  O.  ce¬ 
teris  q.  in  rebus  Nl.  —  20,  1.  his 
O.  huic  Nl.  —  21,  15.  rationes  O. 
ex  Augustin,  rationem  N 1.  —  22. 
Orellio  debetur.  —  24,  3.  id  est  in 
phil.  viv.  O.  haec  om.  Nl.  —  24, 
5.  quo  O.  quod  Nl.  —  29,  1.  haec 
istis  Cod.  Gothofr.  Merc.  O.  hoc 
isti  Nl.  —  33,  1.  Imbecillis  Nl. 
Imbecillus  Non.  O.  —  46,  2.  ex- 
planandis  Nl.  explicandis  O.  — 
53,  2.  DCCCCLIV  Fuld.  cf.  Dronke 
Dial,  de  Orr.  O.  DLIV Nl.  —  77, 
1.  aggredere  N 1.  egr.  Non.  Go- 
thofr.  Merc.  —  78,  2.  tollat  N 1. 
tollere  O.  —  88,  1.  enim  om.  O. 

—  88,  2.  ex  tenui  N 1.  tenui  O.  — 
89,  1.  iidem  Nl.  ilium  O. 

Ad  (240.)  librum  de 
Cousolatione. 

Fragm.  4,  Vs.  16.  omnia  O. 
omniaque  E.  —  5,  3.  delubra  O. 
templa  E.  —  7,  2.  semper  om.  E. 

—  7,  5.  caruerit  O.  caruit  E.  —  7, 
7.  et  O.  era  E. 

Ad  (242.)  librum  II.  de 
Gloria. 

Fragm.  3,  Vs.  1.  aerearn  leae- 
nam  Spengel.  O.  gloria  leaena  E. 

Ad  (261.)  Arati  Phae- 
nomena. 

Vs.  39.  usque  Hacfidunt  O.  ilia 
Confident  N 1.  —  60.  caput  el  Grot. 
O.  que  caput  N 1.  —  61.  cauda 
Grot.  O.  caudam  N 1.  —  63.  sero  * 
O.  subito  Nl.  —  87.  torio  O.  toto 
Nl.  —  92.  Ac  O.  Vel  N 1.  —  124. 
migrarat  O.  migravit  Nl.  —  136. 
vinctum  O.  victum  Nl.  cf.  Cic. 
122,  63.  —  161.  sidus  N2.  Stellas 
N 1.  —  166.  Helicae  (non  Helicoe) 
cf.  Cic.  122,  43.  —  186.  ipsum  O. 
ipse  Nl.  —  191.  saevi  O.  saeva 
N 1.  —  235.  Nam  *  O.  Jam  N 1.  — 


242.  namque  est  O.  nam  non  Nl. 

—  252.  quaesere  Grot.  Victor.  O. 
quaerere  Nl.  —  254.  natum  s. 
Jove  Persea  vises  Morell.  Grot.  O. 
vatum  s.  natus  I.  Perseus,  Nl.  — 
259.  elapsu'  cj.  Grot.  O.  lapsu' 
Nl.  —  278.  In  cunis  Lambin. 
Buhle  O.  Infirmis  N 1.  —  279.  Haec 
vid.  Priscian.  VI.  p.  685.  P.  Tom. 

I.  p.  233.  ed.  Krehl.  O.  Quae  Nl. 

—  314.  turn  niinis  cj.  Lambin.  O. 
quum  minus  Nl.  —  316.  praecipi- 
tante  Grot.  O.  praecipiti  ante  Nl. 

—  317.  emergens  ostendit  S.  alto 
O.  ostendens  emergit  N 1.  —  324. 
umbras  0.  undas  Nl.  —  329.  pin- 
nis  0.  pennis  Nl.  —  336.  late  * 
Grot.  Morell.  O.  laeta  N  1.  —  346. 
haud  ita  O.  abdita  Nl.  —  388. 
pectore  Heins.  O.  coiyore  N 1.  cf. 
714.  —  397.  Haec  O.  Hie  Nl.  — 
398.  spina  evalida  O.  spinae  vali- 
da  N 1.  —  401.  Atque  Grot.  Buhle 
O.  Ante  Nl.  —  452.  clarum  O. 
dare  Nl.  —  453.  Hunc  O.  Haec 
Nl.  —  454.  subiungere  0.  coni. 
Nl.  —  470 .  orbem  O.  orbes  Nl. 

—  480.  edemus  O.  edamus  Nl.  — 
512.  iste  O.  ipso  etc.  Nl.  —  521. 
Caeruleamque  ferae  O .  Caeruleae- 
que  feram N 1.  —  528.  flexus  Grot. 
O.flexu  Nl.  —  531.  Hosce  Grot. 
Buhle  O.  Hisce  N 1.  —  555.  supe- 
ra  O.  supra  Nl.  cf.  581.  585.  595. 
600.  642.  —  558.  At  O.  Ac  Nl.  — 
579.  vertenti  —  cursu  Grot.  Buhle 
Schambach  O.  vertentia  —  cur- 
sus  Nl.  —  581.  mortalibu'  cedit 
O.  mortalibus  edit  Nl.  —  585.  re- 
lictum  O.  relictum  est  Nl.  —  586. 
est  et  sign.  Grot.  O.  et  sign,  ex 
Nl.  —  595.  se  totum  O.  se  toto 
N  1.  —  675.  Bacchica  Lambin.  O. 
Brachia  Nl.  —  677.  ornare  Mss. 
O.  coenare  Nl.  —  714.  emergit 
Grot.  O.  etmergit  Nl.  —  718.  sq. 
Crus  —  Argo  O.  haec  leguntur 
post  725.  Nl. 

Ad  (266.)  Marium. 

Fragm.  3.  fluctifrago  *  conieci, 
cf.  Lucret.  I,  386.  fluctigero  in 
libris  Mss.  flucliseco  O.  de  Her- 
manni  cj.quae  vox  nusquam  alias 
legitur. 

Ad  (268.)  librum  II.  de 
suo  consulatu. 

Vs.  7.  quae  O.  qua  E.  —  22. 
petessens  O.  peiisset  E.  —  23.  per- 
cussus  O.  perculsus  E.  —  27.  viiai 
E.  vitalia  O.  —  49.  ab  om.  E.  — 
52.  urbemque  O.  urbesque  E.  — 
79 .noctu  O.  (qui  nocturna  cj.)  rao- 
ctis  cett.  quod  a  sensu  plus  com- 
mendationis  nee  minus  excusa- 
tionis  ab  arsi  habet,  quam  ab 
hiatu  illud  noctu. 

\ 

Ad  (280.)  Salustii  Decla- 
mationem. 

(Discrimina  utriusque  editionis 
meae,  cum  (K.)  Herzogii  Speci- 
mine  a.  1833.  collata.) 


§.  1,  Vs.  4.  respondeo  H.  re- 
spondebo  Nl.  —  1,  9.  ipsum  H. 
ipse  N 1.  —  2,  3.  alicui  H.  alteri 
Nl.  —  2,  3.  Aut  H.  An  Nl.  —  2, 
12.  res  sit  populi  Rom.  H.  sit  respl. 

N 1.  —  2,  14.  clarissimi  H.  consu- 
laris  Nl.  —  4,  10.  movetur  H. 
commovetur  Nl.  —  6,  4.  quidlibet 
H.  quodlibet  N 1.  —  7,  18.  habens 
O.  habes  Nl. 

Ad  (281.)  Responsionem. 

(Discrimina  utriusque  editionis 
meae,  cum  (H.)  Herzogii  Obss. 
Part.  VI.  (Progr.  Oerae  1834.) 
collata.) 

§.  4,  Vs.  3.  [hi]  om.  H.  —  4,  8. 
[swrat]  sine  uncis  H.  —  6,  14.  [e<] 
sine  uncis  H.  —  7,  9.  in  aetatem 
H.  —  7,  10.  [uftes]  om.  H.  —  8,  5. 
scribe:  obiicere,  — patrocinio? 

10,  4.  mepra]  N2.  essem  H.  —  11, 
7.  metuerunt  Nl.  2.  nutriverunt 

H.  —  11,  8.  Multa  N  l.  2.  Multi  H. 
—  12,  5.  [enim] ]  sine  uncis  H.  — 
12,  6.  reprehenderetur  N.  repre- 
henditur  H.  —  14,  2.  in  hon.  N. 
inhon.  H.  —  14,  4.  cui[quam ]  N. 
cut  H.  —  14,  11.  iudicum  N.  iudi- 
cis  H.  —  15,  5 .  familiafrum]  sine 
uncis  H.  imrno  familias  scriptum 
oportebat. 

Ad  (283.)  Consolationem. 
(Discrimina  utriusque  editionis 
meae,  cum  (E.)  Ernestii  et  (S.) 
Sigonii  recensione  collata.) 

§.  11,  Vs.  6.  possunt  S.  possint 
E.  —  20,  4.  num  E.  non  S.  —  30, 

I.  indicavit  S.  iud.  E.  —  31,  4.  e 
prop.  S.  a  prop.  E.  —  59,  7.  mil- 
libus  E.  militibus  S.  —  61,  5.  quem 
S.  quae  E.  —  67,  3.  Theagen.es 
E.  Theogenes  S.  —  75,  9.  aemula- 
ri  E.  aemulare  S.  —  85,  19.  tarn 
diu  S.  tarn  E.  —  89, 1.  Traheaspas 
E.  Praexaspes  S.  fortasse  Pre- 
xaspes  ?  (Ihji^aonr^)  cf.  Herodot. 
3,  34.  —  97,  16.  persequitur  E. 
proseq.  S.  —  98,  5.  aequiss.  et 
fort.  E.  nequissimo  S.  —  98,  6. 
dedicabit  E.  dicabat  S.  —  99,  4. 
:  ac  S.  .  Ac  E.  —  104,  18.  Us  ali- 
quo  E.  Us  dii  aliquo  S.  —  107,  4. 
intuentem ■  nec  ing.  voluisse  nec  E. 
ing.  noluisse  S.  —  120,  3.  bonos 
om.  S.  —  121,  5.  iuverint  N  2.  iu- 
varint  ES.  —  124,  6.  qui  nihil  S. 
nihil  E.  —  136,  6.  nomine  E.  no¬ 
mine  ipso  S.  —  177,  8.  accideret 
S.  accident  E.  —  182,  6.  quid- 
quam  E.  quidpiam  S.  —  184,  8. 
Nempe  E.  Num  S.  —  184,  16.  ne 
E.  nec  S.  —  186,  12.  elab.  *  N2. 
laboraverunt  ES.  —  189,  4.  eni- 
tuit  S.  nituit  E.  —  196,  9.  Quam 
S.  Nam  E.  —  211,  4.  impudentiae 
S.  imprudentiae  E.  —  214,  7.  me- 
ritae  correxi ;  meritam  ES. 

Ad  (285.)  librum  de  Peti- 
tione  consulatus. 

§.  2,  Vs.  3.  hoc  om.  O.  —  5,  4. 
I  videamur  O.  videmur  Hummel. 


om.  ES.  —  8,  2.  novo  ES.  navo 
Puteanus  O.  —  10,  5.  [in  uno ]  in- 
stanti  sine  uncis  O.  stanti  Lamb. 
E.  —  10,  10.  facinorum  O.  faci- 
noris  cett.  —  13,7 .homini  O.  viro 
ES.  —  13,  12.  nisi  si  O.  nisi  E.  — 
16,  11.  iustiore  O.  honestiore  E. 

—  18,  8.  habere  cod.  Tumebi  O. 
ut  habeant  E.  —  18,11.  opera  ela- 
borarunt  cod.  Turnebi  O.  opere 
laborarunt  E.  —  18,  13.  poteris 
om.  E.  —  19,  5.  Orchivii  O.  (cf. 
Cic.  28,  34.  et  35.)  Orcinini  E.  — 
20,  2.  ex  om.  E.  —  21,  4.  vel  vol. 
S.  Hummel,  ac  vol.  O.  —  22,  4. 
suorum  om.  cod.  Erf.  [  ]  O.  — 
28,  8.  nequam  om.  ES.  —  28,  10. 
[septus]  om.  ES.  codd.  2.  Lamb, 
et  Pal.  sine  uncis  O.  —  29,  7. 
summa  cura  O.  codd.  Erfurt.  Ox. 
sumere.  Cura  E.  —  31,  3.  eos  O. 
eosque  E.  —  31,  7.  habenda  O. 
abunde  E.  —  32,  2.  sed  non  sequi- 
tur  O.  si  non  consequatur  ES.  sed 
ut  consequatur  Hummel.  —  32,  8. 
vidnitatis  Turn.  SO.  civitatis  E. 
Hummel.  —  33,  3.  et  4.  cognosci 

—  appeti  O.  cognoscendi  sunt  — 
adipiscendi  S.  Hummel.  —  37,  2. 
curato  Erfurt.  O.  cura  E.  —  38, 
8.  remunerentur  O.  remunerent  E. 

—  40,  4.  [unum  ex  Us]  om.  cod. 
Erfurt,  ex  Us  om.  cod.  Pal.  —  40, 
12.  tuo  —  studio  O.  tua  —  studia 
[ futura ]  N 1.  Si  vel  scribas  futuro, 
ineptum  est.  —  40,  12.  delinita 
om.  O.  —  40,  15.  inservito  ratio- 
ne  cod.  Turn.  O.  inservito  oratio- 
ne  E.  —  42,  9.  Kem'm  Lamb.  O. 
Tunc  enim  E.  —  42,  10.  turn  om. 
E.  —  43,  2.  verbum  O.  verbumque 
E.  —  43,  3.  discedere  O.  e  codd. 
deesse  E.  —  43,  7.  quoad  O.  quod 
E.  —  43,  7.  [non]  om.  ES.  —  44, 
10.  significat  O.  significant  cett. 

—  44,  12.  quod  O.  quae  E.  —  45, 
5.  [promittas  aut  ingenue]  om.  O. 

—  45,  12.  [id]  om.  Putean.  O.  — 
46,  12.  hominum  om.  ceteri  prae- 
ter  O.  et  cod.  Erfurt.  —  47,  6. 
caussa,  cur  O.  Crat.  cod.  Erfurt. 
ut  E.  —  48,  4.  utuntur  Erfurt.  O. 
utantur  ES.  —  48,  7.  Us,  qui  ne- 
gent  O.  codd.  ei,  qui  neget  cett.  — 
49,  5.  inest  aliquid  0.  enim  inest 
aliquid  ductum  ES.  —  50,  1.  enim 
om.  ES.  —  50,  3.  rum.  cancel. 
Erfurt.  0.  cel.  rum.  ES.  —  51,  2. 
adeptus  O.  quae  adept.  E.  —  51, 
5.  splendidorum  *  O.  splendorem 
E.  splendorum  cod.  Erfurt.  —  51, 
5.  horn,  voluntates  O.  omnium  vo- 
luntatesque  E.  Hummel.  —  52,  2. 
pop.  O.  pop.  sit  ES.  —  52,  4.  qua 
O.  quae  E.  —  53,  2.  commenta- 
tionibus  O.  commonitionibus  E. 

_  55,  12.  pertimescent  O.  perti- 

mescant  ES.  —  57,  5.  indicium  O. 
iudicia  ES.  —  5S,  4.  tametsi  O. 
Erfurt,  tamenetsi  cett.  —  58.  5. 
petant  O .  petent  E. 

Ad  (286.)  Q.  Ciceronis 
versus. 

Vs.  2.  diique  E.  dieque  O. 

INDEX  SCRIPTORUM  CICERONIANORUM. 


Tituli  numerus  librum  suo  quemque  ordine  designed.  In  indicibus  II.  et  III.  numerus  primus  librum,  $  ecundus  etc.  cum  puncto 
caput,  epistolam,  fragmenti particulam  aut  versum,  tertius  praemisso  commate  §.  indicat.  Torni  sign.  ed.  min. 


A.,  Opera  magnam  partem  aut  omnino 

integra. 


42.  Cic.  Oratio  post  re di turn  ad  Quirites. 

43.  „  „  pro  Domo  sua  ad  pontifices. 

44.  „  ,,  de  Haraspicum  responsis. 


Tom.  1. 


T  o  m.  V. 


1.  Auctoris  ad  Herennium  lib.  I. 


2. 

99 

j>  >)  >)  H* 

3. 

99 

>>  ? ?  ))  m* 

4. 

9? 

IV 

55  55  55  ¥  * 

5. 

Cic.  de  Inventione  „  I. 

6. 

99 

5  5  5  5  5  5  II* 

T  om.  11. 

7. 

Cic. 

de  Oratore  lib.  I. 

8. 

99 

5  5  5  5  5  5  II* 

9. 

99 

55  55  55  HI* 

10. 

99 

Brutus. 

11. 

99 

Orator. 

12. 

99 

Topica. 

13. 

99 

Partitiones  Oratoriae. 

14. 

99 

de  Optimo  genere  oratorum. 

Tom.  III. 


15. 

Cic. 

Oratio  pro  Quintio. 

16. 

)  j 

99 

,,  Roscio  Amerino. 

17. 

99 

99 

99  9  9 

Comoedo. 

18. 

99 

Divinatio  in  Caecilium. 

19. 

99 

Actio 

I.  in  Verrem. 

20. 

9  9 

Actionis  II.  ,, 

99 

lib. 

I. 

21. 

99 

99 

99  99 

99 

99 

H. 

22. 

99 

99 

99  99 

99 

99 

in. 

23. 

99 

99 

99  99 

99 

99 

IV. 

24. 

99 

99 

99  99 

99 

99 

V. 

Tom.  IV. 


25. 

Cic. 

Oratio 

pro  Fonteio. 

26. 

99 

99 

„  Caecina. 

27. 

99 

99 

„  Lege  Manilia. 

28. 

99 

99 

,,  Cluentio. 

29. 

)  j 

99 

I.  contra  Rullum  in  senatu. 

30. 

99 

99 

II.  „  „  ad  populum. 

31. 

99 

99 

HI*  55  55  55  55 

32. 

99 

99 

pro  Rabirio,  perduellionis  reo. 

33. 

)  9 

9  9 

I.  in  Catilinam  in  senatu. 

34. 

59 

99 

II.  ,,  ,,  ad  Quirites. 

35. 

99 

99 

III.  jf  5.  55  55 

36. 

59 

99 

IV.  ,,  5,  in  senatu. 

37. 

99 

99 

pro  Murena. 

38. 

99 

99 

„  Sulla. 

39. 

9  9 

99 

,,  Archia. 

40. 

99 

59 

,,  L.  Valerio  Flacco. 

41. 

99 

99 

post  reditum  in  senatu. 

45. 

Cic. 

Oratio 

pro  Sestio. 

46. 

99 

9? 

in  Vatinium. 

47. 

Cic. 

Oratio  pro  Caelio. 

48. 

99 

99 

de  Provinciis  consularibus. 

49. 

99 

99 

pro  Cornelio  Balbo. 

50. 

99 

99 

in  Pisonem. 

51. 

99 

99 

pro  Plancio. 

52. 

99 

99 

„  C.  Rabirio  Postumo. 

53. 

99 

99 

,,  Milone. 

54. 

99 

99 

„  Marcello. 

55. 

99 

99 

„  Ligario. 

56. 

99 

99 

,,  Rege  Deiotaro. 

57. 

99 

99 

Philippica  I. 

58. 

99 

99 

„  H. 

59. 

99 

99 

55  HI* 

60. 

99 

99 

„  IV. 

61. 

99 

99 

„  V. 

62. 

99 

99 

„  VI. 

63. 

99 

99 

„  vn. 

64. 

99 

99 

„  vm. 

65. 

99 

99 

„  ix* 

66. 

99 

99 

„  x. 

67. 

99 

99 

„  xi. 

68. 

99 

99 

„  xn. 

69. 

99 

99 

„  xm. 

70. 

99 

99 

„  xiv. 

Tom.  VI. 


71. 

Cic. 

Epistolarum 

ad  Div. 

lib. 

I. 

72. 

99 

99 

99 

99 

99 

II. 

73. 

99 

99 

99 

99 

99 

m. 

74. 

99 

99 

99 

99 

99 

IV. 

75. 

99 

99 

99 

99 

99 

V. 

76. 

99 

99 

99 

99 

99 

VI. 

77. 

99 

99 

99 

99 

99 

vn. 

78. 

99 

99 

99 

99 

VIII. 

79. 

99 

99 

99 

99 

99 

rx. 

80. 

99 

99 

99 

99 

99 

X. 

81. 

99 

99 

99 

99 

99 

XI. 

82. 

99 

99 

99 

99 

99 

xn. 

83. 

99 

99 

99 

99 

99 

xm. 

84. 

99 

99 

99 

99 

99 

XIV. 

85. 

99 

99 

99 

99 

99 

XV. 

86. 

99 

99 

99 

99 

99 

XVI. 

87. 

99 

99 

99 

Q.  fratrem  lib.  I. 

88. 

99 

99 

99 

99 

99 

„  ii 

89. 

99 

99 

99 

99 

5,  „  HI 

Tom.  VII. 


90. 

Cic.  Epistolarum  ad 

Atticum 

lib. 

I. 

91. 

11 

11 

11 

ii 

11 

n. 

92. 

11 

11 

11 

ii 

11 

in. 

11 

11 

11 

11 

IV. 

11 

11 

11 

XII. 

102. 

11 

11 

11 

ii 

11 

xm. 

103. 

11 

11 

ii 

11 

XIV. 

104. 

11 

11 

11 

ii 

11 

XV. 

105. 

11 

11 

11 

ii 

11 

XVI. 

106. 

11 

11 

11 

Brutum 

11 

i. 

107. 

11 

11 

11 

11 

11 

H. 

108. 

11 

Epistola 

ad  Octavium. 

Tom.  VIII. 


b.,  Orationum  deperditarum : 


149. 

(XVII.I 

Cic. 

or.  de  Rege  Alexandrino. 

150. 

(XV.) 

11 

„  in  Clodium  et  Curionem. 

151. 

(XIV.) 

11 

,,  de  Consulatu  suo. 

152. 

et  153. 

11 

,,  (VII  et  VIII.)  pro  C.  Cornelio,  I.  et  II. 

154. 

(VI.) 

11 

,,  pro  Fundanio. 

155. 

(XX.) 

11 

,,  ,,  Gabinio. 

156. 

(X.) 

11 

,,  ,,  Gallio. 

157. 

(V-) 

11 

,,  „  C.  Manilio. 

158. 

(XVI.) 

11 

,,  de  Aere  alieno  Milonis. 

159. 

(xm.) 

11 

,,  contra  Concionem  Q.  Metelli. 

160. 

(IV.) 

11 

,,  pro  Oppio. 

161. 

(XI.) 

11 

,,  deL.  Othone. 

162. 

(XII.) 

11 

,,  „  Proscriptorum  liberis. 

163. 

(in.) 

11 

,,  Quaestoris  Lilybaeo  decedentis. 

164. 

(XIX.) 

11 

,,  pro  M.  Scauro. 

165. 

(IX.) 

11 

„  in  Toga  Candida. 

166. 

(!•) 

11 

„  pro  M.  Tullio. 

167. 

(n.) 

11 

,,  ,,  L.  Vareno. 

168. 

(xvm.l 

11 

,,  ,,  Vatinio. 

C.,  Tituli. 

a.,  Orationum  deperditarum: 


109.  Cic.  Academicorum  Posteriorum  Lib.  I. 


110. 

11 

,,  Priorum 

11 

II. 

in. 

11 

de  Einibus  Bonorum  et  Mai. 

11 

I. 

112. 

11 

11 

9?  11 

ii 

ii 

11 

II. 

113. 

11 

11 

11  11 

ii 

ii 

11 

III. 

114. 

11 

11 

11  11 

ii 

ii 

11 

IV. 

115. 

11 

11 

11  11 

ii 

ii 

11 

V. 

116. 

11 

Disputationum  Tusculanarum 

11 

I. 

117. 

11 

11 

ii 

11 

II. 

118. 

11 

11 

ii 

11 

m. 

119. 

11 

11 

ii 

11 

IV. 

120. 

11 

11 

ii 

11 

V. 

Tom.  IX. 

121. 

Cic 

.  de 

Natura  Deorum  Lib. 

i. 

122. 

ii 

ii 

11  11 

ii 

ii. 

123. 

ii 

ii 

11  11 

ii 

hi. 

124. 

ii 

ii 

Divinatione 

ii 

i. 

125. 

ii 

ii 

ii 

ii 

ii. 

126. 

ii 

ii 

Fato. 

127. 

ii 

ii 

Republica 

ii 

i. 

128. 

ii 

ii 

11 

ii 

ii. 

129. 

ii 

ii 

11 

ii 

hi. 

130. 

ii 

ii 

11 

ii 

IV. 

131. 

ii 

ii 

11 

ii 

V. 

132. 

ii 

ii 

11 

ii 

VI. 

133. 

ii 

ii 

Legibus 

ii 

I. 

134. 

ii 

ii 

ii 

ii 

II. 

135. 

ii 

ii 

ii 

ii 

III. 

Tom.  X. 

136. 

Cic.  de 

Officiis  Lib. 

i. 

137. 

11 

ii 

ii  ii 

ii. 

138. 

11 

ii 

ii  ii 

in. 

139. 

11 

Cato  v.  de  Senectute. 

140. 

11 

Laelius  v.  de  Amicitia. 

141. 

11 

Paradoxa. 

142. 

11 

or.  de  Pace,  graece. 

B.,  Fragmenta  Orationum. 

a.,  Orationum  magnam  partem  superstitum : 

143.  (cf.  Nr.  15.)  Cic.  or.  pro  Quintio. 


144.  („ 

11 

17.) 

11 

11 

ii 

Roscio  Comoec 

145.  („ 

11 

25.) 

11 

ii 

ii 

Fonteio. 

146.  („ 

11 

29.) 

11 

ii 

i. 

de  lege  agraria. 

147.  („ 

11 

40.) 

11 

ii 

pro  Flacco. 

148.  („ 

11 

50.) 

11 

ii 

in 

Pisonem. 

169. 

Cic. 

or. 

I. 

pro  Acilio. 

170. 

11 

ii 

II. 

pro  eodem. 

171. 

Cic. 

or. 

pro  M.  Antonio. 

172. 

11 

ii 

11 

Muliere  Arretina. 

173. 

11 

ii 

11 

Ascitio. 

174. 

11 

ii 

11 

Atratino. 

175. 

11 

ii 

11 

Bestia. 

176. 

11 

ii 

11 

Caninio  Gallo. 

177. 

11 

ii 

11 

Cispio. 

178. 

11 

ii 

11 

Crasso. 

179. 

11 

ii 

11 

Dolabella. 

180. 

11 

ii 

11 

eodem. 

181. 

11 

ii 

11 

Druso. 

182. 

11 

ii 

in 

Gabinium. 

183. 

11 

ii 

pro  Messio. 

184. 

11 

ii 

11 

Mucio. 

185. 

11 

ii 

11 

Mustio. 

186. 

1 1 

ii 

contra  Naevium  s.  pro  Titinia. 

187. 

11 

ii 

pro  Scipione  Nasica. 

188. 

11 

ii 

11 

Orchivio. 

189. 

19 

ii 

11 

Patriciis  adolescentibus  Rom. 

190. 

11 

ii 

11 

Pisone. 

191. 

11 

ii 

contra  Plancum. 

192. 

11 

ii 

pro  Popillio  Laenate. 

193. 

11 

ii 

in 

Deponenda  provincia. 

194. 

11 

ii 

de  Reatinorum  caussa. 

195. 

11 

ii 

pro  Saufeio. 

196. 

11 

ii 

11 

eodem. 

197. 

11 

ii 

11 

Scamandro. 

198. 

11 

ii 

11 

Tenediorum  libertate. 

199. 

11 

ii 

11 

Thermo. 

200. 

11 

ii 

11 

eodem. 

201. 

11 

ii 

11 

Titinia. 

202. 

11 

ii 

11 

Caesare  Vopisco  (sexies  defenso?) 

pro  Bestia. 

E  commentariis  caussarum: 

203. 

11 

Act.  Verrin.  II.  1.  III.  c.  33. 

204. 

11 

or. 

pro 

Milone. 

b.,  deperditarum  orationum, 

e  Oraeco  in  Lalinum  conversarum  a  if.  Tullio. 

205.  Demosthenis  oratio  pro  Ctesiphonte. 

206.  Aeschinis  in  Ctesiphontem  oratio. 

D.,  Fragmenta  Epistolarum. 

207.  Cic.  ep.  ad  Q.  Axium  (12). 

208.  ,,  ,,  ,,  Brutum  (8). 

209.  „  „  Bruti  ad  Cic.  (9). 

210. 

Cic. 

ep 

211. 

5? 

55 

212. 

55 

55 

213. 

55 

55 

214. 

55 

55 

215. 

55 

55 

216. 

55 

55 

217. 

55 

55 

218. 

55 

55 

219. 

55 

55 

220. 

55 

55 

221. 

55 

55 

222. 

55 

55 

223. 

55 

55 

224. 

55 

55 

ad  C.  Caesarem  (3). 

Caesaris  ad  Ciceronem  (4). 
ad  Caes.  Octavianum  (5). 

,,  Licinium  Calvum  (ll). 

,,  Catonem  (13). 

,,  Cerelliam  (14). 

,,  M.  Ciceronem  fil.  (10). 

,,  Hirtium  (1). 

,,  Hostilium. 

,,  Cornelium  Nepotem  (2). 

„  Pansam  (6). 

,,  Pompcium. 

,,  Titinium  (l). 

,,  Epistolarmn  incertarum  (15). 
,,  Sway usy-rj  epistolarum  (10). 


*  E.,  Fragmenta  operum  philosophicorum 
magnam  partem  superstitum. 

225.  Cic.  Academicorum  Priorum  Lib.  I. 

226.  ,,  ,,  Posteriorum Lib.  II.  (III.?) 

227.  ,,  ,,  Lib.  III.  (eiusdem?) 

228.  „  ,,  libri  incertum  quoti. 

229.  ,,  deNaturaDeorumlib.lII. 

230.  „  ,,  Divinatione  lib.  I. 

231.  ,,  ,,  Fato. 

232.  „  ,,  Legibus  lib.  I. 

233.  ,,  33  },  33  II. 

234.  ,3  33  33  33  V. 

235.  ,,  ,,  ,,  incertorum  librorum. 


F.,  Fragmenta  deperclitorum  librorum  phi¬ 
losophicorum. 

236.  Xenophontis  Oeconomici  Latine  conversi  a  Cic. 

237.  Platonis  Protagorae  „  ,,  ,,  ,, 

238.  33  Timaei  •>  33  33  33 

239.  Cic.  Hortensii  vel  de  philosophia. 

240.  ,,  lib.  de  Consolatione. 

241.  ,,  de  Gloria  lib.  I. 

242.  ,,  ,,  33  33  n. 

243.  ,,  ,,  Yirtutibus. 

244.  ,,  Commentarii  consulatus  sui. 

245.  ,,  Cato  Uticensis. 

246.  ,,  lib.  de  laude  Porciae. 


G.,  Tituli  et  fragmenta  variorum  Cic. 
operum. 

247.  Cic.  lib.  de  laude  Caesaris. 

248.  ,,  ,,  ,,  Caesaris  expeditione  Britannica. 

249.  ,,  aut  alius  auctoris  liber  iocularis. 

250.  ,,  lib.  de  Auguriis. 

251.  „  „  „  lure  civili. 

252.  ,,  Edictum  L.  Racilii. 

253.  ,3  lib.  de  Ordinanda  republica. 

254.  ,,  ,,  ,3  Suis  Consiliis. 

255.  ,,  Pontius  Glaucus. 


H.,  Fragmenta  poematum. 


256.  Versus  Iliadis  Homericae  (/3'.  299-330.)  Lat.  redd,  a  Cic. 

257.  ,,  ,,  3,  (C  •  201  sq.) 

258.  ,,  ,,  „  (/.  046  sqq.) 

259.  ,,  Odysseae  ,,  (g.  I84sqq.) 

260.  ,,  ,,  ,,  (a  .  136  sq.)  ,, 

261.  Arati  Phaenomena  Latine  reddita  a  Cic. 


55 

55 

55 


55 

55 

55 

55 


55  55 

55  J  9 
?? 
5? 


262. 

55 

Prognostica  ,,  ,, 

263. 

Cic. 

Uxorius. 

264. 

55 

[Nilus]. 

265. 

55 

Limon. 

266. 

55 

Marius. 

267. 

55 

de  Consulatu  Suo  lib.  I. 

268. 

55 

))  5?  3?  II* 

269. 

55 

3?  3  3  3  3  3  3  HI. 

270. 

55 

,,  Suis  Temporibus. 

271. 

55 

Alcyon  (v.  Alcyones). 

272. 

55 

Elegia  Tamelastis. 

273. 

55 

Epigramma  in  Tironem. 

I.,  274.  Fragmenta  librorum  incertorum. 
K.,  275.  Singulae  Ciceronis  voces. 


L.,  Tituli  librorum  clubiae  fidei. 

276.  Lib.  de  re  militari. 

277.  ,,  ,,  bibliothecarum  imaginibus, 

278.  Orthographia  aut  Chorographia. 

279.  Loci  communes. 


M.,  Opera  Ciceroni  subiecta. 

280.  C.  Salustii  Crispi  aliusve  auctoris  in  Ciceronem 

Declamatio. 

281.  M.  Tullii  Ciceronis  nomine  scripta  in  C.  Salustium 

Crispum  Declamatio. 

282.  M.  Tullii  Ciceronis  in  exsilium  euntis  nomine  scri¬ 

pta  oratio  ad  populum  equitesque  Romanos. 

283.  M.  Tullii  Ciceronis  aut  alius  auctoris  Consolatio. 

284.  „  „  „  Synonyma. 


N.,  Q.  Tullii  Ciceronis  aliusve  auctoris 
opera. 

285.  De  Petitione  Consulatus. 

286.  Versus  de  XII  signis. 

287.  Epigramma  de  Amore  feminarum. 


288.  M.  Tullii  Ciceronis  aut  Tironis  liber  de  Notis. 

Siglae :  nr.  legis  numerum,  reliqui  Ciceronis  aliorumque  locos  indicant. 


X.  Acilia  de  coloniis  dedncendis. 
Lata  A.  U.  556.  a.  C.  Acilio  trib. 
pi.  de  quinque  coloniis.  Cf.  Liv. 
32,  29. 

2.  Acilia de  repetundis.  Atribu- 
no  pi.  M.’Acilio,  M.  I-’.  M.N.  Gla- 
brione,  cuius  filius  quaesitor  fuis- 
sc  dicitur,  19,  17.  lata  A.  U.  C. 
652.  ut,  sublata  comperendina- 
tione,  repetundarum  reus  una  ea- 
demque  actione  vel  absolveretur 
vcl  condemnaretur.  Cf.  20,  9.  Cf. 
infra  Calpurnia.  Nam  ilia  lex  de 
ambitu,  A.  U.  686.  a.  C.  Cal- 
purnio  Pisone  etM.’AcilioGlabrio- 
ne  coss.  lata,  Acilia  Calpurnia 
appellata  est.  Prima  autem  lex 
de  repetundis  L.  Calpurnio  Piso- 
ni  trib.  pi.  A.  U.  655.  tribuitur. 
Cic.  10,  27.  23,  25.  137,  21. 

3.  Acilia-LHdia,  rectius  Caecilia 
Didia  (45,  64.)  de  comitiis  ha- 
bcndis  et  legurn  ferendarum 
modo.  Nam  numquam  cum  Aci¬ 
lio  Didius  consul  fuit,  sed  cum 
Caecilio  anno  U.  656.  Cf.  91,  9. 

4.  Aebutia  de  affinibus  curatione 
excludendis ,  ne  quis ,  qui  de  ali- 
qua  curatione  ant  potestate  tule- 
rit,  unum  de  eollegis,  cognatis, 
affinibus  ornandum  censeat,  30, 
8.  A  Pigliio  et  Schutzio  temere 
cius  rogatio  confertur  in  annum 
U.  520.  Alia  eiusdem  nominis 
memoratur  apud  Cell.  XVI,  10. 
(Cf.  nr.  107.) 

5.  Aelia  etFufiadeauspiciis,  lex 
tribunicia,  lata  a  Q.  Aelio  Paeto 
et  M.  Fufio  anno  U.  597.  modo 
liuius,  modo  illius  tantum,  ple- 
rumque  amborum  nomine  appel¬ 
lata,  695.  Clodii  tribunatu  abro- 
gata.  Fuit  autem  huiusmodi,  ut, 
quoties  quis  de  coelo  servare  aut 
servaturum  se  diceret ,  1)  nec  co- 
mitia  habere,  2)  et  obnuntiare  li- 
ceret,  obnnntiationique  cedere 
neccsse  esset,  3)  pares  autem  ma- 
gistratus  aeque  ac  tribuni  inter- 
ccdere  possent.  Cf.  45,  15.  53.  48, 

19.  41,  5.  44,  27.  46,  9.  50,4.  91,9. 
Lex  Aelia  de  duabus  coloniis 
deduce ndis  non  ad  Ciceronem 
pertinet,  cf.  autem  Liv.  34,  53.  et 
post  Ciceronis  mortem  in  Augusti 
tempora  incidit  lex  Aelia  Sentia. 

6.  Aemilia  de  censura,  una  fuit 
Mam.  Aemilii  anno  U.  320.  iterum 
dictatoris  de  censura  minuenda, 
h.  e.  a  quinquennali  in  annuam 
potestatem  redigenda ,  cf.  Liv. 
4, 24.  9, 33.  sq.;  altera  sumptuaria; 
tertia  de  libertinorum  suffragiis 
lata  a  M.  Aemilio  Scauro  A.  U. 
638.  cos. 

7.  Antoniae  leges  de  actis  Caesa- 
ris  confirmandis,  — 8.  de  dictatura 
in  perpetuum  tollenda,  —  9.  de  co¬ 
loniis  in  agros  deducendis  a  M. 
Antonio  cos.et  augure  A.  U.  709. 
per  vim  et  contra  auspicia  latae. 
Cic.  61,4.  59,4.  62,2.  69,5.  82,14. 
Deinde —  10.  iudiciaria,  vid. 
Cic.  57,  8.  61,  5.  64,  9.  61,  14. 
Turn  —  11.  de  provocation®, 


qua  et  de  vi  et  de  maiestate  da- 
mnati  ad  populum  provoeent,  si 
velint;  quae  non  lex,  sed  legurn 
omnium  solutio  Ciceroni  videtur. 
Cic. 57, 9.Porro  — 12.de  per mu- 
tatione  provinciarum,  Liv. 
Epit.117.  Dio  45,  9.  20.  25.  34.  46, 
23.59.  Cic.  67, 2.  —  13.1nsuperde 
die  quin  to  ludorum  Romano- 
rum  Caesari  tribuendo,  Cic.  58, 43. 
Postea —  14.agraria,  quaM.An- 
tonius  L.  Antonio,  homini  immo- 
dico,  omnem  Italiam  dividendam 
dedit.  Cic.  61,  3.  Dio  45,  9.  Deni- 
que  etiam  Iuliae  leges  ab  Anto¬ 
nio  post  Caesaris  mortem  fixae 
sunt. 

Appuleiae  leges  Gracclianae 
sunt  ab  Appuleio  Saturnino,  trib. 
pi.  per  vim  creato  A.  U.  653.  in- 
stauratae ;  Cic.  134,  6.  Flor.  3, 16. 
primum —  15.  agraria,  lata  per 
vim,  adiuvante  C.  Mario ;  cuius  in 
legis  verba  quum  Metellus  Numi- 
dicus  iurare  recusasset,  in  exsi- 
lium  Smyrnam  abiit.  Cf.  Liv. 
Epit.  69.  Appian.  B.  C.  1,  29. 
Cic.  45,  46.  47.  Aurel.  Viet,  de 
Viris  illustr.  62.  Fuit  autem  lex 
huiuscemodi,  ut  ager  ille,  quo  C. 
Marius  Cimbros  nuper  expulerat, 
non  iam  iuris  Gallici  esset,  sed 
populoRom.  divideretur,  itemque 
veteranis  centena  agri  iugera  in 
Africa  tribuerentur.  Deinde — 16. 
de  coloniis  in  Sicilian),  Achaiam 
Macedoniamque  deducendis;  Cic. 
49,  21.  134,  6.  cf.  Aurel.  Viet,  de 
Viris  Ill.  73.  Turn  —  17.  frumen- 
taria  ita  lata  est,  ut,  quumQ.Ser- 
vilius  Caepio,  quaestor  urbanus, 
tantam  largitionem  aerario  prae- 
stari  posse  negaret,  senatus  tri- 
bunum,  si  ferret,  contra  rempu- 
blicam  facere  videri  censeret. 
Caepio  pontibus  disturbatis  ci- 
stisque  deiectis  maiestatis  accu- 
satus  est,  Cic.  1,  12.  Denique  — 
18.  de  maies'tate,  Cic. 8, 25.49 
Incertum  est,  utrum  iam  A.  U. 
651.  victis  Cimbrorum  impotu  Ro¬ 
manis  et  perterritis,  an  demum, 
ut  ceteris  Appuleii  legibus  adde- 
retur  sanctio,  biennio  post  sit  la¬ 
ta.  Cf.  Pigh.  Annal.  Rom.  3,  163. 

W.Aquillia  de damno,  C.Aquillii 
Gallii  trib.pl.  lex,  Cic.  10, 34.  qua 
omnibus  de  damno  per  iniuriam 
illato  legibus  derogatum  est,  ut 
ait  Ulpianus  L.  XVIII.  ad  edi- 
ctum. 

20 . Aquillia  de  dolo  inalo,  quam 
tulit  C.  Aquillius  Gallius,  Cicero¬ 
nis  familiaris,  non  ille  quidern,  ut 
Meermanno  videtur,  cos.  anni 
625.  de  dolo  malo,  quern  turn  te- 
neri  putabat,  quum  aliud  esset  si- 
mulatum,  aliud  actum.  Cf.  Cic. 
138,14.  sq.  coll.  137,14.  Omnium 
malitiarum  everriculum  hanc  le¬ 
gem  appellat  Cicero  123,  30. 

21.  Atemia-Tarpeia ,  de  multa, 
quam  Sp.  Tarpcius,  A.  Aternius 
A.  U.  299.  coss.  de  multae  Sacra¬ 
mento  tulcrunt.  Vid.  Cic.  128, 35. 


adde  Dirksen  ad  h.  1.  ed.  Moser. 
Cf.  Dionys.  Hal.  10, 50.  Gell.11,1. 
Niebuhr.  Rom.  Gescli.  2,  341. 
Fuit  minima  multa  unius  ovis, 
suprema  duarum  ovium ,  triginta 
bourn.  Festus  in  v.  peculatus 
perperam.  Nam  lege  demum  C. 
lulii,  C.  Papirii  coss.  constituti 
sunt  in  oves  singulas  aeris  deni, 
in  boves  aeris  centeni,  aestima- 
tione  multae ;  Liv.  4,  30. 

22.  Alili a  Furia  est  L.  Furii  et 
Sext.  Atilii  tribb.pl.  A. U.  618.  de 
Mancino  dedendo  Numantinis, 
quibuscum  iniussu  senatus  et  po- 
puli  pacem  fecerat;  Cic.  138,  30. 

23  .Atiniae  leges  (al.Scatiniae 
aut  Scantiniae,  cf.  Iuvenal.  2,  44. 
ibique  Ruperti.  Haec  nominis 
forma  credibilior.  Atinias  scri- 
psi  apud  Ciceronem  Oreliio  au- 
ctore  codd.  secutus.)  Furiae,  Fu- 
siae,  Voconiae  de  iure  civili;  Cic. 
20,  42.  59,  6.  (Cf.  Furiae.) 

24  .Atinia  de  rebus  furiivis,  Cic. 
20,  42.  de  rebus  furto  surreptis 
non  usu  capiendis:  cuius  haec 
verba  fuerunt:  ,,quod  surreptum 
erit,  eius  aeternaauctoritasesto.11 
v.  Gell.  17,  7.  Tulit  tribunus  qui- 
dam  Atinius,  in  Institutionibus  et 
Pandeete  aliquoties  memoratus. 

25.  Atinia  de  tribunis  pi .  lex,  in- 
certi  tamen  anni  et  auctoris ;  cf. 
Liv.  69.  cf.  Cic.  43,  47. 

26.  Aufidia  de  ambitu  lata  ab  Au- 
fidio  Lurcone,  trib.  pi.  A.  U.  692. 
in  qua  hoc  novi  est,  ut,  qui  num- 
mos  in  tribus  pronuntiarit,  si 
non  dederit,  impune  sit :  sin  de- 
derit,  ut,  quoad  vivat,  singulis 
tribubus  HS  CIOCIOCIO  debeat. 
Vid.  Cic.  90,  16. 

Auli  de  versura  vid.  Nr.  79. 

27.  Aurelia  Cic.  87, 3.  extr.  utvi- 
detur,  de  ambitu.  Ea  cuius  Au- 
relii  fuerit,  non  constat. 

28.  Aurelia  iudiciaria,  L.  Au- 
relii  Cottae,  praetoris  A.  U.  683. 
Enimvero  iudicia  a  senatu  pro¬ 
pter  avaritiam  lege  Sempronia 
C.  Gracchi  tralata  ad  equites, 
quorum  perpetuam  integritatem 
ipse  Cic.  20,13.  laudat,  postea  pro¬ 
pter  eorumdem  in  senatores  reos 
iniqnitatem  lege  Livia  et  Plau- 
tia  utliusque  ordinis  communia 
facta,  a  C.  Sulla  soli  restituta  se- 
natui,  propter  diutinas  plebis  que 
relas  (cf.  Ciceronis  subinde  Ver- 
rinas)  Cotta  ilia  lege  Aurelia 
aequabiliter  dedit  senatoribus, 
equitibus  et  e  plebe  tribunis  ae- 
rariis.  Vid.  Cic.  57,  8.  29,  2.  etc. 
cf.  Vellei.  2,  32. 

29.  Aurelia  de  iudiciis  privatis. 
Cf.  Ascon.  ad  Cic.  152.  quo  refe- 
rente,  anno  post,  quam  lata  erat, 
abrogata  est. 

30.  Baebia-Cornelia  de  ambitu 
lex  P.  Cornelii  Cethegi,  M.  Bae- 
bii  Tamphili  coss.  A.  U.  572.  Cf. 
Liv.  40, 19.  ut,  qui  secus  faccrent, 
magistratuum  petitione  in  decern 
annos  abstinerent.  Schol.  Bob. 


31.  Caecilia  de  ambitu,  a  trib. 
pi.  L.  Caecilio  A.  U.  691.  lata,  sed 
non  perlata.  Vid.  Cic.  38,  22.  sq. 
Ceterum  legibus  de  ambitu  Ern. 
et  Schiitz.  Fabiam  et  Iuliam  an- 
numerant. 

32.  Caecilia  et  Cornelia  de  Cn. 
Pompeio.  P.  Cornelius  Lentulus 
et  Q.  Caecilius  Metellus  coss.  A. 
U.  696.  legem  scripserunt,  qua 
Pompeio  per  quinquennium  an- 
nonae  cura  mandaretur.  Liv.  Epit. 
94.  Dio  39,  9.  Cic.  93,  1.  7. 

33.  Caecilia  Didia,  de  legisla¬ 
tion,  lata  a  Q.  Caecilio  Metello 
et  T.  Didio  Vivio  coss.  A.  U.  655. 
Manutio  duae  fuisse  leges  viden- 
tur.  Saltern  duo  legis  capita  apud 
Ciceronem  memorantur,  alterum, 
de  modo  legurn  promulgandarum, 
61, 3.  alterum  de  duabus  rebus  non 
una  lege  coniungendis,  quod  dice- 
batur,  per  saturam  ferre,  43,  10. 
20.  45,  64.  De  legis  utilitate  vid. 
Cic.  91,  9.  init. 

34.  Caelia,  tabellaria,  A.  U.  646. 
ad  C.  Popillium  opprimendum 
lata,  ut,  quod  unum  lege  Cassia 
exceptumerat,  perduellionis  quo- 
que  iudicium  cum  reliquis  tabel- 
las  communes  haberet.  Vid.  Cic. 
51,  6.  135,  16. 

Caesaris  leges  vid.  Iuliae. 

35.  Calidia  de  Metello  Numidi- 
co.  Q.  Calidius  trib.  pi.  A.  U.  654. 
legem  tulit,  qua  in  civitatem  re- 
stitueretur  Q.  Metellus  Numidi- 
cus.  (Val.  Max.  5,  2,  7.  Aurel. 
Vict.de  Viris  Illustrr.  62.  Cic.  51, 
28.)  Cuius  amore  insignis  filius, 
Metellus  Pius,  consul  pro  Calidio 
postea  praeturae  candidato  lacri- 
mabundus  populo  supplicavit. 

36.  Calpurnia  de  ambitu  lex  C. 
Calpurnii  Pisonis  cos.  (A.TJ.  686.) 
cf.  Cic.  152,  11.  Asconio  teste  in 
Cornel.,  pecuniae  et  iuris  hono- 
rum  petendorum  in  perpetuum 
adimendi  poena  proposita,  cf.  Dio 
36,  21.  et  Schol.  Bob.  cf.  Snlust. 
Catil.  18.  Cic.  37,  23.  27.  Paullo 
post  senatus  consulto  abrogata 
est.  Cf.  Nr.  2. 

Calpurnia  de  repetundis,  vid. 
Nr.  2. 

Campana  vid.  Nr.  88. 

Carbonis  Papiria  vid.  Nr.  131. 
de  tribunis. 

Carbonis  lex  de  civitate  vid. 
Nr.  130. 

Carbonis  tabellariav id.  Nr.  132. 

37.  Cassia  agraria  anni  U.  267. 
eaque  lata  a  Sp.  Cassio  cos.  agri 
Hernicis  adempti  partem  dimi- 
diam  Latinis,  dimidiam  plebi  di- 
vidente,  adversante  tamer,  con¬ 
ga,  Proculo  Virginio,  collegam 
in  regni  affectati  suspicionem  ad- 
ducente.  Hanc  excepit 

38.  Cassia  et  Terentia,  frtimen- 
taria.  C.  Cassius  et  M.  Terentius 
A.  U.  680.  coss.  senatu  consen- 
tiente  plebem  coortam  hac  lego 
placandam  censuerunt,  ut  in  sin- 
gulos  annos  frumentum  Siciliae 


LEGES  IN  CICERONE  COMMEMORATAE. 


(aliarumque  provineiarum?)  SCo 
ex  aerario  redimeretur  pretio 
quaternorum  sestertiorum  annuo 
singulis  tritici,  binis  hordei  mo- 
diis  constitute ,  quini  autem  mo- 
dii  singulis  dividerentur.  Cf.  Cic. 
35,  70. 

39.  Cassia  de  senatu,  quam  L. 
Cassius  L.  (Longinus?)  trib.  pi. 
(A.  U.  649.)  pluribus  ad  nobilita- 
tis  potentiam  minuendam  latis 
notus  legibus,  tulit,  ut,  quem 
populus  damnasset  cuive 
imperinm  abrogas  s  ct ,  in 
senatu  non  esset,  Q.  Scrvi- 
lium,  qui  biennio  ante  consul  fue- 
rat,  invisum  populo  propter  res 
adv.  Cimbros  male  gestas  et  ini- 
micuin,  odio  persecutes. 

Cassia  tabellaria  vid.  Nr.  40. 

Cassia  Terentia  frumentaria  v. 
Nr.  38 

40.  Cassia  de  populi  iudicio : 
lata  a  L.  Cassio  Longino  trib.  pi. 
A.  U.  616.  cuius  a  severitate  se- 
verissimi  quiquo  iudices  Cassiani 
sunt  dicti,  ut  tabellae  etiam 
in  iudicio  populi  adhibe- 
rentur,  praeterquam  in  iu¬ 
dicio  perduellionis.  Cf.  Cic. 
135,  16.  10,  27.  45,  48.  28,  20. 
Erant  enim  perpetuae  vel  ordina- 
riae  quaestiones,  de  repetundis, 
de  periuriis,  de  adulteriis ,  de  vi 
etc.,  quaesitoribus  mandatae  a 
praetoribus,  et  interdum  extra- 
ordinariae  vel  ipsius  populi  iudi- 
cia.  (Cf.  Heinecc.  Antiq.  Rom. 
Lib.  IV.  Tit.  18.  §.  11.  qui  hoc  iudi- 
ciorum  publicorum  vel  crimina- 
lium  genus  hac  lege  dici  recte 
vidit,  quamquam  in  indice  Orel- 
liano  reprehensus  a  Wittichio, 
cui  de  comitiis  in  lege  esse  ser- 
mo  videtur:  quod  si  ita  esset, 
perduellionis  iudicium  excipi  non 
potuerat). 

41.  Cincia  de  donis ,  lata  a  M. 
Cincio  Alimento ,  trib.  pi.  a.  U. 
549.  ne  quis  ob  caussam  orandam 
donum  munusve  acciperet.  Cf. 
Tacit.  Ann.  11,  5.  13,42.  15,20. 
Cic.  139,  4.  8,  71.  90,  20. 

42.  Claudia  de  civitate ,  lata  ab 
C.  Claudio  Pulchro,  qui  una  cum 
Ti.  Sempronio  Gracclio  cos.  erat 
a.  U.  577. :  ne  socii  Latini  Romae 
essent,  neve  urbes  Latinorum 
vastae  fierent.  Vid.  49, 23.  138, 11. 

43  —  49.  Clodiae  a  P.  Clodio 
trib.  pi.  (A.U.  696.)  latae,  cf.  45, 25. 
—  43.  Notissima  est ,  quam  tulit, 
,,utCiceroni  aqua  et  igni  interdi- 
ceretur,  etneintraquingenta  mil- 
lia  passuum  ab  Italia  tecto  reci- 
peretur:  ac  ne  quis  de  eo  revo- 
cando  mentionem  neque  in  sena¬ 
tu  neque  ad  populum  faceret;*1 
Vid.  45,  25.  26.  cf.  41.  42.  50.  etc. 
Deinde  44.  lex  ,,de  Cypri  rege 
Ptolemaeo:  ut  bona  eius  publi- 
carcntur,  et  Cyprus  in  provinciae 
formam  redigeretur,  eaque  res 
Catoni  mandaretur."  Cf.  45,  26. 
l’tolemaeus  enim  Clodio,  a  pira- 
tis  qua  se  redimeret,  pecuniam 
negaverat.  Cato  autem,  si  in  urbe 
esset,  tribuni  conatus  impeditu- 
rus  erat.  Vid.  Dio  38.  p.  79.  Turn 
ilia  45.  qua  ,,Sacerdoti  Pessinun- 
tio  sacerdotium  ademit“  ibid.  — 
46.  qua,,Gabinio  et  Pisoniprovin- 
cias  Syriam  et  Macedoniam“  de- 
dit,  ne  Ciceronis  relegationem  im- 
pedirent.  Vid.  Cic.  182.  —  47.  lex 
,,ne  quis  eo  die  dc  caelo  servaret, 
quo  cum  populo ngi  posset;  “  Cic. 
45,26. 90, 16.  — 48.  lex  ,,dc  collegiis 
novis  instituendis :  “  (quae  deinde 
Caesar  sustulit.  Sueton.  c.  42.) 
Ccnsorum  praeteritio  v.  Ind.  II. 

49.  Clodia  P.  Clodli,  trib.  pi., 
frumentum  populo  gratis  dandum 
censentis.  Cic.  43,  10.  45,  26. 
Ascon.  in  50,  4. 

Coctia  vel  potius  Cottia  vel  L. 
Aurelii  Cottae  cf.  Aurelia  Nr.  28. 

50.  Corneliae  agrariae,  quibus 
L.  Sulla  dictatore  (A.  U.  672.) 


Volaterranorum ,  Fesulanorum 
in  Etruria,  aliorumque,  qui  a 
partibus  Marianis  steterant,  agri 
in  Gallia,  Umbria,  Latio,  Campa¬ 
nia,  Samnio  aliisquo  per  Italiam 
regionibus  publieati  et  vetera- 
nis  divisi  sunt.  Cf.  Cic.  29,3.  30, 

15.  28.  31,  2.  («§.  6.  et  8.)  et  3. 

16,  43. 

51.  Cornelia,  P.  Comelii  Lcn- 
tuli  cos.  (A.  U.  696.)  de  Cicerone 
restituendo.  Vid.  Cic.  50,  15. 

52.  Cornelia  de  civitate  Volater- 
ranis  adimenda  salvo  iurc  here- 
ditario  et  per  nexum  i.  e.  per  aes 
et  librarn  abalienandi  quae  vcl- 
lent,  lata  a  Corn.  Sulla  dictatore, 
non  posse  rata  haberi  visa  est. 
Vid.  26,  33.  sq. 

53.  Cornelia-  Gellia  de  civitate, 
lata  a  L.  Gellio  Publicola  et  Cn. 
Cornelio  Lentnlo  Clodiano  coss. 
a.  U.  681. 

54.  Cornelia  iudiciaria,  qua  iu- 
dicia,  equitibus  adempta,  senatui 
sunt  restituta.  Ascon.  in  Divin. 
19,  13.  16. 

55.  Cornelia  de  reiectione  iudi- 
cum.  Sulla  plebeiis  et  equitibus 
in  caussa  dicenda  nonnisi  trium 
iudicum  reiiciendorum  faeulta- 
tem  dedit,  plurium  senatoribus. 
Cic.  21,  7.  31. 

56.  Cornelia  de  magistratibus,  a 
L.  Comelio  Sulla  dictatore  A.  U. 
673.  lata,  ne  cui  ante  quaesturam 
praetura  aut  ante  praeturam  con¬ 
sulate  fungi  liceret,  nisi  Sullae 
partes  secutus  esset.  Cf.  Appian. 
de  B.  C.  1,  100.  sq.  Liv.  7,  42. 

10,  13.  Cic.  67,  5.  65,  5.  110,  2. 

57.  Cornelia  maiestatis,  in  mi- 
nutae  populi  Rom.  maiestatis 
reos.  Cf.  50,  21.  28,  21.  20,  5.  73, 

11.  2,  12. 

58.  Cornelia  nummaria ,  qua 
provisum  est,  ne  quis  privates 
nurnmos  impune  adulterinos  fa¬ 
ceret.  Cic.  20,  42.  Plin.  33,  9. 

Cornelia  et  Caecilia  de  Pom- 
peio  cf.  Nr.  32. 

59.  Cornelia  de  proscriptis,  qua 
cautum  est,  ne  quis  proscription 
iuvaret,  vid.  20,  47.  ut  proscri- 
ptorum  bona  venirent  adKalend. 
Iunias,  et  in  tabb.  publieas  ad 
aerarium  pecunia  redacta  refer- 
retur:  vid.  16,  43.  sq.  31,  3. 

60.  Cornelia  de  provinciis  ordi- 
nandis.  Huius  legis  capita  apud 
Ciceronem  haec  sunt:  a)  quos 
sumptus  liceat  facere ,  si  qui  pro- 
vincialium  legati  publice  Romam 
mitterentur,  qui  de  laudibus  re- 
ferrent  eorum,  qui  provinciae 
praefuissent.  Cic.  73,  8,  10.  Ea- 
dem  b)  sanxit,  ut,  qui  provincias 
ex  S.  C.  lege  Sempronia  habe- 
rent,  imperium  retinerent,  quoad 
in  urbem  introissent. 

61.  Cornelia  de  repetundis  secu- 
ta  est  Serviliam,  ex  qua  hoc  ma- 
xime  in  suam  tratulit  Sulla ,  ut, 
si  bonis  rei  condeinnati  lis  aesti- 
mata  compensari  non  posset,  per- 
sequi  ab  iis  liceret,  ad  quos  per- 
venissetea  pecunia,  quamdamna- 
tus  cepisset.  Cf.  v.  c.  52,  4. 

62.  Cornelia  de  sacerdotiis,  ap. 
Ascon.  in  Div.  v.  Nr.  68. 

63.  Cornelia,  C.  Cornelii,  trib. 
plebis  A.  U.  686.  ,,ne  quis  nisi 
per  populum  legibus  solvatur." 
Vid.  Ascon.  ad  Fragm.  Or.  Cor¬ 
nel.  152.  sq.  Ita  senates  imminu- 
ta  auctoritas  est  et  fracti  sunt 
consulis  fasces,  defendente  M. 
Tullio.  Cf.  Dio  36,  p.  18.  sq. 

64.  Cornelia,  L.  Cornelii  Sullae, 
a.  U.  672.  dictatoris ,  de  senten- 
tia  ferenda,  ut,  causa  cognita,  an- 
tequam  iretur  in  consilium,  quae- 
sitor  interrogaret  reum ,  palam 
an  per  tabulas  vcllet  sententias 
ferri.  Haec  lex  valuerat  etiam 
paullo  ante,  quam  Cicero  pro 
Cluentio  diceret:  vid.  28,  20. 
Eiusdcm  deinceps  sunt  coterae: 

65.  Cornelia  de  f  also  vel  testa- 


mentaria,  quae  quum  alia  falsi 
genera,  turn  maxime  testamenti 
corruptionem  complectitur.  Cic. 
20,  42. 

66.  Cornelia  de  potestate  tribu- 
nicia.  Sulla  solo  intercedendi  iu- 
re  relicto  (Cic.  135,  9.  Caes.  B. 
C.  1, 5. 7.)  a.  U.  674.  tribunis  reli- 
qnam, maxime  legum  ferendarum, 
potestatem  ademit;  Vellei.  2,  30. 
Cic.  20,  60.  Appian.  B.  C.  1,  109. 

67.  Cornelia,  quam  antecesse- 
rat  Sempronia,  ut  de  veneficiis, 
de  sicariis,  de  eoitionibus,  de 
falso  etc.  quaestiones  capitales 
haberentur,  poena  dcportationis 
bonorumque  proscriptionis  pro- 
posita.  Cf.  28,  54  sqq. 

Cornelia  de  libertinorum  suf- 
fragiis.  Vid.  Nr.  119. 

Cottae  leges  (28.  29.) 

Crassi  de  peregrinis  urbe  pro- 
hibendis.  Vid.  Nr.  109. 

Didia  Acilia.  Vid.  Nr.  3. 

Didia  Caecilia.  Vid.  Nr.  33. 

68.  Domitia  de  sacerdotiis,  lata 
A.  U.  649.  C.  Mario,  C.  Fimbria 
coss.  a  Cn.  Domitio  Ahenobarbo 
trib.  pi.  Vid.  106,  5.  Ex  ea  lege 
sacerdotcs,  h.  e.  pontifiecs,  au- 
gures,  quindecimviri  sacr.  fac., 
qui  ante  a  suo  quiquo  collegio 
cooptabantur,  comitiis  populi 
Rom.  electi  sunt. 

69.  Fabia  de  plagiariis  s.  de 
servis  alienis  retentis.  De  tempo¬ 
re  legis  et  auctore  non  constat: 
quamquam  A.  U.  570.  Q.  Fabio 
Labeone  et  M.  Claudio  Marcello 
coss.  lata  esse  dicitur.  Fuit  au¬ 
tem  haec  eius  vis,  ne  quis  aut  in- 
genuum ,  aut  libertinum,  aut  ser- 
vum  alienum  invitum  securn  ha- 
beret,  aut  invito  vel  insciente  do¬ 
mino  venderet  aut  emeret  sciens. 
Vid.  Cic.  32,  3. 

70.  Fabia  de  numero  sectato- 
rum,  37,  34.  (De  sectatoribus  cf. 
283,  9.)  ambitus  coercendi  caus¬ 
sa  lata,  impugnatatamen  una  cum 
edicto  L.  Iulii  Caesaris  consulis. 

71.  Fabricia  de  reditu  Ciceronis, 
lata  a  Q.  Fabricio  trib.  A.  U.  696. 
pulso  tamen  caede  in  foro  crude- 
lissima  edita,  Cic.  53,  14. 

72.  Flaminia,  agraria,  lata  a 
tribunis  pi.  C.  Flaminio  et  C.  Car- 
vilio  Maximo,  invito  senatu,  sed 
patre  impediente  Flaminii  pro- 
mulgationem.  Vid.  Valer.  Max. 
5 ,  4,  5.  Eadem  caussa  fuit  mo- 
rum  populi  Rom.  corruptorum 
bellique  postea  cum  Boiis  et  In- 
subribus  gesti,  censente  Polybio 
2 ,  21.  eoque  rem  credibilius  re- 
ferente  in  annum  521.  quam  Cice¬ 
rone  (139,  4.)  in  annum  525.  Ne¬ 
que  enim,  ut  Pighius  recte  sta- 
tuit,  verisimile  est,  Flaminium  e 
magistrate  flagitioso  statim  prae¬ 
turam  adeptum  esse,  qua  fun¬ 
ctus  est  A.  U.  526.  Ceterum  vid. 
Cic.  6,  17.  10,  14.  110,  5. 

Flaminia  de  agro  Qallico  et  Pi- 
ceno.  Vid.  10,  57 . 

73.  Flavia  agraria,  A.  U.  693. 
promulgata  a  L.  Flavio  trib.  pi. 
eiusdcm  fere  generis,  cuius  Plo- 
tia,  repulsa  a  senatu  acerrime,  in- 
primis  Metello  cos.  Nam  erat 
huiuscemodi,  ut,  qui  P.  Mucio  L. 
Calptirnino  coss.  publicus  fuisset 
ager,  a  senatu  venditus,  pretio 
emptoribus  reddito  divideretur, 
itemque  agri  a  Sulla  publieati 
venderentur  et  quaesitis  superio- 
re  bello  vectigalibus  pecuniae  hiuc 
comparata  vis  per  quinquennium 
agris  coemendis  dividendisque 
insumeretur.  Eo  autem  deducta 
res  est,  ut  liic  cos.  a  trib.  pi.  in 
carcerem  coniiceretur.  Cf.  Cic. 
90,  18.  19.  Dio  Cass.  XXXVII. 

Fufia  Aelia.  Vid.  Nr.  5. 

74.  Fufia  iudiciaria,  a  Q.  Fufio 
Caleno  praetore,  ut  videtur,  A. 
U.  695.  lata,  qua  numerus  comi- 
tum  definiretur,  quot  cuiqne  lice¬ 
ret  habere  in  provlnclam  euuti, 

etiam  ad  iudicum  reiectionem 
pertinens,  ita  ut  appareret,  cuius 
quisque  ordinis  esset,  qui  suffra- 
gando  damnasset,  senator,  eques, 
tribunus  aerarius  etc.  Dio  38,  8. 
Schol.  ad  Cic.  147.  41,  5.  46,  7. 
48,  19.  45,  15.  Cf.  Nr.  180. 

75.  Fufia  de  religione,  lata  a  Q. 
Fufio  Caleno  trib.  pi.  a.  U.  693. 
Qui  quum  videret  Clodium  ami- 
cum,  sacris  Bonae  Deae  pollutis 
et  do  ea  re  facta  rogatione  con¬ 
sular! ,  ox  qua  a  praetore  iudicii 
Clodiani  iudices  legerentur,  ae- 
gre  posse  servari;  ipse  tulit,  ut 
iudices  sorte  ducerentur,  quod 
ita  facilius  posse  iudices  fieri  pu- 
taret  corruptioni  obnoxios,  eius- 
que  legis  patronum  naetus  est 
Hortensium.  Cic.  90,  14.  16. 

Furiae  (al.  Fusiae)  Atiniae- 
Furiae  (non  Fusiae;  vid.  Orell. 
Ind.  Legg.  p.  178.  contra  Zum- 
ptium  ad  20,  42,  109.  cf.  Nr.  23. 
supra.)  Furia  vel  Fusia  testa 
mentaria,  vid.  Ind.  II.  in  Testa 
mentariis  Legg.  Furia  et  Ind.  I. 
Nr.  22.  Furia  Atilia. 

76.  Gabinia  de  uno  imperatore 
contra  praedones  constituendo  A. 
Gabinii  trib.  pi.  A.  U.  688.  Vid. 
Cic.  27,  17.  sqq.  cf.  Dio  36,  6. 
Veil.  2,  31.  Plutarch.  Pompej.  25. 

77.  Gabinia,  de  senatu  legatis 
dando,  eiusdem  A.  Gabinii  lex, 
legi  Pnpiae  similis.  Ea  sancitum 
est,  ut  sonatus,  quibus  per  men¬ 
sem  Februarium  huberetur  die- 
bus,  legationibus  daretnr.  tec. 
88,  13. 

78.  Gabinia,  a  Q.  Gabinio  trib. 
pi.  A.  U.  615.  lata,  ut,  in  magi¬ 
stratibus  creandis ,  non  voce  ci- 
ves,  sed  tabellis  uterentur,  ut 
suffragia  libere  sine  inimieitia- 
rum  mete  ferre  possent;  unde 
Cic.  29,  2.  tabellam  vindicem  ta- 
cilae  libertatis  vocat. 

79.  Gabinia  de  versura.  A.  Ga- 
binius  trib.  pi.  tulit,  ne  cui  pro- 
vincialium  liceret  Romae  versu- 
ram  facere ,  i.  e.  pecuniam  fenori 
sumere,  neque  exsyngraplia  hanc 
ob  rem  facta  ius  reddi  a  magistra¬ 
tibus.  Cic.  94,  21.  95,  1.  2. 

Gellia  Cornelia.  Vid.  Nr.  53. 

80.  Genucia,  agraria,  rogata  a 
Q.  Considio  et  T.  Genucio  tribu¬ 
nis  pi.  anno  U.  277.  cf.  Liv.  2,  52. 
Neutra  autem  lex  a  Cicerone 
commemoratur. 

C.  Gracchi  frumentaria  vid. 
Nr.  164.  Eiusd.  lex  de  capite  ci- 
vis  Rom.  cf.  Nr.  163. 

Delia  est  potius  Aelia.  Cf.  Nr.  5. 

81.  Herennia  de  re  Clodii.  C. 
Herennius  trib.  pi.  P.  Clodium  ad 
plebem  traduxit  tulitque,  ut  uni- 
versus  pop.  in  campo  Martio  suf- 
fragium  de  re  Clodii  ferret.  Cic. 
90,  18.  19. 

82.  Hieronica  v.  frumentaria 
Siculorum.  Hanc  Hiero,  Siciliae 
rex,  dedit,  qua  aratores  Siculi 
agros  regios  obtinerent.  Eam- 
dem  retinnerat  in  pacanda  Sicilia 
(a.  U.  623.)  P.  Rnpilius  Lupus 
procos.,  qua  inter  aratores  (h.  e. 
qui  agros  publicos  pop.  Rom. 
hac  conditione  ac  lege  tenerent, 
ut  decimas  quotannis  darentpop. 
Rom.)  et  decumanos  (h.  e.  publi- 
canos,  qui  decumas  redemerant,) 
iudicia  fierent.  Cic.  21,  13.  22,  7. 
sq.  23,  22.  cf.  Nr.  154. 

83.  Hirtia  de  Pompeianis,  ab  A. 
Hirtio  incertum  trib.  pi.  a.  U. 
704.  aut  705.  an  praetore  707.  la¬ 
ta;  nec  certius  est,  cuiusmodi 
fuerit.  Cic.  69,  16. 

84  —  86.  Horatiae  Valeriae  (tri- 
buniciae).  —  84.  L. Valerius  Popli- 
cOlal’otitus  etM.  Ilorafius  Barba- 
tus  consoles  per  interregem  creati 
a.U.305.1cgem  centuriatis  comitiis 
tulcrunt,  ut,  quod  tributim 
plobes  iussisset,  populum 
tenerot.  Liv.  3,  55.  —  85.  dein¬ 
de  legem  restituerunt ,  ne  quis 

ullum  magistratum  sine  provoca-  i 
tione  crearet:  qui  creasset,  eum 
ius  fasque  esset  occidi,  neve  ea 
caedes  capitalis  noxae  haberetnr. 
Cic.  128,  31.  Liv.  3,  55.  —  86.  de- 
nique  legem  sanxerunt,  qui  tribu- 
nis  plebis,  aedilibus,  iudicibus, 
decemviris  nocuisset,  eius  caput 
Iovi  sacrum  esset.  Liv.  3,  55. 

87.  Icilia  tribunicia  a  Sp.  leilio 
trib.  pi.,  ut  coniicit  Niebuhr,  A. 
U.  284.  lata  et  a  Cicerone  inter 
sacratas  relata,  qua  tribunis  lice- 
bat  esse  tutis  non  modo  contra 
vim  et  ferrum ,  sed  etiam  contra 
verba  et  interfationem.  Cic. 45,37. 

luliae  leges,  a  C.  Iulio  Caesare 
primum  consule(A.TJ.  695.)  post- 
ea  dictatore  latae,  Cic.  57,  7.  5S, 
42.  48,  19.  contra  auspicia  44,  23. 
91,  2.  57,  1. 

Julia,  a)  agraria.  Vid.  Nr.  14. 

88.  Iulia  agraria,  quam  Caesar 
primum  A.  TJ.  695.  cos.  tulit  et 
,,Campanum  agrum  et  Stellatem 
XX  millibus  civium,  quibus  terni 
pluresve  liberi  essent,  divisit;  “ 
eique  rei  XX  viros  constituit  ex 
iis,  qui  maximos  honores  gessis- 
sent,  Ciceroni  autem  honorem 
frustra  obtulit.  Cf.  Cic.  91,16.18. 
—  51,  5.  22.  —  83,  4.  —  61,  19. 
62,  19.  Bibulus  autem  quumCae- 
sari  obnuntiaret,  armis  foro  cx- 
pulsus  est.  Suet,  in  Caes.  c.  20. 
Adde  Caes.  B.  C.  1,  14.  Dio  Cass. 

38,  1  —  7.  Plutarch,  in  Cat.  min. 
31  —  33.  Appian.  B.  C.  2,  10. 

S9.  luliae  iudiciariae ,  Cic.  50, 

39.  57,  8.  ludicia  ad  duo  iudicum 
genera  Caesar  redegit,  equestris 
ordinis  et  senatorii,  tribunos  ae- 
rarios,  quod  erat  tertium,  sustu- 
lit.  Suet.  Caes.  41. 

90.  Iulia  de  Leg ationibus  liberis. 
Liberae  legationes  dicuntur,  cum 
senatoribus,  privatae  rei  causa, 
tamquam  voti  solvendi,  heredi- 
tatis  aut  syngraphae  persequen- 
dae,  extra  Italiam  abeuntibus,  ius 
nomenque  legati  pop.  Rom.  SCto 
datur,  ut  eo  maiori  cum  dignita- 
te,  securitate  etc.  ubique  versari 
possint.  Hae  olim  tempore  infi- 
nitae  fuerant  vel  liberae.  Cicero 
cos.  tempus  earum  fecit  annuum, 
135,  8.  Caesar  libertatem  lega- 
tionum  restituisse  videtur,  104, 
11. 

91.  Iulia  de  provinciis  ordinan- 
dis,  lata  in  primo  consulatu, 
auctior,  quam  Cornelia  (Nr. 60.)  1) 
de  binis  rationibus  in  provincia 
apud  binas  civitates  deponendis 
et  iisdem  verbis  ad  aerarium  re- 
ferendis ;  Cic.  75, 20.  72,  17.  95, 7. 
2)  ne  praetoriae  ultra  annum, 
consulares  ultra  biennium  obti- 
nerentur;  57,  8. 

92.  Iulia  de  provincia  Ciceroni 
extra  ordinem  decernenda,  qua 
ex  privilegio  Cicero  provinciam 
obiit  contra  legem  Semproniam, 
qua  non  nisi  dcsignatis  consuli- 
bus  et  praetoribus  decernendae 
erant.  Cic.  59,  15. 

93.  Iulia  de  publicanis  tertia 
parte  pecuniae  debitae  relevandis, 
lata  a.  U.  695.  quam  primus  sci- 
vit  Plancius.  Cic.  51,  14.  Ea  lege 
sibi  equestrem  ordinem  Caesar 
adinnxit,  Cato,  in  publicanos  se- 
verior,  a  senatu  abalienavit.  91, 
16.  Suet.  Caes.  20. 

94.  Iulia  de  repetundis,  lata  A. 
U.  695.  post  Calpurniam,  Aciliam, 
Serviliam,  Corneliam,  acerrima  et 
iustissima.  Cic.  45,  64.  50,  16.  21. 
54,  4.  46,  12.  Multa  autem  fuerunt 
eius  capita:  78,  8.  40,  6. 

95.  Iulia  de  sacerdotiis ,  au¬ 
ctior,  quam  lex  Domitia,  quae 
pcrmitteb’at  etiam  absentes  in 
comitiis  creari  sacerdotes.  Cic. 
106,  5. 

96.  Iulia  sumptuaria ,  a  Gellio 
2  ,  20.  Octaviano  tribuitur.  Sed 
ipsum  Caesarem  testatur  Cicero 
102,  7.  questum  esse  per  litteras, 


se  absente  suas  leges  negligi,  in 
his  sumptuariam.  Cf.  77,  26.  79, 

15. 

97.  Iulia  de  vi  et  maiestate.  Ea 
sancitum  est,  ut  de  vi  et  maicsta- 
te  damnatis  aqua  et  igni  interdi- 
ceretur,  nec  provocandi  ad  popu- 
lum  venia  relinqueretur.  Cic.  57, 
9.  Praeterea  exstant  in  libris  iu- 
ris  civilis  fragmenta  legis  luliae 
de  vi  privata  et  publica,  haud 
dubie  Augusteae. 

98.  Iulia  et  Papiria  de  multis. 
C.  Iulio,  P.  Papirio  coss.  (a.  U. 
324.)L.Papirius,  P.Pinarius  cen- 
sores  multis  dieendisvim  armcn- 
torum  a  privatis  in  publicum 
averterunt.  Cic.  128,  35.  cf.  Liv. 
4,  30. 

luliae  post  Caesaris  mortem  ab 
Antonio  fixae,Cic.  5S,  36. 

99.  Iulia  de  Creta,  58,  38. 

100.  Iulia  de  rege  Deiotaro, 
58,  37. 

101.  Iulia  de  exsulibus,  5S,  38. 
61,  4. 

102.  Iulia  de  Sicnlis,  103,  12. 

103.  Iulia  de  civitate  socioruin. 

L.  Iulius  Caesar  cos.  a.  U.  664. 
tulit,  ut  sociis  et  Latinis  dare- 
tur  civitas.  49,  8. 

104.  Iunia  Licinia,  de  lege  pro- 
mulganda  a  Licinio  Murena  et  I). 
Iunio  Silano  coss.  a.  U.  692.  lata, 
eaque  severior,  quam  Caecilia  Li¬ 
dia,  qua  sancitum  erat,  ut  lex  fe- 
renda  per  trinundinum  promul- 
garetur.  Cf.  Cic.  61.  3.  45,  64. 
91,  9.  93,  16.  46,  14. 

105.  Iunia  de  peregrinis.  M.Iu- 
nius  Pennus  trib.  pi.  legem  tulit 
(A.  U.  628.  non,  ut  Beierus  opi- 
natur,  631.)  de  peregrinis  urbe  ex- 
terminandis ;  10, 28. 138, 11.  Post- 
ea  instaurata  est  a  Papio. 

Laetoria  v.  Plaetoria. 

106 .  Licinia-Seslia,  agraria,  a 
C.  Licinio  et  L.  Sestio  tribunis 
pi.  A.U.377.  promulgata,  ne  quis 
plus  D  iugera  agri  possideret,  sed 
anno  demum  386.  perlata  dissua- 
dente  inprimis  App.  Claudio 
Crasso, 

107.  Licinia  de  affinibus  cura- 
tione  excludendis,  lata  a  C.  Lici¬ 
nio  Stolone  trib.  pi.  A.  U.  378.  ut 
Pighius  putat;  ut  Ernestius,  aL. 
Crasso  Oratore;  ut  Bachius,  a  P. 
Crasso  A.  U.  659.  (cf.  Nr.  4.)  si- 
milis  Aebutiae,  qua  cautum  est, 
ne  ei ,  qui  de  aliqua  curatione  ac 
potestate  ferret,  collegis,  cogna- 
tis,  affinibus  ea  potestas  curatio- 
ve  mandaretnr.  Cic.  30,  8.  43, 
20. 

Licinia  de  ambitu,  vel  de  soda- 
litiis,  vid.  Nr.  111. 

108.  Licinia  de  epulonibus.  An¬ 
no  U.  558.  primum  instituti  sunt 
triumviri  faciendis  sacrificiis 
epularibus,  Liv.  33,  42.  Cicero 
autem  pontifices  veteres  scribit 
9,  19.  propter  sacrificiorum  mul- 
titudinem  tres  viros  epulones  es¬ 
se  voluisse ,  quum  essent  ipsi  a 
Numa  instituti. 

Licinia  Iunia.  Vid.  Nr.  104. 

109.  Licinia-Mucia  de  peregri¬ 
nis  urbe  prohibendis  lata  a  L.  Li¬ 
cinio  Crasso  Oratore  ct  Q.  Mu- 
cio  Scaevola  A.  U.  658.  de  civita¬ 
te,  ne  quis  sit  pro  cive,  qui  non 
sit  civis.  Vid.  8,  64.  49,  24.  138, 
11.  152, 10.  ubi  lex  de  civibus  re- 
gundis  [redigundis  cj.  Orell.]  di- 
citur;  add.  Asconius.  Eadcm  po- 
tissimum  fuit  belli  Italici  caussa, 
138, 11.  ceterum  non  multum  dis- 
crepans  a  Papia. 

110.  Licinia  de  sacerdotiis,  lata 
anno  TJ.  609.  a  C.  Licinio  Crasso, 
trib.  pi.  Cf.  Nr.  68. 

111.  Licinia  de  sodaliciis,  quam 

M.  Licinius  Crassus  cos.  (A.  U. 
698.)  pertulit,  non  de  ambitu  qui- 
dem  est,  sed  de  sodaliciis,  tamen 
omnes  ambitus  leges  comple- 
ctens.  Cf.  Cic.  51, 36.  poena  legis 
de  vi  proposita,  si  quis  per  soda- 


les  populum  pecunia  ad  suffra- 
gandurn  aut  de  ambitu  corrum- 
peret 

Liviae,  Cic.  134,  6.  12.  16.  19. 
152,  11.  a  M.  Livio  Druso ,  sedi- 
tioso  tribuno  pi.  A.  U.  663.  con¬ 
tra  auspicia  latae ,  ideoque  sena- 
tusconsulto  sublatae : 

112.  Livia  agraria M.  LiviiDru- 
si  trib.  plebis  A.  U.  631.  fuit,  ut 
Pighius  ait,  de  agrorum  conditio- 
nibus,  quos  populus  Rom.  tunc  in 
Italiae  Siciliaeve  colonias  dedu- 
cendis  civibus  sociisque  dividere 
et  assignare  volebat;  quo  iure 
possiderentur,  qui  ager  publicus, 
quive  privatus  foret;  qui  rursus 
coloniarum  municipiorumve  pu¬ 
blicus  ager  immunis  foret,  et  qui 
Romano  populo  aut  publicano  pe- 
cuniam ,  scripturam  vectigalve 
daret,  utique,  qui  ager,  locus,  ae- 
dificium  lege  rogatadandus,  assi- 
gnandus,  ex  publico  in  privatum 
commutatus  fuit,  de  eo  siremps 
lex  esset,  quam  si  is  ager,  locus, 
aedificium  P.  Mucio,  L.  Calpur- 
nlo  coss.  lege  Sempronia  datus, 
assignatus  esset.  Cf.  Cic.  134,  6. 
Ceterum  haec  lex  non  perlata  est. 

113.  Livia  frumentaria,  lata  a 
M.  Livio  Druso,  trib.  pi.  (A.  U. 
662.)  Cf.  Liv.  Epit.  71.  Cic.  134,  6. 
12.  43,  16.  19. 

114.  Livia  iudiciaria,  cuius  duo 
erant  capita,  alterum,  ut,  suble- 
ctis  in  senatum  CCC  eqnitibus, 
iudicia  aequa  parte  essent  penes 
senatum  et  equestrem  ordinem; 
alterum,  ut  in  iudices  quaestio  de 
pecunia  ob  rem  iudicatam  insti- 
tueretur.  Vellei.  2,  13.  Cic.  28, 
56.  52,  7.  (cf.  89.  et  137.  et  agra¬ 
ria  Nr.  112.) 

Lurconu  v.  Aufidia.  Vid.  Nr.  26. 

Lutatia.  Vid.  Nr.  138. 

115.  Maenia,  dc  praetractandis 
senatui  populiscitis,  lata  a  Mae- 
nio  trib.  pi.  A.  U.  467.  ut  patres 
ante  inita  a  populo  suffragia  fic- 
rent  auctores  eius  rei,  quam  po¬ 
pulus  iussurus  esset,  neque  adeo 
reprehendere  comitia,  h.  e.  irri- 
ta  facere  possent.  Cic.  10,  14.  cf. 
Liv.  1,  17.  Ita  confirmata  est  lex 
Publilia. 

116.  Mamilia,  agraria,  de  re- 
gundis  finibus  agrorum  i.  e.  fun- 
dorum,  cf.  Cic.  133,  21.  Ernestio 
iudice  anno  U.  643.  Pighio  autem 
opinante  (Ann.  Rom.  T.  II.  p.  393.) 
a  C.  Mamilio  trib.  pi.  A.  TJ.  588. 
lata. 

117.  Mamilia  de  lugurthae  fau- 
toribus,  lata  a  C.  Mamilio  Lime- 
tano,  trib.  pi.  A.  U.  643.  pt  quae- 
reretur  in  eos,  quorum  consi- 
lio  lugurtha  senatus  decreta  ne- 
glexisset,  quique  ab  eo  in  lega- 
tionibus  aut  imperiis  pecunias 
accepissent,  qui  clephantos  qui¬ 
que  perfugas  tradidissent,  item 
qui  de  pace  aut  bello  cum  hosti- 
bus  pactiones  fecissent.  Sallust, 
lug.  40.  65.  Cic.  10,  33,  34. 

118.  Manilia  (et  Cornelia)  de 
imperio  Cn.  Pompeii,  praecipue 
Manilia  dicta,  nomen  habet  a  tri¬ 
bunis,  a  quibus  lata  esse  fertur, 
C.Manilio  et  Cornelio,  A.  U.  688. 
quo  defensa  a  Cicerone  est  or.  27. 
quaPompeio  conficiendi  belli  Mi- 
thridatici  cura  demandata  est. 

119.  Manilia  de  libertinorum 
suffragiis  Manlia  Cn.  Manlii  trib. 
pi.  (A.  U.  695.)  Asconio  ad  Cic. 
53.  dicitur.  Fuit  autem  ilia  lex  de 
confusione  suffragiorum  vel  de 
libertinorum  suffragiis  et  digni¬ 
tatis  gratiaeque  caussa,  quo  diu- 
tumior  esset,  proroganda  visa 
Servio  37,  23.  157.  sq.  qua  sanci¬ 
tum  est,  ut  libertinis  suffragium 
esset  in  tribubus  omnibus,  teste 
Ascon.  ad  Cic.  53.  Antea  liberti- 
ni  omnes  inquattuor  tribubus  ur- 
banis  suffragia  ferre  coacti  erant 
una  cum  reliqua  faece  ex  institu-  ‘ 


to  Fabii  Censoris ,  ideo  Maximi 
cognominati. 

120.  Manilianae  venalium  ven- 
dendorum  (Cic.  9,  58.)  erant  for¬ 
mulae,  quibus  uti  possent  in  re¬ 
bus  vendendis  emendisque,  qui 
se  decipi  nollent :  unde  a  c  t  i  o  n  e  s 
vocantur  a  VarroneR,  R.II.  5.11. 
cuiusmodi  lex  apud  eumdem  II. 
3.  5.  Auctorem  habebant  M.’  Ma- 
nilium,  ICtum  eum,  qui  A.  U. 
604.  consul  cum  L.  Marcio  Cen- 
sorino  fuit. 

Manlia  de  libertinorum  suffra¬ 
giis,  (Var.  Lect.)  cf.  Nr.  119. 

Manlia  de  creandis  triumviris 
epulonibus,  (Var.  Lect.)  cf.  Nr. 
108. 

Marcia  agraria.  Vid.  Nr.  15. 

121.  Marcia,  aL. Marcio  Philip- 
po  trib.  pi.  A.  TJ.  649.  lata,  sed 
non  perlata.  Cf.  Cic.  137,  21. 

122.  Maria,  de  coercendis  suf- 
fragantibus,  lata  A.  TJ.  635.  a  C. 
Mario  trib.  pi.  eoque  postea  sae- 
pe  console,  ambitum  coercet  et 
libertatem  suffragii  ferendi  auget. 
Iussit  enim  pontes  angustiores 
fieri,  ne,  qui  suffragandi  caussa 
transirent,  alios  transeuntes  ap- 
pellare  aut  de  suffragio  rogare 
aut  inspicere  tabellas  possent. 
Vid.  138,  17.  Quae ,  quia  poten- 
tiae  procerum  opposita  erat,  a 
Cotta  et  Metello  coss.  oppugnata 
SCto  est,  sed  frustra. 

Memmia,  de  calumniatoribus, 
vid.  Nr.  151. 

Messiae,  C.  Messii  trib.  pi.  A. 
U.  696. 

123.  Messia  de  revocando  Cice¬ 
rone,  41,  8. 

124.  Messia  de  imperio  Cn. 
Pompeii,  93,  1.  7. 

125.  Militaris  lex  incerti  au- 
ctoris  ex  omnibus  una  ap.  Cic. 
40,  32.  memoratur,  qua  quis  ex 
eius,  quern  inimicum  putaret, 
tribuni  legione,  in  quam  forte  al- 
lectus  esset,  in  aliarn  transire 
posset  nullo  incommodo.  Cf.  Li- 
psium  De  Re  Militari  15,  15. 

Mucia  Licinia.  Vid.  Licinia  Mu- 
cia,  Nr.  109. 

126.  Mucia  de  L.  Tubulo.  P.  Mu¬ 
cio  Scaevola  trib.  pi.  A.  U.  612. 
ferente,  plebiscito  decretum  est, 
ut  Cn.  Caepio  cos.  quaereret  de 
L.  Tubulo,  qui,  quum  praetor  an¬ 
no  superiore  quaestionem  inter 
sicarios  exerceret,  aperte  cepis- 
set  ob  rem  iudicandam  pecunias. 
Cic.  114,  28.  115,  22.  123,  30. 
121,  23.  adde  164. 

Octaviafrumenlaria.Vid.'Nr.VjA. 

127.  Octavia  non  Cn.  sed,  Orel- 
lio  coniiciente,  M.  Octavii  (nati 
Cn.  Octavio  cos.  A.  U.  666.)  qua 
lex  Sempronia  ex  parte  abrogata 
est:  cf.  Cic.  10,  62.  137,  21. 

Othonis  lex,  vid.  Roscia. 

128.  Papia,  de  peregrinis  ex 
urbe  in  suas  civitates  redigendis, 
lata  a  C.  Papio,  trib.  pi.  A.  TJ.  688. 
(Vid.  Dio  37,  p.  33.)  primum  hoc 
sanxit,  ,,ut  peregrini  urbe  pelle- 
rentur,  et  socii  Latini  nominis  in 
suas  civitates  redigerentur;“  39, 
5.  49, 23. 93, 14. 138, 11.  deinde,  ne 
socii  Latini  Romae  essent,  ne  ur- 
bes  sociorum  Latin,  vastae  fie- 
rent. 

129.  Papiria,  de  aedium  conse¬ 
crations,  a  Q.  Papirio,  trib.  pi. 
incertum  quando,  lata,  ,,ne  quis 
aedes  aut  quamcumque  rem,  ter¬ 
rain,  aram,  lignum,  iniussu  po- 
puli  consecraret.“  Cic.  43,  50. 

130.  Papiria  Plautia  (vel  Plo- 
tia)  de  civitate,  lata  a  M.  Plautio 
Sil[v]ano  et  C.  Papirio  Carbone 
tribunis  pi.  A.  TJ.  664.  ut,  qui- 
cumque  essent  e  populis  foede- 
ratis  et  eo  tempore,  quo  haec  lex 
ferretur,  in  Italia  domicilium  lia- 
berent  et  intra  diem  LX.  apud 
praetorem  profiterentur,  cives 
Romani  optimo  iure  essent.  Vid. 
Cic.  39,  4. 

Papiria  Iulia.  Vid.  Nr.  98. 

131.  Papiria,  lata  a  C.  Papirio 
Carbone ,  trib.  pi.  A.  U.  622.  ut 
in  legibus  iubendis  et  antiquan- 
dis  populus  tabellis  uteretur. 

132.  Papiria  de  reficiendis  tri- 
bunis  pi.  quam  C.  Papirius  Car- 
bo  trib.pleb.  (A.  U.  622.),  P.  Afri- 
cano  C.  Laelio  dissuadentibns, 
tulit,  ,,ut  eumdem  trib.  pleb.  to- 
ties  creare  liceret,  quoties  popu¬ 
lus  vellet.“  Cf.  Epit.Liv.  50.109. 
Cic.  140,  25.  adde  Meyeri  Fragm. 
Oratt.  Rom.  p.  116.  sq. 

133.  Peducaea  de  incestu  virgi- 
num  Vestalium ,  Cic.  123,  30.  cf. 
Ascon.  ad  53, 12.  lata  a  Sexto  Pe- 
ducaeo  trib.  pi.  A.  U.  640. 

Penni  lex  cf.  Nr.  105. 

Philippi  vid.  Marcia  Nr.  121. 

134.  Pinaria  annalis,  a  M.  Pi- 
nario  Rusca  trib.  pi.  lata,  cuius 
nullum  vestigium  superest,  et  ne 
tempus  quidem  proditum  est. 
Vid.  Cic.  8,  65. 

Pisonis  v.  Calpumia  vid.  Nr.  36. 

135.  Plaetoria  de  circumscri- 
ptione  adolescentium,  al.  Pletoria, 
Plectoria,  Lectoria,  Laetoria.  In 
aeneis  tabb.  Heracleensibus  (cf. 
Marezoll  p.  139.)  est  Plaetoria, 
ap.  Plautum  Pseudol.  1,  3,  69. 
quina  —  vicenaria  dicitur. 
Nondum  enim  XXV  annos  natis 
adolescentibus  ne  fraus  fiat  vel 
dolus  malus,  ita  opitulatur,  ut 
etiam  sine  iudiciis  ex  bona  fide 
agentibus  stipulandi  facultatem 
adimat,  circumscriptoresque  ado¬ 
lescentium  multis  modis  coer- 
ceat.  Cic.  138,  15.  123,  30. 

136.  Plotia  vel  Plautia,  agraria, 
lata  vel  ab  A.  Plautio  Silvano 
trib.  pi.  656.  vel  a  M.  Plautio  Sil¬ 
vano  tribuno  plebis  A.  U.  665. 
Cf.  Cic.  90,  17. 

Plotia  Papiria  vid.  Nr.  130. 

137.  Plotia  vel  Plautia  iudicia- 
ria,  lata  a  M.  Plautio  Silvano, 
trib.  pi.  A.  U.  665.  qua  indicia  ab 
equitibus  cum  senatoribus  com- 
municata  sunt.  Cic.  152, 27.  Nam 
ex  ea  lege  tribus  singulae  e  suo 
numero  quinos  denos  suffragio 
creabant,  qui  eo  anno  iudicarent, 
in  his  igitnr  senatores  aeque,  ac 
de  plebe  homines. 

138.  Plotia  vel  Plautia  [et  Lu- 
tatia]  de  vi  lata  esse  dicitur  a  M. 
Plautio  Silvano,  trib.  pi.,  et,  ut 
Pighio  videtur,  etiam  a  C.  Luta- 
tio,  item  trib.  pi.  Una  amborum 
lex  Sigonio  auetore  etiam  Gravi- 
naeHeineccio  et  Wachtero  (Neues 
Archiv  des  Criminalrechtes  Vol. 
XIII.  p.  S.sqq.)  videtur,  rogata  ilia 
quidem  ante  annum  U.  690.  Ma- 
nutio  Plotia  de  vi  contra  priva¬ 
tes,  Ernestio  lex  de  vi  armatis 
hominibus  dicitur,  ita  ut  de  eius 
capite  quaereretur,  qui  vim  fecis- 
set;  aliis  alia  videntur;  Lutatia 
Manutio  de  vi  contra  magistratus 
et  rempublicam,  Ernestio,  incer- 
tum  qua  re,  severior  fuisse  dici¬ 
tur.  Eidem  illud  effecisse  vide¬ 
tur,  ut  etiam  festis  diebus  ludis- 
que  publicis  de  vi  quaeri  posset. 
Hoc  certum  est,  ex  ea  lege  non 
licuisse  cum  telo  esse  necandi 
caussa  vid.  Ascon.  ad  Cic.  53. 
extr.  cf.  Sallust.  Cat.  31.  Cic.  278, 

1.  44,  8.  nec  vastare  sedes  ferro, 
saxis,  ignibus,aut  universam  op- 
pugnare  rempublicam, 91,  24.  ad¬ 
de  47,  1.  27.  et  orr.  38.  45.  53. 

139.  Poetelia  de  ambitu  lex  C. 
Poetelii  trib.  pi.  (A.  U.  395.)  cf. 
Liv.  7,  15. 

140.  Pompeia  de  ambitu,  Cn. 
Pompeii  Magni  A.  U.  701.  cos.  de 
graviore  ambitus  poena  et  de 
breviore  forma  iudicii,  ita  ut  per 
triduum  testes  audirentur,  dein- 
de  uno  die  binae  horae  accusato- 
ri,  ternao  reo  darentur,  et  ut  vir 
consularis  quaestor  populi  suf- 
fragio  crearetur.  Cic.  99,  4.  102, 
49. 

141.  Pompeia  iudiciaria,  lata  a 
Cn.  Pompeio  in  consulatu  secun- 
do  A.  U.  699.  qua  lege  servatur 
quidem  Aurelia ,  sed  hoc  adiici- 
tur,  ut  amplissimo  ex  censu,  e 
centuriis,  aliter  atque  ante,  indi¬ 
ces  legerentur.  Vid.  Ascon.  ad  50, 
39.  Cf.  Cic.  57,  8. 

142.  Pompeia  de  iure  magistra- 
tuum,  a  Cn.  Pompeio  cos.  s.  coll. 
A.  U.  702.  promulgata,  qua  ab- 
sentibus  non  liceret  esse  hono- 
rum  eompetitoribus,  nec  cuiquam 
deposito  magistratu  prius,  quam 
quinque  anni  praeteriissent,  ire 
cum  potestate  in  provinciam. 
Vid.  Dio  40,  56.  Suet.  Iul.  Caes. 
28.  Cic.  97,  3.  58,  10. 

143.  Pompeia  tribunicia.  Cn. 
Pompeius  Magnus  et  M.  Licinius 
Crassus  A.  U.  684.  auctoribus  Si- 
cinio,  Quintio,  Palicano  tribb.re- 
stituerunt  potestatem  tribuni- 
ciam,  lege  Cornelia  A.  U.  674. 
sublatam.  Cic.  135,  9.  11.  20,  15. 
Liv.  Epit.  97.  Vellei.  2,  30.  Sue- 
ton.  Iul.  Caes.  5. 

144.  Pompeia  de  vi,  item  ac  lex 
de  ambitu  ex  senatus  consulto  a 
Cn.  Pompeio  cos.  s.  coll.  A.  U. 
702.  promulgata,  ut  edita  caede 
Clodii  in  via  Appia  curiaeque  fa¬ 
cto  incendio  quaestionis  ex  lege 
de  vi  forma  esset  brevior,  temis 
horis  ad  dicendum  datis  (Cic.  10, 
94.  cf.  Nr.  140.),  et  poena  gravior 
reoque  aqua  et  igni  interdicere- 
tur.  Ascon.  in  Cic.  53.  Cf.  103,  1. 
et  Wachter  1. 1. 

145.  Porciae  C.  Catonis  trib.  pi. 
A.  U.  698.  perniciosissimae,  Cic. 
88,  6.  de  imperio  Lentulo  abro- 
gando,88,  3. 

146 — 148.  Porciae  tres  de  pro¬ 
vocation  ,,quae  tres  sunt,  inquit 
Cicero  12S,  31.,  trium  Porcio- 
rum.“  Fuerant  autem  X  viri  sine 
provocatione  A.U.  304.  Unde  an¬ 
no  post  L.  ValeriiPotiti  etM.Ho- 
ratii  Barbati  lege  consulari  san¬ 
ctum  est,  ne  qui  magistratus  sine 
provocatione  crearetur  (vid.  Cic. 
1. 1.),  neve  quis  civem  Romanum 
interposita  provocatione  vinciret, 
verberaret,  necaret.  Cic.  52,  4. 
24,  63.  Liv.  10,  9.  Neque  vero 
Porciae  quicquam  praeter  san- 
ctionem  attulerunt  novi.  (Vid. 
Cic.  128,  31.)  Quarum  qui  sint 
auctores,  nemo  habet  dicere. 
Manutius  M.  Porcium  Catonem 
Censorium,Pighius  Porcium  Lae- 
eam  A.  U.  556.  trib.  pi.  intelligen- 
dum  putat.  Uterque  utrumque 
recte,  opinor;  de  tertio  res  etiam 
incertior  est. 

149.  Publilia  de  praetractandis 
senatui  populiscitis ,  lata  a  Q. 
Publilio  Philone  A.  U.  414.  dicta- 
tore,Liv.  8,  12.  Cic.  51,  3.  ut  po¬ 
puli  scita  patrum  consilio,  ne 
postea  reiicerentur,  ante  populi 
suffragationem  praetractarentur. 
Cf.  Nr.  115. 

150.  Pupia,  de  senatu  habendo, 
a  Pupio  quodam  trib.  pi.  nomen 
habere  videtur.  Eius  haec  apud 
Ciceronem  exstant  capita:  alte- 
rum,  „ne  senatus  de  ulla  re  toto 
mense  Ianuario  habeatur,  nisi 
ant  perfectis  aut  reiectis  legatio- 
nibus,“  71,  4.  cui  post  legeGabi- 
nia  (Nr.  77.)  adiectum  est,  ut  ne 
Februario  quidem;  alterum,  ,,ne 
senatus  diebus  comltialibus  ha¬ 
beatur, “  88,  12. 

151.  Remmia  de  calumniatori- 
bus  (edd.  aqtiqq.  Memmia,  Rem¬ 
mia  autem  in  melioribus  Di- 
gestorum  et  opp.  Cic.codd.),  qua, 
qui  calumniabatur,  dnmnabatur, 
16,  19.  eiusque  frons  littera  in- 
usta  notabatur,  16,  20.  De  anno 
legis  et  auetore  non  constat. 

152.  Roscia  theatralis,  lata  a  L. 
Roscio  Othone  trib.  pi.  A.  U.  687. 
ut,  restituto  more,  in  quatuorde- 
cim  gradibus  orcliestrae,  in  qua 
senatores  sedebant,  proximls  se- 


derent  equites  et  qui  equestri 
censu  essent,  exceptis  scilicet  de- 
coctoribus,  quibus  alius  in  thea- 
tro  locus  erat  assignatus.  Cic.  5S, 
18.  37,  19.  cf.  Vellei.  2,  32. 

Rulli  lex  agraria.  Vid.  Servilia 
Nr.  167. 

153.  Rupiliae.  P.  Rupilius  ex  pn- 
blicano  proconsul  A.  U.  622.  fa- 
ctus  ex  senatusconsulto  de  de¬ 
cern  legatorum  sententia  leges 
Sicnlis  constituit,  Siciliam  in  pro- 
vinciae  formam  redacturus.  Cic. 
21,  16. 

154.  Rupilia  de  re  frumentaria. 
Lex  de  re  frumentaria  in  Orellia- 
no  legum  indice  memoratur  e 
Cic.  22,  40.  ubi  non  frumentaria 
quidem  lex,  sed  omnino  lex  Ru¬ 
pilia  dicitur,  contra  quam  Verres 
ab  aratoribus  vadimonium  sibi 
promitti  iussit. 

155.  Rupiliae  de  cooptnndo  se¬ 
natu  Heracliotarum.  P.  Rupilius 
colonis  Heracliam  deductis  A.  U. 
622.  leges  de  cooptando  senatu 
veterum  et  novarum  dedit.  Cic. 
21,  50. 

156.  Rupilia  de  iudiciis,  lex  Sl- 
culis  dicta,  quod  more  Romano 
dec  return  potius  dixeris;  cf. 
21,  13.  37.  Ilaec  Siculorum  ius 
sanxit,  ut,  quod  Siculus  cum  Si- 
culo  ageret ,  de  eo  praetor  iudi- 
ces  sortiretur.  21,  16.  Eadem, 
quod  a  Verre  in  iurisdictione  et 
re  frumentaria  neglecta  erat,  sae- 
pe  commemoratur  21.  et  22. 

Scantiniae  (aut  Scatiniae  aut 
etiam  Atiniae,  cf.  Nr.  23.  nisi,  ut 
videtur,  diversae  leges  sunt  di- 
versis  tribuendae  auctoribus). 

157.  Scantinia  de  nefanda  Ve- 
nere,  Cic.  78, 12.  14.  lex  in  molles 
et  effeminates ,  qui  nefanda  Ve- 
nere  uterentur,  h.  e.  qui  vel  vim 
pueris  facerent,  vel  muliebria 
paterentur,  dicta  a  C.  Scantinio 
Capitolino,  trib.  pi.,  cui  M.  Clau¬ 
dius  Marcellus  aedilis  diem  ad 
populum  dixisse  fertur  A.  U.  527. 
Cf.  Plutarch.  Marcell.  2.  Valer. 
Max.  6,  1,  7.  Iuvenal.  2,  44. 
Quinetil.  Inst.  Or.  4,  2,  69.  7,  4. 
42.  Cic.  59,  61. 

Scatinia.  Vid.  Nr.  23. 

Scipionis,  v.  Cornelia. 

158.  Scribonia  alimentaria,  ut 
Manutius  opinatur,  de  frumento 
plebi  gratis  dividundo,  iam  antea 
gratiae  hominum  infimorum  au- 
cupanclae  studio  tentata  a  sedi- 
tiosis  tribunis  pi.,  aC.  Graccho,  a 
Saturnino,  a  P.  Clodio. 

159.  Scribonia  viaria  i.  e.  de  viis 
muniendis.  Hac  vectigal  constitu- 
tum  videtur,  aerario  solvendum 
in  veliicula,  esseda,  rhedas,  equos 
etc.  Cf.  30,  8.  95,  1.  Appian.  de 
B.  C.  2,  p.  732.  ed.  Toll. 

160.  Sempronia,  a  Ti.  Sempronio 
Graccho  tribuno  plebis  A.  U.  620. 
stabiliendae  legis  Liciniae  caussa 
lata:  ,,Ne  quis  ultra  quingenta 
agri  iugera  possideret ;  filii  fami- 
lias  emancipati  non  ultra  dimi- 
dium.  Neve  quis  ex  publico  plus 
quam  centum  iugera  haberet; 
tres  viri  quotannis  crearentur  a 
populo,  qui  agrum  privatum  a 
publico  seccmerent,  quodque  su- 
peresset  agrorum,  pauperibus  di- 
viderent;  utique  his,  qui  lege 
Sempronia  agrum  accipere  debe- 
rent,  pecunia.quae  exAttali  here- 
ditate  populo  Rom.  obvenisset, 
divideretur  ad  agrum  colendum 
instrumentumque  rusticum  com- 
parandum."  Mox  ingens  in  urbe 
tumultus  in  diversis  partlum  stu- 
diis  est  consecutus,  ut  lex  primis 
diebus  perferri  non  potuerit.  Tan¬ 
dem  abrogate  collegae  M.  Octa¬ 
vio,  quern  intercessorcm  legis 
subornarant  optimates,  tribunatu 
lex  summo  plebis  studio,  nec  mi- 
nore  cum  dolore  locupletum  per- 
lata  est.  Itaquo  III  viri  crcati 
sunt  agris  dividundis,  ipse  Ti. 


Gracchus  cum  C.  fratre  et  socero 
App.  Claudio,  viro  consulari  et 
censorio.  Ille,  tribunatu  in  annum 
posterum  prorogate,  assiduis  con- 
cionibus  et  vel  comitiis  plebem 
adversus  optimates  concitare  eni- 
sus ,  quum  in  Capitolium  magna 
cum  hominum  caterva  escendens 
capiti  dextram  imponeret,  altio- 
ra  concupiscere  ut  ceteris  nobi- 
libus,  itaP.  Scipioni  Nasicae  pon- 
tifici  maximo  visus  et  ab  istis  ma¬ 
gna  ducentorum  fere  hominum 
strage  edita  interfectus  est. 

161.  Sempronia  agraria,  a  C. 
Sempronio  Graccho  A.  U.  630. 
lata ,  sed  non  perlata :  —  uti  ex 
lege  Sempronia  fratris  sui  Tiberii 
quotannis  agri  populo  divideren- 
tur. 

162.  Sempronia  de  Asia  tribu- 
taria.  Haec  lex  isti  regioni  in 
provinciae  formam  redactae  cer¬ 
tum  quoddam  vectigal  tribu- 
ti  nomine  imposuit.  Cic.  22,  6. 
90,  1. 

163.  Sempronia  de  capite  civis 
Rom.,  quam  C.  Gracchus  trib.  pi. 
tulit  A.  U.  630.  Cf.  Cic.  32,  4.  24, 
63.  163.  36,  5.  33,  11.  Plutarch. 
Ti.  Graccli.  20.  C.  Gracch.  4.  Ea 
vero  hanc  habebat  vim,  ut  non 
liceret  iniussu  populi  de  civis 
Roin.  capite  quaeri.  Idem  vero 
iam  in  Monte  Sacro  lege  Valeria 
sancitum  erat. 

164.  Sempronia,  frumentaria, 
C.  Gracchi  trib.  pi. (A.U. 630.). 
ut  inopi  plebi  singuli  modii  ven- 
derentur  a  senatu  triente  cum  se- 
misse,  idque  frumentum  ex  aera¬ 
rio  emeretur.  Cf.  Plutarch,  in 
Mario,  p.  407.  ed.  Sylb.  Cic.  118, 
20.  45,  48.  137,  21.  10,  62. 

165.  Sempronia,  ne  quis  iudicio 
circumveniretur,  lata  ab  eodem  C. 
Graccho  trib.  pi.  Cic.  28,  55.  56. 
aucta  posthac  lege  L.  Cornel. 
Sullae  de  veneficiis  (Nr.  67.). 

166.  Sempronia,  de  provinciis 
consularibus.  Idem  tulit,  ut  quot¬ 
annis  a  senatu  ante  comitia  con- 
sularia  designandis  consulibus 
decernerentur  duae  ex  omni  nu¬ 
mero  selectae  provinciae,  quas  illi 
deinceps  inter  se  sorte  dividerent. 
Cic.  43,  9.  cf.  Curtius  ad  Salust. 
lug.  27.  Add.  Cic.  48,  2.  71,  7.  10. 
49,  27. 

167.  Servilia  agraria,  A.U.  690. 
Cicerone  consule  promulgata  a 
P.  Servilio  Rullo,  uti  decemviri 
cum  summo  imperio  crearentur, 
qui  agros  plebi  dividerent;  sed 
dissuadente  Cicerone  non  est 
perlata. 

168.  Servilia  de  repetundis. 
Hanc  C.  Servilius  Glaucia  prae¬ 
tor  rogavisse  dicitur  A.  U.  653. 
quo  anno  est  interfectus.  Incer- 
tum  est  tamen,  quando  lata  sit. 
Qua  M.  Scaurus  et  M’.  Aquillius 
et  P.  Rutilius  Rufus  rei  sunt  fa- 
cti.  Cic.  164.  cf.  Ascon.  Fuit  se¬ 
verior  ,  quam  Acilia ,  Cic.  49,  24. 
foederatisque  vel  Latinis  viam 
patefecit  ad  civitatem ,  ita  ut  da- 
mnato  cive  Romano  ipsi  cives 
Romani  fierent.  Huius  legis  fra- 
gmenta  collecta  et  illustrata  ed. 
Klenze  Berolini  1825.  Ceterum 
Servilia  de  civitate  ab  Ernestio 
ficta  est  in  Indice  non  secus ,  ac 
Servilia  iudiciaria. 

169.  Sestia,  de  revocando  Cice¬ 
rone  lata  a  P.  Sestio  trib.  pi.  A. 

U.  696.  Cf.  Cic.  92,  20,  3.  et23,4. 

Sestia.  Vid.  Licinia  Sestia  agra¬ 
ria  Nr.  106. 

Silvani  et  Carbonis.  Vid.  Nr.130. 
Tarpeia  Aternia.  Vid.  Nr.  21. 
Terentia  Cassia.  Vid.  Nr.  38. 
Terentia  vel  Terentilla.  Vid. 
Ind.  II.  Legg.  XII.  Tabb. 

170.  Thoria  agraria,  fuit  Sp. 
Thorii,  trib.  pi.  A.  U.  646.  agrum 
publicum  vectigali  levantis,  cf. 
Cic.  10,  36.  8,  70.  eaque,  ut  vide¬ 
tur,  diversa  a  lege  Sp.  Borii  apud 


LEGES  IN  CICERONE  COMMEMOll  AT  AE. 


Appian.  de  B.  C.  1,  27.,  ubi  qui- 
dem  Ernestius  Thorii,  Schweig- 
hanser  Varii  nomen  substituit. 

171.  Titia  de  agris  dividundis, 
quam  Sex.  Titius  seditiosus  tri- 
bunus  plebis  A.  U.  654.  M.  Anto¬ 
nio,  A.  Postumio  Albino  coss.  tu- 
lit  malis  ominibus.  Cf.  Iul.  Obse- 
quens  De  Prodigiis  c.  45.  Cic. 
134,  12.  Eadem  lex  videtur  dici 
37,  8. 

172.  Titiae  leges,  134,  G.  i.  e. 
quae  sunt  instar  illius  Titiae  agra- 
riae  (vid.  Nr.  171.).  Quod  autem 
L.  Murena  lege  Titia  provineiam 
tacitam  et  quietam  habuisse  dici- 
tur  37,  18.:  incertum  est,  utrum 
auctore  Pigliio  legem  intelligi 
oporteat  de  duplicando  quaesto- 
rum  numero  quaestoriisque  pro- 
vinciis  sortiendis,  an  aliam  et  vel 
maxime  agrariam. 

173.  Tullia  de  ambitu,  lex  M. 
Tiliiii  Cic.  (A.  U.  690.)  qui,  quum 
senatus  legis  de  ambitu  poenam 
augendam  censuisset,  interceden- 
teQ.Mucio  Orestillo  trib.pl.,  cre- 
sccnte  in  dies  ambitus  licentia,  in 
Oatilinae  ct  Antonii  coitionem 
iuvectus  estpaucis  diebus  ante  co- 
mitia,  Ascou.  cf.  Cic.  165.  tulitque, 
ne  quis  biennio,  quo  peteret  peti 
turusve  esset,  gladiatores  daret, 
nisi  ex  testamento  pra'estituta 
die;  vid.  Cic.  46,  15.  37,  2.  3.  5. 
23.  32.  41.  45,  64.  50,  34.  Dio  37 
29. 

174  Tullia  de  liberis  legationi- 
bus.  Vid.  Cic.  135,  S.  cf.  Nr.  90. 


175.  Valeria  de  aere  alieno.  L. 
Valerius  Elaecus,  cos.  suff.  (A. 
U.  668.)  tulit,  ut  creditoribus  qua- 
drans  solveretur.  Vellei.  2,  23. 
Cic.  145,  1.  Salust.  Catil.  33. 

176.  Valeria  de  civitate  Calli- 
plxanae  Veliensis.  C.  Valerius 
Flaccus  tulit  (A.  11.  655.),  ut  Cal- 
lipliana  Veliensis  (sacerdos  Cerc- 
ris)  civis  Romana  esset.  Cic.  49, 
24. 

177.  Valeria  de  Sulla  dictatore, 
est  L.  Valerii  Flacci  interregis  A. 
U.  671.  qua  L.  Cornelium  Sullam 
dicta torern  creavit,  tulitque  legem 
iniquissimam,  ut  omnia,  quae  fe- 
cisset,  rata  essent,  possetque  im- 
pune,  quem  vellet,  indicta  caussa 
interficere.  Cic.  31,  2.  133, 15.  16, 
43.  Schol.  Gronov.  p.  435.  Plu¬ 
tarch.  Sull.  33. 

178.  Varia  de  maiestaie  lata 
est  a  Q.  Vario  Hybrida  trib.  pi. 
A.  U.  664.  qua  sancitum  est,  ut 
quaestio  haberetur  de  iis ,  quo¬ 
rum  opera  consiliove  socii  contra 
populum  Rom.  arma  sumpsissent 
bello  Marsico.  Cic.  53,  36.  10,  56. 
117,  24. 

Vatiniae,  P.  Vatinii  trib.  pi.  A. 
U.  694.  Cic.  46,  12. 

179.  Vatinia  de  Caesaris  impe- 
rio.  P.  Vatinius  tulit,  ut  Caesar 
exercitum  per  lllyrieum  et  Gal- 
lias  duceret.  Schol.  Bob.  in  Cic. 
46.  p.  317.  45,  64.  46,  15. 

180.  Vatinia  de  iudicum  reie- 
ctione,  sive  a  P.  Vatinio  trib.  sive 
a  Q.  Fufio  Caleno  (cf.  Nr.  74.)  la¬ 


ta,  ut  repetundarnm  iudicio  lice- 
ret  alterna  consilia  reiicere.  Cic. 
31,  13.  46,  11.  Schol.  Bob.  p.  321. 
sqq. 

181.  Vatinia  de  L.  Vettii  indi- 
cio.  Vatinius  ferre  conatus  legem 
non  pertulit,  ut  quaestio  habere¬ 
tur  de  iis,  quos  L.  Vettius  cae- 
dem  Cn.  Pompeii  sibi  mandasse 
indicaret.  Cic.  46,  11.  Schol. Bob. 
p.  320.  Dio  38,  9.  Appian.  B.  C. 
2,  12. 

182.  Verria,  frumentaria.  Cic. 
22,  49.  cf.  Nr.  82. 

De  vi,  cf.  Nr.  97.  et  144. 

Viaria,  cf.  Nr.  159. 

183.  Villia  annalis,  cf.Nr.  134.  L. 
Villii  tribuni  pi.  A.  U.  574.,  qua 
quaesturae  annus  XXXI.  acdilitati 
XXXVII.  praeturae  XL.  consula- 
tui  XLIII.  destinatus  est.  Nam 
his  annis  Cicero  se  suo  tempore 
liouores  adeptum  esse  praedicat. 
Cf.  Liv.  40,  44.  Cic.  137,  17. 

184.  Voconia  de  mulierum  he- 
reditatibus,  lata  a  Q.  Voconio  Sa- 
xa  trib.  pi.  suadente  M.  Catone, 
de  Ernestii,  Savignii,  Hugonis 
aliorumque  sententia  anno  de- 
mum  U.  C.  585.  vel  a,  Ch.  169. 
censoribus  A.  Postumio  Q.  Fulvio 
cf.  Cic.  20,  41.  et  eo  quidem  anno 
ineunte.  Ceterorum  coniecturae, 
ut  Kindii  de  A.  U.  576.  et  Zum- 
ptii  de  A.  U.  580.  rationibus  hi- 
storicis  parum  conveniunt.  Pri- 
murn  legis  caput  erat,  ne  quis, 
qui  centum  millia  aeris  census 


esset,  mulierem  hcredem  insti- 
tueret.  Gaius  2.  §.  274.  Dio  56, 
10.  In  Catonis  autem  oratione  de 
classicis  i.  e.  primae  classis  et 
infra  classem  censis  sermoneni 
fuisse,  Gellius  7,  13.  testatur.  Al- 
terum  autem  legis  caput  hoc  erat : 
qui  centum  millia  aeris  census 
esset,  ne  quis  plus  legaret,  quam 
ad  lieredem  heredesve  perveui- 
ret,  i.  e.  ne  mulieri  plus  quam  di- 
midiam  hereditatem  relinqueret. 
Voconius  autem  etCato  liac  legis 
rogatione  maxime  veterum  fami- 
liarum  splendor!  prospicientes 
verebantur,  ne  mulierum  luxurin 
opes  dilapidarentur.  Nihilo  mi¬ 
nus  multis  modis  ea  lex  elusa  est, 
v.  c.  ita  potissimum,  ut  quis  fide- 
commisso  mulierem  heredem  in- 
stitueret,  vel  heredem  aliquem 
nominaret,  rogaretque,  ut  heredi¬ 
tatem  feminae  cuidam  redderet. 
De  hac  lege  scripsere:  I.  F.  Gro¬ 
nov.  de  sestertiis  III,  16.  Perizo- 
nius  Diss.  III.  Daventriae  1679. 
Wirling  Leetiones  iuris  civ.  1740. 
M.  Kind  de  lege  Voconia  Lips. 

1820.  Savigny  in  Commentt.  Acad. 
Berol.  Zimmern  (et  Neustetel) 
Rom.  rechtl.  Untersuehungen 

1821.  Hugo  Hist.  iur.  cum  Schil- 
lingii  Annott.  1829.  Hasse  zurlex 
Voconia  Cic.  de  Rep.  HI,  10.  in 
Musei  Rhenani  iurispr.  Vol.  III. 
1829.  Zumpt  ad  Verrinas  1831.  p. 
183.  sqq.  Rein  Rom.  Privatreclit 
1836.  Orelli  Cic.  Index  L egg. 


INDEX  RERUM  LEGIRUS  CONSTITUTARUM. 


AdolescentiumcircumscriptiolZb. 
aes  alienum  175. 
affinium  curaiio  4.  107. 
agrariae  leges  dicuntur  eae, 
quibus  latifundia  hominum  locu- 
pletium  vel  agri  vel  publici  vel 
victarum  factionum  aut  civitatum 
publicati  plebeiis  hominibus  aut 
militibus  tristi  pertica  divisi  sunt. 
14.  15.  37.  50.  72.  73.  80.  88.  112. 
116.  121.  136.  160.  161.  167.  170. 
171. 

alimentaria  lex  158. 
ambitus  legg.  26.  27.  31.36.139. 
140.  173. 

annales  legg.  vel  annariae  apud 
Festum  et  Lampridium  in  Com- 
modo  e.  2.  dictae  lataeque,  ut  ma- 
turi  aetate  rebus  praeessent,  et 
inter  aequales  ambitiosos  petitio- 
nis  gradus  essent.  Antea  cuique 
civium,  si  bonis  artibus  fideret, 
magistrates  petere  licebat  sine 
ullo  aetatis  discrimine.  Cf.  Tacit. 
Ann.  11,  22.  Cic.  61,  17.  134.  183. 
auspicia  5.  47. 

Caesaris  acta  7. 

Caesaris  imperium  179. 

Caesari  dies  V.  ludorum  tri- 
buendus  13. 

Calliphanae  civitas  176. 
calumniatores  151. 
caput  v.  liberlas  civis  Rom.  163. 
censorum  praeteritio.  Lege  Clo- 
dia  i.  e.  P.  Clodii  trib.  pi.  A.  U. 
696.cautumest,  ne  quem  censores 
in  senatu  legendo  praeterirent,  nisi 
qui  apud  eos  accusatus  censoris 
utriusque  sententia  condemnatus 
esset.  Yid.  Dio  40.  p.  147.  Cic. 
50,  4.  Ascon.  ad  43.  Cf.  44.  et  45. 
passim. 

censoriae  legg.  sunt  1)  formu¬ 
lae,  quibus  censores  veteres  re- 
demptoribus  aedificia  et  alia  opera 
publica  locabant;  cf.  Cic.  20, 55. — 
2)  Est  etiam  lex,  qua  censores  pu- 
blicanis  vectigalia  locant,  Cic.  21, 
7.  23,  6.  48, 5.  87,  12.  —  3)  consti- 
tutiones  et  edicta  censorum  de 
aerario  et  vectigalibus  populi  Ro¬ 
mani,  de  aedificiis  publicis,  de 
populi  in  tribus  et  centurias  de- 
scriptione.  In  his  erat  etiam  cau- 
tum ,  ne  carnifex  in  urbem  ingre- 
deretur.  Cic.  32,  5.  58. 
censura  6. 

centuriataelegg.  dicuntur,  quae- 
cumque  in  comitiis  centuriatis  ad 
populum  feruntur,  etiam  de  ma- 
gistratibus  creandis.  Cic.  30,  11. 
Ciceronis  provincia  92. 

Cicero  relegandus  43.  revocan- 
dus  51.  71.  123.  169. 

civitas  42.  52.  53.  130.  Calli¬ 
phanae  176.  sociorum  103. 

Clodii  res  81. 

collegia  nova  instituenda  48. 
coloniae  1.  9.  16. 
comitia  3. 

consecratio  aedium  129. 


Numeris  indicantur  leges  prioris  legum  Indicis. 


Creta  99. 

curatio  affinium  4.  107. 
curiatae  legg.  appellantur,  quae 
in  comitiis  curiatis  ad  populum 
feruntur.  Ciceronis  autem  tem¬ 
pore,  tributis  institntis,  curiatae 
nonnisi  rem  militarem  complecte- 
bantur.  Cic.  30,  11  sq.  Hinc  ib. 
10.  lege  curiata  ornari  non  est 
nisi  comitiis  curiatis  accipere  im¬ 
perium  et  potestatem  rei  militaris 
administrandae.  Adoptatus  est 
autem  comitiis  curiatis  v.  c.  in 
plebeiam  gentem  P.  Clodius. 
damnum  19. 

dedendus  Numantinis  Manci- 
nus  22. 

Deiotarus  100. 
dictator  177. 
dictatura  tollenda  8. 
dolus  malus  20. 
dona  41. 

epulones  triumviri  108.  120. 
exsules  101. 

fraudes  iudiciorum  cavendae 
165. 

frumentariae  legg.  quibus  san- 
citum  est,  ut  frumenti  largitio 
plebi  fieret  ex  aerario.  17.  38. 
49.  82.  113.  127.  154.  164.  182. 
furtivae  res  24. 

Qabinii  provincia ,  Macedonia 
46. 

Heracliotarum  senatus  coopla- 
tio  155. 

hereditas  mulierum  184. 
imperator  unus  contra  piratas 
mittendus  76. 

imperium  Caesaris  179.  Pom¬ 
peii  76.  118.  124.  Lenlulo  abro- 
gandum  145. 

de  iudiciifraudibus  cavendisYlb. 
iudicia  privata  29. 
iudiciariae,  quibus  constitui- 
tur,  penes  quem  iudicia  sint.  10. 
28.  54.  74.  89.  114.  137.  141. 
156. 

iudicum  reiectio  55.  180. 
Iugurthae  de  fautoribus  ( cor¬ 
rupted  conciliatis)  117. 
ius  civile  23. 

legationes  liberae  90.  174. 
leges  XII  Tabularum,  a  decem- 
viris  consulari  potestate  e  lege 
Terentia  vel  Terentilla  latae  A. 
U.  303.  et  304.  vid.  Liv.  3,  31  sq. 
et  Gell.  20,  1.  16,  10.  Quibus  ad- 
iectum  est,  quod  dicitur  (Iustin. 
Institt.  lib.  2,  4.  10.)  ius  honora¬ 
rium,  natum  supplementis  prae- 
torum ,  tribunorum  aliorumque 
magistratuum :  cuiusmodi  sunt 
leges  Aquillia,  Faleidia ,  Furia,  Vo- 
conia  etc.  lllas  tabulas,  ex  qui¬ 
bus  tamquam  fontibus  ius  Roma- 
num  et  publicum  et  privatum  de¬ 
rivator,  Cicero  memorat  45,  30. 
53,3.4.  119,2.130,10.  133,21.  134, 
23  sqq.  135,  19.  136,  12.  138,  15. 
31.  166,  47.  50.  59.  Tabularum 
fraginenta  multi  collcgerunt,  et 


in  his  summa  cum  laude  lac.  Go- 
thofredus  libello  de  quattuor  iuris 
fontibus.  Cf.  Dirksen:  Ubor- 
sicht  der  bisherigen  Versuche  zur 
Kritik  und  Herstellung  des  Tcxtes 
der  XII  Tafel-Fragmente.  Lipsiae 
1824.  Tabularum  fragmenta  etc. 
ed.  Zell.  Friburgi  1825. 

de  lege  promulganda  104.  nisi 
per  populum  non  tollenda  63. 
legislatio  33. 

Lentulo  imperium  abrogandum 

145. 

Lex  (l*'|ic),  formula  iuris  verbis 
conc.epta,  a  magistratu  lata  ad 
populum ,  suasa  (hinc  suasio)  vel 
rogata  (hinc  rogaiio)  perlata,  ius- 
sa  a  populo  et  promulgata,  deni- 
que  post  trinundinum  rata  haberi 
solita.  Contra  lex  abrogata  vel 
antiquata,  non  accepta,  vetita, 
obrogata  i.  e.  nova  lege  infirmata. 
Legi  derogatur  i.  e.  pristinae  ali- 
quid  detrahitur,  subrogatur  au- 
tem,  ubi  aliquid  additur. 
libertinorum  suffragia  119. 
magistratuum  iura  56.  142. 
maiestas  18.  57.  97.  178. 
Mancinus  Numantinis  dedendus 
22. 

Metellus  Numidicus  35. 
militares  leges  memorantur,  vel 
una  sine  auctore  militaris  lex  125. 
mulierum  hereditates  184. 
multae  21.  98. 

Numantinis  Mancinus  dedendus 

22. 

nummaria  lex  58. 
peregrini  109.  redigendi  in  suas 
civitates  128. 

Pompeiani  83. 

Pompeius  32.  Pompeii  impe¬ 
rium  76.  118.  124. 

populiscita  senatui  praelractan- 
da  115.  149. 

proscripti  59. 

provinciae  166.  Asia  tributaria 
162.  ordinandae  60.  91.  permuta- 
tio  earum  12.  Macedonia  Oabi- 
nio  data  46.  provincia  Ciceroni 
danda  92. 

provocatio  11.  146 — 148. 
Ptolemaeus ,  Cypri  rex  44. 
publicani  relevandi  93. 
reiectio  iudicum  180. 
religio  75. 

de  repetundis  pecuniis  leges, 
quibus  magistrates,  qui  in  pro- 
vinciis  ob  rem  iudicandam  pecu- 
nias  contra  leges  ceperunt,  tenen- 
tur.  2.  61.  94.  168. 

sacerdotia  62.  68.  95.  110. 

sacerdotium  adempium  45. 

sacratae  legg.  sunt,  quibus  san¬ 
ctum  est,  qui  quid  adversus  eas 
fecerit,  sacer  alicui  deorum  sit 
cum  familia  pecuniaque.  Sunt  qui 
esse  dicant  sacratas ,  quas  plebes 
iurata  a.  U.  260.  in  Monte  Sacro 
sciverit.  Est  igitur  tribunicia. 
Cic.  135,  4.  hanc  refert  eius  for- 


mulam:  ,, Plebes  quos  pro  se  con- 
,,tra  vim  auxilii  ergo  creassit,  tri- 
,,buni  eius  sunto.  Quodque  ii. 
„prohibessint  quodque  plebem 
,,rogassint  ratum  esto,  sancti 
,, sunto  neve  plebem  orbam  tri- 
„bunis  relinquunto."  Lex  autem 
tribunicia  tria  habebat  capita  1) 
ut  quini  quotannis  tribuni  crea- 
rentur,  2)  ut  sacrosancti  essent, 
3)  ut  nonnisi  plebeii  tribuni  fie- 
rent.  Liv.  2, 33.  Cic.  Fragm.  1.  52. 
turn  45,  7.  30.  37.  43,  17.  134,  7. 
138,  31.  Sigonius  de  lure  Civili 
1,  6.  duo  capita  addidit,  1)  ne  de 
capito  civis  Rom.  nisi  centuriatis 
comitiis  ageretur,  neve  2)  privi- 
legia  in  homines  singulos  ferri  li- 
ceret.  Cf.  Liv.  2,  54.  4,  26.  5,  11. 
36,  38.  39,  5.  Oio.  166,  47.  49.  171. 
sectatorum  numerus  70. 
de  senatu  39.  77.  150.  de  senatu 
Heracliotarum  cooptando  155. 
servi  69. 
sicarii  67. 

Siculi  102. 
sodalicia  111. 

de  suffragiis  ferendis  64.  de  eo- 
rum  confusione  119. 

de  suffragantibus  coercendis  78. 
122.  137. 

Sulla  dictator  177. 

Sumptuariae  legg.  in  ed.  Or. 
indice  praeterea  memorantur 
Aemilia,  Antia,  Cornelia,  Didia, 
Fannia,  Licinia,  Orchia  et,  quae 
sola  apud  Cic.  citatur,  Iulia  nr. 
96. 

tabellariae  34.  40.  78.  130.  cf. 
Cic.  135,  16.  140,  16. 

testamentariae  65.  184.  His 
addenda  est  Furia  testamenta- 
ria,  quam  C.  Furius  de  testa- 
mentis  ita  tolit,  ut  non  liceret 
plus ,  quam  mille  asses  legati  no¬ 
mine  capere,  isque  quadruplum 
solveret,  qui  plus  cepisset.  Cic. 
20,  42.  49,  8.  Leges  vero  XII 
Tabb.  constituerant,  uti  quisque 
legassit  suae  rei,  ita  ius  esto. 
theatralis  152. 

tribunicia  i.  e.  et  quae  ab  aliquo 
tribuno,  et  quae  a  Pompeio  de  re- 
ficiendis  tribunis  eorumque  po¬ 
testate  restituenda  est  lata  lex. 
Cic.  19,  16.  cf.  nr.  25.  66.  87.  143. 
146  —  148.  de  tribunis  84  —  86. 
132. 

triumviri  epulones  108. 

Tubulus  126. 
venalium  venditio  120. 
venefici  et  sicarii  67. 

Venus  nefanda  157. 
versura  79. 

Vestalium  inceslus  133. 

Vettii  indicium  181. 
viaria  i.  e.  de  viis  muniendis 
lex  159. 

de  vi  97.  111.  138.  144. 

Abdera,  urbs  Thraciae  crasso 
caelo.  Roma  Abdera  dicitur  pro¬ 
pter  stuporem  senatorum,  93,  16. 

Abderites,  Protagoras,  9,  32. 
121,  23. 

Aborigines  ad  mare  Tyrrhenum, 
128,  3. 

Absyrtus,  123,  19.  ap.  Pacuv. 
Aegialeus  s.  Aegilus  dicitnr.  Quo 
membratim  dissecto,  Medea  soror 
cum  Iasone  fugiens  persequen- 
tem  patrem  Aeeten  Colchorum 
regem  morari  conata  est,  123,  16. 

Abydus,  opp.  Troadis  ad  Hel- 
lespontnm,  4,  54. 

Academia,  1)  Gymnasium  Athe- 
niensium,  ab  Academo  heroe  di¬ 
ctum,  7,  21.  124,  13.  109,  4.  74,  2. 
95,  1.  115,  1.  —  2)  gymnasium  in 
Cic.  Tusculano,90,  9,  2.  et  ib.  11, 
3.  —  3)  tota  disciplina  et  schola 
Academicorum,97,  10.  et  18.  10, 
89.  11,  3.  125,  72.  138,  4.  et 
18.  109,  9.  110,  35.  102,  2.  14. 
16.  19.  23.  28.  Non  una  plures 
Academiae  Philoni  videntur  esse, 
Antiocho  non  item,  109,  4.  duae 
Ciceroni  9,  18.  vetus  et  nova. 
Sed  numerantur  etiam  quinque, 
quarum  primam  vel  veterem 
Plato  condidit,  succedentibus 
Pseusippo,  Xenocrate,  Polemone, 
Cratete ,  Crantore ,  secundam 
vel  novam  79,  8.  9,  18.  121,  3.  5. 
et  12.  122,  1.  Arcesilaus,  133,  13. 
quern  secuti  sunt  Lacydes,  Evan- 
der,  Egesinus,  110,  6.  post  hos 
t  e  r  t  i  a  m  Cameades,  109, 12.  cum 
Clitomacho,  Philo  Larissaeus 
quartam,  Cic.  9,  28.  quintam 
denique  Antiochus,  isque  ad  ve¬ 
terem  relapsus.  Est  autem  disci- 
plinae  academicae  docere,  nihil 
esse  veri  aut  certi  ac  certo  posse 
percipi,110, 3.  121, 1.  unde  in  aca¬ 
demia  moris  est  assensione  re- 
tenta  in  utramque  partem  dispu- 
tare,  110,  19.  Magna  eiusdem  phi- 
losophiae  utilitas  redundat  ad 
eloquentiae  ubertatem  augendam, 
11,  3.  109,  9.  —  4)  gymnasium 
in  Tusculano  Ciceronis,  90,  9. 
2.  et  ib.  11,  3. 

Academici,  dicti  ab  academia, 
cuius  philosopliiam  sectantur,  8, 
28.  121,  1.  110,  9.  10.  Academici 
autem  veteres  item,  ac  Peripnte- 
tici,  docuerunt  sumranm  bonum 
esse  secundum  naturam  vivere, 
112,  11. 

Acantho,  Solem  quartum  heroi- 
cis  temporibus  Rhodi  peperisse 
dicitur  123,  21.  cf.  Arnob.  4,  14. 

Acarnania,  Graeciae  regio  ad 
mare  Ionium  inter  sinum  Ambra- 
cium  et  Acheloum,  50,  40. 

Acastus,  servus  Ciceronis,  84, 
5.  86,  14.  95,  9.  96,  1. 

Ac cius,  vid.  Attius. 

Cn.  Aceronius,  M.  Tullii  socius 
(A.  U.  683.),  166,  17. 

Aceslenses,  Siciliae  parvacivitas 
prope  Segestam,  22,  36. 

Achaei,  Achaiae  incolae,  18,  20. 
45,  43.  48,  3. 

Achaia,  1)  proprie  pars  Pelo- 

ponnesi,  Isthmo  vicina.  —  2)  pro- 
vincia  Romana,  Peloponnesum  et 
Graeciam  proprie  dictam  cum 
cireumiectis  insulis  continens,  40, 
40.  20,  11.  92,  7.  8.  100,  7.  83,  17. 

Achaicum  negotium,  i.  e.  pro¬ 
consulates  Achaiae,  a  Ser.  Sul- 
picio  A.  U.  708.  susceptus,  74,  4. 
et  76,  6. 

Acherini,  aut,  lit  Cluver  putat, 
Scherini,a  Schera  parva  civitate 
Siciliae  mediterraneae  inter  Hy- 
psam  et  Crimissum,  27, 43. 

Acheron,  116, 5.16. 123,7. 139, 10. 

Acherusia  templa  Orel,  116,  21. 

Achilles,  9,  15.  118,  9.  119,  23. 
124,  30.  116,  44.  39,  10.  123,  18. 
75,  12.  98,  5. 

Achilleus,  M.  Brnti  libertus, 
107,  6. 

Achivi,  124,  14. 

Achradina,  pars  Syracusarum, 
23,  53.  57.  120,  23. 

Acidinus,  v.  Manlius  Acidinus. 

Acilia  gens.  Acilii  fuere  cogno- 
mine  Aviolae ,  Balbi,  Glabriones. 

Acilia  lex,  19,  9. 

M.'  Acilius  Balbus,  cos.  A.  U. 
604.  Cic.  98,  6. 

C.  Acilius  Glabrio,  138,  2.  Plu¬ 
tarch.  in  Romul.  21.  et  Dionys.  3, 
77.  Graece  scripsit  historiam. 
Eius  annales  Graece  scriptos 
Latine  convertit  Claudius  ( Qua- 
drigarius?)  Liv.  25,  39.  35,  14. 
Interpres  fuit  legatorum,  Carnea- 
dis,  Critolai,Diogenis.  Gell.  7, 14. 
Vixit  aetate  Catonis  Cens.  Quae¬ 
stor  A.  U.  552.  trib.  pi.  A.  U.  557. 
Chapmannus  ad  1,  1.  in  Pearcia- 
na  Off.  editione  centum  annis 
Glabrione  recentiorem  fuisse  di- 
cit:  a  quo  dissentiunt  Dukerus  et 
Drakenborehius  ad  Liv.  35,  39. 

M.'  Acilius  Glabrio,  cos.  A.  U. 
564.  contra  Antiochum  M.  ad 
Thermopylas,  139,  10. 

M.'  Acilius  Glabrio,  institutus  a 
P.  Scaevola  avo,10,  68.  praetor 
A.  U.  685.  iudicium  inVerrem  ex- 
ercuit,  20,  2.  10.  14.  24,  29.  63.  — 
Cos.  A.  U.  688.  Luculli  successor 
in  bello  Mithridatico  A.  U.  689. 
Cic.  27,  2.  9.  Pontifex  (A.U.698.) 
44,  6.  88,  2,  1.  In  matrimonio  ha- 
bebat  sororem  M.  Scauri ;  Ascon. 
in  164. 

M.'  Acilius  Glabrio,  M.’  Acilii 
et  sororis  Scauri  filius,  Caesaris 
legates  A.  U.  706.  procos.  Siciliae 
A.  U.  708.  Cic.  83,  30-39.  cum  le- 
gionibus  in  Graeciam  missus  A. 
U.  710.  Cicerone  in  caussa  eapi- 
tali  patrono  bis  usus,  77,  50.  83, 
50. 

Acmonenses,  incolae  Acmoniae, 
urbis  Phiygiae  Magnae,  40,  15. 

Acragianae  vid.  Agragianae  et 
Achradina. 

Acrion,  Locrensis,  Pytliago- 
reu.  ,  Platonis  temporibus,  soli 
Ciceroni  115,  29.  memoratus;  cf. 
Val.  Max.  8,  8.  ext.  3. 

Acronoma  ( Acherontia?  nota 
sunt  enim  Apulia,  cf.  Hor.  od.  3, 4, 
14.)  103,  40. 


Actium,  urbs  et  promontorium 
Acarnaniae  prope  sinum  Ambra- 
cium,  Octaviani  victoria  clarum, 
86,  6. 

Actium  Corcyrae,  portus  Cor- 
cyraeorum,  96,  21. 

Aelius  s.  Attius  (Atticus  ?),  Dio¬ 
nysius,  servus  Ciceronis,  in  At- 
tici  gratiam  libertate  donates, 
82,  30. 

Aculanum,  vid.  Aeculanum. 

C.  Aculeo,  eques  Rom.  ICtus, 

10,  76.  in  matrimonio  habebat 
sororem  Helviae,  matris  Cicero¬ 
nis,  ex  qua  suscepit  C.  Visellium 
Varronem,  7,  43.  8,  1.  et  65. 

Acusilas  (vel  Acusilaus),  circi- 
ter  D  annis  ante  Chr.  n.  Argivus, 
qui  Ilesiodi  exemplo  ytviahoyiac 
scripsit,  8,  12.  cuius  fragments 
collegit  Sturz. 

Acusius,  Rhodius,  100,  23. 

Acutilius,  cui  cum  Attico  res 
est,  90,  1.  5.  et  S. 

Adherbal,  Micipsae  fil.  Masinis- 
sae  nepos,  149.  Schol.  Bob. 

Adiatorix,  Comanorum  rex,  72, 

12. 

Adonis,  cui  Venus  nupsit,  123, 
23. 

Adrianum,  v.  Haclriaticum. 

Adramitenus,  vel  potius  Adra- 
myttenus,  ab  Adramytteo  s.  Adra- 
myttio,  Mysiae  uybe  maritima,  40, 
13.  28. 

Aeacides  (Pyrrhus) ,  eiusque 
maiores  Aeacidae,  125,  56.  136, 
13. 

Aeacus,  136,  28,  116,  41. 

Aebutius,  105, 2.  §.  5.  Aebutia  lex 
30,  8. 

M.  Aebutius,  40,  37. 

Sex.  Aebutius ,  aceusator  Cae- 
cinae,  26,  1. 

Aeculanum  v.  Aeclanum,  Hirpi- 
norum  oppidum,  96,  3.  105,  2. 
(ubi  Aculanum  V.  L.) 

Aedui,  Galliae  Lugdunensis  po- 
pulus,  77,  10.  90,  19. 

Aee,  Solis  et  Perseidis  filia,  123, 
19. 

Aeetes ,  Medeae  pater  et  Solis 
filius,  118,  12.  123,  19. 

Aegeum  mare,  27, 12. 18. 135, 16. 

Aegialeus,  Pacuvio  est  Absyr¬ 
tus,  123,  19. 

Aegina,  insula  in  sinu  Saronico, 
74,  5. 

Aeginetae,  Aeginae  incolae,  138, 

11. 

Aegisthus,  Agamemnonis  inter- 
fector,  123,  38. 

Aegritomarus ,  Transalpinus, 
defensus  a  Cn.  Domitio  trib.  pi. 
A.  U.  658.  Cic.  18,  20.  21,  47. 

Aegypta,  servus,  deinde  liber¬ 
tus  Ciceronis,  86,  15.  97,  15. 

Aegyptus,  3,  2.  91,  5.  98,  11. 
Aegyptiorum  religio  129,  9.  121, 
16.  29.  36.  125,  9.  12.  115,  29.  123, 
15.  124,  1.  42.  116,  45.  122,  50. 

Aelii  gentis  plebeiae,  28,  26. 
cognominibus  ap.  Cic.  (Catus) 
Lamia,  Ligur,  Paetus,  Praeconi- 
nus,  Stilo,  Staienus,  Tubero  (in 
nummis  etiam  Bula  et  Seianus). 


c  u  s. 


M.  Aelius,  Ciceronis  vicinus, 
104,  26.  et  29. 

P.  Aelius  (Larinas?)  1)  Cluen- 
tii  amicus  28,  59.  —  2)  P.  Aelius 
Paetus  (cos.  553,  U.  c.). 

C.  Aelius  Lamia,  senator,  88, 13. 
L.  Aelius  Lamia,  deformis,  7. 65. 
L.  Aelius  Lamia,  a  Pisone  et 
Gabinio  coss.  A.  U.  696.  relega¬ 
tes,  quod  Catilinae  coniuratione 
patefacta  senatum  defenderat,  45, 
12.  50,  27.  aedilis  A.  U.  709.  Cie. 
102, 45. 81, 16.  et  17.  praetor  711.  A. 
U.  Cic.  82, 29.  83,  29.  84,  62.  100,  7. 

(P.  an  Sext.f )  Aelius  Ligur,  trib. 
pi.  A.  U.  697.  Cic.  inimicus  45,  31. 
Clodianus  45,  43.  43,  19.  44,  3. 

Q.  Aelius  Paetus  Catus,  cos.  A 
U.  556.  censor  A.  U.  560.  Cic.  7, 

45.  4S.  9,  33.  10,  20.  116,  9. 139, 

9.  134,  23.  77,  22.  12, 2.  Eius  com- 
mentarii  de  iure  civili  7,  2.  et  56. 

C.  ( Aelius )  Staienus,  iudex  per- 
fidus,  28,  20. 23. 24.  26. 21,  32.  (ubi 
male  Staienus  scribitur)  maiesta- 
tis  condemnatus  ib.  36.  12,  20. 10, 
68.  69. 

L.  Aelius  Stilo  Praeconinus,  La- 
nuvinus,  grammaticorum  Rom. 
princeps,  Varronis  magister,  10, 

46.  56.  109,  2.  134,  23.  4,  11.  7, 
62. 

L.  Aelius,  L.  Aelii  Stilonis,  ut 
videtur,  libertus,  patroni  iniurias 
ulciscens,  164,  2. 

L.  Aelius  Tubero,  pater  Q.  Tu- 
beronis,  una  cum  Cic.  erudites, 
55,  4.  7.  Ciceronis  legates  in  Asia 
A.  U.  694.  historicus  87,  1.  3.  10. 
51,  41.  55,  8.  sqq. 

Q.  ( Aelius )  Tubero,  Aemiliae 
Africani  min.  sororis  fil.  L.Paulli 
nepos,  Stoicus,  Graccho  molestus 

10,  31.  praetura  deiectus  ob  per- 
versam  sapientiam  in  Africani 
funere  140,  11.  et  27.  doetus  8,  2. 
9,  23.  109,  44.  114,  9.  119,  2.  138, 
15.  loquens  inducitur  de  Rep.  127, 
9.  93,  16. 

Q.  Aelius  Tubero,  propinquus 
Cic.,  Q.  Ligarii  aceusator  55,  1. 
in  pugna  Pharsalica  contra  Cae- 
sarem  stetit,  55,  9. 

Aemilia  via,  ab  Aemilio  Lepido 
strata,  a  Placentia  ad  Ariminum, 
80,  30. 

Aemilia,  Aemilii  Paulli  filia,  72, 
37. 

Aemilianus  Scipio,  L.  Aemilii 
Paulli  filius  a  P.  Africani  maioris 
fil.  adoptatus,  69,  2. 

Aemilius  Alba,  Verris  amicus, 
22,  62. 

Q.  Aemilius  Papus ,  cos.  A.  U. 
472.  476.  Cic.  140,  39. 

L.  Aemilius  (v.  Paullus)  69,  4. 

M.  Aemilius  Avianus,  negotia¬ 
tor,  83,  21. 

M.  Aemilius  Lepidus  Porcina, 
orator,  7,  10.  10,  25. 

M.  Aemilius  Lepidus,  vid.  Le¬ 
pidus. 

M.  Aemilius  Philemo,  M.  Lepi- 
di  libertus,  77.  18. 

M.  Aemilius  Scaurus,  8, 69.  Vid. 
Scaurus. 

L.  Aemilius  M.  F. 
M.  N.  Lepidus. 


M.  Aemilius  M.  F. 
M.  N.  Lepidus  Por- 
cina  Cos.  617. 

Man.  Aemilius  M. 
F.  M.  N.  Lepi¬ 
dus. 

I 

Man.  Aemilius  Man. 
F.  M.  N.  Lepi¬ 
dus. 


<}.  Aemilius  Man. 
F.  Man.  N.  Lepi¬ 
dus. 


M.  Aemilius  Lepidus  Cos.  A.  U.  468. 
M.  Aemilius  M.  F.  Lepidus. 


A. 

M.  Aemilius  M.  F. 
M.  N.  Lepidus  Au¬ 
gur,  Cos.  A.  U.  522. 
534. 

M.  Aemilius  M.  F. 
M.  N.  Lepidus  Prae¬ 
tor  541. 

M.  Aemilius  M.  F. 
M.  N.  Lepidus,  Cen¬ 
sor  Pontif.  Max.Cos. 
A.  567.  579. 

M.  Aemilius  M.  F. 
M.  N.  Lepidus  Cos. 
628. 

M.  Aemilius  M.  F. 
M.  N.  Lepi¬ 
dus. 


L.  Aemilius  M.  F. 
M.  N.  Lepi¬ 
dus. 


Q.  Aemilius  L.  F. 
M.  N.  Lepidus  Cos. 
733. 


Q.  Aemilius  M.  F. 
M.  N.  Lepidus. 


L.  Aemilius  M.  F. 
M.  N.  Lepi¬ 
dus. 

M.  Aemilius  L.  F. 
M.  N.  Lepidus  Cos. 

676. 

I 


B. 

Man.  Aemilius  M. 
F.  M.  N.  Lepidus. 

I 

Man.  Aemilius  Man. 
F.  M.  N.  Lepi¬ 
dus. 

M.  Aemilius  Man. 
F.  Man.  N.  Lepidus 
Cos.  A.  U.  596. 


Mam.  Aemilius  M. 

F.  Man.  N.  Lepi¬ 
dus. 

Mam.AemiliusMam.  Man.Aemilius  Mam. 
F.  M.  N.  LepidusLi-  F.  M.  N.  Lepidus 
vianus  Cos.  677.  Cos.  A.  688. 


L.  Aemilius  M.  F. 
Q.  N.  Paulus,  Cen¬ 
sor  Cos.  704. 

_x _ 

L.  Aemilius  L.  F~ 

M.  N.  Paullus  Cos. 

754. 


M.  Aemilius  M.  F.  L.  N.  Lepidus, 
Pontif.  Max.  Cos.  708.  712.  Trium¬ 
vir  Reip.  Constituendae. 


M.  Aemilius  L.  F.  M.  Aemilius  M.  F. 
M.  N.  Lepidus  Cos.  M.  N.  Lepidus. 
759. 


Man.  Aemilius  Q.  F. 
Man.  N.  Lepidus 
Cos.  764. 


L.  Aemilius  L.F.  L.  AemiliaLepidauxor 
N.  Lepidus.  imp.  Claudii. 


Aenai-ia  (v.  Pithecusa)  insula 
opposita  Campaniae  90,  13. 

Aenus  (de  cj.  Turnebi  Adverss. 
20,  28.),  Thraciae  urbs,  40,  14. 

Aeolia,  regio  a  Lydia  usque  ad 
Propontidem,  40,  27.  ubi  Aeoles. 

Aequi,  populus  Sabinis  et  Mar- 
sis  confinis,  136,  11. 

Aequimaelium,  125, 17.  locus  Ro- 
mae,  ubi  Melii  domus  aequata 
solo  est,  Liv.  4,  16.  Ibi  hostiae 
vendebantur. 

Aeschines,  Asiaticus  orator,  Mi- 
leti  natus  Ciceronis  tempore ,  10, 
95. 

Aeschines  Socraticus,  5,  31. 

Aeschines,  orator,  8,  23.  9,  56. 
Athenis  Rhodum  abit.  Eius  con¬ 
tra  Ctesiphontem  oratio,  10,  9. 
Cf.  14. 

Aeschines  Neapolitanus ,  Car- 
neadis  discipulus  et  eo  mortuo 
cum  Charmada  Academiae  prin- 
ceps  (circa  A.  U.  645.)  7,  11. 

Aeschrio,  Syracusanus,  21,  14. 
22,  35. 

Aeschylus,  Pythagoricus  et  poe- 
ta  Prometheo  clarus,  109,  3.  117, 
10.  118,  31. 

Aeschylus  Cnidius,  rhetor, 10, 91. 

Aeschylus,  Tyndaritanus,  23, 22. 

Aesculapius.  123, 22.  plures  Ae- 
sculapii. 

Aesernia,  v.  Esernia.  Hinc 
oriundus : 

Aeserninus  gladiator,  14,  6. 

Aeserninus,  10,  35.  cognomen 
M.  Claudii  Marcelli,  filii  Marci 
Marcelli. 

Aesopus,  histrio  Ciceronis  aevo 
notissimus,  3,21.  7,61.  45,  58.  87, 
2.  24.  117,  16.  63,  2.  124,  37. 

Aesopus,  tragoedi  filius,  100, 13. 
15.  sociusDolabellae  in  adulteriis 
cum  pellicibus  Tulliae. 

Aether  pater  Iovis  alterius,  123, 

21. 

Aethiops  servus  ex  Aethiopia, 
4,  50. 

Aetidenus,  Trallianus,  40,  22. 

Aetnenses,  ad  montem,  22,  18. 

Aetolia,  pars  Graeciae  inter 
Acarnaniam  et  Locrin  et  sinum 


Corinthlum.  Unde  Aetoli,  116,  2. 
10,  20.  50,  37.  39,  11. 

L.  Afranius,  poeta,  10,  45.  114, 
3.  Menandri  interpres. 

L.  Afranius,  90, 18.  19.  20.  Auli 
filius,  86,  12.  97,  2.  3.  Cos.  A.  U. 
694.  legatus  Pompeii,  90,  9.  71,  1. 
de  Ptolemaeo  88,  9.  de  ambitu. 
Cf.  71,  1.  69,  14. 

Afri,  barbari,  87,  1. 

Africa,  i.  e.  Afri,  9,  42.  provin- 
cia,  9,  61.  Africanae  pantherae, 
78,  9. 

P.  Africani  maior  et  minor. 
Vid.  Scipio. 

Agamedes,  templumDelphicum 
aedificat,  116,  47. 

Agamemnon,  Myeenarum  etAr- 
gorum  rex,  1,  10.  5,  13.  et  22.  4, 
34.  8,  74.  40,  29.  138,  25.  L.  Lu- 
cullus,  alter  Agamemnon,  90,  IS. 
79, 14.  Homericus  et  Attianus,  11S, 
23.  41. 

Agathinus,  Thermitanus,  20, 
36. 

Agathocles,  Siciliae  rex,  22,  55. 

Agathocles,  duo  historic!,  unus 
Babylonius,  qui,  quod  de  Cyzico 
prodidit,  etiam  Cyzicenus  dicitur, 
124,  24.  alter  Samius,  qui  de  Pes- 
sinuntiorum  rep  ubi.  scripsit. 

Agerensis  ager,  vel,  ut  Turne- 
bus  et  Graevius  legi  volunt,  Sa- 
galassensis  vel  Agalassensis ,  a 
Sagalasso,  urbe  Pisidiae,  in  ea 
regiono,  quam  P.  Servilius  Isau- 
ricus  Romanis  subiecit,  30,  19. 

Agesilaus,  Spartae  rex,  75,  12. 
87,  2.  137,  5. 

Agis,  Spartae  rex  IV.  cuius  vi- 
tam  Plutarehus  scripsit,  137,  23. 
divcrsus  ab  aeqnali  Lysandri 
victoris  ad  Aegospotamos  01. 
93,  4. 

Aglaophon,  pictor,  9,  7. 

Agonis ,  Lilybaetana,  Veneris 
Erycinae  liberta,  18,  17. 

Agraei  (non  Agrinac),  Aetoliae 
populus,  50,  37. 

Agragianae  Syracusarum  por¬ 
tae,  unde  via  Agrigcntum  fere- 
bat,  120,  23. 

Agrigentum,  'Axgayvc,  oppidum 


in  meridionali  Siciliae  ora,  20,  26. 
62.  23,  12.  43. 

Agrigentini,  20,  50.  22,  33. 

Agrinae,  vid.  Agraei. 

L.Agrius,  equesRomanus,40,13. 

T.  Agusius,  Ciceronis  exsulis 
comes,  83,  70. 

Agyrium,  oppidum  Siciliae  ad 
fl.  Symaethum,  22,  27.  20,  9. 

Ahala,  cognomen  Serviliorum. 

Aiax  Telamonius,  1,  11.  17.  2, 
19.  5,  9.  49.  Eius  signum,  23,  60. 

Aius  Loquens,  deus,  124,  45. 
125,  32.  Liv.  5,  30. 

Alabandum,  s.Alabandus,  urbs 
Cariae  ad  Maeandrum  fl.,  ab  Ala- 
bando  heroe  condita,  123,  14.  15. 
19.  Unde 

Alabandeis  83,56. 

Alabandenses,  8,  23. 

Alabarches,  (ab  alafln  i.  e.  atra- 
mentum)  ironice  dictus  Pompeius, 
91,  17.  soil,  magister  scripturae 
h.  e.  vectigalium  e  pascuis,  quod 
iste  se  populi  Rom.  reditus  au- 
xisse  gloriabatur. 

Alba,  i.e.  AlbaFucentis,  adLa- 
cum  Fucinum,  colonia  Rom.  in 
Marsis,  97,  12.  98,  6. 

Alba  Longa,  colonia  Lavinien- 
sium  ab  Ascanio  condita,  128,  2. 

Alba  Aemilius,  scurra,  Verris 
amicus,  22,  62.  63. 

Albana,  forum  unguentarium 
Capuae,  30,  34. 

Albana  aqua,  lacus  prope  Al¬ 
bum  Longam  (cf.  Liv.  I,  3.),  124, 
44.  125,  32. 

Albanae  columnae  e  lapide  Al- 
bano,  164,  2. 

Albanius,  102,  31. 

Albanum  Pompeii,  93,  11.  50, 
31.  Ciceronis,  98,  15.  Bruti,  8, 55. 

Albanus  ager  in  Latio,  30,  25. 

Albanus  lacus,  124,  44. 

Albanus  mons  iuxtaAlbam  lon¬ 
gam,  in  quo  Romani  et  Latini  fe- 
rias  Latinas  quotannis  celebra- 
bant  in  memoriam  sui  foederis, 
124,  11.  Hinc  tumuiiAlbani  et  lu- 
ci,  53,  31. 

Sex.  Albedius,  Antonii  beneficio 
senator,  69,  13. 


Albenses,  incolae  Albae  ad  la- 
cum  Fucinum,  2,  28. 

Albianum,  i.  e.  Statii  Albii  Op  • 
pianici,  iudicium,  26,  10. 

C.  Albinius  vel  Albinus,  socer 
P.  Sestii,  45,  3.  83,  8. 

P.  Albinovanus,  pontifex  mi¬ 
nor,  44,  7. 

Albinovanus  (M.  Tullius),  accu- 
sator  P.  Sestii,  46,  1. 

Albinus,  vid.  Postumius. 

//.  Albius,  Sext.  fil.  Quirina 
(scil.  tribu),  15,  6.  18. 

T.  Albius  Carrinas  vel  Carinas 
(cos.  suff.  A.  U.  711.),  102,  33. 

Statius  Albius  Oppianicus,  La¬ 
rinas,  28,  4.  7.  8.  9.  62.  Vid.  Al¬ 
bianum  iudicium. 

Albius,  Sabinus,  coheres  Cice¬ 
ronis,  102,  14.  cuius  Albinum  est 
negotium,  hereditatis  auctio,  103, 
18.  20. 

T.  Albucius,  Athenis  perfectus 
Epicureus  evasit,  121,  33.  et  pae- 
ne  Graecus,  111,  3.  11,  44.  oratio- 
nes  reliquit,  10,  35.  26.  8,  70.  9, 
43.  propr.  Sardiniae  A.  U.  649. 
Cic.  48,  7.  164,  2.  120,  37.  137, 14 

Alcaeus,  poeta  lyricus,  119,  33. 
pueri(Lyci)amore  captus,  121, 27. 

Alcamenes ,  Phidiae  tempore 
statuarius,  121,  30. 

Alcibiades  num  Eupolin  in  ma¬ 
re  deiecerit?  76,  1.  Eius  aetas,  10, 
7.  scripta,  8, 22.  sonmium,  125, 69. 
a  Socrate  virtutem  petit,  118,  32. 
9,  34. 

Alcidamas,  rhetor,  116,  48. 

Alcmaeo,  Crotoniates,  Pythago¬ 
ricus,  121,  11. 

Alcmaeo,  Eriphylae  parricida, 
118,  5.  Ennianus,  114,  23.  110,  17. 
et  27. 

Alco  (non  Aleo)  Melampus 
Tmolos,  Atrei  filii,  tertii  Dioscuri, 
123,  21. 

Alcumena,  mater  Herculis  sex- 
ti  e  love  tertio,  123,  16. 

Alcyon,  269. 

Alcyone,  Pleias,  261.  269. 

Aledius  (v.  Alledius  v.  Atedius), 
amicus  Attici  et  Caesaris  (aul 

ipse  Caesar?)  101,  4.  23.  in.  et  24. 
in.  et  27,  2. 

Alentinus,  vid.  Ilalentinus. 

L. Alenus,  chirographum  Sex- 
primorum  imitatus,  123,  30. 

Ales  sidus,  261.  281.  326. 
Aletrinas,  ab  oppido  Aletrio 
municipio  Lath  in  Hemicis,  28, 
16.  17.  Inde 
Alelriensis,  49,  22. 

Alexander,  vel  Paris,  a  Philo- 
cteta  occisus,  4,  30.  126,  15. 

Alexander  M.  Macedoniae  rex 
natus  ex  Olympiade  infaustis  au- 
spiciis,  124,23.  122,  27.  reprehen- 
sus  a  Philippo  patre,  137,  2.  Ari- 
stotelis  auditor,  9,  35.  z a  jiyiazo- 

i O.ovc  xal  BeoTTOfiTtov  nQoq  Idki- 

t^ntvhoov,  101,  40.  cf.  102,  28.  Cal- 
listhenem  necavit,  52,  9.  118,  10. 
et  Clitum,  119,  37.  legatos  mittit 
ad  Xenocratem,  120,  32.  colloqui- 
tur  cum  Diogene,  ibid,  cum  Cala- 
no  Indo,  124,23.  abApelle  pictus, 

23,  60.  fietus  a  Lysippo,  110,  26. 
75,  12.  De  belli  Persici  praetextu, 
129,  9.  ad  Issum,  72,  10.  94,  20. 
apud  Solos  pecuniam  deponit, 
134, 16.  patre  minor,  136, 26.  The- 
bas  diruit,  5, 22.  in  Sigeo  adAchil- 
lis  tumulum,  75,  12.  39,  10.  eius 
laudes,  4,  22.  Memoratus,  14,  7. 
5,  50.  112,  35.  137,  5. 

Alexander  Pheraeus,  in  Thes- 
salia  rerum  potitus,  137, 7.  a  The¬ 
be  uxore  fratrum  (Lycophronis  et 
Tisiphoni)  ope  interfectus,  6,  49. 
124,  25.  Cf.  Diod.  16,  14. 

Alexander,  rex  Aegypti,  anno, 
ut  Yiscontio  videtur,  689.  p.  U.  c. 
mortuus,  29,  1.  30,  16. 

Alexander,  poeta  Graecus,  geo- 
graphus  et  astrologus,  91,  20.  22. 

Alexander ,  Ciceronis  libertus, 
102,  2. 

Alexandria,  Aegypti  caput,  3, 1. 

24,  56.  29,  1.  30,  16.  17. 
Alexandrini  legati  ad  senatum 

Horn,  contra  Ptolemaeum  Aule- 
tem,  44,  16. 

Alexandrini  testes  in  A.  Gabi 
nium  et  C.  Rabirium  Postumum, 

52,  12. 

Alexandrinum  bellum,  85,  15. 
Alexandrinus,  vid.  Ptolemaeus 
Auletes. 

Alexas  Heracliensis,  49,  22. 
Alexinus,  philosophus  Mcgari- 
cus,  110,  24. 

Alexio,  Ciceronis  medicus,  96, 
2.  104,  1.  2.  3. 

Alexio,  procurator  negotiorum 
Attici,  102, 25.  idem  fortasse  96,2. 

Alexis,  Attici  servus,  postea  li¬ 
bertus  et  scriba,  94,  20.  96, 2.  101, 
10.  105,  15.  Tiro  alter  Alexis,  97, 
7.  Alexis  alter  Tiro,  94,  20. 

Sex.  Alfenus ,  procurator  P. 
Quintii,  15,  5.  et  6. 

G.  Alfius  Flavus,  amicus  Cic. 
51,  42.  trib.  pi.  A.  U.  695.  Cic.45, 

53.  46,  16.  in  petitione  praeturae 
repulsam  fert,  51,  17.  praetor, 
quaesitor  in  causa  Cn.Plancii,46, 

16.  in  causa  Gabinii,  89,  1.  3. 
Algidus  mons,  128,  37,  sed  al- 

gida,  non  Algida  terra,  11,  45. 

Alifanus  ager  circa  Alifas,  op- 
pidum  Samnitium  supra  laevam 
Vultumi  ripam,  30,  25.  51,  22, 
Aliphera,  urbs  Arcadiae,  95,  2. 
Alliensis  pugna,  98,  5. 

Allienus,  rabula,  18,  15. 

A.  Allienus,  Q.  Ciceronis  inAsia 
legatus,  87,  1.  praetor  A.  U.  705. 
Siciliae  propraetor  A.U.  706.  pro- 
cos.  708.  Cic.  99,  15.  71,  13.  lega¬ 
tus  Trebonii  post  mortem  Caesa- 
ris,  82,  11.  12. 

M.  Allienus  Pelignus,  119,  22. 
ubi  ab  Africano  minore  servatus 
esse  dicitur. 

AMofcropes.populusGalliaeNar- 
bonensis,  25,  8.  Eorum  motus, 

25,  8.  legati,  25,  2.  9.  26,  3.  7.  90, 

17.  91,  25. 

Almo,  123,  20. 

Alpes,  15,  3. 

Sext.  Alphenus,  15,  6.  21.  24. 


Alpheus,  iluvius  Achaiae,98,  6. 

Alsium,  oppidum  Etruriae,  102, 
50.  Hinc 

Alsiense,  79,  6. 

Alyzia,  oppidum  Acamaniae, 
86,  2.  73,  1. 

C.  Amafanius  (vel  Amafinius), 
85,  19.  Epicureus,  109,  1.  medio- 
cris  de  philosophia  scriptor, 
119,  3. 

Amalthea,  villa  Attici  in  Epiro, 

90,  13.  91,  20. 

Amaltheum,  Attici  gymnasium 
in  Amalthea,  90, 15.  16.  Ciceronis 
Amaltheum  in  Arpinati,  90,  17. 

91,  7.  92,  3. 

Amanus,  mons  Ciliciae,  91,  10. 
73,  8.  Ibi  Bibulus,  75,  20.  Ibi  Ci¬ 
cero,  85,  4.  78,  6. 

Amanienses,  Amani  montis  in- 
colae,  72,  10. 

Amantia,  oppidum  Illyrici,  67, 11. 

Ambivius,  caupo,  28,  59. 

L.  Ambivius  Turpio,  histrio  Te- 
rentio  aequalis,  139,  14. 

Ambracia,  urbs  Epiri,  ad  sinum 
Ambracium,  50,  40.  106,  5.  Unde 
Ambraciota,  116,  34. 

Ameria,  municipium  Umbriae, 
patria  Amerinorum  Rosciorum, 
16,  6.  7. 

Amestratinus ,  ab  Amestrato, 
oppido  Siciliae,  22,  39.  43.  24,  51. 

Amianus  (Attici  debitor?),  95, 1. 

Amisus,  oppidum  Ponti,  27,  8. 

Ammonius ,  legatus  Ptolemaei 
Auletae,  71,  1. 

Ammonius,  Cleopatrae  libertus, 
104,  15. 

Amor  deus,  123,  17.  Amores, 
235. 

Amphiaraus  vates,  76,  6.  124, 
40.  122,  3.  123,19.  117,25.  134,13. 

Amphictyones,  Graeciae  conci¬ 
lium,  6,  23. 

Amphilochia,  regio  circa  Argos 
Acarnaniae,  50,  40. 

Amphilochus,  Argivorum  rex  et 
augur,  124,  40. 

Amphion,  Iovis  et  Antiopae 
filius,  2,  27.  125,  64. 

Amphitryonis  progenies,  Her¬ 
cules,  240. 

Ampia,  Ampii  Balbi  filia,  76, 12. 

T.  Ampins  Balbus,  proconsul 
Ciliciae,  71,  3.  97,  12.  Pompeia- 
nus,  92,  16.  83, 70.  Ciceronis  ami¬ 
cus,  trib.  pi.  A.  U.  671.  ab  exsilio 
revocatus  76,  12. 

T.  Ampins  Menander,  Ampii 
Balbi  libertus,  83,  70. 

Ampsanctus,  lacus  in  Hirpinis, 
124,  36.  Virgil.  Aen.  7,  565. 

Amulius,  rex  Albanus,  128,  2. 

Amynomachus,  heres  Epicuri, 
112,  31. 

Amyntas,  Philippi  Macedoniae 
regis  pater.  Amyntae  filius  per 
iocum  dicitur  L.  Marcius  Philip- 
pus,  101,  9. 

Amyntas  Caicensis,  40,  30. 

Anaces  (vel  Anactes),  primi 
Dioscuri ,  Tripatores ,  Zagreus, 
Eubuleus,  Dionysus,  Athenis  lo¬ 
ve  rege  antiquissimo  et  Proserpi¬ 
na  nati,  123,  21. 

Anacharsis,  Scythes,  120,  32. 

Anacreon,  119,  33. 

Anagnia,  urbs  in  Hemicis,  105, 
8.  Anagnini,  43,  30.  58,  41.  105, 
8.  11. 

Anagninum,  T.  Titii  praedium 
prope  Anagniam,  88,  7.  aliud  Ci¬ 
ceronis,  101,  1.  aliud  Bruti  (?), 
104,  20. 

Anaxagor  as,  Clazomenius,  Ana- 
ximenis  auditor,  121,  11.  125,  27. 
magister  Periclis,  127,  16.  9,  34. 
10,  11.  11,  4.  Archelai,  120.  Phy- 
sicus,  9,  15.  120,  39.  principium 
xov  vox 'tv  posuit,  121, 11.  materiam 
infinitam,  110,  37.  negat  quic- 
quam  sciri,  109,  12.  110,  31.  gra¬ 
vis,  110,  23.  constans,  118,  14.  24. 
116,  43.  109,  12.  110,  5. 

Anaxarchus ,  Abderita,  Demo- 
criticus,  117,  21.  a  Nicocreonte, 
Cypri  praefecto,  occisus,  123,  33. 

Anaximander,  Physicus  (circa 


A.  550.  a.  Chr.),  124, 50.  deos  mor- 
tales,  121,  10.  naturam  rerum 
creatricem  habet,  110,  37. 

Anaximenes,  Anaximandri  au¬ 
ditor,  Aera  rerum  auctorem  esse 
censet,  110,  57. 121,  10. 

Ancharius,  pastor,  28,  59. 

C.  Ancharius  Rufus  Fulginas, 
servus,  167. 

Q.  Ancharius,  Q.  F.  trib.  pi.  A. 
U.  695.  Cic.  45,  53.  Caesaris  legi 
agrariae  intercedit,  50,  38.  83,  40. 

L.  Pisoni  propraetor  Macedoniae 
A.  U.  699.  successit,  50,  36. 

Anchialus ,  servus  L.  Egnatii 
equitis,  83,  45. 

Ancon  (v.  Ancona),  urbsPicen- 
tina,  96,  11.  Hinc 
Anconitanus,  28,  14. 

Ancus  Marcius  rex,  128,  3. 18. 
Andria  Terentii,  5,  23. 
Andricus,  servus  Ciceronis,  86, 
14.  (Menander  dictus  ?  86,  13.) 

Andro,  Centuripinus ,  21,  64. 
22,  48. 

Andro  Sextilius,  40,  34. 

Andro,  Artemonis  filius,  Laodi- 
censis,  83,  67. 

Andromacha  Ennii,  93,  15.  71, 

13.  110,  7. 

Andromeda,  sidus,  122,  43.  261, 
202.  239.  252.  384. 

Andromenes,  servus,  102, 24. 25. 
C.  Andronicus ,  Puteolanus, 
amicus  Ciceronis,  94,  15. 

Anguis,  sidus,  122,  42.  261,  86. 
Anguitenens  ( dpi ui'/oc) ,  Stella, 
122,  42. 

Anicatus,  amicus  Attici,  91,  20. 
C.  Anicius,  senator,  Cic.  ami¬ 
cus,  77.  26.  82,  21.  88,  10. 

L.  Anicius  Gallus,  cos.  A.  U. 
594.  Cic.  10,  83. 

T.  Anicius,  Q.  Ciceronis  nego¬ 
tiator,  89,  1. 

Aniensis  tribus,  78,  8.  51,  22. 
Anio,  s.  Anien,  fluvius  Sabino- 
rum,  ultra  quern  Mons  Sacer,  10, 

14.  37,  39. 

Annaea  (vel  Annia),  19,  43. 

C.  Annaeus  (v.  Anneius)  Broc- 
chus,  senator  Rom.,  22,  40. 

Annales  maximi,  8,  12.  127,  16. 
133,  2. 

Annalis,  83,  8.  Vid.  Villius. 

C.  Anneius,  heres  Q.  Turii,82,26. 

M.  Anneius ,  legatus  Ciceronis 
in  Cilicia,  83,  55.  57.  85,  4. 

Annia,  pupilla  filia  P.  Annii 
Aselli,  20,  58. 

Anniana  Milonis  domus,  93,  3. 
Annianum,  104,  13.  (non  An- 
nianus) 

Annicerii,  philosophi  Cyrenai- 
ci,  dicti  ab  Anniceride,  discipulo 
Hegesiae ,  Aristippum  sectati, 
138,  33. 

Annins,  incertum  quis,  124,  26. 
Annius  (immo  Asinius  Pollio  ?), 
103,  6. 

Annius,  senator,  Catilinae  ami¬ 
cus,  283,  3. 

Annius  Saturninus,  94,  1. 

C.  (non  P.)  Annius  Asellus,  se¬ 
nator,  20,  41.  58.  21,  7. 

C.  Annius  Bellienus,  legatus 

M.  Fonteii,  A.  U.  682.  Cic.  25,  4. 
C.  Annius  Bellienus  (non  Bil- 

lienus),  ICtus,  10,  47. 

C.  Annius  Cimber,  Lysidici  fil. 
ipse,  quod  omnia  lura  dissolvit, 
Lysidicus  dictus,  67,  6.  Philadel- 
phus  ironice,  soil,  fratricide,  69, 
12. 104,  13. 

L.  Annius,  P.  Annii  Aselli  he¬ 
res,  19,  41. 

L.  Annius  Bellienus,  Pompeia- 
nus,  58,  36.  78,  15.  86,  22. 

M.  Annius  Appius ,  Camers,  a 
Mario  civitate  donatus,  49,  40. 

M.  Annius,  civis  Rom.,  19,  5. 29. 
60.  testis  contra  Verrem,  24,  29. 

P.  Annius  Asellus,  civis  Rom., 
19,  41. 

T.  Annius  Luscus,  cos.  A.  U. 
601.  Cic.  10,  20. 

T.  Annius,  necessarius  Cicero¬ 
nis,  28,  28.  Ab  hoc  adoptatus  for¬ 
tasse  : 


T.  Annius,  P.  F.  Milo  Papianus, 
trib.  pi.  A.  U.  697.  Cic.  42,  6.  Clo- 
dium  occidit  a.  d.  XIII.  Kal.  Ian. 
A.U.  701.  de  rep.  ineritus,  45,  40. 
137,17.  de  vi  lam  A.U.  698.  accusa- 
tus,  71,  5.  P.  Lentulo  carus,  77, 7. 
C.  Catoni  reconciliatus,  93,  16. 
Caesari  commendatus,  77,  5.  plau- 
su  omatus,  89,  1,  4,  13.  studiose 
laudatus  72,  6.  ludos  dat,  89,  3, 
8,  6.  9,  2.  dictator  Lanuvii,  53, 10. 
Clodium  bis  accusat,  53,  15.  qui 
defendi  debuerit?  14,  4.  P.  Sestii 
socius,  46,  17. 

T.  Annius  Velina,  concionator 
tolerabilis,  10,  48. 

Anseres,  69, 5.malus  poetaAnser? 

Antaeus,  Attici  librarius,102,44. 

Antandrus,  Mysiae  opp.,  87,  2. 

Ante-Canis  (IIqoxvojv)  ,  Sidus 
caeleste,  122,  44. 

Anteros,  filius  Veneris  ex  Mar- 
te,  123,  23. 

Anteros,  servus  Attici,  98,  14. 

100,  1. 

Antherus.  Servus  videtur  M.  Ci¬ 
ceronis  filii,  86,  21. 

Antho,  Amulii  filia,  Eurydica 
prognata,  124,  20. 

Anthropinus ,  praefectus  navis 
Apolloniensis,  24,  34. 

Antias,  praedium  Cic.  apud  An- 
tium,  91,  6.  7.  12. 

Anticlea  (immo  Euryclea),  120, 
16. 

Antigenidas,  tibicen,  10,  50. 

Antigonus,  Deiotari  legatus,  56, 

15. 

Antigonus,  libertus  Cn.  Otacilii 
Nasonis,  83,  32. 

Antigonus  H.  Soter,  Macedoniae 
rex,  137,  14. 

Antilibanus ,  mons  Libano  n ag- 
91,  16. 

Antimachus,  Thebaida  recitans, 
a  solo  Platone  non  relictus,  10, 51. 

Antiochea,  s.  Antiochia,  caput 
Syriae,  24,  18.  94,  18.  20.  82,  15. 
Hinc  Antiochinus,  67,  7. 

Antiochus  III.  Magnus,  Syriae 
rex,  8,  18.  recepto  Hannibale  bel- 
lat  cum  Romanis,  27,  6.  18.  37, 14. 
vincitur,  20,  21.  45,  27.  56,  13. 

Antiochus  IV.  Epiphanes,  Ma- 
gni  F.,  64,  7. 

Antiochus  V.  Eupator,  Epipha- 
nis  fil.,  65,  2. 

Antiochus  X.  Pius,  Syriae  rex, 
23,  27. 

Antiochus  XIII.  Asiaticus,  An- 
tiochi  Pii  et  Selenes  fil.  cum 
Seleuco  fratre  Aegyptum  petendi 
caussa  Romam  proficiseens  a 
Verre  in  Sicilia  expilatur,  23,  27. 
85,  1.  3.  post  a  Pompeio  regno 
exclusus. 

Antiochus  II.,rexCommagenus, 
85,  1.  3.  4. 

Antiochus  Ascalonita,  Academi- 
cus,  Philonis  auditor,  Heracliti 
amicus,  magister  Cic.  etVarronis, 
Luculli  comes,  10,  1.  109,  3.  110, 
2-22.  34.  43.  Antiochinae  partes 
79,  8.  Antiochina  ratio,  102,  10. 

16.  19.  axazctXr,gjia,  110,  9,  102, 
19.  liber  ad  Balbum,  121,  7. 

Antiochii,  Antiochi  Acad,  se- 
ctatores,  110,  22. 

Antiochus,  Aebutii  servus,  26, 8. 

Antiochus,  Flacci  libertus,  40,36. 

Antiochus  Gabinius,  Gabinii  li¬ 
bertus,  93,  16. 

Antiochus,  libertus,  ut  videtur, 
Attici,  102,  33. 

Antiopa,  uxor  Pieri,  mater  Pie- 
ridum,  123,  21.  Ill,  2. 

Antiopa,  Pacuvii  tragoedia,  14, 
6.  110,  7. 

L.  Antipater  (Caelius),  L.  Cras- 
si  magister,  8,  12.  scripsit  de  hi¬ 
re,  10,  28.  belli  Punici  scriptor, 
8,  1.  3.  133,  2. 

Antipater  Cyrenaicus,  caecus, 
120,  37. 

Antipater  Derbetes,  Cic.  ami¬ 
cus,  83,  73. 

Antipater  Sidonius ,  poeta,  Ca- 
tulo  aequalis,  100.  a.  Chr.  Cic.  9, 
50.  126,  2. 

Antipater  Tyrius,  Stoicus,  Ci¬ 
ceroni  aequalis,  137,  24. 

Antipater  Tarsensis ,  Stoicus, 
Panaetii  magister,  Carneadis  ad- 
versarius,  110,  6.  124,  3.  138,  12. 
de  divinatione  scripsit,  124,  20. 
125,  15.  Eius  praecepta,  110,  9. 

Antipater,  Macedoniae  rex, 
137,  14. 

Antiphon,  a)histrio,  93, 15, 6.  — 

b)  persona  comica,  8,  59.  93, 15.  — 

c)  rhetor,  patria  Rhamnu  si  us , 
10,  12.  A  quo  boni  rhetores 
Rhamnusii;  —  d)  bvuooxniirc, 
124,  20.  51.  125,  70. 

Antisthenes  (a.  Chr.  404.),  a  quo 
Cynici  et  Stoici  orti  sunt,  121, 13. 

101,  38.  9,  17. 

Antistius,  a)  bello  Sullano  cae- 
sus,  16,  32.  —  b)  C.  — ,  eques 
Rom.,  22,  71.  —  c)  L.  — ,  orator, 
49,  12.  —  d)  M.  — >  Pyrgensis,  a 
Lepido  cens.  notatus,  8,  71.  —  e) 
P.  — ,  rabula,  10,  49.  63.  —  f)  T. 
— ,  quaestor  Maced.,  Corcyrae 
mortuus,  83,  29.  —  g)  —  Vetus, 
trib.  pi.  (A.  U.  697.),  87,  1.  fort. 
107,  12. 

Antium,  Latii  oppidum  mariti- 
mum.  Antianus  Hercules,  210. 

Antius,  a)  iudex  ex  tribu  Tro- 
mentina,  93,  16.  —  b)  if.  —  Bri- 
so,  trib.  pi.,  10,  25.  —  c)  Sp.  — 
domus  Ciceronianae  emptor,  65, 
25.  91,  6.  9.  10.  11.  94,  8.  98,  9. 

102,  47. 

Antonias,  a)  C.  — ,  M.  Antonii 
oratoris  filius,  una  cum  Cicerone 
consul,  90,  1.  37,  19.  et  165.  43, 
16.  47,  31.  35,  6.  Maced,  procos., 
90,  12.  damnatus  et  in  exsilium 
actus  a  fratris  filio  M.  Antonio 
postea  triumviro  non  restituitur. 
—  b)  C.  — ,  frater  M.  Antonii 
Triumviri,  Macedoniam  sortitus, 
59,  10.  7,  63.  —  c)  L.  — ,  a  M.  An¬ 
tonio  Triumviro  fmtro  creatur 
Vllvir  agrorum  dividendorum, 
61,  2.  eum  persequitur  post  pu- 
gnam  Mutinensem  Plancus,  80, 
15.  33.  sordide  concionatur,  104, 

2.  —  d)  if.  — ,  natus  A.  U.  C.  610. 
Cic.  10,  43.  4,  5.  7, 7.  Crassi  fami- 
liaris  et  consiliorum  in  re  publ. 
socius.  Qualis  orator,  10,  36-38. 
ineruditus,  8,  1.  14.  Consul  cum 
A.  Albino.  Ciliciae  proconsul,  8, 
1.  46.  Censor,  8,  28.  etc.  Censor 
bellum  civile  praedicit,  76,  2.  in- 
terfectus  in  Mariana  proscriptio- 
ne,  9,  3.  —  e)  M.  — ,  Creticus  M. 
oratoris  filius,  triumviri  pater,  21, 

3.  22,  91.  infinitum  imperium  na- 
ctus  in  omnes  oras  maritimas  A. 
U.  679.  avarissimus  homo,  Sici- 
liam  depopulatur,  18,  17/  —  f) 
if.  — ,  M.  Antonii  Cretici  fii.  M. 
Antonii  oratoris  nepos  A.  U.  C. 
701.  quaestor,  A.  U.  703.  augur, 
exeunte  anno  tribunatum  plebis 
adit  et  X.  Kal.  Ian.  concionem 
habet  advcrsusPompeium,  86, 11. 
anno  sequente  704.  C.  Marcello  et 
L.  Lentulo  coss.  tribunus  plebis 
SCto  contra  Caesarem  intoreedit 
etad  Caesarem  fugit,  hortaturCi- 
ceronem,  ut  bello  civill  abstineat, 
99, 8.  superbius  eum  tractat,  99, 10. 
12.  Capuam  proficiscitur,  99,  15. 
post  pugnam  Pharsalicam  scribit 
Caesarem  sibi  scripsisse ,  omnes 
Pompeianos  Italia  prohibendos 
esse  praeter  Ciceronem  et  Lae- 
lium,  100, 7. 18.  statim  post  Caesa- 
ris  caedem  epularum  magis  ratio- 
nem  habere  putatur,  quam  quid- 
quam  mali  cogitare,  103,  3.  eius 
colloquium  cum  Bruto  et  Cassio, 

103,  6.  cst  mente  pessima  ct  infi- 
delissima,  81,  1.  litcs  cum  Octa¬ 
vio  deCaesaris  hereditate,  103, 10. 
scribit  ad  Ciceronem  do  resti- 
tuendo  Sex.  Clodio,  103,  19.  14. 
Misenum  et  Samnium  venit,  103, 
20.  104,  1.  eius  dextella  Q.Cic.  fi¬ 
lius,  103,  21.  eius  consilia  turbu- 
lenta,  104,  4.  ab  eo  Octavianum 
seiungendum  esse  censet  Cicero, 

104,  12.  20.  eum  Q.  Cicero  filius 


narrat  a  se  voluisse  dietatorem 
fieri,  104,  21.  eius  edietum  contra 
Brutum  et  Cassium,  105,  7.  eius 
insolentia  et  immanitas,  80,  1.  in- 
terfectores  suos  domi  compre- 
hendit,  82,  23.  eum  non  una  cum 
Caesare  interfectum  esse  Cicero 
queritur,  80,  28.  82,  4.  Bononiam 
tenet,  82,  5.  vincitur  apud  Muti- 
narn,  80,  30.  eius  novae  copiae  et 
nova  consilia,  81, 10.  proficiscitur 
ad  Lepidum,  81,  11.  qui  brevi 
se  cum  Antonio  coniungit,  80,  2. 
34.  ab  eo  legiones  Martia  et  quar- 
ta  ad  Octavium  desciscunt,  60,  3. 
hostis  potius  quam  civis  liaben- 
dus  est,  61,  8.  70,  4. 

Aoede,  Musa,  123,  21 
Aonius,  nomen  gentile  Aoniae 
i.  e.  Boeotiae,  94,  21. 

Apamea,  a)  Cibotos  cognomi- 
nata,  urbs  Phrygiae  maioris  ad 
Marsyae  etMaeandri  eonfluentes, 
Ciceroni  Ciliciae  proconsuli  at- 
tributa,  94,  16.  —  b)  urbs  Syriae 
ad  Orontem,  80,  12. 

Apella,  80,  17. 

Apella,  77,  25.  libertus  M.  Fabii 
Galli. 

Apella  v.  Apellas,  Chius,  co- 
lumnarius,  101,  19. 

Apelles,  pictor,  Colophonius, 
Alexandro  M.  aequalis,  11,  21. 10, 
18.  Eius  Venus  Coa,  11,  2.  71,  9. 
138, 2. 91, 21.  23. 60.  Eiusdem  Ale¬ 
xander  o  xiQavvoipoQos,  23,  60.  75, 
12,  7. 

Apenas  (vel  Aperias),  servus 
tabellarius,  93,  8  b,  1. 

Apenninus  mons  Italiam  paene 
totam  veluti  dorsum  percurrens, 
9,  19.  68,  11. 

Aphilia,  immo  Ofella,  10,  48. 
Apionis  agri,  i.  e.  Ptolemaei 
Apionis ,  qui  Physconis  filius  fuit 
adulterinus,  et  Cyrenarum  re- 
gnum  populo  Rom.  hereditate  re- 
liquit  a.  U.  c.  658.  Cic.  30,  19. 

Apis  sanctus  Aegyptiorum  bos 
in  dei  loco  habitus,  121,  29. 

ApolUnares  ludi,  57,  15.  58,  13. 
91,  19.  cf.  Liv.  24,  12.  acti  a.  d. 
IV.  Id.  Iul. 

Apollo  Graece,  Latine  Sol,  122, 

27.  123,  3.  primus  natus  Vulcano 
et  Minerva,  123,  22.  alter  Cory- 
bantis,  tertius  Iovis  et  Latonae 
filius,  quartus  No/uoz,  123,  23.18. 
36.  Aesculapii  I.  pater,  123,  22. 
cum  Hercule  contendit,  ib.  16. 
Cassandram  ciebat,  124,  1.  —  im- 
berbis,  121,  30.  crinitus,  119,  34. 
eius  exta,  125,  17.  cycni,  116,  30. 
aedes  extra  portam  Carmenta- 
lem,  88,  3,  5.  78,  4,  4.  signum 
Chium,  24,  72.  ludi  a.  U.  c.  585. 
facti,  10,  20.  Myronis  signum,  23, 
43.  terrae  umbilicum  obtinet,  125, 
56.  yvw&i  otaviov,  133,  23.  116, 

22.  120,  15.  115, 16.  responsa,  124, 
19.  versus  Enniani,  7,  19.  de  Pa- 
ride,  124,  21.  50.  44,  18.  de  Spar¬ 
ta,  137,  22.  de  Socrate,  140,  2. 
109,  4.  de  Atheniensibus,  134,  16. 
Pyrrhi  tempore  iam  nulla  edit 
oracula,  125,  56.  Temenites,  23, 
53.  Cumis  sudat,  124,  43.  sacra, 
84,  7. 

Apollodorus,  1)  Academicus, 
Zenoni  Epicureo  aequalis,  121, 
34.  —  2)  Agyrinensis,  testis,  23, 

23.  —  3)  Atheniensis  grammati- 
cus ,  101 ,  23.  —  4)  Cassandreae 
in  Macedonia  tyrannus,  123,33. — 

5)  Laphiro,  7 li  7. 

Apollonia  urbs,  1)  Epiri,  67,  11. 
50,  40.  83,  29.  Ilinc  Apolloniatae, 
50,  35.  —  2)  Siciliao,  22,  43.  24, 
33.  Hinc  Apolloniensis  civitas, 
22,  43.  24,  33. 

Apollonis,  vel  Apollonidca  vel 
Apollonidia,  Lydiae  oppidum,  40, 
21.  Unde  Apollonidiensis  s.  Apol- 
lonidensis,  87,  2.  3. 

Apollonius ,  1)  Alabandensis, 
Rhodi  rhetoricam  docuit,  7, 17.  et 

28. —  2)  — Rhodius,  Alabandensi 
suppar,  Romao  A.  U.  C.  666.  Cicc- 
ronis  magister  et  rnrsus  673,  ubi 


de  Rhodiorum  praemiis  legatus 
apud  Sullam  fuit,  10, 89.  et  91.  91, 
1. 10,  70.  5,  56.  Idem  Molo  cogno- 
minatus,  Schol.  Bob.  51.  p.  270.  — 
3) — Dioclisf.,Panhormitanus,  co- 
gnomine  Geminus,  Ciceronis  ami¬ 
cus,  24,  7.  et  8.  —  4)  —  Niconis 
f.  Drepitanus,  civis  Rom.  factus 
A.  Clodius  audiit,  23,  17.  —  5)  — 
P.  Crassi  libertus,  Caesari  com- 
mendatur,  83,  6.  —  6)  —  Graecu- 
lus  ignotus,  93,  7. 

Aponius  (aut  Apinius),  53,  27. 
Appia  via,  ab  Urbe  Capuam  et 
Brundisium  ducens,  27,  18.  53,  6. 
87,  1.  89,  7.  63,  1. 

Appiani,  Appiae  in  Phrygia  in- 
colae,  73,  7.  79,  1. 

Appias  Minerva  ironice  in  ep. 
ad.  App.  Claudium,  73,  1. 

Appii  forum  ad  HI  Tabernas, 
Latii  opp.  91,  10. 

Appio  Latine,  rectius  Graece 
Apio,  v.  Apio. 

Appius ,  5,  19.  scil.  Claudius 
Caudex  cos.  491.  U.  sub  quo  pri- 
mum  Punicum  bellum  coeptum 
est. 

Appius  Claudius  maior,  C.  Clau- 
dii  fil.,  8,  60.  70. 

Appius  (Claud.  Pulcher?  augur, 
cos.  700.  U.)  124,  16.  superstitio- 
sus  ib.  58. 

Appuleia,  populi  (prostibu- 
lum  popli.Plaut.  Aul.,  2,  4,  6.) 
convieium  P.  Clodii,  93,  11.  (aut 
Clodiae  ?) 

Appuleius,  ad  quem  sunt  anni 
709.  aut  708.  Varr.  epp.,  83,  45.  et 
46.  Proquaestor  in  Asia  (Q.  Phi¬ 
lippi  procos.  699.  habetur;  at  cf. 
83,  73.  74.) 

Appuleius,  praediator,  101,  14. 
diversus  ab  Appuleio  augure,  cf. 
101,  17.  idemque  videtur  94,  11. 
75,  11. 

C.  Appuleius  Decianus  a)  pater, 
multa  in  Appuleii  Saturnini  et  C. 
Servilii  Glauciae  ultionem  nefa- 
rie  conatus  ac  damnatus  in  Pon- 
tum  ad  partes  Mithridaticas  se 
contulit,  32,  9.  40,  32.  b)  filius, 
subscriptor  D.  Laelii  inaccusando 
L.  Flacco,  40,  21.  29. 

Cn.  Appuleius  Saturninus,  L. 
F.  praet.  51,  8. 12.  heres  Q.  Tu- 
rii,  82,  26. 

L.  Appuleius,  18,  15.  subscri¬ 
ptor  Q.  Caeeilii  Nigri,  qui  se  Ver- 
ris  accusatorem  professus  erat. 

L.  Appuleius  Saturninus,  anno- 
nae  procuratione  per  senatum 
amotus  legibus  (v.  Legg.)  popu- 
lum  excitavit  trib.  pi.  654.  cum 
C.  Servilio  Glaucia  publice  inter- 
fectus,  44,  19.  45,  47.  135,  11.  10, 
62.  32,  6.  64,  8.  33,  2. 

L.  Appuleius,  55,  11.  praetor 
Macedoniae  quaestore  Cn.  Plan- 
cio  A.  U.  696.  ibid.  41. 

P.  Appuleius,  trib.  pi.  711.  U. 
augur,  101,  13.  14.  62,  1.  68,  6. 

Q.  Apronius,  decumanorum 
princeps,  alter  Verres,  21,  44.  22, 

9.  12.  21.  23.  25. 

Apulia,  pars  Graeciae' Magnae 
extrema,  unde  Apuli  dicuntur,  32, 

3.  124,  43.  71,  10.  78,  3.  8.  11. 
Aquarius,  sidus,  122,  44. 

Aquila  sidus  caeleste,  122,  44. 
Aquileia,  colonia  inVenetis,  45, 
16. 

Aquillia,  cuius  procus  Q.  Cice¬ 
ro  M.  frater,  84,  13.  17. 

Aquillius  Gallus,  26,  27.  ICtus 
summus,  10,  42.  138,  14.  123,  30. 
71,  1.  in  caussa  Quintii  iudex,  15, 

1.  cf  12,  7.  49,  20. 

At.'  Aquillius  M.  F.  M.  N.  cos. 
625,  U.  89,  5. 

j if.'  Aquillius  cos.  A.  U.  653.  Si- 
ciliae  procos.  30,  30.  22,  54.  24,  4. 

10,  62.  137,  14.  40,39.  reus,  28,45. 
a  ccnsore  notatus ,  18,  21.  8,  28.  a 
Mithridate  auro  ori  infuso  neca- 
tus,  120,  51. 

Aquinius,  malus  poeta,  120,  22. 
cf.  Catull.  ep.  14. 

Aquinum,  opp.  Latii  novi,  unde 

Aquinates,  28,  68.  86,  24.  ubi  per- 
noctat  Cicero,  105,  13.  et  oppri- 
mendus  Antonio  videtur,  79,  24. 

Arabes,  85,  1.  eorum  phylar- 
chus,  78,  10. 

Arabia,  quo  Pompeius  cogitat, 

98,  11. 

Aradtts,  urbs  insularis,  Phoeni- 
cum  continenti  ponte  iuncta,  98, 9. 

Arae  Alexandri,  in  radicibus 
Amani ,  ubi  Cicero  castra  posuit, 
85,  4. 

Aratus ,  cuius  Graeca  de  astris 
carmina  Cicero  Latina  fecit,  7, 16. 
110,  20.  122,  41. 

Aratus  Sicyonius ,  patriae  libe¬ 
rator  et  auctor  foederis  Achaici, 
137,  23. 

Arbuscula,  mima,  93,  18. 
Arcades,  ngooifoivoi,  154. 
Arcadia,  regio  Peloponnesiaca, 
95,  2. 

Arcanum,  praedium  Q.  Cicero¬ 
nis  prope  Minturnas,  92,  1.  94,  1. 

99,  2.  88,  7.  89,  1. 

Arcesilas ,  Polemonis  auditor, 
9, 18. 109,  9.  patiens  dolorum,  115, 
31.  quicquam  posse  sciri  negat, 
109,  13.  cum  Zenone  certat,  110, 
6.  24.  9,  21.  dioui  quaslibet  im- 
pugnat,  109,  12.  novam  Acade- 
miam  veteris  emendationem  pu- 
tat,  110,  5.  109,  4.  sapientiam  in 
cavendis  captionibus  ponit,  110, 
4.  et  in  cohibendis  assensionibus 
ib.  21. 

Archagathus,  a)  Haluntinus,  23, 
22.  b)  Halesinus,  83,  32. 

Arche,  Musa,  123,  21. 

Archelaus,  a)  astrologus  Panae- 
tio  aequalis,  125,  42.  b)  auditor 
Anaxagorae,  Socratis  doctor,  120, 
4.  c)  Perdiccae  filius ,  120 ,  12.  d) 
Comanorum  sacerdos,  gener  Pto¬ 
lemaei,  regis  Aegypti,  qui  Ale- 
xandriam,  Ptolemaeo  Aulete  pul- 
so,  occuparat,  52,  8. 

A.  Licinius  Archias,  poeta,  pro 
quo  est  oratlo  39.  carmen  de  Ci¬ 
ceronis  rebus  in  consulatu  gestis 
inchoat,  90,  16. 

Archidemus,  Tarsensis,  Diale- 
cticus,  Stoicus,  110,  46.  47. 
Archidemus ,  Trallianus,  40,  22. 
Archilochus,  poeta  Graecorum 
iambographus ,  Romulo  aequalis, 
116,  1.  edietum  Bibuli  Archilo- 
chium,  i.  e.  acerbum,  91,  20.  21. 
cf.  112,  34.  104,  11. 

Archimedes ,  9,  23.  116,  25.  122, 
34.  nfiipX^iua  ‘Aeytiifpi tivv  res  dif- 
ficilis,  101,  4.  102,  28.  sphaera, 
solis,  lunae  et  quinque  planetarum 
motus  monstrans ,  127 ,  14.  expu- 
gnatis  A.  U.  542.  Syracusis,  casu 
occisus,  23,  58.  119,  23.  sepul- 
crum,  120,  23.  Proverbium:  me¬ 
lius  ne  Archimedes  quidem  po- 
tuit  describere,  28,  32.  110,  36. 

9,  33. 

Archonidas  ,  Helorinus ,  testis 
in  Verrem,  22,  56.  23,  26. 

Archytas,  Tarentinus,  Philolai 
auditor,  ad  quem  estPlatonis  epi- 
stolaV.  Dictum  de  ira  119,36.  de 
voluptate  9,  34.  cf.  112,  29.  115, 

29.  139,  12. 

Arci  species  s.  Iris ,  Thauman 
tis  filia,  123,  20. 

Arcitenens,  i.  e.  Sagittarius,  261, 
426. 

Arctoe  (aexrot),  261,  693.  cf 

122,  43. 

Arctophylax,  122,  42.  261,  96. 
Arcturus,  122,  42.  261,  99.  431. 
Ardea,  Latii  oppidum,  cuius 
incolae  Ardeates,  et  ager  Ardeas, 

123,  18. 

Areopagus,  136, 22.  122,  29.  124, 
25.  94, 11.  tribunal  Atheniensium, 
cuius  iudices  Areopagitae,  61,  5. 
136,  22.  73,  1.  93,  14.  94,  11.  iro¬ 
nice  iniusti,  90,  13. 

Arethusa,  fons  apud  Syracusas, 
23,  53. 

Areas  (aut  Araus),  libertus,  94,9. 
Arganthonius ,  longaevus  rex 
Tartessiorum,  139,  19.  cf.  Plin.  H. 

N.  VII.  48. 

Argenteus  fluvius  in  Gallia 
Transalpina  ad  forum  Yoconii,  et 
Argenteus  pons,  80,  34. 

Argi,  urbs  Argolidis,  unde  Ar- 
gia  sacerdos  Iunonis  Cydippe, 
cuius  pii  filii  Cleobis  et  Bito,  116, 
47. 

Argiletum,  101, 32.  Romae  mons 
in  eoque  aedificium  Argiletanum, 
cuius  partem  emit  Q.  Cicero,  90, 
14. 

Arginusae,  136,  24.  insulae  tres 
prope  Lesbum,  ad  qnas  Lacedae- 
moniorum  dux  Callicratidas  ab 
Atheniensibus  anno  a  Ch.  406. 
victus  est. 

Argivi  a)  Argorum  incolae  in- 
diserti,  117,  17.  10,  13.  b)  omnino 
Graeci,  2,  22. 

Argo  a)  navis,  qua  Argonautae 
lasone  duce  Colchos  navigarunt, 
2,  22.  7,  38.  116,  20.  —  b)  —  si- 
dus,  122,  44. 

Argolicus,  115,  18.  Ulixes,  2o9, 
184.  125,  30. 

Argonautae,  119,  32.  eorum  na¬ 
vis,  7,  38.  122,  35.  dux  Iason, 
119,  32. 

Argus,  a  Mercurio  quinto  mter- 
emptus,  123,  22. 

Ariadnes  corona,  sidus,  261, 73. 
Ariarathes,  a)  unus  Ariobarza- 
nis  JEvotpovs  filius ,  Cappadociae 
post  pugnam  ad  Philippos  (A.  U. 
712.)  rex,  b)  alter  Ariobarzanis 
frater,  85,  2.  102,  2. 

Aricia,  Latii  oppidum,  53,  19. 
Aricinum  municipium ,  59 ,  6. 
30,  35. 

Aries  sidus,  122,  43,  44. 
Ariminum,  Umbriae  oppidum 
maritimum,  19,  12.  14.  68,  9.  Ari- 
minenses,  26,  35. 

Ariobarzanes  1.  Philorhomaeus, 
rex  Cappadociae  (inde  ab  A.  U. 
663.)  27,  2.  regno  pulsus  (A.  U. 
688.)  27,  5.  restitutus  a  Pompeio. 

Ariobarzanes  II.  Philopator, 
filius  Ariobarzanis  I.,  cui  A.  U. 
690.  successit,  48,4.  eius  interitus 
(A.U.  702.),  85,  2.  Huius  filius 
Ariobarzanes  III.  Eusebes  et 
Philorhomaeus,  a  Cicerone  Sena- 
tus  Romani  iussu  rex  appellatus 
(A.  U.  703.),  72,  17.  85,  2.  4.  94, 
20.95,  1.  eius  interitus  A.  U.  712. 

Arion,  Methymnaeus,  citharoe- 
dus  et  poeta  (circa  A.  700.  a.  Ch.), 
delphino  vectus,  117,  27.  cf.  He- 
rodot.  I,  23.  Ovid.Fast.il,  79  sqq. 
Gell.  16,  18. 

Aris,  Sardus,  Scauro  noluit  ce- 
dere  matrimonio,  164,  6. 

Aristaeus,  olivae  inventor,  23, 
57.  123,  8.  124,  19. 

Aristarchus ,  grammaticus  insi- 
gnis,  circa  A.  150.  a.  Ch.  severis- 
simus  Homericorum  carminum 
castigator,  73,  11.  79,  10.  transla¬ 
te  :  90,  14.  50,  30. 

Aristeus  (vel  - aeus ),  Dexionis 
fil.,  24,  42. 

Aristides  (Iustns),  138,  4.  115, 
22.  Themistocli  refragatus,  exsul, 
45,  67.  112,  35. 

Aristippus,  Socraticus,  9,  17. 
Cyrenaicae  philosophiae  auctor, 
79,  26.  voluptatem  summum  bo- 
num,  summum  malum  dolorem 
iudicat,  117,  6.  110,  45.  animum 
dissimulans  corpus  tuetur,  136, 
41.  Laidem  habet,  79,  26.  eius 
oratio,  7,  11.  136,  41.  Aristotelis 
laudator,  110,  43.  46.  11,  51. 

Aristo  1)  Alexandrinus ,  Peri- 
pateticus,  110,  4.  —  2)  Ceus,  Yor- 
>U>7r»7S  (patria  eius  Iulis),  post  Ly- 
conem  dux  Peripatetieorum,  flor. 
A.  225.  a.  Ch.  115,  5.  —  3)  Chius 
(139,  1.  ubi  Klotzio  Ceus  dicitur) 
circa  A.  275.  a.  Ch.  Stoicus,  de 
natura  deorum  tradit,  121,  14. 
110,  39.  120,  11.  de  vitiis,  114,  17. 
18.  22.  25.  26.  28.  adittipopn,  115, 
25.114, 16.  117,  6.  —  4)Massilien- 
sis,  civ.  Rom.  49,  22.  —  5)  amicus 
Q.  Minucii  Thermi,  prop.  Asiae 
(A.  U.  704.),  72,  18. 

Aristocritus  libertus,  84,  3. 


Aristodamus,  Apolloniensis,  24, 

7. 

Aristodemus,  91,  7. 

Aristogiton,  cum  Harmodio  Pi- 
sistrati  tyrannidem  evertit,  116, 
49.  cf.  Herod.  V.,  55.  Thucyd.  VI., 
12.  Pausan.  I.  29. 

Aristolochia  radix,  124,  10.  125, 

20. 

Aristomache ,  uxor  Dionysii  ty- 
ranni,  120,  20. 

Aristonicus,  67,  8.  bellum  gessit 
cumL.  Valerio  et  P.  Licinio  coss. 
A.  U.  623.  Cic.  30.  35. 

Aristophanes,  comicus,  11,  9. 
134,  15. 

Aristophanes,  Byzantius,  gram¬ 
maticus  insignis.  Aristarelii  di- 
scipulus,  9,  33.  115,  19. 

Aristoteles  ,  Peripatetieorum 
princeps,  115,  3.  110,43.46.11,51. 
116,  10.  117,  2.  118,  38.  rhetor,  5, 
5.  71, 9.  7,  11.  et  13.  8,  2.  38.  9,  50. 

10,  12.  110,  44.  svTflizua,  116,  10. 
23.  nayabo^x,  120,  55.  112,  32.  de 
Deo,  115,  4.  122,  37.  de  animan 
tium  natura,  116,  39.  de  Orpheo, 
121, 38.  Alexandri  praeceptor,  116, 
33.  101,  40.  de  legibus,  133,  13. 

115,  6.  de  honestate  138,  8. 
Aristoteles,  A.  Lieinius ,  Meli- 

tensis,  hospes  Ciceronis,  83,  52. 

Aristoxenus,  Tarentinus,  musi- 
cus  et  philosophus,  Aristotelis 
auditor,  animam,  quam  negat  es¬ 
se,  corporis  ay/ioviav  dicit,  Di- 
caearcho  assentiens,  97,  4.  9,  33. 

116,  10.  11.  18.  22.  102,  32. 

Aristus,  Academicus,  frater  An- 

tiochi,  auctoris  quintae  Acade- 
miae,  94,  10.  109,  3.  110,  4.  idem 
(non  Aristo  V.  L.)  120,  8.  Cicero¬ 
nis  amicus,  10,  97. 

Aristus,  Panormitanus,  23,  12. 
Armenia,  Deiotaro  data  a  se- 
natu ,  adempta  a  Caesare,  58,  37. 
79,  15.  125,  37.  27,  9.37,15.45,27. 

Arniensis,  tribus  Rom.  (ab  Ar¬ 
no,  Etruriae  fluvio),  30,  29. 

Arpi,  oppidum  Apuliae,  98,  3. 
Arpinas  1)  Ciceronis  praedium, 

84,  7.  94,  1.  120,  26.  2)  insula  Fi- 
breni  fluvii,  134,  1.  101, 12. 

Arpinates  municipes,  51, 8.  102, 

11.  eorum  quercus,  133,  1. 
Arpinum,  Latii  municipium  in 

colie  ad  Fibrenum  fl. ,  Samnio 
confine ,  Ciceronum  et  Marii  pa¬ 
tria,  (nunc  Castellaccio)  134, 

1.  2.  3.  83,  11. 

Arquus,  s.  Arcus,  Thaumantis 
filius,  123,  19. 

Arretini,  incolae  Arretii  vel 
Aretii,  Tuscorum  opp.,  90,  19. 

Arretium,  oppidum  Etruriae, 
37,  24.  86,  12.  Arretinam  mulie- 
rem  defendit  Cicero,  26,  33. 

C.  Arrius,  vicinus  Ciceroni  in 
Formiano  ac  pedisequus  impor- 
tunus,  91,  14.  104,  3. 

Q.  Arrius ,  infimo  loco  natus  et 
ineruditus  verborum  affluentia  et 
civilitate  honores  adeptus,  10,  69, 
Siciliae  praetor  (a.  682.  U.)  des., 
20,  15.  Verri  non  successit,  22,  20. 
bello  civili  (A.  681—683.  U.  C.) 
Crixum  fugitivorum  ducem  vicit, 
sed  a  Spartaco  victus  est,  Liv.Ep. 
96.  in  honorem  patris  mortui  epu- 
lum  A.  695.  U.  edidit  in  templo 
Castoris,  46, 12.  cf.  Hor.  Sat.  II.  3. 

L.  Arruntius,  vel  Aruntius,  Tre- 
batii  amicus,  77,  18.  cf.  Vellei. 

2,  86. 

Arsaces  XIV.  Orodes,  Partho- 
rum  rex,  78,  14. 

Arsinoe,  Aetoliae  oppidum,  50, 
37. 

Arsinoe  et  Arsippus,  parentes 
Mercurii  tertii,  123,  22. 

Artavasdes ,  vel  Artuasdes,  Ar- 
meniorum  rex  A.  703.  U.  C.,  su- 
spectus  Romanis,  94,  20.  21.  85, 
3.  Eius  filia  sponsa  Deiotaro  filio, 

85,  2. 

Artaxerxes,  Xerxis  filius,  99,  8. 
Artemidorus  Aetnensis,  22,  44. 
Artemidorus,  Lampsacenus,  in 
quern  Yerris  est  testimonium,  in 


Philodami  caussa  aliquid  contra 
Verrem  egerat,  19,  31. 

Artemidorus  Pergaeus,  idemque 
Cornelius,  ex  quo  civisRom.  fuit, 
Verris  medicus,  22,  11.  quo  adiu- 
tore  VerresDianaePergaeae  tern- 
plum  expilavit,  22,  21.  49. 

Artemisia,  Hecatomnl  filia, Mau- 
soli  regis  Cariae  uxor,  Mausoleum 
Halicarnassi  condidit,  118,  31. 

Artemitani,  falsa  lectio,  vera 
Arretini,  90,  19. 

Artemo  1)  Aetnensis  senator, 
21,  45.  —  2)  —  Centuripinus ,  te¬ 
stis  contra  Verrem,  21,  64.  —  3) 
—  Climachias ,  Cephaleditanus, 
sacerdos  maximus,  20,51. —  4)  — 
Entellinus,  22,  85.  —  5)  —  Laodi- 
cenus,  83,  64. 

Aruns ,  Tarquinii  Sup.  fil.  a  L. 
Bruto  caesus  in  pugna,  119,  22. 
Ascanio,  Cic.  servus,  89,  4. 

P.  Ascitius  (al.  Asitius),  interfe- 
cti  iubente  Ptolemaeo  Aulete  Dio- 
nis  Alexandrini  suspicione  libe- 
ratus,  47,  10. 

Asclapo  Patrensis,  medicus,  83, 

19.  86,  9. 

Ascla(al.  Assecla ),  Sassiae  ser¬ 
vus,  28,  63. 

Asclepiades  1)  Acmonensis ,  te¬ 
stis  in  Flaccum,  40,  15.  —  2)  — 
Eretricus  philosophus,  caecus,120, 
39.  —  3)  —  medicus,  eloquens, 
Crassi  amicus,  7,  14. 

Asculum,  oppidum  agri  Piceni, 
belli  socialis  caput,  10,  46.  28,  7. 
hinc  Asculani,  38,  8.  25,  14. 

Asellio,  v.  P.  Sempronius. 

M,  Asellius,  Oppianici  familia- 
ris,  28,  61. 

Asellus,  v.  Ti.  Claudius. 

Asia  l)tota  2)fertilis  pop.  Rom. 
provincia,  27,  6. 

Asiatici  oratores ,  nimis  redun- 
dantes,  10,  13. 

Asiaticum  bellum  dicitur  Mithri- 
daticum,  27,  22. 

Asinius ,  qui  se  ipse  fecit  sena- 
torem,  69,  13. 

Asinius  Larinas,  abAvillio  oc- 
ciditur,  28,  13. 

Asinius  Dento,  centurio  primi 
pili  in  Bibuli  cohorte  prima,  94, 

20. 

Asinius  Pollio,  amicus  Antonii, 
80,  31.  32.  33.  ex  Hispania,  cui  a 
Caesare  praefectus  erat,  ad  Cice- 
ronem  scribit,  et  libertatis  se  cu- 
pidum  ostendit  etc.  Eius  episto- 
lae  sunt  80,  31.  32.  33. 

Aspasia,  sophistria  Milesia  Ce¬ 
lebris,  Socratis  in  eloquentiae 
studio  magistra,  Periclis  tandem 
uxor :  de  qua  vide  in  primis  Plu¬ 
tarch.  in  Pericle  c.  24.  Cic.  5,  31. 

Aspendus,  Pamphyliae  urbs,  20, 

20. 

Assorum  (h.  Asoro)  Siciliae  op¬ 
pidum  inter  Agyrium  et  Ennam, 
23,  44.  Assorini,  22,  43.  Assorinus 
ager,  22,  18. 

Assyria,  pars  Asiae  ultra  Ti- 
grin,  112,  32. 

Assyrii  astrologiae  inventores, 
124,  1. 

Astarte,  Venus  quarta,  nupta 
Adonidi,  123,  23. 

Asteria,  Latonae  soror,  mater 
Hecatae,123, 18.  etHerculis  quar- 
ti,  123,  16. 

Astici  (sic  Orell.,  vulgo  Attici) 
aaxtoc  Thebarum  incolae,  125,  63. 
Asia  (i’rmi)  Athenarum ,  134,  2. 
Astura,  Latii  et  fluvius  et  in  eo 
insula,  ubi  Ciceronis  villa,  76,  19. 
101,  40. 

Astyages,  Medorum  rex,  sub 
quo  solis  defectio  a  Thalete  prae- 
dicta,  124,  50. 

Astyanax,  Hectoris  filius,  per¬ 
sona  tragica  in  Ennii  Androma- 
cha,  93,  15. 

Astypalaeenses,  incolae  Astypa- 
laeae,  maris  Cretici  insulae, 123, 18. 

Asuvius,  Larinas,  ab  Avillio  ne- 
catus,  28,  13. 

Ateius,  1)  philologus ,  10,  18.  — 
2)  C.  A.  Caesarianus  Cic.  iuirni- 


cus,  99,  8.  —  3)  C.  A.  Capito,  qui 
Appium  auspicia  Crasso  (A.  U. 
701.)  proficiscente  ementitum  sub- 
scripsit,  124,  16.  L.  Munatio  Plan- 
co  commendatus  (A.  U.  708.)  83, 
29.  —  4)  L.  A.  Capito,  78,  8. 

Atella,  municipium  Campaniae 
inter  Capuam  etNeapolim,  30,31. 
83,  7.  88,  14.  Atellanae  fabulae  v. 
Osci  ludi,  77,  1.  hinc  Atellanius 
versus,  125, 10. 

A.  Aternius  et  Sp.  Tarpeius  coss. 
A.  U.  299.  Cic.  128,  35. 

Athamanum  gens ,  50,  40.  popu- 
lus  Athamaniae,  regionis  Grae- 
cae,  de  cuius  situ  disputant,  aliis 
illam  ad  Illyricum,  aliis  ad  Thes- 
saliam,  aliis  ad  Aetoliam,  ad  Epi- 
rum  aliis  referentibus. 

Athamas ,  1)  Aeoli  filius,  rex 
Thebarum,  ira  Iunonis  in  furorem 
conieetus,  44,  18. 118,  6.  —  2)  — 
saltator,  Pisonis  comes,  50,  36.  — 
3)  —  servus  Attici,  101,  10. 

Athenae.  Earum  laus,  94,  10. 
cf.  7,  4.  10,7.  11.  13.  11,23.  Apol¬ 
lo,  123,  22.  olea,  133,1.  fanumEu- 
menidum,  123, ,18.  Erechthei,  123, 
19.  honores  xvgavvoxxovojv,  53, 29. 
coronae  civicae,  14,  7.  humatio, 
134,  25.  clarorum  virorum  exsi- 
lia,  49,  12.  sedes  doctrinarum,  7, 
4.  9,  11.  eloquentiae^  10,  13.  Pro- 
verbium :  yhavx'  tic,  Id&ijvac  de  re 
supervacanea,  76,  3.  79,  3.  Ibi  Ci¬ 
cero  commentarium  de  consulatu 
suo  Graece  scripsit,  91,  1. 

Athenaeus,  exsul  apud  Ariobar- 
zanem,  Cappadociae  regem,  a  Ci¬ 
cerone  in  gratiam  restituitur,  85, 4. 

Athenagoras ,  Cymaeus,  virgis 
caesus,  quia  in  fame  frumentum 
exportaverat,  40,  7. 

Athenais  I.  0tX6oxo(/yof,  coniux 
Ariobarzanis II.  0x\onaxoQo<;,  ma¬ 
ter  Ar.  III.  Bb erfiovg,  0tXoQ(Ofiat- 
ov.  85,  4. 

Athenienses,  vetusti,  10,10.  129, 
15.  facundi,  10, 13.  ingrati,  45,  67. 
127,  3.  Eorum  a/uvijuxia,  57,1.  re¬ 
rum  novarum  studiosi,  128,  1.  fa- 
ctiosi,  136,  25.  desipientes,  71, 
9.  — quomodo  TroXixit'ovxai?  91,2. 

—  mari  potentes,  27, 18. 4,25.16,25. 

—  eorum  fiuvxni;,  124, 43. — Areo¬ 
pagus,  122,  29.  127,  27. 28. 31.  tres 
philosophos  Romam  publice  mit- 
tunt,  8,  37. 

Athenio,  A.  U.  652.  dux  fugiti¬ 
vorum  in  Sicilia,  22,  26.  54.  44, 12. 
Hinc  Athenio  dicitur  Sex.  Clo- 
dius,  dux  servorum  Romae  tu- 
multuantium,  91,  12. 

Athenodorus  Calvus,  105,  11. 
Tarsensis ,  Sandonis  filius,  philo¬ 
sophus  (Caesaris  Octaviani  prae¬ 
ceptor),  73,  7. 

Atherianum,  v.  Haterianum  ius. 

Athos,  mons  Macedoniae  a  Xer- 
xe  perfossus,  112,  34.  129,  49,  39. 

Atia,  M.  Atii  Balbi  Aricini  filia, 
Caesaris  Octaviani  mater,  59,  6. 

Atidius  C. Verri  adecumis,22,32. 

Atilii  (in  Mss.  Attilii). 

Atina,  Volscorum  opp.,  51,  12. 
Atinas  ager,  104, 3. 124,  28. 129, 67. 
A.  praefectura,  51,  8. 

C.  Atinius  Labeo,  43,  47.  cf.Liv. 
Ep.  59. 

Atlanticum  mare,  132,  20. 

Atlas,  fabulosus  Iapeti  et  Cly- 
menes  filius,  caelum  sustinere 
dictus,  120,  3.  ironice,  45,  8. 

Atratus,  fluvius  prope  Romam, 
124,  43.  125,  27. 

Atreus,  Pelopis  fil.,  pater  Alco- 
nis,  Melampodi3,  Tmoli  tertio- 
rumque  Dioscurorum,  123,21.  27. 
116,  44.  119,  36,  136.  28.  4,  34. 

Atridae  reges,  3,  21. 

Attae  corruptum  nomen  (Atti¬ 
ci?  Madvig.),  45,  51. 

Altalensium  agri  (Attaleae  Ly- 
dorum  an  Galatarum?),  populo 
Rom.  P.  Servilii  victoria  adiun- 
cti,  29,  2.  30,  19. 

Atlalica,  i.  e.  abAttalo  rege  in- 
venta  peripetasmata,  23,  12.  cf 
Plin.  8,  48. 

Attalici  agri  in  Chersone80  pu- 
blici  pop.  Romani,  30,  19. 

Attains  II.  Philadelphia,  Per- 
gami  rex  (ante  Ch,  156 — 151.) 
Ciceroni  memoratus  45,  27.  pro 
Eumene  II.  Pergami  rege  (a.  Ch. 
137  — 156.)  populi  Rom.  socio  con¬ 
tra  Antiochum  M. 


Attains  HI.  Philometor,  Perga¬ 
mi  rex,  qni  populum  Rom.  liere- 
dem  instituit  A.  U.  621.  librum  de 
re  rustica  scripsit  Varr.  RR.  1,  1, 
8.  P.  Africano  Numantiam  misit 
munera,  56,  7. 

AttaftwHyphemenus  v.  Hypae- 


penus,  Ciceronis  necessarius,  87. 
2,4,14. 

Attains  Netinus,  pecuniosus,23, 


Attica,  T.  Pomponii  Attici  filia, 
94,  19.  96,  2.  101,  1.  6.  13.  14.  23. 


102, 12.  13.  17.  19.  21.  44.  51.  ea- 
dem  Atticula,  95,  5. 

Attica  monumenta,  10,  7.  Attica 
dictio,  10,  13. 

Atticus ,  vid.  T.  Pomponius  At- 
ticus. 


STEMMA  GENTIS  ATTILIAE. 


M,  Attilius  Regulus. 

M.  Attilius  M.  F.  Regulus  cos.  460. 
Etruriae  victor  Liv.  10,  32.  sqq." 


A.  (non  M.)  Attilius 
A.  F.  C.  N.  Calatinus 
cos.  496.  Poenorum 
victor  497.  cos.  500. 
dictator  505. 


C.  Attilius  Serranus 
M.  F.  M.  N.  Regulus 
cos.  497.  Poenorum 
victor,  cos.  504. 


L.  Attilius  Regulus  trib.  pi.  443.  Liv.  9,  30. 

M.  Attilius  M.  F.  L.  N.  Regulus 
cos.  A.  U.  487.  Sallentinorum  vi- 
_ ctor,  cos.  suff.  498. 

M.  Attilius  M.  F.  cos.  C7  Attilius  M.  f1. 
527.  suff.  537.  censor  N.  Regulus  cos  529. 
540. 


C.  Attilius  A.  F.  A.  C.  Attilius  Serranus 
N.  Bulbus  cos.  509.  et  praetor  536.  Liv.  21, 
519-  26.  et  62. 


A.  Attilius  Calatinus, 
gener  Q.  Fabii  Ver- 
rucosi,  oppidi  Sorani 
proditionis  reus,  so- 
ceri  auctoritate  abso  - 
lutus,  Val,  Max.  3,  1 

C.  Attilius  Serranus  aedil.  ATAttOius  C.  F.  C.  N  SemT 
cur.  A.  560.  Megalesia  pri-  nus  praet.  562.  et  581.  cos.  584 
mus  fecit  senatoriis  sedi-  _ 

^US  pl®b?  secretis  Liv.  Sex.  Attilius  Serranus  cos.  618. 
34,  54.  Val.  Max.  2,  4.  n  A*n-  c 

praet.  570.  Liv.  39,  23.  C’  Attllms  Serranus  cos.  648. 

Sex.  Attilius  Serranus  Gavia- 
nus  trib.  pi.  697, 


M.  Attilius  Serranus  Illvir 
coloniis  Cremonam  etPla- 
centiam  deducendisA.564. 
Liv.  37,  46. 


Attilia  (immo  Appid)  via,  45, 59. 
Attilii  Calatini  Luscini  Acidini, 
viri  amplissimi  paupertatisque 
patientissimi,  30,  24.  45,  33. 

A.  et  L.  Attilii  pater  et  filius, 
26,  10. 

Attilius,  eques  Romanus,  83, 62. 
C.  Attilius  vel  Cattilius,  75,  10. 

L.  Attilius, Sapiens,  140, 2. 134, 23. 

M.  Attilius,  poeta  comicus,  Gell. 
N.  A.  15,  24.  et  tragicus,  111,  2. 
103,  20.  119,  11. 

M.  Attilius  (A.  U.  684.)  maie- 
statis  damnatns,  19,  13. 

A.  Attilius,  Calatinus,  cos.  A.  U. 

496.  et  500.  dictator  A.  505.  Cic. 
127,  1.  51,  25.  Spem  deam  conse- 
cravit,  134,  11.  Fidem,  122,  23. 
Eius  sepulcrum  ad  portam  Cape- 
nam,  116,  7.  122,  66.  112,  35. 

M.  Attilius  M.  F.  L.  N.  Regulus 
cos.  A.  U.  487.  suff.  498.  triumph, 
de  Sallcntinis,  anno  499.  captus  a 
‘  Poenis  Xanthippo  duce,Liv.  Ep. 
18.  Cic.  136,  13.  Karthaginem  re- 
dit,  138,  26.  105,  11.  45,  59.  139, 
20.  cruciatus,  67,  4.  50,  19.  115, 
27.  et  29.  112,  20.  120,  5. 

C.  Attilius  Serranus,  1)  (Sara- 
nus  in  nummis)  ab  aratro  cos. 

497.  et  504.  Cic.  16,  18.  2)  —  stul- 
tus  in  consulatus  petitione  Catulo 
praelatus,  51,  5.  arma  Saturnino 
caeso  cepit  A.  U.  654.  Cic.  51,  5. 
32,  7. 

Sex.  Attilius  Serranus,  1)  cos. 
a.  U.  618.  Cic.  138,  30.  101,  5.  2) 
—  Gavianus  adopt,  a  Gavio,  45, 
34.  trib.  pi.  a.  U.  697.  Ciceronis 
inimicus,  42,  5.93,  2.44,15.45,33. 
Attius  (al.  Accius  al.  Atius). 
Altius  Navius  (al.  AttusNavius), 
augur,  134,  13.  122,  3.  123,  6.  128, 
20.  124,  17.  125,  38.  99,  8. 
A«i«s,pigrnentarius  turpis,87,7. 
C.  Attius ,  Pelignus ,  Pompeia- 
nus,  97,  4. 

Sex.  Attius,  colonus,  28,  62. 

M.  Attius  Balbus,  Aricinus, 
Octaviani  avus,  59,  6.  praetor  A. 
U.  692.  XXvir  Cic.  91,  22. 

Attius  Dionysius,  82,  30. 

Q.  Attius Labienus,  Titi  patruus, 
cum  Saturnino  occisus  A.  U.  654. 
32,  5.  7. 

T.  Attius  Labienus,  trib.pl.  A.  U.  | 


691.  accusator  Rabirii,  32,  2.  pri- 
mo  Caesaris  in  Gallia  legatus,  8S, 
7.  8.  dives,  96,  7.  deinde  Pompo- 
ianus,  84,  14.  96,  12. 13.  15.  86, 12. 

P.  Attius  Varus,  Pompeianus, 
96,  13.  15.  55,  3. 

Attius  Varus,  Pompeianus,  80, 
32.  Caes.  Bell.  Hisp.  27. 

L.  Attius,  poeta,  natus  A.  U.  584. 
vixit  adhuc  Cicerone  adolescen- 
tulo  octogenarius ,  10,  28.  quin- 
quaginta  annis  minor  Pacuvio,  10, 
64.  in  scena  compellatus,  1, 14.  2, 
21.  D.  Bruti  amicus,  134,  21.  39, 
II.  10,  28.  gravis  et  ingeniosus, 
51,  24.  45,  56.  109,  3.  cf.  9,  7.  ira- 
tus?  119,  25.  sermonis  novator, 
114,  24.  14,  1.  6.  de  Livio  Andro- 
nico,  10,  18.  Eius  versus  ex  Ar- 
gonautis,  122,  35.  —  ex  armo- 
rum  iudicio  (nisi  forte  Pacu- 
viano),  2,  26.  —  exAtreo,  123,  27. 
138,  28.  et  29.  120,  18.  9,  58.  136, 
28.  119,25.  et  36.  50,33.  45,48.  51, 
24.  —  Brutus  ludis  Apollinaribus 
A.  U.  710.  maximo  plausu  actus, 
57,  15.  58,  3.  105,  5.  —  ex  Bruto, 

45,  58.  Varro  LL.  5,  14.  6,2.  —  e 
Clytaemnestra  vel  Atreo,  77, 1.  — 
Epigoni,  Melanippa,  Clytaemne¬ 
stra,  136,  31.  —  ex  Eurysace ,  45, 
56  —  ex  Epinausimache,  117, 16. 
—  ex  Hecuba?  124,  21.  31.  —  ex 
Hercule,  123,  16.  —  e  Medea,  122, 
35.  —  e  Melanippa,  118,  9.  —  ex 
Oenomao,  79,  16,  4.  —  e  Pelopi- 
dis,  123,  38.  —  o  Philocteta,  116, 
28.  77,33.  —  indidem?  ,,Tita- 
num-Caucasi“,  117,  10.  sunt 
autem  Promethei  Aeschylei  ver¬ 
sus  Latino  ab  ipso  Cic.  conversi  — 
Alii  ind.,  117,  14. — ind.de Lemni 
mysteriis,  121, 42.  112, 29.  115, 11. 
117,  7.  —  c  Tereo  (in  Bruti  ludis 
A.U.710.)inscenam  restituto,  105, 

2.  5.  —  ex  incerta  tragoedia,  II, 

46.  119,  44.  120,  6. 

T.  Attius,  Pisaurensis,  eques  Ro- 
mnnus,  accusator  Cluentii,  28, 23. 
10,  78. 

Aufidius,  90,  1.  ubi  rectius  scri- 
bi  Orellio  videtur  Auli  filius,  i.  e. 
L.  Afranius. 

Aufidius,  Ciceronis  debitor,  80, 
19. 

Cn.  Aufidius  Cn.  F.  Cn.  N.  120,  ’ 


39.  quaestor  A.  U.  635.  praetor  A. 
U.  646.  caesus,  115,  19.  43,  13. 

M.  Aufidius  Lurco  trib.  pi.  A.  U. 
693.  legem  de  ambitu  elaudus,ita- 
que  inauspicato  tulit,  90,  16. 

Sex.  Aufidius,  heres,  85,  26.  27. 
T.  Aufidius,  10,  48.  ICtus,  et 
orator  T.  Iuventii  et  P.  Orbii  ae- 
mulus,  frater  M.  Virgilii,  idemque 
fortasse,  qui 

T.  Aufidius  quaestor  A.  U.  670. 
Asiae  propraetor,  40, 19. 

Aufius,  Ciceronis  amicus,  (al. 
O/fius,  Alfius,  Emestio  coniicien- 
te  Aufidius  scil.  Lurco,  Cic.  non 
amans  tamen,  itaque  Conradio 
suadente  C.  Xlfius,)  95,  1,  10. 

Augurales  Romanorum  libri, 
124,  33.  125,  18.  128,  31. 

Augures  Iovis,  134,  8.  eorum 
collegium,  139, 18.  conventus,  140, 
2.  124,  15.  ' 

M.  Aulanus  s.  Alianus,  trib. 
mil.  C.  Antonii,  Catilinarius,  45, 4. 

Auletes,  cognomen  Ptolemaei 
regno  pulsi,  52,  10. 

Auli  filius,  scil.  L.  Afranius, 
cos.  A.  U.  694.  Cic.  90,  16. 

Aulis,  portus  Boeotiae  ad  Euri- 
pum,  unde  classis  Graecorum  Tro- 
iam  profecta  est,  116,  48. 

Aulus,  Pisonis  argentarii  fami- 
liaris,  101.  5.  102,  4.  certc  nego- 
tiorum  eius  procurator. 

Aulus,  scil.  Gabinius,  95,  2,  7. 
Aurata,  vid.  C.  Sergius  Grata. 
Aurelia  gens  plebeia,  cuius  co¬ 
gnomina:  Cotta,  Orestes,  Rufus, 
Scaurus. 

Aurelia  Orestilla,  Catilinae  for- 
mosa  sed  libidinosa  coniux,  79, 
22.  eius  filia  sponsa  Comificio, 
78,  7. 

Aurelia  via,  a  mari  infero  per 
maritima  Etruriae  ducens  Pisas 
versus  vel  ad  illns,  cf.  Tab.  Pou- 
tinger.  et  Itinerar.  Anton.,  Cic. 
68,  9.  34,  4. 

Aurelianus,  93,  16. 

Aurelii  gradus,  vel 
Aurelium  tribunal,  non  ligno, 
sicut  cetera,  quae  mobilia  crant, 
sed  saxo,incortum  a  quoAurelio, 
40,  28.  28,  34.  50,  5.  45,  15.  ox- 
structum  circumdntumquo  gradi- 
bus:  quo  confluere  solebat,  quic- 


quid  erat  ardelionum  hominum- 
que  perditorum. 

Aurelius ,  A.  U.  708.  Germanis 
praepositus,  103,  9. 

Aurelius,  Ciceronis  creditor  86. 
24. 

Aurelius ,  Montani  procurator, 
105,  15. 

C.  Aurelius  Cotta,  vid.  Cotta. 
Cn.  Aurelius  Orestes,  43,  13.  a 
Cn.  Aufidio  adoptatus,  hinc  Cn. 
Aufidius  Orestes  Aurelianus  51, 
21.  in  petitione  tribun.  pi.  repul¬ 
sus,  praetor  A.  U.  677.  deinde  cos. 
A.  U.  684.  Cic.  137,  17.  prandiis 
decumae  nomine  in  semitis  hono- 
ratus. 

C.  (non  M.)  Aurelius  Cotta  cos. 
502.  et  506.  Cic.  110,  26. 

C.  Aurelius  Cotta  (frater  Marci 
A.  U.  680.  consulis),  natus  A.  U. 
630.  (matre  Rutilia,  101,  20,  2.) 
tribunatu  per  invidiam  et  moxci- 
vitate  per  legem  Variam  pulsus 
A.U.  663.  7,  8,  30.  8,  3,  11.  10,90. 
reversus  A.U.  672.  cos.  A.U.  679. 
20,  50,  130.  senatus  permissu  vini 
et  olei  decumas  a  quaestoribus 
eousque  in  Sicilia  vendi  solitas 
primus  cum  collega  Romae  ven- 
didit,  22,  7,  IS.  foedus  icit  cum 
Hiempsale,  30,  22.  tribunis  iura 
restituendo  multorum  odium  sibi 
conflavit,  152,  25.  procos.  Galliae 
obiit,  50,  26.  Academicus  loquens 
inducitur,  121,  6.  contra  Stoicos, 
124,  6.  cum  Sulpicio  eloquentissi- 
mus,  10,  49.  55.  86.  cf.  122,  1.  et 
59.  8,  23,  98.  Ei  contradixit  Cic. 
26,  19.  cf.  172. 

L.  Aurelius  Cotta,  trib.  pi.  600. 
cos.  610.  ab  Africano  accusatus, 
37,  28.  18,  21.  25,  13.  defensus  a 
Q.  Metello  Macedonico,  10,  21. 
veterator  ibid. 

L.  Aurelius  Cotta  L.  F.  trib.  pi. 
A.U.  659.  tcmplo  pulsus,  8,  47.  9, 

11.  vir  praetorius  voce  gravi,  sed 
agresti,  9,  11.  12.  et  36. 

L.  Aurelius  Cotta,  M.  frater, 
praetor  A.U. 684.  Cic. 21,  71.  150 
7, 2.  cos.  689.  Cic.  47, 17. 35, 8. 124,’ 

12.  deanimadversione  in  Catilina- 
rios  101,  21.  supplicationem  Ci¬ 
ceroni  decrevit,  58,  6.  cf.  135,  19. 
Ciceronem  revocandum  prlnceps 


1408 


INDEX  GEOGR.  ET  11ISTORICUS. 


in  senata  censuit,  35,  34.  43,  26. 
32.  quindecimvir,  125,  54.  villa 
eius  parva,  101,  27. 

if.  Aurelius  Cotta  cos.  A.U.  680. 
frater  C.  A.U. 679.  etL.  Cottae  A. 
U.  689.  consulis,  24,  13.  contra 
Mithridatem  infeliciter  bellavit, 
37,  15.  P.  Oppium  quaestorem 
suum  peculatus  suspectum  dimi- 
sit,  160,  1.  3.  cf.  Dio  36,  23. 

if.  Aurelius  Cotta,  Pompeianus 
in  Sardinia,  99,  16.  101,  22. 

L.  Aurelius  Orestes,  cos.  A.  U. 
628.  Cic.  10,  28. 

L.  et  C.  Aurelii  Orestae  L.  filii, 
10,  25.  Ciceronis  familiares,  83, 
40. 

M.  Aurelius  Scaurus,  cos.  A.  U. 
646.  Cic.  19,  33. 

Auria,  uxor  C.  Oppianici,  ab 
huius  fratre  Statio  Albio  Oppia- 
nico  veneno  exstincta,  28,  11. 

L.  Aurifex  iudex,  8,  60. 

Auriga  sidus,  261,  500.  122,  43, 

110. 

A.  Aurius ,  Melinus ,  Larinas, 
uxorem  duxit  A.  Cluentii  et  Sas- 
siae  filiam,  28,  5.  et  8.  hac  repu- 
diata  socrum  Sassiam,  28,  13.  in- 
terfectus  ab  Oppianico,  28, 8. 9. 66. 

C.  Aurius  A.  AuriiMelini  filius, 
interfectus  ab  Oppianico,  28,  8. 

if.  Aurius,  Dinaeae  filius,  La¬ 
rinas,  28,  7. 

Aurora,  261,  299. 

Auster,  261,  302.  eius  stellae, 
261,  416. 

Australis  regio,  116,  28. 

Autobulus,  saltator,  50,  36. 

Automedon,  auriga  Achillis  ce- 
lerrimus,  cuius  nomine  iocose  di- 
citur  ob  celeritatem  Mallius  Glau- 


cia,  16,  35.  cf.  7. 

Autroniana  domus  empta  de 
Mess  ala  A.U.  693.  cos., Cic.  90,  6. 

Autronius  Maximus,  124,  26. 

P.  Autronius  Paetus,  A.  U.  689. 
cos.  des.  ambitus  damnatus,  38, 

1.  2.  3.  etc.  in  exsilium  abiit,  92, 

2.  7.  reversus  a.  U.  696.  cf.  92,  2. 
orator  magna  voce,  10,  68.  69. 

Aventinus,  dictus  ab  Avente,  Sa- 
binorum  fluvio,  unus  e  septem 
Romae  collibus,  in  quem  plebs 
Romana  secessit  propter  tyranni- 
dem  decemvirorum,  37,  7.  128,  IS. 
152,  24.  In  eo  Cicero  habuit  insu¬ 
las  ,  i.  e.  aedes,  quas  mercede  lo- 
cabat,  82,  32. 

Avianus,  Puteolanus,  Ciceronis 
amicus,  109,  25. 

Avianus  Evander,  M.  Aemilii 
Aviani  libertus,  statuarius,  77,  23. 
83,  2. 

C.  Avianus  Avianius ,  Ilammo- 
nins,  M.  Aemilii  Avianii  libertus, 
83,  21.  27. 

if.  Aemilius  Avianus,  familiaris 
Ciceronis ,  negotiatur  Sicyone  et 
Cibyone,  83,  21. 

C.  Avianus  Fiaccus  pater,  83,  79. 

C.  Avianus  Fiaccus  C.  F.  Cice¬ 
ronis  amicus,  M.  Aemilii  Aviani 
libertus,  83,  75.  79. 

M.  Avianus  Fiaccus  C.  F.,  83,  79. 

C.  Avianus  Philoxenus,  Siculus, 
a  Caesare  in  Novocomenses  rela- 
tus  Ciceronis  beneficio.  Nomen 
assumpsit  Aviani  ab  Aviano  Flac- 
co ,  Ciceronis  et  suo  hospite  ami- 
cissimo,  83,  35. 

Avillius  Larinas ,  homo  perdita 
nequitia  et  summa  egestate,  Op¬ 
pianici  consilio  Asinium  interfi- 
cit,  28,  13. 

Avitus,  scil.  Cluentius,  11,  29. 
pro  quo  est  oratio.  Vid.  Cluentius. 

Axia ,  Etruriae  castellum  in 
agro  Tarquiniensi,  (Castel  d’Asso) 
26,  7. 

if.  Axianus,  104,  29,  1. 

Axilla- Ala- Ahala,  v.  C.  /Ser¬ 
ial.  Ahala,  11,  45. 

Axinus  (Pontus  Euxinns),129,  9. 

Q.  Axius,  fenerator,90, 12.  idem- 
que  senator,  ad  quem  Ciceronis 
sunt  epistolae,  cf.  Varro  de  RR., 
3,  2,  1.  et  una  Tironis  cf.  Gell.  7, 
3,  10.  cf.  Suet.  Caes.  9.  non  laudat 


Cnrionem  filium,  92,  15.  ad  Se¬ 
ptem  Aquas,  93,  15,  5.  Ciceronis 
debitor,  99,  11. 13.  15. 

B. 


Babullius,  heredes  facit  Leptam 
etCaesarem,  moritur  A.  U.  709. 
Cic.  102,  48. 

Babylon,  Babyloniae  urbs  pri- 
maria,  125,  67. 

Babylonii,  astrologi,  124,  19.  42. 
125,  46. 

Baccharum  statuae,  77,  23. 
Bacchanalia  Romae  vetita  A. 
U.  568.  Cic.  134,  15. 

Bacchus,  Cadmi  progenies,  240, 
5.  Bacchi  sacra,  124,  36.  Dionysi 
multi,  123,  23. 

Bacis,  Boeotius  augur,  124,  8. 
Baebms,  non  infans,  98,  14.  vi- 
cinus  Attici  idem  fortasse,  102, 
45. 


M.  Baebius,  prudens  ac  diligens, 


2S,  16.  19. 

if.  Baebius,  vir  fortis,  iussu  L. 
Pisonis  in  Macedonia  interficitur, 
50,  36. 

Q.  Baebius  Tampilus  (aut  Tam- 
philus,  cf.  Drakenb.  ad  Liv.  1, 1.) 
legatus  Romanorum  ad  Hanniba- 
lem  Saguntum  obsidentem,  61, 10. 


cf.  Liv.  40,  17. 

P.  Bagiennus ,  legatus  Antonii, 


80,  33. 

Baiae,  Campaniae  aquae  cali- 
dae,  104,  13.  79,  12.  150,  4. 

Balbilius,  104,  13.  militat  inHi- 
spania  sub  Sex.  Pompeio.  Eum 
(Balbum  minorem?)  cupit  Cicero 
incolumem  esse  subsidium  sene- 


ctutis  suae. 

Balbinus,  Caesarianus,  102,  21. 
Balbus,  cognomen  Ampiorum, 
Atiorum,  Corneliorum,  Octavio- 
rum,  Thoriorum. 

Balbi  maior  et  minor,  v.  L. 
Cornel. 

Balbus,  M.  Caelii  accusator,  (P. 
Octavius  Balbus?)  47,  11. 

Balbus,  Sullae  libertus,  38,  19. 
Balbus,  Fausti  Sullae  libertus, 
38,  19. 

Balbus  (P.  Octavius?),  accusa¬ 
tor  M.  Caelii,  47,  11. 

Balbutius,  Larinas,  28,  60. 
Bdleares  insulae,  101,  2. 
Balearicus,  v.  Caecilius  ifetel- 


lus. 

Balearicus,  124,  2.  a  Baleari- 
bns  insulis  prope  Hispaniam.  Co¬ 
gnomen  Metelli. 

Ballio,  leno  in  Plauti  Pseudolo, 
17,  7.  58,  2. 

if.  Balhbalio ,  i.  e.  lingua  hae- 
sitans  Q.  Fadius,  pater  Fulviae, 
M.  Antonii  uxoris,  58,  36.  59,  6. 

Banobal,  Venerius ,  decumanus, 
22,  37. 

Barba  Cassius,  amicus  Caesa- 
ris  et  Antonii,  69,  2.  101,  52. 

M.  Barbatius  Philippus,  amicus 
Caesaris  et  quaestor  Antonii  A. 
U.  714.  Cic.  69,  2. 

Bardylis, Ulyricus  latro,  137, 11. 

Bargyletae  (immoBargylietae), 
Bargyliae  Cariae  urbis  incolae, 
83,  56. 

Barnaeus ,  servus  aut  libertus, 
103,  19. 

Basilus,  v.  Minucius. 

Bassus,  vid.  Caecilius,  77,  20. 
et  Lucilius. 

Batonius ,  amicus  Attici  et  Ci¬ 
ceronis  ,  terrores  affert  Caesaria- 
nos,  95,  8. 

Battara  (aut  Vacerra),  77,  9. 

Bauli,  villa  Ilortensii  inter  Lu- 
crinum  lacum  et  Baias  in  Campa¬ 
nia.  Ibi  Q.  Pompeius  emeticam 
facit,  78,  1.  110,  40. 

M.Bebrius,  senator  Rom.,  28,10. 

Bellerophon,  proprleHipponous 
Sisyphi  filius  (Horn.  11.  6,  201), 
118,  26. 

Bellienus,  verna  Demetrii,  Do- 
mitii  Caesariani  subornatus  inter- 
fector  (A.  U.  705.),  78,  15.  86,  22. 

Bellienus,  C.  Annius,  25,  4. 


L.  Bellienus,  Pompeianus,  cuius 
domus  post  cacdem  Caesaris  in- 
censa  deflagravit,  58,  36. 

Bellius,  i.  e.  Duellius,  11,  45. 
Bellovaci,  populus  Galliae  Bel- 
gicae,  78,  1. 

Bellas,  Sullae  libertus,  38,  19. 
Belus,  Indorum  Hercules ,  123, 
16.  _  ' 
Beneventum ,  oppidum  Samni- 
tium,  20,  15.  98,  15. 

Beneventanus  ager,  20,  15.  et 
Beneventani. 

Beroea,  Macedoniae  opp.58, 36. 
Bessica  gens,  Thraciae  orienta¬ 
ls,  50,  34. 

Bestia,  v.  Calpurnius. 

T.  Betucius  Barrus,  Asculanus, 
aliquot  orationibus  Asculi  habi- 
tis ,  et  una  Romae  contra  Caepio- 
nom,  nobilis,  10,  46. 

Bias ,  Priene  patria ,  unus  e  se¬ 
ptem  Sapientibus,  141,  1,  8.  140, 
16. 

Bibulus,  v.  Calpurnius. 

Bidis,  Siciliae  oppidulum  Syra- 
cusis  propinquum ,  cuius  incolae 
Bidini,  21,  22. 

Billienus,  v.  Annius  Bellienus, 

86,  2. 

A.Binnius,  vel  potius  Ambivius, 
28,  59 

Bion,  Borysthenites,  Theophra- 
sti  discipulus,  facete  carpit  118, 
26.  Agamemnonem  11.  10,  14. 

Bithynia,  regio  Asiae  minoris  in 
ora  Pontica  Romanorum  provin- 
cia,  27,  5.  30,  15.  socii  Bithynici, 
i.  e.  publicani,  Crassipedi  com- 
mendantur,  83,  9.  29.  cf.  4,  54. 
Bithynicus,  v.  A.  Pompeius. 
Biton  et  Cleobis,  pii  Argiae  sa- 
cerdotis  filii,  116,  47.  cf.  Herodot. 
I,  31. 

Blandenona  (immo  Laude  No- 
nis ),  88,  15. 

Blaudus  urbs  Phrygiae.  Inde 
Zeuxis  Blaudenius,  87,  2. 

Ales  amius,  Gallo-Graecus,  Deio¬ 
ta  ri  legatus,  56,  12.  15. 

C.  Blossius,  Cumanus ,  philoso- 
phus  Stoicus,  Antipatri  Tarsen- 
sis  Romae  auditor,  140, 11.  super- 
ciliosus,  30,  2. 

Boeotia,  regio  Graeciae,  Euripo, 
Attica,  Phocide  etLocride  cincta. 
Unde  Boeotius,  123,  19. 

Boethus,  Karthagine  ante  ur¬ 
bis  excidium  natus  (Pausan.  5, 
17.),  caelator  et  statuarius,  lau- 
datus  Plinio  33,  55.  34,  8.  cuius 
hydriam  Verres  abstulit,  23,  14. 

Boethus,  Stoicus,  prognostico- 
rum  causas  explicare  conatus  est, 
124,  8.  125,  20. 

Bogud,  rex  Mauritaniae  Tingi- 
tanae  vel  Bogudianae,  80,  32.  cf. 
Script.  Bell.  Afr.  23.  25.  Bell. 
Alex.  59.  Q.  Cassio  Longino  au- 
xilia  adducit  A.  U.  706.  Ib.  62. 
Boius,  cursor,  4,  3. 
if.  Bolanus,  amicus  Ciceronis, 
83,  77. 

Bona  dea,  34,  38.  Eius  sacra 
habita  in  aedibus  Pontif.  M.ama- 
tronis  pro  salute  pop.  Rom.  Bo- 
nae  Deae  sacra  (de  quibus  cf. 
Broukh.  ad.  Tibull.  p.  124.  59. 
333.)  polluit  Clodius,  71,  9. 

Boni  DU,  123,  34. 

Bononia,  urbs  Galliae  Cispada- 
nae,  82,  5. 

Bootes,  Arctophylax,  261,  96. 
122,  42. 

Borea  (aut  potius  Bigerra  decj. 
Schiitzii,  aut  Ephora  de  cj.  Tur- 
nebi),  urbs  Hispaniae,  105,  4. 

Bosporus,  fretum,  quodPropon- 
tidem  et  Pontum  Euxinum  com- 
mittit,  37,  15.  a  quo  dicuntur 
Bosporani,  27,  4. 

Bostar  Norensis ,  (Sardus)  a  M. 
Aemilio  Scauro  necatus,  164,  1. 

Bostrenus ,  tetrarcha  Bostreno- 
rum  Auranitidis  in  Idumaea,  88, 
12. 

Bovianum,  oppidum  Samnitium, 
28,  79. 

Bovillae,  ad  viam  Appiam  non 


procul  a  lacu  Albano,  oppidum,  ad 
quod  pugna,  i.  e.  caede,  Bovilla 
vel  Bovillana  Clodius  occisus  est, 
94,  13. 

Bovillanus  fundus,  89,  1,2,3. 
Bovillana,  vicinitas,  51,  9. 

Brennus,  quifano  ApollinisDel- 
phici  bellum  intulit  (A.  U.  278.), 

•  124,  37. 

Brinnius,  Ciceronem  lieredem 
facit,  102,  12.  14.  50. 

Britannia  argenti  expers,  93, 
16.  96,  1.  99,  1.  105,  1.  122,  34.  88, 

15.  10.  85,  16.  vincitur,  93,  17.  es- 
sedis  terribilis,  77,  6. 

Britannicae  res  (A.  U.  700.),  89, 
1,  3,  10.  7,  25. 

Britannici  maris  aestus,  123,10. 
Britomartis  Proserpina,  v.  Tri¬ 
top  atres. 

Brocchus,  v.  Furius. 

Brogitarus ,  Gallo  -Graecus,  a 
Clodio  regis  ornatus  nomine,  44, 
13.  27.  45,  26.  88,  9. 

Bruges  apudEnnium,i.e.  Phry- 
ges,  11,  4S. 

Brulla,  aleator,  9,  23. 
Brundisium,  oppidum  Calabriae 
cum  portu  ad  traiectum  in  Grae- 
ciam  frequentissimo.  Brundisi- 
nae  coloniae,  93,  1.  94,  5.  45,  63. 
Brutii,  populi  magnae  Graeciae, 

16,  46.  26,  19. 

Bruttius,  qui  ap.M.  Cic.  filium  A- 
thenisLatine  deelamitabat,  86, 21. 

L.  Bruttius,  eques  Romanus. 
Siculus,  83,  38. 

Brutus,  v.  Junius, 
if.  Bucculeius,  7,  39. 

Bucilianus,  unus  e  percussori- 
bus  Caesaris,  104,  17.  eius  navi- 
gia,  105,  4. 

Bulbus,  senator,  homo  nequam, 
21,  32.  28,  26. 

Bullienses  (vel  Bullidenses),  50, 
40.iidemque  A«Hiones,83,42.67,ll. 

incolae  Bullidis.civitatislllyricae. 

Burrienus,  praetor  urbanus  (A. 
U.  671?)  15,  6. 

Burrus  Ennii,i.e.Pyrrhus,ll,48. 
Busiris,  rex  Aegypti,  homines 
immolabat,  129,  15. 

Busrenus  (V.  L.),  v.  Bostrenus, 
88,  12,  3. 

Bussenius,  Pompeianus,  97,  12. 
C.  1. 

Buthrotum,  oppidum  Epiri,  ubi 
Atticus  domum  habuit,  93,  8. 
Quod  Buthrotum  Corcyrae,  id 
Antium  Romae  est.  Buthrotio- 
rum  caussa,  libro  103.  subinde 
memorata,  explicatur  103,  16.  86, 
7. 91,  6.  Enimvero  quum  Buthro- 
tii  imperatam  a  Caesare  pecuniam 
non  solvissent :  Caesar  eorum 
agrum  proscribere  decrevit;  quo 
decreto  idem  eos  liberavit,  nume- 
rata  ab  Attico  pecunia.  Plancum 
agris  dividundis  praefectum  eie- 
cisse  dicuntur,  104,  1,  4. 

Byllis,  vel  Bullis,  67,  11. 
Byzantium ,  urbs  Byzantiorum, 
45,  26.  88,  9.  48,  4,  6. 

c. 

Cabiria  Dionysi  HI.  cf.  123,  23. 
Cabirus,  paterDionysi  III.  ibid. 
C.  Cacurius,  civis  Rom.  Lily- 
baei,  23,  17. 

Cadmus,  cuius  filius  Bacchus, 
240,  5.  filia  Ino,  123,  19.  116,  12. 

Caecilia,  gens  plebeia.  Cogno¬ 
mina  apud  Ciceronem  Bassi,  Me¬ 
telli,  Rufi,  Statii. 

Caecilia,  Q.  Metelli  Balearici 
cos.  A.  U.  631.  filia,  Nepotis  ma- 
ioris  soror  (non  filia),  124,  2,  10. 
50.  ex  eius  somnio  Iunonis  So- 
spitae  templum  refectum,  124,  44. 
125,  40.  16,  50.  Roscium  recepit 
domum  (A.  U.  674.),  16,  10. 
Caecilia,  M.  Scauri  mater,  45,47. 
(Caecilia) Metella,  quacumLen- 
tulus  Spinther  divortium  fecit, 
102,  7. 

Caecilia,  filia  Attici,  a  Caecilio 
avunculo  adoptati,  95,  2.  4.  94, 19. 
Atticula,  95,  2.  Pater  eius  spon- 

salia  facere  cogltat,  104,  21.  Post- 
ea  M.  Agrippae  nupsit. 

Caeciliana  fabula  est  Archiao 
poema  in  laudem  CaeciliorumMe- 
tellorum,  90,  16. 

Caecilii  Metelli  omnes  inimici 
Marii,  48,  8.  ,,Fato Metelli  Romae 
fiunt  consules11  Naevius  ap.Pseu- 
doascon.  ad  19.  Metellorum  se- 
pulcra  adportamCapenam,116,7. 

C.  Caecilius,  equcs  Romanus, 
40,  36. 

Q.  Caecilius,  quem  sororis  suae 
coniugem  temporibus  Sullanis  oc- 
ciditL.  Catilina,  285,  2.  idem  for- 
tasse,  qui  memoratur  18,  20. 

Q.  Caecilius,  Attici  avunculus, 
eques,  fenerator,  fraudatus  a  P. 
Vario  litem  cum  eius  fratre  Ca- 
ninio  Satrio  habuit,  contra  quem 
quum  Cicero  caussam  agere  nol- 
let,  id  ille  aegre  tulit,  90,  1.  2.  3. 
12. 

Q.  Caecilius,  Q.  F.  Pomponius 
Atticus,  a  Q.  Caecilio  avunculo 
adoptatus,  est  T.  Pomp.  Atticus, 
92,  20. 

Q.  Caecilius  Bassus,  quaest.  A. 
U.  695.  Cic.  91, 9.  cui  Deiotarus  au- 
xilia  misisse  arguebatur,  56,  8.  9. 
103,  9.  104,  13.  81,  1.  67,  13.  Eius 
legio  A.  U.  711.  venit  ad  C.  Cas- 
sium  82,  11.  12.  18. 

T.  Caecilius  Euty chides ,  Attici 
libertus,  93,  15. 

A.  Caecilius  Metellus,  40,  40. 

2)  L.  Caecilius  Metellus,  cos.  A. 
U.  503.  conflixit  cum  Hasdrubale 
A.  504.  in  Sicilia  captis  elephan- 
tis  omnibus,  127, 1.  bis  consul,  A. 
U.  511.  pontifex  max.  139,  9.  17. 
164,  2. 

3)  Q.  Caecil.  Metellus,  cos.  A. 
U.  548.  Cic.  10,  14.  19. 

6)  Q.  Caecil.  Metellus  Macedo- 
nicus,  cos.  A.  U.  611.  censor  A.  U. 
623.  cf.  7,  48.  de  Andrisco  Pseu- 
dophilippo  duobus  annis  ante  iam 
capto  A.  U.  608.  triumphavit,  51, 
25.  37,  14.  Africani  minoris  ini- 
micus,  136,  25.  127,  19.  140,  21. 
cf.  Ruhnken.  adVellei.  1,  11.  tres 
filios  coss.  vidit,  Q.Metellum  Ba- 
learicum.L.  Diadematum,  M.  Me- 
tellum,  quartum  (Caprari  am)  prae- 
torem  reliquit  etc.  115, 27.  29.  10, 
21.  58.  64,  4.  116,  35.  36.  gener 
P.  Servilius  Vatia  Isauricus,  22, 
90.  Eius  porticus  Romae  in  re- 
gione  IX.  cf.  23, 57.  Non  tres  filias 
habuit,  115,  27.  sed  duas  tantum- 
modo,  cf.  Perizon.  Animadvv. 
Hist.  cap.  15. 


7)  L.  Caecil.  Metellus  Calvus, 
cos.  A.  U.  612.  cf.  101,  5. 

18)  Q.  Caecilius  Metellus  Balea- 
ricus,  cos.  A.  U.  631. Cic.  10,  74. 43, 
53.  Eius  filia  Caecilia,  124,  2. 

11)  L.  Caecil.  Metellus  (Diade- 
matus  a  diademate  capiti  ulceris 
cuiusdam  tegendi  caussa  imposi- 
to,  cf.  Plin.  34,  8.),  non  iste  quidem 
unus  e  Dalmaticis ,  vir  consula- 
ris,  41, 15.  42,  3. 

18)  C.  Caecilius  Metellus  Capra- 
rius  cos.  A.  U.  641.  censor  652.  cf. 
8,  66.  41,  15.  42,  3. 

14)  L.  Caecilius  Metellus  Cal¬ 
vus,  Dalmaticus,  L.  Calvi  til.  fra- 
ter  Q.  Numidici  cos.  A.  U.  635. 
censor  A.  U.  638.  triumphavit  de 
Dalmatis ,  e  manubiis  refecit  ae- 
dem  Castoris,  19,  55.  59.  28,  42. 
avus  maternus  M.  Aemilii  Scauri, 
a  Cicerone  defensi,  164,  2.  ponti¬ 
fex  max.  A.  U.  641.  Quum  Sa- 
turninus  A.  U.  654.  interficeretur, 
L.  Metellus  pro  salute  communi 
arma  cepit,  32,  7. 

15)  Q.  Caecilius  Metellus  L.  F. 
Numidieus  Carneadcm  senem  A- 
thenis  adolescens  audivit,  9,  18. 
cos.  A.  U.  645.  cf.  10,  35.  de  re 
militari  meritus,  152,  11.  cf.  Sa- 
lust.  lug.  43.  sqq.  Caussam  de  re- 
petundis  dixit,  49,  5.  cf.  22,  90. 
Tabulae  eius,  90,16.  noluitL.  Lu- 
cullum  sororis  virum  iuvare,  23, 
65.  Archias  huic  et  Pio,  eius  iilio, 
carus,  39,  3.  villa  eius  Tiburtina, 
8,  68.  cf.  Yarro  RR.  1,  13,  7.  con- 
stans,  45,  16.  47.  71,  9,  16.  C.  Ma¬ 
rii  et  Saturnini  inimicus,  138,  20. 
cf.  135,  11.  43,  31.  32.  28,  35.  Fu- 
git,  127,  3.  45,  62.  41,  10.  15.  42, 
4.  A.  U.  655.  revocatus,  51,  28.  Ve- 
neno  sublatus  a  Q.  Vario,  123,33. 

21)  Q.  Caecilius  Metellus  Pius 
Scipio,  Numidici  F.  una  cum  pa- 
tre  militabatinNumidia  A.  U.  645. 
XX  fere  annos  natus.  Patris  mor- 
tui  luctu  pius,  8,  40.  cf.  39,  5. 
Hinc  cognominatus.  Praetor  A. 
U.  665.  cf.  39,4.  cos.  A.  U.  674.  cf. 
19,  50.  intercessit  pro  Calidio, 
praeturae  cand.  51,  29.  contra  so- 
cios  Italicos  bellum  gessit,  28,  8. 
in  Hispaniam  proficiscens  vulne- 
ratur,  38,  25.  it  contra  Sertorium, 
49,  2.  Q.  Fabium  Saguntinum  ci- 
vitate  donat,  49,  22.  P.  Cornelii 
Scipionis  Nasicae  ex  Licinia  filium 
adoptat,  78,  8.  A  Nasicaei  munus 
gladiatorium  datum  est,  45,  58. 

29)  Q.  Caecil.  Metellus  Pius  Sci¬ 
pio,  Scipionis  Nasicae,  Serapionis 


nepotis,  e  Licinia  F.  frater  L. 
Crassi,  adoptatus  a  Q.  Metello 
Pio ;  socer  Cn.  Pompeii  Magni  et 
III.  consulis  (A.  U.  702.)  collega. 
Hie  nunc  P.  Scipio  Nasica  audit, 
nunc  Q.  Metellus  Scipio,  nunc  P. 
Scipio  Metellus,  nunc  tantum  Sci¬ 
pio —  43,  47.  Extrcmo  bello  civili 
sua  ipsius  manu  interemptus,  45, 
58.  79,  18.  patronus  C.  Verris  A. 
U.  684.  Ciceroni  invisus,  23,  36. 
facundus,  10,  58.  accusatus  a  Fa- 
vonio,  a  Cic.  defensus  (A.U.  694.) 
91, 1.  pontifex  A.U.  697.  cf.  44, 6.  de 
successione  Galliarum  A.  U.  703. 
cf.  78, 9.  supplicationes  decernit  A. 
U.704.  cf.  78, 11.  de  Scipione  Sera- 
pione  quid  iudicet,  95,  1.  96,  4. 
cum  imperio  A.  U.  705.  cf.  97,  15. 
98,  1. 

17)  Q.  Caecil.  Metellus  Nepos, 
Balearic!  F.  Macedonici  nepos, 
cos.  A  U.  656.  sibi  a  L.  Aelio 
orationes  scribi  iussit,  10,  56.  Hu- 
ius  filius  fuit: 

23)  Q.  Caecilius  Metellus  Nepos, 
93,  7. 

22)  Q.  Caecil.  Metellus  Celer,  Q. 
Metelli,  (656.  cos.)  filius,  Balearici 
nepos,  pater  Celeris  et  Nepotis, 
10,  70.  non  infans,  10,  89.  auditus 
a  Cic.  iuvene  tribunus  pi.  A.U.  664. 

( Caecil.)  Metellus,  advocatus  S. 
Roscii,  est  aut  Q.  Celer  cos.  A.  U. 
694.  aut  Q.  Caecil.  Metellus  Ne¬ 
pos  cos.  A.  U.  697.  cf.  16,  28. 

( Caecilii)  Metelli,  fratres,  sunt 
Celer  et  Nepos,  10,  70. 

27)  Q.  Caecilius  Metellus  Celer, 
Celeris  (22.)  filius,  Nepotis  A.  U. 
656.  cos.  nepos,  Nepotis  A.U.  697. 
cos.  frater,  A.  U.  691.  praetor  Ca- 
tilinam  persecutus  est,  cf.  33,  8. 
34,  3.  et  12.  38,  23.  ex  praetura  in 
Galliam  citeriorem  ivit  pro  cos. 
A.  U.  692.  cum  Cicerone  expostu- 
lat,  75,  5.  cf.  75,  2.  74,  1.  contra 
M.  Servilium  perorat,  92,  3.  cos. 
A.  U.  693.  des.  90,  17.  cf.  50,  4. 
cos. A.U.  694.  cf. 45,  62.  Cic.  ami¬ 
cus,  41,  10.  Clodium  impedit,  90, 
18.  44,  21.  90,  20.  uxor  Clodia, 
91,  1.  ab  hac  veneno  exstinctus 
A.U.  695.  cf.  47,24.  mater  P.Clo- 
dii  fuerat  soror  patris  Q.  Metelli. 
Huius  frater  fuit : 

28)  Q.  Metellus  Q.  F.  Nepos,  37, 
3.  cf.  Suet.  Caes.  16.  contra  eius 
concionem  a.  d.  HI.  Non.  Ian.  A. 
U.  692.  habitam  a  Cicerone  paul- 
lo  post  dicta  est  or.  159.  trib.  pi. 
Ciceronis  inimicus,  45,  33.  75,  1. 
2.  90,  1.  92,  12.  reccmciliatus,  41, 


10.  43,  3.  45,  62.  92,  22.  23.  4S,  9. 
50,  15.  cos.  des.  A.  U.  696.  odit 
P.  Clodium,  91,  12.  in  petitione 
consulatus  destituit,  93,  3.  lapidi- 
bus  percussus,  43,  5.  non  ante  A. 
U.  700.  cf.  Ascon.  ad  164.  Itaque 
non  est  notatus  ille  93,  7. 

24)  Q.  Caecil.  Metellus  L.  F. 
Creticus,  Calvi  abnepos,  Dalmati- 
ci  pronepos,  trib.  pi.  A.  U.  679.  et 
anno  post  legatus,  27,  19.  cos.  A. 
U.  685.  Verris  amicus,  19,  9.  a 
subacta  Creta  (A.  U.  686  —  688.) 
Creticus  dictus,  40,  3.  13.  40.  tri¬ 
umphavit  ex  Apulia  reversus  A. 
U.692.  cf.  50, 24.  Gallos  prohibuit, 
ne  se  cum  Helvetiis  coniungerent 
A.U.  694.  cf. 90,  19.  51,  11.  49,  25. 

25)  L.  Caecil.  Metellus,  Q.  Me¬ 
telli  Cretici  cos.  A.  U.  685.  frater, 
praet.  683.  Verris  successor  in  Si¬ 
cilia,  20,  9.  21,  4.  eonsulatum  ge- 
rens  A.  U.  686.  mortuus.  Eius 
laudes  22,  16.  cf.  21,  26.  56.  67. 
22,  53.  25,  21.  Idem  trib.  pi.  an¬ 
no  U.  705.  fuisse  videtur.  —  Hu¬ 
ius  frater  fuit: 

26)  M.  Caecil.  Metellus,  praetor 
urbanus  A.  U.  685.  cf.  20,  8.  Verris 
amicus,  20,  9.  10.  ludos  gladiato- 
rios  edidit  A.  U.  694.  cf.  91,  1. 

31)  L.  Caecilius  L.  F.  L.  N.  Me¬ 
tellus,  trib.  pi.  A.  U.  705.  iracun- 
dus,  9S,  4.  6.  a  Caesare  prohibi- 
tus  Italia,  100,  7. 

( Caecil.)  Metellus,  93,  7.  civis 
pessimus  mortuus  A.  U.  698.  Ne¬ 
potis  A.  TJ.  697.  cos.  patruus. 

Q.  Caecilius  Niger,  Siculus,  Ver¬ 
ris  quaestor  improbus,  18,  8.  12. 
Eius  frater  fuit : 

M.  Caecilius,  Verris  amicus, 
18,  9. 

L.  Caecil.  Rufus ,  P.  Sullae  fra¬ 
ter  uterinus,  89,  3.  38,  22.  trib.pl. 
A.  U.  691.  agrariae  legi  volebat 
intercedere,  38,  23.  iratus  Cicero¬ 
ni,  placatus  a  Marco  (A.  U.  695.) 
87,  2,  2,  6.  praetor  urbanus  (697.) 
Ciceronem  revocandum  censuit, 
41,  9.  53,  14.  subscriptor  in  accu- 
satione  A.  Gabinii,  89,  3. 

C.  Caecilius  Statius,  Insuber 
Gallus,  poeta  comicus,  14,  1.  10, 
74.  96,  3.  8,  10.  Caecilianus  se- 
nex,  persona  eius  comica,  16,  16. 

139,  11.  Versus  eius  ex  Epiclero, 

140,  26.  ex  liymnis,  112,  7.  e  Syn- 
ephebis,  14,  6.  Ill,  2.  116,14.  121, 
6.  123,  29.  139,  7.  8.  Alii  eius 
versus,  47,  15.  16.  112,  4.  118,  23. 
119,  32.  72,  9.  Eiusdem  fort, 
fragm.  8,  59.  64.  16,  16.  130,  10. 


STEMMA  CAECIL IO RUM  METELLORUM. 

(Numerorum  notae  ))  Caecilios  Ciceronianos  designant,  de  quibus  vid.  Ind.) 


1)  L.  Caecil.  C.  F.  Metellus  cos.  470, 
2))  L.  Caecil.  Met.  cos.  503.  et  507.  etc. 


3))  Q.  Caecil.  Met.  cos.  548.  4)  (C.  an  L.)  Met.  quaest.  5)  M.  Caecil.  praet.  urb.  549. 


6))  Q.  Caecil.  Met.  Macedon.  cos.  611.  etc. 


7))  L.  Caecil.  Met.  Calvus,  cos.  612. 


14))  L.  Caecil.  Met.  Calv.  Dal-  15))  Q.  Caecil.  Met.  Numid.  cos.  16)  Caecilia  nupta  L.  Lucuilo. 
mat.  cos.  635.  etc.  646.  etc. 


20)  L.  Caecil.  Met. 


24))  Q.  Met.  Cret.  cos.  685. 


21))  Q.  Caecil.  Met.  Pius,  cos. 674. 


29))  Q.  Met.  Pius  Scipio,  cos.  702.  30)  Caecilia  nupta  M.  Scauro 

turn  Cornelio  Sullae. 


25))  L.  Met.  cos.  686. 

31))  L.  Metellus,  trib.  pi.  705. 


26))  M.  Metell.  praet.  urb.  685. 


8)Q.Caecil.Met.  9)  Caecilia  nu-  10)  Caecilia  nu-  ll))L.Met.Dia-  12)  M. Met.  cos.  13))  C.Met.  Ca- 

Balear.  cos. 631.  pta  C.  Servilio.  ptaScipioniNa-  dem.  cos.  637.  639.  prarius  cos.641. 

|  sicae. _  | 

^  -  19pa"^aeciL 

Met. 


17))  Q.  Caecil.  Met.  Nepos,  cos.  656.  18))  Caecilia  nupta  App.  Claudio. 

22))  Q.  Caecil.  Met.  Celer  trib.  pi.  23))  Q.  Caecil.  Met.  Nepos  ap.  Ascon. 


27))  Q.  Caecil.  Met.  Celer,  cos.  694.  28))  Q.  Caecil.  Met.  Nepos,  cos.  697. 

A.  Caecina,  Volaterranus,  A.U. 
685.  defensus  a  Cic.  oratione  26. 
Eius,  ut  videtur,  filius  fuit: 

A.  Caecina,  Pompeianus,  Cae- 
saris  inimicus,  Cic.  amicus  soil, 
eique  annis  suppar,  76,  6.  7.  9. 

Caecina ,V  olaterranus,  0  ctaviani 
familiaris,  105,  8. 

C.  Caecina  I.argus  Germanicus, 
cos.  795.  memoratus  ab  Ascon. 
ad  164. 

m  C.  Caecius,  amicus  Lentuli  Spin- 
theris,  filii,  79,  11.  13. 

Caelimontana  porta,  50,  23.  25. 

Caeliolus,  locus  cum  Caelio  con- 
iunctus ,  ubi  Dianae  sacellum  A. 
U.  696.  a  L.  Pisone  sublatum,  44, 
15. 

Caelius  mons  in  Suburana  re- 
gione,  (de  nomine  cf.  Varro  de 
LL.5,8.)  abAnco  urbi  adiunctus, 
128,  18.  138,  16. 

Caelius  aut  Coelius  (cf.  Ruhn- 
ken  adYellei.2, 36.)  —  Caelii,  no- 
vi  homines,  37,8.  Caelius,  99,  12. 
14.  15.  16.  de  incerta  Corradi  cj. 
C.  Caelius  Caldus  cos.  A.  U.  660. 
aut  M.  Caelius  Rufus. 

Caelius,  argentarius  vel  fenera- 
tor,  101,  5.  6.  7. 

C.  Caelius,  trib.  pi.  A.  U.  703. 
78,  8. 

L.  Caelius,  testis  in  caussa  Cae- 
cinae,  26,  9. 

Af.  Caelius,  iudex,  2,  13.  (cos. 
660?) 

Af.  Caelius,  eques,  a  Verre  spo- 
liatus,  23,  17. 

p.  Caelius,  praet.  680.  cf.  20, 50. 

Q.  Caelius,  sodalis  Antonii,  69, 
2.12. 

Sex.  (Caelius  immo)  Clodius, 
88,  6. 

T.  Caelius,  civis  Rom.  49,  23. 

L.  Caelius  Antipater,  scriptor 
multorumque  mag.  iur.  10,  26. 
133,  2.  8,  12.  11,  69.  narrat  so- 
mnia,  124,  24.  26.  portenta  belli 
Pun.  II.  124,  35.  122,  3.  Graecam 
Sileni  historiam  sequitur,  124,  24. 

9 ,  38.  Epitome  Caelianorum, 
102,  8. 

C.  Caelius  Caldus,  trib.  647.  cos. 
A.  U.  660.  oppressit  C.  Popilium 
Laenatem,  135,  16.  orator,  7,  25. 

10,  45.  adspirans  ad  summos  ho- 
nores,  24,  70.  2S5,  3.  adolescens 
clarissimus,  61,  21. 

C.  Caelius  C.  F.  C.  N,  Caldus, 
trib.  pi.  A.  U.  704.  cf.  78,  8. 

Af.  Caelius  Ruf  us,  oppugnatus  a 
ClodioA.U.  700.cf.88, 13.  defensus 
a  Cic.  or.  47.  trib.  pi,  A.  U.  702. 
cf.  53,  33.  fortissimus,  aedilis  704. 
orator,  10,  79.  10,  86.  Eius  epi- 
stolae  continentur  libro  78.  scri- 
bit  de  rep.  etc.  78,  2. 

Af.  Caelius  Vinicianus,  Pom- 
peium  dictatorem  creari  voluit, 
78,  4. 

Q.  Caelius  Latiniensis  (aut  La- 
teriensis),  trib.  pi.  27,  19. 

Caelus,  Saturni  pater,  123,  25. 

Af.'  Caeparius,  Catilinarius,  139 
46. 

C.  et  L.  Caepasii  fratres ,  Hor- 
tensii  aequales,  10,  69.  28,  21. 

Caepiones,  v.  Servilii  Caepiones. 

Caerellia,  mulier  erudita  et  phi- 
losopha,  102,  21.  22.  necessaria 
Ciceronis,  101,  51.  cf.  215. 

Caesares,  v.  Iulii  Caesares. 

Caesena,  Senonum  opp.  Galliae 
Cispad.  86,  27. 

Caesennia, Tarquiniensis,  primo 
M.  Fulcinii,  deinde  Caecinae  uxor, 
26,  4. 

P.  Caesennius ,  Tarquiniensis, 
heres  M.  Fulcinii,  26,  4.  10. 

C.  Caesernius  et  M.  Camurtius, 
Clodiae  amatores,  47,  30. 

C.  Caesetius,  eques  Rom.  Liga- 
rii  advocatus,  55,  11. 

L.  Caesetius  Flavus ,  remotus  a 
tribunatu  A.  U.  710.  a  Caesare, 
69,  15. 

P.  Caesetius,  legatus  Verris, 
24,  5.  « 

Caesius,  Q.  Ciceronis  amicus, 


89,  1.  2.  Idem  fortasse,  qui  ple- 
niore  nomine  audit 

L.  Caesius,  de  cohorte  praetoria 
Q.  Ciceronis  in  Asia,  87, 14. 88, 2. 

Af.  Caesius,  praetor  A.  U.  679. 
cf.  20,  50. 

Af.  Caesius,  decumanus,  22,  39. 
43. 

Af.  Caesius,  Arpinas,  aedilis  Ar- 
pini,  83,  11.  12. 

P.  Caesius,  eques  Romanus,  49, 
22.  83,  51. 

Sex.  Caesius,  eques  Romanus, 
40,  26. 

Caesoninus  Calventius ,  i.  e.  L. 
Piso  cos.  A.  U.  696.  cf.  48,  4.  50, 
6.  41,  6.  Caesonini  cognomen  Pi- 
sonum  fuit,  ante  quam  Frugi  di- 
cerentur. 

Af.  Caesonius,  aedilis  cum  Cice¬ 
rone,  19,  10.  90,  1.  82,  11. 

C.  Caestius,  eques  Rom.  40,  13. 
94,  13. 

L.  Caesulenus,  accusator  de  ple- 
be,  10,  34. 

Caetra,  Cic.  necessarius,  147. 

Cafo  (vel  Capho),  Antonii  as- 
secla,  64,  3.  9.  68,  10.  69,  11. 

Caicus,  amnis  Mysiae,  40,  29. 

Caieta,  portus  prope  Formias, 

90,  3.  4.  8,  6.  27,  12. 

Caia,  mulier  quaelibet  ICtis  e. 
c.  dicta,  37,  12. 

Calacta,  oppidum  Siciliae  post 
Halesam,  unde  Calactini,  22,  43. 
83,  37. 

Calamis ,  statuarius  et  argenti 
caelator  nobilissimus,  10,  18.  cf. 
Plin.  34,  19.  Sillig.  Catalog.  Ar- 
tiff  p.  113. 

Calanus,  Indus,  sua  voluntate 
vivus  comburitur,  117,  21.  Ale¬ 
xandra  propinquam  mortem  va- 
ticinatur,  124,  13. 

Calatia,  urbs  agri  Campani, 
105,  6. 

Calatinus,  30,  24.  (v.  Attilius.) 

Calchas,  vates  Graecorum  in 
obsidione  Troiae,  11,  22.  -122,  3. 
124,  33.  134,  13. 

Caldus,  temerariorumhominum 
cognomen,  2,  9. 

Caldus,  95,  4.  vid.  C.  Caelius. 

Af.  Calenius,  Pompeianus  A.  U. 
705.  cf.  97,  12. 

Calenum  municipium,  vid.  Ca- 
les.  30,  31.  —  praedium,  97,  3. 

L.  Calenus,  civis  Rom.  21,  8. 

Catenas,  vid.  Q.  Fusius  Cale¬ 
nus. 

Cales,  oppidum  mediterraneum 
Campaniae,  96,  14. 

On.  Calidius,  eques  Rom.  in  Si¬ 
cilia  negotiator,  cuius  filius  sena¬ 
tor  fuit,  23,  20. 

Af.  Calidius ,  praetor  A.  U.  697. 
Ciceronis  amicus,  41,  9.  orator 
prope  singularis,  10,  79.  80.  78,  9. 
88,  11.  89,  3.  cf.  Quinctil.  10, 
1,  23. 

Q.  Calidius,  lege  Q.  Metellum 
Numid.  restituit,  fit  praetor,  sup- 
plicante  populo  Metello,  a  Q.Lol- 
lio  accusatur  e  praetura  Hispa- 
niensi,  22,  23.  19,  13.  51,  29. 

Callicratidas ,  Lacedaemonio- 
nm  dux,  quum  multa  fccisset 
egrogie,  ad  extremum  vertit  omnia 
proelio  ad  Arginusas  A.  U.  406. 
cf.  136,  24.  30. 

Callidama,  Agathini  Thermita- 
ni  filia,  21,  36. 

Callimachus ,  grammaticus  et 
poeta,  9,  33.  116,  34.  39. 

Calliope  Musa,  91,  2.  et  269. 

Calliphana,  Yeliensis,  sacerdos 
Cereris,  49,  23. 

Callipho ,  voluptatem  et  hone- 
statem  summum  bonum  essecen- 
suit,  112,  6.  114,  18.  115,8.25.  110, 
42.  138,  33. 

Callipides,  102,  12.  aut  cursor 
(cf.  Antholog.  Gr.  Cap.  licnyuvi- 
(jt.ic)  nut  actor  tragicus,  Alcibiadi 
aequalis,  Athen.  XII.  p.  535. 

Callislhenes,  Olynthius,  Aristo- 
telis  discipulus,  Aloxandri  comes, 
scripsit  historiam,  8,  14  52,  9.  et 
bellum  Troianum,  124,  34.  88,  13. 


ab  Alexandra  necatus,  118,  10.  a 
Theophrasto  deploratus,  115,  12. 

Callisthenes,  liber  Theoplirasti 
de  interitu  Callisthenis ,  sodalis 
sui,  120,  29. 

Calpe,  oppidum  in  cognomine 
monte  praealto  ad  fretum  Gadita- 
num,  80,  32.  cf.  Plin.  II,  1. 

Calpurnia  gens,  aCalpo,Numae 
filio,  genus  repetens,  estPisonum, 
Bestiarum,  Bibulorum,  Caesen- 
niorum. 

(Calpurnius)  Piso,  argentarius, 
101,  5. 

L.  Calpurnius,  Af.  F.  Piso,  99,  8. 
Piso,  familiarissimus  Antonii.  Qui 
nominatur  26,  12.  incertum  est, 
an  idem  sit. 

Af.  Calpurnius  Bibulus,  cos.  A. 
U.  695.  cf.  90, 17.  91,  14.  15.  16.  19. 

20.  21.  24.  43,  15.  46,  9.  10.  pro- 
cos.  in  Syria  ad  montemAmanum 
A.  U.  704.  cf.  94,  4.  16.  78,  6. 

P.  Calpurnius  Lanarius,  138,16. 

Q.  Calpurnius,  cos.  A.  U.  621. 
cf.  23,  49. 

a)  L.  Calpurnius  Piso  Bestia,  cos. 
A.  U.  643.  Popilium  restituit,  10, 

34. 

b)  L.  Calpurnius  Piso  Bestia,  se¬ 
nator,  Catilinarius,  trib.  pi.  A.  U. 
692.  aedilis  696.  Ciceronis  inimi¬ 
cus,  defensus  a  Cic.  88,  3.  45,  11. 
67,  5.  68,  8.  69,  2. 

c)  C.  Calpurnius  Piso,  iudex  in 
caussa  Q.  Roscii  comoedi  A.  U. 
677.  cf.  17,  3.  6.  26,  12. 

d)  C.  Calpurnius  Piso,  cos.  A.  U. 
687.  procos.  in  Gallia  Narbonensi 
(689),  90,  1.  orator,  10,  68.  101,21. 

e)  C.  Calpurnius  Piso  L.  F.  Fru¬ 
gi,  sponsus  Tulliolae  A.  U.  689. 
cf.  90, 3. 87, 4.  84, 1.  2.  41, 15.  42, 3. 
45,  31.  multis  nominibus  lauda- 
tus,  10,  78.  50,  6.  92,  22.  coniura- 
tionis  in  Pompeinm  suspectus  A. 
U.695.  cf.  91,24.  mortuus  A.  U.697. 

f)  Cn.  Calpurnius  Piso,  Catili¬ 
narius,  quaestor  pro  praetore  in 
Hispaniam  citeriorem  proficiscens 
interfectus  est;  cf.  Sal.  Catil.  18. 
sq.  Cic.  38,  24.  37,  38. 

g)  L.  Calpurnius  L.F.  L.  N.  Pi¬ 
so  Frugi,  148,  8.  22,  84.  25,13.137, 

21.  trib.  pi.  605.  cf.10,27.  cos.  621. 
cf.  23,  49.  90, 19.  orator  et  histori- 
cus,  10,  27.  133,  2.  8,  12. 

h)  L.  Calpurnius  Piso  Frugi,  fi¬ 
lius  L.Pisonis  (cos.  621.),  paterL. 
Pisonis  praetorisA.U.642.cf.23,25. 

i)  L.  Calpurnius  Piso,  praetor 
A.U.  680.  cum  Verre,  contra  quem 
scripsit,  20,  46.  contra  P.  Gabi- 
nium  nisus,  18,  20.  (50,  36.) 

k)  L.  Calpurnius  Piso  Caesoni¬ 
nus,  cos.  A.  U.  696.  cB50, 4.  barba- 
rus  Epicurus,  50, 9.  Clodianus  ca¬ 
ms,  50,  10.  volturius  provinciae 
(Macedoniae),  50,  16.  tota  Piso- 
niana  exagitatus.  Cf.  43,  9.  cos. 
696.  cf.  45, 8. 9. 14. 32.  43. 43, 26. 51, 

35.  44,  15.  89,1.  96,13.  74,4.  prin- 
ceps  senatus  (A.  U.  711.),  64,  10. 
65,  1. 

l)  L.  Calpurnius,  Cic.  amicus, 
26,  12. 

m)  L.  Calpurnius  Piso,  Antonii 
legatus  (711.),  66, 6.  68, 1.  cf.  66,  8. 

n)  Af.  Pupius  Piso  Calpurnia- 
nus,  adoptatus  a  M.  Pupio,  43,  13. 
Q.  Hortensii  aequalis,  10,  64. 
quaestor  A.U.  671.  cf.  20,  14.  Seio 
in  aedilitatis  petitione  posthabi¬ 
tus,  51,  5.  21.  propraet.  Hispa- 
niae,  40, 3.  cos.  A.  U.  693.  cf.  90, 12, 
13.  14.  15.  18.  cf.  50,  26.  35,  4. 
10,  67.  Peripateticus,  7,  22.  121, 
7.  mortuus  ante  A.  709.  cf.  102, 
19. 

o)  Af.  Calpurnius  Piso,  Cic.  ne¬ 
cessarius, praet.  A.U.710.cf.  59, 10. 

p)  ( Calpurnii )  Pisonis  Incus,  in¬ 
certum,  qua  in  regioneUrbis,88, 3. 

Calva,  homo  sordidus  ac  tnr- 
pis.  Eius  testamentum,  104,  3. 

Calvena,  id  est  Matius,  Caesa- 
ris  amicus,  103,  5.  9.  105,  11. 

Calventia  gens  exagitatur,  50, 
23. 


Calventius,  Insuber,  Pisonis  pa- 
tris  socer,  Ascon.  in  50. 

Calventius  Afarius  tecto  nomine 
L.  Piso  Caesoninus,  89,  1. 

Calvinus,  est  cognomen  gentis 
Domitiae,8,  61.  cf.  Suet.  Caes.36. 

C.  Calvisius,  Sabinus,  praetor 
A.  U.  710.  cf.  59, 10.  Quum  Cornifi- 
cio  in  Africa  succedere  vellet,  Ci¬ 
cero  egit  caussam  Cornifieii  (A. 
U.  711.)  cui  provincia  confirmata 
est,  82,  25.  cf.  80,  25.  sq. 

Calvus,  85,  21.  orator,  v.  Lici- 
nius. 

Calvus,  ICtus,  89,  1. 

Calvus,  i.  e.  M.  Crassus,  qui  sub 
Calvi  nomine  in  auctione  Nanneii 
a  Sulla  proscripti  bona  emerat, 
90,  16. 

Calypso  nympha,  cui  inservit 
Ulixes,  136,  13. 

Camerinum,  oppidum  monta- 
num  in  Piceni  et  Umbriae  confi- 
nio ;  incolae  Camertes,  97,  12.  B. 
2.  Hinc 

Camers  ager,  38,  19. 

C.  Camillus,  v.  Furius. 

Camirus,  fabulosus  eonditorCa- 
miri,  oppidi  Rhodiorum,  123,  21. 

Campanus  ager  lege Iulia (A.U. 
695.)  dividendus,  64,  8.  96,  7.  88, 

I.  78,  10.  79,  20.  Hinc  caussa 
Campana,  91,  18. 

Campi  Atagni,  in  Africa  siti,  9, 42. 

Camula,  centurio,  94,  21. 

Af.  Camurtius,  stupri  reus, 47, 30. 

Cana,  filia  Gellii  Cani,  102,  41. 

Canachus,  statuarius,  10,  18. 

Cancer  astrum,  261,  509. 122, 43. 

Candavia,  regio  montibus  aspe- 
ra,  ab  extrema  Epiro  ad  Macedo- 
niam  usque  pertinens,  92,  7. 

Canephoroe ,  statuae  virginum 
Atheniensium  in  Cereris  sacris 
canistra  ferentium,  23,  3. 

Canicula  sidus,  125,  44. 

Canidius,  Lepidi  assecia,  qui 
Lepidi  instinctu  milites  ad  pacem 
flagitandam  incitabat,  80,  21. 

Caninianum  tempus,  quo  suspi- 
cio  erat,  C.  Caninium  Galium  trib. 
pi. 698.  ragationemlaturum  esse  de 
Ptolemaeo  Aulete  cum  duobus 
tantum  lictoribus  reducendo,  71,7. 

C.  Caninius,  Gallus,  amicus  M. 
Varronis  et  Ciceronis,  79,  2.  trib. 
pi.  A.  U.  698.  defensus  a  Cicerone 
cf.  176.  88,  2.  77,  1.  praetor  701. 
propraet.  Achaiae  702. 

T.  Caninius,  Rebilus,  legatus 
Caesaris  in  Gallia,  110,  37.  77,  30. 
cos.  in  Q.  FabiiMaximi  A.  U.  710. 
locum  prid.  Kal.  Ianuarias  a  Cae¬ 
sare  substitutus. 

Caninius  Salustianus,  72,  17. 

Caninius  Satrius,  90,  1. 

Canius ,  eques  Romanus,  8,  69. 
138,  14. 

Cannae,  vicus  Apuliae,  belli  Pu- 
nicill.  (clade  538.)  notus,  116,37. 
10,  3.  123,  32.  Hinc  proscriptio 
Sullana  dicitur  pugna  Cannensis, 
16,  32.  Verris  autem  convivium 
pugna  Cannensis  nequitiae,  24, 

II. 

Canopitae,  Canopi  in  Aegypto 
incolae,  275,  21. 

Canuleius,  99,  5. 

C.  Canuleius,  trib.  pi.  A.  U.  309. 
cf.  128,  37. 

L.  Canuleius,  portus  Syracusani 
publicanus,  21,  70.  74. 

Af.  Canuleius,  10,  92. 

Canus,  102,  13.  v.  Q.  Gallius. 

Canusium,  urbs  Apuliae,  97, 11. 
unde  Canusini,  90,  13. 

P.  Canutius,  homo  disertus,  10, 
56.  28,  18. 

Ti.  Canutius  (trib.pl.),  82,  3.23. 
59,  9. 

Capena porta  Romana  (h.  porta 
di  S.  Sebastiano),  a  qua  via  Appia 
ducebatur,  93,  1. 

Capenas  ager,  a  Capena  oppido 
Etruriae  inter  Veios  et  Tiberim  in 
ripa  sito,  79,  17.  30,  26. 

Caper,  Caesaris  Octaviani  ma¬ 
gi  ster,  223,  3. 

Capho,  v.  Cafo. 


Capitina  urbs,  i.  e,  Capitium 
Siciliae  mediterraneae,  22,  43. 

C.  (Atteius)  Capita,  Caesaria- 
nus,  83,  29.  102,  33.  ad  quern  Cic. 
misit  epistolas  A.U.  710.  de  caus- 
sa  Buthrotia,  105,  16.  B.  F. 

L.  (Atteius)  Capito,  trib.  pi.  A. 
U.  700.  Gabinium  postulat,  89, 

1,  5. 

Capitolinae  sedes,  124,  12.  125, 
20. 

Capitolini,  collegium  Romanum, 
124,  12.  88,  5. 

Capitolinus  mons,  4,  32. 
Capitolium,  ubi  sacellum  Iovis, 
Iunonis  etMinervae,  128,  20.  24. 
164,  2.  Fidci  et  Mentis,  122,  23. 
statuae,  95,  1.  24,  30.  anseres  et 
canes,  16,  20.  a  Gallis  obsessum, 
25,  10.  A.  U.  671.  incensum,  35, 
4.  gratis  exaedificatura,  24,  19. 

Cappadocia,  propria,  regio  A- 
siae  inter  Taurum  et  Antitaurum, 
94,  18. 

Capra,  sidus,  261,  167.  122,  43. 
123,  16. 

Capricornus,  sidus,  261,  293. 
122,  44. 

Capua  potens,  29,  6.  30,  28.  sqq. 
delenda?  30,  32.  devicta  (A.  U. 
545.)  30,  33.  sqq.  50,  11.  45,  4. 
duumvir  ibi  iuri  dicundo  Piso 
cos.  A.  U.  696. 30, 8.  altera  Roma, 
68,  3.  colonia,  58,  39. 

Carachium  (aut  Charachium,  an 
Dyrrhachium?)  nomen  loci  inco- 
gniti,  107,  3. 

Carbones,  v.  Papirios. 

D.  Carfulenus,  senator,  legatus 
Pansae,  interiit  in  proelio  Muti- 
nensi  A.  U.  711.  cf.  59,  9.  80,  33. 
104,  4. 

Caria,  regio  Asiae  minoris,  11, 

2.  unde  Cares.  In  eos  proverbium 
lv  KaQi  xivdvvoc,  40,  27. 

Carinae,  locus  urbis  Romae, 
ubi  Cicero  aedes  habebat  ab  avis 
hereditate  acceptas,  88,  3. 

T.  (Albius)  Carinas,  Cic.  ho- 
spes,  102,  33. 

Carmentalis  flamen,  10,  14. 
Carneades ,  Cyrenaeus,  auctor 
Academiae  tertiae,  10,  11.  119,  3. 
110,  30.  Diogeni  Stoico  in  Dia¬ 
lectics  dat  operam,  113,  12.  9,  18. 
110, 6.  18.  8,  38.  Arcesilae  ratio  — 
confecta  aCarneade,  qui  est  quar- 
tus  ab  Arccsila.  Audivit  enim 
Egesinum ,  auditorem  Evandri, 
instituti  a  Lacyde ,  discipulo  Ar¬ 
cesilae.  Ipse  vero  Carneades  diu 
tenuit  aeademiam.  Nam  nona- 
ginta  annos  vixit.  Cf.  109,  12. 
extr.  110,  11.  31.  Exposuit  de  vi- 
sis  et  de  sustinendis  assensioni- 
bus,  102,  21.  Antipatri  de  perce- 
ptionibus  sententiam  improbavit, 
110,  29.  Carneadeus  finis:  frui re¬ 
bus  naturalibus,  112,  12.  114,  18. 
broxpv  induxit,  110,  34.  102,  24 
cum  Critolao  Peripatetico  et  Dio- 
gene  Stoico  legatus  Romam  A.  U. 
599.  mittitur  ab  Atheniensibus, 
8,  37.  119,  3.  110,  45. 

L.  Caipinatius,  publicanus  in 
Sicilia  pro  magistro,  21,  70.  22, 
71.  76. 

Carteia,  urbs  Hispaniae  Baeti- 
cae  ad  promontorium  Calpen, 
quae  A.  U.  583.  colonia  Romans 
facta  est,  104,  20. 

L.  Carteius,  amicus  C.  Cassii, 
in  cuius  exercitu  aliquid  muneris 
in  Syria  tenuisse  videtur,  82, 
11. 

Carthago,  v.  Karthago. 

Carvilii,  amici  Catilinae,  285,  3. 
Sp.  Carvilius.  Gens  Car viliaple- 
beia,  sed  equestris,  8,  61. 

Casca,  vid.  P.  Servilius  Casca. 
Cascellius,  praediatoraetate  au- 
guris  Q.  Scaevolae,  49,  19.  Valer. 
Max.  VI,  2,  12.  et  VIII,  12,  1. 

M.  Cascellius,  negotiator  in  pro- 
vincia  Q.  Ciceronis,  87,  2. 

Casilinum,  opp.  agri  Campani, 
Colonia  Romans  ad  Vulturnum, 
unde  Casilinenses,  6,  51.  105,  8. 
Casinos  ager  circa  Casinum,  op- 

pidum  Lat.  in  Volscis,  30,  26.  31, 
3.  51,  22. 

Cassander,  summus  astrologus 
tempore  Panaetii,  125,  42. 

Cassander,  Antipatri  filius,  137, 
14. 

Cassandra,  Priami  filia,  8,  66. 
Cassia  via,  incertum  a  quo  Cas- 
sio  dicta,  media  inter  Flaminiam 
a  supero,  et  ab  infero  mari  Aure- 
liam,  ad  Mutinam  per  mediain 
Etruriam  ducebat,  68,  9. 

Cassiepea  s.  Cassiopea,  Cephei 
uxor,  mater  Andromedae,  cum 
Nereidibus  forma  contendere  au- 
sa,  261,  691.  sidus,  261,  193.  257. 
122,  45. 

Cassii  comites  Q.  Ciceronis  in 
Asia  A.  U.  695.  cf.  49,  17. 

Cassii,  fortes  inHispania,  49, 17. 
C.  Cassinius  Schola,  Interamnas 
familiaris  P.  Clodii,  53,  17. 
Cassiope,  Corcyrae  opp.  86,  9. 
Cassius,  apud  quern  M.  Cicero 
filius  Athenis  Graece  declamita- 
bat,  86,  21. 

C.  Cassius  Longinus,  censor  A. 
U.  600.  cf.  43,  50.  53. 

C.  Cassius,  tribunus  non  factus, 
cos.  A.  U.  657.  cf.  51,  21. 

C.  Cassius  Varus,  A.  U.  681. 
cos.  32,  7.  legi  Maniliae  favet,  28, 
49.  19,  23.  21,  41. 

C.  Cassius  Longinus ,  ut  vide¬ 
tur,  C.  Cassii  Vari  A.  U.  681.  con- 
sulis  filius,  quaestor  in  Syriam 
profectus  cum  M.  Crasso ,  eoque 
occiso  Parthos  ab  Antiochia  reie- 
cit,  85,  14.  94,  18.  20.  78,  10.  72, 
10.  Pompeium  secutus,  in  Helles- 
ponto  classi  praefuit,  100,  13. 
Hanc  post  pugnam  Pharsalicam 
Caesari  tradidit  legatusque  factus 
est,  76,  6.  in  Cappadocia  contra 
Pharnacem  bellavit  A.  U.  709. 
praetor  urb.  contra  Caesarem 
coniuravit,  82,  1.  cum  Bruto  seri- 
bit  ad  Antonium,  94,  5.  6.  deni- 
que  in  praelio  ad  Philippos  cornu 
suo  victo  totum  exercitum  fusum 
ratus  sibi  mortem  conscivit,94,21. 

C.  Cassius  quaestor  ad  Cic.  82, 
13.  e  Cypro  scribit. 

L.  Cassius,  adolescens,  subscri- 
ptor  Laterensis  contra  Plancium, 
familiaris  Ciceronis,  51,  24.58, 14. 
frater  C.  Cassii,  qui  Caesarem 
interfecit,  59,  9. 

L.  Cassius  Revilla,  censor,  cos. 
A.  U.  627.  cf.  20,55.  Iluius  filius: 

L.  Cassius,  4, 34.  auctor  legis  ta- 
bellariae,  16,  30.  severissimus  in 
iudiciis  exercendis.  Hinc  Cassia- 
ni  iudices,  10,  25.  27. 

L.  Cassius,  senator,  et  iudex  in 
causa  Oppianici,  28,  38.  idem  for- 
tasse  sequens : 

L.  Cassius,  socius  Catilinae 
et  competitor  Ciceronis  in  consu- 
latu,  35,  4.  38,  3. 

Q.  Cassius  Longinus  ,  frater 
Caii,  percussoris  Caosaris,  95,  6. 
quaestor  Pompeii  in  Ilispania  si¬ 
ne  sorte,  86,  11.  trib.pl.  A.U. 705. 
Hispaniam  sortitur,  96,  3.  14.  59, 
10. 

Q.  Cassius,  legatus  Q.  Cassii 
Longini,  in  Hispania  ulteriore  A. 
U.  706.  cf.  61,  10. 

Sp.  Cassius  Viscellinus  A.  U. 
252.  et  261.  cos.  140,  11.  49,  23. 

Castor  et  Pollux  fratres  Tynda- 
ridae,  8,  86.  celeberrimo  in  urbis 
loco  locati,  24,  72. 

Castoris  sc.  aedes,  15,  4.  44,  13. 
23.  20,  49.  88,  3.  71,  40. 

Castor,  nepos  regis  Deiotari, 
56,  1. 

M.  Castricius,  eques  Rom.  nego¬ 
tiator  in  Asia;eius  nogotium  cum 
Q.  Cicerone  de  mancipiis,  22,  78. 
40,  25.  30.  91,  7.  101,  28.  30. 

L.  Castrinius  Paetus ,  cui  Cae- 
lius  dat  commentarlum  rerum  ur- 
banarum  adCiceroncm  procos.  in 
Cilicia  perfercndum,  78,  2.  Idem 
fortasse  sequens : 

L.  Castronius  Paetus,  princeps 
municipii  Lucensis,  83,  13. 

Castulonensis  saltus ,  in  Hispa¬ 
nia  Tarraconensiprope  urbemCa- 
stulonem  ad  ripas  Baetis  sitam, 
latrociniis  infestus,  80,  38. 

Catadupa  Nili  s.  Cataractes  Nili 
prope  Philas,  132,  18.  sq. 

T.  Catienus,  eques,  Q.  Cic.  fra- 
tri  infestus,  87,  22. 

L.  Catilina,  v.  Sergius. 

Catilius  (aut  C.  Atilius),  pirata 
Dalmatiae,  75,  10. 

Catina  (vel  Catana),  urbs  Sici¬ 
liae,  21,  75.  hinc  Catinenses,  21, 
40. 

Catius,  Insuber,  Epicureus,  an¬ 
te  A.U.  709.  mortuus,  a  quo  quod 
tidtoha  et  ipavrdauma  Epicureo- 
rum  Latine  dicebantur  spectra, 
Catiana  nominata  sunt,  85,  15. 
et  19. 

C.  Catius,  Vestinus,  trib.  mil.  in 
exercitu  M.  Antonii,  80,  23. 

Q.  Catius  Aemilianus,  166,  19. 
Caiones,  v.  Porcios. 

Cato,  Catonis  Uticensis  filius 
pupillus,  102,  6. 

Cato  liber  Ciceronis,  139. 
Calonium  (incertum  an  a  xitioi) 
est  locus  inferorum,  77,  25.  cf. 
Gell.  16,  7. 

Catuli,  v.  Lutatios. 

Caucasus,  mons  Asiae,  Iberiam 
et  Albaniam  a  septentrione  clau- 
dens,  117,  10.  eius  accolae  Baby- 
lonii,  124,  19.  120,  3.  132,  20. 

Caudium,  oppidum  Samuii,  un¬ 
de  furcae  Caudinae,  pax  Caudina, 
Caudinum  proelium  (anni  433.  p. 
U.  c.),  138,  30.  139,  12. 

C.  Caudinus,  senator,  cogno¬ 
men  familiae  Corneliae,  28,  38. 

L.  Caulius  Mergus,  senator,  28, 
38. 

Caunii,  87,  1,  11.  cives  Cauni, 
urbis  Cariae  maritimae ,  125,  40. 
Hinc  ficus  Cauneae  (vel  Cauniae), 
quae  utCaricae  optimae  apud  Ro¬ 
manos  in  magno  pretio  erant. 

Cea,  vid.  Ceos.  Unde  Cei,124,57. 
Cecrops,  134,  25. 

Ceius  (aut  Caelius)  Samnis,28,59. 
Celer,  libertus  Attici,  99,1.101, 
4.  12. 

Celeripes,  Attici  servus,  98,  7. 
Celtiberi,  pop  uli  Hispaniae  Tar- 
raconensis,  (117,  27.)  nomine  Cel- 
tiberiae  (67,  5.). 

Censoriae  tabulae,  11,  46. 
Censorini,  v.  Marcios. 

Centaurus,  a)  sidus,  122,  44.  b) 
signum  Capitolii,  124,  43.  c)  Cen- 
tauri  nubium  filii,  123,  20. 

C.  Cento,  vid.  Claudios. 
Centuripae,  oppidum  Siciliae, 
cuius  incolae  Centuripini  ma- 
gnam  partem  agri  Aetnensis  te- 
nebant,  22,  6.  45.  48.  23,  20.  23. 

Ceos  (v  Ceo  v.  Cea),  una  ex  in- 
sulis  Cycladibus,  patria  Simoni- 
dis ,  hinc  Cei  cognominati,  8,  86. 
24,  12. 

Ceparius,  v.  Caeparius. 

Cepasii,  v.  Caepasii. 

Cephaloedum ,  vel  Cephaloedis, 
oppidum  Siciliae  (h.  Cefalu  v.  Ci- 
falu).  Hinc  Cephaleditani,  21,  32. 
22,  43. 

Cephalio,  fortasse  servus  Attici 
tabellarius,  96,  25.  98,  19.  99,  1. 
100,  12. 

Cephalus,  Atlieniensis,  locuples 
et  festivus  senex,  qui  loquens  fit  in 
Platonis  librisderepublica,  93, 16. 

Cepheus  stellatus  cum  uxore 
Cassiepea,  Perseo  genero  et  An¬ 
dromeda  filia,  120,  3.  sidus,  122, 
43.  261,  286.  323.  665. 

Ceramicus,  locus  celeber  Athe¬ 
nis  duplex,  alter  in  urbe,  alter 
extra  urbem,  de  quo  Gronovii  ex- 
stat  Commentatio  Thcsaur.  tom. 
IV.  Ibi  sepulcra,  134,  26.  statua 
Chrysippi,  111,1.  Attici  villa, 90, 10. 

Cerberus,  triceps  canis  Hydra 
genitus,  117,  9.  apud  inferos,  116, 

5.  non  deus  putaiulus,  123,  17. 

Cercops,  Pythagorcns,  cui  Py- 
thagorei  carmen  Orphicum  trl- 
buebant,  121,  34.  cf.  Clemens 


Alex.  Stromm.  I.  §.  132.  (p.  397. 
Pott.) 

Ceres ,  a  gerendis  frugibus  di¬ 
cta,  122,  23.  Atip.rjirp!,  122,  26.  28. 
123,  20.  Eius  sacra,  134, 9. 15.  49, 
24.  23,  45.  24,  14.  11,  48. 

Ceres  Hennensis,  23,  107. 

Ceres  metonymice  pro  frugibus, 
4,  32. 

Cerialia,  festum,  quod  incidit  in 
a.  d.  XIII.  Kal.  Maias,  91,  12.  cf. 
Varro  LL.  6,  3. 

P.  Cervius,  legatus  Verris,  24, 
44. 

Cesenius  Lento,  septemvir,  68, 9. 
C.  Cestilius,  A.  U.  697.  trib.  pi. 
41,  8. 

Cethegi,  v.  Cornelios. 

Ceyx,  271. 

Chaerea,c  f.  C.  Fannius  Chaerea. 
Chaerestratus ,  persona  comica 
Caecilii  Statii,  16,  16. 

Chaerippus,  Graeculus,  comes 
Q.  Ciceronis  in  Asia  (A.  U.  694.) 
93,  7.  95,  4.  87,  1,  4.  M.  Ciceronis 
familiaris,  82,  22.  30. 

Chaeron,  Trophoniana  Dicaear- 
chi  narratione  loquens  inducitur, 
95,  2. 

Chalcedonius,  a  Chalcedone  ur¬ 
be  Bithyniae,  9,  32. 

Chalcidicus  Euripus,  123, 10.  fre- 
tum  inter  Graeciam  et  Euboeam, 
cuius  urbs  est  Chalcis,  ad  fretum, 
septies  die  ac  nocte  reciprocans 
(Plin,  2,  97.  Mela,  2,' 7.). 

Chaldaei ,  Babyloniae  australis 
et  oecidentalis  incolae,  astrologiao 
inventores,  124,  1.  41.  125,42.126, 
8.116,1. 

Chaonia,  regio  Epiri,  95,  3. 
Charachium,  107,  2,  4. 

Chares,  Lyndo  oriundus,  sta- 
tuarius,  Lysippi  discipulus,  qui 
celebrem  ilium  Solis  colossum 
Rhodium ,  qui  inter  septem  mira- 
cula  numerabatur,  fecit,  4,  6.  Plin. 
34,  8. 

Charidemus,  Chius  trierarchus, 
ob  fanum  Sami  a  Verre  spoliatum 
causam  dicit  apud  Chios  Samiis 
accusantibus,  20,  20. 

Charisius,  rhetor  Atticus,  qui 
Lysiam  imitabatur,  multas  ora- 
tiones  aliis  scripsit,  10,  83. 

Charmadas,  Cameadis  auditor; 
omnium  in  dicendo  acerrimus  et 
copiosissimus,  10, 11.110,  6.  Cras- 
si  et  Antonii  magister,  7,  18.  8, 
36.  11,  16. 

Charon,  deus  non  putandus,  123, 
17. 

Charondas ,  Siculorum  legisla¬ 
tor,  133,  22.  134,  6.  135,  2.  Frag- 
menta  vid.  in  Ileynii  Opuscc. 
Tom.  2.  p.  74. 

Charybdis,  fluxus  vorticosus  in 
freto  prope  Siciliam  e  regione  Ca- 
labriae,  vid.  Serv.  ad  Virgil.  Aen. 

7,  420.  hinc  bonorum  Charybdis, 
i.  e.  vorago,  Verres,  24,  57.  Clo- 
dius,  44,  27.  Antonius,  58,  27. 

Chelae,  sidus,  261,237.  454.639. 
122,  44. 

Chelidon,  meretrix  Verris,  20 
40.  52.  21,  47.  23,  32.  24,  13.  15. 

Cherronenses  vel  rectius  Cher- 
ronesenses,  Cliersonesi  Thracicae 
incolae,  50,  35.  10, 2. 

Chersonesus,  Taurica,  95,  1,  19. 
Chersonesus ,  Attalici  agri  in 
Chersoneso  publici  populi  Roma¬ 
ni,  30,  19. 

Chilius,  poeta  Graecus,  90, 9. 12. 
Chilo  (al.  Cillo),  89,  1,  2,  3.  vid. 
Magius  Chilo. 

Chimaera,  121,  38.  122,  2. 

Chius,  maris  Aegaei  insula  ad 
oram  Asiae  occidentalem,  in  qua 
urbs  cognominis;  unde  Verres 
per  vim  signa  abstulit.  Hinc 
Chii,  39,  8. 

•  Chlorus,  vid.  Sex.  Pompeius 
Chlorus. 

Chremes  Terentianus,  111.  1 
136,  9. 

Chrestus,  homo  obscurus,  125, 8. 
Chrililius,  10,  74. 

Chrysas,  fluvius  Siciliae  pcrAs- 

sorinorum  et  Agyrinorum  agrum 
fluens,  23,  44.  Deus  apud  Asso- 
rinos,  ibid. 

Chryses,  Apollinis  sacerdos  ap. 
Homer.  Iliad.,  u.  Tragoedia  Pa- 
cuvii,  11,  46. 

Chrysippus,  Solis  in  Cilicia  01. 
125, 1.  (280.  a.  Chr.)  natus,  01. 143, 

2.  (206.)  mortuus,  Cleanthis  in 
Stoa  successor,  Chesippus  a  Ze- 
none  Epicnreo  dictus,  112, 13.  14. 
121,  34.  120,  37.  125,  28.  acerri- 
mus  vero,  123,  10.  124,  3.  multa 
contra  sensus  disputat,  110,  24.  a 
Cleanthe  dissidet,  110,  47.  Aca- 
demicos  refellit,  125,  61.  Scripsit 
de  natura  deorum,  121,  15.  de  di- 
vinatione,  124,  3.  die  oraculis,  124, 
19.20.  125,56.  de  somniis,  125,65. 
de  fato,  126,  17.  4.  6.  18.  to  xnra 
Xqvgljttiov  6vvmov,Vd,  4,  cf.  124, 

3.  De  Dialectieis,  114,  3.  4.  Pliy- 

sicns,  122,  24.  docuit  omnia  alio- 
rum  caussa  esse  generata,  122, 14. 
123,  7.  Scripsit  niyi  114, 

H. 

Chrysippus,  96,  2.  libertus  Ci- 
ceronis  literatus,  quod  discedit  a 
filio  Cicerone ,  in  servitutem  re- 
tractus,  100,  2. 

Chrysippus  Veltius ,  Cyri  archi¬ 
tects,  77,  14.  102,  29,  103,  9. 

Chrysis,  persona  Terentiana,  8, 
80. 

Chrysis,  persona  comica  ap. 
Trabeam,  119,  31. 

Chrysogonus,  serrus,  20,  36. 

Chrysogonus,  v.  L.  Cornelius. 

Chrysogonus,  C.  Yerris  servus, 
20,  36. 

Cibyra,  oppidum  Phrygiae,  Pi- 
sidiae  conterminum,  23,  13.  Hinc 

Cibyratae,  periti  venandi ,  ma- 
xime  pantheras,  23,  13.  23.  94,  2. 

Cibyratici  canes  (Spurhunde) 
dicuntur  illi  Cibyratae  fratres,Tle- 
polemus  et  Hiero ,  quorum  opera 
etconsilio  Verresin  furtis  et  prae- 
dis  utebatur,  23,  21. 

Cicerones,  v.  Tullios. 

M.  T.  Cicero  M.F.M.N.  cf.  An- 
nales  Ciceronianos. 

Cilices.  Eorum  praedonibus  Sy- 
racusanorum  portumVerres  prae¬ 
tor  patefecit,  23,  32.  cf.  95,  4.  238, 

I.  27,  22. 

Cilicia,  provincia  proconsularis 
inter  Syriam,  Pamphyliam,  Tau- 
rum  montem  et  pelagus  Cilicium 
sita,  85,  4.  ab  Amphilocho  et  Mo- 
pso,  Argivorum  regibus,  aucta 
duabus  urbibus  Graecis,  124,  1. 

Cilix,  Appii  Claudii  Pulchri  li¬ 
bertus,  73,  1, 

C.  Cilnius  Maecenas,  28,  56. 

Cilo,  v.  Cillo,  cf.  Chilo. 

Cimber  histrio,  3,  21. 

Cimber,  v.  Tillius  Cimber. 

Cimbri,  populi  Germaniae  in 
Chersoneso  ab  Albis  ostio  in  se- 
ptentrionem  longe  procurren- 
te,  quae  Cimbria  ab  iis  dicitur, 
hodie  Iiitland.  Eorum  virtus  in 
praeliis  morborumque  impatien- 
tia,  117,  27.  cf.  136,  12.  Devicti  a 
C.  Mario,  27,  20. 

Cimmerii,  populi  fabulosi  Ita- 
liae  ab  oppido  Cimmerio,  quod  ad 
Baianum  et  Avernum  sinum  fuis- 
se  dicitur,  110, 19.  cf.  Horn.  Od.  X , 
14.  sqq.  Hinc  Cimmeriae  tenebrae. 

Cimon,  Miltiadis  pater,  in  suos 
curiales  liospitalis,  137,  18. 

Cincinnatus,  vid.  L.  Quintius 
Cincinn. 

L.  Cincius,  procurator  Attici, 
90,  8.  9.  20.  22. 

M.  Cincius  Alimentus ,  trib.  pi. 
A.  U.  550.  (cf.  lex  Cincia)  8,  71, 
90,  26.  93,  16. 

P.  Cincius,  38,  20.  vid.  P.  Sit- 
tius. 

Cineas,  Thessalus,  cum  C.  Fa- 
bricio  de  Epicuro  agit,  139,  13. 
Pyrrhi  ad  senatum  Rom.  legatus, 
memoria  eximius,  116,  24.  Eius 
et  Pyrrhi  de  remilitarilibri,  79, 25. 

Cingulum,  oppidum  in  Piceno, 
belli  civilis  Caesariani  tempore 


aedificatum  a.  T.  Labieno,  idque 
diversum  a  Ciugulo  Florentino, 
96,  11. 

L.  Cinna,  v.  in  Comeliis. 

Cipius  quidam  proverbio  incre- 

buisse  videtur,  quod,  quum,  quo 
impunitiusuxormoecharetur,  aliis 
sterteret,  aliis  diceret  ,,non  omni¬ 
bus  dormio“,  77,  24. 

Circaeum  poculum.  Prover- 
bium :  Tamquam  Circaeo  poculo 
(i.  e.  per  praestigias)  factus  est 
Verres,  18,  17. 

Circe,  Perseidis  filia,  quam  Cir- 
ceienses  colunt,  123,  18.  etUlixes, 
136,  1. 

Circeii,  urbs  cum  promontorio 
veteris  Latii,  subiecta  Pomptinae 
paludi,  101,  19. 

Cispius,  Laevus,  80,  21. 

Cispius ,  debitor  Ciceronis,  101, 
24.  102,  33. 

M.  Cispius,  trib.  pi.  A.  U.  697. 
per  vim  foro  pulsus  a  Cicerone 
amico  frustra  defenditur,  45,  35. 
41,  8.  51,  31. 

Citarini,  v.  Cetarini.  Cetaria, 
parva  Siciliae  urbs  inter  Bathyis 
fl.  ostia  et  Panhormum,  22,  43. 

Citiei,  Citio,  Cypri  oppido,  ori- 
undi,  114,  20. 

Civaro,  autpotius  Cularo,  80, 23. 

Clarius,  a  Claro  urbe  Colopho- 
niorum,  10,  51. 

Classitius,  v.  Crassitius. 

Claslidium ,  vicus  Galliae  Cis- 
alpinae,  119,  22. 

Clalerna,  oppidum  Lingonum 
in  Gallia  Cispadana  iuxta  amnem 
eiusdem  nominis,  82,  5. 

Claudiae  gentes  duae,  una  Mar- 
cellornm  plebeia,  altera  Pulchro- 
rum  patricia.  Cf.  7,  39.  Sueton. 
Tib.  1. 

Q.  Claudia,  castissima  Romac 
existimata  mulier ,  Matris  Idaeae 
sacra  accepit  (A.  U.  549.)  44,  13. 
47,  14.  cf.  Sueton.  Tib.  2.  Val. 
Max.  1,  8,  11.  Ovid.  Fast.  4, 
305. 

Claudia,  Vestalis,  patrem  (fra- 
trem,  Sueton.  Tib.  2.)  Appium 
Claudium  Pulchrum  triumphan- 
tem  de  Salassis  amplexa ,  ab  ini- 
mico  trib.  pi.  de  curru  detrahi 
non  passa  est,  47,  14. 

Claudia,  s.  Clodia,  uxor  Q.Me- 
telli  Celeris,  P.  Clodii  soror,  75, 2. 

App.  Claudius  Crassus ,  (cos. 
405.)  139.  12. 

App. Claudius  Crassinus,  decem¬ 
vir,  112,  20. 

App.  Claudius,  Caecus  (ante 
caecitatem  Crassus),  abavus  P. 
Clodii,  47,  14.  120,  38.  in  caecita- 
te  nulli  muneri  publico  aut  priva¬ 
te  deest,  139,  6.  foedus  cum  Pyr¬ 
rho  faciendum  dissuadet,  47,  14. 
bis  cos.  A.  U.  447.  et  458.  censor 
442.  viam  Appiam  stravit,  53,  7. 
aquam  Appiam  in  urbem  duxit, 
47,  14.  pacem  cum  Pyrrho  facien- 
dam  dissuadet  (A.  U.  475.)  139, 
6.  Interrex  comitia  habuit  impe- 
diens ,  ne  coss.  de  plebe  crearen- 
tur,  10, 14. 

App.  Claudius  Caudex,  A.  U. 
490.  cos.  exardescente  primo  hel¬ 
lo  Punico,  5,  19. 

App.  Claudius,  volubilis  et  fer- 
vidus  orator,  10,  28.  inimicus 
Africani  minoris,  cos.  A.  U.  611. 
mortuus  ante  annum  U.  c.  625.  cf. 
127,  1. 

App.  Claudius  maior ,  dicax,  8, 
60.  70.  Dicitur  maior,  quia  fra- 
trem  eodem  nomine  habuit  mino- 
rem,  P.  Clodii  patrem.  Fortasse 
trib.  mil.  est  interfectus  A.  U. 
672. 

App.  Claudius  (minor),  P.  Clo¬ 
dii  pater,  filius  C.  Claudii,  quum 
ludos  fecit,  servos  de  cavea  exire 
iussit,  quamquam  Megalesia  fe- 
cisse  dicitur,  44,  12.  praetor  A.  U. 
665.  cos.  675.  cf.  51,  21. 

App.  Claudius  Pulcher  App.  F. 
C.  N.  Publ.  Clodii  frater,  praetor 
in  a.  697.  des.  Terentium  Varro- 


nem  de  repetundis  postulavit.  E 
praetura  Sardiniam  obtinuit  (Plu¬ 
tarch.  Caes.  21.)  cos.  A.  U.  700. 
Procos.  Ciliciam  ante  Ciceronem 
imperatoris  nomine  omatus  gu- 
bernavit.  Decedens  e  provincia 
Ciceronem  in  itinore  non  conve- 
nit.  Hinc  et  quod  Cicero  eius 
actiones  reprehenderat,  mutuae 
querelac  in  epistolis.  Antea  de 
restituendo  Cicerone  cum  ceteris 
praetoribus  non  consenserat.  Gli- 
scebat  inter  eos  simultas,  qua  au- 
ctore  Pompeio  deposita  amici- 
tiae  operam  dabant.  Sed  ei  non 
satis  poterat  Cic.  fidere ,  utpote 
versuto  homini  et  callido.  Vid. 
78,  6.  12. 

App.  Claudius  (maior),  C.  filius ; 
de  minore  cf.  7S,  8.  Ille  Q.  Cice¬ 
ronem  accusaturus  videbatur  A. 
U.  695.  Milonem  accusavit,  53, 
22. 

App.  ( Claudius  l),  frater  Aufii 
(al.  Alfii),  95,  1. 

A.  Claudius ,  Drepani  in  Sicilia 
natus,  Niconis  fil.,  civis  Rom.  21, 
57.  20,  17. 

C.  Claudius  (vel  Clodius)  Cen¬ 
to,  Appii  Caeci  fil.  cos.  A.  U.  514. 
cf.  116,  1.  8,  71.  10,  18. 

C.  Claudius  Pulcher,  cos.  A.  U. 
577.  Istros  et  Ligures  vicit,  A.  U. 
585.  cum  Ti.  Graccho  concors 
censor,  132,  2. 

C.  Claudius  App.  F.  Pulcher,  in 
caede  Saturnini  A.  U.  654.  pro  sa¬ 
lute  publica  arma  sumpsit,  32,  7. 
aedilitatem,  in  cuius  petitione  an¬ 
tea  repulsam  tulerat ,  postea  ad- 
eptus  est,  51,  21.  23,  59.  137,  16. 
praetor  A.  U.  659.  cf.  21, 49.  cos.  A. 
U.  662.  de  Cn.  Carbonis  seditione 
retulit,  135,  19.  44,  12.  eloquens, 
10,  45. 

C.  Claudius  Pulcher,  App.  Clau¬ 
dii  et  P.  Clodii  frater,  pater  App. 
Claudii,  qui  Q.  Ciceronem  accu¬ 
saturus  videbatur  (A.  U.  695.)  92, 
17.  propraetor  Asiae  A.  U.  700. 
idemque  fortasse,  qui  senator  (A. 
U.  680.)  fuisse  fertur,  166,  §. 
14. 

C.  Claudius,  C.F.  quern  Yerres 
cognitoremSthenio  adscripsit  (A. 
U.  6S2.)  21,  43.  Verris  sequester 
et  interpres,  21,  44. 

L.  Claudius,  rex  sacrorum  A. 
U.  c.  697.  cum  ceteris  pontifici- 
bus  Ciceronis  domum  religione 
liberavit,  43,  49.  44,  6. 

M.  Claudius,  ficticium  adversa- 
rii  nomen,  166,  §.  29. 

P.  Claudius  (v.  Clodius)  Pulcher, 
Appii  Caeci  F.,  bello  Punico  I. 
cos.  A.  U.  505.  inauspicato  susce 
pta  navigatione  classis  damnum 
fecit,  124,  16.  125,  8.  33.  a  popnlo 
damnatus,  122,  3.  primus  suae 
gentis  Pulcher  appellatus.  Cf. 
Sueton.  Tib.  2. 

Ser.  Claudius  Pulcher,  L.  Papi- 
rii  Paeti  frater,  90,  20.  91,  1. 

P.  Claudius  Pulcher,  A.  U.  570. 
cos.  10,  15. 

Ti.  Claudius,  aVatinio  P.  Sestii 
consilium  posthac  ultro  abiectum 
petiisse  dicebatur,  18,  1. 

Ti.  Claudius  Asellus,  ab  Africa- 
no  minore  censove  A.  U.  612.  in 
aerarios  relatus  8,  64.  66.  cf.  Val. 
Max.  6,  4.  Aurel.  Viet,  de  Viris 
ill.  58. 

Ti.  Claudius  Centumalus,  138, 
16. 

C.  Claudius  Nero,  A.  U.  547. 
cos.  8,  61.  cf.  Spalding  ad  Quin- 
ctil.  6,  3,  30. 

C.  Claudius  Nero,  vir  optimus, 
20,  30.  Asiae  praefuit  A.  U.  674. 
cf.  20,  19. 

Ti.  Claudius  Nero ,  Liviae  ante 
Octavianum  maritus,  Ti.Caesaris 
pater,  adolescens  (A.  U.  703.)  no- 
bilis  et  abstinens,  83,  64.  qui  si 
tantum  Terentiao  placeret,  quan¬ 
tum  Ciceroni,  eius  gener  futurus 
erat  (A.  U.  704.)  95,  6.  A.  Gabi- 
niurn  de  repetundis  postulavit  A. 


U.  700.  cf.  89, 1. 2.  A.  U.  706.  a  Cae- 
sare  classi  praefectus.  Cf.  Caes. 
B.  Alex.  25.  Sueton.  Tib.  4. 

Claudii  Marcelli  plebeii,  7,  39. 
Siciliae  patroni,  18,  13.  21,  14.  22, 
18.  C.  Claudius  Pulcher,  App.F., 
A.  U.  659.  adhibitis  Marcellis, 
qui  turn  erant,  omnibus,  de  eo¬ 
rum  sententia  leges  Halesinis  de- 
dit,  21,  49.  cf.  11,  70. 153,  8. 

C.  et  M.  ( Claudii )  Marcelli, 
(coss.  A.  U.  703.  et  705.)  Caesaris 
metu  a  Pompeio  desciverunt  (A. 
U.  705.),  98,  1. 

C.  (non  M.)  Claudius  Mar cellus, 
candidates  aedilitatis  A.  U.  697. 
cf.  93,  4. 

C.  Claudius  Marcellus  M.  F.  M. 
N.  illius  Marci,  qui  Syracusas  ce- 
pit,  pronepos,  pater  Caii  A.  U.  704. 
consulis.  Siculorum  patronus 
contra  Verrem  (A.  U.  684.)  18,  4. 
21,  3.  propraet.  Siciliae  procos. 
(A.  U.  676.)  22,  16.  23,  17.  85,  8. 
augur,  134,  13.  125,  35. 

C.  Claudius  C.  F.  M.  N.  Marcel¬ 
lus,  A.  U.  704.  cos.  78,  4.  8.  9.  80, 
11.  85,  8.  9.  10,  61.  96.  frater  pa- 
truelis  M.  Claudii  Marcelli  A.  U. 
703.  consulis,  Suet.  Caes.  29.  C. 
Claudii  Marcelli,  pater  et  filius, 
Cic.  amici,  38,  19. 

C.  Claudius  M.  F.  Marcellus, 
A.  11.  705.  cos.  Pompeianus,  77, 
3.  69,  14.  Capuam  venturus,  96, 
20.  21.  99,  15.  104,  3.  pro  M.  fra- 
tre  apud  Caesarem  deprecatus  A. 
U.  708.  cf.  74,4.7.9.  11.  54,  10.  11. 
Aricinae  filiam,  id  est  Octaviam, 
Caesaris  Octaviani  sororem,  (ex 
qua  genitus  est  Marcellus)  in 
matrimonio  habebat,  59, 6.  Hirtio 
et  Pansae  nimis  credebat,  104, 12. 

M.  (non  C.)  Claud.  Marcellus 
Aeserninus ,  23 ,  42. 

C.  Claudius  Marcellus  M.  F.  Ca- 
tilinarius,  45,  4. 

M.  Claudius  M.  F.  Marcellus, 
magnanimus-,  136,  18.  acer  et 
pugnax,  131,  8.  A.  U.  532.  cos. 
Viromarum  victum  occiditad  Cla- 
stidium,  119,  22.  praeterea  A.  U. 
539.540.544.546.  cos.  idem  impera- 
tor  et  augur  optimus,  125,  36.  se¬ 
cundum  praelium  ad  Nolam  fecit 
(A.  U.  539.)  10,  3.  Syracusas  (A. 
U.  542.)  cepit,  20,  21.  21,2.24,32. 
avus  M.  Marcelli  A.  XI.  588.  con¬ 
sulis,  127,  14.  Archimedem  inter- 
fici  dolebat,  23,  58.  cf.  52.  et  55. 
helium  Punicum  II.  contudit,  127, 
1.  Virtutis  et  Honoris  templum 
renovavit,  122,  23.  monumenta 
eius  a  Verre  ablata,  20,  4.  21,  21. 
ab  Hannibale  interfectus  A.U.  546. 
cos.  V.  Venusiae,  123,  32.  116, 
37. 

M.  Claudius  Marcellus,  A.  TJ. 
588.  599.  602.  cos.  legatus  ad  Ma- 
sinissam  in  mari  periit  paullo  an¬ 
te  initium  III.  belli  Punici  (A.  U. 
606.)  50,  19.  125,  5.  126,  14. 
127,  1. 

M.  Claudius  Marcellus,  Aeser- 
nini  pater,  promptus  ad  dicendum 
aeque  ac  filius  eius  P.  Lentulus 
Marcellinus,  10,  36.  25,  7.  Idem 
fortasse,  qui  A.  U.  673.  in  Quintii 
caussa  C.  Aquilio  adfuit,  15,  17. 

M.  (al.  C.)  Claudius  Marcellus 
M.  F.  Aeserninus ,  Zumptio  idem 
videtur  adolescens  (A.  U.  684.) 
23,  42.  et  A.  U.  703.  cos. 

M.  Claudius  Marcellus,  Catili- 
narius,  33,  8.  Milonem  Ciceronis 
rogatu  defendit  a.  d.  IV.  Non. 
Febr.  A.  U.  698.  cf.  88,  3.  A.  U. 
703.  cos.  Ad  eum  sunt  epp.  85,  7. 

9.  Eius  frater  patruelis  C.  Mar¬ 
cellus  A.  U.  704.  cos.  82,  15.  cf. 
78,  1.  2.  5.  10.  13.  Eius  laudes, 

10,  71.  Mytilenis  A.  U.  708.  ex- 
sul  esse  mavult,  quam  Caesaris 
beneficio  redire,  74,  4.  Eius  ad 
Cic.  ep.  74,  11.  restitutus,  76,  16. 
55,  12.  Athenis  a  P.  Magio  Chilo- 
nc  necatus,  74, 12.  a  Caesare  sub- 
ornatus?  102, 10.  78,  8.  94,  21.  69, 
14.  cf.  Caes.  B.  Civ.  1,  2. 

STEMMA  CL  AUDIO  RUM. 

1)  App.  Claudius  Crassus  Cae- 
cus,  A.  U.  447.  458.  cos. 

2)  P.  Claudius  App.  (1)  F.  Pul¬ 
cher,  505.  cos. 

3)  App.Claud.Pulcher,542.  cos 

4)  App.  Claud.  Pulcher,569.  cos, 

5)  C.  Claud.  Pulcher,  577.  cos. 

6)  App.  Claud.  C.  F.  Pulcher, 
611.  cos. 

7)  C.  Claud.  Pulcher  Lentulus, 
624.  cos. 

8)  C.  Claud.  App.  (6.)  F.  Pul 
Cher,  662.  cos. 

9)  App.  Claud.  (8.)  F.  trib.  mil. 

10)  App.  Claud.  App.  (6.)  F 
Pulcher,  675.  cos.  678.  mortuus. 
Huius  tres  fill!  a.  b.  c.et  filiae  duae 
d,  e. 

11)  a)  App.  Claud.  Pulcher,  704 
censor. 

12)  b)  C.  Claud.  Pulcher,  Asiae 
699.  700.  procos.,  cuius  duo  filii 
App.  716.  cos.  et  C.  ab  Appio  pa- 
truo  sunt  adoptati ,  duas  habente 
Alias,  unam  Pompeii  coniugem, 
Bruti  alteram. 

13)  c)  P.  Clodius  Pulcher,  696. 
trib.  pi. 

14)  d)  Clodia  maior,  quadranta- 
ria,  uxor  Q.  Metelli  Celeris. 

15)  e)  Clodia  minor,  uxor  L. 
Luculli. 

16)  P.  Clodius  s.  Claud.  P 
(13.)  F. 


Clazomenae ,  urbs  Ioniae,  116, 
43. 

Cleanthes ,  quasi  maiorum  gen¬ 
tium  Stoicus,  Zenonis  auditor,  et 
copiosus  de  divinatione  commen¬ 
tator,  110,  23.  124,  3.  Solem  deum 
putat,  124,  41.  scripsit  artem  rhe- 
toricam,  114,  3.  mundum  iner- 
tem  putat,  123.  quamquam  deum 
dicit  esse,  124,  9.  de  voluptate  et 
virtute,  114,  3.  Chrysippi  magi- 
ster,  126,  7. 

Cleobis.  Eius  et  Bitonis  fratris 
pietas  in  matrem  sacerdotem  Ar- 
giam  et  mors,  116,  47. 

Cleombrotus ,  Lacedaemonio- 
rum  dux,  invidiam  timens ,  cum 
Epaminonda  adLeuctra  conflixit, 
136,  24. 

Cleombrotus,  Ambraciota,  in 
mare  desilit  lecto  PlatonisPhae- 
done,  164,  2.  De  quo  est  epi- 
gramma  Callimachi  24.  Cic.  116, 
34. 

Cleomenes,  Lacedaemonius,123. 
Fragm.  6.  p.  159. 

Cleomenes,  Syracusanus,  21,21. 
22,  14.  23,  26.  eius  uxor,  Nice, 
facie  eximia  mulier  a  Verre  ama- 
tur,  24,  12.  31.  33.  sqq. 

Cleon ,  Atheniensis ,  coriarius, 
civis  tnrbulentus,  sed  eloquens, 

10,  7.  130,  10.  exagitatus  ab  Ari- 
stophane  in  Equitt. 

Cleopatra,  Aegypti  regina  103,8, 
Cleophantus,  medicus,  28, 16. 19. 
Clinias ,  Cres,  loquens  ap.  Pla- 
tonem  in  Dial.  deLegg.  inducitur, 
133,  4. 

Clisthenes,  Atheniensis,  134,  16. 
facundus,  10,  7.  128,  1. 

Clitarchus ,  historicus  Alexan¬ 
dra  133,  2.  10,  11.  72,  10.  125, 

11. 

Cliterninus,  a  Clitemo ,  Aequo- 
rum  oppido,  79,  22. 

Clitomachus  Poenus ,  Carneadis 
auditor  et  successor  in  Academia, 
110,  6.  31.  7,  11.  scr.  myl  enoxni, 
110,  31.  consolans  eversa  Kartha- 
gine  urbis  incolas,  118,22.  cf.  110, 
4.  11,  16. 

Clitus,  dux Alexandri,  ab  eo  ne- 
catus,  119,  37. 

Clodia,  v.  Claudia,  gens,  43,  44. 
ironice  P.  Clodii  operae,  45,  38. 
88,  13. 

Clodia,  D.  Brut!  616.  aut  D. 
Brut!  676.  consulis  mater,  101,22. 

Clodia,  soror  P.  Clodii,  uxor  Q. 
Metelli  Celeris,  / loitnu ;,  quadran- 
taria  Clytaemnestra,  47,  24.  75,  2. 


Palatina  Medea,  47,  8.  13. 14.  91, 
1.  9.  88,  3. 

Clodianus,  int.  Com.  Lentulus, 
682.  cos.  90,  19. 

Clodii  statua,  212.  II.  5. 

Clodius  nomen,  6,  9. 

Clodius,  Caesarianns,  99,  8. 

A.  Clodius,  v.  A.  Claudius. 

A.  Clodius,  Caesaris  et  Scipio- 
nis  Metelli  amicus,  99, 8.  cf.  Ca«s 

B.  C.  3,  57. 

Clodius ,  historicus,  133,  2. 

Clodius  Patavinus,  101,  44. 

Clodius  Hermogenes ,  libertus, 
102,  24. 

Clodius  Philetaerus ,  libertus, 
84,  4. 

A.  Clodius,  Drepanitanus,  ante- 
quam  civis  Rom.  fieret,  Apollonius, 
Niconis  Alius,  23,  17. 

C.  Clodius,  vid.  C.  Claudius, 
92,  17. 

C.  Clodius,  plebeius,  P.  Clodii 
comes  in  ultimo  itinere,  53,  17 

C.  Clodius  Philo,  Halesinus,  83, 
32. 

Ij.  Clodius,  Anconitanus  phar- 
macopola  circumforaneus ,  vene- 
no  necat  Oppiauici  iunioris  so- 
crum  Dinaeam,  28,  14. 


L.  Clodius,  praefectus  fabrum 
Appii  Claudii  Pulcliri,  73,  4.  5.  6. 
8.  cf.  101,  30.  104,  13.  trib.  pi 
des.  A.  U.  711.  cf.  106,  1. 

M.  Clodius  Arehagathus ,  Hale- 
sinus,  civis  Rom.  83,  32. 

P.  Clodius,  505.  cos.  72,  8.  vid. 
P.  Claudius  Pulcher. 

[P.]  Clodius  Licinus,'  cf.  Liv 
29,  22.  Plutarch.  Num.  1.  Cic. 
133,  2. 

P.  Clodius  Pulcher,  App.  F.  C.N. 
veste  muliebri  in  domo  Caesaris 
in  sacris  Bonae  Deae  deprehen- 
sns  (A.  U.  693.)  90,  12.  13.  Piso 
cos.  e  SCto  rogationem  fert,  ut 
iudicium  de  pollutis  sacri3  con- 
stituatur.  Pompeii  sententia,  90, 
14.  Comitiis  diremptis  de  ea  re 
agitur  in  senatu.  Iudicibus  cor- 
ruptis  absolvitur,  a  Cicerone  in  se¬ 
natu  frangitur,  90,  16.  Auctore  C. 
Herennio  trib.  pi.  plebeius  factus 
est,  90,  18,  19.  91,  7.  Trib.  pi.  le¬ 
gem  fert  de  iis,  qui  civem  indicta 
caussa  occidissent,  ne  de  Cicero- 
nis  salute  referri  liceret,  91, 22. 23. 
92,  15.  Restituti  Ciceronis  domo 
religione  liberata,  93,  2.  conoio- 
nes  turbulentas  habet,  93,  3. 
aedilitatem  petit,  88,  2.  Aedilis 
Milonem  de  vi  accusat  et  Pom- 
peium  pro  eo  dicentem  cum  ope- 
ris  suis  maledictis  etconviciis  im¬ 
ped'd; ,  vicissim  deinde  ipse  dictu- 
rusobturbaturetde  rostris  deiici- 
tur,  88,  3.  Fi  Pompeius  dicit  pe- 
cunias  a  Crasso  suppeditari,  ibid. 
Cupit  legationem  liberam,  ut  ire 
possit  Byzantium  aut  adBrogita- 
rum,  88,  9.  Eius  furores  Cic.  non 
iam  timet,  88,  15.  Eum  boni 
quldam  viri  post  Ciceronis  redi- 
tum  fovent,  71,  9.  Tres  violat 
sorores,  43,  4.  Hinc  eum  Cic. 
Iovem  dicit,  qui  eamdem  habeat 
sororem  et  uxorem,  43,  34.  Qtia- 
tuor  leges  rei  publ.  perniciosas 
tulit  trib.  pleb.  45,  15.  Accusa- 
tur  a  Milone,  quod  caedem  cum 
gladiatoribus  in  foro  fecisset,  45, 
35.  Incendit  templum  Nympha- 
rum,  ibid.  39.  Templum  Liber- 
tatis  ex  eversa  Ciceronis  domo 
exaedificavit,  45,  58.  Domum 
Catuli ,  quia  cum  Ciceronis  domo 
coniungebatur,  evertit,  ibid.  44. 
Occiditur  in  via  Appia  ad  Bovil- 
las,  quum  Milo  Lanuvium  profi- 
cisceretur  et  Clodius  Aricia  re- 
diens  ei  occurrisset,  53,  10.  Am- 
bustus  est,  abiectus,  sine  imagi- 
nibus,  sine  cantu,  sine  ludis,  sine 
exsequiis,  sine  lamentis,  ib.  31. 
Eius  facinora  et  tiagitia  recen- 
sentur  27.  cf.  141,  IV. 

P.  Clodius  P.  F.  Pulcher  (mi¬ 
nor),  103,  13.  A.  2.  B.  4. 


P.  Clodius,  amicus  Ciceronis, 
accusator  M.  Caelil,  47,  13. 

Ser .  Clodius,  s.  Claudius,  frater 
(patruelis)  Papirii  Paeti,  literatis- 
simus,  90,  20.  79,  16. 

Sext.  Clodius,  foedus,  43,  10. 
cui  P.  Clod,  lege  rem  frumenta- 
riam  permittit,  45,  64. 

Sext.  Clodius,  rhetor,  quo  usus 
est  Atticus  et  Antonius,  93,  15. 
58,  19.  De  eo  v.  Sueton.  Rhett. 
c.  5. 

Sext.  Clodius  Pliormio,  argen- 
tarius,  26,  10. 

Clodius,  Caesarianus,  cliens  At- 
tici,  99,  8. 

T.  Cloelius  (al.  Caelius,  Caeci- 
lius),  Tarracinensis,  (circ.  A.  U. 
670.)  cum  duobus  filiis  in  eodem 
conclavi  iugulatus  mane  inveni- 
tur,  16,  23. 

Cluatius,  architectus,  qui  Cice¬ 
roni  formam  fani  descripsit,  quo 
Tullla  consecraretur,  101,  18.  36. 

Cluentia,  soror  Cluentii,  clien- 
tis  Tulliani ,  nupsit  A.  Aurio  Me- 
lino ;  a  quo  propter  matris  Sassiae 
pellicatum  discedit,  28,  5.  uxor 
Oppianici ,  veneno  ab  hoc  exstin- 
cta,  28, 10. 

A.  Cluentius  Avitus  (aut  Habi¬ 
tus)  pater,  Larinas,  cuius  soror 
Cluentia  Oppianici  uxor,  28, 5. 10. 

A.  Cluentius  Avitus  (aut  Habi¬ 
tus),  Larinas,  pro  quo  est  oratio, 
accusatus  de  veneficio,  28,  1. 

Num.  Cluentius,  equesRomanus, 
28,  60. 

Tullus  Cluilius,  populi  Rom.  le- 
gatus,  a  Larte  Tolumnio,  Veien- 
tum  rege,  interemptus,  65,  2. 
Clutidae,  v.  Clytidae. 

Cluvius,  Caesari  ab  agro  in  Gal¬ 
lia  Cisalpina  dividend©,  83,  7. 

C.  Cluvius,  iudex,  (circ.  A.  677.) 
17,  14.  15. 

M.  Cluvius,  Puteolanus,  foene- 
rator,  83,  56.  heredem  scribit  Ci- 
ceronem  cum  aliis,  102,  6. 

Cluvius  Tullus,  v.  Tull.  Cluilius. 
Clytaemnestra,  a)  Agamemno- 
nis  uxor,  1,  10.  16,  5,  13.  22.  126, 
15.  —  b)  fabula  Attii,  136,  31. 
77,  1. 

Clytidae  (vel  Clutidae),  haru- 
spices  Peloponnesii,  124,  41. 

Cnidus,  urbsCariae.  Unde  Cm- 
dii ,  quibus  Yerres  marmoreum 
Veneris  signum  abstulit,  27,  12. 
23,  60. 

Cnosii,  incolae  Cnosi,  Creten- 
sium  urbis,  133,  5. 

Cobiomachus  (Cobiamachus  ?), 
vicus  inter  Tolosam  etNarbonem, 
25,  5, 

Cocceitis,  creditor  videtur  Cice¬ 
ronis,  non  debitor,  101,  13.  18. 
deinde M.  Antonii  Triumviri  quae¬ 
stor,  et  auctor  pacis  inter  Anto- 
nium  et  Oetavianum,  Appian.  B. 

C.  V,  60.  sqq. 

Codes,  v.  Horat.  Codes. 

Codia  lex,  93, 16.  corrupte  I  Cin- 
cia?  Coelia?  Ploliaf  cf.  79,  4. 
ubi  Cocceio  suadet  Corradus. 

Cocytus,  inferorum  fluvius,  116, 

5.  123, 17. 

Codrus  rex  Athenas  morte  sua 
servat,  115,  22.  116,  48. 

Coi,  a  Yerre  Veneris  ’ 'AvnSvo - 
/tivijc  simulacro,  Apellis  Coi  ope- 
re,  spoliati,  23,  60. 

Colchi,  Colchldis  ad  Pontum 
Euxinum  incolae,  2,  22.  11,  49. 
98,  9.  123,  21. 

Collatia,  oppidum  Latil  Romae 
propinquum,  30,  35. 

Collatinus ,  138,  10.  v.  Tarqui- 
nius. 

Collina,  1)  porta,  ad  quam  Ho¬ 
noris  aedes,  134,  25.  —  2)  tribus, 

53,  9. 

Coloneus  locus  v.  collis;  eius 
incola  Sophocles,  115, 1. 

Colophon,  urbs  Ionian,  7,  16. 
patriaNicandri  poctae,  27,12. 39,8. 
Colophonii,  39,  8.  83,  69. 

Colotes,  loquacior  Epicuri  au¬ 
ditor,  132,  7. 


Comensis,  a  Como  s.  Novoco- 
mo,  colonia  transpadana  Galliae 
Cisalpinae,  94,  11. 

Comici  incertum  cuius  versicn- 
li,  6,  67.  1,  10.  7,  58.  11,  49.12,13. 
47,  15.  73,  8.  102,  23. 

P.  et  L.  Cominii,  equites  Roma¬ 
ni  diserti,  28,  36. 

P.  Cominius,  Spoletinus,  eques 
Rom.  orator,  10,  78.  Accusavit 
C.  Cornelium  Cicerone  defenden- 
te,  152. 

Postumus  CominiusAuruncus,A. 
U.  261.  cos.  128,  33. 

Sext.  Cominius,  eques  Rom.  123, 

10. 

Commagcne,  pars  Syriac,  Ama- 
no  monti  et  Euphrati  interiecta, 
73,  10.  unde  Commagenus  rex, 
Antiochus,  88,  12.  85,  3.  4. 

Commoris,  vicus  vel  castellum 
Ciliciae  in  Amano  monte,  85,  4. 

Comoedia  Atticorum  prisca, 
130,  10. 

Concordia  dea,  34,  9. 

Connus,  fidicen,  Socratis  magi 
ster,  79,  22. 

Conon,  Atheniensis,  Timothei 
fil.  et  pater  Timothei,  imperator, 
95,  5.  9,  34.  136,  32. 

Consani,  vel  Compsani,  a  Com- 
psa  (h.  Conza)  [non  Cosani]  24, 
61. 

Consentini,  Bruttiorum  oppidi 
Consentiae  mediterranei  cives, 

111,  3. 

C.  Considius  Longus ,  Africae 
propraet.  55,  1. 

L.  Considius,  duumvir  Capuae, 
praetor  appellari  volebat,  30,  34. 

M.  Considius  Nonianus,  A.  U. 
702.  praetor,  705.  Galliae  propr., 
Pompeianus,  86,  12.  97,  11.  B.  2. 

Qu.  Considius  Callus ,  iudex, 
quod  integer  esset,  a  Verre  reie- 
etus,  82,  25.  20,  7.  cf.  28,  38.  for- 
tis,  91,  24. 

Q.  Considius  Callus,  praeceden- 
tis (?)  fil.  Q.  Turio  heres,  82,  26. 

Q.  Considius,  fenerator,  90,  12. 
Consualia,  128,  7. 

Contumeliae  et  Impudentiae  Fa- 
num  Athenis,  134,  11. 

C.  Coponius,  doctus,  A.  U.  705. 
praet.,  Pompeianus,  97,  12.  A.  4. 
124,  32.  125,  55. 

M.  Coponius,  7,  39.  8, 32.  10,  52. 
a  Qu.  Scaevola  defenditur  contra 
M\  Curium. 

T.  Coponius,  Tiburtinus,  civis 
Rom.  49,  33.  avus  T.  et  C.  Co- 
poniorum. 

T.  et  C.  Coponii,  doctissimi,  47, 
10.  49,  23. 

Corax,  Siculus,  scriptor  de  rhe¬ 
torics  antiquissimus,  7,  18.  9,  21. 

Corcyra,  insula  (h.  Corfu),  86, 
7.9.  Corcyraeorum  portus  Actium, 

96j  2. 

Corduba,  urbs  in  Hispania  ul- 
terioro  s.  Baetica,  23,  25.  Eius 
poetae  pingue  quiddam  sonant, 
39,  10. 101,  37. 

L.  Cordus  (non  Cordius),  nego¬ 
tiator  Siculus,  23,  20. 

L.  Corfidius,  eques  Rom.,  Ligarii 
advocates,  55,  11.  quern  iam  mor- 
tuum  Cic.  Attiei  monitu  in  ora- 
tiono  memorare  noluit.102,44  cf 
Plin.  7,  52. 

Corfinium,  municipium  in  Peli- 
gnis,  97,  3.  12.  occupatur,  98,  7. 
97,  14  unde  Corfiniensis,  97,  3. 

Coria,  Arcadum  Minerva  quar¬ 
ts,  quadrigaruminventrix,  123, 23. 
Coricus,  immo  Kuqvxoc,  69,  12. 
Corinthia  opera,  141,  1,  3,  13. 
et  5,  2,  36.  vasa,  16,  46.  aes  Cor, 

91,  1.  119,  14.  nger  Cor.  29,  2.  30, 

19. 

Corinthii  oratores  nulli,  10,  13. 
5,12.  callo  vetustatis  obducti,118 
22.  eruditi,  4,  27.  eorum  uolntia, 

91j  2* 

Corinthus,  urbs  Achaiae,  ad 
Isthmum ,  4,  27.  mcrcatoria ,  128, 

4.  130,  53.  A.  U.  608.  deleta,  4, 27. 

74,  5.  Critolai  vitio,  123,  38.  e 

SCto,  27,  5.  a  L.  Mummio,  20,  21. 
non  g  rep.  Rom,  13S,  11.  cf.  136, 
11.  funditus,  30,  32.  instaurata  a 
Iul.  Caesare,  4,  27.  Ibi  Dionysius, 
79,  18. 

Coriolanus,  vid.  Marcius. 

Cornelia  gens,  humari  solita. 
Primus  e  Corneliis  Sulla  crema- 
tus ,  134,  22.  Comeliorum  colle¬ 
gium,  152,  20. 

Cornelia,  Africani  maioris  Alia, 
mater  et  magistra  Gracchorum, 
10,  27.  58.  Epistolae  eius,  5,  49. 
10,  28. 

Cornelia,  Corn.  Scipionis  filia, 
P.  Sestii  uxor,  75,  6. 

Cornelia,  M.  Aemilii  Lepidi 
triumviri  uxor,  75,  6. 

Cornelianae  oratt.  I.  et  II.  11, 
29.  70.  et  67. 

Cornelius,  pupilli  nomen  exem¬ 
pli  caussa  in  testamentis  fictum, 
26,  19. 

Cornelius,  scriba  Sullae  in  di- 
ctatura,  quaestor  in  Caesaris, 
137,  8. 

Cornelius  (Artemidorus  Cor¬ 
nel.),  Verris  medicus,  22,  11. 

Cornelius,  lictor  Verris,  Lam- 
psaci  occisus,  20,  26. 

Cornelius,  Sullae libertus,  38, 19. 

C.  Cornelius  pater,  eques,  Cati- 
linarius ,  qui  Ciceronem  in  lecto 
interficiendum  suscepit,  38, 2.6.18. 

C.  Cornelius,  filius  Catilinarii, 
Sullae  adversarius,  38,  18. 

Cornelius  Culleolus,  Octaviano 
bello  (A.  U.  667.)  hariolus,  124,2. 
(C.  Cornel.?  augur  Caesaris  vi- 
ctoriam  vaticinatus,  cf.  Dio  Cass. 
41,  182.  Gell.  15,  18.) 

Cornelius,  cui  Nerius  index,  qui 
Sestium  de  ambitu  postulaverat, 
edidit  accusationis  firmamenta, 
88  3. 

Cornelius  (M.  cf.  102, 1.),  C.  An- 
tonii  negotiator,  90,  12. 

Cornelius  Nepos,  historicus,  105, 
5.  219. 

C.  Cornelius,  quaestor  Pompeii 

A.  U.  687.  trib.  pi.  ambitiosus  (A. 
U.  690.)  285,  5.15.  seditiosus,  152, 
44.  eius  rogationes  ib.  57.  A.  U. 
689.  accusante  P.  Cominio  Spole- 
tino  de  vi  defensus  a  Cicerone 
152.  153.  53,  2. 

Cn.  Cornelius,  amicus  Trebatii, 
77  9. 

M.  Cornelius,  Attici  litteras  Ci¬ 
ceroni  affert,  90,  13. 

P.  Cornelius ,  societatis  Africa- 
nae  publicanus,  83,  6. 

P.  Cornelius,  civisRom.  in  Gal¬ 
lia  Cisalpina  negotiator,  83,  14. 

P.  Cornelius,  (Demetrius  Megas 
Siculus,)  P.  Cornelio  Dolabella 
intercedente ,  Caesaris  beneficio 
civis  factus,  83,  35. 

P.  Cornelius,  A.  U.  703.trib.pl. 
78,  8. 

Q.  Cornelius,  affinis  P.  Sestii, 
frater  eius  uxoris,  75,  6.  idem, 
cuius  rogatu  Cicero  a  Cornelia 
pecuniam  mutuari  volebat,  90, 12. 

Q.  Cornelius,  pontifex  minor, 
44,  6. 

L.  Cornelius  ( Balbus  maior),  49, 
17.  97,  9.  Gaditanus,  rogatu  L. 
Cornelii  Lentuli  donatus  civitate 
Romana;  de  qua  quum  lis  orta 
esset,  defensus  est  a  Pompeio, 
Crasso  et  Cicerone  oratione  ad- 
huc  superstite  (49).  Venit  in  tri¬ 
bum  Crustuminam,  49,  25.  ad- 
optatus  a  Theophane  Mitylenaeo 
ibid.  Stat  a  partibus  Caesaris 
oiusque  beneficio  hortos  et  Tu- 
sculanum  accipit,  96,  7.  bene  co- 
mitatus ,  i.  e.  nummatus ,  redit  e 
Britannia,  89,  1.  Ad  Caesarem 
scribit  ipsius  Anticatonem  Cice¬ 
roni  esse  probatum ,  102,  50.  de 
quo  iocatur  Cic.  86,  23. 

L.  Cornelius  (Balbus  minor), 
Com.  Balbi  e  fratre  nepos,  97,  9. 
99,  1.  100,  12.  cos.  A.  D.  705.  mis¬ 
sus  a  Caesare  cum  litteris,  97,  8. 
15.  98,  6.  de  Q.  Cicerone  scribit, 
101,  38.  de  ira  Tigellii  102,  49.  ci¬ 


vis  Rom.  factus,  cf.  Plin.  5,  5,  36. 
A.  U.  711.  quaestor,  80,  32. 

Cornelii  Cethegi  (aut  potius  Ce- 
tegi),  11,  48. 

C.  Corn.  Cethegus,  A.  U.  557. 
cos.  10,  18. 

C.  Corn.  Cethegus,  Catilinae  so- 
cius,  38,  19.  consobrinus  L.  Piso- 
nis  Caesonini,  41,  4. 

M.  Cornel.  M.  F.  Cethegus  ( Sua - 
dae  medulla,  Enn.)  A.U.  550.  cos. 
10,  15.  139,  4.  14. 

P.  Cornel.  Cethegus,  A.  U.  680? 
praet.  facundus,  10, 48. 28,  31.  am¬ 
bitiosus,  141,  3,  40. 

L.  Cornel.  Cinna,  legatus  bello 
sociali  v.  Marsico,  25,  33.  64,  2. 
69,1.44,  25.  quater  667  —  670.  cos. 
permultos  civitatis  principes  A. 
U.  667.  occidit,  123,  32.  45,  36.  70, 

8.  ut  M.  Antonium,  57,  14.  Cn. 
Octavium  collegam,  P.  Crassum, 
C.  et  L.  Caesares,  120,  19.  crude- 
lis,  67,  1.  46,  9.  praepotens,  58, 
42.  61,  6.  Roma  pulsus,  26,  30. 
98,  10. 

L.  Cornel.  Cinna,  A.  U.  710. 
praetor,  P.  Dolabellae  Syriae  pro- 
consulis  A.  TJ.  711.  legatus,  66,  6. 
integer,  60,  10.  10,  25. 

L.  Cornel.  Chrysogonus ,  Sullae 
libertus,  Sex.  Roscio  (A.  U.  675.) 
fraudem  fecit,  16,  2.  43.  49.  50. 

A.  Cornel.  Cossus  Arvina,  A.  U. 
411.  cos.  124,  24. 

Cn.  Cornelii  Dolabellae  duo 
eiusdeih  nominis  et  temporis  sae- 
pe  confusi,  cf.  Drakenborch  ad 
Liv.  Ep.  119.  unus  A.U.  673.  cos. 
qui  e  Macedonia  triumphavit,  50, 
19.  repetundarum  a  Caesare  ac- 
cusatus  A.  U.  675.  absolutus,  10, 
92.  30,  14.  —  alter,  A.  U.  673. 
praetor  urbanus  iniquus  in  Quin- 
tii  caussa,  15,  2.  8.  a  Verre  testi- 
monio  proditus,  20,4.  15.  Ciciliae 
praefuit(A.U.  674.  et  675.)  20, 17. 

P.  Cornelius  Dolabella,  Cicero- 
nis  gener,  72,  15.  16.  77,  32.  78, 

13.  95, 6.  96, 13.  A.  U.  703.  XVvir, 
78,  4.  A.  U.  704.  Appium  Cl.  Pul- 
chrum  temere  accusat,  72,  13.  73, 
10.  Tullia  turn  a  Dolabella  disce- 
dit,  78,  6.  cf.  Quinctil.  6,  3,  73. 
Heres  mulieris  testamento  insti- 
tutus  mutare  vult  nomen,  77,  8. 
Apud  Caesarem  est,  79,  16.  A.  86, 
12.  Socero  suadet,  Athenas  disce- 
dat,  79,  9—14.  100,  14.  23.  76,11. 
18.  102,  47.  104,  1.  105,  2.  Prae- 
clara  concio,  103,  20.  21.  impro- 
bus,  105,  15.  de  rep.  meretur,  82, 
1.  in  Hispania  vulneratus,  58,  30. 
elusus  a  Caesare  et  Antonio,  58, 
32.  C.  Trebonium  interficit,  67,  1. 
70,  3.  82,  2.  oppressus  dicitur  (A. 
U.  711.)  82,  8.  Eius  res  gestae, 
82,  14.  sq.  106,  1,  2.  5. 

Cornelius  Gallus,  (poeta  sub 
Augusto  ?)  80,  32. 

Cn.  Cornelius  Lentulus  Clodia- 
nus,  A.  U.  682.  cos.  e  SCto  legem 
de  civitate  tulit,  49,  8. 

Cn.  Cornelius  Lentulus,  Clodia- 
ni  F.  90,  1. 

Cn.  Cornelius  Lentulus,  A.  U. 
608.  cos.  102,  33. 

Cn.  Cornelius  P.  F.  P.  N.  Len¬ 
tulus  Marcellinus,  A.  U.  697.  de 
Clodianis  incendiis,  trucidationi- 
bus,  lapidationibus  questus  est, 
88,  1.  98,  9.  A.  U.  698.  cos.  diser- 
tus,  10,  70. 

Cn.  Cornel.  Lentulus  Vatia  (al. 
Vaccia),  88,  3. 

L.  Cornelius  Lentulus  Crus,  A. 
U.  696.  praet.  705.  cos.  95,  8.  77, 
3.  58,  21.  de  Ciceronis  triumpho 
referre  vult,  86,  11.  una  cum  C. 
Marcello  collega  Italia  pulsus,  69, 

14.  cf.  96,  12.  SiPompeius  vince- 
ret ,  Caesaris  hortos  et  Hortensii 
doirmm  sibi  desponderat  (A.  U. 
706.)  100, 6.  Caesaris  ad  eum  man- 
data  cum  praemiorum  promissis, 
97,  9.  11.  15.  A.  2.  98,  6.  cf.  Caes. 

B.  C.  1, 14.  ab  Rhodiis  in  fuga  non 
receptus,  82, 14.  a  Ptolemaeo  com- 


prehensus  in  custodia  necatur, 
Caes.  B.  C.  3,  104. 

L.  Cornel.  Lentulus  Lupus,  A.U. 
598.  cos.  facundus,  10,  20.  de  bel¬ 
lo  Punico,  118,  21. 

L.  Cornel.  Lentulus,  39,  5.  prae¬ 
tor  inter  A.  U.  665.  et  692. 

L.  Cornel.  Lentulus  Niger,  fla- 
men  Martialis,  Gabinii  in  cos. 
competitor  (695.)  P.  Clodium  A. 
U.  695.  incesti  accusat.  Interiit 
(A.  698.)  46,  10.  cf.  44,  6. 

L.  Cornel.  Lentulus,  flaminis  F. 
A.  U.  695.  coniurationis  in  Pom- 
peium  insimulatus ,  91 ,  24.  de 
maiestate  A.  U.  700.  A.  Gabinium 
postulat,  89, 1,  5,  15.  infans ;  hinc 
Gabinius  absolutus,  89,  4,  1.  cf. 
93,  16,  9. 

L.  Cornel.  Lentulus ,  idem  fort, 
cum  flaminis  F.  Antonii  A.  U.  710. 
familiarissimus,  59,  10.  Hispaniae 
procos.  (711.)  80,  32. 

P.  Cornel.  Lentulus  Caudinus, 
518.  cos.  10,  19. 

P.  Cornel.  Lentulus,  avus  P. 
Lentuli  Surae  Catilinarii,  592. 
princeps  senatus,  cos.  suff.  633. 
mortuus.  M’.Aquillium  occupavit, 
18,  21.  reip.  rector,  7,  48.  10,  28. 
armatus  C.  Gracchum  persequens 
vulneratus  est,  36,  6.  64,  4. 

P.  Cornel.  Lentulus  Spinther, 
A.  U.  691.  aedilis,  694.  praet.  695. 
Hispaniae  cit.  procos.  Caes.  B.  C. 
1,  22.  A.  U.  697.  cos.  et  pontifex, 
44,  6.  A.  698  —  700.  Ciciliae  ante 
Appium  Pulchrum  procos.  Ptole- 
maeum  Auleten  Aegyptl  regem 
reducere- vult,  71,  7.  et  8.  88,  2. 
eruditus,  10,  77.  Ciceronis  stu- 
diosus,  84,  1.  10,  77.  45,  32.33.50. 
69.  50,  15.  53,  15.  41,  3.  Laudes 
eius,  41,  4.  11.  42,  5.  6.  43,  7.  a 
Caesare  Corfinii  incolumis  dimis- 
sus,  97,  12.  14.  98,  3.  7.  foede  per- 
iit  in  bello  civili,  79,  18.  69,  14. 

P.  Cornel.  Lentulus  Spinther, 
superioris  fil.  adoptatus  a  Manlio 
Torquato, v. Dio,  39, 17.  A.U.  697. 
togam  et  praetextam  auguralem 
simul  sumpsit  summae  virtutis 
adolescens,  71,  7.  9.  45,  69.77,  26. 
quum  Cato  legem  de  imperio  eius 
patri  abrogando  promulgasset 
(698.)  vestem  mutavit,  88,  3.  cum 
Metella  divortium  fecit  (709.)  101, 
7.  et  52.  Particeps  caedis  Caesa- 
rianae,  82,  14.  15. 

P.  Cornel.  Lentulus  Sura  ( cf.  de 
hoc  Plutarch.  Cic.  17.)  A.  U.  673. 
quaest.  urb.  20,  14.  A.  U.  683.  li- 
bidinosus  senatu  motus ,  sed  691. 
praetor  coniurationis  Catilinariae 
consors,  35,  2.  supplicio  affectus 
est,  40, 38.  38, 6. 10.  Salust.  Cat.  56. 
tardus,  sed  suavis,  10,  66.  bis  ab¬ 
solutus,  90,  16. 

P.  Cornel.  Lentulus,  Lentuli  Ni- 
gri  flaminis  fil.  89,  1. 

P.  Cornel.  Lentulus,  Ciceronis 
e  Dolabella  et  Tullia  nepos,  et  te¬ 
stamento  scriptus  heres  (709.) 
101,  18  a.  2.  ei  mancipia  destinat, 
101,  28. 

L.  Cornel.  Lupus,  homo  periu- 
rus,  121,  23. 

Q.  Cornel.  Maximus,  Trebatii 
in  iure  civili  praeceptor,  77,  8. 
17. 

P.  Cornel.  Ilufinus ,  avarus,  sed 
fortis,  A.  U.  464.  et  477. cos.  8, 66. 

(Cornel.)  Scipio,  78,  9.  11.  est 
Q.  Caeeil.  Metellus  Pius  Scipio. 

( Cornel.)  Scipio,  8,  69. 

Cn.  et  P.  Cornelii  Scipiones,  139, 

9.  12.  fortes,  138,  4.  127,  1.  i.  e. 
Cn.etP.  coss.  bello  Punico  caesi, 
141,  1,  2,  12.  49,  15.  116,  37.  123, 
32.  136,  18. 

C.  Cornel.  P.  F.  Scipio  Asiati- 
cus,  v.  Asiagenes,  20,  21.  37,  14. 
Asiae  procos.  67,  7.  48,  8.  Antio- 
churn  devicit,  52,  10. 

L.  Cornel.  L.  F.  Scipio  Asiati- 
cus,  in  Saturnini  caede  A.U.  654. 
pro  salute  commnni  arma  sum¬ 
psit,  32,  7.  A.  U.  671.  cos.  hand 
indisertus,  10,  47.  colloeutus  cum 


Sulla,  68,  11.  13,  1.  ab  eo  pro 
scriptus,  98,  15. 

L.  Cornel.  Scipio  Nasica,  (incer- 
tum  quis  Nasicarum)  8,  64. 

M.  Cornel.  Scipio  Maluginensis 
A.  U.  578.  praet.  8,  64. 

P.  Cornel.  Scipio  Africanus 
maior  541.  aedil.  Hispaniae  pro¬ 
cos.  544  —  48.  A.  U.  549.  cos. 
Hannibale  ad  Zamam  devicto 
pacem  fecit  et  honoris  caussa  A- 
fricanus  appellatus  est  et  trium¬ 
phavit,  555.  censor,  560.  iterum 
cos.  4, 15.  61, 17.  139,  6.  132,9.114, 
9.  honestus,  112,  17.  industrius, 
127,  17.  138,  1.  Legatus  fratri  in 
Asia,  37,  14.  63,  7.  celer,  24,  10. 
accusatus  a  Naevio,  8,61.  non  in¬ 
fans,  10,  19.  Agrigentinis  leges 
dedit,  21,  50.  senatoria  et  popu- 
laria  subsellia  primus  separavit 
(560.)  44,  12.  152,  12.  Laudes  eius 
Ennianae,  112,  32.  11,  45.  115,  24. 
141,  1.  2.  12.  4,  5.  7. 

P.  Cornel.  Scipio,  Africani  ma¬ 
ioris  ex  Aemilia  Paulli  Macedoni- 
ci  sorore  f.,  disertus,  10,  19.  136, 
33.  adoptavit  Africanum  mino- 
rem,  139,  11. 

P.  Cornel.  Scipio  Aemilianus, 
Africanus  minor,  L.  Paulli  Aemi¬ 
lii  filius  adoptatus  a  P.  Cornelio 
Scipione,  Africani  maioris  filio, 
603.  trib.  mil.  in  Celtiberia,  post 
Masinissae  mortem  eius  filiis  re- 
gnum  divisit.  607.  cos.  Karthagi- 
nem  (608.)  obsessam  excidit  et  A- 
fricam  in  provinciae  formam  re- 
degit,  612.  censor.  L.  Cottam  ac- 
cusavit,  18,  21.  10,  22.  137,  22. 
105, 13.  A.  U.  620.  iterum  cos.  bel- 
lum  Numantinum  gessit  et  621. 
Numantiam  delevit  et  triumpha¬ 
vit,  64,  18.  136,  22.  A.  U.  625. 
quum  seditio  ferveret  agraria,  ma¬ 
ne  inventus  est  in  lecto  mortuus, 
sine  dubio  interfectus ,  52 ,  1.  132, 

9.  119,  22.  pius  in  fratrem  maio- 
rem,  140,  19.  141,  6.  2.  Laudes 
eius,  8,  84.  12,  20.  37,  36.  Xeno- 
phontis  studiosus,  117,  26.  87,  1, 
8.  cf.  116,  3.  eloquens,  10,  74.  Si- 
culas  urbes  Poenorum  signis  post 
Karthaginis  excidium  ornavit,  21, 
2.  35.  23,  33.  In  libris  de  rep.  lo- 
quens  inducitur,  127,  9.  et  in  Ca- 
tone,  139,  1.  ii 'i/mv,  8,  67.  110,  5. 
Eius  et  Laelii  amicitia,  140,  27. 
136,  30.  Eruditos  viros  secum  ha- 
bebat  Polybium  et  Panaetium,  8, 
37.  110,  2.  37,  31.  Eius  in  senatu 
adversarii  P.  Crassus  Mucianus, 
App.  Claudius  princ.  senatus,  his- 
que  mortuis  Q.  Metellus  Macedo- 
nicus,  P.  Mucius  Scaevola,  P. 
Crassi  frater,  127,  19.  cf.  136,  25. 

C.  Cornel.  Scipio  Nasica  Opti- 
mus,  Matris  Idaeae  sacra  accepit 
optimus  vir  iudicatus  (550.)  44, 13. 
pontifex  max.  563.  cos.  ICtus  pru- 
dentissimus,  9,  33.  cum  Ennio 
iocatus,  8,  68. 

P.  Cornel.  Scipio  Nasica  Corcu- 
lum  i.  e.  Sapiens,  10,  58.  Optimi 
F.  592.  et  599.  cos.  595.  ceils,  pro- 
avus  Scipionis,  generi  L.  Crassi, 
sapiens,  9,  33.  122,  4.  de  augurum 
sententia  cos.  vitio  creatus,  ma- 
gistratu  se  abdicavit,  125,  35. 

P.  Cornel.  Scipio  Nasica  Sera- 
pio,  P.  F.  P.  N.  Cn.  Pron.  fortis- 
simus,  51,  21.  A.  U.  616.  cos.  10, 
22.  in  vincula  coniectus  atrib.pl. 
135,  9.  Hoc  duce  privato  Ti. 
Gracchus  occisus  est,  8,70.10,58. 
119,  23.  non  comis  sermone ,  13(1 
30.  Pontifex  max.  33,  1.  Perga- 
mi  exsul  mortuus  est,  40,  31. 
132,  8. 

P.  Cornel.  Scipio  Nasica ,  Sera- 
pionis  F.  A.  U.  643.  cos.  in  con- 
sulatu  mortuus,  disertus,  136,  30. 

10,  34. 

P.  Cornel.  Scipio  Nasica,  Sera- 
pionis  nepos,  A.  U.  660.  praet. 
Sex.  Roscii  advocatus,  16, 28.  ma- 
ritus  Liciniae ,  Crassi  oratoris  fi- 
liae,  10,  58. 


INDEX  GEOGR.  ET  HISTORICUS. 

STEMMA  SCIPIONUM. 

(De  Scipionum  familia  vid.  Intpp.  ad.  44,  11.  Eorum  sepulchra  ad  portam  Capenam,  116,  7.  Ibidem 

marmoreus  Ennius,  39,  9J 


Cn.  Corn.  Scipio  Asina, 
494.  et  500.  cos. 


L.  Cornelius  Scipio  456.  cos.  Tuscorum  victor  (Liv.  10,  11.) 

C^oruel.  Scipio, "TgsTsardorum  cHlannoniTvictor  beUo  PuaiccTl. 


bal  dux  in  Hispama.  servatus,  victus  adTre-  tUlt‘ 

biam.  —  In  Hispanis  perierunt. _ 


P.  Cornel.  Scipio  Afri-  L.  Com.  Scipio  Asiati- 
canusmaior,  549.  et560.  cus,  564.  cos.  Antiochi 
cos.  Hannibalis  victor.  M.  victor. 


P.  Cornel.  Scipio  Nasica 
Optimus,  A.  U.  563.  cos. 


P.  Corn.  Scip.Afri- 
cauus,  Augur  574. 

Adoptavit 

P.  Cornelium  Sci- 
pionem  Aemilia- 
num  Africanum  mi- 
norem  (L.  Aemilii 
Paulli  Macedonici 
filium)  607.  et  620. 
cos.  Karthaginis  et 
Nuinantiae  exstin- 
ctorem. 


L.  Corn.  Scipio  A- 
fricanus ,  degener, 
abAntiocho  in  Asia 
captus,  a  censori- 
bus  notatus. 


Cn.  Cornel.  Scipio  Hi- 
spallus,  578.  cos.  Hinc 
familia  Hispallorum. 


Cornelia,  mater  Ti. 
et  C.  Gracchorum 


P.Cornel.  ScipioNasica  Corculum,  592. 
et  599.  cos. 

P.Corn.  Scipio  Nasica  Serapio,  616.  cos. 
Ti.  Gracchi  occisor  621. 

P.  Corn.  Scipio  Nasica,  cos.  643.  mor- 
tuus,  sub  quo  bellum  Iugurthinum  ex- 
arsit. 

P.  Corn.  Scipio  Nasica,  L.LiciniiCras- 
si  oratoris  gener,  660.  praetor. 


L.  Licinius  Crassus,  ab  avo  ma-  P.  Corn.  Scip.  Nasica,  idemoue 
temo  adoptatus.  (a  Q.  Metello  Pio  adoptatus)  Q. 

Caecilius  Metellus  Scipio  702. 
cos.  Pompeii  M.  socer.  Victus  a 
Caesare  in  Africa  se  occidit. 


UI5 


L.  Cornel.  Sisenna,  patricius 
circiter  A.  U.  635.  natus,  676. 
praet.  676.  Siciliae  praefuit,  do- 
ctus,  10,  64.  133,  2.  rerum  Rom. 
scriptor,  124,  44.  facundus,  21,  45. 

L.  Cornel.  L.  F.  P.  N.  Sulla  Fe¬ 
lix.  661.  praet.,  Asiae  propraet. 
(662.)  Ariobarzanem  Cappadociae 
regem  instituit.  Legatus  L.  Cae- 
saris  in  bello  sociali  Marsos  eae- 
dit  664.  Samnitium  ducem  Cluen- 
tium  665.  devincit,  124,  33.  666. 
cos.  contra  Mithridatem  bellat. 
Provincia  a  P.  Sulpicio  erepta 
Mario  traditur.  Sulla  cum  Q. 
Pompeio  Rufo  exercitum  ad  ur- 
bum  ducit,  145,  3,  6.  Sulpicium, 
Marium  decemque  alios  hostes 
ludicandos  curat.  Contra  Mithri¬ 
datem  proficiscitur,  667.  Athenas 
expugnat.  Ad  Chaeroneam  vin¬ 
cit  Archelaum.Mithridatis  ducem, 
35,  10.  A.  669.  Thraces  vincit. 
Pace  cumMithridate  facta  exerci¬ 
tum  in  Graeciam  traiicit  (670.)  C 
Marium  filium  ad  Signiam  vincit 
672.  Praeneste  capitur.  Praene- 
stini  et  6000  dedititii  caeduntur, 
4700  adversarii  proscribuntur,  55, 
4.  eorumque  bona  publicantur, 
43,  30.  Sulla  dictator  perpetuus 
multas  (673.)  fert  leges  Cornelias, 
97,  11.  38.  26.  De  Mithridate  tri¬ 
umphal  27,  3.  A.  674.  iterum  cos. 
XXIII  coloniae  militares  Sullano- 
rum  deducuntur,  30,  26.  31,  1.  81, 
20.  A.  675.  dictatura  se  abdicat. 
676.  moritur  Puteolis  ipditysauti. 
Romae  splendide  sepelitur,  134, 
22.  85,  17.  79,  10.  crudelis,  137, 

7.  55,  4.  113,  22.  98,  10. 

L.  Cornel.  Sulla  Faustus,  dicta¬ 
tors  til.,  Faustus  Sulla  dici  soli- 
tus,  A.  700.  quaestor,  Ascon.  ad 
164. pro  quaestore  apudPompeium 
(705.)  98,  1.  Pompeianus,  97,  3. 
12.  Post  pugnam  ad  Thapsum  ab 
Utica  in  Iubao  regnum  abit(707.) 
Caes.  B.  Afr.  87.  Vivus  a  P.  Sitio 
captus  interficitur,  ib.  95.  Eius 
bibliotheca  utitur  Cic.  93,  10. 

P.  Cornelius  Sulla,  hastae  prae¬ 
fuit  in  vendendis  proscriptorum 
bonis,  dictatore  propinquo  suo 
(A.  U.  673.)  itomquc  sub  Caesare 
A.  U.  709.  ac  magnum  utrimque 
quaestum  fecit,  137,  8.  A.  U.  689. 


cos.  des.  cum  P.  Autronio  Paeto 
accusatus  de  ambitu  et  damnatus 
est,  accusatus  paullo  post  de  vi 
Cicerone  defendente  absolutus 
est,  38, 4.  Eius  vita  ac  mores  ib.  24. 

P.  Cornelius  Servii  F.  Sulla, 
Catilinarius ,  38,  2.  cf.  Garaton. 
adde  Salust.  Cat.  17. 

Ser.  Cornel.  Sulla,  Servii  F.  P. 
Sullae  frater,  senator,  Catilina¬ 
rius,  Salust.  Cat.  17.  47.  Nemo 
eum  defendit,  38,  2. 

{Cornel.?)  Sulla,  Ciceronis  no- 
menclator  in  Asia  (695.)  eiusque 
nomine  interdum  scripsit  episto- 
las,  87, 1.  2.  3.  9. 

Cornel.  Tlepolemus,  pictor,  Ver- 
ris  emissarius,  22,  28. 

Corniades,  115,  31.  (non  Car- 
neades)  KoQviaSnt  in  Plutarchi  li- 
bello  ,,  Ozi  hi  Si  £ijv  furtv  fjdioji; 
xm‘'EnixovQov“  Tom.  VI.  cap.  IV 
p.  182.  ed.  Tauclin. 

Cornicinus,  v.  Cornicen,  cogno¬ 
men  Cn.  Oppii,  93,  2. 

Cornificia,  Q.  filia,Thalnae spon- 
salia  repudiat  A.  709.  102,  29. 

Cornificius,  scriba  Verris  Praet. 
Urb.  20,  57. 

Q.  Cornificius,  iudex,  tribunus 
plebis,  19,  10.  primus  in  senatu 
mentionem  de  violatis  a  Clodio 
sacris  fecit,  90,  1.  13.  competitor 
Ciceronis  in  consulatu,  82,  17.  22. 

Q.  Cornificius ,  superioris  Q.  F. 
82,  25.  78,  7.  Caesaris  quaestor. 
Augur,  82,  17.  82,  19.  post  bel¬ 
lum  Africanum  African!  provin- 
ciam  obtinuit  A.  708.  Ad  eum 
sunt  Ciceronis  epistolac,  82,  17 — 
30. 

C.  Cornutus,  Pseudo  -  Cato,  h.  e. 
imitator  Catonis  trib.  pi.  (693. )90, 
14.  Ciceronis  amicus,  697.  praet. 
41,  9. 

if.  Cornutus,  praetorius  legatus 
bello  sociali,  25,  15. 

if.  Cornutus,  praetor  urbanus 
(711.)  70,  14.  80,  12. 

Corona  Ariadnes,  sidus,  122, 42. 
123,  16.  261,  73.  236,  17. 

Coronis  et  Valens,  parentes  Mer- 
curii  seeundi,  123,  22. 

Corsica  insula,  devicta  a  P.  Pa- 
pirioMasoncA.U.  523.  cos.  123,  2. 

M.  et  P.  Cortii,  equitos  Romani 
in  agro  Tauromlnitano,  24,  64. 


Corumbus,  Balbi  servus,  archi¬ 
tects,  103,  3. 

Ti.  Coruncanius,  nationeCame- 
rinus  (cf.  Tacit.  Annal.  11,  24.) 
Tusculi  civitate  donatus  (?)  cf.  51, 
8.  38,  7.  A.  U.  474.  cos.  Pon- 
tifex  max.  primus  e  plebe  omni¬ 
bus  civibus  consilii  sui  copiam 
fecit,  43,  53.  123,  2.  9,  33.  ex  pon- 
tificum  commentariis  longe  pluri- 
mum  ingenio  valuisse  videtur,  10, 
14.  139,  9.  140,  11,  8,  66.  praeci- 
puus  ICtus,  134,  21.  9,  15.  sapien- 
tissimus,  9,  33.  140,  5.  a  diis  di- 
lectus,  122,  66.  123,  2.  38,  7. 

Corvus,  sidus,  122,  44.  261, 
464. 

Corybas,  Apollinis  seeundi  pa¬ 
ter,  123,  23. 

Corycus,  oppidumCiliciae,82,13. 
Coryphe,  Oceani  Alia,  Minervae 
Coriae  e  love  mater,  123,  33. 

Cos  insula,  ubi  erat  Veneris 
Coae  nobilis  tabula  abApelleCoo 
picta,  98,  9.  23,  60. 

Cosa,  municipium  Etruriae;nn- 
de  Gavius  Cosanus  municeps,  24, 
61.  63. 

Cosanum,  praedium  ad  Cosam 
Etruriae  opp.  98,  6.  104.  27.  29. 

C.  Cosconius,  (691.)  praet.  38, 
14.  procos.  Hispaniae  ulterioris 
Vatinium  sibi  legaverat,  46,  5. 
Viginti-vir  agris  dividundis  lege 
Caesaris ,  in  cuius  mortui  locum 
invitatur  Cicero,  91,  19. 

C.  Cosconius,  695.  trib.  pi.  697. 
aedil.  iudex  in  caussaSestii,46, 7. 

C.  Cosconius  Calidianus,  orator 
clamosus,  28,  35.  10,  69. 

Cosianus  ( Cottianus  Lamb.),  104, 
29.  f. 

Cosmoe  X  Cretum,  128,  33. 
if.  Cossetius  (v.  Cossutius),qui 
in  Sicilia  versabatur,  defendit  Xe- 
nonem  Menaenum,  22,  22. 

Cossi  fratres,  8,  23. 

L.  Cossinius  Tiburs,  damnato 
T.  Caclio  civis  Rom.  factus,  49, 23. 
Eius  filius  eques  R.  fuit: 

I.  Cossinius,  90,  1.  90,  20.  83, 
23.  Servii  tribulis  Ciceronis  ami¬ 
cus,  post  mortem  doploratus  a 
Cic.  102,  46. 

L.  Cossinius  Anchialus,  libertns 
L.  Cossinii,  83,  23. 

Cossutianae  tabernae,  86,  27. 


M.  Cossutius ,  idem  qui  Cosse¬ 
tius,  22,  22. 

Cotta,  v.  in  Aureliis. 

L.  Cotta,  ab  Africano  accusatus, 
18,  21,  69.  Zumptio  videtur  esse 
aut  L.  Aurel.  Cotta  pater  610.  cos. 
aut  filius  635.  cos.Ap.  Appian.  B. 
C.  1,  22.  EopvijXios  A6tr«g  au¬ 
dit  perperam  pro  Aieyhoq. 
if.  et  P.  Cottii,  equites,  24,  64. 
Cottus,  (immo  Cotys)  rex  Bes- 
sorum,  L.  Pisonem  Macedoniae 
proconsulem  pecunia  corrumpit, 
ut  legatos  Bessorum  interficiat, 
50,  34. 

L.  Varius  Cotyla,  apud  Muti- 
nam,  64,  10. 

Cous,  23,  60.  v.  Cos. 

Crabra  aqua,  aquae  ductus  Ro¬ 
mae  ex  agro  Tusculano  ad  urbem 
deducts,  31,  2.  cf.  Frontin.  de 
Aquaeduet.  n.  9. 

Crannon,  urbs  Thessaliae,  (vel 
Cranon  cf.  Drakenb.  ad  Liv.  36 
10.),  8,  86. 

Crantor,  Academicus  e  vetere 
Academia  ,  nil  ab  Aristotele  dis- 
sentit,  9,  18.  109,  10.  110,  44.  116, 
48.  Eius  consolatio  est  liber  de 
luctu,  101,  21. 

Crassipes,  v.  Furius. 

Crassitius,  (non  Classilius),  61, 

6.  cf.  69,  2. 

Crassus,  v.  in  Liciniis. 

Crater,  sinus  ad  Baios  inter 
Misennm  et  Athenaeum  s.  Miner¬ 
vae  promontorinm,  91,  8. 

Crater  a,  sidus,  261,  463.  122, 
44. 

Crciterus,  medicus  Atticae,  101, 
13.  14. 

Crates,  Tarsensis,  Academicus, 
Platoni  prorsus  consentiens,  109,9. 

Cratippus,  Peripateticorum  fa¬ 
cile  princeps,  M.  Ciceronis  filii 
(710.)  et  M.  Marcelli  703.  cos. 
praeceptor,  82,  16.  136,  1.  124,  3. 
32.  10,  71. 

Cratippus  Tyndaritanus,  a  quo 
phaleras  Verres  aufert,  23,  12. 

Crebrius,  (v.  Bebrius?)  Romae 
est  A.  U.  700.  cf.  89,  6. 

if.  Crepereius,  trib.  militaris  fa¬ 
ctus,  A.  U.  683.  index  in  caussa 
Verrina,  19,  10. 

Cresphontes,  Aristomachi  filius 
ex  Herculis  genere,  in  Heraclida- 

rum  reditu  rex  Messeniae  fraudi- 
bus  factus ,  duxit  uxorem  Mero- 
pen  Cypseli  Arcadis  filiam  etc. 

2  24.  vid.  Pausanias  2,  18,  7.  4, 

3,  3.  et  6.  4,  5,  1.  etc.  Hygin.  fab. 
148.  CVespftorcteiEuripidis  tragoe- 
dia,  116,  48.  et  Ennii,  2,  25. 

Creta,  insula  Graeca  inter  Ae- 
gaeum  et  Cyrenaicum  mare.  (In- 
de  Cretes  et  Cretenses).  De  hac 
Apollinis  II.  et  Iovis  certamen 
123,23.  Ibi  Iovis  III.  sepulchruny 
123,  21.  Ibi  X  Cosmoe  (tribuni 
pi.)  128,  32.  Bellum  Cretense, 
27,  12.  16.  40.  3.  13. 

Cretes.  Eorum  leges,  educatio, 
117,  14.  37,  35.  latrocinium,129,9. 

T.  Crispinus,  quaestor,  25,  1, 1 
Crispus,  v.  Marcius. 

Critias,  unus  ex  XXX  Athe- 
niensium  tyrannis,  Theramenem 
damnat,  116,  40.  Eius  scripta, 
18,  23,  10,  7.  eloquens,  9,  34. 

Onto,  discipulus  Socratis,  (116, 
43.  124,53.)  a  quo  moriente  augu- 
rium  capit,  124,  25. 

Critobulus,  qui  cum  Socrate  lo¬ 
quitur  in  Xenophontis  Oecon.  139 
17. 

Critolaus,  dux  Achaeorum ,  cu¬ 
ius  culpa  moto  bello  Achaico  Co- 
rinthus  A.U.608.  deleta est, 123, 38 
Critolaus,  cum  Carneade  etDio 
gene  StoicoRomam  legatusAthe- 
niensium  venit  mulctae  propter 
Oropum  irrogatae  deprecandae 
causa,  Peripateticus,  115,5.  7,  11. 

S,  37.  sq.  eius  libra,  120,  17. 

’  Critolaus,  Hennensis,  23,  26. 
Critonius,  (nomen  fort,  corru- 
ptum)  Caesarianus,  102,  20. 

Cro  dunum,  (h.  O  our  dan)  Galliae 
opp.  ad  Garumnam,  25,  5,  9. 

Croesus,  opulentissimus  Asiae 
rex,  de  cuius  sorte,  125, 56.  Apol¬ 
linis  responsum,  124,  19.  Eius 
filius  infans,  124,  53.  112,  27.  113, 
22.  124,  12. 

Crommiu  -  acra,  promontorium 
Cvpri,  Konufitov  ayjnt  Grace,  con¬ 
tra  Anemurium,  promontorium 
Ciliciae,  82,  13. 

Q.  Croto,  cuius  servus  Scaeva 
occidit  Saturninum,  32,  11. 

Croton,  urbs  Bruttiorum;  ubi 
Pythagoras,  128,  15.  98,  19.  et 
Zeuxis,  6,  1. 

Crotoniatae,  Crotonis  incolae, 
ad  Sagram  fl.  aLocris  victi,  122, 2. 

Crustumina  tribus  a  Crustume- 
ria  v.  Crustumio ,  Sabinorum  op- 
pido,  in  qua  L.  Cornel.  Balbus 
49,  25.  51,  16. 

Crustuminus  ager,  40,  29. 
Ctesiphon  sciturn  fecit  de  coro- 
nando  Demosthene,  14,  7.  11,  8. 
30.  defensum  a  Demosthene,  9, 
56.  11,  38. 

Cularo,  (non  Civaro)  h.  Greno¬ 
ble,  oppidum  Allobrogum,  80,  23. 
Culeo,  v.  Terentius. 

Culleolus,  homo  vilis,  95,  3. 

L.  Culleolus,  Illyrici,  ut  videtur 
procos.  A.  U.  694.  aut  695.  ad 
quem  sunt  epp.  83,  41.  sq. 

Cumae,  urbs  Campaniae,  ubi 
Apollo  sudavit,  124, 43.  obiit  Tar- 
quinius  superbus,  118,  12.  30,  31 
Cumanum,  praedium  Pompeii 
prope  Cumas,  93,  10.  Varronis  et 
Ciceronis,  109,  1.  88,  14. 

Cumanus  ager,  30,  25. 
Cupidities.  Cupidinum  et  Amo- 
rum  simulacra  in  gymnasiis  con- 
secrata,  Nr.  135.  p.  504.  lib.  II 
Cupido,  121,  47.  123,  2.  3.  4.  6.  55 
Cupiennius,  105,  16.  Ei  Cicero 
Buthrotiorum  caussam  commen- 
dat. 

Cures,  Samnii  caput,  cuius  in¬ 
colae  Curetes,  Quirites,  85,  20, 
128,  13. 

L.  Curfidius.  Hoc  nomen  ex  Li- 
gariana  tollitur,  monitu  Attici, 
102,  44. 

Curia, nomen  mulieris  exempli 
caussa  fictum,  4,  21. 

Curiatii,  6,  26.  tres  fratres,  de 
quibus  Liv.  H.  I.  24.  sqq. 


C.  Curiatius,  A.U.  616.  trib.  pi. 
primus  consules  in  vincula  conie- 
cit,  135,  9. 

Curidius,  testis  in  Yerrem,  23, 

20. 

Curio,  v.  Scribonius. 

Curii,  Fabricii,  Camilli  haec  ex 
minimis  tanta  fecerunt,  47,  17. 

Curius  (aut  Curtius),  98,  6.  ap. 
Caes.  B.  C.  1,  24.  Yibius  Curius, 
91,  20.  etVibius  cf.  Quinctil.  6, 

3  73. 

’  C."  Curius  (al.  Curtius),  pater 
Rabirii  Postumi,  princeps  ordinis 
equestris,  52,  2.  17. 

C.  Curius,  propinquus  C.  Rabi¬ 
rii,  reus  incensi  tabularii,  sed  ho- 
nestissime  absolutus,  32,  3. 

M.'  Curius  Dentatus,  (456)  trib. 
pi.  interrege  Appio  Caeco,  coegit 
patres  ante  comitia  auctores  fieri, 
10,  14.  A.  U.  464.  cos.  37,  8.  14. 
de  rege  Pyrrho  triumphat,  93,  15. 
emittit  lacum  Velinum,  51,25.38, 

7.  93, 15. 112,40.  incorruptus,  129, 
28.  rusticatur  senex,  139,  16.  te- 
nui  victu  fruens,  141,  1,  2,  12. 
remp.  consilio  tuetur,  139,  6.  in- 
comparabilis,  51 ,  25.  diis  carus, 
122,  6. 

M\  Curius,  cuius  caussam  con¬ 
tra  M.  Coponium  Crassus  agit,  10, 
39.  53.  73.  7,  39.  56.  57.  8,  32. 

M\  Curius,  consobrinus  C.Cae- 
lii  quaestoris,  72,  19.  A.  U.  693. 
quaestor  urbanus ,  40,  13.  41 ,  8. 
trib.  pi.  697.  87,  4.  Ciceroni,  qui 
eius  patri  (adoptivo  Sex.  Pedu- 
caeo)  quaestor  adfuerat,  valde  ne- 
cessarius,  87,  4.  Ad  hunc  est  ep. 
83,  49. 

M.  Curius,  collusor  Lysiadis, 
iudex  a  M.  Antonio  constitutus, 
61,  5.  64,  9. 

M.  Curius,  negotiator  Patrensis, 
77,  29.  83,  17.  50.  86,  4.  5.  29.  hu- 
manissimus,  86,  4.  9.  11.  Patris 
Tironem  aegrum  curat  (704.),  78, 
5.  6.  Atticum  et  Ciceronem  he- 
redes  instituit,  96,  2.  3.  105,  3. 

Q.  Curius,  homo  quaestorius, 
socius  Catilinae,  90,  1.  285,  3.  cf. 
Salust.  B.  C.  23-26. 

Cursor,  79,  21.  V.  in  Papiriis. 
Curtilius ,  Sextilii  fundum  pos- 
sidet,  108,  6. 

Curtius,  accusator,  bello  civili 
Sullano  interfectus,  16,  32. 

Curtius  (immo  Curius),  87,  4. 

C.  Curtius ,  a  Caesare  in  sena- 
tum  lectus,  83,  5. 

C.  Curtius,  propinquus  Rabirii ; 
quamquamaliialiter  legunt.  Vul- 
gatam  defendit  Turneb.  32,  3. 

C.  Curtius  Peducaeanus ,  A.  U. 
704.  praetor,  83,  59. 

M.  Curtius Postumus,  a  Caesare 
Ciceronis  rogatu  trib.  mil.  factus, 
88,  15.  89,  1.  99,  13.  Atticum  Ita¬ 
lia  retinet,  103,9.  Caesarianus,  72, 
16.  interfectores  Caesaris  aceu- 
sat,  98,  2.  dibaphum  sumere  co- 
gitat,h.  e.  augur  fieri  itemque  con¬ 
sul,  101,  49. 

C.  Curtius  Mithres,  libertus  Po¬ 
stumi,  83,  69. 

P.  Curtius,  fraterQ.  Salassi,ius- 
su  Pompeii  fil.  interficitur,  76, 18. 

Q.  Curtius,  adolescens  Mem- 
mium  de  ambitu  postulat,  89,  2. 

Q.  Curtius,  iudex  in  causa  Ver- 
ris,  sed  quod  sodalis  eius  esset,vi 
populi  reiectus,  20,  61. 

Cn.  et  Q.  Postumii  (ante  Manu- 
tium  Postumi)  Curtii,  20,  39. 

P.  Cuspius,  eques  Rom.  magi- 
ster  societatis  in  Africa ,  Cicero¬ 
nis  familiaris,  83,  6.  86,  17. 
Cusinius,  101,  38.  41. 

L.  Custidius,  Arpinas,  tribulis, 
municeps  et  familiaris  Ciceronis, 
83,  57. 

Cybea,  (a  xvny,  v.  Hesych.)  no¬ 
men  Siculum  navis  oncrariae,  23, 
8.  24,  10.  23. 

Cybistra,  oppidum  Cappadociae 
secundae  admontemTaurum;  ubi 
Cic.  castra  locat,  85,  2. 

Cyclopes,  125,  19.  Vcrres  dici- 


tur  Cyclops  alter,  sed  multo  im- 
portunior,  24,  56. 

Cydas  Cretensis ,  improbus ,  ab 
Antonio  iudex  institutus,  61,  5. 
64,  9. 

Cydnus,  Ciliciae  fluvius,  58,  11. 
Cyllenia  fides,  i.  e.  Lyra,  sidus, 
261,  627. 

Cylonium  scelus,  (Xvlwveiov 
Suid.)  quod  Athenienses 
commiserunt,  Cylonis  sociis  sup- 
plicibus  interfectis  ad  aram ,  Epi- 
menidis  suasu  expiatum,  134,  11. 

Cymaeus  Fundus,  ad  Cymen, 
Aeoliae  oppidum,  40, 20.  Cymaeus 
Athenagoras  virgis  caesus,  40,  7. 

Cynici,  quorum  scholam  condi- 
dit  Antisthenes.reprehendunt  eos, 

qui  ea,  quae  re  turpia  non  sunt, 
verbis  flagitiosa  ducant,  136,  35. 

41.  eorum  ratio  est  reiicienda,  9,17. 

Cyprus,  insula  Asiatica,  pro- 
vinciae  Ciliciae  attributa,  95,  2. 
83,  48.  40,  13. 

Cypselus ,  Corinthi  tyrannus, 
quem  fugit  Demaratns,  L.  Tar- 
quinii  pater,  120, 37. 126,  7. 121, 34. 

Cyrea,  aedificia  a  Cyro  archi¬ 
tect  descripta,  93,  10. 

Cyrenae,  urbs  Cyrenaicae  re- 
gionis  in  Africa,  51,  26.  unde  Cy- 
renaei ,  116 ,  43.  et  agri  Cyrenen- 
ses,  30,  19. 

Cyrenaica  philosophia,  9,  17. 
quarn  qui  profitentur,  vocantur: 

Cyrenaici  philosophi,  7, 17.  quo¬ 
rum  scholam  Aristippus  Cyre- 
naeus  condidit,  118,  12.  de  doloris 
origine  quid  sentient ,  110,  7.  de 
tactu,  110,  46.  de  animi  permotio- 
nibus,  110, 24.  de  aegritudine,  118, 
13.  15.  22.  de  solatio,  118,  31 
112,  34. 

Cyrrheslica,  pars  Syriae  confi- 
nis  Ciliciae,  94, 18.  21.  nomen  ha- 
bet  a  Cyrrho  urbe  quae  a  cogno- 
mineMacedoniae  urbe  habere  no¬ 
men  videtur.  Plin.  V.  23. 

Cyrsilus,  suadens,  ut  Athenien¬ 
ses  Xerxem  reciperent,  lapidibus 
est  obrutus,  138,  11. 

Cyrus,  maior.  De  eius  imperio, 
non  expetendo  tamen,  utpote 
unius,  127,  27.  sq.  De  vita  et  di¬ 
scipline,  10,29.  139,9.  Kviiovnra- 
dfiaficta,  87,  1.  de  senectute,  139, 
9.  De  somniis,  124,  23.  Eius  mo- 
rientis  sermo,  139, 9.  e  Xenophon- 
te  Latine  conversus,  139,  22.  Se- 
pulturae  genus  antiquissimum, 
134,  22.  112,  35.  113,  22.  137,  5. 
Cyrus,  Antisthenis  liber,  101,  38. 
Cyrus  minor,  lenis  in  imperio, 
88,  2,  2.  „Fersarum  rex“  Sardi- 
bus  cumLysandro  collocutus,  236, 

1.  139,  17.  sub  quo  militat  Xeno¬ 
phon,  124,  25. 

Cyrus ,  architects ;  cuius  sen- 
tentia  de  fenestris  iocose  dicitur 
Kvqov  natdnci,  91,  3.  eum  Cic. 
urget  de  fratris  aedificatione,  88, 

2.  Moritur,  53,  17.  mortuum  esse 
Clodio  nuntiatur.  Ab  eo  dicuntur 
Cyrea  (v.  Cyrea),  93,  10.  Ab  eo 
dicta  est  areaCyri  (vul g.areaSy- 
ra),  88,  10. 

Cytheris,  liberta  et  arnica  Vo- 
lumnii  Eutrapcli,  79,  26.  mima  et 
M.  Antonii  arnica,  99, 10. 16.  Hinc 
Cytherius,  dicitur  Antonius,  104, 
22. 

Cyzicum  et  Cyzicus,  urbs  My- 
siae  minoris,  adPropontidem,  vel 
Hellesponti  metropolis,  20,  24. 
obsessa  a  Mithridate,  a  Lucullo 
liberate,  27,  8.  37,  15.  39,  9.  Hinc 
Cyzicenorum  Aiax  et  Medea  artis 
opera,  23,  60. 


D. 

Daedalus;  Livii  Andronici  O- 
dyssea  Latina  dicitur  opus  Dae- 
dali,  quia  antiquitatem  redolebat, 
10,  18. 

Dalmatia,  in  ea  res  (709.)  ge¬ 
stae  Vatinii,  75,  9. 

Dtttnasippus,  vid.  in  Liciniis. 


jDamioTettius,  in  cuius  vestibu- 
lum  confugit  Cic.  Clodianorum 
vim  vitaturus,  93,  3. 

Damocles ,  assentator  Dionysii, 

120,  21. 

Damon  et  Phintias ,  Pythago- 
rei,  nobile  amicorum  par,  138, 10. 
120,  22. 

Damon,  musicus,  Periclis  ma- 
gister,  9,  33. 

Danai,  Graeci,  aDanao,  quibus 
obtigerat  oraculum,  non  posse 
Troiam  capi  sine  Philoctetae  sa- 
gittis,  4,  30.  119,  23.  112,  6. 

Danaus,  cuius  L  filiae,  141,6.1. 
Dapliitas ,  Telmessensis ,  sophi- 
sta  acerbus  et  etiam  in  Attalum 
Pergamenum  mordax :  cui  in  fa- 
tis  erat,  ut  ex  equo  delapsus  pe- 
riret,  126,  3. 

Dardani,  quorum  regio  Darda- 
nia  est  vel  Dardanis.Moesiae  su- 
perioris  pars ,  Illyrico  et  Macedo- 
niae  finitima,  45,  43. 

Dardanus,  Stoicus  Antiocho  A- 
cademico  aequalis,  110,  22. 

Dardanus,  Furnii  libertus,  80, 
25. 

Darius,  v.  Dareus,  Persarum 
rex,  cuius  praetor  Orestes  cruci 
affixit  Polycratem  Samium ,  115, 
30. 

Darius,  v.  Dareus,  Codoman- 
nus,  ad  lssum  ab  Alexandro  M. 
superatus ,  72,  10.  (ubi  Cicero  eo- 
dem  loco,  quo  Alexander,  castra 
habuit,  94,  20.)  et  in  fuga  aquam 
turbidam  bibit,  120,  32.  De  eius 
morte  vaticinium,  124,  53. 

Decemviri,  sine  provocatione 
ercati,  128,  31.  Eorum  res  gestae, 
128, 36. 129, 32.  Tabulae  XII.  7, 13. 
Decianus,  v.  Appuleius. 

Cn.  Decidius,  Samnis,  28,  59. 

L.  Decidius  Saxa,  Caesarianus 
A.  U.  705.  ad  Ilerdam  militans 
Caes.  B.  C.  1,  66.  homo  perditus, 
asseclaM.  Antonii,  64,  3.  66,  10. 
centurio,  ibid.  trib.  pi.  67,  5.  68,8. 
69,  13.  castrorum  antea  metator 
ibid,  et  70,  4.  a  Labieno  occisus 
Vellei.  2,  78. 

Decimus,  designator,  assecla  P. 
Clodii,  43,  19.  93,  3. 

Decius,  Campanus,  50,  11. 
Decius,  librariusP.  Sestii  quae¬ 
storis,  75,  6. 

Cn.  Decius  Samnis,  proscriptus 
a  Sulla,  28,  59. 

P.  Decius,  Qu.  fil.  (A.  U.  414.) 
consul,  primus  e  Deciis  se  devo- 
vit,  4,  44.  112,  19.  71,  24. 

P.  Decius,  P.  F.  item ,  ut  pater, 
se  devovit:  de  utroque  cf.  123,  2. 

45,  21.  52,  1.  41,  24.  136,  18.  138, 
4.  De  hoc  utroque  et  de  nepote 
Decio  vid.  116,  37.  112,  19.  141, 
1,  3. 

P.  Decius  Mus,  turbulentus,  10, 
28.  M.  Fulvii  Flacci  aemulus,  8, 
30.  Trib.  pi.  qui  Opimium  de  cae- 
de  Gracchi  accusavit,  8,  31.  62. 
13,  30.  32. 

P.  Decius ,  Antonianus  obaera- 
tus,  67,  6. 

Decumi  (v.  Decimi)  et  Clodii, 
43,  19. 

Deianira,  Oenei  filia,  uxorHer- 
culis,  117,  8.  123,  28. 

Deioiarus  pater,  Galatiae  s.  Gal- 
lograeciae  tetrarches ,  lau-datur, 
56,  1.  67,  12.  sq.  rex  a  senatu  ap- 
pellatus ,  94,  17.  44,  13.  Eius  ge- 
ner,  Saocondarius,  81,  30.  mittit 
legatos  ad  Ariobarzanem  de  Brut! 
pecunia,  95,  1.  fugit  cum  Pom- 
peio ,  125,  37.  Defenditur  apud 
Caesarem  a  Bruto,  10,  5.  a  Cice¬ 
rone  56.  cf.  79,  12.  Mulctatus  re¬ 
gno  a  Caesare,  124,  15.  restitutus 
aut  ab  Antonio,  103,  12.  cf.  1.  fu- 
rentePansaib.19.  autPerse,  58,37. 
Auspiciis  dat  operam,  125,  35.  37. 

Deiotarus  filius  (67,13.)  Cicero- 
nes  filios  secum  in  regnum  ducit 
A.  U.  703.  94,  17.  18.  Ei  Arta- 
vasdis  filia  pacta  est  ibid.  21. 
Deliaca  et  Corinthia  vasa,  16, 

46.  21,  72.  23,  1. 

Deliacus  quidam,  110,  26.  mer- 
cator,  153,  8.  11,  70. 

Delium ,  ubi  infeliciter  pugna- 
runt  Athenienses,  124,  54. 

Dellius,  (97,  12.  ubi  scrib.  D. 
Laelius)  Caesarianus  scil. 

Delus ,  insula  maris  Aegaei  La- 
tonae  partu,  religione  et  vasibus 
Deliacis  clara,  27,  18.  11,  70. 

Delphi, mbs  Phocidis,  rtjq  ofiipu- 
Mg,  120,25.  TemplumApollinis  ter- 
tii,  123, 23. 116, 47.  Oraculum  olim 
vel  a  Gallis  consultum,  25,  10. 
124,  37.  Ciceronis  tempore  con- 
temptum,  125,  56. 

Delphicae  mensae  ex  marmore 
similes  illius,  cui  Pythia  inside- 
bat,  23,  59.  cf.  Plin.  34, 5.  Martial. 
12,  67. 

Delphinus,  sidus,  261,  333.  122, 
44. 

Deltoton,  sidus,  26,  439. 
Demades,  orator  Atheniensis, 
Demosthenis  temporibus,  10,  9. 
facetus,  11,  26. 

Demaratus,  pater  Tarquinii  Pri- 
sci ,  Corintho  fugit  Tarquinios. 
Eius  filius  Lucumo,  (postea  Tar- 
quinius  Priscus)  128,  19.  120,  38. 
Demea,  Cic.  servus,  102,  30. 
Demetrius,  servus  Ciceronis,  Bi- 
lienus  dicitur  (biliosus  scil.  al. 
Bellienus),  86,  22.  17.  cf.  78,  15. 

Demetrius,  verna  Demetrii,  78. 
15. 

^Demetrius,  Pompeii  servus,  93, 

Demetrius  Magnes,  amicus  Atti- 
ci,  93, 11.  97,  11.  59.  98,9.  scripsit 

7TS(JC  llUOVOiaC  et  6 flOlVl' flO)V , 

saepe  ap.  D.  Laert.  obvius. 

Demetrius  Megas ,  liospes  Sicu¬ 
lus  Ciceronis,  83,  36. 

Demetrius  Phalereus,  Athenien¬ 
sis,  10,  9.  115,  9.  Theophrasti 
discipulus,  omnium  oratorum  suae 
aetatis  politissimus ,  orator  sua- 
vis  sed  parum  vehemens,  plane 
Atticus,  8,  23.  82.  cf.  10,  9.  136, 1. 
floridior  Hyperide ,  in  temperato 
dicendi  genere  princeps  Graeciae, 
11,  27.  de  rep.  et  legibus  scripsit, 
136,  6.  patria  pulsus  ad  Ptole- 
maeum  Soterem  (296.  a.  Ch.)  se 
confert,  115,  19.  in  Aegypto  aspi- 
de  ad  corpus  admota  necatus  est, 
52,  9. 

Demetrius  Poliorcetes,  Antigo- 
ni  f.  relictus ,  a  Macedonibus  et 
Pyrrho  postpositus,  137,  7. 

Demetrius,  Syrus  (al.Syrius,Scy- 
rius)  non  ignobilis  dicendi  magi- 
ster,  quo  Cicero  Athenis  usus  est, 
10,  91. 

Demetrius,  Tyndaritanus  gy- 
mnasiarchus,  23,  42. 

Demochares ,  Leuconoensis  fi¬ 
lius  sororis  Demosthenis ,  orator 
mollis,  8,  23.  et  historicus,  10,  83. 

Democritus  Physicus ,  patrimo- 
niumsuum  relinquit  discendi  stu¬ 
dio,  caecns  fit,  caecitatem  utilcm 
esse  dixit,  120,  39.  Eius  ornata 
dictio,  poeticae  simiiis,  7,  12.  8, 
46.  11,  20.  124,  37.  eius  Physica 
recepit  Epicurus,  109,  2.  85,  16. 
confitetur  ignorantiam  more  Sa- 
cratico,  109,  13.  innumerabiles 
mundos  statuit,  et  quidem  mul- 
tos  absolute  pares ;  item  homines, 
110,  18.  37.  E  pleno  et  inani  o- 
mniagigni,  sententia  eius  de  so¬ 
le  et  atoinis,  121,  12.  et  24.  de  diis 
ib.  43.  de  praesensione ,  124,  3. 
125,  13.  statuit  necessitate  omnia 
fieri,  126,  10. 

Democritii  (al.  Democritici)  or- 
nati  et  graves,  7,10.  Anaxarchus, 
123,  33. 

Democritus,  servus  Attici,  95, 1. 
Democritus ,  Sicyonius,  liospes 
Ciceronis,  83,  78. 

Demonicus ;  eius  tabula  auctio- 
naria,  104,  3. 

Demosthenes ,  Platonis  auditor, 

11,  4.  ab  Aeschine  rcprehcnditur, 
quod  nimis  filiam  luxerit,  118, 26. 
mulierculae  laudibus  capitur,  120, 

36.  Rho  dicere  quum  nequiret,  ex-  I 


ercitatione  efifecit,  ut  planissime 
diceiet,  125,  46.  Pythiam  dixit 
(piltnni'itcv,  126,  57.  perfectus  in 
dicendo  et  perpolitus,  7,  13.  10, 
9.  efficax,  7,  19.  Comparatur  cum 
Isocrate,  Lysia,  Kyperide,  Ae¬ 
schine,  9,  4.  11,  31.  Romanis  Pe- 
ricle  notior,  9,  19.  Omnem  in 
actione  posuit  vim,  9,  56.  10,  38. 
11,  17.  apud  Rhodios  ibid.  Plato¬ 
nis  studiosus,  10,  31.  incompara- 
bilis,  10,  84.  11 ,  2.  Aeschini  ne 
Demosthenes  quidem  videtur  At- 
tice  dicere,  et  ne  Ciceroni  quidem 
ubique  satisfacit,  11,  29. 11,  8.  cf. 
18.  facetus  aliis ,  aliis  non  item, 
11 ,  26.  Eius  imago  ex  aere  in 
Bruti  Tuseulano ,  ibid.  Eius  in 
oratione  fulmina,  11,  70.  Eius  et 
Aeschinis  orationes  contrarias  de 
corona  latine  vertit  Cicero,  14,  5. 
Attici  civis  dicitur,  91,  1.  De  eius 
Philippicis  ibid. 

Demostratus,  libertus  Cn.  Ota- 
cilii  Nasonis,  83,  32. 

Denseletae ,  (aliis  Denteletae ) 
Thraciae  populus,  50,  34. 

Dertona,  urbs  Liguriae,  inter 
Genuam  etPlacentiamsita,  81, 10. 

Desippus,  vel  potius  Dexippus, 
servus  Ciceronis,  84,  3. 

Dexio,  Tyndaritanus,  cuius  in 
filium  saevit  Verres,  24,  42.  49. 
Dexius,  Liciniae  maritus,  77,  23. 
L.  Diadematus,  v.  Caecilius  Me- 
tellus. 

Diagondas ,  Thebanus ,  omnia 
sacra  nocturna  sustulit,  134,  15. 

Diagoras,  1)  Melius,  axtsog,  121, 

1.  2)Rhodius,  Olympionices,  fi- 
liorum  quoque  victoria  felix,  116, 
46. 

Dialectici,  9,  15.  239,  15.  de  no¬ 
mine  cf.  122,  27.  123,  20. 

Diana,  prima,  Cupidinis  mater, 
123,  23.  secunda,  lovis  et  Lato- 
nae  f.  etc.,  ibid.  Apollinem  et 
Dianam  in  Delo  insula  parit,  20, 
18.  exta  125,  17.  vitulae  sacrum 
respuit,  6,  31.  Iphigeniae  sa¬ 
crum,  138, 25.  Ephesiae  templum, 
122,  27.  20,  33.  23,  34.  Pergaeae 
fanum,  20,  20.  22,  21.  Syracusa- 
nae,  23,  53.  fanum  in  Caeliculo 
sublatum,  44,  15. 

Dianium,  oppidum  Hispaniae 
Baeticae  maritimum,  dictum  a 
Diana,  praecipue  ibi  culta,  20,  34. 
24,  36.  59. 

Dicaearchus ,  Siculus,  ex  urbe 
Messana  oriundus,  91,  2.  Peripa- 
teticus,  Aristotelis  discipulus,  At- 
tiei  amicus,  102,  30.  Geographus, 
91,  2.  95,  2.  96,  3.  97,  4.  Philoso- 
phus  scripsit  ntQi  i/n’Xiis,  102,  32. 
33,  125,  48.  51.  cf.  124,  3.  50.  116, 
10.  11.  18.  22. 

Didii,  novi  homines,  37,  8. 

T.  Didius ,  A.  U.  641.  de  Scor- 
discis  triumphavit,  50,  25.  51,  25. 
Fuit  praetor  Illyrici,  sed  victo 
Macedonian  proc.  Catone,  aggres- 
sus  est  Macedonians.  Est  is ,  qui 
cum  Q.  Mctello  cos.  legem  Caeci- 
liam  Didiam  tulit. 

T.  Didius,  fortasse  filius  sttpe- 
rioris.  Trib.  pi.  cum  L.  Cotta.  A. 

U.  659.  vi  pulsus  templo  est  pro¬ 
pter  Q.  Caepionis  caussam,  8,  47. 

Dies,  parens  Caeli,  123, 17.  Ve¬ 
neris  priinae,  123,  23. 

Digits  Idaei,  v.  A&xzvXoi,  123,16. 
DU.  Deorum  sepulehrainGrae- 
cia,  116,  13. 

DU  manes,  134,  9. 

Dinaea,  Larinas,  socrus  Oppia- 
nici,  ab  hoc  necata,  28,  7.  12.  14. 

Dinar chus ,  orator  Atheniensis, 
Demostheni  aequalis,  8,  23.  10,  9. 

Dinon,  (non  Dion  cf.  Voss,  de 
Hist.  Gr.4, 8.)  pater  Clitarchi  sub 
Alcxandro  M.  florentis.  Pcrsica 
scripsit,  124,  23.  cf.  Nepos  in  Co- 
nonc  4. 

Dinomachus,  cum  voluptate  ho- 
nestatem  copulat,  120,  30.  115,  8. 
138,  33. 

Dio,  1)  Academicus,  110,  4.  — 


2) — Alexandrinus,  acivibus  lega- 
tusRomam  adversusPtolemaeum 
Auleten,  huius  iussu  veneno  ne¬ 
catus,  necisque  reus  factus  estM. 
Caelius,  defensus  a  Cic.  47,  10. 
21.  —  3)  — Halesinus;  Q.  Metelli 
beneficio  civis  dicitur  Q.  Caeci¬ 
lius, Dio  21, 7.  8.  a  Verre  vexatus, 
20,  10.  —  4)  —  Pergamenus,  (non 
Apollonidensis)  Polemocratis  ac- 
cusator,  40,  30.  —  5)  —  philoso- 
phus  autEpicureus,Epicurei  scil. 
Papirii  Paeti  doctor,  79,  26.  aut 
Academicus,  110,  4.  —  6)  —  Stoi- 
cus,  ante  Panaetium  scripsit  de 
magistratibus,  135,  5  —  7)  —  Sy- 
racusius,  Platonis  discipulus,  136, 
44.  9,  34.  120,  35.  104,  10. 

Diochares,  C.  Caesaris  libertus, 
100,  6.  Hinc  Diocharinae  litterae, 
102,  45. 

Diocles  Centuripinus,  suspendit 
se ,  quo  die  ei  nuntiatum  erat  A- 
pronium  decumas  redemisse,  22, 
56. 

Diocles ,  Lilybaetanus  Popillius 
cognomine,  a  quo  Verres  abaci 
vasa  omnia  abstulit,  23,  16. 

Diocles  Phimes  Panormitanus, 
orator,  22,  40. 

Diodorus,  1)  Iassensis,  Diale 
cticus,  126,  6.  7.  niQi  dvvuzCiv  ib. 
9.  79,  4.  contorta  et  aculeata  ao- 
plofiaza,  110,  24.  47.  —  2)  —  Pe- 
ripateticus,  Critolai  auditor  (A. 
U.  645.)  120,  30.  de  dolore,  112,  6. 
11.  115,  5.  8.  25.  110,  42.  de  hone- 
state,  114,  18.  —  3)  Melitensis, 
testis  in  Verrem,  23,  18.  —  4)  — 
Syracusanus ,  Timarchidi  f.  sena¬ 
tor,  23,  62. 

Diodotus,  libertus  Luculli,  87,2. 
Diodotus,  Stoicus,  10,90.83,  16. 
in  Dialecticis  praeceptor  Cicero¬ 
nis  in  eius  domo  obiit,91,  20. 110, 

36.  etiam  geometriam  docuit,  120, 
39.  Diodori  sententiam  niyi  Sv- 
vctxoiv  impugnabat,  79,  4. 

Diogenes,  Cres  Apolloniae  na- 
tus,  Physicus  dictus ,  philosophia 
pariter  atque  eloquentiaexcellens 
Aera  Deurn  facit,  121,  12. 

Diogenes ,  Babylonius  dictus, 
(quamquam  Seleuciae  natus)  Stoi¬ 
cus,  Chrysippi  auditor,  124,  3. 
Ipse  dialecticam  docuit,  8,  38. 
Carneadem,  110,  30.  et  Laelium, 

112,  8.  de  bono  quid  senserit,  cf. 

113,  10.  de  praesensione,  125,  43. 
scripsit  librnm  de  Minerva,  121, 
15.  de  Divinatione,  124,  3.  Tra- 
ctavit  za  izoXizixa  et  scripsit,  135,5. 
Romam  legatus,  Romanos  ad  phi¬ 
losophise  studium  excitavit,  8, 

37.  118,  3.  139,  7. 

Diogenes  Cynicus,  divinam  pro- 
videntiam  ob  improborum  felici- 
tatem  addubitavit,  123,  34.  36. 
paucis  contentus,  118,  23.  37,  36. 
Alexandri  liberalitatem  aversatus, 
120,  32.  humari  noluit,  116,  43 

Diogenes,  Cleophanti  medici 
servus,  28,  16. 

Diogenes,  Graecus,  M.  Caelii 
amicus,  125,  12,  72,  12. 

Diognotus,  (al.  Diognetus )  Vene- 
rius,  decumarum  redemptor,  22, 

37. 

Diona,  mater  Veneris,  123,  23. 
Dionysia,  saltatrix,  17,  8.  cf. 
Gell.  I.  5. 

Dionysiarchus ,  proagorus  Cati- 
nensis,  23,  22. 

Dionysius  maior,  Syracusano 
rum  tyrannus:  eius  mater,  quum 
praegnans  eum  alvo  ferret,  so- 
mniavit,  se  peperisse  Satyriscum, 
124,  20.  eius  lautumine,  24, 55.  sq. 
sacrilegus,  123,34.  ostentum  equi 
eius,  124,  33,  125,  31.  eius  tyran- 
nis,  uxores,  crudelitas,  miseria, 
137,  7.  120,  19. 

Dionysius  minor,  Syracusis  a 
Ch.  356.  pulsus,  Corinthum  (343.) 
missus,  rhetor  pucros  docuit,  118, 

12.  /JlOVVUKK  tv  Ko/jtvxtl,;,  98,  9. 
Damonis  etPhintiae  in  amicitiam 
tertius  admitti  voluit,  138, 10.  Cf. 


Aristoxeni  testimonium  in  Iam- 
blichi  Vit.  Pythag.  c.  33. 

Dionysius,  Heracleotes,  Zeno- 
nis  Citti'ei  discipulus ,  propter  o- 
culorum  dolorem  a  Stoicis  desci- 
vit  ad  Epicureos  s.  Cyrenaicos, 
nndefiiTttdifiivox dictus  est,  115, 31. 

Dionysius,  Magnes,  rhetor  Cice¬ 
roni  Asiam  peragranti  comitatus, 
10,  91. 

Dionysius,  toto  nomine  M.Pom- 
ponius  Dionysius,  libertus  Attici, 
qui  Ciceroni  in  instruenda  biblio¬ 
theca  adfuit,  93,  7. 11.  15.  82,  24. 

Dionysius,  Ciceronis  servus  lit- 
teratus,  93,  15.  17.  18.  94,  3.  9.  M. 
Ciceronis  filii  magister,  93, 17.  95, 
1.  de  Piraeeo,  96,  3.  ingratus,  96, 
7.  in  gratiam  reeeptus,  96,  8.  tan¬ 
dem  (705.)  dimissus,  96,  26.  97,  4. 
5.  8.  98,  12.  15.  (709.)rursus  rece- 
ptus,  102,  2.  33. 

Dionysius,  Ciceronis  servus,  a 
filii  magistro  diversus,  98, 3.  ana- 
gnostes,  75,  9.  10.  11.  13.  qui  miA- 
tis  e  Cic.  bibliotheca  libris  surre- 
ptis  in  Illyricum  aufugit  (A.  U. 
709.)  83,  77.  V 

Dionysius,  82,  24.  idem  fortasse, 
qui  Attius  Dionysius  audit,  82, 30. 
Dionysius  giutinator ,  93,  8  a.  2. 
Dionysodorus ,  Syracusanus.  20, 

Dionysus,  i.  e.  Bacchus;  multi 
Dionysi,  123,  13. 

Diophanes  Mitylenaeus,  rhetor 
disertissimus,  Tib.  Gracchi  fil. 
praeceptor,  10,  27. 

Dioscuri,  qui  dicantur,  cf.  123, 

21. 

Diphilus ,  1)  Crassi  scriptor  et 
lector,  7,  30.  —  2)  —  architectus, 
89,  1, 1, 1.9,  7.  —  3)  —  tragoedus, 
91,  19. 

Dipylon,  115,  1.  cf.  Plutarch. 
Pericl.  p.  168. 

Dis  pater,  122,  26.  23,  48.  Or 
cus,  23,  50. 

Dithyrambus  qui  sit  Theophra- 
sto,  9,  48. 

Divitiacus,  unus  e  Druidis,  Cic. 
hospes,  124,  41. 

Docimus,  Siculus,  decumanus, 
22,  34.  ’ 

Dodona,  urbs  Epiri,  in  cuius 
querceto  templum  lovis  et  oracu¬ 
lum,  quod  dicitur  Dodonaeum 
124,  1. 

Dolabella,  v.  in  Corneliis. 

Dolopes,  populus  Epiri,  50,  37. 
40.  128,  4. 

Domitia  via,  in  Gallia  provin¬ 
cial  dicta  a  Cn.  Domitio,  procos. 
Galliae  (Liv.  Epit.  41.)  25,  4. 
Domitii  reprehensi,  78,  15. 

Cn.  et  L.  Domitii  in  caede  Sa- 
turnini  pro  communi  salute  arma 
sumpserunt  (654.)  32,  7. 

Domitius ,  Intimelius  a  Bcllieno 
Demetrii  verna  strangulatus  (705.) 

78,  15. 

Domitius,  a  Regibus  Marciis  lo- 
ris  caesus,  3,  21. 

Domitius ,  Apulus ,  septemvir 
Antonianus,  67,  6. 

Cn.  Domitius,  Cn.  F.  (v.  Sueton. 
Ner.  1.)  A.  U.  632.  cos.  10,  26. 
Arvernos  et  Allobroges  vicit,  25, 

12.  A.  U.  639.  censor,  20,  55. 28, 42. 

Cn.  Domitius,  Ahenobnrbus,  Cn. 

F.  Cn.  N.  cuius  est  lex  Domitia 
de  sacerdotiis ,  30,  7.  (650.)  trib. 
pi.  vexavit  M.  Silanum  virum 
consularem,  153,  6.  sq.  A.U.  658. 
cos.  cum  L.  Crasso  oratore  (662.) 
censor  M.  Scaurum  Crasso  defen- 
dente  accusavit,  10,  44.  fragm. 

8,  11.  gravis,  8,  56.  De  huius  et 
Crassi  censorum  contentionibus 
testimonia  collegit  Sigon.  in  Fa¬ 
stis  A.  U.  662. 

Cn.  Domitius  Ahenobarbus,  L. 
Dorn.  Ahenobnrbi  et  Porciae  F. 
102,  48.  98,  3.  Pompeianus  Caesa¬ 
ris  permissu  in  Italiam  rediit 
(708.)  76,  22.  Catonis  avunculi 
morte  ad  recuperandam  liberta- 
tem  excitatus,  unus  fuit  e  Caesa¬ 
ris  intcrfectoribus ,  58,  11.  Ado- 

lescens  equitatum  in  Macedonia 
a  legato  Syriaco  (Cinna)  abduxit 
(705.)  66,  6.  Plutarch.  Brut.  25. 
A.  U.  723.  cos.  paullo  ante  pu- 
gnam  Actiacam  mortuus,  Dio 
Cass.  50,  2. 

Cn.  Domitius  Calvinus,  A.  U. 
695.  trib.  pi.  re  bene  gesta  prae¬ 
tor  (A.  U.  698.)  45,  53.  88,  13. 
apud  quem  Bestiae  caussam  175. 
Cic.  egit,  88,  3,  6.  Gabinium  ab- 
solvit,  89,4.  cf.  182.  ambitus  reus, 

93,  16,  8.  89,  2.  8.  A.  U.  701.  cos. 
lapidibus  caesus  a  Clodianis,  702. 
Milonem  accusavit  de  ambitu 
Ascon.  in  53.  et  158.  Caesarianus, 
86,  12.  56,  5.  A..  U.  714.  itcrum 
cos.  Suet.  Caes.  36. 

Cn.  Domitius  Sincaius,  Sardus, 
Ciceronis  hospes,  164,  2. 

Cn.  Domitius  Ahenobarbus ,  A. 
U.  656.  praetor,  severior,  24,  3. 

L.  Domitius,  Cn.  (cos.  A.  U. 
658.)  F.  Aftcno&ariws, princeps  iu- 
ventutis,  20,  53.  Porciae  (ante  A. 
U.  709.  mortuae,)  102,  37.  coniux, 
90,  16.  coniurat  in  Pompeium,  91, 
24.  92,  15.  A.  U.  696.  praet.  A.  U. 
700.  cos.  53,  8.  Pompeianus,  96, 
13.  b.  7.  96,  23,  1.  3.  97,  1.  97,3.6. 
a  Pompeio  desertus,  97,  8.  11.  A. 
captus  aCacsare  et  dimissusCor- 
finii,  78,  15.  a  M.  Antonio  inter- 
fectus,  58,  29.  Ciceronem  timori3 
arguit,  76,  21.  78,  8.  Caelio  inimi- 
cissimus,  78, 12.  14.  orator,  10,  77. 

Dores,  popnlus  Graeciae,  in  Ae- 
tolia,  a  Doro  Hellenis  filio  dicti, 

40,  27. 

Doris,  Locrensis,  uxor  Dionysii 
maioris,  120,  20. 

Dorotheus,  Thermitanus ,  ami¬ 
cus  Yerris,  Schenii  inimlcus,  21, 
36. 

Dorylaeum,  oppidum  Phrygiae, 
cuius  incolae  Dorylenses,  40,  11. 

Dorylaus,  legatus  Deiotari  ad 
Caesarem,  56,  15. 

Doryphori  statua,  11,  2. 

Doterio,  histrio,  90,  6. 

Draco ,  primus  Atheniensium 
legislator,  7,  44.  128,  1. 

Drepanitani,  Drepani  Siciliae 
in  cognomine  promontorio  oppidi 
incolae,  21,  57. 

Druidae,  Galliae  augures ,  124, 

41.  Caes.  B.  G.  5,  13.  sq. 

Drusus,  v.  in  L,iviis. 

Duelius,  (al.  Duellius  al.  Duil- 

lius)  127,  1.  —  1)  —  C.  Duellius, 
A.  U.  494.  cos.  51, 25.  primus  clas- 
sis  Punicae  victor,  139 ,  13.  bine 
Bellius,  11,  45.  —2)  —  K.  Duel. 
A.  U.  418.  cos.  79,  21. 

Duris  Samius,  historiae  stu- 
diosus  Ptolemaei  Philadelphi  tem- 
poribus,  95,  1. 

C.  Duronius ,  Milonis  amicus, 

94,  8. 

M.  Duronius ,  accusat  M.  Anto- 
nium  oratorem  censorem  de  am¬ 
bitu,  8,  16.  cf.  Valer.  M.  II.  9.  5. 

Dymaei,  incolae  Dymae ,  medi- 
terraneiAchaiae  oppidi,  quoPom- 
peius  bello  piratico  piratas  rele- 
gatos  coercuit,  105,  1. 

Dyrrhachium, \xrX>s  Illyrici,  unde 
in  Italiam  traiectus  erat,  hospita- 
lis  in  Ciceronem  exsulem,  84,  1. 
3.  51,  41.  Ibi  Piso  obsessus,  50, 
38. 124, 32.  In  littore  Dyrrhachino 
Opimii  sepulchrum,  45,  67. 

Dyrrhachini,  quos  expilat  L. 
Piso,  45,  43.  48,  3.  50,  40.  cf.  38. 

E. 

Ecbatana,  caputMediae,  abAr- 
meniis  subactae ,  27,  4.  (ubi  vul- 
go:  „legatos  Ecbatanis“  al.  ,, le¬ 
gates  ac  litteras"). 

Echecrates,  Locrensis,  Pytha- 
goreus,  Platonis  aequalis,  115,  29. 

Echion ,  pictor  incertae  patriae 
(circa  01.  107.)  141,  5,  2.  (10,  18. 
ubi  al.  Aelione)  Plin.  35,  7,  10. 

Edissa,  urbs  Siciliae  cum  por- 
tu,  soli  Ciceroni  memorata,  24. 34. 
(al.  Odysseae). 


Edui,  vid.  Aedui. 

Egeria,  Nympha,  quacum  Nu- 
ma  collocutus  est,  aut  eius  con¬ 
iux,  133,  1. 

Egesinus,  v.  Hegesinus. 

Eggyna,  v.  Enguina. 

Egilius,  8,  68.  Cf.  Nonius  in  v. 
Coins,  ubi  Decilla  pro  Egilia.  Un¬ 
de  Xurnebus  Decium  intelligit. 

Egnatius,  93,  12.  lnt.  L.  Egna- 
tius. 

Egnatius  Sidicinus,  95,  1. 

Egnatius  Maximus,  102,  34. 

Cn.  Egnatius,  senator,  senatu 
motus  a  censoribus,  exheredavit 
filium,  qui  in  senatu  mansit,  28, 
48. 

L.  Egnatius,  Q.  Ciceronis  debi¬ 
tor,  96,  18.  99,  15.  100,  3.  101,  18. 
Q.  Philippo,  Asiae  procos.  com- 
mendatur,  83,  73.  74. 

L.  Egnatius  Rufus,  eques  Ro- 
manus,  commendatur  Quintio 
Gallio,  83,  43.  44.  Appuleio,  83, 
45.  et  Silio,  83,  47.  Omnes  isti 
Egnatii  pro  uno  habentur  ab  Er- 
nestio. 

L.  Egnatuleius ,  quaestor  legio- 
nem  Martiam  ab  Antonio  avertit 
ad  Octavium  Caesarem,  59,  3. 15. 
60,  2.  praemio  dignus,  61,  19. 

Egritomarus ,  Gallus,  Cn.  Do- 
mitii  hospes,  18,  21. 

Elea  (EXia,  ‘171?;),  Velea,  Ve- 
lia,  Zenonis  patria,  123,  33. 

Eleatici  philosophi,  a  Zenone 
Eleate  dicti,  110,  42.  9,  5. 

Electra,  Pleias,  261,  270. 

Electra  Sophoclis  tragoedia,  ab 
Attilio  latine  conversa,  111,  2.  Q. 
Ciceronis  tragoedia,  89,  5.  (al.  6.) 

Elei  in  amore  solutioris  libidi- 
nis,  130,  4.  haruspices,  125,  12. 

Elesiodusculantum  corrupte;(al. 
Elesiodolus ,  25,  5.  (fort.  Elusa 
nunc  Eauze  aut  Elusio  n.  Luze 
Orell.) 

Eleusis,  s.  Eleusin,  Atticae  opp. 
ad  Cephisum,  mysteriis  cclebre, 
95,  1.  121,  42.  ubi  Eleusinam  Mss. 
et  edd.  quaedam  praebent,  for- 
mam  Tulliano  aevo  incongruam. 

Eleusinia  mysteria ,  134,  14. 

Eleutherocilices ,  Cilices  liberi 
h.  e.  suis  iam  A.  U.  703.  legibus 
utentes,  94,  20.  85,  4. 

Elis,  urbs  Peloponnesi,  aqua 
et  ipsa  regio  Elis  dicitur,  83,  26. 
125,  12. 

Elorini,  ab  oppido  Eloro  Sici¬ 
liae,  iuxta  fluvium  cognominem, 
22,  43. 

Elysius,  Terinaeus,  116,  40. 

Emathius,  (rectius  Amaltheo,) 
134,  3. 

Empedocles,  Agrigentinus,  Par- 
menidis  (non  Pythagorae)  disci- 
pulus,  physicus,  egregium  poema 
fecit,  7,  50.  110,  5.  quattuor  natu- 
ras  (elementa)  casque  divinas  es¬ 
se  censuit,  110,  37.  121,  12.  ani- 
mum  esse  cordi  suffusum  sangui- 
nem,  116,  9.  17.  profitetur  igno- 
rantiam  Socratis,  Democratis,  A- 
naxagorae  instar,  110,  13.  Eius 
adversarii :  Epicurus,  Metrodorus, 
Hermachus,  121,  33. 

Empirics,  medici,  opp.  Xoyixoh; 
cargoes,  110,  39. 

Emplatorius,  corrupte,  71,  8. 
(leg.  M.  Plaetorius). 

Endymion,  aeternum  dormiens, 
115,  20.  116,  30.  ^ 

Engonasin,  (sv  yovaaiv)  sidus, 
261,  68.  122,  42. 

Enguina,  (EyyvCov)  Siciliae  ci- 
vitas,  22,  43. 

Engyni,  incolae  Engyi,  Siciliae 
oppidi,  apud  quos  Matris  Idaeae 
fanum  religiosissimum,  22,  43. 23, 
44.  24,  72.  cf.  Diod.  Sic.  4,  79. 

Enna,  v.  Henna. 

Ennius ,  egenus  calumniator, 
mercenarius  Oppianici,  28,  59. 

M.  Ennius ,  (suspectum  Corra- 
do  nomen)  104,  26. 

Q.  Ennius,  Rudiis  in  Calabria 
natus  A.  U.  515.  2,  22.  10,  18.  a 
M.  Fulvio  Nobiliorc,  cuius  comes 


erat  in  Aetolia,  civitate  donatus, 

10,  20.  116,  1.  39,  11.  48,  9.  Afri- 
cano  maiori  dilectissimus ,  48 ,  9. 
A.  U.  585.  mortuus,  139,5.  10,  78. 
Poeta,  laudatus ,  118 ,  19.  7,  45. 
epicus,  14,  1.  visus  Homerus  ad- 
esse,  110,  16.  Ill,  3.  secutus  Eu- 
hemerum ,  121 ,  42.  Euripidem 
(Varr.  LL.  5,  15.).  Eius  Annales, 
122,  37.  ex  Annalium  Lib.  I.  de 
Romulo,  124,  20.  (cf.  116, 12.)  127, 
41.  —  e  Lib.  II.  125,  39.  exA/ma- 
libus :  de  Pyrrho ,  136 ,  12.  de  M’. 
Curio,  129,  3.  de  Appio  Caeco, 
139,  6.  de  solis  defectione  (A.  U. 
350.)  127,  16.  ad  Hannibalem,  49, 
22.  de  Q.  Fabio  Cunctatore,  136, 
24.  139,  4.  de  M.  Cornelio  Cethe- 
go,  10,  15.  139,  14.  de  Catonis 
quaestura,  10,  15.  Persas  Anna¬ 
lium  131,  1.  125,  56.  11,  27.  5,  19. 
79,  7.  112,  32.  95,  2.  77,  13.  ex 
Epicharmo :  110,  16,  27.  cf.  Varr. 
LL.  5,  10.  4,  1.  e  Satiris :  124,  58. 
Distichon  in  Africani  1.  laudem, 
120,  17.  134,  22.  cf.  Senecae  Ep. 
19.  ad  Q.  Flamininum  et  de  se, 

139,  1.  5.  10,  18.  116,  49.  Eius 
axoo(jTi% idsc,  125,54.  de  poetis,  39, 
8.  de  cascis,  116,  12.  Eius  Achil¬ 
les,  tragoedia,  16,  32.  Aiax,  136 

31.  Alcmaeon,  9,  38.  115,  11.  119, 
8.  110,  27.  28.  114,  23.  110,  16.  9, 
58.  Andromacha,  124, 13.  45,  57. 9, 
26.  58.  116,  44.  21.  35.  118,  19. 
22.  11,  27.  Cassandra,  11,  46. 
Cresphonte,  2,  25.  4,  1.  5,  49.  Eu- 
menides,  116,  28.  Hecuba,  116, 16. 
112,  13.  9,  40.  58.  Iliona,  117,  19. 
Jphigenia,  125 ,  13.  127 ,  18.  32. 
Medea,  111,  2.  126,  15.  47,  8.  Ill, 
2.  123,  30.  12,  61.  5,  49.  119,  32.  2, 

22.  9,  58.  5,  19.  138,  15.  77,  6.  11, 
46.  123,  25.  116,  20.  118,  26.  Neo- 
ptolemus,  8,  37.  117,  1.  Phoenis- 
sae,  136,  8.  Telamon,  79,  26.  123, 

32.  118,  13.  18.  19.  24.  (125,  50.) 
Thyestes ,  50,  19.  116,  44.  9,  41. 
137,  7.  118,  12.  122,  2.  25.  123,  4. 

11,  55.  Versus  e  tragoediis  Ennii 
incertis  119,  33.  125,  26.  Ennii 
versiculi  11,  47.  51.  8,  54.  91,  19. 
104,  7.  (136,  16.  39.  137,  18.)  140, 
17.  11S,  3.  14,  6.  7,  34.  11,  31.  e 
Galeno,  118,  23. 

Entellini,  incolae  oppidi  Entel- 
lae  in  Sicilia  ad  Crimissum,  22, 13. 

Epaminondas,  summus  vir  unus 
omnis  Graeciae,  9,  34.  116,  2.  15. 
imperatoris  exemplum,  7,  48. 
Cleombrotum  Leuctris  vicit,  136, 
24.  Animosa  mors  in  pugna  Man- 
tineensi,  112,  30.  117,  24.  75,  12. 
disertus,  10,  13.  eius  epigramma, 
120,  17.  a  rhetoribus  tractatus,  5, 

33.  38.  112,  19.  116,  46.  49. 
Ephesus  Asiae  urbsDianae  fano 

et  asylo  inprimis  celebrata,  20, 33. 

23,  60.  Ibi  Scipio,  238,  1.  Ephe- 
siorum  dictum :  nemo  de  nobis 
unus  excellat,  124,  23.  120,  36.  cf. 
94,  13. 

Ephori  quinqueSpartaeregnan- 
te  Thcopompo  constituti,  127,  33. 
135,  7. 

Ephorus,  Cumaeus,  Isocratis 
discipulus,  historicus,  8,  13.  9,  9. 
10,  56.  11,  51.  95,  1. 

Epicharmus,  in  Co  insula  natus, 
sed  Siculus  dicitur ,  quia  vix  tri- 
mestris  e  patria  in  Siciliam  ve- 
nit,  usque  ad  annum  a.  Ch.  477. 
superstes,  Pythagoricus,  comicus 
poeta  veteris  comoediae,  tempore 
Hieronis  tyranni,  acutus ,  nec  in- 
sulsus.  Eius  dicta  vid.  116,  8. 
285,  10.  89,  1,  7.  Epicharmi  frag- 
menla  collegit  Krusemann,  Har- 
lemi,  1835. 

Epiclerus,  Caecilii  Statii  fabula, 

140,  26. 

Epicrates,  Agyrinensis,  frater 
Sosippi,  21,  9. 

Epicrates,  int.  Pompeius  M.  91, 
13. 

Epicrates,  princeps  Athenien¬ 
sium,  quocum  multum  una  fuit 
M.  Cic.  filius,  86,  21. 


Epicrates,  Bidinus,  21,  22. 
Epictetus ,  dicitur  Phrygia  mi¬ 
nor,  92,  10. 

Epicurei,  omnia  voluptate  me- 
tiuntur,  9,  17.  115,  1.  Hinc  multi, 

116,  7.  etiam  Latini,  117,  3.  119, 
3.  (116,  13.)  Hinc  indocti,  50,  29. 

10,  35.  Epicurum  et  Metrodo- 
rum  nemo  fere  praeter  suos  in 
manus  sumit,  117,  3.  133,13.  Hinc 
multa  temere ,  ut  plures  esse  cae- 
los,  239,  15.  alia,  111,  2,  cf.  Victo- 
rin.  II,  171. 

Epicurus  Gargettius,  nat.  A.  a. 
Ch.  341.  puer  Sami  fuit  cum  pa- 
tre,  colono  Atheniensium ,  adole- 
scens  XVIII  annorum  Athenis, 
inde  ab  anno  aetatis  XXXII.  Mi- 
tylenis  et  Lampsaci  V  per  annos, 
postea  per  XXXVI  iterum  Athe¬ 
nis  in  docenda  philosophia  versa- 
tus,  A.  a.  Ch.  270.  obiit,  126,  9. 
Huius  philosophia  ingente  fuit 
etiam  barbaras  in  gentes  vi ,  112, 
15.  Verbis  reliquit  deos,  re  sus- 
tulit ,  121,  30.  41.  43.  44.  123,  1. 
133,  7.  50,  25.  125,  17.  124,  3.  122, 
23.  Scripsit  librum  de  voluptate, 
125,  27.  121,  40.  112,  28.  114,  12. 
de  amicitia,lll,  20.  de  amore,  119, 

33.  de  cupiditatibus,  120,  33.  77, 
26.  de  malo,  117,  12.  118,  13.  15. 

117,  7.  19.  115,  27.  de  consolatio- 
ne,  118,  31.  de  dolore,  138,  33.  de 
fortuna,  111,  19.  50,  18.  120,  26. 
item  tmq'i  xiXovc,  118,  18.  19.  120, 
30.  121,  40.  multa  a  Democrito 
mutuatus,  121,  43.  Ill,  6.  de  na- 
tura,  109,  2.  114,  5.  122,  30.  de 
atomis,  126,  9,.  10.  de  sole,  110, 26. 

39.  de  spectris  (cIS&Xoh;),  85,  16. 
parum  eruditus,  111,  7.  nihil  dicit 
eleganter  aut  decore,  124,  30.  Ill, 
5.  cf.  77,  26.  112,  5.  122,  17.  sen- 
sus  veri  nuntios  dicit,  121, 25. 110, 
7.  32.  113,  2.  109,  2.  dialecticam 
evertit,  110,  30.  in  Xoyixfi  rudis  et 
inermis,  111,  7.  ironiam  Socrati- 
cam  ridet,  10,  85.  110,  14.  de  vir- 
tute  quid  sentiat,  118,  20.  114,  18. 
cum  Aristippo  de  voluptate  non 
eonsentit,  110,  42.  Sapientem  se 
dixit  et  Metrodorum,  112,  3.  Epi- 
cureis  testamento  hortos  et  aedes 
legavit,  110,  42. 

Epidaurus,  urbs  Argolidis,  123 

34.  74,  12. 

Epigoni,  tragoedia  Aeschyli  et 
Accii,in  qua  est  de  bello  Thebano, 
14,  9.  117,  24.  136,  31. 

Epimenides ,  Cres,  septem  Sa- 
pientibus  aequalis  fere,  futura 
praesentit,  124,  18.  eo  suadente 
Athenienses  feeerunt  Contume- 
liae  fanum  et  Impudentiae,  134, 

11. 

Epiphanea,  oppidum  Ciliciae  ad 
Amanum  montem,  diversumaSv- 
riaco,  85,  4.  Plin.  V.  23. 

Epirus,  regio  Graeciae,  ad  ma¬ 
re  Ionium,  excisa  a  L.  Pisone,50, 

40.  unde  Epiroticus,  90,  5.  et  Epi¬ 
rotes  Thyamis  fluvius,  134,  3. 

Eporedia ,  hodie  Ivrea,  colonia 
Romanorum  in  Transpadana  Gal¬ 
lia,  Sibyllinis  libris  a  pop.  Rom. 
condi  iussa,  in  faucibus  Salasso- 
rum  vallis  inter  Vercellas  et  Vi- 
tricium,  81,  20. 

M.  Eppius,  unus(vulgo  Oppius) 
78,  8.  alter  Pompeianus,  78,  11. 
B.  1.  cf.  Hirt.  B.  Afr.  89. 

Eppuleia,  (sic  et  Inscriptt.  al. 
Appuleia)  uxor  T.  Ampii  Balbi, 

76,  12. 

Epulones  tres  pontifices,  9,  19. 
Iovis,  44,  10. 

L.  Equitius,  Gracchus  insitivus, 
45,  47.  interfectus  cum  Satumino, 
32,  20. 

Equotuticus,  (al.  Equustuticus) 
vel  Aequum  Tuticum,  vel  Tuti- 
cum,  oppidum  Apuliae  in  colle 
situm,  95,  1.  cf.  Hor.  Sat.  1,  5,  87. 
Equus,  sidus,  122,  43.  sq. 

Equus  Troianus,  fabula  Livii, 

77,  14. 

Er,  Pamphylius,  redivivus,  132 


3.  6.  7.  cf.  Plato  de  Rep.  10.  p. 
614.  B. 

Erana,  non  vici,  sed  urbis  in¬ 
star,  Amani  montis  in  Cilicia  ca¬ 
put,  85,  4. 

Eratosthenes ,  Cyrenaeus,  geo- 
graph  us  ,  Aristonis  Chii  discipu- 
lus,  eruditissimus ,  Alexandriae 
vivens  sub  Ptolemaeo  Euergeta, 
(275  — 194.  a.  Ch.)  terrain  in  duas 
partes  divisit;  reprehensus  ab 
Hipparcho  et  Serapione,  91,  6. 
Huius  Geographica  sequens  ipse 
Cicero  Geographiam  scribere  co- 
gitat,  91,  6.  Eupolin  ab  Alcibia- 
de  in  mare  deiectum  esse  negat, 
85,  4.  Eratosthenica  Bernhardy 
collegit  Berolini,  1822. 

Erebus deus,  Noctis  pater,  123, 
17. 

ErechtheuSyi-ex  Athenarum,con- 
seeratus  delubrum  et  sacerdotem 
habuit,  123,  19.  Eius  filiae  pro 
patria  mori  non  metuere,  45,  21. 
115,  22.  116,  48. 

Eretria,  urbs  Euboeae,  110,  42. 
Eretriaci,  (vel  Eretrici )  ab  Ere- 
triaco  Menedemo  scholae  Eleati- 
cae  philosopho  dicti,  qui  omne 
bonum  in  mente  ponebant,  110, 
42.  9,  17.  Eorum  unus  Asclepia- 
des,  120,  39. 

Eridanus,  sidus,  261,  389. 
Erigone,  celebrata  in  fabulis  , 
(Icarii  filia,  Penelopes  soror,  quae, 
patre  ab  ebriis  rusticis  oeciso,  vi- 
tam  suspendio  finiisse  dicebatur) 
Q.  Ciceronis  tragoedia,  89,  1,  6. 
cf.  5.  (aliis  6.)  7. 

Eriphyla,  Amphiarai  uxor,  quae 
monilis  aurei  appetens  virumpro- 
didit,  5,  50.  23,  18. 

Eros ,  Philotimi  servus  aut  li- 
bertus,  99,  15. 

Eros  Turius,  Q.  Turii  libertus, 
82,  26. 

Eros  Attici  procurator,  95,  6. 
104,  15.  20, 

Eros  comoedus ,  sibilis  et  con- 
vicio  explosus,  deinde  e  Roscii 
disciplina  praestantissimus  brevi 
evasit  tempore.  17,  11. 

C.  Erucius,  Sex.  Roscii  accusa- 
tor,  16,  13. 

Erycius ,  plerumque  Eryx  di- 
ctus,  vel  Erycinus  Siciliae  mons, 
celcberrimus  Veneris  Erycinae  re- 
ligione,  21,  8.  etc. 

Erymanthius  aper,ab  Eryman- 
tho  Arcadiae  monte,  117,  8.  119, 
22.  23,  43. 

Erythrae,  vel  Erythraeum  op- 
pidum  loniae,  20,  19.  274,  III,  13. 
Esernia,  v.  Aesernia. 

C.  Esernus,  immo  Caesemius, 
47,  30. 

Esquiliae,  vel  Esquilinus  mons, 
in  quo  Romae  pars  posita,  123, 25. 
134,  11.  128,  6.  hinc  Esquilina 
porta,  28,  13.  50,  23.  25.  65, 7.  Es¬ 
quilinus  campus,  65,  7. 

Eteocles ,  Oedipi  Thebanorum 
regis  filius  et  Polynices  frater, 
138,  21. 

Etesiae  venti,  11,  45.  122,53.  82, 

25.  261,  157. 

Etruria,  ex  qua  haruspices,  122, 

4.  124,  2.  18.  41.  125,  4.  134,  9. 
144,  10.  81,  10.  76,  6.  44,  9.  Etru- 
scae  chartae,  122, 12. 125, 23.  perita 
monstrorum,  124,  41.  vexata  a 
Clodio,  53,  9.  eius  fauces,  33,  2. 
Etrusci  mercaturae  maritimae  va- 
cantes,  128,  4.  praedones,  239,  55. 
CumEtruscis  bellavitDecius,  116, 

37.  Clodius  eos  vexavit,53,9.  Etru- 
sca  castra,  81,  10.  116,  37.  76,  6. 

44,  9.  Etrusca  disciplina,  75,  6. 

Euander,  v.  Euandrus,  Lacydis 
auditor,  Egesini  doctor,  mediae 
Academiae  sectator,  110,  6. 

Eubuleus,  filius  lovis  et  Proser- 
pinae,  123,  21. 

Eubulidas  Grosplius ,  Centuri- 
pinus,  22,  23. 

Eubulidas,  Herbitensis,  24,  42. 
Euchadia,  uxor  Exegisti,  Mace¬ 
donia,  50,  36. 


INDEX  GEOGR. 

Euclides ,  Megarensis,  Socratis 
discipulus,  a  quo  Megarici  et  Dia- 
lectici  orti  sunt.  Hie  solum  esse 
bonum  censuit,  quod  esset  unum 
et  simile  et  idem  semper,  110,  42. 

Euclides,  geometra  Alexandri- 
nus  Ptolemaei  Lagidae  tempori- 
bus,  9,  33. 

Eudemus ,  Cyprius ,  familiaris 
Aristotelis ,  qui  in  defuncti  hono- 
rem  Dialogum  scripsit  EvSgpov  rj 
niQL  yjvxn s,  124,  25. 

Eudoxus,  Cnidius,  sphaeram 
solidam  (quae  Arcliimedis  vacuae 
opponitur)  a  Thalete  tornatam 
astris  caelo  inhaerentibus  descri- 
psit,  127,  14.  Platonis  auditor,  in 
astrologia  facile  princeps,  con- 
temnens  Chaldaeorum  praedictio- 
nes,  125,  42. 

Euhemerus,  expressus  ab  En- 
nio,  historiamDeorum  composuit 
ex  inscriptionibus ,  quae  in  tem- 
plis  habebantur  aliisque  locis,  in- 
primis  Panchaiae  Indiae,  haud 
dubie  tamen  fictitiae,  121,  41. 

Euius,  v.  Evius,  Bacchus,  40, 
25.  ’ 

Eumenidas,  Halicyensis,  24,  7. 
Eumenides ,  quarum  fanum  est 
Atlienis,  123,  18. 

Eumolpidae  mysteriorum  Elcu- 
siniorum  sacerdotes,  134, 14. 90,  9. 

Eunuchus,  Terentii  fabula,  cu¬ 
ius  est  locus  (Act.  3.  Sc.  1.  v.  50.) 
71,  9.  et  alius  123,  29. 

Euphorion,  Chalcidensis,  natus 
A.  a.  Ch.  276.  poeta  tragicus,  125, 
64.  118,  19. 

Euphrates,  1)  fluviusAsiae,  ter¬ 
minus  imperii  Rom.  Parthis  con- 
termini,  122,  52.  —  2)  —  oppidu- 
lum  in  fluvii  Zeugmate,  78,  10. 
88,  12. 

Eupolemus,  Calactinus,  23,  22. 
Eupolis,  veteris  comoediae  poe¬ 
ta,  quum  /tnuTbiv  fabula  perstrin- 
xisset  Alcibiadem,  ab  hoc  in  ma¬ 
re  deiectus  est,  95,  1.  cf.  Scliol. 
Iuvenal.  p.  57.  Cramer.  Periclis 
in  labiis  tfufloj  sessitavisse  dixit, 
10,  15.  cf.  10,  9.  confusus  ab  ipso 
Cic.  cum  Aristophane,  11,  9,  29. 
101,  6,  2. 

Euripides,  tragicus,  Socrati  ae- 
qualis,  119,  29.  Anaxagorae  disci¬ 
pulus,  5,  50.  9,  7.  14,  6.  118,  13. 
Eius  tragoediarum  memorantur 
Antiopa,  109,  3.  Ill,  2.  C'resphon- 
tes,  cuius  versus  Cic.  Lat.  vertit, 
116,  48.  Chrysippus,  119,  33. 
Ilypsipyle,  118,  25.  Medea,  119, 
32.  109,  3.  Ill,  2.  Orestes,  119,29. 
Philoctetes,  9,  35.  11,  19.  116,  4. 
Phoenissae,  138,21.  Theseus,  118, 
13.  incertarum  fabularum  versus, 
122,  25.  83,  15.  86,  8. 

Euripus,  a)  37, 15.  dicitur  in  ge- 
nere  pro  freto  longiori  ettenuiori, 
quale  Euboicum  est,  Tauromini- 
tanum  in  Sicilia  etc.  b)  Chalcidi- 
cus  Euboeae  reciprocationis  con¬ 
stants  notus,  123,  10. 

Europa,  a)  terrae  pars,  123,  10, 

—  b)  Agenoris  filia  e  Plioenice 
exportata  (Varro  LL.  5,  6.)  tauro 
vecta,  121,  28.  signum  Tarentino- 
rum,  23,  60. 

Eurotas ,  fluvius  Spartam  prae- 
terfluens,iuventutis  ad  eum  ludis 
et  exercitationibus  notus,  6,  31. 
117,  15.  120,  34.  sedere  ad  Euro- 
tain  scil.  spectandi  caussa  i.  e. 
otiari  ib.  et  104,  9. 

Euryclea,  ( Anticlea  codd.)  nu- 
trix  Ulixis  eius  pedes  abluens  in 
Pacuvii  Niptris,  120,  16. 

Eurydice,  mater  Anthus,  Amu- 
lii  filiae  apud  Ennium,  124,  20. 

Eurypylus ,  dux  Pergamenorum 
ad  Troiam,  117,  15.  16. 

Eurysthenes ,  geminus  frater 
Proclis,  rex  Lacedaemoniorum, 
125,  43. 

Eurystheus ,  cuius  filios  interfi- 
cit  Hercules,  110,  27.  117,  8. 
Euthydemus,  Ephesius,  83,  56. 
Euthynous,  Elysii  Tcrinaei  fi¬ 
lius,  116,  48. 


ET  HISTORICUS. 


Eutrapelus,  vid.  Volumnius. 
Eutychides,  Attici  libertus,  T. 
Caecilius  Eutychides  dictus,  93, 
15.  16.  94,  9. 

Eutychus,  persona  comica  Cae- 
cilii  Statii,  16,  16. 

Euxinus  Pontus,  mare  inter 
Europam  etAsiam,  supraPropon- 
tidem,  9,  38. 

Evander,  v.  Euander. 

Evius,  v.  Euius,  40,  25. 
Exegistus,  Macedo,  50,  36. 
Exitius,  Philadelphi  i.  e.C.  An- 
tii  Cimbri  frater,  Antonianus,  A. 
U.  711.  quaestor,  69,  13. 


F. 

Fabatus,  v.  Roscius. 

Q.  Faberius,  Ciceronis  debitor, 
101,  21.  25.  29.  31.  51.  102,  2.  8. 
13.  29.  30.  33.  104,  13. 

Fabia,  a)  mulieris  nomen  e.  c. 
fictum,  12,3.  —  b)  tribus,  78,3.— 
c)  lex,  v.  Ind.  legg. 

Fabianus  fornix,  arcus  iuxta  Re- 
giam  in  Saera-Via  a  censore  Q. 
1'abio  Maximo  Allobrogico  (A.  U. 
633.  cos.)  constructus,  8,  66.  cf. 
Pseudo -Ascon.  ad  20,  7. 

Fabii,  historici,  124,  26.  v.  N. 
Fabius  Pictor. 

Fabius,  nomen  e.  c.  fictum,  125, 
34.  126,  6.  7. 

Fabius,  adulter  Clodiae,  Q.  Me- 
telli  uxoris,  91,  1. 

Fabius  Luscus,  Ciceronis  aman- 
tissimus,  73,  7. 

C.  Fabius,  Caesaris  legatus  (A. 
U.  700.  et  705.)  videtur  dici,  96, 3. 
et  (nisi  forte  Fadius)  97,  3. 

C.  Fabius,  Q.  Ciceronis  amicus, 
87,  1. 

C.  Fabius  Hadrianus,  Uticae  A. 
U.  672.  domi  suae  vivus  exustus, 
20,  27.  24,  36. 

C.  Fabius  Pictor,  historici  avus, 
ab  arte  pingendi  nomen  accepit, 
116,  2.  A.  U.  450.  pinxit  Salutis 
aedem,  Plin.  35,  7. 

M.  Fabius,  subscriptor  M.  Plae- 
torii,  25,  12. 

M.  Fabius  Gallus,  (corrupte)  v. 
Fadius. 

N.  (Numerius)  Fabius  Pictor, 
A.  U.  487.  (488.  Varr.)  cos.  inAn- 
nalibus  Graecis  Aeneae  somnium 
narravit,  124,  21.  Ties  memoran- 
tur  loci  Annalium  8,  12.  133,  6. 
124,  26.  non  addito  ullo  praeno- 
mine.  Unde  incertum  est,  quis 
sit  intelligendus,  Q.  an  Ser.  anN. 
Fabius  Pictor  etc. 

P.  Fabius,  plebeius,  M.  Cic.  ad- 
versarius  (A.  U.  683.)  166,  81. 

Q.  Fabius  Gallus,  Marci  frater, 
79,  25. 

Q.  Fabius  Maximus  Eburnus  A. 
U.  635.  praetor,  638.  cos.  C.  Pa- 
pirii  Carbonis  caussae  praefuisse 
videtur,  7,  26.  37,  17. 

Q.  Fabius  Maximus,  A.  U.  695. 
C.  Antonii  accusator,  A.  U.  709. 
cos.  46,  11.  Caesaris  legatus  A. 
U.  609.  Caes.  B.  Hisp.  2.  et  41. 
Cic.  77,  30. 

Q.  Fabius  Maximus ,  incertum, 
quis,  49,  11.  cf.  Val.  Max.  2,  7. 

Q.  Fabius  Maximus  Allobrogi- 
cus,  L.  Paulli  Macedonici  nepos  A. 
U.  633.  cos.  litteris  eruditus,  10, 
28.  25,  12.  a  natura  praepotens, 
37,  36.  fornix  eius  (v.  Fabianus  ) 
Allobrogum  victorum  manubiis  ab 
eo  censore  exstructus  (Plin.  7,  50. 
Vellei.  2,  10.)  20,  7.  8,  66.  51,  7. 

Q.  Fabius  Maximus  Aemilianus 
Scipionis  Afr.  minoris  frater  a 
Q.  Fabio  Maximo  adoptatus,  A. 

U.  609.  cos.  140,  19.  25.  141,  6, 

2,  48. 

Q.  Fabius  Max.  Allobrogicus, 

Q.  Fab.  Maximi  Aemiliani  Allobr. 

F.  deterrimus,  116,  33.  Val.  Max. 

3,  6,  2. 

Q.  Fabius  Maximus  Labeo,  Cun- 
ctatoris  nepos,  A.  U.  171.  cos. 


arbiter  Nolanis  etNeapolitanis  de 
finibus  a  Senatu  datus,  136,  10. 

Q.  Fabius  Maximus  Rullianus, 
quinquies,  primum  A.  U.  432 
quintum  459.  cos.  61,  17. 

Q.  Fabius  Maximus  Servilianus, 
e  Servilia  gente  in  Fabiam  a  Q. 
Fab.  Aemiliano  adoptatus,  A.  U. 
612.  cos.  628.  censor,  7,  26. 

Q.  Fabius  Maximus  Verruco¬ 
sus,  Ovicula,  Cunctator,  quintum 
A.  U.  545.  cos.  Tarentum  recepit, 
10,  18.  Capuam,  30,  33.  bellum 
Pun.  II.  enervavit,  127, 1.  Filii,  qui 
(A.U.541.)  cos.  fuerat,  mortem  pa- 
tientissime  tulit,  74,  6.  118,  28. 
123,  32.  139,  4.  Honoris  templum 
dedicavit,  122,  3.  Sapiens,  24,  10. 
136,  30.  gratiosus,  139,  17.  elo- 
quens,  10,  14.  consideratus ,  131, 
8.  cunctandc  restituit  rem  136, 
24. 

(Q  ?)  Fabius  Maximus ,  Cuncta- 
toris  F.  A.  U.  541,  ante  patrem 
mortuus,  139,  4.  in  rei  militaris 
laude  patrem  imitatus,  52,  1. 

Ser.  Fabius  Pictor,  Iuris  et  an- 
tiquitatis  peritus,  10,  21.  A.  U. 
608.  praetor. 

Q.  Fabius  Saguntinus,  a  Metel- 
lo  Pio  civitate  donatus,  49,  22. 

Q.  Fabius  Sang  a,  Ciceronis  ami¬ 
cus,  50,  31.  per  quern  Cic.  Lentuli 
Surae  consilium  cognovit.  Sal. 
Cat.  41. 

Q.  Fabius  Vergilianus ,  legatus 
Appii  Pulcliri  in  Cilicia  (A.  U. 
703.)  73,  3.  4.  Pompeianus,  97, 11. 

Fabrateria,  oppidum  Volsoo- 
rum  ad  amnem  Trerum,  liodie 
Falvatera,  79,  24.  incolae  Fabra- 
terni,  28,  68. 

Fabricii,  47,  17. 

C.  Fabricius  Luscinus ,  A.  U. 
472.  et  476.  cos.  ad  Pyrrlium  le¬ 
gatus,  10,  14.  perfugam  remittit, 
115,  22.  136,  13.  138,  22.  foedus 
cum  eo  fecit,  49,  22.  iustus,  138, 

4.  continens,  141,  1,  12.  et  6,  12. 
118,  2S.  30,  24.  sapiens,  140,  5.  8. 
Epieuri  doctrinam  reiicit,  139, 13 
virtutis  caussa  legibus  solutus  et 
in  urbe  sepultus,  8,  66.  51,  25. 

C.  et  L.  Fabricii,  Aletrinates, 
Oppianici  familiares,  28,  16. 

Q.  Fabricius,  A.  U.  697.  trib.pl. 
primus  VIII.  Kal.  Febr.  rogatio- 
nem  fert  de  Cicerone  revocando, 

87,  4.  45,  35.  41,  8.  53,  14. 

Fadia,  Q.  Fadii  filia,  uxor  An¬ 
tonii,  69,  10. 

Fadia ,  Q.  Fadii  Galli  filia,  cui 
patrimonium  P.  Sextilius  Rufus 
surripuit,  112,  17. 

Fadius,  miles  Pompeianus ,  a 
Balbo  minore  vivus  combustus, 

80,  32.  ’ 

C.  (Q.)  Fadius ,  libertinus,  cu¬ 
ius  locuples  filia  M.  Antonii  uxor 
fuit,  105,  11.  58,  2. 

L.  Fadius,  Arpini  A.  U.  710.  ae- 
dilis,  104,  15. 

M.  Fadius  Gallus,  vir  optimus 
et  doctissimus,  72,  14.  Caesaris 
legatus,  96,  3.  ab  eo  descivisse 
fertur  (A.  U.  705.) ,  97 ,  3.  Attici 
et  Ciceronis  amicus,  97,  12.  Epi- 
cureus,  79,  25.  a  Cassio  Ciceroni, 

S5,  14.  a  Cicerone  Curtio  com- 
mendatus,  83,  59.  Ad  hunc  sunt 
epp.  77,  23  —  27.  Catonis  Uticen- 
sis  laudationem  scripsit,  77,  24. 

Q.  Fadius  Gallus,  112,  17. 

Sex.  Fadius,  Niconis  medici  di¬ 
scipulus,  77,  20. 

T.  Fadius  Gallus  A.U.  697.  trib. 
pi.  de  restiluendo  Cicerone  ro^a- 
tionem  fert,  92,  23.  Ciceronis  (A. 

U.  791.)  quaestor,  75,  18.  41,  8. 

41,  8. 

Faesulae,  Etruriae  oppidum, 
liodie  Fiesole,  35,  6.  Hinc  Faesu- 
Icuii,  37, 24.  Faesulanus  ager,  34,6. 

Falcidius ,  civis  Rom.  de  plebe! 

27,  19.  v  ' 

C.  Falcidius,  trib.  pi,  et  anno 
post  legatus,  27,  19. 

Falemum ,  praedium  in  ngro 
Falerno,  69,  5. 

178  * 


I 


1420 


INDEX  GEOG.R.  ET  HISTORICUS. 


Falernus  ager  ad  radices  mon- 
tis  Massici  in  Campania,  vino  no- 
bilis,  30,  25.  v.  Caurus  mons. 

Faliscus,  sc.  ager,  circa  Falerios 
Etruriae  oppidum,  cuius  incolae 
Falisci,  30,  25. 

C.  Fannius  M.  F.  Strabo ,  Lae- 
lii  gener,  Panaetii  auditor,  10,  26. 
aetate  iam  A.  U.  625.  quaestorius, 
persona  librorum  de  Eep.  127, 
12.  93,  16.  et  in  Laelio  loquens, 
140,  1.  non  facundus,  10,  26.  31. 
exilis  scriptor,  133,  2.  historiam 
scripsit,  10,  21.  87.  101,  5.  Anna- 
les,  8,67. 119, 17.  133,  2.  item  Fan- 
nianorum  epitomen,  vid.  10,  21. 
87.  cf.  110,  5.  274,  III.,  10. 

C.  Fannius,  C.  F.  Strabo,  A.  U. 
632.  cos.  orationem,  quam  alii  C. 
Persio  tribuunt,  de  sociis  et  no¬ 
mine  Latino  contra  C.  Gracchum 
scriptam  reliquit,  10, 26.  tribunus, 
magnae  auctoritatis  Africani  con- 
silio,  105,  13. 

C.  Fannius,  C.  F.  A.  U.  695. 
egregius  trib.  pi.  legi  Caesaris 
agrariae  intercessit,  45,  53.  ponti- 
fex,  44,  6.  subscriptor  accusatio¬ 
ns  in  Clodium,  91,  24.  ineunte 
bello  civili  it  in  Siciliam,  96,  15. 

C.  Fannius,  eques  Rom.  20,  49. 

C.  Fannius  Chaerea,  Graecus 


civitate  donatus,  aut  e  servo  li- 
bertinus  factus  aFannio  quodam, 
17,  1. 

M.  Fannius,  orator  bonus,  10,26. 
M.  Fannius,  A.  U.  674.  praetor, 

Fatum,  numen,  137,  17. 

M.  Faucius,  M.F.  eques  Ro.  de¬ 
curio  Arpini ,  in  Galliam  legatus, 
83,  11. 

Fauni,  i.  e,  Faunus  et  Fauna 
versus  Saturnios  in  locis  silvestri- 
bus  canere  crediti,  (esc  Ennio)  11, 
51.  10,  18!“  19,  saepe,  122,  2.  123, 
6.  etiam  in  proeliis,  124,  45. 

Fausta ,  Sullae  filia ,  uxor  pri- 
mum  Memmii,  deinde  Milonis, 
tertium  L.  Apronii,  94,  8.  Ascon. 
in.  164.  Plutarch.  Bull.  34. 

Faustus,  v,  Cornelius. 

Favonius  ventus  nascens  mare 
purpureum  reddit,  79,  24.  110, 33. 
261,  450. 

M.  Favonius,  liber  in  accusando 
Nasica,  Pompeii  socero,  a  Cicero¬ 
ne  defenso,  91,  1.  in  oppugnando 
Clodio  fortis,  90,  14.  cf.  53,  9.  Ca- 


tonis  imitator,  90, 14. 78,  11.  Pom- 
peium  carpit,  88,  3,  auget,  93,  1. 
Tenedios  tuetur,  88,  11.  Antii  est 
ap.  Brutum,  104,  11.  proelio  Phi- 
lippensi  captus  Octaviani  caussa 
occisus,  Suet.  Aug.  13, 

Febris.  Eius  fanum  et  ara  in 
Palatio,  123,  25.  134,  11. 

Feciales,  v.  Fetiales,  129,  13. 

Felix,  per  errorem  alteras  te- 
stamenti  tabulas  obsignat,  non 
item  alteras,  89,  9. 

Feralia,  Sacra  placandis  Mini¬ 
bus,  mense  Febr.  97,  14. 

Feriae  denicales,  134,  22. 

M.  Feridius,  eques  Rom.  78,  9. 

Fesulae,  v.  Faesulae. 

Fibrenus ,  fluvius ,  Arpinatem 
Ciceronis  fundum  permeans,  in 


quo  insula,  134,  1. 

Ficulense  (v.  Ficulnense),  vid. 
101,  34.  praedium  prope  viamFi- 
culensem,  dictam  a  Samnii  urbe 
Ficulea  s.  Ficulnea  ultra  Sacrum 
Montem. 

Fidenae,  oppidum  Sabinorum, 
30,  35.  65,  1. 

Fides  dea,  dedicata,  122,  23.  iux- 
ta  Iovem  in  Capitolio,  138,  29. 
123,  18.  culta,  134,  8. 

Mdes  Cyllenia,  sidus,  261,  276. 

C.  Fidiculanius  Falcula,  sena¬ 
tor,  26,  10.  accusatus  a  L.  Quin- 
tio,  absolutus,  28,  37.  41. 

C.  Fidulus,  (al.  Fidulius ,  Figu- 
lus)  senator  aut  eques,  Vatinii  as- 
secla,  46,  13. 

Figulus ,  vid.  Marcius  et  Nigi- 
dius. 

Fimbria,  v.  Flavius. 


Firmani,  Firmi  incolae,  princi- 
pes  pollicendae  reip.  pecuniae  (A. 
U.  710.)  68,  8. 

Firmani,  fratres,  vid.  L.  Ga- 
vlus. 

Firmidius ,  Clodianorum  dux, 
45,  52. 

Firmum,  opp.  agri  Piceni,  h. 
Fermo,  97,  12.  B.l. 

Flaccus,  v.  in  Valeriis. 

Flaminia  via,  antiquissima  ab 
Urbe  per  Etruriam  Ariminum  us¬ 
que,  strata  A.  U.  534.  a  C.Flami- 
nio  censore,  a  quo  dicta  est,  68,  9. 
(Liv.  39,  2.)  Eius  curator  Ther- 
mus,  90,  1. 

Flaminini,  v.  Quintios. 
Flaminius  circus  extra  portam 
Carmentalem  prope  aedem  Apol- 
linis  et  forum  olitorium,  41,  6.  7. 

C.  Flaminius,  aedilis  curulis, 
28,  45.  A.U.  688.  praetor  et  quae- 
sitor  inter  sicarios,  28,  53. 

L.  Quintius  Flaminius ,  Titi  fra- 
ter,  A.  U.  562.  cos.  septem  annis 
post  ob  iibidines  a  Catone  censo¬ 
re  e  senatu  eiectus ,  139,  12.  cf. 
Liv.  39,  42. 

T.  Flaminius  Flamma,  (nomi¬ 
nator  F 1  am m a)  Ciceronis  debi¬ 
tor,  86,  24.  101,  52.  103,  16.  17. 
104,  2. 

Flavius,  101,  17.  208,  9.  idem 
fort,  qui  ap.  Corn.  Nepot.  Att.  8. 

C.  Flavius,  eques  Rom.  neces- 
sarius  C.  Pisonis,  generi  Cicero¬ 
nis,  83,  31. 

C.  Flavius  (falsa  lectio,  debuit 
esse  C.  Flavus,)  51 ,  42.  cf.  C.  Al¬ 
dus  Flavus. 

C.  Flavius  Fimbria.,  magni  vir 
animi  et  consilli ,  A.  U.  650.  cos. 

24,  70.  truculentus ,  asper,  male- 
dicus,  10,  34.  138,  19.  de  repetun- 
dis  accusatus  a  M.  Gratidio,  10, 
45.  M.  Scauri  testimonio  creditum 
non  est,  25,  7.  in  Saturnini  caede 
pro  rep.  arma  sumpsit(A.U.  654.) 
32,  7. 

C.  Flavius  Pusio,  eques,  qui 
M.  Druso  trib.  pi.  restitit,  equi- 
tes  legibus  suis,  de  quaestionibus 
habendis  in  eos ,  qui  ob  rem  iudi- 
candam  pecuniam  cepissent,  in 
periculum  vocanti,  28,  56. 

Cn.  Flavius,  Anci  (al.  Annii  al. 
Cn.)  filius,  aedilis  Appii  Cacci 
scriba  fastos  publicavit  et  actio- 
nes  primum  edidit,95,l.  7,41.  37, 
11.  95,  1.  a  quo  Ius  Flavianum  di¬ 
ctum  est. 

L.  Flavius,  eques  Romanus,  te¬ 
stis  in  Verrem,  20,  5.  24,  7.  59. 

L.  Flavius ,  procurator  scil. 
C.  Matrinii,  24,  7. 

L.  Flavius,  A.  U.  694.  trib.  pi. 
rogationem  agrariam  promulga- 
vit,  98,  18.  sq.  refrixit,  91,  1.  A. 
U.  696.  praet.  87,  2,  3. 10.  Legio- 
nem  et  Siciliam  accepit  a  Caesare 
(A.  U.  705.)  99,  1. 

Q.  Flavius,  Tarquiniensis,  Pa- 
nurgi  interfector,  17,  11. 

Flora,  Mater,  cuius  in  honorem 
Floralia  IV.  Kal.  Mai.  Romae  ce- 
lebrabantur,  24,  14. 

Florus  (al.  Florius)  Larinas,  28, 
59. 

Flumentana  porta  Romae,  quam 
Caelius  occupat,i.  e.  praedium 
prope  earn  emit,  96,  4. 

Foenicularius,  (a  foeniculo,  i.  e. 
finocchio  Fenchel)  campus  in 
Hispania  Tarraconem  versus,  (cf. 
Strab.  III.  4.)  101,  8.  ubi  Cic.  hoc 
dicit:  utrum  Caesar  in  campum 
Martium  cogitet  ad  comitia,  an  in 
Foenicularium  ( Fenchelfeld )  Hi- 
spaniae  et  ad  reliquias  belli. 

Fons.  Eius  delubrum,  123,  20. 
,,a  Fonlis  ara“  (scr.  nunc:  ,,a 
Fonti")  134,  22.  vid.  Fontus. 

Fonteia  gens  plebeia,  Tusculo 
oriunda,  in  quam  Clodius  adopta- 
tus  est,  25,  14.  43,  44. 

Fonteia,  M’.  Fonteii  soror,  Vir¬ 
go  Yestalis,  25,  17. 

C.  Fonteius,  legatus  M’.  Fonteii, 

25.  4. 


C.  Fonteius ,  Fonteii  a  Cic.  de- 
fensi  pater ,  ab  Asculanorum  ma- 
nu  A.  U.  663.  interfectus,  25,  14. 
17.  (cf.  Liv.  Epit.  72.) 

M\  (M.f)  Fonteius,  M.  F.  eius, 
qui  Q.  Servilio  praetori  bello  so¬ 
cial!  legatus,  Asculi  interfectus 
est,  quaestor  (A.  U.  665.),  aedilis 
(672.),  legatus  in  Hispania  et  Ma¬ 
cedonia,  (A.  U.  676.)  praet.  urb., 
propraet.  Galliam  Narbonensem 
A.  677 — 679.  rexit.  Repetunda- 
rum  reus  accusante  M.  Plaetorio 
defenditur  a  Cicerone  oratione, 
25.  adde  145. 

P.  Fonteius,  plebeius,  qui  P. 
Clodium  adoptavit,  43,  13.  29.  cf. 
44,  27. 

M.  Fonteius,  v.  M\  Fonteius. 

Fontus,  Iani  filius ,  cuius  ara  in 
Ianiculo,  ubiNuma  conditus,  134, 
22. 

Formiae,  municipium  Latii  in 
Aruncis,  78,  16.  84,  28.  86,  12.  96, 
AaLoxnvyovh]  TtjkinvXoi,  91,  13. 

Formianum ,  praedium  1)  Cice¬ 
ronis  in  agro  Formiano  prope  Ca- 
ietam,  91,  4.  8.  9.  13.  a  Clodio  di- 
rutum,  aestimatur  LLS  ducentis 
quinquaginta  millibus,  magna  mo- 
lestia  reficitur,  93,  12.  86,  10.  — 
2)  —  Dolabellae,  104,  13.  —  3)  — 
Laelii,  127,  39.  —  4)  —  P.  Rutilii, 
123,  35. 

Formulae  augurales  in  auspi- 
ciis,  125,  34. 

Fors ,  domina  campi ,  50,  2.  he- 
ra  (Enn.)  136,  12. 

Fortuna,  dea,  rerum  humana- 
rum  domina,  54,  2.  inconstans  et 
temeraria,  123,  24.  caeca,  140,  15. 
primigenia,  134,  11.  Templum 
eius  Praenestinum ,  125,  41.  For- 
tunae  Bonae  signum ,  23 ,  3.  Ma- 
lae  arainEsquiliis,  134, 11. 123, 25. 

Forum,  1)  Appii,  Latii  opp.  in 
via  Appia  prope  Tres  Tabernas, 
(h.  S.  Donato)  91,  10.  —  2)  —  Au- 
relium,  non  procul  ab  Urbe  ad 
viam  Aureliam  (h.  Monte  Atto)  33, 
9.  —  3)  —  Comelium,  v.  Cornelii, 
opp.  Lingonum  in  Gallia  Cispa- 
dana  (h.  Imola),  82,  5.-4)  — 
Oallorum,  opp.  Galliae  Cispada- 
nae  inter  Bononiam  et  Mutinam, 
in  via  Aemilia  (h.  Castel  Franco), 
80,  30.  —  5)  —  Iulii,  colonia  a  Iu- 
lio  Caesare  deducta,  inGalliaNar- 
bonensi  (h.  Freius)  80,  15. 17.  — 
6)  —  Voconii,  quod  a  Foro  Iulii 
quattuor  etvigintimillia  passuum 
abest,  (h.  Luc,  an  Canet?)  80, 
17.  34. 

Fraus,  dea,  123,  17. 

Frangones  (an  Fangones  ?  Dio 
Cass.  48,  22.  Orell.)  latrocinii  au- 
ctores ,  apud  Cic.  nonnisi  plurali- 
ter  milites  veterani ,  Caesaris  as- 
seclae  A.  U.  710.  103,  10. 

Fregellae,  oppidum  Volscorum 
in  Latio  ad  ripam  Liris ,  perfidio- 
sae,  4,  15.  eversae,  4,  27.  A.  U. 
650.  captae  a  L.  Opimio  praetore, 
Ascon.  jn  50. 

Fregellani,  Fregellarum  inco¬ 
lae,  10,  46.  85,  6.  perduelles  in 
pop.  Rom.  4,9.  27.  5,8.  defensi  in 
senatu  a  suo  municipe ,  L.  Papi- 
rio,  10,  46.  —  Quattuorviri  et 
Decuriones,  83,  76.  Fregellani, 
Fregellanus  ager, 30,  33.  Fre- 
gellanum  helium, ibid. 

Frentani,  28,  69.  (al.  Ferentani, 
perperam;  nam  Ferentum  aut  Fe- 
rentium  nullum  est,  nec  de  Foren- 
to  cogitandum)  vicini  Marucinis. 
Erat  autem  populus  Samnis  ad 
Frcntonem  fluv.  in  hodierno  Ab- 
ruzzo  citeriore. 

Pretense  Mare,  id  est  fretum 
inter  Italiam  et  Siciliam,  99,  7.  91, 
1.  Fretum  enim,  non  adiecto  no¬ 
mine,  per  se  Siculum  intelligitur, 
Flor.  1, 26.  ext.  cf.  Caes.  B.  C,  1, 26. 

Frusinas ,  fundus  non  procul  a 
Frusino,  Latii  oppido,  a  Cicerone 
venditus,  100,  4.  13. 

Fruges,  i.  e.  Phryges  (Schol. 


Gronov.  ad.  16.  p.  434.) ;  cf.  Bru¬ 
ges,  11,  48. 

Fuffanus  vitiose,  96, 15.  Furfa- 
nius  recte. 

Fufia  lex,  93, 16.  vid.  Ind.Legg. 

C.  Fuficius,  (al.  Fuficius,  Fusi- 
cius,  Fusius,  Sufficius)  21,  12. 

Fufidius,  1)  eques  Ro.,  creditor 
debitoribus  Apolloniatis  addictus, 
50,  35.  —  2)  —  a  quo  Q.  Ciceroni 
fundus  emitur,  88, 1, 2,  3.  —  Cuius 
sint  praedia  Fufidiana,  103, 
3.  et  15.  et  qui  coheredes  Fu- 
fidiani  (A.  U.  707.)  100,  13.  in- 
certum  est. 

L.  Fufidius,  non  mediocris  pa- 
tronus,  (cf.  Ruhnken  ad  Yellei.  2, 
16.)  ad  quern  M.  Aemilius  Scau- 
rus  de  vita  ipsius  acta  tres  libros 
scripsit,  10,  29.  30. 

Q.  Fufidius,  Q.  F.,  Arpinas, 
eques  Ro.  legatus  ad  exigenda 
Arpinatium  vectigalia,  83, 11.  pri- 
vignus  M.  Caesii  trib.  mil.  sub 
Cicerone  in  Cilicia,  83,  12. 

C.  et  M.  Fufii,  equites  Ro.  viri 
primarii,  40,  20. 

A.  Fufius,  Ciceronis  amicissi- 
mus,  commendatur  C.  Memmio 
(A.  U.  704.)  83,  3. 

L.  Fufius ,  calumniator  in  iure 
luminum,  7,  39.  M.  Aquilii  ac- 
cusator,  137,  14.  10,  62.  idem,  qui 
memoratur  8,  22.  9,  13.  (ubi  al. 
Fusius,  nomen  Ciceronis  tempore 
inauditum). 

Q.  Fufius,  eques  Ro.  (A.U.  710.) 
58,  16. 

Fufius  Calenus  pater,  severus 
et  prudens,  qui  P.  Nasicae,  Ti. 
Gracchi  interfectori ,  primas  de- 
dit  civium  omnium,  64,  8. 

L.  ( Fufius )  Calenus,  testis  in 
Verrem,  21,  8. 

Q.  Fufius  Calenus,  A.  U.  693. 
trib.  pi.  75, 6.  90, 14.  15.  bonorum 
clamoribus  vexatus,  91,  18.  venit 
ad  Cic.  98,  5.  ad  Caesarem,  Cice¬ 
ronis  inimicissimus ,  100,  8.  15. 
(  Pompeianorum )  Achaieorum 
amicus,  ib.  16.  pacem  cum  Anto¬ 
nio  suadet,  97,  4.  in  Brutos  inimi- 
cus,  99,  1.  Dolabellam  hostem 
iudicat,  100,  6.  Simultas  inter 
ipsum  et  Cic.  105,  16.  cf.  104,  4. 

C.  Fulcinius,  legatus  pop.  Rom. 
a  Larte  Tolumnio,  Veientium  re- 
ge,  Fidenis  interfectus,  65,  2.  11. 

M.  Fulcinius,  Tarquiniensis,  26, 4. 

Fulcinas,  167.  Fulginum  (h.  Fo- 

ligno )  municipium  Umbriae  ad 
Tiniam  fl. 

Fulvia,  1)  M.  Antonii  triumviri 
uxor,  103, 12.  —  2)  —  Q.  Curionis 
Catilinarii  arnica,  Ciceroni  Catili- 
nae  consilia  aperit,  Salust.  Cat. 
23.  26.  28. 

Fulviaster,  (vulg.  Fulviniaster) 
imitator  Fulvii,  fortasse  Postumi, 
Caesariani,  101,  44. 

Fulvii,  Maximi,  Marcelli  iun- 
guntur,  39,  10. 

Fulvii,  Tusculani,  51,  8.  cf.  de 

L.  Fulvio  Plin..7,  43.  etLiv.  8,  37. 
Stemma  Fulviorum  est  ap.  Sigon. 
ad  Liv.  40,  41. 

M.  (non  Q.)  Fulvius  Bambalio, 

M.  Antonii  socer,  57,  36.  balbus, 
58,  6. 

M.  Fulvius  Flaccus,  A.  U.  629. 
cos.  accusator  Serapionis,  8,  70. 
A.  U.  633.  L.  Opimii  cos.  iussu 
cum  liberis  interfectus,  33,  2.  12. 
36,  6.  64,  4.  43,  38.  43.  Val.  Max. 
6,  3,  1.  orator  mediocris,  10,  28.  1 

Q.  Fulv.  Flaccus,  quo  IV.  cos. 
A.  U.  545.  Capua  devicta  est, 
30,  33. 

Q.  Fulvius  Q.  F.  Flaccus,  A.  U. 
580.  censor,  20,  41. 

Serv.  Fulv.  Flaccus,  incesti  reus, 
a  C.  Curione  avo  defenses ,  10, 
32.  5,  43.  A.  U.  619.  cos.  10,  21. 

P.  (Schol.  L.)  Fulvius  Neratius, 
lectissimus,  40,  20. 

M.  Fulvius  Nobilior,  (Mobilior 
Catoni  dictus,  8,  63.)  A.  U.  565. 
cos.  comite  Ennio  in  Aetoliam 
profectus,  116,  2.  10,  20.  39,  11. 


de  Aetolis  triumphavit,  37, 14,  cf. 
Liv.  39,  5.  Herculi  et  Musis  tem- 
plum  dedicavit,  Plin.  35,  10.  A.  U. 
575.  censor,  48,  9.  Liv.  40,  45. 

M.  Fulvius  Nobilior,  eques,  Ca- 
tilinarius,  condemnatus,  93,  6. 

Q.  Fulvius  Nobilior ,  Mard  Ae- 
tolorum  victoris  F.  disertus,  A.  U. 
601.  cos.  Ennium  civitate  donavit 
Triumvir,  10,  20. 

C.  Fundanius,  a)  Ciceronis  ami¬ 
cus,  87,  2.  3.  ab  eoque  defensus, 
154.  —  b)  —  idem?  transfuga  ad 
Caesarem,  Bell.  Hisp.  11.  —  cl¬ 
aims?  Varronis  socer,  Yarr.  RB. 
1,  2,  1. 

M.  Fundanius,  286,  5.  154. 
Fundanus  ager  circum  Fundos 
(h.  Fondi )  opp.  Latii  novi  inter 
Terracinam  et  Formias,  30,  25. 
103,  6.  Inaidem  lacus  Funda¬ 
nus. 

Funisulanus,  debitor  Ciceronis, 
94,  4.  99,  15. 

T.  Furfanius  Poslumus,  a)  Cic. 
amicus,  76,  8.  iudex  in  Milonis 
caussa,  53,  27.  —  b)  —  Furfano 
(Furfanio?)  Postumus  in  Sicilia 
succedere  iubetur,  96,  15.  et  T. 
Furfanus  Postumus  Siciliae  pro¬ 
praetor  memoratur  76,  8. 

Furiae  deae,  123,  18.  16,  24.  ar- 
dentibus  taedis  insectantes,  50, 20. 
133,  14.  150,  6.  atratae,  46,  13. 
incitant  ad  poenas,  38,  27. 

Furina;  lucus  eius,  123,  18. 
Furinarum  templum  prope  Satri- 
cum,  89,  12.  Forinarum  ara,  Gru- 
ter.  Inscrippt.  333,  1. 

Furius,  praediator,  49,  20.  C. 
Furii  Camilli  pater?  75,  20. 

Furius  Crassipes,  Tulliae  spon- 
sus,  93,  5.  12.  96,  7.  88,  4.  5.  6.  71, 

7.  Bithyniae  proquaestor,  83,  9. 
Caesarianus,  98,  11.  89,  7. 

Furius  Heracleensis,  nauarcha, 
trucidatus  a  Yerre,  24,  43. 

A.  Furius,  poeta,  cui  Q.  Catu- 
lus  pater  inscripsit  librum  de 
Consulatu  et  de  rebus  gestis  suis, 
10,  35. 

C.  Furius,  auctor  legis  testa- 
mentariae,  49,  8. 

C.  Furius  Camillas,  in  scrutan- 
do  diligens,  102,  33.  elegans,  79, 
20.  iuris  praediatorii  peritissi- 
mus,  75,  20.  Cic.  amicus,  84,  5. 
14.  super  lege  de  columnario  tri- 
buto,  94,  8.  95,  1.  5.  11.  23. 

M.  Furius,  (M.  Orfius  Orellio,  M. 
Rufus  Schiitzio)  77,  5. 

L.  Furius  Camillus,  405.  cos. 
139,  12. 

L.  (al.  P.  101,  5.  127,  11.)  Fu¬ 
rius  Philus,  A.  U.  618.  cos.  138, 
30.  129,  18.  perbene  Latine  lo- 
quens,  10,  28.  101,  5.  Graecis  eru- 
ditissimis  stipatus,  8,  37.  mode- 
ratus,  39, 7.  comis,  37, 31.  persona 
librorum  de  Rep.  93, 16.  140,  4.  6. 
19.  27.  Philorum  temperantia,  30, 
24. 

M.  Furius  Camillus,  exsul,  219, 

4.  43,  32.  127,  3.  A.  U.  365.  dicta¬ 
tor  Gallos  vicit.  Eius  statua  ro- 
strata,  116,  37.  Camilloruia  me- 
rita,  47,  17. 

M.  Furius  Fftccus ,  eques ,  ho¬ 
mo  nequam,  a  Capitolinis  et  Mer- 
curialibus  collegio  eiectus,  88,  3. 

N.  Furius,  eques  Rom.  cantancli 
artis  peritus,  9,  41. 

P.  Furius ,  a  C.  Deciano  accu- 
satur  et  condemnatur  (non  item 
ap.  Val.  Max.  8, 1.),  homo  turpis- 
simus,  32,  9.  trib.  pi.  factus  ex  li- 
bertino,  v.  Appian.  de  B.  C.  1, 33. 

P.  Furius ,  Catilinarius ,  Allo- 
brogum  legatos  sollicitans,  35,  6. 

C.  Furnius,  amicus  Ciceronis, 

80,  1,  3.  10.  11.  A.  U.  704.  de  Ci¬ 
ceronis  supplicatione  laborat,  78, 

11.  A.  U.  703.  trib.  pi.  L.  Paulli 
cos.  des.  cupiditati  provinciac  oc- 
currere  se  velle  minatur,  94,  18. 

78,  15.  a  Caesare  venit  ad  Cicero- 
nem,98, 6.  eius  festinatio  adprae- 
turam  reprehenditur,  99,  15.  lc- 

gatus  Planci,  80,  6.  8.  convenit 
Ciceronem,  80,  3.  6.  10. 


G. 

Gabii,  municipium  Latii  medio 
inter  Romam  et  Praeneste  loco. 
Hinc  Gabina  vicinitas,  51,  9. 

A.  Gabinius,  A.  Gabinii  (ap.  Liv. 
Epit.  76.)  F.  ?  Sullae  legatus  (Ap¬ 
pian.  Mithrid.66.)A.  U.  687.trib.pl. 
cuius  legi  de  bello  piraticopompeio 
committendo  L.  Trebellius  coUega 
intcrcessit,  27,  17.  152,  14.  (Dio 
Cass.  36,  8.)  Pompeii  legatus,  27. 
19.  A.  U.  696.  cos.  cum  Pisone 
Caesonino,  46, 10.  quocum  et  cum 
Clodio  auctor  fuit,  ut  Cic.  exsul 
fieret,  51,  35.  41,  5.  Dio,  38,  30. 
Procos.  Syriae  pessimus,  88,  13. 
89,  1,  5,  15.  52,  4.  a  senatu  re- 
vocatus,  de  maiestate  repetunda- 
rum  et  de  ambitu  accusatus  A.  U. 
699.  50,  9.  12.  17.  45,  8.  9.  25.  43. 
43,  9.  47.  87,  2,  5,  15.  exercitum 
vendidit,  50,  21.  89,  3.  Val.  Max. 
8,  1,  3.  Defensus  a  Cic.  155.  42,5. 
exsul  usque  ad  A.  705. 

[C.]  Gabinius,  48,  5. 

P.  Gabinius,  A.  U.  665.  praetor, 
levis,  39,  5.  Achaia  administrata, 
repetundarum  a  L.  Pisone  A.  U. 
680.  praetore  accusatus,  18,  20. 

P.  Gabinius  Cirnber,  Catilina¬ 
rius,  navovQyo?,  35,  3.  5.  6.  36,  6. 

Q.  Gabinius,  auctor  legis  tabel- 
lariae,  39,  5. 

Gades,  insula  cum  oppido  co- 
gnomine  Hispaniae  Baeticae,  ad 
ostium  Baetis,  cum  celebri  por- 
tu  (h.  Cadix). lade  Gaditanus,  49, 
2.  43,  30.  80,  31.  139,  19.  Gaditana 
civitas,  49, 6. 10. 11.  foedus  Gadita- 
num,  49,  14.  15. 

Gaditanus,  i.  e.  L.  Cornel.  Bal- 
bus,  96,  7, 

Gaditani,  pop.  Rom. amici, 49, 17. 
Galatae,  populus  Phrygiae  con- 
finis,  cuius  olim  pars  fuit  Galatia, 
a  Gallis  postea  occupata,  quibus 
dein  etGraeci  admisti,  hinc  etiam 
Gallo -Graeci,  95,  5. 

Galba,  v.  in  Sulpiciis. 

Galeo,  heredem  Ciceronem  fa- 
cit,  100,  12. 

Galeotae,  interpretes  portento- 
rum  in  Sicilia,  124,  20. 

Gall i,  barbari,  agriculturam  ne- 
gligentes,  129,  9.  Capitolio  capto 
deiecti,  25,  10.  26,  30.  59,  8.  inau- 
spicato  bellant,  25,  9.  homines 
immolant,  25,  10.  129,  9.  Apolli- 
nem  Delphicum  spoliant,ib.  per- 
iuri ,  25,  9.  17.  fortes,  44,  9. 
48,  13. 

Gain  sacerdotes  Matris  Idaeae, 
134,  9.  Gallus,  4,  49. 

Gallia,  Romanorum  commer¬ 
ces  patens,  25,  1.  infida,  25,  8. 
imperio  Rom.  extimescenda,  48, 
13.  Caesaris  imperio  moderans, 
47,  28.  provincia  imperio  Rom. 
praesidons,  61,  13.  Galliae  duae 
coniunctae,  48,  2. 12. 13.  —  Cisal- 
pina  suffragiis  potens,90,  1.  6,37. 

—  Transalpina,  Poenis  opitulans, 

4,  33. 

Gallicanus  saltus,  15,  25. 
Qallicanus  vel  Gallicus  ager 
una  cum  Piceno  dicitur,  qui  cis 
Ariminum  ultra  agrum  Picentium 
viritim  datus  est,  quod  hinc  Galli 
Senones  pulsi  sunt,  10,  14.  34,  12. 
139,  4. 

Gallicus ,  v.  Italicus,  triumphus, 

64,  1. 

Gallinaria  Silva  Campaniae  in¬ 
ter  ostia  Vultumi  etLiterni,  79, 23. 

Gallii  duo  (M.  et  Q.)  nati  Q. 
Gallio  a  Cic.  ante  consulatum  de- 
fenso,  78,  4.  156. 

C.  Gallius  (al.  Gallus)  senator, 

22,  65. 

M.  Gallius,  A.  U.  711.  praetor 
legiones  in  Siciliam  transducit, 
100,  20.  99,  15.  Antonianus,  iro- 
nice  ,,innocens“,  69,  12.  100,  20. 
Suet.  Aug.  27.  Tib.  6. 

Q.  Gallius,  v.  Quinlius. 

Q.  Gallius,  A.U.  689.  A.  U.  690. 
praetor  ambitus  reus  a  Cic.  de¬ 
fensus,  156.  10,  80.  286,  5. 

P.  Gallonius,  praeco,  luxuriosis- 
simus ,  (cuius  mensa  inprimis  ab 
acipensere  notatur  Lucilio  et  Ho¬ 
ratio,  Sat.  2,  2,  47.)  15,  30.  112, 

8.  28. 

Gallus  quidam,  cuius  dictum, 

8,  66. 

Gallus,  vid.  Herennius. 

Gallus  Cornelius,  familiaris  Asi- 
niiPoUionis, poeta  nobilis  sub  Au- 
gusto,  80,  32.  vid.  Burmann.  ad 
Suet.  Aug.  66.  et  Ovid.  A.  3, 

9.  64. 

C.  Gallus,  vid.  Sulpicius. 

M.  Gallus,  i.  e.  M.  Fadius  Gallus. 
Gallus  Caninius  (immo  C.  An¬ 
nins  Cimber),  104,  3. 

Galli  (al.  Gallii)  duo,  78,  4. 
Gamala  (al.  Meg  ala,  al  .Mag  ala, 
al.  Megilia),  101,  23. 

Gamelion,  {rufipKitov)  mensis 
Atheniensium,  112,  31. 

Ganges,  Indiae  fl.,  132,  20. 
Ganymedes ,  propter  formam  a 
diis  raptus,  Iovis  pocillator,  116, 
26.  119,  33.  121,  40. 

Gargettius,  Epicurus  a  Gargetto 
Sypto  s.  pago  Atheniensi,  85,  16. 

Gaurus  vino  nobilis,  Campaniae 
moils  occidentalis  (h.  Monte  Gau- 
ro),  item  acMassicus  orientalis  et 
septemtrionalis  Falernus,  qui  in¬ 
ter  se  cohaerent,  30,  14. 

Gavins  Olelus  (al.  Gavius  Cae- 
pio),  45,  33. 

L.  Gavius  Firmanus,  negotiator, 
cui  praefecturam  rogatu  Bruti 
Cicero  detulit,  95,1.  contumeliose 
Ciceronem  dixit  P.  Clodii  canem, 
ib.  3. 

P.  Gavius  Cosanus,  24,  61. 

T.  (al.  Sext.)  Gavius  Caepio,  lo- 
cuples  et  splendidus,  94,  20. 

Gedusanus  (?)  ager  a  P.  Servi- 
lio  Isaurico  subactus,  30,  19. 

Gelenses ,  Gelae  Siculorum  op- 
pidi  ad  Gelam  fl.  incolae ,  23 ,  33. 
22,  43. 

L.  Gellius,  Crasso  aequalis,  Ci¬ 
ceronis  familiaris,  orator,  10,47.27. 

L.  Gellius  Poplicola ,  auctor  le¬ 
gis  de  civitate,  49,  8.  A.  U.  682. 
cos.  684.  censor  Catilinarios  sup- 
plicio  afficiendos  ratus  Ciceroni 
coronam  civicam  dandam  censuit, 
21, 39. 49, 19. 50, 3. 101 , 21.  philoso- 
phos  Athenis  convocavit,  ut  con- 
troversiarum  modum  facerent, 
133,  20. 

Gellius,  frater  praecedentis  L. 
Gellii  Poplicolae,  uterinus  L.  Mar¬ 
ch,  45,  51.  46,  2.  contumeliis  affe- 
ctus  (A.  U.  697.)  88,  1,  1.  homo 
seditiosus,  44,  27.  93,  3.  46,  2. 

L.  Gellius  Segovianus ,  quo  in- 
terprete  apud  Lepidum  usus  est 
Plancus,  80,  17. 

Gellii ,  (Cn.  et  Sext.?)  historici 
Latini  languidi  et  insciti ,  71 ,  26. 
133,  2.  124,  26. 

Gelo  (immo  Hiero)  tyrannus 
Syracusanus,  123,  34. 

Gemini,  (Apollo  et  Hercules) 
sidus,  261,  151.  499.  122,  43. 
Geminus,  v.  in  Serviliis. 

Genealogi,  123,  17. 

L.  Genucilius  Curvus,  in  Helle¬ 
spont  negotiator,  83,  53. 

Germalus,  mons  Romae,  ubi 
Milo  domum  habuit,  93,  3. 

Germani,  immanes ,  48 ,  13.  49, 

14.  50,  33.  103,  9. 

G.  Geta,  vid.  Licinius. 

Getae,  Thraciae  populus,  98,10. 
Giganles,  qui  diis  bellum  intu- 
lisse  fmguntur,  44,  10.  122,  28. 
139,  2. 

M.  Glabrio,  v.  Acilius. 

Glauce,  uxor  Upis,  Dianae  ter- 

tine  mater,  123,  23. 

Glaucia,  v.  Servilius. 

Glaucippus ,  exceptus  in  lege 
Papia,  qua  perogrini  eiiciebantur, 

29,  6. 

Glaucus  Pontius,  Cic.  poema,255. 

Globulus,  v.  Servilius. 

Gnatho  parasitus ,  persona  Eu- 
nuchi  Terentiani,  58,  6.  140,  25. 

Gorgias  Leontinus,  sophista.IO, 
30.  Isocratis  adolescentis  senex 
magister  CVI1  complevit  annos, 
sednumquam  in  suo  cessavit  stu¬ 
dio,  (139,  5.)  i.  e.  artis  oratoriae, 
11,  12.  52.  9,  16.  concisus,  11,  13 
concinnus,  11,  49.  50.  arte  sna 
quantum  praestet  orator,  5,  5. 
primus  extempore  disputavit,112, 
1.  9,32.10,  12.85.  Ab  hoc  Pla- 
tonis  dialogus  contra  sophistas 
nomen  habet,  7,  11.  116,  12. 

Gorgias,  pedisequi  nomen  in 
narratione  ficta,  4,  52. 

Gorgias,  rhetor,  quo  M.  Cicero 
fil.  Athenis  uti  coepit,  mox  patris 
iussu  desiit,  86,  21. 

Gorgo,  Medusa,  cuius  os  crini- 
tum  anguibus,  23,  56. 

C.  Gorgonius,  (al.  rectius  Gar- 
gonius)  eques  Rom.  orator  medio- 
cris,  10,  4S. 

Gortynius,  iudex,  a  Gortyna, 
Cretae  urbe,  59,  5. 

Gracchi,  v.  in  Semproniis. 
Gracchani  iudices,  i.  e.  equites 
Romani,  ad  quos  C.  Gracchi  iu- 
dicia  translata  erant  (Veil.  2,6,4.) 
lege  Manilia  A.  U.  644.  C.  Galbam 
aliosque  sustulerunt,  10,  34. 

Gracchus,  v.  Sempronius. 

Graeceius,  amicus  D.  Bruti,  81, 
7.  82,  1.  et  Ciceronis,  104,  8. 

Graeci,  triplicis  generis,  40,  27. 
cum  Romanis  comparati,  116,  1. 
cum  barbaris,  5,  24.  55,  4.  Templa 
et  oppida  non  spoliant,  23,59.  sq. 
21,  66.  religiosi,  128,1.  4.  r vgctvvo- 
xzovovq  consecrant,  53,  29.  remp. 
perdiderunt  immoderata  liberta- 
te  ac  licentia  concionum ,  40,  7. 
temporibus  potius  quam  officiis 
servierunt,  87,  2,  2,  4.  Fallaces, 
21,  66.  87,  2,  2,  4.  et  164,  2.  vani 
testes,  40,  5.  pauci  aequales  ad 
amicitiam  expetendi,  87,  1,  5,  16. 
sqq.  non  satis  animosi  in  bellis, 
morborum  patientlores,  117,  27. 
eruditissimi,  4,  32.  47,  17.  8,  4.  le- 
pidi,  facundi,  acuti,  copiosi,  40,4. 
negligentiores,  86,  4.  multa  in  di- 
sciplina  puerorum  perversa,  130, 

4.  ut  amores,  119,  33.  128,  4.  Vo- 
ci  serviunt,  7, 59.  9,51.  oratoribus 
nguyfiarixovi;  addunt,  7,  45.  8,  4. 
rop.oipvhuxiq,  135,  20.  publice  con- 
stituti  accusatores,  ibid,  inepte 
remp.  administrant,  40, 7.  in  thea- 
tris  imperiti  consultant  et  decer- 
nunt,ib.  et  Schol.  Bob.  —  Sum- 
mus  honos  ,,vicisse  Olympia", 
40,  13.  105,  5.  peregrinos  sibi  iu¬ 
dices  dari  non  gravantur,  95,  1, 
15.  45,  59.  52,  13.  tropaea  erigunt, 

6,  23.  bibuli,  20,  26.  120,  41.  mos 
propinandi,  20,  26.  Graeca  vina, 
24,  56.  Graeca  eloquentia,  7,  4 
10,  26.  40,  4.  117,  15.  Graeci  acto- 
res,  18,  15.  Graeci  ludi  Oscis  op¬ 
posite  77,  1.  105,  5.  Graeci  rheto- 
res,  9,  24.  3,  23.  de  memoria,  9, 
23.  etderidiculis  scripserunt,  8, 54. 

Graecia,  1)  proprie  dicitur,  quae 
inter  Isthmum  Peloponesi  et  Thes- 
saliam  interiacet,  2)  deinde  Mace¬ 
donian!  et  Achaiam  complectens. 
Ern. 

Graecia  Magna,  pars  inferioris 
Italiae,  coloniis  Graecorum  occu¬ 
pata,  Rheginorum,  Locrensium, 
Neapolitanorum ,  Tarentinorum, 

39,  5.  Pythagorae  et  Pythagoreo- 
rum  lnminibus  illustrate,  119,  1. 

9,  34,  8,  27.  140,  4. 

Graecostasis,  locus  fori  Romani 
ante  curiam,  ubi  legati  exterarum 
gentium  consistebant,  a  senatu 
audientiam  expetentes,  88,  1.  cf. 
Yarr.  LL.  4,  32. 

Graeculus,  eruditulus  et  garru- 
lus,  7,22.  nugatorius,53,  21.  con- 
tentiosus,  7.  11. 

Graiorum,  vel  Graecorum  tro- 
paca,  6,  23.  eorum  mos  hostibus 
dcyictis  tropaeum  statuendi. 

P.  G ramus,  Siciliae  negotiator, 
24,  59. 

Q.  Granius,  praeco,  trib.  pi.  in- 
certum  quo  tempore,  10,  43.  turn 
vero  coenavit  apud  eum  L.  Cras- 
sus  orator.  Fuit  dicacissimus, 
10,  46.  8,  60.  62.  70.  51,  14.  ideo- 
que  Crassi  Catuli  aliorumque  vi- 
rorum  summorum  familiaris,  79, 
15. 

Grcitidia,  avia  M.  et  Q.  Cicero- 
num,  135,  16. 

M.  Gratidius,  v.  Marius. 
Grammatici,  poetarum  explana- 
tores,  124,  50. 

Gratia  dea,  123,  17. 

Gratius,  (al.  Gracchus )  accusa- 
tor  Archiae,  quadruplator  igno- 
tus,  39,  4.  6. 

Gutta,  89,  8.  Milonis  compe¬ 
titor  in  consulatu,  apud  Pom- 
peium  gratiosus.  Qui  quis  sit, 
latet,  praesertim  Asconio  duos 
tantum  competitores  nominante 
P.  Plautium Hypsaeum  et  Q.Cae- 
cilium  Metellum  Scipionem,  Pom¬ 
peii  M.  socerum. 

T.  Gutta,  senator  Rom.  sordi- 
dus,  corruptus  a  Staieno,  28,  26. 
ambitus  damnatus,  28,  36.  nota- 
tur  a  censoribus  propter  judi¬ 
cium  lunianum ,  in  quo  pecuniam 
cepisse  putabatur,  28,  45. 

Gyarus ,  asperrima  Cycladum 
insula,  94,  42. 

Gyges ,  annulo  rex  factus  Ly- 
diae,  138,  9.  19. 

Gytheum,  v  Gythium ,  navale 
Spartanorum,  138,  11. 

H. 

Hadrianum  mare,  50,  38. 
Hadrianus,  v.  Fabius. 

Haedi,  sidus,  261,  171. 

Ilaedui,  v.  Aedui,  Galliae  popu- 
us,  77,  10. 

Hales,  v.  Heles ,  Lucaniae  fl. 
77  20. 

Halesa,  v.  Alaesa;  hinc.  Halesi- 
na  Siciliae  civitas,  83,  32.  22,  6. 
73.  Hinc  Halesini,  qnibus  rogan- 
tibus  orta  controversia  de  senatu 
cooptando,  leges  a  C.  Claudio  Ap- 
pio  scribi  iussit  senatus  Rom.  (A. 
IT.  659.)  21,  49. 

Halicarnassus ,  princeps  urbs 
Cariae,  87,  8.  20,  19.  118,  31. 

Halicyae  (h.  Salerni)  opp.  Sici¬ 
liae  inter Lilybaeum  et  Entellam, 
24,  7.  cf.  22,  6.  Hinc  Halicyenses, 
21,  33.  22,  40. 

Halienus ,  v.  Allienus  ,87,1,3. 
et  M.  Allienus  Pelignus ,  Africani 

11.  scuto  tectus,  119,  20. 
Halimetus,  93, 12.  incerta  lectio : 

Corradus  vel  Thallumeti  ut  94,' 

12.  vel  Alimenti  ut  90,  5.  suadet. 
Duo  Iunii  Mss.  Alimenti. 

Haluniium,  Siciliae  opp.  inter 
Lilybaeum  et  Pelorum,  23,  23. 
Haluntina  civitas,  22,  43. 

Ilalys ,  Paphlagoniae  fluvius, 
125,  56. 

Hamilcar,  Karthaginiensis.Eius 
somnium.  A  Syracusanis  vivus 
captus,  124,  24. 

Hamilcar,  Hannibalis  pater, 
quo  imperatore  capitur  Regulus, 
138,  20. 

Hammon,  v.  Iuppiter. 
Hammonius  vel  Ammonius,  Pto- 
lemaei  Auletae  legatus,  P.Lentu- 
li  fautores  pecunia  oppugnans, 
71,  1. 

Hannibal,  celebratissimus ,  45, 
68.  7,  48.  148,  8.  crudelis,  136, 12. 
callidus,  136,  30.  Eius  somnia, 
124,  24.  post  pugnam  Cannensem 
X  captivos  iuratos  Romam  mittit, 
136,  13.  138,  32.  hostium  bonis 
caute  parcens,  61,  9.  Sagunto  re- 
cedere  iussus,  61,  10.  Sagunti  op- 
pngnatio  belli  Punici  II.  caussa, 
ibid.  Molliebat  eum  Fabii  cuncta- 
tio,  139,  4.  H.  interemit  Marcel- 
lum,  123,  32.  Capuae  luxu  vi- 
ctus,  30,  35.  Africani  maioris  con- 


silio  in  Africam  redire  coactus,  36, 
10.  exsulans  Ephcsi  ap.  Antio- 
chum  videt  Phormionis  Peripate- 
tici  ineptias,  8,  18.  Prusiae  re- 
spondet,  125,  24.  Proverbium 
,, Hannibal  ad  portas",  114,  9. 
Eius  imperatoria  cohortatio ,  49, 
22.  (ex  Ennio)  —  De  eius  consiliis 
rhetorum  iudicia,  3,  2.  5,  12.  6, 
57.  115,  24. 

Hanno.  Anacharsidis  ad  eum 
epistola,  120,  32. 

Harmodius,  Athenas  Hipparchi 
tyrannide  liberat,  116,  49. 

Harpalus,  (Xxiynakix;  ap.  Diog. 
Laert.  6,  74.  Xxiimthoc,  ap.  Sui- 
dam)  Alexandri  M.  tempore  prae- 
do  :  de  quo  vox  Diogenis,  123,  34. 

Harpalus,  servus  Ciceronis,  86, 
24. 

Ilaruspices  Etrusci, 134,$  .125,12. 

Hasdrubal,  Hannonis  fil.  dux 
Karthag.  bello  Pun.  I.  (Polyb.  I. 
20.)  in  Sicilia,  22,  54. 

Hasdrubal,  dux  Karthaginien- 
sium  adversus  Masinissam,  unde 
natum  bellum  Punicum  III.  Eius 
culpa  Karthago  deleta,  123,  38.^ 

Hasdrubal,  Gaditanus,  a  Cn. 
Pompeio  civitate  donatus,  49,  22. 

Haterianum  ius,ab  Haterio  (al. 
Aterio)  ICto,  79,  18. 

Hecate,  filia  Asteriae,  culta  in 
Graecia,  123,  18. 

Hecato,  Rhodius,  discipulus  Pa- 
naetii,  auctor  quum  aliorum  turn 
librorum  de  officiis,  138,  15.  quo¬ 
rum  sextum  citat  Diog.  Laert.  7. 
C,  87.  90.  101.  110.  124.  172. 

Hector  cum  Aiace  congressus 
(memoriae  lapsu  Cic.)  119,  22. 
242,  1.  moriens  Achilli  instantcm 
mortem  denuntiat,  124, 30.  laudati 
viri  laude  gaudet  ap.  Naev.  85,  6. 
cf.  75,  12.  119,  31.  Add.  116,  44. 
117,  17.  119,  8. 

Hecuba,  uxorPriami,  (Paridis) 
mater,  126, 15.  sibi  visa  in  somnis 
facem  ardentem  parere,  124,  21. 
in  canem  conversa  propter  animi 
lugentis  rabiem,  118,  26.  Hecuba, 
Accii  tragoedia,  124,  31.  In  hac 
somniat,  ibid.  21.  (Ennii  trag. 
Varr.  LL.  7,  2.) 

Hegesaratus  Larissaeus,  hospes 
Ciceronis,  83,  25. 

Hegesias,  Cyrenaicus,  IhtoiAit- 
vazoe,  dictus.  A  Ptolemaeo  (Plii- 
ladelpho)  prohibetur  de  vitae  mi- 
seria  disserere,  quod  homines  ad 
mortem  adigat ,  116,  34.  Eius  li¬ 
ber  'AnaxagziQwv,  ibid. 

Hegesias,  Magnesius,  orator, 
Charisii  imitator,  10, 83.  concisus, 
101,  6.  numeros  fugiens,  11,  67. 
69.  Primus  de  Alexandri  M.  rebus 
scripsit  (cf.  Plutarch.  Alex.  3.) 
De  Dianae  Ephesiae  aede  in  ipsis 
Alexandri  natalibus  concremata 
Cic.  memoriae  lapsu  Timaeum 
auctorem  citat,  non  Hegesiam, 
122,  27. 

Hegesinus  Academicus,  discipu¬ 
lus  Euandri ,  Carneadis  magister, 
110,  6.  (circ.  A.  a.  Ch.  185.  flor.) 

Heius,  Lilybaetanus ,  pupillus, 
23,  17. 

C.  Heius,  legationis  Mamerti- 
nae  princeps,  21,  7.  23,  67.  24.  18. 
a  Verre  spoliatus,  23,  2. 

Cn.  Heius,  28,  38. 

Helena,  Iovis  etLedae  filia,  Me- 
nelai  uxor,  a  Paride  rapta;  belli 
Troiani  caussa,  58,  22.  picta  a 
Zeuxide,  6,  1.  11,  49.  Furiarum 
una  ap.  tragicum  quemdam,  124, 
50. 

Helenius,  (al.  Ilelonius,  al.  Te- 
lonius)  Attici  cliens,  94,  12. 

Helenas ,  Priami  filius,  vates, 
124,  40.  134,  13.  122,  3. 

Heles,  v.  Hales,  etis.  Aletern 
scr.  non  Halethem,  77,  20.  vid. 
Hales. 

Helice  sidus,  261,  38.  166.  110, 
20.  122,  41.  43. 

Heliopolis,  urbs  Solis  tcrtii,  filii 
Vulcani,  Nili  filii,  123,  21. 

Hellanicus,  Lesbius  (Mityle- 


naeus)  historicus  Herodoto  paul- 
lo  antiquior,  8,-12.  Gell.  15,  23. 

Helle,  a  qua  Hellespontus  dici- 
tur,  11,  49. 

Hellespontus ,  1)  fretum  Euro- 
pam  ab  Asia  dividens,  a  Xerxe 
iunctus,  112 ,  34.  —  2)  tota  Asiae 
parB  ad  Hellespontum,  20,  24.  83, 
53.  Inde  Hellespontius,  78,  53. 

Helorus,  urbs  Siciliae  inter  Pa- 
chynum  et  Syracusas,  24,  34. 

Helvetii,  a  Caesare  pacantur, 
48,  13.  foedere  cives  Rom.  non 
recipiendi,  49,  14.  cum  Galliis 
duabus  iungendi  (A.  U.  694.)  ex 
SClto,  90,  19. 

P.  Helvidius  Rufus,  equesRom. 
28,  70. 

Helvius  Mancia,  deformis,  ora¬ 
tor,  8,  66.  68. 

Henna  (sic  codd.  optimi  cf. 
Zumpt  ad  Verr.  392.)  v.  Enna, 
urbs  Siciliae  mediterranea,  22, 38. 
23,  48.  Hennensium  nemus,  Sici¬ 
liae  umbilicus,  23,  48.  Hennen- 
sis  ager,  22,  18.  Hennenses  et 
Aetnenses  in  codd.  confusi,  23, 
51. 

Hephaestus,  Apamensis,  de  Q. 
Cicerone  queritur,  87,  2,  2. 

Hera,  v.  Hybla  minor,  urbs  Si¬ 
ciliae,  91,  1. 

Heraclea ,  v.  Heraclia ,  1)  urbs 
Siciliae  circa  ostium  Halyci,  21, 
50.  24,  33.  —  2)  —  urbs  Magnae 
Graeciae  inter  Metapontum  etTa- 
rentum,  39,  4.  (Hinc  Heracleotae, 
v.  Heracleenses ,  v.  Heraclienses, 
6,  1.  24,  33.  83,  56.)—  3)  —  opp. 
Phthiotidis.v.Thessaliae,  107, 1, 6. 

Heracleo,  24,  35.  archipirata, 
qui  praetore  Verre  Siciliam  vexa- 
vit. 

Heraclides ,  1)  Ponticus ,  disci¬ 
pulus  Platonis,  120,  3.  124,  23.  57. 
fabulis  libros  refersit,  modo  mun- 
dum ,  modo  Stellas ,  modo  terram 
et  coelum  Deum  facit,  121,  13.  de 
re  publica  s.  ntgi  viju-wv  scripsit, 
135,  6.  89,  5,  1.  102,  19.  Quid  de 
Ceis?  124,  57.  —  2)  —  Temnites, 
ineptus,  40,  18.  et  19. 

Heraclitus  Ephesius,  Physicus, 

120.36.  omnia  ex  igni  gigni  statuit, 

110.37.  uxovuvot, 112, b.  123,14.124, 
26.  125,  64.  —  2)  Syrius,  auditor 
Clitomachi  et  Philonis,  110,  4. 

Heraclius ,  1)  legatus  Amestra- 
tinus,  22,  39.  —  2)  —  Centuripi- 
nus,  21,  27.  —  3)  —  Segestanus, 
24,43.  —  4)  —  Syracusanus,  Iovis 
sacerdos,  21,5.14.—  5)  — Syracu¬ 
sanus,  Hieronis  fil.  a  Verre  despo- 
liatus,  21,  5.  14.  23,  61. 

Herbita,  urbs  Siciliae  mediter¬ 
ranea  ad  montes  Heraeos,  22,  32. 
Herbitenses,  21,  64.  etc. 
Herculanum,  (f.  L.)  96,  3.  v. 
Aeculanum. 

Herculanea  via  Campaniae  in¬ 
ter  lacnm  Lucrinum  et  mare ,  30, 
14.  et  Herculanensis,  78,  25. 

Hercules.  Sex  Hercules  inve- 
niuntur,  1)  Iovis  et  Lysithoes  fil. 
2)  Aegyptius,  Nilo  natus,  3)  ex 
Idaeis  Digitis,  4)  Iovis  etAsteries 
f.  5)  Belus  Indorum,  6)  Iovis  et 
Alcumenae  f.  123,  15.  16.  Hie 
aerumnas  pertulit,  112,  35.  apud 
Gaditanos,  49,  17.  116,  12.  Hera- 
clidae,  Spartanorum  reges,  128, 
12.  H.  Prodicius,  136,  32.  75,  12. 
cf.  113,  20,  122,  24.  Deianirae 
dattunicam  Centauri  tinctam  san¬ 
guine,  123,  28.  Euripidis  furens, 
110,  28.  dolore  fractus,  immorta- 
litatem  adeptus  est,  117,  8.  45,  68. 
ex  homine  deus,  129,  28.  138,  5. 

123,  18.  116,  12.  14.  cultus,  134,8. 
11.  43,  52.  ei  dccuma  vota,  123, 
36.  Templum  (Athenis  124,  25.) 
Agrigenti,  23,  43.  Lacedaemone, 

124,  34.  Thebis,  125,  31. 
Herennius ,  negotiator  Africa- 

nus,  a  Verre  occisus,  20,  5. 

Herennius.  Coheredes  Heren- 
niani,  102,  6. 

C.  Herennius ,  ad  quern  IV  sunt 
libri  incerti  rhetoris ,  vulgo  Cice¬ 


ronis.  C.  praenomen  exstat  1,  1. 

1.  2,  1,  1.  4,1,  1.  ib.  56. 

C.  Herennius ,  senator ,  pecula- 
tus  damnatus,  20,  13. 

C.  Herennius,  Sexti  fil.  trib.  pi. 
(A.  U.  694.)  ad  plebem  Clodiura 
traducit,  90,  18.  19. 

L.  Herennius ,  orator  tristis  et 
asper ,  accusat  M.  Caelium  de  vi 
47,  11. 

M.  Herennius ,  A.  U.  661.  cos. 
mediocris  orator,  in  consulatus 
petitione  L.  Philippum  vicit,  10, 
45.  37,  17. 

Sex.  Herennius,  C.  pater,  divi¬ 
sor,  90,  18. 

T.  (al.  L.)  Herennius,  argenta- 
rius  Leptitanus,  20,  5. 

Herennius  Gallus  histrio,  aBal- 
bo  quaestore  Gadibus  donatus  an¬ 
nulo  aureo  et  in  equitum  honore 
habitus,  80,  32. 

Herillii  philosophi,  9,  17.  Eo- 
rum  auctor: 

Herillus,  Karthaginiensis,  cuius 
et  Menedemi  et  Eretriacorum  do¬ 
gmata  similia,  110,  42.  Zenonis 
Stoici  auditor,  110,  42.  in  scientia 
summumponit,  112,5.  115, 25.  ex- 
plosus,  136,  2.  114,  15. 

Hermachus,  (immo  Hermarchus ) 
110,  30. 

Hermacreon,  Rhodiorum  porti- 
tor,  5,  30. 

Hermae,  quos  sepulchris  olim 
non  licebat  imponere,  134,  26. 
Pentelicicum  capitibus  aeneis,  90, 
8.  9.  dicunturHermeraclae,90, 10. 

Hermagoras ,  rhetor  Ciceroni 
aequalis,  5, 6.  51.  Eius  praecepta, 
10,  76.  similia  repetit,  10,  78.  in- 
ventum,  5,  11.  degressio,  1,  51. 
cf  lntpp.  ad.  Quinctil.  3,  1. 

Hermarchus,  1)  Chius,  44, 16. — 
2)  —  (non  Hermachus  )  Mityle- 
naeus,  ad  quern  Epicurus  episto- 
las  scripsit  eumque  heredem  fe¬ 
cit,  112,  30. 

Hermathena,  signum  in  una  ba- 
si  Mercurii  et  Minervae  commu¬ 
ne,  90,  1.  Academiae  ornamen- 
tum,  90,  4. 

Ilermeraelae ,  signa  cum  Mer¬ 
curii  et  Herculis  capitibus,  90, 10. 

Hermes,  (al.  Hermestes,  ci.  Her¬ 
magoras  perperam)  rhetor  Grae- 
cus,  qui  imprimis  bene  de  inven- 
tione  scripsit,  tres  in  arte  rlietori- 
ca  sumens  constitutiones,  qua- 
rum  quattuor  Hermagoras  nume- 
rabat  (cf.  10,  76.  78.  Quinctil.  3, 
1.)  doctor  scriptoris  IV  librorum 
ad  Herennium,  1,  11. 

Hermes ,  i.  e.  Mercurius ,  com¬ 
mune  gymnasiorum  insigne,  90, 4. 

Hermia,  vel  Hermias,  servus 
Ciceronis,  86,  15.  88,  4. 

Hermippus,  1)  legatus  Temni- 
tarum,  40,  19.  —  2)  —  Dionyso- 
politarum  princeps,  87,  2. 

Hermo,  servus  Camulae,  94,  21. 

Hermobius,  Temnites,  40,  18. 

Hermodorus ,  1)  auditor  Plato¬ 
nis  ,  cuius  quod  libros  solitus  est 
divulgare,  in  proverbium  abiit: 
Tloyotaiv  ‘EgfioSiuiioi  sc.  hinogevi- 
xtu  Suid.  —  2)  —  celeber  nava- 
lium  architectus*  7,  14.  —  3)  — 
princeps  Ephesiorum ,  qui  Romae 
leges  graecas  Decemviris  expli¬ 
cit,  120,  36.  Plin.  34,  5. 

Hermogenes,  debitor  Ciceronis, 
101,  25.  31.  idem  appellatur  Her¬ 
mogenes  Clodius,  102,  24. 

Hernici,  populus  Latii,  A.  U. 
648.  devictus  a  Q.  Tremulo,136,21. 
62, 3.  in  civitatem  receptus,  40, 13. 

Herodes,  Atheniensis,  qui  de 
Ciceronis  consulatu  scripsisse  vi- 
detur,  91,  2. 

Herodes,  libertus  Attici,  95,  1. 
14.  16.  18.  104,  20. 

Herodotus ,  primus  Graecorum 
historicus,  8,  12.  13.  fabulosus, 
133,  1.  solutus,  11, 12.  55.  Ennio- 
ne  veracior?  72,  26.  de  Themi- 
stocle,  75,  12.  112,  27.  de  Cleobi 
et  Bitone,  116,  47.  de  Croesi  Clio, 


124,  53.  eloquens ,  8,  13.  quid  eo 
dulcius?  239,  49. 

Hwodotus,  Cephaleditanus,  21, 

Heroica  tempora,  124,  1. 

Herus, villicus  Q.  Ciceronis  in 
cius  Arcano,  89,  1. 

Hesiodus,  poeta  doctus,  139,15. 
10,  4.  76,  18.  102,  12.  136,  15.  ante 
ltomara  conditam,  116,  1. 

Hesperides,  dfeae,  123,  17. 

Hesperos,  Veneris  Stella,  122,20. 

Hetereius,  cui  Vestorius  fun- 
dum  Brinnianum  mancipio  dari 
vult,  102,  50. 

Nicetas  (al .Nicetas)  Syracusius, 
physicus,  110,  39. 

Hiempsal,  rex  Mauritaniae  po- 
puli  Rora.  amicus,  30,  4.  28.  foe- 
dus  cum  eo  per  C.  Cottam  consu- 
lem  a  pop.  Rom.  non  est  iussum, 
26,  5. 

Ilieras,  legatusDeiotari  adCae- 
sarem,  56,  15.  105,  3. 

Hiero,  l)tyrannus  Syracusanus, 
qui  Iovem  Olympium  aureo  ami- 
culo  e  Karthaginiensium  spoliis 
ornavit,  123,  34.  Eius  sermo  cum 
Simonide,  121,  22.  —  2)  Hiero  II, 
rex  Siciliae;  eius  phalerae,  23,12. 
domus,  23,  53.  24,  12.  —  3)  Ciby- 
rata,  pictor,  quo  et  fratre  Tle- 
polemo  Verres  usus  est  in  desti- 
nandis  furto  vasis  et  signis,  23, 
13. 

Hieronica  lex  v.  Ind.  Legg. 
Ilierocles  Alabandeus ,  Mene- 
clis  frater,  orator  tota  Asia  ce- 
leberrimus  M.  Cicerone  adhuc 
puero,  8,  23.  argutus  et  senten- 
tiosus,  10,  95.  11,  69. 

Hieronymus,  Rhodius,  Peripa- 
teticus ,  in  Isocratis  libris  multos 
versus  invenit,  11,  56.  vacuitatem 
doloris  summum  bonum  esse  di- 
cit,  110,  42.  112,  3.  6.  seiunctum 
a  virtute  114,  18. 

Hierosolyma,  urbs  suspiciosa  et 
maledica,  40,  28. 

Hierosolymarius ,  per  iocum 
Pompeius  dicitur  ab  Ilierosoly- 
mis  captis,  91,  9. 

Hilarus,  1)  servus  librarius,  post 
libertus  Ciceronis,  101,  37.  102, 

19.  cliens  Attici  fugit  ad  C.  Anto- 
nium  in  Macedoniam,  90,  12.  — 

2)  —  libertus  Cn.  Otacilii  Naso- 
nis,  83,  32.  —  3)  —  libertus  Libo- 
nis,  105,  4. 

Ilillus  ioculariter  dicitur,  quod 
balbutit,  Hirrus,  72,  10. 

Ilimera,  1)  dea,  simulacrum- ab 
urbe  et  fluvio  dictum,  21,  35.  — 

2)  —  urbs  Siciliae,  21,  35. 

Hipparchus ,  Nicenus  A.  a.  Ch. 
160.  clarus  astronomus,  Erato- 
sthcnis  Geographicorum  censor, 

91,  6. 

Hippias,  1)  Eleus,  cuius  nomen 
prae  se  fert  Platonis  dialogus,  ae- 
qualis  Socrati  sophista,  omnia  se 
scire  gloriatus,  10,  8.  55.  —  2)  — 
Pisistrati  filius,  contra  patriam 
pugnans,  in  pugna  Marathonia 
cadit,  98,  10.  —  3) — Philoxeni  fi¬ 
lius,  Calactinus,  83,  37.  —  4)  — 
mimus,  Plutarch.  Anton.  9. 

Q.Hippius,  cuius  filius  aValgio 
quodam  adoptatus,  C.  Valgius 
Ilippianus,  83,  76. 

Hippocentaurus,  nullus  fuit  ,122, 

2.  cf.  116,  37.  125,  21. 

Hippocrates,  Cous,  medicus 
primarius,  274,  III,  3.  desperatis 
vctat  adhiberi  mcdicinmn ,  105, 
15.9,33.  Aesculapio  pracstantior, 

123,  38. 

Hipp o damia ,Oenomal  regis  fi- 
lia,  Pelopis  uxor,  118,  12. 

Ilippodamus,  homo  molestus, 

89,  1,  3,  9.  cap.  6,  21. 

Hippolytus,  These!  filius,  mulie- 
rumosor,4,34. 19, 11.  quern  pater, 
cui  de  Phaedra  novcrca  suspe- 
ctus  esset,  interiro  voluit,  136, 10. 

138,  25.  4,  34. 

Ilipponax,  iainbographus,  qui 
iambis  mordacibus  Anthermum 
et  Bubalum  ad  restim  rcdegit, 

123,  38.  a  quo  pes  Hippona- 
cteus,  11,  57.  et  pr^econium  Hip- 
ponacteum  dicitur,  77,  27. 

Hirpini,  Italiae  populus,  cuius 
caput  Beneventum,  124,  36. 
Hirpinus  fundus,  31,  2. 
t.  Hirrus  Lucceius,  v.  Lucceius. 
G«  Hirrius  Postumius,  homo  vo- 
luptarius,  112,  22.  (Varr.  RR.  3, 

17,  3.  Piin.  9,  55.) 

Hirtinum  proelium  ad  Mutinam, 
ol),  33, 

a  t  i^r^us  ’  cum  C.  Vibio  Pansa 
A.  U.711.  cos.  —  Caosaris  amans, 
96,  4.  103,  22.  scripsit  de  Catonis 
vitus  librum,  oppositum  Ciccro- 
man.o^Catoni ,  nyonXau Caesa- 
riani  Avuxuzotvos,  101,  40.  41.  44. 
45.  47.  Ad  optimates  de  Bruti  et 
Cassn  sententia  a  Cicerone  stu- 
diose  traducitur,  103,  20.  21.  104, 
5.  Iam  antea  declamitaverat  apud 
Ciceronem  et  coenaverat,  79,  16. 

18.  20.  Antonio  iratus,  104,  6. 
veteranis ,  104,  8.  cum  Pansa  in- 
dignus  fascibus,  86,  27.  Bene 
tamen  a  Caesare  instructus,  69, 
11.  colloquitur  cum  D.  Bruto  de 
Antonio  (A.  U.  710.)  81,  1.  8. 
eonsideratus,  83,  5.  Consul  An- 
tonii  praesidium  Claterna  deiicit, 
64,  2.  Eius  et  Pansae  res  gestae 
80,  30.  Cadit  (A.  U.  711.)  ad  Mu 
tinam,  81,  13.  82,  25.  a.  6.  80,  30 
33.  Epistolarum  ad  eum  fragmen¬ 
ts  217.  cf.  82,  14.  86,  24.  59,  15. 

In  Fato  persona  loqnens,  126,  1. 

Hismenias,  Tyndaritanus  nobi- 
lis,  23,  42. 

Hispalis ,  Hispaniae  Baeticae 
urbs,  hodie  Sevilla,  80, 32.  102,  20. 

Hispani,  Romanis  numero  pa¬ 
res,  44,  9. 

Hispania.  Hispaniae  duae,  cite- 
rior  et  ulterior,  25 ,  16.  38 ,  20.  46, 

5.  79,  1.  101,  37.  Hispanis  impo- 
situm  vectigal  stipendiarium ,  25, 

3.  27,  12. 

Hispaniensis.  Hispanienses  ae- 
stus  maritimi,  123, 10.  Hispanien- 
sis  pugiunculus,  16,  5. 

Hispo  (al.  Iiipso )  centurio?  (A. 

U.  696.)  84,  1. 

Hoedi,  sidus,  122,  43. 

Homerus,  multis  ante  Hesio- 
dum  saeculis  poeta,  139,  15.  (cf. 
Od.  it,  225.)  (cf.  Varr.  Fr.  258. 
Bip.)  uterque  ante  Romam  con¬ 
ditam,  116,  1.  recens  a  Tyndari- 
tarum  aetate,  123,  5.  minimum 
XXX  annis  Lycurgi  aetati  ante- 
Ponitur,  128,  10.  10,  40.  Chius,  an 
Smyrnaeus,  an  Salaminius,  39,  8. 
caecus,  120,  39.  senex  non  obrnu- 
tuit,  139,  7.  incomparabilis ,  125, 

47.  cum  Euphorione  collatus,  125, 

64.  poetarum  omnium  instar ,  12, 

13.  non  unicus  poeta,  11,  4.  orna- 
tus,  10,  40.  Homerus  philosopho- 
rum  Plato  Panaetio  dictus,  116, 

32.  Stoicus,  121,  15.  aPlatone  ex¬ 
pulsus  rep.,  130,  5.  Carmina  a 
Pisistrato  disposita,  9,  34.  vi  xv  ia, 
116,  16.  vi&v  xuxaloyoc,,  95,  2. 
Praeco  Achillis,  39,  10.  Fati  vis, 

125,  10.  11  n,  440.  Iuppiter  O- 
lympius ,  127,  36.  Ganymedes, 

116,  26.  Polyphemus,  120,  39. 
Menelaus  facundus,  10,  13.  Uli- 
xcs  moXurofj'doi;,  80,  13,  de  cuius 
insania  silet,  138,  26.  Herculem 
ap.  inferos  convcnit,  123,  16. 
Principibus,  Agamomnoni,  Dio- 
medietc.  suum  cuique  deum  peri- 
culorum  comitem  adiungit,  122, 

66.  Apud  utrumquo  exercitum 
alii  dii,  122,  28.  Nestor,  139,  10. 
Calchas  etTiresias,  124, 20.  Phoe¬ 
nix  (II.  i,  438.)  9,  15.  Snrpodon, 

125,  10.  de  Polyido  Corinthio,  124, 

40.  Homericum  voxiqov  ttqoxii/ov, 

90,  16.  Versus  Homeri  73,  7.  83, 

15.  89,  5.  7.  9.  91,  3.  5.  9,  11.  96, 

1.  §.  2.  §.  4.  89.  96,  11.  98,  5.  7.  8. 

9.  99,  1.  12.  103,  13.  105,  13  a  2. 
Latino  conversi  II.  r',  226.  CIc. 

118,  27.  Cf.  11,  31.  116,41.124,  33. 

75,  12.  Adde  256  —  260. 

Honos  deus,  134,  11.  123,  18. 


Eius  et  Virtutis  aedes  extra  por- 
tam  Collinam,  23,  54,  45,  54.  56. 

Horatia,  soror  Horatiorum ,  de 
qua  Livius  1,  26. 

Horatii,  1)  (aut  potius/Yacci)  in 
Hispania  feliciterpugnasse  dicun- 
tur,  49,  17.  —  2)  —  fratres  terge- 
mini  Romani,  6,  26.  cf.  Liv.  I,  24. 
seq.  Marcus,  qui  Curiatios  et 
sororem  interfecit,  populi  comi- 
tiis  liberatur,  53,  3. 

Horatius,  Venuleius,  Latinus, 
82,  30. 

Horatius  Codes,  unicus  pontis 
propugnator,  134,  4.  136,  18.  141, 
1.  cf.  Liv.  2,  10. 

M.  Horatius  Barbatus  (A.  U. 
305.)  cos.  sapienter  popularis  le¬ 
gem  tulit  de  magistratibus  non 
sine  provocatione  creandis,128,31. 

M.  Horatius  Pulvillus,  A.  U. 
245.  cos.  Tantem  Capitolium  con- 
stanter  dedicat,  43,  53.  (Liv.  11. 
8.) 

Q.  Horatius  in  cod.  Mediceo 
(cett.  P.  Mucius),  2,  13. 

T.  Hordeonius,  102,  46. 

Hortalus,  cognomen  Hortensii, 
quo  notus  est  inprimis  nepos  ora- 
toris  e  Tacito  (Ann.  2,«37.)  Sed 
etiam  orator  Hortalus  dicitur,  93, 
15. 

Hortensiana,  93, 6.  i.  e.  Horten¬ 
sius  v.  liber  Ciceronis  de  philo- 
sophia,  239.  125,  1.  Hortensiorum 
domus,  39,  3. 

Hortensius,  Ernestio  censente, 
argentarius,  101,  5. 

L.  Hortensius,  pater  Q.  Hor¬ 
tensii,  22,  16. 

Q.  Hortensius,  L.  F.  natus  A. 

U.  640.  Eius  proavus  Tuditanus, 
102,  6.  Catuli  et  Serviliae  gener, 

9,  61.  20,  72.  78.  88.  95.  Varro 
consobrinus,  Pseudoascon.  ad  18. 
familiaris  Cic.  95,  6.  10,  1.  96.  cf. 
94,  2.  9.  12.  17.  95,  1.  —  aedil.  (A. 

U.  679.)  137, 16.  praetor,  20, 13.  et 
A.  U.  685.  cos.  augur,  58,  2.  ado- 
lescens  XIX  annorum  primum 
(659.)  in  foro  dixit,  10,  64.  et  in 
senatu,  9,  61.  paullo  ante  Crassi 
mortem  (662.)  pro  rege  Bithyniae 
ib.  XLIV  annos  fuit  unus  patro- 
norum,  qui  recensentur,  10,  64. 
qualis  orator  fuerit,  10,  88.  11,  37. 
Asiatico  dicendi  genere  utebatur, 

10,  95.  11,  38.  non  mnlta  graviter 
dicebat,  11,  30.  itaque  perorandi 
locum  Ciceroni  relinquebat,  10, 

51.  oximia  memofia,  116,  24.  ma- 
xime  rerum,  110,  1.  274,  I,  3.  Ci¬ 
ceronem  non  detcrruit  eius  elo- 
quentia,  15,  1.  cf.  78,  2.  canssam 
egit  Africae  (A.  U.  659.)  9,  61 
dixit  contra  legem  Maniliam ,  27, 

17.  38,  4.  7.  pro  Vcrre,  18,  7.  pro 
L.Vargunteio ambitus  reo ,  38,  2. 
pro  M.  Valerio  Messala  (A.  U. 
694.)  91,  3.  78,  2.  pro  Appio  Clau¬ 
dio  paullo  ante  mortem,  10,  64. 
pro  Cn.  Plancio,  51,  15.  pro  Flac- 
co ,  91,  25.  45,  2.  6.  pro  Scauro, 
Ascon.  ad  164.  proMilone,  Ascon. 
ad  53.  Adversatus  P.  Clodio ,  90, 

14.  15.  Quid  egorit  in  caussaPto- 
lemaei  Auletae,  71,  2.  5  b.  P.  Len- 
tuli  Spintlieris,  71,  7.  —  A.  U. 

700.  in  caussa  Sufenatis  et  C.  Ca¬ 
tonis,  93,  15.  de  supplicatioue  Ci¬ 
ceroni  decernenda,  96,  2. 

Hortensius, in  Lucullo  v.  Aca- 
demicis  loquens  Antiochi  partes 
tuetur,  102,  16.  18.  110,  2.  et  no¬ 
men  dat  libro  de  philosophia  239. 
bonus  auctor  historiae,  101,  5. 

Q.  Hortensius  Q.  fil.Laodiceae, 

95,  3.  sua  natura,  non  patris  cul¬ 
pa  a  Salvio  liberto  corruptus.  ib. 

1,  18.  Ciceronem  convenit,  95, 16. 
Cncsnrianus  A.  U.  705.  praeerat 
mari  infero,  99,  12.  105,  5.  A.  U. 

710.  procos.  Macedoniae,  M.  Eru- 
tum  delectu  iuvat,  66,  5.  6. 

Ilostilia  curia,  a  Tullo  Hostilio 
ad  Comitium  exstructa,  in  P.  Clo- 
dii  funere  combusta,  in  maius  re- 
fecta,  115,  1.  cf.  Varr.  LL.  5,  32. 
Hostilianae  Adiones,  7,  57.  sunt 

formulae  ab  Hostilio  quodam  ICto 
conceptae,  quibus,  qui  ex  legibus, 
maxime  testamentariis,  agere  vel- 
let,  uteretur  et  caveret  sibi,  ne  in 
actione  peccans  litem  perderet. 

Tullus  Hostilius,  AttiiNavii  au- 
gurio  rex  magna  belia  gessit,  122 
3.  res  gestae,  128, 17.  In  Veliis  se- 
pultus,  Varro  Fragm.  p.  241.  Bip. 

Tullus  Hostilius,  Antonianus, 
A.  U.  711.  trib.  pi.  des.  69,  12. 
Hostilius,  ad  quem  epp.  218. 

C.  Hostilius  Mancinus,  cui  post 
deditionemlieeretne  esse  civi  etin 
senatum  venire ,  ambigebatur,  7, 

US'  8’  32’  138’  30-  26>  33.  12.  S. 

44,  20.  129,  18. 

L.  Hostilius  Mancinus  A.  U.  699 
cos.  140,  25. 

L.  Hostilius  Tubulus,  A.U.  612. 
praetor,  corruptus  quaesitor  inter 
sicarios,  613.  exsul,  112,  16.  114 

,r,¥yades’  sic>us,  122,  43.  261, 
178. 

Hyblenses,  ab  Hybla  urbe,  22, 
43.  Tres  sunt  autem  Hyblae: 
quam  Cic.  dicat,  latet:  Magnam 
tort,  prope  Centuripas.  Nam  par- 
vam  alteram  vocat  Megaridem,  24, 
-5. undellyblaeae  apes;  item  ter- 
tiam  minorem  Her  am,  ad  Heraeos 
montes  inter  Syracusas  et  Agri- 
gentum  sitam,  91,  1. 

Ar¥ydr^-  !)  sidus,  122,  44.  261, 
458.  —  2)  —  Cerberi  mater,  117, 9. 

Hydrus,  untis,  (v.  Hydruntumj 
86,  8.  urbs  Calabriae  cum  portu, 
unde  traiectus  brevissimus  in 
Graeciam,  104,  21.  105,  5. 

Hyes,  123,  21.:  „I0ve  —  et 
Proserpina  nati  Britomarte  ( al. 
Tritopatres),  Hyes  (al.  Zagreus) 
Enbuleus,  Dionysus"  (Dioscuri). 

Hymellus,  mons  Atticae,  melle 
et  marmore  nobilis,88, 10.112,34. 
Hymettium  mel,  239,  61. 

Hymnis  Caecilii  Statii  fabula  ex 
cognomine  Menandri  translata, 
112,  8. 

Hypanis,  Sarmatiae  Europaeae 
fluvins  in  regione  ad  Bosporum 
Cimmerium,  116,  39. 

Hyperbolas,  Atheniensis,  im- 
probus  in  comoedia  vetere  nota- 
tus,  (Aristoph.  Equitt.  1304.)  10, 

62.  130,  10. 

Hyberborei,  Sauromatiae  popu¬ 
lus  maxime  borealis,  123,  23. 

Hyperides ,  (YntytiSm)  7,  13. 

8,  23.  10,  17.  11,  26.  acutus,  9,  7. 

11,  31.  orator  Demostheni  proxi- 
mus,  10,  36.  tamen  dissimillimus, 
ibid.  82.  et  admirandus,  ibid.  84 
Hyperion,  1)  pater  Solis  secun- 

oco  I23’  21‘  —  —  Sol  ipse, 

1, 

Hyphemenus  ( Hypaepenus  ?)  in¬ 
cola  Ilypaeporum;  urbis  Lydiae, 

87,  2,  4,  14. 

Ilypsaeus,  absurde  defendit  ali- 
quem  ignoratione  iuris  civilis  7 
36.  Filius  illius  ?  A.  U.  629.  con- 
s  tills. 

Hypsaeus,  v.  Plautius. 

Hyrcania,  Asiae  minoris  regio 
^ln5e  Gaspium,  v.  Hyrcanium 
116,  45. 

I. 

Iacchus.  Eius  mysteria,  134, 14. 
marmorcus  Atheniensium,  a  Pra- 
xitelo  aut  Scopa  factus,  23,  60. 

lalysus,  1)  hcros  Rhodius,  Her- 
culis  fil.,  Solis  nepos,  conditor  Ia- 
lysi,  urbis  Rhodiao,  123 ,  21.  —  2) 
lalysus,  Protogenis  tabula  Rhodi 
pulcherrima,  8,  5.  23,  60.  91,  21 
Gell.  15,  31.  Plin.  35,  10. 

lamblichus,  Sampsicerami  filius 
phylarchus,  i.  e.  dynasta,  Arabum’ 
amicus  pop.  Rom.  85,  1. 

^ lamidae ,  haruspices  Elii,  124, 

Ianiculum,  mons  Romae ,  29  5 
30,  27.  53,  27.  ’ 

Ianus  deus  princcps  in  sacrifi- 
cando,  122,  27. 

Iapides,  populus  Iapldiae,  Illy- 
rici  regionis ,  per  Alpes  Iulias  ad 
Noricum  vergentis ,  quorum  ne 
quis  civis  Rom.  fieret,  foedere 
cautum  erat,  49,  14. 

lason,  1)  princeps  Argonauta- 
rum,  119,  32.  —  2)  —  Pheraeus, 
iuxta  cum  Themistocle  callidissi- 
nius,  136,  48.  123,  28.  (Diod.  Sic. 

15,  p.  375.) 

Ibycus,  Rheginus,  Hipponacti 
aequalis,  circ.  01. 60.  (540.  a.  Ch.) 
poeta  eroticus,  119,  33.  Carrni- 
num  reliqq.  ed.  Schneidewin,  Got- 
tingae,  1833. 

/cadtws,  praedo,  saxo  speluncae 
lapso  exstinctus,  126,  3. 

M.  Iccius,  A.  U.  710.  praetor 
Siciliam  sorte  obtinuit,  59,  10. 

Jconium ,  Lycaoniae  caput,  73, 

5.  85,  4.  94,  20. 

Idaeus  pastor,  h.  e.  Paris  pa- 
scens  in  Ida  monte  Phrygiae,  90, 

18.  —  /daeoe  MatrisMagnae  Deum 
famuli  Galli,  134,  9.  16.  —  Idaei 
Digiti  (Jixrvloi)  eius  sacerdotes, 
123,16. —  Idaea  sacra,  A.  U.  550. 
accepta  (140,  13.  Liv.  29,  14.)  a 
P.  Nasica,  viro  optimo,  115,  22. 

Idyia,  Oceani  filia,  (Aeetae 
uxor)  Medeae  et  Apsyrti  mater, 
123  19. 

Ietae  (’Oron) ,  opp.  Siciliae  pro- 
pe  Macellam;  incolae  Ietini  (Ie- 
tenses  Plin.  3,  14.)  22,  43. 

Iguvium  (Aguvium,  Eugubium 
hodie  Oubbio),  Umbriae  oppidum 
ad  viam  Flaminiam,  96,  13.  unde 
Iguvinates,  49,  20. 

Ilia,  v.  Rhea  Silvia,  124, 20.  (ex 
Ennio). 

I  lias,  inscripta  membranae,  nu- 
ce  inclusa,  274,  IV,  20.  malorum 
impendet  97,  11. 

lliona  (Priami  filia),  Pacuvii 
tragoedia,  110,  27. 

Ilium;  ab  hac  urbe  Achivorum 
profectio,  124,  14. 

Illyricum,  regio  mari  Adriatico 
adiacens,  Italiae  opposita,  66,  4. 

5.  lllyrici  maris  ora,  27,  12. 

Imacharensis  ager,  Imacharae, 
orientalis  Siciliae  oppidi ,  Herbi- 
tam  versus,  24,  2. 

Imacharenses,  22,  42. 

Inalpini,  populus  Alpes  inco¬ 
lens,  81,  4. 

Index  Hercules;  eius  fanum, 
124,  25. 

India,  113,  14.  120,  27.  121,  35. 
123,  16. 

Induciomarus,  Gallus,  Allobro- 
gum  ceterorumque  Gallorum  dux, 
Fonteii  accusandi  suis  auctor,  25, 
8.  12.  17. 

Indus,  fluvius  Indiae  maximus, 

122,  52. 

Inenses ,  incolae  Inae ,  oppidi 
Siciliae  ad  Pachynum  prom.,  22, 
43. 

Inilia  s.  Hysteria,  134,  14. 

Ino ,  Cadmi  filia ,  Graecis  Leu- 
cothea,  Latinis  Matuta,  116,  12. 

123,  15.  19. 

Insuber  ignominiose  dictus  L. 
Piso,  50,  15. 

Insubres ,  populus  Galliae  Cis- 
padanae,  49,  15. 

Insula  pars  urbis  Syracusanae, 
23,  52.  24,  31.  32. 

Interamna  (h.  Terni),  urbs  Fim¬ 
briae  ,  43,  30.  53,  17.  58,  41.  91,  1. 
Unde  Interamnates,  93,  15. 

Inlimelii  v.  Intemelii,  civitas 
Liguriae,  78,  14.  cf.  Plin.  III.  5. 
Invidentia  dea,  123, 17. 

Iolaus ,  Ciceroni  Violens  (an 
Ioleos  ?  Orell.)  275,  22. 

Iones  (Atlienienses),  Aeoles  et 
Dores,  40,  27.  lonum  gens,  Athe- 
nienses,  40,  27. 

Ioniae  nobilissima  civitas  Sa- 
mus,  87,  1,  8,  25. 

Ionium  Mare,  1)  mare  inter  Ita- 
liam,  Siciliam  et  Graeciam.  —  2) 
—  superum,  opp.  infero,  v.  Ha- 
driaticum,  9,  19. 

Iphigenia,  1)  Agamemnonis  fi¬ 
lia,  immolaturDianae  Aulide,  111, 


48.  138,  25.  —  2)  —  Ennii  tragoe¬ 
dia,  127,  18.  —  3)  —  Timanthis 
pictura,  11,  22.  3,  21. 

Iris,  s.  Arci  species,  Thauman- 
te  nata,  123,  20. 

Isara  (li.  Isdre),  fluvius  Allo- 
brogum  maximus,  80,  15.  18.  21 
23.  81, 13. 

Isauri,  populus  Isauriae,  quae 
Pisidiae ,  Pamphyliae ,  Ciliciae  et 
Lycaoniae  fuit  contermina,  85,  2 
Hinc  \  forum  Isauricum,  94,  21. 

Isiaci  coniectores,  Isidis  sacer¬ 
dotes,  124,  58.  cf.  Suet.  Dornit.  1. 

Isidorus,  1)  mimus,  pater  Ter- 
tiae,  Verris  amicae,  22,  34.  —  2) 

—  Attic!  libertus,  100,  4. 

Isis,  123,  19. 

Isocrates,  Atheniensis,  natus 
01.  85,  4.  mort.  01.  110,  3.  anno 
aetatis  94.Panathenaicum  scripsit, 
139,  5.  7.  adolescens  senis  Gor- 
giae  auditor,  11,  52.  numeros  ora¬ 
torios  temperavit,  11,  51.  52.  sua- 
vis,  9,7.vocalium  concursum  stu- 
diosius  cffugit,  11,  44.  instituit 
dilatare  verbis  et  mollioribus  nu- 
meris  explere  sententias,  11,  13. 
52.  9,  44.  versus  ex  eius  oratione 
collegit  Hieronymus,  11,  56.  ivzi- 
Aizu  sectatus,  11,  50.  et  artificia 
varia,  11,  12.  10,  12.  6,  2.  eius 
mos,  11,  61.  51.  a-veolhjxioy,  91, 

1.  pater  eloquentiae,  8,  3.  Cicero¬ 
ni  praeter  ceteroslaudatus,  11, 51. 
a  Socrate  in  Platonis  Phaedro, 
14,  6.  11,  13.  Eius  gloria  motus 
Aristoteles,  116,  4.  ab  hoc  ob  ina- 
nem  sermonis  elegantiam  repre- 
hensus,  9,  35.  11,  19.  eiusque  in- 
fensus  adversarius ,  11 ,  51.  9,  16. 
horum  uterque  suo  studio  delecta- 
tus  contempsit  alterum,  136,  1. 
Ipse  confidentiam  sibi  et  vocem 
deesse  confessus,  129,  30.  8,  3. 
aliis  primo  scripsit  orationes,  sed 
ex  eo  saepe  in  ius  vocatus  totum 
se  artibus  componendis  dedit,  10, 
12.  suasiones  fecit,  ut  Panegyri- 
cum,  11,  11.  Panathenaicum ,  11, 
12.  Doctor  singularis,  9,  9.  10,  8 
Domus  eius  officina  eloquentiae 
11 ,  13. 10 ,  8.  Ex  eius  ludo  tam- 
quam  ex  equo  Troiano  meri  prin- 
cipes  exierunt,  8,  22.  Timotheus, 
9,  34.  Naucrates,  11,  51.  Critias, 
Lysias,  Theramenes,  9,  34.  Epho- 
rus  lenissimi  ingenii,  cui  calcaria 
adhibuit,  10,  56.  9,  9.  95,  1.  8,  13. 
Theopompus  acerrimus,  frenis  in¬ 
digens,  95,  1.  9,  9.  10,  56.  11,  44. 
Librum  scripsit  ad  Philipp  umMa- 
cedonem,  11,  52. 

Issus,  urbs  Ciliciae  ad  Pinarum 
amnem  et  sinumlssicum,  ubi  Da¬ 
rius  victus,  Cicero  victis  Ama- 
niensibus  imperator  appellatus 
est,  72,  10.  94,  20. 

Isthmus  Corinthiacus,  126,  4. 

Italia  armis  invicta,  Graecia 
discipline,  4,  32.  plena  graeca- 
rum  artium,  93,  3.  referta  Pytha- 
goreis,  8,  37.  eius  species,  34,  1. 
eius  duo  maria,  27,  12.  Italicae 
mensae,  120,  35.  Italici  philoso¬ 
phy  139,  21. 

Italicum  bellum,  i.  e.  Marsicum 
vel  sociale  (ab  A.  U.  664.  usque 
ad  666.)  21,  2.  30,  29.  39,  4.  49,22. 
50,  36.  85, 12.  137,  21. 

Ilalicus  tumultus,  64,  1. 

Ithaca,  insula  Ulixis  ad  Leuca- 
diam  peninsulam  in  mari  Ioaio 
sita,  7,  44.  134,  1.  138,  26. 

Ithyrei  v.  Ituraei,  populus 
Syriae,  artis  sagittariae  peritus, 
ex  quo  servi  gladiatores  etc.  58, 
8.  44.  69,  8. 

Iuba,  Hiempsalis  filius,  Mau- 
ritaniae  regis,  bene  nummatus 
et  capillatus,  30, 22.  Pompeii  ami- 
cissimus,  55,  8.  77,  3. 

lubeliius  Taurea ,  nobilis  Cam- 
panus,  ferox,  30,  34.  50,  11. 

ludaei  nati  scrvituti,  48,  5.  Iu- 
daicum  aurum,  40,  28. 

Iugurtha,  contra  quern  bellum 
Mario  committitur,  27,  20.  138, 
20.  10,  33.  123,  30. 


lugurthina  coniuratio  optima- 
tium  a  Iugurtha  corruptorum  con¬ 
tra  remp.  123,  30.  adversus  quam 
lata  est  rogatio  Manilia,  10,  33. 

Julia  (al.  Tutia),  quam  Q.  Cic. 
filius  uxorem  ducere  cogitabat, 
104,  29.  105,  2. 

Iulii  (C.  et  L.)  Caesares  fratres, 
L.cos.A.U.664.Caiusautemaedili- 
cius,  consulatum  adspirans,  aCin- 
na  interfectus,  164,  2.  cf.  Ascon. 

C.  Iulius  Caesar  L.  F.  Strabo 
Vopiscus,  Q.  Catuli  patris  ePo- 
pilia  matre  frater  uterinus,  face- 
tus,  136,  30.  37.  8,  23.  68.  10,  48. 

49.  57.  60.  88.  120,  19.  164,  2.  67, 

5.  restragicas  comice  tractavit,  9, 

8.  T.  Albucii  quaestor,  18,  19. 
Sardorum  caussa  Albucium  po- 
stulavit,  137,  14.  18, 19.  aedilis  A. 

U.  664.  quotidie  coneionatus ,  10, 
89.  consulatum  A.  U.  666.  contra 
legem  Villiam  petebat,  adversan- 
tibus  P.  Antistio  et  P.  Sulpicio 
tribb.  10,  63.  a  Cinna  Marii  iussu 
A.  U.  667.  occisus,  120,  19.  164, 2. 
10,  89.  Eius  fratrisque  caput  in 
Rostris  iacuit,  9,  3. 

C.  Iulius  Caesar ,  a  Venere  or- 
tus  (78,  15.  223,  6.)  L.  Calpurnii 
gener,  50,  16.  in  adolescentia  au- 
ram  popularem  aucupans ,  61,  18. 
praetor  Catilinarios  omnibus  aliis 
poenis,  quam  supplicio  maluit  af- 
fici,  36,  4.  101,  21.  severus  in  Q. 
Catulum,  91,  24.  Clodio  domi 
suae  in  Bonae  deae  sacris  depre- 
henso  uxori  repudium  misit,  90, 
13.  Hispaniae  propraetor  Gadita- 
no3  pacavit,  49,  19.  consulatum 
petebat  (A.  U.  693.)  90,  17.  A.  U. 
695.  I.  cos.  83,  4.  diem  solutionis 
ducit,  94,  21.  Clodium  solvit,  45, 
7.  17.  sq.  eius  cum  Clodio  ratio- 
lies,  43,  15.  Ciceronem  officiis  cu- 
mulat,  91,  12.  50,  32.  Pompoium 
a  Ciceronis  coniunctione  seiunxit, 
58,  10.  Mitis  in  Vatinium,  46,  6. 
45,  63.  Publicanis  favit,  51,  14. 
Lege  iis ,  qui  de  vi  et  maiestatis 
damnati  fuerint,  aqua  et  igni  in- 
terdici  iubet,  57,  9.  Bellum  Qal- 
licum  imperator  gessit,48, 13.  Se- 
natus  de  Cic.  sententia  Caesari 
stipendium  et  decern  legates  alia- 
que  decrevit  (A.  FI.  698.)  49,  27. 
71,  7.  48,  7-  Simultas  eius  et  Cic. 
48,  17.  composite  est,  71,  9.  Cice¬ 
roni  favet,  52,  15.  50,  33.  88,  12. 
89,  1,  3,  9.  etc.  89,  5.  Laudatus 
(A.  U.  700.)  93,  15.  51,  39.  Bellum 
Britannicum  VI.  Kal.  Octobr.  A. 
700.  conticit.  Apud  Bellovacos 
circumsederi  dicitur,  78,  1,  4. 
Curionem  tribunatum  petentem 
(703.)  negligit,  78,  2.  Caesar  con¬ 
sul  fieri  cupiens  Pompeio  poscen- 
ti,  ut  cxercitum  antea  dimittat, 
conditionem  ponit,  ut  ambo  di- 
mittant  exercitus,  78,  14.  Cic. 
(704.)  sollicitus,  72,  15.  Caesar 
M.  Antonium  sine  sorte  quaesto- 
rem  legit,  95,  6.  Placentiam  IV 
legiones  mittit,  95,  9.  Absens  ut 
creari  posset,  Ciceronis  auctori- 
tate  obtinuit,  96,  1,  4.  Audacissi- 
mus  ib.  3,  5.  in  Hispaniam  itu- 
rus ,  78,  16.  alienatus  a  Pompeio, 
96,  4.  minatur  senatui  (705.)  86, 
11.  paratus,  86,  12.  Ariminum, 
Anconam,  Arretium  occupat,  Gal- 
lias  in  quinquennium  oblinens  ib. 
Publicani  favent,  77,  7.  Quid 
acturus  Pompeio  videatur,  96,  8. 
a  Labieno  relictus  (705.)  96,  11. 
paciscitur,  96,  14.  15.  in  dies 
ingravescit,  99,  4.  malam  de  se 
facitspem,99, 8.  Caesaris  etPom- 
peii  victoria  timenda,  99,  14.  100, 
11.  Optimates  se  vendunt  Caesa¬ 
ri,  97,  16.  Eum  Cic.  Pompeio  re- 
conciliare  studet,  98,  11.  Pom- 
peium  Brundisii  obsidet,  98,  14. 
Pacis  studium  simulat,  96,  21.  23. 
Frustra  collocutus  cum  Cic.  98, 
18.  Caesar  ad  Corfinium,  97,  3. 
Non  satis  celer  post  pugnam 
Pharsalicam,  85,  15.  70,  8.  in  A- 
fricam  it,  125,  24.  Alexandrine, 


100,  15.  Eum  moratur  in  Asia 
Pharnaces,  100,  21.  Antonius  post 
bellum  Hispaniense  eius  fami- 
liaris,  58,  26.  32.  acri  valet  iudi- 
cio,  79, 16.  Venit  (708.)  in  Italians, 

79,  6.  8.  contemnit  Antonium,  58, 

29.  Antonius  Caesari  siearium 
subornat,  ib.  In  Thessalia,  Afri¬ 
ca  ,  Hispania  Caesar  cum  civibus 
depugnavit,  58, 30.  Aliquamremp. 
relicturus  (709.)  83,  68.  Anticato- 
nes  duos  scribit,  101, 40. 12, 25.102, 
46. 50. 51.  Quid  de  Cicerone  ?  103, 

2.  74,  13.  76,  5  —  8.  10.  Marcello 
postliminium  concedit,  74,  4.  7. 
sqq.  54,  5.  9.  Massiliensibus  con- 
donat,  64,  6.  Clemens  in  Liga- 
rium,  55,  2.  etc.  Publication^ 
Sullanas  suarum  caussa  sancit, 
137,  8.  83,  8.  136,  14.  ius  violat 
regnandi  gratia,  138,  21.  136,  8. 
Lupercalibus  (d.  15.  Febr.)  A.  U. 
710.  Caesar,  Dictator  perpetuus, 
diadema  ab  Antonio  oblatum  ab- 
iecit,  58,  34.  purpuratus  tamen  in 
sella  aurea,  malis  ominibus,  124, 
52.  125,  16.  Caesar  tyrannus,  136, 
31.  occisus  est  a  nobilissimis  ci¬ 
vibus,  amicis  inspectantibus  (Id. 
Martiis  A.  U.  710.)  125,  9.  58,  12. 
136,  31.  138,  4.  57,  14.  Acta  eius 
auctore  Antonio  servantur,  57,  7. 
81,  27.  sq.  82,  1.  3.  58,  43.  etiam 
falsa,  ut  de  Siculis,  103,  12.  13.  de 
Sext.  Clodio,  103,  14.  104,  16. 
A.B.C.  137,  7.  126,  1.  Q.  Curio- 
nis  libro  reprehensus,  10, 16.  Lau- 
des  eloquentiae  eius,  10, 72.  Com- 
mentarii,  10,  75. 

C.  Iulius  Caesar  Octavianus  — 
ante  adoptionem  Octavius,  inde  ab 
A.  U.  727.  Augustus  — controyer- 
sans  cum  Antonio,  103,  10.  Cice¬ 
roni  deditus,  103,  11.  periculosus 
ceteris,  103,  12.  20.  21.104,  2.  Ci¬ 
cero  eius  aetati  diffidit,  104,  12. 
105,  9.  etc.  Antonium  impugna- 
turus,  105,  8.  Cicerone  interprete 
rem  apud  senatum  acturus,  105, 
11.  Octavianumne  Antonio  prae- 
ferat,  dubitat,  105,  15.  Laudatur 
Ciceroni  80,  28.  30.  33.  81,  7.  82, 
23.  25.  83,  13.  60,  1.  61,  8.  16. 
Pompeio  M.  praclatus,  63,  3.  sua 
sponte  bellum  suscepit  contra 
Antonium,  64,  2.  Divina  eius  vir- 
tus,  69,  9.  imperator,  67,  8.  pro¬ 
praetor  (A.  U.  711.)  69,  18.  Profe- 
ctus  ad  D.  Brutum  liberandum, 
70,  2.  Tertium  eius  proelium  ad 
Mutinam,  70,  3.  Ciceronis  consi- 
liis  nititur,  107,  1,  15. 

(Iulius)  Caesar  nothus  s.  Cae- 
sario,  Caesaris  ex  Cleopatra  filius, 
103,  20. 

L.  Iulius,  publicanus?  83,  6. 

L.  Iulius  Caesar  Strabo,  Caii 
oratoris  et  poetae  tragici  frater 
A.  U.  661.  cos.  51,  21.  25,  15.  Iu- 
nonis  Sospitae  templum  refecit, 
124,  2.  A.  U.  665.  censor,  39,  5.  a 
Cinna  occisus,  120,  29.  9,  3.  cf. 
C.  Iul.  Caes.  Strabo. 

L.  Iulius  Caesar,  A.U.690.  cos 
37,  34.  90,  1.  2.  ante  Catonem  di¬ 
xit  de  auimadversione  in  Catili¬ 
narios,  101,  21.  sororis  suae  vi- 
rum  P.  Lentulum  Suram  plecten- 
dum  censuit,  36,  6.  58,  6.  avun¬ 
culus  M.  Antonii  effecit,  ut  tumul¬ 
tus  eius,  non  bellum  in  senatu  di- 
ceretur  (A.  U.  711.)  68,  7.  64,  1. 
C.  luL  Caesaris  legatus  (702.) 
Caes.  B.  G.  7 ,  64.  valetudinis 
caussa  post  illius  caedem  non  ve¬ 
nit  in  senatum,  82,  2.  sed  firmus 
et  rectus,  82,  5.  103, 17.  104,  4. 

L.  Iulius  Caesar,  praecedentis 
filius ,  cum  scopis  solutis  compa- 
ratus  (705.)  96,  13  b,  6.  96,  14.  et 
16.  Catonis  (707.)  proquaestor 
Bell  Afric.  88.  sq.  interfectus  a 
Caesare  (A.  U.  708.)  79,  7.  cf.  Dio 
Cass.  43,  11.  Suet.  Caes.  75. 

Sex.  Iulius  Sex.  F.  Sex.  A.  Cae¬ 
sar,  praet.  urbanus  (631.)  43,  33. 
2,  13. 

Sex.  Iulius  C.  F.  Sex.  A.  Caesar, 
A.  U.  663.  cos.  152,  11. 


Sex.  (lul.)  Caesar,  flamen  Qui- 
nnalis  (697.)  44,  6.  Syriae  prae- 
fectus  a  Caesare  (A.U.706.)  Bell 
Alex.  66. 

A.  lulius  lulus,  decemvir  (A. 
U.  303.)  128,  36.  laudatus  128,  36. 
III.  cos.  A.  U.  324.  aestimationem 
pecudum  lege  eonstituit,  128,  35. 

lulius  Proculus,  nuntiat  Romu- 
lum  in  coelum  receptum ,  133  i 
128,  10.  ’ 
Iunia  gens  patricia ,  ex  qua  L. 
Junius  Brutus,  plebeia,  ex  qua 
rehqui  Bruti. 

1 unia ,  uxor  C.  Mafcelli  patris, 
o5r  8. 

Iunia  anus  funere  elata,  8,  55. 
lunius,  Aviani  statuarii  amicus, 
77,  13. 

lunius ,  Cic.  creditor,  101,  14. 

6.  lumus ,  quaesitor  in  causa 
Cluentii  contra  Oppianieum,  a 
quo  indicium  Iunianum  dicitur 
20,  6.  28,  20.  etc. 

C.  lunius,  filius,  28,  49. 

L.  lunius,  pater  T.  Iunii,  ne- 
glectis  auspiciis  classem  perdit, 
10,  48. 

M.  lunius,  1)  praetor,  apud  quern 
Cic.  defendit  D.  Matrinium,  28, 45. 
—  2)  —  P.  Quintii  patronus  (A. 
U.  673.)  15,  3.  —  3)  —  Publii  fra- 
ter,  20, 51.  Incertum  est,  utrum 
bi  ties  fuerint,  an  duo,  an  unus 
idemque. 

P.  ( D .  ci.  Duker.  ad  Liv.34,  1.) 
lunius ,  Castoris  aedem  tuendam 
sibi  desumpsit  (A.U.  674.)  20,  50. 

Q.  lunius ,  senator ,  iudex  in 
Verris  caussa  a  Cic.  reiectus,  20,  7. 

T.  lunius  L.  F.,  tribunicius,  a 
quo  P.  Sestius  (P.  Sestii  a  Cic. 
defensi  pater?)  ambitus  accusa- 
tus  est,  10,  48. 

(Iunii)  Bruti ;  hoc  genus  reip. 
divinitus  datum,  60,  3.  58,  11. 

L.  lunius  Brutus,  laudatus  10, 
14.  regem  superbum  non  tulit,59, 

4.  112,  20.  128,  25.  7,  9.  8,  55.  6l| 
25.  57 ,  6.  auctor  nobilitatis ,  119, 

1.  Hie  a  Cic.  10,  14.  119,  1.  57,  6. 
58,  2.  Nep.  Att.  18.  dicitur  esse 
proavus  M.  Bruti,  Caesaris  inter- 
fectoris,  sed  perperam.  Abroga- 
vit  imperium  Collatino  collegae, 

138,  10.  in  proelio  cecidit,  119, 37. 

139,  20.  de  Arunte  4 ,  53.  141 ,  1, 

2,  12.  ’t>ikoxiy_vrlpa  in  Parthenonc, 
102,  40.  —  Brutus,  fabula  prae- 
textata  Attii,  45, 58. 105, 5.  124,  22. 

D.  lunius  M.  F.  Brutus  Gal- 
laecus  (al.  Callaicus)  Clodiae  F. 
101,  22.  cum  Serapione  A.  U. 
616.  cos.  10,  22.  in  vincula  con- 
iectus  a  C.  Curiatio  trib.  pi. 
135,  9.  In  Hispania  ulteriore  tri- 
umphum  reportat  de  Gallaecis, 

49,  17.  augur,  140,  2.  tenipla  or- 
nat,  39,  11. 

D.  lunius  Brutus,  A.  U.  654. 
cos.  Graece  et  Latine  doctus,  10, 

47.  in  Saturnini  caede  (654.)  pro 
re  communi  arma  sumpsit,  32 ,  7. 
Eius  satisdatoris  praedia  pericu- 
lum  subeunt  in  caussa  Iunii  pu- 
pilli,  20,  55.  57.  134,  21. 

D.  lunius  Brutus  Albinus,  A.  U. 

677.  cos.  Eius  uxor  Paulla  Vale¬ 
ria,  78,  7.  A  Caesare  praefectus 
classi  (A.  U.  698.  et  705.)  Caes 

B.  G.  3,11.  B.  C.  1,  36.  A.U.  710. 
a  It.  Antonio  provincia  privatur, 

104,  4.  5.  fidus  reip.  59,  1.  4.  pru- 
dens  et  fortis,  80,  15.  18.  Planci 
col  leg  a  simpliciter  dicitur  80,  22. 

24.  XIX  cohortes  habet,  80,  33. 
Littcrae  eius  ad  Brutum  et  Cas- 
sium,  81, 1.  ad  Cic.  81, 4.9. 10.11.13. 

19,  20.  25.  26.  Rhodum  cogitat, 

81,  1.  bellum,  81,  9.  etc.  Mutinae 
so  vix  sustinet,  82,  6.  8.  lauda¬ 
tus  90,  3.  oppugnatus  ab  Anto¬ 
nio,  61,  9.  13.  62,  3.  66,  7.  pignus 
libertatis  Rom.  68,  9.  Mutinensi 
obsidione  liberatus  (711.). 80,  11 
70,  2. 

M.  lunius  Brutus,  ICtus,  10,  47. 

34.  Eius  de  iure  civili  libros  VII 
Digesta,  2,  59.  memorant;  III 

tantum  ei  tribuit  Scaevola,  8,  33 

5- -3J1,  De  I)artu  ancillae,  111, 
4.  77,  22.  Huius  filius : 

M.  lunius  Brutus,  137,  14.  con¬ 
tra  quern  dixitL.  Crassus  in  caus¬ 
sa  Cn.  Planci,  8,  54.  in  dicendo 
vehemens  et  callidus,  28,  51.  8 
34.  Eius  orationes,  25,  13. 

M.  lunius  Brutus,  M.  Bruti, 
Caesaris  interfectoris,  pater,  pro- 
babihs  ICtus,  10,  62.  A.  U.  671. 
trib.  pi.  15,  20.  coloniam  Capuam 
transferre  volens,  30,  33. 

M.  lunius  Brutus,  Tvquwoxi6- 
roq,  M.  Bruti  et  Serviliae  F.  natus 
A.  U.  669.  Maritus  1)  Claudiae, 
App.  Claudii  Pulchri  filiae,  73,  4. 
10.  94,  17.  2)  dein,  hac  dimissa 
A.  U.  709.,  Porciae,  Catonis  Uti- 
censis  filiae,  102,  9.  10.102  22 
Eius  vitricus  D.  lunius  Silanus 
(A.  U.  692.  cos.)  A  Q.  Servilio 
Caepione  avnnculo  adoptatus  in 
solennibus  deinceps  formulis  ap- 
pellatur  Q.  Caepio  Brutus ,  77,  21. 
91,  24.  66  ,  11.  Pammenis  rheto- 
ris  et  Aristi  Academici  auditor, 

ioa97'  °f'  etAnti°chi  Athenis, 
120,  8.  (hinc  Antiochius,  102,  25.) 
Ser.  Sulpicii  in  Samo  insula,  10, 
4-.  a  studio  et  eloquentia  lauda- 
tus  10,  97.  philosophiae  studio- 
sus,  109,  3.  Demosthenis  senten- 
tiis  imbutus,  11,  39.  lucrativae  o- 
perae  aliquid  semper  ad  scriben- 
dum  etc.  rapiens,  274,  1,  5.  pon- 
tifex,  10, 58.  coniurationis  inPom- 
peium  insimulatus  a  Vettio,  91, 
24.  exemptus,  94,  10.  20.  M.  Sca- 
ptius  eius  amicus,  94,  21.  Saiami- 
nii  Cyprii  in  eius  fide,  95,  1.  2.  3. 
(A.  U.  703.)  arrogans,  95,3.  Cice- 
ronis  opera  usus  adv.  Ariobarza- 
nem  et  Salaminios,  95,  1.  eius  fa- 
miliaritate,  73,  11.  85,  14.  100,  4. 
persona  loquens  in  Bruto,  10,  3. 
post  pugnam  Pharsalicam  scribit 
ad  Cic.  ib.  §.  10.  Caesaris  de  eo 
sententia  (707.)  103,  1.  Galliae  a 
Caesare  praefectus  (709.)  101 ,  27. 

10-  Ciceronem  offendit,  101,' 
36. 37.  solatur,  Tnllia  mortua,  102, 

6.  12.  18.  et  obiurgat,  101, 13.  102, 

6.  venit  in  Tusculanum  e  provin¬ 
cia  Caesari  obviam  iturus,  102, 

16.  23.  de  Marcelli  morte  Caesa- 
rem  purgat,  102,  10.  Ciceronem 
de  memoriae  lapsu  in  55.  admo- 
net,  102,  44.  Caesare  interfecto 
Brutus  Ciceroni  pugionem  attol- 
lens  recuperatam  libertatem  gra- 
tulatur,  58,12.  inLanuvinumabit, 
103,  7.  reip.  spes,  103,  19.  20.  Ci- 
ceronis  sententiam  in  libro  14. 
propositam  improbat,  ib.  De  ora- 
tione  Capitolina,  104,  IB.  12.104. 

3.  4.  Otiatur  improbante  Cicero¬ 
ne,  104,  9.  Romae  tuto  esse  non 
poterat,  104,  12.  A.  U.  710.  cum 
Cassio  praetor  ab  urbe  abest,  66 
3.  Laudatus  82,  4.  5.  8.  10.  Pro¬ 
consul  in  Achaia  et  Macedonia 
res  praeclare  gerit,  67,  11.  Ei  in- 
scripsit  Cic.  libros  de  Finibus 
111,  1.  libros  de  N.  D.  121,  1.  O- 
ratorem,  11,1.  Tusculanas,  116, 1. 
Laudes  eius  11,  10.  Epistolae  ad 
eum  83,10-14.  Eius  scripta  (10, 

6.) :  1)  oratio  pro  Deiotaro  A.  U. 

707.  —  2)  Capitolina  —  3)  pro 
App.  Claudio  (10,  94.)  —  4)  Lau- 
datio  Appii  (Diomed.  p.  364.  ed. 
Putsch.)  — 5)  declamatioproMilo- 
ne  (Quinctil.  3,  6,  93.  10, 1,  23.)  — 

6)  Liber  de  Virtute  (Senec.  ep. 

95.) 

M.  lunius  (ob  intimam  cum  C. 
Graccho  necessitudinem)  Grac- 
chanus,  scripsit  libros  do  Potesta- 
te,  135,  20.  cf.  Plin.  33,  1. 

C.  lunius  Norbanus,  M.  Antonii 
quaestor,  homo  seditiosus,  A.  U. 

660.  a  Sulpicio ,  quod  eius  culpa 
exeicitus  a  Cimbris  delctus  esset 
(659.)  accusatus  (137,  14.)  13,  30.’ 
ab  Antonio  defensus,  8,21.  28.  47. 

A.  U.  671.  cos.  15,  6.  a  Sulla  vi- 
ctus  Capuam  fugit,  Vcllei.  2,  25. 


C.  lunius  Norbanus ,  A.  U.  663. 
praetor,  24,  4.  22,  49. 

L.  lunius  Pentius,  A.  U.  587. 
cos.  10,  28. 

M.  lunius  Pennus,  A.  U.  628. 
138 'll’  aedilicius  mortuus,  10, 28. 

L.  lunius  Pullus,\.  U.  505.  cos. 
classem  maximam  perdidit,  124 
16.  125,  8.  33.  122,  3. 

D.  lunius  Silanus,  circ.  A.  U. 
589.  adoptat  T.  Manlii  Torquati 
filium,  111,  7. 

D.  lunius  Silanus,  Bruti  vitri¬ 
cus,  10,  68.  A.  U.  684.  aedilis,  137, 
16.  Catilinarios  plecti  iussit,  36,  4. 
101,  21.  A.  U.  692.  cos.  cupidior 
provinciae,  50,  24.  37,  38. 

M.  lunius  Silanus,  A.  U.  615. 
cos.  10,  35.  152,  11.  a  Cn.  Domi- 
tio  miuriarum  in  Aegritomarum 
accusatus,  18,  67.  rem  male  ges- 
serat  adv.  Cimbros,  Ascon.  ib. 

M.  lunius  Silanus,  Caesaris  le- 
gatus,  praeerat  cohorti  praetoriae 
in  exercitu  M.  Antonii  (A.  U. 
711.)  in  proelio  Mutinensi,  80,  3o! 
discessit  ab  Antonio.  80,  34.  cf 
Dio,  46,  39. 

Iuno  Regina,  164,  2,  47.  24,  72. 
Argia,  Romana,  Lanuvina,  124, 
28.  diversa  eius  species ,  121 ,  29. 
Bacinia,  cuius  in  fano  ad  promont. 
Lacinium  Hannibal  columnam 
vult  tollere,  124,  24.  20,  19.  Liv. 

24,  3.  Sarnia,  37,  41.  122,  27.  134, 
16.  Lucma,  122,  27.  Moneta,  124, 
45.  125,  32.  Sospita,  124,  2.  44. 
cuius  templum  (664.)  refecit  L.  lu¬ 
lius.  Eius  fanurn  in  promontorio 
Melitae,  23,  46.  24,  72.  Eius  tem¬ 
plum  Crotoniense,  6,  1.  Iuno  im- 
placabilis  Hercuii,  117,  8. 

Iupiter  planeta,  122,  20. 

Iuppiter,  i.  e.  iuvans  pater,  122, 

25.  Tres  loves,  1)  Areas,  Aethe- 
ris  F.  Liberi  etProserpinae  pater, 

2)  Caeli  F.  Minervae  pater,  3)Sa- 
turni  F.  Cretae,  ubi  sepultus,  123, 
21.  238,  11.  Dioscuri  primi  tres  v. 
Anaces,  123,  23.  21.  pater  Solis, 
123,  21.  Herculis,  123,  16.  Musa- 
rum  primarum  IV,  et  secunda- 
rum  IX,  123,  21.  Veneris  HI. 
123,  23.  Dionysi  IV.  ib.  Mereurii, 
123,  22.  Apollinis  et  Dianae,  123, 

23.  Vulcani,  123,  22.  Saturnum 
vinxit,  122,  24.  certans  cumApol- 
line,  123,  23.  Leges  Cretensium 
sanxit,  117, 14.  Iuppiterunus  deus 
solus,  Varr.  Fragm.  224.  Bip.  a- 
quila  eius  satelles,  124,  47.  aves 
nuntiae,  125,  34.  35.  augures  mi- 
nistri,  135,  19.  46,  8.  125,  18.  ful- 
minans,  125,18.  121,  11.  reip.  sta¬ 
tor,  67,  12.  somnia  mittit,  123,  40. 
Sancta  lovis  species,  124,  12.  125, 

20.  21.  altisonus,  266,  2.  Capito¬ 
linas,  125,  20.  128,  20.  24.  4,  55. 
cuius  templum  deflagravit  (671.) 
rostitui  a  Sulla  coeptum,  a  Catulo 
(685.)  dedicatum,  (Tacit.  Hist.  3 
72.  Plin.  7,  44.)  23,  28.  ob  benefi- 
cia  Optimus,  Maximus  ob  vim 
dictus,  43,  57.  Eius  Stella  <3W- 
Dmv,  122,  20.  46.  124,  39.  132,  17. 
Dodonaeus,  124,  34.125,  32.  Ham- 
mon  v.  Ammon,  124,  43.  1.  alia 
huius  species,  121,  29.  30.  36. 
Hospitalis,  88,  12.  Imperator,  23, 

57.  cuius  tria  signa,  Macedoni- 
cum,  Ponticum,  Syracusanum,  23, 

58.  lovem  Lapidem  iurare,  77,  12. 
Latiaris,  53,  31.  Minianus  (al. 
miniatus),  79,  16.  Olympius,  127, 

36. cuius  simulacrum  a  Phidia  con- 
fectum,  8,  2.  123,  34.  Stator,  113, 

20.  152,  28.  134,  11.  125,  41.  33,  5. 

13.  apudArretium,  124,35.  Urius, 

60,  35.  Iuppiter  puer,  125,  41. 
Iuppiter  pater,  260,  2. 

Iuturna,  lacus  vel  fons  in  Italia 
sal  liber  iuxta  Numicum  amnem, 

28,  36.  a  Iuturna  Nympha,  do  qua 
Virgil.  Aen.  extr.  eiusque  aedes 
in  Urbis  rogione  IX. 

Iuventas  (’Hftrj),  Dea,  121,  40. 

10,  18.  Eius  sacra,  90,  18.  pocula 
deorum  ministrat,  116,  26. 

luventia,  gens  consularis  ex  mu- 
nicipio  Tusculano,  51,  7. 

luventius ,  primus  de  plebe  ae¬ 
dilis  curulis  factus  est,  51,  24. 

M.  luventius  Later ensis,  A.  U. 
695.  trib.  pi.  703.  praetor,  78,  8. 
augur  (709.)  101,  17.  Ciceronis 
studiosus,  51,  1.  2.  impugnatus 
tamen  a  Cic.  ib.  leges  ignorans, 
78,  8.  sanctissimus,  80,  21. 

M.  luventius  Pedo,  senator,  28, 
38. 

( luventius )  Thalna,  corruptus 
iudex  in  iudicio  Clodii  (693.)  90,16. 

(luventius)  Thalna,  modestus  et 
frugi,  102,  29. 

T.  luventius,  ICtus  lentus  in  di¬ 
cendo,  ged  callidus,  10,  48. 

K. 

Kana,  s.  Cana,  Q.  GeUii  Kani 
filia,  Q.  Ciceroni  filio  si  placeret 
locanda,  102,  41. 

Nanus  (Q.  Gellius),  aequalis  si- 
millimusque  Attici,  102, 31.  Corn. 
Nep.  Att.  10. 

Karthaginiense§  perfidi,  4,  14. 
5,19.  39.  134,35.  delentHimeram, 
21,  35.  Segestam,  23,  33.  in  re¬ 
bus  maritimis  exercitatissimi,  27, 
18.  Syracusarum  in  portum  num- 
quam  venere,  24,  37.  multi  Romae 
servierunt,  118,  22. 

Karthago,  Herculis  IV.  filia,  123, 
16. 

Karthago  (sic  pronuntiatum 
nomen,  11,  48.)  LXV  nnnis  Roina 
antiquior,  128,  23.  Fragm.  N.  2. 
malitiosa,  4,  53.  praepotens,  49, 

15.  3,  2.  5,  8.  diruenda,  an  suis 
leddenda?  5,  12,  a  Scipione  dele- 
ta,  4,  13.  33.  27,  20.  30,  32.  136, 11. 
eius  rei  caussa,  128,  4.  Hasdru- 
balis  culpa,  123,  38.  consecrata  a 
P.  Africano,  29,  2.  30,  19.  Qua 
eversa  Clitomachus  librum  con- 
solatorium  ad  captivos  cives  suos 
scripsit,  118,  22. 

Karthago  nova  (h.  Cartagena), 

29,  2.  30,  19. 


Labeo,  1)  102,  12.  —  2)  —  de  co- 
horte  praetoris  Q.  Ciceronis  in 
Asia  (A.  U.  694.)  87,  1,  4,  14.  — 
3) Caesaris  pereussor,  107,  1. 
2.  Videtur  Q.  Antistius  Labeo  es¬ 
se  (Plutarch.  Brut.  12.  Dio,' 47, 
49.)  qui  post  pugnam  ad  Philip- 
pos  periit,  Appian.  B.  C.  4,  137. 

L.  Labeo,  4,  27. 

Labeo  Segulius ,  perversus ,  81. 
20.  21.  89,  1,  6,  22. 

D.  Laberius,  mimographus, 
(709.)  77,  11.  82,  IS,  poeta  clarus 
et  niordax  a  C.  Caesare  iussus 
in  scenam  prodire;  cf.  Macrob. 
Saturn.  II.  7.  Suet.  Caes.  39.  Wie- 
land  ad  Hor.  Sat.  1,  10,  1. 

M.  Laberius,  83,  8. 

Labici,  Latii  oppidum,  quod  et 
Labicum  (s.  Lavicum)  dicitur,  a 
quo  via  Labicana  XV.  m.  p.  ab 
urbe,  30,  36.  Unde  Labicanum 
praedium  circa  oppidum,  141,6, 3. 
Labienus,  v.  Attius. 

Labor,  deus,  123,  17. 

Labro,  s.  portus  Herculis  La- 
bronis ,  Liburnum  (h.  Livorno), 
88,  6. 

Lacaenae  virgines  delectantur 
laboriosis  miercitationibus,  117, 
15.  Lacaeme  cuiusdam  dictum.’ 
116,  42. 

Lacedaemon,  severa,  120,  27. 
104,  9.  134,  15.  quomodo ,  bonos 
ut  reges  liaberet,  obtinuerit,  127, 
33.  honestissimum  domicilium  se- 
nectutis,  139,  18.  corruit  terrae 
motu,  124,50.  6,  31.  Ibi  sepulchra 
Tyndaridarum,  133,  5.  (cf.  Horn 
11.  /,  243.) 

Lacedaemonia  mulier,  i.  c.  He¬ 
lena,  124,  50. 

Lacedaemonii,  religiosi,  124,43. 
disciplina  insignes,  10,  10.  40,  2o! 
123,  38.  37,  35.  129,  9.  vlctu  sim- 

17!) 

plici ,  120,  34.  voluptatis  laboris- 
que  vicibus  bene  dispositis,  37, 
35.  quamquam  pueros  rapere  do¬ 
cent,  130, 5.  et,  vetito  quidem  stu- 
pro,  concubitus  admittunt,  130,  4. 
victoriae  ubique  viam  dant,  136, 
19.  Eorum  imperium  a  Pansania 
Lysandroque  prolatum,  136,  22. 
In  Lacedaemonios  Thermopolita- 
nos  Simonidis  epigramma,  117, 
42.  Omina  ante  pugnam  Leuctri- 
cam,  124,  34.  125,  25.  31.  Ob  re- 
gnandi  iniustitiam  a  sociis  deser- 
ti,  137,  7.  Clades  ad  Arginusas  et 
Leuctra,  136,  24. 6, 23.  Philippum 
minitantem  eludunt,  120,  4. 

Lacedaemonius  quidam  mortis 
contemptor,  116,  42.  (int.  Thecta- 
menes,  Plutarch.  Moral.  Tom.  II. 
p.  133.  ed.  Tauchnit.  —  Apo¬ 
phthegm.  Lac.  — ) 

Laches ,  dux  Atheniensium ,  res 
male  gerit  in  pugna  ad  Delium 
(424.  a.  Ch.)  124,  54. 

Laciadae,  curialesCimonis,137, 
18. 

Laco,  Anagninus,  unus  de  M. 
Antonii  gladiatQribus,  58,  41.  105, 
11.  Laconis  dictum,  120,  14.  ad 
Diagoram  Rhodium,  116,  46.  La- 
conum  laus,  120,  17.  Aaxtovix)] 
oxuTub),  i.  e.  brevis  epistola  M. 
Antonii,  99,  10. 

Laconicum ,  sudatorium  in  bal- 
neis,  in  hemisphaerium  aedifica- 
tum,  quo  utebantur  crudi.  In- 
ventum  est  hoc  genus  a  Lacedae- 
moniis,  unde  nomen,  93,  10.  Vi- 
truv.  5,  10. 

Lacteus  orbis,  261,  493. 

Lacydes  ex  Academia  II.  retinet 
Arcesilae  rationem,  110,  6.  pere- 
grinatur,  120,  37. 

Ladas ,  cursu  vicit  Olympia ,  4, 
3.  Catull.  55,  25. 

Laelia,  C.  Laelii  Sapientis  filia, 
Q.  Mucii  Scaevolae  uxor,  sermo- 
ne  utebatur  paternae  elegantiae, 
10,  58.  9,  12.  duas  habebat  Alias 
Mucias  duasque  neptes  Licinias, 
10,  26. 

Laelii,  sapientes  nec  admodum 
divites,  30,  24.  153,  8. 

Laelius,  (L.  Aelius?  Orell.)  Q. 
Scaevolae  auguris  amicus,  7,  62. 

C.  Laelius,  sapientis  pater,  cum 
L.  Scipione  Asiatico  A.  U.  564. 
cos.  amicus  Africani  maioris,  67,7. 

C.  Laelius,  C.  F.  cum  repulsa 
A.  TJ.  614.  cos.  120,  91.Viriathum 
Lusitanum  vicit  ex  praetura,  10, 
21.  137,  11.  Diogenem  Stoieum 
audivit  et  Panaetium,  112,  8.  scri- 
psit  Tuberoni  laudationem  Afri- 
caui  avunculi,8,  84.  augur,  58,  33. 
133,  2.  in  dicendo  lenis,  9,7.  in 
primis  eloquens,  10,  21.  24.  ele- 
gans  et  subtilis,  96,  3.  eius  oratio 
de  collegiis,  10,  21.  88.  123,  2.  17. 
140,  25.  pro  publicanis,  140,  22. 
Sapiens  dictus,  137,  11.  138,  4. 
etc.  hilaris,  136, 30.  constans,  136, 
26.  12,  20.  Eius  generi  Q.  Mueius 
Scaevola  et  C.  Fannius,  93,  16. 
140,  1.  101,  5. 

D.  Laelius,  orator,  L.  Crasso 
adolescente  floruit,  vir  bonus  et 
satis  doctus,  8,  6.  Hinc  Lucilius : 
Persicum  non  euro  legere,  Laelium 
Decimum  volo.  Cf.  Ill,  3. 

D  Laelius,  optimi  viri  filius 
optimae  spei,  accusatL.  Flaccum 
de  repetundis,  40,  1.  2.  Caes.  B. 
C.  3,  5.  a  Pompeio  cum  mandatis 
ad  coss.  Marcellum  *t  Lentulum 
Capuam  mittitur,  97, 11.  D.  12.  A. 

Laenas,  v.  Popillius. 

if.  Laenius  (al.  Lenius)  Flaccus, 
Attici  amicus,  94,  20.  21.  cui  prae- 
fecturam  negavit  Cicero ,  94,  21. 
95,  1.  3.  P.  Silio  autem  commen- 
datur,  83,  63.  Ciceronem  A.  U. 
696.  tuitus,  51,  41.  84,  4. 

Laertes,  pater  Ulixis,  139,  15. 

Laestrygonia,  Formiae,  91,  13. 

Laetilius  (vulgo  Letilius),  haud 
indoctus,  21,  26.  56. 

Laetoria  (immo  Plaetoria)  lex, 
123,  30.  138,  15. 

Laelus  (vel  potius  L.  Paetus), 
93,  9. 

Laevinus,  v.  if.  Valerius  Lae- 
vinus. 

Laevus,  Cispius,  L.  Planci  lega- 
tus,  80,  18.  21. 

Lais,  meretrix  Athenis  nobilis, 
qua  et  Aristippus  usus  est,  79,  26. 

Laius,  Oedipi  pater  in  Euripi- 
dis  Chrysippo  (Pelopis  filio,  Laii 
deliciis),  119,  33.  126,  13. 

Lamia,  feminaSegestana,  23,  26. 

Lamia,  ad  quern  Caesaris  ep. 
(A.  U.  709.)  102,  45.  Eius  horti, 
101,  21.  22.  94,  8.  cf.  L.  Aelius. 

Lamiae,  qui  Quinti  Ciceronis 
domum  in  Carinis  conduxerunt, 
88,  3. 

Lampsacum  (Greece.  Aafiipaxoi;), 
opp.  Mysiae  s.  Hellespont,  quo 
Cic.  Mysiam  complectitur,  20,  24. 
116,  43. 

Lanuvini,  qui  Iunonem  Sospi- 
tam  colebant,  121,  29.  in  civita- 
tem  recepti ,  49 ,  13.  —  Lanuvini 
colles,  79,  22. 

Lanuvinum,  praedium  in  agro 
Lanuvino,  71,  36.  98,  9. 

Lanuvium  (h.  civita  Lavinia), 
Latii  municipium,  30,  35.  ubi 
summus  magistratus  dictator  fla- 
mines  prodebat,  53,  10.  Murenae 
patria,  37,  41.  Ibi  clypei  ineunte 
bello  Marsico  a  muribus  derosi, 
124,  44.  125,  27. 

Laodicea,  velLaudicea,  (etLao- 
diceni  vel  Laudieeni,)  urbs  Pry- 
giae  maioris  ad  fluvium  Lycum, 
non  procul  ab  Apamea ;  qnam  Ci¬ 
cero  adiectam  provinciae  suae 
subinde  memorat,  20,  30.  72,  17. 
73,  5.  7.  79,  25.  82,  14.  83,  54.  85, 
4.  94,  15.  21.  65,  2. 

Laomedon,  Ganymedis  pater, 
116,  26. 

Lapithae,  Thessaliae  populus, 
fabulis  celebratus,  50,  10. 

Lar  familiaris,  22, 11.  54.  15,  27. 
cui  vervecibus  sacrificatur,  134,  8. 
22.  Lares  familiares  et  Penates  dii, 
131,  5.  Larium  religio,  134,  11. 
Ad  Larium  aedem  fanum  Orbo- 
nae,  123,  25. 

T.  Larcius  ( A'xqxioi; ,  non  Lar- 
gius  nec  Lartius)  Flavus ,  primus 
dictator  (A.  U.  256.)  128,  32. 

Larentia.  Acca  Larentia,  cui 
pontifices  ad  aram  in  Velabro  fa- 
cere  solent,  10,  1.  Hinc  Larenti- 
nae  feriae  vel  Larentalia  ap.  Varr. 
LL.  6,  3. 

Largus,  cum  C.  Memmio  ri- 
xans,  76,  8. 

Larinum  (h.  Larino),  caput  La- 
rinatium  Ferentanorum  ad  Tifer- 
num  fl.,  93,  12.  96,  12.  13.  102, 13. 
Inde Larinus  etLarinas,  28,5.6.63. 

Lars  Tolumnius,  v.  Tolumnius. 

Lartidius,  furciferignotus,  96, 1. 

if.  Laterensis,  v.  Iuventius. 

Laterium,  fundus  Q.  Ciceronis 
in  Arpinati  agro,  93,  7.  99,  1.  88, 
7.  89,  31. 

Latiar.  Dies  erant  duo,  qui  post 
ferias  Latinas  habentur  religiosi: 
ceteroqui  confectum  erat  Latiar, 
88,  4. 

Latiaris  (al.  Latialis,  v.  Dra- 
kenb.  ad  Liv.  21,  60.)  Iuppiter, 
quiinLatio,  cui  praesidet,  coli- 
tur,  53,  31. 

Latini,  et  incolae  Latii ,  et  qui 
habent  ius  Latii ,  datum  coloniis, 
i.  e.  ut  gerendo  magistratus  civi- 
tatem  Romanam  adipiscerentur 
(cf.  Ascon.  ad  50.  in.).  Latini  raro 
ex  urbe  exire  iussi,  45,  13.  Lege 
Iulia  civitas  et  sociis  et  Latinis 
data,  ut, qui  fundi  populi  facti  non 
essent,  civitatem  non  haberent, 
49,  8.  Cum  Latinis  omnibus  foe- 
dus  ictum  A.  U.  261.  cf.  49,  23. 
Latini  asciverunt  interdum  ali- 
quid  ex  iussis  populi  Rom.  49 ,  8. 
Cum  Latinis  do  imperio  dimiea- 
batur,  136,  12.  138,  30.  opponun- 
tur  sociis,  45,  13.  24,  24.  Grae- 
cis,  9,  24.  109,  3. 

Latina  lingua,  111,  3.  via,  28, 

59.  Latinae  feriae,  90,  3.  124, 11. 
Dies  duo  post  ferias  Latinas  ha- 
biti  religiosi,  quibus  nuptiae  fieri 
non  poterant,  88,  4,  2.  121,  6.  La- 
tinum  bellum,  124,  26. 

Latinienses ,  prope  Romam ,  44, 
28.  Latiniensis  ager,  44,  10. 

Latinus,  legatus  C.  Calvisii  in 
Africa,  82,  30. 

Latium,  devictum  a  Tarquinio 
Superbo,  128,  24. 

Latmus,  mons  Cariae,  in  quo 
Endymion  obdormivit,  116,  38. 

Latona,  Apollinis  tertii  et  se- 
cundae  Dianae  mater,  123,  23.  so- 
ror  Asteriae,  123,  16.  18.  Eius 
partus,  20, 18.  Delus  sedes,  24,  72. 

Latro,  urbs  et  portus  Etruriae, 

88,  6. 

Laurentum,  oppidum  Latii,  8, 6. 

Laus  Pompeii,  oppidum  Galliae, 
88,  15. 

Lavernium  (Lavernum  cod.  Me¬ 
dic.  L.  i.  e.  Lacuna  Avernum  cj. 
Bose),  96,  8.  nomen  loci  aut  fani 
a  Laverna  dea  dicti,  a  quo  prope 
aberat  villa  Africani  minoris ,  cf. 
126.  Fragm.  2.  in  fin. 

Lavicanum,  oppidum  Latii  Ro- 
mae  vicinum,  30,  25. 

Leaena,  meretrix  Attica,  242,  3. 

Lebadia,  urbs  Boeotiae,  Tro- 
phonii  antro  Celebris,  124,  33. 
125,  26. 

M.Lecca  (vel  Laeca),  v.  Porcius. 

Leda,  mater  Anacum,  secun- 
dorurn  Dioscurorum ,  Castoris  et 
Pollucis,  123,  21. 

Leius,  vel  Lenius  (immo  Lae¬ 
nius),  94,  20. 

Lemnus,  insula  maris  Aegaei, 
4,  54.  126,  16.  cuius  fabricae  Vul- 
canus  III.  praefuit,  123,  22.  My- 
steria,  121,  42.  Unde  Lemnium 
Philoctetae  Saxum,  112,  29.  Le¬ 
mnium  furtumPromethei,  117, 10. 

Lemonia  tribus,  51,  16.  65,  7. 

Lenius,  v.  Laenius. 

Lentidius ,  plebeius  e  Clodianis 
operis,  43,  33.  45,  37. 

Lento,  Caesenuius,  Antonii  col- 
lega  in  Vllviratu,  Italiae  divisor, 
67,  6.  68,  9.  69,  2.  12. 

Lentuli,  v.  in  Corneliis. 

Leocorion  (Aio>x6qiov,  v.  Suidas 
etAelian.  Y.  H.  12,  28.),  delubrum 
Zeoi<i«m,Praxitheae,Theopae,Eu- 
bulae,  patriae  servandae  caussa 
oraculi  iussu  a  patre  Leone  Athe- 
niensi  immolatarum,  123,  19. 

Leon,  1)  Megarensis,  24,  6.  — 
2)  —  Phliasiorum  princeps,  Py- 
thagorae  aequalis,  120,  3. 

Leonaticum,  nomen  corruptum, 
i.  e.  Leone  natarum  (Leonidum), 
123,  19. 

Leonidas,  Lacedaemoniorum 
rex,  qui  ad  Therm opylas  pugnans 
cecidit,  116,  42.  49.  112,  19.  30. 

Leonidas,  Lilybaetanus,  24,  4. 

Leonides  (al.  Leonidas),  Athe¬ 
niensium  princeps  Ciceronis  tem¬ 
pore,  85,  16.  18.  86,  16. 

Leontinily.Leontium),  urbs  Sici- 
liae  maritima  inter  Catanam  et 
Syracusas,  21,  66.  Hinc 

Leontinus  campus,  vel  ager  po- 
puii  Rom.  publicus ,  ob  fertilita- 
tem  inter  patrimonia  reip.  Rom. 
relatus,  58,  17.  124,  33. 

Leontium,  meretricula  Epicu- 
rea,  contra  Theophrastum  scri- 
psit  eleganter,  121,  33. 

M.  (Aemilius)  Lepidus,  (if.  Ae- 
milius  dictus,  43,  53.)  princeps 
senatus ,  32 ,  7.  etc.  A.  U.  567.  et 
579. cos. 48, 9.  A.  574.  pontifex  max. 
et  575.  censor,  8,  71.  48,  9.  Ptole- 
maei  (V.)  Epiphanis  (552?)  tutor, 
115,  22.  cf.  Val.  Max.  6,  6,  1.  Ta¬ 
cit.  Ann.  2,  67. 

if.  ( Aemilius )  Lepidus,  A.  U. 
628.  cos.  10,  28. 

if.  (Aemilius)  Lepidus,  A.  U. 
673.  aut  674.  Siciliae  propraet. 
importunus,  21,  3.  22,  91.  A.  U. 
676.  cos.  49,  15.  qui  quum  L.  Sul- 
lae  acta  rescindenda  censuisset. 


magna  seditione  conflata  bellum 
civile  coortum  est,  35,  10. 

if.  (Aemilius)  Lepidus,  postea 
triumvir ,  cui  supplicatio  decreta 
est,  59,  9.  105,  5. 

Lepidi  ceteri  v.  in  Aemiliis. 

Lepiso ,  Trallianus ,  vir  nobilis, 
40,  22. 

Lepreon  vel  Lepreos ,  urbs  ma¬ 
ritima  Achaiae  in  Elidis  confinio, 
95  2. 

Q.  (if.  Tullius  ?  ci.  Martyni-  La¬ 
guna)  Lepta,  praefectus  fabrum 
Ciceronis  in  Cilicia,  73,  7.  75,  20. 
Ad  quem  sunt  epp.  76,  18.  et  19. 
Ciceronis  debitor  (A.  U.  705.)  98, 
12.  14.  99,  11.  100,  8.  Lepta  fidus 
M.  Plancio  amicus,  79,  13.  mirifi- 
cus,  94,  17.  cf.  79,  13.  102,  46.  95, 

1.  8.  97,  3.  84,  17.  86,  4.  23. 

Lepta  filius,  76,  18. 

Leptines ,  Atheniensis ,  contra 
quem  est  Demosthenis  oratio,  11, 

31. 

Leptines ,  qui  Laodiceae  in  gy¬ 
mnasia  interemit  Cn.  Oetavium 
legatum  ad  Antiochum,  65,  2. 

Leptis  duplex  est,  altera  magna 
prope  Syrtim  maiorem,  altera  mi¬ 
nor  inter  Adrumetum  et  Tisdram, 
conventus  Romanos  apud  Hir- 
tium.  De  hac  Cic.  24,  59. 

Lepus,  sidus,  122,  44.  261,  365. 

Lerna  hydra  ab  Hercule  occisa, 
117,  9. 

Lesbiaci,  libri  tres  Dicaearchi, 
quibus  animos  esse  mortales  effi- 
cere  voluit,  117,  31. 

Lesbus,  insula  marisAegaei,98,9. 

Letilius,  v.  Laetilius. 

Letini,  vel  potius  letini,  22,  43. 
cf.  Harduin.  ad  Plin.  3,  8.  aut 
Netini,  ut  cj.  Ern. 

Leucadia,  peninsula  Acarna- 
niae,  119,  34. 

Leucas ,  promontorium  et  oppi¬ 
dum  peninsulae  Leucadiae,  119, 
18.  86,  1.  2.  4.  5.  9. 

Leucata,  celebre  Leucadiae  pro¬ 
montorium  ,  unde  amoribus  irre- 
titi  se  praecipitare  solebant  in 
mare,  ut  amore  liberarentur,  119, 

18.  94,  9. 

Leucippus,  Zenonis  Eleatici  di- 
scipulus ,  cuius  atomi  reprehen- 
duntur,  121,  24.  de  pleno  et  inani 
omnia  gigni  statuit,  110,  37. 

Leucopetra  Tarentinorum ,  105, 
6.  57,  3.  86,  7.  ignota  est  Geogra- 
phis.  Unde  Cluver  Rheginorum 
substitui  vult  in  locum  Tarenti¬ 
norum. 

Leucothea,  Cadmi  filia,  Graecis 
Ino,  Matuta  Latinis,  eiusque  filius 
Palaemon  deorum  in  numero  ha¬ 
bentur,  116,  12.  119,  34.  123,  15. 

19. 

Leuctra  (orum)  oppidum  Boe¬ 
otiae,  ad  quod  duce  Epaminon- 
da  Thebani  Spartanos  (01.  102, 

2.  =  371  a.  Ch.)  vincunt,  116, 
46.  136,  18.  Hinc  Leuctrica  ca- 
lamitas,  137,  7.  124,  34.  mala 
pugna,  125,  25.  Leuctrica  pu¬ 
gna  ironice  de  caede  P.  Clodii, 
95,  1. 

if.  Levinius  (vel  potius  Laevi- 
nius),  22,  54. 

Libanus,  nomen  comicum,4, 50. 

Liber,  i.e.  Bacchus.  Hie  etPro- 
serpina  Cereris  liberi,  hinc  Liber 
et  Libera  dicti,  122,  24.  Liberi  ae- 
des  Syracusis,  23,57.  cf.  116,12.4, 

32.  134,  8.  113,  20.  123,  18.  21.  23, 
57.  libera  (Liberi  ci.  Orell.)  tur- 
ba,  228,  4. 

Libera,  i.  e.  Proserpina,  Cere¬ 
ris  filia,  cui  Sicilia  sacra,  122,  24. 
Eius  aedes  Syracusis,  21,  48.  Ro- 
mae,  122,  23.  Eius  et  Cereris  sa¬ 
cra,  23,53.  Libero,  Liberae  et  Ce- 
reri  ludi  Romae  fiunt  ab  aedili- 
bus,  24,  72. 

Liberalia,  dies  festus  a.  d.  XVI. 
Kal.  April,  quo  ingenui  pueri  to- 
gam  sumebant,  95,  1. 

Libertas,  cuius  vel  Licentiae 
contumeliose  dictae  (134, 17.)  sta- 
tua  a  Clodio  in  area  domus  Cice- 

ronis  posita  et  consecrata  est,  43, 
35.  93,  16.  53,  22. 

Libo,  r.  Scribonius. 

Libya,  Africa,  123,  10.  116,  20. 
vasta,  121,  36. 

Licentia,  v.  Libertas. 

Ltcinia  Atria,  a  L.  Licinio  Cras- 
so  aedile  exstructa,  ubi  auctiones 
sunt  habitae,  15,  3. 

Licinia,  1)  Cassii  soror,  sed  non 
germana,  77, 23.  —  2)  —  Caii  filia, 
Vestalis  (A.  U.  631.)  43,  53.  — 
3)  —  incesta,  defensa  a  L.  Crasso 
oratore,  10,  43.  —  4)  —  L.  Crassi 
oratoris  etMuciae  filia,  P.  Scipio- 
ni,  Serapionis  nepoti,  nupta,  et  — 
5)eius  soror,  eleganter  loquentes, 
10,  58. 

Liciniana  domus  ad  lucum  Pi- 
sonis,  Q.  Ciceroni  A.  U.  698.  con- 
ducta,  88,  3. 

Licinius,  1)  C.  Gracchi  servus, 
Q.  Catuli  cliens,  9,  60.  —  2)  gla¬ 
diator,  Catilinarius,  165,  23.  —  3) 
negotiator  (Q.  Cic.  necessarius  ?) 
88,  1,  1.  —  4)  popa,  53,  24.  —  5) 
Aesopi  tragoedi  servus  apostata, 
S7,  2,  4,  14.  —  6)plagiarius,  quem 
Q.  Cicero  vivum  volebat  combu- 
rere  (A.  U.  695.)  87,  1,  2,  6.  —  7) 
aleator,  57,  23. 

C.  Licinius  Calvus,  C.  Licinii 
Macri  F.  a.  d.  V.  Kal.  Iun.  anni 
672.  natus ,  primum  Ciceronis ,  a 
quo  praet. pater  de  repetundisda- 
mnatus  erat.inimicus,  postea  ami¬ 
cus,  cf.  Val.  Max.  9, 12, 7.  et  Catulli 
familiaris,  orator  exilis,  attente  ta- 
men  auditus,  10, 82.  qui  M.  Tigel- 
lium  Hermogenem  acri  perstrin- 
xit  carmine,  77,  24.  cuius  frag- 
mentum  servavit  Porphyrio  ad 
Horat.  Sat.  1,  3,  3.  aiiud  Ascon. 
ad  165.  Orationes  habuit  in  Asi- 
tium,  in  Drusum,  pro  Messio,  pro 
M.  Sestio,  pro  C.  Catone.  V.  Pigh. 
cf.  Weichert.  libeli.  de  C.  Licinio 
Calvo  poeta. 

C.  Licinius,  pater  Liciniae  Ve¬ 
stalis  (A.  U.  631.)  43,  53. 

P.  Licinius,  Caelii  familiaris,  47, 

25.  cf.  94,  3. 

C.  Licinius  Archias,  circ.  A.  U. 
634.  nat.  Antiochiae  in  Syria,  a 
Lucullis  receptus,  ut  videtur,  no¬ 
men  gentilicium  sumpsit,  A.  U. 
665.  civis  factus,  a  Gratio  quodam 
accusatus  ex  legePlautia,  qua  do- 
mum  redire  cogeretur,  defensus 
est  a  M.  Cicerone  coram  Q.  fra- 
tre  praetore  A.  U.  693.  oratione 
39.  Supersunt  XXXIII  eius  epi- 
grammata  in  Anthol.  Pal. 

A.  Licinius  Aristoteles,  Meliten- 
sis,  83,  52. 

C.  Licinius  Crassus ,  auctor  le- 
gis  Lie.  de  sacerdotiis,  qui  primus 
in  forum  versus  instituit  dicere, 
140,  25. 

L.  Licinius  Crassus,  L.  F.  L.  N. 
natus  A.  U.  614.  et  mortuus  663. 
10,  88.  maritus  filiae  Q.  Mucii 
Scaevolae  auguris,  et  affinis  C. 
Marii,  49,  21.  cuius  filius  Muciam 
sororem  habebat  in  matrimonio,7, 

15. 10, 58.  L.  Caelii  Antipatri  audi¬ 
tor,  10,26.  eloquens,  4,2.3.8,45. 11, 

30.  38.  10,  36.  38.  136, 30. 37.  Ora¬ 
tiones  habuit  in  C.  Papirium  Car- 
bonem,  7,  10.  9,  20.  8,  40.  137,  13. 
pro  Licinia,  10,  43.  in  legem  Cae- 
pionis,  10,  44.  contra  Cn.  Domi- 
tium,  10,  44.  pro  Curio,  12,  10. 

26,  18.  24.  10,  73.  pro  C.  Sergio 
Orata,  138,  16.  pro  Cn.  Plancio, 

28,  51.  8,  55.  Quaestor  in  Asia 
(645.)  7,  11.  aedilis,  23,  59.  8,  16. 
in  Saturnini  caede  (654.)  pro  sa¬ 
lute  communi  arma  sumpsit,  32, 

7.  9.  A.  U.  659.  cos.  21,  49.  10,64. 

138,  11.  in  citeriore  Gallia  victis 
quibusdam  triumphare  voluit,  6, 

37.  impediente  collega  Q.  Scac- 
vola,  60,  26. 

L.  Licinius  Crassus,  filius  Lici¬ 
niae,  L.  Crassi  oratoris  filiae,  a  P. 
Cornelio  Scipione  Nasica,  Sera¬ 
pionis  nepote, Crassi  avi  testamen-  | 

to  adoptatus,  ingeniosissimus,  10, 
58.  Plin.  34,  3. 

M,  Licinius  Crassus  d yeXaox  o c 
(649  ?)  praetor,  semel  risit  in  omni 
vita  teste  Lucilio,  118,15.  115,30. 
numquam,  Plin.  7,  19. 

M.  Licinius  Crassus,  P.  F.  Hor- 
tensio  aequalis,  VI  annis  Cicero¬ 
ne  maior ,  A.  U.  684.  et  699.  cos. 
mediocri  eruditione ,  assiduo  au- 
tem  usu  inter  oratorum  sui  tem- 
poris  principes,  10,  66.  90.  Spar- 
tacum  Messanam  transire  prohi- 
buit,  24,  2.  50,  24.  in  Asiam  pro- 
fectus  ab  Aeno,  40,  14.  Ciceroni 
consuiatum  petenti  cum  Caesare 
aeerrime  refragatus  (690.)  Catili- 
nae  consiliorum  fortasse  non  igna- 
rus  (Salust.  Cat.  17.  48.)  90,  14. 
Corrupit  Clodii  iudices,  90,  16. 
Caesarem  accendit  in  Tullium,  71, 
9.  Omninoque  alieni  fuit  a  Cice¬ 
rone  animi,  45,  17. 18.  84,  2.  88,3. 
58,  3.  surdaster  et  male  audiens, 
120,  40.  138,  19.  ipse  dives  appel- 
latus  (91,  13.  24.  113,  22.)  divitem 
esse  negabat,  nisi,  qui  princeps  in 
rep.  esse  vellet,  suis  sumptibus 
exercitum  alere  posset,  136,  25. 

M.  (Lie.)  M.F.  Crassus  (al.  Cas- 
sms)Mamertinus,  quod  civis  Rom. 
esset  aut  haberi  vellet,  a  Mamer- 
tinis  repetitus,  49,  23. 

P.  Licinius  Crassus  Dives,  A.  XJ. 
542.  pontifex  max.  549.  cos.  571. 
mortuus,  sapiens,  9,  33.  10,  19. 
Elogium  Liv.  31,  1. 

P.  Licinius  Crassus ,  A.  U.  583. 
cos.  indies  prudentior  factus,  139, 

9.  iuris  pontificii  et  civilis  studio- 
sus,  ib.  14.  gravis,  ib.  17. 

P.  Lie.  Crassus  Mucianus  Dives, 
P.  Mucii  Scaevolae  fil.  adoptatus 
a  P.  Licinio  Crasso  Divite,  P.  Mu¬ 
cii  Scaevolae  frater,  C.  Galbae 
socer,  623.  cos.  ICtus,  10,  26.  11, 
37.  eloquens,  7,  50.  56.  10,  33. 
Fautor  Ti.  Gracchi,  110,  5.  Afri- 
cani  min.  obtrectator,  127,  19. 
Bellum  cum  Aristonico  (623.)  ge- 
rere  iussus  est,  posthabito  Afri- 
cano,  67,  8.  AdLeucas  (623.)  per- 
iit  Liv.  Epit.  59.  Vellei.  2,  4. 
Val.  Max.  3,  2,  12.  Ascon.  ad  164. 

P.  Lie,  Crassus  P.  F.  Incertum, 
Venuleiae  filius  vivone  P.  Crasso, 
consulari,  patre  suo,  mortuus  sit, 
an  post,  101,  24.  Cf.Liv.  Epit.  80. 

P .  Lie.  M.  F.  P.  N.  Crassus  Di¬ 
ves  Lusitanicus,  pater  M.  Crassi, 
Ciceroni  aequalis ,  qui  in  Parthis 
periit ;  —sapiens  et  eloquens,  116, 

33.  aedil.  137,  16.  A.  U.  657.  cos. 

10,  96.  de  Parthis  661.  triumpha- 
vit  (Ascon.  ad  50.)  51,  13.  135, 19. 

L.  Caesaris  in  bello  sociali  lega- 
tus  (25,  15.)  665.  censor,  39,  5. 
Alexam  Heracleensem  civitate 
donavit,  49,  22.  magnanimus,  9, 

3.  inimicis  se  morte  eripuit,  164, 

2,  la.  45,  21.  occisus(i. e.ad  mor¬ 
tem  detrusus)  a  Cinna  (667.)  120, 

19.  Cuius  domum  Cic.  emit.,  280 
2.  5.  7.  ’ 

P.  Licin.  Crassus  P.  F.  P.  (657. 
cos.)  N.  sapiens  et  eloquens,  116, 

33.  ii, 

P.  Lie.  Crassus  M.  F.  adole- 
scens  Caesaris  equitatui  praefe- 
ctus  (696.)  Caes.  B.  G.  1,  52.  Cic. 
studiosus,  88,  9.  75,  8.  83,  16.  in 
Parthis  interiit,  10,  81.  de  crimine 
purgatus,  47,  25. 

P.  (Lie.)  Crassus,  A.  U.  697. 
praetor,  Cic.  fautor,  41,  9.  ubi  no¬ 
men  suppositum  videtur. 

L.  Licinius  Damasippus,  praetor 
Marii  iussu  C.  Carbonem  A.  U. 

672.  occidit,  79,  21.  atquc  alios 
optimates,  Vellei.  2, 26.  Flor.  3,  21. 

Lie.  Damasippus ,  statuarum 
amans ,  77,  23,  a  quo  Cic.  hortos 
vult  emcre,  101 ,  29.  derisus  ab 
Horat.  Scrm.  2,  3. 

L.  Licinius  Oeta,  A.  U.  638.  cos. 

639.  senatu  motus,  sed  646.  ipse 
censor,  28,  42. 

P.  (Lie.)  Crassus  I unianus ,  A. 

U.  700.  trib.  pi.  Cicerone  auctoro 


prohibuit,  ne,  qui  ipse  nollet,  di¬ 
ctator  fieret,  89,  8,  5. 

Cn.  ( Licinius )  Lucullus,  Cic. 
amicus,  quo  comite  A.  U.  710. 
matrem  effert,  104,  1.  B.l. 

L.  (Lie.)  Lucullus,  A.  U.  603. 
cos.  L.  et  M.  Lucullorum  avus, 
10,  21.  102,  32.  110,  45. 

L.  (Lie.)  Lucullus,  Pontici  pa¬ 
ter,  qui  in  matrimonio  habebat 
sororem  Metelli  Numidici,  a  quo 
quamquam  amico  non  iuvabatur 
publice,  23,  66.  cf.  110,  1. 

L.  Licinius  L.  F.  L.  N.  Lucullus 
Ponticus,  qui  in  matrimonio  ha¬ 
bebat  1)  Clodiam,  minoremAppii 
Claudii  et  P.  Clodii  sororem,  2) 
deinde  Serviliam,  sororem  germa- 
nam  alterius  Serviliae,  matris  M. 
Bruti,  sororem  uterinam  Catonis 
Uticensis,  Alexandrine  proquae¬ 
stor,  110,  4.  in  Sicilia  (aut  Cilicia) 
secum  habebat  Archiam ,  39 ,  4. 
110,  1.  P.  Clodium  insimulat  cum 
sorore  germana  stuprum  fecisse, 
53,  27.  iocose  Agamemnon  dici- 
tur  90,  IS.  liberalis ,  40,  34.  acu- 
tus,  10,  62,  atunfiiu  eius,  102,  16. 
Liber  de  historia  belli  Marsici,  90, 
13.  (cf.  Plutarch.  Lucull.  1)  Bi- 
bliothecam  reliquit  filio,  113,  2. 
Laus  bellica,  37,  9.  110,  1.  102,  6. 
bello  Mithridatico  parta,  37,  15. 
(Dio  35,  16.)  pulso  Tigrane ,  45, 

27.  27,  2.  8.  10.  44,  20.  doctrina, 
110,  1.  Persona  loquens  Lucullus 
in  Lucullo,  110,  10.  In  Hortensio 
laudat  historiam,  Schol.  ad  27. 
Vettio  indice  periculum  subibata 
P.  Vatinio  trib.  pi.  (695.)  46,  10. 
coniurationis  in  Pompeium  insi- 
mulatus ,  91,  24.  villas  habebat 
magnificas,  136,  39.  135, 13.  luxu- 
riosus  (Varr.  RR.  3,  17,  9.)  239, 

4 — 10.  desipiens  sub  M.  fratris 
tutela  (Aurel.  Viet.  VV.  ill.  74.). 

(L.)  Licinius  L.  F.  Lucullus,  A. 
U.  709.  puer,  102, 16.  pupillus  Ci¬ 
ceronis  et  Catonis  Uticensis,  103, 
20.  113 ,  2.  adolescens  clarissi- 
mus,  66,  4.  cecidit  ad  Philippos 
(Vellei.  2,  71.),  interemptus  soil. 
M.  Antonii  iussu,  Val.  Max.  4, 

7,  4. 

L.  (Lie.)  Lucullus,  15,  16.  vera 
lectio:  L.  Lucilius. 

M.  Licin.  Lucullus,  L.  F.  L.  N. 
non  file  quidem  orator,  10,  62-. 
cumL.  fratre  (675.)  aedilis,  (677.) 
praetor  peregrinus,  166,  8.  (681.) 
cos.  anno  post  fratrem.  Trium- 
phavit  (683.)  de  Dardanis,  50,  19. 
Uxorem  a  C.  Memmio  vitiatam 
(veluti  Helenam  a  Paride  Mene- 
laus)  dimisit,  90,  18.  legatus  ad 
L.  fratrem,  102,  6.  —  Pontifex 
(697.)  44,  6.  de  Cic.  domo,  93,  2. 

50 ,  31.  quid  in  caussa  Ptolemaei 
Auletae  egerit?  71,  1.  Piscinae 
eius  (Varro  RR.  3,  17,  5.)  90,  18. 
110,  1.  43,  52.  44,  6.  88,  1.  90,  1. 
Saepe  L.  etM.Luculli  fratres  una 
memorantur,  48,  9. 137, 14.  16  28, 

49.  principes  civitatis,  20,  18.  39, 

3.  101,  21.  58,  5. 

C.  Licinius  Macer,  pater  C.  Li¬ 
cinii  Calvi  oratoris,  10,  67.  histo- 
ricus  loquax  et  argutus,  133,  2. 
Livio  et  Dionysio  Hal.  saepe  me- 
moratus,  681.  trib.  pi.  C.  Rabirium 
aecusavit  interfecti  Saturnini,  32, 

2.  90,  4.  (Plutarch.  Cic.  9.). 

C.  Lie.  Macer,  testis  in  Sestium 
(698.)  88,  4. 

C.  Lie.  Nerva,  (633?)  trib.  pi 
improbus,  disertus,  10,  34. 

C.  Licinius  Murena  (non  Mu- 
raena),  frater  L.  Murenae  a  Cic. 
defensi,  37,  41.  ulteriori  Galliae 
legatus  praeerat(691.)Sal.  Cat.42. 

L.  Lie.  Murena,  pater  defensi  a 
Cic.  Murenae,  A.  U.  652.  quaestor 
656.  trib.  pi.  661.  aedilis,  664. 
praetor,  671.  propraet.  Asiao,  672. 
Sullae  ibi  legatus,  Mithridate  diu 
vexato,  a  Sulla  673.  revocatus 
triumphavit.  Legatus  ad  L.  Lu- 
cullum,  102,  6.  37,  7.  15.  110,  1. 

20,  35.  27,  3. 


L.  Licinius  Murena,  L.  F.  P.  N. 
37, 7.  patri  in  Asia  magno  fuit  ad- 
iumento ,  37,  5.  9.  Consul  A.  U. 
690.  des.  de  ambitu  postulatus,  a 
Q.  Hortensio,  M.  Crasso  et  M. 
Cicerone  defensus  est,  40,  39. 114, 
27.  43,  52.  de  Catilinariis  punien- 
dis  ante  Catonem  dixit  sententiam, 
101,  21.  Ciceronis  consuiatum 
probavit,  58,  5.  Murena  cum  P. 
Clodio  ivit  in  Galliam,  44,  20.  Ci- 
ceronem  liberaliter  excipiendum 
censuit,  102,  50. 

P.  Lie.  Murena,  proavus  Mnre- 
nae  a  Cic.  defensi,  59S.  praetor, 
37,  7. 

P.  Lie.  Murena,  P.F.  avus  clien- 
tis  Tulliani,  A.  U.  641.  praetor, 
37,  7. 

P.  Lie.  Murena,  Q.  Hortensio 
aequalis,  laboriosior,  quam  do- 
ctior,  10,  67. 

C.  Licinius  Sacerdos,  A.  U.  679. 
praetor,  20,  50.  Siciliae  6S0.  pro¬ 
praetor,  22,  92.  ante  Verrem,  20, 
10.  innocentissimus,  22,  50.  Ab- 
solvit  Sopatrum  Halicyensem  ca- 
pitali  crimine,  21, 28.  Verrem  tarn 
nequam  reliquisse  animi  caussa 
dicebatur,  20,  46.  Ciceronis  com¬ 
petitor  consulatus,  Ascon.  ad 
165.  Q.  Metelli  Cretici  legatus 
fortis  et  constans,  51,  11. 

P.  Licinius  Varus,  A.  U.  544. 
aedilis,  546.  praetor  (Liv.  27,  6. 
22.)  facete  iocatus  de  Africano 
maiore,  8,  61. 

Ligariana  oratio  5S.  ( valde 
venditata  A.  U.  709.)  102,  12.  In 
ea  error  de  L.  Corfidio ,  102 ,  44. 

A  Balbo  et  Oppio  commendata 
Caesari,  102,  19.  20. 

Ligarii,  fratres,  Q.T.  et  tertius 
cognominis  incerti,  fort.  P.  76, 13. 

Q.  Ligarius,  A.  U.  704.  proprae- 
toris  Afrieae  Considii  legatus,  A. 

U.  705.  initio  belli  civilis  a  Pom- 
peianis  imperium  sibi  oblatum  re- 
cusavit,  bello  autem  Africano  in- 
terfuit.  Postea  exsul  a  Tuberone 
filio  apud  Caesarem  absens  accu¬ 
satus  de  vi,  a  Cicerone  defensus 
est  oratione  55.  Ad  eum  exsulem 
sunt  epistolae  76,  13.  14. 

T.  Ligarius,  frater  superioris 
(698.)  quaestor  urbanus,  55,  12. 

102,  44. 

Ligur ,  s.  Ligus,  v.  Aelius  et 
Octavius. 

Ligur es  montani,  duri  et  agre- 
stes,  30, 35. 45.  32.  eorum  castella, 

10,  73.  ’ 

Ligurinus(xiJi&vQiaxo>v  cj.Orell.) 
pixpot  quis  dicatur,  Cato  an  Hor- 
tensius,  haud  constat,  94,  20. 

A.  Ligurius,  Caesaris  familiaris. 
i,  18.  100,  9.  88,  7. 

Ligus,  pater  Gamalae  cuiusdam, 
qui  ob  filiam  felix  fuisse  dicitur 

103,  23.  ’ 

Ligusticum  bellum,  A.  U.  526. 

iterum  a  Q.  Fabio  Max.  Verruco- 
so  gestum,  122,  23. 

Lilybaeum,  promontorium  Sici¬ 
lian  ,  unde  Lilybaetanus  Caecilius 
dicitur,  quod  litteras  Graecas  Lily- 
baei,  non  Athonis  didicerit,  18, 12. 

Ibi  a  Pompeio  occisus  Cn.  Carbo, 

18’  17*  ven‘t  Verres, 

Lindus,  1)  urbs  insulae  Rhodi, 

123,  21.  —  2)  —  Solis  filius,  pater 
Ialysi,  Camiri  et  Lindi,  ib. 

Linternus  ager,  30 ,  26.  ab  Lin- 
terno,  oppido  Campaniae,  s.  Li- 
terno ,  unde  Linterninum  s.  Li- 
ternium  praedium,  99,  13. 

Liparensis,  aLipara,  quae  ur- 
bem  cognominem  habet,  principo 
insularum  inter  Siciliam  et  Ita- 
liam,  quae  dicuntur  Aeoliae,  Vul- 
caniae  et  Liparacae,  22,  37. 

IAris  (hodie  Gariglione),  amnis 
Latii,  excipit  Fibrenum,  134,  8. 

Liso,  vel  potius  Lyso,  23,  17. 

Lisyto,  vel  potius  Lysitho,  123, 

16. 

Liternmum ,  vid.  Linterninum. 

Livid,  quae  Dolabellam  here- 
dem  fecit,  96,  8. 

Livineius,  M.  (L?)  Reguli  liber- 
tus,  92,  17. 

L.  Livineius,  L.  Reguli  libertus, 
83,  60.  Duorum  fratrum  liberti, 
nisi  92,  17.  L.  scribendum  est. 

Livius  Drusus  Pisaurensis,  91, 7. 

L.  Livius  Andronicus,  poeta,  10, 
18.  139,  14.  116,  1.  Primum  fabu- 
lam  docuit  A.  U.  514.  Ab  eo  di- 
cuntur  Liviani  modi,  134,  15. 

C.  Livius  Drusus.  Eius  filii  duo, 
C.  et  M.  10,  28.  pronepos  est 
Drusi,  qui  primus  hoc  cognomen 
gessit  ab  interfecto  Drauso ,  Gal- 
lorum  duce,  96,  2,  9.  (Pighius  co- 
gitat  de  M.  Druso  C.  F.  praetore, 
2,  13.  de  cuius  gente  cf.  Suet. 
Tib.  3.) 

C.  Livius  Drusus,  C.  F.  eloquens, 
10,  28.  120,  38. 

M.  Livius  Drusus,  A.  TJ.  632.  trib. 
pi.  vir  gravis  C.  Gracchum  iterum 
tribunum  fregit,  10,  28.  hinc  pa- 
tronus  senatus,  9,  1.  (Suet.  Tib. 
4.)  A.  U.  654.  pro  salute  communi 
arma  sumpsit,32, 7.  Archiae  ami¬ 
cus  ,  39 ,  3.  perstringitur  facete  a 
Granio,  51,  14.  Cf.  11,  63.  96,  2. 
114,  24. 

M.  Livius  Drusus ,  M.  F.  seve- 
rus,  136,  30.  10,  62.  nobilitatem 
vexavit,  28 ,  56.  Q.  Caepionis  ini- 
micus ,  43,  46.  fractus  in  tribuna- 
tu,  7,  7.  interfectusque  domi  a  Q. 
Vario  sicario,  123,  02.  33.  4,  22. 
senatus  propugnator,  53,  7.  Quod 
Latinis  civitatem  promiserat,  ma- 
gnaque  promiserat,  L.  Philippus 
A.  U.  663.  inimicus  post  eius  mor¬ 
tem  obtinuit,  ut  huius  leges  uno 
SClto  tollerentur,  43,  16.  cf.  Vel- 
lei.  2,  13.  Suet.  Tib.  3. 

(Livius)  Drusus,  senator,  fort, 
pater  Liviae  Drusillae,  Augusti 
uxoris,  81,  19.  praevaricationis 
accusatus  a  Lucretio,  sed  absolu- 
tus,  93,  16.  libidinosus,  78,  14. 
Eius  horti,  101,21.  22.  23.  102,26. 

C.  Livius  Salinator  M.  F.  M.  N. 
A.  U.  566.  cos.  584.  mort.  sene- 
ctutem  accusabat,  139,  3. 

M.  Livius  Salinator  (vel  Maea- 
tus,  Liv.  27,  34.)  M.  F.  M.  N.  A. 
U.  535.  cos.  amiserat  Tarentum 
praefectus  A.  U.  540.  (Liv.  24, 20. 
25,  34.)  139,  4.  8,  67.  Victis  Illy- 
riis ,  sed  praeda  non  recte  divisa 
damnatus  rus  ivit,  A.  U.  544.  a 
coss.  revocatus,  et545.  a  censori- 
bus  ignominia  levatus,  547.  iterum 
cos.  factus,  Liv.  22,  35.  27,34.  48. 

Locri,  urbs  in  Bruttiis,  ad  si- 
num ,  qui  ab  urbe  Locrensis  dici- 
tur,  nobilitata  legislatore  Zaleu- 
co,  95,  1.  Eius  cives  Locrenses, 
Ciceronis  clientes ,  134 ,  6.  24 ,  34, 
39,  4. 

Locri,  1)  populusMagnaeGrae- 
ciae  in  Bruttiis,  122,  2.  Ab  iis 
Crotoniatae  apud  fluvium  Sagram 
maximo  devincuntur  praelio ; 
quod  eo  ipso  die  auditum  esse  lu- 
dis  Olympiae  ferebatur,  123,  5. 
Templum  apud  eos  Proserpinae, 
123,  34.  —  2)  —  Plioeii  in  ipsa 
Graecia,  50,  40. 

Locusta,  vicinus  Cic.  89,  1,  2,4. 

Lollia,  mulier  libidinosa,  79, 22. 

Lollii  (nisi  Laelii?)  apud  Cae- 
sarem  gratiosi,  78,  4. 

Lollius  (a.  Lolius)  scriptor?  91, 
2,  3. 

C.  Lollius,  cuius  uxor  Ovia,  101, 
21. 

L.  Lollius,  78,  8. 

M.  Lollius  Q.  F.  22,  25. 

M.  Lollius  Clodianus,  43,  5.  6. 
33.  v.  M.  Loll.  Palicanus. 

Q.  Lollius,  sequentis  et  M.  Lol¬ 
lii  pater,  eques  Rom.  spectatus, 
misere  vexatus  a  Q..  Apronio, 
22,  25. 

Q-  Lollius  Q.  F.  Calidium  ac- 
cusavit,  in  Siciliam  proficiscens  a 
Verris  operis  occiditur,  22,  25. 

M.  Lollius  Palicanus,  A.  U.  682. 
extr.  et  683.  trib.  potestatem  tri- 

buniciam  restituere  conatus  est 
(Pseudoascon.  ad  20, 15.).  Impe- 
ritorum  auribus  aptissimus,  10, 
62.  90,  1.  dixit  de  caussa  Sthenii, 
21,  41. 

Longilius,  redemptor  aedifican- 
dae  domus  Q.  Ciceronis,  88,  6. 

Longinus,  v.  Cassius. 

Ti.  Longus,  v.  Sempronius. 

Lorymeni,  quorum  opp .Auov/ia 
Doridis  peninsulae  in  Caria,  40, 2. 

Lubentina  Venus,  122,  23. 

Luca  (h.  Lucca),  oppidumEtru- 
riae,  71,  9. 

Lucani  agri,  siLucania,  quod 
non  constat,  fuit  pars  Magnae 
Graeciae ,  ad  hanc  pertinent ,  aut 
certe  adiacent,  69,  5. 

Lucani  (al.  Lucania),  populus, 
116,  37. 

Lucceius ,  subscriptor  D.  Laelii 
contra  Flaccum,  40,  33. 

Lucceius,  M.  F.  Duo  quum  sint 
Lucceii  aequales,alterL.  Lucceius 
Q.  F.  historicus,  alter  sine  prae- 
nomine  Lucceius  M.  F.  94,  1.  in 
nonnullis  locis,  ubi  simpliciter 
Lucceius  legitur,  incertum  est, 
uter  sit  intelligendus.  Yidetur 
Lucceius  M.  F.  dici  94,  20.  et  21. 
95,  1,  23.  96,  3,  6.  ceteris  in  locis 
L.  Lucceius  Q.  F. 

C'M.AiicceiMS,Brutiamicus,105,5. 

L.  Lucceius,  Q.  F.  Pompeii  fa- 
miliaris,  9S,  1.  Inimicus  fit  Atti- 
ci,  90,  11.  in  animo  habet  consu- 
latum  petere,  90,  17.  historica 
eius  facultas  laudatur,  et  ab  eo 
consulatum  suum  scribi  vult  Ci¬ 
cero,  94,  12.  De  bello  Italico  et 
civili  scripsit.  Idem  nomen  oc- 
currit  83,  41.  47,  10.  Eius  epi- 
stola  est  75,  14.  Abalienato  in 
Salustium  fuit  animo,  90,  3.  5.  11. 
14.  91,  1. 

P.  Lucceius,  Ciceroni  a  Cornifi- 
cio  commendatus,  82,  25.  30. 

Q.  Lucceius,  argentarius  Rhegi- 
nus,  24,  64. 

C.  Lucceius  C.  F.  Pupinia  (tri- 
bu)  Hirrus  (Hillus,  72,  10.),  in 
SCto  78,  8.  consilium  dat  Pom¬ 
peii  dictatoris  creandi  (700.)  89,  8. 
9.  cum  Domitio  Ahenobarbo  cos. 
in  gratia  est,  93,  16.  aedilitatis 
repulsam  fert  (703.)  78,  9.  72,  9. 
irascitur  Ciceroni,  96,  1,  7.  Pom- 
peianus  (705.)  97,  11,  A. 

Luceium,  castellum  Deiotari  in 
Galatia,  56,  6. 

Lucense  municipium,  v.  Luca. 

Luceria,  oppidum  Apuliae  infra 
Teanum  ad  fluvium  Cerbalum, 
Romanorum  colonia  (h.  Lucera), 
85,  15.  96,  12.  97,  1.  28,  69. 

Lucifer,  1)  an  deus  ?  123 ,  20.  — 
2)  —  Veneris  Stella,  122,  20.  —  3) 
—  Mercurii  Stella,  238,  9. 

Lucilius ,  A.  U.  711.  praefectus 
classis  in  Cilicia  sub  Dolabella, 
82,  13. 

L.  Lucilius,  comes?  App.  Clau- 
dii  Pulchri  in  Cilicia  (A.  U.  703.) 
73,  5. 

C.  Lucilius,  eques  Rom.  poeta 
satiricus,  (mortuus  A.  U.  652.)  8, 
62.  9,  23.  43.  10,  79.  11,  44.  14,  6. 
119,  21.  121,  23.  4,  12.  112,  8.  lepi- 
de  ludit  Albutium  graecantem  sub 
Scaevolae  persona,  9,  42.  11,  44. 
Ill,  3.  facetus,  8,  6.  105,  11.  re- 
prehensus  ab  Appio  maiore,  8, 70. 
laesus  in  scena,  2,  13.  libro  dona- 
tus  a  C.litomacho ,  110 ,  32.  Scri¬ 
psit  XXI  libros  (Varr.  LL.  5,  3.) 
de  Aesernino  et  Pacideiano,  14, 6. 
119,  21.  cf.  89,  4,  2.  117,  17.  119, 
21.  multa  de  Granio,  10,  46.  95,  3. 
Alii  eius  versus  8,  62.  9,  23.  11, 
44.  48.  10,  79.  91,  18.  Eiusdem 
videntur  esse  versus,  72,  8.  102, 
20.  52.  112,  8.  4,  12.  de  M.  Crasso 
dyiKautu),  115,  30.  118,  15. 

L.  Lucilius  Balbus,  doctus,  Ser. 
Sulpicii  praeceptor,  10,  42.  in 
caussa  P.  Quinctii  Aquillio  erat 
a  consilio,  15,  16.  17. 

Q.  Lucilius  Balbus,  Stoicus, 
Graecis  par,  121,  9.  Hinc  122.  in- 

ducitureStoicorum  disciplina  ex- 
plicans  locum  de  naturaDeorum. 

Sexl.  Lucilius,  T.  Gavii  Cae¬ 
pionis  fil.  trib.  mil.  in  exercitu 
Bibuli,  occisus  in  Amano  monte 
(703.)  94,  20. 

Lucilius  Bassus  (an  Bassus  Cae- 
cilius  l),  malus  scriptor,  101,  5. 

Lucina  eadem  quae  Luna, 122, 27. 

Lucius,  i.  e.  L.  Cicero,  M.  Cice¬ 
ronis  frater  patruelis,  90,  5. 

Lucretia,  Lucretii  Tricipitini  fi- 
lia,  134,  4.  112,  20. 

Lucretinum  Attici  praedium ,  a 
Lucreto  vel  Lucretio  in  Sabi- 
nis,  96,  15.  Horatius  Od.  1,  17,  1. 
Lucretilem  appellat. 

M.  Lucretius,  senator,  20,  7. 

Q.  Lucretius  Ofella,  orator,  10,48. 

Q.  Lucretius  Vespillo,  iuris  pe- 
ritus,  10,  48. 

Q.  Lucretius,  aecusat  Drusum, 
93,  16.  familiaris  Cassii,  96,  24. 
25.  Sulmone  fugit,  97,  4. 

T.  Lucretius  C'arus,  cuius  poe- 
mata  laudantur,  88,  11,  5. 

Lucrinus  lacus  Campaniae,  103, 
16. 

Lucrinenses,  ostreae,  quae  in 
lacu  Lucrino  capiuntur,  93,  10. 

Luculli,  v.  Licinii. 

Lucumo,  Romuli  socius,  qui  in 
proelio  Sabino  cecidit:  ex  quo 
Luceres  dicti,  128,  8. 

Ludi  Romani,  a  pridie  Non. 
Sept,  usque  ad  pridie  Idus  Sept. 
(4 — 12.  Sept.)  celebrati,  7,  7.  cf. 
Liv.  1,  35. 

Luna,  1)  maior  dimidia  parte 
terrae,  122,  40.  a  Sole  illuminata, 
ib.  46.  128, 17. —  2)  —  dea  eadem, 
quae  Lucina,  et  quae  Diana,  122, 
27.  123,  20.  —  3)  —  a  Germanis 
culta,  Caes.  B.  G.  6,  21. 

Lupercal,  Romae,  antrum  sub 
monte  Palatino,  ab  Euandro  sa- 
cratum  Pani,  Arcadiae  deo,  77,  20. 

Lupercalia,  sacra,  (a.  d.  XV. 
Kal.  Mart.  =  15.  Febr.)  habita  in 
honorem  Panis,  58,  33.  59,  5.  88, 
13.  cf.  212,  14. 

Luperci,  Panis  sacerdotes,  Lu- 
percalibus  nudi  discurrentes ,  47, 
11.  58,  34.  63,  1.  101,  5. 

Lupus,  121,  23.  videtur  notari  a 
Lucilio  satirico  (Hor.  Sat.  2,  1, 
68.)  L.  Cornelius  Lentulus  Lupus, 
A.  U.  597.  cos.  Neque  vero  pro¬ 
pter  ipsas  temporum  rationes  po¬ 
test  intelligi ,  qui  Scholiastae  Ho- 
ratii  Cruq.  et  Ern.  videtur,  P. 
Rutilius  Lupus,  A.  U.  664.  cos. 
Nam  Lucilius  mortuus  iam  est 
A.  U.  652. 

Lupus,  v.  Rutilius. 

Lurco ,  4,  40.  34.  testis  in  Flac¬ 
cum  ,  ei  iratus ,  sed  tamen  in  te- 
stimonio  religiosus. 

Lurco,  v.  Aufidius. 

Luscienus  ( Q.Lucienus  ap.  Varr. 
RR.  2,  5,  1.)  96,  5. 

Luscinus,  v.  Fabricius. 

C.  Luscius  Ocrea,  senator,  (circa 
A.  677.)  17,  14. 

L.  Luscius,  eenturio  Sullanus, 
praeda  ditatus ,  qui  tres  caedes 
commisisse  dicitur,  Ascon.  ad  165. 

Lusitania,  a  Luso,  Bacchi  co¬ 
mite,  dicta  (Varr.  Fragm.  p.  350. 
Bip.)  pars  ulterioris  Hispaniae, 
ubi  Pollio  A.  U.  711.  liibernat,  80, 
33.  Hinc  Lusitani,  10,  23. 

C.  Lusius ,  trib.  mil.,  sororis  fi¬ 
lms  C.  Marii ,  bello  Cimbrlco  Ar- 
runtium  vel  P,  Trebonium  stu- 
prare  conatus,  53,  4. 

Lusius,  fluvius  Arcadiae ,  circa 
fontes  ita  appellatus  a  loto  ibi  lo¬ 
ve  recens  nato ,  deinceps  ab  urbe 
Gortyna  Gortynius,  123,  22.  cf. 
Pausan.,  Arcad.  28. 

Q.  Lutatius  Q.  F.  Catulus,  A.  U. 
652.  cos.  25,  15.  sapiens,  37,  17. 
51,  5.  153,  4.  A.  U.  651.  cos.  ter 
antea  (648 — 650.)  repulsus,  in 
caede  Saturniui(654.)stetita  con- 
sulum  partibus,  32,  7.  9.  belli  usu 
peritissimus,25,15.  a  C.  Mario  co- 
actus  sibi  vim  facere,  9,3.123,32.  | 


120,  19. 10,  89.  (cf.  Appian.  B.  C. 

1,  74.  Plutarch.  Mar.  44.  Vellei 

2,  21.  Val.  Max.  9,  12,  4.  Flor.  3, 
21.)  elegans  in  utroque  sermone, 

8,  7.  9,  8.  10,  74.  Scripsit  oratio- 
nes  et  librum  de  rebus  (bello  Cim- 
brico)  gestis,  10,  35.  Ad  Cras- 
sum  oratorem  in  Tusculanum  ve¬ 
nire  fingitur  8,  3.  Persona  eius  in 
libros  de  Oratore  illigata  102,  19. 
Popiliam  matrem  in  funere  lauda- 
vit,  8,  11.  Epigramma  in  Q.  Ro- 
scium,  121,  28.  in  Theotimum, 
Gell.  19,9.  ReprehenditPhilonem 
Academicum,  Catulo  patre  Car- 
neadem  sequente ,  110 ,  6.  Catuli 
porticus,  exstructa  de  manubiis 
Cimbricis ,  47 ,  32.  93 ,  2.  3.  89 ,  1, 
4.  43,  38. 

Q.  Lutatius  Q.  F.  Q.  N.  Catulus, 
A.  U.  676.  cos.  foedus  Gaditanum 
fecit,  49, 15.  17.  princeps  Sullanae 
factionis,  Pseudoasc.  in  21.  iudex 
C.  Verris,  22,  90.  dissuasit  legem 
Maniliam,  27,  17.  20.  sapientissi- 
mus,  41,  4.  43,  43.  constans,  45, 
47.  79,  15.  elegans,  10,  35.  quam 
quam  non  facundus,  ib.  62.  dipt. 
i pia  eius,  102,  16.  19.  Iovis  Ca- 
pitolini  aedem  A.  U.  685.  dedica- 
vit,  23,  31.  38.  loquens  inducitur 
in  Lucullo  110,  4.  sententiam  de 
animadversione  inCatilinarios  di¬ 
xit,  101,  21.  de  corruptis  iudici- 
bus  Clodianis,  90,  16.  Ciceronem 
in  senatu  saepe  patrem  patriae 
dixit,  45,  57.  50,  3.  laudavitque 
eius  consulatum,  58,  5.  lege  de  vi 
fumantes  reliquias  coniurationis 
exstinxit,  47,  29.  perosus  Caesa- 
rem,  a  quo  praetore  iussus  erat 
de  inferiore  loco  dicere,  91,  24. 
multumque  vexatus,  cf.  Suet. 
Caes.  15.  non  inferior  Pompeio, 
136,  22.  iv  xaii,<p  (non  hoc)  tem¬ 
pore  mortuus,  91,  24.  Catuli,  pa¬ 
ter  etfilius,  litterati  simplicitatem 
prae  se  ferentes,  136,  30.  37.  qui- 
buseum  vixit  Archias,  39, 3. 43, 43. 

Q.  Lutatius  Diodorus ,  Lilybae- 
tanus,  a  Sulla  civis  factus,  23,  17. 

M.  Lutatius  Pinthia,  eques  Ro- 
manus,  138,  19. 

Lycaon  aliquis  aut  Phryx;  pro- 
verbialiter  homo  futilis  et  con- 
temptus,  73,  60. 

Lycaones,  augurium  retinent, 
134,  13. 

Lycaonia,  regio  Asiae  inter  Ci- 
liciam,  Pisidiam,  Pamphyliam  et 
Cappadociam,  94,  15.  85,  1.  4.  un¬ 
de  Lycaones  dicuntur,  73,  10. 

Lycaomumt  forum,  94, 21. 85, 1. 2. 

Lyceum,  lo’cus,  1)  Athenis,  in 
quo  Peripatus  Aristotelis  erat ,  7, 
21.  109,  4.  —  2)  —  Ciceronis  in 
Tusculano  gymnasium.  Lyceum 
appellatum,  124,  5.  125,  3. 

Lycia,  regio  Asiae  minoris  ma- 
ritima,  Cariae  et  Pamphyliae  in- 
teriecta,  83,  14.  15.  unde  Lycii, 
95,  5.  auspices,  124,  15. 

Lyco ,  philosophus  Peripateti- 
cus,  successor  Stratonis  Lampsa- 
ceni  Astyanactis  fil.  Troadensis, 
115,  5.  118,  32. 

Lycomedes ,  rex  Scyri,  Neopto- 
lemum  alit  et  a  bello  Troiano  abs- 
terret  frustra,  140,  20. 

Lycurgeus,  i.  e.  severam  dicens 
sententiam,  90,  13. 

Lycurgus,  Lacedaemonius,  le- 
gum  lator,  Homero  aequalis,  120, 

3,  128,  10.  leges  ApollinisDelplii- 
ci  auctoritate  sanxit,  124, 43.  128, 

9.  Heraclidam  voluit  esse  regem, 
128,  12.  23.  yiQovius  summa  po- 
testate  ornavit,  128,  28.  aequavit 
ius,  129,  9.  130,  5.  10,  10.  iuven- 
tutem  roborandam  curavit,  117, 
14.  de  ephoris,  128, 33,  cf.  116, 42. 
laudatus  136,  22.  Scripta  eius, 
110,  44.  Leges  cum  Romano¬ 
rum  legibus  comparat,  7,  44.  elo¬ 
quens,  7,  13.  cf.  9,15.  133,22.128, 
1.  116,  46.  123,  38. 

Lycurgus,  orator  Atheniensis 
Aeschini  aequalis  in  accusationi- 
bus  versatus,  90,  13.  cuius  ex- 


stat  oratio  contra  Leocratem ,  cf. 
8,  23.  10,  9.  34. 

Lydi ,  40,  2.  124,  12.  eorumque 
coloni  Tyrrheno  dace  inEtruriam 
venere,  Yellei.  1,  2. 

Lydia,  regio  Asiae  minoris  ad 
mare  Aegeum,  inter  Ioniam,  Ae- 
oliam  et  Phrygiam  magnam ;  rex 
Gyges,  138,  9.  Hinc 

Lydus  in  comoedia  servas,  40,17. 

Lynceus ,  1)  unus  ex  Argonau- 
tis ,  Apharei  filius  bene  ocuiatus ; 
hinc  2)  quicumque  vel  corporis, 
vel  mentis  oculis  viget,  79,  2. 

Lysander,  Sardibus  cum  Cyro 
minore  collocutus,  139,  17.  Spar- 
tarn  senectutis  sedem  honestissi- 
mam  esse  dixit,  ib.  18.  Lacedae- 
monius  versutissimus  et  patien- 
tissimus,  136,  30.  leges  Lacedae- 
moniorum  mutare  prohibetur  ab 
Apolline  Delphico,  124,  43.  in 
eius  statuae  capiteDelphis  subito 
corona  cxtitit  ex  asperis  herbis, 
124,  34.  125,32.  cumLycurgo  non 
conferendus ,  136,  22.  236,  1.  CL 
annis  post  hunc  vixit: 

Lysander,  ephorus  propter  in- 
iustitiam  urbe  pulsus,  137,  23. 
(Plutarch.  Agis.  6  —  13. 16.  19.) 

Lysanias,  peculatus  damnatus, 
testis  in  Flaccum,  40,  18.  21. 

Lysiades,  Atheniensis ,  Phaedri 
philosophi  filius,  61,  5.  64,  9. 

Lysias ,  orator  Atheniensis ,  A- 
thenis  natus  et  mortuus  est,  etsi  a 
Timaeo  Syracusis  vindicatur,  10, 
16.  Plurimas  orationes  reliquit, 
8,  22.  Socrati  orationem  scripsit, 
qua  uteretur  ad  iudices,  10,  9.  12. 
16.  primo  artem  dicendi  profite- 
tur,  deinde  orationes  aliis  scribit, 
easque  plurimas,  10,  9.  82.  orator 
amplus  et  grandis,  subtilis  et  ele- 
gans  tamen,  11,  9.  14,  3.  4.  9,  7. 
facetus,8, 22.9, 7. 10, 7. 11,  31.  com¬ 
parator  cum  Catone,  10,  16.  cum 
Pemetrio  Phalereo  et  Hyperide, 
10,  82.  alter  paene  Demosthenes ; 
eius  imitator  Hegesias,  11,  67. 

Lysias,  unus  de  grege  M.  Anto- 
nii  III  viri,  64,  9. 

Lysidicus;  eius  filium  L.  An- 
nium  Cimbrum  dicit  Cicero  Xvai- 
dixuv,  qui  iura  dissolverit  omnia, 
67,  6. 

Lysimachus,  rex  (Thraciae  et 
Macedoniae,  ante  dux  Alexandri), 
Theodoro  Cyrenaeo  philosopho 
frustra  crucem  minatur,  116,  43. 
120,  40. 

Lysippus,  Sicyonius,  statuarius 
nobilissimus,  Alexandro  M.  ae- 
qualis  et  probatus,  01. 104.  adhuc 
superstes,  75,  12.  9,  7.  Polycleti 
doryphoro  velut  magistro  usus, 
10,  86.  Charetis  magister,  4,  6. 75, 
12.  110,  26. 

Lysis,  Tarentinus.Pythagoreus, 
Epaminondae  praeceptor,  9,  34. 
136,  44. 

Lyso,  Lilybaetanus,  primus  ho¬ 
mo,  23,  26.  pater  Lysonis,  de  quo 
83,  34. 

Lyso,  Patrensis,  hospes  Cicero- 
nis,  83,  19.  24.  medicus,  86,4.5.9. 

M. 

Macedo  Alexander,  scil.Magnus, 
Macedoniae  rex,  61,  17. 

Macedones,  Thebanorum  victo- 
res,  4,  25.  32.  a  Demetrio  desci- 
verunt  ad  Pyrrlium,  137,  7.  Ecge 
Perse  capto,  Romae  serviernnt, 
118, 22.  Eorum  gaza  potitur  Paul- 
lus,  137,  22. 

Macedonia  modo  est  pars  Grae- 
ciae  inter  Tliessaliam ,  Thraciam, 
Acarnaniam  etc.  modo  provincia 
Romana  proconsularis ,  Graeciam 
inde  ab  Illyride  ad  Graeciam  pro- 
prie  sic  dictam  vel  Achaiam  con- 
tinens,  arnica  et  fidelis,  25,  16. 
praetoria,  50,  36.  30,  2.  plurimo- 
rum  imperatorum  tropaeis  muni- 
ta;  valde  vcxata  Pisono  Caesoni- 
no  procos.  (A.U.698.)  48,  2.  Pars 
provinciae  Macedoniae  dicebatur  | 

Mac.  lioera  annoiam  U.  c.  706.  cf. 
Caes.  B.  C.  3,  34. 

Macedonicae  legiones,  82,  23. 
Macer,  v.  Licinius. 

Macharensis  ager,  22,  18.  a  Ma- 
chara,  vid.  Imachara. 

Macro,  93,  12. 

Macula,  76,  19.  v.  Pompeius. 
Madarus,  tecto  nomine  (/lada- 
Qoc),  103,  2.  int.  Matius. 

Maeander,  fluvius  Phrygiae  val¬ 
de  flexuosus,  Ovid.  Metam.  8, 162. 
hinc  Maeandros  (i.  e.  flexuosa  et 
vafra  consilia)  quaerere,  50,  22. 

Maeandrius,  Trallianus,  testis 
in  Flaccum,  40,  22. 

C.  Maecenas,  28,  56.  v.  Cilnius. 
tMaecia  tribus,  93,  15.  51,  38. 

Sp.  Maecius  Tarpa ,  qui  Pom¬ 
peii  ad  ludos  (699.)  delegit  fabu- 
las,  77,  1.  cf.  Hor.  Sat.  1,  10,  38. 
Art.  Poet.  387,  Gens  Maecia  Cla¬ 
ra  sub  Caesaribus;  cf.  Perizon. 
Numm.  consul,  p.  277. 

Q.  Maelius,  A.  U.  433.  trib.  pi., 
cum  Ti.  Numicio  collega  propter 
ignominiosam ,  quam  suaserant, 
pacem  post  cladem  ad  Furculas 
Caudinas  deditus  est,  ut  pax  Sa- 
mnitium  repudiaretur,  137,  30. 

Sp.  Maelius,  L.  Quintii  Cincin¬ 
nati  iterum  A.  U.  315.  dictatoris 
iussu  a  C.  Servilio  Ahala  interfo- 
ctus  est,  regnum  appetens,  139, 
16.  33,  1.  128,  27.  58,  44.  53,  27. 
Aequum  Maelio  accidisse  popu- 
lus  Rom.  ratus  hoc  Aequimaelii 
nomine  notavit,  43,  38.  125,  17. 
(Yal.  M.  6,  3.)  Invisus  omnibus, 
140,  8.  et  11.  Cf.  Aequimaelium. 

Maenia  columna,  nomen  habet 
aMaenio,  qui,  quum  aedes  snas 
in  foro  venderet,  columnam  exce- 
pit,  ex  qua  ipse  cum  suis  spectare 
posset  gladiatores,  45,  58. 

G.  Maenius  Gemellus  (vera  le¬ 
ctio  ;  C.  Memmius  Gemellus ),  cliens 
Ciceronis ,  in  exilio  fit  civis  Pa¬ 
trensis  ,  et  adoptat  Lysonem  Pa- 
trensem,  83,  19. 

Maeonia,  239,  91. 

Maeotis  palus  Scythica  iuxta 
Phasidis  ostium,  120,  17. 

Maevius,  scriba  Verris,  22,  57. 
Magi,  genus  sapientum  et  do- 
ctorum  in  Persis,  124, 28.  congre- 
gantur  in  fano  commentandi  cau¬ 
sa,  atque  intersecolloquendijnon 
sepeliuntur,  nisi  bestiis  laniati, 
116,  45.  spernebant  templa,  134, 
10.  eorum  portentade  diis,  121,16. 

Magia,  filiaDinaeae,  Larinas, 
28,  8. 

Magius,  nobilis  Campanus  bel- 
lo  Punico  II.  vid.  30,  34.  50, 11. 

Magius,  praefectus  Pisonis  in 
Gallia,  8,  66. 

Cn.  (al.  A.)  Magius,  Pompeii 
praefectus  fabrurn ,  98 ,  8.  a  Pom- 
peio  ad  Caesarem  de  pace  missus, 
98,  12.  (ubi  al.  M.  Magius.) 

Cn.  (al.  Num.)  Magius,  Dinaeae 
filius  Larinas,  28,  7.  12. 

L.  Magius,  Marianus,  qui  so 
post  ad  Mithridatem  contnlit,  et 
ad  Sertorium  missus  est.  Ilabi- 
tavit  finito  bello  Myndi,  prodito 
Mithridate,  20,  34. 

P.  Magius  Chilo  vel  Gilo,  M.Mar- 
cellum,  rediturum  in  patriam,  in- 
terfecit,  et  se  ipse  statim  post,  74, 
12.  102,  10. 

P.  Magius,  A.  U.  667.  trib.  pi. 
M.  Virgilii  collega,  10,  48. 

Magnesia,  colonia  a  Graecis  in 
Asiam,  Thraciam,  Italian],  Sici- 
liam,  Africam  deducta,  128,  4. 
Magnetes,  88,  11,  2. 

Mago,  Karthaginiensis,  scripsit 
XXVIII  libros  de  re  rustica  Pu- 
nice,  qui  captaCarthagine  eSClto 
Latine  conversi  sunt  opera  maxi¬ 
ma  D.  Silani,  7,  58.  cf.  Varro  RR. 
1,  1.  Plin.  18,  3. 

Maia  doa,  123,  22. 

Mala  Forluna,  cuius  arx  in  Es- 
quiliis,  123,  25.  134,  11. 

Malea,  promontorium  Laconi- 
cae,  74,  12. 


Malleoli,  v.  in  Publiciis. 

Mallius  Glaucia,  libertiuus,  cli¬ 
ens  T.  Roscii  Magni,  16,  7.  34. 

G.  Mallius ,  centurio,  Catilinae 
audaciae  satelles  atque  admini¬ 
ster,  33,  7.  Malliana  castra  in  agro 
Faesulano,  33,  12.  34,  6.  9. 

Cn.  Mallius  Maximus,  A.  U. 
649.  cos.  51,  5.  37,  17.  (cf.  8,  28.) 
Mamercus,  v.  Aemilius. 

Q.  Mamercus,  Q.F.  eques  Rom. 
decurio  Arpinas ,  trib.  milit.  fuit 
Ciceronis  in  Cilicia,  78,  11. 

Mamercus  (al.  Memmius),  occi- 
sus  ad  lacum  Servilium  Sullae  aut 
iam  Marii  tempore,  16,  32. 

Mamertini,  populus  Siciliae, 
Messanae  incolae ,  quae  civitas 
Mamertina  vocatur.  Mamertini 
olirn  Campaniam  tenuere,  deinde 
Messanam  occuparunt,  21,  5. 

C.  Mamilius  (al.  olim  T.  Man¬ 
lius)  Vitulus,  praetor  Siciliae  A.  U. 
547.  vid.  21,  49. 

G.  Mamilius  Limelanus,  A.  U. 
644.  trib.  pi.  cuius  est  lex  in  Iu- 
gurthae  fautores  Romanos,  10, 
33.  34.  133,  21. 

Octav.  Mamilius,  dictator  Tu- 
sculanus,  qui  cum  A.  Postumio 
proelio  apud  Regillum  dimicavit, 
122,  2. 

(M.)  Mamilius,  scriba  Cicero¬ 
nis  quaestoris,  22,  78. 

Mamurra,  praefectus  fabrurn 
Caesaris  et  huius  beneficio  dives, 
96,  7.  cf.  Catull.  26.  Plin.  36,  6. 
Suet.  Caes.  75. 

Mancinus,  v.  Hostilius. 

Manes  dii.  Eorum  iura,  134,  9. 
C.  Manilius,  Falcidii  gener,  40, 
37.  Idem  fortasse  suasor  legum 
1)  de  libertinorum  suffragiis,  v. 
Ascon.  ad  152.  —  2)  de  imperio 
Cn.  Pompeii,  cf.  27.  285,  13.  et 
Legg.  Indicem. 

if.  Manilius,  A.  U.  605.  cos. 
pauper  habuit  aediculas  in  Cari- 
nis  et  fundum  inLabicano,  141, 

6,  3,  50.  10,  15.  27.  prudens,  sed 
minus  tamen,  quam  Scaevola,  10, 
28.  127 ,  12.  13.  Huic  in  Africam 
missus  trib.  mil.  Africanus  minor, 
132,  9.  ICtus,  132, 13.  7,  48.  9,  33. 
cf.  26,  24.  77,8.  10.  22.  101,5.  Ill, 
4.  140,  4.  Eius  dicuntur  esse  Ma- 
nilianae  venalium  vendendorum 
leges ,  i.  e.  actiones  v.  formulae, 

7,  58.  Ill  libri  de  iure  civili  in  Di¬ 
gest.  1,  2,  39. 

Q.  Manilius  (vel  potius  Man¬ 
lius),  triumvir  Larinas,  28,  13. 

Q.  Manilius,  Cumanus,  A.  U. 
702.  trib.  pi.  Ascon.  ad  53. 

T.  Manilius,  senator,  17,  14. 

T.  Manilius  (al.  Manlius),  te¬ 
stis  in  Verrem,  21,  8. 

Manliana  imperia,  i.  e.  severa, 
qualia  fuere  T.  Manlii  Torquati 
Imperiosi,  112,  32. 

Manlius  (cod.  Med.  Mallius), 
90,  16. 

G.  Manlius  (rectius  Mallius), 
33,  3. 

Cn.  Manlius,  A.  IT.  696.  trib.  pi. 
auctor  legis  de  libertinorum  snf- 
fragiis,  C.  Manilius  (687.  trib.) 
tantum  actor  Baitero  videtur. 
Ascon.  ad  53. 

Q.  Manlius,  triumvir  capitalis 
Romae,  28,  13. 

Q.  Manlius,  severissimus  iudex 
A.  U.  685.  trib.  20,  10. 

T.  Manlius  (al.  Manilius),  testis 
in  Verrem,  21,  8. 

T.  Manlius,  negotians  Thespiis, 
83,  22. 

L.  Manlius  Aculinus  Fulvianus, 
bonus  civis,  8,64.  575.  cos.  e  gen- 
te  Fulvia  in  gentem  Manliam  ad- 
optiono  receptus  (Liv.  40,  43.) 
primus  hominum,  30,  24.  93,  3. 

C.  Manlius  Acidinus  filius,  Atho- 
nis  futurus  (A.  U.  709.)  74,  12. 
idem,  qui  101,  32.  memoratur. 

M.  Manlius  Capitolinas,  Gallis 
Capitolio  A.  U.  364.  prohibits 
clarus,  rogni  appetens,  219,4.128, 
27.  A.  U.  371.  occisus,  58,  44.  43, 

38.  neque  postea  quisquam  Man- 
liorum  Marci  praenomen  gerere 
voluit,  57,  13. 

Q.  Manlius  (M.  Annius  ap.  Sa- 
lust.  Cat.  17.  quamquam  nullus 
Anniorum  cognominatur)  Chilo, 
Catilinarius,  in  Allobrogum  solli- 
citatione  versatus,  35,  6.  Ob  hanc 
nominum  quorumdam  discrepan- 
tiam  tres  posteriores  Catilinarias 
auctore  Orellio  nescio  cui  decla- 
matori  assignare,  non  est  con- 
sultum. 

L.  Manlius  Sosis ,  Catinensis, 
civ.  Rom.  decurio  Neapoli,  83,  30. 

A.  Manlius  Torqualus,  sepul- 
chra  sancta  esse  voluit,  134,  22. 
idem,  ut  videtur,  qui  A.  U.  510. 
et  513.  cos.  et  507.  censor  fuit. 

A.  Manlius  Torquatus ,  Africae 
propraetor  A.  U.  677.  Cn.  Plancii 
amicus,  51,  11. 

A.  Manlius  Torquatus,  A.  F. 
(praecedentisfil.)  praetor  et  quae- 
sitor  (702.)  in  caussa  Milonis  (cf. 
Ascon.  ad  53.)  112,  22.  Attici 
amicus,  94,  1.  4.  21.  95,  1.  96,  14. 
Pompeianus  Pompeio  victo  Athe- 
nis  exsulat,  76,  1 — 4. 

L.  Manlius,  A.  F.  (Capitolinus) 
Imperiosus,  dictator  A.  U.  391.  A 
M.  Pomponio  trib.  pi.  postulatus, 
perterrefaciente  L.  Manlii  filio, 
postea  Torquato  dicto,  138,  31. 

L.  Manlius  Torquatus,  L.  F.,  A. 
D.  689.  cos.  124,  12.  30,  17.  Hor- 
tensii  arniclssimus,  38,  4.  notatus, 
quod  consiliis  suis  Clceronom 
praetorium  non  adhibuisset,  38, 
10.  et  Catilinae  repetundarum 
reo  advocatus  esset,  38,  29.  aman- 
tissimus  patriae,  38,  12.  senten- 
tiam  dixit  ante  Catonem  de  ani- 
madversione  in  Catllinarios,  101, 
21.  Rebus  in  Macedonia  bene  ge- 
stis,  referente  Cicerone  imperator 
est  appellatus,  50, 19.20. L.Pisonem 
cos.  pro  Cicerone  deprecatus,  50, 

31.  eiegans  et  perurbanus,  10,  68, 
L.  Manlius  Torquatus ,  L.  Man¬ 
lii  A.  U.689.  consulis  filius,  litte- 
ratus  et  noXuixoi  potius,  quam 
facundus,  10,  76.  Ciceronis  ami¬ 
cus,  38,  12.  Sullae  accusator,  38, 
1.  8.  10.  112,  19.  non  obtinuit  ta¬ 
men,  89,  3.  Pompeianus  (705. 
praetor),  96,  12.  23.  98,  8.  oppres- 
sus  707.  Caes.  B.  Afr.  96.  Epi- 
cureus,  96,  2.  loquens  in  libris  de 
Finibus  inducitur,  111,  5.  102,  5. 

32.  19. 

T.  Manlius  Torquatus ,  L.  F. 
perterrefecit  M.  Pomponium  pa- 
tris  accusatorem  adolescens,  ap¬ 
pellatus  est  autem  a  torque  Galli, 
quern  provocatus  occisum  spolia- 
verat  (A.  U.  393.) ;  quo  A.  U.  414. 
tertium  console  Latini  ad  Vese- 
rim  sunt  fusi,  138,  31.  Ill,  7.  Im¬ 
periosus,  112, 19.  22.  119,  22.  quod 
cognomen  iam  antea  tulerat  L. 
Manlius  Capitolinus  A.  U.  391. 
(Liv.  7,  3.) 

T.  Manlius  Torquatus,  A.  U. 
589.  cos.  filium  corruptum  praeto- 
rem  aceusatumque  a  Macedoni- 
bus,  apud  se  ius  dicere  iussum,de- 
generem  conspectu  suoprohibuit, 
111,  7.  10.  cf.  Liv.  Epit.  54. 

T.  Manlius  Torquatus ,  T.  Tor¬ 
quati  seq.  pater,  10,  70. 

T.  Manlius  Torquatus,  T.  F., 
Molonis  discipulus  satis  ad  dicen- 
dum  expeditus,  10,  70.  51,  11. 

T.  Manlius  Torquatus,  A.  U. 
709.  augur,  711.  quaestor,  101,17. 
102,  20.  21.  56,  11. 

T.  Manlius  Torquatus,  qui  prae¬ 
tor  ex  SClto  deduxit  Agrigen- 
tum  coloniam,  21,  50. 

Mantinea,  urbs  Arcadiae,  112 
30. 

Marathon,  urbs  Atticae  prope 
mare  Euboicum,  ubi  Miltiade  du- 
ce  AtheniensesPersas  anno  a.  Ch. 
490.  vicerunt,  136,  18.  98,  10. 

Marathonius  taurus ,  a  Theseo 
comprehensus.  (Plut.  Thos.  14. 
Ovid.  Met.  7,  433.)  119,  22. 

MarceUini,  vid.  in  Corneliis. 

Marcelli,  v.  Claudii. 

Marcelli  plebcii  opponuntur  non 
minus  ampli  Claudiis  patriciis,  7, 
39.  Claudiae  gentis  duae  sunt  fa- 
miliae,  quarum  altera  Pulchro- 
rum,  altera  Marcellorum  cogno¬ 
men  gerit.  Cf.  Suet.  Tib.  1.  Cete- 
rum  vid.  Claudios. 

Marcianus ,  Ciceronis  libertus 
vel  procurator,  101, 12,  53. 

Marcilius  amicus  Ciceronis  et 
interpres  in  provincia,  83,  54. 
Eius  filius : 

M.  Marcilius,  83,  54. 

Marcii  cognomine  reges,  3,  21. 

Marcii  (unus  ap.  Liv.  25,  12.  et 
Macrob.  Sat.  1,  17.),  fratres ,  va- 
tes  ap.  maiores ,  ut  videtur,  ali- 
quamdiu  ante  pugnam  Cannen- 
sem,  124,  40.  50. 

L.  Marcius,  primi  pili  centurio, 
qui  cum  Gaditanis  foedus  populi 
Romani  fecit, exstinctis  in  Hispa- 
nia  Cn.  et  P.  Scipionibus,  49,  15. 
unde  Marcianum  foedus,  ib.  17. 
de  quo  cf.  Liv.  25,  37. 

L.  Marcius,  eques  Rom.  Q.  Li- 
garii  advoeatus,  55,  11. 

(Marcius)  Censorinus ,  unus  ex 
amicis  Ciceronis  in  Asia  provin¬ 
cia,  67,  5.  in  bello  hostis,  in  pace 
sector,  67,  14.  Antonianus,  prae¬ 
tor  (711.)  6S,  8.  69,  2. 

C.  Marcius  Censorinus ,  Graece 
doctus,  actor  expeditus,  10,  67. 
bello  Sullano  periit,  10,  90. 

L.  Marcius  Censorinus ,  A.  U. 
605.  cos.  ad  quern  Clitomachus 
librum  scripsit,  110,32.  101,  5.10, 
15,  27. 

Cn.  (non  C.)  Marcius  Coriola- 
nus,  exsul  Volscorum  bello  inter- 
fuit ;  diversae  de  eius  morte  nar- 
rationes;  comparatus  cum  The- 
mistocle,  10,  41.  sqq.  cf.  98,  10. 
140,  11.  12. 

(Marcius)  Crispus,  Mustelae  co¬ 
heres,  101,  5.  102,  3.  5. 

Q.  Marcius  (Crispus),  legatus 

L.  Pisonis  in  Macedonia,  50,  23. 
proconsul  Asiae ,  iubetnr  C.  Cas- 
sio  provinciam  et  exercitum  tra- 
dere,  107,  2,  5.  67,  11.  12.  50,  16. 

C.  Marcius  Figulus ,  A.  U.  592. 
cos.  122,  4.  vitio  creatus  se  abdi- 
cavit,  125,  35.  Deinde  A.  U.  598. 
cos.  10,  20. 

C.  Marcius  Figulus ,  A.  U.  690. 
cos.  90,  2.  de  animadversione  in 
Catilinarios  dixit  ante  Catonem, 
101,  21.  probavit  Ciceronis  eon- 
sulatum,58, 5.  sepulchrum,134,25. 

L.  Marcius  Philippus,  Q.  F.  Q. 
N.,  vitricus  Gellii,  45,  51.  elo- 
quens ,  51 ,  21.  A.  U.  650.  trib.  pL 
137,  21.  in  caede  Saturnini  pro 
rep.  arma  sumpsit  (654.)  32,  7.  in 
eonsulatus  petitione  superatus  a  , 

M.  Herennio,  10,  45.  57.  64.  95. 
37,  17.  A.  U.  663.  cos.  7,  7.  in  se- 
natum  invectus,  9,  1.  48,  9.  Li- 
vias  leges  sustulit,  134, 12. 152, 11. 
Aegyptum  Alexandri  III.  testa- 
mento  relictam  populo  Rom.  vin- 
dicavit,  30,  16.  A.  U.  668.  censor, 
20,  55.  43,  32.  pro  Pompeio  dixit 
senex,  10,  64.  27,  21.  67,  8.  97,  3. 
Civitates  voluit  vectigales  fieri, 
quae  a  Sulla  liberatae  erant,  138, 
22.  Summos  honores  sine  mune- 
re  adeptus,  137,  17.  princeps  civ. 
10,  47.  orator,  10,  50.  57.  136,  30. 
fur  a  Catulo  vocatus,  8,  54. 

L.  Marcius  Philippus,  L.  F.  Q. 

N. ,  (A.  U.  698.)  cos.  94,  21.  (A.  U. 
703.)  94,  12.  13.  anno  705.  non 
sortitus  est provinciam,  quod  Cae- 
sari  esset  affinis,ut  quiAtiam  ha- 
beret  uxorem,  Iulia  C.  Caesaris 
sorore  (vel  matertera)  et  M.  Attio 
Balbo  genitam,  212,  13.  Caes.  B. 
C.  1,  6.  Per  iocum  Amyntae  filius 
dicitur  hand  secus  ac  Philippus, 
Macedonum  rex,  101,  9.  Neutra- 
rum  est  partium ,  98 ,  15.  Aditur 
deverticulo  a  Caesare  (709.)  102, 
52.  Caesarem  non  salutat  (710.) 
103,  12.  princeps  civ.  (711.)  97, 10. 


Legatus  ad  Antonium  (711.)  98,1. 
cf.  82,  4.  Fratrem  uterinum  habe- 
bat  L.  Gellium  Ciceronis  inimi- 
cum,  Schol.  Bob.  ad  45. 

L.  Marcius  L.  F.  L.  N.  Philip¬ 
pus,  710.  (non  704.  ut  Pighio  vi¬ 
detur)  praetor,  vir  patre  (Octa- 
viani  vitrico),avo  (summo  oratore, 
consulari  et  censorio)  et  maiori- 
bus  suis  dignissimus,  59,  10. 

Q.  Marcius  Philippus,  A.  U. 
(568.  et)  585.  cos.  10,  20.  haud  fa¬ 
cile  idem,  qui 

Q.  (Marcius)  Philippus,  exsul 
Nuceriae,  49,  11. 

Q.  Marcius  Philippus,  A.  U. 
700.  Asiae  procos.  ad  quern  sunt 
epp.  83,  73.  et  74. 

( Marcius )  Rex,  ad  quem  est 
83,  52. 

Q.  Marcius  Rex,  incertum,  qua 
de  caussa  defensus  a  M.  Antonio, 

8,  28.  (A. U. 636. cos?  Gell.13,19.) 

Q.  Marcius  Rex,  A.  U.  686. 

cos.  50,  4.  (uovo$  i:n urtvfv ,  Dio, 
35,  4.)  censor  Concordiae  signum 
fecit  et  in  publico  collocavit,  43,50. 

Q.  Marcius  Rex,  cui  nupta  fue- 
rat  Tertia,  P.  Clodii  soror,  Clo- 
dium  in  testamento  non  memora- 
vit,  90,  16.  idemue,  qui  Plutarch. 
Cic.  29.? 

Q.  Marcius  Tremulus,  Hernico- 
rum  victor.  Eius  statua  ante  Ca- 
storis,  62,5.  Liv.  9,43.  Plin.43,6. 

Mare  rubrum,  121,  35. 

Maria  lex,  135, 17.  v.  Ind.  Legg. 

Mariana  quercus,  in  Arpinati, 
133,  1.  cf.  266. 

Marianae  aquae  apud  Arpinum, 
in  ioco  subobsceno,  90,  16. 

Marianum  scutum  Cimbricum 
sub  Novis,  in  quo  Gallus  erat  pi- 
ctus;  insigne,  ut  videtur,  taber- 
nae,  8,  66. 

Mario,  Cic.  servus,  ad  Tironem 
missus,  86,  1.  2.  3.  5. 

C.  Marius,  homo  popularis,  110, 
5.  iracundus,  67,  1.  patiens,  117, 
15.  22.  ad  militiam  victoriis  eru- 
ditus,  25,  15.  callidissimus,  99,  8. 
contentiosus,  24,  70.  48,  8.  inimi- 
cus  Metelli  Numidici,  42,  5.  L. 
Plotii  amicus,  39,  9.  A.  U.  635. 
trib.  pi.  135,  17.  in  Cappadocia 
factus  augur,  10,  1.  numquam  ae- 
dilis,  septies  cos.  51,  21.  pndici- 
tiam  eripuit  militi,  Val.  Max.  6, 
1,  12.  Trebonio,  (Plutarch.  Mar. 
14.)  C.  Lusius,  trib.  miL,  sororis 
filius,  ab  eo,  cui  vim  afferebat,  in- 
terfectus  sciL  53 ,  4.  Integer ,  22, 
90.  bis  Italiam  liberavit,  36,  10. 
pater  patriae ,  32 ,  10.  spes  unica 
patrum,  27,  20.  Laudes  49,  20. 
ardor  oculorum,  27,  21.  vis  ac 
virtus,  24,  10.  45,  16.  terror  ho- 
stium  subsidiumque  patriae,  45, 
17.  Gallos  repressit,  48,  13.  mo- 
deratus,  141, 2, 16.  non  satis  fidus, 
138,  20.  123.  Archiae  favet,  39,  3. 

9.  Ei  supplicatio  XV  dierum  de- 
creta  est,  48,  11.  VII.  cos.  domi 
mortuus,  ib.  beatus?  120,  19.  44, 
24.  saevus,  98,  10.  35,  6.  VI.  cos. 
Saturninum,  Glauciam  etc.  inter- 
fecit,  32,  7.  33,  1.  64,  2.  5.  Utrius- 
que  victoris  Marii  et  Sullae  cla- 
des,  44,  24.  127,  3.  35,  10.  fugit 
(666.)  exsul,  112,  32.  50,  8.  19.  45, 
22.  reversus  innumeros  occidit 
(667.)  9,  2.  41,  15.  42,  3.  8.  indi¬ 
ces  sollicitans,  8,  47.  L.  Crassi 
affinis,  7,  15.  Honoris  Virtutis- 
que  latericiam  aedem  exstruxit, 
45, 54.  51,  32.  per  visum  adest  Ci¬ 
ceroni,  124,  28.  125,  66.  Eius  mo- 
numentum,  124,  28.  125,  68.  In 
eius  funere  (668.)  incitante  C. 
Fimbria  vulneratus  est  Q.  Scae- 
vola,  pontif.  max.  16,  12.  Eius 
reliquias  apudAnienem  sitas  Sul¬ 
la  dissipari  iussit,  134,  22. 

Marius,  poema  Cic.  266. 

C.  Marius,  C.M.  septies  consu- 
lis  filius  ex  adoptione,  Veil.  2,  26. 
Plutarch.  Mar.  46.  A.  U.  672.  cos. 
in  magistratu  cum  collega  Cn. 


Papirio  Carbone  III.  cos.  occisus, 
135,  2.  69,  1. 

C.  Marius ,  C.  F.  C.  N.  (Pseu- 
domarius),  A.  U.  709.  opem  Cic. 
imploravit,  101,  49.  103 ,  6.  falsa- 
rius,  57,  1.  2.  103,  7.  sublatus  a 
Dolabclla  (710.)  103,  7.  cf.  101,49. 

L.  Marius  L.  F.  quaestor,  suc¬ 
cessor  Cn.  Salustii  in  Syria  pro¬ 
vincia  (704.)  72,  17. 

M.  Marius,  disertus,  dixit  ap. 
Verrem  pro  Valentinis,  24,  16. 

M.  Marius,  ad  quem  sunt  epp. 
77,  1 — 4.  (699 — 708.)  aliunde  non 
cognitus. 

Sex.  Marius,  Dolabellae  lega¬ 
tus  (711.)  82,  15. 

T.  Marius,  75,  20. 

M.  Marius  Gratidianus,  M.  Gra- 
tidii  Arpinatis  filius,  cuius  soror 
M.  Ciceronis  fuit  avia,  10,  $5.  tur- 
bulentus,  10,  62.  cf.  45.  excitabat 
fluctus  in  simpulo,  135 ,  16.  prae¬ 
tor  decretum  de  re  nummaria  cal- 
lide  proposuit,  138,  20.  Cf.  Senec. 
d.  Ira,  3,  18.  Plin.  33,  9.  extr.  a 
Catilina  vitibus  caesus  et  occisus, 
285,  3.  cf.  Lucan.  2,  175.  Eius 
lis  cum  C.  Sergio  Orata,  7,  39. 
138,  16.  8,  65.  Ei  legem  ferenti 
restitit  M.  Tullius  Cicero  avus, 
laudatus  aM.  Aemilio  Scauro  639. 
cos.  135,  16.  Alius  est  M.  Gra- 
tidius,  legatus  Q.  Ciceronis  in 
Asia,  40,  2L  87,  1,  3,  10. 

Marrucini  in  Italia  ad  mare  Ha- 
driaticum,  quorum  caput  fuitTea- 
te  (h.Chieti),  notandos  censuerunt 
militiae  detrectatores  (711.)  63,  8. 
28,  69. 

Mars ,  Iovis  et  Iunonis  filius ,  e 
Venere  III.  pater  Anterotis ,  123, 
23.  pater  Romuli,  128,  2.  ap.  Sa- 
binos  Mamers,  Varr.  LL.  5,  10. 
Eius  templum  Romae  ad  viam  Ap- 
piam,  89,  7,1.  Martis  signum  sibi 
pads  auctori  male  ominatum  ac- 
cipit,  77,  23.  per  paronomasian 
helium,  4,  32.  Evvd s  lEvvuchtog,  96, 
8.  Mars  belli  communis,  76,  4.  9, 
42.  53,  21.  Martis  Stella  (nvqodc,) 
planeta,  122,  20. 46. 132, 17. 124,39. 

Marsi,  populus  Latii,  a  quibus 
Italicum  s.  sociale  bellum  Marsi- 
cum  dicitur,  71,  44.  cuius  maxime 
auctores  fuere  et  initium  fecere, 
30,  33.  59,  10.  124,  44.  125,  25. 
Marsi  augures,  124  ,  58.  125,  38. 
Marsi  fortissimi  viri,  46,  16. 

Martia  legio  M.  Antonium  de- 
serit,  59,  3.  Ab  ea  dicuntur  Mar- 
tiales  milites,  60,  2.  Martia  lupa, 
Romani  nominis  altrix,  fulminis 
ictu  concidit,  124,  12. 

Martiales,  ministri  publici  Mar¬ 
tis,  Larini,  28,  15. 

Martiales ,  Martiae  legionis  mi¬ 
lites,  60,  2. 

Martins  campus,  locus  patens 
prope  Tiberim,  in  quo  comitia 
populi  Romani  centuriata  habe- 
bantur,  Marti  conseeratus  est  a 
Bruto,neTarquiniis,  quorum  agri 
fuerant,  reddi  posset,  90,  18.  101, 
8.  88,  2.  in  eodem  Clodii  concio 
contra  Ciceronem,  45,  40.  In  eum 
multi  obviam  ieruntMurenae  con- 
sulatum  petenti,  37,  33.  acerba  ir- 
risione  dicitur  L.  Antonius  pro 
suo  more  campum  Martium  divi- 
surus  fuisse,  nisi  prius  cum  fratre 
fugisset,  62,  5.  in  campo  Martio 
Caesar  cogitabat  septa  tributis 
comitiis  marmorea  et  tecta  face- 
re,  excelsaque  portieu  cingere, 
93,  16.  Idem  A.  U.  709.  cogita¬ 
bat  Martium  campum  coaedifica- 
re,  102,  33. 

C.  Marullus  Epidius,  A.  U.  710. 
trib.  pi.  tribunatu  motus  a  Caesa¬ 
re,  cuius  statuae  fasciam  detraxe- 
rat,  69,  15.  Veil.  2,  68.  Suet. 
Caes.  79. 

Masinissa,  Numidiae  rex.  Eius 
laudes  132,  9.  Senex  XC  anno- 
rum  infractis  iam  erat  viribus 
(604.)  139,  10.  Adlatos  sibi  den¬ 
tes  eburneos  Iunonis  e  fano  Meli- 


tensi  remisit  et  reponendos  cura- 
vit,  23,  46. 

Maso  (reeentiorscriptura:  Mas- 
so),  cognomen  familiae  Papiriae 
patriciae,  79,  21.  v.  Papirios. 

Massicus,  vino  nobilis  mons 
Campaniae,  30,  25. 

Massilia,  urbs  nobilis  in  Gal¬ 
lia  Narbonensi,  hodie  Marseille 
(quamquam  paullo  remotior  a  se- 
de  pristina,  ubi  nunc  passim  ef- 
fodiuntur  rudera),  fidelissima,  34, 
6.  40,  26.  45,  3.  69,  6.  inique  tri- 
umphata  a  Caesare ,  25,  1.  137,  8. 

Massilienses,  Romanorum  clien- 
tes,127,  27.  28.  socii  fidelissimi, 
49,  9.  trilingues,  Graece,  Latine 
Gallice  loquentes,  Varro  Fragm. 
p.  350.  Bip.  Pompeio  faventes 
Caesari  portas  clauserunt  (Caes. 
B.  C.  1,  34.)  58,  37.  103,  14. 
69,  15. 

Mastanesosus,  Afer,  regulus  re- 
gionis  ignotae,  pertinentis  ad 
Mauretaniam,  etNumidiam  attin- 
gentis,  46,  5. 

Mater  Deum  Magna  Idaea  s. 
Cybele,  ap.  poetas  Cybebe,  Rhea. 
Huius  sacra  Sibyllae  suasu  A.  U. 
549.  e  Phrygia  Romam  transtu- 
lerunt  Romani,  recepta  a  ,,viro 
optimo“  P.  Scipione  et  castissima 
matrona  Q.  Claudia,  44,  13.  So- 
dalitates  Catone  quaestore  (550.) 
constitutae  sunt,  139,  13.  Fanum 
eius  ap.  Enguinos,  23,  44. 

P.  Matinius,  cui  lis  cum  Sala- 
miniis,  94,  21.  95,  1. 

C.  Matius  (Cal ven  a  propter  cal- 
vitiem,  103,  5.  9.)  doctissimus  et 
suavissimus,  77, 15.  Caesarianus, 
Ciceronem  diligit,  76,  12.  lauda- 
tur,  auctor  pacis,  98,  11.  cf.  81, 
27.  28. 

Mato  (al.  Matho),  Pomponiae 
gentis  cognomen,  11,  48.  79,  25. 
Sed  etiam  in  Naeviis  sunt  Mato- 
nes,  ut  ap.  Liv.  39,  33.  38. 

Matrinius ,  scriba  aedilicius  M. 
Caelii,  72,  15. 

C.  Matrinius,  eques  Rom.  in 
Siciiia,  22,  24. 

D.  Matrinius,  scriba  aedilicius, 
ipso  tempore  a  superiore  M.  Cae¬ 
lii  diversus,  28,  45. 

L.  Matrinius,  Spoletinus,  a  C. 
Mario  civitate  donatus,  40,  21. 

Matuta,  Graecorum  Leucothea, 

111,  12. 

Mauri,  incolaeMauretaniae,  80, 
30. 

Mausolus,  rex  Cariae ,  cui  ma- 
gnificum  sepulcrum  uxor  aedifi- 
cavit,  118,  31. 

Mavors,  i.  e.  magna  vertens, 
122,  26.  123,  24. 

Maximus ,  cognomen  Egnatio- 
rum,  cf.  102,  34.  Ceterum  v.  Fa- 
bios. 

Meculonius,  nomen  hominis  ple- 
beii,  nisi  corruptum  est,  40,  20. 
Similia  sunt:  Maelonius,  Mello- 
nius  in  lapidibus  Donianis  Gorii 
et  Meclonius  ap.  Gruterum. 

Medea,  regis  Aeetae  etldyiae  fi- 
lia,  Solis  et  Oceani  neptis,  Absyr- 
ti  soror,  123,  19.  ex  Ponto  profu- 
git,  27,  9.  picta  a  Timomacho 
apud  Cyzicenos,  23,  60. 

Medea  Palatina,  i.  e.  Clodia, 
47,  8. 

Medea,  1)  tragoedia  Ennii.  2, 
22.5,49.47,18  118,26.  126,15. 
2)  tragoedia  incerti  poetae,  aut 
Ennii  aut  Attii,  123,  26.  119,  32. 

Medi,  populus  Asiae  maioris, 
ultra  Tigridem ,  137,  12.  beati  iu- 
stis  creatis  regibus. 

Mediolanum.  Mediolanensis 
praeco  avus  Pisonis,  50,  26. 
d/ed:«,tragoediaPacuvii,136,31. 
C.  Megaboccus,  Sardus,  damna- 
tus,  164,  2.  cf.  96,  2.  ubi  non  est 
Pompeius  intelligendus,  Plutarch. 
Crass.  25. 

Megalensia,  72,  11.  Megalesia, 
in  MagnaeMatris  Defim  honorem 
Romae  orimum  A.  U.  560.  cele- 


brata  permissuP.  African!  iternm 
consulis,  44,  11.  cf.  Liv.  29,  14. 

Megara  (-ae,  1,  9.  et  -orum), 
urbs  Megaridis ,  Atticae  confinis, 
74,  5.  Megarica  signa,  90,  8.  i.  e. 
Megaris,  e  lapide  qui  ibi  nascitur, 
claborata.  Statuae  Megarlcae  val- 
de  celebres,  90,  9. 

Megarici,  scholae  Socraticae 
philosophi ,  ab  Euclide  Megarico 
orti,  9,  17.  quorum  princeps  Xe¬ 
nophanes  :  ut  qui  dialecticorum 
laqueorum,  quibus  studebant,  es- 
set  auctor,  Eleaticae  scholae  con- 
ditor,  110,  41. 

Megaris,  urbs  Siciliae  prope 
Syracusas  ad  mare ,  quae  et  Hy- 
bla  minor  dicitur,  24,  25. 
Megaristus  Antandrius,  87, 1.22. 
Megillus,  Lacedaemonius ,  qui 
loquens  cum  Socrate  inducitur  in 
Platonis  dialogo  delegibus,  133,4. 
Megistus,  Elorinus,  23,  26. 

Mela,  Antonii  eollusor,  69,  2. 
Melampus,  Atrei  filius,  unus  de 
Dioscuris  tertiis,  123,  21. 

Melampus,  Amythaonis  filius, 
vates,  qui  Cadmi  tempore  Bacchi 
sacra  ex  Aegypto  attulisse  dici¬ 
tur,  134,  13.  cf.  Horn.  Od.  15,  225. 
Herodot.  2,  49.  Apollod.  1,  9,  11. 

Melanippa.  MtXav  nnt]  o ap( 
et  M.  SiapCizLc,  duae  Euripidis  fa- 
bulae,  quarum  argumentum,  de 
quo  vid.  Hygin.  F.  186.  tractarunt 
Ennius  et  Attius.  Attianam  fab. 
memorat  Cic.  118,  9.  136,  31. 

Melanthius  Rhodius ,  discipulus 
Cameadis,  suavissimus,  110,  6. 

Melete,  Musa  ex  primis  quat- 
tuor,  natis  love  altero,  123,  21. 

Melisstis,  Samius,  Parmenidis 
auditor,  docuit  hoc  infinitum  et 
immutabile  et  semper  fuisse  et 
fore,  110,  37. 

Melita,  hodie  Malta,  insula  ma¬ 
rts  Siculi,  23,  18.  46.  92,  4.  99,  7. 

8.  18.  Unde  Melitensis  vestis,  e 
gossypio  facta,  21,  72. 

Melius,  v.  Maelius. 

C.  et  L.  Memmii  (al.  Mamerci), 
oratores  mediocres,  sed  acres  ac- 
cusatores,  10,  36.  tempore  Sulla- 
no  aut  iam  Mariano  interfecti  ad 
lacum  Servilium,  16,  32. 

C.  Memmius,A.XJ.  643.  trib.  pi. 
infestus  nobilitati,  accusavit  C. 
Calpurnium,  Iugurthae  pecunia 
corruptum,  8, 70.  irrisusaL.  Cras- 
so,  8,  59.  M.  Scauri  testimonio 
vexatus,  25,  7.  memoratus  8,  66. 
occisus  a  L.  Saturnino,  36,  2.  Ap- 
pian.  B.  C.  1,  32. 

C.  Memmius  L.  F.  (Gemellus, 

83,  1.  19.)  A.  U.  682.  Pompeii 
quaestor,  49,  2.  694.  aedil.  M. 
Lusulli  (Menelai)'  coniugem  pa¬ 
stor  Idaeus  (Memmius)  suis  sa- 
cris  initiat  (stuprat),  contemnens 
etiam  Agamemnonem  (L.  Lucul- 
lum  M.  fratrem),  90,  18.  quern  e 
bello  Mithridatico  redeuntem  tri- 
bunus  triumpho  diu  prohibet  (Plu¬ 
tarch.  Lucull.  37.)  poeta  lascivus, 
(Jell.  19,  9.  A.  U.  695.  praetor 
Caesarem  contumeliis  persequi- 
tur,  Suet.  Caes.  23.  et  49.  coitio- 
nem  faeit  (A.  U.  700.)  88,  15  b, 

4.  93,  16.  18.  consulatum  petens 
iacct,  93,  17.  89,  2.  et  8.  Clodium 
perosus,  91,  12.  de  ambitu  reus 
(703.)  Athenas  it  exsul,  83,  1. 2. 3. 

95,  1.  89,  2.  et  8.  94,  11.  Patroni 
iratus,  94,  6.  Mytilenas  venit,  94, 

11.  filium  Lysonis  Patrensium  le- 
gibus  adoptat,  83,  19.  Restituen- 
dus  videtur,  95, 1,23.  223,9.  Ami¬ 
cus  Lucretii,  10,  70.  De  hoc  cf. 
Forbiger  de  Lucretii  carmine 
(1824.)  p.  13. 

C.  Memmius,  A.  U.  700.  trib.  pi. 
subscribit  P.  Sullae  (cuius  privi- 
gnus  est)  accusanti  A.  Gabinium 
de  repetundis  et  Rabirium  Postu- 
mum  de  residuis,  52,  3.  38,  19.  89, 

1,  5,  15.  sq.  et  ep.  2,  21. 

L,.  Memmius,  C.  Gcmelli  pater, 

10,  70.  89. 

P.  Memmius,  testis  in  Caeci- 
nam,  26,  10. 

Menaeni (M ivaivoi), quorum  op- 

oolo‘<?  in  Sicilia  situm  est, 

et  43. 

Menalippa,  v.  Melanippa  (sic 
enun  scribendum). 

Menalius  (de  cj.Creuzeri Mena- 
PJ^icu3>  v ulcani  quarti  pater, 

lJeJf  2 2. 

Menander  (al.  Andricus) ,  ser- 
vus  Ciceronis,  86,  13. 

Menander(Menandrus, v.  Ruhnk; 
ad  Vellei.  1,  16,  3.)  nat.  01.  109, 
3.  mort.Ol.  122,  2.  poeta  Graeco¬ 
rum  comicus,  Terentium  imitato- 
rem  nactus,-Homeri  similis  esse 
noluit,  14, 2.  6.  cf.  265.  Eius  Syn- 
ephebi  et  Andria,  111,  2. 

Menecles ,  Alabandae  in  Caria 
natus,  rhetor  Asiatici  generis  et 
magister  Ilortensii  totiusque  A- 
siae,  10,  95.  11,  69.  8.  23. 

Menedemus,  Eretricus,  omnebo- 
num  in  menteponit,  110, 42.  Phae- 
donis  discipulus,  Laert.  2,  125 
sqq. 

Menedemus ,  Atheniensis ,  rhe¬ 
tor,  L.  Orasso  aequalis,  7,  18. 

_  Menedemus ,  Graeculus  nequis- 
simus,  Caesaris  hospes,  civitate 
donatus.  Gratus  de  eius  caede 
nuntius,  69,  16.  104,  2.  sed  falsus, 
104,  4. 

Menelaus,  Agamemnonis  frater, 

10,  13.  dulcis  orator,  3,  21. 11,  22. 
131 ,  9.  per  ioeum  M.  Lucullus, 
90,  18. 

Menelaus  Marathenus  (a  Mara- 
tho  antiqua  Phoenicum  urbe),  rhe¬ 
tor  Graecus,  C.  Gracchi  magister, 
10,  26. 

Menelaus,  Entellinus,  22,  85. 
Menenia  tribus,  83,  9. 

Menexenus,  Platonis  dialogus, 

11,  44. 

Menippus  Stratonicensis,  A.  U. 
675.  princeps  oratorum  Asiatico- 
rum,  10,  91. 

Menippus,  Cynicus,  (Diogenis 
discipulus  ?)  a  quo  eius  imitator 
Varro  suas  satiras  dixit  Menip- 
peas,  109,  2.  (Gell.  2,  18.  Macrob. 
Saturn.  1,  11.) 

Meniscus,  Entellinus,  22,  87. 
Meno,  Platonis  dialogus,  116, 24. 
Menocritus  ( Menecrates  de  cj. 
Martyni-Lagunae),  Graecus,  Len- 
tuli  Spintheris  libertus,  71,  9. 

Menoeceus,  Creontis  filius ,  ora- 
culo  edito  mortuus  pro  patria  in 
Eurip.  Phoenissis,  116,  48. 

Menophilus ,  servus  Attici,  quo 
Cicero  usus  est  in  instruenda  bi¬ 
bliotheca,  93,  7. 

Mens,  dea,  134,  8.  11.  in  Capito- 
lio  a  M.  Scauro  dedicata,  122,  23. 
123,  18. 

Mentor,  cuius  formam  Minerva 
Homerica  Od.  ()',  267.  sqq.  su- 
mit,  98,  8. 

Mentor,  sculptor  et  caelator, 
circa  a.  356.  a.  Ch.  Thericlea  va- 
sa  fabricatus,  23,  18.  cf.  Plin.  33, 

12. 

Menula  Anagninus,  43,  30. 
Mercuriales ,  collegium  Romae, 
Mercurio  dicatum,  in  quo  erant 
etiam  equites  Rom.  88,  5. 

Mercurius.  Quinque  Mercurii: 

1)  Filius  Caeli  et  Diae,  2)  Va¬ 
lentis  ctCoronidis,  isque  sub  ter- 
ris  Trophonius,  3)  Iovis  III.  et 
Maii,  4)  Nili,  Aegyptius,  5)  Idpyu- 
qdoVh;?  Pheneatarum,  profugus  in 
Aegypto  ,  legum  littcrarumque 
magister  (Thoth),  123,  22.  cuius 
signum  Tyndaritanum  Verres  ra- 
puit,  23,  29.  Eius  signum  Cic. 
Martis  signo  iocose  anteponit,  24, 

72.  cf.  Ilermas.  Phalaridis  matri 
in  somnio  apparet,  124,  23.  —  Mer¬ 
curii  Stella  (oTilfiojv),  122,  20.  238, 

9.  132,  17.  —  Eius  virga  vel  cadu- 
ceus,  Varr.  Fr.  p.247.Bip.  —  Ly- 
rae  inventor,  261,  277. 

Merope,  Pleias,  261,  269. 

Mescinius,  v.  Messius. 

Merula,  vid.  in  Corneliis. 


L.  Mescinius  Rufus,  (A.  U.  704.) 
quaestor  Ciceronis  in  Cilicia,  83, 
26.  95,  3.  4.  7.  ad  Pompeii  castra 
transire  paratus  (705.)  75,  19.  so- 
latio  levatur,  75,  21. 

Mesopotamia,  regio  Asiae  inter 
Euphratem  et  Tigridem ,  122 ,  32. 
98,  11, 

Messala,  v.  Valerius. 

Messana,  velMamertina  civitas, 
ad  fretum  Siciliae,  situ  moenibus 
portuque  ornata,  21,  5. 

Messidius,  vel  Mescidius ,  89,  1. 
P.  Messienus,  equesRom.  83, 51. 
C.  Messius ,  A.  U.  697.  trib.  pi. 
aedilicius,  Caes.  B.  Afr.  33.  Cae¬ 
saris  legatus,  93, 15.  Pompeianus, 
97,  11.  D.,  2.  Tribunes  Pompeio 
legepotestatem  pecuniarum,  clas- 
sium  exercitusque  dedit,  93,  1. 
(ubi  al. Mescinius.)  A.  U.  700.  de- 
fenditur  a  Cicerone,  e  legatione 
revocatus ,  93 ,  15.  Ipse  (697.)  de 
Ciceronis  salute  legem  tulerat, 
41,  8. 

Metapontum,  opp.MagnaeGrae- 
ciae  primum  a  Tarento  ad  mare 
situm,  ubi  diem  obiit  Pythagoras, 
115,  2.  ’ 

Metella,  filia  L.  Caecilii  Metelli 
Dalmatici,  mater M.Aemilii  Scau¬ 
ri,  a  Cicerone  defensi,  45,  47. 

Metella,  uxor  P.  Lentuli  Spin¬ 
theris  repudiata,  99,  23.  102,  7. 
moecha  videlicet  P.  Dolabellae  et 
Aesopi,  histrionis  filii ,  cf.  Horat. 
Sat.  2,  3,  239. 

Metellina,  id  est  oratio  Cicero¬ 
nis  contra  Q.  Metellum  Nepotem, 
90,  13. 

Metelli,  v.  Caecilii. 

Methymnaeus  Arion,  i.e.  oriun- 
dus  Methymna,  urbe  insulae  Les- 
bi,  117,  27.  ef.  Virgil.  Ge.  2,  90. 

Metia,  rectius  Maecia,  tribus, 
51,  16. 

J/efo,l)astronomus, cuius  annus 
estcyclus  XIX  annorum.  Cf.  Diod. 
Sic.  12 ,  36.  Hinc  Metonis  annus 
estinproverbioproanno  longo  — 

2)  —  debitor  Ciceronis ,  ut  vide¬ 
tur,  ad  solvendum  tardus,  101, 51. 
cf.  3. 

Metras,  exsul  Ariobarzanis  ho- 
spitalitati  commendatus,  85,  4. 

Metrilius  Philemo,  aut,  ut  Ma- 
nutio  et  Lambino  videtur,  M.Ae- 
milius,  de  quo  Ascon.  53.  M.  Le- 
pidi  libertus?  77,  18. 

.  Metrodorus ,  natione  Athenien¬ 
sis,  vita  Lampsacenus,  Menag.  ad 
Diog.  Laert.  10,  22.  mortuus  A. 
277.  a.  Ch.  Epicureus,  ab  Epi- 
curo  sapiens  appellatus ,  ab  Epi- 
cureis  tamen  solis  studiose  lecti- 
tatus,  117,  3.  paene  alter  Epicu¬ 
rus,  112,  28.  illo  autem  impuden- 
tior,  121, 40.  beatum  censens  eum, 
cuius  corpus  bene  constitutum,  et 
ita  semper  fore,  exploratum  sit, 
112,  28.  30.  31.  Timocratem  fra¬ 
trem  ,  qui  vitam  beatam  non  uno 
ventre  metiatur,  reprehendens, 
121,  40.  fortunam  occupasse  sibi 
visus,  120,  9. 

Metrodorus  Scepsius,  a  Scepsi, 
urbe  Mysiae ,  ubi  natus  est  circa 
a.  160.  a.  Ch.  rhetor  et  philoso- 
phus  Academicus ,  divina  memo¬ 
rial,  88.  90.  116,  24.  274,  1.  13. 
Crassi  magister  in  Asia  auditus, 

9,  20. 

Metrodorus  Chius ,  discipulus 
Democriti,  Anaxarchi  autem  et 
parentis  medicorum  Hippocratis 
magister,  circa  a.  350.  a.  Ch.  quid 
libro  7ti(tl  cfvuiuc,  dixerit?  110,  23. 

Metrodorus ,  Stratonicac  in  Ca¬ 
ria  natus,  Carneadis  auditor  (circa 
A.  U.  645.)  in  dicendo  acerrimus 
et  copiosissimus ,  7,  II.  110,  G. 
et  24. 

Metrodorus,  medicus,  Cicero¬ 
nis  libertus?  86,  20.  104,  1. 

Mettius,  cuius  etHerodis,  A.  U. 

710.  Athenis  vorsantium,  nego- 
tium  ut  curet,  Atticus  rogatur, 

104,  27.  ’ 

Metuscilius,  Pompeianus,  97, 12, 


Midas,  rex  Phrygiae,  pro  Siieni 
capti  missione  donatus,  116,  4. 
cui  puero  formicae  tritici  grana 
in  os  congerunt,  124,  36.  125,  31. 

Miletus,  urbs  Ioniae,  30,  15.  98, 
9.  Hinc: 

Milesii,  Verris  cumulati  iniuriis, 
20,  34.  populo  Rom.  tributarii,  ib. 
35.  Unus  Milesiorum  clari3simus 
Thales  omnem  oleam  ante  florem 
coemit,  124,  49.  Milesia  mulier 
abacti  in  secundorum  hereduin 
gratiam  partus  crimine  damnata, 
28,  11. 

Milo,  Crotoniates,  athleta,  O- 
lympiae  per  stadium  bovem  vi- 
vum  humeris  tulisso  dicitur,  126, 
13.  senex  imbecillis,  139,  10. 

T.  Milo,  v.  Annius. 

Miltiades ,  Atheniensium  dux 
exceilentissimus,  cuius  vitam  Ne- 
pos  memoriae  prodidit,  in  vincu¬ 
la  publica  coniectus,  45,  67.  127, 

3.  cuius  tropaea  Themistoclem  e 
somno  excitabant,  119,  19. 

Milyadum  (i.  e.  Milyadarum) 
commune  (ioxolvov),  urbs  cum 
agro  (MiXvac)  ad  Taurum  mon- 
tem,  20,  38. 

Mimas,  mons  Erythraeo  oppido 
superimpositus,  274,  III.,  13. 105, 
13.  a.,  2. 

Mindius  Marcellas,  sector  infa- 
mis,  85,  17. 

L.  Mindius,  L.  MeScinii  frater 
uterinus ,  Oppiae  maritus ,  nego¬ 
tiator  Eleus,  83,  26.  et  2S. 

M.  Mindius,  frater Meseinii  Ru- 
fi,  negotiator,  75,  20.  83,  26. 

Minerva,  vel  a  minando  vel  a 
minuendo  dicta,  122, 24.  et26.  (Sa- 
binum  nomen,  Varro  LL.  5,  10.) 
Quinque  Minervae :  1)  mater  A- 
pollinis  2)  orta  Nilo  apud  Aegy- 
ptios  Saitas,  3)  love,  4)  love  et 
Coryphe  Oceanide,  Coria  apud 
Arcades,  quadrigarum  inventrix, 

5)  filia  Pallantis,  cuius  incesti 
caede  suam  virginitatem  servasse 
dicitur,  123,  23.  Minerva  aesiis 
oculis,  121,  30.  galeata,  121,36. 
medica,  125,  59.  simulata  Mento- 
ri,  98,  8.  Eius  ortus  Diogenis  Ba- 
bylonii  physiologia  explicatus, 
121, 15.  custos  urbis  in  Capitolio, 
deiecta  turbine,  et  restituta  (711.) 

82,  25.  43,  57.  134,  17.  signum 
Phidiae,  10, 73.  8,  9.  141,  Prooem. 

5.  Tulliani  gymnasii,  90,  4.  270,  4. 
Proverbium:  „sus  Minervam“ 
109,  5. 

Minos,  rex  Cretae,  116,  5.  41. 
117,  14.  136,  28.  legislator,  128. 

Minotaurus,  cuius  nomine  face- 
te  notatur  Calvisius  cum  Tauro 
82,  25. 

Minturnae,  oppidum  Aurunco- 
rum  in  Latii  finibus,  30,  14. 
Marius  latens  in  paludibus  Min- 
turnensibus ,  50 ,  19.  51 ,  10.  42  8 
45,  22.  94,  1.  et  3.  96,  13.  105,  10. 

Minucia  porticus,  structa  a  M. 
Minucio  Rufo,  triumphante  de 
Sordiscis,  58,  34. 

Minucia  Via,  Roma  a  porta  Mi¬ 
nucia  Brundisium  ferebat,  ut  Ap- 
pia,  sed  per  Sabinos,  strata  a  L. 
Minucio  eo,  de  quo  ap.  Liv.  4, 16. 
Horat.  Ep.  I,  17.  Cic.  98,  6. 

Minucia  gens,  20,  45. 

Minucius,  ante  C.Verrem  prae- 
torem  mortuus,  20,  45. 

Minucius  (Rufus?  Caes.  B.C.3 
7.)  100,  14.  15.  89,  1,  6,  21. 

Cn.  Minucius,  A.  U.  711.  lauda- 
tus  a  Q.  Cornificio,  82,  25.  a.,  7. 

Minucius  Basilus  (diversus  ab 
interfectore  Caesaris ).  Bustum 
96,  9. 

L.  Minucius  Basilus,  avunculus 
M.  Satrii,  testamento  adoptati  et 

L.  Minucii  Basil!  dicti,  138,  18. 

1j.  Minucius  Basilus ,  (proprie 

M.  Satrius ) ,  Caesaris  legatus, 
Caos.  B.  G.  6,  29.  ac  postea  per- 
cus^or,  ipse  biennio  post  a  servo 
occisus,  76,  15.  100,  5.  Appian 
B.  C.  2.  p.  409.  et  3.  extr- 

( Minucius )  Basilus,  simills  M. 
Antonii,non  t>  zvpnvvoxrovoc,5S,41. 

M.  Minucius  Basilus,  florente 
rep.  florens  in  iudiciis,  2S,  38. 

Q.  Minucius  Rufus ,  A.  U.  557. 
cos.  10,  18. 

Q.  Minucius  Rufus,  eques  Rom., 
qui  apud  Verrem  defendit  caus- 
sam  Sopatri  Halicyensis ,  21 ,  28. 
negotiator  Syraeusanus,  21, 30. 33. 
honestus,22,  64.  testis  in  Verrem, 
23,  27.  31. 

A.  Minucius  Thermus,  innocens, 
Cicerone  defendente,  199.  A.  D. 
695.  absolutus,  40,  39. 

Q.  Minucius  Thermus,  A.  U.  689. 
consulatum  petit,  90,  1.  curator 
viae  Flaminiae ,  ib.  idem  fortasse, 
qui  XIII  annis  post(702  —  4.)  pro¬ 
praetor  Asiae,  83,  53  —  57.  94,  13. 
20,  21.  honestus,  95,  1,  13.  72,  17. 
18.  — Thermus,  Pompeianus,  Igu- 
vii  agebat  (705.)  96, 13.  b.,  7.  et  ep. 
23.  Q.  Thermus,  praetorius,  le- 
gatus  ad  Caesarem,  69,  6. 

Misenum ,  promontorium ,  por- 
tus  et  oppidum  Campaniae,  27, 
12.90,13.  Misenum  praediumAn- 
tonii  oratoris,  8,  14.  item  Antonii 
postea  triumviri,  58, 19.  99, 8. 103, 
20.  15,  1. 

Miseria,  dea,  123,  17. 

Mithridates  VI.  Eupater,  v. 
Magnus,  natus  circa  A.  U.  619.  se 


ipse  interfecit  (691.)  rex  Ponti, 
post  Alexandrum  maximus,  37, 
13.  quid  de  L.  Lucullo  iudicarit? 
110,  1.  Lege  agraria  Rullus  agros 
Mithridatis  inPaphlagonia,  Ponto 
Cappadociaque  vendendos  cen- 
suit,  29,  2.  Belli  Mithridatici  ge¬ 
nus  et  magnitudo,  27,  3.  4.  9.  39, 
9.  37,  14.  de  Mithridate  L.  Sulla 
etL.  Murenatriumpharunt.  Dein- 
de  bellum  cum  eoL.Lucullus  be¬ 
ne  et  feliciter  gessit,  ib.  4.  110,  1. 
Mithridatis  statuae  Mithridatico 
in  bello  parcunt,  21,  65.  Crude- 
lis  in  cives  Rom.  52,  10. 

Mithridates ,  Phryx  testis  in  L. 
Flaccum  repetundarum  reum,  40, 
17.  Ambulabat  cum  lorica,  quasi 
vitae  suae  insidias  a  Flacco  me- 
tuens,  ibid. 

Mitylenae ,  urbs  Lesbi ,  naturae 
situ  et  aedificiorum  descriptione 
pulcherrima,  30,  16.  238,  1. 

Mnasistratus,  Leontinus,  22, 46. 

Mnemosyne,  mater  novem  Mu- 
sarum  secundarum,  123,  21. 

Mnesarchus,  Stoicus,  Panaetii 
auditor,  neminem  oratorem  puta- 
bat,  nisi  sapientem,  7,  18, 11.  Ill, 
2.  110,  22. 

M.  Modius,  eques  Romanus,  21, 
48. 

Moeragenes,  Asianus,  latronum 
dux  in  Tauro  monte,  94,  15.  95,  1. 


Molo,  v.  Apollonius. 

Molossi,  Epiri  populus,  quorum 
regis  simiaLacedaemoniorumlo- 
vem  Dodonaeum  consulentium 
sortes  disturbasse  dicitur,  109, 34. 

Moneta,  dea,  Iuno,  109,  45.  123, 
18.  de  nominis  ratione,  97,  7. 

Mons  Sacer,  post  Anienem  in 
Sabinis,  a  plebe  occupatus,  10, 14. 
(A.  U.  261.)  et  consecratus,  152, 
23.  postea  demum  Aventinus  ob- 
sessus,  128,  33. 

Montanus,  v.  Tullius. 

Mopsuhestia  (h.  Messis),  Minpov 
(regis  Argivornm)  tot  in,  oppidum 
Ciliciae,  ad  Pyramum  fl.,  73,  8. 

Mopsus ,  Argivorum  rex  et  au¬ 
gur,  Graecarum  in  Cilicia  urbium 
maritimarum  conditor,  122, 3.  109, 
40.  134,  13. 

Mors,  dea,  123,  17. 

Motho,  (Matho  vel  M.  Otho? 
Manut.)  86,  18. 

Mucia,  sollemnia  Asianorum  in 
memoriam  Q.  Mucii,  aequissimi 
Asiae  gubernatoris,  21,  21. 

Mucia  Tertia,  Q.  Mucii  Scaevo- 
lae  filia,  Nepotis  et  Celeris  Me- 
tellorum  soror,  uxor  1)  Cn.  Pom¬ 
peii,  repudiata  commisso  adulte- 
rio  cum  C.  Caesare  (Suet.  Caes. 
50.)  75,  2.  90,  12.  —  2)  —  M.  Ae- 
milii  Scauri.  Ascon.  in  164. 

Muciae  ambae ,  Q.  Mucii  Scae- 


volae  auguris  filiae  e  Laelia  C.  F. 
sermonis  elegantia  insignes,  10,58. 

Mucius,  nomen  e.  c.  positum, 
6,  9. 

Q.  Mucius  Mancia,  alias  non 
memoratus,  136,  30. 

C.  (non  Q.)  Mucius  Cordus 
(Scaevola),  solus  in  castra  hostiea 
ivit,  ut  Porsenam  occideret,  45, 
21.  141,  2,  12. 

P.  Mucius  P.  F.  Scaevola,  P. 
Crassi  Muciani  frater,  10,  26. 
avus  M.  Glabrionis,  10,  68.  20,  17. 
A.  U.  613.  trib.  pi.  118.  praetor, 
112,  16.  114,  28.  101,  5.  severus  in 
minium,  a  quo  L.  Attius  poeta  in 
scena  nominatus  erat,  2,  13.  A.  U. 
621.  cos.  23,  49.  90,  19.  languens, 
119. 4.  Afrieani  minoris  inimicus, 
127, 19.  clam  ipse  auctor  erat,  pa- 
lam  eius  frater  Crassus,  ut  Ti. 
Gracchus  leges  ferret,  8,  70.  arma 
privatus  sumpsit  idque  recte  fa¬ 
ctum  esse  contendit  interempto 
Ti.  Graccho,  51, 36.  caedem  defen¬ 
dit,  43,  34.  A.  U.  631.  pontifex 
max.  137 ,  12.  multos  ineptos  ex- 
spectabat  oratores,  136,  36.  37. 
ICtus,  7,  48.  134,  31.  134,  22.  12, 
4.  6.  8.  9.  77,  22.  Ill,  4.  123,  2. 
pila  scriptisque  suis  ludebat,  7, 
50.  eiuslibri.ib.prudens  et  acutus 
in  sermonibus,  10,  28.  innocens, 
137,  13. 


STEMMA  MUCIORUM. 


P.  Mucius  Scaevola. 

Q.  Mucius  Scaevola,  A.  D.  539.  praetor. 


P.  Mucius  Scaevola,  A.  U.  579. 
cos. 


P.  Licinius  Crassus  Mucianus, 
a  filio  P.  Crassi  A.  XT.  549.  con- 
sulis  adoptatus,  pontifex  max. 
A.  U.  623.  cos.  victus  in  Asia  ab 
Aristonico,  et  a  custode  624.  oc- 
cisus. 


P.  Mucius  Scaevola,  pontif.  max. 
in  locum  occisi  fratris  Muciani 
cooptatus.  Primus  iuris  civilis 
scientiam  fundavit. 


Q.  Mucius  Scaevola,  pontifex 
max.  A.  TJ.  659.  cos.  vulneratus 
in  funere  Marii  668.  iubente 
Fimbria,  671.  a  Mario  filio  oc- 
cisus. 


Q.  Mucius  Scaevola,  A.  U.  580. 
cos. 


Q.  Mucius  Scaevola,  augur,  audi- 
tus  a  Cicerone. 

Q.  Mucius  Scaevola,  A.  U.  700. 
trib.  705.  augur. 


Q.  Mucius  Scaevola,  augur,  ma- 
ritus  Laeliae ,  duarum  Muciarum 
pater,  10,  58.  gener  Laelii,  (625.) 
iam  quaestorius  loquens  induci- 
tur  in  127  — 132.  et  in  7 — 9.  cf. 
93,  16.  socer  L.  Crassi  oratoris, 
26,  24.  Albucium  graecantem  lu- 
dit,  111,  3.  11,  44.  ab  eo  repetun¬ 
darum  accusatus  absolvitur,  8, 70. 
A.  U.  633.  praetor  Asiam  obtinet, 
facetus,  8,  67.  Rhodum  venit,  7, 
17.  Eo  die,  quo  (654.)  Saturninus 
occiditur,  senex  hastili  nititur, 
32,  7.  9.  vigil  in  bello  Marsico, 
64,  10.  pro  se  dixit,  quamquam 
non  orator,  sed  eximius  ICtus,  7, 
10.  10,  26.  30.  58.  49,  20.  —  A.  U. 
637.  cos.  7,  7.  Stoicus,  7,  11.  per- 
comis,  10,  58.  quotidie  frequenta- 
batur  a  civibus,  7,  45.  64,  10.  a 
Cicerone  et  Attico,  133,  4.  140 ,  1. 
petebaturhominum  inimicitiis,71, 

9.  133,  1. 

Q.  Mucius  Scaevola  P.  F.  P.  N. 
(pontif.  max.)  A.  U.  648.  trib.  pi. 

10,  43.  A.  U.  651.  aedilis,  23,  59. 
moderatissimus,  137,  16.  Asiae 
novem  menses  sic  praefuit,  ut 
Mucia  quotannis  celebrarentur,94, 
17.  cf.  Mucia.  Integer,  22,  90. 
Eius  edictum  Asiaticum,  95,  1. 
P.  Rutilii  quaestoris  sui  caussam 
dixit  pure  et  dilucide.  Damnatus 
est  autem  ab '  equitibus ,  qui  turn 
ante  Sullam  iudicia  exercebant, 
quod  cum  praetore  suo  consen- 
sisset,  ne  quid  in  provincia  age- 
rent  equites ;  7,  53.  Aspere  dicta 
in  virum  praeclarum ,  51 ,  14.  In 
caede  Saturnini  arma  sumpsit  pro 


salute  publica,  32,  7.  9.  A.U.  659. 
cos.  10,  64.  96.  138,  11.  Iuris  pe- 
ritissimus ,  10 ,  39.  52.  Eius  col- 
lega  Crassus  contra  ipsum  dixit 
in  caussa  M\  Curii,  10,  39.  7,  57. 
Victus  est  a  Crasso,  26,  18.  24. 
Magnanimus,  137, 15.  C.  Fimbriae 
instinctu  vulnus  accepit  in  Marii 
funere ,  et  quod  non  graviter  es- 
set  saucius,  postulatus,  16,  12. 
Mucianus  exitus,  98,  12.  A.  U. 
672.  a  Mario  iuniore  occisus ,  98, 
15.  123,  32.  10,  90.  Non  deerat  iu- 
venibus  iuris  studiosis,  et  in  his 
Ciceroni,  10,  89.  neminem  esse 
bonum  consulem,  nisi  qui  ius  ci¬ 
vile  cognosset,censuit  de  senten- 
tia  patris,  621.  cos.  134, 19.  20.  cf. 
136,  32.  7,  37.  39.  138,  17. 

Q.  Mucius  Scaevola,  Q.  F.  Q.  N. 
unus  de  comitibus  Ciceronis  in 
Asia  (A.  U.  695.)  87,  2,  4,  13.  A. 
U.700.  trib.pl.  ObnuntiavitScau- 
ro  consulatum  petenti,  93,  16. 
’Apt]  nvtaiv  in  triumpho  C.  Pom- 
ptini  prohibendo,  93,  16.  89,  4. 
Liberalis,  95, 1,  4.  —  Appii  Clau- 
diiPulchri(?)  legatus  (A.  U.  703.) 
73,  5.  Augur  705.  98,  9.  74,  9. 

Mulciber,  v.  Vulcanus,  117,  10. 

Mulviana  controversia,  91,  15. 

Mulvius  Pons,  qui  Tiberim  iun- 
git  prope  Romam,  102,  33.  de  quo 
v.  Tacit.  A.  13,  47. 

L.  et  Sp.  Mummii  fratres,  me¬ 
diocre!  oratores,  10,  25. 

L.  Mummius  Achaicus,  A.  U. 
608.  cos.  Corinthum  delevit,  et 
multas  Achaiae  etBoeotiae  urbes 
exstruxit,  20,  20.  qui  eius  decern 


legati  fuerint?  102,  6.  30.  32.  33. 
A.  U.  612.  censor,  10,  22.  censor 
abstinentissimus,  137,  22.  23,  2. 
141 ,  5,  2.  Italian!  spoliis  ornavit, 
22,  4.  11,  70.  153,  8.  orationes  re- 
liquit,  10,  25. 

L.  Mummius  Quadratus,  vid. 
L.  Ninnius. 

M.  Mummius ,  A.  U.  686.  prae¬ 
tor,  22,  53. 

P.  Mummius,  cuiusvis  tempo- 
ris  homo,  8,  67. 

Sp.  Mummius ,  frater  et  legatus 
L.  Mummii  Achaici,  102,  5.  me- 
diocris  orator ,  orationes  reliquit ; 
Stoicam  philosophiam  tenuit,  10, 
25.  Mos  eius  non  popularis,  129, 
35.  rhetores  perosus,  131,  9.  ami¬ 
cus  Afrieani  minoris,  140,  19.  27. 
Loquens  inducitur  in  127.  sqq. 
Epistolas  poeticas  ad  amicos  Co- 
riutho  Romam  misit,  102, 6.  Atel- 
lanarum  scriptor  ap.  Charis.  10, 
9.  p.  514.  Krehl. 

Munatius,  Catilinarius,  33,  2. 
Munatius,  i.  e.  T.  Munatius 
Plancus  Bursa,  69,  2. 

C.  C Cn.  an  L.  ?)  Munatius,  83, 60. 
Cn.  (Munatius)  Plancus,  idem 
qui  L.  Planeius  vulgata  scriptura 
dicitur,  28,  51.  pro  quo  dixit  L. 
Crassus,  28,  51.  54. 

Cn.  Munatius  Plancus,  L.  frater, 

A.  U.  710.  praetor  des.  105, 16.  A. 

B. E.  Amicus  Capitonis,  ib.  C.  — 
711.  praetor,  80,  6.  11.  17.  21. 

L.  Munatius  Plancus,  legatus 
Caesaris  in  Gallia,  (A.  U.  700. 
Caes.  B.G.  5,  24.)  703.  Ravennae, 
78,  1.  ad  Ilerdam  705.  Caes.  B.  C.  I 


1,  40.  Cic.  (708.)  80,  1  —  24.  inlta- 
liam  arcessitur,  80,  33.  81,  9.  11. 
13.  14.  15.  Spes  omnis  in  Bruto  et 
Planco,  82,  8.  imperator,  59,  15. 
reip.  lucem  affert,  69,  19.  M.  An¬ 
tonii  praedes  venditurus,  58,  31. 
212,  10. 

T.  Munatius  Plancus ,  cognatus 
L.  Munatii  Planci,  diversus^i  T. 
Mun.  Planco  Bursa,  80,  12. 

T.  Munatius  Plancus  Bursa,  Cn. 
et  L.  Plancorum  frater,  79,  10.  A. 
U.  702.  trib.  pi.  Ascon.  in  53.  In- 
censa  inter  Clodii  tumultum  cu¬ 
ria  pulsus  (702.)  62,  4.  66,  10.  77, 

2.  restitutus  est  709.  a  Caesare, 
69,  12.  82,18.  95,1.  101,  62.  Aqui- 
laPollentia  crure  fracto  expulsus, 
67,  6.  6S,  8. 

Mundus,  homo  ignotus,  104, 
26.  29. 

L.  Murcus,  v.  L.  Statius  Murcus. 

Murena,  v.  Licinius. 

Murgentini  in  Sicilia,  incolae 
Muigentii  v.  Morgentii,  supra 
ostium  Simaethi  prope  mare ,  22, 
43.  Hinc 

Murgentinus  ager,  22,  18.  qui 
est  ad  Murgentium. 

Musae.  Tria  genera  Musarum, 
123,  21. 

Musaeus  poeta,  cuius  fabellas 
de  diis  interpretatus  est  Chry- 
sippus,  121,  15. 116,  41. 

Musca,  fortasse  Attici  libertus, 
aut  procurator,  101,  40. 

Mustela  Tamisius,  Anagninus, 
unus  de  sicariis  M.  Antonii  trium¬ 
viri,  58,  4.  41.  61,  6.  64,  9.  69,  2. 
105,  11. 


INDEX  GEOGR.  ET  HISTORICUS; 


Mustela,  coheres  Crispi,  101,  5. 
14.  47.  102,  3. 

C.  Mustius,  eques  Romanus,  20, 
51. 

Mute,  Siciliae  opp.,  Asc.  in  50. 

Mutina,  Galliae  Cispadanae 
urbs,  hodie  Modena,  61,  9.  62,  2. 

Mutinense  proelium  (711.),  80, 
14.  30. 

Mutinenses  obsidione  liberati 
(711.)  80,  10.  33. 

Muto(y.Mutto),  homo  sordidis- 
simus,  accusatus  a  L.Laelio,  164, 
2.  In  cod.  Taurin.  est  Q.  Titius 
Mutto. 

Mutycensis,  s.  Muticensis,  (al. 
Mutyensis),  ager.  Mutyca,  v.  Mo- 
tye,  inter  Camarinam  etSyracu- 
sas  oppidum  prope  Lilybaeum, 
22,  43.  51. 

Mycenenses,  a  Mycenis  in  Argo- 
lide,  112,  6. 

Mylasa,  orum,  urbs  Cariae,  61, 

7.  62,  5.  unde  Mylasenses ,  v.  My- 
lasii  (  MuXauiU),  83,  56. 

Myndenses,  vel  potius  Midaeen- 
ses,  ab  opp.  Phrygiae  Mydaio  (Mi- 
dunov),  73,  8. 

Myndus,  oppidum  Cariae,  20,34. 

Myrina,  urbs  Aeoliae,  75,  20. 

Myrmecides,  sculptor  Milesius 
vel  Atheniensis,  minutorum  opu- 
sculorum  fabricator,  110,  38.  Ae- 
lian.  V.  H.  1,  17. 

Myro ,  flor.  circ.  01.  87.  statua- 
rius  eximius,  4,  6.  9,  7.  eius  bu- 
cula,  23,  60.  Apollo,  23,  43.  Her¬ 
cules, 23, 3.  signa  pulchra,  10, 18.19. 

Myrtilus,  Mercurii  filius,  Oeno- 
mai  auriga  a  Pelope  interfectus, 
123,  38.  cf.  Hygin.  S4. 

Myrtilus ,  servus  a  M.  Antonio 
in  D.  Brutum  subornatus,  104, 13. 
105,  11. 

Mysia,  regio  Asiae  min.  ad  ma¬ 
re  Aegeum  etHellespontum,  unde 

Mysorum  gens,  40,  3. 

Mysteria,  v.  Initia,  134,  14. 

N. 

Naeviani  severi,  134,  15. 

Cn.  Naevius,  poeta  tragicus,  co- 
micus  et  epicus.  Livio  Andronico 
minor,  116,  1.  mort.  550.  10,  15. 
multas  docuit  fabulas,  10,  18.  At- 
ticam  comoediam  priscam  et  Ro- 
rnanam  comparat,  130,  10.  poeta 
dulcis,  9,  12.  hians,  11,  45.  ceci- 
nit  bellum  Punicum  I.  10,  19. 
139,  14.  HectorNaevianus,  75,12. 
85,  6.  Versus  ex  eius  ludo,  139, 

6.  Eius  versus,  119,  31.  Versicu- 
lus  facetus,  8,  63. 

M.  Naevius,  A.  U.  569.  trib.  pi. 

8,  61.  cf.  Liv.  38,  56.  Gell.  4,  18. 

Naevius  Pollio,  longissimus,  274, 

IV,  B.  22. 

Naevius  Turpio,  quadruplator, 
civis  Rom.  de  conventu  Mamerti- 
no,  21,  8.  24,  39.  41. 

Sex.  (al.  Ser.)  Naevius,  aCurio- 
ne  defenditur,  10,  60. 

Sext.  Naevius ,  praeco ,  cui  cum 
P.  Quintio  controversia,  gratiosus 
apud  Sullanos ,  ad  quos  a  Maria- 
nis  defecerat,  15,  1.  etc. 

Nanneius ,  proscriptus  a  Sulla, 
90,  16. 

Nannii,  Manut.  ad  Lib.  I.  op.  16. 
ad  Att.  legit :  Nanneii,  283,  2. 

Nar,  fluvius  in  finibus  Sabino- 
rum,  in  monte  Fiscello  ortus  iuxta 
Hortam  in  Tiberim  defluit,  93,15. 

Narbo  Mar  eius  (al.  Martins),  ca¬ 
put  Galliae  Narbonensis,  15,4.58, 
14.30.80,33.101,3.  Narbonen¬ 
sis  colonia,  A.  U.  636.  deducta, 
Veil.  1,  15.  iterum  649.  10,  43.  8, 
55.  28,  51.  25,  1.  16. 

Narona  (Narbona  cod.  Graev. 
NimliCivit  Ptol.  II,  17,  12.  VIII, 

7,  8.),  Dalmatiae  urbs,  75,  9.  10. 

Nascio  (al.  Natio)  dea,  puerpe- 

ras  tuens,  123, 18. 

C.  Nasennius,  municeps  Sues- 
sanus,  107,  8. 

Nasica,  vide  Cornelius. 


L.Nasidius,  Pompeianus,  100, 
17.  63,  8. 

Naso,  v.  in  Otaciliis,  Octaviis, 
Voconiis. 

P.  Naso,  A.  U.  710.  praetor, 
moderatus,  59,  10.  idem,  ut  vide- 
tur,  qui  augur  (709.)  101,  17. 

Natta,  v.  Pinarius. 

Naucrates,  Erythraeus  Nau- 
cratites ,  Isocratis  discipulus ,  hi- 
storicus,  8,  23.  9,  44,  11,  51.  Hie 
Artcmisiae  certamini  interfuit,  A. 
a.  Ch.  352.  in  Mausoli  memoriam 
institute;  cf.  Suid.  in  ‘looxyaxr^ 
‘sluixl.a. 

Naupactus  (h.  Lepanto),  urbs 
Locridis,  dein  Aetoliae,  ad  sinum 
Corinthiaeum,  50,  37. 

Nausiphanes  Teius,  Democri- 
teus,  Epicuri  magister,  sed  con- 
temptus,  121,  26. 

Sp.  Nautius  (vulgo  Sp.  Antius), 
in  legatione  a  Larte  Tolumnio 
Veientium  rege  A.1j.  316.  occisus, 
65,  2. 

Navius,  vid.  Altius. 

Attus  Navius,  augur,  134,  13. 
cuius  augurio  rex  Hostilius  (?  la- 
psu  memoriae;  int.  Tarquinius 
Priscus)  maxima  bella  gessit,  122, 

3.  123,  6.  cf.  128,  20.  124,  17. 
125,  38. 

Neapolis,  1)  Campaniae  urbs, 
30,  31.  35.  38,  5.  19.  52,  26.  49,  20. 
79,  14. —  2) —  pars  Syracusarum, 
23,  53. 

Neapolitani,  decopti  a  Q.  Fabio 
Labeone  (A.  U.  570.)  arbitro  de 
finibus,  136,  10.  seditiosi,  39,  3. 
cives  Rom.  facti,  47, 10.  S3, 30.  de- 
cemprimi  et  quattuorviri  (705.) 
vexati  a  M.  Antonio,  99,  13.  iram 
Caesaris  experti,  ib.  et  116,  35. 

Neapolitanum  Pompeii,  96,  2. 
Luculli,  110,  3.  Pontii,  103,  21. 

Neapolitanae  piscinae  Varr.  Fr. 
p.  275.  Bip. 

Nearchus  Tarentinus ,  liospes 
Catonis  censorii,  cui  narrat  Ar- 
chytae  de  voluptate  orationem, 
139,  12. 

Neda,  ex  qua  Iuppiter  primas 
quattuor  Musas  suscepit,  123,  21. 

Nemeaeus  leo,  ad  Nemeam  in 
Argolide  ab  Hercule  occisus,  117, 
9.  119,  22. 

Nemorensis  ager,  95,  1.  Nemus 
erat  in  agro  Aricino  sive  lucus 
Dianae  sacer;  cuius  agrum  Ne- 
morensem  dicebant.  Ibi  Caesar 
villam  sumptuosissimam  aedifica- 
bat,  quae  dici  videtur  95,  1.  25. 

Nemus,  vid.  Nemorensis. 

Neocles,  Epicuri  philosophi  pa¬ 
ter,  agripeta  Samum  venit,  ubi, 
quum  ex  agello  parum  annonae 
haberet,  ludi  magister  fuisse  di- 
citur,  121,  26. 

Neoptolemus ,  sic  nominatus  ad 
Troiam,  quam  cepit,  140,  20.  Pyr¬ 
rhus,  Achillis  filius,  8,  63.  pau- 
cis  philosophandum  ratus,  8,  37. 
117,  1. 

Nepa,  i.  e.  Scorpius,  sidus,  261, 
90.  460.  122,  42.  44.  123,  16. 

Nepos,  v.  Cornelius. 

Neptuniae  lacunae,  i.  e.  mare, 

4,  10. 

Neptunia prata,  i.  e.  mare,  261, 
373. 

Neptunus,  a  nando  dictus ,  122, 

26.  28.  123,  24.  caeruleis  oculis, 
121,  30.  „  omnipotens11,  119,  34. 
animus  cum  intelligcntia  per  ma¬ 
re  fusus,  123,  25.  These!  pater, 
123,  31.  promissum  Theseo  da¬ 
tum,  136,  10.  Neptunii  equi,  117, 

27.  per  parononmsiam  pro  mari, 
9,  42.  Neptuni  porticus  I’uteola- 
na,  110,  25.  Adde  125,  59.  123, 
20.  138,  25.  262,  3.  Neptunii,  i.  e. 
immanes  homines,  ut  Polyphe¬ 
mus,  121,  23.  cf.  Gell.  15,  21. 

Neratiana  auctio,  30,  25. 

Nereides,  261,  691. 

Cn.Nerius,  qui  do  arnbitu  po- 
stulavit  P.  Sestium  (A.  U.  698.) 
idemque  index,  88,  3,  5. 

C.  Nero,  v.  Claudius. 


Neronianum  (C.  Claudii  Nero- 
nis,  A.  U.  547.  cos.)  dictum  in  ser- 
vum  furacem,  8,  61. 

Nerva,  L.  Plancii  amicus,  80, 18. 
Nervae,  v.  Licinii. 

Nervii,  populus  Galliae,  e  Cae- 
sare  notus,  89,  8. 

Nests, insula  Campaniae  obiecta, 
ubi  villa  Luculli  filii,  105,  1.  3.  4. 

Nessus,  Centaurus  in  Sophoclis 
Trachiniis,  117,  8.  123,  28. 

Nestor,  Agamemnonis  consilia- 
rius,  79,  14.  103,  17.  sapiens,  120, 
3.  facundus,  10,  10.  ap.  Homerum 
saepe  de  virtutibus  suis  praedi- 
cans,  139,  10. 

Neslorius,  vel  Vestorius  potius, 
75,  11. 

Netum,  oppidum  Siciliae,  23, 26. 
Hinc 

Netini,  s. Netinenses,  21,64.24,51. 

Nicaea,  urbs  Bitliyniae  (h.  Niz- 
za),  103,  1.  Hinc 

Nicaeenses,  incolae  Nicaeae,  83, 
61. 

Nicander  Colophonius,  (circa 
A.  a.  Ch.  150.)  scripsit  ■/ajjuyixa, 
7,  6. 

Nicanor,  servus  Attici,  94, 3.  20. 

Nicasio,  Hennensium  legatus, 
testis  in  Verrem,  23,  51.  Nicasio- 
num  afixizvna,  corrupte,  101,  5. 

Nice,  uxor  Cleomenis  Syracu- 
sani,  Verris  meretrix,  24,  31. 

Nicephorus,  villicus  Q.  Cicero- 
nis,  89,  1. 

Nicetas,  110,  39.  v.  Hicetas. 

Nicias  Curtius,  Cous,  gramma- 
ticus,  79,  10.  sq  :  96,  3.  101,  26. 
Ciceronis  in  Cilicia  comes,  Dola- 
bellae  familiaris ,  103 ,  9.  104 ,  20. 
102,  28.  philologus,  102,  29.  101, 
51.  53.  mollis,  101,  26. 

Nicias,  M.  Fadii  Galli  libertus 
potius,  quam  Nicias  Curtius,  77,23. 

Nicias  Smyrnaeus,  88,  1. 

Nico,  medicus,  naji  nokvipaytas 
scripsit,  76,  20. 

Nico,  nobilissimus  pirata,  a  P. 
Servilio  captus,  24,  30. 

Nicocles,  Sicyoniorum  tyran- 
nus,  ab  Arato  oppressus,  137,  23. 

Nicocreon,  rex  Cypri,  crudelis 
in  Anaxarchum,  117,  22.  123,  33. 

Nicomachus ,  Stagirites,  Aristo- 
telis  filius,  Theophrasti  auditor, 
qui  VI  'IKhxbjv  libros  scripsit,  115, 

5.  quamquam  illos  quidem  saepe 
patri  tributes,  ut  a  Cic.  89,  5. 

Nicomachus,  Thebanus,  pietor 
excellens  circa  01.  105.  cf.  10,  18. 
Sillig  Cat.  Art.  p.  300. 

Nicomachus,  Tyrius,  239,  18. 

Nicomedes,  Temnites,  legatus, 
40,  18. 

Nicomedes,  rex  Bitliyniae,  de- 
fensus  a  Q.  Hortensio  (A.  U.663.) 
9,  61.  Prusiae  filius  et  parricida, 
21,  24. 

Nicostralus ,  servus  Oppianici, 
28,  62.  64. 

P.  Nigidius  Figulus,  unus  ex 
senatoribus,  a  Cic.  cos.  ad  per- 
scribenda  coniurationis  Catilina- 
riae  indicum  dicta  delectis,  38, 14. 
praetor  (691.)  87,  2,  5.  iudices  ad- 
esse  cogit,  91,  2.  Corfinio  Ca- 
puam  mittitur  a  Domitio,  96,  24. 
exsuli Cicero  redeundi  facit  spem, 
74,  13. 

Nilus  (?)  servi  aut  liberti  no¬ 
men,  100,  11.  23. 

Nilus ,  Aegypti  et  fluvius ,  (122, 
52.132,  18.)  et  deus,  pater  Diony- 
si  II.  123,  23.  Minervae  II.  ib. 
Mercurii  IV.  123,  22.  Vulcani  II. 
123,  21. 

L.  Ninnius  Quadratus,  A.  U. 
697.  trib.  plebis,  ICalend.  Iuniis  de 
Cicerone  revocando  retulit,  45, 
31.  41,  2.  99,  16. 

Niobe  fingitur  lapidea  propter 
aeternum  in  luctu  silentium,  118, 
26.  123,  26. 

Niptra,  Pacuvii  tragoedia  e  So¬ 
phoclis  cognomine  ducta,  117,  23. 

Nisus,  pater  Dionysi  V.  o  Thyo- 
nc,  123,  23. 

Nixus  Engonasin,  sidus,  261, 
279.  618. 

Nobilior,  vid.  Fulvius. 

Nodinus ,  fluvius  prope  Romam 
non iam notus ;  Deus  Romanorum, 
123,  20. 

Nola,  urbs  Campaniae,  undeNo- 
lani,  et  Nolanus  ager,  item  Nola- 
num,  praedium  prope  Nolam,  10, 
3.  102,  8.  124,  33.  136,  10. 

Nomius ,  ( N6/.uoc )  Apollo  N. 
deus,  Arcadum  legislator,  123, 23. 

M.  Nonius  (Suffenas),  A.U.704. 
Cretae  et  Cyrenarum  propraetor, 
95,  1. 

Norenses,  incolae  Norae,  oppidi 
Sardiniae,  164,  1,  4.  c.  2,  9. 

L.  Nostius  Zoilus ,  libertus  L. 
Nostii,  83,  45, 

Notius  vel  australis  axis,  274, 

III.  14. 

Novae,  sc.  tabernae  argentario- 
rum  in  foro  Rom.  exornatae  scu- 
tis  Cimbrorum,  8,  66.  ut  Veteres 
Samnitium,  Liv.  10,  40. 

Noviu,  uxor  Oppianici,  28,  9. 

L.  Novius,  A.  U.  696.  collega  P. 
Clodii,  quern  oderat,  in  tribunatu, 
Ascon.  in  53. 

Q.  Novius ,  Atellanarum  scri  • 
ptor ,  qui  Schiitzio  et  Miillero  vi¬ 
detur  auctor  versuum  8,  63.  67. 
69.  70.  Naevio  tributorum  ab  O- 
rellio. 

Novocomenses ,  incolae  oppidi 
Novi  Comi  in  Insubria  ad  lacum 
Larinum,  83,  35. 

Nuceria  (Alfalerna,  h.  Nocera), 
Campaniae  urbs ,  quae  XVI  mil- 
lia  passuum  a  Nola  abest,  30,  31. 

Nucula,  8,  62. 

Nucula,  Septemvir  cum  Anto¬ 
nio,  62, 5. 64, 9. 67,  6. 68, 8. 69,  2.  12. 

Numa,  v.  Pompilius. 

Numantia,  urbs  Hispaniae  Tar- 
raconensis.  VndeNumantinum  foe- 
dus,  112,  17.  et  Numantinum  bel¬ 
lum,  44,  20.  75,  12.  a  Scipione  A- 
fricano  minore  deleta,  27,  26. 
136,  11. 

Numenius  (al.  male  Numinius) 
Hennensium  legatus,  23,  51. 

Numenius  Sostratus,  Centuripi- 
nus  ab  Apronio  misere  vexatus, 

22,  23. 

Numerius,  Auriorum,  Cluentio- 
rum,  Fabiorum,  Furiorum,  Quin- 
ctiorum ,  Suffuciorum  etc.  prae- 
nomen ,  a  negotio  pecuniario  du- 
ctum  (cuius  compendium  N.  sae¬ 
pe  in  M.  mutatum  est),  96,  2,  7. 
sed  etiam  nomen  gentile.  Cf.  Q. 
Num.  Rufus, 

Q.  Numerius  Rufus ,  A.  U.  697. 
trib.pl.  ,,delapide  emptus“  Ascon. 
in  50.  Cic.  inimicus,  45,  33.  et  38. 

Num.  Numestius,  amicus  Attici, 
91,  20.  22.  24. 

Ti.  Numicius,  A.  U.  433.  trib. 
pi.  138,  30.  post  cladem  ad  fureu- 
las  Caudinas  acceptam  repudiata 
ignominiosa  pace  deditns  hosti, 
13S,  30. 

Numinius,  Hennensis  senator, 

23,  51. 

Numisiana  forma,  i.  e.  delinea- 
tio  domus  facta  a  Numisio  archi- 
tecto,  88,  2. 

Numisius  Tiro,  sicarins,  58,  4. 

68,  6. 

Numisius,  vid.  Mustela. 

Numitor,  Romuli  avus,  4,  34. 

Numitoria  Fregcllana,  prodito- 
ris  filia,  M.  Antonii  Cretici  uxor, 
59,  6. 

C.  Numitorius,  eques  (Roman, 
in  agro  Taurominitano,  24,  63, 

Q.  Numitorius  Pullus,  Fregel- 
lanorum  princeps,  coniurationem 
contra  Romanos  prodidit,  quum 
ad  causarn  apud  L.  Opimium  A. 
U.  629.  praetorem  dicendam  evo- 
catus  esset,  6,  34.  114,  22. 

Nummius,  divisor,  8,  63. 

Numinius  (?)  de  cohorteM.  Fon- 
tcii,  25,  5. 

Nymphae,  deae,  123,  17.  oarurn 
aedis ,  in  qua  erant  tabulae  cen- 
soriae,  53,  27.  141,  4,  2. 

ISO 

Nympho,  Centuripinus,  22,  21. 

Nympho  Colophonius  de  Q.  Ci¬ 
cerone  queritur,  87,  2,  2. 

Nymphodorus,  Agrigentinus,23, 

22. 

Nymphodorus,  Centuripinus,  22, 
23. 

Nysa,  quam  Dionysus  II.  inter- 
emisse  ( al.  condidisse )  dicitur, 
123,  23. 

Nysaei,  incolae  urbis  Cariae, 
83,  64. 

Nysius ,  40 , 25.  cognomen  Bac- 
chi;  vel  ab  urberVysa,  apud  quam 
Bacchus  aNymphis  educatus  esse 
ferebatur  (Diodor.  Sic.  3,  64,); 
vel  a  Nysa  urbe  Indiac  ab  ipso 
condita,  vel  denique  a  Nyso,  a 
quo  Bacchum  educatum  esse  fa- 
bulis  proditum  est:  Hygin.  167. 
131.  Graevius  tamen  e  HbroFaer- 
ni  edidit  Dionysum,  non  Nysium. 

Oceanus ,  1)  i.  e.  mare  Atlanti- 
cum,  132,  20.  fervet  in  freto  Her- 
culeo,  Europam Libyamque  rapax 
ubi  dividitunda,  123,  10.  quo  ni¬ 
hil  longius,  48, 12.  —  Oceani  freta, 
116,  20.  Eius  humore  Sol  alitur, 

122,  15.  oceanum  cum  ponto  con- 
iungere  voluit  Mithridates,  37, 

15.  —  2)  —  Caeli  et  terrae  filius, 
238,  11.  pater  Perseidis  et  Idyiae, 

123,  19.  Coryphes,  123,  23.  avus 
Medeae,  123,  19.  et  e  Coryphe  Mi- 
nervae  IV.  123,  13. 

Serv.  Ocella,  72,  15.  78,  7.  99, 
10.  13.  17.  105,  12. 

Ocriculana  villa  Milonis  prope 
Ocriculum,  Umbriae  oppidum,  53, 

Octaviana  formula;  ,,quod  per 
vim  aut  metum  abstulisset"  a  L. 
Octavio  praetore  instituta,  22,  65. 

Octavianum  bellum  A.  U.  667,  a 
Cinna  et  Mario  reduce  contra  Cn. 
Octavium  cos.  gestum,  124,  2. 
grave,  78,  8.  cometis  praenuntia- 
tum,  122,  5. 

Octavianus  dies ,  quo  Cinnae  et 
Cn.  Octavii  coss.  dissidio  magna 
civium  strages  est  edita,  45,  36. 

Octavii,  1)  Archiae  consuetudi- 
ne  divincti,  int.  Cn.  A.  U.  667. 
cos.  Cn.  678.  cos.  et  L.  679.  cos. 
39,  3.  —  2)  —  Cn.  filii,  contra  quos 
Phameae  caussam  Cicero  dixit, 
102,  49. 

Octavius,  v.  Iulius  Octavius. 

C.  (non  Cn.)  Octavius,  eques, 
(Octaviani  s.  Augusti  pater)  A. 
U.  695.  Macedoniae  propraetor, 
91,  1,  12.  meritisslmus,  87,  1,  7, 
21.  ib.  2,  2,  7.  propter  aetatem 
cos.  non  est  factus,  59,  6.  cf.  Vel- 
lei.  2,  59.  et  Liv.  33,  23. 

Cn.  Octavius  Cn.  F.  A.  U.  589. 
cos.  Ill,  7.  cuius  domum  in  Pa- 
latioM.  Scaurus,  Suliae  privignus, 
demolitus  est,  136,  39.  legatus  in 
Syrian!  missus,  aLeptine  quodam 
interfectus,  65,  2. 

Cn.  Octavius  Cn.  F.  Cn.  N.  iu- 
ris  imperitus,  A.  U.  626.  cos.  7, 
36.  Huius  iilius: 

Cn.  Octavius  Cn.  F.  Cn.  (589. 
cos.)  N.  667.  cos.  Cinnam  coile- 
gam  armis  ex  urbeexpulit,35,  10. 
cf.  51,  21.  44,  24.  69,  1.  eloquens, 
10,  47.  Eius  caput  Cinna  praeci- 
di  iussit,  120,  19. 

Cn.  Octavius  Rufus,  M.  F.  A.  D. 
678.  cos.  10,  60.  Marci  iilius  et 
M.  pater,  10,  62.  doloribus  arthri- 
ticis  confectus,  112,  28. 

Cn.  Octavius  (an  Cn.  Cornelius  t) 
Trebatii  amicus,  Ciceroni  favet, 
77,  9.  et  16. 

L.  Octavius,  A.  U.  679.  cos.  20, 

50.  22,  7. 

L.  Octavius  Reatinus,  Hortensii 
aequalis,  multis  iam  caussis  actis 
adolescens  mortuus,  10,  68. 

M.  Octavius  Cn.  'F.  (diversus  a 
M.  Oct.  Caecina,  A.  U.  621.  T. 
Gracchi  trib.  collega),  aequalis  L. 
et  M.  Lucullorum.  Huius  fru- 


mentaria  largitio  reip.  et  plebi 
salutaris,  137,  21.  Legem  frumen- 
tariam  eloquentiae  vi  abrogavit, 
10,  62. 

M.  Octavius,  A.  U.  703.  Appii 
Claudii  Pulchri  in  Cilicia  legatus, 
73,  4.  704.  aedilis,  94,  21,  5.  95,  1, 
20.  cf.  Cacs.  B.C.3, 5.  9.  B.  Alex. 
42  sqq.  46. 

Octavius  Balbus,  subscriptor  L. 
Atratini  in  M.  Caelium,  47,  11. 

L.  Octavius  Balbus,  iuris  peri- 
tissimus,  21,  12.  A.  U.  673.  trib. 
pi.  idem  fort,  qui  28,  38.  P.  prae- 
nomen  liabet. 

P’  Octavius  Balbus,  laudatus, 
28,  38. 

M.  Octavius  (Caecina),  A.  U 
621.  trib.  pi.  121,  38.  a  Tib.  Grac- 
eho  collega  intercedendi  potestate 
privatus,  135 ,  10.  patientia  Grae- 
chum  fregit,  10,  25. 

( Octavius)  Ligur  a.  Ligus,  101,23. 
L.  ( Octavius )  Ligur.  1'iius  ru- 
tiones  pecuniariae,  96,  18.  Idem 
fortasse : 

L.  Octavius  Ligur,  M.  frater, 
cuius  absentis  caussam  egit(680), 

M.  Octavius  Ligur,  senator,  C. 
Sulpicii  Olympi  heres  (circa  A. 
680.)  20,  48.  21,  7.  48. 

Octavius  Mamilius,  v.  Mamilius. 
Octavius  Marsus ,  v.  Marsus  O- 
(71?l7  67  ^ olabellae  legatus 

L.  Octavius  Naso.  Eius  heres 
L.  Flavius  A.  U.  695.  praetor  des. 
87,  2,  3,  10. 

Odyssea,  1)  Homeri,  259.  et  260. 

Odysseae  portus,  24,  34. _ 2) _ 

Livii  Andronici,  10,  18. 

Oedipus,  Laii  filius,  126,  13.  14. 
Oeneus,  Deianirae  pater,  117,8. 
Oenomaus  (Hippodamiae  pa¬ 
ter),  fabula  Accii,  79,  16.  18,  12. 
Oenopion,  Chii  rex,  261,  673. 
Oeta,  v.  Oetaeus  mons,  inter 
Thessaliam  et  Macedoniam.  117. 

7.  123,  16.  ’  ’ 

Ofella,  v.  Q.  Lucretius. 

A.  Of  Hus  (al.  Offilius),  ICtus, 
77,  21.  96,  37.  cf.  Ulpian.  Digest. 
LV.  1.  Fort,  idem,  qui 
Ofilius,  creditor  Ciceronis,86,24. 
Oileus,  Aiacis  socri  pater  in 
Sophoclis  Aiace  Locro,  118,  29. 

Olbia,  urbs  Sardiniae,  88,  7.  01- 
biensis,  sc.  epistola,  i.  e.  Olbiae 
scripta,  88,  3. 

Olympeni,  incolae  Olympi, Pam- 
phyliae  oppidi,  a  P.  Servilio  Isau- 
rico  subacti,  29,  2.  30,  10. 

Olympia,  urbs  Elidis  in  Pelo- 
ponneso  iuxta  Alpheum,  Celebris 
ludis  Olympicis,  9,  32.  102,  30 
116,  46.  122,  2. 

Olympia  (-ovum),  soil,  certami- 
na,  14,  3,  17,  17.  Olympia  vincere 
(i«  Ok.i  (inia  vixiiv),  139,  5, 
Olympiacus  cursus,  4,  3. 

Olympias  prima,  128, 10.  sextae 
anno  IH.  Roma  condita,  274,111.  4. 

Olympias,  coniuxPhilippi  et  ex 
eo  Alexandri  M.  mater,  122,  27 
124,  23,  125,  66. 

Olympus,  1)  Macedoniae  mons, 
124,  12.  in  immensum  editus,  cf. 
Pompei.  p.  356.  ed.  Lindem.  — 
stellans,  124,  12.  125,  20.  —  2) 
Pamphyliae  urbs,  20,  21.  v.  O- 
lympeni. 

Onasus,  Segestanus,  24,  45. 
Onchesmites,  ventus  ab  Onche- 
smo  Epiri  portu  flans,  96,  2. 

Opas,  vel  potiusPhthas,  123, 22. 
Ophiuchus,  sidus,  122, 42. 261,77. 
Opimius,  Q.  F.  quo  praetore 
A.  U.  630.  NumitoriusPulIusFre- 
gellanorum  eoniurationem  pate- 
fecit,  30.  extr.  cf.  Vellei.  2,  6  A 
U.  633.  cos.  (10,  83.)  Fulvium 
Flaccum  consularem,  C.  Grac- 
chum  aliosque  civesimprobosop- 
pressit,  51,  36.  64,  4.  33,  2.  8,  30. 

13,  30.  maiestatis  accusatus  a  Q 
Decio  trib.  pi.  (634.)  defensus  a 
C.  Carbone  cos.  8,  25.  30.  quod 
legatus  a  Iugurtha  corruptus  es- 


set,  damnatus,  51,  28.  29.  127,  3. 
10,  34.  a  iudicibus  Graechanis,  50, 
39.  Huius  monumentum  (aedes 
Concordiae)  sepulchrum  desertis- 
simum  relictum  est ,  45,  67.  6,  34. 
Opimianum  vinum,  10,  83.  quod, 
Cicerone  librum  10.  scribente, 
fuit  annorum  LXXXV. 

Q.  Opimius ,  Q.  F.  Q.  N.  A.  U. 
600.  cos.  8,  68. 

_Q.  Opimius,  L.  F.  Q.  N.  A.  U. 
679.  trib.  pi.  ac  senator,  accusa¬ 
tus  est,  quod  in  tribunatu  inter- 
cessisset  contra  legem  Corneliam, 
et  a  Verre  praetore  omnibus  bo¬ 
nis  eversus,  20,  60. 

Opimius,  A.  U.  700.  iudex,  93, 

16.  qui  Orellio  videtur  M.  Opim. 
ille  Pompeian  us  esse,  de  quo  Caes. 

B.  C.  3,  38. 

Oppia,  M.  Mindii  uxor,  83,  28. 

C.  Oppianicus,  28,  11. 
Oppianicus ,  -  (Statii  an  C.  Op- 
pianici?)  filius,  28,  10. 

Oppii,  feneratores,  97,  7.  99,  4. 
96,  13.  ubi,  quum  Atticus  scri- 
psisset  succones  de  Velia,  intelligi 
volebat  Oppios  (ab  onot  succus) 
de  Velia,  h.  e.  feneratores  in  ea 
parte  urbis  habitantes ,  quae  Ve- 
lia  dicebatur. 

C.  Oppius,  Caesaris  amicus, 
(Suet.  Caes.  52.)  scriptor  vitarum 
Africani,  Marii,  Crassi,  Pompeii, 
Caesaris  (cf.  Heeren  de  Fontt. 
Plutarch,  p.  163.  et  187.)  93,  16. 
94,  1.  4.  89,  1,  3,  8.  ib.  cap.  5,  17. 
98,  7.  A.  B.  ib.  13.  A.  72,  16.  100, 

17.  18.  101,  19.  76,  8.  12.  19.  79,  6. 
103,  1.  105,  2.  12.  15.  81,  29. 

Cn.  Oppius  Cornificius,  gene- 
rum  Sex.  Atilium  Serranum  tri¬ 
bun.  pi.  P.  Lentulo  de  Cicerone 
revocando  refragantem  ab  inter- 
cessione  revocat,  42,  5.  93,  2. 

L.  Oppius ,  M.  F.  eques  Roma- 
nus,  40,  13.  negotiator  PliilomeliL 
S3,  43.  44.  73.  74. 

M.  Oppius  (al.  Eppius)  M.F.78,8. 

P  Oppius,  A.  U.  687.  quaestor 

in  Bithynia,  dimissus  aM.Aurelio 
Cotta  procos  etRomae  peculatus 
accusatus ,  a  Cicerone  autem  de¬ 
fensus,  160.  cf.  Dio  Cass.  36,  23. 
rebus  desperatis  se  aut  Cottam 
interficere  conans  telo  destitutus 
est,  Quinctil.  5, 13.  Salust.  Hist.  3. 

F.  ( aut  Sp.)  Oppius ,  A.  U.  710. 
praetor,  59,  10. 

Oppius,  Caesaris  amicus.  Ei 
praetexta  texitur,  h.  e.  magistra¬ 
te  spem  habet,  72, 16. 94,  1.  89,1. 

Ops  eadem ,  quae  Terra  ( Pia), 
238,  11.  dea,  122, 23.  134,  11.  Opis 
facultas  a  diis  expetenda,  123,  36. 
Eius  aedes,  95,  1,  17.  et  103,  14. 
ubi  Caesar  septies  miliies  sester- 
tium  deposuit,  cf,  57,  7.  58, 14  37. 

61,  6.  64,  9. 

Opus ,  metropolis  Locrorum  O- 
puntiorum,  95,  2. 

P.  Orbius,  auditor  T.  Iuventii 
in  iure  civili,  non  inferior  magi- 
stro,  non  admodum  facundus,  10, 

48.  A.  U.  691.  praetor  in  Asia  P. 
Globulo  succedens,  40,  31. 

Orbona,  dea,  cuius  templum 
Romae  fuit,  orbitatem  avertere 
credita,  123,  25. 

C.  Orchivius  (al.  Orcininus),  cf. 

II,  48.  2S5,  5.  collega  Ciceronis  in 
praetura,  28,  34.  53. 

Orcus,  i.  e.  Pluto,  frater  Iovis 
et  Neptuni,  123,  17.  Alter  Orcus 
convicio  Verres  dicitur,  23,  30. 

Orestes,  filius  Agamemnonis  et 
Clytaemnestrae,  qui  patris  cae- 
dem  ulturus  matrem  occidit,  1, 

10.  5,  13.  14.  49.  persona  tragica 
in  Euripidis  fabula,  furiosus,  50, 

20.  118,  5.  119,  29.  Egregium  eius 
et  Pyladis  amicitiae  exemplum, 

III,  20.  115,  22.  modo  rex  modo 
mendicus,  2,  23. 

Orestes,  v.  Aufidius. 

Orestis,  pars  Macedoniae  libe¬ 
ra,  44,  16. 

M.  Orfius  (incerta  lectio) ,  Cae- 
sari  in  Gallia  commendatus,  77, 5. 


M.  Orfius  eques  Rom.  e  muni- 
cipio  Atellano,  Ciceronis  necessa- 
rius,  88,  14. 

Orion,  violasseDianam  dicitur, 
261,  668.  237.  322.  343.  537.  122, 
44.  123,  10. 

Orithyia ,  ab  Aquilone  sublata: 
Erechthei,  Atheniensiumregis,  fi- 
lia,  133,  1.  b  ’ 

Or  odes,  rex  Parthorum,  A.  U. 
703.  94,  18.  21.  95,  1,  44.  85,  1. 

Oroandicus  (al.  Orindicus)  ager, 
30,  19. 

Oroetes,  Darii  praetor  ,  qui  Po- 
lycratem  Samium  in  crucem  egit, 
115,  30.  s 

Oropus,  urbsBoeotiae  in  finibus 
Atticae,  101,  23. 

Orpheus  fuisse  negatur  ab  Ari- 
stotele,  et  Orphicum  carmen  Cer- 
copi  cuidam  tribuitur,  121,  38.  cf. 
Lobeck.  Aglaopham.  1,  348.  — 
Orpheus,  Calliopes  filius,  123,  18. 
Eius  interpres  Chrysippus,  121, 
15.  117,  41. 

Orpheus,  servus  Ciceronis,  84, 4. 
Orphica  sacra  Dionysi  IV.  fuis¬ 
se  dicuntur,  123,  23. 

Osaces,  dux  Parthorum  (Pacori 
nomine,  nondum  ephebi),  40,  28. 
magna  auctoritate ,  a  Cassio  vul- 
nus  accipit,  ex  quo  paucis  diebus 
post  periit ,  94,  20.  cf.  Dio  Cass. 
40,  28. 

Osci  ludi  a  Cn.  Pompeio  dati 
A.  U.  699.  77,  1. 

Ostia,  Celebris  colonia  ad  ostium 
Tiberis,  deducta  ab  Anco  rege, 
128,  3.  cf.  79,  6.  89,  2,  1.  Ostiense 
incommodum  classi  consulari  il- 
latum  a  praedonibus  Ciliciensi- 
bus,  27,  12.  cf.  Dio  Cass.  36,  5. 
—  Ostiensis  provincia  quaestoria. 
37,  8. 

Cn.  Otacilius  Naso,  83,  33. 

Otho,  v.  Roscius. 

Ovia,  C.  Lollii  uxor,  de  cuius ne- 
gotio  pecuniario  vid.  101,  21.  24. 
30.  102,  22. 

Ovii  Mamertini,  eivitate  donati 
a  Cn.  Pompeio,  49,  22. 

Ovius,  105,  1. 

P. 


T.  Pacavius,  eques  Romanus, 
53,  27. 

M.  Paccius,  hospes  Attici,  93,16. 
Pacenus,  cuius  pastoribus  villi- 
cus  Cluentii  vim  attulisse  dicitur, 
28,  59, 

Pachynum,  promontorium  Sici- 
liae  (h.  Capo  di  Passaro),  24,  33. 

Paciaecus,  v.  lunius. 

Pacideianus,  gladiator  apudLu- 
cilium,  14,  6.  119,  21.  89,  4. 

Paciliana  domus,  quam  Q.  Ci¬ 
cero  volebat  emere,  90,  14. 

M.  Pacilius,  21,  38.  40. 

Paconius,  Mysius  autPhryx,  de 
Q.  Cicerone  propraetore  questus, 
87,  1,  6,  19. 

Pacorus,  Orodi  regis  Partho¬ 
rum  filius,  qui  A.  U.  703.  cunctis 
fere  copiisEuphratem  transiit,  85, 
1.  94,  18.  Ei  nupta  erat  Artuas- 
dae,_Armeniorum  regis,  soror,  94, 
3.  Veteri  Antistio  Caecilium  Bas- 
sum  ab  eo  circumsessum  (710.) 
eripuit,  103,  9.  A  P.  Ventidio 
Basso  victus  716.  periit.  Cf.  Dio 
Cass.  49.  p.  464. 

M.  Pacuvius,  Brundisinus,  poe- 
ta  tragicus,  14,  1.  6.  11,  11.  Ennii 
sororis  filius,  (Plin.  35,  4.)  na- 
tus  A.  U.  534.  mortuus  624.  10, 
64.  Laelii  et  Scipionis  aequalis, 
10,  74.  non  verba,  sed  vim  Grae¬ 
corum  expressit,  109,  3.  Pacuvia- 
nae  tragoediae,  (4,  4.)  Amphion, 
2,  23.  Zethus  et  Amphion,  quo¬ 
rum  hie  artes  liberales  laudat, 
ille  vituperat,  2,  37.  cf.  Plat. 
Gorg.  p.  484.  E.  Zethus  in  Antio- 
pa,  8,  37.  Versus  exAntiopa,  124, 
64.  Ill,  2.  ex  Armorum  iudicio, 

2,  26.  5,  45.  11,  46.  Chryses,  ib. 
Versus  e  Chryse,  124,  57.  122,  36. 
e  Duloreste,  9,  39.  cf.  Naeke  de 

Dul,  Bonnae,  1822.  Stieglitz,  LI 
psiae ,  1826.  —  Ex  Hermiona,  8, 
44.  ex  llione,  45 ,  59.  116 ,  44.  110, 
27.  lpliigenia  in  Tauris,  140,  7. 
Medus  et  Antiopa,  136,  31.  118, 

12.  cf.  129,  9.  —  eNiptris,  117,  21. 
120,  16.  cf.  9,  40.  110,  27.  Lamen- 
tationes  Ulixis  melius  exprimit, 
quam  Sophocles,  117,  21.  —  Teu- 
cer,  7 ,  58.  8 , 46.  120,  37.  164,  36. 
124, 36.  e  tragoediis  incertis,  124, 
16.  115,  11.  78,  2. 

Paean,  v.  Paeon,  1)  Apollinis 
sni&ttov.  Eius  signum,  23,  27. 
Eiusdem  cultus  anniversarius,  ib. 
—  2)  —  hymni  genus  in  Apolli- 
nem,  7,  59. 

Paeonius,  rhetor  valde  exerci- 
tatus  et  bonus,  quo  usi  suntCice- 
rones  filii,  89,  3. 

Paestum,  opp.  Lucaniae  ( Uo 
ouSoivia,  h.  Pesto).  Hinc  sinus 
Paestanus,  105,  6.  100,  17. 

Paetus,  v.  Papirius. 

Paetus  (al.  Petrus),  Graeculus, 
a  Caesare  civitate  donatus,  69, 15. 

Palaemon,  filius  Inus  s.  Leuco- 
theae,  Deus  marinus,  123,  15. 

Palamedes,  Naupliiet  Clymenes 
filius,  2,  19.  12,20.  116,41.138,  26. 

Palatina  palaestra  Ciceronis, 
91,  4. 

Palatina  tribus  populi  Romani 
urbana,  21,  43.  45,  53. 

Palatinae  Balneae,  ad  quas  oc- 
eisus  Sex.  Roscius,  16,  7. 

Palatium,  quartae  regionis,  a 
Palatinis  Euandri  etc.  Varr.  LL. 
5,  8.  Palatinum  antiquum  oppi- 
dum  a  Lupercis  lustratur,  Varr. 
LL.  6, 4.  vel  mons  Palatinus,  unus 
e  VII  collibus,  in  quibus  Roma 
exstructa  est,  90,  1.  30.  8,  65.  Ibi 
Febris  fanum,  123,  35.  134,  11. 
Lucus  Vestae  a  Palatii  radice  in 
Novam  viam  devexus,  124,  45. 
Ibidem  Saliorum  curia,  124,  17. 

Palicanus,  v.  Lollius. 

Palla,  cui  M.  Caelius  bona  eri- 
puisse  dicebatur,  47,  10. 

Pallacinae  vicus,  16,  45. 

Palladium,  signum  de  caelo  de- 
lapsum  et  a  Vesta  custoditum, 
flammis  ereptum  a  L.  Metello, 
164,  2. 

Pallas,  —  antis,  pater  Miuervae 
V.  a  filia  interfectus,  123,  23. 

Pallas,  -adis,  eadem  quae  Mi¬ 
nerva,  261,  548. 

Paltus,  urbs  Syriae  prope  Ara- 
dum  (h.  Baida),  82,  13. 

Pammenes,  rhetor  Atheniensis, 
Ciceroni  aequalis,  studiosissimus 
Demosthenis ,  11,  30.  longe  elo- 
quentissimus  Graeciae,  quo  M. 
Brutus  usus  est,  10,  97.  Ceterum 
cf.  94,  20.  95,  2. 

Pamphilus,  Lilybaetanus,  23,14. 

Pamphilus ,  Platonis  auditor, 
Sami  auditus  ab  Epicuro,  et  ta- 
men  contemptus,  121,  26. 

Pamphilus,  rhetor  Graecus,9,21. 

Pamphilus,  servus  Attici,  96,  2. 

Pamphylia,  regio  Asiae  mino- 
ris  ad  mare  mediterraneum  (unde 
eius  pars,  quae  Pamphyliam  al- 
luit,  mare  Pamphylium  dicitur)  in¬ 
ter  Lyciam  et  Ciliciam,  volatibus 
avium  cantibusque  declarari  res 
futuras  putat,  27,  12.  82,  13.  pan- 
theras  plures  nutrit,  124,  1. 

Pamphylii  auspices,  124,  15. 

Pamphylium  forum,  94,  21. 

Pan,  natus  e  Mercurio  Ill.  et 
Penelopa,  123,  22. 

Panaelius,  Rliodius,  natus  01. 
152.  circa  A.U.  582.  princeps  fere 
Stoicorum,  110,  33.  Ill,  2.  137,14. 
auditus  ab  Africano  minorc  et 
Laelio,  7,  11.  136,  26.  98,  12.  127, 
21.  37,  31.  116,  33.  in  ilia  nobili 
legatione  anni  611.  cf.  110,  2. 
137,  22.  item  cultus  a  Fannio, 
Laelii  gencro,  10,  26.  ab  Ilecato- 
ne  Rhodio,  138,  15.  a  Mnesarcho, 
7,  11.  a  ltutilio  Rufo,  10,  30.  M. 
Vigellio,  9,  21.  ab  Antipatro,  124, 
3.  oratorem  in  primis  sapientem 
esse  volebat,  7,  18.  Quum  alia, 


turn  caelestia  maxime  quaerebat,  | 
127,  10.  Platonis,  Aristotelis,  Xe- 
nocratis,  Theophrasti,  Dicaearclii  I 
studiosus,  114,  28.  dissentit  aPla- 
tone  de  animi  natura,  116,  32.  18. 
de  hello,  137,  5.  atque  a  Stoicis 
de  divinatione,  124,  3.  et  7.  scri- 
psit  de  offieiis  libros  III.  138,  2.3. 
4.  7.  137,  43.  45.  Eum  in  libris 
suis  eadem  de  re  secutus  est  Ci¬ 
cero,  274,  III.  1.  Commendat 
Crantoris  librum  de  luctu,  110, 
44.  Ill,  2.  120,  37. 

Panhormitana  civitas  sine  foe- 
dere  immunis  et  libera,  22,  6. 

Panhormus  (al.  Panormus ,  h. 
Palermo),  21,  6. 

Panisci,  an  dii?  Carneades  in 
Chiorum  lapicidinis  saxo  diffisso 
caput  Panisci  exstitisse  fingebat, 
124,  13.  125,  21. 

Pansa,  v.  Vibius. 

Panthera,  amicus  C.  Antonii, 
285,  2,  8. 

Panurgus,  servus  Q.  Fannii 
Chaereae  et  Roscii  communis,  hi- 
strio  a  Roscio  eruditus,  17,  10. 

Paphlagonia ,  regio  Asiae  min. 
ad  Pontum  Euxinum  inter  Bithy- 
niam  et  Pontum,  29,  2.  30,  19. 

Paphus,  urbs  Cypri  notissima 
cultu  Veneris  Paphiae,  58,  15. 
83,  48 

Papia,  femina  e  gcnte  Papia 
plebeia,  a  Cicerone  pecuniam  mu- 
tuata,  86,  24. 

Papia,  uxor  Oppianici,  28,  9. 

L.  Papinius  (al.  Papirius),  eques 
Rom.  23,  21. 

Papiria  tribus,  in  qua  Tuscula- 
ni  suffragia  ferebant,  Schol.  Bob. 
ad  51. 

Papiriana  domus  C.  Trebatii 
Veliae  in  Lucania,  77,  20. 

Papirii,  olim  Papisii  dicti.  De 
familiis  Papiriis  patriciis  et  ple- 
beiis  tota  epistola,  in  qua  illud 
notabile,  ipsum  Papirium  Paetum 
ignorasse,  patricios  Papirios  fuis- 
sc,  79,  21. 

Papirii  Carbones,  plebeii,  79,21. 

Papirii  Turdi,  item  ac  Carbo¬ 
nes  plebeii,  79,  24. 

L.  Papirius,  Fregellanus,  Tib. 
Gracchi  P.  F.  aetate  (A.  U.  570  — 
590.)  disertissimus,  orationem  pro 
Fregellanis  eoloniisque  Latinis 
habitam  reliquit,  10,  46. 

Q.  Papirius,  trib.pl.  rogavit  le¬ 
gem,  quae  vetabat  iniussu  plebis 
aedes,  terram,  aram  conseerare, 
43,  49. 

Papirius  Carbo,  79,  21. 

C.  Papirius  Carbo ,  C.  F.  inge- 
niosissimus,M.  Aemilium  Lepi- 
dum  Porcinam  audire  solitus ,  10, 
25.  secutus  Ti.  Gracchum,  140, 11. 

12.  A.  U.  623.  trib.  pi.  legem  tulit 
de  reficiendis  tribunis  pi.  8,  40. 
140,  25.  leg.  de  vetandis  et  iuben- 
dis  legibus,135,16.  53,  3.  notatus, 
121,  23.  11,  63.  A.  U.  634.  cos. 
Africano  vim  fecisse  creditus,  79, 
21.  88,  3,  3.  Ti.  Gracchum  saepe 
deflevit  et  a  bonis  dissedit,  8,  40. 
L.  Opimium  defendit  maiestatis 
postulatum,  8,  25.  39.  AL.  Cras- 
so  perculsus,  10,  43.  22,  1,  3.  137, 

13.  7,  10.  orator  summus,  7,  34. 
10,  27.  9,  7.  8,  2.  116,  3.  quaestio- 
nes  perpeluas  constituit,  10,  27, 
§.  106.  ib.  86.  et  97.  Arvinae  pa¬ 
ter,  10,  62.  Itaque  fuit  eins  filius  : 

C.  Papirius  Carbo  Arvina,  A. 
U.  672.  aDamasippo  praetore  oc- 
cisus,  gravis  orator,  10,  62.  79,  21, 
89.  90.  (V.  Lex  Plautia  Papiria.) 
9,  3. 

Cn.  Papirius  Carbo,  pater  Cn. 
Carbonis  terconsulis,  absolutes, 
sc  atramento  sutorio  interfecit, 
79,  21. 

Cn.  Papirius  Carbo,  ter  (A.  U. 
669.  670.  672.)  cos.  civis  improbus 
ac  seditiosus,  20,  14.  10,  62.  135, 

19.  Consul  III.  et  Galliae  procos. 
quaestorcm  habuit  C.  Verrem,  ab 
eoque  spoliatus  et  proditus  est, 

20,  4.  19,  4.  ct  13. 


L.  Papirius  Maso,  lllvir  colo- 
niae  deducendae  Placentiam  (A. 
U.  411.)  A.  U.  431.  Ascon.  ad  50. 
Masoues  patricii,  19,  21. 

L.  Papirius  MugiUanus,  Papi- 
riorum  princeps ,  A.  U.  310.  Xvir 
pot.  cos.  Cum  L.  Sempronio  Atra- 
tino  primum,  iterum  cum  P.  Pina- 
rio  censor,  128,  35. 

L.  Papirius  Paetus,  Epieureus, 
ad  quern  sunt  epp.  79,  15-26.  Ci¬ 
ceroni  Ser.  Claudii  libros  relictos 
donavit,  90,  20.  91,  1. 

L.  Papirius  Potamo,  scribaVer- 
ris,  22,  60.  66. 

C.  Papius,  trib.  pi.  A.  U.  689. 
peregrinos  urbe  utiprohibuit,  138, 
11.  Y.  Lex  Papia. 

Paralus,  Atheniensium  heros, 
qui  triremem  primus  struxit,  pi- 
ctus  a  Protogene,  23,  60.  Cf.  Plin. 
7,  56. 

Parcae  deae,  123,  17. 

Parhedrus.  Cicero  videtur  oli- 
torem  quemdam  Tusculani  sui 
hortum  conducere  voluisso ,  et  ad 
licitandum  impellere  Parhedrum, 
quo  plus  redituum  haberet,  86, 
18. 

Pariana  civitas,  Mysiae  mino- 
ris  ad  Hellespontum,  primo  Pa- 
rium ,  postea  colonia  Iulia  Paria¬ 
na,  83,  53. 

Parilia,  Solemnia  natalicia  ur- 
bis  Romae  in  honorem  Palis  (un¬ 
de  etiam  Palilia  dicuntur,  a.  d. 
XI.  Kal.  Mai.  s.  d.  21.  m.  April.) 
celebrata;  cf.  Ovid.  Fast.  4,  721. 
sqq.  Liv.  40,  1.  Cic.  122,47.91,8. 
103,  14. 

Paris,  Priami  regis  filius,  libi- 
dinosus,  11,  49.  123,  38.  Paris  vo- 
catur  C.  Memmius,  quia  Luculli 
et  Pompeii  uxores  stupraverat, 
.90,  18. 

Parma,  urbs  Galliae  Cispada- 
nae,  unde  Pamnenses ,  70,  3.  80, 
33.  82,  5. 

Parmenides ,  philosophus  Elea- 
ticus.negat  sciri  posse  quidquam, 
110,  23.  statuit  ex  igni  omnia  gi- 
gni,  ib.  37.  Deum  esse  continen- 
tem  ardore  lucis  orbem,  qui  coe- 
lum  cingat,  121,  11.  110,  5.  Ver¬ 
sus  eius  minus  boni,  110,  23. 

Parmeno  (Meno?  Orell.),  154,  2. 

Parrhasius,  Trallianus,  40,  22. 

Parrhasius,  Ephesius,  pictor 
nobilissimus ,  qui  fere  ab  01.  96. 
artem  exercuit,  116,  2. 

Parthenon,  proprietemplum  Mi- 
nervae  in  arce  Athenarum.  Ita 
vero  etiam  pars  quaedam  aedium 
aut  villae  Pomponii  Attici  appel- 
latur,  102,  40. 

Parthi,  proprie  populus  Persiae 
ultra  Euphratem :  deinde  omnes, 
qui  olim  Persae.  Parthi  a  Cassio 
caesi,  58,  14.  Parthicum  bellum 
(703.)  94,  18.  21,  95,  1.  85,  1.  2.  3. 
4.  72,  10.  17.  etc.  nuntiatum,  Ci¬ 
cerone  Ciliciae  proconsule,  72, 10. 

Parthini,  vel  Partheni,  popu¬ 
lus  in  Illyrico,  prope  Dyrrha- 
chium,  50,  40. 

Pasiphae,  Perseidis  filia,  123, 
18.  Eius  fanum  in  agro  Laconico 
propter  urbem,  124,  43. 

Pasiteles ,  caelator  Ciceroni  ae¬ 
qualis,  124,  36.  cf.  Sillig.  Catal. 
Artiff.  p.  323. 

Patarani,  urbis  Patarae  in  Ly- 
cia  cives,  40,  32. 

Patavini, cives  urbis  Pataviae  (h. 
Padova) ,  in  Gallia  Transpadana, 
68,  4. 

Pater  patratus,  7,  40. 

Patietus  (immo  Paciaecus,  v. 
Iunius),  101,  2. 

T.  Patina,  Lanuvinus,  P.  Clo- 
dii  familiaris,  53,  17. 

Patiscus,  A.  U.  711.  proquae¬ 
stor,  in  partibus  Cassii,  82,  13. 
praefectus  classi,  82,  15.  Curioni 
decern  pantheras  misit,  78,  9.  Ci¬ 
ceroni  proconsuli  iam  adfuerat, 
72,  11. 

Patrae,  urbs  notissima  Achaiac 


(h.  Patras),  77,  28.  83, 17.  50.  86, 
1.  94,  9. 

Patron,  Epieureus,  Phaedri  suc¬ 
cessor,  Ciceronis  familiaris, quam- 
quam  de  philosophia  dissentiens, 
83,  1.  94,  11.  19.  96,  2.  88,  4. 

Patroclus  (Patrocles  Mss.),  A- 
ehillis  amicus,  117,  16. 

Q.  Patulcius ,  A.  U.  705.  quae¬ 
stor.  ,,Patulcianum  nomen“,  103, 
18.  int.  pecunia  Ciceroni  debita  a 
Patulcio. 

Paullus,  v.  Aemilius,  50,  39.  ubi 
Paullus  nominatur,  L.  Piso  intel- 
ligitur. 

Paus  anios,Lacedaemonius,pro- 
ditionis  convictus,  12,  20.  Lycur- 
go  non  conferendus,  136,  22. 

Pausanias,  Alabandensis,  83,64. 

Pausanias,  incertum  cuius  li- 
bertus,  78,  8. 

Pausanias ,  Lentuli  Spintheris 
libertus,  Ciceronis  accensus,  73, 7. 

Pedanum,  praedium  in  agro  Pe- 
dano,  h.  e.  prope  Pedum,  oppi- 
dum  inter  Praeneste,  Tibur  et 
Tusculum,  98,  18. 

Q.  Pedius,  ut  videtur,  Caesaris 
e  sorore  nepos ,  et  a  Caesare  co¬ 
heres  Octaviano  scriptus,  auctor 
legis  Pediae  contra  Caesaris  in- 
terfectores  (Suet.  Caes.  83.  Ner. 

13. )  A.  U.  696.  Caesaris  legatus  in 
Gallia,  Caes.  B.  G.  2,  1.  A.U.  700. 
aedilis,  51,  7.  et  22.  Capuae  ver- 
satus  (705.)  A  Caesare  litteris 
salutatus,  98,  14.  A.  U.  706.  prae¬ 
tor,  Caes.  B.  C.  3,  22.  Caesaris 
legatus  in  Hispania  (709.),  Caes. 
B.  Hisp.  2. 

Peducaea  quaestio  de  incestu, 
123,  30.  v.  Sex.  Peducaeus ,  avus. 

C.  Peducaeus,  in  proelio  Mu- 
tinensi  cecidit  legatus  Pansae, 
80,  33. 

L.  Peducaeus,  eques  Rom.  iu- 
dex  in  caussa  L.  Flacci,  40,  28. 

Sex.  Peducaeus,  avus,  A.  U.  641. 
trib.  pi.  auctor  legis  de  incestu, 
qua,  quum  Metellus,  pontifex 
max.  de  Vestae  virginibus  male 
iudicasset,  Cassius  extra  ordinein 
iudex  constitueretur,  123,  30.  cf. 
Ascon.  ad  53, 12.  Diversus  a  pro- 
praetore  Siciliae  cognomine  anni 
demum  679. 

Sex.  Peducaeus ,  Sex.  F.  pater, 
99,  1.  Siciliae  per  biennium  (679 
et  680.)  propraetor,  22,  93.  23,  64. 
21,  56.  112,  18.  Filius  Ciceronis 
et  Torquati  familiaris  est,  simpli- 
citer  Seamus  appellatus  99,1.  Idem 
in  Verris  caussa  iudex  reiectus 
(684.)  20,  7.  90,  4.  5.  Iluius  filius : 

Sex.  Peducaeus,  A.  U.  704.  ab- 
solutus,  78,  14.  96,  13,  a.  3.  et  ep. 

14.  96,  17.  98,  7.  magnae  vir  au- 
ctoritatis,  99,  1.  et  10.  Nihil  iu- 
cundius  eius  litteris,  105,  15. 

Pegasus,  equus  ille  alatus ,  Ne- 
ptuui  et  Medusae  filius,  15,  25. 

Pelasgi,  populusGraeciae,112,4. 

Peleus,  pater  Achillis,  9,  15. 

Pelias,  Neptuni  filius,  Thessa- 
liae  rex,  cuius  imperio  s.  dolo 
commotus  Iason  Argonautas  Col- 
chos  duxit,  2,  22.  23.  Eumdem, 
ut  signifieat  Cicero  139,  23.  se- 
nem  filiae  Asteropea  et  Antinoa,  a 
Medea  inductae ,  quo  ad  iuventu- 
tem  recoquendo  reducerent,  le- 
beti  ferventi  impositum  occide- 
runt,  Ibi  quoniam  Cicero  dicit: 
quo  quidem  meproficiscentemhaud 
sane  quis  facile  retraxerit  neque 
tamquamPeliamrecoxerit,  vel  hoc 
dicit:  neque,  ut  filiae  Peliam  reco- 
quere  volebant,  recoxerit,  vel  me¬ 
moriae  lapsu  Aesonem  cum  Pelia 
confudit.  Aesonem  enim  Medea 
medicamentis  suis  in  aheno  reco- 
ctum  iuventutipristinae  rcstituis- 
se  ferebatur. 

Peligni ,  populus  Italiae ,  Mar- 
sis,  Marrucinis  et  Ferentanis  con- 
finis,  46,  15. 

Pelion  nemus ,  in  Thessaliae 
monte  Telio,  2,  22.  5,  49.  12,  16. 
47,  8. 

Pelius  mans  in  Tliessalia,  126, 15. 

Pella,  caput  Macedoniae.  Hinc 
Pellaei  Philippus  et  Alexander, 
Macedoniae  reges,  92,  8.  Ac  De¬ 
mosthenes  de  Corona  Philippuin 
contemptim  dicit  lv  TliXky  rya- 
qiivza  —  de  qua  re  vid.  Wesse- 
ling.  ad  Ant.  Itin.  p.  319. 

Pellene,  urbs  Acliaiae,  unde  Pel- 
lenaeorum  res  publica  s.  TlMr] 
vuciaiv  nolntia  a  Dicaearcho  scri- 
pta,  91,  2. 

Pelopidae ,  proprie  Pelopis  filii, 
tecto  nomine  dieuntur  Caesaria- 
ni,  77,  28.  30.  94,  11. 

Peloponnesus ,  magna  peninsu¬ 
la,  quae  Isthmo  Corinthio  conti- 
netur  cum  reliquaGraecia,  77,  2S. 
128,  4.  Ubi  vero  Cicero  scribit, 
99,  5.  Uyxadiav  u  aizitq,  fiiya  a ‘ 
niztlc,  significans  hoc  proverbio 
magnam  regendi  Q.  filii  difficul- 
tatem ,  maiorem  etiam  moderan- 
di  eiusdem  difficultatem  innuens, 
totam,  inquit,  Peloponnesum  su- 
stinebimus,  99,  12. 

Peloponnesiae  civitates,  95,  2. 

Peloponnesiacum  bellum ,  129, 
32.  cuius  dux  Callicratidas,  136, 24. 

Pelops,  Tantali  filius,  Atrei  et 
Thyestae  Pelope  nati  pater,  rex 
Elidis,  123,  21.  118,  12.  138,  21. 
cquos  a  Neptuno  accipit,  116,  44. 

117,  27.  a  rege  Oenomao  filiam 
Hippodamiam  obtinet  uxorem, 

118,  12. 

Pelops,  servue,  103,  8. 

Peloris,  s.  pro  more  Peloras  (h. 
Capo  di  Faro),  promontorium  Si- 
ciliae  Italiam  versus,  24,  3.  34. 

Penates  vel  penetrates  dii,  122, 
27.  131,  5.  36,  9.  Penatium  deo- 
rum  caerimoniae,  44,  6. 

Penelopa,  uxor  Mercurii ,  Panis 
mater,  123,  22. 

Penelopa,  uxor  Ulixis.  Penelo- 
pae  telurn  retexens  dicituv  ars 
dialectica,  tollens  ad  extremum 
superiora,  110,  29. 

Pennus,  v.  Junius  Pennus. 

Pentelici  Hermae  cum  capitibus 
aeneis,  90,  8.  et  9.  facti  e  marmo- 
re,  quodpraestantissimum  e  mon¬ 
te  Atticae  Pentelico,  auctorePau- 
sania,  1,  19.  32.  7,  23.  25.  26.  ex- 
cidebatur,  iuventore  Byze  Naxio. 

Perdiccas,  rex  Macedoniae,  Ar- 
chelai  pater,  120,  12. 

Perga,  urbs  Pamphyliae,  20, 20. 
82,  14.  15. 

Pergameni  largitione  exagitati, 
40,  7.  et  30. 

Pergamum,  urbs  Mysiae  maio- 
ris  celeberrima,  spoliata  a  prae- 
toribus,  24,  48.  Pergameni  largi¬ 
tione  saturati ,  testes  fide  indigni, 
40,  7. 

Pericles,  Xanthippi  filius ,  Ana- 
xagorae  discipulus ,  doctrinam 
cum  eloquentia  forensi  primus 
coniunxit,  10,  9. 11.  Athenis  elo- 
quentissimus,  7,  50.  9,  34.  facien- 
di  dicendique  sapiens,  9,  16.  At¬ 
tica  eius  dictio,  10,  84.  eius  qiiae- 
dam  scripta  feruntur,  10,  7.  ora- 
tiones  eius  exstiterunt  Ciceronis 
temporibus,  8,  22.  collegam  So- 
phoclem  in  praetura  reprehendit, 
136,  40.  cur  ceteris  oratoribus 
praestiterit,  11,  4.  magnam  pecu- 
niam  in  praeclara  ilia  propylaea 
coniecit,  137,  17.  auctoritatem 
summam  consecutus,136,30.  sine 
adiumento  hominum  tantas  res 
efficere  non  potuit,  137, 5.  eius  se- 
pulcrum,  115,  2. 

Pericles ,  Ephesius  nobilis ,  Ro¬ 
mani  evocatur,  20,  33. 

Peripateticus  (?)  sermo  mire 
dicitur  Socratis  disputatio,  128, 29. 

Peripatetici.  Ita  dicti  sunt  Ari- 
stotelis  sectatores,  quia  inambu- 
lantes  in  Lyceo  disputabant,  109, 
4.  Peripatetici  et  Academici  ve- 
teres  quondam  iidem  erant,  138, 
4.  109,  4.  119,  3.  cum  Stoicis  re 
conciuebant,  verbis  discrepabant, 
121,  7.  de  ideis,  109,  8.  de  perce- 
ptione,  110,  35.  de  argumentatio- 


ne,  5,  35.  elegantes,  11,  36.  cum 
eloquentia  cohacret  disciplina  eo- 
rum,  110,  36.  7,  10.  de  divinatio- 
ne.  124,  3.  et  33.  Mediocritatem, 
quae  est  inter  nimium  et  parum, 
probant,  136,  25.  de  animi  pertur- 
bationibus,  119,  5.  19.  21.  118,  10. 
mollis  eorum  ratio,  119,  17.  de 
bonorum  generibus,  113,  13.  de 
vita  beata,120,26. 29.  demalo,  118, 
31.  de  republ.  et  legibus,  114,  22. 
125,  1.  cf.  9,  28. 

Perrhaebia,  50, 40.  pars  Thessa- 
liae,  ab  aliis  Macedoniae  ant  Ae- 
toliae  accensa. 

M.Perperna,  forma  nominis  re- 
ctior,  quam  Perpenna,  vid.  Graev. 
ad  17,  1.  et  Drakenb.  ad  Liv.  44, 
27.  iudex  in  iudieio  Aculeonis  a 
Gratidiano  accusati,  8,  65.  A.  U. 
662.  cos.  A.  U.  669.  censor,  20, 55. 
inter  iudices  sedet  in  caussa  Q. 
Roscii  comoedi,  17,  1. 

Persa,  125,  37.  vid.  Perses, 

Persa,  catellus  L.  Paulli,  ex 
quo  omen  accipitL.Paullus,124,46. 

Persae  ad  panem  nil  nisi  nastur¬ 
tium  adhibent,  120,  34.  112,  28. 
(cf.  Cyrop.  1,  2,  8.)  Eorum  Magi, 
124,  41.  quibus  auctoribus  Xerxes 
Graecorum  templa,  quibus  dii  in- 
cluderentur,  incendisse  dicitur, 
134,  10.  cf.  129,  9.  Ad  hos  Pytha¬ 
goras  se  contulit,  115,  29.  Persa- 
rum  rex  magnus,  120,  12.  Per- 
sarum  ac  Syrorum  reges  plures 
habent  uxores  iisque  civitates  at- 
tribuunt,  22,  33.  Persae  mortuos 
cera  eircumlitos  condunt,  116,  45. 
Bellum  Persarum  et  Yolscorum 
eodem  fere  tempore  fuit,  10,  10. 
138,  11.  Delo  parcunt,  20,  18. 
Reges  Magorum  disciplinam  reci- 
piunt,  124,  41. 

Persaeus ,  Citieus,  Zenonis  au¬ 
ditor,  121,  15.  cf.  Plutarch.  Arat. 
18.  et  23. 

Perseis,  Oceani  filia,  mater  Pa- 
siphaes  et  Circes,  123,  18. 

Perses,  rex  Macedoniae,  Philip¬ 
pi  II.  fil.  A.  U.  587.  a  L.  Paullo 
victus,  20,  21.  etiam  classi  a  Ro¬ 
manis  superatus,  27,  18.  de  victo¬ 
ria  nuntiant  Tyndaridae,  122,  2. 
captus  a  Paullo,  116,24.  depreca- 
tur,  ne  in  triumpho  ducat ur,  120, 
40.  cf.  118, 22.  Regis  agri  a  censo- 
ribus  locati  sunt,  30,  19. 

Perseus,  Iovenatus,  261,  254. 
122,  44. 

Persice,  porticus  celeberrima 
Lacedaemone  fuit,  quae  hoc  no¬ 
mine  appellabatur,  quod  e  manu- 
biis  Persarum  aedificata  erat,  104, 
9.Vitruv.l,2.AdhancalludensBru- 
tus  in  Villa  Lanuvina  porticum 
Persicen  appellabat.  Vid.  Eurotas. 

Persicum  bellum  in  Macedonia 
cum  Perse  gestum,  136,  II, 

C.  Persius ,  orator  doctissimus, 
qui  Gracchorum  temporibus  flo¬ 
ruit,  8, 6. 10,  26.  ei  tributa  est  ora- 
tio,  quae  sub  C.  Fannii  nomine 
erat,  111,  3. 

Pertinacia  dea,  123,  17. 

Pescennius ,  Ciceroni  in  exilio 
benevolum  se  praestat,  84,  4. 

Pessinus ,  urbs  Gallo- Graeciae 
s.  Galatiae,  72,  11.  sedes  domici- 
liumque  Matris  Deorum,  44,  13. 
unde  Pessinuntius  sacerdos  ma- 
gnae  Matris,  45,  26. 

M.  Petillius,  eques  Romanus, 
negotiator  in  conventu  Syracusa- 
no,  et  Verris  consilio  interfuit  in 
Sopatri  iudieio,  21,  29. 

Q.  Petillius,  iudex  in  Milonis 
caussa,  53,  16. 

Petissius  (al ,I*etusius),  Urbinas, 
bonis  suis  effusis  ad  Antonium  se 
applicuit,  68,  8.  69,  2. 

M.  Petr  eius ,  vir  excellente  ani- 
mo  et  reip.  amore,  C.  Antonii  le- 
gatus,  Catilinam  oppressit,  45,  5. 
cf.  Sal.  Cat.  59.  60.  A.  U.  705.  le- 
gatus  Pompeii  in  Hispania ,  99,  2. 
cf.  Caes.  B.  C.  1,  38.  63.  65.  74. 
86.  T.  Labieno  subsidio  venit  ad 
Ruspinam  A.  U.  707.  Script.  B. 


I  Afr.  18.19.  In  proelio  adThapsum 
vulneratus  cum  Iuba  Zamam  fu- 
git,  et  ab  hoc  in  certamine  singu- 
lari  dicis  caussa  eommisso  infir- 
mior  volens  interimitur,  lb.  94. 

Petrini,  Petrae  oppidi  in  Sicilia 
cives,  22,  39. 

Petrinum,  praedium  Leptae  a 
vico  Petrino ,  qui  fuit  in  agro  Si- 
nuessano,  76,  19. 

Phaeaces,  populi  Corcyrae  mol- 
lissimi,  quorum  vitam  volupta- 
riam  iam  Homerus  in  Odyssea 
cecinit,  10, 18. 

Phaedo  Socraticus ,  cui  maledi- 
xit  Epicurus,  121,  33. 

Phaedrus,  Platonis  amicus,  et 
huius  nomine  appellatus  dialo- 
gus,  7,  7.  11,  4.  et  12.  112,  2.  116, 
23.  121,  37.  134,  3. 

Phaedrus,  Epicureus,  moriens 
obtestatur  Patronem,  ne  aedes 
Epicurei  alienari  sinat.  M.  Cice¬ 
roni  puero,  utphilosophus,  post, 
Philone  cognito,  ut  vir  bonus  et 
suavis  probatur.  Cams  est  Atti- 
co ,  83 ,  1.  eius  libri  quidam ,  102, 
39,  2.  Laudatur  etiam  115,  1. 
121,  33.  eius  fil.  Lysiades,  61,  5. 

Phaethon,  Solis  filius,  122,  31. 
138,  25. 

Phaethon,  servus  v.  libertus, 
92,  8.  87,  4. 

Phalargus,  Ccnturipinus,  24, 40. 

Phalaris,  tyrannus  Agrigenti- 
norum,  123  ,  33.  114,  23.  138,  6. 
matris  somnium,  124, 23.  eius  tau- 
rus,  23,  33.  50,  18.  117,  7.  120,  26. 
(a  Timaeo  inter  fabulas  relatus; 
male:  ut  docet  Diodor.  Sic.  XIII. 
p.  211.)  Agrigentini  in  eum  im- 
petum  faciunt,  137,  7.  de  Pisone, 
50,  30. 

Phalerus,  Atticae  pagus  s.  tri¬ 
bus  (Jq.uoj).  Hinc,  qui  in  eo  na- 
tus  erat,  Demetrius  Phalereus 
134,  25.  25.  vid.  De¬ 
metrius. 

Phalericus  portus  Athenarum, 
115,  2. 

Phamea,  fundi  Lanuvini  vel  po- 
tius  1’roiani  dominus,  A.  U.  705. 
mortuus,  98,  9.  et  13.  Phameae 
coena,  79,  16.  Eius  caussam  con¬ 
tra  pueros  Octavios  Cn.  filios  Ci¬ 
cero  recepit,  102,  49.  nec,  ut  Ti- 
gellius  putabat,  postea  deseruit, 
77,  24. 

Phania,  libertus  Appii  Pnlchri, 
72,  13.  prudens  et  curiosus,  73,  1. 
et  6. 

Pharnaces,  Mithridatis  filius, con¬ 
tra  quem  cumCaesare  pngnat(A. 
U.707.)  Deiotarus,  100, 20.21.22.56, 
5.85,15.  devictus  aCaesare,  70, 8. 

Pharnaces,  servus librarius,  102, 
30.  44. 

Pharsalica  pugna  inter  Caesa- 
rem  et  Pompeium  calamitosissi- 
ma  (A.  U.  706.)  55,  3.  70,  8.  85, 
15.  124,  32. 125,  55. 

Phaselis,  urbs  ultima  Ciliciae,  ad 
fines  Pamphyliae,  23,  10.  Hinc 

Phaselitum  ager,  30,  19. 

Phemius,  musicus,  ut  videtur, 
Graecus  comicen,  94,  20.  sqq.  95, 
1.  cf.  Ovid.  Am.  3,  7.  61. 

Pheneatae,  incolae  Phenei,  op¬ 
pidi  Arcadiae ,  Mercurii  V.  culto- 
res,  123,  22. 

Pherae,  urbs  Thessaliae,  Ari- 
stotelis  tempore  nobilissima,  Ale- 
xandri  tyranni  imperio  pressano- 
bilissimo,  124,  25.  Huius  incolae 
Pheraei,  6,  49.  —  Pheraeus,  79, 22. 
dubium,  an  sit  Alexander  Phe¬ 
raeus. 

Pherecrates ,  Phtiota  senex,  a 
Deucalione  ortus,  inducitur  inDi- 
caearchi  libro  de  animo,  111,  10. 

Pherecydes,  Atheniensis  vel  po- 
tius  Lerius  circa  01.  75.  (480.  a. 
Ch.)  Xoyoygatpoi;  vel  historicus,  8, 
12.  historicus  antiquior  Herodo- 
to,  Darii  Hystaspidae  temporibus. 

Pherecydes,  Syrius  (ex  insula 
Syro,non  Scyrius,  nec  Syrus),  Tha- 
leti  fere  aequalis,  inter  Ol.  45.  et 
58.  physicus ,  isque  primus  theo- 


logus  appellatus,  qui  primus  dixit 
animos  hominum  esse  sempiter- 
nos,  111,16.  ex  aqua  putei  hausta 
terrae  motum  praedixit,  124,  50. 
125,  13.  Eius  fragmenta  edidit 
Sturz  (ed.2.)  1824.  —  De  utroque 
Pherecyde  cf.  Voss,  de  Hist.  Gr. 
4,  4.  de  physico  maxime  Menag. 
ad.  Diog.  Laert.  1,  116. 

Pheriones.  Pherionum  mos  Pu- 
teolanus  (103,  14.)  quis  fuerit,  ne- 
scitur.  Mira  et  incredibilia  com- 
miniscuntur  interpretes. 

Phidias  Atheniensis,  statuarius 
celeberrimus,  qui  Ol.  84.  floruit. 
Eius  admirabilia  opera  Athenis 
fuere,  8,  8.  129,  32.  Iuppiter  O- 
lympius,  8,  5.  Minerva,  8,  17. 
eburna,  10,  73.  (dedicata  438.  a. 
Ch.)  141,  5.  cf.  Ill,  15. 11, 71.  Val. 
Max.  8,  14.  Adde  de  eodem  locos 
110,47.112,34. 114, 13.  Vid.  Sillig. 
Cat.  Artiff.  p.  332. 

Phidippus ,  medicus  Deiotari, 
56,  6. 

Phiditia  (vel  Philitia),  120,  34. 
Cf.  Philitia. 

Philadelphus,  Attici  servus,  90, 

11. 

Philadelphus  Annius ,  praeto- 
rius  beneficio  Caesaris,  69,  12. 

Philarchus  (immo  Phylarchus), 
24,  34.  et  46. 

Philargyrus,  servus  ant  libertus 
Attici,  98,  15. 

Philargyrus,  A.  Torquati  liber¬ 
tus,  76,  1. 

Phileros,  1)  nomen  servi,  152, 
20.  —  2)  —  tabellarius,  79,  15. 

Philinus,  unus  optimatium  Her- 
bitensium,  22,  34. 

Philippus,  rex  Macedoniae,  Ale- 
xandro  filio  magistrum  Aristote- 
lem  acciit,  9,  35.  Exstat  episto- 
la  ad  filium ,  ut  oratione  multitu- 
dinem  sibi  conciliet,  non  largitio- 
nibus,  137,  14.  15.  Filium  supe- 
rat  facilitate  et  humanitate,  a  filio 
superatur  rebus  gestis  el  gloria, 
136,  26.  Lacedaemoniis  minans 
eluditur,  120,  14.  Omnia  castella 
expugnari  posse  dicebat,  in  quae 
asellus  auro  onustus  ascenderet, 
90,  16.  In  bello  Graeciae  fana 
punire  cogitabat,  129,  9.  Iubetur 
oraculo  cavere  in  capulo  quadri- 
gulas,  126,  3.  Eius  laudationes, 
112,  31. 

Philippus,  Antigoni  filius  privi- 
gnus,  rex  Macedoniae,  qnocum 
bellum  Maced.  I.  inde  ab  A.  U. 
554.  gestum  est,  a  Flaminio  vin- 
citur,  5,  12.  20,  21.  27,  6.  cf.  67, 
7.  29,  19.  33.  137,  14.  Adde  Iu- 
stin.  88,  3. 

Philippus,  Herbitensis,  22,  34. 

Philippus,  Temnites,  Lysaniae 
legati  in  Flacci  caussa  gener,40, 18. 

Philippus,  Lacedaemonius,  83, 
28.  a. 

Philippus,  v.  Marcius. 

Philiscus ,  Milesius ,  discipulus 
Isocratis  etTimaei  magister,  scri- 
psit  artem  rlietoricam,  Szj/ztiyoQiag 
et  Lycurgi  vitam,  8,  23. 

Philistus,  Syracusius,  historicus 
doctus  et  diligens,  Dionysii  maio- 
ris  amicus,  8,  13.  23.  124,  20.  33. 
imitator  Thucydidis ,  10 ,  17.  non 
habet  amatores,  10,  88.  88,  13. 

Philitia  (al.  Phiditia,  utraque 
forma  utebantur  Graeci),  120,  34. 

Philo,  v.  Veturius. 

Philo  Larissaeus,  Clitomachi, 
auditor,  110 ,  5.  in  Academia  ma¬ 
xime  floret ,  9 ,  28.  princeps  Aca- 
demiae  quartae  Mithridatico  bel¬ 
lo  (A.  U.  666.),  cum  optimatibus 
Atheniensium  domo  Romam  fu- 
git,  10,  89.  Ciceronem  auditorem 
nactus  et  fautorem,  121,  3.  83,  1. 
magister  Heracliti  Tyrii,  110,  4. 
Antiochi,  120,  37.  Scripsit  libros 
II  ab  eodem  Antiocho  refutatos, 
110,  4.  Cicero  in  Academicis  par¬ 
tes  Antiochinas  Varroni  dedit,  si¬ 
bi  sumpsit  Philonis,  79,  8.  Mul- 
tum  peregrinatus  est,  120,  37. 

Philo,  architectus  celeber,  qui 


Atheniensibus  Lycurgi  oratoris 
aetate  armamentarium  fecit,  7, 14. 
cf.  Sillig.  Cat.  Artiflf.  s.  h.  n. 

Philo,  M.  Caelii  Rufi  libertus, 
72,  12.  78,  8. 

Philo,  Pompeii  libertus ,  105,  4. 
partium  Pompeianarum  defensor 
acerrimus  (A.  U.  709.),  Script.  B. 
Hisp.  35. 

Philocles,  Alabandensis,  83,  56. 
Philoctetaeus  clamor,  112,  29. 
Philoctetes ,  Poeantis  et  Demo- 
nassae  filius ,  qui  ab  Hercule  mo- 
riente  sagittas  accepit,  4,  30.  119, 
30.  serpentis  morsu  ulceratu3, 126, 
16.  ideoque  propter  clamores  et 
eiulatus  a  Graecis  Troiam  navi- 
gantibus  ininsulaLemnorelictus, 
cruciatus  acerbis  doloribus  vitam 
aucupio  sagittarum  servavit,  115, 
11.  decern  annos  in  spelunca  ia- 
cuit,  saxumque  Lemnium  clamo- 
re  funestavit,  112,  29.  Cf.  versus 
Attii  117,7.44,  18.  Tandem  aNeo- 
ptolemo  et  Ulixe  Troiam  dedu- 
ctus  et  sanatus  est,  4,  30.  Cicero 
ait  fratrem  suum  meliorem  civem 
esse  quam  Philoctetem,  qui  acce- 
pta  iniuria  ilia  speetacula  quaere- 
bat  (scil.  rei  publ.  calamitates), 
quae  ipsi  acerba  erant.  Respicit 
Cicero ,  ut  videtur ,  memoria  la¬ 
psus,  88,  10.  Philoctetem  apud 
Sophoclem  Graecos  exsecrantem, 
a  quibus  inLemno  expositus  erat. 

Philodamus ,  Lampsacenorum 
princeps,  a  Verre  vexatus  et  tan¬ 
dem  occisus,  20,  25. 

Philodamus,  Opuntius,  21,  44. 
Philodemus ,  Ciceronis  tempore 
Epicureorum  facile  princeps,  112, 
35.  cuius  libri  niQi  f iovoixti<;  ex 
Herculaneo  nuperrime  eruti  et 
Epigrammata  in  Anthologia  Pa- 
lat.  etiam  nunc  exstant.  L.  Piso- 
nis  familiaris  avoivvju.oji  memora- 
tur,  50,  28. 

Philodonus,  Trallianus,  40,  22. 
Philogenes,  Attici  servus  aut  ii- 
bertus,  94,  13.  95,  4. 

Philogonus ,  libertus  Q.  Cicero¬ 
nis,  87,  3. 

Philolaus  vel  Philoleos ,  Croto- 
niata  aut,  ut  alii  volant,  Tarenti- 
nus,  Archytae  magister,  9,  34. 
Pythagoreus,  cuius  commentarios 
nactus  est  Plato,  127,  10. 

Philomelum,  s.  Philomelium, 
Phrygiae  maioris  oppidum  ad  fi¬ 
nes  Lycaoniae,  73,  8.  Memoratur 
etiam  83,  43.  85,  4.  94,  10.  Unde 
Philomelienses,  22,  83. 

Philosophi  veteres  usque  ad  So- 
cratem  scientiam  rerum  cum  di- 
cendi  arte  iunxerunt,  9,  19.  Grae- 
ci  praeterXenophanem  et  Epicu- 
rum  divinationem  probaverunt, 
124,  3.  Latini  Graecos  imitautur, 
109,  3. 

Philoles,  Alabandensis,  83,  56. 
Philotimus,  Terentiae  potius, 
quam  Ciceronis  libertus,  91,  4. 
93,  10.  94,  3.  4.  8.  17.  19.  95,  1.  3. 
4.  Mirus  est  ipvpilrj;;,  germanus 
Lartidius,  96, 1.  Operarius  homo, 
96,  2.  3.  19.  morae  et  negligentia, 
100,  24.  Dedecori  est  Quinto  fra- 
tri,  101,  5.  insulsus  saepe  pro 
Pompeio  mentiens,  99,  9.  Fulvia- 
ster,  101 ,  44.  Eius  tides  et  se- 
dulitas,  78,  3.  Fortis  et  nobilis, 
98,  7.  9.  89,  1,  1,  1.  ibid.  cap.  2,  6. 
Ibid.  cp.  9,  7.  84,  18.  et  24.  Alius 
est: 

Philotimus  libertus ,  librarius, 
102,  33. 

Philoxenus,  magna  iudicii  et 
sinceritate  et  perseverantia,  ite- 
rum  ultro  in  Lautumias  rodire 
maluit,  quam  dc  Dionysii  versi- 
bus  mutare  scntentiam,  93,  6. 

Philoxenus ,  libertus  et  dispcn- 
sator  Ciceronis,  96,  2. 

Philoxenus.  Hie  etMessidius  in 
Arcano  Q.  Ciceronis  redemptores 
erant  aquae  ducendae,  89,  1. 

Philoxenus ,  Calactinus ,  Hip- 
piae ,  qui  Ciceronis  hospes  et  ne- 
cessarius  erat,  pater,  83,  37. 

Philoxenus,  a  quo  Cicero  vult 
Atticum  sibi  mittere  Panaetii  li- 
brum  de  providentia,  102,  8. 

Philus,  v.  Furius. 

Phimes,  cognomenDioclis  Pan- 
hormitani,  22,  40. 

Phintia,  oppidum  Siciliae,  22,83. 

Phintias,  Pythagoreus,  quiDio- 
nysio  vadem  se  pro  amico  prae- 
stitit  cum  vitae  periculo,  112,  24. 
Hums  et  Damonis  amicitiae  Dio¬ 
nysius  adscrlbi  tertius  cupiebat, 
120,  22.  cf.  138,  10. 

Phlegethon ,  s.  Pyriphlegethon, 
amnis  ap.  Inferos,  123,  17. 

Phlius,  urbs  Achaiae,  95,  2.  un¬ 
de  Phliasii  et  Phliuntii.  Sed  il- 
lud  tamen  usitatius,  119,  3. 

Phocii,  populi  Phocidis,  50,  40. 

Phocylides,  Milesius,  Theognidi 
aequalis,  qui  yvutpai;  scripsit  ver- 
sibus,  suo  singulis  nomine  prae- 
misso ,  quorum  pauci  sunt  super- 
stites,  93,  9.  cf.  Dio  Chrysost.  Or. 
36.  p.  440. 

Phoebus.  Phoebi  fax,  uiziomov, 
124,  11. 

Phoenice,  pars  Syriae:  etsi  in- 
terdum  ab  ea  distinguitur  propter 
nobilitatem  etmagnitudiuem,  110, 
20.  67,  14. 

Phoenices  inexplebiles  omnium 
rerum  cupiditates  exportarunt  in 
Graeciam,  129,  37.  Helice  duce 
nocturna  fldunt  in  alto ,  261 ,  40. 
cf.  122,  41.  110,  20. 

Phoenicia,  114,  20.  quamquam 
Phoenice  ab  aliis  scribitur,  quod 
ilia  forma  infimae  latinitatis  esse 
censetur  auctore  Cellario. 

Phoenissae,  Euripidis  tragoedia, 
138,  21. 

Phoenix,  comes  Achillis ,  diser- 
tus,  9,  15.  cf.  Horn.  II.  i,  428. 

Phorcys,  deus  marinus,  238,  11. 

Phormio,  homo  confidens,  qui 
nomen  dedit  comoediae  Terentii, 
26,  10. 

Phormio.  —  Sex.  Clodius,  qui 
Phormio  audit,  non  minus  confi¬ 
dens,  quam  ille  Terentianus,  26, 
10.  58,  6. 

Phormio,  Peripatetlcus ,  qui  E- 
phesi  vixit,  ab  Hannibale  auditur 
et  ridetur.  Phormiones  dicuntur, 
qui  de  re  non  intelleeta  et  disse- 
runt  et  praecipiunt.  8,  18.  sq. 

Phoronis  (vel  Cor  on  is  potius), 
123,  22. 

Phryges,  populus  Asiae  mino- 
ris,  73,  10.  avium  signfficationi- 
bus  obtemperant,  124,  41.  134,  13. 
ut  est  in  proverbio,  plagis  fiunt 
meliores,  40,  27.  eorum  aeraria, 
96,  1.  contemptim  appellantur 
40,  2.  et  40. 

Phrygia,  regio  Asiae  min.  ad 
Hellespontum  et  Aegeum  mare, 
44,  13. 

P/irygiaEpictetos,primumPhry- 
gia  ad  Olympum  Asiae  minoris 
montem,  traetus  mediterraneus, 
nusquam  attingens  mare ,  deinde 
ad  Antiochi  Magni  ditionem  per- 
tinens,  turn  concessa  Prusiae,  Bi- 
thyniae  regi,  postea  acquisita  (*- 
nixvrjzoi; )  ab  Eumene,  Pergami 
rege,  et  hoc  nomine  deinceps  sub- 
iecta  Romanis,  73,  10, 

Phrygio  Pompeius ,  homo  locu- 
ples,  8,  70. 

Phrygius.  Phrygiae  dictionis  ge¬ 
nus,  11,  8.  Phrygii  cantus ,  124, 
50.  Fhrygias  literas  conscripsisse 
dicitur  Hercules  Nilo  natus  Aegy- 
ptius,  123, 16.  Ferrum  Phrygium,  i. 
e.  Troianum ,  ex  Ennii  tragoedia 
versiculus,  16,  32. 

Phryx,  11,  8.  proverbialiter  di¬ 
citur  homo  futilis  et  contemptus, 
73,  10. 

Phthas  (al.  Opas),  s.  Vulcanus 
secundus,  Nilo  natus,  Aegyj  ti  cu- 
stos,  123,  22. 

Phthia,  caput  Phthiotidis,  Thes- 
saliae  partis,  Achillis  patria,  124, 
25.  Undo  Phthiota,  116,  10. 

Phylarchus  ( al.  Philiarchus ), 


Centuripinus,  homo  locuples  ac 
nobilis,  23,  12.  et  23. 

Phylarchus  (olim  Philarchus), 
Haluntinus,  homo  nobilis,  captus 
a  praedonibus,  a  Loorensibus  po¬ 
stea  publice  redemptus,  24,  35. 
et  46. 

Physici,  i.  e.  philosophi  ante 
Socratem,  7,  10. 110,  5. 

Picens  ager  in  Italia,  Umbriae 
confinis,  139,  4. 

Picentes ,  ad  quos  pertinent  A- 
sculani,  38,  8.  Hinc  Picentinus. 
Picenum,  96,  21. 

Picenus  ager,  in  Italia,  Umbriae 
confinis ,  10 ,  14.  138 ,  18,  cf.  Dra- 
kenb.  ad  Liv.  22,  9. 

Piotor,  vid.  Fabius  Pictor. 
Pierides  et  Pieriae,  Tertiae  Mu- 
sae  novem  ex  Antiopa  et  Piero, 

123,  21. 

Pietas  dea.  Eius  aedes  Rornae, 

124,  43.  cultus,  134,  8. 

Pilia,  uxor  Attici,  93,  16.  et  46. 
Eius  valetudo,  96,  5.  105,  7. 

M.  Pilius,  necessarius  Attici, 
M.  Servilium  de  repetundis  reum 
facit,  78,  8.  102,  31. 

Q,  Pilius,  necessarius  Attici, 
93,  17. 

Pinarii  Nattae,  nobiles,  124, 12. 

125,  20.  et  21. 

L.  Pinarius  Natta,  frater  uxoris 
Clodii,  pontifex,  43,  45  Privi- 
gnus  Murenae,  43,  52.  Adole- 
scens  summo  loco,  37,  35  Invi- 
sus  Ciceroni,  93,  8.  b 

M.  Pinarius  Pusca,  8,65.  Quan- 
do  legem  annalem  tulerit,  latet. 
M.  Pinarius  Posca,  anni  575.  prae¬ 
tor,  memoratur  Liv.  40,  18. 

P.  Pinarius,  A.  U.  321.  censor, 
12S,  55. 

T.  Pinarius,  homo  nusquam 
alias  memoratus,  irrisus  a  C.  Iu- 
lio  Caesare  Strabone,  8,  66. 

T.  Pinarius,  ap.  Deiotarum  ae- 
ger,  95,  1.  97,  15.  Ciceronis  ami¬ 
cus,  procurat  negotia  Dionysii,  82, 
24.  Hie  eiusque  frater  (L.)  sunt 
Ciceroni  carissimi,  89, 1,  6,  22.  cf. 
Suet.  Caes.  83. 

Pindarus,  poeta,  cuius  duo  loci 
memorantur,  11, 1. 102, 38. 112, 34. 
Pindarus,  decumanus,  105,  1. 
Pindenissus,  oppidum  Eleuthe- 
rocilicum  munitissimum,  a  Cice¬ 
rone  A.  U.  703.  captum,  94,  20. 
Pindenissitae ,  eius  ineoLae,  95,  1. 
72,  10. 

Pinnenses,  Pinnae  incolae,  2, 28. 
T.  Pinnius,  Ciceronem  heredem 
secundum  et  tutorem  instituit, 
83,  61. 

Pipa,  Aeschrionis  uxor,  22,  33. 
Pippa,  24,  31. 

Piraeeus,  portus  Atheniensis  et 
pagus,  138,  11.  74,  5.  12.  93,  16. 
85,  4.  94,  12.  95,  9.  96,  1.  an  oppi¬ 
dum  sit,  96,  3. 

Pirene,  fons  uberrimus  Corin- 
thi,  101,  5. 

Pisa,  88,  6. 

Pisaurum,  oppidum  Umbriae 
maritimum,  quod  praeterlabitur 
fluvius  cognominis  Pisaurus.  Pi- 
saurensis,91,7.45,4.  69,12.86,  12. 

Pisces,  sidus,  261,  246.  290.  413. 
142,  44. 

Piscis  australis,  sidus,  261,  411 
Pisidia,  regio  Asiae  minoris, 
Pamphyliae  etlsauriae  confinis,  a 
qua  Pisidae  dicuntur,  124, 1.  et47. 
95,  5. 

Pisistratus,  multos  annos  in  ipso 
Graeciae  flore  tyrannus ,  123 ,  33. 
facundus,  10,  7.  primus  Homeri 
libros  sic  disposuit,  ut  nunc  ha- 
bemus.  Commemoratur  etiam 
10,  10. 139,  20.  97,16.123,  33.  127, 
44. 

Pisones,  v.  Calpurnios. 

Pisonis  lucus  Romae,  qua  in  re- 
gione,  incertum,  88,  3,  7. 

Pistrix,  sidus,  261,  384.  400. 
Pitharatus ,  Archon  Athenien¬ 
sis,  sub  quo  Epicurus  mortuus 
est,  126,  3. 

Pittacus,  Lesbi  tyrannus,  units 


de  VII  Graeciae  sapientibns,  134, 
26.  9,  15. 

Pituanius ,  homo  pereruditus  et 
Graecis  litteris  deditus,  familiaris 
Attici,  93,  15. 

Placentia,  urbs  Galliae  Cisalpi- 
nae,  hodie  Piacenza,  in  confluente 
Padi  et  Trebiae.  Unde  Placentini, 

24,  13.  50,  1.  et  27.  88,  15.  95,  9. 

L.  Plaetorius,  senator,  28,  60. 

M.  Plaetorius  M.  F.  Cestianus, 
M.  Fonteium  accusat  A.  U.  CS5. 

25,  5.  Aedilis  curulis,  28,  45.  A. 
U.  688.  collega  Ciceronis  in  prae- 
tura,  28,  53.  De  hoc  fortasse  ca- 
piendum  Plaetorianum  incendium, 
94,  20.  h.  e.  damnatio,  qua  etiam 
Seius  ambustus  est,  propterea, 
quod  de  residuis  in  iudicium  vo- 
catus  esset.  Ex  quo  credibile  est, 
de  repetundis  damnatum  esse 
Plaetorium. 

Plagiosippus  (Plaxippus ,  Lin- 
dem.  alii  aliter),  4,  31. 

Plaguleius,  plebeius  homo,  e 
Clodianis  operis,  43,  33. 

Plancius  pater,  eques  Rom.  prin¬ 
ceps  publicanorum,  51 ,  9.  Maxi- 
marurn  societatum  auctor,  pluri- 
marum  magister,  51,  13.  Nimium 
retinens  iuris  equestris  et  liberta- 
tis,  51,  23. 

Cn.  Plancius,  omni  laude  di- 
gnissimus,  51,  1.  oriundus  e  prae- 
fectura  Atinati ,  51 ,  8.  in  Mace¬ 
donia  trib.  mil.  et  quaestor,  51, 
11.  trib.  pi.  ib.  et  88,  1,  3.  Cice¬ 
ronem  (696.)  exsulem  in  Macedo¬ 
nia  retinuit ,  92 ,  14.  et  22.  84 ,  1. 
orationem  pro  Plancio  ambitus 
reo  (700.)  absolvit  Cicero,  89,  1, 
4,  11.  Cn.  Plancius  A.U.  708.  ex- 
sul.  Cic.  litterae  consolatoriae  74, 
14.  et  15.  cf.  76,  20.  86,  9.  90,  12. 
exsuli  spem  reditus  facit  Cicero, 
74,  14.  Corcyrae  exsulasse  vide¬ 
tur,  76,  20.  familia  Plancia  ex  A- 
tinati  municipio  fuit,  51,  8. 

Plamcus,  v.  Munatius. 

Planetae  quinque,  261,  471.  Eo¬ 
rum  intervaila,  125,  43. 

M.  Planius  Heres,  Calenus, 
eques  Romanus,  Leptae  familia¬ 
ris,  79,  13. 

Plataeae,  urbsBoeotiae  nobilis, 
136,  18. 

Plato,  celeberrimus  ille  philoso- 
phus  Atheniensis,  139,  12.  133,  1. 
135,  1.  Placida  ac  leni  senectute 
usus  LXXXI.  anno  (01.  108,  2.  a. 
Ch.  347.)  scribens  est  mortuus, 
139,  5.  et  7.  (Natus  est  igitur  01. 
87 ,  3.  a.  Ch.  430. )  Socratis  di- 
scipulus,  magistri  ingenium  va- 
riosque  sermones  immortalitati 
scriptis  suis  tradidit,  9,  16.  et  4. 
10,  85.  110,  23.  Discendi  cupidi- 
tate  motus  post  Socratis  mortem 
in  Aegyptum  aliasque  terras  per- 
egrinatus  est,  115,  29.  119,  19. 
25.  Ut  Pythagorae  inventa  per- 
nosceret,  in  Sicilian!  et  Italiam  se 
contulit,  cum  Archyta  Tarentino, 
et  cum  Timaeo  Locro  multum 
versatus,  Philolai  commentarios 
nactus,  127,  10.  115,  29.  116,  17. 
Tarentum  (405.)  venit,  139,  12. 
iniquitate  Dionysii  in  insidias  in- 
cidit,  52,  9.  Iam  in  cunis  apttm  in 
labris  considentium  portento  stta- 
viloquentiae  omen  accepit,  124, 
36.  125,  31.  Unus  auditor  pro 
multis  millibus  suffecit  Antima¬ 
cho,  10, 51.  in  musicis,  geometria, 
numeris,  astris  versatus,  111,  21. 
facundus,  136,  1.  paene  poetico 
sermonc  usus,  11,20.  philosopho- 
rum  Homertts,  116,  32.  Iovis  mo¬ 
re  locutus,  10,  31.  Deus  ille  no- 
ster  Plato,  93,  16.  sermonis  sua- 
vitate  princeps,  11,  19.  cum  Thu- 
cydide  comparatus,  14,  5.  cum 
eodem  ct  Theopompo,  11,  44.  dl- 
vinitus  locutus,  7,  11.  —  Acade- 
miae  conditor,  11,  3.  115,  1.  Ma¬ 
gister  Dionis  Syracusii,  9,  34. 136, 
44.  Speusippi,  sororis  filii,  Xeno- 
cratis  et  Aristotclis,  109,  4.  Plu- 
ra  genera  cffccit  dissentientium 

philosophorum ,  120 ,  4.  Platonis 
auctoritate  una  et  consentiens 
philosophiae  forma  instituta  est, 
Academicorum  et  Peripatetico- 
rum ,  rebus  congruentium ,  nomi¬ 
nibus  differentium,  109,  4.  110,  5. 
Legitur  etiam  a  philosophis  secus 
sentientibus,  117,  3.  Auctoritate 
vincit  minutos  philosophos  (Epi- 
curum) ,  124 ,  30.  Excitavit  alios 
(Ciceronem),  119,  34.  —  Philoso- 
phia  donum  deorum,  116,  26.  109, 

2.  117,  25.  26.  238,  14.  133,  22.  At 
cf.  de  philosophis  136,  9.  Eius 
libros  solitus  est  divulgare  Her- 
modorus,  102,  20.  Quomodo  Pla¬ 
to  Latine  sit  convertendus ,  111, 

3.  Philosophandi  ratio  triplex: 
una  de  vita  et  moribus  ,  altera  de 
natura  et  rebus  occultis,  tertia  de 
disserendo,  et  quid  verum,  quid 
falsum,  109, 5.  —  Voluptates  escae 
malorum,  239,  21.  bene  beateque 
vivendi  praecepta ,  111  ,  2.  Ani- 
mum  bipartitum  esse  dicit,  119,  5. 
triplicem ,  116,  10.  110,  39.  iSiut, 
109,  8.  9.  11,  2.  29.  Veritatem  ab- 
ductam  ab  opinionibus  et  sensi- 
bus  cogitationis  et  mentis  essevo- 
luit,  110, 46.  de  perspicacitate  dor- 
mientium,  125,  58.  de  furore  poe- 
tico,  124,  37.  9,  46.  fjamxrjv  a  fu¬ 
rore  ducit,  124,  1.  Cum  Socrate 
negabat  quidquam  posse  sciri, 
125,  23.  —  Loci  e  Phaedro  in  La- 
tinum  conversi,  132,  25.  116,  23. 
139,  21.  112,  1.  2.  et  16.  Platanus 
celebratissima,  7, 7.  Isocratis  laus, 

11,  13.  134,  3.  11,  4.  12.  13.  124, 
37.  —  In  Gorgia  praeter  virtutem 
quidquam  bonum  esse  negat  Pla¬ 
to  ,  120 ,  12.  (et  in  Epitaphio ,  120, 

12.  et  23.)  oratores  cavillatur,  7, 

11.  9,  31.  de  Gorgia  iudicium,  9, 
32.  —  E  Critone,  124,  25.  —  Me- 
non,  116,  23.  —  Phaedo,  116,  11. 
164,  2.  —  In  Timaeo  terrain  mo-, 
veri  ait,  125,  39.  rerum,  non  ver- 
borum  est  obscuritas,  112,  5.  Pla¬ 
to  quasi  quidam  deus  philosopho¬ 
rum  mundum  animantem  etintel- 
ligentem  esse  contendit,  122,  12. 
sqq.  mundum  esse  natum,  116, 28. 
e  materia,  in  se  omnia  recipiente, 
factum  a  deo  sempiternum  esse, 
110,  37.  deum  mundi  esse  opifi- 
cem  aedificatoremque,  121, 8.  sqq. 
eius  formam  esse  rotundam,  qua 
nihil  pulehrius ,  121 ,  10.  philoso- 
phiam  liominibus  a  diis  datam  es¬ 
se,  116,  25.  26.  109,  2.  (in  Timaeo 
p.  533.  D.)  238,  14.  133,  22.  Di¬ 
ctum  contra  philosophos ,  136 ,  9. 
de  fortitudine,  ib.  19.  de  Lacedae- 
moniis,  ib.  Plato  princeps  de  Re- 
publica  disseruit,  135,  6.  125, 1.  7, 
52.  commenticia  civitas,  7,  53.  So- 
cratica,  128,  1.  11.  29.  30.  130,  5. 
commendat  disciplinam  puerilem, 
130,  4.  communionem  bonorum, 
130 ,  5.  Cephalum  loquentem  in- 
ducit,  93,  16.  Gygen,  138,  9.  19. 
Locum  124,  29.  e  Libro  IX. 
JloXtriiuc,  p.  571.  expressit.  Prae¬ 
cepta  rerum  publ.  moderatoribus 
data,  136,  25.  De  rerum  publ. 
conversionibus,  125,  2.  Vim  pa¬ 
triae  non  afferendam  esse,  171,  9. 
poetas  rep.  excludit,  117,  11.  De 
musica,  134, 15.  135,  14.  De  donis 
impiorum,  134,  16.  De  democra- 
tia  et  tyrannide  (Polit.  8.  p.  562.) 
127,  43.  Auguria  de  tyrannis,  99, 
8.  De  tyrannorum  precibus,  98, 

13.  Quales  in  rep.  sint  principes, 
tales  reliquos  solere  esse  cives, 
71,9.  Titanum  e  genere  dicit  es¬ 
se  adversantes  magistratibus,  135, 
2.  Reip.  beatitatem  nexam  esse  e 
doctrina  et  sapientia  gubernan- 
tium,  87,  1,  10,  29.  Platonis  in 
libris  de  rep.  Cicero  profitetur  se 
comitem  esse,  274,  III.,  1.  Poli- 
tiam  Platonis  dicit,  124,  29.  125, 
27.  Plato  de  Rep.  et  Legibus  imi- 
tatus  Zaleueum  et  Charondam, 
134,  6.  et7.  —  Platonis  Leges,  133, 
5.  Locus  e  Libro  XII.  latine  red- 
ditus,  134,  18.  item  e  XII.  de  fu- 

neribus,  134,  27.  Beatum  prae- 
dicat  senem,  qui  vel  hac  aetate 
sapientiam  possit  assequi  (de 
Legg.  II.  p.  59.  B.)  115,  21.  — 
Platonis  ex  Epinomide  (p.  292.  A.) 
vox,  9,  6.  —  Platonis  eonvivia  a 
Timotheo  laudata.  Praeclara  eius 
epistola  (7.)  adDionispropinquos, 
120,  35.  Syracusanae  mensac  a 
Platone  reprehensae  (Ep.  7.)  112, 
28.  —  Hominem  non  sibi  soli,  sed 
patriae,  sed  suis  natum  esse  (Ep. 

9.  p.  726.  A.)  112,  14.  —  Aristip- 
pi  dictum  ab  aliis  Platoni  tribu- 
tum,  127,  17.  Platonis  numero 
obscurius  aenigma,  96,  13  b.  Ari- 
stotelem  non  deterruit  a  scriben- 
do  amplitudo  Platonis,  11,  1.  114, 

9.  20.  23.  132,  3.  4.  Cicero  &tlo- 
nhUojv  ed.vanHeusdeTraiecti  ad 
Rhcnum  1836.8.  Cicero  vero  nus- 
quam  memorat  abstrusiores  Pla¬ 
tonis  Dialogos,  Cratylum,  Parme- 
nidem,  Philebum,  ZlnXizixiiv,  So- 
phistam ,  Theaetetum.  Statuae 
Platonis  mentionem  facit  10,  6. 

Plato,  Sardianus,  Epicureus, 
qui  plerumque  Athenis  degebat, 
87,  2,  4. 

Platonicus  homo  facete  dicitur 
M.  Cicero  a  Q.  fratre  285,  12. 

Plator,  Dyrrhaehinus ,  ab  ho- 
spite  L.  Pisone  Thessalonicae  in- 
terfectus ,  50 ,  34.  —  Legatus  ex 
Orestide  ad  P.  Clodium,  ab  huius 
medico  socius,  amicus,  liber  venis 
incisis  necatus ,  44 ,  16.  —  Alius 
eiusdem  nominis  est  unus  e  Phi¬ 
lippi  regis  ducibus  ap.  Liv.  28,  6. 
Platores  in  Macedonia  nobiles. 

Plautia,  v.  Plotia,  lex  de  vi, 
195.  sq. 

Plautius,  v.  etiam  Plotius. 

M.  Plautius  Ilypsaeus,  A.  U.  629. 
cos.  iuris  civilis  ignarus,  7,  36. 

P.  Plautius  Ilypsaeus,  A.  U .  698. 
trib.  pi.  qualeni  se  in  Ptolemaei 
Auletae  caussa  praestiterit,  71,  1. 
Pompeii  quaestor,  92,  8.  40,  9.  A. 
U.  702.  Milonis  competitor,  15S._ 
M.  Plautius  Silvanus,  A.  U.  665. 
trib.  pi.  suasor  legis  Plautiae  Pa- 
piriae,  39,  4.  . 

Plautus,  poeta  comicus,  A.  U. 
570.  mortuus,  10,  15.  Livio  An- 
dronico  natu  minor,  116,  1.  Ante 
annum  U.  557.  et  ipse  et  Naevius 
multas  fabulas  docuerant,  10,  18. 
oratione  antiquitatem  prae  se  fe- 
rens,  9,  12.  urbanus  et  facetus, 
136,  29.  Truculento  et  Pseudolo 
gaudebat,  139,  14.  Qui  versus 
Plautinus  esset,  norat  Servius 
(Clodius)  litteratissimus ,  79,  16. 
Versus  e  Trinummo  8,  10.  (e 
Trin.  1,  1.)  2,  23.  5,  50.  cf.130, 10. 

Plautus,  iudex  in  iudicio  Clo- 
dium  de  sacris  violatis  reum  ab- 
solvit,  90,  16. 

Pleiadum  s.  Vergiliarum  nomi- 
na,  261,  269. 

Pleuratus,  Macedo ,  cum  Plato- 
re  comite  supra  memorato  interfe- 
ctus  iussu  Pisonis,50,34.  Est  etiam 
Regulus  Pleuratus  ap.  Liv.  27,30. 

Plotia,  v.  Plautia,  lex  l)agraria, 
90,  18.  —  2)  de  vi,  152,  27. 

Plotiana  bona  M.  Valerio  ven- 
dita  a  Caesare,  83,  8. 

Plotius ,  unguentarius  Puteola- 
nus,  162,  46. 

A.  Plotius  Silvanus,  A.  IT.  700. 
aedilis,  51, 17.  22.  A.  U.  703.  prae¬ 
tor  urbanus,  94,  15.  A.  U.  706. 
Bithyniae  et  Ponti  propraetor,  83, 
29.  (ubi  legitur  Plautius.) 

C.  Plotius,  senator,  legatus  in 
Asia,  40,  21. 

C.  Plotius,  Nursinus,  eques  Ro- 
manus,  112,  18. 

C.  Plotius,  53,  4. 

L.  Plotius,  poeta  C.  Mario  iu- 
cundus,  39,  9. 

L.  Plotius  (s.  Plautius)  Gallus, 
rhetor  primus  Latine  docuit  Ro- 
mae,  222. 

Pluto,  v.  Dis  Pater. 

Plutonium  (templum  Plutonis), 
in  Lydia,  et  quidem  inpagoAcha- 

raca ,  qui  est  in  via  inter  Tralles 
et  Nysam.  Eiusmodi  loca  pesti- 
lentes  vapores  emittentia  Cic.  Ci- 
liciae  procos.  ipse  vidit  in  Asia, 
124,  36. 

Poeni  foedifragi,  27,6.  callidi, 
136,  12.  mercatores,  128,  4.  Eo- 
rum  veetigal,  44,  9.  22,  6.  Haru- 
spices,  124,  12.  Homines  immo- 
labant,  129,  9.  Poenus,  i.  e.  Han 
nibal,  3,  5. 

Poetarum  incertorum  fragmen- 
ta :  1)  male  parla  male  dilabuntur, 

58,  27.  —  2)  prius  undis  flamma, 
69,  21.  Graecus  vulgaris  versus 
(Euripidis)  Bene  qui  coniiciet,  va- 
tem  hunc  perhibebo  optimum,  125, 

5.  Graecus  versus:  Quod  fore  pa- 
ratum  est,  id  summum  exsuperat 
Iovem,  125, 10.  116,  5.  18.  20. 

Servius  (al.  Seius)  Pola,  88,  6, 

6.  ceterum  Servius  Pola  ferns  et 
teter,  88,  13,  2.  ab  Appio  Claudio 
Pulchro  identidem  aicessitus  (M. 
Caelii)  aecusator  (A.  U.  704.)  78, 

12.  —  Idem  fortasse  condemnatus 
(703.)  trib.  pi.  des.  78,  4. 

Poleas,  Tyndaritanus,  23,  42. 
Polemarchus.  Murgentinus,  22, 
23. 

Polemo,  Academiae  veteris  phi- 
losophus,  109,  34.  (cf .  Arcesilas 
et  Pseusippus.)  Xenocratis  auditor, 

9,  18.  115,  1.  virtutis  comitem  fa¬ 
cit  felicitatem,  112,  6.  et  11.  na¬ 
turae  convenienter  vivere  sum- 
mum  bonum  putat,  114,  6. 16.  18. 
Antioclio  maxime  probatus,  110, 
35.  42.  114,  2.  115,  5.  15.  133,  13. 
120,  10.  13.  31.  37. 

Polemocrates ,  Apollonidicnsis, 
40,  30. 

Polemonei,  110,  43. 

Poles,  Temnites,  40,  18. 

Poles,  vel  potius  Polyidus,  134, 

13.  124,  40.  et  apud  Homerum 
Iliad.  5,  148. 

Polla,  i.  e.  Valeria  Paulla,  D. 
Bruti  uxor,  81,  7. 

Pollentia,  Piceni  oppidum,  vel 
idem  cum  Urbe  Salvia  (Urbisag- 
lia)  vel  in  eius  vicinitate,  67,  6. 
81,  13.  Ineolae  Polleniini. 

Pollex,  servus  Ciceronis  ape- 
dibus,  85,  6.  97,  5.  100,  4. 

Pollio,  v.  Asinius. 

Polliones ,  memorantur  inter 
naufragia  Caesaris  amicorum, 
69,  2. 

Pollux,  Eius  cultus,  134,  8.  eius 
etCastoris  aedes  Tusculi,  124,  43. 
Utriusque  stellae  aureae  Delphis 
positae,  124,  34.  statua,  95,  1. 
122,  24. 

Polyaenus,  geometra  insignis, 
Epicuri  familiaris,  Epicuro  assen- 
sus  est,  totam  Geometriam  fal- 
sam  esse,  111,  5.  109,  33. 

Polybius,  historicus  celeberri- 
mus,  Numan'ticum  bellum  scri- 
psit,  75,  12.  cf.  136,  32.  102,  30. 
Quocum  Africanus  minor  de  opti¬ 
ma  civitatis  forma  a  maioribus 
accepta  disseruit,  127,  21.  in  tem- 
poribus  exquirendis  diligentissi- 
mus,  128,  14.  Romanos  reprehen- 
debat,  quod  nulla  apud  eos  esset 
disciplina  puerilis  legibus  consti- 
tuta,  130,  3.  de  decern  captivis 
post  pugnam  Cannensem  ab  Han- 
nibale  ad  senatum  missis,  138, 32. 
non  nominat  decern  legatos  L. 
Mummii,  102,  30. 

Polycharmus ,  praetor  Athe- 
niensium,  94,  11. 

Polycletus  vel  Polyclitus,  Sicyo- 
nius,  nobilis  statuarius  et  pictor 
(circa  01.  87.)  4,  6.  9,  7.  116,  2. 
Eius  Hercules,  8,  16.  Dorypho- 
rus,  10,  86.  11,  2.  Caneplioroe,  23, 
3.  eius  signa  perfecta,  10,  18. 
14i,  5.  J 

Polycrates  Samius,  nihil  adver- 
si  expertus  est,  nisi,  quod  annu- 
lum  amisit,  115,  30. 

Polydamas,  Antenoris  filius,  ap. 
Homerum,  91,  5. 

Polydorus,  Priami  ex  Hecuba 
filius  minimus,  9,  58.  Eius  um¬ 


bra  in  Pacuvii  Ilione  ap.  Schol. 
Bob.  ad  45.  Cf.  Eurip.  Phoeniss. 
init.  Virgil.  Aen.  3,  49.  Ovid.  Met. 

13.  init. 

Polygnotus,  Thasius,  pictor  (cir¬ 
ca  Olymp.  LXXX.)  10,  18.  cf. 
Plin.  35,  8. 

Polyidus,  Corinthius,  vates  ap. 
Homerum  (II.  v  .  663.)  124,  40. 
134,  13. 

Polyphemus,  Cyclops  Siculus, 
120,  39. 

Pompeia,  P.Vatinii  uxor,  75,11. 
Pompeia  via  in  Sicilia  post  ur- 
bem  Messanam,  24,  66. 

Pompeia  curia,  in  qua  Caesar 
trucidatus  est,  125,  9. 

Pompeia  lex  de  ternis  horis  ad 
dicendum  dandis,  10,  94. 

Pompeiani,  1)  Pompeiorum  op- 
pidi  ineolae,  3S,  21.  —  2)  Pompeii 
M.  partes  secuti  (A.  U.  708.)  79, 6. 

Pompeianum,  prope  Pompeios, 
Campaniae  oppidum,  praedium 
Ciceronis  in  agro  Pompeiano,  90, 
20.  Aliud  est  Pompeianum  prae¬ 
dium  Marii  ,77,3.  Pansae  prae¬ 
dium,  94,  2. 

Pompeianus  cistophorus ,  91 ,  6. 
Pompeianus  senatus,  cuius  fue- 
re  senatores:  M.  Cicero,  C.  et  M. 
Marcelli,  L.  Afranius,  P.  Lentu- 
lus  Spinther,  M.  Bibulus,  L.  Do- 
mitius,  App.  Claudius,  P.  Scipio, 
L.  Lentulus,  69,  13. 

Pompeii,  Campaniae  oppidum, 
30,  31. 

Pompeii,  Parcennii,  Mamertini, 
civitate  donati,  23, 11. 

Pompeius  (A.  Pomp.  Bithynicus 
Q.  F.  ?  al.  Pomponius),  86,  10. 

Sex.  Pompeius,  Cn.  Pompeii 
Strabonis  665.  consulis  et  Sex. 
Pompeii  Stoici  pater,  Cn.  Magni 
avus,  10,  47. 

Sex.  Pompeius  Sex.  F.  frater 
Cn.  Pompeii  Strabonis,  patruus 
Cn.  Magni,  10,  47.  Stoicus,  9,  21. 
doctus  et  sapiens,  68,  11.  eruditns 
pliilosophus ,  7,  15.  geometriae 
studiosus,  136,  6. 

Cn.  Pompeius  Strabo  Sex.  F. 
de  cognomine  cf.  Plin.  7 ,  12.  et 
Plutarch.  Pomp.  1.)  qui  fiierat  A. 
U.  651.  quaestor,  praetoris,  olim 
sui  T.  Albucii  deferendi  potesta- 
tem  non  accepit,  18, 19.  A.  U.  665. 
cos.  68,  11.  bello  Italieo  (665.)  de 
Asculanis  et  Picentibus  trium- 
phavit,  50,  24.  in  aliqno  oratorum 
numero,  10,  47.  diis  nobilitatique 
perinvisus,  152,  28.  P.  Caesium 
ltavcnnatem  et  Heracleensem  A- 
lexam  civitate  donavit,  49,  22. 
Transpadanas  colonias  deduxit, 
veteribus  colonis  ius  dedit  Latii, 
Ascon.  ad  50.  init.  Pro  eius  bo¬ 
nis  dixit  L.  Philippus,  10,  64.  cf. 
25  15. 

Cn.  Pompeius  Cn.  F.  Sex.  V. 
d/aj/HMS  ,habitabat  in  Carinis,  44, 
23.  Eius  uxor,  quacum  divor- 
tium  fecit,  Mucia,  QQ.  Metel- 
lorum  Celeris  et  Nepotis  soror, 
75,  2.  P.  Clodii  affinis ,  quum  fi¬ 
lius  filiam  Appii,  fratris  P.  Clodii, 
in  matrimonio  haberet,  44,  21. 
Collocutus  cum  aegrotante  Posi- 
donio,  117,  25.  Hospes  Sthenii 
Thermitani,  21,  46.  fautor  L.Luc- 
ceii,  83,  41.  Inimicus  L.  Flacci, 
40,  6.  Theophanem  Mitylenaeum, 
rerum  suarum  scriptorem,  civita¬ 
te  donat,  39,  10.  Ciceronis  ad 
eum  epistola  221.  Amplissime 
laudatus  27.  cf.  11,  29.  41,  11.  42, 
7.  cf.  73,  10.  152,  51.  Ad  omnia 
natus,  maiorem  gloriam  bellicam, 
quam  oratoriam  adeptus,  10,  68. 
illamque  solis  cursu  terminatam, 
36,  10.  cf.  45,  61.  158,  1.  2.  Iam 
adolescens  maximos  honores  ob- 
tinuit  Sullae  imperio  aucto,  61, 
16.  Siciliae,  quod  propraetor  fuit, 
necessarius  dicitur  22,  16.  18. 
Bella,  Civile,  Africanum,  Trans- 
alpinnm ,  Hispaniense ,  Servile, 
Navale  unus  gessit,  27,  10.  Cete- 
rae  res  gestae,  ib.  11.  rraedones 

Cilicienses  debellati,  ib.  12.  Ad 
Sertorianuin  bellum  privatus  a 
senatu  pro  consulibus  (recusanti- 
bus)  missus,  67,  8.  occiso  Perper- 
na  multos  milites  incolumes  ser- 
vavit  (682.),  24,  58.  Maximum 
exercitum  in  Gallia  hiemantem 
M.  Fonteii  imperio  submisit,  25, 

3.  A.  U.  683.  cos.  des.  se  tribuni- 
eiam  potestatem  restituturum  esse 
professus  est,  20, 15.  cum  Crasso 
(684.)  tribuniciam  potestatem  ad- 
eptus,  cf.  Schol.  Gronov.  ad  20. 
p.  397.  Ad  gloriam  augendam 
adiutore  usus  est  M.  Tullio,  285, 

4.  13.  bellum  cum  Tigrane  et  Mi- 
thridate  (688.)  gerere  iussus ,  37, 

16.  43,  8.  45,  27.  Captis  Hieroso- 
lymis  nihil  e  Iudaeorum  fano  at- 
tigit  (691.),  40,  28.  supplicatio 
(692.)  decreta  est,  48,  11.  et  12. 
cf.  75,  7.  A  Rullo  lege  agraria 
vexatus  est ,  29 ,  2.  30 ,  9.  20.  22. 
Muciae  nuntium  remisit,  90,  12. 
Ciceronis  consulis  beneficio  pa- 
triam  servatam  iudicavit,  58,  5. 
Ciceronis  amicissimus  (693.),  90, 

12.  simulat  amorem  Ciceronis,  90, 

13,  4.  ideo  molli  brachio  ab  Atti- 
co  obiurgati,  91,  1,  6.  et  Eplcratis 
dicti,  91,  3.  ipse  a  barbatulis  iu- 
venibus  Cn.  Cicero  in  sermonibus 
appellatur,  90,  16, 11.  Hierosoly- 
marius  a  captis  Hierosolymis  di- 
citur,  91,  9.  Collega  Balbi  in 
XXviratu,  91,  12.  Ficta  a  L.  Vet- 
tio  indice  in  Pompeium  coniura- 
tio,  91,  24.  privatus  dictator  a  Ca- 
tone  dictus  (695.),  87,  2,5,  15. 
Sampsiceramus  (alter  Emeseno- 
rum  regulus,  cf.  Strab.  16.  p.  1092. 
Almel.)ri/paj/i/icF«  ouaxiv<i£ezai,91, 

17.  cf.  14.  etl6.  etiam  Alabarches 
ironice  vocatur,  91,  17,  3.  A  P. 
Clodio  per  insidias  petebatur,  53, 
7.  et  sub  illius  tribunatu  carebat 
publico,  44, 23.  et  27.  45, 37.  Tunc 
Ciceronis  caussamsuscipit,45, 31. 
34.  50.  Auctore  Pompeio  sena- 
tus  decrevit,  ut,  si  quis  Ciceronis 
reditum  impediret,  hostis  iudica- 
retur,  50,  15.  Bis  antea  consulatu 
functus  (684.  et  699.)  cos.  III. 
post  Clodii  caedem  A.  U.  702.  a 
senatu  iussus  est  videre,  ne  quid 
resp.  detrimenti  caperet,  53,  26. 
96,  1.  A.  U.  703.  ab  eo  habiti  sunt 
Tarenti  cum  Cicerone  diaioyot  de 
rep.  94,  5.  6.  Erat  ad  propulsanda 
reip.  pericula  paratissimus,  94,  7. 
72,  8.  Nolebat  Caesarem  alia  con- 
ditione  consulem  fieri,  nisi  exer¬ 
citum  et  provincias  tradidisset. 
Quod  Caesar  negabat,  nisi  ambo 
exercitus  dimitterentur  (704.)  78, 

14.  Pompeius  ceteris  potentior, 
95,  1,  3.  In  Parthos  profecturus 
putabatur,  95, 1,14.  Favebat  App. 
Claudio,  cuius  filiam  ipsius  filius 
habebat  in  matrimonio,  95 ,  2,  10. 
Cassium  sine  sorte  quaestorem 
delegit,  95,  6.  Ciceroni  ea  probari 
putat,  quae  de  rep.  sentiat,  96,  1, 

3.  A.  d.  IV.  Id.  Decembr.  A.  U. 
704.  bellum  brevi  futurum  opina- 
batur,  96,  4.  Urbem  relicturus 
videbatur,  96,  11.  Cieeronem  in 
Siciliam  missurus,  consilium  ’Afl- 
Sijpixixov,  96,  7.  Pompeius  quam 
aozQazyyiizoq,  96,  13.  97,  16.  Ni¬ 
hil  agit,  sed  iacet,  96,  21.  cf.  22. 
et  25.  Ciceroni  suadet,  Luceriam 
veniat,  97,  1.  Nihil  agit  vel  forti- 
ter ,  97 ,  3.  Caesarem  sero  coepit 
timere  (705.)  86,  11.  Scipionem 
cum  duabus  legionibus  Brundi- 
sium  mittit,  unam  a  consule  in 
Siciliam  duci  volebat,  97,  3,  7. 
Fugiens  Brundisium  pergit,  97,  8. 
et  9.  cf.  7.  comparatur  cum  Cae- 
sare,  97,  11.  Pompeii  epistolae 
ad  Cieeronem  97,  11.  A.  et  C.  ad 
C.  Marceilum  et  L.  Lentulum 
procoss.  97, 12.  A.  iuoKiuxunazoc, 

97,  16.  cum  omnibus  militibus 
suis,  magistratibus  et  uxoribus 
traiecit  Idibus  Martiis  anni  705. 

98,  6.  7.  10.  14.  78,  15.  Sullaturit 
et  proscripturit,  98,  10.  11.  Ma-  ! 

gium  pracfectum  ad  Caesarem  de 
pace  mittit,  98,  13.  cf.  12.  Exi- 
stimans  eum,  qui  mare  teneat,  re¬ 
rum  potiri,  consilium  capit  The- 
mistocleum,  99,  4.  8.  79,  9.  Quum 
multa  essent  vitia  in  ipsius  exer- 
citu ,  de  Ciceronis  sententia  bcl- 
lum  ducere  instituit,  77,  3.  Post 
pugnam  Pharsalicam  (706.)  intel- 
ligit  plus,  quam  se,  vidisse  Cice- 
ronem,  58,  15.  22.  fugiens  a  Rho- 
diis  non  est  receptus,  82,  14.  in 
solitudine  Aegyptiorum,  i.  e.  in 
■^e&ypt°  desertus  ab  amicis  omni¬ 
bus,  trucidatus  est,  125,  9.  cf.  US, 
27.  55,  6.  56, 4.  Bona  eius  Caesar 
publicavit,  prompto  ad  rem  M. 
Antonio ,  100,  6.  De  tristi  exitu, 
Cic.  100,  6,  5.  116,  35.  De  Pom¬ 
peii  filia  (709.)  101,  11.  Aedifica- 
bat  theatra ,  porticus ,  nova  tem- 
pla,  137,  17.  extis  et  ostentis  mo- 
vebatur,  125,  24.  Deceptus,  124, 
14.  bonorum  gratia  dignus,  125, 
18.  Eius  omne  consilium  inutile 
et  exitiosum,  138,  21.  78,  1.  75, 20. 
88,  13.  89,  1,  3,  9.  116,  6.  133,  3. 
126, 4. 136, 22.  208, 8.  et 274,  III.,  9. 

Cn.  Pompeius  Magni  filius,  Ap- 
pii  Pulchri  gener,  praeerat  patris 
classi  Aegyptiae  (706.)  Caes.  B. 
C.  3,  5.  73,  4.  101,  44.  victus  a 
Caesare  ad  Mundam  Carteiae  di- 
cebatur  teneri ;  per  Lepidum  ad- 
ducitur  ad  pacem,  69,  4. 

Sex.  Pompeius ,  Cn.  M.  F.  Cor- 
dubam  tenebat  (A.  U.  709.)  101, 
37.  cf.  B.  Hisp.  3.  et  32.  Carteiae 
receptus,  104,  20.  Ciceroni  sen- 
sus  eius  de  rep.  placet  (710.)  104, 
7.  In  armis  mansurus,  103, 13.  29. 
Sine  bello  civili  serviendum ,  105, 
1.  A  Lepido  ad  pacem  adducitur, 
69,  4.  Tantum  pecuniae  ei  decer- 
nitur ,  quantum  e  bonis  patriis  in 
praedae  dissipatione  inimicus  vi¬ 
ctor  redegit,  69,  5.  Augur  de  Ci¬ 
ceronis  sententia  cooptandus,  ib. 
Massilia  volebat  cum  copiis  ire 
ad  Mutinam,  69,  6.  cf.  21,  Conser- 
vatus,  61,  14.  patriam  repetit,  58, 
30.  103, 1.  Incertum,  quo  evadat 
(710.)  103,  4.  Caesare  interfecto, 
firmior  futurus,  81,  1,  4.  105,  4. 

A.  Pompeius,  Q.  Pomp.  Bithy- 
nici  pater,  10 ,  68.  diversus  ab  A. 
tibicine,  patre  Q.  Pompeii  A.  U. 
613.  cos.  quocum  confunditur  ar- 
guente  Orellio  in  Schiitzii  Indice. 

Cn.  Pompeius,  Ciceronis  neces- 
sarius,  diversus  a  Cn.  Pompeio 
M.  83,  56, 

Q.  Pompeius  S.  F.  commenda- 
tur  Curio,  proconsuli,  83,  49. 

Cn.  Pompeius  Basiliscus ,  Ma- 
mertinus,  a  Cn.  Pomp.  M.  civita- 
te  donatus,  Ciceronis  hospesMes- 
sanae,  23,  11. 

Q.  Pompeius ,  Auli  tibicinis  ill. 
Bithynicus  dictus  est,  quod  co¬ 
gnomen  familiae  mansit.  Bien- 
nio  maior  quam  Cicero  (natus 
A.  U.  646.)  cum  Cicerone  studiis 
et  consuetudino  iunctus,  10,  68. 
90.  Vir  summus,76, 17.  Eius  filius 
est  qui  sequitur: 

A.  Pompeius  Bithynicus,  Q. Pom¬ 
peii  Bithynici  fil.  A.  U.  C.  710. 
praetor  Siciliae,  Caesarianus,  Cae¬ 
sare  interempto,  sibi  metuens  Ci- 
ceronem  rogat,  ut  se  absentem 
tueatur  (710.)  76,  16.  Cui  Cicero 
amice  respondet,  ib,  17.  et  86,  23. 

A  Sex.  Pompeio,  Sicilia  occupa- 
ta,  occiditur;  cf.  Dio  Cass.  47,  19. 

Sex.  Pompeius  Chlorus,  caussam 
Dionis  Halesini  apud  C.  Verrem 
egit,  21,  8. 

Q.  Pompeius  Macula,  cuius  Fa- 
lerno  Cicero  semper  usus  est  de- 
versorio  (709.)  76,  19. 

Cn.  Pompeius  Philo,  Tyndarita- 
nus,  23,  22. 

Pompeius  Phrygio,  locuples,  8, 
70. 

<2;  Pompeius,  Auli  tibicinis  F., 
nobilitatis  Pompeiorum  auctor,  A. 

U.  613.  cos.  plurimis  inimicitiis 
cum  Caepionibus  (25,  7.  101,  5.), 


;t  iiistoricus. 

P.  Scipione  (140,  21.),  C.  Laelio 
susceptis ,  maximis  suis  periculis 
ac  laboribus  amplissimos  honores 
adeptus,  24,  70.  37,  7.  Popularis, 
110,5.  turpe  cumNumantinis  foe- 
dus  (614.)  iniit,  138,  30.  112,  17. 
De  quo  quum  P.  Furius  Phiius 
quaereret,  se  defendit  acerrime, 
129,  18.  Bonus  orator,  10,  25. 
Cognomiuatur  passim  male  pro- 
dita  Mss.  memoria  modo  Nepos, 
modo  Aulus,  modo  etiam  Rufus. 

Q.  Pompeius  Rufus  ,  A.  U.  663. 
praetor  urbanus,  666.  cos.  cum 
Sulla,  quo  anno  interfectus  est  a 
Cn.  Pompeio  Strabone,  Cn.  Pom¬ 
peii  M.  patre,  7,  37.  Capitali  odio 
dissidebat  ab  eo  amicissimus  an¬ 
tea  P.  Sulpicius  Rufus  trib.  pi. 

140,  1.  28,  5.  (a  cuius  emissariis 
interfectus  est  etiam  eius  filius,  cf. 
Vellei.  2,  19.)  In  scribendis  ora- 
tionibus  L.  Aclii  consilio  uteba- 
tur,  10,  56.  et  89. 

Q.  Pompeius  Rufus,  A.  U.  691. 
praetor  (cf.  Salust.  Cat.  30.),  pro- 
consul  Africam  obtinuit,  47,  30. 

Q.  Pompeius  Rufus,  huiusQuin- 
ti,  Q.  F.  A.  Nepotis,  nepos  ex  L. 
Sullae  filia,  eius  Q.  Pompeii  fil. 
quem  a  Sulpicii  emissariis  inter- 
fectum  diximus.  Messalam  tri- 
bunus  pleb.  A.  700.  et  702.  reum 
de  ambitu  facit,  38,  19.  89,  2,  3. 
93, 16.  inimicus  Ciceronis,  qui  in 
causa  Milonis  diem  dicere  Cicero¬ 
ni  voluit.  Unde  fama  orta  est, 
Cieeronem  in  itinere  in  Ciliciam  ab 
co  exsule  interfectum  esse,  78,  1. 
Quod  comitiis  cons,  perpetuo  ob- 
nuntiaret,  in  carcerem  coniectum 
commemorat  Dio  Cassius  40,  p. 

141.  Anno  post  tribunatum  de 
vi  condemnatus  est  cum  T.  Plan- 
co.  Baulis  exulat,  in  summa  pau- 
pertate,  qua  eum  M.  Caelius  idem, 
qui  ante  accusaverat,  liberat,  co- 
gendo  matrem  Corneliam,  ut  prae- 
dia  fidei  suae  commissaredderet; 
Valer.  M.  4, 2.  Ilinc  dicit  Caelius : 
usque  eo  embaeneticam,  i.  e.  ar- 
tem  naviculariam ,  facit,  ut  ego 
misex-erer  eius  esuriei,  78,  1. 

Cn.  Pompeius  Theodorus ,  Sicu¬ 
lus,  Cn.  Pompeii  M.  iudicio  pro- 
batissimus,  21,  42. 

Pompeius  Vindullus ,  Cn.  Pom¬ 
peii  M.,  ut  videtur,  libertus,95,  1. 

Pompilius,  136,  11.  al.  reetius 
Popillius. 

Pompilius ,  amicus  Catilinae, 
285,  3. 

Numa  Pompilius,  Curibus  ortus 
inSabinis,  Schol.  Bob.  ad  38.  per- 
egrinus  Romanorum  rex,  38,  7. 
Pythagoreus  habitus,  119,  1.  qui 
annis  permultis(CCfere)fuit  ante 
Pythagoram,  8,  37.  collocutus 
eum  Egeria,  133,’ 1.  (coniuge;  cf. 
Varr.  Fr.  233.  Bip.)  Cuius  diutur- 
na  pax  urbi  mater  fuit  iuris  et  re- 
ligionis,  131,  2.  sacra  instituit, 
123,  2.  134,  10.  et  pontifices,  9, 19. 
a  quibus  neglecta  est  intercalandi 
ratio,  134,  12.  sapientior,  quam 
eloquentior,  7,  9.  carmina  et  can- 
tus  instituit,  9,  51.  Capedines, 
hirnulas  etc.  reliquit,  173, 17. 141, 

1,  2,  11.  conditus  inlanieulo,  134, 
22.  Numae  XII  libri  memorantur 
ap.  Varr.  Fr.  206.  et  233.  Bip. 

Pomponia,  soror  Attici,  Q.  Ci¬ 
ceronis  uxor.  In  earn  est  Q.  ani¬ 
mus  offensior  (703.)  90,  5.  placa- 
tur,  ib.  6.  praegnans  est,  90,  10. 
eius  lites  cum  marito,  94, 1.  95,  2. 

Cn.  Pomponius,  qualis  orator 
fuerit,  10,  49. '57.  62.  9,  13.  bello 
Sullano  interiit,  10,  90. 

M.  Pomponius,  L.Manlio  dicta¬ 
tor^  Torquati  patri,  diem  dicit, 
sed  actionem  abiicit,  iure  iurando 
motus,  quod  filio  coactus  dederat, 
138,  31. 

M.  Pomponius,  ad  quem  C. 
Gracchus  librum  scripsit,  125,  29. 

M.  Pomponius,  Dionysius,  li- 
bertns,  Marcus  a  Cicerone  dictus, 
ab  Attico  Pomponius,  93,  15. 


T.  Pomponius  Atticus,  post  ad- 
optionem  ab  avunculo  Q.  Caeci- 
lio  (A.  696.  92,  20.):  Q.  Caecilius 
Q.  F.  Pomponianus  Atticus,  qui 
LXXVII  annos  complevit  et  A.  U. 
722.  obiit  (cf.  Corn.  Nep.  Vit.  At¬ 
tici,  21.  sq.),  natus  est  A.  U.  645. 
(Dies  natalis,  98,  5.  Eius  mater, 
90,  7.  91,  3.  avia  moritur,  90,  3. 
Pilia  uxor  (698.)  88,  3.  —  filia 
Caecilia,  per  iocum  Attica,  94,  19. 
96,  2.  —  soror  Pomponia —  avun¬ 
culus  Q.  Caecilius.)  Ingenuus  et 
magnanimus,90, 20.  natuni7ro/Ur<- 
xoc,  93, 6.  Negotium  facit  cum  Acu- 
tilio,  90, 4. 5. 8.  cum  Tadio,  90,  5.  8. 
Emptio  Epirotica,  90, 5.  Empturus 
domumRabirianamNeapoli,  90,  6. 
Iratus  Lucceio,  90, 3. 5. 8. 10.11.14. 
Eius  negotium  commendatur  C. 
Antonio,  75,  5.  Ad  hunc  in  Ma¬ 
cedonian!  et  Epirum  profecturus, 
90,  13.  Eius  negotium  Sicyoniis, 
90,  19.  In  Ciceronis  villa  fene- 
strarum  angustias  reprehendit,91, 
3.  Ciceronis  reditum  ab  exsilio 
conficere  studet,  93,  1.  Domum 
in  agro  Antiati  vult  emere,  93,  8. 
Domi  habet  sedeculam  sub  Ari- 
stotelis  imagine,  93,  10.  It  in  A- 
siam,  93,  15.  16.  Epheso  litteras 
dat  ad  Cic.  93,  17.  Iter  Epiroti- 
cum,  93,  16.  redit  in  Italiam,  ac 
rursus  in  Epirum  proficisci  cogi- 
tat,  94,  2.  Diligitur  ab  Athenien- 
sibus ,  94 ,  10.  quibus  frumentum 
largitur,  95,  6.  In  Epirum  venit, 
94,  21.  Est  Corcyrae,  95,  2.  Ro¬ 
mani  redit  febricitans ,  95,  5.  9. 
96,  2.  5.  97,  6.  Praedium  Lucre- 
tinum,  96,  11.  Exigit  a  Q.  Cice¬ 
rone  debitam  sibi  pecuniam,  96, 
18.  Cum  eo  non  vult  ire  in  Asiam, 
90,  16.  Adversus  Atticum  Q.  Ci¬ 
ceronis  animus  offensior,  90,  17. 
Ciceroni  suadet,  ut  orationi  cui- 
dam  Miscni  et  Puteolorum  zono- 
Aioinv  includat,  90,  13.  Dicitur 
Aristarchus  orationum  Ciceronis, 
90 ,  14.  Epigrammata  de  Cicero¬ 
nis  laude  ponit  in  Amaltheo,  90, 
16.  Quod  sibi  describi  cupit  Cic. 
ibid.  Cic.  consulatussuicommen- 
tarium  a  se  Graece  scriptum  At¬ 
tico  mittit,  90,  19.  20.  91,  1.  At¬ 
ticus  Ciceroni  similem  promittit, 
ib.  —  Eius  epistolae  laudantur, 
90,  13.  Loci  epistolarum  Attici, 
in  Cieeronianis  proditi :  98,  10.  et 
15.  Atticus  bello  civili  Italiam 
relinquere  cogitat,  99,  5.  id  ne 
Cicero  cum  Pompeio  facial,  dis- 
suadet,  98,  10.  Hortatur  Cicero- 
nem,  utCatonis  laudationem  scri- 
bat,  101,  4.  Consulitur  a  Cic.  de 
aliquot  quaestionibus  historicis, 
101,  5.  20.  23.  102,  6.  30.  32.  de 
domo  suain  colie  Quirinali,  101, 
45.  de  morte  Athamantis  servi, 
101,  10.  Filiam  desponsare  cogi¬ 
tat,  102,  21.  De  Buthrotiorum 
caussa,  agris  proscriptis  spoliato- 
rum  a  Caesare,  eiusque  decreto 
liberatorum,  103,  11.  12.  19.  104, 
12.  15.  105,  16.  cum  Appendd. 
Clamat  omnia  esse  perdita,  si 
Caesar  funere  elatus  esset,  103, 
10.  In  Epiro  hiematurus ,  105,  2. 
Corrigi  vult  v.  c.  officium,  non 
congruum  Graeco  xu-D-yxov,  105, 
14.  De  (Octaviano)  puero,  104. 

3.  Phnedrum,  quem  amat,  et  Ze- 
nonem  Epicureos  miratur,  111,  5. 
83,  1.  Patronem  diligit,  83,  1. 
cum  M.  Cic.  Athenis  audit  Antio- 
chum,  115,  1.  Athenis  paene  At¬ 
ticus  ,  115 ,  2.  cf.  77,31.  Ei  Lae- 
lius  inscribitur.  —  Multum  uteba- 
turP.  Sulpicio  Rnfo,  139,  1.  re¬ 
rum  Romanarum  scriptor  religio- 
sissimus,  10,  11.  Loquens  in  10, 
inducitnr,10, 3.  Liber,  quo  omnem 
rerum  memoriam  breviter  com- 
plexus  est,  10,  3.  19.  11,  34.  Li- 
brnrn  de  Cic.  consulatu  Graece 
scripsit,  91,  1.  Ciceronis  epp. 
ad  Atticum  nomen  eius  im- 
mortale  reddiderunt;  v.  Seneca 
Ep.  21. 

Pomptina,  vel  Pontina,  tribus 
pop.  Rom.  rustica,  93,  15.  96,  5. 

Pomptinus,  campus  Latii  in  Vol- 
scis ,  8 ,  71.  praedium  Pomptinum 
in  illo  agro,  77,  18. 

C.  Pomptinus  (al.  Pomtinius, 
ai,  Pomtinus,  cf.  Korte  ad  Sa- 
lust.  Cat.  45.)  A.  U.  691.  praetor 
consule  Cicerone,  35,  2.  40,  40. 
Allobroges  ex  praetura  vincit,  48, 
13.  vid.  Dio  37,  p.  50.  51.  Cic.89,  4. 
93,  16.  triumphum  petit  ex  Allo- 
brogibus  victis,  quern  tandem  per 
S.  Galbam  impetrat.  Dio  39,  p. 
120.  necessarius  Ciceronis,  50,29. 
legatus  Ciceronis  in  Cilicia,  72, 
15.  73,  3.  85,  4.  vitia  eius,  95,  3. 

Pompulenus,  a  familia  Ancha- 
riana  occisus,  167,  5. 

Pons  Argenteus,  80,  34. 35.  Mul- 
vius,  102,  33.  Tirenus,  105,  13. 

Pontianus,  101,  44. 

Pontidia,  90,  21.  95,  1. 

M.  Pontidius ,  Arpinas  ,  vehe- 
mens  orator  et  volubilis ,  sed  ni- 
mis  stomachosus,  10,  70.  8,  67. 

Pontifex  maximus  privatus,  33, 
1.  136,  22.  ereabatur  aXVIItribu- 
bus  sorte  ductis,  30,  7.  —  Ponti- 
fices  veteres  aNuma,  ut  etiam  lu- 
dorum  epulare  sacrificium  face- 
rent,  instituti,  9,  19. 

Pontificii  libri  de  provocatione 
a  regibus,  128,  31.  121,  30.  iidem, 
qui  pontificum  commentarii,  7,  43. 
10, 14. 

Pontius ,  Africani  minoris  ami¬ 
cus,  126.  fin.  Fragm.  2. 

Pontius,  sodalis  et  collusor  An- 
tonii,  69,  2. 

Pontius  Glaucus,  Ciceronis  poe- 
ma,  255. 

C.  Pontius  Herennius ,  Samnis. 
Est  imperator  Samnitium ,  cuius 
ductu  Romani  coacti  sunt  foedus 
Caudinum  facere,  137,  21.  139, 12. 

C.  Pontius  Thelesinus,  Herennii 
filius,  Samnis,  Caudino  proelio 
Sp.  Postumium,T.  Veturiumcoss. 
iterum  A.  U.43-3.  superavit,139,12. 

L.  Pontius  Aquila,  legatus  D. 
Bruti ,  pcrit  ad  Mutinam ,  80 ,  33. 
Eius  villa  in  Trebulano,  94,  2.  3. 
4.  Fuit  de  percnssoribus  Caesaris, 
cuius  mentio  etiam  90,  1.  96,  2. 
69,  2. 

T,  Pontius,  centurio  robore  in- 
signis ,  Catonis  ut  videtur  aequa- 
lis,  139,  10.  Idem,  qui  111,  3. 

Pontius  Titinianus,  a  Pompeia- 
nis  partibusadCaesarianos  trans¬ 
it,  98,  10. 

Pontus ,  regio  Asiae  ad  Pontum 
Euxinum,  39,  9.  a  populo  Ro^n. 
apertus  per  L.  Lucullum.  Eius 
mentio  fit  37,  15.  29,  2.  30,  19.  27, 
3.  8.  15.  116,  39. 

Pontus  Euxinus.  Ad  introitum 
Ponti  in  agro  Clialcedonieo  erat 
signumlovis  imperatoris  pulcher- 
rime  factum,  23, 58.  Ponti  ostium, 
116,  20.  39.  Ponti  vada,  261, 157. 

Popiliana  (ter  Populiana)  cen- 
turia  (ducentorum  iugerum  men- 
sura)  in  agro  Thurino ,  166,  §.  16. 

Popillia,  tribus  rustica,  78,  8. 

Popillia  gens  (vel  Popilia),  134, 
22. 

Popillia,  mater  Q.  Lutatii  Ca- 
tuli ,  cui  primae  mulieri  hoc  con- 
tigit ,  ut  publice  (a  filio)  laudare- 
tur  mortua,  8,  11. 

Popillius  Laenas,  A.  U.  709. 
augur,  101,  13.  14.  17.  De  Conra- 
disententia  idem,  qui  Ciceronem 
patronumnactus  (192.)  postea  An- 
tonii  permissu  interfecit;  Val. 
Max.  5,  3,  4. 

C.  Popillius  P.  F.  is ,  qui  con¬ 
sul  bis  fuit,  A.  U.  582.  et  596.  ad 
Antiochum  Epiphanem  Magni  fi- 
lium  regem  Alexandriam  obsi- 
dentem  mittitur,  64,  8.  cf.  Liv. 
45,  12. 

C.  Popillius  Laenas  C.  F.  C.N.A. 
U.647.L.Cassiicos.legatus  aGallis 
obsidetur  et  ita  discedit,  ut  impedi¬ 
menta  relinqueret,  exercitum  edu- 
ceret,  1,  15.  4,  24.  a  C.  Caelio  Cal- 

do  trib.  legis  tabellariae  auctore 
opprimitur,  135,  16. 

C.  Popillius,  P.  F.  eius  scilicet, 
qui  a  Gracclio  eiectus  est,  10,  25. 
non  indisertus ;  de  peculate  da- 
mnatus  dicitur  20,  13. 

C.  Popillius  (Laenas),  senator, 
peculates  damnatus  ante  A.  U. 
684.  20,  13.  Idem  fort,  qui 

C.  Popillius  Laenas,  damnatus 
exsul  vixit  Nuceriae  eiusque  ci- 
vitatis  factus  est  civis,  49,  28. 

L.  Popillius,  iudex  in  iudicio 
Iuniano,  28,  27.  Sed  mihi  dubium 
non  est,  quin  sit  P.  Popillius  le- 
gendum,  ut  est  c.  36. 

M.  Popillius  AI.  F.  Laenas ,  10, 

14.  Consul  A.  U.  395.  idemque 
Flamen  Carmentalis,  quum  sacri¬ 
ficium  cum  laena  faceret,  plebei 
seditionem  ut  erat  laena  amictus 
auctoritate  et  oratione  sedat.  Un¬ 
de  Laenas  dictus  est. 

M.  Popillius  Laenas,  A.  U.  581. 
cos.  imperator  tenebat  provin- 
ciam  (Liguriam),  in  cuius  exerci- 
tu  militabat  filius  Catonis  Censo- 
rii,  cuius  ad  ilium  epistola  exstat, 
136,  11. 

P.  Popillius,  C.  F.  P.  N.  23,  50. 
P.  Rupilii  collega  in  consulatu  A. 
U.  622.  vid.  Veil.  2 ,  7.  Cic.  28, 
35.  43,  31.  a  C.  Graccho  lege  lata 
in  exsilium  mittitur,  10,  34.  41, 

15.  42,  3.  restituitur  rogatione  L. 
Bestiae  trib.  pi.  10,  25.  non  indi¬ 
sertus.  Hie  si  49,  11.  intelligen- 
dus  est ,  non  C.  sed  P.  Laenas  di- 
cendus  est,  cf.  49,  35. 

P.  Popillius,  libertini  filius,  reus 
de  ambitu,  damnatur,  28, 36.  et47. 

Porcia,  M.  Bruti  uxor,  Pseudo¬ 
brut.  90,  17.  cf.  104,  11. 

Porcia,  M.  Catonis  soror,  L.  Do- 
mitii  Ahcnobarbi  uxor.  Filius 
venit  ad  matremNeapolim  (A.  U. 
709.)  98,  3.  Eius  laudatio  fune- 
bris,  102,  37.  48. 

Porcii  tres.  L.  Yalerii  Potiti 
et  M.  Horatii  Barbati  consularis 
lex  (A.  U.  305.)  sanxit,  ne  qui  ma- 
gistratus  sine  provocatione  crea- 
retur.  Neque  vero  leges  Porciae, 
quae  tres  sunt  triiun  Porciorum, 
quidquam  praeter  sanctionem  at- 
tulerunt  novi,  128,  31. 

Porcina,  v.  Aemilius. 

Porcius  Cato ,  39 ,  3.  int.  aut  M. 
Cato,  Catonis  Uticensis  pater,  aut 
L.  Cato,  A.  U.  665.  cos. 

C.  Porcius  Cato  M.  F.  M.  Cato¬ 
nis  Censorii  nepos  Ti.  Gracchum 
sequebatur,  140,  11.  Africani  so- 
roris  filius,  640.  cos.  10,  28.  Lege 
Mamilia  sublatusa  Gracchanis  iu- 
dicibus,  10,  34.  Ei  consulari  ho- 
mini  HS1II  millibus  lis  aestimata 
est,  22,  80.  (cf.  Yellei.  2,  8.)  23, 

10.  Damnatus  ..exsul  Tarracone 
vixit  eiusque  civitatis  civis  factus 
est,  49,  11. 

C.  Porcius  Cato,  A.  Gabinium 
quum  de  ambitu  postulare  vellet 
neque  ad  praetores  accedere  pos¬ 
set,  in  coneionem  escendit,  Pom- 
peiumque  privatum  dictatorem 
appellaVit.  Prope  occisus  est,  87,2, 
5, 15.  71,  5  a.  In  senatu  dixit  con¬ 
tra  Marcellinum  A.  U.  697.  cos. 
88,  1,  2.  Legem  promulgavit  de 
imperio  P.  Lentulo  Spintheri  ab- 
rogando  (698.)  88,  3,  1.  Rogatio 
de  Milonc,  88,  3,  2.  Trib.  pi.  (69S.) 
senatus  auctoritati  decaussaPto- 
lemaei  Auletae  intercessit,  71,  2. 
et  4.  Adversarius  Pompeii,  71, 
5  b.  Ei  egregie  imposuit  Milo 
(698.)  88,  6,  5.  Lentuius  eum  re- 
movit  a  legibus,  ib.  Cum  Cic.  et 
Milone  A.  U.  699.  Pompeio  II. 
cos.  93,  16.  17.  Accusatus  ab 
AsinioPollione ;  Tacit.de  Oratt.34. 

L.  Porcius  Cato,  M.  F.  M.  N. 
A.  U.  665.  cos.,  in  proelio  occi¬ 
sus,  25,  33. 

L.  Porcius  (nomen  suspectum) 
Nasica,  8,  64. 

M.  Porcius  Cato  (maior),  Tuscu- 
lo  oriundus,  51,  8,  civitate  Roma- 

nus,  134,  2.  38,  7.  127,  1.  sapien- 
tissimus  et  vigilantissimus ,  24, 
70.  A.  U.  521.  cos.  Anno  (520.) 
ante  primum  Fabii  Cunctatoris 
consulatum  natus,  cum  eoIV.  cos. 
ad  Capuam  adolescens  miles  pro- 
fectus,  quiutoque  anno  post  (545.) 
adTarentum  et  550.  quaestor,  139, 

4.  10,  15.  A.  U.  559.  cos.  139,  10. 
In  bello  cum  Antiocho  fortissi- 
mus,  37,  14.  A.  U.  570.  censor,  10, 
15.  139,  6.  A.  U.  605.  mortuus,  10, 
15.  20.  23.  139,  6.  (Liv.  39,  40.) 
Tempore  belli  contra  Persenprin- 
ceps  reipubl.  123, 5.  Serv.  Galbam 
e  Catonis  periculo  populus  Rom. 
eripuit  (605.)  37,  28.  Multas  gra¬ 
ves  iniurias  consul apudHispanos 
sustinuit,  18,  20.  Eius  consilio 
illatum  Poenis  bellum  III.  126,  23. 
139,  6.  118,  21.  Litteras  Graecas 
seuex  didicit,  9,  33.  110,  2.  139,  8. 
Senex  florentissimus ,  140,  1.  In 
Senectut e,  Sapiens  appellatus,  138, 
4.  140,  2.  Moderate  tuiit  mortem 
filii,  140,  2.  74,  6.  118,  28.  Origi- 
nes  scripsit,  10,  20.  et  23.  M’.  Cu- 
rii  focum  in  Sabinis  saepe  solebat 
visere,  129,  28.  Mirabatur,  quod 
se  non  rideret  haruspex,  125,  24. 
Amicos  dulces  videri,inimicosve- 
rum  dicere  censebat,  140,  24.  27. 
Dissuendas  potius  esse,  quam  di- 
scindendas  amicitias,  140,  21.  De 
re  familiari,  137,  25.  De  Africano 
maiore,  138,  1.  127,  17.  pedibus 
compensari  pecuniam,  40,  29.  Si- 
ciliam  esse  cellam  penariam  reip. 
Rom.  et  plebis  nutricem,  21,  2. 
De  area,  8,  69.  Constans  de  eius 
virtute  opinio,  12,  20.  humanissi- 
mus,  37,  31.  eloquentissimus  et 
ICtissimus,  7,  37.  49.  studiosus, 
116,  3.  fortissimus  et  doctissimus, 
39 ,  7.  Ad  caelum  sublatus  Ennii 
laudibus,  39,  9.  Africani  minoris, 
128,  1.  et  21.  Catones  sapientia  et 
temperantia  insignes,  30,  24.  — 
Dicta  in  Originibus.  Liber  VII. 
A.  U.  604.  ei  erat  in  manibus,  139, 

11.  de  Claris  viris ,  51 ,  27.  de  eo- 
rum  laudibus  inter  coenam  cani 
solitis,  116,  2.  119,  2.  10,  19.  Gal- 
bae  orationem  contra  retulit,  7, 55. 
de  legionum  virtute,  116,  42. — 
Locus  ex  Originibus  139,  20.  — 
Opus  eloqueutia  eximium,  10,  17. 
sed  cf.  85.  Quomodo  historiam 
scripserit?  8,  12.  historicus  exilis, 
133,  2.  Dicendi  genus  simile  Ly- 
siae,  10,  16.  sed  cf.  85.  et  87.  — 
CL.orationes  eius  legit  Cic.  10, 17. 
Cedebat  Galbae,  10,  97.  Oratio- 
nes  horridulae,  11,  45.  ignotae 
Cic.  tempore  plurimis,  10, 17.  Na¬ 
tus  LXV  annos  legem  Voconiam 
magna  voce  suasit  (585.)  139,  5. 
Fragmentum  ex  eius  oratione 
138,  29.  139,  18.  orationis  de  vir¬ 
tute  sua  contra  Thermum  A.  U. 
561.  cos.  Schol.  Bob.  ad  53.  —  A 
Catone  sene  collecta  sunt  airo- 
<p&r/fiaia,  136,  29.  S,  67.  —  Liber 
de  re  rustica,  139,  15.  —  Epistola 
ad  M.  Popillium  A.  U.  581.  cos. 
136,  11,  36.  ad  M.  filium,  ib.  §,  37. 
—  Dicta  incertorum  eius  libro- 
rum:  responsum  de  iure,  8,  33. 
Queritur  auguria  negligi,  124,  15. 
De  Africani  maioris  otio,  127,  1. 
cf.  138,  1.  Scribit  solui  pro  soli- 
tus  sum,  Varr.  9, 61.  —  Vid.  etiam 
Cic.  4,  5.  5,4.  141,  1,  2,  12.  9,  15. 

M.  Porcius  Cato  (Licinianus),  fi¬ 
lius  M.  Catonis  Censorii,  gener 
L.  Aemilii  Paulli  Macedonia,  139, 
15.  A.  U.  601.  praetor  des.  patre 
superstite  obiit,  139,  19.  nemini 
virtute  et  pietate  cedens,  139,  23. 
74,  6.  Sub  Popillio  in  Liguria  mi- 
litaverat,  136,  11. 

M.  Porcius  Cato  (Salonisuus), 
facundus,  10,  62.  M.  Cato,  Cato¬ 
nis  Uticensis  pater,  sententiam 
dixit  in  caussa  T.  Claudii  Centu- 
mali,  138,  16.  Val.  Max.  8,  2,  1. 

M.  Porcius  Cato  (Uticensis),  M. 
Catonis  Censorii  e  filio  minore 
pronepog,  245,  1.  cf.  Plin.  7,  12. 


Eius  avunculus  M.Livius  Drusus, 
trib.  pi.  53,  7.  De  animadversio- 
ne  in  Catilinarios  itum  est  in  par¬ 
tes  Catonis,  101,  21.  45,  5.  Cato 
iudex  in  caussa  Milonis,  53,  16. 
A.  U.  692.  trib.  pi.  45,  5.  Q.  Me- 
tello  Nepoti  trib.  oppositus,  37, 
38.  Accusator  Murenae,  37,  2.  et 
29.  instat  et  urget  de  P.  Clodii 
incesto  (693.)  90,  13.  Pisonem 
cos.  mirifico  convicio  petit,  90,  14. 
publicanos,  qua  est  integritate  et 
constantia,  vexat,  90,  18.  91,  6. 
138,  22.  fidus  in  Ciceronem,  92, 
15.  Cato  meliore  fide,  quam  con¬ 
silio  remp.  iuvat,  91,  1.  Unus  est 
Ciceroni  pro  centum  millibus,  91, 

I.  In  Cyprum  missus  ad  publi- 
candum  Ptolemaeum  regem,  45, 
28.  43,  8.  25.  P.  Vatinio  in  prae- 
turae  petitione  Ciceronis  suffra- 
gatione  praefertur,  71,  9.  repu- 
diatur  a  Pompeio  et  Crasso  coss. 
(699.)  88,  9,  3.  A.  U.  700.  praetor, 
93,  16.  Pomptini  triumphum  cum 
collega  Servilio  prohibere  cona- 
tur,  ib.  et  89,  4,  6.  Salaminiorum 
Cypriorum  civitatem  tuendam  re- 
cipit,  95,  1.  iudex  in  caussa  A. 
Gabinii  repetundarum  rei,  89,  1, 
5,  15.  inter  Gabinii  accusatores, 
89,  2,  1.  primus  eum  Pompeio 
nuntiat  absolutum,  89,  4,  1.  Tri- 
bunieii  candidati  iurarunt  se  Ca¬ 
tonis  arbitrio  petituros  (700.)  93, 
15.  Milonis  caussam  defendit  in 
senatu,  85,  4,  12.  patronus  Cypri 
et  regni  Cappadociae,  ib.  §.  15. 
Ciceroni  quamquam  laudato  sup- 
plicationes  non  decernit  (704.)  78, 

II.  96, 1. 2.  3.  Siciliam  tenere  non 
potuit,  Syracusis  a.  d.  VIII.  Kal. 
Mai.  a.  705.  profectus,  99,  16.  cf. 

12.  In  bello  Pharsalico  Dyrrlia- 
chii  erat  cum  M.  Varrone,  124, 
32.  A.  U.  706.  Italia  prohibitus, 

100,  7.  Malta  M.  Catonem  fefel- 
lerunt,  124,  14.  praeclare  periit, 
89,  18.  116,  30.  Eo  mortuo  sena¬ 
tus  quasi  pupillus  relictus  est,  9, 
41.  Moriens  multa  providit,  58, 

5.  Tyrannum  videre  noluit,  136, 
31.  Ad  eum  sunt  epistolae  85,  3. 
4.  6.  Eius  est  epistola  85,  5.  Stoi- 
corumfacundissimus,  10,30.  avun¬ 
culus  Bruti  saepe  philosophiae 
placita  in  foro  tractans  efieeit,  ut 
populo  probarentur,  141.  Prooem. 
135,  IS.  Eius  animus,  213,  2. 
omnium  gentium  virtute  princeps, 
69,  14.  semper  constans,  53,  22. 
heros  noster,  90,  17.  avunculus  et 
tutor  L.  Luculli  filii ,  113 ,  2.  102, 

6.  erat  inexliausta  legendi  avidi- 
tate,  in  curia  saepe  legens  conve- 
niente  senatu,  113,  2.  bellum  Mi- 
thridaticum  cum  mulierculis  ge- 
stum  esse  dicebat,  37,  14.  In  ope- 
re  deFinibus  Cic.  StoicaM.  Catoni 
dedit,  102,  19.  A  Catone  lauda- 
tus  Cicero ,  11 ,  13.  Catonis  lau- 
dationem  M.  Fadius  Gallus  (709.) 
scripsit,  77,  24.  item  Cicero  (708.) 

101,  4.  5.  vituperationem  Caesar 
(709.)  101,  40.  44.  45.  12,  25. 
86,  22. 

AI.  Porcius  Cato  filius.  Huic, 
Ciceronis  pupillo,  Caesar  pepercit 
(707.)  102,  6.  87,  5.  14. 

AI.  Porcius  Laeca,  senator,  Ca- 
tilinarius,  33,  4.  34,  6.  38,  2.  18. 
cf.  Salust.  Catil.  17.  27. 

L.  Porcius  Licinus  (non  Lici- 
nius),  L.  F.  M.  N.  A.  U.  570.  cos. 
10,  15.  cf.  Liv.  30,  32. 

Porcius  Licinus ,  historiam  et 
vicissitudines  artis  poeticae  apud 
Latinos  persecutus,  111,  2.  cf. 
Gell.  17,  21. 

Porsena,  rex  Etruriae,  a  Tar- 
quinio  in  patriam  incitatus,  98, 10. 
eum  interficere  conatur  C.  Mu- 
cius,  45,  21.  141,  1,  2,  12. 

Portunus,  Deus,  a  portu  dictus, 
122,  26. 

Posides  Macros  (al.  Alatro ),  So- 
lentinus,  21,  42. 

Posidonius,  Stoicorum  maxi¬ 
mus,  239,  18.  aegrotaus  cumPom- 


peio  collocutus ,  117,  25.  Reseri- 
psit  Rhodo  -ad  Cic.  (694.)  depreca- 
tus  officium  ornandi  de  Cic.  con- 
sulatu  commentarii,  91,  1.  Vim 
divinandi  a  deo ,  a  fato ,  a  natura 
repetit,  124,  55.  57.  Panaetii  au¬ 
ditor  libros  V  de  divinatione  edi- 
dit,  124,3.  Prognosticorum  caus- 
sas  persecutus,  125,  21.  Morien- 
tes  divinare  asserit,  124,  30.  De 
Epicuri  sententia  disputat,  esse 
deos  negantis,  121,  44.  Tractat 
locum  de  repugnantia  bonesti  et 
utilis,  138,  2.  Eius  epistola  ad  P. 
Rutilium  Rufum,  ib.  Supplevit 
Panaetii  praecepta  tiiqI  iov  xa- 
&tjxovToc,  105 ,  11.  sphaeram  con- 
fecit  corporum  caelestium  mo- 
tns  imitantem ,  122 ,  34.  Posido¬ 
nius  quaedam  commentus,  126, 3. 
4.  permulta  tetra  ct  obscena  col- 
legit,  136,  45.  Cf.  Ill,  2.  120,  37. 
121, 3.  Posidonii  reliquias  collegit 
Ianus  Bake  Lugduni  Bat.  1810. 

Possidorus ,  legatus  Thermita- 
norum,  22,  42. 

Postumia,  Servii  Sulpicii  uxor, 
74,  2.  94,  20.  21.  101,  11.  arnica 
Pomptini,  104,  21.  Eius  films,  ib. 
et  99,  10.  Hunc  ad  Nonas  cxspe- 
ctat  Cic.  adigonte  ita  Postumia, 
99,  9.  Quae  filium  videtur  mit- 
tendum  curasse  ad  Pompeium  in- 
terficiendum.  Ilaec  est  haud  du- 
bie  Servii  filii  militia  Brundisi- 
na.  Haec  sunt  consilia  Postumia- 
na,  101,  11.  99,  3.  A.  Cf.  de  sum- 
ptuosis  matronarum  amoribus 
Suet.  Caes.  50. 

Postumius  (al.  Postumus),  filius 
sororis  Gellii,  hominis  perditi, 
adolescens  gravis,  senili  iudicio 
notavit  avunculum,  tutorem  libe- 
ris  non  instituentem,  45,  52.  Ra- 
pit  Pomptinum  Romam,  94,  21. 
A.  U.  705.  a  senatu  Furfanio  in 
Sicilia  suceedere  iussus,  negat  se 
sine  Catone  iturum,  96,  15.  Cae- 
saris  amicissimus  (708.)  76,  12.  et 
Ciceronis,  83,  69.  procurator  lu- 
dorum  Octavii  cum  Matio  (710.) 
Ciceroni  non  placet ,  104 ,  2.  Sa- 
serna  collega  dignus,  104,  2. 

C.  Postumius,  haruspex  Sullae 
tempore,  124,  33. 

Cn.  Postumius ,  subseriptor  ac- 
cusationis  L.  Murenae,  37,  26.  27. 
Candidates  praotorius,  37,27.et33. 

M.  Postumius ,  C.  Verris  quae¬ 
stor  in  Sicilia,  21,  28. 

P.  Postumius,  M.  Marcelli  fami- 
liaris,  74,  12. 

T.  Postumius ,  A.  U.  697.  prae¬ 
tor,  inbello  civiliperiit;  vehemens 
orator  et  bellator,  10,  77.  96,  16. 

A.  Postumius  Albus  Regillensis, 
apud  Regillum  bello  Latinorum 
quum  dictator  cum  Octavio  dimi- 
caret  (259.),  velut  Castor  et  Pol¬ 
lux  ex  equis  pugnare  visi  sunt, 
122,  2.  123,  5.  His  aedem  dedica- 
vit,  ib. 

(. Postumius )  Albinus,  flamendi- 
sertus,  10,  35. 

A.  Postumius  Albinus ,  A.  F.  A. 
N.  A.  U.  580.  censor,  20, 41.  A.U. 
599.  praetor,  603.  cos.  doetus 
Graece  historian!  rerum  Rom. 
scripsit,  iocaturque  cum  Carnea- 
de,  110,  45.  cf.  10,  21.  unus  e  X 
legatis  L.  Mummii  Achaici,  102, 
30.  Eius  statua  in  Isthmo  posita, 
102,  32. 

A.  Postumius,  cos.  et  dictator 
A.  U.  257.  Cic.  122,  2. 

A.  Postumius,  A.  F.  A.  N.  Albi¬ 
nus,  censor  A.  U.  580.  Cic.  19,  41. 
A.  Postumius  Albinus  cos.  A.  U. 
655.  Cic.  10,  35.  42,  5. 

8TEMMA 

E  NUMMIS  confectum: 

Sp.  Postumius  Albinus,  cos. 

A.  U.  606. 

A.  Postumius  Albinus. 

A.  Postumius  Albinus,  cos. 

A.  U.  655. 

L.  Postumius  Albinus,  A.  U.  I 
520.  525.  et  539.  cos.  antequam 
tertium  consulatum  iniret,  a  Gal- 
lis  in  silva  Galliae  Cisalpinae  Li- 
tana  occisus  est,  116.  37.  cf.  Liv. 

23,  24. 

Sp.  Postumius  Albinus  et  T.  Ve- 
turius  Calvinus  A.  U.  433.  iterum 
proelio  Caudino  superati  sunt, 
139,  12.  138,  30. 

Sp.  Postumius  Albinus,  A.  U. 
568.  augur,  574.  mortuus,  sene- 
etutem  accusabat,  139,  3. 

Sp.  Postumius  Albinus  Magnus, 
A.U.  606.  cos.  (diversus  a  cogno- 
mine  anni  644.  cos.)  10,  25. 

Sp.  Postumius  Albinus,  A.  U. 
644.  cos.  inNumidia  cum  lugur- 
tha  bello  male  gesto  (cf.  Sal.  lug. 
35.  36.  39.  et  44.)  sublatus,  i.  e.  in 
exsilium  actus ,  est  a  Gracclianis 
iudicibus,  10,  34. 

P.  Postuniius  Tubertus,  A.  U. 
249.  cos.  ante  legem  XII  Tabb.  in 
urbe  sepultus  est,  134,  23. 

Postumulenus,  amicus  Trebiani, 
76,  10. 

Postumus ,  cognomen  Rabirio- 
rum,  Curtiorum  etc.  Postumus 
et  Postuma  post  patris  mortem 
nati,  Varr.  LL.  9,  3S. 

Potarno,  scriba  Q.  Caecilii  Ni- 
gri  quaestoris  in  Sicilia  (A.  U. 
684.)  18,  9.  23,  20. 

Potentia,  Piceni  tubs,  44,  28. 

P.  Potitius  (P.  Tettius?),  sena¬ 
tor,  20,  51.  52.  53. 

Praecilius,  pater  et  filius,  83, 15. 

Praenesle,  oppidum  Latii  non 
procul  Roma  (h.  Palestrina),  ubi 
ludi  instituti,  51,  26.  101,  2.  hoc 
oppidum  voluit  occupare  Catili- 
na,  33,  3.  Praenestinus  ager,  30, 
28.  Praenestinorum  sortes  et  mo- 
numenta,  124,  41. 

Praxiteles  (vel  potius  Pasiteles ), 
caelator,  124,  36. 

Praxiteles,  statuarius  et  scul¬ 
ptor  nobilissimus,  01. 104.  flor.  in 
brachiis  sculpendis  excelluit,  4,  6. 
(ubi  genitivus  Praxitelae.)  Praxi- 
telia  capita,  125,  21.  Eius  Cupi- 
do  marmoreus  Messanae,  aliusque 
Thespiis,  23,  2.  et  60. 

Preciana  hereditas  (704.)  84,  5. 
95,  9.  96,  1. 

Precianus ,  ICtus ,  apud  Caesa- 
rem  gratiosus  et  Ciceronis  elTre- 
batii  (700.)  amicus;  quem  nomen 
iudicat  e  gente  Precia  in  aliam 
transisse  adoptione,  77,  8. 

L.  Precius  (non  Pretius),  eques 
Rom.  negotiator  Panhormitanus, 

24,  62.  65. 

Pretius  (non  Precius )  Lacus  in 
Etruria  e  regione  Ilvae  (h.  Casti- 
glione  della  Pescaia),  53,  27. 

Priamus,  rex  Troianus,  116. 
32.  118,  19.  lionoratus  quinqua- 
ginta  filiis,  116,  35.  lacrymavit 
saepius  quam  Troilus,  116,  39. 
44.  Futura  non  prospiciebat,  124, 

39.  Ilelenum  et  Cassandram  li- 
beros  habebat  divinantes,  124, 

40.  Conturbatus  Hecubae  somnio 
commenticio  (in  —  Attii?  —  He¬ 
cuba),  124,  21. 

Priene,  urbs  Ioniae,  141,  1. 

Privernas  ager,  a  Priverno,  op- 
pido  Latii ,  ubi  terra  ad  ingentem 
altitudinem  desidit,  124,43.30,25. 
Privernas  fundus  Bruti,  8,  55. 
28,  51. 

Procilius,  A.  U.  693.  quaestor, 
698.  trib.  pi.  male  audiens  (700.) 
93,  16.  condemnatus  eodem  anno, 
93,  15.  cf.  88,  8,  1. 

Procilius,  historicus,  qui  multa 
scripsit,  et  Attico  in  pretio  fuit, 
non  tanti ,  quanti  Dicaearchus, 
Ciceroni,  91,  2.  cf.  Varr.  LL.  5, 
32.  Plin.  8,  2. 

Procles,  Eurysthenis  frater  go- 
minus,  et  cum  eo  rexLacedaemo- 
niorum,  125,  43. 

Proculus  Julius,  cui  Romulus 
apparens  se  Quirinuin  nominari 
iubet,  128,  10.  133,  1. 

Procyon,  sidus,  122,44.261,466. 


ET  HISTORICUS. 

|  Prodicus  Ceus,  sententia  de 
Diis  Deos  tollit,  121,  42.  Et  ipse 
et  ceteri  sophistae  a  Socrate  irn- 
pugnati,  10, 8.  cf.  9,  32.  10,85.  De 
HerculeProdicio  vid.  m  Hercules . 

Prometheus,  Iapeti  et  Asiac 
nymphae  filius,  Varr.  LL.  5,  11. 
affixus  Caucaso,  4, 6.  120,  3.  fabu- 
la  Aeschyli,  118,  31. 

Pronoea  Stoicorum,  122,  29.  64. 

Sext.  Propertius,  e  gente  Aure¬ 
lia,  delates,  non  accusatus,43, 19. 

Propontis,  mare  inter  duo  freta 
Hellespontum  etBosporum  inter- 
iectum,  quasi  vestibulum  Ponti 
Euxini,  29,  1. 

Proseleni  Arcades,  154,  3. 

Proserpina,  eademque  Libera, 
cumLibero  natalove  1.  etAethe- 
re ,  123 ,  23.  ex  love  antiquissimo 
et  Proserpina  (Britomarte) ,  123, 
21.  cf.  23.  Eius  aspectu  motus 
Mercurius ,  123 ,  22.  rapta  a  Dite 
patre  et  abscondita  a  matre  quae- 
ritur,  122,  26.  cf.  23,  48.  sq.  Eius 
fanum  Locris  a  Dionysio  expila- 
tum,  123,  34. 

Protagoras  Abdcrita,  floruit  A. 
U.  84.  mortuus  fere  anno  403.  a. 
Ch.  nonagenarius,  de  natura  re¬ 
rum  scripsit,  9, 32.  adio<;  abAthe- 
niensibus  in  exsilium  mittitur,  121, 

1.  12.  23.  42.  Collectae  ad  dispu- 
tandum  communes  sententiae,  10, 
12.  Ipse  ceterique  sophistae  im- 
pugnati  a  Socrate,  10,  8.  et  85.  — 
Platonis  dialogus,  Protagorae  no¬ 
mine  inscriptus,  a  Cicerone  iuLa- 
tinum  conversus,  237.  putat  id 
euique  verum  esse,  quod  cuique 
videatur,  110,  46. 

Protogenes,  Caunius,  pictor  et 
statuarius,  Apelli  aequalis,  qui 
circa  Olymp.  CXII.  floruit.  In  eo 
iam  perfecta  omnia,  10,  18.  Eius 
tabulae  pictae,  Ialysus  Rhodi,  Pa- 
ralus  Athenis,  23,  60.  91,21.  11,  2. 

Protogenes,  M.  Mariilector,  77,1. 

Prusias,  rex  Bithyniae,  apud 
quem  Hannibal  exsulat,  125,  24. 
cf.  Liv.  45.  cxtr. 

Prytaneum ,  locus  Athenis ,  ubi 
bene  meriti  de  rep.  publice  ale- 
bantur,  7,  54. 

Psecas,  serva,  Bellieni  mater, 
78,  15. 

Pseudocato,  i.  e.  alter  Cato,  90, 

14. 

Pseudo damasippus ,  i.  e.  aliquis 
Damasippi  similis,  77,  23. 

Pseudolus,  fabula  Plauti,139, 14. 

Pseudophilippus ,  quocum  bel- 
lum  Macedonic.  III.  gestum  est, 
in  triumpho  actus  est  a  Q.  Metel- 
lo,  37,  14.  30,  33. 

Psyria,  Wvga,  h.  Ipsara,  insula, 
105,  13.  a. 

Ptolemaeum,  gymnasium  Athe¬ 
nis,  ubi  docuit  Antiochus,  115,  1. 
cf.  Suet.  Aug.  18. 

Plolemaeus ,  Lagi  fil.  dux  Ale- 
xandri,  venenato  telo  ictus, 
quum  ex  doloribus  moreretur,  ra- 
dicula  Alexandro  somno  oblata 
servatur,  125,  66.  Ad  eum  venit 
Demetrius  Phalereus  patria  pul¬ 
sus,  115,  19.  Idem  (?)  esuriens 
in  casa  accepto  pane  delectatur, 
120,  34. 

Plolemaeus  Philadelphia ,  ho- 
spes  Arati  Sicyonii,  137,  23. 

Ptolemaeus  XII.  Auletes ,  gene- 
re,  non  animo  regio ,  30 ,  16.  rex 
Alexandrinus  supplex  Romam  ve- 
nit(698.),  utin  regnum  reducatur, 
pro  quo  Ciceronis  est  oratio  149. 
A  C.  Rabirio  Postumo  pecuniam 
mutuo  accepit,  52,  2.  3.  Dionom, 
Alexandrinorum  legatum ,  adver- 
sarium,  occidi  iussit,  47,  10.  non 
reducendus  est  visits  senatui,  88, 

2,  3.  71,  1.  et  2.  A.  Gabinium  po- 
cunia  corrupit,  50,  21.  Mortuus 
est  (703.)  78,  4,  5.  91,  16.  93,  10. 
Idem  (non  XI.)  significari  vide- 
tur  21,  31. 

Ptolemaeus,  Cypri  rex,  frater 
minor  Ptolemaei  Auletae,  lege 
tribunicia  P.  Clodii  tcmere  cum 


\u\ 

bonis  omnibus  publicatus  est,  43, 
8.  20.  a  Cn.  Pompeio  adductus 
est,  lie  quid  Cyprus  auderet,  40, 13. 

Ptolemais,  oppidum  AegyptiA- 
lexandriae  propinquum,  71,  7. 

Q.  Publicenus  (aut  Q.  Publicius, 
aut  Globulus,  Sehiitz.),  cui  statua 
decernitur  in  Asia,  fuitque  dig¬ 
nus  honore  illo,  87,  2,  4,  14. 

Publicius,  vates,  124,50.  125,55. 

Publicius,  Catilinarius,  34,  2. 

C.  Publicius,  P.  Mummium  cu- 
iusvis  temporis  hominem  dixit, 
8,  67. 

(Publicius)  Malleolus,  matricida 
(653.)  culeo  insuitur,  1,  13. 

C.  (Publicius)  Malleolus,  Cn. 
Dolabellae  quaestor,  occisus,  20, 
15.  Eius  scelera  et  flagitia,  20, 
36.  Eius  filius  aVerre  tutore  spo¬ 
liates,  ib. 

Cn.  Publicius,  Menander,  Grae- 
cus,  libertinus,  qui  cum  legatis 
Romanis  in  Graeciam  missus  est, 
lege  lata,  ut  civis  esset,  si  domnm 
redisset,  et  inde  Romam  revertis- 
set,  49,  11. 

A.  Publicius,  venalitiarius,  s. 
mango,  15,  6. 

Q.  Publicius,  praetor,  28,  45. 

Publilia,  Ciceronis  post  Teren- 
tiam  (70S.)  uxor,  101,  32.  74,  14. 
cf.  Quinctilian.  6,  3,  75. 

Publilius  (  Publius  ?  ) ,  creditor 
esse  pater  Publiliae,  socer  Cice¬ 
ronis,  101,  24.  2S.  32. 

Publilius,  frater  Publiliae,  se- 
eundae  Ciceronis  uxoris ,  quam 
dimiserat  (710.)  102,34.  Cum  hoe 
rem  eomponit,  Publiliae  satisfieri 
cupiens,  102,  47.  103,  19.  105,2.6. 
101,  7.  18.  a. 

Publius,  89,  1,  5,  17.  intelligen- 
dus  creditor  Ciceronis  item  91,  7. 
86,  22. 

Publius  Syrus,  mimus,  82,  18. 

Pulchellus,  i.  e.  P.  Clodius  Pul- 
cher,  91,  1. 

Pullus  Numitorius ,  Fregellas 
prodidit,  115,  22. 

Punicanus,  i.  e.  Punicus,  37,  36. 

Punicum  Bellum,  a)  primum, 
136,  13.  —  b)  secundtim,  6,  17.  10, 
14.  duo  propugnacula  belli  Puni- 
ci,  Cn.  et  P.  Scipiones,  141,  1,  2, 
12.  Punicum  bellum  Paeuvii,  Varr. 

L.  L.  7,  6.  —  c)  tertium,  23,  33. 

Pupinia  regio,  Romae  propin- 

qua,  ad  Etruriam  versus,  30,  35. 
ager  Pupiniensis  ap.  Liv.  9,  41. 
Hinc  dicitur 

Pupinia  tribus,  78,  8.  88,  3,  5. 

Pupius,  v.  Calpurnius. 

Cn.  Pupius ,  in  operis  societatis 
Bithynicne,  S3,  9. 

M.  Pupius,  adoptat  Pisonem, 
43,  13. 

Puteoli,  hodie  Pozzuolo,  Cam- 
paniae  urbs,  quae  nomen  habct  a 
puteis,  Varr.  LL.  5,5.  sedes  mer- 
caturae  et  navigationis  ex  Asia  et 
Aegypto,  quo  classis  Alexandria 
quotannis  venit,  quum  alia,  turn 
frumentum  adveliens,  24,  59.  46, 
5.  52,  14.  (Senec.  Ep.  77.  Suet. 
Aug.  98.)  Emporium  Puteolano- 
rum,  94,  2.  Ibi  aquae  caldac, 
Varr.  L.  L.  9,  41.  Neptuni  por- 
ticus,  110,  25.  Granaria  negotia- 
torum,  112,  26.  Tonodsoin  Mise- 
ni  et  Puteolorum,  90,  13.  110,  40. 
A.  U.  691.  occupati  sunt  Puteoli 
a  decemviris,  30,  31. 

Pylades  et  Orestes  amici,  140, 
7.  112,  24.  IlincPyladoa  amicitia, 
140,  7. 

Pyramus ,  olim  Leucosyrus, 
Phrygiae  Campcstris  fluvius  pro- 
pe  Cydnum,  73,  11. 

Pyrgi,  Etruriae  oppidum,  ultra 
Minionem  ab  Oriente;  incolae 
Pyrgenses,  8,  71. 

Pyriphlegethon,  fluvius  igne  ar- 
dens  apud  inferos,  123,  17. 

Pyrrho,  Elidensis,  Alexandro 

M.  aequalis,  scholae  scepticae  con- 
ditor,  summum  bonum  tyv 
,'lunv  statuens,  110,  42.  114,  12. 
16.18.  22.  cum  Aristone  exaequat 

omnia,  113,  3.  Explosae  eius  ce- 
terorumque  sociorum  sententiae, 
113,  8.  evanuerunt,  115,  30.  112, 
11.  13.  136,  2.  117,  6. 

Pyrrhonei  philosophi  iam  diu 
exstincti,  9,  17. 

Pyrrhus,  Aeacides,  125,  56.  rex 
Epiri ,  quocum  in  Italia  de  impe- 
rio  decertatum  est,  140,8.  136, 12. 
13.  Oraeulum  ei  datum,  canente 
Ennio ,  125 ,  56.  Pugna  ad  Ascu- 
lam  (A.  U.  475.)  112,  19.  Largi- 
tas  eius  irrisa  a  Fabricio ,  129,  28. 
a  veneno  ut  sibi  caveret,  monitus 
a  consulibus,  115,  22.  138, 22.^  Pa- 
cem  cum  eo  dissuasit  App.  Clau¬ 
dius  Caecus,  139 ,  6.  Macedones 
aDemetrio  Poliorcete  ad  cum  de- 
sciverunt,  137,  7.  Eius  et  Cineae 
libri  de  re  militari,  79,  25,  Pyrrhi 
bellum  Timaeus  seorsum  scripsit, 
75,12.10,14.141, 6, 2, 48. 139, 13.  In- 
tercmptus  a  muliere  in  aede  Dia- 
nae.  Salust.  Hist.  3.  p.  224.  ed. 
Gerlach. 

Pythagoras  Samius,  Pherecydis 
discipulus,  124,  50.  Aegyptum  lu- 
stravit  et  Persarum  magos  adiit, 
115,  19.  29.  119,  19.  25.  Leonti 
Phliasiorum  principi  primus  se 
esse  philosophum  professus  est, 

120,  3.  et  4.  Turn  quartum  iam 
annum  regnante  Tarquinio  Super- 
bo  (A.  U.  224.)  Sybarlm  et  Croto- 
nem  et  in  easltaliae  partes  venis- 
se  reperitur  CXL  fere  anno  post 
mortem  Numae,  128,  15.  instituit 
totam  illam  Italiae  Graeciam  Ma- 
gnam  olim  nominatam,  9,  34.  120, 
3.  sq.  116 ,  16.  fuit  praestanti  vir 
sapientia  et  nobilitate  in  Italia 
iisdemtemporibus,  quibus  L.  Bru¬ 
tus  patriam  liberavit,  119,  1.  sine 
ulla  hilaritate  auctoritatcm  con- 
secutus,  136,  30.  ne  in  senectute 
quidem  obmutuit,  139,  7.  Meta- 
ponti  vitam  edidit,  115,  2.  rerum 
initia  bina  statuit,  bonum  et  ma¬ 
lum,  Varr.  LL.  5, 1.  Censuit  ani- 
mum  esse  per  omnem  naturam 
rerum  intentum  et  commeantem, 
ex  quo  animi  nostri  carperentur, 

121,  11.  139,  21.  animum,  sequen- 
te  Platone ,  duabus  contineri  par- 
tibus,  altera  participe  rationis, 
experte  altera,  119,  5.  pietatem 
esse  in  animisetreligionem,  quum 
rebus  divinis  operam  daremus, 
134, 11.  in  somnis  animos  certiora 
videre,  125,  58.  Multurn  tribuens 
divinationi  ipse  augur  haberi  vo- 
luit,  124,  3.  39.  Deos  ex  numeris 
constare  docuit,  Varr.  Fragm.  p. 
214.  Bip.  cf.  Cic.  116,10.  Ad  har- 
moniam  canere  mundum,  123,  11. 
Inexpiabiles  poenas  impendere 
iis ,  a  quibus  animal  vlolatum  sit, 
129,  11.  Apollini  Delio  hostias 
immolari  noluit,  ne  aram  sangui¬ 
ne  aspergeret,  123,  36.  Iniussu 
imperatoris,  i.  e.  dei,  de  praesidio 
et  statione  vitae  decedere  vetuit, 
164,  2.  In  amicitia  vult  ut  unus 
fiat  ex  pluribus,  136,  17.  Eius 
vox :  tb  i uv  <pihi)v  xoivix,  133 ,  12. 
Libidinem  petulantium  iuvenum 
musica  temperavit,  254 ,  2.  Alie- 
nos  celare  solebat,  121,  26.  Geo- 
metriae  dans  operam  novo  inven- 
to  theoremate  Musis  dubitante  M. 
Tullio  bovem  immolasse  dieitur, 
123,  36.  cf.  Vitruv.  9,  2. 

Pythagorei,  Tarenti  Archytas, 
Locris  Echecrates,  Timaeus,  A- 
crio,  Platonis  aequales,  115,29.  in 
Italia  inferiore  vel Magna  Graecia, 
127,  10.  8,  37.  Eorum  discipli- 
na  aliquot  saecula  in  Italia  vi- 
guit,  238,  1.  Magnam  Graeciam, 
quae  nunc  delcta  est,  tunc  flore- 
bat,  institutis  praeceptisque  eru- 
dierunt,  140,  4.  ornati  in  dicendo 
et  graves,  7, 10.  e  numeris  mathe- 
maticorumque  initiis  proficisci 
volunt  omnia,  110,  37.  Ultimam 
sententiae  suae  quisque  caussam 
referebant  ad  illud:  «uro;  i'lptx, 
scil.  Pythagoras ,  121 ,  6.  Obser- 
vitaverunt  deorum  voces  homi- 


numque  omina,  124,  25.  fidibus 
uti  consuerunt,  120,  39.  Cuiusquo 
dici  dicta  vesperi  repetiverunt, 
139,  11.  Eis  interdictum  erat,  ne 
faba  vescerentur,  124,  30.  125,  58. 
Amici  Pythagorei,  Damon  et 
Phintias,  quibus  Dionysius  tertius 
adscribi  voluit,  120,  22.  112,  24. 
Orphicum  carmen  Cercopis  cuius- 
dam  fuisse  ferunt,  121,  38. 

Pytharatus ,  archon  Atlienien- 
sium ,  sub  quo  Epicurus  est  mor- 
tuus  (a.  Ch.  270.)  126,  9. 

Pylhia,  terrae  vi  concitata,  124, 
19.  36.  125,  57.  ‘biXmni'^iiv  a  De- 
mosthene  arguebatur,  125,  57. 
Eius  oraeulum  ad  versus  Brennum, 
124,  37. 

Pythium  oraeulum,  124,  1. 
Pythius ,  argentarius  Syracusa- 
nus ,  Canium  equitem  R.  circum- 
venit,  138,  14. 

Pythodorus,  Trallianus,  40,  22. 

Q. 

Quadrupes  sidns,  261,  455. 
Querela  dea,  123,  17. 

Querelae,  liber  A.  Caecinae, 
76,  6. 

C.  Quinctilius,  eques  Roman,  in 
agro  I'alerno,  28,  62. 

P.  (Quinctilius)  Varus,  Iuris  ci- 
vilis  peritus,  in  caussa  Quinctii  C. 
Aquilio  aderat  a  consilio  (A.  U. 
673.)  15,  17.  homo  summa  et  reli- 
gione  et  auctoritate,  28,  19. 

Sext. Quinctilius,  A.U.  697.  prae¬ 
tor,  Ciceronis  fautor,  41,  9. 

Quinctipor  Clodianus,  int.  Cn. 
Lentulus  Clodianus,  10,  66.  cf. 
Cornelius. 

C.  Quinctius ,  (sic  scribitur  Au¬ 
gust!  tempore  gentis  nomen  in 
Fastis  Capitolinis),  frater  P. 
Quinctii,  pro  quo  est  oratio,  15, 3. 
una  in  re  non  satis  consideratus, 
qui  cum  Sex.  Naevio  societatem 
fecerit,  et  ab  eo  se  decipi  passus 
sit,  15,  3. 

Kaeso  Quinctius,  bene  de  rep. 
meritus ,  sed  quod  A.  U.  293.  legi 
tribunieiae  (Terentillae)  de  scri- 
bendis  Xviris  restiterat,  ab  inci- 
tato  populo  in  exsilium  pulsus, 
43,  32.  cf.  Liv.  3,  11. 

L.  Quinctius,  A.  U.  680.  tribun. 
pi.  patronus  Oppianici,  qui  con- 
cionibus  invidiam  iudicio  Iunia- 
no  conflavit,  28,  27.  29.  37.  77.  in 
concionibus  turbulentus,  10,  62. 
Idem  videtur,  qui  appellatur  fa- 
miliaris  Ciceronis,  96,  9. 

L.  Quinctius,  Ciceronis  familia- 
ris,  ad  Basili  bustum  vulneratus 
et  despoliatus  (A,  U.  704.)  96,  9. 

L.  Quinctius  Cincinnatus ,  arans 
accipit  nuntium,  se  dictatorem 
esse  factum.  Eius  iussu  magister 
equitum  C.  Servilius  Sp.  Melium 
intcrficit,  139,  16. 

Num.  Quinctius,  tribnnus  plebis 
Clodianarum  partium ,  45 ,  38.  ir- 
ridendi  causa  Gracchus  vocaba- 
tur,  vel,  quod  popularis  videri 
vellet,  vel,  quod  filius  Gracchi  in- 
sitivi  esse  putaretur,  45,  33. 

P.  Quinctius  (vel  Quinctilius, 
Quinctiliae  enim  gentis  cogno¬ 
men  est)  Varus,  homo  summa  re- 
ligiono  et  auctoritate,  2,  8,  19. 

P.  Quinctius,  pro  quo  est  ora¬ 
tio  15.  C.  Quinctii  frater,  qui  cum 
Sex.  Naevio  societatem  fecerat, 
ab  eo  mortuo  heres  relictus,  15, 
1.  sqq.  Sox.  Naevius  eius  bona  ex 
edicto  praotoris  se  possedisse  ait, 
quod  Cicero,  qui  caussam  Quinctii 
defendit,  negat,  15,  11. 

L.  Quinctius  Flamininus  T.  P.  L. 
N.  T.  Flaminini  frater,  senatu 
motus  a  C.  Catone  Censore  (A. 
U.  570.)  septem  annis  post,  quam 
consul  fuerat,  (562.)  propter  faci- 
nus  in  Gallia  commissum,  139, 12. 

T.  Quinctius  Flamininus  T.F.L. 
JV.  ex  aedilitate  cos.  A.  U.  550. 
factus,61,  17.  ab  Ennio  levatus 
solatio  vel  malo  ante  bellum  onli¬ 


ne  vel  nuntio  de  L.  fratris  nota 
censoria  accepto ,  139 ,  1.  cf.  Liv. 
32,  9.  Iovis  Imperatoris  signum 
e  Macedonia  (circa  A.  557.  teste 
autem  Livio  6,  29.  occupato  Prae- 
neste)  captum  in  Capitolio  posuit, 
23,  58.  Fhilippum  regem  et  Ma¬ 
cedonian!  subegit,  20,  21.  29,2.  et 
trinmphavit  (560.)  37,  14.  50,  25. 
Censor  ante  Catonem  proximus 
(565.)  139,  12. 

T.  Quinctius  Flamininus ,  A.  U. 
604.  cos.  101,  5. 

T.  Quinctius  Flamininus ,  T.  F. 
T.  N.  A.  U.  631.  cos.  non  nisi  be¬ 
ne  Latine  dixit,  10, 28.  illiteratus, 
10,  74.  43,  53. 

Quinctius  Gallius  (al.  Q.  Gallius 
vel  Quinctius  Gallus),  legatus,  ut 
videtur,  Q. Philippi Asiae  procon- 
sulis.  Ad  hunc  sunt  epp.  83,  43. 
et  44. 

(Quinctius)  Scapula,  bellum  in 
Hispania  commovit,  79, 13.  inter- 
iit,  cf.  Script.  Belli  Hisp.  33.  Idem 
fortasse  Scapula,  101,  38.  Horti 
Scapulani,  101,  40. 

P.  (Quinctius) Scapula,  C.  Quin- 
ctii  creditor  (A.  U.  673.)  15,  4. 

Quinquatrus,  solemnia  in  hono- 
reniMinervae,  rnaiora  menseMar- 
tio,  minora  Idibus  Iunii,  72,  12. 
82,  25.  98,  11.  13.  cf.  Ovid.  Fast. 
6,  651. 

Quirina,  tribus  urbana,  15,  6. 
78,  8. 

Quirinalia,  solemnia  in  hono- 
rem  Romuli,  88,  13,  3.  Ovid.  Fast. 
2,  513. 

Quirinalis  vel  Viminalis  mons, 
inter  quern  et  Esquilinum  maxi- 
mus  obiectus  agger  a  Servio  Tul¬ 
lio,  128,  6. 

Quirinus  idem  putatur,  qui  Ro¬ 
mulus,  122,  24.  inter  deos  relatus, 
128,  10.  133, 1.  cultus,  134,  8.  138, 
10.  Quirini  aedes  in  Quirinali, 
Varr.  LL.  5,  8.  Caesaris  contu- 
bernalis,  cuius  in  templo  Caesa¬ 
ris  statua  erat  posita,  102, 28.  Un¬ 
de  Cie.Caesarem  rnavult  uiwaov 
esse  Quirino,  quam  Saluti,  cuius 
aedes  erat  in  vicinia,  101,  45. 

Quirites  a  Curensibus,  a  quibus 
civitates  cum  Tatio  rege  societa¬ 
tem  inierunt,  Varr.  LL.  6,  7.  Duo 
coloniarum  a  populo  Rom.  dedu- 
ctarum  fuerunt  genera,  ut  unurn 
earum  esset  Quiritium,  alterum 
Latinorum,  Ascon.  ad  50. 

R. 

Rabiriana  domusNeapoli,  90,6. 
Rabirius,  malus  auctor  philoso- 
phiae  Latinus ,  90 ,  1.  a  quo  sine 
dubio  diversus  estpraestans  poe- 
ta  magni  (C.)  Rabirius  oris  ap. 
Ovid.  Pont.  4, 16, 5.  Alius  fortasse 
Rabirius  medicus,  Plin.  28,  7. 

C.  Rabirius,  avunculus  et  pater 
adopti vus  Rabirii  Postumi,  52, 17. 
a  T.  Attio  Labieno  actus  est  per- 
duellionis  reus ,  quod  Appuleium 
Saturninum  tribunum  pi.  interfe- 
cisset  (A.  U.  654.)  Hortensio  et 
Cicerone  (32.)  defendentibus,  anti- 
quo  more  primum  apud  duumvi- 
ros  (C.  et  L.  Caesares,  cf.  Dio  37, 
26.)  deinde  reo  condemnato  et  ad 
populum  provocante  in  campo 
Martio  comitiis  centuriatis.  De 
quo  iudicatum  non  est,  quod  T. 
Labienus  comitia,  quae  ablato 
prudenter  a  Metello  Celere  prae- 
tore  signo  ex  lege  dirempta  erant, 
iterum  habere  recusabat.  Ita 
servatus  est  Rabirius.  Omnem 
rem  memoriae  prodidit  Cassius 
Dio  1.  1.  Cuius  testimonium  fide 
dignum  esse  contra  Niebuhrium 
luculenter  demonstravit  in  Ono- 
mastico  Tulliano  Orellius.  Fuit 
autem  Rabirius  miserrimus  atque 
innocentissimus,  32,  2.  Audien- 
dus  est  etiam  ipse  Cic.  50,  2.  Ce- 
terum,  ut  idem  dicit  11,  29.,  Ra¬ 
birii  caussa  ius  omne  retinendae 
maiestatis  continebatur. 


C.  Rabirius  Poslumus,  eques 
Rom.  filius  C.  Curtii  naturalis,  Ra¬ 
birius  per  adoptionem.  Accusa- 
tus  de  residuis,  damnato  Gabinio, 
a  Cicerone  defenditur  A.  U.  700. 
pro  quo  est  oratio  52.  A  Caesare 
ad  commeatumarcessendum  mis¬ 
sus  in  Siciliam  (707.)  Script.  B. 
Afr.  8.  cf.  Sueton.  Caes.  12. 
Claud.  16. 

L.  Rabius  (vel  potius  L.  Fan- 
nius),  20,  34. 

Rabocentus ,  Bessicae  gentis 
princeps,  a  L.  Pisone  securi  per- 
cussus,  50,  31. 

L.  Rabonius,  pupilli  Iunii  tutor, 
A.U. 680.  a  Verre,  praetore  urba- 
no ,  vexatus  propter  aedis  Casto- 
ris  sarta  tecta  tuenda,  20,  50. 

L.  Racilius,  A.  U.  698.  (non,  ut 
Maio  videtur,  697.)  tribun.  pi.  for- 
tissimus  et  constantissimus,  Cice¬ 
ronis  studiosissimus,  51,  32.  21, 
12.  88,  1.  Unus  bonus  suo  tem¬ 
pore  tribunus  pi.  88,  1,  2.  et  3. 
Eius  ioctis  in  Catonem  trib.  88,  6, 
5.  fidelissimus  in  L.  Lentulum 
Spintherem,71,7.  A.  U.  706.  Cae¬ 
saris  partes  in  Hispania  ulteriore 
secutus,  a  Q.  Cassio  Longino 
praetore  interfectus ,  script.  Bell. 
Alex.  52.  Superest  titulus  Edieti 
Racilii,  quod  Cicero  Racilii  nomi--- 
ne  scripsit,  252. 

Radians,  i.  e.  sol,  261,  157. 

Ramnenses  vel  Ramnes  Ennio 
auctore  a  Romulo  dicti,  Varr.  LL. 
5,  9.  Pseudoasc.  in  Act.  Verr. 
II.  v.  Luceres. 

Ranius  (al.  Rarius),  fortasse  li- 
bertus  aut  servus  Bruti,  101,  21. 
Ranii  nomen  occurrit  in  lapide 
apud  Gruterum. 

Ravenna,  colonia  et  portus  ad 
mare  Adriaticum  in  Gallia  Cispa- 
dana,  quo  Caesar  quotannis  ad 
conventus  agendos  veniebat ,  96, 

1.  49,  22.  71,  9.  78,  1. 

Rea  Silvia  v.  Ilia,  121,  20. 

Reatina  praefectura ,  35,  2.  122, 

2.  ab  Reate  oppido  Sabinorum 
amoenissimo. Reatinus  ager,  30, 
25. 

Reatini,  incolae  oppidi  Reate  in 
Sabinis,  Ciceronem  ad  sua  Ti/j,nr) 
ducunt,  ad  lacum  Velinnm,  ut 
ipsorum  caussam  contra  Intera- 
mnates  susciperet  (700.)  93,  15. 
Adde  98,  8.  Asini  Reatini,  Varr. 
RR.  2, 1,  14.  et  1,  8,  6. 

Rebilus,  vide  T.  Caninius  Re- 
bilus. 

Recentoricus ,  Siciliensis  ager, 
29,  4.  30,  21.  fuit  publicus  popu- 
li  Rom. 

Reges  Marcii,  Domitium  loris 
ceciderunt,  3,  21. 

Regia  (domus  Numae)  in  Urbis 
regioneVIII.v.53, 37.  Altera  Regia 
Anci  Marcii,  sedes  Pontificis  Ma- 
ximi,  in  summa  Sacra-Via  (regio- 
ne  IV.)  99,  3.  A.  1.  cf.  26,  11. 

Regienses ,  municipes  Regii  Le- 
pidi,  83,  7. 

Regillus  lacus,  laens  in  Latio 
ad  viam  Lavicanam.  Ibi  praelium 
A.  U.  259.  commissum,  122,  2. 
123,  5. 

Regillus  (cognomen  Aemilio- 
rum),  filius  Lepidi,  A.  U.  676. 
consulis,  101,  24. 

Reginus,  marl  infero  A.  U.  705. 
praefectus ,  a  partibus  Pompeia- 
norum  est,  99,  13.  Corrado  vide¬ 
tur  esse  L.MinutiusBasilus,  quern 
hoc  muneris  habuisse  Orosius  tra- 
dit  6,  15. 

Regienses  (non  Rhegienses),  83, 
7.  5.  Plin.  13, 15. 

Regium  Lepidi  (h.  Reggio),  op- 
pidum  Galliae  Cispadanae  in  via 
Aemilia ,  nominatum  a  M.  Aemi- 
lio  Lepido  A.  U.  567.  cos.  81,  9. 
studiosissimum  reip.  82,  5.  Hinc 

Regulus,  cognomen  Attiliorum 
et  Livineiorum. 

Remora,  an  Roma  t  124,  47. 

Remus,  124,  47.  38.  interem- 
ptus  a  Romulo,  138,  10.  Eius  et 


fratris  statua  in  Capitolio  vi  ful- 
minis  icta,  125,  20.  Proverbium: 
de  Remo  et  Romulo  (i.  e.  de  rebus 
nimis  antiquis  et  pervagatis)  lo- 
qui,  133,  1.  128,  1. 

Rex,  v.  Marcius. 

Rhadamanthus ,  Iovis  Cretensis 
et  Europae  filius,  iudex  infero- 
rum,  116,  5. 

Rhea,  v.  Rea. 

Rhegium,  Italiae  oppidum,  Sici- 
liae  oppositum,  cuius  cives  Rhe- 
gini,  20,  22.  24,  18.  61.  77,  19. 
39,  3. 

Rhegium  Lepidi,  v.  Regium. 

Rheni  fossa,  50,  33. 

Rhesus,  Thracum  rex,  Musa 
(Terpsichore  vel  Euterpe)  natus, 
123,  18.  Cf.  Horn.  II.  435.  et 
Pseudoeuripidis  Rhesus. 

Rhetores  Graeci,  7 ,  6.  19.  8 ,  19. 
ab  Aristotele  et  Theophrasto  pro- 
feeti,  5,  35.  6,  2.  cf.  1,  1.  4,  1. 

Rhinton,  liilarotragoedus,  Ta- 
rentinus,  cuius  versus  Graecus  oi 
fiev  n an  ovdiv  etc.,  90,  20. 

Rhodanus ,  fluvius  Transalpi¬ 
ne,  80,  9.  Rhodanus  Confluens, 
80,  34. 

Rhodii,  facet!,  49, 12.  8,  54.11,8. 
10,  13.  disciplina  navalis ,  27,  18. 
aphracta,94, 11.  12.  13.  deMithri- 
datis  statua,  20,  65. 

Rhodo,  amicus  Q.  Thermi,  72,18. 

Rhodus ,  et  insula  Asiatica  et 
eius  urbs,  re  navali  et  studiis  cla- 
rissima,  8,  1.  10,  1.  41.  51,  34.  72, 
17.  74,  7. 

Rhosus,  Pieriae  urbs;  hincA/io- 
siaca  vasa  fictilia,  95,  1,  13. 

Roma,  conditaOl.  VI.  anno  ter- 
tio,  274,  III.,  4.  id  quod  Graeco¬ 
rum  investigatur  annalibus,  01. 
VII.  anno  secundo,  128,  10.  Ur- 
bis  dies  natalis  a  Parilibus  repe- 
titus,  quibus  a  Romulo  condita 
esse  dicitur,  125,  47.  in  montibus 
posita  et  convallibus ,  coenaculis 
sublata  atque  suspensa,  non  opti- 
mis  viis,  angustissimis  semitis, 
30,  35.  arx  omnium  terrarum,  41, 
1.  civitas  ex  nationum  conventu 
constituta,  in  qua  multae  insidiae, 
multa  fallacia,  multa  in  omni  ge- 
nere  vitia  versantur,  285,  14.  do- 
mus  virtutis,  imperii,  dignitatis,  7, 
44.  domicilium  imperii  et  gloriae, 
7,  23.  lux  orbis  terrarum  et  arx 
omnium  gentium,  36,  6.  ibi  ma- 
gna  arrogantia,  immoderata  liber- 
tas,  infinita  hominum  licentia,  87, 
1.  nihil  in  terris  Roma  melius, 
123 ,  9.  Romae  tarn  multa  gerun- 
tur,  ut  vix  ea  quae  fiunt  in  pro- 
vinciis  audiantur,  51,  26.  In  hanc 
urbem  confluxerunt  multi  inqui- 
nate  loquentes  ex  diversis  locis, 

10 ,  74.  Romae  aedes  Pietatis  icta 
de  coelo,  124,  43.  Iunoni  Sospi- 
tae  templum  hello  Marsico  resti- 
tutum,  124,  44. 

Romani,  praeter  ceteras  gentes 
laudis  et  gloriae  avidi ,  27,  3.  se- 
rius  quam  Graeci  poeticam  acce- 
perunt,  116,  1.  omnia  aut  invene- 
runt  per  se  sapientius,  quam  Grae¬ 
ci  ,  aut  acecepta  ab  illis  fecerunt 
meliora ,  quae  quidem  digna  sta- 
tuissent,  in  quibus  claborarent, 
ib.  eorum  ingenia  multum  ceteris 
hominibus  omnium  gentium  prae- 
stiterunt,  7,  4.  minus  quamLatini 
litteris  studebant,  9,  11.  suavitas 
sermonis  Atticorum  et  Romano- 
rum  propria,  9,  11.  Romanorum 
ingenia  virtutesquelaudanturma- 
xime  his  in  studiis,  quae  sero  ad- 
modum  expetita  e  Graecia  in 
suamcivitatemtranstulernnt,  119, 
1.  Romani  plus  quam  annosCLXX 
deos  sine  simulacro  coluerunt, 
Varr.  Fr.  p.  229.  Rip.  Romano¬ 
rum  cum  Graecis  comparatio  116, 
1.  Nostri  (Romae  incolae)  minus 
student  litteris,  quam  Latini,  9, 

11.  Romani  rustici  in  agro  Sabi- 
no,  139,  7. 

Romani  ludi,  20,  10.  a  L.  Tar- 
quiuio  Prisco  primum  facti,  128, 

20.  Iovi,  Iunoni  et  Minervae,  24, 
14.  magni  s.  maximi  celebrati  ab 
aedilibus  curulibus  pridie  Non. 
Sept,  per  VIII  dies,  7, 7.  —  Roma- 
nae  militiae  summus  labor  et  du- 
ritia,  117, 16.  —  Romanum  nomen, 

124,  12. 

Romanus  populus,  terrarum  do- 
minus,  129,  13.  et  23.  magnani- 
mus,  136,  18.  Eius  religio  omuis 
in  sacra  et  auspicia  divisa  est; 
tertium  adiunctum  est,  si  quid 
praedictionis  caussa  ex  portends 
et  monstris  Sibyllae  interpretes 
haruspicesve  monuerunt,  123,  2. 

Romiiia,  tribus  populiRom.  20, 
8.  30,  29. 

Romulus.  Eius  tota  historia 
128,  2  —  10.  cf.  128,  28.  et  29.  133, 
1.  Multis  annis  ante  eum  Home- 
rus,  10, 10.  Ipse  cum  Remo  a  lupa 
nutritus,  124, 12. 125,20.  et  21.  pa- 
stores  congregavit,  Sabinorum 
connubia  coniunxit,  finitimorum 
vim  repressit,  7,  9.  124,  47.  48. 

125 ,  33.  Augurium  in  Aventino, 
125,  17.  33.  cf.  125,  38.  134,  13. 
Romam  Parilibus  condidit,  125, 
47.  Romulus  auspiciis,  Numa  sa- 
cris  constitutis  civitatem  funda- 
vit,  123,  2.  33,  13.  Augures  usque 
a  Romulo  nefas  esse  duxerunt, 
fulgente  love  cum  populo  agi,  46, 
8.  Fratre  interempto  peccavit,138, 
10.  foedere  Sabino  docuit  etiam 
hostibus  recipiendis  civitatem  au- 
geri  oportere,  49,  13.  De  tempo¬ 
re  eius,  127,  37.  Ennius  de  Ro¬ 
mulo,  127,  41.  Defectio  solis  in 
eius  interitu,  239, 66.  Nonis  Quin- 
tilibus  A.  U.  39.  cf.  127,  16.  „in 
caelo  cum  diis  agit  aevom“,  116, 

12.  cf.  141,  1,  2,  11.  129,  28.  Qui- 
rinus  habetur,  122,  24.  Statua 
Romuli  in  Capitolio  tacta  est  ful- 
mine  (A.  U.  689.)  35,8.  cf.125,20. 

Rosciana  imitatio  senis,  8,  59. 

T.  Roscii,  Capita  et  Magnus, 
municipes  Amerini ,  propinqui  et 
inimici  Sextii,  homines  scelerati, 
16,  6. 

Roscius,  municeps  Velleii  Epi- 
curei,  ,,deo  pulchrior “  in  Q.  Ca- 
tuli  epigrammate,  121,  28.  a  Q. 
Roscio  Comoedo,  ut  vidit  Moser, 
diversus. 

L.  Roscius,  populi  Rom.  lcga- 
tus,  interemptus  a  Larte  Tolu- 
mnio,  Veientium  rege  (A.  U.  316.) 
65,  2.  cf.  Liv.  4,  17. 

Rex.  Roscius,  Amerinus,  pater. 
Eius  vita,  mores  et  exitus,  16,17. 
et  35. 

Sex.  Roscius ,  Amerinus ,  filius 
quomodo  tractatus  sit  a  T.  Roscio 
Maguo,  procuratore  Chrysogoni, 
16,  8.  receptus  a  Caecilia,  16,  10. 
per  quam,  quae  domi  gerenda 
sunt,  transiguntur,  16,  51.  fori 
iudiciique  rationem  Messalla  sus- 
cepit,  ib.  Pro  eo  Cicero  caussam 
egit  publicam  (A.  U.  674.)  10,  90. 

L.  Roscius  Fabatus,  Caesaria- 
nus,  cum  L.  Caesare  pacis  condi- 
tiones  Pompeio  tulit  (705.)  97, 12. 
L.  Fabatus  in  proelio  Mutinensi 
(711.)  cecidit,  80,  33. 

L.  Roscius  Olho,  equestri  ordini 
legem  tulit,  ut  equitibus  Romanis 
in  theatro  XIV  ordines  darentur, 
Ascon.  in  152.  cf.  37, 19.  male  tra¬ 
ctatus  in  re  familiari,  102, 29.  101, 
37.  38.  42.  cf.  161. 

Q.  Roscius  Comoedus ,  Lanuvi- 
nus,amores  ac  deliciae  Ciceronis, 
124,  36.  125,  31.  Id  est  consecu- 
tus,  ut,  in  quo  quisque  artificio 
excelleret,  is  in  suo  genere  Ro¬ 
scius  diceretur,  7, 28.  Proverbium : 

,,  Roscius  est  in  scena“  de  pcrfecto 
oratore,  10,  84.  8,  57.  130,  12. 
Eius  laudes  9,  26.  cf.  Maerob. 
Sat.  2,  10.  Saepe  dicebat,  „caput 
artis  esse  decere “,  7, 29.  „se  disci- 
pulum,  quern  probaret,  reperissc 
neminem",  7,  28.  Eius  gestus  et 
venustas  opus  est  oratori,  7,  59. 
Mortem  eius  (A.  U.  693.)  luxerunt 
onmes,  39,  8.  Senes  eum  non  ad-  | 

modum  laudarunt ,  9 ,  59.  In  se- 
nectute  numeros  in  cantu  ad  ti- 
bias  lenivit,  133,  4.  cf.  7,  60.  Ar- 
tem  liistrionicam  docuit  Panur- 
gum  et  Erotem,  17,  11.  De  oinni 
eius  caussa  cf.  XJnterholzner  in 
Savigny  Zcitschrift  T.  1.  p.  24S. 
et  Miinchen  oratio  Cic.  de  Rose. 
Com.  iuridice  exposita,  Coloniac, 
1829. 

Rosia  vel  Rosea,  sunt  campi  fer- 
tilissimi  agri  Reatini,  93, 15.  ,, Ita¬ 
liae  sumen “  dicti,  Varr.  RR.  1,  8, 
10.  itaque  baud  dubie  iidem ,  qui 
Realinot'um  zeumj  dicuntur,  93, 
15.  Lacus  Velinus  a  M.  Curio 
emissus  in  Narem  defluit,ex  quo 
ilia  siccata  est ,  et  modice  tamen 
Rosia,  93,  15,  5. 

Rostra,  erant  adComitium,  pro- 
pe  iuncta  Curiae,  Ascon.  in  53. 
Ibi  ex  hostibus  capta  rostra  sunt 
fixa,  Varr.  LL.  5,  52.  Secundum 
ea  horologium  statutum  a  M.  Va- 
lerioMessala  cos.,  Varr.  Fragm.p. 
375. Bip. 

C.  Rubellinus  (v.  Rubellius),  A. 
U.  711.  liercs  Q.  Turii,  82,  26. 

Rubico,  fluvius,  finis  Galliae, 
62,  3. 

Rubria,  Carbonis  cuiusdam,  Ci¬ 
ceronis  amici,  mater,  79,  21. 

Rubrius,  minister  Vcrris  pro- 
quaestoris,  20,  25.  Idem  videtur 
cum  Q.  Rubrio,  22,  80. 

L.  (alii  P.)  Rubrius,  eques 
Rom. in  conventu  Syracusano,  Q. 
Apronium  sponsione  lacessivit, 
22,  57. 

L.  Rubrius  Casinas ,  58 ,  16.  29. 
ei  testamentum  subiicit  M.  Anto- 
nius. 

Q.  Rubrius,  Verris  dissimillimus 
ac  fortissimus  vir,  aVerre  in  Sici¬ 
lia  torque ,  phaleris  et  corona  do- 
natus,  22,  80. 

Q-  Rubrius  Varro,  a  senatu  ho- 
stis  cum  Mario  iudicatus,  acer  et 
vehemens  accusator,  10,  45. 

Rudiae,  Calabriae  opp.,  cuius 
cives  Rudini,  quorum  unus  cla- 
rissimus  Ennius,  9,  42.  civitate 
postea  donatus  a  Romanis,  39, 10. 

Rufio,  Trebatii  gentilis,  77,  20. 

Rufio,  homo  parum  gratus ,  94, 
2.  95.  2.  Ciceroni  carus,  78, 7.  Er- 
nestio  Rufio  deminutivum  Rufi,  et 
Sempronius  Rufus  videtur. 

Rufio,  fictum  nomen  servi,  53,22. 

Rufio  Vestorianus,  homo  ne- 
quam,  ab  Antonio  restituitur  (710.) 
103,  14. 

Rufrenus,  Lepidi  assecla,  80, 21. 

Rufus,  int.  L.  Mescinius  Rufus, 
videndus  suo  loco,  75,  19. 

Rufus ,  84 ,  14.  vel  Caelius  Ru¬ 
fus,  velL.  Mescinius  Rufus,  Cice¬ 
ronis  olim  quaestor. 

Rufus,  amicus  Paeti,  dicitur  de 
salute  Ciceronis  laborasse,  79,  24. 

Rufus,  8,  69.  vid.  Rutilius. 

M.  Rufus  (vel  potius ,)/.  Orfius), 
77,  5. 

Rulli,  Decii,  Corvini,  61,  17. 
vid.  H.  Fabius  Maximus  Rullia- 
nus. 

Rullus,  trib.  pi.  43,  16.  Quis 
fuerit,  incertum. 

Rupa,  v.  Scribonius. 

Rupilius,  histrio,  quem  Cicero 
puer  vidit,  semper  Pacuvii  An- 
tiopam  agebat,  136,  31. 

A.  Rupilius,  medicus,  28,  63. 

L.  Rupilius,  frater  P.  Rupilii, 
repulsam  consulatus  tulit,  140, 20. 
119,  19. 

Rupilius,  19,  2.  cf.  Psendoasc. 

P.  Rupilius  et  P.  Popilius  Lae- 
nas,  A.  U.  622.  coss.  quaestionem 
exercuerunt  de  caedeTi.  Gracchi, 
140,  11.  Rupilius  amicus  Africani 
minoris,  140, 19.  bellum  in  Sicilia 
gessit,  22,  54.  Ilennam  tenenti- 
bus  servis,  23,  50.  102,  32.  (Liv. 
Ep.  59.  Val.  Max.  2,  7.)  Legem 
Rupiliam  de  X  legatorum  senten- 
tia  dedit,  21,  13.  15.  16.  Africani 
arbitrio  consulatum  adeptus,  140, 
20.  27.  Aegrc  ferens  fratris  repul- 


\  443 

sam  in  petitione  consulatus  obiit, 
119,  17. 

P.  Rupilius,  P.  F.  Menenia, 
eques  Rom.  magister  societatis 
Bithynieae,  commendatur  Crassi- 
pedi  quaestori,  83,  9. 

M.  Rusca,  v.  Pinarius. 

Ruscio,  vel  potius  Aw/io,  servus, 
53,  22. 

C.  Rusius  (Erucius  Pigh.),  accu¬ 
sator  vetus ,  Sisennam  ridiculum 
facit,  10,  74. 

C.  Rusticellius  (al.  Rusticelius, 
al.  Rusticelius),  Bononiensis .  fa- 
cundus,  10,  46 

Ruteni,  populus  Galliae  Narbo- 
nensis,  25,  1,  4. 

Rutilia,  C.  Cottae  mater,  Publii 
Rutilii  soror,  101,  20.  et  22.  cf. 
Senec.  Consol,  ad  Helviam,  16,  6. 

C.  Rutilius ,  accusatus  a  C.  Ru- 
sio  (al.  Erucio),  a  Sisenna  defen- 
sus,  10,  74. 

C.  Rutilius  Rufus,  familiaris 
Scaevolae,  10,  40.  subscriptor  P 
Lentuli  principis  senatus  inaccu- 
satione  M’.  Aquillii,  18,  21. 

C.  Rutilius  Rufus,  quo  subscri- 
ptore  P.  Lentulus,  princeps  sena¬ 
tus  M’.  Aquillium  accusavit,  18, 
21.  familiaris  Scaevolae,  10,  40. 

M.  Rutilius,  ad  quem  est  ep.  S3, 
8.  a  Caesare  accepit  negotium 
agrorum  veteranis  assignando- 
rum  A.  U.  709. 

P.  Rutilius,  1)  testis  in  caussa 

A.  Caecinae,  26,  10.  —  2)  M.  F. 
(A.  U.  649.)  trib.  pi.  (diversus  a 
P.  Rutilio  Rufo;  cf.  Ellendt  Pro¬ 
leg.  p.  LI.)  7,  40. 

P:  Rutilius  Lupus,  1)  A.  IJ. 
664.  cos.  bellum  sociale  gerens  in 
Marsis  circumventus  a  Vettio  Ca- 
tone  et  occisus  est,  25,  15.  —  2) 
agri  Campani  caussam  A.  U.  697. 
egit, 88,  1.  A.  U.  698.  trib.  pi.  71, 

I.  et  2.  A.  U.  705.  praetor,  Pom- 
peianus  Tarracone  profugit,  Caes. 

B.  C.  1,  24.  Achaiam  a  Pompeio 
missus  obtinuit  A.  U.  706.  ibid. 
3,  55.  Cic.  97,  12.  A.  4.  cum  Sosio 
transit  ad  Caesarem  Romaeque 
ius  dicit,  98,  1. 

(Rutilius f)  Lupus,  Ciceronis  et 
D.  Bruti  familiaris,  81,  5.  6.  7.  12. 
25.  Quis  fuerit,  non  liquet.  Fue- 
runt  et  Cornelii  et  Rutilii  Lupi. 

P.  Rutilius  Rufus  Sp.  F.  Sp.  N 
111,  3,  7.  Adolescens  virtutis  iu- 
risque  studiosus  duce  P.  Mucio 
Scaevola  (621.  cos.)  137,13.  tribu- 
natum  non  adeptus,  51,  21.  Pa- 
naetii  auditor,  Posidonii  epistola 
salutatus,  138,  2.  vir  doctus  phi- 
losophiaeque  deditus,  7,  53.  hi¬ 
storian!  Graece  scripsit;  cf.  Athe- 
naei  IV,  p.  168.  et  Madvig  Com¬ 
ment.  de  L.  Attii  didascalicis  Hav- 
niae  1831.  p.  11.  In  multis  caus- 
sis  bene  versatus,  10,  29.  Eius 
laudes  10,  30.  ambitus  accusatus 
(662.)  se  defendit  assumpto  socio 

C.  Cotta ,  sororis  filio ,  10 ,  30.  cf. 
7,  53.  damnatus  a  iudicibus  tunc 
solius  ordinis  equestris,  164,  1.  8, 
69.  exsulavit  Smyrnae,  10,  22.  49, 

II.  Innocentiae  exemplum,  7,  53. 
25,  13.  50,  39.  123,  32.  oppressus 
a  Mithridate  Mitylenis,  52,  10. 
Quaestor  enim  cum  Scaevola  con- 
senserat  de  publicanis  coercendis, 
cf.  Liv.  Ep.  70.  Ascon.  ad  50,  26. 
Africani  minoris  comes  in  militia 
apud  Numantiam,  127,  11.  In  Sa- 
turnini  caede  arma  sumpsit  pro 
rep.  32,  7.  18,  17.  Persona  libro- 
rum  de  republica,  93,  16.  Scipio- 
nis  eiusque  amicorum  disputatio- 
nem  sibi  Smyrnae  expositam  esse 
fingens,  127,  8. 

Rutuli,  128,  3. 

s. 

Sabazia,  sacra  Sabazii  ( Bacchi ), 
123,  23.  ab  Aristophane  e  civitate 
eiecti  utpoteperegrini  dei,  134, 15. 

Sabellius,  lege  Aquilia  do  iusti- 

tiaimiltntusaL.  Cacsulcno,  10, 34. 

Sabidius,  homo  obscurns,  quern 
C.  Antonins,  competitor  Q.  Cice- 
ronis  in  praetura,  ad  tabulas  po- 
suerat,  285,  2,  8. 

Sabinae  virgines  Romuli  iussu 
Consualibus  raptae,  128,  7.  qua- 
rum  nominibus  Romulus  triginta 
curias  nominavit,  128,  8.  pacis  et 
foederis  oratrices,  ib. 

Sabini,  populus  Lata,  homines 
severissimi,  quorum  tribus  Ser- 
gia,  18,  15.  quibuseum  de  impe- 
rio  dimicatum  est,  126,  12.  Sa- 
binum  foedus  aRomuloictum,  49, 

13.  in  civitatem  recepti,  ib.  et 
136,  11. 

Sabinius  Reatinus,  ex  opens 
Clodianis,  a  quibus  P.  Sestius 
paene  interfectus  est,  45,  37. 

Sabinus  ager,  flos  Italiae  ac  ro- 
bur  reip.  55,  12.  30,  25.  139,  7. 
Sabinus,  cliens  Trebonii,  86, 16. 
Sacer  mans,  10,  14. 

Sacerdos ,  v.  C.  licinius  Saeer- 
dos. 

C.  Sacerdos ,  e  Liciniis ,  19 ,  10. 
praetor  Siciliae  anteVerrem,  le- 
gatus  Q.  Metelli  in  Creta.  Consu- 
latum  petiit  cum  Cicerone,  51, 11. 

Sacra  via,  via  urbis  Romae, 
quae  nomen  habebat  a  foedere, 
quod  in  ea  inter  Romulum  et  Ta- 
tium  ictum  erat,  93,  43. 

Sadala,  rex  Thraciae :  ad  eum 
a  Cn.  Dolabella  mittitur  C.  Ver- 
res,  20,  24. 

Safinius  Atella,  28,  15.  Sylvius 
et  Em.  h.  1.  voc.  Atellae  pro  no¬ 
mine  oppidi  acceperunt.  Sed  est 
cognomen  Safinii. 

Sagitta,  si'dus,  261,  325. 
Sagittipotens,  sidus,  261,  311. 
Sagra,  fluvius  Bruttiorum  inter 
Locros  et  Cauloniam  in  Magna 
Graecia,  122,  2. 

Saguntum,  urbsHispaniae  Tar- 
raconensis,  quam  cepit  Hannibal, 
71,  24.  Inde  Saguntini,  141,  3. 

Saitae,  a  Sai  urbe  Aegypti ,  et 
quidem  in  Delta,  123,  23. 

Salacia,  Caeli  et  Terrae  Alia, 
238,  11. 

Salaco,  nomen  hominis  cmus- 
dam  in  paupertate  superbi :  unde 
Hermogenes  Tigellius  Salaco  di- 
citur,  76,  24. 

Salamis,  una  ex  insulis  Graecis 
circa  Peloponnesum,  nobilis  clade 
Xerxis,  136,  18. 

Salamis,  urbs  Cypri,95, 1.  Un¬ 
de  Salaminii,  94,  21.  39,  6. 

Salapini,  incolae  oppidi  Apuliae 
Salapinae,  30,  27.  . 

Salaria,  via  a  poi-ta  Collina  m 
Sabinos .  a  eale  dicta,  per  earn 
Romam  devecto,  123,  5. 

Salarius,  occisus  a  L.  Vareno, 
167,  6. 

Q.  Salassus,  P.  Curtii  frater, 
e  gente  Postumia,  si  quidem  ger- 
manus  frater  fuit,  76, 18.  Provin- 
ciam  obtinuit  e  praetura  A..U.  C. 
701. 

Salentini,  incolae  oppidi  Salen- 
tiae  in  Calabria,  16,  46. 

Salernum,  oppidum  Picentino- 
rum,  populi  Magnae  Graeciae,4,51. 

Salii,  Martis  sacerdotes,  a  sa- 
liendo  dicti,  Yarr.  LL.  5,  15.  Eo- 
rum  versus,  9,  51.  cf.  Varr.  LL. 
6,  3,  6.  9,  38.  fragmenta  ib.  7,  3. 
In  eorum  curiaRomuli  lituus  erat 
situs,  124,  17.  Proverbialis  vox: 
epulari  Saliarem  in  modum,  i.  e. 
magnifice,  94,  9.  cf.  Horat.  od.  1, 
37,  2. 

Salinator,  v.  Livius. 

Salmacis,  nymphafontis  cogno- 
minis  apud  Halicamassum  iuncta 
cum  Ilermaphrodito,  136,  18. 

Sext.  Saltius,  duumvir  Capuae, 
30,  34. 

Salus,  Dea,  cuius  templum  erat 
prope  domum  Attici  in  colie  Qui- 
rinaU,  122,  23.  134,  11.  cf.  Plin. 
35,4.  Salutis  augurium,  124,  47. 
Eius  dies  natalis,  i.  e.  templi  de¬ 
dicate  celebrabatur  Nonis  Sexti- 
libus,  45,  63.  93,  1.  cf.  Liv.  9,  43. 

10,  1.  De  eius  potestate  malorum 
averruncandorum  vid.  22 ,  57. 
101,  45.  ,  , 

Salustius,  scripsit  Lmpedoclea, 

88,  11.  quis  fuerit,  non  constat. 

C.  Salustius  Crispus,  historicus, 

A.  U.  702.  trib.  pi.  eui  Caesar 
ignovit  (707.)  100 ,  20.  praetor  ad 
Cercinam  versus  missus  A.  U. 
707.  Bell.  Afr.  8.  34.  victoScipio- 
ue  Metello  a  Caesare  in  Africa 
proconsul  relinquitur,  ib.  97.  In 
eum  invehitur  Pseudocicero  281. 

De  inimicitiis  inter  ipsum  et  Cicc- 
ronem,  et  orationibus,  quas  con¬ 
tra  se  invicem  dixisse  putantur, 
vid.  Corrad.  Quaest.  p.  113.  sqq. 

Cn.  Salustius.  Nomen  Salustii 
alicuius  libertum  arguit;  fuit  au- 
tem  Ciceronis  cliens  (non  servus), 

89,  5 ,  1.  In  Lucceii  gratiam  non 
potest  restitni,  90,  3.  et  11.  100, 

11.  officiosissimus,  84,  4.  Cicero 
eum  vult  ad  Caesarem  mittere, 

84,  11.  Gabinium  Salustius  a  Cic. 
accusatum  vult  (700.)  89,  4,  2.  sq. 
Ciceroni  consilium  dat  de  com- 
ponendis  libris  de  republ.  89,  5. 
124,  28. 

Cn.  Salustius  (leg.  pro  Salustio 
Caninio),  72,  17.  84,  11.  100, 11. 

P.  Salustius ,  frater  aut  propin- 
quus  Cnei,  ut  Ernestio,  ut  Orellio 
recte  videtur,  saltern  homo  inge- 
nuus,  100,  11. 

Salvidienus,  10,  17. 

Salvius,  libertus  Attici,  98,  7. 
et  11. 

Salvius ,  libertus  Hortensii  filn, 
99,  IS. 

Samabobriva,  opp.  Galliae  (St. 
Quentin, non  Amiens),  77, 11.12.16. 
Sarniae  capedines,  132,  2. 
Samicirius,  exsul,  a  quo  interfe¬ 
ctus  est  C.  Trebonius,  iussu  Do- 
labellae,  67,  2. 

Samnites ,  populus  Samnii ,  qui- 
buscum  de  imperio  dimicatum 
est,  136,  12.  lis  dediti  A.  U.  433. 
T.  Veturius,  Sp.  Postumius  coss. 
T.  Numicius,  Q.  Maelius,  138,  30. 
Eorum  castra  ad  Nolam  capta, 
124,  33.  De  iis  triumphavit  M’. 
Curius,  139,  16.  141 ,  6,  48.  Cum 
iis  foedus  ictum,  6,  30.  129.  28. 

Samnites ,  genus  gladiatorum, 
quod  armis  Samniticis  utebatur, 
117, 17.  Samnitium  magister  quo- 
tidie  commentatur,  9,  23.  vibrant 
hastas  ante  pugnam,  in  pugnae 
usum  non  adhibent,  8,  80.  45,  64. 
Liv.  9,  40. 

Samniwm,  regio  Italiae  inter 
Volscos,  Pelignos,  Campanos,  A- 
pulos,  Lucanos,  28,  69.  92,  12. 
103,  20.  105,  11. 

Samos,  v.  Samus. 

Samothracia,  insula  iuxtaThra- 
ciam,  nota  Cabirum  mysteriis,  50, 
36.  121,  42.  123,  37. 

Sampsiceramus,  nomen  Emese- 
norum  reguli,  Strabo  16.  p.  1092. 
ed.  Amel.,  quo  Pompeius  per  io- 
cum  praedicatur,  91,14. 16.  17.  23. 

Samus,  olim  Parthenia  appel- 
lata,  cf.  Varr.  Fragm.p.  363.  Bip. 
Fanum  Iunonis  Samiae  a  Yerre 
spoliatum,  19,  19.  Insula  capta 
a  praedonibus,  27,  12.  a  Q.  Cice¬ 
rone  recreata  (694.)  87,  1,  8,  25. 

Sando,  pater  Athenodori  Stoici, 
73,  7. 

Q.  Sanga,  v.  Fabius. 

Sannio ,  persona  satirica  in  mi- 
mis,  quam  Diodorus  (Excerpt. 
Vat.  p.  129.)  ducit  ab  homine  hu- 
ius  nominis  Latino,  8,  61. 

Sannio,  servi  nomen,  4,  50. 
Saocondarius ,  Deiotari  gener, 
56,  11. 

Sapala,  amicus  Catilinae,  prae- 
co,  285,  3. 

Sappho,  statua  in  Prytaneo  Sy- 
racusano,  23,  57. 

Saras,  Cleopatrae  reginao  li¬ 
bertus,  104,  15. 17. 

Sardanapalus,  Assyriae  rex,  99, 
8.  Epigramma  in  sepulcro  eius 
ridet  Aristoteles,  112,  32.  opulen- 

tissimus,  120,  35.  cf.  129,  §.  49,38. 

De  eo  rege  erudita  est  disputatio 
Buherii  ad  fin.  notarum  in  Tusc. 

Sardes,  139,  17.  urbs  praecipua 
Lydiae,  a  qua  Sardiani,  83,  55. 

Sardi,  incolae  Sardiniae,  insu¬ 
lae  in  mari  Ligustico,  137,  24. 
Sardi  venales,  75,  24. 

Sardonius,  a  Sardinia;  Sardo- 
nius  risus,  77,  25. 

Satpedon,  filius  Iovis,  125,  10. 
Saserna,  amicus  Antonii,  69, 

13.  cum  Matio  et  Postumio  ludos 
procurat,  ab  Octavio  institutos  in 
honorem  Caesaris,  94,  2. 

Sassia,  mater  Cluentii,  28,  5. 
Satricum ,  urbs  Latii  antiqui  ad 
Appiam  viam,  89,  1. 

Satrius,  legatus  C.  Trebonii, 
106-  6- 

Satrius  Caninius,  frater  P.  Va- 
rii.  Corruptus  videtur  locus  138, 
18.  De  Casauboni  sententia  idem, 
qui  ap.  Suet,  de  cl.  Gramm,  me- 
moratur. 

M.  Satrius,  M.  Minucii  Basili 
sororis  filius  et  heres,  138,  18. 

P.  Saturius,  patronus  Chaereae, 
17,  1.  6.  8.  qui  pro  eo  contra 
Q.  Roscium  comoedum  dixit,  28, 
38.  65. 

Saturnalia,  35, 4.  94, 20. 102,  52. 
solemnia  in  memoriam  aureae  ae- 
tatis  celebrata  a.  d.XIV.  Kal.  Ian. 
Saturnalia  seeunda  et  tertia,  i.  e. 
secundo  et  tertio  die  festo ;  cf. 
Gronov.  ad  Liv.  30,  36.  Varr.  L. 
L.  5,  10.  6,  3. 

Saturninus,  vid.  Appuleius. 
Saturnii  versus,  „quos  olimFau- 
ni  vatesque  canebant“,  10,  18.  cf. 
Varr.  LL.  7,  3. 

Saturnius,  i.  e.  Iuppiter,  125,  30. 
Saturnus ,  1)  deus ,  lovis  tertii 
pater,  123, 24.  44, 10.  vinctus  a  fi- 
lio  love,  122,  24.  123,  24.  ad  occi- 
dentem  maxime  cultus,  123,  17. 
Saturni  signurn,  77,  23.  —  2)  Stel¬ 
la  ad  ortus  puerorum  contraria, 
122,  20.  45. 

Satyri,  an  dii?  123,  17. 
Satyriscus,  124,  20. 

Satyrus,  Attici  servus,  101,  22. 

C.  Saif  eius,  cum  Satumino  et 
Glaucia  Capitolium  armatus  oc- 
cupat,  32,  7. 

L.  Saufeius,  eques  Rom.  Epicu- 
reus,  Attici  amicus ,  in  studiis  la- 
boriosus,  90,  3.  91,  8.  93,  6.  95,  9. 
96,  1.  De  Saufeii  libro  103,  18. 
104,  4. 

Saxa,  v.  Dccidius. 

Saxa  Rubra,  locus  inter  Cre- 
monam  et  Veios,  58,  31. 

Saxum  Sacrum,  Aventini  mon- 
tis  rupes,  nomen  habens  Saxi,  ad 
quod  fuit  templum  Bonae  Deae 
Subsaxanae,  43, 53.  cf.  Ovid.  Fast. 
5,  149. 

Scaeva,  servus  Q.  Crotonis,  L. 
Saturuini  occisor,  32,  11. 

Scaeva,  Caesarianus,  Cassius 
Scaeva,  aliis  Trebatius  videtur, 
102,  23. 

Scaevola,  cognomen  Muciorum ; 
v.  Mucios. 

Scamander,  libertus  Fabricio- 
rum  Aletrinatium ,  qui  Cluentio 
venenum  dare  voluerat,  28,  16. 
defensus  a  Cicerone  adv.  Canu- 
tium,  ib.  18.  damnatus,  ib.  61. 

P.  Scandilius,  eques  Rom.  Sy- 
racusis  a  Verre  vexatus,  22,  58. 

Seantia,  femina,  male  tractata 
a  Verre,  53,  27. 

Seantia  Silva  Campaniae,  pu- 
blica  pop.  Rom.  quam  censores 
pecuariis  locabant,  30 ,  1.  Aquae 
Scantiae,  Plin.  2,  107. 

M.  Scaptius ,  negotiator  Cappa- 
dociae,  frater  eius,  quocum  Cice¬ 
ro  controversiam  habuit  in  pro- 
vincia,  95, 1.  Ei  praefecturam  de- 
fert  Cicero. 

Scaptius,  negotiator,  frater  Mar- 
ci,  praefectns  Appii  in  Cilicia,  li¬ 
tem  cum  Salaminiis  habet,  etmul- 
tum  Ciceroni  procos.  molestiae 
|  affert,  94.  ult.  95, 1.  et  2. 


P.  Scapula,  fenerator,  15,  4. 
Scapulae  autem  sunt  e  Quintiis. 

V.  Harduin.  ad  Plin.  7,  53.  Ita- 
que  Scapulae,  quibuseum  decidit 
Quintius,  gentiles  eius  videntur 
fuisse. 

Scapula,  auctor  seditionis  in 
Hispania  ulteriore ;  confirmatae  a 
Pompeio  filio,  79,  13.  De  eius  in- 
teritu  vid.  Hirt.  Bell.  Ilisp.  33. 
Idem  fortasse  101,  38.  Horti  Sca- 
pulani,  101,  37.  40. 

Scatinii  (al.  Atinii),  ex  Aricia, 

59,  6. 

Scalo,  homo  obscurns,  Clodia- 
nns,  e  Marsis,  sub  cuius  nomine 
Clodius  aedes  Q.  Seii  emit,  43,44. 
Scauri,  v.  Aemilii. 

Sceleratus  Vicus,v.  Vicus  Sce- 
leralus. 

Scepsius,  a  Scepsi,  Mysiae  op- 
pido,  117,  24. 

Scipiones,  v.  Cornelios. 

Scirpalus,  v.  Scirtalus,  praedo- 
nis  famosinomen, fortasse substi- 
tuendum  Harpali  nomini,  123, 34. 

Scopas,  princepsThessalus,  ho¬ 
mo  avarus,  8,  86. 

Scopas,  Parius  sculptor,  florens 
inter  Olymp.  97  et  107.  Eius 
laus  124,  13. 

Scorpios,  Oriona  occidit,  261, 
317.  678.  122,  44. 

C.  Scribonius  Curio  (avus),  A. 
U.  633.  praetor.  Consul  non  est 
factus.  Eius  laudes.  De  incestu 
oratio  Ciceroni  puero  visa  opti¬ 
ma,  seni  vix  comparet  in  turba 
novorum  voluminum,  10, 32.  Ora¬ 
tio  pro  Fulvio ,  5 ,  43.  Eloquen- 
tissimus  suo  tempore,  8,  33.  C. 
Iulio  Caesari  Straboni  et  Cottae 
aequalis,  8,  23.  Contra  M.  Anto- 
nium  oratorem  apud  Cviros  pro 
Cossis  fratribus  dixit,  ib. 

C.  Scribonius  Curio  (pater),  in 
Saturnini  caede  stetit  a  consulum 
partibus  (A.  U.  654.)  32,  7.  A.  U. 
664.  trib.  pi.  —  C.  Scribonius  Cu¬ 
rio  cos.  cum  Cn.  Octavio  67S. 
posteaMacedoniae  procos.  ,Moesis 
subactis  et  Dardanis  (683.)  50, 19. 
ducum  Rom.  primus  pervenit  ad 
D  anubium  (Sext.  Ruf.  7 .  Liv .  Epit. 
95.).  Eius  mortem  Cic.  (701.)  C. 
filio  nuntiat,  72,  2.  Verri  gratu- 
latur,  Hortensio  cos.  des.,  19,  7. 
Idem  Transpadanorum  iuri  reip. 
utilitatem  praetulit,  138,  22.  favet 
legi  Maniliae,  27,  23.  P.  Clodium 
(693.)  in  senatu  frustra  iuvat,  90, 
14.  de  animadversione  in  Catili- 
narios  dixit  ante  Catonem,  91,  21. 
consulatum  Ciceronis  anodioioiv 
vocavit,  90,  16.  cf.  58,  5.  Idem 
hostis  improborum  omnium  ad- 
versarium  habuit  Vatinium,  trib. 
pi.  (695.)  46,  10.  A.  U.  697.  ponti- 
fex,  44,  6.  cf.  150.  passim.  Unus 
de  bonis  (698.)  88,  3.  Qualem  se 
inPtolemaei  Auletae  caussa  prae- 
stiterit  (698.)  71,  4.  Ciceroni  re- 
spondere  incipiens  memoria  defi- 
ciente  repente  obmutuit,  11,  37. 
Quondam  a  concione  relictus  est, 
10,  29.  51.  58.  indoctus,  actione 
ridiculus ,  10 ,  59.  sq.  Scripsit  li- 
brum  contra  Caesarem,  10, 60.  66. 
89.  Eius  virtus,  152,  2.  Dicebat 
so  amplissima  quaeque  sine  mu- 
nere  adeptum  esse,  137,  17. 

C.  Scribonius  Curio,  C.  F.  78,8. 
ad  quem  sunt  epp.  72,  1-8.  Or- 
natus  et  expeditus  orator,  natu- 
ra  promptior,  quam  arte  instru- 
ctior,  10, 81.  A  patre  in  libro  con¬ 
tra  Caesarem  loquens  inducitur, 
10,  58.  60.  Amator  Antonii,  58, 
2.  et  18.  Eius  uxor  Fulvia,  nupta 
postea  Antonio,  10,  5.  Filia  im- 
pudica  M.  Antonii  consnetudine 
obstricta  cum  Catilinae  grege  po- 
pulum  rogavit,  ut  rogationem 
de  religione  Clodiana  antiquaret 
(693.)  90,  14.  15.  Spem  Clodii 
praestare  incipit  (695.)  91 ,  7.  re- 
ges  odisse  superbos,  i.  e.  (695.) 
Caesarem,  Pompeium  et  Cras- 
sum,  91,  8.  18.  iratus  Clodio  tri- 


bunatum  petenti,  91,  12.  Maiore, 
quara  Caesar,  plausu  auctus  in 
ludis  Apollinaribus  (695.)  91 ,  19. 
Minus  laudatus  abAxio  (696.)  92, 
15.  20.  Eius  merita  in  Ciceronem 
tempore  Clodiano,  72,.  1.  Quod 
Rupa  eius  libertus  ludos  in  patris 
funere  non  promiserit,  excusatur 
(701.)  91,  3.  Theatrum  in  patris 
funere  exstructum,  78,  2.  ef.  Plin. 
36,  15.  Tribunatum  petit  A.  U. 
703.  in  locum  condemnati  Servii 
Polae  trib.  des.  78,  4.  of.  72,  7. 
Petit  pontificatum,  ib.  Pro  Cae- 
sare  incipit  dicere,  78,  10.  Eius 
amicitia  Ciceronem  Caesari  paul- 
latim  conciliat,  78,  17.  sed  cf.  15. 
Ciceronis  cupidissimus  (704.)  85, 
14.  Cum  Antonio  et  C.  Cassio  ad 
Caesarem  proficiseitur  (705.)  86, 
11.  97,  12.  C.  1.  98,  14.  15.  Si 
Pompeius  vicerit,  ad  hunc  transi- 
turus  vicletur,  99,  8.  Cum  Cice¬ 
rone  agit,  Caesaris  nomine  Sici¬ 
lian!  et  sex  lictores  promittens, 
99,  8.  10.  Suspectus,  99,  12. 
(Scribonius)  Largus,  8,  59. 
(Scribonius)  Largus ,  studiosus 
A.  Caecinae  (708.)  76,  8. 

L.  Scribonius  Libo,  A.  U.  550. 
praetor,  45,  8. 

L.  Scribonius  Libo,  605.  an  604? 
trib.  pi.  101,  5.  Liv.  Ep.  49.  Val. 
Max.  8,  1,  2.  Voss,  de  Hist.  Lat. 

I,  6.  et  Krause  Hist.  Lat.  p.  138. 
Cic.  10,  23.  8,  65.  Non  infans,  10, 
23.  Eius  dictum  8,  65.  Liber  an- 
nalis,  102,  30.  32.  44. 

L.  Scribonius  Libo,  cuius  filiam 
Sex.  Pompeius  in  matrimonio  ha- 
bebat  (96,  12.),  quomodo'  trib.  pi. 
in  Ptolemaei  Auletae  caussa  se 
gesserit  (698.)  Tl,  1.  A.  U.  720. 
cos.  Ciceronis  et  Varronis  fami- 
liaris,  109,1.  M.Marii  (708.)  77,  4. 
Caesarem  fugit  (705.)  96,  12.  97, 

II,  B.,  2.  105,  4.  A  Caesare  per 
Rebilum  aditur  de  pace  concilian- 
da  (705.)  Caes.  B.  C.  1,  26.  D. 
Bruti  familiaris,  81 ,  7.  Ciceronis 
debitor  (709.)  101,  18.  19. 

(C.  Scribonius)  Rupa,  C.  Curio- 
nis  filii  libertus,  72,  3. 

Scrofa,  v.  Tremellius. 

Scylax,  Halicarnasseus ,  fami¬ 
liaris  Panaetii,  excellens  in  astro- 
logia,  idemque  in  civitate  sua 
princeps;  repudiat  Chaldaicum 
praedictionis  genus,  125,  42. 

Scylla,  canibus  succincta  (mon¬ 
strum),  44,  27.  121,  38.  Verris 
convicium,  24,  56. 

Scylla,  Syrtis  ad  fretum  Sicu- 
lum,  45,  8.  Scyllaeum  fretum  tro- 
pice  de  aeris  alieni  angustiis,  ib. 

•  Scyron,  Epicureus,  Ciceroni  ae- 
qualis,  110,  33. 

Scyrus,  insula  maris  Aegaei,  94, 
12» 

Scythae,  populiSarmatiae,  apud 
quos  moris  est  sexagenarios  occi- 
dere,  24,  58. 

Scythia,  pars  Sarmatiae  Euro- 
paeae,  122,  34.  50,  8. 

Sebosus,  Catuli  familiaris,  Cice¬ 
roni  molestus,  91, 14.  sq.  Hardui- 
no  ad  Plin.  9,  15.  esse  Statius  Se¬ 
bosus  videtur. 

Sedulius  (al.  Fidulius),  duxser- 
vorum,  quorum  opera  P.  Clodins 
us  us  est,  43,  30. 

Segavianus  (in  ed.  Graev.  Sext. 
Gavius),  80,  17. 

Segesta,  oppidum  Sicilian,  22, 
40.  21,  33.  unde  Segestani  et  Sege- 
stenses,  21 ,  65.  Segestana  Diana, 
11,  62. 

Segulius  Labeo,  homo  nequissi- 
mus;  Octavianum  Ciceroni  ira- 
tum  dicit,  81,  20.  21. 

Segusiani(Segabinni  Ms.  Dresd. 
apud  Caesarem  B.  G.  1, 10.  Segu- 
siani  Ilotomanno,  Sebusiani  Ou- 
dendorpio  censente ,  aut  Secusia- 
ni),  15,  25.  populus  Galliae  Lug- 
dunensis,  Aeduis  et  Allobrogibus 
interiectus,  cf.  Caes.  B.  G.  7,  64. 

Seianum  (vel  potius  Misenum), 
nomeu  praedii ,  quod  ab  obscure 

aliquo  oppidulo  nomen  habet ,  in 
agro  Etrusco,  77,  1. 

Seius,  homo  perditus,  Antonia- 
nus,  68,  6.  Idem  fortasse,  qui  69, 
12. :  Viseius. 

Cn.  Seius  (vel  potius  Cn.Heius), 
28,  38. 

M.  Seius,  L.  F.  in  caritate  an- 
nonam  asse  modium  populo  ven- 
dit  aedilis  A.  U.  680.  137,  17.  51, 
5.  Plin.  15,  1.  M.  Saufeiuih  accu- 
savit  de  vi  (702.)  Ascon.  ad  53. 
cf.  Varr.  RR.  3,  2,  7.  et  10,  1.  in- 
cendio  Plaetoriano  ambustus ,  94, 
20.  Mortuus  (709.)  101,  11.  Ami¬ 
cus  Attici,  94,  13.  Ciceronis,  79, 
7.  et  (nisi  seribendum  Zeius)  77, 
12.  Huius  habetur  filius 
M.  Seius,  D.  Bruti  familiaris  et, 
ut  videtur,  legatus,  81,  7. 

Q.  Seius  Postumus ,  eques  Rom. 
a  P.  Clodio,  cui  domum  vendere 
recusaverat,  veneno  sublatus,  43, 
44.  50.  44,  14. 

Selene  (etiam  Cleopatra  nomi- 
nata),  filia  Ptolemaei  Physconis, 
soror  Lathyrl ,  uxor  Antiochi  rm‘ 
liutjtftovc,  a  Tigrane  A.  U.  684. 
Seleuceae  interempta.  Eius  filii : 
Antiochus  Asiaticus  et  Seleucus 
Cybiosactes,  23,  17.  cf.  loseph. 
Antiqq.  13,  29. 

Seleucea  Pieria ,  urbs  Syriae  ad 
Euphraten,  100,  20.  Polyb.  5,  59. 

^ Seleucea ,  regia  Parthorum ,  78, 

Seleuciana  provincia,  Syria  aut 
Cilicia  (in  utraque  enim  urbs  Se¬ 
leucea),  vel  potius  Seliciana  uncia, 
a  Q.  Selicio,  feneratore,  93,  18. 

Seleucus  Cybiosactes,  Antiochi 
iov  liv<je(lovi ;  et  Selenes  filius, 
23,  27. 

Seleucus,  servus  Q.  Leptae,  76, 
18. 

Q.  Selicius,  fenerator,  90,  12. 
a  quo  Seliciana  uncia,  93,  18.  et 
cilia,  79,  16.  amicus  Lentuli  Spin- 
theris,  quocum  Cicero  consilia  de 
causa  Lentuli  contulit,  71,  5.  a 
3.  et  4. 

Selius,  malus  orator,  circa  A. 
703.  Cic.  77,  32. 

C.  et  P.  Selii,  familiares  L.  Lu- 
culli,  docti  homines,  quiPhilonem 
Romao  audierant,  110,  4. 

Semele,  mater  Bacchi,  116,  12. 
122,  24. 

Semiramis.  Sic  Cic.  A.  Gabi- 
nium  Syriae  procos.  appellat,  ut 
mollitiem  eius  notet,  48,  4. 

A.Sempronius  et M.  eius  frater. 
In  hos  dictum  Vargulae:  „musca 
quaesturae“,  8,  60. 

P.  Sempronius  Asellio,  133,  2. 
sub  Africauo  trib.  mil.  adNuman- 
tiam,  Gell.  2,  13. 

Z.  Sempronius  Atratinus,  cum 
L.  Papirio  Mugillano  et  cos.  A.U. 
310.  et  312.  censor,  79,  21. 

Z.  Sempronius  Atratinus,  pa¬ 
ter,  postulatus  de  ambitu  a  M. 
Caelio,  47,  1.  disertus,  ib. 

(Sempronius)  Gracchus  insiti- 
vus,  a  Q.  Metello  Numidico  censu 
prohibitus  contra  vim  concitatae 
multitudinis,  45,  47.  est  L.  Equi- 
tius,  qui  se  Ti.  Gracchi  filium  si- 
mulabat,  A.  U.  655.  una  cum  Sa- 
turnino  interfectus,  52,  7. 

P.  Sempronius  Gracchus ,  pater 
Ti.  Gracchi  cos.,  avus  Ti.  et  C. 
Gracchorum,  124,  IS. 

Ti.  Sempronius  Gracchus  P.  F. 
bis  (A.  U.  577.  et591.)  cos.  et  585. 
censor,  132,  2.  5,  30.  7,  9.  cuius 
est  oratio  Graeca  apud  Rhodios, 

10,  20.  Quum  iterum  cos.  P.  Sci- 
pionem  etC.Figulum  coss.creans 
vitio  cepissettabernaculnm;  vitio 
creati  senatus  iussu  abdicave- 
runt,  122,  4.  88,  2.  124,  17.  125, 

35.  Augur,  comprehensis  domi 
duobus  utriusque  soxus  anguibus, 
quum  ex  haruspicibus  cognosset, 
si  feminam  omitteret,  sibi,  sin  ma- 
rem,  uxori  brevi  tempore  moricn- 
dum  esse,  emisit  feminam,  ut  par- 
ceret  adolescenti  filiae  P.  Africaui 

minoris ,  uxori  suae,  124 ,  18.  140, 
27.  5,  49.  Reip.  rector  et  consilii 
publici  auctor,  7,  48.  filio  beatior, 
114,  24.  137,  12.  laudatus  48,  12. 
In  proelio  cum  Lucanis  ab  eorum 
praetore  Flavio  cireumventus  ce- 
cidit,  111,  37.  10,  46.  Liv.  25,  16. 

Ti.  et  C.  Sempronii  Gracchi,  ex- 
ceptis  L.  Crasso  et  M.  Antonio 
eloquentissimi,  eloquentia  civita- 
tem  dissipaverunt,  7,  9.  Africani 
nepotes,  4,  5.  31.  54.  5,  4.  49. 
Agrariis  contentionibus  interie- 
runt,  137,  23.  feroces,  46,  9.  Lau- 
dati  30,  5.  Campanus  ager  eorum 
largitioni  restitit,  29,  7.  cf.  30,  29. 
A  Cornelia  matre  pueri  eruditi, 
10,27.  Utriusque  vitam  Plutar- 
chus  exposuit.* 

Ti.  Sempronius  Gracchus,  Ti. 
F.  P.  N.  M.  Aemilium  Lepidum 
Porcinam  audire  solitus,  10,  25. 
tribunatum  ex  invidia  foederis 
Numantini,  44,  20.  bonis  iratis 
adeptus ,  ab  ipsa  rep.  interfectus 
est,  10,  27.  Graece  a  Diophane 
Mitylenaeo  doctus,  summus  ora¬ 
tor,  10,  27.  86.  multo  faciliore  et 
liberiore,  quam  superiores,  dicen- 
di  genere,  10, 97.  vir  gravis  et  elo- 
quens,  43,  19.  ab  aequitate  et  pu- 
dOre  remotissimus,  30>,  12.  iustus 
in  civibus,  sociorum  Latinorum- 
que  iura  neglexit,  129,  29.  Nite- 
batur  contra  optimates,  45,48.  Ei 
in  primis  molestus  Q.  Aelius  Tu- 
bero,  10,  31.  140,  11.  de  M.  Octa¬ 
vio  sitellam  detulit,  121,  38.  Huic 
collegae  magistratum  perseditio- 
nem  abrogavit,  53,  27.  135,  10.11. 
Fractus  Octavii  patientia,  10,  25. 
Iterum  tribunus  fieri  voluit,  36, 
2.  140,  11.  Regnum  occupare  co- 
hatus  est,  velregnavit  potius  pau- 
cos  menses,  140,  12.  Eius  tribu- 
natus  nihil  iuris  reliquit  bonis  vi- 
ris ,  135 ,  9.  Eius  mors  rhetorice 
narrata  4,  55.  Eius  conatus  P. 
Scipio  Nasica  caede  vindicavit, 
136,  30.  10,  58.  133,  1.  136,  22.  cf. 
26,  30.  Africano  minori  iure  cae- 
sus  videbatur,  43,  3.  8 ,  25.  51,  36. 
sed  vid.  4,  22.  53,  5.  Mors  eius 
populum  divisit  in  duas  partes, 
127,  19.  Propter  portenta  con- 
sultis  libris  Sibyllinis ,  Ceres  pla- 
canda  decemviris  visa  est  etiam 
ipsa  Heunensis,  23,  49.  128,  27. 
152,  4.  64,  4. 

C.  Sempronius  Gracchus.  Quo 
ingenio !  quanta  vi !  quanta  gra¬ 
vitate  dicendi!  ilia  ornamentabo- 
ni  omnes  dolebant  non  ad  melio- 
rem  mentem  voluntatemque  esse 
conversa,  44,  19.  Utinam  non 
tarn  fratri  pictatem,  quam  patriae 
praestare  voluisset!  10,  33.  A.  U. 
627.  quaesturam  petiit.  Somnium, 
124,  26.  cf.  10,  28.  Tribunus,  140, 
12.  Fraternae  necis  vindex,  44, 
20.  cf.  32,  5.  Legem  tulit,  ne  de 
capite  civium  Romanorum  plebis 
iniussu  iudicaretur,  32,  4.  28,  55. 
Frumentariam  legem  C.  Gracchus 
ferebat,  45,  48.  67.  Frumentaria 
magna  largitio  (631.)exhausit  ae- 
rarium,  137,  21.  Altercatus  ideo 
cum  L.  Pisone  Frugi,  118,  20.  43, 

9.  cf.  118,  20.  Agrarios  concitare 
conatus,  36,  2.  reip.  statum  per- 
mutavit,  135,  9.  Tulit,  ut  P.  Po- 
pillio  aqua  et  igni  interdiceretur, 
43,  31.  Popillium  restituit  L.  Be- 
stia  (633.)  10,  34.  Ei  restitit  M. 
Scaurus,  45,  47.  A  C.  Graccho 
imposita  reip.  vulnera  sanavit, 
114,  24.  Tribunus  iterum  fractus 
est  a  M.  Druso ,  10 ,  28.  Interfe¬ 
ctus,  33,  2.  a  L.  Opimio,  10,  34. 

64,  4.  13,  30.  Ab  eo  sumi  possunt 
artis  rhetoricae  exempla,  4,  1. 
Eius  facultas  oratoria,  4,  2.  Ora- 
tiones  eiusdem,  7,  34.  Fragmcn- 
tum  orationis  ab  eo  habitae  apud 
censores,  quum  e  Sardiniensi 
quaestura  redux  A.  U.  627.  a  M. 
Iunio  Penno  trib.  pi.  accusatus 
esset,  11.  70.  10,  28.  Oratio,  in 
qua  multa  sunt  in  L.  Pisouem 

(Frugi)  turpia  et  flagitiosa,  25, 13. 
Fragm.  incertae  orationis  9,  56. 
Eius  fistulator,  9,  60.  Quid  de 
patre  Ti.  Graccho  seriptum  reli- 
querit,  124,  18.  125,  9.  C.  Fannii 
in  eum  oratio,  10,  26.  29.  153,  4. 

Ti.  Sempronius  Longus,  cum 
Africano  maiore  A.  U.  560.  cos. 
153,  12. 

C.  Sempronius  Rufus,  Ciceronis 
mel  ac  deliciae,  accusatus  a  M’. 
Tuccio  (703.)  78,  8.  Eius 
95,  2.  Laesus  a  Q.  Cornificio  (710.) 
S2,  22.  25.  Cornelianum  SCtum, 
quo  Cornificiilaedebatur  dignitas, 
82,  29. 

Sempronius  Tuditanus,  Catuli 
affinis,  insanus,  110,  28.  cum  pal- 
la  et  cothurnis  populo  Rom.  de 
Rostris  nummos  solitus  spargere, 
59,  6.  cf.  Val.  Max.  7,  8.  (Huius 
filia  fuit  mater  Fulviae,  uxoris 
Antonii.) 

C.  Sempronius  Tuditanus,  C.  F. 
proavus  Hortensii  oratoris,  Cice¬ 
roni  incognitus,  102,  6.  Unus  e  X 
legatis  L.  Mummii,  aut  quaestor 
aut  trib.  mil.  102,  33.  Huius  fi¬ 
lius  : 

C.  Sempronius  Tuditanus,  C',  F. 
(filius)  non  facile  verum,  quod 
unus  e  X  legatis  L.  Mummii  fuis- 
se  dieitur,  102, 30.  A.  U.  622.  prae¬ 
tor,  102,  32.  A.  U.  625.  cos.  cui- 
tus  et  elegans,  10,  25.  Quo  cos. 
sol  geminatus,  alter  sol  exstin- 
ctus  est  Africanus,  122,  5.  127,  9. 

M.  Sempronius  Tuditanus,  A.  U. 
514.  cos.  10,  18.  Ill,  1.  139,  14. 

P.  Sempronius  Tuditanus,  A.  U. 
550.  cos.  10,  15.  139,  4. 

Semurium,  ager  a  Larentia  pop. 
Romano  legatus,  62,  5. 

Senectus  dea,  123,  17. 

Senense  proelium,  i.  e.  commis- 
sum  apud  Senam,  Etruriae  opp., 
ubi  M.  Livius  Salinator  cum  C. 
Claudio  Nerone  collega  Hasdru- 
balem,  Hannibalis  fratrem  (A.  U. 
547.)  cecidit,  10,18.  cf.  Liv.  27, 34. 

Seniae  (al.  Xeniae),  balneae  fue- 
runt  Romae  et  quidem  publicae, 
47,  25. 

C.  Sentius  Saturninus,  A.  U. 
672.  praetor  Macedoniae  aDense- 
leto  defendilur,  permagnam  e  ci- 
bariis  pecuniam,  propter  carita- 
tem  frumenti,  deportat,  homo  in- 
nocentia  singulari,  22,  93.  50,  34. 

Seplasia,  platea  Capnae,  ubi 
ungentarii  sedebant,  50,  7.  11.  30, 
34.  45,  8. 

Seprulla  (nomen  corruptum), 
90,  12. 

Septem  sapientes,  112,  3.  civita- 
tibus  suis  praefueruntpraeterTha- 
lem  omnes,  9,  34.  127,  7.  sapien¬ 
tes  non  habentur,  140,  2.  120,  3. 

Septem  aquae,  lacus  agri  Reati- 
ni,  93,  15. 

Septemtriones,  sidus,  tropice  di- 
cuntur  argumenta  clarissima  la- 
tiore  specie  non  ad  tenue  elimata, 
110,  20. 

Septentriones  venti,  98,  6. 
Septimia,  79,  10.  105,  11. 

Septimia,  uxor,  ut  videtur,  Sic- 
cae,  105,  11. 

C.  Septimius, A.U.  697.  praetor, 
Ciceroni  favebat,  41,  23.  A.  U. 
709.  augur,  101, 13. 14.  fort,  idem, 
qui  78,  8.  inter  alios  in  M.  Mar- 
celli  SClto  a  scribendo  fuit. 

C.  Septimius,  Bibuli  cos.  (A.  U. 
695.)  scriba,  91,  24. 

Z.  Septimius,  orator,  167,  2. 

P.  Septimius,  1) Scaevola  a  Clu- 
entio  corruptus  Oppianicum  con- 
demnasso  crcditus,  A.  U.  680.  Q. 
Hortensio  praetore  damnatus  est, 

19,  13.  28,  41.  —  2)  -  testis  in 
Flaccum,  40,  4.  35. 

Q.  Septitius,  eques  Rom.  22,  14. 

Z.  Septumuleius,  Anagninus,  de- 

risus  a  Scaevola,  8,  67. 

Sepyra,  vicus  Ciliciae,  in  en 
Amani  parte,  sub  cuius  radicibus 
Arae  Alexandri  erant,  85,  4. 

Sequani  permale  pugnarunt  cum 
Aeduis  (A.  U.  694.),  90,  19. 

Serapio,  v.  in  Corneliis. 

Serapio,  int.  Scipio  Nasica,  95, 

1.  cf.  Plin.  21,  7. 

Serapio,  servus  Attici,  99,  17 . 
Serapio ,  Antiochenus ,  scriptor 
Geographicorum,  quae  non  intel- 
ligit  Cicero,  91,  4.  Eratostlienem 
valde  repreliendit,  91,  6. 

Serapis,  deus  Aegyptiorum,125, 

59.  cuius  templum  Syracusis,  21, 

66.  123,19. 

C.  Serenus  (immo  C.  {Attilius) 
Serranus),  51,  5. 

Sergia  tribus ,  in  Sabmis ,  Mar- 
sis  et  Peliguis,  46,  15. 

Sergius,  mirnus,  58,  25.  . 

Cn.  Sergius ,  decumanus  in  bi- 
cilia,  Venerius,  s.  servus  Veneris 
Erycinae,  22,  43. 

L.  Sergius,  scriba  Ciceroms 
quaestoris,  22,  78. 

L.  Sergius,  armiger  Catilinae, 
familiaris  P.  Clodii,  qui  Q.Metel- 
lum  consulem  P.  Clodii  fratrem 
lapidibus  appetivit  et  percussit, 
eique  se  ad  Cn.  Pompeium  inter- 
ficiendum  obtulit,  43,  5. 

Q.  Sergius,  senator,  inter  sica- 
rios  damnatus,  28,  8. 

L.  Sergius  Catilina,  temponbus 
Sullanis  occidit  Q.  Caecilium,  M. 
Volumnium ,  L.  Tantasium,  M. 
Marii  Gratidiani  caput  abscis- 
sum  sua  manu  per  urbem  tulit. 
Ex  praetura  Africam  provinciam 
A.U.  688.  obtinuit,  ex  qua  accusa- 
tus  est  repetundarum,  defendente 
L. Manlio Torquato,38,29.  (Ascon. 
ad  165.)  47,  4.  Bis  absolutus,  50, 
39.  90,  16.  Permulta  habebat  non 
expressa,  sed  adumbrata  sigua 
maximarum  virtutum,47 ,5.  Ipsum 
Ciceronem  quondam  paene  dece- 
pit,  47,  6.  Consulatus  una  cum 
Cicerone  competitor,  90,  1.  2. 
Eius  scelera,  286,  2.  Eius  ami- 
cissimi  e  curia  Curii  et  Annii ,  ab 
atriis  Sapalae  etCarvilii.ex  eque- 
stri  ordine  Pompilii  et  Vettii,  285, 
3.  Vultus  furibundus,  37,  24.  Di¬ 
xit  duo  capita  esse  reip.,  unum 
debile ,  firmum  alterum ,  37 ,  25. 
37.  39.  Eius  facinus  (A.  U.  691.) 
coniuratio  a  Cic.  fracta,  Salust. 
Catil.  17.  sqq.  Superior  coniura¬ 
tio  (A.  U.  688.)  ib.  18.  In  castra 
Manliana  profeetus,  ib.  32.  hostis 
iudicatus,  ib.  36.  duas  legiones 
instituit,  ib.  56.  confligit  cum  C. 
Antonio,  re  desperata  incurrens 
in  confertissimos  hostes  pugnans 
confoditur,  ib.  60.  louge  a  suis  in¬ 
ter  hostiuui  cadaverarepertus,  ib. 


61.  Cf.  Cic.  33  —  36.  Quibus  au- 
xiliis  a  Cicerone  sit  oppressus,  58, 

7.  Accusatus  in  senatu  obmutuit, 

11,  37.  urbe  exire  iussus  est,  50, 

2.  Nonnulla  de  coniuratione  eius 
vid.  45,  3.  et  5.  Locus  maxime 
memorabilis  de  Caesaris  et  Cato- 
nis  in  P.  Lentulum  sententiis  101, 

21.  Barbatulus  ille  grex  favebant 
P.  Clodio  (693.)  90, 14.  P.  Clodius, 
ut  turpissime  praevaricaretur,  a 
Catilina  pecuniam  accepit,  44,  4. 
Quod  sine  L.  Varunteio  Catilina 
facinus  admisit?  38,  6.  25.  27. 
Cum  Catilina  comparatur  M.  An- 
tonius,  60,  6.  141,  4,  1,  27.  Catili- 
nae  sepulcrum  floribus  ornatum, 
hominum  audacissimorum  ac  do- 
mesticorum  hostiflm  conventu  e- 
pulisque  celebratum  est,  40 ,  38. 
Exstitisse  orationes  falso  Catili- 
nae  et  C.  Antonii  nomine,  scri- 
ptas  a  Ciceronis  obtrectatoribus, 
memorat  Ascon.  ad  165. 

C,  Sergius  Grata  s.  Aurata,  138, 

16.  7,  39.  omnium  deliciosorum 
hominum  magister,  112,  22. 

Seripliius  quidam  quod  a  The- 
mistocle  responsumtulerit,  139,3. 

Seriphus,  insula  inmari  Aogaeo, 
inter  Cycladas.  Eius  lepuscuU  et 
vulpeculae,  121,  31. 

Serranus,  v.  Attilius. 

(Attilius  ?)  Serranus  Domesticus, 
89,  8. 

Cn.  Sertius,  eques  Komanus, 
21,  48.  .  .... 

Sertoriana  tempora,  j.  e.  hem 
Sertoriani,  ab  A.  U.  677  —  682. 
30  30.  —  Sertoriani  milites,  24, 
28.’  56.  58.  Ad  Cn.  Pompeium  oc- 
ciso  Perperna  confugerunt,  ib.  — 
Sertoriani  duces,  sub  quibus  clas- 
sis,  quae  ad  Italiam  rapiebatur,  a 
L.  Lueullo  superata  est,  27 ,  8.  — 
Sertorianum  bellum  a  senatu  Pom- 
peio  privato  datum  est,  67,  15.  oO, 
30.  24,  28.  56. 

Q.  Sertorius,  qui  bellum  contra 
Sullanos ,  a  quibus  erat  proseri- 
ptus ,  sustinuit  et  fortiter  gessit, 
omnium  oratorum  solutissimus, 
10  48.  Ad  cum  in  Hispaniam  le- 
gatos  misit  Mithridates,  27,  4.  cf. 
37,  15. 

Servaeus,  de  cohorte  M.  Fon- 
teii,  aut  portitor,  25,  5. 

Servilia ,  socrus  Hortensii,  fc 
mina  primaria,  21,  8. 

Servilia ,  Catonis  Uticensis  so- 
ror,  mater  M.  Bruti  et  Tei*tullae, 
uxoris  C.  Cassii,  (Suet.  Caes.  50.) 
timida,  82,  7.  A  qua,  matre  ty- 
[  rannoctoni,  Pontii  Neapolitanum, 


sibi  scilicet  a  Caesare  donatum, 
possideri  indignatur,  103, 21.  Col¬ 
loquium  Serviliae,  Tertullae,  Por¬ 
cine,  Bruti,  Cassii,  Favonii  et  Ci¬ 
ceronis,  104,  11.  Dicebat  sc  e 
SCto  rem  frumentariam  esse  sub- 
laturam,  104, 12.  prudentissima  et 
diligentissima,  10, 1.  ibique  Ascon. 
Femina  non  parvi  momenti  in  re¬ 
bus  publieis ,  eadem  vero  conti- 
nuis  Caesaris  amoribus  famosa.— 
Tu  facis  omnia  (Attiee),  quod 
Serviliae  non  dees,  i.  e.  Bruto, 
104,  117.  cf.  94,  4.  95,  1.  102,  11. 

et  16.  .  .  . 

Servilia,  filiaCn.  Caepioms,  qui 
naufragio  periit,  Claudii  uxor,  101, 

20.  ...  .... 

Servilii,  fratres  gemim,  simim- 
mi,  ut  dignosci  vix  possent,  110, 
18  Sunt  P.  Servilius  Geminus 
(bis  cos.  502.  et  506.)  et  Q.  Servi¬ 
lius  Geminus,  110,  26.  A  quibus 
Geminorum  cognomen  mansit  po- 

^Servilii,  duo  interfectores  Cae- 
saris  —  Cascas  dicam  an  Ahalas? 
58,  11.  vid.  P.  Servilius  Casca. 

Serviliorum  sepulcra  ad  por- 
tam  Capenam,  111,  7. 

Servilius  lacusUrbis,  a  Servilio 


— - i 

quodam  dictus.  ,,Multos  —  ad  la- 
cum  Servilium  caesos  vidimus  , 


cum  gcuuuu.  — -  . .  0 

16,  32.  cf.  Senec.  de  Provident,  o 

C.  Servilius  (  Vatia  ? ) ,  quern 
praetorem  suum  quaestor  L.  Ve- 
turius  quum  vult  accusare,  ve- 
tatur,  18,  19.  Est  fortasse  pa¬ 
ter  P.  Servilii  Isauriei,  proprae¬ 
tor  provinciae,  incertum  cuius 
(640.). 

C. Servilius,  Panhormitanus,  ve- 
tus  negotiator  in  foro  Lilybaei  a 
Verre  indigne  tractatus,  24,  54. 

M.  Servilius,  Kuscae  legem  an- 
nalem  dissuasit'  (A.  U.  623.)  8,65. 

M.  Servilius,  accusatus  aQ.Me- 
tello  Celere  de  repetundis  (703.) 
78,  8.  95,  3.  A.  U.  649.  trib.  pi. 
10  77. 

M.  Servilius,  A.  U.  710.  trib. 
pi.  Ciceronem  produxit  in  con- 
cionem ,  ubi  Philippicam  XI.  di¬ 
xit,  82,  7.  cf.  10,  2.  fortissimus, 
60,  6. 

P.  Servilius ,  eques  Rom.  magi¬ 
ster  scripturae  Siciliensis  (684.) 
22  71. 

'sex.  Servilius,  pro  Catilio  pira- 
ta  deprecatus,  75,  10. 

C.  (olim  Q.  53, 8.)  Servilius  Aha- 
la.  L.  Quinctii  Cincinnati  iterum 
dictatoris  (315.)  iussu  magister 
equitum  Ahala  Sp.  Maelium  re- 


gnum  appetcntem  interemit,  139, 

16  33,  1.  Eius  offensio,  127,  3. 

(cf.  Liv.  4,  21.)  43,  32.  58,11.  102, 

40.  —  Ahala,  Ala,  Axilla,  11,  45. 

Cn.  Servilius  Caepio,  Cn.  F.  Cn. 

N.  cos.  A.  U.  585.  quo  Ennius 
mortuus  est,  10,  20. 

On.  et  Q.  ( Servilii )  Caepiones, 
quorum  testimonium  in  Pom- 
peiuni  non  est  acceptum ,  2u ,  7. 

cf.  10,  25.  11,  48.  a  tt  ciq 

On.  Servilius  Caepio,  A.U.  bid. 
cos.  101,  5.  cui  quaestio  decreta 
est  in  L.  Tubulum,  112,  16.  A.  U. 
628.  censor,  19,  55. 

Cn.  Servilius  Caepio ,  incertum 
qui,  naufragio  exstinctns,  101, 20. 
Non  facile  est  ille,  qui  Schutziom 
Ind.  videtur,  A.  U.  613.  cos. 

Q.  Servilius  Caepio,  A.  U.  614. 

cos.  10, 43.  ■  a  tt  can 

Q.  Servilius  Caepio,  A.  C.  t>48. 
cos.  acer  et  fortis,  cuifortuna  bel¬ 
li  (Cimbrici)  crimini ,  invidia  po- 
puli  (a  Norbano  in  eum  concitati) 
calamitati  fuit;  damnatus  emm 
exsulavit  Smyrnae,  49,  11.  in  nu- 
rnero  disertorum  habitus,  10,  35. 
auctor  legis  iudiciariae,  5,  49.  di- 
ripuit  aurum  Tolosanum,  123,  30. 
ct,  Dio  Cass.  34,  97.  exercitum 
amisit  pugnans  contra  Cimbros 
A.  U.  649.  8,  28.  ideo  se  defendit 
apud  tribunos,  1, 14.  i 3,  47.  turbu- 
lentius  accusatus  a  C.  Vibio  Nor¬ 
bano,  13,  30.  laudatus  a  cos.  L. 
Crasso  oratore  (6o9.)  10,  44.  L. 
Antistius  Reginus  trib.  pi.  Cae- 
pionem  amisso  exercitu  in  vincu¬ 
la  coniectum  veteris  amicitiae  me- 
mor  custodia  liberavit  et  fugien- 
tem  comitatus  est,  Val.  Max.  4, 7, 
3.  et  6,  9,  13.  lustin.  32,  3.  Gell. 
3,  10.  Cic.  120,  5. 

Q.  Servilius  Caepio,  avus  L.Lu- 
culli,  113,  2.  quaestor  urbanus  A. 
U.  654.  Saturnino  trib.  legem  fru¬ 
mentariam  ferente  docuit  tantam 
largitionem  salvo  aerario  non  pos¬ 
se  fieri,  ac  legem,  senatu  ceteris- 
que  trib  unis  frustra  improbanti- 
bus,  cum  bonis  vi  impedit ;  niaie- 
statis  arcessitur,  1,  12.  10,  46.  5b. 
M  Drusi  trib.,  erga  quern  ea  fue- 
rat  amicitia,  ut  matrimonium  com- 
mutaret,  (Plin.  33,  1.  25  5.  Gell. 
17  15.)  ininiicus  exstitit,  4d,  £o. 
Ni’mis  deditus  ordini  equestri ,  a 
senatu  dissedit,  10,  62.  M.  Aemi- 
lium  Scaurum  patrem  lege  Servi¬ 
lia  (Glauciae)  reum  fecit,  164,  L 
et  2  45.  h-  Ei  orationes  scnpsit 
L.  Aelius,  10,  56.  Bello  Marsico 
periit  A.  U.  664. 


STEMMA  SERVILIORUM  CAEPIONUM. 

1)  Cn.  Servilius  Cn.  F.  Cn.  N.  Caepio  cos.  A.  U.  501. 

2)  Cn.  Servilius  Cn.  F.  Cn.  N.  Caepio  cos.  A.  U.  551.  pontifex. 

3)  Cn.  Servilius  Caepio,  praetor  A.  U.  579.  cos.  585. 


4)  Q.  Fabius  Maximus  Servilia- 
nus ,  adoptatus  a  Q.  Fabio  Ma¬ 
ximo,  Verrucosi  F.  cos.  A.  U. 

612.  cens.  619, _ 

7)  Q.  Servilius  Caepio  Cn.  F.  Cn.  N.  praetor 
Hispaniam  ulteriorem  A.  U.  644.  obtinuit, 
propraetor  de  Lusitanis  triumphavit  (646.). 
A.  U.  648.  cos.  contra  Cimbros  et  Teutonos 
infeliciter  pugnat.  Eius  jiropterea (A.  TJ.  659.) 
damnati  bona  iussione  popuii  Rom.  publicata 
sunt;  Liv.  Epit.  63. 


5)  Cn.  Servilius  Caepio  Cn.  F. 
A.U. 613. cos.  A.  U.  628.  censor. 


6)  Q.  Servilius  Caepio  Cn.  F. 
A.  U.  614.  cos.  634.  censor. 

8)  Cn.  Servilius  Q.  F.  Cn.  N. 
Cn.  pronepos. 


9)  Q.  Servilius  Cn.  F.  Q.N. 
quaestor  A.  U.  654.  Con¬ 
tra  M.  Li  viumDrusum  trib. 
pi.  stetit  pro  cquitibus  A. 
U.  663.  (cf.  Flor.  3,  17.) 
Legatus  Rutilii  cos.  occisus 
bello  sociali  A.  U.  664. 


10)  Servilia  Claudii. 


11)  Q.  Caepio,  qui  obiit  in  Asia 
ante  quacsturam  (Plut.  Cat.  min. 
11.).  Hicadoptavitsororis  filiura 
M.  Iunium  Brutum,  postea  ap- 
pellatum  Q.Caepioncm Brutum. 


12  et  13)  Servilia,  M.  Iunii  Bru¬ 
ti  uxor ;  Servilia,  L.  Luculli  uxor, 
Plut.  Cat.  min.  24.  Manntio  et 
Reinesio  esse  eadem  videtur. 

14)  Lucullus  puer,  pupillus  Ca- 

(ServiUus)  Caepio,  87,  3,  7.  vi¬ 
detur  M.  Iunius  Brutus. 

Q.  Servilius  Caepio ,  affinis  Ap 
pii  Claudii  Pulchri,  cuius  uxor 
erat  Servilia ,  ceteroquin  ignotus, 
nisi  forte  est  M.  Brutus,  (704.)  73, 
10.  11.  12.  ’ 

Q.  (ServiUus)  Caepio  Brutus, 
int.  M.  Iunius  Brutus  rvyavvoxTo- 
adoptatus  a  Q.  Servilio  Cae- 
pione  Serviliae  matris  fratre  ger- 
mano  A.  D.  695.  66,  11.  91, 24.  77, 
21.  87,  3,  7.  113,  2.  cf.  M.  ServiUus 
Caepio. 

P.  ServiUus  Casca,  A.  U.  710. 
trib.  69,  15.  Caesaris  interfcctor 
cum  ceteris  laudatus  58,  11.  „Ca- 
scas  dicam  an  Ahalas?“  scil.  quum 
Servilii  illius  Ahalae,  qui  Sp.  Mae- 
lium  occidit,  virtutem  sint  imita- 
ti.  Cf.  Appian.  B.  C.  2,  113. 

Cn.  ServiUus  Geminus,  A.  U. 
537.  cos.  qui  in  proelio  Cannensi 
cecidit,  116,  37. 

M.  ServiUus  Geminus,  A.  U.  694. 
trib.  pi.  95,  3,  10.  10,  77. 

C.  Servilius  Glaucia,  improbis- 
simus,  peracutus,  cum  primisque 
ridiculus ,  praetor  eo  die ,  quo  Sa- 
turninus  publice  est  interfectus, 
10,  62.  Solebat  monere  populum, 
ut,  si  qua  lex  recitaretur,  caveret, 
ne  qua  nova  quaestione  alligare- 
tur,  52,  6.  A.  U.  654.  35,  6.  32, 
7.  44,  24.  a  C.  Mario  Legem 
repetundarum  tulit,  cf.  Ascon. 
ad  164.  Cuius  fragmenta  collegit 
Klenz.  V.  Ind.  Legg.  Primus  tu¬ 
lit,  ut  reus  comperendinari  pos¬ 
set,  19,  9.  Dictum  eius  in  Sex, 
Calvinum,  8,  61.  in  Metellum  Nu- 
midicum,  ib.  65.  Glaucia  „stercus 
curiae“,  9,  41. 

P.  ServiUus  Globielus,  A.  XJ.  687. 
trib.  pi.  Asiae  praetor,  Ciceronis 
necessarius,  40,  32. 

L.  Servilius  Postumus,  A.  TJ. 
711.  Q.  Turii  lieres,  82,  26. 

P.  Servilius  Rullus  (de  cuius  pa- 
tre  vid.  Plin.  8, 51.)  29,  5.  et  30.  et 

31.  A.  U.  691.  trib.  pi,  legem  tu¬ 
lit,  quam  Cicero  dissolvit  tribus 
orationibus.  Eius  epistola  ficti- 
tia  ad  Pompeium  30,  20.  cum  hac 
lege  agraria  comparatur  C.  Cu- 
rionis  viaria  (704.)  78,  6,  5. 

P.  Servilius  Valia  C.  F.  M.  N. 
postea  Isauricus  cognoininatus, 
nepos  Q.  Metelli  Macedonici,  43, 
47.  gravissimus  et  sanctissimus, 
40,  40.  A.  U.  654.  in  caede  Satur- 
nini  stetit  a  partibus  consulum, 

32,  7.  Quinquennium  (675  —  679.) 
quum  praeesset  exercitui,  avi  et 
patris  more  agendum  sibi  censuit, 
22,  90.  A.  TJ.  684.  iudex  Verris, 
19,  21.  Agros  Attalensium  et 
Olympenorum  populo  Romano 
subiecit  procos.  675.  29,  2.  30, 19. 
et  triumphavit  (680.)  50,  24.  Plu- 
res  praedonum  duces  vivos  cepit, 
quam  omnes  an  tea,  24,  26.  in  his 
Niconem,  ib.  30.  Favebat  legi 
Maniliae,  27,  23.  us  uras  Graeco¬ 
rum  ex  pactionibus  servavit ,  95, 

1,  16.  Inimicitias  provincialium 
composuit,  48,  9.  De  animadver- 
sione  in  Catilinarios  dixit  ante 
Catonem,  101,  21.  Ciceronis  ami¬ 
cus,  48,  1.  sqq.  Ciceronis  opera 
rempublicam  magistratibus  inco- 
lumem  deinceps  traditam  esse  di¬ 
xit,  42,  7.  Q.  Metellum  Nepotem 
cum  Cicerone  reconciliavit,  41, 10. 

A.  TJ.  697.  pontifex,  44, 6.  A.  TJ.  698. 
sententiam  dixit  de  caussa  Ptole- 
maei  Aulctae,  71,  1,  3.  44,  1.  et  6. 

A  Q.  Cicerone  commendatus  (700.) 
89,  1,  6,  20.  cf.  86,  23.  mortuus  A. 

TJ.  710.  58,  5.  Huius  filius: 

P.  ServiUus  Vatia  Isauricus,  ae- 
mulator  Catonis,  90,  19,  9.  91,  1, 

10.  bonis  annumeratur  (A.  TJ. 
698.)  88, 3, 2.  cf.  ep.  1, 1.  A.  U.  700. 
praetor  Pomptinii  triumpbmn  pro- 
hibuturus,  89,  4,  6.  Ei  it  obviam, 

93,  16,  12.  fractus  a  Cic.  de  digni- 
tate  L.  Planci,  80,  12.  Aliac  eius 
actiones,  80,  16.  A.  TJ.  706.  cos. 


M.  Caeiio  Rufo  praetori '  restitit, 
Caes  B.  C.  3, 21.  A.  TJ.  708.  Asiae 
procos.  ad  quern  sunt  epp.  83, 
—  72.  P  Servilius,  Ciceronem 
consecutus,  invectus  est  in  Anto- 
nium  post  Caesaris  interitum.  82, 
2.  assentiente  Cicerone,  63, 8.  Ser. 
Sulpieio  sepulcrum publice  decer- 
nendum  censet,  statuam  non  item, 
65,  6.  De  L.  Caesaris  sententia 
Ciceroni  non  probata  privatus  ad 
bellum  contra  Dolabellam  geren- 
dum  mittendus,  67,  8.  Antonium 
spe  'salutis  spoliandum  iudicavit, 
68,  2.  et  7.  Iusto  lenior  in  Anto¬ 
nium  eiusque  asseclas,  70,  3.  4. 
93,  15.  100,  5. 

Servius,  frater  L.  Papirii  Paeti, 
79,  16,  4.  v.  Ser.  Clodius. 

Servius  Galba,  vid.  Sulpicius. 
Servius,  A.  TJ.  703.  designatus 
tribunus  pi.  de  ambitu  accusatus 
condemnatur:  eius  locum  petit 
Curio,  78,  4.  idem  fortasse,  qui 
Servius  Pola,  78,  12. 

Servius  Tullius,  v.  Tullius. 
L.JVibius?)  Sestius,  pater  P. 
Sestii  a  Cic.  defensi,  qui  summis 
honoribus  dignus  esse  maluit 
quam  ornatus  videri,  45,  3. 

L.  Sestius  Pansa,  cuius  postu- 
lationi  refragatus  est  Cic.  pro 
praetore  Asiae  A,  TJ.  700.  88, 
11,  2.  ’ 
P.  Sestius  L.F.  adolescens  opti- 
mus  (33, 8. 75, 6.  cf.  totam  or.  45.) 
gener  C.  Albinii,  et  postea  L.  Sci- 
pionis  Asiatici  (A.  TJ.  674.)  45,  3. 
A.  TJ.  691.  quaestor  C.  Antonii 
cos.  M.  Aulanum  et  C.  Marcellum 
Catilinarios  Capua  eiecit,  45,  11. 
Romam  arcessitus  a  Cicerone,  re- 
liquos .  coniurationis  conatus  re- 
tardavit,  ib.  postea  Antonium  ce- 
lerrime  consecutus  eius  exercitui 
stimulus  admovit  Petreii  adiutor, 
ib.  §.  12.  Proquaestor  Macedoniae 
(692.)  integerrimus,  ib.§,  13.A.U. 
697.  trib.  45 ,  6.  ad  Caesarom  pro 
Cic.  salute  profectus,  45,  33.  con- 
cisus  ab  operis  Clodianis,  45,  37. 
Eius  uxor,  Cornelia,  75,  6.  Eius 
promissa  (696.)  92,  19.  Eius  ta- 
men  lex  de  abroganda  rogatione 
Clodii  Ciceroni  non  sufficit,  92, 
23.  Thessalonicae  ipse  cum  Piso- 
ne  etPomponio  remoratus  est  Ci¬ 
ceronem  A.  U.  696.  87,  4,  2.  Ira- 
scitur  Metello  (697.)  93,  3.  Vulne- 
ratus  in  turba  Clodiana ,  53 ,  14 
Laudes  eius  de  Cicerone  bene  me- 
riti,  41,  8.  et  12.  42,  6.  A.  d.  IV. 
Id.  Febr.  A.  TJ.  698.  de  ambitu  et 
de  vi  postulatus  et  a.  d.  V.  Id. 
Mart.  Ciceronis  ope  sententiis 
omnibus  absolutus  est,  S8,  3,  5. 
Laudatus  est  a  Cn.  Pompeio,  71, 

9,  7.  A.  TJ.  701.  praetor.  Litterae 
eius  ad  Cic.  cadunt  in  A.  703.  94, 
17.  95,  1.  Pecuniam  a  L.  Mesci- 
nio  Rufo  in  fano  depositam  abs- 
tulit  (A.  TJ.  705.)  75,  20,  5.  unde 
Ciliciae  propraetor  fuisse  intelli- 
gitur;  cf.  97,  7.  ibiq.  Graev.  Huic 
quod  Pompeius  graves  res  ad 
Caesarem  scribendas,  omnium  in 
manus  venturas,  dederit,  Cic.  val- 
de  reprehendit,  A.  TJ.  705.  Itaque 
nihil  umquam  legi  oijvzio/tUinfnov 
scriptum  contendit,  96,  17.  dicta 
Sestiana(hauddubie  huius  Sestii, 
scil.  nostri,  i.  e.  a  Cic.  defensi) 
77,  32.  cf.  75,  6.  77,  27.  ibiq.  Ma- 
nut.  97,  15.  Caesarianus  (706.)  li- 
ctores  habet  non  concessos,  sed  a 
Caesare  datos,  100, 7.  Apiarathen, 
Cappadociae  regem,  occupat(709.) 
102,  2.  et  7.  A.  U.  731.  cos. 

Sestius,  amicus  Trebiani  s.  Tre- 
bonii,  76,  10. 

P.  Sestius,  P.  F.  diversus  a  P. 
Sestio  L.  F.  Ad  cum  est  cp.  75, 

17.  A.  TJ.  695.  quaestor. 

Sestius  Pompeianus,  diversus 
videbatur  Manutio  ad  97,  15,  3. 
cf.  100,  7,  1. 

T.  Sestius  (al.  Sextius)  Gallus, 
inprimis  honestus  atque  ornatus 


adolescens,  in  cuius  fundo  primum 
vulnus  accepit  Clodius,  53,  31. 

Setinus  ager,  a  Setia,  Latii  ur- 
be,  30,  25. 

Sextilius,  Etruscus,  C.  Iulii Cae¬ 
saris  Strabonis  proditor,  9,  3. 

Sextilius  Andro,  Pergamenus, 
40,  34. 

A.  Sextilius ,  fort,  negotiator 
Acmonensis,  homo  improbus,  40, 
15. 

C.  Sextilius,  M.  Lurconis  soro- 
ris  filius,  homo  pudens  ct  gravis, 
40,  36. 

C.  Sextilius  Rufus,  necessarius 
P.  Lentuli,  Cypri  quaestor  707. 
Ad  liunc  est  ep.  83,  48.  A.  TJ.  711. 
praeerat  ille  classi  C.  Cassii,  82, 
13.  Eius  fundus  in  manibus  vcr- 
beronis  Curtilii  (710.)  103,  6. 

P.  Sextilius,  A.  TJ.  693.  quae¬ 
stor,  40, 13.  Huius  fortasse  pater: 

P .  Sextilius  Rufus,  callide  cepit 
hereditatem  Q.  Fadii  Galli,  112,17. 

Q.  Sextilius,  amicus  Milonis ;  in 
quem  sunt  concitatae  Clodii  ope- 
rae,  Ciodio  a  Milone  de  vi  accusa- 
to  (697.)  88,  1,  3. 

Sextius  v.  Sestius.  Formam  no¬ 
minis  Sestius  Ciceronianam  con- 
firmat  illud  mjaztdtSi]^  ap.  Cic. 
Eadem  aliorum  quoquc  scripto- 
rum  est,  ut  Dionis  et  Ptolomaei. 
Apud  hunc  vero  legitur  aiiis  in 
lo.cis  Rvaztos,  in  aiiis  Ri^zzoc.  Apud 
Cic.  ncc  sestus  (i.  e.  sextus)  est, 
nec  Sestilius  (i.  e.  Sextilius),  et 
Sextius  passim  sine  ulla  dubita- 
tione  praestatur. 

Sextius,  C.  Verris  proximus  li- 
ctor ,  carnifex  crudelissimus ,  22, 
67.  24,  45.  et  54. 

C.  Sextius  Calvinus,  orator  ele- 
gantis  ingenii  et  sermonis,  aeger, 
10 ,  34.  idem  videtur  esse  cum  C. 
Sextio  C.  Caesaris  Strabonis  ami- 
co  eoque  lusco,  8,  60.  Glauciae 
dictum  in  eurn  8,  61.  Ac  Pighio 
videtur  is  esse,  qui  ex  anni  655. 
praeturaMacedoniamobtinuit,  50, 

34.  quamquam  in  melioribuslibris 
Mss.  ibi  est  Sentius ,  non  Sextius 
pro  communi  variandi  nominis 
istius  consuetudine ;  cf,  Ern.  Clav. 
Cic. 

P.  Sextius,  A.  TJ.  654.  praetor 
des.  accusatus  a  T.  Iunio  ambitus 
est  damnatus,  10,  48. 

T.  Sextius  (al.  Sestius,  Sergius) 
Gallus,  53,  31.  Vid.  T.  Sestius 
Gallus. 

Sibylla,  Erythraea,  concitatione 
quadam  animi  futura  praesen- 
tiens ,  124,  18.  Sibyllinae  valici- 
nationes,  122,  3.  Sibyllina  fata, 

35 ,  4.  Sibyllini  versus ,  122 ,  54. 
Sibyllini  libri  decern,  Varr.  Fr.  p. 
216.Bip.  Sibyllae  interpretes,  123, 

1.  2.  Cum  eius  versibus  congrue- 
bant  responsa  haruspicum,  124, 
43.  libri  consulti  Ti.  Graccho  oc- 
ciso  (621.)  23,  49. 

Sicca,  Cic.  familiaris  A.  U.  696. 
una  se  cum  Cicerone  fore  dixerat, 
sed  Brundisio  discessit,  14,  4. 
Mandata  fert  a  Domitio  et  Pom¬ 
peio,  97,  12  C.,  4.  Cic.  scripsit  ad 
Siccam,  101,  23.  103,  19.  apud 
Siccam  fuit  tamquam  domi  suae, 
105,  6.  Parcere  vult  Siccae,  105, 

11.  Eius  fundus  ad  Vibonem,  92, 

2.  et  4. 

Sicilia.  Eius  laus,  11,  62.  21, 1. 
Insula  Cereris,  22,  5.  97.  24 ,  38. 

23,  48.  nutrix  plebis  Rom.  21,  2. 
Henncnsium  nemus  umbilicus  Si- 
ciliae,  ib.  tyrannorum  ferax,  24, 

56.  loquax,  150,  3,  2,  bellis  Kar- 
thaginiensibus  vexata,  22, 54.  item 
bello  fugitivorum,  (A.  U.  654.) 

30,  30.  commune  (zd  xoivor)  Sici- 
liae,21,  46.  quinto  quoquc  anno 
censetur,  21,  56.  suo  iure  utitur, 
ib.  immunes  XVII  eius  civitates, 

22,  6.  24,  47.  cf.  Diodor.  Sic.  4, 

83.  Sicilia  Marcellorum  nomini 
adiuncta,  18,  4.  21,  14.  a  Verrc 
per  triennium  direpta,  19,  4. 
Skiliensis.  Sicilienso  fretum, 


123,  10.  Siciliensis  annus  Cicero¬ 
nis  est  annus ,  quo  Lilybaei  pro¬ 
quaestor  fuit,  A.  TJ.  679.  10,  92. 
29,  4. 

C.  Sicinius,  10,  76.  Q.  Pompeii, 
qui  censor  fuit,  ex  filia  nepos, 
quaestorius  mortuus  est.  proba- 
bilis  orator. 

Cn.  Sicinius,  10,  60.  homo  im- 
purus,  sed  admodum  ridiculus, 
neque  aliud  in  eo  oratoris  simile 
quidquam.  Seditiosus  trib.  pi. 
fuit  A.  TJ.  678.  Quum  omnes  ma- 
gistratus  vexaret ,  M.  Crassum 
tamen,  quia  metuebat,  non  atti- 
git;  cf.  Plutarch.  Crass.  7. 

Sicinius,  94,  4.  nescio  qui.  Si- 
cinius  in  Crasso  Plutarchi,  quem 
Corradus  hie  commemorat,  est 
Cn.  Sicinius,  de  quo  ante;  sed  is 
in  tribunatu  interfectus  est.  Ma- 
nutius  putat,  peritum  fuisse  con- 
scribendorum  edictorum  nrovin- 
cialium. 

Siculi,  acuti,  12,  8.  10,  12.  dica- 
ces,  23,  43.  faceti,  8,  54.  frugi  et 
sobrii,  22,  27.  eorum  iura  sub  Ro¬ 
manis,  2i,  13.  ab  Antonio  cives 
Romani  facti,  103,  12.  usi  sunt  Ci¬ 
ceronis  patrocinio  in  accusando 
Verre,  137,  14.  Siculi  alicuius  fa- 
cete  dictum  in  stultum  patronum 
8,  69.  Siculorum  oratorum  genus 
dicendi  concidendis  numeris  ab- 
iectum,  11,  69. 

Sicura,  servus  Felicis,  89,  9. 
Sicyon,  una  de  septem  eivitati- 
bus  veteribus  Graeciae  in  Pelo- 
ponneso  prope  Isthmum,  90,  13. 
quinquaginta  annorum  tyranni- 
dem  perpessa,  137,  23.  Celebran- 
tur  calcei  Sicyonii  apud  veteres, 
4, 3.  Sicyonius  magistratus  a  Ver¬ 
re  pecuniam  poscitur,  19,  17.  7, 
54.  et  olivae  Sicyoniae  apud  Vir- 
gilium  in  Georgicis. 

Sicyonii,  qui  in  Attici  acre  alie- 
no  erant,  90,  19.  20.  118,  22. 

Sicyonii  calcei  (molles  ac  pre- 
tiosi),  4,  3.  7,  54. 

Sida ,  urbs  Pamphyliae ,  73 ,  6. 
12.  82,  15. 

Sidicinus %  a  Sidicino,  colonia 
agri  Campani,  95,  1.  58,  41. 

Sidon,  urbsPhoeniciae,  98, 9. — 
Extrema  regio  provinciae  Asiae, 
82,  15. 

Sigeum,  promontorium ,  oppi- 
dum  et  portus  Troadis,  39,  10. 
75,  12. 

Sila  silva,  silva  in  Bruttiis,  pi- 
cariis  Celebris  prope  Mamertinam 
urbem,  10,  22.  cf  Virgil.  Aen.12, 
715.  et  Intpp.  10,22.  vulgata  olim 
scriptura  ,, silva  sua“  falsa  est, 
vera  ,, Silva  Sila“  pridem  investi- 
gata  a  Turnebo  Adv.  XI.  1,  26. 

Silanio,  23,  57.  statuarius  no- 
bilis ,  isque  avxodibaxzoi,  de  quo 
Plin.  34,  8. 

Silanus,  v.  Iunius. 

Silenus,  comes  Bacchi,  docet 
Midam,  quid  sit  optimum  homini, 
116,  48. 

Silenus,  Calatianus,  liistoricus 
Graecus  incertae  aetatis,  qui  Han- 
nibalis  historian!  scripsit,  71,  24. 
Livio  26 ,  49.  et  multis  aiiis  com- 
memoratus.  Vid.  Voss,  de  Hist. 
Gr.  L.  III.  p.  189. 

A.  Si  Hits ,  a  quo  Cicero  volebat 
hortos  emcre,  in  quibus  monu- 
mentum  Tulliae  poneret,  99,  13. 
101, 10.  24.  25—31.  33.  35. 

P.  Silius  Nerva,  A.U.  695.  prae¬ 
tor,  A.  TJ.  703.  propraetor  Bithy- 
niae  et  Ponti,  77,  21.  79,  16.  S3, 

62. 63.  a  provinciae  administratio- 
ne  laudatur  95,  1. 

Silvanus,  dens  silvarum,  122, 35. 
Silvanus,  auctor  legis  Plautiae ; 
vid.  Ind.  LL. 

Silvias,  vel  Pighio  auctore  (p. 
420.)  potius  Silius,  95,  1. 

Silus  (vel  Silo),  cognomen  Ser- 
giornm;  testis  in  Pisonem,  8,  70. 
fortasse  M.  Sergius  Orata  Silus, 
qui  A.U.  649.  quaestor  provincia- 

lis ;  cf.  Drakenb.  ad  Liv.  32,  27. 
Adde  Tacit.  A.  15,59.  inMs.  Flor. 
Simo,  persona  comica,  1,  9. 
Simonides  Ceus,  artis  mnemoni- 
cae  inventor,  8,  86.  112,  32.  poeta 
suavis  itemque  doctus  et  sapiens, 
quid  aut  quale  sit  deus  ,  se  scire 
negat,  121,  22.  Ab  ignoto  quo- 
dam  mortuo  ante  sepulturam  per 
somnium  monetur,  ne  naviget, 
124,  27.  Epigramma  in  Lacedac- 
monios  Thermopylis  occisos  116, 
42.  Memoria  insignis,  116,  24. 

Simulans ,  nomen  Comoediae 
Afranii,  45,  64. 

Sinnius  Capita  de  interrogatio- 
ne  senatoria,  158. 

Sinope,  urbs  Ponti,  30,  20.  27, 

8.  19,  34. 

Sinuessa,  oppidum  et  colonia 
Latii  in  finibus  Campaniae  trans 
Lirin  amnem,  98,  15.  16.  Hinc 
Sinuessanmn  diversorium,  S2,  20. 

103,  8.  104,  1. 

Sipontum,  urbs  Apuliae ,  Grae- 
cis  Sipus,  95,  2.  98, 15.  99, 7.  Inde 
Sipontina  siccitas,  30,  27. 

Sipylus,  mons  Lydiae,  ad  quern 
Magnesia  altera,  88,  11. 

Siregius,  104,17.  (aut  Sira  re- 
gius,  de  cj.  I.  Fr.  Gronovii.  Nam 

104,  15.  Sirae  fit  mcntio,  hominis 
Aegyptii ,  Cleopatrae  fortasse  le- 
gati.) 

Sirenes.  Fabula  de  Sirenum  can- 
tibus  quomodo  intelligenda?  115, 
18.  cf.  Horn.  Od.  //,  484. 

Siro  Epicureus,  112,  35. 

Sisapo,  urbs  Hispaniae,  cuius 
verus  situs  non  satis  certus  est, 
5S,  19.  Ad  earn  miniaria  metalla, 
quae  societates  publicanorum  ex- 
ercebant,  vid.  Plin.  33,  7.  Unde 
proverbium;  Tenes  cum  sociis, 
tamquam  Sisaponem.  VicLWesse- 
ling.  ad  Ant.  Itin.  p.  444.  et  in 
primis  Turneb.  Adv.  10,  16. 

L.  Cornelius  Sisenna,  doctus, 
bene  latine  loquens,  gnarus  reip., 
facetus,  inter  aetatem  Hortensii 
et  Sulpicii  interiectus.  In  histo- 
ria  vincit  superiores,  sed  abest 
tamen  a  summo,  10,64.  add.  Yell. 
2,  9.  Puerile  quid  in  historia  con- 
sectatur,  133,  2.  Usitatum  sermo- 
nem  corrigere  volens  inusitatis 
verbis  usus  est,  10,  74.  Somniis 
credi  oporteres  negat,  124,  43. 
Praetor  bonorum  Cn.  Comelii 
possessionem  edicto  P.  Scipio- 
nl  dat,  152.  Defensor  C.  Vends, 
21,  45.  et  Chritilii,  10,  74.  vir  pri- 
marius  et  dives,  23,  15.  20. 

P.  Siser  (si  veraloctio),  libertus, 
100,  13. 

Sisyphus,  prudens,  116,  41.  ver- 
sat  saxurn  apud  inferos,  116,  5. 

Sitius,  104,  17.  Sittiana  syngra- 
plia  est  78,  2.  P.  Sitiurn  memo- 
rat  Hirtius  B.  Aft.  36. 

P.  Sittius  (vulgo  olim  Cincius ) 
Nucerianus,  38,  20. 

Smyrna,  urbs  Ioniae ,  unde 
Smyrnaei,  10,  21.  30,  15.  40,  30. 
67,  2. 

Socrates,  philosopliiae  parens, 
112,  1.  fons  eius  et  caput,  11,  10. 
Apollinis  oraeulo  sapientissimus 
iudicatus,  109  ,  4.  140  ,  2.  139  ,  21. 
141,  2.  contra  a  Zopyro  stupidus, 
126,  2.  119,  37.  pliilosophiam  ad 
communis  vitae  usum  voeavit, 
109,  4.  devocatam  e  caelo  in  ur- 
bibus  eollocavit  et  in  domos  in- 
troduxit,  120,  4.  127,  10.  numeros 
et  geometriam  et  harmoniam  Py- 
thagorae  admiscuit,  109,  4.  Re¬ 
rum  obscuritate  ad  confessioncm 
ignorationis  adductus  est,  109, 
12.  110,  23.  39.  Morem  omittendi 
de  re  controversa  iudicii  sui  in- 
troduxit,  125,  72.  Animos  divines 
esse  et  excedentes  e  corpore  in 
caelum  redire  censuit,  140, 4.  Ipse 
cum  suis  hiayoi'/ijv  vel  inductio¬ 
ns  genus  in  argumentando  secu- 
tus  est,  12,  10.  Statuebat,  senten- 
tiam  sequentibus  Stoicis,  omnes 
insipientes  non  esse  sanos,  118,  5. 


Eius  somnium  in  Critone  Plato- 
nico,  124,  25.  Moribundus  ita  dis- 
putavit,  ut  non  ad  mortem  trudi, 
sed  in  caelum  videretur  ascende- 
re,  116,  29.  sq.  Quae  repudiabat 
Socrates,  Plato,  ut  addisceret,  ad 
Pythagoreos  profectus  est,  115, 
29.  Primus  de  virtute  instituit 
quaerere,  ib.  Non  ratione  reddi- 
ta,  sed  auctoritate  hos  minutos 
philosophos  (Epicurum  maxime) 
vicit,  124,  30.  opposuit  se  sophi- 
stis,  10,  8.  112,  1.  senex  fidibus 
canere  didicit,  139,  8.  a  Conno, 
79,  22.  Sub  XXX  tyranuis  se  do- 
mi  continuit,  97,  2.  Eius  6u.iju.d- 
vtov,  124,  54.  Antiquorum  phi- 
losophorum  sententiam  de  divi- 
nationo  retinuit,  124,  3.  in  eo, 
quod  seirent,  homines  esse  elo- 
quentes  censuit,  7,  14.  Earn  viam 
esse  proximam  ad  gloriam,siquis 
id  ageret,  ut,  qualis  liaberi  vellet, 
talis  esset,  137,  12.  Satis  dixit 
de  virtutibus  et  copiis,  122,  66. 
Exseerabatur  eum,  qui  primus 
utilitatem  a  natura  seiunxisset, 
133,  12.  et  21.  Eodem  semper 
ore  ae  vultu  fuit,  136,  26.  118,  15. 
Paucis  contentus,  118,  23.  Usur- 
pabat  ilQojvsinv,  110,  5.  136,  30.  8, 
67.  10,  85.  „Mundanusu,  120,  37. 
Voluptatem  e  cibis  etpotionibus 
nullam  percipiebat,  nisi  esuriens 
vel  sitiens,  112,  28.  120,  34.  Con- 
temnebat  etiam  nummos,  120,  32. 
de  AJcibiade  118,  32.  de  Euripi- 
dis  Oreste  (1  —  3)  119,  29.  beatus 
concitato  in  aliis  virtutis  studio, 
7,  47.  cf.  109,  4.  Quomodo  in  iu- 
dicio  capitis  pro  se  ipse  dixerit, 
7,  54.  in  morte  obeunda  constan- 
tissimus,  116,  40.  et  43.  123,  33. 
Eius  philosophiam  sectati  sunt 
Peripatetici  et  Academici,  119,  3. 
Socrates  princeps  eorurn  fuit,  qui 
a  re  civili  animi  quodam  iudicio 
abhorrerent,  dicendique  exercita- 
tionem  contemnerent,  9,  16.  19. 
31.  Litteram  nullam  reliquit,  ib. 
De  falsa  beatitudine,  120,  12. 
Quid  disputet  in  Platonis  Phae- 
done,  164,  2.  in  Phaedro  Plat.  7, 
7.  11,  12.  laudat  Isocratem,  11, 
13.  apyid  Platonem  sibi  ipse  fingit 
rempublicam,  128,  1.  11.  29.  30. 
Socrates  in  Plat.Politia  IX.  p.  571. 
Steph.  124,  29.  cum  Critobulo  lo¬ 
quitur  in  Xenophontis  Oeconomi- 
co,  139,  17.  scurra  Atticus  dictus 
a  Zenone  Epicureo,  121,  34.  Ho¬ 
mo  sufflatus  non  quaerit  Socratis 
vestigia,  120,  9.  122,  6.  123,  11. 
138,  19. 

Socratica  ratio  contra  alterius 
opinionem  disserendi,  116,  4. 

Socralici,  9,  19.  Socraticorum 
philosopliorum  familiae,  9,  16. 
Mauent  in  antiquorum  philoso- 
phorum  sententia  de  divinatione, 
124,  3.  Socraticorum  libri,  124, 4. 
lecti  etiam  a  secus  scntientibus, 
117,  3.  Eorurn  facetiae,  136,  29. 
37.  Socratiei  sermones,  9,  18.  So- 
cratici  viri,  103,  9.  5,  35. 

Sol,  unde  dictus?  122,  27.  deus 
a  Graecis  Apollo  habitus,  123,  20. 
unus  o  diis  consentibus,  Varr.  RR. 
1,  1.  love  natus,  nepos  Aethcris. 
Pater  Circes,  Pasiphaes  etAeetae, 
avus  Medeae  et  Absyrti,  123,  19. 
21.  pater  Phaethontis,  138,  25. 
princeps  et  moderator  reliquorum 
luminum,  132,  17.  Solis  circum- 
vectio,  238, 9.  eius  cursus,  122, 40. 
in  currum  Phaethontem  filium 
tratulit,  123,  31. 

Solentini,  v.  Soluntini,  21,  42. 
Soli,  oppidum  Ciliciae,  134,  16. 
Solon,  9, 15.  Atheniensis  legisla¬ 
tor,  unus  de  VH  Graeciae  sapien- 
tibus,  multum  dicendo  valuit,  10, 
7.  Servio  Tullio  regnante  vigiut, 
10 ,  10.  eloquens ,  7 ,  13.  reipubl. 
caussa  furorem  simulavit,  136, 30. 
Eius  ouuaxtli‘a,  128,  34.  oricn- 
tem  tyrannidcm  multo  ante  prae- 
sensit,  124,  49.  Solonis,  Lycurgi 
etDraconis  legibusRomanasCras- 


sus  praefert,  7 ,  44.  Solonis  scri- 
pta  Stoicis  non  esse  leges  vide- 
bantur,  110,  44.  Solon  in  seditio- 
ne  unum  quemque  civem  iussit 
alterius  utrius  esse  partis,  99,  1. 
Solon  primus  constituit  Areopa- 
gitas,  136,  22.  Ex  eius  legibus 
tralaia  sunt,  quae  sunt  de  mi- 
nuendo  luxu  et  luctu  in  funere, 
134 ,  23.  25.  nullam  necopini  par- 
ricidii  poenani  constituit,  16,  25. 
Responsum  Pisistrato  139,  20. 
Duo  eius  versus  Latine  redditi 
116, 49.  gloriatur  versibus  se  quo- 
tidie  addiscentem  aliquid  sen  era 
fieri,  139,  8.  14.  9,15.  112,  27.  116, 
46.  133,  22.  128,  1. 

Solonium  (al.  Selonium),  91,  7. 
124,  36.  125,  31.  campus  agri  La- 
nuvini. 

Somnia,  numina  divina,123, 17. 
Sopater,  Halicyensis,  21,  28. 
Sopater,  Tyndaritanus,  23,  39. 
Sophistae,  quibus  Socrates  se 
opposuit,  10,  8.  aSocrate  ap.  Pla¬ 
tonem  illusi,  10,  85.  Eorurn  di- 
cendi  genus,  11,  19.  IniSuxuxov, 
11,  11. 

Sophocles,  Agrigentinus,  homo 
disertus  et  doctus,  22,  S8. 

Sophocles,  natus  01.  70,  4.  in 
Colouo,  vico  Athenis  propinquo, 
115,  1.  mortuus  01.  93, 4.  nonage- 
narius.  A  Pericle  collega  in  prae- 
tura  reprehenditur,  quod  pul- 
chrum  puerum  admiraretur,  136, 
40.  cf.  139 ,  14.  poeta  divinus ,  in 
somnio  vidit  Herculem  dicentem, 
quis  auream  pateram  suam  sur- 
ripuisset,  124,  25.  tragicorum 
princeps,  7, 4.  senex  a  filiis  amen- 
tiae  accusatusrecitato  Oedipo  Co- 
loneo  absolutus  est,  139,  7.  mol- 
lissimum  eius  carmen  de  Oedipo- 
de,  115,  1.  Pacuvius  lamenta- 
tionem  Ulixis  flebiliorem  effeeit, 
quam  Sophocles  (inNiptris),  117, 
21.  Aiacis  versus  inLatinum  con- 
versi  118,  29.  Versus  Traehinia- 
rum  117,  8.  Versiculus  eius,  91, 
7.  SovSeinvovi  Cic.  memorat  88, 
16,  3. 

Sopolis,  pictor  Ciceronis  tem¬ 
pore  clarus,  93,  16.  Cf.  Plin. 
35,  11.  ubi  Sopylus  a  Iunio  scri- 
bitur,  a  Silligio  Sopolis. 

Sora,  Romanorum  colonia  ad 
Lirim,  Arpino  vicina ;  incolae  So- 
rani,  9,  11.  51,  9. 

Soranus,  augur,  124,  47. 

Sosia,  serva,  4,  50.  persona  Te- 
rentiana,  5,  19.  et  23. 

Sosippus,  Agyrinensis ,  frater 
Epicratis,  21,  9. 

Sositheus,  Entellinus,  22,  87. 
Sositheus,  servus  anagnostes 
Ciceronis,  90,  12. 

C.  Sosias ,  quaestor  M’.  Lepidi, 
97,  6.  praetor  A.  U.  705.  a  Pom- 
peio  defecit  ad  Caesarem ,  98 ,  1. 
A.  U.  722.  cos.  cf.  Suet.  Oct.  17. 

Q.  Sosius,  eques  Roman,  ex 
agro  Piceno,  tabularium  incendit, 
123,  30. 

Sostratus,  Centuripinus,  22,  23. 
Sosus,  liber  Antiochi  contra 
Philonem,  110,  4. 

Sotericus  Marcius ,  libertinus, 
49,  25.  Sotericum  malum  artifi- 
cem  laudat  Seneca  ap.  Gell.  12,  2. 

Sparta  vel  Lacedaemon ,  caput 
Laconicae,  unde  Spartiatae,  4, 25. 
112 ,  30.  137 ,  22.  Apollo  Pythius 
Spartam  avaritia  perituram  esse 
dixit,  137,  22.  Spartanorum  pue- 
ri  ad  aram  verberati,  117,  14.  20. 
clepere  discunt,  130,  5.  123,  38. 
reges,  128,  23.  Spartiatarum  mo- 
ra  ad  tibiam  procedens ,  117 ,  16. 
puerorum  Spartiatarum  exercitia, 
117,  14.  20.  120,  27. 

Spartacium  helium,  27, 11.  24,2. 
Spartacus,  duxfugitivorum.qui 
belium  Servile  A.  U.  681.  commo- 
vit,  44,  12.  141,  4,  2,  30.  95,  2. 
quocum  M.  Antoniu3  comparatur 
60,  6. 

Spartiatae,  fortes  ac  duri,  116, 
43.  pueri  verberati  ne  ingemi- 


scunt  quidem,  120,  27.  cf.  117, 15. 
Portentum  iis  pblatum  ante  pu- 
gnam  Leuctricam,  124,  34.  Athe- 
niensium  potiti,  4,  25. 

Spes  dea  a  Calatino  consccrata, 
134,  11.  123,  18.  et  122,  23.  (al. 
Fides.) 

Speusippus,  a  Platone  avunculo 
Academicae  philosophiae  quas 
heres  relictus,  109,  4.  115,  1.  3. 
121,  13.  133,  13.  120,  10.  13.  31. 
cum  Xenocrate  Platonis  rationem 
tenuit,  et  post  hos  Polemo,  Cra¬ 
tes  unaque  Crantor,  109 , 9.  item¬ 
que  Aristo teles  et  Theophrastus, 
114,  2.  nil  ab  Aristotele  dissen- 
tiens ,  9 ,  18.  deum  esse  vim  ani- 
malem ,  omnia  regentem ,  statuit, 
121,  3. 

Sphaerus  Bosporanus ,  praecla- 
rus  Zenonis  discipulus ,  ut  Stoici 
inprimis  bene  definiens,  119,  24. 
cuius  definitionibus  ipse  Cic.  usus 
est,  119,  24. 

Spino,  fluvius  prope  Romam, 
in  augurum  precatione  tamquam 
deus  invocatus,  123,  20. 

Spintharus ,  scriba  Ciceronis, 
102,  25. 

Spinlher,  vid.  P.  Cornelius  Len- 
tulus  Spinther. 

Spoletum  vel  Spoletium,  opp. 
Umbriae.  Inde  Spoletinus  popu- 
lus:  non  est  fundus  factus  49, 
21. 

Spongia,  iudex  in  iudicio  Clo- 
diano  de  religione  corruptus,  no¬ 
men  fictum  hominique  nequam 
ioci  caussa  datum,  90,  16. 

Spwrinna  Vestricius,  haruspex, 
qui  Caesarem  monuit,  ut  caveret 
sibi  IdibusMartiis,  79,  24. 124,  52. 

Stahianum,  M.  Marii  praedium 
ad  Stabias ,  oppidum  Campaniae, 
77,  1. 

Staienus  (vulgo  olim  Stalenus), 
v.  Aelius. 

Staseas,  Neapolitanus,  Peripa- 
teticus ,  qui  multos  annos  Romae 
apud  M.  Pupium  Pisonem  vixit, 
7,  22.  115,  3. 

Statiellenses ,  cives  urbis  Ligu- 
riae,  inter  Dertonam  et  VadaSa- 
batia,  quae  dicebantur,  Aquae 
Statiellae  seu  Aquae  Statiellor  um, 

si,  n. 

Statilius ,  histno  pessimus  (A. 
U.  677.)  17,  10. 

L.  Statilius  Taurus,  augur  (A. 
U.  709.)  101,  13.  14. 

L.  (al.  P.)  Statilius,  Catilina- 
rius ,  33, 3.  6.  de  quo  supplicium 
inTulliano  sumptum  est,  Sal.  Cat. 
55.  cf.  17.  43.  46.  sq. 

Statius  Albius  Oppianicus,  vid. 
in  Albius. 

Statius,  servus  Q.  Ciceronis,  cui 
erat  ab  epistolis,  nimis  acceptus 
et  carus,  Marco  non  probatus,  86, 
16.  95,  2.  87,  2,  1,  1.  87,  3,  8.  ma- 
numissus,  91,  18.  19. 

Caecilius  Statius,  poeta,  v.  Cae- 
ci  Hus  • 

L.  Statius  Marcus,  e  praetura 
proconsul  Asiae,  iubetur  C.  Cas- 
sio  provinciam  et  exercitum  A.  U. 
711.  tradere,  67,  12.  Adde  Yell 
2,  70.  de  eius  exitu,  ibid.  77. 

Sext.  Statius  (negotiator),  cui 
a  Pompeio  commendato  Cicero 
praefecturam  negavit,  95,  1. 

Stellas ,  29 ,  7.  et  Stellatis  ager, 
30,  31.  campus  Campaniae  medi- 
terraneae,  cf.  Suet.  Caes.  20.  et 
Camillus  Cauipan.  Fel.  Diss.  II. 
C.  33.  sqq. 

Sterope  Pleias,  261,  270. 
Stesichorus,  139,  1.  natus  Hi- 
merae,  ubi  eius  statua,  21,  34. 

Sthenius,  Thermitanus  hospes 
Verris,  21,  34.  22,  7.  24,  42. 

Stilpo,  Megarensis,  philosoplms 
acutus  et  minutus :  natura  ebrio- 
sus  et  mulierosus,  naturae  vitium 
corrigit,  110,  24.  126,  5.  Zenonis 
Cittiei  praeceptor,  de  quo  vid. 
Laert.  II.  113. 

Stilpo,  persona  Terentiana,  11, 
47. 

Stoici,  ab  Antisthene,  9,  17. 
omnium  maxime  novaveruntplu- 
rima,  113,  2.  114,  3.  elegantes, 
119,  3.  5.  et  6.  Multa  Peripateti- 
corum  et  Aeademicorum  placita 
mutatis  vocabulis  tradiderunt,110, 

5.  121,  27.  fortes,  118,  10.  n«(.a- 
tio\u,  110,  44.  De  percipiendi  vi 
eiusque  finibus,  115,  26.  non  so¬ 
lo  sensuum  testimonio  confidunt, 
110,  31.  Eorum  dutXtxTixij  et  to- 

12,  2.  114,  4.  sorite  utuntur, 
110, 48.  brevi  argumentatione,  118, 

6.  10,  31.  141,  Prooem.  2.  obscu- 
ri,  114,  1.  moderati,  9,  18.  ad  di- 
cendum  inopes,  10,  31.  Eorum 
dumeta,  110,  35.  laquei,  120,  27. 
iqeptiae ,  241.  Ugovoia,  121,  8. 
124,6.38.125,49.  Fatum,  125, 

7.  8.  9.  14. 17.  126,  15.  12,15.  Eo¬ 
rum  de  divinatione  sententiae, 
124,  33.  passim  refutatae,  125,  48. 
Stoici  negant  posse  quemquam 
divinare  praeter  sapientem,  125, 
63.  Artificiosa  divinatio  contra 
Peripateticos  defenditur,  124, 33. 
de  extispicio,  124, 52.  Aiunt  mun- 
dum  deum  esse,  110, 37.  aetherem 
summum  deum,  110,  41.  quattuor 
ex  rebus  constare  omnia,  114,  5. 
maxime  vi  ignea,  123,  14.  In  cor¬ 
poris  humani  compage  usui  apta 
esse  membra  omnia,  121, 18.  quae- 
cumque  creata  sint,  inservire  ho- 
minum  usui,  136,  7.  nihil  esse 
par  alteri ,  110,  26.  vitam  beatam 
e  summo  bono  esse  nexam,  120, 
28.  114,  12.  t fj  (pvvii  euo htyovu i - 

'Qijv,  i.  e.  honeste  vivere,  112, 
11.  115,7.120,30.  Honestum,  138, 
3.  119,  16.  28.  bona  Peripatetico- 
rum  esse  praecipua  vel  producta, 
120, 16.  41.  112,  21.  Amorem  esse 
conatum  amicitiae  faciendae  ex 
pulchritudinis  specie,  119,  33.  34. 
Sapientes  etiam  ignotorum  sa- 
pientium  amicos  esse,  121,  44. 
omnes  insipientes  non  esse  sanos, 
119,  24.  dolorem  non  esse  malum, 
117,  18.  Omnes  esse  divites,  qui 
caelo  et  terra  frui  possint,  77,  16. 
De  fortitudine,  136,  19.  urbanita- 
tem  esse  virtutem,  ib.  de  animi 
perturbationibus,  119 ,  6.  Omnia 
peccata  esse  paria,  110,  43.  136, 
35.  In  doctrina  de  officiis  maxi¬ 
me  Stoicos  sequitur  Cic.  136,  2. 
Stoici  negabant  leges  esse  Ly- 
curgi  scripta,  item  XII  tabulas,  et 
Solonis,  110,  44.  Stoicorum  do¬ 
ctrina  magis  delectat  gustata, 
quam  potata,  120,  5.  7.  Portenta 
Stoicorum,  123,  38. 

Sext.  Stola,  iudex  in  caussa  L. 
Flacci,  40,  20. 

Strabo  ( M.  Lenius  Strabo  ? 
Corrad. )  augur  fuisse  videtur, 
quod  Ciceronem  excusavit,  qui  in 
coena  augurali  Apuleii  non  ad- 
fuerat.  Ea  excusatio  autem  non 
valebat,  nisi  per  augures  ad  mini¬ 
mum  tres  fieret,  101,  17.  cf.  14. 

Strabo,  incertum  quis,  geogra 
phica  memorat,  110,  25. 

Strato,  Lampsacenus,  Theo- 
phrasti  auditor,  109, 9.  negat  mun- 
dum  a  Diis  esse  etc.  110,  38.  phy- 
sicus  esse  voluit,  115,5.  vim  divi- 
nam  in  natura  ponit,  121,  13. 

Strato,  servus  medicus,  28,  63. 
Stralocles,  liistoricus  Graecus 
aut  rhetor,  10,  11.  cf.  Ruhnk.  ad 
Rut.  Lup.  p.  32. 

Stratonicus ,  homo  facctus ,  ci- 
tharista,  cuius  facete  dicta  multa 
collegit  Athenaeus,  8,  41.  sqq. 
cius  dictum  in  Alabandensem, 
123,  19. 

Stratorius,  (aut  Tratorius  po- 
tius),  videtur  cum  Cornificio  in 
Africa  fuisse  quaestor  aut  lega- 
tus,  82,  23.  30. 

Stratus ,  urbs  Aetoliae  nobilis, 

50,  37. 

Strenia  dca,  cuius  fanum  seu 
sacellum  erat  in  Carinis,  94,  26. 

C.  Subernius,  Calenus,  familia- 
ris  Ciceronis,  79,  13. 

Suburana,  tribus  urban  a,  30,  29. 


Sucro,  fluvius  Hispaniae,  49,  2. 
inde  Sucronense  praelium  in  bel- 
lo  Sertoriano  A.  U.  678. 

Suessa  Aurunca,  Campaniae 
urbs  prope  Minturnas ,  59 ,  4.  60, 
2.  69,  8, 

Suessa  Pometia,  urbs  opulenta 
Volscorum,  capta  a  Tarquinio  Su- 
perbo,  128,  24. 

L.  Suetius,  19,  5. 

Su/enas  (M.  Nonius  Suf.)  abso- 
lutus,  93 ,  15.  Pompeianus  A.  U. 
705.  praetor  cum  imperio,  97,  15. 

Num.  Suffucius,  honestus  homo 
et  nobilis,  Praenestinarum  sor- 
tium  inventor,  125,  41. 

Sulla,  v.  Cornelius. 

Sulmo  (h.  Sermoneta),  urbs  in 
Pelignis ,  ubi  C.  Attius  Pelignus 
M.  Antonio  portas  patefecit  A.  U. 
705.  97,  4.  12.  A.  1.  cf.  Caes.  B.  C. 
1,18. 

Sulpicius,  patronus  C.  Sulpicii 
Olympi  circ.  A.  U.  680.  19,  48. 

C.  Sulpicius,  A.  U.  691.  praetor, 
Cic.  cos.  35 ,  3.  aliunde  non  co- 
gnitus. 

Serv.  Sulpicius  Camerinus,  A.  U. 
754.  cos.  10, 16.  De  hoc  aut  de  se- 
quente  int.  37,  7. 

C.  Sulpicius  Galba  Ser.  F.  P. 
Crassi  Muciani  gener,  10,  26.  33. 
34.  7,  56. 

P.  (Sulpicius)  Galba,  iudex  A. 
U.  684.  a  C.  Verre  reiectus,  19,  7. 
10.  idem  hie  videtur  esse  et  qui 
sequitur  consulatus  cum  Cic 
competitor  A.  U.  689.  285,  2.  90, 

1.  superatus,  37,  8.  pontifex  (A. 
U.  697.)  44,  6.  augur  (A.  U.  705.) 

Serv.  Sulpicius  Galba,  A.  U. 
603.  praet.  610.  cos.  divinus  in  di- 
cendo,  rudis  in  iure  civ.  7,  10.  13. 
10,  22.  23.  24.  Catone  superior, 
10,  20.  97.  37 ,  28.  101,  5.  Lusita- 
nis  contra  fidem  interpositam  in- 
terfectis  propraetor  A.  U.  605.  a 
L.  Scribonio  accusatus,  10,  23. 
absolutus  est,  ib.  Suet.  Galb.  3. 
Val.  Max.  9,  6,  2.  Q.  pupillum 
hlium  paene  in  humeros  extol- 
lens ,  7 ,  53.  56.  Orationes  anti- 
quitatem  redolentes  brevi  exa- 
ruerunt,  10,  21.  33.  86.  Oratio 
pro  publicanis  A.  U.  616.  ib.  Di- 
ctio  asperior,  9,  7.  11,  30.  7,  60. 
doctus,  116,  3.  vicinus  Ennii,  110, 
16.  Eius  dictum,  8,  65.  2,  4,  5. 
Iluius  filius: 

Ser.  Sulpicius  Galba  Ser.  F.  Ser. 

N.  A.  U.  646.  cos.  in  Saturnini 
caede  arma  pro  rep.  sumpsit,  32, 7. 

Ser.  Sulpicius  Galba ,  nepos 
Galbae  eloquentissimi  et  impera- 
toris  proavus,  Caesarianus,  refert 
de  proclio  Mutinensi,80,30.  prae- 
erat  legioni  Martiae ,  ib.  familia¬ 
r's  D.  Bruti,  81,  18.  Ser.  Galba, 
fortissimus  et  constantissimus, 

69,  16.  in  re  familiari  non  parum 
diligens,  76,  18.  cf.  Val.  Max.  6, 

2,  11.  Sueton.  Galb.  3.  Horat. 
Sat.  1,  2,  46. 

C.  Sulpicius  Olympus,  cuius  te- 
stamentum  a  C.  Verre  praet.  urb. 
irritum  factum  est  (A.  U.  680.) 

C.  Sulpicius  Gallus,  qui  filii  Q. 
praematura  morte  exstincti,  7, 

53.  mortem  constanter  tulit.  A.  U 
585.  praet.  ib.  10,  23.  A.  U.  588. 
cos.  L.  Aemilii  Paulli  Macedoni- 
ci  legatus  (587.)  127,  15.  140,  2,  6. 

74,  6.  littcris  Graecis  operam  as- 
sidue  dedit,  10,  20.  astrologiae 
peritus,  127,  14. 139,  14.  140,  27. 
136,6.  Huius  filius: 

Q.  Sulpicius  Gallus,  7,53.10,23. 

C.  (Sulpicius  an  Aquillius  ?)  Gal¬ 
lus  (nisi  forte  C.  Gallius),  postula- 
vit  a  L.  Metcllo ,  ut  ex  edicto  suo 
iudicium  daret  in  ilium,  22,  65. 

P.  Sulpicius  Rufus,  A.  U.  630. 
natus,  M.  Livii  Drusi  trib.  pi.  A. 

U.  663.  familiaris,  7,  7.  A.  U.  666. 
trib.  pi.  turbulentus,  10,  63.  153* 

4.  Veil.  Fat.  2,  18.  Eius  laudcs 
7,  29.  fortis  in  diccndo  et  gravis, 


8,  8.  44,  19.  primas  tulit,  10,  49. 
grandis  et  tragicus  orator,  10,  55. 
Crassum  imitans,  ib.  Eius  no¬ 
mine  orationes  scripsit  P.  Canu- 
tius,  10,  56.  57.  86.  89.  Eius  ge¬ 
nus  dicendi,  8,  21.  23.  cf.  11,  38. 
Accusavit  C.  Norbanum ,  M.  An- 
tonii  oratoris  quaestorem  A.  U. 
660.  8,  21.  137,  14.  A  Q.  Pompeio 
(666.)  cos.  capitali  odio  disside- 
bat 140,  1.  C.  lul.  Caesari  Stra- 
boni  consulatum  petenti  acriter 
restitit,  44,  20.  Intercessit,  ne 
reducerentur  exsules,  2,  28.  Eius 
contentio  effecit,  ut  leges  Aelia  et 
Fufia  vigerent,  46,  9.  Occisus  te- 
meritatis  poenas  luit,  9,  3.  135,  9. 
Sulla  cumSulpicio  de  iure  legum, 
quas  per  vim  latas  esse  dicebat, 
bellum  civile  gessit,  64,  2.  35,  10. 
10,  63.  4,  22.  Eius  interfector 
caedem  defendit  iussu  consulum, 
1,  15. 

Ser.  Sulpicius  Lemonia  Rufus, 
Q.  F.  65,  7.  De  eius  patre  et  avo 
37,  7.  ICtus  clarissimus,  10,  40. 
133,  5.  iuris  civ'ilis  peritissimus 
et  facundissimus,  10,  41.  exsul 
auditus  Sami  a  M.  Bruto,  ib. 
Quid  in  caussa  Siliana  responde- 
rit,  77,  21.  quomodo  ,, postlimi¬ 
nium"  explicet,  12,  8.  Praetor  in 
provinciam  ire  noluit,  37,  20.  Ser. 
Sulpicius  L.  Murenam  de  ambitu 
accusavit, 37, 3.  Interrex  Cn.  Pom- 
peium  mense  intercalario  A.  U. 
702.  V.  Kal.  Mart,  consulcm  crea- 
vit,  Ascon.  in  53.  A.  U.  703.  cos. 
renovavit  foedus  cumRhodiis,  82, 
15.  78,  8.  cunctator,  78,  10.  pluri- 
mum  vaiuit  (703.)  Sal.  Hist.  1,  7. 
moderatus  (704.)  96,  3.  97,  1.  ni¬ 
hil  ille  vytci;,  99,  12.  13.  Metu  per- 
turbatus,  99,  14.  Tardus  ad  ex- 
eundum,  ib.  98,  19.  99,  3.  7.  Eius 
filius  comes  Caesaris  (A.  U.  705.) 

98,  18.  Expostulat  cum  Cacsare, 

99,  3.  Eius  consilium  (A.  U.  706.) 

100,  7.  13.  (709.)  102,  10.  Praefe- 
ctus  Graeciae  a  Caesare,  76,  6, 
10.  Achaiae  procos.  (A.  U.  709.) 
76,  1.  et  4.  Ciceronis  ad  eum  epi- 
stolae,  83,  17  —  28.  a.  Ciceronem 
Sulpicius  consolaturafflietum  obi 
tu  Tulliae  (709.)  74,  5.  Marcelli 
caede  a  P.  Magio  Chilone  Athenis 
facta,  74,  12.  Caesaris  acta  re- 
scindi  voluit,  56,  11.  57,  1.  103, 
19.  desperat  de  omnibus,  103,  18. 
Eius  auctoritas,  101,  2.  A.  U.  711. 
in  legatione  adM.  Antoniummor- 
tuus,  65,  1.  cf.  80,  28.  82,  6.  Lau- 
des  65,  1.  Decretum  de  statua 
aenea  ei  in  Rostris  ponenda,  65, 

7.  Cf.  64,  7.  73,  3.  77,  31.  91,  5. 

94,  4.  94,  21.  Huius  filius: 

Ser.  Sulpicius  Rufus,  ingenio- 
sus  adolescens  et  bonus,  37,  26. 

27.  Caesaris  comes  (705.)  98,  18. 

19.  99,  14.  D.  Bruti  consobrinus, 
100,  7.  24.  65,  5.  74,  2.  Laudes 
74,  4. 

Summanus,  Deus  etEtruscus  et 
Romanus,  nocturni  caeli  regnator 
aeque  ac  diurni  Iuppiter,  (cf.  Mul¬ 
ler.  Etrusker,  2,  60.  167.  249.)  cu- 
cus  simulacrum  in  fastigio  Iovis 
Capitolini  positum  erat,  de  caelo 
ictus,  124,  10.  Caput  eius  ex  re- 
sponso  haruspicum  in  Tiberi  in- 
ventum.  De  Summano  Ovid.  Fast. 

6,  731.  negat  se  satis,  qui  sit,  sci¬ 
re.  Vid.  Plinius  H.  N.  2,  52.ubi  tri- 
bui  dicit  nocturna  fulmina. 


Sunium,  promontorium,  urbs  et 
pagus  Atticae,  96,  3.  102, 10.  inde 
Sunii  eius  incolae,  134,  2. 


Sura,  75,  10.  (Lentulus  aliquis 
Sura?) 

Sybaris ,  postea  Thurii ,  Varr. 
1,7,6.  quo  pervenit  Pythagoras, 
128,  15. 

Sybota,  (pi.)  insulae  tres  prope 
Corcyram,  94,  9. 

Syllus,  (nomen  corruptum?),  A- 
cademicus  ignotus  Zenonis  Epi- 
curei  tempore,  121,  34. 

Synephebi,  fabula  Menandri,  14, 

6. 116,  14.  123,  29.  Statii  Caccilii, 
HI,  2.  121,  6.  140,  7. 

Synnada,  plur.  (vel  Synnas,  94, 
16.)  urbs  Phrygiae  Salutaris ,  Cla¬ 
ra  suo  marmore,  73,  8.  85,  4.  In¬ 
de  Synnadense  forum  Laodiceae 
actum,  94,  22. 

Syphax,  rexNumidarum,  primo 
Romanorum,  deinde  Carthagini- 
ensiumsocius.  Victusintriumpho 
ductus  est,  6,  34.  cf.  Liv.  30.  extr. 
Sal.  lug.  5. 

Syra  area  (al.  Cyrea,  i.  e.  Cy- 
ri,  e  coni.)  88,  10. 

Syracusae,  urbs  Siciliae  prima- 
ria.  Harum  laudes  et  descriptio 
23,  52.  120,  20.  129,  31.  11,  62.  24, 
1-0.  31.  M.  Marcellus  in  ea  parte 
urbis  a  se  captae,  quae  insula  est, 
Syracusanis  habitandi  locum  ne- 
gavit,  24,  32.  Lautumiae,  opus 
magnificum,  24,  27.  55.  Ibi  re- 
gnarunt  tyranni,  129,  31.  79,  16. 
Quotannis  sortiti  sunt,  quod  sum- 
mum  erat,  Iovis  sacerdotium,  21, 
51.  23.,  61.  10,  16.  cf.  Diodor.  16, 
70.  Mensae  Syracusanae  a  Plato- 
ne  (ep.  7.)  graviter  repreliensae, 
112,  28.  120,  35. 

Syracusani  (vel  Syracusii,  124, 
20.)  periti  et  humani  homines,  24, 
28.  Eorum  mos  suffragandi  ae- 
tatis  voluntario  aut  necessario 
sortis  ordine,  23,  64.  Principum, 
i.  e.  primo  suffragantium,  nomina 
in  senatusconsultis  perscribi  so- 
lent,  ib.  Eorum  tyrannus  Diony¬ 
sius,  124,  20. 

Syracusanus  portus,  i.  e.  maior ; 
nam  minor  dicebatur  Laccius,  24, 
37. 

Syri ,  nati  servituti ,  48 ,  5.  cer- 
tissimas  tenent  opiniones  de  be- 
stiis,  121,  29.  piscem  venerantur, 
123,  15.  Syri  venales,  8,  66.  Eo¬ 
rum  reges ,  22 ,  33.  per  ludibrium 
dicitur  Piso  Syrus  de  grege  novi- 
tiorum,  50,  1. 

Syria,  inculta  a  Chaldaeis,  124, 
41.  Fructuosa  Romanis,  30,  29. 
Eunuchi  c  Syria,  153,  8.  teterri- 
me  administrata  ab  A.  Gabinio 
(A.  U.  698.)  48,  4.  50,  17.  Ma¬ 
gnum  bellum  parat  (704.)  95,  4. 
imperatori  Rom.  multum  negotii 
facessens,  27,  22.  Syriae  reges, 
Antiochus  et  Seleucus,  23,  27. 
Syria,  i.  e.  Assyria,  120, 35.  79,15. 

Syria,  mater  Veneris  quartae, 
quam  ex  Tyro  concepisse  dicitur, 
123,  23. 

Syriaci  publicani,  88, 13. 

Syro,  Epieureus,  amicus  Cice¬ 
ronis,  112,  35.  76,  11. 

Syrtis  patrimonii,  9,  41. 

Syrus  mercator,  101,  22. 104, 17. 
Syrus,  Attici  servus,  101,  22. 
104,  11. 

Syspira,  locus  Armeniae  auri- 
fodinis  clarus,  91,  6. 


Tabulae  XII.  In  iis  antiquitatis 
effigies,  7,43.  uberiores  omnium 
philosophorum  bibliothecis,  7,44. 
ab  omni  iudicio  poenaque  provo- 
candi  dant  veniam,  128,  31.  car¬ 
men  fieri  ad  alterius  iniuriam  ve- 
tant,  119,  2.  usucapionem  intra 
quinque  pedes  esse  noluerunt,  133, 
21.  si  in  ius  vocat,  134,  4.  De  mi- 
nuendis  lamentationibus  funeris- 
que  sumptibus  decreta  sumpta 
sunt  e  Solonis  fere  legibus,  134, 
23.  hominem  mortuum  in  urbe  ne 
sepelito  neve  urito,  134, 23.  sifurio- 
sus  escit,  118,  5.  Fragmenta  9,  39. 
134,  23.  et  24.  136,  12.  Arcera, 
130,  8.  10.  135,  19.  166,  47.  53,  3. 

Tabulae  ccnsoriae,  11,  46.  cf 
Varr.  LL.  6,  9. 

Tadius,  90,  5.  ct  8. 

P.  Tadius,  videtur  negotiatus 
esse  Athenis,  post  Verris  legatus 
in  Sicilia,  24,  25. 

Q.  Tadius,  propinquus  Verris. 
Testis  contra  Verrem,  19,  40.  23, 

17.  Hie  fortasse  est  Tadius ,  cu¬ 
ius  mentio  90,  5.  8. 

Tages,  auctor  disciplinae  Etru- 
scae,  qui  repente  terra,  in  agro 
Tarquiniensi  cum  araretur,  edi- 
tus ,  agricolam  totam  disciplinam 
docuit,  125,  23. 

Talna ,  index  in  iudicio  Clodia- 
no  de  religione ,  qui  Clodium  ab- 
solverat.  Yidetur  esse  nomen  fi- 
ctum,  ut  cetera  eiusdem  loci, 90, 16. 
Talna,  v.  luventius. 

Tamelastis,  272. 

Tamisius  Mustela,  58,  4.  68,  6. 
Tanagra,  oppidumBoeotiae,  43, 

43.  ,  .  . 

Tantalus,  cui  saxum  apud  infe¬ 
ros  impendero  dicitur,  111,  18. 
119,  16.  siti  enectus,  116,  5.  Eius 
posteri  Tantalidae,  123 ,  31.  Tan- 
talo  prognatus  s.  nepos  est  Tlxy- 
estes,  123,  12. 

Tanusius  (Tantasius?),  inbello 
Sullano  interfectus,  286,  2. 

Taraso,  vid.  Tharaso. 
Tarcondimotus,  regulus  in  qua- 
dam  Ciliciae  parte ,  quem  Cicero 
fidclissimum  socium  populi  Rom. 
amicissimumque  trans  Taurum 
appellat,  85,  1. 

Tarentini  Europam  in  tauro 
sedentem  magni  faciunt,  23,  60. 
cf.  Ill,  3.  39,  3.  94,  19. 

Tarentum,  urbs  Calabriae  cc- 
leberrima  vestibus ,  lanis,  aliis- 
que  mercibus,  8,  67.  10,  18.  28,  9. 
77,  12.  11,  27.  98,  15.  139,  4.  12. 
Inde  Tarentini,  39,3.94,19.111,3. 

Tarichea,  oppidumludaeae  mu- 
nitissimum.  Inde  Cassii  castra 
Tarichea,  82,  11. 

Tarpeius  mons  Romae ,  in  quo 
Capitolium,  4,  32. 

Sp.  Tarpeius  et  A.  Aternius  A. 
U.299.  coss.  de  multae  Sacramen¬ 
to  legem  gratam  tulerunt,  128, 35. 

Tarquinii,  oppidum  Etruriae: 
unde  Tarquiniense  municipium, 
26, 1.  et  Tarquiniensis  ager,  125, 22. 

L,  Tarquinius  Priscus,  filius 
Demarati  Corinthii,  qui  Cypseli 
dominationem  fugiens  Tarquinios 
venerat,  120,  37.  rex  peregrinus, 
38,  7.  Ei  ab  aquila  apex  imponi- 
tur,  124,  17.  133,  1.  Eius  res  ge¬ 
stae  et  interitus,  128,20.  Sub  hoc 
floruit  AttiusNavius  augur,  124, 17. 

L.  Tarquinius  Super  bus,  Pytha- 
gorae  aequalis,  128,  15,  superbis- 
simus  et  crudelissimus,  32,  4,  non 
crudelis,  sed  superbus,  59,  4.  141, 
1,  2,  11.  omnibus  exosus,  140,  S. 
nomen  regium  adduxit  in  odium, 
127,  40.  41.  Somnio  monitus  ex- 
silium  suum  praedicit  in  Bruto 
Accii,  ubi  ipse  loquens  inducitur, 
124,22.  Peregrinos  contra  patriam 
duxit,  134,4.  Noc  Yeientium,  nec 
Latinorum  armis  restitutus  Cumis 
consenuit,  118,  12.  certorum  ami- 
corum  fidem  expertu3,  140,  15. 
116,  36.  Eius  res  gestae,  128,  24. 
et  30.  cf.  10,  14. 

Sex.  Tarquinius,  vim  Lucrctiae 
affert,  128,  25.  134,  3. 

L.  Tarquinius  Collatinus ,  Lu- 
cretiae  maritus ,  128,  25.  imperio 
solutus  a  Bruto,  138, 10.  Memo- 
ratur  etiam  10,  14. 

L.  Tarquitius,  95,  8.  incertum, 
quis?  (Popmae  videtur  idem  es¬ 
se,  qui  ap.  Plin.  in  Catalogo  au- 
ctorum  libri  II.  de  disciplina  E- 
trusca  commemoratur.) 

Tarracina,  urbs  Latii  ad  mare, 
quae  et  Anxur  dicitur  Volsco  no¬ 
mine,  96,  5.  8,  50.  77,  23.  78,  11. 

Tarraco,  urbs  Hispaniae  meri- 
dionalis,  56,  14.  49,  11. 

Tarsus,  caput  Ciliciae,  72,  17. 
94,  20.  Tarsenses  pessimi  socii, 
82,  13.  .  „ 

Tartessus  (v.  Gades).  Hinc  Tar- 
tessiorum  rex  Arganthonius,  139, 
19.  Hinc  Tartessius,  96,  3.  est  L. 
Cornelius  Balbus  Gaditanus. 

L.  Tarutius  Firmanus,  familiaris 
Ciceronum,  Chaldaicis  maxime 
rationibus  eruditus ,  repetit  nata- 


lem  Romae  a  Parilibus,  quibus  a 
Romulo  condita  dicitur.  Romam 
conditam  dicit,  quum  in  iugo  lu- 
na  esset,  et  illius  fata  praedicit, 
125,  47. 

T.  Tatius,  rex  Sabinorum,  qui 
ob  raptas  Sabinas  bellum  cum 
Romulo  gessit,  4,  12. 

Taurea  Iubellius,  Campanus,50, 

11.  cf.  Liv.  26,  15. 

Tauri  in  Axino  homines  immo- 
larc  pium  diisque  gratissimum 
duxerunt,  129,  9. 

Tauri  Pylae,  angustiae,  per  quas 
iter  patet  ex  Cappadocia  in  Cili- 
ciam,  94,  20.  cf  Curt.  3,  2. 

Tauriscus,  actor.  Eius  dictum 
9,  59. 

Tauromenium  ( al.  Tauromi- 
niurn ),  urbs  Siciliae,  unde  Tauro- 
menitanus,  21,  66.  22,  6.  24,  19. 
Taurus  caelestis,  261,  536. 

Taurus ,  mons  Asiam  paene  to¬ 
tam  mediam  percurrens,  45,  27. 
72,  15.  94,  16.  56,  13. 

M.  Taurus,  Q.  Ciceronis  vici- 
nus,  89,  1,  2. 

Taurus,  82,  20.  qui  A.  U.  717. 
consul  suffectus  fuisse  videtur, 

L.  Statilius.  Videtur  legatus  Cal- 
visii  Sabini  fuisse,  qui  ex  sorti- 
tione  Antonii  petebat  Africam, 
quam  Cornificius  exSCto  obtine- 
bat,  cum  summa  offensione  Mino¬ 
taur!,  i.e.  Calvisii  et  Tauri,  82, 25. 
cf. Minotaurus.  Quum  autempro- 
vinciam  Calvisius  turn  obtinere 
non  posset,  eius  legatus  tamen 
Taurus  fuit  A.  U.  716. 

Taygetus,  mons  Graeciae,  a  ma- 
ri  per  totam  Laconicam  procur- 
rens  usque  ad  Arcadiam,  124,  50. 
Teanurn  Appulum,  28,  69. 
Teanum  Sidicinum ,  in  Campa¬ 
nia,  92, 11. 12. 13.  diversum  a  Tea- 
no  Appulo.  De  Sidicino  capien- 
dus  est  locus  68,  11.  quod  non 
procul  abest  a  Calibus,  30,  31.  35. 

Tebassus ,  nomen  veterani  Cae- 
sariani,  103,  10. 

Tegeatae,  incolae  urbis  Tegeae 
in  Arcadia,  124,  18. 

Telamo,  patria  pulsus ,  118,  18. 
24.  29.  8,  46.  123,  32. 

Telephus,  rex  Mysiae,  viam 
ostendit  Agamemnoni,  40,  29. 

Tellus  dea,  44,  10.  123.  10.  eius 
aedes,  43,  38.  57,  1.  13.  58,35.  105, 
14.  89,  1. 

Telmesses,  cives  Telmessi,  124, 
42.  Graec.  Tekuioilc  a  Telmesso, 
urbe  Cariae,  1.24,  11.  Draken- 
borch.  ad  Livium,  37,  16.  Tel- 
missus  scribendum  censet. 

Temenites  Apollo,  23,  53.  a  Te- 
meno,  loco  prope  Syracusas,  cu¬ 
ius  incolae  Temenitae.  Yid.  Inter- 
pretes  ad  Sueton.  Tiber.  74. 

Temnus,  oppidum  Aeoliae,  40, 
18. 

Tempe  Reatinorum  Cic.  dicit 
pro  regione  amaenissima,  93,  15. 

Tempsa,  oppidum  primumBrut- 
tiorum,  24,  16.  (Scribitur  etiam 
Temesa  et  Tenisa.)  Unde  Tem- 
psanum  incommodum,  direp  tio 
Tempsae  a  fugitivis ,  24 ,  15. 

Aes  Temesaeum,  vid.  Intt.  ad 
Ovid.  Metam.  15.  in. 

Tene  (al.  Tenea),  vicus  mariti- 
mus  Achaiae ,  inter  Corinthum  et 
Mycenen,  59, 2.  Tenea,  Mela,  Stra¬ 
bo.  Plinius  Atene,  manifeste  pro 
Tenea. 

Tenedia  securis,  nnmmis  Tene- 
diorum  illustrata  et  proverbio  di¬ 
citur  de  iis  rebus,  quae  praeci- 
duntur  et  plane  celeriterque  aufe- 
runtur.  Vid.  Fronto  p.  20.  ed. 
Rom.  Cf.  Erasm.  Adagg.  p.  m. 
1451. 

Tenedus,  insula  Asiatica  ad 
oram  occidentalem  Troiano  agro 
opposita,  19,  19.  unde  Tenedii: 
in  qua  urbs  eiusdem  nominis,  123, 
15.  88,  11.  37,  15.  39,  9. 

Tenes  ( Tivvrjc),  a  patre  Cycno, 
Neptuni  filio,  qui  Colonis  impera- 
bat  in  Troade ,  ob  novercae  amo- 


ris  suspicionem  pulsus  Tenedio- 
rum  civitatem  condidit;  Pausan. 

10,  14.  Diod.  Sic.  5,  83.  Idem 
Deus  vel  heros  in  divino  honore 
habitus,  123,  15.  cf.  20,  19.  Huius 
signum  pulcherrimum  Verres  abs- 
tulit,  19,  19. 

Terentia  (vel  potius  Titia),  no¬ 
men  fictum,  1,  11. 

Terentia,  Ciceronis  uxor,  ad 
quam  sunt  omnes  libri  84.  epp. 
articulorum  dolores  habet,  90,  5. 
filium  parit,  90,  2.  eius  saltus  ita 
placet  Ciceroni,  ut  sibi  Epirum 
possidere  videatur,  91,  4.  exsul 
cupit  in  eius  complexu  emori,  84, 

4.  fidissima  atque  optima  uxor, 
87,  3.  trahitur  a  Vestae  ad  tabu- 
lam  Valerlam,  84,  2.  rogatur  a  Ci¬ 
cerone  ,  ne  vicum  vendat,  84,  1. 
provincia  decedenti  Ciceroni  sua- 
vissima  et  optatissima  dicitur,  84, 

5.  simul  cum  Cicerone  ex  provin¬ 
cia  redeunte  Brundisium  introit, 
86,  9.  angitur  adversa  Ciceronis 
valetudine,  84,  7.  ipsa  minus  bel¬ 
le  se  habet;  mox  tamen  convale- 
scit,  79,  9.  post  reditum  Ciceronis 
e  bello  civili  dicitur  scelerate  quae- 
dam  facere,  100,  16.  intervertit 
partem  pecuniae  Ciceroni  mitten- 
dae,  101,  24.  a  Cicerone  dimitti- 
tur  A.  U.  708.  101 ,  24.  reprehen- 
dit  aliquid  in  obsignatoribus  te- 
stamenti,  101,  18. 

Terentina,  tribus  rusticana,  78,8. 
Terentius,  poeta  comicus.  Qua- 
lis?  265.  Elegans,  96,  3.  Eius 
Heautontimorumenos ,  118,  27. 

Adelphi,  139,  18.  (Eius  Chremes, 
111,  1.)  Andria,  111,2.  14,  6.  et  1. 
Versiculi  ex  Adelphis  47 ,  16.  ex 
Andria  5,  19.  et  23.  8,  40.  et  80. 

79,  7.  82,  25.  140,  24.  ex  Eunucho 
71,  9.  122,  23.  123,  19.  140,  25.  et 
26.  136,  42.  119 ,  35.  ex  Heauton- 
timorumeno,  112,  4.  5.  101,  6.  77, 
10.  136 ,  9.  133 ,  12.  e  Phormione 
123  30.  91  19. 

Terentius  (Attici  servus  fugiti- 
vus?),  95, 1. 

Terentius  (A.  Ter.  Varro?),  A. 
U.  700.  trib.  pi.  93, 16. 

Terentius  Vespa,  8,  61. 

L.  Terentius,  per  Nasidium 
emissns  (A.  U.  707.)  100,  17. 

Q.  Terentius  Culleo,  A.  U.  697. 
pontifex  minor,  44,  6.  Cum  hoc 
Atticus  egit  de  privilegio  in  Cic. 
lato  (A.  U.  696.)  92,  15.  a  M.  An¬ 
tonio  ad  Lepidum  transiit  (711.) 

80,  34.  cf.  88,  2,  1.  97,  12. 

P.  Terentius  Hispo,  Ciceronis 
necessarius,  operas  in  portu  et 
scriptura  Asiae  pro  magistro  de- 
dit  (707.)  100,  10.  83,  65. 

A.  Terentius  Varro  Murena,  te¬ 
stis  in  caussa  Caecinae,  26,  9.  Ci¬ 
ceronis  amantissimus  (A.U.  705.) 
86,  12.  Pompeianus  (A.  U.  706.) 
Caes.  B.  C.  3, 19.  T.  Manlii  caus¬ 
sa  vult  omnia  (708.)  83,  22.  A.  U. 
691.  (692.)  secundum  Pighium 
quaestor. 

C.  Terentius  Varro,  A.  U.  538. 
cos.  in  proelio  Cannensi  occisus, 
10, 19.  139,  20. 

M.  Terentius  Varro  Qibba,  A. 
U.  708.  M.  Bruti,  Galliae  Cisalpi- 
nae  propraetoris ,  quaestor  ;  cf. 
83,  10.  Eius  mortui  laudationem 
Cic.  sibi  vult  ab  Attico  mitti,  102, 
48. 

M.  Terentius  Varro  Lucullus, 
L.  Luculli  frater  germanus,  A.U. 
681.  cos.  eodem  anno  in  Macedo- 
niam  profectus ,  testis  in  Verrem, 
21,  8.  19,  23. 

M.  Terentius  Varro,  A.  U.  638. 
Romae  natus,  L.  Aelii  Antiochi 
Academici  discipulus ,  tribun. 
a  Pompeio  praefectus  classi  in 
bello  piratico,  turn  Pompeianus, 
post  pugnamPharsalicamadCae- 
sarem  se  contulit  (Caes.  B.  C.  2, 
20.)  et  ab  hoc  bibliothecis  Grae- 
cis  et  Latinis  praefectus,  Suet. 
Caes.  44.  Quinctilian.  10 ,  1 ,  95. 
Gell.  19,  14.  ab  Antonio  A.U.  711. 


proscriplus  evasit,  Gell.  14, 7.  Ap- 
pian.  B.  C.  4,  47.  et  usque  ad  an¬ 
num  aetatis  88.  vixit,  Plin.  29,  4. 
aut  etiam  100.  cf.  Val.  Max.  8,  7, 

3.  conscripsit  autem  490  libros, 
Gell.  3,  10.  Ad  eum  sunt  Lib.  79. 
Epp.  1—7.  A.  U.  708.  bello  civili, 
et  ep.  8.  A.  U.  709.  scriptae,  ubi 
Caesar  contra  reliquias  Pompeia- 
nas  in  Africa  pugnavit.  Antiqui- 
tatis  Romanae  peritissimus ,  et 
enarrator  intelligentissimus^  10, 

15.  56.  moratus  ifox xu  xai  ovdiv, 
91,  25.  92,  8.  Ciceronis  amicus, 
109,  1.  de  eo  exsule  bene  meie- 
tur,  91,  15.  18.  In  eius  fundum 
Casinatem  advolavit  Antonius, 

58 ,  40.  Eius  bibliotheca ,  93,  14. 
Satiras  Menippeas  adolescens  scri- 
psit,  109,  2.  tractavit  philoso- 
phiam  ad  impellendum  satis,  ad 
edocendum  parum,  109,  3.  Et 
oration!  vernaculae dedit  operam, 
109,  7.  A  Cicerone  in  dialogis 
loquens  inducitur,  93,  16.  94,  11. 
de  philosophia  Aca demica,  102, 

12.  13.  ac  libros  ad  Varronem  mi- 
sit  Cic.  cum  epistola,  79,  8.  (709.) 
103 ,  2.  a  Varrone  numquam  ali- 
quo  scripto  lacessitus,  103, 18.  25. 
33.  et  35.  Eius  tamen  dialogum 
exspectat  Cic.  104,  13.  ncnXoye*. 
tfia  eius  non  improbata  Attico, 
105,  11.  Varro  Hegesiae  oratoris 
genus  multis  incisis  insigne  pro¬ 
bat,  101,  6.  Varronis  thesauri  in 
proverbio,  81,  10,  5. 

Tereus,  fabula  Attii ,  105 ,  2.  5. 
De  Tereo,  rege  Thracum  scelera- 
tissimo,  vid.  Ovid.  Met.  VI.  455. 
sqq. 

Terinaeus  (vel  Terineus),  a  Te- 
rina  urbe  in  Bruttiis ,  a  qua  sinus 
Terinaeus  dictus  est,  Gr.  Tiguva, 
107, 48.  „  m 

Terminalia,  dies  festus  Deo  Ter- 
mino  sacer,  isque  anni  extremus, 
68,  10.  95,  1. 

M.  Terpolius,  trib.  pleb.D.  Bru¬ 
to  et  M.  Lepido  coss.  contem- 
ptissimum  nomen  inter  tribunos, 
153,  7. 

Terra  Lunae  cursu  proximo 
ambitur,  238,  9.  Terra  dea,  238, 
11. 

Terracina,  vid.  Tarracina. 

Tertia,  Isidori  mimi  Alia,  et  ipsa 
mima,  22,  34.  24,  12.  et  16.  Tertia 
vero  nomen  proprium  est,  nec 
magis  numerum  filiarum  signifi- 
cat  aut  ordinem,  quam  filiorum 
Quintus. 

Tertia,  M.  Bruti  soror,  C.  Cassn 
uxor,  86,  22.  Eadem  TertuXla 
vnoxoQtaxixoj^  appellatur,  104,  11. 
103,  20, 

Tertia,  v.  Aemilia,  124,46.125,40. 

Testa,  v.  C.  Trebatius  Testa. 

Testius  Penarius  (vel  potius  T. 
Pinarius),  8,  66. 

Tetrilius  Rogus  (al.  Tertilius, 
Tetrinius ,  Terrinius  ,  Tertinius. 
Guilielm:  C.  Racilius),  Philonis 
auditor,  110,  4. 

P.  Tettius,  frugalissimus,  A.  U. 
675.  accensus  C.  Neroni  proprae- 
tori  Asiae,  20,  28.  51.  et  52. 

Tettius  Damio,  cuius  in  vestibu- 
lum  fugiens  Cic.  sibi  cavit  a  vi  et 
insidiis  Clodianorum,  93,  3. 

Teucer,  Telamonis  regis  Sala- 
minii  filius ,  1 , 11.  a  patre  pulsus 
Salamine  Cyprum  navigavit  lbi- 
que  alteram  Salamina  condidit, 
120,  37.  ..  _ 

Teucer,  Pacuvii  tragoedia,  7, 
58.  Eius  ap.  Pacuv.  vox:  ubi  be¬ 
ne,  ibi  patria,  120,  37. 

Teucris,  fictum  nomen,  90,  12. 

13.  14.  quo  mulier,  C.  Antonii  ne- 
cessaria,  quae  Ciceroni  promisit 
pecuniam,  ad  earn  vero  solven- 
dam  fuit  tardior,  designari  re- 
ctius  putatur,  quam,  qm  olim 
intelligi  consuevit,  ipse  Anto- 

miTeutoni,  A.  U.  652.  a  C.  Mario 
devicti,  20,  60. 

Thales,  Milesius,  physicus ,  pri- 

mus  philosophus ,  239,  14.  solus 
septem  sapientum  suae  civitati 
non  praefuit,  9,  34.  omnem  autem 
oleam  in  agro  Milesio ,  ubertatem 
eius  praevidens,  aliquando  coe- 
misse  dicitur ,  124,  49.  idem  pri¬ 
mus  solis  defectionem  praedixit, 
ib.  et  127,  16.  Unus  e  VII  sapien- 
tibus  omnia  statuit  constare  ex 
aqua,  contradicente  Anaximan- 
dro,  110,  37.  121,  10.  33.  omnia, 
quae  cernerent  homines ,  deorum 
esse  plena,  134,  11.  Sphaeram  so- 
lam  et  plenam  (oppositam  vacuae 
Archimedis)  primus  tornavit,  127, 
14.  In  otio  vixit,  9,  34. 

Thallumetus,  servus  aut  liber- 
tus  Attici  eruditus,  94,  22. 

Thalna,  v.  luventius. 

Tharaso,  libertus  C.  Curionis 
filii,  72,  7. 

Thasus,  insula  Graeca  ad  Thra- 
ciae  oram,  4,  54.  50,  36. 

Thaumas,  Iridis  pater;  quae  in- 
de  Thaumantias  a  poetis  vocatur, 
123,  19. 

Theanum,  vid.  Teanum. 

Thebae,  urbsBoeotiae.  Ibi  cras- 
sum  caelum,  126,  4.  dirutae  ab 
Alexandro,  5,  50. 

Thebani,  ingenuorum  libidini 
locum  dant  licentiae  cuiusdam, 
130,  4.  Lacedaemoniis  superatis, 
10,  13.  tropaeum  statuerunt  ae- 
neum.  Accusantur  apud  Amphi- 
ctyonas,  6,  23.  Spartiatas  supe- 
rarunt,  4,  25.  5,  22.  et  33.  non  fa- 
cundi,  10,  13. 

Thebe,  Alexandri  Pheraeorum 
tyranni  uxor,  6,  49.  137,  7. 

Thelxiope,  Musa  ex  primis  qua 
tuor  love  altero  natis,  123,  21. 

Themista ,  est  Epicurea,  Lam- 
psacena,  112,  21.  50,  26.  De  qua 
vid.  Menag.  ad.  Laert.  10,  5.  ct 
Hist.  Mul.  phil.  p.  498. 

Themistagoras ,  Lampsacenus, 
20,  33. 

Themistocles ,  victor  ad  Salami- 
nem  01.  75,  1.  (A.  a.  Ch.  480.) 
Coriolano  aequalis,  10,  10.  Noctu 
insomnis  per  plateas  ambulans 
Miltiadis  se  tropaeis  excitari  di¬ 
xit,  119,  19.  non  timens  testas, 
45,  67.  prudentia  et  consilio  prae- 
stans,  10,  7.  ancipiti  sapientia,  9, 
16.  exsul  inter  barbaros,  127,  3. 
96,  11.  De  eo  Thucydides,  99,  8. 
hostium  auxilium  sprevit,  98,  10. 
Adiutorem  contra  patriam  nactus 
neminem,  sibi  mortem  conscivit, 
140,  12.  164,  2.  De  eius  morte 
narratio  ficta  ap.  Thucydidem,  10, 
11.  cuius  studium  in  legendo  non 
erectum  Themistoclis  fuga  (redi¬ 
tuque),  75,  12.  (Alcibiadis  nomen 
substitui  vult  Lallemand.)  De  vi 
memoriae  quid  iudicaverit,  8,  74. 
et  86.  112,  32.  omnium  civium  te- 
nebat  nomina,  139,  7.  110,  1.  Ce¬ 
teris  callidior,  136,  30.  Lyram 
deprecatus  habitus  est  indoctior, 
116,  2.  15.  Quid  Seriphio  cuidam 
respondent,  110,  1.  Dictum  de 
fiiia  collocanda,  137,  20.  Collo- 
cutus  cum  Aristide  de  incenden- 
da  Lacedaemoniorum  classe,  138, 

11.  cum  Solone  comparatus,  136, 

22.  Eius  liberi,  116,  46.  137,  5. 

Theodectes,  Phaselitcs,  Aristo- 
telis  auditor,  in  arte  inprimis 
oratoria,  itemque  Isocratis,  11, 

51.  et57.  memoria  insignis,  116, 

24.  Quinctil.  11,  2,  50.  Quid  de 
paeane  iudicet,  11,  64.  Scripsit 
de  numeris,  Rufin.  p.  191.  In  gri- 
phis  solvendis  catus ,  Athen.  10, 

75.  p.  1001.  Dind.  Vid.  Diog.  Laert. 

V.  24.  et  i  bi  Menag.  Valer.  M.  VIII. 

14.  3.  et  Suidas  in  N. 

Theodorus,  Byzantius,  sophista 
Socratis  temporibus  in  arte  sub- 
tilis,  in  orationibus  ieiunus,  10, 
12.  Scripsit  aliis  orationes,  11,  12. 
a  Socrate  in  Platonis  Phaedro  ap- 
pellatur  huyodaidusoi,  vid.  Quin¬ 
ctil.  3,  1.  Apud  Diog.  Laert.  2, 
104.  civilibus  orationibus  clarus 


dicitur ,  in  dicendo  praefractior 
nec  satis  rotundus,  11,  13. 

Theodorus,  Cyrenaicus,  deos 
tollit,  unde  n&toq  dictus  et  tumA- 
thenis  turn  Cyrenis  eiectus  est, 121, 
23. 42.  vid.  Diog.  Laert.  II.  86. 101. 
mortem  crudelem  contemnit,  mi- 
nante  Lysimacho,  rege  Pergami, 
116,  43.  120,  40.  Laert.  1.  c.  102. 
Ab  eo  dicuntur  Theodorii.  Di- 
versus  a  Theodoro  Cyrenaico, 
geometra,  quo  Plato  praeceptore 
usus  est,  cuius  mentionem  etiam 
Xenophon  facit  in  Memorabil.  4 
2,  10. 

Theodorus,  Hennensis  senator, 
23,  51. 

Theodosius,  Chius,  Hermarchi 
adversarius,  legatus,  44,  16. 

Theomnastus ,  Syracusanus ,  21, 
5.  21.  22,  14.  Theoractus  dicitur 
i.  e.  a  deo  perculsus  23,  66. 

Theophanes,  Mitylenaeus,  qui  et 
Lesbius  dicitur,  39,  10.  91,  5.  res 
Pompeii  scripsit  versibus.  Non 
libertus  eius,  sed  in  concione  mi- 
litum  ab  eo  civitate  donatus.  Un¬ 
de  posteri  eius  Pompeiorum  no¬ 
mine  Romae  fuere;  Tac.  A.  6,  8. 
ibiq.  Ryck.  L.  CorneliumBalbum 
Gaditanum  adoptat,  49,  25.  96,  6. 
97  ,  12.  familiarissimtis  Pompeio, 
particeps  consiliorum  eius,  91,  5. 
12.  17.  plurimum  apudPompeium 
valet  (A.  U.  703.)  94,  11. 

Theophilus,  libertus  M.  Marcel 
li,  74,  9.  10. 

Theophrastus ,  Aristotelis  audi¬ 
tor,  nomen  a  divinitate  loquen- 
di,  quum  antea  Tyrtamus  appel- 
laretur,  invenit,  11,  19.  7,  11. 

10,  31.  Demetrii  Phalerei  magi- 
ster,  115,  19.  10,  9.  Stratonis, 
109,  9.  hospes  ab  anicula  Athe- 
niensi  dictus,  10,  46.  Lacessitus 
scripto  Leontii  meretriculae,  E- 
picureae,  121,  33.  De  vitae  hu- 
manae  brevitate  cum  natura  con- 
queritur,  118,  28.  Rhetores  in- 
stituit,  5,  35.  non  re,  sed  gene- 
re  doeendi  paullum  discedens  a 
vetere  Academia,  133,  13.  Ele- 
ganter  Aristotelis  praecepta  re- 
tractat,  111,  2.  Fregit  auctorita- 
tem  veteris  scholae  Peripateticae 

(libro  77{(ji  t?jq  d-iiag  tidaipovia.), 

negans  in  sola  virtute  positum 
esse  fundamentum  beatitudinis, 
109,  9.  110,  43.  Cum  philosophia 
dicendi  praecepta  coniunxit,  125, 

1.  In  dicendi  laudibus  ornatum 
illud,  suave  et  affluens  numerat, 

11,  24.  de  paeane,  11,  57.  64.  de 
numero  oratorio,  11,  51.  68.  de 
numeri  remissione,  9,  48.  de  di- 
thyrambo,  ib.  de  verecundatrala- 
tione,  86,  17.  Cum  fortuna,  cru- 
ciatu,  dolore  beatam  vitam  posse 
coniungi  negat,  115,  26.  %6v  xltot- 
p>;r txdv  piov  omnibus  praefert,  91, 
16.  Institutus  ab  Aristotele  quae- 
sivit  de  re  civili  et  publica,  135.  5. 
125,  1.  itemque  de  magistratibus, 
135,  5.  Non  ausus  est  elate  ct 
ample  loqui,  humiliter  sentiens  ct 
cruciatus ,  verbera  aliaque  mala 
vim  habere  ad  misere  vivendum 
existimans,  120,  9.  Librum  de 
mtabeata  scripsit,  ib.  115,  5.  28. 
dedivitiis,  137,  16.  De  diversis 
rebus,  ut  do  plantis,  115,  4.  Libros 
t^uivifjixovq  et  ocxqoocjU  aitxoi'*;  com- 
posuit,  115,  5,  7T((jc  rptXoTtft  iuq,  91, 

3.  9.  Eius  Ttxvi]  QTjTOQtxrj  s.  liber 
tuqi  7, 11.  de  rerum  scien- 

tia,  115,  25.  Philosophiam  exci- 
tavit  caeli  pulchritudo,  116,  19. 
Callisthenis  amici  mortem  deplo- 
rans  Alexandri  rebus  prosperis 
angitur,  118,  10.  Laudat  liospi- 
talitatem,  137,  18.  Eius  de  Hero- 
dot0  et  Thucydide  iudicium ,  II, 

12.  de  Hiceta,  Syracusio,  110,  39. 
de  Taurisco  actore,  9,  59.  De  vi 
eius  legislatoria,  95, 1.  Non  dete- 
rior  Timaeo  auctor,  134,  6.  110 
35.  114,  2.  120,  37. 

Theopompus,  Lacedaemoniorum 


rex,  qui  Spartae  quinque  epho- 
ros  instituit,  135,  7. 128,  33. 

Theopompus,  Chius,  Isocratis 
discipulus,  scripsit  XVII  anno- 
rum  Historiam  libris  XII,  Thucy- 
didiae  suam  subnectens,  cf.  Diod. 
Sic.  14.  p.  305.  Isocrates  Thco- 
pompum  frenis,  calcaribus  Epho- 
rum  egere  dixit,  95,  1,  12.  10,  56. 
9,  9.  Quid  eo  acrius?  239,  49.  Ab 
Isocrate  compulsus  ad  historiam 
scribendam,  8,  13.  22.  elatione 
orationis  et  altitudine  Philisto  et 
ipsi  Thucydidi  officiens,  10,  17. 
Reprehensus,  quod  vocalium  con- 
cursum  studiosius  effugerit,  11, 
44.  Eius  ovppovXvuxoi ;  (idyoq) 
■nijoq  ‘-iu%avdoov,  101,  40.  102,  28. 
Genus  Tlieopompeum,  91,  6.  Mos 
Theopompeus,  11,  61.  Eius  nar¬ 
ratio  de  Bardyli ,  latrone  Illyrico, 
137,  11.  Eius  fragmentum  132, 
2.  Sunt  apud  eum  tabulae  innu- 
merabiles,  133,  I. 

Theopompus,  1)  —  Cnidius ,  fa- 
miliaris  Caesaris,  102,  7.  —  2) 
Idem  fortasse  est  Theopompus, 
qui  69,  16.  a  C.  Trebonio  Asia 
pulsus  esse'  dicitur.  —  3)  Alius 
esse  Theopompus  videtur  ille  de 
cohorte  amicorum  Q.  Ciceronis  in 
Asia  provincia  (A.  U.  695.)  87. 
2,  2. 

Theoractus,  vid.  Theomnastus. 
Theramenes,  secundae  aetatis 
orator  Atheniensis,  cuius  scripta 
nonnulla  exstitisse  Cicero  se  au- 
divisse  dicit,  8,  22.  Eius  dicendi 
genus,  10,  7.  Ob  ancipitem  fa- 
ciendi  dicendique  sapientiam  in 
rep.  floruit,  9,16.  Triginta  tyran- 
norum  et  Critiae  maxime  instin- 
ctu  damnatus,  ubi  venenum  bibit, 
Propino,  inquit,  hoc  pulchro  Cri¬ 
tiae,  116,  40.  cf.  Xenoph.  Hist. 
Gr.  2,  3,  56. 

Thericlia  pocula,  quae  nomen 
habent  a  Theriele,  figulo  Corin- 
thio,  qui  id  genus  excogitavit,  ne- 
que  solum  figlina,  sed  etiam  ex 
alia  materia,  23,  18.  Haec  omnis 
generis  vasa  dicuntur  0iiJtxi.Hu 
Xyduna ;  v.  Ioseph.  A.  11,  1.  Lu¬ 
cian.  Lexiph.  c.  7.  Athenaei  Dei- 
pnosoph.  9,  470.  E.  v. 

Thermae,  oppidum  Siciliae,  21, 
35.  unde  Thermitani,  ib.  43. 

Thermopylae ,  angustus  transi¬ 
ts  per  praeruptos  montes,  silvis 
impervios ,  ex  Thessalia  in  Boeo- 
tiam  etLocridem,  Leonidae  po- 
tissimum  eiusque  militum  vir¬ 
tute  et  morte  clarus,  112,  30. 
116,  42.  137,  18.  apud  Thermopy- 
las  Cato  maior  depugnavit  tribu- 
nus  militaris  M’.  Acilio  Glabrione 
consule,  139,  10. 

Thermus,  v.  Minucius. 

Theseus  rex  Atticos  ex  agris  in 
astu  commigrare  iussit,  134,  2. 
Theseus  tauri  Marathonii  cornua 
comprehendit,  119,  22.  Amicitiae 
exemplum,  111,  20.  Neptuni  fi- 
lius,  123,  18.  Rater  Ilippolyti,  qui 
ut  ab  equis  laceretur,  a  Neptuno 
impetrat,  123,  24.  31.  136,  10.  138, 

23.  Theseus  Euripidis  fabula,  118, 

14.  128,  1. 

Thespiae,  urbs  Boeotiae  sub 
Helicone  ad  sinum  Crisseum,  sa¬ 
cra  Musis,  quae  inde  Thespiades 
dicuntur,  23,  2.  83,  22. 

Thespienses ,  quorum  signum 
Cupidinis  egregium,  23,  60. 

Thesprotia,  regio  et  urbs  Epiri, 
ad  sinum  Ambracium,  95,  3. 

Thessalia, pars ,  Graeciae  inter 
Macedonians,  Epirum  et  mare  Ae- 
geum,  8,  86.  40,  26. 

Thessalonica,  urbs  Macedoniae, 
ad  sinum  Thermiacum,  44,16.  51, 

41.  50,  17.  84,  2.  90,  17.  92,  8.  Ibi 
Cicero  exsul  commoratur,  84,  1. 
sqq.  92,  8.  sqq.  Inde  Thessaloni- 
censes,  48,  2.  50,  34. 

Thessalus ,  Lampsacenus ,  con¬ 
tra  Verrcm  A.  U.  675.  19,  33. 

20,  23. 

2%eMd«s,libcrtusTrcbiani,95,10. 


Theutoni,  populi  Gcrmaniae  ve¬ 
teris  ad  sinum  Codanum,  et  in 
insulis  eius  sinus,  27,  20. 

C.  Thoranius,  quaestor  Varinii, 
Sal.  Hist.  5.  p.  220.  ed.Gerl.  min. 
qui  partes  Rompeianas  secutus 
A.  U.  709.  exsul  erat,  76,  20. 

L.  Thorius  Balbus ,  Sp.  F.  La- 
nuvinus(undein  uumo  eius  quae- 
storio  Iu no  Sospita),  voluptuosis- 
simus,  112,  20.  22.  diversus  a  L. 
Turio,  10,  67. 

Sp.  Thorius  Balbus,  populari 
dicendi  genere  valuit,  10,  36.  Au¬ 
ctor  legis  Thoriae,  8,  70.  vid. 
Indd.  Legg. 

Thoth,  Aegyptiorum  Mercurius, 
quo  nomine  et  primus  mensis 
apud  eos  appellatur,  123,  22.  0tb& 
ap.  Plat,  in  Rhilebo  p.  75.  et 
Phaedr.  p.  376. 

Thraces.  Iis  an  Dardanis  Piso 
Caesoninus  pacem  maxima  pecu- 
nia  vendit,  45,  43.  eorum  adven- 
tus  in  Macedoniam,  25,  16. 

Thracia  castra  (A.  U.  698.) 
48,  2. 

Thraccidica,  v.  Threcidica,  ar- 
ma  gladiatorum,  qui  Thraces  vel 
Thraeees  appellabantur,  63,  6. 

Thraex  gladiator,  62,  5.  cf.  Ou- 
dendorp.  ad  Suet.  Calig.  35. 

Thrasimenus  Lacus ,  in  Etruria, 
clade  Romana  notus,  125,  8.  10, 
14.  122,  3.  16,  32. 

Thraso,  Tyndaritanus,  24,  22. 
Thraso  (in  Mss.  et  edd.nonnul- 
lis  legitur  Tharaso),  Curionis  li¬ 
bertus,  72,  7. 

Thrasybulus,  Athenas  tyrannis 
liberat  armatus,  97,  3. 

Thrasymachus ,  Chalcedonius, 
de  natura  rerum  scripsit,  9,  32. 
10,  8.  Sophista  celeberrimus,  10, 
16.  primus  cum  Gorgia  arte  qua- 
dam  verba  vinxit,  11,12.  52.  Abs- 
tinuit  a  re  publica,  9,  16. 

Thrax  gladiator,  62,  5. 

Threicius,  0(irjixtoq,  i.  e.  Thra- 
cius,  137,  7.  stigmata,  quibus 
Thraces  satellites  corpora  nota- 
bant. 

Thucydides,  snmmo  loco  natus, 
(01.  77,  1.  mortuus  01.  97,  2.)  10, 

7.  11.  17.  rerum  pronuntiator  sin- 
cerus  et  grandis,  10,  S3,  gravis  et 
probus ,  11 ,  9.  239 ,  49.  Ei  officit 
Theopompus,  10,  17.  Philistus 
paene  pusiUus  Thucydides,  8S, 

13,  4.  Thucydides  et  Herodotus 
apto  numeroseque  dixerunt,  11, 
65.  longissime  a  sophistarum  in- 
eptiis  abfuerunt.  Thucydides  in- 
citatior  fertur  et  de  bellicis  rebus 
canit  etiam  quodammodo  belli- 
cum,  11,  12.  Unus  primae  aeta¬ 
tis  ex  oratoribus,  8,  22.  Ante  Pe- 
riclem  et  Thucydidem  nulla  lit- 
tera  est,  quae  quidem  ornatum 
aliquem  habeat  et  oratoris  esse 
videatur,  10,  7.  Eius  dicendi  ge¬ 
nus,  10,  7.  et  17.  ornatus,  11 ,  71. 
non  ’effugit  vocalium  concursio- 
nem  ,  11,  44.  96,  1.  sed  orbe  ora¬ 
tionis  caret,  10,  71.  si  posterius 
fuisset,  multo  maturior  fuisset  et 
mitior,  10,  83.  Orationes  inter- 
posuit,  ib.  sed  numquam  nume- 
ratus  orator,  11,  9.  14,  5.  Am- 
plissimae  eius  laudes  8,  13.  Iu¬ 
dicium  eius  de  Antiphonte  Rha- 
muusio ,  10,  12.  de  Themistocle, 

99, 8.  de  Themistoclis  morte,  10,11. 
Thucydidium  genus,  14,  6. 
Thucydidii  oratores,  11,  9. 

Thurium  et  Thurii  (nam  utrum- 
que  est  ap.  Cic.  quamquam  92,  5. 
non  Thurii  fortasse,  sed  Thuriis 
scribendum,  cf.  Duker  adLiv.  33, 

9.)  urbs  Calabriae,  olim  Sybaris 
dicta,  quo  nomine  propter  sum- 
mas  incolarum  voluptates  inno- 
tuit,  106,  §.  14.  98,  19. 

Thurinus  ager,  166, 1,  14. 

Thyamis,  fluvius  Epiri  nobilis, 

96,  2.  134,  3. 

Thyestea  exsecratio,  50,  19. 
Thyestes,  Tantalo  prognatus,  Po- 
lope  natus,  118,  12.  18.  Thyestes 

ultima  EnnH  tragoedia,  10, 20. 11, 

55.  123,  27.  116,  44.  119,  36. 

Thy  one,  uxor  Nisi,  mater  Dio- 
nysi  quinti ,  123 ,  23.  Apud  alios 
Semele  audit  inter  deos  relata; 
Apollod.  3,  5,  3. 

Thyreum,  oppidum  Acarnamae 
prope  mare  et  urbcm  Leucadem, 

86,  5. 

Tibarani,  s.  Tibarem,  populi 
Eleutherocilicibus  finitimi,  a  Cic. 
victi,  85,  4. 

Tiberis  fluvius.  Hunc  Caesar 
cogitabat  secundum  montes  Va- 
ticanos  ducere  (A.  U.  709.)  102, 

33.  De  more  sexagenarios  senes 
de  ponte  in  Tiberim  praecipitau- 
di  16,  35. 

Tiberinus  deus  fluvii  Tiberis, 

123,  20.  corporibus  civium  com- 
pletus,  40,  29. 102,  33.  Tiberinum 
ostium,  45,  35.  Tiberina  decursio 
African!  minoris ,  Carthagine  ca- 
pta  ad  urbem  reversi,  diem  fe- 
stum  VIII.  Kal.  Sept,  anniversa- 
rium  in  Fortunae  honorem  cele- 
brantis,  27,  12.  115,  24. 

Tiberius,  amicus  Attici,  Q.  Vo 
lusi  socer,  94,  21. 

Tibur,  oppidum  Latii  ad  Ame- 
nem  amnem ,  62 ,  4.  69 ,  9.  105 ,  3, 
Unde  Tiburs  ager  circa  Tibur,  S. 

55.  65.  97,  14.  Tiburtinum  Seipio- 
nis  praedium  in  agro  Tiburtino, 

61,  7.  Tiburs  Lepidi,  78,  14.  Ti¬ 
burs  fundus,  28,  51. 

C.  Tidius  Strabo,  vid.  Titius 
(M.)  Tigellius,  Sardus,  artis  mu- 
sicae  peritissimus  et  vocis  exi- 
miae,  C.  Caesaris  dictatoris  fami- 
liaris'et  post  Cleopatrae  Octavia- 
noque  acceptissimus,  Schol.  Cruq 
ad  Hor.  Sat.  1,  2,  2.  cf.  Kirchner 
Quaestt.  Hor.p.  42.  aLicinio  Cal- 
vo  acriter  perstringitur,  77, 2. 102 
49.  51. 

Tigranes ,  rex  Armemae ,  gener 
Mithridatis,  27,  2.  9.  aL.Lucullo 
vincitur,  45,  27.  Cn.  Pompeius  in 
suis  castris  supplici  insigne  re- 
gium  restituit  et  regnare  eum  iu- 
bet.  Ad  eum  Clodius  legatus  ire 
volebat,  91,  4.  Huius  filius: 

Tigranes,  rex  Armeniae,  gener 
Mithridatis,  cui  se  adiunxit,  37, 
15.  Mithridatem  recreavit,  27,  9. 
Asiae  imminens  a  Pompeio  re- 
tardatus,  27,  15.  a  Lucullo  pul¬ 
sus  ,  supplexque  a  Pompeio  ere- 
ctus ,  45,  27.  Ad  hunc  legari  cu- 
piebat  P.  Clodius  (A.  U.  695.)  91, 

4,  2.  7,  2.  27,  2.  Huius  filius: 

Tigranes.,  obses  A.  U.  696.  Ro¬ 
ma  aufugit,  92,  8.  a  Cn,  Pompeio 
eaptivus  Romam  missus  a  P.  Clo- 
dio  e  custodia  surreptus  et  dirnis- 
sus,  92,  8. 

Tigurinus  agev,  (falsa  lectio) 
vid.  Thurinus . 

L.  Tillius  (olim  vulgo  Tullius) 
Cimber,  primum  acerrimus  par- 
tium  Caesarianarum  propugna- 
tor,  postremo  unus  de  percus- 
soribus  Caesaris,  58,  11.  Se¬ 
neca  de  Ira  3,  30.  Quo  interfecto 
clam  abiit  in  Bithyniam ,  quam 
provinciam  ab  eo  adhuc  vivo  ac- 
ceperat;  ibique  classem  compara- 
vit,  82,  13. 

Timaeus,  Siculus,  Tauromem- 
tanus,  qui  regnante  Agathocle  -vi¬ 
sit,  eruditissimus  et  eloquentissi- 
mus  historicus,  8,  14.  Concinnum 
eius  dictum  de  nato  noctu  Ale- 
xandro  M.  et  de  Dianao  Ephesiae 
templo  eadem  nocte  combusto, 
122 ,  17.  cf.  tamen  Plutarch.  Ale- 
xand.  3.  Pyrrhi  bellum  seorsim 
scripsit,  75, 12.  de  Timoleonte,  ib. 
Zaleucum  negat  ullum  fuisse,  re- 
futatus  a  Theophrasto,  134,  6.  cf. 
95,  1.  Lysiam  Syracusis  vindicat, 
10,  16.  Syracusas  Graecarum  ur- 
bium  maximam  et  pulcherrimam 
esse  dixit,  129,  31.  Timaei  reli- 
quias  collegit  Goller,  Lipsiae  1828. 

Timaeus,  Locrensis,  Pythago- 
reus ,  Platoni  aequalis,  115,  29. 


Timaeus,  Platonis  liber,  110, 39. 
116,  25.  112,  5.  121,  8. 

Timagoras,  Epicureus,  negat, 
sibi  umquam,  quum  oculum  tor- 
sisset,  duas  flammulasesse  ex  lu- 
cerna  visas,  110,  25. 

Timanth.es,  pictor,  10,  18.  11, 
42.  Cythnius,  auctore  Quincti- 
liano ,  2,  13,  Sicyonius  autem, 
Eustathio  referente  ad  Iliad.  u  . 
163. 

Timarchides ,  libertus  et  accen- 
sus  C.  Verris,  21,  28.  54.  22,  28. 
6G.  de  cuius  sceleribus  multa  in 
Verrinis.  _  _  , 

Timocles,  saltator,  L.  Pisonis  in 
Macedonia  comes,  50,  36. 

Timocrates ,  Lampsacenus  an 
Atheniensis?  Iliog.  Laert.  10,  22. 
Metrodori  Epicurei  frater,  quia, 
nescio  quid,  ab  Epicuro  dissentit, 
totis  voluminibus  ab  eo  coneidi- 
tur ,  121 ,  33.  a  fratre  reprehendi- 
tur,  quod  dubitet  vitam  beatam 
ventre  metiri,  121,  40.  cf.  Laert. 
10,  23.  Nihilo  minus  ab  Epicuro 
inter  alios  heresinstitutus,  112, 31. 

!Tinio£eott,imperator  Corinthius, 
cuius  vita  est  apud  Cornelium 
Nepotem,laudatusaTimaeo,75,12. 

Timomachus,  cuius  Aiax  et  Me¬ 
dea  apud  Cyzicenos,  23,  60.  cf. 
Sillig.  Catalog.  Artiff.  p.  450 

Timon,  Atheniensis,  fugit  con- 
gressus  hominum,  119,  11.  140, 
23.  cf.  Luciani  Timon. 


Timotheus,  Atheniensis,  Cono- 
nis  filius ,  belli  gloria  non  inferior 
patre,  136,  32.  summus  imperator 
idemque  doctissimus ,  Isocrate 
praeceptore  usus ,  9 ,  34.  Platoni 
dixit  Academicorum  coenas  etiam 
postridie  iucundas  esse,  120,  35 
Timotheus,  Milesius,  musicus, 
quum  plures  quam  septemnervos 
in  fidibus  haberet,  Lacedaemonii 
eos  demi  iusserunt,  134,  15.  Rem 
paullo  aliter  narrat  Athenaeus 
14,  9. 

Timotheus,  Terentiae  libertus, 
tecte  describitur ,  qui  sit  Cononis 
patri  ovvtiivvfioi;,  95,  5. 

T.  Tinea,  Placentinus,  homo  di 
cax  et  facetus,  10,  46. 

Tirenus  Pons,  fuit  Minturnis; 
fortasse  in  fluvio  Liri,  qui  Min 
turnas  praeterlabitur,  105,  13. 

Tiresias ,  augur  clarus  et  prae 
stans,  sed  oculis  captus,  122,  3 
120,  39.  124,  40.  125,  3. 

Tiro,  v.  M.  Tullius  Tiro. 

Tiro,  i.  e.  Numisius  Tiro,  unus 
de  sicariis  Antonii  triumviri ,  64, 

9.  68,  6.  69,  2. 

Tisamenus,  Ciceronis  servus, 

101,  10. 

Tisias,  Siculus,  qui  primus  rhe- 
toricam  scripsit,  6,  2.  7,  18.  qua 
occasioneet  quo  tempore  scripse- 
rit,  10,  12. 

Tissenses,  dicti  aTissa,  oppido 
Siciliae,  iuxta  Aetnam,  22,  38. 

Tithonus,  Laomedontis  filius, 
Aurorae  maritus,  de  quo  nota 
est  fabula,  139,  1. 

Titinia,  Cottae ,  pro  qua  contra 
Ser.  Naevium  dicit  M.  Cicero, 

10,  60. 

Cn.  Titinius,  eques  Romanus, 
28,  56. 

Q.  Titinius,  eques  R.,  C.  Fannii 
frater  germanus,  i.  e.  ex  eadem 
matre,  20,  49.  vid.  Wesseling.  V. 
C.  Obs.  1, 13.  Fenus  exercet,  91, 
4.  A  Titinio  has  sordes  (L.  Tul- 
lium  legatum)  se  accepisse  scri- 
bit,  94,  21.  Caesarem  fugiens  so 
viaticum  habere  negat(A.  U.  705.) 
96,  18. 

Q.  Titinius,  filius,  Caesarianus, 
98,  6.  9. 

Titinii,  a  Catilinain  proscriptio- 
ne  Sullana  interfecti ,  commemo- 
rantur  286,  2. 

Titius  et  Titia,  ficta  nomina  ap. 
ICtos  6,  42.  (et  1,  12.) 

Titius ,  pila  delectabatur  vehe- 
mentius,  9,  23. 


Titius ,  derisus  a  Terentio  Ve¬ 
spa,  8,  62. 

Titius,  (incertum  utrum  C.  ii- 
tius  Rufus  L.  F.  praetor  urb.  A. 

U  704.  75,  16.  an  T.  Titius,  Pom¬ 
peii  legatus,  83, 75.  an  etiam  alius) 
liberorum  morte  afiiictus  solatio 
erigitur  a  Cic.  75,  16, 

Titius,  unus  e  ducibus  opera- 
rum  Clodianarum ,  43 ,  9.  44 ,  27. 

45,  52.  _ 

C.  Titius,  eques  Rom.  L.  Crassi 
tempore,  qui  primus  eo  pervenit, 
quo  potuit  Latinus  orator  sine 
Graecis  litteris.  Orationes  fuerunt 
acutae,  argutae  item  tragoediae, 
sed  parum  tragice  scriptae,  10, 45. 

C.  Titius  L.  F.  Rufus,  praetor 
urbanus  Paullo  et  Marcello  coss 
83,  57.  legatus  Dolabellae  in  Asia 

82,  15.  .  ... 

L.  Titius,  civis  Rom  in  Sicilia 

habitans,  23,  26. 

L.  Titius  Strabo,  eques  Rom, 

83,  14.  Idem  Manutio  videtur  es¬ 
se,  qui  Tidius  appellatur,  82,  6 
Quod  dubitatur  ab  Ernestio ,  quia 
Titius,  qui  magistrates  fuisset, 
pro  more  non  simpliciter  eques 
postea,  ut  hoc  loco,  diei  potuerit, 

P.  Titius,  tribunus  pi.  A.  U, 
711.  intercedit  SCto  in  Ciceronis 
sententiam  facto,  rogatu  Servilii, 

80, 12.  De  eodem  int.  80,  21.  non 
item,  ut  Corradus  putat,  75,  16. 
Ubi  quum  P.  Titius  bene  de  rep. 
sentire  et  Pompeio  favere  dicatui, 
dubitat,  an  idem  sit  ille ,  qui  alias 
Ciceroni  tribunus  adversatus  esse 
legitur.  ,  ,. 

Sext.  Titius ,  tribunus  pi.  sedi 
tiosissimus,  A.  U.  555.  Antonio 
oratore  et  Albino  consule,  a  quo 
leges  Titiae  dicuntur,  8, 11.  Mul¬ 
ta  contra  remp.  fecit,  resistente 
Antonio.  Idem  in  eum,  postea 
reum  factum,  testimonium  dixit. 
Loquax  et  acutus ,  sed  mollis  in 
gestu ,  10 ,  62.  Ab  eo  saltationis 
genus  molle  nomen  Titii  accepit. 

Se  Cassandram  dicit,  quod  vera 
diceret,  nec  fidem  inveniret,  8,66. 
condemnatus  est,  quod  Saturnini 
imaginem  domi  suae  haberet ,  32, 

9.  Ernestio  dubium  videtur,  an 
hie  sit,  qui  8,  62.  9,  23.  nimis  stu- 
diose  pila  lusisse ,  et  signa  sacra 
noctu  fregisse  dicitur.  Non  du¬ 
bitat  Corradus  ad  Brut.  p.  341. 

T.  Titius  T.  F.  legatus  Pompeio 
rei  frumentariae  praefecto,  83,  75. 
Hie  est  fortasse,  ad  quern  episto- 
la  16.  L.  V.  perscripta  est;  cf.  P. 
Titius.  Idem  videtur  esse ,  apud 
quern  Cicero  fuit  in  Anagnino, 
T.  Titius,  88,  7. 

Titius,  Epicureus,  77,  12.  si  Sa¬ 
na  lectio  est.  Sed  alii ,  ut  Manu- 
tius,  malunt  Titus,  h.  e.  Atticus, 
alii,  quod  Graevius  recepit,  Seius. 

Titurius,  unus  de  cohorte  M. 
Fonteii,  aut  portitor  Tolosanus, 
25  5. 

j M.  Titurnius  Rufus,  unus  ex  Ti- 
turnia  familia  reliquus,  83,  39. 

Tlepolemus ,  Graecus ,  pictor  de 
cohorte  Verris,  22,  28.  Cibyrata 
dicitur  per  io'cum.quiaVeni  tam- 
quam  venator  vasorum  fuit,  23, 
13.  21.  m  , 

Tmolites ,  qui  habitat  in  Tmolo, 
40,  2.  19.  .  „  . 

Trnolus  (s.  poetica  mflexione 
Tymolus ,  non  Timolus),  mons  et 
urbs  Lydiae,  40,  19. 

Trnolus,  Alco,  Melampus:  Atrei 
filii  tertii  Dioscuri,  123,  21. 

Tolosa,  urbs  Galliae  Narbonen 
sis,  25,  5.  Unde  Tolosanum  au 
rum,  123,  30.  est,  quod  Q.  Servi- 
liusCaepioe  templo  Tolosano  sus- 
tulit.  Hac  de  caussa  a  C.  Nor- 
bano  reus  factus  et  condemnatus 
dicitur,  8,  67.  . 

Tolumnius,  rex  Veientium  A. 

U.  315.  quattuor  populi  R.  legatos 

Fidenis  interemit,  quorum  statuae 

superstites  erant  Cic.  tempore  in 
Rostris,  65,  2. 


Tongilius,  unus  de  coniuratis 
Catilinae,  eiusque  scortum,  34,  2. 

Toranius,  Pompeianus ,  praeto- 
rius,  exsul,  a  C.  Toranio  filio,  Tri- 
umvirorum  partes  secuto,  Trium- 
viris  proditus,  76,  20.  a  quibus 
interfectus  est;  vid.  Valer.  M. 

9,  11. 

Torquatus,  v.  Manlius. 

Q.  Trabea,  poeta  comicus,  79, 

21.  119,  31.  eius  versiculi  112,  4. 
Trachiniae,  tragoedia  Sopho- 

clis,  112,  8.  . 

Tralles,  urbs  Lydiae  nobilis  in 
radicibusmontisMesogis,  adMae- 
andrum  fluvium  ex  vulgari  opi- 
nione,  quam  dubiam  reddidit 
Wesseling.  ad  Hieroclem  p.  659. 

Cic.  30, 15.  73, 5. 94, 14.  87,  1.  unde 
Tralliani,  40,  22.  11,  70.  59,  6. 

Transalpinae  gentes,  64,  6. 
Transalpinum  bellum,  35,  2.  27, 

10.  137, 8.  Transalpina  materis,  i. 
e.  Galli,  4,  32.  Transalpine,  i.  e. 
Gallus,  4,  33.  Transalpini  san¬ 
guinis  cognatio  materna  tribuitur 
Pisoni,  quia  Calventii  hominis 
Transalpini,  qui  Placentiae  conse- 
derat,  filia  mater  Pisonis  Caeso- 
nini  fuit,  41,  7. 

TranspadaniG alii,  Caesari  pre- 
missae  civitatis  beneficio  devin- 
cti,  96,  7.  76,  11.  82,  5.  clientes 
Cassii,  138,  22..  Transpadanorum 
causa,  sell,  qui,  data  Cispadanis 
civitate,  sibi  quoque  earn  dari  ae  • 
quum  esse  dicebant,  quam  dein- 
de  Caesare  dictatore  obtinuerunt, 
138,  22.  Transpadana  comitia  sic 
intelligenda.  Pompeius  A.  703. 
volebat Transpadanos,  qui  iusLa- 
tinum  haberent,  accipere  ius  mu- 
nicipiorum,  ut  Romam  venire  et 
suffragia  ferre  possent.  Inde  ru¬ 
mor  Cumas  usque  pervenit, Trans¬ 
padanos  esseiussos.comitiis  IV  vi- 
ros  creare,  i.  e.  municipiorum  ma- 
gistratus,  78,  1.  94,  1.  Transpa- 
dani  alarii  sunt  equites  auxiliarii 
trans  Padum  lecti,  quibus  Cicero 
se  uti  negaverat  in  bello  contra 
Parthos ,  quod  instare  putabatur 
72,  17. 

Trasimenus  lacus,  in  Etruria 
prope  Perusiam  (h.  lago  di  Peru¬ 
gia),  ad  quern  bello  Punico  II.  Ro- 
manorum  exercitus  interiit,  122, 

3.  125,  8. 

Tratorius  (al.  Stratorius,  al. 
Statorius),  Q.  Cornificii  familiaris 
A.  U.  710.  82,  23.  30. 

C.  Trebatius  Testa,  Epicureus 
fit,  77,  12.  commendatur  Caesari 
Galliae  proconsuli,  77,  5.  Topica 
sibi  a  Cicerone  explicari  vult,  12, 
1.  ICtus  fuit ,  ad  quern  multae  et 
facetae  sunt  libri  77.  epistolae. 
Tribunus  pi.  A.  U.  707.  Dc  eo  vid. 
Menag.  Amoen.  I.  C.  c.  14.  eius 
possessiones  Velienses,  77,  20. 
communis  Ciceronis  etMatii  ami¬ 
cus,  81,  27.  de  bello  civili  nihil 
bene  sperat,  98,  9. 

1.  Trebellius,  homo  perditus, 
Antonii  assecla.  Quum  seditio- 
nes  Romae  a  P.  Dolabella  trib.  pi. 
legem  ferente  de  novis  tabulisex- 
citatae  essent,  et  ex  ea  caussa 
plebs  tumultuaretur ,  inductis  a 
M.  Antonio  magistro  equitum  in 
urbem  militibus,  octingenti  a  ple- 
be  caesi  sunt.  Hora  ante  pre¬ 
sidium  meum  Pollentiam  venit 
quam  Trebellius  (dux  partium 
Antonianarum)  cum  equitibus  (A. 
U.  707.)  81,  13.  Antea  fuerat  An- 
to'nii  adversarius  refragatusque 
Dolabellae  novis  tabulis,62,  4. 66, 
4.  67,  6.  68,  8.  69,  2.  12.  cf.  Liv. 
Epit.  113.  Ab  hoc  diversus : 

L.  Trebellius,  trib.  pi.  687.  Qui 
quum  intercederet  Gabinii  legi  do 
Pompeii  imperio  belli  piratiei: 
Gabinius  tributim  rogavit  popu- 
lum,  utTrebellio  magistratum  ab- 
rogaret.  Qua  rogatione  iam  a 
XVIItribubus  accepta,  Trebellius 
intercederc  destitit.  Ascon.  ad  152. 


M.  Trebellius,  amicus  Naevii, 

lo,  5. 

Trebonius  (al.  Trebianus),  Pom- 
pcianus,  post  pugnam  Pharsali- 
a  Caesare  restituitur, 

<o,  10.  11. 

A.  Trebonius,  eques  Rom.  ne¬ 
gotiator,  71,  3.  82,  12. 

A.  Trebonius,  proscriptusaSul 
la>  frater  P-  Trebonii,  20,  47. 

C.  Trebonius,  eques.  Rom.  C. 
Trebonii,  de  quo  mox,  pater,  69, lo! 

•  a  ™rJ^>0nius  C.  P-  quaestor  le- 
gi  de  Clodii  adoptione  adversa- 
tur,  et  tribuno  Herennio  non  pa- 
ret,  85,  21.  Unus  e  percassoribus 
Gaesaris,  58,  11.  Sevocat  Anto- 
nium  ante  curiam,  dum  interfici- 
tur  Caesar,  58,  14.  80,  28.  praetor 
Asiae,  a  Dolabella  Smyrnae  ami- 
citiae  simulatione  interficitur 
mortem  lamentante  Cicerone  67, 
1.  Eius  carmen  ad  Ciceronemmis- 
sum,  fortasse  in  Antonium  et  An¬ 
tonios,  82,  16.  Hie  legem  Trebo- 
niam  tulit  in  tribunate  A.  699.  ut 
Pompeius  duas  Hispanias,  M. 
Crassus  Syriam  in  quinquennium 
et  Caesar  Galliam  in  aliud  quin¬ 
quennium  obtinerent.  Post  lega- 
tus  Caesaris  in  Gallia,  et  A.  U 
709.  cos.suff.  Caesari.  Dio  Cass." 
39.  p.  115. 

P.  Trebonius,  A.  frater,  20,  47. 
Trebulanum,  praedium  Pontii 
in  agro  Trebulano :  a  Trebula,  ur- 
be  Campaniae,  citra  Vulturnum, 
94,  2.  H.  1.  de  urbe  Campaniae, 
non  de  Trebula  Sabinorum,  ca- 
piendum  esse,  intelligitur  ex  ipso 
Cicerone,  qui  dicit:  se  cogitasse 
eo  die,  quo  ista  scripserit.tantum 
ex  Pompeiano  ad  Trebulanum 
Pontii,  reliquis  diebus  se  iusta 
itinera  facturum.  Epistola  se- 
quens  est  e  Trebulano ;  quomodo 
autem  tam  exiguo  tempore  po- 
tuisset  Trebulam  Sabinorum  ve- 
.  nire?  Alterum  citra  Vulturnum 
fuisse,  docet  Liv.  33,  39. 

Trebulanus  ager,  circa  Trebu¬ 
lam  Sabinorum,  30,  25. 

Cn.  Tremellius  Scrofa,  tribu- 
nus  militaris  designates,  iudex  in 
caussa  Verrina,  homo  summa  re- 
ligione  et  diligentia,  19,  10.  Pi- 
ghius  ad  A.  676.  putat  esse  eum, 
qui  praetor  post  fuit,  et  de  re  ru- 
stica  scripsit:  quern  ipsum  valde 
laudat  Varro  de  R.  R.  1,  2.  Unde 
Scrofae  cognomen  ortum  sit,  quod 
huius  avus  primus  (A.  U.  612.) 
tulit,  ipse  narrat  apud  Varronem 
R.  R.  2,  4.  Cf.  tamen  Macrob. 
Sat.  1,  6. 

Q.  Tremulus,  v.  Marcius. 

Tres  Tabernae,  deversorium  in 
via  Appia,  cuius  in  descriptione 
itineris  Paullini  (Act.  Apost.  28, 
15.)  mentio  fit,  90,  13. 

C.  Triarms,  v.  Valerius. 
Tricipitinus ,  Lucretiae  pater, 
128,  25.  134,  4.  vid.  Lucretius . 

Trieterides,  a  Dionyso  quinto, 
ut  videtur,  constitutae,  123,  23. 

Triginta  viri  Atheniensium, 

133,  15. 

Triocalinus  ager,  oppidi  Sici- 
liensis,  cuius  nomen  TgixuXa  Ste- 
phanus  Byzantinus,  TgtoxaXa  Dio¬ 
dorus  ,  Triocala  Silius ,  14 ,  27.  ef¬ 
fort.  Situm  erat  inter  Selinuntem 
et  Heracleam ,  ubi  Trypho  servo- 
rum  rex  sedem  habuerat;  Diod. 

Sic.  36,  p.  57.  ed.  Dindorf. 

Triptolemus,  notus  ille  auctor 
et  inventor  agriculturae  in  Grae- 
cia ,  de  quo  est  in  fabulis  ,4,6. 

116,  41.  23,  49. 

Tritannus,  centurio  viribus  in¬ 
signia,  111,  3.  vid.  Plin.  7, 20.  So- 
lin.  c.  4. 

Tritia,  urbs  marltima  Achaiae, 

95,  2. 

Trito,  Deus  marinus,  121,  28. 

122,  35.  iocose  dicuntur  Lucullus 
aliique  divites,  qui  piscinis  dele- 
ctabantur,  Tritones  pis cinarum. 
Tritopatres  (V.  L.  Tritopalreus  I 

!  ant  de  cj.  Lobeckii  Proserpina 
nati  Britomarte),  123,  21. 

Jroas,  tragoedia  Q.  Ciceronis, 

olf,  o. 

!  Troezene,  urbs  Argolidis,  ubi 
bello  Persico  Atheniensium  mu- 
lieres  depositae  cum  liberis  sunt, 

loo,  11.  , 

Trogini  (vel  Trogmi  de  cj.  Gra- 
novLi) ,  v.  Trogmi. 

Troglodytae ,  Africanorum  po- 
puli  in  speluncis  habitantes ,  125, 
44. 

Trogmi,  vel  Trocmi  (v.  Trogi- 
m),  populus  Galatiae.  Horum  te- 
trarchia  a  Caesare  Deiotaro  ere- 
pta  et  Mithridati  Pergameno  data 
est,  125,  37. 

Troia,  urbsTroadis  in  Asia  mi- 
nori,  139,  10.  Earn  brevi  peritu- 
ram  praesagit  Agamemnon,  si  de¬ 
cern  habeat  Nestoris  similes,  Ho¬ 
mer.  Iliad,  ft'.  372.  Troianis  He¬ 
lena  causa  belli,  58,  22.  Troianus 
equus,  8,  23.  23,  23.  58,  13.  Troi- 
cum  bellum  a  Calliphone  narra- 
i‘am>  75>  12*  Troica  tempera,  10, 
10.  Troianum  praedium  Phameae 
viemum  agro  Antiati,  quod  Cice¬ 
ro  emere  cogitabat,  98,  13. 

Troilus,  Priami  filius  abAchille 
interfectus,  116,  39. 

Tromentina  (si  vera  lectio), 
tnbus  populi  Rom.  rusticana,  a 
campo  Tromento,  93, 16.  cf.  Fe- 
stus. 

Trophoniana  Chaeronis  narratio 
a  Dicaearcho  conscripts,  in  libro 
ntnt  jjji;  th ;  Tpoipinviov  (avrnov) 
xaTa[iixo(oj$,  quo  Cliaeronem  nar- 
rantem  facit  de  descensu  alicuius 
in  Trophonii  antrum,  95,  2. 

Trophonius,  Valentis  et  Phoro- 
mdis  filius,  isqueMercurius  alter, 
cultus  in  antro ,  cui  nomen  dedit, 
luxta  Lebadiam,  Boeotiae  urbem, 
124,  34.  Alius  est 
Trophonius,  qui  cum  Agamede, 
aedificato  templo  Deiphico,  ab 
Apolline  impetravit,  ut  subito  mo 
reretur,  116,  47. 

^r^culentus>  comoedia  Plauti, 
139,  14. 

Truentinum  Castrum,  in  agro 
Piceno  oppidum  ad  ostium  fluvii 
Truenti,  a  quo  nomen  accepit,  97, 

12.  B.  1,  1 

Tryj>h°  Caeeilius,  libertus,  73, 

ox.  y^,  o. 

Tubero,  v.  Aelius. 

P.  Tubertus,  v.  Postumius. 

L.  Tubulus,  v.  Hostilius. 

M\  Tuccius,  accusat  C.  Sempro- 

nium  Rufum  de  vi ,  et  ab  eodem 
accusatur,  78,  8.  vid.Drakenb.  ad 
Liv.  epit.  20. 

Tuditanus,  v.  Sempronius. 
Tuditanus ,  affinis  Catuli,  avus 
Fulviae  Antonii  uxoris,  insaniens, 
110,  27.  59,  6.  vid.  Valer.  M. 

7,  8. 

Cn.  Tuditius,  senator,  28,  70. 

M.  Tugio ,  consultus  a  Cic.  de 
eo,  quod  maxime  callcbat,  iure 
aquaeductuum,  49,  20. 

L.  Tulleius  (vel potius  Tullius), 
legates  Cic.  A.  U.  703.  85,  4. 

Tullia  (interdum  Tulliola,  90,8. 
etlO.)  Ciceronis  etTerentiae  filia, 

90,  5.  Ad  utramque,  coniugem  et 

filiam,  sunt  epistolae  Cic.  84, 1 _ 4. 

14.  et  18.  Tullia  effigies  oris,  ser- 
monis,  animi  mei,  87,  3.  deliciae 
nostrae,  98,  8.  munusculum  ab 
Attico  flagitat ,  despondetur  C. 
Pisoni  Frugi,  90, 3.  eius  matrimo- 
nio  et  famae  serviendum  censet 
Cicero  exsul ,  84 ,  4.  eius  pietas, 
modestia,  ingenium,  87,  3.  Nonis 
Sext.  natali  suo  patri  ab  exsilio 
redeunti  praesto  est  Brundisii,93, 

1.  Crassipedi  despondetur,  88,  4. 

5.  Postea  absente  Cicerone  Dola- 
bellae,  73,  12.  95,  4.  9.  etsiCic.  de 
Ti.  Nerone  genero  cogitabat,  95, 

6.  Eius  partus  septimestris ,  99, 

18.  Eius  iniquam  fortunam  pater 
dolet,  84, 11.  Eius  divortium  cum 
Dolabella,  100,  23.  parit  filiolum, 


76,  13.  A.  U.  709.  ex  altero  parte 
moritur,  79,  11.  74,  5.  Ei  Cicero 
fanum  erigere  hortosque,  ubi  id 
exstrui  possit,  emere  cupit,  101, 
12.  sqq. 

P.  Tullio,  Syrus,  amicus  P.  Clo¬ 
dii,  44,  1. 

Tullius,  Ciceronis  debitor,  104, 
26.  29. 

Tullius  (al.  Titius),  nomen  e>  c. 
fictum,  1,  11. 

Tullius,  magister  publicanorum 
in  Sicilia,  Verris  amicus,  22,  71. 

Tullius,  familiaris  Appii  Claudii 
Pulchri,  73,  11. 

Tullius  Gimber,  v.  Tillius. 

L.  Tullius,  equesRom.  magister 
scripturae  Siciliensis  A.  U.  684. 
22,  71.  Eius  sordes,  94,  5.  85,  4. 

L-  Tullius,  legatus  Ciceronis  in 
Cilicia,  94,  4.  11.  Attici  amicus, 
94,  14. 

L.  Tullius  Montanus,  cum  Cice¬ 
rone  filio  Athenas  proficiscitur 
A.  U.  709.  101,  52.  53.  103,  16.  17. 
104,  26.  29. 

M.  Tullius,  pro  quo  est  Cic. 
oratio  166.  a  Maio  primum  reper- 
ta;  (A.  U.  683.)  amicus  Ciceronis 
166.  §.  4.  quamquam  non  consan- 
guineus,  diversus  a  M.  Tullio 
Decula  A.U.  673.  cos.  et  a  M.  Tul¬ 
lio  Albinovano  46, 1.  cf.  Huschkii 
Anal.  crit.  p.  88. 

M.  Tullius,  necessarius  Cicero¬ 
nis,  97,  11.  B.,  4. 

M.  Tullius  Albinovanus ,  A.  U. 
698.  postulavit  de  vi  P.  Sestium, 
88,  3.  46,  1. 

M.  Tullius  Decula,  aedilitiam 
repuls  am  tulit,  51,  21.  A.  U.  673. 
cos.  30,  14.  Idem  fortasse  est 
M.  Tullius  Laurea,  scriba  Cice¬ 
ronis,  75,  20.  94,  4.  102,  22. 

il\  Tullius  (non  Tullus)  Longus, 
patricius,  A.  10.  post  reges  exa- 
ctos  consul,  10,  16. 

Servius  Tullius,  rex,  cuius  res 
gestae  atque  instituta  copiose 
enarrantur,  128,  21.  quo  regnante 
viguerunt  Solon  et  Pisistratus,  10, 
39.  Cui  caput  dormienti  arsit, 
124,  53.  potius  sapiens,  quam  elo- 
quens  ,7,9.  memoratus  in  Attii 
Bruto,  45,  58. 

L.  Tullius  Cicero,  M.  Ciceronis 
patruus,  A.  U.  651.  cum  M.  An¬ 
tonio  oratore  in  Ciliciam  profectus 
una  decessit,  8, 1.  Huius  filius  est : 

L.  Tullius  Cicero,  L.  F.  patrue- 
lis  oratoris,  quocum  una  Athenis 
Antiochum  audiebat,  115,  1.  23, 

61.  Senatus  Syracusanus  decre- 
vit,  ut  cum  eo  publice  hospi- 
tium  fieret,  23,  65.  cf.  23,  11. 

M.  Tullius  Cicero,  avus  M.  et 
Q.  Cieeronum,  adversarius  M. 
Gratjdii,  135,  16.  Eius  dictum, 

8,  66. 

M.  Tullius  Cicero,  pater  orato¬ 
ris,  8,  1.  qui  decessit  e  vita  A.  U. 
6S6.  a.  d.  IV.  Kal.  Decembres,  90, 

6.  Eius  uxor  Helvia,  86,  26. 

M.  Tullius  Cicero,  nat.  A.  U. 
648.  (cf.  10,  43.)  a.  d.  III.  Non. 
Ian.  (cf.  96,  5.  102,  42.)  in  villa 
Arpinati,  134,  1.  et  2.  ortus  stir- 
pe  anliquissima  equestris  ordinis, 

285,  4,  13.  familia  autem  plebeia, 

10,  16.  —  A.  U.  663.  aetatis  XVI. 
Cicero  sumpta  toga  virili  in  forum 
venit  audiendi  cupidissimus,  10, 

89.  —  A.  U.  665.  iuris  civilis  stu- 
diosus  se  ad  Q.  Scaevolam  angu- 
rem  applicuit,  10,  89.  140,  1.  64, 

10.  In  bello  Marsico  sub  Pompeio 
tirocinium  posuit,  68, 11.  —  A.  U. 

666.  P.  Sulpicio  trib.  quotidie  di- 
cente  totum  dicendi  genus  cogno¬ 
vit  et  philosophiam  a  Pliilone, 
qui  turn  Romam  cum  Athenien¬ 
sium  optimatibus  confugerat,  A- 
cademiae  principe,  10,  89.  121,  3. 

117,  3.  Eodem  tempore  Arati  car- 
mina Latino  interpretatusest,  122, 

41.  63.  110,  20.  134,  3.  124,18.  125, 

5.  —  A.  U.  667.  Moloni  summo 
actori  caussarum  et  magistro  se 
dedit,  10,  89.  —  A.  U.  668.  act. 


XXI.  scripsit  libros  rhetoricos, 
quorum  superstites  sunt  de  In- 
ventione,  7,  2.  —  Per  triennium 
(668  — 670.)  per  quod  RomaMarii 
et  Cinnae  factione  oppressa  erat, 
Sulla  bellum  Mithridaticum  ge- 
rente,  in  omnium  doctrinarum 
meditatione  versabatur  duce  Dio- 
doto,  quern  domi  suae  habebat, 
dialecticam  tractans ,  ac  M.  Piso- 
ne,.et  cum  Q.  Pompeio  aut  cum 
alterutro  quotidie  declamitans 
Latine  saepiusque  Graece,  10,  90. 
cf.  Suet,  de  clar.  rhet.  2.  Eo  tem¬ 
pore  Xenophontis  Oeconomicum 
Latine  eonvertit,  137, 24.  Aliquan- 
to  post  fecit  carmen  de  Mario,  133, 
1.  124,  47.  —  Restituta  A.  U.  673. 
per  Sullam  republica  Cicero  pri¬ 
mum  caussas  privatas  agere  coe- 

pit,  ut  pro  Quintio,  10,  90.  _ 

A.  U.  674.  pro  S.  Roscio  Amerino 
parricidii  reo  dixit,  10,  90.137,  14. 
Turn  etiam  Moloni,  qui  ad  Sullam 
diet.  Rhodiorum  legates  venerat, 
operam  dedit,  10,  90.  —  A.U.  675. 
Arretinae  mulieris  libertatem  de- 
fendit  successu  prospero,  26,  33. 
Athenas  valetudinis  confirmandae 
caussa  profectus,  Antiocho  Aca- 
demico  et  Demetrio  Syro  rhetori 
navavit  operam,  10,  91.  item  Ze- 
noni  et  Phaedro  Epicureis  una 
cum  Q.  fratre,  T.  Pomponio  Atti¬ 
co  et  L.  Cicerone,  111,  5.  et  115, 

1.  Ibidem  cum  Attico  mysteriis 
Eleusiniis  initiates  est,  134,  14. 
Turn  totam  Asiam  peragravit  co- 
mitibus  summis  oratoribns  et  in 
his  disertissimo  principe  Menippo 
Stratonicensi,  Dionysio  Magnete, 
Aeschylo  Cnidio  etXenocie  Adra- 
mytteno.  Ac  Rhodi  rursus  adiit 
Molonem  studiorum  iuvenilium 
moderatorem  et  castigatorem  se- 
verissimum,  10, 91.  etPosidonium 
philosophum,  111,  2.  maxime  de 
Fato,  126,  3.  121,  3.  —  A.  U.  677. 
aet.  XXX.  Romam  reversus  est 
multo  confirmatior,  10, 91.  —  A.  U. 
678.  aet.  XXXI.  quaesturam  pe- 
tiit  et  caussas  nobiles  egit,  10, 92. 
et  cunctis  suffragiis  obtinuit,  50, 

1.  —  Quaestor  A.  U.  679.  fuit  in 
Sicilia  Lilybaetanus;  Archimedis 
sepulcrum  indagavit,  120,  23.  24, 

14.  51,  26.  Magna  spe  inflates  re- 
diit,  sed  Puteolis  resip  nit,  51,  26. 
10,92.  —  A.U.  684.  aedilis  curulis 
cunctis  suffragiis  creatus  est,  50, 

1.  24,  14.  In  patrocinio  Siciliensi 
pm*  quinque  iam  annos  cum  prin- 
cipibus  caussarum  patronis  ver- 
satus,  in  certaincn  venit  cum  con- 
sule  Hortensio,  10,  92.  Divina- 
tione  in  Q.Caecilium  dictaC  etX 
dies  sibi  postulavit,  19,  2.  Iam 
totam  Siciliam  cum  L.  Cicerone 
fratre  patrueli  peragravit,  litte- 
ras  et  testimonia  sibi  colligens. 
Reversus  autem  quum  Glabrio- 
nem  praetorem  caussam  in  an¬ 
num  novum  trahere  videret,  quo 
Hortensius  et  Metellus,  qui  Ver- 
ri  favebant,  consules  erant  fu- 
turi ,  Cicero  omissa  oratione  per- 
petua  Verrem  tabulis,  testibus, 
litteris,  auctoritatibns  accusavit. 
Hinc  quum  ne  Hortensius  quidem 
inveniret,  quod  diceret,  Verres  in 

exsilium  se  content _ A.  U.  685. 

ludos  aedilitios  trinos  fecit,  37, 19. 

137,  17.  — A.  U.  686.  mortuus  est 
L.  Cicero,  90,  5.  —  A.  U.  687. 
praetor  cunctis  suffragiis  factus, 

50,  1.  10.  et  11.  10,  93.  —  A.  U. 

688.  aet.  XLI.  praetor  quaestioni 
de  repetundis  praefuit,  28, 53. 152, 

I.  C.  Licinius  Macer  damnatus 
est,  90,  4.  Legem  C.  Manilii  de 
Pompeii  imperio  defendit,  27.  et 
A.  Cluentium  Avitum  apud  Q. 
Voconium  Nasonem  collegam  in 
praetura,  28.  —  A.  U.  689.  duas 
orationes  habuit,  152.  et  153.  cf. 

II ,  67.  et  70.  —  A.  U,  690.  ei  na¬ 
tes  est  M.  filius,  90,  2.  Petiturus 
consulatum  Catilinam  compcTi- 
torem  dQfendcro  cogitat,  90,  2, 

Praeterea  petebant  consulatum  C. 
Autonius ,  L.  Cassius  Longinus, 

O  Cornificius  et  C.  Licinius  Sa- 
cerdos,  285,  2.  37,8.  in  primis  au- 
dacter  Catilina  et  Antonius,  spre- 
ta  lege  ambitus,  cui  Q.  Mucius 
Orestinus  intercedebat,  in  cassum 
aucta.  Turn  Cic.,  intercessionem 
o-raviter  ferens,  orationem  in  toga 
Candida  habuit,  165.  TulUolam 
C.  Pisoni  Frugi  despondet,  90,  3. 
Totius  Italiae  non  tabella ,  sed 
voce  prior  consul  proclamatus 
est,  50,  1.  30,  1.  Hoc  anno  Q. 
Gallium  ambitus  reum  defendit. 

_  A.  U.  691.  consulatum  gessit 

cum  M.  Antonio  in  republica  su- 
spicionibus  inflrmata,  30,  3.  An- 
tonii  audaciam  indulgentia  susti- 
nuit,  45,  3.  Iam  anno  supcriore 
P.  Servilius  Rullus  trib.  IV.  Id. 

Dec.  magistratum  suscipiens  le¬ 
gem  agrariam  suaserat,  ut  tribu- 
nus  decemviroscumimperiocrea- 

ret  agris  dividendis,  quibus  lice- 
ret  vendere  omnia,  vectigalia,  lo- 
ca  et  quaecumque  inde  ab  anno 
666.  publica  facta  essent.  Cicero 
igitur  tribus  orationibus,  29.  30. 
et  31.  perfecit,  ut  ea  lex  non  pos¬ 
set  perferri,  38,  23.  Item  plebem 
lege  L.  Roscii  Othonis  trib.  anno 
687.  edita  de  quattuordecim  sub- 
selliis  orchestrae  senatoriae  pro- 
ximis  ordini  equestri  concedendis 
concitatam  oratione  sedavlt  161. 
Turn  dixit  pro  C.  Rabirio,  perdu- 
ellionis  reo,  50,  2.  Porro  filios 
civium  a  Sulla  proscriptorum 
honorum  iure  privatos  oratione 
evicit  comitiorum  ratione  prohi- 
bendos  esse,  162.  Postea  quum 
senatus  lege  Sempronia  Macedo- 
niam  Ciceroni  et  Antonio  Galliam 
provinciam  decrevisset,  Cicero 
Macedoniam  Antonio  concessit, 
ipse  Galliam  accep it,  sed  in  con- 
cione  deposuit,  193.  Quum  au- 
tem  Catilina  consulatum  peteret 
omnemque  lapidem  moveret,  Ci¬ 
cero  ex  Senatus  consulto  legem 
tulit,  ut  ad  poenam  ambitus  cri- 
mini  constitutam  decern  annorum 
cxsilium  adderetur ,  et ,  qui  pete¬ 
ret,  intra  biennium  gladiatores  ne 
daret,  nisi  ex  testamento  praesti- 
tuta  die,  46,  15.  Turn  indictis  in 
ante  diem  XII.  Kal.Novembr.  co- 
mitiis  consularibus,  Cicero  pridie 
de  Catilinae  coniuratione  ad  se- 
natum  retulit.  Factum  est  SCtum: 
viderent  coss.  nequid  reap.  detri- 
meuti  caperot.  Ipsiscomitils  con¬ 
sularibus  iterum  delata  repulsa 
Catilina  coniuratos  in  Laecae  do- 
mo  adessc  iussit;  ibi  distribuit 
partes  Italiae,  delegit  qui  Romam 
incenderent  Ciceronemque  mter- 
ticerent.  Hos  Cicero  per  Fulviam 
monitus  non  admisit,  33,  3.  ac 
primam  Orationem  in  Catilinam 
habuit  ad  senatnm  inlovis  Stato- 
ris  aedem  convocatum  ad  d.  VI 
Id.  Novembr.  et  Catilinam  urbe 
exire  iussit.  Postridie  secundam 
(34.)  dixit  ad  Quirites ,  qua  Cati¬ 
linam  cum  CCC  armatis  in  castra 
Manliana  urbe  excessisse  nuntiat. 
Senatus  Catilinam  etManlium  ho- 
stes  iudicavit  et  Antonium  misit, 
qui  eos  persequeretur.  Interim 
cum  Murena  cos.  des.  ambitus  es- 
set  accusatus  a  Ser.  Sulpicio,  M. 
Catone  et  Cn.Postumio,  defensus 
est  a  Q.  Hortensio ,  M.  Crasso  et 
Cicerone  cos.  37.  Paulio  post 
quum  Cicero  comperisset,  P.  Len- 
tulnm  Suram  legatos  Allobrogum 
belli  Transalpini  et  tumultus  Gal- 
lici  excitandi  caussa  sollicitasse, 
eosque  in  Galliam  ad  suos  cives 
itemque  ad  Catilinam  cum  man- 
datis  misisse,  Volturcio  cum  litte- 
ris  ad  Catilinam  addito,  Cicero  L. 
Valerio  Flacco  et  C.  Pomptinio 
praetoribus  imporavit,  ut  eos  ad 
pontem  Mulvium  comprehende- 
rent.  His  captis  Cicero  ex  SCto 
Lentulum,  Cethegura,  Statilium, 


Gabinium  et  Caeparium  in  custo- 
diam  tradidit,  diisque  supplicavit 
urbe  incendiis  et  caede  civibus  li- 
beratis,  ac  sub  noctem  oratione 
tertia  res  actas  populo  narravit. 
Duae  erant  in  senatu  sententiae, 
una  D.  Silani  cos.  des.  illos  morte 
dignos  iudicantis,  altera  C.  Iulii 


J  - 

Caesaris,  eos  bonis  publicatis  in 
custodia  detinendos  censentis. 
Turn  vero  Cicero  de  utraque  sen- 
tentia  orationem  guartam  habuit. 
Assurrexit  etiamM.  Cato  senatui- 
que  illos  supplicio  afficiendos  esse 
persuasit.  Facto  in  eius  senten- 
tiam  Senatus  consulto  de  quinque 
illis  captivis  supplicium  in  carce- 
re  est  sumptum  Nonis  Decembri- 
bus  saepe  a  Cicerone  postea  me- 
moratis,  ut  71,  9.  99,  1.  Pridie 
Kal.  Ian.  Q.  Metellus  Nepos,  no- 
vus  trib.  pi.,  Ciceronem  in  con¬ 
done  dicerc  vetuit  eique  tantum 
iurare  perraisit.  ltaque  Cicero 
non  dubitavit  iurare,  sua  unius 
opera  rempublicam  esse  salvam. 
Ipse  Cic.  de  suo  consulatu  brevi- 
ter  exposuit  50 ,  2.  de  orationibus 
consularibus  91 ,  1.  —  A.  U.  692. 
Cicero  orationibus  sententiisque 
in  senatu  dicendis  cum  Metello 
Kal.  Ian.  contendit.IH.Non.Ian. 
cum  tertio  quoque  verbo  Cicero¬ 
nem  compellasset,  75,  2.  hie  illi 
orationemMetellinam  (159.)  oppo- 
suit,  90,  13.  Quibus  de  rebus 
quum  M.  Metellus  Celer  procos. 
litteris  ad  Cic.  questus  esset,  fra- 
trem  suum  tribunum  piebis ,  qui 
ei,  qui  in  alios  animadvertisset, 
indicta  caussa  dicendi  potestatem 
dari  oportere  negasset,  ideo  ab 
ipso  capite  ac  fortunis  oppugnari, 
Cicero  se  potius  a  fratre  oppu- 
gnatum  esse  ostendit,  75,  2.  Hoc 
anno  C.  Antonius,  quum  Catilina 
ab  eius  legato  M.  Petreio  pugna 
victus  esset,  imperator  salutatus 
in  Macedoniam  abiit,  cui  per  tri- 
ennium  praefuit.  Eodem  anno 
quum  Pompeius  litteris  ad  sena- 
tum  publice  missis  finito  bello 
Mithridatico  nullam  rerum  a  Ci¬ 
cerone  cos.  gestarum  mentionem 
fecisset,  verens,  ne  Crassum  aut 
Caesarem  offenderet,  Cicero  ei 
gratulatus  est  quidem ,  sed  signi- 
ficavit,  quae  pro  patriae  salute 
gessisset,  ea  orbis  terrarum  iu- 
dicio  comprobari,  75,  7.  Extre- 
mo  hoc  anno  P.  Clodius,  Appii 
filius ,  quum  in  domo  C.  Caesaris 
(h.  a.  praetoris  et  pontificis  max.) 
deprehensus  esset,  sed  per  servae 
manus  servatus  et  eductus,  Cice¬ 
ro  earn  rem  e3se  infamem  scribit, 
90,  12.  —  A.  U.  693.  quum  P. 
Clodii  facinus  ex  SClto  ad  ponti- 
fices  delatum  nefas  esse  decerne- 
retur,  Caesar  uxori  nuntium  re- 


misit’,  Clodius  autem  a  Lentulo 
incesti  accusatus  est,  44,  17.  90, 
13.  Cicero  testimonium  dixit,  90, 
16.  A  Pompeio  diligi  videtur,  ib. 
Concordiae  equitum  cum  senatu 
servandae  caussa  illorum  postu- 
lata  defendit,  90,  17.  —  A.  U.  694. 
queritur  absoluto  Clodio  res  Ro- 
manas  diutius  stare  non  posse, 
90 ,  18.  ltaque  cum  Pompeio  ar- 
ctius  amicitiae  vinculum  coniun- 
git,  neque  tamen  einimium  confi- 
dit,  90,  19.  Odia  libidinosae  iu- 
ventutis  in  se  concitata  mitigat, 
ib.  Mortuo  Q.  Catulo  neminem 
esse  queritur,  qui  secum  optima* 
tium  partes  tueatur,  90,  20.  Pom¬ 
peii  et  Caesaris  levitatem  popula- 
rem  moderari  cupit,  91,  1.  Dubi- 
tat,  Caesare  legem  agrariam  ferre 
cupiente,  quam  rationem  ineat,  91, 
3.  Improbat  largitionem  agrariam 
Caesarisque  et  Pompeii  coniun- 
ctionem,  91,  16.  Fratri  provincia 
in  tertium  annum  prorogata  scri¬ 
bit  87,  1.  —  A.  U.  695.  Ubi  Clo¬ 
dius  ad  plebem  translit ,  iam  non 
rempublicam  gerere,  sed  otiari 
cogitat.  91,  7.  Pompeius  Clodii 


transitionem  iuvans  pactus  crat, 
ne  quid  ad  Ciceronem  vexandum 
moliretur,  91,  9.  Clodius  tribu- 
natum  petit,  91,  15.  Caesar  le¬ 
gem  agrariam  promulgat,  Pom¬ 
peio  probante,  91,  16.  tvrannidem 
affectantc  scil.  91,  17.  Despera- 
tum  reip.  statum  dolet,  91,  18. 
Oblatam  sibi  a  Caesare  legatio- 
nem  liberam  accipere  dubitat,  91, 

18.  sq.  Invitatus ,  ut  in  Cosconii 
locum  XXviri  agro  Campano  di- 
videndo  succedat,  id  ut  turpe  re- 
pudiat,  91,  19.  Clodius  ei  pen- 
culuin  denuntiat,  Pompeio  contra 
nitente,  91,  20.  cf.  21.  AmatPom- 
peium  quamquam  diffidensei  pro¬ 
pter  negotium  Clodianum,ib.Pom- 
peius  Clodium  nihil  ausurum  di- 
cit,  Cicero  tamen  se  ad  resisten- 
dum  parat,  91,  21.  Nullis  consi- 
liis  publicis  interest ,  sed  caussis 
forensibus  dat  operam,  91,  22.  23. 
Clodio  terrores  in  dies  maiores 
denuntiante ,  Atticum  Cicero  Ro¬ 
mam  vocat,  91,  22.  23.  24.  25.  In- 
terea  bis  defendit  A.  Thermum 
Flaccum,  199.  200.  cf.  91,  25. 

A.  U.  696.  Clodius  trib.  pi.  legem 
tulit,  ut,  qui  civem  Romanum  in- 
demnatum  intcremisset,  ei  aqua 
et  igni  interdicerelur.  Cicero 
vestem  mutat  et  cum  eo  ordo 
equester  et  senatus  frequens ,  45, 

12.  itemque  magna,  quae  e  tota 
Italia  in  Capitolium  confluxerat, 
hominum  multitudo ,  ib.  Senatu 
a  consulibus  ad  vestitum  redire 
iusso,  Cicero  etiam  a  Pompeio 
dcsertus  in  exsilium  ivit,  45,  14. 

16.  50,  10.  14.  Venit  Vibonem, 
quo  invitat  Atticum,  92,  3.  Thu- 
rium,  92,  5.  Tarentum,  92,  6 
Brundisii  XIII  dies  moratur ,  84, 

4.  Thessalonicam  venit  maestis- 
simus,  92,  8.  de  morte  volun- 
taria  cogitat,  92,  9.  87,  3.  Metmt, 
ne  sibi  noceat  oratio  suainCuno- 
nem  iniquo  admodum  tempore  in 
publicum  prolata,  92, 12.  Thessa- 
lonicaea  Plancio  VII  menses  reti- 
netur  solatiis  omnibusque  officus 
delinitus,92,22.  De  fortuna  suabe- 
ne  sperare  incipit,  29, 10.  E  dolore 
se  delirare  negat,92, 13.  Kalendis 
Iun.  senatus  de  revocando  Cice¬ 
rone  decernit  referente  L.  Ninmo 
trib.  pi.  45,  32.  Spem  salutis  e 
tribunorum  in  annum  proximum 
designatorum  favore  concipit,  92, 
13.  87,  4.  Magnam  infortunii  par¬ 
tem  Pompeii  malevolent  iae  irn- 
putat,  92,  15.  Thessalonica .  Dyr- 
rhachium  proficiscitur,  92,  22.  S4, 

1.  In  lege  salutis  ab  VIII  tribums 
promulgata  quid  desideret,  expo- 
nit  92,  23.  24.  Se  rediturum  sen- 
bit  92,  26.  —  A.  U.  697.  aet.  L. 
consulibus  gratias  agit  75,  4.  L 
Cotta,  princeps  senatus,  Kal.  la 
nuar.  non  lege,  sed  senatus  au- 
ctoritate  Ciceronem  revocandum 
censuerat,  45,  34.  Pompeius  pop. 
Rom.  beneficium  adiungi  voluit, 
ib.  A.  d.  VIII.  Kal.  Febr.  Clodius 
comitia  turbare  eonatur,  45,  35. 
Tandem  in  Pompeii  sententiam 
facto  SClto  Cicero  revocatus  est, 
45,  60.  interdictis  impedimentis 
omnibus,  45,  61.  cf.  93,  1.  50,  22. 
laudatisque,  qui  ad  restituendum 
Ciceronem  undique  convenerant, 
Italiae  ihcolis,  45,  62.  Ad  urbem 
venit  Non.  Sept,  obviis  praeter 
inimicos  omnibus,  93,  1.  50,  22. 
Postridie  senatui  oratione  gratias 
egit  41.  et  quum  Clodiani  anno- 
nae  caritatem  Ciceronis  caussa 
exstitisse  clamaient,  factum  est 
SCltum  in  eius  sententiam,  ut 
Pompeio  in  quinquennium  rei  fru- 
mentariae  potestas  daretur,  93, 1. 
Prid.  Kal.  Octobres  Cicero  dicit 
pro  domo,  quam  Clodius  incende- 
rat,  93,  2.  He  restitutione  domus 
et  villarum ,  ib.  Clodii  actiones 
contra  Ciceronem  eiusque  fra- 
trem  furiosae,  93,  3.  Animo  au- 
ctus  Cicero ,  re  familiari  commi- 


nutus,  93,  2.  —  A.  U.  698.  Cicero 
egit  de  rege  Ptolemaeo  Aulete 
per  Lentulum,  Ciliciae  procos., 
reducendo,  71,  1.  2.  4.  5.  7.  88,  2, 

3.  149.  Mense  Febr.  orationem 
habuit  pro  Sestio  45.  cf.  88,  3.  et 

4.  et  pro  Bestia  175.  cf.  88,3.  Li- 
brum  scribit  de  laude  Caesaris 
247.  93,  5.  Lucceium  rogat,  ut 
rerum  suarum  historiam  scribat, 
74,12.93,6.  Queritur  de  immi- 
nuta  libertate  dicendi  93,  6.  A  li- 
bro  quodam  ad  Hortensium  scri- 
bendo  abhorret,  ib.  Invisit  Pom- 
peium  in  Cumano,  93, 10.  —  A.  U. 

699.  cum  Crasso  cos.  agit  de  Q. 
fratris  negotio,  88,  9.  —  Defendit 
Galium  Caninium ,  77 ,  1.  Homi¬ 
nes  de  se  non  optime  meritos  de- 
fendere  cogitur,  ib.  —  A.  U.  700. 
Tenediorum  caussam  agit,  88,  11. 
Crassi  dignitatem  in  senatu  tue- 
tur,  75,  8.  Caesarem  dicit  alte- 
rum  se  77 ,  5.  cf.  88 ,  15 ,  1.  89 ,  1. 

In  eius  fidem  tradit  Trebatium, 

77,  5.  Defendit  Messium  183. 
Drusum  181.  Scaurum  164.  et 
Vatinium  16S.  cf.  88,  16.  93,  15. 

Non  sine  magno  praesidio  remp. 
defendere  statuit,  88,  16.  Q.  fra- 
trem  rogat,  ut  de  quodam  poema- 
te  suo  Caesaris  sententiam  sibi 
scribat, ib.  Quumcum  Caesare, Va- 
tinio  et  Crasso  reversus  in  gratiam 
redierit,  71,  9.  Caesaris  in  foro 
aedificationem  adiuvat,  93,  16, 14. 

A  Caesare  unice  se  diligi  videt, 

77,  17.  Pompeium  metuens  ve- 
recundatur  defendere  Gabinium, 

89  4.  In  eum  dicit  testimonium, 
ib!  Nullam  iam  esse  rempubli¬ 
cam  dolet  89,5.  —  A, U. 701.  augur 
cooptatus  est  in  locum  M.  Crassi 
in  bello  adversus  Parthos  inter- 
fecti,  58,  2.  10,  1.  —  A.  U.  702. 
Milonem,  occiso  V.  Kal.  Mart. 
Clodio,  de  vi  accusatum  defendit 
oratione  postea  demum  scripta 
53.  Ascon.  Mense  Decembri  T. 
Munatium  Plancum  accusavit, 
frustra  defensum  a  Pompeio ,  62, 

4.  69,  12.  77 ,  2.  —  A.  U.  703.  aet. 
LVI.  fit  Ciliciae  procos.  73,  2. 
ibique  commendatur  abstinentia, 
iustitia,  dementia,  94,  16.  20.  95, 

2.  humanitate,  77,  32.  laborat,  ne 
provincia  sibi  prorogetur ,  94,  21. 
72,  11.  Imperator  salutatur,  95, 

1  9.  Quomodo  publicanos  tra- 
ctaverit,  95, 1,  16.  De  constituen- 
do  vicario ,  95,  3.  De  Caesaris  et 
Pompeii  dissidiis,  95,  3.  De  tri- 
umpho  cogitat,  ib.  De  supplica- 
tione  ei  decernenda  in  senatu  agi- 
tur,  78 ,  11.  85 ,  5.  refragante  Ca¬ 
tone,  85,  5.  96,  1.  2.  Decedens 
sollicitudiuibus  afficitur,  95, 5.  de 
Bibuli  voluntate  queritur  72,  17. 
Cur  fratrem  provinciae  non  prae- 
fecerit,  95 ,  6.  sed  Caelium  quae- 
storem  reliquerit,  72,  15.  95,  6. 
Triumphum  concupiscit,  95,  6.  8. 
9.  96,  2.  de  sumptu  necessario, 
96,  8.  Utrum  Caesaris  an  Pom¬ 
peii  partibus  accedat,  96,  1.  Cae¬ 
sarem,  si  vincat,  non  clementio- 
remCinna  aut  Sulla  fore,  96,  7.  — 
A  U.  705.  senatus  ei  triumphum 
flagitat,  86,  11.  Sub  initium  belli 
civilis  Capuam  tuendam  sunut, 
ib.  Mescinio  Rufo  quaestori,  cu¬ 
ius  adventum  nonexspectavisset, 
cxcusavit  se,  quod  antea  iam  ad 
aerarium  rationcs  detulisset,  75, 
20.  Invehitur  in  Caesarem,  96, 
11.  98,  2.  A.  Campaniae  et  orae 
maritimae  praeest,  96,  11.  He 
conventus  Capuani  actis,  96,  15. 
De  Caesaris  tpa^aoiufap  et  praesi- 
diis,  96,  12.  13. 15.  Dubitat,  quid 
de  uxore,  pueris  et  filia  agat,  96, 
13.  et,  si  Pompeius  Italian!  relin- 
quat,  eumne  sequatur  necne,  9b, 
20.  21.  97,  14.  cf.  97,  1.  2.  Diu 
haeret,  quod  spe  triumphi  detme- 
tur  a  Caesare  eiusque  amicis,  J8, 
2.  7.  A.  et  B.  78,  16.  72,  16.  Cae¬ 
sarem  Pompeio  conciliare  studet, 
98, 11.  A.  18.  Pompeium  sequi  pa- 


haQiotiac,  effugiat, 
yo,  7.  10.  Suorum  precibus  con- 
cedens,  exspectare  vult ,  quid  in 

Hispama  accidat,  99,  8.  9.  Tan¬ 
dem  in  Graeciam  abit  ad  Pom- 
pemm ,  84 ,  7.  —  A.  U.  706.  Cu¬ 
ius  caussam  desperatam  ut  relin- 
quat,  a  Dolabella  rogatur,  79,  9. 
Post  pugnam  Pharsalicam,  cui 
non  mterfuit,  reversus  inltaliam, 
Brundisii  se  tenet,  84,  12.  85,  15. 
Udio  est  fratri  eiusque  filio,  100, 

8.  9.  10.  13.  14.  15.  Caesari  fra- 
trem  excusat,  100,  12.  —  A.  D. 

707.  aet.  LX.  dolet  in  Italiam  se 
rednse,  100,  13.  filium  ad  Caesa¬ 
rem  mittere  cogitat,  84,  11.  non 
mittit,  100,  18.  84,  15.  Abit  in 
lusculanum,  moxRomam,  libros- 
que  tractat,  79,  1.  et  2.  —  A.  U. 

708.  Catonis  Uticensis  laudatio- 
nem  scribit,  101,  4.  5.  Extremo 
mense  Quintili  reversi  Caesaris 
gratia  valet,  74,  13.  Exsules  ali¬ 
quot  amieos  reditus  spe  eonsola- 
tur  74,  13.  76,  13.  Scribit  Parti- 
tiones  oratorias,  Brutum  et  Ora- 
toiem,  dicitque  apud  Caesarem 
pro  Marcello  etLigario,  101,  6.  — 

•  709’  Terentia  dimissa  Pu- 
bli  jam  ducit,  74,  14.  Paullo  post 
lujliam  amisit  ex  partu  mortuam 
ac  luget  maiorem  in  modum,  mul- 
tis  amicis  consolantibus ,  74,  5. 
79,  11.  101,  13.  14.  et  ipse  librum 
de  consolatione  scribit,  101,  14. 
Brevi  post  Pubiiliam  dimisit  Plu- 
tarcho  teste ,  quod  Tuliiae  morte 
gauderet.  Scribit  Hortensium,  A- 
cademica,  quinque  libros  de  Fini- 
bus  bonorum  et  malorum.  Dicit 
pro  Deiotaro,  79,  12.  —  A.U.  710. 
Cicero  aderat  in  senatu,  quunr 
Caesar,  qui  cum  M.  Antonio  con¬ 
sul  erat,  hoc  resistente  Dolabel- 
lam  sibi  subrogandum  ceusuit. 
Mox  Lupercalibus  a  d.  XV.  Kal. 
Mart.  Caesar  diadema  ab  Antonio 
turn  Luperco  oblatum  repudiavit, 
59,  5.  69,  8.  Idibus  Mar¬ 
tas  a  M.  Bruto,  C.  Cassio  ceteris- 
que  coniuratis  in  curia  Pompeii 
23  plagis  confossus  est.  Quo  fa¬ 
cto  Brutus  pugionem  alte  extol- 
lens  Cicerone  nominato  liberta- 
tem  recuperatam  gratulatus  est, 

58,  12.  Unde  Cicero  Antonio  con- 
iurationis  conscius  esse  visus  est, 
ib.  quamquam  non  fuit,  82,  4. 
Antonium  epulis  magis  intentum 
putat,  quam  malis  artibus,  103,  3. 
Cum  libertate  rempublicam  non 
esse  recuperatam  dolet  103,  4. 
104,  4.  Caesaris  acta  defendi  que- 
ritur,  quamquam  eius  interfecto- 
res  laudentur,  103,  6.  10.  11.  12. 

14.  sqq.  Mense  Quintili  in  Grae¬ 
ciam  ire  cogitat,  103,  7.  Sex.  Clo- 
dium  Antonii  rogatu  restitui  pa- 
titur,  103,  16.  Antonii  amici tiam 
retinere  cupit,  86,  23.  Laudat 
Doiabellae  severitatem  in  casti- 
gandis  hominibus  seditiosis,  79, 

14.  103,  18.  82,  1.  Laudat  oratio- 
nem  Bruti  in  condone  Capitolina 
habitam,  104,  1.  B.  Gaudet  sibi 
licere  legato  e  Doiabellae  senten- 
tia  ad  quinquennium  abire  in  Sy- 
riarn,  104,  11.  De  Octaviani  inge- 
nio,  104,  11.  de  periculis  reipubli- 
cae  ab  Antonio  imminentibus,  104, 

20.  In  Graeciam  ire  vult,  104,  20. 

21.  25.  81,  29.  105,  1.  4.  5.  ire  pa- 
rat,  77,  19.  105,  6.  subito  tamen 
redit,  105,  7.  57,  3.  sq.  Prid.  Kal. 
in  urbem  redit.  Ipsis  Kal.  Sept. 
Antonius  senatum  habet  de  sup- 
plicationibus  Caesari  decernendis 
et  Ciceronem  in  curiam  vocavit. 

Hie  de  via  languens  venire  recu- 
sat,  minante  Antonio.  Postridie 
Cicero  Philippicam  I.  habet.  An¬ 
tonius  inimicitias  ei  denuntiat. 
Cicerone  in  a.  d.  XIII.  Kal.  Octobr. 
in  senatu  adesse  iusso,  sed  ces- 
sante,  Antonius  acerbissimam  in 
eum  orationem  habet,  82, 2.  Huic 
Cicero  Philippicam  II.  opposuit 
scriptam  tantummodo  XIII.  Kal. 

Oct.  Iras  auget  Antonius,  82,  3. 
De  Octaviani  postulatis,  105  8 

mP{-KUm  Sbit„’  105  ’  10-  Scribit 
j  il  .  Natura  Deorum,  II 
de  Divjnatione,  de  Seneetute,  To- 
pica,  hbros  III  de  Officiis.  A.  d. 
-S-lv.  Kal.  Ian.  in  senatu  senten- 
tiam  rogatus,  oratione  Philippica 
II,  suasit,  ut  Hirtio  ct  Pansae 
coss.  .  praesidia  decernerentur, 
Uctaviani  acta  publice  confirma- 
rentur  militesque,  qui  ab  Antonio 
ad  Octavianum  transissent,  lau- 
darentur,  D.  Brutus  autem  cete- 
nque  suas  provincias  retinerent, 
neve  cuiquam  nisi  e  SClto  trade- 
rent.  Factumque  SCltum  Ph  ilip  - 
pica  IV.  in  condone  exposuit, 
populumque  bene  de  rep.  sperare 
iussit.  —  A.  U.  711.  Kal.  Ian.  Cice¬ 
ro,  quum  senatui  placeret  ad  Anto¬ 
nium,  Mutinam ,  quam  D.  Brutus 
tenebat,  obsidentem  legatos  de 
pace  mittere ,  hoc  Philippica  V. 
dissuasit.  Paullo  post  ex  decreto 
legatis  missis  id  frustra  fieri  prae- 
dixit  Cic.  Philippica  VI.  82 ,  24 
Ante  legatorum  reditum  Philippi¬ 
ca  VII.  pacem  non  faciendam  es¬ 
se  monstravit.  Quum  Piso  et 
Philippus  intolerabilia  Antonii 
postulata  retulissent,  senatus  au¬ 
tem  pro  bello  tumultumdecrevis- 
set,  id  Cicero  Philippica  VIII 
graviter  reprehendit.  Sulpicio 
m  legatione  mortuo  sententiam 
rogatus  statuam  aeneam  ponen- 
dam  esse  statuit  Philippica  IX. 
Postea  quum  M.  Brutus  s.  Q. 
Caepio  Brutus  litteris  ad  sena¬ 
tum  retulisset  de  rebus  a  se  in 
Macedonia  gestis,  Cicero  Philip- 
pica  X.  Pansam  et  Q.  Hortensium 
procos.publice  collaudandos  cen- 
suit.  C.  Antonio  tenente  Apollo¬ 
nian!,  quum  Dolabella  C.  Trebo- 
nium,  qui  Asiae  provinciae  prae- 
erat,  oppressum  crudelissime  in- 
terfecisset,  a  senatu  hostis  iudi- 
catus  etC.  Cassius  missus  est,  qui 
eum  bello  persequeretur.  Quod 
ut  fieret,  Cicero  egit  Philippica 
XI.  Hepugnante  autem  Pansa 
cos.  Cicero  a  M.  Servilio  trib. 
productus  in  concione  idem  ex¬ 
posuit  summo  populi  consensu, 

82,  7.  Mox  quum  a.  d.  XIV.  Kal. 
April.  Q  uinquatribus  senatus  (Mi- 
nervae  simulacrum  turbine  deie- 
ctum  restituendum,  82,  25.  et) 
Ciceronem  et  P.  Servilium  lega¬ 
tos  ad  Antonium  mittendos  de- 
crevisset,  ad  hanc  legationem  Ci¬ 
cero  se  non  idoneum  essedemon- 
stravit  Philippica  XII.  Pansa  cos. 
ad  be  Hum  profecto,  ac  M.  Aemi- 
hoLepido  senatum  ad  pacem  cum 
Antonio  faciendam  litteris  horta- 
to,  Cicero  Philippica  XIII.  cum 
hoc  pacem  esse  posse  negavit,  80. 

27.  A.  d.  XVII.  Kal.  Maias  Anto¬ 
nio  ad  Mutinam  victo ,  Cicero  tri¬ 
bus  imperatoribus  Hirtio  Pansae 
et  OctavianoXXX  dierum  suppli- 
cationem  decernendam  censuit 
Philippica  XIV.  80,  30.  82,  10.  — 
Cicero  de  libris  suis  ipse  copiose 
disserit  125,  1.  de  Hortensio  111. 

118,  3.  de  Acade¬ 
mics  117,  2.  121,  5.  79,  8.  de  Fi- 
nibus  120,  11.  de  Tusculanis  Dis- 
putationibus  126,  2.  de  Natura 
Deorum  124,  4.  5.  de  Republica 
88,  14.  89,  6.  78,  1.  112,  18. 133,  6. 

9.  134,  10.  135,  5.  119,  1.  140,  4.  7. 

10,  5.  de  Consolatione  116,  27.  31. 

34.  118 ,  28.  31.  de  Seneetute  136, 

42.  de  Catone  v.  Porcius  Cato  ;  de 
Oratore,  71,  9.  77,  32.  de  Oratoris 
libro  11,  10.  85,  20.  76,  18.  7.  de 
Topicis  77 ,  19.  de  Optimo  genere 
dicendi  82,  17.  de  Laelio  137,  9. 
de  Gloria  137 ,  9.  de  Consulatu 
suo  88,  9.  124,  11.  90,  19.  91,  3. 

15.  136,  22.  de  Suis  Temporibus 
71,  9.  88,  15.  16.  89,  1.  9.  9,12.  11, 

29.  30.  37.  70.  super  oratione 
de  rege  Alexandrino  (Ptolemaeo 
Auletc)  71,  2.  de  oratione  in  Piso- 

nem  89 ,1,4,  11.  de  Serrani  Do- 
mestici  laudatione  89,  8,  5.  de 
Orationibus  pro  Sea u ro  et  pro 
Plancio  et  de  poemate  ad  Caes.  89, 
1.  II.  de  or.  pro  Marcello  74, 4.  pro 
Deiotaro  79,  12.  Tituli  oratio- 
num  deperditarum  149  sqq.  Epi- 
stolae  ad  Pompeium,  221. 

Devillis:  Cicero  emit  domum  in 
Palatio  deCrasso,75,6  .Tusculanum 
et  Pompeianum  exornat  sumptus 
mutuatus,  91,  1.  90,  6.  7.  8.  9.  10. 
77,  23.  Ibi  saepissime  otiatur,  90, 
5,  11.  ibidem  gymnasium  habet  et 
xystum,  90,  8.  bibliothecam ,  90. 
7.  10.  11.  Tusculanum  Culleonis 
suo  vicinum  vult  emere,  88,  2.  90, 
20.91,  1.  2.  Tribus  locis  aedifi- 
cat  et  paullo  liberalius  vivit,  88, 
6-  —  Eius  Formianum ,  90,  4.  91, 
4.  11.  13.  Interpellates  ibi  mo- 
lesti,  91,  14.  et  15.  Eius  villa  in 
agro  Caietano,  90,  4.  Villa  Arpi- 
nas ,  ubi  gymnasium  exstruit  A- 
maltheum,  90,  16.  91,  1.  11.  15. 
Cumanum,  88,  7.  14.  Antii  habet 
bibliothecam,  93,  5.  8.  a.  1.  sq. 

M.  Tullius  Cicero,  M.  F.  A.  U. 
689.  natus,  90,  2.  venustissimus 
(A.U. 696.)  87,  3.  mellitus,  90,  18. 
Salutatur  una  cum  matre  et  soro- 
re  84,  1. —  4.  Memoratur  simul 
cum  patre  84,  14.  et  18.  Defletur 
patre  exsulante  84,  1.  Adduci- 
tur  in  Tusculani  scholam,  89,  4. 
modestissimus  etsuavissimus,  94, 

9.  A  Deiotaro  rege  in  regnum 
deductus  est  cum  Q.  Cic.  fil.  (A. 

U.  703.)  94,  17.  Cum  hoc  Rhodi 
invisitur  a  patre  e  Cilicia  (704.) 
72,  13.  Uterque  puer  una  discit 
et  exercetur,  M.  egens  calearibus, 

Q.  frenis,  (704.)  95,  1.  Patrimonii 
loco  nomen  patris  habiturus,  72, 
16.  A.  U.  705.  togam  virilem  ac- 
cipit  Arpini ,  98,  19.  Quinto  for- 
tlor  et  dignationi  studens,  99,  9. 
in  bello  civili  (706.)  a  Pompeio 
alae  alteri  praefectus  bene  res  ge- 
rit,  137,  13.  In  eo  est,  ut  ad  Cae¬ 
sarem  mittatur  (707.)  106,  17.  84, 

11.  Non  mittendus  videtur,  ib. 

15.  Accipit  a  patre  dialogum  de 
partitione  oratoria  13.  Cum  pa¬ 
tre  loquitur  de  sumptibus  et  de 
profectione  in  Hispaniam,  101,  7. 

A.  U.  708.  constituendi  municipii 
Arpinatis  caussa  aedilis  creandus 
patri  videtur,  83,  11.  Ad  Teren- 
tiae  testamentum  adhibendus 
(709.)  101,  28.  Peregrinaturus 
(709.)  101,  27.  De  sumptu  conce- 
dendo,  101,  32.  Cratippum  Peri- 
pateticum  Athenis  audit,  136,  1. 
Litteras  dat  adTironem,  86,21.  et 
25.  Gorgiam  patris  iussu  dimit- 
tit,  ib.  Libros  patris  de  Officiis 
sibi  inscriptos  accipit,  105,  11.  et 
15.  104 ,  13.  Fhjiivbjftivaq  dat  ad 
patrem  litteras  (710.)  103,  7.  104 
17.  20.  105,  1.  et  11.104,  16.  A.  17.’ 

20.  105,  1.  nummis  caret,  104,  4 
Apud  Brutum  (711.)  equitum  alae 
praeest,  laudatus  a  propraetore 
P.  Lentulo,  Spintheris  filio ,  101, 

14.  et  a  Trebonio,  ib.  16.  Idem  tri- 
bunus  mil.  Pisonianam  legionem 
cum  legato  Antonii  in  Macedonia 
in  deditionem  accipit  (711.)  66, 

6.  Plutarch.  Brut.  26.  Fragm.  ep! 
ad  Cic.  fil.  216.  A.  U.  724.  fuit  cos. 
suff. 

Q.  Tullius  Cicero,  audivit  Athe¬ 
nis  cum  fratre  Antiochum,  115,  1. 
delectatus  Sophocle,  ib.  Eius  co- 
mitia  aedilitatem  petentis,  90,  4. 
Offensior  in  Pomponiam,  90,  5. 
cum  ea  redit  in  gratiam  ,90,6.  10. 
Argiletanum  emit;  vendito  Tu- 
sculano  domum  Pacilianam  emit, 

90,  14.  Eius  aedes  urbanae,  89, 

1,  4,  14.  Varius,  90,  17.  ipeU- 
oiaio$  et  amantissimus,  90,  18. 
Scripsit  libellum  depetitionecon- 
sulatus  285.  A.  U.  692.  praetor, 

51,  40.  Legavit  sibi  L.  Tubero- 
nem,  51, 41.  90,  14.  procos.  Asiam 
sortitus  (693.)  90, 15.  124,  28.  Flac- 
ci  successor,  remigum  sumptu  le- 


vavit  provinciam,  40,  14.  fratris 
consiliis  usus,  87,  1.  A  fratre  re- 
prehensus  ob  nimiam  indulgen- 
tiam  in  Statium  libertum;infensis 
Graecis  Romanisque  multis  in 
provincia  a  fratre  placatis.auctus, 
(096.)  e  provincia, 
92,  7.  et  8.  Eum  M.  exsul  videre 
nolnit,  92,  9.  Multitudo  hominum 
cum  laerimis  ei  obviam  venit,  45, 
31.  Eum  App.  Claudius,  Clodii 
films,  accusare  volebat,  92,  17.  et 
18.  Quintus  Metelli  orationem 
de  fratre  mitissimam  (697.)  trans- 
scripsit,  75,  4.  Rostris  pulsus  ab 
operis  Clodianis,  45,  35.  Lauda- 
tur  a  fratre  ob  pietatem,  41,  15. 
42,  3.  43,  23.  Decessit  a  Sardis 
(698.)  rei  frumentariae  a  Pompeio 
praefectus,  164,  2.  88,  2.  Hinc 
Olbiensis  epistola,  88,  3,  7.  Cum 
eo  egit  Pompeius,  ut  M.  frater 
cum  Caesare  rediret  in  gratiam, 
71,  9.  Habet  domum  in  Carinis, 

88 ,  3.  egregiam  aedifieat  in  Pala¬ 
tio,  88,  6.  Cum  Pompeio  et  Cras- 
so  agit  de  inscriptionibus  etc.  88, 

9,  contraxit  aes  alienum,  88,  15  b. 
Legatus  Caesaris  in  Galliam  et 
Britanniam,  88, 14, 1.  15. 16.  ama- 
tur  a  Caesare,  89,  1,  4,  11.  Scri¬ 
psit  ad  filium  more  Aristophaneo, 
ib.  cap.  6,  19.  XvvdeiTcvov^  Xocpo- 
xhiovi;,  88 ,  16 ,  3.  Erigonam  tra- 
goediam,  89,  1,  4,  13.  Quattuor 
tragoedias  XVI  diebus  absolvit, 

89,  5.  (al.  6.)  7.  cf.  89,  9,  6.  Mar¬ 
cus  Quinto  priores  partes  conce- 
dit  in  genere  poetico,  89,  4,  4. 
Saepe  memoratur  in  epistolis  ad 
Trebatium  77,  6.  sqq.  Scripsit 
ad  M.  fratrem  (A.  U.  700.)  86,  16. 
26.  et  27.  A  Caesare  in  Nervios 
mittitur  (700.)  Caes.  B.  G.  5,  24. 

52.  6,  32.  36.  Marci  legatus  in  Ci¬ 
licia  (703.)  85,  4.  Commendatur 

P.  Silio,  propraetori  Bithyniae 
(703.)  83,  62.  A  fratre  (704.)  hi- 
bernis  et  Ciliciae  praefectus,  94, 

21.  non  item  a  deeedente  eodem, 

95,  3.  4.  Scribit  ad  Statium  liber- 
tum  improbante  Marco,  95,  2.  Al- 
tercatur  cum  uxore  (703.)  94,  1.  ei 
reconciliatur  per  filium,  95,  7.  9. 
Iracundus,  95,  2.  6.  Marcum  cum 
Pompeio  fugientem  (705.)  sequi- 
tur ,  98 ,  1.  6.  Indulgentior  in  fi¬ 
lium,  99,  6.  Laudes  99,  11.  In 
Asiam  it,  ut  apud  Caesarem  de- 
precetur  cum  filio,  100,  6.  7.  A 
Marco  est  Patris  aversissimus 
(706.)  100,  5.  accusat  fratrem  ap. 
Caesarem,  loo,  8.  9.  Furibundus, 
100,  10.  Caesari  videtur  lituus 
profectionis  Marci,  100,  12.  Cae¬ 
sari  a  tratre  commendatur,  ib. 
Fratri  satisfacit  speciosius  quam 
verius,  100,  13.  Africam  petit, 
100,  14.  scribit  non  magna  cum 
prece  ad  M.  100 ,  15.  Non  sapit, 
dolente  Marco,  100,  21.  22.  101,  5. 
Mcpaza  de  eo  Marcus  verecunda- 
tur  (709.)  scribere,  102,  9.  Quin¬ 
tus  a  ducenda  uxore  abhorret 
(710.)  103,  13.  Aquilliam  nover- 
cam  repudiat  Q.  films,  103,  17. 

104,  21.  29.  A  dicendo  refugit,  8, 

3.  Marcus  ei  inscribit  libros  de 
Oratore,  7,  1.  —  Quinti  versus 
aliquot  286.  sq.  Eius*praedia : 
Arcanum ,  88 ,  7.  89 ,  3.  Dovilla- 
num,  89,  1,  2,  3.  Laterium,  89,  3, 

1.  Fufidianum,  89,  1,  2,  3. 

Q.  Tullius  Cicero  Q.  F.  aegro- 
tus  (A.  U.  694.)  91,  2.  puer  opti- 
mus  a  Tyrannione  docetur  (698.) 

88,  4,  2.  defuit  Crassipedis  nu- 
ptiis  cum  Tullia  (698.)  88,  6,  1. 
Festivum  habuit  sermonem  de 
Terentiae  et  Pomponiae  discor- 
diis,  ib.  Marcus  patrnus  eum  do- 
cere  cogitat,  88,  14.  89,  1,  3, 7.  ib. 
cap.  4,  14.  et  6,  19.  studiose  dat 
operam  Paeonio  rhetori  suo,  89, 

3,  4  et  89,  9,  9.  M.  patruus  dat 
ei  togam  puram  (703.)  94, 20.  Pius 
suavis  humanus  in  parentum  dis- 
sidio  (704.)  95,3.  sibi  bene  fidens, 

95,  6.  parentes  reconciliat,  95,  7. 

Perfidas  litteras  depalreetpatruo 
dat  ad  Caesarem,  99,  4.  5.  6.  Mar¬ 
cus  eum  excusat,  99,  7.  Patris 
indulgentia  ferox  fit,  arrogans  et 
infestus,  99,  11.  Orationem  con¬ 
tra  patruum  apud  Caesarem  habi- 
turus  (707.)  100,  10. 16.  Lupercus 
delectat  patrem  (70S.)  101,  5.  ae- 
dilis  Arpini  factus,  102, 11.  Omni¬ 
bus  locis  furit  (709.)  patrem  et 
patruum  incusans  alienissimi  a 
Caesare  animi,  102,  37.  Epistola 
contumeliosa  ad  patruum,  102, 38. 
Eius  vanitas  incredibilis,  102 ,  39. 
et  41.  Colloquitur  cum  patruo, 
102,  42.  51.  Matri  bene  merenti 
inimicus  (710.)Parilibus  solus  co- 
ronatus,  102,  14.  scribit  de  Aquil- 
lia  noverca,  102,  17.  Antonii  dex- 
telia,  103,  20.  cogitat  ad  Bruturn 
et  Cassium  transire,  104,  19.  An- 
tonium  destituerat,  104,  21.  22. 
29.  sed  cf.  27,  luliam  vultduce- 
re,  104,  29.  Poilicetur  se  Cato- 
nem  fore,  105,  1,  Plane  comrau- 
tatus  est  et  ad  Bruturn  a  patruo 
traductus,  105,  5.  Q.  Q.  F.  com- 
pellatus  ab  Antonio  (710.)  59,  7. 
cf.  91,  2.  87,  3,  3. 

M.  Tullius  Tiro  (vid.  Alexis), 
Ciceronis  servus,  deinde  libertus, 
studiorumque  administer,  aegro¬ 
tat  rediens  cum  Cic.  e  Cilicia 
(704.)  95,  7.  Patris  relinquitur  a 
Cicerone,  96,  2.  98,  17.  101,10. 
Lysoni,  hospiti  Patrensi,  com- 
mendatus,  83,  19.  cf.  77, 28.  83, 19. 
ct  Asclaponi  medico,  83,  4.  5.  9. 
Sero  convaluit  post  reditum  Ci¬ 
ceronis  in  urbem.  Tertii  eius 
morbi  (709.)  mentionem  facit  Cic. 
86,  17.  20.  22.  Manumissus  iam 
anno  700.  cf.  86,  16.  18.  Tironiana 
v.  in  Seebod.  Archiv.  1824.  Fasc. 
2.  Fragm.  289.  Epigr.  Cic.  273. 
dilectus  ab  eodem ,  96,  5.  97,  5.  6. 
CollegitLXX  epistolas  Ciceronis, 
105 ,  5.  Laudatur  eius  liber  IV. 
de  Ciceronis  vita  ab  Ascon.  ad 
53.  Ad  eum  sunt  epistolae  libri 
86. 

Tullus,  id  est  Volcatius  Tullus, 
A.  U.  688.  cos.  33,  6.  97,  15. 

Tullus  Cluilius,  v.  Cluilius , 

Tullus  Cluvius,  unus  e  legatis 
Bom.  qui  aLarte  Tolumnio  inter- 
fecti  sunt,  95,  3.  Pighius  legen- 
dum  censet  L.  lulius :  qui  A.  U. 
304.  decemvir  fuit,  non  C.  lulius, 
qui  trib.  mil.  fuit  A.  U.  316.  vid. 
ad  h.  a.  Apud  Plinium  34,  6.  vo- 
catur  Tullus  Cloelius  (al.  Tullus 
Caelius). 

Tullus  Hostilius,  v.  Hostilius. 

Tullus  Hostilius,  rex,  maxima 
bella  gessit,  122,  3.  128,  17. 

D .  Turannius  Mger,  homo  XVV- 
oiopaAiig,  cum  Q.  Cicerone  in 
praediis  Arpinatibus  est,  90,  6. 
cum  Cicerone  in  Cilicia  aliquam- 
diu  fuit,  95,  9.  96,  1. 

M.  Turannius,  A.  U.  710.  prae¬ 
tor  integerrimus,  provinciam  sibi 
ab  Antonio  datam  recusat,  59, 10. 

Turdus,  v.  Papirius . 

Turia  (h.  Guadalaviar),  Hispa- 
niae  fluvius.  Hinc  Turiense  proe- 
lium  belli  Sertoriani,  49,  2. 

L.  Turius  (al.  olim  Thorius), 
parvo  ingenio,  sed  multo  labore 
dicebat.  Huic  ad  consulatum 
paucae  centuriae  defuerunt,  10, 
67. 

Q.  Turius,  negotiator  Africa- 
nus,  82,  26. 

Turius  Eros,  QuiniiTurii  liber¬ 
tus,  ib. 

Turpilia,  de  cuius  testamento, 
quo  Silium  vel  ex  asse  vel  ex  ali- 
qua  parte  heredem  fecerat,  con- 
troversia  (710.)  77,  21. 

Sex.  Turpilius,  poeta  comi- 
cus,  A.  U.  633.  Turpilii  versus  e 
Demiurgo  79,  22.  de  Leucadia 
ex  Alexidis  Leucadia  conversa, 
119,  34. 

Turpio ,  homo  sutorius ;  et  ta- 
men  Romae  inter  iudices  sedens, 
95, 1. 


IE.  Turpio  Ambivius  (vel  Ambiv. 
Turpio,  cf.  Terent.  Didascal. ) 
139,  14. 

D.  Turranius  (v.  Turannius) 
Mger,  varia  est  scriptura  nomi¬ 
nis,  90,  6.  95,  9.  96,  1. 

M\  Turranius  (al.  C.  Turranius 
et  Turannius),  59  ,  10.  cf.  M.  Tu¬ 
rannius. 

L.  Turselius,  cui  testamentum 
M.  Antonius  subiicit,  58,  16. 

Turutius ,  A.  U.  711.  quaestor 
Tillii  Cimbri  in  Bithynia,  82,  42. 

Tuscenius ,  homo  sordidus ,  qui 
de  Q.  Cicerone  questus  er-at,  87, 
1,  6.  88,  2. 

Tusci,  iidem  quiEtrusci,  97,  12. 
122,  4.  125,  51. 

Tusculana  aqua  Ciceronis,  i.  e. 
Crabra,  49,  20.  31,  2. 

Tusculanum,  praedium  Cicero¬ 
nis  in  agro  Tusculano ,  cuius 
gymnasium  valde  Ciceronem  de¬ 
lectat,  90,  1.  aere  alieno  eum  ob- 
ruit  eius  villa  a  Clodio  diruta,  92, 
1.  93,  2.  a  Cicerone  proscribitur, 
ib.  in  eius  porticula  exedria  con- 
stituta,  77,  23. 

Tusculanum  Anicii,  89,  1,  7. 
Balbi,  96,  7.  Bruti,  11,  31.  10,  87. 
C.  Iulii  Caesaris,  8,  3.  Catuli  et 
Metelli,  23,  57.  Q.  Ciceronis,  90, 
14.  L.  Crassi,  7,  7,  21.  Crassi,  93, 
16.  Gabinii,  43,  47.  41,  7.  Laelii, 
7,  62.  Lentuli,  95,  1.  Lucceii,  75, 
15.  Luculli,  110,  48.  Ill,  2.  Q. 
Metelli  et  L.  Crassi,  49,  25.  Pom¬ 
peii,  69,  5.  M.  Scauri,  26,19.  Var- 
ronis,  79,  1. 

Tusculanus  Mons.  Ad  kune  Tu¬ 
sculanum  in  monte  montemexslru- 
endum,  h.  e.  ad  villam  ingente 
magnitudine  montis  similem  in 
colic  aedificandam,  qunlem  Piso 
aedificaverat,  50,  21.  45,  43. 

Tusculum,  oppidum  Latii,  30, 
25.  darissimum  municipium,  25, 
14.  edidit  multas  familias  consu¬ 
lates,  51,  8.  Ubi  aedes  Castoris 
et  Pollucis,  124,  43.  lnde  Tuscu- 
lani,  49,  13.  in  civitatem  accepti, 
136,  1L  plurimum  livoris  natura- 
liter  etiam  circa  municipium  ha- 
buisse  dicuntur,  Schol.  Bol.  ad51. 
Tuscum  mare,  inferum,  9,  19. 
Tutda,  nomen  feminae,  incertum 
cuius,  95,  2.  In  huius  nominis 
locum  substituenda  Corrado  vi- 
detur  Iulia,  de  qua  104,  29.  cf. 
Drakenborch  ad  Liv.  Ep.  25. 

Tutor,  mimus  vetus,  perquam 
ridiculus,  8,  64. 

Tycha,  s.  Tyche,  tertia  urbs  Sy- 
racusarum,  a  Tyches  fano,  quod 
in  eapositum  erat,appellata,  23,53. 

Tympanidis  rogus,  123,  35.  lo¬ 
cus  sine  dubio  corruptus,  praeter 
ceterosfelici  coniectura  sic  emen- 
datus  a  Wyttenbachio :  „atque  in 
suo  lectulo  immortuus  lyrannidi  in 
rogum  Hiatus  est.“ 

Tyndareus ,  Clytaemnestrae  pa¬ 
ter,  126,  15. 

Tyndari  progenies ,  i.  e.  Castor 
et  Pollux,  240,  5. 

Tyndaridae,  h.  e.  Castor  et  Pol¬ 
lux,  Persen  victum  nuntiant,  8, 
86.  116,  12.  122,  2.  eos  Lacedae- 
mone  sepultos  tradit  Homerus, 
123, 5.  coluntur,  123,  15. 

Tyndaritana  Sicilian  civitas  ad 
Heliconem  fl.  22,  43.  Hinc 
Tyndaritani,  21,  63.  24, 47.  94, 2. 
Tyra,  Asiae  urbs  propeEuphra- 
tem,  85,  1. 

Tyrannio,  grammaticus  et  geo- 
graphus ,  Ciceroni  aequalis,  73,  4. 
5.  91,  6.  101,  2.  etc.  acer  in  repre- 
hendendo,  91,  6.  Reliquias  bi¬ 
bliothecae  Ciceronianae  disponit, 
93,  4.  8.  Argumenta  scriptorum 
Tyrannionis  vocat  tenues  ihojyiag, 
101,  6.  Docet  Ciceronis  pueros, 
88,  4.  Cessator,  89,  5,  6.  cf.  101, 

2.  et  7. 

Tyria  purpura,  40,  29. 

Tyrii,  C.  Cassium  colebant,  67, 
13.  Eorum  legatis  senatus  datus 
(700.)  88,  13,  2. 


Tyrrheni.  Lydius  Tyrrhcnae 
gentis  haruspex,  124,  12. 
Tyrrhenia,  239,  91. 

Tyrrhenum  mare,  272. 
Tyrrhenus  e  Maonia  profectus 
partem  Italiae  tenuit,  239,  91. 

Tyrus,  pater  Veneris  quartae, 
quae  Astarte  dicitur,  quam  e  Sy¬ 
ria  suscepisse  ferebatur,  123,  23. 

Tyrus,  urbs  Phoenices  prima, 
nbi  colitur  Hercules,  123,  16.  De 
nummis  depositis  30,  16.  De  rege 
Alexandrino  149,  II.  1.  cf.  98,  9. 

u. 

Ufenlina  tribus  vel  Oufentina 
(v.  Drakenb.  ad  Liv.  9,  20.  adde 
Lectt.  cod.  Erf.)  51,  16. 

Mixes  (haec  genuina  optimo- 
rum  codd.  scriptura  ab  Etrusca 
forma  Uluxe,  ex  qua  Siculorum 
forma  Ovkifyjg  agnosoitur,  cf.  Plu¬ 
tarch.  Marcell.  20.  vulgo  olim 
Ulysses)  interfecto  Aiace  venit  in 
caedis  suspicionem.  Ex  quo  apud 
rhetores  exemplum  est  constitu- 
tionis  coniecturalis ,  1,  11.  2,  19. 
5,  8.  49.  idem  pia  fraude  transiit 
ad  hostes,  6,  58.  Maestior  in  Ti- 
mathis  simulacro  Iphigeniae  im- 
molandae,  11,  22.  patriam  irn- 
mortalitati  (ap.  Nympham  Caly¬ 
pso)  praetulit,  7,  44.  134,  1.  Mul- 
ta  in  diuturno  errore  passns,  136, 
31.  circumvagatus  mari  Tusco, 

9,  19.  invitatus  Sirenum  versibus 
Od.  ft.  184.  Latine  conversis  a 
Cic.  115,  18.  sapiens,  120,  3.  la- 
mentatur  saucius,  117,  21.  pru- 
dens,  116,  41.  luxta  cum  Nestore 
ab  eloquentia  laudatus  Homero, 

10,  40.  nxoXinoQdog,  80,  13.  Deli 
vidit  teneram  et  proceram  pal- 
matn,  Ciceronis  aevosuperstitem, 
133,  1.  cf.  Odyss.  'Q .  163.  cogni- 
turus  suorum  neminem  reversus 
in  patriam  dicitur  a  Cicerone  me¬ 
moriae  lapsu,  71,  10.  immo  non 
agnitus  a  suis.  Item  Anticlea 
Ulixis  mater  (pro  Euryclea  nutri- 
ce)  filio  pedes  abluisse  dicitur, 
120, 16.  Insimulatur  in  tragoediis 
simulata  insania  militiam  voluis- 
se  subterfugere,  138,  26.  Eius 
pilous,  9,  40. 

Ulubrae,  Latii  oppidulum  ad 
paludes  Pomptinas,  77,  18,  Hinc 
Ulubranus  populus,  77,  12. 

P.  Umbrenus,  Catilinarius,  li- 
bertinus,  qui  Gallos  ad  Gabinium 
perduxisse  dicitur,  35,  6. 

Umbria,  Italiae  regio  ad  mare 
Adriatic  um,  Etruriae  e  regione 
opposita,  avium  significatkmibus 
plurimum  obtemperat,  124,  41. 
Umbriae  mores,  16,  41. 

Ummius  (aL  Ummidius,  al.  Ma¬ 
nias  ,  cf.  Orell.  ad  Hor.  Sat.  1,  1, 
95.)  86,  14. 

Upis,  pater  Dianae  tertiae,  quae 
a  patre  ipsa  quoque  Upis  dicitur, 

123,  23. 

Urania  Musa  loquens  inducta 
in  Ciceronis  libro  de  consulatu, 
267 — 269.  Eius  tfijoig  e  268.;  cf. 

124,  11. 

Urbinas,  ex  Urbino,  Umbriae 
municipio,  oriundus,  68,  8. 

Urios  IZivg  ovgiog,  naviganti- 
bus  secundum  dans  ventum),  lup- 
piter  Imperator,  23,  57.  cf.  Ao- 
schyl.  Choeph.  805. 

Utica,  urbs  et  conventus  Zeu- 
gitanae  in  Asia  propria ,  ubi  Cato 
Uticensis  mortem  sibi  conscivit, 
164,  2,  45.  101,  2. 

y. 

Vaccaei,  populus  HispaniaeTar- 
raconensis,  51,  34. 

M.  Vaccus,  v.  Vitruvius. 

Vacerra,  ICtus  tempore  Cicero¬ 
nis,  77,  8. 

Vada,  i.  e.  vada  Sabatia,  Saba- 
ta  s.  Sabatorum,  locus  inter  Apen- 
ninum  et  Alpes  ad  iter  faciendum 
impeditissimus,  81,  13.  ubi  Ven- 
tidius  A.  U.  711.  se  cum  Antonio 
coniunxit,  81,  10.  His  vadis  vel 


campis  palustribus  nomen  dedit 
urbs  Sabbata,  sita  in  ora  Genuen- 
•si ,  cf.  Ptolem.  Geogr.  III.  1,  45. 
ed.  meae. 

Vada  Volaterrana,  15,  6.  vid. 
Volaterrae. 

Valens,  Mercurii  cuiusdam  e 
Coronide  pater,  123,  22. 

Valenlini,  cives  Valentiae,  Brut- 
tiorum  urbis,  quae  et  Vibon  et 
Vibo  Valentia  (h.  Vibona)  dici¬ 
tur,  municipii  illis  temporibus, 
24,  16.  et  61. 

A.  Valentius,  interpres  C.  Ver- 
ris  in  Sicilia,  22,  37.  23,  26. 

Valeria  gens.  Eius  laus  in  libe- 
randa  patria,  40,  1.  et  11. 

Valeria  tabula  fori  Romani  ar- 
gentaria  vel  auctionaria,  46,  9. 
84,  2. 

Valeria,  uxorAndronisSestilii, 
40,  34. 

Paulla  Valeria,  soror  Triarii, 
divortio  facto,  D.  Bruto  nubit, 
78,  7.  81,  8.  Paulla  (ap.  priscos 
Polla)  praenomine,  quo  carent  fe¬ 
minae,  vjioxoqiotixoh  dicitur. 

Valerius,  nomen  faustum,  164, 
2,  30. 

Valerius,  praeeo  Verris,  22, 
21.  28. 

Valerius,  scenicus,quotidie  can 
tabat,  9,  21. 

Valerius  (Flaccus ,  an  Messala, 
an  ICtus?)  Hortensio  defendente 
A.  U.  695.  absolvitur,  91,  3. 

Valerius,  C.  Antonii  interpres 
in  Macedonia  (710.)  90, 12.  86,  11. 
(idemne?  84,  2,  2.) 

Valerius,  a  quo  ad  Volusium 
nomen  transferri  non  potuit ;  prae- 
des  enimValerianiteaebantur,  75, 
20. 

L.  Valerius,  ICtus  mediocris, 
Ciceronis  amicus,  73,  1.  ad  quem 
est  71,  10.  Trebatii  sodalis,  77, 

11.  mimorum  scriptor?  Husch- 
kio  Catullus  poeta  videtur. 

Q.  et  de  Valerii,  Ciceronis  fami- 
liares  et  vicini  (prope  Arpinum), 
doctiores  quam  facundiores,  10,46. 

Q.  Valerius,  Soranus,  litteratis- 
simus,  9,  11. 

P.  Valerius,  homo  officiosus, 
84,  2.  Attici  debitor,  94 ,  21. 101, 
51.  et  53.  Ciceronis  comes,  post 
Caesaris  mortem  in  Graeciam 
profecti,  57,  3.  deversatus  ad  vil- 
lam  iuxta  Tarentinoruin  Leuco- 
petram,  ib.  et  105,  7. 

M.  Valerius  M.  F.  Corvus,  sexa- 
gesimum  quartum  annum  agens 
mortaus,  sexies  cos.  139, 17.  A.U. 
406.  408.  ubi  de  Antiatibus  etVol- 
scis  Satricanis  triumphavit,  A.  U. 
411.  ubi  de  Samnitibus  triumpha¬ 
vit,  124,  24.  A.  U.  419.  ubi  Ca- 
lenos  vicit,  A.  U.  454.  ubi  legem 
de  provocatione  a  coss.  bis  iam 
ab  eadem  familia  postregifugium 
latam  tulit,  et  A.  U.  455.  cos.  suff. 
bis  dictator  A.  U.  412.  et  433.  de- 
nique  censor,  A,  U.  430.  cf.  Val. 
Max.  8,  13.  et  15.  Plin.  7,  48. 

C.  Valerius  Flacctcs ,  A.  U.  656. 
praetor  urb.49, 24.  A.U.  661.  cos. 
cuius  ad  exercitum  L.  Valerius 
patruelis  se  contulit,  40,  2,  §.  5. 
extr.  Fragm.  Fortasse  idem,  qui 
15,  7.  propraetor  et  imperator  A. 
U.  671. 

C.  Valerius  Flaccus,  L.  F.  unus 
de  cohorte  Appii  Claudii  Pulchri 
in  Cilicia  (A.  U.  703.)  73  ,  4.  cf. 
73,  11. 

L.  Valerius  Flaccus,  collega  Ca- 
tonis  A.  U.  559.  in  consulatu  et 
A.  U.  570.  in  censura,  139,  12. 

L.  Valerius  Flaccus,  flamen 
Martialis ,  bellum  gerit  cum  Ari- 
stonico,  frustra  contra  nitente  col¬ 
lega  P.  Licinio  Crasso,  quicum 
cos.  fuit  A.  U.  623.  67,  8.  Idem 
fortasse,  qui  18,  19. 

L.  Valerius  Flaccus,  pater  L. 
Flacci  a  Cic.  defensi,  40, 23.  A.  U. 
654.  cos.  Satuminum  occidit,  32, 

7.  10.  33,  2.  10,  62.  Quattuor  an- 
nis  post  censor,  Val.  Max.  2,  9,  5. 

A.  U.  668.  cos.  suff.  40,  25.  A  C. 
Fimbria  per  seditionem  militum 
(669.  J  interfectus,  Appian.  B.  Q. 

1,  75.  Mithrid.  52.  Veil.  2,  24. 

L.  Valerius  Flaccus ,  interrex 

A.  U.  672.  legem  tulit,  ut,  quae- 
cumque  Sulla  fecisset,  rata  essent, 
17 ,  2.  Quid  in  Cinnae  domina¬ 
tion©  fecerit,  97,  3. 

L.  Valerius  Flaccus,  L.  Val. 
Flacci  bis  consulis  et  censoris  fi- 
lius,  A.  U.  691.  praetor  Ciceroni 
cos.  operam  praestitit  in  compre- 
hendendis  legatis  Allobrogum,  35, 

2.  6.  cf.  91,  25.  Legatus  Pisonis, 
50,  23.  missus,  qui  Gallorum  et 
Heivetiorum  eoniunctionem  im- 
pediret,  90,  19.  A.  U.  694.  Asiae 
quum  praefuisset,  accusatus  de 
repetundis,  a  Cic.  defensus  est 
(695.)  40.  Idem  Ciceronis  adiutor 
consiliorum ,  40,  1.  40.  P.  Servi- 
li°  imperatore  trib.  mil.  in  Asia, 
M.  Pisonis  quaestor  in  Hispania. 
Bellum  Cretense  Q.  Metello  imp. 
ex  magna  parte  gessit,  40,  3.  Qui 
homo,  qui  civis!  51,  11. 

L.  Valerius  Flaccus,  flamen  Mar- 
tialis,  quid  de  Caecilia  Metelli  Q. 
Ciceroni  narraverit,  124,46.  idem 
cum  Flacco  praetore  anni  691. 
fuisse  videtur.  Idemque  videtur 
qui  40,  36. 

L.  Valerius  Flaccus,  eius,  qui 
praetor  Asiam  obtinuerat,  filius, 
cecidit  in  proelio  adDyrrhachium 
A.  U.  706.  Caes.  B,  C.  3,  53.  par- 
vulus  a  Cic.  in  peroratione  subla- 
tus,  11,  38. 

P.  Valerius  Flaccus,  a  senatu 
missus,  qui  Hannibalem  iuberet 
a  Sagunto  recedere,  61,  10.  cf. 
Liv.  21,  6. 

P.  Valerius  Flaccus ,  M.  Carbo- 
nis  accusator,  79,  21. 

M\  Valerius  Maximus,  dictator 
A.  U.  260.  quum  plebes  prope  ri- 
pam  Anienis  ad  tertium  millia- 
rium  consedisset,  montemque  Sa¬ 
crum  oecupavisset,  sedavit  discor 
dias ,  quum  aliis  honoribus  orna 
tus ,  turn  primus  gentis  suae  Ma 
ximus  appellatus  est,  10,  14. 

M.  Valerius  Messala  Niger  M. 

F.  M.N.  nondum  satis  aetatis  ha- 
bebat  et  roboris,  quum  Cicero  di¬ 
xit  pro  L.  Roscio  (674.)  16,  51. 
pro  Sulla  Ciceronem  deprecatus, 
38,  6.  Praeturam  petebat  691.  cf. 
38,  14.  A.  U.  693.  cos.  90,  12.  Bo- 
narum  partium  in  caussa  Clodia- 
na,  102,  2.  laudatus  90,  14.  Quae- 
sivit,  quid  Pompeius  de  Clodii 
religione  sentiret,  90,  14.  orator 
non  inops,  10,  70.  Q.  Ciceronis 
studiosus,  87,  3.  A.  U.  697.  pon- 
tifex,  44,  6.  Aderat  consularis 
(697.)  in  senatu,  quum  Pompeio 
rei  frumentariae  potestas  data  est, 

93,  1. 

M.  Valerius  Messala,  C.  F.  libe- 
ralis  in  consulatus  petitione(700.) 

93,  16.  de  ambitu  accusatus  a  Q 
Pompeio  Rufo,  ib.  8.  et  93, 15.  17. 

94,  12.  89,  2.  Cic.  non  interfuit 
coitionibus,  quibus  Messala  peti- 
tione  excluderetur,  89,  1,  5,  16. 
defensus  ab  Iiortensio,  A.  U.  701. 
cos.  10,  96.  89,  8,3.  89,9,3.93,  16. 
Mense  Quintili  a.  703.  interrex  cre- 
atus,  78, 2.  et  4.  Post  consulatum 
ambitus  est  reus  factus  et  con- 
demnatus,  78,  2.  et  4.  Sulla  cum 
Messala  pulsi  a  militibus  cur- 
runt  ad  Caesarem  (A.  U.  707.) 
100,  22. 

M.  Valerius  Messala  Corvinus, 
sub  Augusto  clarus,  fautorTibul- 
li, —  iuvenis  Athenas  profecturus 
(709.)  101,  32.  De  Cicerone  filio 
mirabilia  Messala  (710.)  104,  17. 
105,  16.  A. 

Q.  Valerius  Orca  Q.  F.  praetor 
A.  U.  697.  41,  9.  Ex  praetura 
Africam  provinciam  obtinuit  A. 

U.  698.  83,  6.  4.  Postea  A.  709. 
legatus  propraetore  a  Caesare 
praepositus  agris  dividundis.  Ei 
Cicero  Volaterranos  commendat, 

ut  a  periculo  liberet  de  sententia 
Caesaris,  83,  4.  5.  ac  Curtium 
commendat,  ib.  6. 

L.  Valerius  Potitus ,  A.  U.  305. 
cos.  sapienter  popularis,  cum  M. 
Horatio  Barbato  (305.)  lege  sau- 
xit,  ne  qui  magistratus  sine  pro- 
vocatione  crearetur,  128,  31.  cf. 
10,  14.  Liv.  3,  39.  49.  55. 

P.  Valerius  Publicola,  v.  Popli- 
cola,  virtutis  caussa  in  urbe  se- 
pultus,  idque  posteri  tenuerunt, 
134,  23.  pro  meritis  in  remp.  do- 
mum  in  publica  villa  accepit,  44, 
8.  Primus  consul  instituit  (246.) 
ut  alternis  mensibus  lictores  sin¬ 
gulis  consulibus  praeirent,  128. 
31.  110,  5. 

C.  Valerius  Triarius,  Cic.  ami¬ 
cus  ,  gravis  et  doctus  adolescens 
in  libris  111  —  115.  ioquens  indu- 
citur,  115,  5.  Platonem,  Aristo- 
telem  et  Theophrastum ,  quam 
Epieurum  sequi  maluit,  111,  5. 
pacis  suasor,  10,  76.  Eius  soror 
Paulla  Valeria,  78,  7.  A.  U.  703. 
tnb.  pi.,  705.  Asiaticis  Pompeii 
navibus  praefuit,  Caes.  B.  C.  3,  5. 
Eius  mortui  liberorum  tutor  fuit 
Cicero,  101,  28. 

L.  Valerius  Triarius,  164,  2,  30 
pater  C.  Triarii,  10,  76.  A.  U.  673 
quaestor  urbanus,  19, 14.  Postea, 

L.  Lucullo  legatus  bello  Mithri- 
datico,  Zelae  Ponti  oppido  A.  U. 
687.  a  Mithridate  devictus  (Bell! 
Alex.  72.  et  C.  Val.  Triarius  di¬ 
et11;3  ap.  Liv.  98.  Plin.  H.  N.  6,  3.) 
legionem  suam  et  vitam  amisit, 
2?,  9. 

P.  Valerius  Triarius,  filius  Lu- 
cii  illius,  qui  in  Sardinia  contra 

M.  Lepidum  arma  tulerat,  et  in 
Asia  Pontoque  L.  Luculli  legatus 
bello  Mithridatico  postulavit  M. 

AemiliumScaurumrepetundaruni 

apud  M.  Catonem  praetorem  po- 
stridie  Nonas  Quintil.  A.  U.  700. 
cf.  Ascon.  ad  164.  et  de  ambitu 
postulaturus  videbatur  (700  )  93 
i6 .  17.  89,  2.  164,  1,  4.  164,  2,  45.’ 

Vcilgius ,  P .  Rulli  socer,  qui  mul- 
tos  agros  tempore  Sullano  occu- 
parat,  31,  1. 

C.  Valgius  Hippianus ,  Q.  Hip- 
Pii  fihus  naturalis ,  a  C.  Valgio 
quodam  adoptatus  et  nominatus, 
83,  76.  C.  Valgii  mentionem  facit 
Plin.  25,  2.  cf.  WeichertPoet.  Lat. 

p.  203.  sqq.  adde  Tibull.  4,1,  181. 

Vardaei,  populus  Dalmatiae, 

75,  9. 

L.  Varenus,  reus  inter  sicarios, 
quod  Caium  occidisset,  Cneum 
cecidisset,  defensus  a  Cicerone, 
sed  damnatus  est,  167. 

Vargula,  dicax,  amicus  illius 
C.  Iulii  Caesaris,  qui  in  libris 
7  —  9.  inducitur,  9,  60. 

L.  Vargunteius,  senator,  Cati- 
linae  socius,  qui  Ciceronem  in  le- 
ctulo  interficere  voluit,  38,  2. 

P.  Varinius  Glaber,  A.  U.  671 
quaestor,  vid.  Pighius  Tom.  3.  p! 
257.  praetor  Asiae  A.  U.  681.  40 
19.  cf.  Appian.  B.  Civil.  I.  p.  205! 
Plutarch.  Crass.  9.  Liv.  Ep.  95. 
cf.  Kreyssig. 

M.  Varisidius,  eques  Romanus, 
familiaris  Ciceronis,  80,  7.  12. 

A.  Varius,  iudex  durior,  112,  19. 

A.  Varius  Cotyla,  columen  ami- 
corum  Antonii,  69,  12.  legatus 
Antonii  ad  senatum,  64.  10.  11. 

P-  Varius ,  negotiator  aut  fene- 
rator,  qui  Caecilium,  Attici  avun- 
culum,  magna  pccunia  fraudavit, 

90,  1. 

P.  Varius,  fortissimus,  a  P.Clo- 
dio  vexatus,  53,  27. 

Q.  Varius  Hybrida,  Sucro- 
nensis  (Sucrone  Hispaniae  oppi- 
do),  45,  4 7.  seditiosus ;  legem  de 
maiestateA.U.  663.  tulit,  ut  quae- 
reretur  de  iis,  quorum  opera  con- 
siliove  socii  contra  populum  Ro- 
manum  arma  sumpsissent.  Ho¬ 
mo  vastus  et  foedus,  scdeloquen- 
tia  magnam  gratiam  consecutus, 


7,  25.  bonus  orator,  10,  49.  62. 
sua  lege  damnafus  est,  10,  89. 
Homo  importunissimus  M.  Li- 
vium  Drusum  ferro  et  Q.  Metel- 
lum  Numidicum  veneno  sustulit, 
summo  cruciatu  ipseperiit,  123, 
33.  M.  Scaurum,  principem  se- 
natus ,  in  pi’oditionis  crimen  vo- 
cat  lege  sua,  sed  frustra,  45,  47. 
cf.  Valer.  Max.  3,  7. 

Q.  Varius,  testis  in  Verrem,  21, 
48.  an  hie  est,  qui  inter  iudiccs 
Milonianos  fuit?  53,  27. 

Q.  Varius,  v.  Quinctilius. 

Varro,  v.  Terentius. 

P .  Varus ,  Afrieae  propraetor, 
bis  captus,  55,  3.  69,  15.  96,  13. 
Cf.  P.  Attius  Varus. 

Sex.  Quinlilius  Varus,  69,  15. 
Sext.  Varus,  Hispaniae  procon¬ 
sul, incertum  est,  qui  sit,  80,  32. 

Vaticanus  ager,  circa  montem 
Vaticanum,  30,  35.  e  regione  agri 
Fidenatis  et  Latii  usque  ad  mare, 
non  admodum  fertilis.  —  Vatica¬ 
nus  campus,  quasi  alter  campus 
Martius  futurus  709.  —  Vaticani 
montes,  102,  33. 

P.  Vatinius,  122,  2.  123,  5. 

P.  Vatinius  P.  F.  indignus  ho¬ 
mo  46, 1.  sqq.  Pythagoricus,  46,  6. 
quaestor  A.  U.  691.  consulum  be- 
neficio  factus,  46, 5.  Aquaria  pro- 
vineia  fungens  a  Cic.  Puteolos 
missus  est,  ib.  A.  U.  695.  trib.  pi. 
ib.  M.  Bibulum  cos.  in  vincula 
duxit,  46,  9.  et  cervicibus  fractis 
in  carcere  occidit,  46,  11.  Faci- 
nus  commisit  in  accusatione  C. 
Antonii,  ib.  Eius  rationes  cumC. 
Caesare,  46,  6.  Caesaris  de  eo 
dictum,  46,  16.  In  Q.  Arrii  epulo 
cum  toga  pulla  accubuit,  46,  12. 
Postulatus  lege  Licinia  et  Iunia, 
ne  caussam  diceret,  tribunos  ap- 
pellavit  (696.)  46,  14.  Legatus 
sine  SClto  factus,  46,  15.  Odio 
fuit  et  populo  et  senatui,  46,  16. 
T.  Miloneni,  in  quern  false  testa- 
tus  erat,  postea  laudavit,  46,  17. 
Aedilitatem  e  tribunatu  petens 
repulsam  tulit ,  45 ,  53.  Optima- 
tium  adversarius  Caesarem  saepe 
increpuit,  ipsum  his  viventibus 
non  sine  cura  futurum.  Item  Ci¬ 
ceronem  oppugnavit,  45, 63.  Stru¬ 
ma  civitatis,  45,  65.  91,  9.  Con- 
cisus  a  Cicerone  in  oratione  Se- 
stiana  (698.)  88,  4,  1.  Antiatibus 
affatim  notus,  91,  6.  Epulo,  91, 

7.  Odium  Vatinianum  in  Cic. 
(700.)  89,  9,  5.  Defensus  a  Cic. 
168.  cf.  71,  9.  88,  16,2.  280,  4.  281, 

4.  Caesarianus  (706.)  Caes.  B.  C. 

3,  100.  Bell.  Alex.  46.  Post  bre- 
vissimum  anni  797.  consulatum 
Illyricis  devictis  imperator  salu- 
tatus  (709.)  Ciceroni  dignitatem 
suam  ab  obtrectatoribus  tuendam 
commendat,  75,  9.  10.  13.  66,  5. 
(cf.  Appian.  Illyr.  13.)  merito  lau- 
dandus  Bruto  Dyrrhachium  cum 
exercitu  tradidit  (710.)  66,  6.  100, 

5.  Q.  Ciceronis  ad  earn  epistola, 

91,  24.  100,  9.  15S.  Arg. 

L.  Vecitius  (vel  Velecilius),  Li- 
gur,  testis  in  Verrem,  21,  8. 

Vectienus,  v.  Vettienus,  99,  5. 

T.  Vectius,  v.  Vettius. 

P.  Vedius,  Pompeii  familiaris, 
homo  nequissimus,  94,  1. 

M.  Vehilius  (al.  olim  Velleius ), 
provinciam  sibi  ab  Antonio  attri- 
butam  recusat  accipere,  59,  10. 

Veiens  ager  circa  Veios ,  Etru- 
riae  urbem,  16,  16.  79,  17.  cf. 
Miiller.  Etrusker,  1, 113.  —  Veiens 
bellum  de  lacus  Albani  emissario 
a  Romanis  facto,  124,  44.  125,  32. 

—  Veientes  Tarquinium  Superbum 
in  regnum  restituere  non  potue- 
runt,  65,  1. 

Veientina  vel  potius  Ufentina 
tribus,  51,  16.  93,  16.  cf.  Niebuhr 
Rom.  Cesch.  2.  ed.  T.  1.  p.  431. 

Veiento,  a  decedento  Bibulo 
provinciacSyriaepraefectus  (704.) 

96,  3.  cf.  93,  16.  Quaestor,  qui 
Manutio  videtur,  non  fuit,  sed 


Salustius  Bibulo  praetore,  72,  17 
fortasse  autem  legatus,  72,  15. 
Veientones  vero  fuerunt  e  Fa- 
briciis,  cf.  Tacit.  Anual.  14,  50. 

Veiovis,  autparvulus,  fortasse 
Iuppiter  Anxur,  Volscorum  deus, 
(cf.  Fest.  in  Vesculi  et  Ovid.  Fast. 
3,  445.)  aut  quasi  malus  Iupiter. 
Cf.  Gell.  5,  12.  Cic.  123,  24. 

Velia,  oppidum  Lucaniae,  pro- 
ximum  fluvio  Haleti  s.  Heleti,  19 

1.  21,  40.  24,  17.  57,  4.  66,  4.  77, 
19.  105,  6.  ad  quod  est  portus  Ve- 
linus. 

Velia,  regio  Romae  editior,  Pa- 
latino  monti  propinqua,  96,  13. 
128,  31.  44,  8. 

Velienses,  incolae  oppidi  Veliae 
s.  Eleae,  77,  20. 

Veliensis  foederata  civitas,  ex 
qua  Cereris  sacerdotes,  49,  24. 
Velina,  tribus  pop.  Rom.  93, 15. 
Velinus  lacus,  prope  Reate,  164, 

2.  et  93,  15. 

C.  Velleius ,  Epicureae  philoso¬ 
phise  addictus,  L.  Crassi  oratoris 
familiaris,  9,  21.  senator,  121,  6. 
trib.  pi.  A.  U.  664. 

Q.  Velocius  (Venonius  ap.  Ur- 
sin.)  gladiatoriam  didicit  puer; 
sed  adultus  plus  operaeforo,  ami- 
cis  et  rei  familiari  tribuit,  9,  23. 

Velvinus,  nomen  hominis  ob- 
scuri,  qui  fundum  habebat,  non 
procul  a  fundo  Q.  Ciceronis,  87, 

1,  2. 

Venafrani,  incolae  oppidi  Ve- 
nafri,  28,  68.  Venafranus  ager, 
30,  25.  Venafranus  tractus,51,  9. 

Venafrum,  oppidum  Campaniae 
septemtrionalis,  89,  1.  96, 13. 

Venerii,  servi  Veneris  Erycinae 
s.  fani  eius  in  Erycino  monte  in 
Sicilia,  21,  38.  22, 20.  25. 26.  28, 15. 

Venerius  iactus  est  in  lusu  ta- 
lorum ,  in  quo  quatemis  talis  lu- 
debatur,  quum  singuli  tali  alium 
numerum  ostendunt,  scil.  1.  3. 

4.  6.  Hie  vero  erat  felicissimus 
casus  idemque  rarissimus,  124, 
13.  125,  21.  59. 

Vennonius  Vindicius,  49,  25. 
Vennonius  (al.  Venonius,  cf.  49, 
25.  scil.  a  Venox),  historicus  exi- 
lis,  133, 2.  ubi  in  veterum  histori- 
corum  ordine  locum  habet  post 
Fannium,  qui  circa  A.  U.  620.  flo¬ 
ruit.  Cic.  moleste  fert  se  non  ha¬ 
bere  eius  historiam,  101,  3. 

Vennonius  (al.  Helonius,  Hele- 
nius),  94,  12. 

C.  Vennonius,  negotiator,  Cice¬ 
ronis  familiaris,  95,  1,  25.  Prae- 
fecturam  a  Cic.  non  lxnpetrat,  95, 

3.  Senatusconsultum  in  eius  he- 
redes  factum  (708.)  83,  72. 

Sext.  Vennonius,  unus  deVerris 
cohorte,  22,  39. 

P.  Ventidius  Bassus,  80,  17. 
Eius  mulionis  castra ,  80 ,  18.  213, 

7.  cf.  Plin.  H.  N.  7,  42.  Gell.  15,4. 
Post  proelium  Mutinense  se  cum 
Antonio  coniunxit,  80,  33.  81,  9. 

10.  13.  Significatur  68 , 8.  A.  U. 
711.  praetor.  Antea  Ciceronis 
amicus,  69,  2.  De  eo  n avtxov,  105, 

1.  Antonio  dignus,  69,  21.  hostis, 

70,  8.  Ventidiani  rumores,  220. 
extr.  cf.  Appian.  B.  C.  4,  2.  5,  65. 
Dio,  47,  15.  Iuvenal.  11,  13. 

Venuleia,  P.  Crassi  mater,  101, 

24. 

Venuleius,  unus  de  Verris  co¬ 
horte,  22,  42. 

Venuleius,  Latinus,  Horatius, 

(82,  30.)  C.  Calvisii,  ut  videtur 
legati  A.  U.  711. 

Venus,  dicta,  quia  venit  ad 
omnia,  123,  24.  Hoc  nomen  ge- 
runt  quattuor  deae ,  123 ,  23.  pri- 
ma  Caelo  ct  Die  nata,  culta  Eli¬ 
de;  altera  orta  e  spuma,  quae 
Mercurio  peperit  Cupidinem  se¬ 
cundum,  tertia  Iovis  et  Diones  fi- 
lia,  quae  Vulcano  uupsit,  quarta 
Syriae  Tyrique  proles,  nomine 
Astarte ,  nupta  Adonidi ,  123 ,  23. 
Apellis  Venus  Anadyomene ,  91, 

21.  ad  similitudinem  Cmnpaspos, 

Alexandri  M.  pellicis,  picta,  v. 
Plin.  35,  10.  Athenaeus,  13.  p. 
590.  F.  Picta  exemplari  Phrynes, 
quae  Eleusi  Posidoniorum  die  fe- 
sto  nuda  mare  ingressa  est.  Ea- 
dem  Coa,  ab  Apelle  inchoata,  8, 
5.  121,  27.  91,  21.  124,  13.  Venus 
Cnidia  marmorea  a  Praxitele 
sculpta,  23,  60.  Venus  Erycina, 
21,  9.  Eius  liberti:  Venerii,  18, 
17.  Venus  Volupia,  v.  Lubentina, 
122,  23.  Veneris  Stella  cpaiocp6(to<i, 
Lat.  Lucifer,  quum  antegreditur 
solem,  quum  subsequitur,  Hespe- 
ros  v.  Vesper,  124,  39.  132,  17.  — 
Veneris  iactus  in  lusu  quatemo- 
rum  talorum,  alius  alium  nu- 
merum  praestantium,  vid.  Ve- 
nerius  iactus.  —  Venere  progna- 
tus  C.  Iul.  Caesar,  119,  34. 
,,In  ilia  calamitate  non  Martem 
fuisse  communem ,  sed  Venerem 
possumus  dicere “,  24,  50.  Hoc  fa- 
cete  dictum  respicit  calamitatem 
a  piratis  acceptam,  quae  Verris 
negligentia  et  culpa  acciderat,  qui 
ipso  illo  tempore  cum  mulierculis 
in  litore  perpotaverat,  47,  21.  io- 
cose  Clodia  dicitur  Venerem  suam 
spoliatricem  ornamentis  spolias- 
se,  quibus  ea  scil.iuvenes  amato- 
res  spoliaverat,  iisque  Veneris 
signum  quod  habebat  in  armario 
exomare  solebat.  Eadem  postea 
simili  ioco  dicitur  Venus  hospi- 
talis. 

Venusia,  oppidum  in  finibus 
Apuliae  et  Lucaniae ,  patria  Ho- 
ratii  Flacci ;  unde  Venusini. 

Vercellae,  municipium  Galliae 
Transpadanae,  81,  19. 

Vergiliae,  i,  e.  Pleiades,  VII 
vulgo  perhibentur,  cernuntur  ve- 
ro  VI.  —  261,  262.  122,  44. 

Vergilius,  vid.  Virgilius. 

C.  Verres  pater,  senator,  21,  39. 

C.  Verres  C.  F.  quaestor  Cn. 
Carbonis,  in  Gallia  eum  et  pro- 
vinciam  deserit,  ad  Sullam  victo- 
rem  transit  et  pecuniampublicam 
avertit,  20,  12.  Cn.  Dolabellae 
legatus  in  Cilicia  et,  quaestore 
Malleolo  mortuo ,  proquaestor. 
Furta  et  scelera  in  legatione  per- 
petrata,  ib.  17.  sqq.  Malleoli  pe- 
cuniam  avertit,  nec  pupillo  resti- 
tuit,  ib.  36.  contra  Cn.  Dolabel- 
lam  a.  M.  Scauro  accusatum  te¬ 
stimonium  dicit,  eumque  prodit, 
ib.  38.  A.  U.  680.  praetor  urbanus, 
ib.  40.  eius  praeturae  flagitia.  In 
praetura  ex  SCto  de  sartis  tectis 
iudicat,  ib.  usque  ad  finem.  Post 
praeturam  Siciliam  provinciam 
propraetor  obtinuit  per  triennium 
A.  681  —  683.  ubi  primum  in  iu- 
risdictione  avarissime  et  iniquis- 
sime  versatus  est,  21,  12.  sqq.  se- 
cundo  in  re  frumentaria  innume- 
rabilia  furta  commisit,  primum  in 
frumento  decumano,  22,  6  —  69. 
deinde  in  empto,  ib.  70-80.  deni- 
que  in  aestimato,  ib.  81.  sqq.  ter- 
tio  Siculos  fere  omnibus  signis, 
picturis,  gemmis  vasisque  pretio- 
sis  spoliavit,  23,  2.  sqq.  postremo 
plurimos  homines  innocentes,  24, 
2  —  52.  in  his  etiam  cives  Roma¬ 
nos,  ib.  c.  53.  sqq.  crudelissimis 
suppliciis  affecit.  Eum  Lampsa- 
ceni  vivum  comburere  voluerunt, 

20,  31.  ei  eiusque  filio  statuae  po- 
nuntur  inauratae  Syracusis,  21, 

21.  eius  adventus  in  urbem  Syra- 
cusarum  cum  Marcelli  victoria 
comparatus  23,  52.  eius  iussu 
Verria  sublatis  Marcelleis  in  Sici¬ 
lia  instituta,  21,  21.  Ceteri  loci  de 
Verreinprimismemorabiles :  Ver¬ 
res  Marianus,  Schol.  Gronov.  ad 
20.  Hortensii  familiaris,  11,  37. 
imperatorialaude  destitutus,  24, 1. 
sqq.  littora  Italiae  propinqua  fir- 
mavit,  28,  33.  Depeculator  ma- 
xime  Siciliae,  20, 1.  sui  semper  si- 
mllis,  ib.  Ab  honesto  genero  post 
annum  desertus,  21,  20.  Pessime 


educatus  filius,  ib.  46.  cf.  22,  68. 
Scelera  in  Dolabellam  et  Carbo- 
nem,  22,  76. 

Q.  Verres,  e  tribu  Romilia,  C. 
Verris  propinquus,  19,  8. 

Verria  solemniaaVerreinsuum 
honorem  instituta,  21,  21.  46,  63. 
Verria  ap.  Syracusanos  sublata, 
23,  67.  vid.  Verres. 

Verrinae,  soil,  orationes  in  Ver- 
rem  habitae,  praecipue  libri  V. 
Accusationis,  11,  38.  v.  Septem 

II,  29.  citautur.  QuamquamLam- 
binus  quinque  vult  substitui:  ta- 
men  h.  1.  plures  dici  attinet. 

Verrius ,  amicus  Paeti  et  Cice- 
ronis,  79,  20.  26.  amicus  Lentuli 
Spintheris  fil.  101,  14.  Manutio 
videtur  ille  esse  Verrius  Flaccus, 
iuris  pontiticii  peritus,  cuius  li- 
bertus  fuit  Verrius  Flaccus  gram- 
maticus,  79,  20. 

C.  Verrutius,  nomen  fictum  a 
Verre,  sub  quo  ipse  latebat,  21,76. 

Vertumnus,  19,59.  Deus,  qui  in 
omnes  figuras  se  vertit,  aut  ver- 
tere  potest;  vid.  Propert.  4,  2. 

Vescia,  Latii  prope  Mintumas 
urbs,  cuius  ager  Vescinus ,  30,  25. 
v.  Vescinum  praedium,  104,  2. 

Veseris ,  fluvius  ,  it.  oppidum 
Campaniao  sub  monte  Vesuvio, 

III,  7.  138,  31. 

Ves  la,  c  uius  vox  audita  ex  ipsius 
luco,  124,  45.  qui  sub  Commodo 
est  combustus ;  cf.  Herodian.  1, 14. 

V estates,  de  quarum  capite  iu- 
dicabat  collegium  pontificum,  44, 

7.  cf.  35,  4.  10,  67. 

Vestini  Pinnenses,  prope  agrum 
Picenum  (h.CivitadiPenna),2,28. 

C.  Vestorius,  Puteolanus  argen- 
tarius,  93,  6.  in  Ciceronem  libera- 
lis,  Ciceronis  officia  mutua  experi- 
tur,  93,  14.  17.  eius  Latinus  an t- 
x<«7(dg,  93, 17.  Controversia  cum 
Sempronio  Rufo,  94,  2.  95,  2.  97, 

8.  De  Cluvii  hereditate  omisit 
scribere,  102,  46.  A  dialecticis 
abhorrens,  in  arithmeticis  satis 
exercitatus,  103,  12.  Haeresis 
Vestoriana ,  per  quam  Atticus 
haud  dubie  argentarios  foenori 
exercendo  intentos  significat,  103, 
14. 

L.  Vetecilius  Ligur,  21,  8. 

Veleres  tabernae  in  foro  Roma¬ 
no,  110,  22. 

M.  Vetilius,  59, 10.  vid.  Pighius 
ad  A.  709. 

P.  Vetilius ,  testis  in  Caecinam, 
26,  9. 

Vettius,  int.  Cyrus  architectus, 
91,  4. 

Vettius,  eques  Rom.  Catilinae 
amicissimus,  285,  3. 

Vettius,  unus  de  stupratoribus 
Clodiae ,  quem ,  quum  ortae  inter 
eos  essentinimicitiae,  ultaest  per 
Camurtium  quemdam  et  Caeser- 
nium,  47,  30. 

Vettius,  homo  vilis,  de  quo  vil¬ 
lain  Catuli  Cicero  emit,  93,  5. 
Idem  hie  Ernestio  videtur  esse, 
qui 

Vettius  manceps,  inter  iudlces 
sedens,  95,  1. 

L.  Vettius ,  in  senatu  confessus 
est,  se  cum  telo  fuisse  Cn.  Pom¬ 
peii  interficiendi  causa,  46, 10.  in¬ 
dex  a  Caesare  inductus  in  sena- 
tum,  ut  diceret,  se  interficere 
principes  voluisse  invidiae  inimi- 
cis  Caesarianis  faciendae  causa. 
Sed  mendacium  deprelienditur,  et 
reus  ipse  fit  de  vi,  91,  24.  45,  63. 
De  indicio  Vettiano  Baumgartcn- 
Crus.  ad  Suet.  Caes.  17.  et  20. 

P.  Vettius ,  quaestor  Verris ,  24, 
44. 

Sex.  Vettius,  Attici  amicus,  Ci¬ 
ceronis  coheres  (A.  U.  709.)  102,12. 

T.  Vettius  iudex,  praetor  A.  U. 
695.  quaestionem  de  repetundis 


sortitus,  in  causa  Flacci  de  repe¬ 
tundis  accusati  quaestor,  40,  34. 

Vettius  C'hrysippus ,  Cyri  archi¬ 
tect!  libertus,  77,  12. 

P.  Vettius  Chilo,  eques  Roma- 
nus,  magister  publicanorum  in 
Sicilia,  22,  71. 

P.  Vettius  Scato,  dux  Marso- 
rum,  68,  11.  Cum  eo  Cn,  Pom- 
peius  colloquium  inter  castra  ha- 
bet,  vid.  Vellei.  2,  16. 

Q.  Vettius  Vettianus,  Marsus, 
vir  prudens  et  in  dicendo  brevis, 
10,  46. 

T.  Veturius  Calvinus,  Sp.  Po- 
stumius  Albinus  A.  U.  535.  coss. 
quum  proelio  Caudino  a  C.  Pon- 
tio  Thelesino ,  Herennii  filio ,  Sa- 
mnite ,  superati,  139,  12.  legioui- 
bus  sub  iugum  missis  pacem  fe- 
cissent,  Samnitibus  sunt  dediti, 
138,  30. 

T.  Veturius  Cicurinus,  quo  et  A. 
Verginio  Tricosto  coss.  A.U.  260. 
plebs  in  montem  Sacrum  secessit, 
Ascon.  ad  152. 

L.  Veturius  Philo,  A.  U.  548. 
cos.  10,  14. 

C.  Vibienus,  senator,  a  servis 
Clodianis  male  mulcatus  interilt, 
53,  14. 

C.  Vibius  Cappadox  (al.  Capax), 
Larinas,  28,  60. 

L.  Vibius,  eques  Rom.  21,  74. 

Sex.  Vibius  Larinas,  ab  Oppia- 
nico  interfectus,  28,  8. 

T.  Vibius,  D.Bruti  amicus, 81, 12. 

C.  (  Vibius)  Norbanus,  A.  U.  659. 
Q.  Servilium  Caepionem,  cuius 
vitio  pop.  Rom.  exercitus  a  Cim- 
bris  deletus  erat,  huius  rei  et 
auri  Tolosani  crimine  accusavit. 
Ipse  ob  seditiosum  (13,  30.  137, 

14. )  tribunatum  anni  660.  a  P. 
Sulpicio  accusatus,  M.  Antonii, 
cuius  quaestor  fuerat,  eloquentia 
servatus  est,  Val.  Max.  8,  5,  2. 
Cic.  8,  21.  25.  cf.  137,  14.  Idem 
non  acerrimus  Siciliae  propraetor, 
24,  4.  cf.  22,  49.  A.  U.  671.  cos. 

15 ,  6.  quo  in  magistratu  victus  a 
Sulla Capuam  fugit  et  proscriptus 
se  interemit  (Vellei.  2,  25.). 

C.  Vibius  Pansa,  Gabinium  a 
Cicerone  defendi  voluit  (A.  U. 
700.)  89,  5,  5.  A.  D.  703.  trib.  pi. 
78,  8.  Multum  habebat  auctori- 
tatis  apud  Caesarem  A.  U.  708. 
76,  12.  Ligarium  in  Asia  fuisse 
ausns  est  confiteri  (ironice),  55, 
1.  Eius  profectio  (A.  U.  709.)  in 
Galliam  Cisalpinam,  101,  14.  17. 
gaudente  C.  Cassio,  104,  19.  Pan¬ 
sa  decessurus  erat  (709.)  de  pro- 
vincia,  101,  27.  Ciceroni  Cas- 
sium  tuenti  in  senatu  et  ad  pop. 
obstitit,  101, 7.  cum  Hirtio  langui- 
dissimus  et  indignisslmus  (710.) 
86,  27.  In  Pansa  spes?  105,  1. 
Furit  restitutis  Clodio  et  Deiota- 
ro,  103,  19.  Bene  se  sentire  Cice¬ 
roni  plane  probat  (710.)  ib.  20.82, 

22.  cum  A.  Hirtio  cos.  A.  U.  711. 
de  D.  Bruti  statu  cum  Cic,  col¬ 
oquitur,  81,  5.  A.  U.  710.  Romae 
copias  comparabat  e  delectu  Ita¬ 
liae,  82,  5.  66,  10.  Princeps  pu- 
gnae  ad  Mutinam  (A.  U.  711.) 

80,  30.  et  33.  inter  principes  pu- 
gnans  duo  vulnera  accepit,  66,  9. 
14.  Decretum  de  coss.  61,  19. 
Pansae  laudes  63,  2.  Senatum 
cohortatur  ad  honorandum  Sulpi- 
cium,  65,  1.  Q.  Comificium  in 
senatu  tuetur  (711.)  82,  25.  Ad 
pacem  cum  Antonio  faciendam 
admonet,  68,  1.  Eius  interitus, 

81,  9.  13.  Pansa  loquens  indu¬ 
ctus  est  a  Curione  in  libro  adv. 
Caesarem,  10,  60.  cf.  100,  6.  77, 
12.  82,  14.  59,  15. 

Vibius  Curius,  qui  equitatui 
Caesaris  A.  U.  705.  praeerat 
(Caes.  B.  C.  1,  24.)  Spaldingio  ad 
Quinctil.  6,  3,  73.  videtur  esse  ille, 
a  quo  Cicero  Alexandri  Lychni 
poemata  accepit,  91,  20. 


Vilo,  oppidum  Bruttiorum,  ho 
die  Monte -Leone,  92,  3.  cf.  21, 
40.  et  105,  6. 

L.  Vibullius  Rufus,  Pompeii  fa¬ 
miliaris,  71,  9.  e  Piceno,  quo  mis¬ 
sus  erat  a  Pompeio,  redit,  96,  24. 
Caesar.  B.  C.  1,  15.  Cic.  97, 7.  eius 
res  gestae  laudantur  ib.  de  Pom¬ 
peio  parum  honorifice  sentit,  88, 

9.  89,  1,  5. 

Vicentini,  s.  Vicetini  (vel  Vin- 
centini),  incolae  Vicentiae  velVin- 
centiae,  oppidi  regionis  Trans¬ 
padanae  in  Venetorum  finibus, 
81,  19. 

Vicepota  ( Vicapotal  vid.  Dra- 
kenb.  ad  Liv.  2,  7.)  nomen  habet 
a  vincendo  et  potiundo  adeoque 
ipsius  victoriae  nomen  est,  134, 
11.  Aedem  eius  infra  Veliam  fuis¬ 
se  constat  e  Livio  2,  7. 

L.  Vicinius  (pro  quo  Graevius 
reposuit  Vinicius),  78,  8.  Tribu- 
nus  plebis  M.  Marcello  et  Sulpi¬ 
cio  coss.  A.  U.  703. 

Victor,  homo  obscurus  exsul, 
quem  Antonius  testamenti  Caesa- 
riani  calumnia  revocaturus  puta- 
batur,  103,  14. 

Victoria,  cuius  signum  Capuae 
sudat,  124,  43.  Victoriae  signum 
populus  non  plausu  excepit,  ne 
Caesari  plaudere  videretur,  102, 
44.  simulacrum  eius  in  Cereris 
Hennensis  dextera,  23,  49.  Vieto- 
riolas  aureas  Dionysius  Syraeu- 
sarum  tyrannus  sustulit ,  123 ,  34. 
Eius  templum  Romae,  122,  23. 
Eius  ludi,  20,  10. 

Victoriati  nummi,  25, 5.  i.  q.  qui- 
narii  Victoriae  imagine  insignes ; 
quinque  asses  valebant.  Vid. 
Eckhel  doctr.  nummor.  veterum 
Vol.  V.  p.  20. 

Vidius,  79,  10. 

Vienna,  urbs  Allobrogum,  in 
Gallia  Narbonensi,  80,  9. 

M.  Vigellius  (Visellius,  Manut.) 
qui  a  Panaetio  Stoicam  philoso- 
phiam  didicit,  9,  21. 

Villius  Annalis,  154,  1. 

L.  Villius  Annalis  L.  F.  78,  8. 
senator,  trib.  pi.  A.  U.  572.  et  le- 
gis  annalis  auctor,  a  qao  ceteri 
deinceps  Villii  dicti  sunt  Annales, 
Liv.  40,  44. 

S.  Villius  (S.  Servilius ,  Marty- 
ni-Laguna  perperam),  Milonis  fa¬ 
miliaris,  72,  6.  Idem  fortasse 
apud  Quinctil.  6,  3,  86.  cf.  Horat. 
Sat.  1,  2,  64. 

Vincla,  sidus,  261,  101.  122,  42. 

Vindullus  Pompeius,  Pompeii 
Magni  libertus,  Laodiceae  A.  U. 
704.  mortuus,  95,  1. 

L.  Vinicius  (L.  Vicinius,  cod. 
Medic.)  A.  U.  703.  trib.  pi.  78,  8. 

Vinius  (fluctuat  codd.  Mss. 
scriptura,  in  quorum  nonnnllis 
pro  Lollio-  Vinio  legitur  oleo -vi¬ 
no),  91,  2. 

Violens,  i.  e.  Iolaus  (?)  275,  22. 

S.  Virbius,  Larinas,  28,  8. 

Virgilianus,  vid.  Q.  Fabius. 

C.  Virgilius,  s.  Vergilius,  A.  U. 
695.  propraetor  Siciliae,  51,  40. 
Eius  laudes  87,  2,  2,  7.  cf.  (de  an¬ 
no  709.)  101,  51.  C.  Caelii  Caldi 
propinquus ,  Ciceronis  familiaris- 
simus,  72,  19.  Cf.  Bell.  Afric.  28, 
86.  Hand  facile  idem,  qui 

C.  Virgilius  (al.  Virginius,  al. 
Vergilius),  incertum,  quis,  84,  4. 
Ceterum  C.  Virginius  A.  U.  691. 
trib.  pi.  cf.  Pigh. 

M.  Virgilius  (al.  Virginius,  al. 
Vergilius),  frater  T.  Aufidii,  A. 
U.  667.  trib.  pi.  a  Cinna  snborna- 
tus  L.  Sullae  imperatori  diem  di¬ 
xit,  sed  parum  alias  consuevit  di¬ 
cere,  10,  48.  Sed  Sulla  abiit;  cf. 
Plutarch.  Sulla,  10. 

Virginius  (al.  Verginius),  fene- 
rator  (?)  101,  5. 

A.  Virginius  (al.  Verginius),  P. 
Rutilio  aequalis,  140,  27. 

A.  Virginius  (al.  Verg.)  Trico- 
stus,  quo  et  T.  Veturio  Cicurino 


A.  U.  260.  coss.  plebs  in  montem 
Sacrum  secessit;  cf.  Ascon.  ad 
152. 

D.  Virginius  (  Verg.)  virginem  A- 
liam  propter  (Appii  Claudii)  unius 
e  decemviris  intemperiem  in  foro 
sua  manu  interemit  (A.  U.  305.) 
ac  maerens  ad  exercitum,  qui  turn 
erat  in  Algido,  confugit,  128  ,  37. 
Idem  L.  Verginius  audit,  112,  20. 
cf.  115,  22.  et  Liv.  3,  44. 

Virgo,  sidus,  261, 101.  122,  42. 

Viriathus ,  Lusitanus,  propter 
praedae  aequabilem  partitionem 
magnas  opes  habuit,  quibus  exer- 
citus  imperatoresque  cesserunt, 
137,11.  Viriathi  (al.  Viriathicum) 
bellum  cum  Komanis,  10,  21.  (A. 
U.  614.  interemptus.) 

Virtus  dea,  122,  23.  31.  Eius 
cultus,  122,  31.  134,  8.  11. 122,  31. 
Eius  ara,  70,  13.  Templum,  quod 
alibi  dicitur  Honoris  Virtutis,  45, 
56. 

Viscellinus,  a  Viscellis,  oppido 
Norici,  quae  est  provincia  Roma- 
na  inter  Danubium  amnem  et  Al- 
pes  Noricas,  140, 11.  Cf.  Sp.  Cas¬ 
sius  Viscellinus. 

Viseius,  Antonianus,  A.  U.  711.. 
tribunus  plebis  designatus  Anto- 
nii  beneficio,  fortis  latro,  sed  tem- 
perans  tamen ,  antea  Pisauri  bal- 
neator,  69,  12.  61,  6. 

Visellia,  Ciceronem  valde  ob- 
servat,  104,  13. 

C.  Visellius  Varro,  films  C.Acu- 
leonis  (qui  Ciceronis  materteram 
duxerat),  Ciceronis  consobrinus, 
doctissimus ;  quum  post  aedilita- 
tem  iudex  quaestionis  esset,  mor- 
tuus  (incertum,  qnando),  10,  76. 
In  Asia  trib.  mil.  (675.)  20, 28.  fa- 
miliaris  Caesaris,  48,  17. 

T.  Visellius  (fortasse  C.  Visel¬ 
lius),  ICtus,  qui  T.  Vadio  trib.  pi. 
legem  de  Cic.  restituendo  scripsit 
(696.)  92,  23. 

L.  Visidius,  v.  L.  Nasidius. 

M.  Vitruvius  Vaccus,  A.  U.  425. 
Privernatium  et  Fundanorum  dux 
contra  Romanos;  cf.  Liv.  8,.  19.  sq. 
34,  38. 

Vitularia  Via,  fuit  in  Arpinati., 
Nam  e  Manliano  fratris  praedio, 
quod  in  Arpinati  erat,  recta  in  Fu- 
fidianum  Vitularia  via  profectus 
est ;  quod  in  eodem  agro  erat,  89, 
1.  2.  cf.  Manut. 

Q.  Voconius  Saxa ,  legem  tulit 
de  mulierum  hereditatibus ,  49,  8. 
—  C.  20,  42.  male  pro  Q.  habent 
editiones  Gron.  et  Graev. 

Q.  Voconius,  iudex  quaestionis 
in  causa  Cluentii  fuit,  28,.  54.  Ex 
quo  cum  aedilitium  fuisse  patet. 

Voconius,  qui  initio  belli  civilis 
cum  imperio  fuisse  dicitur,  97, 15. 
A.  U.  693.  quaestor,  et  A.  701. 
praetor  urbanus,  deinde  Pom- 
peium  in  Macedonian!  secutus, 
Ceterum  illud  addendum  est  ex 
59,  6.  Voconios  Aricia  fuisse 
ortos. 

Vocontii,  populus  Galliae  Trans- 
alpinae,  quorum  caput/brum  Vo- 
contiorum,  80,  23. 

Volaterrae,  oppidum  Etruriae, 
16,  7.  Unde  Volaterrana  vada, 
15,  6.  in  Etruria,  non  procul  a 
Volaterris. 

Volaterrani,  municipes,  quibus, 
agro  publicato,  L.  Sulla  civitatem 
ademit,  83,  4.  quae  est  ilia  cala- 
mitas  civilis,  26,  7. 

Volcae  (al.  Volgae),  populus 
Galliae,  25,  8.  cf.  Caes.  B.  G.  7, 7. 
et  Mel.  2,  5. 

Volcanus  et  Volcaniae,  v.  Vulc. 

C.  Volcatius,  vir  honestissimus, 
a  Cn.  Dolabella  communi  et  quo- 
tidiano  iure  privatur,  152,  18.  In¬ 
certum  idemne  sit,  qui  subita 
morte  defunctus  esse  dicitur  Plin. 

7,  53. 

L.  Volcatius  Tullus,  aedilitatcm 
petens  repulsam  fert,  51,  21.  po- 
stea  tamen  consul  fuit,  38,  4.  cum 

M’.  Aemilio  Lepido,  A.  U.  688.  cf. 
165.  consilium  habet,  an  petentis 
consulatum  Catilinae  ratio  ha- 
benda  esset,  negatumque  est,  ei 
potestatem  petendi  concedendam 
esse.  Pompeio  censet  restitutio- 
nem  Ptolemaei  committendam, 
124,  1. 

L.  Volcatius  Tullus  L,  F.  prae¬ 
tor  urbanus  A.  708.  83,  14.  is,  qui 
postea  consul  fuit  A.  721.  M.  Mar¬ 
cello  offensus,  Caesari  non  agit 
gratias,  eo  restituto,  74,  4. 

Volcatius,  eques  Rom.  unus  e 
comitibus  C.  Verris,  21,  9.  23. 
73.  76. 

Volsci,  populus  Italiae  inLatio, 
98,  10.  eorum  bellum,  136,  11.  in 
civitatem  recepti,  10,  10.  49,  18. 

L.  Volteius,  v.  Vulteius. 

Voltinia,  tribus  Rom.  51,  16. 

Voltinienses,  51,  17. 

T.  Volturcius,  vid.  Vulturcius. 

Volucres  caelestes,  OloretAqui- 
la,  261,  720. 

Volumnia,  arnica  M.  Antonii, 
liberta  Volumnii  Eutiapeli,  mi- 
mico  nomine  Cytheris,  58,  24. 

Volumnia,  exsulante  Cicerone 
minus  officiosa  est  in  Terentiam, 
84,  16.  Non  constat,  utrum  se- 
natoris  Volumnii,  quocum  mul- 
tum  Cicero  consueverat,  soror  aut 
Alia,  an  nota  ilia  liberta  fuerit. 

L.  Volumnius,  senator,  quocum 
magnus  usus  Ciceroni  fuit,  77, 32. 
De  praenomine  constat  eVarrone 
R.  R.  2,  4,  12.  Estne  hie  Volu¬ 
mnius  Flaccus ,  enm  mandatis  ad 
senatum  a  BrutoMutinae  obsesso 
legatus?  81,  12.  18. 

P.  Volumnius,  senator,  qui  inter 
iudices  in  Cluentiana  causa  fuit, 
28,  70.  Fortasse  idem,  qui 

P.  Volumnius  Eutrapelus ,  An¬ 
tonii  amicus,  69,  2.  Epistolae  77, 
32.  ad  eum  scriptae  snnt.  Scur- 
rili  et  mimico  more  urbanus,  79, 
26.  32. 

Voluptas  d.ea,,  i.  e.  Venus  Volu- 
pia,  122,  23. 

Volusienus,  22,  21.  haruspex  C. 
Verris,  22,  11.  Volusius  aut  pro- 
miscue  dicitur,  aut  alterutra  no¬ 
minis  forma  corrigenda,  83,  76. 

L.  Volusienus,  eques  Romanus, 
28,  70. 

C.  Volusienus  Quadratus,  trib. 
mil.  Caes.  B.  G.  3,  5.  8,  23.  prae- 
fectus  equitum ,  Caesarianus, 
Caes.  B.  C.  3,  61.  A.  U.  711.  trib. 
pi.  Antonii  assecla.  Cf.  70,  7. 
,,idem  Ventidium,  cum  altiprae- 
torem,  tribunum  Volusienum,  ego 
semper  hostem  etc.  “  (Sic  enim 
codd.  Bamberg,  et  Bern.) 

Volusius  haruspex,  e  Verris  co- 
horte,  homo  improbus,  22,  11.  et 
(  V olusianus  olim)  22,  21. 

Cn.  (an  Q.  ?  Corrad.)  Volusius,. 
Cic.  comes  in  Cilicia  A.  U.  703. 
(quaestor?  Manut.)  94,  11. 

M.  Volusius,  quaestor  ex  Asia 
rediens  Ciceroni  literas  affert  a  Ti- 
rone,  86,  12.  Hie  est,  qui  postea 
aedilis  plebis  proscriptusatrium- 
viris  mirum  in  modum  percusso- 
res  fefellit,  Val.  Max.  7,  3,  8. 

Q.  Volusius,  comes  Ciceronis 
in  Cilicia,  trib.  mil.  aut  praefe- 
ctus,  94,  21.  a  Cicerone  dicendi 
praecepta  docetur,  75, 10.  cf.  20. 

Vortumnus,  cf.  Vertumnus. 

Vopiscus,  v.  Iulius. 

Vulcaniae  insulae  propter  Sici- 
liam,  quas  Vulcanus  quartus  ie- 
nuisse  fertur,  123,  22. 

Vulcanus.  Hoc  nomine  quat- 
tuor  fuisse  feruntur:  primus  Cae- 
lo  natns;  secundus  in  Nilo  natus 
s.  Nili  Alius;  tertiiis  tertiilovis  et 
Iunonis ;  quartus  Menalio  (Mena- 
noPalicot  Creuzer)  natus,  123,  22. 
Vulcani  statua,  quam  fecit  Alca- 
menes,  qua  leviter  tecta  erat  ve- 
stitu  stantis  dei  claudicatio,  121, 
30.  Vulcani  aedes,  21,  61.  tcctus 


Vulcaniis  armis,  i.  e.  fortitndine, 
117,  14. 

Vulchalon  (h.  Souckalot),  Gal¬ 
liae  opp.  ad  Garumnam,  25,  5. 

L.  Vulteius,  comes  L.  Metelli 
in  Sicilia,  22,  66. 

T.  Vulturcius,  Crotoniensis,  Ca- 
tilinarius,  a  Lentulo  Sura  ad  Ca- 
tilinam  missus,  Sal.  Cat.  41.  Fide 
publica  interposita,  35,  2.  36,  8. 
interrogatus  in  senatu  omnia  ape- 
rit,  35,  2.  Sal.  Cat.  47.  amplissi- 
mis  praemiis  ornatus,  36,  3.  Sal. 
Cat.  50. 

X. 

Xanthippe, Socrads  uxor,  118,15. 

Xanthippus,  Lacedaemonius, 
quo  duce  M.  Attilius  Regulus  ca- 
ptus  est,  138,  26, 

Xanthippus ,  Periclis  pater,  10, 11. 

Xepiae  (al.  Seniae)  Ralneae, 
pars  Baiarum,  47,  25. 

Xeno,  Atheniensis,  Epicureus, 
Ciceroni  carus  et  Attico,  94,  10. 
sq.  96,  1. 

Xeno  Apollonidensis  (i.  e.  na¬ 
tus  Apollonide  in  Asia,  diversus 
a  Xenonc  Atheniensi),  94,  13. 

Xeno  Menaenus ,  Centuripinus, 
atroci  iniuria  affectus  a  Verre,  22, 
22. 

Xenocles,  Adramyttenus  (Adra- 
mytto,Mysiae  urbe,oriundus), rhe¬ 
tor  Asiaticus ,  quocum  Cicero  to- 
tam  Asiam  peragravit,  10,  91. 

Xenocrates,  Chalcedonies,  110, 
35.  Ill,  4.  115,  1.  Platonis  disci- 
pulus,  9,  17.  condiscipulus  Ari- 
stotelis,  121,13.26.  Academiae 
nomen  obtinuit,  ab  Aristotele  nil 
dissentiens,  9,  13.  Auimi  seve- 
ritate  clarus  et  magnus,  136, 

30.  Tanta  fuit  auctoritate,  ut 
cives  ei  iniurato  vellent  crede¬ 
nt  90,  16,.  Alexandri  dona  ma- 
gna  contemnit,  120,  32.  Scripsit 
de  naturaDeorum,  Deos  octo  sta- 
tuens,  121,  13.  multos  libros  scri- 
psit  de  ratione  loquendi,  110,  46. 
quid  de  animo  senserit,  117,  10.. 
Platonis  ubertate  completes  non 
relinquit  Socratis  dubitationem  et 
disserendi  genus,  9,  4.  virtutem 
exaggerat,  cetera  abiicit,  120,  18. 

31. 

Xenomenes,  Thyreus,  hospes 
Ciceronis,  86,  5. 

Xenophanes,  Colophonius,  pa- 
tria  pulsus  multis  per  Siciliam 
Magnamque  Graeciam  itineribus 
factis  Eleam  v.  Veliam  venit, 
Pliocaeorum  coloniam ,  ibique  E- 
leaticorum  disciplinam  condidit. 
Floruit  circa  01.  68.  Diog.  Laert. 
9,  18.  De  vita  eius  et  studiis  dis- 
seruit  et  fragmenta  explicuit  etc. 
Sim.  Karsten,  Bruxellis  1830. 
Princeps  Megaricorum,  110,  37. 
Ex  Eleatica  Megaricam  discipli¬ 
nam  morum  repetivife,  111,  6. 
Unum  esse  omnia  idque  deum 
nec  natum  umquam  et  sempiter- 
num  esse  dixit,  110,  37.  divina- 
tionem  sustulit,  124,  3.  39.  inAni- 
tum  illud',  in  quo  mens  esset, 
deum  esse  statuit,  121,  11.  Lu- 
nam  dicit  esse  terrain  multarum 
urbium  et  habitabilem,  110,  39. 
Minus  bonos  versus  fecit,  quam 
Empedocles,  110,  5.  23. 

Xenophon,  Socratlcus.  Quan- 
tus  vir  I  124 ,  25.  Agesilai  prae- 
ceptor,  9,  34.  Apud  eum  quaerit 
Socrates,  unde  mentem  homo  ar- 
ripuerit,  122,  6.  123,  11.  Consu- 
lit  Socratem ,  an  sequatur  Cyrum 
minorem,  124,  53.  Socratis  cum 
Xenophontc  eiusque  uxore  collo¬ 
quium  apud  Aeschinem  Socrati- 
cum,  5,  31.  Eius  voce  Musae  lo- 
cutae,  11,  19.  Xenophontis  libri 
perutiles,  139,  17.  Eius  Sympo¬ 
sium,  139,  74.  Eiusdem  Agesi- 
laus,  75,  12.  Memorabilia  Socra¬ 
tis,  unum  esse  deum  demonstran- 
tis,  121,  11.  In  his  de  Hercule 
Prodicio,  136,  32.  75,  12.  Eius 


Cyropaedia,  deliciae  Africani  mi- 
noris,  117,  26.  10,  29.  Cyrum 
maiorem  non  ad  Anem  historiae 
scripsit,  87,  1,  8.  Ibi  Persas  na- 
sturtio  vesci  refert,  112,  25.  120, 
34.  Ibidem,  Cyrum  antiquissimo 
humationis  genere  uti,  134,  22. 
Quem  de  senectute  disputantem 
inducit,  139,  9.  Cyri  morientis 
orationem  latine  reddidit,  139, 22. 
Historiam  scripsit,  8,  14.  10,  35. 
Oeconomicum,  137,  24.  a  Cic.  La- 
tine  translatum  236.  In  ea  mili¬ 
tia,  qua  cum  Cyro  minore  perfun- 
ctus  est,  sua  scribit  somnia,  quo¬ 
rum  eventus  mirabiles,  124,  25. 

Xerxes ,  Persarum  rex ,  si  cum 
tanto  impetu  in  Graeciam  venis- 
set,  caussam  eius  si  quis  ex  eo 
quaereret  tantarum  copiarum,tan- 
tique  belli,  mel  se  auferre  ex  Hy- 
metto  voluisse  diceret,  certe  sine 
caussa  videretur  tanta  conatus, 
112 ,  34.  eum  ut  reciperent  Athe- 
nienses,  Cyrsilus  suasit,  138,  11. 
tempia  Graeciae  inAammavit  au- 
ctoribus  Magis,  234,  10.  Earn 
unam  ob  caussam  inAammari  fa- 
na  Atheniensium  iussisse,  quod 
deos ,  quorum  domus  omnis  esset 
hie  mundus,  inclusos  parietibus 
esse  nefas  duceret,  129,  9. 121  41. 

Z. 

Zagreus  (ex  incerta  Hemster- 
liusii  coniectura),  unus  primorum 
trium  Dioscurorum,  123,  21. 

Zaleucus ,  legislator  Locren- 
sium,  133,  22.  95,  1.  134,  6. 

Veins  (al.  Seius,  al.  Titius ),  Ci¬ 
ceronis  familiaris,  77, 12. 

Zeno,  Cittieus,  paene  contem- 
ptim  Poenulus  (Cittiei  enim  e 
Phoenicia  profecti),  114, 20.  audi¬ 
tor  Polemonis ,  corrigere  conatur 
disciplinam  Academicam ,  in  qui¬ 
bus  discesserit?  philosophiaeeius 
compendium,  109,  10.  sqq.  Eius 
philosophia  est  potius  correctio, 
quam  commutatio  Academicae 
veteris  ex  opinlone  Antiochi,  109, 
13.  Non  tarn  rerum  inventor, 
quam  verborum  novorum,  113,  2. 
De  obscenitate  verborum  pugnat 
cum  Academia,  79,  22.  eius  phi¬ 
losophia  ridetur  37,  29.  Manet  in 
antiquorum  philosophorum  sen- 
tentia  de  divinatione ,  124 ,  3.  In 
commentariis  quasi  semina  quae- 
dam  sparsit  divinationum ,  ib. 
Aethera  summuru  deum  esse  pu- 
tat  mente  praeditum,  110, 41.  Ani- 
mum  ignem  putat,  117,  9.  Negat 
esse  aliquid  posse,  quod  non  sit 
corpus,  109,  12.  Eius  de  pertur- 
bationibus  doctrina,  120,  6.  sq. 
Nos  natos  ad  honestatem  eamque 
solam  expetendam  esse  putat, 
138,  8.  In  quo  eius  cum  Arcesila 
disputatio  vertatur,  110,  24.  Eius 
sententia  de  Diis;  et  quomodo 
Hesiodi  Theogoniam  interprete- 
tur,  121,  14.  Dialecticae  et  rhe- 
toricae  diAerentiam  manu  de- 
monstrat,  11,  32.  Quid  sit  dor- 
mire?  125,  58.  Quid  xataXpuiov, 
110,  6.  Gestu  manus  visum,  as- 
sensum  et  comprehensionem  et 
scientiam  explicat  110,  7.  42.  118 
17.  126,  4.  etc. 

Zeno,  Eleates,  ne  in  summis 
quidem  doloribus  indicat  conscios 
proditionis, 117. 21.22.  EleaeaNe- 
archo  tyranno  necatur;  eius  in 
dolore  etmorteconstantia,123, 33. 

Zeno ,  Epicureus ,  Ciceronis  et 
Attici  praeceptor,  111,  5.  Epicu- 
reorum  coryphaeus  appellatur  a 
Phil  one,  121,  21.  33.  Apollodo- 
rum,  Syllum  aliosque  Academi- 
cos  maledictis  Agebat;  et  ipsum 
Socratem  scurram  Atticum  dixit, 
117,  21.  121,  34.  Chrysippum 
semper  Chesippum  dixit,  121,  34. 
Auditores  eius  fuere  Cicero  etAt 
ticus,  111,  5. 

Zethus  Pacuvianus  philosophise 
prope  bellum  indicit,  8,  37.  Ze- 
thus  Pacuvii  nimis  inimicus  do- 
ctrinae,  127,  18.  Eius  disputatio 
cum  fratre  Amphione,  2,27.  Iovis 
et  Antiopae  filius  eodem  partu 
cum  Amphione  editus ,  cf.  Hygi- 
nus  fab.  76.  155. 

Zethus,  libertus,  79,  15. 


INDEX  GEOGR. 

Zeugma,  oppidum  s.  potius  tra- 
ctus  plurlum  oppidorum  in  Coe- 
lesyria  adEuphratem,  nomen  ha- 
bens  a  pontc ,  quo  Euphrates  ibi 
iungitur,  88,  12. 

Zeuxis,  Blaudenius,  homo  e  pro- 
vincia  Q.  Fratris,  87,  2,  2. 

Zeuxis,  Heracleotes  (Heraclea, 
Magnae  Graeciae  urbe.oriundus), 


ET  HISTORICUS. 

pictor,  non  pluribus  quam  quat- 
tuor  usus  coloribus.  Eius  formae 
et  lineamenta  laudabilia:  non- 
dum  tamen  in  eo  iam  perfecta 
sunt  omnia,  10,  18.  Lepida  de 
Helena  narratio  ab  eo  Crotoniatis 
picta,  6,  1.  Cf.  110,  47.  112,  34. 
Zeuxis,  Aglaophon,  Apelles  inter 
se  dissimillimi,  9,  7. 


Zodiacus,  Latinis  orbis  signi- 
fer,  261,  568. 

Zopyrus,  Physiognomon.  Eius 
de  Soerate  iudicium,  119,  37. 
126,  5. 

Zosippus,  Tyndaritanus  nobilis, 
23,  42. 

Zoster,  promontorium  Atticae 
et  portus  cum  oppido,  94,  12. 

